book,id,iast,devanagari
Kathasaritsagara,"sokss_1,0.1","Somadeva: Kathāsaritsāgara

# Text

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

kathāpīṭhaṃ nāma prathamo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudherudgatam /
prasahya sarayanti ye vigatavighnalabdhardvayo
dhuraṃ dadhati vaivudhīṃ bhuvi bhavaprasādena te","सोमदेव: कथासरित्सागर

# तेxत्

// श्रीः //

महाकविश्रीसोमदेवभट्टविरचितः कथासरित्सागरः /

कथापीठं नाम प्रथमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेरुद्गतम् /
प्रसह्य सरयन्ति ये विगतविघ्नलब्धर्द्वयो
धुरं दधति वैवुधीं भुवि भवप्रसादेन ते"
Kathasaritsagara,"sokss_1,1.1","prathamas taraṅgaḥ /

śriyaṃ diśatu vaḥ śaṃbhoḥ śyāmaḥ kaṇṭho manobhuvā /
aṅkasthapārvatīdṛṣṭipāśairiva viveṣṭitaḥ","प्रथमस् तरङ्गः /

श्रियं दिशतु वः शंभोः श्यामः कण्ठो मनोभुवा /
अङ्कस्थपार्वतीदृष्टिपाशैरिव विवेष्टितः"
Kathasaritsagara,"sokss_1,1.2","saṃdhyānuttotsave tārāḥ kareṇoddhūya vighnajit /
sītkārasīkarairanyāḥ kalpayanniva pātu vaḥ","संध्यानुत्तोत्सवे ताराः करेणोद्धूय विघ्नजित् /
सीत्कारसीकरैरन्याः कल्पयन्निव पातु वः"
Kathasaritsagara,"sokss_1,1.3","praṇamya vācaṃ niḥśeṣapadārthodyotadīpikām /
bṛhatkathāyāḥ sārasya saṃgrahaṃ racayāmyaham","प्रणम्य वाचं निःशेषपदार्थोद्योतदीपिकाम् /
बृहत्कथायाः सारस्य संग्रहं रचयाम्यहम्"
Kathasaritsagara,"sokss_1,1.4","ādyamatra kathāpīṭhaṃ kathāmukhamataḥ param /
tato lāvānako nāma tṛtīyo lambako bhavet","आद्यमत्र कथापीठं कथामुखमतः परम् /
ततो लावानको नाम तृतीयो लम्बको भवेत्"
Kathasaritsagara,"sokss_1,1.5","naravāhanadattasya jananaṃ ca tataḥ param /
syāccaturdārikākhyaśca tato madanamañcukā","नरवाहनदत्तस्य जननं च ततः परम् /
स्याच्चतुर्दारिकाख्यश्च ततो मदनमञ्चुका"
Kathasaritsagara,"sokss_1,1.6","tato ratnaprabhā nāma lambakaḥ saptamo bhavet /
sūryaprabhābhidhānaśca lambakaḥ syādathāṣṭamaḥ","ततो रत्नप्रभा नाम लम्बकः सप्तमो भवेत् /
सूर्यप्रभाभिधानश्च लम्बकः स्यादथाष्टमः"
Kathasaritsagara,"sokss_1,1.7","alaṃkaravatī cātha tataḥ śaktiyaśā bhavet /
velālambakasaṃjñaśca bhavedekādaśastataḥ","अलंकरवती चाथ ततः शक्तियशा भवेत् /
वेलालम्बकसंज्ञश्च भवेदेकादशस्ततः"
Kathasaritsagara,"sokss_1,1.8","śaśāṅkavatyapi tathā tataḥ syānmadirāvatī /
mahābhiṣekānugatastataḥ syātpañcalambakaḥ","शशाङ्कवत्यपि तथा ततः स्यान्मदिरावती /
महाभिषेकानुगतस्ततः स्यात्पञ्चलम्बकः"
Kathasaritsagara,"sokss_1,1.9","tataḥ suratamañjaryapyatha padmavatī bhavet /
tato viṣamaśīlākhyo lambako 'ṣṭādaśo bhavet","ततः सुरतमञ्जर्यप्यथ पद्मवती भवेत् /
ततो विषमशीलाख्यो लम्बको ऽष्टादशो भवेत्"
Kathasaritsagara,"sokss_1,1.10","yathā mūlaṃ tathaivaitanna manāgapyatikramaḥ /
granthavistarasaṃkṣepamātraṃ bhāṣā ca bhidyate","यथा मूलं तथैवैतन्न मनागप्यतिक्रमः /
ग्रन्थविस्तरसंक्षेपमात्रं भाषा च भिद्यते"
Kathasaritsagara,"sokss_1,1.11","aucityānvayarakṣā ca yathāśakti vidhīyate /
kathārasāvighātena kāvyāṃśasya ca yojanā","औचित्यान्वयरक्षा च यथाशक्ति विधीयते /
कथारसाविघातेन काव्यांशस्य च योजना"
Kathasaritsagara,"sokss_1,1.12","vaidagdhyakhyātilobhāya mama naivāyamudyamaḥ /
kiṃ tu nānākathājālasmṛtisaukaryasiddhaye","वैदग्ध्यख्यातिलोभाय मम नैवायमुद्यमः /
किं तु नानाकथाजालस्मृतिसौकर्यसिद्धये"
Kathasaritsagara,"sokss_1,1.13","asti kiṃnaragandharvavidyādharaniṣevitaḥ /
cakravartī girīndrāṇāṃ himavāniti viśrutaḥ","अस्ति किंनरगन्धर्वविद्याधरनिषेवितः /
चक्रवर्ती गिरीन्द्राणां हिमवानिति विश्रुतः"
Kathasaritsagara,"sokss_1,1.14","māhātmyam iyatīṃ bhūmim ārūḍhaṃ yasya bhūbhṛtām /
yadbhavānīṃ sutābhāvaṃ trijagajjananī gatā","माहात्म्यम् इयतीं भूमिम् आरूढं यस्य भूभृताम् /
यद्भवानीं सुताभावं त्रिजगज्जननी गता"
Kathasaritsagara,"sokss_1,1.15","uttaraṃ tasya śikharaṃ kailāsākhyo mahāgiriḥ /
yojanānāṃ sahasrāṇi bahūnyākramya tiṣṭhati","उत्तरं तस्य शिखरं कैलासाख्यो महागिरिः /
योजनानां सहस्राणि बहून्याक्रम्य तिष्ठति"
Kathasaritsagara,"sokss_1,1.16","mandaro mathite 'pyabdhau na sudhāsitatāṃ gataḥ /
ahaṃ tvayatnāditi yo hasatīva svakāntibhiḥ","मन्दरो मथिते ऽप्यब्धौ न सुधासिततां गतः /
अहं त्वयत्नादिति यो हसतीव स्वकान्तिभिः"
Kathasaritsagara,"sokss_1,1.17","carācaragurus tatra nivasatyambikāsakhaḥ /
gaṇair vidyādharaiḥ siddhaiḥ sevyamāno maheśvaraḥ","चराचरगुरुस् तत्र निवसत्यम्बिकासखः /
गणैर् विद्याधरैः सिद्धैः सेव्यमानो महेश्वरः"
Kathasaritsagara,"sokss_1,1.18","piṅgottuṅgajaṭājūṭagato yasyāśnute navaḥ /
saṃdhyāpiśaṅgapūrvādriśṛṅgasaṅgasukhaṃ śaśī","पिङ्गोत्तुङ्गजटाजूटगतो यस्याश्नुते नवः /
संध्यापिशङ्गपूर्वाद्रिशृङ्गसङ्गसुखं शशी"
Kathasaritsagara,"sokss_1,1.19","yenāndhakāsurapaterekasyārpayatā hṛdi /
śūlaṃ trijagato 'pyasya hṛdayāccitramuddhṛtam","येनान्धकासुरपतेरेकस्यार्पयता हृदि /
शूलं त्रिजगतो ऽप्यस्य हृदयाच्चित्रमुद्धृतम्"
Kathasaritsagara,"sokss_1,1.20","cūḍāmaṇiṣu yatpādanakhāgrapratimāṅkitāḥ /
prasadaprāptacandrārdhā iva bhānti surāsurāḥ","चूडामणिषु यत्पादनखाग्रप्रतिमाङ्किताः /
प्रसदप्राप्तचन्द्रार्धा इव भान्ति सुरासुराः"
Kathasaritsagara,"sokss_1,1.21","taṃ kadācitsamutpannavisrambhā rahasi priyā /
stutibhistoṣayāmāsa bhavānīpatimīśvaram","तं कदाचित्समुत्पन्नविस्रम्भा रहसि प्रिया /
स्तुतिभिस्तोषयामास भवानीपतिमीश्वरम्"
Kathasaritsagara,"sokss_1,1.22","tasyāḥ stutivacohṛṣṭas tām aṅkam adhiropya saḥ /
kiṃ te priyaṃ karomīti babhāṣe śaśiśekharaḥ","तस्याः स्तुतिवचोहृष्टस् ताम् अङ्कम् अधिरोप्य सः /
किं ते प्रियं करोमीति बभाषे शशिशेखरः"
Kathasaritsagara,"sokss_1,1.23","tataḥ provāca girijā prasanno 'si yadi prabho /
ramyāṃ kāṃcitkathāṃ brūhi devādya mama nūtanām","ततः प्रोवाच गिरिजा प्रसन्नो ऽसि यदि प्रभो /
रम्यां कांचित्कथां ब्रूहि देवाद्य मम नूतनाम्"
Kathasaritsagara,"sokss_1,1.24","bhūtaṃ bhavad bhaviṣyad vā kiṃ tat syāj jagati priye /
bhavatī yan na jānīyād iti śarvo 'py uvāca tām","भूतं भवद् भविष्यद् वा किं तत् स्याज् जगति प्रिये /
भवती यन् न जानीयाद् इति शर्वो ऽप्य् उवाच ताम्"
Kathasaritsagara,"sokss_1,1.25","tataḥ sa vallabhā tasya nirbandhamakarotprabhoḥ /
priyapraṇayahevāki yato mānavatīmanaḥ","ततः स वल्लभा तस्य निर्बन्धमकरोत्प्रभोः /
प्रियप्रणयहेवाकि यतो मानवतीमनः"
Kathasaritsagara,"sokss_1,1.26","tatastaccāṭubuddhyaiva tatprabhāvanibandhanām /
tasyāḥ svalpāṃ kathāmevaṃ śivaḥ saṃpratyavarṇayat","ततस्तच्चाटुबुद्ध्यैव तत्प्रभावनिबन्धनाम् /
तस्याः स्वल्पां कथामेवं शिवः संप्रत्यवर्णयत्"
Kathasaritsagara,"sokss_1,1.27","asti māmīkṣituṃ pūrvaṃ brahmā nārāyaṇastathā /
mahīṃ bhramantau himavatpādamūlamavāpatuḥ","अस्ति मामीक्षितुं पूर्वं ब्रह्मा नारायणस्तथा /
महीं भ्रमन्तौ हिमवत्पादमूलमवापतुः"
Kathasaritsagara,"sokss_1,1.28","tato dadṛśatustatra jvālāliṅgaṃ mahatpuraḥ /
tasyāntamīkṣituṃ prāyādeka ūrdhvamadho 'paraḥ","ततो ददृशतुस्तत्र ज्वालालिङ्गं महत्पुरः /
तस्यान्तमीक्षितुं प्रायादेक ऊर्ध्वमधो ऽपरः"
Kathasaritsagara,"sokss_1,1.29","alabdhāntau tapobhirmāṃ toṣayāmāsatuśca tau /
āvirbhūya mayā coktau varaḥ ko 'pyarthyatāmiti","अलब्धान्तौ तपोभिर्मां तोषयामासतुश्च तौ /
आविर्भूय मया चोक्तौ वरः को ऽप्यर्थ्यतामिति"
Kathasaritsagara,"sokss_1,1.30","tacchrutvaivābravīdbrahmā putro me 'stu bhavāniti /
apūjyastena jāto 'sāvalyāroheṇa ninditaḥ","तच्छ्रुत्वैवाब्रवीद्ब्रह्मा पुत्रो मे ऽस्तु भवानिति /
अपूज्यस्तेन जातो ऽसावल्यारोहेण निन्दितः"
Kathasaritsagara,"sokss_1,1.31","tato nārāyaṇo devaḥ sa varaṃ mām ayācata /
bhūyāsaṃ tava śuśrūṣāparo 'haṃ bhagavanniti","ततो नारायणो देवः स वरं माम् अयाचत /
भूयासं तव शुश्रूषापरो ऽहं भगवन्निति"
Kathasaritsagara,"sokss_1,1.32","ataḥ śarīrabhūto 'sau mama jātastvadātmanā /
yo hi nārāyaṇaḥ sā tvaṃ śaktiḥ śaktimato mama","अतः शरीरभूतो ऽसौ मम जातस्त्वदात्मना /
यो हि नारायणः सा त्वं शक्तिः शक्तिमतो मम"
Kathasaritsagara,"sokss_1,1.33","kiṃ ca me pūrvajāyā tvamityuktavati śaṃkare /
kathaṃ te purvajāyāhamiti vakti sma pārvatī","किं च मे पूर्वजाया त्वमित्युक्तवति शंकरे /
कथं ते पुर्वजायाहमिति वक्ति स्म पार्वती"
Kathasaritsagara,"sokss_1,1.34","pratyuvāca tato bhargaḥ purā dakṣaprajāpateḥ /
devi tvaṃ ca tathānyāśca bahvyo 'jāyanta kanyakāḥ","प्रत्युवाच ततो भर्गः पुरा दक्षप्रजापतेः /
देवि त्वं च तथान्याश्च बह्व्यो ऽजायन्त कन्यकाः"
Kathasaritsagara,"sokss_1,1.35","sa mahyaṃ bhavatīṃ prādāddharmādibhyo 'parāśca tāḥ /
yajñe kadācidāhūtāstena jāmātaro 'khilāḥ","स मह्यं भवतीं प्रादाद्धर्मादिभ्यो ऽपराश्च ताः /
यज्ञे कदाचिदाहूतास्तेन जामातरो ऽखिलाः"
Kathasaritsagara,"sokss_1,1.36","varjitas tv aham evaikas tato 'pṛcchyata sa tvayā /
kiṃ na bhartā mamāhūtastvayā tātocyatāmiti","वर्जितस् त्व् अहम् एवैकस् ततो ऽपृच्छ्यत स त्वया /
किं न भर्ता ममाहूतस्त्वया तातोच्यतामिति"
Kathasaritsagara,"sokss_1,1.37","kapālamālī bhartā te kathamāhūyatāṃ makhe /
ityuvāca giraṃ so 'tha tvatkarṇaviṣasūcikām","कपालमाली भर्ता ते कथमाहूयतां मखे /
इत्युवाच गिरं सो ऽथ त्वत्कर्णविषसूचिकाम्"
Kathasaritsagara,"sokss_1,1.38","pāpo 'yam asmāj jātena kiṃ dehena mamāmunā /
iti kopātparityaktaṃ śarīraṃ tatpriye tvayā","पापो ऽयम् अस्माज् जातेन किं देहेन ममामुना /
इति कोपात्परित्यक्तं शरीरं तत्प्रिये त्वया"
Kathasaritsagara,"sokss_1,1.39","sa ca dakṣamakhastena manyunā nāśito mayā /
tato jātā himādrestvamabdheścandrakalā yathā","स च दक्षमखस्तेन मन्युना नाशितो मया /
ततो जाता हिमाद्रेस्त्वमब्धेश्चन्द्रकला यथा"
Kathasaritsagara,"sokss_1,1.40","atha smara tuṣārādriṃ tapo 'rthamahamāgataḥ /
pitā tvaṃ ca niyuṅkte sma śuśrūṣāyai mamātitheḥ","अथ स्मर तुषाराद्रिं तपो ऽर्थमहमागतः /
पिता त्वं च नियुङ्क्ते स्म शुश्रूषायै ममातिथेः"
Kathasaritsagara,"sokss_1,1.41","tārakāntakamatputraprāptaye prahitaḥ suraiḥ /
labdhāvakāśo 'vidhyanmāṃ tatra dagdho manobhavaḥ","तारकान्तकमत्पुत्रप्राप्तये प्रहितः सुरैः /
लब्धावकाशो ऽविध्यन्मां तत्र दग्धो मनोभवः"
Kathasaritsagara,"sokss_1,1.42","tatastīvreṇa tapasā krīto 'haṃ dhīrayā tvayā /
tacca tatsaṃcayāyaiva mayā soḍhaṃ tava priye","ततस्तीव्रेण तपसा क्रीतो ऽहं धीरया त्वया /
तच्च तत्संचयायैव मया सोढं तव प्रिये"
Kathasaritsagara,"sokss_1,1.43","itthaṃ me pūvajāyā tvaṃ kimanyatkathyate tava /
ityuktvā virate śaṃbhau devī kopākulābravīt","इत्थं मे पूवजाया त्वं किमन्यत्कथ्यते तव /
इत्युक्त्वा विरते शंभौ देवी कोपाकुलाब्रवीत्"
Kathasaritsagara,"sokss_1,1.44","dhūrtastvaṃ na kathāṃ hṛdyāṃ kathayasyarthito 'pi san /
gaṅgāṃ vahannamansaṃdhyāṃ vijito 'si na kiṃ mama","धूर्तस्त्वं न कथां हृद्यां कथयस्यर्थितो ऽपि सन् /
गङ्गां वहन्नमन्संध्यां विजितो ऽसि न किं मम"
Kathasaritsagara,"sokss_1,1.45","tac chrutvā pratipede 'sya vihitānunayo haraḥ /
kathāṃ kathayituṃ divyāṃ tataḥ kopaṃ mumoca sā","तच् छ्रुत्वा प्रतिपेदे ऽस्य विहितानुनयो हरः /
कथां कथयितुं दिव्यां ततः कोपं मुमोच सा"
Kathasaritsagara,"sokss_1,1.46","neha kaiścit praveṣṭavyam ity uktena tayā svayam /
niruddhe nandinā dvāre haro vaktuṃ pracakrame","नेह कैश्चित् प्रवेष्टव्यम् इत्य् उक्तेन तया स्वयम् /
निरुद्धे नन्दिना द्वारे हरो वक्तुं प्रचक्रमे"
Kathasaritsagara,"sokss_1,1.47","ekāntasukhino devā manuṣyā nityaduḥkhitāḥ /
divyamānuṣaceṣṭā tu parabhāge na hāriṇī","एकान्तसुखिनो देवा मनुष्या नित्यदुःखिताः /
दिव्यमानुषचेष्टा तु परभागे न हारिणी"
Kathasaritsagara,"sokss_1,1.48","vidyādharāṇāṃ caritam atas te varṇayāmy aham /
iti devyā haro yāvad vakti tāvad upāgamat","विद्याधराणां चरितम् अतस् ते वर्णयाम्य् अहम् /
इति देव्या हरो यावद् वक्ति तावद् उपागमत्"
Kathasaritsagara,"sokss_1,1.49","prasādavittakaḥ śaṃbhoḥ puṣpadanto gaṇottamaḥ /
nyaṣedhi ca praveśo 'sya nandinā dvāri tiṣṭhatā","प्रसादवित्तकः शंभोः पुष्पदन्तो गणोत्तमः /
न्यषेधि च प्रवेशो ऽस्य नन्दिना द्वारि तिष्ठता"
Kathasaritsagara,"sokss_1,1.50","niṣkāraṇaṃ niṣedho 'dya mamāpīti kutūhalāt /
alakṣito yogavaśātpraviveśa sa tatkṣaṇāt","निष्कारणं निषेधो ऽद्य ममापीति कुतूहलात् /
अलक्षितो योगवशात्प्रविवेश स तत्क्षणात्"
Kathasaritsagara,"sokss_1,1.51","praviṣṭaḥ śrūtavānsarvaṃ varṇyamānaṃ pinākinā /
vidyādharāṇāṃ saptānāmapūrvaṃ caritādbhutam","प्रविष्टः श्रूतवान्सर्वं वर्ण्यमानं पिनाकिना /
विद्याधराणां सप्तानामपूर्वं चरिताद्भुतम्"
Kathasaritsagara,"sokss_1,1.52","śrutvātha gatvā bhāryāyai jayāyai so 'pyavarṇayat /
ko hi vittaṃ rahasyaṃ vā strīṣu śaknoti gūhitum","श्रुत्वाथ गत्वा भार्यायै जयायै सो ऽप्यवर्णयत् /
को हि वित्तं रहस्यं वा स्त्रीषु शक्नोति गूहितुम्"
Kathasaritsagara,"sokss_1,1.53","sāpi tadvismayāviṣṭā gatvā girisutāgrataḥ /
jagau jayā pratīhārī strīṣu vāksaṃyamaḥ kutaḥ","सापि तद्विस्मयाविष्टा गत्वा गिरिसुताग्रतः /
जगौ जया प्रतीहारी स्त्रीषु वाक्संयमः कुतः"
Kathasaritsagara,"sokss_1,1.54","tataścukopa girijā nāpūrvaṃ varṇitaṃ tvayā /
jānāti hi jayāpyetaditi ceśvaramabhyadhāt","ततश्चुकोप गिरिजा नापूर्वं वर्णितं त्वया /
जानाति हि जयाप्येतदिति चेश्वरमभ्यधात्"
Kathasaritsagara,"sokss_1,1.55","praṇidhānādatha jñātvā jagādaivamumāpatiḥ /
yogī bhūtvā praviśyedaṃ puṣpadantastadāśṛṇot","प्रणिधानादथ ज्ञात्वा जगादैवमुमापतिः /
योगी भूत्वा प्रविश्येदं पुष्पदन्तस्तदाशृणोत्"
Kathasaritsagara,"sokss_1,1.56","jayāyai varṇitaṃ tena ko 'nyo jānāti hi priye /
śrutvetyānāyayaddevī puṣpadantamatikrudhā","जयायै वर्णितं तेन को ऽन्यो जानाति हि प्रिये /
श्रुत्वेत्यानाययद्देवी पुष्पदन्तमतिक्रुधा"
Kathasaritsagara,"sokss_1,1.57","martyo bhavāvinīteti vihvalaṃ taṃ śaśāpa sā /
mālyavantaṃ ca vijñaptiṃ kurvāṇaṃ tatkṛte gaṇam","मर्त्यो भवाविनीतेति विह्वलं तं शशाप सा /
माल्यवन्तं च विज्ञप्तिं कुर्वाणं तत्कृते गणम्"
Kathasaritsagara,"sokss_1,1.58","nipatya pādayostābhyāṃ jayayā saha bodhitā /
śāpāntaṃ prati śarvāṇī śanairvacanamabravīt","निपत्य पादयोस्ताभ्यां जयया सह बोधिता /
शापान्तं प्रति शर्वाणी शनैर्वचनमब्रवीत्"
Kathasaritsagara,"sokss_1,1.59","vindhyāṭavyāṃ kuberasya śāpātprāptaḥ piśācatām /
supratīkābhidho yakṣaḥ kāṇabhūtyākhyayā sthitaḥ","विन्ध्याटव्यां कुबेरस्य शापात्प्राप्तः पिशाचताम् /
सुप्रतीकाभिधो यक्षः काणभूत्याख्यया स्थितः"
Kathasaritsagara,"sokss_1,1.60","taṃ dṛṣṭvā saṃsmarañjātiṃ yadā tasmai kathāmimām /
puṣpadanta pravaktāsi tadā śāpādvimokṣyase","तं दृष्ट्वा संस्मरञ्जातिं यदा तस्मै कथामिमाम् /
पुष्पदन्त प्रवक्तासि तदा शापाद्विमोक्ष्यसे"
Kathasaritsagara,"sokss_1,1.61","kāṇabhūteḥ kathāṃ tāṃ tu yadā śroṣyati mālyavān /
kāṇabhūtau tadā bhukte kathāṃ prakhyāpya mokṣyate","काणभूतेः कथां तां तु यदा श्रोष्यति माल्यवान् /
काणभूतौ तदा भुक्ते कथां प्रख्याप्य मोक्ष्यते"
Kathasaritsagara,"sokss_1,1.62","ityuktvā śailatanayā vyaramattau ca tatkṣaṇāt /
vidyutpuñjāviva gaṇau dṛṣṭanaṣṭau babhūvatuḥ","इत्युक्त्वा शैलतनया व्यरमत्तौ च तत्क्षणात् /
विद्युत्पुञ्जाविव गणौ दृष्टनष्टौ बभूवतुः"
Kathasaritsagara,"sokss_1,1.63","atha jātu yāti kāle gaurī papraccha śaṃkaraṃ sadayā /
deva mayā tau śaptau pramathavarau kutra bhuvi jātau","अथ जातु याति काले गौरी पप्रच्छ शंकरं सदया /
देव मया तौ शप्तौ प्रमथवरौ कुत्र भुवि जातौ"
Kathasaritsagara,"sokss_1,1.64","avadacca candramauliḥ kauśāmbītyasti yā mahānagarī /
tasyāṃ sa puṣpadanto vararucināmā priye jātaḥ","अवदच्च चन्द्रमौलिः कौशाम्बीत्यस्ति या महानगरी /
तस्यां स पुष्पदन्तो वररुचिनामा प्रिये जातः"
Kathasaritsagara,"sokss_1,1.65","anyac ca mālyavān api nagaravare supratiṣṭhitākhye saḥ /
jāto guṇāḍhyanāmā devi tayor eṣa vṛttāntaḥ","अन्यच् च माल्यवान् अपि नगरवरे सुप्रतिष्ठिताख्ये सः /
जातो गुणाढ्यनामा देवि तयोर् एष वृत्तान्तः"
Kathasaritsagara,"sokss_1,1.66","evaṃ nivedya sa vibhuḥ satatānuvṛttabhṛtyāvamānanavibhāvanasānutāpām /
kailāsaśailataṭakalpitakalpavallilīlāgṛheṣu dayitāṃ ramayann uvāsa","एवं निवेद्य स विभुः सततानुवृत्तभृत्यावमाननविभावनसानुतापाम् /
कैलासशैलतटकल्पितकल्पवल्लिलीलागृहेषु दयितां रमयन्न् उवास"
Kathasaritsagara,"sokss_1,2.1","iti mahākaviśrīsomadevabhaṭṭaviracite kathāsaritsāgare kathāpīṭhalambake prathamas taraṅgaḥ /

dvitīyas taraṅgaḥ /

tataḥ sa martyavapuṣā puṣpadantaḥ paribhraman /
nāmnā vararuciḥ kiṃ ca kātyāyana iti śrutaḥ","इति महाकविश्रीसोमदेवभट्टविरचिते कथासरित्सागरे कथापीठलम्बके प्रथमस् तरङ्गः /

द्वितीयस् तरङ्गः /

ततः स मर्त्यवपुषा पुष्पदन्तः परिभ्रमन् /
नाम्ना वररुचिः किं च कात्यायन इति श्रुतः"
Kathasaritsagara,"sokss_1,2.2","pāraṃ saṃprāpya vidyānāṃ kṛtvā nandaya mantritām /
khinnaḥ samāyayau draṣṭuṃ kadācidvindhyavāsinīm","पारं संप्राप्य विद्यानां कृत्वा नन्दय मन्त्रिताम् /
खिन्नः समाययौ द्रष्टुं कदाचिद्विन्ध्यवासिनीम्"
Kathasaritsagara,"sokss_1,2.3","tapasārādhitā devī svapnādeśena sā ca tam /
prāhiṇodvindhyakāntāraṃ kāṇabhūtimavekṣitum","तपसाराधिता देवी स्वप्नादेशेन सा च तम् /
प्राहिणोद्विन्ध्यकान्तारं काणभूतिमवेक्षितुम्"
Kathasaritsagara,"sokss_1,2.4","vyāghravānarasaṃkīrṇe nistoyaparuṣadrume /
bhramaṃstatra ca sa prāṃśu nyagrodhatarumaikṣata","व्याघ्रवानरसंकीर्णे निस्तोयपरुषद्रुमे /
भ्रमंस्तत्र च स प्रांशु न्यग्रोधतरुमैक्षत"
Kathasaritsagara,"sokss_1,2.5","dadarśa ca samīpe 'sya piśācānāṃ śatairvṛtam /
kāṇabhūtiṃ piśācaṃ taṃ varṣmaṇā sālasaṃnibham","ददर्श च समीपे ऽस्य पिशाचानां शतैर्वृतम् /
काणभूतिं पिशाचं तं वर्ष्मणा सालसंनिभम्"
Kathasaritsagara,"sokss_1,2.6","sa kāṇabhūtinā dṛṣṭvā kṛtapādopasaṃgrahaḥ /
kātyāyano jagādainamupaviṣṭaḥ kṣaṇāntare","स काणभूतिना दृष्ट्वा कृतपादोपसंग्रहः /
कात्यायनो जगादैनमुपविष्टः क्षणान्तरे"
Kathasaritsagara,"sokss_1,2.7","sadācāro bhavānevaṃ kathametāṃ gatiṃ gataḥ /
tacchrutvā kṛtasauhārdaṃ kāṇabhūtistamabravīt","सदाचारो भवानेवं कथमेतां गतिं गतः /
तच्छ्रुत्वा कृतसौहार्दं काणभूतिस्तमब्रवीत्"
Kathasaritsagara,"sokss_1,2.8","svato me nāsti vijñānaṃ kiṃ tu śarvānmayā śrutam /
ujjayinyāṃ śmaśāne yacchṛṇu tatkathayāmi te","स्वतो मे नास्ति विज्ञानं किं तु शर्वान्मया श्रुतम् /
उज्जयिन्यां श्मशाने यच्छृणु तत्कथयामि ते"
Kathasaritsagara,"sokss_1,2.9","kapāleṣu śmaśāneṣu kasmāddeva ratistava /
iti pṛṣṭastato devyā bhagavānidamabravīt","कपालेषु श्मशानेषु कस्माद्देव रतिस्तव /
इति पृष्टस्ततो देव्या भगवानिदमब्रवीत्"
Kathasaritsagara,"sokss_1,2.10","purā kalpakṣaye vṛtte jātaṃ jalamayaṃ jagat /
mayā tato vibhidyoruṃ raktabindurnipātitaḥ","पुरा कल्पक्षये वृत्ते जातं जलमयं जगत् /
मया ततो विभिद्योरुं रक्तबिन्दुर्निपातितः"
Kathasaritsagara,"sokss_1,2.11","jalāntastadabhūdaṇḍaṃ tasmāddvedhākṛtātpumān /
niragacchattataḥ sṛṣṭā sargāya prakṛtirmayā","जलान्तस्तदभूदण्डं तस्माद्द्वेधाकृतात्पुमान् /
निरगच्छत्ततः सृष्टा सर्गाय प्रकृतिर्मया"
Kathasaritsagara,"sokss_1,2.12","tau ca prajāpatīnanyānsṛṣṭavantau prajāśca te /
ataḥ pitāmahaḥ proktaḥ sa pumāñjagati priye","तौ च प्रजापतीनन्यान्सृष्टवन्तौ प्रजाश्च ते /
अतः पितामहः प्रोक्तः स पुमाञ्जगति प्रिये"
Kathasaritsagara,"sokss_1,2.13","evaṃ carācaraṃ sṛṣṭvā viśvaṃ darpamagādasau /
puruṣas tena mūrdhānam athaitasyāhamacchidam","एवं चराचरं सृष्ट्वा विश्वं दर्पमगादसौ /
पुरुषस् तेन मूर्धानम् अथैतस्याहमच्छिदम्"
Kathasaritsagara,"sokss_1,2.14","tato 'nutāpena mayā mahāvratamagṛhyata /
ataḥ kapālapāṇitvaṃ śmaśānapriyatā ca me","ततो ऽनुतापेन मया महाव्रतमगृह्यत /
अतः कपालपाणित्वं श्मशानप्रियता च मे"
Kathasaritsagara,"sokss_1,2.15","kiṃ caitanme kapālātma jagaddevi kare sthitam /
pūrvoktāṇḍakapāle dve rodasī kīrtite yataḥ","किं चैतन्मे कपालात्म जगद्देवि करे स्थितम् /
पूर्वोक्ताण्डकपाले द्वे रोदसी कीर्तिते यतः"
Kathasaritsagara,"sokss_1,2.16","ityukte śaṃbhunā tatra śroṣyāmīti sakautuke /
sthite mayi tato bhūyaḥ pārvatī patimabhyadhāt","इत्युक्ते शंभुना तत्र श्रोष्यामीति सकौतुके /
स्थिते मयि ततो भूयः पार्वती पतिमभ्यधात्"
Kathasaritsagara,"sokss_1,2.17","sa puṣpadantaḥ kiyatā kālenāsmānupaiṣyati /
tadākarṇyābravīddevīṃ māmuddiśya maheśvaraḥ","स पुष्पदन्तः कियता कालेनास्मानुपैष्यति /
तदाकर्ण्याब्रवीद्देवीं मामुद्दिश्य महेश्वरः"
Kathasaritsagara,"sokss_1,2.18","piśāco dṛśyate yo 'yameṣa vaiśravaṇānugaḥ /
yakṣo mitramabhūccāsya rakṣaḥ sthūlaśirā iti","पिशाचो दृश्यते यो ऽयमेष वैश्रवणानुगः /
यक्षो मित्रमभूच्चास्य रक्षः स्थूलशिरा इति"
Kathasaritsagara,"sokss_1,2.19","saṃgataṃ tena pāpena nirīkṣyainaṃ dhanādhipaḥ /
vindhyāṭavyāṃ piśācatvamādiśaddhanadeśvaraḥ","संगतं तेन पापेन निरीक्ष्यैनं धनाधिपः /
विन्ध्याटव्यां पिशाचत्वमादिशद्धनदेश्वरः"
Kathasaritsagara,"sokss_1,2.20","bhrātrāsya dīrghajaṅghena patitvāf pādayostataḥ /
śāpāntaṃ prati vijñapto vadati sma dhanādhipaḥ","भ्रात्रास्य दीर्घजङ्घेन पतित्वाफ़् पादयोस्ततः /
शापान्तं प्रति विज्ञप्तो वदति स्म धनाधिपः"
Kathasaritsagara,"sokss_1,2.21","śāpāvatīrṇād ākarṇya puṣpadantānmahākathām /
uktvā mālyavate tāṃ ca śāpātprāptāya martyatām","शापावतीर्णाद् आकर्ण्य पुष्पदन्तान्महाकथाम् /
उक्त्वा माल्यवते तां च शापात्प्राप्ताय मर्त्यताम्"
Kathasaritsagara,"sokss_1,2.22","tābhyāṃ gaṇābhyāṃ sahitaḥ śāpamenaṃ tariṣyati /
itīha dhanadenāsya śāpānto vihitastadā","ताभ्यां गणाभ्यां सहितः शापमेनं तरिष्यति /
इतीह धनदेनास्य शापान्तो विहितस्तदा"
Kathasaritsagara,"sokss_1,2.23","tvayā ca puṣpadantasya sa eveti smara priye /
etacchrutvā vacaḥ śambhoḥ saharṣo 'ham ihāgataḥ","त्वया च पुष्पदन्तस्य स एवेति स्मर प्रिये /
एतच्छ्रुत्वा वचः शम्भोः सहर्षो ऽहम् इहागतः"
Kathasaritsagara,"sokss_1,2.24","itthaṃ me śāpadoṣo 'yaṃ puṣpadantāgamāvadhiḥ /
ity uktvā virate tasmin kāṇabhūtau ca tatkṣaṇam","इत्थं मे शापदोषो ऽयं पुष्पदन्तागमावधिः /
इत्य् उक्त्वा विरते तस्मिन् काणभूतौ च तत्क्षणम्"
Kathasaritsagara,"sokss_1,2.25","smṛtvā vararucirjātiṃ suptotthita ivāvadat /
sa eva puṣpadanto 'haṃ mattastāṃ ca kathāṃ śṛṇu","स्मृत्वा वररुचिर्जातिं सुप्तोत्थित इवावदत् /
स एव पुष्पदन्तो ऽहं मत्तस्तां च कथां शृणु"
Kathasaritsagara,"sokss_1,2.26","ityuktvā granthalakṣāṇi sapta sapta mahākathāḥ /
kātyāyanena kathitāḥ kāṇabhūtistato 'bravīt","इत्युक्त्वा ग्रन्थलक्षाणि सप्त सप्त महाकथाः /
कात्यायनेन कथिताः काणभूतिस्ततो ऽब्रवीत्"
Kathasaritsagara,"sokss_1,2.27","deva rudrāvatārastvaṃ ko 'nyo vetti kathāmimām /
tvatprasādādgataprāyaḥ sa śāpo me śarīrataḥ","देव रुद्रावतारस्त्वं को ऽन्यो वेत्ति कथामिमाम् /
त्वत्प्रसादाद्गतप्रायः स शापो मे शरीरतः"
Kathasaritsagara,"sokss_1,2.28","tadbrūhi nijavṛttantaṃ janmanaḥ prabhṛti prabho /
māṃ pavitraya bhūyo 'pi na gopyaṃ yadi mādṛśe","तद्ब्रूहि निजवृत्तन्तं जन्मनः प्रभृति प्रभो /
मां पवित्रय भूयो ऽपि न गोप्यं यदि मादृशे"
Kathasaritsagara,"sokss_1,2.29","tato vararucistasya praṇatasyānurodhataḥ /
sarvamājanmavṛttāntaṃ vistarādidamabravīt","ततो वररुचिस्तस्य प्रणतस्यानुरोधतः /
सर्वमाजन्मवृत्तान्तं विस्तरादिदमब्रवीत्"
Kathasaritsagara,"sokss_1,2.30","kauśāmbyāṃ somadattākhyo nāmnāgniśikha ityapi /
dvijo 'bhūttasya bhāryā ca vasudattābhidhābhavat","कौशाम्ब्यां सोमदत्ताख्यो नाम्नाग्निशिख इत्यपि /
द्विजो ऽभूत्तस्य भार्या च वसुदत्ताभिधाभवत्"
Kathasaritsagara,"sokss_1,2.31","munikanyā ca sā śāpāttasyāṃ jātāvavātarat /
tasyāṃ tasmāddvijavarādeṣa jāto 'smi śāpataḥ","मुनिकन्या च सा शापात्तस्यां जाताववातरत् /
तस्यां तस्माद्द्विजवरादेष जातो ऽस्मि शापतः"
Kathasaritsagara,"sokss_1,2.32","tato mamātibālasya pitā pañcatvamāgataḥ /
atiṣṭhadvardhayantī tu mātā māṃ kṛcchrakarmabhiḥ","ततो ममातिबालस्य पिता पञ्चत्वमागतः /
अतिष्ठद्वर्धयन्ती तु माता मां कृच्छ्रकर्मभिः"
Kathasaritsagara,"sokss_1,2.33","athābhyagacchatāṃ viprau dvāvasmadgṛhamekadā /
ekarātrinivāsārthaṃ dūrādhvaparidhūsarau","अथाभ्यगच्छतां विप्रौ द्वावस्मद्गृहमेकदा /
एकरात्रिनिवासार्थं दूराध्वपरिधूसरौ"
Kathasaritsagara,"sokss_1,2.34","tiṣṭhatos tatra ca tayor udabhūn murajadhvaniḥ /
tena māmabravīnmātā bhartuḥ smṛtvā sagadgadam","तिष्ठतोस् तत्र च तयोर् उदभून् मुरजध्वनिः /
तेन मामब्रवीन्माता भर्तुः स्मृत्वा सगद्गदम्"
Kathasaritsagara,"sokss_1,2.35","nṛtyatyeṣa piturmittraṃ tava nando naṭaḥ suta /
ahamapyavadaṃ mātardraṣṭumetadvrajāmyaham","नृत्यत्येष पितुर्मित्त्रं तव नन्दो नटः सुत /
अहमप्यवदं मातर्द्रष्टुमेतद्व्रजाम्यहम्"
Kathasaritsagara,"sokss_1,2.36","tavāpi darśayiṣyāmi sapāṭhaṃ sarvameva tat /
etanmadvacanaṃ śrutvā viprau tau vismayaṃ gatau","तवापि दर्शयिष्यामि सपाठं सर्वमेव तत् /
एतन्मद्वचनं श्रुत्वा विप्रौ तौ विस्मयं गतौ"
Kathasaritsagara,"sokss_1,2.37","avocattau ca manmātā he putrau nātra saṃśayaḥ /
sakṛcchrutamayaṃ bālaḥ sarvaṃ vai dhārayeddhṛdi","अवोचत्तौ च मन्माता हे पुत्रौ नात्र संशयः /
सकृच्छ्रुतमयं बालः सर्वं वै धारयेद्धृदि"
Kathasaritsagara,"sokss_1,2.38","jijñāsārthamathābhyāṃ me prātiśākhyamapaṭhyata /
tathaiva tanmayā sarvaṃ paṭhitaṃ paśyatostayoḥ","जिज्ञासार्थमथाभ्यां मे प्रातिशाख्यमपठ्यत /
तथैव तन्मया सर्वं पठितं पश्यतोस्तयोः"
Kathasaritsagara,"sokss_1,2.39","tatastābhyāṃ samaṃ gatvā dṛṣṭvā nāṭyaṃ tathaiva tat /
gṛhametyāgrato mātuḥ samagraṃ darśitaṃ mayā","ततस्ताभ्यां समं गत्वा दृष्ट्वा नाट्यं तथैव तत् /
गृहमेत्याग्रतो मातुः समग्रं दर्शितं मया"
Kathasaritsagara,"sokss_1,2.40","ekaśrutadharatvena māṃ niścitya kathāmimām /
vyāḍināmā tayoreko manmātuḥ praṇato 'bravīt","एकश्रुतधरत्वेन मां निश्चित्य कथामिमाम् /
व्याडिनामा तयोरेको मन्मातुः प्रणतो ऽब्रवीत्"
Kathasaritsagara,"sokss_1,2.41","vetasākhye pure mātardevasvāmikarambhakau /
abhūtāṃ bhrātarau viprāvatiprītau parasparam","वेतसाख्ये पुरे मातर्देवस्वामिकरम्भकौ /
अभूतां भ्रातरौ विप्रावतिप्रीतौ परस्परम्"
Kathasaritsagara,"sokss_1,2.42","tayorekasya putro 'yamindradatto 'parasya ca /
ahaṃ vyāḍiḥ samutpanno matpitāstaṃ gatastataḥ","तयोरेकस्य पुत्रो ऽयमिन्द्रदत्तो ऽपरस्य च /
अहं व्याडिः समुत्पन्नो मत्पितास्तं गतस्ततः"
Kathasaritsagara,"sokss_1,2.43","tacchokādindradattasya pitā yāto mahāpatham /
asmajjananyośca tataḥ sphuṭitaṃ hṛdayaṃ śucā","तच्छोकादिन्द्रदत्तस्य पिता यातो महापथम् /
अस्मज्जनन्योश्च ततः स्फुटितं हृदयं शुचा"
Kathasaritsagara,"sokss_1,2.44","tenānāthau sati dhane 'py āvāṃ vidyābhikāṅkṣiṇau /
gatau prārthayituṃ svāmikumāraṃ tapasā tataḥ","तेनानाथौ सति धने ऽप्य् आवां विद्याभिकाङ्क्षिणौ /
गतौ प्रार्थयितुं स्वामिकुमारं तपसा ततः"
Kathasaritsagara,"sokss_1,2.45","tapaḥsthitau ca tatrāvāṃ sa svapne prabhurādiśat /
asti pāṭalikaṃ nāma puraṃ nandasya bhūpateḥ","तपःस्थितौ च तत्रावां स स्वप्ने प्रभुरादिशत् /
अस्ति पाटलिकं नाम पुरं नन्दस्य भूपतेः"
Kathasaritsagara,"sokss_1,2.46","tatrāsti caiko varṣākhyo viprastasmādavāpsyathaḥ /
kṛtsnāṃ vidyāmatastatra yuvābhyāṃ gamyatāmiti","तत्रास्ति चैको वर्षाख्यो विप्रस्तस्मादवाप्स्यथः /
कृत्स्नां विद्यामतस्तत्र युवाभ्यां गम्यतामिति"
Kathasaritsagara,"sokss_1,2.47","athāvāṃ tatpuraṃ yātau pṛcchatostatra cāvayoḥ /
astīha mūrkho varṣākhyo vipra ityavadajjanaḥ","अथावां तत्पुरं यातौ पृच्छतोस्तत्र चावयोः /
अस्तीह मूर्खो वर्षाख्यो विप्र इत्यवदज्जनः"
Kathasaritsagara,"sokss_1,2.48","tato dolādhirūḍhena gatvā cittena tatkṣaṇam /
gṛhamāvāmapaśyāva varṣasya vidhurasthiti","ततो दोलाधिरूढेन गत्वा चित्तेन तत्क्षणम् /
गृहमावामपश्याव वर्षस्य विधुरस्थिति"
Kathasaritsagara,"sokss_1,2.49","mūṣakaiḥ kṛtavalmīkaṃ bhittiviśleṣajarjaram /
vicchāyaṃ chadiṣā hīnaṃ janmakṣetramivāpadām","मूषकैः कृतवल्मीकं भित्तिविश्लेषजर्जरम् /
विच्छायं छदिषा हीनं जन्मक्षेत्रमिवापदाम्"
Kathasaritsagara,"sokss_1,2.50","tatra dhyānasthitaṃ varṣamālokyābhyantare tadā /
upāgatau svas tatpatnīṃ vihitātithyasatkriyām","तत्र ध्यानस्थितं वर्षमालोक्याभ्यन्तरे तदा /
उपागतौ स्वस् तत्पत्नीं विहितातिथ्यसत्क्रियाम्"
Kathasaritsagara,"sokss_1,2.51","dhūsarakṣāmavapuṣaṃ viśīrṇamalināmbarām /
guṇarāgāgatāṃ tasya rūpiṇīmiva durgatim","धूसरक्षामवपुषं विशीर्णमलिनाम्बराम् /
गुणरागागतां तस्य रूपिणीमिव दुर्गतिम्"
Kathasaritsagara,"sokss_1,2.52","praṇāmapūrvamāvābhyāṃ tasyai so 'tha niveditaḥ /
svavṛttāntaśca tadbhartṛmaurkhyavārtā ca yā śrutā","प्रणामपूर्वमावाभ्यां तस्यै सो ऽथ निवेदितः /
स्ववृत्तान्तश्च तद्भर्तृमौर्ख्यवार्ता च या श्रुता"
Kathasaritsagara,"sokss_1,2.53","putrau yuvāṃ me kā lajjā śrūyatāṃ kathayāmi vām /
ityuktvā sāvayoḥ sādhvī kathāmetāmavarṇayat","पुत्रौ युवां मे का लज्जा श्रूयतां कथयामि वाम् /
इत्युक्त्वा सावयोः साध्वी कथामेतामवर्णयत्"
Kathasaritsagara,"sokss_1,2.54","śaṃkarasvāmināmātra nagare 'bhūddvijottamaḥ /
madbhartā copavarṣaśca tasya putrāvimāvubhau","शंकरस्वामिनामात्र नगरे ऽभूद्द्विजोत्तमः /
मद्भर्ता चोपवर्षश्च तस्य पुत्राविमावुभौ"
Kathasaritsagara,"sokss_1,2.55","ayaṃ mūrkho daridraśca viparīto 'sya cānujaḥ /
tena cāsya niyuktābhūtsvabhāryā gṛhapoṣaṇe","अयं मूर्खो दरिद्रश्च विपरीतो ऽस्य चानुजः /
तेन चास्य नियुक्ताभूत्स्वभार्या गृहपोषणे"
Kathasaritsagara,"sokss_1,2.56","kadācidatha saṃprāptā prāvṛṭ tasyāṃ ca yoṣitaḥ /
saguḍaṃ piṣṭaracitaṃ guhyarūpaṃ jugupsitam","कदाचिदथ संप्राप्ता प्रावृट् तस्यां च योषितः /
सगुडं पिष्टरचितं गुह्यरूपं जुगुप्सितम्"
Kathasaritsagara,"sokss_1,2.57","kṛtvā mūrkhāya viprāya dadatyeva kṛte hi tāḥ /
śītakāle nidāghe ca snānakleśaklamāpaham","कृत्वा मूर्खाय विप्राय ददत्येव कृते हि ताः /
शीतकाले निदाघे च स्नानक्लेशक्लमापहम्"
Kathasaritsagara,"sokss_1,2.58","dattaṃ na pratipadyanta ityācāro hi kutsitaḥ /
taddevaragṛhiṇyā me dattamasmai sadakṣiṇam","दत्तं न प्रतिपद्यन्त इत्याचारो हि कुत्सितः /
तद्देवरगृहिण्या मे दत्तमस्मै सदक्षिणम्"
Kathasaritsagara,"sokss_1,2.59","tadgṛhītvāyamāyāto mayā nirbhartsito bhṛśam /
mūrkhabhāvakṛtenāntarmanyunā paryatapyata","तद्गृहीत्वायमायातो मया निर्भर्त्सितो भृशम् /
मूर्खभावकृतेनान्तर्मन्युना पर्यतप्यत"
Kathasaritsagara,"sokss_1,2.60","tataḥ svāmikumārasya pādamūlaṃ gato 'bhavat /
tapastuṣṭena tenāsya sarvā vidyāḥ prakāśitāḥ","ततः स्वामिकुमारस्य पादमूलं गतो ऽभवत् /
तपस्तुष्टेन तेनास्य सर्वा विद्याः प्रकाशिताः"
Kathasaritsagara,"sokss_1,2.61","sakṛcchrutadharaṃ vipraṃ prāpyaitāstvaṃ prakāśayeḥ /
ityādiṣṭaḥ sa tenaiva saharṣo 'yamihāgataḥ","सकृच्छ्रुतधरं विप्रं प्राप्यैतास्त्वं प्रकाशयेः /
इत्यादिष्टः स तेनैव सहर्षो ऽयमिहागतः"
Kathasaritsagara,"sokss_1,2.62","āgatyaiva ca vṛttāntaṃ sarvaṃ mahyaṃ nyavedayat /
tadā prabhṛtyavirataṃ japandhyāyaṃśca tiṣṭhati","आगत्यैव च वृत्तान्तं सर्वं मह्यं न्यवेदयत् /
तदा प्रभृत्यविरतं जपन्ध्यायंश्च तिष्ठति"
Kathasaritsagara,"sokss_1,2.63","ataḥ śrutadharaṃ kaṃcidanviṣyānayataṃ yuvām /
tena sarvārthasiddhirvā bhaviṣyati na saṃśayaḥ","अतः श्रुतधरं कंचिदन्विष्यानयतं युवाम् /
तेन सर्वार्थसिद्धिर्वा भविष्यति न संशयः"
Kathasaritsagara,"sokss_1,2.64","śrutvaitad dharṣapatnītas tūrṇaṃ daurgatyahānaye /
dattvā hemaśataṃ cāsyai nirgatau svastataḥ purāt","श्रुत्वैतद् धर्षपत्नीतस् तूर्णं दौर्गत्यहानये /
दत्त्वा हेमशतं चास्यै निर्गतौ स्वस्ततः पुरात्"
Kathasaritsagara,"sokss_1,2.65","athāvāṃ pṛthivīṃ bhrāntau na ca śrutadharaṃ kvacit /
labdhavantau tataḥ śrāntau prāptāvadya gṛhaṃ tava","अथावां पृथिवीं भ्रान्तौ न च श्रुतधरं क्वचित् /
लब्धवन्तौ ततः श्रान्तौ प्राप्तावद्य गृहं तव"
Kathasaritsagara,"sokss_1,2.66","ekaśrutadharaḥ prāpto bālo 'thaṃ tanayastava /
tadenaṃ dehi gacchāvo vidyādraviṇasiddhaye","एकश्रुतधरः प्राप्तो बालो ऽथं तनयस्तव /
तदेनं देहि गच्छावो विद्याद्रविणसिद्धये"
Kathasaritsagara,"sokss_1,2.67","iti vyāḍivacaḥ śrutvā manmātā sādarāvadat /
sarvaṃ sagmatamevaitadastyatra pratyayo mama","इति व्याडिवचः श्रुत्वा मन्माता सादरावदत् /
सर्वं सग्मतमेवैतदस्त्यत्र प्रत्ययो मम"
Kathasaritsagara,"sokss_1,2.68","tathāhi pūrvaṃ jāte 'sminn ekaputre mama sphuṭā /
gaganādevam udabhūd aśarīrā sarasvatī","तथाहि पूर्वं जाते ऽस्मिन्न् एकपुत्रे मम स्फुटा /
गगनादेवम् उदभूद् अशरीरा सरस्वती"
Kathasaritsagara,"sokss_1,2.69","eṣa śrutadharo jāto vidyāṃ varṣādavāpsyati /
kiṃ ca vyakaraṇaṃ loke pratiṣṭhāṃ prāpayiṣyati","एष श्रुतधरो जातो विद्यां वर्षादवाप्स्यति /
किं च व्यकरणं लोके प्रतिष्ठां प्रापयिष्यति"
Kathasaritsagara,"sokss_1,2.70","nāmnā vararuciś cāyaṃ tat tad asmai hi rocate /
yad yad varaṃ bhavet kiṃcid ity uktvā vāg upāramat","नाम्ना वररुचिश् चायं तत् तद् अस्मै हि रोचते /
यद् यद् वरं भवेत् किंचिद् इत्य् उक्त्वा वाग् उपारमत्"
Kathasaritsagara,"sokss_1,2.71","ata eva vivṛddhe 'smin bālake cintayāmy aham /
kva sa varṣa upādhyāyo bhaved iti divāniśam","अत एव विवृद्धे ऽस्मिन् बालके चिन्तयाम्य् अहम् /
क्व स वर्ष उपाध्यायो भवेद् इति दिवानिशम्"
Kathasaritsagara,"sokss_1,2.72","adya yuṣmanmukhājjñātvā paritoṣaśca me paraḥ /
tadenaṃ nayataṃ bhrātā yuvayoreṣa kā kṣatiḥ","अद्य युष्मन्मुखाज्ज्ञात्वा परितोषश्च मे परः /
तदेनं नयतं भ्राता युवयोरेष का क्षतिः"
Kathasaritsagara,"sokss_1,2.73","iti manmātṛvacanaṃ śrutvā tau harṣanirbharau /
vyāḍīndradattau tāṃ rātrimabudhyetāṃ kṣaṇopamām","इति मन्मातृवचनं श्रुत्वा तौ हर्षनिर्भरौ /
व्याडीन्द्रदत्तौ तां रात्रिमबुध्येतां क्षणोपमाम्"
Kathasaritsagara,"sokss_1,2.74","athotsavārthamambāyāstūrṇaṃ dattva nijaṃ dhanam /
vyāḍinaivopanīto 'haṃ vedārhatvaṃ mamecchatā","अथोत्सवार्थमम्बायास्तूर्णं दत्त्व निजं धनम् /
व्याडिनैवोपनीतो ऽहं वेदार्हत्वं ममेच्छता"
Kathasaritsagara,"sokss_1,2.75","tato mātrābhyanujñātaṃ kathaṃcidruddhabāṣpayā /
māmādāya nijotsāhaśamitāśeṣatadvyatham","ततो मात्राभ्यनुज्ञातं कथंचिद्रुद्धबाष्पया /
मामादाय निजोत्साहशमिताशेषतद्व्यथम्"
Kathasaritsagara,"sokss_1,2.76","manyamānau ca kaumāraṃ puṣpitaṃ tadanugraham /
vyāḍīndradattau tarasā nagaryāḥ prasthitau tataḥ","मन्यमानौ च कौमारं पुष्पितं तदनुग्रहम् /
व्याडीन्द्रदत्तौ तरसा नगर्याः प्रस्थितौ ततः"
Kathasaritsagara,"sokss_1,2.77","atha krameṇa varṣasya vayaṃ prāptā gṛhaṃ guroḥ /
skandaprasādamāyāntaṃ mūrtaṃ māṃ so 'yamanyata","अथ क्रमेण वर्षस्य वयं प्राप्ता गृहं गुरोः /
स्कन्दप्रसादमायान्तं मूर्तं मां सो ऽयमन्यत"
Kathasaritsagara,"sokss_1,2.78","kṛtvāsmānagrato 'nyedyurupaviṣṭaḥ śucau bhuvi /
varṣopādhyāya oṃkāramakaroddivyayā girā","कृत्वास्मानग्रतो ऽन्येद्युरुपविष्टः शुचौ भुवि /
वर्षोपाध्याय ओंकारमकरोद्दिव्यया गिरा"
Kathasaritsagara,"sokss_1,2.79","tadanantaramevāsya vedāḥ sāṅgā upasthitāḥ /
adhyāpayitumasmāṃśca pravṛtto 'bhūdasau tataḥ","तदनन्तरमेवास्य वेदाः साङ्गा उपस्थिताः /
अध्यापयितुमस्मांश्च प्रवृत्तो ऽभूदसौ ततः"
Kathasaritsagara,"sokss_1,2.80","sakṛcchrutaṃ mayā tatra dviḥśrutaṃ vyāḍinā tathā /
triśrutaṃ cendradattena guruṇoktamagṛhyata","सकृच्छ्रुतं मया तत्र द्विःश्रुतं व्याडिना तथा /
त्रिश्रुतं चेन्द्रदत्तेन गुरुणोक्तमगृह्यत"
Kathasaritsagara,"sokss_1,2.81","dhvanim atha tamapūrvaṃ divyam ākarṇya sadyaḥ
sapadi vilasadantarvismayo vipravargaḥ /
kim idam iti samantād draṣṭum abhyetya varṣaṃ
stutimukharamukhaśrīr arcati sma praṇāmaiḥ","ध्वनिम् अथ तमपूर्वं दिव्यम् आकर्ण्य सद्यः
सपदि विलसदन्तर्विस्मयो विप्रवर्गः /
किम् इदम् इति समन्ताद् द्रष्टुम् अभ्येत्य वर्षं
स्तुतिमुखरमुखश्रीर् अर्चति स्म प्रणामैः"
Kathasaritsagara,"sokss_1,2.82","kimapi tadavalokya tatra citraṃ
pramadavaśānna paraṃ tadopavarṣaḥ /
api vitatamahotsavaḥ samagraḥ
samajani pāṭaliputrapauralokaḥ","किमपि तदवलोक्य तत्र चित्रं
प्रमदवशान्न परं तदोपवर्षः /
अपि विततमहोत्सवः समग्रः
समजनि पाटलिपुत्रपौरलोकः"
Kathasaritsagara,"sokss_1,2.83","rājāpi taṃ giriśasūnuvaraprabhāvam ālokya tasya paritoṣamupetya nandaḥ /
varṣasya veśma vasubhiḥ sa kilādareṇa tatkālameva samapūrayadunnataśrīḥ","राजापि तं गिरिशसूनुवरप्रभावम् आलोक्य तस्य परितोषमुपेत्य नन्दः /
वर्षस्य वेश्म वसुभिः स किलादरेण तत्कालमेव समपूरयदुन्नतश्रीः"
Kathasaritsagara,"sokss_1,3.1","iti mahākaviśrīsomadevabhaṭṭaviracite kathāsaritsāgare kathāpīṭhalambake dvitīyas taraṅgaḥ /

tṛtīyas taraṅgaḥ /

evamuktvā vararuciḥ śṛṇvatyekāgramānase /
kāṇabhūtau vane tatra punarevedamabravīt","इति महाकविश्रीसोमदेवभट्टविरचिते कथासरित्सागरे कथापीठलम्बके द्वितीयस् तरङ्गः /

तृतीयस् तरङ्गः /

एवमुक्त्वा वररुचिः शृण्वत्येकाग्रमानसे /
काणभूतौ वने तत्र पुनरेवेदमब्रवीत्"
Kathasaritsagara,"sokss_1,3.2","kadācid yāti kāle 'tha kṛte svādhyāyakarmaṇi /
iti varṣa upādyāyaḥ pṛṣṭo 'smābhiḥ kṛtāhnikaḥ","कदाचिद् याति काले ऽथ कृते स्वाध्यायकर्मणि /
इति वर्ष उपाद्यायः पृष्टो ऽस्माभिः कृताह्निकः"
Kathasaritsagara,"sokss_1,3.3","idam evaṃvidhaṃ kasmān nagaraṃ kṣetratāṃ gatam /
sarasvatyāś ca lakṣmyāś ca tadupādhyāya kathyatām","इदम् एवंविधं कस्मान् नगरं क्षेत्रतां गतम् /
सरस्वत्याश् च लक्ष्म्याश् च तदुपाध्याय कथ्यताम्"
Kathasaritsagara,"sokss_1,3.4","tacchrutvā so 'bravīdasmāñchṛṇutaitatkathāmimām /
tīrthaṃ kanakhalaṃ nāma gaṅgādvāre 'sti pāvanam","तच्छ्रुत्वा सो ऽब्रवीदस्माञ्छृणुतैतत्कथामिमाम् /
तीर्थं कनखलं नाम गङ्गाद्वारे ऽस्ति पावनम्"
Kathasaritsagara,"sokss_1,3.5","yatra kāñcanapātena jāhnavī devadantinā /
uśīnaragiriprasthādbhittvā samavatāritā","यत्र काञ्चनपातेन जाह्नवी देवदन्तिना /
उशीनरगिरिप्रस्थाद्भित्त्वा समवतारिता"
Kathasaritsagara,"sokss_1,3.6","dākṣiṇātyo dvijaḥ kaścit tapasyan bhāryayā saha /
tatrāsīt tasya cātraiva jāyante sma trayaḥ sutāḥ","दाक्षिणात्यो द्विजः कश्चित् तपस्यन् भार्यया सह /
तत्रासीत् तस्य चात्रैव जायन्ते स्म त्रयः सुताः"
Kathasaritsagara,"sokss_1,3.7","kālena svargate tasminsabhārye te ca tatsutāḥ /
sthānaṃ rājagṛhaṃ nāma jagmurvidyārjanecchayā","कालेन स्वर्गते तस्मिन्सभार्ये ते च तत्सुताः /
स्थानं राजगृहं नाम जग्मुर्विद्यार्जनेच्छया"
Kathasaritsagara,"sokss_1,3.8","tatra cādhītavidyāste trayo 'pyānāthyaduḥkhitāḥ /
yayuḥ svāmikumārasya darśane dakṣiṇāpatham","तत्र चाधीतविद्यास्ते त्रयो ऽप्यानाथ्यदुःखिताः /
ययुः स्वामिकुमारस्य दर्शने दक्षिणापथम्"
Kathasaritsagara,"sokss_1,3.9","tatra te ciñcinīṃ nāma nagarīm ambudhes taṭe /
gatvā bhojikasaṃjñasya viprasya nyavasan gṛhe","तत्र ते चिञ्चिनीं नाम नगरीम् अम्बुधेस् तटे /
गत्वा भोजिकसंज्ञस्य विप्रस्य न्यवसन् गृहे"
Kathasaritsagara,"sokss_1,3.10","sa ca kanyā nijāstisrastebhyo dattvā dhanāni ca /
tapase 'nanyasaṃtāno gaṅgāṃ yāti sma bhojikaḥ","स च कन्या निजास्तिस्रस्तेभ्यो दत्त्वा धनानि च /
तपसे ऽनन्यसंतानो गङ्गां याति स्म भोजिकः"
Kathasaritsagara,"sokss_1,3.11","atha teṣāṃ nivasatāṃ tatra śvaśuraveśmani /
avagrahakṛtastīvro durbhikṣaḥ samajāyata","अथ तेषां निवसतां तत्र श्वशुरवेश्मनि /
अवग्रहकृतस्तीव्रो दुर्भिक्षः समजायत"
Kathasaritsagara,"sokss_1,3.12","tena bhāryāḥ parityajya sādhvīstāste trayo yayuḥ /
spṛśanti na nṛśaṃsānāṃ hṛdayaṃ bandhubuddhayaḥ","तेन भार्याः परित्यज्य साध्वीस्तास्ते त्रयो ययुः /
स्पृशन्ति न नृशंसानां हृदयं बन्धुबुद्धयः"
Kathasaritsagara,"sokss_1,3.13","tatastu madhyamā tāsāṃ sagarbhābhūttataśca tāḥ /
bhavanaṃ yajñadattasya pitṛmitrasya śiśriyuḥ","ततस्तु मध्यमा तासां सगर्भाभूत्ततश्च ताः /
भवनं यज्ञदत्तस्य पितृमित्रस्य शिश्रियुः"
Kathasaritsagara,"sokss_1,3.14","tatra tasthur nijān bhartṝn dhyāyantyaḥ kliṣṭavṛttayaḥ /
āpadyapi satīvṛttaṃ kiṃ muñcanti kulastriyaḥ","तत्र तस्थुर् निजान् भर्तॄन् ध्यायन्त्यः क्लिष्टवृत्तयः /
आपद्यपि सतीवृत्तं किं मुञ्चन्ति कुलस्त्रियः"
Kathasaritsagara,"sokss_1,3.15","kālena madhyamā cātra tāsāṃ putramasūta sā /
anyonyātiśayāttasminsnehaścāsāmavardhata","कालेन मध्यमा चात्र तासां पुत्रमसूत सा /
अन्योन्यातिशयात्तस्मिन्स्नेहश्चासामवर्धत"
Kathasaritsagara,"sokss_1,3.16","kadācidvyomamārgeṇa viharantaṃ maheśvaram /
aṅkasthā skandajananī taṃ dṛṣṭvā sadayāvadat","कदाचिद्व्योममार्गेण विहरन्तं महेश्वरम् /
अङ्कस्था स्कन्दजननी तं दृष्ट्वा सदयावदत्"
Kathasaritsagara,"sokss_1,3.17","deva paśya śiśāv asminn etās tisro 'pi yoṣitaḥ /
baddhasnehā dadhatyāśāmeṣo 'smāñjīvayediti","देव पश्य शिशाव् अस्मिन्न् एतास् तिस्रो ऽपि योषितः /
बद्धस्नेहा दधत्याशामेषो ऽस्माञ्जीवयेदिति"
Kathasaritsagara,"sokss_1,3.18","tattathā kuru yenāyametā bālo 'pi jīvayet /
ityuktaḥ priyayā devo varadaḥ sa jagāda tām","तत्तथा कुरु येनायमेता बालो ऽपि जीवयेत् /
इत्युक्तः प्रियया देवो वरदः स जगाद ताम्"
Kathasaritsagara,"sokss_1,3.19","anugṛhṇāmyamuṃ pūrvaṃ sabhāryeṇāmunā yataḥ /
arādhito 'smi tenāyaṃ bhogārthaṃ nirmito bhuvi","अनुगृह्णाम्यमुं पूर्वं सभार्येणामुना यतः /
अराधितो ऽस्मि तेनायं भोगार्थं निर्मितो भुवि"
Kathasaritsagara,"sokss_1,3.20","etajjāyā ca sā jātā pāṭalī nāma bhūpateḥ /
mahendravarmaṇaḥ putrī bhāryāsyaiva bhaviṣyati","एतज्जाया च सा जाता पाटली नाम भूपतेः /
महेन्द्रवर्मणः पुत्री भार्यास्यैव भविष्यति"
Kathasaritsagara,"sokss_1,3.21","ityuktvā sa vibhuḥ svapne sādhvīstisro jagāda tāḥ /
nāmnā putraka evāyaṃ yuṣmākaṃ bālaputrakaḥ","इत्युक्त्वा स विभुः स्वप्ने साध्वीस्तिस्रो जगाद ताः /
नाम्ना पुत्रक एवायं युष्माकं बालपुत्रकः"
Kathasaritsagara,"sokss_1,3.22","asya suptaprabuddhasya śīrṣānte ca dine dine /
suvarṇalakṣaṃ bhavitā rājā cāyaṃ bhaviṣyati","अस्य सुप्तप्रबुद्धस्य शीर्षान्ते च दिने दिने /
सुवर्णलक्षं भविता राजा चायं भविष्यति"
Kathasaritsagara,"sokss_1,3.23","tataḥ suptotthite tasmin bāle tāḥ prāpya kāñcanam /
yajñadattasutāḥ sādhvyo nananduḥ phalitavratāḥ","ततः सुप्तोत्थिते तस्मिन् बाले ताः प्राप्य काञ्चनम् /
यज्ञदत्तसुताः साध्व्यो ननन्दुः फलितव्रताः"
Kathasaritsagara,"sokss_1,3.24","atha tena suvarṇena vṛddhakoṣo 'cireṇa saḥ /
babhūva putrako rājā tapodhīnā hi saṃpadaḥ","अथ तेन सुवर्णेन वृद्धकोषो ऽचिरेण सः /
बभूव पुत्रको राजा तपोधीना हि संपदः"
Kathasaritsagara,"sokss_1,3.25","kadācidyajñadatto 'tha rahaḥ putrakamabravīt /
rājandurbhikṣadoṣeṇa kvāpi tepitaro gatāḥ","कदाचिद्यज्ञदत्तो ऽथ रहः पुत्रकमब्रवीत् /
राजन्दुर्भिक्षदोषेण क्वापि तेपितरो गताः"
Kathasaritsagara,"sokss_1,3.26","tatsadā dehi viprebhyo yenāyānti viśamya te /
brahmadattakathāṃ caitāṃ kathayāmyatra te śṛṇu","तत्सदा देहि विप्रेभ्यो येनायान्ति विशम्य ते /
ब्रह्मदत्तकथां चैतां कथयाम्यत्र ते शृणु"
Kathasaritsagara,"sokss_1,3.27","vārāṇasyāmabhūtpūrvaṃ brahmadattābhidho nṛpaḥ /
so 'paśyaddhaṃsayugalaṃ prayāntaṃ gagane niśi","वाराणस्यामभूत्पूर्वं ब्रह्मदत्ताभिधो नृपः /
सो ऽपश्यद्धंसयुगलं प्रयान्तं गगने निशि"
Kathasaritsagara,"sokss_1,3.28","visphuratkanakacchāyaṃ rājahaṃsaśatairvṛtam /
vidyutpuñjamivākāṇḍasitābhrapariveṣṭitam","विस्फुरत्कनकच्छायं राजहंसशतैर्वृतम् /
विद्युत्पुञ्जमिवाकाण्डसिताभ्रपरिवेष्टितम्"
Kathasaritsagara,"sokss_1,3.29","punastaddarśanotkaṇṭhā tathāsya vavṛdhe tataḥ /
yathā nṛpatisaukhyeṣu na babandha ratiṃ kvacit","पुनस्तद्दर्शनोत्कण्ठा तथास्य ववृधे ततः /
यथा नृपतिसौख्येषु न बबन्ध रतिं क्वचित्"
Kathasaritsagara,"sokss_1,3.30","mantribhiḥ saha saṃmantrya tataścākārayatsaraḥ /
sa rājā svamate kāntaṃ prāṇināṃ cābhayaṃ dadau","मन्त्रिभिः सह संमन्त्र्य ततश्चाकारयत्सरः /
स राजा स्वमते कान्तं प्राणिनां चाभयं ददौ"
Kathasaritsagara,"sokss_1,3.31","tataḥ kālena tau prāptau haṃsau rājā dadarśa saḥ /
viśvastau cāpi papraccha haime vapuṣi kāraṇam","ततः कालेन तौ प्राप्तौ हंसौ राजा ददर्श सः /
विश्वस्तौ चापि पप्रच्छ हैमे वपुषि कारणम्"
Kathasaritsagara,"sokss_1,3.32","vyaktavācau tatastau ca haṃsau rājānamūcatuḥ /
purā janmāntare kākāvāvāṃ jātau mahīpate","व्यक्तवाचौ ततस्तौ च हंसौ राजानमूचतुः /
पुरा जन्मान्तरे काकावावां जातौ महीपते"
Kathasaritsagara,"sokss_1,3.33","balyarthaṃ yudhyamānau ca puṇye śūnye śivālaye /
vinipatya vipannau svastatsthānadroṇikāntare","बल्यर्थं युध्यमानौ च पुण्ये शून्ये शिवालये /
विनिपत्य विपन्नौ स्वस्तत्स्थानद्रोणिकान्तरे"
Kathasaritsagara,"sokss_1,3.34","jātau jātismarāvāvāṃ haṃsau hemamayau tataḥ /
tacchrutvā tau yathākāmaṃ paśyanrājā tutoṣa saḥ","जातौ जातिस्मरावावां हंसौ हेममयौ ततः /
तच्छ्रुत्वा तौ यथाकामं पश्यन्राजा तुतोष सः"
Kathasaritsagara,"sokss_1,3.35","ato 'nanyādṛśādeva pitṛndānādavāpsyasi /
ityukto yajñadattena putrakastattathākarot","अतो ऽनन्यादृशादेव पितृन्दानादवाप्स्यसि /
इत्युक्तो यज्ञदत्तेन पुत्रकस्तत्तथाकरोत्"
Kathasaritsagara,"sokss_1,3.36","śrutvā pradānavārtāṃ tāmāyayuste dvijātayaḥ /
parijñātāḥ parāṃ lakṣmīṃ patnīśca saha lebhire","श्रुत्वा प्रदानवार्तां तामाययुस्ते द्विजातयः /
परिज्ञाताः परां लक्ष्मीं पत्नीश्च सह लेभिरे"
Kathasaritsagara,"sokss_1,3.37","āścaryamaparityājyo dṛṣṭanaṣṭāpadāmapi /
avivekāndhabuddhīnāṃ svānubhāvo durātmanām","आश्चर्यमपरित्याज्यो दृष्टनष्टापदामपि /
अविवेकान्धबुद्धीनां स्वानुभावो दुरात्मनाम्"
Kathasaritsagara,"sokss_1,3.38","kālena rājyakāmāste putrakaṃ taṃ jighāṃsavaḥ /
ninyustaddarśanavyājāddvijā vindhyanivāsinīm","कालेन राज्यकामास्ते पुत्रकं तं जिघांसवः /
निन्युस्तद्दर्शनव्याजाद्द्विजा विन्ध्यनिवासिनीम्"
Kathasaritsagara,"sokss_1,3.39","vadhakān sthāpayitvā ca devīgarbhagṛhāntare /
tam ūcuḥ pūrvam ekas tvaṃ paśya devīṃ vrajāntaram","वधकान् स्थापयित्वा च देवीगर्भगृहान्तरे /
तम् ऊचुः पूर्वम् एकस् त्वं पश्य देवीं व्रजान्तरम्"
Kathasaritsagara,"sokss_1,3.40","tataḥ praviṣṭo viśvāsāt sa dṛṣṭvā hantum udyatān /
puruṣān putrako 'pṛcchat kasmān nihatha mām iti","ततः प्रविष्टो विश्वासात् स दृष्ट्वा हन्तुम् उद्यतान् /
पुरुषान् पुत्रको ऽपृच्छत् कस्मान् निहथ माम् इति"
Kathasaritsagara,"sokss_1,3.41","pitṛbhiste prayuktāḥ smaḥ svarṇaṃ dattveti cābruvan /
tatas tān mohitān devyā buddhimān putrako 'vadat","पितृभिस्ते प्रयुक्ताः स्मः स्वर्णं दत्त्वेति चाब्रुवन् /
ततस् तान् मोहितान् देव्या बुद्धिमान् पुत्रको ऽवदत्"
Kathasaritsagara,"sokss_1,3.42","dadāmyetadanarghaṃ vo ratnālaṃkaraṇaṃ nijam /
māṃ muñcata karomyatra nodbhedaṃ yāmi dūrataḥ","ददाम्येतदनर्घं वो रत्नालंकरणं निजम् /
मां मुञ्चत करोम्यत्र नोद्भेदं यामि दूरतः"
Kathasaritsagara,"sokss_1,3.43","evamastviti tattasmādgṛhītvā vadhakā gatāḥ /
hataḥ putraka ityūcus tatpitṝṇāṃ puro mṛsā","एवमस्त्विति तत्तस्माद्गृहीत्वा वधका गताः /
हतः पुत्रक इत्यूचुस् तत्पितॄणां पुरो मृसा"
Kathasaritsagara,"sokss_1,3.44","tataḥ pratinivṛttāste hatā rājyārthino dvijāḥ /
mantribhirdrohiṇo buddhvā kṛtaghnānāṃ śivaṃ kutaḥ","ततः प्रतिनिवृत्तास्ते हता राज्यार्थिनो द्विजाः /
मन्त्रिभिर्द्रोहिणो बुद्ध्वा कृतघ्नानां शिवं कुतः"
Kathasaritsagara,"sokss_1,3.45","atrāntare sa rājāpi putrakaḥ satyasaṃgaraḥ /
viveśa vindhyakāntāraṃ viraktaḥ sveṣu bandhuṣu","अत्रान्तरे स राजापि पुत्रकः सत्यसंगरः /
विवेश विन्ध्यकान्तारं विरक्तः स्वेषु बन्धुषु"
Kathasaritsagara,"sokss_1,3.46","bhraman dadarśa tatrāsau bāhuyuddhaikatatparau /
puruṣau dvau tatastau sa pṛṣṭavān kau yuvām iti","भ्रमन् ददर्श तत्रासौ बाहुयुद्धैकतत्परौ /
पुरुषौ द्वौ ततस्तौ स पृष्टवान् कौ युवाम् इति"
Kathasaritsagara,"sokss_1,3.47","mayāsurasutāvāvāṃ tadīyaṃ cāsti nau dhanam /
idaṃ bhājanameṣā ca yaṣṭirete ca pāduke","मयासुरसुतावावां तदीयं चास्ति नौ धनम् /
इदं भाजनमेषा च यष्टिरेते च पादुके"
Kathasaritsagara,"sokss_1,3.48","etan nimittaṃ yuddhaṃ nau yo balī sa hared iti /
etat tadvacanaṃ śrutvā hasan provāca putrakaḥ","एतन् निमित्तं युद्धं नौ यो बली स हरेद् इति /
एतत् तद्वचनं श्रुत्वा हसन् प्रोवाच पुत्रकः"
Kathasaritsagara,"sokss_1,3.49","kiyadetaddhanaṃ puṃsastatastau samavocatām /
pāduke paridhāyaite khecaratvamavāpyate","कियदेतद्धनं पुंसस्ततस्तौ समवोचताम् /
पादुके परिधायैते खेचरत्वमवाप्यते"
Kathasaritsagara,"sokss_1,3.50","yaṣṭyā yallikhyate kiṃcitsatyaṃ saṃpadyate hi tat /
bhājane yo ya āhāraścintyate sa sa tiṣṭhati","यष्ट्या यल्लिख्यते किंचित्सत्यं संपद्यते हि तत् /
भाजने यो य आहारश्चिन्त्यते स स तिष्ठति"
Kathasaritsagara,"sokss_1,3.51","tac chrutvā putrako 'vādīt kiṃ yuddhenāstv ayaṃ paṇaḥ /
dhāvan balādhiko yaḥ syāt sa evaitad dhared iti","तच् छ्रुत्वा पुत्रको ऽवादीत् किं युद्धेनास्त्व् अयं पणः /
धावन् बलाधिको यः स्यात् स एवैतद् धरेद् इति"
Kathasaritsagara,"sokss_1,3.52","evamastviti tau mūḍhau dhāvitau so 'pi pāduke /
adhyāsyodapatadvyoma gṛhītvā yaṣṭibhājane","एवमस्त्विति तौ मूढौ धावितौ सो ऽपि पादुके /
अध्यास्योदपतद्व्योम गृहीत्वा यष्टिभाजने"
Kathasaritsagara,"sokss_1,3.53","atha dūraṃ kṣaṇādgatva dadarśa nagarīṃ śubhām /
ākarṣikākhyāṃ tasyāṃ ca nabhaso 'vatatāra saḥ","अथ दूरं क्षणाद्गत्व ददर्श नगरीं शुभाम् /
आकर्षिकाख्यां तस्यां च नभसो ऽवततार सः"
Kathasaritsagara,"sokss_1,3.54","vañcanapravaṇā veśyā dvijā matpitaro yathā /
vaṇijo dhanalubdhāśca kasya gehe vasāmyaham","वञ्चनप्रवणा वेश्या द्विजा मत्पितरो यथा /
वणिजो धनलुब्धाश्च कस्य गेहे वसाम्यहम्"
Kathasaritsagara,"sokss_1,3.55","iti saṃcintayan prāpa sa rājā vijanaṃ gṛham /
jīrṇaṃ tadantare caikāṃ vṛddhāṃ yoṣitam aikṣata","इति संचिन्तयन् प्राप स राजा विजनं गृहम् /
जीर्णं तदन्तरे चैकां वृद्धां योषितम् ऐक्षत"
Kathasaritsagara,"sokss_1,3.56","pradānapūrvaṃ saṃtoṣya tāṃ vṛddhāmādṛtastayā /
uvāsālakṣitastatra putrakaḥ śīrṇasadmani","प्रदानपूर्वं संतोष्य तां वृद्धामादृतस्तया /
उवासालक्षितस्तत्र पुत्रकः शीर्णसद्मनि"
Kathasaritsagara,"sokss_1,3.57","kadācitsātha saṃprītā vṛddhā putrakamabravīt /
cintā me putra yadbhāryā nānurūpā tava kvacit","कदाचित्साथ संप्रीता वृद्धा पुत्रकमब्रवीत् /
चिन्ता मे पुत्र यद्भार्या नानुरूपा तव क्वचित्"
Kathasaritsagara,"sokss_1,3.58","iha rājñastu tanayā pāṭalītyasti kanyakā /
uparyantaḥpure sā ca ratnamityabhirakṣyate","इह राज्ञस्तु तनया पाटलीत्यस्ति कन्यका /
उपर्यन्तःपुरे सा च रत्नमित्यभिरक्ष्यते"
Kathasaritsagara,"sokss_1,3.59","etadvṛddhāvacastasya dattakarṇasya śṛṇvataḥ /
viveśa tenaiva pathā labdharandhro hṛdi smaraḥ","एतद्वृद्धावचस्तस्य दत्तकर्णस्य शृण्वतः /
विवेश तेनैव पथा लब्धरन्ध्रो हृदि स्मरः"
Kathasaritsagara,"sokss_1,3.60","draṣṭavyā sā mayādyaiva kānteti kṛtaniścayaḥ /
niśāyāṃ nabhasā tatra pādukābhyāṃ jagāma saḥ","द्रष्टव्या सा मयाद्यैव कान्तेति कृतनिश्चयः /
निशायां नभसा तत्र पादुकाभ्यां जगाम सः"
Kathasaritsagara,"sokss_1,3.61","praviśya so 'driśṛṅgāgratuṅgavātāyanena tām /
antaḥpure dadarśārtha suptāṃ rahasi pāṭalīm","प्रविश्य सो ऽद्रिशृङ्गाग्रतुङ्गवातायनेन ताम् /
अन्तःपुरे ददर्शार्थ सुप्तां रहसि पाटलीम्"
Kathasaritsagara,"sokss_1,3.62","sevyamānāmavirataṃ candrakāntyāṅgalagnayā /
jitvā jagadidaṃ śrāntāṃ mūrtāṃ śaktiṃ manobhuvaḥ","सेव्यमानामविरतं चन्द्रकान्त्याङ्गलग्नया /
जित्वा जगदिदं श्रान्तां मूर्तां शक्तिं मनोभुवः"
Kathasaritsagara,"sokss_1,3.63","kathaṃ prabodhayāmyetāmiti yābadacintayat /
ityakasmādvahistāvadyāmikaḥ puruṣo jagau","कथं प्रबोधयाम्येतामिति याबदचिन्तयत् /
इत्यकस्माद्वहिस्तावद्यामिकः पुरुषो जगौ"
Kathasaritsagara,"sokss_1,3.64","āliṅgya madhurahuṃkṛtimalasonmiṣadīkṣaṇāṃ rahaḥ kāntām /
yadbodhayanti suptāṃ janmani yūnāṃ tadeva phalam","आलिङ्ग्य मधुरहुंकृतिमलसोन्मिषदीक्षणां रहः कान्ताम् /
यद्बोधयन्ति सुप्तां जन्मनि यूनां तदेव फलम्"
Kathasaritsagara,"sokss_1,3.65","śrutvaivaitadupoddhātamaṅgairutkampaviklavaiḥ /
āliliṅga sa tāṃ kāntāṃ prābudhyata tataśca sā","श्रुत्वैवैतदुपोद्धातमङ्गैरुत्कम्पविक्लवैः /
आलिलिङ्ग स तां कान्तां प्राबुध्यत ततश्च सा"
Kathasaritsagara,"sokss_1,3.66","paśyantyāstaṃ nṛpaṃ tasyā lajjākautukayordṛśi /
abhūdanyonyasaṃmardo racayantyāṃ gatāgatam","पश्यन्त्यास्तं नृपं तस्या लज्जाकौतुकयोर्दृशि /
अभूदन्योन्यसंमर्दो रचयन्त्यां गतागतम्"
Kathasaritsagara,"sokss_1,3.67","athālāpe kṛte vṛtte gāndharmodvāhakarmaṇi /
avardhata tayoḥ prītirdaṃpatyorna tu yāminī","अथालापे कृते वृत्ते गान्धर्मोद्वाहकर्मणि /
अवर्धत तयोः प्रीतिर्दंपत्योर्न तु यामिनी"
Kathasaritsagara,"sokss_1,3.68","āmantryātha vadhūmutkāṃ tadgatenaiva cetasā /
āyayau paścime bhāge tadvṛddhāveśma putrakaḥ","आमन्त्र्याथ वधूमुत्कां तद्गतेनैव चेतसा /
आययौ पश्चिमे भागे तद्वृद्धावेश्म पुत्रकः"
Kathasaritsagara,"sokss_1,3.69","itthaṃ pratiniśaṃ tatra kurvāṇe 'smin gatāgatam /
saṃbhogacihnaṃ pāṭalyā rakṣibhirdṛṣṭam ekadā","इत्थं प्रतिनिशं तत्र कुर्वाणे ऽस्मिन् गतागतम् /
संभोगचिह्नं पाटल्या रक्षिभिर्दृष्टम् एकदा"
Kathasaritsagara,"sokss_1,3.70","taistadāveditaṃ tasyāḥ pituḥ so 'pi niyuktavān /
gūḍhamantaḥpure tatra niśi nārimavekṣitum","तैस्तदावेदितं तस्याः पितुः सो ऽपि नियुक्तवान् /
गूढमन्तःपुरे तत्र निशि नारिमवेक्षितुम्"
Kathasaritsagara,"sokss_1,3.71","tayā ca tasya prāptasya tatrābhijñānasiddhaye /
putrakasya prasuptasya nyastaṃ vāsasyalaktakam","तया च तस्य प्राप्तस्य तत्राभिज्ञानसिद्धये /
पुत्रकस्य प्रसुप्तस्य न्यस्तं वासस्यलक्तकम्"
Kathasaritsagara,"sokss_1,3.72","prātastayā ca vijñapto rājā cārānvyasarjayat /
so 'bhijñānācca taiḥ prāptaḥ putrako jīrṇaveśmani","प्रातस्तया च विज्ञप्तो राजा चारान्व्यसर्जयत् /
सो ऽभिज्ञानाच्च तैः प्राप्तः पुत्रको जीर्णवेश्मनि"
Kathasaritsagara,"sokss_1,3.73","ānīto rājanikaṭaṃ kupitaṃ vīkṣya taṃ nṛpam /
pādukābhyāṃ khamutpatya pāṭalīmandire 'viśat","आनीतो राजनिकटं कुपितं वीक्ष्य तं नृपम् /
पादुकाभ्यां खमुत्पत्य पाटलीमन्दिरे ऽविशत्"
Kathasaritsagara,"sokss_1,3.74","viditau svastaduttiṣṭha gacchāvaḥ pādukāvaśāt /
ityaṅke pāṭalīṃ kṛtvā jagāma nabhasā tataḥ","विदितौ स्वस्तदुत्तिष्ठ गच्छावः पादुकावशात् /
इत्यङ्के पाटलीं कृत्वा जगाम नभसा ततः"
Kathasaritsagara,"sokss_1,3.75","atha gaṅgātaṭanikaṭe gaganādavatīrya sa priyāṃ śrāntām /
pātraprabhāvajātairāhārairnandayāmāsa","अथ गङ्गातटनिकटे गगनादवतीर्य स प्रियां श्रान्ताम् /
पात्रप्रभावजातैराहारैर्नन्दयामास"
Kathasaritsagara,"sokss_1,3.76","ālokitaprabhāvaḥ pāṭalyā putrako 'rthitaśca tataḥ /
yaṣṭyā lilekha tatra sa nagaraṃ caturaṅgabalayuktam","आलोकितप्रभावः पाटल्या पुत्रको ऽर्थितश्च ततः /
यष्ट्या लिलेख तत्र स नगरं चतुरङ्गबलयुक्तम्"
Kathasaritsagara,"sokss_1,3.77","tatra sa rājā bhūtvā mahāprabhāve ca satyatāṃ prāpte /
namayitvā taṃ śvaśuraṃ śaśākha pṛthvīṃ samudrāntām","तत्र स राजा भूत्वा महाप्रभावे च सत्यतां प्राप्ते /
नमयित्वा तं श्वशुरं शशाख पृथ्वीं समुद्रान्ताम्"
Kathasaritsagara,"sokss_1,3.78","tadidaṃ divyaṃ nagaraṃ māyāracitaṃ sapauramata eva /
nāmnā pāṭaliputraṃ kṣetraṃ lakṣmīsarasvatyoḥ","तदिदं दिव्यं नगरं मायारचितं सपौरमत एव /
नाम्ना पाटलिपुत्रं क्षेत्रं लक्ष्मीसरस्वत्योः"
Kathasaritsagara,"sokss_1,3.79","iti varṣamukhādimāmapūrvāṃ
vayamākarṇya kathāmatīva citrām /
cirakālamabhūma kāṇabhūte
vilasadvismayamodamānacittāḥ","इति वर्षमुखादिमामपूर्वां
वयमाकर्ण्य कथामतीव चित्राम् /
चिरकालमभूम काणभूते
विलसद्विस्मयमोदमानचित्ताः"
Kathasaritsagara,"sokss_1,4.1","iti mahākaviśrīsomadevabhaṭṭaviracite kathāsaritsāgare kathāpīṭhalambake tṛtīyas taraṅgaḥ /

caturthas taraṅgaḥ /

ityākhyāya kathāṃ madhye vindhyāntaḥ kāṇabhūtaye /
punarvararucistasmai prakṛtārthamavarṇayat","इति महाकविश्रीसोमदेवभट्टविरचिते कथासरित्सागरे कथापीठलम्बके तृतीयस् तरङ्गः /

चतुर्थस् तरङ्गः /

इत्याख्याय कथां मध्ये विन्ध्यान्तः काणभूतये /
पुनर्वररुचिस्तस्मै प्रकृतार्थमवर्णयत्"
Kathasaritsagara,"sokss_1,4.2","evaṃ vyāḍīndradattābhyāṃ saha tatra vasan kramāt /
prāpto 'haṃ sarvavidyānāṃ pāramutkrāntaśaiśavaḥ","एवं व्याडीन्द्रदत्ताभ्यां सह तत्र वसन् क्रमात् /
प्राप्तो ऽहं सर्वविद्यानां पारमुत्क्रान्तशैशवः"
Kathasaritsagara,"sokss_1,4.3","indrotsavaṃ kadācicca prekṣituṃ nirgatā vayam /
kanyāmekāmapaśyāma kāmasyāstramasāyakam","इन्द्रोत्सवं कदाचिच्च प्रेक्षितुं निर्गता वयम् /
कन्यामेकामपश्याम कामस्यास्त्रमसायकम्"
Kathasaritsagara,"sokss_1,4.4","indradatto mayā pṛṣṭastataḥ keyaṃ bhavediti /
upavarṣasutā seyamupakośeti so 'bravīt","इन्द्रदत्तो मया पृष्टस्ततः केयं भवेदिति /
उपवर्षसुता सेयमुपकोशेति सो ऽब्रवीत्"
Kathasaritsagara,"sokss_1,4.5","sā sakhībhiśca māṃ jñātvā prītipeśalayā dṛśā /
karṣantī manmanaḥ kṛcchrādagacchadbhavanaṃ nijam","सा सखीभिश्च मां ज्ञात्वा प्रीतिपेशलया दृशा /
कर्षन्ती मन्मनः कृच्छ्रादगच्छद्भवनं निजम्"
Kathasaritsagara,"sokss_1,4.6","pūrṇacandramukhī nīlanīrajottamalocanā /
mṛṇālanālalalitabhujā pīnastanojjvalā","पूर्णचन्द्रमुखी नीलनीरजोत्तमलोचना /
मृणालनालललितभुजा पीनस्तनोज्ज्वला"
Kathasaritsagara,"sokss_1,4.7","kambukaṇṭhī pravālābharadanacchadaśobhinī /
smarabhūpatisaundaryamandirevendirāparā","कम्बुकण्ठी प्रवालाभरदनच्छदशोभिनी /
स्मरभूपतिसौन्दर्यमन्दिरेवेन्दिरापरा"
Kathasaritsagara,"sokss_1,4.8","tataḥ kāmaśarāpātanirbhinne hṛdaye na me /
niśi tasyāmabhūnnidrā tadvimboṣṭhapipāsayā","ततः कामशरापातनिर्भिन्ने हृदये न मे /
निशि तस्यामभून्निद्रा तद्विम्बोष्ठपिपासया"
Kathasaritsagara,"sokss_1,4.9","kathaṃcillabdhanidro 'hamapaśyaṃ rajanīkṣaye /
śuklāmbaradharāṃ divyāṃ striyaṃ sā māmabhāṣata","कथंचिल्लब्धनिद्रो ऽहमपश्यं रजनीक्षये /
शुक्लाम्बरधरां दिव्यां स्त्रियं सा मामभाषत"
Kathasaritsagara,"sokss_1,4.10","pūrvabhāryopakośā te guṇajñā nāparaṃ patim /
kaṃcidicchatyataścintā putra kāryatra na tvayā","पूर्वभार्योपकोशा ते गुणज्ञा नापरं पतिम् /
कंचिदिच्छत्यतश्चिन्ता पुत्र कार्यत्र न त्वया"
Kathasaritsagara,"sokss_1,4.11","ahaṃ sadā śarīrāntarvāsinī te sarasvatī /
tvadduḥkhaṃ notsahe draṣṭum ity uktvāntarhitābhavat","अहं सदा शरीरान्तर्वासिनी ते सरस्वती /
त्वद्दुःखं नोत्सहे द्रष्टुम् इत्य् उक्त्वान्तर्हिताभवत्"
Kathasaritsagara,"sokss_1,4.12","tataḥ prabuddho jātāstho gatvātiṣṭhamahaṃ śanaiḥ /
dayitāmandirāsannabālacūtataroradhaḥ","ततः प्रबुद्धो जातास्थो गत्वातिष्ठमहं शनैः /
दयितामन्दिरासन्नबालचूततरोरधः"
Kathasaritsagara,"sokss_1,4.13","athāgatya samākhyātaṃ tatsakhyā mannibandhanam /
udgāḍhamupakośāyā navānaṅgavijṛmbhitam","अथागत्य समाख्यातं तत्सख्या मन्निबन्धनम् /
उद्गाढमुपकोशाया नवानङ्गविजृम्भितम्"
Kathasaritsagara,"sokss_1,4.14","tato 'haṃ dviguṇībhūtatāpastāmevamabravam /
adattāṃ gurubiḥ svecchamupakośāṃ kathaṃ bhaje","ततो ऽहं द्विगुणीभूततापस्तामेवमब्रवम् /
अदत्तां गुरुबिः स्वेच्छमुपकोशां कथं भजे"
Kathasaritsagara,"sokss_1,4.15","varaṃ hi mṛtyur nākīrtis tatsakhīhṛdayaṃ tava /
gurubhiryadi budhyeta tatkadācicchivaṃ bhavet","वरं हि मृत्युर् नाकीर्तिस् तत्सखीहृदयं तव /
गुरुभिर्यदि बुध्येत तत्कदाचिच्छिवं भवेत्"
Kathasaritsagara,"sokss_1,4.16","tadetatkuru bhadre tvaṃ tāṃ sakhīṃ māṃ ca jīvaya /
tacchrutvā sā gatā sakhyā mātuḥ sarvaṃ nyavedayat","तदेतत्कुरु भद्रे त्वं तां सखीं मां च जीवय /
तच्छ्रुत्वा सा गता सख्या मातुः सर्वं न्यवेदयत्"
Kathasaritsagara,"sokss_1,4.17","tayā tatkathitaṃ bhartur upavarṣasya tatkṣaṇam /
tena bhrātuśca varṣasya tena taccābhinanditam","तया तत्कथितं भर्तुर् उपवर्षस्य तत्क्षणम् /
तेन भ्रातुश्च वर्षस्य तेन तच्चाभिनन्दितम्"
Kathasaritsagara,"sokss_1,4.18","vivāhe niścite gatvā vyāḍirānayati sma tām /
varṣācāryanideśena kauśāmbyā jananīṃ mama","विवाहे निश्चिते गत्वा व्याडिरानयति स्म ताम् /
वर्षाचार्यनिदेशेन कौशाम्ब्या जननीं मम"
Kathasaritsagara,"sokss_1,4.19","athopakośā vidhivatpitrā me pratipāditā /
tato mātrā gṛhiṇyā ca samaṃ tatrāvasaṃ sukham","अथोपकोशा विधिवत्पित्रा मे प्रतिपादिता /
ततो मात्रा गृहिण्या च समं तत्रावसं सुखम्"
Kathasaritsagara,"sokss_1,4.20","atha kālena varṣasya śiṣyavargo mahānabhūt /
tatraikaḥ pāṇinirnāma jaḍabuddhitaro 'bhavat","अथ कालेन वर्षस्य शिष्यवर्गो महानभूत् /
तत्रैकः पाणिनिर्नाम जडबुद्धितरो ऽभवत्"
Kathasaritsagara,"sokss_1,4.21","sa śuśrūṣāparikliṣṭaḥ preṣito varṣabhāryayā /
agacchattapase khinno vidyākāmo himālayam","स शुश्रूषापरिक्लिष्टः प्रेषितो वर्षभार्यया /
अगच्छत्तपसे खिन्नो विद्याकामो हिमालयम्"
Kathasaritsagara,"sokss_1,4.22","tatra tīvreṇa tapasā toṣitādinduśekharāt /
sarvavidyāmukhaṃ tena prāptaṃ vyākaraṇaṃ navam","तत्र तीव्रेण तपसा तोषितादिन्दुशेखरात् /
सर्वविद्यामुखं तेन प्राप्तं व्याकरणं नवम्"
Kathasaritsagara,"sokss_1,4.23","tataścāgatya māmeva vādāyāhvayate sma saḥ /
pravṛtte cāvayorvāde prayātāḥ sapta vāsarāḥ","ततश्चागत्य मामेव वादायाह्वयते स्म सः /
प्रवृत्ते चावयोर्वादे प्रयाताः सप्त वासराः"
Kathasaritsagara,"sokss_1,4.24","aṣṭame 'hni mayā tasmiñjite tatsamanantaram /
nabhaḥ sthena mahāghoro huṃkāraḥ śaṃbhunā kṛtaḥ","अष्टमे ऽह्नि मया तस्मिञ्जिते तत्समनन्तरम् /
नभः स्थेन महाघोरो हुंकारः शंभुना कृतः"
Kathasaritsagara,"sokss_1,4.25","tena praṇaṣṭam aindraṃ tad asmadvyākaraṇaṃ bhuvi /
jitāḥ pāṇininā sarve mūrkhībhūtā vayaṃ punaḥ","तेन प्रणष्टम् ऐन्द्रं तद् अस्मद्व्याकरणं भुवि /
जिताः पाणिनिना सर्वे मूर्खीभूता वयं पुनः"
Kathasaritsagara,"sokss_1,4.26","atha saṃjātanirvedaḥ svagṛhasthitaye dhanam /
haste hiraṇyaguptasya vidhāya vaṇijo nijam","अथ संजातनिर्वेदः स्वगृहस्थितये धनम् /
हस्ते हिरण्यगुप्तस्य विधाय वणिजो निजम्"
Kathasaritsagara,"sokss_1,4.27","uktvā taccopakośāyai gatavānasmi śaṃkaram /
tapobhirārādhayituṃ nirāhāro himālayam","उक्त्वा तच्चोपकोशायै गतवानस्मि शंकरम् /
तपोभिराराधयितुं निराहारो हिमालयम्"
Kathasaritsagara,"sokss_1,4.28","upakośā hi me śreyaḥ kāṅkṣantī nijamandire /
atiṣṭhatpratyahaṃ snāntī gaṅgāyāṃ niyatavratā","उपकोशा हि मे श्रेयः काङ्क्षन्ती निजमन्दिरे /
अतिष्ठत्प्रत्यहं स्नान्ती गङ्गायां नियतव्रता"
Kathasaritsagara,"sokss_1,4.29","ekadā sā madhau prāpte kṣāmā pāṇḍurmanoramā /
pratipaccandralekheva janalocanahāriṇī","एकदा सा मधौ प्राप्ते क्षामा पाण्डुर्मनोरमा /
प्रतिपच्चन्द्रलेखेव जनलोचनहारिणी"
Kathasaritsagara,"sokss_1,4.30","snātuṃ tripathagāṃ yāntī dṛṣṭā rājapurodhasā /
daṇḍādhipatinā caiva kumārasacivena ca","स्नातुं त्रिपथगां यान्ती दृष्टा राजपुरोधसा /
दण्डाधिपतिना चैव कुमारसचिवेन च"
Kathasaritsagara,"sokss_1,4.31","tatkṣaṇātte gatāḥ sarve smarasāyakalakṣyatām /
sāpi tasmindine snāntī kathamapyakarocciram","तत्क्षणात्ते गताः सर्वे स्मरसायकलक्ष्यताम् /
सापि तस्मिन्दिने स्नान्ती कथमप्यकरोच्चिरम्"
Kathasaritsagara,"sokss_1,4.32","āgacchantīṃ ca sāyaṃ tāṃ kumārasacivo haṭhāt /
agrahīdatha sāpyenamavocatpratibhāvatī","आगच्छन्तीं च सायं तां कुमारसचिवो हठात् /
अग्रहीदथ साप्येनमवोचत्प्रतिभावती"
Kathasaritsagara,"sokss_1,4.33","abhipretamidaṃ bhadra yathā tava yathā mama /
kiṃ tvahaṃ satkulotpannā pravāsasthitabhartṛkā","अभिप्रेतमिदं भद्र यथा तव यथा मम /
किं त्वहं सत्कुलोत्पन्ना प्रवासस्थितभर्तृका"
Kathasaritsagara,"sokss_1,4.34","kathamevaṃ pravarteya paśyet ko'pi kadācana /
tataśca dhruvamaśreyastvayā saha bhavenmama","कथमेवं प्रवर्तेय पश्येत् कोऽपि कदाचन /
ततश्च ध्रुवमश्रेयस्त्वया सह भवेन्मम"
Kathasaritsagara,"sokss_1,4.35","tasmānmadhūtsavākṣiptapauraloke gṛhaṃ mama /
āgantavaṃ dhruvaṃ rātreḥ prathame prahare tvayā","तस्मान्मधूत्सवाक्षिप्तपौरलोके गृहं मम /
आगन्तवं ध्रुवं रात्रेः प्रथमे प्रहरे त्वया"
Kathasaritsagara,"sokss_1,4.36","ityuktvā kṛtasaṃdhā sā tena kṣipta vidhervaśāt /
yāvatkiṃcidgatā tāvanniruddhā sā purodhasā","इत्युक्त्वा कृतसंधा सा तेन क्षिप्त विधेर्वशात् /
यावत्किंचिद्गता तावन्निरुद्धा सा पुरोधसा"
Kathasaritsagara,"sokss_1,4.37","tasyāpi tatraiva dine tadvadeva tayā niśi /
saṃketakaṃ dvitīyasmin prahare paryakalpyata","तस्यापि तत्रैव दिने तद्वदेव तया निशि /
संकेतकं द्वितीयस्मिन् प्रहरे पर्यकल्प्यत"
Kathasaritsagara,"sokss_1,4.38","muktāṃ kathaṃcit tenāpi prayātāṃ kiṃcid antaram /
daṇḍādhipo ruṇaddhi sma tṛtīyas tāṃ suvihvalām","मुक्तां कथंचित् तेनापि प्रयातां किंचिद् अन्तरम् /
दण्डाधिपो रुणद्धि स्म तृतीयस् तां सुविह्वलाम्"
Kathasaritsagara,"sokss_1,4.39","atha tasyāpi divase tasminneva tathaiva sā /
saṃketakaṃ triyāmāyāṃ tṛtīye prahare vyadhāt","अथ तस्यापि दिवसे तस्मिन्नेव तथैव सा /
संकेतकं त्रियामायां तृतीये प्रहरे व्यधात्"
Kathasaritsagara,"sokss_1,4.40","daivāttenāpi nirmuktā sakampā gṛhamāgatā /
kartavyāṃ sā svaceṭīnāṃ saṃvidaṃ svairamabravīt","दैवात्तेनापि निर्मुक्ता सकम्पा गृहमागता /
कर्तव्यां सा स्वचेटीनां संविदं स्वैरमब्रवीत्"
Kathasaritsagara,"sokss_1,4.41","varaṃ patyau pravāsasthe maraṇaṃ kulayoṣitaḥ /
na tu rūpāramallokalocanāpātapātratā","वरं पत्यौ प्रवासस्थे मरणं कुलयोषितः /
न तु रूपारमल्लोकलोचनापातपात्रता"
Kathasaritsagara,"sokss_1,4.42","iti saṃcintayantī ca smarantī māṃ nināya sā /
śocantī svaṃ vapuḥ sādhvī nirāhāraiva tāṃ niśām","इति संचिन्तयन्ती च स्मरन्ती मां निनाय सा /
शोचन्ती स्वं वपुः साध्वी निराहारैव तां निशाम्"
Kathasaritsagara,"sokss_1,4.43","prātarbrāhmaṇapūjārthaṃ vyasarji vaṇijastayā /
ceṭī hiraṇyaguptasya kiṃcinmārgayituṃ dhanam","प्रातर्ब्राह्मणपूजार्थं व्यसर्जि वणिजस्तया /
चेटी हिरण्यगुप्तस्य किंचिन्मार्गयितुं धनम्"
Kathasaritsagara,"sokss_1,4.44","āgatyā so 'pi tāmevamekānte vaṇirābravīt /
bhajasva māṃ tato bhartṛsthāpitaṃ te dadāmi tat","आगत्या सो ऽपि तामेवमेकान्ते वणिराब्रवीत् /
भजस्व मां ततो भर्तृस्थापितं ते ददामि तत्"
Kathasaritsagara,"sokss_1,4.45","tacchrutvā sākṣirahitāṃ matvā bhartṛdhanasthitim /
vaṇijaṃ pāpamālokya khedāmarṣakadarthitā","तच्छ्रुत्वा साक्षिरहितां मत्वा भर्तृधनस्थितिम् /
वणिजं पापमालोक्य खेदामर्षकदर्थिता"
Kathasaritsagara,"sokss_1,4.46","tasyāmevātra saṃketaṃ rātrau tasyāpi paścime /
śeṣe pativratā yāme sākarodatha so 'gamat","तस्यामेवात्र संकेतं रात्रौ तस्यापि पश्चिमे /
शेषे पतिव्रता यामे साकरोदथ सो ऽगमत्"
Kathasaritsagara,"sokss_1,4.47","tataḥ sākārayadbhūri ceṭībhiḥ kuṇḍakasthitam /
kastūrikādisaṃyuktaṃ kajjalaṃ tailamiśritam","ततः साकारयद्भूरि चेटीभिः कुण्डकस्थितम् /
कस्तूरिकादिसंयुक्तं कज्जलं तैलमिश्रितम्"
Kathasaritsagara,"sokss_1,4.48","talliptāścelakhaṇḍāśca catvāro vihitāstayā /
mañjūṣā kāritā cābhutsthūlā sabahirargalā","तल्लिप्ताश्चेलखण्डाश्च चत्वारो विहितास्तया /
मञ्जूषा कारिता चाभुत्स्थूला सबहिरर्गला"
Kathasaritsagara,"sokss_1,4.49","atha tasminmahāveṣo vasantotsavavāsare /
āyayau prathame yāme kumārasacivo niśi","अथ तस्मिन्महावेषो वसन्तोत्सववासरे /
आययौ प्रथमे यामे कुमारसचिवो निशि"
Kathasaritsagara,"sokss_1,4.50","alakṣitaṃ praviṣṭaṃ tamupakośedamabravīt /
asnātaṃ na spṛśāmi tvāṃ tatsnāhi praviśāntaram","अलक्षितं प्रविष्टं तमुपकोशेदमब्रवीत् /
अस्नातं न स्पृशामि त्वां तत्स्नाहि प्रविशान्तरम्"
Kathasaritsagara,"sokss_1,4.51","aṅgīkurvansa tanmūḍhaśceṭikābhiḥ praveśitaḥ /
abhyantaragṛhaṃ guptamandhakāramayaṃ tataḥ","अङ्गीकुर्वन्स तन्मूढश्चेटिकाभिः प्रवेशितः /
अभ्यन्तरगृहं गुप्तमन्धकारमयं ततः"
Kathasaritsagara,"sokss_1,4.52","gṛhītvā tatra tasyāntarvastrāṇyābharaṇāni ca /
celakhaṇḍaṃ tamekaṃ ca dattvāntarvāsasaḥ kṛte","गृहीत्वा तत्र तस्यान्तर्वस्त्राण्याभरणानि च /
चेलखण्डं तमेकं च दत्त्वान्तर्वाससः कृते"
Kathasaritsagara,"sokss_1,4.53","ā śiraḥ pādamaṅgeṣu tābhistattailakajjalam /
abhyaṅgabhaṅgyā pāpasya nyastaṃ ghanamapaśyataḥ","आ शिरः पादमङ्गेषु ताभिस्तत्तैलकज्जलम् /
अभ्यङ्गभङ्ग्या पापस्य न्यस्तं घनमपश्यतः"
Kathasaritsagara,"sokss_1,4.54","atiṣṭhanmardayantyastatpratyaṅgaṃ yāvadasya tāḥ /
tāvaddvitīye prahare sa purodhā upāgamat","अतिष्ठन्मर्दयन्त्यस्तत्प्रत्यङ्गं यावदस्य ताः /
तावद्द्वितीये प्रहरे स पुरोधा उपागमत्"
Kathasaritsagara,"sokss_1,4.55","mittraṃ vararuceḥ prāptaḥ kimapyeṣa purohitaḥ /
tadiha praviśetyuktvā ceṭyastāstaṃ tathāvidham","मित्त्रं वररुचेः प्राप्तः किमप्येष पुरोहितः /
तदिह प्रविशेत्युक्त्वा चेट्यस्तास्तं तथाविधम्"
Kathasaritsagara,"sokss_1,4.56","kumārasacivaṃ nagnaṃ mañjūṣāyāṃ sasaṃbhramam /
nicikṣipurathābadhnannargalena bahiśca tām","कुमारसचिवं नग्नं मञ्जूषायां ससंभ्रमम् /
निचिक्षिपुरथाबध्नन्नर्गलेन बहिश्च ताम्"
Kathasaritsagara,"sokss_1,4.57","so 'pi snānamiṣānnītastamasyantaḥ purohitaḥ /
tathaiva hṛtavastrādistailakajjalamardanaiḥ","सो ऽपि स्नानमिषान्नीतस्तमस्यन्तः पुरोहितः /
तथैव हृतवस्त्रादिस्तैलकज्जलमर्दनैः"
Kathasaritsagara,"sokss_1,4.58","celakhaṇḍadharastāvacceṭikābhirvimohitaḥ /
yāvattṛtīye prahare daṇḍādhipatirāgamat","चेलखण्डधरस्तावच्चेटिकाभिर्विमोहितः /
यावत्तृतीये प्रहरे दण्डाधिपतिरागमत्"
Kathasaritsagara,"sokss_1,4.59","tadāgamanajāccaiva ceṭībhiḥ sahasā bhayāt /
ādyavatso 'pi nikṣipto mañjūṣāyāṃ purohitaḥ","तदागमनजाच्चैव चेटीभिः सहसा भयात् /
आद्यवत्सो ऽपि निक्षिप्तो मञ्जूषायां पुरोहितः"
Kathasaritsagara,"sokss_1,4.60","tasya dattvārgalaṃ tābhiḥ snānavyājāt praveśya saḥ /
daṇḍādhipo 'pi tatraiva tāvatkajjalamardanaiḥ","तस्य दत्त्वार्गलं ताभिः स्नानव्याजात् प्रवेश्य सः /
दण्डाधिपो ऽपि तत्रैव तावत्कज्जलमर्दनैः"
Kathasaritsagara,"sokss_1,4.61","anyavadvipralabdho 'bhūccelakhaṇḍaikakarpaṭaḥ /
yāvatsa paścime yāme vaṇiktatrāgato 'bhavat","अन्यवद्विप्रलब्धो ऽभूच्चेलखण्डैककर्पटः /
यावत्स पश्चिमे यामे वणिक्तत्रागतो ऽभवत्"
Kathasaritsagara,"sokss_1,4.62","taddarśanabhayaṃ dattvā kṣipto daṇḍādhipo 'pyatha /
mañjūṣāyāṃ sa ceṭībhirdattaṃ ca bahirargalam","तद्दर्शनभयं दत्त्वा क्षिप्तो दण्डाधिपो ऽप्यथ /
मञ्जूषायां स चेटीभिर्दत्तं च बहिरर्गलम्"
Kathasaritsagara,"sokss_1,4.63","te ca trayo 'ndhatāmisravasabhyāsodyatā iva /
mañjūṣāyāṃ bhiyānyonyaṃ sparśaṃ labdhvāpi nālapan","ते च त्रयो ऽन्धतामिस्रवसभ्यासोद्यता इव /
मञ्जूषायां भियान्योन्यं स्पर्शं लब्ध्वापि नालपन्"
Kathasaritsagara,"sokss_1,4.64","dattvātha dīpaṃ gehe 'tra vaṇijaṃ taṃ praveśya sā /
upakośāvadaddehi tanme bhartrārpitaṃ dhanam","दत्त्वाथ दीपं गेहे ऽत्र वणिजं तं प्रवेश्य सा /
उपकोशावदद्देहि तन्मे भर्त्रार्पितं धनम्"
Kathasaritsagara,"sokss_1,4.65","tacchrutvā śūnyamālokya gṛhaṃ so 'pyavadacchaṭhaḥ /
uktaṃ mayā dadāmyeva yadbhartrā sthāpitaṃ dhanam","तच्छ्रुत्वा शून्यमालोक्य गृहं सो ऽप्यवदच्छठः /
उक्तं मया ददाम्येव यद्भर्त्रा स्थापितं धनम्"
Kathasaritsagara,"sokss_1,4.66","upakośāpi mañjūṣāṃ śrāvayantī tato 'bravīt /
etaddhiraṇyaguptasya vacaḥ śṛṇuta devatāḥ","उपकोशापि मञ्जूषां श्रावयन्ती ततो ऽब्रवीत् /
एतद्धिरण्यगुप्तस्य वचः शृणुत देवताः"
Kathasaritsagara,"sokss_1,4.67","ity uktvā caiva nirvāpya dīpaṃ so 'py anyavadvaṇik /
liptaḥ snānāpadeśena ceṭībhiḥ kajjalaiś ciram","इत्य् उक्त्वा चैव निर्वाप्य दीपं सो ऽप्य् अन्यवद्वणिक् /
लिप्तः स्नानापदेशेन चेटीभिः कज्जलैश् चिरम्"
Kathasaritsagara,"sokss_1,4.68","atha gaccha gatā rātrir ity uktaḥ sa niśākṣaye /
anicchan galahastena tābhir nirvāsitas tataḥ","अथ गच्छ गता रात्रिर् इत्य् उक्तः स निशाक्षये /
अनिच्छन् गलहस्तेन ताभिर् निर्वासितस् ततः"
Kathasaritsagara,"sokss_1,4.69","atha cīraikavasano maṣīliptaḥ pade pade /
bhakṣyamāṇaḥ śvabhiḥ prāpa lajjamāno nijaṃ gṛham","अथ चीरैकवसनो मषीलिप्तः पदे पदे /
भक्ष्यमाणः श्वभिः प्राप लज्जमानो निजं गृहम्"
Kathasaritsagara,"sokss_1,4.70","tatra dāsajanasyāpi tāṃ prakṣālayato maṣīm /
nāśakatsaṃmukhe sthātuṃ kaṣṭo hyavinayakramaḥ","तत्र दासजनस्यापि तां प्रक्षालयतो मषीम् /
नाशकत्संमुखे स्थातुं कष्टो ह्यविनयक्रमः"
Kathasaritsagara,"sokss_1,4.71","upakośāpy atha prātaś ceṭikānugatā gatā /
gurūṇām anivedyaiva rājño nandasya mandiram","उपकोशाप्य् अथ प्रातश् चेटिकानुगता गता /
गुरूणाम् अनिवेद्यैव राज्ञो नन्दस्य मन्दिरम्"
Kathasaritsagara,"sokss_1,4.72","vaṇigghiraṇyagupto me bhartrā nyāsīkṛtaṃ dhanam /
jihīrṣatīti vijñaptas tatra rājā tayā svayam","वणिग्घिरण्यगुप्तो मे भर्त्रा न्यासीकृतं धनम् /
जिहीर्षतीति विज्ञप्तस् तत्र राजा तया स्वयम्"
Kathasaritsagara,"sokss_1,4.73","tena tac ca parijñātuṃ tatraivānāyito vaṇik /
maddhaste kiṃcid apy asyā deva nāstīty abhāṣata","तेन तच् च परिज्ञातुं तत्रैवानायितो वणिक् /
मद्धस्ते किंचिद् अप्य् अस्या देव नास्तीत्य् अभाषत"
Kathasaritsagara,"sokss_1,4.74","upakośā tato 'vādītsanti me deva sākṣiṇaḥ /
mañjūṣāyāṃ gataḥ kṣiptvā bhartā me gṛhadevatāḥ","उपकोशा ततो ऽवादीत्सन्ति मे देव साक्षिणः /
मञ्जूषायां गतः क्षिप्त्वा भर्ता मे गृहदेवताः"
Kathasaritsagara,"sokss_1,4.75","svavācā puratastāsāmanenāṅgīkṛtaṃ dhanam /
tāmānāyyeha mañjūṣāṃ pṛcchyantāṃ devatāstvayā","स्ववाचा पुरतस्तासामनेनाङ्गीकृतं धनम् /
तामानाय्येह मञ्जूषां पृच्छ्यन्तां देवतास्त्वया"
Kathasaritsagara,"sokss_1,4.76","tacchrutvā vismayādrājā tadānayanamādiśat /
tataḥ kṣaṇāt sā mañjūṣā prāpitā bahubhirjanaiḥ","तच्छ्रुत्वा विस्मयाद्राजा तदानयनमादिशत् /
ततः क्षणात् सा मञ्जूषा प्रापिता बहुभिर्जनैः"
Kathasaritsagara,"sokss_1,4.77","athopakośā vakti sma satyaṃ vadata devatāḥ /
yaduktaṃ vaṇijānena tato yāta nijaṃ gṛham","अथोपकोशा वक्ति स्म सत्यं वदत देवताः /
यदुक्तं वणिजानेन ततो यात निजं गृहम्"
Kathasaritsagara,"sokss_1,4.78","no ceddadāmyahaṃ yuṣmānsadasyudghāṭayāmi vā /
tacchrutvā bhītabhītāste mañjūṣāsthā babhāṣire","नो चेद्ददाम्यहं युष्मान्सदस्युद्घाटयामि वा /
तच्छ्रुत्वा भीतभीतास्ते मञ्जूषास्था बभाषिरे"
Kathasaritsagara,"sokss_1,4.79","satyaṃ samakṣam asmākam anenāṅgīkṛtaṃ dhanam /
tato niruttaraḥ sarvaṃ sa vaṇik tat prapadyata","सत्यं समक्षम् अस्माकम् अनेनाङ्गीकृतं धनम् /
ततो निरुत्तरः सर्वं स वणिक् तत् प्रपद्यत"
Kathasaritsagara,"sokss_1,4.80","upakośāmathābhyarthya rājñā tvatikutūhalāt /
sadasyudghāṭitā tatra mañjūṣā sphoṭitārgalā","उपकोशामथाभ्यर्थ्य राज्ञा त्वतिकुतूहलात् /
सदस्युद्घाटिता तत्र मञ्जूषा स्फोटितार्गला"
Kathasaritsagara,"sokss_1,4.81","niṣkṛṣṭāste 'pi puruṣāstamaḥ piṇḍā iva trayaḥ /
kṛcchrācca pratyabhijñātā mantribhirbhūbhṛtā tathā","निष्कृष्टास्ते ऽपि पुरुषास्तमः पिण्डा इव त्रयः /
कृच्छ्राच्च प्रत्यभिज्ञाता मन्त्रिभिर्भूभृता तथा"
Kathasaritsagara,"sokss_1,4.82","prahasatsvatha sarveṣu kimetaditi kautukāt /
rājñā pṛṣṭā satī sarvamupakośā śaśaṃsa tat","प्रहसत्स्वथ सर्वेषु किमेतदिति कौतुकात् /
राज्ञा पृष्टा सती सर्वमुपकोशा शशंस तत्"
Kathasaritsagara,"sokss_1,4.83","acintyaṃ śīlaguptānāṃ caritaṃ kulayoṣitām /
iti cābhinanandustāmupakośāṃ sabhāsadaḥ","अचिन्त्यं शीलगुप्तानां चरितं कुलयोषिताम् /
इति चाभिननन्दुस्तामुपकोशां सभासदः"
Kathasaritsagara,"sokss_1,4.84","tatas te hṛtasarvasvāḥ paradāriṣiṇo 'khilāḥ /
rājñā nirvāsitā deśādaśīlaṃ kasya bhūtaye","ततस् ते हृतसर्वस्वाः परदारिषिणो ऽखिलाः /
राज्ञा निर्वासिता देशादशीलं कस्य भूतये"
Kathasaritsagara,"sokss_1,4.85","bhaginī me tvamityuktvā dattvā prītyā dhanaṃ bahu /
upakośāpi bhūpena preṣitā gṛhamāgamat","भगिनी मे त्वमित्युक्त्वा दत्त्वा प्रीत्या धनं बहु /
उपकोशापि भूपेन प्रेषिता गृहमागमत्"
Kathasaritsagara,"sokss_1,4.86","varṣopavarṣau tadbuddhvā sādhvīṃ tāmabhyanandatām /
sarvaśca vismayasmeraḥ pure tatrābhavajjanaḥ","वर्षोपवर्षौ तद्बुद्ध्वा साध्वीं तामभ्यनन्दताम् /
सर्वश्च विस्मयस्मेरः पुरे तत्राभवज्जनः"
Kathasaritsagara,"sokss_1,4.87","atrāntare tuṣārādrau kṛtvā tīvrataraṃ tapaḥ /
ārādhito mayā devo varadaḥ pārvatīpatiḥ","अत्रान्तरे तुषाराद्रौ कृत्वा तीव्रतरं तपः /
आराधितो मया देवो वरदः पार्वतीपतिः"
Kathasaritsagara,"sokss_1,4.88","tadeva tena śāstraṃ me pāṇinīyaṃ prakāśitam /
tadicchānugrahādeva mayā pūrṇīkṛtaṃ ca tat","तदेव तेन शास्त्रं मे पाणिनीयं प्रकाशितम् /
तदिच्छानुग्रहादेव मया पूर्णीकृतं च तत्"
Kathasaritsagara,"sokss_1,4.89","tato 'haṃ gṛham āgaccham ajñātādhvapariśramaḥ /
niśākarakalāmauliprasādāmṛtanirbharaḥ","ततो ऽहं गृहम् आगच्छम् अज्ञाताध्वपरिश्रमः /
निशाकरकलामौलिप्रसादामृतनिर्भरः"
Kathasaritsagara,"sokss_1,4.90","atha mātur gurūṇāṃ ca kṛtapādābhivandanaḥ /
tatropakośāvṛttāntaṃ tam aśrauṣaṃ mahādbhutam","अथ मातुर् गुरूणां च कृतपादाभिवन्दनः /
तत्रोपकोशावृत्तान्तं तम् अश्रौषं महाद्भुतम्"
Kathasaritsagara,"sokss_1,4.91","tena me paramāṃ bhūmimātmanyānandavismayau /
tasyāṃ ca sahajasnehabahumānāvagacchatām","तेन मे परमां भूमिमात्मन्यानन्दविस्मयौ /
तस्यां च सहजस्नेहबहुमानावगच्छताम्"
Kathasaritsagara,"sokss_1,4.92","varṣo 'tha manmukhādaicchacchrotuṃ vyākaraṇaṃ navam /
tataḥ prakāśitaṃ svāmikumāreṇaiva tasya tat","वर्षो ऽथ मन्मुखादैच्छच्छ्रोतुं व्याकरणं नवम् /
ततः प्रकाशितं स्वामिकुमारेणैव तस्य तत्"
Kathasaritsagara,"sokss_1,4.93","tato vyāḍīndradattābhyāṃ vijñapto dakṣiṇāṃ prati /
gururvarṣo 'bravīt svarṇakoṭir me dīyatām iti","ततो व्याडीन्द्रदत्ताभ्यां विज्ञप्तो दक्षिणां प्रति /
गुरुर्वर्षो ऽब्रवीत् स्वर्णकोटिर् मे दीयताम् इति"
Kathasaritsagara,"sokss_1,4.94","aṅgīkṛtya gurorvākyaṃ tau ca māmityavocatām /
ehi rājñaḥ sakhe nandādyācituṃ gurudakṣiṇām","अङ्गीकृत्य गुरोर्वाक्यं तौ च मामित्यवोचताम् /
एहि राज्ञः सखे नन्दाद्याचितुं गुरुदक्षिणाम्"
Kathasaritsagara,"sokss_1,4.95","gacchāmo nānyato 'smābhiriyatkāñcanamāpyate /
navādhikāyā navateḥ koṭīnāmadhipo hi saḥ","गच्छामो नान्यतो ऽस्माभिरियत्काञ्चनमाप्यते /
नवाधिकाया नवतेः कोटीनामधिपो हि सः"
Kathasaritsagara,"sokss_1,4.96","vācā tenopakośā ca prāgdharmabhaginī kṛtā /
ataḥ śyālaḥ sa te kiṃcittvadguṇaiḥ samavāpyate","वाचा तेनोपकोशा च प्राग्धर्मभगिनी कृता /
अतः श्यालः स ते किंचित्त्वद्गुणैः समवाप्यते"
Kathasaritsagara,"sokss_1,4.97","iti niścitya nandasya bhūpateḥ kaṭakaṃ vayam /
ayodhyāsthamagacchāma trayaḥ sabrahmacāriṇaḥ","इति निश्चित्य नन्दस्य भूपतेः कटकं वयम् /
अयोध्यास्थमगच्छाम त्रयः सब्रह्मचारिणः"
Kathasaritsagara,"sokss_1,4.98","prāptamātreṣu cāsmāsu sa rājā pañcatāṃ gataḥ /
rāṣṭre kolāhalaṃ jātaṃ viṣādena sahaiva naḥ","प्राप्तमात्रेषु चास्मासु स राजा पञ्चतां गतः /
राष्ट्रे कोलाहलं जातं विषादेन सहैव नः"
Kathasaritsagara,"sokss_1,4.99","avocadindradatto 'tha tatkṣaṇaṃ yogasiddhimān /
gatāsorasya bhūpasya śarīraṃ praviśāmyaham","अवोचदिन्द्रदत्तो ऽथ तत्क्षणं योगसिद्धिमान् /
गतासोरस्य भूपस्य शरीरं प्रविशाम्यहम्"
Kathasaritsagara,"sokss_1,4.100","arthī vararucirme 'stu dāsyāmyasmai ca kāñcanam /
vyāḍī rakṣatu me dehaṃ tataḥ pratyāgamāvadhi","अर्थी वररुचिर्मे ऽस्तु दास्याम्यस्मै च काञ्चनम् /
व्याडी रक्षतु मे देहं ततः प्रत्यागमावधि"
Kathasaritsagara,"sokss_1,4.101","ityuktvā nandadehāntarindradattaḥ samāviśat /
pratyujjīvati bhūpe ca rāṣṭre tatrotsavo 'bhavat","इत्युक्त्वा नन्ददेहान्तरिन्द्रदत्तः समाविशत् /
प्रत्युज्जीवति भूपे च राष्ट्रे तत्रोत्सवो ऽभवत्"
Kathasaritsagara,"sokss_1,4.102","śūnye devagṛhe dehamindradattasya rakṣitum /
vyāḍau sthite gato 'bhūvamahaṃ rājakulaṃ tadā","शून्ये देवगृहे देहमिन्द्रदत्तस्य रक्षितुम् /
व्याडौ स्थिते गतो ऽभूवमहं राजकुलं तदा"
Kathasaritsagara,"sokss_1,4.103","praviśya svastikāraṃ ca vidhāya gurudakṣiṇām /
yoganando mayā tatra hemakoṭiṃ sa yācitaḥ","प्रविश्य स्वस्तिकारं च विधाय गुरुदक्षिणाम् /
योगनन्दो मया तत्र हेमकोटिं स याचितः"
Kathasaritsagara,"sokss_1,4.104","tataḥ sa śakaṭālākhyaṃ satyanandasya mantriṇam /
suvarṇakoṭimetasmai dāpayeti samādiśat","ततः स शकटालाख्यं सत्यनन्दस्य मन्त्रिणम् /
सुवर्णकोटिमेतस्मै दापयेति समादिशत्"
Kathasaritsagara,"sokss_1,4.105","mṛtasya jīvitaṃ dṛṣṭvā sadyaśca prāptimarthinaḥ /
sa tattvaṃ jñātavānmantrī kimajñeyaṃ hi dhīmatām","मृतस्य जीवितं दृष्ट्वा सद्यश्च प्राप्तिमर्थिनः /
स तत्त्वं ज्ञातवान्मन्त्री किमज्ञेयं हि धीमताम्"
Kathasaritsagara,"sokss_1,4.106","deva dīyata ityuktvā sa ca mantrītyacintayat /
nandasya tanayo bālo rājyaṃ ca bahuśatrumat","देव दीयत इत्युक्त्वा स च मन्त्रीत्यचिन्तयत् /
नन्दस्य तनयो बालो राज्यं च बहुशत्रुमत्"
Kathasaritsagara,"sokss_1,4.107","tatsaṃpratyatra rakṣāmi tasya dehamapīdṛśam /
niścityaitatsa tatkālaṃ śavānsarvānadāhayat","तत्संप्रत्यत्र रक्षामि तस्य देहमपीदृशम् /
निश्चित्यैतत्स तत्कालं शवान्सर्वानदाहयत्"
Kathasaritsagara,"sokss_1,4.108","cārairanviṣya tanmadhye labdhvā devagṛhāttataḥ /
vyāḍiṃ vidhūya taddagdhamindradattakalevaram","चारैरन्विष्य तन्मध्ये लब्ध्वा देवगृहात्ततः /
व्याडिं विधूय तद्दग्धमिन्द्रदत्तकलेवरम्"
Kathasaritsagara,"sokss_1,4.109","atrāntare ca rājānaṃ hemakoṭisamarpaṇe /
tvaramāṇamathāha sma śakaṭālo vicārayan","अत्रान्तरे च राजानं हेमकोटिसमर्पणे /
त्वरमाणमथाह स्म शकटालो विचारयन्"
Kathasaritsagara,"sokss_1,4.110","utsavākṣiptacitto 'yaṃ sarvaḥ parijanaḥ sthitaḥ /
kṣaṇaṃ pratīkṣatāmeṣa vipro yāvaddadāmyaham","उत्सवाक्षिप्तचित्तो ऽयं सर्वः परिजनः स्थितः /
क्षणं प्रतीक्षतामेष विप्रो यावद्ददाम्यहम्"
Kathasaritsagara,"sokss_1,4.111","athaitya yoganandasya vyāḍinā kranditaṃ puraḥ /
abrahmaṇyamanutkrāntajīvo yogasthito dvijaḥ","अथैत्य योगनन्दस्य व्याडिना क्रन्दितं पुरः /
अब्रह्मण्यमनुत्क्रान्तजीवो योगस्थितो द्विजः"
Kathasaritsagara,"sokss_1,4.112","anāthaśava ityadya balāddagdhastavodaye /
tacchrutvā yoganandasya kāpyavasthābhavacchucā","अनाथशव इत्यद्य बलाद्दग्धस्तवोदये /
तच्छ्रुत्वा योगनन्दस्य काप्यवस्थाभवच्छुचा"
Kathasaritsagara,"sokss_1,4.113","dehadāhātsthire tasmiñjāte nirgatya me dadau /
suvarṇakoṭiṃ sa tataḥ śakaṭālo mahāmatiḥ","देहदाहात्स्थिरे तस्मिञ्जाते निर्गत्य मे ददौ /
सुवर्णकोटिं स ततः शकटालो महामतिः"
Kathasaritsagara,"sokss_1,4.114","yoganando 'tha vijane saśoko vyāḍimabravīt /
śūdrībhūto 'smi vipro 'pi kiṃ śriyā sthirayāpi me","योगनन्दो ऽथ विजने सशोको व्याडिमब्रवीत् /
शूद्रीभूतो ऽस्मि विप्रो ऽपि किं श्रिया स्थिरयापि मे"
Kathasaritsagara,"sokss_1,4.115","tacchrutvāśvāsya taṃ vyāḍiḥ kālocitamabhāṣata /
jñāto 'si śakaṭālena tadenaṃ cintayādhunā","तच्छ्रुत्वाश्वास्य तं व्याडिः कालोचितमभाषत /
ज्ञातो ऽसि शकटालेन तदेनं चिन्तयाधुना"
Kathasaritsagara,"sokss_1,4.116","mahāmantrī hyayaṃ svecchamacirāttvāṃ vināśayet /
pūrvanandasutaṃ kuryāc candraguptaṃ hi bhūmipam","महामन्त्री ह्ययं स्वेच्छमचिरात्त्वां विनाशयेत् /
पूर्वनन्दसुतं कुर्याच् चन्द्रगुप्तं हि भूमिपम्"
Kathasaritsagara,"sokss_1,4.117","tasmādvararuciṃ mantrimukhyatve kuru yena te /
etadbuddhyā bhavedrājyaṃ sthiraṃ divyānubhāvayā","तस्माद्वररुचिं मन्त्रिमुख्यत्वे कुरु येन ते /
एतद्बुद्ध्या भवेद्राज्यं स्थिरं दिव्यानुभावया"
Kathasaritsagara,"sokss_1,4.118","ityuktaiva gate vyāḍau dātuṃ tāṃ gurudakṣiṇām /
tadaivānīya dattā me yoganandena mantritā","इत्युक्तैव गते व्याडौ दातुं तां गुरुदक्षिणाम् /
तदैवानीय दत्ता मे योगनन्देन मन्त्रिता"
Kathasaritsagara,"sokss_1,4.119","athoktaḥ sa mayā rājā brāhmaṇye hārite 'pi te /
rājyaṃ naiva sthiraṃ manye śakaṭāle padasthite","अथोक्तः स मया राजा ब्राह्मण्ये हारिते ऽपि ते /
राज्यं नैव स्थिरं मन्ये शकटाले पदस्थिते"
Kathasaritsagara,"sokss_1,4.120","tasmānnāśaya yuktyainamiti mantre mayodite /
yoganando 'ndhakūpāntaḥ śakaṭālaṃ tamakṣipat","तस्मान्नाशय युक्त्यैनमिति मन्त्रे मयोदिते /
योगनन्दो ऽन्धकूपान्तः शकटालं तमक्षिपत्"
Kathasaritsagara,"sokss_1,4.121","kiṃ ca putraśataṃ tasya tatraiva kṣiptavānasau /
jīvandvijo 'munā dagdha iti doṣānukīrtanāt","किं च पुत्रशतं तस्य तत्रैव क्षिप्तवानसौ /
जीवन्द्विजो ऽमुना दग्ध इति दोषानुकीर्तनात्"
Kathasaritsagara,"sokss_1,4.122","ekaḥ śarāvaḥ saktūnāmekaḥ pratyahamambhasaḥ /
śakaṭālasya tatrāntaḥ saputrasya nyadhīyata","एकः शरावः सक्तूनामेकः प्रत्यहमम्भसः /
शकटालस्य तत्रान्तः सपुत्रस्य न्यधीयत"
Kathasaritsagara,"sokss_1,4.123","sa covāca tataḥ putrānamībhiḥ saktubhiḥ sutāḥ /
eko 'pi kṛcchrād varteta bahūnāṃ tu kathaiva kā","स चोवाच ततः पुत्रानमीभिः सक्तुभिः सुताः /
एको ऽपि कृच्छ्राद् वर्तेत बहूनां तु कथैव का"
Kathasaritsagara,"sokss_1,4.124","tasmātsaṃbhakṣayatvekaḥ pratyahaṃ sajalānamūn /
yaḥ śakto yoganandasya kartuṃ vairapratikriyām","तस्मात्संभक्षयत्वेकः प्रत्यहं सजलानमून् /
यः शक्तो योगनन्दस्य कर्तुं वैरप्रतिक्रियाम्"
Kathasaritsagara,"sokss_1,4.125","tvameva śakto bhuṅkṣvaitaditi putrāstamabruvan /
prāṇebhyo 'pi hi dhīrāṇāṃ priyā śatrupratikriyā","त्वमेव शक्तो भुङ्क्ष्वैतदिति पुत्रास्तमब्रुवन् /
प्राणेभ्यो ऽपि हि धीराणां प्रिया शत्रुप्रतिक्रिया"
Kathasaritsagara,"sokss_1,4.126","tataḥ sa śakaṭālastaiḥ pratyahaṃ saktuvāribhiḥ /
eka evākarod vṛttiṃ kaṣṭaṃ krūrā jigīṣavaḥ","ततः स शकटालस्तैः प्रत्यहं सक्तुवारिभिः /
एक एवाकरोद् वृत्तिं कष्टं क्रूरा जिगीषवः"
Kathasaritsagara,"sokss_1,4.127","abuddhvā cittam aprāpya visrambhaṃ prabhaviṣṇuṣu /
na svecchaṃ vyavahartavyam ātmano bhūtim icchatā","अबुद्ध्वा चित्तम् अप्राप्य विस्रम्भं प्रभविष्णुषु /
न स्वेच्छं व्यवहर्तव्यम् आत्मनो भूतिम् इच्छता"
Kathasaritsagara,"sokss_1,4.128","iti cācintayat tatra śakaṭālo 'ndhakūpagaḥ /
tanayānāṃ kṣudhārtānāṃ paśyan prāṇodgamavyathām","इति चाचिन्तयत् तत्र शकटालो ऽन्धकूपगः /
तनयानां क्षुधार्तानां पश्यन् प्राणोद्गमव्यथाम्"
Kathasaritsagara,"sokss_1,4.129","tataḥ sutaśataṃ tasya paśyatastadvyapadyata /
tatkaraṅkairvṛto jīvannatiṣṭhatsa ca kevalaḥ","ततः सुतशतं तस्य पश्यतस्तद्व्यपद्यत /
तत्करङ्कैर्वृतो जीवन्नतिष्ठत्स च केवलः"
Kathasaritsagara,"sokss_1,4.130","yoganandaśca sāmrājye baddhamūlo 'bhavattataḥ /
vyāḍirabhyāyayau taṃ ca gurave dattadakṣiṇaḥ","योगनन्दश्च साम्राज्ये बद्धमूलो ऽभवत्ततः /
व्याडिरभ्याययौ तं च गुरवे दत्तदक्षिणः"
Kathasaritsagara,"sokss_1,4.131","abhyetyaiva ca so 'vādīcciraṃ rājyaṃ sakhe 'stu te /
āmantrito si gacchāmi tapastaptumahaṃ kvacit","अभ्येत्यैव च सो ऽवादीच्चिरं राज्यं सखे ऽस्तु ते /
आमन्त्रितो सि गच्छामि तपस्तप्तुमहं क्वचित्"
Kathasaritsagara,"sokss_1,4.132","tacchrutvā yoganandastaṃ bāṣpakaṇṭho 'pyabhāṣata /
rājye me bhuṅkṣva bhogāṃstvaṃ bhuktvā māṃ mā sma gā iti","तच्छ्रुत्वा योगनन्दस्तं बाष्पकण्ठो ऽप्यभाषत /
राज्ये मे भुङ्क्ष्व भोगांस्त्वं भुक्त्वा मां मा स्म गा इति"
Kathasaritsagara,"sokss_1,4.133","vyāḍis tato 'vadad rājañ śarīre kṣaṇanaśvare /
evaṃprāyeṣv asāreṣu dhīmān ko nāma majjati","व्याडिस् ततो ऽवदद् राजञ् शरीरे क्षणनश्वरे /
एवंप्रायेष्व् असारेषु धीमान् को नाम मज्जति"
Kathasaritsagara,"sokss_1,4.134","nahi mohayati prājñaṃ lakṣmīrmarumarīcikā /
ityuktvaiva sa tatkālaṃ tapase niścito yayau","नहि मोहयति प्राज्ञं लक्ष्मीर्मरुमरीचिका /
इत्युक्त्वैव स तत्कालं तपसे निश्चितो ययौ"
Kathasaritsagara,"sokss_1,4.135","agamad atha yoganandaḥ pāṭaliputraṃ svarājanagaraṃ saḥ /
bhogāya kāṇabhūte matsahitaḥ sakalasainyayutaḥ","अगमद् अथ योगनन्दः पाटलिपुत्रं स्वराजनगरं सः /
भोगाय काणभूते मत्सहितः सकलसैन्ययुतः"
Kathasaritsagara,"sokss_1,4.136","tatropakośāparicaryamāṇaḥ
samudvahanmantridhurāṃ ca tasya /
ahaṃ jananyā gurubhiś ca sākam
āsādya lakṣmīmavasaṃ cirāya","तत्रोपकोशापरिचर्यमाणः
समुद्वहन्मन्त्रिधुरां च तस्य /
अहं जनन्या गुरुभिश् च साकम्
आसाद्य लक्ष्मीमवसं चिराय"
Kathasaritsagara,"sokss_1,4.137","bahu tatra dine dine dyusindhuḥ
kanakaṃ mahyamadāttapaḥ prasannā /
vadati sma śarīriṇī ca sākṣān
mama kāryāṇi sarasvatī sadaiva","बहु तत्र दिने दिने द्युसिन्धुः
कनकं मह्यमदात्तपः प्रसन्ना /
वदति स्म शरीरिणी च साक्षान्
मम कार्याणि सरस्वती सदैव"
Kathasaritsagara,"sokss_1,5.1","iti mahākaviśrīsomadevabhaṭṭaviracite kathāsaritsāgare kathāpīṭhalambake caturthas taraṅgaḥ /

pañcamas taraṅgaḥ /

evamuktvā vararuciḥ punaretadavarṇayat /
kālena yoganando 'tha kāmādivaśamāyayau","इति महाकविश्रीसोमदेवभट्टविरचिते कथासरित्सागरे कथापीठलम्बके चतुर्थस् तरङ्गः /

पञ्चमस् तरङ्गः /

एवमुक्त्वा वररुचिः पुनरेतदवर्णयत् /
कालेन योगनन्दो ऽथ कामादिवशमाययौ"
Kathasaritsagara,"sokss_1,5.2","gajendra iva mattaśca nāpaikṣata sa kiṃcana /
akāṇḍapātopanatā kaṃ na lakṣmīr vimohayet","गजेन्द्र इव मत्तश्च नापैक्षत स किंचन /
अकाण्डपातोपनता कं न लक्ष्मीर् विमोहयेत्"
Kathasaritsagara,"sokss_1,5.3","acintayaṃ tataścāhaṃ rājā tāvadviśṛṅkhalaḥ /
tatkāryacintayākrāntaḥ svadharmo me 'vasīdati","अचिन्तयं ततश्चाहं राजा तावद्विशृङ्खलः /
तत्कार्यचिन्तयाक्रान्तः स्वधर्मो मे ऽवसीदति"
Kathasaritsagara,"sokss_1,5.4","tasmādvaraṃ sahāyaṃ taṃ śakaṭālaṃ samuddhare /
kriyetā cedviruddhaṃ ca kiṃ da kuryānmayi sthite","तस्माद्वरं सहायं तं शकटालं समुद्धरे /
क्रियेता चेद्विरुद्धं च किं द कुर्यान्मयि स्थिते"
Kathasaritsagara,"sokss_1,5.5","niścityaitanmayābhyarthya rājānaṃ so 'ndhakūpataḥ /
uddhṛtaḥ śakaṭālo 'tha mṛdavo hi dvijātayaḥ","निश्चित्यैतन्मयाभ्यर्थ्य राजानं सो ऽन्धकूपतः /
उद्धृतः शकटालो ऽथ मृदवो हि द्विजातयः"
Kathasaritsagara,"sokss_1,5.6","durjayo yoganando 'yaṃ sthite vararucāvataḥ /
āśraye vaitasīṃ vṛttiṃ kālaṃ tāvatpratīkṣitum","दुर्जयो योगनन्दो ऽयं स्थिते वररुचावतः /
आश्रये वैतसीं वृत्तिं कालं तावत्प्रतीक्षितुम्"
Kathasaritsagara,"sokss_1,5.7","iti saṃcintya sa prājñaḥ śakaṭālo madicchayā /
akarodrājakāryāṇi punaḥ saṃprāpya mantritām","इति संचिन्त्य स प्राज्ञः शकटालो मदिच्छया /
अकरोद्राजकार्याणि पुनः संप्राप्य मन्त्रिताम्"
Kathasaritsagara,"sokss_1,5.8","kadācidyoganando 'tha nirgato nagarādvahiḥ /
śliṣyatpañcāṅguliṃ hastaṃ gaṅgāmadhye vyalokayat","कदाचिद्योगनन्दो ऽथ निर्गतो नगराद्वहिः /
श्लिष्यत्पञ्चाङ्गुलिं हस्तं गङ्गामध्ये व्यलोकयत्"
Kathasaritsagara,"sokss_1,5.9","kimetaditi papraccha māmāhūya sa tatkṣaṇam /
ahaṃ ca dve nijāṅgulyau diśi tasyāmadarśayam","किमेतदिति पप्रच्छ मामाहूय स तत्क्षणम् /
अहं च द्वे निजाङ्गुल्यौ दिशि तस्यामदर्शयम्"
Kathasaritsagara,"sokss_1,5.10","tena tasmiṃstirobhūte haste rājātivismayāt /
bhūyo 'pi tadapṛcchanmāṃ tataścāhaṃ tamabravam","तेन तस्मिंस्तिरोभूते हस्ते राजातिविस्मयात् /
भूयो ऽपि तदपृच्छन्मां ततश्चाहं तमब्रवम्"
Kathasaritsagara,"sokss_1,5.11","pañcabhirmilitaiḥ kiṃ yajjagatīha na sādhyate /
ityuktavānasau hastaḥ śvāṅgulīḥ pañca darśayan","पञ्चभिर्मिलितैः किं यज्जगतीह न साध्यते /
इत्युक्तवानसौ हस्तः श्वाङ्गुलीः पञ्च दर्शयन्"
Kathasaritsagara,"sokss_1,5.12","tato 'sya rājan naṅgulyāv ete dve darśite mayā /
aikacitye dvayoreva kimasādhyaṃ bhavediti","ततो ऽस्य राजन् नङ्गुल्याव् एते द्वे दर्शिते मया /
ऐकचित्ये द्वयोरेव किमसाध्यं भवेदिति"
Kathasaritsagara,"sokss_1,5.13","ityukte gūḍhavijñāne samatuṣyattato nṛpaḥ /
śakaṭālo vyaṣīdacca madbuddhiṃ vīkṣya durjayām","इत्युक्ते गूढविज्ञाने समतुष्यत्ततो नृपः /
शकटालो व्यषीदच्च मद्बुद्धिं वीक्ष्य दुर्जयाम्"
Kathasaritsagara,"sokss_1,5.14","ekadā yoganandaśca dṛṣṭavānmahiṣīṃ nijām /
vātāyanāgrāt paśyantīṃ brāhmaṇātithimunmukham","एकदा योगनन्दश्च दृष्टवान्महिषीं निजाम् /
वातायनाग्रात् पश्यन्तीं ब्राह्मणातिथिमुन्मुखम्"
Kathasaritsagara,"sokss_1,5.15","tanmātrādeva kupito rājā viprasa tasya saḥ /
ādiśadbadhamīrṣyā hi vivekaparipanthinī","तन्मात्रादेव कुपितो राजा विप्रस तस्य सः /
आदिशद्बधमीर्ष्या हि विवेकपरिपन्थिनी"
Kathasaritsagara,"sokss_1,5.16","hantuṃ vadhyabhuvaṃ tasmin nīyamāne dvije tadā /
ahasadgatajīvo 'pi matsyo vipaṇimadhyagaḥ","हन्तुं वध्यभुवं तस्मिन् नीयमाने द्विजे तदा /
अहसद्गतजीवो ऽपि मत्स्यो विपणिमध्यगः"
Kathasaritsagara,"sokss_1,5.17","tadaiva rājā tadbuddhvā vadhaṃ tasya nyavārayat /
viprasya māmapṛcchacca matsyahāsasya kāraṇam","तदैव राजा तद्बुद्ध्वा वधं तस्य न्यवारयत् /
विप्रस्य मामपृच्छच्च मत्स्यहासस्य कारणम्"
Kathasaritsagara,"sokss_1,5.18","nirūpya kathayāmyetadityuktvā nirgataṃ ca mām /
cintitopasthitaikānte sarasvatyevamabravīt","निरूप्य कथयाम्येतदित्युक्त्वा निर्गतं च माम् /
चिन्तितोपस्थितैकान्ते सरस्वत्येवमब्रवीत्"
Kathasaritsagara,"sokss_1,5.19","asya tālataroḥ pṛṣṭhe tiṣṭha rātrābalakṣitaḥ /
atra śroṣyasi matsyasya hāsahetum asaṃśayam","अस्य तालतरोः पृष्ठे तिष्ठ रात्राबलक्षितः /
अत्र श्रोष्यसि मत्स्यस्य हासहेतुम् असंशयम्"
Kathasaritsagara,"sokss_1,5.20","tacchrutvā niśi tatrāhaṃ gatvā tālopari sthitaḥ /
apaśyaṃ rākṣasīṃ ghorāṃ bālaiḥ putraiḥ sahāgatam","तच्छ्रुत्वा निशि तत्राहं गत्वा तालोपरि स्थितः /
अपश्यं राक्षसीं घोरां बालैः पुत्रैः सहागतम्"
Kathasaritsagara,"sokss_1,5.21","sā bhakṣyaṃ yācamānāṃstānavādītpratipālyatām /
prātarvo vipramāṃsāni dāsyāmyadya hato na saḥ","सा भक्ष्यं याचमानांस्तानवादीत्प्रतिपाल्यताम् /
प्रातर्वो विप्रमांसानि दास्याम्यद्य हतो न सः"
Kathasaritsagara,"sokss_1,5.22","kasmātsa na hato 'dyeti pṛṣṭā tairabravītpunaḥ /
taṃ hi dṛṣṭva mṛto 'pīha matsyo hasitavāniti","कस्मात्स न हतो ऽद्येति पृष्टा तैरब्रवीत्पुनः /
तं हि दृष्ट्व मृतो ऽपीह मत्स्यो हसितवानिति"
Kathasaritsagara,"sokss_1,5.23","hasitaṃ kimu teneti pṛṣṭā bhūyaḥ sutaiśca sā /
avocadrākṣasī rājñaḥ sarvā rājño 'pi viplutāḥ","हसितं किमु तेनेति पृष्टा भूयः सुतैश्च सा /
अवोचद्राक्षसी राज्ञः सर्वा राज्ञो ऽपि विप्लुताः"
Kathasaritsagara,"sokss_1,5.24","sarvatrāntaḥpure hyatra strīrūpāḥ puruṣāḥ sthitāḥ /
hanyate 'naparādhas tu vipra ity ahasat timiḥ","सर्वत्रान्तःपुरे ह्यत्र स्त्रीरूपाः पुरुषाः स्थिताः /
हन्यते ऽनपराधस् तु विप्र इत्य् अहसत् तिमिः"
Kathasaritsagara,"sokss_1,5.25","bhūtānāṃ pārthivātyarthanirvivekatvahāsinām /
sarvāntaścāriṇāṃ hyetā bhavantyeva ca vikriyāḥ","भूतानां पार्थिवात्यर्थनिर्विवेकत्वहासिनाम् /
सर्वान्तश्चारिणां ह्येता भवन्त्येव च विक्रियाः"
Kathasaritsagara,"sokss_1,5.26","etattasyā vacaḥ śrutvā tato 'pakrāntavāhanam /
prāptaśca matsyahāsasya hetuṃ rājñe nyavedayam","एतत्तस्या वचः श्रुत्वा ततो ऽपक्रान्तवाहनम् /
प्राप्तश्च मत्स्यहासस्य हेतुं राज्ञे न्यवेदयम्"
Kathasaritsagara,"sokss_1,5.27","prāpya cāntaḥpurebhyas tān strīrūpān puruṣāṃs tataḥ /
bahv amanyata māṃ rājā vadhādvipraṃ ca muktavān","प्राप्य चान्तःपुरेभ्यस् तान् स्त्रीरूपान् पुरुषांस् ततः /
बह्व् अमन्यत मां राजा वधाद्विप्रं च मुक्तवान्"
Kathasaritsagara,"sokss_1,5.28","ityādi ceṣṭitaṃ dṛṣṭvā tasya rājño viśṛṅkhalam /
khinne mayi kadācicca tatrāgāccitrakṛnnavaḥ","इत्यादि चेष्टितं दृष्ट्वा तस्य राज्ञो विशृङ्खलम् /
खिन्ने मयि कदाचिच्च तत्रागाच्चित्रकृन्नवः"
Kathasaritsagara,"sokss_1,5.29","alikhat sa mahādevīṃ yoganandaṃ ca taṃ paṭe /
sajīvam iva taccitraṃ vākceṣṭārahitaṃ tv abhūt","अलिखत् स महादेवीं योगनन्दं च तं पटे /
सजीवम् इव तच्चित्रं वाक्चेष्टारहितं त्व् अभूत्"
Kathasaritsagara,"sokss_1,5.30","taṃ ca citrakaraṃ rājā tuṣṭo vittairapūrayat /
taṃ ca vāsagṛhe citrapaṭaṃ bhittāvakārayat","तं च चित्रकरं राजा तुष्टो वित्तैरपूरयत् /
तं च वासगृहे चित्रपटं भित्तावकारयत्"
Kathasaritsagara,"sokss_1,5.31","ekadā ca praviṣṭasya vāsake tatra sā mama /
saṃpūrṇalakṣaṇā devī pratibhāti sma citragā","एकदा च प्रविष्टस्य वासके तत्र सा मम /
संपूर्णलक्षणा देवी प्रतिभाति स्म चित्रगा"
Kathasaritsagara,"sokss_1,5.32","lakṣaṇāntarasaṃbandhādabhyūhya pratibhāvaśāt /
athākārṣamahaṃ tasyāstilakaṃ mekhalāpade","लक्षणान्तरसंबन्धादभ्यूह्य प्रतिभावशात् /
अथाकार्षमहं तस्यास्तिलकं मेखलापदे"
Kathasaritsagara,"sokss_1,5.33","saṃpūrṇalakṣaṇāṃ tena kṛtvaināṃ gatavānaham /
praviṣṭo yoganando 'tha tilakaṃ taṃ vyalokayat","संपूर्णलक्षणां तेन कृत्वैनां गतवानहम् /
प्रविष्टो योगनन्दो ऽथ तिलकं तं व्यलोकयत्"
Kathasaritsagara,"sokss_1,5.34","kenāyaṃ racito 'treti so 'pṛcchacca mahattarān /
te ca nyavedayaṃstasmai kartāraṃ tilakasya mām","केनायं रचितो ऽत्रेति सो ऽपृच्छच्च महत्तरान् /
ते च न्यवेदयंस्तस्मै कर्तारं तिलकस्य माम्"
Kathasaritsagara,"sokss_1,5.35","devyā guptapradeśasthamimaṃ nānyo mayā vinā /
vetti tajjñātavānevamasau vararuciḥ katham","देव्या गुप्तप्रदेशस्थमिमं नान्यो मया विना /
वेत्ति तज्ज्ञातवानेवमसौ वररुचिः कथम्"
Kathasaritsagara,"sokss_1,5.36","channaḥ kṛto 'munā nūnaṃ mamāntaḥpuraviplavaḥ /
dṛṣṭavānata evāyaṃ strīrūpāṃstatra tānnarān","छन्नः कृतो ऽमुना नूनं ममान्तःपुरविप्लवः /
दृष्टवानत एवायं स्त्रीरूपांस्तत्र तान्नरान्"
Kathasaritsagara,"sokss_1,5.37","iti saṃcintayāmāsa yoganandaḥ krudhā jvalan /
jāyante bata mūḍhānāṃ saṃvāda api tādṛśāḥ","इति संचिन्तयामास योगनन्दः क्रुधा ज्वलन् /
जायन्ते बत मूढानां संवाद अपि तादृशाः"
Kathasaritsagara,"sokss_1,5.38","tataḥ svairaṃ samāhūya śakaṭālaṃ samādiśat /
tvayā vararucirvadhyo devīvidhvaṃsanāditi","ततः स्वैरं समाहूय शकटालं समादिशत् /
त्वया वररुचिर्वध्यो देवीविध्वंसनादिति"
Kathasaritsagara,"sokss_1,5.39","yathā jñāpayasītyuktvā śakaṭālo 'gamadbahiḥ /
acintayacca śaktiḥ syāddhantuṃ vararuciṃ na me","यथा ज्ञापयसीत्युक्त्वा शकटालो ऽगमद्बहिः /
अचिन्तयच्च शक्तिः स्याद्धन्तुं वररुचिं न मे"
Kathasaritsagara,"sokss_1,5.40","divyabuddhiprabhāvo 'sābuddhartā ca mamāpadaḥ /
viprasya tadvaraṃ guptaṃ saṃprati svīkaromi tam","दिव्यबुद्धिप्रभावो ऽसाबुद्धर्ता च ममापदः /
विप्रस्य तद्वरं गुप्तं संप्रति स्वीकरोमि तम्"
Kathasaritsagara,"sokss_1,5.41","iti niścitya so 'bhyetya rājñaḥ kopamakāraṇam /
vadhāntaṃ kathayitvā me śakaṭālo 'bravīttataḥ","इति निश्चित्य सो ऽभ्येत्य राज्ञः कोपमकारणम् /
वधान्तं कथयित्वा मे शकटालो ऽब्रवीत्ततः"
Kathasaritsagara,"sokss_1,5.42","anyaṃ kaṃcitpravādāya hanmyahaṃ tvaṃ ca madgṛhe /
pracchannas tiṣṭha mām asmād rakṣituṃ kopanān nṛpāt","अन्यं कंचित्प्रवादाय हन्म्यहं त्वं च मद्गृहे /
प्रच्छन्नस् तिष्ठ माम् अस्माद् रक्षितुं कोपनान् नृपात्"
Kathasaritsagara,"sokss_1,5.43","iti tadvacanāc channas tadgṛhe 'vasthito 'bhavam /
sa cānyaṃ hatavān kaṃcin madvadhākhyātaye niśi","इति तद्वचनाच् छन्नस् तद्गृहे ऽवस्थितो ऽभवम् /
स चान्यं हतवान् कंचिन् मद्वधाख्यातये निशि"
Kathasaritsagara,"sokss_1,5.44","evaṃ prayuktanītiṃ taṃ prītyāvocamahaṃ tadā /
eko mantrī bhavānyena hantuṃ māṃ na kṛtā matiḥ","एवं प्रयुक्तनीतिं तं प्रीत्यावोचमहं तदा /
एको मन्त्री भवान्येन हन्तुं मां न कृता मतिः"
Kathasaritsagara,"sokss_1,5.45","nahi hantumahaṃ śakyo rākṣaso mittramasti me /
dhyātamātrāgato viśvaṃ grasate sa madicchayā","नहि हन्तुमहं शक्यो राक्षसो मित्त्रमस्ति मे /
ध्यातमात्रागतो विश्वं ग्रसते स मदिच्छया"
Kathasaritsagara,"sokss_1,5.46","rājā tvihendradattākhyaḥ sakhā vadhyo na me dvijaḥ /
tacchrutvā so 'bravīnmantrī rakṣo me darśyatāmiti","राजा त्विहेन्द्रदत्ताख्यः सखा वध्यो न मे द्विजः /
तच्छ्रुत्वा सो ऽब्रवीन्मन्त्री रक्षो मे दर्श्यतामिति"
Kathasaritsagara,"sokss_1,5.47","tato dhyātāgataṃ tasmi tadrakṣo 'hamadarśayam /
taddarśanācca vitrasto vismitaśca vabhūva saḥ","ततो ध्यातागतं तस्मि तद्रक्षो ऽहमदर्शयम् /
तद्दर्शनाच्च वित्रस्तो विस्मितश्च वभूव सः"
Kathasaritsagara,"sokss_1,5.48","rakṣasyantarhite tasmiñ śakaṭālaḥ sa māṃ punaḥ /
kathaṃ te rākṣaso mittraṃ saṃjāta iti pṛṣṭavān","रक्षस्यन्तर्हिते तस्मिञ् शकटालः स मां पुनः /
कथं ते राक्षसो मित्त्रं संजात इति पृष्टवान्"
Kathasaritsagara,"sokss_1,5.49","tato 'hamavadaṃ pūrvaṃ rakṣārthaṃ nagare bhraman /
rātrau rātrau kṣayaṃ prāpadekaiko nagarādhipaḥ","ततो ऽहमवदं पूर्वं रक्षार्थं नगरे भ्रमन् /
रात्रौ रात्रौ क्षयं प्रापदेकैको नगराधिपः"
Kathasaritsagara,"sokss_1,5.50","tacchrutvā yoganando māmakaronnagarādhipam /
bhramaṃścāpaśyamatrāhaṃ bhramantaṃ rākṣasaṃ niśi","तच्छ्रुत्वा योगनन्दो मामकरोन्नगराधिपम् /
भ्रमंश्चापश्यमत्राहं भ्रमन्तं राक्षसं निशि"
Kathasaritsagara,"sokss_1,5.51","sa ca māmavadadbrūhi vidyate nagare 'tra kā /
surūpā strīti tacchrutvā vihasyāhaṃ tamabravam","स च मामवदद्ब्रूहि विद्यते नगरे ऽत्र का /
सुरूपा स्त्रीति तच्छ्रुत्वा विहस्याहं तमब्रवम्"
Kathasaritsagara,"sokss_1,5.52","yā yasyābhimatā mūrkha surūpā tasya sā bhavet /
tacchrutvaiva tvayaikena jito 'smītyavadatsa mām","या यस्याभिमता मूर्ख सुरूपा तस्य सा भवेत् /
तच्छ्रुत्वैव त्वयैकेन जितो ऽस्मीत्यवदत्स माम्"
Kathasaritsagara,"sokss_1,5.53","praśnamokṣādvadhottirṇaṃ māṃ punaścābravīdasau /
tuṣṭo 'smīti suhṛnme tvaṃ saṃnidhāsye ca te smṛtaḥ","प्रश्नमोक्षाद्वधोत्तिर्णं मां पुनश्चाब्रवीदसौ /
तुष्टो ऽस्मीति सुहृन्मे त्वं संनिधास्ये च ते स्मृतः"
Kathasaritsagara,"sokss_1,5.54","ityuktvāntarhite tasminyathāgatamagāmaham /
evam āpatsahāyo me rākṣaso mittratāṃ gataḥ","इत्युक्त्वान्तर्हिते तस्मिन्यथागतमगामहम् /
एवम् आपत्सहायो मे राक्षसो मित्त्रतां गतः"
Kathasaritsagara,"sokss_1,5.55","ityuktavānahaṃ bhūyaḥ śakaṭālena cārthitaḥ /
gaṅgāmadarśayaṃ tasmai mūrtāṃ dhyānādupasthitām","इत्युक्तवानहं भूयः शकटालेन चार्थितः /
गङ्गामदर्शयं तस्मै मूर्तां ध्यानादुपस्थिताम्"
Kathasaritsagara,"sokss_1,5.56","stutibhistoṣitā sā ca mayā devī tirodadhe /
babhūva śakaṭālaśca sahāyaḥ praṇato mayi","स्तुतिभिस्तोषिता सा च मया देवी तिरोदधे /
बभूव शकटालश्च सहायः प्रणतो मयि"
Kathasaritsagara,"sokss_1,5.57","ekadā ca sa mantrī māṃ guptasthaṃ khinnamabravīt /
sarvajñenāpi khedāya kimātmā dīyate tvayā","एकदा च स मन्त्री मां गुप्तस्थं खिन्नमब्रवीत् /
सर्वज्ञेनापि खेदाय किमात्मा दीयते त्वया"
Kathasaritsagara,"sokss_1,5.58","kiṃ na jānāsi yadrājñāmavicāraratā dhiyaḥ /
acirācca bhavecchuddhistathā cātra kathaṃ śṛṇu","किं न जानासि यद्राज्ञामविचाररता धियः /
अचिराच्च भवेच्छुद्धिस्तथा चात्र कथं शृणु"
Kathasaritsagara,"sokss_1,5.59","ādityavarmanāmātra babhūva nṛpatiḥ purā /
śivavarmābhidhāno 'sya mantrī cābhūnmahāmatiḥ","आदित्यवर्मनामात्र बभूव नृपतिः पुरा /
शिववर्माभिधानो ऽस्य मन्त्री चाभून्महामतिः"
Kathasaritsagara,"sokss_1,5.60","rājñastasyaikadā caikā rājñī garbhamadhārayat /
tadbuddhvā sa nṛpo 'pṛcchadityantaḥ purarakṣiṇaḥ","राज्ञस्तस्यैकदा चैका राज्ञी गर्भमधारयत् /
तद्बुद्ध्वा स नृपो ऽपृच्छदित्यन्तः पुररक्षिणः"
Kathasaritsagara,"sokss_1,5.61","varṣadvayaṃ praviṣṭasya vartate 'ntaḥpure 'tra me /
tadeṣā garbhasaṃbhūtiḥ kutaḥ saṃprati kathyatām","वर्षद्वयं प्रविष्टस्य वर्तते ऽन्तःपुरे ऽत्र मे /
तदेषा गर्भसंभूतिः कुतः संप्रति कथ्यताम्"
Kathasaritsagara,"sokss_1,5.62","athocuste praveśo 'tra puṃso 'nyasyāsti na prabho /
śivavarmā tu te mantrī praviśatyanivāritaḥ","अथोचुस्ते प्रवेशो ऽत्र पुंसो ऽन्यस्यास्ति न प्रभो /
शिववर्मा तु ते मन्त्री प्रविशत्यनिवारितः"
Kathasaritsagara,"sokss_1,5.63","tacchrutvācintayadrājā nūnaṃ drohī sa eva me /
prakāśaṃ ca hate tasminnapavādo bhavenmama","तच्छ्रुत्वाचिन्तयद्राजा नूनं द्रोही स एव मे /
प्रकाशं च हते तस्मिन्नपवादो भवेन्मम"
Kathasaritsagara,"sokss_1,5.64","ityālocya sa taṃ yuktyā śivavarmāṇamīśvaraḥ /
sāmantasyāntikaṃ sakhyuḥ prāhiṇodbhogavarmaṇaḥ","इत्यालोच्य स तं युक्त्या शिववर्माणमीश्वरः /
सामन्तस्यान्तिकं सख्युः प्राहिणोद्भोगवर्मणः"
Kathasaritsagara,"sokss_1,5.65","tadvadhaṃ tasya lekhena saṃdiśya tadanantaram /
nigūḍhaṃ sa nṛpastatra lekhahāraṃ vyasarjayat","तद्वधं तस्य लेखेन संदिश्य तदनन्तरम् /
निगूढं स नृपस्तत्र लेखहारं व्यसर्जयत्"
Kathasaritsagara,"sokss_1,5.66","yāte mantriṇi saptāhe gate bhītyā palāyitā /
sā rājñī rakṣibhirlabdhā puṃsā strīrupiṇā saha","याते मन्त्रिणि सप्ताहे गते भीत्या पलायिता /
सा राज्ञी रक्षिभिर्लब्धा पुंसा स्त्रीरुपिणा सह"
Kathasaritsagara,"sokss_1,5.67","ādityavarmā tadbuddhvā sānutāpo 'bhavattadā /
kiṃ mayā tādṛśo mantrī ghātito 'kāraṇāditi","आदित्यवर्मा तद्बुद्ध्वा सानुतापो ऽभवत्तदा /
किं मया तादृशो मन्त्री घातितो ऽकारणादिति"
Kathasaritsagara,"sokss_1,5.68","atrāntare sa ca prāpa nikaṭaṃ bhogavarmaṇaḥ /
śivavarmā sa copāgāllekhamādāya pūruṣaḥ","अत्रान्तरे स च प्राप निकटं भोगवर्मणः /
शिववर्मा स चोपागाल्लेखमादाय पूरुषः"
Kathasaritsagara,"sokss_1,5.69","vācayitvā ca taṃ lekhamekānte śivavarmaṇe /
śaśaṃsa vadhanirdeśaṃ bhogavarmā vidhervaśāt","वाचयित्वा च तं लेखमेकान्ते शिववर्मणे /
शशंस वधनिर्देशं भोगवर्मा विधेर्वशात्"
Kathasaritsagara,"sokss_1,5.70","śivavarmāpy avocat taṃ sāmantaṃ mantrisattamaḥ /
tvaṃ vyāpādaya māṃ no cen nihanmyātmānam ātmanā","शिववर्माप्य् अवोचत् तं सामन्तं मन्त्रिसत्तमः /
त्वं व्यापादय मां नो चेन् निहन्म्यात्मानम् आत्मना"
Kathasaritsagara,"sokss_1,5.71","tacchrutvā vismayāviṣṭo bhogavarmā jagāda tam /
kimetadbrūhi me vipra śāpito 'si na vakṣi cet","तच्छ्रुत्वा विस्मयाविष्टो भोगवर्मा जगाद तम् /
किमेतद्ब्रूहि मे विप्र शापितो ऽसि न वक्षि चेत्"
Kathasaritsagara,"sokss_1,5.72","atha vakti sma taṃ mantrī hanyeyaṃ yatra bhūpate /
tatra dvādaśa varṣāṇi deśe devo na varṣati","अथ वक्ति स्म तं मन्त्री हन्येयं यत्र भूपते /
तत्र द्वादश वर्षाणि देशे देवो न वर्षति"
Kathasaritsagara,"sokss_1,5.73","tacchrutvā mantribhiḥ sārdhaṃ bhogavarmā vyacintayat /
duṣṭaḥ sa rājā deśasya nāśamasmākamicchati","तच्छ्रुत्वा मन्त्रिभिः सार्धं भोगवर्मा व्यचिन्तयत् /
दुष्टः स राजा देशस्य नाशमस्माकमिच्छति"
Kathasaritsagara,"sokss_1,5.74","kiṃ hi tatra na santyeva vadhakā guptagāminaḥ /
tasmānmantrī na vadhyo 'sau rakṣyaḥ svātmavadhādapi","किं हि तत्र न सन्त्येव वधका गुप्तगामिनः /
तस्मान्मन्त्री न वध्यो ऽसौ रक्ष्यः स्वात्मवधादपि"
Kathasaritsagara,"sokss_1,5.75","iti saṃmantrya dattvā ca rakṣakān bhogavarmaṇā /
śivavarmā tato deśāt preṣito 'bhūt tataḥ kṣaṇāt","इति संमन्त्र्य दत्त्वा च रक्षकान् भोगवर्मणा /
शिववर्मा ततो देशात् प्रेषितो ऽभूत् ततः क्षणात्"
Kathasaritsagara,"sokss_1,5.76","evaṃ pratyāyayau jīvansa mantrī prajñayā svayā /
śuddhiścāsyānyato jātā nahi dharmo 'nyathā bhavet","एवं प्रत्याययौ जीवन्स मन्त्री प्रज्ञया स्वया /
शुद्धिश्चास्यान्यतो जाता नहि धर्मो ऽन्यथा भवेत्"
Kathasaritsagara,"sokss_1,5.77","itthaṃ tavāpi śuddhiḥ syāttiṣṭha tāvadgṛhe mama /
kātyāyana nṛpo 'pyeṣa sānutāpo bhaviṣyati","इत्थं तवापि शुद्धिः स्यात्तिष्ठ तावद्गृहे मम /
कात्यायन नृपो ऽप्येष सानुतापो भविष्यति"
Kathasaritsagara,"sokss_1,5.78","ityuktaḥ śakaṭālena cchanno 'haṃ tasya veśmani /
pratīkṣamāṇo 'vasaraṃ tānyahānyatyavāhayam","इत्युक्तः शकटालेन च्छन्नो ऽहं तस्य वेश्मनि /
प्रतीक्षमाणो ऽवसरं तान्यहान्यत्यवाहयम्"
Kathasaritsagara,"sokss_1,5.79","tasyātha yoganandasya kāṇabhūteḥ kadācana /
putro hiraṇyaguptākhyo mṛgayāyai gato 'bhavat","तस्याथ योगनन्दस्य काणभूतेः कदाचन /
पुत्रो हिरण्यगुप्ताख्यो मृगयायै गतो ऽभवत्"
Kathasaritsagara,"sokss_1,5.80","aśvavegātprayātasya kathaṃciddūramantaram /
ekākino vane tasya vāsaraḥ paryahīyata","अश्ववेगात्प्रयातस्य कथंचिद्दूरमन्तरम् /
एकाकिनो वने तस्य वासरः पर्यहीयत"
Kathasaritsagara,"sokss_1,5.81","tataśca tāṃ niśāṃ netuṃ vṛkṣamārohati sma saḥ /
kṣaṇāttatraiva cārohadṛkṣaḥ siṃhena bhīṣitaḥ","ततश्च तां निशां नेतुं वृक्षमारोहति स्म सः /
क्षणात्तत्रैव चारोहदृक्षः सिंहेन भीषितः"
Kathasaritsagara,"sokss_1,5.82","sa dṛṣṭvā rājaputraṃ taṃ bhītaṃ mānuṣabhāṣayā /
mā bhaiṣīrmama mittraṃ tvamityuktvā nirbhayaṃ vyadhāt","स दृष्ट्वा राजपुत्रं तं भीतं मानुषभाषया /
मा भैषीर्मम मित्त्रं त्वमित्युक्त्वा निर्भयं व्यधात्"
Kathasaritsagara,"sokss_1,5.83","visrambhādṛkṣavākyena rājaputro 'tha suptavān /
ṛkṣastu jāgradevāsīdadhaḥ siṃho 'tha so 'bravīt","विस्रम्भादृक्षवाक्येन राजपुत्रो ऽथ सुप्तवान् /
ऋक्षस्तु जाग्रदेवासीदधः सिंहो ऽथ सो ऽब्रवीत्"
Kathasaritsagara,"sokss_1,5.84","ṛkṣaṃ mānuṣametaṃ me kṣipa yāvadvrajāmyaham /
ṛkṣastato 'bravītpāpa na mitraṃ ghātayāmyaham","ऋक्षं मानुषमेतं मे क्षिप यावद्व्रजाम्यहम् /
ऋक्षस्ततो ऽब्रवीत्पाप न मित्रं घातयाम्यहम्"
Kathasaritsagara,"sokss_1,5.85","kramādṛkṣe prasupte ca rājaputre ca jāgrati /
punaḥ siṃho 'bravīdetamṛkṣaṃ me kṣipa mānuṣa","क्रमादृक्षे प्रसुप्ते च राजपुत्रे च जाग्रति /
पुनः सिंहो ऽब्रवीदेतमृक्षं मे क्षिप मानुष"
Kathasaritsagara,"sokss_1,5.86","tacchrutvātmabhayāttena siṃhasyārādhanāya saḥ /
kṣipto 'pi nāpataccitramṛkṣo daivaprabodhitaḥ","तच्छ्रुत्वात्मभयात्तेन सिंहस्याराधनाय सः /
क्षिप्तो ऽपि नापतच्चित्रमृक्षो दैवप्रबोधितः"
Kathasaritsagara,"sokss_1,5.87","mittradrohin bhavonmatta iti śāpam adāc ca saḥ /
tasya rājasutasyaitadvṛttāntāvagamāvadhim","मित्त्रद्रोहिन् भवोन्मत्त इति शापम् अदाच् च सः /
तस्य राजसुतस्यैतद्वृत्तान्तावगमावधिम्"
Kathasaritsagara,"sokss_1,5.88","prāpyaiva svagṛhaṃ prātarunmatto 'bhūnnṛpātmajaḥ /
yoganandaśca taddṛṣṭvā viṣādaṃ sahasāgamat","प्राप्यैव स्वगृहं प्रातरुन्मत्तो ऽभून्नृपात्मजः /
योगनन्दश्च तद्दृष्ट्वा विषादं सहसागमत्"
Kathasaritsagara,"sokss_1,5.89","abravīcca sa kāle 'smiñ jīved vararucir yadi /
idaṃ jñāyeta tatsarvaṃ dhiṅ me tadvadhapāṭavam","अब्रवीच्च स काले ऽस्मिञ् जीवेद् वररुचिर् यदि /
इदं ज्ञायेत तत्सर्वं धिङ् मे तद्वधपाटवम्"
Kathasaritsagara,"sokss_1,5.90","tacchrutvā vacanaṃ rājñaḥ śakaṭālo vyacintayat /
hanta kātyāyanasyāyaṃ labdhaḥ kālaḥ prakāśane","तच्छ्रुत्वा वचनं राज्ञः शकटालो व्यचिन्तयत् /
हन्त कात्यायनस्यायं लब्धः कालः प्रकाशने"
Kathasaritsagara,"sokss_1,5.91","na so 'tra mānī tiṣṭheca rājā mayi ca viśvaset /
ityālocya sa rājānamabravīdyācitābhayaḥ","न सो ऽत्र मानी तिष्ठेच राजा मयि च विश्वसेत् /
इत्यालोच्य स राजानमब्रवीद्याचिताभयः"
Kathasaritsagara,"sokss_1,5.92","rājannalaṃ viṣādena jīvanvararuciḥ sthitaḥ /
yoganandastato 'vādīddrutamānīyatāmiti","राजन्नलं विषादेन जीवन्वररुचिः स्थितः /
योगनन्दस्ततो ऽवादीद्द्रुतमानीयतामिति"
Kathasaritsagara,"sokss_1,5.93","athāhaṃ śakaṭālena yoganandāntikaṃ haṭhāt /
ānītas taṃ tathābhūtaṃ rājaputraṃ vyalokayam","अथाहं शकटालेन योगनन्दान्तिकं हठात् /
आनीतस् तं तथाभूतं राजपुत्रं व्यलोकयम्"
Kathasaritsagara,"sokss_1,5.94","mittradrohaḥ kṛto 'nena devetyuktvā tathaiva saḥ /
sarasvatīprasādena vṛttāntaḥ kathito mayā","मित्त्रद्रोहः कृतो ऽनेन देवेत्युक्त्वा तथैव सः /
सरस्वतीप्रसादेन वृत्तान्तः कथितो मया"
Kathasaritsagara,"sokss_1,5.95","tatastacchāpamuktena stuto 'haṃ rājasūnunā /
tvayā kathamidaṃ jñātamityapṛcchatsa bhūpatiḥ","ततस्तच्छापमुक्तेन स्तुतो ऽहं राजसूनुना /
त्वया कथमिदं ज्ञातमित्यपृच्छत्स भूपतिः"
Kathasaritsagara,"sokss_1,5.96","athāham avadaṃ rājaṃl lakṣaṇair anumānataḥ /
pratibhātaśca paśyanti sarvaṃ prajñāvatāṃ dhiyaḥ","अथाहम् अवदं राजंल् लक्षणैर् अनुमानतः /
प्रतिभातश्च पश्यन्ति सर्वं प्रज्ञावतां धियः"
Kathasaritsagara,"sokss_1,5.97","tadyathā tilako jñātastathā sarvamidaṃ mayā /
iti madvacanātso 'bhūdrājā lajjānutāpavān","तद्यथा तिलको ज्ञातस्तथा सर्वमिदं मया /
इति मद्वचनात्सो ऽभूद्राजा लज्जानुतापवान्"
Kathasaritsagara,"sokss_1,5.98","athānādṛtasatkāraḥ pariśuddhyaiva lābhavān /
svagṛhaṃ gatavānasmi śīlaṃ hi viduṣāṃ dhanam","अथानादृतसत्कारः परिशुद्ध्यैव लाभवान् /
स्वगृहं गतवानस्मि शीलं हि विदुषां धनम्"
Kathasaritsagara,"sokss_1,5.99","prāptasyaiva ca tatratyo jano 'rodītpuro mama /
abhyetya māṃ samudbhrāntamupavarṣo 'bravīttataḥ","प्राप्तस्यैव च तत्रत्यो जनो ऽरोदीत्पुरो मम /
अभ्येत्य मां समुद्भ्रान्तमुपवर्षो ऽब्रवीत्ततः"
Kathasaritsagara,"sokss_1,5.100","rājā hataṃ niśamya tvāmupakośāgnisādvapuḥ /
akarodatha mātuste śucā hṛdayamasphuṭat","राजा हतं निशम्य त्वामुपकोशाग्निसाद्वपुः /
अकरोदथ मातुस्ते शुचा हृदयमस्फुटत्"
Kathasaritsagara,"sokss_1,5.101","tac chrutvābhinavodbhūtaśokāvegavicetanaḥ /
sadyo 'ham apataṃ bhūmau vātarugṇa iva drumaḥ","तच् छ्रुत्वाभिनवोद्भूतशोकावेगविचेतनः /
सद्यो ऽहम् अपतं भूमौ वातरुग्ण इव द्रुमः"
Kathasaritsagara,"sokss_1,5.102","kṣaṇācca gatavānasmi pralāpānāṃ rasajñatām /
priyabandhuvināśotthaḥ śokāgniḥ kaṃ na tāpayet","क्षणाच्च गतवानस्मि प्रलापानां रसज्ञताम् /
प्रियबन्धुविनाशोत्थः शोकाग्निः कं न तापयेत्"
Kathasaritsagara,"sokss_1,5.103","ā saṃsāraṃ jagatyasminnekā nityā hyanityatā /
tadetāmaiśvarīṃ māyāṃ kiṃ jānannapi muhyasi","आ संसारं जगत्यस्मिन्नेका नित्या ह्यनित्यता /
तदेतामैश्वरीं मायां किं जानन्नपि मुह्यसि"
Kathasaritsagara,"sokss_1,5.104","ityādibhir upāgatya varṣeṇa vacanair aham /
bodhito 'tha yathātattvaṃ kathaṃciddhṛtimāptavān","इत्यादिभिर् उपागत्य वर्षेण वचनैर् अहम् /
बोधितो ऽथ यथातत्त्वं कथंचिद्धृतिमाप्तवान्"
Kathasaritsagara,"sokss_1,5.105","tato viraktahṛdayastyaktvā sarvaṃ nibandhanam /
praśamaikasahāyo 'haṃ tapovanamaśiśriyam","ततो विरक्तहृदयस्त्यक्त्वा सर्वं निबन्धनम् /
प्रशमैकसहायो ऽहं तपोवनमशिश्रियम्"
Kathasaritsagara,"sokss_1,5.106","divaseṣvatha gacchatsu tattapovanamekadā /
ayodhyāta upāgacchadvipra eko mayi sthite","दिवसेष्वथ गच्छत्सु तत्तपोवनमेकदा /
अयोध्यात उपागच्छद्विप्र एको मयि स्थिते"
Kathasaritsagara,"sokss_1,5.107","sa mayā yoganandasya rājyavārtām apṛcchyata /
pratyabhijñāya māṃ so 'tha saśokamidamabravīt","स मया योगनन्दस्य राज्यवार्ताम् अपृच्छ्यत /
प्रत्यभिज्ञाय मां सो ऽथ सशोकमिदमब्रवीत्"
Kathasaritsagara,"sokss_1,5.108","śṛṇu nandasya yadvṛttaṃ tatsakāśādgate tvayi /
labdhvāvakāśas tatrābhūc chakaṭālaś cireṇa saḥ","शृणु नन्दस्य यद्वृत्तं तत्सकाशाद्गते त्वयि /
लब्ध्वावकाशस् तत्राभूच् छकटालश् चिरेण सः"
Kathasaritsagara,"sokss_1,5.109","sa cintayanvadhopāyaṃ yoganandasya yuktitaḥ /
kṣitiṃ khanantamadrākṣīccāṇakyākhyaṃ dvijaṃ pathi","स चिन्तयन्वधोपायं योगनन्दस्य युक्तितः /
क्षितिं खनन्तमद्राक्षीच्चाणक्याख्यं द्विजं पथि"
Kathasaritsagara,"sokss_1,5.110","kiṃ bhuvaṃ khanasītyukte tena vipro 'tha so 'bravīt /
darbhamunmūlayāmyatra pādo hyetena me kṣataḥ","किं भुवं खनसीत्युक्ते तेन विप्रो ऽथ सो ऽब्रवीत् /
दर्भमुन्मूलयाम्यत्र पादो ह्येतेन मे क्षतः"
Kathasaritsagara,"sokss_1,5.111","tacchrutvā sahasā mantrī kopanaṃ krūraniścayam /
taṃ vipraṃ yoganandasya vadhopāyamamanyata","तच्छ्रुत्वा सहसा मन्त्री कोपनं क्रूरनिश्चयम् /
तं विप्रं योगनन्दस्य वधोपायममन्यत"
Kathasaritsagara,"sokss_1,5.112","nāma pṛṣṭvābravīttaṃ ca he brahmandāpayāmi te /
ahaṃ trayodaśīśrāddhaṃ gṛhe nandasya bhūpateḥ","नाम पृष्ट्वाब्रवीत्तं च हे ब्रह्मन्दापयामि ते /
अहं त्रयोदशीश्राद्धं गृहे नन्दस्य भूपतेः"
Kathasaritsagara,"sokss_1,5.113","dakṣiṇātaḥ suvarṇasya lakṣaṃ tava bhaviṣyati /
bhokṣyase dhuri cānyeṣāmehi tāvadgṛhaṃ mama","दक्षिणातः सुवर्णस्य लक्षं तव भविष्यति /
भोक्ष्यसे धुरि चान्येषामेहि तावद्गृहं मम"
Kathasaritsagara,"sokss_1,5.114","ityuktvā śakaṭālastaṃ cāṇakyamanayadgṛham /
śrāddhāhe 'darśayattaṃ ca rājñe sa śraddadhe ca tam","इत्युक्त्वा शकटालस्तं चाणक्यमनयद्गृहम् /
श्राद्धाहे ऽदर्शयत्तं च राज्ञे स श्रद्दधे च तम्"
Kathasaritsagara,"sokss_1,5.115","tataḥ sa gatvā cāṇakyo dhuri śrāddha upāviśat /
subandhunāmā vipraśca tāmaicchaddhuramātmanaḥ","ततः स गत्वा चाणक्यो धुरि श्राद्ध उपाविशत् /
सुबन्धुनामा विप्रश्च तामैच्छद्धुरमात्मनः"
Kathasaritsagara,"sokss_1,5.116","tadgatvā śakaṭālena vijñapto nandabhūpatiḥ /
avādīnnāparo yogyaḥ subandhurdhuri tiṣṭhatu","तद्गत्वा शकटालेन विज्ञप्तो नन्दभूपतिः /
अवादीन्नापरो योग्यः सुबन्धुर्धुरि तिष्ठतु"
Kathasaritsagara,"sokss_1,5.117","āgatyaitāṃ ca rājājñāṃ śakaṭālo bhayānataḥ /
na me 'parādha ityuktvā cāṇakyāya nyavedayat","आगत्यैतां च राजाज्ञां शकटालो भयानतः /
न मे ऽपराध इत्युक्त्वा चाणक्याय न्यवेदयत्"
Kathasaritsagara,"sokss_1,5.118","so 'tha kopena cāṇakyo jvalanniva samantataḥ /
nijāṃ muktvā śikhāṃ tatra pratijñāmakarodimām","सो ऽथ कोपेन चाणक्यो ज्वलन्निव समन्ततः /
निजां मुक्त्वा शिखां तत्र प्रतिज्ञामकरोदिमाम्"
Kathasaritsagara,"sokss_1,5.119","avaśyaṃ hanta nando 'yaṃ saptabhirdivasairmayā /
vināśyo bandhanīyā ca tato nirbhanyunā śikhā","अवश्यं हन्त नन्दो ऽयं सप्तभिर्दिवसैर्मया /
विनाश्यो बन्धनीया च ततो निर्भन्युना शिखा"
Kathasaritsagara,"sokss_1,5.120","ityuktavantaṃ kupite yoganande palāyitam /
alakṣitaṃ svagehe taṃ śakaṭālo nyaveśayat","इत्युक्तवन्तं कुपिते योगनन्दे पलायितम् /
अलक्षितं स्वगेहे तं शकटालो न्यवेशयत्"
Kathasaritsagara,"sokss_1,5.121","tatropakaraṇe datte guptaṃ tenaiva mantriṇā /
sa cāṇakyo dvijaḥ kvāpi gatvā kṛtyāmasādhayat","तत्रोपकरणे दत्ते गुप्तं तेनैव मन्त्रिणा /
स चाणक्यो द्विजः क्वापि गत्वा कृत्यामसाधयत्"
Kathasaritsagara,"sokss_1,5.122","tadvaśādyoganando 'tha dāhajvaramavāpya saḥ /
saptame divase prāpte pañcatvaṃ samupāgamat","तद्वशाद्योगनन्दो ऽथ दाहज्वरमवाप्य सः /
सप्तमे दिवसे प्राप्ते पञ्चत्वं समुपागमत्"
Kathasaritsagara,"sokss_1,5.123","hatvā hiraṇyaguptaṃ ca śakaṭālena tatsutam /
pūrvanandasute lakṣmīścandragupte niveśitā","हत्वा हिरण्यगुप्तं च शकटालेन तत्सुतम् /
पूर्वनन्दसुते लक्ष्मीश्चन्द्रगुप्ते निवेशिता"
Kathasaritsagara,"sokss_1,5.124","mantritve tasya cābhyarthya bṛhaspatisamaṃ dhiyā /
cāṇakyaṃ sthāpayitvā taṃ sa mantrī kṛtakṛtyatām","मन्त्रित्वे तस्य चाभ्यर्थ्य बृहस्पतिसमं धिया /
चाणक्यं स्थापयित्वा तं स मन्त्री कृतकृत्यताम्"
Kathasaritsagara,"sokss_1,5.125","manvāno yoganandasya kṛtavairapratikriyaḥ /
putraśokena nirviṇṇaḥ praviveśa mahadvanam","मन्वानो योगनन्दस्य कृतवैरप्रतिक्रियः /
पुत्रशोकेन निर्विण्णः प्रविवेश महद्वनम्"
Kathasaritsagara,"sokss_1,5.126","iti tasya mukhācchrutvā viprasya sutarāmaham /
kāṇabhūte gataḥ khedaṃ sarvamālokya cañcalam","इति तस्य मुखाच्छ्रुत्वा विप्रस्य सुतरामहम् /
काणभूते गतः खेदं सर्वमालोक्य चञ्चलम्"
Kathasaritsagara,"sokss_1,5.127","khedāc cāham imāṃ draṣṭum āgato vindhyavāsinīm /
tatprasādena dṛṣṭvā tvāṃ smṛtā jātirmayā sakhe","खेदाच् चाहम् इमां द्रष्टुम् आगतो विन्ध्यवासिनीम् /
तत्प्रसादेन दृष्ट्वा त्वां स्मृता जातिर्मया सखे"
Kathasaritsagara,"sokss_1,5.128","prāptaṃ divyaṃ ca vijñānaṃ mayoktā te mahākathā /
idānīṃ kṣīṇaśāpo 'haṃ yatiṣye dehamujjhitum","प्राप्तं दिव्यं च विज्ञानं मयोक्ता ते महाकथा /
इदानीं क्षीणशापो ऽहं यतिष्ये देहमुज्झितुम्"
Kathasaritsagara,"sokss_1,5.129","tvaṃ ca saṃprati tiṣṭheha yāvadāyāti te 'ntikam /
śiṣyayukto guṇāḍhyākhyastyaktabhāṣātrayo dvijaḥ","त्वं च संप्रति तिष्ठेह यावदायाति ते ऽन्तिकम् /
शिष्ययुक्तो गुणाढ्याख्यस्त्यक्तभाषात्रयो द्विजः"
Kathasaritsagara,"sokss_1,5.130","so 'pi hyahamiva krodhāddevyā śapto gaṇottamaḥ /
mālyavānnāma matpakṣapātī martyatvamāgataḥ","सो ऽपि ह्यहमिव क्रोधाद्देव्या शप्तो गणोत्तमः /
माल्यवान्नाम मत्पक्षपाती मर्त्यत्वमागतः"
Kathasaritsagara,"sokss_1,5.131","tasmai maheśvaroktaiṣā kathanīyā mahākathā /
tataste śāpanirmuktistasya cāpi bhaviṣyati","तस्मै महेश्वरोक्तैषा कथनीया महाकथा /
ततस्ते शापनिर्मुक्तिस्तस्य चापि भविष्यति"
Kathasaritsagara,"sokss_1,5.132","evaṃ vararucistatra kāṇabhūternivedya saḥ /
pratasthe dehamokṣāya puṇyaṃ badarikāśramam","एवं वररुचिस्तत्र काणभूतेर्निवेद्य सः /
प्रतस्थे देहमोक्षाय पुण्यं बदरिकाश्रमम्"
Kathasaritsagara,"sokss_1,5.133","gacchandadarśa gaṅgāyāṃ so 'tha śākāśinaṃ munim /
tatsamakṣaṃ ca tasyarṣeḥ kuśenābhūtkarakṣatiḥ","गच्छन्ददर्श गङ्गायां सो ऽथ शाकाशिनं मुनिम् /
तत्समक्षं च तस्यर्षेः कुशेनाभूत्करक्षतिः"
Kathasaritsagara,"sokss_1,5.134","tato 'sya rudhiraṃ niryattena śākarasīkṛtam /
ahaṃkāraparīkṣārthaṃ kautukātsvaprabhāvataḥ","ततो ऽस्य रुधिरं निर्यत्तेन शाकरसीकृतम् /
अहंकारपरीक्षार्थं कौतुकात्स्वप्रभावतः"
Kathasaritsagara,"sokss_1,5.135","taddṛṣṭvā hanta siddho 'smītyagāddarpamasau muniḥ /
tato vararuciḥ kiṃcidvihasyeva jagāda tam","तद्दृष्ट्वा हन्त सिद्धो ऽस्मीत्यगाद्दर्पमसौ मुनिः /
ततो वररुचिः किंचिद्विहस्येव जगाद तम्"
Kathasaritsagara,"sokss_1,5.136","jijñāsanāya raktaṃ te mayā śākarasīkṛtam /
yāvannādyāpyahaṃkāraḥ parityaktastvayā mune","जिज्ञासनाय रक्तं ते मया शाकरसीकृतम् /
यावन्नाद्याप्यहंकारः परित्यक्तस्त्वया मुने"
Kathasaritsagara,"sokss_1,5.137","jñānamārge hyahaṃkāraḥ parigho duratikramaḥ /
jñānaṃ vinā ca nāstyeva mokṣo vrataśatairapi","ज्ञानमार्गे ह्यहंकारः परिघो दुरतिक्रमः /
ज्ञानं विना च नास्त्येव मोक्षो व्रतशतैरपि"
Kathasaritsagara,"sokss_1,5.138","svargastu na mumukṣūṇāṃ kṣayī cittaṃ vilobhayet /
tasmādahaṃkṛtityāgājjñāne yatnaṃ mune kuru","स्वर्गस्तु न मुमुक्षूणां क्षयी चित्तं विलोभयेत् /
तस्मादहंकृतित्यागाज्ज्ञाने यत्नं मुने कुरु"
Kathasaritsagara,"sokss_1,5.139","vinīyaivaṃ muniṃ tena praṇatena kṛtastutiḥ /
taṃ badaryāśramoddeśaṃ śāntaṃ vararuciryayau","विनीयैवं मुनिं तेन प्रणतेन कृतस्तुतिः /
तं बदर्याश्रमोद्देशं शान्तं वररुचिर्ययौ"
Kathasaritsagara,"sokss_1,5.140","atha sa nibiḍabhaktyā tatra devīṃ śaraṇyāṃ
śaraṇamupagato 'sau martyabhāvaṃ mumukṣuḥ /
prakaṭitanijamūrtiḥ sāpi tasmai śaśaṃsa
svayamanalasamutthāṃ dhāraṇāṃ dehamuktyai","अथ स निबिडभक्त्या तत्र देवीं शरण्यां
शरणमुपगतो ऽसौ मर्त्यभावं मुमुक्षुः /
प्रकटितनिजमूर्तिः सापि तस्मै शशंस
स्वयमनलसमुत्थां धारणां देहमुक्त्यै"
Kathasaritsagara,"sokss_1,5.141","dagdhvā śarīramatha dhāraṇayā tayā taddivyāṃ gatiṃ vararuciḥ sa nijāṃ prapede /
vindhyāṭavībhuvi tataḥ sa ca kāṇabhūtir āsīdabhīpsitaguṇāḍhyasamāgamotkaḥ","दग्ध्वा शरीरमथ धारणया तया तद्दिव्यां गतिं वररुचिः स निजां प्रपेदे /
विन्ध्याटवीभुवि ततः स च काणभूतिर् आसीदभीप्सितगुणाढ्यसमागमोत्कः"
Kathasaritsagara,"sokss_1,6.1","iti mahākaviśrīsomadevabhaṭṭaviracite kathāsaritsāgare kathāpīṭhalambake pañcamas taraṅgaḥ /

ṣaṣṭhas taraṅgaḥ /

tataḥ sa martyavapuṣā mālyavānvicaranvane /
nāmnā guṇāḍhaḥ sevitvā sātavāhanabhūpatim","इति महाकविश्रीसोमदेवभट्टविरचिते कथासरित्सागरे कथापीठलम्बके पञ्चमस् तरङ्गः /

षष्ठस् तरङ्गः /

ततः स मर्त्यवपुषा माल्यवान्विचरन्वने /
नाम्ना गुणाढः सेवित्वा सातवाहनभूपतिम्"
Kathasaritsagara,"sokss_1,6.2","saṃskṛtādyāstadagre ca bhāṣāstisraḥ pratijñayā /
tyaktvā khinnamanā draṣṭumāyayau vindhyavāsinīm","संस्कृताद्यास्तदग्रे च भाषास्तिस्रः प्रतिज्ञया /
त्यक्त्वा खिन्नमना द्रष्टुमाययौ विन्ध्यवासिनीम्"
Kathasaritsagara,"sokss_1,6.3","tadādeśena gatvā ca kāṇabhūtiṃ dadarśa saḥ /
tato jātiṃ nijāṃ smṛtvā prabuddhaḥ sahasābhavat","तदादेशेन गत्वा च काणभूतिं ददर्श सः /
ततो जातिं निजां स्मृत्वा प्रबुद्धः सहसाभवत्"
Kathasaritsagara,"sokss_1,6.4","āśritya bhāṣāṃ paiśācīṃ bhāṣātrayavilakṣaṇām /
śrāvayitvā nijaṃ nāma kāṇabhūtiṃ ca so 'bravīt","आश्रित्य भाषां पैशाचीं भाषात्रयविलक्षणाम् /
श्रावयित्वा निजं नाम काणभूतिं च सो ऽब्रवीत्"
Kathasaritsagara,"sokss_1,6.5","puṣpadantācchrutāṃ divyāṃ śīghraṃ kathaya me kathām /
yena śāpaṃ tariṣyāvas tvaṃ cāhaṃ ca samaṃ sakhe","पुष्पदन्ताच्छ्रुतां दिव्यां शीघ्रं कथय मे कथाम् /
येन शापं तरिष्यावस् त्वं चाहं च समं सखे"
Kathasaritsagara,"sokss_1,6.6","tacchrutvā praṇato hṛṣṭaḥ kāṇabhūtiruvāca tam /
kathayāmi kathāṃ kiṃ tu kautukaṃ me mahatprabho","तच्छ्रुत्वा प्रणतो हृष्टः काणभूतिरुवाच तम् /
कथयामि कथां किं तु कौतुकं मे महत्प्रभो"
Kathasaritsagara,"sokss_1,6.7","ājanmacaritaṃ tāvacchaṃsa me kurvanugraham /
iti tenārthito vaktuṃ guṇāḍhyo 'tha pracakrame","आजन्मचरितं तावच्छंस मे कुर्वनुग्रहम् /
इति तेनार्थितो वक्तुं गुणाढ्यो ऽथ प्रचक्रमे"
Kathasaritsagara,"sokss_1,6.8","pratiṣṭhāne 'sti nagaraṃ supratiṣṭhitasaṃjñakam /
tatrābhūtsomaśarmākhyaḥ ko'pi brāhmaṇasattamaḥ","प्रतिष्ठाने ऽस्ति नगरं सुप्रतिष्ठितसंज्ञकम् /
तत्राभूत्सोमशर्माख्यः कोऽपि ब्राह्मणसत्तमः"
Kathasaritsagara,"sokss_1,6.9","vatsaś ca gulmakaś caiva tasya dvau tanayau sakhe /
jāyete sma tṛtīyā ca śrutārthā nāma kanyakā","वत्सश् च गुल्मकश् चैव तस्य द्वौ तनयौ सखे /
जायेते स्म तृतीया च श्रुतार्था नाम कन्यका"
Kathasaritsagara,"sokss_1,6.10","kālena brāhmaṇaḥ so 'tha sabhāryaḥ pañcatāṃ gataḥ /
tatputrau tau svasāraṃ tāṃ pālayantāvatiṣṭhatām","कालेन ब्राह्मणः सो ऽथ सभार्यः पञ्चतां गतः /
तत्पुत्रौ तौ स्वसारं तां पालयन्तावतिष्ठताम्"
Kathasaritsagara,"sokss_1,6.11","sā cākasmātsagarbhābhūttadṛṣṭvā vatsagulmayoḥ /
tatrānyapuruṣābhāvācchaṅkānyonyamajāyata","सा चाकस्मात्सगर्भाभूत्तदृष्ट्वा वत्सगुल्मयोः /
तत्रान्यपुरुषाभावाच्छङ्कान्योन्यमजायत"
Kathasaritsagara,"sokss_1,6.12","tataḥ śrutārthā cittajñā bhrātarau tāvabhāṣata /
pāpaśaṅkā na kartavyā śṛṇutaṃ kathayāmi vām","ततः श्रुतार्था चित्तज्ञा भ्रातरौ तावभाषत /
पापशङ्का न कर्तव्या शृणुतं कथयामि वाम्"
Kathasaritsagara,"sokss_1,6.13","kumāraḥ kīrtisenākhyo nāgarājasya vāsukeḥ /
bhrātuḥ putro 'sti tenāhaṃ dṛṣṭā snātuṃ gatā satī","कुमारः कीर्तिसेनाख्यो नागराजस्य वासुकेः /
भ्रातुः पुत्रो ऽस्ति तेनाहं दृष्टा स्नातुं गता सती"
Kathasaritsagara,"sokss_1,6.14","tataḥ sa madanākrānto nivedyānvayanāmanī /
gāndharveṇa vivāhena māṃ bhāryāmakarottadā","ततः स मदनाक्रान्तो निवेद्यान्वयनामनी /
गान्धर्वेण विवाहेन मां भार्यामकरोत्तदा"
Kathasaritsagara,"sokss_1,6.15","viprajāterayaṃ tasmānmama garbha iti svasuḥ /
śrutvā kaḥ pratyayo 'treti vatsagulmāvavocatām","विप्रजातेरयं तस्मान्मम गर्भ इति स्वसुः /
श्रुत्वा कः प्रत्ययो ऽत्रेति वत्सगुल्माववोचताम्"
Kathasaritsagara,"sokss_1,6.16","tato rahasi sasmāra sā taṃ nāgakumārakam /
smṛtamātrāgataḥ so 'tha vatsagulmāvabhāṣata","ततो रहसि सस्मार सा तं नागकुमारकम् /
स्मृतमात्रागतः सो ऽथ वत्सगुल्मावभाषत"
Kathasaritsagara,"sokss_1,6.17","bhāryā kṛtā mayaiveyaṃ śāpabhraṣṭā varāpsarāḥ /
yuṣmatsvasā yuvāṃ caiva śāpenaiva cyutau bhuvi","भार्या कृता मयैवेयं शापभ्रष्टा वराप्सराः /
युष्मत्स्वसा युवां चैव शापेनैव च्युतौ भुवि"
Kathasaritsagara,"sokss_1,6.18","putro janiṣyate cātra yuṣmatsvasurasaṃśayam /
tato 'syāḥ śāpanirmuktiryuvayośca bhaviṣyati","पुत्रो जनिष्यते चात्र युष्मत्स्वसुरसंशयम् /
ततो ऽस्याः शापनिर्मुक्तिर्युवयोश्च भविष्यति"
Kathasaritsagara,"sokss_1,6.19","ityuktvāntarhitaḥ so 'bhūttataḥ stokaiśca vāsaraiḥ /
śrutārthāyāḥ suto jātastaṃ hi jānīhi māṃ sakhe","इत्युक्त्वान्तर्हितः सो ऽभूत्ततः स्तोकैश्च वासरैः /
श्रुतार्थायाः सुतो जातस्तं हि जानीहि मां सखे"
Kathasaritsagara,"sokss_1,6.20","gaṇāvatāro jāto 'yaṃ guṇāḍhyo nāma brāhmaṇaḥ /
iti tatkālam udabhūd antarikṣāt sarasvatī","गणावतारो जातो ऽयं गुणाढ्यो नाम ब्राह्मणः /
इति तत्कालम् उदभूद् अन्तरिक्षात् सरस्वती"
Kathasaritsagara,"sokss_1,6.21","kṣīṇaśāpāstataste ca jananīmātulā mama /
kālena pañcatāṃ prāptā gataścāhamadhīratām","क्षीणशापास्ततस्ते च जननीमातुला मम /
कालेन पञ्चतां प्राप्ता गतश्चाहमधीरताम्"
Kathasaritsagara,"sokss_1,6.22","atha śokaṃ samutsṛjya bālo 'pi gatavānaham /
svāvaṣṭambhena vidyānāṃ prāptaye dakṣiṇāpatham","अथ शोकं समुत्सृज्य बालो ऽपि गतवानहम् /
स्वावष्टम्भेन विद्यानां प्राप्तये दक्षिणापथम्"
Kathasaritsagara,"sokss_1,6.23","kālena tatra saṃprāpya sarvā vidyāḥ prasiddhimān /
svadeśam āgato 'bhūvaṃ darśayiṣyan nijān guṇān","कालेन तत्र संप्राप्य सर्वा विद्याः प्रसिद्धिमान् /
स्वदेशम् आगतो ऽभूवं दर्शयिष्यन् निजान् गुणान्"
Kathasaritsagara,"sokss_1,6.24","praviśaṃśca cirāttatra nagare supratiṣṭhite /
apaśyaṃ śiṣyasahitaḥ śobhāṃ kāmapyahaṃ tadā","प्रविशंश्च चिरात्तत्र नगरे सुप्रतिष्ठिते /
अपश्यं शिष्यसहितः शोभां कामप्यहं तदा"
Kathasaritsagara,"sokss_1,6.25","kvacitsāmāni chandogā gāyanti ca yathāvidhi /
kvacidvivādo viprāṇāmabhūdvedavinirṇaye","क्वचित्सामानि छन्दोगा गायन्ति च यथाविधि /
क्वचिद्विवादो विप्राणामभूद्वेदविनिर्णये"
Kathasaritsagara,"sokss_1,6.26","yo 'tra dyūtakalāṃ vetti tasya hastagato nidhiḥ /
ityādikaitavair dyūtam astuvan kitavāḥ kvacit","यो ऽत्र द्यूतकलां वेत्ति तस्य हस्तगतो निधिः /
इत्यादिकैतवैर् द्यूतम् अस्तुवन् कितवाः क्वचित्"
Kathasaritsagara,"sokss_1,6.27","anyonyaṃ nijavāṇijyakalākauśalavādinām /
kvacicca vaṇijāṃ madhye vaṇigeko 'bravīdidam","अन्योन्यं निजवाणिज्यकलाकौशलवादिनाम् /
क्वचिच्च वणिजां मध्ये वणिगेको ऽब्रवीदिदम्"
Kathasaritsagara,"sokss_1,6.28","arthaiḥ saṃyamavān arthān prāpnoti kiyad adbhutam /
mayā punar vinaivārthaṃ lakṣmīr āsāditā purā","अर्थैः संयमवान् अर्थान् प्राप्नोति कियद् अद्भुतम् /
मया पुनर् विनैवार्थं लक्ष्मीर् आसादिता पुरा"
Kathasaritsagara,"sokss_1,6.29","garbhasthasya ca me pūrvaṃ pitā pañcatvamāgataḥ /
manmātuśca tadā pāpairgotrajaiḥ sakalaṃ hṛtam","गर्भस्थस्य च मे पूर्वं पिता पञ्चत्वमागतः /
मन्मातुश्च तदा पापैर्गोत्रजैः सकलं हृतम्"
Kathasaritsagara,"sokss_1,6.30","tataḥ sā tadbhayād gatva rakṣaṇtī garbham ātmanaḥ /
tasthau kumāradattasya pitṛmitrasya veśmani","ततः सा तद्भयाद् गत्व रक्षण्ती गर्भम् आत्मनः /
तस्थौ कुमारदत्तस्य पितृमित्रस्य वेश्मनि"
Kathasaritsagara,"sokss_1,6.31","tatra tasyāśca jāto 'haṃ sādhvyā vṛttinibandhanam /
tataścāvardhayatsā māṃ kṛcchakarmāṇi kurvatī","तत्र तस्याश्च जातो ऽहं साध्व्या वृत्तिनिबन्धनम् /
ततश्चावर्धयत्सा मां कृच्छकर्माणि कुर्वती"
Kathasaritsagara,"sokss_1,6.32","upādhyāyamathābhyarcya tayākiṃcanyadīnayā /
krameṇa śikṣitaścāhaṃ lipiṃ gaṇitameva ca","उपाध्यायमथाभ्यर्च्य तयाकिंचन्यदीनया /
क्रमेण शिक्षितश्चाहं लिपिं गणितमेव च"
Kathasaritsagara,"sokss_1,6.33","vaṇikputro 'si tatputra vāṇijyaṃ kuru sāṃpratam /
viśākhilākhyo deśe 'smin vaṇik cāsti mahādhanaḥ","वणिक्पुत्रो ऽसि तत्पुत्र वाणिज्यं कुरु सांप्रतम् /
विशाखिलाख्यो देशे ऽस्मिन् वणिक् चास्ति महाधनः"
Kathasaritsagara,"sokss_1,6.34","daridrāṇāṃ kulīnānāṃ bhāṇḍamūlyaṃ dadāti saḥ /
gaccha yācasva taṃ mūlyamiti mātābravīcca mām","दरिद्राणां कुलीनानां भाण्डमूल्यं ददाति सः /
गच्छ याचस्व तं मूल्यमिति माताब्रवीच्च माम्"
Kathasaritsagara,"sokss_1,6.35","tato 'hamagamaṃ tasya sakāśaṃ so 'pi tatkṣaṇam /
ity avocat krudhā kaṃcid vaṇikputraṃ viśākhilaḥ","ततो ऽहमगमं तस्य सकाशं सो ऽपि तत्क्षणम् /
इत्य् अवोचत् क्रुधा कंचिद् वणिक्पुत्रं विशाखिलः"
Kathasaritsagara,"sokss_1,6.36","mūṣako dṛśyate yo 'yaṃ gataprāṇo 'tra bhūtale /
etenāpi hi paṇyena kuśalo dhanamarjayet","मूषको दृश्यते यो ऽयं गतप्राणो ऽत्र भूतले /
एतेनापि हि पण्येन कुशलो धनमर्जयेत्"
Kathasaritsagara,"sokss_1,6.37","dattāstava punaḥ pāpa dīnārā bahavo mayā /
dūre tiṣṭhatu tadvṛddhistvayā te 'pi na rakṣitāḥ","दत्तास्तव पुनः पाप दीनारा बहवो मया /
दूरे तिष्ठतु तद्वृद्धिस्त्वया ते ऽपि न रक्षिताः"
Kathasaritsagara,"sokss_1,6.38","tacchrutvā sahasaivāhaṃ tamavocaṃ viśākhilam /
gṛhīto 'yaṃ mayā tvatto bhāṇḍamulyāya mūṣakaḥ","तच्छ्रुत्वा सहसैवाहं तमवोचं विशाखिलम् /
गृहीतो ऽयं मया त्वत्तो भाण्डमुल्याय मूषकः"
Kathasaritsagara,"sokss_1,6.39","ityuktvā mūṣakaṃ haste gṛhītvā saṃpuṭe ca tam /
likhitvāsya gato 'bhūvam ahaṃ so 'py ahasad vaṇik","इत्युक्त्वा मूषकं हस्ते गृहीत्वा संपुटे च तम् /
लिखित्वास्य गतो ऽभूवम् अहं सो ऽप्य् अहसद् वणिक्"
Kathasaritsagara,"sokss_1,6.40","caṇakāñjaliyugmena mūlyenā sa ca mūṣakaḥ /
mārjārasya kṛte dattaḥ kasyacidvaṇijo mayā","चणकाञ्जलियुग्मेन मूल्येना स च मूषकः /
मार्जारस्य कृते दत्तः कस्यचिद्वणिजो मया"
Kathasaritsagara,"sokss_1,6.41","kṛtvā tāṃś caṇakān bhṛṣṭān gṛhītvā jalakumbhikām /
atiṣṭhaṃ catvare gatvā chāyāyā nagarādvahiḥ","कृत्वा तांश् चणकान् भृष्टान् गृहीत्वा जलकुम्भिकाम् /
अतिष्ठं चत्वरे गत्वा छायाया नगराद्वहिः"
Kathasaritsagara,"sokss_1,6.42","tatra śrāntāgatāyāmbhaḥ śītalaṃ caṇakāṃśca tān /
kāṣṭhabhārikasaṃghāya sapraśrayamadāmaham","तत्र श्रान्तागतायाम्भः शीतलं चणकांश्च तान् /
काष्ठभारिकसंघाय सप्रश्रयमदामहम्"
Kathasaritsagara,"sokss_1,6.43","ekaikaḥ kāṣṭhikaḥ prītyā kāṣṭhe dve dve dadau mama /
cikrītavānahaṃ tāni nītvā kāṣṭhāni cāpaṇe","एकैकः काष्ठिकः प्रीत्या काष्ठे द्वे द्वे ददौ मम /
चिक्रीतवानहं तानि नीत्वा काष्ठानि चापणे"
Kathasaritsagara,"sokss_1,6.44","tataḥ stokena mūlyena krītvā tāṃścaṇakāṃstataḥ /
tathaiva kāṣṭhikebhyo 'hamanyedyuḥ kāṣṭhamāharam","ततः स्तोकेन मूल्येन क्रीत्वा तांश्चणकांस्ततः /
तथैव काष्ठिकेभ्यो ऽहमन्येद्युः काष्ठमाहरम्"
Kathasaritsagara,"sokss_1,6.45","evaṃ pratidinaṃ kṛtvā prāpya mūlyaṃ kramānyayā /
kāṣṭhikebhyo 'khilaṃ dāru krītaṃ tebhyo dinatrayam","एवं प्रतिदिनं कृत्वा प्राप्य मूल्यं क्रमान्यया /
काष्ठिकेभ्यो ऽखिलं दारु क्रीतं तेभ्यो दिनत्रयम्"
Kathasaritsagara,"sokss_1,6.46","akasmādatha saṃjāte kāṣṭhacchede 'tivṛṣṭibhiḥ /
mayā taddāru vikrītaṃ paṇānāṃ bahubhiḥ śataiḥ","अकस्मादथ संजाते काष्ठच्छेदे ऽतिवृष्टिभिः /
मया तद्दारु विक्रीतं पणानां बहुभिः शतैः"
Kathasaritsagara,"sokss_1,6.47","tenaiva vipaṇiṃ kṛtvā dhanena nijakauśalāt /
kurvanvaṇijyāṃ kramaśaḥ saṃpanno 'smi mahādhanaḥ","तेनैव विपणिं कृत्वा धनेन निजकौशलात् /
कुर्वन्वणिज्यां क्रमशः संपन्नो ऽस्मि महाधनः"
Kathasaritsagara,"sokss_1,6.48","sauvarṇo mūṣakaḥ kṛtvā mayā tasmai samarpitaḥ /
viśākhilāya so 'pi svāṃ kanyāṃ mahyamadāttataḥ","सौवर्णो मूषकः कृत्वा मया तस्मै समर्पितः /
विशाखिलाय सो ऽपि स्वां कन्यां मह्यमदात्ततः"
Kathasaritsagara,"sokss_1,6.49","ata eva ca loke 'smin prasiddho mūṣakākhyayā /
evaṃ lakṣmīr iyaṃ prāptā nirdhanena satā mayā","अत एव च लोके ऽस्मिन् प्रसिद्धो मूषकाख्यया /
एवं लक्ष्मीर् इयं प्राप्ता निर्धनेन सता मया"
Kathasaritsagara,"sokss_1,6.50","tacchrutvā tatra te 'bhūvanvaṇijo 'nye savismayāḥ /
dhīrna citrīyate kasmādabhittau citrakarmaṇā","तच्छ्रुत्वा तत्र ते ऽभूवन्वणिजो ऽन्ये सविस्मयाः /
धीर्न चित्रीयते कस्मादभित्तौ चित्रकर्मणा"
Kathasaritsagara,"sokss_1,6.51","kvacitpratigrahaprāptahemamāṣāṣṭako dvijaḥ /
chandogaḥ kaścidityukto viṭaprāyeṇa kenacit","क्वचित्प्रतिग्रहप्राप्तहेममाषाष्टको द्विजः /
छन्दोगः कश्चिदित्युक्तो विटप्रायेण केनचित्"
Kathasaritsagara,"sokss_1,6.52","brāhmaṇyādbhojanaṃ tāvadasti te tattvayāmunā /
lokayātrā suvarṇena vaidagdhyāyeha śikṣyatām","ब्राह्मण्याद्भोजनं तावदस्ति ते तत्त्वयामुना /
लोकयात्रा सुवर्णेन वैदग्ध्यायेह शिक्ष्यताम्"
Kathasaritsagara,"sokss_1,6.53","ko māṃ śiṣayatītyukte tena mugdhena so 'bravīt /
yaiṣā caturikā nāma veśyā tasyā gṛhaṃ vraja","को मां शिषयतीत्युक्ते तेन मुग्धेन सो ऽब्रवीत् /
यैषा चतुरिका नाम वेश्या तस्या गृहं व्रज"
Kathasaritsagara,"sokss_1,6.54","tatra kiṃ karavāṇīti dvijenokto viṭo 'bravīt /
svarṇaṃ dattvā prayuñjīthā rañjayansāma kiṃcana","तत्र किं करवाणीति द्विजेनोक्तो विटो ऽब्रवीत् /
स्वर्णं दत्त्वा प्रयुञ्जीथा रञ्जयन्साम किंचन"
Kathasaritsagara,"sokss_1,6.55","śrutvety agacchac chandogo drutaṃ caturikāgṛham /
upāviśat praviśyātra kṛtapratyudgatistayā","श्रुत्वेत्य् अगच्छच् छन्दोगो द्रुतं चतुरिकागृहम् /
उपाविशत् प्रविश्यात्र कृतप्रत्युद्गतिस्तया"
Kathasaritsagara,"sokss_1,6.56","māmadya lokayātrāṃ tvaṃ śikṣayaitena sāṃpratam /
iti jalpansa tattasyai svarṇamarpitavāndvijaḥ","मामद्य लोकयात्रां त्वं शिक्षयैतेन सांप्रतम् /
इति जल्पन्स तत्तस्यै स्वर्णमर्पितवान्द्विजः"
Kathasaritsagara,"sokss_1,6.57","prahasatyatha tatrasthe jane kiṃcidvicintya saḥ /
gokarṇasadṛśau kṛtvā karāvābaddhasāraṇau","प्रहसत्यथ तत्रस्थे जने किंचिद्विचिन्त्य सः /
गोकर्णसदृशौ कृत्वा करावाबद्धसारणौ"
Kathasaritsagara,"sokss_1,6.58","tārasvaraṃ tathā sāma gāyati sma jaḍāśayaḥ /
yathā tatra milanti sma viṭā hāsyadidṛkṣavaḥ","तारस्वरं तथा साम गायति स्म जडाशयः /
यथा तत्र मिलन्ति स्म विटा हास्यदिदृक्षवः"
Kathasaritsagara,"sokss_1,6.59","te cāvocañ śṛgālo 'yaṃ praviṣṭo 'tra kuto 'nyathā /
tac chīghram ardhacandro 'sya gale 'smin dīyatām iti","ते चावोचञ् शृगालो ऽयं प्रविष्टो ऽत्र कुतो ऽन्यथा /
तच् छीघ्रम् अर्धचन्द्रो ऽस्य गले ऽस्मिन् दीयताम् इति"
Kathasaritsagara,"sokss_1,6.60","ardhacandraṃ śaraṃ matvā śiraśchedabhayāddrutam /
śikṣitā lokayātreti garjansa niragāttataḥ","अर्धचन्द्रं शरं मत्वा शिरश्छेदभयाद्द्रुतम् /
शिक्षिता लोकयात्रेति गर्जन्स निरगात्ततः"
Kathasaritsagara,"sokss_1,6.61","tatsakāśaṃ tato 'gacchadyenāsu preṣito 'bhavat /
vṛttāntaṃ cāvadattasmai so 'pi cainamabhāṣata","तत्सकाशं ततो ऽगच्छद्येनासु प्रेषितो ऽभवत् /
वृत्तान्तं चावदत्तस्मै सो ऽपि चैनमभाषत"
Kathasaritsagara,"sokss_1,6.62","sāma sāntvaṃ mayoktaṃ te vedasyāvasaro 'tra kaḥ /
kiṃ vā dhārādhirūḍhaṃ hi jāḍyaṃ vedajaḍe jane","साम सान्त्वं मयोक्तं ते वेदस्यावसरो ऽत्र कः /
किं वा धाराधिरूढं हि जाड्यं वेदजडे जने"
Kathasaritsagara,"sokss_1,6.63","evaṃ vihasya gatvā ca tenoktā sā vilāsinī /
dvipadasya paśorasya tatsuvarṇatṛṇaṃ tyaja","एवं विहस्य गत्वा च तेनोक्ता सा विलासिनी /
द्विपदस्य पशोरस्य तत्सुवर्णतृणं त्यज"
Kathasaritsagara,"sokss_1,6.64","hasantyā ca tayā tyaktaṃ suvarṇaṃ prāpya sa dvijaḥ /
punarjātamivātmānaṃ manvāno gṛhamāgataḥ","हसन्त्या च तया त्यक्तं सुवर्णं प्राप्य स द्विजः /
पुनर्जातमिवात्मानं मन्वानो गृहमागतः"
Kathasaritsagara,"sokss_1,6.65","evaṃprāyāṇy ahaṃ paśyan kautukāni pade pade /
prāptavān rājabhavanaṃ mahendrasadanopamam","एवंप्रायाण्य् अहं पश्यन् कौतुकानि पदे पदे /
प्राप्तवान् राजभवनं महेन्द्रसदनोपमम्"
Kathasaritsagara,"sokss_1,6.66","tataś cāntaḥ praviṣṭo 'haṃ śiṣyair agre niveditaḥ /
āsthānasthitamadrākṣaṃ rājānaṃ sātavāhanam","ततश् चान्तः प्रविष्टो ऽहं शिष्यैर् अग्रे निवेदितः /
आस्थानस्थितमद्राक्षं राजानं सातवाहनम्"
Kathasaritsagara,"sokss_1,6.67","śarvavarmaprabhṛtibhirmantribhiḥ parivāritam /
ratnasiṃhāsanāsīnamamarairiva vāsavam","शर्ववर्मप्रभृतिभिर्मन्त्रिभिः परिवारितम् /
रत्नसिंहासनासीनममरैरिव वासवम्"
Kathasaritsagara,"sokss_1,6.68","vihitasvastikāraṃ māmupaviṣṭamathāsane /
rājñā kṛtādaraṃ caiva śarvavarmādayo 'stuvan","विहितस्वस्तिकारं मामुपविष्टमथासने /
राज्ञा कृतादरं चैव शर्ववर्मादयो ऽस्तुवन्"
Kathasaritsagara,"sokss_1,6.69","ayaṃ deva bhuvi khyātaḥ sarvavidyāviśāradaḥ /
guṇāḍhya iti nāmāsya yathārthamata eva hi","अयं देव भुवि ख्यातः सर्वविद्याविशारदः /
गुणाढ्य इति नामास्य यथार्थमत एव हि"
Kathasaritsagara,"sokss_1,6.70","ityādi tatstutiṃ dṛṣṭvā mantribhiḥ sātavāhanaḥ /
prītaḥ sapadi satkṛtya mantritve māṃ nyayojayat","इत्यादि तत्स्तुतिं दृष्ट्वा मन्त्रिभिः सातवाहनः /
प्रीतः सपदि सत्कृत्य मन्त्रित्वे मां न्ययोजयत्"
Kathasaritsagara,"sokss_1,6.71","athāhaṃ rājakāryāṇi cintayannavasaṃ sukham /
śiṣyānadhyāpayaṃstatra kṛtadāraparigrahaḥ","अथाहं राजकार्याणि चिन्तयन्नवसं सुखम् /
शिष्यानध्यापयंस्तत्र कृतदारपरिग्रहः"
Kathasaritsagara,"sokss_1,6.72","kadācitkautukādbhrāmyansvairaṃ godāvarītaṭe /
devīkṛtiriti khyātamudyānaṃ dṛṣṭavānaham","कदाचित्कौतुकाद्भ्राम्यन्स्वैरं गोदावरीतटे /
देवीकृतिरिति ख्यातमुद्यानं दृष्टवानहम्"
Kathasaritsagara,"sokss_1,6.73","taccātiramyamālokya kṣitisthamiva nandanam /
udyānapālaḥ pṛṣṭo 'bhūnmayā tatra tadāgamam","तच्चातिरम्यमालोक्य क्षितिस्थमिव नन्दनम् /
उद्यानपालः पृष्टो ऽभून्मया तत्र तदागमम्"
Kathasaritsagara,"sokss_1,6.74","sa ca māmabravītsvāminvṛddhebhyaḥ śrūyate yathā /
pūrvaṃ maunī nirāhāro dvijaḥ kaścitamāyayau","स च मामब्रवीत्स्वामिन्वृद्धेभ्यः श्रूयते यथा /
पूर्वं मौनी निराहारो द्विजः कश्चितमाययौ"
Kathasaritsagara,"sokss_1,6.75","sa divyamidamudyānaṃ sadevabhavanaṃ vyadhāt /
tato 'tra brāhmaṇāḥ sarve milanti sma sakautukāḥ","स दिव्यमिदमुद्यानं सदेवभवनं व्यधात् /
ततो ऽत्र ब्राह्मणाः सर्वे मिलन्ति स्म सकौतुकाः"
Kathasaritsagara,"sokss_1,6.76","nirbandhāttaiḥ sa pṛṣṭaḥ svaṃ vṛttāntam avadad dvijaḥ /
astīha bharukacchākhyo viṣayo narmadātaṭe","निर्बन्धात्तैः स पृष्टः स्वं वृत्तान्तम् अवदद् द्विजः /
अस्तीह भरुकच्छाख्यो विषयो नर्मदातटे"
Kathasaritsagara,"sokss_1,6.77","tasminn ahaṃ samutpanno viprastasya ca me purā /
na bhikṣāmapyadātkaściddaridrasyālasasya ca","तस्मिन्न् अहं समुत्पन्नो विप्रस्तस्य च मे पुरा /
न भिक्षामप्यदात्कश्चिद्दरिद्रस्यालसस्य च"
Kathasaritsagara,"sokss_1,6.78","atha khedādgṛhaṃ tyaktvā virakto jīvitaṃ prati /
bhrāntvā tīrthānyahaṃ draṣṭumagacchaṃ vindhyavāsinīm","अथ खेदाद्गृहं त्यक्त्वा विरक्तो जीवितं प्रति /
भ्रान्त्वा तीर्थान्यहं द्रष्टुमगच्छं विन्ध्यवासिनीम्"
Kathasaritsagara,"sokss_1,6.79","dṛṣṭvā tataśca tāṃ devīmiti saṃcintitaṃ mayā /
lokaḥ paśūpahāreṇa prīṇāti varadāmimām","दृष्ट्वा ततश्च तां देवीमिति संचिन्तितं मया /
लोकः पशूपहारेण प्रीणाति वरदामिमाम्"
Kathasaritsagara,"sokss_1,6.80","ahaṃ tvātmānameveha hanmi mūrkhamimaṃ paśum /
niścityeti śiraśchettuṃ mayā śastramagṛhyata","अहं त्वात्मानमेवेह हन्मि मूर्खमिमं पशुम् /
निश्चित्येति शिरश्छेत्तुं मया शस्त्रमगृह्यत"
Kathasaritsagara,"sokss_1,6.81","tatkṣaṇaṃ sā prasannā māṃ devī svayamabhāṣata /
putra siddho 'si mātmānaṃ vadhīstiṣṭha mamāntike","तत्क्षणं सा प्रसन्ना मां देवी स्वयमभाषत /
पुत्र सिद्धो ऽसि मात्मानं वधीस्तिष्ठ ममान्तिके"
Kathasaritsagara,"sokss_1,6.82","iti devīvaraṃ labdhvā saṃprāptā divyatā mayā /
tataḥ prabhṛti naṣṭā me bubhukṣā ca tṛṣā saha","इति देवीवरं लब्ध्वा संप्राप्ता दिव्यता मया /
ततः प्रभृति नष्टा मे बुभुक्षा च तृषा सह"
Kathasaritsagara,"sokss_1,6.83","kadācidatha devī māṃ tatrasthaṃ svayamādiśat /
gatvā putra pratiṣṭhāne racayodyānamuttamam","कदाचिदथ देवी मां तत्रस्थं स्वयमादिशत् /
गत्वा पुत्र प्रतिष्ठाने रचयोद्यानमुत्तमम्"
Kathasaritsagara,"sokss_1,6.84","ityuktvā saiva me bījaṃ divyaṃ prādāttato mayā /
ihāgatya kṛtaṃ kāntamudyānaṃ tatprabhāvataḥ","इत्युक्त्वा सैव मे बीजं दिव्यं प्रादात्ततो मया /
इहागत्य कृतं कान्तमुद्यानं तत्प्रभावतः"
Kathasaritsagara,"sokss_1,6.85","pālyametacca yuṣmākamityuktvā sa tirodadhe /
iti nirmitam udyānam idaṃ devyā purā prabho","पाल्यमेतच्च युष्माकमित्युक्त्वा स तिरोदधे /
इति निर्मितम् उद्यानम् इदं देव्या पुरा प्रभो"
Kathasaritsagara,"sokss_1,6.86","udānapālād ityevaṃ taddeśe devyanugraham /
ākarṇya vismayāviṣṭo gṛhāya gatavānaham","उदानपालाद् इत्येवं तद्देशे देव्यनुग्रहम् /
आकर्ण्य विस्मयाविष्टो गृहाय गतवानहम्"
Kathasaritsagara,"sokss_1,6.87","evamukte guṇāḍhena kāṇabhūtirabhāṣata /
sātavāhana ityasya kasmannāmābhavatprabho","एवमुक्ते गुणाढेन काणभूतिरभाषत /
सातवाहन इत्यस्य कस्मन्नामाभवत्प्रभो"
Kathasaritsagara,"sokss_1,6.88","tato 'bravīdguṇāḍhyo 'pi śṛṇvetatkathayāmi te /
dīpakarṇiriti khyāto rājābhūtprājyavikramaḥ","ततो ऽब्रवीद्गुणाढ्यो ऽपि शृण्वेतत्कथयामि ते /
दीपकर्णिरिति ख्यातो राजाभूत्प्राज्यविक्रमः"
Kathasaritsagara,"sokss_1,6.89","tasya śaktimatī nāma bhāryā prāṇādhikābhavat /
ratāntasuptām udyāne sarpastāṃ jātu daṣṭavān","तस्य शक्तिमती नाम भार्या प्राणाधिकाभवत् /
रतान्तसुप्ताम् उद्याने सर्पस्तां जातु दष्टवान्"
Kathasaritsagara,"sokss_1,6.90","gatāyāmatha pañcatvaṃ tasyāṃ tadgatamānasaḥ /
aputro 'pi sa jagrāha brahmacaryavrataṃ nṛpaḥ","गतायामथ पञ्चत्वं तस्यां तद्गतमानसः /
अपुत्रो ऽपि स जग्राह ब्रह्मचर्यव्रतं नृपः"
Kathasaritsagara,"sokss_1,6.91","tataḥ kadācid rājyārhaputrāsadbhāvaduḥkhitam /
ityādideśa taṃ svapne bhagavāninduśekharaḥ","ततः कदाचिद् राज्यार्हपुत्रासद्भावदुःखितम् /
इत्यादिदेश तं स्वप्ने भगवानिन्दुशेखरः"
Kathasaritsagara,"sokss_1,6.92","aṭavyāṃ drakṣasi bhrāmyansiṃhārūḍhaṃ kumārakam /
taṃ gṛhītvā gṛhaṃ gaccheḥ sa te putro bhaviṣyati","अटव्यां द्रक्षसि भ्राम्यन्सिंहारूढं कुमारकम् /
तं गृहीत्वा गृहं गच्छेः स ते पुत्रो भविष्यति"
Kathasaritsagara,"sokss_1,6.93","atha prabuddhas taṃ svapnaṃ svaranrājā jaharṣa saḥ /
kadācicca yayau dūrāmaṭavīṃ mṛgayārasāt","अथ प्रबुद्धस् तं स्वप्नं स्वरन्राजा जहर्ष सः /
कदाचिच्च ययौ दूरामटवीं मृगयारसात्"
Kathasaritsagara,"sokss_1,6.94","dadarśa tatra madhyāhne siṃhārūḍhaṃ sa bhūpatiḥ /
bālakaṃ padmasarasastīre tapanatejasam","ददर्श तत्र मध्याह्ने सिंहारूढं स भूपतिः /
बालकं पद्मसरसस्तीरे तपनतेजसम्"
Kathasaritsagara,"sokss_1,6.95","atha rājā smaransvapnamavatāritabālakam /
jalābhilāṣiṇaṃ siṃhaṃ jaghānaikaśareṇa tam","अथ राजा स्मरन्स्वप्नमवतारितबालकम् /
जलाभिलाषिणं सिंहं जघानैकशरेण तम्"
Kathasaritsagara,"sokss_1,6.96","sa siṃhas tadvapus tyaktvā sadyo 'bhūtpuruṣākṛtiḥ /
kaṣṭaṃ kim etad brūhīti rājñā pṛṣṭo jagāda ca","स सिंहस् तद्वपुस् त्यक्त्वा सद्यो ऽभूत्पुरुषाकृतिः /
कष्टं किम् एतद् ब्रूहीति राज्ञा पृष्टो जगाद च"
Kathasaritsagara,"sokss_1,6.97","dhanadasya sakhā yakṣaḥ sāto nāmāsmi bhūpate /
so 'haṃ snāntīmapaśyaṃ prāggaṅgāyāmṛṣikanyakām","धनदस्य सखा यक्षः सातो नामास्मि भूपते /
सो ऽहं स्नान्तीमपश्यं प्राग्गङ्गायामृषिकन्यकाम्"
Kathasaritsagara,"sokss_1,6.98","sāpi māṃ vīkṣya saṃjātamanmathābhūdahaṃ tathā /
gāndharveṇa vivāhena tato bhāryā kṛtā mayā","सापि मां वीक्ष्य संजातमन्मथाभूदहं तथा /
गान्धर्वेण विवाहेन ततो भार्या कृता मया"
Kathasaritsagara,"sokss_1,6.99","tacca tadbāndhavā buddhvā tāṃ ca māṃ cāśapan krudhā /
siṃhau bhaviṣyataḥ pāpau svecchācārau yuvām iti","तच्च तद्बान्धवा बुद्ध्वा तां च मां चाशपन् क्रुधा /
सिंहौ भविष्यतः पापौ स्वेच्छाचारौ युवाम् इति"
Kathasaritsagara,"sokss_1,6.100","putrajanmāvadhiṃ tasyāḥ śāpāntaṃ munayo vyadhuḥ /
mama tu tvaccharāghātaparyantaṃ tadanantaram","पुत्रजन्मावधिं तस्याः शापान्तं मुनयो व्यधुः /
मम तु त्वच्छराघातपर्यन्तं तदनन्तरम्"
Kathasaritsagara,"sokss_1,6.101","athāvāṃ siṃhamithunaṃ saṃjātau sāpi kālataḥ /
garbhiṇyabhūttato jāte dārake 'sminvyapadyata","अथावां सिंहमिथुनं संजातौ सापि कालतः /
गर्भिण्यभूत्ततो जाते दारके ऽस्मिन्व्यपद्यत"
Kathasaritsagara,"sokss_1,6.102","ayaṃ ca vardhito 'nyāsāṃ siṃhīnāṃ payasā mayā /
adya cāhaṃ vimukto 'smi śāpādbāṇāhatastvayā","अयं च वर्धितो ऽन्यासां सिंहीनां पयसा मया /
अद्य चाहं विमुक्तो ऽस्मि शापाद्बाणाहतस्त्वया"
Kathasaritsagara,"sokss_1,6.103","tadgṛhāṇa mahāsattvaṃ mayā dattamamuṃ sutam /
ayaṃ hyarthaḥ samādiṣṭastaireva munibhiḥ purā","तद्गृहाण महासत्त्वं मया दत्तममुं सुतम् /
अयं ह्यर्थः समादिष्टस्तैरेव मुनिभिः पुरा"
Kathasaritsagara,"sokss_1,6.104","ityuktvāntarhite tasminsātanāmani guhyake /
sa rājā taṃ samādāya bālaṃ pratyāyayau gṛham","इत्युक्त्वान्तर्हिते तस्मिन्सातनामनि गुह्यके /
स राजा तं समादाय बालं प्रत्याययौ गृहम्"
Kathasaritsagara,"sokss_1,6.105","sātena yasmād ūḍho 'bhūt tasmāt taṃ sātavāhanam /
nāmnā cakāra kālena rājye cainaṃ nyaveśayet","सातेन यस्माद् ऊढो ऽभूत् तस्मात् तं सातवाहनम् /
नाम्ना चकार कालेन राज्ये चैनं न्यवेशयेत्"
Kathasaritsagara,"sokss_1,6.106","tatas tasmin gate 'raṇyaṃ dīpakarṇau kṣitīśvare /
saṃvṛttaḥ sārvabhaumo 'sau bhūpatiḥ sātavāhanaḥ","ततस् तस्मिन् गते ऽरण्यं दीपकर्णौ क्षितीश्वरे /
संवृत्तः सार्वभौमो ऽसौ भूपतिः सातवाहनः"
Kathasaritsagara,"sokss_1,6.107","evamuktvā kathāṃ madhye kāṇabhūtyanuyogataḥ /
guṇāḍhyaḥ prakṛtaṃ dhīmānanusmṛtyābravītpunaḥ","एवमुक्त्वा कथां मध्ये काणभूत्यनुयोगतः /
गुणाढ्यः प्रकृतं धीमाननुस्मृत्याब्रवीत्पुनः"
Kathasaritsagara,"sokss_1,6.108","tataḥ kadācidadhyāsta vasantasamayotsave /
devīkṛtaṃ tadudyānaṃ sa rājā sātavāhanaḥ","ततः कदाचिदध्यास्त वसन्तसमयोत्सवे /
देवीकृतं तदुद्यानं स राजा सातवाहनः"
Kathasaritsagara,"sokss_1,6.109","viharansuciraṃ tatra mahendra iva nandane /
vāpījale 'vatīrṇo 'bhūtkrīḍituṃ kāminīsakhaḥ","विहरन्सुचिरं तत्र महेन्द्र इव नन्दने /
वापीजले ऽवतीर्णो ऽभूत्क्रीडितुं कामिनीसखः"
Kathasaritsagara,"sokss_1,6.110","asiñcattatra dayitāḥ sahelaṃ karavāribhiḥ /
asicyata sa tābhiśca vaśābhiriva vāraṇaḥ","असिञ्चत्तत्र दयिताः सहेलं करवारिभिः /
असिच्यत स ताभिश्च वशाभिरिव वारणः"
Kathasaritsagara,"sokss_1,6.111","mukhairdhautāñjanātāmranetrairjahnujalāplutaiḥ /
aṅgaiḥ saktāmbaravyaktavibhāgaiśca tamaṅganāḥ","मुखैर्धौताञ्जनाताम्रनेत्रैर्जह्नुजलाप्लुतैः /
अङ्गैः सक्ताम्बरव्यक्तविभागैश्च तमङ्गनाः"
Kathasaritsagara,"sokss_1,6.112","vidalatpatratilakāḥ sa cakre vanamadhyagāḥ /
cyutābharaṇapuṣpāstā latā vāyuriva priyāḥ","विदलत्पत्रतिलकाः स चक्रे वनमध्यगाः /
च्युताभरणपुष्पास्ता लता वायुरिव प्रियाः"
Kathasaritsagara,"sokss_1,6.113","athaikā tasya mahiṣī rājñaḥ stanabharālasā /
śirīṣasukumārāṅgī krīḍantī klamamabhyagāt","अथैका तस्य महिषी राज्ञः स्तनभरालसा /
शिरीषसुकुमाराङ्गी क्रीडन्ती क्लममभ्यगात्"
Kathasaritsagara,"sokss_1,6.114","sā jalairabhiṣiñcantaṃ rājānamasahā satī /
abravīnmodakairdeva paritāḍaya māmiti","सा जलैरभिषिञ्चन्तं राजानमसहा सती /
अब्रवीन्मोदकैर्देव परिताडय मामिति"
Kathasaritsagara,"sokss_1,6.115","tac chrutvā modakān rājā drutam ānāyayad bahūn /
tato vihasya sā rājñī punar evam abhāṣata","तच् छ्रुत्वा मोदकान् राजा द्रुतम् आनाययद् बहून् /
ततो विहस्य सा राज्ञी पुनर् एवम् अभाषत"
Kathasaritsagara,"sokss_1,6.116","rājannavasaraḥ ko 'tra modakānāṃ jalāntare /
udakaiḥ siñca mā tvaṃ māmityuktaṃ hi mayā tava","राजन्नवसरः को ऽत्र मोदकानां जलान्तरे /
उदकैः सिञ्च मा त्वं मामित्युक्तं हि मया तव"
Kathasaritsagara,"sokss_1,6.117","saṃdhimātraṃ na jānāsi māśabdodakaśabdayoḥ /
na ca prakaraṇaṃ vetsi mūrkhastvaṃ kathamīdṛśaḥ","संधिमात्रं न जानासि माशब्दोदकशब्दयोः /
न च प्रकरणं वेत्सि मूर्खस्त्वं कथमीदृशः"
Kathasaritsagara,"sokss_1,6.118","ityuktaḥ sa tayā rājā śabdaśāstravidā nṛpaḥ /
parivāre hasatyantarlajjākrānto jhagityabhūt","इत्युक्तः स तया राजा शब्दशास्त्रविदा नृपः /
परिवारे हसत्यन्तर्लज्जाक्रान्तो झगित्यभूत्"
Kathasaritsagara,"sokss_1,6.119","parityaktajalakrīḍo vītadarpaśca tatkṣaṇam /
jātāvamāno nirlakṣaḥ prāviśannijamandiram","परित्यक्तजलक्रीडो वीतदर्पश्च तत्क्षणम् /
जातावमानो निर्लक्षः प्राविशन्निजमन्दिरम्"
Kathasaritsagara,"sokss_1,6.120","tataścintāparo muhyannāharādiparāṅmukhaḥ /
citrastha iva pṛṣṭo 'pi naiva kiṃcidabhāṣata","ततश्चिन्तापरो मुह्यन्नाहरादिपराङ्मुखः /
चित्रस्थ इव पृष्टो ऽपि नैव किंचिदभाषत"
Kathasaritsagara,"sokss_1,6.121","pāṇḍityaṃ śaraṇaṃ vā me mṛtyurveti vicintayan /
śayanīyaparityaktagāraḥ saṃtāpavānabhūt","पाण्डित्यं शरणं वा मे मृत्युर्वेति विचिन्तयन् /
शयनीयपरित्यक्तगारः संतापवानभूत्"
Kathasaritsagara,"sokss_1,6.122","akasmādatha rājñastāṃ dṛṣṭvāvasthāṃ tathāvidhām /
kimetaditi saṃbhrāntaḥ sarvaḥ parijano 'bhavat","अकस्मादथ राज्ञस्तां दृष्ट्वावस्थां तथाविधाम् /
किमेतदिति संभ्रान्तः सर्वः परिजनो ऽभवत्"
Kathasaritsagara,"sokss_1,6.123","tato 'haṃ śarvavarmā ca jñātavantau krameṇa tām /
atrāntare sa ca prāyaḥ paryahīyata vāsaraḥ","ततो ऽहं शर्ववर्मा च ज्ञातवन्तौ क्रमेण ताम् /
अत्रान्तरे स च प्रायः पर्यहीयत वासरः"
Kathasaritsagara,"sokss_1,6.124","asmin kāle na ca svastho rājety ālocya tatkṣaṇam /
āvābhyāṃ rājahaṃsākhya āhūto rājaceṭakaḥ","अस्मिन् काले न च स्वस्थो राजेत्य् आलोच्य तत्क्षणम् /
आवाभ्यां राजहंसाख्य आहूतो राजचेटकः"
Kathasaritsagara,"sokss_1,6.125","śarīravārtāṃ bhūpasya sa ca pṛṣṭo 'bravīd idam /
nedṛśo durmanāḥ pūrvaṃ dṛṣṭo devaḥ kadācana","शरीरवार्तां भूपस्य स च पृष्टो ऽब्रवीद् इदम् /
नेदृशो दुर्मनाः पूर्वं दृष्टो देवः कदाचन"
Kathasaritsagara,"sokss_1,6.126","viṣṇuśaktiduhitrā ca mithyāpaṇḍitayā tayā /
vilakṣīkṛta ityāhurdevyo 'nyāḥ kopanirbharam","विष्णुशक्तिदुहित्रा च मिथ्यापण्डितया तया /
विलक्षीकृत इत्याहुर्देव्यो ऽन्याः कोपनिर्भरम्"
Kathasaritsagara,"sokss_1,6.127","etattasya mukhācchrutvā rājaceṭasya durmanāḥ /
śarvavarmadvitīyo 'haṃ saṃśayādityacintayam","एतत्तस्य मुखाच्छ्रुत्वा राजचेटस्य दुर्मनाः /
शर्ववर्मद्वितीयो ऽहं संशयादित्यचिन्तयम्"
Kathasaritsagara,"sokss_1,6.128","vyādhiryadi bhavedrājñaḥ praviśeyuścikitsakāḥ /
ādhirvā yadi tatrāsya kāraṇaṃ nopalabhyate","व्याधिर्यदि भवेद्राज्ञः प्रविशेयुश्चिकित्सकाः /
आधिर्वा यदि तत्रास्य कारणं नोपलभ्यते"
Kathasaritsagara,"sokss_1,6.129","nāstyeva hi vipakṣo 'sya rājye nihatakaṇṭake /
anuraktāḥ prajāścaitā na hāniḥ paridṛśyate","नास्त्येव हि विपक्षो ऽस्य राज्ये निहतकण्टके /
अनुरक्ताः प्रजाश्चैता न हानिः परिदृश्यते"
Kathasaritsagara,"sokss_1,6.130","tatkasmād eṣa khedaḥ syād īdṛśaḥ sahasa prabhoḥ /
evaṃ vicintite dhīmāñ śarvavarmedam abravīt","तत्कस्माद् एष खेदः स्याद् ईदृशः सहस प्रभोः /
एवं विचिन्तिते धीमाञ् शर्ववर्मेदम् अब्रवीत्"
Kathasaritsagara,"sokss_1,6.131","ahaṃ jānāmi rājño 'sya manyurmaurkhyānutāpataḥ /
mūrkho 'ham iti pāṇḍityaṃ sadaivāyaṃ hi vāñchati","अहं जानामि राज्ञो ऽस्य मन्युर्मौर्ख्यानुतापतः /
मूर्खो ऽहम् इति पाण्डित्यं सदैवायं हि वाञ्छति"
Kathasaritsagara,"sokss_1,6.132","upalabdho mayā caiṣa pūrvam eva tadāśayaḥ /
rājñyāvamānitaś cādya tannimittam iti śrutam","उपलब्धो मया चैष पूर्वम् एव तदाशयः /
राज्ञ्यावमानितश् चाद्य तन्निमित्तम् इति श्रुतम्"
Kathasaritsagara,"sokss_1,6.133","evamanyonyamālocya tāṃ rātrimativāhya ca /
prātar āvāma gacchāva vāsaveśma mahīpateḥ","एवमन्योन्यमालोच्य तां रात्रिमतिवाह्य च /
प्रातर् आवाम गच्छाव वासवेश्म महीपतेः"
Kathasaritsagara,"sokss_1,6.134","tatra sarvasya ruddhe 'pi praveśe kathamapyaham /
prāviśaṃ mama paścācca śarvavarmā laghukramam","तत्र सर्वस्य रुद्धे ऽपि प्रवेशे कथमप्यहम् /
प्राविशं मम पश्चाच्च शर्ववर्मा लघुक्रमम्"
Kathasaritsagara,"sokss_1,6.135","upaviśyātha nikaṭe vijñaptaḥ sa mayā nṛpaḥ /
akāraṇaṃ kathaṃ deva vartase vimanā iti","उपविश्याथ निकटे विज्ञप्तः स मया नृपः /
अकारणं कथं देव वर्तसे विमना इति"
Kathasaritsagara,"sokss_1,6.136","tacchrutvāpi tathaivāsītsa tūṣṇīṃ sātavāhanaḥ /
śarvavarmā tataścedamadbhutaṃ vākyamabravīt","तच्छ्रुत्वापि तथैवासीत्स तूष्णीं सातवाहनः /
शर्ववर्मा ततश्चेदमद्भुतं वाक्यमब्रवीत्"
Kathasaritsagara,"sokss_1,6.137","śrutaṃ mama syāt kāpīti prāguktaṃ deva me tvayā /
tenāhaṃ kṛtavānadyā svapnamāṇavakaṃ niśi","श्रुतं मम स्यात् कापीति प्रागुक्तं देव मे त्वया /
तेनाहं कृतवानद्या स्वप्नमाणवकं निशि"
Kathasaritsagara,"sokss_1,6.138","svapne tato mayā dṛṣṭaṃ nabhasaścyutamambujam /
tacca divyena kenāpi kumāreṇa vikāsitam","स्वप्ने ततो मया दृष्टं नभसश्च्युतमम्बुजम् /
तच्च दिव्येन केनापि कुमारेण विकासितम्"
Kathasaritsagara,"sokss_1,6.139","tataśca nirgatā tasmāddivyā strī dhavalāmbarā /
tava deva mukhaṃ sā ca praviṣṭā samanantaram","ततश्च निर्गता तस्माद्दिव्या स्त्री धवलाम्बरा /
तव देव मुखं सा च प्रविष्टा समनन्तरम्"
Kathasaritsagara,"sokss_1,6.140","iyaddṛṣṭvā prabuddho 'smi manye sā ca sarasvatī /
devasya vadane sākṣāt saṃpraviṣṭā na saṃśayaḥ","इयद्दृष्ट्वा प्रबुद्धो ऽस्मि मन्ये सा च सरस्वती /
देवस्य वदने साक्षात् संप्रविष्टा न संशयः"
Kathasaritsagara,"sokss_1,6.141","evaṃ niveditasvapne śarvavarmaṇi tatkṣaṇam /
māmastamaunaḥ sākūtamavadatsātavāhanaḥ","एवं निवेदितस्वप्ने शर्ववर्मणि तत्क्षणम् /
मामस्तमौनः साकूतमवदत्सातवाहनः"
Kathasaritsagara,"sokss_1,6.142","śikṣamāṇaḥ prayatnenā kālena kiyatā pumān /
adhigacchati pāṇḍityametanme kathyatāṃ tvayā","शिक्षमाणः प्रयत्नेना कालेन कियता पुमान् /
अधिगच्छति पाण्डित्यमेतन्मे कथ्यतां त्वया"
Kathasaritsagara,"sokss_1,6.143","mama tena vinā hyeṣā lakṣmīrna pratibhāsate /
vibhavaiḥ kiṃ nu mūrkhasya kāṣṭhasyābharaṇairiva","मम तेन विना ह्येषा लक्ष्मीर्न प्रतिभासते /
विभवैः किं नु मूर्खस्य काष्ठस्याभरणैरिव"
Kathasaritsagara,"sokss_1,6.144","tato 'hamavadaṃ rājanvarṣairdvādaśabhiḥ sadā /
jñāyate sarvavidyānāṃ mukhaṃ vyākaraṇaṃ naraiḥ","ततो ऽहमवदं राजन्वर्षैर्द्वादशभिः सदा /
ज्ञायते सर्वविद्यानां मुखं व्याकरणं नरैः"
Kathasaritsagara,"sokss_1,6.145","ahaṃ tu śikṣayāmi tvāṃ varṣaṣaṭkena tadvibho /
śrutvaitatsahasā serṣyaṃ śarvavarmā kilāvadat","अहं तु शिक्षयामि त्वां वर्षषट्केन तद्विभो /
श्रुत्वैतत्सहसा सेर्ष्यं शर्ववर्मा किलावदत्"
Kathasaritsagara,"sokss_1,6.146","sukhocito janaḥ kleśaṃ kathaṃ kuryadiyacciram /
tadahaṃ māsaṣaṭkena deva tvāṃ śikṣayāmi tat","सुखोचितो जनः क्लेशं कथं कुर्यदियच्चिरम् /
तदहं मासषट्केन देव त्वां शिक्षयामि तत्"
Kathasaritsagara,"sokss_1,6.147","śrutvaivaitad asaṃbhāvyaṃ tam avocam ahaṃ ruṣā /
ṣaḍbhir māsais tvayā devaḥ śikṣitaś cet tato mayā","श्रुत्वैवैतद् असंभाव्यं तम् अवोचम् अहं रुषा /
षड्भिर् मासैस् त्वया देवः शिक्षितश् चेत् ततो मया"
Kathasaritsagara,"sokss_1,6.148","saṃskṛtaṃ prākṛtaṃ tadvaddeśabhāṣā ca sarvadā /
bhāṣātrayamidaṃ tyaktaṃ yanmanuṣyeṣu saṃbhavet","संस्कृतं प्राकृतं तद्वद्देशभाषा च सर्वदा /
भाषात्रयमिदं त्यक्तं यन्मनुष्येषु संभवेत्"
Kathasaritsagara,"sokss_1,6.149","śarvavarmā tato 'vādīnna cedevaṃ karomyaham /
dvādaśābdānvahāmyeṣa śirasā tava pāduke","शर्ववर्मा ततो ऽवादीन्न चेदेवं करोम्यहम् /
द्वादशाब्दान्वहाम्येष शिरसा तव पादुके"
Kathasaritsagara,"sokss_1,6.150","ityuktvā nirgate tasminnahamapyagamaṃ gṛham /
rājāpyubhayataḥ siddhiṃ matvāśvasto babhūva saḥ","इत्युक्त्वा निर्गते तस्मिन्नहमप्यगमं गृहम् /
राजाप्युभयतः सिद्धिं मत्वाश्वस्तो बभूव सः"
Kathasaritsagara,"sokss_1,6.151","vihastaḥ śarvavarmā ca pratijñāṃ tāṃ sadustarām /
paśyansānuśayaḥ sarvaṃ svabhāryāyai śaśaṃsa tat","विहस्तः शर्ववर्मा च प्रतिज्ञां तां सदुस्तराम् /
पश्यन्सानुशयः सर्वं स्वभार्यायै शशंस तत्"
Kathasaritsagara,"sokss_1,6.152","sāpi taṃ duḥkhitāvocatsaṃkaṭe 'smiṃstava prabho /
vinā svāmikumāreṇa gatiranyā na dṛśyate","सापि तं दुःखितावोचत्संकटे ऽस्मिंस्तव प्रभो /
विना स्वामिकुमारेण गतिरन्या न दृश्यते"
Kathasaritsagara,"sokss_1,6.153","tatheti niścayaṃ kṛtvā paścime prahare niśi /
śarvavarmā nirāhārastatraiva prasthito 'bhavat","तथेति निश्चयं कृत्वा पश्चिमे प्रहरे निशि /
शर्ववर्मा निराहारस्तत्रैव प्रस्थितो ऽभवत्"
Kathasaritsagara,"sokss_1,6.154","tacca cāramukhādbuddhvā mayā prātarniveditam /
rājñe so 'pi tadākarṇya kiṃ bhavedityacintayat","तच्च चारमुखाद्बुद्ध्वा मया प्रातर्निवेदितम् /
राज्ञे सो ऽपि तदाकर्ण्य किं भवेदित्यचिन्तयत्"
Kathasaritsagara,"sokss_1,6.155","tatastaṃ siṃhaguptākhyo rājaputro hito 'bravīt /
tvayi khinne tadā deva nirvedo me mahānabhūt","ततस्तं सिंहगुप्ताख्यो राजपुत्रो हितो ऽब्रवीत् /
त्वयि खिन्ने तदा देव निर्वेदो मे महानभूत्"
Kathasaritsagara,"sokss_1,6.156","tataḥ śreyonimittaṃ te caṇḍikāgre nijaṃ śiraḥ /
chettuṃ prārabdhavānasmi gatvāsmānnagarādvahiḥ","ततः श्रेयोनिमित्तं ते चण्डिकाग्रे निजं शिरः /
छेत्तुं प्रारब्धवानस्मि गत्वास्मान्नगराद्वहिः"
Kathasaritsagara,"sokss_1,6.157","maivaṃ kṛthā nṛpasyecchā setsyatyevetyavārayat /
vāgantarikṣādatha māṃ tanmanye siddhirasti te","मैवं कृथा नृपस्येच्छा सेत्स्यत्येवेत्यवारयत् /
वागन्तरिक्षादथ मां तन्मन्ये सिद्धिरस्ति ते"
Kathasaritsagara,"sokss_1,6.158","ityuktvā nṛpamāmantrya satvaraṃ śarvavarmaṇaḥ /
paścāccāradvayaṃ so 'tha siṃhagupto vyasarjayat","इत्युक्त्वा नृपमामन्त्र्य सत्वरं शर्ववर्मणः /
पश्चाच्चारद्वयं सो ऽथ सिंहगुप्तो व्यसर्जयत्"
Kathasaritsagara,"sokss_1,6.159","so 'pi vātaikabhakṣaḥ san kṛtamaunaḥ suniścayaḥ /
prāpa svāmikumārasya śarvavarmāntikaṃ kramāt","सो ऽपि वातैकभक्षः सन् कृतमौनः सुनिश्चयः /
प्राप स्वामिकुमारस्य शर्ववर्मान्तिकं क्रमात्"
Kathasaritsagara,"sokss_1,6.160","śarīranirapekṣeṇa tapasā tatra toṣitaḥ /
prasādamakarottasya kārtikeyo yathepsitam","शरीरनिरपेक्षेण तपसा तत्र तोषितः /
प्रसादमकरोत्तस्य कार्तिकेयो यथेप्सितम्"
Kathasaritsagara,"sokss_1,6.161","āgatyāgre tato rājñe cārābhyāṃ sa niveditaḥ /
siṃhaguptavisṛṣṭābhyāmudayaḥ śarvavarmaṇaḥ","आगत्याग्रे ततो राज्ञे चाराभ्यां स निवेदितः /
सिंहगुप्तविसृष्टाभ्यामुदयः शर्ववर्मणः"
Kathasaritsagara,"sokss_1,6.162","tacchrutvā mama rājñaśca viṣādapramadau dvayoḥ /
abhūtāṃ mekhamālokya haṃsacātakayoriva","तच्छ्रुत्वा मम राज्ञश्च विषादप्रमदौ द्वयोः /
अभूतां मेखमालोक्य हंसचातकयोरिव"
Kathasaritsagara,"sokss_1,6.163","āgatya śarvavarmātha kumāravarasiddhimān /
cintitopasthitā rājñe sarvā vidyāḥ pradattavān","आगत्य शर्ववर्माथ कुमारवरसिद्धिमान् /
चिन्तितोपस्थिता राज्ञे सर्वा विद्याः प्रदत्तवान्"
Kathasaritsagara,"sokss_1,6.164","prādurāsaṃśca tāstasya sātavāhanabhūpateḥ /
tatkṣaṇaṃ kiṃ na kuryāddhi prasādaḥ pārameśvaraḥ","प्रादुरासंश्च तास्तस्य सातवाहनभूपतेः /
तत्क्षणं किं न कुर्याद्धि प्रसादः पारमेश्वरः"
Kathasaritsagara,"sokss_1,6.165","atha tam akhilavidyālābham ākarṇya rājñaḥ
pramuditavati rāṣṭre tatra ko 'pyutsavo 'bhūt /
api pavanavidhūtāstatkṣaṇollāsyamānāḥ
prativasati patākā baddhanṛttā ivāsan","अथ तम् अखिलविद्यालाभम् आकर्ण्य राज्ञः
प्रमुदितवति राष्ट्रे तत्र को ऽप्युत्सवो ऽभूत् /
अपि पवनविधूतास्तत्क्षणोल्लास्यमानाः
प्रतिवसति पताका बद्धनृत्ता इवासन्"
Kathasaritsagara,"sokss_1,6.166","rājārharatnanicayairatha śarvavarmā tenārcito gururiti praṇatena rājñā /
svāmīkṛtaśca viṣaye marukacchanāmni kūlopakaṇṭhaviniveśini narmadāyāḥ","राजार्हरत्ननिचयैरथ शर्ववर्मा तेनार्चितो गुरुरिति प्रणतेन राज्ञा /
स्वामीकृतश्च विषये मरुकच्छनाम्नि कूलोपकण्ठविनिवेशिनि नर्मदायाः"
Kathasaritsagara,"sokss_1,6.167","yo 'gre cāramukhena ṣaṇmukhavaraprāptiṃ samākarṇayat
saṃtuṣyātmasamaṃ śriyā narapatistaṃ siṃhaguptaṃ vyadhāt /
rājñīṃ tām api viṣṇuśaktitanayāṃ vidyāgame kāraṇaṃ
devīnāmupari prasahya kṛtavān prītyābhiṣicya svayam","यो ऽग्रे चारमुखेन षण्मुखवरप्राप्तिं समाकर्णयत्
संतुष्यात्मसमं श्रिया नरपतिस्तं सिंहगुप्तं व्यधात् /
राज्ञीं ताम् अपि विष्णुशक्तितनयां विद्यागमे कारणं
देवीनामुपरि प्रसह्य कृतवान् प्रीत्याभिषिच्य स्वयम्"
Kathasaritsagara,"sokss_1,7.1","iti mahākaviśrīsomadevabhaṭṭaviracite kathāsaritsāgare kathāpīṭhalambake ṣaṣṭhas taraṅgaḥ /

saptamas taraṅgaḥ /

tato gṛhītamauno 'haṃ rājāntikamupāgamam /
tara ca ślokamapaṭhaddvijaḥ kaścitsvayaṃ kṛtam","इति महाकविश्रीसोमदेवभट्टविरचिते कथासरित्सागरे कथापीठलम्बके षष्ठस् तरङ्गः /

सप्तमस् तरङ्गः /

ततो गृहीतमौनो ऽहं राजान्तिकमुपागमम् /
तर च श्लोकमपठद्द्विजः कश्चित्स्वयं कृतम्"
Kathasaritsagara,"sokss_1,7.2","taṃ cācaṣṭa svayaṃ rājā samyaksaṃskṛtayā girā /
tatrālokya ca tatrastho janaḥ pramudito 'bhavat","तं चाचष्ट स्वयं राजा सम्यक्संस्कृतया गिरा /
तत्रालोक्य च तत्रस्थो जनः प्रमुदितो ऽभवत्"
Kathasaritsagara,"sokss_1,7.3","tataḥ sa śarvavarmāṇaṃ rājā savinayo 'bravīt /
svayaṃ kathaya devena kahaṃ te 'nugrahaḥ kṛtaḥ","ततः स शर्ववर्माणं राजा सविनयो ऽब्रवीत् /
स्वयं कथय देवेन कहं ते ऽनुग्रहः कृतः"
Kathasaritsagara,"sokss_1,7.4","tacchrutvānugrahaṃ rājñaḥ śarvavarmābhyabhāṣata /
ito rājannirāhāro maunastho 'haṃ tadā gataḥ","तच्छ्रुत्वानुग्रहं राज्ञः शर्ववर्माभ्यभाषत /
इतो राजन्निराहारो मौनस्थो ऽहं तदा गतः"
Kathasaritsagara,"sokss_1,7.5","tato 'dhvani manāk cheṣe jāte tīvratapaḥkṛśaḥ /
klāntaḥ patitavān asmi niḥsaṃjño dharaṇītale","ततो ऽध्वनि मनाक् छेषे जाते तीव्रतपःकृशः /
क्लान्तः पतितवान् अस्मि निःसंज्ञो धरणीतले"
Kathasaritsagara,"sokss_1,7.6","uttiṣṭha putra sarvaṃ te saṃpatsyata iti sphuṭam /
śaktihastaḥ pumānetya jāne māmabravīttadā","उत्तिष्ठ पुत्र सर्वं ते संपत्स्यत इति स्फुटम् /
शक्तिहस्तः पुमानेत्य जाने मामब्रवीत्तदा"
Kathasaritsagara,"sokss_1,7.7","tenāhamamṛtāsārasaṃsikta iva tatkṣaṇam /
prabuddhaḥ kṣutpipāsādihīnaḥ svastha ivābhavam","तेनाहममृतासारसंसिक्त इव तत्क्षणम् /
प्रबुद्धः क्षुत्पिपासादिहीनः स्वस्थ इवाभवम्"
Kathasaritsagara,"sokss_1,7.8","atha devasya nikaṭaṃ prāpya bhaktibharākulaḥ /
snātvā garbhagṛhaṃ tasya praviṣṭo 'bhūvamunmanāḥ","अथ देवस्य निकटं प्राप्य भक्तिभराकुलः /
स्नात्वा गर्भगृहं तस्य प्रविष्टो ऽभूवमुन्मनाः"
Kathasaritsagara,"sokss_1,7.9","tato 'ntaḥ prabhuṇā tena skandena mama darśanam /
dattaṃ tataḥ praviṣṭā me mukhe mūrtā sarasvatī","ततो ऽन्तः प्रभुणा तेन स्कन्देन मम दर्शनम् /
दत्तं ततः प्रविष्टा मे मुखे मूर्ता सरस्वती"
Kathasaritsagara,"sokss_1,7.10","athāsu bhagavān sākṣāt ṣaḍbhir ānanapaṅkajaiḥ /
siddho varṇasamāmnāya iti sūtramudairayat","अथासु भगवान् साक्षात् षड्भिर् आननपङ्कजैः /
सिद्धो वर्णसमाम्नाय इति सूत्रमुदैरयत्"
Kathasaritsagara,"sokss_1,7.11","tacchrutvaiva manuṣyatvasulabhācāpalādbata /
uttaraṃ sūtramabhyūhya svayameva mayoditam","तच्छ्रुत्वैव मनुष्यत्वसुलभाचापलाद्बत /
उत्तरं सूत्रमभ्यूह्य स्वयमेव मयोदितम्"
Kathasaritsagara,"sokss_1,7.12","athābravītsa devo māṃ nāvadiṣyaḥ svayaṃ yadi /
abhaviṣyadidaṃ śāstraṃ pāṇinīyopamardakam","अथाब्रवीत्स देवो मां नावदिष्यः स्वयं यदि /
अभविष्यदिदं शास्त्रं पाणिनीयोपमर्दकम्"
Kathasaritsagara,"sokss_1,7.13","adhunā svalpatantratvātkātantrākhyaṃ bhaviṣyati /
madvāhanakalāpasya nāmnā kālāpakaṃ tathā","अधुना स्वल्पतन्त्रत्वात्कातन्त्राख्यं भविष्यति /
मद्वाहनकलापस्य नाम्ना कालापकं तथा"
Kathasaritsagara,"sokss_1,7.14","ityuktvā śabdaśāstraṃ tatprakāśyābhinavaṃ laghu /
sākṣādeva sa māṃ devaḥ punarevamabhāṣata","इत्युक्त्वा शब्दशास्त्रं तत्प्रकाश्याभिनवं लघु /
साक्षादेव स मां देवः पुनरेवमभाषत"
Kathasaritsagara,"sokss_1,7.15","yuṣmadīyaḥ sa rājāpi pūrvajanmanyabhūdṛṣiḥ /
bharadvājamuneḥ śiṣyaḥ kṛṣṇasaṃjño mahātapāḥ","युष्मदीयः स राजापि पूर्वजन्मन्यभूदृषिः /
भरद्वाजमुनेः शिष्यः कृष्णसंज्ञो महातपाः"
Kathasaritsagara,"sokss_1,7.16","tulyābhilāṣām ālokya sa caikāṃ munikanyakām /
yayāv akasmāt puṣpeṣuśaraghātarasajñatām","तुल्याभिलाषाम् आलोक्य स चैकां मुनिकन्यकाम् /
ययाव् अकस्मात् पुष्पेषुशरघातरसज्ञताम्"
Kathasaritsagara,"sokss_1,7.17","ataḥ sa śapto munibhiravatīrṇa ihādhunā /
sā cāvatīrṇā devītve tasyaiva munikanyakā","अतः स शप्तो मुनिभिरवतीर्ण इहाधुना /
सा चावतीर्णा देवीत्वे तस्यैव मुनिकन्यका"
Kathasaritsagara,"sokss_1,7.18","itthamṛṣyavatāro 'yaṃ nṛpatiḥ sātavāhanaḥ /
dṛṣṭe tvayyakhilā vidyā prāpsyatyeva tvadicchayā","इत्थमृष्यवतारो ऽयं नृपतिः सातवाहनः /
दृष्टे त्वय्यखिला विद्या प्राप्स्यत्येव त्वदिच्छया"
Kathasaritsagara,"sokss_1,7.19","akleśalabhyā hi bhavantyuttamārthā mahātmanām /
janmāntarārjitāḥ sphārasaṃskārākṣiptasiddhayaḥ","अक्लेशलभ्या हि भवन्त्युत्तमार्था महात्मनाम् /
जन्मान्तरार्जिताः स्फारसंस्काराक्षिप्तसिद्धयः"
Kathasaritsagara,"sokss_1,7.20","ityuktvāntarhite deve niragacchamahaṃ bahiḥ /
taṇḍulā me pradattāśca tatra devopajīvibhiḥ","इत्युक्त्वान्तर्हिते देवे निरगच्छमहं बहिः /
तण्डुला मे प्रदत्ताश्च तत्र देवोपजीविभिः"
Kathasaritsagara,"sokss_1,7.21","tato 'ham āgato rājaṃs taṇḍulās te ca me pathi /
citraṃ tāvanta evāsan bhujyamānā dine dine","ततो ऽहम् आगतो राजंस् तण्डुलास् ते च मे पथि /
चित्रं तावन्त एवासन् भुज्यमाना दिने दिने"
Kathasaritsagara,"sokss_1,7.22","evamuktvā svavṛttāntaṃ virate śarvavarmaṇi /
udatiṣṭhannṛpaḥ snātuṃ prahṛṣṭaḥ sātavāhanaḥ","एवमुक्त्वा स्ववृत्तान्तं विरते शर्ववर्मणि /
उदतिष्ठन्नृपः स्नातुं प्रहृष्टः सातवाहनः"
Kathasaritsagara,"sokss_1,7.23","tato 'haṃ kṛtamaunatvādvyavahārabahiṣkṛtaḥ /
anicchantaṃ tamāmantrya praṇāmenaiva bhūpatim","ततो ऽहं कृतमौनत्वाद्व्यवहारबहिष्कृतः /
अनिच्छन्तं तमामन्त्र्य प्रणामेनैव भूपतिम्"
Kathasaritsagara,"sokss_1,7.24","nirgatya nagarāttasmācchiṣyadvayasamanvitaḥ /
tapase niścito draṣṭumāgato vindhyavāsinīm","निर्गत्य नगरात्तस्माच्छिष्यद्वयसमन्वितः /
तपसे निश्चितो द्रष्टुमागतो विन्ध्यवासिनीम्"
Kathasaritsagara,"sokss_1,7.25","svapnādeśena devyā ca tayaiva preṣitastataḥ /
vindhyāṭavīṃ praviṣṭo 'haṃ tvāṃ draṣṭuṃ bhīṣaṇāmimām","स्वप्नादेशेन देव्या च तयैव प्रेषितस्ततः /
विन्ध्याटवीं प्रविष्टो ऽहं त्वां द्रष्टुं भीषणामिमाम्"
Kathasaritsagara,"sokss_1,7.26","pulindavākyād āsādya sārthaṃ daivātkathaṃcana /
iha prāpto 'hamadrākṣaṃ piśācānsubahūnamūn","पुलिन्दवाक्याद् आसाद्य सार्थं दैवात्कथंचन /
इह प्राप्तो ऽहमद्राक्षं पिशाचान्सुबहूनमून्"
Kathasaritsagara,"sokss_1,7.27","anyonyālāpameteṣāṃ dūrādākarṇya śikṣitā /
mayā piśācabhāṣeyaṃ maunamokṣasya kāraṇam","अन्योन्यालापमेतेषां दूरादाकर्ण्य शिक्षिता /
मया पिशाचभाषेयं मौनमोक्षस्य कारणम्"
Kathasaritsagara,"sokss_1,7.28","upagamya tataścaitāṃ tvāṃ śrutvojjayinīgatam /
pratipālitavānasmi yāvadabhyāgato bhavān","उपगम्य ततश्चैतां त्वां श्रुत्वोज्जयिनीगतम् /
प्रतिपालितवानस्मि यावदभ्यागतो भवान्"
Kathasaritsagara,"sokss_1,7.29","dṛṣṭvā tvāṃ svāgataṃ kṛtvā caturthyā bhūtabhāṣayā /
mayā jātiḥ smṛtetyeṣa vṛttānto me 'tra janmani","दृष्ट्वा त्वां स्वागतं कृत्वा चतुर्थ्या भूतभाषया /
मया जातिः स्मृतेत्येष वृत्तान्तो मे ऽत्र जन्मनि"
Kathasaritsagara,"sokss_1,7.30","evamukte guṇāḍhyena kāṇabhūtiruvāca tam /
tvadāgamo mayā jñāto yathādya niśi tacchṛṇu","एवमुक्ते गुणाढ्येन काणभूतिरुवाच तम् /
त्वदागमो मया ज्ञातो यथाद्य निशि तच्छृणु"
Kathasaritsagara,"sokss_1,7.31","rākṣaso bhūtivarmākhyo divyadṛṣṭiḥ sakhāsti me /
gatavānasmi codyānamujjayinyāṃ tadāspadam","राक्षसो भूतिवर्माख्यो दिव्यदृष्टिः सखास्ति मे /
गतवानस्मि चोद्यानमुज्जयिन्यां तदास्पदम्"
Kathasaritsagara,"sokss_1,7.32","tatrāsau nijaśāpāntaṃ prati pṛṣṭo mayābravīt /
divā nāsti prabhāvo nāstiṣṭha rātrau vadāmyataḥ","तत्रासौ निजशापान्तं प्रति पृष्टो मयाब्रवीत् /
दिवा नास्ति प्रभावो नास्तिष्ठ रात्रौ वदाम्यतः"
Kathasaritsagara,"sokss_1,7.33","tatheti cāhaṃ tatrasthaḥ prāptāyāṃ niśi valgatām /
tamapṛcchaṃ prasaṅgena bhūtānāṃ harṣakāraṇam","तथेति चाहं तत्रस्थः प्राप्तायां निशि वल्गताम् /
तमपृच्छं प्रसङ्गेन भूतानां हर्षकारणम्"
Kathasaritsagara,"sokss_1,7.34","purā viriñcasaṃvāde yaduktaṃ śaṃkareṇa tat /
śṛṇu vacmīti māmuktvā bhūtivarmātha so 'bravīt","पुरा विरिञ्चसंवादे यदुक्तं शंकरेण तत् /
शृणु वच्मीति मामुक्त्वा भूतिवर्माथ सो ऽब्रवीत्"
Kathasaritsagara,"sokss_1,7.35","divā naiṣāṃ prabhāvo 'sti dhvastānāmarkatejasā /
yakṣarakṣaḥpiśācānāṃ tena hṛṣyantyamī niśī","दिवा नैषां प्रभावो ऽस्ति ध्वस्तानामर्कतेजसा /
यक्षरक्षःपिशाचानां तेन हृष्यन्त्यमी निशी"
Kathasaritsagara,"sokss_1,7.36","na pūjyante surā yatra na ca viprā yathocitam /
bhujyate 'vidhinā vāpi tatraite prabhavanti ca","न पूज्यन्ते सुरा यत्र न च विप्रा यथोचितम् /
भुज्यते ऽविधिना वापि तत्रैते प्रभवन्ति च"
Kathasaritsagara,"sokss_1,7.37","amāṃsabhakṣaḥ sādhvī vā yatra tatra na yāntyamī /
śucīñ śūrān prabuddhāṃś ca nākrāmanti kadācana","अमांसभक्षः साध्वी वा यत्र तत्र न यान्त्यमी /
शुचीञ् शूरान् प्रबुद्धांश् च नाक्रामन्ति कदाचन"
Kathasaritsagara,"sokss_1,7.38","ityuktvā me sa tatkālaṃ bhūtivarmābravītpunaḥ /
gacchāgato guṇāḍhyaste śāpamokṣasya kāraṇam","इत्युक्त्वा मे स तत्कालं भूतिवर्माब्रवीत्पुनः /
गच्छागतो गुणाढ्यस्ते शापमोक्षस्य कारणम्"
Kathasaritsagara,"sokss_1,7.39","śrutvaitadāgataścāsmi tvaṃ ca dṛṣṭo mayā prabho /
kathayāmyadhunā tāṃ te puṣpadantoditāṃ kathām","श्रुत्वैतदागतश्चास्मि त्वं च दृष्टो मया प्रभो /
कथयाम्यधुना तां ते पुष्पदन्तोदितां कथाम्"
Kathasaritsagara,"sokss_1,7.40","kiṃ tvekaṃ kautukaṃ me 'sti kathyatāṃ kena hetunā /
sa puṣpadantas tvaṃ cāpi mālyavān iti viśrutaḥ","किं त्वेकं कौतुकं मे ऽस्ति कथ्यतां केन हेतुना /
स पुष्पदन्तस् त्वं चापि माल्यवान् इति विश्रुतः"
Kathasaritsagara,"sokss_1,7.41","kāṇabhūteriti śrutvā guṇāḍhyastamabhāṣata /
gaṅgātīre 'grahāro 'sti nāmnā bahusuvarṇakaḥ","काणभूतेरिति श्रुत्वा गुणाढ्यस्तमभाषत /
गङ्गातीरे ऽग्रहारो ऽस्ति नाम्ना बहुसुवर्णकः"
Kathasaritsagara,"sokss_1,7.42","tatra govindadattākhyo brāhmaṇo 'bhūdbahuśrutaḥ /
tasya bhāryāgnidattā ca babhūva patidevatā","तत्र गोविन्ददत्ताख्यो ब्राह्मणो ऽभूद्बहुश्रुतः /
तस्य भार्याग्निदत्ता च बभूव पतिदेवता"
Kathasaritsagara,"sokss_1,7.43","sa kālena dvijastasyāṃ pañca putrānajījanat /
te ca mūrkhāḥ surūpāśca babhūvurabhimāninaḥ","स कालेन द्विजस्तस्यां पञ्च पुत्रानजीजनत् /
ते च मूर्खाः सुरूपाश्च बभूवुरभिमानिनः"
Kathasaritsagara,"sokss_1,7.44","atha govindadattasya gṛhānatithirāyayau /
vipro vaiśvānaro nāma vaiśvānara ivāparaḥ","अथ गोविन्ददत्तस्य गृहानतिथिराययौ /
विप्रो वैश्वानरो नाम वैश्वानर इवापरः"
Kathasaritsagara,"sokss_1,7.45","govindadatte tatkālaṃ gṛhādapi bahiḥ sthite /
tatputrāṇāmupāgatya kṛtaṃ tenābhivādanam","गोविन्ददत्ते तत्कालं गृहादपि बहिः स्थिते /
तत्पुत्राणामुपागत्य कृतं तेनाभिवादनम्"
Kathasaritsagara,"sokss_1,7.46","hāsamātraṃ ca taistasya kṛtaṃ pratyabhivādanam /
tataḥ sa kopān nirgantuṃ prārebhe tadgṛhād dvijaḥ","हासमात्रं च तैस्तस्य कृतं प्रत्यभिवादनम् /
ततः स कोपान् निर्गन्तुं प्रारेभे तद्गृहाद् द्विजः"
Kathasaritsagara,"sokss_1,7.47","āgatenātha govindadattena sa tathāvidhaḥ /
kruddhaḥ pṛṣṭo 'nunīto 'pi jagādaivaṃ dvijottamaḥ","आगतेनाथ गोविन्ददत्तेन स तथाविधः /
क्रुद्धः पृष्टो ऽनुनीतो ऽपि जगादैवं द्विजोत्तमः"
Kathasaritsagara,"sokss_1,7.48","putrāste patitā mūrkhāstatsaṃparkādbhavānapi /
tasmānna bhokṣye tvadgehe prāyaścittaṃ nu me bhavet","पुत्रास्ते पतिता मूर्खास्तत्संपर्काद्भवानपि /
तस्मान्न भोक्ष्ये त्वद्गेहे प्रायश्चित्तं नु मे भवेत्"
Kathasaritsagara,"sokss_1,7.49","atha govindadattastamuvāca śapathottaram /
na spṛśāmyapi jātvetānahaṃ kutanayāniti","अथ गोविन्ददत्तस्तमुवाच शपथोत्तरम् /
न स्पृशाम्यपि जात्वेतानहं कुतनयानिति"
Kathasaritsagara,"sokss_1,7.50","tadbhāryāpi tathaivaitya tamuvācātithipriyā /
tataḥ kathaṃcid ātithyaṃ tatra vaiśvānaro 'grahīt","तद्भार्यापि तथैवैत्य तमुवाचातिथिप्रिया /
ततः कथंचिद् आतिथ्यं तत्र वैश्वानरो ऽग्रहीत्"
Kathasaritsagara,"sokss_1,7.51","taddṛṣṭvā devadattākhyastasyaikastanayastadā /
abhūdrovindadattasya nairghṛṇyenānutāpavān","तद्दृष्ट्वा देवदत्ताख्यस्तस्यैकस्तनयस्तदा /
अभूद्रोविन्ददत्तस्य नैर्घृण्येनानुतापवान्"
Kathasaritsagara,"sokss_1,7.52","vyarthaṃ jīvitamālokya pitṛbhyāmatha dūṣitam /
sanirvedaḥ sa tapase toṣayiṣyannumāpatim","व्यर्थं जीवितमालोक्य पितृभ्यामथ दूषितम् /
सनिर्वेदः स तपसे तोषयिष्यन्नुमापतिम्"
Kathasaritsagara,"sokss_1,7.53","tataḥ parṇāśanaḥ pūrvaṃ dhūmapaś cāpy anantaram /
tasthau cirāya tapase toṣayiṣyann umāpatim","ततः पर्णाशनः पूर्वं धूमपश् चाप्य् अनन्तरम् /
तस्थौ चिराय तपसे तोषयिष्यन्न् उमापतिम्"
Kathasaritsagara,"sokss_1,7.54","dadau ca darśanaṃ tasya śaṃbhustīvrataporjitaḥ /
tasyaivānucaratvaṃ ca sa vavre varamīśvarāt","ददौ च दर्शनं तस्य शंभुस्तीव्रतपोर्जितः /
तस्यैवानुचरत्वं च स वव्रे वरमीश्वरात्"
Kathasaritsagara,"sokss_1,7.55","vidyāḥ prāpnuhi bhogāṃśca bhuvi bhuṅkṣva tatastava /
bhavitābhimataṃ sarvamiti śaṃbhustamādiśat","विद्याः प्राप्नुहि भोगांश्च भुवि भुङ्क्ष्व ततस्तव /
भविताभिमतं सर्वमिति शंभुस्तमादिशत्"
Kathasaritsagara,"sokss_1,7.56","tataḥ sa gatvā vidyārthī puraṃ pāṭaliputrakam /
siṣeve vedakumbhākhyamupādhyāyaṃ yathāvidhi","ततः स गत्वा विद्यार्थी पुरं पाटलिपुत्रकम् /
सिषेवे वेदकुम्भाख्यमुपाध्यायं यथाविधि"
Kathasaritsagara,"sokss_1,7.57","tatrasthaṃ tamupādhyāyapatnī jātu smarāturā /
haṭhādvrave bata strīṇāṃ cañcalāścittavṛttayaḥ","तत्रस्थं तमुपाध्यायपत्नी जातु स्मरातुरा /
हठाद्व्रवे बत स्त्रीणां चञ्चलाश्चित्तवृत्तयः"
Kathasaritsagara,"sokss_1,7.58","tena saṃtyajya taṃ deśamanaṅgakṛtaviplavaḥ /
sa devadattaḥ prayayau pratiṣṭhānamatadritaḥ","तेन संत्यज्य तं देशमनङ्गकृतविप्लवः /
स देवदत्तः प्रययौ प्रतिष्ठानमतद्रितः"
Kathasaritsagara,"sokss_1,7.59","tatra vṛddhamupādhyāyaṃ vṛddhayā bhāryayānvitam /
mantrasvāmyākhyamabhyarthya vidyāḥ samyagadhītavān","तत्र वृद्धमुपाध्यायं वृद्धया भार्ययान्वितम् /
मन्त्रस्वाम्याख्यमभ्यर्थ्य विद्याः सम्यगधीतवान्"
Kathasaritsagara,"sokss_1,7.60","kṛtavidyaṃ ca taṃ tatra dadarśa nṛpateḥ sutā /
suśarmākhyasya subhagaṃ śrīrnāma śrīr ivācyutam","कृतविद्यं च तं तत्र ददर्श नृपतेः सुता /
सुशर्माख्यस्य सुभगं श्रीर्नाम श्रीर् इवाच्युतम्"
Kathasaritsagara,"sokss_1,7.61","so 'pi tāṃ dṛṣṭavān kanyāṃ sthitāṃ vātayanopari /
viharantīṃ vimānena candrasyevādhidevatām","सो ऽपि तां दृष्टवान् कन्यां स्थितां वातयनोपरि /
विहरन्तीं विमानेन चन्द्रस्येवाधिदेवताम्"
Kathasaritsagara,"sokss_1,7.62","baddhāviva tayānyonyaṃ māraśṛṅkhalayā dṛśā /
nāpasartuṃ samarthau tau babhūvaturubhāvapi","बद्धाविव तयान्योन्यं मारशृङ्खलया दृशा /
नापसर्तुं समर्थौ तौ बभूवतुरुभावपि"
Kathasaritsagara,"sokss_1,7.63","sātha tasyaikayāṅgulyā mūrtayeva smarājñayā /
ito nikaṭamehīti saṃjñāṃ cakre nṛpātmajā","साथ तस्यैकयाङ्गुल्या मूर्तयेव स्मराज्ञया /
इतो निकटमेहीति संज्ञां चक्रे नृपात्मजा"
Kathasaritsagara,"sokss_1,7.64","tataḥ samīpaṃ tasyāśca yayāvantaḥpurācca saḥ /
sā ca cikṣepa dantena puṣpamādāya taṃ prati","ततः समीपं तस्याश्च ययावन्तःपुराच्च सः /
सा च चिक्षेप दन्तेन पुष्पमादाय तं प्रति"
Kathasaritsagara,"sokss_1,7.65","saṃjñāmetāmajānāno gūḍhāṃ rājasutākṛtām /
sa kartavyavimūḍhaḥ sann upādhyāyagṛhaṃ yayau","संज्ञामेतामजानानो गूढां राजसुताकृताम् /
स कर्तव्यविमूढः सन्न् उपाध्यायगृहं ययौ"
Kathasaritsagara,"sokss_1,7.66","luloṭha tatra dharaṇau na kiṃcidvaktumīśvaraḥ /
tāpena dahyamāno 'ntarmūkaḥ prabhuṣito yathā","लुलोठ तत्र धरणौ न किंचिद्वक्तुमीश्वरः /
तापेन दह्यमानो ऽन्तर्मूकः प्रभुषितो यथा"
Kathasaritsagara,"sokss_1,7.67","vitarkya kāmajaiścihnairupādhyāyena dhīmatā /
yuktyā pṛṣṭaḥ kathaṃcicca yathāvṛttaṃ śaśaṃsa saḥ","वितर्क्य कामजैश्चिह्नैरुपाध्यायेन धीमता /
युक्त्या पृष्टः कथंचिच्च यथावृत्तं शशंस सः"
Kathasaritsagara,"sokss_1,7.68","tadbuddhvā tamupādhyāyo vidagdho vākyamabravīt /
dantena puṣpaṃ muñcantyā tayā saṃjñā kṛtā tava","तद्बुद्ध्वा तमुपाध्यायो विदग्धो वाक्यमब्रवीत् /
दन्तेन पुष्पं मुञ्चन्त्या तया संज्ञा कृता तव"
Kathasaritsagara,"sokss_1,7.69","yadetatpuṣpadantākhyaṃ puṣpāḍhyaṃ suramandiram /
tatrāgatya pratīkṣethāḥ sāṃprataṃ gamyatāmiti","यदेतत्पुष्पदन्ताख्यं पुष्पाढ्यं सुरमन्दिरम् /
तत्रागत्य प्रतीक्षेथाः सांप्रतं गम्यतामिति"
Kathasaritsagara,"sokss_1,7.70","śrutveti jñānasaṃjñārthaḥ sa tatyāja śucaṃ yuvā /
tato devagṛhasyāntastasya gatvā sthito 'bhavat","श्रुत्वेति ज्ञानसंज्ञार्थः स तत्याज शुचं युवा /
ततो देवगृहस्यान्तस्तस्य गत्वा स्थितो ऽभवत्"
Kathasaritsagara,"sokss_1,7.71","sāpyaṣṭamīṃ samuddiśya tatra rājasutā yayau /
ekaiva devaṃ draṣṭuṃ ca garbhāgāramathāviśat","साप्यष्टमीं समुद्दिश्य तत्र राजसुता ययौ /
एकैव देवं द्रष्टुं च गर्भागारमथाविशत्"
Kathasaritsagara,"sokss_1,7.72","dṛṣṭo 'tra dvārapaṭṭasya paścātso 'tha priyastayā /
gṛhītānena cotthāya sā kaṇṭhe sahasā tataḥ","दृष्टो ऽत्र द्वारपट्टस्य पश्चात्सो ऽथ प्रियस्तया /
गृहीतानेन चोत्थाय सा कण्ठे सहसा ततः"
Kathasaritsagara,"sokss_1,7.73","citraṃ tvayā kathaṃ jñātā sā saṃjñetyudite tayā /
upādhyāyena sā jñātā na mayeti jagāda saḥ","चित्रं त्वया कथं ज्ञाता सा संज्ञेत्युदिते तया /
उपाध्यायेन सा ज्ञाता न मयेति जगाद सः"
Kathasaritsagara,"sokss_1,7.74","muñca māmavidagdhastvamityuktvā tatkṣaṇātkrudhā /
mantrabhedabhayātsātha rājakanyā tato yayau","मुञ्च मामविदग्धस्त्वमित्युक्त्वा तत्क्षणात्क्रुधा /
मन्त्रभेदभयात्साथ राजकन्या ततो ययौ"
Kathasaritsagara,"sokss_1,7.75","so 'pi gatvā vivikte tāṃ dṛṣṭanaṣṭāṃ smaran priyām /
devadatto viyogāgnivigalajjīvito 'bhavat","सो ऽपि गत्वा विविक्ते तां दृष्टनष्टां स्मरन् प्रियाम् /
देवदत्तो वियोगाग्निविगलज्जीवितो ऽभवत्"
Kathasaritsagara,"sokss_1,7.76","dṛṣṭvā taṃ tādṛśaṃ śaṃbhuḥ prākprasannaḥ kilādiśat /
gaṇaṃ pañcaśikhaṃ nāma tasyābhīpsitasiddhaye","दृष्ट्वा तं तादृशं शंभुः प्राक्प्रसन्नः किलादिशत् /
गणं पञ्चशिखं नाम तस्याभीप्सितसिद्धये"
Kathasaritsagara,"sokss_1,7.77","sa cagatya samāśvāsya strīveṣaṃ taṃ gaṇottamaḥ /
akārayatsvayaṃ cābhūdvṛddhabrāhmaṇarūpadhṛt","स चगत्य समाश्वास्य स्त्रीवेषं तं गणोत्तमः /
अकारयत्स्वयं चाभूद्वृद्धब्राह्मणरूपधृत्"
Kathasaritsagara,"sokss_1,7.78","tatastena samaṃ gatvā taṃ suśarmamahīpatim /
janakaṃ sudṛśastasyāḥ sa jagāda gaṇāgraṇīḥ","ततस्तेन समं गत्वा तं सुशर्ममहीपतिम् /
जनकं सुदृशस्तस्याः स जगाद गणाग्रणीः"
Kathasaritsagara,"sokss_1,7.79","putro me proṣitaḥ kvāpi tamanveṣṭuṃ vrajāmyaham /
tanme snuṣeyaṃ niḥkṣepo rājansaṃprati rakṣyatām","पुत्रो मे प्रोषितः क्वापि तमन्वेष्टुं व्रजाम्यहम् /
तन्मे स्नुषेयं निःक्षेपो राजन्संप्रति रक्ष्यताम्"
Kathasaritsagara,"sokss_1,7.80","tacchrutvā śāpabhītena tenādāya suśarmaṇā /
svakanyāntaḥpure gupte strīti saṃsthāpite yuvā","तच्छ्रुत्वा शापभीतेन तेनादाय सुशर्मणा /
स्वकन्यान्तःपुरे गुप्ते स्त्रीति संस्थापिते युवा"
Kathasaritsagara,"sokss_1,7.81","tataḥ pañcaśikhe yāte svapriyāntaḥpure vasan /
strīveṣaḥ sa dvijastasyāvisrambhāspadatāṃ yayau","ततः पञ्चशिखे याते स्वप्रियान्तःपुरे वसन् /
स्त्रीवेषः स द्विजस्तस्याविस्रम्भास्पदतां ययौ"
Kathasaritsagara,"sokss_1,7.82","ekadā cotsukā rātrau tenātmānaṃ prakāśya sā /
guptaṃ gāndharvavidhinā pariṇītā nṛpāmajā","एकदा चोत्सुका रात्रौ तेनात्मानं प्रकाश्य सा /
गुप्तं गान्धर्वविधिना परिणीता नृपामजा"
Kathasaritsagara,"sokss_1,7.83","tasyāṃ ca dhṛtagarbhāyāṃ taṃ dvijaṃ sa gaṇottamaḥ /
smṛtamātrāgato rātrau tato 'naiṣīdalakṣitam","तस्यां च धृतगर्भायां तं द्विजं स गणोत्तमः /
स्मृतमात्रागतो रात्रौ ततो ऽनैषीदलक्षितम्"
Kathasaritsagara,"sokss_1,7.84","tatastasya samutsārya yūnaḥ strīveṣamāśu tam /
prātaḥ pañcaśikhaḥ so 'bhūtpūrvavadbrāhmaṇākṛtiḥ","ततस्तस्य समुत्सार्य यूनः स्त्रीवेषमाशु तम् /
प्रातः पञ्चशिखः सो ऽभूत्पूर्ववद्ब्राह्मणाकृतिः"
Kathasaritsagara,"sokss_1,7.85","tenaiva saha gatvā ca suśarmanṛpam abhyadhāt /
adya prāpto mayā rājan putras tad dehi me snuṣām","तेनैव सह गत्वा च सुशर्मनृपम् अभ्यधात् /
अद्य प्राप्तो मया राजन् पुत्रस् तद् देहि मे स्नुषाम्"
Kathasaritsagara,"sokss_1,7.86","tataḥ sa rājā tāṃ buddhvā rātrau kvāpi palāyitām /
tacchāpabhayasaṃbhrānto mantribhya idamabravīt","ततः स राजा तां बुद्ध्वा रात्रौ क्वापि पलायिताम् /
तच्छापभयसंभ्रान्तो मन्त्रिभ्य इदमब्रवीत्"
Kathasaritsagara,"sokss_1,7.87","na vipro 'yamayaṃ ko'pi devo madvañcanāgataḥ /
evaṃprāyā bhavantīha vṛttāntāḥ satataṃ yataḥ","न विप्रो ऽयमयं कोऽपि देवो मद्वञ्चनागतः /
एवंप्राया भवन्तीह वृत्तान्ताः सततं यतः"
Kathasaritsagara,"sokss_1,7.88","tathā ca pūrvaṃ rājābhūttapasvī karuṇāparaḥ /
dātā dhīraḥ śibirnāma sarvasattvābhayapradaḥ","तथा च पूर्वं राजाभूत्तपस्वी करुणापरः /
दाता धीरः शिबिर्नाम सर्वसत्त्वाभयप्रदः"
Kathasaritsagara,"sokss_1,7.89","taṃ vañcayitumindro 'tha kṛtvā śyenavapuḥ svayam /
māyākapotavapuṣaṃ dharmam anvapatad drutam","तं वञ्चयितुमिन्द्रो ऽथ कृत्वा श्येनवपुः स्वयम् /
मायाकपोतवपुषं धर्मम् अन्वपतद् द्रुतम्"
Kathasaritsagara,"sokss_1,7.90","kapotaśca bhayādgatvā śiberaṅkamaśiśriyat /
manuṣyavācā śyeno 'tha sa taṃ rājānamabravīt","कपोतश्च भयाद्गत्वा शिबेरङ्कमशिश्रियत् /
मनुष्यवाचा श्येनो ऽथ स तं राजानमब्रवीत्"
Kathasaritsagara,"sokss_1,7.91","rājan bhakṣyam idaṃ muñca kapotaṃ kṣudhitasya me /
anyathā māṃ mṛtaṃ viddhi kas te dharmas tato bhavet","राजन् भक्ष्यम् इदं मुञ्च कपोतं क्षुधितस्य मे /
अन्यथा मां मृतं विद्धि कस् ते धर्मस् ततो भवेत्"
Kathasaritsagara,"sokss_1,7.92","tataḥ śibiruvācainameṣa me śaraṇāgataḥ /
atyājyastaddadāmyanyanmāṃsametatsamaṃ tava","ततः शिबिरुवाचैनमेष मे शरणागतः /
अत्याज्यस्तद्ददाम्यन्यन्मांसमेतत्समं तव"
Kathasaritsagara,"sokss_1,7.93","śyeno jagāda yadyevamātmamāṃsaṃ prayaccha me /
tateti tatprahṛṣṭaḥ sansa rājā pratyapadyata","श्येनो जगाद यद्येवमात्ममांसं प्रयच्छ मे /
ततेति तत्प्रहृष्टः सन्स राजा प्रत्यपद्यत"
Kathasaritsagara,"sokss_1,7.94","yathā yathā ca māṃsaṃ svamutkṛtyāropayannṛpaḥ /
tathā tathā tulāyāṃ sa kapoto 'bhyadhiko 'bhavat","यथा यथा च मांसं स्वमुत्कृत्यारोपयन्नृपः /
तथा तथा तुलायां स कपोतो ऽभ्यधिको ऽभवत्"
Kathasaritsagara,"sokss_1,7.95","tataḥ śarīraṃ sakalaṃ tulāṃ rājādhyaropayat /
sādhu sādhu śamaṃ tvetaddivyā vāgudabhūttataḥ","ततः शरीरं सकलं तुलां राजाध्यरोपयत् /
साधु साधु शमं त्वेतद्दिव्या वागुदभूत्ततः"
Kathasaritsagara,"sokss_1,7.96","indradharmau tatastyaktvā rūpaṃ śyenakapotayoḥ /
tuṣṭāvakṣatadehaṃ taṃ rājānaṃ cakratuḥ śibim","इन्द्रधर्मौ ततस्त्यक्त्वा रूपं श्येनकपोतयोः /
तुष्टावक्षतदेहं तं राजानं चक्रतुः शिबिम्"
Kathasaritsagara,"sokss_1,7.97","dattvā cāsmai varānanyāṃstāvantardhānamīyatuḥ /
evaṃ māmapi ko 'pyeṣa devo jijñāsurāgataḥ","दत्त्वा चास्मै वरानन्यांस्तावन्तर्धानमीयतुः /
एवं मामपि को ऽप्येष देवो जिज्ञासुरागतः"
Kathasaritsagara,"sokss_1,7.98","ityuktvā sacivānsvairaṃ sa suśarmā mahīpatiḥ /
tamuvāca bhayaprahvo viprarūpaṃ gaṇottamam","इत्युक्त्वा सचिवान्स्वैरं स सुशर्मा महीपतिः /
तमुवाच भयप्रह्वो विप्ररूपं गणोत्तमम्"
Kathasaritsagara,"sokss_1,7.99","abhayaṃ dehi sādyaiva snuṣā te hāritā niśi /
māyayaiva gatā kvāpi rakṣyamāṇāpyaharniśam","अभयं देहि साद्यैव स्नुषा ते हारिता निशि /
माययैव गता क्वापि रक्ष्यमाणाप्यहर्निशम्"
Kathasaritsagara,"sokss_1,7.100","kṛcchrātsa dayayevātha viprarūpo gaṇo 'bravīt /
tarhi putrāya rājanme dehi svāṃ tanayāmiti","कृच्छ्रात्स दययेवाथ विप्ररूपो गणो ऽब्रवीत् /
तर्हि पुत्राय राजन्मे देहि स्वां तनयामिति"
Kathasaritsagara,"sokss_1,7.101","tacchrutvā śāpabhītena rājñā tasmai nijā sutā /
sā dattā devadattāya tataḥ pañcaśikho yayau","तच्छ्रुत्वा शापभीतेन राज्ञा तस्मै निजा सुता /
सा दत्ता देवदत्ताय ततः पञ्चशिखो ययौ"
Kathasaritsagara,"sokss_1,7.102","devadatto 'pi tāṃ bhūyaḥ prakāśaṃ prāpya vallabhām /
jajṛmbhe 'nanyaputrasya śvaśurasya vibhūtiṣu","देवदत्तो ऽपि तां भूयः प्रकाशं प्राप्य वल्लभाम् /
जजृम्भे ऽनन्यपुत्रस्य श्वशुरस्य विभूतिषु"
Kathasaritsagara,"sokss_1,7.103","kālena tasya putraṃ ca dauhitramabiṣicya saḥ /
rājye mahīdharaṃ nāma suśarmā śiśriye vanam","कालेन तस्य पुत्रं च दौहित्रमबिषिच्य सः /
राज्ये महीधरं नाम सुशर्मा शिश्रिये वनम्"
Kathasaritsagara,"sokss_1,7.104","tato dṛṣṭvā sutaiśvaryaṃ kṛtārthaḥ sa tapovanam /
rājaputryā tayā sākaṃ devadatto 'pyaśiśriyat","ततो दृष्ट्वा सुतैश्वर्यं कृतार्थः स तपोवनम् /
राजपुत्र्या तया साकं देवदत्तो ऽप्यशिश्रियत्"
Kathasaritsagara,"sokss_1,7.105","tatrārādhyaḥ punaḥ śaṃbhuṃ tyaktvā martyakalevaram /
tatprasādena tasyaiva gaṇabhāvamupāgataḥ","तत्राराध्यः पुनः शंभुं त्यक्त्वा मर्त्यकलेवरम् /
तत्प्रसादेन तस्यैव गणभावमुपागतः"
Kathasaritsagara,"sokss_1,7.106","priyādantojjhitātpuṣpātsaṃjñāṃ na jñātavānyataḥ /
ataḥ sa puṣpadantākhyaḥ saṃpanno gaṇasaṃsadi","प्रियादन्तोज्झितात्पुष्पात्संज्ञां न ज्ञातवान्यतः /
अतः स पुष्पदन्ताख्यः संपन्नो गणसंसदि"
Kathasaritsagara,"sokss_1,7.107","tadbhāryā ca pratīhārī devyā jātā jayābhidhā /
itthaṃ sa puṣpadantākhyo madākhyāmadhunā śṛṇu","तद्भार्या च प्रतीहारी देव्या जाता जयाभिधा /
इत्थं स पुष्पदन्ताख्यो मदाख्यामधुना शृणु"
Kathasaritsagara,"sokss_1,7.108","yaḥ sa govindadattākhyo devadattapitā dvijaḥ /
tasyaiva somadattākhyaḥ putro 'hamabhavaṃ purā","यः स गोविन्ददत्ताख्यो देवदत्तपिता द्विजः /
तस्यैव सोमदत्ताख्यः पुत्रो ऽहमभवं पुरा"
Kathasaritsagara,"sokss_1,7.109","tenaiva manyunā gatvā tapaścāhaṃ himācale /
akārṣaṃ bahubhirmālyaiḥ śaṃkaraṃ nandayansadā","तेनैव मन्युना गत्वा तपश्चाहं हिमाचले /
अकार्षं बहुभिर्माल्यैः शंकरं नन्दयन्सदा"
Kathasaritsagara,"sokss_1,7.110","tathaiva prakaṭībhūtātprasannādinduśekharāt /
yaktānyabhogalipsena tadgaṇatvaṃ mayā vṛtam","तथैव प्रकटीभूतात्प्रसन्नादिन्दुशेखरात् /
यक्तान्यभोगलिप्सेन तद्गणत्वं मया वृतम्"
Kathasaritsagara,"sokss_1,7.111","yaḥ pūjito 'smi bhavatā svayamāhṛtena mālyena durgavanabhūmisamudbhavena /
tanmālyavāniti bhaviṣyasi me gaṇas tvam ityādiśac ca sa vibhurgirijāpatirmām","यः पूजितो ऽस्मि भवता स्वयमाहृतेन माल्येन दुर्गवनभूमिसमुद्भवेन /
तन्माल्यवानिति भविष्यसि मे गणस् त्वम् इत्यादिशच् च स विभुर्गिरिजापतिर्माम्"
Kathasaritsagara,"sokss_1,7.112","atha martyavapurvimucya puṇyāṃ
sahasā tadgaṇatāmahaṃ prapannaḥ /
iti dhūrjaṭinā kṛtaṃ prasādād
abhidhānaṃ mama mālyavānitīdam","अथ मर्त्यवपुर्विमुच्य पुण्यां
सहसा तद्गणतामहं प्रपन्नः /
इति धूर्जटिना कृतं प्रसादाद्
अभिधानं मम माल्यवानितीदम्"
Kathasaritsagara,"sokss_1,7.113","so 'haṃ gataḥ punarihādya manuṣyabhāvaṃ śāpena śailaduhiturbata kāṇabhūte /
tanme kathāṃ harakṛtāṃ kathayādhunā tvaṃ yenāvayorbhavati śāpadaśopaśāntiḥ","सो ऽहं गतः पुनरिहाद्य मनुष्यभावं शापेन शैलदुहितुर्बत काणभूते /
तन्मे कथां हरकृतां कथयाधुना त्वं येनावयोर्भवति शापदशोपशान्तिः"
Kathasaritsagara,"sokss_1,8.1","iti mahākaviśrīsomadevabhaṭṭaviracite kathāsaritsāgare kathāpīṭhalambake saptamas taraṅgaḥ /

aṣṭamas taraṅgaḥ /

evaṃ guṇāḍhyavacasā sātha saptakathāmayi /
svabhāṣayā kathā divyā kathitā kāṇabhūtinā","इति महाकविश्रीसोमदेवभट्टविरचिते कथासरित्सागरे कथापीठलम्बके सप्तमस् तरङ्गः /

अष्टमस् तरङ्गः /

एवं गुणाढ्यवचसा साथ सप्तकथामयि /
स्वभाषया कथा दिव्या कथिता काणभूतिना"
Kathasaritsagara,"sokss_1,8.2","tathaiva ca guṇāḍhyena paiśācyā bhāṣayā tayā /
nibaddhā saptabhir varṣair granthalakṣāṇi sapta sā","तथैव च गुणाढ्येन पैशाच्या भाषया तया /
निबद्धा सप्तभिर् वर्षैर् ग्रन्थलक्षाणि सप्त सा"
Kathasaritsagara,"sokss_1,8.3","maitāṃ vidyādharā hārṣuriti tāmātmaśoṇitaiḥ /
aṭavyāṃ maṣyabhāvācca lilekha sa mahākaviḥ","मैतां विद्याधरा हार्षुरिति तामात्मशोणितैः /
अटव्यां मष्यभावाच्च लिलेख स महाकविः"
Kathasaritsagara,"sokss_1,8.4","tathā ca śrotumāyātaiḥ siddhavidyādharādibhiḥ /
nirantaramabhūttatra savitānamivāmbaram","तथा च श्रोतुमायातैः सिद्धविद्याधरादिभिः /
निरन्तरमभूत्तत्र सवितानमिवाम्बरम्"
Kathasaritsagara,"sokss_1,8.5","guṇāḍhyena nibaddhāṃ ca tāṃ dṛṣṭvaiva mahākathām /
jagāma muktaśāpaḥ san kāṇabhūtir nijāṃ gatim","गुणाढ्येन निबद्धां च तां दृष्ट्वैव महाकथाम् /
जगाम मुक्तशापः सन् काणभूतिर् निजां गतिम्"
Kathasaritsagara,"sokss_1,8.6","piśācā ye 'pi tatrāsannanye tatsahacāriṇaḥ /
te 'pi prāpurdivaṃ sarve divyamākarṇya tāṃ kathām","पिशाचा ये ऽपि तत्रासन्नन्ये तत्सहचारिणः /
ते ऽपि प्रापुर्दिवं सर्वे दिव्यमाकर्ण्य तां कथाम्"
Kathasaritsagara,"sokss_1,8.7","pratiṣṭhāṃ prāpaṇīyaiṣā pṛthivyāṃ me bṛhatkathā /
ayamartho 'pi me devyā śāpāntoktāvudīritaḥ","प्रतिष्ठां प्रापणीयैषा पृथिव्यां मे बृहत्कथा /
अयमर्थो ऽपि मे देव्या शापान्तोक्तावुदीरितः"
Kathasaritsagara,"sokss_1,8.8","tatkathaṃ prāpayāmyenāṃ kasmai tāvatsamarpaye /
iti cācintayattatra sa guṇāḍhyo mahākaviḥ","तत्कथं प्रापयाम्येनां कस्मै तावत्समर्पये /
इति चाचिन्तयत्तत्र स गुणाढ्यो महाकविः"
Kathasaritsagara,"sokss_1,8.9","athaiko guṇadevākhyo nandidevābhidhaḥ paraḥ /
tamūcaturupādhyāyaṃ śiṣyāvanugatāvubhau","अथैको गुणदेवाख्यो नन्दिदेवाभिधः परः /
तमूचतुरुपाध्यायं शिष्यावनुगतावुभौ"
Kathasaritsagara,"sokss_1,8.10","tatkāvyasyārpaṇasthānamekaḥ śrīsātavāhanaḥ /
rasiko hi vahetkāvyaṃ puṣpāmodamivānilaḥ","तत्काव्यस्यार्पणस्थानमेकः श्रीसातवाहनः /
रसिको हि वहेत्काव्यं पुष्पामोदमिवानिलः"
Kathasaritsagara,"sokss_1,8.11","evamastviti tau śiṣyāvantikaṃ tasya bhūpateḥ /
prāhiṇotpustakaṃ dattvā guṇāḍhyo guṇaśālinau","एवमस्त्विति तौ शिष्यावन्तिकं तस्य भूपतेः /
प्राहिणोत्पुस्तकं दत्त्वा गुणाढ्यो गुणशालिनौ"
Kathasaritsagara,"sokss_1,8.12","svayaṃ ca gatvā tatraiva pratiṣṭhānapurādbahiḥ /
kṛtasaṃketa udyāne tasthau devīvinirmite","स्वयं च गत्वा तत्रैव प्रतिष्ठानपुराद्बहिः /
कृतसंकेत उद्याने तस्थौ देवीविनिर्मिते"
Kathasaritsagara,"sokss_1,8.13","gacchiṣyābhyāṃ ca gatvā tatsātavāhanabhūpateḥ /
guṇāḍhyakṛtireṣeti darśitaṃ kāvyapustakam","गच्छिष्याभ्यां च गत्वा तत्सातवाहनभूपतेः /
गुणाढ्यकृतिरेषेति दर्शितं काव्यपुस्तकम्"
Kathasaritsagara,"sokss_1,8.14","piśācabhāṣāṃ tāṃ śrutvā tau ca dṛṣṭvā tadākṛtī /
vidyāmadena sāsūyaṃ sa rājaivam abhāṣata","पिशाचभाषां तां श्रुत्वा तौ च दृष्ट्वा तदाकृती /
विद्यामदेन सासूयं स राजैवम् अभाषत"
Kathasaritsagara,"sokss_1,8.15","pramāṇaṃ saptalakṣāṇi paiśācaṃ nīrasaṃ vacaḥ /
śoṇitenākṣaranyāso dhikpiśācakathāmimām","प्रमाणं सप्तलक्षाणि पैशाचं नीरसं वचः /
शोणितेनाक्षरन्यासो धिक्पिशाचकथामिमाम्"
Kathasaritsagara,"sokss_1,8.16","tataḥ pustakamādāya gatvā tābhyāṃ yathāgatam /
śiṣyābhyāṃ tadguṇāḍhyāya yathāvṛttamakathyata","ततः पुस्तकमादाय गत्वा ताभ्यां यथागतम् /
शिष्याभ्यां तद्गुणाढ्याय यथावृत्तमकथ्यत"
Kathasaritsagara,"sokss_1,8.17","guṇāḍhyo 'pi tadākaṇya sadyaḥ khedavaśo 'bhavat /
tattvajñena kṛtāvajñaḥ ko nāmāntarna tapyate","गुणाढ्यो ऽपि तदाकण्य सद्यः खेदवशो ऽभवत् /
तत्त्वज्ञेन कृतावज्ञः को नामान्तर्न तप्यते"
Kathasaritsagara,"sokss_1,8.18","saśiṣyaśca tato gatvā nātidūraṃ śiloccayam /
viviktaramyabhūbhāgamagnikuṇḍaṃ vyadhātpuraḥ","सशिष्यश्च ततो गत्वा नातिदूरं शिलोच्चयम् /
विविक्तरम्यभूभागमग्निकुण्डं व्यधात्पुरः"
Kathasaritsagara,"sokss_1,8.19","tatrāgnau pattramekaikaṃ śiṣyābhyāṃ sāśru vīkṣitaḥ /
vācayitvā sa cikṣepa śrāvayanmṛgapakṣiṇaḥ","तत्राग्नौ पत्त्रमेकैकं शिष्याभ्यां साश्रु वीक्षितः /
वाचयित्वा स चिक्षेप श्रावयन्मृगपक्षिणः"
Kathasaritsagara,"sokss_1,8.20","naravāhanadattasya caritaṃ śiṣyayoḥ kṛte /
granthalakṣaṃ kathāmekāṃ varjayitvā tadīpsitām","नरवाहनदत्तस्य चरितं शिष्ययोः कृते /
ग्रन्थलक्षं कथामेकां वर्जयित्वा तदीप्सिताम्"
Kathasaritsagara,"sokss_1,8.21","tasmiṃśca tāṃ kathāṃ divyāṃ paṭhatyapi dahatyapi /
parityaktatṛṇāhārāḥ śṛṇvantaḥ sāśrulocanāḥ","तस्मिंश्च तां कथां दिव्यां पठत्यपि दहत्यपि /
परित्यक्ततृणाहाराः शृण्वन्तः साश्रुलोचनाः"
Kathasaritsagara,"sokss_1,8.22","āsannabhyetya tatraiva niścalā baddhamaṇḍalāḥ /
nikhilāḥ khalu sāraṅgavarāhamahiṣādayaḥ","आसन्नभ्येत्य तत्रैव निश्चला बद्धमण्डलाः /
निखिलाः खलु सारङ्गवराहमहिषादयः"
Kathasaritsagara,"sokss_1,8.23","atrāntare ca rājābhūdasvasthaḥ sātavāhanaḥ /
doṣaṃ cāsyāvadanvaidyāḥ śuṣkamāṃsopabhogajam","अत्रान्तरे च राजाभूदस्वस्थः सातवाहनः /
दोषं चास्यावदन्वैद्याः शुष्कमांसोपभोगजम्"
Kathasaritsagara,"sokss_1,8.24","ākṣiptāstannimittaṃ ca sūpakārā babhāṣire /
asmākamīdṛśaṃ māṃsaṃ dadate lubdhakā iti","आक्षिप्तास्तन्निमित्तं च सूपकारा बभाषिरे /
अस्माकमीदृशं मांसं ददते लुब्धका इति"
Kathasaritsagara,"sokss_1,8.25","pṛṣṭāśca lubdhakā ūcurnātidūre girāvitaḥ /
paṭhitvā patramekaikaṃ ko 'pyagnau kṣipati dvijaḥ","पृष्टाश्च लुब्धका ऊचुर्नातिदूरे गिरावितः /
पठित्वा पत्रमेकैकं को ऽप्यग्नौ क्षिपति द्विजः"
Kathasaritsagara,"sokss_1,8.26","tatsametya nirāhārāḥ śṛṇvanti prāṇino 'khilāḥ /
nānyato yānti tenaiṣāṃ śuṣkaṃ māṃsamidaṃ kṣudhā","तत्समेत्य निराहाराः शृण्वन्ति प्राणिनो ऽखिलाः /
नान्यतो यान्ति तेनैषां शुष्कं मांसमिदं क्षुधा"
Kathasaritsagara,"sokss_1,8.27","iti vyādhavacaḥ śrutvā kṛtvā tāneva cāgrataḥ /
svayaṃ sa kautukādrājā guṇāḍhyasyāntikaṃ yayau","इति व्याधवचः श्रुत्वा कृत्वा तानेव चाग्रतः /
स्वयं स कौतुकाद्राजा गुणाढ्यस्यान्तिकं ययौ"
Kathasaritsagara,"sokss_1,8.28","dadarśa taṃ samākīrṇaṃ jaṭābhirvanavāsataḥ /
praśāntaśeṣaśāpāgnidhūmikābirivābhitaḥ","ददर्श तं समाकीर्णं जटाभिर्वनवासतः /
प्रशान्तशेषशापाग्निधूमिकाबिरिवाभितः"
Kathasaritsagara,"sokss_1,8.29","athainaṃ pratyabhijñāya sabāṣpamṛgamadhyagam /
namaskṛtya ca papraccha taṃ vṛttāntaṃ mahīpatiḥ","अथैनं प्रत्यभिज्ञाय सबाष्पमृगमध्यगम् /
नमस्कृत्य च पप्रच्छ तं वृत्तान्तं महीपतिः"
Kathasaritsagara,"sokss_1,8.30","so 'pi svaṃ puṣpadantasya rājñe śāpādiceṣṭitam /
jñānī kathāvatāraṃ tamācakhyau bhūtabhāṣayā","सो ऽपि स्वं पुष्पदन्तस्य राज्ञे शापादिचेष्टितम् /
ज्ञानी कथावतारं तमाचख्यौ भूतभाषया"
Kathasaritsagara,"sokss_1,8.31","tato gaṇāvatāraṃ taṃ matvā pādānato nṛpaḥ /
yayāce tāṃ kathāṃ tasmāddivyāṃ haramukhodgatām","ततो गणावतारं तं मत्वा पादानतो नृपः /
ययाचे तां कथां तस्माद्दिव्यां हरमुखोद्गताम्"
Kathasaritsagara,"sokss_1,8.32","athovāca sa taṃ bhūpaṃ guṇāḍhyaḥ sātavāhanam /
rājan ṣaḍgranthalakṣāṇi mayā dagdhāni ṣaṭkathāḥ","अथोवाच स तं भूपं गुणाढ्यः सातवाहनम् /
राजन् षड्ग्रन्थलक्षाणि मया दग्धानि षट्कथाः"
Kathasaritsagara,"sokss_1,8.33","lakṣamekamidaṃ tvasti kathaikā saiva gṛhyatām /
macchiṣyau tava cātraitau vyākhyātārau bhaviṣyataḥ","लक्षमेकमिदं त्वस्ति कथैका सैव गृह्यताम् /
मच्छिष्यौ तव चात्रैतौ व्याख्यातारौ भविष्यतः"
Kathasaritsagara,"sokss_1,8.34","ityuktvā nṛpamāmantrya tyaktvā yogena tāṃ tanum /
guṇāḍhyaḥ śāpanirmuktaḥ prāpa divyaṃ nijaṃ padam","इत्युक्त्वा नृपमामन्त्र्य त्यक्त्वा योगेन तां तनुम् /
गुणाढ्यः शापनिर्मुक्तः प्राप दिव्यं निजं पदम्"
Kathasaritsagara,"sokss_1,8.35","atha tāṃ guṇāḍhyadattāmādāya kathāṃ bṛhatkathāṃ nāmnā /
nṛpatiragānnijanagaraṃ naravāhanadattacaritamayīm","अथ तां गुणाढ्यदत्तामादाय कथां बृहत्कथां नाम्ना /
नृपतिरगान्निजनगरं नरवाहनदत्तचरितमयीम्"
Kathasaritsagara,"sokss_1,8.36","guṇadevanandidevau tatra ca tau tatkathākaveḥ śiṣyau /
kṣitikanakavastravāhanabhavanadhanaiḥ saṃvibheje saḥ","गुणदेवनन्दिदेवौ तत्र च तौ तत्कथाकवेः शिष्यौ /
क्षितिकनकवस्त्रवाहनभवनधनैः संविभेजे सः"
Kathasaritsagara,"sokss_1,8.37","tābhyāṃ saha ca kathāṃ tāmāśvāsya sa sātavāhanastasyāḥ /
tadbhāṣayāvatāraṃ vaktuṃ cakre kathāpīṭham","ताभ्यां सह च कथां तामाश्वास्य स सातवाहनस्तस्याः /
तद्भाषयावतारं वक्तुं चक्रे कथापीठम्"
Kathasaritsagara,"sokss_1,8.38","sā ca citrarasanirbharā kathā
vismṛtāmarakathā kutūhalāt /
tadvidhāya nagare nirantarāṃ
khyātimatra bhuvanatraye gatā","सा च चित्ररसनिर्भरा कथा
विस्मृतामरकथा कुतूहलात् /
तद्विधाय नगरे निरन्तरां
ख्यातिमत्र भुवनत्रये गता"
Kathasaritsagara,"sokss_2,0.1","iti mahākaviśrīsomadevabhaṭṭaviracite kathāsaritsāgare kathāpīṭhalambake 'ṣṭamas taraṅgaḥ /

samāptaś cāyaṃ kathāpīṭhalambakaḥ prathamaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

kathāmukhaṃ nāma dvitīyo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudherudgatam /
prasahya rasayanti ye vigatavighnalabdhardhayaḥ
puraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे कथापीठलम्बके ऽष्टमस् तरङ्गः /

समाप्तश् चायं कथापीठलम्बकः प्रथमः /

// श्रीः //

महाकविश्रीसोमदेवभट्टविरचितः कथासरित्सागरः /

कथामुखं नाम द्वितीयो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेरुद्गतम् /
प्रसह्य रसयन्ति ये विगतविघ्नलब्धर्धयः
पुरं दधति वैबुधीं भुवि भवप्रसादेन ते"
Kathasaritsagara,"sokss_2,1.1","prathamas taraṅgaḥ /

gaurīnavapariṣvaṅge vibhoḥ svedāmbu pātu vaḥ /
netrāgnibhītyā kāmena vāruṇastramivāhitam","प्रथमस् तरङ्गः /

गौरीनवपरिष्वङ्गे विभोः स्वेदाम्बु पातु वः /
नेत्राग्निभीत्या कामेन वारुणस्त्रमिवाहितम्"
Kathasaritsagara,"sokss_2,1.2","kailāse dhūrjaṭervaktrātpuṣpadantaṃ gaṇottamam /
tasmādvararucībhūtātkāṇabhūtiṃ ca bhūtale","कैलासे धूर्जटेर्वक्त्रात्पुष्पदन्तं गणोत्तमम् /
तस्माद्वररुचीभूतात्काणभूतिं च भूतले"
Kathasaritsagara,"sokss_2,1.3","kāṇabhūterguṇāḍhyaṃ ca guṇāḍhyātsātavāhanam /
yatprāptaṃ śṛṇutedaṃ tadvidyādharakathādbhutam","काणभूतेर्गुणाढ्यं च गुणाढ्यात्सातवाहनम् /
यत्प्राप्तं शृणुतेदं तद्विद्याधरकथाद्भुतम्"
Kathasaritsagara,"sokss_2,1.4","asti vatsa iti khyāto deśo darpopaśāntaye /
svargasya nirmito dhātrā pratimalla iva kṣitau","अस्ति वत्स इति ख्यातो देशो दर्पोपशान्तये /
स्वर्गस्य निर्मितो धात्रा प्रतिमल्ल इव क्षितौ"
Kathasaritsagara,"sokss_2,1.5","kauśāmbī nāma tatrāsti madhyabhāge mahāpurī /
lakṣmīvilāsavasatirbhūtalasyeva karṇikā","कौशाम्बी नाम तत्रास्ति मध्यभागे महापुरी /
लक्ष्मीविलासवसतिर्भूतलस्येव कर्णिका"
Kathasaritsagara,"sokss_2,1.6","tasyāṃ rājā śatānīkaḥ pāṇḍavānvayasaṃbhavaḥ /
janamejayaputro 'bhūtpautro rājñaḥ parīkṣitaḥ","तस्यां राजा शतानीकः पाण्डवान्वयसंभवः /
जनमेजयपुत्रो ऽभूत्पौत्रो राज्ञः परीक्षितः"
Kathasaritsagara,"sokss_2,1.7","abhimanyuprapautraśca yasyādipuruṣo 'rjunaḥ /
tripurāribhujastambhadṛṣṭadordaṇḍavikramaḥ","अभिमन्युप्रपौत्रश्च यस्यादिपुरुषो ऽर्जुनः /
त्रिपुरारिभुजस्तम्भदृष्टदोर्दण्डविक्रमः"
Kathasaritsagara,"sokss_2,1.8","kalatraṃ bhūrabhūttasya rājñī viṣṇumatī tathā /
ekā ratnāni suṣuve na tāvadaparā sutam","कलत्रं भूरभूत्तस्य राज्ञी विष्णुमती तथा /
एका रत्नानि सुषुवे न तावदपरा सुतम्"
Kathasaritsagara,"sokss_2,1.9","ekadā mṛgayāsaṅgādbhrāmyataścāsya bhūpateḥ /
abhūcchāṇḍilyamuninā samaṃ paricayo vane","एकदा मृगयासङ्गाद्भ्राम्यतश्चास्य भूपतेः /
अभूच्छाण्डिल्यमुनिना समं परिचयो वने"
Kathasaritsagara,"sokss_2,1.10","so 'sya putrārthino rājñaḥ kauśāmbīmetya sādhitam /
mantrapūtaṃ caruṃ rājñīṃ prāśayanmunisattamaḥ","सो ऽस्य पुत्रार्थिनो राज्ञः कौशाम्बीमेत्य साधितम् /
मन्त्रपूतं चरुं राज्ञीं प्राशयन्मुनिसत्तमः"
Kathasaritsagara,"sokss_2,1.11","tatastasya suto jajñe sahasrānīkasaṃjñakaḥ /
śuśubhe sa pitā tena vinayena guṇo yathā","ततस्तस्य सुतो जज्ञे सहस्रानीकसंज्ञकः /
शुशुभे स पिता तेन विनयेन गुणो यथा"
Kathasaritsagara,"sokss_2,1.12","yuvarājaṃ kramātkṛtvā śatānīko 'tha taṃ sutam /
saṃbhogaireva rājābhūnna tu bhūbhāracintanaiḥ","युवराजं क्रमात्कृत्वा शतानीको ऽथ तं सुतम् /
संभोगैरेव राजाभून्न तु भूभारचिन्तनैः"
Kathasaritsagara,"sokss_2,1.13","athāsuraiḥ samaṃ yuddhe prāpte sāhāyakecchayā /
dūtastasmai visṛṣṭo 'bhūdrājñe śakreṇa mātaliḥ","अथासुरैः समं युद्धे प्राप्ते साहायकेच्छया /
दूतस्तस्मै विसृष्टो ऽभूद्राज्ञे शक्रेण मातलिः"
Kathasaritsagara,"sokss_2,1.14","tato yugaṃdharākhyasya haste dhūryasya mantriṇaḥ /
supratīkābhidhānasya mukhyasenāpateśca saḥ","ततो युगंधराख्यस्य हस्ते धूर्यस्य मन्त्रिणः /
सुप्रतीकाभिधानस्य मुख्यसेनापतेश्च सः"
Kathasaritsagara,"sokss_2,1.15","samarpya putraṃ rājyaṃ ca nihantumasurānraṇe /
śakrāntikaṃ śatānīkaḥ saha mātalinā yayau","समर्प्य पुत्रं राज्यं च निहन्तुमसुरान्रणे /
शक्रान्तिकं शतानीकः सह मातलिना ययौ"
Kathasaritsagara,"sokss_2,1.16","asurān yamadaṃṣṭrādīn bahūn paśyati vāsave /
hatvā tatraiva saṅgrāme prāpa mṛtyuṃ sa bhūpatiḥ","असुरान् यमदंष्ट्रादीन् बहून् पश्यति वासवे /
हत्वा तत्रैव सङ्ग्रामे प्राप मृत्युं स भूपतिः"
Kathasaritsagara,"sokss_2,1.17","mātalyānītadehaṃ ca devī taṃ nṛpamanvagāt /
rājalakṣmīśca tatputraṃ sahasrānīkamāśrayat","मातल्यानीतदेहं च देवी तं नृपमन्वगात् /
राजलक्ष्मीश्च तत्पुत्रं सहस्रानीकमाश्रयत्"
Kathasaritsagara,"sokss_2,1.18","citraṃ tasminsamārūḍhe pitryaṃ siṃhāsanaṃ nṛpe /
bhareṇa sarvato rājñāṃ śirāṃsi natimāyayuḥ","चित्रं तस्मिन्समारूढे पित्र्यं सिंहासनं नृपे /
भरेण सर्वतो राज्ञां शिरांसि नतिमाययुः"
Kathasaritsagara,"sokss_2,1.19","tataḥ śakraḥ suhṛtputraṃ vipakṣavijayotsave /
svargaṃ sahasrānīkaṃ taṃ nināya preṣya mātalim","ततः शक्रः सुहृत्पुत्रं विपक्षविजयोत्सवे /
स्वर्गं सहस्रानीकं तं निनाय प्रेष्य मातलिम्"
Kathasaritsagara,"sokss_2,1.20","sa tatra nandane devān krīḍataḥ kāminīsakhān /
dṛṣṭvā svocitabhāryārthī rājā śokam ivāviśat","स तत्र नन्दने देवान् क्रीडतः कामिनीसखान् /
दृष्ट्वा स्वोचितभार्यार्थी राजा शोकम् इवाविशत्"
Kathasaritsagara,"sokss_2,1.21","vijñāyaitamabhiprāyaṃ tamuvācātha vāsavaḥ /
rājannalaṃ viṣādena vāñcheyaṃ tava setsyati","विज्ञायैतमभिप्रायं तमुवाचाथ वासवः /
राजन्नलं विषादेन वाञ्छेयं तव सेत्स्यति"
Kathasaritsagara,"sokss_2,1.22","utpannā hi kṣitau bhāryā tulyā te pūrvanirmitā /
imaṃ ca śṛṇu vṛttāntamatra te varṇayāmyaham","उत्पन्ना हि क्षितौ भार्या तुल्या ते पूर्वनिर्मिता /
इमं च शृणु वृत्तान्तमत्र ते वर्णयाम्यहम्"
Kathasaritsagara,"sokss_2,1.23","purā pitāmahaṃ draṣṭumagacchaṃ tatsabhāmaham /
vidhūmo nāma paścācca mamaiko vasurāgamat","पुरा पितामहं द्रष्टुमगच्छं तत्सभामहम् /
विधूमो नाम पश्चाच्च ममैको वसुरागमत्"
Kathasaritsagara,"sokss_2,1.24","sthiteṣvasmāsu tatraiva viriñcaṃ draṣṭumapsarāḥ /
āgādalambuṣā nāma vātavisraṃsitāṃśukā","स्थितेष्वस्मासु तत्रैव विरिञ्चं द्रष्टुमप्सराः /
आगादलम्बुषा नाम वातविस्रंसितांशुका"
Kathasaritsagara,"sokss_2,1.25","tāṃ dṛṣṭvaiva sa kāmasya vaśaṃ vasurupāgamat /
sāpyapsarā jhagityāsīttadrūpākṛṣṭalocanā","तां दृष्ट्वैव स कामस्य वशं वसुरुपागमत् /
साप्यप्सरा झगित्यासीत्तद्रूपाकृष्टलोचना"
Kathasaritsagara,"sokss_2,1.26","tad ālokya mamāpaśya nmukhaṃ kamalasaṃbhavaḥ /
abhiprāyaṃ viditvāsya tāvahaṃ śaptavān krudhā","तद् आलोक्य ममापश्य न्मुखं कमलसंभवः /
अभिप्रायं विदित्वास्य तावहं शप्तवान् क्रुधा"
Kathasaritsagara,"sokss_2,1.27","martyaloke 'vatāro 'stu yuvayoravinītayoḥ /
bhaviṣyathaśca tatraiva yuvāṃ bhāryāpatī iti","मर्त्यलोके ऽवतारो ऽस्तु युवयोरविनीतयोः /
भविष्यथश्च तत्रैव युवां भार्यापती इति"
Kathasaritsagara,"sokss_2,1.28","sa vasustvaṃ samutpannaḥ sahasrānīkabhūpate /
śatānīkasya tanayo bhūṣaṇaṃ śaśinaḥ kule","स वसुस्त्वं समुत्पन्नः सहस्रानीकभूपते /
शतानीकस्य तनयो भूषणं शशिनः कुले"
Kathasaritsagara,"sokss_2,1.29","sāpyapsarā ayodhyāyāṃ kṛtavarmanṛpātmajā /
jātā mṛgāvatī nāma sā te bhāryā bhaviṣyati","साप्यप्सरा अयोध्यायां कृतवर्मनृपात्मजा /
जाता मृगावती नाम सा ते भार्या भविष्यति"
Kathasaritsagara,"sokss_2,1.30","itīndravākyapavanairudbhūto hṛdi bhūpateḥ /
sasnehe tasya jhagiti prājvalanmadanānalaḥ","इतीन्द्रवाक्यपवनैरुद्भूतो हृदि भूपतेः /
सस्नेहे तस्य झगिति प्राज्वलन्मदनानलः"
Kathasaritsagara,"sokss_2,1.31","tataḥ saṃmānya śakreṇa preṣitastadrathena saḥ /
saha mātalinā rājā pratasthe svāṃ purīṃ prati","ततः संमान्य शक्रेण प्रेषितस्तद्रथेन सः /
सह मातलिना राजा प्रतस्थे स्वां पुरीं प्रति"
Kathasaritsagara,"sokss_2,1.32","gacchantaṃ cāpsarāḥ prītyā tamuvāca tilottamā /
rājanvakṣyāmi te kiṃcitpratīkṣasva manāgiti","गच्छन्तं चाप्सराः प्रीत्या तमुवाच तिलोत्तमा /
राजन्वक्ष्यामि ते किंचित्प्रतीक्षस्व मनागिति"
Kathasaritsagara,"sokss_2,1.33","tadaśrutvaiva hi yayau sa tāṃ dhyāyanmṛgāvatīm /
tataḥ sā lajjitā kopāttaṃ śaśāpa tilottamā","तदश्रुत्वैव हि ययौ स तां ध्यायन्मृगावतीम् /
ततः सा लज्जिता कोपात्तं शशाप तिलोत्तमा"
Kathasaritsagara,"sokss_2,1.34","yayā hṛtamanā rājan na śṛṇoṣi vaco mama /
tasyāścaturdaśasamā viyogaste bhaviṣyati","यया हृतमना राजन् न शृणोषि वचो मम /
तस्याश्चतुर्दशसमा वियोगस्ते भविष्यति"
Kathasaritsagara,"sokss_2,1.35","mātalistacca śuśrāva sa ca rājā priyotsukaḥ /
yayau rathena kauśāmbīmayodhyāṃ manasā punaḥ","मातलिस्तच्च शुश्राव स च राजा प्रियोत्सुकः /
ययौ रथेन कौशाम्बीमयोध्यां मनसा पुनः"
Kathasaritsagara,"sokss_2,1.36","tato yugaṃdharādibhyo mantribhyo vāsavācchrutam /
mṛgāvatīgataṃ sarvaṃ śaśaṃsotsukayā dhiyā","ततो युगंधरादिभ्यो मन्त्रिभ्यो वासवाच्छ्रुतम् /
मृगावतीगतं सर्वं शशंसोत्सुकया धिया"
Kathasaritsagara,"sokss_2,1.37","yācituṃ tāṃ sa kanyāṃ ca tatpituḥ kṛtavarmaṇaḥ /
ayodhyāṃ prāhiṇoddūtaṃ kālakṣepāsaho nṛpaḥ","याचितुं तां स कन्यां च तत्पितुः कृतवर्मणः /
अयोध्यां प्राहिणोद्दूतं कालक्षेपासहो नृपः"
Kathasaritsagara,"sokss_2,1.38","kṛtavarmā ca taddūtācchrutvā saṃdeśamabhyadhāt /
harṣāddevyai kalāvatyai tataḥ sāpyenamabravīt","कृतवर्मा च तद्दूताच्छ्रुत्वा संदेशमभ्यधात् /
हर्षाद्देव्यै कलावत्यै ततः साप्येनमब्रवीत्"
Kathasaritsagara,"sokss_2,1.39","rājan sahasrānīkāya deyāvaśyaṃ mṛgāvatī /
imam arthaṃ ca me svapne jāne ko 'py avadad dvijaḥ","राजन् सहस्रानीकाय देयावश्यं मृगावती /
इमम् अर्थं च मे स्वप्ने जाने को ऽप्य् अवदद् द्विजः"
Kathasaritsagara,"sokss_2,1.40","atha hṛṣṭo mṛgāvatyā nṛttagītādikauśalam /
rūpaṃ cāpratimaṃ tasmai dūtāyādarśayan nṛpaḥ","अथ हृष्टो मृगावत्या नृत्तगीतादिकौशलम् /
रूपं चाप्रतिमं तस्मै दूतायादर्शयन् नृपः"
Kathasaritsagara,"sokss_2,1.41","dadau tāṃ ca sa kāntānāṃ kalānām ekam āspadam /
kṛtavarmā sutāṃ tasmai rājñe mūrtim ivaindavīm","ददौ तां च स कान्तानां कलानाम् एकम् आस्पदम् /
कृतवर्मा सुतां तस्मै राज्ञे मूर्तिम् इवैन्दवीम्"
Kathasaritsagara,"sokss_2,1.42","parasparaguṇāvāptyai sa śrutaprajñayoriva /
abhūt sahasrānīkasya mṛgāvatyāś ca saṃgamaḥ","परस्परगुणावाप्त्यै स श्रुतप्रज्ञयोरिव /
अभूत् सहस्रानीकस्य मृगावत्याश् च संगमः"
Kathasaritsagara,"sokss_2,1.43","atha tasyācirādrājño mantriṇāṃ jajñire sutāḥ /
jajñe yugaṃdharasyāpi putro yaugandharāyaṇaḥ","अथ तस्याचिराद्राज्ञो मन्त्रिणां जज्ञिरे सुताः /
जज्ञे युगंधरस्यापि पुत्रो यौगन्धरायणः"
Kathasaritsagara,"sokss_2,1.44","supratīkasya putraśca rumaṇvānityajāyata /
yo 'sya narmasuhṛttasya putro 'jani vasantakaḥ","सुप्रतीकस्य पुत्रश्च रुमण्वानित्यजायत /
यो ऽस्य नर्मसुहृत्तस्य पुत्रो ऽजनि वसन्तकः"
Kathasaritsagara,"sokss_2,1.45","tatastasyāpi divasaiḥ sahasrānīkabhūpateḥ /
babhāra garbhamāpāṇḍumukhī rājñī mṛgāvatī","ततस्तस्यापि दिवसैः सहस्रानीकभूपतेः /
बभार गर्भमापाण्डुमुखी राज्ञी मृगावती"
Kathasaritsagara,"sokss_2,1.46","yayāce sātha bhartāraṃ darśanātṛptalocanam /
dohadaṃ rudhirāpūrṇalīlāvāpīnimajjanam","ययाचे साथ भर्तारं दर्शनातृप्तलोचनम् /
दोहदं रुधिरापूर्णलीलावापीनिमज्जनम्"
Kathasaritsagara,"sokss_2,1.47","sa cecchāṃ pūrayan rājñyā lākṣādirasanirbharām /
cakāra dhārmiko rājā vāpīṃ raktāvṛtām iva","स चेच्छां पूरयन् राज्ञ्या लाक्षादिरसनिर्भराम् /
चकार धार्मिको राजा वापीं रक्तावृताम् इव"
Kathasaritsagara,"sokss_2,1.48","tasyāṃ snāntīmakasmācca lākṣāliptāṃ nipatya tām /
garuḍānvayajaḥ pakṣī jahārāmiṣaśaṅkayā","तस्यां स्नान्तीमकस्माच्च लाक्षालिप्तां निपत्य ताम् /
गरुडान्वयजः पक्षी जहारामिषशङ्कया"
Kathasaritsagara,"sokss_2,1.49","pakṣiṇā kvāpi nītāṃ tāmanveṣṭumiva tatkṣaṇam /
yayau sahasrānīkasya dhairyaṃ vihvalacetasā","पक्षिणा क्वापि नीतां तामन्वेष्टुमिव तत्क्षणम् /
ययौ सहस्रानीकस्य धैर्यं विह्वलचेतसा"
Kathasaritsagara,"sokss_2,1.50","priyānuraktaṃ ceto 'pi nūnaṃ tasya patattriṇā /
jahre yena sa niḥsaṃjñaḥ papāta bhuvi bhūpatiḥ","प्रियानुरक्तं चेतो ऽपि नूनं तस्य पतत्त्रिणा /
जह्रे येन स निःसंज्ञः पपात भुवि भूपतिः"
Kathasaritsagara,"sokss_2,1.51","kṣaṇācca labdhasaṃjñe 'sminrājñi buddhvā prabhāvataḥ /
avatīrya dyumārgeṇa tatra mātalirāyayau","क्षणाच्च लब्धसंज्ञे ऽस्मिन्राज्ञि बुद्ध्वा प्रभावतः /
अवतीर्य द्युमार्गेण तत्र मातलिराययौ"
Kathasaritsagara,"sokss_2,1.52","sa rājānaṃ samāśvāsya sāvadhiṃ prāgyathā śrutam /
tasmai tilottamāśāpaṃ kathayitvā tato 'gamat","स राजानं समाश्वास्य सावधिं प्राग्यथा श्रुतम् /
तस्मै तिलोत्तमाशापं कथयित्वा ततो ऽगमत्"
Kathasaritsagara,"sokss_2,1.53","hā priye pūrṇakāmā sā jātā pāpā tilottamā /
ityādi ca sa śokārto vilalāpa mahīpatiḥ","हा प्रिये पूर्णकामा सा जाता पापा तिलोत्तमा /
इत्यादि च स शोकार्तो विललाप महीपतिः"
Kathasaritsagara,"sokss_2,1.54","vijñātaśāpavṛttānto bodhitaśca sa mantribhiḥ /
kathaṃcijjīvitaṃ dadhne punaḥ saṃgamavāñchayā","विज्ञातशापवृत्तान्तो बोधितश्च स मन्त्रिभिः /
कथंचिज्जीवितं दध्ने पुनः संगमवाञ्छया"
Kathasaritsagara,"sokss_2,1.55","tāṃ ca rājñīṃ sa pakṣīndraḥ kṣaṇānnītvā mṛgāvatīm /
jīvantīṃ vīkṣya tatyāja daivādudayaparvate","तां च राज्ञीं स पक्षीन्द्रः क्षणान्नीत्वा मृगावतीम् /
जीवन्तीं वीक्ष्य तत्याज दैवादुदयपर्वते"
Kathasaritsagara,"sokss_2,1.56","tyaktvā tasmin gate cātha rājñī śokabhayākulā /
dadarśānātham ātmānaṃ durgamādritaṭasthitam","त्यक्त्वा तस्मिन् गते चाथ राज्ञी शोकभयाकुला /
ददर्शानाथम् आत्मानं दुर्गमाद्रितटस्थितम्"
Kathasaritsagara,"sokss_2,1.57","ekākinīm ekavastrāṃ krandantīm atha tāṃ vane /
grāsīkartuṃ pravṛtto 'bhūdutthāyājagaro mahān","एकाकिनीम् एकवस्त्रां क्रन्दन्तीम् अथ तां वने /
ग्रासीकर्तुं प्रवृत्तो ऽभूदुत्थायाजगरो महान्"
Kathasaritsagara,"sokss_2,1.58","nihatyājagaraṃ taṃ ca śubodarkā tathaiva sā /
divyena mocitā puṃsāṃ dṛṣṭanaṣṭena kenacit","निहत्याजगरं तं च शुबोदर्का तथैव सा /
दिव्येन मोचिता पुंसां दृष्टनष्टेन केनचित्"
Kathasaritsagara,"sokss_2,1.59","tato vanagajasyāgre sā svayaṃ maraṇārthinī /
ātmānamakṣipatso 'pi rarakṣa dayayeva tām","ततो वनगजस्याग्रे सा स्वयं मरणार्थिनी /
आत्मानमक्षिपत्सो ऽपि ररक्ष दययेव ताम्"
Kathasaritsagara,"sokss_2,1.60","citraṃ yacchvāpado 'pyenāṃ patitāmapi gocare /
nāvadhīdathavā kiṃ hi na bhavedīśvarecchayā","चित्रं यच्छ्वापदो ऽप्येनां पतितामपि गोचरे /
नावधीदथवा किं हि न भवेदीश्वरेच्छया"
Kathasaritsagara,"sokss_2,1.61","atha prapātābhimukhī bālā garbhabharālasā /
smarantī taṃ ca bhartāraṃ muktakaṇṭhaṃ ruroda sā","अथ प्रपाताभिमुखी बाला गर्भभरालसा /
स्मरन्ती तं च भर्तारं मुक्तकण्ठं रुरोद सा"
Kathasaritsagara,"sokss_2,1.62","tacchrutvā muniputro 'tha tatraikastāṃ samāyayau /
āgataḥ phalamūlārthaṃ śucaṃ mūrtimatīmiva","तच्छ्रुत्वा मुनिपुत्रो ऽथ तत्रैकस्तां समाययौ /
आगतः फलमूलार्थं शुचं मूर्तिमतीमिव"
Kathasaritsagara,"sokss_2,1.63","sa ca pṛṣṭvā yathāvṛttamāśvāsya ca kathaṃcana /
jamadagnyāśramaṃ rājñīṃ nināyaināṃ dayārdradhīḥ","स च पृष्ट्वा यथावृत्तमाश्वास्य च कथंचन /
जमदग्न्याश्रमं राज्ञीं निनायैनां दयार्द्रधीः"
Kathasaritsagara,"sokss_2,1.64","tatra mūrtamivāśvāsaṃ jamadagniṃ dadarśa sā /
tejasā sthirabālārkaṃ kurvāṇamudayācalam","तत्र मूर्तमिवाश्वासं जमदग्निं ददर्श सा /
तेजसा स्थिरबालार्कं कुर्वाणमुदयाचलम्"
Kathasaritsagara,"sokss_2,1.65","so 'pi tāṃ pādapatitāṃ munirāśritavatsalaḥ /
rājñīṃ viyogaduḥkhārtāṃ divyadṛṣṭirabhāṣata","सो ऽपि तां पादपतितां मुनिराश्रितवत्सलः /
राज्ञीं वियोगदुःखार्तां दिव्यदृष्टिरभाषत"
Kathasaritsagara,"sokss_2,1.66","iha te janitā putri putro vaṃśadharaḥ pituḥ /
bhaviṣyati ca bhartā te saṃgamo mā śucaṃ kṛthāḥ","इह ते जनिता पुत्रि पुत्रो वंशधरः पितुः /
भविष्यति च भर्ता ते संगमो मा शुचं कृथाः"
Kathasaritsagara,"sokss_2,1.67","ityuktā muninā sādhvī sā jagrāha mṛgāvatī /
āśrame 'vasthitiṃ tasminnāśāṃ ca priyasaṃgame","इत्युक्ता मुनिना साध्वी सा जग्राह मृगावती /
आश्रमे ऽवस्थितिं तस्मिन्नाशां च प्रियसंगमे"
Kathasaritsagara,"sokss_2,1.68","tataśca divasaistatra ślāghanīyamaninditā /
satsaṃgatirivācāraṃ putraratnamasūta sā","ततश्च दिवसैस्तत्र श्लाघनीयमनिन्दिता /
सत्संगतिरिवाचारं पुत्ररत्नमसूत सा"
Kathasaritsagara,"sokss_2,1.69","śrīmānudayano nāmnā rājā jāto mahāyaśāḥ /
bhaviṣyati ca putro 'sya sarvavidyādharādhipaḥ","श्रीमानुदयनो नाम्ना राजा जातो महायशाः /
भविष्यति च पुत्रो ऽस्य सर्वविद्याधराधिपः"
Kathasaritsagara,"sokss_2,1.70","ity antarikṣād udabhūt tasmin kāle sarasvatī /
ādadhānā mṛgāvatyāś cittavismṛtam utsavam","इत्य् अन्तरिक्षाद् उदभूत् तस्मिन् काले सरस्वती /
आदधाना मृगावत्याश् चित्तविस्मृतम् उत्सवम्"
Kathasaritsagara,"sokss_2,1.71","kramādudayanaḥ so 'tha bālastasmiṃstapovane /
avardhata nijaiḥ sārdhaṃ vayasyair iva sadguṇaiḥ","क्रमादुदयनः सो ऽथ बालस्तस्मिंस्तपोवने /
अवर्धत निजैः सार्धं वयस्यैर् इव सद्गुणैः"
Kathasaritsagara,"sokss_2,1.72","kṛvā kṣatrocitānsarvānsaṃskārāñjamadagninā /
vyanīyata sa vidyāsu dhanurvede ca vīryavān","कृवा क्षत्रोचितान्सर्वान्संस्काराञ्जमदग्निना /
व्यनीयत स विद्यासु धनुर्वेदे च वीर्यवान्"
Kathasaritsagara,"sokss_2,1.73","kṛṣṭvā ca svakarānmātā tasya snehānmṛgāvatī /
sahasrānīkanāmāṅkaṃ cakāra kaṭakaṃ kare","कृष्ट्वा च स्वकरान्माता तस्य स्नेहान्मृगावती /
सहस्रानीकनामाङ्कं चकार कटकं करे"
Kathasaritsagara,"sokss_2,1.74","hariṇākheṭake jātu bhrāmyannudayano 'tha saḥ /
śabareṇa haṭhākrāntamaṭavyāṃ sarpamaikṣata","हरिणाखेटके जातु भ्राम्यन्नुदयनो ऽथ सः /
शबरेण हठाक्रान्तमटव्यां सर्पमैक्षत"
Kathasaritsagara,"sokss_2,1.75","sadayaḥ sundare tasminsarpe taṃ śabaraṃ ca saḥ /
uvāca mucyatāmeṣa sarpo madvacanāditi","सदयः सुन्दरे तस्मिन्सर्पे तं शबरं च सः /
उवाच मुच्यतामेष सर्पो मद्वचनादिति"
Kathasaritsagara,"sokss_2,1.76","tataḥ sa śabaro 'vādījjīvikeyaṃ mama prabho /
kṛpaṇo 'haṃ hi jīvāmi bhujagaṃ khelayansadā","ततः स शबरो ऽवादीज्जीविकेयं मम प्रभो /
कृपणो ऽहं हि जीवामि भुजगं खेलयन्सदा"
Kathasaritsagara,"sokss_2,1.77","vipanne pannage pūrvaṃ mantrauṣadhibalādayam /
vaṣṭabdhaśca mayā labdhaś cinvataitāṃ mahāṭavīm","विपन्ने पन्नगे पूर्वं मन्त्रौषधिबलादयम् /
वष्टब्धश्च मया लब्धश् चिन्वतैतां महाटवीम्"
Kathasaritsagara,"sokss_2,1.78","śrutvetyudayanasyāgī dattvāsmai śabarāya tam /
kaṭakaṃ jananīdattaṃ sa taṃ sarpamamocayat","श्रुत्वेत्युदयनस्यागी दत्त्वास्मै शबराय तम् /
कटकं जननीदत्तं स तं सर्पममोचयत्"
Kathasaritsagara,"sokss_2,1.79","gṛhītakaṭake yāte śabare purato gatim /
kṛtvā sa bhujagaḥ prīto jagādodayanaṃ tadā","गृहीतकटके याते शबरे पुरतो गतिम् /
कृत्वा स भुजगः प्रीतो जगादोदयनं तदा"
Kathasaritsagara,"sokss_2,1.80","vasunemiriti khyāto jyeṣṭho bhrātāsmi vāsukeḥ /
imāṃ vīṇāṃ gṛhāṇa tvaṃ mattaḥ saṃrakṣitāttvayā","वसुनेमिरिति ख्यातो ज्येष्ठो भ्रातास्मि वासुकेः /
इमां वीणां गृहाण त्वं मत्तः संरक्षितात्त्वया"
Kathasaritsagara,"sokss_2,1.81","tantrīnirghoṣaramyāṃ ca śrutibhāgavibhājitām /
tāmbūlīśca sahāmlānamālātilakayuktibhiḥ","तन्त्रीनिर्घोषरम्यां च श्रुतिभागविभाजिताम् /
ताम्बूलीश्च सहाम्लानमालातिलकयुक्तिभिः"
Kathasaritsagara,"sokss_2,1.82","tadyukto jamadagnestaṃ nāgotkṣiptaḥ sa cāśramam /
āgādudayano māturdṛśi varṣannivāmṛtam","तद्युक्तो जमदग्नेस्तं नागोत्क्षिप्तः स चाश्रमम् /
आगादुदयनो मातुर्दृशि वर्षन्निवामृतम्"
Kathasaritsagara,"sokss_2,1.83","atrāntare sa śabaro 'pyaṭavīṃ prāpya paryaṭan /
ādāyodayanātprāptaṃ kaṭakaṃ tadvidhervaśāt","अत्रान्तरे स शबरो ऽप्यटवीं प्राप्य पर्यटन् /
आदायोदयनात्प्राप्तं कटकं तद्विधेर्वशात्"
Kathasaritsagara,"sokss_2,1.84","vikrīṇānaśca tattatra rājanāmāṅkamāpaṇe /
vaṣṭabhya rājapuruṣairninye rājakulaṃ ca saḥ","विक्रीणानश्च तत्तत्र राजनामाङ्कमापणे /
वष्टभ्य राजपुरुषैर्निन्ये राजकुलं च सः"
Kathasaritsagara,"sokss_2,1.85","kutastvayedaṃ kaṭakaṃ saṃprāptamiti tatra saḥ /
rājñā sahasrānīkena svayaṃ śokād apṛcchata","कुतस्त्वयेदं कटकं संप्राप्तमिति तत्र सः /
राज्ञा सहस्रानीकेन स्वयं शोकाद् अपृच्छत"
Kathasaritsagara,"sokss_2,1.86","athodayādrau sarpasya grahaṇātprabhṛti svakam /
kaṭakaprāptivṛttāntaṃ śabaraḥ sa jagāda tam","अथोदयाद्रौ सर्पस्य ग्रहणात्प्रभृति स्वकम् /
कटकप्राप्तिवृत्तान्तं शबरः स जगाद तम्"
Kathasaritsagara,"sokss_2,1.87","tadbuddhvā śabarāddṛṣṭvā dayitāvalayaṃ ca tam /
vicāra dolām ārohat sahasrānīkabhūpatiḥ","तद्बुद्ध्वा शबराद्दृष्ट्वा दयितावलयं च तम् /
विचार दोलाम् आरोहत् सहस्रानीकभूपतिः"
Kathasaritsagara,"sokss_2,1.88","kṣīṇaḥ śāpaḥ sa te rājannudayādrau ca sā sthitā /
jamadagnyāśrame jāyā saputrā te mṛgāvatī","क्षीणः शापः स ते राजन्नुदयाद्रौ च सा स्थिता /
जमदग्न्याश्रमे जाया सपुत्रा ते मृगावती"
Kathasaritsagara,"sokss_2,1.89","iti divyā tadā vāṇī nandayāmāsa taṃ nṛpam /
viprayoganidāghārtaṃ vāridhāreva barhiṇam","इति दिव्या तदा वाणी नन्दयामास तं नृपम् /
विप्रयोगनिदाघार्तं वारिधारेव बर्हिणम्"
Kathasaritsagara,"sokss_2,1.90","athotkaṇṭhādīrghe kathamapi dine 'sminnavasite
tamevāgre kṛtvā śabaramaparedyuḥ sa nṛpatiḥ /
sahasrānīkastāṃ sarabhasamavāptuṃ priyatamāṃ
pratasthe tatsainyaiḥ samamudayaśailāśramapadam","अथोत्कण्ठादीर्घे कथमपि दिने ऽस्मिन्नवसिते
तमेवाग्रे कृत्वा शबरमपरेद्युः स नृपतिः /
सहस्रानीकस्तां सरभसमवाप्तुं प्रियतमां
प्रतस्थे तत्सैन्यैः सममुदयशैलाश्रमपदम्"
Kathasaritsagara,"sokss_2,2.1","iti mahākaviśrīsomadevabhaṭṭaviracite kathāsaritsāgare kathāmukhalambake prathamas taraṅgaḥ /

dvitīyas taraṅgaḥ /

gatvātha dūramadhvānaṃ rājā vasatimagrahīt /
dine tasmin sa kasmiṃścid araṇyasarasastaṭe","इति महाकविश्रीसोमदेवभट्टविरचिते कथासरित्सागरे कथामुखलम्बके प्रथमस् तरङ्गः /

द्वितीयस् तरङ्गः /

गत्वाथ दूरमध्वानं राजा वसतिमग्रहीत् /
दिने तस्मिन् स कस्मिंश्चिद् अरण्यसरसस्तटे"
Kathasaritsagara,"sokss_2,2.2","śayanīyagataḥ śrāntastatra sevārasāgatam /
sāyaṃ saṃgatakaṃ nāma jagāda kathakaṃ nṛpaḥ","शयनीयगतः श्रान्तस्तत्र सेवारसागतम् /
सायं संगतकं नाम जगाद कथकं नृपः"
Kathasaritsagara,"sokss_2,2.3","kathāmākhyāhi me kāṃciddhṛdayasya vinodinīm /
mṛgāvatīmukhāmbhojadarśanotsavakāṅkṣiṇaḥ","कथामाख्याहि मे कांचिद्धृदयस्य विनोदिनीम् /
मृगावतीमुखाम्भोजदर्शनोत्सवकाङ्क्षिणः"
Kathasaritsagara,"sokss_2,2.4","atha saṃgatako 'vādīddeva kiṃ tapyase vṛthā /
āsanna eva devyāste kṣīṇaśāpaḥ samāgamaḥ","अथ संगतको ऽवादीद्देव किं तप्यसे वृथा /
आसन्न एव देव्यास्ते क्षीणशापः समागमः"
Kathasaritsagara,"sokss_2,2.5","saṃyogā viprayogāśca bhavanti bahavo nṛṇām /
tatha cātra kathāmekāṃ kathayāmi śṛṇu prabho","संयोगा विप्रयोगाश्च भवन्ति बहवो नृणाम् /
तथ चात्र कथामेकां कथयामि शृणु प्रभो"
Kathasaritsagara,"sokss_2,2.6","mālave yajñasomākhyo dvijaḥ kaścidabhūtpurā /
tasya ca dvau sutau sādhorjāyete sma janapriyau","मालवे यज्ञसोमाख्यो द्विजः कश्चिदभूत्पुरा /
तस्य च द्वौ सुतौ साधोर्जायेते स्म जनप्रियौ"
Kathasaritsagara,"sokss_2,2.7","ekastayorabhūnnāmnā kālanemiriti śrutaḥ /
dvitīyaścāpi vigatabhaya ityākhyayābhavat","एकस्तयोरभून्नाम्ना कालनेमिरिति श्रुतः /
द्वितीयश्चापि विगतभय इत्याख्ययाभवत्"
Kathasaritsagara,"sokss_2,2.8","pitari svargate tau ca bhrātarau tīrṇaśaiśavau /
vidyāprāptyai prayayatuḥ puraṃ pāṭaliputrakam","पितरि स्वर्गते तौ च भ्रातरौ तीर्णशैशवौ /
विद्याप्राप्त्यै प्रययतुः पुरं पाटलिपुत्रकम्"
Kathasaritsagara,"sokss_2,2.9","tatraivopāttavidyābhyāmupādhyāyo nije sute /
devaśarmā dadau tābhyāṃ mūrte vidye ivāpare","तत्रैवोपात्तविद्याभ्यामुपाध्यायो निजे सुते /
देवशर्मा ददौ ताभ्यां मूर्ते विद्ये इवापरे"
Kathasaritsagara,"sokss_2,2.10","athānyān vīkṣya tānāḍhyān gṛhasthān īrṣyayā śriyam /
homaiḥ sa sādhayām āsa kālanemiḥ kṛtavrataḥ","अथान्यान् वीक्ष्य तानाढ्यान् गृहस्थान् ईर्ष्यया श्रियम् /
होमैः स साधयाम् आस कालनेमिः कृतव्रतः"
Kathasaritsagara,"sokss_2,2.11","sā ca tuṣṭā satī sākṣādevaṃ śrīstamabhāṣata /
bhūri prāpsyasi vittaṃ ca putraṃ ca pṛthivīpatim","सा च तुष्टा सती साक्षादेवं श्रीस्तमभाषत /
भूरि प्राप्स्यसि वित्तं च पुत्रं च पृथिवीपतिम्"
Kathasaritsagara,"sokss_2,2.12","kiṃ tvante caurasadṛśo vadhastava bhaviṣyati /
hutamagnau tvayā yasmadamarṣakaluṣātmanā","किं त्वन्ते चौरसदृशो वधस्तव भविष्यति /
हुतमग्नौ त्वया यस्मदमर्षकलुषात्मना"
Kathasaritsagara,"sokss_2,2.13","ityuktvāntardadhe lakṣmīḥ kālanemirapi kramāt /
mahādhano 'bhūt kiṃ cāsya dinaiḥ putro 'pyajāyata","इत्युक्त्वान्तर्दधे लक्ष्मीः कालनेमिरपि क्रमात् /
महाधनो ऽभूत् किं चास्य दिनैः पुत्रो ऽप्यजायत"
Kathasaritsagara,"sokss_2,2.14","śrīvarādeṣa saṃprāpta iti nāmnā tamātmajam /
śrīdattamakarotso 'pi pitā pūrṇamanorathaḥ","श्रीवरादेष संप्राप्त इति नाम्ना तमात्मजम् /
श्रीदत्तमकरोत्सो ऽपि पिता पूर्णमनोरथः"
Kathasaritsagara,"sokss_2,2.15","kramātsa vṛddhiṃ saṃprāptaḥ śrīdatto brāhmaṇo 'pi san /
astreṃṣu bāhuyuddheṣu babhūvāpratimo bhuvi","क्रमात्स वृद्धिं संप्राप्तः श्रीदत्तो ब्राह्मणो ऽपि सन् /
अस्त्रेंषु बाहुयुद्धेषु बभूवाप्रतिमो भुवि"
Kathasaritsagara,"sokss_2,2.16","kālanemeratha bhrātā tīrthārthī sarpabhakṣitām /
bhāryāmuddiśya vigatabhayo deśāntaraṃ yayau","कालनेमेरथ भ्राता तीर्थार्थी सर्पभक्षिताम् /
भार्यामुद्दिश्य विगतभयो देशान्तरं ययौ"
Kathasaritsagara,"sokss_2,2.17","śrīdatto 'pi guṇajñena rājñā vallabhaśaktinā /
tatra vikramaśakteḥ sa svaputrasya kṛtaḥ sakhā","श्रीदत्तो ऽपि गुणज्ञेन राज्ञा वल्लभशक्तिना /
तत्र विक्रमशक्तेः स स्वपुत्रस्य कृतः सखा"
Kathasaritsagara,"sokss_2,2.18","rājaputreṇa tenāsya sahavāso 'bhimāninā /
bālye duryodhaneneva bhīmasyāsīttarasvinā","राजपुत्रेण तेनास्य सहवासो ऽभिमानिना /
बाल्ये दुर्योधनेनेव भीमस्यासीत्तरस्विना"
Kathasaritsagara,"sokss_2,2.19","dvāvetasyātha mittratvaṃ viprasyāvantideśajau /
kṣatriyau bāhuśālī ca vajramuṣṭiśca jagmatuḥ","द्वावेतस्याथ मित्त्रत्वं विप्रस्यावन्तिदेशजौ /
क्षत्रियौ बाहुशाली च वज्रमुष्टिश्च जग्मतुः"
Kathasaritsagara,"sokss_2,2.20","bāhuyuddhajitāścānye dākṣiṇātyā guṇapriyāḥ /
svayaṃvarasuhṛttvena mantriputrāstamāśrayan","बाहुयुद्धजिताश्चान्ये दाक्षिणात्या गुणप्रियाः /
स्वयंवरसुहृत्त्वेन मन्त्रिपुत्रास्तमाश्रयन्"
Kathasaritsagara,"sokss_2,2.21","mahābalavyāghrabhaṭāvupendrabala ityapi /
tathā niṣṭhurako nāma sauhārdaṃ tasya cakrire","महाबलव्याघ्रभटावुपेन्द्रबल इत्यपि /
तथा निष्ठुरको नाम सौहार्दं तस्य चक्रिरे"
Kathasaritsagara,"sokss_2,2.22","kadācidatha varṣāsu vihartuṃ jāhnavītaṭe /
śrīdattaḥ saha tairmitrai rājaputrasakho yayau","कदाचिदथ वर्षासु विहर्तुं जाह्नवीतटे /
श्रीदत्तः सह तैर्मित्रै राजपुत्रसखो ययौ"
Kathasaritsagara,"sokss_2,2.23","svabhṛtyāstatra taṃ cakrurnijaṃ rājasutaṃ nṛpam /
śrīdatto 'pi sa tatkālaṃ rājā mittrairakalpyata","स्वभृत्यास्तत्र तं चक्रुर्निजं राजसुतं नृपम् /
श्रीदत्तो ऽपि स तत्कालं राजा मित्त्रैरकल्प्यत"
Kathasaritsagara,"sokss_2,2.24","tāvatā jātaroṣeṇa rājaputreṇa tena saḥ /
vipravīro raṇāyāśu samāhūto madaspṛśā","तावता जातरोषेण राजपुत्रेण तेन सः /
विप्रवीरो रणायाशु समाहूतो मदस्पृशा"
Kathasaritsagara,"sokss_2,2.25","sa tena bāhuyuddhena śrīdattenātha nirjitaḥ /
cakāra hṛdi vadhyaṃ tu varddhamānaṃ kalaṅkitam","स तेन बाहुयुद्धेन श्रीदत्तेनाथ निर्जितः /
चकार हृदि वध्यं तु वर्द्धमानं कलङ्कितम्"
Kathasaritsagara,"sokss_2,2.26","jñātvā ca tamabhiprāyaṃ rājaputrasya śaṅkitaḥ /
śrīdattaḥ saha tairmittraistatsamīpādapāsarat","ज्ञात्वा च तमभिप्रायं राजपुत्रस्य शङ्कितः /
श्रीदत्तः सह तैर्मित्त्रैस्तत्समीपादपासरत्"
Kathasaritsagara,"sokss_2,2.27","upasarpansa cāpaśyadgaṅgāmadhyagatāṃ striyam /
hriyamāṇāṃ jalaughena sāgarasthāmiva śriyam","उपसर्पन्स चापश्यद्गङ्गामध्यगतां स्त्रियम् /
ह्रियमाणां जलौघेन सागरस्थामिव श्रियम्"
Kathasaritsagara,"sokss_2,2.28","tataś cāvatatāraitām uddhartuṃ jalamadhyataḥ /
ṣaḍbāhuśālipramukhān sthāpayitvā taṭe sakhīn","ततश् चावततारैताम् उद्धर्तुं जलमध्यतः /
षड्बाहुशालिप्रमुखान् स्थापयित्वा तटे सखीन्"
Kathasaritsagara,"sokss_2,2.29","tāṃ ca keśeṣvapi prāptāṃ nimagnāṃ dūramambhasi /
anusartuṃ striyaṃ so 'pi vīrastatraiva magnavān","तां च केशेष्वपि प्राप्तां निमग्नां दूरमम्भसि /
अनुसर्तुं स्त्रियं सो ऽपि वीरस्तत्रैव मग्नवान्"
Kathasaritsagara,"sokss_2,2.30","nimajjya ca dadarśātra sa śrīdattaḥ kṣaḍāditi /
śaivaṃ devakulaṃ divyaṃ na punarvāri na striyam","निमज्ज्य च ददर्शात्र स श्रीदत्तः क्षडादिति /
शैवं देवकुलं दिव्यं न पुनर्वारि न स्त्रियम्"
Kathasaritsagara,"sokss_2,2.31","taddṛṣṭvā mahadāścaryaṃ śrānto natvā vṛṣadhvajam /
udyāne sundare tatra tāṃ nināya vibhāvarīm","तद्दृष्ट्वा महदाश्चर्यं श्रान्तो नत्वा वृषध्वजम् /
उद्याने सुन्दरे तत्र तां निनाय विभावरीम्"
Kathasaritsagara,"sokss_2,2.32","prāptaśca devamīśānaṃ sā pūjayitumāgatā /
dadṛśe tena mūrteva rūpaśrīḥ strīguṇānvitā","प्राप्तश्च देवमीशानं सा पूजयितुमागता /
ददृशे तेन मूर्तेव रूपश्रीः स्त्रीगुणान्विता"
Kathasaritsagara,"sokss_2,2.33","īśvaraṃ pūjayitvā ca sā tato nijamandiram /
yayāvindumukhī so 'pi śrīdatto 'nujagāma tām","ईश्वरं पूजयित्वा च सा ततो निजमन्दिरम् /
ययाविन्दुमुखी सो ऽपि श्रीदत्तो ऽनुजगाम ताम्"
Kathasaritsagara,"sokss_2,2.34","dadarśa mandiraṃ tacca tasyāḥ surapuropamam /
praviveśa ca saṃbhrāntā sāvamāneva māninī","ददर्श मन्दिरं तच्च तस्याः सुरपुरोपमम् /
प्रविवेश च संभ्रान्ता सावमानेव मानिनी"
Kathasaritsagara,"sokss_2,2.35","sāpyasaṃbhāṣamāṇaiva tamantarvāsaveśmani /
tanvī nyapīdat paryaṅke strīsahasropasevitā","साप्यसंभाषमाणैव तमन्तर्वासवेश्मनि /
तन्वी न्यपीदत् पर्यङ्के स्त्रीसहस्रोपसेविता"
Kathasaritsagara,"sokss_2,2.36","śrīdatto 'pi sa tatraiva niṣasāda tadantike /
athākasmāt pravavṛtte tayā sādhvyā praroditum","श्रीदत्तो ऽपि स तत्रैव निषसाद तदन्तिके /
अथाकस्मात् प्रववृत्ते तया साध्व्या प्ररोदितुम्"
Kathasaritsagara,"sokss_2,2.37","nipetuḥ stanayos tasyāḥ saṃtaptā bāṣpabindavaḥ /
śrīdattasya ca tatkālaṃ kāruṇyaṃ hṛdaye gatam","निपेतुः स्तनयोस् तस्याः संतप्ता बाष्पबिन्दवः /
श्रीदत्तस्य च तत्कालं कारुण्यं हृदये गतम्"
Kathasaritsagara,"sokss_2,2.38","tataḥ sa caināṃ papraccha kā tvaṃ duḥkhaṃ ca kiṃ tava /
vada sundari śakto 'haṃ tannivārayituṃ yataḥ","ततः स चैनां पप्रच्छ का त्वं दुःखं च किं तव /
वद सुन्दरि शक्तो ऽहं तन्निवारयितुं यतः"
Kathasaritsagara,"sokss_2,2.39","tataḥ kathaṃcit sāvādīd vayaṃ daityapater bale /
pautryo daśaśataṃ tāsāṃ jyeṣṭhā vidyutprabhetyaham","ततः कथंचित् सावादीद् वयं दैत्यपतेर् बले /
पौत्र्यो दशशतं तासां ज्येष्ठा विद्युत्प्रभेत्यहम्"
Kathasaritsagara,"sokss_2,2.40","sa naḥ pitāmaho nīto viṣṇunā dīrghabandhanam /
pitā ca bāhuyuddhena hatastenaiva śauriṇā","स नः पितामहो नीतो विष्णुना दीर्घबन्धनम् /
पिता च बाहुयुद्धेन हतस्तेनैव शौरिणा"
Kathasaritsagara,"sokss_2,2.41","taṃ hatvā tena ca nijātpurānnirvāsitā vayam /
praveśarodhakṛttatra siṃhaśca sthāpito 'ntare","तं हत्वा तेन च निजात्पुरान्निर्वासिता वयम् /
प्रवेशरोधकृत्तत्र सिंहश्च स्थापितो ऽन्तरे"
Kathasaritsagara,"sokss_2,2.42","āvṛtaṃ tatpadaṃ tena duḥkhena hṛdayaṃ ca naḥ /
sa ca yakṣaḥ kuberasya śāpāsiṃhatvamāgataḥ","आवृतं तत्पदं तेन दुःखेन हृदयं च नः /
स च यक्षः कुबेरस्य शापासिंहत्वमागतः"
Kathasaritsagara,"sokss_2,2.43","martyaiścābhibhavastasya śāpāntaḥ kathitaḥ purā /
purapraveśopāyārthe vijñapto viṣṇur ādiśat","मर्त्यैश्चाभिभवस्तस्य शापान्तः कथितः पुरा /
पुरप्रवेशोपायार्थे विज्ञप्तो विष्णुर् आदिशत्"
Kathasaritsagara,"sokss_2,2.44","ataḥ sa śatrurasmākaṃ kesarī jīyatāṃ tvayā /
tadarthameva cānīto mayā vīra bhavāniha","अतः स शत्रुरस्माकं केसरी जीयतां त्वया /
तदर्थमेव चानीतो मया वीर भवानिह"
Kathasaritsagara,"sokss_2,2.45","mṛgāṅkakākhyaṃ khaḍgaṃ ca jitāttasmādavāpsyasi /
pṛthivīṃ yatprabhāveṇa jitvā rājā bhaviṣyasi","मृगाङ्ककाख्यं खड्गं च जितात्तस्मादवाप्स्यसि /
पृथिवीं यत्प्रभावेण जित्वा राजा भविष्यसि"
Kathasaritsagara,"sokss_2,2.46","tacchrutvā sa tathetyatra śrīdatto 'tītataddinaḥ /
anyedyurdaityakanyāstāḥ kṛtvāgre tatpuraṃ yayau","तच्छ्रुत्वा स तथेत्यत्र श्रीदत्तो ऽतीततद्दिनः /
अन्येद्युर्दैत्यकन्यास्ताः कृत्वाग्रे तत्पुरं ययौ"
Kathasaritsagara,"sokss_2,2.47","jigāya bāhuyuddhena tatra taṃ siṃham uddhatam /
so 'pi śāpavimuktaḥ san babhūva puruṣākṛtiḥ","जिगाय बाहुयुद्धेन तत्र तं सिंहम् उद्धतम् /
सो ऽपि शापविमुक्तः सन् बभूव पुरुषाकृतिः"
Kathasaritsagara,"sokss_2,2.48","dattvā cāsmai sa khaḍgaṃ svaṃ tuṣṭaḥ śāpāntakāriṇe /
sahāsurāṅganāduḥkhabhāreṇādarśanaṃ yayau","दत्त्वा चास्मै स खड्गं स्वं तुष्टः शापान्तकारिणे /
सहासुराङ्गनादुःखभारेणादर्शनं ययौ"
Kathasaritsagara,"sokss_2,2.49","so 'tha sānujayā sākaṃ śrīdatto daityakanyayā /
bahirgatamivānantaṃ tadviveśa purottamam","सो ऽथ सानुजया साकं श्रीदत्तो दैत्यकन्यया /
बहिर्गतमिवानन्तं तद्विवेश पुरोत्तमम्"
Kathasaritsagara,"sokss_2,2.50","aṅgulīyaṃ viṣaghnaṃ ca sāsmai daityasutā dadau /
tataḥ so 'tra sthitastasyāṃ sābhilāṣo 'bhavadyuvā","अङ्गुलीयं विषघ्नं च सास्मै दैत्यसुता ददौ /
ततः सो ऽत्र स्थितस्तस्यां साभिलाषो ऽभवद्युवा"
Kathasaritsagara,"sokss_2,2.51","sātha yuktyā jagādainaṃ vāpyāṃ snānamitaḥ kuru /
adāyainaṃ ca majjestvaṃ khaḍgaṃ grāhabhayāpaham","साथ युक्त्या जगादैनं वाप्यां स्नानमितः कुरु /
अदायैनं च मज्जेस्त्वं खड्गं ग्राहभयापहम्"
Kathasaritsagara,"sokss_2,2.52","tatheti vāpyāṃ magnaḥ sañ śrīdatto jāhnavītaṭāt /
tasmād eva samuttasthau yasmāt pūrvam avātarat","तथेति वाप्यां मग्नः सञ् श्रीदत्तो जाह्नवीतटात् /
तस्माद् एव समुत्तस्थौ यस्मात् पूर्वम् अवातरत्"
Kathasaritsagara,"sokss_2,2.53","khaḍgāṅgulīyake paśyan pātālād utthito 'tha saḥ /
viṣaṇṇo vismitaś cāsīd vañcito 'surakanyayā","खड्गाङ्गुलीयके पश्यन् पातालाद् उत्थितो ऽथ सः /
विषण्णो विस्मितश् चासीद् वञ्चितो ऽसुरकन्यया"
Kathasaritsagara,"sokss_2,2.54","tatastānsuhṛdo 'nveṣṭuṃ svagṛhābhimukhaṃ yayau /
gacchanniṣṭhurakākhyaṃ ca mittraṃ mārge dadarśa saḥ","ततस्तान्सुहृदो ऽन्वेष्टुं स्वगृहाभिमुखं ययौ /
गच्छन्निष्ठुरकाख्यं च मित्त्रं मार्गे ददर्श सः"
Kathasaritsagara,"sokss_2,2.55","sa copetya praṇamyātha nītvaikānte ca satvaram /
taṃ pṛṣṭasvajanodantamevaṃ niṣṭhurako 'bravīt","स चोपेत्य प्रणम्याथ नीत्वैकान्ते च सत्वरम् /
तं पृष्टस्वजनोदन्तमेवं निष्ठुरको ऽब्रवीत्"
Kathasaritsagara,"sokss_2,2.56","gaṅgāntas tvāṃ tadā magnam anviṣya divasān bahūn /
svaśirāṃsi śucā chettum abhūma vayam udyatāḥ","गङ्गान्तस् त्वां तदा मग्नम् अन्विष्य दिवसान् बहून् /
स्वशिरांसि शुचा छेत्तुम् अभूम वयम् उद्यताः"
Kathasaritsagara,"sokss_2,2.57","na putrāḥ sāhasaṃ kāryaṃ jīvanneṣyati vaḥ sakhā /
ity antarikṣā dvāṇī nas tam udyogaṃ nyavārayat","न पुत्राः साहसं कार्यं जीवन्नेष्यति वः सखा /
इत्य् अन्तरिक्षा द्वाणी नस् तम् उद्योगं न्यवारयत्"
Kathasaritsagara,"sokss_2,2.58","tataśca tvatpituḥ pārśvamasmākaṃ pratigacchatām /
mārge satvaramabhyetya pumāneko 'bravīdidam","ततश्च त्वत्पितुः पार्श्वमस्माकं प्रतिगच्छताम् /
मार्गे सत्वरमभ्येत्य पुमानेको ऽब्रवीदिदम्"
Kathasaritsagara,"sokss_2,2.59","nagaraṃ na praveṣṭavyaṃ yuṣmābhiriha sāṃpratam /
yato vallabhaśaktiḥ sa vipanno 'tra mahīpatiḥ","नगरं न प्रवेष्टव्यं युष्माभिरिह सांप्रतम् /
यतो वल्लभशक्तिः स विपन्नो ऽत्र महीपतिः"
Kathasaritsagara,"sokss_2,2.60","datto vikramaśaktiśca rājye saṃbhūya mantribhiḥ /
prāptarājyaḥ sa cānyedyuḥ kālanemeragādgṛham","दत्तो विक्रमशक्तिश्च राज्ये संभूय मन्त्रिभिः /
प्राप्तराज्यः स चान्येद्युः कालनेमेरगाद्गृहम्"
Kathasaritsagara,"sokss_2,2.61","śrīdattaḥ kva sa te putra iti cāmarṣanirbharaḥ /
tamapṛcchatsa cāpyenaṃ nāhaṃ vedmītyabhāṣata","श्रीदत्तः क्व स ते पुत्र इति चामर्षनिर्भरः /
तमपृच्छत्स चाप्येनं नाहं वेद्मीत्यभाषत"
Kathasaritsagara,"sokss_2,2.62","pracchādito 'munā putra iti tena niṣūditaḥ /
kālanemiḥ sa śūlāyāṃ rājñā caura iti krudhā","प्रच्छादितो ऽमुना पुत्र इति तेन निषूदितः /
कालनेमिः स शूलायां राज्ञा चौर इति क्रुधा"
Kathasaritsagara,"sokss_2,2.63","taddṛṣṭvā tasya bhāryāyāḥ svayaṃ hṛdayamasphuṭat /
pāpaṃ pāpāntarākṣepakrūraṃ hi krūrakarmaṇām","तद्दृष्ट्वा तस्य भार्यायाः स्वयं हृदयमस्फुटत् /
पापं पापान्तराक्षेपक्रूरं हि क्रूरकर्मणाम्"
Kathasaritsagara,"sokss_2,2.64","tena cānviṣyate hantuṃ so 'pi vikramaśaktinā /
śrīdattastadvayasyāśca yūyaṃ tadgamyatāmitaḥ","तेन चान्विष्यते हन्तुं सो ऽपि विक्रमशक्तिना /
श्रीदत्तस्तद्वयस्याश्च यूयं तद्गम्यतामितः"
Kathasaritsagara,"sokss_2,2.65","iti tenoditāḥ puṃsā śokārtāste nijāṃ bhuvam /
bāhuśālyādayaḥ pañca saṃmantryojjayinīṃ gatāḥ","इति तेनोदिताः पुंसा शोकार्तास्ते निजां भुवम् /
बाहुशाल्यादयः पञ्च संमन्त्र्योज्जयिनीं गताः"
Kathasaritsagara,"sokss_2,2.66","pracchannaḥ sthāpitaścāhaṃ tvadarthamiha taiḥ sakhe /
tadehi tāvad gacchāvas tatraiva suhṛdantikam","प्रच्छन्नः स्थापितश्चाहं त्वदर्थमिह तैः सखे /
तदेहि तावद् गच्छावस् तत्रैव सुहृदन्तिकम्"
Kathasaritsagara,"sokss_2,2.67","evaṃ niṣṭhurakāc chrutvā pitarāv anuśocya saḥ /
nidadhe pratikārāsthām iva khaḍge dṛśaṃ muhuḥ","एवं निष्ठुरकाच् छ्रुत्वा पितराव् अनुशोच्य सः /
निदधे प्रतिकारास्थाम् इव खड्गे दृशं मुहुः"
Kathasaritsagara,"sokss_2,2.68","kālaṃ pratīkṣamāṇo 'tha vīro niṣṭhurakānvitaḥ /
pratasthe tān sakhīn prāptuṃ sa tām ujjayinīṃ purīm","कालं प्रतीक्षमाणो ऽथ वीरो निष्ठुरकान्वितः /
प्रतस्थे तान् सखीन् प्राप्तुं स ताम् उज्जयिनीं पुरीम्"
Kathasaritsagara,"sokss_2,2.69","āmajjanāntaṃ vṛttāntaṃ sakhyus tasya ca varṇayan /
śrīdattaḥ sa dadarśaikāṃ krośantīmabalāṃ pathi","आमज्जनान्तं वृत्तान्तं सख्युस् तस्य च वर्णयन् /
श्रीदत्तः स ददर्शैकां क्रोशन्तीमबलां पथि"
Kathasaritsagara,"sokss_2,2.70","abalā bhraṣṭamārgāhaṃ mālavaṃ prasthiteti tām /
bruvantīṃ dayayā so 'tha sahapasthāyinīṃ vyadhāt","अबला भ्रष्टमार्गाहं मालवं प्रस्थितेति ताम् /
ब्रुवन्तीं दयया सो ऽथ सहपस्थायिनीं व्यधात्"
Kathasaritsagara,"sokss_2,2.71","tayā dayānurodhācca striyā niṣṭhurakānvitaḥ /
kasmiṃścicchūnyanagare dine tasminnuvāsa saḥ","तया दयानुरोधाच्च स्त्रिया निष्ठुरकान्वितः /
कस्मिंश्चिच्छून्यनगरे दिने तस्मिन्नुवास सः"
Kathasaritsagara,"sokss_2,2.72","tatra rātrāvakasmācca muktanidro dadarśa tām /
striyaṃ niṣṭhurakaṃ hatvā harṣāttanmāṃsamaśnatīm","तत्र रात्रावकस्माच्च मुक्तनिद्रो ददर्श ताम् /
स्त्रियं निष्ठुरकं हत्वा हर्षात्तन्मांसमश्नतीम्"
Kathasaritsagara,"sokss_2,2.73","udatiṣṭhat samākṛṣya so 'tha khaḍgaṃ mṛgāṅkakam /
sāpi strī rākṣasīrūpaṃ ghoraṃ svaṃ pratyapadyata","उदतिष्ठत् समाकृष्य सो ऽथ खड्गं मृगाङ्ककम् /
सापि स्त्री राक्षसीरूपं घोरं स्वं प्रत्यपद्यत"
Kathasaritsagara,"sokss_2,2.74","sa ca keśeṣu jagrāha nihantuṃ tāṃ niśācarīm /
tatkṣaṇaṃ divyarūpatvaṃ saṃprāptā tamuvāca sā","स च केशेषु जग्राह निहन्तुं तां निशाचरीम् /
तत्क्षणं दिव्यरूपत्वं संप्राप्ता तमुवाच सा"
Kathasaritsagara,"sokss_2,2.75","mā māṃ vadhīrmahābhāga muñca naivāsmi rākṣasī /
ayamevaṃvidhaḥ śāpo mamābhūtkauśikānmuneḥ","मा मां वधीर्महाभाग मुञ्च नैवास्मि राक्षसी /
अयमेवंविधः शापो ममाभूत्कौशिकान्मुनेः"
Kathasaritsagara,"sokss_2,2.76","tapasyato hi tasyāhaṃ dhanādhipatināmunā /
vighnāya preṣitā pūrvaṃ tatpadaprāptikāṅkṣiṇaḥ","तपस्यतो हि तस्याहं धनाधिपतिनामुना /
विघ्नाय प्रेषिता पूर्वं तत्पदप्राप्तिकाङ्क्षिणः"
Kathasaritsagara,"sokss_2,2.77","tataḥ kāntena rūpeṇa taṃ kṣobhayitumakṣamā /
lajjitā trāsayantyenamakārṣaṃ bhairavaṃ vapuḥ","ततः कान्तेन रूपेण तं क्षोभयितुमक्षमा /
लज्जिता त्रासयन्त्येनमकार्षं भैरवं वपुः"
Kathasaritsagara,"sokss_2,2.78","taddṛṣṭvā sa muniḥ śāpaṃ sadṛśaṃ mayyatho dadhe /
rākṣasī bhava pāpe tvaṃ nighnantī mānuṣāniti","तद्दृष्ट्वा स मुनिः शापं सदृशं मय्यथो दधे /
राक्षसी भव पापे त्वं निघ्नन्ती मानुषानिति"
Kathasaritsagara,"sokss_2,2.79","tvattaḥ keśagrahe prāpte śāpāntaṃ me sa cākarot /
ityahaṃ rākṣasībhāvamimaṃ kaṣṭamupāgamam","त्वत्तः केशग्रहे प्राप्ते शापान्तं मे स चाकरोत् /
इत्यहं राक्षसीभावमिमं कष्टमुपागमम्"
Kathasaritsagara,"sokss_2,2.80","mayaiva nagaraṃ caitadgrastamadya ca me cirāt /
tvayā kṛtaḥ sa śāpāntastadgṛhāṇādhunā varam","मयैव नगरं चैतद्ग्रस्तमद्य च मे चिरात् /
त्वया कृतः स शापान्तस्तद्गृहाणाधुना वरम्"
Kathasaritsagara,"sokss_2,2.81","iti tasyā vacaḥ śrutvā śrīdattaḥ sādaro 'bhyadhāt /
kimanyena vareṇādhya jīvatveṣa sakhā mama","इति तस्या वचः श्रुत्वा श्रीदत्तः सादरो ऽभ्यधात् /
किमन्येन वरेणाध्य जीवत्वेष सखा मम"
Kathasaritsagara,"sokss_2,2.82","evamastviti sā cāsmai varaṃ dattvā tirodhadhe /
akṣatāṅgaḥ sa cottasthau jīvanniṣṭhurakaḥ punaḥ","एवमस्त्विति सा चास्मै वरं दत्त्वा तिरोधधे /
अक्षताङ्गः स चोत्तस्थौ जीवन्निष्ठुरकः पुनः"
Kathasaritsagara,"sokss_2,2.83","tenaiva saha ca prātaḥ prahṛṣṭo vismitaśca saḥ /
tataḥ pratasthe śrīdattaḥ prāpa cojjayinīṃ kramāt","तेनैव सह च प्रातः प्रहृष्टो विस्मितश्च सः /
ततः प्रतस्थे श्रीदत्तः प्राप चोज्जयिनीं क्रमात्"
Kathasaritsagara,"sokss_2,2.84","tatra saṃbhāvayāmāsa sakhīnmārgonmukhānsa tān /
darśanena yathāyāto nīlakaṇṭhānivāmbudaḥ","तत्र संभावयामास सखीन्मार्गोन्मुखान्स तान् /
दर्शनेन यथायातो नीलकण्ठानिवाम्बुदः"
Kathasaritsagara,"sokss_2,2.85","kṛtātithyavidhiścāsau svagṛhaṃ bāhuśālinā /
nīto 'bhūtkathitāśeṣanijavṛttāntakautukaḥ","कृतातिथ्यविधिश्चासौ स्वगृहं बाहुशालिना /
नीतो ऽभूत्कथिताशेषनिजवृत्तान्तकौतुकः"
Kathasaritsagara,"sokss_2,2.86","tatropacaryamāṇaḥ san pitṛbhyāṃ bāhuśālinaḥ /
sa uvāsa samaṃ mittraiḥ śrīdattaḥ svagṛhe yathā","तत्रोपचर्यमाणः सन् पितृभ्यां बाहुशालिनः /
स उवास समं मित्त्रैः श्रीदत्तः स्वगृहे यथा"
Kathasaritsagara,"sokss_2,2.87","kadācitso 'tha saṃprāpte madhumāsamahotsave /
yātrāmupavane draṣṭuṃ jagāma sakhibhiḥ saha","कदाचित्सो ऽथ संप्राप्ते मधुमासमहोत्सवे /
यात्रामुपवने द्रष्टुं जगाम सखिभिः सह"
Kathasaritsagara,"sokss_2,2.88","tatra kanyāṃ dadarśaikāṃ rājñaḥ śrībimbakeḥ sutām /
āgatāmākṛtimatīṃ sākṣādiva madhuśriyam","तत्र कन्यां ददर्शैकां राज्ञः श्रीबिम्बकेः सुताम् /
आगतामाकृतिमतीं साक्षादिव मधुश्रियम्"
Kathasaritsagara,"sokss_2,2.89","sā mṛgāṅkavatī nāma hṛdayaṃ tasya tatkṣaṇam /
viveśa dattamārgeva dṛṣṭyāsya savikāsayā","सा मृगाङ्कवती नाम हृदयं तस्य तत्क्षणम् /
विवेश दत्तमार्गेव दृष्ट्यास्य सविकासया"
Kathasaritsagara,"sokss_2,2.90","tasyā api muhuḥ snigdhā prathamapremaśaṃsinī /
nyastā taṃ prati dūtīva dṛṣṭiścakre gatāgatam","तस्या अपि मुहुः स्निग्धा प्रथमप्रेमशंसिनी /
न्यस्ता तं प्रति दूतीव दृष्टिश्चक्रे गतागतम्"
Kathasaritsagara,"sokss_2,2.91","praviṣṭāṃ vṛkṣagahanaṃ tāmapaśyannatha kṣaṇāt /
śrīdattaḥ śūnyahṛdayo diśo 'pi na dadarśa saḥ","प्रविष्टां वृक्षगहनं तामपश्यन्नथ क्षणात् /
श्रीदत्तः शून्यहृदयो दिशो ऽपि न ददर्श सः"
Kathasaritsagara,"sokss_2,2.92","jñātaṃ mayā te hṛdayaṃ sakhe māpahnavaṃ kṛthāḥ /
tadehi tatra gacchāvo yatra rājasutā gatā","ज्ञातं मया ते हृदयं सखे मापह्नवं कृथाः /
तदेहि तत्र गच्छावो यत्र राजसुता गता"
Kathasaritsagara,"sokss_2,2.93","ityuktaśceṅgitajñena suhṛdā bāhuśālinā /
tatheti sa yayau tasyāḥ saṃnikarṣaṃ suhṛtsakhaḥ","इत्युक्तश्चेङ्गितज्ञेन सुहृदा बाहुशालिना /
तथेति स ययौ तस्याः संनिकर्षं सुहृत्सखः"
Kathasaritsagara,"sokss_2,2.94","hā kaṣṭamahinā daṣṭā rājaputrīti tatkṣaṇam /
ākranda udabhūttatra śrīdattahṛdayajvaraḥ","हा कष्टमहिना दष्टा राजपुत्रीति तत्क्षणम् /
आक्रन्द उदभूत्तत्र श्रीदत्तहृदयज्वरः"
Kathasaritsagara,"sokss_2,2.95","viṣaghnamaṅgulīyaṃ ca vidyā ca suhṛdo 'sya me /
astīti gatvā jagade kañcukī bāhuśālinā","विषघ्नमङ्गुलीयं च विद्या च सुहृदो ऽस्य मे /
अस्तीति गत्वा जगदे कञ्चुकी बाहुशालिना"
Kathasaritsagara,"sokss_2,2.96","sa ca tatkṣaṇamabhyetya kañcukī caraṇānataḥ /
nikaṭaṃ rājaduhituḥ śrīdattamanayaddrutam","स च तत्क्षणमभ्येत्य कञ्चुकी चरणानतः /
निकटं राजदुहितुः श्रीदत्तमनयद्द्रुतम्"
Kathasaritsagara,"sokss_2,2.97","so 'pi tasyāstadaṅgulyāṃ nicikṣepāṅgulīyakam /
tato jajāpa vidyāṃ ca tena pratyujjijīva sā","सो ऽपि तस्यास्तदङ्गुल्यां निचिक्षेपाङ्गुलीयकम् /
ततो जजाप विद्यां च तेन प्रत्युज्जिजीव सा"
Kathasaritsagara,"sokss_2,2.98","atha sarvajane hṛṣṭe śrīdattastutitatpare /
tatraiva jñātavṛttānto rājā bimbakirāyayau","अथ सर्वजने हृष्टे श्रीदत्तस्तुतितत्परे /
तत्रैव ज्ञातवृत्तान्तो राजा बिम्बकिराययौ"
Kathasaritsagara,"sokss_2,2.99","tenāsau sakhibhiḥ sārdhamagṛhītāṅgulīyakaḥ /
pratyājagāma śrīdatto bhavanaṃ bāhuśālinaḥ","तेनासौ सखिभिः सार्धमगृहीताङ्गुलीयकः /
प्रत्याजगाम श्रीदत्तो भवनं बाहुशालिनः"
Kathasaritsagara,"sokss_2,2.100","tatra tasmai suvarṇādi yatprītaḥ prāhiṇonnṛpaḥ /
tadbāhuśālinaḥ pitre samagraṃ sa samarpayat","तत्र तस्मै सुवर्णादि यत्प्रीतः प्राहिणोन्नृपः /
तद्बाहुशालिनः पित्रे समग्रं स समर्पयत्"
Kathasaritsagara,"sokss_2,2.101","atha tāṃ cintayan kāntāṃ sa tathā paryatapyata /
yathā kiṃkāryatāmūḍhā vayasyas tasya jajñire","अथ तां चिन्तयन् कान्तां स तथा पर्यतप्यत /
यथा किंकार्यतामूढा वयस्यस् तस्य जज्ञिरे"
Kathasaritsagara,"sokss_2,2.102","tato bhāvanikā nāma rājaputryāḥ priyā sakhī /
aṅgulīyārpaṇavyājāttasyāntikamupāyayau","ततो भावनिका नाम राजपुत्र्याः प्रिया सखी /
अङ्गुलीयार्पणव्याजात्तस्यान्तिकमुपाययौ"
Kathasaritsagara,"sokss_2,2.103","uvāca cainaṃ matsakhyās tasyāḥ subhaga sāṃpratam /
tvaṃ vā prāṇaprado bhartā mṛtyurvāpyeṣa niścayaḥ","उवाच चैनं मत्सख्यास् तस्याः सुभग सांप्रतम् /
त्वं वा प्राणप्रदो भर्ता मृत्युर्वाप्येष निश्चयः"
Kathasaritsagara,"sokss_2,2.104","ityukte bhāvanikayā śrīdattaḥ sa ca sāpi ca /
bāhuśālī ca te 'nye ca mantraṃ saṃbhūya cakrire","इत्युक्ते भावनिकया श्रीदत्तः स च सापि च /
बाहुशाली च ते ऽन्ये च मन्त्रं संभूय चक्रिरे"
Kathasaritsagara,"sokss_2,2.105","harāmo nibhṛtaṃ yuktyā rājaputrīmimāṃ vayam /
nivāsahetor guptaṃ ca gacchāmo mathurāmitaḥ","हरामो निभृतं युक्त्या राजपुत्रीमिमां वयम् /
निवासहेतोर् गुप्तं च गच्छामो मथुरामितः"
Kathasaritsagara,"sokss_2,2.106","iti saṃmantrite samyakkāyasiddhyai ca saṃvidi /
anyonyaṃ sthāpitāyāṃ sā yayau bhāvanikā tataḥ","इति संमन्त्रिते सम्यक्कायसिद्ध्यै च संविदि /
अन्योन्यं स्थापितायां सा ययौ भावनिका ततः"
Kathasaritsagara,"sokss_2,2.107","anyedyurbāhuśālī ca vayasyatritayānvitaḥ /
vaṇijyāvyapadeśena jagāma mathurāṃ prati","अन्येद्युर्बाहुशाली च वयस्यत्रितयान्वितः /
वणिज्याव्यपदेशेन जगाम मथुरां प्रति"
Kathasaritsagara,"sokss_2,2.108","sa gacchansthāpayāmāsa vāhanāni pade pade /
rājaputryabhisārāya gūḍhāni caturāṇi ca","स गच्छन्स्थापयामास वाहनानि पदे पदे /
राजपुत्र्यभिसाराय गूढानि चतुराणि च"
Kathasaritsagara,"sokss_2,2.109","śrīdatto 'pi tataḥ kācmidduhitrā sahitāṃ striyam /
sāyaṃ rājasutāvāse pāyayitvā madhu nyadhāt","श्रीदत्तो ऽपि ततः काच्मिद्दुहित्रा सहितां स्त्रियम् /
सायं राजसुतावासे पाययित्वा मधु न्यधात्"
Kathasaritsagara,"sokss_2,2.110","tato 'tra dīpoddeśena dattvāgniṃ vāsaveśmani /
pracchannaṃ bhāvanikayā ninye rājasutā bahiḥ","ततो ऽत्र दीपोद्देशेन दत्त्वाग्निं वासवेश्मनि /
प्रच्छन्नं भावनिकया निन्ये राजसुता बहिः"
Kathasaritsagara,"sokss_2,2.111","tatkṣaṇaṃ tāṃ ca saṃprāpya śrīdattaḥ sa bahiḥ sthitaḥ /
prākprasthitasya nikaṭaṃ prāhiṇodbāhuśālinaḥ","तत्क्षणं तां च संप्राप्य श्रीदत्तः स बहिः स्थितः /
प्राक्प्रस्थितस्य निकटं प्राहिणोद्बाहुशालिनः"
Kathasaritsagara,"sokss_2,2.112","dadau mitradvayaṃ cāsyāḥ paścādbhāvanikāṃ tathā /
tanmandire ca dagdhā sā kṣībā strī sutayā saha","ददौ मित्रद्वयं चास्याः पश्चाद्भावनिकां तथा /
तन्मन्दिरे च दग्धा सा क्षीबा स्त्री सुतया सह"
Kathasaritsagara,"sokss_2,2.113","lokastu tāṃ sakhīyuktāṃ mene dagdhāṃ nṛpātmajām /
prātaśca pūrvavattatra śrīdatto dadṛśe janaiḥ","लोकस्तु तां सखीयुक्तां मेने दग्धां नृपात्मजाम् /
प्रातश्च पूर्ववत्तत्र श्रीदत्तो ददृशे जनैः"
Kathasaritsagara,"sokss_2,2.114","tato rātrau dvitīyasyāṃ sa gṛhītamṛgāṅkakaḥ /
śrīdattaḥ prayayau pūrvaprasthitāṃ tāṃ priyāṃ prati","ततो रात्रौ द्वितीयस्यां स गृहीतमृगाङ्ककः /
श्रीदत्तः प्रययौ पूर्वप्रस्थितां तां प्रियां प्रति"
Kathasaritsagara,"sokss_2,2.115","tayā ca rātryātikramya dūramadhvānam utsukaḥ /
vindhyāṭavīmatha prāpa sa prātaḥ prahare gate","तया च रात्र्यातिक्रम्य दूरमध्वानम् उत्सुकः /
विन्ध्याटवीमथ प्राप स प्रातः प्रहरे गते"
Kathasaritsagara,"sokss_2,2.116","tatrādāvanimittāni paścāt pathi dadarśa tān /
sarvān prahārābhihatān sahabhāvanikān sakhīn","तत्रादावनिमित्तानि पश्चात् पथि ददर्श तान् /
सर्वान् प्रहाराभिहतान् सहभावनिकान् सखीन्"
Kathasaritsagara,"sokss_2,2.117","te ca dṛṣṭvā nijagadustaṃ saṃbhrāntamupāgatam /
muṣitāḥ smo nipatyādya bahvaśvārohasenayā","ते च दृष्ट्वा निजगदुस्तं संभ्रान्तमुपागतम् /
मुषिताः स्मो निपत्याद्य बह्वश्वारोहसेनया"
Kathasaritsagara,"sokss_2,2.118","ekena cāśvāroheṇa rājaputrī bhayākulā /
asmāsvetadavastheṣu nītāśvamadhiropya sā","एकेन चाश्वारोहेण राजपुत्री भयाकुला /
अस्मास्वेतदवस्थेषु नीताश्वमधिरोप्य सा"
Kathasaritsagara,"sokss_2,2.119","dūraṃ na yāvan nītā ca tāvadgacchānayā diśā /
asmākamantike mā sthāḥ sarvathābhyadhikā ca sā","दूरं न यावन् नीता च तावद्गच्छानया दिशा /
अस्माकमन्तिके मा स्थाः सर्वथाभ्यधिका च सा"
Kathasaritsagara,"sokss_2,2.120","iti taiḥ preṣito mittrairmuhuḥ paśyanvivṛtya saḥ /
javena rājatanayāṃ śrīdatto 'nusasāra tām","इति तैः प्रेषितो मित्त्रैर्मुहुः पश्यन्विवृत्य सः /
जवेन राजतनयां श्रीदत्तो ऽनुससार ताम्"
Kathasaritsagara,"sokss_2,2.121","gatvā sudūraṃ lebhe ca tāmaśvārohavāhinīm /
yuvānamekaṃ tanmadhye kṣatriyaṃ sa dadarśa ca","गत्वा सुदूरं लेभे च तामश्वारोहवाहिनीम् /
युवानमेकं तन्मध्ये क्षत्रियं स ददर्श च"
Kathasaritsagara,"sokss_2,2.122","tenopari ruraṃgasya gṛhītāṃ taṃ nṛpātmajām /
apaśyacca yayau cāsya kṣatrayūno 'ntikaṃ kramāt","तेनोपरि रुरंगस्य गृहीतां तं नृपात्मजाम् /
अपश्यच्च ययौ चास्य क्षत्रयूनो ऽन्तिकं क्रमात्"
Kathasaritsagara,"sokss_2,2.123","sāntvena rājaputrīṃ tāmamuñcantaṃ ca pādataḥ /
aśvādākṣipya dṛṣadi śrīdattastamacūrṇayat","सान्त्वेन राजपुत्रीं ताममुञ्चन्तं च पादतः /
अश्वादाक्षिप्य दृषदि श्रीदत्तस्तमचूर्णयत्"
Kathasaritsagara,"sokss_2,2.124","taṃ hatvā ca tam evāśvam āruhya nijaghāna tān /
anyān api bahūn kruddhān aśvārohān pradhāvitān","तं हत्वा च तम् एवाश्वम् आरुह्य निजघान तान् /
अन्यान् अपि बहून् क्रुद्धान् अश्वारोहान् प्रधावितान्"
Kathasaritsagara,"sokss_2,2.125","hataśeṣāstataste ca taddṛṣṭvā tasya tādṛśam /
vīrasyāmānuṣaṃ vīryaṃ palāyya sabhayaṃ yayuḥ","हतशेषास्ततस्ते च तद्दृष्ट्वा तस्य तादृशम् /
वीरस्यामानुषं वीर्यं पलाय्य सभयं ययुः"
Kathasaritsagara,"sokss_2,2.126","sa cāpi turagārūḍho rājaputryā tayā saha /
mṛgāṅkavatyā śrīdattaḥ prayayau tān sakhīn prati","स चापि तुरगारूढो राजपुत्र्या तया सह /
मृगाङ्कवत्या श्रीदत्तः प्रययौ तान् सखीन् प्रति"
Kathasaritsagara,"sokss_2,2.127","stokaṃ gatvā ca tasyāśvaḥ saṃgrāme vraṇito bhṛśam /
sabhāryasyāvatīrṇasya papāta prāpa pañcatām","स्तोकं गत्वा च तस्याश्वः संग्रामे व्रणितो भृशम् /
सभार्यस्यावतीर्णस्य पपात प्राप पञ्चताम्"
Kathasaritsagara,"sokss_2,2.128","tatkālaṃ cāsya tatraiva sā mṛgāṅkavatī priyā /
trāsāyāsapariśrāntā tṛṣārtā samapadyata","तत्कालं चास्य तत्रैव सा मृगाङ्कवती प्रिया /
त्रासायासपरिश्रान्ता तृषार्ता समपद्यत"
Kathasaritsagara,"sokss_2,2.129","sthāpayitvā ca tāṃ tatra gatvā dūramitastataḥ /
jalamanviṣyataścāsya savitāstamupāyayau","स्थापयित्वा च तां तत्र गत्वा दूरमितस्ततः /
जलमन्विष्यतश्चास्य सवितास्तमुपाययौ"
Kathasaritsagara,"sokss_2,2.130","tataḥ sa labdhe 'pi jale mārganāśavaśādbhraman /
cakravākavadutkūjaṃstāṃ nināya niśāṃ vane","ततः स लब्धे ऽपि जले मार्गनाशवशाद्भ्रमन् /
चक्रवाकवदुत्कूजंस्तां निनाय निशां वने"
Kathasaritsagara,"sokss_2,2.131","prātaḥ prāpa ca tatsthānaṃ patitāśvopalakṣitam /
na ca tatra kacitkāntāṃ rājaputrīṃ dadarśa tām","प्रातः प्राप च तत्स्थानं पतिताश्वोपलक्षितम् /
न च तत्र कचित्कान्तां राजपुत्रीं ददर्श ताम्"
Kathasaritsagara,"sokss_2,2.132","tataḥ sa mohād vinyasya bhuvi khaḍgaṃ mṛgāṅkakam /
vṛkṣāgramārurohaināmavekṣitumitastataḥ","ततः स मोहाद् विन्यस्य भुवि खड्गं मृगाङ्ककम् /
वृक्षाग्रमारुरोहैनामवेक्षितुमितस्ततः"
Kathasaritsagara,"sokss_2,2.133","tatkṣaṇaṃ tena mārgeṇa ko 'pyagācchavarādhipaḥ /
sa cāgatyaiva jagrāha vṛkṣamūlānmṛgāṅkakam","तत्क्षणं तेन मार्गेण को ऽप्यगाच्छवराधिपः /
स चागत्यैव जग्राह वृक्षमूलान्मृगाङ्ककम्"
Kathasaritsagara,"sokss_2,2.134","taṃ dṛṣṭvāpi sa vṛkṣāgrādavatīryaiva pṛṣṭavān /
priyāpravṛttimatyārtaḥ śrīdattaḥ śavarādhipam","तं दृष्ट्वापि स वृक्षाग्रादवतीर्यैव पृष्टवान् /
प्रियाप्रवृत्तिमत्यार्तः श्रीदत्तः शवराधिपम्"
Kathasaritsagara,"sokss_2,2.135","itastvaṃ gaccha matpallīṃ jāne sā tatra te gatā /
ahaṃ tatraiva caiṣyāmi dāsyāsyasimimaṃ ca te","इतस्त्वं गच्छ मत्पल्लीं जाने सा तत्र ते गता /
अहं तत्रैव चैष्यामि दास्यास्यसिमिमं च ते"
Kathasaritsagara,"sokss_2,2.136","ityuktvā preṣitastena śabareṇa sa cotsukaḥ /
śrīdattastāṃ yayau pallīṃ tadīyaiḥ puruṣaiḥ saha","इत्युक्त्वा प्रेषितस्तेन शबरेण स चोत्सुकः /
श्रीदत्तस्तां ययौ पल्लीं तदीयैः पुरुषैः सह"
Kathasaritsagara,"sokss_2,2.137","śramaṃ tāvadvimuñceti tatroktaḥ puruṣaiśca taiḥ /
prāpya pallīpatergehaṃ śrānto nidrāṃ kṣaṇādyayau","श्रमं तावद्विमुञ्चेति तत्रोक्तः पुरुषैश्च तैः /
प्राप्य पल्लीपतेर्गेहं श्रान्तो निद्रां क्षणाद्ययौ"
Kathasaritsagara,"sokss_2,2.138","prabuddhaśca dadarśa svau pādau nigaḍasaṃyutau /
alabdhatadgatī kāntāprāptyupāyodyamāviva","प्रबुद्धश्च ददर्श स्वौ पादौ निगडसंयुतौ /
अलब्धतद्गती कान्ताप्राप्त्युपायोद्यमाविव"
Kathasaritsagara,"sokss_2,2.139","atha kṣaṇaṃ dattasukhāṃ kṣaṇāntaravimāthinīm /
daivasyeva gatiṃ tatra tasthau śocansa tāṃ priyām","अथ क्षणं दत्तसुखां क्षणान्तरविमाथिनीम् /
दैवस्येव गतिं तत्र तस्थौ शोचन्स तां प्रियाम्"
Kathasaritsagara,"sokss_2,2.140","ekadā tamuvācaitya ceṭī mocanikābhidhā /
āgato 'si mahābhāga kutreha bata mṛtyave","एकदा तमुवाचैत्य चेटी मोचनिकाभिधा /
आगतो ऽसि महाभाग कुत्रेह बत मृत्यवे"
Kathasaritsagara,"sokss_2,2.141","kāryasiddhyai sa hi kāpi prayātaḥ śabarādhipaḥ /
āgatya caṇḍikāyāstvāmupahārīkariṣyati","कार्यसिद्ध्यै स हि कापि प्रयातः शबराधिपः /
आगत्य चण्डिकायास्त्वामुपहारीकरिष्यति"
Kathasaritsagara,"sokss_2,2.142","etadarthaṃ hi tena tvamito vindhyāṭavītaṭāt /
prāpya yuktyā visṛjyeha nītaḥ saṃprati bandhanam","एतदर्थं हि तेन त्वमितो विन्ध्याटवीतटात् /
प्राप्य युक्त्या विसृज्येह नीतः संप्रति बन्धनम्"
Kathasaritsagara,"sokss_2,2.143","bhagavatyupahāratve yata evāsi kalpitaḥ /
ata eva sadā vastrairbhojanaiścopacaryase","भगवत्युपहारत्वे यत एवासि कल्पितः /
अत एव सदा वस्त्रैर्भोजनैश्चोपचर्यसे"
Kathasaritsagara,"sokss_2,2.144","ekastu muktyupāyaste vidyate yadi manyase /
astyasya sundarī nāma śabarādhipateḥ sutā","एकस्तु मुक्त्युपायस्ते विद्यते यदि मन्यसे /
अस्त्यस्य सुन्दरी नाम शबराधिपतेः सुता"
Kathasaritsagara,"sokss_2,2.145","atyarthaṃ sā ca dṛṣṭvā tvāṃ jāyate madanāturā /
tāṃ bhajasva vayasyāṃ me tataḥ kṣemamavāpsyasi","अत्यर्थं सा च दृष्ट्वा त्वां जायते मदनातुरा /
तां भजस्व वयस्यां मे ततः क्षेममवाप्स्यसि"
Kathasaritsagara,"sokss_2,2.146","tayetyukto vimuktyarthī sa śrīdattastatheti tām /
gāndharvavidhinā guptaṃ bhāryāṃ vyadhita sundarīm","तयेत्युक्तो विमुक्त्यर्थी स श्रीदत्तस्तथेति ताम् /
गान्धर्वविधिना गुप्तं भार्यां व्यधित सुन्दरीम्"
Kathasaritsagara,"sokss_2,2.147","rātrau rātrau ca sā tasya bandhanāni nyavārayat /
acirācca sagarbhā sā sundarī samapadyata","रात्रौ रात्रौ च सा तस्य बन्धनानि न्यवारयत् /
अचिराच्च सगर्भा सा सुन्दरी समपद्यत"
Kathasaritsagara,"sokss_2,2.148","tatsarvamatha tanmātā buddhvā mocanikāmukhāt /
jāmātṛsnehato gatvā svairaṃ śrīdattamabravīt","तत्सर्वमथ तन्माता बुद्ध्वा मोचनिकामुखात् /
जामातृस्नेहतो गत्वा स्वैरं श्रीदत्तमब्रवीत्"
Kathasaritsagara,"sokss_2,2.149","putra śrīcaṇḍanāmāsau kopanaḥ sundarīpitā /
na tvāṃ kṣameta tadgaccha vismartavyā na sundarī","पुत्र श्रीचण्डनामासौ कोपनः सुन्दरीपिता /
न त्वां क्षमेत तद्गच्छ विस्मर्तव्या न सुन्दरी"
Kathasaritsagara,"sokss_2,2.150","ityuktvā mocitaḥ śvaśrvā khaḍgaṃ śrīcaṇḍahastagam /
sundaryai nijamāvedya śrīdattaḥ prayayau tataḥ","इत्युक्त्वा मोचितः श्वश्र्वा खड्गं श्रीचण्डहस्तगम् /
सुन्दर्यै निजमावेद्य श्रीदत्तः प्रययौ ततः"
Kathasaritsagara,"sokss_2,2.151","viveśa cādyāṃ tāmeva cintākrānto nijāṭavīm /
mṛgāṅkavatyāḥ padavīṃ tasya jijñāsituṃ punaḥ","विवेश चाद्यां तामेव चिन्ताक्रान्तो निजाटवीम् /
मृगाङ्कवत्याः पदवीं तस्य जिज्ञासितुं पुनः"
Kathasaritsagara,"sokss_2,2.152","nimittaṃ ca śubhaṃ dṛṣṭvā tamevoddeśamāyayau /
yatrāsyāśvo mṛtaḥ so 'tha yatra sā hāritā vadhūḥ","निमित्तं च शुभं दृष्ट्वा तमेवोद्देशमाययौ /
यत्रास्याश्वो मृतः सो ऽथ यत्र सा हारिता वधूः"
Kathasaritsagara,"sokss_2,2.153","tatra caikaṃ dadarśārāllubdhakaṃ saṃmukhāgatam /
dṛṣṭvā ca pṛṣṭavāṃstasyāḥ pravṛttiṃ hariṇīdṛśaḥ","तत्र चैकं ददर्शाराल्लुब्धकं संमुखागतम् /
दृष्ट्वा च पृष्टवांस्तस्याः प्रवृत्तिं हरिणीदृशः"
Kathasaritsagara,"sokss_2,2.154","kiṃ śrīdattastvamityukto lubdhakena ca tatra saḥ /
sa eva mandabhāgyo 'hamityuvāca viniḥśvasan","किं श्रीदत्तस्त्वमित्युक्तो लुब्धकेन च तत्र सः /
स एव मन्दभाग्यो ऽहमित्युवाच विनिःश्वसन्"
Kathasaritsagara,"sokss_2,2.155","tataḥ sa lubdhako 'vādīttarhi vacmi sakhe śṛṇu /
dṛṣṭā sā te mayā bhāryā krandantī tvāmitastataḥ","ततः स लुब्धको ऽवादीत्तर्हि वच्मि सखे शृणु /
दृष्टा सा ते मया भार्या क्रन्दन्ती त्वामितस्ततः"
Kathasaritsagara,"sokss_2,2.156","pṛṣṭvā tataśca vṛttāntamāśvāsya ca kṛpākulaḥ /
nijāṃ pallīmito 'raṇyāddīnāṃ tāṃ nītavānaham","पृष्ट्वा ततश्च वृत्तान्तमाश्वास्य च कृपाकुलः /
निजां पल्लीमितो ऽरण्याद्दीनां तां नीतवानहम्"
Kathasaritsagara,"sokss_2,2.157","tatra cālokya taruṇān pulindān sabhayena sā /
mathurānikaṭaṃ grāmaṃ nītā nāgasthalaṃ mayā","तत्र चालोक्य तरुणान् पुलिन्दान् सभयेन सा /
मथुरानिकटं ग्रामं नीता नागस्थलं मया"
Kathasaritsagara,"sokss_2,2.158","tatra ca sthāpitā gehe sthavirasya dvijanmanaḥ /
viśvadattābhidhānasya nyāsīkṛtya sagauravam","तत्र च स्थापिता गेहे स्थविरस्य द्विजन्मनः /
विश्वदत्ताभिधानस्य न्यासीकृत्य सगौरवम्"
Kathasaritsagara,"sokss_2,2.159","tataś cāham ihāyāto buddhvā tvannāma tanmukhāt /
tām anveṣṭuṃ tato gaccha śīghraṃ nāgasthalaṃ prati","ततश् चाहम् इहायातो बुद्ध्वा त्वन्नाम तन्मुखात् /
ताम् अन्वेष्टुं ततो गच्छ शीघ्रं नागस्थलं प्रति"
Kathasaritsagara,"sokss_2,2.160","ityukto lubdhakenāśu sa śrīdattastato yayau /
taṃ ca nāgasthalaṃ prāpadaparedyurdinātyaye","इत्युक्तो लुब्धकेनाशु स श्रीदत्तस्ततो ययौ /
तं च नागस्थलं प्रापदपरेद्युर्दिनात्यये"
Kathasaritsagara,"sokss_2,2.161","bhavanaṃ viśvadattasya praviśyātha vilokya tam /
yayāce dehi me bhāryāṃ lubdhakasthāpitāmiti","भवनं विश्वदत्तस्य प्रविश्याथ विलोक्य तम् /
ययाचे देहि मे भार्यां लुब्धकस्थापितामिति"
Kathasaritsagara,"sokss_2,2.162","tacchrutvā viśvadattastaṃ śrīdattaṃ nijagāda saḥ /
mathurāyāṃ suhṛnme 'sti brāhmaṇo guṇināṃ priyaḥ","तच्छ्रुत्वा विश्वदत्तस्तं श्रीदत्तं निजगाद सः /
मथुरायां सुहृन्मे ऽस्ति ब्राह्मणो गुणिनां प्रियः"
Kathasaritsagara,"sokss_2,2.163","upādhyāyaśca mantrī ca śūrasenasya bhūpateḥ /
tasya haste tvadīyā sā gṛhiṇī sthāpitā mayā","उपाध्यायश्च मन्त्री च शूरसेनस्य भूपतेः /
तस्य हस्ते त्वदीया सा गृहिणी स्थापिता मया"
Kathasaritsagara,"sokss_2,2.164","bhayaṃ hi vijano grāmo na tadrakṣākṣamo bhavet /
tatprātastatra gaccha tvamadya viśramyatāmiha","भयं हि विजनो ग्रामो न तद्रक्षाक्षमो भवेत् /
तत्प्रातस्तत्र गच्छ त्वमद्य विश्रम्यतामिह"
Kathasaritsagara,"sokss_2,2.165","ityukto viśvadattena sa nītvātraiva tāṃ niśām /
prātaḥ pratasthe prāpacca mathurāmapare dine","इत्युक्तो विश्वदत्तेन स नीत्वात्रैव तां निशाम् /
प्रातः प्रतस्थे प्रापच्च मथुरामपरे दिने"
Kathasaritsagara,"sokss_2,2.166","dīrghādhvamalinastasminnagare bahireva saḥ /
snānaṃ cakre pariśrānto nirmale dīrghikājale","दीर्घाध्वमलिनस्तस्मिन्नगरे बहिरेव सः /
स्नानं चक्रे परिश्रान्तो निर्मले दीर्घिकाजले"
Kathasaritsagara,"sokss_2,2.167","tata evāmbumadhyācca vastraṃ cauraniveśitam /
prāptavānañcalagranthibaddhahāramaśaṅkitam","तत एवाम्बुमध्याच्च वस्त्रं चौरनिवेशितम् /
प्राप्तवानञ्चलग्रन्थिबद्धहारमशङ्कितम्"
Kathasaritsagara,"sokss_2,2.168","atha tadvastramādāya sa taṃ hāramalakṣayan /
priyāṃ didṛkṣuḥ śrīdatto viveśa mathurāṃ purīm","अथ तद्वस्त्रमादाय स तं हारमलक्षयन् /
प्रियां दिदृक्षुः श्रीदत्तो विवेश मथुरां पुरीम्"
Kathasaritsagara,"sokss_2,2.169","tatra tatpratyabhijñāya vastraṃ hāramavāpya ca /
sa caura ityavaṣṭabhya ninye nagararakṣibhiḥ","तत्र तत्प्रत्यभिज्ञाय वस्त्रं हारमवाप्य च /
स चौर इत्यवष्टभ्य निन्ये नगररक्षिभिः"
Kathasaritsagara,"sokss_2,2.170","darśitaśca tathābhūto nagarādhipateśca taiḥ /
tenāpyāvedito rājñe rājāpyasyādiśadvadham","दर्शितश्च तथाभूतो नगराधिपतेश्च तैः /
तेनाप्यावेदितो राज्ञे राजाप्यस्यादिशद्वधम्"
Kathasaritsagara,"sokss_2,2.171","tato vadhyabhuvaṃ hantuṃ nīyamānaṃ dadarśa tam /
sā mṛgāṅkavatī dūrātpaścātprahataḍiṇḍimam","ततो वध्यभुवं हन्तुं नीयमानं ददर्श तम् /
सा मृगाङ्कवती दूरात्पश्चात्प्रहतडिण्डिमम्"
Kathasaritsagara,"sokss_2,2.172","so 'yaṃ me nīyate bhartā vadhāyeti sasaṃbhramam /
sā gatvā mantrimukhyaṃ tamabravīdyadgṛhe sthitā","सो ऽयं मे नीयते भर्ता वधायेति ससंभ्रमम् /
सा गत्वा मन्त्रिमुख्यं तमब्रवीद्यद्गृहे स्थिता"
Kathasaritsagara,"sokss_2,2.173","nivārya vadhakānso 'tha mantrī vijñapya bhūpatim /
śrīdattaṃ mocayitvā taṃ vadhādānāyayadgṛham","निवार्य वधकान्सो ऽथ मन्त्री विज्ञप्य भूपतिम् /
श्रीदत्तं मोचयित्वा तं वधादानाययद्गृहम्"
Kathasaritsagara,"sokss_2,2.174","kathaṃ so 'yaṃ pitṛvyo me gatvā deśāntaraṃ purā /
ihaiva daivādvigatabhayaḥ prāpto 'dya mantritām","कथं सो ऽयं पितृव्यो मे गत्वा देशान्तरं पुरा /
इहैव दैवाद्विगतभयः प्राप्तो ऽद्य मन्त्रिताम्"
Kathasaritsagara,"sokss_2,2.175","iti taṃ mantriṇaṃ so 'tha śrīdattas tadgṛhāgataḥ /
pratyabhijñātavān pṛṣṭvā papātāsya ca pādayoḥ","इति तं मन्त्रिणं सो ऽथ श्रीदत्तस् तद्गृहागतः /
प्रत्यभिज्ञातवान् पृष्ट्वा पपातास्य च पादयोः"
Kathasaritsagara,"sokss_2,2.176","so 'pi taṃ pratyabhijñāya bhrātuḥ putraṃ savismayaḥ /
kaṇṭhe jagrāha sarvaṃ ca vṛttāntaṃ paripṛṣṭavān","सो ऽपि तं प्रत्यभिज्ञाय भ्रातुः पुत्रं सविस्मयः /
कण्ठे जग्राह सर्वं च वृत्तान्तं परिपृष्टवान्"
Kathasaritsagara,"sokss_2,2.177","tatastasmai sa nikhilaṃ śrīdattaḥ svapiturvadhāt /
ārabhya nijavṛttāntaṃ pitṛvyāya nyavedayat","ततस्तस्मै स निखिलं श्रीदत्तः स्वपितुर्वधात् /
आरभ्य निजवृत्तान्तं पितृव्याय न्यवेदयत्"
Kathasaritsagara,"sokss_2,2.178","so 'pi muktvāśru vijane bhrātuḥ putraṃ tamabhyadhāt /
adhṛtiṃ mā kṛthāḥ putra mama siddhā hi yakṣiṇī","सो ऽपि मुक्त्वाश्रु विजने भ्रातुः पुत्रं तमभ्यधात् /
अधृतिं मा कृथाः पुत्र मम सिद्धा हि यक्षिणी"
Kathasaritsagara,"sokss_2,2.179","pañca vājisahasrāṇi hemakoṭīśca sapta sā /
prādānmahyamaputrāya tattavaivākhilaṃ dhanam","पञ्च वाजिसहस्राणि हेमकोटीश्च सप्त सा /
प्रादान्मह्यमपुत्राय तत्तवैवाखिलं धनम्"
Kathasaritsagara,"sokss_2,2.180","ityuktvā sa pitṛvyastāṃ śrīdattāyārpayatpriyām /
śrīdatto 'pyāttavibhavastatra tāṃ pariṇītavān","इत्युक्त्वा स पितृव्यस्तां श्रीदत्तायार्पयत्प्रियाम् /
श्रीदत्तो ऽप्यात्तविभवस्तत्र तां परिणीतवान्"
Kathasaritsagara,"sokss_2,2.181","tataśca tasthau tatraiva saṃgataḥ kāntayā tayā /
mṛgāṅgavatyā sānando rātryeva kumudākaraḥ","ततश्च तस्थौ तत्रैव संगतः कान्तया तया /
मृगाङ्गवत्या सानन्दो रात्र्येव कुमुदाकरः"
Kathasaritsagara,"sokss_2,2.182","bāhuśālyādicintā tu tasyābhūtpūrṇasaṃpadaḥ /
indoḥ kalaṅkalekheva hṛdi mālinyadāyinī","बाहुशाल्यादिचिन्ता तु तस्याभूत्पूर्णसंपदः /
इन्दोः कलङ्कलेखेव हृदि मालिन्यदायिनी"
Kathasaritsagara,"sokss_2,2.183","ekadā sa pitṛvyastaṃ rahaḥ śrīdattamabhyadhāt /
putra rājñaḥ sutāstyasya śūrasenasya kanyakā","एकदा स पितृव्यस्तं रहः श्रीदत्तमभ्यधात् /
पुत्र राज्ञः सुतास्त्यस्य शूरसेनस्य कन्यका"
Kathasaritsagara,"sokss_2,2.184","mayā cāvantideśe sā neyā dātuṃ tadājñayā /
tattenaivāpadeśena hṛtvā tubhyaṃ dadāmi tām","मया चावन्तिदेशे सा नेया दातुं तदाज्ञया /
तत्तेनैवापदेशेन हृत्वा तुभ्यं ददामि ताम्"
Kathasaritsagara,"sokss_2,2.185","tatastadanuge prāpte bale sati ca māmake /
yadrājyaṃ te śriyādiṣṭaṃ tatprāpsyasyacirāditi","ततस्तदनुगे प्राप्ते बले सति च मामके /
यद्राज्यं ते श्रियादिष्टं तत्प्राप्स्यस्यचिरादिति"
Kathasaritsagara,"sokss_2,2.186","niścityaitacca tāṃ kanyāṃ gṛhītvā yayatustataḥ /
śrīdattastatpitṛvyaśca sasainyau saparigrahau","निश्चित्यैतच्च तां कन्यां गृहीत्वा ययतुस्ततः /
श्रीदत्तस्तत्पितृव्यश्च ससैन्यौ सपरिग्रहौ"
Kathasaritsagara,"sokss_2,2.187","tato vindhyāṭavīm etau prāptamātrāvatarkitau /
caurasenātimahatī rurodha śaravarṣiṇī","ततो विन्ध्याटवीम् एतौ प्राप्तमात्रावतर्कितौ /
चौरसेनातिमहती रुरोध शरवर्षिणी"
Kathasaritsagara,"sokss_2,2.188","prahāramūrcchitaṃ baddhvā śrīdattaṃ bhagnasainikam /
ninyuścaurāḥ svapallīṃ te svīkṛtya sakalaṃ dhanam","प्रहारमूर्च्छितं बद्ध्वा श्रीदत्तं भग्नसैनिकम् /
निन्युश्चौराः स्वपल्लीं ते स्वीकृत्य सकलं धनम्"
Kathasaritsagara,"sokss_2,2.189","te ca taṃ prāpayāmāsuścaṇḍikāsadma bhīṣaṇam /
upahārāya ghaṇṭānāṃ nādairmṛtyurivāhvayat","ते च तं प्रापयामासुश्चण्डिकासद्म भीषणम् /
उपहाराय घण्टानां नादैर्मृत्युरिवाह्वयत्"
Kathasaritsagara,"sokss_2,2.190","tatrāpaśyacca taṃ patnī sā pallīpatiputrikā /
sundarī draṣṭumāyātā devīṃ bālasutānvitā","तत्रापश्यच्च तं पत्नी सा पल्लीपतिपुत्रिका /
सुन्दरी द्रष्टुमायाता देवीं बालसुतान्विता"
Kathasaritsagara,"sokss_2,2.191","niṣiddhavatyā madhyasthāndasyūnānandapūrṇayā /
sa śrīdattastayā sākaṃ tanmandiramathāviśat","निषिद्धवत्या मध्यस्थान्दस्यूनानन्दपूर्णया /
स श्रीदत्तस्तया साकं तन्मन्दिरमथाविशत्"
Kathasaritsagara,"sokss_2,2.192","tadaiva pallīrājyaṃ tat prāpa pitrā yad arpitam /
prāg evānanyaputreṇa sundaryai gacchatā divam","तदैव पल्लीराज्यं तत् प्राप पित्रा यद् अर्पितम् /
प्राग् एवानन्यपुत्रेण सुन्दर्यै गच्छता दिवम्"
Kathasaritsagara,"sokss_2,2.193","taṃ ca caurasamākrāntaṃ sapitṛvyaparicchadam /
sakalatraṃ ca lebhe 'sau taṃ khaḍgaṃ ca mṛgāṅkakam","तं च चौरसमाक्रान्तं सपितृव्यपरिच्छदम् /
सकलत्रं च लेभे ऽसौ तं खड्गं च मृगाङ्ककम्"
Kathasaritsagara,"sokss_2,2.194","taraiva śūrasenasya sutāṃ tāṃ pariṇīya ca /
śrīdatto 'pi mahānrājā nagare samapadyata","तरैव शूरसेनस्य सुतां तां परिणीय च /
श्रीदत्तो ऽपि महान्राजा नगरे समपद्यत"
Kathasaritsagara,"sokss_2,2.195","prajighāya sa dūtāṃśca tataḥ śvaśurayostayoḥ /
bimbakestasya tasyāpi śūrasenasya bhūpateḥ","प्रजिघाय स दूतांश्च ततः श्वशुरयोस्तयोः /
बिम्बकेस्तस्य तस्यापि शूरसेनस्य भूपतेः"
Kathasaritsagara,"sokss_2,2.196","tamupājagmatustau ca senāsamudayānvitau /
taṃ vijñāyaiva saṃbandhaṃ mudā duhitṛvatsalau","तमुपाजग्मतुस्तौ च सेनासमुदयान्वितौ /
तं विज्ञायैव संबन्धं मुदा दुहितृवत्सलौ"
Kathasaritsagara,"sokss_2,2.197","te 'pi rūḍhavraṇāḥ svasthāstadviyuktā vayasyakāḥ /
bāhuśāliprabhṛtayastadbuddhvā tamupāyayuḥ","ते ऽपि रूढव्रणाः स्वस्थास्तद्वियुक्ता वयस्यकाः /
बाहुशालिप्रभृतयस्तद्बुद्ध्वा तमुपाययुः"
Kathasaritsagara,"sokss_2,2.198","atha śvaśurasaṃyukto gatvā taṃ pitṛghātinam /
cakre vikramaśaktiṃ sa vīraḥ krodhānalāhutim","अथ श्वशुरसंयुक्तो गत्वा तं पितृघातिनम् /
चक्रे विक्रमशक्तिं स वीरः क्रोधानलाहुतिम्"
Kathasaritsagara,"sokss_2,2.199","tataśca sābdhivalayāṃ śrīdattaḥ prāpya medinīm /
nananda virahottīrṇaḥ sa mṛgāṅkavatīsakhaḥ","ततश्च साब्धिवलयां श्रीदत्तः प्राप्य मेदिनीम् /
ननन्द विरहोत्तीर्णः स मृगाङ्कवतीसखः"
Kathasaritsagara,"sokss_2,2.200","itthaṃ narapate dīrghaviyogavyasanārṇavam /
taranti ca labhante ca kalyāṇaṃ dhīracetasaḥ","इत्थं नरपते दीर्घवियोगव्यसनार्णवम् /
तरन्ति च लभन्ते च कल्याणं धीरचेतसः"
Kathasaritsagara,"sokss_2,2.201","iti saṃgatakācchrutvā kathāṃ sa dayitotsukaḥ /
tāṃ nināya niśāṃ mārge sahasrānīkabhūpatiḥ","इति संगतकाच्छ्रुत्वा कथां स दयितोत्सुकः /
तां निनाय निशां मार्गे सहस्रानीकभूपतिः"
Kathasaritsagara,"sokss_2,2.202","tato manorathārūḍhaḥ puraḥ prahitamānasaḥ /
prātaḥ sahasrānīko 'sau pratasthe svāṃ priyāṃ prati","ततो मनोरथारूढः पुरः प्रहितमानसः /
प्रातः सहस्रानीको ऽसौ प्रतस्थे स्वां प्रियां प्रति"
Kathasaritsagara,"sokss_2,2.203","dinaiḥ katipayaistaṃ ca jamadagneravāpa saḥ /
mṛgairapi parityaktacāpalaṃ śānamāśramam","दिनैः कतिपयैस्तं च जमदग्नेरवाप सः /
मृगैरपि परित्यक्तचापलं शानमाश्रमम्"
Kathasaritsagara,"sokss_2,2.204","dadarśa kalpitātithyaṃ jamadagniṃ ca tatra tam /
praṇataḥ pāvanālokamākāraṃ tapasāmiva","ददर्श कल्पितातिथ्यं जमदग्निं च तत्र तम् /
प्रणतः पावनालोकमाकारं तपसामिव"
Kathasaritsagara,"sokss_2,2.205","sa ca tasmai munī rājñe saputrāṃ tāṃ samarpayat /
cirānmṛgāvatīṃ rājñīṃ sānandāmiva nirvṛtim","स च तस्मै मुनी राज्ञे सपुत्रां तां समर्पयत् /
चिरान्मृगावतीं राज्ञीं सानन्दामिव निर्वृतिम्"
Kathasaritsagara,"sokss_2,2.206","śāpānte tac ca daṃpatyostayor anyonyadarśanam /
ānandabāṣpapūrṇāyāṃ vavarṣevāmṛtaṃ dṛśi","शापान्ते तच् च दंपत्योस्तयोर् अन्योन्यदर्शनम् /
आनन्दबाष्पपूर्णायां ववर्षेवामृतं दृशि"
Kathasaritsagara,"sokss_2,2.207","tatpūrvadarśanaṃ putramāliṅgyodayanaṃ sa tam /
mumoca nṛpatiḥ kṛcchrādromāñceneva kīlitam","तत्पूर्वदर्शनं पुत्रमालिङ्ग्योदयनं स तम् /
मुमोच नृपतिः कृच्छ्राद्रोमाञ्चेनेव कीलितम्"
Kathasaritsagara,"sokss_2,2.208","tataḥ sodayanāṃ rājñīṃ tāmādāya mṛgāvatīm /
ā tapovanamudvāṣpairanuyāto mṛgairapi","ततः सोदयनां राज्ञीं तामादाय मृगावतीम् /
आ तपोवनमुद्वाष्पैरनुयातो मृगैरपि"
Kathasaritsagara,"sokss_2,2.209","āmantrya jamadagniṃ ca pratasthe svāṃ purīṃ prati /
praśāntādāśramāttasmātsahasrānīkabhūpatiḥ","आमन्त्र्य जमदग्निं च प्रतस्थे स्वां पुरीं प्रति /
प्रशान्तादाश्रमात्तस्मात्सहस्रानीकभूपतिः"
Kathasaritsagara,"sokss_2,2.210","śṛṇvan virahavṛttāni priyāyā varṇayaṃś ca saḥ /
uttoraṇapatākāṃ tāṃ kauśāmbīṃ prāptavān kramāt","शृण्वन् विरहवृत्तानि प्रियाया वर्णयंश् च सः /
उत्तोरणपताकां तां कौशाम्बीं प्राप्तवान् क्रमात्"
Kathasaritsagara,"sokss_2,2.211","samaṃ ca patnīputrābhyāṃ praviveśa sa tāṃ purīm /
pīyamāna ivotpakṣmarājibhiḥ pauralocanaiḥ","समं च पत्नीपुत्राभ्यां प्रविवेश स तां पुरीम् /
पीयमान इवोत्पक्ष्मराजिभिः पौरलोचनैः"
Kathasaritsagara,"sokss_2,2.212","abhyaṣiñcacca taṃ tatra jhagityudayanaṃ sutam /
yauvarājye mahārājaḥ preryamāṇaḥ sa tadguṇaiḥ","अभ्यषिञ्चच्च तं तत्र झगित्युदयनं सुतम् /
यौवराज्ये महाराजः प्रेर्यमाणः स तद्गुणैः"
Kathasaritsagara,"sokss_2,2.213","svamantriputrāṃs tasmai sa mantrahetoḥ samarpayat /
vasantakarumaṇvantau tathā yaugandharāyaṇam","स्वमन्त्रिपुत्रांस् तस्मै स मन्त्रहेतोः समर्पयत् /
वसन्तकरुमण्वन्तौ तथा यौगन्धरायणम्"
Kathasaritsagara,"sokss_2,2.214","ebhirmantrivaraireṣa kṛtsnāṃ prāpsyati medinīm /
iti vāgudabhūddivyā puṣpavṛṣṭyā samaṃ tadā","एभिर्मन्त्रिवरैरेष कृत्स्नां प्राप्स्यति मेदिनीम् /
इति वागुदभूद्दिव्या पुष्पवृष्ट्या समं तदा"
Kathasaritsagara,"sokss_2,2.215","tataḥ sute nyastabharaḥ sa rājā cirakāṅkṣitam /
jīvalokasukhaṃ bheje mṛgāvatyā tayā saha","ततः सुते न्यस्तभरः स राजा चिरकाङ्क्षितम् /
जीवलोकसुखं भेजे मृगावत्या तया सह"
Kathasaritsagara,"sokss_2,2.216","atha tasya jarāṃ praśāntidūtīm
upayātāṃ kṣitipasya karṇamūlam /
sahasaiva vilokya jātakopā
bata dūre viṣayaspṛhā babhūva","अथ तस्य जरां प्रशान्तिदूतीम्
उपयातां क्षितिपस्य कर्णमूलम् /
सहसैव विलोक्य जातकोपा
बत दूरे विषयस्पृहा बभूव"
Kathasaritsagara,"sokss_2,2.217","tatas taṃ kalyāṇaṃ tanayam anuraktaprakṛtikaṃ
niveśya sve rājye jagadudayahetor udayanam /
sahasrānīko 'sau sacivasahitaḥ sapriyatamo
mahāprasthānāya kṣitipatir agacchad dhimagirim","ततस् तं कल्याणं तनयम् अनुरक्तप्रकृतिकं
निवेश्य स्वे राज्ये जगदुदयहेतोर् उदयनम् /
सहस्रानीको ऽसौ सचिवसहितः सप्रियतमो
महाप्रस्थानाय क्षितिपतिर् अगच्छद् धिमगिरिम्"
Kathasaritsagara,"sokss_2,3.1","iti mahākaviśrīsomadevabhaṭṭaviracite kathāsaritsāgare kathāmukhalambake dvitīyas taraṅgaḥ /

tṛtīyas taraṅgaḥ /

tataḥ sa vatsarājyaṃ ca prāpya pitrā samarpitam /
kauśāmbyavasthitaḥ samyakchaśāsodayanaḥ prajāḥ","इति महाकविश्रीसोमदेवभट्टविरचिते कथासरित्सागरे कथामुखलम्बके द्वितीयस् तरङ्गः /

तृतीयस् तरङ्गः /

ततः स वत्सराज्यं च प्राप्य पित्रा समर्पितम् /
कौशाम्ब्यवस्थितः सम्यक्छशासोदयनः प्रजाः"
Kathasaritsagara,"sokss_2,3.2","yaugandharāyaṇādyeṣu bharaṃ vinyasya mantriṣu /
babhūva sa śanai rājā sukheṣvekāntatatparaḥ","यौगन्धरायणाद्येषु भरं विन्यस्य मन्त्रिषु /
बभूव स शनै राजा सुखेष्वेकान्ततत्परः"
Kathasaritsagara,"sokss_2,3.3","sadā siṣeve mṛgayāṃ vīṇāṃ ghoṣavatīṃ ca tām /
dattāṃ vāsukinā pūrvaṃ naktaṃdinamavādayat","सदा सिषेवे मृगयां वीणां घोषवतीं च ताम् /
दत्तां वासुकिना पूर्वं नक्तंदिनमवादयत्"
Kathasaritsagara,"sokss_2,3.4","tattantrīkalanirhrādamohamantravaśīkṛtān /
anināya ca saṃyamya sadā mattān vanadvipān","तत्तन्त्रीकलनिर्ह्रादमोहमन्त्रवशीकृतान् /
अनिनाय च संयम्य सदा मत्तान् वनद्विपान्"
Kathasaritsagara,"sokss_2,3.5","sa vāranārīvaktrendupratimālamkṛtāṃ surām /
mantriṇāṃ ca mukhacchāyāṃ vatsarājaḥ samaṃ papau","स वारनारीवक्त्रेन्दुप्रतिमालम्कृतां सुराम् /
मन्त्रिणां च मुखच्छायां वत्सराजः समं पपौ"
Kathasaritsagara,"sokss_2,3.6","kularūpānurūpā me bhāryā kvāpi na vidyate /
ekā vāsavadattākhyā kanyakā śrūyate param","कुलरूपानुरूपा मे भार्या क्वापि न विद्यते /
एका वासवदत्ताख्या कन्यका श्रूयते परम्"
Kathasaritsagara,"sokss_2,3.7","kathaṃ prāpyeta sā ceti cintāmekāmuvāha saḥ /
so 'pi caṇḍamahāsena ujjayinyām acintayat","कथं प्राप्येत सा चेति चिन्तामेकामुवाह सः /
सो ऽपि चण्डमहासेन उज्जयिन्याम् अचिन्तयत्"
Kathasaritsagara,"sokss_2,3.8","tulyo madduhiturbhartā jagatyasminna vidyate /
asti codayano nāma vipakṣaḥ sa ca me sadā","तुल्यो मद्दुहितुर्भर्ता जगत्यस्मिन्न विद्यते /
अस्ति चोदयनो नाम विपक्षः स च मे सदा"
Kathasaritsagara,"sokss_2,3.9","tatkathaṃ nāma jāmātā vaśyaśca niyataṃ bhavet /
upāyas tv eka evāsti yad aṭavyāṃ bhramaty asau","तत्कथं नाम जामाता वश्यश्च नियतं भवेत् /
उपायस् त्व् एक एवास्ति यद् अटव्यां भ्रमत्य् असौ"
Kathasaritsagara,"sokss_2,3.10","ekākī dviradān badhnan mṛgayāvyasanī nṛpaḥ /
tena cchidreṇa taṃ yuktyāvaṣṭabhyānāyayāmy aham","एकाकी द्विरदान् बध्नन् मृगयाव्यसनी नृपः /
तेन च्छिद्रेण तं युक्त्यावष्टभ्यानाययाम्य् अहम्"
Kathasaritsagara,"sokss_2,3.11","gāndharvajñasya tasyaitāṃ sutāṃ śiṣyīkaromi ca /
tataś cāsyāṃ svayaṃ tasya cakṣuḥ snihyed asaṃśayam","गान्धर्वज्ञस्य तस्यैतां सुतां शिष्यीकरोमि च /
ततश् चास्यां स्वयं तस्य चक्षुः स्निह्येद् असंशयम्"
Kathasaritsagara,"sokss_2,3.12","evaṃ sa mama jāmātā vaśyaś ca niyataṃ bhavet /
nānyo 'styupāyaḥ ko 'pyatra yena vaśyo bhavecca saḥ","एवं स मम जामाता वश्यश् च नियतं भवेत् /
नान्यो ऽस्त्युपायः को ऽप्यत्र येन वश्यो भवेच्च सः"
Kathasaritsagara,"sokss_2,3.13","iti saṃcintya tatsiddhyai sa gatvā caṇḍikāgṛham /
caṇḍīmabhyarcya tuṣṭāva cakre 'syā upayācitam","इति संचिन्त्य तत्सिद्ध्यै स गत्वा चण्डिकागृहम् /
चण्डीमभ्यर्च्य तुष्टाव चक्रे ऽस्या उपयाचितम्"
Kathasaritsagara,"sokss_2,3.14","etatsaṃpatsyate rājannacirādvāñchitaṃ tava /
iti śuśrāva tatrāsāvaśarīrāṃ sarasvatīm","एतत्संपत्स्यते राजन्नचिराद्वाञ्छितं तव /
इति शुश्राव तत्रासावशरीरां सरस्वतीम्"
Kathasaritsagara,"sokss_2,3.15","tatastuṣṭaḥ samāgatya buddhadattena mantriṇā /
saha caṇḍamahāsenastamevārthamacintayat","ततस्तुष्टः समागत्य बुद्धदत्तेन मन्त्रिणा /
सह चण्डमहासेनस्तमेवार्थमचिन्तयत्"
Kathasaritsagara,"sokss_2,3.16","mānoddhato vītalobho raktabhṛtyo mahābalaḥ /
asādhyo 'pi sa sāmādeḥ sāmnā tāvannirūpyatām","मानोद्धतो वीतलोभो रक्तभृत्यो महाबलः /
असाध्यो ऽपि स सामादेः साम्ना तावन्निरूप्यताम्"
Kathasaritsagara,"sokss_2,3.17","iti saṃmantrya sa nṛpo dūtamekaṃ samādiśat /
gaccha madvacanādbrūhi vatsarājamidaṃ vacaḥ","इति संमन्त्र्य स नृपो दूतमेकं समादिशत् /
गच्छ मद्वचनाद्ब्रूहि वत्सराजमिदं वचः"
Kathasaritsagara,"sokss_2,3.18","matputrī tava gāndharve śiṣyā bhavitumicchati /
snehas te 'smāsu cettatvaṃ tām ihaivaitya śikṣaya","मत्पुत्री तव गान्धर्वे शिष्या भवितुमिच्छति /
स्नेहस् ते ऽस्मासु चेत्तत्वं ताम् इहैवैत्य शिक्षय"
Kathasaritsagara,"sokss_2,3.19","ityuktvā preṣitastena dūto gatvā nyavedayat /
kauśāmbyāṃ vatsarājāya saṃdeśaṃ taṃ tathaiva saḥ","इत्युक्त्वा प्रेषितस्तेन दूतो गत्वा न्यवेदयत् /
कौशाम्ब्यां वत्सराजाय संदेशं तं तथैव सः"
Kathasaritsagara,"sokss_2,3.20","vatsarājo 'pi tacchrutvā dūtādanucitaṃ vacaḥ /
yaugandharāyaṇasyedamekānte mantriṇo 'bravīt","वत्सराजो ऽपि तच्छ्रुत्वा दूतादनुचितं वचः /
यौगन्धरायणस्येदमेकान्ते मन्त्रिणो ऽब्रवीत्"
Kathasaritsagara,"sokss_2,3.21","kimetattena saṃdiṣṭaṃ sadarpaṃ mama bhūbhujā /
evaṃ saṃdiśatastasya ko 'bhiprāyo durātmanaḥ","किमेतत्तेन संदिष्टं सदर्पं मम भूभुजा /
एवं संदिशतस्तस्य को ऽभिप्रायो दुरात्मनः"
Kathasaritsagara,"sokss_2,3.22","ityukto vatsarājena tadā yaugandharāyaṇaḥ /
uvācainaṃ mahāmantrīṃ sa svāmihitaniṣṭhuraḥ","इत्युक्तो वत्सराजेन तदा यौगन्धरायणः /
उवाचैनं महामन्त्रीं स स्वामिहितनिष्ठुरः"
Kathasaritsagara,"sokss_2,3.23","bhuvi vyasanitākhyātiḥ prarūḍhā te lateva yā /
idaṃ tasyā mahārāja kaṣāyakaṭukaṃ phalam","भुवि व्यसनिताख्यातिः प्ररूढा ते लतेव या /
इदं तस्या महाराज कषायकटुकं फलम्"
Kathasaritsagara,"sokss_2,3.24","sa hi tvāṃ rāgiṇaṃ matvā kanyāratnena lobhayan /
nītvā caṇḍamahāseno baddhvā svīkartumicchati","स हि त्वां रागिणं मत्वा कन्यारत्नेन लोभयन् /
नीत्वा चण्डमहासेनो बद्ध्वा स्वीकर्तुमिच्छति"
Kathasaritsagara,"sokss_2,3.25","tanmuñca vyasanāni tvaṃ sukhena hi parairnṛpāḥ /
sīdantasteṣu gṛhyante khāteṣviva vanadvipāḥ","तन्मुञ्च व्यसनानि त्वं सुखेन हि परैर्नृपाः /
सीदन्तस्तेषु गृह्यन्ते खातेष्विव वनद्विपाः"
Kathasaritsagara,"sokss_2,3.26","ity ukto mantriṇā dhīraḥ pratidūtaṃ vyasarjayat /
sa vatsarājas taṃ caṇḍamahāsenanṛpaṃ prati","इत्य् उक्तो मन्त्रिणा धीरः प्रतिदूतं व्यसर्जयत् /
स वत्सराजस् तं चण्डमहासेननृपं प्रति"
Kathasaritsagara,"sokss_2,3.27","saṃdideśa ca yadyasti vāñchā macchiṣyatāṃ prati /
tvatputryāstadihaivaiṣā bhavatā preṣyatāmiti","संदिदेश च यद्यस्ति वाञ्छा मच्छिष्यतां प्रति /
त्वत्पुत्र्यास्तदिहैवैषा भवता प्रेष्यतामिति"
Kathasaritsagara,"sokss_2,3.28","evaṃ kṛtvā ca sacivānvatsarājo jagāda saḥ /
yāmi caṇḍamahāsenamiha baddhvānayāmi tam","एवं कृत्वा च सचिवान्वत्सराजो जगाद सः /
यामि चण्डमहासेनमिह बद्ध्वानयामि तम्"
Kathasaritsagara,"sokss_2,3.29","tac chrutvā tam uvācāgryo mantrī yaugandharāyaṇaḥ /
na caitac chakyate rājan kartuṃ naiva ca yujyate","तच् छ्रुत्वा तम् उवाचाग्र्यो मन्त्री यौगन्धरायणः /
न चैतच् छक्यते राजन् कर्तुं नैव च युज्यते"
Kathasaritsagara,"sokss_2,3.30","sa hi prabhāvavānrājā svīkāryaśca tava prabho /
tathā ca tadgataṃ sarvaṃ śṛṇvidaṃ kathayāmi te","स हि प्रभाववान्राजा स्वीकार्यश्च तव प्रभो /
तथा च तद्गतं सर्वं शृण्विदं कथयामि ते"
Kathasaritsagara,"sokss_2,3.31","astīhojjayinī nāma nagarī bhūṣaṇaṃ bhuvaḥ /
hasantīva sudhādhautaiḥ pāsādairamarāvatīm","अस्तीहोज्जयिनी नाम नगरी भूषणं भुवः /
हसन्तीव सुधाधौतैः पासादैरमरावतीम्"
Kathasaritsagara,"sokss_2,3.32","yasyāṃ vasati viśveśo mahākālavapuḥ svayam /
śithilīkṛtakailāsanivāsavyasano haraḥ","यस्यां वसति विश्वेशो महाकालवपुः स्वयम् /
शिथिलीकृतकैलासनिवासव्यसनो हरः"
Kathasaritsagara,"sokss_2,3.33","tasyāṃ mahendravarmākhyo rājābhūdbhūbhṛtāṃ varaḥ /
jayasenābhidhāno 'sya babhūva sadṛśaḥ sutaḥ","तस्यां महेन्द्रवर्माख्यो राजाभूद्भूभृतां वरः /
जयसेनाभिधानो ऽस्य बभूव सदृशः सुतः"
Kathasaritsagara,"sokss_2,3.34","jayasenasya tasyātha putro 'pratimadorbalaḥ /
samutpanno mahāsenanāmā nṛpatikuñjaraḥ","जयसेनस्य तस्याथ पुत्रो ऽप्रतिमदोर्बलः /
समुत्पन्नो महासेननामा नृपतिकुञ्जरः"
Kathasaritsagara,"sokss_2,3.35","so 'tha rājā svarājyaṃ tat pālayan samacintayat /
na me khaḍgo 'nurūpo 'sti na ca bhāryā kulodgatā","सो ऽथ राजा स्वराज्यं तत् पालयन् समचिन्तयत् /
न मे खड्गो ऽनुरूपो ऽस्ति न च भार्या कुलोद्गता"
Kathasaritsagara,"sokss_2,3.36","iti saṃcintya sa nṛpaścaṇḍikāgṛhamāgamat /
tatrautiṣṭhannirāhāro devīmārādhayaṃściram","इति संचिन्त्य स नृपश्चण्डिकागृहमागमत् /
तत्रौतिष्ठन्निराहारो देवीमाराधयंश्चिरम्"
Kathasaritsagara,"sokss_2,3.37","utkṛtyātha svamāṃsāni homakarma sa cākarot /
tataḥ prasannā sākṣātsa devī caṇḍī tamabhyadhāt","उत्कृत्याथ स्वमांसानि होमकर्म स चाकरोत् /
ततः प्रसन्ना साक्षात्स देवी चण्डी तमभ्यधात्"
Kathasaritsagara,"sokss_2,3.38","prītāsmi te gṛhāṇemaṃ putra khaḍgottamaṃ mama /
etatprabhāvāc chatrūṇām ajeyas tvaṃ bhaviṣyasi","प्रीतास्मि ते गृहाणेमं पुत्र खड्गोत्तमं मम /
एतत्प्रभावाच् छत्रूणाम् अजेयस् त्वं भविष्यसि"
Kathasaritsagara,"sokss_2,3.39","kiṃ cāṅgāravatīṃ nāma kanyāṃ trailokyasundarīm /
aṅgārakāsurasutāṃ śīghraṃ bhāryāmavāpsyasi","किं चाङ्गारवतीं नाम कन्यां त्रैलोक्यसुन्दरीम् /
अङ्गारकासुरसुतां शीघ्रं भार्यामवाप्स्यसि"
Kathasaritsagara,"sokss_2,3.40","atīva caṇḍaṃ karmeha kṛtaṃ caitadyatastvayā /
ataścaṇḍamahāsena ityākhyā te bhaviṣyati","अतीव चण्डं कर्मेह कृतं चैतद्यतस्त्वया /
अतश्चण्डमहासेन इत्याख्या ते भविष्यति"
Kathasaritsagara,"sokss_2,3.41","ityuktvā dattakhaḍgā sā devī tasya tiro 'bhavat /
rājñaḥ saṃkalpasaṃpattihṛṣṭirāvirabhūtpunaḥ","इत्युक्त्वा दत्तखड्गा सा देवी तस्य तिरो ऽभवत् /
राज्ञः संकल्पसंपत्तिहृष्टिराविरभूत्पुनः"
Kathasaritsagara,"sokss_2,3.42","sa khaḍgo mattahastīndro naḍāgiririti prabho /
dve tasya ratne śakrasya kuliśairāvaṇāviva","स खड्गो मत्तहस्तीन्द्रो नडागिरिरिति प्रभो /
द्वे तस्य रत्ने शक्रस्य कुलिशैरावणाविव"
Kathasaritsagara,"sokss_2,3.43","tayoḥ prabhāvātsukhitaḥ kadācitso 'tha bhūpatiḥ /
agāccaṇḍamahāseno mṛgayāyai mahāṭavīm","तयोः प्रभावात्सुखितः कदाचित्सो ऽथ भूपतिः /
अगाच्चण्डमहासेनो मृगयायै महाटवीम्"
Kathasaritsagara,"sokss_2,3.44","atipramāṇaṃ tatraikaṃ varāhaṃ ghoramaikṣata /
naiśaṃ tama ivākāṇḍe divā piṇḍatvamāgatam","अतिप्रमाणं तत्रैकं वराहं घोरमैक्षत /
नैशं तम इवाकाण्डे दिवा पिण्डत्वमागतम्"
Kathasaritsagara,"sokss_2,3.45","sa varāhaḥ śarairasya tīkṣṇairapyakṛtavraṇaḥ /
āhatya syandanaṃ rājñaḥ palāyya bilamāviśat","स वराहः शरैरस्य तीक्ष्णैरप्यकृतव्रणः /
आहत्य स्यन्दनं राज्ञः पलाय्य बिलमाविशत्"
Kathasaritsagara,"sokss_2,3.46","rājāpi ratham utsṛjya tam evānusaran krudhā /
dhanur dvitīyas tatraiva prāviśat sa bilāntaram","राजापि रथम् उत्सृज्य तम् एवानुसरन् क्रुधा /
धनुर् द्वितीयस् तत्रैव प्राविशत् स बिलान्तरम्"
Kathasaritsagara,"sokss_2,3.47","dūraṃ praviśya cāpaśyatkāntaṃ puravaraṃ mahat /
savismayo nyaṣīdacca tadantardīrghikātaṭe","दूरं प्रविश्य चापश्यत्कान्तं पुरवरं महत् /
सविस्मयो न्यषीदच्च तदन्तर्दीर्घिकातटे"
Kathasaritsagara,"sokss_2,3.48","tatrasthaḥ kanyakāmekāmapaśyatstrīśatānvitām /
saṃcarantīṃ smarasyeva dhairyanirbhedinīmiṣum","तत्रस्थः कन्यकामेकामपश्यत्स्त्रीशतान्विताम् /
संचरन्तीं स्मरस्येव धैर्यनिर्भेदिनीमिषुम्"
Kathasaritsagara,"sokss_2,3.49","sāpi premarasāsāravarṣiṇā cakṣuṣā muhuḥ /
snapayantīva rājānaṃ śanakaistamupāgamat","सापि प्रेमरसासारवर्षिणा चक्षुषा मुहुः /
स्नपयन्तीव राजानं शनकैस्तमुपागमत्"
Kathasaritsagara,"sokss_2,3.50","kastvaṃ subhaga kasmācca praviṣṭo 'sīha sāṃpratam /
ityuktaḥ sa tayā rājā yathātattvamavarṇayat","कस्त्वं सुभग कस्माच्च प्रविष्टो ऽसीह सांप्रतम् /
इत्युक्तः स तया राजा यथातत्त्वमवर्णयत्"
Kathasaritsagara,"sokss_2,3.51","tacchrutvā netrayugalātsarāgādaśrusaṃtatim /
hṛdayāddhīratāṃ cāpi samaṃ kanyā mumoca sā","तच्छ्रुत्वा नेत्रयुगलात्सरागादश्रुसंततिम् /
हृदयाद्धीरतां चापि समं कन्या मुमोच सा"
Kathasaritsagara,"sokss_2,3.52","kā tvaṃ rodiṣi kasmācca pṛṣṭā teneti bhūbhṛtā /
sā taṃ pratyabravīdevaṃ manmahājñānuvartinī","का त्वं रोदिषि कस्माच्च पृष्टा तेनेति भूभृता /
सा तं प्रत्यब्रवीदेवं मन्महाज्ञानुवर्तिनी"
Kathasaritsagara,"sokss_2,3.53","yo varāhaḥ praviṣṭo 'tra sa daityo 'ṅgārakābhidhaḥ /
ahaṃ caitasya tanayā nāmnāṅgāravatī nṛpa","यो वराहः प्रविष्टो ऽत्र स दैत्यो ऽङ्गारकाभिधः /
अहं चैतस्य तनया नाम्नाङ्गारवती नृप"
Kathasaritsagara,"sokss_2,3.54","vajrasāramayaś cāsau rājaputrīr imāḥ śatam /
ācchidya rājñāṃ gehebhyaḥ parivāraṃ vyadhān mama","वज्रसारमयश् चासौ राजपुत्रीर् इमाः शतम् /
आच्छिद्य राज्ञां गेहेभ्यः परिवारं व्यधान् मम"
Kathasaritsagara,"sokss_2,3.55","kiṃ caiṣa rākṣasībhūtaḥ śāpadoṣānmahāsuraḥ /
tṛṣṇāśramārtaś cādya tvāṃ prāpyāpi tyaktavānayam","किं चैष राक्षसीभूतः शापदोषान्महासुरः /
तृष्णाश्रमार्तश् चाद्य त्वां प्राप्यापि त्यक्तवानयम्"
Kathasaritsagara,"sokss_2,3.56","idānīṃ cāstavārāharūpo viśrāmyati svayam /
suptotthitaśca niyataṃ tvayi pāpaṃ samācaret","इदानीं चास्तवाराहरूपो विश्राम्यति स्वयम् /
सुप्तोत्थितश्च नियतं त्वयि पापं समाचरेत्"
Kathasaritsagara,"sokss_2,3.57","iti me tava kalyāṇamapaśyantyā galantyamī /
saṃtāpakvathitāḥ prāṇā iva bāṣpāmbubindavaḥ","इति मे तव कल्याणमपश्यन्त्या गलन्त्यमी /
संतापक्वथिताः प्राणा इव बाष्पाम्बुबिन्दवः"
Kathasaritsagara,"sokss_2,3.58","ityaṅgāravatīvākyaṃ śrutvā rājā jagāda tām /
yadi mayyasti te snehastadidaṃ madvacaḥ kuru","इत्यङ्गारवतीवाक्यं श्रुत्वा राजा जगाद ताम् /
यदि मय्यस्ति ते स्नेहस्तदिदं मद्वचः कुरु"
Kathasaritsagara,"sokss_2,3.59","prabuddhasyāsya gatvā tvaṃ rudihi svapituḥ puraḥ /
tataśca niyataṃ sa tvāṃ pṛcchedudvegakāraṇam","प्रबुद्धस्यास्य गत्वा त्वं रुदिहि स्वपितुः पुरः /
ततश्च नियतं स त्वां पृच्छेदुद्वेगकारणम्"
Kathasaritsagara,"sokss_2,3.60","tvāṃ cennipātayetkaścittato me kā gatirbhavet /
etadduḥkhaṃ mametyevaṃ sa ca vācyastvayā tataḥ","त्वां चेन्निपातयेत्कश्चित्ततो मे का गतिर्भवेत् /
एतद्दुःखं ममेत्येवं स च वाच्यस्त्वया ततः"
Kathasaritsagara,"sokss_2,3.61","evaṃ kṛte 'sti kalyāṇaṃ tavāpi ca mamāpi ca /
ityuktā tena sā rājñā tathetyaṅgīcakāra tam","एवं कृते ऽस्ति कल्याणं तवापि च ममापि च /
इत्युक्ता तेन सा राज्ञा तथेत्यङ्गीचकार तम्"
Kathasaritsagara,"sokss_2,3.62","taṃ ca cchannamavasthāpya rājānaṃ pāpaśaṅkinī /
agādasurakanyā sa prasuptasyāntikaṃ pituḥ","तं च च्छन्नमवस्थाप्य राजानं पापशङ्किनी /
अगादसुरकन्या स प्रसुप्तस्यान्तिकं पितुः"
Kathasaritsagara,"sokss_2,3.63","so 'pi daiyaḥ prabubudhe prārebhe sā ca roditum /
kiṃ putri rodiṣītyevaṃ sa ca tāmabravīttataḥ","सो ऽपि दैयः प्रबुबुधे प्रारेभे सा च रोदितुम् /
किं पुत्रि रोदिषीत्येवं स च तामब्रवीत्ततः"
Kathasaritsagara,"sokss_2,3.64","hanyāttvāṃ ko'pi cettāta tadā me kā gatirbhavet /
ityārtyā tamavāditsā sa vihasya tato 'bravīt","हन्यात्त्वां कोऽपि चेत्तात तदा मे का गतिर्भवेत् /
इत्यार्त्या तमवादित्सा स विहस्य ततो ऽब्रवीत्"
Kathasaritsagara,"sokss_2,3.65","ko māṃ vyāpādayetputri sarvo vajramayo hyaham /
vāmahaste 'sti me chidraṃ tacca cāpena rakṣyate","को मां व्यापादयेत्पुत्रि सर्वो वज्रमयो ह्यहम् /
वामहस्ते ऽस्ति मे छिद्रं तच्च चापेन रक्ष्यते"
Kathasaritsagara,"sokss_2,3.66","itthamāśvāsayāmāsa sa daityastāṃ nijāṃ sutām /
etacca nikhilaṃ tena rājñā channena śuśruve","इत्थमाश्वासयामास स दैत्यस्तां निजां सुताम् /
एतच्च निखिलं तेन राज्ञा छन्नेन शुश्रुवे"
Kathasaritsagara,"sokss_2,3.67","tataḥ kṣaṇādivotthāya kṛtvā snānaṃ sa dānavaḥ /
kṛtamaunaḥ pravavṛtte devaṃ pūjayituṃ haram","ततः क्षणादिवोत्थाय कृत्वा स्नानं स दानवः /
कृतमौनः प्रववृत्ते देवं पूजयितुं हरम्"
Kathasaritsagara,"sokss_2,3.68","tatkālaṃ prakaṭībhūya sa rājākṛṣṭakārmukaḥ /
upetya prasabhaṃ daityaṃ raṇāyāhvayate sma tam","तत्कालं प्रकटीभूय स राजाकृष्टकार्मुकः /
उपेत्य प्रसभं दैत्यं रणायाह्वयते स्म तम्"
Kathasaritsagara,"sokss_2,3.69","so 'pyutkṣipya karaṃ vāmaṃ maunasthastasya bhūpateḥ /
pratīkṣasva kṣaṇaṃ tāvaditi saṃjñāṃ tadākarot","सो ऽप्युत्क्षिप्य करं वामं मौनस्थस्तस्य भूपतेः /
प्रतीक्षस्व क्षणं तावदिति संज्ञां तदाकरोत्"
Kathasaritsagara,"sokss_2,3.70","rājāpi laghuhastatvātkare tatraiva tatkṣaṇam /
tasminmarmaṇi taṃ daityaṃ pṛṣatkena jaghāna saḥ","राजापि लघुहस्तत्वात्करे तत्रैव तत्क्षणम् /
तस्मिन्मर्मणि तं दैत्यं पृषत्केन जघान सः"
Kathasaritsagara,"sokss_2,3.71","sa ca marmāhato ghoraṃ rāvaṃ kṛtvā mahāsuraḥ /
aṅgārako 'patadbhūmau niryajjīvo jagāda ca","स च मर्माहतो घोरं रावं कृत्वा महासुरः /
अङ्गारको ऽपतद्भूमौ निर्यज्जीवो जगाद च"
Kathasaritsagara,"sokss_2,3.72","tṛṣito 'haṃ hato yena sa māmadbhirna tarpayet /
pratyabdaṃ yadi tattasya naśyeyuḥ pañca mantriṇaḥ","तृषितो ऽहं हतो येन स मामद्भिर्न तर्पयेत् /
प्रत्यब्दं यदि तत्तस्य नश्येयुः पञ्च मन्त्रिणः"
Kathasaritsagara,"sokss_2,3.73","ityuktvā pañcatāṃ prāpa sa daityaḥ so 'pi tatsutām /
tāmaṅgāravatīṃ rājā gṛhītvojjayinīṃ yayau","इत्युक्त्वा पञ्चतां प्राप स दैत्यः सो ऽपि तत्सुताम् /
तामङ्गारवतीं राजा गृहीत्वोज्जयिनीं ययौ"
Kathasaritsagara,"sokss_2,3.74","pariṇītavatastasya tatra tāṃ daityakanyakām /
jātau dvau tanayau caṇḍamahāsenasya bhūpateḥ","परिणीतवतस्तस्य तत्र तां दैत्यकन्यकाम् /
जातौ द्वौ तनयौ चण्डमहासेनस्य भूपतेः"
Kathasaritsagara,"sokss_2,3.75","eko gopālako nāma dvitīyaḥ pālakastathā /
tayorindrotsavaṃ cāsau jātayorakaronnṛpaḥ","एको गोपालको नाम द्वितीयः पालकस्तथा /
तयोरिन्द्रोत्सवं चासौ जातयोरकरोन्नृपः"
Kathasaritsagara,"sokss_2,3.76","tatastaṃ nṛpatiṃ svapne tuṣṭo vakti sma vāsavaḥ /
prāpsyasyananyasadṛśīṃ matprasādātsutāmiti","ततस्तं नृपतिं स्वप्ने तुष्टो वक्ति स्म वासवः /
प्राप्स्यस्यनन्यसदृशीं मत्प्रसादात्सुतामिति"
Kathasaritsagara,"sokss_2,3.77","tataḥ kālena jātāsya rājñaḥ kanyā tu tanvyatha /
apūrvā nirmitā dhātrā candrasyevāparā tanuḥ","ततः कालेन जातास्य राज्ञः कन्या तु तन्व्यथ /
अपूर्वा निर्मिता धात्रा चन्द्रस्येवापरा तनुः"
Kathasaritsagara,"sokss_2,3.78","kāmadevāvatāro 'syāḥ putro vidyādharādhipaḥ /
bhaviṣyatīti tatkālamudabhūdbhāratī divaḥ","कामदेवावतारो ऽस्याः पुत्रो विद्याधराधिपः /
भविष्यतीति तत्कालमुदभूद्भारती दिवः"
Kathasaritsagara,"sokss_2,3.79","dattā me vāsavenaiṣā tuṣṭeneti sa bhūpatiḥ /
nāmnā vāsavadattāṃ tāṃ tanayāmakarottadā","दत्ता मे वासवेनैषा तुष्टेनेति स भूपतिः /
नाम्ना वासवदत्तां तां तनयामकरोत्तदा"
Kathasaritsagara,"sokss_2,3.80","sā ca tasya pitur gehe pradeyā saṃprati sthitā /
prāṅmanthād arṇavasyeva kamalā kukṣikoṭare","सा च तस्य पितुर् गेहे प्रदेया संप्रति स्थिता /
प्राङ्मन्थाद् अर्णवस्येव कमला कुक्षिकोटरे"
Kathasaritsagara,"sokss_2,3.81","evaṃvidhaprabhāvaścaṇḍamahāsenabhūpatiḥ sa kila /
deva na śakyo jetuṃ yathā tathā durgadeśasthaḥ","एवंविधप्रभावश्चण्डमहासेनभूपतिः स किल /
देव न शक्यो जेतुं यथा तथा दुर्गदेशस्थः"
Kathasaritsagara,"sokss_2,3.82","kiṃ ca sa rājanvāñchati dātuṃ tubhyaṃ sadaiva tanayāṃ tām /
prārthayate tu sa rājā nijapakṣamahodayaṃ mānī","किं च स राजन्वाञ्छति दातुं तुभ्यं सदैव तनयां ताम् /
प्रार्थयते तु स राजा निजपक्षमहोदयं मानी"
Kathasaritsagara,"sokss_2,3.83","sā cāvaśyaṃ manye vāsavadattā tvayaiva pariṇeyā /
sa sapadi vāsavadattāhṛtahṛdayo vatsarājo 'bhūt","सा चावश्यं मन्ये वासवदत्ता त्वयैव परिणेया /
स सपदि वासवदत्ताहृतहृदयो वत्सराजो ऽभूत्"
Kathasaritsagara,"sokss_2,4.1","iti mahākaviśrīsomadevabhaṭṭaviracite kathāsaritsāgare kathāmukhalambake tṛtīyas taraṅgaḥ /

caturthas taraṅgaḥ /

atrāntare sa vatseśapratidūtastadabravīt /
gatvā prativacaścaṇḍamahāsenāya bhūbhṛte","इति महाकविश्रीसोमदेवभट्टविरचिते कथासरित्सागरे कथामुखलम्बके तृतीयस् तरङ्गः /

चतुर्थस् तरङ्गः /

अत्रान्तरे स वत्सेशप्रतिदूतस्तदब्रवीत् /
गत्वा प्रतिवचश्चण्डमहासेनाय भूभृते"
Kathasaritsagara,"sokss_2,4.2","so 'pi caṇḍamahāsenastacchrutvaiva vyacintayat /
sa tāvadiha nāyāti mānī vatseśvaro bhṛśam","सो ऽपि चण्डमहासेनस्तच्छ्रुत्वैव व्यचिन्तयत् /
स तावदिह नायाति मानी वत्सेश्वरो भृशम्"
Kathasaritsagara,"sokss_2,4.3","kanyā hi tatra na preṣyā bhavedevaṃ hi lāghavam /
tasmādbaddhvaiva taṃ yuktyā nṛpamānāyayāmyaham","कन्या हि तत्र न प्रेष्या भवेदेवं हि लाघवम् /
तस्माद्बद्ध्वैव तं युक्त्या नृपमानाययाम्यहम्"
Kathasaritsagara,"sokss_2,4.4","iti saṃcintya saṃmantrya sa rājā mantribhiḥ saha /
akārayatsvasadṛśaṃ mahāntaṃ yantrahastinam","इति संचिन्त्य संमन्त्र्य स राजा मन्त्रिभिः सह /
अकारयत्स्वसदृशं महान्तं यन्त्रहस्तिनम्"
Kathasaritsagara,"sokss_2,4.5","taṃ cāntarvīrapuruṣaiḥ kṛtvā channairadhiṣṭhitam /
vindhyāṭavyāṃ sa nidadhe rājā yantramayaṃ gajam","तं चान्तर्वीरपुरुषैः कृत्वा छन्नैरधिष्ठितम् /
विन्ध्याटव्यां स निदधे राजा यन्त्रमयं गजम्"
Kathasaritsagara,"sokss_2,4.6","tatra taṃ cārapuruṣāḥ paśyanti sma vidūrataḥ /
gajabandharasāsaktavatsarājopajīvinaḥ","तत्र तं चारपुरुषाः पश्यन्ति स्म विदूरतः /
गजबन्धरसासक्तवत्सराजोपजीविनः"
Kathasaritsagara,"sokss_2,4.7","te ca tvaritamāgatya vatsarājaṃ vyajijñapan /
deva dṛṣṭo gajo 'smābhireko vindhyavane bhraman","ते च त्वरितमागत्य वत्सराजं व्यजिज्ञपन् /
देव दृष्टो गजो ऽस्माभिरेको विन्ध्यवने भ्रमन्"
Kathasaritsagara,"sokss_2,4.8","asminniyati bhūloke naiva yo 'nyatra dṛśyate /
varṣmaṇā vyāptagagano vindhyādririva jaṅgamaḥ","अस्मिन्नियति भूलोके नैव यो ऽन्यत्र दृश्यते /
वर्ष्मणा व्याप्तगगनो विन्ध्याद्रिरिव जङ्गमः"
Kathasaritsagara,"sokss_2,4.9","tataścāravacaḥ śrutvā vatsarājo jaharṣa saḥ /
tebhyaḥ suvarṇalakṣaṃ ca pradadau pāritoṣikam","ततश्चारवचः श्रुत्वा वत्सराजो जहर्ष सः /
तेभ्यः सुवर्णलक्षं च प्रददौ पारितोषिकम्"
Kathasaritsagara,"sokss_2,4.10","taṃ cedgajendraṃ prāpsyāmi pratimallaṃ naḍāgireḥ /
tataścaṇḍamahāseno vaśyo bhavati me dhruvam","तं चेद्गजेन्द्रं प्राप्स्यामि प्रतिमल्लं नडागिरेः /
ततश्चण्डमहासेनो वश्यो भवति मे ध्रुवम्"
Kathasaritsagara,"sokss_2,4.11","tato vāsavadattāṃ tāṃ sa svayaṃ me prayacchati /
iti saṃcintayanso 'tha rājā tāmanayanniśām","ततो वासवदत्तां तां स स्वयं मे प्रयच्छति /
इति संचिन्तयन्सो ऽथ राजा तामनयन्निशाम्"
Kathasaritsagara,"sokss_2,4.12","prātaśca mantrivacanaṃ nyakṛtvā gajatṛṣṇayā /
puraskṛtyaiva tāṃścārānyayau vindhyāṭavīṃ prati","प्रातश्च मन्त्रिवचनं न्यकृत्वा गजतृष्णया /
पुरस्कृत्यैव तांश्चारान्ययौ विन्ध्याटवीं प्रति"
Kathasaritsagara,"sokss_2,4.13","prasthānalagnasya phalaṃ kanyālābhaṃ sabandhanam /
yadūcurgaṇakāstasya tatsa naiva vyacārayat","प्रस्थानलग्नस्य फलं कन्यालाभं सबन्धनम् /
यदूचुर्गणकास्तस्य तत्स नैव व्यचारयत्"
Kathasaritsagara,"sokss_2,4.14","prāpya vindhyāṭavīṃ tasya gajasya kṣobhaśaṅkayā /
vatsarājaḥ sa sainyāni dūrādeva nyavārayat","प्राप्य विन्ध्याटवीं तस्य गजस्य क्षोभशङ्कया /
वत्सराजः स सैन्यानि दूरादेव न्यवारयत्"
Kathasaritsagara,"sokss_2,4.15","cāramātrasahāyastu vīṇāṃ ghoṣavatīṃ dadhat /
nijavyasanavistīrṇāṃ tāṃ viveśa mahāṭavīm","चारमात्रसहायस्तु वीणां घोषवतीं दधत् /
निजव्यसनविस्तीर्णां तां विवेश महाटवीम्"
Kathasaritsagara,"sokss_2,4.16","vindhyasya dakṣiṇe pārśve dūrācāraiḥ pradarśitam /
gajaṃ satyagajābhāsaṃ taṃ dadarśa sa bhūpatiḥ","विन्ध्यस्य दक्षिणे पार्श्वे दूराचारैः प्रदर्शितम् /
गजं सत्यगजाभासं तं ददर्श स भूपतिः"
Kathasaritsagara,"sokss_2,4.17","ekākī vādayanvīṇāṃ cintayan bandhanāni saḥ /
madhuradhvani gāyaṃś ca śanair upajagāma tam","एकाकी वादयन्वीणां चिन्तयन् बन्धनानि सः /
मधुरध्वनि गायंश् च शनैर् उपजगाम तम्"
Kathasaritsagara,"sokss_2,4.18","gāndharvadattacittatvātsaṃdhyādhvāntavaśācca saḥ /
na taṃ vanagajaṃ rājā māyāgajamalakṣayat","गान्धर्वदत्तचित्तत्वात्संध्याध्वान्तवशाच्च सः /
न तं वनगजं राजा मायागजमलक्षयत्"
Kathasaritsagara,"sokss_2,4.19","so 'pi hastī tamutkarṇatālo gītarasādiva /
upetyopetya vicalandūramākṛṣṭavānnṛpam","सो ऽपि हस्ती तमुत्कर्णतालो गीतरसादिव /
उपेत्योपेत्य विचलन्दूरमाकृष्टवान्नृपम्"
Kathasaritsagara,"sokss_2,4.20","tato 'kasmācca nirgatya tasmādyantramayādgajāt /
vatseśvaraṃ taṃ saṃnaddhāḥ puruṣāḥ paryavārayan","ततो ऽकस्माच्च निर्गत्य तस्माद्यन्त्रमयाद्गजात् /
वत्सेश्वरं तं संनद्धाः पुरुषाः पर्यवारयन्"
Kathasaritsagara,"sokss_2,4.21","tāndṛṣṭvā nṛpatiḥ kopādākṛṣṭacchuriko 'tha saḥ /
agrasthānyodhayannanyairetya paścādagṛhyata","तान्दृष्ट्वा नृपतिः कोपादाकृष्टच्छुरिको ऽथ सः /
अग्रस्थान्योधयन्नन्यैरेत्य पश्चादगृह्यत"
Kathasaritsagara,"sokss_2,4.22","saṃketamilitaiścānyairyodhāstaiḥ sainikaiḥ saha /
ninyurvatseśvaraṃ caṇḍamahāsenāntikaṃ ca tam","संकेतमिलितैश्चान्यैर्योधास्तैः सैनिकैः सह /
निन्युर्वत्सेश्वरं चण्डमहासेनान्तिकं च तम्"
Kathasaritsagara,"sokss_2,4.23","so 'pi caṇḍamahāseno nirgayāgre kṛtādaraḥ /
vatseśena samaṃ tena viveśojjayinīṃ purīm","सो ऽपि चण्डमहासेनो निर्गयाग्रे कृतादरः /
वत्सेशेन समं तेन विवेशोज्जयिनीं पुरीम्"
Kathasaritsagara,"sokss_2,4.24","sa tatra tadṛśe paurairavamānakalaṅkitaḥ /
śaśīva locanānando vatsarājo navāgataḥ","स तत्र तदृशे पौरैरवमानकलङ्कितः /
शशीव लोचनानन्दो वत्सराजो नवागतः"
Kathasaritsagara,"sokss_2,4.25","tato 'sya guṇarāgeṇa vadhamāśaṅkya tatra te /
paurāḥ saṃbhūya sakalāścakrurmaraṇaniścayam","ततो ऽस्य गुणरागेण वधमाशङ्क्य तत्र ते /
पौराः संभूय सकलाश्चक्रुर्मरणनिश्चयम्"
Kathasaritsagara,"sokss_2,4.26","na me vatseśvaro vadhyaḥ saṃdheya iti tān bruvan /
so 'tha caṇḍamahāsenaḥ paurān kṣobhād avārayat","न मे वत्सेश्वरो वध्यः संधेय इति तान् ब्रुवन् /
सो ऽथ चण्डमहासेनः पौरान् क्षोभाद् अवारयत्"
Kathasaritsagara,"sokss_2,4.27","tato vāsavadattāṃ tāṃ sutāṃ tatraiva bhūpatiḥ /
vatsarājāya gāndharvaśikṣāhetoḥ samarpayat","ततो वासवदत्तां तां सुतां तत्रैव भूपतिः /
वत्सराजाय गान्धर्वशिक्षाहेतोः समर्पयत्"
Kathasaritsagara,"sokss_2,4.28","uvāca cainaṃ gāndharvaṃ tvametāṃ śikṣaya prabho /
tataḥ prāpsyasi kalyāṇaṃ mā viṣādaṃ kṛthā iti","उवाच चैनं गान्धर्वं त्वमेतां शिक्षय प्रभो /
ततः प्राप्स्यसि कल्याणं मा विषादं कृथा इति"
Kathasaritsagara,"sokss_2,4.29","tasya dṛṣṭvā tu tāṃ kanyāṃ vatsarājasya mānasam /
tathā snehāktamabhavanna yahā manyumaikṣata","तस्य दृष्ट्वा तु तां कन्यां वत्सराजस्य मानसम् /
तथा स्नेहाक्तमभवन्न यहा मन्युमैक्षत"
Kathasaritsagara,"sokss_2,4.30","tasyāś ca cakṣurmanasī saha taṃ prati jagmatuḥ /
hriyā cakṣur nivavṛtte manas tu na kathaṃcana","तस्याश् च चक्षुर्मनसी सह तं प्रति जग्मतुः /
ह्रिया चक्षुर् निववृत्ते मनस् तु न कथंचन"
Kathasaritsagara,"sokss_2,4.31","atha vāsavadattāṃ tāṃ gāpayaṃstadgatekṣaṇaḥ /
tatra gāndharvaśālāyāṃ vatsarāja uvāsa saḥ","अथ वासवदत्तां तां गापयंस्तद्गतेक्षणः /
तत्र गान्धर्वशालायां वत्सराज उवास सः"
Kathasaritsagara,"sokss_2,4.32","aṅke ghoṣavatī tasya kaṇṭhe gītaśrutistathā /
puro vāsavadattā ca tasthau cetovinodinī","अङ्के घोषवती तस्य कण्ठे गीतश्रुतिस्तथा /
पुरो वासवदत्ता च तस्थौ चेतोविनोदिनी"
Kathasaritsagara,"sokss_2,4.33","sā ca vāsavadattāsya paricaryāparābhavat /
takṣmīriva tadekāgrā baddhasyāpyanapāyinī","सा च वासवदत्तास्य परिचर्यापराभवत् /
तक्ष्मीरिव तदेकाग्रा बद्धस्याप्यनपायिनी"
Kathasaritsagara,"sokss_2,4.34","atrāntare ca kauśāmbyāṃ vatsarājānuge jane /
āvṛtte taṃ prabhuṃ buddhvā baddhaṃ rāṣṭraṃ pracukṣubhe","अत्रान्तरे च कौशाम्ब्यां वत्सराजानुगे जने /
आवृत्ते तं प्रभुं बुद्ध्वा बद्धं राष्ट्रं प्रचुक्षुभे"
Kathasaritsagara,"sokss_2,4.35","ujjayinyāmavaskandaṃ dātumaicchansamantataḥ /
vatseśvarānurāgeṇa kruddhāḥ prakṛtayastadā","उज्जयिन्यामवस्कन्दं दातुमैच्छन्समन्ततः /
वत्सेश्वरानुरागेण क्रुद्धाः प्रकृतयस्तदा"
Kathasaritsagara,"sokss_2,4.36","naiva caṇḍamahāseno balasādhyo mahān hi saḥ /
na caivaṃ vatsarājasya śarīre kuśalaṃ bhavet","नैव चण्डमहासेनो बलसाध्यो महान् हि सः /
न चैवं वत्सराजस्य शरीरे कुशलं भवेत्"
Kathasaritsagara,"sokss_2,4.37","tasmānna yukto 'vaskando buddhisādhyamidaṃ punaḥ /
iti prakṛtayaḥ kṣobhānnavāryanta rumaṇvatā","तस्मान्न युक्तो ऽवस्कन्दो बुद्धिसाध्यमिदं पुनः /
इति प्रकृतयः क्षोभान्नवार्यन्त रुमण्वता"
Kathasaritsagara,"sokss_2,4.38","tato 'nuraktamālokya rāṣṭramavyabhicāri tat /
rumaṇvadādīn āha sma dhīro yaugandharāyaṇaḥ","ततो ऽनुरक्तमालोक्य राष्ट्रमव्यभिचारि तत् /
रुमण्वदादीन् आह स्म धीरो यौगन्धरायणः"
Kathasaritsagara,"sokss_2,4.39","ihaiva sarvair yuṣmābhiḥ sthātavyaṃ satatodyataiḥ /
rakṣaṇīyamidaṃ rāṣṭraṃ kāle kāryaśca vikramaḥ","इहैव सर्वैर् युष्माभिः स्थातव्यं सततोद्यतैः /
रक्षणीयमिदं राष्ट्रं काले कार्यश्च विक्रमः"
Kathasaritsagara,"sokss_2,4.40","vasantakadvitīyaśca gatvāhaṃ prajñayā svayā /
vatseśaṃ mocayitvā tamānayāmi na saṃśayaḥ","वसन्तकद्वितीयश्च गत्वाहं प्रज्ञया स्वया /
वत्सेशं मोचयित्वा तमानयामि न संशयः"
Kathasaritsagara,"sokss_2,4.41","jalāhatau viśeṣeṇa vaidyutāgneriva dyutiḥ /
āpadi sphurati prajñā yasya dhīraḥ sa eva hi","जलाहतौ विशेषेण वैद्युताग्नेरिव द्युतिः /
आपदि स्फुरति प्रज्ञा यस्य धीरः स एव हि"
Kathasaritsagara,"sokss_2,4.42","prākārabhañjanānyogāṃstathā nigaḍabhañjanān /
adarśanaprayogāṃśca jāne 'hamupayoginaḥ","प्राकारभञ्जनान्योगांस्तथा निगडभञ्जनान् /
अदर्शनप्रयोगांश्च जाने ऽहमुपयोगिनः"
Kathasaritsagara,"sokss_2,4.43","ityuktvā prakṛtīḥ kṛtvā hastanyastā rumaṇvataḥ /
yaugandharāyaṇaḥ prāyāt kauśāmbyāḥ savasantakaḥ","इत्युक्त्वा प्रकृतीः कृत्वा हस्तन्यस्ता रुमण्वतः /
यौगन्धरायणः प्रायात् कौशाम्ब्याः सवसन्तकः"
Kathasaritsagara,"sokss_2,4.44","praviveśa ca tenaiva saha vindhyamahāṭavīm /
svaprajñāmiva sattāḍhyāṃ svanītimiva durgamām","प्रविवेश च तेनैव सह विन्ध्यमहाटवीम् /
स्वप्रज्ञामिव सत्ताढ्यां स्वनीतिमिव दुर्गमाम्"
Kathasaritsagara,"sokss_2,4.45","tatra vatseśamittrasya vindhyaprāgbhāravāsinaḥ /
gṛhaṃ pulindakākhyasya pulindādhipateragāt","तत्र वत्सेशमित्त्रस्य विन्ध्यप्राग्भारवासिनः /
गृहं पुलिन्दकाख्यस्य पुलिन्दाधिपतेरगात्"
Kathasaritsagara,"sokss_2,4.46","taṃ sajjaṃ sthāpayitvā ca pahā tenāgamiṣyataḥ /
vatsarājasya rakṣārthaṃ bhūrisainyasamanvitam","तं सज्जं स्थापयित्वा च पहा तेनागमिष्यतः /
वत्सराजस्य रक्षार्थं भूरिसैन्यसमन्वितम्"
Kathasaritsagara,"sokss_2,4.47","gatvā vasantakasakhastato yaugandharāyaṇaḥ /
ujjayinyāṃ mahākālaśmaśānaṃ prāpa sa kramāt","गत्वा वसन्तकसखस्ततो यौगन्धरायणः /
उज्जयिन्यां महाकालश्मशानं प्राप स क्रमात्"
Kathasaritsagara,"sokss_2,4.48","viveśa tacca vetālaiḥ kravyagandhibhirāvṛtam /
itastatastamaḥ śyāmaiścitādhūmairivāparaiḥ","विवेश तच्च वेतालैः क्रव्यगन्धिभिरावृतम् /
इतस्ततस्तमः श्यामैश्चिताधूमैरिवापरैः"
Kathasaritsagara,"sokss_2,4.49","tatrainaṃ darśanaprīto mittrabhāvāya tatkṣaṇam /
yogeśvarākhyo vṛtavānabhyetya brahmarākṣasaḥ","तत्रैनं दर्शनप्रीतो मित्त्रभावाय तत्क्षणम् /
योगेश्वराख्यो वृतवानभ्येत्य ब्रह्मराक्षसः"
Kathasaritsagara,"sokss_2,4.50","tenopadiṣṭayā yuktyā tato yaugandharāyaṇaḥ /
na cakārātmanaḥ sadyo rūpasya parivartanam","तेनोपदिष्टया युक्त्या ततो यौगन्धरायणः /
न चकारात्मनः सद्यो रूपस्य परिवर्तनम्"
Kathasaritsagara,"sokss_2,4.51","babhūva tena vikṛtaḥ kubjo vṛddhaśca tatkṣaṇāt /
unmattaveṣaḥ khalvāṭo hāsyasaṃjananaḥ param","बभूव तेन विकृतः कुब्जो वृद्धश्च तत्क्षणात् /
उन्मत्तवेषः खल्वाटो हास्यसंजननः परम्"
Kathasaritsagara,"sokss_2,4.52","tayaiva yuktyā sa tadā sirānaddhapṛthūdaram /
cakre vasantakasyāpi rūpaṃ danturadurmukham","तयैव युक्त्या स तदा सिरानद्धपृथूदरम् /
चक्रे वसन्तकस्यापि रूपं दन्तुरदुर्मुखम्"
Kathasaritsagara,"sokss_2,4.53","tato rājakuladvāramādau preṣya vasantakam /
viveśojjayinīṃ tāṃ sa tādṛgyaugandharāyaṇaḥ","ततो राजकुलद्वारमादौ प्रेष्य वसन्तकम् /
विवेशोज्जयिनीं तां स तादृग्यौगन्धरायणः"
Kathasaritsagara,"sokss_2,4.54","nṛtyan gāyaṃś ca tatrāsau baṭubhiḥ parivāritaḥ /
dṛṣṭaḥ sakautukaṃ sarvairyayau rājagṛhaṃ prati","नृत्यन् गायंश् च तत्रासौ बटुभिः परिवारितः /
दृष्टः सकौतुकं सर्वैर्ययौ राजगृहं प्रति"
Kathasaritsagara,"sokss_2,4.55","tatra rājāvarodhānāṃ tenāsau kṛtakautukaḥ /
agādvāsavadattāyāḥ śanaiḥ śravaṇagocaram","तत्र राजावरोधानां तेनासौ कृतकौतुकः /
अगाद्वासवदत्तायाः शनैः श्रवणगोचरम्"
Kathasaritsagara,"sokss_2,4.56","sā tamānāyayāmāsa ceṭikāṃ preṣya satvaram /
gāndharvaśālāṃ narmaikasādaraṃ hi navaṃ vayaḥ","सा तमानाययामास चेटिकां प्रेष्य सत्वरम् /
गान्धर्वशालां नर्मैकसादरं हि नवं वयः"
Kathasaritsagara,"sokss_2,4.57","sa ca tatra gato vṛddhaṃ vatsarājaṃ dadarśa tam /
unmattaveṣo vigaladvāṣpo yaugandharāyaṇaḥ","स च तत्र गतो वृद्धं वत्सराजं ददर्श तम् /
उन्मत्तवेषो विगलद्वाष्पो यौगन्धरायणः"
Kathasaritsagara,"sokss_2,4.58","cakāra tasmai saṃjñāṃ ca vatsarājāya so 'pi tam /
pratyabhijñātavānrājā veṣapracchannamāgatam","चकार तस्मै संज्ञां च वत्सराजाय सो ऽपि तम् /
प्रत्यभिज्ञातवान्राजा वेषप्रच्छन्नमागतम्"
Kathasaritsagara,"sokss_2,4.59","tato vāsavadattāṃ ca tacceṭīḥ prati cātmanaḥ /
adarśanaṃ yuktibalād vyadhād yaugandharāyaṇaḥ","ततो वासवदत्तां च तच्चेटीः प्रति चात्मनः /
अदर्शनं युक्तिबलाद् व्यधाद् यौगन्धरायणः"
Kathasaritsagara,"sokss_2,4.60","rājā tveko dadarśainaṃ tāśca sarvāḥ savismayam /
vadanti sma gato 'kasmādunmattaḥ kvāpyasāviti","राजा त्वेको ददर्शैनं ताश्च सर्वाः सविस्मयम् /
वदन्ति स्म गतो ऽकस्मादुन्मत्तः क्वाप्यसाविति"
Kathasaritsagara,"sokss_2,4.61","tacchrutvā taṃ ca dṛṣṭāgre matvā yogabalena tat /
yuktyā vāsavadattāṃ tāṃ vatsarājo 'bravīdidam","तच्छ्रुत्वा तं च दृष्टाग्रे मत्वा योगबलेन तत् /
युक्त्या वासवदत्तां तां वत्सराजो ऽब्रवीदिदम्"
Kathasaritsagara,"sokss_2,4.62","gatvā sarasvatīpūjāmādāyāgaccha dārike /
tacchrutvā sā tathetyuktvā savayasyā viniryayau","गत्वा सरस्वतीपूजामादायागच्छ दारिके /
तच्छ्रुत्वा सा तथेत्युक्त्वा सवयस्या विनिर्ययौ"
Kathasaritsagara,"sokss_2,4.63","yathocitamupetyātha dadau vatseśvarāya saḥ /
yaugandharāyaṇas tasmai yogān nigaḍabhañjanān","यथोचितमुपेत्याथ ददौ वत्सेश्वराय सः /
यौगन्धरायणस् तस्मै योगान् निगडभञ्जनान्"
Kathasaritsagara,"sokss_2,4.64","anyānvāsavadattāyā vīṇātantrīniyojitān /
vaśīkaraṇayogāṃśca rājñe 'smai sa samārpayat","अन्यान्वासवदत्ताया वीणातन्त्रीनियोजितान् /
वशीकरणयोगांश्च राज्ञे ऽस्मै स समार्पयत्"
Kathasaritsagara,"sokss_2,4.65","vyajijñapacca taṃ rājannihāyāto vasantakaḥ /
dvāri sthito 'nyarūpeṇa taṃ kuruṣvāntike dvijam","व्यजिज्ञपच्च तं राजन्निहायातो वसन्तकः /
द्वारि स्थितो ऽन्यरूपेण तं कुरुष्वान्तिके द्विजम्"
Kathasaritsagara,"sokss_2,4.66","yadā vāsavadatteyaṃ tvayi visrambhameṣyati /
tadā vakṣyāmi yadahaṃ tatkuryāstiṣṭha sāṃpratam","यदा वासवदत्तेयं त्वयि विस्रम्भमेष्यति /
तदा वक्ष्यामि यदहं तत्कुर्यास्तिष्ठ सांप्रतम्"
Kathasaritsagara,"sokss_2,4.67","ityuktvā niryayau śīghraṃ tato yaugandharāyaṇaḥ /
agādvāsavadattā ca pūjāmādāya tatkṣaṇāt","इत्युक्त्वा निर्ययौ शीघ्रं ततो यौगन्धरायणः /
अगाद्वासवदत्ता च पूजामादाय तत्क्षणात्"
Kathasaritsagara,"sokss_2,4.68","so 'tha tāmavadadrājā bahirdvāri dvijaḥ sthitaḥ /
sarasvatyarcane so 'smindakṣiṇārthe praveśyatām","सो ऽथ तामवदद्राजा बहिर्द्वारि द्विजः स्थितः /
सरस्वत्यर्चने सो ऽस्मिन्दक्षिणार्थे प्रवेश्यताम्"
Kathasaritsagara,"sokss_2,4.69","tatheti dvāradeśātsa tatra vāsavadattayā /
virūpāmākṛtiṃ bibhradānāyyata vasantakaḥ","तथेति द्वारदेशात्स तत्र वासवदत्तया /
विरूपामाकृतिं बिभ्रदानाय्यत वसन्तकः"
Kathasaritsagara,"sokss_2,4.70","sa cānītastamālokya vatseśamarudacchucā /
tataścāpratibhedāya sa rājā nijagāda tam","स चानीतस्तमालोक्य वत्सेशमरुदच्छुचा /
ततश्चाप्रतिभेदाय स राजा निजगाद तम्"
Kathasaritsagara,"sokss_2,4.71","he brahmanrogavairūpyaṃ sarvametadahaṃ tava /
nivārayāmi mā rodīstiṣṭhehaiva mamāntike","हे ब्रह्मन्रोगवैरूप्यं सर्वमेतदहं तव /
निवारयामि मा रोदीस्तिष्ठेहैव ममान्तिके"
Kathasaritsagara,"sokss_2,4.72","mahān prasādo deveti sa covāca vasantakaḥ /
so 'tha taṃ vikṛtaṃ dṛṣṭvā rājā smitamukho 'bhavat","महान् प्रसादो देवेति स चोवाच वसन्तकः /
सो ऽथ तं विकृतं दृष्ट्वा राजा स्मितमुखो ऽभवत्"
Kathasaritsagara,"sokss_2,4.73","taccālokyāśayaṃ buddhvā tasya so 'pi vasantakaḥ /
hasati smādhikodbhūtavirūpānanavaikṛtaḥ","तच्चालोक्याशयं बुद्ध्वा तस्य सो ऽपि वसन्तकः /
हसति स्माधिकोद्भूतविरूपाननवैकृतः"
Kathasaritsagara,"sokss_2,4.74","taṃ hasantaṃ tathā dṛṣṭvā krīḍanīyakasaṃnibham /
tatra vāsavadattāpi jahāsa ca tutoṣa ca","तं हसन्तं तथा दृष्ट्वा क्रीडनीयकसंनिभम् /
तत्र वासवदत्तापि जहास च तुतोष च"
Kathasaritsagara,"sokss_2,4.75","tataḥ sā narmaṇā bālā taṃ papraccha vasantakam /
kiṃ vijñānaṃ vijānāsi bho brahman kathyatām iti","ततः सा नर्मणा बाला तं पप्रच्छ वसन्तकम् /
किं विज्ञानं विजानासि भो ब्रह्मन् कथ्यताम् इति"
Kathasaritsagara,"sokss_2,4.76","kathāḥ kathayituṃ devi jānāmīti sa cāvadat /
kathāṃ kathaya tarhokāmiti sāpi tato 'bravīt","कथाः कथयितुं देवि जानामीति स चावदत् /
कथां कथय तर्होकामिति सापि ततो ऽब्रवीत्"
Kathasaritsagara,"sokss_2,4.77","tatastāṃ rājatanayāṃ rañjayansa vasantakaḥ /
hāsyavaicitrasarasām imām akathayat kathām","ततस्तां राजतनयां रञ्जयन्स वसन्तकः /
हास्यवैचित्रसरसाम् इमाम् अकथयत् कथाम्"
Kathasaritsagara,"sokss_2,4.78","astīha mathurā nāma purī kaṃsārijanmabhūḥ /
tasyāṃ rūpaṇiketyāsītkhyātā vāravilāsinī","अस्तीह मथुरा नाम पुरी कंसारिजन्मभूः /
तस्यां रूपणिकेत्यासीत्ख्याता वारविलासिनी"
Kathasaritsagara,"sokss_2,4.79","tasyā makaradaṃṣṭrākhyā mātābhūdvṛddhakuṭṭanī /
tadguṇākṛṣyamāṇānāṃ yūnāṃ dṛśi viṣacchaṭā","तस्या मकरदंष्ट्राख्या माताभूद्वृद्धकुट्टनी /
तद्गुणाकृष्यमाणानां यूनां दृशि विषच्छटा"
Kathasaritsagara,"sokss_2,4.80","pūjākāle surakulaṃ svaniyogāya jātu sā /
gatā rūpaṇikā dūrādekaṃ puruṣamaikṣata","पूजाकाले सुरकुलं स्वनियोगाय जातु सा /
गता रूपणिका दूरादेकं पुरुषमैक्षत"
Kathasaritsagara,"sokss_2,4.81","sa dṛṣṭaḥ subhagastasyā viveśa hṛdayaṃ tathā /
yathā mātrā kṛtāste 'smādupadeśā viniryayuḥ","स दृष्टः सुभगस्तस्या विवेश हृदयं तथा /
यथा मात्रा कृतास्ते ऽस्मादुपदेशा विनिर्ययुः"
Kathasaritsagara,"sokss_2,4.82","ceṭikāmatha sāvādīdgaccha madvacanādamum /
puruṣaṃ brūhi madgehe tvayādyāgamyatāmiti","चेटिकामथ सावादीद्गच्छ मद्वचनादमुम् /
पुरुषं ब्रूहि मद्गेहे त्वयाद्यागम्यतामिति"
Kathasaritsagara,"sokss_2,4.83","tatheti ceṭikā sā ca gatvā tasmai tad abravīt /
tataḥ sa kiṃcid vimṛśan puruṣas tām abhāṣata","तथेति चेटिका सा च गत्वा तस्मै तद् अब्रवीत् /
ततः स किंचिद् विमृशन् पुरुषस् ताम् अभाषत"
Kathasaritsagara,"sokss_2,4.84","lohajaṅghābhidhāno 'smi brāhmaṇo nāsti me dhanam /
tadāḍhyajanalabhye hi ko 'haṃ rūpaṇikāgṛhe","लोहजङ्घाभिधानो ऽस्मि ब्राह्मणो नास्ति मे धनम् /
तदाढ्यजनलभ्ये हि को ऽहं रूपणिकागृहे"
Kathasaritsagara,"sokss_2,4.85","na dhanaṃ vāñchyate tvattaḥ svāminyetyudite tayā /
sa lohajaṅghas tadvākyaṃ tatheti pratyapadyata","न धनं वाञ्छ्यते त्वत्तः स्वामिन्येत्युदिते तया /
स लोहजङ्घस् तद्वाक्यं तथेति प्रत्यपद्यत"
Kathasaritsagara,"sokss_2,4.86","tataśceṭīmukhādbuddhvā tacca sā gṛhamutsukā /
gatvā rūpaṇikā tatsthau tanmārganyastalocanā","ततश्चेटीमुखाद्बुद्ध्वा तच्च सा गृहमुत्सुका /
गत्वा रूपणिका तत्स्थौ तन्मार्गन्यस्तलोचना"
Kathasaritsagara,"sokss_2,4.87","kṣaṇācca lohajaṅgho 'tha tasyāmandiramāyayau /
kuto 'yamiti kuṭṭanyā dṛṣṭo makaradaṃṣṭrayā","क्षणाच्च लोहजङ्घो ऽथ तस्यामन्दिरमाययौ /
कुतो ऽयमिति कुट्टन्या दृष्टो मकरदंष्ट्रया"
Kathasaritsagara,"sokss_2,4.88","sāpi rūpaṇikā dṛṣṭvā svayamutthāya sādarā /
vāsaveśmāntaraṃ hṛṣṭā kaṇṭhe lagnā nināya tam","सापि रूपणिका दृष्ट्वा स्वयमुत्थाय सादरा /
वासवेश्मान्तरं हृष्टा कण्ठे लग्ना निनाय तम्"
Kathasaritsagara,"sokss_2,4.89","tatra sā lohajaṅghasya tasya saubhāgyasaṃpadā /
vaśīkṛtā satī nānyatphalaṃ janmanyamanyata","तत्र सा लोहजङ्घस्य तस्य सौभाग्यसंपदा /
वशीकृता सती नान्यत्फलं जन्मन्यमन्यत"
Kathasaritsagara,"sokss_2,4.90","tatastayā nivṛttānyapuruṣāsaṅgayā saha /
yathāsukhaṃ sa tatraiva tasthau tanmandire yuvā","ततस्तया निवृत्तान्यपुरुषासङ्गया सह /
यथासुखं स तत्रैव तस्थौ तन्मन्दिरे युवा"
Kathasaritsagara,"sokss_2,4.91","taddṛṣṭvā śikṣitāśeṣaveṣayoṣijjagāda tām /
mātā makaradaṃṣṭrā sā khinnā rūpaṇikāṃ rahaḥ","तद्दृष्ट्वा शिक्षिताशेषवेषयोषिज्जगाद ताम् /
माता मकरदंष्ट्रा सा खिन्ना रूपणिकां रहः"
Kathasaritsagara,"sokss_2,4.92","kimayaṃ nirdhanaḥ putri sevyate puruṣastvayā /
śavaṃ spṛśanti sujanā gaṇikā na tu nirdhanam","किमयं निर्धनः पुत्रि सेव्यते पुरुषस्त्वया /
शवं स्पृशन्ति सुजना गणिका न तु निर्धनम्"
Kathasaritsagara,"sokss_2,4.93","kānurāgaḥ kva veśyātvamiti te vismṛtaṃ katham /
saṃdhyeva rāgiṇī veśyā na ciraṃ putri dīpyate","कानुरागः क्व वेश्यात्वमिति ते विस्मृतं कथम् /
संध्येव रागिणी वेश्या न चिरं पुत्रि दीप्यते"
Kathasaritsagara,"sokss_2,4.94","naṭīva kṛtrimaṃ prema gaṇikārthāya darśayet /
tadenaṃ nirdhanaṃ muñca mā kṛthā nāśamātmanaḥ","नटीव कृत्रिमं प्रेम गणिकार्थाय दर्शयेत् /
तदेनं निर्धनं मुञ्च मा कृथा नाशमात्मनः"
Kathasaritsagara,"sokss_2,4.95","iti mātṛvacaḥ śrutvā ruṣā rūpaṇikābravīt /
maivaṃ vādīrmama hyeṣa prāṇebhyo 'pyadhikaḥ priyaḥ","इति मातृवचः श्रुत्वा रुषा रूपणिकाब्रवीत् /
मैवं वादीर्मम ह्येष प्राणेभ्यो ऽप्यधिकः प्रियः"
Kathasaritsagara,"sokss_2,4.96","dhanamasti ca me bhūri kimanyena karomyaham /
tadamba naiva vaktavyā bhūyo 'pyevamahaṃ tvayā","धनमस्ति च मे भूरि किमन्येन करोम्यहम् /
तदम्ब नैव वक्तव्या भूयो ऽप्येवमहं त्वया"
Kathasaritsagara,"sokss_2,4.97","tacchrutvā lohajaṅghasya nirvāsanavidhau krudhā /
tasthau makaradaṃṣṭrā sā tasyopāyaṃ vicinvatī","तच्छ्रुत्वा लोहजङ्घस्य निर्वासनविधौ क्रुधा /
तस्थौ मकरदंष्ट्रा सा तस्योपायं विचिन्वती"
Kathasaritsagara,"sokss_2,4.98","atha mārgāgataṃ kaṃcitkṣīṇakoṣaṃ dadarśa sā /
rājaputraṃ parivṛtaṃ puruṣaiḥ śastrapāṇibhiḥ","अथ मार्गागतं कंचित्क्षीणकोषं ददर्श सा /
राजपुत्रं परिवृतं पुरुषैः शस्त्रपाणिभिः"
Kathasaritsagara,"sokss_2,4.99","upagamya drutaṃ taṃ ca nītvaikānte jagāda sā /
nirdhanena mamaikena kāmukenāvṛtaṃ gṛham","उपगम्य द्रुतं तं च नीत्वैकान्ते जगाद सा /
निर्धनेन ममैकेन कामुकेनावृतं गृहम्"
Kathasaritsagara,"sokss_2,4.100","tattvamāgaccha tatrādya tathā ca kuru yena saḥ /
gṛhānmama nivarteta madīyāṃ ca sutāṃ bhaja","तत्त्वमागच्छ तत्राद्य तथा च कुरु येन सः /
गृहान्मम निवर्तेत मदीयां च सुतां भज"
Kathasaritsagara,"sokss_2,4.101","tatheti rājaputro 'tha praviveśa sa tadgṛham /
tasmin kṣaṇe rūpaṇikā tasthau devakule ca sā","तथेति राजपुत्रो ऽथ प्रविवेश स तद्गृहम् /
तस्मिन् क्षणे रूपणिका तस्थौ देवकुले च सा"
Kathasaritsagara,"sokss_2,4.102","lohajaṅghaśca tatkālaṃ bahiḥ kvāpi sthito 'bhavat /
kṣaṇāntare ca niḥśaṅkastatraiva samupāyayau","लोहजङ्घश्च तत्कालं बहिः क्वापि स्थितो ऽभवत् /
क्षणान्तरे च निःशङ्कस्तत्रैव समुपाययौ"
Kathasaritsagara,"sokss_2,4.103","tatkṣaṇaṃ rājaputrasya tasya bhṛtyaiḥ pradhāvya saḥ /
dṛḍhaṃ pādaprahārādyaiḥ sarveṣvaṅgeṣv atāḍyata","तत्क्षणं राजपुत्रस्य तस्य भृत्यैः प्रधाव्य सः /
दृढं पादप्रहाराद्यैः सर्वेष्वङ्गेष्व् अताड्यत"
Kathasaritsagara,"sokss_2,4.104","tatas tair eva cāmedhyapūrṇe kṣiptaḥ sa khātake /
lohajaṅghaḥ kathamapi prapalāyitavāṃstataḥ","ततस् तैर् एव चामेध्यपूर्णे क्षिप्तः स खातके /
लोहजङ्घः कथमपि प्रपलायितवांस्ततः"
Kathasaritsagara,"sokss_2,4.105","athāgatā rūpaṇikā tadbuddhvā śokavihvalā /
sābhūdvīkṣyātha sa yayau rājaputro yathāgatam","अथागता रूपणिका तद्बुद्ध्वा शोकविह्वला /
साभूद्वीक्ष्याथ स ययौ राजपुत्रो यथागतम्"
Kathasaritsagara,"sokss_2,4.106","lohajaṅgho 'pi kuṭṭanyā prasahya sa khalīkṛtaḥ /
gantuṃ pravavṛte tīrthaṃ prāṇāṃstyaktuṃ viyogavān","लोहजङ्घो ऽपि कुट्टन्या प्रसह्य स खलीकृतः /
गन्तुं प्रववृते तीर्थं प्राणांस्त्यक्तुं वियोगवान्"
Kathasaritsagara,"sokss_2,4.107","gacchannaṭavyāṃ saṃtaptaḥ kuṭṭanīmanyunā hṛdi /
tvaci ca grīṣmatāpena cchāyāmabhilalāṣa saḥ","गच्छन्नटव्यां संतप्तः कुट्टनीमन्युना हृदि /
त्वचि च ग्रीष्मतापेन च्छायामभिललाष सः"
Kathasaritsagara,"sokss_2,4.108","tarumaprāpnuvanso 'tha lebhe hastikalevaram /
jaghanena praviśyāntarnirmāṃsaṃ jambukaiḥ kṛtam","तरुमप्राप्नुवन्सो ऽथ लेभे हस्तिकलेवरम् /
जघनेन प्रविश्यान्तर्निर्मांसं जम्बुकैः कृतम्"
Kathasaritsagara,"sokss_2,4.109","carmāvaśeṣe tatrāntaḥ pariśrānaḥ praviśya saḥ /
lohajaṅgho yayau nidrāṃ praviśadvātaśītale","चर्मावशेषे तत्रान्तः परिश्रानः प्रविश्य सः /
लोहजङ्घो ययौ निद्रां प्रविशद्वातशीतले"
Kathasaritsagara,"sokss_2,4.110","athākasmātsamutthāya kṣaṇenaiva samantataḥ /
meghaḥ pravavṛte tatra dhārāsāreṇa varṣitum","अथाकस्मात्समुत्थाय क्षणेनैव समन्ततः /
मेघः प्रववृते तत्र धारासारेण वर्षितुम्"
Kathasaritsagara,"sokss_2,4.111","tena nirvivaraṃ prāpa saṃkocaṃ hasticarma tat /
kṣaṇācca tena mārgeṇa jalaugho bhṛśamāyayau","तेन निर्विवरं प्राप संकोचं हस्तिचर्म तत् /
क्षणाच्च तेन मार्गेण जलौघो भृशमाययौ"
Kathasaritsagara,"sokss_2,4.112","tenāpahṛtya gaṅgāyāmakṣepi gajacarma tat /
tajjalaughena nītvā ca samudrāntarnyadhīyata","तेनापहृत्य गङ्गायामक्षेपि गजचर्म तत् /
तज्जलौघेन नीत्वा च समुद्रान्तर्न्यधीयत"
Kathasaritsagara,"sokss_2,4.113","tatra dṛṣṭvā ca taccarma nipatyāmiṣaśaṅkayā /
hṛtvābdheḥ pāramanayatpakṣī garuḍavaṃśajaḥ","तत्र दृष्ट्वा च तच्चर्म निपत्यामिषशङ्कया /
हृत्वाब्धेः पारमनयत्पक्षी गरुडवंशजः"
Kathasaritsagara,"sokss_2,4.114","tatra cañcvā vidāryaitad gajacarma vilokya ca /
antaḥsthaṃ mānuṣaṃ pakṣī palāyya sa tato yayau","तत्र चञ्च्वा विदार्यैतद् गजचर्म विलोक्य च /
अन्तःस्थं मानुषं पक्षी पलाय्य स ततो ययौ"
Kathasaritsagara,"sokss_2,4.115","tataśca carmaṇastasmātpakṣisaṃrambhabodhitaḥ /
taccañcuracitadvārāllohajaṅgho viniryayau","ततश्च चर्मणस्तस्मात्पक्षिसंरम्भबोधितः /
तच्चञ्चुरचितद्वाराल्लोहजङ्घो विनिर्ययौ"
Kathasaritsagara,"sokss_2,4.116","dṛṣṭvā samudrapārasthamātmānaṃ ca savismayaḥ /
anidrasvapnamiva tat sa samagram amanyata","दृष्ट्वा समुद्रपारस्थमात्मानं च सविस्मयः /
अनिद्रस्वप्नमिव तत् स समग्रम् अमन्यत"
Kathasaritsagara,"sokss_2,4.117","atha dvau rākṣasau tatra ghorau bhīto dadarśa saḥ /
tau cāpi rākṣasau dūrāccakitau tamapaśyatām","अथ द्वौ राक्षसौ तत्र घोरौ भीतो ददर्श सः /
तौ चापि राक्षसौ दूराच्चकितौ तमपश्यताम्"
Kathasaritsagara,"sokss_2,4.118","rāmātparābhavaṃ smṛtvā taṃ tathaiva ca mānuṣam /
dṛṣṭvā tīrṇāmbudhiṃ bhūyastau bhayaṃ hṛdi cakratuḥ","रामात्पराभवं स्मृत्वा तं तथैव च मानुषम् /
दृष्ट्वा तीर्णाम्बुधिं भूयस्तौ भयं हृदि चक्रतुः"
Kathasaritsagara,"sokss_2,4.119","saṃmantrya ca tayormadhyādeko gatvā tadaiva tam /
vibhīṣaṇāya prabhave yathādṛṣṭaṃ nyavedayat","संमन्त्र्य च तयोर्मध्यादेको गत्वा तदैव तम् /
विभीषणाय प्रभवे यथादृष्टं न्यवेदयत्"
Kathasaritsagara,"sokss_2,4.120","dṛṣṭarāmaprabhāvaḥ sanso 'pi rājā vibhīṣaṇaḥ /
mānuṣāgamanādbhīto rākṣasaṃ tamabhāṣata","दृष्टरामप्रभावः सन्सो ऽपि राजा विभीषणः /
मानुषागमनाद्भीतो राक्षसं तमभाषत"
Kathasaritsagara,"sokss_2,4.121","gaccha madvacanādbhadra prītyā taṃ brūhi mānuṣam /
āgamyatāṃ gṛhe 'smākaṃ prasādaḥ kriyatāmiti","गच्छ मद्वचनाद्भद्र प्रीत्या तं ब्रूहि मानुषम् /
आगम्यतां गृहे ऽस्माकं प्रसादः क्रियतामिति"
Kathasaritsagara,"sokss_2,4.122","tathetyāgatya tattasmai svaprabhuprārthanāvacaḥ /
cakito lohajaṅghāya śaśaṃsa sa ca rākṣasaḥ","तथेत्यागत्य तत्तस्मै स्वप्रभुप्रार्थनावचः /
चकितो लोहजङ्घाय शशंस स च राक्षसः"
Kathasaritsagara,"sokss_2,4.123","so 'pyaṅgīkṛtya tadvipro lohajaṅghaḥ praśāntadhīḥ /
tenaiva sadvitīyena saha laṅkāṃ tato 'gamat","सो ऽप्यङ्गीकृत्य तद्विप्रो लोहजङ्घः प्रशान्तधीः /
तेनैव सद्वितीयेन सह लङ्कां ततो ऽगमत्"
Kathasaritsagara,"sokss_2,4.124","tasyāṃ ca dṛṣṭasauvarṇatattatprāsādavismitaḥ /
praviśya rājabhavanaṃ sa dadarśa vibhīṣaṇam","तस्यां च दृष्टसौवर्णतत्तत्प्रासादविस्मितः /
प्रविश्य राजभवनं स ददर्श विभीषणम्"
Kathasaritsagara,"sokss_2,4.125","so 'pi papraccha rājā taṃ kṛtātithyaḥ kṛtāśiṣam /
brahman katham imāṃ bhūmim anuprāpto bhavān iti","सो ऽपि पप्रच्छ राजा तं कृतातिथ्यः कृताशिषम् /
ब्रह्मन् कथम् इमां भूमिम् अनुप्राप्तो भवान् इति"
Kathasaritsagara,"sokss_2,4.126","tataḥ sa dhūrto 'vādīttaṃ lohajaṅgho vibhīṣaṇam /
vipro 'haṃ lohajaṅghākhyo mathurāyāṃ kṛtasthitiḥ","ततः स धूर्तो ऽवादीत्तं लोहजङ्घो विभीषणम् /
विप्रो ऽहं लोहजङ्घाख्यो मथुरायां कृतस्थितिः"
Kathasaritsagara,"sokss_2,4.127","so 'haṃ dāridryasaṃtaptastatra nārāyaṇāmataḥ /
nirāhāraḥ sthito 'kārṣaṃ gatvā devakulaṃ tapaḥ","सो ऽहं दारिद्र्यसंतप्तस्तत्र नारायणामतः /
निराहारः स्थितो ऽकार्षं गत्वा देवकुलं तपः"
Kathasaritsagara,"sokss_2,4.128","vibhīṣaṇāntikaṃ gaccha madbhakaḥ sa hi te dhanam /
dāsyatīty ādiśat svapne tato māṃ bhagavān hariḥ","विभीषणान्तिकं गच्छ मद्भकः स हि ते धनम् /
दास्यतीत्य् आदिशत् स्वप्ने ततो मां भगवान् हरिः"
Kathasaritsagara,"sokss_2,4.129","kvāhaṃ vibhīṣaṇaḥ keti mayokte sa punaḥ prabhuḥ /
samādiśadvrajādyaiva taṃ drakṣyasi vibhīṣaṇam","क्वाहं विभीषणः केति मयोक्ते स पुनः प्रभुः /
समादिशद्व्रजाद्यैव तं द्रक्ष्यसि विभीषणम्"
Kathasaritsagara,"sokss_2,4.130","ityuktaḥ prabhuṇā sadyaḥ prabuddho 'hamihāmbudheḥ /
pāre 'vasthitamātmānamapaśyaṃ vedmi nāparam","इत्युक्तः प्रभुणा सद्यः प्रबुद्धो ऽहमिहाम्बुधेः /
पारे ऽवस्थितमात्मानमपश्यं वेद्मि नापरम्"
Kathasaritsagara,"sokss_2,4.131","ityukto lohajaṅghena laṅkāmālokya durgamām /
satyaṃ divyaprabhāvo 'yamiti mene vibhīṣaṇaḥ","इत्युक्तो लोहजङ्घेन लङ्कामालोक्य दुर्गमाम् /
सत्यं दिव्यप्रभावो ऽयमिति मेने विभीषणः"
Kathasaritsagara,"sokss_2,4.132","tiṣṭha dāsyāmi te vittam ity uktvā brāhmaṇaṃ ca tam /
matvā ca rakṣasāṃ haste tamapreṣyaṃ nṛghātinām","तिष्ठ दास्यामि ते वित्तम् इत्य् उक्त्वा ब्राह्मणं च तम् /
मत्वा च रक्षसां हस्ते तमप्रेष्यं नृघातिनाम्"
Kathasaritsagara,"sokss_2,4.133","tatrasthātsvarṇamūlākhyādgireḥ saṃprekṣya rākṣasān /
ānāyayat pakṣipotaṃ garuḍānvayasaṃbhavam","तत्रस्थात्स्वर्णमूलाख्याद्गिरेः संप्रेक्ष्य राक्षसान् /
आनाययत् पक्षिपोतं गरुडान्वयसंभवम्"
Kathasaritsagara,"sokss_2,4.134","taṃ cāsmai lohajaṅghāyā mathurāyāṃ gamiṣyate /
tatkālameva pradadau vaśīkārāya vāhanam","तं चास्मै लोहजङ्घाया मथुरायां गमिष्यते /
तत्कालमेव प्रददौ वशीकाराय वाहनम्"
Kathasaritsagara,"sokss_2,4.135","lohajaṅgho 'pi laṅkāyāṃ vāhayannadhiruhya tam /
kaṃcitkālaṃ viśaśrāma sa vibhīṣaṇasatkṛtaḥ","लोहजङ्घो ऽपि लङ्कायां वाहयन्नधिरुह्य तम् /
कंचित्कालं विशश्राम स विभीषणसत्कृतः"
Kathasaritsagara,"sokss_2,4.136","ekadā taṃ ca papraccha rākṣasendraṃ sakautukaḥ /
laṅkāyāṃ kāṣṭhamayyeṣā kathaṃ sarvaiva bhūriti","एकदा तं च पप्रच्छ राक्षसेन्द्रं सकौतुकः /
लङ्कायां काष्ठमय्येषा कथं सर्वैव भूरिति"
Kathasaritsagara,"sokss_2,4.137","tacchrutvā sa ca tadvṛttaṃ tamuvāca vibhīṣaṇaḥ /
yadi te kautukaṃ brahmaṃstadidaṃ śṛṇu vacmi te","तच्छ्रुत्वा स च तद्वृत्तं तमुवाच विभीषणः /
यदि ते कौतुकं ब्रह्मंस्तदिदं शृणु वच्मि ते"
Kathasaritsagara,"sokss_2,4.138","purā pratijñopanatāṃ nāgānāṃ dāsabhāvataḥ /
niṣkraṣṭukāmo jananīṃ garuḍaḥ kaśyapātmajaḥ","पुरा प्रतिज्ञोपनतां नागानां दासभावतः /
निष्क्रष्टुकामो जननीं गरुडः कश्यपात्मजः"
Kathasaritsagara,"sokss_2,4.139","tanmūlyabhūtāṃ devebhyaḥ sudhāmāhartumudyataḥ /
balasya hetor bhakṣyārthī svapitur nikaṭaṃ yayau","तन्मूल्यभूतां देवेभ्यः सुधामाहर्तुमुद्यतः /
बलस्य हेतोर् भक्ष्यार्थी स्वपितुर् निकटं ययौ"
Kathasaritsagara,"sokss_2,4.140","sa cainaṃ yācito 'vādīnmahāntau gajakacchapau /
abdhau staḥ putra tau bhuṅkṣva gaccha śāpacutāviti","स चैनं याचितो ऽवादीन्महान्तौ गजकच्छपौ /
अब्धौ स्तः पुत्र तौ भुङ्क्ष्व गच्छ शापचुताविति"
Kathasaritsagara,"sokss_2,4.141","tataḥ sa garuḍo gatvā bhakṣyāvādāya tāvubhau /
mahataḥ kalpavṛkṣasya śākhāyāṃ samupāviśat","ततः स गरुडो गत्वा भक्ष्यावादाय तावुभौ /
महतः कल्पवृक्षस्य शाखायां समुपाविशत्"
Kathasaritsagara,"sokss_2,4.142","tāṃ ca śākhāṃ bharāt sadyo bhagnāṃ cañcvā babhāra saḥ /
adhaḥ sthitataponiṣṭhavālakhilyānurodhataḥ","तां च शाखां भरात् सद्यो भग्नां चञ्च्वा बभार सः /
अधः स्थिततपोनिष्ठवालखिल्यानुरोधतः"
Kathasaritsagara,"sokss_2,4.143","lokopamardabhītena tenātha piturājñayā /
ānīya vijane tyaktā sā śākheha garutmatā","लोकोपमर्दभीतेन तेनाथ पितुराज्ञया /
आनीय विजने त्यक्ता सा शाखेह गरुत्मता"
Kathasaritsagara,"sokss_2,4.144","tasyāḥ pṛṣṭhe kṛtā laṅkā tena kāṭhamayīha bhūḥ /
etadvibhiṣaṇācchrutvā lohajaṅghastutoṣa saḥ","तस्याः पृष्ठे कृता लङ्का तेन काठमयीह भूः /
एतद्विभिषणाच्छ्रुत्वा लोहजङ्घस्तुतोष सः"
Kathasaritsagara,"sokss_2,4.145","tatas tasmai mahārghāṇi ratnāni subahūni ca /
vibhīṣaṇo dadāti sma mathurāṃ gantumicchate","ततस् तस्मै महार्घाणि रत्नानि सुबहूनि च /
विभीषणो ददाति स्म मथुरां गन्तुमिच्छते"
Kathasaritsagara,"sokss_2,4.146","bhaktyā ca devasya harer mathurāvartinaḥ kṛte /
haste 'syābjagadāśaṅkhacakrān hemamayān dadau","भक्त्या च देवस्य हरेर् मथुरावर्तिनः कृते /
हस्ते ऽस्याब्जगदाशङ्खचक्रान् हेममयान् ददौ"
Kathasaritsagara,"sokss_2,4.147","tadgṛhītvākhilaṃ tasmin vibhīṣaṇasamarpite /
āruhya vihage lakṣaṃ yojanānāṃ prayātari","तद्गृहीत्वाखिलं तस्मिन् विभीषणसमर्पिते /
आरुह्य विहगे लक्षं योजनानां प्रयातरि"
Kathasaritsagara,"sokss_2,4.148","utpatya vyomamārgeṇa laṅkāyāstīrṇavāridhiḥ /
sa lohajaṅgho mathurāmakleśenājagāma tām","उत्पत्य व्योममार्गेण लङ्कायास्तीर्णवारिधिः /
स लोहजङ्घो मथुरामक्लेशेनाजगाम ताम्"
Kathasaritsagara,"sokss_2,4.149","tasyāṃ śūnye vihāre ca bāhye vyomno 'vatīrya saḥ /
sthāpayāmāsa ratnaughaṃ taṃ babandha ca pakṣiṇam","तस्यां शून्ये विहारे च बाह्ये व्योम्नो ऽवतीर्य सः /
स्थापयामास रत्नौघं तं बबन्ध च पक्षिणम्"
Kathasaritsagara,"sokss_2,4.150","āpaṇe ratnam ekaṃ ca gatvā vikrītavāṃs tataḥ /
atha vastrāṅgarāgādi krītavān bhojanaṃ tathā","आपणे रत्नम् एकं च गत्वा विक्रीतवांस् ततः /
अथ वस्त्राङ्गरागादि क्रीतवान् भोजनं तथा"
Kathasaritsagara,"sokss_2,4.151","tadvihāre ca tatraiva bhuktvā dattvā ca pakṣiṇe /
vastrāṅgarāgapuṣpādyairātmānaṃ tairabhūṣayat","तद्विहारे च तत्रैव भुक्त्वा दत्त्वा च पक्षिणे /
वस्त्राङ्गरागपुष्पाद्यैरात्मानं तैरभूषयत्"
Kathasaritsagara,"sokss_2,4.152","pradoṣe cāyayau tasyāstatraivāruhya pakṣiṇi /
gṛhaṃ rūpaṇikāyāstāḥ śaṅkhacakragadā vahan","प्रदोषे चाययौ तस्यास्तत्रैवारुह्य पक्षिणि /
गृहं रूपणिकायास्ताः शङ्खचक्रगदा वहन्"
Kathasaritsagara,"sokss_2,4.153","tatropari tataḥ sthitvā sthānavitkhe caraṃś ca saḥ /
śabdaṃ cakāra gambhīraṃ rahaḥsthāṃ śrāvayan priyām","तत्रोपरि ततः स्थित्वा स्थानवित्खे चरंश् च सः /
शब्दं चकार गम्भीरं रहःस्थां श्रावयन् प्रियाम्"
Kathasaritsagara,"sokss_2,4.154","taṃ ca śrutvaiva niryātā sāpaśyadratnarājitam /
enaṃ nārāyaṇākalpaṃ vyomni rūpaṇikā niśi","तं च श्रुत्वैव निर्याता सापश्यद्रत्नराजितम् /
एनं नारायणाकल्पं व्योम्नि रूपणिका निशि"
Kathasaritsagara,"sokss_2,4.155","ahaṃ haririhāyātastvadarthamiti tena sā /
uktā praṇamya vakti sma dayāṃ devaḥ karotviti","अहं हरिरिहायातस्त्वदर्थमिति तेन सा /
उक्ता प्रणम्य वक्ति स्म दयां देवः करोत्विति"
Kathasaritsagara,"sokss_2,4.156","athāvatīryā saṃyamya lohajaṅgho vihaṃgamam /
viveśa vāsabhavanaṃ sa tayā kānayā saha","अथावतीर्या संयम्य लोहजङ्घो विहंगमम् /
विवेश वासभवनं स तया कानया सह"
Kathasaritsagara,"sokss_2,4.157","tatra saṃprāptasaṃbhogaḥ sa niṣkramya kṣaṇāntare /
tathaiva vihagārūḍho jagāma nabhasā tataḥ","तत्र संप्राप्तसंभोगः स निष्क्रम्य क्षणान्तरे /
तथैव विहगारूढो जगाम नभसा ततः"
Kathasaritsagara,"sokss_2,4.158","devatā viṣubhāryāhaṃ martyaiḥ saha na mantraye /
iti rūpaṇikā prātas tasthau maunaṃ vidhāya sā","देवता विषुभार्याहं मर्त्यैः सह न मन्त्रये /
इति रूपणिका प्रातस् तस्थौ मौनं विधाय सा"
Kathasaritsagara,"sokss_2,4.159","kasmādevaṃvidhaṃ putri vartase kathyatāṃ tvayā /
ityapṛcchata sā mātrā tato makaradaṃṣṭrayā","कस्मादेवंविधं पुत्रि वर्तसे कथ्यतां त्वया /
इत्यपृच्छत सा मात्रा ततो मकरदंष्ट्रया"
Kathasaritsagara,"sokss_2,4.160","nirbandhapṛṣṭā tasyai ca sā mātre maunakāraṇam /
śaśaṃsa rātrivṛttāntaṃ dāpayitvāntare paṭam","निर्बन्धपृष्टा तस्यै च सा मात्रे मौनकारणम् /
शशंस रात्रिवृत्तान्तं दापयित्वान्तरे पटम्"
Kathasaritsagara,"sokss_2,4.161","sā tacchrutvā sasaṃdehā svayaṃ taṃ kuṭṭanī niśi /
dadarśa vihagārūḍhaṃ lohajaṅghaṃ tataḥ kṣaṇam","सा तच्छ्रुत्वा ससंदेहा स्वयं तं कुट्टनी निशि /
ददर्श विहगारूढं लोहजङ्घं ततः क्षणम्"
Kathasaritsagara,"sokss_2,4.162","prabhāte ca paṭāntaḥsthāmetya rūpaṇikāṃ rahaḥ /
prahvā makaradaṃṣṭrā sā kuṭṭanīti vyajijñapat","प्रभाते च पटान्तःस्थामेत्य रूपणिकां रहः /
प्रह्वा मकरदंष्ट्रा सा कुट्टनीति व्यजिज्ञपत्"
Kathasaritsagara,"sokss_2,4.163","devasyānugrahātputri tvaṃ devītvamihāgatā /
ahaṃ ca te 'tra jananī tanme dehi sutāphalam","देवस्यानुग्रहात्पुत्रि त्वं देवीत्वमिहागता /
अहं च ते ऽत्र जननी तन्मे देहि सुताफलम्"
Kathasaritsagara,"sokss_2,4.164","vṛddhānenaiva dehena yathā svargaṃ vrajāmyaham /
tathā devasya vijñaptiṃ kuruṣvānugṛhāṇa mām","वृद्धानेनैव देहेन यथा स्वर्गं व्रजाम्यहम् /
तथा देवस्य विज्ञप्तिं कुरुष्वानुगृहाण माम्"
Kathasaritsagara,"sokss_2,4.165","tatheti sā rūpaṇikā tamevārthaṃ vyajijñapat /
vyājaviṣṇuṃ punarnaktaṃ lohajaṅgahmupāgatam","तथेति सा रूपणिका तमेवार्थं व्यजिज्ञपत् /
व्याजविष्णुं पुनर्नक्तं लोहजङ्गह्मुपागतम्"
Kathasaritsagara,"sokss_2,4.166","tataḥ sa devaveṣas tāṃ lohajaṅgho 'bravītpriyām /
pāpā te jananī svargaṃ vyaktaṃ netuṃ na yujyate","ततः स देववेषस् तां लोहजङ्घो ऽब्रवीत्प्रियाम् /
पापा ते जननी स्वर्गं व्यक्तं नेतुं न युज्यते"
Kathasaritsagara,"sokss_2,4.167","ekādaśyāṃ punaḥ prātardvāramudghaṭyate divi /
tatra ca praviśantyagre bahavaḥ śāṃbhavā gaṇāḥ","एकादश्यां पुनः प्रातर्द्वारमुद्घट्यते दिवि /
तत्र च प्रविशन्त्यग्रे बहवः शांभवा गणाः"
Kathasaritsagara,"sokss_2,4.168","tanmadhye kṛtatadveṣā tvanmātāsau praveśyate /
tadasyāḥ pañcacūḍaṃ tvaṃ kṣurakḷptaṃ śiraḥ kuru","तन्मध्ये कृततद्वेषा त्वन्मातासौ प्रवेश्यते /
तदस्याः पञ्चचूडं त्वं क्षुरकॢप्तं शिरः कुरु"
Kathasaritsagara,"sokss_2,4.169","kaṇṭhaṃ karaṅkamālāḍhyaṃ pārśvaṃ caikaṃ sakajjalam /
anyatsindūraliptaṃ ca kurvasyā vītavāsasaḥ","कण्ठं करङ्कमालाढ्यं पार्श्वं चैकं सकज्जलम् /
अन्यत्सिन्दूरलिप्तं च कुर्वस्या वीतवाससः"
Kathasaritsagara,"sokss_2,4.170","evaṃ hyenāṃ gaṇākārāṃ sukhaṃ svargaṃ nayāmyaham /
ityuktvā sa kṣaṇaṃ sthitvā lohajaṅghastato 'gamat","एवं ह्येनां गणाकारां सुखं स्वर्गं नयाम्यहम् /
इत्युक्त्वा स क्षणं स्थित्वा लोहजङ्घस्ततो ऽगमत्"
Kathasaritsagara,"sokss_2,4.171","prātaśca sā rūpaṇikā yathoktaṃ tamakārayat /
veṣaṃ māturathaipāpi tasthau svargaikasaṃmukhī","प्रातश्च सा रूपणिका यथोक्तं तमकारयत् /
वेषं मातुरथैपापि तस्थौ स्वर्गैकसंमुखी"
Kathasaritsagara,"sokss_2,4.172","āyayau ca punastatra lohajaṅgho niśāmukhe /
sā ca rūpaṇikā tasmai mātaraṃ tāṃ samarpayat","आययौ च पुनस्तत्र लोहजङ्घो निशामुखे /
सा च रूपणिका तस्मै मातरं तां समर्पयत्"
Kathasaritsagara,"sokss_2,4.173","tataḥ sa vihagārūḍhastāmādāyaiva kuṭṭanīm /
agnāṃ vikṛtaveṣāṃ ca javādudapatannabhaḥ","ततः स विहगारूढस्तामादायैव कुट्टनीम् /
अग्नां विकृतवेषां च जवादुदपतन्नभः"
Kathasaritsagara,"sokss_2,4.174","gaganasthaśca tatraiva prāṃśuṃ devakulāgrataḥ /
sa dadarśa śilāstambhaṃ cakreṇopari lāñchitam","गगनस्थश्च तत्रैव प्रांशुं देवकुलाग्रतः /
स ददर्श शिलास्तम्भं चक्रेणोपरि लाञ्छितम्"
Kathasaritsagara,"sokss_2,4.175","tasya pṛṣṭhe sa cakraikasālambe tāṃ nyaveśayat /
khalikārapratīkārapatākāmiva kuṭṭanīm","तस्य पृष्ठे स चक्रैकसालम्बे तां न्यवेशयत् /
खलिकारप्रतीकारपताकामिव कुट्टनीम्"
Kathasaritsagara,"sokss_2,4.176","iha tiṣṭha kṣaṇaṃ yāvatsāṃnidhyānugrahaṃ bhuvi /
gatvā karomīty uktvā ca tasyā dṛṣṭipathād yayau","इह तिष्ठ क्षणं यावत्सांनिध्यानुग्रहं भुवि /
गत्वा करोमीत्य् उक्त्वा च तस्या दृष्टिपथाद् ययौ"
Kathasaritsagara,"sokss_2,4.177","tatas tatraiva devāgre dṛṣṭvā jāgaraṇāgatān /
rātrau yātrotsave lokān gaganād evam abravīt","ततस् तत्रैव देवाग्रे दृष्ट्वा जागरणागतान् /
रात्रौ यात्रोत्सवे लोकान् गगनाद् एवम् अब्रवीत्"
Kathasaritsagara,"sokss_2,4.178","he lokā iha yuṣmākamuparyadya patiṣyati /
sarvasaṃhāriṇī māri tadeta śaraṇaṃ harim","हे लोका इह युष्माकमुपर्यद्य पतिष्यति /
सर्वसंहारिणी मारि तदेत शरणं हरिम्"
Kathasaritsagara,"sokss_2,4.179","śrutvaitāṃ gaganādvāṇīṃ bhītāḥ sarve 'pi tatra te /
māthurā devamāśritya tasthuḥ svastyayanādṛtāḥ","श्रुत्वैतां गगनाद्वाणीं भीताः सर्वे ऽपि तत्र ते /
माथुरा देवमाश्रित्य तस्थुः स्वस्त्ययनादृताः"
Kathasaritsagara,"sokss_2,4.180","so 'pi vyomno 'vatīryaiva lohajaṅgho 'valokayan /
tasthāv adṛṣṭas tanmadhye devaveṣaṃ nivārya tam","सो ऽपि व्योम्नो ऽवतीर्यैव लोहजङ्घो ऽवलोकयन् /
तस्थाव् अदृष्टस् तन्मध्ये देववेषं निवार्य तम्"
Kathasaritsagara,"sokss_2,4.181","adyāpi nāgato devo na ca svargamahaṃ gatā /
iti ca stambhapṛṣṭhasthā kuṭṭanyevamacintayat","अद्यापि नागतो देवो न च स्वर्गमहं गता /
इति च स्तम्भपृष्ठस्था कुट्टन्येवमचिन्तयत्"
Kathasaritsagara,"sokss_2,4.182","akṣamaivopari sthātuṃ śrāvayantī janānadhaḥ /
hā hāhaṃ patitāsmīti sā cakranda ca vibhyatī","अक्षमैवोपरि स्थातुं श्रावयन्ती जनानधः /
हा हाहं पतितास्मीति सा चक्रन्द च विभ्यती"
Kathasaritsagara,"sokss_2,4.183","tacchrutvā patitā seyaṃ mārītyāśaṅkya cākulāḥ /
devi mā mā patetyūcaste devāgragatā janāḥ","तच्छ्रुत्वा पतिता सेयं मारीत्याशङ्क्य चाकुलाः /
देवि मा मा पतेत्यूचस्ते देवाग्रगता जनाः"
Kathasaritsagara,"sokss_2,4.184","tataḥ sabālavṛddhāste māthurāstāṃ vibhāvarīm /
mārīpātabhayodbhrāntā kathamapyatyavāhayan","ततः सबालवृद्धास्ते माथुरास्तां विभावरीम् /
मारीपातभयोद्भ्रान्ता कथमप्यत्यवाहयन्"
Kathasaritsagara,"sokss_2,4.185","prātaśca dṛṣṭvā stambhasthāṃ kuṭṭanīṃ tāṃ tathāvidhām /
pratyabhijñātavānsarvaḥ pauralokaḥ sarājakaḥ","प्रातश्च दृष्ट्वा स्तम्भस्थां कुट्टनीं तां तथाविधाम् /
प्रत्यभिज्ञातवान्सर्वः पौरलोकः सराजकः"
Kathasaritsagara,"sokss_2,4.186","atikrāntabhaye tatra jātahāse 'khile jane /
āyayau śutavṛttāntā tatra rūpaṇikātha sā","अतिक्रान्तभये तत्र जातहासे ऽखिले जने /
आययौ शुतवृत्तान्ता तत्र रूपणिकाथ सा"
Kathasaritsagara,"sokss_2,4.187","sā ca dṛṣṭvā savailaṣyā stambhāgrājjananīṃ nijām /
tāmavātārayatsadyastatrasthaiśca janaiḥ saha","सा च दृष्ट्वा सवैलष्या स्तम्भाग्राज्जननीं निजाम् /
तामवातारयत्सद्यस्तत्रस्थैश्च जनैः सह"
Kathasaritsagara,"sokss_2,4.188","tataḥ sā kuṭṭanī tatra sarvaistaiḥ sakutūhalaiḥ /
apṛcchyata yathāvṛttaṃ sāpi tebhyaḥ śaśaṃsa tat","ततः सा कुट्टनी तत्र सर्वैस्तैः सकुतूहलैः /
अपृच्छ्यत यथावृत्तं सापि तेभ्यः शशंस तत्"
Kathasaritsagara,"sokss_2,4.189","tataḥ siddhādicaritaṃ tanmatvādbhutakārakam /
sarājavipravaṇijo janās te vākyam abruvan","ततः सिद्धादिचरितं तन्मत्वाद्भुतकारकम् /
सराजविप्रवणिजो जनास् ते वाक्यम् अब्रुवन्"
Kathasaritsagara,"sokss_2,4.190","yeneyaṃ vipralabdhā hi vañcitānekakāmukā /
prakaṭaḥ so 'stu tasyeha paṭṭabandho vidhīyate","येनेयं विप्रलब्धा हि वञ्चितानेककामुका /
प्रकटः सो ऽस्तु तस्येह पट्टबन्धो विधीयते"
Kathasaritsagara,"sokss_2,4.191","tacchrutvā lohajaṅghaḥ sa tatrātmānamadarśayat /
pṛṣṭaścāmūlataḥ sarvaṃ vṛttāntaṃ tamavarṇayat","तच्छ्रुत्वा लोहजङ्घः स तत्रात्मानमदर्शयत् /
पृष्टश्चामूलतः सर्वं वृत्तान्तं तमवर्णयत्"
Kathasaritsagara,"sokss_2,4.192","dadau ca tatra devāya śaṅkhacakrādyupāyanam /
vibhīṣaṇena prahitaṃ janavismayakārakam","ददौ च तत्र देवाय शङ्खचक्राद्युपायनम् /
विभीषणेन प्रहितं जनविस्मयकारकम्"
Kathasaritsagara,"sokss_2,4.193","atha tasya sapadi paṭṭaṃ baddhvā saṃtuṣya māthurāḥ sarve /
svādhīnāṃ rūpaṇikāṃ rājādeśena tāṃ cakruḥ","अथ तस्य सपदि पट्टं बद्ध्वा संतुष्य माथुराः सर्वे /
स्वाधीनां रूपणिकां राजादेशेन तां चक्रुः"
Kathasaritsagara,"sokss_2,4.194","tataś ca tatra priyayā samaṃ tadā
samṛddhakoṣo bahuratnasaṃcayaiḥ /
sa lohajaṅghaḥ pratikṛtya kuṭṭanī
nikāramanyuṃ nyavasadyathāsukham","ततश् च तत्र प्रियया समं तदा
समृद्धकोषो बहुरत्नसंचयैः /
स लोहजङ्घः प्रतिकृत्य कुट्टनी
निकारमन्युं न्यवसद्यथासुखम्"
Kathasaritsagara,"sokss_2,4.195","ity anyarūpasya vasantakasya
mukhāt samākarṇya kathām avāpi /
baddhasya vatsādhipateḥ samīpe
toṣaḥ paro vāsavadattayāntaḥ","इत्य् अन्यरूपस्य वसन्तकस्य
मुखात् समाकर्ण्य कथाम् अवापि /
बद्धस्य वत्साधिपतेः समीपे
तोषः परो वासवदत्तयान्तः"
Kathasaritsagara,"sokss_2,5.1","iti mahākaviśrīsomadevabhaṭṭaviracite kathāsaritsāgare kathāpīṭhalambake caturthas taraṅgaḥ /

pañcamas taraṅgaḥ /

atha vāsavadattā sā śanairvatseśvaraṃ prati /
gāḍhaṃ babandha sadbhāvaṃ pitṛpakṣaparāṅmukhī","इति महाकविश्रीसोमदेवभट्टविरचिते कथासरित्सागरे कथापीठलम्बके चतुर्थस् तरङ्गः /

पञ्चमस् तरङ्गः /

अथ वासवदत्ता सा शनैर्वत्सेश्वरं प्रति /
गाढं बबन्ध सद्भावं पितृपक्षपराङ्मुखी"
Kathasaritsagara,"sokss_2,5.2","tato vatseśanikaṭaṃ punar yaugandharāyaṇaḥ /
viveśādarśanaṃ kṛtvā sarvān anyāñ janān prati","ततो वत्सेशनिकटं पुनर् यौगन्धरायणः /
विवेशादर्शनं कृत्वा सर्वान् अन्याञ् जनान् प्रति"
Kathasaritsagara,"sokss_2,5.3","vasantakasamakṣaṃ ca vijane taṃ vyajijñapat /
rājan baddho bhavāṃś caṇḍamahāsenena māyayā","वसन्तकसमक्षं च विजने तं व्यजिज्ञपत् /
राजन् बद्धो भवांश् चण्डमहासेनेन मायया"
Kathasaritsagara,"sokss_2,5.4","sutāṃ ca dattvā saṃmānya tvāmayaṃ moktumicchati /
tadasyaināṃ svayaṃ hṛtvā gacchāmastanayāṃ vayam","सुतां च दत्त्वा संमान्य त्वामयं मोक्तुमिच्छति /
तदस्यैनां स्वयं हृत्वा गच्छामस्तनयां वयम्"
Kathasaritsagara,"sokss_2,5.5","evaṃ hyasya pratīkāro dṛptasya vihito bhavet /
apauruṣakṛtaṃ loke naiva syāllāghavaṃ ca vaḥ","एवं ह्यस्य प्रतीकारो दृप्तस्य विहितो भवेत् /
अपौरुषकृतं लोके नैव स्याल्लाघवं च वः"
Kathasaritsagara,"sokss_2,5.6","asti caitena dattāsyās tanayāyāḥ kareṇukā /
rājñā vāsavadattāyā nāmnā bhadravatī nṛpa","अस्ति चैतेन दत्तास्यास् तनयायाः करेणुका /
राज्ञा वासवदत्ताया नाम्ना भद्रवती नृप"
Kathasaritsagara,"sokss_2,5.7","sā cānugantuṃ vegena śaktyā nānyena dantinā /
muktvā naḍāgiriṃ so 'pi tāṃ dṛṣṭaiva na yudhyate","सा चानुगन्तुं वेगेन शक्त्या नान्येन दन्तिना /
मुक्त्वा नडागिरिं सो ऽपि तां दृष्टैव न युध्यते"
Kathasaritsagara,"sokss_2,5.8","tasyaścāṣāḍhako nāma hastyāroho 'tra vidyate /
sa ca dattvā dhanaṃ bhūri svīkṛtya sthāpito mayā","तस्यश्चाषाढको नाम हस्त्यारोहो ऽत्र विद्यते /
स च दत्त्वा धनं भूरि स्वीकृत्य स्थापितो मया"
Kathasaritsagara,"sokss_2,5.9","tadāruhya kareṇuṃ tāṃ saha vāsavadattayā /
sāyudhenāpayātavyaṃ naktaṃ guptamitastvayā","तदारुह्य करेणुं तां सह वासवदत्तया /
सायुधेनापयातव्यं नक्तं गुप्तमितस्त्वया"
Kathasaritsagara,"sokss_2,5.10","ihatyaśca mahāmātro dviradeṅgitavittadā /
madyena kṣībatāṃ neyo naitaccetayate yathā","इहत्यश्च महामात्रो द्विरदेङ्गितवित्तदा /
मद्येन क्षीबतां नेयो नैतच्चेतयते यथा"
Kathasaritsagara,"sokss_2,5.11","pulindakasya sakhyuste pārśvamagre ca yāmyaham /
mārgarakṣārthamityuktvā yayau yaugandharāyaṇaḥ","पुलिन्दकस्य सख्युस्ते पार्श्वमग्रे च याम्यहम् /
मार्गरक्षार्थमित्युक्त्वा ययौ यौगन्धरायणः"
Kathasaritsagara,"sokss_2,5.12","vatsarājo 'pi tatsarvaṃ kartavyaṃ hṛdaye vyadhāt /
atha vāsavadattā sā tasyāntikamupāyayau","वत्सराजो ऽपि तत्सर्वं कर्तव्यं हृदये व्यधात् /
अथ वासवदत्ता सा तस्यान्तिकमुपाययौ"
Kathasaritsagara,"sokss_2,5.13","tatastāstāḥ savisrambhāḥ kathāḥ kurvaṃstayā saha /
yaugandharāyaṇoktaṃ ca tasyai rājā śaśaṃsa saḥ","ततस्तास्ताः सविस्रम्भाः कथाः कुर्वंस्तया सह /
यौगन्धरायणोक्तं च तस्यै राजा शशंस सः"
Kathasaritsagara,"sokss_2,5.14","sā ca tatpratipadyaiva niścitya gamanaṃ prati /
ānāyyāṣāḍhakaṃ sajjaṃ hastyārohaṃ cakāra tam","सा च तत्प्रतिपद्यैव निश्चित्य गमनं प्रति /
आनाय्याषाढकं सज्जं हस्त्यारोहं चकार तम्"
Kathasaritsagara,"sokss_2,5.15","devapūjāpadeśena dattvā madyaṃ madānvitam /
sarvadhoraṇasaṃyuktaṃ mahāmāraṃ ca sākarot","देवपूजापदेशेन दत्त्वा मद्यं मदान्वितम् /
सर्वधोरणसंयुक्तं महामारं च साकरोत्"
Kathasaritsagara,"sokss_2,5.16","tataḥ pradoṣe vilasanmeghaśabdasamākule /
āṣāḍhakaḥ kareṇuṃ tāṃ sajjīkṛtyānināya saḥ","ततः प्रदोषे विलसन्मेघशब्दसमाकुले /
आषाढकः करेणुं तां सज्जीकृत्यानिनाय सः"
Kathasaritsagara,"sokss_2,5.17","sajjyamānā ca sā śabdaṃ cakāra kariṇī kila /
taṃ ca hastirutābhijño mahāmātro 'tha so 'śṛṇot","सज्ज्यमाना च सा शब्दं चकार करिणी किल /
तं च हस्तिरुताभिज्ञो महामात्रो ऽथ सो ऽशृणोत्"
Kathasaritsagara,"sokss_2,5.18","triṣaṣṭiyojanānyadya yāsyāmītyāha hastinī /
ityuvāca sa coddāmamadaviskhalitākṣaram","त्रिषष्टियोजनान्यद्य यास्यामीत्याह हस्तिनी /
इत्युवाच स चोद्दाममदविस्खलिताक्षरम्"
Kathasaritsagara,"sokss_2,5.19","vicārārhaṃ punastasya mattasyābhūnna mānasam /
tacca hastipakāḥ kṣībāstadvākyaṃ naiva śuśruvuḥ","विचारार्हं पुनस्तस्य मत्तस्याभून्न मानसम् /
तच्च हस्तिपकाः क्षीबास्तद्वाक्यं नैव शुश्रुवुः"
Kathasaritsagara,"sokss_2,5.20","tataśca vatsarājo 'tra vīṇāmādāya tāṃ nijām /
yaugandharāyaṇātprāptairyogaiḥ sraṃsitabandhanaḥ","ततश्च वत्सराजो ऽत्र वीणामादाय तां निजाम् /
यौगन्धरायणात्प्राप्तैर्योगैः स्रंसितबन्धनः"
Kathasaritsagara,"sokss_2,5.21","upanītapraharaṇaḥ svairaṃ vāsavadattayā /
kareṇukāyām ārohat sa tasyāṃ savasantakaḥ","उपनीतप्रहरणः स्वैरं वासवदत्तया /
करेणुकायाम् आरोहत् स तस्यां सवसन्तकः"
Kathasaritsagara,"sokss_2,5.22","tato vāsavadattāpi saha kāñcanamālayā /
sakhyā rahasyadhāriṇyā tasyāmevāruroha sā","ततो वासवदत्तापि सह काञ्चनमालया /
सख्या रहस्यधारिण्या तस्यामेवारुरोह सा"
Kathasaritsagara,"sokss_2,5.23","athojjayinyā niragātsa hastipakapañcamaḥ /
vatseśo niśi mattebhabhinnaprākāravartmanā","अथोज्जयिन्या निरगात्स हस्तिपकपञ्चमः /
वत्सेशो निशि मत्तेभभिन्नप्राकारवर्त्मना"
Kathasaritsagara,"sokss_2,5.24","tatsthānarakṣiṇau vīrau svairaṃ sa hatavānnṛpaḥ /
vīrabāhuṃ tathā tālabhaṭaṃ rājasutāvubhau","तत्स्थानरक्षिणौ वीरौ स्वैरं स हतवान्नृपः /
वीरबाहुं तथा तालभटं राजसुतावुभौ"
Kathasaritsagara,"sokss_2,5.25","tataḥ pratasthe vegena sa rājā dayitāsakhaḥ /
hṛṣṭaḥ kareṇukārūḍho dadhatyāṣāḍhake 'ṅkuśam","ततः प्रतस्थे वेगेन स राजा दयितासखः /
हृष्टः करेणुकारूढो दधत्याषाढके ऽङ्कुशम्"
Kathasaritsagara,"sokss_2,5.26","ujjayinyāṃ ca tau dṛṣṭvā hatau prākārarakṣiṇau /
rājñe nyavedayanrātrau kṣubhitāḥ purarakṣiṇaḥ","उज्जयिन्यां च तौ दृष्ट्वा हतौ प्राकाररक्षिणौ /
राज्ञे न्यवेदयन्रात्रौ क्षुभिताः पुररक्षिणः"
Kathasaritsagara,"sokss_2,5.27","so 'pyanviṣya kramāccaṇḍamahāsenaḥ palāyitam /
hṛtavāsavadattaṃ taṃ vatsarājamabudhyata","सो ऽप्यन्विष्य क्रमाच्चण्डमहासेनः पलायितम् /
हृतवासवदत्तं तं वत्सराजमबुध्यत"
Kathasaritsagara,"sokss_2,5.28","tatputraḥ pālakākhyo 'tha jātakolāhale pure /
anvadhāvatsa vatseśamadhiruhya naḍāgirim","तत्पुत्रः पालकाख्यो ऽथ जातकोलाहले पुरे /
अन्वधावत्स वत्सेशमधिरुह्य नडागिरिम्"
Kathasaritsagara,"sokss_2,5.29","vatseśo 'pi tamāyāntaṃ pahi bāṇairayodhayat /
naḍāgiriḥ kareṇuṃ tāṃ dṛṣṭvā na prajahāra ca","वत्सेशो ऽपि तमायान्तं पहि बाणैरयोधयत् /
नडागिरिः करेणुं तां दृष्ट्वा न प्रजहार च"
Kathasaritsagara,"sokss_2,5.30","tataḥ sa pālako bhrātrā paścādetya nyavartyata /
gopālakena vākyajñaḥ pitṛkāryānurodhinā","ततः स पालको भ्रात्रा पश्चादेत्य न्यवर्त्यत /
गोपालकेन वाक्यज्ञः पितृकार्यानुरोधिना"
Kathasaritsagara,"sokss_2,5.31","vatsarājo 'pi visrabdhaṃ gantuṃ pravavṛte tataḥ /
gacchataścātra śanakaiḥ śarvarī paryahīyata","वत्सराजो ऽपि विस्रब्धं गन्तुं प्रववृते ततः /
गच्छतश्चात्र शनकैः शर्वरी पर्यहीयत"
Kathasaritsagara,"sokss_2,5.32","tato vindhyāṭavīṃ prāpya madhyāhne tasya bhūpateḥ /
triṣaṣṭiyojanāyātā tṛṣitābhūtkareṇukā","ततो विन्ध्याटवीं प्राप्य मध्याह्ने तस्य भूपतेः /
त्रिषष्टियोजनायाता तृषिताभूत्करेणुका"
Kathasaritsagara,"sokss_2,5.33","avatīrṇe sabhārye ca rājñi tasmiñjalāni sā /
pītvā taddoṣataḥ prāpa pañcatāṃ hastinī kṣaṇāt","अवतीर्णे सभार्ये च राज्ञि तस्मिञ्जलानि सा /
पीत्वा तद्दोषतः प्राप पञ्चतां हस्तिनी क्षणात्"
Kathasaritsagara,"sokss_2,5.34","viṣaṇṇo 'tha sa vatseśaḥ saha vāsavadattayā /
gaganādudgatāmetāṃ śṛṇoti sma sarasvatīm","विषण्णो ऽथ स वत्सेशः सह वासवदत्तया /
गगनादुद्गतामेतां शृणोति स्म सरस्वतीम्"
Kathasaritsagara,"sokss_2,5.35","ahaṃ māyāvatī nāma rājanvidyādharāṅganā /
iyantaṃ kālamabhavaṃ śāpadoṣeṇa hastinī","अहं मायावती नाम राजन्विद्याधराङ्गना /
इयन्तं कालमभवं शापदोषेण हस्तिनी"
Kathasaritsagara,"sokss_2,5.36","upakāraṃ ca vatseśa tavādya ṛtavatyaham /
kariṣyāmi ca bhūyo 'pi tvatputrasya bhaviṣyataḥ","उपकारं च वत्सेश तवाद्य ऋतवत्यहम् /
करिष्यामि च भूयो ऽपि त्वत्पुत्रस्य भविष्यतः"
Kathasaritsagara,"sokss_2,5.37","eṣā vāsavadattā ca patnī te naiva mānuṣī /
devīyaṃ kāraṇavaśādavatīrṇā kṣitāviti","एषा वासवदत्ता च पत्नी ते नैव मानुषी /
देवीयं कारणवशादवतीर्णा क्षिताविति"
Kathasaritsagara,"sokss_2,5.38","tataḥ sa hṛṣṭo vyasṛjadvindhyasānuṃ vasantakam /
pulindakāya suhṛde vaktuṃ svāgamanaṃ nṛpaḥ","ततः स हृष्टो व्यसृजद्विन्ध्यसानुं वसन्तकम् /
पुलिन्दकाय सुहृदे वक्तुं स्वागमनं नृपः"
Kathasaritsagara,"sokss_2,5.39","svayaṃ ca pādacārī sansa śanairdayitānvitaḥ /
tatraiva gacchann utthāya dasyubhiḥ paryavāryata","स्वयं च पादचारी सन्स शनैर्दयितान्वितः /
तत्रैव गच्छन्न् उत्थाय दस्युभिः पर्यवार्यत"
Kathasaritsagara,"sokss_2,5.40","dhanurdvitīyo dasyūnāṃ teṣāṃ pañcottaraṃ śatam /
puro vāsavadattāyā vatsarājaḥ sa cāvadhīt","धनुर्द्वितीयो दस्यूनां तेषां पञ्चोत्तरं शतम् /
पुरो वासवदत्ताया वत्सराजः स चावधीत्"
Kathasaritsagara,"sokss_2,5.41","tatkṣaṇaṃ so 'sya rājño 'tra mittraṃ cāgātpulindakaḥ /
yaugandharāyaṇasakho vasantakapuraḥsaraḥ","तत्क्षणं सो ऽस्य राज्ञो ऽत्र मित्त्रं चागात्पुलिन्दकः /
यौगन्धरायणसखो वसन्तकपुरःसरः"
Kathasaritsagara,"sokss_2,5.42","sa tāndasyūnnivāryānyānvatseśaṃ praṇipatya tam /
nayati sma nijāṃ pallīṃ bhillarājaḥ savallabham","स तान्दस्यून्निवार्यान्यान्वत्सेशं प्रणिपत्य तम् /
नयति स्म निजां पल्लीं भिल्लराजः सवल्लभम्"
Kathasaritsagara,"sokss_2,5.43","tatra tāṃ rātrimāraṇyadarbhapāṭitapādayā /
sa vatseśo viśaśrāsa saha vāsavadattayā","तत्र तां रात्रिमारण्यदर्भपाटितपादया /
स वत्सेशो विशश्रास सह वासवदत्तया"
Kathasaritsagara,"sokss_2,5.44","prātaḥ senāpatiś cāsya rumaṇvān prāpadantikam /
yaugandharāyaṇena prāgdūtaṃ saṃpreṣya bodhitaḥ","प्रातः सेनापतिश् चास्य रुमण्वान् प्रापदन्तिकम् /
यौगन्धरायणेन प्राग्दूतं संप्रेष्य बोधितः"
Kathasaritsagara,"sokss_2,5.45","agācca kaṭakaṃ sarvaṃ tathā vyāptadigantaram /
yathā vindhyāṭavī prāpa sā saṃbādharasajñatām","अगाच्च कटकं सर्वं तथा व्याप्तदिगन्तरम् /
यथा विन्ध्याटवी प्राप सा संबाधरसज्ञताम्"
Kathasaritsagara,"sokss_2,5.46","praviśya kaṭake tasmiṃstasyāmevāṭavībhuvi /
tasthāvujjayinīvārtāṃ jñātuṃ vatseśvaro 'tha saḥ","प्रविश्य कटके तस्मिंस्तस्यामेवाटवीभुवि /
तस्थावुज्जयिनीवार्तां ज्ञातुं वत्सेश्वरो ऽथ सः"
Kathasaritsagara,"sokss_2,5.47","tatrasthaṃ ca tamabhyāgādujjayinyā vaṇiktadā /
yaugandharāyaṇasuhṛtsa cāgatyābravīdidam","तत्रस्थं च तमभ्यागादुज्जयिन्या वणिक्तदा /
यौगन्धरायणसुहृत्स चागत्याब्रवीदिदम्"
Kathasaritsagara,"sokss_2,5.48","deva caṇḍamahāsenaḥ prīto jāmātari tvayi /
preṣitaśca pratīhārasteneha bhavadantikam","देव चण्डमहासेनः प्रीतो जामातरि त्वयि /
प्रेषितश्च प्रतीहारस्तेनेह भवदन्तिकम्"
Kathasaritsagara,"sokss_2,5.49","sa cāgacchansthitaḥ paścādahamagrata eva tu /
pracchannaḥ satvaraṃ devaṃ vijñāpayitumāgataḥ","स चागच्छन्स्थितः पश्चादहमग्रत एव तु /
प्रच्छन्नः सत्वरं देवं विज्ञापयितुमागतः"
Kathasaritsagara,"sokss_2,5.50","etacchrutvā sa vatseśo jaharṣa ca śaśaṃsa ca /
sarvaṃ vāsavadattāyāḥ sāpi harṣamagātparam","एतच्छ्रुत्वा स वत्सेशो जहर्ष च शशंस च /
सर्वं वासवदत्तायाः सापि हर्षमगात्परम्"
Kathasaritsagara,"sokss_2,5.51","kṛtabandhuparityāgā vivāhavidhisatvarā /
atha vāsavadattā sā salajjā cotsukā tathā","कृतबन्धुपरित्यागा विवाहविधिसत्वरा /
अथ वासवदत्ता सा सलज्जा चोत्सुका तथा"
Kathasaritsagara,"sokss_2,5.52","tataḥ svātmavinodāya nikaṭasthaṃ vasantakam /
sā jagāda kathā kācittvayā me varṇyatāmiti","ततः स्वात्मविनोदाय निकटस्थं वसन्तकम् /
सा जगाद कथा काचित्त्वया मे वर्ण्यतामिति"
Kathasaritsagara,"sokss_2,5.53","sa ca mugdhadṛśastasyā bhartṛbhaktivivardhinīm /
vasantakastadā dhīmānimāmakathayatkathām","स च मुग्धदृशस्तस्या भर्तृभक्तिविवर्धिनीम् /
वसन्तकस्तदा धीमानिमामकथयत्कथाम्"
Kathasaritsagara,"sokss_2,5.54","astīha nagarī loke tāmraliptīti viśrutā /
tasyāṃ ca dhanadattākhyo vaṇigāsīnmadhādhanaḥ","अस्तीह नगरी लोके ताम्रलिप्तीति विश्रुता /
तस्यां च धनदत्ताख्यो वणिगासीन्मधाधनः"
Kathasaritsagara,"sokss_2,5.55","sa cāputro bahūnviprānsaṃghaṭya praṇato 'bravīt /
tathā kuruta putro me yathā syādacirāditi","स चापुत्रो बहून्विप्रान्संघट्य प्रणतो ऽब्रवीत् /
तथा कुरुत पुत्रो मे यथा स्यादचिरादिति"
Kathasaritsagara,"sokss_2,5.56","tatas tam ūcur viprāste naitat kiṃcana duṣkaram /
sarvaṃ hi sādhayantīha dvijāḥ śrautena karmaṇā","ततस् तम् ऊचुर् विप्रास्ते नैतत् किंचन दुष्करम् /
सर्वं हि साधयन्तीह द्विजाः श्रौतेन कर्मणा"
Kathasaritsagara,"sokss_2,5.57","tathā ca pūrvamabhavadrāja kaścidaputrakaḥ /
pañcottaraṃ śataṃ cābhūttasyāntaḥpurayoṣitām","तथा च पूर्वमभवद्राज कश्चिदपुत्रकः /
पञ्चोत्तरं शतं चाभूत्तस्यान्तःपुरयोषिताम्"
Kathasaritsagara,"sokss_2,5.58","putrīyeṣṭyā ca tasyaiko janturnāma suto 'jani /
tatpatnīnāmaśeṣāṇāṃ nūtanendūdayo dṛśi","पुत्रीयेष्ट्या च तस्यैको जन्तुर्नाम सुतो ऽजनि /
तत्पत्नीनामशेषाणां नूतनेन्दूदयो दृशि"
Kathasaritsagara,"sokss_2,5.59","jānubhyāṃ paryaṭantaṃ ca bālaṃ jātu pipīlikā /
urūdeśe dadaṃśainaṃ muktacūtkārakātaram","जानुभ्यां पर्यटन्तं च बालं जातु पिपीलिका /
उरूदेशे ददंशैनं मुक्तचूत्कारकातरम्"
Kathasaritsagara,"sokss_2,5.60","tāvatā tumulākrandamantaḥ puramajāyata /
rājāpi putra putreti cikranda prākṛto yathā","तावता तुमुलाक्रन्दमन्तः पुरमजायत /
राजापि पुत्र पुत्रेति चिक्रन्द प्राकृतो यथा"
Kathasaritsagara,"sokss_2,5.61","kṣaṇāttasminsamāśvaste bāle 'pāstapipīlike /
duḥkhaikakāraṇaṃ rājā sa ninindaikaputratām","क्षणात्तस्मिन्समाश्वस्ते बाले ऽपास्तपिपीलिके /
दुःखैककारणं राजा स निनिन्दैकपुत्रताम्"
Kathasaritsagara,"sokss_2,5.62","asti kaścidupāyo me yena syurbahavaḥ sutāḥ /
iti tatparitāpena papraccha brāhmaṇāṃśca saḥ","अस्ति कश्चिदुपायो मे येन स्युर्बहवः सुताः /
इति तत्परितापेन पप्रच्छ ब्राह्मणांश्च सः"
Kathasaritsagara,"sokss_2,5.63","te taṃ pratyabruvanrājannupāyo 'tra tavāstyayam /
havaitaṃ tvatsutaṃ vahnau tanmāsaṃ hūyate 'khilam","ते तं प्रत्यब्रुवन्राजन्नुपायो ऽत्र तवास्त्ययम् /
हवैतं त्वत्सुतं वह्नौ तन्मासं हूयते ऽखिलम्"
Kathasaritsagara,"sokss_2,5.64","tadgandhāghrāṇato rājñyaḥ sarvāḥ prāpsyanti te sutān /
etac chrutvā sa rājā tat tathā sarvam akārayat","तद्गन्धाघ्राणतो राज्ञ्यः सर्वाः प्राप्स्यन्ति ते सुतान् /
एतच् छ्रुत्वा स राजा तत् तथा सर्वम् अकारयत्"
Kathasaritsagara,"sokss_2,5.65","svapatnīsamasaṃkhyāṃś ca sa putrān prāptavān nṛpaḥ /
atas tavāpi homena sādhayāmo vayaṃ sutam","स्वपत्नीसमसंख्यांश् च स पुत्रान् प्राप्तवान् नृपः /
अतस् तवापि होमेन साधयामो वयं सुतम्"
Kathasaritsagara,"sokss_2,5.66","ityuktvā dhanadattaṃ te brāhmaṇāḥ kḷptadakṣiṇam /
homaṃ cakrustatastasya vaṇijo jātavānsutaḥ","इत्युक्त्वा धनदत्तं ते ब्राह्मणाः कॢप्तदक्षिणम् /
होमं चक्रुस्ततस्तस्य वणिजो जातवान्सुतः"
Kathasaritsagara,"sokss_2,5.67","guhasenābhidhānaśca sa balo vavṛdhe kramāt /
pitātha dhanadatto 'sya bhāryāmanviṣyati sma saḥ","गुहसेनाभिधानश्च स बलो ववृधे क्रमात् /
पिताथ धनदत्तो ऽस्य भार्यामन्विष्यति स्म सः"
Kathasaritsagara,"sokss_2,5.68","tataḥ sa tatpitā tena tanayena samaṃ yayau /
dvīpāntaraṃ snuṣāhetorvaṇijyāvyapadeśataḥ","ततः स तत्पिता तेन तनयेन समं ययौ /
द्वीपान्तरं स्नुषाहेतोर्वणिज्याव्यपदेशतः"
Kathasaritsagara,"sokss_2,5.69","tatra devasmitāṃ nāma dharmaguptādvaṇigvarāt /
svaputraguhasenasya kṛte kanyāmayācata","तत्र देवस्मितां नाम धर्मगुप्ताद्वणिग्वरात् /
स्वपुत्रगुहसेनस्य कृते कन्यामयाचत"
Kathasaritsagara,"sokss_2,5.70","dharmaguptastu saṃbandhaṃ na tamaṅgīcakāra saḥ /
ālocya tāmraliptīṃ tāṃ durāṃ duhitṛvatsalaḥ","धर्मगुप्तस्तु संबन्धं न तमङ्गीचकार सः /
आलोच्य ताम्रलिप्तीं तां दुरां दुहितृवत्सलः"
Kathasaritsagara,"sokss_2,5.71","sā tu devasmitā dṛṣṭvā guhasenaṃ tadaiva tam /
tadguṇākṛṣṭacittatvādbandhutyāgaikaniścayā","सा तु देवस्मिता दृष्ट्वा गुहसेनं तदैव तम् /
तद्गुणाकृष्टचित्तत्वाद्बन्धुत्यागैकनिश्चया"
Kathasaritsagara,"sokss_2,5.72","sakhīmukhena kṛtvā ca saṃketaṃ saha tena sā /
priyeṇa pitṛyuktena rātrau dvīpāttato yayau","सखीमुखेन कृत्वा च संकेतं सह तेन सा /
प्रियेण पितृयुक्तेन रात्रौ द्वीपात्ततो ययौ"
Kathasaritsagara,"sokss_2,5.73","tāmraliptīmatha prāpya tayoḥ kṛtavivāhayoḥ /
jāyāpatyormithaḥ premapāśabaddhamabhūnmanaḥ","ताम्रलिप्तीमथ प्राप्य तयोः कृतविवाहयोः /
जायापत्योर्मिथः प्रेमपाशबद्धमभून्मनः"
Kathasaritsagara,"sokss_2,5.74","athāstaṃ pitari prāpte prerito 'bhūtsa bandhubhiḥ /
kaṭāhadvīpagamane guhaseno yadṛcchayā","अथास्तं पितरि प्राप्ते प्रेरितो ऽभूत्स बन्धुभिः /
कटाहद्वीपगमने गुहसेनो यदृच्छया"
Kathasaritsagara,"sokss_2,5.75","taccāsya gamanaṃ bhāryā tadā nāṅgīcakāra sā /
serṣyā devasmitā kāmamanyastrīsaṅgaśaṅkinī","तच्चास्य गमनं भार्या तदा नाङ्गीचकार सा /
सेर्ष्या देवस्मिता काममन्यस्त्रीसङ्गशङ्किनी"
Kathasaritsagara,"sokss_2,5.76","tataḥ patnyāmanicchantyāṃ prerayatsu ca bandhuṣu /
kartavyaniścalo mūḍho guhaseno babhūva saḥ","ततः पत्न्यामनिच्छन्त्यां प्रेरयत्सु च बन्धुषु /
कर्तव्यनिश्चलो मूढो गुहसेनो बभूव सः"
Kathasaritsagara,"sokss_2,5.77","aha gatvā nirāhāraścakre devakule vratam /
upāyamiha devo me nirdiśatviti cintayan","अह गत्वा निराहारश्चक्रे देवकुले व्रतम् /
उपायमिह देवो मे निर्दिशत्विति चिन्तयन्"
Kathasaritsagara,"sokss_2,5.78","sāpi devasmitā tadvattena sārdhaṃ vyadhādvratam /
tato 'nayoḥ śivaḥ svapne daṃpatyordarśanaṃ dadau","सापि देवस्मिता तद्वत्तेन सार्धं व्यधाद्व्रतम् /
ततो ऽनयोः शिवः स्वप्ने दंपत्योर्दर्शनं ददौ"
Kathasaritsagara,"sokss_2,5.79","dve ca raktāmbuje dattvā sa devastāvabhāṣata /
haste gṛhṇītamekaikaṃ padmametadubhāvapi","द्वे च रक्ताम्बुजे दत्त्वा स देवस्तावभाषत /
हस्ते गृह्णीतमेकैकं पद्ममेतदुभावपि"
Kathasaritsagara,"sokss_2,5.80","dūrasthatve ca yadyekaḥ śīlatyāgaṃ kariṣyati /
tadanyasya kare padmaṃ mlānimeṣyati nānyathā","दूरस्थत्वे च यद्येकः शीलत्यागं करिष्यति /
तदन्यस्य करे पद्मं म्लानिमेष्यति नान्यथा"
Kathasaritsagara,"sokss_2,5.81","etacchrutvā prabudhyaiva daṃpatī tāvapaśyatām /
anyonyasyeva hṛdayaṃ hastasthaṃ raktamambujam","एतच्छ्रुत्वा प्रबुध्यैव दंपती तावपश्यताम् /
अन्योन्यस्येव हृदयं हस्तस्थं रक्तमम्बुजम्"
Kathasaritsagara,"sokss_2,5.82","tataḥ sa cakre prasthānaṃ guhaseno dhṛtāmbujaḥ /
sā tu devasmitātatra tasthau padmārpitekṣaṇā","ततः स चक्रे प्रस्थानं गुहसेनो धृताम्बुजः /
सा तु देवस्मितातत्र तस्थौ पद्मार्पितेक्षणा"
Kathasaritsagara,"sokss_2,5.83","guhaseno 'pi taṃ prāpa kaṭāhadvīpamāśu saḥ /
kartuṃ pravavṛte cātra ratnānāṃ krayavikrayau","गुहसेनो ऽपि तं प्राप कटाहद्वीपमाशु सः /
कर्तुं प्रववृते चात्र रत्नानां क्रयविक्रयौ"
Kathasaritsagara,"sokss_2,5.84","haste ca tasya taddṛṣṭvā sadaivāmlānamambujam /
atra kecidvaṇikputrāścatvāro vismayaṃ yayuḥ","हस्ते च तस्य तद्दृष्ट्वा सदैवाम्लानमम्बुजम् /
अत्र केचिद्वणिक्पुत्राश्चत्वारो विस्मयं ययुः"
Kathasaritsagara,"sokss_2,5.85","te yuktyā taṃ gṛhaṃ nītvā pāyayitvā bhṛśaṃ madhu /
papracchuḥ padmavṛttāntaṃ so 'pi kṣībaḥ śaśaṃsa tam","ते युक्त्या तं गृहं नीत्वा पाययित्वा भृशं मधु /
पप्रच्छुः पद्मवृत्तान्तं सो ऽपि क्षीबः शशंस तम्"
Kathasaritsagara,"sokss_2,5.86","tatastaṃ ciranirvāhyaratnādikrayavikrayam /
vicintya guhasenaṃ te catvāro 'pi vaṇiksutāḥ","ततस्तं चिरनिर्वाह्यरत्नादिक्रयविक्रयम् /
विचिन्त्य गुहसेनं ते चत्वारो ऽपि वणिक्सुताः"
Kathasaritsagara,"sokss_2,5.87","saṃmantrya kautukātpāpāstadbhāryāśīlaviplavam /
cikīrṣavo yayuḥ śīghraṃ tāmraliptīmalakṣitāḥ","संमन्त्र्य कौतुकात्पापास्तद्भार्याशीलविप्लवम् /
चिकीर्षवो ययुः शीघ्रं ताम्रलिप्तीमलक्षिताः"
Kathasaritsagara,"sokss_2,5.88","tatropāyaṃ vicinvantaḥ sugatāyatanasthitām /
pravrājikāmupājagmurnāmnā yogakaraṇḍikām","तत्रोपायं विचिन्वन्तः सुगतायतनस्थिताम् /
प्रव्राजिकामुपाजग्मुर्नाम्ना योगकरण्डिकाम्"
Kathasaritsagara,"sokss_2,5.89","prītipūrvaṃ ca tām ūcur bhagavaty asmadīpsitam /
sādhyate cet tvayā tat te dāsyāmo 'rthān bahūn iti","प्रीतिपूर्वं च ताम् ऊचुर् भगवत्य् अस्मदीप्सितम् /
साध्यते चेत् त्वया तत् ते दास्यामो ऽर्थान् बहून् इति"
Kathasaritsagara,"sokss_2,5.90","sāpyuvāca dhruvaṃ yūnāṃ kāpi strī vāñchiteha vaḥ /
tadbhūta sādhayāmyeva dhanalipsā ca nāsti me","साप्युवाच ध्रुवं यूनां कापि स्त्री वाञ्छितेह वः /
तद्भूत साधयाम्येव धनलिप्सा च नास्ति मे"
Kathasaritsagara,"sokss_2,5.91","asti siddhikarī nāma śiṣyā me buddhiśālinī /
atprasādena saṃprāptamasaṃkhyaṃ hi dhanaṃ mayā","अस्ति सिद्धिकरी नाम शिष्या मे बुद्धिशालिनी /
अत्प्रसादेन संप्राप्तमसंख्यं हि धनं मया"
Kathasaritsagara,"sokss_2,5.92","kathaṃ śiṣyāprasādena bhūri prāptaṃ dhanaṃ tvayā /
iti taiḥ sā vaṇikputraiḥ pṛṣṭā pravrājikābravīt","कथं शिष्याप्रसादेन भूरि प्राप्तं धनं त्वया /
इति तैः सा वणिक्पुत्रैः पृष्टा प्रव्राजिकाब्रवीत्"
Kathasaritsagara,"sokss_2,5.93","kautukaṃ yadi tatputrāḥ śrūyatāṃ varṇayāmi vaḥ /
iha ko'pi vaṇikpūrvamāyayāvuttarāpathāt","कौतुकं यदि तत्पुत्राः श्रूयतां वर्णयामि वः /
इह कोऽपि वणिक्पूर्वमाययावुत्तरापथात्"
Kathasaritsagara,"sokss_2,5.94","tasyehasthasya macchiṣyā sā gatvā śiśriye gṛhe /
yuktyā karmakarībhāvaṃ kṛtarūpavivartanā","तस्येहस्थस्य मच्छिष्या सा गत्वा शिश्रिये गृहे /
युक्त्या कर्मकरीभावं कृतरूपविवर्तना"
Kathasaritsagara,"sokss_2,5.95","viśvāsya vaṇijaṃ taṃ ca tadgṛhātsvarṇasaṃcayam /
sarvaṃ muṣitvā pracchannaṃ pratyūṣe sātha niryayau","विश्वास्य वणिजं तं च तद्गृहात्स्वर्णसंचयम् /
सर्वं मुषित्वा प्रच्छन्नं प्रत्यूषे साथ निर्ययौ"
Kathasaritsagara,"sokss_2,5.96","nagarīnirgatāṃ dṛṣṭvā śaṅkāśīghragatiṃ ca tām /
mṛdaṅgahasto moṣāya ḍombaḥ ko 'pyanvagāddrutam","नगरीनिर्गतां दृष्ट्वा शङ्काशीघ्रगतिं च ताम् /
मृदङ्गहस्तो मोषाय डोम्बः को ऽप्यन्वगाद्द्रुतम्"
Kathasaritsagara,"sokss_2,5.97","nyagrodhasya talaṃ prāpya sā dṛṣṭvā tamupāgatam /
ḍombaṃ siddhikarī dhūrtā sadainyevedamabravīt","न्यग्रोधस्य तलं प्राप्य सा दृष्ट्वा तमुपागतम् /
डोम्बं सिद्धिकरी धूर्ता सदैन्येवेदमब्रवीत्"
Kathasaritsagara,"sokss_2,5.98","bhartrā sahādya kalahaṃ kṛtvāhaṃ nigatā gṛhāt /
martuṃ tadbhadra pāśo 'tra tvayā me badhyatāmiti","भर्त्रा सहाद्य कलहं कृत्वाहं निगता गृहात् /
मर्तुं तद्भद्र पाशो ऽत्र त्वया मे बध्यतामिति"
Kathasaritsagara,"sokss_2,5.99","pāśena mriyatāmeṣā kimenāṃ hanmyahaṃ striyam /
matveti tatra vṛkṣe 'sau ḍombaḥ pāśamasajjayat","पाशेन म्रियतामेषा किमेनां हन्म्यहं स्त्रियम् /
मत्वेति तत्र वृक्षे ऽसौ डोम्बः पाशमसज्जयत्"
Kathasaritsagara,"sokss_2,5.100","tataḥ siddhikarī ḍombaṃ sā mugdheva jagāda tam /
kriyate kathamudbandhastvayā medarśyatāmiti","ततः सिद्धिकरी डोम्बं सा मुग्धेव जगाद तम् /
क्रियते कथमुद्बन्धस्त्वया मेदर्श्यतामिति"
Kathasaritsagara,"sokss_2,5.101","tataḥ sa ḍombas taṃ dattvā mṛdaṅgaṃ pādayoradhaḥ /
itthaṃ kriyata ityuktvā svakaṇṭhe pāśamarpayat","ततः स डोम्बस् तं दत्त्वा मृदङ्गं पादयोरधः /
इत्थं क्रियत इत्युक्त्वा स्वकण्ठे पाशमर्पयत्"
Kathasaritsagara,"sokss_2,5.102","sāpi siddhikarī sadyastaṃ mṛdaṅgamacūrṇayat /
pādāghātena ḍombo 'tha so 'pi pāśe vyapadyata","सापि सिद्धिकरी सद्यस्तं मृदङ्गमचूर्णयत् /
पादाघातेन डोम्बो ऽथ सो ऽपि पाशे व्यपद्यत"
Kathasaritsagara,"sokss_2,5.103","tatkālamāgato 'nveṣṭuṃ vṛkṣamūle dadarśa saḥ /
muṣitāśeṣakoṣāṃ tāṃ dūrātsiddhikarīṃ vaṇik","तत्कालमागतो ऽन्वेष्टुं वृक्षमूले ददर्श सः /
मुषिताशेषकोषां तां दूरात्सिद्धिकरीं वणिक्"
Kathasaritsagara,"sokss_2,5.104","sāpi dṛṣṭvā tamāyāntaṃ vṛkṣe tasminnalakṣitam /
āruhya tasthau śākhāyāṃ pattraughacchannavigrahā","सापि दृष्ट्वा तमायान्तं वृक्षे तस्मिन्नलक्षितम् /
आरुह्य तस्थौ शाखायां पत्त्रौघच्छन्नविग्रहा"
Kathasaritsagara,"sokss_2,5.105","sa cāgatya vaṇigyāvatsabhṛtyaḥ pāśabandhanam /
ḍombameva tamadrākṣīnna tu siddhikarīṃ kvacit","स चागत्य वणिग्यावत्सभृत्यः पाशबन्धनम् /
डोम्बमेव तमद्राक्षीन्न तु सिद्धिकरीं क्वचित्"
Kathasaritsagara,"sokss_2,5.106","mā nāma vṛkṣamārūḍhā sā bhavediti tatkṣaṇam /
eko 'sya vaṇijo bhṛtyastarumārohati sma tam","मा नाम वृक्षमारूढा सा भवेदिति तत्क्षणम् /
एको ऽस्य वणिजो भृत्यस्तरुमारोहति स्म तम्"
Kathasaritsagara,"sokss_2,5.107","sadā tvayyeva me prītirihārūḍhastvameva ca /
tatsundara tavaivedaṃ dhanamehi bhajasva mām","सदा त्वय्येव मे प्रीतिरिहारूढस्त्वमेव च /
तत्सुन्दर तवैवेदं धनमेहि भजस्व माम्"
Kathasaritsagara,"sokss_2,5.108","ityuktvāliṅgya cumbantī sāsya siddhikarī mukham /
vaṇigbhṛtyasya daśanairjihvāṃ mūḍhadhiyo 'cchinat","इत्युक्त्वालिङ्ग्य चुम्बन्ती सास्य सिद्धिकरी मुखम् /
वणिग्भृत्यस्य दशनैर्जिह्वां मूढधियो ऽच्छिनत्"
Kathasaritsagara,"sokss_2,5.109","sa papāta vyathākrānto mukhena rudhiraṃ vaman /
vṛkṣāttasmāllalalleti kimapyaprasphuṭaṃ bruvan","स पपात व्यथाक्रान्तो मुखेन रुधिरं वमन् /
वृक्षात्तस्माल्ललल्लेति किमप्यप्रस्फुटं ब्रुवन्"
Kathasaritsagara,"sokss_2,5.110","taddṛṣṭvā sa vaṇigbhīto bhūtagrastamavetya tam /
svagṛhaṃ bhṛtyasahitaḥ palāyyaiva tato yayau","तद्दृष्ट्वा स वणिग्भीतो भूतग्रस्तमवेत्य तम् /
स्वगृहं भृत्यसहितः पलाय्यैव ततो ययौ"
Kathasaritsagara,"sokss_2,5.111","athāvatīrya vṛkṣāgrāttadvadbhītā ca tāpasī /
āgādgṛhaṃ samādāya tatsā siddhikarī dhanam","अथावतीर्य वृक्षाग्रात्तद्वद्भीता च तापसी /
आगाद्गृहं समादाय तत्सा सिद्धिकरी धनम्"
Kathasaritsagara,"sokss_2,5.112","evaṃvidhā hi macchiṣyā bahuprajñānaśālinī /
evaṃ ca tatprasādena putrāḥ prāptaṃ mayā dhanam","एवंविधा हि मच्छिष्या बहुप्रज्ञानशालिनी /
एवं च तत्प्रसादेन पुत्राः प्राप्तं मया धनम्"
Kathasaritsagara,"sokss_2,5.113","ityuktvā tānvaṇikputrānatha pravrājikā nijām /
tatkālamāgatāṃ śiṣyāmetebhyastāmadarśayat","इत्युक्त्वा तान्वणिक्पुत्रानथ प्रव्राजिका निजाम् /
तत्कालमागतां शिष्यामेतेभ्यस्तामदर्शयत्"
Kathasaritsagara,"sokss_2,5.114","jagāda caitāṃs tatputrāḥ sadbhāvaṃ vadatādhunā /
kāṃ striyaṃ vāñchatha kṣipraṃ tāmahaṃ sādhayāmi vaḥ","जगाद चैतांस् तत्पुत्राः सद्भावं वदताधुना /
कां स्त्रियं वाञ्छथ क्षिप्रं तामहं साधयामि वः"
Kathasaritsagara,"sokss_2,5.115","tacchrutvā te ca tāmūcuryaiṣā devasmitābhidhā /
guhasenavaṇigbhāryā tayā naḥ saṃgamaṃ kuru","तच्छ्रुत्वा ते च तामूचुर्यैषा देवस्मिताभिधा /
गुहसेनवणिग्भार्या तया नः संगमं कुरु"
Kathasaritsagara,"sokss_2,5.116","śrutveti pratijajñe tatkāryaṃ pravrājikātha sā /
vaṇiksutānāṃ caiteṣāṃ svagṛhaṃ sthitaye dadau","श्रुत्वेति प्रतिजज्ञे तत्कार्यं प्रव्राजिकाथ सा /
वणिक्सुतानां चैतेषां स्वगृहं स्थितये ददौ"
Kathasaritsagara,"sokss_2,5.117","rañjayitvātha tatratyaṃ janaṃ bhakṣyādidānataḥ /
guhasenagṛhaṃ tatsā viveśa saha śiṣyayā","रञ्जयित्वाथ तत्रत्यं जनं भक्ष्यादिदानतः /
गुहसेनगृहं तत्सा विवेश सह शिष्यया"
Kathasaritsagara,"sokss_2,5.118","tato devasmitāvāsagṛhadvāramupāgatām /
tāṃ śunī śṛṅkhalābaddhā rurodhāpūrvarodhinī","ततो देवस्मितावासगृहद्वारमुपागताम् /
तां शुनी शृङ्खलाबद्धा रुरोधापूर्वरोधिनी"
Kathasaritsagara,"sokss_2,5.119","tato devasmitā dṛṣṭvā sā tāṃ prāveśayatsvayam /
kim āgatā syād eṣeti vicintya preṣya ceṭikām","ततो देवस्मिता दृष्ट्वा सा तां प्रावेशयत्स्वयम् /
किम् आगता स्याद् एषेति विचिन्त्य प्रेष्य चेटिकाम्"
Kathasaritsagara,"sokss_2,5.120","praviṣṭā cāśiṣaṃ dattvā kṛtvā vyājakṛtādarām /
sā tāṃ devasmitāṃ sādhvīṃ pāpā pravrājikābravīt","प्रविष्टा चाशिषं दत्त्वा कृत्वा व्याजकृतादराम् /
सा तां देवस्मितां साध्वीं पापा प्रव्राजिकाब्रवीत्"
Kathasaritsagara,"sokss_2,5.121","sadaiva tvaddidṛkṣā me bhavatyadya punarmayā /
svapne dṛṣṭāsi tenāhamutkā tvāṃ draṣṭumāgatā","सदैव त्वद्दिदृक्षा मे भवत्यद्य पुनर्मया /
स्वप्ने दृष्टासि तेनाहमुत्का त्वां द्रष्टुमागता"
Kathasaritsagara,"sokss_2,5.122","bhartrā vinākṛtāṃ tvāṃ ca dṛṣṭvā me dūyate manaḥ /
priyopabhogavandhye hi viphale rūpayauvane","भर्त्रा विनाकृतां त्वां च दृष्ट्वा मे दूयते मनः /
प्रियोपभोगवन्ध्ये हि विफले रूपयौवने"
Kathasaritsagara,"sokss_2,5.123","ityādibhirvacobhistāṃ sādhvīmāśvāsya sā ciram /
āmantrya cāyayau tāvadgṛhaṃ pravrājikā nijam","इत्यादिभिर्वचोभिस्तां साध्वीमाश्वास्य सा चिरम् /
आमन्त्र्य चाययौ तावद्गृहं प्रव्राजिका निजम्"
Kathasaritsagara,"sokss_2,5.124","dvitīye 'hni gṛhītvā ca maricakṣodanirbharam /
māṃsakhaṇḍaṃ punaḥ sā tadyayau devasmitāgṛham","द्वितीये ऽह्नि गृहीत्वा च मरिचक्षोदनिर्भरम् /
मांसखण्डं पुनः सा तद्ययौ देवस्मितागृहम्"
Kathasaritsagara,"sokss_2,5.125","dvāraśunyai dadau tasyai māṃsakhaṇḍaṃ ca tatra tam /
sāpi taṃ bhakṣayāmāsa sadyaḥ samaricaṃ śunī","द्वारशुन्यै ददौ तस्यै मांसखण्डं च तत्र तम् /
सापि तं भक्षयामास सद्यः समरिचं शुनी"
Kathasaritsagara,"sokss_2,5.126","tato maricadoṣeṇa tasyā dṛgbhyāmavāritam /
aśru pravavṛte tasyāḥ prasnauti sma ca nāsikā","ततो मरिचदोषेण तस्या दृग्भ्यामवारितम् /
अश्रु प्रववृते तस्याः प्रस्नौति स्म च नासिका"
Kathasaritsagara,"sokss_2,5.127","sāpi pravrājikā tasmin kṣaṇe devasmitāntikam /
praviśya tatkṛtātithyā prārebhe rodituṃ śaṭhā","सापि प्रव्राजिका तस्मिन् क्षणे देवस्मितान्तिकम् /
प्रविश्य तत्कृतातिथ्या प्रारेभे रोदितुं शठा"
Kathasaritsagara,"sokss_2,5.128","pṛṣṭā ca devasmitayā sā kṛcchrādevamabravīt /
putri saṃprati paśyaitāṃ bahiḥ prarudatīṃ śunīm","पृष्टा च देवस्मितया सा कृच्छ्रादेवमब्रवीत् /
पुत्रि संप्रति पश्यैतां बहिः प्ररुदतीं शुनीम्"
Kathasaritsagara,"sokss_2,5.129","eṣā hyadya parijñāya māṃ janmāntarasaṃgatām /
pravṛttā rodituṃ tena kṛpayāśru mamodgatam","एषा ह्यद्य परिज्ञाय मां जन्मान्तरसंगताम् /
प्रवृत्ता रोदितुं तेन कृपयाश्रु ममोद्गतम्"
Kathasaritsagara,"sokss_2,5.130","tacchrutvā bahirālokya śunīṃ tāṃ rudatīmiva /
kimetaccitramiti sā dadhyau devasmitā kṣaṇam","तच्छ्रुत्वा बहिरालोक्य शुनीं तां रुदतीमिव /
किमेतच्चित्रमिति सा दध्यौ देवस्मिता क्षणम्"
Kathasaritsagara,"sokss_2,5.131","pravrājikātha sāvādītputri pūrvatra janmani /
ahameṣā ca bhārye dve viprasyābhūva kasyacit","प्रव्राजिकाथ सावादीत्पुत्रि पूर्वत्र जन्मनि /
अहमेषा च भार्ये द्वे विप्रस्याभूव कस्यचित्"
Kathasaritsagara,"sokss_2,5.132","sa cāvayoḥ patirdūraṃ deśāntaramitastataḥ /
vāraṃ vāraṃ prayāti sma rājādeśena dūtyayā","स चावयोः पतिर्दूरं देशान्तरमितस्ततः /
वारं वारं प्रयाति स्म राजादेशेन दूत्यया"
Kathasaritsagara,"sokss_2,5.133","tatpravāse ca kurvantyā svecchaṃ puruṣasaṃgamam /
mayā bhūtendriyagrāmo nopabhogairavañcyata","तत्प्रवासे च कुर्वन्त्या स्वेच्छं पुरुषसंगमम् /
मया भूतेन्द्रियग्रामो नोपभोगैरवञ्च्यत"
Kathasaritsagara,"sokss_2,5.134","bhūtendriyānabhidroho dharmo hi paramo mataḥ /
ato jātismarā putri jātāhamiha janmani","भूतेन्द्रियानभिद्रोहो धर्मो हि परमो मतः /
अतो जातिस्मरा पुत्रि जाताहमिह जन्मनि"
Kathasaritsagara,"sokss_2,5.135","eṣā tu śīlamevaikaṃ rarakṣājñānatastadā /
tena śvayonau patitā kiṃ tu jātiṃ smaratyasau","एषा तु शीलमेवैकं ररक्षाज्ञानतस्तदा /
तेन श्वयोनौ पतिता किं तु जातिं स्मरत्यसौ"
Kathasaritsagara,"sokss_2,5.136","ko 'yaṃ dharmo dhruvaṃ dhūrtaracaneyaṃ kṛtānayā /
iti saṃcintya suprajñā sā tāṃ devasmitābravīt","को ऽयं धर्मो ध्रुवं धूर्तरचनेयं कृतानया /
इति संचिन्त्य सुप्रज्ञा सा तां देवस्मिताब्रवीत्"
Kathasaritsagara,"sokss_2,5.137","iyacciraṃ mayā dharmo na jñāto bhagavatyayam /
tattvaṃ kenāpi kāntena puṃsā me saṃgamaṃ kuru","इयच्चिरं मया धर्मो न ज्ञातो भगवत्ययम् /
तत्त्वं केनापि कान्तेन पुंसा मे संगमं कुरु"
Kathasaritsagara,"sokss_2,5.138","tataḥ pravrājikāvādītkeciddvīpāntarāgatāḥ /
iha sthitā vaṇikputrāstarhi tānānayāmi te","ततः प्रव्राजिकावादीत्केचिद्द्वीपान्तरागताः /
इह स्थिता वणिक्पुत्रास्तर्हि तानानयामि ते"
Kathasaritsagara,"sokss_2,5.139","ityuktvā sā pramuditā yayau pravrājikā gṛham /
sā ca devasmitā svairaṃ svaceṭīrityabhāṣata","इत्युक्त्वा सा प्रमुदिता ययौ प्रव्राजिका गृहम् /
सा च देवस्मिता स्वैरं स्वचेटीरित्यभाषत"
Kathasaritsagara,"sokss_2,5.140","nūnaṃ dṛṣṭvā tadamlānaṃ haste madbharturambujam /
pṛṣṭvā ca taṃ yathāvṛttaṃ madyapaṃ jātu kautukāt","नूनं दृष्ट्वा तदम्लानं हस्ते मद्भर्तुरम्बुजम् /
पृष्ट्वा च तं यथावृत्तं मद्यपं जातु कौतुकात्"
Kathasaritsagara,"sokss_2,5.141","madvidhvaṃsāya ke 'pyete dvīpāttasmādihāgatāḥ /
vaṇikputrāḥ śaṭhāstaiśca prayukteyaṃ kutāpasī","मद्विध्वंसाय के ऽप्येते द्वीपात्तस्मादिहागताः /
वणिक्पुत्राः शठास्तैश्च प्रयुक्तेयं कुतापसी"
Kathasaritsagara,"sokss_2,5.142","taddhattūrakasaṃyuktaṃ madyamānayata drutam /
gatvātha kārayadhvaṃ ca śunaḥ pādamayomayam","तद्धत्तूरकसंयुक्तं मद्यमानयत द्रुतम् /
गत्वाथ कारयध्वं च शुनः पादमयोमयम्"
Kathasaritsagara,"sokss_2,5.143","iti devasmitoktāstāśceṭyaścakrustathaiva tat /
ekā ca ceṭī tadrūpaṃ tadvākyādakarottadā","इति देवस्मितोक्तास्ताश्चेट्यश्चक्रुस्तथैव तत् /
एका च चेटी तद्रूपं तद्वाक्यादकरोत्तदा"
Kathasaritsagara,"sokss_2,5.144","sāpi pravrājikā tasmādvaṇikputracatuṣṭayāt /
ahaṃ prathamikādiṣṭādādāyaikamathāyayau","सापि प्रव्राजिका तस्माद्वणिक्पुत्रचतुष्टयात् /
अहं प्रथमिकादिष्टादादायैकमथाययौ"
Kathasaritsagara,"sokss_2,5.145","svaśiṣyāveṣasaṃchannaṃ taṃ ca devasmitāgṛhe /
tatra sāyaṃ praveśyaiva nirgatyāprakaṭaṃ yayau","स्वशिष्यावेषसंछन्नं तं च देवस्मितागृहे /
तत्र सायं प्रवेश्यैव निर्गत्याप्रकटं ययौ"
Kathasaritsagara,"sokss_2,5.146","tato 'tra taṃ vaṇikputraṃ tatsadhattūrakaṃ madhu /
ceṭī devasmitāveṣā sā sādaramapāyayat","ततो ऽत्र तं वणिक्पुत्रं तत्सधत्तूरकं मधु /
चेटी देवस्मितावेषा सा सादरमपाययत्"
Kathasaritsagara,"sokss_2,5.147","tena so 'vinayeneva madhunā hṛtacetanaḥ /
hṛtvā vastrādi ceṭībhistatra cakre digambaraḥ","तेन सो ऽविनयेनेव मधुना हृतचेतनः /
हृत्वा वस्त्रादि चेटीभिस्तत्र चक्रे दिगम्बरः"
Kathasaritsagara,"sokss_2,5.148","śunaḥ pādena dattvāṅkaṃ lalāṭe tābhireva ca /
nītvā so 'śucisaṃpūrṇe kṣipto 'bhūtkhātake niśi","शुनः पादेन दत्त्वाङ्कं ललाटे ताभिरेव च /
नीत्वा सो ऽशुचिसंपूर्णे क्षिप्तो ऽभूत्खातके निशि"
Kathasaritsagara,"sokss_2,5.149","yāme 'tha paścime saṃjñāṃ labdhvātmānaṃ dadarśa saḥ /
svapāpopanate magnamavīcāviva khātake","यामे ऽथ पश्चिमे संज्ञां लब्ध्वात्मानं ददर्श सः /
स्वपापोपनते मग्नमवीचाविव खातके"
Kathasaritsagara,"sokss_2,5.150","athotthāya kṛtasnāno lalāṭe 'ṅkaṃ parāmṛśan /
nagnaḥ sansa vaṇikputro yayau pravrājikāgṛham","अथोत्थाय कृतस्नानो ललाटे ऽङ्कं परामृशन् /
नग्नः सन्स वणिक्पुत्रो ययौ प्रव्राजिकागृहम्"
Kathasaritsagara,"sokss_2,5.151","mamaivaikasya hāsyatvaṃ mā bhūditi sa tatratān /
āgacchanmuṣito 'smīti sakhīnanyānabhāṣata","ममैवैकस्य हास्यत्वं मा भूदिति स तत्रतान् /
आगच्छन्मुषितो ऽस्मीति सखीनन्यानभाषत"
Kathasaritsagara,"sokss_2,5.152","jāgareṇātipānena śirortiṃ vyapadiśya ca /
prātaḥ sa tasthau vastreṇa veṣṭayitvāṅkitaṃ śiraḥ","जागरेणातिपानेन शिरोर्तिं व्यपदिश्य च /
प्रातः स तस्थौ वस्त्रेण वेष्टयित्वाङ्कितं शिरः"
Kathasaritsagara,"sokss_2,5.153","tathaiva ca punaḥ sāyaṃ dvitīyo 'pi vaṇiksutaḥ /
etya devasmitāgehaṃ khalīkāramavāptavān","तथैव च पुनः सायं द्वितीयो ऽपि वणिक्सुतः /
एत्य देवस्मितागेहं खलीकारमवाप्तवान्"
Kathasaritsagara,"sokss_2,5.154","so 'pyetya nagno vakti sma tatraivābharaṇānyaham /
sthāpayitvāpi niryāto muṣitastaskarairiti","सो ऽप्येत्य नग्नो वक्ति स्म तत्रैवाभरणान्यहम् /
स्थापयित्वापि निर्यातो मुषितस्तस्करैरिति"
Kathasaritsagara,"sokss_2,5.155","prātaḥ so 'pi śiraḥśūlavyapadeśena veṣṭanam /
kṛtvā pracchādayāmāsa lalāṭataṭamaṅkitam","प्रातः सो ऽपि शिरःशूलव्यपदेशेन वेष्टनम् /
कृत्वा प्रच्छादयामास ललाटतटमङ्कितम्"
Kathasaritsagara,"sokss_2,5.156","evaṃ sāpahnavāḥ sarve vaṇikputrāḥ krameṇa te /
prāpuḥ sāṅkaṃ khalīkāramarthanāśaṃ ca lajjitāḥ","एवं सापह्नवाः सर्वे वणिक्पुत्राः क्रमेण ते /
प्रापुः साङ्कं खलीकारमर्थनाशं च लज्जिताः"
Kathasaritsagara,"sokss_2,5.157","asyā api bhavatvevamiti te ca khalīkṛtam /
tasyāḥ pravrājikāyāstāmaprakāśya tato yayuḥ","अस्या अपि भवत्वेवमिति ते च खलीकृतम् /
तस्याः प्रव्राजिकायास्तामप्रकाश्य ततो ययुः"
Kathasaritsagara,"sokss_2,5.158","sātha pravrājikānyedyurjagāma saha śiṣyayā /
kṛtaprayojanāsmīti hṛṣṭā devasmitāgṛham","साथ प्रव्राजिकान्येद्युर्जगाम सह शिष्यया /
कृतप्रयोजनास्मीति हृष्टा देवस्मितागृहम्"
Kathasaritsagara,"sokss_2,5.159","tatra devasmitā sā tāṃ kṛtvādaramapāyayat /
madhu dhattūrasaṃyuktaṃ paritoṣādivāhṛtam","तत्र देवस्मिता सा तां कृत्वादरमपाययत् /
मधु धत्तूरसंयुक्तं परितोषादिवाहृतम्"
Kathasaritsagara,"sokss_2,5.160","tena mattāṃ saśiṣyāṃ ca cchinnaśravaṇanāsikām /
tāmapyuśucipaṅkāntaḥ kṣepayāmāsa sā satī","तेन मत्तां सशिष्यां च च्छिन्नश्रवणनासिकाम् /
तामप्युशुचिपङ्कान्तः क्षेपयामास सा सती"
Kathasaritsagara,"sokss_2,5.161","gatvā maite vaṇikputrāḥ patiṃ hanyuḥ kadācana /
ityākulā ca sā śvaśrvastaṃ vṛttāntamavarṇayat","गत्वा मैते वणिक्पुत्राः पतिं हन्युः कदाचन /
इत्याकुला च सा श्वश्र्वस्तं वृत्तान्तमवर्णयत्"
Kathasaritsagara,"sokss_2,5.162","tataḥ śvaśrūravādīttāṃ putri sādhu kṛtaṃ tvayā /
kiṃ tu putrasya me tasya kadācidahitaṃ bhavet","ततः श्वश्रूरवादीत्तां पुत्रि साधु कृतं त्वया /
किं तु पुत्रस्य मे तस्य कदाचिदहितं भवेत्"
Kathasaritsagara,"sokss_2,5.163","tato devasmitāvocadyathā śaktimatī patim /
rarakṣa prajñayā pūrvamamuṃ rakṣāmyahaṃ tathā","ततो देवस्मितावोचद्यथा शक्तिमती पतिम् /
ररक्ष प्रज्ञया पूर्वममुं रक्षाम्यहं तथा"
Kathasaritsagara,"sokss_2,5.164","kathaṃ śaktimatī putri rarakṣa patimucyatām /
iti pṛṣṭā tayā śrvaśrvā sātha devasmitābravīt","कथं शक्तिमती पुत्रि ररक्ष पतिमुच्यताम् /
इति पृष्टा तया श्र्वश्र्वा साथ देवस्मिताब्रवीत्"
Kathasaritsagara,"sokss_2,5.165","asmaddeśe purasyāntarmaṇibhadra iti śrutaḥ /
pūrvaiḥ kṛtapratiṣṭho 'sti mahāyakṣaḥ prabhāvitaḥ","अस्मद्देशे पुरस्यान्तर्मणिभद्र इति श्रुतः /
पूर्वैः कृतप्रतिष्ठो ऽस्ति महायक्षः प्रभावितः"
Kathasaritsagara,"sokss_2,5.166","tasyopayācitāny etya tatratyāḥ kurvate janāḥ /
tat tad vāñchitasaṃsiddhihetos tais tair upāyanaiḥ","तस्योपयाचितान्य् एत्य तत्रत्याः कुर्वते जनाः /
तत् तद् वाञ्छितसंसिद्धिहेतोस् तैस् तैर् उपायनैः"
Kathasaritsagara,"sokss_2,5.167","yo naraḥ prāpyate tatra rātrau saha parastriyā /
sthāpyate so 'sya yakṣasya garbhāgāre tayā samam","यो नरः प्राप्यते तत्र रात्रौ सह परस्त्रिया /
स्थाप्यते सो ऽस्य यक्षस्य गर्भागारे तया समम्"
Kathasaritsagara,"sokss_2,5.168","prātastathaiva sastrīkaḥ sa nītvā rājasaṃsadi /
prakaṭīkṛtya tadvṛttaṃ nigṛhyata iti sthitiḥ","प्रातस्तथैव सस्त्रीकः स नीत्वा राजसंसदि /
प्रकटीकृत्य तद्वृत्तं निगृह्यत इति स्थितिः"
Kathasaritsagara,"sokss_2,5.169","ekadā tatra naktaṃ ca saṃgataḥ parajāyayā /
vaṇiksamudradattākhyaḥ prāpto 'bhūtpurarakṣiṇā","एकदा तत्र नक्तं च संगतः परजायया /
वणिक्समुद्रदत्ताख्यः प्राप्तो ऽभूत्पुररक्षिणा"
Kathasaritsagara,"sokss_2,5.170","nītvā ca tena kṣipto 'bhūtsaparastrīka eva saḥ /
yakṣadevagṛhe tasmindṛḍhadattārgale vaṇik","नीत्वा च तेन क्षिप्तो ऽभूत्सपरस्त्रीक एव सः /
यक्षदेवगृहे तस्मिन्दृढदत्तार्गले वणिक्"
Kathasaritsagara,"sokss_2,5.171","tatkṣaṇaṃ vaṇijaś cāsya mahāprajñā pativratā /
bhāryā śaktimatī nāma taṃ vṛttāntamabudhyata","तत्क्षणं वणिजश् चास्य महाप्रज्ञा पतिव्रता /
भार्या शक्तिमती नाम तं वृत्तान्तमबुध्यत"
Kathasaritsagara,"sokss_2,5.172","sātha dhīrānyarūpeṇa tadyakṣāyatanaṃ niśi /
pūjāmādāya sāśvāsaṃ sakhījanayutā yayau","साथ धीरान्यरूपेण तद्यक्षायतनं निशि /
पूजामादाय साश्वासं सखीजनयुता ययौ"
Kathasaritsagara,"sokss_2,5.173","tatraitya dakṣiṇālobhādetasyā eva pūjakaḥ /
dadau praveśamudghāṭya dvāramuktvā purādhipam","तत्रैत्य दक्षिणालोभादेतस्या एव पूजकः /
ददौ प्रवेशमुद्घाट्य द्वारमुक्त्वा पुराधिपम्"
Kathasaritsagara,"sokss_2,5.174","sā ca praviśya sastrīke dṛṣṭe patyau vilakṣite /
svaṃ veṣaṃ kārayitvā tāṃ niryāhītyavadatstriyam","सा च प्रविश्य सस्त्रीके दृष्टे पत्यौ विलक्षिते /
स्वं वेषं कारयित्वा तां निर्याहीत्यवदत्स्त्रियम्"
Kathasaritsagara,"sokss_2,5.175","sā ca nirgatya rātrau strī tadveṣaiva tato yayau /
tasthau śaktimatī tatra tena bhartrā samaṃ tu sā","सा च निर्गत्य रात्रौ स्त्री तद्वेषैव ततो ययौ /
तस्थौ शक्तिमती तत्र तेन भर्त्रा समं तु सा"
Kathasaritsagara,"sokss_2,5.176","prātaśca rājādhikṛtairetya yāvannirūpyate /
tāvatsvapatnyaiva yutaḥ sarvaiḥ sa dadṛśe vaṇik","प्रातश्च राजाधिकृतैरेत्य यावन्निरूप्यते /
तावत्स्वपत्न्यैव युतः सर्वैः स ददृशे वणिक्"
Kathasaritsagara,"sokss_2,5.177","tadbuddhva yakṣabhavanānmṛtyoriva mukhānnṛpaḥ /
daṇḍayitvā purādhyakṣaṃ vaṇijaṃ tamamocayat","तद्बुद्ध्व यक्षभवनान्मृत्योरिव मुखान्नृपः /
दण्डयित्वा पुराध्यक्षं वणिजं तममोचयत्"
Kathasaritsagara,"sokss_2,5.178","evaṃ śaktimatī pūrvaṃ rarakṣa prajñayā patim /
ahaṃ tathaiva bhartāraṃ gatvā rakṣāmi yuktitaḥ","एवं शक्तिमती पूर्वं ररक्ष प्रज्ञया पतिम् /
अहं तथैव भर्तारं गत्वा रक्षामि युक्तितः"
Kathasaritsagara,"sokss_2,5.179","iti devasmitā śvaśrūṃ raha uktvā tapasvinī /
svaceṭikābhiḥ sahitā vaṇigveṣaṃ cakāra sā","इति देवस्मिता श्वश्रूं रह उक्त्वा तपस्विनी /
स्वचेटिकाभिः सहिता वणिग्वेषं चकार सा"
Kathasaritsagara,"sokss_2,5.180","āruhya ca pravahaṇaṃ vaṇijyāvyājatastataḥ /
kaṭāhadvīpamagamadyara so 'syāḥ patiḥ sthitaḥ","आरुह्य च प्रवहणं वणिज्याव्याजतस्ततः /
कटाहद्वीपमगमद्यर सो ऽस्याः पतिः स्थितः"
Kathasaritsagara,"sokss_2,5.181","gatvā taṃ ca patiṃ tatra vaṇiṅ madhye dadarśa sā /
guhasenaṃ samāśvāsamiva mūrtidharaṃ bahiḥ","गत्वा तं च पतिं तत्र वणिङ् मध्ये ददर्श सा /
गुहसेनं समाश्वासमिव मूर्तिधरं बहिः"
Kathasaritsagara,"sokss_2,5.182","so 'pi tāṃ puruṣākārāṃ dūrāddṛṣṭvā pibanniva /
priyāyāḥ sadṛśaḥ ko 'yaṃ vaṇiksyādityacintayat","सो ऽपि तां पुरुषाकारां दूराद्दृष्ट्वा पिबन्निव /
प्रियायाः सदृशः को ऽयं वणिक्स्यादित्यचिन्तयत्"
Kathasaritsagara,"sokss_2,5.183","sā ca devasmitā tatra bhūpaṃ gatvā vyajijñapat /
vijñaptirme 'sti tatsarvāḥ saṃghaṭyantāṃ prajā iti","सा च देवस्मिता तत्र भूपं गत्वा व्यजिज्ञपत् /
विज्ञप्तिर्मे ऽस्ति तत्सर्वाः संघट्यन्तां प्रजा इति"
Kathasaritsagara,"sokss_2,5.184","tataḥ sarvānsamānīya rājā paurānsakautukaḥ /
kā te vijñaptir astīti vaṇigveṣām uvāca tām","ततः सर्वान्समानीय राजा पौरान्सकौतुकः /
का ते विज्ञप्तिर् अस्तीति वणिग्वेषाम् उवाच ताम्"
Kathasaritsagara,"sokss_2,5.185","tato devasmitāvādīd iha madhye mama sthitāḥ /
palāyya dāsāś catvāras tān me devaḥ prayacchatu","ततो देवस्मितावादीद् इह मध्ये मम स्थिताः /
पलाय्य दासाश् चत्वारस् तान् मे देवः प्रयच्छतु"
Kathasaritsagara,"sokss_2,5.186","atha tām avadad rājā sarve paurā ime sthitāḥ /
tat sarvān pratyabhijñāya nijān dāsān gṛhāṇa tān","अथ ताम् अवदद् राजा सर्वे पौरा इमे स्थिताः /
तत् सर्वान् प्रत्यभिज्ञाय निजान् दासान् गृहाण तान्"
Kathasaritsagara,"sokss_2,5.187","tatastayā jagṛhire svagṛhe prākkhalīkṛtāḥ /
vaṇiksutāste catvāraḥ śiraḥ svābaddhaśāṭakāḥ","ततस्तया जगृहिरे स्वगृहे प्राक्खलीकृताः /
वणिक्सुतास्ते चत्वारः शिरः स्वाबद्धशाटकाः"
Kathasaritsagara,"sokss_2,5.188","sārthavāhasutā ete kathaṃ dāsā bhavanti te /
iti kruddhāśca tāmūcustatrasthā vaṇijastadā","सार्थवाहसुता एते कथं दासा भवन्ति ते /
इति क्रुद्धाश्च तामूचुस्तत्रस्था वणिजस्तदा"
Kathasaritsagara,"sokss_2,5.189","tataḥ pratyabravītsā tānyadi na pratyayo 'sti vaḥ /
lalāṭaṃ prekṣyatāmeṣāṃ śunaḥ pādāṅkitaṃ mayā","ततः प्रत्यब्रवीत्सा तान्यदि न प्रत्ययो ऽस्ति वः /
ललाटं प्रेक्ष्यतामेषां शुनः पादाङ्कितं मया"
Kathasaritsagara,"sokss_2,5.190","tatheti teṣām unmocya caturṇāṃ śīrṣapaṭṭakān /
sarve 'pi dadṛśustatra śunaḥpādaṃ lalāṭagam","तथेति तेषाम् उन्मोच्य चतुर्णां शीर्षपट्टकान् /
सर्वे ऽपि ददृशुस्तत्र शुनःपादं ललाटगम्"
Kathasaritsagara,"sokss_2,5.191","lajjite 'tha vaṇiggrāme rājā saṃjātavismayaḥ /
kimetaditi papraccha sa tāṃ devasmitāṃ svayam","लज्जिते ऽथ वणिग्ग्रामे राजा संजातविस्मयः /
किमेतदिति पप्रच्छ स तां देवस्मितां स्वयम्"
Kathasaritsagara,"sokss_2,5.192","sā śaśaṃsa yathāvṛttaṃ sarve 'pi jahasurjanāḥ /
nyāyāste bhavatīdāsā iti tāṃ cāvadannṛpaḥ","सा शशंस यथावृत्तं सर्वे ऽपि जहसुर्जनाः /
न्यायास्ते भवतीदासा इति तां चावदन्नृपः"
Kathasaritsagara,"sokss_2,5.193","tato 'nye vaṇijasteṣāṃ caturṇāṃ dāsyamuktaye /
dadustasyai dhanaṃ bhūri sādhvyai daṇḍaṃ ca bhūpateḥ","ततो ऽन्ये वणिजस्तेषां चतुर्णां दास्यमुक्तये /
ददुस्तस्यै धनं भूरि साध्व्यै दण्डं च भूपतेः"
Kathasaritsagara,"sokss_2,5.194","ādāya taddhanamavāpya patiṃ ca taṃ svaṃ devasmitā sakalasajjanapūjitā sā /
pratyāyayau nijapurīmatha tāmraliptīṃ nāsyā babhūva ca punaḥ priyaviprayogaḥ","आदाय तद्धनमवाप्य पतिं च तं स्वं देवस्मिता सकलसज्जनपूजिता सा /
प्रत्याययौ निजपुरीमथ ताम्रलिप्तीं नास्या बभूव च पुनः प्रियविप्रयोगः"
Kathasaritsagara,"sokss_2,5.195","iti striyo devi mahākulodgatā
viśuddhadhīraiścaritairupāsate /
sadaiva bhartāramananyamānasāḥ
patiḥ satīnāṃ paramaṃ hi daivatam","इति स्त्रियो देवि महाकुलोद्गता
विशुद्धधीरैश्चरितैरुपासते /
सदैव भर्तारमनन्यमानसाः
पतिः सतीनां परमं हि दैवतम्"
Kathasaritsagara,"sokss_2,5.196","ityākarṇya vasantakasya vadanādetāmudārāṃ kathāṃ
mārge vāsavadattayā navaparityakte piturveśmani /
tallajjāsadanaṃ vidhāya vidadhe vatseśvare bhartari
prākprauḍhapraṇayāvabaddhamapi tadbhaktyekatānaṃ manaḥ","इत्याकर्ण्य वसन्तकस्य वदनादेतामुदारां कथां
मार्गे वासवदत्तया नवपरित्यक्ते पितुर्वेश्मनि /
तल्लज्जासदनं विधाय विदधे वत्सेश्वरे भर्तरि
प्राक्प्रौढप्रणयावबद्धमपि तद्भक्त्येकतानं मनः"
Kathasaritsagara,"sokss_2,6.1","iti mahākaviśrīsomadevabhaṭṭaviracite kathāsaritsāgare kathāmukhalambake pañcamas taraṅgaḥ /

ṣaṣṭhas taraṅgaḥ /

atha vindhyāntare tatra vatsarājasya tiṣṭhataḥ /
pārśvaṃ caṇḍamahāsenapratīhāraḥ samāyayau","इति महाकविश्रीसोमदेवभट्टविरचिते कथासरित्सागरे कथामुखलम्बके पञ्चमस् तरङ्गः /

षष्ठस् तरङ्गः /

अथ विन्ध्यान्तरे तत्र वत्सराजस्य तिष्ठतः /
पार्श्वं चण्डमहासेनप्रतीहारः समाययौ"
Kathasaritsagara,"sokss_2,6.2","sa cāgatya praṇamyainaṃ rājānamidamabravīt /
rājā caṇḍamahāsenastava saṃdiṣṭavānidam","स चागत्य प्रणम्यैनं राजानमिदमब्रवीत् /
राजा चण्डमहासेनस्तव संदिष्टवानिदम्"
Kathasaritsagara,"sokss_2,6.3","yuktaṃ vāsavadattā yatsvayameva tvayā hṛtā /
tadarthameva hi mayā tvamānīta ihābhavaḥ","युक्तं वासवदत्ता यत्स्वयमेव त्वया हृता /
तदर्थमेव हि मया त्वमानीत इहाभवः"
Kathasaritsagara,"sokss_2,6.4","saṃyatasya ca naiveha dattaiṣā te mayā svayam /
naivamasmāsu te prītirbhavediti viśaṅkinā","संयतस्य च नैवेह दत्तैषा ते मया स्वयम् /
नैवमस्मासु ते प्रीतिर्भवेदिति विशङ्किना"
Kathasaritsagara,"sokss_2,6.5","tad idānīm avidhinā mamāsya duhitur yathā /
na vivāho bhaved rājan pratīkṣethās tathā manāk","तद् इदानीम् अविधिना ममास्य दुहितुर् यथा /
न विवाहो भवेद् राजन् प्रतीक्षेथास् तथा मनाक्"
Kathasaritsagara,"sokss_2,6.6","gopālako hi nacirādatraivaiṣyati matsutaḥ /
sa cāsyāḥ svasurudvāhaṃ yathāvidhi vidhāsyati","गोपालको हि नचिरादत्रैवैष्यति मत्सुतः /
स चास्याः स्वसुरुद्वाहं यथाविधि विधास्यति"
Kathasaritsagara,"sokss_2,6.7","itīmaṃ vatsarājāya saṃdeśamavadhāya saḥ /
tattadvāsavadattāyai pratīhāro nyavedayat","इतीमं वत्सराजाय संदेशमवधाय सः /
तत्तद्वासवदत्तायै प्रतीहारो न्यवेदयत्"
Kathasaritsagara,"sokss_2,6.8","tataḥ sānandayā sākaṃ tayā vāsavadattayā /
hṛṣṭo vatseśvaraścakre kauśāmbīgamane manaḥ","ततः सानन्दया साकं तया वासवदत्तया /
हृष्टो वत्सेश्वरश्चक्रे कौशाम्बीगमने मनः"
Kathasaritsagara,"sokss_2,6.9","gopālakasyāgamanaṃ pratīkṣethāṃ yuvāmiha /
tenaiva saha paścācca kauśāmbīmāgamiṣyathaḥ","गोपालकस्यागमनं प्रतीक्षेथां युवामिह /
तेनैव सह पश्चाच्च कौशाम्बीमागमिष्यथः"
Kathasaritsagara,"sokss_2,6.10","ityuktvā sthāpayāmāsa sa tatraiva mahīpatiḥ /
śvāśuraṃ taṃ pratīhāraṃ svamittraṃ ca pulindakam","इत्युक्त्वा स्थापयामास स तत्रैव महीपतिः /
श्वाशुरं तं प्रतीहारं स्वमित्त्रं च पुलिन्दकम्"
Kathasaritsagara,"sokss_2,6.11","tatonuyāto nāgendraiḥ sravadbhirmadanirjharān /
anurāgāgatairvindhyaprāgbhārairiva jaṅgamaiḥ","ततोनुयातो नागेन्द्रैः स्रवद्भिर्मदनिर्झरान् /
अनुरागागतैर्विन्ध्यप्राग्भारैरिव जङ्गमैः"
Kathasaritsagara,"sokss_2,6.12","turaṃgasainyasaṃghātakhurāghātasaśabdayā /
stūyamāna ivotkrāntabandisandarbhayā bhuvā","तुरंगसैन्यसंघातखुराघातसशब्दया /
स्तूयमान इवोत्क्रान्तबन्दिसन्दर्भया भुवा"
Kathasaritsagara,"sokss_2,6.13","nabhovilaṅghibhiḥ senārajorāśibhir uddhataiḥ /
sapakṣabhūbhṛdullāsaśaṅkāṃ kurvañ śatakratoḥ","नभोविलङ्घिभिः सेनारजोराशिभिर् उद्धतैः /
सपक्षभूभृदुल्लासशङ्कां कुर्वञ् शतक्रतोः"
Kathasaritsagara,"sokss_2,6.14","sa pratasthe tato devyā saha vāsavadattayā /
svapurīṃ rpati rājendraḥ prātarevāpare 'hani","स प्रतस्थे ततो देव्या सह वासवदत्तया /
स्वपुरीं र्पति राजेन्द्रः प्रातरेवापरे ऽहनि"
Kathasaritsagara,"sokss_2,6.15","tataśca divasairdvitrairviṣayaṃ tamavāpya saḥ /
viśaśrāma niśāmekāṃ rumaṇvanmandire nṛpaḥ","ततश्च दिवसैर्द्वित्रैर्विषयं तमवाप्य सः /
विशश्राम निशामेकां रुमण्वन्मन्दिरे नृपः"
Kathasaritsagara,"sokss_2,6.16","anyedyustāṃ ca kauśāmbīṃ cirātprāptamahotsavaḥ /
mārgotsukonmukhajanāṃ praviveśa priyāsakhaḥ","अन्येद्युस्तां च कौशाम्बीं चिरात्प्राप्तमहोत्सवः /
मार्गोत्सुकोन्मुखजनां प्रविवेश प्रियासखः"
Kathasaritsagara,"sokss_2,6.17","tadā ca strībhirārabdhamaṅgalasnānamaṇḍanā /
cirādupāgate patyau babhau nārīva sā purī","तदा च स्त्रीभिरारब्धमङ्गलस्नानमण्डना /
चिरादुपागते पत्यौ बभौ नारीव सा पुरी"
Kathasaritsagara,"sokss_2,6.18","dadṛśuścātra paurāstaṃ vatsarājaṃ vadhūsakham /
praśāntaśokāḥ śikhinaḥ savidyutamivāmbudam","ददृशुश्चात्र पौरास्तं वत्सराजं वधूसखम् /
प्रशान्तशोकाः शिखिनः सविद्युतमिवाम्बुदम्"
Kathasaritsagara,"sokss_2,6.19","harmyāgrasthāśca pidadhuḥ pauranāryo mukhairnabhaḥ /
vyomagaṅgātaṭotphullahemāmburuhavibhramaiḥ","हर्म्याग्रस्थाश्च पिदधुः पौरनार्यो मुखैर्नभः /
व्योमगङ्गातटोत्फुल्लहेमाम्बुरुहविभ्रमैः"
Kathasaritsagara,"sokss_2,6.20","tataḥ svaṃ rājabhavanaṃ vatsarājo viveśa saḥ /
nṛpaśriyevāparayā saha vāsavadattayā","ततः स्वं राजभवनं वत्सराजो विवेश सः /
नृपश्रियेवापरया सह वासवदत्तया"
Kathasaritsagara,"sokss_2,6.21","sevāgatanṛpākīrṇaṃ māgadhodgītamaṅgalam /
suptaprabuddhamiva tadreje rājagṛhaṃ tadā","सेवागतनृपाकीर्णं मागधोद्गीतमङ्गलम् /
सुप्तप्रबुद्धमिव तद्रेजे राजगृहं तदा"
Kathasaritsagara,"sokss_2,6.22","atha vāsavadattāyā bhrātā gopālako 'cirāt /
āyayau saha kṛtvā tau pratīhārapulindakau","अथ वासवदत्ताया भ्राता गोपालको ऽचिरात् /
आययौ सह कृत्वा तौ प्रतीहारपुलिन्दकौ"
Kathasaritsagara,"sokss_2,6.23","kṛtapratyudgamaṃ rājñā tamānandamivāparam /
prāpa vāsavadattā sā praharṣotphullalocanā","कृतप्रत्युद्गमं राज्ञा तमानन्दमिवापरम् /
प्राप वासवदत्ता सा प्रहर्षोत्फुल्ललोचना"
Kathasaritsagara,"sokss_2,6.24","amuṃ bhrātarametasyāḥ paśyantyā mā sma bhūttrapā /
ity eva tasyās tatkālaṃ rurodhāśru vilocane","अमुं भ्रातरमेतस्याः पश्यन्त्या मा स्म भूत्त्रपा /
इत्य् एव तस्यास् तत्कालं रुरोधाश्रु विलोचने"
Kathasaritsagara,"sokss_2,6.25","pitṛsaṃdeśavākyaiśca tena protsāhitātha sā /
mene kṛtārthamātmānaṃ svajanena samāgatam","पितृसंदेशवाक्यैश्च तेन प्रोत्साहिताथ सा /
मेने कृतार्थमात्मानं स्वजनेन समागतम्"
Kathasaritsagara,"sokss_2,6.26","tato yathāvadvavṛte tasyā vatseśvarasya ca /
vyagro gopālako 'nyedyustatrodvāhamahotsave","ततो यथावद्ववृते तस्या वत्सेश्वरस्य च /
व्यग्रो गोपालको ऽन्येद्युस्तत्रोद्वाहमहोत्सवे"
Kathasaritsagara,"sokss_2,6.27","rativallīnavodbhinnamiva pallavamujjvalam /
pāṇiṃ vāsavadattāyāḥ so 'tha vatseśvaro 'grahīt","रतिवल्लीनवोद्भिन्नमिव पल्लवमुज्ज्वलम् /
पाणिं वासवदत्तायाः सो ऽथ वत्सेश्वरो ऽग्रहीत्"
Kathasaritsagara,"sokss_2,6.28","sāpi priyakarasparśasāndrānandanimīlitā /
sakampasvedadigdhāṅgī gāḍharomāñcacarcitā","सापि प्रियकरस्पर्शसान्द्रानन्दनिमीलिता /
सकम्पस्वेददिग्धाङ्गी गाढरोमाञ्चचर्चिता"
Kathasaritsagara,"sokss_2,6.29","susaṃmohanavāyavyavāruṇāstrairnirantaraiḥ /
vidveva puṣpacāpena tatkṣaṇaṃ samalakṣyata","सुसंमोहनवायव्यवारुणास्त्रैर्निरन्तरैः /
विद्वेव पुष्पचापेन तत्क्षणं समलक्ष्यत"
Kathasaritsagara,"sokss_2,6.30","dṛśi dhūmābhitāmrāyāṃ tasyā vahnipradakṣiṇe /
madirā madamādhuryasūtrapātamivākarot","दृशि धूमाभिताम्रायां तस्या वह्निप्रदक्षिणे /
मदिरा मदमाधुर्यसूत्रपातमिवाकरोत्"
Kathasaritsagara,"sokss_2,6.31","gopālakārpitai ratnai rājñāṃ copāyanaistadā /
pūrṇakoṣo dadhau satyāṃ vatseśo rājarājatām","गोपालकार्पितै रत्नै राज्ञां चोपायनैस्तदा /
पूर्णकोषो दधौ सत्यां वत्सेशो राजराजताम्"
Kathasaritsagara,"sokss_2,6.32","nirvartitavivāhau tāvādau lokasya cakṣuṣi /
vadhūvarau viviśatuḥ paścātsve vāsaveśmani","निर्वर्तितविवाहौ तावादौ लोकस्य चक्षुषि /
वधूवरौ विविशतुः पश्चात्स्वे वासवेश्मनि"
Kathasaritsagara,"sokss_2,6.33","atha saṃmānayāmāsa paṭṭabandhādina svayam /
nijotsave vatsarājo gopālakapulindakau","अथ संमानयामास पट्टबन्धादिन स्वयम् /
निजोत्सवे वत्सराजो गोपालकपुलिन्दकौ"
Kathasaritsagara,"sokss_2,6.34","rājñāṃ saṃmānanārthaṃ ca paurāṇāṃ ca yathocitam /
yaugandharāyaṇastena rumaṇvāṃśca nyayujyata","राज्ञां संमाननार्थं च पौराणां च यथोचितम् /
यौगन्धरायणस्तेन रुमण्वांश्च न्ययुज्यत"
Kathasaritsagara,"sokss_2,6.35","tato 'bravīdrumaṇvantamevaṃ yaugandharāyaṇaḥ /
rājñā kaṣṭe niyuktau svo lokacittaṃ hi durgraham","ततो ऽब्रवीद्रुमण्वन्तमेवं यौगन्धरायणः /
राज्ञा कष्टे नियुक्तौ स्वो लोकचित्तं हि दुर्ग्रहम्"
Kathasaritsagara,"sokss_2,6.36","arañjitaśca bālo 'pi roṣamutpādayeddhruvam /
tathā cā śṛṇvimāṃ bāla vinaṣṭakakathāṃ sakhe","अरञ्जितश्च बालो ऽपि रोषमुत्पादयेद्ध्रुवम् /
तथा चा शृण्विमां बाल विनष्टककथां सखे"
Kathasaritsagara,"sokss_2,6.37","babhūva rudraśarmākhyaḥ kaścana brāhmaṇaḥ purā /
babhūvatuśca tasya dve gṛhiṇyau gṛhamedhinaḥ","बभूव रुद्रशर्माख्यः कश्चन ब्राह्मणः पुरा /
बभूवतुश्च तस्य द्वे गृहिण्यौ गृहमेधिनः"
Kathasaritsagara,"sokss_2,6.38","ekā sutaṃ prasūyaiva tasya pañcatvamāyayau /
tatsuto 'paramātuśca haste tenārpito 'tha saḥ","एका सुतं प्रसूयैव तस्य पञ्चत्वमाययौ /
तत्सुतो ऽपरमातुश्च हस्ते तेनार्पितो ऽथ सः"
Kathasaritsagara,"sokss_2,6.39","sā ca kiṃcidvivṛddhasya rūkṣaṃ tasyāśanaṃ dadau /
so 'pi tenābhavadbālo dhūsarāṅgaḥ pṛthūdaraḥ","सा च किंचिद्विवृद्धस्य रूक्षं तस्याशनं ददौ /
सो ऽपि तेनाभवद्बालो धूसराङ्गः पृथूदरः"
Kathasaritsagara,"sokss_2,6.40","mātṛhīnastvayāyaṃ me kathaṃ śiśurupekṣitaḥ /
iti tāmaparāṃ patnīṃ rudraśarmātha so 'bhyadhāt","मातृहीनस्त्वयायं मे कथं शिशुरुपेक्षितः /
इति तामपरां पत्नीं रुद्रशर्माथ सो ऽभ्यधात्"
Kathasaritsagara,"sokss_2,6.41","sevyamāno 'pi hi snehairīdṛgeva kimapyasau /
kiṃ karomyahamasyeti sāpyevaṃ patimabravīt","सेव्यमानो ऽपि हि स्नेहैरीदृगेव किमप्यसौ /
किं करोम्यहमस्येति साप्येवं पतिमब्रवीत्"
Kathasaritsagara,"sokss_2,6.42","nūnamevaṃsvabhāvo 'yamiti mene ca sa dvijaḥ /
strīṇāmalīkamugdhaṃ hi vacaḥ ko manyate mṛṣā","नूनमेवंस्वभावो ऽयमिति मेने च स द्विजः /
स्त्रीणामलीकमुग्धं हि वचः को मन्यते मृषा"
Kathasaritsagara,"sokss_2,6.43","bāla eva vinaṣṭo 'yamiti bālavinaṣṭakaḥ /
nāmnā sa bālakastatra saṃvṛtto 'bhūtpiturgṛhe","बाल एव विनष्टो ऽयमिति बालविनष्टकः /
नाम्ना स बालकस्तत्र संवृत्तो ऽभूत्पितुर्गृहे"
Kathasaritsagara,"sokss_2,6.44","asāvaparamātā māṃ kadarthayati sarvadā /
varaṃ pratikriyāṃ kāṃcittadetasyāḥ karomyaham","असावपरमाता मां कदर्थयति सर्वदा /
वरं प्रतिक्रियां कांचित्तदेतस्याः करोम्यहम्"
Kathasaritsagara,"sokss_2,6.45","iti saṃcintayāmāsa so 'tha bālavinaṣṭakaḥ /
vyatītapañcavarṣo 'pi vayasā bata buddhimān","इति संचिन्तयामास सो ऽथ बालविनष्टकः /
व्यतीतपञ्चवर्षो ऽपि वयसा बत बुद्धिमान्"
Kathasaritsagara,"sokss_2,6.46","athāgataṃ rājakulājjagāda pitaraṃ rahaḥ /
tāta dvau mama tātau sta ityavispaṣṭayā girā","अथागतं राजकुलाज्जगाद पितरं रहः /
तात द्वौ मम तातौ स्त इत्यविस्पष्टया गिरा"
Kathasaritsagara,"sokss_2,6.47","evaṃ pratyahamāha sma sa bālaḥ so 'pi tatpitā /
tāṃ sopapatimāśaṅkya bhāryāṃ sparśe 'pyavarjayat","एवं प्रत्यहमाह स्म स बालः सो ऽपि तत्पिता /
तां सोपपतिमाशङ्क्य भार्यां स्पर्शे ऽप्यवर्जयत्"
Kathasaritsagara,"sokss_2,6.48","sāpi dadhyau vinā doṣaṃ kasmānme kupitaḥ patiḥ /
kiṃcidbālavinaṣṭena kṛtaṃ kiṃcidbhavediti","सापि दध्यौ विना दोषं कस्मान्मे कुपितः पतिः /
किंचिद्बालविनष्टेन कृतं किंचिद्भवेदिति"
Kathasaritsagara,"sokss_2,6.49","sādaraṃ snapayitvā ca dattvā snigdhaṃ ca bhojanam /
kṛtvotsaṅge ca papraccha sā taṃ bālavinaṣṭakam","सादरं स्नपयित्वा च दत्त्वा स्निग्धं च भोजनम् /
कृत्वोत्सङ्गे च पप्रच्छ सा तं बालविनष्टकम्"
Kathasaritsagara,"sokss_2,6.50","putra kiṃ roṣitastāto rudraśarmā tvayā mayi /
tacchrutvaiva sa tāṃ bālo jagādāparamātaram","पुत्र किं रोषितस्तातो रुद्रशर्मा त्वया मयि /
तच्छ्रुत्वैव स तां बालो जगादापरमातरम्"
Kathasaritsagara,"sokss_2,6.51","ato 'dhikaṃ te kartāsmi na cedadyāpi śāmyasi /
svaputrapoṣiṇī kasmāttvaṃ māṃ kliśnāsi sarvadā","अतो ऽधिकं ते कर्तास्मि न चेदद्यापि शाम्यसि /
स्वपुत्रपोषिणी कस्मात्त्वं मां क्लिश्नासि सर्वदा"
Kathasaritsagara,"sokss_2,6.52","tacchrutvā praṇatā sā taṃ babhāṣe śapathottaram /
punarnaivaṃ kariṣyāmi tatprasādāya me patim","तच्छ्रुत्वा प्रणता सा तं बभाषे शपथोत्तरम् /
पुनर्नैवं करिष्यामि तत्प्रसादाय मे पतिम्"
Kathasaritsagara,"sokss_2,6.53","tataḥ sa bālo 'vādīttāṃ tarhyāyātasya matpituḥ /
ādarśaṃ darśayatvekā tvacceṭī vedmyahaṃ param","ततः स बालो ऽवादीत्तां तर्ह्यायातस्य मत्पितुः /
आदर्शं दर्शयत्वेका त्वच्चेटी वेद्म्यहं परम्"
Kathasaritsagara,"sokss_2,6.54","tathetyuktvā tayā ceṭī niyuktā rudraśarmaṇaḥ /
āgatasya kṣaṇāttasya darśayāmāsa darpaṇam","तथेत्युक्त्वा तया चेटी नियुक्ता रुद्रशर्मणः /
आगतस्य क्षणात्तस्य दर्शयामास दर्पणम्"
Kathasaritsagara,"sokss_2,6.55","tatra tasyaiva tatkālaṃ pratibimbaṃ sa darśayan /
so 'yaṃ dvitīyas tāto me tātetyāha sma bālakaḥ","तत्र तस्यैव तत्कालं प्रतिबिम्बं स दर्शयन् /
सो ऽयं द्वितीयस् तातो मे तातेत्याह स्म बालकः"
Kathasaritsagara,"sokss_2,6.56","tacchrutvā vigatāśaṅkastāmakāraṇadūṣitām /
patnīṃ prati prasanno 'bhūdrudraśarmā tadaiva saḥ","तच्छ्रुत्वा विगताशङ्कस्तामकारणदूषिताम् /
पत्नीं प्रति प्रसन्नो ऽभूद्रुद्रशर्मा तदैव सः"
Kathasaritsagara,"sokss_2,6.57","evamutpādayeddoṣaṃ bālo 'pi vikṛtiṃ gataḥ /
tadayaṃ rañjanīyo naḥ samyakparikaro 'khilaḥ","एवमुत्पादयेद्दोषं बालो ऽपि विकृतिं गतः /
तदयं रञ्जनीयो नः सम्यक्परिकरो ऽखिलः"
Kathasaritsagara,"sokss_2,6.58","ityuktvā sarumaṇvatkaḥ so 'tha yaugandharāyaṇaḥ /
sarvaṃ saṃmānayāmāsa vatsarājotsave janam","इत्युक्त्वा सरुमण्वत्कः सो ऽथ यौगन्धरायणः /
सर्वं संमानयामास वत्सराजोत्सवे जनम्"
Kathasaritsagara,"sokss_2,6.59","tathā ca rājalokaṃ tau rañjayāmāsaturyathā /
madekapravaṇāvetāviti sarvo 'pyamanyata","तथा च राजलोकं तौ रञ्जयामासतुर्यथा /
मदेकप्रवणावेताविति सर्वो ऽप्यमन्यत"
Kathasaritsagara,"sokss_2,6.60","tau cāpyapūjayadrājā sacivau svakarārpitauḥ /
vastrāṅgarāgābharaṇairgrāmaiśca savasantakau","तौ चाप्यपूजयद्राजा सचिवौ स्वकरार्पितौः /
वस्त्राङ्गरागाभरणैर्ग्रामैश्च सवसन्तकौ"
Kathasaritsagara,"sokss_2,6.61","kṛtodvāhotsavaḥ so 'tha yukto vatseśvarastayā /
manorathaphalānyeva mene vāsavadattayā","कृतोद्वाहोत्सवः सो ऽथ युक्तो वत्सेश्वरस्तया /
मनोरथफलान्येव मेने वासवदत्तया"
Kathasaritsagara,"sokss_2,6.62","cirādunmudritaḥ snehātko 'pyabhūtsatataṃ tayoḥ /
niśāntakliṣṭicakrāhvarītihṛdyo rasakramaḥ","चिरादुन्मुद्रितः स्नेहात्को ऽप्यभूत्सततं तयोः /
निशान्तक्लिष्टिचक्राह्वरीतिहृद्यो रसक्रमः"
Kathasaritsagara,"sokss_2,6.63","yathā yathā ca daṃpatyoḥ prauḍhiṃ paricayo yayau /
tayostathā tathā prema navībhāvamivāyayau","यथा यथा च दंपत्योः प्रौढिं परिचयो ययौ /
तयोस्तथा तथा प्रेम नवीभावमिवाययौ"
Kathasaritsagara,"sokss_2,6.64","gopālako 'tha vivāhakartuḥ saṃdeśataḥ pituḥ /
prayayau śīghramāvṛttiṃ vatsarājena yācitaḥ","गोपालको ऽथ विवाहकर्तुः संदेशतः पितुः /
प्रययौ शीघ्रमावृत्तिं वत्सराजेन याचितः"
Kathasaritsagara,"sokss_2,6.65","so 'pi vatseśvaro jātu capalaḥ pūrvasaṃgatām /
guptaṃ viracitāṃ nāma bheje 'ntaḥpuracārikām","सो ऽपि वत्सेश्वरो जातु चपलः पूर्वसंगताम् /
गुप्तं विरचितां नाम भेजे ऽन्तःपुरचारिकाम्"
Kathasaritsagara,"sokss_2,6.66","tadgotraskhalito devīṃ pādalagnaḥ prasādayan /
lebhe subhagasāmrājyamabhiṣiktastadaśrubhiḥ","तद्गोत्रस्खलितो देवीं पादलग्नः प्रसादयन् /
लेभे सुभगसाम्राज्यमभिषिक्तस्तदश्रुभिः"
Kathasaritsagara,"sokss_2,6.67","kiṃ ca bandhumatīṃ nāma rājaputrīṃ bhujārjitām /
gopālakena prahitāṃ kanyāṃ devyā upāyanam","किं च बन्धुमतीं नाम राजपुत्रीं भुजार्जिताम् /
गोपालकेन प्रहितां कन्यां देव्या उपायनम्"
Kathasaritsagara,"sokss_2,6.68","tayā mañjuliketyeva nāmnānyenaiva gopitām /
aparāmiva lāvaṇyajaladherudgatāṃ śriyam","तया मञ्जुलिकेत्येव नाम्नान्येनैव गोपिताम् /
अपरामिव लावण्यजलधेरुद्गतां श्रियम्"
Kathasaritsagara,"sokss_2,6.69","vasantakasahāyaḥ sandṛṣṭvodyānalatāgṛhe /
gāndharvavidhinā guptamupayeme sa bhūpatiḥ","वसन्तकसहायः सन्दृष्ट्वोद्यानलतागृहे /
गान्धर्वविधिना गुप्तमुपयेमे स भूपतिः"
Kathasaritsagara,"sokss_2,6.70","tacca vāsavadattāsya dadarśa nibhṛtasthitā /
pracukopa ca baddhvā ca sā nināya vasantakam","तच्च वासवदत्तास्य ददर्श निभृतस्थिता /
प्रचुकोप च बद्ध्वा च सा निनाय वसन्तकम्"
Kathasaritsagara,"sokss_2,6.71","tataḥ pravrājikāṃ tasyāḥ sakhīṃ pitṛkulāgatām /
sa sāṃkṛtyāyanīṃ nāma śaraṇaṃ śiśriye nṛpaḥ","ततः प्रव्राजिकां तस्याः सखीं पितृकुलागताम् /
स सांकृत्यायनीं नाम शरणं शिश्रिये नृपः"
Kathasaritsagara,"sokss_2,6.72","sā tāṃ prasādya mahiṣīṃ tayā saiva kṛtājñayā /
dadau bandhumatīṃ rājñe peśalaṃ hi satīmanaḥ","सा तां प्रसाद्य महिषीं तया सैव कृताज्ञया /
ददौ बन्धुमतीं राज्ञे पेशलं हि सतीमनः"
Kathasaritsagara,"sokss_2,6.73","tatastaṃ bandhanāddevī sā mumoca vasantakam /
sa cāgatyāgrato rājñīṃ hasanniti jagāda tām","ततस्तं बन्धनाद्देवी सा मुमोच वसन्तकम् /
स चागत्याग्रतो राज्ञीं हसन्निति जगाद ताम्"
Kathasaritsagara,"sokss_2,6.74","bandhumatyāparāddhaṃ ca kiṃ mayā devi te kṛtam /
ḍuṇḍubheṣu praharatha kruddhā yūyam ahīn prati","बन्धुमत्यापराद्धं च किं मया देवि ते कृतम् /
डुण्डुभेषु प्रहरथ क्रुद्धा यूयम् अहीन् प्रति"
Kathasaritsagara,"sokss_2,6.75","etattvamupamānaṃ me vyācakṣveti kutūhalāt /
devyā pṛṣṭastayā so 'tha punarāha vasantakaḥ","एतत्त्वमुपमानं मे व्याचक्ष्वेति कुतूहलात् /
देव्या पृष्टस्तया सो ऽथ पुनराह वसन्तकः"
Kathasaritsagara,"sokss_2,6.76","purā ko'pi rururnāma muniputro yadṛcchayā /
paribhraman dadarśaikāṃ kanyām adbhutadarśanām","पुरा कोऽपि रुरुर्नाम मुनिपुत्रो यदृच्छया /
परिभ्रमन् ददर्शैकां कन्याम् अद्भुतदर्शनाम्"
Kathasaritsagara,"sokss_2,6.77","vidyādharātsamutpannāṃ menakāyāṃ dyuyoṣiti /
sthūlakeśena muninā vardhitāmāśrame nije","विद्याधरात्समुत्पन्नां मेनकायां द्युयोषिति /
स्थूलकेशेन मुनिना वर्धितामाश्रमे निजे"
Kathasaritsagara,"sokss_2,6.78","sā ca pramadvarānāma dṛṣṭā tasya rurormanaḥ /
jahāra so 'tha gatvā tāṃ sthūlakeśādayācata","सा च प्रमद्वरानाम दृष्टा तस्य रुरोर्मनः /
जहार सो ऽथ गत्वा तां स्थूलकेशादयाचत"
Kathasaritsagara,"sokss_2,6.79","sthūlakeśo 'pi tāṃ tasmai pratiśuśrāva kanyakām /
āsanne ca vivāhe tāmakasmāddaṣṭavānahiḥ","स्थूलकेशो ऽपि तां तस्मै प्रतिशुश्राव कन्यकाम् /
आसन्ने च विवाहे तामकस्माद्दष्टवानहिः"
Kathasaritsagara,"sokss_2,6.80","tato viṣaṇṇahṛdayaḥ śuśrāvemāṃ giraṃ divi /
etāṃ kṣīṇāyuṣaṃ brahmansvāyuṣo 'rdhena jīvaya","ततो विषण्णहृदयः शुश्रावेमां गिरं दिवि /
एतां क्षीणायुषं ब्रह्मन्स्वायुषो ऽर्धेन जीवय"
Kathasaritsagara,"sokss_2,6.81","tacchrutvā sa dadau tasyai tadaivārdhaṃ nijāyuṣaḥ /
pratyujjijīva sā tena so 'pi tāṃ pariṇītavān","तच्छ्रुत्वा स ददौ तस्यै तदैवार्धं निजायुषः /
प्रत्युज्जिजीव सा तेन सो ऽपि तां परिणीतवान्"
Kathasaritsagara,"sokss_2,6.82","atha kruddho rururnityaṃ yaṃ yaṃ sarpaṃ dadarśa saḥ /
taṃ taṃ jaghāna bhāryā me daṣṭāmībhirbhavediti","अथ क्रुद्धो रुरुर्नित्यं यं यं सर्पं ददर्श सः /
तं तं जघान भार्या मे दष्टामीभिर्भवेदिति"
Kathasaritsagara,"sokss_2,6.83","athaikas taṃ jighāṃsantaṃ martyavācāha ḍuṇḍubhaḥ /
ahibhyaḥ kupito brahman haṃsi tvaṃ ḍuṇḍubhān katham","अथैकस् तं जिघांसन्तं मर्त्यवाचाह डुण्डुभः /
अहिभ्यः कुपितो ब्रह्मन् हंसि त्वं डुण्डुभान् कथम्"
Kathasaritsagara,"sokss_2,6.84","ahinā te priyā daṣṭā vibhinnau cāhiḍuṇḍubhau /
ahayaḥ saviṣāḥ sarve nirviṣā ḍuṇḍubhā iti","अहिना ते प्रिया दष्टा विभिन्नौ चाहिडुण्डुभौ /
अहयः सविषाः सर्वे निर्विषा डुण्डुभा इति"
Kathasaritsagara,"sokss_2,6.85","tacchrutvā pratyavādīttaṃ sakhe ko nu bhavāniti /
ḍuṇḍubho 'pyavadadbrahmannahaṃ śāpacyuto muniḥ","तच्छ्रुत्वा प्रत्यवादीत्तं सखे को नु भवानिति /
डुण्डुभो ऽप्यवदद्ब्रह्मन्नहं शापच्युतो मुनिः"
Kathasaritsagara,"sokss_2,6.86","bhavatsaṃvādaparyantaḥ śāpo 'yam abhavac ca me /
ity uktvāntarhite tasmin bhūyas tān nāvadhīd guruḥ","भवत्संवादपर्यन्तः शापो ऽयम् अभवच् च मे /
इत्य् उक्त्वान्तर्हिते तस्मिन् भूयस् तान् नावधीद् गुरुः"
Kathasaritsagara,"sokss_2,6.87","tadetadupamānāya tava devi mayoditam /
ḍuṇḍubheṣu praharatha kruddhā yūyamahiṣviti","तदेतदुपमानाय तव देवि मयोदितम् /
डुण्डुभेषु प्रहरथ क्रुद्धा यूयमहिष्विति"
Kathasaritsagara,"sokss_2,6.88","evamabhidhāya vacanaṃ sanarmahāsaṃ vasantake virate /
vāsavadattā taṃ prati tutoṣa pārśve sthitāṃ patyuḥ","एवमभिधाय वचनं सनर्महासं वसन्तके विरते /
वासवदत्ता तं प्रति तुतोष पार्श्वे स्थितां पत्युः"
Kathasaritsagara,"sokss_2,6.89","iti madhumadhurāṇi vatsarājaś
caraṇagataḥ kupitānunāthanāni /
satatamudayanaścakāra devyā
vividhavasantakakauśalāni kāmī","इति मधुमधुराणि वत्सराजश्
चरणगतः कुपितानुनाथनानि /
सततमुदयनश्चकार देव्या
विविधवसन्तककौशलानि कामी"
Kathasaritsagara,"sokss_2,6.90","rasanā madirārasaikasaktā
kalavīṇāravarāgiṇī śrutiśca /
dayitāmukhaniścalā ca dṛṣṭiḥ
sukhinas tasya sadā babhūva rājñaḥ","रसना मदिरारसैकसक्ता
कलवीणारवरागिणी श्रुतिश्च /
दयितामुखनिश्चला च दृष्टिः
सुखिनस् तस्य सदा बभूव राज्ञः"
Kathasaritsagara,"sokss_3,0.1","iti mahākaviśrīsomadevabhaṭṭaviracite kathāsaritsāgare kathāmukhalambake ṣaṣṭhas taraṅgaḥ /

samāptaś cāyaṃ kathāmukhalambako dvitīyaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

lāvāṇako nāma tṛtīyo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudherudgatam /
prasahya rasayanti ye vigatavighnalabdhardvayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे कथामुखलम्बके षष्ठस् तरङ्गः /

समाप्तश् चायं कथामुखलम्बको द्वितीयः /

// श्रीः //

महाकविश्रीसोमदेवभट्टविरचितः कथासरित्सागरः /

लावाणको नाम तृतीयो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेरुद्गतम् /
प्रसह्य रसयन्ति ये विगतविघ्नलब्धर्द्वयो
धुरं दधति वैबुधीं भुवि भवप्रसादेन ते"
Kathasaritsagara,"sokss_3,1.1","prathamas taraṅgaḥ //

nirvighnaviśvanirmāṇasiddhaye yadanugraham /
manye sa vavre dhātāpi tasmai vighnajite namaḥ","प्रथमस् तरङ्गः //

निर्विघ्नविश्वनिर्माणसिद्धये यदनुग्रहम् /
मन्ये स वव्रे धातापि तस्मै विघ्नजिते नमः"
Kathasaritsagara,"sokss_3,1.2","āśliṣyamāṇaḥ priyayā śaṃkaro 'pi yadājñayā /
utkampate sa bhuvanaṃ jayatyasamasāyakaḥ","आश्लिष्यमाणः प्रियया शंकरो ऽपि यदाज्ञया /
उत्कम्पते स भुवनं जयत्यसमसायकः"
Kathasaritsagara,"sokss_3,1.3","evaṃ sa rājā vatseśaḥ krameṇa sutarāmabhūt /
prāptavāsavadattastatsukhāsaktaikamānasaḥ","एवं स राजा वत्सेशः क्रमेण सुतरामभूत् /
प्राप्तवासवदत्तस्तत्सुखासक्तैकमानसः"
Kathasaritsagara,"sokss_3,1.4","yaugandharāyaṇaścāsya mahāmantrī divāniśam /
senāpatī rumaṇvāṃśca rājyabhāramudūhatuḥ","यौगन्धरायणश्चास्य महामन्त्री दिवानिशम् /
सेनापती रुमण्वांश्च राज्यभारमुदूहतुः"
Kathasaritsagara,"sokss_3,1.5","sa kadācicca cintāvānānīya rajanau gṛham /
nijagāda rumaṇvantaṃ mantrī yaugandharāyaṇaḥ","स कदाचिच्च चिन्तावानानीय रजनौ गृहम् /
निजगाद रुमण्वन्तं मन्त्री यौगन्धरायणः"
Kathasaritsagara,"sokss_3,1.6","pāṇḍavānvayajāto 'yaṃ vatseśo 'sya ca medinī /
kulakramāgatā kṛtsnā puraṃ ca gajasāhvayam","पाण्डवान्वयजातो ऽयं वत्सेशो ऽस्य च मेदिनी /
कुलक्रमागता कृत्स्ना पुरं च गजसाह्वयम्"
Kathasaritsagara,"sokss_3,1.7","tatsarvamajigīṣeṇa tyaktametena bhūbhṛtā /
ihaiva cāsya saṃjātaṃ rājyamekatra maṇḍale","तत्सर्वमजिगीषेण त्यक्तमेतेन भूभृता /
इहैव चास्य संजातं राज्यमेकत्र मण्डले"
Kathasaritsagara,"sokss_3,1.8","strīmadyamṛgayāsakto niścinto hyeṣa tiṣṭhati /
asmāsu rājyacintā ca sarvānena samarpitā","स्त्रीमद्यमृगयासक्तो निश्चिन्तो ह्येष तिष्ठति /
अस्मासु राज्यचिन्ता च सर्वानेन समर्पिता"
Kathasaritsagara,"sokss_3,1.9","tadasmābhiḥ svabuddhyaiva tathā kāryaṃ yathaiva tat /
samagrapṛthivīrājyaṃ prāpnotyeva kramāgatam","तदस्माभिः स्वबुद्ध्यैव तथा कार्यं यथैव तत् /
समग्रपृथिवीराज्यं प्राप्नोत्येव क्रमागतम्"
Kathasaritsagara,"sokss_3,1.10","evaṃ kṛte hi bhaktiśca mantritā ca kṛtā bhavet /
sarvaṃ ca sādhyate buddhyā tathā caitāṃ kathāṃ śṛṇu","एवं कृते हि भक्तिश्च मन्त्रिता च कृता भवेत् /
सर्वं च साध्यते बुद्ध्या तथा चैतां कथां शृणु"
Kathasaritsagara,"sokss_3,1.11","āsītkaścinmahāsena iti nāmnā purā nṛpaḥ /
sa cānyenābhiyukto 'bhūnnṛpeṇātibalīyasā","आसीत्कश्चिन्महासेन इति नाम्ना पुरा नृपः /
स चान्येनाभियुक्तो ऽभून्नृपेणातिबलीयसा"
Kathasaritsagara,"sokss_3,1.12","tataḥ sametya sacivaiḥ svakāryabhraṃśarakṣibhiḥ /
dāpitaḥ sa mahāseno daṇḍaṃ tasmai kila dviṣe","ततः समेत्य सचिवैः स्वकार्यभ्रंशरक्षिभिः /
दापितः स महासेनो दण्डं तस्मै किल द्विषे"
Kathasaritsagara,"sokss_3,1.13","dattadaṇḍaśca rājāsau mānī bhṛśamatapyata /
kiṃ mayā vihitaḥ śatroḥ praṇāma iti cintayan","दत्तदण्डश्च राजासौ मानी भृशमतप्यत /
किं मया विहितः शत्रोः प्रणाम इति चिन्तयन्"
Kathasaritsagara,"sokss_3,1.14","tenaiva cāsya gulmo 'ntaḥ śokena hyudapadyata /
gulmākrāntaśca śokena sa mumūrṣarabhūnnṛpaḥ","तेनैव चास्य गुल्मो ऽन्तः शोकेन ह्युदपद्यत /
गुल्माक्रान्तश्च शोकेन स मुमूर्षरभून्नृपः"
Kathasaritsagara,"sokss_3,1.15","tatas tadauṣadhāsādhyaṃ matvaiko matimān bhiṣak /
mṛtā te deva devīti mithyā vakti sma taṃ nṛpam","ततस् तदौषधासाध्यं मत्वैको मतिमान् भिषक् /
मृता ते देव देवीति मिथ्या वक्ति स्म तं नृपम्"
Kathasaritsagara,"sokss_3,1.16","tacchrutvā sahasā bhūmau patatastasya bhūpateḥ /
śokāvegena balinā sa gulmaḥ svayamasphuṭat","तच्छ्रुत्वा सहसा भूमौ पततस्तस्य भूपतेः /
शोकावेगेन बलिना स गुल्मः स्वयमस्फुटत्"
Kathasaritsagara,"sokss_3,1.17","rogottirṇaś ciraṃ devyā tayaiva ca sahepsitān /
bhogān sa bubhuje rājā jigāya ca ripūn punaḥ","रोगोत्तिर्णश् चिरं देव्या तयैव च सहेप्सितान् /
भोगान् स बुभुजे राजा जिगाय च रिपून् पुनः"
Kathasaritsagara,"sokss_3,1.18","tadyathā sa bhiṣagbuddhyā cakre rājahitaṃ tathā /
vayaṃ rājahitaṃ kurmaḥ sādhayāmo 'sya medinīm","तद्यथा स भिषग्बुद्ध्या चक्रे राजहितं तथा /
वयं राजहितं कुर्मः साधयामो ऽस्य मेदिनीम्"
Kathasaritsagara,"sokss_3,1.19","paripanthī ca tatraikaḥ pradyoto magadheśvaraḥ /
pārṣṇigrāhaḥ sa hi sadā paścātkopaṃ karoti naḥ","परिपन्थी च तत्रैकः प्रद्योतो मगधेश्वरः /
पार्ष्णिग्राहः स हि सदा पश्चात्कोपं करोति नः"
Kathasaritsagara,"sokss_3,1.20","tattasya kanyakāratnamasti padmāvatīti yat /
tad asya vatsarājasya kṛte yācāmahe vayam","तत्तस्य कन्यकारत्नमस्ति पद्मावतीति यत् /
तद् अस्य वत्सराजस्य कृते याचामहे वयम्"
Kathasaritsagara,"sokss_3,1.21","channāṃ vāsavadattāṃ ca sthāpayitvā svabuddhitaḥ /
dattvāgniṃ vāsake brūmo devī dagdheti sarvataḥ","छन्नां वासवदत्तां च स्थापयित्वा स्वबुद्धितः /
दत्त्वाग्निं वासके ब्रूमो देवी दग्धेति सर्वतः"
Kathasaritsagara,"sokss_3,1.22","nānyathā tāṃ sutāṃ rājñe dadāti magadhādhipaḥ /
etadarthaṃ sa hi mayā prārthitaḥ pūrvamuktavān","नान्यथा तां सुतां राज्ञे ददाति मगधाधिपः /
एतदर्थं स हि मया प्रार्थितः पूर्वमुक्तवान्"
Kathasaritsagara,"sokss_3,1.23","nāhaṃ vatseśvarāyaitāṃ dāsyāmyātmādhikāṃ sutām /
tasya vāsavadattāyāṃ sneho hi sumahāniti","नाहं वत्सेश्वरायैतां दास्याम्यात्माधिकां सुताम् /
तस्य वासवदत्तायां स्नेहो हि सुमहानिति"
Kathasaritsagara,"sokss_3,1.24","satyāṃ devyāṃ ca vatseśo naivānyāṃ pariṇeṣyati /
devī dagdheti jātāyāṃ khyātau sarvaṃ tu setsyati","सत्यां देव्यां च वत्सेशो नैवान्यां परिणेष्यति /
देवी दग्धेति जातायां ख्यातौ सर्वं तु सेत्स्यति"
Kathasaritsagara,"sokss_3,1.25","padmāvatyāṃ ca labdhāyāṃ saṃbandhī magadhādhipaḥ /
paścātkopaṃ na kurute sahāyatvaṃ ca gacchati","पद्मावत्यां च लब्धायां संबन्धी मगधाधिपः /
पश्चात्कोपं न कुरुते सहायत्वं च गच्छति"
Kathasaritsagara,"sokss_3,1.26","tataḥ pūrvā diśaṃ jetuṃ gacchāmo 'nyāśca tatkramāt /
itthaṃ vatseśvarasyaitāṃ sādhayāmo 'khilāṃ bhuvam","ततः पूर्वा दिशं जेतुं गच्छामो ऽन्याश्च तत्क्रमात् /
इत्थं वत्सेश्वरस्यैतां साधयामो ऽखिलां भुवम्"
Kathasaritsagara,"sokss_3,1.27","kṛtodyogeṣu cāsmāsu pṛthivīmeṣa bhūpatiḥ /
prāpnuyādeva pūrvaṃ hi divyā vāgevamabravīt","कृतोद्योगेषु चास्मासु पृथिवीमेष भूपतिः /
प्राप्नुयादेव पूर्वं हि दिव्या वागेवमब्रवीत्"
Kathasaritsagara,"sokss_3,1.28","śrutveti mantrivṛṣabhādvaco yaugandharāyaṇāt /
sāhasaṃ caitadāśaṅkya rumaṇvāṃstamabhāṣata","श्रुत्वेति मन्त्रिवृषभाद्वचो यौगन्धरायणात् /
साहसं चैतदाशङ्क्य रुमण्वांस्तमभाषत"
Kathasaritsagara,"sokss_3,1.29","vyājaḥ padmāvatīhetoḥ kriyamāṇaḥ kadācana /
doṣāyāsmākameva syāttatā hyatra kathāṃ śṛṇu","व्याजः पद्मावतीहेतोः क्रियमाणः कदाचन /
दोषायास्माकमेव स्यात्तता ह्यत्र कथां शृणु"
Kathasaritsagara,"sokss_3,1.30","asti mākandikā nāma nagarī jāhnavītaṭe /
tasyāṃ maunavrataḥ kaścidāsītpravrājakaḥ purā","अस्ति माकन्दिका नाम नगरी जाह्नवीतटे /
तस्यां मौनव्रतः कश्चिदासीत्प्रव्राजकः पुरा"
Kathasaritsagara,"sokss_3,1.31","sa ca bhikṣāśano 'nekaparivrāṭparivāritaḥ /
āsta devakulasyāntarmaṭhikāyāṃ kṛtasthitiḥ","स च भिक्षाशनो ऽनेकपरिव्राट्परिवारितः /
आस्त देवकुलस्यान्तर्मठिकायां कृतस्थितिः"
Kathasaritsagara,"sokss_3,1.32","praviṣṭo jātu bhikṣārthamekasya vaṇijo gṛhe /
sa dadarśa śubhāṃ kanyāṃ bhikṣāmādāya nirgatām","प्रविष्टो जातु भिक्षार्थमेकस्य वणिजो गृहे /
स ददर्श शुभां कन्यां भिक्षामादाय निर्गताम्"
Kathasaritsagara,"sokss_3,1.33","dṛṣṭvā cādbhutarūpāṃ tāṃ sa kāmavaśagaḥ śaṭhaḥ /
hā hā kaṣṭamiti smāha vaṇijastasya śṛṇvataḥ","दृष्ट्वा चाद्भुतरूपां तां स कामवशगः शठः /
हा हा कष्टमिति स्माह वणिजस्तस्य शृण्वतः"
Kathasaritsagara,"sokss_3,1.34","gṛhītabhikṣaśca tato jagāma nilayaṃ nijam /
tatastaṃ sa vaṇiggatvā rahaḥ papraccha vismayāt","गृहीतभिक्षश्च ततो जगाम निलयं निजम् /
ततस्तं स वणिग्गत्वा रहः पप्रच्छ विस्मयात्"
Kathasaritsagara,"sokss_3,1.35","kimadyaivamakasmāttvaṃ maunaṃ tyaktvoktavāniti /
tacchrutvā vaṇijaṃ taṃ ca parivrāḍevamabravīt","किमद्यैवमकस्मात्त्वं मौनं त्यक्त्वोक्तवानिति /
तच्छ्रुत्वा वणिजं तं च परिव्राडेवमब्रवीत्"
Kathasaritsagara,"sokss_3,1.36","durlakṣaṇeyaṃ kanyā te vivāho 'syā yadā bhavet /
tadā sasutadārasya kṣayaḥ syāt tava niścitam","दुर्लक्षणेयं कन्या ते विवाहो ऽस्या यदा भवेत् /
तदा ससुतदारस्य क्षयः स्यात् तव निश्चितम्"
Kathasaritsagara,"sokss_3,1.37","tad etāṃ vīkṣya duḥkhaṃ me jātaṃ bhakto hi me bhavān /
tenaivam uktavān asmi tyaktvā maunaṃ bhavatkṛte","तद् एतां वीक्ष्य दुःखं मे जातं भक्तो हि मे भवान् /
तेनैवम् उक्तवान् अस्मि त्यक्त्वा मौनं भवत्कृते"
Kathasaritsagara,"sokss_3,1.38","tad eṣā kanyakā naktaṃ mañjūṣāyāṃ niveśitā /
upari nyastadīpāyāṃ gaṅgāyāṃ kṣipyatāṃ tvayā","तद् एषा कन्यका नक्तं मञ्जूषायां निवेशिता /
उपरि न्यस्तदीपायां गङ्गायां क्षिप्यतां त्वया"
Kathasaritsagara,"sokss_3,1.39","tatheti pratipadyaitadgatvā so 'tha vaṇigbhayāt /
naktaṃ cakre tathā sarvaṃ nirvimarśā hi bhīravaḥ","तथेति प्रतिपद्यैतद्गत्वा सो ऽथ वणिग्भयात् /
नक्तं चक्रे तथा सर्वं निर्विमर्शा हि भीरवः"
Kathasaritsagara,"sokss_3,1.40","pravrājako 'pi tatkālamuvācānucarānnijān /
gaṅgāṃ gacchata tatrāntarvahatīṃ yāṃ ca paśyatha","प्रव्राजको ऽपि तत्कालमुवाचानुचरान्निजान् /
गङ्गां गच्छत तत्रान्तर्वहतीं यां च पश्यथ"
Kathasaritsagara,"sokss_3,1.41","pṛṣṭhaṃsthadīpāṃ mañjūṣāṃ guptamānayateha tām /
udghāṭanīyā na ca sā śrute 'pyantardhvanāviti","पृष्ठंस्थदीपां मञ्जूषां गुप्तमानयतेह ताम् /
उद्घाटनीया न च सा श्रुते ऽप्यन्तर्ध्वनाविति"
Kathasaritsagara,"sokss_3,1.42","tatheti cāgatā yāvadgaṅgāṃ na prāpnuvanti te /
rājaputraḥ kimapyekastāvattasyāmavātarat","तथेति चागता यावद्गङ्गां न प्राप्नुवन्ति ते /
राजपुत्रः किमप्येकस्तावत्तस्यामवातरत्"
Kathasaritsagara,"sokss_3,1.43","so 'tra tāṃ vaṇijā kṣiptāṃ mañjūṣāṃ vīkṣya dīpataḥ /
bhṛtyairānāyya sahasā kautukādudaghāṭayat","सो ऽत्र तां वणिजा क्षिप्तां मञ्जूषां वीक्ष्य दीपतः /
भृत्यैरानाय्य सहसा कौतुकादुदघाटयत्"
Kathasaritsagara,"sokss_3,1.44","dadarśa cāntaḥ kanyāṃ tāṃ hṛdayonmādakāriṇīm /
upameye ca gāndharvavidhinā tāṃ ca tatkṣaṇam","ददर्श चान्तः कन्यां तां हृदयोन्मादकारिणीम् /
उपमेये च गान्धर्वविधिना तां च तत्क्षणम्"
Kathasaritsagara,"sokss_3,1.45","mañjūṣāṃ tāṃ ca gaṅgāyāṃ tathaivordhvasthadīpikām /
kṛtvā tatyāja niḥkṣipya ghoraṃ vānaramantare","मञ्जूषां तां च गङ्गायां तथैवोर्ध्वस्थदीपिकाम् /
कृत्वा तत्याज निःक्षिप्य घोरं वानरमन्तरे"
Kathasaritsagara,"sokss_3,1.46","gate 'tha tasmin saṃprāptakanyāratne nṛpātmaje /
āyayustasya cinvantaḥ śiṣyāḥ pravrājakasya te","गते ऽथ तस्मिन् संप्राप्तकन्यारत्ने नृपात्मजे /
आययुस्तस्य चिन्वन्तः शिष्याः प्रव्राजकस्य ते"
Kathasaritsagara,"sokss_3,1.47","dadṛśustāṃ ca mañjūṣāṃ gṛhītvā tasya cāntikam /
ninyuḥ pravrājakasyaināṃ so 'tha hṛṣṭo jagāda tān","ददृशुस्तां च मञ्जूषां गृहीत्वा तस्य चान्तिकम् /
निन्युः प्रव्राजकस्यैनां सो ऽथ हृष्टो जगाद तान्"
Kathasaritsagara,"sokss_3,1.48","eko 'haṃ sādhaye mantramādāyaitāmihopari /
adhastūṣṇīṃ ca yuṣmābhiḥ śayitavyamimāṃ niśām","एको ऽहं साधये मन्त्रमादायैतामिहोपरि /
अधस्तूष्णीं च युष्माभिः शयितव्यमिमां निशाम्"
Kathasaritsagara,"sokss_3,1.49","ity uktvā tāṃ sa mañjūṣām āropya maṭhikopari /
sa parivrāḍ vivṛtavān vaṇikkanyābhilāṣukaḥ","इत्य् उक्त्वा तां स मञ्जूषाम् आरोप्य मठिकोपरि /
स परिव्राड् विवृतवान् वणिक्कन्याभिलाषुकः"
Kathasaritsagara,"sokss_3,1.50","tataśca tasyā nirgatya vānaro bhīṣaṇākṛtiḥ /
tamabhyadhāvatsvakṛto mūrtimāniva durnayaḥ","ततश्च तस्या निर्गत्य वानरो भीषणाकृतिः /
तमभ्यधावत्स्वकृतो मूर्तिमानिव दुर्नयः"
Kathasaritsagara,"sokss_3,1.51","sa tasya daśanairnāsāṃ nakhaiḥ karṇau ca tatkṣaṇam /
ciccheda pāpasya kapirnigrahajña iva krudhā","स तस्य दशनैर्नासां नखैः कर्णौ च तत्क्षणम् /
चिच्छेद पापस्य कपिर्निग्रहज्ञ इव क्रुधा"
Kathasaritsagara,"sokss_3,1.52","tathābhūto 'tha sa tataḥ parivrāḍavatīrṇavān /
yatnastambhitasāhāśca śiṣyāstaṃ dadṛśustadā","तथाभूतो ऽथ स ततः परिव्राडवतीर्णवान् /
यत्नस्तम्भितसाहाश्च शिष्यास्तं ददृशुस्तदा"
Kathasaritsagara,"sokss_3,1.53","prātarbuddhvā ca tatsarvaṃ jahāsa sakalo janaḥ /
nananda sa vaṇiksā ca tatsutā prāptasampratiḥ","प्रातर्बुद्ध्वा च तत्सर्वं जहास सकलो जनः /
ननन्द स वणिक्सा च तत्सुता प्राप्तसम्प्रतिः"
Kathasaritsagara,"sokss_3,1.54","evaṃ yathā sa hāsyatvaṃ gataḥ pravrājakastathā /
vyājaprayogasyāsiddhau vayaṃ gacchema jātucit","एवं यथा स हास्यत्वं गतः प्रव्राजकस्तथा /
व्याजप्रयोगस्यासिद्धौ वयं गच्छेम जातुचित्"
Kathasaritsagara,"sokss_3,1.55","bahudoṣo hi viraho rājño vāsavadattayā /
evaṃ rumaṇvatoktaḥ sannāha yaugandharāyaṇaḥ","बहुदोषो हि विरहो राज्ञो वासवदत्तया /
एवं रुमण्वतोक्तः सन्नाह यौगन्धरायणः"
Kathasaritsagara,"sokss_3,1.56","nānyathodyogasiddhiḥ syādanudyoge ca niścitam /
rājani vyasaninyetannaśyedapi yathāsthitam","नान्यथोद्योगसिद्धिः स्यादनुद्योगे च निश्चितम् /
राजनि व्यसनिन्येतन्नश्येदपि यथास्थितम्"
Kathasaritsagara,"sokss_3,1.57","labdhāpi mantritākhyātirasmākaṃ cānyathā bhavet /
svāmisaṃbhāvanāyāśca bhavema vyabhicāriṇaḥ","लब्धापि मन्त्रिताख्यातिरस्माकं चान्यथा भवेत् /
स्वामिसंभावनायाश्च भवेम व्यभिचारिणः"
Kathasaritsagara,"sokss_3,1.58","svāyattasiddhe rājño hi prajñopakaraṇaṃ matā /
sacivaḥ ko bhavetteṣāṃ kṛte vāpyathavākṛte","स्वायत्तसिद्धे राज्ञो हि प्रज्ञोपकरणं मता /
सचिवः को भवेत्तेषां कृते वाप्यथवाकृते"
Kathasaritsagara,"sokss_3,1.59","sacivāyattasiddhestu tatprajñaivārthasādhanam /
ta eva cennirutsāhāḥ śriyo datto jalāñjaliḥ","सचिवायत्तसिद्धेस्तु तत्प्रज्ञैवार्थसाधनम् /
त एव चेन्निरुत्साहाः श्रियो दत्तो जलाञ्जलिः"
Kathasaritsagara,"sokss_3,1.60","atha devīpituścaṇḍamahāsenādviśaṅkase /
sa saputraśca devī ca vacaḥ kuruta eva me","अथ देवीपितुश्चण्डमहासेनाद्विशङ्कसे /
स सपुत्रश्च देवी च वचः कुरुत एव मे"
Kathasaritsagara,"sokss_3,1.61","ity uktavantaṃ dhīrāṇāṃ dhuryaṃ yaugandharāyaṇam /
pramādaśaṅkihṛdayo rumaṇvān punar abravīt","इत्य् उक्तवन्तं धीराणां धुर्यं यौगन्धरायणम् /
प्रमादशङ्किहृदयो रुमण्वान् पुनर् अब्रवीत्"
Kathasaritsagara,"sokss_3,1.62","abhīṣṭastrīviyogārtyā saviveko 'pi bādhyate /
kiṃ punarvatsarājo 'yamatra caitāṃ kathāṃ śṛṇu","अभीष्टस्त्रीवियोगार्त्या सविवेको ऽपि बाध्यते /
किं पुनर्वत्सराजो ऽयमत्र चैतां कथां शृणु"
Kathasaritsagara,"sokss_3,1.63","purābhūddevasenākhyo rājā matimatāṃ varaḥ /
śrāvastīti purī tasya rājadhānī babhūva ca","पुराभूद्देवसेनाख्यो राजा मतिमतां वरः /
श्रावस्तीति पुरी तस्य राजधानी बभूव च"
Kathasaritsagara,"sokss_3,1.64","tasyāṃ ca puryām abhavad vaṇig eko mahādhanaḥ /
tasyodapadyatānanyasadṛśī duhitā kila","तस्यां च पुर्याम् अभवद् वणिग् एको महाधनः /
तस्योदपद्यतानन्यसदृशी दुहिता किल"
Kathasaritsagara,"sokss_3,1.65","unmādinīti nāmnā ca kanyakā sāpi paprathe /
unmādyati gatastasyā rūpaṃ dṛṣṭvākhilo janaḥ","उन्मादिनीति नाम्ना च कन्यका सापि पप्रथे /
उन्माद्यति गतस्तस्या रूपं दृष्ट्वाखिलो जनः"
Kathasaritsagara,"sokss_3,1.66","tanayeyamanāvedya rājñe deyā kvacinna me /
sa hi kupyediti pitā tasyāḥ so 'cintayadvaṇik","तनयेयमनावेद्य राज्ञे देया क्वचिन्न मे /
स हि कुप्येदिति पिता तस्याः सो ऽचिन्तयद्वणिक्"
Kathasaritsagara,"sokss_3,1.67","tataśca gatvā rājānaṃ devasenaṃ vyajijñapat /
devāsti kanyāratnaṃ me gṛhyatāmupayogi cet","ततश्च गत्वा राजानं देवसेनं व्यजिज्ञपत् /
देवास्ति कन्यारत्नं मे गृह्यतामुपयोगि चेत्"
Kathasaritsagara,"sokss_3,1.68","tacchrutvā vyasṛjadrāja so 'tha pratyayitāndvijān /
gatvā sulakṣaṇā sā vā na vetyālocyatāmiti","तच्छ्रुत्वा व्यसृजद्राज सो ऽथ प्रत्ययितान्द्विजान् /
गत्वा सुलक्षणा सा वा न वेत्यालोच्यतामिति"
Kathasaritsagara,"sokss_3,1.69","tatheti te dvijā gatvā tāṃ dṛṣṭvaiva vaṇiksutām /
unmādinīṃ yayuḥ kṣobhaṃ sadyaḥ saṃjātamanmathāḥ","तथेति ते द्विजा गत्वा तां दृष्ट्वैव वणिक्सुताम् /
उन्मादिनीं ययुः क्षोभं सद्यः संजातमन्मथाः"
Kathasaritsagara,"sokss_3,1.70","rājāsyāṃ pariṇītāyāmetadekamanāstyajet /
rājakāryāṇi naśyecca sarvaṃ tasmātkimetayā","राजास्यां परिणीतायामेतदेकमनास्त्यजेत् /
राजकार्याणि नश्येच्च सर्वं तस्मात्किमेतया"
Kathasaritsagara,"sokss_3,1.71","iti ca prakṛtiṃ prāptā dvijāḥ saṃmantrya te gatāḥ /
kulakṣaṇā sā kanyeti mithyā rājānam abruvan","इति च प्रकृतिं प्राप्ता द्विजाः संमन्त्र्य ते गताः /
कुलक्षणा सा कन्येति मिथ्या राजानम् अब्रुवन्"
Kathasaritsagara,"sokss_3,1.72","tato rājñā parityaktāṃ sa tāmunmādinīṃ vaṇik /
tatsenāpataye prādād antarjātavimānanām","ततो राज्ञा परित्यक्तां स तामुन्मादिनीं वणिक् /
तत्सेनापतये प्रादाद् अन्तर्जातविमाननाम्"
Kathasaritsagara,"sokss_3,1.73","bhartṛveśmani harmyasthā sātha jātu tamāgatam /
rājānaṃ tena mārgeṇa buddhvātmānam adarśayat","भर्तृवेश्मनि हर्म्यस्था साथ जातु तमागतम् /
राजानं तेन मार्गेण बुद्ध्वात्मानम् अदर्शयत्"
Kathasaritsagara,"sokss_3,1.74","dṛṣṭvaiva ca sa tāṃ rājā jagatsaṃmohanauṣadhim /
prayuktāmiva kāmena jātonmāda ivābhavat","दृष्ट्वैव च स तां राजा जगत्संमोहनौषधिम् /
प्रयुक्तामिव कामेन जातोन्माद इवाभवत्"
Kathasaritsagara,"sokss_3,1.75","gatvā svabhavanaṃ jñātvā tāṃ ca pūrvāvadhīritām /
unmanā jvarasaṃtāpapīḍāṃ gāḍhamavāpa saḥ","गत्वा स्वभवनं ज्ञात्वा तां च पूर्वावधीरिताम् /
उन्मना ज्वरसंतापपीडां गाढमवाप सः"
Kathasaritsagara,"sokss_3,1.76","sā dāsī na parastrīti gṛhyatāṃ yadi vāpyaham /
tyajāmi tāṃ devakule svīkarotu tataḥ prabhuḥ","सा दासी न परस्त्रीति गृह्यतां यदि वाप्यहम् /
त्यजामि तां देवकुले स्वीकरोतु ततः प्रभुः"
Kathasaritsagara,"sokss_3,1.77","iti tena ca tadbhartrā svasenāpatinā tataḥ /
abhyarthyamāno yatnena jagādaivaṃ sa bhūpatiḥ","इति तेन च तद्भर्त्रा स्वसेनापतिना ततः /
अभ्यर्थ्यमानो यत्नेन जगादैवं स भूपतिः"
Kathasaritsagara,"sokss_3,1.78","nāhaṃ parastrīm ādāsye tvaṃ vā tyakṣyasi tāṃ yadi /
tato naṅkṣyati te dharmo daṇḍyo me ca bhaviṣyasi","नाहं परस्त्रीम् आदास्ये त्वं वा त्यक्ष्यसि तां यदि /
ततो नङ्क्ष्यति ते धर्मो दण्ड्यो मे च भविष्यसि"
Kathasaritsagara,"sokss_3,1.79","tacchrutvā mantriṇo 'nye ca tūṣṇīmāsansa ca kramāt /
smarajvareṇa tenaiva nṛpaḥ pañcatvamāyayau","तच्छ्रुत्वा मन्त्रिणो ऽन्ये च तूष्णीमासन्स च क्रमात् /
स्मरज्वरेण तेनैव नृपः पञ्चत्वमाययौ"
Kathasaritsagara,"sokss_3,1.80","evaṃ sa rājā naṣṭo 'bhūd dhīro 'pyunmādinīṃ vinā /
vinā vāsavadattāṃ tu vatsarājaḥ kathaṃ bhavet","एवं स राजा नष्टो ऽभूद् धीरो ऽप्युन्मादिनीं विना /
विना वासवदत्तां तु वत्सराजः कथं भवेत्"
Kathasaritsagara,"sokss_3,1.81","etadrumaṇvataḥ śrutvā punaryaugandharāyaṇaḥ /
uvāca sahyate kleśo rājabhiḥ kāryadarśibhiḥ","एतद्रुमण्वतः श्रुत्वा पुनर्यौगन्धरायणः /
उवाच सह्यते क्लेशो राजभिः कार्यदर्शिभिः"
Kathasaritsagara,"sokss_3,1.82","rāvaṇocchittaye devaiḥ kṛtvā yuktiṃ viyojitaḥ /
sītādevyā na kiṃ rāmo viṣehe virahavyathām","रावणोच्छित्तये देवैः कृत्वा युक्तिं वियोजितः /
सीतादेव्या न किं रामो विषेहे विरहव्यथाम्"
Kathasaritsagara,"sokss_3,1.83","etacchrutvā ca bhūyo 'pi rumaṇvānabhyabhāṣata /
te hi rāmādayo devāsteṣāṃ sarvaṃsahaṃ manaḥ","एतच्छ्रुत्वा च भूयो ऽपि रुमण्वानभ्यभाषत /
ते हि रामादयो देवास्तेषां सर्वंसहं मनः"
Kathasaritsagara,"sokss_3,1.84","asahaṃ tu manuṣyāṇāṃ tathā ca śrūyatāṃ kathā /
astīha bahuratnāḍhyā mathureti mahāpurī","असहं तु मनुष्याणां तथा च श्रूयतां कथा /
अस्तीह बहुरत्नाढ्या मथुरेति महापुरी"
Kathasaritsagara,"sokss_3,1.85","tasyām abhūd vaṇikputraḥ ko'pi nāmnā yaïllakaḥ /
tasya cābhūtpriyā bhāryā tadekābaddhamānasā","तस्याम् अभूद् वणिक्पुत्रः कोऽपि नाम्ना यईल्लकः /
तस्य चाभूत्प्रिया भार्या तदेकाबद्धमानसा"
Kathasaritsagara,"sokss_3,1.86","tayā saha vasanto 'tha kadācitkāryagauravāt /
dvīpāntaraṃ vaṇikputro gantuṃ vyavasito 'bhavat","तया सह वसन्तो ऽथ कदाचित्कार्यगौरवात् /
द्वीपान्तरं वणिक्पुत्रो गन्तुं व्यवसितो ऽभवत्"
Kathasaritsagara,"sokss_3,1.87","tadbhāryāpi ca tenaiva saha gantumiyeṣa sā /
strīṇāṃ bhāvānuraktaṃ hi virahāsahanaṃ manaḥ","तद्भार्यापि च तेनैव सह गन्तुमियेष सा /
स्त्रीणां भावानुरक्तं हि विरहासहनं मनः"
Kathasaritsagara,"sokss_3,1.88","tataḥ sa ca vaṇikputraḥ pratasthe kṛtamaṅgalaḥ /
na ca tāṃ saha jagrāha bhāryāṃ kḷptaprasādhanām","ततः स च वणिक्पुत्रः प्रतस्थे कृतमङ्गलः /
न च तां सह जग्राह भार्यां कॢप्तप्रसाधनाम्"
Kathasaritsagara,"sokss_3,1.89","sātha taṃ prasthitaṃ paścātpaśyantī sāśrulocanā /
atiṣṭhatprāṅgaṇadvārakavāṭāntavilambinī","साथ तं प्रस्थितं पश्चात्पश्यन्ती साश्रुलोचना /
अतिष्ठत्प्राङ्गणद्वारकवाटान्तविलम्बिनी"
Kathasaritsagara,"sokss_3,1.90","gate dṛṣṭipathāt tasmin sā viyogāsahā tataḥ /
niryātuṃ nāśakanmugdhā prāṇās tasyā viniryayuḥ","गते दृष्टिपथात् तस्मिन् सा वियोगासहा ततः /
निर्यातुं नाशकन्मुग्धा प्राणास् तस्या विनिर्ययुः"
Kathasaritsagara,"sokss_3,1.91","tadbuddhvā ca vaṇikputraḥ pratyāvṛtyā catatkṣaṇam /
dadarśa vihvalāṃ kāntāmetāmutkrāntajīvitām","तद्बुद्ध्वा च वणिक्पुत्रः प्रत्यावृत्या चतत्क्षणम् /
ददर्श विह्वलां कान्तामेतामुत्क्रान्तजीविताम्"
Kathasaritsagara,"sokss_3,1.92","sundarāpāṇḍuracchāyāṃ vilolālakalāñchanām /
bhuvi cāndramasīṃ lakṣmīṃ divaḥ suptacyutāmiva","सुन्दरापाण्डुरच्छायां विलोलालकलाञ्छनाम् /
भुवि चान्द्रमसीं लक्ष्मीं दिवः सुप्तच्युतामिव"
Kathasaritsagara,"sokss_3,1.93","aṅke kṛtvā ca tāṃ sadyaḥ krandatastasya niryayuḥ /
śokāgnijvalitād dehād drutaṃ bhītā ivāsavaḥ","अङ्के कृत्वा च तां सद्यः क्रन्दतस्तस्य निर्ययुः /
शोकाग्निज्वलिताद् देहाद् द्रुतं भीता इवासवः"
Kathasaritsagara,"sokss_3,1.94","evamanyonyavirahāddaṃpatī tau vineśatuḥ /
ato 'sya rājño devyāśca rakṣyānyonyaviyogitā","एवमन्योन्यविरहाद्दंपती तौ विनेशतुः /
अतो ऽस्य राज्ञो देव्याश्च रक्ष्यान्योन्यवियोगिता"
Kathasaritsagara,"sokss_3,1.95","ity uktvā virate tasmin baddhāśaṅke rumaṇvati /
jagāda dhairyajaladhir dhīmān yaugandharāyaṇaḥ","इत्य् उक्त्वा विरते तस्मिन् बद्धाशङ्के रुमण्वति /
जगाद धैर्यजलधिर् धीमान् यौगन्धरायणः"
Kathasaritsagara,"sokss_3,1.96","mayaitanniścitaṃ sarvaṃ kāryāṇi ca mahībhṛtām /
bhavantyevaṃvidhānyeva tathā cātra kathāṃ śṛṇu","मयैतन्निश्चितं सर्वं कार्याणि च महीभृताम् /
भवन्त्येवंविधान्येव तथा चात्र कथां शृणु"
Kathasaritsagara,"sokss_3,1.97","ujjayinyāmabhūtpūrvaṃ puṇyasenābhidho nṛpaḥ /
sa jātu balinānyena rājñā gatvābhyayujyata","उज्जयिन्यामभूत्पूर्वं पुण्यसेनाभिधो नृपः /
स जातु बलिनान्येन राज्ञा गत्वाभ्ययुज्यत"
Kathasaritsagara,"sokss_3,1.98","atha tanmantriṇo dhīrāstamariṃ vīkṣya durjayam /
mithyā rājā mṛta iti pravādaṃ sarvato vyadhuḥ","अथ तन्मन्त्रिणो धीरास्तमरिं वीक्ष्य दुर्जयम् /
मिथ्या राजा मृत इति प्रवादं सर्वतो व्यधुः"
Kathasaritsagara,"sokss_3,1.99","pracchannaṃ sthāpayāmāsuḥ puṇyasenaṃ nṛpaṃ ca te /
anyaṃ kaṃcidadhākṣuśca rājārhavidhinā śavam","प्रच्छन्नं स्थापयामासुः पुण्यसेनं नृपं च ते /
अन्यं कंचिदधाक्षुश्च राजार्हविधिना शवम्"
Kathasaritsagara,"sokss_3,1.100","arājakānām adhunā bhava rājā tvam eva naḥ /
iti dūtamukhenātha tamariṃ jagaduśca te","अराजकानाम् अधुना भव राजा त्वम् एव नः /
इति दूतमुखेनाथ तमरिं जगदुश्च ते"
Kathasaritsagara,"sokss_3,1.101","tathetyuktavatastasya ripostuṣṭasya te tataḥ /
militvā sainyasahitāḥ kaṭakaṃ bibhiduḥ kramāt","तथेत्युक्तवतस्तस्य रिपोस्तुष्टस्य ते ततः /
मिलित्वा सैन्यसहिताः कटकं बिभिदुः क्रमात्"
Kathasaritsagara,"sokss_3,1.102","bhinne ca sainye rājānaṃ puṇyasenaṃ prakāśya tam /
te saṃprāpabalāḥ śatruṃ taṃ nijaghnuḥ svamantriṇaḥ","भिन्ने च सैन्ये राजानं पुण्यसेनं प्रकाश्य तम् /
ते संप्रापबलाः शत्रुं तं निजघ्नुः स्वमन्त्रिणः"
Kathasaritsagara,"sokss_3,1.103","īddṛṃśi rājakāryāṇi bhavanti tadidaṃ vayam /
devīdāhapravādena kāryaṃ dhairyeṇa kurmahe","ईद्दृंशि राजकार्याणि भवन्ति तदिदं वयम् /
देवीदाहप्रवादेन कार्यं धैर्येण कुर्महे"
Kathasaritsagara,"sokss_3,1.104","ityetanniścitamateḥ śrutvā yaugandharāyaṇāt /
rumaṇvānabravīdevaṃ tarhi yadyeṣa niścayaḥ","इत्येतन्निश्चितमतेः श्रुत्वा यौगन्धरायणात् /
रुमण्वानब्रवीदेवं तर्हि यद्येष निश्चयः"
Kathasaritsagara,"sokss_3,1.105","tadgopālakamānīya devyā bhrātaramādṛtam /
saṃmantrya ca samaṃ tena samyaksarvaṃ vidhīyatām","तद्गोपालकमानीय देव्या भ्रातरमादृतम् /
संमन्त्र्य च समं तेन सम्यक्सर्वं विधीयताम्"
Kathasaritsagara,"sokss_3,1.106","evamastviti vakti sma tato yaugandharāyaṇaḥ /
tatpratyayādrumaṇvāṃśca cakre kartavyaniścayam","एवमस्त्विति वक्ति स्म ततो यौगन्धरायणः /
तत्प्रत्ययाद्रुमण्वांश्च चक्रे कर्तव्यनिश्चयम्"
Kathasaritsagara,"sokss_3,1.107","anyedyurmantrimukhyau tau dūtaṃ vyasṛjatāṃ nijam /
gopālakaṃ tamānetumutkaṇṭhāvyapadeśataḥ","अन्येद्युर्मन्त्रिमुख्यौ तौ दूतं व्यसृजतां निजम् /
गोपालकं तमानेतुमुत्कण्ठाव्यपदेशतः"
Kathasaritsagara,"sokss_3,1.108","kāryahetorgataḥ pūrvaṃ taddūtavacanācca saḥ /
āgād gopālakastatra svayaṃ mūrta ivotsavaḥ","कार्यहेतोर्गतः पूर्वं तद्दूतवचनाच्च सः /
आगाद् गोपालकस्तत्र स्वयं मूर्त इवोत्सवः"
Kathasaritsagara,"sokss_3,1.109","āgataṃ tadahaścainaṃ svairaṃ yaugandharāyaṇaḥ /
nināya sarumaṇvatkaṃ gṛhaṃ gopālakaṃ niśi","आगतं तदहश्चैनं स्वैरं यौगन्धरायणः /
निनाय सरुमण्वत्कं गृहं गोपालकं निशि"
Kathasaritsagara,"sokss_3,1.110","tatra cāsmai tadutsāhaṃ śaśaṃsa svacikīrṣitam /
yatpūrvaṃ mantritaṃ tena sarvaṃ saha rumaṇvatā","तत्र चास्मै तदुत्साहं शशंस स्वचिकीर्षितम् /
यत्पूर्वं मन्त्रितं तेन सर्वं सह रुमण्वता"
Kathasaritsagara,"sokss_3,1.111","sa ca rājahitaiṣī sanduḥkhāvahamapi svasuḥ /
gopālako 'numene tatkartavyaṃ hi satāṃ vacaḥ","स च राजहितैषी सन्दुःखावहमपि स्वसुः /
गोपालको ऽनुमेने तत्कर्तव्यं हि सतां वचः"
Kathasaritsagara,"sokss_3,1.112","sarvam etat suvihitaṃ devīṃ dagdhām avetya tu /
prāṇāṃs tyajan kathaṃ rakṣyo vatseśa iti cintyatām","सर्वम् एतत् सुविहितं देवीं दग्धाम् अवेत्य तु /
प्राणांस् त्यजन् कथं रक्ष्यो वत्सेश इति चिन्त्यताम्"
Kathasaritsagara,"sokss_3,1.113","sadupāyādisāmagrīsaṃbhave kila satyapi /
mukhyamaṅgaṃ hi mantrasya vinipātapratikriyā","सदुपायादिसामग्रीसंभवे किल सत्यपि /
मुख्यमङ्गं हि मन्त्रस्य विनिपातप्रतिक्रिया"
Kathasaritsagara,"sokss_3,1.114","iti bhūyo 'pi tatkālamukte tatra rumaṇvatā /
uvācālocitāśeṣakāryo yaugandharāyaṇaḥ","इति भूयो ऽपि तत्कालमुक्ते तत्र रुमण्वता /
उवाचालोचिताशेषकार्यो यौगन्धरायणः"
Kathasaritsagara,"sokss_3,1.115","nāstyatra cintā yadrājaputrī gopālakasya sā /
kanīyasī svasā devī prāṇebhyo 'pyadhikā priyā","नास्त्यत्र चिन्ता यद्राजपुत्री गोपालकस्य सा /
कनीयसी स्वसा देवी प्राणेभ्यो ऽप्यधिका प्रिया"
Kathasaritsagara,"sokss_3,1.116","etasya cālpamālokya śokaṃ vatseśvarastadā /
jīvet kadācid devīti matvā dhairyam avāpsyati","एतस्य चाल्पमालोक्य शोकं वत्सेश्वरस्तदा /
जीवेत् कदाचिद् देवीति मत्वा धैर्यम् अवाप्स्यति"
Kathasaritsagara,"sokss_3,1.117","api cottamasattvo 'yaṃ śīghraṃ ca pariṇīyate /
padmāvatī tato devī darśyate cācirāditi","अपि चोत्तमसत्त्वो ऽयं शीघ्रं च परिणीयते /
पद्मावती ततो देवी दर्श्यते चाचिरादिति"
Kathasaritsagara,"sokss_3,1.118","evametadviniścitya tato yaugandharāyaṇaḥ /
gopālako rumaṇvāṃśca tato mantramiti vyadhuḥ","एवमेतद्विनिश्चित्य ततो यौगन्धरायणः /
गोपालको रुमण्वांश्च ततो मन्त्रमिति व्यधुः"
Kathasaritsagara,"sokss_3,1.119","yuktyā lāvāṇakaṃ yāmaḥ saha devyā nṛpeṇa ca /
paryanto magadhāsannavartī hi viṣayo 'sti saḥ","युक्त्या लावाणकं यामः सह देव्या नृपेण च /
पर्यन्तो मगधासन्नवर्ती हि विषयो ऽस्ति सः"
Kathasaritsagara,"sokss_3,1.120","subhagākheṭabhūmitvād rājñaś cāsaṃnidhānakṛt /
tatrāntaḥ puramādīpya kriyate yadi cintitam","सुभगाखेटभूमित्वाद् राज्ञश् चासंनिधानकृत् /
तत्रान्तः पुरमादीप्य क्रियते यदि चिन्तितम्"
Kathasaritsagara,"sokss_3,1.121","devī ca sthāpyate nītvā yuktyā padmāvatīgṛhe /
channasthitāyā yenāsyāḥ saiva syācchīlasākṣiṇī","देवी च स्थाप्यते नीत्वा युक्त्या पद्मावतीगृहे /
छन्नस्थिताया येनास्याः सैव स्याच्छीलसाक्षिणी"
Kathasaritsagara,"sokss_3,1.122","evaṃ rātrau mithaḥ kṛtvā mantraṃ sarve 'pare 'hani /
yaugandharāyaṇādyāste prāviśanrājamandiram","एवं रात्रौ मिथः कृत्वा मन्त्रं सर्वे ऽपरे ऽहनि /
यौगन्धरायणाद्यास्ते प्राविशन्राजमन्दिरम्"
Kathasaritsagara,"sokss_3,1.123","tatraivamatha vijñapto vatsarājo rumaṇvatā /
deva lāvāṇake 'smākaṃ gatānāṃ vartate śivam","तत्रैवमथ विज्ञप्तो वत्सराजो रुमण्वता /
देव लावाणके ऽस्माकं गतानां वर्तते शिवम्"
Kathasaritsagara,"sokss_3,1.124","sa cātiramyo viṣayastatra cākheṭabhūmayaḥ /
śobhanāḥ santi te rājannaḍaghāsāśca sugrahāḥ","स चातिरम्यो विषयस्तत्र चाखेटभूमयः /
शोभनाः सन्ति ते राजन्नडघासाश्च सुग्रहाः"
Kathasaritsagara,"sokss_3,1.125","bādhate taṃ ca naikaṭyāt sarvaṃ sa magadheśvaraḥ /
tat tatra rakṣāhetoś ca vinodāya ca gamyatām","बाधते तं च नैकट्यात् सर्वं स मगधेश्वरः /
तत् तत्र रक्षाहेतोश् च विनोदाय च गम्यताम्"
Kathasaritsagara,"sokss_3,1.126","etacchrutvā ca vatseśaḥ samaṃ vāsavadattayā /
krīḍaikalālasaścakre gantuṃ lāvāṇake matim","एतच्छ्रुत्वा च वत्सेशः समं वासवदत्तया /
क्रीडैकलालसश्चक्रे गन्तुं लावाणके मतिम्"
Kathasaritsagara,"sokss_3,1.127","niścite gamane 'nyedyurlagne ca parikalpite /
akasmānnāradamuniḥ kāntidyotitadiṅmukhaḥ","निश्चिते गमने ऽन्येद्युर्लग्ने च परिकल्पिते /
अकस्मान्नारदमुनिः कान्तिद्योतितदिङ्मुखः"
Kathasaritsagara,"sokss_3,1.128","avatīrya nabhomadhyātpradattanayanotsavaḥ /
śaśīva svakulaprītyā taṃ vatseśvaramabhyagāt","अवतीर्य नभोमध्यात्प्रदत्तनयनोत्सवः /
शशीव स्वकुलप्रीत्या तं वत्सेश्वरमभ्यगात्"
Kathasaritsagara,"sokss_3,1.129","gṛhītātithyasatkāraḥ pārijātamayīṃ srajam /
prītaḥ sa ca munistasmai dadau prahvāya bhūbhṛte","गृहीतातिथ्यसत्कारः पारिजातमयीं स्रजम् /
प्रीतः स च मुनिस्तस्मै ददौ प्रह्वाय भूभृते"
Kathasaritsagara,"sokss_3,1.130","vidyādharādhipaṃ putraṃ kāmadevāṃśamāpsyasi /
iti vāsavadattāṃ ca so 'bhyanandatkṛtādaraḥ","विद्याधराधिपं पुत्रं कामदेवांशमाप्स्यसि /
इति वासवदत्तां च सो ऽभ्यनन्दत्कृतादरः"
Kathasaritsagara,"sokss_3,1.131","tataścovāca vatseśaṃ sthite yaugandharāyaṇe /
rājanvāsavadattāṃ te dṛṣṭvā hanta smṛtaṃ mayā","ततश्चोवाच वत्सेशं स्थिते यौगन्धरायणे /
राजन्वासवदत्तां ते दृष्ट्वा हन्त स्मृतं मया"
Kathasaritsagara,"sokss_3,1.132","yudhiṣṭhirādayo 'bhūvan purā te prapitāmahāḥ /
pañcānāṃ draupadī teṣām ekā patnī babhūva ca","युधिष्ठिरादयो ऽभूवन् पुरा ते प्रपितामहाः /
पञ्चानां द्रौपदी तेषाम् एका पत्नी बभूव च"
Kathasaritsagara,"sokss_3,1.133","sā ca vāsavadatteva rūpeṇāpratimābhavat /
tatastaddoṣamāśaṅkya tānevamahamabhyadhām","सा च वासवदत्तेव रूपेणाप्रतिमाभवत् /
ततस्तद्दोषमाशङ्क्य तानेवमहमभ्यधाम्"
Kathasaritsagara,"sokss_3,1.134","strīvairaṃ rakṣaṇīyaṃ vastaddhi bījamihāpadām /
tathāhi śṛṇutaitāṃ ca kathāṃ vaḥ kathayāmyaham","स्त्रीवैरं रक्षणीयं वस्तद्धि बीजमिहापदाम् /
तथाहि शृणुतैतां च कथां वः कथयाम्यहम्"
Kathasaritsagara,"sokss_3,1.135","sundopasundanāmānau bhrātarau dvau babhūvatuḥ /
asurau vikramākrāntalokatritayadurjayau","सुन्दोपसुन्दनामानौ भ्रातरौ द्वौ बभूवतुः /
असुरौ विक्रमाक्रान्तलोकत्रितयदुर्जयौ"
Kathasaritsagara,"sokss_3,1.136","tayorvināśakāmaśca dattvājñāṃ viśvakarmaṇā /
brahmā nirmāpayāmāsa divyanārīṃ tilottamām","तयोर्विनाशकामश्च दत्त्वाज्ञां विश्वकर्मणा /
ब्रह्मा निर्मापयामास दिव्यनारीं तिलोत्तमाम्"
Kathasaritsagara,"sokss_3,1.137","rūpamālokituṃ yasyāścaturdikkaṃ caturmukhaḥ /
babhūva kila śarvo 'pi kurvāṇāyaḥ pradakṣiṇam","रूपमालोकितुं यस्याश्चतुर्दिक्कं चतुर्मुखः /
बभूव किल शर्वो ऽपि कुर्वाणायः प्रदक्षिणम्"
Kathasaritsagara,"sokss_3,1.138","sā padmayoner ādeśāt pārśvaṃ sundopasundayoḥ /
pralobhanāya prayayau kailāsodyānavartinoḥ","सा पद्मयोनेर् आदेशात् पार्श्वं सुन्दोपसुन्दयोः /
प्रलोभनाय प्रययौ कैलासोद्यानवर्तिनोः"
Kathasaritsagara,"sokss_3,1.139","tau cāsurau jagṛhatustāṃ dṛṣṭvaivāntikāgatām /
ubhāvapyubhayorbāhvoḥ sundarīṃ kāmamohitau","तौ चासुरौ जगृहतुस्तां दृष्ट्वैवान्तिकागताम् /
उभावप्युभयोर्बाह्वोः सुन्दरीं काममोहितौ"
Kathasaritsagara,"sokss_3,1.140","parasparavirodhena harantau tāṃ ca tatkṣaṇam /
pravṛttasaṃprahāratvāddvāvapi kṣayamīyatuḥ","परस्परविरोधेन हरन्तौ तां च तत्क्षणम् /
प्रवृत्तसंप्रहारत्वाद्द्वावपि क्षयमीयतुः"
Kathasaritsagara,"sokss_3,1.141","evaṃ strīnāma viṣayo nidānaṃ kasya nāpadām /
yuṣmākaṃ draupadī caikā bahūnāmiha vallabhā","एवं स्त्रीनाम विषयो निदानं कस्य नापदाम् /
युष्माकं द्रौपदी चैका बहूनामिह वल्लभा"
Kathasaritsagara,"sokss_3,1.142","tattannimittaḥ saṃgharṣaḥ saṃrakṣyo bhavatāṃ kila /
madvākyādayametasyāḥ samayaścāstu vaḥ sadā","तत्तन्निमित्तः संघर्षः संरक्ष्यो भवतां किल /
मद्वाक्यादयमेतस्याः समयश्चास्तु वः सदा"
Kathasaritsagara,"sokss_3,1.143","jyeṣṭhāntikagatā mātā mantavyeyaṃ kanīyasā /
jyeṣṭhena ca snuṣā jñeyā kaniṣṭhāntikavartinī","ज्येष्ठान्तिकगता माता मन्तव्येयं कनीयसा /
ज्येष्ठेन च स्नुषा ज्ञेया कनिष्ठान्तिकवर्तिनी"
Kathasaritsagara,"sokss_3,1.144","ityetanmadvaco rājaṃstava te prapitāmahāḥ /
tatheti pratyapadyanta kalyāṇakṛtabuddhayaḥ","इत्येतन्मद्वचो राजंस्तव ते प्रपितामहाः /
तथेति प्रत्यपद्यन्त कल्याणकृतबुद्धयः"
Kathasaritsagara,"sokss_3,1.145","te ca me suhṛdo 'bhūvaṃstatprītyā cāhamāgataḥ /
tvāṃ draṣṭumiha vatseśa tadidaṃ śṛṇu vacmi te","ते च मे सुहृदो ऽभूवंस्तत्प्रीत्या चाहमागतः /
त्वां द्रष्टुमिह वत्सेश तदिदं शृणु वच्मि ते"
Kathasaritsagara,"sokss_3,1.146","yathaitanme kṛtaṃ vākyaṃ kuryāstvaṃ mantriṇāṃ tathā /
acireṇa ca kālena mahatīmṛddhimāpsyasi","यथैतन्मे कृतं वाक्यं कुर्यास्त्वं मन्त्रिणां तथा /
अचिरेण च कालेन महतीमृद्धिमाप्स्यसि"
Kathasaritsagara,"sokss_3,1.147","kaṃcitkālaṃ ca duḥkhaṃ te bhaviṣyati na ca tvayā /
tatrātimohaḥ kartavyaḥ sukhāntaṃ bhavitā hi tat","कंचित्कालं च दुःखं ते भविष्यति न च त्वया /
तत्रातिमोहः कर्तव्यः सुखान्तं भविता हि तत्"
Kathasaritsagara,"sokss_3,1.148","samyagevamabhidhāya tatkṣaṇaṃ
vatsarājamudayasya bhāvinaḥ /
bhaṅgisūcanavidhau viśārado
nārado muniradarśanaṃ yayau","सम्यगेवमभिधाय तत्क्षणं
वत्सराजमुदयस्य भाविनः /
भङ्गिसूचनविधौ विशारदो
नारदो मुनिरदर्शनं ययौ"
Kathasaritsagara,"sokss_3,1.149","sarve ca tasya vacasā munipuṃgavasya yaugandharāyaṇamukhāḥ sacivāstataste /
saṃbhāvya siddhyudayamātmacikīrṣitasya saṃpādanāya sutarāṃ jagṛhuḥ prayatnam","सर्वे च तस्य वचसा मुनिपुंगवस्य यौगन्धरायणमुखाः सचिवास्ततस्ते /
संभाव्य सिद्ध्युदयमात्मचिकीर्षितस्य संपादनाय सुतरां जगृहुः प्रयत्नम्"
Kathasaritsagara,"sokss_3,2.1","iti mahākaviśrīsomadevabhaṭṭaviracite kathāsaritsāgare lāvāṇakalambake prathamas taraṅgaḥ /

dvitīyas taraṅgaḥ /

tataḥ pūrvoktayā yuktyā vatsarājaṃ savallabham /
yaugandharāyaṇādyās te ninyur lāvāṇakaṃ prati","इति महाकविश्रीसोमदेवभट्टविरचिते कथासरित्सागरे लावाणकलम्बके प्रथमस् तरङ्गः /

द्वितीयस् तरङ्गः /

ततः पूर्वोक्तया युक्त्या वत्सराजं सवल्लभम् /
यौगन्धरायणाद्यास् ते निन्युर् लावाणकं प्रति"
Kathasaritsagara,"sokss_3,2.2","sa rājā prāpa taṃ deśaṃ sainyaghoṣeṇa mūrcchatā /
abhivāñchitasaṃsiddhiṃ vadantamiva mantriṇām","स राजा प्राप तं देशं सैन्यघोषेण मूर्च्छता /
अभिवाञ्छितसंसिद्धिं वदन्तमिव मन्त्रिणाम्"
Kathasaritsagara,"sokss_3,2.3","tatra prāptaṃ vidhitvā ca vatseśaṃ saparicchadam /
avaskandabhayāśaṅkī cakampe magadheśvaraḥ","तत्र प्राप्तं विधित्वा च वत्सेशं सपरिच्छदम् /
अवस्कन्दभयाशङ्की चकम्पे मगधेश्वरः"
Kathasaritsagara,"sokss_3,2.4","yaugandharāyaṇopāntaṃ sadbuddhirvisasarja ca /
sa dūtaṃ so 'pi sanmantrī kāryajño 'bhinananda tam","यौगन्धरायणोपान्तं सद्बुद्धिर्विससर्ज च /
स दूतं सो ऽपि सन्मन्त्री कार्यज्ञो ऽभिननन्द तम्"
Kathasaritsagara,"sokss_3,2.5","vatseśvaro 'pi nivasaṃstasmindeśe davīyasīm /
ākheṭakārthamaṭavīmaṭati sma dine dine","वत्सेश्वरो ऽपि निवसंस्तस्मिन्देशे दवीयसीम् /
आखेटकार्थमटवीमटति स्म दिने दिने"
Kathasaritsagara,"sokss_3,2.6","ekasmindivase tasminrājanyākheṭakaṃ gate /
kartavyasaṃvidaṃ kṛtvā gopālakasamanvitaḥ","एकस्मिन्दिवसे तस्मिन्राजन्याखेटकं गते /
कर्तव्यसंविदं कृत्वा गोपालकसमन्वितः"
Kathasaritsagara,"sokss_3,2.7","yaugandharāyaṇo dhīmānsarumaṇvadvasantakaḥ /
devyā vāsavadattāyā vijane nikaṭaṃ yayau","यौगन्धरायणो धीमान्सरुमण्वद्वसन्तकः /
देव्या वासवदत्ताया विजने निकटं ययौ"
Kathasaritsagara,"sokss_3,2.8","tatra tāṃ rājakārye 'tra sāhāyye tataduktibhiḥ /
prahvām abhyarthayām āsa bhrātrā pūrvaṃ prabodhitām","तत्र तां राजकार्ये ऽत्र साहाय्ये ततदुक्तिभिः /
प्रह्वाम् अभ्यर्थयाम् आस भ्रात्रा पूर्वं प्रबोधिताम्"
Kathasaritsagara,"sokss_3,2.9","sānumene ca virahakleśadāyi tadāmanaḥ /
kiṃ nāma na sahante hi bhartṛbhaktāḥ kulāṅganāḥ","सानुमेने च विरहक्लेशदायि तदामनः /
किं नाम न सहन्ते हि भर्तृभक्ताः कुलाङ्गनाः"
Kathasaritsagara,"sokss_3,2.10","tatastāṃ brāhmaṇīrūpāṃ devīṃ yaugandharāyaṇaḥ /
sa cakāra kṛtī dattvā yogaṃ rūpavivartanam","ततस्तां ब्राह्मणीरूपां देवीं यौगन्धरायणः /
स चकार कृती दत्त्वा योगं रूपविवर्तनम्"
Kathasaritsagara,"sokss_3,2.11","vasantakaṃ ca kṛtavān kāṇaṃ baṭukarūpiṇam /
ātmanā ca tathaivābhūt sthavirabrāhmaṇākṛtiḥ","वसन्तकं च कृतवान् काणं बटुकरूपिणम् /
आत्मना च तथैवाभूत् स्थविरब्राह्मणाकृतिः"
Kathasaritsagara,"sokss_3,2.12","tathārūpāṃ gṛhītvātha tāṃ devīṃ sa mahāmatiḥ /
vasantakasakhaḥ svairaṃ pratasthe magadhān prati","तथारूपां गृहीत्वाथ तां देवीं स महामतिः /
वसन्तकसखः स्वैरं प्रतस्थे मगधान् प्रति"
Kathasaritsagara,"sokss_3,2.13","tathā vāsavadattā sā svagṛhānnirgatā satī /
agāccittena bhartāraṃ panthānaṃ vapuṣā punaḥ","तथा वासवदत्ता सा स्वगृहान्निर्गता सती /
अगाच्चित्तेन भर्तारं पन्थानं वपुषा पुनः"
Kathasaritsagara,"sokss_3,2.14","tanmandiramathādīpya dahanena rumaṇvatā /
hā hā vasantakayutā devī dagdhetyaghoṣyata","तन्मन्दिरमथादीप्य दहनेन रुमण्वता /
हा हा वसन्तकयुता देवी दग्धेत्यघोष्यत"
Kathasaritsagara,"sokss_3,2.15","tathā ca dahanākrandau samaṃ tatrodatiṣṭhatām /
śanaiḥ śaśāma dahano na punaḥ kranditadhvaniḥ","तथा च दहनाक्रन्दौ समं तत्रोदतिष्ठताम् /
शनैः शशाम दहनो न पुनः क्रन्दितध्वनिः"
Kathasaritsagara,"sokss_3,2.16","yaugandharāyaṇaḥ so 'tha saha vāsavadattayā /
vasantakena ca prāpa magadhādhipateḥ puram","यौगन्धरायणः सो ऽथ सह वासवदत्तया /
वसन्तकेन च प्राप मगधाधिपतेः पुरम्"
Kathasaritsagara,"sokss_3,2.17","tatrodyānagatāṃ dṛṣṭvā samaṃ tābhyāmupāyayau /
padmāvatīṃ rājasutāṃ vāryamāṇo 'pi rakṣibhiḥ","तत्रोद्यानगतां दृष्ट्वा समं ताभ्यामुपाययौ /
पद्मावतीं राजसुतां वार्यमाणो ऽपि रक्षिभिः"
Kathasaritsagara,"sokss_3,2.18","padmāvatyāśca dṛṣṭaiva brāhmaṇīrūpadhāriṇim /
devīṃ vāsavadattāṃ tāṃ dṛśoḥ prītirajāyata","पद्मावत्याश्च दृष्टैव ब्राह्मणीरूपधारिणिम् /
देवीं वासवदत्तां तां दृशोः प्रीतिरजायत"
Kathasaritsagara,"sokss_3,2.19","sā rakṣiṇo niṣidhyaiva tato yaugandharāyaṇam /
ānāyayad rājakanyā brāhmaṇākṛtimantikam","सा रक्षिणो निषिध्यैव ततो यौगन्धरायणम् /
आनाययद् राजकन्या ब्राह्मणाकृतिमन्तिकम्"
Kathasaritsagara,"sokss_3,2.20","papraccha ca mahābrahman kā te bālā bhavaty asau /
kim artham āgato 'sīti so 'pi tāṃ prayabhāṣata","पप्रच्छ च महाब्रह्मन् का ते बाला भवत्य् असौ /
किम् अर्थम् आगतो ऽसीति सो ऽपि तां प्रयभाषत"
Kathasaritsagara,"sokss_3,2.21","ityamāvantikā nāma rājaputrī sutā mama /
asyāśca bhartā vyasanī tyaktvemāṃ kutracidgataḥ","इत्यमावन्तिका नाम राजपुत्री सुता मम /
अस्याश्च भर्ता व्यसनी त्यक्त्वेमां कुत्रचिद्गतः"
Kathasaritsagara,"sokss_3,2.22","tad etāṃ sthāpayāmy adya tava haste yaśasvini /
yāvattamānayāmyasyā gatvānviṣyācirātpatim","तद् एतां स्थापयाम्य् अद्य तव हस्ते यशस्विनि /
यावत्तमानयाम्यस्या गत्वान्विष्याचिरात्पतिम्"
Kathasaritsagara,"sokss_3,2.23","bhrātā kāṇabaṭuścāyamihaivāsyāḥ samīpagā /
tiṣṭhatvekākinībhāvaduḥkhaṃ yena na yātyasau","भ्राता काणबटुश्चायमिहैवास्याः समीपगा /
तिष्ठत्वेकाकिनीभावदुःखं येन न यात्यसौ"
Kathasaritsagara,"sokss_3,2.24","ityuktvā rājatanayāmaṅgīkṛtavacāstayā /
tāmāmantrya sa sanmantrī drutaṃ lāvāṇakaṃ yayau","इत्युक्त्वा राजतनयामङ्गीकृतवचास्तया /
तामामन्त्र्य स सन्मन्त्री द्रुतं लावाणकं ययौ"
Kathasaritsagara,"sokss_3,2.25","tato vāsavadattāṃ tāṃ sthitāmāvantikākhyayā /
vasantakaṃ cānugataṃ taṃ kāṇabaṭurūpiṇam","ततो वासवदत्तां तां स्थितामावन्तिकाख्यया /
वसन्तकं चानुगतं तं काणबटुरूपिणम्"
Kathasaritsagara,"sokss_3,2.26","sahādāya kṛtodārasatkārā snehaśālinī /
padmāvatī svabhavanaṃ viveśa bahukautukam","सहादाय कृतोदारसत्कारा स्नेहशालिनी /
पद्मावती स्वभवनं विवेश बहुकौतुकम्"
Kathasaritsagara,"sokss_3,2.27","tatra vāsavadattā ca praviṣṭā citrabhittiṣu /
paśyantī rāmacarite sītāṃ sehe nijavyathām","तत्र वासवदत्ता च प्रविष्टा चित्रभित्तिषु /
पश्यन्ती रामचरिते सीतां सेहे निजव्यथाम्"
Kathasaritsagara,"sokss_3,2.28","ākṛtyā saukumāryeṇa śayanāsanasauṣṭhavaiḥ /
śarīrasaurabheṇāpi nīlotpalasugandhinā","आकृत्या सौकुमार्येण शयनासनसौष्ठवैः /
शरीरसौरभेणापि नीलोत्पलसुगन्धिना"
Kathasaritsagara,"sokss_3,2.29","tāmuttamāṃ viniścitya mahārhairātmanaḥ samaiḥ /
padmāvatī yathākāmam upacārair upācarat","तामुत्तमां विनिश्चित्य महार्हैरात्मनः समैः /
पद्मावती यथाकामम् उपचारैर् उपाचरत्"
Kathasaritsagara,"sokss_3,2.30","acintayacca kāpyeṣā channā nūnamiha sthitā /
gūḍhā kiṃ draupadī nāsīdvirāṭavasatāviti","अचिन्तयच्च काप्येषा छन्ना नूनमिह स्थिता /
गूढा किं द्रौपदी नासीद्विराटवसताविति"
Kathasaritsagara,"sokss_3,2.31","atha vāsavadattāsyāścakre devyāḥ prasaṅgataḥ /
amlānamālātilakau vatseśātpūrvaśikṣitau","अथ वासवदत्तास्याश्चक्रे देव्याः प्रसङ्गतः /
अम्लानमालातिलकौ वत्सेशात्पूर्वशिक्षितौ"
Kathasaritsagara,"sokss_3,2.32","tadbhūṣitāṃ ca dṛṣṭvā tāṃ mātā padmāvatīṃ rahaḥ /
papraccha mālātilakau kenemau nirmitāviti","तद्भूषितां च दृष्ट्वा तां माता पद्मावतीं रहः /
पप्रच्छ मालातिलकौ केनेमौ निर्मिताविति"
Kathasaritsagara,"sokss_3,2.33","ūce padmāvatī caināmatra manmandire sthitā /
kācidāvantikā nāma tayā kṛtamidaṃ mama","ऊचे पद्मावती चैनामत्र मन्मन्दिरे स्थिता /
काचिदावन्तिका नाम तया कृतमिदं मम"
Kathasaritsagara,"sokss_3,2.34","tacchrutvā sā babhāṣe tāṃ mātā putri na tarhi sā /
mānuṣī kāpi devī sā yasyā vijñānam īdṛśam","तच्छ्रुत्वा सा बभाषे तां माता पुत्रि न तर्हि सा /
मानुषी कापि देवी सा यस्या विज्ञानम् ईदृशम्"
Kathasaritsagara,"sokss_3,2.35","devatā munayaścāpi vañcanārthaṃ satāṃ gṛhe /
tiṣṭhantyeva tathā caitāmantra putri kathāṃ śṛṇu","देवता मुनयश्चापि वञ्चनार्थं सतां गृहे /
तिष्ठन्त्येव तथा चैतामन्त्र पुत्रि कथां शृणु"
Kathasaritsagara,"sokss_3,2.36","babhūva kuntibhojākhyo rājā tasyāpi veśmani /
āgatya tasthau durvāsā vañcanaikaraso muniḥ","बभूव कुन्तिभोजाख्यो राजा तस्यापि वेश्मनि /
आगत्य तस्थौ दुर्वासा वञ्चनैकरसो मुनिः"
Kathasaritsagara,"sokss_3,2.37","sa tasya paricaryārthaṃ rājā kuntīṃ nijāṃ sutām /
ādideśa muniṃ sāpi yatnenopacacāra tam","स तस्य परिचर्यार्थं राजा कुन्तीं निजां सुताम् /
आदिदेश मुनिं सापि यत्नेनोपचचार तम्"
Kathasaritsagara,"sokss_3,2.38","ekadā sa muniḥ kuntīṃ jijñāsuḥ sannabhāṣata /
paramānnaṃ paceḥ śīghraṃ snātvā yāvadupaimyaham","एकदा स मुनिः कुन्तीं जिज्ञासुः सन्नभाषत /
परमान्नं पचेः शीघ्रं स्नात्वा यावदुपैम्यहम्"
Kathasaritsagara,"sokss_3,2.39","ityuktvā tvaritaṃ snātva sa carṣirbhoktumāyayau /
kuntī tadannapūrṇāṃ ca tasmai pātrīmaḍhaukayat","इत्युक्त्वा त्वरितं स्नात्व स चर्षिर्भोक्तुमाययौ /
कुन्ती तदन्नपूर्णां च तस्मै पात्रीमढौकयत्"
Kathasaritsagara,"sokss_3,2.40","atitaptena cānnena jvalantīm iva tāṃ muniḥ /
mavā hastagrahāyogyāṃ kuntyā pṛṣthe dṛśaṃ dadau","अतितप्तेन चान्नेन ज्वलन्तीम् इव तां मुनिः /
मवा हस्तग्रहायोग्यां कुन्त्या पृष्थे दृशं ददौ"
Kathasaritsagara,"sokss_3,2.41","sāpi pṛṣṭhena tāṃ pātrīṃ dadhau labdhāśayā muneḥ /
tataḥ sa bubhuje svecchaṃ kuntīpṛṣṭhaṃ tvadahyata","सापि पृष्ठेन तां पात्रीं दधौ लब्धाशया मुनेः /
ततः स बुभुजे स्वेच्छं कुन्तीपृष्ठं त्वदह्यत"
Kathasaritsagara,"sokss_3,2.42","dahyamānāpi gāḍhaṃ sā yattasthāvavikāriṇī /
tena tuṣṭo munirbhuktvā dadau tasyāstato varam","दह्यमानापि गाढं सा यत्तस्थावविकारिणी /
तेन तुष्टो मुनिर्भुक्त्वा ददौ तस्यास्ततो वरम्"
Kathasaritsagara,"sokss_3,2.43","ityāsītsa munistatra tadeṣāvantikāpi te /
tadvadeva sthitā kāpi tattvamārādhayerimām","इत्यासीत्स मुनिस्तत्र तदेषावन्तिकापि ते /
तद्वदेव स्थिता कापि तत्त्वमाराधयेरिमाम्"
Kathasaritsagara,"sokss_3,2.44","iti māturmukhācchrutvā padmāvatyanyarūpiṇīm /
tatra vāsavadattāṃ tāṃ sutarāṃ bahvamanyata","इति मातुर्मुखाच्छ्रुत्वा पद्मावत्यन्यरूपिणीम् /
तत्र वासवदत्तां तां सुतरां बह्वमन्यत"
Kathasaritsagara,"sokss_3,2.45","sāpi vāsavadattātra nijanāthavinākṛtā /
tasthau vidhuravicchāyā niśīthastheva padminī","सापि वासवदत्तात्र निजनाथविनाकृता /
तस्थौ विधुरविच्छाया निशीथस्थेव पद्मिनी"
Kathasaritsagara,"sokss_3,2.46","vasantakavikārāśca te te bālocitā muhuḥ /
mukhe tasyā viyoginyāḥ smitasyāvasaraṃ daduḥ","वसन्तकविकाराश्च ते ते बालोचिता मुहुः /
मुखे तस्या वियोगिन्याः स्मितस्यावसरं ददुः"
Kathasaritsagara,"sokss_3,2.47","atrāntare 'tidūrāsu bhrāntvākheṭakabhūmiṣu /
vatsarājaścirādāgātsāyaṃ lāvāṇakaṃ punaḥ","अत्रान्तरे ऽतिदूरासु भ्रान्त्वाखेटकभूमिषु /
वत्सराजश्चिरादागात्सायं लावाणकं पुनः"
Kathasaritsagara,"sokss_3,2.48","bhasmīkṛtamapaśyacca tatrāntaḥpuramagninā /
devīṃ dagdhāṃ ca śuśrāva mantribhyaḥ savasantakām","भस्मीकृतमपश्यच्च तत्रान्तःपुरमग्निना /
देवीं दग्धां च शुश्राव मन्त्रिभ्यः सवसन्तकाम्"
Kathasaritsagara,"sokss_3,2.49","śrutvaiva cāpatadbhūmau mohena hṛtacetanaḥ /
tadduḥkhānubhavakleśamapākartumivecchatā","श्रुत्वैव चापतद्भूमौ मोहेन हृतचेतनः /
तद्दुःखानुभवक्लेशमपाकर्तुमिवेच्छता"
Kathasaritsagara,"sokss_3,2.50","kṣaṇācca labdhasaṃjñaḥ sañjajvāla hṛdaye śucā /
āviṣṭa iva tatrasthadevīdāhekṣaṇāgninā","क्षणाच्च लब्धसंज्ञः सञ्जज्वाल हृदये शुचा /
आविष्ट इव तत्रस्थदेवीदाहेक्षणाग्निना"
Kathasaritsagara,"sokss_3,2.51","vilapann atha duḥkhārto dehatyāgaikasaṃmukhaḥ /
kṣaṇāntare sa nṛpatiḥ saṃsmṛtyaitadacintayat","विलपन्न् अथ दुःखार्तो देहत्यागैकसंमुखः /
क्षणान्तरे स नृपतिः संस्मृत्यैतदचिन्तयत्"
Kathasaritsagara,"sokss_3,2.52","vidyādharādhipaḥ putro devyāstasyā bhaviṣyati /
etanme nāradamunirvakti sma na ca tanmṛṣā","विद्याधराधिपः पुत्रो देव्यास्तस्या भविष्यति /
एतन्मे नारदमुनिर्वक्ति स्म न च तन्मृषा"
Kathasaritsagara,"sokss_3,2.53","kaṃcitkālaṃ ca duḥkhaṃ me tenaiva muninoditam /
gopālakasya caitasya śokaḥ svalpa ivekṣyate","कंचित्कालं च दुःखं मे तेनैव मुनिनोदितम् /
गोपालकस्य चैतस्य शोकः स्वल्प इवेक्ष्यते"
Kathasaritsagara,"sokss_3,2.54","yaugandharāyaṇādīnāṃ na caiṣāmatiduḥkhitā /
dṛśyate tena jāne sā devī jīvetkathaṃcana","यौगन्धरायणादीनां न चैषामतिदुःखिता /
दृश्यते तेन जाने सा देवी जीवेत्कथंचन"
Kathasaritsagara,"sokss_3,2.55","iyaṃ kimapi nītistu pratyuktā mantribhirbhavet /
ato mama bhavejjātu tayā devya samāgamaḥ","इयं किमपि नीतिस्तु प्रत्युक्ता मन्त्रिभिर्भवेत् /
अतो मम भवेज्जातु तया देव्य समागमः"
Kathasaritsagara,"sokss_3,2.56","tatpaśyāmyatra paryantamityālocya sa bhūpatiḥ /
nidadhe hṛdaye dhairyaṃ bodhyamānaśca mantribhiḥ","तत्पश्याम्यत्र पर्यन्तमित्यालोच्य स भूपतिः /
निदधे हृदये धैर्यं बोध्यमानश्च मन्त्रिभिः"
Kathasaritsagara,"sokss_3,2.57","gopālakaśca saṃdiśya tadyathāvastu tatkṣaṇam /
prajighāya tataścāraṃ dhṛtihetoralakṣitam","गोपालकश्च संदिश्य तद्यथावस्तु तत्क्षणम् /
प्रजिघाय ततश्चारं धृतिहेतोरलक्षितम्"
Kathasaritsagara,"sokss_3,2.58","evaṃ gate svavṛttānte lāvāṇakagataistadā /
gatvā magadharājāya cāraiḥ sarvaṃ niveditam","एवं गते स्ववृत्तान्ते लावाणकगतैस्तदा /
गत्वा मगधराजाय चारैः सर्वं निवेदितम्"
Kathasaritsagara,"sokss_3,2.59","sa tadbuddhvaiva kālajño vatsarājāya tāṃ sutām /
dātuṃ padmāvatīmaicchatpūrvaṃ tanmantrimārgitām","स तद्बुद्ध्वैव कालज्ञो वत्सराजाय तां सुताम् /
दातुं पद्मावतीमैच्छत्पूर्वं तन्मन्त्रिमार्गिताम्"
Kathasaritsagara,"sokss_3,2.60","tato dūtamukhenainamarthaṃ vatseśvarāya saḥ /
yaugandharāyaṇāyāpi saṃdideśa yathepsitam","ततो दूतमुखेनैनमर्थं वत्सेश्वराय सः /
यौगन्धरायणायापि संदिदेश यथेप्सितम्"
Kathasaritsagara,"sokss_3,2.61","yaugandharāyaṇoktyā ca vatseśo 'ṅgīcakāra tat /
pracchāditaitadarthaṃ syāddevī jātviti cintayan","यौगन्धरायणोक्त्या च वत्सेशो ऽङ्गीचकार तत् /
प्रच्छादितैतदर्थं स्याद्देवी जात्विति चिन्तयन्"
Kathasaritsagara,"sokss_3,2.62","tato lagnaṃ viniścitya tūrṇaṃ yaugandharāyaṇaḥ /
tasmai magadharājāya pratidūtaṃ vyasarjayat","ततो लग्नं विनिश्चित्य तूर्णं यौगन्धरायणः /
तस्मै मगधराजाय प्रतिदूतं व्यसर्जयत्"
Kathasaritsagara,"sokss_3,2.63","tvadicchāṅgīkṛtāsmābhistaditaḥ saptame dine /
padmāvatīvivāhāya vatseśo 'trāgamiṣyati","त्वदिच्छाङ्गीकृतास्माभिस्तदितः सप्तमे दिने /
पद्मावतीविवाहाय वत्सेशो ऽत्रागमिष्यति"
Kathasaritsagara,"sokss_3,2.64","śīghraṃ vāsavadattāṃ ca yenāsau vismariṣyati /
iti cāsmai mahāmantrī saṃdideśa sa bhūbhṛte","शीघ्रं वासवदत्तां च येनासौ विस्मरिष्यति /
इति चास्मै महामन्त्री संदिदेश स भूभृते"
Kathasaritsagara,"sokss_3,2.65","pratidūtaḥ sa gatvā ca yathāsaṃdiṣṭamabhyaghāt /
tato magadharājāya sa cāpyabhinananda tam","प्रतिदूतः स गत्वा च यथासंदिष्टमभ्यघात् /
ततो मगधराजाय स चाप्यभिननन्द तम्"
Kathasaritsagara,"sokss_3,2.66","tataḥ sa duhitṛsnehanijecchāvibhavocitam /
vivāhotsavasaṃbhāraṃ cakāra magadheśvaraḥ","ततः स दुहितृस्नेहनिजेच्छाविभवोचितम् /
विवाहोत्सवसंभारं चकार मगधेश्वरः"
Kathasaritsagara,"sokss_3,2.67","sā cābhīṣṭavaraśrutyā mudaṃ padmāvatī yayau /
prāpa vāsavadattā ca tadvārtākarṇanācchucam","सा चाभीष्टवरश्रुत्या मुदं पद्मावती ययौ /
प्राप वासवदत्ता च तद्वार्ताकर्णनाच्छुचम्"
Kathasaritsagara,"sokss_3,2.68","sā vārtā karṇamāgatya tasyā vaivarṇyadāyinī /
pracchannavāsavairūpyasāhāyakamivākarot","सा वार्ता कर्णमागत्य तस्या वैवर्ण्यदायिनी /
प्रच्छन्नवासवैरूप्यसाहायकमिवाकरोत्"
Kathasaritsagara,"sokss_3,2.69","itthaṃ mitrīkṛtaḥ śatrurna ca bhartānyathā tvayi /
vasantakoktirityasyāḥ sakhīva vidadhe dhṛtim","इत्थं मित्रीकृतः शत्रुर्न च भर्तान्यथा त्वयि /
वसन्तकोक्तिरित्यस्याः सखीव विदधे धृतिम्"
Kathasaritsagara,"sokss_3,2.70","athāsannavivāhāyāḥ padmāvatyā manasvinī /
amlānamālātilakau divyau bhūyaścakāra sā","अथासन्नविवाहायाः पद्मावत्या मनस्विनी /
अम्लानमालातिलकौ दिव्यौ भूयश्चकार सा"
Kathasaritsagara,"sokss_3,2.71","tato vatseśvarastatra saṃprāpte saptame 'hani /
sasainyo mantribhiḥ sākaṃ pariṇetuṃ kilāyayau","ततो वत्सेश्वरस्तत्र संप्राप्ते सप्तमे ऽहनि /
ससैन्यो मन्त्रिभिः साकं परिणेतुं किलाययौ"
Kathasaritsagara,"sokss_3,2.72","manasāpi tadudyogaṃ virahī sa kathaṃ spṛśet /
devīṃ labheya tāmevamityāśā na bhavedyadi","मनसापि तदुद्योगं विरही स कथं स्पृशेत् /
देवीं लभेय तामेवमित्याशा न भवेद्यदि"
Kathasaritsagara,"sokss_3,2.73","pratyudyayau ca taṃ sadyaḥ sānando magadheśvaraḥ /
prajānetrotsavaṃ candramudayasthamivāmbudhiḥ","प्रत्युद्ययौ च तं सद्यः सानन्दो मगधेश्वरः /
प्रजानेत्रोत्सवं चन्द्रमुदयस्थमिवाम्बुधिः"
Kathasaritsagara,"sokss_3,2.74","viveśātha sa vatseśo magadhādhipateḥ puram /
samantātpauralokasya mānasaṃ ca mahotsavaḥ","विवेशाथ स वत्सेशो मगधाधिपतेः पुरम् /
समन्तात्पौरलोकस्य मानसं च महोत्सवः"
Kathasaritsagara,"sokss_3,2.75","virahakṣāmavapuṣaṃ manaḥsaṃmohadāyinam /
dadṛśustatra nāryastaṃ ratihīnamiva smaram","विरहक्षामवपुषं मनःसंमोहदायिनम् /
ददृशुस्तत्र नार्यस्तं रतिहीनमिव स्मरम्"
Kathasaritsagara,"sokss_3,2.76","praviśya magadheśasya vatseśo 'pyatha mandiram /
sanāthaṃ pativatnībhiḥ kautukāgāramāyayau","प्रविश्य मगधेशस्य वत्सेशो ऽप्यथ मन्दिरम् /
सनाथं पतिवत्नीभिः कौतुकागारमाययौ"
Kathasaritsagara,"sokss_3,2.77","tatra padmāvatīmantardadarśa kṛtakautukām /
sa rājā pūrṇavaktrendujitapūrṇendumaṇḍalām","तत्र पद्मावतीमन्तर्ददर्श कृतकौतुकाम् /
स राजा पूर्णवक्त्रेन्दुजितपूर्णेन्दुमण्डलाम्"
Kathasaritsagara,"sokss_3,2.78","tasyāśca mālātilakau divyāvālokya tau nijau /
etau kuto 'syā ityevaṃ vimamarśa sa bhūpatiḥ","तस्याश्च मालातिलकौ दिव्यावालोक्य तौ निजौ /
एतौ कुतो ऽस्या इत्येवं विममर्श स भूपतिः"
Kathasaritsagara,"sokss_3,2.79","tataḥ sa vedīm āruhya tasyā jagrāha yatkaram /
tad evārambhatāṃ prāpa tasya pṛthvyāḥ karagrahe","ततः स वेदीम् आरुह्य तस्या जग्राह यत्करम् /
तद् एवारम्भतां प्राप तस्य पृथ्व्याः करग्रहे"
Kathasaritsagara,"sokss_3,2.80","priyavāsavadatto 'yamidaṃ śaknoti nekṣitum /
itīva vedīdhūmo 'sya vāṣpeṇa pidadhe dṛśau","प्रियवासवदत्तो ऽयमिदं शक्नोति नेक्षितुम् /
इतीव वेदीधूमो ऽस्य वाष्पेण पिदधे दृशौ"
Kathasaritsagara,"sokss_3,2.81","agnipradakṣiṇe tāmraṃ tadā padmāvatīmukham /
vijñātabhartrabhiprāyaṃ kopākulamivābabhau","अग्निप्रदक्षिणे ताम्रं तदा पद्मावतीमुखम् /
विज्ञातभर्त्रभिप्रायं कोपाकुलमिवाबभौ"
Kathasaritsagara,"sokss_3,2.82","mumoca sa kṛtodvāhaḥ karādvatseśvaro vadhūm /
na tu vāsavadattāṃ tāṃ tatyāja hṛdayātkṣaṇam","मुमोच स कृतोद्वाहः कराद्वत्सेश्वरो वधूम् /
न तु वासवदत्तां तां तत्याज हृदयात्क्षणम्"
Kathasaritsagara,"sokss_3,2.83","tatas tathā dadau tasmai ratnāni magadhādhipaḥ /
nirdugdharatnarikteva pṛthivī bubudhe yathā","ततस् तथा ददौ तस्मै रत्नानि मगधाधिपः /
निर्दुग्धरत्नरिक्तेव पृथिवी बुबुधे यथा"
Kathasaritsagara,"sokss_3,2.84","sākṣīkṛtya ca tatkālamagniṃ yaugandharāyaṇaḥ /
adrohapratyayaṃ rājño magadheśamakārayat","साक्षीकृत्य च तत्कालमग्निं यौगन्धरायणः /
अद्रोहप्रत्ययं राज्ञो मगधेशमकारयत्"
Kathasaritsagara,"sokss_3,2.85","pradattavastrābharaṇaḥ pragītavaracāraṇaḥ /
pranṛttavaranārīkaḥ prasasāra mahotsavaḥ","प्रदत्तवस्त्राभरणः प्रगीतवरचारणः /
प्रनृत्तवरनारीकः प्रससार महोत्सवः"
Kathasaritsagara,"sokss_3,2.86","udayāpekṣiṇī patyuḥ suptevālakṣitasthitā /
tadā vāsavadattābhūddivā kāntirivaindavī","उदयापेक्षिणी पत्युः सुप्तेवालक्षितस्थिता /
तदा वासवदत्ताभूद्दिवा कान्तिरिवैन्दवी"
Kathasaritsagara,"sokss_3,2.87","antaḥpuramupāyāte rājñi vatseśvare tataḥ /
devīsaṃdarśanāśaṅkī kṛtī yaugandharāyaṇaḥ","अन्तःपुरमुपायाते राज्ञि वत्सेश्वरे ततः /
देवीसंदर्शनाशङ्की कृती यौगन्धरायणः"
Kathasaritsagara,"sokss_3,2.88","mantrabhedamayādevaṃ magadheśvaramabhyadhāt /
adyaiva nāha vatseśaḥ prayāti tvadgṛhāditi","मन्त्रभेदमयादेवं मगधेश्वरमभ्यधात् /
अद्यैव नाह वत्सेशः प्रयाति त्वद्गृहादिति"
Kathasaritsagara,"sokss_3,2.89","tathetyaṅgīkṛtaṃ tena tamevārthaṃ tadaiva saḥ /
vyajijñapad vatsarājaṃ so 'pi tacchraddadhe tathā","तथेत्यङ्गीकृतं तेन तमेवार्थं तदैव सः /
व्यजिज्ञपद् वत्सराजं सो ऽपि तच्छ्रद्दधे तथा"
Kathasaritsagara,"sokss_3,2.90","athoccacāla vatseśo bhuktapītaparicchadaḥ /
mantribhiḥ samamādāya vadhūṃ padmāvatīṃ tataḥ","अथोच्चचाल वत्सेशो भुक्तपीतपरिच्छदः /
मन्त्रिभिः सममादाय वधूं पद्मावतीं ततः"
Kathasaritsagara,"sokss_3,2.91","padmāvatyā visṛṣṭaṃ ca sukhamāruhya vāhanam /
tayaiva ca samādiṣṭaistanmahattarakaiḥ saha","पद्मावत्या विसृष्टं च सुखमारुह्य वाहनम् /
तयैव च समादिष्टैस्तन्महत्तरकैः सह"
Kathasaritsagara,"sokss_3,2.92","āgādvāsavadattāpi guptaṃ sainyasya pṛṣṭhataḥ /
kṛtarūpavivartaṃ taṃ puraskṛtya vasantakam","आगाद्वासवदत्तापि गुप्तं सैन्यस्य पृष्ठतः /
कृतरूपविवर्तं तं पुरस्कृत्य वसन्तकम्"
Kathasaritsagara,"sokss_3,2.93","kramāllāvāṇakaṃ prāpya vatseśo vasatiṃ nijām /
praviveśa samaṃ vadhvā devīcittastu kevalaḥ","क्रमाल्लावाणकं प्राप्य वत्सेशो वसतिं निजाम् /
प्रविवेश समं वध्वा देवीचित्तस्तु केवलः"
Kathasaritsagara,"sokss_3,2.94","etya vāsavadattāpi sā gopālakamandiram /
viveśātha niśīthe ca paristhāpya mahattarān","एत्य वासवदत्तापि सा गोपालकमन्दिरम् /
विवेशाथ निशीथे च परिस्थाप्य महत्तरान्"
Kathasaritsagara,"sokss_3,2.95","tatra gopālakaṃ dṛṣṭvā bhrātaraṃ darśitādaram /
kaṇṭhe jagrāha rudatī bāṣpavyākulalocanam","तत्र गोपालकं दृष्ट्वा भ्रातरं दर्शितादरम् /
कण्ठे जग्राह रुदती बाष्पव्याकुललोचनम्"
Kathasaritsagara,"sokss_3,2.96","tatkṣaṇe sthitasaṃvicca tatra yaugandharāyaṇaḥ /
āyayau sarumaṇvatkas tayā devyā kṛtādaraḥ","तत्क्षणे स्थितसंविच्च तत्र यौगन्धरायणः /
आययौ सरुमण्वत्कस् तया देव्या कृतादरः"
Kathasaritsagara,"sokss_3,2.97","so 'syāḥ protsāhaviśleṣaduḥkhaṃ yāvadvyapohati /
tāvatpadmāvatīpārśvaṃ prayayuste mahattarāḥ","सो ऽस्याः प्रोत्साहविश्लेषदुःखं यावद्व्यपोहति /
तावत्पद्मावतीपार्श्वं प्रययुस्ते महत्तराः"
Kathasaritsagara,"sokss_3,2.98","āgatāvantikā devi kimapyasmānvihāya tu /
praviṣṭā rājaputrasya gṛhaṃ gopālakasya sā","आगतावन्तिका देवि किमप्यस्मान्विहाय तु /
प्रविष्टा राजपुत्रस्य गृहं गोपालकस्य सा"
Kathasaritsagara,"sokss_3,2.99","iti padmāvatī sā tairvijñaptā svamahattaraiḥ /
vatseśvarāgre sāśaṅkā tanevaṃ pratyabhāṣata","इति पद्मावती सा तैर्विज्ञप्ता स्वमहत्तरैः /
वत्सेश्वराग्रे साशङ्का तनेवं प्रत्यभाषत"
Kathasaritsagara,"sokss_3,2.100","gacchatāvantikāṃ brūtha nikṣepastvaṃ hi me sthitā /
tadatra kiṃ te yatrāhaṃ tattraivāgamyatāmiti","गच्छतावन्तिकां ब्रूथ निक्षेपस्त्वं हि मे स्थिता /
तदत्र किं ते यत्राहं तत्त्रैवागम्यतामिति"
Kathasaritsagara,"sokss_3,2.101","tacchrutvā teṣu yāteṣu rājā padmāvatīṃ rahaḥ /
papraccha mālātilakau kenemau te kṛtāviti","तच्छ्रुत्वा तेषु यातेषु राजा पद्मावतीं रहः /
पप्रच्छ मालातिलकौ केनेमौ ते कृताविति"
Kathasaritsagara,"sokss_3,2.102","sāvocadatha madgehe nyastā vipreṇa kenacit /
āvantikābhidhā yaiṣā tasyāḥ śilpamidaṃ mahat","सावोचदथ मद्गेहे न्यस्ता विप्रेण केनचित् /
आवन्तिकाभिधा यैषा तस्याः शिल्पमिदं महत्"
Kathasaritsagara,"sokss_3,2.103","tacchrutvaiva cavatseśo gopālagṛhamāyayau /
nūnaṃ vāsavadattā sā bhavedatreti cintayan","तच्छ्रुत्वैव चवत्सेशो गोपालगृहमाययौ /
नूनं वासवदत्ता सा भवेदत्रेति चिन्तयन्"
Kathasaritsagara,"sokss_3,2.104","praviveśa ca gatvā taddvārasthitamahattaram /
antasthadevīgopālamantridvayavasantakam","प्रविवेश च गत्वा तद्द्वारस्थितमहत्तरम् /
अन्तस्थदेवीगोपालमन्त्रिद्वयवसन्तकम्"
Kathasaritsagara,"sokss_3,2.105","tatra vāsavadattāṃ tāṃ dadarśa proṣitāgatām /
upaplavavinirmuktāṃ mūrtiṃ cāndramasīmiva","तत्र वासवदत्तां तां ददर्श प्रोषितागताम् /
उपप्लवविनिर्मुक्तां मूर्तिं चान्द्रमसीमिव"
Kathasaritsagara,"sokss_3,2.106","papātātha mahīpṛṣṭhe sa śokaviṣavihvalaḥ /
kampo vāsavadattāyā hṛdaye tūdapadyata","पपाताथ महीपृष्ठे स शोकविषविह्वलः /
कम्पो वासवदत्ताया हृदये तूदपद्यत"
Kathasaritsagara,"sokss_3,2.107","tataḥ sāpyapatadbhūmau gātrairvirahapāṇḍuraiḥ /
vilalāpa ca nindantī tadācaritamātmanaḥ","ततः साप्यपतद्भूमौ गात्रैर्विरहपाण्डुरैः /
विललाप च निन्दन्ती तदाचरितमात्मनः"
Kathasaritsagara,"sokss_3,2.108","atha tau daṃpatī śokadīnau rurudatustathā /
yaugandharāyaṇo 'pyāsīdvāṣpadhautamukho yathā","अथ तौ दंपती शोकदीनौ रुरुदतुस्तथा /
यौगन्धरायणो ऽप्यासीद्वाष्पधौतमुखो यथा"
Kathasaritsagara,"sokss_3,2.109","tathāvidhaṃ ca tacchrutvā kāle kolāhalaṃ tadā /
padmāvatyapi tatraiva sākulā tamupāyayau","तथाविधं च तच्छ्रुत्वा काले कोलाहलं तदा /
पद्मावत्यपि तत्रैव साकुला तमुपाययौ"
Kathasaritsagara,"sokss_3,2.110","kramād avagatārthā ca rājavāsavadattayoḥ /
tulyāvasthaiva sāpyāsītsnigdhamugdhā hi satstriyaḥ","क्रमाद् अवगतार्था च राजवासवदत्तयोः /
तुल्यावस्थैव साप्यासीत्स्निग्धमुग्धा हि सत्स्त्रियः"
Kathasaritsagara,"sokss_3,2.111","kiṃ jīvitena me kāryaṃ bhartṛduḥkhapradāyinā /
iti vāsavadattā ca jagāda rudatī muhuḥ","किं जीवितेन मे कार्यं भर्तृदुःखप्रदायिना /
इति वासवदत्ता च जगाद रुदती मुहुः"
Kathasaritsagara,"sokss_3,2.112","magadheśasutālābhāttava sāmrājyakāṅkṣiṇā /
kṛtametanmayā deva devyā doṣo na kaścana","मगधेशसुतालाभात्तव साम्राज्यकाङ्क्षिणा /
कृतमेतन्मया देव देव्या दोषो न कश्चन"
Kathasaritsagara,"sokss_3,2.113","iyaṃ tvasyāḥ sapatnyeva pravāse śīlasākṣiṇī /
ityuvācātha vatseśaṃ dhīro yaugandharāyaṇaḥ","इयं त्वस्याः सपत्न्येव प्रवासे शीलसाक्षिणी /
इत्युवाचाथ वत्सेशं धीरो यौगन्धरायणः"
Kathasaritsagara,"sokss_3,2.114","ahamatra viśāmyagnāvasyāḥ śuddhiprakāśane /
iti padmāvatī tatra jagādāmatsarāśayā","अहमत्र विशाम्यग्नावस्याः शुद्धिप्रकाशने /
इति पद्मावती तत्र जगादामत्सराशया"
Kathasaritsagara,"sokss_3,2.115","ahamevāparādhyāmi yatkṛte sumahānayam /
soḍho devyāpi hi kleśa iti rājāpyabhāṣata","अहमेवापराध्यामि यत्कृते सुमहानयम् /
सोढो देव्यापि हि क्लेश इति राजाप्यभाषत"
Kathasaritsagara,"sokss_3,2.116","agnipraveśaḥ kāryo me rājño hṛdayaśuddhaye /
iti vāsavadattā ca babhāṣe baddhaniścayā","अग्निप्रवेशः कार्यो मे राज्ञो हृदयशुद्धये /
इति वासवदत्ता च बभाषे बद्धनिश्चया"
Kathasaritsagara,"sokss_3,2.117","tataḥ sa kṛtināṃ dhuryo dhīmānyaugandharāyaṇaḥ /
ācamya prāṅmukhaḥ śuddha iti vācamudairayat","ततः स कृतिनां धुर्यो धीमान्यौगन्धरायणः /
आचम्य प्राङ्मुखः शुद्ध इति वाचमुदैरयत्"
Kathasaritsagara,"sokss_3,2.118","yadyahaṃ hitakṛdrājño devī śuddhimatī yadi /
brūta bho lokapālāstanna ceddehaṃ tyajāmyaham","यद्यहं हितकृद्राज्ञो देवी शुद्धिमती यदि /
ब्रूत भो लोकपालास्तन्न चेद्देहं त्यजाम्यहम्"
Kathasaritsagara,"sokss_3,2.119","ityuktvā virate tasmindivyā vāgudabhūdiyam /
dhanyastvaṃ nṛpate yasya mantrī yaugandharāyaṇaḥ","इत्युक्त्वा विरते तस्मिन्दिव्या वागुदभूदियम् /
धन्यस्त्वं नृपते यस्य मन्त्री यौगन्धरायणः"
Kathasaritsagara,"sokss_3,2.120","yasya vāsavadattā ca bhāryā prāgjanmadevatā /
na doṣaḥ kaścid etasyā ity uktvā vāg upāramat","यस्य वासवदत्ता च भार्या प्राग्जन्मदेवता /
न दोषः कश्चिद् एतस्या इत्य् उक्त्वा वाग् उपारमत्"
Kathasaritsagara,"sokss_3,2.121","ākarṇya tanmukharitākhiladigvibhāgamāmandranūtanaghanāghanagarjitaśri /
utkaṃdharāśca suciraṃ vihatābhitāpāḥ sarve 'pi te sphuṭaviḍambitanīlakaṇṭhāḥ","आकर्ण्य तन्मुखरिताखिलदिग्विभागमामन्द्रनूतनघनाघनगर्जितश्रि /
उत्कंधराश्च सुचिरं विहताभितापाः सर्वे ऽपि ते स्फुटविडम्बितनीलकण्ठाः"
Kathasaritsagara,"sokss_3,2.122","gopālakasahito 'pi ca rājā yaugandharāyaṇācaritam /
stauti sma vatsarājo mene pṛthvīṃ ca hastagatām","गोपालकसहितो ऽपि च राजा यौगन्धरायणाचरितम् /
स्तौति स्म वत्सराजो मेने पृथ्वीं च हस्तगताम्"
Kathasaritsagara,"sokss_3,2.123","dadhad atha nṛpatiḥ sa mūrtimatyau
nikaṭagate ratinirvṛtī ivobhe /
anudinasahavāsasānurāge
nijadayite paramutsavaṃ babhāra","दधद् अथ नृपतिः स मूर्तिमत्यौ
निकटगते रतिनिर्वृती इवोभे /
अनुदिनसहवाससानुरागे
निजदयिते परमुत्सवं बभार"
Kathasaritsagara,"sokss_3,3.1","iti mahākaviśrīsomadevabhaṭṭaviracite kathāsaritsāgare lāvāṇakalambake dvitīyas taraṅgaḥ /

tṛtīyas taraṅgaḥ /

tato vatseśvaro 'nyedyuḥ saha vāsavadattayā /
padmāvatyā ca saṃsaktapānalīlo viviktagaḥ","इति महाकविश्रीसोमदेवभट्टविरचिते कथासरित्सागरे लावाणकलम्बके द्वितीयस् तरङ्गः /

तृतीयस् तरङ्गः /

ततो वत्सेश्वरो ऽन्येद्युः सह वासवदत्तया /
पद्मावत्या च संसक्तपानलीलो विविक्तगः"
Kathasaritsagara,"sokss_3,3.2","sagopālakamānīya sarumaṇvadvasantakam /
yaugandharāyaṇaṃ tāśca cakre visrambhiṇīḥ kathāḥ","सगोपालकमानीय सरुमण्वद्वसन्तकम् /
यौगन्धरायणं ताश्च चक्रे विस्रम्भिणीः कथाः"
Kathasaritsagara,"sokss_3,3.3","tatra svavirahodghātaprasaṅge ca mahīpatiḥ /
sarveṣu teṣu śṛṇvatsu kathāmetāmavarṇayat","तत्र स्वविरहोद्घातप्रसङ्गे च महीपतिः /
सर्वेषु तेषु शृण्वत्सु कथामेतामवर्णयत्"
Kathasaritsagara,"sokss_3,3.4","āsītpurūravā nāma rajā paramavaiṣṇavaḥ /
abhudbhuvīva nāke 'pi yasyāpratihatā gatiḥ","आसीत्पुरूरवा नाम रजा परमवैष्णवः /
अभुद्भुवीव नाके ऽपि यस्याप्रतिहता गतिः"
Kathasaritsagara,"sokss_3,3.5","bhramantaṃ nandane jātu taṃ dadarśa kilāpsarāḥ /
urvaśī nāma kāmasya mohanāstramivāparam","भ्रमन्तं नन्दने जातु तं ददर्श किलाप्सराः /
उर्वशी नाम कामस्य मोहनास्त्रमिवापरम्"
Kathasaritsagara,"sokss_3,3.6","dṛṣṭamātreṇa tenābhūtsā tathā hṛtacetanā /
yathā sabhayarambhādisakhīcetāṃsyakampayat","दृष्टमात्रेण तेनाभूत्सा तथा हृतचेतना /
यथा सभयरम्भादिसखीचेतांस्यकम्पयत्"
Kathasaritsagara,"sokss_3,3.7","so 'pi tāṃ vīkṣya lāvaṇyarasanirjhariṇīṃ nṛpaḥ /
yanna prāpa pariṣvaṅgaṃ tṛṣākrānto mumūrccha tat","सो ऽपि तां वीक्ष्य लावण्यरसनिर्झरिणीं नृपः /
यन्न प्राप परिष्वङ्गं तृषाक्रान्तो मुमूर्च्छ तत्"
Kathasaritsagara,"sokss_3,3.8","athādideśa sarvajño hariḥ kṣīrāmbudhisthitaḥ /
nāradākhyaṃ munivaraṃ darśanārthamupāgatam","अथादिदेश सर्वज्ञो हरिः क्षीराम्बुधिस्थितः /
नारदाख्यं मुनिवरं दर्शनार्थमुपागतम्"
Kathasaritsagara,"sokss_3,3.9","devarṣe nandanodyānavartī rājā purūravāḥ /
urvaśīhṛtacittaḥ sansthito virahaniḥsahaḥ","देवर्षे नन्दनोद्यानवर्ती राजा पुरूरवाः /
उर्वशीहृतचित्तः सन्स्थितो विरहनिःसहः"
Kathasaritsagara,"sokss_3,3.10","tadgatvā mama vākyena bodhayitvā śatakratum /
dāpaya tvaritaṃ tasmai rājñe tāmurvaśīṃ mune","तद्गत्वा मम वाक्येन बोधयित्वा शतक्रतुम् /
दापय त्वरितं तस्मै राज्ञे तामुर्वशीं मुने"
Kathasaritsagara,"sokss_3,3.11","ityādiṣṭaḥ sa hariṇā tathetyāgatya nāradaḥ /
prabodhya taṃ tathābhūtaṃ purūravasamabravīt","इत्यादिष्टः स हरिणा तथेत्यागत्य नारदः /
प्रबोध्य तं तथाभूतं पुरूरवसमब्रवीत्"
Kathasaritsagara,"sokss_3,3.12","uttiṣṭha tvatkṛte rājan prahito 'smīha viṣṇunā /
sa hi nirvyājabhaktānāṃ naivāpadam upekṣate","उत्तिष्ठ त्वत्कृते राजन् प्रहितो ऽस्मीह विष्णुना /
स हि निर्व्याजभक्तानां नैवापदम् उपेक्षते"
Kathasaritsagara,"sokss_3,3.13","ityuktvāśvāsitenātha sa purūravasā saha /
jagāma devarājasya nikaṭaṃ nārado muniḥ","इत्युक्त्वाश्वासितेनाथ स पुरूरवसा सह /
जगाम देवराजस्य निकटं नारदो मुनिः"
Kathasaritsagara,"sokss_3,3.14","harer nirdeśam indrāya nivedya praṇatātmane /
urvaśīṃ dāpayām āsa sa purūravase tataḥ","हरेर् निर्देशम् इन्द्राय निवेद्य प्रणतात्मने /
उर्वशीं दापयाम् आस स पुरूरवसे ततः"
Kathasaritsagara,"sokss_3,3.15","tadabhūdurvaśīdānaṃ nirjīvakaraṇaṃ divaḥ /
urvaśyāstu tadevāsīnmṛtasaṃjīvanauṣadham","तदभूदुर्वशीदानं निर्जीवकरणं दिवः /
उर्वश्यास्तु तदेवासीन्मृतसंजीवनौषधम्"
Kathasaritsagara,"sokss_3,3.16","athājagāma bhūlokaṃ tāmādāya purūravāḥ /
svarvadhūdarśanāścaryamarpayanmartyacakṣuṣām","अथाजगाम भूलोकं तामादाय पुरूरवाः /
स्वर्वधूदर्शनाश्चर्यमर्पयन्मर्त्यचक्षुषाम्"
Kathasaritsagara,"sokss_3,3.17","tato 'napāyinau tau dvāvurvaśī ca nṛpaśca saḥ /
anyonyadṛṣṭipāśena nibaddhāviva tasthatuḥ","ततो ऽनपायिनौ तौ द्वावुर्वशी च नृपश्च सः /
अन्योन्यदृष्टिपाशेन निबद्धाविव तस्थतुः"
Kathasaritsagara,"sokss_3,3.18","ekadā dānavaiḥ sākaṃ prāptayuddhena vajriṇā /
sāhāyakārthamāhūto yayau nākaṃ purūravāḥ","एकदा दानवैः साकं प्राप्तयुद्धेन वज्रिणा /
साहायकार्थमाहूतो ययौ नाकं पुरूरवाः"
Kathasaritsagara,"sokss_3,3.19","tatra tasmin hate māyādharanāmnyasurādhipe /
pranṛttasvarvadhūsārthaḥ śakrasyābhavad utsavaḥ","तत्र तस्मिन् हते मायाधरनाम्न्यसुराधिपे /
प्रनृत्तस्वर्वधूसार्थः शक्रस्याभवद् उत्सवः"
Kathasaritsagara,"sokss_3,3.20","tataśca rambhāṃ nṛtyantīmācārye tumburau sthite /
calitābhinayāṃ dṛṣṭvā jahāsa sa purūravāḥ","ततश्च रम्भां नृत्यन्तीमाचार्ये तुम्बुरौ स्थिते /
चलिताभिनयां दृष्ट्वा जहास स पुरूरवाः"
Kathasaritsagara,"sokss_3,3.21","jāne divyam idaṃ nṛttaṃ kiṃ tvaṃ jānāsi mānuṣa /
iti rambhāṇi tatkālaṃ sāsuyaṃ tam abhāṣata","जाने दिव्यम् इदं नृत्तं किं त्वं जानासि मानुष /
इति रम्भाणि तत्कालं सासुयं तम् अभाषत"
Kathasaritsagara,"sokss_3,3.22","jāne 'hamurvaśī saṅgāttadyadvetti na tumburuḥ /
yuṣmadgururapītyenāmuvācātha purūravāḥ","जाने ऽहमुर्वशी सङ्गात्तद्यद्वेत्ति न तुम्बुरुः /
युष्मद्गुरुरपीत्येनामुवाचाथ पुरूरवाः"
Kathasaritsagara,"sokss_3,3.23","tacchrutvā tumburuḥ kopāttasmai śāpamathādiśat /
urvaśyā te viyogaḥ syadā kṛṣṇārādhanāditi","तच्छ्रुत्वा तुम्बुरुः कोपात्तस्मै शापमथादिशत् /
उर्वश्या ते वियोगः स्यदा कृष्णाराधनादिति"
Kathasaritsagara,"sokss_3,3.24","śrutaśāpaśca gatvaiva tamurvaśyai purūravāḥ /
akālāśanipātograṃ svavṛttāntaṃ nyavedayat","श्रुतशापश्च गत्वैव तमुर्वश्यै पुरूरवाः /
अकालाशनिपातोग्रं स्ववृत्तान्तं न्यवेदयत्"
Kathasaritsagara,"sokss_3,3.25","tato 'kasmānnipatyaiva ninye kvāpyapahṛtya sā /
adṛṣṭaistena bhūpena gandharvairurvaśī kila","ततो ऽकस्मान्निपत्यैव निन्ये क्वाप्यपहृत्य सा /
अदृष्टैस्तेन भूपेन गन्धर्वैरुर्वशी किल"
Kathasaritsagara,"sokss_3,3.26","avetya śāpadoṣaṃ taṃ so 'tha gatvā purūravāḥ /
harerārādhanaṃ cakre tato badarikāśrame","अवेत्य शापदोषं तं सो ऽथ गत्वा पुरूरवाः /
हरेराराधनं चक्रे ततो बदरिकाश्रमे"
Kathasaritsagara,"sokss_3,3.27","urvaśī tu viyogārtā gandharvaviṣayasthitā /
āsīnmṛteva supteva likhiteva vicetanā","उर्वशी तु वियोगार्ता गन्धर्वविषयस्थिता /
आसीन्मृतेव सुप्तेव लिखितेव विचेतना"
Kathasaritsagara,"sokss_3,3.28","āścaryaṃ yanna sā prāṇaiḥ śāpāntāśāvalambinī /
muktā virahadīrghāsu cakravākīva rātriṣu","आश्चर्यं यन्न सा प्राणैः शापान्ताशावलम्बिनी /
मुक्ता विरहदीर्घासु चक्रवाकीव रात्रिषु"
Kathasaritsagara,"sokss_3,3.29","purūravāśca tapasā tenācyutamatoṣayat /
tatprasādena gandharvā mumucustasya corvaśīm","पुरूरवाश्च तपसा तेनाच्युतमतोषयत् /
तत्प्रसादेन गन्धर्वा मुमुचुस्तस्य चोर्वशीम्"
Kathasaritsagara,"sokss_3,3.30","śāpāntalabdhayā yuktaḥ punar apsarasā tayā /
divyān sa rājā bubhuje bhogān bhūtalavarty api","शापान्तलब्धया युक्तः पुनर् अप्सरसा तया /
दिव्यान् स राजा बुभुजे भोगान् भूतलवर्त्य् अपि"
Kathasaritsagara,"sokss_3,3.31","ityuktvā virate rājñi śrutorvaśyanurāgayā /
prāpi soḍhaviyogatvādvrīḍā vāsavadattayā","इत्युक्त्वा विरते राज्ञि श्रुतोर्वश्यनुरागया /
प्रापि सोढवियोगत्वाद्व्रीडा वासवदत्तया"
Kathasaritsagara,"sokss_3,3.32","tāṃ dṛṣṭvā yuktyupālabdhāṃ rājñā devīṃ vilakṣitām /
athāpyāyayituṃ bhūpamāha yaugandharāyaṇaḥ","तां दृष्ट्वा युक्त्युपालब्धां राज्ञा देवीं विलक्षिताम् /
अथाप्याययितुं भूपमाह यौगन्धरायणः"
Kathasaritsagara,"sokss_3,3.33","na śrutā yadi tad rājan katheyaṃ śrūyatāṃ tvayā /
astīha timirānāma nagarī mandiraṃ śriyaḥ","न श्रुता यदि तद् राजन् कथेयं श्रूयतां त्वया /
अस्तीह तिमिरानाम नगरी मन्दिरं श्रियः"
Kathasaritsagara,"sokss_3,3.34","tasyāṃ vihitasenākhyaḥ khyātimānabhavannṛpaḥ /
tasya tejovatītyāsīdbhāryā kṣititalāpsarāḥ","तस्यां विहितसेनाख्यः ख्यातिमानभवन्नृपः /
तस्य तेजोवतीत्यासीद्भार्या क्षितितलाप्सराः"
Kathasaritsagara,"sokss_3,3.35","tasyāḥ kaṇṭhagrahaikāgraḥ sa rājā sparśalolubhaḥ /
na sehe kañcukenāpi kṣipramācchuritaṃ vapuḥ","तस्याः कण्ठग्रहैकाग्रः स राजा स्पर्शलोलुभः /
न सेहे कञ्चुकेनापि क्षिप्रमाच्छुरितं वपुः"
Kathasaritsagara,"sokss_3,3.36","kadācit tasya rājñaś ca jajñe jīrṇajvarāmayaḥ /
vaidyā nivārayāmāsustayā devyāsya saṃgamam","कदाचित् तस्य राज्ञश् च जज्ञे जीर्णज्वरामयः /
वैद्या निवारयामासुस्तया देव्यास्य संगमम्"
Kathasaritsagara,"sokss_3,3.37","devīsaṃparkahīnasya hṛdaye tasya bhūbhṛtaḥ /
auṣadhopakramāsādhyo vyādhiḥ samudapadyata","देवीसंपर्कहीनस्य हृदये तस्य भूभृतः /
औषधोपक्रमासाध्यो व्याधिः समुदपद्यत"
Kathasaritsagara,"sokss_3,3.38","bhayācchokābhighātādvā rājño rogaḥ kadācana /
sphuṭed ayam iti smāhur bhiṣajo mantriṇaṃ rahaḥ","भयाच्छोकाभिघाताद्वा राज्ञो रोगः कदाचन /
स्फुटेद् अयम् इति स्माहुर् भिषजो मन्त्रिणं रहः"
Kathasaritsagara,"sokss_3,3.39","yaḥ purā pṛṣṭhapatite na tatrāsa mahorage /
nāntaḥpurapraviṣṭe 'pi parānīke ca cukṣubhe","यः पुरा पृष्ठपतिते न तत्रास महोरगे /
नान्तःपुरप्रविष्टे ऽपि परानीके च चुक्षुभे"
Kathasaritsagara,"sokss_3,3.40","tasyāsya rājño jāyeta bhayaṃ sattvavataḥ katham /
nāstyatropāyabuddhirnaḥ kiṃ kurmastena mantriṇaḥ","तस्यास्य राज्ञो जायेत भयं सत्त्ववतः कथम् /
नास्त्यत्रोपायबुद्धिर्नः किं कुर्मस्तेन मन्त्रिणः"
Kathasaritsagara,"sokss_3,3.41","iti saṃcintya saṃmantrya te devyā saha mantriṇaḥ /
tāṃ pracchādya tamūcuśca mṛtā devīti bhūpatim","इति संचिन्त्य संमन्त्र्य ते देव्या सह मन्त्रिणः /
तां प्रच्छाद्य तमूचुश्च मृता देवीति भूपतिम्"
Kathasaritsagara,"sokss_3,3.42","tena śokātibhāreṇa mathyamānasya tasya saḥ /
pusphoṭa hṛdayavyādhirvihvalasya mahībhṛtaḥ","तेन शोकातिभारेण मथ्यमानस्य तस्य सः /
पुस्फोट हृदयव्याधिर्विह्वलस्य महीभृतः"
Kathasaritsagara,"sokss_3,3.43","uttirṇarogavipade tasmai rājñe 'tha mantribhiḥ /
arpitā sā mahādevī sukhasaṃpadivāparā","उत्तिर्णरोगविपदे तस्मै राज्ञे ऽथ मन्त्रिभिः /
अर्पिता सा महादेवी सुखसंपदिवापरा"
Kathasaritsagara,"sokss_3,3.44","bahu mene ca so 'pyenāṃ rājā prāṇapradāyinīm /
na punarmatimānasyai cukrodhācchāditātmane","बहु मेने च सो ऽप्येनां राजा प्राणप्रदायिनीम् /
न पुनर्मतिमानस्यै चुक्रोधाच्छादितात्मने"
Kathasaritsagara,"sokss_3,3.45","hitaiṣitā hi yā patyuḥ sā devītvasya kāraṇam /
priyakāritvamātreṇa devīśabdo na labhyate","हितैषिता हि या पत्युः सा देवीत्वस्य कारणम् /
प्रियकारित्वमात्रेण देवीशब्दो न लभ्यते"
Kathasaritsagara,"sokss_3,3.46","sā mantritā ca yadrājyakāryabhāraikacintanam /
cittānuvartanaṃ yattadupajīvakalakṣaṇam","सा मन्त्रिता च यद्राज्यकार्यभारैकचिन्तनम् /
चित्तानुवर्तनं यत्तदुपजीवकलक्षणम्"
Kathasaritsagara,"sokss_3,3.47","ato magadharājena saṃdhātuṃ paripanthinā /
pṛthvīvijayahetos te yatno 'smābhiriyaṃ kṛtaḥ","अतो मगधराजेन संधातुं परिपन्थिना /
पृथ्वीविजयहेतोस् ते यत्नो ऽस्माभिरियं कृतः"
Kathasaritsagara,"sokss_3,3.48","tena deva bhavadbhaktisoḍhāsahyaviyogayā /
devyā naivāparāddhaṃ te pūrṇā tūpakṛtiḥ kṛtā","तेन देव भवद्भक्तिसोढासह्यवियोगया /
देव्या नैवापराद्धं ते पूर्णा तूपकृतिः कृता"
Kathasaritsagara,"sokss_3,3.49","etacchrutyā vacastasya yathārthaṃ mukhyamantriṇaḥ /
mene 'parāddhamātmānaṃ vatsarājastutoṣa ca","एतच्छ्रुत्या वचस्तस्य यथार्थं मुख्यमन्त्रिणः /
मेने ऽपराद्धमात्मानं वत्सराजस्तुतोष च"
Kathasaritsagara,"sokss_3,3.50","uvāca caitaj jāne 'haṃ devyā yuṣmatprayuktayā /
ākāravatyā nītyeva mama dattaiva medinī","उवाच चैतज् जाने ऽहं देव्या युष्मत्प्रयुक्तया /
आकारवत्या नीत्येव मम दत्तैव मेदिनी"
Kathasaritsagara,"sokss_3,3.51","kiṃ tvatipraṇayādetanmayoktamasamañjasam /
anurāgāndhamanasāṃ vicārasahatā kutaḥ","किं त्वतिप्रणयादेतन्मयोक्तमसमञ्जसम् /
अनुरागान्धमनसां विचारसहता कुतः"
Kathasaritsagara,"sokss_3,3.52","ityādibhiḥ samālāpairvatsarājaḥ sa taddinam /
lajjoparāgaṃ devyāśca samamevāpanītavān","इत्यादिभिः समालापैर्वत्सराजः स तद्दिनम् /
लज्जोपरागं देव्याश्च सममेवापनीतवान्"
Kathasaritsagara,"sokss_3,3.53","anyedyurmagadheśena preṣito jñānavastunā /
dūto vatseśamabhyetya tadvākyena vyajijñapat","अन्येद्युर्मगधेशेन प्रेषितो ज्ञानवस्तुना /
दूतो वत्सेशमभ्येत्य तद्वाक्येन व्यजिज्ञपत्"
Kathasaritsagara,"sokss_3,3.54","mantribhiste vayaṃ tāvadvañcitā tattathādhunā /
kuryāḥ śokamayo yena jīvaloko bhavenna naḥ","मन्त्रिभिस्ते वयं तावद्वञ्चिता तत्तथाधुना /
कुर्याः शोकमयो येन जीवलोको भवेन्न नः"
Kathasaritsagara,"sokss_3,3.55","etacchrutvātha saṃmānya vatseśaḥ prajighāya tam /
dūtaṃ padmāvatīpārśvaṃ pratisaṃdeśalabdhaye","एतच्छ्रुत्वाथ संमान्य वत्सेशः प्रजिघाय तम् /
दूतं पद्मावतीपार्श्वं प्रतिसंदेशलब्धये"
Kathasaritsagara,"sokss_3,3.56","sāpi vāsavadattaikanamrā tatsaṃnidhau dadau /
dūtasya darśanaṃ tasya vinayo hi satīvratam","सापि वासवदत्तैकनम्रा तत्संनिधौ ददौ /
दूतस्य दर्शनं तस्य विनयो हि सतीव्रतम्"
Kathasaritsagara,"sokss_3,3.57","vyājena putri nītā tvamanyāsaktaśca te patiḥ /
iti śokānmayā labdhaṃ kanyājanakatāphalam","व्याजेन पुत्रि नीता त्वमन्यासक्तश्च ते पतिः /
इति शोकान्मया लब्धं कन्याजनकताफलम्"
Kathasaritsagara,"sokss_3,3.58","ityuktapitṛsaṃdeśaṃ dūtaṃ padmāvatī tadā /
jagāda bhadra vijñāpyastāto 'mbā ca girā mama","इत्युक्तपितृसंदेशं दूतं पद्मावती तदा /
जगाद भद्र विज्ञाप्यस्तातो ऽम्बा च गिरा मम"
Kathasaritsagara,"sokss_3,3.59","kiṃ śokenāryaputro hi paramaṃ sadayo mayi /
devī vāsavadattā ca sasnehā bhaginīva me","किं शोकेनार्यपुत्रो हि परमं सदयो मयि /
देवी वासवदत्ता च सस्नेहा भगिनीव मे"
Kathasaritsagara,"sokss_3,3.60","tattātenāryaputrasya bhāvyaṃ naiva vikāriṇā /
nijasatyamivātyājyaṃ madīyaṃ jīvitaṃ yadi","तत्तातेनार्यपुत्रस्य भाव्यं नैव विकारिणा /
निजसत्यमिवात्याज्यं मदीयं जीवितं यदि"
Kathasaritsagara,"sokss_3,3.61","ityukte pratisaṃdeśe padmāvatyā yathocite /
dūtaṃ vāsavadattā taṃ satkṛtya prāhiṇottataḥ","इत्युक्ते प्रतिसंदेशे पद्मावत्या यथोचिते /
दूतं वासवदत्ता तं सत्कृत्य प्राहिणोत्ततः"
Kathasaritsagara,"sokss_3,3.62","dūte pratigate tasminsmarantī pitṛveśmanaḥ /
kiṃcitpadmāvatī tatsthāvutkaṇṭhāvimanā iva","दूते प्रतिगते तस्मिन्स्मरन्ती पितृवेश्मनः /
किंचित्पद्मावती तत्स्थावुत्कण्ठाविमना इव"
Kathasaritsagara,"sokss_3,3.63","tatastasya vinodārthamukto vāsavadattayā /
vasantako 'ntikaprāptaḥ kathāmitthamavarṇayat","ततस्तस्य विनोदार्थमुक्तो वासवदत्तया /
वसन्तको ऽन्तिकप्राप्तः कथामित्थमवर्णयत्"
Kathasaritsagara,"sokss_3,3.64","asti pāṭaliputrākhyaṃ puraṃ pṛthvīvibhūṣaṇam /
tasmiṃśca dharmaguptākhyo babhūvaiko mahāvaṇik","अस्ति पाटलिपुत्राख्यं पुरं पृथ्वीविभूषणम् /
तस्मिंश्च धर्मगुप्ताख्यो बभूवैको महावणिक्"
Kathasaritsagara,"sokss_3,3.65","tasya candraprabhety āsīd bhāryā sā ca kadācana /
sagarbhābhūt prasūtātha kanyāṃ sarvāṅgasundarīm","तस्य चन्द्रप्रभेत्य् आसीद् भार्या सा च कदाचन /
सगर्भाभूत् प्रसूताथ कन्यां सर्वाङ्गसुन्दरीम्"
Kathasaritsagara,"sokss_3,3.66","sā kanyā jātamātraiva kāntidyotitavāsakā /
cakre savyaktamālāpamutthāyopaviveśa ca","सा कन्या जातमात्रैव कान्तिद्योतितवासका /
चक्रे सव्यक्तमालापमुत्थायोपविवेश च"
Kathasaritsagara,"sokss_3,3.67","tato vismitavitrastaṃ strījanaṃ jātaveśmani /
dṛṣṭvā sa dharmagupto 'tra sabhayaḥ svayamāyayau","ततो विस्मितवित्रस्तं स्त्रीजनं जातवेश्मनि /
दृष्ट्वा स धर्मगुप्तो ऽत्र सभयः स्वयमाययौ"
Kathasaritsagara,"sokss_3,3.68","papraccha kanyakāṃ tāṃ ca praṇatastatkṣaṇaṃ rahaḥ /
bhagavatyavatīrṇāsi kā tvaṃ mama gṛheṣviti","पप्रच्छ कन्यकां तां च प्रणतस्तत्क्षणं रहः /
भगवत्यवतीर्णासि का त्वं मम गृहेष्विति"
Kathasaritsagara,"sokss_3,3.69","sāpyavādīttvayā naiva deyā kasmaicidapyaham /
gṛhasthitā śubhāhaṃ te pṛṣṭenānyena tāta kim","साप्यवादीत्त्वया नैव देया कस्मैचिदप्यहम् /
गृहस्थिता शुभाहं ते पृष्टेनान्येन तात किम्"
Kathasaritsagara,"sokss_3,3.70","ityuktaḥ sa tayā bhīto dharmaguptaḥ svamandire /
guptaṃ tāṃ sthāpayāmāsa mṛteti khyāpitāṃ bahiḥ","इत्युक्तः स तया भीतो धर्मगुप्तः स्वमन्दिरे /
गुप्तं तां स्थापयामास मृतेति ख्यापितां बहिः"
Kathasaritsagara,"sokss_3,3.71","tataḥ somaprabhā nāmnā sā kanyā vavṛdhe kramāt /
mānuṣeṇa śarīreṇa rūpakāntyā tu divyayā","ततः सोमप्रभा नाम्ना सा कन्या ववृधे क्रमात् /
मानुषेण शरीरेण रूपकान्त्या तु दिव्यया"
Kathasaritsagara,"sokss_3,3.72","ekadā tu pramodena madhūtsavavilokinīm /
harmyasthāṃ guhacandrākhyo vaṇikputro dadarśa tām","एकदा तु प्रमोदेन मधूत्सवविलोकिनीम् /
हर्म्यस्थां गुहचन्द्राख्यो वणिक्पुत्रो ददर्श ताम्"
Kathasaritsagara,"sokss_3,3.73","sa manobhavabhallyeva sadyo hṛdayalagnayā /
tayā mumūrccheva tadā kṛcchācca gṛhamāyayau","स मनोभवभल्ल्येव सद्यो हृदयलग्नया /
तया मुमूर्च्छेव तदा कृच्छाच्च गृहमाययौ"
Kathasaritsagara,"sokss_3,3.74","smarārtividhurastatra pitrorasvāsthyakāraṇam /
nirbandhapṛṣṭo vakti sma svavayasyamukhena saḥ","स्मरार्तिविधुरस्तत्र पित्रोरस्वास्थ्यकारणम् /
निर्बन्धपृष्टो वक्ति स्म स्ववयस्यमुखेन सः"
Kathasaritsagara,"sokss_3,3.75","tato 'sya guhasenākhyaḥ pitā snehena yācitum /
āṃ kanyāṃ dharmaguptasya vaṇijo bhavanaṃ yayau","ततो ऽस्य गुहसेनाख्यः पिता स्नेहेन याचितुम् /
आं कन्यां धर्मगुप्तस्य वणिजो भवनं ययौ"
Kathasaritsagara,"sokss_3,3.76","tatra taṃ kṛtayācñaṃ sa guhasenaṃ snuṣārthinam /
kanyā kuto me mūḍheti dharmagupto nirākarot","तत्र तं कृतयाच्ञं स गुहसेनं स्नुषार्थिनम् /
कन्या कुतो मे मूढेति धर्मगुप्तो निराकरोत्"
Kathasaritsagara,"sokss_3,3.77","nihnutāṃ tena kanyāṃ tāṃ matvā gatvā gṛhe sutam /
dṛṣṭvā smarajvarākrāntaṃ guhaseno vyacintayat","निह्नुतां तेन कन्यां तां मत्वा गत्वा गृहे सुतम् /
दृष्ट्वा स्मरज्वराक्रान्तं गुहसेनो व्यचिन्तयत्"
Kathasaritsagara,"sokss_3,3.78","rājānaṃ prerayāmyatra sa hi me pūrvasevitaḥ /
dāpayatyapi putrāya sa kanyāṃ tāṃ mumūrṣave","राजानं प्रेरयाम्यत्र स हि मे पूर्वसेवितः /
दापयत्यपि पुत्राय स कन्यां तां मुमूर्षवे"
Kathasaritsagara,"sokss_3,3.79","iti niścitya gatvā ca dattvāsmai ratnamuttamam /
nṛpaṃ vijñāpayāmāsa sa vaṇiksvābhikāṅkṣitam","इति निश्चित्य गत्वा च दत्त्वास्मै रत्नमुत्तमम् /
नृपं विज्ञापयामास स वणिक्स्वाभिकाङ्क्षितम्"
Kathasaritsagara,"sokss_3,3.80","nṛpo 'pi prītimānasya sāhāyye nagarādhipam /
dadau tena samaṃ cāsau dharmaguptagṛhaṃ yayau","नृपो ऽपि प्रीतिमानस्य साहाय्ये नगराधिपम् /
ददौ तेन समं चासौ धर्मगुप्तगृहं ययौ"
Kathasaritsagara,"sokss_3,3.81","rurodha ca gṛhaṃ tasya dharmaguptasya tadbalaiḥ /
asubhiḥ kaṇṭhadeśaṃ ca sarvanāśaviśaṅkinaḥ","रुरोध च गृहं तस्य धर्मगुप्तस्य तद्बलैः /
असुभिः कण्ठदेशं च सर्वनाशविशङ्किनः"
Kathasaritsagara,"sokss_3,3.82","tataḥ somaprabhā sā taṃ dharmaguptamabhāṣata /
dehi māṃ tāta mā bhūtte mannimittamupadravaḥ","ततः सोमप्रभा सा तं धर्मगुप्तमभाषत /
देहि मां तात मा भूत्ते मन्निमित्तमुपद्रवः"
Kathasaritsagara,"sokss_3,3.83","āropaṇīyā śayyāyāṃ nāhaṃ bhartrā kadācana /
īdṛktu vācā niyamo grāhyaḥ saṃbandhināṃ tvayā","आरोपणीया शय्यायां नाहं भर्त्रा कदाचन /
ईदृक्तु वाचा नियमो ग्राह्यः संबन्धिनां त्वया"
Kathasaritsagara,"sokss_3,3.84","ityuktaḥ sa tayā putryā dātuṃ tāṃ patyapadyata /
dharmaguptastadābhāṣya śayyāropaṇavarjanam","इत्युक्तः स तया पुत्र्या दातुं तां पत्यपद्यत /
धर्मगुप्तस्तदाभाष्य शय्यारोपणवर्जनम्"
Kathasaritsagara,"sokss_3,3.85","guhaseno 'numene ca sāntarhāsastathaiva tat /
vivāho mama putrasya tāvadatviti cintayan","गुहसेनो ऽनुमेने च सान्तर्हासस्तथैव तत् /
विवाहो मम पुत्रस्य तावदत्विति चिन्तयन्"
Kathasaritsagara,"sokss_3,3.86","athādāya kṛtodvāhāṃ tāṃ sa somaprabhāṃ vadhūm /
guhasenasutaḥ prāyādguhacandro nijaṃ gṛham","अथादाय कृतोद्वाहां तां स सोमप्रभां वधूम् /
गुहसेनसुतः प्रायाद्गुहचन्द्रो निजं गृहम्"
Kathasaritsagara,"sokss_3,3.87","sāyaṃ cainaṃ pitāvādītputra śayyāmimāṃ vadhūm /
āropaya svabhāryā hi kasyāśayyā bhaviṣyati","सायं चैनं पितावादीत्पुत्र शय्यामिमां वधूम् /
आरोपय स्वभार्या हि कस्याशय्या भविष्यति"
Kathasaritsagara,"sokss_3,3.88","tacchrutvā śvaśuraṃ taṃ sā vadhūḥ somaprabhā krudhā /
vilokya bhrāmayāmāsa yamājñāmiva tarjanīm","तच्छ्रुत्वा श्वशुरं तं सा वधूः सोमप्रभा क्रुधा /
विलोक्य भ्रामयामास यमाज्ञामिव तर्जनीम्"
Kathasaritsagara,"sokss_3,3.89","tāṃ dṛṣṭaivāṅguliṃ tasyāḥ snuṣāyāstasya tatkṣaṇam /
vaṇijaḥ prayayuḥ prāṇā anyeṣāmāyayau bhayam","तां दृष्टैवाङ्गुलिं तस्याः स्नुषायास्तस्य तत्क्षणम् /
वणिजः प्रययुः प्राणा अन्येषामाययौ भयम्"
Kathasaritsagara,"sokss_3,3.90","guhacandro 'pi saṃprāpte tasmin pitari pañcatām /
mārī mama gṛhe bhāryā praviṣṭeti vyacintayat","गुहचन्द्रो ऽपि संप्राप्ते तस्मिन् पितरि पञ्चताम् /
मारी मम गृहे भार्या प्रविष्टेति व्यचिन्तयत्"
Kathasaritsagara,"sokss_3,3.91","tataścānupabhuñjāno bhāryāṃ tāṃ gṛhavartinīm /
siṣeve guhacandro 'sāvasidhāramiva vratam","ततश्चानुपभुञ्जानो भार्यां तां गृहवर्तिनीम् /
सिषेवे गुहचन्द्रो ऽसावसिधारमिव व्रतम्"
Kathasaritsagara,"sokss_3,3.92","tadduḥkhadahyamāno 'ntarvirakto bhogasaṃpadi /
brāhmaṇān bhojayām āsa pratyahaṃ sa kṛtavrataḥ","तद्दुःखदह्यमानो ऽन्तर्विरक्तो भोगसंपदि /
ब्राह्मणान् भोजयाम् आस प्रत्यहं स कृतव्रतः"
Kathasaritsagara,"sokss_3,3.93","tadbhāryāpi ca sā tebhyo dvijebhyo maunadhāriṇī /
bhuktavadbhyo dadau nityaṃ dakṣiṇāṃ divyarūpadhṛt","तद्भार्यापि च सा तेभ्यो द्विजेभ्यो मौनधारिणी /
भुक्तवद्भ्यो ददौ नित्यं दक्षिणां दिव्यरूपधृत्"
Kathasaritsagara,"sokss_3,3.94","ekadā brāhmaṇo vṛddhastāmeko bhojanāgataḥ /
dadarśa jagadāścaryajananīṃ rūpasaṃpadā","एकदा ब्राह्मणो वृद्धस्तामेको भोजनागतः /
ददर्श जगदाश्चर्यजननीं रूपसंपदा"
Kathasaritsagara,"sokss_3,3.95","sakautuko dvijo 'prākṣīdguhacandraṃ rahastadā /
kā tebhavati bāleyaṃ tvayā me kathyatāmiti","सकौतुको द्विजो ऽप्राक्षीद्गुहचन्द्रं रहस्तदा /
का तेभवति बालेयं त्वया मे कथ्यतामिति"
Kathasaritsagara,"sokss_3,3.96","nirbandhapṛṣṭaḥ so 'pyasmai guhacandro dvijanmane /
śaśaṃsa tadgataṃ sarvaṃ vṛttāntaṃ khinnamānasaḥ","निर्बन्धपृष्टः सो ऽप्यस्मै गुहचन्द्रो द्विजन्मने /
शशंस तद्गतं सर्वं वृत्तान्तं खिन्नमानसः"
Kathasaritsagara,"sokss_3,3.97","tadbuddhvā sa tatastasmai sānukampo dvijottamaḥ /
agnerārādhanaṃ mantraṃ dadāvīpsitasiddhaye","तद्बुद्ध्वा स ततस्तस्मै सानुकम्पो द्विजोत्तमः /
अग्नेराराधनं मन्त्रं ददावीप्सितसिद्धये"
Kathasaritsagara,"sokss_3,3.98","tena mantreṇa tasyātha japaṃ rahasi kurvataḥ /
udabhūdguhacandrasya puruṣo bahnimadhyataḥ","तेन मन्त्रेण तस्याथ जपं रहसि कुर्वतः /
उदभूद्गुहचन्द्रस्य पुरुषो बह्निमध्यतः"
Kathasaritsagara,"sokss_3,3.99","sa cāgnirdvijarūpī taṃ jagāda caraṇānatam /
adyāhaṃ tvadgṛhe bhokṣye rātrau sthāsyāmi tatra ca","स चाग्निर्द्विजरूपी तं जगाद चरणानतम् /
अद्याहं त्वद्गृहे भोक्ष्ये रात्रौ स्थास्यामि तत्र च"
Kathasaritsagara,"sokss_3,3.100","darśayitvā ca tattvaṃ te sādhayiṣyāmi vāñchitam /
ityuktvā guhacandraṃ sa brāhmaṇastadgṛhaṃ yayau","दर्शयित्वा च तत्त्वं ते साधयिष्यामि वाञ्छितम् /
इत्युक्त्वा गुहचन्द्रं स ब्राह्मणस्तद्गृहं ययौ"
Kathasaritsagara,"sokss_3,3.101","tatrānyavipravadbhuktvā guhacandrāntike ca saḥ /
siṣeve śayanaṃ rātrau yāmamātramatandritaḥ","तत्रान्यविप्रवद्भुक्त्वा गुहचन्द्रान्तिके च सः /
सिषेवे शयनं रात्रौ याममात्रमतन्द्रितः"
Kathasaritsagara,"sokss_3,3.102","tāvacca saṃsuptajanātsā tasmāttasya mandirāt /
niryayau guhacandrasya bhāryā somaprabhā niśi","तावच्च संसुप्तजनात्सा तस्मात्तस्य मन्दिरात् /
निर्ययौ गुहचन्द्रस्य भार्या सोमप्रभा निशि"
Kathasaritsagara,"sokss_3,3.103","tatkālaṃ brāhmaṇaḥ so 'tra guhacandramabodhayat /
ehi svabhāryāvṛttāntaṃ paśyety enam uvāca ca","तत्कालं ब्राह्मणः सो ऽत्र गुहचन्द्रमबोधयत् /
एहि स्वभार्यावृत्तान्तं पश्येत्य् एनम् उवाच च"
Kathasaritsagara,"sokss_3,3.104","yogena bhṛṅgarūpaṃ ca kṛtvā tasyātmanastathā /
nirgatyādarśayattasya bhāryāṃ tāṃ gṛhanirgatām","योगेन भृङ्गरूपं च कृत्वा तस्यात्मनस्तथा /
निर्गत्यादर्शयत्तस्य भार्यां तां गृहनिर्गताम्"
Kathasaritsagara,"sokss_3,3.105","sā jagāma sudūraṃ ca sundarī nagarādbahiḥ /
guhacandreṇa sākaṃ ca dvijo 'pyanujagāma tām","सा जगाम सुदूरं च सुन्दरी नगराद्बहिः /
गुहचन्द्रेण साकं च द्विजो ऽप्यनुजगाम ताम्"
Kathasaritsagara,"sokss_3,3.106","tatastatra mahābhogaṃ sacchāyaskandhasundaram /
guhacandro dadarśāsāvekaṃ nyaprodhapādapam","ततस्तत्र महाभोगं सच्छायस्कन्धसुन्दरम् /
गुहचन्द्रो ददर्शासावेकं न्यप्रोधपादपम्"
Kathasaritsagara,"sokss_3,3.107","tasyādhastācca śuśrāva vīṇāveṇuravānvitam /
ullasadgītamadhuraṃ divyaṃ saṃgītakadhvanim","तस्याधस्ताच्च शुश्राव वीणावेणुरवान्वितम् /
उल्लसद्गीतमधुरं दिव्यं संगीतकध्वनिम्"
Kathasaritsagara,"sokss_3,3.108","skandhadeśe ca tasyaikāṃ svabhāryāsadṛśākṛtim /
apaśyatkanyakāṃ divyāmupaviṣṭāṃ mahāsane","स्कन्धदेशे च तस्यैकां स्वभार्यासदृशाकृतिम् /
अपश्यत्कन्यकां दिव्यामुपविष्टां महासने"
Kathasaritsagara,"sokss_3,3.109","nijakāntijitajyotsnāṃ śuklacāmaravījitām /
indorlāvaṇyasarvasvakoṣasyevādhidevatām","निजकान्तिजितज्योत्स्नां शुक्लचामरवीजिताम् /
इन्दोर्लावण्यसर्वस्वकोषस्येवाधिदेवताम्"
Kathasaritsagara,"sokss_3,3.110","atraivāruhya vṛkṣe ca tasyā ardhāsane tadā /
upaviṣṭāṃ svabhāryāṃ tāṃ guhacandro dadarśa saḥ","अत्रैवारुह्य वृक्षे च तस्या अर्धासने तदा /
उपविष्टां स्वभार्यां तां गुहचन्द्रो ददर्श सः"
Kathasaritsagara,"sokss_3,3.111","tatkālaṃ tulyakāntī te saṃgate divyakanyake /
paśyatastasya bhāti sma sā tricandreva yāminī","तत्कालं तुल्यकान्ती ते संगते दिव्यकन्यके /
पश्यतस्तस्य भाति स्म सा त्रिचन्द्रेव यामिनी"
Kathasaritsagara,"sokss_3,3.112","tataḥ sa kautukāviṣṭaḥ kṣaṇam evam acintayat /
kiṃ svapno 'yam uta bhrāntir dhig etad athavā dvayam","ततः स कौतुकाविष्टः क्षणम् एवम् अचिन्तयत् /
किं स्वप्नो ऽयम् उत भ्रान्तिर् धिग् एतद् अथवा द्वयम्"
Kathasaritsagara,"sokss_3,3.113","yā sanmārgataroreṣā vidvatsaṃgatimañjarī /
asau puṣpodgatistasyā mamocitaphalonmukhī","या सन्मार्गतरोरेषा विद्वत्संगतिमञ्जरी /
असौ पुष्पोद्गतिस्तस्या ममोचितफलोन्मुखी"
Kathasaritsagara,"sokss_3,3.114","iti cintayati svairaṃ tasmiṃste divyakanyake /
bhuktvā nijocitaṃ bhojyaṃ divyaṃ papaturāsavam","इति चिन्तयति स्वैरं तस्मिंस्ते दिव्यकन्यके /
भुक्त्वा निजोचितं भोज्यं दिव्यं पपतुरासवम्"
Kathasaritsagara,"sokss_3,3.115","adyāgato mahātejā dvijaḥ ko'pi gṛheṣu naḥ /
tasmādbhagini ceto me śaṅkitaṃ tadvrajāmyaham","अद्यागतो महातेजा द्विजः कोऽपि गृहेषु नः /
तस्माद्भगिनि चेतो मे शङ्कितं तद्व्रजाम्यहम्"
Kathasaritsagara,"sokss_3,3.116","ityuktvā tāmathāmantrya dvitīyāṃ divyakanyakām /
guhacandrasya gṛhiṇī taroravaruroha sā","इत्युक्त्वा तामथामन्त्र्य द्वितीयां दिव्यकन्यकाम् /
गुहचन्द्रस्य गृहिणी तरोरवरुरोह सा"
Kathasaritsagara,"sokss_3,3.117","taddṛṣṭvā bhṛṅgarūpau tau guhacandro dvijaśca saḥ /
pratyāgatyāgrato gehe pūrvavattasthaturniśi","तद्दृष्ट्वा भृङ्गरूपौ तौ गुहचन्द्रो द्विजश्च सः /
प्रत्यागत्याग्रतो गेहे पूर्ववत्तस्थतुर्निशि"
Kathasaritsagara,"sokss_3,3.118","tataḥ sā divyakanyāpi guhacandrasya gehinī /
āgatyālakṣitātraiva praviveśa svamandiram","ततः सा दिव्यकन्यापि गुहचन्द्रस्य गेहिनी /
आगत्यालक्षितात्रैव प्रविवेश स्वमन्दिरम्"
Kathasaritsagara,"sokss_3,3.119","tataḥ sa brāhmaṇaḥ svairaṃ guhacandramabhāṣata /
dṛṣṭaṃ tvayā yadeṣā te bhāryā divyā na mānuṣī","ततः स ब्राह्मणः स्वैरं गुहचन्द्रमभाषत /
दृष्टं त्वया यदेषा ते भार्या दिव्या न मानुषी"
Kathasaritsagara,"sokss_3,3.120","dvitīyā sāpi caitasyā dṛṣṭādya bhaginī tvayā /
divyā strī tu manuṣyeṇa kathamicchati saṃgamam","द्वितीया सापि चैतस्या दृष्टाद्य भगिनी त्वया /
दिव्या स्त्री तु मनुष्येण कथमिच्छति संगमम्"
Kathasaritsagara,"sokss_3,3.121","tadetatsiddhaye mantraṃ dvārollekhyaṃ dadāmi te /
tasyopabṛṃhaṇīṃ bāhyāṃ yuktiṃ copadiśāmyaham","तदेतत्सिद्धये मन्त्रं द्वारोल्लेख्यं ददामि ते /
तस्योपबृंहणीं बाह्यां युक्तिं चोपदिशाम्यहम्"
Kathasaritsagara,"sokss_3,3.122","viśuddho 'pi jvalayagnirvātyāyoge tu kā kathā /
evaṃ mantro 'rthado 'pyekaḥ kiṃ punaryuktisaṃyutaḥ","विशुद्धो ऽपि ज्वलयग्निर्वात्यायोगे तु का कथा /
एवं मन्त्रो ऽर्थदो ऽप्येकः किं पुनर्युक्तिसंयुतः"
Kathasaritsagara,"sokss_3,3.123","ityuktvā guhacandrāya dattvā mantraṃ dvijottamaḥ /
upadiśya ca tāṃ yuktiṃ prabhāte sa tirodave","इत्युक्त्वा गुहचन्द्राय दत्त्वा मन्त्रं द्विजोत्तमः /
उपदिश्य च तां युक्तिं प्रभाते स तिरोदवे"
Kathasaritsagara,"sokss_3,3.124","guhacandro 'pi bhāryāyā gṛhadvāre 'bhilikhya tam /
mantraṃ punaścakāraivaṃ sāyaṃ yuktiṃ prarocanīm","गुहचन्द्रो ऽपि भार्याया गृहद्वारे ऽभिलिख्य तम् /
मन्त्रं पुनश्चकारैवं सायं युक्तिं प्ररोचनीम्"
Kathasaritsagara,"sokss_3,3.125","gatvā sa tasyāḥ paśyantyā kayāpi varayoṣitā /
saha cakre samālāpaṃ racitodāramaṇḍanaḥ","गत्वा स तस्याः पश्यन्त्या कयापि वरयोषिता /
सह चक्रे समालापं रचितोदारमण्डनः"
Kathasaritsagara,"sokss_3,3.126","taddṛṣṭaiva tamāhūya mantronmudritayā girā /
eṣā kāstīti papraccha sā serṣyā divyakanyakā","तद्दृष्टैव तमाहूय मन्त्रोन्मुद्रितया गिरा /
एषा कास्तीति पप्रच्छ सा सेर्ष्या दिव्यकन्यका"
Kathasaritsagara,"sokss_3,3.127","asau varāṅganā baddhabhāvā mayy aham adya ca /
etadgṛhaṃ vrajāmīti praty avocat sa tāṃ mṛṣā","असौ वराङ्गना बद्धभावा मय्य् अहम् अद्य च /
एतद्गृहं व्रजामीति प्रत्य् अवोचत् स तां मृषा"
Kathasaritsagara,"sokss_3,3.128","tataḥ sācīkṛtadṛśā mukhena valitabhruṇā /
dṛṣṭvā nivārya vāmena kareṇa tamuvāca sā","ततः साचीकृतदृशा मुखेन वलितभ्रुणा /
दृष्ट्वा निवार्य वामेन करेण तमुवाच सा"
Kathasaritsagara,"sokss_3,3.129","huṃ jñātametadartho 'yaṃ veṣastatra ca mā sma gāḥ /
kiṃ tayā māmuṣehi tvamahaṃ hi tava gehinī","हुं ज्ञातमेतदर्थो ऽयं वेषस्तत्र च मा स्म गाः /
किं तया मामुषेहि त्वमहं हि तव गेहिनी"
Kathasaritsagara,"sokss_3,3.130","ityuktaḥ pulakotkampasaṃkṣobhākulayā tayā /
āviṣṭayeva tanmantradūtadurgrahayāpi saḥ","इत्युक्तः पुलकोत्कम्पसंक्षोभाकुलया तया /
आविष्टयेव तन्मन्त्रदूतदुर्ग्रहयापि सः"
Kathasaritsagara,"sokss_3,3.131","praviśya vāsake sadyastayaiva samamanvabhūt /
martyo 'pi divyasaṃbhogamasaṃspṛṣṭaṃ manorahaiḥ","प्रविश्य वासके सद्यस्तयैव सममन्वभूत् /
मर्त्यो ऽपि दिव्यसंभोगमसंस्पृष्टं मनोरहैः"
Kathasaritsagara,"sokss_3,3.132","itthaṃ tāṃ prāpya sapremāṃ mantrasiddhiprasādhitām /
tyaktadivyasthitiṃ tasthau guhacandro yathāsukham","इत्थं तां प्राप्य सप्रेमां मन्त्रसिद्धिप्रसाधिताम् /
त्यक्तदिव्यस्थितिं तस्थौ गुहचन्द्रो यथासुखम्"
Kathasaritsagara,"sokss_3,3.133","evaṃ yāgapradānādisukṛtaiḥ śubhakarmaṇām /
divyāḥ śāpacyutā nāryastiṣṭhanti gṛhiṇīpade","एवं यागप्रदानादिसुकृतैः शुभकर्मणाम् /
दिव्याः शापच्युता नार्यस्तिष्ठन्ति गृहिणीपदे"
Kathasaritsagara,"sokss_3,3.134","devadvijasaparyā hi kāmadhenurmatā satām /
kiṃ hi na prāpyate tasyāḥ śaiṣāḥ sāmādivarṇanāḥ","देवद्विजसपर्या हि कामधेनुर्मता सताम् /
किं हि न प्राप्यते तस्याः शैषाः सामादिवर्णनाः"
Kathasaritsagara,"sokss_3,3.135","duṣkṛtaṃ tvayi divyānāmatyuccapadajanmanām /
pravātamiva puṣpāṇāmadhaḥ pātaikakāraṇam","दुष्कृतं त्वयि दिव्यानामत्युच्चपदजन्मनाम् /
प्रवातमिव पुष्पाणामधः पातैककारणम्"
Kathasaritsagara,"sokss_3,3.136","ityuktvā rājaputryāḥ sa punarāha vasantakaḥ /
kiṃ cātra yadahalyāyā vṛttaṃ tacchrūyatāmidam","इत्युक्त्वा राजपुत्र्याः स पुनराह वसन्तकः /
किं चात्र यदहल्याया वृत्तं तच्छ्रूयतामिदम्"
Kathasaritsagara,"sokss_3,3.137","purābhūd gautamo nāma trikālajño mahāmuniḥ /
ahalyeti ca tasyāsīd bhāryā rūpajitāpsarāḥ","पुराभूद् गौतमो नाम त्रिकालज्ञो महामुनिः /
अहल्येति च तस्यासीद् भार्या रूपजिताप्सराः"
Kathasaritsagara,"sokss_3,3.138","ekadā rūpalubdhastāmindraḥ prārthitavānrahaḥ /
prabhūṇāṃ hi vibhūtyandhā dhāvatyaviṣaye matiḥ","एकदा रूपलुब्धस्तामिन्द्रः प्रार्थितवान्रहः /
प्रभूणां हि विभूत्यन्धा धावत्यविषये मतिः"
Kathasaritsagara,"sokss_3,3.139","sānumene ca taṃ mūḍhā vṛṣasyantī śacīpatim /
tacca prabhāvato buddhvā tatrāgādgautamo muniḥ","सानुमेने च तं मूढा वृषस्यन्ती शचीपतिम् /
तच्च प्रभावतो बुद्ध्वा तत्रागाद्गौतमो मुनिः"
Kathasaritsagara,"sokss_3,3.140","mārjārarūpaṃ cakre ca bhayādindro 'pi tatkṣaṇam /
kaḥ sthito 'treti so 'pṛcchadahalyāmatha gautamaḥ","मार्जाररूपं चक्रे च भयादिन्द्रो ऽपि तत्क्षणम् /
कः स्थितो ऽत्रेति सो ऽपृच्छदहल्यामथ गौतमः"
Kathasaritsagara,"sokss_3,3.141","eso ṭhio khu majjāro ity apabhraṣṭavakrayā /
girā satyānurodhinyā sā taṃ pratyabravītpatim","एसो ठिओ खु मज्जारो इत्य् अपभ्रष्टवक्रया /
गिरा सत्यानुरोधिन्या सा तं प्रत्यब्रवीत्पतिम्"
Kathasaritsagara,"sokss_3,3.142","satyaṃ tvajjāra ityuktvā vihasansa tato muniḥ /
satyānurodhakḷptāntaṃ śāpaṃ tasyāmapātayat","सत्यं त्वज्जार इत्युक्त्वा विहसन्स ततो मुनिः /
सत्यानुरोधकॢप्तान्तं शापं तस्यामपातयत्"
Kathasaritsagara,"sokss_3,3.143","pāpaśīle śilābhāvaṃ bhūrikālamavāpnuhi /
ā vanāntarasaṃcāriraghavālokanāditi","पापशीले शिलाभावं भूरिकालमवाप्नुहि /
आ वनान्तरसंचारिरघवालोकनादिति"
Kathasaritsagara,"sokss_3,3.144","varāṅgalubdhasyāṅge te tatsahasraṃ bhaviṣyati /
divyastrīṃ viśvakarmā yāṃ nirmāsyati tilottamām","वराङ्गलुब्धस्याङ्गे ते तत्सहस्रं भविष्यति /
दिव्यस्त्रीं विश्वकर्मा यां निर्मास्यति तिलोत्तमाम्"
Kathasaritsagara,"sokss_3,3.145","tāṃ vilokya tadaivākṣṇāṃ sahasraṃ bhavitā ca te /
itīndramapi tatkālaṃ śapati sma sa gautamaḥ","तां विलोक्य तदैवाक्ष्णां सहस्रं भविता च ते /
इतीन्द्रमपि तत्कालं शपति स्म स गौतमः"
Kathasaritsagara,"sokss_3,3.146","dattaśāpo yathākāmaṃ tapase sa muniryayau /
ahalyāpi śilābhāvaṃ dāruṇaṃ pratyapadyata","दत्तशापो यथाकामं तपसे स मुनिर्ययौ /
अहल्यापि शिलाभावं दारुणं प्रत्यपद्यत"
Kathasaritsagara,"sokss_3,3.147","indro 'pyāvṛtasarvāṅgo varāṅgairabhavattataḥ /
aśīlaṃ tasya nāma syān na khalīkārakāraṇam","इन्द्रो ऽप्यावृतसर्वाङ्गो वराङ्गैरभवत्ततः /
अशीलं तस्य नाम स्यान् न खलीकारकारणम्"
Kathasaritsagara,"sokss_3,3.148","evaṃ kukarma sarvasya phalatyātmani sarvadā /
yo yadvapati bījaṃ hi labhate so 'pi tatphalam","एवं कुकर्म सर्वस्य फलत्यात्मनि सर्वदा /
यो यद्वपति बीजं हि लभते सो ऽपि तत्फलम्"
Kathasaritsagara,"sokss_3,3.149","tasmātparaviruddheṣu notsahante mahāśayāḥ /
etaduttamasattvānāṃ vidhisiddhaṃ hi sadvratam","तस्मात्परविरुद्धेषु नोत्सहन्ते महाशयाः /
एतदुत्तमसत्त्वानां विधिसिद्धं हि सद्व्रतम्"
Kathasaritsagara,"sokss_3,3.150","yuvāṃ pūrvabhaginyau ca devyau śāpacyute ubhe /
tadvadanyonyahitakṛnnirdvandvaṃ hṛdayaṃ hi vām","युवां पूर्वभगिन्यौ च देव्यौ शापच्युते उभे /
तद्वदन्योन्यहितकृन्निर्द्वन्द्वं हृदयं हि वाम्"
Kathasaritsagara,"sokss_3,3.151","etadvasantakācchrutvā mitho vāsavadattayā /
padmāvatyā ca sutarāmīrṣyāleśo 'pyamucyata","एतद्वसन्तकाच्छ्रुत्वा मिथो वासवदत्तया /
पद्मावत्या च सुतरामीर्ष्यालेशो ऽप्यमुच्यत"
Kathasaritsagara,"sokss_3,3.152","devī vāsavadattā ca kṛtvā sādhāraṇaṃ patim /
ātmanīva priyaṃ cakre padmāvatyāṃ hitonmukhī","देवी वासवदत्ता च कृत्वा साधारणं पतिम् /
आत्मनीव प्रियं चक्रे पद्मावत्यां हितोन्मुखी"
Kathasaritsagara,"sokss_3,3.153","tasyā mahānubhāvatvaṃ tattādṛṅmagadheśvaraḥ /
buddhvā padmāvatīsṛṣṭadūtebhyo 'pi tutoṣa saḥ","तस्या महानुभावत्वं तत्तादृङ्मगधेश्वरः /
बुद्ध्वा पद्मावतीसृष्टदूतेभ्यो ऽपि तुतोष सः"
Kathasaritsagara,"sokss_3,3.154","anyedyuratha vatseśaṃ mantrī yaugandharāyaṇaḥ /
upetya saṃnidhau devyāḥ sthiteṣvanyeṣvabhāṣata","अन्येद्युरथ वत्सेशं मन्त्री यौगन्धरायणः /
उपेत्य संनिधौ देव्याः स्थितेष्वन्येष्वभाषत"
Kathasaritsagara,"sokss_3,3.155","udyogāyādhunā deva kauśāmbī kiṃ na gamyate /
nāśaṅkā magadheśācca vidyate vañcitādapi","उद्योगायाधुना देव कौशाम्बी किं न गम्यते /
नाशङ्का मगधेशाच्च विद्यते वञ्चितादपि"
Kathasaritsagara,"sokss_3,3.156","kanyāsaṃbandhanāmnā hi sāmnā samyaksa bādhitaḥ /
vigṛhya ca kathaṃ jahyājjīvitādadhikāṃ sutām","कन्यासंबन्धनाम्ना हि साम्ना सम्यक्स बाधितः /
विगृह्य च कथं जह्याज्जीवितादधिकां सुताम्"
Kathasaritsagara,"sokss_3,3.157","satyaṃ tasyānupālyaṃ ca tvayā ca sa na vañcitaḥ /
mayā svayaṃ kṛtaṃ hyetanna ca tasyāsukhāvaham","सत्यं तस्यानुपाल्यं च त्वया च स न वञ्चितः /
मया स्वयं कृतं ह्येतन्न च तस्यासुखावहम्"
Kathasaritsagara,"sokss_3,3.158","cārebhyaśca mayā jñātaṃ yathā vikurute na saḥ /
tadarthameva cāsmābhiḥ sthitaṃ ca divasānamūn","चारेभ्यश्च मया ज्ञातं यथा विकुरुते न सः /
तदर्थमेव चास्माभिः स्थितं च दिवसानमून्"
Kathasaritsagara,"sokss_3,3.159","evaṃ vadati nirvyūḍhakārye yaugandharāyaṇe /
magadheśvarasaṃbandhī dūto 'tra samupāyayau","एवं वदति निर्व्यूढकार्ये यौगन्धरायणे /
मगधेश्वरसंबन्धी दूतो ऽत्र समुपाययौ"
Kathasaritsagara,"sokss_3,3.160","tatkṣaṇaṃ sa praviṣṭo 'tra pratihāraniveditaḥ /
praṇāmāntaramāsīno vatsarājaṃ vyajijñapat","तत्क्षणं स प्रविष्टो ऽत्र प्रतिहारनिवेदितः /
प्रणामान्तरमासीनो वत्सराजं व्यजिज्ञपत्"
Kathasaritsagara,"sokss_3,3.161","devīpadmāvatīdattasaṃdeśaparitoṣiṇā /
magadheśena nirdiṣṭamidaṃ devasya sāṃpratam","देवीपद्मावतीदत्तसंदेशपरितोषिणा /
मगधेशेन निर्दिष्टमिदं देवस्य सांप्रतम्"
Kathasaritsagara,"sokss_3,3.162","bahunā kiṃ mayā sarvaṃ jñātuṃ prīto 'smi ca tvayi /
tadyadartho 'yamārambhastatkuru praṇatā vayam","बहुना किं मया सर्वं ज्ञातुं प्रीतो ऽस्मि च त्वयि /
तद्यदर्थो ऽयमारम्भस्तत्कुरु प्रणता वयम्"
Kathasaritsagara,"sokss_3,3.163","etaddūtavacaḥ svecchaṃ vatseśo 'bhinananda saḥ /
yaugandharāyaṇīyasya puṣpaṃ nayataroriva","एतद्दूतवचः स्वेच्छं वत्सेशो ऽभिननन्द सः /
यौगन्धरायणीयस्य पुष्पं नयतरोरिव"
Kathasaritsagara,"sokss_3,3.164","tataḥ padmāvatīṃ rājñyā samānāyya samaṃ tayā /
taṃ dattaprābhṛtaṃ dūtaṃ sa saṃmānya vyasarjayat","ततः पद्मावतीं राज्ञ्या समानाय्य समं तया /
तं दत्तप्राभृतं दूतं स संमान्य व्यसर्जयत्"
Kathasaritsagara,"sokss_3,3.165","atha caṇḍamahāsenadūto 'pyatra samāyayau /
praviśya sa yathāvacca rājānaṃ praṇato 'bravīt","अथ चण्डमहासेनदूतो ऽप्यत्र समाययौ /
प्रविश्य स यथावच्च राजानं प्रणतो ऽब्रवीत्"
Kathasaritsagara,"sokss_3,3.166","deva caṇḍamahāsenabhūpatiḥ kāryatatvavit /
tava vijñātavṛttānto hṛṣṭaḥ saṃdiṣṭavān idam","देव चण्डमहासेनभूपतिः कार्यतत्ववित् /
तव विज्ञातवृत्तान्तो हृष्टः संदिष्टवान् इदम्"
Kathasaritsagara,"sokss_3,3.167","prāśastyaṃ bhavatastāvadiyataivopavarṇitam /
yaugandharāyaṇo yatte manrī kimadhikoktibhiḥ","प्राशस्त्यं भवतस्तावदियतैवोपवर्णितम् /
यौगन्धरायणो यत्ते मन्री किमधिकोक्तिभिः"
Kathasaritsagara,"sokss_3,3.168","dhanyā vāsavadattā tu tvadbhaktyā tatkṛtaṃ tayā /
yenāsmābhiḥ satāṃ madhye ciramunnamitaṃ śiraḥ","धन्या वासवदत्ता तु त्वद्भक्त्या तत्कृतं तया /
येनास्माभिः सतां मध्ये चिरमुन्नमितं शिरः"
Kathasaritsagara,"sokss_3,3.169","na ca vāsavadattāto bhinnā padmāvatī mama /
tayorekaṃ hi hṛdayaṃ tacchīghraṃ kurutodyamam","न च वासवदत्तातो भिन्ना पद्मावती मम /
तयोरेकं हि हृदयं तच्छीघ्रं कुरुतोद्यमम्"
Kathasaritsagara,"sokss_3,3.170","etan nijaśvaśuradūtavaco niśamya vatseśvarasya hṛdaye sapadi pramodaḥ /
devyaṃ ca ko'pi vavṛdhe praṇayaprakarṣo bhūyāṃś ca mantrivṛṣabhe praṇayānubandhaḥ","एतन् निजश्वशुरदूतवचो निशम्य वत्सेश्वरस्य हृदये सपदि प्रमोदः /
देव्यं च कोऽपि ववृधे प्रणयप्रकर्षो भूयांश् च मन्त्रिवृषभे प्रणयानुबन्धः"
Kathasaritsagara,"sokss_3,3.171","tatastaṃ devībhyāṃ samamucitasatkāravidhinā
kṛtātithyaṃ dūtaṃ sarabhasamanāḥ preṣya muditam /
vidhāsyannudyogaṃ tvaritamatha saṃmantrya sacivaiḥ
sa cakre kauśāmbīṃ prati gamanabuddhiṃ narapatiḥ","ततस्तं देवीभ्यां सममुचितसत्कारविधिना
कृतातिथ्यं दूतं सरभसमनाः प्रेष्य मुदितम् /
विधास्यन्नुद्योगं त्वरितमथ संमन्त्र्य सचिवैः
स चक्रे कौशाम्बीं प्रति गमनबुद्धिं नरपतिः"
Kathasaritsagara,"sokss_3,4.1","iti mahākaviśrīsomadevabhaṭṭaviracite kathāsaritsāgare lāvāṇakalambake tṛtīyas taraṅgaḥ /

caturthas taraṅgaḥ /

tato lāvāṇakāt tasmād anyedyuḥ sacivaiḥ saha /
vatsarājaḥ sa kauśāmbīṃ pratasthe dayitānvitaḥ","इति महाकविश्रीसोमदेवभट्टविरचिते कथासरित्सागरे लावाणकलम्बके तृतीयस् तरङ्गः /

चतुर्थस् तरङ्गः /

ततो लावाणकात् तस्माद् अन्येद्युः सचिवैः सह /
वत्सराजः स कौशाम्बीं प्रतस्थे दयितान्वितः"
Kathasaritsagara,"sokss_3,4.2","prasasre ca lasannādaistasyāpūritabhūtalaiḥ /
balairasamayodvelajalarāśijalairiva","प्रसस्रे च लसन्नादैस्तस्यापूरितभूतलैः /
बलैरसमयोद्वेलजलराशिजलैरिव"
Kathasaritsagara,"sokss_3,4.3","upamā nṛpatestasya gajendrasthasya gacchataḥ /
bhavedyadi raviryāyādgagane sodayācalaḥ","उपमा नृपतेस्तस्य गजेन्द्रस्थस्य गच्छतः /
भवेद्यदि रविर्यायाद्गगने सोदयाचलः"
Kathasaritsagara,"sokss_3,4.4","sa sitenātapatreṇa kṛtacchāyo babhau nṛpaḥ /
jitārkatejaḥprītena sevyamāna ivendunā","स सितेनातपत्रेण कृतच्छायो बभौ नृपः /
जितार्कतेजःप्रीतेन सेव्यमान इवेन्दुना"
Kathasaritsagara,"sokss_3,4.5","tejasvinaṃ svakakṣābhistaṃ sarvoparivartinam /
sāmantāḥ parito bhremurdhruvaṃ grahagaṇā iva","तेजस्विनं स्वकक्षाभिस्तं सर्वोपरिवर्तिनम् /
सामन्ताः परितो भ्रेमुर्ध्रुवं ग्रहगणा इव"
Kathasaritsagara,"sokss_3,4.6","paścātkareṇukārūḍhe devyau dve tasya rejatuḥ /
śrībhuvāvanurāgeṇa sākṣādanugate iva","पश्चात्करेणुकारूढे देव्यौ द्वे तस्य रेजतुः /
श्रीभुवावनुरागेण साक्षादनुगते इव"
Kathasaritsagara,"sokss_3,4.7","tvaṅgatturaṃgasaṃghātakhurāgrāṅkanakhakṣatā /
pathi tasyābhavad bhūmir upabhukteva bhūpateḥ","त्वङ्गत्तुरंगसंघातखुराग्राङ्कनखक्षता /
पथि तस्याभवद् भूमिर् उपभुक्तेव भूपतेः"
Kathasaritsagara,"sokss_3,4.8","evaṃ vatseśvaro gacchanstūyamānaḥ sa bandibhiḥ /
dinaiḥ katipayaiḥ prāpa kauśāmbīṃ vitatotsavām","एवं वत्सेश्वरो गच्छन्स्तूयमानः स बन्दिभिः /
दिनैः कतिपयैः प्राप कौशाम्बीं विततोत्सवाम्"
Kathasaritsagara,"sokss_3,4.9","dhvajaraktāṃśukacchannā gavākṣotphullalocanā /
pradvāradarśitottuṅgapūrṇakumbhakucadvayā","ध्वजरक्तांशुकच्छन्ना गवाक्षोत्फुल्ललोचना /
प्रद्वारदर्शितोत्तुङ्गपूर्णकुम्भकुचद्वया"
Kathasaritsagara,"sokss_3,4.10","janakolāhalānandasaṃlāpā saudhahāsinī /
sā pravāsāgate patyau tatkālaṃ śuśubhe purī","जनकोलाहलानन्दसंलापा सौधहासिनी /
सा प्रवासागते पत्यौ तत्कालं शुशुभे पुरी"
Kathasaritsagara,"sokss_3,4.11","devīdvayānuyātaśca sa rājā praviveśa tām /
paurastrīṇāṃ ca ko 'pyāsīttatra taddarśanotsavaḥ","देवीद्वयानुयातश्च स राजा प्रविवेश ताम् /
पौरस्त्रीणां च को ऽप्यासीत्तत्र तद्दर्शनोत्सवः"
Kathasaritsagara,"sokss_3,4.12","apūri hāriharmyastharāmānanaśatairnabhaḥ /
devīmukhajitasyendoḥ sainyaiḥ sevāgatairiva","अपूरि हारिहर्म्यस्थरामाननशतैर्नभः /
देवीमुखजितस्येन्दोः सैन्यैः सेवागतैरिव"
Kathasaritsagara,"sokss_3,4.13","vātāyanagatāścānyāḥ paśyantyo 'nimiṣekṣaṇāḥ /
cakruḥ sakautukāyātavimānasthātsarobhramam","वातायनगताश्चान्याः पश्यन्त्यो ऽनिमिषेक्षणाः /
चक्रुः सकौतुकायातविमानस्थात्सरोभ्रमम्"
Kathasaritsagara,"sokss_3,4.14","kāścidgavākṣajālāgralagnapakṣmalalocanāḥ /
asṛjanniva nārācapañjarāṇi manobhuvaḥ","काश्चिद्गवाक्षजालाग्रलग्नपक्ष्मललोचनाः /
असृजन्निव नाराचपञ्जराणि मनोभुवः"
Kathasaritsagara,"sokss_3,4.15","ekasyāḥ srotsukā dṛṣṭirnṛpālokavikasvarā /
śruteḥ pārśvamapaśyantyāstadākhyātumivāyayau","एकस्याः स्रोत्सुका दृष्टिर्नृपालोकविकस्वरा /
श्रुतेः पार्श्वमपश्यन्त्यास्तदाख्यातुमिवाययौ"
Kathasaritsagara,"sokss_3,4.16","drutāgatāyāḥ kasyāścinmuhurucchvasitau stanau /
kañcukādiva nirgantum īṣatus taddidṛkṣayā","द्रुतागतायाः कस्याश्चिन्मुहुरुच्छ्वसितौ स्तनौ /
कञ्चुकादिव निर्गन्तुम् ईषतुस् तद्दिदृक्षया"
Kathasaritsagara,"sokss_3,4.17","anyasyāḥ saṃbhramacchinnahāramuktākaṇā babhuḥ /
galanto hṛdayasyeva harṣabāṣpāmbusīkarāḥ","अन्यस्याः संभ्रमच्छिन्नहारमुक्ताकणा बभुः /
गलन्तो हृदयस्येव हर्षबाष्पाम्बुसीकराः"
Kathasaritsagara,"sokss_3,4.18","yadyasyāmācaretpāpamagnirlāvāṇake tataḥ /
prakāśako 'pyasāvandhaṃ tamo jagati pātayet","यद्यस्यामाचरेत्पापमग्निर्लावाणके ततः /
प्रकाशको ऽप्यसावन्धं तमो जगति पातयेत्"
Kathasaritsagara,"sokss_3,4.19","iti vāsavadattāṃ ca dṛṣṭvā smṛtvā ca tattathā /
dāhapravādaṃ sotkaṇṭhā iva kāścidbabhāṣire","इति वासवदत्तां च दृष्ट्वा स्मृत्वा च तत्तथा /
दाहप्रवादं सोत्कण्ठा इव काश्चिद्बभाषिरे"
Kathasaritsagara,"sokss_3,4.20","diṣṭyā na lajjitā devī sapatnyā sakhitulyayā /
iti padmāvatīṃ vīkṣya vayasyā jagade 'nyayā","दिष्ट्या न लज्जिता देवी सपत्न्या सखितुल्यया /
इति पद्मावतीं वीक्ष्य वयस्या जगदे ऽन्यया"
Kathasaritsagara,"sokss_3,4.21","nūnaṃ haramurāribhyāṃ na dṛṣṭaṃ rūpametayoḥ /
kimanyathā bhajetāṃ tau bahumānamumāśriyau","नूनं हरमुरारिभ्यां न दृष्टं रूपमेतयोः /
किमन्यथा भजेतां तौ बहुमानमुमाश्रियौ"
Kathasaritsagara,"sokss_3,4.22","ityūcuraparāste dve dṛṣṭvā devyau parasparam /
kṣipantyaḥ pramadotphullalocanendīvarasrajaḥ","इत्यूचुरपरास्ते द्वे दृष्ट्वा देव्यौ परस्परम् /
क्षिपन्त्यः प्रमदोत्फुल्ललोचनेन्दीवरस्रजः"
Kathasaritsagara,"sokss_3,4.23","evaṃ vatseśvaraḥ kurvañjanatānayanotsavam /
svamandiraṃ sadevīkaḥ prāviśatkṛtamaṅgalaḥ","एवं वत्सेश्वरः कुर्वञ्जनतानयनोत्सवम् /
स्वमन्दिरं सदेवीकः प्राविशत्कृतमङ्गलः"
Kathasaritsagara,"sokss_3,4.24","prabhāte yābjasaraso yābdherindūdaye tathā /
tatkālaṃ tasya sā kāpi śobhābhūdrājaveśmanaḥ","प्रभाते याब्जसरसो याब्धेरिन्दूदये तथा /
तत्कालं तस्य सा कापि शोभाभूद्राजवेश्मनः"
Kathasaritsagara,"sokss_3,4.25","kṣaṇād apūri sāmantamaṅgalopāyanaiś ca tat /
sūcayadbhir ivāśeṣabhūpālopāyanāgamam","क्षणाद् अपूरि सामन्तमङ्गलोपायनैश् च तत् /
सूचयद्भिर् इवाशेषभूपालोपायनागमम्"
Kathasaritsagara,"sokss_3,4.26","saṃmānya rājalokaṃ ca vatsarājaḥ kṛtotsavaḥ /
cittaṃ sarvajanasyeva viveśāntaḥpuraṃ tataḥ","संमान्य राजलोकं च वत्सराजः कृतोत्सवः /
चित्तं सर्वजनस्येव विवेशान्तःपुरं ततः"
Kathasaritsagara,"sokss_3,4.27","devyormadhyasthitastatra ratiprītyoriva smaraḥ /
pānādilīlayā rājā dinaśeṣaṃ nināya saḥ","देव्योर्मध्यस्थितस्तत्र रतिप्रीत्योरिव स्मरः /
पानादिलीलया राजा दिनशेषं निनाय सः"
Kathasaritsagara,"sokss_3,4.28","aparedyuśca tasyaiko nṛpasyāsthānavartinaḥ /
mantriṇāṃ saṃnidhau vipro dvāri cakranda kaścana","अपरेद्युश्च तस्यैको नृपस्यास्थानवर्तिनः /
मन्त्रिणां संनिधौ विप्रो द्वारि चक्रन्द कश्चन"
Kathasaritsagara,"sokss_3,4.29","abrahmaṇyamaṭavyāṃ me pāpairgopālakaiḥ prabho /
putrasya caraṇocchedo vihitaḥ kāraṇaṃ vinā","अब्रह्मण्यमटव्यां मे पापैर्गोपालकैः प्रभो /
पुत्रस्य चरणोच्छेदो विहितः कारणं विना"
Kathasaritsagara,"sokss_3,4.30","tacchrutvā tatkṣaṇaṃ dvitrānvaṣṭabhyānāyya bhūpatiḥ /
gopālakānsa papraccha tataste 'pyevamabruvan","तच्छ्रुत्वा तत्क्षणं द्वित्रान्वष्टभ्यानाय्य भूपतिः /
गोपालकान्स पप्रच्छ ततस्ते ऽप्येवमब्रुवन्"
Kathasaritsagara,"sokss_3,4.31","deva gopālakā bhūtvā krīḍāmo vijane vayam /
tatraiko devasenākhyo madhye gopālako 'sti naḥ","देव गोपालका भूत्वा क्रीडामो विजने वयम् /
तत्रैको देवसेनाख्यो मध्ये गोपालको ऽस्ति नः"
Kathasaritsagara,"sokss_3,4.32","ekadeśe ca so 'ṭavyāmupaviṣṭaḥ śilāsane /
rājā yuṣmākamasmīti vaktyasmānanuśāsti ca","एकदेशे च सो ऽटव्यामुपविष्टः शिलासने /
राजा युष्माकमस्मीति वक्त्यस्माननुशास्ति च"
Kathasaritsagara,"sokss_3,4.33","asmanmadhye ca kenāpi tasyājñā na vilaṅghyate /
evaṃ gopālako 'raṇye rājyaṃ sa kurute prabho","अस्मन्मध्ये च केनापि तस्याज्ञा न विलङ्घ्यते /
एवं गोपालको ऽरण्ये राज्यं स कुरुते प्रभो"
Kathasaritsagara,"sokss_3,4.34","adya caitasya viprasya tanayas tena vartmanā /
gacchan gopālarājasya praṇāmaṃ tasya nākarot","अद्य चैतस्य विप्रस्य तनयस् तेन वर्त्मना /
गच्छन् गोपालराजस्य प्रणामं तस्य नाकरोत्"
Kathasaritsagara,"sokss_3,4.35","mā gās tvam apraṇamyeti rājādeśena jalpataḥ /
asmān vidhūya so 'yāsīc chāsito 'pi hasan baṭuḥ","मा गास् त्वम् अप्रणम्येति राजादेशेन जल्पतः /
अस्मान् विधूय सो ऽयासीच् छासितो ऽपि हसन् बटुः"
Kathasaritsagara,"sokss_3,4.36","tatastasyāvinītasya pādacchedena nigraham /
kartuṃ gopālarājena vayamājñāpitā baṭoḥ","ततस्तस्याविनीतस्य पादच्छेदेन निग्रहम् /
कर्तुं गोपालराजेन वयमाज्ञापिता बटोः"
Kathasaritsagara,"sokss_3,4.37","dhāvitvā ca tato 'smābhiśchinno 'sya caraṇaḥ prabho /
asmādṛśaḥ prabhorājñāṃ ko 'tilaṅghayituṃ kṣamaḥ","धावित्वा च ततो ऽस्माभिश्छिन्नो ऽस्य चरणः प्रभो /
अस्मादृशः प्रभोराज्ञां को ऽतिलङ्घयितुं क्षमः"
Kathasaritsagara,"sokss_3,4.38","evaṃ gopālakai rajñi vijñapte saṃpradhārya tat /
yaugandharāyaṇo dhīmānrājānaṃ vijane 'bravīt","एवं गोपालकै रज्ञि विज्ञप्ते संप्रधार्य तत् /
यौगन्धरायणो धीमान्राजानं विजने ऽब्रवीत्"
Kathasaritsagara,"sokss_3,4.39","nūnaṃ nidhānādiyutaṃ tatsthānāṃ yatprabhāvataḥ /
gopālako 'pi prabhavatyevaṃ tattatra gamyatām","नूनं निधानादियुतं तत्स्थानां यत्प्रभावतः /
गोपालको ऽपि प्रभवत्येवं तत्तत्र गम्यताम्"
Kathasaritsagara,"sokss_3,4.40","ity ukto mantriṇā rājā kṛtvā gopālakān puraḥ /
yayau tadaṭavīsthānaṃ sasainyaḥ saparicchadaḥ","इत्य् उक्तो मन्त्रिणा राजा कृत्वा गोपालकान् पुरः /
ययौ तदटवीस्थानं ससैन्यः सपरिच्छदः"
Kathasaritsagara,"sokss_3,4.41","parīkṣya bhūmiṃ yāvacca khanyate tatra karmibhiḥ /
adhastāttāvaduttasthau yakṣaḥ śailamayākṛtiḥ","परीक्ष्य भूमिं यावच्च खन्यते तत्र कर्मिभिः /
अधस्तात्तावदुत्तस्थौ यक्षः शैलमयाकृतिः"
Kathasaritsagara,"sokss_3,4.42","so 'bravīcca mayā rājannidaṃ yadrakṣitaṃ ciram /
pitāmahanikhātaṃ te nidhānaṃ svīkuruṣva tat","सो ऽब्रवीच्च मया राजन्निदं यद्रक्षितं चिरम् /
पितामहनिखातं ते निधानं स्वीकुरुष्व तत्"
Kathasaritsagara,"sokss_3,4.43","iti vatseśamuktvā ca tatpūjāṃ pratigṛhya ca /
yakṣastiro 'bhūt khāte ca mahānāvirabhūnnidhiḥ","इति वत्सेशमुक्त्वा च तत्पूजां प्रतिगृह्य च /
यक्षस्तिरो ऽभूत् खाते च महानाविरभून्निधिः"
Kathasaritsagara,"sokss_3,4.44","alabhyata mahārhaṃ ca ratnasiṃhāsanaṃ tataḥ /
bhavantyudayakāle hi satkalyāṇaparamparāḥ","अलभ्यत महार्हं च रत्नसिंहासनं ततः /
भवन्त्युदयकाले हि सत्कल्याणपरम्पराः"
Kathasaritsagara,"sokss_3,4.45","tataḥ kṛtsnaṃ samādāya nidhānaṃ sa kṛtotsavaḥ /
tān praśāsya ca gopālān vatseśaḥ svapurīṃ yayau","ततः कृत्स्नं समादाय निधानं स कृतोत्सवः /
तान् प्रशास्य च गोपालान् वत्सेशः स्वपुरीं ययौ"
Kathasaritsagara,"sokss_3,4.46","tatrāruṇamaṇigrāvakiraṇaprasaraiḥ prabhoḥ /
pratāpākramaṇaṃ dikṣu bhaviṣyadiva darśayat","तत्रारुणमणिग्रावकिरणप्रसरैः प्रभोः /
प्रतापाक्रमणं दिक्षु भविष्यदिव दर्शयत्"
Kathasaritsagara,"sokss_3,4.47","raupyāṅkuramukhaprotamuktāsaṃtatidanturam /
muhurhāsamivālocya tanmastrimativismayam","रौप्याङ्कुरमुखप्रोतमुक्तासंततिदन्तुरम् /
मुहुर्हासमिवालोच्य तन्मस्त्रिमतिविस्मयम्"
Kathasaritsagara,"sokss_3,4.48","dadṛśustannṛpānītaṃ hemasiṃhāsanaṃ janāḥ /
nananduśca hatānandadundubhidhvānasundaram","ददृशुस्तन्नृपानीतं हेमसिंहासनं जनाः /
ननन्दुश्च हतानन्ददुन्दुभिध्वानसुन्दरम्"
Kathasaritsagara,"sokss_3,4.49","mantriṇo 'pyutsavaṃ cakrurjayaṃ niścitya bhūpateḥ /
āmukhāpātikalyāṇaṃ kāryasiddhiṃ hi śaṃsati","मन्त्रिणो ऽप्युत्सवं चक्रुर्जयं निश्चित्य भूपतेः /
आमुखापातिकल्याणं कार्यसिद्धिं हि शंसति"
Kathasaritsagara,"sokss_3,4.50","tataḥ patākāvidyudbhir ākīrṇe gaganāntare /
vavarṣa rājajaladaḥ kanakaṃ so 'nujīviṣu","ततः पताकाविद्युद्भिर् आकीर्णे गगनान्तरे /
ववर्ष राजजलदः कनकं सो ऽनुजीविषु"
Kathasaritsagara,"sokss_3,4.51","utsavena ca nīte 'smindine yaugandharāyaṇaḥ /
cittaṃ jijñāsuranyedyurvatseśvaramabhāṣata","उत्सवेन च नीते ऽस्मिन्दिने यौगन्धरायणः /
चित्तं जिज्ञासुरन्येद्युर्वत्सेश्वरमभाषत"
Kathasaritsagara,"sokss_3,4.52","etatkulakramāyātaṃ mahāsiṃhāsanaṃ tvayā /
yaprāptaṃ tatsamāruhya devālaṃkriyatāmiti","एतत्कुलक्रमायातं महासिंहासनं त्वया /
यप्राप्तं तत्समारुह्य देवालंक्रियतामिति"
Kathasaritsagara,"sokss_3,4.53","vijitya pṛthvīm ārūḍhā yatra me prapitāmahāḥ /
tatrājitvā diśaḥ sarvāḥ kā mamārohataḥ prathā","विजित्य पृथ्वीम् आरूढा यत्र मे प्रपितामहाः /
तत्राजित्वा दिशः सर्वाः का ममारोहतः प्रथा"
Kathasaritsagara,"sokss_3,4.54","jitvaivemāṃ samudrāntāṃ pṛhvīṃ pṛthuvibhūṣaṇām /
alaṃkaromi pūrveṣāṃ ratnasiṃhāsanaṃ mahat","जित्वैवेमां समुद्रान्तां पृह्वीं पृथुविभूषणाम् /
अलंकरोमि पूर्वेषां रत्नसिंहासनं महत्"
Kathasaritsagara,"sokss_3,4.55","ityūcivānnarapatirnāruroha sa saṃprati /
saṃbhavatyabhijātānāmabhimāno hyakṛtrimaḥ","इत्यूचिवान्नरपतिर्नारुरोह स संप्रति /
संभवत्यभिजातानामभिमानो ह्यकृत्रिमः"
Kathasaritsagara,"sokss_3,4.56","tataḥ prītastamāha sma nṛpaṃ yaugandharāyaṇaḥ /
sādhu deva kuru prācyāṃ tarhi pūrvaṃ jayodyamam","ततः प्रीतस्तमाह स्म नृपं यौगन्धरायणः /
साधु देव कुरु प्राच्यां तर्हि पूर्वं जयोद्यमम्"
Kathasaritsagara,"sokss_3,4.57","tacchrutvaiva prasaṅgāttaṃ rājā papraccha manriṇam /
sthitāsvapyuttarādyāsu prākpācīṃ yānti kiṃ nṛpāḥ","तच्छ्रुत्वैव प्रसङ्गात्तं राजा पप्रच्छ मन्रिणम् /
स्थितास्वप्युत्तराद्यासु प्राक्पाचीं यान्ति किं नृपाः"
Kathasaritsagara,"sokss_3,4.58","etacchrutvā jagādainaṃ punaryaugandharāyaṇaḥ /
sphītāpi rājan kauberī mlecchasaṃsargagarhitā","एतच्छ्रुत्वा जगादैनं पुनर्यौगन्धरायणः /
स्फीतापि राजन् कौबेरी म्लेच्छसंसर्गगर्हिता"
Kathasaritsagara,"sokss_3,4.59","arkādyastamaye hetuḥ paścimāpi na pūjyate /
āsannarākṣasā duṣṭā dakṣiṇāpyanakāśritā","अर्काद्यस्तमये हेतुः पश्चिमापि न पूज्यते /
आसन्नराक्षसा दुष्टा दक्षिणाप्यनकाश्रिता"
Kathasaritsagara,"sokss_3,4.60","prācyāmudeti sūryastu prācīmindro 'dhitiṣṭhati /
jāhnavīṃ yāti ca prācīṃ tena prācī praśasyate","प्राच्यामुदेति सूर्यस्तु प्राचीमिन्द्रो ऽधितिष्ठति /
जाह्नवीं याति च प्राचीं तेन प्राची प्रशस्यते"
Kathasaritsagara,"sokss_3,4.61","deśeṣvapi ca vindhyādrihimavanmadhyavartiṣu /
jāhnavījalapūto yaḥ sa praśasyatamo mataḥ","देशेष्वपि च विन्ध्याद्रिहिमवन्मध्यवर्तिषु /
जाह्नवीजलपूतो यः स प्रशस्यतमो मतः"
Kathasaritsagara,"sokss_3,4.62","tasmātprācīṃ prayāntyādau rājāno maṅgalaiṣiṇaḥ /
nivasanti ca deśe 'pi surasindhusamāśrite","तस्मात्प्राचीं प्रयान्त्यादौ राजानो मङ्गलैषिणः /
निवसन्ति च देशे ऽपि सुरसिन्धुसमाश्रिते"
Kathasaritsagara,"sokss_3,4.63","pūrvajairapi hi prācīprakrameṇa jitā diśaḥ /
gaṅgopakaṇṭhe vāsaśca vihito hastināpure","पूर्वजैरपि हि प्राचीप्रक्रमेण जिता दिशः /
गङ्गोपकण्ठे वासश्च विहितो हस्तिनापुरे"
Kathasaritsagara,"sokss_3,4.64","śatānīkastu kauśāmbīṃ ramyabhāvena śiśriye /
sāmrājye pauruṣādhīne paśyandeśamakāraṇam","शतानीकस्तु कौशाम्बीं रम्यभावेन शिश्रिये /
साम्राज्ये पौरुषाधीने पश्यन्देशमकारणम्"
Kathasaritsagara,"sokss_3,4.65","ityuktvā virate tatra tasminyaugandharāyaṇe /
rājā puruṣakāraikabahumānādabhāṣata","इत्युक्त्वा विरते तत्र तस्मिन्यौगन्धरायणे /
राजा पुरुषकारैकबहुमानादभाषत"
Kathasaritsagara,"sokss_3,4.66","satyaṃ na deśaniyamaḥ sāmrājyasyeha kāraṇam /
saṃpatsu hi susattvānāmekahetuḥ svapauruṣam","सत्यं न देशनियमः साम्राज्यस्येह कारणम् /
संपत्सु हि सुसत्त्वानामेकहेतुः स्वपौरुषम्"
Kathasaritsagara,"sokss_3,4.67","eko 'pyāśrayahīno 'pi lakṣmīṃ prāpnoti sattvavān /
śrutā kiṃ nātra yuṣmābhiḥ puṃsaḥ sattvavataḥ kathā","एको ऽप्याश्रयहीनो ऽपि लक्ष्मीं प्राप्नोति सत्त्ववान् /
श्रुता किं नात्र युष्माभिः पुंसः सत्त्ववतः कथा"
Kathasaritsagara,"sokss_3,4.68","evamuktvā sa vatseśaḥ sacivābhyarthitaḥ śubhām /
vicitrāṃ saṃnidhau devyorimāmakathayatkathām","एवमुक्त्वा स वत्सेशः सचिवाभ्यर्थितः शुभाम् /
विचित्रां संनिधौ देव्योरिमामकथयत्कथाम्"
Kathasaritsagara,"sokss_3,4.69","asti bhūtalavikhyātā yeyamujjayinī purī /
tasyāmādityasenākhyaḥ pūrvamāsīnmahīpatiḥ","अस्ति भूतलविख्याता येयमुज्जयिनी पुरी /
तस्यामादित्यसेनाख्यः पूर्वमासीन्महीपतिः"
Kathasaritsagara,"sokss_3,4.70","ādityasyeva yasyeha na caskhāla kila kvacit /
pratāpanilayasyaikacakravartitayā rathaḥ","आदित्यस्येव यस्येह न चस्खाल किल क्वचित् /
प्रतापनिलयस्यैकचक्रवर्तितया रथः"
Kathasaritsagara,"sokss_3,4.71","bhāsayatyucchrite vyoma yaccatre tuhinatviṣi /
nyavartantātapatrāṇi rājñāmapagatoṣmaṇām","भासयत्युच्छ्रिते व्योम यच्चत्रे तुहिनत्विषि /
न्यवर्तन्तातपत्राणि राज्ञामपगतोष्मणाम्"
Kathasaritsagara,"sokss_3,4.72","samastabhūtalābhogasaṃbhavānāṃ babhūva saḥ /
bhājanaṃ sarvaratnānāmamburāśirivāmbhasām","समस्तभूतलाभोगसंभवानां बभूव सः /
भाजनं सर्वरत्नानामम्बुराशिरिवाम्भसाम्"
Kathasaritsagara,"sokss_3,4.73","sa kadācana kasyāpi hetoryātrāgato nṛpaḥ /
sasainyo jāhnavīkūlamāsādyāvasthito 'bhavat","स कदाचन कस्यापि हेतोर्यात्रागतो नृपः /
ससैन्यो जाह्नवीकूलमासाद्यावस्थितो ऽभवत्"
Kathasaritsagara,"sokss_3,4.74","tatra taṃ guṇavarmākhyaḥ ko 'pyāḍhyastatpradeśajaḥ /
abhyagānnṛpamādāya kanyāratnamupāyanam","तत्र तं गुणवर्माख्यः को ऽप्याढ्यस्तत्प्रदेशजः /
अभ्यगान्नृपमादाय कन्यारत्नमुपायनम्"
Kathasaritsagara,"sokss_3,4.75","ratnaṃ tribhuvane 'pyeṣā kanyotpannā gṛhe mama /
nānyatra dātuṃ śakyā ca devo hi prabhur īdṛśaḥ","रत्नं त्रिभुवने ऽप्येषा कन्योत्पन्ना गृहे मम /
नान्यत्र दातुं शक्या च देवो हि प्रभुर् ईदृशः"
Kathasaritsagara,"sokss_3,4.76","ity āvedya pratīhāramukhenātha praviśya saḥ /
guṇavarmā nijāṃ tasmai rājñe kanyāmadarśayat","इत्य् आवेद्य प्रतीहारमुखेनाथ प्रविश्य सः /
गुणवर्मा निजां तस्मै राज्ञे कन्यामदर्शयत्"
Kathasaritsagara,"sokss_3,4.77","sa tāṃ tejasvatīṃ nāma dīptidyotitadiṅmukhām /
anaṅgamaṅgalāvāsaratnadīpaśikhāmiva","स तां तेजस्वतीं नाम दीप्तिद्योतितदिङ्मुखाम् /
अनङ्गमङ्गलावासरत्नदीपशिखामिव"
Kathasaritsagara,"sokss_3,4.78","paśyansnehamayo rājā śliṣṭastatkāntitejasā /
kāmāgnineva saṃtaptaḥ svinno vigalati sma saḥ","पश्यन्स्नेहमयो राजा श्लिष्टस्तत्कान्तितेजसा /
कामाग्निनेव संतप्तः स्विन्नो विगलति स्म सः"
Kathasaritsagara,"sokss_3,4.79","svīkṛtyaitāṃ ca tatkālaṃ mahādevīpadocitām /
cakāra guṇavarmāṇaṃ parituṣyātmanaḥ samam","स्वीकृत्यैतां च तत्कालं महादेवीपदोचिताम् /
चकार गुणवर्माणं परितुष्यात्मनः समम्"
Kathasaritsagara,"sokss_3,4.80","tatastāṃ pariṇīyaiva priyāṃ tejasvatīṃ nṛpaḥ /
kṛtārthamānī sa tayā sākamujjayinīṃ yayau","ततस्तां परिणीयैव प्रियां तेजस्वतीं नृपः /
कृतार्थमानी स तया साकमुज्जयिनीं ययौ"
Kathasaritsagara,"sokss_3,4.81","tatra tanmukhasaktaikadṛṣtī rājā hy abhūt tathā /
dadarśa rājakāryāṇi na yathā sumahānty api","तत्र तन्मुखसक्तैकदृष्ती राजा ह्य् अभूत् तथा /
ददर्श राजकार्याणि न यथा सुमहान्त्य् अपि"
Kathasaritsagara,"sokss_3,4.82","tejasvatīkalālāpakīliteva kila śrutiḥ /
nāvasannaprajākrandaistasyākraṣṭumaśakyata","तेजस्वतीकलालापकीलितेव किल श्रुतिः /
नावसन्नप्रजाक्रन्दैस्तस्याक्रष्टुमशक्यत"
Kathasaritsagara,"sokss_3,4.83","cirapraviṣṭo niragānnaiva so 'ntaḥpurānnṛpaḥ /
niragādarivargasya hṛdayāttu rujājvaraḥ","चिरप्रविष्टो निरगान्नैव सो ऽन्तःपुरान्नृपः /
निरगादरिवर्गस्य हृदयात्तु रुजाज्वरः"
Kathasaritsagara,"sokss_3,4.84","kālena tasya jajñe ca rājñaḥ sarvābhinanditā /
kanyā tejasvatīdevyāṃ buddhau ca vijigīṣutā","कालेन तस्य जज्ञे च राज्ञः सर्वाभिनन्दिता /
कन्या तेजस्वतीदेव्यां बुद्धौ च विजिगीषुता"
Kathasaritsagara,"sokss_3,4.85","paramādbhutarūpā sā tṛṇīkṛtya jagattrayam /
harṣaṃ tasyākarotkanyā pratāpaṃ ca jigīṣutā","परमाद्भुतरूपा सा तृणीकृत्य जगत्त्रयम् /
हर्षं तस्याकरोत्कन्या प्रतापं च जिगीषुता"
Kathasaritsagara,"sokss_3,4.86","athābhiyoktumutsiktaṃ sāmantaṃ kaṃcidekadā /
ādityasenaḥ prayayāvujjayinyāḥ sa bhūpatiḥ","अथाभियोक्तुमुत्सिक्तं सामन्तं कंचिदेकदा /
आदित्यसेनः प्रययावुज्जयिन्याः स भूपतिः"
Kathasaritsagara,"sokss_3,4.87","tāṃ ca tejasvatīṃ rājñīṃ samārūḍhakareṇukām /
sahaprayāyinīṃ cakre sainyasyevādhidevatām","तां च तेजस्वतीं राज्ञीं समारूढकरेणुकाम् /
सहप्रयायिनीं चक्रे सैन्यस्येवाधिदेवताम्"
Kathasaritsagara,"sokss_3,4.88","ārurodhā varāśvaṃ ca darpodyaddharmanirjharam /
jaṅgamādrinibhaṃ tuṅgaṃ sa śrīvṛkṣaṃ samekhalam","आरुरोधा वराश्वं च दर्पोद्यद्धर्मनिर्झरम् /
जङ्गमाद्रिनिभं तुङ्गं स श्रीवृक्षं समेखलम्"
Kathasaritsagara,"sokss_3,4.89","āsṛkkotthitapādābhyāmabhyasyantamivāmbare /
gatiṃ garutmato dṛṣṭāṃ vegasabrahmacāriṇaḥ","आसृक्कोत्थितपादाभ्यामभ्यस्यन्तमिवाम्बरे /
गतिं गरुत्मतो दृष्टां वेगसब्रह्मचारिणः"
Kathasaritsagara,"sokss_3,4.90","javasya mama paryāptā kiṃ nu syāditi medinīm /
kalayantamivonnamya kaṃdharāṃ dhīrayā dṛśā","जवस्य मम पर्याप्ता किं नु स्यादिति मेदिनीम् /
कलयन्तमिवोन्नम्य कंधरां धीरया दृशा"
Kathasaritsagara,"sokss_3,4.91","kiṃcidgatvā ca saṃprāpya samāṃ bhūmiṃ sa bhūpatiḥ /
aśvamuttejayāmāsa tejasvatyāḥ pradarśayan","किंचिद्गत्वा च संप्राप्य समां भूमिं स भूपतिः /
अश्वमुत्तेजयामास तेजस्वत्याः प्रदर्शयन्"
Kathasaritsagara,"sokss_3,4.92","so 'śvastatpārṣṇighātena yantreṇeveritaḥ śaraḥ /
jagāma kvāpyatijavādalakṣyo lokalocanaiḥ","सो ऽश्वस्तत्पार्ष्णिघातेन यन्त्रेणेवेरितः शरः /
जगाम क्वाप्यतिजवादलक्ष्यो लोकलोचनैः"
Kathasaritsagara,"sokss_3,4.93","taddṛṣṭvā vihvale sainye hayārohāḥ sahasradhā /
anvadhāvanna ca prāpustamaśvāpahṛtaṃ nṛpam","तद्दृष्ट्वा विह्वले सैन्ये हयारोहाः सहस्रधा /
अन्वधावन्न च प्रापुस्तमश्वापहृतं नृपम्"
Kathasaritsagara,"sokss_3,4.94","tataścāniṣṭamāśaṅkya sasainyā mantriṇo bhayāt /
ādāya devīṃ krandantīṃ nivṛttyojjayinīṃ yayuḥ","ततश्चानिष्टमाशङ्क्य ससैन्या मन्त्रिणो भयात् /
आदाय देवीं क्रन्दन्तीं निवृत्त्योज्जयिनीं ययुः"
Kathasaritsagara,"sokss_3,4.95","tatra te pihitadvārakṛtaprākāraguptayaḥ /
rājñaḥ pravṛttiṃ cinvantastasthurāśvāsitaprajāḥ","तत्र ते पिहितद्वारकृतप्राकारगुप्तयः /
राज्ञः प्रवृत्तिं चिन्वन्तस्तस्थुराश्वासितप्रजाः"
Kathasaritsagara,"sokss_3,4.96","atrāntare sa rājāpi nīto 'bhūttena vājinā /
saraudrasiṃhasaṃcārāṃ durgāṃ vindhyātavīṃ kṣaṇāt","अत्रान्तरे स राजापि नीतो ऽभूत्तेन वाजिना /
सरौद्रसिंहसंचारां दुर्गां विन्ध्यातवीं क्षणात्"
Kathasaritsagara,"sokss_3,4.97","tatra daivātsthite tasminnaśve sa sahasā nṛpaḥ /
āsīnmahāṭavīdattadiṅmoho vihvalākulaḥ","तत्र दैवात्स्थिते तस्मिन्नश्वे स सहसा नृपः /
आसीन्महाटवीदत्तदिङ्मोहो विह्वलाकुलः"
Kathasaritsagara,"sokss_3,4.98","gatimanyāmapaśyaṃśca so 'vatīrya praṇamya ca /
taṃ jāgādāśvajātijño rājā varaturaṃgamam","गतिमन्यामपश्यंश्च सो ऽवतीर्य प्रणम्य च /
तं जागादाश्वजातिज्ञो राजा वरतुरंगमम्"
Kathasaritsagara,"sokss_3,4.99","devastvaṃ na prabhudrohaṃ tvādṛśaḥ kartumarhati /
tanme tvameva śaraṇaṃ śivena naya māṃ pathā","देवस्त्वं न प्रभुद्रोहं त्वादृशः कर्तुमर्हति /
तन्मे त्वमेव शरणं शिवेन नय मां पथा"
Kathasaritsagara,"sokss_3,4.100","tacchrutvā sānutāpaḥ sanso 'śvo jātismarastadā /
tat tathety agrahīd buddhau daivataṃ hi hayottamaḥ","तच्छ्रुत्वा सानुतापः सन्सो ऽश्वो जातिस्मरस्तदा /
तत् तथेत्य् अग्रहीद् बुद्धौ दैवतं हि हयोत्तमः"
Kathasaritsagara,"sokss_3,4.101","tato rājñi samārūḍhe sa pratasthe turaṃgamaḥ /
svacchaśītāmbusarasā mārgeṇādhvaklamacchidā","ततो राज्ञि समारूढे स प्रतस्थे तुरंगमः /
स्वच्छशीताम्बुसरसा मार्गेणाध्वक्लमच्छिदा"
Kathasaritsagara,"sokss_3,4.102","sāyaṃ ca prāpayāmāsa sa yojanaśatāntaram /
ujjayinyāḥ samīpaṃ taṃ rājānaṃ vājisattamaḥ","सायं च प्रापयामास स योजनशतान्तरम् /
उज्जयिन्याः समीपं तं राजानं वाजिसत्तमः"
Kathasaritsagara,"sokss_3,4.103","tadvegavijitānvīkṣya saptāpi nijavājinaḥ /
astādrikaṃdarālīne lajjayevāṃśumālini","तद्वेगविजितान्वीक्ष्य सप्तापि निजवाजिनः /
अस्ताद्रिकंदरालीने लज्जयेवांशुमालिनि"
Kathasaritsagara,"sokss_3,4.104","tamasi prasṛte dvārāṇyujjayinyā vilokya saḥ /
pihitāni śmaśānaṃ ca bahistatkālabhīṣaṇam","तमसि प्रसृते द्वाराण्युज्जयिन्या विलोक्य सः /
पिहितानि श्मशानं च बहिस्तत्कालभीषणम्"
Kathasaritsagara,"sokss_3,4.105","nināyainaṃ nivāsāya bhūpatiṃ buddhimān hayaḥ /
bāhyaikāntasthitaṃ tatra guptaṃ vipramaṭhaṃ niśi","निनायैनं निवासाय भूपतिं बुद्धिमान् हयः /
बाह्यैकान्तस्थितं तत्र गुप्तं विप्रमठं निशि"
Kathasaritsagara,"sokss_3,4.106","niśātivāhayogyaṃ ca taṃ sa dṛṣṭvā maṭhaṃ nṛpaḥ /
ādityasenaḥ prārebhe praveṣṭuṃ śrāntavāhanaḥ","निशातिवाहयोग्यं च तं स दृष्ट्वा मठं नृपः /
आदित्यसेनः प्रारेभे प्रवेष्टुं श्रान्तवाहनः"
Kathasaritsagara,"sokss_3,4.107","rurudhustasya viprāśca praveśaṃ tannivāsinaḥ /
śmaśānapālaś cauro vā ko 'pyasāviti vādinaḥ","रुरुधुस्तस्य विप्राश्च प्रवेशं तन्निवासिनः /
श्मशानपालश् चौरो वा को ऽप्यसाविति वादिनः"
Kathasaritsagara,"sokss_3,4.108","niryayuste ca saṃsaktakalahā lolaniṣṭhurāḥ /
bhayakārkaśyakopānāṃ gṛhaṃ hi cchāndasā dvijāḥ","निर्ययुस्ते च संसक्तकलहा लोलनिष्ठुराः /
भयकार्कश्यकोपानां गृहं हि च्छान्दसा द्विजाः"
Kathasaritsagara,"sokss_3,4.109","raṭatsu teṣu tatraiko nirjagāma tato maṭhāt /
vidūṣakākhyo guṇavāndhuryaḥ sattvavatāṃ dvijaḥ","रटत्सु तेषु तत्रैको निर्जगाम ततो मठात् /
विदूषकाख्यो गुणवान्धुर्यः सत्त्ववतां द्विजः"
Kathasaritsagara,"sokss_3,4.110","yo yuvā bāhuśālī ca tapasārādhya pāvakam /
prāpa khaḍgottamaṃ tasmāddhyātamātropagāminam","यो युवा बाहुशाली च तपसाराध्य पावकम् /
प्राप खड्गोत्तमं तस्माद्ध्यातमात्रोपगामिनम्"
Kathasaritsagara,"sokss_3,4.111","sa dṛṣṭvā taṃ niśi prāptaṃ dhīro bhavyākṛtiṃ nṛpam /
pracchannaḥ ko'pi devo 'yamiti dadhyau vidūṣakaḥ","स दृष्ट्वा तं निशि प्राप्तं धीरो भव्याकृतिं नृपम् /
प्रच्छन्नः कोऽपि देवो ऽयमिति दध्यौ विदूषकः"
Kathasaritsagara,"sokss_3,4.112","vidhūya viprāṃś cānyāṃs tān sa sarvānucitāśayaḥ /
nṛpaṃ praveśayāmāsa maṭhāntaḥ praśrayānataḥ","विधूय विप्रांश् चान्यांस् तान् स सर्वानुचिताशयः /
नृपं प्रवेशयामास मठान्तः प्रश्रयानतः"
Kathasaritsagara,"sokss_3,4.113","viśrāntasya ca dāsībhir dhūtādhvarajasaḥ kṣaṇāt /
āhāraṃ kalpayāmāsa rājñastasya nijocitam","विश्रान्तस्य च दासीभिर् धूताध्वरजसः क्षणात् /
आहारं कल्पयामास राज्ञस्तस्य निजोचितम्"
Kathasaritsagara,"sokss_3,4.114","taṃ cāpanītaparyāṇaṃ tadīyaṃ turagottamam /
yavasādipradānena cakāra vigataśramam","तं चापनीतपर्याणं तदीयं तुरगोत्तमम् /
यवसादिप्रदानेन चकार विगतश्रमम्"
Kathasaritsagara,"sokss_3,4.115","rakṣāmyahaṃ śarīraṃ te tatsukhaṃ svapihi prabho /
ityuvāca ca taṃ śrāntamāstīrṇaśayanaṃ nṛpam","रक्षाम्यहं शरीरं ते तत्सुखं स्वपिहि प्रभो /
इत्युवाच च तं श्रान्तमास्तीर्णशयनं नृपम्"
Kathasaritsagara,"sokss_3,4.116","supte ca tasmin dvārastho jāgarāmāsa sa dvijaḥ /
cintitopasthitāgneyakhaḍgahasto 'khilāṃ niśām","सुप्ते च तस्मिन् द्वारस्थो जागरामास स द्विजः /
चिन्तितोपस्थिताग्नेयखड्गहस्तो ऽखिलां निशाम्"
Kathasaritsagara,"sokss_3,4.117","prātaś ca tasya nṛpateḥ prabuddhasyaiva sa svayam /
anukta eva turagaṃ sajjīcakre vidūṣakaḥ","प्रातश् च तस्य नृपतेः प्रबुद्धस्यैव स स्वयम् /
अनुक्त एव तुरगं सज्जीचक्रे विदूषकः"
Kathasaritsagara,"sokss_3,4.118","rājāpi sa tam āmantrya samāruhya ca vājinam /
viveśojjayinīṃ dūrāddṛṣṭo harṣākulairjanaiḥ","राजापि स तम् आमन्त्र्य समारुह्य च वाजिनम् /
विवेशोज्जयिनीं दूराद्दृष्टो हर्षाकुलैर्जनैः"
Kathasaritsagara,"sokss_3,4.119","praviṣṭamabhijagmustaṃ sarvāḥ prakṛtayaḥ kṣaṇāt /
tadāgamanajānandalasatkalakalāravāḥ","प्रविष्टमभिजग्मुस्तं सर्वाः प्रकृतयः क्षणात् /
तदागमनजानन्दलसत्कलकलारवाः"
Kathasaritsagara,"sokss_3,4.120","āyayau rājabhavanaṃ sa rājā sacivānvitaḥ /
yayau tejasvatīdevyā hṛdayācca mahājvaraḥ","आययौ राजभवनं स राजा सचिवान्वितः /
ययौ तेजस्वतीदेव्या हृदयाच्च महाज्वरः"
Kathasaritsagara,"sokss_3,4.121","vātāhatotsavākṣiptapatākāṃśukapaṅktibhiḥ /
utsāritā ivābhūvannagaryāstatkṣaṇaṃ śucaḥ","वाताहतोत्सवाक्षिप्तपताकांशुकपङ्क्तिभिः /
उत्सारिता इवाभूवन्नगर्यास्तत्क्षणं शुचः"
Kathasaritsagara,"sokss_3,4.122","akarodā dināntaṃ ca devī tāvanmahotsavam /
yāvannagaraloko 'bhūtsārkaḥ sindūrapiṅgalaḥ","अकरोदा दिनान्तं च देवी तावन्महोत्सवम् /
यावन्नगरलोको ऽभूत्सार्कः सिन्दूरपिङ्गलः"
Kathasaritsagara,"sokss_3,4.123","anyedyuḥ sa tamādityaseno rājā vidūṣakam /
maṭhādānāyayāmāsa tasmātsarvairdvijaiḥ saha","अन्येद्युः स तमादित्यसेनो राजा विदूषकम् /
मठादानाययामास तस्मात्सर्वैर्द्विजैः सह"
Kathasaritsagara,"sokss_3,4.124","prakhyāpya rātrivṛttāntaṃ dadau tasmai ca tatkṣaṇam /
vidūṣakāya grāmāṇāṃ sahasramupakāriṇe","प्रख्याप्य रात्रिवृत्तान्तं ददौ तस्मै च तत्क्षणम् /
विदूषकाय ग्रामाणां सहस्रमुपकारिणे"
Kathasaritsagara,"sokss_3,4.125","paurohitye ca cakre taṃ pradattacchattravāhanam /
vipraṃ kṛtajño nṛpatiḥ kautukālokitaṃ janaiḥ","पौरोहित्ये च चक्रे तं प्रदत्तच्छत्त्रवाहनम् /
विप्रं कृतज्ञो नृपतिः कौतुकालोकितं जनैः"
Kathasaritsagara,"sokss_3,4.126","evaṃ tadaiva sāmantatulyaḥ so 'bhūdvidūṣakaḥ /
moghā hi nāma jāyeta mahatsūpakṛtiḥ kutaḥ","एवं तदैव सामन्ततुल्यः सो ऽभूद्विदूषकः /
मोघा हि नाम जायेत महत्सूपकृतिः कुतः"
Kathasaritsagara,"sokss_3,4.127","yāṃśca prāpa nṛpādgrāmāṃstānsarvānsa mahāśayaḥ /
tanmaṭhāśrayibhirvipraiḥ samaṃ sādhāraṇānvyadhāt","यांश्च प्राप नृपाद्ग्रामांस्तान्सर्वान्स महाशयः /
तन्मठाश्रयिभिर्विप्रैः समं साधारणान्व्यधात्"
Kathasaritsagara,"sokss_3,4.128","tasthau ca sevamānastaṃ rājānaṃ sa tadāśritaḥ /
bhuñjānaśca sahānyaistairbrāhmaṇairgrāmasaṃcayam","तस्थौ च सेवमानस्तं राजानं स तदाश्रितः /
भुञ्जानश्च सहान्यैस्तैर्ब्राह्मणैर्ग्रामसंचयम्"
Kathasaritsagara,"sokss_3,4.129","kāle gacchati cānye te sarve prādhānyamicchavaḥ /
naiva taṃ gaṇayām āsur dvijā dhanamadoddhatāḥ","काले गच्छति चान्ये ते सर्वे प्राधान्यमिच्छवः /
नैव तं गणयाम् आसुर् द्विजा धनमदोद्धताः"
Kathasaritsagara,"sokss_3,4.130","vibhinnaiḥ saptasaṃkhyākairekasthānāśrayairmithaḥ /
saṃgharṣāttair abādhyanta grāmā duṣṭair grahair iva","विभिन्नैः सप्तसंख्याकैरेकस्थानाश्रयैर्मिथः /
संघर्षात्तैर् अबाध्यन्त ग्रामा दुष्टैर् ग्रहैर् इव"
Kathasaritsagara,"sokss_3,4.131","ucchṛṅkhaleṣu teṣvāsīdudāsīno vidūṣakaḥ /
alpabhāveṣu dhīrāṇāmavajñaiva hi śobhate","उच्छृङ्खलेषु तेष्वासीदुदासीनो विदूषकः /
अल्पभावेषु धीराणामवज्ञैव हि शोभते"
Kathasaritsagara,"sokss_3,4.132","ekadā kalahāsaktāndṛṣṭvā tānabhyupāyayau /
kaściccakradharo nāma vipraḥ prakṛtiniṣṭhuraḥ","एकदा कलहासक्तान्दृष्ट्वा तानभ्युपाययौ /
कश्चिच्चक्रधरो नाम विप्रः प्रकृतिनिष्ठुरः"
Kathasaritsagara,"sokss_3,4.133","parārtanyāyavādeṣu kāṇo 'pyamlānadarśanaḥ /
kubjo 'pi vāci suspaṣṭo viprastānityabhāṣata","परार्तन्यायवादेषु काणो ऽप्यम्लानदर्शनः /
कुब्जो ऽपि वाचि सुस्पष्टो विप्रस्तानित्यभाषत"
Kathasaritsagara,"sokss_3,4.134","prāptā bhikṣācarairbhūtvā bhavadbhiḥ śrīriyaṃ śaṭhāḥ /
tannāśayatha kiṃ grāmānanyonyamasahiṣṇavaḥ","प्राप्ता भिक्षाचरैर्भूत्वा भवद्भिः श्रीरियं शठाः /
तन्नाशयथ किं ग्रामानन्योन्यमसहिष्णवः"
Kathasaritsagara,"sokss_3,4.135","vidūṣakasya doṣo 'yaṃ yena yūyamupekṣitāḥ /
tadasaṃdigdhamacirātpunarbhikṣāṃ bhramiṣyatha","विदूषकस्य दोषो ऽयं येन यूयमुपेक्षिताः /
तदसंदिग्धमचिरात्पुनर्भिक्षां भ्रमिष्यथ"
Kathasaritsagara,"sokss_3,4.136","varaṃ hi daivāyattaikavṛddhisthānam anāyakam /
na tu viplutasarvārthaṃ vibhinnabahunāyakam","वरं हि दैवायत्तैकवृद्धिस्थानम् अनायकम् /
न तु विप्लुतसर्वार्थं विभिन्नबहुनायकम्"
Kathasaritsagara,"sokss_3,4.137","tadekaṃ nāyakaṃ dhīraṃ kurudhvaṃ vacasā mama /
sthirayā yadi kṛtyaṃ vo dhuryarakṣitayā śriyā","तदेकं नायकं धीरं कुरुध्वं वचसा मम /
स्थिरया यदि कृत्यं वो धुर्यरक्षितया श्रिया"
Kathasaritsagara,"sokss_3,4.138","tac chrutvā nāyakatvaṃ te sarve 'py aicchan yadātmanaḥ /
tadā vicintya mūḍhāṃs tān punaś cakradharo 'bravīt","तच् छ्रुत्वा नायकत्वं ते सर्वे ऽप्य् ऐच्छन् यदात्मनः /
तदा विचिन्त्य मूढांस् तान् पुनश् चक्रधरो ऽब्रवीत्"
Kathasaritsagara,"sokss_3,4.139","saṃgharṣaśālināṃ tarhi samayaṃ vo dadāmyaham /
itaḥ śmaśāne śūlāyāṃ trayaścaurā niṣūditāḥ","संघर्षशालिनां तर्हि समयं वो ददाम्यहम् /
इतः श्मशाने शूलायां त्रयश्चौरा निषूदिताः"
Kathasaritsagara,"sokss_3,4.140","nāsāsteṣāṃ niśi cchittvā yaḥ susattva ihānayet /
sa yuṣmākaṃ pradhānaḥ syādvīro hi svāmyamarhati","नासास्तेषां निशि च्छित्त्वा यः सुसत्त्व इहानयेत् /
स युष्माकं प्रधानः स्याद्वीरो हि स्वाम्यमर्हति"
Kathasaritsagara,"sokss_3,4.141","iti cakradhareṇoktānviprāṃstānantikasthitaḥ /
kurudhvam etat ko doṣa ity uvāca vidūṣakaḥ","इति चक्रधरेणोक्तान्विप्रांस्तानन्तिकस्थितः /
कुरुध्वम् एतत् को दोष इत्य् उवाच विदूषकः"
Kathasaritsagara,"sokss_3,4.142","tataste 'syāvadanviprā naitatkartuṃ kṣamā vayam /
yo vā śaktaḥ sa kurutāṃ samaye ca vayaṃ sthitāḥ","ततस्ते ऽस्यावदन्विप्रा नैतत्कर्तुं क्षमा वयम् /
यो वा शक्तः स कुरुतां समये च वयं स्थिताः"
Kathasaritsagara,"sokss_3,4.143","tato vidūṣako 'vādīdahametatkaromi bhoḥ /
ānayāmi niśi cchittvā nāsāsteṣāṃ śmaśānataḥ","ततो विदूषको ऽवादीदहमेतत्करोमि भोः /
आनयामि निशि च्छित्त्वा नासास्तेषां श्मशानतः"
Kathasaritsagara,"sokss_3,4.144","tatastadduṣkaraṃ matvā te 'pi mūḍhāstamabruvan /
evaṃ kṛte tvamasmākaṃ svāmī niyama eṣa naḥ","ततस्तद्दुष्करं मत्वा ते ऽपि मूढास्तमब्रुवन् /
एवं कृते त्वमस्माकं स्वामी नियम एष नः"
Kathasaritsagara,"sokss_3,4.145","ity evākhyāpya samayaṃ prāptāyāṃ rajanau ca tān /
āmantrya viprān prayayau śmaśānaṃ sa vidūṣakaḥ","इत्य् एवाख्याप्य समयं प्राप्तायां रजनौ च तान् /
आमन्त्र्य विप्रान् प्रययौ श्मशानं स विदूषकः"
Kathasaritsagara,"sokss_3,4.146","praviveśa ca tadvīro nijaṃ karmeva bhīṣaṇam /
cintitopasthitāgneyakṛpāṇaikaparigrahaḥ","प्रविवेश च तद्वीरो निजं कर्मेव भीषणम् /
चिन्तितोपस्थिताग्नेयकृपाणैकपरिग्रहः"
Kathasaritsagara,"sokss_3,4.147","ḍākinīnādasaṃvṛddhagṛdhravāyasavāśite /
ulkāmukhamukholkāgnivisphāritacitānale","डाकिनीनादसंवृद्धगृध्रवायसवाशिते /
उल्कामुखमुखोल्काग्निविस्फारितचितानले"
Kathasaritsagara,"sokss_3,4.148","dadarśa tatra madhye ca sa tāñ śūlādhiropitān /
puruṣān nāsikāchedabhiyevordhvīkṛtānanān","ददर्श तत्र मध्ये च स ताञ् शूलाधिरोपितान् /
पुरुषान् नासिकाछेदभियेवोर्ध्वीकृताननान्"
Kathasaritsagara,"sokss_3,4.149","yāvac ca nikaṭaṃ teṣāṃ prāpa tāvat trayo 'pi te /
vetālādhiṣṭhitās tasmin praharanti sma muṣṭibhiḥ","यावच् च निकटं तेषां प्राप तावत् त्रयो ऽपि ते /
वेतालाधिष्ठितास् तस्मिन् प्रहरन्ति स्म मुष्टिभिः"
Kathasaritsagara,"sokss_3,4.150","niṣkampa eva khaḍgena so 'pi pratijaghāna tān /
na śikṣitaḥ prayatno hi dhīrāṇāṃ hṛdaye bhiyā","निष्कम्प एव खड्गेन सो ऽपि प्रतिजघान तान् /
न शिक्षितः प्रयत्नो हि धीराणां हृदये भिया"
Kathasaritsagara,"sokss_3,4.151","tenāpagatavetālavikārāṇāṃ sa nāsikāḥ /
teṣāṃ cakarta vaddhvā ca kṛtī jagrāha vāsasi","तेनापगतवेतालविकाराणां स नासिकाः /
तेषां चकर्त वद्ध्वा च कृती जग्राह वाससि"
Kathasaritsagara,"sokss_3,4.152","āgacchaṃśca dadarśaikaṃ śavasyopari saṃsthitam /
pravrājakaṃ śmaśāne 'tra japantaṃ sa vidūṣakaḥ","आगच्छंश्च ददर्शैकं शवस्योपरि संस्थितम् /
प्रव्राजकं श्मशाने ऽत्र जपन्तं स विदूषकः"
Kathasaritsagara,"sokss_3,4.153","tacceṣṭālokanakrīḍākautukādupagamya tam /
pracchannaḥ pṛṣṭhatastasya tasthau pravrājakasya saḥ","तच्चेष्टालोकनक्रीडाकौतुकादुपगम्य तम् /
प्रच्छन्नः पृष्ठतस्तस्य तस्थौ प्रव्राजकस्य सः"
Kathasaritsagara,"sokss_3,4.154","kṣaṇāt pravrājakasyādhaḥ phūtkāraṃ muktavāñ śavaḥ /
niragāc ca mukhāt tasya jvālā nābheś ca sarṣapāḥ","क्षणात् प्रव्राजकस्याधः फूत्कारं मुक्तवाञ् शवः /
निरगाच् च मुखात् तस्य ज्वाला नाभेश् च सर्षपाः"
Kathasaritsagara,"sokss_3,4.155","gṛhītvā sarṣapāṃstāṃśca sa parivrājakastataḥ /
utthāya tāḍayāmāsa śavaṃ pāṇitalena tam","गृहीत्वा सर्षपांस्तांश्च स परिव्राजकस्ततः /
उत्थाय ताडयामास शवं पाणितलेन तम्"
Kathasaritsagara,"sokss_3,4.156","udatiṣṭhatsa cottālavetālādhiṣṭhitaḥ śavaḥ /
āruroha ca tasyaiva skandhe pravrājako 'tha saḥ","उदतिष्ठत्स चोत्तालवेतालाधिष्ठितः शवः /
आरुरोह च तस्यैव स्कन्धे प्रव्राजको ऽथ सः"
Kathasaritsagara,"sokss_3,4.157","tadārūḍhaśca sahasā gantuṃ pravavṛte tataḥ /
vidūṣako 'pi taṃ tūṣṇīmanvagacchadalakṣitaḥ","तदारूढश्च सहसा गन्तुं प्रववृते ततः /
विदूषको ऽपि तं तूष्णीमन्वगच्छदलक्षितः"
Kathasaritsagara,"sokss_3,4.158","nātidūramatikramya sa dadarśa vidūṣakaḥ /
śūnyaṃ kātyāyanīmūrtisanāthaṃ devatāgṛham","नातिदूरमतिक्रम्य स ददर्श विदूषकः /
शून्यं कात्यायनीमूर्तिसनाथं देवतागृहम्"
Kathasaritsagara,"sokss_3,4.159","tatrāvatīrya vetālaskandhātpravrājakastataḥ /
viveśa garbhabhavanaṃ vetālo 'pyapatadbhuvi","तत्रावतीर्य वेतालस्कन्धात्प्रव्राजकस्ततः /
विवेश गर्भभवनं वेतालो ऽप्यपतद्भुवि"
Kathasaritsagara,"sokss_3,4.160","vidūṣakaśca tatrāsīdyuktyā paśyannalakṣitaḥ /
pravrājako 'pi saṃpūjya tatra devīṃ vyajijñapat","विदूषकश्च तत्रासीद्युक्त्या पश्यन्नलक्षितः /
प्रव्राजको ऽपि संपूज्य तत्र देवीं व्यजिज्ञपत्"
Kathasaritsagara,"sokss_3,4.161","tuṣṭāsi yadi taddevi dehi me varamīpsitam /
anyathātmopahāreṇa prīṇāmi bhavatīmaham","तुष्टासि यदि तद्देवि देहि मे वरमीप्सितम् /
अन्यथात्मोपहारेण प्रीणामि भवतीमहम्"
Kathasaritsagara,"sokss_3,4.162","ityuktavantaṃ taṃ tīvramantrasādhanagarvitam /
pravrājakaṃ jagādaivaṃ vāṇī garbhagṛhodgatā","इत्युक्तवन्तं तं तीव्रमन्त्रसाधनगर्वितम् /
प्रव्राजकं जगादैवं वाणी गर्भगृहोद्गता"
Kathasaritsagara,"sokss_3,4.163","ādityasenanṛpateḥ sutāmānīya kanyakām /
upahārīkuruṣveha tataḥ prāpsyasi vāñchitam","आदित्यसेननृपतेः सुतामानीय कन्यकाम् /
उपहारीकुरुष्वेह ततः प्राप्स्यसि वाञ्छितम्"
Kathasaritsagara,"sokss_3,4.164","etacchrutvā sa nirgatya kareṇāhatya taṃ punaḥ /
pravrāḍutthāpayāmāsa vetālaṃ muktaphūtkṛtim","एतच्छ्रुत्वा स निर्गत्य करेणाहत्य तं पुनः /
प्रव्राडुत्थापयामास वेतालं मुक्तफूत्कृतिम्"
Kathasaritsagara,"sokss_3,4.165","tasya ca skandhamāruhya niryadvaktrānalārciṣaḥ /
ānetuṃ rājaputrīṃ tāmutpatya nabhasā yayau","तस्य च स्कन्धमारुह्य निर्यद्वक्त्रानलार्चिषः /
आनेतुं राजपुत्रीं तामुत्पत्य नभसा ययौ"
Kathasaritsagara,"sokss_3,4.166","vidūṣako 'pi tatsarvaṃ dṛṣṭvā tatra vyacintayat /
kathaṃ rājasutānena hanyate mayi jīvati","विदूषको ऽपि तत्सर्वं दृष्ट्वा तत्र व्यचिन्तयत् /
कथं राजसुतानेन हन्यते मयि जीवति"
Kathasaritsagara,"sokss_3,4.167","ihaiva tāvat tiṣṭhāmi yāvad āyāty asau śaṭhaḥ /
ityāllocya sa tatraiva tasthau channo vidūṣakaḥ","इहैव तावत् तिष्ठामि यावद् आयात्य् असौ शठः /
इत्याल्लोच्य स तत्रैव तस्थौ छन्नो विदूषकः"
Kathasaritsagara,"sokss_3,4.168","pravrājakaśca gatvaiva vātāyanapathena saḥ /
praviśyāntaḥpuraṃ prāpa suptāṃ niśi nṛpātmajām","प्रव्राजकश्च गत्वैव वातायनपथेन सः /
प्रविश्यान्तःपुरं प्राप सुप्तां निशि नृपात्मजाम्"
Kathasaritsagara,"sokss_3,4.169","āyayau ca gṛhītvā tāṃ gaganena tamomayaḥ /
kāntiprakāśitadiśaṃ rāhuḥ śaśikalāmiva","आययौ च गृहीत्वा तां गगनेन तमोमयः /
कान्तिप्रकाशितदिशं राहुः शशिकलामिव"
Kathasaritsagara,"sokss_3,4.170","hā tāta hāmbeti ca tāṃ krandantīṃ kanyakāṃ vahan /
tatraiva devībhavane so 'ntarikṣādavātarat","हा तात हाम्बेति च तां क्रन्दन्तीं कन्यकां वहन् /
तत्रैव देवीभवने सो ऽन्तरिक्षादवातरत्"
Kathasaritsagara,"sokss_3,4.171","praviveśa ca tatkālaṃ vetālaṃ pravimucya saḥ /
kanyāratnaṃ tadādāya devīgarbhagṛhāntaram","प्रविवेश च तत्कालं वेतालं प्रविमुच्य सः /
कन्यारत्नं तदादाय देवीगर्भगृहान्तरम्"
Kathasaritsagara,"sokss_3,4.172","tatra yāvannihantuṃ tāṃ rājaputrīmiyeṣa saḥ /
tāvadākṛṣṭakhaḍgo 'tra praviveśa vidūṣakaḥ","तत्र यावन्निहन्तुं तां राजपुत्रीमियेष सः /
तावदाकृष्टखड्गो ऽत्र प्रविवेश विदूषकः"
Kathasaritsagara,"sokss_3,4.173","āḥ pāpa mālatīpuṣpamaśmanā hantumīhase /
yadasyāmākṛtau śastraṃ vyāpārayitumicchasi","आः पाप मालतीपुष्पमश्मना हन्तुमीहसे /
यदस्यामाकृतौ शस्त्रं व्यापारयितुमिच्छसि"
Kathasaritsagara,"sokss_3,4.174","ityuktvākṛṣya keśeṣu śirastasya vivellataḥ /
pravrājakasya ciccheda khaḍgena sa vidūṣakaḥ","इत्युक्त्वाकृष्य केशेषु शिरस्तस्य विवेल्लतः /
प्रव्राजकस्य चिच्छेद खड्गेन स विदूषकः"
Kathasaritsagara,"sokss_3,4.175","āśvāsayāmāsa ca tāṃ rājaputrīṃ bhayākulām /
praviśantīmivāṅgāni kiṃcitpratyabhijānatīm","आश्वासयामास च तां राजपुत्रीं भयाकुलाम् /
प्रविशन्तीमिवाङ्गानि किंचित्प्रत्यभिजानतीम्"
Kathasaritsagara,"sokss_3,4.176","kathamantaḥpuraṃ rājño rājaputrīmimāmitaḥ /
nayeyamiti tatkālamasau dhīro vyacintayat","कथमन्तःपुरं राज्ञो राजपुत्रीमिमामितः /
नयेयमिति तत्कालमसौ धीरो व्यचिन्तयत्"
Kathasaritsagara,"sokss_3,4.177","bho vidūṣaka śṛṇvetadyo 'yaṃ pravrāṭ tvayā hataḥ /
mahānetasya vetālaḥ siddho 'bhūtsarṣapāstathā","भो विदूषक शृण्वेतद्यो ऽयं प्रव्राट् त्वया हतः /
महानेतस्य वेतालः सिद्धो ऽभूत्सर्षपास्तथा"
Kathasaritsagara,"sokss_3,4.178","tato 'sya pṛthvīrājye ca vāñchā rājātmajāsu ca /
udapadyata tenāyam evaṃ mūḍho 'dya vañcitaḥ","ततो ऽस्य पृथ्वीराज्ये च वाञ्छा राजात्मजासु च /
उदपद्यत तेनायम् एवं मूढो ऽद्य वञ्चितः"
Kathasaritsagara,"sokss_3,4.179","tadgṛhāṇaitadīyāṃstvaṃ sarṣapānvīra yena te /
imāmekāṃ niśāmadya bhaviṣyatyambare gatiḥ","तद्गृहाणैतदीयांस्त्वं सर्षपान्वीर येन ते /
इमामेकां निशामद्य भविष्यत्यम्बरे गतिः"
Kathasaritsagara,"sokss_3,4.180","ityākāśagatā vāṇī jātaharṣaṃ jagāda tam /
anugṛhṇanti hi prāyo devatā api tādṛśam","इत्याकाशगता वाणी जातहर्षं जगाद तम् /
अनुगृह्णन्ति हि प्रायो देवता अपि तादृशम्"
Kathasaritsagara,"sokss_3,4.181","tato vastrāñcalāt tasya sa parivrājakasya tān /
jarāha sarṣapān haste tām aṅke ca nṛpātmajām","ततो वस्त्राञ्चलात् तस्य स परिव्राजकस्य तान् /
जराह सर्षपान् हस्ते ताम् अङ्के च नृपात्मजाम्"
Kathasaritsagara,"sokss_3,4.182","yāvacca devībhavanātsa tasmānniryayau bahiḥ /
uccacāra punastāvadanyā nabhasi bhāratī","यावच्च देवीभवनात्स तस्मान्निर्ययौ बहिः /
उच्चचार पुनस्तावदन्या नभसि भारती"
Kathasaritsagara,"sokss_3,4.183","ihaiva devībhavane māsasyānte punastvayā /
āgantavyaṃ mahāvīra vismartavyamidaṃ na te","इहैव देवीभवने मासस्यान्ते पुनस्त्वया /
आगन्तव्यं महावीर विस्मर्तव्यमिदं न ते"
Kathasaritsagara,"sokss_3,4.184","tacchrutvā sa tathetyuktvā sadyo devīprasādataḥ /
utpapāta nabho bibhradrājaputrīṃ vidūṣakaḥ","तच्छ्रुत्वा स तथेत्युक्त्वा सद्यो देवीप्रसादतः /
उत्पपात नभो बिभ्रद्राजपुत्रीं विदूषकः"
Kathasaritsagara,"sokss_3,4.185","gatvā ca gaganenāśu sa tāmantaḥpurāntaram /
prāveśayadrājasutāṃ samāśvastāmuvāca ca","गत्वा च गगनेनाशु स तामन्तःपुरान्तरम् /
प्रावेशयद्राजसुतां समाश्वस्तामुवाच च"
Kathasaritsagara,"sokss_3,4.186","na me bhaviṣyati prātargatirvyomni tataśca mām /
sarve drakṣyanti niryāntaṃ tatsaṃpratyeva yāmyaham","न मे भविष्यति प्रातर्गतिर्व्योम्नि ततश्च माम् /
सर्वे द्रक्ष्यन्ति निर्यान्तं तत्संप्रत्येव याम्यहम्"
Kathasaritsagara,"sokss_3,4.187","iti tenoditā bālā bibhyatī sā jagāda tam /
gate tvayi mama prāṇāstrāsākrāntāḥ prayāntyamī","इति तेनोदिता बाला बिभ्यती सा जगाद तम् /
गते त्वयि मम प्राणास्त्रासाक्रान्ताः प्रयान्त्यमी"
Kathasaritsagara,"sokss_3,4.188","tanmahābhāga mā gāstvaṃ dehi me jīvitaṃ punaḥ /
pratipannārthanirvāhaḥ sahajaṃ hi satāṃ vratam","तन्महाभाग मा गास्त्वं देहि मे जीवितं पुनः /
प्रतिपन्नार्थनिर्वाहः सहजं हि सतां व्रतम्"
Kathasaritsagara,"sokss_3,4.189","tac chrutvā cintayām āsa sa susattvo vidūṣakaḥ /
yad astu me na gacchāmi muñcet prāṇān bhayādiyam","तच् छ्रुत्वा चिन्तयाम् आस स सुसत्त्वो विदूषकः /
यद् अस्तु मे न गच्छामि मुञ्चेत् प्राणान् भयादियम्"
Kathasaritsagara,"sokss_3,4.190","tataśca nṛpaterbhaktiḥ kā mayā vihitā bhavet /
ityālocya sa tatraiva tasthāvantaḥpure niśi","ततश्च नृपतेर्भक्तिः का मया विहिता भवेत् /
इत्यालोच्य स तत्रैव तस्थावन्तःपुरे निशि"
Kathasaritsagara,"sokss_3,4.191","vyāyāmajāgaraśrānto yayau nidrāṃ śanaiśca saḥ /
rājaputrī tvanidraiva bhītā tāmanayanniśām","व्यायामजागरश्रान्तो ययौ निद्रां शनैश्च सः /
राजपुत्री त्वनिद्रैव भीता तामनयन्निशाम्"
Kathasaritsagara,"sokss_3,4.192","viśrāmyatu kṣaṇaṃ tāvaditi premārdramānasā /
suptaṃ prabodhayāmāsa sā prabhāte 'pi naiva tam","विश्राम्यतु क्षणं तावदिति प्रेमार्द्रमानसा /
सुप्तं प्रबोधयामास सा प्रभाते ऽपि नैव तम्"
Kathasaritsagara,"sokss_3,4.193","tataḥ praviṣṭā dadṛśustamantaḥpuracārikāḥ /
sasaṃbhramāśca gatvaiva rājānaṃ taṃ vyajijñapan","ततः प्रविष्टा ददृशुस्तमन्तःपुरचारिकाः /
ससंभ्रमाश्च गत्वैव राजानं तं व्यजिज्ञपन्"
Kathasaritsagara,"sokss_3,4.194","rājāpy avekṣituṃ tattvaṃ pratīhāraṃ vyasarjayat /
pratīhāraśca gatvāntastatrāpaśyadvidūṣakam","राजाप्य् अवेक्षितुं तत्त्वं प्रतीहारं व्यसर्जयत् /
प्रतीहारश्च गत्वान्तस्तत्रापश्यद्विदूषकम्"
Kathasaritsagara,"sokss_3,4.195","śuśrāva ca yathāvṛttaṃ sa tadrājasutāmukhāt /
tathaiva gatvā rājñe ca sa samagraṃ nyavedayat","शुश्राव च यथावृत्तं स तद्राजसुतामुखात् /
तथैव गत्वा राज्ञे च स समग्रं न्यवेदयत्"
Kathasaritsagara,"sokss_3,4.196","vidūṣakasya sattvajñastacchrutvā sa mahīpatiḥ /
kimetatsyāditi kṣipraṃ samudbhrānta ivābhavat","विदूषकस्य सत्त्वज्ञस्तच्छ्रुत्वा स महीपतिः /
किमेतत्स्यादिति क्षिप्रं समुद्भ्रान्त इवाभवत्"
Kathasaritsagara,"sokss_3,4.197","ānāyayacca duhiturmandirāttaṃ vidūṣakam /
dattānuyātraṃ manasā tasyāḥ snehānupātinā","आनाययच्च दुहितुर्मन्दिरात्तं विदूषकम् /
दत्तानुयात्रं मनसा तस्याः स्नेहानुपातिना"
Kathasaritsagara,"sokss_3,4.198","papraccha ca yathāvṛttaṃ sa rājā tamupāgatam /
ā mūlataśca so 'pyasmai vipro vṛttāntamabravīt","पप्रच्छ च यथावृत्तं स राजा तमुपागतम् /
आ मूलतश्च सो ऽप्यस्मै विप्रो वृत्तान्तमब्रवीत्"
Kathasaritsagara,"sokss_3,4.199","adarśayac ca vastrānte nibaddhāś cauranāsikāḥ /
pravrāṭsaṃbandhinas tāṃś ca sarṣapān bhūmibhedinaḥ","अदर्शयच् च वस्त्रान्ते निबद्धाश् चौरनासिकाः /
प्रव्राट्संबन्धिनस् तांश् च सर्षपान् भूमिभेदिनः"
Kathasaritsagara,"sokss_3,4.200","tataḥ saṃbhāvya satyaṃ tat tāṃś cānāyya maṭhadvijān /
sarvāṃś cakradharopetān pṛṣṭvā tanmūlakāraṇam","ततः संभाव्य सत्यं तत् तांश् चानाय्य मठद्विजान् /
सर्वांश् चक्रधरोपेतान् पृष्ट्वा तन्मूलकारणम्"
Kathasaritsagara,"sokss_3,4.201","svayaṃ śmaśāne gatvā ca dṛṣṭvā tāṃśchinnanāsikān /
puruṣāṃstaṃ ca nirlūnakaṇṭhaṃ pravrājakādhamam","स्वयं श्मशाने गत्वा च दृष्ट्वा तांश्छिन्ननासिकान् /
पुरुषांस्तं च निर्लूनकण्ठं प्रव्राजकाधमम्"
Kathasaritsagara,"sokss_3,4.202","utpannapratyayo rājā sa tutoṣa mahāśayaḥ /
vidūṣakāya kṛtine sutāprāṇapradāyine","उत्पन्नप्रत्ययो राजा स तुतोष महाशयः /
विदूषकाय कृतिने सुताप्राणप्रदायिने"
Kathasaritsagara,"sokss_3,4.203","dadau tasmai ca tāmeva tadaiva tanayāṃ nijām /
kimadeyamudārāṇāmupakāriṣu tuṣyatām","ददौ तस्मै च तामेव तदैव तनयां निजाम् /
किमदेयमुदाराणामुपकारिषु तुष्यताम्"
Kathasaritsagara,"sokss_3,4.204","śrīruvāsāmbujaprītyā nūnaṃ rājasutākare /
gṛhītapāṇir yenāsyā lebhe lakṣmīṃ vidūṣakaḥ","श्रीरुवासाम्बुजप्रीत्या नूनं राजसुताकरे /
गृहीतपाणिर् येनास्या लेभे लक्ष्मीं विदूषकः"
Kathasaritsagara,"sokss_3,4.205","tato rājopacāreṇa sa tayā kāntayā saha /
ādityasenanṛpatestasthau ślāghyayaśā gṛhe","ततो राजोपचारेण स तया कान्तया सह /
आदित्यसेननृपतेस्तस्थौ श्लाघ्ययशा गृहे"
Kathasaritsagara,"sokss_3,4.206","atha yāteṣu divaseṣvekadā daivacoditā /
tamuvāca niśāyāṃ sā rājaputrī vidūṣakam","अथ यातेषु दिवसेष्वेकदा दैवचोदिता /
तमुवाच निशायां सा राजपुत्री विदूषकम्"
Kathasaritsagara,"sokss_3,4.207","nātha smarasi yattatra tava devīgṛhe niśi /
māsānte tvamihāgaccherityuktaṃ divyayā girā","नाथ स्मरसि यत्तत्र तव देवीगृहे निशि /
मासान्ते त्वमिहागच्छेरित्युक्तं दिव्यया गिरा"
Kathasaritsagara,"sokss_3,4.208","tatra cādya gato māso bhavatastacca vismṛtam /
ity uktaḥ priyayā smṛtvā sa jaharṣa vidūṣakaḥ","तत्र चाद्य गतो मासो भवतस्तच्च विस्मृतम् /
इत्य् उक्तः प्रियया स्मृत्वा स जहर्ष विदूषकः"
Kathasaritsagara,"sokss_3,4.209","sādhu smṛtaṃ tvayā tanvi vismṛtaṃ tanmayā punaḥ /
ityuktvāliṅganaṃ cāsyi sa dadau pāritoṣakam","साधु स्मृतं त्वया तन्वि विस्मृतं तन्मया पुनः /
इत्युक्त्वालिङ्गनं चास्यि स ददौ पारितोषकम्"
Kathasaritsagara,"sokss_3,4.210","suptāyāṃ ca tatastasyāṃ nirgatyāntaḥpurānniśi /
ādāya khaḍgaṃ svasthaḥ saṃstaddevībhavanaṃ yayau","सुप्तायां च ततस्तस्यां निर्गत्यान्तःपुरान्निशि /
आदाय खड्गं स्वस्थः संस्तद्देवीभवनं ययौ"
Kathasaritsagara,"sokss_3,4.211","prāpto vidūṣako 'haṃ bhor iti tatra vadan bahiḥ /
praviśety aśṛṇod vācam antaḥ kenāpy udīritām","प्राप्तो विदूषको ऽहं भोर् इति तत्र वदन् बहिः /
प्रविशेत्य् अशृणोद् वाचम् अन्तः केनाप्य् उदीरिताम्"
Kathasaritsagara,"sokss_3,4.212","praviśya cāntare so 'tra divyamāvāsamaikṣata /
tadantardivyarūpāṃ ca kanyāṃ divyaparicchadām","प्रविश्य चान्तरे सो ऽत्र दिव्यमावासमैक्षत /
तदन्तर्दिव्यरूपां च कन्यां दिव्यपरिच्छदाम्"
Kathasaritsagara,"sokss_3,4.213","svaprabhābhinnatimirāṃ rajanijvalitāmiva /
harakopāgninirdagdhasmarasaṃjīvanauṣadhim","स्वप्रभाभिन्नतिमिरां रजनिज्वलितामिव /
हरकोपाग्निनिर्दग्धस्मरसंजीवनौषधिम्"
Kathasaritsagara,"sokss_3,4.214","kimetaditi sāścaryaḥ sa tayā hṛṣṭayā svayam /
sasnehabahumānena svāgatenābhyanandyata","किमेतदिति साश्चर्यः स तया हृष्टया स्वयम् /
सस्नेहबहुमानेन स्वागतेनाभ्यनन्द्यत"
Kathasaritsagara,"sokss_3,4.215","upaviṣṭaṃ ca saṃjātavisrambhaṃ premadarśanāt /
tatsvarūpaparijñānasotsukaṃ sā tamabravīt","उपविष्टं च संजातविस्रम्भं प्रेमदर्शनात् /
तत्स्वरूपपरिज्ञानसोत्सुकं सा तमब्रवीत्"
Kathasaritsagara,"sokss_3,4.216","ahaṃ vidyādharī kanyā bhadrānāma mahānvayā /
iha kāmacaratvācca tvāmapaśyamahaṃ tadā","अहं विद्याधरी कन्या भद्रानाम महान्वया /
इह कामचरत्वाच्च त्वामपश्यमहं तदा"
Kathasaritsagara,"sokss_3,4.217","tvadguṇākṛṣṭacittā ca tatkālamahameva tām /
adṛśyavāṇīmasṛjaṃ punarāgamanāya te","त्वद्गुणाकृष्टचित्ता च तत्कालमहमेव ताम् /
अदृश्यवाणीमसृजं पुनरागमनाय ते"
Kathasaritsagara,"sokss_3,4.218","adya vidyāprayogāś ca saṃmohya preritā mayā /
sā te rājasutaivāsmin kārye smṛtim ajījanat","अद्य विद्याप्रयोगाश् च संमोह्य प्रेरिता मया /
सा ते राजसुतैवास्मिन् कार्ये स्मृतिम् अजीजनत्"
Kathasaritsagara,"sokss_3,4.219","tvadarthaṃ ca sthitāsmīha tattubhyamidamarpitam /
śarīraṃ sundara mayā kuru pāṇigrahaṃ mama","त्वदर्थं च स्थितास्मीह तत्तुभ्यमिदमर्पितम् /
शरीरं सुन्दर मया कुरु पाणिग्रहं मम"
Kathasaritsagara,"sokss_3,4.220","ityukto bhadrayā bhavyo vidyādharyā vidūṣakaḥ /
tatheti pariṇinye tāṃ gāndharvavidinā tadā","इत्युक्तो भद्रया भव्यो विद्याधर्या विदूषकः /
तथेति परिणिन्ये तां गान्धर्वविदिना तदा"
Kathasaritsagara,"sokss_3,4.221","atiṣṭhadatha tatraiva divyaṃ bhogamavāpya saḥ /
svapauruṣaphalarddhyeva priyayā saṃgatastayā","अतिष्ठदथ तत्रैव दिव्यं भोगमवाप्य सः /
स्वपौरुषफलर्द्ध्येव प्रियया संगतस्तया"
Kathasaritsagara,"sokss_3,4.222","atrāntare prabuddhā sā rājaputrī niśākṣaye /
bhartāraṃ tamapaśyantī viṣādaṃ sahasāgamat","अत्रान्तरे प्रबुद्धा सा राजपुत्री निशाक्षये /
भर्तारं तमपश्यन्ती विषादं सहसागमत्"
Kathasaritsagara,"sokss_3,4.223","utthāya cāntikaṃ mātuḥ praskhaladbhiḥ padairyayau /
vihvalā saṃgaladvāṣpataraṅgitavilocanā","उत्थाय चान्तिकं मातुः प्रस्खलद्भिः पदैर्ययौ /
विह्वला संगलद्वाष्पतरङ्गितविलोचना"
Kathasaritsagara,"sokss_3,4.224","sa patirme gataḥ kvāpi rātrāviti ca mātaram /
ātmāparādhasabhayā sānutāpā ca sābhyadhāt","स पतिर्मे गतः क्वापि रात्राविति च मातरम् /
आत्मापराधसभया सानुतापा च साभ्यधात्"
Kathasaritsagara,"sokss_3,4.225","tatastanmātari snehātsaṃbhrāntāyāṃ krameṇa tat /
buddhvā rājāpi tatraitya paramākulatāmagāt","ततस्तन्मातरि स्नेहात्संभ्रान्तायां क्रमेण तत् /
बुद्ध्वा राजापि तत्रैत्य परमाकुलतामगात्"
Kathasaritsagara,"sokss_3,4.226","jāne śmaśānabāhyaṃ taṃ gato 'sau devatāgṛham /
ityukte rājasutayā rājā tatra svayaṃ yayau","जाने श्मशानबाह्यं तं गतो ऽसौ देवतागृहम् /
इत्युक्ते राजसुतया राजा तत्र स्वयं ययौ"
Kathasaritsagara,"sokss_3,4.227","tatra vidyādharīvidyāprabhāveṇa tirohitam /
vicintyāpi na lebhe taṃ sa kṣitīśo vidūṣakam","तत्र विद्याधरीविद्याप्रभावेण तिरोहितम् /
विचिन्त्यापि न लेभे तं स क्षितीशो विदूषकम्"
Kathasaritsagara,"sokss_3,4.228","tato rājñi parāvṛtte nirāśāṃ tāṃ nṛpātmajām /
dehatyāgonmukhīmetya jñānī ko 'pyabravīdidam","ततो राज्ञि परावृत्ते निराशां तां नृपात्मजाम् /
देहत्यागोन्मुखीमेत्य ज्ञानी को ऽप्यब्रवीदिदम्"
Kathasaritsagara,"sokss_3,4.229","nāriṣṭaśaṅkā kartavyā sa hi te vartate patiḥ /
yukto divyena bhogena tvāmupaiṣyati cācirāt","नारिष्टशङ्का कर्तव्या स हि ते वर्तते पतिः /
युक्तो दिव्येन भोगेन त्वामुपैष्यति चाचिरात्"
Kathasaritsagara,"sokss_3,4.230","tacchrutvā rājaputrī sā dhārayāmāsa jīvitam /
hṛdi praviṣṭayā ruddhaṃ tatpratyāgamavāñchayā","तच्छ्रुत्वा राजपुत्री सा धारयामास जीवितम् /
हृदि प्रविष्टया रुद्धं तत्प्रत्यागमवाञ्छया"
Kathasaritsagara,"sokss_3,4.231","vidūṣakasyāpi tatastiṣṭhatastatra tāṃ priyām /
bhadrāṃ yageśvarī nāma sakhī kācidupāyayau","विदूषकस्यापि ततस्तिष्ठतस्तत्र तां प्रियाम् /
भद्रां यगेश्वरी नाम सखी काचिदुपाययौ"
Kathasaritsagara,"sokss_3,4.232","upetya sā rahasyenāmidaṃ bhadrāmathābravīt /
sakhi mānuṣasaṃsargātkruddhā vidyādharāstvayi","उपेत्य सा रहस्येनामिदं भद्रामथाब्रवीत् /
सखि मानुषसंसर्गात्क्रुद्धा विद्याधरास्त्वयि"
Kathasaritsagara,"sokss_3,4.233","pāpaṃ ca te cikīrṣanti tadito gamyatāṃ tvayā /
asti pūrvāmbudheḥ pāre puraṃ kārkoṭakābhidham","पापं च ते चिकीर्षन्ति तदितो गम्यतां त्वया /
अस्ति पूर्वाम्बुधेः पारे पुरं कार्कोटकाभिधम्"
Kathasaritsagara,"sokss_3,4.234","tadatikramya ca nadī śītodā nāma pāvanī /
tīrtvā tāmudayākhyaśca siddhakṣetraṃ mahāgiriḥ","तदतिक्रम्य च नदी शीतोदा नाम पावनी /
तीर्त्वा तामुदयाख्यश्च सिद्धक्षेत्रं महागिरिः"
Kathasaritsagara,"sokss_3,4.235","vidyādharairanākramyastatra tvaṃ gaccha sāṃpratam /
priyasya mānuṣasyāsya kṛte cintāṃ ca mā kṛthāḥ","विद्याधरैरनाक्रम्यस्तत्र त्वं गच्छ सांप्रतम् /
प्रियस्य मानुषस्यास्य कृते चिन्तां च मा कृथाः"
Kathasaritsagara,"sokss_3,4.236","etaddhi sarvametasya kathayitvā gamiṣyasi /
yenaiṣa paścāt tatraiva sattvavānāgamiṣyati","एतद्धि सर्वमेतस्य कथयित्वा गमिष्यसि /
येनैष पश्चात् तत्रैव सत्त्ववानागमिष्यति"
Kathasaritsagara,"sokss_3,4.237","ityuktā sā tayā sakhyā bhadrā bhayavaśīkṛtā /
vidūṣakānuraktāpi pratipede tatheti tat","इत्युक्ता सा तया सख्या भद्रा भयवशीकृता /
विदूषकानुरक्तापि प्रतिपेदे तथेति तत्"
Kathasaritsagara,"sokss_3,4.238","uktvā ca tasya tadyuktyā dattvā ca svāṅgulīyakam /
vidūṣakasya rātryantasamaye sā tirodadhe","उक्त्वा च तस्य तद्युक्त्या दत्त्वा च स्वाङ्गुलीयकम् /
विदूषकस्य रात्र्यन्तसमये सा तिरोदधे"
Kathasaritsagara,"sokss_3,4.239","vidūṣakasya pūrvasmiñ śūnye devagṛhe sthitam /
kṣaṇād apaśyad ātmānaṃ na bhadrāṃ na ca mandiram","विदूषकस्य पूर्वस्मिञ् शून्ये देवगृहे स्थितम् /
क्षणाद् अपश्यद् आत्मानं न भद्रां न च मन्दिरम्"
Kathasaritsagara,"sokss_3,4.240","smaranvidyāprapañcaṃ taṃ paśyaṃścaivāṅgulīyakam /
viṣādavismayāveśavaśaḥ so 'bhūdvidūṣakaḥ","स्मरन्विद्याप्रपञ्चं तं पश्यंश्चैवाङ्गुलीयकम् /
विषादविस्मयावेशवशः सो ऽभूद्विदूषकः"
Kathasaritsagara,"sokss_3,4.241","acintayacca tasyāḥ sa vacaḥ svapnamiva smaran /
gatā tāvannivedyaiva sā mamodayaparvatam","अचिन्तयच्च तस्याः स वचः स्वप्नमिव स्मरन् /
गता तावन्निवेद्यैव सा ममोदयपर्वतम्"
Kathasaritsagara,"sokss_3,4.242","tanmayāpyāśu tatraiva gantavyaṃ tadavāptaye /
na caivaṃ lokadṛṣṭaṃ māṃ labdhvā rājā parityajet","तन्मयाप्याशु तत्रैव गन्तव्यं तदवाप्तये /
न चैवं लोकदृष्टं मां लब्ध्वा राजा परित्यजेत्"
Kathasaritsagara,"sokss_3,4.243","tasmādyuktiṃ karomīha kāryaṃ siddhyati me yathā /
iti saṃcintya matimānrūpamanyatsa śiśriye","तस्माद्युक्तिं करोमीह कार्यं सिद्ध्यति मे यथा /
इति संचिन्त्य मतिमान्रूपमन्यत्स शिश्रिये"
Kathasaritsagara,"sokss_3,4.244","jīrṇavāsā rajolipto bhūtvā devīgṛhāttataḥ /
niragādatha hā bhadre hā bhadre iti sa bruvan","जीर्णवासा रजोलिप्तो भूत्वा देवीगृहात्ततः /
निरगादथ हा भद्रे हा भद्रे इति स ब्रुवन्"
Kathasaritsagara,"sokss_3,4.245","tatkṣaṇaṃ ca vilokyainaṃ janāstaddeśavartinaḥ /
so 'yaṃ vidūṣakaḥ prāpta iti kolāhalaṃ vyadhuḥ","तत्क्षणं च विलोक्यैनं जनास्तद्देशवर्तिनः /
सो ऽयं विदूषकः प्राप्त इति कोलाहलं व्यधुः"
Kathasaritsagara,"sokss_3,4.246","buddhvā ca rājñā nirgatya svayaṃ dṛṣṭvā tathāvidhaḥ /
unmattaceṣṭo 'vaṣṭabhya sa nīto 'bhūtsvamandiram","बुद्ध्वा च राज्ञा निर्गत्य स्वयं दृष्ट्वा तथाविधः /
उन्मत्तचेष्टो ऽवष्टभ्य स नीतो ऽभूत्स्वमन्दिरम्"
Kathasaritsagara,"sokss_3,4.247","tatra snehākulairyadyadukto 'bhūdbhṛtyabāndhavaiḥ /
tatra tatra sa hā bhadre iti pratyuttaraṃ dadau","तत्र स्नेहाकुलैर्यद्यदुक्तो ऽभूद्भृत्यबान्धवैः /
तत्र तत्र स हा भद्रे इति प्रत्युत्तरं ददौ"
Kathasaritsagara,"sokss_3,4.248","vaidyopadiṣṭair abhyaṅgair abhyakto 'pi sa tatkṣaṇam /
aṅgamuddhūlayāmāsa bhūriṇā bhasmareṇunā","वैद्योपदिष्टैर् अभ्यङ्गैर् अभ्यक्तो ऽपि स तत्क्षणम् /
अङ्गमुद्धूलयामास भूरिणा भस्मरेणुना"
Kathasaritsagara,"sokss_3,4.249","snehena rājaputryā ca svahastābhyāmupāhṛtaḥ /
āhārastena sahasā pādenāhatya cikṣipe","स्नेहेन राजपुत्र्या च स्वहस्ताभ्यामुपाहृतः /
आहारस्तेन सहसा पादेनाहत्य चिक्षिपे"
Kathasaritsagara,"sokss_3,4.250","evaṃ sa tasthau katiciddivasāṃstatra niḥspṛhaḥ /
pāṭayannijavastrāṇi kṛtonmādo vidūṣakaḥ","एवं स तस्थौ कतिचिद्दिवसांस्तत्र निःस्पृहः /
पाटयन्निजवस्त्राणि कृतोन्मादो विदूषकः"
Kathasaritsagara,"sokss_3,4.251","aśakyapratikāro 'yaṃ tat kimarthaṃ kadarthyate /
tyajet kadācana prāṇān brahmahatyā bhavet tataḥ","अशक्यप्रतिकारो ऽयं तत् किमर्थं कदर्थ्यते /
त्यजेत् कदाचन प्राणान् ब्रह्महत्या भवेत् ततः"
Kathasaritsagara,"sokss_3,4.252","svacchandacāriṇastvasya kālena kuśalaṃ bhavet /
ityālocya sa cādityaseno rājā mumoca tam","स्वच्छन्दचारिणस्त्वस्य कालेन कुशलं भवेत् /
इत्यालोच्य स चादित्यसेनो राजा मुमोच तम्"
Kathasaritsagara,"sokss_3,4.253","tataḥ svacchandacārī sannanyedyuḥ sāṅgulīyakaḥ /
vīro bhadrāṃ prati svairaṃ sa pratasthe vidūṣakaḥ","ततः स्वच्छन्दचारी सन्नन्येद्युः साङ्गुलीयकः /
वीरो भद्रां प्रति स्वैरं स प्रतस्थे विदूषकः"
Kathasaritsagara,"sokss_3,4.254","gacchann ahar ahaḥ prācyāṃ diśi prāpa sa ca kramāt /
madhye mārgavaśāyātaṃ nagaraṃ pauṇḍravardhanam","गच्छन्न् अहर् अहः प्राच्यां दिशि प्राप स च क्रमात् /
मध्ये मार्गवशायातं नगरं पौण्ड्रवर्धनम्"
Kathasaritsagara,"sokss_3,4.255","mātaratra vasāmyekāṃ rātrimityabhidhāya saḥ /
brāhmaṇyāstatra kasyāścidvṛddhāyāḥ prāviśadgṛham","मातरत्र वसाम्येकां रात्रिमित्यभिधाय सः /
ब्राह्मण्यास्तत्र कस्याश्चिद्वृद्धायाः प्राविशद्गृहम्"
Kathasaritsagara,"sokss_3,4.256","pratipannāśrayā sā ca kṛtātithyā kṣaṇāntare /
brāhmaṇī samupetyaivaṃ sāntarduḥkhā jagāda tam","प्रतिपन्नाश्रया सा च कृतातिथ्या क्षणान्तरे /
ब्राह्मणी समुपेत्यैवं सान्तर्दुःखा जगाद तम्"
Kathasaritsagara,"sokss_3,4.257","tubhyameva mayā dattaṃ putra sarvamidaṃ gṛham /
tadgṛhāṇa yato nāsti jīvitaṃ mama sāṃpratam","तुभ्यमेव मया दत्तं पुत्र सर्वमिदं गृहम् /
तद्गृहाण यतो नास्ति जीवितं मम सांप्रतम्"
Kathasaritsagara,"sokss_3,4.258","kasmādevaṃ bravīṣīti tenoktā vismitena sā /
śrūyatāṃ kathayāmyetadityuktvā punarabravīt","कस्मादेवं ब्रवीषीति तेनोक्ता विस्मितेन सा /
श्रूयतां कथयाम्येतदित्युक्त्वा पुनरब्रवीत्"
Kathasaritsagara,"sokss_3,4.259","astīha devasenākhyo nagare putra bhūpatiḥ /
tasya caikā samutpannā kanyā bhūtalabhūṣaṇam","अस्तीह देवसेनाख्यो नगरे पुत्र भूपतिः /
तस्य चैका समुत्पन्ना कन्या भूतलभूषणम्"
Kathasaritsagara,"sokss_3,4.260","mayā duḥkhena labdheyam iti tāṃ duḥkhalabdhikām /
nāmnā cakāraiṣa nṛpastanayāmativatsalaḥ","मया दुःखेन लब्धेयम् इति तां दुःखलब्धिकाम् /
नाम्ना चकारैष नृपस्तनयामतिवत्सलः"
Kathasaritsagara,"sokss_3,4.261","kālena yauvanārūḍhāmānītāya svaveśmani /
rājñe kacchapanāthāya tāṃ prādāccaiṣa bhūpatiḥ","कालेन यौवनारूढामानीताय स्ववेश्मनि /
राज्ञे कच्छपनाथाय तां प्रादाच्चैष भूपतिः"
Kathasaritsagara,"sokss_3,4.262","sa kacchapeśvarastasyā vadhvā vāsagṛhaṃ niśi /
praviṣṭa eva prathamaṃ tatkālaṃ pañcatāṃ yayau","स कच्छपेश्वरस्तस्या वध्वा वासगृहं निशि /
प्रविष्ट एव प्रथमं तत्कालं पञ्चतां ययौ"
Kathasaritsagara,"sokss_3,4.263","tato vimanasā rājñā bhūyopyetena sā sutā /
dattānyasmai nṛpāyābhūtso 'pi tadvadvyapadyata","ततो विमनसा राज्ञा भूयोप्येतेन सा सुता /
दत्तान्यस्मै नृपायाभूत्सो ऽपि तद्वद्व्यपद्यत"
Kathasaritsagara,"sokss_3,4.264","tadbhayācca yadānye 'pi nṛpāvāñchanti naiva tām /
tadā senāpatiṃ rājā nijamevaṃ samādiśat","तद्भयाच्च यदान्ये ऽपि नृपावाञ्छन्ति नैव ताम् /
तदा सेनापतिं राजा निजमेवं समादिशत्"
Kathasaritsagara,"sokss_3,4.265","ito deśāt tvayaikaikaḥ kramād ekaikato gṛhāt /
putrān praty aham āneyo brāhmaṇaḥ kṣatriyo 'thavā","इतो देशात् त्वयैकैकः क्रमाद् एकैकतो गृहात् /
पुत्रान् प्रत्य् अहम् आनेयो ब्राह्मणः क्षत्रियो ऽथवा"
Kathasaritsagara,"sokss_3,4.266","ānīya ca praveśyo 'tra rātrau matputrikāgṛhe /
paśyāmo 'tra vipadyante kiyanto 'tra kiyacciram","आनीय च प्रवेश्यो ऽत्र रात्रौ मत्पुत्रिकागृहे /
पश्यामो ऽत्र विपद्यन्ते कियन्तो ऽत्र कियच्चिरम्"
Kathasaritsagara,"sokss_3,4.267","uttariṣyati yaścātra so 'syā bhartā bhaviṣyati /
gatiḥ śakyā paricchetuṃ nahyadbhutavidhervidheḥ","उत्तरिष्यति यश्चात्र सो ऽस्या भर्ता भविष्यति /
गतिः शक्या परिच्छेतुं नह्यद्भुतविधेर्विधेः"
Kathasaritsagara,"sokss_3,4.268","iti senāpatī rājñā samāviṣṭo dine dine /
vārakrameṇa gehebhyo nayatyeva narāniha","इति सेनापती राज्ञा समाविष्टो दिने दिने /
वारक्रमेण गेहेभ्यो नयत्येव नरानिह"
Kathasaritsagara,"sokss_3,4.269","evaṃ ca tatra yātāni kṣayaṃ naraśatānyapi /
mama cākṛtapuṇyāyā ekaḥ putro 'tra vartate","एवं च तत्र यातानि क्षयं नरशतान्यपि /
मम चाकृतपुण्याया एकः पुत्रो ऽत्र वर्तते"
Kathasaritsagara,"sokss_3,4.270","tasya vāro 'dya saṃprāptastatra gantuṃ vipattaye /
tadabhāve mayā kāryaṃ prātaragnipraveśanam","तस्य वारो ऽद्य संप्राप्तस्तत्र गन्तुं विपत्तये /
तदभावे मया कार्यं प्रातरग्निप्रवेशनम्"
Kathasaritsagara,"sokss_3,4.271","tajjīvantī svahastena tubhyaṃ guṇavate gṛham /
dadāmi sarvaṃ yena syāṃ na punarduḥkhabhāginī","तज्जीवन्ती स्वहस्तेन तुभ्यं गुणवते गृहम् /
ददामि सर्वं येन स्यां न पुनर्दुःखभागिनी"
Kathasaritsagara,"sokss_3,4.272","evamuktavatīṃ dhīrastāmavocadvidūṣakaḥ /
yadyevamamba tarhi tvaṃ mā sma viklavatāṃ kṛthāḥ","एवमुक्तवतीं धीरस्तामवोचद्विदूषकः /
यद्येवमम्ब तर्हि त्वं मा स्म विक्लवतां कृथाः"
Kathasaritsagara,"sokss_3,4.273","ahaṃ tatrādya gacchāmi jīvatvekasutastava /
kimetaṃ ghātayāmīti kṛpā te mayi mā ca bhūt","अहं तत्राद्य गच्छामि जीवत्वेकसुतस्तव /
किमेतं घातयामीति कृपा ते मयि मा च भूत्"
Kathasaritsagara,"sokss_3,4.274","siddhiyogāddhi nāstyeva bhayaṃ tatra gatasya me /
evaṃ vidūṣakeṇoktā brāhmaṇī sā jagāda tam","सिद्धियोगाद्धि नास्त्येव भयं तत्र गतस्य मे /
एवं विदूषकेणोक्ता ब्राह्मणी सा जगाद तम्"
Kathasaritsagara,"sokss_3,4.275","tarhi puṇyairmayāyātaḥ ko'pi devo bhavāniha /
tatprāṇāndehi naḥ putra kuśalaṃ ca tathātmani","तर्हि पुण्यैर्मयायातः कोऽपि देवो भवानिह /
तत्प्राणान्देहि नः पुत्र कुशलं च तथात्मनि"
Kathasaritsagara,"sokss_3,4.276","evaṃ tayā so 'nugataḥ sāyaṃ rājasutāgṛham /
senāpatiniyuktena kiṃkareṇa samaṃ yayau","एवं तया सो ऽनुगतः सायं राजसुतागृहम् /
सेनापतिनियुक्तेन किंकरेण समं ययौ"
Kathasaritsagara,"sokss_3,4.277","tatrāpaśyannṛpasutāṃ tāṃ yauvanamadoddhatām /
latāmanuccitasphītapuṣpabhārānatām iva","तत्रापश्यन्नृपसुतां तां यौवनमदोद्धताम् /
लतामनुच्चितस्फीतपुष्पभारानताम् इव"
Kathasaritsagara,"sokss_3,4.278","tato niśāyāṃ śayane rājaputryā tayāśrite /
dhyātopanatamāgneyaṃ khaḍgaṃ vibhratkareṇa saḥ","ततो निशायां शयने राजपुत्र्या तयाश्रिते /
ध्यातोपनतमाग्नेयं खड्गं विभ्रत्करेण सः"
Kathasaritsagara,"sokss_3,4.279","vāsaveśmani tatrāsīj jāgrad eva vidūṣakaḥ /
paśyāmi tāvat ko hanti narānatreti cintayan","वासवेश्मनि तत्रासीज् जाग्रद् एव विदूषकः /
पश्यामि तावत् को हन्ति नरानत्रेति चिन्तयन्"
Kathasaritsagara,"sokss_3,4.280","prasupte ca jane kṣiprādapāvṛtakapāṭakam /
sa dvāradeśād āyāntaṃ ghoraṃ rākṣasamaikṣata","प्रसुप्ते च जने क्षिप्रादपावृतकपाटकम् /
स द्वारदेशाद् आयान्तं घोरं राक्षसमैक्षत"
Kathasaritsagara,"sokss_3,4.281","sa ca dvāri sthitastatra rākṣaso vāsakāntare /
bhujaṃ naraśatākāṇḍayamadaṇḍaṃ nyaveśayat","स च द्वारि स्थितस्तत्र राक्षसो वासकान्तरे /
भुजं नरशताकाण्डयमदण्डं न्यवेशयत्"
Kathasaritsagara,"sokss_3,4.282","vidūṣakaśca ciccheda dhāvitvā tasya taṃ krudhā /
ekakhaḍgaprahāreṇa bāhuṃ sapadi rakṣasaḥ","विदूषकश्च चिच्छेद धावित्वा तस्य तं क्रुधा /
एकखड्गप्रहारेण बाहुं सपदि रक्षसः"
Kathasaritsagara,"sokss_3,4.283","chinnabāhuḥ palāyyāśu jagāma sa niśācaraḥ /
bhūyo 'nāgamanāyaiva tatsattvotkarṣabhītitaḥ","छिन्नबाहुः पलाय्याशु जगाम स निशाचरः /
भूयो ऽनागमनायैव तत्सत्त्वोत्कर्षभीतितः"
Kathasaritsagara,"sokss_3,4.284","prabuddhā vīkṣya patitaṃ rakṣobāhuṃ nṛpātmajā /
bhītā ca jātaharṣā ca vismitā ca babhūva sā","प्रबुद्धा वीक्ष्य पतितं रक्षोबाहुं नृपात्मजा /
भीता च जातहर्षा च विस्मिता च बभूव सा"
Kathasaritsagara,"sokss_3,4.285","prātaśca dadṛśe rājñā devasenena tatra saḥ /
svasutāntaḥpuradvāri sthitaśchinnacyuto bhujaḥ","प्रातश्च ददृशे राज्ञा देवसेनेन तत्र सः /
स्वसुतान्तःपुरद्वारि स्थितश्छिन्नच्युतो भुजः"
Kathasaritsagara,"sokss_3,4.286","itaḥprabhṛti nehānyaiḥ praveṣṭavyaṃ narairiti /
datto vidūṣakeṇeva sudīrghaḥ parighārgalaḥ","इतःप्रभृति नेहान्यैः प्रवेष्टव्यं नरैरिति /
दत्तो विदूषकेणेव सुदीर्घः परिघार्गलः"
Kathasaritsagara,"sokss_3,4.287","tato divyaprabhāvāya tasmai prītaḥ sa pārthivaḥ /
vidūṣakāya tanayāṃ tāṃ dadau vibhavottaram","ततो दिव्यप्रभावाय तस्मै प्रीतः स पार्थिवः /
विदूषकाय तनयां तां ददौ विभवोत्तरम्"
Kathasaritsagara,"sokss_3,4.288","tatastayā samaṃ tatra kāntayā sa vidūṣakaḥ /
tasthau dināni katicidrūpavatyeva saṃpadā","ततस्तया समं तत्र कान्तया स विदूषकः /
तस्थौ दिनानि कतिचिद्रूपवत्येव संपदा"
Kathasaritsagara,"sokss_3,4.289","ekasmiṃśca dine suptāṃ rājaputrīṃ vihāya tām /
sa tataḥ prayayau rātrau tāṃ bhadrāṃ prati satvaraḥ","एकस्मिंश्च दिने सुप्तां राजपुत्रीं विहाय ताम् /
स ततः प्रययौ रात्रौ तां भद्रां प्रति सत्वरः"
Kathasaritsagara,"sokss_3,4.290","rājaputrī ca sā prātastadadarśanaduḥkhitā /
āsīdāśvāsitā pitrā tatpratyāvartanāśayā","राजपुत्री च सा प्रातस्तददर्शनदुःखिता /
आसीदाश्वासिता पित्रा तत्प्रत्यावर्तनाशया"
Kathasaritsagara,"sokss_3,4.291","so 'pi gacchannaharahaḥ kramātprāpta vidūṣakaḥ /
pūrvāmbudheradūrasthāṃ nagarīṃ tāmraliptikām","सो ऽपि गच्छन्नहरहः क्रमात्प्राप्त विदूषकः /
पूर्वाम्बुधेरदूरस्थां नगरीं ताम्रलिप्तिकाम्"
Kathasaritsagara,"sokss_3,4.292","tatra cakre sa kenāpi vaṇijā saha saṃgatim /
skandadāsābhidhānena pāramabdheryiyāsatā","तत्र चक्रे स केनापि वणिजा सह संगतिम् /
स्कन्ददासाभिधानेन पारमब्धेर्यियासता"
Kathasaritsagara,"sokss_3,4.293","tenaiva saha so 'nalpatadīyadhanasaṃbhṛtam /
yānapātraṃ samāruhya pratasthe 'mbudhivartmanā","तेनैव सह सो ऽनल्पतदीयधनसंभृतम् /
यानपात्रं समारुह्य प्रतस्थे ऽम्बुधिवर्त्मना"
Kathasaritsagara,"sokss_3,4.294","tataḥ samudramadhye tadyānapātramupāgatam /
akasmādabhavadruddhaṃ vyāsaktamiva kenacit","ततः समुद्रमध्ये तद्यानपात्रमुपागतम् /
अकस्मादभवद्रुद्धं व्यासक्तमिव केनचित्"
Kathasaritsagara,"sokss_3,4.295","arcite 'pyarṇave ratnairyadā na vicacāla tat /
tadā sa vaṇigārtaḥ saskandadāso 'bravīdidam","अर्चिते ऽप्यर्णवे रत्नैर्यदा न विचचाल तत् /
तदा स वणिगार्तः सस्कन्ददासो ऽब्रवीदिदम्"
Kathasaritsagara,"sokss_3,4.296","yo mocayati saṃruddhamidaṃ pravahaṇaṃ mama /
tasmai nijadhanārdhaṃ ca svasutāṃ ca dadāmyaham","यो मोचयति संरुद्धमिदं प्रवहणं मम /
तस्मै निजधनार्धं च स्वसुतां च ददाम्यहम्"
Kathasaritsagara,"sokss_3,4.297","tacchrutvaiva jagādaivaṃ dhīracetā vidūṣakaḥ /
ahamatrāvatīryāntarvicinomyambudherjalam","तच्छ्रुत्वैव जगादैवं धीरचेता विदूषकः /
अहमत्रावतीर्यान्तर्विचिनोम्यम्बुधेर्जलम्"
Kathasaritsagara,"sokss_3,4.298","kṣaṇācca mocayāmyetadbaddhaṃ pravahaṇaṃ tava /
yūyaṃ cāpyavalambadhvaṃ baddhvā māṃ pāśurajjubhiḥ","क्षणाच्च मोचयाम्येतद्बद्धं प्रवहणं तव /
यूयं चाप्यवलम्बध्वं बद्ध्वा मां पाशुरज्जुभिः"
Kathasaritsagara,"sokss_3,4.299","vimukte ca pravahaṇe tatkṣaṇaṃ vārimadhyataḥ /
uddhartavyo 'smi yuṣmābhiravalambanarajjubhiḥ","विमुक्ते च प्रवहणे तत्क्षणं वारिमध्यतः /
उद्धर्तव्यो ऽस्मि युष्माभिरवलम्बनरज्जुभिः"
Kathasaritsagara,"sokss_3,4.300","tatheti tena vaṇijā tadvacasyabhinandite /
babandhuḥ karṇadhārāstaṃ rajjubandhena kakṣayoḥ","तथेति तेन वणिजा तद्वचस्यभिनन्दिते /
बबन्धुः कर्णधारास्तं रज्जुबन्धेन कक्षयोः"
Kathasaritsagara,"sokss_3,4.301","tadbaddho 'vatatāraiva vāridhau sa vidūṣakaḥ /
na jātvavasare prāpte sattvavānavasīdati","तद्बद्धो ऽवततारैव वारिधौ स विदूषकः /
न जात्ववसरे प्राप्ते सत्त्ववानवसीदति"
Kathasaritsagara,"sokss_3,4.302","dhyātopasthitamāgneyaṃ khaḍgaṃ kṛtvā ca taṃ kare /
vīraḥ pravahaṇasyādho madhyevāri viveśa saḥ","ध्यातोपस्थितमाग्नेयं खड्गं कृत्वा च तं करे /
वीरः प्रवहणस्याधो मध्येवारि विवेश सः"
Kathasaritsagara,"sokss_3,4.303","tatra caikaṃ mahākāyaṃ suptaṃ puruṣamaikṣata /
jaṅghāyāṃ tasya ruddhaṃ ca yānapātraṃ vyalokayat","तत्र चैकं महाकायं सुप्तं पुरुषमैक्षत /
जङ्घायां तस्य रुद्धं च यानपात्रं व्यलोकयत्"
Kathasaritsagara,"sokss_3,4.304","ciccheda tāṃ sa jaṅghāṃ ca tasya khaḍgena tatkṣaṇam /
cacāla ca pravahaṇaṃ rodhamuktaṃ tadaiva tat","चिच्छेद तां स जङ्घां च तस्य खड्गेन तत्क्षणम् /
चचाल च प्रवहणं रोधमुक्तं तदैव तत्"
Kathasaritsagara,"sokss_3,4.305","taddṛṣṭvaiva vaṇikpāpaśchedayāmāsa tasya tat /
vidūṣakasya rajjūstāḥ pratipannārthalobhataḥ","तद्दृष्ट्वैव वणिक्पापश्छेदयामास तस्य तत् /
विदूषकस्य रज्जूस्ताः प्रतिपन्नार्थलोभतः"
Kathasaritsagara,"sokss_3,4.306","vṛttenaiva ca muktena drutaṃ pravahaṇena saḥ /
svalobhasyeva mahataḥ pāramambunidheryayau","वृत्तेनैव च मुक्तेन द्रुतं प्रवहणेन सः /
स्वलोभस्येव महतः पारमम्बुनिधेर्ययौ"
Kathasaritsagara,"sokss_3,4.307","vidūṣako 'pi sa cchinnarajjvālambo 'mbumadhyagaḥ /
unmajjya tattathā dṛṣṭvā dhīraḥ kṣaṇamacintayat","विदूषको ऽपि स च्छिन्नरज्ज्वालम्बो ऽम्बुमध्यगः /
उन्मज्ज्य तत्तथा दृष्ट्वा धीरः क्षणमचिन्तयत्"
Kathasaritsagara,"sokss_3,4.308","kimidaṃ vaṇijā tena kṛtaṃ kimathavocyate /
kṛtaghnā dhanalobhāndhā nopakārekṣaṇakṣamāḥ","किमिदं वणिजा तेन कृतं किमथवोच्यते /
कृतघ्ना धनलोभान्धा नोपकारेक्षणक्षमाः"
Kathasaritsagara,"sokss_3,4.309","tadeṣa kālaḥ sutarāmavaiklavyasya sāṃpratam /
nahi sattvāvasādena svalpā vyāpadvilaṅghyate","तदेष कालः सुतरामवैक्लव्यस्य सांप्रतम् /
नहि सत्त्वावसादेन स्वल्पा व्यापद्विलङ्घ्यते"
Kathasaritsagara,"sokss_3,4.310","iti saṃcintya tatkālaṃ jaṅghāṃ tāmāruroha saḥ /
yā sāntarjalasuptasya puṃsastasya nyakṛtyata","इति संचिन्त्य तत्कालं जङ्घां तामारुरोह सः /
या सान्तर्जलसुप्तस्य पुंसस्तस्य न्यकृत्यत"
Kathasaritsagara,"sokss_3,4.311","tayā tatāra nāveva hastavyastāmburambudhim /
daivameva hi sāhāyyaṃ kurute sattvaśālinām","तया ततार नावेव हस्तव्यस्ताम्बुरम्बुधिम् /
दैवमेव हि साहाय्यं कुरुते सत्त्वशालिनाम्"
Kathasaritsagara,"sokss_3,4.312","taṃ mārutimivāmbhodhipāraṃ rāmārthamāgatam /
balavantamuvācaivamantarikṣātsarasvatī","तं मारुतिमिवाम्भोधिपारं रामार्थमागतम् /
बलवन्तमुवाचैवमन्तरिक्षात्सरस्वती"
Kathasaritsagara,"sokss_3,4.313","sādhu sādhu susattvo 'sti ko 'nyastvatto vidūṣaka /
anena tava dhairyeṇa tuṣṭo 'smi tadidaṃ śṛṇu","साधु साधु सुसत्त्वो ऽस्ति को ऽन्यस्त्वत्तो विदूषक /
अनेन तव धैर्येण तुष्टो ऽस्मि तदिदं शृणु"
Kathasaritsagara,"sokss_3,4.314","prāpto 'si nagnaviṣayamimaṃ saṃpratyato 'pi ca /
kārkoṭakākhyaṃ nagaraṃ dinaiḥ prāpsyasi saptabhiḥ","प्राप्तो ऽसि नग्नविषयमिमं संप्रत्यतो ऽपि च /
कार्कोटकाख्यं नगरं दिनैः प्राप्स्यसि सप्तभिः"
Kathasaritsagara,"sokss_3,4.315","tato labdhadhṛtirgatvā śīghraṃ prāpsyasi cepsitam /
ahaṃ cārādhipaḥ pūrvaṃ bhavatā havyakavyabhuk","ततो लब्धधृतिर्गत्वा शीघ्रं प्राप्स्यसि चेप्सितम् /
अहं चाराधिपः पूर्वं भवता हव्यकव्यभुक्"
Kathasaritsagara,"sokss_3,4.316","madvarācca tavedānīṃ kṣuttṛṣṇā ca na vartsyati /
tadgaccha siddhyai visrabdhamityuktvā virarāma vāk","मद्वराच्च तवेदानीं क्षुत्तृष्णा च न वर्त्स्यति /
तद्गच्छ सिद्ध्यै विस्रब्धमित्युक्त्वा विरराम वाक्"
Kathasaritsagara,"sokss_3,4.317","vidūṣakaśca tacchrutvā praṇayāgniṃ praharṣitaḥ /
pratasthe saptame cāhni prāpa kārkoṭakaṃ puram","विदूषकश्च तच्छ्रुत्वा प्रणयाग्निं प्रहर्षितः /
प्रतस्थे सप्तमे चाह्नि प्राप कार्कोटकं पुरम्"
Kathasaritsagara,"sokss_3,4.318","tatra ca praviveśaikaṃ maṭhamāryairadhiṣṭhitam /
nānādeśodbhavaistaistairdvijairabhyāgatapriyaiḥ","तत्र च प्रविवेशैकं मठमार्यैरधिष्ठितम् /
नानादेशोद्भवैस्तैस्तैर्द्विजैरभ्यागतप्रियैः"
Kathasaritsagara,"sokss_3,4.319","śrīmatā nirmitaṃ rājñā tatratyenāryavarmaṇā /
ṛddhaṃ samagrasauvarṇahṛdyadevakulānvitam","श्रीमता निर्मितं राज्ञा तत्रत्येनार्यवर्मणा /
ऋद्धं समग्रसौवर्णहृद्यदेवकुलान्वितम्"
Kathasaritsagara,"sokss_3,4.320","tatra sarvaiḥ kṛtātithyamekastaṃ brāhmaṇo 'tithim /
snānena bhojanairvastrairnītvā gṛhamupācarat","तत्र सर्वैः कृतातिथ्यमेकस्तं ब्राह्मणो ऽतिथिम् /
स्नानेन भोजनैर्वस्त्रैर्नीत्वा गृहमुपाचरत्"
Kathasaritsagara,"sokss_3,4.321","sāyaṃ ca tanmaṭhasthaḥ san pure śuśrāva tatra saḥ /
vidūṣakaḥ sapaṭahaṃ ghoṣyamāṇam idaṃ vacaḥ","सायं च तन्मठस्थः सन् पुरे शुश्राव तत्र सः /
विदूषकः सपटहं घोष्यमाणम् इदं वचः"
Kathasaritsagara,"sokss_3,4.322","brāhmaṇaḥ kṣatriyo vāpi pariṇetuṃ nṛpātmajām /
prātaricchati yaḥ so 'dya rātrau vasatu tadgṛhe","ब्राह्मणः क्षत्रियो वापि परिणेतुं नृपात्मजाम् /
प्रातरिच्छति यः सो ऽद्य रात्रौ वसतु तद्गृहे"
Kathasaritsagara,"sokss_3,4.323","tacchrutvā sanimittaṃ sa tadāśaṅkya ca tatkṣaṇam /
gantuṃ rājasutāvāsamiyeṣa priyasāhasaḥ","तच्छ्रुत्वा सनिमित्तं स तदाशङ्क्य च तत्क्षणम् /
गन्तुं राजसुतावासमियेष प्रियसाहसः"
Kathasaritsagara,"sokss_3,4.324","ūcustaṃ maṭhaviprāste brahmanmā sāhasaṃ kṛthāḥ /
tanna rājasutāsadma tanmṛtyorvivṛtaṃ mukham","ऊचुस्तं मठविप्रास्ते ब्रह्मन्मा साहसं कृथाः /
तन्न राजसुतासद्म तन्मृत्योर्विवृतं मुखम्"
Kathasaritsagara,"sokss_3,4.325","yo hi tatra praviśati kṣapāyāṃ na sa jīvati /
gatāḥ subahavaścaivamatra sāhasikāḥ kṣayam","यो हि तत्र प्रविशति क्षपायां न स जीवति /
गताः सुबहवश्चैवमत्र साहसिकाः क्षयम्"
Kathasaritsagara,"sokss_3,4.326","ityukto 'pi sa tair viprair anaṅgīkṛtatadvacāḥ /
vidūṣako rājagṛhaṃ yayau tatkiṃkaraiḥ saha","इत्युक्तो ऽपि स तैर् विप्रैर् अनङ्गीकृततद्वचाः /
विदूषको राजगृहं ययौ तत्किंकरैः सह"
Kathasaritsagara,"sokss_3,4.327","tatrāryavarmaṇā rājñā svayaṃ dṛṣṭvābhinanditaḥ /
viveśa tatsutāvāsaṃ naktamarka ivānalam","तत्रार्यवर्मणा राज्ञा स्वयं दृष्ट्वाभिनन्दितः /
विवेश तत्सुतावासं नक्तमर्क इवानलम्"
Kathasaritsagara,"sokss_3,4.328","dadarśa rājakanyāṃ ca tāmākṛtyānurāgiṇīm /
nairāśyaduḥkhavidhuraṃ paśyantīṃ sāsrayā dṛśā","ददर्श राजकन्यां च तामाकृत्यानुरागिणीम् /
नैराश्यदुःखविधुरं पश्यन्तीं सास्रया दृशा"
Kathasaritsagara,"sokss_3,4.329","āsīcca jāgradevātra sa rātrāvavalokayan /
kare kṛpāṇamāgneyaṃ cintitopanataṃ dadhat","आसीच्च जाग्रदेवात्र स रात्राववलोकयन् /
करे कृपाणमाग्नेयं चिन्तितोपनतं दधत्"
Kathasaritsagara,"sokss_3,4.330","akasmācca mahāghoraṃ dadarśa dvāri rākṣasam /
chinnadakṣiṇabāhutvātprasāritabhujāntaram","अकस्माच्च महाघोरं ददर्श द्वारि राक्षसम् /
छिन्नदक्षिणबाहुत्वात्प्रसारितभुजान्तरम्"
Kathasaritsagara,"sokss_3,4.331","dṛṣṭvā vyacintayac cāsau hanta so 'yaṃ niśācaraḥ /
yasya bāhur mayā chinno nagare pauṇḍravardhane","दृष्ट्वा व्यचिन्तयच् चासौ हन्त सो ऽयं निशाचरः /
यस्य बाहुर् मया छिन्नो नगरे पौण्ड्रवर्धने"
Kathasaritsagara,"sokss_3,4.332","tadadya na punarbāhau prahariṣyāmyasau hi me /
palāyya pūrvavadgacchettasmātsādhu nihanmyamum","तदद्य न पुनर्बाहौ प्रहरिष्याम्यसौ हि मे /
पलाय्य पूर्ववद्गच्छेत्तस्मात्साधु निहन्म्यमुम्"
Kathasaritsagara,"sokss_3,4.333","ityālocya pradhāvyaiva keśeṣvākṛṣya tasya saḥ /
rākṣasasya śiraśchettuṃ samārebhe vidūṣakaḥ","इत्यालोच्य प्रधाव्यैव केशेष्वाकृष्य तस्य सः /
राक्षसस्य शिरश्छेत्तुं समारेभे विदूषकः"
Kathasaritsagara,"sokss_3,4.334","tatkṣaṇaṃ bhītabhītaśca tamuvāca sa rākṣasaḥ /
mā māṃ vadhīḥ susattvastvaṃ tatkuruṣva kṛpāmiti","तत्क्षणं भीतभीतश्च तमुवाच स राक्षसः /
मा मां वधीः सुसत्त्वस्त्वं तत्कुरुष्व कृपामिति"
Kathasaritsagara,"sokss_3,4.335","kiṃnāma tvaṃ ca keyaṃ ca tava ceṣṭeti tena saḥ /
muktvā pṛṣṭaśca vīreṇa punarāha sa rākṣasaḥ","किंनाम त्वं च केयं च तव चेष्टेति तेन सः /
मुक्त्वा पृष्टश्च वीरेण पुनराह स राक्षसः"
Kathasaritsagara,"sokss_3,4.336","yamadaṃṣṭrābhidhānasya mamābhūtāṃ sute ime /
iyam ekā tathānyā ca pauṇḍravardhanavartinī","यमदंष्ट्राभिधानस्य ममाभूतां सुते इमे /
इयम् एका तथान्या च पौण्ड्रवर्धनवर्तिनी"
Kathasaritsagara,"sokss_3,4.337","avīrapuruṣāsaṅgādrakṣaṇīye nṛpātmaje /
śaṃkarājñāprasādo hi mamābhūdayamīdṛśaḥ","अवीरपुरुषासङ्गाद्रक्षणीये नृपात्मजे /
शंकराज्ञाप्रसादो हि ममाभूदयमीदृशः"
Kathasaritsagara,"sokss_3,4.338","tatrādau bāhur ekena chinno me pauṇḍravardhane /
tvayā cādya jito 'smīha tat samāptam idaṃ mama","तत्रादौ बाहुर् एकेन छिन्नो मे पौण्ड्रवर्धने /
त्वया चाद्य जितो ऽस्मीह तत् समाप्तम् इदं मम"
Kathasaritsagara,"sokss_3,4.339","tac chrutvā sa vihasyainaṃ pratyuvāca vidūṣakaḥ /
mayaiva sa bhujas tatra lūnaste pauṇḍravardhane","तच् छ्रुत्वा स विहस्यैनं प्रत्युवाच विदूषकः /
मयैव स भुजस् तत्र लूनस्ते पौण्ड्रवर्धने"
Kathasaritsagara,"sokss_3,4.340","rākṣaso 'pyavadattarhi devāṃśastvaṃ na mānuṣaḥ /
manye tvadarthamevābhūccharvājñānugrahaḥ sa me","राक्षसो ऽप्यवदत्तर्हि देवांशस्त्वं न मानुषः /
मन्ये त्वदर्थमेवाभूच्छर्वाज्ञानुग्रहः स मे"
Kathasaritsagara,"sokss_3,4.341","tadidānīṃ suhṛnme tvaṃ yadā māṃ ca smariṣyasi /
tadāhaṃ saṃnidhāsye te siddhaye saṃkaṭeṣvapi","तदिदानीं सुहृन्मे त्वं यदा मां च स्मरिष्यसि /
तदाहं संनिधास्ये ते सिद्धये संकटेष्वपि"
Kathasaritsagara,"sokss_3,4.342","evaṃ sa rākṣaso maitryā varayitvā vidūṣakam /
tenābhinanditavacā yamadaṃṣṭrastirodadhe","एवं स राक्षसो मैत्र्या वरयित्वा विदूषकम् /
तेनाभिनन्दितवचा यमदंष्ट्रस्तिरोदधे"
Kathasaritsagara,"sokss_3,4.343","vidūṣako 'pi sānandamabhinanditavikramaḥ /
rājaputryā tayā tatra hṛṣṭastāmanayanniśām","विदूषको ऽपि सानन्दमभिनन्दितविक्रमः /
राजपुत्र्या तया तत्र हृष्टस्तामनयन्निशाम्"
Kathasaritsagara,"sokss_3,4.344","prātaśca jñātavṛttāntastuṣṭastasmai dadau nṛpaḥ /
vibhavaiḥ saha śauryaikapatākāmiva tāṃ sutām","प्रातश्च ज्ञातवृत्तान्तस्तुष्टस्तस्मै ददौ नृपः /
विभवैः सह शौर्यैकपताकामिव तां सुताम्"
Kathasaritsagara,"sokss_3,4.345","sa tayā saha tatrāsīdrātrīḥ kāścidvidūṣakaḥ /
padātpadamamuñcantyā lakṣmyeva guṇabaddhayā","स तया सह तत्रासीद्रात्रीः काश्चिद्विदूषकः /
पदात्पदममुञ्चन्त्या लक्ष्म्येव गुणबद्धया"
Kathasaritsagara,"sokss_3,4.346","ekadā ca niśi svairaṃ tataḥ prāyātpriyotsukaḥ /
labdhadivyarasāsvādaḥ ko hi rajyedrasāntare","एकदा च निशि स्वैरं ततः प्रायात्प्रियोत्सुकः /
लब्धदिव्यरसास्वादः को हि रज्येद्रसान्तरे"
Kathasaritsagara,"sokss_3,4.347","nagarācca vinirgatya sa taṃ sasmāra rākṣasam /
smṛtamātrāgataṃ taṃ ca jagāda racitānatim","नगराच्च विनिर्गत्य स तं सस्मार राक्षसम् /
स्मृतमात्रागतं तं च जगाद रचितानतिम्"
Kathasaritsagara,"sokss_3,4.348","siddhakṣetre prayātavyamudayādrau mayā sakhe /
bhadrāvidyādharīhetoratastvaṃ tatra māṃ naya","सिद्धक्षेत्रे प्रयातव्यमुदयाद्रौ मया सखे /
भद्राविद्याधरीहेतोरतस्त्वं तत्र मां नय"
Kathasaritsagara,"sokss_3,4.349","tathetuktavatastasya skandhamāruhya rakṣasaḥ /
yayau ca sa tayā rātryā durgamāṃ ṣaṣṭiyojanīm","तथेतुक्तवतस्तस्य स्कन्धमारुह्य रक्षसः /
ययौ च स तया रात्र्या दुर्गमां षष्टियोजनीम्"
Kathasaritsagara,"sokss_3,4.350","prātaśca tīrtvā śītodāmalaṅghyāṃ mānuṣairnadīm /
udayādreratha prāpatsaṃnikarṣamayatnataḥ","प्रातश्च तीर्त्वा शीतोदामलङ्घ्यां मानुषैर्नदीम् /
उदयाद्रेरथ प्रापत्संनिकर्षमयत्नतः"
Kathasaritsagara,"sokss_3,4.351","ayaṃ sa parvataḥ śrīmānudayākhyaḥ purastava /
atropari ca nāstyeva siddhadhāmni gatirmama","अयं स पर्वतः श्रीमानुदयाख्यः पुरस्तव /
अत्रोपरि च नास्त्येव सिद्धधाम्नि गतिर्मम"
Kathasaritsagara,"sokss_3,4.352","ity uktvā rākṣase tasmin prāptānujñe tirohite /
dīrghikāṃ sa dadarśaikāṃ ramyāṃ tatra vidūṣakaḥ","इत्य् उक्त्वा राक्षसे तस्मिन् प्राप्तानुज्ञे तिरोहिते /
दीर्घिकां स ददर्शैकां रम्यां तत्र विदूषकः"
Kathasaritsagara,"sokss_3,4.353","vadantyāḥ svāgatamiva bhramadbhramaraguñjitaiḥ /
tasyās tīre nyaṣīdac ca phullapadmānanaśriyaḥ","वदन्त्याः स्वागतमिव भ्रमद्भ्रमरगुञ्जितैः /
तस्यास् तीरे न्यषीदच् च फुल्लपद्माननश्रियः"
Kathasaritsagara,"sokss_3,4.354","strīṇāmivātra cāpaśyatpadapaṅktiṃ suvistarām /
ayaṃ priyāgame mārgastaveti bruvatīmiva","स्त्रीणामिवात्र चापश्यत्पदपङ्क्तिं सुविस्तराम् /
अयं प्रियागमे मार्गस्तवेति ब्रुवतीमिव"
Kathasaritsagara,"sokss_3,4.355","alaṅghyo 'yaṃ girirmartyaistadihaiva varaṃ kṣaṇam /
sthito bhavāmi paśyāmi kasyeyaṃ padapaddhatiḥ","अलङ्घ्यो ऽयं गिरिर्मर्त्यैस्तदिहैव वरं क्षणम् /
स्थितो भवामि पश्यामि कस्येयं पदपद्धतिः"
Kathasaritsagara,"sokss_3,4.356","iti cintayatastasya tatra toyārthamāyayuḥ /
gṛhītakāñcanaghaṭā bhavyāḥ subahavaḥ striyaḥ","इति चिन्तयतस्तस्य तत्र तोयार्थमाययुः /
गृहीतकाञ्चनघटा भव्याः सुबहवः स्त्रियः"
Kathasaritsagara,"sokss_3,4.357","vāripūritakumbhāśca tāḥ sa papraccha yoṣitaḥ /
kasyedaṃ nīyate toyamiti praṇayapeśalam","वारिपूरितकुम्भाश्च ताः स पप्रच्छ योषितः /
कस्येदं नीयते तोयमिति प्रणयपेशलम्"
Kathasaritsagara,"sokss_3,4.358","āste cidyādharī bhadra bhadrānāmātra parvate /
idaṃ snānodakaṃ tasyā iti tāśca tamabruvan","आस्ते चिद्याधरी भद्र भद्रानामात्र पर्वते /
इदं स्नानोदकं तस्या इति ताश्च तमब्रुवन्"
Kathasaritsagara,"sokss_3,4.359","citraṃ dhātaiva dhīrāṇāmārabdhoddāmakarmaṇām /
parituṣyeva sāmagrīṃ ghaṭayatyupayoginīm","चित्रं धातैव धीराणामारब्धोद्दामकर्मणाम् /
परितुष्येव सामग्रीं घटयत्युपयोगिनीम्"
Kathasaritsagara,"sokss_3,4.360","yadekā sahasaiva strī tāsāṃ madhyāduvāca tam /
mahābhāga mama skandhe kumbha utkṣipyatāmiti","यदेका सहसैव स्त्री तासां मध्यादुवाच तम् /
महाभाग मम स्कन्धे कुम्भ उत्क्षिप्यतामिति"
Kathasaritsagara,"sokss_3,4.361","tatheti ca ghaṭe tasyāḥ skandhotkṣipte sa buddhimān /
nidadhe bhadrayā pūrvaṃ dattaṃ ratnāṅgulīyakam","तथेति च घटे तस्याः स्कन्धोत्क्षिप्ते स बुद्धिमान् /
निदधे भद्रया पूर्वं दत्तं रत्नाङ्गुलीयकम्"
Kathasaritsagara,"sokss_3,4.362","upāviśacca tatraiva sa punardīrghikātaṭe /
tāśca tajjalamādāya yayurbhadrāgṛhaṃ striyaḥ","उपाविशच्च तत्रैव स पुनर्दीर्घिकातटे /
ताश्च तज्जलमादाय ययुर्भद्रागृहं स्त्रियः"
Kathasaritsagara,"sokss_3,4.363","tatra tābhiśca bhadrāyā yāvatsnānāmbu dīyate /
tāvattasyāstadutsaṅge nipapātāṅgulīyakam","तत्र ताभिश्च भद्राया यावत्स्नानाम्बु दीयते /
तावत्तस्यास्तदुत्सङ्गे निपपाताङ्गुलीयकम्"
Kathasaritsagara,"sokss_3,4.364","taddṛṣṭvā pratyabhijñāya bhadrā papraccha tāḥ sakhīḥ /
dṛṣṭaḥ kiṃ ko'pi yuṣmābhirihāpūrvaḥ pumāniti","तद्दृष्ट्वा प्रत्यभिज्ञाय भद्रा पप्रच्छ ताः सखीः /
दृष्टः किं कोऽपि युष्माभिरिहापूर्वः पुमानिति"
Kathasaritsagara,"sokss_3,4.365","dṛṣṭa eko yuvāsmābhirmānuṣo vāpikātaṭe /
tenotkṣipto ghaṭaścāyamiti pratyabruvaṃśca tāḥ","दृष्ट एको युवास्माभिर्मानुषो वापिकातटे /
तेनोत्क्षिप्तो घटश्चायमिति प्रत्यब्रुवंश्च ताः"
Kathasaritsagara,"sokss_3,4.366","tato bhadrābravīcchīghraṃ prakḷptasnānamaṇḍanam /
ihānayata gatvā taṃ sa hi bhartā mamāgataḥ","ततो भद्राब्रवीच्छीघ्रं प्रकॢप्तस्नानमण्डनम् /
इहानयत गत्वा तं स हि भर्ता ममागतः"
Kathasaritsagara,"sokss_3,4.367","ityukte bhadrayā gatvā yathavastu nivedya ca /
snātaśca tadvayasyābhistatrāninye vidūṣakaḥ","इत्युक्ते भद्रया गत्वा यथवस्तु निवेद्य च /
स्नातश्च तद्वयस्याभिस्तत्रानिन्ये विदूषकः"
Kathasaritsagara,"sokss_3,4.368","prāptaśca sa dadarśātra bhadrāṃ mārgonmukhīṃ cirāt /
nijasattvataroḥ sākṣātpakvāmiva phalaśriyam","प्राप्तश्च स ददर्शात्र भद्रां मार्गोन्मुखीं चिरात् /
निजसत्त्वतरोः साक्षात्पक्वामिव फलश्रियम्"
Kathasaritsagara,"sokss_3,4.369","sāpi dṛṣṭvā tamutthāya harṣabāṣpāmbusīkaraiḥ /
dattārgheva babandhāsya kaṇṭhe bhujalatāsrajam","सापि दृष्ट्वा तमुत्थाय हर्षबाष्पाम्बुसीकरैः /
दत्तार्घेव बबन्धास्य कण्ठे भुजलतास्रजम्"
Kathasaritsagara,"sokss_3,4.370","parasparāliṅgitayostayoḥ svedacchalādiva /
atipīḍanataḥ snehaḥ sasyande cirasaṃbhṛtaḥ","परस्परालिङ्गितयोस्तयोः स्वेदच्छलादिव /
अतिपीडनतः स्नेहः सस्यन्दे चिरसंभृतः"
Kathasaritsagara,"sokss_3,4.371","athopaviṣṭāv anyonyam avitṛptau vilokane /
ubhau śataguṇībhūtām ivotkaṇṭhām udūhatuḥ","अथोपविष्टाव् अन्योन्यम् अवितृप्तौ विलोकने /
उभौ शतगुणीभूताम् इवोत्कण्ठाम् उदूहतुः"
Kathasaritsagara,"sokss_3,4.372","āgato 'si kathaṃ bhūmimimāmiti ca bhadrayā /
paripṛṣṭaḥ sa tatkālamuvācedaṃ vidūṣakaḥ","आगतो ऽसि कथं भूमिमिमामिति च भद्रया /
परिपृष्टः स तत्कालमुवाचेदं विदूषकः"
Kathasaritsagara,"sokss_3,4.373","samālambya bhavetsnehamāruhya prāṇasaṃśayān /
subahūnāgato 'smīha kimanyadvacmi sundari","समालम्ब्य भवेत्स्नेहमारुह्य प्राणसंशयान् /
सुबहूनागतो ऽस्मीह किमन्यद्वच्मि सुन्दरि"
Kathasaritsagara,"sokss_3,4.374","tacchrutvā tasya dṛṣṭvā tāmanapekṣitajīvitām /
prītiṃ kāṣṭhāgatasnehā sā bhadrā tamabhāṣata","तच्छ्रुत्वा तस्य दृष्ट्वा तामनपेक्षितजीविताम् /
प्रीतिं काष्ठागतस्नेहा सा भद्रा तमभाषत"
Kathasaritsagara,"sokss_3,4.375","āryaputra na me kāryaṃ sakhibhirna ca siddhibhiḥ /
tvaṃ me prāṇā guṇakrītā dāsī cāhaṃ tava prabho","आर्यपुत्र न मे कार्यं सखिभिर्न च सिद्धिभिः /
त्वं मे प्राणा गुणक्रीता दासी चाहं तव प्रभो"
Kathasaritsagara,"sokss_3,4.376","vidūṣakastato 'vādīttarhyāgaccha mayā saha /
muktvā divyamimaṃ bhogaṃ vastumujjayinīṃ priye","विदूषकस्ततो ऽवादीत्तर्ह्यागच्छ मया सह /
मुक्त्वा दिव्यमिमं भोगं वस्तुमुज्जयिनीं प्रिये"
Kathasaritsagara,"sokss_3,4.377","tatheti pratipede sā bhadrā sapadi tadvacaḥ /
tatsaṃkalpaparibhraṣṭā vidyāśca tṛṇavajjahau","तथेति प्रतिपेदे सा भद्रा सपदि तद्वचः /
तत्संकल्पपरिभ्रष्टा विद्याश्च तृणवज्जहौ"
Kathasaritsagara,"sokss_3,4.378","tatastayā samaṃ tatra sa viśaśrāma tāṃ niśām /
kḷptopacāras tatsakhyā yogeśvaryā vidūṣakaḥ","ततस्तया समं तत्र स विशश्राम तां निशाम् /
कॢप्तोपचारस् तत्सख्या योगेश्वर्या विदूषकः"
Kathasaritsagara,"sokss_3,4.379","prātaśca bhadrayā sākamavatīryodayādritaḥ /
sasmāra yamadaṃṣṭraṃ taṃ rākṣasaṃ sa punaḥ kṛtī","प्रातश्च भद्रया साकमवतीर्योदयाद्रितः /
सस्मार यमदंष्ट्रं तं राक्षसं स पुनः कृती"
Kathasaritsagara,"sokss_3,4.380","smṛtamātrāgatasyoktvā gantavyādhvakramaṃ nijam /
tasyāruroha sa skandhe bhadrāmāropya tāṃ puraḥ","स्मृतमात्रागतस्योक्त्वा गन्तव्याध्वक्रमं निजम् /
तस्यारुरोह स स्कन्धे भद्रामारोप्य तां पुरः"
Kathasaritsagara,"sokss_3,4.381","sāpi sehe tadatyugrarākṣasāṃsādhirohaṇam /
anurāgaparāyattāḥ kurvate kiṃ na yoṣitaḥ","सापि सेहे तदत्युग्रराक्षसांसाधिरोहणम् /
अनुरागपरायत्ताः कुर्वते किं न योषितः"
Kathasaritsagara,"sokss_3,4.382","rakṣodhirūḍhaśca tataḥ sa pratasthe priyāsakhaḥ /
vidūṣakaḥ punaḥ prāpa tacca kārkoṭakaṃ puram","रक्षोधिरूढश्च ततः स प्रतस्थे प्रियासखः /
विदूषकः पुनः प्राप तच्च कार्कोटकं पुरम्"
Kathasaritsagara,"sokss_3,4.383","rakṣodarśanasatrāsaṃ tatra cālokito janaiḥ /
dṛṣṭvāryavarmanṛpatiṃ svāṃ bhāryāṃ mārgati sma saḥ","रक्षोदर्शनसत्रासं तत्र चालोकितो जनैः /
दृष्ट्वार्यवर्मनृपतिं स्वां भार्यां मार्गति स्म सः"
Kathasaritsagara,"sokss_3,4.384","dattāṃ tena gṛhītvā ca tatsutāṃ tāṃ bhujarjitām /
tathaiva rākṣasārūḍhaḥ sa pratasthe purāttataḥ","दत्तां तेन गृहीत्वा च तत्सुतां तां भुजर्जिताम् /
तथैव राक्षसारूढः स प्रतस्थे पुरात्ततः"
Kathasaritsagara,"sokss_3,4.385","gatvāmbudhestaṭe prāpa pāpaṃ taṃ vaṇijaṃ ca saḥ /
yenāsya vāridhau pūrvaṃ chinnāḥ kṣiptasya rajjavaḥ","गत्वाम्बुधेस्तटे प्राप पापं तं वणिजं च सः /
येनास्य वारिधौ पूर्वं छिन्नाः क्षिप्तस्य रज्जवः"
Kathasaritsagara,"sokss_3,4.386","jahāra tasya ca sutāṃ vaṇijaḥ sa dhanaiḥ saha /
prāgambudhau pravahaṇapramocanapaṇārjitām","जहार तस्य च सुतां वणिजः स धनैः सह /
प्रागम्बुधौ प्रवहणप्रमोचनपणार्जिताम्"
Kathasaritsagara,"sokss_3,4.387","dhanāpahāramevāsya vadhaṃ mene ca pāpmanaḥ /
kadaryāṇāṃ pure prāṇāḥ prāyeṇa hyarthasaṃcayāḥ","धनापहारमेवास्य वधं मेने च पाप्मनः /
कदर्याणां पुरे प्राणाः प्रायेण ह्यर्थसंचयाः"
Kathasaritsagara,"sokss_3,4.388","tato rakṣorathārūḍhastāmānīya vaṇiksutām /
sa bhadrārājaputrībhyāṃ sahaivodapatannabhaḥ","ततो रक्षोरथारूढस्तामानीय वणिक्सुताम् /
स भद्राराजपुत्रीभ्यां सहैवोदपतन्नभः"
Kathasaritsagara,"sokss_3,4.389","darśayannijakāntānāṃ dyumārgeṇa tatāra ca /
vilasatsattvasaṃrambhaṃ svapauruṣamivāmbudhim","दर्शयन्निजकान्तानां द्युमार्गेण ततार च /
विलसत्सत्त्वसंरम्भं स्वपौरुषमिवाम्बुधिम्"
Kathasaritsagara,"sokss_3,4.390","prāpa tac ca sa bhūyo 'pi nagaraṃ pauṇḍravardhanam /
dṛṣṭaḥ savismayaṃ sarvair vāhanīkṛtarākṣasaḥ","प्राप तच् च स भूयो ऽपि नगरं पौण्ड्रवर्धनम् /
दृष्टः सविस्मयं सर्वैर् वाहनीकृतराक्षसः"
Kathasaritsagara,"sokss_3,4.391","tatra tāṃ devasenasya sutāṃ rājñaścirotsukām /
bhāryāṃ saṃbhāvayāmāsa rākṣasāvajayārjitām","तत्र तां देवसेनस्य सुतां राज्ञश्चिरोत्सुकाम् /
भार्यां संभावयामास राक्षसावजयार्जिताम्"
Kathasaritsagara,"sokss_3,4.392","rudhyamāno 'pi tatpitrā sa svadeśasamutsukaḥ /
gṛhītvā tāmapi tataḥ prāyādujjayinīṃ prati","रुध्यमानो ऽपि तत्पित्रा स स्वदेशसमुत्सुकः /
गृहीत्वा तामपि ततः प्रायादुज्जयिनीं प्रति"
Kathasaritsagara,"sokss_3,4.393","acireṇa ca tāṃ prāpa purīṃ rākṣasayogataḥ /
bahirgatāmivātmīyadeśadarśananirvṛtim","अचिरेण च तां प्राप पुरीं राक्षसयोगतः /
बहिर्गतामिवात्मीयदेशदर्शननिर्वृतिम्"
Kathasaritsagara,"sokss_3,4.394","athopari sthitastasya mahākāyasya rakṣasaḥ /
aṃsasthatadvadhūcakrakāntiprakaṭitātmanaḥ","अथोपरि स्थितस्तस्य महाकायस्य रक्षसः /
अंसस्थतद्वधूचक्रकान्तिप्रकटितात्मनः"
Kathasaritsagara,"sokss_3,4.395","sa janairdadṛśe tatra śikhare jvalitauṣadhau /
śaśāṅka iva pūrvādrerudayastho vidūṣakaḥ","स जनैर्ददृशे तत्र शिखरे ज्वलितौषधौ /
शशाङ्क इव पूर्वाद्रेरुदयस्थो विदूषकः"
Kathasaritsagara,"sokss_3,4.396","tato vismitavitraste jane buddhvātra bhūpatiḥ /
ādityaseno niragācchvaśuro 'sya tadā puraḥ","ततो विस्मितवित्रस्ते जने बुद्ध्वात्र भूपतिः /
आदित्यसेनो निरगाच्छ्वशुरो ऽस्य तदा पुरः"
Kathasaritsagara,"sokss_3,4.397","vidūṣakastu dṛṣṭvā tamavatīryāśu rākṣasāt /
praṇamya nṛpamabhyāgānnṛpo 'pyabhinananda tam","विदूषकस्तु दृष्ट्वा तमवतीर्याशु राक्षसात् /
प्रणम्य नृपमभ्यागान्नृपो ऽप्यभिननन्द तम्"
Kathasaritsagara,"sokss_3,4.398","avatāryaiva tatskandhāttāḥ svabhāryāstato 'khilāḥ /
mumoca kāmacārāya rākṣasaṃ sa vidūṣakaḥ","अवतार्यैव तत्स्कन्धात्ताः स्वभार्यास्ततो ऽखिलाः /
मुमोच कामचाराय राक्षसं स विदूषकः"
Kathasaritsagara,"sokss_3,4.399","gate ca rākṣase tasmin sa tena saha bhūbhujā /
śvaśureṇa sabhāryaḥ san prāviśad rājamandiram","गते च राक्षसे तस्मिन् स तेन सह भूभुजा /
श्वशुरेण सभार्यः सन् प्राविशद् राजमन्दिरम्"
Kathasaritsagara,"sokss_3,4.400","tatra tāṃ prathamāṃ bhāryāṃ tanayāṃ tasya bhūpateḥ /
ānandayadupāgatya cirotkaṇṭhāvaśīkṛtām","तत्र तां प्रथमां भार्यां तनयां तस्य भूपतेः /
आनन्दयदुपागत्य चिरोत्कण्ठावशीकृताम्"
Kathasaritsagara,"sokss_3,4.401","kathametāstvayā bhāryāḥ prāptāḥ kaścaiṣa rākṣasaḥ /
iti pṛṣṭaḥ sa rājñātra sarvamasmai śaśaṃsa tat","कथमेतास्त्वया भार्याः प्राप्ताः कश्चैष राक्षसः /
इति पृष्टः स राज्ञात्र सर्वमस्मै शशंस तत्"
Kathasaritsagara,"sokss_3,4.402","tataḥ prabhāvatuṣṭena tena tasya mahībhṛtā /
jāmāturnijarājyārdhaṃ pradattaṃ kāryavedinā","ततः प्रभावतुष्टेन तेन तस्य महीभृता /
जामातुर्निजराज्यार्धं प्रदत्तं कार्यवेदिना"
Kathasaritsagara,"sokss_3,4.403","tatkṣaṇācca sa rājābhūdvipro bhūtvā vidūṣakaḥ /
samucchritasitacchattro vidhūtobhayacāmaraḥ","तत्क्षणाच्च स राजाभूद्विप्रो भूत्वा विदूषकः /
समुच्छ्रितसितच्छत्त्रो विधूतोभयचामरः"
Kathasaritsagara,"sokss_3,4.404","tadā ca maṅgalātodyavādyanirhrādanirbharā /
praharṣamuktanādeva rarājojjayinī purī","तदा च मङ्गलातोद्यवाद्यनिर्ह्रादनिर्भरा /
प्रहर्षमुक्तनादेव रराजोज्जयिनी पुरी"
Kathasaritsagara,"sokss_3,4.405","ityāptarājyavibhavaḥ kramaśaḥ sa kṛtsnāṃ jitvā mahīmakhilarājakapūjitāṅghriḥ /
tābhiḥ samaṃ vigatamatsaranirvṛtābhir bhadrāsakhaściramaraṃsta nijapriyābhiḥ","इत्याप्तराज्यविभवः क्रमशः स कृत्स्नां जित्वा महीमखिलराजकपूजिताङ्घ्रिः /
ताभिः समं विगतमत्सरनिर्वृताभिर् भद्रासखश्चिरमरंस्त निजप्रियाभिः"
Kathasaritsagara,"sokss_3,4.406","ityanukūle daive bhajati nijaṃ sattvam eva dhīrāṇām /
lakṣmīrabhasākarṣaṇasiddhamahāmodamantratvam","इत्यनुकूले दैवे भजति निजं सत्त्वम् एव धीराणाम् /
लक्ष्मीरभसाकर्षणसिद्धमहामोदमन्त्रत्वम्"
Kathasaritsagara,"sokss_3,4.407","itthaṃ śrutvā vatsarājasya vaktrāc
citrām etām adbhutārthāṃ kathāṃ te /
pāśvāsīnā mantriṇaś cāsya sarve
devyau cāpi prītimagryāmavāpuḥ","इत्थं श्रुत्वा वत्सराजस्य वक्त्राच्
चित्राम् एताम् अद्भुतार्थां कथां ते /
पाश्वासीना मन्त्रिणश् चास्य सर्वे
देव्यौ चापि प्रीतिमग्र्यामवापुः"
Kathasaritsagara,"sokss_3,5.1","iti mahākaviśrīsomadevabhaṭṭaviracite kathāsaritsāgare lāvāṇakalambake caturthas taraṅgaḥ /

pañcamas taraṅgaḥ /

tato vatseśvaraṃ prāha tatra yaugandharāyaṇaḥ /
rājan daivānukūlyaṃ ca vidyate pauruṣaṃ ca te","इति महाकविश्रीसोमदेवभट्टविरचिते कथासरित्सागरे लावाणकलम्बके चतुर्थस् तरङ्गः /

पञ्चमस् तरङ्गः /

ततो वत्सेश्वरं प्राह तत्र यौगन्धरायणः /
राजन् दैवानुकूल्यं च विद्यते पौरुषं च ते"
Kathasaritsagara,"sokss_3,5.2","nītimārge ca vayam apy atra kiṃcitkṛtaśramāḥ /
tad yathācintitaṃ śīghraṃ kuruṣva vijayaṃ diśām","नीतिमार्गे च वयम् अप्य् अत्र किंचित्कृतश्रमाः /
तद् यथाचिन्तितं शीघ्रं कुरुष्व विजयं दिशाम्"
Kathasaritsagara,"sokss_3,5.3","ity ukte mantrimukhyena rājā vatseśvaro 'bravīt /
astv etad bahuvighnās tu sadā kalyāṇasiddhayaḥ","इत्य् उक्ते मन्त्रिमुख्येन राजा वत्सेश्वरो ऽब्रवीत् /
अस्त्व् एतद् बहुविघ्नास् तु सदा कल्याणसिद्धयः"
Kathasaritsagara,"sokss_3,5.4","atas tadarthaṃ tapasā śaṃbhum ārādhayāmy aham /
vinā hi tatprasādena kuto vāñchitasiddhayaḥ","अतस् तदर्थं तपसा शंभुम् आराधयाम्य् अहम् /
विना हि तत्प्रसादेन कुतो वाञ्छितसिद्धयः"
Kathasaritsagara,"sokss_3,5.5","tac chrutvā ca tapas tasya mantriṇo 'py anumenire /
setubandhodyatasyābdhau rāmasyeva kapīśvarāḥ","तच् छ्रुत्वा च तपस् तस्य मन्त्रिणो ऽप्य् अनुमेनिरे /
सेतुबन्धोद्यतस्याब्धौ रामस्येव कपीश्वराः"
Kathasaritsagara,"sokss_3,5.6","tatas taṃ saha devībhyāṃ sacivaiś ca tapaḥsthitam /
trirātropoṣitaṃ bhūpaṃ śivaḥ svapnaṃ samādiśat","ततस् तं सह देवीभ्यां सचिवैश् च तपःस्थितम् /
त्रिरात्रोपोषितं भूपं शिवः स्वप्नं समादिशत्"
Kathasaritsagara,"sokss_3,5.7","tuṣṭo 'smi te tad uttiṣṭha nirvighnaṃ jayam āpsyasi /
sarvavidyādharādhīśaṃ putraṃ caivācirād iti","तुष्टो ऽस्मि ते तद् उत्तिष्ठ निर्विघ्नं जयम् आप्स्यसि /
सर्वविद्याधराधीशं पुत्रं चैवाचिराद् इति"
Kathasaritsagara,"sokss_3,5.8","tataḥ sa bubudhe rājā tatprasādahṛtaklamaḥ /
arkāṃśuracitāpyāyaḥ pratipaccandramā iva","ततः स बुबुधे राजा तत्प्रसादहृतक्लमः /
अर्कांशुरचिताप्यायः प्रतिपच्चन्द्रमा इव"
Kathasaritsagara,"sokss_3,5.9","ānandayac ca sacivān prātaḥ svapnena tena saḥ /
vratopavāsaklānte ca devyau dve puṣpakomale","आनन्दयच् च सचिवान् प्रातः स्वप्नेन तेन सः /
व्रतोपवासक्लान्ते च देव्यौ द्वे पुष्पकोमले"
Kathasaritsagara,"sokss_3,5.10","tatsvapnavarṇanenaiva śrotrapeyena tṛptayoḥ /
tayoś ca vibhavāyaiva jātaḥ svādvauṣadhakramaḥ","तत्स्वप्नवर्णनेनैव श्रोत्रपेयेन तृप्तयोः /
तयोश् च विभवायैव जातः स्वाद्वौषधक्रमः"
Kathasaritsagara,"sokss_3,5.11","lebhe sa rājā tapasā prabhāvaṃ pūrvajaiḥ samam /
puṇyāṃ pativratānāṃ ca tatpatnyau kīrtim āpatuḥ","लेभे स राजा तपसा प्रभावं पूर्वजैः समम् /
पुण्यां पतिव्रतानां च तत्पत्न्यौ कीर्तिम् आपतुः"
Kathasaritsagara,"sokss_3,5.12","utsavavyagrapaure ca vihite vratapāraṇe /
yaugandharāyaṇo 'nyedyur iti rājānam abravīt","उत्सवव्यग्रपौरे च विहिते व्रतपारणे /
यौगन्धरायणो ऽन्येद्युर् इति राजानम् अब्रवीत्"
Kathasaritsagara,"sokss_3,5.13","dhanyas tvaṃ yasya caivetthaṃ prasanno bhagavān haraḥ /
tad idānīṃ ripūñ jitvā bhaja lakṣmīṃ bhujārjitām","धन्यस् त्वं यस्य चैवेत्थं प्रसन्नो भगवान् हरः /
तद् इदानीं रिपूञ् जित्वा भज लक्ष्मीं भुजार्जिताम्"
Kathasaritsagara,"sokss_3,5.14","sā hi svadharmasaṃbhūtā bhūbhṛtām anvaye sthirā /
nijadharmārjitānāṃ hi vināśo nāsti saṃpadām","सा हि स्वधर्मसंभूता भूभृताम् अन्वये स्थिरा /
निजधर्मार्जितानां हि विनाशो नास्ति संपदाम्"
Kathasaritsagara,"sokss_3,5.15","tathā ca cirabhūmiṣṭho nidhiḥ pūrvajasaṃbhṛtaḥ /
praṇaṣṭo bhavatā prāptaḥ kiṃ cātraitāṃ kathāṃ śṛṇu","तथा च चिरभूमिष्ठो निधिः पूर्वजसंभृतः /
प्रणष्टो भवता प्राप्तः किं चात्रैतां कथां शृणु"
Kathasaritsagara,"sokss_3,5.16","babhūva devadāsākhyaḥ pure pāṭaliputrake /
purā ko'pi vaṇikputro mahādhanakulodgataḥ","बभूव देवदासाख्यः पुरे पाटलिपुत्रके /
पुरा कोऽपि वणिक्पुत्रो महाधनकुलोद्गतः"
Kathasaritsagara,"sokss_3,5.17","abhavat tasya bhāryā ca nagarāt pauṇḍravardhanāt /
pariṇītā samṛddhasya kasyāpi vaṇijaḥ sutā","अभवत् तस्य भार्या च नगरात् पौण्ड्रवर्धनात् /
परिणीता समृद्धस्य कस्यापि वणिजः सुता"
Kathasaritsagara,"sokss_3,5.18","gate pitari pañcatvaṃ krameṇa vyasanānvitaḥ /
sa devadāso dyūtena sarvaṃ dhanam ahārayat","गते पितरि पञ्चत्वं क्रमेण व्यसनान्वितः /
स देवदासो द्यूतेन सर्वं धनम् अहारयत्"
Kathasaritsagara,"sokss_3,5.19","tataś ca tasya sā bhāryā duḥkhadāridryaduḥkhitā /
etya nītā nijaṃ gehaṃ svapitrā pauṇḍravardhanam","ततश् च तस्य सा भार्या दुःखदारिद्र्यदुःखिता /
एत्य नीता निजं गेहं स्वपित्रा पौण्ड्रवर्धनम्"
Kathasaritsagara,"sokss_3,5.20","śanaiḥ so 'pi vipatkhinnaḥ sthātum icchan svakarmaṇi /
mūlyārthī devadāsas taṃ śvaśuraṃ yācituṃ yayau","शनैः सो ऽपि विपत्खिन्नः स्थातुम् इच्छन् स्वकर्मणि /
मूल्यार्थी देवदासस् तं श्वशुरं याचितुं ययौ"
Kathasaritsagara,"sokss_3,5.21","prāptaś ca saṃdhyāsamaye tat puraṃ pauṇḍravardhanam /
rajorūkṣaṃ vivastraṃ ca vīkṣyātmānam acintayat","प्राप्तश् च संध्यासमये तत् पुरं पौण्ड्रवर्धनम् /
रजोरूक्षं विवस्त्रं च वीक्ष्यात्मानम् अचिन्तयत्"
Kathasaritsagara,"sokss_3,5.22","īdṛśaḥ praviśāmīha kathaṃ śvaśuraveśmani /
varaṃ hi mānino mṛtyur na dainyaṃ svajanāgrataḥ","ईदृशः प्रविशामीह कथं श्वशुरवेश्मनि /
वरं हि मानिनो मृत्युर् न दैन्यं स्वजनाग्रतः"
Kathasaritsagara,"sokss_3,5.23","ity ālocyāpaṇe gatvā sa kvāpi vipaṇer bahiḥ /
naktaṃ saṃkucitas tasthau tatkālaṃ kamalopamaḥ","इत्य् आलोच्यापणे गत्वा स क्वापि विपणेर् बहिः /
नक्तं संकुचितस् तस्थौ तत्कालं कमलोपमः"
Kathasaritsagara,"sokss_3,5.24","kṣaṇāc ca tasyāṃ vipaṇau praviśantaṃ vyalokayat /
yuvānaṃ vaṇijaṃ kaṃcid udghāṭitakavāṭakam","क्षणाच् च तस्यां विपणौ प्रविशन्तं व्यलोकयत् /
युवानं वणिजं कंचिद् उद्घाटितकवाटकम्"
Kathasaritsagara,"sokss_3,5.25","kṣaṇāntare ca tatraiva niḥśabdapadam āgatām /
drutam antaḥ praviṣṭāṃ ca striyam ekāṃ dadarśa saḥ","क्षणान्तरे च तत्रैव निःशब्दपदम् आगताम् /
द्रुतम् अन्तः प्रविष्टां च स्त्रियम् एकां ददर्श सः"
Kathasaritsagara,"sokss_3,5.26","jvalatpradīpe yāvac ca dadau dṛṣṭiṃ tadantare /
pratyabhijñātavāṃs tāvat tāṃ nijām eva gehinīm","ज्वलत्प्रदीपे यावच् च ददौ दृष्टिं तदन्तरे /
प्रत्यभिज्ञातवांस् तावत् तां निजाम् एव गेहिनीम्"
Kathasaritsagara,"sokss_3,5.27","tataḥ so 'rgalitadvārāṃ bhāryāṃ tām anyagāminīm /
dṛṣṭvā duḥkhāśanihato devadāso vyacintayat","ततः सो ऽर्गलितद्वारां भार्यां ताम् अन्यगामिनीम् /
दृष्ट्वा दुःखाशनिहतो देवदासो व्यचिन्तयत्"
Kathasaritsagara,"sokss_3,5.28","dhanahīnena deho 'pi hāryate strīṣu kā kathā /
nisarganiyataṃ vāsāṃ vidyutām iva cāpalam","धनहीनेन देहो ऽपि हार्यते स्त्रीषु का कथा /
निसर्गनियतं वासां विद्युताम् इव चापलम्"
Kathasaritsagara,"sokss_3,5.29","tad iyaṃ sā vipat puṃsāṃ vyasanārṇavapātinām /
gatiḥ seyaṃ svatantrāyāḥ striyāḥ pitṛgṛhasthiteḥ","तद् इयं सा विपत् पुंसां व्यसनार्णवपातिनाम् /
गतिः सेयं स्वतन्त्रायाः स्त्रियाः पितृगृहस्थितेः"
Kathasaritsagara,"sokss_3,5.30","iti saṃcintayaṃs tasyā bhāryāyāḥ sa bahiḥ sthitaḥ /
ratāntavisrambhajuṣaḥ kathālāpam ivāśṛṇot","इति संचिन्तयंस् तस्या भार्यायाः स बहिः स्थितः /
रतान्तविस्रम्भजुषः कथालापम् इवाशृणोत्"
Kathasaritsagara,"sokss_3,5.31","upetya ca dadau dvāri sa karṇaṃ sāpi tatkṣaṇam /
ity abravīd upapatiṃ pāpā taṃ vaṇijaṃ rahaḥ","उपेत्य च ददौ द्वारि स कर्णं सापि तत्क्षणम् /
इत्य् अब्रवीद् उपपतिं पापा तं वणिजं रहः"
Kathasaritsagara,"sokss_3,5.32","śṛṇv idaṃ kathayāmy adya rahasyaṃ te 'nurāgiṇī /
madbhartur vīravarmākhyaḥ purābhūt prapitāmahaḥ","शृण्व् इदं कथयाम्य् अद्य रहस्यं ते ऽनुरागिणी /
मद्भर्तुर् वीरवर्माख्यः पुराभूत् प्रपितामहः"
Kathasaritsagara,"sokss_3,5.33","svagṛhasyāṅgaṇe tena catvāraḥ svarṇapūritāḥ /
kumbhāś caturṣu koṇeṣu nigūḍhāḥ sthāpitā bhuvi","स्वगृहस्याङ्गणे तेन चत्वारः स्वर्णपूरिताः /
कुम्भाश् चतुर्षु कोणेषु निगूढाः स्थापिता भुवि"
Kathasaritsagara,"sokss_3,5.34","tad ekasyāḥ svabhāryāyāḥ sa cakre viditaṃ tadā /
tadbhāryā cāntakāle sā snuṣāyai tad avocata","तद् एकस्याः स्वभार्यायाः स चक्रे विदितं तदा /
तद्भार्या चान्तकाले सा स्नुषायै तद् अवोचत"
Kathasaritsagara,"sokss_3,5.35","sāpi snuṣāyai macchvaśrve macchvaśrūr abravīc ca me /
ity ayaṃ matpatikule śvaśrūkramamukhāgamaḥ","सापि स्नुषायै मच्छ्वश्र्वे मच्छ्वश्रूर् अब्रवीच् च मे /
इत्य् अयं मत्पतिकुले श्वश्रूक्रममुखागमः"
Kathasaritsagara,"sokss_3,5.36","svabhartus tac ca na mayā daridrasyāpi varṇitam /
sa hi dyūtarato dveṣyas tvaṃ tu me paramaḥ priyaḥ","स्वभर्तुस् तच् च न मया दरिद्रस्यापि वर्णितम् /
स हि द्यूतरतो द्वेष्यस् त्वं तु मे परमः प्रियः"
Kathasaritsagara,"sokss_3,5.37","tat tatra gatvā madbhartuḥ sakāśāt tadgṛhaṃ dhanaiḥ /
krītvā tat prāpya ca svarṇam ihaitya bhaja māṃ sukham","तत् तत्र गत्वा मद्भर्तुः सकाशात् तद्गृहं धनैः /
क्रीत्वा तत् प्राप्य च स्वर्णम् इहैत्य भज मां सुखम्"
Kathasaritsagara,"sokss_3,5.38","evam uktaḥ kuṭilayā sa tayopapatir vaṇik /
tutoṣa tasyai manvāno nidhiṃ labdham ayatnataḥ","एवम् उक्तः कुटिलया स तयोपपतिर् वणिक् /
तुतोष तस्यै मन्वानो निधिं लब्धम् अयत्नतः"
Kathasaritsagara,"sokss_3,5.39","devadāso 'pi kuvadhūvākśalyais tair bahir gataḥ /
kīlitām iva tatkālaṃ dhanāśāṃ hṛdaye dadhau","देवदासो ऽपि कुवधूवाक्शल्यैस् तैर् बहिर् गतः /
कीलिताम् इव तत्कालं धनाशां हृदये दधौ"
Kathasaritsagara,"sokss_3,5.40","jagāma ca tataḥ sadyaḥ puraṃ pāṭaliputrakam /
prāpya ca svagṛhaṃ labdhvā nidhānaṃ svīcakāra tat","जगाम च ततः सद्यः पुरं पाटलिपुत्रकम् /
प्राप्य च स्वगृहं लब्ध्वा निधानं स्वीचकार तत्"
Kathasaritsagara,"sokss_3,5.41","athājagāma sa vaṇik tadbhāryācchannakāmukaḥ /
tam eva deśaṃ vāṇijyavyājena nidhilolupaḥ","अथाजगाम स वणिक् तद्भार्याच्छन्नकामुकः /
तम् एव देशं वाणिज्यव्याजेन निधिलोलुपः"
Kathasaritsagara,"sokss_3,5.42","devadāsasakāśāc ca krīṇāti sma sa tadgṛham /
devadāso 'pi mūlyena bhūyasā tasya tad dadau","देवदाससकाशाच् च क्रीणाति स्म स तद्गृहम् /
देवदासो ऽपि मूल्येन भूयसा तस्य तद् ददौ"
Kathasaritsagara,"sokss_3,5.43","tato gṛhasthitiṃ kṛtvā yuktyā śvaśuraveśmanaḥ /
sa devadāsaḥ śīghraṃ tām ānināya svagehinīm","ततो गृहस्थितिं कृत्वा युक्त्या श्वशुरवेश्मनः /
स देवदासः शीघ्रं ताम् आनिनाय स्वगेहिनीम्"
Kathasaritsagara,"sokss_3,5.44","evaṃ kṛte ca tadbhāryākāmukaḥ sa vaṇik śaṭhaḥ /
alabdhanidhir abhyetya devadāsam uvāca tam","एवं कृते च तद्भार्याकामुकः स वणिक् शठः /
अलब्धनिधिर् अभ्येत्य देवदासम् उवाच तम्"
Kathasaritsagara,"sokss_3,5.45","etad bhavadgṛhaṃ jīrṇaṃ mahyaṃ na khalu rocate /
tad dehi me nijaṃ mūlyaṃ svagṛhaṃ svīkuruṣva ca","एतद् भवद्गृहं जीर्णं मह्यं न खलु रोचते /
तद् देहि मे निजं मूल्यं स्वगृहं स्वीकुरुष्व च"
Kathasaritsagara,"sokss_3,5.46","iti jalpaṃś ca sa vaṇig devadāsaś ca vibruvan /
ubhau vivādasaktau tau rājāgram upajagmatuḥ","इति जल्पंश् च स वणिग् देवदासश् च विब्रुवन् /
उभौ विवादसक्तौ तौ राजाग्रम् उपजग्मतुः"
Kathasaritsagara,"sokss_3,5.47","tatra svabhāryāvṛttāntaṃ vakṣaḥsthaviṣaduḥsaham /
devadāso narendrāgre kṛtsnam udgirati sma tam","तत्र स्वभार्यावृत्तान्तं वक्षःस्थविषदुःसहम् /
देवदासो नरेन्द्राग्रे कृत्स्नम् उद्गिरति स्म तम्"
Kathasaritsagara,"sokss_3,5.48","tataś cānāyya tadbhāryāṃ tattvaṃ cānviṣya bhūpatiḥ /
adaṇḍayat taṃ sarvasvaṃ vaṇijaṃ pāradārikam","ततश् चानाय्य तद्भार्यां तत्त्वं चान्विष्य भूपतिः /
अदण्डयत् तं सर्वस्वं वणिजं पारदारिकम्"
Kathasaritsagara,"sokss_3,5.49","devadāso 'pi kuvadhūṃ kṛtva tāṃ chinnanāsikām /
anyāṃ ca pariṇīyātra tasthau labdhanidhiḥ sukham","देवदासो ऽपि कुवधूं कृत्व तां छिन्ननासिकाम् /
अन्यां च परिणीयात्र तस्थौ लब्धनिधिः सुखम्"
Kathasaritsagara,"sokss_3,5.50","itthaṃ dharmārjitā lakṣmīr āsaṃtaty anapāyinī /
itarā tu jalapātatuṣārakaṇanaśvarī","इत्थं धर्मार्जिता लक्ष्मीर् आसंतत्य् अनपायिनी /
इतरा तु जलपाततुषारकणनश्वरी"
Kathasaritsagara,"sokss_3,5.51","ato yateta dharmeṇa dhanam arjayituṃ pumān /
rājā tu sutarāṃ yena mūlaṃ rājyataror dhanam","अतो यतेत धर्मेण धनम् अर्जयितुं पुमान् /
राजा तु सुतरां येन मूलं राज्यतरोर् धनम्"
Kathasaritsagara,"sokss_3,5.52","tasmād yathāvat saṃmānya siddhaye mantrimaṇḍalam /
kuru digvijayaṃ deva labdhuṃ dharmottarāṃ śriyam","तस्माद् यथावत् संमान्य सिद्धये मन्त्रिमण्डलम् /
कुरु दिग्विजयं देव लब्धुं धर्मोत्तरां श्रियम्"
Kathasaritsagara,"sokss_3,5.53","śvaśuradvayabandhūnāṃ prasaktānuprasaktitaḥ /
vikurvate na bahavo rājānas te milanti ca","श्वशुरद्वयबन्धूनां प्रसक्तानुप्रसक्तितः /
विकुर्वते न बहवो राजानस् ते मिलन्ति च"
Kathasaritsagara,"sokss_3,5.54","yas tv eṣa brahmadattākhyo vārāṇasyāṃ mahīpatiḥ /
nityaṃ vairī sa te tasmād vijayasva tam agrataḥ","यस् त्व् एष ब्रह्मदत्ताख्यो वाराणस्यां महीपतिः /
नित्यं वैरी स ते तस्माद् विजयस्व तम् अग्रतः"
Kathasaritsagara,"sokss_3,5.55","tasmiñ jite jaya prācīprakrameṇākhilā diśaḥ /
uccaiḥ kuruṣva vai pāṇḍor yaśaś ca kumudojjvalam","तस्मिञ् जिते जय प्राचीप्रक्रमेणाखिला दिशः /
उच्चैः कुरुष्व वै पाण्डोर् यशश् च कुमुदोज्ज्वलम्"
Kathasaritsagara,"sokss_3,5.56","ity ukto mantrimukhyena tatheti vijayodyataḥ /
vatsarājaḥ prakṛtiṣu prayāṇārambham ādiśat","इत्य् उक्तो मन्त्रिमुख्येन तथेति विजयोद्यतः /
वत्सराजः प्रकृतिषु प्रयाणारम्भम् आदिशत्"
Kathasaritsagara,"sokss_3,5.57","dadau vaidehadeśe ca rājyaṃ gopālakāya saḥ /
satkārahetor nṛpatiḥ śvaśuryāyānugacchate","ददौ वैदेहदेशे च राज्यं गोपालकाय सः /
सत्कारहेतोर् नृपतिः श्वशुर्यायानुगच्छते"
Kathasaritsagara,"sokss_3,5.58","kiṃ ca padmāvatībhrātre prāyacchat siṃhavarmaṇe /
saṃmānya cediviṣayaṃ sainyaiḥ samam upeyuṣe","किं च पद्मावतीभ्रात्रे प्रायच्छत् सिंहवर्मणे /
संमान्य चेदिविषयं सैन्यैः समम् उपेयुषे"
Kathasaritsagara,"sokss_3,5.59","ānāyayac ca sa vibhur bhillarājaṃ pulindakam /
mittraṃ balair vyāptadiśaṃ prāvṛṭkālam ivāmbudaiḥ","आनाययच् च स विभुर् भिल्लराजं पुलिन्दकम् /
मित्त्रं बलैर् व्याप्तदिशं प्रावृट्कालम् इवाम्बुदैः"
Kathasaritsagara,"sokss_3,5.60","abhūc ca yātrāsaṃrambho rāṣṭre tasya mahāprabhoḥ /
ākulatvaṃ tu śatrūṇāṃ hṛdi citram ajāyata","अभूच् च यात्रासंरम्भो राष्ट्रे तस्य महाप्रभोः /
आकुलत्वं तु शत्रूणां हृदि चित्रम् अजायत"
Kathasaritsagara,"sokss_3,5.61","yaugandharāyaṇaś cāgre cārān vārāṇasīṃ prati /
prāhiṇod brahmadattasya rājño jñātuṃ viceṣṭitam","यौगन्धरायणश् चाग्रे चारान् वाराणसीं प्रति /
प्राहिणोद् ब्रह्मदत्तस्य राज्ञो ज्ञातुं विचेष्टितम्"
Kathasaritsagara,"sokss_3,5.62","tataḥ śubhe 'hani prīto nimittair jayaśaṃsibhiḥ /
brahmadattaṃ prati prācyāṃ pūrvaṃ vatseśvaro yayau","ततः शुभे ऽहनि प्रीतो निमित्तैर् जयशंसिभिः /
ब्रह्मदत्तं प्रति प्राच्यां पूर्वं वत्सेश्वरो ययौ"
Kathasaritsagara,"sokss_3,5.63","ārūḍhaḥ procchritacchattraṃ prottuṅgaṃ jayakuñjaram /
giriṃ praphullaikataruṃ mṛgendra iva durmadaḥ","आरूढः प्रोच्छ्रितच्छत्त्रं प्रोत्तुङ्गं जयकुञ्जरम् /
गिरिं प्रफुल्लैकतरुं मृगेन्द्र इव दुर्मदः"
Kathasaritsagara,"sokss_3,5.64","prāptayā siddhidūtyeva śaradā dattasaṃmadaḥ /
darśayantyātisugamaṃ mārgaṃ svalpāmbunimnagam","प्राप्तया सिद्धिदूत्येव शरदा दत्तसंमदः /
दर्शयन्त्यातिसुगमं मार्गं स्वल्पाम्बुनिम्नगम्"
Kathasaritsagara,"sokss_3,5.65","pūrayan bahunādābhir vāhinībhir bhuvas talam /
kurvann akāṇḍanirmeghavarṣāsamayasaṃbhramam","पूरयन् बहुनादाभिर् वाहिनीभिर् भुवस् तलम् /
कुर्वन्न् अकाण्डनिर्मेघवर्षासमयसंभ्रमम्"
Kathasaritsagara,"sokss_3,5.66","tadā ca sainyanirghoṣapratiśabdākulīkṛtāḥ /
parasparam ivācakhyus tadāgamabhayaṃ diśaḥ","तदा च सैन्यनिर्घोषप्रतिशब्दाकुलीकृताः /
परस्परम् इवाचख्युस् तदागमभयं दिशः"
Kathasaritsagara,"sokss_3,5.67","celuś ca hemasaṃnāhasaṃbhṛtārkaprabhā hayāḥ /
tasya nīrājanaprītapāvakānugatā iva","चेलुश् च हेमसंनाहसंभृतार्कप्रभा हयाः /
तस्य नीराजनप्रीतपावकानुगता इव"
Kathasaritsagara,"sokss_3,5.68","virejur vāraṇāś cāsya sitaśravaṇacāmarāḥ /
vigaladgaṇḍasindūraśoṇadānajalāḥ pathi","विरेजुर् वारणाश् चास्य सितश्रवणचामराः /
विगलद्गण्डसिन्दूरशोणदानजलाः पथि"
Kathasaritsagara,"sokss_3,5.69","śaratpāṇḍupayodāṅkāḥ sadhāturasanirjharāḥ /
yātrānupreṣitā bhītair ātmajā iva bhūdharaiḥ","शरत्पाण्डुपयोदाङ्काः सधातुरसनिर्झराः /
यात्रानुप्रेषिता भीतैर् आत्मजा इव भूधरैः"
Kathasaritsagara,"sokss_3,5.70","naivaiṣa rājā sahate pareṣāṃ prasṛtaṃ mahaḥ /
itīva taccamūreṇur arkatejas tirodadhe","नैवैष राजा सहते परेषां प्रसृतं महः /
इतीव तच्चमूरेणुर् अर्कतेजस् तिरोदधे"
Kathasaritsagara,"sokss_3,5.71","padāt padaṃ ca dve devyau mārge tam anujagmatuḥ /
nṛpaṃ nayaguṇākṛṣṭe iva kīrtijayaśriyau","पदात् पदं च द्वे देव्यौ मार्गे तम् अनुजग्मतुः /
नृपं नयगुणाकृष्टे इव कीर्तिजयश्रियौ"
Kathasaritsagara,"sokss_3,5.72","namatātha palāyadhvam ity ūce vidviṣām iva /
pavanākṣiptavikṣiptais tasya senādhvajāṃśukaiḥ","नमताथ पलायध्वम् इत्य् ऊचे विद्विषाम् इव /
पवनाक्षिप्तविक्षिप्तैस् तस्य सेनाध्वजांशुकैः"
Kathasaritsagara,"sokss_3,5.73","evaṃ yayau sa digbhāgān paśyan phullasitāmbujān /
mahīmardabhayodbhrāntaśeṣotkṣiptaphaṇān iva","एवं ययौ स दिग्भागान् पश्यन् फुल्लसिताम्बुजान् /
महीमर्दभयोद्भ्रान्तशेषोत्क्षिप्तफणान् इव"
Kathasaritsagara,"sokss_3,5.74","atrāntare ca te cārā dhṛtakāpālikavratāḥ /
yaugandharāyaṇādiṣṭāḥ prāpur vārāṇasīṃ purīm","अत्रान्तरे च ते चारा धृतकापालिकव्रताः /
यौगन्धरायणादिष्टाः प्रापुर् वाराणसीं पुरीम्"
Kathasaritsagara,"sokss_3,5.75","teṣāṃ ca kuhakābhijño jñānitvam upadarśayan /
śiśriye gurutām ekaḥ śeṣās tacchiṣyatāṃ yayuḥ","तेषां च कुहकाभिज्ञो ज्ञानित्वम् उपदर्शयन् /
शिश्रिये गुरुताम् एकः शेषास् तच्छिष्यतां ययुः"
Kathasaritsagara,"sokss_3,5.76","ācāryo 'yaṃ trikālajña iti vyājaguruṃ ca tam /
śiṣyās te khyāpayām āsur bhikṣāśinam itas tataḥ","आचार्यो ऽयं त्रिकालज्ञ इति व्याजगुरुं च तम् /
शिष्यास् ते ख्यापयाम् आसुर् भिक्षाशिनम् इतस् ततः"
Kathasaritsagara,"sokss_3,5.77","yad uvācāgnidāhādi sa jñānī bhāvi pṛcchatām /
tacchiṣyās tat tathā guptaṃ cakrus tena sa paprathe","यद् उवाचाग्निदाहादि स ज्ञानी भावि पृच्छताम् /
तच्छिष्यास् तत् तथा गुप्तं चक्रुस् तेन स पप्रथे"
Kathasaritsagara,"sokss_3,5.78","rañjitaṃ kṣudrasiddhyā ca tatratyaṃ nṛpavallabham /
svīcakre sa kam apy ekaṃ rājaputram upāsakam","रञ्जितं क्षुद्रसिद्ध्या च तत्रत्यं नृपवल्लभम् /
स्वीचक्रे स कम् अप्य् एकं राजपुत्रम् उपासकम्"
Kathasaritsagara,"sokss_3,5.79","tanmukhenaiva rājñaś ca brahmadattasya pṛcchataḥ /
so 'bhūt tatra rahasyajñaḥ prāpte vatseśavigrahe","तन्मुखेनैव राज्ञश् च ब्रह्मदत्तस्य पृच्छतः /
सो ऽभूत् तत्र रहस्यज्ञः प्राप्ते वत्सेशविग्रहे"
Kathasaritsagara,"sokss_3,5.80","athāsya brahmadattasya mantrī yogakaraṇḍakaḥ /
cakāra vatsarājasya vyājān āgacchataḥ pathi","अथास्य ब्रह्मदत्तस्य मन्त्री योगकरण्डकः /
चकार वत्सराजस्य व्याजान् आगच्छतः पथि"
Kathasaritsagara,"sokss_3,5.81","adūṣayat pratipathaṃ viṣādidravyayuktibhiḥ /
vṛkṣān kusumavalliś ca toyāni ca tṛṇāni ca","अदूषयत् प्रतिपथं विषादिद्रव्ययुक्तिभिः /
वृक्षान् कुसुमवल्लिश् च तोयानि च तृणानि च"
Kathasaritsagara,"sokss_3,5.82","vidadhe viṣakanyāś ca sainye paṇyavilāsinīḥ /
prāhiṇot puruṣāṃś caiva niśāsu cchadmaghātinaḥ","विदधे विषकन्याश् च सैन्ये पण्यविलासिनीः /
प्राहिणोत् पुरुषांश् चैव निशासु च्छद्मघातिनः"
Kathasaritsagara,"sokss_3,5.83","tac ca vijñāya sa jñānaliṅgī cāro nyavedayat /
yaugandharāyaṇāyāśu svasahāyamukhais tadā","तच् च विज्ञाय स ज्ञानलिङ्गी चारो न्यवेदयत् /
यौगन्धरायणायाशु स्वसहायमुखैस् तदा"
Kathasaritsagara,"sokss_3,5.84","yaugandharāyaṇo 'py etad buddhvā pratipadaṃ pathi /
dūṣitaṃ tṛṇatoyādi pratiyogair aśodhayat","यौगन्धरायणो ऽप्य् एतद् बुद्ध्वा प्रतिपदं पथि /
दूषितं तृणतोयादि प्रतियोगैर् अशोधयत्"
Kathasaritsagara,"sokss_3,5.85","apūrvastrīsamāyogaṃ kaṭake niṣiṣedha ca /
avadhīd vadhakāṃs tāṃś ca labdhvā saha rumaṇvatā","अपूर्वस्त्रीसमायोगं कटके निषिषेध च /
अवधीद् वधकांस् तांश् च लब्ध्वा सह रुमण्वता"
Kathasaritsagara,"sokss_3,5.86","tad buddhvā dhvastamāyaḥ san sainyapūritadiṅmukham /
vatseśvaraṃ brahmadatto mene durjayam eva tam","तद् बुद्ध्वा ध्वस्तमायः सन् सैन्यपूरितदिङ्मुखम् /
वत्सेश्वरं ब्रह्मदत्तो मेने दुर्जयम् एव तम्"
Kathasaritsagara,"sokss_3,5.87","saṃmantrya dattvā dūtaṃ ca śiroviracitāñjaliḥ /
tataḥ sa nikaṭībhūtaṃ vatseśaṃ svayam abhyagāt","संमन्त्र्य दत्त्वा दूतं च शिरोविरचिताञ्जलिः /
ततः स निकटीभूतं वत्सेशं स्वयम् अभ्यगात्"
Kathasaritsagara,"sokss_3,5.88","vatsarājo 'pi taṃ prāptaṃ pradattopāyanaṃ nṛpam /
prītyā saṃmānayām āsa śūrā hi praṇatipriyāḥ","वत्सराजो ऽपि तं प्राप्तं प्रदत्तोपायनं नृपम् /
प्रीत्या संमानयाम् आस शूरा हि प्रणतिप्रियाः"
Kathasaritsagara,"sokss_3,5.89","itthaṃ tasmiñ jite prācīṃ śamayan namayan mṛdūn /
unmūlayaṃś ca kaṭhinān nṛpān vāyur iva drumān","इत्थं तस्मिञ् जिते प्राचीं शमयन् नमयन् मृदून् /
उन्मूलयंश् च कठिनान् नृपान् वायुर् इव द्रुमान्"
Kathasaritsagara,"sokss_3,5.90","prāpa ca prabalaḥ prācyaṃ caladvīcivighūrṇitam /
vaṅgāvajayavitrāsavepamānam ivāmbudhim","प्राप च प्रबलः प्राच्यं चलद्वीचिविघूर्णितम् /
वङ्गावजयवित्रासवेपमानम् इवाम्बुधिम्"
Kathasaritsagara,"sokss_3,5.91","tasya velātaṭānte ca jayastambhaṃ cakāra saḥ /
pātālābhayayācñārthaṃ nāgarājam ivodgatam","तस्य वेलातटान्ते च जयस्तम्भं चकार सः /
पातालाभययाच्ञार्थं नागराजम् इवोद्गतम्"
Kathasaritsagara,"sokss_3,5.92","avanamya kare datte kaliṅgair agragais tataḥ /
āruroha mahendrādriṃ yaśas tasya yaśasvinaḥ","अवनम्य करे दत्ते कलिङ्गैर् अग्रगैस् ततः /
आरुरोह महेन्द्राद्रिं यशस् तस्य यशस्विनः"
Kathasaritsagara,"sokss_3,5.93","mahendrābhibhavād bhītair vindhyakūṭair ivāgataiḥ /
gajair jitvāṭavīṃ rājñāṃ sa yayau dakṣiṇāṃ diśam","महेन्द्राभिभवाद् भीतैर् विन्ध्यकूटैर् इवागतैः /
गजैर् जित्वाटवीं राज्ञां स ययौ दक्षिणां दिशम्"
Kathasaritsagara,"sokss_3,5.94","tatra cakre sa niḥsārapāṇḍurān apagarjitān /
parvatāśrayiṇaḥ śatrūñ śaratkāla ivāmbudān","तत्र चक्रे स निःसारपाण्डुरान् अपगर्जितान् /
पर्वताश्रयिणः शत्रूञ् शरत्काल इवाम्बुदान्"
Kathasaritsagara,"sokss_3,5.95","ullaṅghyamānā kāverī tena saṃmardakāriṇā /
colakeśvarakīrtiś ca kāluṣyaṃ yayatuḥ samam","उल्लङ्घ्यमाना कावेरी तेन संमर्दकारिणा /
चोलकेश्वरकीर्तिश् च कालुष्यं ययतुः समम्"
Kathasaritsagara,"sokss_3,5.96","na paraṃ muralānāṃ sa sehe mūrdhasu nonnatim /
karair āhanyamāneṣu yāvat kāntākuceṣv api","न परं मुरलानां स सेहे मूर्धसु नोन्नतिम् /
करैर् आहन्यमानेषु यावत् कान्ताकुचेष्व् अपि"
Kathasaritsagara,"sokss_3,5.97","yat tasya saptadhā bhinnaṃ papur godāvarīpayaḥ /
mātaṅgās tanmadavyājāt saptadhaivāmucann iva","यत् तस्य सप्तधा भिन्नं पपुर् गोदावरीपयः /
मातङ्गास् तन्मदव्याजात् सप्तधैवामुचन्न् इव"
Kathasaritsagara,"sokss_3,5.98","athottirya sa vatseśo revām ujjayinīm agāt /
praviveśa ca tāṃ caṇḍamahāsenapuraskṛtaḥ","अथोत्तिर्य स वत्सेशो रेवाम् उज्जयिनीम् अगात् /
प्रविवेश च तां चण्डमहासेनपुरस्कृतः"
Kathasaritsagara,"sokss_3,5.99","sa mālyaślathadhammillaśobhād vaiguṇyaśālinām /
mālavastrīkaṭākṣāṇāṃ yayau cātraiva lakṣyatām","स माल्यश्लथधम्मिल्लशोभाद् वैगुण्यशालिनाम् /
मालवस्त्रीकटाक्षाणां ययौ चात्रैव लक्ष्यताम्"
Kathasaritsagara,"sokss_3,5.100","tasthau ca nirvṛtas tatra tathā śvaśurasatkṛtaḥ /
visasmāra yathābhīṣṭān api bhogān svadeśajān","तस्थौ च निर्वृतस् तत्र तथा श्वशुरसत्कृतः /
विसस्मार यथाभीष्टान् अपि भोगान् स्वदेशजान्"
Kathasaritsagara,"sokss_3,5.101","āsīd vāsavadattā ca pituḥ pārśvavivartinī /
smarantī bālabhāvasya saukhye 'pi vimanā iva","आसीद् वासवदत्ता च पितुः पार्श्वविवर्तिनी /
स्मरन्ती बालभावस्य सौख्ये ऽपि विमना इव"
Kathasaritsagara,"sokss_3,5.102","rājā caṇḍamahāsenas tayā tanayayā yathā /
tathaiva padmāvatyāpi nandati sma sam āgataḥ","राजा चण्डमहासेनस् तया तनयया यथा /
तथैव पद्मावत्यापि नन्दति स्म सम् आगतः"
Kathasaritsagara,"sokss_3,5.103","viśramya ca niśāḥ kāścit prīto vatseśvaras tataḥ /
anvitaḥ śvāśuraiḥ sainyaiḥ prayayau paścimāṃ diśam","विश्रम्य च निशाः काश्चित् प्रीतो वत्सेश्वरस् ततः /
अन्वितः श्वाशुरैः सैन्यैः प्रययौ पश्चिमां दिशम्"
Kathasaritsagara,"sokss_3,5.104","tasya khaḍgalatā nūnaṃ pratāpānaladhūmikā /
yaccakre lāṭanārīṇām udaśrukaluṣā dṛśaḥ","तस्य खड्गलता नूनं प्रतापानलधूमिका /
यच्चक्रे लाटनारीणाम् उदश्रुकलुषा दृशः"
Kathasaritsagara,"sokss_3,5.105","asau mathitum ambhodhiṃ mā mām unmūlayiṣyati /
itīva tadgajādhūtavano 'vepata mandaraḥ","असौ मथितुम् अम्भोधिं मा माम् उन्मूलयिष्यति /
इतीव तद्गजाधूतवनो ऽवेपत मन्दरः"
Kathasaritsagara,"sokss_3,5.106","satyaṃ sa ko'pi tejasvī bhāsvadādivilakṣaṇaḥ /
pratīcyām udayaṃ prāpa prakṛṣṭam api yajjayī","सत्यं स कोऽपि तेजस्वी भास्वदादिविलक्षणः /
प्रतीच्याम् उदयं प्राप प्रकृष्टम् अपि यज्जयी"
Kathasaritsagara,"sokss_3,5.107","tataḥ kuberatilakām alakāsaṅgaśaṃsinīm /
kailāsahāsasubhagām āśām abhisasāra saḥ","ततः कुबेरतिलकाम् अलकासङ्गशंसिनीम् /
कैलासहाससुभगाम् आशाम् अभिससार सः"
Kathasaritsagara,"sokss_3,5.108","sindhurājaṃ vaśīkṛtya harisainyair anudrutaḥ /
kṣapayām āsa ca mlecchān rāghavo rākṣasān iva","सिन्धुराजं वशीकृत्य हरिसैन्यैर् अनुद्रुतः /
क्षपयाम् आस च म्लेच्छान् राघवो राक्षसान् इव"
Kathasaritsagara,"sokss_3,5.109","turuṣkaturagavrātāḥ kṣubdhasyābdher ivormayaḥ /
tadgajendraghaṭā velāvaneṣu dalaśo yayuḥ","तुरुष्कतुरगव्राताः क्षुब्धस्याब्धेर् इवोर्मयः /
तद्गजेन्द्रघटा वेलावनेषु दलशो ययुः"
Kathasaritsagara,"sokss_3,5.110","gṛhītārikaraḥ śrīmān pāpasya puruṣottamaḥ /
rāhor iva sa ciccheda pārasīkapateḥ śiraḥ","गृहीतारिकरः श्रीमान् पापस्य पुरुषोत्तमः /
राहोर् इव स चिच्छेद पारसीकपतेः शिरः"
Kathasaritsagara,"sokss_3,5.111","hūṇahānikṛtas tasya mukharīkṛtadiṅmukhā /
kīrtir dvitīyā gaṅgeva vicacāra himācale","हूणहानिकृतस् तस्य मुखरीकृतदिङ्मुखा /
कीर्तिर् द्वितीया गङ्गेव विचचार हिमाचले"
Kathasaritsagara,"sokss_3,5.112","nadantīṣv asya senāsu bhayastimitavidviṣaḥ /
pratīpaḥ śuśruve nādaḥ śailarandhreṣu kevalam","नदन्तीष्व् अस्य सेनासु भयस्तिमितविद्विषः /
प्रतीपः शुश्रुवे नादः शैलरन्ध्रेषु केवलम्"
Kathasaritsagara,"sokss_3,5.113","apacchattreṇa śirasā kāmarūpeśvaro 'pi tam /
naman vicchāyatāṃ bheje yat tadā na tad adbhutam","अपच्छत्त्रेण शिरसा कामरूपेश्वरो ऽपि तम् /
नमन् विच्छायतां भेजे यत् तदा न तद् अद्भुतम्"
Kathasaritsagara,"sokss_3,5.114","taddattair anvito nāgaiḥ samrāḍ vivavṛte 'tha saḥ /
adribhir jaṅgamaiḥ śailaiḥ karīkṛtyārpitair iva","तद्दत्तैर् अन्वितो नागैः सम्राड् विववृते ऽथ सः /
अद्रिभिर् जङ्गमैः शैलैः करीकृत्यार्पितैर् इव"
Kathasaritsagara,"sokss_3,5.115","evaṃ vijitya vatseśo vasudhāṃ saparicchadaḥ /
padmāvatīpituḥ prāpa puraṃ magadhabhūbhṛtaḥ","एवं विजित्य वत्सेशो वसुधां सपरिच्छदः /
पद्मावतीपितुः प्राप पुरं मगधभूभृतः"
Kathasaritsagara,"sokss_3,5.116","magadheśaś ca devībhyāṃ sahite 'sminn upasthite /
sotsavo 'bhūn niśājyotsnāvati candra iva smaraḥ","मगधेशश् च देवीभ्यां सहिते ऽस्मिन्न् उपस्थिते /
सोत्सवो ऽभून् निशाज्योत्स्नावति चन्द्र इव स्मरः"
Kathasaritsagara,"sokss_3,5.117","avijñātasthitām ādau punaś ca vyaktim āgatām /
mene vāsavadattāṃ ca so 'dhikapraśrayāspadam","अविज्ञातस्थिताम् आदौ पुनश् च व्यक्तिम् आगताम् /
मेने वासवदत्तां च सो ऽधिकप्रश्रयास्पदम्"
Kathasaritsagara,"sokss_3,5.118","tato magadhabhūbhṛtā sanagareṇa tenārcitaḥ
samagrajanamānasair anugato 'nurāgāgataiḥ /
nigīrṇavasudhātalo balabhareṇa lāvāṇakaṃ
jagāma viṣayaṃ nijaṃ sa kila vatsarājo jayī","ततो मगधभूभृता सनगरेण तेनार्चितः
समग्रजनमानसैर् अनुगतो ऽनुरागागतैः /
निगीर्णवसुधातलो बलभरेण लावाणकं
जगाम विषयं निजं स किल वत्सराजो जयी"
Kathasaritsagara,"sokss_3,6.1","iti mahākaviśrīsomadevabhaṭṭaviracite kathāsaritsāgare lāvāṇakalambake pañcamas taraṅgaḥ /

ṣaṣṭhas taraṅgaḥ /

tataḥ sa senāviśrāntyai tatra lāvāṇake sthitaḥ /
rahasy uvāca vatseśo rājā yaugandharāyaṇam","इति महाकविश्रीसोमदेवभट्टविरचिते कथासरित्सागरे लावाणकलम्बके पञ्चमस् तरङ्गः /

षष्ठस् तरङ्गः /

ततः स सेनाविश्रान्त्यै तत्र लावाणके स्थितः /
रहस्य् उवाच वत्सेशो राजा यौगन्धरायणम्"
Kathasaritsagara,"sokss_3,6.2","tvadbuddhyā nirjitāḥ sarve pṛthivyāṃ bhūbhṛto mayā /
upāyasvīkṛtās te ca naiva vyabhicaranti me","त्वद्बुद्ध्या निर्जिताः सर्वे पृथिव्यां भूभृतो मया /
उपायस्वीकृतास् ते च नैव व्यभिचरन्ति मे"
Kathasaritsagara,"sokss_3,6.3","vārāṇasīpatis tv eṣa brahmadatto durāśayaḥ /
jāne vyabhicaraty eko viśvāsaḥ kuṭileṣu kaḥ","वाराणसीपतिस् त्व् एष ब्रह्मदत्तो दुराशयः /
जाने व्यभिचरत्य् एको विश्वासः कुटिलेषु कः"
Kathasaritsagara,"sokss_3,6.4","iti vatseśvareṇokta āha yaugandharāyaṇaḥ /
na rājan brahmadattas te bhūyo vyabhicariṣyati","इति वत्सेश्वरेणोक्त आह यौगन्धरायणः /
न राजन् ब्रह्मदत्तस् ते भूयो व्यभिचरिष्यति"
Kathasaritsagara,"sokss_3,6.5","ākrāntopanatas tv eṣa bhṛśaṃ saṃmānitas tvayā /
śubhācārasya kaḥ kuryād aśubhaṃ hi sacetanaḥ","आक्रान्तोपनतस् त्व् एष भृशं संमानितस् त्वया /
शुभाचारस्य कः कुर्याद् अशुभं हि सचेतनः"
Kathasaritsagara,"sokss_3,6.6","kurvīta vā yas tasyaiva tadātmany aśubhaṃ bhavet /
tathā ca śrūyatām atra kathāṃ te varṇayāmy aham","कुर्वीत वा यस् तस्यैव तदात्मन्य् अशुभं भवेत् /
तथा च श्रूयताम् अत्र कथां ते वर्णयाम्य् अहम्"
Kathasaritsagara,"sokss_3,6.7","babhūva padmaviṣaye purā ko'pi dvijottamaḥ /
khyātimān agnidattākhyo bhūbhṛddattāgrahārabhuk","बभूव पद्मविषये पुरा कोऽपि द्विजोत्तमः /
ख्यातिमान् अग्निदत्ताख्यो भूभृद्दत्ताग्रहारभुक्"
Kathasaritsagara,"sokss_3,6.8","tasyaikaḥ somadattākhyaḥ putro jyāyān ajāyata /
dvitīyaś cābhavad vaiśvānaradattākhyayā sutaḥ","तस्यैकः सोमदत्ताख्यः पुत्रो ज्यायान् अजायत /
द्वितीयश् चाभवद् वैश्वानरदत्ताख्यया सुतः"
Kathasaritsagara,"sokss_3,6.9","ādyas tayor abhūn mūrkhaḥ svākṛtir durvinītakaḥ /
aparaś cābhavad vidvān vinīto 'dhyayanapriyaḥ","आद्यस् तयोर् अभून् मूर्खः स्वाकृतिर् दुर्विनीतकः /
अपरश् चाभवद् विद्वान् विनीतो ऽध्ययनप्रियः"
Kathasaritsagara,"sokss_3,6.10","kṛtadārāv ubhau tau ca pitary astaṃ gate tataḥ /
tadīyasyāgrahārāder ardham ardhaṃ vibhejatuḥ","कृतदाराव् उभौ तौ च पितर्य् अस्तं गते ततः /
तदीयस्याग्रहारादेर् अर्धम् अर्धं विभेजतुः"
Kathasaritsagara,"sokss_3,6.11","tanmadhyāt sa kanīyāṃś ca rājñā saṃmānito 'bhavat /
jyeṣṭhas tu somadatto 'bhūc capalaḥ kṣatrakarmakṛt","तन्मध्यात् स कनीयांश् च राज्ञा संमानितो ऽभवत् /
ज्येष्ठस् तु सोमदत्तो ऽभूच् चपलः क्षत्रकर्मकृत्"
Kathasaritsagara,"sokss_3,6.12","ekadā baddhagoṣṭhīkaṃ śūdraiḥ saha vilokya tam /
somadattaṃ pitṛsuhṛddvijaḥ ko 'py evam abravīt","एकदा बद्धगोष्ठीकं शूद्रैः सह विलोक्य तम् /
सोमदत्तं पितृसुहृद्द्विजः को ऽप्य् एवम् अब्रवीत्"
Kathasaritsagara,"sokss_3,6.13","agnidattasuto bhūtvā śūdravan mūrkha ceṣṭase /
nijam evānujaṃ dṛṣṭvā rājapūjyaṃ na lajjase","अग्निदत्तसुतो भूत्वा शूद्रवन् मूर्ख चेष्टसे /
निजम् एवानुजं दृष्ट्वा राजपूज्यं न लज्जसे"
Kathasaritsagara,"sokss_3,6.14","tac chrutvā kupitaḥ so 'tha somadattaḥ pradhāvya tam /
vipraṃ pādaprahāreṇa jaghānojjhitagauravaḥ","तच् छ्रुत्वा कुपितः सो ऽथ सोमदत्तः प्रधाव्य तम् /
विप्रं पादप्रहारेण जघानोज्झितगौरवः"
Kathasaritsagara,"sokss_3,6.15","tatra vipraḥ sa kṛtvānyān sākṣiṇas tatkṣaṇaṃ dvijān /
gatvā pādāhatikruddho rājānaṃ taṃ vyajijñapat","तत्र विप्रः स कृत्वान्यान् साक्षिणस् तत्क्षणं द्विजान् /
गत्वा पादाहतिक्रुद्धो राजानं तं व्यजिज्ञपत्"
Kathasaritsagara,"sokss_3,6.16","rājāpi somadattasya bandhāya prāhiṇod bhaṭān /
te ca nirgatya tanmittrair jaghnire śastrapāṇibhiḥ","राजापि सोमदत्तस्य बन्धाय प्राहिणोद् भटान् /
ते च निर्गत्य तन्मित्त्रैर् जघ्निरे शस्त्रपाणिभिः"
Kathasaritsagara,"sokss_3,6.17","tato bhūyo balaṃ preṣyāvaṣṭabdhasyāsya bhūpatiḥ /
krodhāndhaḥ somadattasya śūlāropaṇam ādiśat","ततो भूयो बलं प्रेष्यावष्टब्धस्यास्य भूपतिः /
क्रोधान्धः सोमदत्तस्य शूलारोपणम् आदिशत्"
Kathasaritsagara,"sokss_3,6.18","āropyamāṇaḥ śūlāyām athākasmāt sa ca dvijaḥ /
prakṣipta iva kenāpi nipapāta tataḥ kṣitau","आरोप्यमाणः शूलायाम् अथाकस्मात् स च द्विजः /
प्रक्षिप्त इव केनापि निपपात ततः क्षितौ"
Kathasaritsagara,"sokss_3,6.19","rakṣanti bhāvi kalyāṇaṃ bhāgyāny eva yato 'sya te /
andhībabhūvur vadhakāḥ punar āropaṇodyatāḥ","रक्षन्ति भावि कल्याणं भाग्यान्य् एव यतो ऽस्य ते /
अन्धीबभूवुर् वधकाः पुनर् आरोपणोद्यताः"
Kathasaritsagara,"sokss_3,6.20","tatkṣaṇaṃ śrutavṛttāntas tuṣṭo rājā kanīyasā /
bhrātrāsya kṛtavijñaptir vadhād enam amocayat","तत्क्षणं श्रुतवृत्तान्तस् तुष्टो राजा कनीयसा /
भ्रात्रास्य कृतविज्ञप्तिर् वधाद् एनम् अमोचयत्"
Kathasaritsagara,"sokss_3,6.21","tato maraṇanistīrṇaḥ somadatto gṛhaiḥ saha /
gantuṃ rājāvamānena deśāntaram iyeṣa saḥ","ततो मरणनिस्तीर्णः सोमदत्तो गृहैः सह /
गन्तुं राजावमानेन देशान्तरम् इयेष सः"
Kathasaritsagara,"sokss_3,6.22","yadā ca naicchan gamanaṃ sametās tasya bāndhavāḥ /
tyaktarājāgrahārārdhāṃ pratipede tadā sthitim","यदा च नैच्छन् गमनं समेतास् तस्य बान्धवाः /
त्यक्तराजाग्रहारार्धां प्रतिपेदे तदा स्थितिम्"
Kathasaritsagara,"sokss_3,6.23","tato vṛttyantarābhāvāt kartuṃ sa cakame kṛṣim /
tadyogyāṃ ca bhuvaṃ draṣṭuṃ śubhe 'hany aṭavīṃ yayau","ततो वृत्त्यन्तराभावात् कर्तुं स चकमे कृषिम् /
तद्योग्यां च भुवं द्रष्टुं शुभे ऽहन्य् अटवीं ययौ"
Kathasaritsagara,"sokss_3,6.24","tatra lebhe śubhāṃ bhūmiṃ saṃbhāvya phalasaṃpadam /
tanmadhye ca mahābhogam aśvatthatarum aikṣata","तत्र लेभे शुभां भूमिं संभाव्य फलसंपदम् /
तन्मध्ये च महाभोगम् अश्वत्थतरुम् ऐक्षत"
Kathasaritsagara,"sokss_3,6.25","taṃ kalyāṇaghanacchāyāc channasūryāṃśuśītalam /
prāvṛṭkālam ivālokya kṛṣyarthī toṣam āpa saḥ","तं कल्याणघनच्छायाच् छन्नसूर्यांशुशीतलम् /
प्रावृट्कालम् इवालोक्य कृष्यर्थी तोषम् आप सः"
Kathasaritsagara,"sokss_3,6.26","yo 'dhiṣṭhātātra tasyaiva bhakto 'smīty abhidhāya ca /
kṛtapradakṣiṇo 'śvatthavṛkṣaṃ taṃ praṇanāma saḥ","यो ऽधिष्ठातात्र तस्यैव भक्तो ऽस्मीत्य् अभिधाय च /
कृतप्रदक्षिणो ऽश्वत्थवृक्षं तं प्रणनाम सः"
Kathasaritsagara,"sokss_3,6.27","saṃyojyātha balīvardayugaṃ racitamaṅgalaḥ /
kṛtvā baliṃ tasya taror ārebhe kṛṣim atra saḥ","संयोज्याथ बलीवर्दयुगं रचितमङ्गलः /
कृत्वा बलिं तस्य तरोर् आरेभे कृषिम् अत्र सः"
Kathasaritsagara,"sokss_3,6.28","tasthau tasyaiva cādhastād drumasya sa divāniśam /
bhojanaṃ tasya cāninye tatraiva gṛhiṇī sadā","तस्थौ तस्यैव चाधस्ताद् द्रुमस्य स दिवानिशम् /
भोजनं तस्य चानिन्ये तत्रैव गृहिणी सदा"
Kathasaritsagara,"sokss_3,6.29","kāle tatra ca pakveṣu tasya sasyeṣv aśaṅkitam /
sā bhūmiḥ pararāṣṭreṇa daivād etya vyaluṇṭhyata","काले तत्र च पक्वेषु तस्य सस्येष्व् अशङ्कितम् /
सा भूमिः परराष्ट्रेण दैवाद् एत्य व्यलुण्ठ्यत"
Kathasaritsagara,"sokss_3,6.30","tataḥ parabale yāte naṣṭe sasye sa sattvavān /
āśvāsya rudatīṃ bhāryāṃ kiṃcic cheṣaṃ tadādadau","ततः परबले याते नष्टे सस्ये स सत्त्ववान् /
आश्वास्य रुदतीं भार्यां किंचिच् छेषं तदाददौ"
Kathasaritsagara,"sokss_3,6.31","prāgvat kṛtabalis tasthau tatraivātha taror adhaḥ /
nisargaḥ sa hi dhīrāṇāṃ yad āpady adhikaṃ dṛḍhāḥ","प्राग्वत् कृतबलिस् तस्थौ तत्रैवाथ तरोर् अधः /
निसर्गः स हि धीराणां यद् आपद्य् अधिकं दृढाः"
Kathasaritsagara,"sokss_3,6.32","atha cintāvinidrasya sthitasyaikākino niśi /
tasyāśvatthataros tasmād uccacāra sarasvatī","अथ चिन्ताविनिद्रस्य स्थितस्यैकाकिनो निशि /
तस्याश्वत्थतरोस् तस्माद् उच्चचार सरस्वती"
Kathasaritsagara,"sokss_3,6.33","bhoḥ somadatta tuṣṭo 'smi tava tad gaccha bhūpateḥ /
ādityaprabhasaṃjñasya rāṣṭraṃ śrīkaṇṭhadeśagam","भोः सोमदत्त तुष्टो ऽस्मि तव तद् गच्छ भूपतेः /
आदित्यप्रभसंज्ञस्य राष्ट्रं श्रीकण्ठदेशगम्"
Kathasaritsagara,"sokss_3,6.34","tatra tasyānavarataṃ dvāradeśe mahīpateḥ /
vadeḥ paṭhitvā saṃdhyāgnihotramantrān idaṃ vacaḥ","तत्र तस्यानवरतं द्वारदेशे महीपतेः /
वदेः पठित्वा संध्याग्निहोत्रमन्त्रान् इदं वचः"
Kathasaritsagara,"sokss_3,6.35","phalabhūtir ahaṃ nāmnā vipraḥ śṛṇuta vacmi yat /
bhadrakṛt prāpnuyād bhadram abhadraṃ cāpy abhadrakṛt","फलभूतिर् अहं नाम्ना विप्रः शृणुत वच्मि यत् /
भद्रकृत् प्राप्नुयाद् भद्रम् अभद्रं चाप्य् अभद्रकृत्"
Kathasaritsagara,"sokss_3,6.36","evaṃ vadaṃś ca tatra tvaṃ mahatīm ṛddhim āpsyasi /
saṃdhyāgnihotramantrāṃś ca matta eva paṭhādhunā","एवं वदंश् च तत्र त्वं महतीम् ऋद्धिम् आप्स्यसि /
संध्याग्निहोत्रमन्त्रांश् च मत्त एव पठाधुना"
Kathasaritsagara,"sokss_3,6.37","ahaṃ ca yakṣa ity uktvā svaprabhāveṇa tatkṣaṇam /
tam adhyāpya ca tān mantrān vaṭe vāṇī tirodadhe","अहं च यक्ष इत्य् उक्त्वा स्वप्रभावेण तत्क्षणम् /
तम् अध्याप्य च तान् मन्त्रान् वटे वाणी तिरोदधे"
Kathasaritsagara,"sokss_3,6.38","prātaḥ sa somadattaś ca pratasthe bhāryayā saha /
phalabhūtir iti prāpya nāma yakṣakṛtaṃ kṛtī","प्रातः स सोमदत्तश् च प्रतस्थे भार्यया सह /
फलभूतिर् इति प्राप्य नाम यक्षकृतं कृती"
Kathasaritsagara,"sokss_3,6.39","atikramyāṭavīs tās tā viṣamāḥ parivartinīḥ /
durdaśā iva saṃprāpa śrīkaṇṭhaviṣayaṃ ca saḥ","अतिक्रम्याटवीस् तास् ता विषमाः परिवर्तिनीः /
दुर्दशा इव संप्राप श्रीकण्ठविषयं च सः"
Kathasaritsagara,"sokss_3,6.40","tatra saṃdhyāgnikāryādi paṭhitvā dvāri bhūpateḥ /
yathāvan nāma saṃśrāvya phalabhūtir iti svakam","तत्र संध्याग्निकार्यादि पठित्वा द्वारि भूपतेः /
यथावन् नाम संश्राव्य फलभूतिर् इति स्वकम्"
Kathasaritsagara,"sokss_3,6.41","so 'vādīd bhadrakṛd bhadram abhadraṃ cāpy abhadrakṛt /
prāpnuyād iti lokasya kautukotpādakaṃ vacaḥ","सो ऽवादीद् भद्रकृद् भद्रम् अभद्रं चाप्य् अभद्रकृत् /
प्राप्नुयाद् इति लोकस्य कौतुकोत्पादकं वचः"
Kathasaritsagara,"sokss_3,6.42","muhuś ca tadvadantaṃ taṃ tatrādityaprabho nṛpaḥ /
buddhvā praveśayām āsa phalabhūtiṃ kutūhalī","मुहुश् च तद्वदन्तं तं तत्रादित्यप्रभो नृपः /
बुद्ध्वा प्रवेशयाम् आस फलभूतिं कुतूहली"
Kathasaritsagara,"sokss_3,6.43","so 'pi praviśya tasyāgre tad eva muhur abravīt /
jahāsa tena sa nṛpas tadā pārśvasthitaiḥ saha","सो ऽपि प्रविश्य तस्याग्रे तद् एव मुहुर् अब्रवीत् /
जहास तेन स नृपस् तदा पार्श्वस्थितैः सह"
Kathasaritsagara,"sokss_3,6.44","sasāmantaś ca vastrāṇi dattvā cābharaṇāni saḥ /
grāmān rājā dadau tasmai na toṣo mahatāṃ mṛṣā","ससामन्तश् च वस्त्राणि दत्त्वा चाभरणानि सः /
ग्रामान् राजा ददौ तस्मै न तोषो महतां मृषा"
Kathasaritsagara,"sokss_3,6.45","evaṃ ca tatkṣaṇaṃ prāpa guhyakānugraheṇa saḥ /
phalabhūtiḥ kṛśo bhūtvā vibhūtiṃ bhūbhṛdarpitām","एवं च तत्क्षणं प्राप गुह्यकानुग्रहेण सः /
फलभूतिः कृशो भूत्वा विभूतिं भूभृदर्पिताम्"
Kathasaritsagara,"sokss_3,6.46","sadā tad eva ca vadan pūrvoktaṃ prāpa bhūpateḥ /
vāllabhyam īśvarāṇāṃ hi vinodarasikaṃ manaḥ","सदा तद् एव च वदन् पूर्वोक्तं प्राप भूपतेः /
वाल्लभ्यम् ईश्वराणां हि विनोदरसिकं मनः"
Kathasaritsagara,"sokss_3,6.47","kramād rājagṛhe cāsmin rāṣṭreṣv antaḥpureṣu ca /
rājapriya iti prītiṃ bahumānām avāpa saḥ","क्रमाद् राजगृहे चास्मिन् राष्ट्रेष्व् अन्तःपुरेषु च /
राजप्रिय इति प्रीतिं बहुमानाम् अवाप सः"
Kathasaritsagara,"sokss_3,6.48","kadācid atha so 'ṭavyāḥ kṛtvākheṭakam āgataḥ /
ādityaprabhabhūpālaḥ sahasāntaḥpuraṃ yayau","कदाचिद् अथ सो ऽटव्याः कृत्वाखेटकम् आगतः /
आदित्यप्रभभूपालः सहसान्तःपुरं ययौ"
Kathasaritsagara,"sokss_3,6.49","dvāḥsthasaṃbhramasāśaṅkaḥ praviśyaiva dadarśa saḥ /
devīṃ devārcanavyagrāṃ nāmnā kuvalayāvalīm","द्वाःस्थसंभ्रमसाशङ्कः प्रविश्यैव ददर्श सः /
देवीं देवार्चनव्यग्रां नाम्ना कुवलयावलीम्"
Kathasaritsagara,"sokss_3,6.50","digambarām ūrdhvakeśīṃ nimīlitavilocanām /
sthūlasindūratilakāṃ japaprasphuritādharām","दिगम्बराम् ऊर्ध्वकेशीं निमीलितविलोचनाम् /
स्थूलसिन्दूरतिलकां जपप्रस्फुरिताधराम्"
Kathasaritsagara,"sokss_3,6.51","vicitravarṇakanyastamahāmaṇḍalamadhyagām /
asṛksurāmahāmāṃsakalpitograbalikriyām","विचित्रवर्णकन्यस्तमहामण्डलमध्यगाम् /
असृक्सुरामहामांसकल्पितोग्रबलिक्रियाम्"
Kathasaritsagara,"sokss_3,6.52","sāpi praviṣṭe nṛpatau saṃbhramākalitāṃśukā /
tena pṛṣṭā kṣaṇād evam avocad yācitābhayā","सापि प्रविष्टे नृपतौ संभ्रमाकलितांशुका /
तेन पृष्टा क्षणाद् एवम् अवोचद् याचिताभया"
Kathasaritsagara,"sokss_3,6.53","tadaivodayalābhārthaṃ kṛtavaty asmi pūjanam /
atra cāgamavṛttāntaṃ siddhiṃ ca śṛṇu me prabho","तदैवोदयलाभार्थं कृतवत्य् अस्मि पूजनम् /
अत्र चागमवृत्तान्तं सिद्धिं च शृणु मे प्रभो"
Kathasaritsagara,"sokss_3,6.54","purāhaṃ pitṛveśmasthā kanyā madhumahotsave /
evam uktā vayasyābhiḥ sametyodyānavartinī","पुराहं पितृवेश्मस्था कन्या मधुमहोत्सवे /
एवम् उक्ता वयस्याभिः समेत्योद्यानवर्तिनी"
Kathasaritsagara,"sokss_3,6.55","astīha pramadodyāne tarumaṇḍalamadhyagaḥ /
dṛṣṭaprabhāvo varado devadevo vināyakaḥ","अस्तीह प्रमदोद्याने तरुमण्डलमध्यगः /
दृष्टप्रभावो वरदो देवदेवो विनायकः"
Kathasaritsagara,"sokss_3,6.56","tam upāgatya bhaktyā tvaṃ pūjaya prārthitapradam /
yena nirvighnam evāśu svocitaṃ patim āpsyasi","तम् उपागत्य भक्त्या त्वं पूजय प्रार्थितप्रदम् /
येन निर्विघ्नम् एवाशु स्वोचितं पतिम् आप्स्यसि"
Kathasaritsagara,"sokss_3,6.57","tac chrutvā paryapṛcchyanta sakhyas tā maugdhyato mayā /
kanyā labhante bhartāraṃ kiṃ vināyakapūjayā","तच् छ्रुत्वा पर्यपृच्छ्यन्त सख्यस् ता मौग्ध्यतो मया /
कन्या लभन्ते भर्तारं किं विनायकपूजया"
Kathasaritsagara,"sokss_3,6.58","atha tāḥ pratyavocan māṃ kim etāvat tvayocyate /
tasminn apūjite nāsti siddhiḥ kāpīha kasya cit","अथ ताः प्रत्यवोचन् मां किम् एतावत् त्वयोच्यते /
तस्मिन्न् अपूजिते नास्ति सिद्धिः कापीह कस्य चित्"
Kathasaritsagara,"sokss_3,6.59","tathā caitatprabhāvaṃ te varṇayāmo vayaṃ śṛṇu /
ity uktvā ca vayasyā me kathām akathayann imām","तथा चैतत्प्रभावं ते वर्णयामो वयं शृणु /
इत्य् उक्त्वा च वयस्या मे कथाम् अकथयन्न् इमाम्"
Kathasaritsagara,"sokss_3,6.60","purā purāres tanayaṃ senānyaṃ prāptum icchati /
tārakopadrute śakre dagdhe ca kusumāyudhe","पुरा पुरारेस् तनयं सेनान्यं प्राप्तुम् इच्छति /
तारकोपद्रुते शक्रे दग्धे च कुसुमायुधे"
Kathasaritsagara,"sokss_3,6.61","ūrdhvaretasam atyugraṃ sudīrghatapasi sthitam /
gaurī kṛtatapāḥ prārthya prāpya ca tryambakaṃ patim","ऊर्ध्वरेतसम् अत्युग्रं सुदीर्घतपसि स्थितम् /
गौरी कृततपाः प्रार्थ्य प्राप्य च त्र्यम्बकं पतिम्"
Kathasaritsagara,"sokss_3,6.62","ācakāṅkṣa sutaprāptiṃ madanasya ca jīvitam /
na ca sasmāra siddhyarthaṃ sā vighneśvarapūjanam","आचकाङ्क्ष सुतप्राप्तिं मदनस्य च जीवितम् /
न च सस्मार सिद्ध्यर्थं सा विघ्नेश्वरपूजनम्"
Kathasaritsagara,"sokss_3,6.63","abhīṣṭābhyarthinīṃ tāṃ ca kāntām ity avadac chivaḥ /
priye prajāpateḥ pūrvaṃ mānasād ajani smaraḥ","अभीष्टाभ्यर्थिनीं तां च कान्ताम् इत्य् अवदच् छिवः /
प्रिये प्रजापतेः पूर्वं मानसाद् अजनि स्मरः"
Kathasaritsagara,"sokss_3,6.64","kaṃ darpayāmīti madāj jātamātro jagāda ca /
tena kaṃdarpanāmānaṃ taṃ cakāra caturmukhaḥ","कं दर्पयामीति मदाज् जातमात्रो जगाद च /
तेन कंदर्पनामानं तं चकार चतुर्मुखः"
Kathasaritsagara,"sokss_3,6.65","atidṛpto 'si cet putra tat trinetrasya laṅghanam /
ekasya rakṣer mā nāma mṛtyuṃ tasmād avāpsyasi","अतिदृप्तो ऽसि चेत् पुत्र तत् त्रिनेत्रस्य लङ्घनम् /
एकस्य रक्षेर् मा नाम मृत्युं तस्माद् अवाप्स्यसि"
Kathasaritsagara,"sokss_3,6.66","itthaṃ ca vedhasokto 'pi saṃkṣobhāyāgataḥ śaṭhaḥ /
mayā dagdho na tasyāsti sadehasyodbhavaḥ punaḥ","इत्थं च वेधसोक्तो ऽपि संक्षोभायागतः शठः /
मया दग्धो न तस्यास्ति सदेहस्योद्भवः पुनः"
Kathasaritsagara,"sokss_3,6.67","bhavatyās tu svaśaktyaiva putram utpādayāmy aham /
na hi me madanotsāhahetukā lokavat prajā","भवत्यास् तु स्वशक्त्यैव पुत्रम् उत्पादयाम्य् अहम् /
न हि मे मदनोत्साहहेतुका लोकवत् प्रजा"
Kathasaritsagara,"sokss_3,6.68","evaṃ vadata evāsya pārvatīṃ vṛṣalakṣmaṇaḥ /
āvirbabhūva purato brahmā śatamakhānvitaḥ","एवं वदत एवास्य पार्वतीं वृषलक्ष्मणः /
आविर्बभूव पुरतो ब्रह्मा शतमखान्वितः"
Kathasaritsagara,"sokss_3,6.69","tena stutvā sa vijñaptas tārakāsuraśāntaye /
aṅgīcakre śivaḥ sraṣṭuṃ devyām ātmajam aurasam","तेन स्तुत्वा स विज्ञप्तस् तारकासुरशान्तये /
अङ्गीचक्रे शिवः स्रष्टुं देव्याम् आत्मजम् औरसम्"
Kathasaritsagara,"sokss_3,6.70","anumene ca kāmasya janma cetasi dehinām /
sargavicchedarakṣārtham amūrtasyaiva tadgirā","अनुमेने च कामस्य जन्म चेतसि देहिनाम् /
सर्गविच्छेदरक्षार्थम् अमूर्तस्यैव तद्गिरा"
Kathasaritsagara,"sokss_3,6.71","dadau ca nijacitte 'pi so 'vakāśaṃ manobhuvaḥ /
tena tuṣṭo yayau dhātā mudaṃ prāpa ca pārvatī","ददौ च निजचित्ते ऽपि सो ऽवकाशं मनोभुवः /
तेन तुष्टो ययौ धाता मुदं प्राप च पार्वती"
Kathasaritsagara,"sokss_3,6.72","tato yāteṣu divaseṣv ekadā rahasi sthitaḥ /
siṣeve suratakrīḍām umayā saha śaṃkaraḥ","ततो यातेषु दिवसेष्व् एकदा रहसि स्थितः /
सिषेवे सुरतक्रीडाम् उमया सह शंकरः"
Kathasaritsagara,"sokss_3,6.73","yadā nābhūd ratānto 'sya gateṣv abdaśateṣv api /
tadā tadupamardena cakampe bhuvanatrayam","यदा नाभूद् रतान्तो ऽस्य गतेष्व् अब्दशतेष्व् अपि /
तदा तदुपमर्देन चकम्पे भुवनत्रयम्"
Kathasaritsagara,"sokss_3,6.74","tato jagannāśabhayād ratavighnāya śūlinaḥ /
vahniṃ smaranti sma surāḥ pitāmahanideśataḥ","ततो जगन्नाशभयाद् रतविघ्नाय शूलिनः /
वह्निं स्मरन्ति स्म सुराः पितामहनिदेशतः"
Kathasaritsagara,"sokss_3,6.75","so 'py agniḥ smṛtamātraḥ sann adhṛṣyaṃ madanāntakam /
matvā palāyya devebhyaḥ praviveśa jalāntaram","सो ऽप्य् अग्निः स्मृतमात्रः सन्न् अधृष्यं मदनान्तकम् /
मत्वा पलाय्य देवेभ्यः प्रविवेश जलान्तरम्"
Kathasaritsagara,"sokss_3,6.76","tattejodahyamānāś ca tatra bhekā divaukasām /
vicinvatāṃ śaśaṃsus tam agnim antarjalasthitam","तत्तेजोदह्यमानाश् च तत्र भेका दिवौकसाम् /
विचिन्वतां शशंसुस् तम् अग्निम् अन्तर्जलस्थितम्"
Kathasaritsagara,"sokss_3,6.77","tatas tān anabhivyaktavācaḥ śāpena tatkṣaṇam /
bhekān kṛtvā tirobhūya bhūyo 'gnir mandaraṃ yayau","ततस् तान् अनभिव्यक्तवाचः शापेन तत्क्षणम् /
भेकान् कृत्वा तिरोभूय भूयो ऽग्निर् मन्दरं ययौ"
Kathasaritsagara,"sokss_3,6.78","tatra taṃ koṭarāntasthaṃ devāḥ śambūkarūpiṇam /
prāpur gajaśukākhyātaṃ sa caiṣāṃ darśanaṃ dadau","तत्र तं कोटरान्तस्थं देवाः शम्बूकरूपिणम् /
प्रापुर् गजशुकाख्यातं स चैषां दर्शनं ददौ"
Kathasaritsagara,"sokss_3,6.79","kṛtvā jihvāviparyāsaṃ śāpena śukadantinām /
pratipede ca devānāṃ sa kāryaṃ taiḥ kṛtastutiḥ","कृत्वा जिह्वाविपर्यासं शापेन शुकदन्तिनाम् /
प्रतिपेदे च देवानां स कार्यं तैः कृतस्तुतिः"
Kathasaritsagara,"sokss_3,6.80","gatvā ca svoṣmaṇā so 'gnir nivārya suratāc chivam /
śāpabhītyā praṇamyāsmai devakāryaṃ nyavedayat","गत्वा च स्वोष्मणा सो ऽग्निर् निवार्य सुरताच् छिवम् /
शापभीत्या प्रणम्यास्मै देवकार्यं न्यवेदयत्"
Kathasaritsagara,"sokss_3,6.81","śarvo 'py ārūḍhavego 'gnau tasmin vīryaṃ svam ādadhe /
tad dhi dhārayituṃ śakto na vahnir nāmbikāpi vā","शर्वो ऽप्य् आरूढवेगो ऽग्नौ तस्मिन् वीर्यं स्वम् आदधे /
तद् धि धारयितुं शक्तो न वह्निर् नाम्बिकापि वा"
Kathasaritsagara,"sokss_3,6.82","na mayā tanayas tvattaḥ saṃprāpta iti vādinīm /
khedakopākulāṃ devīm ity uvāca tato haraḥ","न मया तनयस् त्वत्तः संप्राप्त इति वादिनीम् /
खेदकोपाकुलां देवीम् इत्य् उवाच ततो हरः"
Kathasaritsagara,"sokss_3,6.83","vighno 'tra tava jāto 'yaṃ vinā vighneśapūjanam /
tad arcayainaṃ yenāśu vahnau no janitā sutaḥ","विघ्नो ऽत्र तव जातो ऽयं विना विघ्नेशपूजनम् /
तद् अर्चयैनं येनाशु वह्नौ नो जनिता सुतः"
Kathasaritsagara,"sokss_3,6.84","ity uktā śaṃbhunā devī cakre vighneśvarārcanam /
analo 'pi sagarbho 'bhūt tena vīryeṇa dhūrjaṭeḥ","इत्य् उक्ता शंभुना देवी चक्रे विघ्नेश्वरार्चनम् /
अनलो ऽपि सगर्भो ऽभूत् तेन वीर्येण धूर्जटेः"
Kathasaritsagara,"sokss_3,6.85","tat tejaḥ śāṃbhavaṃ bibhrat sa tadā divaseṣv api /
antaḥpraviṣṭatigmāṃśur iva saptārcir ābabhau","तत् तेजः शांभवं बिभ्रत् स तदा दिवसेष्व् अपि /
अन्तःप्रविष्टतिग्मांशुर् इव सप्तार्चिर् आबभौ"
Kathasaritsagara,"sokss_3,6.86","udvavāma ca gaṅgāyāṃ tat tejaḥ so 'tha durdharam /
gaṅgainam atyajan merau vahnikuṇḍe harājñayā","उद्ववाम च गङ्गायां तत् तेजः सो ऽथ दुर्धरम् /
गङ्गैनम् अत्यजन् मेरौ वह्निकुण्डे हराज्ञया"
Kathasaritsagara,"sokss_3,6.87","tatra saṃrakṣyamāṇaḥ san sa garbhaḥ śāṃbhavair gaṇaiḥ /
niḥsṛtyābdasahasreṇa kumāro 'bhūt ṣaḍānanaḥ","तत्र संरक्ष्यमाणः सन् स गर्भः शांभवैर् गणैः /
निःसृत्याब्दसहस्रेण कुमारो ऽभूत् षडाननः"
Kathasaritsagara,"sokss_3,6.88","tato gaurīniyuktānāṃ kṛttikānāṃ payodharān /
ṣaṇṇāṃ ṣaḍbhir mukhaiḥ pītvā svalpaiḥ sa vavṛdhe dinaiḥ","ततो गौरीनियुक्तानां कृत्तिकानां पयोधरान् /
षण्णां षड्भिर् मुखैः पीत्वा स्वल्पैः स ववृधे दिनैः"
Kathasaritsagara,"sokss_3,6.89","atrāntare devarājas tārakāsuranirjitaḥ /
śiśriye meruśṛṅgāṇi durgāṇy ujjhitasaṃgaraḥ","अत्रान्तरे देवराजस् तारकासुरनिर्जितः /
शिश्रिये मेरुशृङ्गाणि दुर्गाण्य् उज्झितसंगरः"
Kathasaritsagara,"sokss_3,6.90","devāś ca sākam ṛṣibhiḥ ṣaṇmukhaṃ śaraṇaṃ yayuḥ /
ṣaṇmukho 'pi surān rakṣann āsīt taiḥ parivāritaḥ","देवाश् च साकम् ऋषिभिः षण्मुखं शरणं ययुः /
षण्मुखो ऽपि सुरान् रक्षन्न् आसीत् तैः परिवारितः"
Kathasaritsagara,"sokss_3,6.91","tad buddhvā hāritaṃ matvā rājyam indro 'tha cakṣubhe /
yodhayām āsa gatvā ca kumāraṃ sa samatsaraḥ","तद् बुद्ध्वा हारितं मत्वा राज्यम् इन्द्रो ऽथ चक्षुभे /
योधयाम् आस गत्वा च कुमारं स समत्सरः"
Kathasaritsagara,"sokss_3,6.92","tadvajrābhihatasyāṅgāt ṣaṇmukhasyodbabhūvatuḥ /
putrau śākhaviśākhākhyāv ubhāv atulatejasau","तद्वज्राभिहतस्याङ्गात् षण्मुखस्योद्बभूवतुः /
पुत्रौ शाखविशाखाख्याव् उभाव् अतुलतेजसौ"
Kathasaritsagara,"sokss_3,6.93","saputraṃ ca tam ākrāntaśatakratuparākramam /
upetya tanayaṃ śarvaḥ svayaṃ yuddhād avārayat","सपुत्रं च तम् आक्रान्तशतक्रतुपराक्रमम् /
उपेत्य तनयं शर्वः स्वयं युद्धाद् अवारयत्"
Kathasaritsagara,"sokss_3,6.94","jāto 'si tārakaṃ hantuṃ rājyaṃ cendrasya rakṣitum /
tat kuruṣva nijaṃ kāryam iti cainaṃ śaśāsa saḥ","जातो ऽसि तारकं हन्तुं राज्यं चेन्द्रस्य रक्षितुम् /
तत् कुरुष्व निजं कार्यम् इति चैनं शशास सः"
Kathasaritsagara,"sokss_3,6.95","tataḥ praṇamya prītena tatkṣaṇaṃ vṛtravairiṇā /
saināpatyābhiṣeko 'sya kumārasyopacakrame","ततः प्रणम्य प्रीतेन तत्क्षणं वृत्रवैरिणा /
सैनापत्याभिषेको ऽस्य कुमारस्योपचक्रमे"
Kathasaritsagara,"sokss_3,6.96","svayam utkṣiptakalaśastabdhabāhur abhūd yadā /
tataḥ śakraḥ śucam agād athainam avadac chivaḥ","स्वयम् उत्क्षिप्तकलशस्तब्धबाहुर् अभूद् यदा /
ततः शक्रः शुचम् अगाद् अथैनम् अवदच् छिवः"
Kathasaritsagara,"sokss_3,6.97","na pūjito gajamukhaḥ senānyaṃ vāñchatā tvayā /
tenaiṣa vighno jātas te tat kuruṣva tadarcanam","न पूजितो गजमुखः सेनान्यं वाञ्छता त्वया /
तेनैष विघ्नो जातस् ते तत् कुरुष्व तदर्चनम्"
Kathasaritsagara,"sokss_3,6.98","tac chrutvā tat tathā kṛtvā muktabāhuḥ śacīpatiḥ /
abhiṣekotsavaṃ samyak senānye niravartayat","तच् छ्रुत्वा तत् तथा कृत्वा मुक्तबाहुः शचीपतिः /
अभिषेकोत्सवं सम्यक् सेनान्ये निरवर्तयत्"
Kathasaritsagara,"sokss_3,6.99","tato jaghāna na cirāt senānīs tarakāsuram /
nananduḥ siddhakāryāś ca devā gaurī ca putriṇī","ततो जघान न चिरात् सेनानीस् तरकासुरम् /
ननन्दुः सिद्धकार्याश् च देवा गौरी च पुत्रिणी"
Kathasaritsagara,"sokss_3,6.100","tad evaṃ devi devānām api santi na siddhayaḥ /
herambe 'narcite tasmāt pūjayainaṃ varārthinī","तद् एवं देवि देवानाम् अपि सन्ति न सिद्धयः /
हेरम्बे ऽनर्चिते तस्मात् पूजयैनं वरार्थिनी"
Kathasaritsagara,"sokss_3,6.101","ity uktāhaṃ vayasyābhir udyānaikāntavartinam /
āryaputra purā gatvā vighnarājam apūjayam","इत्य् उक्ताहं वयस्याभिर् उद्यानैकान्तवर्तिनम् /
आर्यपुत्र पुरा गत्वा विघ्नराजम् अपूजयम्"
Kathasaritsagara,"sokss_3,6.102","pūjāvasāne cāpaśyam akasmād gaganāṅgaṇe /
utpatya viharantīs tāḥ svasakhīr nijasiddhitaḥ","पूजावसाने चापश्यम् अकस्माद् गगनाङ्गणे /
उत्पत्य विहरन्तीस् ताः स्वसखीर् निजसिद्धितः"
Kathasaritsagara,"sokss_3,6.103","tad dṛṣṭvā kautukād vyomnaḥ samāhūyāvatārya ca /
mayā siddhisvarūpaṃ tāḥ pṛṣṭāḥ sadyo 'bruvann idam","तद् दृष्ट्वा कौतुकाद् व्योम्नः समाहूयावतार्य च /
मया सिद्धिस्वरूपं ताः पृष्टाः सद्यो ऽब्रुवन्न् इदम्"
Kathasaritsagara,"sokss_3,6.104","imā nṛmāṃsāśanajā ḍākinīmantrasiddhayaḥ /
kālarātrir iti khyātā brāhmaṇī gurur atra naḥ","इमा नृमांसाशनजा डाकिनीमन्त्रसिद्धयः /
कालरात्रिर् इति ख्याता ब्राह्मणी गुरुर् अत्र नः"
Kathasaritsagara,"sokss_3,6.105","evaṃ sakhībhir uktāhaṃ khecarīsiddhilolubhā /
nṛmāṃsāśanabhītā ca kṣaṇam āsaṃ sasaṃśayā","एवं सखीभिर् उक्ताहं खेचरीसिद्धिलोलुभा /
नृमांसाशनभीता च क्षणम् आसं ससंशया"
Kathasaritsagara,"sokss_3,6.106","atha tatsiddhilubdhatvād avocaṃ tāḥ sakhīr aham /
upadeśo mamāpy eṣa yuṣmābhir dāpyatām iti","अथ तत्सिद्धिलुब्धत्वाद् अवोचं ताः सखीर् अहम् /
उपदेशो ममाप्य् एष युष्माभिर् दाप्यताम् इति"
Kathasaritsagara,"sokss_3,6.107","tato madabhyarthanayā gatvā tatkṣaṇam eva tāḥ /
āninyuḥ kālarātriṃ tāṃ tatraiva vikaṭākṛtim","ततो मदभ्यर्थनया गत्वा तत्क्षणम् एव ताः /
आनिन्युः कालरात्रिं तां तत्रैव विकटाकृतिम्"
Kathasaritsagara,"sokss_3,6.108","miladbhruvaṃ kātarākṣīṃ nyañcaccipiṭanāsikām /
sthūlagaṇḍīṃ karālauṣṭhīṃ danturāṃ dīrghakaṃdharām","मिलद्भ्रुवं कातराक्षीं न्यञ्चच्चिपिटनासिकाम् /
स्थूलगण्डीं करालौष्ठीं दन्तुरां दीर्घकंधराम्"
Kathasaritsagara,"sokss_3,6.109","lambastanīm udariṇīṃ vidīrṇotphullapādukām /
dhātrā vairūpyanirmāṇavaidagdhīṃ darśitām iva","लम्बस्तनीम् उदरिणीं विदीर्णोत्फुल्लपादुकाम् /
धात्रा वैरूप्यनिर्माणवैदग्धीं दर्शिताम् इव"
Kathasaritsagara,"sokss_3,6.110","sā māṃ pādānatāṃ snātāṃ kṛtavighneśvarārcanām /
vivastrāṃ maṇḍale bhīmāṃ bhairavārcām akārayat","सा मां पादानतां स्नातां कृतविघ्नेश्वरार्चनाम् /
विवस्त्रां मण्डले भीमां भैरवार्चाम् अकारयत्"
Kathasaritsagara,"sokss_3,6.111","abhiṣicya ca sā mahyaṃ tāṃs tān mantrān nijān dadau /
bhakṣaṇāya nṛmāṃsaṃ ca devārcanabalīkṛtam","अभिषिच्य च सा मह्यं तांस् तान् मन्त्रान् निजान् ददौ /
भक्षणाय नृमांसं च देवार्चनबलीकृतम्"
Kathasaritsagara,"sokss_3,6.112","āttamantragaṇā bhuktamahāmāṃsā ca tatkṣaṇam /
nirambaraivotpatitā sasakhīkāham ambaram","आत्तमन्त्रगणा भुक्तमहामांसा च तत्क्षणम् /
निरम्बरैवोत्पतिता ससखीकाहम् अम्बरम्"
Kathasaritsagara,"sokss_3,6.113","kṛtakrīḍāvatīryātha gaganād gurvanujñayā /
gatābhūvam ahaṃ deva kanyakāntaḥpuraṃ nijam","कृतक्रीडावतीर्याथ गगनाद् गुर्वनुज्ञया /
गताभूवम् अहं देव कन्यकान्तःपुरं निजम्"
Kathasaritsagara,"sokss_3,6.114","evaṃ bālye 'pi jātāhaṃ ḍākinīcakravartinī /
bhakṣitās tatra cāsmābhiḥ sametya bahavo narāḥ","एवं बाल्ये ऽपि जाताहं डाकिनीचक्रवर्तिनी /
भक्षितास् तत्र चास्माभिः समेत्य बहवो नराः"
Kathasaritsagara,"sokss_3,6.115","asmin kathāntare caitāṃ mahārāja kathāṃ śṛṇu /
viṣṇusvāmīty abhūt tasyāḥ kālarātryāḥ patir dvijaḥ","अस्मिन् कथान्तरे चैतां महाराज कथां शृणु /
विष्णुस्वामीत्य् अभूत् तस्याः कालरात्र्याः पतिर् द्विजः"
Kathasaritsagara,"sokss_3,6.116","sa ca tasminn upādhyāyo deśe nānādigāgatān /
śiṣyān adhyāpayām āsa vedavidyāviśāradaḥ","स च तस्मिन्न् उपाध्यायो देशे नानादिगागतान् /
शिष्यान् अध्यापयाम् आस वेदविद्याविशारदः"
Kathasaritsagara,"sokss_3,6.117","śiṣyamadhye ca tasyaiko nāmnā sundarako yuvā /
babhūva śiṣyaḥ śīlena virājitavapurguṇaḥ","शिष्यमध्ये च तस्यैको नाम्ना सुन्दरको युवा /
बभूव शिष्यः शीलेन विराजितवपुर्गुणः"
Kathasaritsagara,"sokss_3,6.118","tam upādhyāyapatnī sā kālarātrīḥ kadācana /
vavre rahasi kāmārtā patyau kvāpi bahir gate","तम् उपाध्यायपत्नी सा कालरात्रीः कदाचन /
वव्रे रहसि कामार्ता पत्यौ क्वापि बहिर् गते"
Kathasaritsagara,"sokss_3,6.119","nūnaṃ virūpair adhikaṃ hāsanaiḥ krīḍati smaraḥ /
yat sānavekṣya svaṃ rūpaṃ cakre sundarakaspṛhām","नूनं विरूपैर् अधिकं हासनैः क्रीडति स्मरः /
यत् सानवेक्ष्य स्वं रूपं चक्रे सुन्दरकस्पृहाम्"
Kathasaritsagara,"sokss_3,6.120","sa tu sarvātmanā naicchad arthyamāno 'pi viplavam /
striyo yathā viceṣṭantāṃ niṣkampaṃ tu satāṃ manaḥ","स तु सर्वात्मना नैच्छद् अर्थ्यमानो ऽपि विप्लवम् /
स्त्रियो यथा विचेष्टन्तां निष्कम्पं तु सतां मनः"
Kathasaritsagara,"sokss_3,6.121","tataḥ sāpasṛte tasmin kālarātriḥ krudhā tadā /
svam aṅgaṃ pāṭayām āsa svayaṃ dantanakhakṣataiḥ","ततः सापसृते तस्मिन् कालरात्रिः क्रुधा तदा /
स्वम् अङ्गं पाटयाम् आस स्वयं दन्तनखक्षतैः"
Kathasaritsagara,"sokss_3,6.122","vikīrṇavastrakeśāntā rudatī tāvad āsta ca /
gṛhaṃ yāvad upādhyāyo viṣṇusvāmī viveśa saḥ","विकीर्णवस्त्रकेशान्ता रुदती तावद् आस्त च /
गृहं यावद् उपाध्यायो विष्णुस्वामी विवेश सः"
Kathasaritsagara,"sokss_3,6.123","praviṣṭaṃ tam avādīc ca paśya sundarakeṇa me /
avasthā vihitā svāmin balātkārābhilāṣiṇā","प्रविष्टं तम् अवादीच् च पश्य सुन्दरकेण मे /
अवस्था विहिता स्वामिन् बलात्काराभिलाषिणा"
Kathasaritsagara,"sokss_3,6.124","tac chrutvā sa upādhyāyaḥ krudhā jajvāla tatkṣaṇam /
pratyayaḥ strīṣu muṣṇāti vimarśaṃ viduṣām api","तच् छ्रुत्वा स उपाध्यायः क्रुधा जज्वाल तत्क्षणम् /
प्रत्ययः स्त्रीषु मुष्णाति विमर्शं विदुषाम् अपि"
Kathasaritsagara,"sokss_3,6.125","sāyaṃ ca taṃ sundarakaṃ gṛhaprāptaṃ pradhāvya saḥ /
saśiṣyo muṣṭibhiḥ pādair laguḍaiś cāpy atāḍayat","सायं च तं सुन्दरकं गृहप्राप्तं प्रधाव्य सः /
सशिष्यो मुष्टिभिः पादैर् लगुडैश् चाप्य् अताडयत्"
Kathasaritsagara,"sokss_3,6.126","kiṃ ca prahāraniśceṣṭaṃ śiṣyān ādiśya taṃ bahiḥ /
tyājayām āsa rathyāyāṃ nirapekṣatayā niśi","किं च प्रहारनिश्चेष्टं शिष्यान् आदिश्य तं बहिः /
त्याजयाम् आस रथ्यायां निरपेक्षतया निशि"
Kathasaritsagara,"sokss_3,6.127","tataḥ śanaiḥ sundarakaḥ sa niśānilavījitaḥ /
tathābhibhūtam ātmānaṃ paśyann evam acintayat","ततः शनैः सुन्दरकः स निशानिलवीजितः /
तथाभिभूतम् आत्मानं पश्यन्न् एवम् अचिन्तयत्"
Kathasaritsagara,"sokss_3,6.128","aho strīpreraṇā nāma rajasā laṅghitātmanām /
puṃsāṃ vātyeva sarasām āśayakṣobhakāriṇī","अहो स्त्रीप्रेरणा नाम रजसा लङ्घितात्मनाम् /
पुंसां वात्येव सरसाम् आशयक्षोभकारिणी"
Kathasaritsagara,"sokss_3,6.129","yenāvicārya vṛddho 'pi vidvān api ca tat tathā /
atikrodhād upādhyāyo viruddham akaron mayi","येनाविचार्य वृद्धो ऽपि विद्वान् अपि च तत् तथा /
अतिक्रोधाद् उपाध्यायो विरुद्धम् अकरोन् मयि"
Kathasaritsagara,"sokss_3,6.130","athavā daivasaṃsiddhāv ā sṛṣṭer viduṣām api /
kāmakrodhau hi viprāṇāṃ mokṣadvārārgalāv ubhau","अथवा दैवसंसिद्धाव् आ सृष्टेर् विदुषाम् अपि /
कामक्रोधौ हि विप्राणां मोक्षद्वारार्गलाव् उभौ"
Kathasaritsagara,"sokss_3,6.131","tathā hi kiṃ na munayaḥ svadārabhraṃśaśaṅkinaḥ /
devadāruvane pūrvam api śarvāya cakrudhuḥ","तथा हि किं न मुनयः स्वदारभ्रंशशङ्किनः /
देवदारुवने पूर्वम् अपि शर्वाय चक्रुधुः"
Kathasaritsagara,"sokss_3,6.132","na cainaṃ vividur devaṃ kṛtakṣapaṇakākṛtim /
umāyai darśayiṣyantam ṛṣīṇām apy aśāntatām","न चैनं विविदुर् देवं कृतक्षपणकाकृतिम् /
उमायै दर्शयिष्यन्तम् ऋषीणाम् अप्य् अशान्तताम्"
Kathasaritsagara,"sokss_3,6.133","dattaśāpāś ca te sadyas trijagatkṣobhakāraṇam /
buddhvā taṃ devam īśānaṃ tam eva śaraṇaṃ yayuḥ","दत्तशापाश् च ते सद्यस् त्रिजगत्क्षोभकारणम् /
बुद्ध्वा तं देवम् ईशानं तम् एव शरणं ययुः"
Kathasaritsagara,"sokss_3,6.134","tad evaṃ kāmakopādiripuṣaḍvargavañcitāḥ /
munayo 'pi vimuhyanti śrotriyeṣu kathaiva kā","तद् एवं कामकोपादिरिपुषड्वर्गवञ्चिताः /
मुनयो ऽपि विमुह्यन्ति श्रोत्रियेषु कथैव का"
Kathasaritsagara,"sokss_3,6.135","iti sundarakas tatra dhyāyan dasyubhayān niśi /
āruhya śūnyagovāṭaharmye tasthau samīpage","इति सुन्दरकस् तत्र ध्यायन् दस्युभयान् निशि /
आरुह्य शून्यगोवाटहर्म्ये तस्थौ समीपगे"
Kathasaritsagara,"sokss_3,6.136","tatraikadeśe yāvac ca kṣaṇaṃ tiṣṭhaty alakṣitaḥ /
tāvat tatraiva harmye sā kālarātrir upāyayau","तत्रैकदेशे यावच् च क्षणं तिष्ठत्य् अलक्षितः /
तावत् तत्रैव हर्म्ये सा कालरात्रिर् उपाययौ"
Kathasaritsagara,"sokss_3,6.137","ākṛṣṭavīracchurikā muktaphūtkārabhīṣaṇā /
nayanānanavāntolkā ḍākinīcakrasaṃgatā","आकृष्टवीरच्छुरिका मुक्तफूत्कारभीषणा /
नयनाननवान्तोल्का डाकिनीचक्रसंगता"
Kathasaritsagara,"sokss_3,6.138","tāṃ dṛṣṭvā tādṛśīṃ tatra kālarātrim upāgatām /
sasmāra mantrān rakṣoghnān bhītaḥ sundarako 'tha saḥ","तां दृष्ट्वा तादृशीं तत्र कालरात्रिम् उपागताम् /
सस्मार मन्त्रान् रक्षोघ्नान् भीतः सुन्दरको ऽथ सः"
Kathasaritsagara,"sokss_3,6.139","tanmantramohitā cātha taṃ dadarśa na sā tadā /
bhayasaṃpiṇḍitair aṅgair ekānte nibhṛtasthitam","तन्मन्त्रमोहिता चाथ तं ददर्श न सा तदा /
भयसंपिण्डितैर् अङ्गैर् एकान्ते निभृतस्थितम्"
Kathasaritsagara,"sokss_3,6.140","athotpatanamantraṃ sā paṭhitvā sasakhījanā /
kālarātriḥ sagovāṭaharmyaivodapatan nabhaḥ","अथोत्पतनमन्त्रं सा पठित्वा ससखीजना /
कालरात्रिः सगोवाटहर्म्यैवोदपतन् नभः"
Kathasaritsagara,"sokss_3,6.141","taṃ ca mantraṃ sa jagrāha śrutvā sundarakas tadā /
saharmyā sāpi nabhasā kṣipram ujjayinīṃ yayau","तं च मन्त्रं स जग्राह श्रुत्वा सुन्दरकस् तदा /
सहर्म्या सापि नभसा क्षिप्रम् उज्जयिनीं ययौ"
Kathasaritsagara,"sokss_3,6.142","tatrāvatārya harmyaṃ sā mantrataḥ śākavāṭake /
gatvā smaśāne cikrīḍa ḍākinīcakramadhyagā","तत्रावतार्य हर्म्यं सा मन्त्रतः शाकवाटके /
गत्वा स्मशाने चिक्रीड डाकिनीचक्रमध्यगा"
Kathasaritsagara,"sokss_3,6.143","tatkṣaṇaṃ ca kṣudhākrāntaḥ śākavāṭe 'vatīrya saḥ /
tatra sundarakaś cakre vṛttim utkhātamūlakaiḥ","तत्क्षणं च क्षुधाक्रान्तः शाकवाटे ऽवतीर्य सः /
तत्र सुन्दरकश् चक्रे वृत्तिम् उत्खातमूलकैः"
Kathasaritsagara,"sokss_3,6.144","kṛtakṣutpratighāte 'smin prāgvad govāṭam āśrite /
pratyāyayau kālarātrī rātrimadhye niketanāt","कृतक्षुत्प्रतिघाते ऽस्मिन् प्राग्वद् गोवाटम् आश्रिते /
प्रत्याययौ कालरात्री रात्रिमध्ये निकेतनात्"
Kathasaritsagara,"sokss_3,6.145","tato 'dhirūḍhagovāṭā pūrvavan mantrasiddhitaḥ /
ākāśena saśiṣyā sā niśi svagṛham āyayau","ततो ऽधिरूढगोवाटा पूर्ववन् मन्त्रसिद्धितः /
आकाशेन सशिष्या सा निशि स्वगृहम् आययौ"
Kathasaritsagara,"sokss_3,6.146","sthāpayitvā yathāsthānaṃ tac ca govāṭavāhanam /
visṛjyānucarīs tāś ca śayyāveśma viveśa sā","स्थापयित्वा यथास्थानं तच् च गोवाटवाहनम् /
विसृज्यानुचरीस् ताश् च शय्यावेश्म विवेश सा"
Kathasaritsagara,"sokss_3,6.147","so 'pi sundarako nītvā tāṃ niśāṃ vighnavismitaḥ /
prabhāte tyaktagovāṭo nikaṭaṃ suhṛdāṃ yayau","सो ऽपि सुन्दरको नीत्वा तां निशां विघ्नविस्मितः /
प्रभाते त्यक्तगोवाटो निकटं सुहृदां ययौ"
Kathasaritsagara,"sokss_3,6.148","tatrākhyātasvavṛttānto videśagamanonmukhaḥ /
taiḥ samāśvāsito mittrais tanmadhye sthitim agrahīt","तत्राख्यातस्ववृत्तान्तो विदेशगमनोन्मुखः /
तैः समाश्वासितो मित्त्रैस् तन्मध्ये स्थितिम् अग्रहीत्"
Kathasaritsagara,"sokss_3,6.149","upādhyāyagṛhaṃ tyaktvā bhuñjānaḥ sattrasadmani /
uvāsa tatra viharan svacchandaḥ sakhibhiḥ saha","उपाध्यायगृहं त्यक्त्वा भुञ्जानः सत्त्रसद्मनि /
उवास तत्र विहरन् स्वच्छन्दः सखिभिः सह"
Kathasaritsagara,"sokss_3,6.150","ekadā nirgatā kretuṃ gṛhopakaraṇāni sā /
dadarśa taṃ sundarakaṃ kālarātriḥ kilāpaṇe","एकदा निर्गता क्रेतुं गृहोपकरणानि सा /
ददर्श तं सुन्दरकं कालरात्रिः किलापणे"
Kathasaritsagara,"sokss_3,6.151","upetya ca jagādainaṃ punar eva smarāturā /
bhaja sundarakādyāpi māṃ tvadāyattajīvitām","उपेत्य च जगादैनं पुनर् एव स्मरातुरा /
भज सुन्दरकाद्यापि मां त्वदायत्तजीविताम्"
Kathasaritsagara,"sokss_3,6.152","evam uktas tayā so 'tha sādhuḥ sundarako 'bravīt /
maivaṃ vadīr na dharmo 'yaṃ mātā me gurupatny asi","एवम् उक्तस् तया सो ऽथ साधुः सुन्दरको ऽब्रवीत् /
मैवं वदीर् न धर्मो ऽयं माता मे गुरुपत्न्य् असि"
Kathasaritsagara,"sokss_3,6.153","tato 'bravīt kālarātrir dharmaṃ ced vetsi dehi tat /
prāṇān me prāṇadānād dhi dharmaḥ ko 'bhyadhiko bhavet","ततो ऽब्रवीत् कालरात्रिर् धर्मं चेद् वेत्सि देहि तत् /
प्राणान् मे प्राणदानाद् धि धर्मः को ऽभ्यधिको भवेत्"
Kathasaritsagara,"sokss_3,6.154","atha sundarako 'vādīn mātar maivaṃ kṛthā hṛdi /
gurutalpābhigamanaṃ kutra dharmo bhaviṣyati","अथ सुन्दरको ऽवादीन् मातर् मैवं कृथा हृदि /
गुरुतल्पाभिगमनं कुत्र धर्मो भविष्यति"
Kathasaritsagara,"sokss_3,6.155","evaṃ nirākṛtā tena tarjayantī ca taṃ ruṣā /
pāṭayitvā svahastena svottarīyam agād gṛham","एवं निराकृता तेन तर्जयन्ती च तं रुषा /
पाटयित्वा स्वहस्तेन स्वोत्तरीयम् अगाद् गृहम्"
Kathasaritsagara,"sokss_3,6.156","paśya sundarakeṇedaṃ dhāvitvā pāṭitaṃ mama /
ity uvāca patiṃ tatra darśayitvottarīyakam","पश्य सुन्दरकेणेदं धावित्वा पाटितं मम /
इत्य् उवाच पतिं तत्र दर्शयित्वोत्तरीयकम्"
Kathasaritsagara,"sokss_3,6.157","sa ca tasyāḥ patiḥ krodhād gatvā vadhyam udīrya ca /
sattre sundarakasyāśu vārayām āsa bhojanam","स च तस्याः पतिः क्रोधाद् गत्वा वध्यम् उदीर्य च /
सत्त्रे सुन्दरकस्याशु वारयाम् आस भोजनम्"
Kathasaritsagara,"sokss_3,6.158","tataḥ sundarakaḥ khedāt taṃ deśaṃ tyaktum udyataḥ /
jānann utpatane vyomni mantraṃ govāṭaśikṣitam","ततः सुन्दरकः खेदात् तं देशं त्यक्तुम् उद्यतः /
जानन्न् उत्पतने व्योम्नि मन्त्रं गोवाटशिक्षितम्"
Kathasaritsagara,"sokss_3,6.159","tato 'varohe 'py aparaṃ śikṣitaṃ śrutavismṛtam /
tad eva śūnyagovāṭaharmyaṃ niśi punar yayau","ततो ऽवरोहे ऽप्य् अपरं शिक्षितं श्रुतविस्मृतम् /
तद् एव शून्यगोवाटहर्म्यं निशि पुनर् ययौ"
Kathasaritsagara,"sokss_3,6.160","tatra tasmin sthite prāgvat kālarātrir upetya sā /
tathaivotpatya harmyasthā vyomnaivojjayinīṃ yayau","तत्र तस्मिन् स्थिते प्राग्वत् कालरात्रिर् उपेत्य सा /
तथैवोत्पत्य हर्म्यस्था व्योम्नैवोज्जयिनीं ययौ"
Kathasaritsagara,"sokss_3,6.161","tatrāvatārya mantreṇa govāṭaṃ śākavāṭake /
jagāma rātricaryāyai punaḥ sā pitṛkānanam","तत्रावतार्य मन्त्रेण गोवाटं शाकवाटके /
जगाम रात्रिचर्यायै पुनः सा पितृकाननम्"
Kathasaritsagara,"sokss_3,6.162","taṃ ca sundarako mantraṃ bhūyaḥ śrutvāpi nāgrahīt /
vinā hi gurvādeśena saṃpūrṇāḥ siddhayaḥ kutaḥ","तं च सुन्दरको मन्त्रं भूयः श्रुत्वापि नाग्रहीत् /
विना हि गुर्वादेशेन संपूर्णाः सिद्धयः कुतः"
Kathasaritsagara,"sokss_3,6.163","tato 'tra bhuktvā katicin mūlakāny aparāṇi ca /
netuṃ prakṣipya govāṭe tatra tasthau sa pūrvavat","ततो ऽत्र भुक्त्वा कतिचिन् मूलकान्य् अपराणि च /
नेतुं प्रक्षिप्य गोवाटे तत्र तस्थौ स पूर्ववत्"
Kathasaritsagara,"sokss_3,6.164","athaityārūḍhagovāṭā sā gatvā nabhasā niśi /
viveśa kālarātriḥ svaṃ sadma sthāpitavāhanā","अथैत्यारूढगोवाटा सा गत्वा नभसा निशि /
विवेश कालरात्रिः स्वं सद्म स्थापितवाहना"
Kathasaritsagara,"sokss_3,6.165","so 'pi sundarakaḥ prātar govāṭān nirgatas tataḥ /
yayau bhojanamūlyārthī vipaṇīm āttamūlakaḥ","सो ऽपि सुन्दरकः प्रातर् गोवाटान् निर्गतस् ततः /
ययौ भोजनमूल्यार्थी विपणीम् आत्तमूलकः"
Kathasaritsagara,"sokss_3,6.166","vikrīṇānasya tasyātra mūlakaṃ rājasevakāḥ /
mālavīyā vinā mūlyaṃ jahrur dṛṣṭvā svadeśajam","विक्रीणानस्य तस्यात्र मूलकं राजसेवकाः /
मालवीया विना मूल्यं जह्रुर् दृष्ट्वा स्वदेशजम्"
Kathasaritsagara,"sokss_3,6.167","tataḥ sa kalahaṃ kurvan baddhvā suhṛdanudrutaḥ /
pāṣāṇaghatadāyīti rājāgraṃ tair anīyata","ततः स कलहं कुर्वन् बद्ध्वा सुहृदनुद्रुतः /
पाषाणघतदायीति राजाग्रं तैर् अनीयत"
Kathasaritsagara,"sokss_3,6.168","mālavāt katham ānīya kānyakubje 'tra mūlakam /
vikrīṇīṣe sadety eṣa pṛṣṭo 'smābhir na jalpati","मालवात् कथम् आनीय कान्यकुब्जे ऽत्र मूलकम् /
विक्रीणीषे सदेत्य् एष पृष्टो ऽस्माभिर् न जल्पति"
Kathasaritsagara,"sokss_3,6.169","hanti pratyuta pāṣāṇair ity uktas taiḥ śaṭhair nṛpaḥ /
taṃ tad adbhutam aprākṣīt tatas tatsuhṛdo 'bruvan","हन्ति प्रत्युत पाषाणैर् इत्य् उक्तस् तैः शठैर् नृपः /
तं तद् अद्भुतम् अप्राक्षीत् ततस् तत्सुहृदो ऽब्रुवन्"
Kathasaritsagara,"sokss_3,6.170","asmābhiḥ saha yady eṣa prāsādam adhiropyate /
tadaitat kautukaṃ deva kṛtsnaṃ jalpati nānyathā","अस्माभिः सह यद्य् एष प्रासादम् अधिरोप्यते /
तदैतत् कौतुकं देव कृत्स्नं जल्पति नान्यथा"
Kathasaritsagara,"sokss_3,6.171","tathety āropito rājñā saprāsādo 'sya paśyataḥ /
utpapāta sa mantreṇa sadyaḥ sundarako nabhaḥ","तथेत्य् आरोपितो राज्ञा सप्रासादो ऽस्य पश्यतः /
उत्पपात स मन्त्रेण सद्यः सुन्दरको नभः"
Kathasaritsagara,"sokss_3,6.172","samitras tena gatvā ca prayāgaṃ prāpya ca kramāt /
śrāntaḥ kam api rājānaṃ snātaṃ tatra dadarśa saḥ","समित्रस् तेन गत्वा च प्रयागं प्राप्य च क्रमात् /
श्रान्तः कम् अपि राजानं स्नातं तत्र ददर्श सः"
Kathasaritsagara,"sokss_3,6.173","saṃstabhya cātra prāsādaṃ gaṅgāyāṃ khān nipatya ca /
vismayodvīkṣitaḥ sarvais taṃ sa rājānam abhyagāt","संस्तभ्य चात्र प्रासादं गङ्गायां खान् निपत्य च /
विस्मयोद्वीक्षितः सर्वैस् तं स राजानम् अभ्यगात्"
Kathasaritsagara,"sokss_3,6.174","kas tvaṃ kiṃ cāvatīrṇo 'si gaganād iti śaṃsa naḥ /
rājñā prahveṇa pṛṣṭaḥ sann evaṃ sundarako 'bravīt","कस् त्वं किं चावतीर्णो ऽसि गगनाद् इति शंस नः /
राज्ञा प्रह्वेण पृष्टः सन्न् एवं सुन्दरको ऽब्रवीत्"
Kathasaritsagara,"sokss_3,6.175","ahaṃ murajako nāma gaṇo devasya dhūrjaṭeḥ /
prāpto mānuṣabhogārthī tvatsakāśaṃ tadājñayā","अहं मुरजको नाम गणो देवस्य धूर्जटेः /
प्राप्तो मानुषभोगार्थी त्वत्सकाशं तदाज्ञया"
Kathasaritsagara,"sokss_3,6.176","tac chrutvā satyam āśaṅkya sasyāḍhyaṃ ratnapūritam /
sastrīkaṃ sopakaraṇaṃ dadau tasmai puraṃ nṛpaḥ","तच् छ्रुत्वा सत्यम् आशङ्क्य सस्याढ्यं रत्नपूरितम् /
सस्त्रीकं सोपकरणं ददौ तस्मै पुरं नृपः"
Kathasaritsagara,"sokss_3,6.177","praviśyātha pure tasminn utpatya divi sānugaḥ /
ciraṃ sundarakaḥ svecchaṃ nirdainyaṃ vicacāra saḥ","प्रविश्याथ पुरे तस्मिन्न् उत्पत्य दिवि सानुगः /
चिरं सुन्दरकः स्वेच्छं निर्दैन्यं विचचार सः"
Kathasaritsagara,"sokss_3,6.178","śayāno hemaparyaṅke vījyamānaś ca cāmaraiḥ /
sevyamāno varastrībhir aindraṃ sukham avāpa saḥ","शयानो हेमपर्यङ्के वीज्यमानश् च चामरैः /
सेव्यमानो वरस्त्रीभिर् ऐन्द्रं सुखम् अवाप सः"
Kathasaritsagara,"sokss_3,6.179","athaikadā dadau tasmai mantraṃ vyomāvarohaṇe /
siddhaḥ ko'pi kilākāśacārī saṃjātasaṃstavaḥ","अथैकदा ददौ तस्मै मन्त्रं व्योमावरोहणे /
सिद्धः कोऽपि किलाकाशचारी संजातसंस्तवः"
Kathasaritsagara,"sokss_3,6.180","prāptāvatāramantraḥ sa gatvā sundarakas tataḥ /
kānyakubje nije deśe vyomamārgād avātarat","प्राप्तावतारमन्त्रः स गत्वा सुन्दरकस् ततः /
कान्यकुब्जे निजे देशे व्योममार्गाद् अवातरत्"
Kathasaritsagara,"sokss_3,6.181","sapuraṃ pūrṇalakṣmīkam avatīrṇaṃ nabhastalāt /
buddhvā tatra svayaṃ rājā kautukāt tam upāyayau","सपुरं पूर्णलक्ष्मीकम् अवतीर्णं नभस्तलात् /
बुद्ध्वा तत्र स्वयं राजा कौतुकात् तम् उपाययौ"
Kathasaritsagara,"sokss_3,6.182","parijñātaś ca pṛṣṭaś ca rājāgre so 'tha kālavit /
kālarātrikṛtaṃ sarvaṃ svavṛttāntaṃ nyavedayat","परिज्ञातश् च पृष्टश् च राजाग्रे सो ऽथ कालवित् /
कालरात्रिकृतं सर्वं स्ववृत्तान्तं न्यवेदयत्"
Kathasaritsagara,"sokss_3,6.183","tataś cānāyya papraccha kālarātriṃ mahīpatiḥ /
nirbhayā sāpy avinayaṃ svaṃ sarvaṃ pratyapadyata","ततश् चानाय्य पप्रच्छ कालरात्रिं महीपतिः /
निर्भया साप्य् अविनयं स्वं सर्वं प्रत्यपद्यत"
Kathasaritsagara,"sokss_3,6.184","kupite ca nṛpe tasyāḥ karṇau ca cchettum udyate /
sā gṛhītāpi paśyatsu sarveṣv eva tirodadhe","कुपिते च नृपे तस्याः कर्णौ च च्छेत्तुम् उद्यते /
सा गृहीतापि पश्यत्सु सर्वेष्व् एव तिरोदधे"
Kathasaritsagara,"sokss_3,6.185","tataḥ svarāṣṭre vāso 'syās tatra rājñā nyaṣidhyata /
tatpūjitaḥ sundarakaḥ śiśriye ca nabhaḥ punaḥ","ततः स्वराष्ट्रे वासो ऽस्यास् तत्र राज्ञा न्यषिध्यत /
तत्पूजितः सुन्दरकः शिश्रिये च नभः पुनः"
Kathasaritsagara,"sokss_3,6.186","ity uktvā tatra bhartāram ādityaprabhabhūpatim /
ābhāṣata punaś cainaṃ rājñī kuvalayāvalī","इत्य् उक्त्वा तत्र भर्तारम् आदित्यप्रभभूपतिम् /
आभाषत पुनश् चैनं राज्ञी कुवलयावली"
Kathasaritsagara,"sokss_3,6.187","bhavanty evaṃvidhā deva ḍākinīmantrasiddhayaḥ /
etac ca matpitur deśe vṛttaṃ sarvatra viśrutam","भवन्त्य् एवंविधा देव डाकिनीमन्त्रसिद्धयः /
एतच् च मत्पितुर् देशे वृत्तं सर्वत्र विश्रुतम्"
Kathasaritsagara,"sokss_3,6.188","kālarātreś ca śiṣyāham ity ādau varṇitaṃ mayā /
pativratātvāt siddhis tu tato 'py abhyadhikā mama","कालरात्रेश् च शिष्याहम् इत्य् आदौ वर्णितं मया /
पतिव्रतात्वात् सिद्धिस् तु ततो ऽप्य् अभ्यधिका मम"
Kathasaritsagara,"sokss_3,6.189","bhavatā cādya dṛṣṭāhaṃ śreyo 'rthaṃ te kṛtārcanā /
upahārāya puruṣaṃ mantreṇākraṣṭum udyatā","भवता चाद्य दृष्टाहं श्रेयो ऽर्थं ते कृतार्चना /
उपहाराय पुरुषं मन्त्रेणाक्रष्टुम् उद्यता"
Kathasaritsagara,"sokss_3,6.190","tad asmadīye 'tra naye tvam api praviśādhunā /
siddhiyogajitānāṃ ca rājñāṃ mūrdhni padaṃ kuru","तद् अस्मदीये ऽत्र नये त्वम् अपि प्रविशाधुना /
सिद्धियोगजितानां च राज्ञां मूर्ध्नि पदं कुरु"
Kathasaritsagara,"sokss_3,6.191","tac chrutvā kva mahāmāṃsabhojanaṃ ḍākinīnaye /
kva ca rājatvam ity uktvā sa rājā niṣiṣedha tat","तच् छ्रुत्वा क्व महामांसभोजनं डाकिनीनये /
क्व च राजत्वम् इत्य् उक्त्वा स राजा निषिषेध तत्"
Kathasaritsagara,"sokss_3,6.192","prāṇatyāgodyatāyāṃ tu rājñyāṃ tat pratyapadyata /
viṣayākṛṣyamāṇā hi tiṣṭhanti supathe katham","प्राणत्यागोद्यतायां तु राज्ञ्यां तत् प्रत्यपद्यत /
विषयाकृष्यमाणा हि तिष्ठन्ति सुपथे कथम्"
Kathasaritsagara,"sokss_3,6.193","tataḥ sā taṃ praveśyaiva maṇḍale pūrvapūjite /
gṛhītasamayaṃ santaṃ rājānam idam abravīt","ततः सा तं प्रवेश्यैव मण्डले पूर्वपूजिते /
गृहीतसमयं सन्तं राजानम् इदम् अब्रवीत्"
Kathasaritsagara,"sokss_3,6.194","ya eṣa phalabhūtyākhyaḥ sthito vipras tavāntike /
sa mayātropahārārtham ākraṣṭum upakalpitaḥ","य एष फलभूत्याख्यः स्थितो विप्रस् तवान्तिके /
स मयात्रोपहारार्थम् आक्रष्टुम् उपकल्पितः"
Kathasaritsagara,"sokss_3,6.195","ākarṣaṇaṃ ca sāyāsaṃ tat kaścit sūpakṛd varam /
naye 'tra sthāpyatāṃ yas taṃ svayaṃ hanti pacaty api","आकर्षणं च सायासं तत् कश्चित् सूपकृद् वरम् /
नये ऽत्र स्थाप्यतां यस् तं स्वयं हन्ति पचत्य् अपि"
Kathasaritsagara,"sokss_3,6.196","na kāryā ca ghṛṇā yasmāt tanmāsabalibhakṣaṇāt /
samāpite 'rcane pūrṇā siddhiḥ syād uttamo hi saḥ","न कार्या च घृणा यस्मात् तन्मासबलिभक्षणात् /
समापिते ऽर्चने पूर्णा सिद्धिः स्याद् उत्तमो हि सः"
Kathasaritsagara,"sokss_3,6.197","ity uktaḥ priyayā rājā pāpabhīto 'pi tat punaḥ /
aṅgīcakāra dhig aho kaṣṭāṃ strīṣv anurodhitām","इत्य् उक्तः प्रियया राजा पापभीतो ऽपि तत् पुनः /
अङ्गीचकार धिग् अहो कष्टां स्त्रीष्व् अनुरोधिताम्"
Kathasaritsagara,"sokss_3,6.198","ānāyya sūpakāraṃ ca tataḥ sāhasikābhidham /
viśvāsya dīkṣitaṃ kṛtvā daṃpatī tau sahocatuḥ","आनाय्य सूपकारं च ततः साहसिकाभिधम् /
विश्वास्य दीक्षितं कृत्वा दंपती तौ सहोचतुः"
Kathasaritsagara,"sokss_3,6.199","rājā devīdvitīyo 'dya bhokṣyate tat tvarāṃ kuru /
āhārasyeti yo 'bhyetya tvāṃ brūyāt taṃ nipātayeḥ","राजा देवीद्वितीयो ऽद्य भोक्ष्यते तत् त्वरां कुरु /
आहारस्येति यो ऽभ्येत्य त्वां ब्रूयात् तं निपातयेः"
Kathasaritsagara,"sokss_3,6.200","tanmāṃsaiś ca rahaḥ kuryāḥ prātar nau svādu bhojanam /
iti sūpakṛd ādiṣṭas tathety uktvā gṛhaṃ yayau","तन्मांसैश् च रहः कुर्याः प्रातर् नौ स्वादु भोजनम् /
इति सूपकृद् आदिष्टस् तथेत्य् उक्त्वा गृहं ययौ"
Kathasaritsagara,"sokss_3,6.201","prātaś ca phalabhūtiṃ taṃ prāptaṃ rājā jagāda saḥ /
gaccha sāhasikaṃ brūhi sūpakāraṃ mahānase","प्रातश् च फलभूतिं तं प्राप्तं राजा जगाद सः /
गच्छ साहसिकं ब्रूहि सूपकारं महानसे"
Kathasaritsagara,"sokss_3,6.202","rājā devīdvitīyo 'dya bhokṣyate svādu bhojanam /
atas tvaritam āhāram uttamaṃ sādhayer iti","राजा देवीद्वितीयो ऽद्य भोक्ष्यते स्वादु भोजनम् /
अतस् त्वरितम् आहारम् उत्तमं साधयेर् इति"
Kathasaritsagara,"sokss_3,6.203","tatheti nirgataṃ taṃ ca phalabhūtiṃ bahis tadā /
etya candraprabho nāma rājñaḥ putro 'bravīd idam","तथेति निर्गतं तं च फलभूतिं बहिस् तदा /
एत्य चन्द्रप्रभो नाम राज्ञः पुत्रो ऽब्रवीद् इदम्"
Kathasaritsagara,"sokss_3,6.204","anena śīghraṃ hemnā me kārayādyaiva kuṇḍale /
yādṛśe bhavatā pūrvam āryatātasya kārite","अनेन शीघ्रं हेम्ना मे कारयाद्यैव कुण्डले /
यादृशे भवता पूर्वम् आर्यतातस्य कारिते"
Kathasaritsagara,"sokss_3,6.205","ity ukto rājaputreṇa phalabhūtis tadaiva saḥ /
kṛtānurodhaḥ prahito yayau kuṇḍalayoḥ kṛte","इत्य् उक्तो राजपुत्रेण फलभूतिस् तदैव सः /
कृतानुरोधः प्रहितो ययौ कुण्डलयोः कृते"
Kathasaritsagara,"sokss_3,6.206","rājaputro 'py agāt svairaṃ kathitaṃ phalabhūtinā /
rājādeśaṃ gṛhītvā tam ekāky eva mahānasam","राजपुत्रो ऽप्य् अगात् स्वैरं कथितं फलभूतिना /
राजादेशं गृहीत्वा तम् एकाक्य् एव महानसम्"
Kathasaritsagara,"sokss_3,6.207","tatroktarājādeśaṃ taṃ sthitasaṃvit sa sūpakṛt /
rājaputraṃ churikayā sadyaḥ sāhasiko 'vadhīt","तत्रोक्तराजादेशं तं स्थितसंवित् स सूपकृत् /
राजपुत्रं छुरिकया सद्यः साहसिको ऽवधीत्"
Kathasaritsagara,"sokss_3,6.208","tanmāṃsaiḥ sādhitaṃ tena bhojanaṃ ca kṛtārcanau /
abhuñjātām ajānantau tattvaṃ rājñī nṛpas tathā","तन्मांसैः साधितं तेन भोजनं च कृतार्चनौ /
अभुञ्जाताम् अजानन्तौ तत्त्वं राज्ञी नृपस् तथा"
Kathasaritsagara,"sokss_3,6.209","nītvā ca sānutāpas tāṃ rātriṃ rājā dadarśa saḥ /
prātaḥ kuṇḍalahastaṃ taṃ phalabhūtim upāgatam","नीत्वा च सानुतापस् तां रात्रिं राजा ददर्श सः /
प्रातः कुण्डलहस्तं तं फलभूतिम् उपागतम्"
Kathasaritsagara,"sokss_3,6.210","bibhrāntaḥ kuṇḍaloddeśāt taṃ ca papraccha tatkṣaṇam /
tenākhyātasvavṛttāntaḥ papāta ca bhuvas tale","बिभ्रान्तः कुण्डलोद्देशात् तं च पप्रच्छ तत्क्षणम् /
तेनाख्यातस्ववृत्तान्तः पपात च भुवस् तले"
Kathasaritsagara,"sokss_3,6.211","hā putreti ca cakranda nindan bhāryāṃ sahātmanā /
pṛṣṭaś ca sacivaiḥ sarvaṃ yathātattvam avarṇayat","हा पुत्रेति च चक्रन्द निन्दन् भार्यां सहात्मना /
पृष्टश् च सचिवैः सर्वं यथातत्त्वम् अवर्णयत्"
Kathasaritsagara,"sokss_3,6.212","uvāca caitad uktaṃ tat pratyahaṃ phalabhūtinā /
bhadrakṛt prāpnuyād bhadram abhadraṃ cāpy abhadrakṛt","उवाच चैतद् उक्तं तत् प्रत्यहं फलभूतिना /
भद्रकृत् प्राप्नुयाद् भद्रम् अभद्रं चाप्य् अभद्रकृत्"
Kathasaritsagara,"sokss_3,6.213","kanduko bhittiniḥkṣipta iva pratiphalan muhuḥ /
āpataty ātmani prāyo doṣo 'nyasya cikīrṣitaḥ","कन्दुको भित्तिनिःक्षिप्त इव प्रतिफलन् मुहुः /
आपतत्य् आत्मनि प्रायो दोषो ऽन्यस्य चिकीर्षितः"
Kathasaritsagara,"sokss_3,6.214","pāpācārair yad asmābhir brahmahatyāṃ cikīrṣubhiḥ /
svaputraghātanaṃ kṛtvā prāptaṃ tanmāṃsabhakṣaṇam","पापाचारैर् यद् अस्माभिर् ब्रह्महत्यां चिकीर्षुभिः /
स्वपुत्रघातनं कृत्वा प्राप्तं तन्मांसभक्षणम्"
Kathasaritsagara,"sokss_3,6.215","ity uktvā bodhayitvā ca mantriṇaḥ svān adhomukhān /
tam eva phalabhūtiṃ ca nije rājye 'bhiṣicya saḥ","इत्य् उक्त्वा बोधयित्वा च मन्त्रिणः स्वान् अधोमुखान् /
तम् एव फलभूतिं च निजे राज्ये ऽभिषिच्य सः"
Kathasaritsagara,"sokss_3,6.216","rājā pradattadānaḥ sann aputraḥ pāpaśuddhaye /
sabhāryaḥ praviveśāgniṃ dagdho 'py anuśayāgninā","राजा प्रदत्तदानः सन्न् अपुत्रः पापशुद्धये /
सभार्यः प्रविवेशाग्निं दग्धो ऽप्य् अनुशयाग्निना"
Kathasaritsagara,"sokss_3,6.217","phalabhūtiś ca tad rājyaṃ prāpya pṛthvīṃ śaśāsa saḥ /
evaṃ bhadram abhadraṃ vā kṛtam ātmani kalpyate","फलभूतिश् च तद् राज्यं प्राप्य पृथ्वीं शशास सः /
एवं भद्रम् अभद्रं वा कृतम् आत्मनि कल्प्यते"
Kathasaritsagara,"sokss_3,6.218","iti vatseśvarasyāgre kathayitvā kathām imām /
yaugandharāyaṇo bhūyo bhūpatiṃ tam abhāṣata","इति वत्सेश्वरस्याग्रे कथयित्वा कथाम् इमाम् /
यौगन्धरायणो भूयो भूपतिं तम् अभाषत"
Kathasaritsagara,"sokss_3,6.219","tasmāt tava sa rājendra jitvāpy ācarataḥ śubham /
brahmadatto vikurvīta yadi hanyās tvam eva tam","तस्मात् तव स राजेन्द्र जित्वाप्य् आचरतः शुभम् /
ब्रह्मदत्तो विकुर्वीत यदि हन्यास् त्वम् एव तम्"
Kathasaritsagara,"sokss_3,6.220","ity ukto mantrimukhyena tadvākyam abhinandya saḥ /
utthāya dinakartavyaṃ vatseśo niravartayat","इत्य् उक्तो मन्त्रिमुख्येन तद्वाक्यम् अभिनन्द्य सः /
उत्थाय दिनकर्तव्यं वत्सेशो निरवर्तयत्"
Kathasaritsagara,"sokss_3,6.221","anyedyuś ca sa saṃpannasarvadigvijayaḥ kṛtī /
lāvāṇakād udacalat kauśāmbīṃ svapurīṃ prati","अन्येद्युश् च स संपन्नसर्वदिग्विजयः कृती /
लावाणकाद् उदचलत् कौशाम्बीं स्वपुरीं प्रति"
Kathasaritsagara,"sokss_3,6.222","krameṇa nagarīṃ prāpa kṣitīśaḥ saparicchadaḥ /
utpatākābhujalatāṃ nṛtyantīm utsavād iva","क्रमेण नगरीं प्राप क्षितीशः सपरिच्छदः /
उत्पताकाभुजलतां नृत्यन्तीम् उत्सवाद् इव"
Kathasaritsagara,"sokss_3,6.223","viveśa caināṃ paurastrīnayanotpalakānane /
vitanvānaḥ pratipadaṃ pravātārambhavibhramam","विवेश चैनां पौरस्त्रीनयनोत्पलकानने /
वितन्वानः प्रतिपदं प्रवातारम्भविभ्रमम्"
Kathasaritsagara,"sokss_3,6.224","cāraṇodgīyamānaś ca stūyamānaś ca bandibhiḥ /
nṛpaiḥ praṇamyamānaś ca rājā mandiram āyayau","चारणोद्गीयमानश् च स्तूयमानश् च बन्दिभिः /
नृपैः प्रणम्यमानश् च राजा मन्दिरम् आययौ"
Kathasaritsagara,"sokss_3,6.225","tato vinamreṣv adhiropya śāsanaṃ
sa vatsarājo 'khiladeśarājasu /
pūrvaṃ nidhānādhigataṃ kulocitaṃ
prasahya siṃhāsanam āruroha tat","ततो विनम्रेष्व् अधिरोप्य शासनं
स वत्सराजो ऽखिलदेशराजसु /
पूर्वं निधानाधिगतं कुलोचितं
प्रसह्य सिंहासनम् आरुरोह तत्"
Kathasaritsagara,"sokss_3,6.226","tatkālamaṅgalasamāhatatāradhīra tūryāravapratiravaiś ca nabhaḥ pupūre /
tanmantrimukhyaparitoṣitalokapāla dattair iva pratidiśaṃ samasādhuvādaiḥ","तत्कालमङ्गलसमाहततारधीर तूर्यारवप्रतिरवैश् च नभः पुपूरे /
तन्मन्त्रिमुख्यपरितोषितलोकपाल दत्तैर् इव प्रतिदिशं समसाधुवादैः"
Kathasaritsagara,"sokss_3,6.227","vividham atha vitīrya vītalobho
vasu vasudhāvijayārjitaṃ dvijebhyaḥ /
akṛta kṛtamahotsavaḥ kṛtārthaṃ
kṣitipatimaṇḍalam ātmamantriṇaś ca","विविधम् अथ वितीर्य वीतलोभो
वसु वसुधाविजयार्जितं द्विजेभ्यः /
अकृत कृतमहोत्सवः कृतार्थं
क्षितिपतिमण्डलम् आत्ममन्त्रिणश् च"
Kathasaritsagara,"sokss_3,6.228","kṣetreṣu varṣati tadānuguṇaṃ narendre tasmin dhvanadghanamṛdaṅganināditāyām /
saṃbhāvya bhāvi bahudhānyaphalaṃ jano 'pi tasyāṃ puri pratigṛhaṃ vihitotsavo 'bhūt","क्षेत्रेषु वर्षति तदानुगुणं नरेन्द्रे तस्मिन् ध्वनद्घनमृदङ्गनिनादितायाम् /
संभाव्य भावि बहुधान्यफलं जनो ऽपि तस्यां पुरि प्रतिगृहं विहितोत्सवो ऽभूत्"
Kathasaritsagara,"sokss_3,6.229","evaṃ vijitya jagatīṃ sa kṛtī rumaṇvady augandharāyaṇaniveśitarājyabhāraḥ /
tasthau yatheccham atha vāsavadattayātra padmāvatīsahitayā saha vatsarājaḥ","एवं विजित्य जगतीं स कृती रुमण्वद्य् औगन्धरायणनिवेशितराज्यभारः /
तस्थौ यथेच्छम् अथ वासवदत्तयात्र पद्मावतीसहितया सह वत्सराजः"
Kathasaritsagara,"sokss_3,6.230","kīrtiśriyor iva tayor ubhayoś ca devyor madhyasthitaḥ sa varacāraṇagīyamānaḥ /
candrodayaṃ nijayaśodhavalaṃ siṣeve śatrupratāpam iva sīdhu papau ca śaśvat","कीर्तिश्रियोर् इव तयोर् उभयोश् च देव्योर् मध्यस्थितः स वरचारणगीयमानः /
चन्द्रोदयं निजयशोधवलं सिषेवे शत्रुप्रतापम् इव सीधु पपौ च शश्वत्"
Kathasaritsagara,"sokss_4,0.1","iti mahākaviśrīsomadevabhaṭṭaviracite kathāsaritsāgare lāvāṇakalambake ṣaṣṭhas taraṅgaḥ /

samāptaś cāyaṃ lāvāṇakalambakas tṛtīyaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

naravāhanadattajananaṃ nāma caturtho lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya sarayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे लावाणकलम्बके षष्ठस् तरङ्गः /

समाप्तश् चायं लावाणकलम्बकस् तृतीयः /

// श्रीः //

महाकविश्रीसोमदेवभट्टविरचितः कथासरित्सागरः /

नरवाहनदत्तजननं नाम चतुर्थो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य सरयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_4,1.1","prathamas taraṅgaḥ /

karṇatālabalāghātasīmantitakulācalaḥ /
panthānam iva siddhīnāṃ diśañ jayati vighnajit","प्रथमस् तरङ्गः /

कर्णतालबलाघातसीमन्तितकुलाचलः /
पन्थानम् इव सिद्धीनां दिशञ् जयति विघ्नजित्"
Kathasaritsagara,"sokss_4,1.2","tato vatseśvaro rājā sa kauśāmbyām avasthitaḥ /
ekātapatrāṃ bubhuje jitām udayano mahīm","ततो वत्सेश्वरो राजा स कौशाम्ब्याम् अवस्थितः /
एकातपत्रां बुभुजे जिताम् उदयनो महीम्"
Kathasaritsagara,"sokss_4,1.3","vidhāya sarumaṇvatke bhāraṃ yaugandharāyaṇe /
vihāraikarasaś cābhūd vasantakasakhaḥ sukhī","विधाय सरुमण्वत्के भारं यौगन्धरायणे /
विहारैकरसश् चाभूद् वसन्तकसखः सुखी"
Kathasaritsagara,"sokss_4,1.4","svayaṃ sa vādayan vīṇāṃ devyā vāsavadattayā /
padmāvatyā ca sahitaḥ saṃgītakam asevata","स्वयं स वादयन् वीणां देव्या वासवदत्तया /
पद्मावत्या च सहितः संगीतकम् असेवत"
Kathasaritsagara,"sokss_4,1.5","devīkākaligītasya tadvīṇāninadasya ca /
abhede vādanāṅguṣṭhakampo 'bhūd bhedasūcakaḥ","देवीकाकलिगीतस्य तद्वीणानिनदस्य च /
अभेदे वादनाङ्गुष्ठकम्पो ऽभूद् भेदसूचकः"
Kathasaritsagara,"sokss_4,1.6","harmyāgre nijakīrtyeva jyotsnayā dhavale ca saḥ /
dhārāvigalitaṃ sīdhu papau madam iva dviṣām","हर्म्याग्रे निजकीर्त्येव ज्योत्स्नया धवले च सः /
धाराविगलितं सीधु पपौ मदम् इव द्विषाम्"
Kathasaritsagara,"sokss_4,1.7","ājahruḥ svarṇakalaśais tasya vārāṅganā rahaḥ /
smararājyābhiṣekāmbha iva rāgojjvalaṃ madhu","आजह्रुः स्वर्णकलशैस् तस्य वाराङ्गना रहः /
स्मरराज्याभिषेकाम्भ इव रागोज्ज्वलं मधु"
Kathasaritsagara,"sokss_4,1.8","āraktasurasasvaccham antaḥsphuritatanmukham /
upaninye dvayor madhye sa svacittam ivāsavam","आरक्तसुरसस्वच्छम् अन्तःस्फुरिततन्मुखम् /
उपनिन्ये द्वयोर् मध्ये स स्वचित्तम् इवासवम्"
Kathasaritsagara,"sokss_4,1.9","īrṣyāruṣām abhāve 'pi bhaṅgurabhruṇi rāgiṇi /
na mukhe tat tayo rājñyos taddṛṣṭis tṛptim āyayau","ईर्ष्यारुषाम् अभावे ऽपि भङ्गुरभ्रुणि रागिणि /
न मुखे तत् तयो राज्ञ्योस् तद्दृष्टिस् तृप्तिम् आययौ"
Kathasaritsagara,"sokss_4,1.10","samadhusphaṭikānekacaṣakā tasya pānabhūḥ /
babhau bālātapāraktasitapadmeva padminī","समधुस्फटिकानेकचषका तस्य पानभूः /
बभौ बालातपारक्तसितपद्मेव पद्मिनी"
Kathasaritsagara,"sokss_4,1.11","antarā ca miladvyādhaḥ palāśaśyāmakañcukaḥ /
sa sabāṇāsano bheje svopamaṃ mṛgakānanam","अन्तरा च मिलद्व्याधः पलाशश्यामकञ्चुकः /
स सबाणासनो भेजे स्वोपमं मृगकाननम्"
Kathasaritsagara,"sokss_4,1.12","jaghāna paṅkakaluṣān varāhanivahāñ śaraiḥ /
timiraughān aviralaiḥ karair iva marīcimān","जघान पङ्ककलुषान् वराहनिवहाञ् शरैः /
तिमिरौघान् अविरलैः करैर् इव मरीचिमान्"
Kathasaritsagara,"sokss_4,1.13","vitrastaprasṛtās tasmin kṛṣṇasārāḥ pradhāvite /
babhuḥ pūrvābhibhūtānāṃ kaṭākṣāḥ kakubhām iva","वित्रस्तप्रसृतास् तस्मिन् कृष्णसाराः प्रधाविते /
बभुः पूर्वाभिभूतानां कटाक्षाः ककुभाम् इव"
Kathasaritsagara,"sokss_4,1.14","reje raktāruṇā cāsya mahī mahiṣaghātinaḥ /
sevāgateva tacchṛṅgapātamuktā vanābjinī","रेजे रक्तारुणा चास्य मही महिषघातिनः /
सेवागतेव तच्छृङ्गपातमुक्ता वनाब्जिनी"
Kathasaritsagara,"sokss_4,1.15","vyāttavaktrapatatprāsaproteṣv api mṛgāriṣu /
sāntargarjitaniṣkrāntajīviteṣu tutoṣa saḥ","व्यात्तवक्त्रपतत्प्रासप्रोतेष्व् अपि मृगारिषु /
सान्तर्गर्जितनिष्क्रान्तजीवितेषु तुतोष सः"
Kathasaritsagara,"sokss_4,1.16","śvānaḥ śvabhre vane tasmiṃs tasya vartmasu vāgurāḥ /
sā svāyudhaikasiddhe 'bhūt prakriyā mṛgayārase","श्वानः श्वभ्रे वने तस्मिंस् तस्य वर्त्मसु वागुराः /
सा स्वायुधैकसिद्धे ऽभूत् प्रक्रिया मृगयारसे"
Kathasaritsagara,"sokss_4,1.17","evaṃ sukhopabhogeṣu vartamānaṃ tam ekadā /
rājānam āsthānagataṃ nārado munir abhyagāt","एवं सुखोपभोगेषु वर्तमानं तम् एकदा /
राजानम् आस्थानगतं नारदो मुनिर् अभ्यगात्"
Kathasaritsagara,"sokss_4,1.18","nijadehaprabhābaddhamaṇḍalo maṇḍanaṃ divaḥ /
kṛtāvatāras tejasvijātiprītyāṃśumān iva","निजदेहप्रभाबद्धमण्डलो मण्डनं दिवः /
कृतावतारस् तेजस्विजातिप्रीत्यांशुमान् इव"
Kathasaritsagara,"sokss_4,1.19","sa tena racitātithyo muhuḥ prahveṇa bhūbhṛtā /
prītaḥ kṣaṇam iva sthitvā rājānaṃ tam abhāṣata","स तेन रचितातिथ्यो मुहुः प्रह्वेण भूभृता /
प्रीतः क्षणम् इव स्थित्वा राजानं तम् अभाषत"
Kathasaritsagara,"sokss_4,1.20","śṛṇu saṃkṣiptam etat te vatseśvara vadāmy aham /
babhūva pāṇḍur iti te rājā pūrvapitāmahaḥ","शृणु संक्षिप्तम् एतत् ते वत्सेश्वर वदाम्य् अहम् /
बभूव पाण्डुर् इति ते राजा पूर्वपितामहः"
Kathasaritsagara,"sokss_4,1.21","taveva tasya dve eva bhavye bhārye babhūvatuḥ /
ekā kuntī dvitīyā ca mādrī nāma mahaujasaḥ","तवेव तस्य द्वे एव भव्ये भार्ये बभूवतुः /
एका कुन्ती द्वितीया च माद्री नाम महौजसः"
Kathasaritsagara,"sokss_4,1.22","sa pāṇḍuḥ pṛthivīm etāṃ jitvā jaladhimekhalām /
sukhī kadācit prayayau mṛgayāvyasanī vanam","स पाण्डुः पृथिवीम् एतां जित्वा जलधिमेखलाम् /
सुखी कदाचित् प्रययौ मृगयाव्यसनी वनम्"
Kathasaritsagara,"sokss_4,1.23","tatra kindamanāmānaṃ sa muniṃ muktasāyakaḥ /
jaghāna mṛgarūpeṇa sabhāryaṃ suratasthitam","तत्र किन्दमनामानं स मुनिं मुक्तसायकः /
जघान मृगरूपेण सभार्यं सुरतस्थितम्"
Kathasaritsagara,"sokss_4,1.24","sa munir mṛgarūpaṃ tat tyaktvā kaṇṭhavivartibhiḥ /
prāṇaiḥ śaśāpa taṃ pāṇḍuṃ viṣaṇṇaṃ muktakārmukam","स मुनिर् मृगरूपं तत् त्यक्त्वा कण्ठविवर्तिभिः /
प्राणैः शशाप तं पाण्डुं विषण्णं मुक्तकार्मुकम्"
Kathasaritsagara,"sokss_4,1.25","svairastho nirvimarśena hato 'haṃ yat tvayā tataḥ /
bhāryāsaṃbhogakāle te madvan mṛtyur bhaviṣyati","स्वैरस्थो निर्विमर्शेन हतो ऽहं यत् त्वया ततः /
भार्यासंभोगकाले ते मद्वन् मृत्युर् भविष्यति"
Kathasaritsagara,"sokss_4,1.26","ity āptaśāpas tadbhītyā tyaktabhogaspṛho 'tha saḥ /
patnībhyām anvitaḥ pāṇḍus tasthau śānte tapovane","इत्य् आप्तशापस् तद्भीत्या त्यक्तभोगस्पृहो ऽथ सः /
पत्नीभ्याम् अन्वितः पाण्डुस् तस्थौ शान्ते तपोवने"
Kathasaritsagara,"sokss_4,1.27","tatrastho 'pi sa śāpena preritas tena caikadā /
akasmāc cakame mādrīṃ priyāṃ prāpa ca pañcatām","तत्रस्थो ऽपि स शापेन प्रेरितस् तेन चैकदा /
अकस्माच् चकमे माद्रीं प्रियां प्राप च पञ्चताम्"
Kathasaritsagara,"sokss_4,1.28","tad evaṃ mṛgayā nāma pramādo nṛpa bhūbhṛtām /
kṣapitā hy anayānye 'pi nṛpās te te mṛgā iva","तद् एवं मृगया नाम प्रमादो नृप भूभृताम् /
क्षपिता ह्य् अनयान्ये ऽपि नृपास् ते ते मृगा इव"
Kathasaritsagara,"sokss_4,1.29","ghoranādāmiṣaikāgrā rūkṣā dhūmrordhvamūrdhajā /
kuntadantā kathaṃ kuryād rākṣasīva hi sā śivam","घोरनादामिषैकाग्रा रूक्षा धूम्रोर्ध्वमूर्धजा /
कुन्तदन्ता कथं कुर्याद् राक्षसीव हि सा शिवम्"
Kathasaritsagara,"sokss_4,1.30","tasmād viphalam āyāsaṃ jahīhi mṛgayārasam /
vanyavāhanahantṝṇāṃ samānaḥ prāṇasaṃśayaḥ","तस्माद् विफलम् आयासं जहीहि मृगयारसम् /
वन्यवाहनहन्तॄणां समानः प्राणसंशयः"
Kathasaritsagara,"sokss_4,1.31","tvaṃ ca tvatpūrvajaprītyā priyaḥ kalyāṇapātra me /
putraś ca tava kāmāṃśo yathā bhāvī tathā śṛṇu","त्वं च त्वत्पूर्वजप्रीत्या प्रियः कल्याणपात्र मे /
पुत्रश् च तव कामांशो यथा भावी तथा शृणु"
Kathasaritsagara,"sokss_4,1.32","purānaṅgāṅgasaṃbhūtyai ratyā stutibhir arcitaḥ /
tuṣṭo rahasi saṃkṣepam idaṃ tasyāḥ śivo 'bhyadhāt","पुरानङ्गाङ्गसंभूत्यै रत्या स्तुतिभिर् अर्चितः /
तुष्टो रहसि संक्षेपम् इदं तस्याः शिवो ऽभ्यधात्"
Kathasaritsagara,"sokss_4,1.33","avatīrya nijāṃśena bhūmāv ārādhya māṃ svayam /
gaurī putrārthinī kāmaṃ janayiṣyaty asāv iti","अवतीर्य निजांशेन भूमाव् आराध्य मां स्वयम् /
गौरी पुत्रार्थिनी कामं जनयिष्यत्य् असाव् इति"
Kathasaritsagara,"sokss_4,1.34","ataś caṇḍamahāsenasutā devī narendra sā /
jātā vāsavadatteyaṃ saṃpannā mahiṣī ca te","अतश् चण्डमहासेनसुता देवी नरेन्द्र सा /
जाता वासवदत्तेयं संपन्ना महिषी च ते"
Kathasaritsagara,"sokss_4,1.35","tad eṣā śaṃbhum ārādhya kāmāṃśaṃ soṣyate sutam /
sarvavidyādharāṇāṃ yaś cakravartī bhaviṣyati","तद् एषा शंभुम् आराध्य कामांशं सोष्यते सुतम् /
सर्वविद्याधराणां यश् चक्रवर्ती भविष्यति"
Kathasaritsagara,"sokss_4,1.36","ity uktenādṛtavacā rājñā pṛthvīṃ tadarpitām /
pratyarpya tasmai sa yayau nāradarṣir adarśanam","इत्य् उक्तेनादृतवचा राज्ञा पृथ्वीं तदर्पिताम् /
प्रत्यर्प्य तस्मै स ययौ नारदर्षिर् अदर्शनम्"
Kathasaritsagara,"sokss_4,1.37","tasmin gate vatsarājaḥ sa tad vāsavadattayā /
jātaputrecchayā sākaṃ ninye taccintayā dinam","तस्मिन् गते वत्सराजः स तद् वासवदत्तया /
जातपुत्रेच्छया साकं निन्ये तच्चिन्तया दिनम्"
Kathasaritsagara,"sokss_4,1.38","anyedyus taṃ sa vatseśam upetyāsthānavartinam /
nityoditākhyaḥ pravaraḥ pratīhāro vyajijñapat","अन्येद्युस् तं स वत्सेशम् उपेत्यास्थानवर्तिनम् /
नित्योदिताख्यः प्रवरः प्रतीहारो व्यजिज्ञपत्"
Kathasaritsagara,"sokss_4,1.39","śiśukadvayasaṃyuktā brāhmaṇī kāpi durgatā /
dvāri sthitā mahārāja devadarśanakāṅkṣiṇī","शिशुकद्वयसंयुक्ता ब्राह्मणी कापि दुर्गता /
द्वारि स्थिता महाराज देवदर्शनकाङ्क्षिणी"
Kathasaritsagara,"sokss_4,1.40","tac chrutvaivābhyanujñāte tatpraveśe mahībhṛtā /
brāhmaṇī sā viveśātra kṛśapāṇḍuradhūsarā","तच् छ्रुत्वैवाभ्यनुज्ञाते तत्प्रवेशे महीभृता /
ब्राह्मणी सा विवेशात्र कृशपाण्डुरधूसरा"
Kathasaritsagara,"sokss_4,1.41","māneneva viśīrṇena vāsasā vidhurīkṛtā /
duḥkhadainyanibhāv aṅke vibhratī bālakāv ubhau","मानेनेव विशीर्णेन वाससा विधुरीकृता /
दुःखदैन्यनिभाव् अङ्के विभ्रती बालकाव् उभौ"
Kathasaritsagara,"sokss_4,1.42","kṛtocitapraṇāmā ca sā rājānaṃ vyajijñapat /
brāhmaṇī kulajā cāham īdṛśīṃ durgatiṃ gatā","कृतोचितप्रणामा च सा राजानं व्यजिज्ञपत् /
ब्राह्मणी कुलजा चाहम् ईदृशीं दुर्गतिं गता"
Kathasaritsagara,"sokss_4,1.43","daivād yugapad etau ca jātau dvau tanayau mama /
tad deva nāsti me stanyam etayor bhojanaṃ vinā","दैवाद् युगपद् एतौ च जातौ द्वौ तनयौ मम /
तद् देव नास्ति मे स्तन्यम् एतयोर् भोजनं विना"
Kathasaritsagara,"sokss_4,1.44","teneha kṛpaṇā nātha śaraṇāgatavatsalam /
prāptāsmi devaṃ śaraṇaṃ pramāṇam adhunā prabhuḥ","तेनेह कृपणा नाथ शरणागतवत्सलम् /
प्राप्तास्मि देवं शरणं प्रमाणम् अधुना प्रभुः"
Kathasaritsagara,"sokss_4,1.45","tac chrutvā sadayo rājā sa pratīhāram ādiśat /
iyaṃ vāsavadattāyai devyai nītvārpyatām iti","तच् छ्रुत्वा सदयो राजा स प्रतीहारम् आदिशत् /
इयं वासवदत्तायै देव्यै नीत्वार्प्यताम् इति"
Kathasaritsagara,"sokss_4,1.46","tataś ca karmaṇā svena śubhenevāgrayāyinā /
nītābhūn nikaṭaṃ devyāḥ pratīhāreṇa tena sā","ततश् च कर्मणा स्वेन शुभेनेवाग्रयायिना /
नीताभून् निकटं देव्याः प्रतीहारेण तेन सा"
Kathasaritsagara,"sokss_4,1.47","rājñā visṛṣṭāṃ buddhvā tāṃ pratīhārād upāgatām /
devī vāsavadattā sā brāhmaṇīṃ śraddadhetarām","राज्ञा विसृष्टां बुद्ध्वा तां प्रतीहाराद् उपागताम् /
देवी वासवदत्ता सा ब्राह्मणीं श्रद्दधेतराम्"
Kathasaritsagara,"sokss_4,1.48","yugmāpatyāṃ ca paśyantī dīnām etāṃ vyacintayat /
aho vāmaikavṛttitvaṃ kimapy etat prajāpateḥ","युग्मापत्यां च पश्यन्ती दीनाम् एतां व्यचिन्तयत् /
अहो वामैकवृत्तित्वं किमप्य् एतत् प्रजापतेः"
Kathasaritsagara,"sokss_4,1.49","aho vastuni mātsaryam aho bhaktir avastuni /
nādyāpy eko 'pi me jāto jātau tv asyāṃ yamāv imau","अहो वस्तुनि मात्सर्यम् अहो भक्तिर् अवस्तुनि /
नाद्याप्य् एको ऽपि मे जातो जातौ त्व् अस्यां यमाव् इमौ"
Kathasaritsagara,"sokss_4,1.50","evaṃ saṃcintayantī ca sā devī snānakāṅkṣiṇī /
brāhmaṇyāś ceṭikās tasyāḥ snapanādau samādiśat","एवं संचिन्तयन्ती च सा देवी स्नानकाङ्क्षिणी /
ब्राह्मण्याश् चेटिकास् तस्याः स्नपनादौ समादिशत्"
Kathasaritsagara,"sokss_4,1.51","snapitā dattavastrā ca tābhiḥ svādu ca bhojitā /
brāhmaṇī sāmbusikteva taptā bhūḥ samudaśvasat","स्नपिता दत्तवस्त्रा च ताभिः स्वादु च भोजिता /
ब्राह्मणी साम्बुसिक्तेव तप्ता भूः समुदश्वसत्"
Kathasaritsagara,"sokss_4,1.52","samāśvastā ca sā yuktyā kathālāpaiḥ parīkṣitum /
kṣaṇāntare nijagade devyā vāsavadattayā","समाश्वस्ता च सा युक्त्या कथालापैः परीक्षितुम् /
क्षणान्तरे निजगदे देव्या वासवदत्तया"
Kathasaritsagara,"sokss_4,1.53","bho brāhmaṇi kathā kācit tvayā naḥ kathyatām iti /
tac chrutvā sā tathety uktvā kathāṃ vaktuṃ pracakrame","भो ब्राह्मणि कथा काचित् त्वया नः कथ्यताम् इति /
तच् छ्रुत्वा सा तथेत्य् उक्त्वा कथां वक्तुं प्रचक्रमे"
Kathasaritsagara,"sokss_4,1.54","purābhūj jayadattākhyaḥ sāmānyaḥ ko'pi bhūpatiḥ /
devadattābhidhānaś ca putras tasyodapadyata","पुराभूज् जयदत्ताख्यः सामान्यः कोऽपि भूपतिः /
देवदत्ताभिधानश् च पुत्रस् तस्योदपद्यत"
Kathasaritsagara,"sokss_4,1.55","yauvanasthasya tasyātha vivāhaṃ tanayasya saḥ /
vidhātum icchan nṛpatir matimān ity acintayat","यौवनस्थस्य तस्याथ विवाहं तनयस्य सः /
विधातुम् इच्छन् नृपतिर् मतिमान् इत्य् अचिन्तयत्"
Kathasaritsagara,"sokss_4,1.56","veśyeva balavadbhogyā rājaśrīr aticañcalā /
vaṇijāṃ tu kulastrīva sthirā lakṣmīr ananyagā","वेश्येव बलवद्भोग्या राजश्रीर् अतिचञ्चला /
वणिजां तु कुलस्त्रीव स्थिरा लक्ष्मीर् अनन्यगा"
Kathasaritsagara,"sokss_4,1.57","tasmād vivāhaṃ putrasya karomi vaṇijāṃ gṛhāt /
rājye 'sya bahudāyāde yena nāpad bhaviṣyati","तस्माद् विवाहं पुत्रस्य करोमि वणिजां गृहात् /
राज्ये ऽस्य बहुदायादे येन नापद् भविष्यति"
Kathasaritsagara,"sokss_4,1.58","iti niścitya putrasya kṛte vavre sa bhūpatiḥ /
vaṇijo vasudattasya kanyāṃ pāṭaliputrakāt","इति निश्चित्य पुत्रस्य कृते वव्रे स भूपतिः /
वणिजो वसुदत्तस्य कन्यां पाटलिपुत्रकात्"
Kathasaritsagara,"sokss_4,1.59","vasudatto 'pi sa dadau ślāghyasaṃbandhavāñchayā /
dūradeśāntare 'py asmai rājaputrāya tāṃ sutām","वसुदत्तो ऽपि स ददौ श्लाघ्यसंबन्धवाञ्छया /
दूरदेशान्तरे ऽप्य् अस्मै राजपुत्राय तां सुताम्"
Kathasaritsagara,"sokss_4,1.60","pūrayām āsa ca tathā ratnair jāmātaraṃ sa tam /
agalad bahumāno 'sya yathā svapitṛvaibhave","पूरयाम् आस च तथा रत्नैर् जामातरं स तम् /
अगलद् बहुमानो ऽस्य यथा स्वपितृवैभवे"
Kathasaritsagara,"sokss_4,1.61","avāptāḍhyavaṇikputrīsahitenātha tena saḥ /
tanayena samaṃ tasthau jayadattanṛpaḥ sukham","अवाप्ताढ्यवणिक्पुत्रीसहितेनाथ तेन सः /
तनयेन समं तस्थौ जयदत्तनृपः सुखम्"
Kathasaritsagara,"sokss_4,1.62","ekadā tatra cāgatya sotkaḥ saṃbandhisadmani /
sa vaṇig vasudattas tāṃ nināya svagṛhaṃ sutām","एकदा तत्र चागत्य सोत्कः संबन्धिसद्मनि /
स वणिग् वसुदत्तस् तां निनाय स्वगृहं सुताम्"
Kathasaritsagara,"sokss_4,1.63","tato 'kasmāt sa nṛpatir jayadatto divaṃ yayau /
udbhūya gotrajais tasya tac ca rājyam adhiṣṭhitam","ततो ऽकस्मात् स नृपतिर् जयदत्तो दिवं ययौ /
उद्भूय गोत्रजैस् तस्य तच् च राज्यम् अधिष्ठितम्"
Kathasaritsagara,"sokss_4,1.64","tadbhītyā tasya tanayo jananyā nijayā niśi /
devadattas tu nīto 'bhūd anyadeśam alakṣitaḥ","तद्भीत्या तस्य तनयो जनन्या निजया निशि /
देवदत्तस् तु नीतो ऽभूद् अन्यदेशम् अलक्षितः"
Kathasaritsagara,"sokss_4,1.65","tatrāha rājaputraṃ taṃ māta duḥkhitamānasā /
devo 'sti cakravartī naḥ prabhuḥ pūrvadigīśvaraḥ","तत्राह राजपुत्रं तं मात दुःखितमानसा /
देवो ऽस्ति चक्रवर्ती नः प्रभुः पूर्वदिगीश्वरः"
Kathasaritsagara,"sokss_4,1.66","tatpārśvaṃ vraja rājyaṃ te sādhayiṣyati vatsa saḥ /
ity uktaḥ sa tadā mātrā rājaputro jagāda tām","तत्पार्श्वं व्रज राज्यं ते साधयिष्यति वत्स सः /
इत्य् उक्तः स तदा मात्रा राजपुत्रो जगाद ताम्"
Kathasaritsagara,"sokss_4,1.67","tatra māṃ niṣparikaraṃ gataṃ ko bahu maṃsyate /
tac chrutvā punar apy evaṃ sā mātā tam abhāṣata","तत्र मां निष्परिकरं गतं को बहु मंस्यते /
तच् छ्रुत्वा पुनर् अप्य् एवं सा माता तम् अभाषत"
Kathasaritsagara,"sokss_4,1.68","śvaśurasya gṛhaṃ gatvā tvaṃ hi prāpya tato dhanam /
kṛtvā parikaraṃ gaccha nikaṭaṃ cakravartinaḥ","श्वशुरस्य गृहं गत्वा त्वं हि प्राप्य ततो धनम् /
कृत्वा परिकरं गच्छ निकटं चक्रवर्तिनः"
Kathasaritsagara,"sokss_4,1.69","iti sa prerito mātrā salajjo 'pi nṛpātmajaḥ /
kramāt pratasthe sāyaṃ ca prāpa tacchvāśuraṃ gṛham","इति स प्रेरितो मात्रा सलज्जो ऽपि नृपात्मजः /
क्रमात् प्रतस्थे सायं च प्राप तच्छ्वाशुरं गृहम्"
Kathasaritsagara,"sokss_4,1.70","pitṛhīno vinaṣṭaśrīr bāṣpapātābhiśaṅkayā /
akāle nāśakac cātra praveṣṭuṃ lajjayā niśi","पितृहीनो विनष्टश्रीर् बाष्पपाताभिशङ्कया /
अकाले नाशकच् चात्र प्रवेष्टुं लज्जया निशि"
Kathasaritsagara,"sokss_4,1.71","nikaṭe sattrabāhye 'tha sthitaḥ śvaśuramandirāt /
naktaṃ rajjvāvarohantīm akasmāt striyam aikṣata","निकटे सत्त्रबाह्ये ऽथ स्थितः श्वशुरमन्दिरात् /
नक्तं रज्ज्वावरोहन्तीम् अकस्मात् स्त्रियम् ऐक्षत"
Kathasaritsagara,"sokss_4,1.72","kṣaṇāc ca bhāryāṃ svām eva tāṃ ratnadyutibhāsvarām /
ulkām ivābhrapatitāṃ parijñāyābhyatapyata","क्षणाच् च भार्यां स्वाम् एव तां रत्नद्युतिभास्वराम् /
उल्काम् इवाभ्रपतितां परिज्ञायाभ्यतप्यत"
Kathasaritsagara,"sokss_4,1.73","sā tu taṃ dhūsarakṣāmaṃ dṛṣṭvāpy aparijānatī /
ko 'sīty apṛcchat tac chrutvā pāntho 'ham iti so 'bravīt","सा तु तं धूसरक्षामं दृष्ट्वाप्य् अपरिजानती /
को ऽसीत्य् अपृच्छत् तच् छ्रुत्वा पान्थो ऽहम् इति सो ऽब्रवीत्"
Kathasaritsagara,"sokss_4,1.74","tataḥ sā sattraśālāntaḥ praviveśa vaṇiksutā /
anvagād rājaputro 'pi sa tāṃ guptam avekṣitum","ततः सा सत्त्रशालान्तः प्रविवेश वणिक्सुता /
अन्वगाद् राजपुत्रो ऽपि स तां गुप्तम् अवेक्षितुम्"
Kathasaritsagara,"sokss_4,1.75","sā cātra puruṣaṃ kaṃcid upāgāt puruṣo 'pi tām /
tvaṃ cireṇāgatāsīti pādaghātair atāḍayat","सा चात्र पुरुषं कंचिद् उपागात् पुरुषो ऽपि ताम् /
त्वं चिरेणागतासीति पादघातैर् अताडयत्"
Kathasaritsagara,"sokss_4,1.76","tataḥ sā dviguṇībhūtarāgā pāpā prasādya tam /
puruṣaṃ tena sahitā tatra tasthau yadṛcchayā","ततः सा द्विगुणीभूतरागा पापा प्रसाद्य तम् /
पुरुषं तेन सहिता तत्र तस्थौ यदृच्छया"
Kathasaritsagara,"sokss_4,1.77","tad dṛṣṭvā tu sa suprajño rājaputro vyacintayat /
kopasyāyaṃ na kālo me sādhyam anyad dhi vartate","तद् दृष्ट्वा तु स सुप्रज्ञो राजपुत्रो व्यचिन्तयत् /
कोपस्यायं न कालो मे साध्यम् अन्यद् धि वर्तते"
Kathasaritsagara,"sokss_4,1.78","kathaṃ ca prasaratv etac chastraṃ kṛpaṇayor dvayoḥ /
śatruyogyaṃ striyām asyām asmin vā nṛpaśau mama","कथं च प्रसरत्व् एतच् छस्त्रं कृपणयोर् द्वयोः /
शत्रुयोग्यं स्त्रियाम् अस्याम् अस्मिन् वा नृपशौ मम"
Kathasaritsagara,"sokss_4,1.79","kim etayā kuvadhvā vā kṛtyam etad dhi durvidheḥ /
maddhairyālokanakrīḍānaipuṇye duḥkhavarṣiṇaḥ","किम् एतया कुवध्वा वा कृत्यम् एतद् धि दुर्विधेः /
मद्धैर्यालोकनक्रीडानैपुण्ये दुःखवर्षिणः"
Kathasaritsagara,"sokss_4,1.80","atulyakulasaṃbandhaḥ saiṣā kiṃ vāparādhyati /
muktvā balibhujaṃ kākī kokile ramate katham","अतुल्यकुलसंबन्धः सैषा किं वापराध्यति /
मुक्त्वा बलिभुजं काकी कोकिले रमते कथम्"
Kathasaritsagara,"sokss_4,1.81","ity ālocya sa tāṃ bhāryām upaikṣata sakāmukām /
satāṃ gurujigīṣe hi cetasi strītṛṇaṃ kiyat","इत्य् आलोच्य स तां भार्याम् उपैक्षत सकामुकाम् /
सतां गुरुजिगीषे हि चेतसि स्त्रीतृणं कियत्"
Kathasaritsagara,"sokss_4,1.82","tatkālaṃ ca ratāvegavaśāt tasyāḥ kilāpatat /
vaṇiksutāyāḥ śravaṇāt san muktāḍhyaṃ vibhūṣaṇam","तत्कालं च रतावेगवशात् तस्याः किलापतत् /
वणिक्सुतायाः श्रवणात् सन् मुक्ताढ्यं विभूषणम्"
Kathasaritsagara,"sokss_4,1.83","tac ca sā na dadarśaiva suratānte ca satvarā /
yayau yathāgataṃ geham āpṛcchyopapatiṃ tataḥ","तच् च सा न ददर्शैव सुरतान्ते च सत्वरा /
ययौ यथागतं गेहम् आपृच्छ्योपपतिं ततः"
Kathasaritsagara,"sokss_4,1.84","tasminn api gate kvāpi drutaṃ pracchannakāmuke /
sa rājaputro dṛṣṭvā tadratnābharaṇam agrahīt","तस्मिन्न् अपि गते क्वापि द्रुतं प्रच्छन्नकामुके /
स राजपुत्रो दृष्ट्वा तद्रत्नाभरणम् अग्रहीत्"
Kathasaritsagara,"sokss_4,1.85","sphuradratnaśikhājālaṃ dhātrā mohatamo 'paham /
hastadīpam iva prattaṃ praṇaṣṭaśrīgaveṣaṇe","स्फुरद्रत्नशिखाजालं धात्रा मोहतमो ऽपहम् /
हस्तदीपम् इव प्रत्तं प्रणष्टश्रीगवेषणे"
Kathasaritsagara,"sokss_4,1.86","mahārghaṃ ca tad ālokya rājaputraḥ sa tatkṣaṇam /
nirgatya siddhakāryaḥ san kānyakubjaṃ tato yayau","महार्घं च तद् आलोक्य राजपुत्रः स तत्क्षणम् /
निर्गत्य सिद्धकार्यः सन् कान्यकुब्जं ततो ययौ"
Kathasaritsagara,"sokss_4,1.87","tatra bandhāya dattvā tat svarṇalakṣeṇa bhūṣaṇam /
krītvā hastyaśvam agamat sa pārśvaṃ cakravartinaḥ","तत्र बन्धाय दत्त्वा तत् स्वर्णलक्षेण भूषणम् /
क्रीत्वा हस्त्यश्वम् अगमत् स पार्श्वं चक्रवर्तिनः"
Kathasaritsagara,"sokss_4,1.88","taddattaiś ca balaiḥ sākam etya hatvā ripūn raṇe /
prāpa tat paitṛkaṃ rājyaṃ kṛtī mātrābhinanditaḥ","तद्दत्तैश् च बलैः साकम् एत्य हत्वा रिपून् रणे /
प्राप तत् पैतृकं राज्यं कृती मात्राभिनन्दितः"
Kathasaritsagara,"sokss_4,1.89","tac ca bandhād vinirmocya bhūṣaṇaṃ śvaśurāntikam /
prāhiṇot prakaṭīkartuṃ rahasyaṃ tad aśaṅkitam","तच् च बन्धाद् विनिर्मोच्य भूषणं श्वशुरान्तिकम् /
प्राहिणोत् प्रकटीकर्तुं रहस्यं तद् अशङ्कितम्"
Kathasaritsagara,"sokss_4,1.90","so 'pi tacchvaśuro dṛṣṭvā svasutākarṇabhūṣaṇam /
tat tathopāgataṃ tasyai saṃbhrāntaḥ samadarśayat","सो ऽपि तच्छ्वशुरो दृष्ट्वा स्वसुताकर्णभूषणम् /
तत् तथोपागतं तस्यै संभ्रान्तः समदर्शयत्"
Kathasaritsagara,"sokss_4,1.91","sāpi pūrvaparibhraṣṭaṃ cāritram iva vīkṣya tat /
buddhvā ca bhartrā prahitaṃ vyākulaiva samasmarat","सापि पूर्वपरिभ्रष्टं चारित्रम् इव वीक्ष्य तत् /
बुद्ध्वा च भर्त्रा प्रहितं व्याकुलैव समस्मरत्"
Kathasaritsagara,"sokss_4,1.92","idaṃ me patitaṃ tasyāṃ rātrau sattragṛhāntare /
yasyāṃ tatra sthito dṛṣṭaḥ sa ko'pi pathiko mayā","इदं मे पतितं तस्यां रात्रौ सत्त्रगृहान्तरे /
यस्यां तत्र स्थितो दृष्टः स कोऽपि पथिको मया"
Kathasaritsagara,"sokss_4,1.93","tan nūnaṃ so 'tra bhartā me śīlajijñāsayāyayau /
mayā tu sa na vijñātas tenedaṃ prāpi bhūṣaṇam","तन् नूनं सो ऽत्र भर्ता मे शीलजिज्ञासयाययौ /
मया तु स न विज्ञातस् तेनेदं प्रापि भूषणम्"
Kathasaritsagara,"sokss_4,1.94","ity evaṃ cintayantyāś ca durnayavyaktiviklavam /
vaṇiksutāyā hṛdayaṃ tasyāḥ kātaram asphuṭat","इत्य् एवं चिन्तयन्त्याश् च दुर्नयव्यक्तिविक्लवम् /
वणिक्सुताया हृदयं तस्याः कातरम् अस्फुटत्"
Kathasaritsagara,"sokss_4,1.95","tatas tasyā rahasyajñāṃ pṛṣṭvā ceṭīṃ svayuktitaḥ /
tatpitā sa vaṇig buddhvā tattvaṃ tatyāja tacchucam","ततस् तस्या रहस्यज्ञां पृष्ट्वा चेटीं स्वयुक्तितः /
तत्पिता स वणिग् बुद्ध्वा तत्त्वं तत्याज तच्छुचम्"
Kathasaritsagara,"sokss_4,1.96","rājaputro 'tha saṃprāptarājyo labdhvā guṇārjitām /
sa cakravartitanayāṃ bhāryāṃ bheje 'parāṃ śriyam","राजपुत्रो ऽथ संप्राप्तराज्यो लब्ध्वा गुणार्जिताम् /
स चक्रवर्तितनयां भार्यां भेजे ऽपरां श्रियम्"
Kathasaritsagara,"sokss_4,1.97","tad itthaṃ sāhase strīṇāṃ hṛdayaṃ vajrakarkaśam /
tad eva sādhvasāvegasaṃpāte puṣpapelavam","तद् इत्थं साहसे स्त्रीणां हृदयं वज्रकर्कशम् /
तद् एव साध्वसावेगसंपाते पुष्पपेलवम्"
Kathasaritsagara,"sokss_4,1.98","tās tu kāścana sadvaṃśajātā muktā ivāṅganāḥ /
yāḥ suvṛttācchahṛdayā yānti bhūṣaṇatāṃ bhuvi","तास् तु काश्चन सद्वंशजाता मुक्ता इवाङ्गनाः /
याः सुवृत्ताच्छहृदया यान्ति भूषणतां भुवि"
Kathasaritsagara,"sokss_4,1.99","hariṇīva ca rājaśrīr evaṃ viplavinī sadā /
dhairyapāśena banddhuṃ ca tām eke jānate budhāḥ","हरिणीव च राजश्रीर् एवं विप्लविनी सदा /
धैर्यपाशेन बन्द्धुं च ताम् एके जानते बुधाः"
Kathasaritsagara,"sokss_4,1.100","tasmād āpady api tyājyaṃ na sattvaṃ saṃpadeṣibhiḥ /
ayam evātra vṛttānto mamātra ca nidarśanam","तस्माद् आपद्य् अपि त्याज्यं न सत्त्वं संपदेषिभिः /
अयम् एवात्र वृत्तान्तो ममात्र च निदर्शनम्"
Kathasaritsagara,"sokss_4,1.101","yan mayā vidhure 'py asmiṃś cāritraṃ devi rakṣitam /
yuṣmaddarśanakalyāṇaprāptyā tat phalitaṃ hi me","यन् मया विधुरे ऽप्य् अस्मिंश् चारित्रं देवि रक्षितम् /
युष्मद्दर्शनकल्याणप्राप्त्या तत् फलितं हि मे"
Kathasaritsagara,"sokss_4,1.102","iti tasyā mukhāc chrutvā brāhmaṇyās tatkṣaṇaṃ kathām /
devī vāsavadattā sā sādarā samacintayat","इति तस्या मुखाच् छ्रुत्वा ब्राह्मण्यास् तत्क्षणं कथाम् /
देवी वासवदत्ता सा सादरा समचिन्तयत्"
Kathasaritsagara,"sokss_4,1.103","brāhmaṇī kulavaty eṣā dhruvam asyā hy udāratām /
bhaṅgiḥ svaśīlopakṣepe vacaḥprauḍhiś ca śaṃsati","ब्राह्मणी कुलवत्य् एषा ध्रुवम् अस्या ह्य् उदारताम् /
भङ्गिः स्वशीलोपक्षेपे वचःप्रौढिश् च शंसति"
Kathasaritsagara,"sokss_4,1.104","rājasaṃsatpraveśe 'syāḥ prāvīṇyam ata eva ca /
iti saṃcintya devī tāṃ brāhmaṇīṃ punar abravīt:","राजसंसत्प्रवेशे ऽस्याः प्रावीण्यम् अत एव च /
इति संचिन्त्य देवी तां ब्राह्मणीं पुनर् अब्रवीत्:"
Kathasaritsagara,"sokss_4,1.105","bhāryā tvaṃ kasya ko vā te vṛttāntaḥ kathyatāṃ tvayā /
tac chrutvā brāhmaṇī bhūyaḥ sātha vaktuṃ pracakrame","भार्या त्वं कस्य को वा ते वृत्तान्तः कथ्यतां त्वया /
तच् छ्रुत्वा ब्राह्मणी भूयः साथ वक्तुं प्रचक्रमे"
Kathasaritsagara,"sokss_4,1.106","mālave devi ko 'py āsīd agnidatta iti dvijaḥ /
nilayaḥ śrīsarasvatyoḥ svayam āttadhano 'rthibhiḥ","मालवे देवि को ऽप्य् आसीद् अग्निदत्त इति द्विजः /
निलयः श्रीसरस्वत्योः स्वयम् आत्तधनो ऽर्थिभिः"
Kathasaritsagara,"sokss_4,1.107","tasya ca svānurūpau dvāv utpannau tanayau kramāt /
jyeṣṭhaḥ śaṃkaradattākhyo nāmnā śāntikaro 'paraḥ","तस्य च स्वानुरूपौ द्वाव् उत्पन्नौ तनयौ क्रमात् /
ज्येष्ठः शंकरदत्ताख्यो नाम्ना शान्तिकरो ऽपरः"
Kathasaritsagara,"sokss_4,1.108","tayoḥ śāntikaro 'kasmād vidyārthī svapitur gṛhāt /
sa bāla eva nirgatya gataḥ kvāpi yaśasvini","तयोः शान्तिकरो ऽकस्माद् विद्यार्थी स्वपितुर् गृहात् /
स बाल एव निर्गत्य गतः क्वापि यशस्विनि"
Kathasaritsagara,"sokss_4,1.109","dvitīyaś ca sa tadbhrātā jyeṣṭho māṃ pariṇītavān /
tanayāṃ yajñadattasya yajñārthabhṛtasaṃpadaḥ","द्वितीयश् च स तद्भ्राता ज्येष्ठो मां परिणीतवान् /
तनयां यज्ञदत्तस्य यज्ञार्थभृतसंपदः"
Kathasaritsagara,"sokss_4,1.110","kālena tasya madbhartuḥ so 'gnidattābhidhaḥ pitā /
vṛddho lokāntaraṃ yāto bhāryayānugataḥ svayā","कालेन तस्य मद्भर्तुः सो ऽग्निदत्ताभिधः पिता /
वृद्धो लोकान्तरं यातो भार्ययानुगतः स्वया"
Kathasaritsagara,"sokss_4,1.111","tīrthoddeśāc ca madbhartā dhṛtagarbhāṃ vimucya mām /
gatvā sarasvatīpūre śokenāndho jahau tanum","तीर्थोद्देशाच् च मद्भर्ता धृतगर्भां विमुच्य माम् /
गत्वा सरस्वतीपूरे शोकेनान्धो जहौ तनुम्"
Kathasaritsagara,"sokss_4,1.112","vṛttānte kathite cāsminn etya tatsahayāyibhiḥ /
svajanebhyo mayā labdhaṃ nānugantuṃ sagarbhayā","वृत्तान्ते कथिते चास्मिन्न् एत्य तत्सहयायिभिः /
स्वजनेभ्यो मया लब्धं नानुगन्तुं सगर्भया"
Kathasaritsagara,"sokss_4,1.113","tato mayy ārdraśokāyām akasmād etya dasyubhiḥ /
asmannivāsaḥ sakalo 'py agrahāro viluṇṭhitaḥ","ततो मय्य् आर्द्रशोकायाम् अकस्माद् एत्य दस्युभिः /
अस्मन्निवासः सकलो ऽप्य् अग्रहारो विलुण्ठितः"
Kathasaritsagara,"sokss_4,1.114","tatkṣaṇaṃ tisṛbhiḥ sārdhaṃ brāhmaṇībhir ahaṃ tataḥ /
śīlabhraṃśabhayād āttasvalpavastrā palāyitā","तत्क्षणं तिसृभिः सार्धं ब्राह्मणीभिर् अहं ततः /
शीलभ्रंशभयाद् आत्तस्वल्पवस्त्रा पलायिता"
Kathasaritsagara,"sokss_4,1.115","deśabhaṅgād vidūraṃ ca gatvā deśaṃ tadanvitā /
māsamātraṃ sthitābhūvaṃ kṛcchrakarmopajīvinī","देशभङ्गाद् विदूरं च गत्वा देशं तदन्विता /
मासमात्रं स्थिताभूवं कृच्छ्रकर्मोपजीविनी"
Kathasaritsagara,"sokss_4,1.116","śrutvā cānāthaśaraṇaṃ lokād vatseśvaraṃ tataḥ /
sabrāhmaṇīkā śīlaikapātheyāham ihāgatā","श्रुत्वा चानाथशरणं लोकाद् वत्सेश्वरं ततः /
सब्राह्मणीका शीलैकपाथेयाहम् इहागता"
Kathasaritsagara,"sokss_4,1.117","āgatyaiva prasūtāsmi yugapat tanayāv ubhau /
sthitāsu cāsu tisṛṣu brāhmaṇīṣu sakhīṣv api","आगत्यैव प्रसूतास्मि युगपत् तनयाव् उभौ /
स्थितासु चासु तिसृषु ब्राह्मणीषु सखीष्व् अपि"
Kathasaritsagara,"sokss_4,1.118","śoko videśo dāridryaṃ dviguṇaḥ prasavo 'py ayam /
aho apāvṛtaṃ dvāram āpadāṃ mama vedhasā","शोको विदेशो दारिद्र्यं द्विगुणः प्रसवो ऽप्य् अयम् /
अहो अपावृतं द्वारम् आपदां मम वेधसा"
Kathasaritsagara,"sokss_4,1.119","tad etayor gatir nāsti bālayor vardhanāya me /
ity ālocya parityajya lajjāṃ yoṣidvibhūṣaṇam","तद् एतयोर् गतिर् नास्ति बालयोर् वर्धनाय मे /
इत्य् आलोच्य परित्यज्य लज्जां योषिद्विभूषणम्"
Kathasaritsagara,"sokss_4,1.120","mayā praviśya vatseśo rājā sadasi yācitaḥ /
kaḥ śaktaḥ soḍhum āpannabālāpatyārtidarśanam","मया प्रविश्य वत्सेशो राजा सदसि याचितः /
कः शक्तः सोढुम् आपन्नबालापत्यार्तिदर्शनम्"
Kathasaritsagara,"sokss_4,1.121","tadādeśena ca prāptaṃ mayā tvaccaraṇāntikam /
vipadaś ca nivṛttā me dvārāt pratihatā iva","तदादेशेन च प्राप्तं मया त्वच्चरणान्तिकम् /
विपदश् च निवृत्ता मे द्वारात् प्रतिहता इव"
Kathasaritsagara,"sokss_4,1.122","ity eṣa mama vṛttānto nāmnā piṅgalikāpy aham /
ābālyāgnikriyādhūmair yan me piṅgalite dṛśau","इत्य् एष मम वृत्तान्तो नाम्ना पिङ्गलिकाप्य् अहम् /
आबाल्याग्निक्रियाधूमैर् यन् मे पिङ्गलिते दृशौ"
Kathasaritsagara,"sokss_4,1.123","sa tu śāntikaro devi devaro me videśagaḥ /
kutra tiṣṭhati deśe 'sāv iti nādyāpi budhyate","स तु शान्तिकरो देवि देवरो मे विदेशगः /
कुत्र तिष्ठति देशे ऽसाव् इति नाद्यापि बुध्यते"
Kathasaritsagara,"sokss_4,1.124","evam uktasvavṛttāntāṃ kulīnety avadhārya tām /
prītyenāṃ brāhmaṇīṃ devī sā vitarkyaivam abravīt","एवम् उक्तस्ववृत्तान्तां कुलीनेत्य् अवधार्य ताम् /
प्रीत्येनां ब्राह्मणीं देवी सा वितर्क्यैवम् अब्रवीत्"
Kathasaritsagara,"sokss_4,1.125","iha śāntikaro nāma sthito 'smākaṃ purohitaḥ /
vaideśikaḥ sa jāne 'haṃ devaras te bhaviṣyati","इह शान्तिकरो नाम स्थितो ऽस्माकं पुरोहितः /
वैदेशिकः स जाने ऽहं देवरस् ते भविष्यति"
Kathasaritsagara,"sokss_4,1.126","ity uktvā brāhmaṇīm utkāṃ nītvā rātriṃ tadaiva tām /
devī śāntikaraṃ prātar ānāyyāpṛcchad anvayam","इत्य् उक्त्वा ब्राह्मणीम् उत्कां नीत्वा रात्रिं तदैव ताम् /
देवी शान्तिकरं प्रातर् आनाय्यापृच्छद् अन्वयम्"
Kathasaritsagara,"sokss_4,1.127","uktānvayāya tasmai ca sā saṃjātasuniścayā /
iyaṃ te bhrātṛjāyeti brāhmaṇīṃ tām adarśayat","उक्तान्वयाय तस्मै च सा संजातसुनिश्चया /
इयं ते भ्रातृजायेति ब्राह्मणीं ताम् अदर्शयत्"
Kathasaritsagara,"sokss_4,1.128","jātāyāṃ ca parijñaptau jñātabandhukṣayo 'tha saḥ /
brāhmaṇīṃ bhrātṛjāyāṃ tāṃ ninye śāntikaro gṛham","जातायां च परिज्ञप्तौ ज्ञातबन्धुक्षयो ऽथ सः /
ब्राह्मणीं भ्रातृजायां तां निन्ये शान्तिकरो गृहम्"
Kathasaritsagara,"sokss_4,1.129","tatrānuśocya pitarau bhrātaraṃ ca yathocitam /
āśvāsayām āsa sa tāṃ bālakadvitayānvitām","तत्रानुशोच्य पितरौ भ्रातरं च यथोचितम् /
आश्वासयाम् आस स तां बालकद्वितयान्विताम्"
Kathasaritsagara,"sokss_4,1.130","devī vāsavadattāpi tasyās tau bālakau sutau /
purohitau svaputrasya bhāvinaḥ paryakalpayat","देवी वासवदत्तापि तस्यास् तौ बालकौ सुतौ /
पुरोहितौ स्वपुत्रस्य भाविनः पर्यकल्पयत्"
Kathasaritsagara,"sokss_4,1.131","jyeṣṭhas tayoḥ śāntisomo nāmnā vaiśvāgaro 'paraḥ /
kṛtas tayaiva devyā ca vitīrṇabahusaṃpadā","ज्येष्ठस् तयोः शान्तिसोमो नाम्ना वैश्वागरो ऽपरः /
कृतस् तयैव देव्या च वितीर्णबहुसंपदा"
Kathasaritsagara,"sokss_4,1.132","andhasyevāsya lokasya phalabhūmiṃ svakarmabhiḥ /
purogair nīyamānasya hetumātraṃ svapauruṣam","अन्धस्येवास्य लोकस्य फलभूमिं स्वकर्मभिः /
पुरोगैर् नीयमानस्य हेतुमात्रं स्वपौरुषम्"
Kathasaritsagara,"sokss_4,1.133","yad etya labdhavibhavās tatra sarve 'pi saṃgatāḥ /
bālakau tau tayoḥ sā ca mātā śāntikaraś ca saḥ","यद् एत्य लब्धविभवास् तत्र सर्वे ऽपि संगताः /
बालकौ तौ तयोः सा च माता शान्तिकरश् च सः"
Kathasaritsagara,"sokss_4,1.134","tato gacchatsu divaseṣv ekadā pañcabhiḥ sutaiḥ /
sahāgatām upādāya śarāvān kumbhakārikām","ततो गच्छत्सु दिवसेष्व् एकदा पञ्चभिः सुतैः /
सहागताम् उपादाय शरावान् कुम्भकारिकाम्"
Kathasaritsagara,"sokss_4,1.135","dṛṣṭvā svamandire kāṃcid devyā vāsavadattayā /
sā brāhmaṇī piṅgalikā jagade pārśvavartinī","दृष्ट्वा स्वमन्दिरे कांचिद् देव्या वासवदत्तया /
सा ब्राह्मणी पिङ्गलिका जगदे पार्श्ववर्तिनी"
Kathasaritsagara,"sokss_4,1.136","pañcaitasyāḥ suto 'dyāpi naiko me sakhi dṛśyatām /
puṇyānām īdṛśaṃ pātram īdṛśy api na mādṛśī","पञ्चैतस्याः सुतो ऽद्यापि नैको मे सखि दृश्यताम् /
पुण्यानाम् ईदृशं पात्रम् ईदृश्य् अपि न मादृशी"
Kathasaritsagara,"sokss_4,1.137","tataḥ piṅgalikāvādīd devi duḥkhāya jāyate /
prajeyaṃ pāpabhūyiṣṭhā daridreṣv eva bhūyasī","ततः पिङ्गलिकावादीद् देवि दुःखाय जायते /
प्रजेयं पापभूयिष्ठा दरिद्रेष्व् एव भूयसी"
Kathasaritsagara,"sokss_4,1.138","yuṣmādṛśeṣu jāyeta yaḥ sa ko 'py uttamo bhavet /
tad alaṃ tvarayā prāpsyasy acirāt svocitaṃ sutam","युष्मादृशेषु जायेत यः स को ऽप्य् उत्तमो भवेत् /
तद् अलं त्वरया प्राप्स्यस्य् अचिरात् स्वोचितं सुतम्"
Kathasaritsagara,"sokss_4,1.139","iti piṅgalikoktāpi sotsukā sutajanmani /
abhūd vāsavadattā sā taccintākrāntamānasā","इति पिङ्गलिकोक्तापि सोत्सुका सुतजन्मनि /
अभूद् वासवदत्ता सा तच्चिन्ताक्रान्तमानसा"
Kathasaritsagara,"sokss_4,1.140","girīśārādhanaprāpyaṃ putraṃ te nārado 'bhyadhāt /
tad devi varado 'vaśyam ārādhyaḥ sa śivo 'tra naḥ","गिरीशाराधनप्राप्यं पुत्रं ते नारदो ऽभ्यधात् /
तद् देवि वरदो ऽवश्यम् आराध्यः स शिवो ऽत्र नः"
Kathasaritsagara,"sokss_4,1.141","ity uktā vatsarājena tatkālaṃ cāgatena sā /
devī labdhāśayenāśu cakāra vrataniścayam","इत्य् उक्ता वत्सराजेन तत्कालं चागतेन सा /
देवी लब्धाशयेनाशु चकार व्रतनिश्चयम्"
Kathasaritsagara,"sokss_4,1.142","tasyām āttavratāyāṃ tu sa rājāpi samantrikaḥ /
sarāṣṭraś cāpi vidadhe śaṃkarārādhanavratam","तस्याम् आत्तव्रतायां तु स राजापि समन्त्रिकः /
सराष्ट्रश् चापि विदधे शंकराराधनव्रतम्"
Kathasaritsagara,"sokss_4,1.143","trirātropoṣitau tau ca daṃpatī sa vibhus tataḥ /
prasādaprakaṭībhūtaḥ svayaṃ svapne samādiśat","त्रिरात्रोपोषितौ तौ च दंपती स विभुस् ततः /
प्रसादप्रकटीभूतः स्वयं स्वप्ने समादिशत्"
Kathasaritsagara,"sokss_4,1.144","uttiṣṭhataṃ sa yuvayoḥ kāmāṃśo janitā sutaḥ /
nātho vidyādharāṇāṃ yo bhavitā matprasādataḥ","उत्तिष्ठतं स युवयोः कामांशो जनिता सुतः /
नाथो विद्याधराणां यो भविता मत्प्रसादतः"
Kathasaritsagara,"sokss_4,1.145","iti vacanam udīrya candramaulau
sapadi tirohitatāṃ gate prabudhya /
adhigatavaram āśu daṃpatī tau
pramadam akṛtrimam āpatuḥ kṛtārthau","इति वचनम् उदीर्य चन्द्रमौलौ
सपदि तिरोहिततां गते प्रबुध्य /
अधिगतवरम् आशु दंपती तौ
प्रमदम् अकृत्रिमम् आपतुः कृतार्थौ"
Kathasaritsagara,"sokss_4,1.146","utthāya coṣasi tataḥ prakṛtīr vidhāya tatsvapnakīrtanasudhārasatarpitās tāḥ /
devī ca sā narapatiś ca sabandhubhṛtyau baddhotsavau vidadhatur vratapāraṇāni","उत्थाय चोषसि ततः प्रकृतीर् विधाय तत्स्वप्नकीर्तनसुधारसतर्पितास् ताः /
देवी च सा नरपतिश् च सबन्धुभृत्यौ बद्धोत्सवौ विदधतुर् व्रतपारणानि"
Kathasaritsagara,"sokss_4,1.147","katipayadivasāpagame tasyāḥ svapne jaṭādharaḥ puruṣaḥ /
ko 'py atha devyā vāsavadattāyāḥ phalam upetya dadau","कतिपयदिवसापगमे तस्याः स्वप्ने जटाधरः पुरुषः /
को ऽप्य् अथ देव्या वासवदत्तायाः फलम् उपेत्य ददौ"
Kathasaritsagara,"sokss_4,1.148","tataḥ sa viniveditasphuṭatathāvidhasvapnayā
saha pramuditas tayā samabhinandito mantribhiḥ /
vicintya śaśimaulinā phalanibhena dattaṃ sutaṃ
manoratham adūragaṃ gaṇayati sma vatseśvaraḥ","ततः स विनिवेदितस्फुटतथाविधस्वप्नया
सह प्रमुदितस् तया समभिनन्दितो मन्त्रिभिः /
विचिन्त्य शशिमौलिना फलनिभेन दत्तं सुतं
मनोरथम् अदूरगं गणयति स्म वत्सेश्वरः"
Kathasaritsagara,"sokss_4,2.1","iti mahākaviśrīsomadevabhaṭṭaviracite kathāsaritsāgare naravāhanadattajananalambake prathamas taraṅgaḥ /

dvitīyas taraṅgaḥ /

atha vāsavadattāyā vatseśahṛdayotsavaḥ /
saṃbabhūvācirād garbhaḥ kāmāṃśāvatarojjvalaḥ","इति महाकविश्रीसोमदेवभट्टविरचिते कथासरित्सागरे नरवाहनदत्तजननलम्बके प्रथमस् तरङ्गः /

द्वितीयस् तरङ्गः /

अथ वासवदत्ताया वत्सेशहृदयोत्सवः /
संबभूवाचिराद् गर्भः कामांशावतरोज्ज्वलः"
Kathasaritsagara,"sokss_4,2.2","sā babhau lolanetreṇa mukhenāpāṇḍukāntinā /
śaśāṅkeneva garbhasthakāmapremopagāminā","सा बभौ लोलनेत्रेण मुखेनापाण्डुकान्तिना /
शशाङ्केनेव गर्भस्थकामप्रेमोपगामिना"
Kathasaritsagara,"sokss_4,2.3","āsīnāyāḥ patisnehād ratiprītī ivāgate /
rejatuḥ pratime tasyā maṇiparyaṅkapārśvayoḥ","आसीनायाः पतिस्नेहाद् रतिप्रीती इवागते /
रेजतुः प्रतिमे तस्या मणिपर्यङ्कपार्श्वयोः"
Kathasaritsagara,"sokss_4,2.4","bhāvividyādharādhīśagarbhasevārtham iṣṭadāḥ /
mūrtā vidyā ivāyātāḥ sakhyas tāṃ paryupāsata","भाविविद्याधराधीशगर्भसेवार्थम् इष्टदाः /
मूर्ता विद्या इवायाताः सख्यस् तां पर्युपासत"
Kathasaritsagara,"sokss_4,2.5","vinīlapallavaśyāmamukhau sātha payodharau /
sūnor garbhābhiṣekāya babhāra kalaśāv iva","विनीलपल्लवश्याममुखौ साथ पयोधरौ /
सूनोर् गर्भाभिषेकाय बभार कलशाव् इव"
Kathasaritsagara,"sokss_4,2.6","svacchasphuritasacchāyamaṇikuṭṭimaśobhinaḥ /
sukhaśayyāgatā madhye mandirasya rarāja sā","स्वच्छस्फुरितसच्छायमणिकुट्टिमशोभिनः /
सुखशय्यागता मध्ये मन्दिरस्य रराज सा"
Kathasaritsagara,"sokss_4,2.7","bhāvitattanayākrāntiśaṅkākampitavāribhiḥ /
upetya sevyamāneva samantād ratnarāśibhiḥ","भावितत्तनयाक्रान्तिशङ्काकम्पितवारिभिः /
उपेत्य सेव्यमानेव समन्ताद् रत्नराशिभिः"
Kathasaritsagara,"sokss_4,2.8","tasyā vimānamadhyastharatnotthā pratimā babhau /
vidyādharaśrīr nabhasā praṇāmārtham ivāgatā","तस्या विमानमध्यस्थरत्नोत्था प्रतिमा बभौ /
विद्याधरश्रीर् नभसा प्रणामार्थम् इवागता"
Kathasaritsagara,"sokss_4,2.9","mantrasādhanasaṃnaddhasādhakendrakathāsu ca /
babhūva sā dohadinī prasaṅgopanatāsu ca","मन्त्रसाधनसंनद्धसाधकेन्द्रकथासु च /
बभूव सा दोहदिनी प्रसङ्गोपनतासु च"
Kathasaritsagara,"sokss_4,2.10","sarasārabdhasaṃgītā vidyādharavarāṅganāḥ /
svapne tām ambarotsaṅgam ārūḍhām upatasthire","सरसारब्धसंगीता विद्याधरवराङ्गनाः /
स्वप्ने ताम् अम्बरोत्सङ्गम् आरूढाम् उपतस्थिरे"
Kathasaritsagara,"sokss_4,2.11","prabuddhā sevituṃ sākṣāt tad evābhilalāṣa sā /
nabhaḥkrīḍāvilasitaṃ lakṣyabhūtalakautukam","प्रबुद्धा सेवितुं साक्षात् तद् एवाभिललाष सा /
नभःक्रीडाविलसितं लक्ष्यभूतलकौतुकम्"
Kathasaritsagara,"sokss_4,2.12","taṃ ca dohadam etasyā devyā yaugandharāyaṇaḥ /
yantramantrendrajālādiprayogaiḥ samapūrayat","तं च दोहदम् एतस्या देव्या यौगन्धरायणः /
यन्त्रमन्त्रेन्द्रजालादिप्रयोगैः समपूरयत्"
Kathasaritsagara,"sokss_4,2.13","vijahāra ca sā tais taiḥ prayogair gaganasthitā /
pauranārījanotpakṣmalocanāścaryadāyibhiḥ","विजहार च सा तैस् तैः प्रयोगैर् गगनस्थिता /
पौरनारीजनोत्पक्ष्मलोचनाश्चर्यदायिभिः"
Kathasaritsagara,"sokss_4,2.14","ekadā vāsakasthāyās tasyāś ca samajāyata /
hṛdi vidyādharodārakathāśravaṇakautukam","एकदा वासकस्थायास् तस्याश् च समजायत /
हृदि विद्याधरोदारकथाश्रवणकौतुकम्"
Kathasaritsagara,"sokss_4,2.15","tatas tayārthito devyā tatra yaugandharāyaṇaḥ /
tasyāḥ sarveṣu śṛṇvatsu nijagāda kathām imām","ततस् तयार्थितो देव्या तत्र यौगन्धरायणः /
तस्याः सर्वेषु शृण्वत्सु निजगाद कथाम् इमाम्"
Kathasaritsagara,"sokss_4,2.16","asty ambikājanayitā nagendro himavān iti /
na kevalaṃ girīṇāṃ yo gurur gaurīpater api","अस्त्य् अम्बिकाजनयिता नगेन्द्रो हिमवान् इति /
न केवलं गिरीणां यो गुरुर् गौरीपतेर् अपि"
Kathasaritsagara,"sokss_4,2.17","vidyādharanivāse ca tasmin vidyādharādhipaḥ /
uvāsa rājā jīmūtaketur nāma mahācale","विद्याधरनिवासे च तस्मिन् विद्याधराधिपः /
उवास राजा जीमूतकेतुर् नाम महाचले"
Kathasaritsagara,"sokss_4,2.18","tasyābhūt kalpavṛkṣaś ca gṛhe pitṛkramāgataḥ /
nāmnānvarthena vikhyāto yo manorathadāyakaḥ","तस्याभूत् कल्पवृक्षश् च गृहे पितृक्रमागतः /
नाम्नान्वर्थेन विख्यातो यो मनोरथदायकः"
Kathasaritsagara,"sokss_4,2.19","kadācic ca sa jīmūtaketū rājābhyupetya tam /
udyāne devatātmānaṃ kalpadrumam ayācata","कदाचिच् च स जीमूतकेतू राजाभ्युपेत्य तम् /
उद्याने देवतात्मानं कल्पद्रुमम् अयाचत"
Kathasaritsagara,"sokss_4,2.20","sarvadā prāpyate 'smābhis tvattaḥ sarvam abhīpsitam /
tad aputrāya me dehi deva putraṃ guṇānvitam","सर्वदा प्राप्यते ऽस्माभिस् त्वत्तः सर्वम् अभीप्सितम् /
तद् अपुत्राय मे देहि देव पुत्रं गुणान्वितम्"
Kathasaritsagara,"sokss_4,2.21","tataḥ kalpadrumo 'vādīd rājann utpatsyate tava /
jātismaro dānavīraḥ sarvabhūtahitaḥ sutaḥ","ततः कल्पद्रुमो ऽवादीद् राजन्न् उत्पत्स्यते तव /
जातिस्मरो दानवीरः सर्वभूतहितः सुतः"
Kathasaritsagara,"sokss_4,2.22","tac chrutvā sa prahṛṣṭaḥ san kalpavṛkṣaṃ praṇamya tam /
gatvā nivedya tad rājā nijāṃ devīm anandayat","तच् छ्रुत्वा स प्रहृष्टः सन् कल्पवृक्षं प्रणम्य तम् /
गत्वा निवेद्य तद् राजा निजां देवीम् अनन्दयत्"
Kathasaritsagara,"sokss_4,2.23","atha tasyācirād eva rājñaḥ sūnur ajāyata /
jīmūtavāhanaṃ taṃ ca nāmnā sa vidadhe pitā","अथ तस्याचिराद् एव राज्ञः सूनुर् अजायत /
जीमूतवाहनं तं च नाम्ना स विदधे पिता"
Kathasaritsagara,"sokss_4,2.24","tataḥ sahajayā sākaṃ sarvabhūtānukampayā /
jagāma sa mahāsattvo vṛddhiṃ jīmūtavāhanaḥ","ततः सहजया साकं सर्वभूतानुकम्पया /
जगाम स महासत्त्वो वृद्धिं जीमूतवाहनः"
Kathasaritsagara,"sokss_4,2.25","kramāc ca yauvarājyasthaḥ paricaryāprasāditam /
lokānukampī pitaraṃ vijane sa vyajijñapat","क्रमाच् च यौवराज्यस्थः परिचर्याप्रसादितम् /
लोकानुकम्पी पितरं विजने स व्यजिज्ञपत्"
Kathasaritsagara,"sokss_4,2.26","jānāmi tāta yad bhāvā bhave 'smin kṣaṇabhaṅgurāḥ /
sthiraṃ tu mahatām ekam ākalpam amalaṃ yaśaḥ","जानामि तात यद् भावा भवे ऽस्मिन् क्षणभङ्गुराः /
स्थिरं तु महताम् एकम् आकल्पम् अमलं यशः"
Kathasaritsagara,"sokss_4,2.27","paropakṛtisaṃbhūtaṃ tad eva yadi hanta tat /
kim anyat syād udārāṇāṃ dhanaṃ prāṇādhikapriyam","परोपकृतिसंभूतं तद् एव यदि हन्त तत् /
किम् अन्यत् स्याद् उदाराणां धनं प्राणाधिकप्रियम्"
Kathasaritsagara,"sokss_4,2.28","saṃpac ca vidyud iva sā lokalocanakhedakṛt /
lolā kvāpi layaṃ yāti yā parānupakāriṇī","संपच् च विद्युद् इव सा लोकलोचनखेदकृत् /
लोला क्वापि लयं याति या परानुपकारिणी"
Kathasaritsagara,"sokss_4,2.29","tad eṣa kalpaviṭapī kāmado yo 'sti naḥ sa cet /
parārthaṃ viniyujyeta tadāptaṃ tat phalaṃ bhavet","तद् एष कल्पविटपी कामदो यो ऽस्ति नः स चेत् /
परार्थं विनियुज्येत तदाप्तं तत् फलं भवेत्"
Kathasaritsagara,"sokss_4,2.30","tat tathāhaṃ karomīha yathaitasya samṛddhibhiḥ /
adaridrā bhavaty eṣa sarvārthijanasaṃhatiḥ","तत् तथाहं करोमीह यथैतस्य समृद्धिभिः /
अदरिद्रा भवत्य् एष सर्वार्थिजनसंहतिः"
Kathasaritsagara,"sokss_4,2.31","iti vijñāpya pitaraṃ tadanujñām avāpya saḥ /
jīmūtavāhano gatvā taṃ kalpadrumam abravīt","इति विज्ञाप्य पितरं तदनुज्ञाम् अवाप्य सः /
जीमूतवाहनो गत्वा तं कल्पद्रुमम् अब्रवीत्"
Kathasaritsagara,"sokss_4,2.32","deva tvaṃ śaśvad asmākam abhīṣṭaṃ phaladāyakaḥ /
tad ekam idam adya tvaṃ mama pūraya vāñchitam","देव त्वं शश्वद् अस्माकम् अभीष्टं फलदायकः /
तद् एकम् इदम् अद्य त्वं मम पूरय वाञ्छितम्"
Kathasaritsagara,"sokss_4,2.33","adaridrāṃ kuruṣvaitāṃ pṛthivīm akhilāṃ sakhe /
svasty astu te pradatto 'si lokāya draviṇārthine","अदरिद्रां कुरुष्वैतां पृथिवीम् अखिलां सखे /
स्वस्त्य् अस्तु ते प्रदत्तो ऽसि लोकाय द्रविणार्थिने"
Kathasaritsagara,"sokss_4,2.34","ity uktas tena dhīreṇa kalpavṛkṣo vavarṣa saḥ /
kanakaṃ bhūtale bhūri nananduś cākhilāḥ prajāḥ","इत्य् उक्तस् तेन धीरेण कल्पवृक्षो ववर्ष सः /
कनकं भूतले भूरि ननन्दुश् चाखिलाः प्रजाः"
Kathasaritsagara,"sokss_4,2.35","dayālur bodhisattvāṃśaḥ ko 'nyo jīmūtavāhanāt /
śaknuyād arthisāt kartum api kalpadrumaṃ kṛtī","दयालुर् बोधिसत्त्वांशः को ऽन्यो जीमूतवाहनात् /
शक्नुयाद् अर्थिसात् कर्तुम् अपि कल्पद्रुमं कृती"
Kathasaritsagara,"sokss_4,2.36","iti jātānurāgāsu tato dikṣu vidikṣv api /
jīmūtavāhanasyoccaiḥ paprathe viśadaṃ yaśaḥ","इति जातानुरागासु ततो दिक्षु विदिक्ष्व् अपि /
जीमूतवाहनस्योच्चैः पप्रथे विशदं यशः"
Kathasaritsagara,"sokss_4,2.37","tataḥ putraprathābaddhamūlaṃ rājyaṃ samatsarāḥ /
dṛṣṭvā jīmūtaketos tadgotrajā vikṛtiṃ yayuḥ","ततः पुत्रप्रथाबद्धमूलं राज्यं समत्सराः /
दृष्ट्वा जीमूतकेतोस् तद्गोत्रजा विकृतिं ययुः"
Kathasaritsagara,"sokss_4,2.38","dānopayuktasatkalpavṛkṣayuktāspadaṃ ca tat /
menire niṣprabhāvatvāj jetuṃ sukaram eva te","दानोपयुक्तसत्कल्पवृक्षयुक्तास्पदं च तत् /
मेनिरे निष्प्रभावत्वाज् जेतुं सुकरम् एव ते"
Kathasaritsagara,"sokss_4,2.39","tataḥ saṃbhūya yuddhāya kṛtabuddhiṣu teṣu ca /
pitaraṃ tam uvācaivaṃ dhīro jīmūtavāhanaḥ","ततः संभूय युद्धाय कृतबुद्धिषु तेषु च /
पितरं तम् उवाचैवं धीरो जीमूतवाहनः"
Kathasaritsagara,"sokss_4,2.40","yathā śarīram evedaṃ jalabudbudasaṃnibham /
pravātadīpacapalās tathā kasya kṛte śriyaḥ","यथा शरीरम् एवेदं जलबुद्बुदसंनिभम् /
प्रवातदीपचपलास् तथा कस्य कृते श्रियः"
Kathasaritsagara,"sokss_4,2.41","tā apy anyopamardena manasvī ko 'bhivāñchati /
tasmāt tata mayā naiva yoddhavyaṃ gotrajaiḥ saha","ता अप्य् अन्योपमर्देन मनस्वी को ऽभिवाञ्छति /
तस्मात् तत मया नैव योद्धव्यं गोत्रजैः सह"
Kathasaritsagara,"sokss_4,2.42","rājyaṃ tyaktvā tu gantavyam itaḥ kvāpi vanaṃ mayā /
āsatāṃ kṛpaṇā ete mā bhūt svakulasaṃkṣayaḥ","राज्यं त्यक्त्वा तु गन्तव्यम् इतः क्वापि वनं मया /
आसतां कृपणा एते मा भूत् स्वकुलसंक्षयः"
Kathasaritsagara,"sokss_4,2.43","ity uktavantaṃ jīmūtavāhanaṃ sa pitā tataḥ /
jīmūtaketur apy evaṃ jagāda kṛtaniścayaḥ","इत्य् उक्तवन्तं जीमूतवाहनं स पिता ततः /
जीमूतकेतुर् अप्य् एवं जगाद कृतनिश्चयः"
Kathasaritsagara,"sokss_4,2.44","mayāpi putra gantavyaṃ kā hi vṛddhasya me spṛhā /
rājye tṛṇa iva tyakte yūnāpi kṛpayā tvayā","मयापि पुत्र गन्तव्यं का हि वृद्धस्य मे स्पृहा /
राज्ये तृण इव त्यक्ते यूनापि कृपया त्वया"
Kathasaritsagara,"sokss_4,2.45","evam uktavatā sākaṃ sabhāryeṇa tatheti saḥ /
pitrā jagāma jīmūtavāhano malayācalam","एवम् उक्तवता साकं सभार्येण तथेति सः /
पित्रा जगाम जीमूतवाहनो मलयाचलम्"
Kathasaritsagara,"sokss_4,2.46","tatrādhivāse siddhānāṃ candanacchannanirjhare /
sa tasthāv āśramapade paricaryāparaḥ pituḥ","तत्राधिवासे सिद्धानां चन्दनच्छन्ननिर्झरे /
स तस्थाव् आश्रमपदे परिचर्यापरः पितुः"
Kathasaritsagara,"sokss_4,2.47","atha siddhādhirājasya vaśī viśvāvasoḥ sutaḥ /
mittraṃ mittrāvasur nāma tasyātra samapadyata","अथ सिद्धाधिराजस्य वशी विश्वावसोः सुतः /
मित्त्रं मित्त्रावसुर् नाम तस्यात्र समपद्यत"
Kathasaritsagara,"sokss_4,2.48","tatsvasāraṃ ca so 'paśyad ekānte jātu kanyakām /
janmāntarapriyatamāṃ jñānī jīmūtavāhanaḥ","तत्स्वसारं च सो ऽपश्यद् एकान्ते जातु कन्यकाम् /
जन्मान्तरप्रियतमां ज्ञानी जीमूतवाहनः"
Kathasaritsagara,"sokss_4,2.49","tatkālaṃ ca tayos tulyaṃ yūnor anyonyadarśanam /
abhūn manomṛgāmandavāgurābandhasaṃnibham","तत्कालं च तयोस् तुल्यं यूनोर् अन्योन्यदर्शनम् /
अभून् मनोमृगामन्दवागुराबन्धसंनिभम्"
Kathasaritsagara,"sokss_4,2.50","tato 'kasmāt samabhetya trijagatpūjyam ekadā /
jīmūtavāhanaṃ prītaḥ sa mittrāvasur abhyadhāt","ततो ऽकस्मात् समभेत्य त्रिजगत्पूज्यम् एकदा /
जीमूतवाहनं प्रीतः स मित्त्रावसुर् अभ्यधात्"
Kathasaritsagara,"sokss_4,2.51","kanyā malayavatyākhyā svasā me 'sti kanīyasī /
tām ahaṃ te prayacchāmi mamecchāṃ mānyathā kṛthāḥ","कन्या मलयवत्याख्या स्वसा मे ऽस्ति कनीयसी /
ताम् अहं ते प्रयच्छामि ममेच्छां मान्यथा कृथाः"
Kathasaritsagara,"sokss_4,2.52","tac chrutvaiva sa jīmūtavāhano 'pi jagāda tam /
yuvarāja mamābhūt sā bhāryā pūrve 'pi janmani","तच् छ्रुत्वैव स जीमूतवाहनो ऽपि जगाद तम् /
युवराज ममाभूत् सा भार्या पूर्वे ऽपि जन्मनि"
Kathasaritsagara,"sokss_4,2.53","tvaṃ ca tatraiva me jāto dvitīyaṃ hṛdayaṃ suhṛt /
jātismaro 'smy ahaṃ sarvaṃ pūrvajanma smarāmi tat","त्वं च तत्रैव मे जातो द्वितीयं हृदयं सुहृत् /
जातिस्मरो ऽस्म्य् अहं सर्वं पूर्वजन्म स्मरामि तत्"
Kathasaritsagara,"sokss_4,2.54","ity uktavantaṃ tatkālaṃ mittrāvasur uvāca tam /
janmāntarakathāṃ tāvac chaṃsaitāṃ kautukaṃ hi me","इत्य् उक्तवन्तं तत्कालं मित्त्रावसुर् उवाच तम् /
जन्मान्तरकथां तावच् छंसैतां कौतुकं हि मे"
Kathasaritsagara,"sokss_4,2.55","etan mittrāvasoḥ śrutvā tasmai jīmūtavāhanaḥ /
sukṛtī kathayām āsa pūrvajanmakathām imām","एतन् मित्त्रावसोः श्रुत्वा तस्मै जीमूतवाहनः /
सुकृती कथयाम् आस पूर्वजन्मकथाम् इमाम्"
Kathasaritsagara,"sokss_4,2.56","asti pūrvam ahaṃ vyomacārī vidyādharo 'bhavam /
himavacchṛṅgamārgeṇa gato 'bhūvaṃ kadācana","अस्ति पूर्वम् अहं व्योमचारी विद्याधरो ऽभवम् /
हिमवच्छृङ्गमार्गेण गतो ऽभूवं कदाचन"
Kathasaritsagara,"sokss_4,2.57","tataś cādhaḥ sthitas tatra krīḍan gauryā samaṃ haraḥ /
śaśāpollaṅghanakruddho martyayonau pateti mām","ततश् चाधः स्थितस् तत्र क्रीडन् गौर्या समं हरः /
शशापोल्लङ्घनक्रुद्धो मर्त्ययोनौ पतेति माम्"
Kathasaritsagara,"sokss_4,2.58","prāpya vidyādharīṃ bhāryāṃ niyojya svapade sutam /
punar vaidyādharīṃ yoniṃ smṛtajātiḥ prapatsyase","प्राप्य विद्याधरीं भार्यां नियोज्य स्वपदे सुतम् /
पुनर् वैद्याधरीं योनिं स्मृतजातिः प्रपत्स्यसे"
Kathasaritsagara,"sokss_4,2.59","evaṃ niśamya śāpāntam uktvā śarve tirohite /
acireṇaiva jāto 'haṃ bhūtale vaṇijāṃ kule","एवं निशम्य शापान्तम् उक्त्वा शर्वे तिरोहिते /
अचिरेणैव जातो ऽहं भूतले वणिजां कुले"
Kathasaritsagara,"sokss_4,2.60","nagaryāṃ valabhīnāmnyāṃ mahādhanavaṇiksutaḥ /
vasudattābhidhānaḥ san vṛddhiṃ ca gatavān aham","नगर्यां वलभीनाम्न्यां महाधनवणिक्सुतः /
वसुदत्ताभिधानः सन् वृद्धिं च गतवान् अहम्"
Kathasaritsagara,"sokss_4,2.61","kālena yauvanasthaś ca pitrā kṛtaparicchadaḥ /
dvīpāntaraṃ gato 'bhūvaṃ vaṇijyāyai tadājñayā","कालेन यौवनस्थश् च पित्रा कृतपरिच्छदः /
द्वीपान्तरं गतो ऽभूवं वणिज्यायै तदाज्ञया"
Kathasaritsagara,"sokss_4,2.62","āgacchantaṃ tato 'ṭavyāṃ taskarā vinipatya mām /
hṛtasvam anayan baddhvā svapallīṃ caṇḍikāgṛham","आगच्छन्तं ततो ऽटव्यां तस्करा विनिपत्य माम् /
हृतस्वम् अनयन् बद्ध्वा स्वपल्लीं चण्डिकागृहम्"
Kathasaritsagara,"sokss_4,2.63","viloladīrghayā ghoraṃ raktāṃśukapatākayā /
jighatsataḥ paśuprāṇān kṛtāntasyeva jihvayā","विलोलदीर्घया घोरं रक्तांशुकपताकया /
जिघत्सतः पशुप्राणान् कृतान्तस्येव जिह्वया"
Kathasaritsagara,"sokss_4,2.64","tatrāham upahārārtham upanīto nijasya taiḥ /
prabhoḥ pulindakākhyasya devīṃ pūjayato 'ntikam","तत्राहम् उपहारार्थम् उपनीतो निजस्य तैः /
प्रभोः पुलिन्दकाख्यस्य देवीं पूजयतो ऽन्तिकम्"
Kathasaritsagara,"sokss_4,2.65","sa dṛṣṭvaivārdrahṛdayaḥ śabaro 'py abhavan mayi /
vakti janmāntaraprītiṃ manaḥ snihyad akāraṇam","स दृष्ट्वैवार्द्रहृदयः शबरो ऽप्य् अभवन् मयि /
वक्ति जन्मान्तरप्रीतिं मनः स्निह्यद् अकारणम्"
Kathasaritsagara,"sokss_4,2.66","tato māṃ mocayitvaiva vadhāt sa śabarādhipaḥ /
aicchad ātmopahāreṇa kartuṃ pūjāsamāpanam","ततो मां मोचयित्वैव वधात् स शबराधिपः /
ऐच्छद् आत्मोपहारेण कर्तुं पूजासमापनम्"
Kathasaritsagara,"sokss_4,2.67","maivaṃ kṛthāḥ prasannāsmi tava yācasva māṃ varam /
ity ukto divyayā vācā prahṛṣṭaś ca jagāda saḥ","मैवं कृथाः प्रसन्नास्मि तव याचस्व मां वरम् /
इत्य् उक्तो दिव्यया वाचा प्रहृष्टश् च जगाद सः"
Kathasaritsagara,"sokss_4,2.68","tvaṃ prasannā varaḥ ko 'nyas tathāpy etāvad arthaye /
janmāntare 'pi me sakhyam anena vaṇijāstv iti","त्वं प्रसन्ना वरः को ऽन्यस् तथाप्य् एतावद् अर्थये /
जन्मान्तरे ऽपि मे सख्यम् अनेन वणिजास्त्व् इति"
Kathasaritsagara,"sokss_4,2.69","evam astv iti śāntāyāṃ vāci māṃ śabaro 'tha saḥ /
pradattasaviśeṣārthaṃ prajighāya nijaṃ gṛham","एवम् अस्त्व् इति शान्तायां वाचि मां शबरो ऽथ सः /
प्रदत्तसविशेषार्थं प्रजिघाय निजं गृहम्"
Kathasaritsagara,"sokss_4,2.70","mṛtyor mukhāt pravāsāc ca tataḥ pratyāgate mayi /
akaroj jñātavṛttāntaḥ pitā mama mahotsavam","मृत्योर् मुखात् प्रवासाच् च ततः प्रत्यागते मयि /
अकरोज् ज्ञातवृत्तान्तः पिता मम महोत्सवम्"
Kathasaritsagara,"sokss_4,2.71","kālena tatra cāpaśyam ahaṃ sārthāvaluṇṭhanāt /
vaṣṭabhyānāyitaṃ rājñā tam eva śabarādhipam","कालेन तत्र चापश्यम् अहं सार्थावलुण्ठनात् /
वष्टभ्यानायितं राज्ञा तम् एव शबराधिपम्"
Kathasaritsagara,"sokss_4,2.72","tatkṣaṇaṃ pitur āvedya vijñapya ca mahīpatim /
mocitaḥ svarṇalakṣeṇa sa mayā vadhanigrahāt","तत्क्षणं पितुर् आवेद्य विज्ञप्य च महीपतिम् /
मोचितः स्वर्णलक्षेण स मया वधनिग्रहात्"
Kathasaritsagara,"sokss_4,2.73","prāṇadānopakārasya kṛtvaivaṃ pratyupakriyām /
ānīya ca gṛhaṃ prītyā pūrṇaṃ saṃmānitaś ciram","प्राणदानोपकारस्य कृत्वैवं प्रत्युपक्रियाम् /
आनीय च गृहं प्रीत्या पूर्णं संमानितश् चिरम्"
Kathasaritsagara,"sokss_4,2.74","satkṛtya preṣitaś cātha hṛdayaṃ premapeśalam /
nidhāya mayi pallīṃ svāṃ prāyāt sa śabarādhipaḥ","सत्कृत्य प्रेषितश् चाथ हृदयं प्रेमपेशलम् /
निधाय मयि पल्लीं स्वां प्रायात् स शबराधिपः"
Kathasaritsagara,"sokss_4,2.75","tatra pratyupakārārthaṃ cintayan prābhṛtaṃ mama /
svalpaṃ sa mene svādhīnaṃ muktākastūrikādy api","तत्र प्रत्युपकारार्थं चिन्तयन् प्राभृतं मम /
स्वल्पं स मेने स्वाधीनं मुक्ताकस्तूरिकाद्य् अपि"
Kathasaritsagara,"sokss_4,2.76","tataḥ sātiśayaṃ prāptuṃ muktāsāraṃ sa matkṛte /
dhanurdvitīyaḥ prayayau gajān hantuṃ himācalam","ततः सातिशयं प्राप्तुं मुक्तासारं स मत्कृते /
धनुर्द्वितीयः प्रययौ गजान् हन्तुं हिमाचलम्"
Kathasaritsagara,"sokss_4,2.77","bhramaṃś ca tatra tīrasthadevāgāraṃ mahat saraḥ /
prāpa tulyaiḥ kṛtaprītis tadabjair mittrarāgibhiḥ","भ्रमंश् च तत्र तीरस्थदेवागारं महत् सरः /
प्राप तुल्यैः कृतप्रीतिस् तदब्जैर् मित्त्ररागिभिः"
Kathasaritsagara,"sokss_4,2.78","tatrāśaṅkyāmbupānārtham āgamaṃ vanyahastinām /
channaḥ sa tasthāv ekānte sacāpas tajjighāṃsayā","तत्राशङ्क्याम्बुपानार्थम् आगमं वन्यहस्तिनाम् /
छन्नः स तस्थाव् एकान्ते सचापस् तज्जिघांसया"
Kathasaritsagara,"sokss_4,2.79","tāvat tatra sarastīragataṃ pūjayituṃ haram /
āgatām adbhutākārāṃ kumārīṃ siṃhavāhanām","तावत् तत्र सरस्तीरगतं पूजयितुं हरम् /
आगताम् अद्भुताकारां कुमारीं सिंहवाहनाम्"
Kathasaritsagara,"sokss_4,2.80","sa dadarśa tuṣārādrirājaputrīm ivāparām /
paricaryāparāṃ śaṃbhoḥ kanyakābhāvavartinīm","स ददर्श तुषाराद्रिराजपुत्रीम् इवापराम् /
परिचर्यापरां शंभोः कन्यकाभाववर्तिनीम्"
Kathasaritsagara,"sokss_4,2.81","dṛṣṭvā ca vismayākrāntaḥ śabaraḥ sa vyacintayat /
keyaṃ syād yadi martyastrī tat kathaṃ siṃhavāhanā","दृष्ट्वा च विस्मयाक्रान्तः शबरः स व्यचिन्तयत् /
केयं स्याद् यदि मर्त्यस्त्री तत् कथं सिंहवाहना"
Kathasaritsagara,"sokss_4,2.82","atha divyā kathaṃ dṛśyā mādṛśais tad iyaṃ dhruvam /
cakṣuṣoḥ pūrvapuṇyānāṃ mūrtā pariṇatir mama","अथ दिव्या कथं दृश्या मादृशैस् तद् इयं ध्रुवम् /
चक्षुषोः पूर्वपुण्यानां मूर्ता परिणतिर् मम"
Kathasaritsagara,"sokss_4,2.83","anayā yadi mittraṃ taṃ yojayeyam ahaṃ tataḥ /
kāpy anyaiva mayā tasya kṛtā syāt pratyupakriyā","अनया यदि मित्त्रं तं योजयेयम् अहं ततः /
काप्य् अन्यैव मया तस्य कृता स्यात् प्रत्युपक्रिया"
Kathasaritsagara,"sokss_4,2.84","tad etām upasarpāmi tāvaj jijñāsituṃ varam /
ity ālocya sa mittraṃ me śabaras tām upāyayau","तद् एताम् उपसर्पामि तावज् जिज्ञासितुं वरम् /
इत्य् आलोच्य स मित्त्रं मे शबरस् ताम् उपाययौ"
Kathasaritsagara,"sokss_4,2.85","tāvac ca sāvatīryaiva siṃhāc chāyāniṣādinaḥ /
kanyāgatya saraḥ padmāny avacetuṃ pracakrame","तावच् च सावतीर्यैव सिंहाच् छायानिषादिनः /
कन्यागत्य सरः पद्मान्य् अवचेतुं प्रचक्रमे"
Kathasaritsagara,"sokss_4,2.86","taṃ ca dṛṣṭvāntikaprāptaṃ śabaraṃ sā kṛtānatim /
apūrvam atithiprītyā svāgatenānvarañjayat","तं च दृष्ट्वान्तिकप्राप्तं शबरं सा कृतानतिम् /
अपूर्वम् अतिथिप्रीत्या स्वागतेनान्वरञ्जयत्"
Kathasaritsagara,"sokss_4,2.87","kas tvaṃ kiṃ cāgato 'sy etāṃ bhūmim atyantadurgamām /
iti pṛṣṭavatīṃ tāṃ ca śabaraḥ pratyuvāca saḥ","कस् त्वं किं चागतो ऽस्य् एतां भूमिम् अत्यन्तदुर्गमाम् /
इति पृष्टवतीं तां च शबरः प्रत्युवाच सः"
Kathasaritsagara,"sokss_4,2.88","ahaṃ bhavānīpādaikaśaraṇaḥ śabarādhipaḥ /
āgato 'smi ca mātaṅgamuktāhetor idaṃ vanam","अहं भवानीपादैकशरणः शबराधिपः /
आगतो ऽस्मि च मातङ्गमुक्ताहेतोर् इदं वनम्"
Kathasaritsagara,"sokss_4,2.89","tvāṃ ca dṛṣṭvādhunātmīyo devi prāṇapradaḥ suhṛt /
sārthavāhasutaḥ śrīmān vasudatto mayā smṛtaḥ","त्वां च दृष्ट्वाधुनात्मीयो देवि प्राणप्रदः सुहृत् /
सार्थवाहसुतः श्रीमान् वसुदत्तो मया स्मृतः"
Kathasaritsagara,"sokss_4,2.90","sa hi tvam iva rūpeṇa yauvanena ca sundari /
advitīyo 'sya viśvasya nayanāmṛtanirjharaḥ","स हि त्वम् इव रूपेण यौवनेन च सुन्दरि /
अद्वितीयो ऽस्य विश्वस्य नयनामृतनिर्झरः"
Kathasaritsagara,"sokss_4,2.91","sā dhanyā kanyakā loke yasyās teneha gṛhyate /
maittrīdānadayādhairyanidhinā kaṅkaṇī karaḥ","सा धन्या कन्यका लोके यस्यास् तेनेह गृह्यते /
मैत्त्रीदानदयाधैर्यनिधिना कङ्कणी करः"
Kathasaritsagara,"sokss_4,2.92","tat tvadākṛtir eṣā cet tādṛśena na yujyate /
vyarthaṃ vahati tat kāmaḥ kodaṇḍam iti me vyathā","तत् त्वदाकृतिर् एषा चेत् तादृशेन न युज्यते /
व्यर्थं वहति तत् कामः कोदण्डम् इति मे व्यथा"
Kathasaritsagara,"sokss_4,2.93","iti vyādhendravacanaiḥ sadyo 'pahṛtamānasā /
sābhūt kumārī kaṃdarpamohamantrākṣarair iva","इति व्याधेन्द्रवचनैः सद्यो ऽपहृतमानसा /
साभूत् कुमारी कंदर्पमोहमन्त्राक्षरैर् इव"
Kathasaritsagara,"sokss_4,2.94","uvāca taṃ ca śabaraṃ preryamāṇā manobhuvā /
kva sa te suhṛd ānīya tāvan me darśyatām iti","उवाच तं च शबरं प्रेर्यमाणा मनोभुवा /
क्व स ते सुहृद् आनीय तावन् मे दर्श्यताम् इति"
Kathasaritsagara,"sokss_4,2.95","tac chrutvā ca tathety uktā tām āmantrya tadaiva saḥ /
kṛtārthamānī muditaḥ pratasthe śabaras tataḥ","तच् छ्रुत्वा च तथेत्य् उक्ता ताम् आमन्त्र्य तदैव सः /
कृतार्थमानी मुदितः प्रतस्थे शबरस् ततः"
Kathasaritsagara,"sokss_4,2.96","prāpya svapallīm ādāya muktāmṛgamadādikam /
bhūri bhāraśatair hāryam asmadgṛham athāyayau","प्राप्य स्वपल्लीम् आदाय मुक्तामृगमदादिकम् /
भूरि भारशतैर् हार्यम् अस्मद्गृहम् अथाययौ"
Kathasaritsagara,"sokss_4,2.97","sarvaiḥ puraskṛtas tatra praviśya prābhṛtaṃ ca tat /
matpitre sa bahusvarṇalakṣamūlyaṃ nyavedayat","सर्वैः पुरस्कृतस् तत्र प्रविश्य प्राभृतं च तत् /
मत्पित्रे स बहुस्वर्णलक्षमूल्यं न्यवेदयत्"
Kathasaritsagara,"sokss_4,2.98","utsavena ca yāte 'smin dine rātrau sa me rahaḥ /
kanyādarśanavṛttāntaṃ tam āmūlād avarṇayat","उत्सवेन च याते ऽस्मिन् दिने रात्रौ स मे रहः /
कन्यादर्शनवृत्तान्तं तम् आमूलाद् अवर्णयत्"
Kathasaritsagara,"sokss_4,2.99","ehi tatraiva gacchāva ity uktvā ca samutsukam /
mām ādāya niśi svairaṃ sa prāyāc chabarādhipaḥ","एहि तत्रैव गच्छाव इत्य् उक्त्वा च समुत्सुकम् /
माम् आदाय निशि स्वैरं स प्रायाच् छबराधिपः"
Kathasaritsagara,"sokss_4,2.100","prātaś ca māṃ gataṃ kvāpi buddhvā saśabarādhipam /
tatprītipratyayāt tasthau dhṛtim ālambya matpitā","प्रातश् च मां गतं क्वापि बुद्ध्वा सशबराधिपम् /
तत्प्रीतिप्रत्ययात् तस्थौ धृतिम् आलम्ब्य मत्पिता"
Kathasaritsagara,"sokss_4,2.101","ahaṃ ca prāpito 'bhūvaṃ kramāt tena tarasvinā /
śabareṇa tuṣārādriṃ kṛtādhvaparikarmaṇā","अहं च प्रापितो ऽभूवं क्रमात् तेन तरस्विना /
शबरेण तुषाराद्रिं कृताध्वपरिकर्मणा"
Kathasaritsagara,"sokss_4,2.102","tac ca prāpya saraḥ sāyaṃ snātvā svāduphalāśanau /
ahaṃ ca sa ca tām ekāṃ vane tatroṣitau niśām","तच् च प्राप्य सरः सायं स्नात्वा स्वादुफलाशनौ /
अहं च स च ताम् एकां वने तत्रोषितौ निशाम्"
Kathasaritsagara,"sokss_4,2.103","latābhiḥ kīrṇakusumaṃ bhṛṅgīsaṃgītasundaram /
śubhagandhavahaṃ hāri jvalitauṣadhidīpikam","लताभिः कीर्णकुसुमं भृङ्गीसंगीतसुन्दरम् /
शुभगन्धवहं हारि ज्वलितौषधिदीपिकम्"
Kathasaritsagara,"sokss_4,2.104","rates tad vāsaveśmeva viśrāntyai girikānanam /
āvayor abhavan naktaṃ pibatos tatsarojalam","रतेस् तद् वासवेश्मेव विश्रान्त्यै गिरिकाननम् /
आवयोर् अभवन् नक्तं पिबतोस् तत्सरोजलम्"
Kathasaritsagara,"sokss_4,2.105","tato 'nyedyuḥ pratipadaṃ tattadutkalikābhṛtā /
pratyudgateva manasā mama tanmārgadhāvinā","ततो ऽन्येद्युः प्रतिपदं तत्तदुत्कलिकाभृता /
प्रत्युद्गतेव मनसा मम तन्मार्गधाविना"
Kathasaritsagara,"sokss_4,2.106","cakṣuṣā dakṣiṇenāpi sūcitāgamanāmunā /
didṛkṣayeva sphuratā sā kanyātrāgatābhavat","चक्षुषा दक्षिणेनापि सूचितागमनामुना /
दिदृक्षयेव स्फुरता सा कन्यात्रागताभवत्"
Kathasaritsagara,"sokss_4,2.107","saṭālasiṃhapṛṣṭhasthā subhrūr dṛṣṭā mayā ca sā /
śaradambhodharotsaṅgasaṅginīvendavī kalā","सटालसिंहपृष्ठस्था सुभ्रूर् दृष्टा मया च सा /
शरदम्भोधरोत्सङ्गसङ्गिनीवेन्दवी कला"
Kathasaritsagara,"sokss_4,2.108","vilasadvismayautsukyasādhvasaṃ paśyataś ca tām /
mamāvartata tatkālaṃ na jāne hṛdayaṃ katham","विलसद्विस्मयौत्सुक्यसाध्वसं पश्यतश् च ताम् /
ममावर्तत तत्कालं न जाने हृदयं कथम्"
Kathasaritsagara,"sokss_4,2.109","athāvatīrya siṃhāt sā puṣpāṇy uccitya kanyakā /
snātvā sarasi tattīragataṃ haram apūjayat","अथावतीर्य सिंहात् सा पुष्पाण्य् उच्चित्य कन्यका /
स्नात्वा सरसि तत्तीरगतं हरम् अपूजयत्"
Kathasaritsagara,"sokss_4,2.110","pūjāvasāne copetya sa sakhā śabaro mama /
praṇamyātmānam āvedya tām avocat kṛtādarām","पूजावसाने चोपेत्य स सखा शबरो मम /
प्रणम्यात्मानम् आवेद्य ताम् अवोचत् कृतादराम्"
Kathasaritsagara,"sokss_4,2.111","ānītaḥ sa mayā devi suhṛd yogyo varas tava /
manyase yadi tat tubhyaṃ darśayāmy adhunaiva tam","आनीतः स मया देवि सुहृद् योग्यो वरस् तव /
मन्यसे यदि तत् तुभ्यं दर्शयाम्य् अधुनैव तम्"
Kathasaritsagara,"sokss_4,2.112","tac chrutvā darśayety ukte tayā sa śabaras tataḥ /
āgatya nikaṭaṃ nītvā māṃ tasyāḥ samadarśayat","तच् छ्रुत्वा दर्शयेत्य् उक्ते तया स शबरस् ततः /
आगत्य निकटं नीत्वा मां तस्याः समदर्शयत्"
Kathasaritsagara,"sokss_4,2.113","sāpi māṃ tiryag ālokya cakṣuṣā praṇayasrutā /
madanāveśavaśagā śabareśaṃ tam abhyadhāt","सापि मां तिर्यग् आलोक्य चक्षुषा प्रणयस्रुता /
मदनावेशवशगा शबरेशं तम् अभ्यधात्"
Kathasaritsagara,"sokss_4,2.114","sakhā te mānuṣo nāyaṃ kāmaṃ ko 'py ayam āgataḥ /
madvañcanāya devo 'dya martyasyaiṣākṛtiḥ kutaḥ","सखा ते मानुषो नायं कामं को ऽप्य् अयम् आगतः /
मद्वञ्चनाय देवो ऽद्य मर्त्यस्यैषाकृतिः कुतः"
Kathasaritsagara,"sokss_4,2.115","tad ākarṇyoktavān asmi tāṃ pratyāyayituṃ svayam /
satyaṃ sundari martyo 'haṃ kiṃ vyājenārjave jane","तद् आकर्ण्योक्तवान् अस्मि तां प्रत्याययितुं स्वयम् /
सत्यं सुन्दरि मर्त्यो ऽहं किं व्याजेनार्जवे जने"
Kathasaritsagara,"sokss_4,2.116","ahaṃ hi sārthavāhasya valabhīvāsinaḥ sutaḥ /
mahādhanābhidhānasya maheśvaravarārjitaḥ","अहं हि सार्थवाहस्य वलभीवासिनः सुतः /
महाधनाभिधानस्य महेश्वरवरार्जितः"
Kathasaritsagara,"sokss_4,2.117","tapasyan sa hi putrārtham uddiśya śaśiśekharam /
samādiśyata tenaivaṃ svapne devena tuṣyatā","तपस्यन् स हि पुत्रार्थम् उद्दिश्य शशिशेखरम् /
समादिश्यत तेनैवं स्वप्ने देवेन तुष्यता"
Kathasaritsagara,"sokss_4,2.118","uttiṣṭhotpatsyate ko'pi mahātmā tanayas tava /
rahasyaṃ paramaṃ caitad alam uktvātra vistaram","उत्तिष्ठोत्पत्स्यते कोऽपि महात्मा तनयस् तव /
रहस्यं परमं चैतद् अलम् उक्त्वात्र विस्तरम्"
Kathasaritsagara,"sokss_4,2.119","etac chrutvā prabuddhasya tasya kālena cātmajaḥ /
aham eṣa samutpanno vasudatta iti śrutaḥ","एतच् छ्रुत्वा प्रबुद्धस्य तस्य कालेन चात्मजः /
अहम् एष समुत्पन्नो वसुदत्त इति श्रुतः"
Kathasaritsagara,"sokss_4,2.120","ayaṃ ca śabarādhīśaḥ svayaṃvarasuhṛn mayā /
deśāntaragatena prākprāptaḥ kṛcchraikabāndhavaḥ","अयं च शबराधीशः स्वयंवरसुहृन् मया /
देशान्तरगतेन प्राक्प्राप्तः कृच्छ्रैकबान्धवः"
Kathasaritsagara,"sokss_4,2.121","eṣa me tattvasaṃkṣepa ity uktvā virate mayi /
ābhāṣatātha kanyā sa lajjayāvanatānanā","एष मे तत्त्वसंक्षेप इत्य् उक्त्वा विरते मयि /
आभाषताथ कन्या स लज्जयावनतानना"
Kathasaritsagara,"sokss_4,2.122","asty etan māṃ ca jāne 'dya svapne 'rcitavatīṃ haraḥ /
prātaḥ prāpsyasi bhartāram iti tuṣṭaḥ kilādiśat","अस्त्य् एतन् मां च जाने ऽद्य स्वप्ने ऽर्चितवतीं हरः /
प्रातः प्राप्स्यसि भर्तारम् इति तुष्टः किलादिशत्"
Kathasaritsagara,"sokss_4,2.123","tasmāt tvam eva me bhartā bhrātāyaṃ ca bhavatsuhṛt /
iti vāksudhayā sā mām ānandya viratābhavat","तस्मात् त्वम् एव मे भर्ता भ्रातायं च भवत्सुहृत् /
इति वाक्सुधया सा माम् आनन्द्य विरताभवत्"
Kathasaritsagara,"sokss_4,2.124","saṃmantryātha tayā sākaṃ vivāhāya yathāvidhi /
akārṣaṃ niścayaṃ gantuṃ samittro 'haṃ nijaṃ gṛham","संमन्त्र्याथ तया साकं विवाहाय यथाविधि /
अकार्षं निश्चयं गन्तुं समित्त्रो ऽहं निजं गृहम्"
Kathasaritsagara,"sokss_4,2.125","tataḥ sā siṃham āhūya vāhanaṃ taṃ svasaṃjñayā /
atrārohāryaputreti mām abhāṣata sundarī","ततः सा सिंहम् आहूय वाहनं तं स्वसंज्ञया /
अत्रारोहार्यपुत्रेति माम् अभाषत सुन्दरी"
Kathasaritsagara,"sokss_4,2.126","athāhaṃ tena suhṛdānuyātaḥ śabareṇa tam /
siṃham āruhya dayitām utsaṅge tāṃ gṛhītavān","अथाहं तेन सुहृदानुयातः शबरेण तम् /
सिंहम् आरुह्य दयिताम् उत्सङ्गे तां गृहीतवान्"
Kathasaritsagara,"sokss_4,2.127","tataḥ prasthitavān asmi kṛtakṛtyo nijaṃ gṛham /
kāntayā saha siṃhastho mitre tasmin puraḥsare","ततः प्रस्थितवान् अस्मि कृतकृत्यो निजं गृहम् /
कान्तया सह सिंहस्थो मित्रे तस्मिन् पुरःसरे"
Kathasaritsagara,"sokss_4,2.128","tadīyaśaranirbhinnahariṇāmiṣavṛttayaḥ /
krameṇa te vayaṃ sarve saṃprāptā valabhīṃ purīm","तदीयशरनिर्भिन्नहरिणामिषवृत्तयः /
क्रमेण ते वयं सर्वे संप्राप्ता वलभीं पुरीम्"
Kathasaritsagara,"sokss_4,2.129","tatra mām āgataṃ dṛṣṭvā siṃhārūḍhaṃ savallabham /
sāścaryas tad drutaṃ gatvā mama pitre 'bravīj janaḥ","तत्र माम् आगतं दृष्ट्वा सिंहारूढं सवल्लभम् /
साश्चर्यस् तद् द्रुतं गत्वा मम पित्रे ऽब्रवीज् जनः"
Kathasaritsagara,"sokss_4,2.130","so 'pi pratyudgato harṣād avatīrṇaṃ mṛgendrataḥ /
pādāvanamraṃ dṛṣṭvā mām abhyanandat savismayaḥ","सो ऽपि प्रत्युद्गतो हर्षाद् अवतीर्णं मृगेन्द्रतः /
पादावनम्रं दृष्ट्वा माम् अभ्यनन्दत् सविस्मयः"
Kathasaritsagara,"sokss_4,2.131","ananyasadṛśīṃ tāṃ ca kṛtapādābhivandanām /
paśyan mamocitāṃ bhāryāṃ na māti sma mudā kvacit","अनन्यसदृशीं तां च कृतपादाभिवन्दनाम् /
पश्यन् ममोचितां भार्यां न माति स्म मुदा क्वचित्"
Kathasaritsagara,"sokss_4,2.132","praveśya mandiraṃ cāsmān vṛttāntaṃ paripṛcchya ca /
praśaṃsañ śabarādhīśasauhārdaṃ cotsavaṃ vyadhāt","प्रवेश्य मन्दिरं चास्मान् वृत्तान्तं परिपृच्छ्य च /
प्रशंसञ् शबराधीशसौहार्दं चोत्सवं व्यधात्"
Kathasaritsagara,"sokss_4,2.133","tato mauhūrtikādeśād anyedyur varakanyakā /
sā mayā pariṇītābhūn militākhilabandhunā","ततो मौहूर्तिकादेशाद् अन्येद्युर् वरकन्यका /
सा मया परिणीताभून् मिलिताखिलबन्धुना"
Kathasaritsagara,"sokss_4,2.134","tad ālokya ca so 'kasmān madvadhūvāhanas tadā /
siṃhaḥ sarveṣu paśyatsu saṃpannaḥ puruṣākṛtiḥ","तद् आलोक्य च सो ऽकस्मान् मद्वधूवाहनस् तदा /
सिंहः सर्वेषु पश्यत्सु संपन्नः पुरुषाकृतिः"
Kathasaritsagara,"sokss_4,2.135","kim etad iti vibhrānte jane tatra sthite 'khile /
sa divyavastrābharaṇo naman mām evam abravīt","किम् एतद् इति विभ्रान्ते जने तत्र स्थिते ऽखिले /
स दिव्यवस्त्राभरणो नमन् माम् एवम् अब्रवीत्"
Kathasaritsagara,"sokss_4,2.136","ahaṃ citrāṅgado nāma vidyādhara iyaṃ ca me /
sutā manovatī nāma kanyā prāṇādhikapriyā","अहं चित्राङ्गदो नाम विद्याधर इयं च मे /
सुता मनोवती नाम कन्या प्राणाधिकप्रिया"
Kathasaritsagara,"sokss_4,2.137","etām aṅke sadā kṛtvā vipinena bhramann aham /
prāptavān ekadā gaṅgāṃ bhūritīratapovanām","एताम् अङ्के सदा कृत्वा विपिनेन भ्रमन्न् अहम् /
प्राप्तवान् एकदा गङ्गां भूरितीरतपोवनाम्"
Kathasaritsagara,"sokss_4,2.138","tapasvilaṅghanatrāsāt tasyā madhyena gacchataḥ /
apatan mama daivāc ca puṣpamālā tadambhasi","तपस्विलङ्घनत्रासात् तस्या मध्येन गच्छतः /
अपतन् मम दैवाच् च पुष्पमाला तदम्भसि"
Kathasaritsagara,"sokss_4,2.139","tato 'kasmāt samutthāya nārado 'ntarjalasthitaḥ /
pṛṣṭhe tayā patitayā kruddho mām aśapan muniḥ","ततो ऽकस्मात् समुत्थाय नारदो ऽन्तर्जलस्थितः /
पृष्ठे तया पतितया क्रुद्धो माम् अशपन् मुनिः"
Kathasaritsagara,"sokss_4,2.140","auddhatyenāmunā pāpa gaccha siṃho bhaviṣyasi /
himācale gataś caitāṃ sutāṃ pṛṣṭhena vakṣyasi","औद्धत्येनामुना पाप गच्छ सिंहो भविष्यसि /
हिमाचले गतश् चैतां सुतां पृष्ठेन वक्ष्यसि"
Kathasaritsagara,"sokss_4,2.141","yadā ca mānuṣeṇaiṣā sutā te pariṇeṣyate /
tadā taddarśanād eva śāpād asmād vimokṣase","यदा च मानुषेणैषा सुता ते परिणेष्यते /
तदा तद्दर्शनाद् एव शापाद् अस्माद् विमोक्षसे"
Kathasaritsagara,"sokss_4,2.142","ity ahaṃ muninā śaptaḥ siṃhībhūya himācale /
atiṣṭhaṃ tanayām etāṃ harapūjāparāṃ vahan","इत्य् अहं मुनिना शप्तः सिंहीभूय हिमाचले /
अतिष्ठं तनयाम् एतां हरपूजापरां वहन्"
Kathasaritsagara,"sokss_4,2.143","anantaraṃ yathā yatnāc chabarādhipater idam /
saṃpannaṃ sarvakalyāṇaṃ tathā viditam eva te","अनन्तरं यथा यत्नाच् छबराधिपतेर् इदम् /
संपन्नं सर्वकल्याणं तथा विदितम् एव ते"
Kathasaritsagara,"sokss_4,2.144","tat sādhayāmi bhadraṃ vas tīrṇaḥ śāpo mayaiṣa saḥ /
ity uktvā so 'bhyudapatat sadyo vidyādharo nabhaḥ","तत् साधयामि भद्रं वस् तीर्णः शापो मयैष सः /
इत्य् उक्त्वा सो ऽभ्युदपतत् सद्यो विद्याधरो नभः"
Kathasaritsagara,"sokss_4,2.145","tatas tadvismayākrānto nandatsvajanabāndhavaḥ /
ślāghyasaṃbandhahṛṣṭo me pitākārṣīn mahotsavam","ततस् तद्विस्मयाक्रान्तो नन्दत्स्वजनबान्धवः /
श्लाघ्यसंबन्धहृष्टो मे पिताकार्षीन् महोत्सवम्"
Kathasaritsagara,"sokss_4,2.146","ko hi nirvyājamittrāṇāṃ caritaṃ cintayiṣyati /
suhṛtsu naiva tṛpyanti prāṇair apy upakṛtya ye","को हि निर्व्याजमित्त्राणां चरितं चिन्तयिष्यति /
सुहृत्सु नैव तृप्यन्ति प्राणैर् अप्य् उपकृत्य ये"
Kathasaritsagara,"sokss_4,2.147","iti cātra na ko nāma sacamatkāram abhyadhāt /
dhyāyan dhyāyann udāraṃ tac chabarādhipaceṣṭitam","इति चात्र न को नाम सचमत्कारम् अभ्यधात् /
ध्यायन् ध्यायन्न् उदारं तच् छबराधिपचेष्टितम्"
Kathasaritsagara,"sokss_4,2.148","rājāpi tat tathā buddhvā tatratyas tasya sanmateḥ /
atuṣyad asmatsnehena śabarādhipateḥ param","राजापि तत् तथा बुद्ध्वा तत्रत्यस् तस्य सन्मतेः /
अतुष्यद् अस्मत्स्नेहेन शबराधिपतेः परम्"
Kathasaritsagara,"sokss_4,2.149","tuṣṭaś ca tasmai matpitrā dāpitaḥ sahasaiva ca /
aśeṣam aṭavīrājyaṃ ratnopāyanadāyinā","तुष्टश् च तस्मै मत्पित्रा दापितः सहसैव च /
अशेषम् अटवीराज्यं रत्नोपायनदायिना"
Kathasaritsagara,"sokss_4,2.150","tatas tayā manovatyā patnyā mittreṇa tena ca /
kṛtārthaḥ śabarendreṇa tatrātiṣṭham ahaṃ sukhī","ततस् तया मनोवत्या पत्न्या मित्त्रेण तेन च /
कृतार्थः शबरेन्द्रेण तत्रातिष्ठम् अहं सुखी"
Kathasaritsagara,"sokss_4,2.151","sa ca ślathīkṛtātmīyadeśavāsarasas tataḥ /
bhūyasāsmadgṛheṣv eva nyavasac chabarādhipaḥ","स च श्लथीकृतात्मीयदेशवासरसस् ततः /
भूयसास्मद्गृहेष्व् एव न्यवसच् छबराधिपः"
Kathasaritsagara,"sokss_4,2.152","parasparopakāreṣu sarvakālam atṛptayoḥ /
sa dvayor agamat kālo mama tasya ca mittrayoḥ","परस्परोपकारेषु सर्वकालम् अतृप्तयोः /
स द्वयोर् अगमत् कालो मम तस्य च मित्त्रयोः"
Kathasaritsagara,"sokss_4,2.153","acirāc ca manovatyāṃ tasyām ajani me sutaḥ /
bahiṣkṛtaḥ kulasyeva kṛtsnasya hṛdayotsavaḥ","अचिराच् च मनोवत्यां तस्याम् अजनि मे सुतः /
बहिष्कृतः कुलस्येव कृत्स्नस्य हृदयोत्सवः"
Kathasaritsagara,"sokss_4,2.154","hiraṇyadattanāmā ca sa śanair vṛddhim āyayau /
kṛtavidyo yathāvac ca pariṇīto 'bhavat tataḥ","हिरण्यदत्तनामा च स शनैर् वृद्धिम् आययौ /
कृतविद्यो यथावच् च परिणीतो ऽभवत् ततः"
Kathasaritsagara,"sokss_4,2.155","tad dṛṣṭvā jīvitaphalaṃ pūrṇaṃ matvā ca matpitā /
vṛddho bhāgīrathīṃ prāyāt sadāro deham ujjhitum","तद् दृष्ट्वा जीवितफलं पूर्णं मत्वा च मत्पिता /
वृद्धो भागीरथीं प्रायात् सदारो देहम् उज्झितुम्"
Kathasaritsagara,"sokss_4,2.156","tato 'haṃ pitṛśokārtaḥ kathaṃcid bāndhavair dhṛtim /
grāhito gṛhabhāraṃ svam udvoḍhuṃ pratipannavān","ततो ऽहं पितृशोकार्तः कथंचिद् बान्धवैर् धृतिम् /
ग्राहितो गृहभारं स्वम् उद्वोढुं प्रतिपन्नवान्"
Kathasaritsagara,"sokss_4,2.157","tadā manovatīmugdhamukhadarśanam ekataḥ /
anyataḥ śabarendreṇa saṃgamo māṃ vyanodayat","तदा मनोवतीमुग्धमुखदर्शनम् एकतः /
अन्यतः शबरेन्द्रेण संगमो मां व्यनोदयत्"
Kathasaritsagara,"sokss_4,2.158","tataḥ satputrasānandāḥ sukalatramanoramāḥ /
suhṛtsamāgamasukhā gatās te divasā mama","ततः सत्पुत्रसानन्दाः सुकलत्रमनोरमाः /
सुहृत्समागमसुखा गतास् ते दिवसा मम"
Kathasaritsagara,"sokss_4,2.159","kālenātha pravṛddhaṃ mām agrahīc cibuke jarā /
kiṃ gṛhe 'dyāpi putreti prītyeva bruvatī hitam","कालेनाथ प्रवृद्धं माम् अग्रहीच् चिबुके जरा /
किं गृहे ऽद्यापि पुत्रेति प्रीत्येव ब्रुवती हितम्"
Kathasaritsagara,"sokss_4,2.160","tenāhaṃ sahasotpannavairāgyas tanayaṃ nijam /
kuṭumbabhārodvahane vanaṃ vāñchann ayojayam","तेनाहं सहसोत्पन्नवैराग्यस् तनयं निजम् /
कुटुम्बभारोद्वहने वनं वाञ्छन्न् अयोजयम्"
Kathasaritsagara,"sokss_4,2.161","sadāraś ca gato 'bhūvaṃ giriṃ kālañjaraṃ tataḥ /
matsnehatyaktarājyena samaṃ śabarabhūbhṛtā","सदारश् च गतो ऽभूवं गिरिं कालञ्जरं ततः /
मत्स्नेहत्यक्तराज्येन समं शबरभूभृता"
Kathasaritsagara,"sokss_4,2.162","tatra prāptena cātmīyā jātir vaidyādharī mayā /
śāpaś ca prāptaparyantaḥ sa śārvaḥ sahasā smṛtaḥ","तत्र प्राप्तेन चात्मीया जातिर् वैद्याधरी मया /
शापश् च प्राप्तपर्यन्तः स शार्वः सहसा स्मृतः"
Kathasaritsagara,"sokss_4,2.163","tac ca patnyai manovatyai tadaivākhyātavān aham /
sakhye ca śabarendrāya mumukṣur mānuṣīṃ tanum","तच् च पत्न्यै मनोवत्यै तदैवाख्यातवान् अहम् /
सख्ये च शबरेन्द्राय मुमुक्षुर् मानुषीं तनुम्"
Kathasaritsagara,"sokss_4,2.164","bhāryāmittre ime eva bhūyāstāṃ smarato mama /
anyajanmany apīty uktvā hṛdi kṛtvā ca śaṃkaram","भार्यामित्त्रे इमे एव भूयास्तां स्मरतो मम /
अन्यजन्मन्य् अपीत्य् उक्त्वा हृदि कृत्वा च शंकरम्"
Kathasaritsagara,"sokss_4,2.165","mayā giritaṭāt tasmān nipatya prasabhaṃ tataḥ /
tābhyāṃ svapatnīmittrābhyāṃ saha muktaṃ śarīrakam","मया गिरितटात् तस्मान् निपत्य प्रसभं ततः /
ताभ्यां स्वपत्नीमित्त्राभ्यां सह मुक्तं शरीरकम्"
Kathasaritsagara,"sokss_4,2.166","so 'haṃ tataḥ samutpanno nāmnā jīmūtavāhanaḥ /
vidyādharakule 'muṣminn eṣa jātismaro 'dhunā","सो ऽहं ततः समुत्पन्नो नाम्ना जीमूतवाहनः /
विद्याधरकुले ऽमुष्मिन्न् एष जातिस्मरो ऽधुना"
Kathasaritsagara,"sokss_4,2.167","sa cāpi śabarendras tvaṃ jāto mittrāvasuḥ punaḥ /
tryakṣaprasādāt siddhānāṃ rājño viśvāvasoḥ sutaḥ","स चापि शबरेन्द्रस् त्वं जातो मित्त्रावसुः पुनः /
त्र्यक्षप्रसादात् सिद्धानां राज्ञो विश्वावसोः सुतः"
Kathasaritsagara,"sokss_4,2.168","sāpi vidyādharī mittra mama bhāryā manovatī /
tava svasā samutpannā nāmnā valayavaty asau","सापि विद्याधरी मित्त्र मम भार्या मनोवती /
तव स्वसा समुत्पन्ना नाम्ना वलयवत्य् असौ"
Kathasaritsagara,"sokss_4,2.169","evaṃ me pūrvapatny eṣā bhaginī te bhavān api /
pūrvamittram ato yuktā pariṇetum asau mama","एवं मे पूर्वपत्न्य् एषा भगिनी ते भवान् अपि /
पूर्वमित्त्रम् अतो युक्ता परिणेतुम् असौ मम"
Kathasaritsagara,"sokss_4,2.170","kiṃ tu pūrvam ito gatvā mama pitror nivedaya /
tayoḥ pramāṇīkṛtayoḥ śiddhyaty etat tavepsitam","किं तु पूर्वम् इतो गत्वा मम पित्रोर् निवेदय /
तयोः प्रमाणीकृतयोः शिद्ध्यत्य् एतत् तवेप्सितम्"
Kathasaritsagara,"sokss_4,2.171","itthaṃ niśamya jīmūtavāhanāt prītamānasaḥ /
gatvā mittrāvasuḥ sarvaṃ tatpitṛbhyāṃ śaśaṃsa tat","इत्थं निशम्य जीमूतवाहनात् प्रीतमानसः /
गत्वा मित्त्रावसुः सर्वं तत्पितृभ्यां शशंस तत्"
Kathasaritsagara,"sokss_4,2.172","abhinanditavākyaś ca tābhyāṃ hṛṣṭas tadaiva saḥ /
upagamya tam evārthaṃ svapitṛbhyāṃ nyavedayat","अभिनन्दितवाक्यश् च ताभ्यां हृष्टस् तदैव सः /
उपगम्य तम् एवार्थं स्वपितृभ्यां न्यवेदयत्"
Kathasaritsagara,"sokss_4,2.173","tayor īpsitasaṃpattituṣṭayoḥ satvaraṃ ca saḥ /
yuvarājo vivāhāya saṃbhāram akarot svasuḥ","तयोर् ईप्सितसंपत्तितुष्टयोः सत्वरं च सः /
युवराजो विवाहाय संभारम् अकरोत् स्वसुः"
Kathasaritsagara,"sokss_4,2.174","tato jagrāha vidhivat tasyā jīmūtavāhanaḥ /
pāṇiṃ malayavatyāḥ sa siddharājapuraskṛtaḥ","ततो जग्राह विधिवत् तस्या जीमूतवाहनः /
पाणिं मलयवत्याः स सिद्धराजपुरस्कृतः"
Kathasaritsagara,"sokss_4,2.175","babhūva cotsavas tatra cañcaddyucaracāraṇaḥ /
saṃmilatsiddhasaṃghāto valgadvidyādharoddhuraḥ","बभूव चोत्सवस् तत्र चञ्चद्द्युचरचारणः /
संमिलत्सिद्धसंघातो वल्गद्विद्याधरोद्धुरः"
Kathasaritsagara,"sokss_4,2.176","kṛtodvāhas tatas tasthau tasmiñ jīmūtavāhanaḥ /
malayādrau mahārheṇa vibhavena vadhūsakhaḥ","कृतोद्वाहस् ततस् तस्थौ तस्मिञ् जीमूतवाहनः /
मलयाद्रौ महार्हेण विभवेन वधूसखः"
Kathasaritsagara,"sokss_4,2.177","ekadā ca śvaśuryeṇa sa mittrāvasunā saha /
velāvanāni jaladher avalokayituṃ yayau","एकदा च श्वशुर्येण स मित्त्रावसुना सह /
वेलावनानि जलधेर् अवलोकयितुं ययौ"
Kathasaritsagara,"sokss_4,2.178","tatrāpaśyac ca puruṣaṃ yuvānaṃ vignam āgatam /
nivartayantaṃ jananīṃ hā putreti virāviṇīm","तत्रापश्यच् च पुरुषं युवानं विग्नम् आगतम् /
निवर्तयन्तं जननीं हा पुत्रेति विराविणीम्"
Kathasaritsagara,"sokss_4,2.179","apareṇa parityaktaṃ bhaṭenevānuyāyinā /
puruṣeṇa pṛthūttuṅgaṃ prāpayyaikaṃ śilātalam","अपरेण परित्यक्तं भटेनेवानुयायिना /
पुरुषेण पृथूत्तुङ्गं प्रापय्यैकं शिलातलम्"
Kathasaritsagara,"sokss_4,2.180","kas tvaṃ kim īhase kiṃ ca mātā tvāṃ śocatīti tam /
sa papraccha tataḥ so 'pi tasmai vṛttāntam abravīt","कस् त्वं किम् ईहसे किं च माता त्वां शोचतीति तम् /
स पप्रच्छ ततः सो ऽपि तस्मै वृत्तान्तम् अब्रवीत्"
Kathasaritsagara,"sokss_4,2.181","purā kaśyapabhārye dve kadrūś ca vinatā tathā /
mithaḥ kathāprasaṅgena vivādaṃ kila cakratuḥ","पुरा कश्यपभार्ये द्वे कद्रूश् च विनता तथा /
मिथः कथाप्रसङ्गेन विवादं किल चक्रतुः"
Kathasaritsagara,"sokss_4,2.182","ādyā śyāmān raver aśvān avādīd aparā sitān /
anyonyadāsabhāvaṃ ca paṇam atra babandhatuḥ","आद्या श्यामान् रवेर् अश्वान् अवादीद् अपरा सितान् /
अन्योन्यदासभावं च पणम् अत्र बबन्धतुः"
Kathasaritsagara,"sokss_4,2.183","tato jayārthinī kadrūḥ svairaṃ nāgair nijātmajaiḥ /
viṣaphūtkāramalinān arkasyāśvān akārayat","ततो जयार्थिनी कद्रूः स्वैरं नागैर् निजात्मजैः /
विषफूत्कारमलिनान् अर्कस्याश्वान् अकारयत्"
Kathasaritsagara,"sokss_4,2.184","tādṛśāṃś copadarśyaitān vinatāṃ chadmanā jitām /
dāsīcakāra kaṣṭā hi strīṇām anyāsahiṣṇutā","तादृशांश् चोपदर्श्यैतान् विनतां छद्मना जिताम् /
दासीचकार कष्टा हि स्त्रीणाम् अन्यासहिष्णुता"
Kathasaritsagara,"sokss_4,2.185","tad buddhvāgatya vinatātanayo garuḍas tadā /
sāntvena mātur dāsatvamuktiṃ kadrūm ayācata","तद् बुद्ध्वागत्य विनतातनयो गरुडस् तदा /
सान्त्वेन मातुर् दासत्वमुक्तिं कद्रूम् अयाचत"
Kathasaritsagara,"sokss_4,2.186","tataḥ kadrūsutā nāgā vicintyaivaṃ tam abruvat /
bho vainateya kṣīrābdhiḥ prārabdho mathituṃ suraiḥ","ततः कद्रूसुता नागा विचिन्त्यैवं तम् अब्रुवत् /
भो वैनतेय क्षीराब्धिः प्रारब्धो मथितुं सुरैः"
Kathasaritsagara,"sokss_4,2.187","tataḥ sudhāṃ samāhṛtya prativastu prayaccha naḥ /
mātaraṃ svīkuruṣvātha bhavān hi balināṃ varaḥ","ततः सुधां समाहृत्य प्रतिवस्तु प्रयच्छ नः /
मातरं स्वीकुरुष्वाथ भवान् हि बलिनां वरः"
Kathasaritsagara,"sokss_4,2.188","etan nāgavacaḥ śrutvā gatvā ca kṣīravāridhim /
sudhārthaṃ darśayām āsa garuḍo guru pauruṣam","एतन् नागवचः श्रुत्वा गत्वा च क्षीरवारिधिम् /
सुधार्थं दर्शयाम् आस गरुडो गुरु पौरुषम्"
Kathasaritsagara,"sokss_4,2.189","tataḥ parākramaprīto devas tatra svayaṃ hariḥ /
tuṣṭo 'smi te varaṃ kaṃcid vṛṇīṣvety ādideśa tam","ततः पराक्रमप्रीतो देवस् तत्र स्वयं हरिः /
तुष्टो ऽस्मि ते वरं कंचिद् वृणीष्वेत्य् आदिदेश तम्"
Kathasaritsagara,"sokss_4,2.190","nāgā bhavantu me bhakṣyā iti so 'pi hares tataḥ /
vainateyo varaṃ vavre mātur dāsyena kopitaḥ","नागा भवन्तु मे भक्ष्या इति सो ऽपि हरेस् ततः /
वैनतेयो वरं वव्रे मातुर् दास्येन कोपितः"
Kathasaritsagara,"sokss_4,2.191","tatheti hariṇādiṣṭo nijavīryārjitāmṛtaḥ /
sa caivam atha śakreṇa gadito jñātavastunā","तथेति हरिणादिष्टो निजवीर्यार्जितामृतः /
स चैवम् अथ शक्रेण गदितो ज्ञातवस्तुना"
Kathasaritsagara,"sokss_4,2.192","tathā pakṣīndra kāryaṃ te yathā mūḍhair na bhujyate /
nāgaiḥ sudhā yathā caināṃ tebhyaḥ pratyāharāmy aham","तथा पक्षीन्द्र कार्यं ते यथा मूढैर् न भुज्यते /
नागैः सुधा यथा चैनां तेभ्यः प्रत्याहराम्य् अहम्"
Kathasaritsagara,"sokss_4,2.193","etac chrutvā tathety uktvā sa vaiṣṇavavaroddhuraḥ /
sudhākalaśam ādāya tārkṣyo nāgān upāyayau","एतच् छ्रुत्वा तथेत्य् उक्त्वा स वैष्णववरोद्धुरः /
सुधाकलशम् आदाय तार्क्ष्यो नागान् उपाययौ"
Kathasaritsagara,"sokss_4,2.194","varaprabhāvabhītāṃś ca mugdhān ārāj jagāda tān /
idam ānītam amṛtaṃ muktvāmbāṃ mama gṛhyatām","वरप्रभावभीतांश् च मुग्धान् आराज् जगाद तान् /
इदम् आनीतम् अमृतं मुक्त्वाम्बां मम गृह्यताम्"
Kathasaritsagara,"sokss_4,2.195","bhayaṃ cet sthāpayāmy etad ahaṃ vo darbhasaṃstare /
unmocyāmbāṃ ca gacchāmi svīkurudhvam itaḥ sudhām","भयं चेत् स्थापयाम्य् एतद् अहं वो दर्भसंस्तरे /
उन्मोच्याम्बां च गच्छामि स्वीकुरुध्वम् इतः सुधाम्"
Kathasaritsagara,"sokss_4,2.196","tathety ukte ca tair nāgaiḥ sa pavitre kuśāstare /
sudhākalaśam ādhatta te cāsya jananīṃ jahuḥ","तथेत्य् उक्ते च तैर् नागैः स पवित्रे कुशास्तरे /
सुधाकलशम् आधत्त ते चास्य जननीं जहुः"
Kathasaritsagara,"sokss_4,2.197","dāsyamuktāṃ ca kṛtvaivaṃ mātaraṃ garuḍe gate /
yāvad ādadate nāgā niḥśaṅkās tat kilāmṛtam","दास्यमुक्तां च कृत्वैवं मातरं गरुडे गते /
यावद् आददते नागा निःशङ्कास् तत् किलामृतम्"
Kathasaritsagara,"sokss_4,2.198","tāvan nipatya sahasā tān vimohya svaśaktitaḥ /
taṃ sudhākalaśaṃ śakro jahāra kuśasaṃstarāt","तावन् निपत्य सहसा तान् विमोह्य स्वशक्तितः /
तं सुधाकलशं शक्रो जहार कुशसंस्तरात्"
Kathasaritsagara,"sokss_4,2.199","viṣaṇṇās te 'tha nāgās taṃ lilihur darbhasaṃstaram /
kadācid amṛtaścyotalepo 'py asmin bhaved iti","विषण्णास् ते ऽथ नागास् तं लिलिहुर् दर्भसंस्तरम् /
कदाचिद् अमृतश्च्योतलेपो ऽप्य् अस्मिन् भवेद् इति"
Kathasaritsagara,"sokss_4,2.200","tena pāṭitajihvās te vṛthā prāpur dvijihvatām /
hāsyād ṛte kim anyat syād atilaulyavatāṃ phalam","तेन पाटितजिह्वास् ते वृथा प्रापुर् द्विजिह्वताम् /
हास्याद् ऋते किम् अन्यत् स्याद् अतिलौल्यवतां फलम्"
Kathasaritsagara,"sokss_4,2.201","athālabdhāmṛtarasān nāgān vairī harer varāt /
tārkṣyaḥ pravavṛte bhoktuṃ tān nipatya punaḥ punaḥ","अथालब्धामृतरसान् नागान् वैरी हरेर् वरात् /
तार्क्ष्यः प्रववृते भोक्तुं तान् निपत्य पुनः पुनः"
Kathasaritsagara,"sokss_4,2.202","tadāpāte ca pātālaṃ trāsanirjīvarājilam /
prabhṛṣṭagarbhiṇīgarbham abhūt kṣapitapannagam","तदापाते च पातालं त्रासनिर्जीवराजिलम् /
प्रभृष्टगर्भिणीगर्भम् अभूत् क्षपितपन्नगम्"
Kathasaritsagara,"sokss_4,2.203","taṃ dṛṣṭvā cānvahaṃ tatra vāsukir bhujageśvaraḥ /
kṛtsnam ekapade naṣṭaṃ nāgalokam amanyata","तं दृष्ट्वा चान्वहं तत्र वासुकिर् भुजगेश्वरः /
कृत्स्नम् एकपदे नष्टं नागलोकम् अमन्यत"
Kathasaritsagara,"sokss_4,2.204","tato durvāravīryasya sadyas tasya vicintya saḥ /
samayaṃ prārthanāpūrvaṃ cakāraivaṃ garutmataḥ","ततो दुर्वारवीर्यस्य सद्यस् तस्य विचिन्त्य सः /
समयं प्रार्थनापूर्वं चकारैवं गरुत्मतः"
Kathasaritsagara,"sokss_4,2.205","ekam ekaṃ pratidinaṃ nāgaṃ te preṣayāmy aham /
āhārahetoḥ pakṣīndra payodhipulinācale","एकम् एकं प्रतिदिनं नागं ते प्रेषयाम्य् अहम् /
आहारहेतोः पक्षीन्द्र पयोधिपुलिनाचले"
Kathasaritsagara,"sokss_4,2.206","ātāle tu praveṣṭavyaṃ na tvayā mardakāriṇā /
nāgalokakṣayāt svārthas tavaiva hi vinaśyati","आताले तु प्रवेष्टव्यं न त्वया मर्दकारिणा /
नागलोकक्षयात् स्वार्थस् तवैव हि विनश्यति"
Kathasaritsagara,"sokss_4,2.207","iti vāsukinā proktas tatheti garuḍo 'nvaham /
tatpreṣitam ihaikaikaṃ nāgaṃ bhoktuṃ pracakrame","इति वासुकिना प्रोक्तस् तथेति गरुडो ऽन्वहम् /
तत्प्रेषितम् इहैकैकं नागं भोक्तुं प्रचक्रमे"
Kathasaritsagara,"sokss_4,2.208","tena krameṇa cāsaṃkhyāḥ phaṇino 'tra kṣayaṃ gatāḥ /
ahaṃ ca śaṅkhacūḍākhyo nāgo vāro mamādya ca","तेन क्रमेण चासंख्याः फणिनो ऽत्र क्षयं गताः /
अहं च शङ्खचूडाख्यो नागो वारो ममाद्य च"
Kathasaritsagara,"sokss_4,2.209","ato 'haṃ garuḍāhārahetor vadhyaśilām imām /
mātuś ca śocyatāṃ prāpto nāgarājanideśataḥ","अतो ऽहं गरुडाहारहेतोर् वध्यशिलाम् इमाम् /
मातुश् च शोच्यतां प्राप्तो नागराजनिदेशतः"
Kathasaritsagara,"sokss_4,2.210","iti tasya vacaḥ śrutvā śaṅkhacūḍasya duḥkhitaḥ /
sāntaḥkhedaḥ sa jīmūtavāhanas tam abhāṣata","इति तस्य वचः श्रुत्वा शङ्खचूडस्य दुःखितः /
सान्तःखेदः स जीमूतवाहनस् तम् अभाषत"
Kathasaritsagara,"sokss_4,2.211","aho kim api niḥsattvaṃ rājatvaṃ bata vāsukeḥ /
yat svahastena nīyante ripor āmiṣatāṃ prajāḥ","अहो किम् अपि निःसत्त्वं राजत्वं बत वासुकेः /
यत् स्वहस्तेन नीयन्ते रिपोर् आमिषतां प्रजाः"
Kathasaritsagara,"sokss_4,2.212","kiṃ na prathamam ātmaiva tena datto garutmate /
klībenābhyarthitā keyaṃ svakulakṣayasākṣitā","किं न प्रथमम् आत्मैव तेन दत्तो गरुत्मते /
क्लीबेनाभ्यर्थिता केयं स्वकुलक्षयसाक्षिता"
Kathasaritsagara,"sokss_4,2.213","utpadya kaśyapāt pāpaṃ tārkṣyo 'pi kurute kiyat /
dehamātrakṛte mohaḥ kīdṛśo mahatām api","उत्पद्य कश्यपात् पापं तार्क्ष्यो ऽपि कुरुते कियत् /
देहमात्रकृते मोहः कीदृशो महताम् अपि"
Kathasaritsagara,"sokss_4,2.214","tad ahaṃ tāvad adyaikaṃ rakṣāmi tvāṃ garutmataḥ /
svaśarīrapradānena mā viṣādaṃ kṛthāḥ sakhe","तद् अहं तावद् अद्यैकं रक्षामि त्वां गरुत्मतः /
स्वशरीरप्रदानेन मा विषादं कृथाः सखे"
Kathasaritsagara,"sokss_4,2.215","tac chrutvā śaṅkhacūḍo 'pi dhairyād etad uvāca tam /
śāntam etan mahāsattva mā smaivaṃ bhāṣathāḥ punaḥ","तच् छ्रुत्वा शङ्खचूडो ऽपि धैर्याद् एतद् उवाच तम् /
शान्तम् एतन् महासत्त्व मा स्मैवं भाषथाः पुनः"
Kathasaritsagara,"sokss_4,2.216","na kācasya kṛte jātu yuktā muktāmaṇeḥ kṣatiḥ /
na cāpy ahaṃ gamiṣyāmi kathāṃ kulakalaṅkitām","न काचस्य कृते जातु युक्ता मुक्तामणेः क्षतिः /
न चाप्य् अहं गमिष्यामि कथां कुलकलङ्किताम्"
Kathasaritsagara,"sokss_4,2.217","ity uktvā taṃ niṣidhy aiva sādhur jīmūtavāhanam /
matvā garuḍavelāṃ ca sa kṣaṇāntaragāminīm","इत्य् उक्त्वा तं निषिध्य् ऐव साधुर् जीमूतवाहनम् /
मत्वा गरुडवेलां च स क्षणान्तरगामिनीम्"
Kathasaritsagara,"sokss_4,2.218","śaṅkhacūḍo yayau tatra vāridhes tīravartinam /
antakāle namaskartuṃ gokarṇākhyam umāpatim","शङ्खचूडो ययौ तत्र वारिधेस् तीरवर्तिनम् /
अन्तकाले नमस्कर्तुं गोकर्णाख्यम् उमापतिम्"
Kathasaritsagara,"sokss_4,2.219","gate tasmin sa kāruṇyanidhir jīmūtavāhanaḥ /
tattrāṇāyātmadānena bubudhe labdham antaram","गते तस्मिन् स कारुण्यनिधिर् जीमूतवाहनः /
तत्त्राणायात्मदानेन बुबुधे लब्धम् अन्तरम्"
Kathasaritsagara,"sokss_4,2.220","tatas tadvismṛtam iva kṣipraṃ kṛtvā svayuktitaḥ /
kāryāpadeśād vyasṛjan nijaṃ mittrāvasuṃ gṛham","ततस् तद्विस्मृतम् इव क्षिप्रं कृत्वा स्वयुक्तितः /
कार्यापदेशाद् व्यसृजन् निजं मित्त्रावसुं गृहम्"
Kathasaritsagara,"sokss_4,2.221","tatkṣaṇaṃ ca samāsannatārkṣyapakṣānilāhatā /
tatsattvadarśanāścaryād iva sā bhūr aghūrṇata","तत्क्षणं च समासन्नतार्क्ष्यपक्षानिलाहता /
तत्सत्त्वदर्शनाश्चर्याद् इव सा भूर् अघूर्णत"
Kathasaritsagara,"sokss_4,2.222","tenāhiripum āyāntaṃ matvā jīmūtavāhanaḥ /
parānukampī tāṃ vadhyaśilām adhyāruroha saḥ","तेनाहिरिपुम् आयान्तं मत्वा जीमूतवाहनः /
परानुकम्पी तां वध्यशिलाम् अध्यारुरोह सः"
Kathasaritsagara,"sokss_4,2.223","kṣaṇāc cātra nipatyaiva mahāsattvaṃ jahāra tam /
āhatya cañcvā garuḍaḥ svacchāyāc chāditāmbaraḥ","क्षणाच् चात्र निपत्यैव महासत्त्वं जहार तम् /
आहत्य चञ्च्वा गरुडः स्वच्छायाच् छादिताम्बरः"
Kathasaritsagara,"sokss_4,2.224","parisravadasṛgdhāraṃ cyutotkhātaśikhāmaṇim /
nītvā bhakṣayituṃ cainam ārebhe śikhare gireḥ","परिस्रवदसृग्धारं च्युतोत्खातशिखामणिम् /
नीत्वा भक्षयितुं चैनम् आरेभे शिखरे गिरेः"
Kathasaritsagara,"sokss_4,2.225","tatkālaṃ puṣpavṛṣṭiś ca nipapāta nabhastalāt /
taddarśanāc ca kiṃ nv etad iti tārkṣyo visismiye","तत्कालं पुष्पवृष्टिश् च निपपात नभस्तलात् /
तद्दर्शनाच् च किं न्व् एतद् इति तार्क्ष्यो विसिस्मिये"
Kathasaritsagara,"sokss_4,2.226","tāvat sa śaṅkhacūḍo 'tra natvā gokarṇam āgataḥ /
dadarśa rudhirāsārasiktaṃ vadhyaśilātalam","तावत् स शङ्खचूडो ऽत्र नत्वा गोकर्णम् आगतः /
ददर्श रुधिरासारसिक्तं वध्यशिलातलम्"
Kathasaritsagara,"sokss_4,2.227","hā dhiṅ madarthaṃ tenātmā datto nūnaṃ mahātmanā /
tat kutra nītas tārkṣyeṇa kṣaṇe 'smin sa bhaviṣyati","हा धिङ् मदर्थं तेनात्मा दत्तो नूनं महात्मना /
तत् कुत्र नीतस् तार्क्ष्येण क्षणे ऽस्मिन् स भविष्यति"
Kathasaritsagara,"sokss_4,2.228","anviṣyāmi drutaṃ tāvat kadācit tam avāpnuyām /
iti sādhuḥ sa tadraktadhārām anusaran yayau","अन्विष्यामि द्रुतं तावत् कदाचित् तम् अवाप्नुयाम् /
इति साधुः स तद्रक्तधाराम् अनुसरन् ययौ"
Kathasaritsagara,"sokss_4,2.229","atrāntare ca hṛṣṭaṃ taṃ dṛṣṭvā jīmūtavāhanam /
garuḍo bhakṣaṇaṃ muktvā savismayam acintayat","अत्रान्तरे च हृष्टं तं दृष्ट्वा जीमूतवाहनम् /
गरुडो भक्षणं मुक्त्वा सविस्मयम् अचिन्तयत्"
Kathasaritsagara,"sokss_4,2.230","kaścit kim anya evāyaṃ bhakṣyamāṇo 'pi yo mayā /
vipadyate na tu paraṃ dhīraḥ pratyuta hṛṣyati","कश्चित् किम् अन्य एवायं भक्ष्यमाणो ऽपि यो मया /
विपद्यते न तु परं धीरः प्रत्युत हृष्यति"
Kathasaritsagara,"sokss_4,2.231","ity antar vimṛśantaṃ ca tārkṣyaṃ tādṛgvidho 'pi saḥ /
nijagāda nijābhīṣṭasiddhyai jīmūtavāhanaḥ","इत्य् अन्तर् विमृशन्तं च तार्क्ष्यं तादृग्विधो ऽपि सः /
निजगाद निजाभीष्टसिद्ध्यै जीमूतवाहनः"
Kathasaritsagara,"sokss_4,2.232","pakṣirāja mamāsty eva śarīre māṃsaśoṇitam /
tad akasmād atṛpto 'pi kiṃ nivṛtto 'si bhakṣaṇāt","पक्षिराज ममास्त्य् एव शरीरे मांसशोणितम् /
तद् अकस्माद् अतृप्तो ऽपि किं निवृत्तो ऽसि भक्षणात्"
Kathasaritsagara,"sokss_4,2.233","tac chrutvāścaryavaśagas taṃ sa papraccha pakṣirāṭ /
nāgaḥ sādho na tāvat tvaṃ brūhi tat ko bhavān iti","तच् छ्रुत्वाश्चर्यवशगस् तं स पप्रच्छ पक्षिराट् /
नागः साधो न तावत् त्वं ब्रूहि तत् को भवान् इति"
Kathasaritsagara,"sokss_4,2.234","nāga evāsmi bhuṅkṣva tvaṃ yathārabdhaṃ samāpaya /
ārabdhā hy asamāptaiva kiṃ dhīrais tyajyate kriyā","नाग एवास्मि भुङ्क्ष्व त्वं यथारब्धं समापय /
आरब्धा ह्य् असमाप्तैव किं धीरैस् त्यज्यते क्रिया"
Kathasaritsagara,"sokss_4,2.235","iti yāvac ca jīmūtavāhanaḥ prativakti tam /
tāvat sa śaṅkhacūḍo 'tra prāpto dūrād abhāṣata","इति यावच् च जीमूतवाहनः प्रतिवक्ति तम् /
तावत् स शङ्खचूडो ऽत्र प्राप्तो दूराद् अभाषत"
Kathasaritsagara,"sokss_4,2.236","mā mā garutman naivaiṣa nāgo nāgo hy ahaṃ tava /
tad enaṃ muñca ko 'yaṃ te jāto 'kāṇḍe bata bhramaḥ","मा मा गरुत्मन् नैवैष नागो नागो ह्य् अहं तव /
तद् एनं मुञ्च को ऽयं ते जातो ऽकाण्डे बत भ्रमः"
Kathasaritsagara,"sokss_4,2.237","tac chrutvātīva vibhrānto babhūva sa khageśvaraḥ /
vāñchitāsiddhikhedaṃ ca bheje jīmūtavāhanaḥ","तच् छ्रुत्वातीव विभ्रान्तो बभूव स खगेश्वरः /
वाञ्छितासिद्धिखेदं च भेजे जीमूतवाहनः"
Kathasaritsagara,"sokss_4,2.238","tato 'nyonyasamālāpakrandadvidyādharādhipam /
buddhvā taṃ bhakṣitaṃ mohād garutmān abhyatapyata","ततो ऽन्योन्यसमालापक्रन्दद्विद्याधराधिपम् /
बुद्ध्वा तं भक्षितं मोहाद् गरुत्मान् अभ्यतप्यत"
Kathasaritsagara,"sokss_4,2.239","aho bata nṛśaṃsasya pāpam āpatitaṃ mama /
kiṃ vā sulabhapāpā hi bhavanty unmārgavṛttayaḥ","अहो बत नृशंसस्य पापम् आपतितं मम /
किं वा सुलभपापा हि भवन्त्य् उन्मार्गवृत्तयः"
Kathasaritsagara,"sokss_4,2.240","ślāghyas tv eṣa mahātmaikaḥ parārthaprāṇadāyinā /
mameti mohaikavaśaṃ yena viśvam adhaḥkṛtam","श्लाघ्यस् त्व् एष महात्मैकः परार्थप्राणदायिना /
ममेति मोहैकवशं येन विश्वम् अधःकृतम्"
Kathasaritsagara,"sokss_4,2.241","iti taṃ cintayantaṃ ca garuḍaṃ pāpaśuddhaye /
vahniṃ vivikṣuṃ jīmūtavāhano 'tha jagāda saḥ","इति तं चिन्तयन्तं च गरुडं पापशुद्धये /
वह्निं विविक्षुं जीमूतवाहनो ऽथ जगाद सः"
Kathasaritsagara,"sokss_4,2.242","pakṣīndra kiṃ viṣaṇṇo 'si satyaṃ pāpād bibheṣi cet /
tad idānīṃ na bhūyas te bhakṣyā hīme bhujaṃgamāḥ","पक्षीन्द्र किं विषण्णो ऽसि सत्यं पापाद् बिभेषि चेत् /
तद् इदानीं न भूयस् ते भक्ष्या हीमे भुजंगमाः"
Kathasaritsagara,"sokss_4,2.243","kāryaś cānuśayas teṣu pūrvabhukteṣu bhogiṣu /
eṣo 'tra hi pratīkāro vṛthānyac cintitaṃ tava","कार्यश् चानुशयस् तेषु पूर्वभुक्तेषु भोगिषु /
एषो ऽत्र हि प्रतीकारो वृथान्यच् चिन्तितं तव"
Kathasaritsagara,"sokss_4,2.244","ity uktas tena sa prītas tārkṣyo bhūtānukampinā /
tatheti pratipede tadvākyaṃ tasya guror iva","इत्य् उक्तस् तेन स प्रीतस् तार्क्ष्यो भूतानुकम्पिना /
तथेति प्रतिपेदे तद्वाक्यं तस्य गुरोर् इव"
Kathasaritsagara,"sokss_4,2.245","yayau cāmṛtam ānetuṃ nākāj jīvayituṃ javāt /
kṣatāṅgaṃ tatra taṃ cānyān asthiśeṣān ahīn api","ययौ चामृतम् आनेतुं नाकाज् जीवयितुं जवात् /
क्षताङ्गं तत्र तं चान्यान् अस्थिशेषान् अहीन् अपि"
Kathasaritsagara,"sokss_4,2.246","tataś ca sākṣād āgatya devyā sikto 'mṛtena saḥ /
jīmūtavāhano gauryā tadbhāryābhaktituṣṭayā","ततश् च साक्षाद् आगत्य देव्या सिक्तो ऽमृतेन सः /
जीमूतवाहनो गौर्या तद्भार्याभक्तितुष्टया"
Kathasaritsagara,"sokss_4,2.247","tenādhikatarodbhūtakāntīny aṅgāni jajñire /
tasya sānandagīrvāṇadundubhidhvanibhiḥ saha","तेनाधिकतरोद्भूतकान्तीन्य् अङ्गानि जज्ञिरे /
तस्य सानन्दगीर्वाणदुन्दुभिध्वनिभिः सह"
Kathasaritsagara,"sokss_4,2.248","svasthotthite tatas tasminn ānīya garuḍo 'pi tat /
kṛtsne velātaṭe 'py atra vavarṣāmṛtam ambarāt","स्वस्थोत्थिते ततस् तस्मिन्न् आनीय गरुडो ऽपि तत् /
कृत्स्ने वेलातटे ऽप्य् अत्र ववर्षामृतम् अम्बरात्"
Kathasaritsagara,"sokss_4,2.249","tena sarve samuttasthur jīvantas tatra pannagāḥ /
babhau tac ca tadā bhūribhujaṃgakulasaṃkulam","तेन सर्वे समुत्तस्थुर् जीवन्तस् तत्र पन्नगाः /
बभौ तच् च तदा भूरिभुजंगकुलसंकुलम्"
Kathasaritsagara,"sokss_4,2.250","velāvanaṃ vinirmuktavainateyabhayaṃ tataḥ /
pātālam iva jīmūtavāhanālokanāgatam","वेलावनं विनिर्मुक्तवैनतेयभयं ततः /
पातालम् इव जीमूतवाहनालोकनागतम्"
Kathasaritsagara,"sokss_4,2.251","tato kṣayeṇa dehena yaśasā ca virājitam /
buddhvābhyanandat taṃ bandhujano jīmūtavāhanam","ततो क्षयेण देहेन यशसा च विराजितम् /
बुद्ध्वाभ्यनन्दत् तं बन्धुजनो जीमूतवाहनम्"
Kathasaritsagara,"sokss_4,2.252","nananda tasya bhāryā ca sajñātiḥ pitarau tathā /
ko na prahṛṣyed dūḥkhena sukhatvaparivartinā","ननन्द तस्य भार्या च सज्ञातिः पितरौ तथा /
को न प्रहृष्येद् दूःखेन सुखत्वपरिवर्तिना"
Kathasaritsagara,"sokss_4,2.253","visṛṣṭas tena ca yayau śaṅkhacūḍo rasātalam /
svacchandam avisṛṣṭaṃ ca lokāṃs trīn api tadyaśaḥ","विसृष्टस् तेन च ययौ शङ्खचूडो रसातलम् /
स्वच्छन्दम् अविसृष्टं च लोकांस् त्रीन् अपि तद्यशः"
Kathasaritsagara,"sokss_4,2.254","tataḥ prītiprahvāmaranikaram āgatya garuḍaṃ
praṇemus taṃ vidyādharatilakam abhyetya sabhayāḥ /
svadāyādāḥ sarve himagirisutānugrahavaśān
mataṅgākhyādyā ye suciram abhajann asya vikṛtim","ततः प्रीतिप्रह्वामरनिकरम् आगत्य गरुडं
प्रणेमुस् तं विद्याधरतिलकम् अभ्येत्य सभयाः /
स्वदायादाः सर्वे हिमगिरिसुतानुग्रहवशान्
मतङ्गाख्याद्या ये सुचिरम् अभजन्न् अस्य विकृतिम्"
Kathasaritsagara,"sokss_4,2.255","tair eva cārthyamānaḥ sukṛtī jīmūtavāhanaḥ sa tataḥ /
malayācalād agacchan nijanilayaṃ tuhinaśailataṭam","तैर् एव चार्थ्यमानः सुकृती जीमूतवाहनः स ततः /
मलयाचलाद् अगच्छन् निजनिलयं तुहिनशैलतटम्"
Kathasaritsagara,"sokss_4,2.256","tatra pitṛbhyāṃ sahito mittrāvasunā ca malayavatyā ca /
dhīraś cirāya bubhuje vidyādharacakravartipadam","तत्र पितृभ्यां सहितो मित्त्रावसुना च मलयवत्या च /
धीरश् चिराय बुभुजे विद्याधरचक्रवर्तिपदम्"
Kathasaritsagara,"sokss_4,2.257","evaṃ sakalajagattrayahṛdayacamatkārakāricaritānām /
svayam anudhāvanti sadā kalyāṇaparamparāḥ padavīm","एवं सकलजगत्त्रयहृदयचमत्कारकारिचरितानाम् /
स्वयम् अनुधावन्ति सदा कल्याणपरम्पराः पदवीम्"
Kathasaritsagara,"sokss_4,2.258","ity ākarṇya kathāṃ kila devī yaugandharāyaṇasya mukhāt /
mumude vāsavadattā garbhabharodāradohadinī","इत्य् आकर्ण्य कथां किल देवी यौगन्धरायणस्य मुखात् /
मुमुदे वासवदत्ता गर्भभरोदारदोहदिनी"
Kathasaritsagara,"sokss_4,2.259","tadanu tadanuṣaṅgaprāptayā prītibhājām anavaratanideśapratyayād devatānām /
nijapatinikaṭasthā bhāvividyādharendrasvatanayakathayā taṃ vāsaraṃ sā nināya","तदनु तदनुषङ्गप्राप्तया प्रीतिभाजाम् अनवरतनिदेशप्रत्ययाद् देवतानाम् /
निजपतिनिकटस्था भाविविद्याधरेन्द्रस्वतनयकथया तं वासरं सा निनाय"
Kathasaritsagara,"sokss_4,3.1","iti mahākaviśrīsomadevabhaṭṭaviracite kathāsaritsāgare naravāhanadattajananalambake dvitīyas taraṅgaḥ /

tṛtīyas taraṅgaḥ /

tato vāsavadattā sā vatsarājaṃ samīpagam /
vijane sacivair yuktam anyedyur idam abravīt","इति महाकविश्रीसोमदेवभट्टविरचिते कथासरित्सागरे नरवाहनदत्तजननलम्बके द्वितीयस् तरङ्गः /

तृतीयस् तरङ्गः /

ततो वासवदत्ता सा वत्सराजं समीपगम् /
विजने सचिवैर् युक्तम् अन्येद्युर् इदम् अब्रवीत्"
Kathasaritsagara,"sokss_4,3.2","yataḥ prabhṛti garbho 'yam āryaputra dhṛto mayā /
tataḥ prabhṛti tadrakṣā tīvrā māṃ hṛdi bādhate","यतः प्रभृति गर्भो ऽयम् आर्यपुत्र धृतो मया /
ततः प्रभृति तद्रक्षा तीव्रा मां हृदि बाधते"
Kathasaritsagara,"sokss_4,3.3","adya taccintayā cāhaṃ suptā niśi kathaṃcana /
jāne dṛṣṭavatī kaṃcit svapne puruṣam āgatam","अद्य तच्चिन्तया चाहं सुप्ता निशि कथंचन /
जाने दृष्टवती कंचित् स्वप्ने पुरुषम् आगतम्"
Kathasaritsagara,"sokss_4,3.4","bhasmāṅgarāgasitayā śekharīkṛtacandrayā /
piśaṅgajaṭayā mūrtyā śobhitaṃ śūlahastayā","भस्माङ्गरागसितया शेखरीकृतचन्द्रया /
पिशङ्गजटया मूर्त्या शोभितं शूलहस्तया"
Kathasaritsagara,"sokss_4,3.5","sa ca mām abhyupetyaiva sānukampa ivāvadat /
putri garbhakṛte cintā na kāryā kācana tvayā","स च माम् अभ्युपेत्यैव सानुकम्प इवावदत् /
पुत्रि गर्भकृते चिन्ता न कार्या काचन त्वया"
Kathasaritsagara,"sokss_4,3.6","ahaṃ tavainaṃ rakṣāmi datto hy eṣa mayaiva te /
kiṃcānyac chṛṇu vacmy eva tava pratyayakāraṇam","अहं तवैनं रक्षामि दत्तो ह्य् एष मयैव ते /
किंचान्यच् छृणु वच्म्य् एव तव प्रत्ययकारणम्"
Kathasaritsagara,"sokss_4,3.7","śvaḥ kāpi nārī vijñaptihetor yuṣmān upaiṣyati /
avaṣṭabhyaiva sākṣepam ākarṣantī nijaṃ patim /
pañcabhis tanayair yuktā bahubandhujanāvṛtā","श्वः कापि नारी विज्ञप्तिहेतोर् युष्मान् उपैष्यति /
अवष्टभ्यैव साक्षेपम् आकर्षन्ती निजं पतिम् /
पञ्चभिस् तनयैर् युक्ता बहुबन्धुजनावृता"
Kathasaritsagara,"sokss_4,3.8","sā ca duścāriṇī yoṣit svabāndhavabalāt patim /
taṃ ghātayitum icchantī sarvaṃ mithyā bravīti tat","सा च दुश्चारिणी योषित् स्वबान्धवबलात् पतिम् /
तं घातयितुम् इच्छन्ती सर्वं मिथ्या ब्रवीति तत्"
Kathasaritsagara,"sokss_4,3.9","tvaṃ cātra putri vatseśaṃ pūrvaṃ vijñāpayes tathā /
tasyāḥ sakāśāt sa yathā sādhur mucyeta kustriyaḥ","त्वं चात्र पुत्रि वत्सेशं पूर्वं विज्ञापयेस् तथा /
तस्याः सकाशात् स यथा साधुर् मुच्येत कुस्त्रियः"
Kathasaritsagara,"sokss_4,3.10","ity ādiśya gate tasminn antardhānaṃ mahātmani /
prabuddhā sahasaivāhaṃ bibhātā ca vibhāvarī","इत्य् आदिश्य गते तस्मिन्न् अन्तर्धानं महात्मनि /
प्रबुद्धा सहसैवाहं बिभाता च विभावरी"
Kathasaritsagara,"sokss_4,3.11","evam ukte tayā devyā śarvānugrahavādinaḥ /
tatrāsan vismitāḥ sarve saṃvādāpekṣimānasāḥ","एवम् उक्ते तया देव्या शर्वानुग्रहवादिनः /
तत्रासन् विस्मिताः सर्वे संवादापेक्षिमानसाः"
Kathasaritsagara,"sokss_4,3.12","tasminn eva kṣaṇe cātra praviśyārtānukampinam /
vatsarājaṃ pratīhāramukhyo 'kasmād vyajijñapat","तस्मिन्न् एव क्षणे चात्र प्रविश्यार्तानुकम्पिनम् /
वत्सराजं प्रतीहारमुख्यो ऽकस्माद् व्यजिज्ञपत्"
Kathasaritsagara,"sokss_4,3.13","āgatā deva vijñaptyai kāpi strī bāndhavair vṛtā /
pañcaputrān gṛhītvā svam ākṣipya vivaśaṃ patim","आगता देव विज्ञप्त्यै कापि स्त्री बान्धवैर् वृता /
पञ्चपुत्रान् गृहीत्वा स्वम् आक्षिप्य विवशं पतिम्"
Kathasaritsagara,"sokss_4,3.14","tac chrutvā nṛpatir devīsvapnasaṃvādavismitaḥ /
praveśyatām ihaiveti pratīhāraṃ tam ādiśat","तच् छ्रुत्वा नृपतिर् देवीस्वप्नसंवादविस्मितः /
प्रवेश्यताम् इहैवेति प्रतीहारं तम् आदिशत्"
Kathasaritsagara,"sokss_4,3.15","svapnasatyatvasaṃjātasatputraprāptiniścayaḥ /
devī vāsavadattāpi sā saṃprāpa parāṃ mudam","स्वप्नसत्यत्वसंजातसत्पुत्रप्राप्तिनिश्चयः /
देवी वासवदत्तापि सा संप्राप परां मुदम्"
Kathasaritsagara,"sokss_4,3.16","atha dvāronmukhaiḥ sarvair vīkṣyamāṇā sakautukam /
pratīhārājñayā yoṣid bhartṛyuktā viveśa sā","अथ द्वारोन्मुखैः सर्वैर् वीक्ष्यमाणा सकौतुकम् /
प्रतीहाराज्ञया योषिद् भर्तृयुक्ता विवेश सा"
Kathasaritsagara,"sokss_4,3.17","praviśyāśritadainyā ca yathākramakṛtānatiḥ /
atha saṃsadi rājānaṃ sadevīkaṃ vyajijñapat","प्रविश्याश्रितदैन्या च यथाक्रमकृतानतिः /
अथ संसदि राजानं सदेवीकं व्यजिज्ञपत्"
Kathasaritsagara,"sokss_4,3.18","ayaṃ niraparādhāyā mama bhartā bhavann api /
na prayacchaty anāthāyā bhojanācchādanādikam","अयं निरपराधाया मम भर्ता भवन्न् अपि /
न प्रयच्छत्य् अनाथाया भोजनाच्छादनादिकम्"
Kathasaritsagara,"sokss_4,3.19","ity uktavatyāṃ tasyāṃ ca sa tadbhartā vyajijñapat /
deva mithyā vadaty eṣā sabandhur madvadhaiṣiṇī","इत्य् उक्तवत्यां तस्यां च स तद्भर्ता व्यजिज्ञपत् /
देव मिथ्या वदत्य् एषा सबन्धुर् मद्वधैषिणी"
Kathasaritsagara,"sokss_4,3.20","ā vatsarāntaṃ sarvaṃ hi dattam asyā mayāgrataḥ /
etadbandhava evānye taṭasthā me 'tra sākṣiṇaḥ","आ वत्सरान्तं सर्वं हि दत्तम् अस्या मयाग्रतः /
एतद्बन्धव एवान्ये तटस्था मे ऽत्र साक्षिणः"
Kathasaritsagara,"sokss_4,3.21","evaṃ vijñāpitas tena rājā svayam abhāṣata /
devīsvapne kṛtaṃ sākṣyaṃ devenaivātra śūlinā","एवं विज्ञापितस् तेन राजा स्वयम् अभाषत /
देवीस्वप्ने कृतं साक्ष्यं देवेनैवात्र शूलिना"
Kathasaritsagara,"sokss_4,3.22","tat kiṃ sākṣibhir eṣaiva nigrāhyā strī sabandhavā /
iti rājñodite 'vādīd dhīmān yaugandharāyaṇaḥ","तत् किं साक्षिभिर् एषैव निग्राह्या स्त्री सबन्धवा /
इति राज्ञोदिते ऽवादीद् धीमान् यौगन्धरायणः"
Kathasaritsagara,"sokss_4,3.23","tathāpi sākṣivacanāt kāryaṃ deva yathocitam /
loko hy etad ajānāno na pratīyāt kathaṃcana","तथापि साक्षिवचनात् कार्यं देव यथोचितम् /
लोको ह्य् एतद् अजानानो न प्रतीयात् कथंचन"
Kathasaritsagara,"sokss_4,3.24","tac chrutvā sākṣiṇo rājñā tathety ānāyya tatkṣaṇam /
pṛṣṭāḥ śaśaṃsus te cātra tāṃ mithyāvādinīṃ striyam","तच् छ्रुत्वा साक्षिणो राज्ञा तथेत्य् आनाय्य तत्क्षणम् /
पृष्टाः शशंसुस् ते चात्र तां मिथ्यावादिनीं स्त्रियम्"
Kathasaritsagara,"sokss_4,3.25","tataḥ prakhyātasadbhartṛdrohām etāṃ sabāndhavām /
saputrāṃ ca sa vatseśaḥ svadeśān niravāsayat","ततः प्रख्यातसद्भर्तृद्रोहाम् एतां सबान्धवाम् /
सपुत्रां च स वत्सेशः स्वदेशान् निरवासयत्"
Kathasaritsagara,"sokss_4,3.26","visasarja ca taṃ sādhuṃ tadbhartāraṃ dayārdradhīḥ /
vivāhāntaraparyāptaṃ vitīrya vipulaṃ vasu","विससर्ज च तं साधुं तद्भर्तारं दयार्द्रधीः /
विवाहान्तरपर्याप्तं वितीर्य विपुलं वसु"
Kathasaritsagara,"sokss_4,3.27","pumāṃsam ākulaṃ krūrā patitaṃ durdaśāvaṭe /
jīvantam eva kuṣṇāti kākīva kukuṭumbinī","पुमांसम् आकुलं क्रूरा पतितं दुर्दशावटे /
जीवन्तम् एव कुष्णाति काकीव कुकुटुम्बिनी"
Kathasaritsagara,"sokss_4,3.28","snigdhā kulīnā mahatī gṛhiṇī tāpahāriṇī /
tarucchāyeva margasthā puṇyaiḥ kasyāpi jāyate","स्निग्धा कुलीना महती गृहिणी तापहारिणी /
तरुच्छायेव मर्गस्था पुण्यैः कस्यापि जायते"
Kathasaritsagara,"sokss_4,3.29","iti caitatprasaṅgena vadantaṃ taṃ mahīpatim /
vasantakaḥ sthitaḥ pārśve kathāpaṭur avocata","इति चैतत्प्रसङ्गेन वदन्तं तं महीपतिम् /
वसन्तकः स्थितः पार्श्वे कथापटुर् अवोचत"
Kathasaritsagara,"sokss_4,3.30","kiṃ ca deva virodho vā sneho vāpīha dehinām /
prāgjanmavāsanābhyāsavaśāt prāyeṇa jāyate","किं च देव विरोधो वा स्नेहो वापीह देहिनाम् /
प्राग्जन्मवासनाभ्यासवशात् प्रायेण जायते"
Kathasaritsagara,"sokss_4,3.31","tathā ca śrūyatām atra katheyaṃ varṇyate mayā /
āsīd vikramacaṇḍākhyo vārāṇasyāṃ mahīpatiḥ","तथा च श्रूयताम् अत्र कथेयं वर्ण्यते मया /
आसीद् विक्रमचण्डाख्यो वाराणस्यां महीपतिः"
Kathasaritsagara,"sokss_4,3.32","tasyābhūd vallabho bhṛtyo nāmnā siṃhaparākramaḥ /
yo raṇeṣv iva sarveṣu dyūteṣv apy asamo jayī","तस्याभूद् वल्लभो भृत्यो नाम्ना सिंहपराक्रमः /
यो रणेष्व् इव सर्वेषु द्यूतेष्व् अप्य् असमो जयी"
Kathasaritsagara,"sokss_4,3.33","tasyābhavac ca vikṛtā vapuṣīvāśaye 'py alam /
khyātā kalahakārīti nāmnānvarthena gehinī","तस्याभवच् च विकृता वपुषीवाशये ऽप्य् अलम् /
ख्याता कलहकारीति नाम्नान्वर्थेन गेहिनी"
Kathasaritsagara,"sokss_4,3.34","sa tasyāḥ satataṃ bhūri rājato dyūtatas tathā /
prāpya prāpya dhanaṃ dhīraḥ sarvam eva samarpayat","स तस्याः सततं भूरि राजतो द्यूततस् तथा /
प्राप्य प्राप्य धनं धीरः सर्वम् एव समर्पयत्"
Kathasaritsagara,"sokss_4,3.35","sā tu tasya samutpannaputratrayayutā śaṭhā /
tathāpi kṣaṇam apy ekaṃ na tasthau kalahaṃ vinā","सा तु तस्य समुत्पन्नपुत्रत्रययुता शठा /
तथापि क्षणम् अप्य् एकं न तस्थौ कलहं विना"
Kathasaritsagara,"sokss_4,3.36","bahiḥ pibasi bhuṅkṣe ca naiva kiṃcid dadāsi naḥ /
ity āraṭantī sasutā sā taṃ nityam atāpayat","बहिः पिबसि भुङ्क्षे च नैव किंचिद् ददासि नः /
इत्य् आरटन्ती ससुता सा तं नित्यम् अतापयत्"
Kathasaritsagara,"sokss_4,3.37","prasādyamānāpy āhārapānavastrair aharniśam /
durantā bhogatṛṣṇeva bhṛśaṃ jajvāla tasya sā","प्रसाद्यमानाप्य् आहारपानवस्त्रैर् अहर्निशम् /
दुरन्ता भोगतृष्णेव भृशं जज्वाल तस्य सा"
Kathasaritsagara,"sokss_4,3.38","tataḥ krameṇa tanmanyukhinnas tyaktvaiva tadgṛham /
sa vindhyavāsinīṃ draṣṭum agāt siṃhaparākramaḥ","ततः क्रमेण तन्मन्युखिन्नस् त्यक्त्वैव तद्गृहम् /
स विन्ध्यवासिनीं द्रष्टुम् अगात् सिंहपराक्रमः"
Kathasaritsagara,"sokss_4,3.39","sā taṃ svapne nirāhārasthitaṃ devī samādiśat /
uttiṣṭha putra tām eva gaccha vārāṇasīṃ purīm","सा तं स्वप्ने निराहारस्थितं देवी समादिशत् /
उत्तिष्ठ पुत्र ताम् एव गच्छ वाराणसीं पुरीम्"
Kathasaritsagara,"sokss_4,3.40","tatra sarvamahān eko yo 'sti nyagrodhapādapaḥ /
tanmūlāt khanyamānāt tvaṃ svairaṃ nidhim avāpsyasi","तत्र सर्वमहान् एको यो ऽस्ति न्यग्रोधपादपः /
तन्मूलात् खन्यमानात् त्वं स्वैरं निधिम् अवाप्स्यसि"
Kathasaritsagara,"sokss_4,3.41","tanmadhyāl lapsyase caikaṃ nabhaḥkhaṇḍam iva cyutam /
pātraṃ garuḍamāṇikyamayaṃ nistriṃśanirmalam","तन्मध्याल् लप्स्यसे चैकं नभःखण्डम् इव च्युतम् /
पात्रं गरुडमाणिक्यमयं निस्त्रिंशनिर्मलम्"
Kathasaritsagara,"sokss_4,3.42","tatrārpitekṣaṇo drakṣyasy antaḥ pratimitām iva /
sarvasya jantoḥ prāgjātiṃ yā syāj jijñāsitā tava","तत्रार्पितेक्षणो द्रक्ष्यस्य् अन्तः प्रतिमिताम् इव /
सर्वस्य जन्तोः प्राग्जातिं या स्याज् जिज्ञासिता तव"
Kathasaritsagara,"sokss_4,3.43","tenaiva buddhvā bhāryāyāḥ pūrvajātiṃ tathātmanaḥ /
avāptārthaḥ sukhī tatra gatakhedo nivatsyasi","तेनैव बुद्ध्वा भार्यायाः पूर्वजातिं तथात्मनः /
अवाप्तार्थः सुखी तत्र गतखेदो निवत्स्यसि"
Kathasaritsagara,"sokss_4,3.44","evam uktaś ca devyā sa prabuddhaḥ kṛtapāraṇaḥ /
vārāṇasīṃ prati prāyāt prātaḥ siṃhaparākramaḥ","एवम् उक्तश् च देव्या स प्रबुद्धः कृतपारणः /
वाराणसीं प्रति प्रायात् प्रातः सिंहपराक्रमः"
Kathasaritsagara,"sokss_4,3.45","gatvā ca tāṃ purīṃ prāpya tasmān nyagrodhamūlataḥ /
lebhe nidhānaṃ tanmadhyāt pātraṃ maṇimayaṃ mahat","गत्वा च तां पुरीं प्राप्य तस्मान् न्यग्रोधमूलतः /
लेभे निधानं तन्मध्यात् पात्रं मणिमयं महत्"
Kathasaritsagara,"sokss_4,3.46","apaśyac cātra jijñāsuḥ pātre pūrvatra janmani /
ghorām ṛkṣīṃ svabhāryāṃ tām ātmānaṃ ca mṛgādhipam","अपश्यच् चात्र जिज्ञासुः पात्रे पूर्वत्र जन्मनि /
घोराम् ऋक्षीं स्वभार्यां ताम् आत्मानं च मृगाधिपम्"
Kathasaritsagara,"sokss_4,3.47","pūrvajātimahāvairavāsanāniścalaṃ tataḥ /
buddhvā bhāryātmanor dveṣaṃ śokamohau mumoca saḥ","पूर्वजातिमहावैरवासनानिश्चलं ततः /
बुद्ध्वा भार्यात्मनोर् द्वेषं शोकमोहौ मुमोच सः"
Kathasaritsagara,"sokss_4,3.48","atha bahvīḥ parijñātās tatra pātraprabhāvataḥ /
prāgjanmabhinnajātīyāḥ parihṛtyaiva kanyakāḥ","अथ बह्वीः परिज्ञातास् तत्र पात्रप्रभावतः /
प्राग्जन्मभिन्नजातीयाः परिहृत्यैव कन्यकाः"
Kathasaritsagara,"sokss_4,3.49","tulyāṃ janmāntare siṃhīṃ pariṇinye vicintya saḥ /
bhāryāṃ dvitīyāṃ siṃhaśrīnāmnīṃ siṃhaparākramaḥ","तुल्यां जन्मान्तरे सिंहीं परिणिन्ये विचिन्त्य सः /
भार्यां द्वितीयां सिंहश्रीनाम्नीं सिंहपराक्रमः"
Kathasaritsagara,"sokss_4,3.50","kṛtvā kalahakārīṃ ca tāṃ sa grāmaikabhāginīm /
nidhānaprāptisukhitas tasthau navavadhūsakhaḥ","कृत्वा कलहकारीं च तां स ग्रामैकभागिनीम् /
निधानप्राप्तिसुखितस् तस्थौ नववधूसखः"
Kathasaritsagara,"sokss_4,3.51","itthaṃ dārādayo 'pīha bhavanti bhuvane nṛṇām /
prāksaṃskāravaśāyātavairasnehā mahīpate","इत्थं दारादयो ऽपीह भवन्ति भुवने नृणाम् /
प्राक्संस्कारवशायातवैरस्नेहा महीपते"
Kathasaritsagara,"sokss_4,3.52","ity ākarṇya kathāṃ citrāṃ vatsarājo vasantakāt /
bhṛśaṃ tutoṣa sahito devyā vāsavadattayā","इत्य् आकर्ण्य कथां चित्रां वत्सराजो वसन्तकात् /
भृशं तुतोष सहितो देव्या वासवदत्तया"
Kathasaritsagara,"sokss_4,3.53","evaṃ dineṣu gacchatsu rājñas tasya divāniśam /
atṛptasya lasadgarbhadevīvaktrendudarśane","एवं दिनेषु गच्छत्सु राज्ञस् तस्य दिवानिशम् /
अतृप्तस्य लसद्गर्भदेवीवक्त्रेन्दुदर्शने"
Kathasaritsagara,"sokss_4,3.54","mantriṇām udapadyanta sarveṣāṃ śubhalakṣaṇāḥ /
krameṇa tanayās tatra bhāvikalyāṇasūcakāḥ","मन्त्रिणाम् उदपद्यन्त सर्वेषां शुभलक्षणाः /
क्रमेण तनयास् तत्र भाविकल्याणसूचकाः"
Kathasaritsagara,"sokss_4,3.55","prathamaṃ mantrimukhyasya jāyate sma kilātmajaḥ /
yaugandharāyaṇasyaiva marubhūtir iti śrutaḥ","प्रथमं मन्त्रिमुख्यस्य जायते स्म किलात्मजः /
यौगन्धरायणस्यैव मरुभूतिर् इति श्रुतः"
Kathasaritsagara,"sokss_4,3.56","tato rumaṇvato jajñe suto hariśikhābhidhaḥ /
vasantakasyāpy utpede tanayo 'tha tapantakaḥ","ततो रुमण्वतो जज्ञे सुतो हरिशिखाभिधः /
वसन्तकस्याप्य् उत्पेदे तनयो ऽथ तपन्तकः"
Kathasaritsagara,"sokss_4,3.57","tato nityoditākhyasya pratīhārādhikāriṇaḥ /
ityakāparasaṃjñasya putro 'jāyata gomukhaḥ","ततो नित्योदिताख्यस्य प्रतीहाराधिकारिणः /
इत्यकापरसंज्ञस्य पुत्रो ऽजायत गोमुखः"
Kathasaritsagara,"sokss_4,3.58","vatsarājasutasyeha bhāvinaś cakravartinaḥ /
mantriṇo 'mī bhaviṣyanti vairivaṃśāvamardinaḥ","वत्सराजसुतस्येह भाविनश् चक्रवर्तिनः /
मन्त्रिणो ऽमी भविष्यन्ति वैरिवंशावमर्दिनः"
Kathasaritsagara,"sokss_4,3.59","iti teṣu ca jāteṣu vartamāne mahotsave /
tatrāśarīrā nabhaso niḥsasāra sarasvatī","इति तेषु च जातेषु वर्तमाने महोत्सवे /
तत्राशरीरा नभसो निःससार सरस्वती"
Kathasaritsagara,"sokss_4,3.60","divaseṣv atha yāteṣu vatsarājasya tasya sā /
devī vāsavadattābhūd āsannaprasavodayā","दिवसेष्व् अथ यातेषु वत्सराजस्य तस्य सा /
देवी वासवदत्ताभूद् आसन्नप्रसवोदया"
Kathasaritsagara,"sokss_4,3.61","adhyāsta sā ca tac citraṃ putriṇībhiḥ pariṣkṛtam /
jātavāsagṛhaṃ sārkaśamīguptagavākṣakam","अध्यास्त सा च तच् चित्रं पुत्रिणीभिः परिष्कृतम् /
जातवासगृहं सार्कशमीगुप्तगवाक्षकम्"
Kathasaritsagara,"sokss_4,3.62","ratnadīpaprabhāsaṅgamaṅgalair vividhāyudhaiḥ /
garbharakṣākṣamaṃ tejo jvalayadbhir ivāvṛtam","रत्नदीपप्रभासङ्गमङ्गलैर् विविधायुधैः /
गर्भरक्षाक्षमं तेजो ज्वलयद्भिर् इवावृतम्"
Kathasaritsagara,"sokss_4,3.63","mantribhis tantritānekamantratantrādirakṣitam /
jātaṃ mātṛgaṇasyeva durgaṃ duritadurjayam","मन्त्रिभिस् तन्त्रितानेकमन्त्रतन्त्रादिरक्षितम् /
जातं मातृगणस्येव दुर्गं दुरितदुर्जयम्"
Kathasaritsagara,"sokss_4,3.64","tatrāsūta ca sā kāle kumāraṃ kāntadarśanam /
dyaur indum iva nirgacchadacchāmṛtamayadyutim","तत्रासूत च सा काले कुमारं कान्तदर्शनम् /
द्यौर् इन्दुम् इव निर्गच्छदच्छामृतमयद्युतिम्"
Kathasaritsagara,"sokss_4,3.65","yena jātena na paraṃ mandiraṃ tatprakāśitam /
yāvad dhṛdayam apy asyā mātur niḥśokatāmasam","येन जातेन न परं मन्दिरं तत्प्रकाशितम् /
यावद् धृदयम् अप्य् अस्या मातुर् निःशोकतामसम्"
Kathasaritsagara,"sokss_4,3.66","tataḥ pramode prasaraty atrāntaḥpuravāsinām /
vatseśaḥ sutajanmaitac chuśrāvābhyāntarāj janāt","ततः प्रमोदे प्रसरत्य् अत्रान्तःपुरवासिनाम् /
वत्सेशः सुतजन्मैतच् छुश्रावाभ्यान्तराज् जनात्"
Kathasaritsagara,"sokss_4,3.67","tasmai sa rājyam api yatprītaḥ priyanivedine /
na dadau tadanaucityabhayena na tu tṛṣṇayā","तस्मै स राज्यम् अपि यत्प्रीतः प्रियनिवेदिने /
न ददौ तदनौचित्यभयेन न तु तृष्णया"
Kathasaritsagara,"sokss_4,3.68","etya cāntaḥpuraṃ sadyo baddhautsukyena cetasā /
cirāt phalitasaṃkalpaḥ sa dadarśa sutaṃ nṛpaḥ","एत्य चान्तःपुरं सद्यो बद्धौत्सुक्येन चेतसा /
चिरात् फलितसंकल्पः स ददर्श सुतं नृपः"
Kathasaritsagara,"sokss_4,3.69","raktāyatādharadalaṃ calorṇācārukesaram /
mukhaṃ dadhānaṃ sāmrājyalakṣmīlīlāmbujopamam","रक्तायताधरदलं चलोर्णाचारुकेसरम् /
मुखं दधानं साम्राज्यलक्ष्मीलीलाम्बुजोपमम्"
Kathasaritsagara,"sokss_4,3.70","prāg evānyanṛpaśrībhir bhityeva nijalāñchanaiḥ /
ujjhitair aṅkitaṃ mṛdvoḥ padayoś chattracāmaraiḥ","प्राग् एवान्यनृपश्रीभिर् भित्येव निजलाञ्छनैः /
उज्झितैर् अङ्कितं मृद्वोः पदयोश् छत्त्रचामरैः"
Kathasaritsagara,"sokss_4,3.71","tato harṣabharāpūrapīḍanotphullayā dṛśā /
sāsrayā sravatīvāsmin sutasnehaṃ mahīpatau","ततो हर्षभरापूरपीडनोत्फुल्लया दृशा /
सास्रया स्रवतीवास्मिन् सुतस्नेहं महीपतौ"
Kathasaritsagara,"sokss_4,3.72","nandatsv api ca yaugandharāyaṇādiṣu mantriṣu /
gaganād uccacāraivaṃ kāle tasmin sarasvatī","नन्दत्स्व् अपि च यौगन्धरायणादिषु मन्त्रिषु /
गगनाद् उच्चचारैवं काले तस्मिन् सरस्वती"
Kathasaritsagara,"sokss_4,3.73","kāmadevāvatāro 'yaṃ rājañ jātas tavātmajaḥ /
naravāhanadattaṃ ca jānīhy enam ihākhyayā","कामदेवावतारो ऽयं राजञ् जातस् तवात्मजः /
नरवाहनदत्तं च जानीह्य् एनम् इहाख्यया"
Kathasaritsagara,"sokss_4,3.74","anena bhavitavyaṃ ca divyaṃ kalpam atandriṇā /
sarvavidyādharendrāṇām acirāc cakravartinā","अनेन भवितव्यं च दिव्यं कल्पम् अतन्द्रिणा /
सर्वविद्याधरेन्द्राणाम् अचिराच् चक्रवर्तिना"
Kathasaritsagara,"sokss_4,3.75","ity uktvā virataṃ vācā tatkṣaṇaṃ nabhasaḥ kramāt /
puṣpavarṣair nipatitaṃ prasṛtaṃ dundubhisvanaiḥ","इत्य् उक्त्वा विरतं वाचा तत्क्षणं नभसः क्रमात् /
पुष्पवर्षैर् निपतितं प्रसृतं दुन्दुभिस्वनैः"
Kathasaritsagara,"sokss_4,3.76","tataḥ surakṛtārambhajanitābhyadhikādaram /
sa rājā sutarāṃ hṛṣṭaś cakāra param utsavam","ततः सुरकृतारम्भजनिताभ्यधिकादरम् /
स राजा सुतरां हृष्टश् चकार परम् उत्सवम्"
Kathasaritsagara,"sokss_4,3.77","babhramus tūryaninadā nabhasto mandirodgatāḥ /
vidyādharebhyaḥ sarvebhyo rājajanmeva śaṃsitum","बभ्रमुस् तूर्यनिनदा नभस्तो मन्दिरोद्गताः /
विद्याधरेभ्यः सर्वेभ्यो राजजन्मेव शंसितुम्"
Kathasaritsagara,"sokss_4,3.78","saudhāgreṣv aniloddhūtāḥ śoṇarāgāḥ svakāntibhiḥ /
patākā api sindūram anyonyam akirann iva","सौधाग्रेष्व् अनिलोद्धूताः शोणरागाः स्वकान्तिभिः /
पताका अपि सिन्दूरम् अन्योन्यम् अकिरन्न् इव"
Kathasaritsagara,"sokss_4,3.79","bhuvi sāṅgasmarotpattitoṣād iva surāṅganāḥ /
samāgatāḥ pratipadaṃ nanṛtur vārayoṣitaḥ","भुवि साङ्गस्मरोत्पत्तितोषाद् इव सुराङ्गनाः /
समागताः प्रतिपदं ननृतुर् वारयोषितः"
Kathasaritsagara,"sokss_4,3.80","adṛśyata ca sarvā sā samānavibhavā purī /
rājño baddhotsavāt prāptair navavastravibhūṣaṇaiḥ","अदृश्यत च सर्वा सा समानविभवा पुरी /
राज्ञो बद्धोत्सवात् प्राप्तैर् नववस्त्रविभूषणैः"
Kathasaritsagara,"sokss_4,3.81","tadā hy arthān nṛpe tasmin varṣaty arthyanujīviṣu /
koṣād ṛte na tatratyo dadhau kaścana riktatām","तदा ह्य् अर्थान् नृपे तस्मिन् वर्षत्य् अर्थ्यनुजीविषु /
कोषाद् ऋते न तत्रत्यो दधौ कश्चन रिक्तताम्"
Kathasaritsagara,"sokss_4,3.82","maṅgalyapūrvāḥ svācāradakṣiṇā nartitāparāḥ /
satprābhṛtottarās tais taiḥ surakṣibhir adhiṣṭhitāḥ","मङ्गल्यपूर्वाः स्वाचारदक्षिणा नर्तितापराः /
सत्प्राभृतोत्तरास् तैस् तैः सुरक्षिभिर् अधिष्ठिताः"
Kathasaritsagara,"sokss_4,3.83","prasṛtātodyanirhrādāḥ sākṣād diśa ivākhilāḥ /
samantād āyayuś cātra sāmantāntaḥpurāṅganāḥ","प्रसृतातोद्यनिर्ह्रादाः साक्षाद् दिश इवाखिलाः /
समन्ताद् आययुश् चात्र सामन्तान्तःपुराङ्गनाः"
Kathasaritsagara,"sokss_4,3.84","ceṣṭā nṛttamayī tatra pūrṇapātramayaṃ vacaḥ /
vyavahāro mahātyāgamayas tūryamayo dhvaniḥ","चेष्टा नृत्तमयी तत्र पूर्णपात्रमयं वचः /
व्यवहारो महात्यागमयस् तूर्यमयो ध्वनिः"
Kathasaritsagara,"sokss_4,3.85","cīnapiṣṭamayo lokaś cāraṇaikamayī ca bhūḥ /
ānandamayyāṃ sarvasyām api tasyām abhūt puri","चीनपिष्टमयो लोकश् चारणैकमयी च भूः /
आनन्दमय्यां सर्वस्याम् अपि तस्याम् अभूत् पुरि"
Kathasaritsagara,"sokss_4,3.86","evaṃ mahotsavas tatra bhūrivāsaravardhitaḥ /
nivartate sma sa samaṃ pūrṇaiḥ pauramanorathaiḥ","एवं महोत्सवस् तत्र भूरिवासरवर्धितः /
निवर्तते स्म स समं पूर्णैः पौरमनोरथैः"
Kathasaritsagara,"sokss_4,3.87","so 'pi vrajatsu divaseṣv atha rājaputro vṛddhiṃ śiśuḥ pratipad indur ivājagāma /
pitrā yathāvidhiniveditadivyavāṇīnirdiṣṭapūrvanaravāhanadattanāmnā","सो ऽपि व्रजत्सु दिवसेष्व् अथ राजपुत्रो वृद्धिं शिशुः प्रतिपद् इन्दुर् इवाजगाम /
पित्रा यथाविधिनिवेदितदिव्यवाणीनिर्दिष्टपूर्वनरवाहनदत्तनाम्ना"
Kathasaritsagara,"sokss_4,3.88","yāni sphuranmasṛṇamugdhanakhaprabhāṇi dvitrāṇi yāni ca khacaddaśanāṅkurāṇi /
tāni skhalanti dadato vadataś ca tasya dṛṣṭvā niśamya ca padāni pitā tutoṣa","यानि स्फुरन्मसृणमुग्धनखप्रभाणि द्वित्राणि यानि च खचद्दशनाङ्कुराणि /
तानि स्खलन्ति ददतो वदतश् च तस्य दृष्ट्वा निशम्य च पदानि पिता तुतोष"
Kathasaritsagara,"sokss_4,3.89","atha tasmai mantrivarāḥ svasutān ānīya rājaputrāya /
śiśave śiśūn mahīpatihṛdayānandān samarpayām āsuḥ","अथ तस्मै मन्त्रिवराः स्वसुतान् आनीय राजपुत्राय /
शिशवे शिशून् महीपतिहृदयानन्दान् समर्पयाम् आसुः"
Kathasaritsagara,"sokss_4,3.90","yaugandharāyaṇaḥ prāṅ marubhūtiṃ hariśikhaṃ rumaṇvāṃś ca /
gomukham ityakanāmā tapantakākhyaṃ vasantakaś ca sutam","यौगन्धरायणः प्राङ् मरुभूतिं हरिशिखं रुमण्वांश् च /
गोमुखम् इत्यकनामा तपन्तकाख्यं वसन्तकश् च सुतम्"
Kathasaritsagara,"sokss_4,3.91","śāntikaro 'pi purodhā bhrātṛsutaṃ śāntisomam aparaṃ ca /
vaiśvānaram arpitavān piṅgalikāputrakau yamajau","शान्तिकरो ऽपि पुरोधा भ्रातृसुतं शान्तिसोमम् अपरं च /
वैश्वानरम् अर्पितवान् पिङ्गलिकापुत्रकौ यमजौ"
Kathasaritsagara,"sokss_4,3.92","tasmin kṣaṇe ca nabhaso nipapāta divyā nāndīninādasubhagā surapuṣpavṛṣṭiḥ /
rājā nananda ca tadā mahiṣīsametaḥ satkṛtya tatra sacivātmajamaṇḍalaṃ tat","तस्मिन् क्षणे च नभसो निपपात दिव्या नान्दीनिनादसुभगा सुरपुष्पवृष्टिः /
राजा ननन्द च तदा महिषीसमेतः सत्कृत्य तत्र सचिवात्मजमण्डलं तत्"
Kathasaritsagara,"sokss_4,3.93","bālye 'pi tair abhimatair atha mantriputraiḥ ṣaḍbhis tadekanirataiś ca sa rājaputraḥ /
yuktaḥ sadaiva naravāhanadatta āsīd yukto guṇair iva mahodayahetubhūtaiḥ","बाल्ये ऽपि तैर् अभिमतैर् अथ मन्त्रिपुत्रैः षड्भिस् तदेकनिरतैश् च स राजपुत्रः /
युक्तः सदैव नरवाहनदत्त आसीद् युक्तो गुणैर् इव महोदयहेतुभूतैः"
Kathasaritsagara,"sokss_4,3.94","taṃ ca krīḍākalitalalitāvyaktanarmābhilāṣaṃ
yāntaṃ prītipravaṇamanasām aṅkato 'ṅkaṃ nṛpāṇām /
putraṃ smerānanasarasijaṃ sādaraṃ paśyatas te
baddhvānandāḥ kim api divasā vatsarājasya jagmuḥ","तं च क्रीडाकलितललिताव्यक्तनर्माभिलाषं
यान्तं प्रीतिप्रवणमनसाम् अङ्कतो ऽङ्कं नृपाणाम् /
पुत्रं स्मेराननसरसिजं सादरं पश्यतस् ते
बद्ध्वानन्दाः किम् अपि दिवसा वत्सराजस्य जग्मुः"
Kathasaritsagara,"sokss_5,0.1","iti mahākaviśrīsomadevabhaṭṭaviracite kathāsaritsāgare naravāhanadattajananalambake tṛtīyas taraṅgaḥ /

samāptaś cāyaṃ naravāhanadattajananalambakaś caturthaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

caturdārikā nāma pañcamo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya sarayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे नरवाहनदत्तजननलम्बके तृतीयस् तरङ्गः /

समाप्तश् चायं नरवाहनदत्तजननलम्बकश् चतुर्थः /

// श्रीः //

महाकविश्रीसोमदेवभट्टविरचितः कथासरित्सागरः /

चतुर्दारिका नाम पञ्चमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य सरयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_5,1.1","prathamas taraṅgaḥ /

madaghūrṇitavakrotthaiḥ sindūraiś churayan mahīm /
herambaḥ pātu vo vighnān svatejobhir dahann iva","प्रथमस् तरङ्गः /

मदघूर्णितवक्रोत्थैः सिन्दूरैश् छुरयन् महीम् /
हेरम्बः पातु वो विघ्नान् स्वतेजोभिर् दहन्न् इव"
Kathasaritsagara,"sokss_5,1.2","evaṃ sa devīsahitas tasthau vatseśvaras tadā /
naravāhanadattaṃ tam ekaputraṃ vivardhayan","एवं स देवीसहितस् तस्थौ वत्सेश्वरस् तदा /
नरवाहनदत्तं तम् एकपुत्रं विवर्धयन्"
Kathasaritsagara,"sokss_5,1.3","tadrakṣākātaraṃ taṃ ca dṛṣṭvā rājānam ekadā /
yaugandharāyaṇo mantrī vijanasthitam abravīt","तद्रक्षाकातरं तं च दृष्ट्वा राजानम् एकदा /
यौगन्धरायणो मन्त्री विजनस्थितम् अब्रवीत्"
Kathasaritsagara,"sokss_5,1.4","rājan na rājaputrasya kṛte cintādhunā tvayā /
naravāhanadattasya vidhātavyā kadācana","राजन् न राजपुत्रस्य कृते चिन्ताधुना त्वया /
नरवाहनदत्तस्य विधातव्या कदाचन"
Kathasaritsagara,"sokss_5,1.5","asau bhagavatā bhāvī bhargeṇa hi bhavadgṛhe /
sarvavidyādharādhīśacakravartī vinirmitaḥ","असौ भगवता भावी भर्गेण हि भवद्गृहे /
सर्वविद्याधराधीशचक्रवर्ती विनिर्मितः"
Kathasaritsagara,"sokss_5,1.6","vidyāprabhāvād etac ca buddhvā vidyādharādhipāḥ /
gatāḥ pāpecchavaḥ kṣobhaṃ hṛdayair asahiṣṇavaḥ","विद्याप्रभावाद् एतच् च बुद्ध्वा विद्याधराधिपाः /
गताः पापेच्छवः क्षोभं हृदयैर् असहिष्णवः"
Kathasaritsagara,"sokss_5,1.7","tad viditvā ca devena rakṣārthaṃ śaśimaulinā /
etasya stambhako nāma gaṇeśaḥ sthāpito nijaḥ","तद् विदित्वा च देवेन रक्षार्थं शशिमौलिना /
एतस्य स्तम्भको नाम गणेशः स्थापितो निजः"
Kathasaritsagara,"sokss_5,1.8","sa ca tiṣṭhaty alakṣyaḥ san rakṣann etaṃ sutaṃ tava /
etac ca kṣipram abhyetya nārado me nyavedayat","स च तिष्ठत्य् अलक्ष्यः सन् रक्षन्न् एतं सुतं तव /
एतच् च क्षिप्रम् अभ्येत्य नारदो मे न्यवेदयत्"
Kathasaritsagara,"sokss_5,1.9","iti tasmin vadaty eva mantriṇi vyomamadhyataḥ /
kirīṭī kuṇḍalī divyaḥ khaḍgī cāvātarat pumān","इति तस्मिन् वदत्य् एव मन्त्रिणि व्योममध्यतः /
किरीटी कुण्डली दिव्यः खड्गी चावातरत् पुमान्"
Kathasaritsagara,"sokss_5,1.10","praṇataṃ kalpitātithyaṃ kṣaṇād vatseśvaro 'tha tam /
kas tvaṃ kim iha te kāryam ity apṛcchat sakautukam","प्रणतं कल्पितातिथ्यं क्षणाद् वत्सेश्वरो ऽथ तम् /
कस् त्वं किम् इह ते कार्यम् इत्य् अपृच्छत् सकौतुकम्"
Kathasaritsagara,"sokss_5,1.11","so 'py avādīd ahaṃ martyo bhūtvā vidyādharādhipaḥ /
saṃpannaḥ śaktivegākhyaḥ prabhūtāś ca mamārayaḥ","सो ऽप्य् अवादीद् अहं मर्त्यो भूत्वा विद्याधराधिपः /
संपन्नः शक्तिवेगाख्यः प्रभूताश् च ममारयः"
Kathasaritsagara,"sokss_5,1.12","so 'haṃ prabhāvād vijñāya bhāvy asmaccakravartinam /
bhavatas tanayaṃ draṣṭum āgato 'smy avanīpate","सो ऽहं प्रभावाद् विज्ञाय भाव्य् अस्मच्चक्रवर्तिनम् /
भवतस् तनयं द्रष्टुम् आगतो ऽस्म्य् अवनीपते"
Kathasaritsagara,"sokss_5,1.13","ity uktavantaṃ taṃ dṛṣṭabhaviṣyaccakravartinam /
prītaṃ vatseśvaro hṛṣṭaḥ punaḥ papraccha vismayāt","इत्य् उक्तवन्तं तं दृष्टभविष्यच्चक्रवर्तिनम् /
प्रीतं वत्सेश्वरो हृष्टः पुनः पप्रच्छ विस्मयात्"
Kathasaritsagara,"sokss_5,1.14","vidyādharatvaṃ prāpyeta kathaṃ kīdṛgvidhaṃ ca tat /
tvayā ca tat kathaṃ prāptam etat kathaya naḥ sakhe","विद्याधरत्वं प्राप्येत कथं कीदृग्विधं च तत् /
त्वया च तत् कथं प्राप्तम् एतत् कथय नः सखे"
Kathasaritsagara,"sokss_5,1.15","tac chrutvā vacanaṃ rājñaḥ sa tadā vinayānataḥ /
vidyādharaḥ śaktivegas tam evaṃ pratyavocata","तच् छ्रुत्वा वचनं राज्ञः स तदा विनयानतः /
विद्याधरः शक्तिवेगस् तम् एवं प्रत्यवोचत"
Kathasaritsagara,"sokss_5,1.16","rājann ihaiva pūrve vā janmany ārādhya śaṃkaram /
vidyādharapadaṃ dhīrā labhante tadanugrahāt","राजन्न् इहैव पूर्वे वा जन्मन्य् आराध्य शंकरम् /
विद्याधरपदं धीरा लभन्ते तदनुग्रहात्"
Kathasaritsagara,"sokss_5,1.17","tac cānekavidhaṃ vidyākhaḍgamālādisādhanam /
mayā ca tad yathā prāptaṃ kathayāmi tathā śṛṇu","तच् चानेकविधं विद्याखड्गमालादिसाधनम् /
मया च तद् यथा प्राप्तं कथयामि तथा शृणु"
Kathasaritsagara,"sokss_5,1.18","evam uktvā svasaṃbaddhāṃ śaktivegaḥ sa saṃnidhau /
devyā vāsavadattāyāḥ kathām ākhyātavān imām","एवम् उक्त्वा स्वसंबद्धां शक्तिवेगः स संनिधौ /
देव्या वासवदत्तायाः कथाम् आख्यातवान् इमाम्"
Kathasaritsagara,"sokss_5,1.19","abhavad vardhamānākhye pure bhūtalabhūṣaṇe /
nāmnā paropakārīti purā rājā paraṃtapaḥ","अभवद् वर्धमानाख्ये पुरे भूतलभूषणे /
नाम्ना परोपकारीति पुरा राजा परंतपः"
Kathasaritsagara,"sokss_5,1.20","tasyonnatimataś cābhūn mahiṣī kanakaprabhā /
vidyuddhārādharasyeva sā tu nirmuktacāpalā","तस्योन्नतिमतश् चाभून् महिषी कनकप्रभा /
विद्युद्धाराधरस्येव सा तु निर्मुक्तचापला"
Kathasaritsagara,"sokss_5,1.21","tasyāṃ tasya ca kālena devyām ajani kanyakā /
rūpadarpopaśāntyai yā lakṣmyā dhātreva nirmitā","तस्यां तस्य च कालेन देव्याम् अजनि कन्यका /
रूपदर्पोपशान्त्यै या लक्ष्म्या धात्रेव निर्मिता"
Kathasaritsagara,"sokss_5,1.22","avardhata śanaiḥ sā ca lokalocanacandrikā /
pitrā kanakarekheti mātṛnāmnā kṛtātmajā","अवर्धत शनैः सा च लोकलोचनचन्द्रिका /
पित्रा कनकरेखेति मातृनाम्ना कृतात्मजा"
Kathasaritsagara,"sokss_5,1.23","ekadā yauvanasthāyāṃ tasyāṃ rājā sa tatpitā /
vijanopasthitāṃ devīṃ jagāda kanakaprabhām","एकदा यौवनस्थायां तस्यां राजा स तत्पिता /
विजनोपस्थितां देवीं जगाद कनकप्रभाम्"
Kathasaritsagara,"sokss_5,1.24","vardhamānā sahaivaitatsamānodvāhacintayā /
eṣā kanakarekhā me hṛdayaṃ devi bādhate","वर्धमाना सहैवैतत्समानोद्वाहचिन्तया /
एषा कनकरेखा मे हृदयं देवि बाधते"
Kathasaritsagara,"sokss_5,1.25","sthānaprāptivihīnā hi gītivat kulakanyakā /
udvejinī parasyāpi śrūyamāṇaiva karṇayoḥ","स्थानप्राप्तिविहीना हि गीतिवत् कुलकन्यका /
उद्वेजिनी परस्यापि श्रूयमाणैव कर्णयोः"
Kathasaritsagara,"sokss_5,1.26","vidyeva kanyakā mohād apātre pratipāditā /
yaśase na na dharmāya jāyetānuśayāya tu","विद्येव कन्यका मोहाद् अपात्रे प्रतिपादिता /
यशसे न न धर्माय जायेतानुशयाय तु"
Kathasaritsagara,"sokss_5,1.27","tat kasmai dīyate hy eṣā mayā nṛpataye sutā /
ko 'syāḥ samaḥ syād iti me devi cintā garīyasī","तत् कस्मै दीयते ह्य् एषा मया नृपतये सुता /
को ऽस्याः समः स्याद् इति मे देवि चिन्ता गरीयसी"
Kathasaritsagara,"sokss_5,1.28","tac chrutvā sā vihasyaivaṃ babhāṣe kanakaprabhā /
tvam evam āttha kanyā tu necchaty udvāham eva sā","तच् छ्रुत्वा सा विहस्यैवं बभाषे कनकप्रभा /
त्वम् एवम् आत्थ कन्या तु नेच्छत्य् उद्वाहम् एव सा"
Kathasaritsagara,"sokss_5,1.29","adyaiva narmaṇā sā hi kṛtakṛtrimaputrakā /
vatse kadā vivāhaṃ te drakṣyāmīty uditā mayā","अद्यैव नर्मणा सा हि कृतकृत्रिमपुत्रका /
वत्से कदा विवाहं ते द्रक्ष्यामीत्य् उदिता मया"
Kathasaritsagara,"sokss_5,1.30","sā tac chrutvaiva sākṣepam evaṃ māṃ pratyavocata /
mā maivam amba dātavyā naiva kasmaicid apy aham","सा तच् छ्रुत्वैव साक्षेपम् एवं मां प्रत्यवोचत /
मा मैवम् अम्ब दातव्या नैव कस्मैचिद् अप्य् अहम्"
Kathasaritsagara,"sokss_5,1.31","madviyogo na cādiṣṭaḥ kanyaivāsmi suśobhanā /
anyathā māṃ mṛtāṃ viddhi kiṃcid asty atra kāraṇam","मद्वियोगो न चादिष्टः कन्यैवास्मि सुशोभना /
अन्यथा मां मृतां विद्धि किंचिद् अस्त्य् अत्र कारणम्"
Kathasaritsagara,"sokss_5,1.32","evaṃ tayoktā tvatpārśvaṃ rājan vignāham āgatā /
tanniṣiddhavivāhāyāḥ kā varasya vicāraṇā","एवं तयोक्ता त्वत्पार्श्वं राजन् विग्नाहम् आगता /
तन्निषिद्धविवाहायाः का वरस्य विचारणा"
Kathasaritsagara,"sokss_5,1.33","iti rājñīmukhāc chrutvā samudbhrāntaḥ sa bhūpatiḥ /
kanyakāntaḥpuraṃ gatvā tām avādīt tadā sutām","इति राज्ञीमुखाच् छ्रुत्वा समुद्भ्रान्तः स भूपतिः /
कन्यकान्तःपुरं गत्वा ताम् अवादीत् तदा सुताम्"
Kathasaritsagara,"sokss_5,1.34","prārthayante 'pi tapasā yaṃ surāsurakanyakāḥ /
bhartṛlābhaḥ kathaṃ vatse sa niṣiddhaḥ kila tvayā","प्रार्थयन्ते ऽपि तपसा यं सुरासुरकन्यकाः /
भर्तृलाभः कथं वत्से स निषिद्धः किल त्वया"
Kathasaritsagara,"sokss_5,1.35","etat pitur vacaḥ śrutvā bhūtalanyastalocanā /
tadā kanakarekhā sā nijagāda nṛpātmajā","एतत् पितुर् वचः श्रुत्वा भूतलन्यस्तलोचना /
तदा कनकरेखा सा निजगाद नृपात्मजा"
Kathasaritsagara,"sokss_5,1.36","tāta naivepsitas tāvad vivāho mama sāṃpratam /
tat tātasyāpi kiṃ tena kāryaṃ kaś cātra vo grahaḥ","तात नैवेप्सितस् तावद् विवाहो मम सांप्रतम् /
तत् तातस्यापि किं तेन कार्यं कश् चात्र वो ग्रहः"
Kathasaritsagara,"sokss_5,1.37","ity uktaḥ sa tayā rājā duhitrā dhīmatāṃ varaḥ /
paropakārī sa punar evam etām abhāṣata","इत्य् उक्तः स तया राजा दुहित्रा धीमतां वरः /
परोपकारी स पुनर् एवम् एताम् अभाषत"
Kathasaritsagara,"sokss_5,1.38","kanyādānād ṛte putri kiṃ syāt kilbiṣaśāntaye /
na ca bandhuparādhīnā kanyā svātantryam arhati","कन्यादानाद् ऋते पुत्रि किं स्यात् किल्बिषशान्तये /
न च बन्धुपराधीना कन्या स्वातन्त्र्यम् अर्हति"
Kathasaritsagara,"sokss_5,1.39","jātaiva hi parasyārthe kanyakā nāma rakṣyate /
bālyād ṛte vinā bhartuḥ kīdṛk tasyāḥ pitur gṛham","जातैव हि परस्यार्थे कन्यका नाम रक्ष्यते /
बाल्याद् ऋते विना भर्तुः कीदृक् तस्याः पितुर् गृहम्"
Kathasaritsagara,"sokss_5,1.40","ṛtumatyāṃ hi kanyāyāṃ bāndhavā yānty adhogatim /
vṛṣalī sā varaś cāsyā vṛṣalīpatir ucyate","ऋतुमत्यां हि कन्यायां बान्धवा यान्त्य् अधोगतिम् /
वृषली सा वरश् चास्या वृषलीपतिर् उच्यते"
Kathasaritsagara,"sokss_5,1.41","iti tenoditā pitrā rājaputrī manogatām /
vācaṃ kanakarekhā sā tatkṣaṇaṃ samudairayat","इति तेनोदिता पित्रा राजपुत्री मनोगताम् /
वाचं कनकरेखा सा तत्क्षणं समुदैरयत्"
Kathasaritsagara,"sokss_5,1.42","yady evaṃ tāta tad yena vipreṇa kṣatriyeṇa vā /
dṛṣṭā kanakapuryākhyā nagarī kṛtinā kila","यद्य् एवं तात तद् येन विप्रेण क्षत्रियेण वा /
दृष्टा कनकपुर्याख्या नगरी कृतिना किल"
Kathasaritsagara,"sokss_5,1.43","tasmai tvayāhaṃ dātavyā sa me bhartā bhaviṣyati /
nānyathā tāta mithyaiva kartavyā me kadarthanā","तस्मै त्वयाहं दातव्या स मे भर्ता भविष्यति /
नान्यथा तात मिथ्यैव कर्तव्या मे कदर्थना"
Kathasaritsagara,"sokss_5,1.44","evaṃ tayokte sutayā sa rājā samacintayat /
diṣṭyodvāhasya tat tāvat prasaṅgo 'ṅgīkṛto 'nayā","एवं तयोक्ते सुतया स राजा समचिन्तयत् /
दिष्ट्योद्वाहस्य तत् तावत् प्रसङ्गो ऽङ्गीकृतो ऽनया"
Kathasaritsagara,"sokss_5,1.45","nūnaṃ ca kāraṇotpannā devīyaṃ kāpi madgṛhe /
iyat kathaṃ vijānāti bālā bhūtvānyathā hy asau","नूनं च कारणोत्पन्ना देवीयं कापि मद्गृहे /
इयत् कथं विजानाति बाला भूत्वान्यथा ह्य् असौ"
Kathasaritsagara,"sokss_5,1.46","iti saṃcintya tatkālaṃ tathety uktvā ca tāṃ sutām /
utthāya dinakartavyaṃ sa cakāra mahīpatiḥ","इति संचिन्त्य तत्कालं तथेत्य् उक्त्वा च तां सुताम् /
उत्थाय दिनकर्तव्यं स चकार महीपतिः"
Kathasaritsagara,"sokss_5,1.47","anyedyur āsthānagato jagāda sa ca pārśvagān /
dṛṣṭā kanakapuryākhyā purī yuṣmāsu kenacit","अन्येद्युर् आस्थानगतो जगाद स च पार्श्वगान् /
दृष्टा कनकपुर्याख्या पुरी युष्मासु केनचित्"
Kathasaritsagara,"sokss_5,1.48","yena dṛṣṭā ca sā tasmai viprāya kṣatriyāya vā /
mayā kanakarekhā ca yauvarājyaṃ ca dīyate","येन दृष्टा च सा तस्मै विप्राय क्षत्रियाय वा /
मया कनकरेखा च यौवराज्यं च दीयते"
Kathasaritsagara,"sokss_5,1.49","śrutāpi naiva sāsmābhir darśane deva kā kathā /
iti te cāvadan sarve anyonyānanadarśinaḥ","श्रुतापि नैव सास्माभिर् दर्शने देव का कथा /
इति ते चावदन् सर्वे अन्योन्याननदर्शिनः"
Kathasaritsagara,"sokss_5,1.50","tato rājā pratīhāram ānīyādiśati sma saḥ /
gaccha bhramaya kṛtsne 'tra pure paṭahaghoṣaṇām","ततो राजा प्रतीहारम् आनीयादिशति स्म सः /
गच्छ भ्रमय कृत्स्ने ऽत्र पुरे पटहघोषणाम्"
Kathasaritsagara,"sokss_5,1.51","jānīhi yadi kenāpi dṛṣṭā sā nagarī na vā /
ity ādiṣṭaḥ pratīhāraḥ sa tatheti viniryayau","जानीहि यदि केनापि दृष्टा सा नगरी न वा /
इत्य् आदिष्टः प्रतीहारः स तथेति विनिर्ययौ"
Kathasaritsagara,"sokss_5,1.52","nirgatya ca samādiśya tatkṣaṇaṃ rājapūruṣān /
bhrāmayām āsa paṭahaṃ kṛtaśravaṇakautukam","निर्गत्य च समादिश्य तत्क्षणं राजपूरुषान् /
भ्रामयाम् आस पटहं कृतश्रवणकौतुकम्"
Kathasaritsagara,"sokss_5,1.53","vipraḥ kṣatrayuvā vā kanakapurīṃ yo 'tra dṛṣṭavān nagarīm /
vadatu sa tasmai rājā dadāti tanayāṃ ca yauvarajyaṃ ca","विप्रः क्षत्रयुवा वा कनकपुरीं यो ऽत्र दृष्टवान् नगरीम् /
वदतु स तस्मै राजा ददाति तनयां च यौवरज्यं च"
Kathasaritsagara,"sokss_5,1.54","iti cetas tatas tatra nagare dattavismayam /
tad aghoṣyata sarvatra paṭahānantaraṃ vacaḥ","इति चेतस् ततस् तत्र नगरे दत्तविस्मयम् /
तद् अघोष्यत सर्वत्र पटहानन्तरं वचः"
Kathasaritsagara,"sokss_5,1.55","keyaṃ pure 'smin kanakapurīnāmādya ghoṣyate /
yā vṛddhair api nāsmābhir dṛṣṭā jātu na ca śrutā","केयं पुरे ऽस्मिन् कनकपुरीनामाद्य घोष्यते /
या वृद्धैर् अपि नास्माभिर् दृष्टा जातु न च श्रुता"
Kathasaritsagara,"sokss_5,1.56","ity evaṃ cāvadan paurāḥ śrutvā tāṃ tatra ghoṣaṇām /
na punaḥ kaścid eko 'pi mayā dṛṣṭety abhāṣata","इत्य् एवं चावदन् पौराः श्रुत्वा तां तत्र घोषणाम् /
न पुनः कश्चिद् एको ऽपि मया दृष्टेत्य् अभाषत"
Kathasaritsagara,"sokss_5,1.57","tāvac ca tannivāsy ekaḥ śaktideva iti dvijaḥ /
baladevatanūjas tām aśṛṇot tatra ghoṣaṇām","तावच् च तन्निवास्य् एकः शक्तिदेव इति द्विजः /
बलदेवतनूजस् ताम् अशृणोत् तत्र घोषणाम्"
Kathasaritsagara,"sokss_5,1.58","sa yuvā vyasanī sadyo dyūtena vidhanīkṛtaḥ /
acintayad rājasutāpradānākarṇanonmanāḥ","स युवा व्यसनी सद्यो द्यूतेन विधनीकृतः /
अचिन्तयद् राजसुताप्रदानाकर्णनोन्मनाः"
Kathasaritsagara,"sokss_5,1.59","dyūtahāritaniḥśeṣavittasya mama nādhunā /
praveśo 'sti pitur gehe nāpi paṇyāṅganāgṛhe","द्यूतहारितनिःशेषवित्तस्य मम नाधुना /
प्रवेशो ऽस्ति पितुर् गेहे नापि पण्याङ्गनागृहे"
Kathasaritsagara,"sokss_5,1.60","tasmād agatikas tāvad varaṃ mithyā bravīmy aham /
mayā sā nagarī dṛṣṭety evaṃ paṭahaghoṣakān","तस्माद् अगतिकस् तावद् वरं मिथ्या ब्रवीम्य् अहम् /
मया सा नगरी दृष्टेत्य् एवं पटहघोषकान्"
Kathasaritsagara,"sokss_5,1.61","ko māṃ pratyety avijñānaṃ kena dṛṣṭā kadā hi sā /
syād evaṃ ca kadācin me rājaputryā samāgamaḥ","को मां प्रत्येत्य् अविज्ञानं केन दृष्टा कदा हि सा /
स्याद् एवं च कदाचिन् मे राजपुत्र्या समागमः"
Kathasaritsagara,"sokss_5,1.62","iti saṃcintya gatvā tān sa rājapuruṣāṃs tadā /
śaktidevo mayā dṛṣṭā sā purīty avadan mṛṣā","इति संचिन्त्य गत्वा तान् स राजपुरुषांस् तदा /
शक्तिदेवो मया दृष्टा सा पुरीत्य् अवदन् मृषा"
Kathasaritsagara,"sokss_5,1.63","diṣṭyā tarhi pratīhārapārśvam ehīti tatkṣaṇam /
uktavadbhiś ca taiḥ sākaṃ sa pratīhāram abhyagāt","दिष्ट्या तर्हि प्रतीहारपार्श्वम् एहीति तत्क्षणम् /
उक्तवद्भिश् च तैः साकं स प्रतीहारम् अभ्यगात्"
Kathasaritsagara,"sokss_5,1.64","tasmai tathaiva cāśaṃsat tatpurīdarśanaṃ mṛṣā /
tenāpi satkṛtya tato rājāntikam anīyata","तस्मै तथैव चाशंसत् तत्पुरीदर्शनं मृषा /
तेनापि सत्कृत्य ततो राजान्तिकम् अनीयत"
Kathasaritsagara,"sokss_5,1.65","rājāgre 'py avikalpaḥ saṃs tathaiva ca tad abravīt /
dyūtatāntasya kiṃ nāma kitavasya hi duṣkaram","राजाग्रे ऽप्य् अविकल्पः संस् तथैव च तद् अब्रवीत् /
द्यूततान्तस्य किं नाम कितवस्य हि दुष्करम्"
Kathasaritsagara,"sokss_5,1.66","rājāpi niścayaṃ jñātuṃ brāhmaṇaṃ taṃ visṛṣṭavān /
tasyāḥ kanakarekhāyā duhitur nikaṭaṃ tadā","राजापि निश्चयं ज्ञातुं ब्राह्मणं तं विसृष्टवान् /
तस्याः कनकरेखाया दुहितुर् निकटं तदा"
Kathasaritsagara,"sokss_5,1.67","tayā ca sa pratīhāramukhāj jñātvāntikāgataḥ /
kaccit tvayā sā kanakapurī dṛṣṭety apṛcchyata","तया च स प्रतीहारमुखाज् ज्ञात्वान्तिकागतः /
कच्चित् त्वया सा कनकपुरी दृष्टेत्य् अपृच्छ्यत"
Kathasaritsagara,"sokss_5,1.68","bāḍhaṃ mayā sā nagarī dṛṣṭā vidyārthinā satā /
bhramatā bhuvam ity evaṃ so 'pi tāṃ pratyabhāṣata","बाढं मया सा नगरी दृष्टा विद्यार्थिना सता /
भ्रमता भुवम् इत्य् एवं सो ऽपि तां प्रत्यभाषत"
Kathasaritsagara,"sokss_5,1.69","kena mārgeṇa tatra tvaṃ gatavān kīdṛśī ca sā /
iti bhūyas tayā pṛṣṭaḥ sa vipro 'py evam abravīt","केन मार्गेण तत्र त्वं गतवान् कीदृशी च सा /
इति भूयस् तया पृष्टः स विप्रो ऽप्य् एवम् अब्रवीत्"
Kathasaritsagara,"sokss_5,1.70","ito harapuraṃ nāma nagaraṃ gatavān aham /
tato 'pi prāptavān asmi purīṃ vārāṇasīṃ kramāt","इतो हरपुरं नाम नगरं गतवान् अहम् /
ततो ऽपि प्राप्तवान् अस्मि पुरीं वाराणसीं क्रमात्"
Kathasaritsagara,"sokss_5,1.71","vārāṇasyāś ca divasair nagaraṃ pauṇḍravardhanam /
tasmāt kanakapuryākhyāṃ nagarīṃ tāṃ gato 'bhavam","वाराणस्याश् च दिवसैर् नगरं पौण्ड्रवर्धनम् /
तस्मात् कनकपुर्याख्यां नगरीं तां गतो ऽभवम्"
Kathasaritsagara,"sokss_5,1.72","dṛṣṭā mayā ca sā bhogabhūmiḥ sukṛtakarmaṇām /
animeṣekṣaṇāsvādyaśobhā śakrapurī yathā","दृष्टा मया च सा भोगभूमिः सुकृतकर्मणाम् /
अनिमेषेक्षणास्वाद्यशोभा शक्रपुरी यथा"
Kathasaritsagara,"sokss_5,1.73","tatrādhigatavidyaś ca kālenāham ihāgamam /
iti tenāsmi gatavān pathā sāpi purīdṛśī","तत्राधिगतविद्यश् च कालेनाहम् इहागमम् /
इति तेनास्मि गतवान् पथा सापि पुरीदृशी"
Kathasaritsagara,"sokss_5,1.74","evaṃ viracitoktau ca dhūrte tasmin dvijanmani /
śaktideve sahāsaṃ sā vyājahāra nṛpātmajā","एवं विरचितोक्तौ च धूर्ते तस्मिन् द्विजन्मनि /
शक्तिदेवे सहासं सा व्याजहार नृपात्मजा"
Kathasaritsagara,"sokss_5,1.75","aho satyaṃ mahābrahman dṛṣṭā sā nagarī tvayā /
brūhi brūhi punas tāvat kenāsi gatavān pathā","अहो सत्यं महाब्रह्मन् दृष्टा सा नगरी त्वया /
ब्रूहि ब्रूहि पुनस् तावत् केनासि गतवान् पथा"
Kathasaritsagara,"sokss_5,1.76","tac chrutvā sa yadā dhārṣṭyaṃ śaktidevo 'karot punaḥ /
tadā taṃ rājaputrī sā ceṭībhir niravāsayat","तच् छ्रुत्वा स यदा धार्ष्ट्यं शक्तिदेवो ऽकरोत् पुनः /
तदा तं राजपुत्री सा चेटीभिर् निरवासयत्"
Kathasaritsagara,"sokss_5,1.77","nirvāsite yayau cāsmin pituḥ pārśvaṃ tadaiva sā /
kiṃ satyam āha vipro 'sāv iti pitrāpy apṛcchyata","निर्वासिते ययौ चास्मिन् पितुः पार्श्वं तदैव सा /
किं सत्यम् आह विप्रो ऽसाव् इति पित्राप्य् अपृच्छ्यत"
Kathasaritsagara,"sokss_5,1.78","tataś ca sā rājasutā janakaṃ nijagāda tam /
tāta rājāpi bhūtvā tvam avicāryaiva ceṣṭase","ततश् च सा राजसुता जनकं निजगाद तम् /
तात राजापि भूत्वा त्वम् अविचार्यैव चेष्टसे"
Kathasaritsagara,"sokss_5,1.79","kiṃ na jānāsi dhūrtā yad vañcayante janān ṛjūn /
sa hi mithyaiva vipro māṃ pratārayitum īhate","किं न जानासि धूर्ता यद् वञ्चयन्ते जनान् ऋजून् /
स हि मिथ्यैव विप्रो मां प्रतारयितुम् ईहते"
Kathasaritsagara,"sokss_5,1.80","na punar nagarī tena dṛṣṭā sālīkavādinā /
dhūrtair anekākārāś ca kriyante bhuvi vañcanāḥ","न पुनर् नगरी तेन दृष्टा सालीकवादिना /
धूर्तैर् अनेकाकाराश् च क्रियन्ते भुवि वञ्चनाः"
Kathasaritsagara,"sokss_5,1.81","śivamādhavavṛttāntaṃ tathā hi śṛṇu vacmi te /
ity uktvā rājakanyā sā vyājahāra kathām imām","शिवमाधववृत्तान्तं तथा हि शृणु वच्मि ते /
इत्य् उक्त्वा राजकन्या सा व्याजहार कथाम् इमाम्"
Kathasaritsagara,"sokss_5,1.82","asti ratnapuraṃ nāma yathārthaṃ nagarottamam /
śivamādhavasaṃjñau ca dhūrtau tatra babhūvatuḥ","अस्ति रत्नपुरं नाम यथार्थं नगरोत्तमम् /
शिवमाधवसंज्ञौ च धूर्तौ तत्र बभूवतुः"
Kathasaritsagara,"sokss_5,1.83","parivārīkṛtānekadhūrtau tau cakratuś ciram /
māyāprayoganiḥśeṣamuṣitāḍhyajanaṃ puram","परिवारीकृतानेकधूर्तौ तौ चक्रतुश् चिरम् /
मायाप्रयोगनिःशेषमुषिताढ्यजनं पुरम्"
Kathasaritsagara,"sokss_5,1.84","ekadā dvau ca tāv evaṃ mantraṃ vidadhatur mithaḥ /
idaṃ nagaram āvābhyāṃ kṛtsnaṃ tāvad viluṇṭhitam","एकदा द्वौ च ताव् एवं मन्त्रं विदधतुर् मिथः /
इदं नगरम् आवाभ्यां कृत्स्नं तावद् विलुण्ठितम्"
Kathasaritsagara,"sokss_5,1.85","ataḥ saṃprati gacchāmo vastum ujjayinīṃ purīm /
tatra tu śrūyate rājñaḥ purodhāḥ sumahādhanaḥ","अतः संप्रति गच्छामो वस्तुम् उज्जयिनीं पुरीम् /
तत्र तु श्रूयते राज्ञः पुरोधाः सुमहाधनः"
Kathasaritsagara,"sokss_5,1.86","śaṃkarasvāmināmā ca tasmād yuktyā hṛtair dhanaiḥ /
mālavastrīvilāsānāṃ yāsyāmo 'tra rasajñatām","शंकरस्वामिनामा च तस्माद् युक्त्या हृतैर् धनैः /
मालवस्त्रीविलासानां यास्यामो ऽत्र रसज्ञताम्"
Kathasaritsagara,"sokss_5,1.87","āskandī dakṣinārdhasya sa tatra bhrukuṭīmukhaḥ /
saptakumbhīnidhāno hi kīnāśo gīyate dvijaiḥ","आस्कन्दी दक्षिनार्धस्य स तत्र भ्रुकुटीमुखः /
सप्तकुम्भीनिधानो हि कीनाशो गीयते द्विजैः"
Kathasaritsagara,"sokss_5,1.88","kanyāratnaṃ ca tasyāsti viprasyaikam iti śrutam /
tad apy etatprasaṅgena dhruvaṃ tasmād avāpsyate","कन्यारत्नं च तस्यास्ति विप्रस्यैकम् इति श्रुतम् /
तद् अप्य् एतत्प्रसङ्गेन ध्रुवं तस्माद् अवाप्स्यते"
Kathasaritsagara,"sokss_5,1.89","iti niścitya kṛtvā ca mithaḥ kartavyasaṃvidam /
śivamādhavadhūrtau tu purāt prayayatus tataḥ","इति निश्चित्य कृत्वा च मिथः कर्तव्यसंविदम् /
शिवमाधवधूर्तौ तु पुरात् प्रययतुस् ततः"
Kathasaritsagara,"sokss_5,1.90","śanaiś cojjayinīṃ prāpya mādhavaḥ saparicchadaḥ /
rājaputrasya veṣeṇa tasthau grāme kvacid bahiḥ","शनैश् चोज्जयिनीं प्राप्य माधवः सपरिच्छदः /
राजपुत्रस्य वेषेण तस्थौ ग्रामे क्वचिद् बहिः"
Kathasaritsagara,"sokss_5,1.91","śivas tv avikalaṃ kṛtvā varṇiveṣaṃ viveśa tām /
nagarīm eka evāgre bahumāyāvicakṣaṇaḥ","शिवस् त्व् अविकलं कृत्वा वर्णिवेषं विवेश ताम् /
नगरीम् एक एवाग्रे बहुमायाविचक्षणः"
Kathasaritsagara,"sokss_5,1.92","tatrādhyuvāsa siprāyā maṭhikāṃ tīrasīmani /
dṛśyasthāpitamṛddarbhabhikṣābhāṇḍamṛgājinām","तत्राध्युवास सिप्राया मठिकां तीरसीमनि /
दृश्यस्थापितमृद्दर्भभिक्षाभाण्डमृगाजिनाम्"
Kathasaritsagara,"sokss_5,1.93","sa ca prabhātakāleṣu ghanayāṅgaṃ mṛdālipat /
avīcikardamālepasūtrapātam ivācaran","स च प्रभातकालेषु घनयाङ्गं मृदालिपत् /
अवीचिकर्दमालेपसूत्रपातम् इवाचरन्"
Kathasaritsagara,"sokss_5,1.94","sarittoye ca sa ciraṃ nimajjyāsīd avāṅmukhaḥ /
kukarmajām ivābhyasyan bhaviṣyantīm adhogatim","सरित्तोये च स चिरं निमज्ज्यासीद् अवाङ्मुखः /
कुकर्मजाम् इवाभ्यस्यन् भविष्यन्तीम् अधोगतिम्"
Kathasaritsagara,"sokss_5,1.95","snānotthito 'rkābhimukhas tasthāv ūrdhvaṃ ciraṃ ca saḥ /
śūlādhiropaṇaucityam ātmano darśayann iva","स्नानोत्थितो ऽर्काभिमुखस् तस्थाव् ऊर्ध्वं चिरं च सः /
शूलाधिरोपणौचित्यम् आत्मनो दर्शयन्न् इव"
Kathasaritsagara,"sokss_5,1.96","tato devāgrato gatvā kuśakūrcakaro japan /
āsta padmāsanāsīnaḥ sadambhacaturānanaḥ","ततो देवाग्रतो गत्वा कुशकूर्चकरो जपन् /
आस्त पद्मासनासीनः सदम्भचतुराननः"
Kathasaritsagara,"sokss_5,1.97","antarā hṛdayānīva sādhūnāṃ kaitavena saḥ /
svacchāny āhṛtya puṣpāṇi purāriṃ paryapūjayat","अन्तरा हृदयानीव साधूनां कैतवेन सः /
स्वच्छान्य् आहृत्य पुष्पाणि पुरारिं पर्यपूजयत्"
Kathasaritsagara,"sokss_5,1.98","kṛtapūjaś ca bhūyo 'pi mithyā japaparo 'bhavat /
dattāvadhānaḥ kusṛtiṣv iva dhyānaṃ tatāna saḥ","कृतपूजश् च भूयो ऽपि मिथ्या जपपरो ऽभवत् /
दत्तावधानः कुसृतिष्व् इव ध्यानं ततान सः"
Kathasaritsagara,"sokss_5,1.99","aparāhṇe ca bhikṣārthī kṛṣṇasārājināmbaraḥ /
puri tadvañcanāmāyākaṭākṣa iva so 'bhramat","अपराह्णे च भिक्षार्थी कृष्णसाराजिनाम्बरः /
पुरि तद्वञ्चनामायाकटाक्ष इव सो ऽभ्रमत्"
Kathasaritsagara,"sokss_5,1.100","ādāya dvijagehebhyo maunī bhikṣātrayaṃ tataḥ /
sadaṇḍājinakaś cakre triḥ satyam iva khaṇḍaśaḥ","आदाय द्विजगेहेभ्यो मौनी भिक्षात्रयं ततः /
सदण्डाजिनकश् चक्रे त्रिः सत्यम् इव खण्डशः"
Kathasaritsagara,"sokss_5,1.101","bhāgaṃ dadau ca kākebhyo bhāgam abhyāgatāya ca /
bhāgena dambhabījena kukṣibhastrām apūrayat","भागं ददौ च काकेभ्यो भागम् अभ्यागताय च /
भागेन दम्भबीजेन कुक्षिभस्त्राम् अपूरयत्"
Kathasaritsagara,"sokss_5,1.102","punaḥ sa sarvapāpāni nijāni gaṇayann iva /
japann āvartayām āsa ciraṃ mithyākṣamālikām","पुनः स सर्वपापानि निजानि गणयन्न् इव /
जपन्न् आवर्तयाम् आस चिरं मिथ्याक्षमालिकाम्"
Kathasaritsagara,"sokss_5,1.103","rajanyām advitīyaś ca sa tasthau maṭhikāntare /
api sūkṣmāṇi lokasya marmasthānāni cintayan","रजन्याम् अद्वितीयश् च स तस्थौ मठिकान्तरे /
अपि सूक्ष्माणि लोकस्य मर्मस्थानानि चिन्तयन्"
Kathasaritsagara,"sokss_5,1.104","evaṃ pratidinaṃ kurvan kaṣṭaṃ vyājamayaṃ tapaḥ /
sa tatrāvarjayām āsa nagarīvāsināṃ manaḥ","एवं प्रतिदिनं कुर्वन् कष्टं व्याजमयं तपः /
स तत्रावर्जयाम् आस नगरीवासिनां मनः"
Kathasaritsagara,"sokss_5,1.105","aho tapasvī śānto 'yam iti khyātiś ca sarvataḥ /
udapadyata tatrāsya bhaktinamre 'khile jane","अहो तपस्वी शान्तो ऽयम् इति ख्यातिश् च सर्वतः /
उदपद्यत तत्रास्य भक्तिनम्रे ऽखिले जने"
Kathasaritsagara,"sokss_5,1.106","tāvac ca sa dvitīyo 'sya sakhā cāramukhena tam /
vijñāya mādhavo 'py etannagarīṃ praviveśa tām","तावच् च स द्वितीयो ऽस्य सखा चारमुखेन तम् /
विज्ञाय माधवो ऽप्य् एतन्नगरीं प्रविवेश ताम्"
Kathasaritsagara,"sokss_5,1.107","gṛhītvā vasatiṃ cātra dūre devakulāntare /
sa rājaputracchadmā san snātuṃ siprātaṭaṃ yayau","गृहीत्वा वसतिं चात्र दूरे देवकुलान्तरे /
स राजपुत्रच्छद्मा सन् स्नातुं सिप्रातटं ययौ"
Kathasaritsagara,"sokss_5,1.108","snātvā sānucaro dṛṣṭvā devāgre japatatparam /
taṃ śivaṃ paramaprahvo nipapātāsya pādayoḥ","स्नात्वा सानुचरो दृष्ट्वा देवाग्रे जपतत्परम् /
तं शिवं परमप्रह्वो निपपातास्य पादयोः"
Kathasaritsagara,"sokss_5,1.109","jagāda ca janasyāgre nāstīdṛk tāpaso 'paraḥ /
asakṛd dhi mayā dṛṣṭas tīrthāny eṣa bhramann iti","जगाद च जनस्याग्रे नास्तीदृक् तापसो ऽपरः /
असकृद् धि मया दृष्टस् तीर्थान्य् एष भ्रमन्न् इति"
Kathasaritsagara,"sokss_5,1.110","śivas tu taṃ vilokyāpi dambhastambhitakaṃdharaḥ /
tathaivāsīt tataḥ so 'pi mādhavo vasatiṃ yayau","शिवस् तु तं विलोक्यापि दम्भस्तम्भितकंधरः /
तथैवासीत् ततः सो ऽपि माधवो वसतिं ययौ"
Kathasaritsagara,"sokss_5,1.111","rātrau militvā caikatra bhuktvā pītvā ca tāv ubhau /
mantrayām āsatuḥ śeṣaṃ kartavyaṃ yad ataḥ param","रात्रौ मिलित्वा चैकत्र भुक्त्वा पीत्वा च ताव् उभौ /
मन्त्रयाम् आसतुः शेषं कर्तव्यं यद् अतः परम्"
Kathasaritsagara,"sokss_5,1.112","yāme ca paścime svairam āgāt svamaṭhikāṃ śivaḥ /
mādhavo 'pi prabhāte svaṃ dhūrtam ekaṃ samādiśat","यामे च पश्चिमे स्वैरम् आगात् स्वमठिकां शिवः /
माधवो ऽपि प्रभाते स्वं धूर्तम् एकं समादिशत्"
Kathasaritsagara,"sokss_5,1.113","etad gṛhītvā gaccha tvaṃ vastrayugmam upāyanam /
śaṃkarasvāminaḥ pārśvam iha rājapurodhasaḥ","एतद् गृहीत्वा गच्छ त्वं वस्त्रयुग्मम् उपायनम् /
शंकरस्वामिनः पार्श्वम् इह राजपुरोधसः"
Kathasaritsagara,"sokss_5,1.114","rājaputraḥ parābhūto mādhavo nāma gotrajaiḥ /
pitryaṃ bahu gṛhītvārtham āgato dakṣiṇāpathāt","राजपुत्रः पराभूतो माधवो नाम गोत्रजैः /
पित्र्यं बहु गृहीत्वार्थम् आगतो दक्षिणापथात्"
Kathasaritsagara,"sokss_5,1.115","samaiḥ katipayair anyai rājaputrair anudrutaḥ /
sa ceha yuṣmadīyasya rājñaḥ sevāṃ kariṣyati","समैः कतिपयैर् अन्यै राजपुत्रैर् अनुद्रुतः /
स चेह युष्मदीयस्य राज्ञः सेवां करिष्यति"
Kathasaritsagara,"sokss_5,1.116","tena tvaddarśanāyāhaṃ preṣito yaśasāṃ nidhe /
iti tvayā savinayaṃ sa ca vācyaḥ purohitaḥ","तेन त्वद्दर्शनायाहं प्रेषितो यशसां निधे /
इति त्वया सविनयं स च वाच्यः पुरोहितः"
Kathasaritsagara,"sokss_5,1.117","evaṃ sa mādhavenoktvā dhūrtaḥ saṃpreṣitas tadā /
jagāmopāyanakaro gṛhaṃ tasya purodhasaḥ","एवं स माधवेनोक्त्वा धूर्तः संप्रेषितस् तदा /
जगामोपायनकरो गृहं तस्य पुरोधसः"
Kathasaritsagara,"sokss_5,1.118","upetyāvasare dattvā prābhūtaṃ vijane ca tat /
tasmai mādhavasaṃdeśaṃ śaṃsati sma yathocitam","उपेत्यावसरे दत्त्वा प्राभूतं विजने च तत् /
तस्मै माधवसंदेशं शंसति स्म यथोचितम्"
Kathasaritsagara,"sokss_5,1.119","so 'py upāyanalobhāt tac chraddadhe kalpitāyatiḥ /
upapradānaṃ lipsūnām ekaṃ hy ākarṣaṇauṣadham","सो ऽप्य् उपायनलोभात् तच् छ्रद्दधे कल्पितायतिः /
उपप्रदानं लिप्सूनाम् एकं ह्य् आकर्षणौषधम्"
Kathasaritsagara,"sokss_5,1.120","tataḥ pratyāgate tasmin dhūrte 'nyedyuḥ sa mādhavaḥ /
labdhāvakāśas tam agāt svayaṃ draṣṭuṃ purohitam","ततः प्रत्यागते तस्मिन् धूर्ते ऽन्येद्युः स माधवः /
लब्धावकाशस् तम् अगात् स्वयं द्रष्टुं पुरोहितम्"
Kathasaritsagara,"sokss_5,1.121","dhṛtakārpaṭikākārai rājaputrāpadeśibhiḥ /
vṛtaḥ pārśvacarair āttakāṣṭhakhaṇḍakalāñchanaiḥ","धृतकार्पटिकाकारै राजपुत्रापदेशिभिः /
वृतः पार्श्वचरैर् आत्तकाष्ठखण्डकलाञ्छनैः"
Kathasaritsagara,"sokss_5,1.122","purogāveditaś cainam abhyagāt sa purohitam /
tenāpy abhyudgamānandasvāgatair abhyanandyata","पुरोगावेदितश् चैनम् अभ्यगात् स पुरोहितम् /
तेनाप्य् अभ्युद्गमानन्दस्वागतैर् अभ्यनन्द्यत"
Kathasaritsagara,"sokss_5,1.123","tatas tena saha sthitvā kathālāpaiḥ kṣaṇaṃ ca saḥ /
āyayau tadanujñāto mādhavo vasatiṃ nijām","ततस् तेन सह स्थित्वा कथालापैः क्षणं च सः /
आययौ तदनुज्ञातो माधवो वसतिं निजाम्"
Kathasaritsagara,"sokss_5,1.124","dvitīye 'hni punaḥ preṣya prābhṛtaṃ vastrayor yugam /
bhūyo 'pi tam upāgacchat purohitam uvāca ca","द्वितीये ऽह्नि पुनः प्रेष्य प्राभृतं वस्त्रयोर् युगम् /
भूयो ऽपि तम् उपागच्छत् पुरोहितम् उवाच च"
Kathasaritsagara,"sokss_5,1.125","parivārānurodhena kila sevārthino vayam /
tena tvam āśrito 'smābhir arthamātrāsti naḥ punaḥ","परिवारानुरोधेन किल सेवार्थिनो वयम् /
तेन त्वम् आश्रितो ऽस्माभिर् अर्थमात्रास्ति नः पुनः"
Kathasaritsagara,"sokss_5,1.126","tac chrutvā prāptim āśaṅkya tasmāt so 'tha purohitaḥ /
pratiśuśrāva tat tasmai mādhavāya samīhitam","तच् छ्रुत्वा प्राप्तिम् आशङ्क्य तस्मात् सो ऽथ पुरोहितः /
प्रतिशुश्राव तत् तस्मै माधवाय समीहितम्"
Kathasaritsagara,"sokss_5,1.127","kṣaṇāc ca gatvā rājānam etadarthaṃ vyajijñapat /
tadgauraveṇa rājāpi tat tathā pratyapadyata","क्षणाच् च गत्वा राजानम् एतदर्थं व्यजिज्ञपत् /
तद्गौरवेण राजापि तत् तथा प्रत्यपद्यत"
Kathasaritsagara,"sokss_5,1.128","apare 'hni ca nītvā taṃ mādhavaṃ saparicchadam /
nṛpāyādarśayat tasmai sa purodhāḥ sagauravam","अपरे ऽह्नि च नीत्वा तं माधवं सपरिच्छदम् /
नृपायादर्शयत् तस्मै स पुरोधाः सगौरवम्"
Kathasaritsagara,"sokss_5,1.129","nṛpo 'pi mādhavaṃ dṛṣṭvā rājaputropamākṛtim /
ādareṇānujagrāha vṛttiṃ cāsya pradiṣṭavān","नृपो ऽपि माधवं दृष्ट्वा राजपुत्रोपमाकृतिम् /
आदरेणानुजग्राह वृत्तिं चास्य प्रदिष्टवान्"
Kathasaritsagara,"sokss_5,1.130","tato 'tra sevamānas taṃ nṛpaṃ tasthau sa mādhavaḥ /
rātrau rātrau ca mantrāya śivena samagacchata","ततो ऽत्र सेवमानस् तं नृपं तस्थौ स माधवः /
रात्रौ रात्रौ च मन्त्राय शिवेन समगच्छत"
Kathasaritsagara,"sokss_5,1.131","ihaiva vasa madgehe iti tena purodhasā /
so 'rthitaś cābhaval lobhād upacāropajīvinā","इहैव वस मद्गेहे इति तेन पुरोधसा /
सो ऽर्थितश् चाभवल् लोभाद् उपचारोपजीविना"
Kathasaritsagara,"sokss_5,1.132","tataḥ sahacaraiḥ sākaṃ tasyaivāśiśriyad gṛham /
vināśahetur vāsāya madguḥ skandhaṃ taror iva","ततः सहचरैः साकं तस्यैवाशिश्रियद् गृहम् /
विनाशहेतुर् वासाय मद्गुः स्कन्धं तरोर् इव"
Kathasaritsagara,"sokss_5,1.133","kṛtvā kṛtrimamāṇikyamayair ābharaṇair bhṛtam /
bhāṇḍaṃ ca sthāpayām āsa tadīye koṣaveśmani","कृत्वा कृत्रिममाणिक्यमयैर् आभरणैर् भृतम् /
भाण्डं च स्थापयाम् आस तदीये कोषवेश्मनि"
Kathasaritsagara,"sokss_5,1.134","antarā ca tad udghāṭya tais tair vyājārdhadarśitaiḥ /
jahārābharaṇais tasya śaṣpair iva paśor manaḥ","अन्तरा च तद् उद्घाट्य तैस् तैर् व्याजार्धदर्शितैः /
जहाराभरणैस् तस्य शष्पैर् इव पशोर् मनः"
Kathasaritsagara,"sokss_5,1.135","viśvaste ca tatas tasmin purodhasi cakāra saḥ /
māndyam alpatarāhārakṛśīkṛtatanur mṛṣā","विश्वस्ते च ततस् तस्मिन् पुरोधसि चकार सः /
मान्द्यम् अल्पतराहारकृशीकृततनुर् मृषा"
Kathasaritsagara,"sokss_5,1.136","yāte katipayāhne ca taṃ śayyopāntavartinam /
purohitaṃ sa vakti sma dhūrtarājo 'lpayā girā","याते कतिपयाह्ने च तं शय्योपान्तवर्तिनम् /
पुरोहितं स वक्ति स्म धूर्तराजो ऽल्पया गिरा"
Kathasaritsagara,"sokss_5,1.137","mama tāvac charīre 'smin vartate viṣamā daśā /
tad vipravara kaṃcit tvaṃ brāhmaṇottamam ānaya","मम तावच् छरीरे ऽस्मिन् वर्तते विषमा दशा /
तद् विप्रवर कंचित् त्वं ब्राह्मणोत्तमम् आनय"
Kathasaritsagara,"sokss_5,1.138","yasmai dāsyāmi sarvasvam ihāmutra ca śarmaṇe /
asthire jīvite hy āsthā kā dhaneṣu manasvinaḥ","यस्मै दास्यामि सर्वस्वम् इहामुत्र च शर्मणे /
अस्थिरे जीविते ह्य् आस्था का धनेषु मनस्विनः"
Kathasaritsagara,"sokss_5,1.139","ity uktaḥ sa purodhāś ca tena dānopajīvakaḥ /
evaṃ karomīty āha sma so 'patac cāsya pādayoḥ","इत्य् उक्तः स पुरोधाश् च तेन दानोपजीवकः /
एवं करोमीत्य् आह स्म सो ऽपतच् चास्य पादयोः"
Kathasaritsagara,"sokss_5,1.140","tataḥ sa brāhmaṇaṃ yaṃ yam ānināya purohitaḥ /
viśeṣecchānibhāt taṃ taṃ śraddadhe na sa mādhavaḥ","ततः स ब्राह्मणं यं यम् आनिनाय पुरोहितः /
विशेषेच्छानिभात् तं तं श्रद्दधे न स माधवः"
Kathasaritsagara,"sokss_5,1.141","tad dṛṣṭvā tasya pārśvastho dhūrta eko 'bravīd idam /
na tāvad asmai sāmānyo vipraḥ prāyeṇa rocate","तद् दृष्ट्वा तस्य पार्श्वस्थो धूर्त एको ऽब्रवीद् इदम् /
न तावद् अस्मै सामान्यो विप्रः प्रायेण रोचते"
Kathasaritsagara,"sokss_5,1.142","tad ya eṣa śivo nāma śiprātīre mahātapāḥ /
sthitaḥ saṃprati bhāty asya na vety etan nirūpyatām","तद् य एष शिवो नाम शिप्रातीरे महातपाः /
स्थितः संप्रति भात्य् अस्य न वेत्य् एतन् निरूप्यताम्"
Kathasaritsagara,"sokss_5,1.143","tac chrutvā mādhavo 'vādīt kṛtārtis taṃ purohitam /
hanta prasīdānaya taṃ vipro nānyo hi tādṛśaḥ","तच् छ्रुत्वा माधवो ऽवादीत् कृतार्तिस् तं पुरोहितम् /
हन्त प्रसीदानय तं विप्रो नान्यो हि तादृशः"
Kathasaritsagara,"sokss_5,1.144","ity uktas tena ca yayau sa śivasyāntikaṃ tataḥ /
purodhās tam apaśyac ca racitadhyānaniścalam","इत्य् उक्तस् तेन च ययौ स शिवस्यान्तिकं ततः /
पुरोधास् तम् अपश्यच् च रचितध्याननिश्चलम्"
Kathasaritsagara,"sokss_5,1.145","upāviśac ca tasyāgre tataḥ kṛtvā pradakṣiṇam /
tatkṣaṇaṃ so 'pi dhūrto 'bhūc chanair utmīlitekṣaṇaḥ","उपाविशच् च तस्याग्रे ततः कृत्वा प्रदक्षिणम् /
तत्क्षणं सो ऽपि धूर्तो ऽभूच् छनैर् उत्मीलितेक्षणः"
Kathasaritsagara,"sokss_5,1.146","tataḥ praṇamya taṃ prahvaḥ sa uvāca purohitaḥ /
na cet kupyasi tat kiṃcit prabho vijñāpayāmy aham","ततः प्रणम्य तं प्रह्वः स उवाच पुरोहितः /
न चेत् कुप्यसि तत् किंचित् प्रभो विज्ञापयाम्य् अहम्"
Kathasaritsagara,"sokss_5,1.147","tan niśamya ca tenoṣṭhapuṭonnamanasaṃjñayā /
anujñātaḥ śivenaivaṃ tam avādīt purohitaḥ","तन् निशम्य च तेनोष्ठपुटोन्नमनसंज्ञया /
अनुज्ञातः शिवेनैवं तम् अवादीत् पुरोहितः"
Kathasaritsagara,"sokss_5,1.148","iha sthito dākṣiṇātyo rājaputro mahādhanaḥ /
mādhavākhyaḥ sa cāsvasthaḥ sarvasvaṃ dātum udyataḥ","इह स्थितो दाक्षिणात्यो राजपुत्रो महाधनः /
माधवाख्यः स चास्वस्थः सर्वस्वं दातुम् उद्यतः"
Kathasaritsagara,"sokss_5,1.149","manyase yadi tat tubhyaṃ sa sarvaṃ tat prayacchati /
nānānarghamahāratnamayālaṃkaraṇojjvalam","मन्यसे यदि तत् तुभ्यं स सर्वं तत् प्रयच्छति /
नानानर्घमहारत्नमयालंकरणोज्ज्वलम्"
Kathasaritsagara,"sokss_5,1.150","tac chrutvā sa śanair muktamaunaḥ kila śivo 'bravīt /
brahman bhikṣāśanasyārthaiḥ ko 'rtho me brahmacāriṇaḥ","तच् छ्रुत्वा स शनैर् मुक्तमौनः किल शिवो ऽब्रवीत् /
ब्रह्मन् भिक्षाशनस्यार्थैः को ऽर्थो मे ब्रह्मचारिणः"
Kathasaritsagara,"sokss_5,1.151","tataḥ purohito 'py evaṃ sa taṃ punar abhāṣata /
maivaṃ vādīr mahābrahman kiṃ na vetsy āśramakramam","ततः पुरोहितो ऽप्य् एवं स तं पुनर् अभाषत /
मैवं वादीर् महाब्रह्मन् किं न वेत्स्य् आश्रमक्रमम्"
Kathasaritsagara,"sokss_5,1.152","kṛtadāro gṛhe kurvan devapitratithikriyāḥ /
dhanais trivargaṃ prāpnoti gṛhī hy āśramiṇāṃ varaḥ","कृतदारो गृहे कुर्वन् देवपित्रतिथिक्रियाः /
धनैस् त्रिवर्गं प्राप्नोति गृही ह्य् आश्रमिणां वरः"
Kathasaritsagara,"sokss_5,1.153","tataḥ so 'pi śivo 'vādīt kuto me dārasaṃgrahaḥ /
na hy ahaṃ pariṇeṣyāmi kulād yādṛśatādṛśāt","ततः सो ऽपि शिवो ऽवादीत् कुतो मे दारसंग्रहः /
न ह्य् अहं परिणेष्यामि कुलाद् यादृशतादृशात्"
Kathasaritsagara,"sokss_5,1.154","tac chrutvā sukhabhogyaṃ ca matvā tasya tathā dhanam /
sa prāptāvasaro lubdhaḥ purodhās tam abhāṣata","तच् छ्रुत्वा सुखभोग्यं च मत्वा तस्य तथा धनम् /
स प्राप्तावसरो लुब्धः पुरोधास् तम् अभाषत"
Kathasaritsagara,"sokss_5,1.155","asti tarhi sutā kanyā vinayasvāminīti me /
atirūpavatī sā ca tāṃ ca tubhyaṃ dadāmy aham","अस्ति तर्हि सुता कन्या विनयस्वामिनीति मे /
अतिरूपवती सा च तां च तुभ्यं ददाम्य् अहम्"
Kathasaritsagara,"sokss_5,1.156","yac ca pratigrahadhanaṃ tasmāt prāpnoṣi mādhavāt /
tad ahaṃ tava rakṣāmi tad bhajasva gṛhāśramam","यच् च प्रतिग्रहधनं तस्मात् प्राप्नोषि माधवात् /
तद् अहं तव रक्षामि तद् भजस्व गृहाश्रमम्"
Kathasaritsagara,"sokss_5,1.157","ity ākarṇya sa saṃpannayatheṣṭārthaḥ śivo 'bravīt /
brahman grahas tavāyaṃ cet tat karomi vacas tava","इत्य् आकर्ण्य स संपन्नयथेष्टार्थः शिवो ऽब्रवीत् /
ब्रह्मन् ग्रहस् तवायं चेत् तत् करोमि वचस् तव"
Kathasaritsagara,"sokss_5,1.158","hemaratnasvarūpe tu mugdha evāsmi tāpasaḥ /
tvadvācaiva pravarte 'haṃ yathā vetsi tathā kuru","हेमरत्नस्वरूपे तु मुग्ध एवास्मि तापसः /
त्वद्वाचैव प्रवर्ते ऽहं यथा वेत्सि तथा कुरु"
Kathasaritsagara,"sokss_5,1.159","etac chivavacaḥ śrutvā parituṣṭas tatheti tam /
mūḍho nināya gehaṃ svaṃ tathaiva sa purohitaḥ","एतच् छिववचः श्रुत्वा परितुष्टस् तथेति तम् /
मूढो निनाय गेहं स्वं तथैव स पुरोहितः"
Kathasaritsagara,"sokss_5,1.160","saṃniveśya ca tatrainaṃ śivākhyam aśivaṃ tataḥ /
yathākṛtaṃ śaśaṃsaitan mādhavāyābhinandate","संनिवेश्य च तत्रैनं शिवाख्यम् अशिवं ततः /
यथाकृतं शशंसैतन् माधवायाभिनन्दते"
Kathasaritsagara,"sokss_5,1.161","tadaiva ca dadau tasmai sutāṃ kleśavivardhitām /
nijāṃ śivāya saṃpattim iva mūḍhatvahāritām","तदैव च ददौ तस्मै सुतां क्लेशविवर्धिताम् /
निजां शिवाय संपत्तिम् इव मूढत्वहारिताम्"
Kathasaritsagara,"sokss_5,1.162","kṛtodvāhaṃ tṛtīye 'hni pratigrahakṛte ca tam /
nināya vyājamandasya mādhavasya tato 'ntikam","कृतोद्वाहं तृतीये ऽह्नि प्रतिग्रहकृते च तम् /
निनाय व्याजमन्दस्य माधवस्य ततो ऽन्तिकम्"
Kathasaritsagara,"sokss_5,1.163","atarkyatapasaṃ vande tvām ity avitathaṃ vadan /
mādhavo 'py apatat tasya śivasyotthāya pādayoḥ","अतर्क्यतपसं वन्दे त्वाम् इत्य् अवितथं वदन् /
माधवो ऽप्य् अपतत् तस्य शिवस्योत्थाय पादयोः"
Kathasaritsagara,"sokss_5,1.164","dadau ca tasmai vidhivat koṣāgārāt tadāhṛtam /
bhūrikṛtrimamāṇikyamayābharaṇabhāṇḍakam","ददौ च तस्मै विधिवत् कोषागारात् तदाहृतम् /
भूरिकृत्रिममाणिक्यमयाभरणभाण्डकम्"
Kathasaritsagara,"sokss_5,1.165","śivo 'pi pratigṛhyaitat tasya haste purodhasaḥ /
nāhaṃ vedmi tvam evaitad vetsīty uktvā samarpayat","शिवो ऽपि प्रतिगृह्यैतत् तस्य हस्ते पुरोधसः /
नाहं वेद्मि त्वम् एवैतद् वेत्सीत्य् उक्त्वा समर्पयत्"
Kathasaritsagara,"sokss_5,1.166","aṅgīkṛtam idaṃ pūrvaṃ mayā cintā tavātra kā /
ity uktvā tac ca jagrāha tatkṣaṇaṃ sa purohitaḥ","अङ्गीकृतम् इदं पूर्वं मया चिन्ता तवात्र का /
इत्य् उक्त्वा तच् च जग्राह तत्क्षणं स पुरोहितः"
Kathasaritsagara,"sokss_5,1.167","kṛtāśiṣi tato yāte svavadhūvāsakaṃ śive /
nītvā sa sthāpayām āsa tan nije koṣaveśmani","कृताशिषि ततो याते स्ववधूवासकं शिवे /
नीत्वा स स्थापयाम् आस तन् निजे कोषवेश्मनि"
Kathasaritsagara,"sokss_5,1.168","mādhavo 'pi tad anyedyur māndyavyājaṃ śanais tyajan /
rogopaśāntiṃ vakti sma mahādānaprabhāvataḥ","माधवो ऽपि तद् अन्येद्युर् मान्द्यव्याजं शनैस् त्यजन् /
रोगोपशान्तिं वक्ति स्म महादानप्रभावतः"
Kathasaritsagara,"sokss_5,1.169","tvayā dharmasahāyena samuttirṇo 'ham āpadaḥ /
iti cāntikam āyāntaṃ praśaśaṃsa purohitam","त्वया धर्मसहायेन समुत्तिर्णो ऽहम् आपदः /
इति चान्तिकम् आयान्तं प्रशशंस पुरोहितम्"
Kathasaritsagara,"sokss_5,1.170","etatprabhāvād etan me śarīram iti kīrtayan /
prakāśam eva cakre ca śivena saha mitratām","एतत्प्रभावाद् एतन् मे शरीरम् इति कीर्तयन् /
प्रकाशम् एव चक्रे च शिवेन सह मित्रताम्"
Kathasaritsagara,"sokss_5,1.171","śivo 'pi yāteṣu dineṣv avādīt taṃ purohitam /
evam eva bhavadgehe bhokṣyate ca kiyan mayā","शिवो ऽपि यातेषु दिनेष्व् अवादीत् तं पुरोहितम् /
एवम् एव भवद्गेहे भोक्ष्यते च कियन् मया"
Kathasaritsagara,"sokss_5,1.172","tat kiṃ tvam eva mūlyena gṛhṇāsy ābharaṇaṃ na tat /
mahārgham iti cen mūlyaṃ yathāsaṃbhavi dehi me","तत् किं त्वम् एव मूल्येन गृह्णास्य् आभरणं न तत् /
महार्घम् इति चेन् मूल्यं यथासंभवि देहि मे"
Kathasaritsagara,"sokss_5,1.173","tac chrutvā tad anarghaṃ ca matvā tanniṣkrayaṃ dadau /
tatheti tasmai sarvasvaṃ śivāya sa purohitaḥ","तच् छ्रुत्वा तद् अनर्घं च मत्वा तन्निष्क्रयं ददौ /
तथेति तस्मै सर्वस्वं शिवाय स पुरोहितः"
Kathasaritsagara,"sokss_5,1.174","tadarthaṃ ca svahastena jīvaṃ lekhyam akārayat /
svayaṃ cāpy akarod buddhvā tad dhanaṃ svadhanādhikam","तदर्थं च स्वहस्तेन जीवं लेख्यम् अकारयत् /
स्वयं चाप्य् अकरोद् बुद्ध्वा तद् धनं स्वधनाधिकम्"
Kathasaritsagara,"sokss_5,1.175","anyonyalikhitaṃ haste gṛhītvā sa purohitaḥ /
pṛthag āsīt pṛthak so 'pi śivo bheje gṛhasthitim","अन्योन्यलिखितं हस्ते गृहीत्वा स पुरोहितः /
पृथग् आसीत् पृथक् सो ऽपि शिवो भेजे गृहस्थितिम्"
Kathasaritsagara,"sokss_5,1.176","tataś ca sa śivaḥ so 'pi mādhavaḥ saṃgatāv ubhau /
purohitārthān bhuñjānau yathecchaṃ tatra tasthatuḥ","ततश् च स शिवः सो ऽपि माधवः संगताव् उभौ /
पुरोहितार्थान् भुञ्जानौ यथेच्छं तत्र तस्थतुः"
Kathasaritsagara,"sokss_5,1.177","gate kāle ca mūlyārthī sa purodhāḥ kilāpaṇe /
tato 'laṃkāraṇād ekaṃ vikretuṃ kaṭakaṃ yayau","गते काले च मूल्यार्थी स पुरोधाः किलापणे /
ततो ऽलंकारणाद् एकं विक्रेतुं कटकं ययौ"
Kathasaritsagara,"sokss_5,1.178","tatraitad ratnatattvajñāḥ parīkṣya vaṇijo 'bruvan /
aho kasyāsti vijñānaṃ yenaitat kṛtrimaṃ kṛtam","तत्रैतद् रत्नतत्त्वज्ञाः परीक्ष्य वणिजो ऽब्रुवन् /
अहो कस्यास्ति विज्ञानं येनैतत् कृत्रिमं कृतम्"
Kathasaritsagara,"sokss_5,1.179","kācasphaṭikakhaṇḍā hi nānārāgoparañjitāḥ /
rītibaddhā ime naite maṇayo na ca kāñcanam","काचस्फटिकखण्डा हि नानारागोपरञ्जिताः /
रीतिबद्धा इमे नैते मणयो न च काञ्चनम्"
Kathasaritsagara,"sokss_5,1.180","tac chrutvā vihvalo gatvā sa purodhās tadaiva tat /
ānīyābharaṇaṃ gehāt kṛtsnaṃ teṣām adarśayat","तच् छ्रुत्वा विह्वलो गत्वा स पुरोधास् तदैव तत् /
आनीयाभरणं गेहात् कृत्स्नं तेषाम् अदर्शयत्"
Kathasaritsagara,"sokss_5,1.181","te dṛṣṭvā tadvad evāsya sarvaṃ kṛtrimam eva tat /
ūcire ca sa tac chrutvā vajrāhata ivābhavat","ते दृष्ट्वा तद्वद् एवास्य सर्वं कृत्रिमम् एव तत् /
ऊचिरे च स तच् छ्रुत्वा वज्राहत इवाभवत्"
Kathasaritsagara,"sokss_5,1.182","tataś ca gatvā tatkālaṃ sa mūḍhaḥ śivam abhyadhāt /
gṛhṇīṣva svān alaṃkārāṃs tan me dehi nijaṃ dhanam","ततश् च गत्वा तत्कालं स मूढः शिवम् अभ्यधात् /
गृह्णीष्व स्वान् अलंकारांस् तन् मे देहि निजं धनम्"
Kathasaritsagara,"sokss_5,1.183","kuto mamādyāpi dhanaṃ tad dhy aśeṣaṃ gṛhe mayā /
kālena bhuktam iti taṃ śivo 'pi pratyabhāṣata","कुतो ममाद्यापि धनं तद् ध्य् अशेषं गृहे मया /
कालेन भुक्तम् इति तं शिवो ऽपि प्रत्यभाषत"
Kathasaritsagara,"sokss_5,1.184","tato vivadamānau tau pārśvāvasthitamādhavam /
purodhaś ca śivaś cobhau rājānam upajagmatuḥ","ततो विवदमानौ तौ पार्श्वावस्थितमाधवम् /
पुरोधश् च शिवश् चोभौ राजानम् उपजग्मतुः"
Kathasaritsagara,"sokss_5,1.185","kācasphaṭikayoḥ khaṇḍai rītibaddhaiḥ surañjitaiḥ /
racitaṃ deva dattvaiva vyājālaṃkaraṇaṃ mahat","काचस्फटिकयोः खण्डै रीतिबद्धैः सुरञ्जितैः /
रचितं देव दत्त्वैव व्याजालंकरणं महत्"
Kathasaritsagara,"sokss_5,1.186","śivena mama sarvasvam ajānānasya bhakṣitam /
iti vijñāpayām āsa nṛpatiṃ sa purohitaḥ","शिवेन मम सर्वस्वम् अजानानस्य भक्षितम् /
इति विज्ञापयाम् आस नृपतिं स पुरोहितः"
Kathasaritsagara,"sokss_5,1.187","tataḥ śivo 'bravīd rājann ā bālyāt tāpaso 'bhavam /
anenaiva tad abhyarthya grāhito 'haṃ pratigraham","ततः शिवो ऽब्रवीद् राजन्न् आ बाल्यात् तापसो ऽभवम् /
अनेनैव तद् अभ्यर्थ्य ग्राहितो ऽहं प्रतिग्रहम्"
Kathasaritsagara,"sokss_5,1.188","tadaiva bhāṣitaṃ cāsya mugdhenāpi satā mayā /
ratnādiṣv anabhijñasya pramāṇaṃ me bhavān iti","तदैव भाषितं चास्य मुग्धेनापि सता मया /
रत्नादिष्व् अनभिज्ञस्य प्रमाणं मे भवान् इति"
Kathasaritsagara,"sokss_5,1.189","ahaṃ sthitas tavātreti pratyapadyata caiṣa tat /
pratigṛhya ca tat sarvaṃ haste 'syaiva mayārpitam","अहं स्थितस् तवात्रेति प्रत्यपद्यत चैष तत् /
प्रतिगृह्य च तत् सर्वं हस्ते ऽस्यैव मयार्पितम्"
Kathasaritsagara,"sokss_5,1.190","tato 'nena gṛhītaṃ tat svecchaṃ mūlyena me prabho /
vidyate cāvayor atra svahastalikhitaṃ mithaḥ","ततो ऽनेन गृहीतं तत् स्वेच्छं मूल्येन मे प्रभो /
विद्यते चावयोर् अत्र स्वहस्तलिखितं मिथः"
Kathasaritsagara,"sokss_5,1.191","idānīṃ caiva sāhāyyaṃ paraṃ jānāty ataḥ prabhuḥ /
evaṃ śive samāptoktāv uvāca sa ca mādhavaḥ","इदानीं चैव साहाय्यं परं जानात्य् अतः प्रभुः /
एवं शिवे समाप्तोक्ताव् उवाच स च माधवः"
Kathasaritsagara,"sokss_5,1.192","maivam ādiśa mānyas tvam aparādho mamātra kaḥ /
na gṛhītaṃ mayā kiṃcid bhavato vā śivasya vā","मैवम् आदिश मान्यस् त्वम् अपराधो ममात्र कः /
न गृहीतं मया किंचिद् भवतो वा शिवस्य वा"
Kathasaritsagara,"sokss_5,1.193","paitṛkaṃ dhanam anyatra ciraṃ nyāsīkṛtaṃ sthitam /
tadā tad eva cānītaṃ mayā dattaṃ dvijanmane","पैतृकं धनम् अन्यत्र चिरं न्यासीकृतं स्थितम् /
तदा तद् एव चानीतं मया दत्तं द्विजन्मने"
Kathasaritsagara,"sokss_5,1.194","satyaṃ yadi na tat svarṇaṃ na ca ratnāni tāni tat /
rītisphaṭikakācānāṃ pradānād astu me phalam","सत्यं यदि न तत् स्वर्णं न च रत्नानि तानि तत् /
रीतिस्फटिककाचानां प्रदानाद् अस्तु मे फलम्"
Kathasaritsagara,"sokss_5,1.195","nirvyājahṛdayatvena dāne ca pratyayo mama /
dṛṣṭa evāvatīrṇo 'smi yad rogam atidustaram","निर्व्याजहृदयत्वेन दाने च प्रत्ययो मम /
दृष्ट एवावतीर्णो ऽस्मि यद् रोगम् अतिदुस्तरम्"
Kathasaritsagara,"sokss_5,1.196","ity abhinnamukhacchāyam uktavaty atra mādhave /
jahāsa mantrisahito rājā tasmai tutoṣa ca","इत्य् अभिन्नमुखच्छायम् उक्तवत्य् अत्र माधवे /
जहास मन्त्रिसहितो राजा तस्मै तुतोष च"
Kathasaritsagara,"sokss_5,1.197","naivam anyāyataḥ kiṃcin mādhavasya śivasya vā /
iti tatra sabhāsadbhiḥ sāntarhāsam udīrite","नैवम् अन्यायतः किंचिन् माधवस्य शिवस्य वा /
इति तत्र सभासद्भिः सान्तर्हासम् उदीरिते"
Kathasaritsagara,"sokss_5,1.198","purohitaḥ so 'tha yayau hāritārtho vilajjitaḥ /
kāsāṃ hi nāpadāṃ hetur atilobhāndhabuddhitā","पुरोहितः सो ऽथ ययौ हारितार्थो विलज्जितः /
कासां हि नापदां हेतुर् अतिलोभान्धबुद्धिता"
Kathasaritsagara,"sokss_5,1.199","tau ca dhūrtau tatas tatra tasthatuḥ śivamādhavau /
parituṣṭanṛpāvāptaprasādasukhitau ciram","तौ च धूर्तौ ततस् तत्र तस्थतुः शिवमाधवौ /
परितुष्टनृपावाप्तप्रसादसुखितौ चिरम्"
Kathasaritsagara,"sokss_5,1.200","evaṃ sūtraśatais tais tair jihvājālāni tanvate /
jālopajīvino dhūrtā dhārāyāṃ dhīvarā iva","एवं सूत्रशतैस् तैस् तैर् जिह्वाजालानि तन्वते /
जालोपजीविनो धूर्ता धारायां धीवरा इव"
Kathasaritsagara,"sokss_5,1.201","tat tāta mithyā kanakapurīṃ dṛṣṭām iva bruvan /
eṣo 'pi vañcayitvā tvāṃ vipro matprāptim icchati","तत् तात मिथ्या कनकपुरीं दृष्टाम् इव ब्रुवन् /
एषो ऽपि वञ्चयित्वा त्वां विप्रो मत्प्राप्तिम् इच्छति"
Kathasaritsagara,"sokss_5,1.202","ataḥ saṃprati mā bhūt te madvivāhakṛte tvarā /
sthitāsmi tāvat kanyaiva paśyāmo bhavitātra kim","अतः संप्रति मा भूत् ते मद्विवाहकृते त्वरा /
स्थितास्मि तावत् कन्यैव पश्यामो भवितात्र किम्"
Kathasaritsagara,"sokss_5,1.203","ity uktaḥ sutayā rājā tayā kanakarekhayā /
paropakārī sa tadā tām evaṃ pratyabhāṣata","इत्य् उक्तः सुतया राजा तया कनकरेखया /
परोपकारी स तदा ताम् एवं प्रत्यभाषत"
Kathasaritsagara,"sokss_5,1.204","yauvane kanyakābhāvaś ciraṃ putri na yujyate /
mithyā vadanti doṣaṃ hi durjanā guṇamatsarāḥ","यौवने कन्यकाभावश् चिरं पुत्रि न युज्यते /
मिथ्या वदन्ति दोषं हि दुर्जना गुणमत्सराः"
Kathasaritsagara,"sokss_5,1.205","uttamasya viśeṣeṇa kalaṅkotpādako janaḥ /
harasvāmikathām atra śṛṇv etāṃ kathayāmi te","उत्तमस्य विशेषेण कलङ्कोत्पादको जनः /
हरस्वामिकथाम् अत्र शृण्व् एतां कथयामि ते"
Kathasaritsagara,"sokss_5,1.206","gaṅgopakaṇṭhe kusumapuraṃ nāmāsti yat puram /
harasvāmīti ko 'py āsīt tīrthārthī tatra tāpasaḥ","गङ्गोपकण्ठे कुसुमपुरं नामास्ति यत् पुरम् /
हरस्वामीति को ऽप्य् आसीत् तीर्थार्थी तत्र तापसः"
Kathasaritsagara,"sokss_5,1.207","sa bhaikṣavṛttir vipro 'tra gaṅgātīrakṛtoṭajaḥ /
tapaḥprakarṣāl lokasya gauravāspadatāṃ yayau","स भैक्षवृत्तिर् विप्रो ऽत्र गङ्गातीरकृतोटजः /
तपःप्रकर्षाल् लोकस्य गौरवास्पदतां ययौ"
Kathasaritsagara,"sokss_5,1.208","kadācic cātra taṃ dṛṣṭvā dūrād bhikṣāvinirgatam /
janamadhye jagādaikas tadguṇāsahanaḥ khalaḥ","कदाचिच् चात्र तं दृष्ट्वा दूराद् भिक्षाविनिर्गतम् /
जनमध्ये जगादैकस् तद्गुणासहनः खलः"
Kathasaritsagara,"sokss_5,1.209","api jānītha jāto 'yaṃ kīdṛk kapaṭatāpasaḥ /
anenaivārbhakāḥ sarve nagare 'mutra bhakṣitāḥ","अपि जानीथ जातो ऽयं कीदृक् कपटतापसः /
अनेनैवार्भकाः सर्वे नगरे ऽमुत्र भक्षिताः"
Kathasaritsagara,"sokss_5,1.210","tac chrutvā ca dvitīyo 'tra tatrāvocata tādṛśaḥ /
satyaṃ śrutaṃ mayāpy etad ucyamānaṃ janair iti","तच् छ्रुत्वा च द्वितीयो ऽत्र तत्रावोचत तादृशः /
सत्यं श्रुतं मयाप्य् एतद् उच्यमानं जनैर् इति"
Kathasaritsagara,"sokss_5,1.211","evam etad iti smāha tṛtīyo 'pi samarthayan /
badhnāty āryaparīvādaṃ khalasaṃvādaśṛṅkhalā","एवम् एतद् इति स्माह तृतीयो ऽपि समर्थयन् /
बध्नात्य् आर्यपरीवादं खलसंवादशृङ्खला"
Kathasaritsagara,"sokss_5,1.212","tenaiva ca krameṇaiva gataḥ karṇaparaṃparām /
pravādo bahulībhāvaṃ sarvatrātra pure yayau","तेनैव च क्रमेणैव गतः कर्णपरंपराम् /
प्रवादो बहुलीभावं सर्वत्रात्र पुरे ययौ"
Kathasaritsagara,"sokss_5,1.213","paurāś ca sarve gehebhyo balād bālān na tatyajuḥ /
harasvāmī śiśūn nītvā bhakṣayaty akhilān iti","पौराश् च सर्वे गेहेभ्यो बलाद् बालान् न तत्यजुः /
हरस्वामी शिशून् नीत्वा भक्षयत्य् अखिलान् इति"
Kathasaritsagara,"sokss_5,1.214","tataś ca brāhmaṇās tatra saṃtatikṣayabhīravaḥ /
saṃbhūya mantrayām āsuḥ purāt tasya pravāsanam","ततश् च ब्राह्मणास् तत्र संततिक्षयभीरवः /
संभूय मन्त्रयाम् आसुः पुरात् तस्य प्रवासनम्"
Kathasaritsagara,"sokss_5,1.215","graseta kupitaḥ so 'smān iti sākṣād bhayān na te /
yadā tasyāśakan vaktuṃ dūtān visasṛjus tadā","ग्रसेत कुपितः सो ऽस्मान् इति साक्षाद् भयान् न ते /
यदा तस्याशकन् वक्तुं दूतान् विससृजुस् तदा"
Kathasaritsagara,"sokss_5,1.216","te ca gatvā tadā dūtā dūrād eva tam abruvan /
nagarād gamyatām asmād ity āhus tvāṃ dvijātayaḥ","ते च गत्वा तदा दूता दूराद् एव तम् अब्रुवन् /
नगराद् गम्यताम् अस्माद् इत्य् आहुस् त्वां द्विजातयः"
Kathasaritsagara,"sokss_5,1.217","kiṃ nimittam iti proktā vismitenātha tena te /
punar ūcus tvam aśnāsi bāladarśam iheti tam","किं निमित्तम् इति प्रोक्ता विस्मितेनाथ तेन ते /
पुनर् ऊचुस् त्वम् अश्नासि बालदर्शम् इहेति तम्"
Kathasaritsagara,"sokss_5,1.218","tac chrutvā sa harasvāmī svayaṃ pratyāyanecchayā /
viprāṇāṃ nikaṭaṃ teṣāṃ bhītinaśyajjano yayau","तच् छ्रुत्वा स हरस्वामी स्वयं प्रत्यायनेच्छया /
विप्राणां निकटं तेषां भीतिनश्यज्जनो ययौ"
Kathasaritsagara,"sokss_5,1.219","viprāś cāruruhus trāsāt taṃ dṛṣṭvaiva maṭhopari /
pravādamohitaḥ prāyo na vicārakṣamo janaḥ","विप्राश् चारुरुहुस् त्रासात् तं दृष्ट्वैव मठोपरि /
प्रवादमोहितः प्रायो न विचारक्षमो जनः"
Kathasaritsagara,"sokss_5,1.220","atha dvijān harasvāmī tān ekaikam adhaḥ sthitaḥ /
nāmagrāhaṃ samāhūya sa jagādopari sthitān","अथ द्विजान् हरस्वामी तान् एकैकम् अधः स्थितः /
नामग्राहं समाहूय स जगादोपरि स्थितान्"
Kathasaritsagara,"sokss_5,1.221","ko 'yaṃ moho 'dya vo viprā nāvekṣadhvaṃ parasparam /
kiyanto bālakāḥ kasya mayā kutra ca bhakṣitāḥ","को ऽयं मोहो ऽद्य वो विप्रा नावेक्षध्वं परस्परम् /
कियन्तो बालकाः कस्य मया कुत्र च भक्षिताः"
Kathasaritsagara,"sokss_5,1.222","tac chrutvā yāvad anyonyaṃ viprāḥ parimṛśanti te /
tāvat sarve 'pi sarveṣāṃ jīvanto bālakāḥ sthitāḥ","तच् छ्रुत्वा यावद् अन्योन्यं विप्राः परिमृशन्ति ते /
तावत् सर्वे ऽपि सर्वेषां जीवन्तो बालकाः स्थिताः"
Kathasaritsagara,"sokss_5,1.223","kramān niyuktāś cānye 'pi paurās tatra tathaiva tat /
pratyapadyanta sarve 'pi savipravaṇijo 'bruvan","क्रमान् नियुक्ताश् चान्ये ऽपि पौरास् तत्र तथैव तत् /
प्रत्यपद्यन्त सर्वे ऽपि सविप्रवणिजो ऽब्रुवन्"
Kathasaritsagara,"sokss_5,1.224","aho vimūḍhair asmābhiḥ sādhur mithyaiva dūṣitaḥ /
jīvanti bālāḥ sarveṣāṃ tat kasyānena bhakṣitāḥ","अहो विमूढैर् अस्माभिः साधुर् मिथ्यैव दूषितः /
जीवन्ति बालाः सर्वेषां तत् कस्यानेन भक्षिताः"
Kathasaritsagara,"sokss_5,1.225","ity uktavatsu sarveṣu harasvāmī tadaiva saḥ /
saṃpannaśuddhir nagarād gantuṃ pravavṛte tataḥ","इत्य् उक्तवत्सु सर्वेषु हरस्वामी तदैव सः /
संपन्नशुद्धिर् नगराद् गन्तुं प्रववृते ततः"
Kathasaritsagara,"sokss_5,1.226","durjanotpāditāvadyaviraktīkṛtacetasi /
avivekini durdeśe ratiḥ kā hi manasvinaḥ","दुर्जनोत्पादितावद्यविरक्तीकृतचेतसि /
अविवेकिनि दुर्देशे रतिः का हि मनस्विनः"
Kathasaritsagara,"sokss_5,1.227","tato vaṇigbhir vipraiś ca prārthitaś caraṇānataiḥ /
kathaṃcit sa harasvāmī tatra vastum amanyata","ततो वणिग्भिर् विप्रैश् च प्रार्थितश् चरणानतैः /
कथंचित् स हरस्वामी तत्र वस्तुम् अमन्यत"
Kathasaritsagara,"sokss_5,1.228","itthaṃ saccaritāvalokanalasadvidveṣavācālitā
mithyādūṣaṇam evam eva dadati prāyaḥ satāṃ durjanāḥ /
kiṃcit kiṃ punar āpnuvanti yadi te tatrāvakāśaṃ manāg
draṣṭuṃ tajjvalite 'nale nipatitaḥ prājyājyadhārotkaraḥ","इत्थं सच्चरितावलोकनलसद्विद्वेषवाचालिता
मिथ्यादूषणम् एवम् एव ददति प्रायः सतां दुर्जनाः /
किंचित् किं पुनर् आप्नुवन्ति यदि ते तत्रावकाशं मनाग्
द्रष्टुं तज्ज्वलिते ऽनले निपतितः प्राज्याज्यधारोत्करः"
Kathasaritsagara,"sokss_5,1.229","tasmād viśalyayitum icchasi māṃ yadi tvaṃ vatse tad unmiṣati nūtanayauvane 'smin /
na sveccham arhasi ciraṃ khalu kanyakātvam āsevituṃ sulabhadurjanaduṣpravādam","तस्माद् विशल्ययितुम् इच्छसि मां यदि त्वं वत्से तद् उन्मिषति नूतनयौवने ऽस्मिन् /
न स्वेच्छम् अर्हसि चिरं खलु कन्यकात्वम् आसेवितुं सुलभदुर्जनदुष्प्रवादम्"
Kathasaritsagara,"sokss_5,1.230","ity uktā narapatinā pitrā prāyeṇa kanakarekhā sā /
nijagāda rājatanayā tam avasthitaniścayā bhūyaḥ","इत्य् उक्ता नरपतिना पित्रा प्रायेण कनकरेखा सा /
निजगाद राजतनया तम् अवस्थितनिश्चया भूयः"
Kathasaritsagara,"sokss_5,1.231","dṛṣṭā kanakapurī sā vipreṇa kṣatriyeṇa vā yena /
tarhi tam āsu gaveṣaya tasmai māṃ dehi bhāṣitaṃ hi mayā","दृष्टा कनकपुरी सा विप्रेण क्षत्रियेण वा येन /
तर्हि तम् आसु गवेषय तस्मै मां देहि भाषितं हि मया"
Kathasaritsagara,"sokss_5,1.232","tac chrutvā dṛḍhaniścayāṃ vigaṇayañ jātismarāṃ tāṃ sutāṃ
nāsyāś cānyam abhīṣṭabhartṛghaṭane paśyann upāyakramam /
deśe tatra tataḥ prabhṛty anudinaṃ praṣṭuṃ navāgantukān
bhūyo bhūmipatiḥ sa nityapaṭahaprodghoṣaṇām ādiśat","तच् छ्रुत्वा दृढनिश्चयां विगणयञ् जातिस्मरां तां सुतां
नास्याश् चान्यम् अभीष्टभर्तृघटने पश्यन्न् उपायक्रमम् /
देशे तत्र ततः प्रभृत्य् अनुदिनं प्रष्टुं नवागन्तुकान्
भूयो भूमिपतिः स नित्यपटहप्रोद्घोषणाम् आदिशत्"
Kathasaritsagara,"sokss_5,1.233","yo vipraḥ kṣatriyo vā nanu kanakapurīṃ dṛṣṭavān so 'bhidhattām
tasmai rājā kila svāṃ vitarati tanayāṃ yauvarājyena sākam /
sarvatrāghoṣyataivaṃ punar api paṭahānantaraṃ cātra śaśvan
na tv ekaḥ ko'pi tāvat kṛtakanakapurīdarśano labhyate sma","यो विप्रः क्षत्रियो वा ननु कनकपुरीं दृष्टवान् सो ऽभिधत्ताम्
तस्मै राजा किल स्वां वितरति तनयां यौवराज्येन साकम् /
सर्वत्राघोष्यतैवं पुनर् अपि पटहानन्तरं चात्र शश्वन्
न त्व् एकः कोऽपि तावत् कृतकनकपुरीदर्शनो लभ्यते स्म"
Kathasaritsagara,"sokss_5,2.1","iti mahākaviśrīsomadevabhaṭṭaviracite kathāsaritsāgare caturdārikālambake prathamas taraṅgaḥ /

dvitīyas taraṅgaḥ /

atrāntare dvijayuvā śaktidevaḥ sa durmanāḥ /
acintayad abhipretarājakanyāvamānitaḥ","इति महाकविश्रीसोमदेवभट्टविरचिते कथासरित्सागरे चतुर्दारिकालम्बके प्रथमस् तरङ्गः /

द्वितीयस् तरङ्गः /

अत्रान्तरे द्विजयुवा शक्तिदेवः स दुर्मनाः /
अचिन्तयद् अभिप्रेतराजकन्यावमानितः"
Kathasaritsagara,"sokss_5,2.2","mayeha mithyākanakapurīdarśanavādinā /
vimānanā paraṃ prāptā na tv asau rājakanyakā","मयेह मिथ्याकनकपुरीदर्शनवादिना /
विमानना परं प्राप्ता न त्व् असौ राजकन्यका"
Kathasaritsagara,"sokss_5,2.3","tad etatprāptaye tāvad bhramaṇīyā mahī mayā /
yāvat sā nagarī dṛṣṭā prāṇair vāpi gataṃ mama","तद् एतत्प्राप्तये तावद् भ्रमणीया मही मया /
यावत् सा नगरी दृष्टा प्राणैर् वापि गतं मम"
Kathasaritsagara,"sokss_5,2.4","tāṃ hi dṛṣṭvā purīm etya tatpaṇopārjitaṃ na cet /
labheya rājatanayām enāṃ kiṃ jīvitena tat","तां हि दृष्ट्वा पुरीम् एत्य तत्पणोपार्जितं न चेत् /
लभेय राजतनयाम् एनां किं जीवितेन तत्"
Kathasaritsagara,"sokss_5,2.5","evaṃ kṛtapratijñaḥ san vardhamānapurāt tataḥ /
dakṣiṇāṃ diśam ālambya sa pratasthe tadā dvijaḥ","एवं कृतप्रतिज्ञः सन् वर्धमानपुरात् ततः /
दक्षिणां दिशम् आलम्ब्य स प्रतस्थे तदा द्विजः"
Kathasaritsagara,"sokss_5,2.6","krameṇa gacchaṃś ca prāpa so 'tha vindhyamahāṭavīm /
viveśa ca nijāṃ vāñchām iva tāṃ gahanāyatām","क्रमेण गच्छंश् च प्राप सो ऽथ विन्ध्यमहाटवीम् /
विवेश च निजां वाञ्छाम् इव तां गहनायताम्"
Kathasaritsagara,"sokss_5,2.7","tasyāṃ ca mārutādhūtamṛdupādapapallavaiḥ /
vījayantyām ivātmānaṃ taptam arkakarotkaraiḥ","तस्यां च मारुताधूतमृदुपादपपल्लवैः /
वीजयन्त्याम् इवात्मानं तप्तम् अर्ककरोत्करैः"
Kathasaritsagara,"sokss_5,2.8","bhūricauraparābhūtiduḥkhād iva divāniśam /
krośantyāṃ tīvrasiṃhādihanyamānamṛgāravaiḥ","भूरिचौरपराभूतिदुःखाद् इव दिवानिशम् /
क्रोशन्त्यां तीव्रसिंहादिहन्यमानमृगारवैः"
Kathasaritsagara,"sokss_5,2.9","svacchandīcchaladuddāmamahāmarumarīcibhiḥ /
jigīṣantyām ivātyugrāṇy api tejāṃsi bhāsvataḥ","स्वच्छन्दीच्छलदुद्दाममहामरुमरीचिभिः /
जिगीषन्त्याम् इवात्युग्राण्य् अपि तेजांसि भास्वतः"
Kathasaritsagara,"sokss_5,2.10","jalasaṃhatihīnāyām apy aho sulabhāpadi /
satatollaṅghyamānāyām api dūrībhavadbhuvi","जलसंहतिहीनायाम् अप्य् अहो सुलभापदि /
सततोल्लङ्घ्यमानायाम् अपि दूरीभवद्भुवि"
Kathasaritsagara,"sokss_5,2.11","divasair dūram adhvānam atikramya dadarśa saḥ /
ekānte śītalasvacchasalilaṃ sumahat saraḥ","दिवसैर् दूरम् अध्वानम् अतिक्रम्य ददर्श सः /
एकान्ते शीतलस्वच्छसलिलं सुमहत् सरः"
Kathasaritsagara,"sokss_5,2.12","puṇḍarīkocchritacchattraṃ prollasaddhaṃsacāmaram /
kurvāṇam iva sarveṣāṃ sarasām adhirājatām","पुण्डरीकोच्छ्रितच्छत्त्रं प्रोल्लसद्धंसचामरम् /
कुर्वाणम् इव सर्वेषां सरसाम् अधिराजताम्"
Kathasaritsagara,"sokss_5,2.13","tasmin snānādi kṛtvā ca tatpārśve punar uttare /
apaśyad āśramapadaṃ saphalasnigdhapādapam","तस्मिन् स्नानादि कृत्वा च तत्पार्श्वे पुनर् उत्तरे /
अपश्यद् आश्रमपदं सफलस्निग्धपादपम्"
Kathasaritsagara,"sokss_5,2.14","tatrāśvatthataror mūle niṣaṇṇaṃ tāpasair vṛtam /
sa sūryatapasaṃ nāma sthaviraṃ munim aikṣata","तत्राश्वत्थतरोर् मूले निषण्णं तापसैर् वृतम् /
स सूर्यतपसं नाम स्थविरं मुनिम् ऐक्षत"
Kathasaritsagara,"sokss_5,2.15","svavayobdaśatagranthisaṃkhyayevākṣamālayā /
jarādhavalakarṇāgrasaṃśrayiṇyā virājitam","स्ववयोब्दशतग्रन्थिसंख्ययेवाक्षमालया /
जराधवलकर्णाग्रसंश्रयिण्या विराजितम्"
Kathasaritsagara,"sokss_5,2.16","praṇāmapūrvakaṃ taṃ ca munim abhyājagāma saḥ /
tenāpy atithisatkārair muninā so 'bhyanandyata","प्रणामपूर्वकं तं च मुनिम् अभ्याजगाम सः /
तेनाप्य् अतिथिसत्कारैर् मुनिना सो ऽभ्यनन्द्यत"
Kathasaritsagara,"sokss_5,2.17","apṛcchyata ca tenaiva saṃvibhajya phalādibhiḥ /
kutaḥ prāpto 'si gantāsi kva ca bhadrocyatām iti","अपृच्छ्यत च तेनैव संविभज्य फलादिभिः /
कुतः प्राप्तो ऽसि गन्तासि क्व च भद्रोच्यताम् इति"
Kathasaritsagara,"sokss_5,2.18","vardhamānapurāt tāvad bhagavann aham āgataḥ /
gantuṃ pravṛttaḥ kanakapurīm asmi pratijñayā","वर्धमानपुरात् तावद् भगवन्न् अहम् आगतः /
गन्तुं प्रवृत्तः कनकपुरीम् अस्मि प्रतिज्ञया"
Kathasaritsagara,"sokss_5,2.19","na jāne kva bhavet sā tu bhagavān vaktu vetti cet /
iti taṃ śaktidevo 'pi sa prahvo munim abhyadhāt","न जाने क्व भवेत् सा तु भगवान् वक्तु वेत्ति चेत् /
इति तं शक्तिदेवो ऽपि स प्रह्वो मुनिम् अभ्यधात्"
Kathasaritsagara,"sokss_5,2.20","vatsa varṣaśatāny aṣṭau mamāśramapade tv iha /
atikrāntāni na ca sā śrutāpi nagarī mayā","वत्स वर्षशतान्य् अष्टौ ममाश्रमपदे त्व् इह /
अतिक्रान्तानि न च सा श्रुतापि नगरी मया"
Kathasaritsagara,"sokss_5,2.21","iti tenāpi muninā gaditaḥ sa viṣādavān /
punar evābravīt tarhi mṛto 'smi kṣmāṃ bhramann iha","इति तेनापि मुनिना गदितः स विषादवान् /
पुनर् एवाब्रवीत् तर्हि मृतो ऽस्मि क्ष्मां भ्रमन्न् इह"
Kathasaritsagara,"sokss_5,2.22","tataḥ krameṇa jñātārthaḥ sa munis tam abhāṣata /
yadi te niścayas tarhi yad ahaṃ vacmi tat kuru","ततः क्रमेण ज्ञातार्थः स मुनिस् तम् अभाषत /
यदि ते निश्चयस् तर्हि यद् अहं वच्मि तत् कुरु"
Kathasaritsagara,"sokss_5,2.23","asti kāmpilyaviṣayo yojanānāṃ śateṣv itaḥ /
triṣu tatrottarākhyaś ca giris tatrāpi cāśramaḥ","अस्ति काम्पिल्यविषयो योजनानां शतेष्व् इतः /
त्रिषु तत्रोत्तराख्यश् च गिरिस् तत्रापि चाश्रमः"
Kathasaritsagara,"sokss_5,2.24","tatrāryo 'sti mama bhrātā jyeṣṭho dīrghatapā iti /
tatpārśvaṃ vraja jānīyāt sa vṛddho jātu tāṃ purīm","तत्रार्यो ऽस्ति मम भ्राता ज्येष्ठो दीर्घतपा इति /
तत्पार्श्वं व्रज जानीयात् स वृद्धो जातु तां पुरीम्"
Kathasaritsagara,"sokss_5,2.25","etac chrutvā tathety uktvā jātāsthas tatra tāṃ niśām /
nītvā pratasthe sa prātaḥ śaktidevo drutaṃ tataḥ","एतच् छ्रुत्वा तथेत्य् उक्त्वा जातास्थस् तत्र तां निशाम् /
नीत्वा प्रतस्थे स प्रातः शक्तिदेवो द्रुतं ततः"
Kathasaritsagara,"sokss_5,2.26","kleśātikrāntakāntāraśataś cāsādya taṃ cirāt /
kāmpilyaviṣayaṃ tasminn ārurohottare girau","क्लेशातिक्रान्तकान्तारशतश् चासाद्य तं चिरात् /
काम्पिल्यविषयं तस्मिन्न् आरुरोहोत्तरे गिरौ"
Kathasaritsagara,"sokss_5,2.27","tatra taṃ dīrghatapasaṃ munim āśramavartinam /
dṛṣṭvā praṇamya ca prītaḥ kṛtātithyam upāyayau","तत्र तं दीर्घतपसं मुनिम् आश्रमवर्तिनम् /
दृष्ट्वा प्रणम्य च प्रीतः कृतातिथ्यम् उपाययौ"
Kathasaritsagara,"sokss_5,2.28","vyajijñapac ca kanakapurīṃ rājasutoditām /
prasthito 'haṃ na jānāmi bhagavan kvāsti sā purī","व्यजिज्ञपच् च कनकपुरीं राजसुतोदिताम् /
प्रस्थितो ऽहं न जानामि भगवन् क्वास्ति सा पुरी"
Kathasaritsagara,"sokss_5,2.29","sā ca me 'vaśyagantavyā tatas tadupalabdhaye /
ṛṣiṇā sūryatapasā preṣito 'smi tavāntikam","सा च मे ऽवश्यगन्तव्या ततस् तदुपलब्धये /
ऋषिणा सूर्यतपसा प्रेषितो ऽस्मि तवान्तिकम्"
Kathasaritsagara,"sokss_5,2.30","ity uktavantaṃ taṃ śaktidevaṃ so 'py abravīn muniḥ /
iyatā vayasā putra purī sādya śrutā mayā","इत्य् उक्तवन्तं तं शक्तिदेवं सो ऽप्य् अब्रवीन् मुनिः /
इयता वयसा पुत्र पुरी साद्य श्रुता मया"
Kathasaritsagara,"sokss_5,2.31","deśāntarāgataiḥ kaiḥ kair jātaḥ paricayo ca me /
na ca tāṃ śrutavān asmi dūre taddarśanaṃ punaḥ","देशान्तरागतैः कैः कैर् जातः परिचयो च मे /
न च तां श्रुतवान् अस्मि दूरे तद्दर्शनं पुनः"
Kathasaritsagara,"sokss_5,2.32","jānāmy ahaṃ ca niyataṃ davīyasi tayā kvacit /
bhāvyaṃ dvīpāntare vatsa tatropāyaṃ ca vacmi te","जानाम्य् अहं च नियतं दवीयसि तया क्वचित् /
भाव्यं द्वीपान्तरे वत्स तत्रोपायं च वच्मि ते"
Kathasaritsagara,"sokss_5,2.33","asti vārinidher madhye dvīpam utsthalasaṃjñakam /
tatra satyavratākhyo 'sti niṣādādhipatir dhanī","अस्ति वारिनिधेर् मध्ये द्वीपम् उत्स्थलसंज्ञकम् /
तत्र सत्यव्रताख्यो ऽस्ति निषादाधिपतिर् धनी"
Kathasaritsagara,"sokss_5,2.34","tasya dvīpāntareṣv asti sarveṣv api gatāgatam /
tena sā nagarī jātu bhaved dṛṣṭā śrutāpi vā","तस्य द्वीपान्तरेष्व् अस्ति सर्वेष्व् अपि गतागतम् /
तेन सा नगरी जातु भवेद् दृष्टा श्रुतापि वा"
Kathasaritsagara,"sokss_5,2.35","tasmāt prayāhi jaladher upakaṇṭhapratiṣṭhitam /
nagaraṃ prathamaṃ tāvad viṭaṅkapurasaṃjñakam","तस्मात् प्रयाहि जलधेर् उपकण्ठप्रतिष्ठितम् /
नगरं प्रथमं तावद् विटङ्कपुरसंज्ञकम्"
Kathasaritsagara,"sokss_5,2.36","tataḥ kenāpi vaṇijā samaṃ pravahaṇena tat /
niṣādasyāspadaṃ gaccha dvīpaṃ tasyeṣṭasiddhaye","ततः केनापि वणिजा समं प्रवहणेन तत् /
निषादस्यास्पदं गच्छ द्वीपं तस्येष्टसिद्धये"
Kathasaritsagara,"sokss_5,2.37","ity uktas tena muninā śaktidevaḥ sa tatkṣaṇam /
tathety uktvā tam āmantrya prayāti sma tadāśramāt","इत्य् उक्तस् तेन मुनिना शक्तिदेवः स तत्क्षणम् /
तथेत्य् उक्त्वा तम् आमन्त्र्य प्रयाति स्म तदाश्रमात्"
Kathasaritsagara,"sokss_5,2.38","kālena prāpya collaṅghya deśān krośān vahaṃś ca saḥ /
vāridhes tīratilakaṃ tad viṭaṅkapuraṃ param","कालेन प्राप्य चोल्लङ्घ्य देशान् क्रोशान् वहंश् च सः /
वारिधेस् तीरतिलकं तद् विटङ्कपुरं परम्"
Kathasaritsagara,"sokss_5,2.39","tasmin samudradattākhyam utsthaladvīpayāyinam /
anviṣya vaṇijaṃ tena saha sakhyaṃ cakāra saḥ","तस्मिन् समुद्रदत्ताख्यम् उत्स्थलद्वीपयायिनम् /
अन्विष्य वणिजं तेन सह सख्यं चकार सः"
Kathasaritsagara,"sokss_5,2.40","tadīyaṃ yānapātraṃ ca samaṃ tenādhiruhya saḥ /
tatprītipūrṇapātheyaḥ pratasthe 'mbudhivartmanā","तदीयं यानपात्रं च समं तेनाधिरुह्य सः /
तत्प्रीतिपूर्णपाथेयः प्रतस्थे ऽम्बुधिवर्त्मना"
Kathasaritsagara,"sokss_5,2.41","tato 'lpadeśe gantavye samuttasthāv aśaṅkitam /
kālo vidyullatājihvo garjan parjanyarākṣasaḥ","ततो ऽल्पदेशे गन्तव्ये समुत्तस्थाव् अशङ्कितम् /
कालो विद्युल्लताजिह्वो गर्जन् पर्जन्यराक्षसः"
Kathasaritsagara,"sokss_5,2.42","laghūn unnamayan bhāvān gurūn apy avapātayan /
vavau vidher ivārambhaḥ pracaṇḍaś ca prabhañjanaḥ","लघून् उन्नमयन् भावान् गुरून् अप्य् अवपातयन् /
ववौ विधेर् इवारम्भः प्रचण्डश् च प्रभञ्जनः"
Kathasaritsagara,"sokss_5,2.43","vātāhatāś ca jaladher udatiṣṭhan mahormayaḥ /
āśrayābhibhavakrodhād iva śailāḥ sapakṣakāḥ","वाताहताश् च जलधेर् उदतिष्ठन् महोर्मयः /
आश्रयाभिभवक्रोधाद् इव शैलाः सपक्षकाः"
Kathasaritsagara,"sokss_5,2.44","yayau ca tat pravahaṇaṃ kṣaṇam ūrdhvam adhaḥ kṣaṇam /
ucchrāyapātaparyāyaṃ darśayad dhaninām iva","ययौ च तत् प्रवहणं क्षणम् ऊर्ध्वम् अधः क्षणम् /
उच्छ्रायपातपर्यायं दर्शयद् धनिनाम् इव"
Kathasaritsagara,"sokss_5,2.45","kṣaṇāntare ca vaṇijām ākrandais tīvrapūritam /
bharād iva tad utpatya vahanaṃ samabhajyata","क्षणान्तरे च वणिजाम् आक्रन्दैस् तीव्रपूरितम् /
भराद् इव तद् उत्पत्य वहनं समभज्यत"
Kathasaritsagara,"sokss_5,2.46","bhagne ca tasmiṃs tatsvāmī sa vaṇik patito 'mbudhau /
tīrṇaś ca phalakārūḍhaḥ prāpyānyad vahanaṃ cirāt","भग्ने च तस्मिंस् तत्स्वामी स वणिक् पतितो ऽम्बुधौ /
तीर्णश् च फलकारूढः प्राप्यान्यद् वहनं चिरात्"
Kathasaritsagara,"sokss_5,2.47","śaktidevaṃ patantaṃ tu taṃ vyāttamukhakandaraḥ /
aparikṣatasarvāṅgaṃ mahāmatsyo nigīrṇavān","शक्तिदेवं पतन्तं तु तं व्यात्तमुखकन्दरः /
अपरिक्षतसर्वाङ्गं महामत्स्यो निगीर्णवान्"
Kathasaritsagara,"sokss_5,2.48","sa ca matsyo 'bdhimadhyena tatkālaṃ svecchayā caran /
utsthaladvīpanikaṭaṃ jagāma vidhiyogataḥ","स च मत्स्यो ऽब्धिमध्येन तत्कालं स्वेच्छया चरन् /
उत्स्थलद्वीपनिकटं जगाम विधियोगतः"
Kathasaritsagara,"sokss_5,2.49","tatra tasyaiva kaivartapateḥ satyavratasya saḥ /
śapharagrāhibhir bhṛtyaiḥ prāpya daivād agṛhyata","तत्र तस्यैव कैवर्तपतेः सत्यव्रतस्य सः /
शफरग्राहिभिर् भृत्यैः प्राप्य दैवाद् अगृह्यत"
Kathasaritsagara,"sokss_5,2.50","te ca taṃ sumahākāyaṃ ninyur ākṛṣya kautukāt /
tadaiva dhīvarās tasya nijasya svāmino 'ntikam","ते च तं सुमहाकायं निन्युर् आकृष्य कौतुकात् /
तदैव धीवरास् तस्य निजस्य स्वामिनो ऽन्तिकम्"
Kathasaritsagara,"sokss_5,2.51","so 'pi taṃ tādṛśaṃ dṛṣṭvā tair eva sakutūhalaḥ /
pāṭhīnaṃ pāṭayām āsa bhṛtyaiḥ satyavrato nijaiḥ","सो ऽपि तं तादृशं दृष्ट्वा तैर् एव सकुतूहलः /
पाठीनं पाटयाम् आस भृत्यैः सत्यव्रतो निजैः"
Kathasaritsagara,"sokss_5,2.52","pāṭitasyodarāj jīvañ śaktidevo 'tha tasya saḥ /
anubhūtāparāścaryagarbhavāso viniryayau","पाटितस्योदराज् जीवञ् शक्तिदेवो ऽथ तस्य सः /
अनुभूतापराश्चर्यगर्भवासो विनिर्ययौ"
Kathasaritsagara,"sokss_5,2.53","niryātaṃ ca kṛtasvastikāraṃ taṃ ca savismayaḥ /
yuvānaṃ vīkṣya papraccha dāśaḥ satyavratas tataḥ","निर्यातं च कृतस्वस्तिकारं तं च सविस्मयः /
युवानं वीक्ष्य पप्रच्छ दाशः सत्यव्रतस् ततः"
Kathasaritsagara,"sokss_5,2.54","kas tvaṃ kathaṃ kutaś caiṣā śapharodaraśāyitā /
brahmaṃs tvayāptā ko 'yaṃ te vṛttānto 'tyantam adbhutaḥ","कस् त्वं कथं कुतश् चैषा शफरोदरशायिता /
ब्रह्मंस् त्वयाप्ता को ऽयं ते वृत्तान्तो ऽत्यन्तम् अद्भुतः"
Kathasaritsagara,"sokss_5,2.55","tac chrutvā śaktidevas taṃ dāśendraṃ pratyabhāṣata /
brāhmaṇaḥ śaktidevākhyo vardhamānapurād aham","तच् छ्रुत्वा शक्तिदेवस् तं दाशेन्द्रं प्रत्यभाषत /
ब्राह्मणः शक्तिदेवाख्यो वर्धमानपुराद् अहम्"
Kathasaritsagara,"sokss_5,2.56","avaśyagamyā kanakapurī ca nagarī mayā /
ajānānaś ca tāṃ dūrād bhrānto 'smi suciraṃ bhuvam","अवश्यगम्या कनकपुरी च नगरी मया /
अजानानश् च तां दूराद् भ्रान्तो ऽस्मि सुचिरं भुवम्"
Kathasaritsagara,"sokss_5,2.57","tato dīrghatapovākyāt saṃbhāvya dvīpagāṃ ca tām /
tajjñaptaye dāśapater utsthaladvīpavāsinaḥ","ततो दीर्घतपोवाक्यात् संभाव्य द्वीपगां च ताम् /
तज्ज्ञप्तये दाशपतेर् उत्स्थलद्वीपवासिनः"
Kathasaritsagara,"sokss_5,2.58","pārśvaṃ satyavratasyāhaṃ gacchan vahanabhaṅgataḥ /
magno 'mbudhau nigīrṇo 'haṃ matsyena prāpito 'dhunā","पार्श्वं सत्यव्रतस्याहं गच्छन् वहनभङ्गतः /
मग्नो ऽम्बुधौ निगीर्णो ऽहं मत्स्येन प्रापितो ऽधुना"
Kathasaritsagara,"sokss_5,2.59","ity uktavantaṃ taṃ śaktidevaṃ satyavrato 'bravīt /
satyavrato 'ham evaitad dvīpaṃ tac cedam eva te","इत्य् उक्तवन्तं तं शक्तिदेवं सत्यव्रतो ऽब्रवीत् /
सत्यव्रतो ऽहम् एवैतद् द्वीपं तच् चेदम् एव ते"
Kathasaritsagara,"sokss_5,2.60","kiṃ tu dṛṣṭā bahudvīpadṛśvanāpi na sā mayā /
nagarī tvadabhipretā dvīpānteṣu śrutā punaḥ","किं तु दृष्टा बहुद्वीपदृश्वनापि न सा मया /
नगरी त्वदभिप्रेता द्वीपान्तेषु श्रुता पुनः"
Kathasaritsagara,"sokss_5,2.61","ity uktvā śaktidevaṃ ca viṣaṇṇaṃ vīkṣya tatkṣaṇam /
punar abhyāgataprītyā taṃ sa satyavrato 'bhyadhāt","इत्य् उक्त्वा शक्तिदेवं च विषण्णं वीक्ष्य तत्क्षणम् /
पुनर् अभ्यागतप्रीत्या तं स सत्यव्रतो ऽभ्यधात्"
Kathasaritsagara,"sokss_5,2.62","brahman mā gā viṣādaṃ tvam ihaivādya niśāṃ vasa /
prātaḥ kaṃcid upāyaṃ te vidhāsyāmīṣṭasiddhaye","ब्रह्मन् मा गा विषादं त्वम् इहैवाद्य निशां वस /
प्रातः कंचिद् उपायं ते विधास्यामीष्टसिद्धये"
Kathasaritsagara,"sokss_5,2.63","ity āśvāsya sa tenaiva dāśena prahitas tataḥ /
sulabhātithisatkāraṃ dvijo vipramaṭhaṃ yayau","इत्य् आश्वास्य स तेनैव दाशेन प्रहितस् ततः /
सुलभातिथिसत्कारं द्विजो विप्रमठं ययौ"
Kathasaritsagara,"sokss_5,2.64","tatra tadvāsinaikena kṛtāhāro dvijanmanā /
viṣṇudattābhidhānena saha cakre kathākramam","तत्र तद्वासिनैकेन कृताहारो द्विजन्मना /
विष्णुदत्ताभिधानेन सह चक्रे कथाक्रमम्"
Kathasaritsagara,"sokss_5,2.65","tatprasaṅgāc ca tenaiva pṛṣṭas tasmai samāsataḥ /
nijaṃ deśaṃ kulaṃ kṛtsnaṃ vṛttāntaṃ ca śaśaṃsa saḥ","तत्प्रसङ्गाच् च तेनैव पृष्टस् तस्मै समासतः /
निजं देशं कुलं कृत्स्नं वृत्तान्तं च शशंस सः"
Kathasaritsagara,"sokss_5,2.66","tad buddhvā parirabhyainaṃ viṣṇudattaḥ sa tatkṣaṇam /
babhāṣe harṣabāṣpāmbughargharākṣarajarjaram","तद् बुद्ध्वा परिरभ्यैनं विष्णुदत्तः स तत्क्षणम् /
बभाषे हर्षबाष्पाम्बुघर्घराक्षरजर्जरम्"
Kathasaritsagara,"sokss_5,2.67","diṣṭyā mātulaputras tvam ekadeśabhavaś ca me /
ahaṃ ca bālya eva prāk tasmād deśād ihāgataḥ","दिष्ट्या मातुलपुत्रस् त्वम् एकदेशभवश् च मे /
अहं च बाल्य एव प्राक् तस्माद् देशाद् इहागतः"
Kathasaritsagara,"sokss_5,2.68","tad ihaivāsva nacirāt sādhayiṣyati cātra te /
iṣṭaṃ dvīpāntarāgacchadvaṇikkarṇaparamparā","तद् इहैवास्व नचिरात् साधयिष्यति चात्र ते /
इष्टं द्वीपान्तरागच्छद्वणिक्कर्णपरम्परा"
Kathasaritsagara,"sokss_5,2.69","ity uktvānvayam āvedya viṣṇudatto yathocitaiḥ /
taṃ śaktidevaṃ tatkālam upacārair upācarat","इत्य् उक्त्वान्वयम् आवेद्य विष्णुदत्तो यथोचितैः /
तं शक्तिदेवं तत्कालम् उपचारैर् उपाचरत्"
Kathasaritsagara,"sokss_5,2.70","śaktidevo 'pi saṃprāpa vismṛtādhvaklamo mudam /
videśe bandhulābho hi marāv amṛtanirjharaḥ","शक्तिदेवो ऽपि संप्राप विस्मृताध्वक्लमो मुदम् /
विदेशे बन्धुलाभो हि मराव् अमृतनिर्झरः"
Kathasaritsagara,"sokss_5,2.71","amaṃsta ca nijābhīṣṭasiddhim abhyarṇavartinīm /
antarāpāti hi śreyaḥ kāryasaṃpattisūcakam","अमंस्त च निजाभीष्टसिद्धिम् अभ्यर्णवर्तिनीम् /
अन्तरापाति हि श्रेयः कार्यसंपत्तिसूचकम्"
Kathasaritsagara,"sokss_5,2.72","tato rātrāv anidrasya śayanīye niṣeduṣaḥ /
abhivāñchitasaṃprāptigatacittasya tasya saḥ","ततो रात्राव् अनिद्रस्य शयनीये निषेदुषः /
अभिवाञ्छितसंप्राप्तिगतचित्तस्य तस्य सः"
Kathasaritsagara,"sokss_5,2.73","śaktidevasya pārśvastho viṣṇudattaḥ samarthanam /
vinodapūrvakaṃ kurvan kathāṃ kathitavān imām","शक्तिदेवस्य पार्श्वस्थो विष्णुदत्तः समर्थनम् /
विनोदपूर्वकं कुर्वन् कथां कथितवान् इमाम्"
Kathasaritsagara,"sokss_5,2.74","purābhūt sumahāvipro govindasvāmisaṃjñakaḥ /
mahāgrahāre kālindyā upakaṇṭhaniveśini","पुराभूत् सुमहाविप्रो गोविन्दस्वामिसंज्ञकः /
महाग्रहारे कालिन्द्या उपकण्ठनिवेशिनि"
Kathasaritsagara,"sokss_5,2.75","jāyete sma ca tasya dvau sadṛśau guṇaśālinaḥ /
aśokadatto vijayadattaś ceti sutau kramāt","जायेते स्म च तस्य द्वौ सदृशौ गुणशालिनः /
अशोकदत्तो विजयदत्तश् चेति सुतौ क्रमात्"
Kathasaritsagara,"sokss_5,2.76","kālena tatra vasatāṃ teṣām ajani dāruṇam /
durbhikṣaṃ tena govindasvāmī bhāryām uvāca saḥ","कालेन तत्र वसतां तेषाम् अजनि दारुणम् /
दुर्भिक्षं तेन गोविन्दस्वामी भार्याम् उवाच सः"
Kathasaritsagara,"sokss_5,2.77","ayaṃ durbhikṣadoṣeṇa deśas tāvad vināśitaḥ /
tan na śaknomy ahaṃ draṣṭuṃ suhṛdbāndhavadurgatim","अयं दुर्भिक्षदोषेण देशस् तावद् विनाशितः /
तन् न शक्नोम्य् अहं द्रष्टुं सुहृद्बान्धवदुर्गतिम्"
Kathasaritsagara,"sokss_5,2.78","dīyate ca kiyat kasya tasmād annaṃ yad asti naḥ /
tad dattvā mittrabandhubhyo vrajāmo viṣayād itaḥ","दीयते च कियत् कस्य तस्माद् अन्नं यद् अस्ति नः /
तद् दत्त्वा मित्त्रबन्धुभ्यो व्रजामो विषयाद् इतः"
Kathasaritsagara,"sokss_5,2.79","vārāṇasīṃ ca vāsāya sakuṭumbāḥ śrayāmahe /
ity uktayā so 'numato bhāryayānnam adān nijam","वाराणसीं च वासाय सकुटुम्बाः श्रयामहे /
इत्य् उक्तया सो ऽनुमतो भार्ययान्नम् अदान् निजम्"
Kathasaritsagara,"sokss_5,2.80","sadārasutabhṛtyaś ca sa deśāt prayayau tataḥ /
utsahante na hi draṣṭum uttamāḥ svajanāpadam","सदारसुतभृत्यश् च स देशात् प्रययौ ततः /
उत्सहन्ते न हि द्रष्टुम् उत्तमाः स्वजनापदम्"
Kathasaritsagara,"sokss_5,2.81","gacchaṃś ca mārge jaṭilaṃ bhasmapāṇḍuṃ kapālinam /
sārdhacandram ivīśānaṃ mahāvratinam aikṣata","गच्छंश् च मार्गे जटिलं भस्मपाण्डुं कपालिनम् /
सार्धचन्द्रम् इवीशानं महाव्रतिनम् ऐक्षत"
Kathasaritsagara,"sokss_5,2.82","upetya jñāninaṃ taṃ ca natvā snehena putrayoḥ /
śubhāśubhaṃ sa papraccha so 'tha yogī jagāda tam","उपेत्य ज्ञानिनं तं च नत्वा स्नेहेन पुत्रयोः /
शुभाशुभं स पप्रच्छ सो ऽथ योगी जगाद तम्"
Kathasaritsagara,"sokss_5,2.83","putrau te bhāvikalyāṇau kiṃ tv etena kanīyasā /
brahman vijayadattena viyogas te bhaviṣyati","पुत्रौ ते भाविकल्याणौ किं त्व् एतेन कनीयसा /
ब्रह्मन् विजयदत्तेन वियोगस् ते भविष्यति"
Kathasaritsagara,"sokss_5,2.84","tato 'syāśokadattasya dvitīyasya prabhāvataḥ /
etena saha yuṣmākaṃ bhūyo bhāvī samāgamaḥ","ततो ऽस्याशोकदत्तस्य द्वितीयस्य प्रभावतः /
एतेन सह युष्माकं भूयो भावी समागमः"
Kathasaritsagara,"sokss_5,2.85","ity uktas tena govindasvāmī sa jñāninā tadā /
sukhaduḥkhādbhutākrāntas tam āmantrya tato yayau","इत्य् उक्तस् तेन गोविन्दस्वामी स ज्ञानिना तदा /
सुखदुःखाद्भुताक्रान्तस् तम् आमन्त्र्य ततो ययौ"
Kathasaritsagara,"sokss_5,2.86","prāpya vārāṇasīṃ tāṃ ca tadbāhye caṇḍikāgṛhe /
dinaṃ tatrāticakrāma devīpūjādikarmaṇā","प्राप्य वाराणसीं तां च तद्बाह्ये चण्डिकागृहे /
दिनं तत्रातिचक्राम देवीपूजादिकर्मणा"
Kathasaritsagara,"sokss_5,2.87","sāyaṃ ca tatraiva bahiḥ sakuṭumbas taros tale /
samāvasat kārpaṭikaiḥ so 'nyadeśāgataiḥ saha","सायं च तत्रैव बहिः सकुटुम्बस् तरोस् तले /
समावसत् कार्पटिकैः सो ऽन्यदेशागतैः सह"
Kathasaritsagara,"sokss_5,2.88","rātrau ca tatra supteṣu sarveṣv adhigatādhvasu /
śrānteṣv āstīrṇaparṇādipānthaśayyāniṣādiṣu","रात्रौ च तत्र सुप्तेषु सर्वेष्व् अधिगताध्वसु /
श्रान्तेष्व् आस्तीर्णपर्णादिपान्थशय्यानिषादिषु"
Kathasaritsagara,"sokss_5,2.89","tadīyasya vibuddhasya tasyākasmāt kanīyasaḥ /
sūnor vijayadattasya mahāñ śītajvaro 'jani","तदीयस्य विबुद्धस्य तस्याकस्मात् कनीयसः /
सूनोर् विजयदत्तस्य महाञ् शीतज्वरो ऽजनि"
Kathasaritsagara,"sokss_5,2.90","sa tena sahasā bhāvibandhuviśleṣahetunā /
bhayeneva jvareṇābhūd ūrdhvaromā savepathuḥ","स तेन सहसा भाविबन्धुविश्लेषहेतुना /
भयेनेव ज्वरेणाभूद् ऊर्ध्वरोमा सवेपथुः"
Kathasaritsagara,"sokss_5,2.91","śītārtaś ca prabodhyaiva pitaraṃ svam uvāca tam /
bādhate tāta tīvro mām iha śītajvaro 'dhunā","शीतार्तश् च प्रबोध्यैव पितरं स्वम् उवाच तम् /
बाधते तात तीव्रो माम् इह शीतज्वरो ऽधुना"
Kathasaritsagara,"sokss_5,2.92","tan me samidham ānīya śītaghnaṃ jvalayānalam /
nānyathā mama śāntiḥ syān nayeyaṃ na ca yāminīm","तन् मे समिधम् आनीय शीतघ्नं ज्वलयानलम् /
नान्यथा मम शान्तिः स्यान् नयेयं न च यामिनीम्"
Kathasaritsagara,"sokss_5,2.93","tac chrutvā taṃ sa govindasvāmī tadvedanākulaḥ /
tāvat kuto 'dhunā vahnir vatseti ca samabhyadhāt","तच् छ्रुत्वा तं स गोविन्दस्वामी तद्वेदनाकुलः /
तावत् कुतो ऽधुना वह्निर् वत्सेति च समभ्यधात्"
Kathasaritsagara,"sokss_5,2.94","nanv ayaṃ nikaṭe tāta dṛśyate 'gnir jvalann itaḥ /
bhūyiṣṭhe 'traiva tad gatvā kiṃ nāṅgaṃ tāpayāmy aham","नन्व् अयं निकटे तात दृश्यते ऽग्निर् ज्वलन्न् इतः /
भूयिष्ठे ऽत्रैव तद् गत्वा किं नाङ्गं तापयाम्य् अहम्"
Kathasaritsagara,"sokss_5,2.95","tasmāt sakampaṃ haste māṃ gṛhītvā prāpaya drutam /
ity uktas tena putreṇa punar vipro 'pi so 'bravīt","तस्मात् सकम्पं हस्ते मां गृहीत्वा प्रापय द्रुतम् /
इत्य् उक्तस् तेन पुत्रेण पुनर् विप्रो ऽपि सो ऽब्रवीत्"
Kathasaritsagara,"sokss_5,2.96","śmaśānam etad eṣā ca citā jvalati tat katham /
gamyate 'tra piśācādibhīṣaṇe tvaṃ hi bālakaḥ","श्मशानम् एतद् एषा च चिता ज्वलति तत् कथम् /
गम्यते ऽत्र पिशाचादिभीषणे त्वं हि बालकः"
Kathasaritsagara,"sokss_5,2.97","etac chrutvā pitur vākyaṃ vatsalasya vihasya saḥ /
vīro vijayadattas taṃ sāvaṣṭambham abhāṣata","एतच् छ्रुत्वा पितुर् वाक्यं वत्सलस्य विहस्य सः /
वीरो विजयदत्तस् तं सावष्टम्भम् अभाषत"
Kathasaritsagara,"sokss_5,2.98","kiṃ piśācādibhis tāta varākaiḥ kriyate mama /
kim alpasattvaḥ ko 'py asmi tad aśaṅkaṃ nayātra mām","किं पिशाचादिभिस् तात वराकैः क्रियते मम /
किम् अल्पसत्त्वः को ऽप्य् अस्मि तद् अशङ्कं नयात्र माम्"
Kathasaritsagara,"sokss_5,2.99","ity āgrahād vadantaṃ taṃ sa pitā tatra nītavān /
so 'py aṅgaṃ tāpayan bālaś citām upasasarpa tām","इत्य् आग्रहाद् वदन्तं तं स पिता तत्र नीतवान् /
सो ऽप्य् अङ्गं तापयन् बालश् चिताम् उपससर्प ताम्"
Kathasaritsagara,"sokss_5,2.100","jvalantīm analajvālādhūmavyākulamūrdhajām /
nṛmāṃsagrāhiṇīṃ sākṣād iva rakṣo 'dhidevatām","ज्वलन्तीम् अनलज्वालाधूमव्याकुलमूर्धजाम् /
नृमांसग्राहिणीं साक्षाद् इव रक्षो ऽधिदेवताम्"
Kathasaritsagara,"sokss_5,2.101","kṣaṇāt tatra samāśvasya so 'rbhakaḥ pitaraṃ ca tam /
citāntar dṛśyate vṛttaṃ kim etad iti pṛṣṭavān","क्षणात् तत्र समाश्वस्य सो ऽर्भकः पितरं च तम् /
चितान्तर् दृश्यते वृत्तं किम् एतद् इति पृष्टवान्"
Kathasaritsagara,"sokss_5,2.102","kapālaṃ mānuṣasyaitac citāyāṃ putra dahyate /
iti taṃ pratyavādīc ca so 'pi pārśvasthitaḥ pitā","कपालं मानुषस्यैतच् चितायां पुत्र दह्यते /
इति तं प्रत्यवादीच् च सो ऽपि पार्श्वस्थितः पिता"
Kathasaritsagara,"sokss_5,2.103","tataḥ svasāhaseneva dīptāgreṇa nihatya tam /
kapālaṃ sphoṭayām āsa kāṣṭhenaikena so 'rbhakaḥ","ततः स्वसाहसेनेव दीप्ताग्रेण निहत्य तम् /
कपालं स्फोटयाम् आस काष्ठेनैकेन सो ऽर्भकः"
Kathasaritsagara,"sokss_5,2.104","tenoccaiḥ prasṛtā tasmān mukhe tasyāpatad vasā /
śmaśānavahninā naktaṃcarīsiddhir ivārpitā","तेनोच्चैः प्रसृता तस्मान् मुखे तस्यापतद् वसा /
श्मशानवह्निना नक्तंचरीसिद्धिर् इवार्पिता"
Kathasaritsagara,"sokss_5,2.105","tadāsvādena bālaś ca saṃpanno 'bhūt sa rākṣasaḥ /
ūrdhvakeśaḥ śikhotkhātakhaḍgo daṃṣṭrāviśaṅkaṭaḥ","तदास्वादेन बालश् च संपन्नो ऽभूत् स राक्षसः /
ऊर्ध्वकेशः शिखोत्खातखड्गो दंष्ट्राविशङ्कटः"
Kathasaritsagara,"sokss_5,2.106","ākṛṣya ca kapālaṃ tad vasāṃ pītvā lileha saḥ /
asthilagnānalajvālālolayā nijajihvayā","आकृष्य च कपालं तद् वसां पीत्वा लिलेह सः /
अस्थिलग्नानलज्वालालोलया निजजिह्वया"
Kathasaritsagara,"sokss_5,2.107","tatas tyaktakapālaḥ san pitaraṃ nijam eva tam /
govindasvāminaṃ hantum udyatāsir iyeṣa saḥ","ततस् त्यक्तकपालः सन् पितरं निजम् एव तम् /
गोविन्दस्वामिनं हन्तुम् उद्यतासिर् इयेष सः"
Kathasaritsagara,"sokss_5,2.108","kapālasphoṭa bho deva na hantavyaḥ pitā tava /
iti ehīti tatkālaṃ śmaśānād udabhūd vacaḥ","कपालस्फोट भो देव न हन्तव्यः पिता तव /
इति एहीति तत्कालं श्मशानाद् उदभूद् वचः"
Kathasaritsagara,"sokss_5,2.109","tac chrutvā nāma labdhvā ca kapālasphoṭa ity adaḥ /
sa baṭuḥ pitaraṃ muktvā rakṣobhūtas tirodadhe","तच् छ्रुत्वा नाम लब्ध्वा च कपालस्फोट इत्य् अदः /
स बटुः पितरं मुक्त्वा रक्षोभूतस् तिरोदधे"
Kathasaritsagara,"sokss_5,2.110","tatpitā so 'pi govindasvāmī hā putra hā guṇin /
hā hā vijayadatteti muktākrandas tato yayau","तत्पिता सो ऽपि गोविन्दस्वामी हा पुत्र हा गुणिन् /
हा हा विजयदत्तेति मुक्ताक्रन्दस् ततो ययौ"
Kathasaritsagara,"sokss_5,2.111","etya caṇḍīgṛhaṃ tac ca prātaḥ patnyai sutāya ca /
jyāyase 'sokadattāya yathāvṛttaṃ śaśaṃsa saḥ","एत्य चण्डीगृहं तच् च प्रातः पत्न्यै सुताय च /
ज्यायसे ऽसोकदत्ताय यथावृत्तं शशंस सः"
Kathasaritsagara,"sokss_5,2.112","tatas tābhyāṃ sahānabhravidyudāpātadāruṇam /
yathā śokānalāveśam ājagāma sa tāpasaḥ","ततस् ताभ्यां सहानभ्रविद्युदापातदारुणम् /
यथा शोकानलावेशम् आजगाम स तापसः"
Kathasaritsagara,"sokss_5,2.113","tathā vārāṇasīsaṃstho devīsaṃdarśanāgataḥ /
tatropetya jano 'py anyo yayau tatsamaduḥkhatām","तथा वाराणसीसंस्थो देवीसंदर्शनागतः /
तत्रोपेत्य जनो ऽप्य् अन्यो ययौ तत्समदुःखताम्"
Kathasaritsagara,"sokss_5,2.114","tāvac ca devīpūjārtham āgatyaiko mahāvaṇik /
apaśyad atra govindasvāminaṃ taṃ tathāvidham","तावच् च देवीपूजार्थम् आगत्यैको महावणिक् /
अपश्यद् अत्र गोविन्दस्वामिनं तं तथाविधम्"
Kathasaritsagara,"sokss_5,2.115","samudradattanāmāsāv upetyāśvāsya taṃ dvijam /
tadaiva svagṛhaṃ sādhur nināya saparicchadam","समुद्रदत्तनामासाव् उपेत्याश्वास्य तं द्विजम् /
तदैव स्वगृहं साधुर् निनाय सपरिच्छदम्"
Kathasaritsagara,"sokss_5,2.116","snānādinopacāreṇa tatra cainam upācarat /
nisargo hy eṣa mahatāṃ yadāpannānukampanam","स्नानादिनोपचारेण तत्र चैनम् उपाचरत् /
निसर्गो ह्य् एष महतां यदापन्नानुकम्पनम्"
Kathasaritsagara,"sokss_5,2.117","so 'pi jagrāha govindasvāmī patnyā samaṃ dhṛtim /
mahāvrativacaḥ śrutvā jātāsthaḥ sutasaṃgame","सो ऽपि जग्राह गोविन्दस्वामी पत्न्या समं धृतिम् /
महाव्रतिवचः श्रुत्वा जातास्थः सुतसंगमे"
Kathasaritsagara,"sokss_5,2.118","tataḥ prabhṛti caitasyāṃ vārāṇasyām uvāsa saḥ /
abhyarthito mahāḍhyasya tasy aiva vaṇijo gṛhe","ततः प्रभृति चैतस्यां वाराणस्याम् उवास सः /
अभ्यर्थितो महाढ्यस्य तस्य् ऐव वणिजो गृहे"
Kathasaritsagara,"sokss_5,2.119","tatraivādhītavidyo 'sya sa sutaḥ prāptayauvanaḥ /
dvitīyo 'śokadattākhyo bāhuyuddham aśikṣata","तत्रैवाधीतविद्यो ऽस्य स सुतः प्राप्तयौवनः /
द्वितीयो ऽशोकदत्ताख्यो बाहुयुद्धम् अशिक्षत"
Kathasaritsagara,"sokss_5,2.120","krameṇa ca yayau tatra prakarṣaṃ sa tathā yathā /
ajīyata na kenāpi pratimallena bhūtale","क्रमेण च ययौ तत्र प्रकर्षं स तथा यथा /
अजीयत न केनापि प्रतिमल्लेन भूतले"
Kathasaritsagara,"sokss_5,2.121","ekadā devayātrāyāṃ tatra mallasamāgame /
āgād eko mahāmallaḥ khyātimān dakṣiṇāpathāt","एकदा देवयात्रायां तत्र मल्लसमागमे /
आगाद् एको महामल्लः ख्यातिमान् दक्षिणापथात्"
Kathasaritsagara,"sokss_5,2.122","tenātra nikhilā mallā rājño vārāṇasīpateḥ /
pratāpamukuṭākhyasya purato 'nye parājitāḥ","तेनात्र निखिला मल्ला राज्ञो वाराणसीपतेः /
प्रतापमुकुटाख्यस्य पुरतो ऽन्ये पराजिताः"
Kathasaritsagara,"sokss_5,2.123","tataḥ sa rājā mallasya yuddhe tasya samādiśat /
ānāyyāśokadattaṃ taṃ śrutaṃ tasmād vaṇigvarāt","ततः स राजा मल्लस्य युद्धे तस्य समादिशत् /
आनाय्याशोकदत्तं तं श्रुतं तस्माद् वणिग्वरात्"
Kathasaritsagara,"sokss_5,2.124","so 'pi mallo bhujaṃ hatvā hastenārabhatāhavam /
mallaṃ cāśokadattas tu bhujaṃ hatvā nyapātayat","सो ऽपि मल्लो भुजं हत्वा हस्तेनारभताहवम् /
मल्लं चाशोकदत्तस् तु भुजं हत्वा न्यपातयत्"
Kathasaritsagara,"sokss_5,2.125","tatas tatra mahāmallanipātotthitaśabdayā /
yuddhabhūmyāpi saṃtuṣya sādhuvāda ivodite","ततस् तत्र महामल्लनिपातोत्थितशब्दया /
युद्धभूम्यापि संतुष्य साधुवाद इवोदिते"
Kathasaritsagara,"sokss_5,2.126","sa rājāśokadattaṃ taṃ tuṣṭo ratnair apūrayat /
cakāra cātmanaḥ pārśvavartinaṃ dṛṣṭavikramam","स राजाशोकदत्तं तं तुष्टो रत्नैर् अपूरयत् /
चकार चात्मनः पार्श्ववर्तिनं दृष्टविक्रमम्"
Kathasaritsagara,"sokss_5,2.127","so 'pi rājñaḥ priyo bhūtvā dinaiḥ prāpa parāṃ śriyam /
śevadhiḥ śūravidyasya viśeṣajño viśāṃpatiḥ","सो ऽपि राज्ञः प्रियो भूत्वा दिनैः प्राप परां श्रियम् /
शेवधिः शूरविद्यस्य विशेषज्ञो विशांपतिः"
Kathasaritsagara,"sokss_5,2.128","so 'tha jātu yayau rājā caturdaśyāṃ bahiḥ pure /
supratiṣṭhāpitaṃ dūre devam arcayituṃ śivam","सो ऽथ जातु ययौ राजा चतुर्दश्यां बहिः पुरे /
सुप्रतिष्ठापितं दूरे देवम् अर्चयितुं शिवम्"
Kathasaritsagara,"sokss_5,2.129","kṛtārcanas tato naktaṃ śmaśānasyāntikena saḥ /
āgacchann aśṛṇod etāṃ tanmadhyād udgatāṃ giram","कृतार्चनस् ततो नक्तं श्मशानस्यान्तिकेन सः /
आगच्छन्न् अशृणोद् एतां तन्मध्याद् उद्गतां गिरम्"
Kathasaritsagara,"sokss_5,2.130","ahaṃ daṇḍādhipeneha mithyā badhyānukīrtanāt /
dveṣeṇa viddhaḥ śūlāyāṃ tṛtīyaṃ divasaṃ prabho","अहं दण्डाधिपेनेह मिथ्या बध्यानुकीर्तनात् /
द्वेषेण विद्धः शूलायां तृतीयं दिवसं प्रभो"
Kathasaritsagara,"sokss_5,2.131","adyāpi na ca niryānti prāṇā me 'pāpakarmaṇaḥ /
tad deva tṛṣito 'tyartham ahaṃ dāpaya me jalam","अद्यापि न च निर्यान्ति प्राणा मे ऽपापकर्मणः /
तद् देव तृषितो ऽत्यर्थम् अहं दापय मे जलम्"
Kathasaritsagara,"sokss_5,2.132","tac chrutvā kṛpayā rājā sa pārśvastham uvāca tam /
aśokadattam asyāmbhaḥ prahiṇotu bhavān iti","तच् छ्रुत्वा कृपया राजा स पार्श्वस्थम् उवाच तम् /
अशोकदत्तम् अस्याम्भः प्रहिणोतु भवान् इति"
Kathasaritsagara,"sokss_5,2.133","ko 'tra rātrau vrajed deva tad gacchāmy aham ātmanā /
ity uktvāśokadattaḥ sa gṛhītvāmbhas tato yayau","को ऽत्र रात्रौ व्रजेद् देव तद् गच्छाम्य् अहम् आत्मना /
इत्य् उक्त्वाशोकदत्तः स गृहीत्वाम्भस् ततो ययौ"
Kathasaritsagara,"sokss_5,2.134","yāte ca svapurīṃ rājñi sa vīro gahanāntaram /
mahattareṇa tamasā sarvato 'ntaradhiṣṭhitam","याते च स्वपुरीं राज्ञि स वीरो गहनान्तरम् /
महत्तरेण तमसा सर्वतो ऽन्तरधिष्ठितम्"
Kathasaritsagara,"sokss_5,2.135","śivāvakīrṇapiśitaprattasaṃdhyāmahābali /
kvacitkvaciccitājyotirdīpradīpaprakāśitam","शिवावकीर्णपिशितप्रत्तसंध्यामहाबलि /
क्वचित्क्वचिच्चिताज्योतिर्दीप्रदीपप्रकाशितम्"
Kathasaritsagara,"sokss_5,2.136","lasaduttālavetālatālavādyaṃ viveśa tat /
śmaśānaṃ kṛṣṇarajanīnivāsabhavanopamam","लसदुत्तालवेतालतालवाद्यं विवेश तत् /
श्मशानं कृष्णरजनीनिवासभवनोपमम्"
Kathasaritsagara,"sokss_5,2.137","kenāmbho yācitaṃ bhūpād ity uccais tatra sa bruvan /
mayā yācitam ity evam aśṛṇod vācam ekataḥ","केनाम्भो याचितं भूपाद् इत्य् उच्चैस् तत्र स ब्रुवन् /
मया याचितम् इत्य् एवम् अशृणोद् वाचम् एकतः"
Kathasaritsagara,"sokss_5,2.138","gatvā tadanusāreṇa nikaṭasthaṃ citānalam /
dadarśa tatra śūlāgre viddhaṃ kaṃcit sa pūruṣam","गत्वा तदनुसारेण निकटस्थं चितानलम् /
ददर्श तत्र शूलाग्रे विद्धं कंचित् स पूरुषम्"
Kathasaritsagara,"sokss_5,2.139","adhaś ca tasya rudatīṃ sadalaṃkārabhūṣitām /
adṛṣṭapūrvāṃ sarvāṅgasundarīṃ striyam aikṣata","अधश् च तस्य रुदतीं सदलंकारभूषिताम् /
अदृष्टपूर्वां सर्वाङ्गसुन्दरीं स्त्रियम् ऐक्षत"
Kathasaritsagara,"sokss_5,2.140","kṛṣṇapakṣaparikṣīṇe gate 'staṃ rajanīpatau /
citārohāya tadraśmiramyāṃ rātrim ivāgatām","कृष्णपक्षपरिक्षीणे गते ऽस्तं रजनीपतौ /
चितारोहाय तद्रश्मिरम्यां रात्रिम् इवागताम्"
Kathasaritsagara,"sokss_5,2.141","kā tvam amba kathaṃ ceha rudaty evam avasthitā /
iti pṛṣṭā ca sā tena yoṣid evaṃ tam abravīt","का त्वम् अम्ब कथं चेह रुदत्य् एवम् अवस्थिता /
इति पृष्टा च सा तेन योषिद् एवं तम् अब्रवीत्"
Kathasaritsagara,"sokss_5,2.142","asyāhaṃ śūlaviddhasya bhāryā vigatalakṣaṇā /
niścitāśā sthitāsmīha citārohe sahāmunā","अस्याहं शूलविद्धस्य भार्या विगतलक्षणा /
निश्चिताशा स्थितास्मीह चितारोहे सहामुना"
Kathasaritsagara,"sokss_5,2.143","kaṃcit kālaṃ pratīkṣe ca prāṇānām asya niṣkramam /
tṛtīye 'hni gate 'py adya yānty etasya hi nāsavaḥ","कंचित् कालं प्रतीक्षे च प्राणानाम् अस्य निष्क्रमम् /
तृतीये ऽह्नि गते ऽप्य् अद्य यान्त्य् एतस्य हि नासवः"
Kathasaritsagara,"sokss_5,2.144","yācate ca muhus toyam ānītaṃ ca mayeha tat /
kiṃ tv ahaṃ nonnate śūle prāpnomy asya mukhaṃ sakhe","याचते च मुहुस् तोयम् आनीतं च मयेह तत् /
किं त्व् अहं नोन्नते शूले प्राप्नोम्य् अस्य मुखं सखे"
Kathasaritsagara,"sokss_5,2.145","iti tasyā vacaḥ śrutvā sa pravīro 'py uvāca tām /
idaṃ tv asya nṛpeṇāpi haste me preṣitaṃ jalam","इति तस्या वचः श्रुत्वा स प्रवीरो ऽप्य् उवाच ताम् /
इदं त्व् अस्य नृपेणापि हस्ते मे प्रेषितं जलम्"
Kathasaritsagara,"sokss_5,2.146","tan me pṛṣṭhe padaṃ dattvā dehy etasyaitadānane /
na parasparśamātraṃ hi strīṇām āpadi dūṣaṇam","तन् मे पृष्ठे पदं दत्त्वा देह्य् एतस्यैतदानने /
न परस्पर्शमात्रं हि स्त्रीणाम् आपदि दूषणम्"
Kathasaritsagara,"sokss_5,2.147","etac chrutvā tathety āttajalā dattvā padadvayam /
śūlamūlāvanamrasya pṛṣṭhaṃ tasyāruroha sā","एतच् छ्रुत्वा तथेत्य् आत्तजला दत्त्वा पदद्वयम् /
शूलमूलावनम्रस्य पृष्ठं तस्यारुरोह सा"
Kathasaritsagara,"sokss_5,2.148","kṣaṇād bhuvi svapṛṣṭhe ca raktabinduṣv aśaṅkitam /
patatsu mukham unnamya sa vīro yāvad īkṣate","क्षणाद् भुवि स्वपृष्ठे च रक्तबिन्दुष्व् अशङ्कितम् /
पतत्सु मुखम् उन्नम्य स वीरो यावद् ईक्षते"
Kathasaritsagara,"sokss_5,2.149","tāvat striyam apaśyat tāṃ chittvā churikayā muhuḥ /
khādantīṃ tasya māṃsāni puṃsaḥ śūlāgravartinaḥ","तावत् स्त्रियम् अपश्यत् तां छित्त्वा छुरिकया मुहुः /
खादन्तीं तस्य मांसानि पुंसः शूलाग्रवर्तिनः"
Kathasaritsagara,"sokss_5,2.150","tatas tāṃ vikṛtiṃ matvā krodhād ākṛṣya sa kṣitau /
āsphoṭayiṣyañ jagrāha pāde raṇitanūpure","ततस् तां विकृतिं मत्वा क्रोधाद् आकृष्य स क्षितौ /
आस्फोटयिष्यञ् जग्राह पादे रणितनूपुरे"
Kathasaritsagara,"sokss_5,2.151","sāpi taṃ tarasā pādam ākṣipyaiva svamāyayā /
kṣipraṃ gaganam utpatya jagāma kvāpy adarśanam","सापि तं तरसा पादम् आक्षिप्यैव स्वमायया /
क्षिप्रं गगनम् उत्पत्य जगाम क्वाप्य् अदर्शनम्"
Kathasaritsagara,"sokss_5,2.152","tasya cāśokadattasya tatpādān maṇinūpuram /
tasmād ākarṣaṇasrastam avatasthe karāntare","तस्य चाशोकदत्तस्य तत्पादान् मणिनूपुरम् /
तस्माद् आकर्षणस्रस्तम् अवतस्थे करान्तरे"
Kathasaritsagara,"sokss_5,2.153","tatas tāṃ peśalām ādāv adhaḥkartrīṃ ca madhyataḥ /
ante vikāraghorāṃ ca durjanair iva saṃgatim","ततस् तां पेशलाम् आदाव् अधःकर्त्रीं च मध्यतः /
अन्ते विकारघोरां च दुर्जनैर् इव संगतिम्"
Kathasaritsagara,"sokss_5,2.154","naṣṭāṃ vicintayan paśyan haste divyaṃ ca nūpuram /
savismayaḥ sābhitāpaḥ saharṣaś ca babhūva saḥ","नष्टां विचिन्तयन् पश्यन् हस्ते दिव्यं च नूपुरम् /
सविस्मयः साभितापः सहर्षश् च बभूव सः"
Kathasaritsagara,"sokss_5,2.155","tataḥ śmaśānatas tasmāt sa jagāmāttanūpuraḥ /
nijagehaṃ prabhāte ca snāto rājakulaṃ yayau","ततः श्मशानतस् तस्मात् स जगामात्तनूपुरः /
निजगेहं प्रभाते च स्नातो राजकुलं ययौ"
Kathasaritsagara,"sokss_5,2.156","kiṃ tasya śūlaviddhasya dattaṃ vārīti pṛcchate /
rājñe sa ca tathety uktvā taṃ nūpuram upānayat","किं तस्य शूलविद्धस्य दत्तं वारीति पृच्छते /
राज्ञे स च तथेत्य् उक्त्वा तं नूपुरम् उपानयत्"
Kathasaritsagara,"sokss_5,2.157","etat kuta iti svairaṃ pṛṣṭas tena sa bhūbhṛtā /
tasmai svarātrivṛttāntaṃ śaśaṃsādbhutabhīṣaṇam","एतत् कुत इति स्वैरं पृष्टस् तेन स भूभृता /
तस्मै स्वरात्रिवृत्तान्तं शशंसाद्भुतभीषणम्"
Kathasaritsagara,"sokss_5,2.158","tataś cānanyasāmānyaṃ sattvaṃ tasyāvadhārya saḥ /
tuṣṭo 'py anyaguṇotkarṣāt tutoṣa sutarāṃ nṛpaḥ","ततश् चानन्यसामान्यं सत्त्वं तस्यावधार्य सः /
तुष्टो ऽप्य् अन्यगुणोत्कर्षात् तुतोष सुतरां नृपः"
Kathasaritsagara,"sokss_5,2.159","gṛhītvā nūpuraṃ taṃ ca gatvā devyai dadau svayam /
hṛṣṭas tatprāptivṛttāntaṃ tasyai ca samavarṇayat","गृहीत्वा नूपुरं तं च गत्वा देव्यै ददौ स्वयम् /
हृष्टस् तत्प्राप्तिवृत्तान्तं तस्यै च समवर्णयत्"
Kathasaritsagara,"sokss_5,2.160","sā tad buddhvā ca dṛṣṭvā ca taṃ divyaṃ maṇinūpuram /
aśokadattaślāghaikatatparā mumude rahaḥ","सा तद् बुद्ध्वा च दृष्ट्वा च तं दिव्यं मणिनूपुरम् /
अशोकदत्तश्लाघैकतत्परा मुमुदे रहः"
Kathasaritsagara,"sokss_5,2.161","tato jagāda tāṃ rājā devi jātyeva vidyayā /
satyeneva ca rūpeṇa mahatām apy ayaṃ mahān","ततो जगाद तां राजा देवि जात्येव विद्यया /
सत्येनेव च रूपेण महताम् अप्य् अयं महान्"
Kathasaritsagara,"sokss_5,2.162","aśokadatto bhavyāyā bhartā ca duhitur yadi /
bhaven madanalekhāyās tad bhadram iti me matiḥ","अशोकदत्तो भव्याया भर्ता च दुहितुर् यदि /
भवेन् मदनलेखायास् तद् भद्रम् इति मे मतिः"
Kathasaritsagara,"sokss_5,2.163","varasyāmī guṇāḥ prekṣyā na lakṣmīḥ kṣaṇabhaṅginī /
tad etasmai pravīrāya dadāmy etāṃ sutām aham","वरस्यामी गुणाः प्रेक्ष्या न लक्ष्मीः क्षणभङ्गिनी /
तद् एतस्मै प्रवीराय ददाम्य् एतां सुताम् अहम्"
Kathasaritsagara,"sokss_5,2.164","iti bhartur vacaḥ śrutvā devī sā sādarāvadat /
yuktam etad asau hy asyā yuvā bhartānurūpakaḥ","इति भर्तुर् वचः श्रुत्वा देवी सा सादरावदत् /
युक्तम् एतद् असौ ह्य् अस्या युवा भर्तानुरूपकः"
Kathasaritsagara,"sokss_5,2.165","sā ca tena madhūdyānadṛṣṭena hṛtamānasā /
śūnyāśayā dineṣv eṣu na śṛṇoti na paśyati","सा च तेन मधूद्यानदृष्टेन हृतमानसा /
शून्याशया दिनेष्व् एषु न शृणोति न पश्यति"
Kathasaritsagara,"sokss_5,2.166","tatsakhītaś ca tad buddhvā sacintāhaṃ niśākṣaye /
suptā jāne striyā svapne kayāpy uktāsmi divyayā","तत्सखीतश् च तद् बुद्ध्वा सचिन्ताहं निशाक्षये /
सुप्ता जाने स्त्रिया स्वप्ने कयाप्य् उक्तास्मि दिव्यया"
Kathasaritsagara,"sokss_5,2.167","vatse madanalekheyaṃ deyānyasmai na kanyakā /
eṣa hy aśokadattasya bhāryā janmāntarārjitā","वत्से मदनलेखेयं देयान्यस्मै न कन्यका /
एष ह्य् अशोकदत्तस्य भार्या जन्मान्तरार्जिता"
Kathasaritsagara,"sokss_5,2.168","tac ca śrutvā prabuddhyaiva gatvā pratyūṣa eva ca /
svayaṃ tatpratyayād vatsāṃ samāśvāsitavaty aham","तच् च श्रुत्वा प्रबुद्ध्यैव गत्वा प्रत्यूष एव च /
स्वयं तत्प्रत्ययाद् वत्सां समाश्वासितवत्य् अहम्"
Kathasaritsagara,"sokss_5,2.169","idānīṃ cāryaputreṇa svayam eva mamoditam /
tasmāt sametu tenāsau vṛkṣeṇevārtavī latā","इदानीं चार्यपुत्रेण स्वयम् एव ममोदितम् /
तस्मात् समेतु तेनासौ वृक्षेणेवार्तवी लता"
Kathasaritsagara,"sokss_5,2.170","ity uktaḥ priyayā prītaḥ sa rājā racitotsavaḥ /
āhūyāśokadattāya tasmai tāṃ tanayāṃ dadau","इत्य् उक्तः प्रियया प्रीतः स राजा रचितोत्सवः /
आहूयाशोकदत्ताय तस्मै तां तनयां ददौ"
Kathasaritsagara,"sokss_5,2.171","tayoś ca so 'bhūd rājendraputrīviprendraputrayoḥ /
saṃgamo 'nyonyaśobhāyai lakṣmīvinayayor iva","तयोश् च सो ऽभूद् राजेन्द्रपुत्रीविप्रेन्द्रपुत्रयोः /
संगमो ऽन्योन्यशोभायै लक्ष्मीविनययोर् इव"
Kathasaritsagara,"sokss_5,2.172","tataḥ kadācid rājānaṃ taṃ devī vadati sma sā /
aśokadattānītaṃ tad uddiśya maṇinūpuram","ततः कदाचिद् राजानं तं देवी वदति स्म सा /
अशोकदत्तानीतं तद् उद्दिश्य मणिनूपुरम्"
Kathasaritsagara,"sokss_5,2.173","āryaputrāyam ekākī nūpuro na virājate /
anurūpas tad etasya dvitīyaḥ parikalpyatām","आर्यपुत्रायम् एकाकी नूपुरो न विराजते /
अनुरूपस् तद् एतस्य द्वितीयः परिकल्प्यताम्"
Kathasaritsagara,"sokss_5,2.174","tac chrutvā hemakārādīn ādideśa sa bhūpatiḥ /
nūpurasyāsya sadṛśo dvitīyaḥ kriyatām iti","तच् छ्रुत्वा हेमकारादीन् आदिदेश स भूपतिः /
नूपुरस्यास्य सदृशो द्वितीयः क्रियताम् इति"
Kathasaritsagara,"sokss_5,2.175","te tan nirūpya jagadur nedṛśo deva śakyate /
aparaḥ kartum etad dhi divyaṃ śilpaṃ na mānuṣam","ते तन् निरूप्य जगदुर् नेदृशो देव शक्यते /
अपरः कर्तुम् एतद् धि दिव्यं शिल्पं न मानुषम्"
Kathasaritsagara,"sokss_5,2.176","ratnānīdṛṃśi bhūyāṃsi na bhavanty eva bhūtale /
tasmād eṣa yataḥ prāptas tatraivānyo gaveṣyatām","रत्नानीदृंशि भूयांसि न भवन्त्य् एव भूतले /
तस्माद् एष यतः प्राप्तस् तत्रैवान्यो गवेष्यताम्"
Kathasaritsagara,"sokss_5,2.177","etac chrutvā sadevīke viṣaṇṇe rājñi tatkṣaṇam /
aśokadattas tatrasthas tad dṛṣṭvā sahasābravīt","एतच् छ्रुत्वा सदेवीके विषण्णे राज्ञि तत्क्षणम् /
अशोकदत्तस् तत्रस्थस् तद् दृष्ट्वा सहसाब्रवीत्"
Kathasaritsagara,"sokss_5,2.178","aham evānayāmy asya dvitīyaṃ nūpurasya te /
evaṃ kṛtapratijñaś ca rājñā sāhasaśaṅkinā","अहम् एवानयाम्य् अस्य द्वितीयं नूपुरस्य ते /
एवं कृतप्रतिज्ञश् च राज्ञा साहसशङ्किना"
Kathasaritsagara,"sokss_5,2.179","snehān nivāryamāṇo 'pi niścayān na cacāla saḥ /
gṛhītvā nūpuraṃ tac ca śmaśānaṃ sa punar yayau","स्नेहान् निवार्यमाणो ऽपि निश्चयान् न चचाल सः /
गृहीत्वा नूपुरं तच् च श्मशानं स पुनर् ययौ"
Kathasaritsagara,"sokss_5,2.180","niśi kṛṣṇacaturdaśyāṃ yatraiva tam avāptavān /
praviśya tatra ca prājyacitādhūmamalīmasaiḥ","निशि कृष्णचतुर्दश्यां यत्रैव तम् अवाप्तवान् /
प्रविश्य तत्र च प्राज्यचिताधूममलीमसैः"
Kathasaritsagara,"sokss_5,2.181","pāśopaveṣṭitagalaskandhollambitamānuṣaiḥ /
pādapair iva rakṣobhir ākīrṇe pitṛkānane","पाशोपवेष्टितगलस्कन्धोल्लम्बितमानुषैः /
पादपैर् इव रक्षोभिर् आकीर्णे पितृकानने"
Kathasaritsagara,"sokss_5,2.182","apaśyan pūrvadṛṣṭāṃ tāṃ striyaṃ tannūpurāptaye /
upāyam ekaṃ bubudhe sa mahāmāṃsavikrayam","अपश्यन् पूर्वदृष्टां तां स्त्रियं तन्नूपुराप्तये /
उपायम् एकं बुबुधे स महामांसविक्रयम्"
Kathasaritsagara,"sokss_5,2.183","tarupāśād gṛhītvātha śavaṃ babhrāma tatra saḥ /
vikrīṇāno mahāmāṃsaṃ gṛhyatām iti ghoṣayan","तरुपाशाद् गृहीत्वाथ शवं बभ्राम तत्र सः /
विक्रीणानो महामांसं गृह्यताम् इति घोषयन्"
Kathasaritsagara,"sokss_5,2.184","mahāsattva gṛhītvaitad ehi tāvan mayā saha /
iti kṣaṇāc ca jagade sa dūrād ekayā striyā","महासत्त्व गृहीत्वैतद् एहि तावन् मया सह /
इति क्षणाच् च जगदे स दूराद् एकया स्त्रिया"
Kathasaritsagara,"sokss_5,2.185","tac chrutvā sa tathaivaitām upetyānusaran striyam /
ārāt tarutale divyarūpāṃ yoṣitam aikṣata","तच् छ्रुत्वा स तथैवैताम् उपेत्यानुसरन् स्त्रियम् /
आरात् तरुतले दिव्यरूपां योषितम् ऐक्षत"
Kathasaritsagara,"sokss_5,2.186","strībhir vṛtām āsanasthāṃ ratnābharaṇabhāsurām /
asaṃbhāvyasthitiṃ tatra marāv ambhojinīm iva","स्त्रीभिर् वृताम् आसनस्थां रत्नाभरणभासुराम् /
असंभाव्यस्थितिं तत्र मराव् अम्भोजिनीम् इव"
Kathasaritsagara,"sokss_5,2.187","striyā tayopanītaś ca tām upetya tathāsthitām /
nṛmāṃsam asmi vikrīṇe gṛhyatām ity uvāca saḥ","स्त्रिया तयोपनीतश् च ताम् उपेत्य तथास्थिताम् /
नृमांसम् अस्मि विक्रीणे गृह्यताम् इत्य् उवाच सः"
Kathasaritsagara,"sokss_5,2.188","bho mahāsattva mūlyena kenaitad dīyate tvayā /
iti sāpi tadāha sma divyarūpā kilāṅganā","भो महासत्त्व मूल्येन केनैतद् दीयते त्वया /
इति सापि तदाह स्म दिव्यरूपा किलाङ्गना"
Kathasaritsagara,"sokss_5,2.189","tataḥ sa vīro hastasthaṃ tam ekaṃ maṇinūpuram /
saṃdarśya skandhapṛṣṭhasthapretakāyo jagāda tām","ततः स वीरो हस्तस्थं तम् एकं मणिनूपुरम् /
संदर्श्य स्कन्धपृष्ठस्थप्रेतकायो जगाद ताम्"
Kathasaritsagara,"sokss_5,2.190","yo dadāty asya sadṛśaṃ dvitīyaṃ nūpurasya me /
māṃsaṃ tasya dadāmy etad asty asau yadi gṛhyatām","यो ददात्य् अस्य सदृशं द्वितीयं नूपुरस्य मे /
मांसं तस्य ददाम्य् एतद् अस्त्य् असौ यदि गृह्यताम्"
Kathasaritsagara,"sokss_5,2.191","tac chrutvā sāpy avādīt tam asty anyo nūpuro mama /
asau madīya evaiko nūpuro hi hṛtas tvayā","तच् छ्रुत्वा साप्य् अवादीत् तम् अस्त्य् अन्यो नूपुरो मम /
असौ मदीय एवैको नूपुरो हि हृतस् त्वया"
Kathasaritsagara,"sokss_5,2.192","saivāhaṃ yā tvayā dṛṣṭā śūlaviddhasya pārśvataḥ /
kṛtānyarūpā bhavatā parijñātāsmi nādhunā","सैवाहं या त्वया दृष्टा शूलविद्धस्य पार्श्वतः /
कृतान्यरूपा भवता परिज्ञातास्मि नाधुना"
Kathasaritsagara,"sokss_5,2.193","tat kiṃ māṃsena yad ahaṃ vacmi te tat karoṣi cet /
tad dvitīyaṃ dadāmy asya tulyaṃ tubhyaṃ svanūpuram","तत् किं मांसेन यद् अहं वच्मि ते तत् करोषि चेत् /
तद् द्वितीयं ददाम्य् अस्य तुल्यं तुभ्यं स्वनूपुरम्"
Kathasaritsagara,"sokss_5,2.194","ity uktaḥ sa tadā vīraḥ pratipadya tad abravīt /
yat tvaṃ vadasi tat sarvaṃ karomy eva kṣaṇād iti","इत्य् उक्तः स तदा वीरः प्रतिपद्य तद् अब्रवीत् /
यत् त्वं वदसि तत् सर्वं करोम्य् एव क्षणाद् इति"
Kathasaritsagara,"sokss_5,2.195","tatas tasmai jagādaivam ā mūlāt sā manīṣitam /
asti bhadra trighaṇṭākhyaṃ himavacchikhare puram","ततस् तस्मै जगादैवम् आ मूलात् सा मनीषितम् /
अस्ति भद्र त्रिघण्टाख्यं हिमवच्छिखरे पुरम्"
Kathasaritsagara,"sokss_5,2.196","tatrāsīl lambajihvākhyaḥ pravīro rākṣasādhipaḥ /
tasya vidyucchikhā nāma bhāryāhaṃ kāmarūpiṇī","तत्रासील् लम्बजिह्वाख्यः प्रवीरो राक्षसाधिपः /
तस्य विद्युच्छिखा नाम भार्याहं कामरूपिणी"
Kathasaritsagara,"sokss_5,2.197","sa caikasyāṃ sutāyāṃ me jātāyāṃ daivataḥ patiḥ /
prabhoḥ kapālasphoṭasya purato nihato raṇe","स चैकस्यां सुतायां मे जातायां दैवतः पतिः /
प्रभोः कपालस्फोटस्य पुरतो निहतो रणे"
Kathasaritsagara,"sokss_5,2.198","tato nijapuraṃ tan me prabhuṇā tena tuṣyatā /
pradattaṃ tena ca sukhaṃ sthitāsmi sasutādhunā","ततो निजपुरं तन् मे प्रभुणा तेन तुष्यता /
प्रदत्तं तेन च सुखं स्थितास्मि ससुताधुना"
Kathasaritsagara,"sokss_5,2.199","sā ca madduhitedānīm ārūḍhā navayauvanam /
tatpravīravaraprāpticintā ca mama mānasam","सा च मद्दुहितेदानीम् आरूढा नवयौवनम् /
तत्प्रवीरवरप्राप्तिचिन्ता च मम मानसम्"
Kathasaritsagara,"sokss_5,2.200","atas tadā samaṃ rājñā yāntaṃ tvām amunā pathā /
dṛṣṭvā naktaṃ caturdaśyām ihasthāham acintayam","अतस् तदा समं राज्ञा यान्तं त्वाम् अमुना पथा /
दृष्ट्वा नक्तं चतुर्दश्याम् इहस्थाहम् अचिन्तयम्"
Kathasaritsagara,"sokss_5,2.201","ayaṃ bhavyo yuvā vīro yogyo me duhituḥ patiḥ /
tad etatprāptaye kaṃcid upāyaṃ kiṃ na kalpaye","अयं भव्यो युवा वीरो योग्यो मे दुहितुः पतिः /
तद् एतत्प्राप्तये कंचिद् उपायं किं न कल्पये"
Kathasaritsagara,"sokss_5,2.202","iti saṃkalpya yācitvā śūlaviddhavacomiṣāt /
jalaṃ madhye śmaśānaṃ tvam ānīto 'bhūr mayā mṛṣā","इति संकल्प्य याचित्वा शूलविद्धवचोमिषात् /
जलं मध्ये श्मशानं त्वम् आनीतो ऽभूर् मया मृषा"
Kathasaritsagara,"sokss_5,2.203","māyādarśitarūpādiprapañcālīkavādinī /
vipralabdhavatī cāsmi tatra tvāṃ kṣaṇamātrakam","मायादर्शितरूपादिप्रपञ्चालीकवादिनी /
विप्रलब्धवती चास्मि तत्र त्वां क्षणमात्रकम्"
Kathasaritsagara,"sokss_5,2.204","ākarṣaṇāya bhūyas te yuktyā caikaṃ svanūpuram /
saṃtyajya śṛṅkhalāpāśam iva yātā tato 'py aham","आकर्षणाय भूयस् ते युक्त्या चैकं स्वनूपुरम् /
संत्यज्य शृङ्खलापाशम् इव याता ततो ऽप्य् अहम्"
Kathasaritsagara,"sokss_5,2.205","adya cetthaṃ mayā prāpto bhavāṃs tad gṛham etya naḥ /
bhajasva me sutāṃ kiṃ ca gṛhāṇāparanūpuram","अद्य चेत्थं मया प्राप्तो भवांस् तद् गृहम् एत्य नः /
भजस्व मे सुतां किं च गृहाणापरनूपुरम्"
Kathasaritsagara,"sokss_5,2.206","ity uktaḥ sa niśācaryā tathety uktvā tayā saha /
vīro gaganamārgeṇa tatsiddhyā tatpuraṃ yayau","इत्य् उक्तः स निशाचर्या तथेत्य् उक्त्वा तया सह /
वीरो गगनमार्गेण तत्सिद्ध्या तत्पुरं ययौ"
Kathasaritsagara,"sokss_5,2.207","sauvarṇaṃ tad apaśyac ca śṛṅge himavataḥ puram /
nabho 'dhvakhedaviśrāntam arkabimbam ivācalam","सौवर्णं तद् अपश्यच् च शृङ्गे हिमवतः पुरम् /
नभो ऽध्वखेदविश्रान्तम् अर्कबिम्बम् इवाचलम्"
Kathasaritsagara,"sokss_5,2.208","rakṣo 'dhipasutāṃ tatra nāmnā vidyutprabhāṃ sa tām /
svasāhasamahāsiddhim iva mūrtām avāptavān","रक्षो ऽधिपसुतां तत्र नाम्ना विद्युत्प्रभां स ताम् /
स्वसाहसमहासिद्धिम् इव मूर्ताम् अवाप्तवान्"
Kathasaritsagara,"sokss_5,2.209","tayā ca saha tatraiva kaṃcit kālam uvāsa saḥ /
aśokadattaḥ priyayā śvaśrūvibhavanirvṛtaḥ","तया च सह तत्रैव कंचित् कालम् उवास सः /
अशोकदत्तः प्रियया श्वश्रूविभवनिर्वृतः"
Kathasaritsagara,"sokss_5,2.210","tato jagāda tāṃ śvaśrūṃ mahyaṃ tad dehi nūpuram /
yataḥ saṃprati gantavyā purī vārāṇasī mayā","ततो जगाद तां श्वश्रूं मह्यं तद् देहि नूपुरम् /
यतः संप्रति गन्तव्या पुरी वाराणसी मया"
Kathasaritsagara,"sokss_5,2.211","tatra hy etat pratijñātaṃ svayaṃ narapateḥ puraḥ /
ekatvannūpuraspardhidvitīyānayanaṃ mayā","तत्र ह्य् एतत् प्रतिज्ञातं स्वयं नरपतेः पुरः /
एकत्वन्नूपुरस्पर्धिद्वितीयानयनं मया"
Kathasaritsagara,"sokss_5,2.212","ity uktā tena sā śvaśrūr dvitīyaṃ taṃ svanūpuram /
tasmai dattvā punaś caikaṃ suvarṇakamalaṃ dadau","इत्य् उक्ता तेन सा श्वश्रूर् द्वितीयं तं स्वनूपुरम् /
तस्मै दत्त्वा पुनश् चैकं सुवर्णकमलं ददौ"
Kathasaritsagara,"sokss_5,2.213","prāptābjanūpuras tasmāt sa purān niryayau tataḥ /
aśokadatto vacasā niyamyāgamanaṃ punaḥ","प्राप्ताब्जनूपुरस् तस्मात् स पुरान् निर्ययौ ततः /
अशोकदत्तो वचसा नियम्यागमनं पुनः"
Kathasaritsagara,"sokss_5,2.214","tayā śvaśrvaiva cākāśapathena punar eva tam /
śmaśānaṃ prāpitaḥ so 'bhūn nijasiddhiprabhāvataḥ","तया श्वश्र्वैव चाकाशपथेन पुनर् एव तम् /
श्मशानं प्रापितः सो ऽभून् निजसिद्धिप्रभावतः"
Kathasaritsagara,"sokss_5,2.215","tarumūle ca tatraiva sthitvā sā taṃ tato 'bravīt /
sadā kṛṣṇacaturdaśyām iha rātrāv upaimy aham","तरुमूले च तत्रैव स्थित्वा सा तं ततो ऽब्रवीत् /
सदा कृष्णचतुर्दश्याम् इह रात्राव् उपैम्य् अहम्"
Kathasaritsagara,"sokss_5,2.216","tasyāṃ niśi ca bhūyo 'pi tvam eṣyasi yadā yadā /
tadā tadā vaṭataror mūlāt prāpsyasi mām itaḥ","तस्यां निशि च भूयो ऽपि त्वम् एष्यसि यदा यदा /
तदा तदा वटतरोर् मूलात् प्राप्स्यसि माम् इतः"
Kathasaritsagara,"sokss_5,2.217","etac chrutvā tathety uktvā tām āmantrya niśācarīm /
aśokadattaḥ sa tato yayau tāvat pitur gṛham","एतच् छ्रुत्वा तथेत्य् उक्त्वा ताम् आमन्त्र्य निशाचरीम् /
अशोकदत्तः स ततो ययौ तावत् पितुर् गृहम्"
Kathasaritsagara,"sokss_5,2.218","kanīyaḥsutaviśleṣaduḥkhadvaiguṇyadāyinā /
tādṛśā tatpravāsena pitarau tatra duḥkhitau","कनीयःसुतविश्लेषदुःखद्वैगुण्यदायिना /
तादृशा तत्प्रवासेन पितरौ तत्र दुःखितौ"
Kathasaritsagara,"sokss_5,2.219","atarkitāgato yāvad ānandayati tatkṣaṇāt /
tāvat sa buddhvā śvaśuras tatraivāsyāyayau nṛpaḥ","अतर्कितागतो यावद् आनन्दयति तत्क्षणात् /
तावत् स बुद्ध्वा श्वशुरस् तत्रैवास्याययौ नृपः"
Kathasaritsagara,"sokss_5,2.220","sa taṃ sāhasikasparśabhītair iva sakaṇṭakaiḥ /
aṅgaiḥ praṇatam āliṅgya mumude bhūpatiś ciram","स तं साहसिकस्पर्शभीतैर् इव सकण्टकैः /
अङ्गैः प्रणतम् आलिङ्ग्य मुमुदे भूपतिश् चिरम्"
Kathasaritsagara,"sokss_5,2.221","tatas tena samaṃ rājñā viveśa nṛpamandiram /
aśokadattaḥ sa tadā pramodo mūrtimān iva","ततस् तेन समं राज्ञा विवेश नृपमन्दिरम् /
अशोकदत्तः स तदा प्रमोदो मूर्तिमान् इव"
Kathasaritsagara,"sokss_5,2.222","dadau rājñe sa saṃyuktaṃ tad divyaṃ nūpuradvayam /
kurvāṇam iva tadvīryastutiṃ jhaṇajhaṇāravaiḥ","ददौ राज्ञे स संयुक्तं तद् दिव्यं नूपुरद्वयम् /
कुर्वाणम् इव तद्वीर्यस्तुतिं झणझणारवैः"
Kathasaritsagara,"sokss_5,2.223","arpayām āsa tac cāsmai kāntaṃ kanakapaṅkajam /
rakṣaḥkoṣaśriyo hastāl līlāmbujam ivāhṛtam","अर्पयाम् आस तच् चास्मै कान्तं कनकपङ्कजम् /
रक्षःकोषश्रियो हस्ताल् लीलाम्बुजम् इवाहृतम्"
Kathasaritsagara,"sokss_5,2.224","pṛṣṭo 'tha kautukāt tena rājñā devīyutena saḥ /
avarṇayad yathāvṛttaṃ svaṃ karṇānandadāyi tat","पृष्टो ऽथ कौतुकात् तेन राज्ञा देवीयुतेन सः /
अवर्णयद् यथावृत्तं स्वं कर्णानन्ददायि तत्"
Kathasaritsagara,"sokss_5,2.225","vicitracaritollekhacamatkāritacetanam /
prāpyate kiṃ yaśaḥ śubhram anaṅgīkṛtya sāhasam","विचित्रचरितोल्लेखचमत्कारितचेतनम् /
प्राप्यते किं यशः शुभ्रम् अनङ्गीकृत्य साहसम्"
Kathasaritsagara,"sokss_5,2.226","evaṃ vadaṃs tatas tena jāmātrā kṛtakṛtyatām /
mene sa rājā devī ca prāptanūpurayugmakā","एवं वदंस् ततस् तेन जामात्रा कृतकृत्यताम् /
मेने स राजा देवी च प्राप्तनूपुरयुग्मका"
Kathasaritsagara,"sokss_5,2.227","utsavātodyanirhrādi tadā rājagṛhaṃ ca tat /
aśokadattasya guṇānudgāyad iva nirbabhau","उत्सवातोद्यनिर्ह्रादि तदा राजगृहं च तत् /
अशोकदत्तस्य गुणानुद्गायद् इव निर्बभौ"
Kathasaritsagara,"sokss_5,2.228","anyedyuś ca sa rājā tat svakṛte surasadmani /
hemābjaṃ sthāpayām āsa sadraupyakalaśopari","अन्येद्युश् च स राजा तत् स्वकृते सुरसद्मनि /
हेमाब्जं स्थापयाम् आस सद्रौप्यकलशोपरि"
Kathasaritsagara,"sokss_5,2.229","ubhau kalaśapadmau ca śuśubhāte sitāruṇau /
yaśaḥpratāpāv iva tau bhūpālāśokadattayoḥ","उभौ कलशपद्मौ च शुशुभाते सितारुणौ /
यशःप्रतापाव् इव तौ भूपालाशोकदत्तयोः"
Kathasaritsagara,"sokss_5,2.230","tādṛśau ca vilokyaitau sa harṣotphullalocanaḥ /
rājā māheśvaro bhaktirasāveśād abhāṣata","तादृशौ च विलोक्यैतौ स हर्षोत्फुल्ललोचनः /
राजा माहेश्वरो भक्तिरसावेशाद् अभाषत"
Kathasaritsagara,"sokss_5,2.231","aho vibhāti padmena tuṅgo 'yaṃ kalaśo 'munā /
bhūtiśubhraḥ kapardīva jaṭājūṭena babhruṇā","अहो विभाति पद्मेन तुङ्गो ऽयं कलशो ऽमुना /
भूतिशुभ्रः कपर्दीव जटाजूटेन बभ्रुणा"
Kathasaritsagara,"sokss_5,2.232","abhaviṣyad dvitīyaṃ ced īdṛśaṃ kanakāmbujam /
asthāpayiṣyatāmuṣmin dvitīye kalaśe 'pi tat","अभविष्यद् द्वितीयं चेद् ईदृशं कनकाम्बुजम् /
अस्थापयिष्यतामुष्मिन् द्वितीये कलशे ऽपि तत्"
Kathasaritsagara,"sokss_5,2.233","iti rājavacaḥ śrutvāśokadattas tato 'bravīt /
āneṣyāmy aham ambhojaṃ dvitīyam api deva te","इति राजवचः श्रुत्वाशोकदत्तस् ततो ऽब्रवीत् /
आनेष्याम्य् अहम् अम्भोजं द्वितीयम् अपि देव ते"
Kathasaritsagara,"sokss_5,2.234","tac chrutvā na mamānyena paṅkajena prayojanam /
alaṃ te sāhaseneti rājāpi pratyuvāca tam","तच् छ्रुत्वा न ममान्येन पङ्कजेन प्रयोजनम् /
अलं ते साहसेनेति राजापि प्रत्युवाच तम्"
Kathasaritsagara,"sokss_5,2.235","divaseṣv atha yāteṣu hemābjaharaṇaiṣiṇi /
aśokadatte sā bhūyo 'py agāt kṛṣṇacaturdaśī","दिवसेष्व् अथ यातेषु हेमाब्जहरणैषिणि /
अशोकदत्ते सा भूयो ऽप्य् अगात् कृष्णचतुर्दशी"
Kathasaritsagara,"sokss_5,2.236","tasyāṃ cāsya suvarṇābjavāñchāṃ buddhvā bhayād iva /
dyusaraḥsvarṇakamale yāte 'staśikharaṃ ravau","तस्यां चास्य सुवर्णाब्जवाञ्छां बुद्ध्वा भयाद् इव /
द्युसरःस्वर्णकमले याते ऽस्तशिखरं रवौ"
Kathasaritsagara,"sokss_5,2.237","saṃdhyāruṇābhrapiśitagrāsagarvād iva kṣaṇāt /
tamorakṣaḥsu dhāvatsu dhūmadhūmreṣu sarvataḥ","संध्यारुणाभ्रपिशितग्रासगर्वाद् इव क्षणात् /
तमोरक्षःसु धावत्सु धूमधूम्रेषु सर्वतः"
Kathasaritsagara,"sokss_5,2.238","sphuraddīpāvalīdantamālābhāsvarabhīṣaṇe /
jṛmbhamāṇe mahāraudre niśānaktaṃcarīmukhe","स्फुरद्दीपावलीदन्तमालाभास्वरभीषणे /
जृम्भमाणे महारौद्रे निशानक्तंचरीमुखे"
Kathasaritsagara,"sokss_5,2.239","prasuptarājaputrīkāt svairaṃ nirgatya mandirāt /
aśokadattaḥ sa yayau śmaśānaṃ punar eva tat","प्रसुप्तराजपुत्रीकात् स्वैरं निर्गत्य मन्दिरात् /
अशोकदत्तः स ययौ श्मशानं पुनर् एव तत्"
Kathasaritsagara,"sokss_5,2.240","tatra tasmin vaṭataror mūle tāṃ punar āgatām /
dadarśa rākṣasīṃ śvaśrūṃ vihitasvāgatādarām","तत्र तस्मिन् वटतरोर् मूले तां पुनर् आगताम् /
ददर्श राक्षसीं श्वश्रूं विहितस्वागतादराम्"
Kathasaritsagara,"sokss_5,2.241","tayā ca saha bhūyas tad agamat tanniketanam /
sa yuvā himavacchṛṅgaṃ mārgonmukhavadhūjanam","तया च सह भूयस् तद् अगमत् तन्निकेतनम् /
स युवा हिमवच्छृङ्गं मार्गोन्मुखवधूजनम्"
Kathasaritsagara,"sokss_5,2.242","kaṃcit kālaṃ samaṃ vadhvā tatra sthitvābravīc ca tām /
śvaśrūṃ dehi dvitīyaṃ me kutaścit kanakāmbujam","कंचित् कालं समं वध्वा तत्र स्थित्वाब्रवीच् च ताम् /
श्वश्रूं देहि द्वितीयं मे कुतश्चित् कनकाम्बुजम्"
Kathasaritsagara,"sokss_5,2.243","tac chrutvā sāpy avādīt taṃ kuto 'nyat paṅkajaṃ mama /
etat kapālasphoṭasya vidyate 'smatprabhoḥ saraḥ","तच् छ्रुत्वा साप्य् अवादीत् तं कुतो ऽन्यत् पङ्कजं मम /
एतत् कपालस्फोटस्य विद्यते ऽस्मत्प्रभोः सरः"
Kathasaritsagara,"sokss_5,2.244","atredṛśāni jāyante hemābjāni samantataḥ /
tasmāt tad ekaṃ madbhartre prītyā padmaṃ sa dattavān","अत्रेदृशानि जायन्ते हेमाब्जानि समन्ततः /
तस्मात् तद् एकं मद्भर्त्रे प्रीत्या पद्मं स दत्तवान्"
Kathasaritsagara,"sokss_5,2.245","evaṃ tayokte so 'vādīt tarhi tan māṃ sarovaram /
naya yāvat svayaṃ tasmād ādāsye kanakāmbujam","एवं तयोक्ते सो ऽवादीत् तर्हि तन् मां सरोवरम् /
नय यावत् स्वयं तस्माद् आदास्ये कनकाम्बुजम्"
Kathasaritsagara,"sokss_5,2.246","na śakyam etad rakṣobhir dāruṇais tad dhi rakṣyate /
evaṃ niṣiddho 'pi tayā nirbandhaṃ na sa taṃ jahau","न शक्यम् एतद् रक्षोभिर् दारुणैस् तद् धि रक्ष्यते /
एवं निषिद्धो ऽपि तया निर्बन्धं न स तं जहौ"
Kathasaritsagara,"sokss_5,2.247","tataḥ kathaṃcin nītaś ca tayā śvaśrvā dadarśa tat /
dūrāt sarovaraṃ divyaṃ tuṅgādrikaṭakāśritam","ततः कथंचिन् नीतश् च तया श्वश्र्वा ददर्श तत् /
दूरात् सरोवरं दिव्यं तुङ्गाद्रिकटकाश्रितम्"
Kathasaritsagara,"sokss_5,2.248","channaṃ nirantaroddaṇḍadīptahemasaroruhaiḥ /
satatonmukhatāpītasaṃkrāntārkaprabhair iva","छन्नं निरन्तरोद्दण्डदीप्तहेमसरोरुहैः /
सततोन्मुखतापीतसंक्रान्तार्कप्रभैर् इव"
Kathasaritsagara,"sokss_5,2.249","gatvaiva tatra yāvac ca padmāny avacinoti saḥ /
tāvat tadrakṣiṇo ghorā rurudhus taṃ niśācarāḥ","गत्वैव तत्र यावच् च पद्मान्य् अवचिनोति सः /
तावत् तद्रक्षिणो घोरा रुरुधुस् तं निशाचराः"
Kathasaritsagara,"sokss_5,2.250","saśastraḥ so 'vadhīc cainān anyān anye palāyya ca /
gatvā kapālasphoṭāya svāmine tan nyavedayan","सशस्त्रः सो ऽवधीच् चैनान् अन्यान् अन्ये पलाय्य च /
गत्वा कपालस्फोटाय स्वामिने तन् न्यवेदयन्"
Kathasaritsagara,"sokss_5,2.251","sa tad buddhvaiva kupitas tatra rakṣaḥpatiḥ svayam /
āgatyāśokadattaṃ tam apaśyal luṇṭhitāmbujam","स तद् बुद्ध्वैव कुपितस् तत्र रक्षःपतिः स्वयम् /
आगत्याशोकदत्तं तम् अपश्यल् लुण्ठिताम्बुजम्"
Kathasaritsagara,"sokss_5,2.252","kathaṃ bhrātā mamāśokadattaḥ so 'yam ihāgataḥ /
iti pratyabhyajānāc ca tatkṣaṇaṃ taṃ savismayaḥ","कथं भ्राता ममाशोकदत्तः सो ऽयम् इहागतः /
इति प्रत्यभ्यजानाच् च तत्क्षणं तं सविस्मयः"
Kathasaritsagara,"sokss_5,2.253","tataḥ śastraṃ samutsṛjya harṣabāṣpāplutekṣaṇaḥ /
dhāvitvā pādayoḥ sadyaḥ patitvā ca jagāda tam","ततः शस्त्रं समुत्सृज्य हर्षबाष्पाप्लुतेक्षणः /
धावित्वा पादयोः सद्यः पतित्वा च जगाद तम्"
Kathasaritsagara,"sokss_5,2.254","ahaṃ vijayadattākhyaḥ sodaryaḥ sa tavānujaḥ /
āvāṃ dvijavarasyobhau govindasvāminaḥ sutau","अहं विजयदत्ताख्यः सोदर्यः स तवानुजः /
आवां द्विजवरस्योभौ गोविन्दस्वामिनः सुतौ"
Kathasaritsagara,"sokss_5,2.255","iyac ciraṃ ca jāto 'haṃ daivād īdṛṅ niśācaraḥ /
citākapāladalanāt kapālasphoṭanāmakaḥ","इयच् चिरं च जातो ऽहं दैवाद् ईदृङ् निशाचरः /
चिताकपालदलनात् कपालस्फोटनामकः"
Kathasaritsagara,"sokss_5,2.256","tvaddarśanād idānīṃ ca brāhmaṇyaṃ tat smṛtaṃ mayā /
gataṃ ca rākṣasatvaṃ me mohācchāditacetanam","त्वद्दर्शनाद् इदानीं च ब्राह्मण्यं तत् स्मृतं मया /
गतं च राक्षसत्वं मे मोहाच्छादितचेतनम्"
Kathasaritsagara,"sokss_5,2.257","evaṃ vijayadattasya vadataḥ parirabhya saḥ /
yāvat kṣālayatīvāṅgaṃ rākṣasībhāvadūṣitam","एवं विजयदत्तस्य वदतः परिरभ्य सः /
यावत् क्षालयतीवाङ्गं राक्षसीभावदूषितम्"
Kathasaritsagara,"sokss_5,2.258","aśokadatto bāṣpāmbupūrais tāvad avātarat /
prajñaptikauśiko nāma vidyādharagurur divaḥ","अशोकदत्तो बाष्पाम्बुपूरैस् तावद् अवातरत् /
प्रज्ञप्तिकौशिको नाम विद्याधरगुरुर् दिवः"
Kathasaritsagara,"sokss_5,2.259","sa tau dvāv apy upetyaiva bhrātarau gurur abravīt /
yūyaṃ vidyādharāḥ sarve śāpād etāṃ daśāṃ gatāḥ","स तौ द्वाव् अप्य् उपेत्यैव भ्रातरौ गुरुर् अब्रवीत् /
यूयं विद्याधराः सर्वे शापाद् एतां दशां गताः"
Kathasaritsagara,"sokss_5,2.260","adhunā ca sa śāpo vaḥ sarveṣāṃ śāntim āgataḥ /
tad gṛhṇīta nijā vidyā bandhusādhāraṇīr imāḥ","अधुना च स शापो वः सर्वेषां शान्तिम् आगतः /
तद् गृह्णीत निजा विद्या बन्धुसाधारणीर् इमाः"
Kathasaritsagara,"sokss_5,2.261","vrajataṃ ca nijaṃ dhāma svīkṛtasvajanau yuvām /
ity uktvā dattavidyo 'sau tayor dyām udyayau guruḥ","व्रजतं च निजं धाम स्वीकृतस्वजनौ युवाम् /
इत्य् उक्त्वा दत्तविद्यो ऽसौ तयोर् द्याम् उद्ययौ गुरुः"
Kathasaritsagara,"sokss_5,2.262","tau ca vidyādharībhūtau prabuddhau jagmatus tataḥ /
vyomnā tad dhimavacchṛṅgaṃ gṛhītakanakāmbujau","तौ च विद्याधरीभूतौ प्रबुद्धौ जग्मतुस् ततः /
व्योम्ना तद् धिमवच्छृङ्गं गृहीतकनकाम्बुजौ"
Kathasaritsagara,"sokss_5,2.263","tatra cāśokadattas tāṃ rakṣaḥpatisutāṃ priyām /
upāgāt sāpy abhūt kṣīṇaśāpā vidyādharī tadā","तत्र चाशोकदत्तस् तां रक्षःपतिसुतां प्रियाम् /
उपागात् साप्य् अभूत् क्षीणशापा विद्याधरी तदा"
Kathasaritsagara,"sokss_5,2.264","tayā ca sākaṃ sudṛśā bhrātarau tāv ubhāv api /
vārāṇasīṃ prayayatuḥ kṣaṇād gaganagāminau","तया च साकं सुदृशा भ्रातरौ ताव् उभाव् अपि /
वाराणसीं प्रययतुः क्षणाद् गगनगामिनौ"
Kathasaritsagara,"sokss_5,2.265","tatra copetya pitarau viprayogāgnitāpitau /
niravāpayatāṃ sadyo darśanāmṛtavarṣiṇau","तत्र चोपेत्य पितरौ विप्रयोगाग्नितापितौ /
निरवापयतां सद्यो दर्शनामृतवर्षिणौ"
Kathasaritsagara,"sokss_5,2.266","adehabhede 'py ākrāntacitrajanmāntarau ca tau /
na pitror eva lokasyāpy utsavāya babhūvatuḥ","अदेहभेदे ऽप्य् आक्रान्तचित्रजन्मान्तरौ च तौ /
न पित्रोर् एव लोकस्याप्य् उत्सवाय बभूवतुः"
Kathasaritsagara,"sokss_5,2.267","cirād vijayadattaś ca gāḍham āśliṣyataḥ pituḥ /
bhujamadhyam ivātyarthaṃ manoratham apūrayat","चिराद् विजयदत्तश् च गाढम् आश्लिष्यतः पितुः /
भुजमध्यम् इवात्यर्थं मनोरथम् अपूरयत्"
Kathasaritsagara,"sokss_5,2.268","tatas tatraiva tad buddhvā pratāpamukuṭo 'pi saḥ /
aśokadattaśvaśuro rājā harṣād upāyayau","ततस् तत्रैव तद् बुद्ध्वा प्रतापमुकुटो ऽपि सः /
अशोकदत्तश्वशुरो राजा हर्षाद् उपाययौ"
Kathasaritsagara,"sokss_5,2.269","tatsatkṛtaś ca tadrājadhānīṃ sotkasthitapriyām /
aśokadattaḥ svajanaiḥ sārdhaṃ baddhotsavām agāt","तत्सत्कृतश् च तद्राजधानीं सोत्कस्थितप्रियाम् /
अशोकदत्तः स्वजनैः सार्धं बद्धोत्सवाम् अगात्"
Kathasaritsagara,"sokss_5,2.270","dadau ca kanakābjāni rājñe tasmai bahūni saḥ /
abhyarthitādhikaprāptihṛṣṭaḥ so 'py abhavan nṛpaḥ","ददौ च कनकाब्जानि राज्ञे तस्मै बहूनि सः /
अभ्यर्थिताधिकप्राप्तिहृष्टः सो ऽप्य् अभवन् नृपः"
Kathasaritsagara,"sokss_5,2.271","tato vijayadattaṃ taṃ sarveṣv atra sthiteṣu saḥ /
pitā papraccha govindasvāmī sāścaryakautukaḥ","ततो विजयदत्तं तं सर्वेष्व् अत्र स्थितेषु सः /
पिता पप्रच्छ गोविन्दस्वामी साश्चर्यकौतुकः"
Kathasaritsagara,"sokss_5,2.272","tadā śmaśāne yāminyāṃ rākṣasatvaṃ gatasya te /
abhavat kīdṛśo vatsa vṛttānto varṇyatām iti","तदा श्मशाने यामिन्यां राक्षसत्वं गतस्य ते /
अभवत् कीदृशो वत्स वृत्तान्तो वर्ण्यताम् इति"
Kathasaritsagara,"sokss_5,2.273","tato vijayadattas taṃ babhāṣe tāta cāpalāt /
prasphoṭitacitādīptakapālo 'haṃ vidher vaśāt","ततो विजयदत्तस् तं बभाषे तात चापलात् /
प्रस्फोटितचितादीप्तकपालो ऽहं विधेर् वशात्"
Kathasaritsagara,"sokss_5,2.274","mukhapraviṣṭayā sadyas tadvasāchaṭayā tadā /
rakṣobhūtas tvayā tāvad dṛṣṭo māyāvimohitaḥ","मुखप्रविष्टया सद्यस् तद्वसाछटया तदा /
रक्षोभूतस् त्वया तावद् दृष्टो मायाविमोहितः"
Kathasaritsagara,"sokss_5,2.275","kapālasphoṭa ity evaṃ nāma kṛtvā hi rākṣasaiḥ /
tato 'nyair aham āhūtas tanmadhye milito 'bhavam","कपालस्फोट इत्य् एवं नाम कृत्वा हि राक्षसैः /
ततो ऽन्यैर् अहम् आहूतस् तन्मध्ये मिलितो ऽभवम्"
Kathasaritsagara,"sokss_5,2.276","taiś ca nīto nijasyāsmi pārśvaṃ rakṣaḥpateḥ kramāt /
so 'pi dṛṣṭvaiva māṃ prītaḥ senāpatye nyayojayat","तैश् च नीतो निजस्यास्मि पार्श्वं रक्षःपतेः क्रमात् /
सो ऽपि दृष्ट्वैव मां प्रीतः सेनापत्ये न्ययोजयत्"
Kathasaritsagara,"sokss_5,2.277","tataḥ kadācid gandharvān abhiyoktuṃ madena saḥ /
gato rakṣaḥpatis tatra saṅgrāme nihato 'ribhiḥ","ततः कदाचिद् गन्धर्वान् अभियोक्तुं मदेन सः /
गतो रक्षःपतिस् तत्र सङ्ग्रामे निहतो ऽरिभिः"
Kathasaritsagara,"sokss_5,2.278","tadaiva pratipannaṃ ca tadbhṛtyair mama śāsanam /
tato 'haṃ rakṣasāṃ rājyam akārṣaṃ tatpure sthitaḥ","तदैव प्रतिपन्नं च तद्भृत्यैर् मम शासनम् /
ततो ऽहं रक्षसां राज्यम् अकार्षं तत्पुरे स्थितः"
Kathasaritsagara,"sokss_5,2.279","tatrākasmāc ca hemābjahetoḥ prāptasya darśanāt /
āryasyāśokadattasya praśāntā sā daśā mama","तत्राकस्माच् च हेमाब्जहेतोः प्राप्तस्य दर्शनात् /
आर्यस्याशोकदत्तस्य प्रशान्ता सा दशा मम"
Kathasaritsagara,"sokss_5,2.280","anantaraṃ yathāsmābhiḥ śāpamokṣavaśān nijāḥ /
vidyāḥ prāptās tathāryo vaḥ kṛtsnam āvedayiṣyati","अनन्तरं यथास्माभिः शापमोक्षवशान् निजाः /
विद्याः प्राप्तास् तथार्यो वः कृत्स्नम् आवेदयिष्यति"
Kathasaritsagara,"sokss_5,2.281","evaṃ vijayadattena tena tatra nivedite /
aśokadattaḥ sa tadā tad ā mūlād avarṇayat","एवं विजयदत्तेन तेन तत्र निवेदिते /
अशोकदत्तः स तदा तद् आ मूलाद् अवर्णयत्"
Kathasaritsagara,"sokss_5,2.282","purā vidyādharau santau gaganād gālavāśrame /
āvāṃ snāntīr apaśyāva gaṅgāyāṃ munikanyakāḥ","पुरा विद्याधरौ सन्तौ गगनाद् गालवाश्रमे /
आवां स्नान्तीर् अपश्याव गङ्गायां मुनिकन्यकाः"
Kathasaritsagara,"sokss_5,2.283","tulyābhilāṣās tāś cātra vāñchantau sahasā rahaḥ /
buddhvā tadbandhubhiḥ krodhāc chaptau svo divyadṛṣṭibhiḥ","तुल्याभिलाषास् ताश् चात्र वाञ्छन्तौ सहसा रहः /
बुद्ध्वा तद्बन्धुभिः क्रोधाच् छप्तौ स्वो दिव्यदृष्टिभिः"
Kathasaritsagara,"sokss_5,2.284","pāpācārau prajāyethāṃ martyayonau yuvām ubhau /
tatrāpi viprayogaś ca vicitro vāṃ bhaviṣyati","पापाचारौ प्रजायेथां मर्त्ययोनौ युवाम् उभौ /
तत्रापि विप्रयोगश् च विचित्रो वां भविष्यति"
Kathasaritsagara,"sokss_5,2.285","mānuṣāgocare deśe viprakṛṣṭe 'py upāgatam /
ekaṃ dṛṣṭvā dvitīyo vāṃ yadā prajñānam āpsyati","मानुषागोचरे देशे विप्रकृष्टे ऽप्य् उपागतम् /
एकं दृष्ट्वा द्वितीयो वां यदा प्रज्ञानम् आप्स्यति"
Kathasaritsagara,"sokss_5,2.286","tadā vidyādharaguror vidyāṃ prāpya bhaviṣyathaḥ /
punar vidyādharau yuktau śāpamuktau svabandhubhiḥ","तदा विद्याधरगुरोर् विद्यां प्राप्य भविष्यथः /
पुनर् विद्याधरौ युक्तौ शापमुक्तौ स्वबन्धुभिः"
Kathasaritsagara,"sokss_5,2.287","evaṃ tair munibhiḥ śaptau jātāv āvām ubhāv iha /
viyogo 'tra yathā bhūtas tat sarvaṃ viditaṃ ca vaḥ","एवं तैर् मुनिभिः शप्तौ जाताव् आवाम् उभाव् इह /
वियोगो ऽत्र यथा भूतस् तत् सर्वं विदितं च वः"
Kathasaritsagara,"sokss_5,2.288","idānīṃ padmahetoś ca śvaśrūsiddhiprabhāvataḥ /
rakṣaḥpateḥ puraṃ gatvā prāpto 'yaṃ cānujo mayā","इदानीं पद्महेतोश् च श्वश्रूसिद्धिप्रभावतः /
रक्षःपतेः पुरं गत्वा प्राप्तो ऽयं चानुजो मया"
Kathasaritsagara,"sokss_5,2.289","tatraiva ca guroḥ prāpya vidyāḥ prajñaptikauśikāt /
sadyo vidyādharībhūya vayaṃ kṣipram ihāgatāḥ","तत्रैव च गुरोः प्राप्य विद्याः प्रज्ञप्तिकौशिकात् /
सद्यो विद्याधरीभूय वयं क्षिप्रम् इहागताः"
Kathasaritsagara,"sokss_5,2.290","ity uktvā pitarau ca tau priyatamāṃ tāṃ cātmajāṃ bhūpateḥ
sadyaḥ śāpatamovimokṣamudito vidyāviśeṣair nijaiḥ /
tais taiḥ saṃvyabhajad vicitracaritaḥ so 'śokadattas tadā
yenaite sapadi prabuddhamanaso 'jāyanta vidyādharāḥ","इत्य् उक्त्वा पितरौ च तौ प्रियतमां तां चात्मजां भूपतेः
सद्यः शापतमोविमोक्षमुदितो विद्याविशेषैर् निजैः /
तैस् तैः संव्यभजद् विचित्रचरितः सो ऽशोकदत्तस् तदा
येनैते सपदि प्रबुद्धमनसो ऽजायन्त विद्याधराः"
Kathasaritsagara,"sokss_5,2.291","tatas tam āmantrya nṛpaṃ sa sākaṃ mātāpitṛbhyāṃ dayitādvayena /
utpatya dhanyo nijacakravartidhāma dyumārgeṇa javī jagāma","ततस् तम् आमन्त्र्य नृपं स साकं मातापितृभ्यां दयिताद्वयेन /
उत्पत्य धन्यो निजचक्रवर्तिधाम द्युमार्गेण जवी जगाम"
Kathasaritsagara,"sokss_5,2.292","tatrālokya tam ājñāṃ prāpya ca tasmād aśokavega iti /
nāma sa bibhrat so 'pi ca tadbhrātā vijayavega iti","तत्रालोक्य तम् आज्ञां प्राप्य च तस्माद् अशोकवेग इति /
नाम स बिभ्रत् सो ऽपि च तद्भ्राता विजयवेग इति"
Kathasaritsagara,"sokss_5,2.293","vidyādharavarataruṇau svajanānugatāv ubhau nijanivāsam /
govindakūṭasaṃjñakam acalavaraṃ bhrātarau yayatuḥ","विद्याधरवरतरुणौ स्वजनानुगताव् उभौ निजनिवासम् /
गोविन्दकूटसंज्ञकम् अचलवरं भ्रातरौ ययतुः"
Kathasaritsagara,"sokss_5,2.294","so 'py āścaryavaśaḥ pratāpamukuṭo vārāṇasībhūpatiḥ
svasmin devakule dvitīyakalaśanyastaikahemāmbujaḥ /
taddattair aparaiḥ suvarṇakamalair abhyarcitatryambakas
tatsaṃbandhamahattayā pramudito mene kṛtārthaṃ kulam","सो ऽप्य् आश्चर्यवशः प्रतापमुकुटो वाराणसीभूपतिः
स्वस्मिन् देवकुले द्वितीयकलशन्यस्तैकहेमाम्बुजः /
तद्दत्तैर् अपरैः सुवर्णकमलैर् अभ्यर्चितत्र्यम्बकस्
तत्संबन्धमहत्तया प्रमुदितो मेने कृतार्थं कुलम्"
Kathasaritsagara,"sokss_5,2.295","evaṃ divyāḥ kāraṇenāvatīrṇā
jāyante 'smiñ jantavo jīvaloke /
sattvotsāhau svocitau te dadhānā
duṣprāpām apy arthasiddhiṃ labhante","एवं दिव्याः कारणेनावतीर्णा
जायन्ते ऽस्मिञ् जन्तवो जीवलोके /
सत्त्वोत्साहौ स्वोचितौ ते दधाना
दुष्प्रापाम् अप्य् अर्थसिद्धिं लभन्ते"
Kathasaritsagara,"sokss_5,2.296","tat sattvasāgara bhavān api ko'pi jāne devāṃśa eva bhavitā ca yatheṣṭasiddhiḥ /
prāyaḥ kriyāsu mahatām api duṣkarāsu sotsāhatā kathayati prakṛter viśeṣam","तत् सत्त्वसागर भवान् अपि कोऽपि जाने देवांश एव भविता च यथेष्टसिद्धिः /
प्रायः क्रियासु महताम् अपि दुष्करासु सोत्साहता कथयति प्रकृतेर् विशेषम्"
Kathasaritsagara,"sokss_5,2.297","sāpi tvadīpsitā nanu divyā rājātmajā kanakarekhā /
bālānyathā hi vāñchati kanakapurīdarśinaṃ kathaṃ hi patim","सापि त्वदीप्सिता ननु दिव्या राजात्मजा कनकरेखा /
बालान्यथा हि वाञ्छति कनकपुरीदर्शिनं कथं हि पतिम्"
Kathasaritsagara,"sokss_5,2.298","iti rahasi niśamya viṣṇudattāt
sarasakathāprakaraṃ sa śaktidevaḥ /
hṛdi kanakapurīvilokanaiṣī
dhṛtim avalambya nināya ca triyāmām","इति रहसि निशम्य विष्णुदत्तात्
सरसकथाप्रकरं स शक्तिदेवः /
हृदि कनकपुरीविलोकनैषी
धृतिम् अवलम्ब्य निनाय च त्रियामाम्"
Kathasaritsagara,"sokss_5,3.1","iti mahākaviśrīsomadevabhaṭṭaviracite kathāsaritsāgare caturdārikālambake dvitīyas taraṅgaḥ /

tṛtīyas taraṅgaḥ /

tatas tatrotsthaladvīpe prabhāte taṃ maṭhasthitam /
śaktidevaṃ sa dāśendraḥ satyavrata upāyayau","इति महाकविश्रीसोमदेवभट्टविरचिते कथासरित्सागरे चतुर्दारिकालम्बके द्वितीयस् तरङ्गः /

तृतीयस् तरङ्गः /

ततस् तत्रोत्स्थलद्वीपे प्रभाते तं मठस्थितम् /
शक्तिदेवं स दाशेन्द्रः सत्यव्रत उपाययौ"
Kathasaritsagara,"sokss_5,3.2","sa ca prākpratipannaḥ sann upetyainam abhāṣata /
brahmaṃs tvadiṣṭasiddhyartham upāyaś cintito mayā","स च प्राक्प्रतिपन्नः सन्न् उपेत्यैनम् अभाषत /
ब्रह्मंस् त्वदिष्टसिद्ध्यर्थम् उपायश् चिन्तितो मया"
Kathasaritsagara,"sokss_5,3.3","asti dvīpavaraṃ madhye ratnakūṭākhyam ambudheḥ /
kṛtapratiṣṭhas tatrāste bhagavān harir abdhinā","अस्ति द्वीपवरं मध्ये रत्नकूटाख्यम् अम्बुधेः /
कृतप्रतिष्ठस् तत्रास्ते भगवान् हरिर् अब्धिना"
Kathasaritsagara,"sokss_5,3.4","āṣāḍhaśukladvādaśyāṃ tatra yātrotsave sadā /
āyānti sarvadvīpebhyaḥ pūjāyai yatnato janāḥ","आषाढशुक्लद्वादश्यां तत्र यात्रोत्सवे सदा /
आयान्ति सर्वद्वीपेभ्यः पूजायै यत्नतो जनाः"
Kathasaritsagara,"sokss_5,3.5","tatra jñāyeta kanakapurī sā jātucit purī /
tad ehi tatra gacchāvaḥ pratyāsannā hi sā tithiḥ","तत्र ज्ञायेत कनकपुरी सा जातुचित् पुरी /
तद् एहि तत्र गच्छावः प्रत्यासन्ना हि सा तिथिः"
Kathasaritsagara,"sokss_5,3.6","iti satyavratenoktaḥ śaktidevas tatheti saḥ /
jagrāha hṛṣṭaḥ pātheyaṃ viṣṇudattopakalpitam","इति सत्यव्रतेनोक्तः शक्तिदेवस् तथेति सः /
जग्राह हृष्टः पाथेयं विष्णुदत्तोपकल्पितम्"
Kathasaritsagara,"sokss_5,3.7","tato vahanam āruhya sa satyavrataḍhaukitam /
tenaiva sākaṃ tvaritaḥ prāyād vāridhivartmanā","ततो वहनम् आरुह्य स सत्यव्रतढौकितम् /
तेनैव साकं त्वरितः प्रायाद् वारिधिवर्त्मना"
Kathasaritsagara,"sokss_5,3.8","gacchaṃś ca tatra sa dvīpanibhanakre 'dbhutālaye /
satyavrataṃ taṃ papraccha karṇadhāratayā sthitam","गच्छंश् च तत्र स द्वीपनिभनक्रे ऽद्भुतालये /
सत्यव्रतं तं पप्रच्छ कर्णधारतया स्थितम्"
Kathasaritsagara,"sokss_5,3.9","ito dūraṃ mahābhogaṃ kim etad dṛśyate 'mbudhau /
yadṛcchāprodgatodagrasapakṣagirivibhramam","इतो दूरं महाभोगं किम् एतद् दृश्यते ऽम्बुधौ /
यदृच्छाप्रोद्गतोदग्रसपक्षगिरिविभ्रमम्"
Kathasaritsagara,"sokss_5,3.10","tataḥ satyavrato 'vādīd asau devo vaṭadrumaḥ /
asyāhuḥ sumahāvartam adhastād vaḍavāmukham","ततः सत्यव्रतो ऽवादीद् असौ देवो वटद्रुमः /
अस्याहुः सुमहावर्तम् अधस्ताद् वडवामुखम्"
Kathasaritsagara,"sokss_5,3.11","etaṃ ca parihṛtyaiva pradeśam iha gamyate /
atrāvarte gatānāṃ hi na bhavaty āgamaḥ punaḥ","एतं च परिहृत्यैव प्रदेशम् इह गम्यते /
अत्रावर्ते गतानां हि न भवत्य् आगमः पुनः"
Kathasaritsagara,"sokss_5,3.12","iti satyavrate tasmin vadaty evāmbuvegataḥ /
tasyām eva pravavṛte gantuṃ tadvahanaṃ diśi","इति सत्यव्रते तस्मिन् वदत्य् एवाम्बुवेगतः /
तस्याम् एव प्रववृते गन्तुं तद्वहनं दिशि"
Kathasaritsagara,"sokss_5,3.13","tad dṛṣṭvā śaktidevaṃ sa punaḥ satyavrato 'bravīt /
brahman vināśakālo 'yaṃ dhruvam asmākam āgataḥ","तद् दृष्ट्वा शक्तिदेवं स पुनः सत्यव्रतो ऽब्रवीत् /
ब्रह्मन् विनाशकालो ऽयं ध्रुवम् अस्माकम् आगतः"
Kathasaritsagara,"sokss_5,3.14","yad akasmāt pravahaṇaṃ paśyātraiva prayāty adaḥ /
śakyate naiva roddhuṃ ca katham apy adhunā mayā","यद् अकस्मात् प्रवहणं पश्यात्रैव प्रयात्य् अदः /
शक्यते नैव रोद्धुं च कथम् अप्य् अधुना मया"
Kathasaritsagara,"sokss_5,3.15","tad āvarte gabhīre 'tra vayaṃ mṛtyor ivānane /
kṣiptā evāmbunākṛṣya karmaṇeva balīyasā","तद् आवर्ते गभीरे ऽत्र वयं मृत्योर् इवानने /
क्षिप्ता एवाम्बुनाकृष्य कर्मणेव बलीयसा"
Kathasaritsagara,"sokss_5,3.16","etac ca naiva me duḥkhaṃ śarīraṃ kasya hi sthiram /
duḥkhaṃ tu yan na siddhas te kṛcchreṇāpi manorathaḥ","एतच् च नैव मे दुःखं शरीरं कस्य हि स्थिरम् /
दुःखं तु यन् न सिद्धस् ते कृच्छ्रेणापि मनोरथः"
Kathasaritsagara,"sokss_5,3.17","tad yāvad vārayāmy etad ahaṃ pravahaṇaṃ manāk /
tāvad asyāvalambethāḥ śākhāṃ vaṭataror drutam","तद् यावद् वारयाम्य् एतद् अहं प्रवहणं मनाक् /
तावद् अस्यावलम्बेथाः शाखां वटतरोर् द्रुतम्"
Kathasaritsagara,"sokss_5,3.18","kadācij jīvitopāyo bhaved bhavyākṛtes tava /
vidher vilāsān abdheś ca taraṅgān ko hi tarkayet","कदाचिज् जीवितोपायो भवेद् भव्याकृतेस् तव /
विधेर् विलासान् अब्धेश् च तरङ्गान् को हि तर्कयेत्"
Kathasaritsagara,"sokss_5,3.19","iti satyavratasyāsya dhīrasattvasya jalpataḥ /
babhūva nikaṭe tasya taroḥ pravahaṇaṃ tataḥ","इति सत्यव्रतस्यास्य धीरसत्त्वस्य जल्पतः /
बभूव निकटे तस्य तरोः प्रवहणं ततः"
Kathasaritsagara,"sokss_5,3.20","tatkṣaṇaṃ sa kṛtotphālaḥ śaktidevo visādhvasaḥ /
pṛthulām agrahīc chākhāṃ tasyābdhivaṭaśākhinaḥ","तत्क्षणं स कृतोत्फालः शक्तिदेवो विसाध्वसः /
पृथुलाम् अग्रहीच् छाखां तस्याब्धिवटशाखिनः"
Kathasaritsagara,"sokss_5,3.21","satyavratas tu vahatā dehena vahanena ca /
parārthakalpitenātra viveśa vaḍavāmukham","सत्यव्रतस् तु वहता देहेन वहनेन च /
परार्थकल्पितेनात्र विवेश वडवामुखम्"
Kathasaritsagara,"sokss_5,3.22","śaktidevaś ca śākhābhiḥ pūritāśasya tasya saḥ /
āśrityāpi taroḥ śākhāṃ nirāśaḥ samacintayat","शक्तिदेवश् च शाखाभिः पूरिताशस्य तस्य सः /
आश्रित्यापि तरोः शाखां निराशः समचिन्तयत्"
Kathasaritsagara,"sokss_5,3.23","na tāvat sā ca kanakapurī dṛṣṭā mayā purī /
apade naśyatā tāvad dāśendro 'py eṣa nāśitaḥ","न तावत् सा च कनकपुरी दृष्टा मया पुरी /
अपदे नश्यता तावद् दाशेन्द्रो ऽप्य् एष नाशितः"
Kathasaritsagara,"sokss_5,3.24","yadi vā satatanyastapadā sarvasya mūrdhani /
kāmaṃ bhagavatī kena bhajyate bhavitavyatā","यदि वा सततन्यस्तपदा सर्वस्य मूर्धनि /
कामं भगवती केन भज्यते भवितव्यता"
Kathasaritsagara,"sokss_5,3.25","ity avasthocitaṃ tasya tataś cintayatas tadā /
viprayūnas taruskandhe dinaṃ tat paryahīyata","इत्य् अवस्थोचितं तस्य ततश् चिन्तयतस् तदा /
विप्रयूनस् तरुस्कन्धे दिनं तत् पर्यहीयत"
Kathasaritsagara,"sokss_5,3.26","sāyaṃ ca sarvatas tasmin sa mahāvihagān bahūn /
vaṭavṛkṣe praviśataḥ śabdāpūritadiktaṭān","सायं च सर्वतस् तस्मिन् स महाविहगान् बहून् /
वटवृक्षे प्रविशतः शब्दापूरितदिक्तटान्"
Kathasaritsagara,"sokss_5,3.27","apaśyat pṛthutatpakṣavātadhūtārṇavūrmibhiḥ /
gṛdhrān paricayaprītyā kṛtapratyudgamān iva","अपश्यत् पृथुतत्पक्षवातधूतार्णवूर्मिभिः /
गृध्रान् परिचयप्रीत्या कृतप्रत्युद्गमान् इव"
Kathasaritsagara,"sokss_5,3.28","tataḥ śākhāvilīnānāṃ sa teṣāṃ pakṣiṇāṃ mithaḥ /
manuṣyavācā saṃlāpaṃ pattraughaiś chādito 'śṛṇot","ततः शाखाविलीनानां स तेषां पक्षिणां मिथः /
मनुष्यवाचा संलापं पत्त्रौघैश् छादितो ऽशृणोत्"
Kathasaritsagara,"sokss_5,3.29","kaścid dvīpāntaraṃ kaścid giriṃ kaścid digantaram /
tad ahaścaraṇasthānam ekaikaḥ samavarṇayat","कश्चिद् द्वीपान्तरं कश्चिद् गिरिं कश्चिद् दिगन्तरम् /
तद् अहश्चरणस्थानम् एकैकः समवर्णयत्"
Kathasaritsagara,"sokss_5,3.30","ekaś ca vṛddhavihagas teṣāṃ madhyād abhāṣata /
ahaṃ vihartuṃ kanakapurīm adya gato 'bhavam","एकश् च वृद्धविहगस् तेषां मध्याद् अभाषत /
अहं विहर्तुं कनकपुरीम् अद्य गतो ऽभवम्"
Kathasaritsagara,"sokss_5,3.31","prātaḥ punaś ca tatraiva gantāsmi carituṃ sukham /
śramāvahena ko 'rtho me vidūragamanena hi","प्रातः पुनश् च तत्रैव गन्तास्मि चरितुं सुखम् /
श्रमावहेन को ऽर्थो मे विदूरगमनेन हि"
Kathasaritsagara,"sokss_5,3.32","ity akāṇḍasudhāsārasadṛśenāsya pakṣiṇaḥ /
vacasā śāntatāpaḥ sañ śaktidevo vyacintayat","इत्य् अकाण्डसुधासारसदृशेनास्य पक्षिणः /
वचसा शान्ततापः सञ् शक्तिदेवो व्यचिन्तयत्"
Kathasaritsagara,"sokss_5,3.33","diṣṭyā sāsty eva nagarī tatprāptyai cāyam eva me /
upāyaḥ sumahākāyo vihago vāhanīkṛtaḥ","दिष्ट्या सास्त्य् एव नगरी तत्प्राप्त्यै चायम् एव मे /
उपायः सुमहाकायो विहगो वाहनीकृतः"
Kathasaritsagara,"sokss_5,3.34","ity ālocya śanair etya tasya suptasya pakṣiṇaḥ /
pṛṣṭhapakṣāntare so 'tha śaktidevo vyalīyata","इत्य् आलोच्य शनैर् एत्य तस्य सुप्तस्य पक्षिणः /
पृष्ठपक्षान्तरे सो ऽथ शक्तिदेवो व्यलीयत"
Kathasaritsagara,"sokss_5,3.35","prātaś cetas tatas teṣu gateṣv anyeṣu pakṣiṣu /
sa pakṣī darśitāścarya pakṣapāto vidhir yathā","प्रातश् चेतस् ततस् तेषु गतेष्व् अन्येषु पक्षिषु /
स पक्षी दर्शिताश्चर्य पक्षपातो विधिर् यथा"
Kathasaritsagara,"sokss_5,3.36","dattāskando vahan pṛṣṭhe śaktidevam alakṣitam /
kṣaṇād agacchat kanakapurīṃ tāṃ carituṃ punaḥ","दत्तास्कन्दो वहन् पृष्ठे शक्तिदेवम् अलक्षितम् /
क्षणाद् अगच्छत् कनकपुरीं तां चरितुं पुनः"
Kathasaritsagara,"sokss_5,3.37","tatrodyānāntare tasminn ūpaviṣṭe vihaṃgame /
sa śaktidevo nibhṛtaṃ tasya pṛṣṭhād avātarat","तत्रोद्यानान्तरे तस्मिन्न् ऊपविष्टे विहंगमे /
स शक्तिदेवो निभृतं तस्य पृष्ठाद् अवातरत्"
Kathasaritsagara,"sokss_5,3.38","apasṛtya sa tatpārśvād yāvad bhrāmyati tatra saḥ /
dve puṣpāvacayavyagre tāvad aikṣata yoṣitau","अपसृत्य स तत्पार्श्वाद् यावद् भ्राम्यति तत्र सः /
द्वे पुष्पावचयव्यग्रे तावद् ऐक्षत योषितौ"
Kathasaritsagara,"sokss_5,3.39","upagamya śanais te ca tadvilokanavismite /
so 'pṛcchat kaḥ pradeśo 'yaṃ ke ca bhadre yuvām iti","उपगम्य शनैस् ते च तद्विलोकनविस्मिते /
सो ऽपृच्छत् कः प्रदेशो ऽयं के च भद्रे युवाम् इति"
Kathasaritsagara,"sokss_5,3.40","iyaṃ kanakapuryākhyā purī vidyādharāspadam /
candraprabheti caitasyām āste vidyādharī sakhe","इयं कनकपुर्याख्या पुरी विद्याधरास्पदम् /
चन्द्रप्रभेति चैतस्याम् आस्ते विद्याधरी सखे"
Kathasaritsagara,"sokss_5,3.41","tasyāś cāvām ihodyāne jānīhy udyānapālike /
puṣpoccayas tadartho 'yam iti te ca tam ūcatuḥ","तस्याश् चावाम् इहोद्याने जानीह्य् उद्यानपालिके /
पुष्पोच्चयस् तदर्थो ऽयम् इति ते च तम् ऊचतुः"
Kathasaritsagara,"sokss_5,3.42","tataḥ so 'py avadad vipro yuvāṃ me kurutaṃ tathā /
yathāham api paśyāmi tāṃ yuṣmatsvāminīm iha","ततः सो ऽप्य् अवदद् विप्रो युवां मे कुरुतं तथा /
यथाहम् अपि पश्यामि तां युष्मत्स्वामिनीम् इह"
Kathasaritsagara,"sokss_5,3.43","etac chrutvā tathety uktvā nītavatyāv ubhe ca te /
striyāv antar nagaryās taṃ yuvānaṃ rājamandiram","एतच् छ्रुत्वा तथेत्य् उक्त्वा नीतवत्याव् उभे च ते /
स्त्रियाव् अन्तर् नगर्यास् तं युवानं राजमन्दिरम्"
Kathasaritsagara,"sokss_5,3.44","so 'pi prāptas tad adrākṣīn maṇikyastambhabhāsvaram /
sauvarṇabhitti saṃketaketanaṃ saṃpadām iva","सो ऽपि प्राप्तस् तद् अद्राक्षीन् मणिक्यस्तम्भभास्वरम् /
सौवर्णभित्ति संकेतकेतनं संपदाम् इव"
Kathasaritsagara,"sokss_5,3.45","tatrāgataṃ ca dṛṣṭvā taṃ sarvaḥ parijano 'bravīt /
gatvā candraprabhāyās tan mānuṣāgamanādbhutam","तत्रागतं च दृष्ट्वा तं सर्वः परिजनो ऽब्रवीत् /
गत्वा चन्द्रप्रभायास् तन् मानुषागमनाद्भुतम्"
Kathasaritsagara,"sokss_5,3.46","sāpy ādiśya pratīhāram avilambitam eva tam /
abhyantaraṃ svanikaṭaṃ vipraṃ prāveśayat tataḥ","साप्य् आदिश्य प्रतीहारम् अविलम्बितम् एव तम् /
अभ्यन्तरं स्वनिकटं विप्रं प्रावेशयत् ततः"
Kathasaritsagara,"sokss_5,3.47","praviṣṭaḥ so 'py apaśyat tāṃ tatra netrotsavapradām /
dhātur adbhutanirmāṇaparyāptim iva rūpiṇīm","प्रविष्टः सो ऽप्य् अपश्यत् तां तत्र नेत्रोत्सवप्रदाम् /
धातुर् अद्भुतनिर्माणपर्याप्तिम् इव रूपिणीम्"
Kathasaritsagara,"sokss_5,3.48","sā ca sadratnaparyaṅkād dūrād utthāya taṃ svayam /
svāgatenādṛtavatī taddarśanavaśīkṛtā","सा च सद्रत्नपर्यङ्काद् दूराद् उत्थाय तं स्वयम् /
स्वागतेनादृतवती तद्दर्शनवशीकृता"
Kathasaritsagara,"sokss_5,3.49","upaviṣṭam apṛcchac ca kalyāṇin kas tvam īdṛśaḥ /
kathaṃ ca mānuṣāgamyām imāṃ prāpto bhavān bhuvam","उपविष्टम् अपृच्छच् च कल्याणिन् कस् त्वम् ईदृशः /
कथं च मानुषागम्याम् इमां प्राप्तो भवान् भुवम्"
Kathasaritsagara,"sokss_5,3.50","ity uktaḥ sa tayā candraprabhayā sakutūhalam /
śaktidevo nijaṃ deśaṃ jātiṃ cāvedya nāma ca","इत्य् उक्तः स तया चन्द्रप्रभया सकुतूहलम् /
शक्तिदेवो निजं देशं जातिं चावेद्य नाम च"
Kathasaritsagara,"sokss_5,3.51","tatpurīdarśanapaṇāt prāptuṃ taṃ rājakanyakām /
yathā kanakarekhākhyām āgatas tad avarṇayat","तत्पुरीदर्शनपणात् प्राप्तुं तं राजकन्यकाम् /
यथा कनकरेखाख्याम् आगतस् तद् अवर्णयत्"
Kathasaritsagara,"sokss_5,3.52","tad buddhvā kim api dhyātvā dīrghaṃ niḥśvasya sā tataḥ /
candraprabhā taṃ vijane śaktidevam abhāṣata","तद् बुद्ध्वा किम् अपि ध्यात्वा दीर्घं निःश्वस्य सा ततः /
चन्द्रप्रभा तं विजने शक्तिदेवम् अभाषत"
Kathasaritsagara,"sokss_5,3.53","śrūyatāṃ vacmi te kiṃcid idaṃ subhaga saṃprati /
asty asyāṃ śaśikhaṇḍākhyo vidyādharapatir bhuvi","श्रूयतां वच्मि ते किंचिद् इदं सुभग संप्रति /
अस्त्य् अस्यां शशिखण्डाख्यो विद्याधरपतिर् भुवि"
Kathasaritsagara,"sokss_5,3.54","vayaṃ tasya catāsraś ca jātā duhitaraḥ kramāt /
jyeṣṭhā candraprabhety asmi candrarekheti cāparā","वयं तस्य चतास्रश् च जाता दुहितरः क्रमात् /
ज्येष्ठा चन्द्रप्रभेत्य् अस्मि चन्द्ररेखेति चापरा"
Kathasaritsagara,"sokss_5,3.55","śaśirekhā tṛtīyā ca caturthī ca śaśiprabhā /
tā vayaṃ kramaśaḥ prāptā vṛddhim atra pitur gṛhe","शशिरेखा तृतीया च चतुर्थी च शशिप्रभा /
ता वयं क्रमशः प्राप्ता वृद्धिम् अत्र पितुर् गृहे"
Kathasaritsagara,"sokss_5,3.56","ekadā ca bhaginyo me snātuṃ tisro 'pi tāḥ samam /
mayi kanyāvratasthāyāṃ jagmur mandākinītaṭam","एकदा च भगिन्यो मे स्नातुं तिस्रो ऽपि ताः समम् /
मयि कन्याव्रतस्थायां जग्मुर् मन्दाकिनीतटम्"
Kathasaritsagara,"sokss_5,3.57","tatrāgryatapasaṃ nāma muniṃ yauvanadarpataḥ /
toyair jalastham asicann ārabdhajalakelayaḥ","तत्राग्र्यतपसं नाम मुनिं यौवनदर्पतः /
तोयैर् जलस्थम् असिचन्न् आरब्धजलकेलयः"
Kathasaritsagara,"sokss_5,3.58","atinirbandhinīs tāś ca muniḥ kruddhaḥ śaśāpa saḥ /
kukanyakāḥ prajāyadhvaṃ martyaloke 'khilā iti","अतिनिर्बन्धिनीस् ताश् च मुनिः क्रुद्धः शशाप सः /
कुकन्यकाः प्रजायध्वं मर्त्यलोके ऽखिला इति"
Kathasaritsagara,"sokss_5,3.59","tad buddhvā so 'smadīyena pitrā gatvā prasāditaḥ /
pṛthak pṛthak sa śāpāntam uktvā tāsāṃ yathāyatham","तद् बुद्ध्वा सो ऽस्मदीयेन पित्रा गत्वा प्रसादितः /
पृथक् पृथक् स शापान्तम् उक्त्वा तासां यथायथम्"
Kathasaritsagara,"sokss_5,3.60","jātismaratvaṃ divyena vijñānenopabṛṃhitam /
martyabhāvena sarvāsām ādideśa mahāmuniḥ","जातिस्मरत्वं दिव्येन विज्ञानेनोपबृंहितम् /
मर्त्यभावेन सर्वासाम् आदिदेश महामुनिः"
Kathasaritsagara,"sokss_5,3.61","tatas tāsu tanūs tyaktvā martyalokaṃ gatāsu saḥ /
dattvā me nagarīm etāṃ pitā khedād gato vanam","ततस् तासु तनूस् त्यक्त्वा मर्त्यलोकं गतासु सः /
दत्त्वा मे नगरीम् एतां पिता खेदाद् गतो वनम्"
Kathasaritsagara,"sokss_5,3.62","atheha nivasantīṃ māṃ devī svapne kilāmbikā /
mānuṣaḥ putri bhartā te bhaviteti samādiśat","अथेह निवसन्तीं मां देवी स्वप्ने किलाम्बिका /
मानुषः पुत्रि भर्ता ते भवितेति समादिशत्"
Kathasaritsagara,"sokss_5,3.63","tena vidyādharāṃs tāṃs tān varān uddiśato bahūn /
pitur vidhāraṇaṃ kṛtvā kanyaivādyāpy ahaṃ sthitā","तेन विद्याधरांस् तांस् तान् वरान् उद्दिशतो बहून् /
पितुर् विधारणं कृत्वा कन्यैवाद्याप्य् अहं स्थिता"
Kathasaritsagara,"sokss_5,3.64","idānīṃ cāmunāścaryamayenāgamanena te /
vapuṣā ca vaśīkṛtya tubhyam evāham arpitā","इदानीं चामुनाश्चर्यमयेनागमनेन ते /
वपुषा च वशीकृत्य तुभ्यम् एवाहम् अर्पिता"
Kathasaritsagara,"sokss_5,3.65","tad vrajāmi caturdaśyām āgāminyāṃ bhavatkṛte /
kartuṃ tātasya vijñaptim ṛṣabhākhyaṃ mahāgirim","तद् व्रजामि चतुर्दश्याम् आगामिन्यां भवत्कृते /
कर्तुं तातस्य विज्ञप्तिम् ऋषभाख्यं महागिरिम्"
Kathasaritsagara,"sokss_5,3.66","tatra tasyāṃ tithau sarve milanti prativatsaram /
devaṃ haraṃ pūjayituṃ digbhyo vidyādharottamāḥ","तत्र तस्यां तिथौ सर्वे मिलन्ति प्रतिवत्सरम् /
देवं हरं पूजयितुं दिग्भ्यो विद्याधरोत्तमाः"
Kathasaritsagara,"sokss_5,3.67","tātas tatraiva cāyāti tadanujñām avāpya ca /
ihāgacchāmy ahaṃ tūrṇaṃ tataḥ pariṇayasva mām","तातस् तत्रैव चायाति तदनुज्ञाम् अवाप्य च /
इहागच्छाम्य् अहं तूर्णं ततः परिणयस्व माम्"
Kathasaritsagara,"sokss_5,3.68","tat tiṣṭha tāvad ity uktvā sā taṃ vidyādharocitaiḥ /
candraprabhā śaktidevaṃ tais tair bhogair upācarat","तत् तिष्ठ तावद् इत्य् उक्त्वा सा तं विद्याधरोचितैः /
चन्द्रप्रभा शक्तिदेवं तैस् तैर् भोगैर् उपाचरत्"
Kathasaritsagara,"sokss_5,3.69","tasya cābhūt tathety atra tiṣṭhatas tat tadā sukham /
yaddāvānalataptasya sudhāhradanimajjane","तस्य चाभूत् तथेत्य् अत्र तिष्ठतस् तत् तदा सुखम् /
यद्दावानलतप्तस्य सुधाह्रदनिमज्जने"
Kathasaritsagara,"sokss_5,3.70","prāptāyāṃ ca caturdaśyāṃ sā taṃ candraprabhābravīt /
adya gacchāmi vijñaptyai tātasyāhaṃ bhavatkṛte","प्राप्तायां च चतुर्दश्यां सा तं चन्द्रप्रभाब्रवीत् /
अद्य गच्छामि विज्ञप्त्यै तातस्याहं भवत्कृते"
Kathasaritsagara,"sokss_5,3.71","sarvaḥ parijanaś cāyaṃ mayaiva saha yāsyati /
tvayā caikākinā duḥkhaṃ na bhāvyaṃ divasadvayam","सर्वः परिजनश् चायं मयैव सह यास्यति /
त्वया चैकाकिना दुःखं न भाव्यं दिवसद्वयम्"
Kathasaritsagara,"sokss_5,3.72","ekena punar etasmin mandire 'py avatiṣṭhatā /
madhyamā bhavatā bhūmir nāroḍhavyā kathaṃcana","एकेन पुनर् एतस्मिन् मन्दिरे ऽप्य् अवतिष्ठता /
मध्यमा भवता भूमिर् नारोढव्या कथंचन"
Kathasaritsagara,"sokss_5,3.73","ity uktvā sā yuvānaṃ taṃ nyastacittā tadantike /
tadīyacittānugatā yayau candraprabhā tataḥ","इत्य् उक्त्वा सा युवानं तं न्यस्तचित्ता तदन्तिके /
तदीयचित्तानुगता ययौ चन्द्रप्रभा ततः"
Kathasaritsagara,"sokss_5,3.74","so 'py ekākī tatas tatra sthitaś ceto vinodayan /
sthānasthāneṣu babhrāma śaktidevo maharddhiṣu","सो ऽप्य् एकाकी ततस् तत्र स्थितश् चेतो विनोदयन् /
स्थानस्थानेषु बभ्राम शक्तिदेवो महर्द्धिषु"
Kathasaritsagara,"sokss_5,3.75","kiṃsvid atra niṣiddhaṃ me tayā pṛṣṭhe 'dhirohaṇam /
vidyādharaduhitreti jātakautūhalo 'tha saḥ","किंस्विद् अत्र निषिद्धं मे तया पृष्ठे ऽधिरोहणम् /
विद्याधरदुहित्रेति जातकौतूहलो ऽथ सः"
Kathasaritsagara,"sokss_5,3.76","tasyaiva madhyamāṃ bhūmiṃ mandirasyāruroha tām /
prāyo vāritavāmā hi pravṛttir manaso nṛṇām","तस्यैव मध्यमां भूमिं मन्दिरस्यारुरोह ताम् /
प्रायो वारितवामा हि प्रवृत्तिर् मनसो नृणाम्"
Kathasaritsagara,"sokss_5,3.77","ārūḍhas tatra cāpaśyad guptāṃs trīn ratnamaṇḍapān /
ekaṃ codghāṭitadvāraṃ tanmadhyāt praviveśa saḥ","आरूढस् तत्र चापश्यद् गुप्तांस् त्रीन् रत्नमण्डपान् /
एकं चोद्घाटितद्वारं तन्मध्यात् प्रविवेश सः"
Kathasaritsagara,"sokss_5,3.78","praviśya cāntaḥ sadratnaparyaṅke nyastatūlike /
paṭāvaguṇṭhitatanuṃ śayānaṃ kaṃcid aikṣata","प्रविश्य चान्तः सद्रत्नपर्यङ्के न्यस्ततूलिके /
पटावगुण्ठिततनुं शयानं कंचिद् ऐक्षत"
Kathasaritsagara,"sokss_5,3.79","vīkṣate yāvad utkṣipya paṭaṃ tāvan mṛtāṃ tathā /
paropakārinṛpates tanayāṃ varakanyakām","वीक्षते यावद् उत्क्षिप्य पटं तावन् मृतां तथा /
परोपकारिनृपतेस् तनयां वरकन्यकाम्"
Kathasaritsagara,"sokss_5,3.80","dṛṣṭvā cācintayat so 'tha kim idaṃ mahad adbhutam /
kim aprabodhasupteyaṃ kiṃ vā bhrāntir abādhakā","दृष्ट्वा चाचिन्तयत् सो ऽथ किम् इदं महद् अद्भुतम् /
किम् अप्रबोधसुप्तेयं किं वा भ्रान्तिर् अबाधका"
Kathasaritsagara,"sokss_5,3.81","yasyāḥ kṛte pravāso 'yaṃ mama saiveha tiṣṭhati /
asāv apagataprāṇā tatra deśe ca jīvati","यस्याः कृते प्रवासो ऽयं मम सैवेह तिष्ठति /
असाव् अपगतप्राणा तत्र देशे च जीवति"
Kathasaritsagara,"sokss_5,3.82","amlānakāntir asyāś ca tad vidhātrā mama dhruvam /
kenāpi kāraṇenedam indrajālaṃ vitanyate","अम्लानकान्तिर् अस्याश् च तद् विधात्रा मम ध्रुवम् /
केनापि कारणेनेदम् इन्द्रजालं वितन्यते"
Kathasaritsagara,"sokss_5,3.83","iti saṃcintya nirgatya tāv anyau maṇḍapau kramāt /
praviśyāntaḥ sa dadṛśe tadvad anye ca kanyake","इति संचिन्त्य निर्गत्य ताव् अन्यौ मण्डपौ क्रमात् /
प्रविश्यान्तः स ददृशे तद्वद् अन्ये च कन्यके"
Kathasaritsagara,"sokss_5,3.84","tato 'pi nirgatas tasya sāścaryo mandirasya saḥ /
upaviṣṭaḥ sthito 'paśyad vāpīm atyuttamām adhaḥ","ततो ऽपि निर्गतस् तस्य साश्चर्यो मन्दिरस्य सः /
उपविष्टः स्थितो ऽपश्यद् वापीम् अत्युत्तमाम् अधः"
Kathasaritsagara,"sokss_5,3.85","tattīre ratnaparyāṇaṃ dadarśaikaṃ ca vājinam /
tenāvatīryaiva tatas tatpārśvaṃ kautukād yayau","तत्तीरे रत्नपर्याणं ददर्शैकं च वाजिनम् /
तेनावतीर्यैव ततस् तत्पार्श्वं कौतुकाद् ययौ"
Kathasaritsagara,"sokss_5,3.86","iyeṣa ca tam āroḍhuṃ śūnyaṃ dṛṣṭvā sa tena ca /
aśvenāhatya pādena tasyāṃ vāpyāṃ nicikṣape","इयेष च तम् आरोढुं शून्यं दृष्ट्वा स तेन च /
अश्वेनाहत्य पादेन तस्यां वाप्यां निचिक्षपे"
Kathasaritsagara,"sokss_5,3.87","tannimagnaḥ sa ca kṣipraṃ vardhamānapurān nijāt /
udyānadīrghikāmadhyād unmamajja sasaṃbhramaḥ","तन्निमग्नः स च क्षिप्रं वर्धमानपुरान् निजात् /
उद्यानदीर्घिकामध्याद् उन्ममज्ज ससंभ्रमः"
Kathasaritsagara,"sokss_5,3.88","dadarśa janmabhūmau ca sadyo vāpījale sthitam /
ātmānaṃ kumudais tulyaṃ dīnaṃ candraprabhāṃ vinā","ददर्श जन्मभूमौ च सद्यो वापीजले स्थितम् /
आत्मानं कुमुदैस् तुल्यं दीनं चन्द्रप्रभां विना"
Kathasaritsagara,"sokss_5,3.89","vardhamānapuraṃ kvedaṃ kva sā vaidyādharī purī /
aho kim etad āścaryamāyāḍambarajṛmbhitam","वर्धमानपुरं क्वेदं क्व सा वैद्याधरी पुरी /
अहो किम् एतद् आश्चर्यमायाडम्बरजृम्भितम्"
Kathasaritsagara,"sokss_5,3.90","kaṣṭaṃ kim api kenāpi mandabhāgyo 'smi vañcitaḥ /
yadi vā ko 'tra jānāti kīdṛśī bhavitavyatā","कष्टं किम् अपि केनापि मन्दभाग्यो ऽस्मि वञ्चितः /
यदि वा को ऽत्र जानाति कीदृशी भवितव्यता"
Kathasaritsagara,"sokss_5,3.91","ity ādi cintayan so 'tha vāpīmadhyāt samutthitaḥ /
savismayaḥ śaktidevo yayau pitṛgṛhaṃ nijam","इत्य् आदि चिन्तयन् सो ऽथ वापीमध्यात् समुत्थितः /
सविस्मयः शक्तिदेवो ययौ पितृगृहं निजम्"
Kathasaritsagara,"sokss_5,3.92","tatrāpadiṣṭapaṭahabhramaṇaḥ kṛtakaitavaḥ /
pitrābhinanditas tasthau sotsavaiḥ svajanaiḥ saha","तत्रापदिष्टपटहभ्रमणः कृतकैतवः /
पित्राभिनन्दितस् तस्थौ सोत्सवैः स्वजनैः सह"
Kathasaritsagara,"sokss_5,3.93","dvitīye 'hni bahir gehān nirgataś cāśṛṇot punaḥ /
ghoṣyamāṇaṃ sapaṭahaṃ pure tasminn idaṃ vacaḥ","द्वितीये ऽह्नि बहिर् गेहान् निर्गतश् चाशृणोत् पुनः /
घोष्यमाणं सपटहं पुरे तस्मिन्न् इदं वचः"
Kathasaritsagara,"sokss_5,3.94","viprakṣatriyamadhyāt kanakapurī yena tattvato dṛṣṭā /
vaktu sa tasmai tanayāṃ sayauvarājyāṃ dadāti nṛpaḥ","विप्रक्षत्रियमध्यात् कनकपुरी येन तत्त्वतो दृष्टा /
वक्तु स तस्मै तनयां सयौवराज्यां ददाति नृपः"
Kathasaritsagara,"sokss_5,3.95","tac chrutvaiva sa gatvā tān paṭahodghoṣakān kṛtī /
mayā dṛṣṭā purī seti śaktidevo 'bravīt punaḥ","तच् छ्रुत्वैव स गत्वा तान् पटहोद्घोषकान् कृती /
मया दृष्टा पुरी सेति शक्तिदेवो ऽब्रवीत् पुनः"
Kathasaritsagara,"sokss_5,3.96","tais tūrṇaṃ nṛpater agraṃ sa nīto 'bhūn nṛpo 'pi tam /
prāgvan mene parijñāya punar vitathavādinam","तैस् तूर्णं नृपतेर् अग्रं स नीतो ऽभून् नृपो ऽपि तम् /
प्राग्वन् मेने परिज्ञाय पुनर् वितथवादिनम्"
Kathasaritsagara,"sokss_5,3.97","mithyā ced vacmi na mayā dṛṣṭa sā nagarī yadi /
tad idānīṃ śarīrasya nigraheṇa paṇo mama","मिथ्या चेद् वच्मि न मया दृष्ट सा नगरी यदि /
तद् इदानीं शरीरस्य निग्रहेण पणो मम"
Kathasaritsagara,"sokss_5,3.98","adya sā rājaputrī māṃ pṛcchatv ity udite tataḥ /
gatvā cānucarai rājā tatraivānāyayat sutām","अद्य सा राजपुत्री मां पृच्छत्व् इत्य् उदिते ततः /
गत्वा चानुचरै राजा तत्रैवानाययत् सुताम्"
Kathasaritsagara,"sokss_5,3.99","sā dṛṣṭā dṛṣṭapūrvaṃ taṃ vipraṃ rājānam abhyadhāt /
tāta mithyaiva bhūyo 'pi kiṃcid vakṣyaty asāv iti","सा दृष्टा दृष्टपूर्वं तं विप्रं राजानम् अभ्यधात् /
तात मिथ्यैव भूयो ऽपि किंचिद् वक्ष्यत्य् असाव् इति"
Kathasaritsagara,"sokss_5,3.100","śaktidevas tato 'vādīd ahaṃ satyaṃ mṛṣaiva vā /
vacmi rājasute tvaṃ tu vadaivaṃ mama kautukam","शक्तिदेवस् ततो ऽवादीद् अहं सत्यं मृषैव वा /
वच्मि राजसुते त्वं तु वदैवं मम कौतुकम्"
Kathasaritsagara,"sokss_5,3.101","mayā kanakapuryāṃ tvaṃ paryaṅke gatajīvitā /
dṛṣṭā ceha ca paśyāmi jīvantīṃ bhavatīṃ katham","मया कनकपुर्यां त्वं पर्यङ्के गतजीविता /
दृष्टा चेह च पश्यामि जीवन्तीं भवतीं कथम्"
Kathasaritsagara,"sokss_5,3.102","ity uktā śaktidevena sābhijñānaṃ nṛpātmajā /
sadyaḥ kanakarekhā sā jagādaivaṃ pituḥ puraḥ","इत्य् उक्ता शक्तिदेवेन साभिज्ञानं नृपात्मजा /
सद्यः कनकरेखा सा जगादैवं पितुः पुरः"
Kathasaritsagara,"sokss_5,3.103","tāta dṛṣṭāmunā satyaṃ nagarī sā mahātmanā /
acirāc caiṣa bhartā me tatrasthāyā bhaviṣyati","तात दृष्टामुना सत्यं नगरी सा महात्मना /
अचिराच् चैष भर्ता मे तत्रस्थाया भविष्यति"
Kathasaritsagara,"sokss_5,3.104","tatra madbhaginīś cānyās tisro 'yaṃ pariṇeṣyati /
vidyādharādhirājyaṃ ca tasyāṃ puri kariṣyati","तत्र मद्भगिनीश् चान्यास् तिस्रो ऽयं परिणेष्यति /
विद्याधराधिराज्यं च तस्यां पुरि करिष्यति"
Kathasaritsagara,"sokss_5,3.105","mayā tv adya praveṣṭavyā svā tanuś ca purī ca sā /
muneḥ śāpād ahaṃ hy atra jātābhūvaṃ bhavadgṛhe","मया त्व् अद्य प्रवेष्टव्या स्वा तनुश् च पुरी च सा /
मुनेः शापाद् अहं ह्य् अत्र जाताभूवं भवद्गृहे"
Kathasaritsagara,"sokss_5,3.106","yadā kanakapuryāṃ te deham ālokya mānuṣaḥ /
martyabhāvabhṛtas tattvapratibhedaṃ kariṣyati","यदा कनकपुर्यां ते देहम् आलोक्य मानुषः /
मर्त्यभावभृतस् तत्त्वप्रतिभेदं करिष्यति"
Kathasaritsagara,"sokss_5,3.107","tadā te śāpamuktiś ca sa ca syān mānuṣaḥ patiḥ /
iti me ca sa śāpāntaṃ punar evādiśan muniḥ","तदा ते शापमुक्तिश् च स च स्यान् मानुषः पतिः /
इति मे च स शापान्तं पुनर् एवादिशन् मुनिः"
Kathasaritsagara,"sokss_5,3.108","jātismarā ca mānuṣye 'py ahaṃ jñānavatī tathā /
tad vrajāmy adhunā siddhyai nijaṃ vaidyādharaṃ padam","जातिस्मरा च मानुष्ये ऽप्य् अहं ज्ञानवती तथा /
तद् व्रजाम्य् अधुना सिद्ध्यै निजं वैद्याधरं पदम्"
Kathasaritsagara,"sokss_5,3.109","ity uktvā rājaputrī sā tanuṃ tyaktvā tirodadhe /
tumulaś codabhūt tasminn ākrando rājamandire","इत्य् उक्त्वा राजपुत्री सा तनुं त्यक्त्वा तिरोदधे /
तुमुलश् चोदभूत् तस्मिन्न् आक्रन्दो राजमन्दिरे"
Kathasaritsagara,"sokss_5,3.110","śaktidevo 'py ubhayato bhraṣṭas tais tair duruttaraiḥ /
kleśaiḥ prāpyāpi na prāpte dhyāyaṃs te dve api priye","शक्तिदेवो ऽप्य् उभयतो भ्रष्टस् तैस् तैर् दुरुत्तरैः /
क्लेशैः प्राप्यापि न प्राप्ते ध्यायंस् ते द्वे अपि प्रिये"
Kathasaritsagara,"sokss_5,3.111","nindan khinno 'pi cātmānam asaṃpūrṇamanorathaḥ /
nirgatya rājabhavanāt kṣaṇād evam acintayat","निन्दन् खिन्नो ऽपि चात्मानम् असंपूर्णमनोरथः /
निर्गत्य राजभवनात् क्षणाद् एवम् अचिन्तयत्"
Kathasaritsagara,"sokss_5,3.112","abhīṣṭaṃ bhāvi me tāvad uktaṃ kanakarekhayā /
tat kimarthaṃ viṣīdāmi sattvādhīnā hi siddhayaḥ","अभीष्टं भावि मे तावद् उक्तं कनकरेखया /
तत् किमर्थं विषीदामि सत्त्वाधीना हि सिद्धयः"
Kathasaritsagara,"sokss_5,3.113","pathā tenaiva kanakapurīṃ gacchāmi tāṃ punaḥ /
bhūyo 'py avaśyaṃ daivaṃ me tatropāyaṃ kariṣyati","पथा तेनैव कनकपुरीं गच्छामि तां पुनः /
भूयो ऽप्य् अवश्यं दैवं मे तत्रोपायं करिष्यति"
Kathasaritsagara,"sokss_5,3.114","ity ālocyaiva sa prāyāc chaktidevaḥ purāt tataḥ /
asiddhārthā nivartante na hi dhīrāḥ kṛtodyamāḥ","इत्य् आलोच्यैव स प्रायाच् छक्तिदेवः पुरात् ततः /
असिद्धार्था निवर्तन्ते न हि धीराः कृतोद्यमाः"
Kathasaritsagara,"sokss_5,3.115","gacchaṃś cirāc ca saṃprāpa jaladheḥ pulinasthitam /
tad viṭaṅkapuraṃ nāma nagaraṃ punar eva saḥ","गच्छंश् चिराच् च संप्राप जलधेः पुलिनस्थितम् /
तद् विटङ्कपुरं नाम नगरं पुनर् एव सः"
Kathasaritsagara,"sokss_5,3.116","tatrāpaśyac ca vaṇijaṃ taṃ saṃmukham upāgatam /
yena sākaṃ gatasyābdhiṃ potam ādāv abhajyata","तत्रापश्यच् च वणिजं तं संमुखम् उपागतम् /
येन साकं गतस्याब्धिं पोतम् आदाव् अभज्यत"
Kathasaritsagara,"sokss_5,3.117","so 'yaṃ samudradattaḥ syāt kathaṃ ca patito 'mbudhau /
uttīrṇo 'yaṃ na vā citram aham eva nidarśanam","सो ऽयं समुद्रदत्तः स्यात् कथं च पतितो ऽम्बुधौ /
उत्तीर्णो ऽयं न वा चित्रम् अहम् एव निदर्शनम्"
Kathasaritsagara,"sokss_5,3.118","ity ālocya sa yāvat tam abhyeti vaṇijaṃ dvijaḥ /
tāvat sa taṃ parijñāya hṛṣṭaḥ kaṇṭhe 'grahīd vaṇik","इत्य् आलोच्य स यावत् तम् अभ्येति वणिजं द्विजः /
तावत् स तं परिज्ञाय हृष्टः कण्ठे ऽग्रहीद् वणिक्"
Kathasaritsagara,"sokss_5,3.119","anaiṣīc ca nijaṃ gehaṃ kṛtātithyaś ca pṛṣṭavān /
potabhaṅge tvam ambhodheḥ katham uttirṇavān iti","अनैषीच् च निजं गेहं कृतातिथ्यश् च पृष्टवान् /
पोतभङ्गे त्वम् अम्भोधेः कथम् उत्तिर्णवान् इति"
Kathasaritsagara,"sokss_5,3.120","śaktidevo 'pi vṛttāntaṃ tathā taṃ kṛtsnam abravīt /
yathā matsyanigīrṇaḥ prāg utsthaladvīpam āpa saḥ","शक्तिदेवो ऽपि वृत्तान्तं तथा तं कृत्स्नम् अब्रवीत् /
यथा मत्स्यनिगीर्णः प्राग् उत्स्थलद्वीपम् आप सः"
Kathasaritsagara,"sokss_5,3.121","anantaraṃ ca tam api pratyapṛcchad vaṇigvaram /
kathaṃ tadā tvam apy abdhim uttirṇo varṇyatām iti","अनन्तरं च तम् अपि प्रत्यपृच्छद् वणिग्वरम् /
कथं तदा त्वम् अप्य् अब्धिम् उत्तिर्णो वर्ण्यताम् इति"
Kathasaritsagara,"sokss_5,3.122","athābravīt so 'pi vaṇik tadāhaṃ patito 'mbudhau /
dinatrayaṃ bhramann āsam ekaṃ phalahakaṃ śritaḥ","अथाब्रवीत् सो ऽपि वणिक् तदाहं पतितो ऽम्बुधौ /
दिनत्रयं भ्रमन्न् आसम् एकं फलहकं श्रितः"
Kathasaritsagara,"sokss_5,3.123","tatas tena pathākasmād ekaṃ vahanam āgatam /
tatrasthaiś cāham ākrandan dṛṣṭvā cātrādhiropitaḥ","ततस् तेन पथाकस्माद् एकं वहनम् आगतम् /
तत्रस्थैश् चाहम् आक्रन्दन् दृष्ट्वा चात्राधिरोपितः"
Kathasaritsagara,"sokss_5,3.124","ārūḍhaś cātra pitaraṃ svam apaśyam ahaṃ tadā /
gatvā dvīpāntaraṃ pūrvaṃ cirāt tatkālam āgatam","आरूढश् चात्र पितरं स्वम् अपश्यम् अहं तदा /
गत्वा द्वीपान्तरं पूर्वं चिरात् तत्कालम् आगतम्"
Kathasaritsagara,"sokss_5,3.125","sa māṃ dṛṣṭvā parijñāya kṛtakaṇṭhagrahaḥ pitā /
rudann apṛcchad vṛttāntam ahaṃ caivaṃ tam abruvam","स मां दृष्ट्वा परिज्ञाय कृतकण्ठग्रहः पिता /
रुदन्न् अपृच्छद् वृत्तान्तम् अहं चैवं तम् अब्रुवम्"
Kathasaritsagara,"sokss_5,3.126","cirakālaprayāte 'pi tāta tvayy anupāgate /
svadharma iti vāṇijye svayam asmi pravṛttavān","चिरकालप्रयाते ऽपि तात त्वय्य् अनुपागते /
स्वधर्म इति वाणिज्ये स्वयम् अस्मि प्रवृत्तवान्"
Kathasaritsagara,"sokss_5,3.127","tato dvīpāntaraṃ gacchann ahaṃ vahanabhaṅgataḥ /
adyāmbudhau nimagnaḥ san prāpya yuṣmābhir uddhṛtaḥ","ततो द्वीपान्तरं गच्छन्न् अहं वहनभङ्गतः /
अद्याम्बुधौ निमग्नः सन् प्राप्य युष्माभिर् उद्धृतः"
Kathasaritsagara,"sokss_5,3.128","evaṃ mayoktas tāto māṃ sopālambham abhāṣata /
ārohasi kim arthaṃ tvam īdṛśān prāṇasaṃśayān","एवं मयोक्तस् तातो मां सोपालम्भम् अभाषत /
आरोहसि किम् अर्थं त्वम् ईदृशान् प्राणसंशयान्"
Kathasaritsagara,"sokss_5,3.129","dhanam asti hi me putra sthitaś cāhaṃ tadarjane /
paśyānītaṃ mayedaṃ te vahanaṃ hemapūritam","धनम् अस्ति हि मे पुत्र स्थितश् चाहं तदर्जने /
पश्यानीतं मयेदं ते वहनं हेमपूरितम्"
Kathasaritsagara,"sokss_5,3.130","ity uktvāśvāsya tenaiva vahanena nijaṃ gṛham /
viṭaṅkapuram ānītas tenaivedam ahaṃ tataḥ","इत्य् उक्त्वाश्वास्य तेनैव वहनेन निजं गृहम् /
विटङ्कपुरम् आनीतस् तेनैवेदम् अहं ततः"
Kathasaritsagara,"sokss_5,3.131","ity etad vaṇijas tasmāc chaktidevo niśamya saḥ /
viśramya sa triyāmāṃ tām anyedyus tam abhāṣata","इत्य् एतद् वणिजस् तस्माच् छक्तिदेवो निशम्य सः /
विश्रम्य स त्रियामां ताम् अन्येद्युस् तम् अभाषत"
Kathasaritsagara,"sokss_5,3.132","gantavyam utsthaladvīpaṃ sārthavāha punar mayā /
tat kathaṃ tatra gacchāmi sāṃprataṃ kathyatām iti","गन्तव्यम् उत्स्थलद्वीपं सार्थवाह पुनर् मया /
तत् कथं तत्र गच्छामि सांप्रतं कथ्यताम् इति"
Kathasaritsagara,"sokss_5,3.133","gantuṃ pravṛttās tatrādya madīyā vyavahāriṇaḥ /
tadyānapātram āruhya prayātu saha tair bhavān","गन्तुं प्रवृत्तास् तत्राद्य मदीया व्यवहारिणः /
तद्यानपात्रम् आरुह्य प्रयातु सह तैर् भवान्"
Kathasaritsagara,"sokss_5,3.134","ity uktas tena vaṇijā sa tais tadvyavahāribhiḥ /
sākaṃ tad utsthaladvīpaṃ śaktidevo yayau tataḥ","इत्य् उक्तस् तेन वणिजा स तैस् तद्व्यवहारिभिः /
साकं तद् उत्स्थलद्वीपं शक्तिदेवो ययौ ततः"
Kathasaritsagara,"sokss_5,3.135","yaḥ sa bandhur mahātmā me viṣṇudatto 'tra tiṣṭhati /
prāgvat tasyaiva nikaṭaṃ vastum icchāmi tan maṭham","यः स बन्धुर् महात्मा मे विष्णुदत्तो ऽत्र तिष्ठति /
प्राग्वत् तस्यैव निकटं वस्तुम् इच्छामि तन् मठम्"
Kathasaritsagara,"sokss_5,3.136","iti saṃprāpya ca dvīpaṃ tatkālaṃ ca vicintya saḥ /
vipaṇīmadhyamārgeṇa gantuṃ prāvartata dvijaḥ","इति संप्राप्य च द्वीपं तत्कालं च विचिन्त्य सः /
विपणीमध्यमार्गेण गन्तुं प्रावर्तत द्विजः"
Kathasaritsagara,"sokss_5,3.137","tāvac ca tatra daivāt taṃ dṛṣṭvā dāśapateḥ sutāḥ /
satyavratasya tasyārāt parijñāyaivam abruvan","तावच् च तत्र दैवात् तं दृष्ट्वा दाशपतेः सुताः /
सत्यव्रतस्य तस्यारात् परिज्ञायैवम् अब्रुवन्"
Kathasaritsagara,"sokss_5,3.138","tātena sākaṃ kanakapurīṃ cinvann itas tadā /
brahmann agās tvam ekaś ca katham adyāgato bhavān","तातेन साकं कनकपुरीं चिन्वन्न् इतस् तदा /
ब्रह्मन्न् अगास् त्वम् एकश् च कथम् अद्यागतो भवान्"
Kathasaritsagara,"sokss_5,3.139","śaktidevas tato 'vādīd amburāśau sa vaḥ pitā /
patito 'mbubhir ākṛṣṭavahano vaḍavāmukhe","शक्तिदेवस् ततो ऽवादीद् अम्बुराशौ स वः पिता /
पतितो ऽम्बुभिर् आकृष्टवहनो वडवामुखे"
Kathasaritsagara,"sokss_5,3.140","tac chrutvā dāśaputrās te kruddhā bhṛtyān babhāṣire /
badhnītainaṃ durātmānaṃ hato 'nena sa naḥ pitā","तच् छ्रुत्वा दाशपुत्रास् ते क्रुद्धा भृत्यान् बभाषिरे /
बध्नीतैनं दुरात्मानं हतो ऽनेन स नः पिता"
Kathasaritsagara,"sokss_5,3.141","anyathā katham ekasmin sati pravahaṇe dvayoḥ /
vaḍavāgnau pated eko dvitīyaś cottaret tataḥ","अन्यथा कथम् एकस्मिन् सति प्रवहणे द्वयोः /
वडवाग्नौ पतेद् एको द्वितीयश् चोत्तरेत् ततः"
Kathasaritsagara,"sokss_5,3.142","tad eṣa caṇḍikādevyāḥ purastāt pitṛghātakaḥ /
asmābhir upahantavyaḥ śvaḥ prabhāte paśūkṛtaḥ","तद् एष चण्डिकादेव्याः पुरस्तात् पितृघातकः /
अस्माभिर् उपहन्तव्यः श्वः प्रभाते पशूकृतः"
Kathasaritsagara,"sokss_5,3.143","ity uktvā dāśaputrās te bhṛtyān baddhvaiva taṃ tadā /
śaktidevaṃ tato ninyur bhayakṛccaṇḍikāgṛham","इत्य् उक्त्वा दाशपुत्रास् ते भृत्यान् बद्ध्वैव तं तदा /
शक्तिदेवं ततो निन्युर् भयकृच्चण्डिकागृहम्"
Kathasaritsagara,"sokss_5,3.144","śaśvatkavalitānekajīvaṃ pravitatodaram /
khacadghaṇṭāvalīdantamālaṃ mṛtyor ivānanam","शश्वत्कवलितानेकजीवं प्रविततोदरम् /
खचद्घण्टावलीदन्तमालं मृत्योर् इवाननम्"
Kathasaritsagara,"sokss_5,3.145","tatra baddhaḥ sthito rātrau saṃśayānaḥ svajīvite /
sa śaktidevo devīṃ tāṃ caṇḍīm evaṃ vyajijñapat","तत्र बद्धः स्थितो रात्रौ संशयानः स्वजीविते /
स शक्तिदेवो देवीं तां चण्डीम् एवं व्यजिज्ञपत्"
Kathasaritsagara,"sokss_5,3.146","bālārkabimbanibhyā bhagavati mūrtyā tvayā paritrātam /
nirbharapītapravisṛtarurudānavakaṇṭharudhirayeva jagat","बालार्कबिम्बनिभ्या भगवति मूर्त्या त्वया परित्रातम् /
निर्भरपीतप्रविसृतरुरुदानवकण्ठरुधिरयेव जगत्"
Kathasaritsagara,"sokss_5,3.147","tan māṃ satatapraṇataṃ niṣkāraṇavidhuravargahastagatam /
rakṣasva sudūrāgatam iṣṭajanaprāptitṛṣṇayā varade","तन् मां सततप्रणतं निष्कारणविधुरवर्गहस्तगतम् /
रक्षस्व सुदूरागतम् इष्टजनप्राप्तितृष्णया वरदे"
Kathasaritsagara,"sokss_5,3.148","iti devīṃ sa vijñapya prāpya nidrāṃ kathaṃcana /
apaśyad yoṣitaṃ svapne tadgarbhagṛhanirgatām","इति देवीं स विज्ञप्य प्राप्य निद्रां कथंचन /
अपश्यद् योषितं स्वप्ने तद्गर्भगृहनिर्गताम्"
Kathasaritsagara,"sokss_5,3.149","sā divyākṛtir abhyetya sadayeva jagāda tam /
bhoḥ śaktideva mā bhaiṣīr na te 'niṣṭaṃ bhaviṣyati","सा दिव्याकृतिर् अभ्येत्य सदयेव जगाद तम् /
भोः शक्तिदेव मा भैषीर् न ते ऽनिष्टं भविष्यति"
Kathasaritsagara,"sokss_5,3.150","asty eṣāṃ dāśaputrāṇāṃ nāmnā bindumatī svasā /
sā prātar vīkṣya kanyā tvāṃ bhartṛtve 'bhyarthayiṣyati","अस्त्य् एषां दाशपुत्राणां नाम्ना बिन्दुमती स्वसा /
सा प्रातर् वीक्ष्य कन्या त्वां भर्तृत्वे ऽभ्यर्थयिष्यति"
Kathasaritsagara,"sokss_5,3.151","tac ca tvaṃ pratipadyethāḥ saiva tvāṃ mocayiṣyati /
na ca sā dhīvarī sā hi divyā strī śāpataś cyutā","तच् च त्वं प्रतिपद्येथाः सैव त्वां मोचयिष्यति /
न च सा धीवरी सा हि दिव्या स्त्री शापतश् च्युता"
Kathasaritsagara,"sokss_5,3.152","etac chrutvā prabuddhasya tasya netrāmṛtacchaṭā /
prabhāte dāśakanyā sā taddevīgṛham āyayau","एतच् छ्रुत्वा प्रबुद्धस्य तस्य नेत्रामृतच्छटा /
प्रभाते दाशकन्या सा तद्देवीगृहम् आययौ"
Kathasaritsagara,"sokss_5,3.153","babhāṣe cainam abhyetya nivedyātmānam utsukā /
ito 'haṃ mocayāmi tvāṃ tat kuruṣvepsitaṃ mama","बभाषे चैनम् अभ्येत्य निवेद्यात्मानम् उत्सुका /
इतो ऽहं मोचयामि त्वां तत् कुरुष्वेप्सितं मम"
Kathasaritsagara,"sokss_5,3.154","bhrātṝṇāṃ saṃmatā hy ete pratyākhyātā varā mayā /
tvayi dṛṣṭe tu me prītiḥ saṃjātā tad bhajasva mām","भ्रातॄणां संमता ह्य् एते प्रत्याख्याता वरा मया /
त्वयि दृष्टे तु मे प्रीतिः संजाता तद् भजस्व माम्"
Kathasaritsagara,"sokss_5,3.155","ity uktaḥ sa tayā bindumatyā dāśendrakanyayā /
śaktidevaḥ smarasvapnaṃ hṛṣṭas tat pratyapadyata","इत्य् उक्तः स तया बिन्दुमत्या दाशेन्द्रकन्यया /
शक्तिदेवः स्मरस्वप्नं हृष्टस् तत् प्रत्यपद्यत"
Kathasaritsagara,"sokss_5,3.156","tayaiva mocitas tāṃ ca sumukhīṃ pariṇītavān /
svapnalabdhāmbikādeśair bhrātṛbhir vihitepsitām","तयैव मोचितस् तां च सुमुखीं परिणीतवान् /
स्वप्नलब्धाम्बिकादेशैर् भ्रातृभिर् विहितेप्सिताम्"
Kathasaritsagara,"sokss_5,3.157","tasthau ca sukhasiddhyeva tatra puṇyaikalabdhayā /
rūpāntaropāgatayā sa tayā saha divyayā","तस्थौ च सुखसिद्ध्येव तत्र पुण्यैकलब्धया /
रूपान्तरोपागतया स तया सह दिव्यया"
Kathasaritsagara,"sokss_5,3.158","ekadā harmyapṛṣṭhastho dhṛtagomāṃsabhārakam /
mārgāgataṃ sa caṇḍālaṃ dṛṣṭvā tām abravīt priyām","एकदा हर्म्यपृष्ठस्थो धृतगोमांसभारकम् /
मार्गागतं स चण्डालं दृष्ट्वा ताम् अब्रवीत् प्रियाम्"
Kathasaritsagara,"sokss_5,3.159","vandyās trijagato 'py etā yāḥ kṛśodari dhenavaḥ /
tāsāṃ piśitam aśnāti paśyāyaṃ pāpakṛt katham","वन्द्यास् त्रिजगतो ऽप्य् एता याः कृशोदरि धेनवः /
तासां पिशितम् अश्नाति पश्यायं पापकृत् कथम्"
Kathasaritsagara,"sokss_5,3.160","tac chrutvā sāpy avādīt taṃ patiṃ bindumatī tadā /
acintyam āryaputraitat pāpam atra kim ucyate","तच् छ्रुत्वा साप्य् अवादीत् तं पतिं बिन्दुमती तदा /
अचिन्त्यम् आर्यपुत्रैतत् पापम् अत्र किम् उच्यते"
Kathasaritsagara,"sokss_5,3.161","ahaṃ gavāṃ prabhāveṇa svalpād apy aparādhataḥ /
jātā dāśakule 'muṣmin kā tv etasyātra niṣkṛtiḥ","अहं गवां प्रभावेण स्वल्पाद् अप्य् अपराधतः /
जाता दाशकुले ऽमुष्मिन् का त्व् एतस्यात्र निष्कृतिः"
Kathasaritsagara,"sokss_5,3.162","evam uktavatīm eva śaktidevo jagāda tām /
citraṃ brūhi priye kā tvaṃ dāśajanma kathaṃ ca te","एवम् उक्तवतीम् एव शक्तिदेवो जगाद ताम् /
चित्रं ब्रूहि प्रिये का त्वं दाशजन्म कथं च ते"
Kathasaritsagara,"sokss_5,3.163","atinirbandhataś caivaṃ pṛcchantaṃ tam uvāca sā /
vadāmi gopyam apy etadvacanaṃ me karoṣi cet","अतिनिर्बन्धतश् चैवं पृच्छन्तं तम् उवाच सा /
वदामि गोप्यम् अप्य् एतद्वचनं मे करोषि चेत्"
Kathasaritsagara,"sokss_5,3.164","bāḍhaṃ priye karomīti tenokte śapathottaram /
sā tadainaṃ jagādaivam ādau tāvat samīhitam","बाढं प्रिये करोमीति तेनोक्ते शपथोत्तरम् /
सा तदैनं जगादैवम् आदौ तावत् समीहितम्"
Kathasaritsagara,"sokss_5,3.165","asmin dvīpe dvitīyāpi bhāryā te bhavitādhunā /
sā cāryaputra nacirād dhṛtagarbhā bhaviṣyati","अस्मिन् द्वीपे द्वितीयापि भार्या ते भविताधुना /
सा चार्यपुत्र नचिराद् धृतगर्भा भविष्यति"
Kathasaritsagara,"sokss_5,3.166","aṣṭame garbhamāse ca pāṭayitvodaraṃ tvayā /
tasyāḥ sa garbhaḥ kraṣṭavyo naiva kāryā ghṛṇātra ca","अष्टमे गर्भमासे च पाटयित्वोदरं त्वया /
तस्याः स गर्भः क्रष्टव्यो नैव कार्या घृणात्र च"
Kathasaritsagara,"sokss_5,3.167","evam uktavatī tasmin kim etad iti vismite /
lasadghṛṇe ca bhūyaḥ sā dāśendratanayābravīt","एवम् उक्तवती तस्मिन् किम् एतद् इति विस्मिते /
लसद्घृणे च भूयः सा दाशेन्द्रतनयाब्रवीत्"
Kathasaritsagara,"sokss_5,3.168","ity etat tava kartavyaṃ hetoḥ kasyāpi madvacaḥ /
athedaṃ śṛṇu yā cāhaṃ dāśajanma yathā ca me","इत्य् एतत् तव कर्तव्यं हेतोः कस्यापि मद्वचः /
अथेदं शृणु या चाहं दाशजन्म यथा च मे"
Kathasaritsagara,"sokss_5,3.169","ahaṃ janmāntare 'bhūvaṃ kāpi vidyādharī purā /
martyaloke ca śāpena paribhraṣṭāsmi sāṃpratam","अहं जन्मान्तरे ऽभूवं कापि विद्याधरी पुरा /
मर्त्यलोके च शापेन परिभ्रष्टास्मि सांप्रतम्"
Kathasaritsagara,"sokss_5,3.170","vidyādharatve ca yadā chittvā dantair ayojayam /
vīṇāsu tantrīs teneha jātāhaṃ dāśaveśmani","विद्याधरत्वे च यदा छित्त्वा दन्तैर् अयोजयम् /
वीणासु तन्त्रीस् तेनेह जाताहं दाशवेश्मनि"
Kathasaritsagara,"sokss_5,3.171","tad evaṃ vadane spṛṣṭe śuṣkeṇa snāyunā gavām /
īdṛśy adhogatiḥ kā tu vārtā tanmāṃsabhakṣaṇe","तद् एवं वदने स्पृष्टे शुष्केण स्नायुना गवाम् /
ईदृश्य् अधोगतिः का तु वार्ता तन्मांसभक्षणे"
Kathasaritsagara,"sokss_5,3.172","ity evaṃ kathayantyāṃ ca tatra tasyāṃ sasaṃbhramam /
eko 'bhyupetya tadbhrātā śaktidevam abhāṣata","इत्य् एवं कथयन्त्यां च तत्र तस्यां ससंभ्रमम् /
एको ऽभ्युपेत्य तद्भ्राता शक्तिदेवम् अभाषत"
Kathasaritsagara,"sokss_5,3.173","uttiṣṭha sumahān eṣa kuto 'py utthāya sūkaraḥ /
hatānekajano darpād ito 'bhimukham āgataḥ","उत्तिष्ठ सुमहान् एष कुतो ऽप्य् उत्थाय सूकरः /
हतानेकजनो दर्पाद् इतो ऽभिमुखम् आगतः"
Kathasaritsagara,"sokss_5,3.174","tac chrutvā so 'vatīryaiva śaktidevaḥ svaharmyataḥ /
āruhya śaktihasto 'śvam adhāvat sūkaraṃ prati","तच् छ्रुत्वा सो ऽवतीर्यैव शक्तिदेवः स्वहर्म्यतः /
आरुह्य शक्तिहस्तो ऽश्वम् अधावत् सूकरं प्रति"
Kathasaritsagara,"sokss_5,3.175","prajahāra ca dṛṣṭvaiva tasmin vīre 'bhidhāvati /
palāyya vraṇitaḥ so 'pi varāhaḥ prāviśad bilam","प्रजहार च दृष्ट्वैव तस्मिन् वीरे ऽभिधावति /
पलाय्य व्रणितः सो ऽपि वराहः प्राविशद् बिलम्"
Kathasaritsagara,"sokss_5,3.176","śaktidevo 'pi tatraiva tadanveṣī praviśya ca /
kṣaṇād apaśyat sāvāsam udyānagahanaṃ mahat","शक्तिदेवो ऽपि तत्रैव तदन्वेषी प्रविश्य च /
क्षणाद् अपश्यत् सावासम् उद्यानगहनं महत्"
Kathasaritsagara,"sokss_5,3.177","tatrasthaś ca dadarśaikāṃ kanyām atyadbhutākṛtim /
sasaṃbhramam upāyātāṃ prītyeva vanadevatām","तत्रस्थश् च ददर्शैकां कन्याम् अत्यद्भुताकृतिम् /
ससंभ्रमम् उपायातां प्रीत्येव वनदेवताम्"
Kathasaritsagara,"sokss_5,3.178","tām apṛcchac ca kalyāṇi kā tvaṃ kiṃ saṃbhramaś ca te /
tac chrutvā sāpi sumukhī tam evaṃ pratyabhāṣata","ताम् अपृच्छच् च कल्याणि का त्वं किं संभ्रमश् च ते /
तच् छ्रुत्वा सापि सुमुखी तम् एवं प्रत्यभाषत"
Kathasaritsagara,"sokss_5,3.179","asti dakṣiṇadiṅnātho nṛpatiś caṇḍavikramaḥ /
tasyāhaṃ bindurekhākhyā sutā subhaga kanyakā","अस्ति दक्षिणदिङ्नाथो नृपतिश् चण्डविक्रमः /
तस्याहं बिन्दुरेखाख्या सुता सुभग कन्यका"
Kathasaritsagara,"sokss_5,3.180","ihākasmāc ca pāpo māṃ daityo jvalitalocanaḥ /
apahṛtya cchalenādya pitur ānītavān gṛhāt","इहाकस्माच् च पापो मां दैत्यो ज्वलितलोचनः /
अपहृत्य च्छलेनाद्य पितुर् आनीतवान् गृहात्"
Kathasaritsagara,"sokss_5,3.181","sa cāmiṣārthī vārāhaṃ rūpaṃ kṛtvā bahir gataḥ /
viddho 'dyaiva kṣudhārtaḥ sañ śaktyā vīreṇa kenacit","स चामिषार्थी वाराहं रूपं कृत्वा बहिर् गतः /
विद्धो ऽद्यैव क्षुधार्तः सञ् शक्त्या वीरेण केनचित्"
Kathasaritsagara,"sokss_5,3.182","viddhamātraḥ praviśyeha pañcatām āgataś ca saḥ /
tadadūṣitakaumārā palāyyāhaṃ ca nirgatā","विद्धमात्रः प्रविश्येह पञ्चताम् आगतश् च सः /
तददूषितकौमारा पलाय्याहं च निर्गता"
Kathasaritsagara,"sokss_5,3.183","tac chrutvā śaktidevas tām ūce kas tarhi saṃbhramaḥ /
mayaiva sa varāho hi hataḥ śaktyā nṛpātmaje","तच् छ्रुत्वा शक्तिदेवस् ताम् ऊचे कस् तर्हि संभ्रमः /
मयैव स वराहो हि हतः शक्त्या नृपात्मजे"
Kathasaritsagara,"sokss_5,3.184","tataḥ sāpy avadat tarhi brūhi me ko bhavān iti /
vipro 'haṃ śaktidevākhya iti pratyabravīc ca saḥ","ततः साप्य् अवदत् तर्हि ब्रूहि मे को भवान् इति /
विप्रो ऽहं शक्तिदेवाख्य इति प्रत्यब्रवीच् च सः"
Kathasaritsagara,"sokss_5,3.185","tarhi tvam eva me bhartety uditaḥ sa tayā tataḥ /
tathety ādāya tāṃ vīro biladvāreṇa niryayau","तर्हि त्वम् एव मे भर्तेत्य् उदितः स तया ततः /
तथेत्य् आदाय तां वीरो बिलद्वारेण निर्ययौ"
Kathasaritsagara,"sokss_5,3.186","gṛhaṃ gatvā ca bhāryāyai bindumatyai nivedya tat /
tacchraddhitaḥ kumārīṃ tāṃ bindurekhām udūḍhavān","गृहं गत्वा च भार्यायै बिन्दुमत्यै निवेद्य तत् /
तच्छ्रद्धितः कुमारीं तां बिन्दुरेखाम् उदूढवान्"
Kathasaritsagara,"sokss_5,3.187","tatas tasya dvibhāryasya śaktidevasya tiṣṭhataḥ /
tatraikā bindurekhā sā bhāryā garbham adhārayat","ततस् तस्य द्विभार्यस्य शक्तिदेवस्य तिष्ठतः /
तत्रैका बिन्दुरेखा सा भार्या गर्भम् अधारयत्"
Kathasaritsagara,"sokss_5,3.188","aṣṭame garbhamāse ca tasyāḥ svairam upetya tam /
ādyā bindumatī bhāryā śaktidevam uvāca sā","अष्टमे गर्भमासे च तस्याः स्वैरम् उपेत्य तम् /
आद्या बिन्दुमती भार्या शक्तिदेवम् उवाच सा"
Kathasaritsagara,"sokss_5,3.189","vīra tat smara yan mahyaṃ pratiśrutam abhūt tvayā /
so 'yaṃ dvitīyabhāryāyā garbhamāso 'ṣṭamas tava","वीर तत् स्मर यन् मह्यं प्रतिश्रुतम् अभूत् त्वया /
सो ऽयं द्वितीयभार्याया गर्भमासो ऽष्टमस् तव"
Kathasaritsagara,"sokss_5,3.190","tad gatvā garbham etasyā vipāṭyodaram āhara /
anatikramaṇīyaṃ hi nijaṃ satyavacas tava","तद् गत्वा गर्भम् एतस्या विपाट्योदरम् आहर /
अनतिक्रमणीयं हि निजं सत्यवचस् तव"
Kathasaritsagara,"sokss_5,3.191","evam uktas tayā śaktidevaḥ snehakṛpākulaḥ /
pratijñāparatantraś ca kṣaṇam āsīd anuttaraḥ","एवम् उक्तस् तया शक्तिदेवः स्नेहकृपाकुलः /
प्रतिज्ञापरतन्त्रश् च क्षणम् आसीद् अनुत्तरः"
Kathasaritsagara,"sokss_5,3.192","jātodvegaś ca nirgatya bindurekhāntikaṃ yayau /
sāpi khinnam upāyāntaṃ taṃ vilokyaivam abravīt","जातोद्वेगश् च निर्गत्य बिन्दुरेखान्तिकं ययौ /
सापि खिन्नम् उपायान्तं तं विलोक्यैवम् अब्रवीत्"
Kathasaritsagara,"sokss_5,3.193","āryaputra viṣaṇṇo 'si kim adya nanu vedmy aham /
bindumatyā niyuktas tvaṃ garbhasyotpāṭane mama","आर्यपुत्र विषण्णो ऽसि किम् अद्य ननु वेद्म्य् अहम् /
बिन्दुमत्या नियुक्तस् त्वं गर्भस्योत्पाटने मम"
Kathasaritsagara,"sokss_5,3.194","tac ca te 'vaśyakartavyaṃ kāryaṃ kiṃcid dhi vidyate /
nṛśaṃsatā ca nāsty atra kācit tan mā ghṛṇāṃ kṛthāḥ","तच् च ते ऽवश्यकर्तव्यं कार्यं किंचिद् धि विद्यते /
नृशंसता च नास्त्य् अत्र काचित् तन् मा घृणां कृथाः"
Kathasaritsagara,"sokss_5,3.195","tathā hi śṛṇu nāthātra devadattakathām imām /
purābhūd dharidattākhyaḥ kambukākhye pure dvijaḥ","तथा हि शृणु नाथात्र देवदत्तकथाम् इमाम् /
पुराभूद् धरिदत्ताख्यः कम्बुकाख्ये पुरे द्विजः"
Kathasaritsagara,"sokss_5,3.196","tasya ca śrīmataḥ putraḥ kṛtavidyo 'pi śaiśave /
devadattābhidhāno 'bhūd dyūtaikavyasanī yuvā","तस्य च श्रीमतः पुत्रः कृतविद्यो ऽपि शैशवे /
देवदत्ताभिधानो ऽभूद् द्यूतैकव्यसनी युवा"
Kathasaritsagara,"sokss_5,3.197","dyūtahāritavastrādir gantuṃ nālaṃ pitur gṛham /
ekadā ca viveśaikaṃ sa śūnyaṃ devatāgṛham","द्यूतहारितवस्त्रादिर् गन्तुं नालं पितुर् गृहम् /
एकदा च विवेशैकं स शून्यं देवतागृहम्"
Kathasaritsagara,"sokss_5,3.198","tatra cāpaśyad ekākī sādhitānekakārmaṇam /
japantaṃ jālapādākhyaṃ mahāvratinam ekakam","तत्र चापश्यद् एकाकी साधितानेककार्मणम् /
जपन्तं जालपादाख्यं महाव्रतिनम् एककम्"
Kathasaritsagara,"sokss_5,3.199","cakāra ca śanais tasya praṇāmam upagamya saḥ /
tenāpy apāstamaunena svāgatenābhyanandyata","चकार च शनैस् तस्य प्रणामम् उपगम्य सः /
तेनाप्य् अपास्तमौनेन स्वागतेनाभ्यनन्द्यत"
Kathasaritsagara,"sokss_5,3.200","sthitaḥ kṣaṇāc ca tenaiva pṛṣṭo vaidhuryakāraṇam /
śaśaṃsāsmai svavipadaṃ vyasanakṣīṇavittajām","स्थितः क्षणाच् च तेनैव पृष्टो वैधुर्यकारणम् /
शशंसास्मै स्वविपदं व्यसनक्षीणवित्तजाम्"
Kathasaritsagara,"sokss_5,3.201","tatas taṃ sa jagādaivaṃ devadattaṃ mahāvratī /
nāsti vyasanināṃ vatsa bhuvi paryāptaye dhanam","ततस् तं स जगादैवं देवदत्तं महाव्रती /
नास्ति व्यसनिनां वत्स भुवि पर्याप्तये धनम्"
Kathasaritsagara,"sokss_5,3.202","icchā ca vipadaṃ hātuṃ yadi te kuru madvacaḥ /
vidyādharatvaṃ prāptuṃ yatkṛtaḥ parikaro mayā","इच्छा च विपदं हातुं यदि ते कुरु मद्वचः /
विद्याधरत्वं प्राप्तुं यत्कृतः परिकरो मया"
Kathasaritsagara,"sokss_5,3.203","tat sādhaya tvam apy etan mayā saha sulakṣaṇa /
macchāsanaṃ tu pālyaṃ te naśyantu vipadas tava","तत् साधय त्वम् अप्य् एतन् मया सह सुलक्षण /
मच्छासनं तु पाल्यं ते नश्यन्तु विपदस् तव"
Kathasaritsagara,"sokss_5,3.204","ity ukto vratinā tena pratiśrutya tatheti tat /
sa devadattas tatpārśve tadaiva sthitim agrahīt","इत्य् उक्तो व्रतिना तेन प्रतिश्रुत्य तथेति तत् /
स देवदत्तस् तत्पार्श्वे तदैव स्थितिम् अग्रहीत्"
Kathasaritsagara,"sokss_5,3.205","anyedyuś ca śmaśānānte gatvā vaṭataror adhaḥ /
vidhāya rajanau pūjāṃ paramānnaṃ nivedya ca","अन्येद्युश् च श्मशानान्ते गत्वा वटतरोर् अधः /
विधाय रजनौ पूजां परमान्नं निवेद्य च"
Kathasaritsagara,"sokss_5,3.206","balīn dikṣu ca vikṣipya saṃpāditatadarcanaḥ /
taṃ pārśvavartinaṃ vipram uvāca sa mahāvratī","बलीन् दिक्षु च विक्षिप्य संपादिततदर्चनः /
तं पार्श्ववर्तिनं विप्रम् उवाच स महाव्रती"
Kathasaritsagara,"sokss_5,3.207","evam eva tvayā kāryam iha pratyaham arcanam /
vidyutprabhe gṛhāṇemāṃ pūjām ity abhidhāyinā","एवम् एव त्वया कार्यम् इह प्रत्यहम् अर्चनम् /
विद्युत्प्रभे गृहाणेमां पूजाम् इत्य् अभिधायिना"
Kathasaritsagara,"sokss_5,3.208","ataḥ paraṃ ca jāne 'haṃ siddhiś caivaṃ dhruvāvayoḥ /
ity uktvā sa yayau tena samaṃ svanilayaṃ vratī","अतः परं च जाने ऽहं सिद्धिश् चैवं ध्रुवावयोः /
इत्य् उक्त्वा स ययौ तेन समं स्वनिलयं व्रती"
Kathasaritsagara,"sokss_5,3.209","so 'pi nityaṃ taros tasya mūle gatvā tathaiva tat /
devadatto 'rcanaṃ cakre tathaiva vidhinā tataḥ","सो ऽपि नित्यं तरोस् तस्य मूले गत्वा तथैव तत् /
देवदत्तो ऽर्चनं चक्रे तथैव विधिना ततः"
Kathasaritsagara,"sokss_5,3.210","ekadā ca saparyānte dvidhābhūtāt taros tataḥ /
akasmāt paśyatas tasya divyā nārī viniryayau","एकदा च सपर्यान्ते द्विधाभूतात् तरोस् ततः /
अकस्मात् पश्यतस् तस्य दिव्या नारी विनिर्ययौ"
Kathasaritsagara,"sokss_5,3.211","ehy asmatsvāminī bhadra vakti tvām iti vādinī /
sā taṃ praveśayām āsa tasyaivābhyantaraṃ taroḥ","एह्य् अस्मत्स्वामिनी भद्र वक्ति त्वाम् इति वादिनी /
सा तं प्रवेशयाम् आस तस्यैवाभ्यन्तरं तरोः"
Kathasaritsagara,"sokss_5,3.212","sa praviśya dadarśātra divyaṃ maṇimayaṃ gṛham /
paryaṅkavartinīm ekāṃ tatra cāntar varastriyam","स प्रविश्य ददर्शात्र दिव्यं मणिमयं गृहम् /
पर्यङ्कवर्तिनीम् एकां तत्र चान्तर् वरस्त्रियम्"
Kathasaritsagara,"sokss_5,3.213","rūpiṇī siddhir asmākam iyaṃ syād iti sa kṣaṇāt /
yāvad dhyāyati tāvat sā kṛtātithyā varāṅganā","रूपिणी सिद्धिर् अस्माकम् इयं स्याद् इति स क्षणात् /
यावद् ध्यायति तावत् सा कृतातिथ्या वराङ्गना"
Kathasaritsagara,"sokss_5,3.214","raṇitābharaṇair aṅgair vihitasvāgatair iva /
utthāya nijaparyaṅke tam upāveśayat svayam","रणिताभरणैर् अङ्गैर् विहितस्वागतैर् इव /
उत्थाय निजपर्यङ्के तम् उपावेशयत् स्वयम्"
Kathasaritsagara,"sokss_5,3.215","jagāda ca mahābhāga sutā yakṣapater aham /
kanyā hi ratnavarṣasya khyātā vidyutprabhākhyayā","जगाद च महाभाग सुता यक्षपतेर् अहम् /
कन्या हि रत्नवर्षस्य ख्याता विद्युत्प्रभाख्यया"
Kathasaritsagara,"sokss_5,3.216","ārādhayac ca mām eṣa jālapādo mahāvratī /
tasyārthasiddhidaivāsmi tvaṃ prāṇeṣv api me prabhuḥ","आराधयच् च माम् एष जालपादो महाव्रती /
तस्यार्थसिद्धिदैवास्मि त्वं प्राणेष्व् अपि मे प्रभुः"
Kathasaritsagara,"sokss_5,3.217","tasmād dṛṣṭānurāgiṇyāḥ kuru pāṇigrahaṃ mama /
ity uktaḥ sa tayā cakre devadattas tatheti tat","तस्माद् दृष्टानुरागिण्याः कुरु पाणिग्रहं मम /
इत्य् उक्तः स तया चक्रे देवदत्तस् तथेति तत्"
Kathasaritsagara,"sokss_5,3.218","sthitvā ca kaṃcit kālaṃ sa garbhabhāre tayā dhṛte /
jagāma punar āgantuṃ taṃ mahāvratinaṃ prati","स्थित्वा च कंचित् कालं स गर्भभारे तया धृते /
जगाम पुनर् आगन्तुं तं महाव्रतिनं प्रति"
Kathasaritsagara,"sokss_5,3.219","śaśaṃsa ca yathāvṛttaṃ taṃ tasmai sabhayaṃ tataḥ /
so 'py evam ātmasiddhyarthī jagādainaṃ mahāvratī","शशंस च यथावृत्तं तं तस्मै सभयं ततः /
सो ऽप्य् एवम् आत्मसिद्ध्यर्थी जगादैनं महाव्रती"
Kathasaritsagara,"sokss_5,3.220","bhadra sādhu kṛtaṃ kiṃ tu gatvāsyā yakṣayoṣitaḥ /
vipāṭyodaram ākṛṣya śīghraṃ garbhaṃ tam ānaya","भद्र साधु कृतं किं तु गत्वास्या यक्षयोषितः /
विपाट्योदरम् आकृष्य शीघ्रं गर्भं तम् आनय"
Kathasaritsagara,"sokss_5,3.221","ity uktvā smārayitvā ca vratinā pūrvasaṃgaram /
preṣitas tena bhūyas tāṃ devadatto 'py agāt priyām","इत्य् उक्त्वा स्मारयित्वा च व्रतिना पूर्वसंगरम् /
प्रेषितस् तेन भूयस् तां देवदत्तो ऽप्य् अगात् प्रियाम्"
Kathasaritsagara,"sokss_5,3.222","tatra tiṣṭhati yāvac ca tadvibhāvanadurmanāḥ /
tāvad vidyutprabhā sā taṃ yakṣī svayam abhāṣata","तत्र तिष्ठति यावच् च तद्विभावनदुर्मनाः /
तावद् विद्युत्प्रभा सा तं यक्षी स्वयम् अभाषत"
Kathasaritsagara,"sokss_5,3.223","āryaputra viṣaṇṇo 'si kimarthaṃ viditaṃ mayā /
ādiṣṭaṃ jālapādena tava madgarbhapāṭanam","आर्यपुत्र विषण्णो ऽसि किमर्थं विदितं मया /
आदिष्टं जालपादेन तव मद्गर्भपाटनम्"
Kathasaritsagara,"sokss_5,3.224","tad garbham etam ākarṣa pāṭayitvā mamodaram /
na cet svayaṃ karomy etat kāryaṃ hy asty atra kiṃcana","तद् गर्भम् एतम् आकर्ष पाटयित्वा ममोदरम् /
न चेत् स्वयं करोम्य् एतत् कार्यं ह्य् अस्त्य् अत्र किंचन"
Kathasaritsagara,"sokss_5,3.225","evaṃ tayoktaḥ sa yadā kartuṃ tan nāśakad dvijaḥ /
tad ākṛṣṭavatī garbhaṃ sā svayaṃ pāṭitodarā","एवं तयोक्तः स यदा कर्तुं तन् नाशकद् द्विजः /
तद् आकृष्टवती गर्भं सा स्वयं पाटितोदरा"
Kathasaritsagara,"sokss_5,3.226","taṃ ca kṛṣṭaṃ puras tyaktvā devadattaṃ tam abhyadhāt /
bhoktur vidyādharatvasya kāraṇaṃ gṛhyatām ayam","तं च कृष्टं पुरस् त्यक्त्वा देवदत्तं तम् अभ्यधात् /
भोक्तुर् विद्याधरत्वस्य कारणं गृह्यताम् अयम्"
Kathasaritsagara,"sokss_5,3.227","ahaṃ ca śāpād yakṣītve jātā vidyādharī satī /
ayam īdṛk ca śāpānto mama jātismarā hy aham","अहं च शापाद् यक्षीत्वे जाता विद्याधरी सती /
अयम् ईदृक् च शापान्तो मम जातिस्मरा ह्य् अहम्"
Kathasaritsagara,"sokss_5,3.228","idānīṃ yāmi dhāma svaṃ saṃgamaś cāvayoḥ punaḥ /
tatraivety abhidhāyaiṣā kvāpi vidyutprabhā yayau","इदानीं यामि धाम स्वं संगमश् चावयोः पुनः /
तत्रैवेत्य् अभिधायैषा क्वापि विद्युत्प्रभा ययौ"
Kathasaritsagara,"sokss_5,3.229","devadatto 'pi taṃ garbhaṃ gṛhītvā khinnamānasaḥ /
jagāma jālapādasya tasya sa vratino 'ntikam","देवदत्तो ऽपि तं गर्भं गृहीत्वा खिन्नमानसः /
जगाम जालपादस्य तस्य स व्रतिनो ऽन्तिकम्"
Kathasaritsagara,"sokss_5,3.230","upānayac ca taṃ garbhaṃ tasmai siddhipradāyinam /
bhajanty ātmaṃbharitvaṃ hi durlabhe 'pi na sādhavaḥ","उपानयच् च तं गर्भं तस्मै सिद्धिप्रदायिनम् /
भजन्त्य् आत्मंभरित्वं हि दुर्लभे ऽपि न साधवः"
Kathasaritsagara,"sokss_5,3.231","so 'pi tat pācayitvaiva garbhamāṃsaṃ mahāvratī /
vyasṛjad devadattaṃ taṃ bhairavārcākṛte 'ṭavīm","सो ऽपि तत् पाचयित्वैव गर्भमांसं महाव्रती /
व्यसृजद् देवदत्तं तं भैरवार्चाकृते ऽटवीम्"
Kathasaritsagara,"sokss_5,3.232","tato dattabalir yāvad etya paśyati sa dvijaḥ /
tāvan māṃsam aśeṣaṃ tad vratinā tena bhakṣitam","ततो दत्तबलिर् यावद् एत्य पश्यति स द्विजः /
तावन् मांसम् अशेषं तद् व्रतिना तेन भक्षितम्"
Kathasaritsagara,"sokss_5,3.233","kathaṃ sarvaṃ tvayā bhuktam iti cātrāsya jalpataḥ /
jihmo vidyādharo bhūtvā jālapādaḥ kham udyayau","कथं सर्वं त्वया भुक्तम् इति चात्रास्य जल्पतः /
जिह्मो विद्याधरो भूत्वा जालपादः खम् उद्ययौ"
Kathasaritsagara,"sokss_5,3.234","vyomaśyāmalanistriṃśe hārakeyūrarājite /
tasminn utpatite so 'tha devadatto vyacintayat","व्योमश्यामलनिस्त्रिंशे हारकेयूरराजिते /
तस्मिन्न् उत्पतिते सो ऽथ देवदत्तो व्यचिन्तयत्"
Kathasaritsagara,"sokss_5,3.235","kaṣṭaṃ kīdṛg anenāhaṃ vañcitaḥ pāpabuddhinā /
yadi vātyantam ṛjutā na kasya paribhūtaye","कष्टं कीदृग् अनेनाहं वञ्चितः पापबुद्धिना /
यदि वात्यन्तम् ऋजुता न कस्य परिभूतये"
Kathasaritsagara,"sokss_5,3.236","tad etasyāpakārasya katham adya pratikriyām /
kuryāṃ vidyādharībhūtam apy enaṃ prāpnuyāṃ katham","तद् एतस्यापकारस्य कथम् अद्य प्रतिक्रियाम् /
कुर्यां विद्याधरीभूतम् अप्य् एनं प्राप्नुयां कथम्"
Kathasaritsagara,"sokss_5,3.237","tan nāsty upāyo vetālasādhanād aparo 'tra me /
iti niścitya sa yayau rātrau pitṛvanaṃ tataḥ","तन् नास्त्य् उपायो वेतालसाधनाद् अपरो ऽत्र मे /
इति निश्चित्य स ययौ रात्रौ पितृवनं ततः"
Kathasaritsagara,"sokss_5,3.238","tatrāhūya taror mūle vetālaṃ nṛkalevare /
pūjayitvākarot tasya nṛmāṃsabalitarpaṇam","तत्राहूय तरोर् मूले वेतालं नृकलेवरे /
पूजयित्वाकरोत् तस्य नृमांसबलितर्पणम्"
Kathasaritsagara,"sokss_5,3.239","atṛpyantaṃ ca vetālaṃ tam anyānayanāsaham /
tarpayiṣyan svamāṃsāni cchettum ārabhate sma saḥ","अतृप्यन्तं च वेतालं तम् अन्यानयनासहम् /
तर्पयिष्यन् स्वमांसानि च्छेत्तुम् आरभते स्म सः"
Kathasaritsagara,"sokss_5,3.240","tatkṣaṇaṃ taṃ sa vetālo mahāsattvam abhāṣata /
sattvenānena tuṣṭo 'smi tava mā sāhasaṃ kṛthāḥ","तत्क्षणं तं स वेतालो महासत्त्वम् अभाषत /
सत्त्वेनानेन तुष्टो ऽस्मि तव मा साहसं कृथाः"
Kathasaritsagara,"sokss_5,3.241","tad bhadra kim abhipretaṃ tava yat sādhayāmi te /
ity uktavantaṃ vetālaṃ sa vīraḥ pratyuvāca tam","तद् भद्र किम् अभिप्रेतं तव यत् साधयामि ते /
इत्य् उक्तवन्तं वेतालं स वीरः प्रत्युवाच तम्"
Kathasaritsagara,"sokss_5,3.242","viśvastavañcako yatra jālapādo vratī sthitaḥ /
vidyādharanivāsaṃ taṃ naya tannigrahāya mām","विश्वस्तवञ्चको यत्र जालपादो व्रती स्थितः /
विद्याधरनिवासं तं नय तन्निग्रहाय माम्"
Kathasaritsagara,"sokss_5,3.243","tathety uktavatā tena vetālena sa tatkṣaṇāt /
skandhe 'dhiropya nabhasā ninye vaidyādharaṃ padam","तथेत्य् उक्तवता तेन वेतालेन स तत्क्षणात् /
स्कन्धे ऽधिरोप्य नभसा निन्ये वैद्याधरं पदम्"
Kathasaritsagara,"sokss_5,3.244","tatrāpaśyac ca taṃ jālapādaṃ prāsādavartinam /
sa vidyādhararājatvadṛptaṃ ratnāsanasthitam","तत्रापश्यच् च तं जालपादं प्रासादवर्तिनम् /
स विद्याधरराजत्वदृप्तं रत्नासनस्थितम्"
Kathasaritsagara,"sokss_5,3.245","pratārayantaṃ tām eva labdhavidyādharīpadām /
vidyutprabhām anicchantīṃ bhāryātve tattaduktibhiḥ","प्रतारयन्तं ताम् एव लब्धविद्याधरीपदाम् /
विद्युत्प्रभाम् अनिच्छन्तीं भार्यात्वे तत्तदुक्तिभिः"
Kathasaritsagara,"sokss_5,3.246","dṛṣṭvaiva ca savetālo 'py abhyadhāvat sa taṃ yuvā /
hṛṣyadvidyutprabhānetracakorāmṛtacandramāḥ","दृष्ट्वैव च सवेतालो ऽप्य् अभ्यधावत् स तं युवा /
हृष्यद्विद्युत्प्रभानेत्रचकोरामृतचन्द्रमाः"
Kathasaritsagara,"sokss_5,3.247","jālapādo 'pi so 'kasmāt taṃ dṛṣṭvaivāgataṃ tathā /
vitrāsād bhraṣṭanistriṃśo nipapātāsanād bhuvi","जालपादो ऽपि सो ऽकस्मात् तं दृष्ट्वैवागतं तथा /
वित्रासाद् भ्रष्टनिस्त्रिंशो निपपातासनाद् भुवि"
Kathasaritsagara,"sokss_5,3.248","devadatto 'pi tat khaḍgaṃ sa labdhvāpy avadhīn na tam /
ripuṣv api hi bhīteṣu sānukampā mahāśayāḥ","देवदत्तो ऽपि तत् खड्गं स लब्ध्वाप्य् अवधीन् न तम् /
रिपुष्व् अपि हि भीतेषु सानुकम्पा महाशयाः"
Kathasaritsagara,"sokss_5,3.249","jighāṃsantaṃ ca vetālaṃ taṃ jagāda sa vārayan /
pākhaṇḍinā kim etena kṛpaṇena hatena naḥ","जिघांसन्तं च वेतालं तं जगाद स वारयन् /
पाखण्डिना किम् एतेन कृपणेन हतेन नः"
Kathasaritsagara,"sokss_5,3.250","sthāpyatāṃ bhuvi nītvāyaṃ tasmāt svanilaye tvayā /
āstāṃ tatraiva bhūyo 'pi pāpaḥ kāpālikā varam","स्थाप्यतां भुवि नीत्वायं तस्मात् स्वनिलये त्वया /
आस्तां तत्रैव भूयो ऽपि पापः कापालिका वरम्"
Kathasaritsagara,"sokss_5,3.251","ity evaṃ vadatas tasya devadattasya tatkṣaṇam /
divo 'vatīrya śarvāṇī devī pratyakṣatāṃ yayau","इत्य् एवं वदतस् तस्य देवदत्तस्य तत्क्षणम् /
दिवो ऽवतीर्य शर्वाणी देवी प्रत्यक्षतां ययौ"
Kathasaritsagara,"sokss_5,3.252","sā jagāda ca taṃ prahvaṃ putra tuṣṭāsmi te 'dhunā /
ananyasadṛśeneha sattvotkarṣeṇa saṃprati","सा जगाद च तं प्रह्वं पुत्र तुष्टास्मि ते ऽधुना /
अनन्यसदृशेनेह सत्त्वोत्कर्षेण संप्रति"
Kathasaritsagara,"sokss_5,3.253","tad vidyādhararājatvaṃ mayā dattam ihaiva te /
ity uktvārpitavidyā sā devī sadyas tiro 'bhavat","तद् विद्याधरराजत्वं मया दत्तम् इहैव ते /
इत्य् उक्त्वार्पितविद्या सा देवी सद्यस् तिरो ऽभवत्"
Kathasaritsagara,"sokss_5,3.254","jālapādaś ca nītvaiva vetālena sa bhūtale /
vibhraṣṭasiddhir nidadhe nādharmaś ciram ṛddhaye","जालपादश् च नीत्वैव वेतालेन स भूतले /
विभ्रष्टसिद्धिर् निदधे नाधर्मश् चिरम् ऋद्धये"
Kathasaritsagara,"sokss_5,3.255","devadatto 'pi sahitaḥ sa vidyutprabhayā tayā /
vidyādharādhirājyaṃ tat prāpya tatra vyajṛmbhata","देवदत्तो ऽपि सहितः स विद्युत्प्रभया तया /
विद्याधराधिराज्यं तत् प्राप्य तत्र व्यजृम्भत"
Kathasaritsagara,"sokss_5,3.256","ity ākhyāya kathāṃ patye śaktidevāya satvarā /
sā bindurekhā bhūyas taṃ babhāṣe mṛdubhāṣiṇī","इत्य् आख्याय कथां पत्ये शक्तिदेवाय सत्वरा /
सा बिन्दुरेखा भूयस् तं बभाषे मृदुभाषिणी"
Kathasaritsagara,"sokss_5,3.257","itīdṛṃśi bhavanty eva kāryāṇi tad idaṃ mama /
bindumatyuditaṃ garbhaṃ muktaśokaṃ vipāṭaya","इतीदृंशि भवन्त्य् एव कार्याणि तद् इदं मम /
बिन्दुमत्युदितं गर्भं मुक्तशोकं विपाटय"
Kathasaritsagara,"sokss_5,3.258","ity evaṃ bindurekhāyāṃ vadantyāṃ pāpaśaṅkite /
śaktideve ca gaganād udabhūt tatra bhāratī","इत्य् एवं बिन्दुरेखायां वदन्त्यां पापशङ्किते /
शक्तिदेवे च गगनाद् उदभूत् तत्र भारती"
Kathasaritsagara,"sokss_5,3.259","bhoḥ śaktideva niḥśaṅkaṃ garbho 'syāḥ kṛṣyatāṃ tvayā /
kaṇṭhe muṣṭyā gṛhīto hi khaḍgo 'sau te bhaviṣyati","भोः शक्तिदेव निःशङ्कं गर्भो ऽस्याः कृष्यतां त्वया /
कण्ठे मुष्ट्या गृहीतो हि खड्गो ऽसौ ते भविष्यति"
Kathasaritsagara,"sokss_5,3.260","iti divyāṃ giraṃ śrutva pāṭitodaram āśu saḥ /
garbhaṃ tasyāḥ samākṛṣya pāṇinā kaṇṭhato 'grahīt","इति दिव्यां गिरं श्रुत्व पाटितोदरम् आशु सः /
गर्भं तस्याः समाकृष्य पाणिना कण्ठतो ऽग्रहीत्"
Kathasaritsagara,"sokss_5,3.261","gṛhītamātro jajñe ca sa khaḍgas tasya hastagaḥ /
ākṛṣṭaḥ sattvataḥ siddheḥ keśapāśa ivāyataḥ","गृहीतमात्रो जज्ञे च स खड्गस् तस्य हस्तगः /
आकृष्टः सत्त्वतः सिद्धेः केशपाश इवायतः"
Kathasaritsagara,"sokss_5,3.262","tato vidyādharaḥ kṣiprāt sa vipraḥ samajāyata /
bindurekhā ca tatkālam adarśanam iyāya sā","ततो विद्याधरः क्षिप्रात् स विप्रः समजायत /
बिन्दुरेखा च तत्कालम् अदर्शनम् इयाय सा"
Kathasaritsagara,"sokss_5,3.263","tad dṛṣṭvā ca sa gatvaiva dāśaputryai nyavedayat /
bindumatyai dvitiyasyai patnyai sarvaṃ tathāvidhaḥ","तद् दृष्ट्वा च स गत्वैव दाशपुत्र्यै न्यवेदयत् /
बिन्दुमत्यै द्वितियस्यै पत्न्यै सर्वं तथाविधः"
Kathasaritsagara,"sokss_5,3.264","sā tam āha vayaṃ nātha vidyādharapateḥ sutāḥ /
tisro bhaginyaḥ kanakapurītaḥ śāpataś cyutāḥ","सा तम् आह वयं नाथ विद्याधरपतेः सुताः /
तिस्रो भगिन्यः कनकपुरीतः शापतश् च्युताः"
Kathasaritsagara,"sokss_5,3.265","ekā kanakarekhā sā vardhamānapure tvayā /
yasyā dṛṣṭaḥ sa śāpāntaḥ sā ca tāṃ svāṃ purīṃ gatā","एका कनकरेखा सा वर्धमानपुरे त्वया /
यस्या दृष्टः स शापान्तः सा च तां स्वां पुरीं गता"
Kathasaritsagara,"sokss_5,3.266","śāpānto hīdṛśas tasyā vicitro vidhiyogataḥ /
aham eva tṛtīyā ca śāpāntaś cādhunaiva me","शापान्तो हीदृशस् तस्या विचित्रो विधियोगतः /
अहम् एव तृतीया च शापान्तश् चाधुनैव मे"
Kathasaritsagara,"sokss_5,3.267","mayā cādyaiva gantavyā nagarī sā nijā priya /
vidyādharaśarīrāṇi tatraivāsmākam āsate","मया चाद्यैव गन्तव्या नगरी सा निजा प्रिय /
विद्याधरशरीराणि तत्रैवास्माकम् आसते"
Kathasaritsagara,"sokss_5,3.268","candraprabhā ca bhaginī jyāyasī hi sthitātra naḥ /
tad āyāhi tvam apy āśu khaḍgasiddhiprabhāvataḥ","चन्द्रप्रभा च भगिनी ज्यायसी हि स्थितात्र नः /
तद् आयाहि त्वम् अप्य् आशु खड्गसिद्धिप्रभावतः"
Kathasaritsagara,"sokss_5,3.269","tatra hy asmāṃś catasro 'pi bhāryāḥ saṃprāpya cādhikāḥ /
vanasthenārpitāḥ pitrā puri rājyaṃ kariṣyasi","तत्र ह्य् अस्मांश् चतस्रो ऽपि भार्याः संप्राप्य चाधिकाः /
वनस्थेनार्पिताः पित्रा पुरि राज्यं करिष्यसि"
Kathasaritsagara,"sokss_5,3.270","iti nijaparamārtham uktavatyā
samam anayā punar eva bindumatyā /
atha kanakapurīṃ sa śaktidevo
gaganapathena tatheti tāṃ jagāma","इति निजपरमार्थम् उक्तवत्या
समम् अनया पुनर् एव बिन्दुमत्या /
अथ कनकपुरीं स शक्तिदेवो
गगनपथेन तथेति तां जगाम"
Kathasaritsagara,"sokss_5,3.271","tasyāṃ ca yāni yoṣidvapūṃṣi paryaṅkatalpavartīni /
nirjīvitāny apaśyat pūrvaṃ triṣu maṇḍapeṣu divyāni","तस्यां च यानि योषिद्वपूंषि पर्यङ्कतल्पवर्तीनि /
निर्जीवितान्य् अपश्यत् पूर्वं त्रिषु मण्डपेषु दिव्यानि"
Kathasaritsagara,"sokss_5,3.272","tāni yathāvat svātmabhir anupraviṣṭāḥ sa kanakarekhādyāḥ /
prāpto bhūyaḥ praṇatā adrākṣīt tā nijapriyās tisraḥ","तानि यथावत् स्वात्मभिर् अनुप्रविष्टाः स कनकरेखाद्याः /
प्राप्तो भूयः प्रणता अद्राक्षीत् ता निजप्रियास् तिस्रः"
Kathasaritsagara,"sokss_5,3.273","tāṃ ca caturthīm aikṣata tajjyeṣṭhāṃ racitamaṅgalāṃ tatra /
candraprabhāṃ pibantīṃ ciradarśanasotkayā dṛṣṭyā","तां च चतुर्थीम् ऐक्षत तज्ज्येष्ठां रचितमङ्गलां तत्र /
चन्द्रप्रभां पिबन्तीं चिरदर्शनसोत्कया दृष्ट्या"
Kathasaritsagara,"sokss_5,3.274","svasvaniyogavyāpṛtaparijanavanitābhinanditāgamanaḥ /
vāsagṛhāntaḥ prāptaś candraprabhayā tayā jagade","स्वस्वनियोगव्यापृतपरिजनवनिताभिनन्दितागमनः /
वासगृहान्तः प्राप्तश् चन्द्रप्रभया तया जगदे"
Kathasaritsagara,"sokss_5,3.275","yā tatra kanakarekhā rājasutā subhaga vardhamānapure /
dṛṣṭā bhavatā seyaṃ bhaginī me candrarekhākhyā","या तत्र कनकरेखा राजसुता सुभग वर्धमानपुरे /
दृष्टा भवता सेयं भगिनी मे चन्द्ररेखाख्या"
Kathasaritsagara,"sokss_5,3.276","yā dāśādhipaputrī bindumatī prathamam utsthaladvīpe /
pariṇītābhūd bhavatā śaśirekhā matsvasā seyam","या दाशाधिपपुत्री बिन्दुमती प्रथमम् उत्स्थलद्वीपे /
परिणीताभूद् भवता शशिरेखा मत्स्वसा सेयम्"
Kathasaritsagara,"sokss_5,3.277","yā tadanu bindurekhā rājasutā tatra dānavānītā /
bhāryā ca te tad ābhūc chaśiprabhā seyam anujā me","या तदनु बिन्दुरेखा राजसुता तत्र दानवानीता /
भार्या च ते तद् आभूच् छशिप्रभा सेयम् अनुजा मे"
Kathasaritsagara,"sokss_5,3.278","tad idānīm ehi kṛtinn asmatpitur antikaṃ sahāsmābhiḥ /
tena prattāś caitā drutam akhilāḥ pariṇayasvāsmān","तद् इदानीम् एहि कृतिन्न् अस्मत्पितुर् अन्तिकं सहास्माभिः /
तेन प्रत्ताश् चैता द्रुतम् अखिलाः परिणयस्वास्मान्"
Kathasaritsagara,"sokss_5,3.279","iti kusumaśarājñāsapragalbhaṃ ca tasyāṃ
tvaritam uditavatyām atra candraprabhāyām /
api catasṛbhir ābhiḥ sākam etatpitus tan
nikaṭam anuvanāntaṃ śaktidevo jagāma","इति कुसुमशराज्ञासप्रगल्भं च तस्यां
त्वरितम् उदितवत्याम् अत्र चन्द्रप्रभायाम् /
अपि चतसृभिर् आभिः साकम् एतत्पितुस् तन्
निकटम् अनुवनान्तं शक्तिदेवो जगाम"
Kathasaritsagara,"sokss_5,3.280","sa ca caraṇanatābhis tābhir āveditārtho
duhitṛbhir akhilābhir divyavākpreritaś ca /
yugapad atha dadau tāḥ śaktidevāya tasmai
muditamatir aśeṣās tatra vidyādharendraḥ","स च चरणनताभिस् ताभिर् आवेदितार्थो
दुहितृभिर् अखिलाभिर् दिव्यवाक्प्रेरितश् च /
युगपद् अथ ददौ ताः शक्तिदेवाय तस्मै
मुदितमतिर् अशेषास् तत्र विद्याधरेन्द्रः"
Kathasaritsagara,"sokss_5,3.281","tadanu kanakapuryām ṛddham asyāṃ svarājyaṃ
sapadi sa vitatāra svāś ca vidyāḥ samastāḥ /
api ca kṛtinam enaṃ śaktivegaṃ svanāmnā
vyadhita samucitena sveṣu vidyādhareṣu","तदनु कनकपुर्याम् ऋद्धम् अस्यां स्वराज्यं
सपदि स विततार स्वाश् च विद्याः समस्ताः /
अपि च कृतिनम् एनं शक्तिवेगं स्वनाम्ना
व्यधित समुचितेन स्वेषु विद्याधरेषु"
Kathasaritsagara,"sokss_5,3.282","anyo na jeṣyati bhavantam atiprabhāvād vatseśvarāt punar udeṣyati cakravartī /
yuṣmāsu yo 'tra naravāhanadattanāmā bhāvī vibhuḥ sa tava tasya natiṃ vidadhyāḥ","अन्यो न जेष्यति भवन्तम् अतिप्रभावाद् वत्सेश्वरात् पुनर् उदेष्यति चक्रवर्ती /
युष्मासु यो ऽत्र नरवाहनदत्तनामा भावी विभुः स तव तस्य नतिं विदध्याः"
Kathasaritsagara,"sokss_5,3.283","ity ūcivāṃś ca visasarja mahāprabhāvo vidyādharādhipatir ātmatapovanāt tam /
satkṛtya sapriyatamaṃ nijarājadhānīṃ jāmātaraṃ sa śaśikhaṇḍapadābhidhānaḥ","इत्य् ऊचिवांश् च विससर्ज महाप्रभावो विद्याधराधिपतिर् आत्मतपोवनात् तम् /
सत्कृत्य सप्रियतमं निजराजधानीं जामातरं स शशिखण्डपदाभिधानः"
Kathasaritsagara,"sokss_5,3.284","atha so 'pi śaktivego rājā bhūtvā viveśa kanakapurīm /
svavadhūbhiḥ saha gatvā vidyādharalokavaijayantīṃ tām","अथ सो ऽपि शक्तिवेगो राजा भूत्वा विवेश कनकपुरीम् /
स्ववधूभिः सह गत्वा विद्याधरलोकवैजयन्तीं ताम्"
Kathasaritsagara,"sokss_5,3.285","tasyāṃ tiṣṭhan kanakaracanāvisphuranmandirāyām atyaunnatyād iva paṭupatatpiṇḍitārkaprabhāyām /
vāmākṣībhiś catasṛbhir asau ratnasopānavāpīhṛdyodyāneṣv alabhata tarāṃ nirvṛtiṃ preyasībhiḥ","तस्यां तिष्ठन् कनकरचनाविस्फुरन्मन्दिरायाम् अत्यौन्नत्याद् इव पटुपतत्पिण्डितार्कप्रभायाम् /
वामाक्षीभिश् चतसृभिर् असौ रत्नसोपानवापीहृद्योद्यानेष्व् अलभत तरां निर्वृतिं प्रेयसीभिः"
Kathasaritsagara,"sokss_5,3.286","iti kathayitvā caritaṃ nijam eva vicitram eṣa tatkālam /
nijagāda śaktivego vāgmī vatseśvaraṃ bhūyaḥ","इति कथयित्वा चरितं निजम् एव विचित्रम् एष तत्कालम् /
निजगाद शक्तिवेगो वाग्मी वत्सेश्वरं भूयः"
Kathasaritsagara,"sokss_5,3.287","taṃ māṃ śaśāṅkakulabhūṣaṇa śaktivegaṃ jānīhy upāgatam imaṃ khalu vatsarāja /
utpannabhāvinijanūtanacakravarti yuṣmatsutāṅghriyugadarśanasābhilāṣam","तं मां शशाङ्ककुलभूषण शक्तिवेगं जानीह्य् उपागतम् इमं खलु वत्सराज /
उत्पन्नभाविनिजनूतनचक्रवर्ति युष्मत्सुताङ्घ्रियुगदर्शनसाभिलाषम्"
Kathasaritsagara,"sokss_5,3.288","itthaṃ mayeha manujena satāpi labdhā vidyādharādhipatitā purajitprasādāt /
gacchāmi cāham adhunā nṛpate svadhāma dṛṣṭaprabhur bhavatu bhadram abhaṅguraṃ vaḥ","इत्थं मयेह मनुजेन सतापि लब्धा विद्याधराधिपतिता पुरजित्प्रसादात् /
गच्छामि चाहम् अधुना नृपते स्वधाम दृष्टप्रभुर् भवतु भद्रम् अभङ्गुरं वः"
Kathasaritsagara,"sokss_5,3.289","ity uktvā racitāñjalau ca vadati prāptābhyanujñe tatas
tasminn utpatite mṛgāṅkamahasi dyāṃ śaktivege kṣaṇāt /
devībhyāṃ sahitaḥ sabālatanayo vatseśvaro mantribhiḥ
sākaṃ kām api tatra saṃmadamayīṃ bheje tadānīṃ daśām","इत्य् उक्त्वा रचिताञ्जलौ च वदति प्राप्ताभ्यनुज्ञे ततस्
तस्मिन्न् उत्पतिते मृगाङ्कमहसि द्यां शक्तिवेगे क्षणात् /
देवीभ्यां सहितः सबालतनयो वत्सेश्वरो मन्त्रिभिः
साकं काम् अपि तत्र संमदमयीं भेजे तदानीं दशाम्"
Kathasaritsagara,"sokss_6,0.1","iti mahākaviśrīsomadevabhaṭṭaviracite kathāsaritsāgare caturdārikālambake tṛtīyas taraṅgaḥ /

samāpto 'yaṃ caturdārikālambakaḥ pañcamaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

madanamañcukā nāma ṣaṣṭho lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya sarayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे चतुर्दारिकालम्बके तृतीयस् तरङ्गः /

समाप्तो ऽयं चतुर्दारिकालम्बकः पञ्चमः /

// श्रीः //

महाकविश्रीसोमदेवभट्टविरचितः कथासरित्सागरः /

मदनमञ्चुका नाम षष्ठो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य सरयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_6,1.1","prathamas taraṅgaḥ /

tarjayann iva vighnaughān namitonnamitena yaḥ /
muhur vibhāti śirasā sa pāyād vo gajānanaḥ","प्रथमस् तरङ्गः /

तर्जयन्न् इव विघ्नौघान् नमितोन्नमितेन यः /
मुहुर् विभाति शिरसा स पायाद् वो गजाननः"
Kathasaritsagara,"sokss_6,1.2","namaḥ kāmāya yadbāṇapātair iva nirantaram /
bhāti kaṇṭakitaṃ śaṃbhor apy umāliṅgitaṃ vapuḥ","नमः कामाय यद्बाणपातैर् इव निरन्तरम् /
भाति कण्टकितं शंभोर् अप्य् उमालिङ्गितं वपुः"
Kathasaritsagara,"sokss_6,1.3","ityādidivyacaritaṃ kṛtvātmānaṃ kilānyavat /
prāptavidyādharaiśvaryo yad ā mūlāt svayaṃ jagau","इत्यादिदिव्यचरितं कृत्वात्मानं किलान्यवत् /
प्राप्तविद्याधरैश्वर्यो यद् आ मूलात् स्वयं जगौ"
Kathasaritsagara,"sokss_6,1.4","naravāhanadatto 'tra sapatnīkair maharṣibhiḥ /
pṛṣṭaḥ prasaṅge kutrāpi tad idaṃ śṛṇutādhunā","नरवाहनदत्तो ऽत्र सपत्नीकैर् महर्षिभिः /
पृष्टः प्रसङ्गे कुत्रापि तद् इदं शृणुताधुना"
Kathasaritsagara,"sokss_6,1.5","atha saṃvardhyamāno 'tra pitrā vatseśvareṇa saḥ /
naravāhanadatto 'bhūd vyutkrāntāṣṭamavatsaraḥ","अथ संवर्ध्यमानो ऽत्र पित्रा वत्सेश्वरेण सः /
नरवाहनदत्तो ऽभूद् व्युत्क्रान्ताष्टमवत्सरः"
Kathasaritsagara,"sokss_6,1.6","vinīyamāno vidyāsu krīḍann upavaneṣu ca /
saha mantrisutair āsīd rājaputras tadā ca saḥ","विनीयमानो विद्यासु क्रीडन्न् उपवनेषु च /
सह मन्त्रिसुतैर् आसीद् राजपुत्रस् तदा च सः"
Kathasaritsagara,"sokss_6,1.7","devī vāsavadattā ca rājñī padmāvatī tathā /
āstām ekatamasnehāt tadekāgre divāniśam","देवी वासवदत्ता च राज्ञी पद्मावती तथा /
आस्ताम् एकतमस्नेहात् तदेकाग्रे दिवानिशम्"
Kathasaritsagara,"sokss_6,1.8","ārohadguṇanamreṇa reje sadvaṃśajanmanā /
śanair āpūryamāṇena vapuṣā dhanuṣā ca saḥ","आरोहद्गुणनम्रेण रेजे सद्वंशजन्मना /
शनैर् आपूर्यमाणेन वपुषा धनुषा च सः"
Kathasaritsagara,"sokss_6,1.9","pitā vatseśvaraś cāśya vivāhādimanorathaiḥ /
āsannaphalasaṃpattikāntaiḥ kālaṃ nināya tam","पिता वत्सेश्वरश् चाश्य विवाहादिमनोरथैः /
आसन्नफलसंपत्तिकान्तैः कालं निनाय तम्"
Kathasaritsagara,"sokss_6,1.10","atrāntare kathāsaṃdhau yad abhūt tan niśamyatām /
āsīt takṣaśilā nāma vitastāpuline purī","अत्रान्तरे कथासंधौ यद् अभूत् तन् निशम्यताम् /
आसीत् तक्षशिला नाम वितस्तापुलिने पुरी"
Kathasaritsagara,"sokss_6,1.11","tadambhasi babhau yasyāḥ pratimā saudhasaṃtateḥ /
pātālanagarīvādhastacchobhālokanāgatā","तदम्भसि बभौ यस्याः प्रतिमा सौधसंततेः /
पातालनगरीवाधस्तच्छोभालोकनागता"
Kathasaritsagara,"sokss_6,1.12","tasyāṃ kaliṅgadattākhyo rājā paramasaugataḥ /
abhūt tārāvarasphītajinabhaktākhilaprajaḥ","तस्यां कलिङ्गदत्ताख्यो राजा परमसौगतः /
अभूत् तारावरस्फीतजिनभक्ताखिलप्रजः"
Kathasaritsagara,"sokss_6,1.13","rarāja sā purī yasya caityaratnair nirantaraiḥ /
mattulyā nāma nāstīti madaśṛṅgair ivoditaḥ","रराज सा पुरी यस्य चैत्यरत्नैर् निरन्तरैः /
मत्तुल्या नाम नास्तीति मदशृङ्गैर् इवोदितः"
Kathasaritsagara,"sokss_6,1.14","prajānāṃ na paraṃ cakre yaḥ pitevānupālanam /
yāvad gurur iva jñānam api svayam upādiśat","प्रजानां न परं चक्रे यः पितेवानुपालनम् /
यावद् गुरुर् इव ज्ञानम् अपि स्वयम् उपादिशत्"
Kathasaritsagara,"sokss_6,1.15","tathā ca tasyāṃ ko 'py āsin nagaryāṃ saugato vaṇik /
dhanī vitastādattākhyo bhikṣupūjaikatatparaḥ","तथा च तस्यां को ऽप्य् आसिन् नगर्यां सौगतो वणिक् /
धनी वितस्तादत्ताख्यो भिक्षुपूजैकतत्परः"
Kathasaritsagara,"sokss_6,1.16","ratnadattābhidhānaś ca tasyābhūt tanayo yuvā /
sa ca taṃ pitaraṃ śaśvat pāpa ity ājugupsata","रत्नदत्ताभिधानश् च तस्याभूत् तनयो युवा /
स च तं पितरं शश्वत् पाप इत्य् आजुगुप्सत"
Kathasaritsagara,"sokss_6,1.17","putra nindasi kasmān mām iti pitrā ca tena saḥ /
pṛcchyamāno vaṇikputraḥ sābhyasūyam abhāṣata","पुत्र निन्दसि कस्मान् माम् इति पित्रा च तेन सः /
पृच्छ्यमानो वणिक्पुत्रः साभ्यसूयम् अभाषत"
Kathasaritsagara,"sokss_6,1.18","tāta tyaktatrayīdharmas tvam adharmaṃ niṣevase /
yad brāhmaṇān parityajya śramaṇāñ śaśvad arcasi","तात त्यक्तत्रयीधर्मस् त्वम् अधर्मं निषेवसे /
यद् ब्राह्मणान् परित्यज्य श्रमणाञ् शश्वद् अर्चसि"
Kathasaritsagara,"sokss_6,1.19","snānādiyantraṇāhīnāḥ svakālāśanalolupāḥ /
apāstasaśikhāśeṣakeśakaupīnasusthitāḥ","स्नानादियन्त्रणाहीनाः स्वकालाशनलोलुपाः /
अपास्तसशिखाशेषकेशकौपीनसुस्थिताः"
Kathasaritsagara,"sokss_6,1.20","vihārāspadalābhāya sarve 'py adhamajātayaḥ /
yam āśrayanti kiṃ tena saugatena nayena te","विहारास्पदलाभाय सर्वे ऽप्य् अधमजातयः /
यम् आश्रयन्ति किं तेन सौगतेन नयेन ते"
Kathasaritsagara,"sokss_6,1.21","tac chrutvā sa vaṇik prāha na dharmasyaikarūpatā /
anyo lokottaraḥ putra dharmo 'nyaḥ sārvalaukikaḥ","तच् छ्रुत्वा स वणिक् प्राह न धर्मस्यैकरूपता /
अन्यो लोकोत्तरः पुत्र धर्मो ऽन्यः सार्वलौकिकः"
Kathasaritsagara,"sokss_6,1.22","brāhmaṇyam api tat prāhur yad rāgādivivarjanam /
satyaṃ dayā ca bhūteṣu na mṛṣā jātivigrahaḥ","ब्राह्मण्यम् अपि तत् प्राहुर् यद् रागादिविवर्जनम् /
सत्यं दया च भूतेषु न मृषा जातिविग्रहः"
Kathasaritsagara,"sokss_6,1.23","kiṃ ca darśanam etat tvaṃ sarvasattvābhayapradam /
prāyaḥ puruṣadoṣeṇa na dūṣayitum arhasi","किं च दर्शनम् एतत् त्वं सर्वसत्त्वाभयप्रदम् /
प्रायः पुरुषदोषेण न दूषयितुम् अर्हसि"
Kathasaritsagara,"sokss_6,1.24","upakārasya dharmatve vivādo nāsti kasyacit /
bhūteṣv abhayadānena nānyā copakṛtir mama","उपकारस्य धर्मत्वे विवादो नास्ति कस्यचित् /
भूतेष्व् अभयदानेन नान्या चोपकृतिर् मम"
Kathasaritsagara,"sokss_6,1.25","tad ahiṃsāpradhāne 'smin vatsa mokṣapradāyini /
darśane 'tiratiś cen me tad adharmo mamātra kaḥ","तद् अहिंसाप्रधाने ऽस्मिन् वत्स मोक्षप्रदायिनि /
दर्शने ऽतिरतिश् चेन् मे तद् अधर्मो ममात्र कः"
Kathasaritsagara,"sokss_6,1.26","iti tenoditaḥ pitrā vaṇikputraḥ prasahya saḥ /
na tathā pratipede tanninindābhyadhikaṃ punaḥ","इति तेनोदितः पित्रा वणिक्पुत्रः प्रसह्य सः /
न तथा प्रतिपेदे तन्निनिन्दाभ्यधिकं पुनः"
Kathasaritsagara,"sokss_6,1.27","tataḥ sa tatpitā khedād gatvā dharmānuśāsituḥ /
rājñaḥ kaliṅgadattasya purataḥ sarvam abravīt","ततः स तत्पिता खेदाद् गत्वा धर्मानुशासितुः /
राज्ञः कलिङ्गदत्तस्य पुरतः सर्वम् अब्रवीत्"
Kathasaritsagara,"sokss_6,1.28","so 'pi rājā tam āsthāne yuktyānāyya vaṇiksutam /
mṛṣāracitakopaḥ sann evaṃ kṣattāram ādiśat","सो ऽपि राजा तम् आस्थाने युक्त्यानाय्य वणिक्सुतम् /
मृषारचितकोपः सन्न् एवं क्षत्तारम् आदिशत्"
Kathasaritsagara,"sokss_6,1.29","śrutaṃ mayā vaṇikputraḥ pāpo 'yam atiduṣkṛtī /
nirvicāraṃ tad eṣo 'dya hanyatāṃ deśadūṣakaḥ","श्रुतं मया वणिक्पुत्रः पापो ऽयम् अतिदुष्कृती /
निर्विचारं तद् एषो ऽद्य हन्यतां देशदूषकः"
Kathasaritsagara,"sokss_6,1.30","ity ūcivāṃs tataḥ pitrā kṛtavijñāpanaḥ kila /
nṛpatir dharmacaryārthaṃ dvau māsau vadhanigraham","इत्य् ऊचिवांस् ततः पित्रा कृतविज्ञापनः किल /
नृपतिर् धर्मचर्यार्थं द्वौ मासौ वधनिग्रहम्"
Kathasaritsagara,"sokss_6,1.31","saṃvidhārya tadante ca punar ānayanāya saḥ /
tasyaiva tatpitur haste nyastavāṃs taṃ vaṇiksutam","संविधार्य तदन्ते च पुनर् आनयनाय सः /
तस्यैव तत्पितुर् हस्ते न्यस्तवांस् तं वणिक्सुतम्"
Kathasaritsagara,"sokss_6,1.32","so 'pi pitrā gṛhaṃ nīto vaṇikputro bhayākulaḥ /
kiṃ mayāpakṛtaṃ rājño bhaved iti vicintayan","सो ऽपि पित्रा गृहं नीतो वणिक्पुत्रो भयाकुलः /
किं मयापकृतं राज्ञो भवेद् इति विचिन्तयन्"
Kathasaritsagara,"sokss_6,1.33","akāraṇaṃ dvimāsānte maraṇaṃ bhāvi bhāvayan /
anidro 'pacitāhāraklāntas tasthau divāniśam","अकारणं द्विमासान्ते मरणं भावि भावयन् /
अनिद्रो ऽपचिताहारक्लान्तस् तस्थौ दिवानिशम्"
Kathasaritsagara,"sokss_6,1.34","tato māsadvaye yāte rājāgre kṛśapāṇḍuraḥ /
punaḥ svapitrā tenāsau vaṇiksūnur anīyata","ततो मासद्वये याते राजाग्रे कृशपाण्डुरः /
पुनः स्वपित्रा तेनासौ वणिक्सूनुर् अनीयत"
Kathasaritsagara,"sokss_6,1.35","rājā taṃ ca tathābhūtaṃ vīkṣyāpannam abhāṣata /
kim īdṛk tvaṃ kṛśībhūtaḥ kiṃ ruddhaṃ te mayāśanam","राजा तं च तथाभूतं वीक्ष्यापन्नम् अभाषत /
किम् ईदृक् त्वं कृशीभूतः किं रुद्धं ते मयाशनम्"
Kathasaritsagara,"sokss_6,1.36","tac chrutvā sa vaṇikputro rājānaṃ tam abhāṣata /
ātmāpi vismṛto bhītyā mama kā tv aśane kathā","तच् छ्रुत्वा स वणिक्पुत्रो राजानं तम् अभाषत /
आत्मापि विस्मृतो भीत्या मम का त्व् अशने कथा"
Kathasaritsagara,"sokss_6,1.37","yuṣmadādiṣṭanidhanaśravaṇāt prabhṛti prabho /
mṛtyum āyāntam āyāntam anvahaṃ cintayāmy aham","युष्मदादिष्टनिधनश्रवणात् प्रभृति प्रभो /
मृत्युम् आयान्तम् आयान्तम् अन्वहं चिन्तयाम्य् अहम्"
Kathasaritsagara,"sokss_6,1.38","ity uktavantaṃ taṃ rājā sa vaṇikputram abravīt /
bodhito 'si mayā vatsa yuktyā prāṇabhayaṃ svataḥ","इत्य् उक्तवन्तं तं राजा स वणिक्पुत्रम् अब्रवीत् /
बोधितो ऽसि मया वत्स युक्त्या प्राणभयं स्वतः"
Kathasaritsagara,"sokss_6,1.39","īdṛg eva hi sarvasya jantor mṛtyubhayaṃ bhavet /
tadrakṣaṇopakārāc ca dharmaḥ ko 'bhyadhiko vada","ईदृग् एव हि सर्वस्य जन्तोर् मृत्युभयं भवेत् /
तद्रक्षणोपकाराच् च धर्मः को ऽभ्यधिको वद"
Kathasaritsagara,"sokss_6,1.40","tad etat tava dharmāya mumukṣāyai ca darśitam /
mṛtyubhīto hi yatate naro mokṣāya buddhimān","तद् एतत् तव धर्माय मुमुक्षायै च दर्शितम् /
मृत्युभीतो हि यतते नरो मोक्षाय बुद्धिमान्"
Kathasaritsagara,"sokss_6,1.41","ato na garhaṇīyo 'yam etaddharmā pitā tvayā /
iti rājavacaḥ śrutvā prahvo 'vādīd vaṇiksutaḥ","अतो न गर्हणीयो ऽयम् एतद्धर्मा पिता त्वया /
इति राजवचः श्रुत्वा प्रह्वो ऽवादीद् वणिक्सुतः"
Kathasaritsagara,"sokss_6,1.42","dharmopadeśād devena kṛtī tāvad ahaṃ kṛtaḥ /
mokṣāyecchā prajātā me tam apy upadiśa prabho","धर्मोपदेशाद् देवेन कृती तावद् अहं कृतः /
मोक्षायेच्छा प्रजाता मे तम् अप्य् उपदिश प्रभो"
Kathasaritsagara,"sokss_6,1.43","tac chrutvā taṃ vaṇikputraṃ prāpte tatra purotsave /
tailapūrṇaṃ kare pātraṃ dattvā rājā jagāda saḥ","तच् छ्रुत्वा तं वणिक्पुत्रं प्राप्ते तत्र पुरोत्सवे /
तैलपूर्णं करे पात्रं दत्त्वा राजा जगाद सः"
Kathasaritsagara,"sokss_6,1.44","idaṃ pātraṃ gṛhītvā tvam ehi bhrāntvā purīm imām /
tailabindunipātaś ca rakṣaṇīyas tvayā suta","इदं पात्रं गृहीत्वा त्वम् एहि भ्रान्त्वा पुरीम् इमाम् /
तैलबिन्दुनिपातश् च रक्षणीयस् त्वया सुत"
Kathasaritsagara,"sokss_6,1.45","nipatiṣyati yady ekas tailabindur itas tava /
sadyo nipātayiṣyanti tvām ete puruṣās tataḥ","निपतिष्यति यद्य् एकस् तैलबिन्दुर् इतस् तव /
सद्यो निपातयिष्यन्ति त्वाम् एते पुरुषास् ततः"
Kathasaritsagara,"sokss_6,1.46","evaṃ kiloktvā vyasṛjat taṃ bhrāmāya vaṇiksutam /
utkhātakhaḍgān puruṣān dattvā paścāt sa bhūpatiḥ","एवं किलोक्त्वा व्यसृजत् तं भ्रामाय वणिक्सुतम् /
उत्खातखड्गान् पुरुषान् दत्त्वा पश्चात् स भूपतिः"
Kathasaritsagara,"sokss_6,1.47","vaṇikputro 'pi sa bhayād rakṣaṃs tailalavacyutim /
purīṃ tām abhito bhrāntvā kṛcchrād āgān nṛpāntikam","वणिक्पुत्रो ऽपि स भयाद् रक्षंस् तैललवच्युतिम् /
पुरीं ताम् अभितो भ्रान्त्वा कृच्छ्राद् आगान् नृपान्तिकम्"
Kathasaritsagara,"sokss_6,1.48","nṛpo 'py agalitānītatailaṃ dṛṣṭvā tam abhyadhāt /
kaścit purabhrame 'py adya dṛṣṭo 'tra bhramatā tvayā","नृपो ऽप्य् अगलितानीततैलं दृष्ट्वा तम् अभ्यधात् /
कश्चित् पुरभ्रमे ऽप्य् अद्य दृष्टो ऽत्र भ्रमता त्वया"
Kathasaritsagara,"sokss_6,1.49","tac chrutvā sa vaṇikputraḥ provāca racitāñjaliḥ /
yat satyaṃ na mayā deva dṛṣṭaṃ kiṃcin na ca śrutam","तच् छ्रुत्वा स वणिक्पुत्रः प्रोवाच रचिताञ्जलिः /
यत् सत्यं न मया देव दृष्टं किंचिन् न च श्रुतम्"
Kathasaritsagara,"sokss_6,1.50","ahaṃ hy ekāvadhānena tailaleśaparicyutam /
khaḍgapātabhayād rakṣaṃs tadānīm abhramaṃ purīm","अहं ह्य् एकावधानेन तैललेशपरिच्युतम् /
खड्गपातभयाद् रक्षंस् तदानीम् अभ्रमं पुरीम्"
Kathasaritsagara,"sokss_6,1.51","evaṃ vaṇiksutenokte sa rājā nijagāda tam /
dṛśyatailaikacittena na tvayā kiṃcid īkṣitam","एवं वणिक्सुतेनोक्ते स राजा निजगाद तम् /
दृश्यतैलैकचित्तेन न त्वया किंचिद् ईक्षितम्"
Kathasaritsagara,"sokss_6,1.52","tat tenaivāvadhānena parānudhyānam ācara /
ekāgro hi bahirvṛttinivṛttas tattvam īkṣate","तत् तेनैवावधानेन परानुध्यानम् आचर /
एकाग्रो हि बहिर्वृत्तिनिवृत्तस् तत्त्वम् ईक्षते"
Kathasaritsagara,"sokss_6,1.53","dṛṣṭatattvaś ca na punaḥ karmajālena badhyate /
eṣa mokṣopadeśas te saṃkṣepāt kathito mayā","दृष्टतत्त्वश् च न पुनः कर्मजालेन बध्यते /
एष मोक्षोपदेशस् ते संक्षेपात् कथितो मया"
Kathasaritsagara,"sokss_6,1.54","ity uktvā prahito rājñā patitvā tasya pādayoḥ /
kṛtārthaḥ sa vaṇikputro hṛṣṭaḥ pitṛgṛhaṃ yayau","इत्य् उक्त्वा प्रहितो राज्ञा पतित्वा तस्य पादयोः /
कृतार्थः स वणिक्पुत्रो हृष्टः पितृगृहं ययौ"
Kathasaritsagara,"sokss_6,1.55","evaṃ kaliṅgadattasya prajās tasyānuśāsataḥ /
tārādattābhidhānābhūd rājñī rājñaḥ kulocitā","एवं कलिङ्गदत्तस्य प्रजास् तस्यानुशासतः /
तारादत्ताभिधानाभूद् राज्ञी राज्ञः कुलोचिता"
Kathasaritsagara,"sokss_6,1.56","yayā sa rājā śuśubhe rītimatyā suvṛttayā /
nānādṛṣṭāntarasiko bhāratyā sukavir yathā","यया स राजा शुशुभे रीतिमत्या सुवृत्तया /
नानादृष्टान्तरसिको भारत्या सुकविर् यथा"
Kathasaritsagara,"sokss_6,1.57","yā prakāśaguṇaślāghyā jyotsneva śaśalakṣmaṇaḥ /
tasyāmṛtamayasyābhūd avibhinnaiva bhūpateḥ","या प्रकाशगुणश्लाघ्या ज्योत्स्नेव शशलक्ष्मणः /
तस्यामृतमयस्याभूद् अविभिन्नैव भूपतेः"
Kathasaritsagara,"sokss_6,1.58","tayā devyā samaṃ tatra sukhinas tasya tiṣṭhataḥ /
nṛpasya jagmur divasāḥ śacyeva divi vajriṇaḥ","तया देव्या समं तत्र सुखिनस् तस्य तिष्ठतः /
नृपस्य जग्मुर् दिवसाः शच्येव दिवि वज्रिणः"
Kathasaritsagara,"sokss_6,1.59","atrāntare kilaitasmin kathāsaṃdhau śatakratoḥ /
kuto 'pi hetos tridive vartate sma mahotsavaḥ","अत्रान्तरे किलैतस्मिन् कथासंधौ शतक्रतोः /
कुतो ऽपि हेतोस् त्रिदिवे वर्तते स्म महोत्सवः"
Kathasaritsagara,"sokss_6,1.60","tatrāpsaraḥsu sarvāsu nartituṃ militāsv api /
ekā surabhidattākhyā nādṛśyata varāpsarāḥ","तत्राप्सरःसु सर्वासु नर्तितुं मिलितास्व् अपि /
एका सुरभिदत्ताख्या नादृश्यत वराप्सराः"
Kathasaritsagara,"sokss_6,1.61","praṇidhānāt tataḥ śakras tāṃ dadarśa rahaḥsthitām /
vidyādhareṇa kenāpi sahitāṃ nandanāntare","प्रणिधानात् ततः शक्रस् तां ददर्श रहःस्थिताम् /
विद्याधरेण केनापि सहितां नन्दनान्तरे"
Kathasaritsagara,"sokss_6,1.62","tad dṛṣṭvā jātakopo 'ntaḥ sa vṛtrārir acintayat /
aho etau durācārau madanāndhāv ubhāv api","तद् दृष्ट्वा जातकोपो ऽन्तः स वृत्रारिर् अचिन्तयत् /
अहो एतौ दुराचारौ मदनान्धाव् उभाव् अपि"
Kathasaritsagara,"sokss_6,1.63","ekā yad ācaraty eva vismṛtyāsmān svatantravat /
karoty avinayaṃ cānyo devabhūmau praviśya yat","एका यद् आचरत्य् एव विस्मृत्यास्मान् स्वतन्त्रवत् /
करोत्य् अविनयं चान्यो देवभूमौ प्रविश्य यत्"
Kathasaritsagara,"sokss_6,1.64","athavāsya varākasya doṣo vidyādharasya kaḥ /
ākṛṣṭo hi vaśīkṛtya rūpeṇāyam ihānayā","अथवास्य वराकस्य दोषो विद्याधरस्य कः /
आकृष्टो हि वशीकृत्य रूपेणायम् इहानया"
Kathasaritsagara,"sokss_6,1.65","kāntayāntaḥ kilāpūrṇatuṅgastanataṭāntayā /
lāvaṇyāmbutaraṅgiṇyā hṛtaḥ syād ātmanaḥ prabhuḥ","कान्तयान्तः किलापूर्णतुङ्गस्तनतटान्तया /
लावण्याम्बुतरङ्गिण्या हृतः स्याद् आत्मनः प्रभुः"
Kathasaritsagara,"sokss_6,1.66","cakṣubhe kiṃ na śarvo 'pi purā dṛṣṭvā tilottamām /
dhātrā gṛhītvā racitām uttamebhyas tilaṃ tilam","चक्षुभे किं न शर्वो ऽपि पुरा दृष्ट्वा तिलोत्तमाम् /
धात्रा गृहीत्वा रचिताम् उत्तमेभ्यस् तिलं तिलम्"
Kathasaritsagara,"sokss_6,1.67","tapaś ca menakāṃ dṛṣṭvā viśvāmitro na kiṃ jahau /
śarmiṣṭhārūpalobhāc ca yayātir nāptavāñ jarām","तपश् च मेनकां दृष्ट्वा विश्वामित्रो न किं जहौ /
शर्मिष्ठारूपलोभाच् च ययातिर् नाप्तवाञ् जराम्"
Kathasaritsagara,"sokss_6,1.68","ato vidyādharayuvā naivāyam aparādhyati /
trijagatkṣobhaśaktena rūpeṇāpsarasā hṛtaḥ","अतो विद्याधरयुवा नैवायम् अपराध्यति /
त्रिजगत्क्षोभशक्तेन रूपेणाप्सरसा हृतः"
Kathasaritsagara,"sokss_6,1.69","iyaṃ tu svarvadhūḥ pāpā hīnāsaktāparādhinī /
praveśitaḥ surān hitvā yayāyam iha nandane","इयं तु स्वर्वधूः पापा हीनासक्तापराधिनी /
प्रवेशितः सुरान् हित्वा ययायम् इह नन्दने"
Kathasaritsagara,"sokss_6,1.70","ity ālocya vimucyainaṃ vidyādharakumārakam /
ahalyākāmukaḥ so 'syai śāpam apsarase dadau","इत्य् आलोच्य विमुच्यैनं विद्याधरकुमारकम् /
अहल्याकामुकः सो ऽस्यै शापम् अप्सरसे ददौ"
Kathasaritsagara,"sokss_6,1.71","pāpe prayāhi mānuṣyaṃ prāpya cāyonijāṃ sutām /
divyaṃ kṛtvā ca kartavyam eṣyasi dyām imām iti","पापे प्रयाहि मानुष्यं प्राप्य चायोनिजां सुताम् /
दिव्यं कृत्वा च कर्तव्यम् एष्यसि द्याम् इमाम् इति"
Kathasaritsagara,"sokss_6,1.72","atrāntare ca sā tasya rājñas takṣaśilāpuri /
rājñī kaliṅgadattasya tārādattā yayāv ṛtum","अत्रान्तरे च सा तस्य राज्ञस् तक्षशिलापुरि /
राज्ञी कलिङ्गदत्तस्य तारादत्ता ययाव् ऋतुम्"
Kathasaritsagara,"sokss_6,1.73","tasyāḥ surabhidattā sā śakraśāpacyutāpsarāḥ /
saṃbabhūvodare devyā dehasaundaryadāyinī","तस्याः सुरभिदत्ता सा शक्रशापच्युताप्सराः /
संबभूवोदरे देव्या देहसौन्दर्यदायिनी"
Kathasaritsagara,"sokss_6,1.74","tadā ca nabhaso bhraṣṭāṃ jvālāṃ devī dadarśa sā /
tārādattā kila svapne praviśantīṃ nijodare","तदा च नभसो भ्रष्टां ज्वालां देवी ददर्श सा /
तारादत्ता किल स्वप्ने प्रविशन्तीं निजोदरे"
Kathasaritsagara,"sokss_6,1.75","prātaś cāvarṇayat svapnaṃ bhartre taṃ sā savismayā /
rājñe kaliṅgadattāya so 'pi prīto jagāda tām","प्रातश् चावर्णयत् स्वप्नं भर्त्रे तं सा सविस्मया /
राज्ञे कलिङ्गदत्ताय सो ऽपि प्रीतो जगाद ताम्"
Kathasaritsagara,"sokss_6,1.76","devi divyāḥ patanty eva śāpān mānuṣyayoniṣu /
taj jāne devajātīyaḥ ko'pi garbhe tavārpitaḥ","देवि दिव्याः पतन्त्य् एव शापान् मानुष्ययोनिषु /
तज् जाने देवजातीयः कोऽपि गर्भे तवार्पितः"
Kathasaritsagara,"sokss_6,1.77","vicitrasadasatkarmanibaddhāḥ saṃcaranti hi /
jantavas trijagaty asmiñ śubhāśubhaphalāptaye","विचित्रसदसत्कर्मनिबद्धाः संचरन्ति हि /
जन्तवस् त्रिजगत्य् अस्मिञ् शुभाशुभफलाप्तये"
Kathasaritsagara,"sokss_6,1.78","ity uktā bhūbhṛtā rājñī sā prasaṅgād uvāca tam /
satyaṃ karmaiva balavad bhogadāyi śubhāśubham","इत्य् उक्ता भूभृता राज्ञी सा प्रसङ्गाद् उवाच तम् /
सत्यं कर्मैव बलवद् भोगदायि शुभाशुभम्"
Kathasaritsagara,"sokss_6,1.79","tathā cedam upodghātaṃ śrutaṃ vacmy atra te śṛṇu /
abhavad dharmadattākhyaḥ kośalādhipatir nṛpaḥ","तथा चेदम् उपोद्घातं श्रुतं वच्म्य् अत्र ते शृणु /
अभवद् धर्मदत्ताख्यः कोशलाधिपतिर् नृपः"
Kathasaritsagara,"sokss_6,1.80","nāgaśrīr iti tasyāsīd rājñī yā patidevatā /
bhūmāv arundhatī khyātā rundhanty api satīdhuram","नागश्रीर् इति तस्यासीद् राज्ञी या पतिदेवता /
भूमाव् अरुन्धती ख्याता रुन्धन्त्य् अपि सतीधुरम्"
Kathasaritsagara,"sokss_6,1.81","kāle gacchati tasyāṃ ca devyāṃ tasya ca bhūpateḥ /
aham eṣā samutpannā duhitāhitasūdana","काले गच्छति तस्यां च देव्यां तस्य च भूपतेः /
अहम् एषा समुत्पन्ना दुहिताहितसूदन"
Kathasaritsagara,"sokss_6,1.82","tato mayy atibālāyāṃ deva sā jananī mama /
akasmāt pūrvajātiṃ svāṃ smṛtvā svapatim abravīt","ततो मय्य् अतिबालायां देव सा जननी मम /
अकस्मात् पूर्वजातिं स्वां स्मृत्वा स्वपतिम् अब्रवीत्"
Kathasaritsagara,"sokss_6,1.83","rājann akāṇḍa evādya pūrvajanma smṛtaṃ mayā /
aprītyai tad anākhyātam ākhyātaṃ mṛtaye ca me","राजन्न् अकाण्ड एवाद्य पूर्वजन्म स्मृतं मया /
अप्रीत्यै तद् अनाख्यातम् आख्यातं मृतये च मे"
Kathasaritsagara,"sokss_6,1.84","aśaṅkitaṃ smṛtā jātiḥ syād ākhyātaiva mṛtyave /
iti hy āhur ato deva mayy atīva viṣāditā","अशङ्कितं स्मृता जातिः स्याद् आख्यातैव मृत्यवे /
इति ह्य् आहुर् अतो देव मय्य् अतीव विषादिता"
Kathasaritsagara,"sokss_6,1.85","ity uktaḥ sa tayā patnyā rājā tāṃ pratyabhāṣata /
priye mayāpi prāg janma tvayeva sahasā smṛtam","इत्य् उक्तः स तया पत्न्या राजा तां प्रत्यभाषत /
प्रिये मयापि प्राग् जन्म त्वयेव सहसा स्मृतम्"
Kathasaritsagara,"sokss_6,1.86","tan mamācakṣva tāvat tvaṃ kathayiṣyāmy ahaṃ ca te /
yad astu ko 'nyathā kartuṃ śakto hi bhavitavyatām","तन् ममाचक्ष्व तावत् त्वं कथयिष्याम्य् अहं च ते /
यद् अस्तु को ऽन्यथा कर्तुं शक्तो हि भवितव्यताम्"
Kathasaritsagara,"sokss_6,1.87","iti sā preritā tena bhartrā rājñī jagāda tam /
nirbandho yadi te rājañ śṛṇu tarhi vadāmy aham","इति सा प्रेरिता तेन भर्त्रा राज्ञी जगाद तम् /
निर्बन्धो यदि ते राजञ् शृणु तर्हि वदाम्य् अहम्"
Kathasaritsagara,"sokss_6,1.88","ihaiva deśe viprasya mādhavākhyasya kasyacit /
gṛhe 'ham abhavaṃ dāsī suvṛttā pūrvajanmani","इहैव देशे विप्रस्य माधवाख्यस्य कस्यचित् /
गृहे ऽहम् अभवं दासी सुवृत्ता पूर्वजन्मनि"
Kathasaritsagara,"sokss_6,1.89","devadāsābhidhānaś ca patir atra mamābhavat /
kasyāpy ekasya vaṇijaḥ sādhuḥ karmakaro gṛhe","देवदासाभिधानश् च पतिर् अत्र ममाभवत् /
कस्याप्य् एकस्य वणिजः साधुः कर्मकरो गृहे"
Kathasaritsagara,"sokss_6,1.90","tāv āvām avasāvātra kṛtvā gehaṃ nijocitam /
svasvasvāmigṛhānītapakvānnakṛtavartanau","ताव् आवाम् अवसावात्र कृत्वा गेहं निजोचितम् /
स्वस्वस्वामिगृहानीतपक्वान्नकृतवर्तनौ"
Kathasaritsagara,"sokss_6,1.91","vāridhānī ca kumbhaś ca mārjanī mañcakas tathā /
ahaṃ ca matpatiś ceti yugmatritayam eva nau","वारिधानी च कुम्भश् च मार्जनी मञ्चकस् तथा /
अहं च मत्पतिश् चेति युग्मत्रितयम् एव नौ"
Kathasaritsagara,"sokss_6,1.92","akaliprasare gehe saṃtoṣaḥ sukhinor abhūt /
devapitratithiprattaśeṣaṃ pramitam aśnatoḥ","अकलिप्रसरे गेहे संतोषः सुखिनोर् अभूत् /
देवपित्रतिथिप्रत्तशेषं प्रमितम् अश्नतोः"
Kathasaritsagara,"sokss_6,1.93","ekaikato 'dhikaṃ kiṃcid yad ācchādanam apy abhūt /
sudurgatāya kasmaicit tad āvābhyām adīyata","एकैकतो ऽधिकं किंचिद् यद् आच्छादनम् अप्य् अभूत् /
सुदुर्गताय कस्मैचित् तद् आवाभ्याम् अदीयत"
Kathasaritsagara,"sokss_6,1.94","athātrodabhavat tīvro durbhikṣas tena cāvayoḥ /
bhṛtyannam anvahaṃ prāpyam alpam alpam upānamat","अथात्रोदभवत् तीव्रो दुर्भिक्षस् तेन चावयोः /
भृत्यन्नम् अन्वहं प्राप्यम् अल्पम् अल्पम् उपानमत्"
Kathasaritsagara,"sokss_6,1.95","tataḥ kṣutkṣāmavapuṣoḥ śanair nāv avasīdatoḥ /
kadācid āgād āhārakāle klānto 'tithir dvijaḥ","ततः क्षुत्क्षामवपुषोः शनैर् नाव् अवसीदतोः /
कदाचिद् आगाद् आहारकाले क्लान्तो ऽतिथिर् द्विजः"
Kathasaritsagara,"sokss_6,1.96","tasmai niḥśeṣam āvābhyāṃ dvābhyām api nijāśanam /
prāṇasaṃśayakāle 'pi dattaṃ yāvac ca yac ca tat","तस्मै निःशेषम् आवाभ्यां द्वाभ्याम् अपि निजाशनम् /
प्राणसंशयकाले ऽपि दत्तं यावच् च यच् च तत्"
Kathasaritsagara,"sokss_6,1.97","bhuktvā tasmin gate prāṇā bhartāraṃ me tam atyajan /
arthiny asyādaro nāsmāsv iti manyuvaśād iva","भुक्त्वा तस्मिन् गते प्राणा भर्तारं मे तम् अत्यजन् /
अर्थिन्य् अस्यादरो नास्मास्व् इति मन्युवशाद् इव"
Kathasaritsagara,"sokss_6,1.98","tataś cāhaṃ samādhāya patye samucitāṃ citām /
ārūḍhā cāvarūḍhaś ca vipadbhāro mamātmanaḥ","ततश् चाहं समाधाय पत्ये समुचितां चिताम् /
आरूढा चावरूढश् च विपद्भारो ममात्मनः"
Kathasaritsagara,"sokss_6,1.99","atha rājagṛhe jātā jātāhaṃ mahiṣī tava /
acintyaṃ hi phalaṃ sūte sadyaḥ sukṛtapādapaḥ","अथ राजगृहे जाता जाताहं महिषी तव /
अचिन्त्यं हि फलं सूते सद्यः सुकृतपादपः"
Kathasaritsagara,"sokss_6,1.100","ity uktaḥ sa tayā rājñā dharmadatto nṛpo 'bravīt /
ehi priye sa evāhaṃ pūrvajanmapatis tava","इत्य् उक्तः स तया राज्ञा धर्मदत्तो नृपो ऽब्रवीत् /
एहि प्रिये स एवाहं पूर्वजन्मपतिस् तव"
Kathasaritsagara,"sokss_6,1.101","vaṇikkarmakaro 'bhūvaṃ devadāso 'ham eva saḥ /
etad eva mayāpy adya prāktanaṃ janma hi smṛtam","वणिक्कर्मकरो ऽभूवं देवदासो ऽहम् एव सः /
एतद् एव मयाप्य् अद्य प्राक्तनं जन्म हि स्मृतम्"
Kathasaritsagara,"sokss_6,1.102","ity uktvā svāny abhijñānāny udīrya sa tayā saha /
devyā viṣaṇṇo hṛṣṭaś ca rājā sadyo divaṃ gataḥ","इत्य् उक्त्वा स्वान्य् अभिज्ञानान्य् उदीर्य स तया सह /
देव्या विषण्णो हृष्टश् च राजा सद्यो दिवं गतः"
Kathasaritsagara,"sokss_6,1.103","evaṃ tayoś ca matpitror lokāntaram upeyuṣoḥ /
mātuḥ svasā vardhayituṃ mām anaiṣīn nijaṃ gṛham","एवं तयोश् च मत्पित्रोर् लोकान्तरम् उपेयुषोः /
मातुः स्वसा वर्धयितुं माम् अनैषीन् निजं गृहम्"
Kathasaritsagara,"sokss_6,1.104","kanyāyāṃ mayi cābhyāgād ekas tatrātithir muniḥ /
mātṛsvasā ca māṃ tasya śuśrūṣāyai samādiśat","कन्यायां मयि चाभ्यागाद् एकस् तत्रातिथिर् मुनिः /
मातृस्वसा च मां तस्य शुश्रूषायै समादिशत्"
Kathasaritsagara,"sokss_6,1.105","sa ca kunty eva durvāsā yatnenārādhito mayā /
tadvarāc ca mayā prāpto dhārmikas tvaṃ patiḥ prabho","स च कुन्त्य् एव दुर्वासा यत्नेनाराधितो मया /
तद्वराच् च मया प्राप्तो धार्मिकस् त्वं पतिः प्रभो"
Kathasaritsagara,"sokss_6,1.106","evaṃ bhavanti bhadrāṇi dharmād eva yad ādarāt /
pitṛbhyāṃ saha saṃprāpya rājyaṃ jātir api smṛtā","एवं भवन्ति भद्राणि धर्माद् एव यद् आदरात् /
पितृभ्यां सह संप्राप्य राज्यं जातिर् अपि स्मृता"
Kathasaritsagara,"sokss_6,1.107","etat sa tārādattāyā devyāḥ śrutvā vaco nṛpaḥ /
kaliṅgadatto dharmaikasādaro nijagāda tām","एतत् स तारादत्ताया देव्याः श्रुत्वा वचो नृपः /
कलिङ्गदत्तो धर्मैकसादरो निजगाद ताम्"
Kathasaritsagara,"sokss_6,1.108","satyaṃ samyakkṛto 'lpo 'pi dharmo bhūriphalo bhavet /
tathā ca prāktanīṃ devi saptadvijakathāṃ śṛṇu","सत्यं सम्यक्कृतो ऽल्पो ऽपि धर्मो भूरिफलो भवेत् /
तथा च प्राक्तनीं देवि सप्तद्विजकथां शृणु"
Kathasaritsagara,"sokss_6,1.109","kuṇḍinākhye pure pūrvam upādhyāyasya kasyacit /
brāhmaṇasyābhavañ śiṣyāḥ sapta brāhmaṇaputrakāḥ","कुण्डिनाख्ये पुरे पूर्वम् उपाध्यायस्य कस्यचित् /
ब्राह्मणस्याभवञ् शिष्याः सप्त ब्राह्मणपुत्रकाः"
Kathasaritsagara,"sokss_6,1.110","sa tāñ śiṣyān upādhyāyo dhenuṃ durbhikṣadoṣataḥ /
gomataḥ śvaśurād ekāṃ yācituṃ prāhiṇot tataḥ","स ताञ् शिष्यान् उपाध्यायो धेनुं दुर्भिक्षदोषतः /
गोमतः श्वशुराद् एकां याचितुं प्राहिणोत् ततः"
Kathasaritsagara,"sokss_6,1.111","te ca gatvānyadeśasthaṃ durbhikṣakṣāmakukṣayaḥ /
taṃ tadgirā tacchvaśuraṃ tacchiṣyā gāṃ yayācire","ते च गत्वान्यदेशस्थं दुर्भिक्षक्षामकुक्षयः /
तं तद्गिरा तच्छ्वशुरं तच्छिष्या गां ययाचिरे"
Kathasaritsagara,"sokss_6,1.112","so 'pi vṛttikarīm ekāṃ dhenuṃ tebhyaḥ samarpayat /
kṛpaṇaḥ kṣudhitebhyo 'pi na tu tebhyo 'śanaṃ dadau","सो ऽपि वृत्तिकरीम् एकां धेनुं तेभ्यः समर्पयत् /
कृपणः क्षुधितेभ्यो ऽपि न तु तेभ्यो ऽशनं ददौ"
Kathasaritsagara,"sokss_6,1.113","tatas te tāṃ gṛhītvā gām āyānto 'rdhapathe kṣudhā /
udgāḍhapīḍitāḥ klāntā nipetur dharaṇītale","ततस् ते तां गृहीत्वा गाम् आयान्तो ऽर्धपथे क्षुधा /
उद्गाढपीडिताः क्लान्ता निपेतुर् धरणीतले"
Kathasaritsagara,"sokss_6,1.114","upādhyāyagṛhaṃ dūraṃ dūre cāpadgatā vayam /
durlabhaṃ sarvataś cānnaṃ tat prāṇair gatam eva naḥ","उपाध्यायगृहं दूरं दूरे चापद्गता वयम् /
दुर्लभं सर्वतश् चान्नं तत् प्राणैर् गतम् एव नः"
Kathasaritsagara,"sokss_6,1.115","evaṃ ca dhenur apy eṣā nistoyavanamānuṣe /
araṇye 'smin vipannaiva gurvartho 'lpo 'pi kas tataḥ","एवं च धेनुर् अप्य् एषा निस्तोयवनमानुषे /
अरण्ये ऽस्मिन् विपन्नैव गुर्वर्थो ऽल्पो ऽपि कस् ततः"
Kathasaritsagara,"sokss_6,1.116","tad asyāḥ piśitaiḥ prāṇān saṃdhāryāśu gurūn api /
saṃbhāvayām astaccheṣair āpatkālo hi vartate","तद् अस्याः पिशितैः प्राणान् संधार्याशु गुरून् अपि /
संभावयाम् अस्तच्छेषैर् आपत्कालो हि वर्तते"
Kathasaritsagara,"sokss_6,1.117","iti saṃmantrya saptāpi jaghnuḥ sabrahmacāriṇaḥ /
śāstroktavidhinā dhenuṃ tāṃ paśūkṛtya tatra te","इति संमन्त्र्य सप्तापि जघ्नुः सब्रह्मचारिणः /
शास्त्रोक्तविधिना धेनुं तां पशूकृत्य तत्र ते"
Kathasaritsagara,"sokss_6,1.118","iṣṭvā devān pitṝn bhuktvā tanmāṃsaṃ vidhivac ca tat /
jagmur ādāya taccheṣam upādhyāyasya cāntikam","इष्ट्वा देवान् पितॄन् भुक्त्वा तन्मांसं विधिवच् च तत् /
जग्मुर् आदाय तच्छेषम् उपाध्यायस्य चान्तिकम्"
Kathasaritsagara,"sokss_6,1.119","tasmai praṇamya sarvaṃ te śasaṃsus tad yathā kṛtam /
sa tebhyaḥ sāparādhebhyo 'py atuṣyat satyabhāṣaṇāt","तस्मै प्रणम्य सर्वं ते शसंसुस् तद् यथा कृतम् /
स तेभ्यः सापराधेभ्यो ऽप्य् अतुष्यत् सत्यभाषणात्"
Kathasaritsagara,"sokss_6,1.120","dinaiḥ saptāpi durbhikṣadoṣāt te ca vipedire /
jātismarāś ca bhūyo 'pi tena satyena jajñire","दिनैः सप्तापि दुर्भिक्षदोषात् ते च विपेदिरे /
जातिस्मराश् च भूयो ऽपि तेन सत्येन जज्ञिरे"
Kathasaritsagara,"sokss_6,1.121","itthaṃ phalati śuddhena siktaṃ saṃkalpavāriṇā /
puṇyabījam api svalpaṃ puṃsāṃ kṛṣikṛtām iva","इत्थं फलति शुद्धेन सिक्तं संकल्पवारिणा /
पुण्यबीजम् अपि स्वल्पं पुंसां कृषिकृताम् इव"
Kathasaritsagara,"sokss_6,1.122","tad eva dūṣitaṃ devi duṣṭasaṃkalpapāthasā /
phalaty aniṣṭam atredaṃ vacmy anyad api tac chṛṇu","तद् एव दूषितं देवि दुष्टसंकल्पपाथसा /
फलत्य् अनिष्टम् अत्रेदं वच्म्य् अन्यद् अपि तच् छृणु"
Kathasaritsagara,"sokss_6,1.123","gaṅgāyāṃ tulyakālau dvau tapasy anaśane janau /
eko vipro dvitīyaś ca caṇḍālas tasthatuḥ purā","गङ्गायां तुल्यकालौ द्वौ तपस्य् अनशने जनौ /
एको विप्रो द्वितीयश् च चण्डालस् तस्थतुः पुरा"
Kathasaritsagara,"sokss_6,1.124","tayor vipraḥ kṣudhākrānto niṣādān vīkṣya tatragān /
matsyān ādāya bhuñjānān evaṃ mūḍho vyacintayat","तयोर् विप्रः क्षुधाक्रान्तो निषादान् वीक्ष्य तत्रगान् /
मत्स्यान् आदाय भुञ्जानान् एवं मूढो व्यचिन्तयत्"
Kathasaritsagara,"sokss_6,1.125","aho dāsyāḥ sutā ete dhanyā jagati dhīvarāḥ /
ye yathākāmam aśnanti pratyahaṃ śapharāmiṣam","अहो दास्याः सुता एते धन्या जगति धीवराः /
ये यथाकामम् अश्नन्ति प्रत्यहं शफरामिषम्"
Kathasaritsagara,"sokss_6,1.126","dvitīyas tu sa cāṇḍālo dṛṣṭvā tān eva dhīvarān /
acintayad dhigas tv etān kravyādān prāṇighātinaḥ","द्वितीयस् तु स चाण्डालो दृष्ट्वा तान् एव धीवरान् /
अचिन्तयद् धिगस् त्व् एतान् क्रव्यादान् प्राणिघातिनः"
Kathasaritsagara,"sokss_6,1.127","tat kim evaṃ sthitasyeha dṛṣṭair eṣāṃ mukhair mama /
iti saṃmīlya netre sa tatrāsīt svātmani sthitaḥ","तत् किम् एवं स्थितस्येह दृष्टैर् एषां मुखैर् मम /
इति संमील्य नेत्रे स तत्रासीत् स्वात्मनि स्थितः"
Kathasaritsagara,"sokss_6,1.128","kramāc cānaśanenobhau vipannau tau dvijāntyajau /
dvijas tatra śvabhir bhuktaḥ śīrṇo gaṅgājale 'ntyajaḥ","क्रमाच् चानशनेनोभौ विपन्नौ तौ द्विजान्त्यजौ /
द्विजस् तत्र श्वभिर् भुक्तः शीर्णो गङ्गाजले ऽन्त्यजः"
Kathasaritsagara,"sokss_6,1.129","tato 'kṛtātmā kaivartakula evātra sa dvijaḥ /
abhyajāyata tīrthasya guṇāj jātismaras tv abhūt","ततो ऽकृतात्मा कैवर्तकुल एवात्र स द्विजः /
अभ्यजायत तीर्थस्य गुणाज् जातिस्मरस् त्व् अभूत्"
Kathasaritsagara,"sokss_6,1.130","caṇḍālo 'pi sa tatraiva gaṅgātīre mahībhujaḥ /
gṛhe jātismaro jajñe dhīro 'nupahatātmakaḥ","चण्डालो ऽपि स तत्रैव गङ्गातीरे महीभुजः /
गृहे जातिस्मरो जज्ञे धीरो ऽनुपहतात्मकः"
Kathasaritsagara,"sokss_6,1.131","jātayoś ca tayor evaṃ prāgjanmasmarator dvayoḥ /
eko 'nutepe dāsaḥ san rājā san mumude 'paraḥ","जातयोश् च तयोर् एवं प्राग्जन्मस्मरतोर् द्वयोः /
एको ऽनुतेपे दासः सन् राजा सन् मुमुदे ऽपरः"
Kathasaritsagara,"sokss_6,1.132","iti dharmataror mūlam aśuddhaṃ yasya mānasam /
śuddhaṃ yasya ca tadrūpaṃ phalaṃ tasya na saṃśayaḥ","इति धर्मतरोर् मूलम् अशुद्धं यस्य मानसम् /
शुद्धं यस्य च तद्रूपं फलं तस्य न संशयः"
Kathasaritsagara,"sokss_6,1.133","ity etad uktvā devīṃ tāṃ tārādattāṃ sa bhūpatiḥ /
kaliṅgadattaḥ punar apy uvācaināṃ prasaṅgataḥ","इत्य् एतद् उक्त्वा देवीं तां तारादत्तां स भूपतिः /
कलिङ्गदत्तः पुनर् अप्य् उवाचैनां प्रसङ्गतः"
Kathasaritsagara,"sokss_6,1.134","kiṃ ca sattvādhikaṃ karma devī yan nāma yādṛśam /
phalāya tad yataḥ sattvam anudhāvanti saṃpadaḥ","किं च सत्त्वाधिकं कर्म देवी यन् नाम यादृशम् /
फलाय तद् यतः सत्त्वम् अनुधावन्ति संपदः"
Kathasaritsagara,"sokss_6,1.135","tathā ca kathayāmy atra śṛṇu citrām imāṃ kathām /
astīha bhuvanakhyātāvantīṣūjjayinī purī","तथा च कथयाम्य् अत्र शृणु चित्राम् इमां कथाम् /
अस्तीह भुवनख्यातावन्तीषूज्जयिनी पुरी"
Kathasaritsagara,"sokss_6,1.136","rājate sitaharmyair yā mahākālanivāsabhūḥ /
tatsevārasasaṃprāptakailāsaśikharair iva","राजते सितहर्म्यैर् या महाकालनिवासभूः /
तत्सेवारससंप्राप्तकैलासशिखरैर् इव"
Kathasaritsagara,"sokss_6,1.137","saccakravartipānīyaḥ praviśad vāhinīśataḥ /
yadābhogo 'bdhigambhīraḥ sapakṣakṣmābhṛdāśritaḥ","सच्चक्रवर्तिपानीयः प्रविशद् वाहिनीशतः /
यदाभोगो ऽब्धिगम्भीरः सपक्षक्ष्माभृदाश्रितः"
Kathasaritsagara,"sokss_6,1.138","tasyāṃ vikramasiṃhākhyo babhūvānvarthayākhyayā /
rājā vairimṛgā yasya naiva san saṃmukhāḥ kvacit","तस्यां विक्रमसिंहाख्यो बभूवान्वर्थयाख्यया /
राजा वैरिमृगा यस्य नैव सन् संमुखाः क्वचित्"
Kathasaritsagara,"sokss_6,1.139","sa ca niṣpratipakṣatvād alabdhasamarotsavaḥ /
astreṣu bāhuvīrye ca sāvajño 'ntar atapyata","स च निष्प्रतिपक्षत्वाद् अलब्धसमरोत्सवः /
अस्त्रेषु बाहुवीर्ये च सावज्ञो ऽन्तर् अतप्यत"
Kathasaritsagara,"sokss_6,1.140","atha so 'maraguptena tadabhirpāyavedinā /
kathāntare prasaṅgena mantriṇā jagade nṛpaḥ","अथ सो ऽमरगुप्तेन तदभिर्पायवेदिना /
कथान्तरे प्रसङ्गेन मन्त्रिणा जगदे नृपः"
Kathasaritsagara,"sokss_6,1.141","deva dordaṇḍadarpeṇa śastravidyāmadena ca /
āśaṃsatām api ripūn rājñāṃ doṣo na durlabhaḥ","देव दोर्दण्डदर्पेण शस्त्रविद्यामदेन च /
आशंसताम् अपि रिपून् राज्ञां दोषो न दुर्लभः"
Kathasaritsagara,"sokss_6,1.142","tathā ca pūrvaṃ bāṇena yuddhayogyam ariṃ haraḥ /
darpād bhujasahasrasya tāvad ārādhya yācitaḥ","तथा च पूर्वं बाणेन युद्धयोग्यम् अरिं हरः /
दर्पाद् भुजसहस्रस्य तावद् आराध्य याचितः"
Kathasaritsagara,"sokss_6,1.143","yāvat prāpta tathābhūtatadvaraḥ sa murāriṇā /
devena vairiṇā saṃkhye lūnabāhuvanaḥ kṛtaḥ","यावत् प्राप्त तथाभूततद्वरः स मुरारिणा /
देवेन वैरिणा संख्ये लूनबाहुवनः कृतः"
Kathasaritsagara,"sokss_6,1.144","tasmāt tvayāpi kartavyo nāsaṃtoṣo yudhaṃ vinā /
kāṅkṣaṇīyo na cāniṣṭo vipakṣo 'pi kadācana","तस्मात् त्वयापि कर्तव्यो नासंतोषो युधं विना /
काङ्क्षणीयो न चानिष्टो विपक्षो ऽपि कदाचन"
Kathasaritsagara,"sokss_6,1.145","śastraśikṣā svavīryaṃ ca darśanīyaṃ taveha cet /
yogyabhūmāv aṭavyāṃ tanmṛgayāyāṃ ca darśaya","शस्त्रशिक्षा स्ववीर्यं च दर्शनीयं तवेह चेत् /
योग्यभूमाव् अटव्यां तन्मृगयायां च दर्शय"
Kathasaritsagara,"sokss_6,1.146","rājñāṃ cākheṭakam api vyāyāmādikṛte matam /
yuddhādhvani na śasyante rājāno hy akṛtaśramāḥ","राज्ञां चाखेटकम् अपि व्यायामादिकृते मतम् /
युद्धाध्वनि न शस्यन्ते राजानो ह्य् अकृतश्रमाः"
Kathasaritsagara,"sokss_6,1.147","āraṇyāś ca mṛgā duṣṭāḥ śūnyām icchanti medinīm /
tena te nṛpater vadhyā ity apy ākheṭam iṣyate","आरण्याश् च मृगा दुष्टाः शून्याम् इच्छन्ति मेदिनीम् /
तेन ते नृपतेर् वध्या इत्य् अप्य् आखेटम् इष्यते"
Kathasaritsagara,"sokss_6,1.148","na cāti te niṣevyante tatsevāvyasanena hi /
gatā nṛpatayaḥ pūrvam api pāṇḍvādayaḥ kṣayam","न चाति ते निषेव्यन्ते तत्सेवाव्यसनेन हि /
गता नृपतयः पूर्वम् अपि पाण्ड्वादयः क्षयम्"
Kathasaritsagara,"sokss_6,1.149","ity ukto 'maraguptena mantriṇā sa sumedhasā /
rājā vikramasiṃho 'tra tatheti tad amanyata","इत्य् उक्तो ऽमरगुप्तेन मन्त्रिणा स सुमेधसा /
राजा विक्रमसिंहो ऽत्र तथेति तद् अमन्यत"
Kathasaritsagara,"sokss_6,1.150","anyedyuś cāśvapādātasārameyamayīṃ bhuvam /
vicitravāgurocchrāyamayīś ca sakalā diśaḥ","अन्येद्युश् चाश्वपादातसारमेयमयीं भुवम् /
विचित्रवागुरोच्छ्रायमयीश् च सकला दिशः"
Kathasaritsagara,"sokss_6,1.151","saharṣamṛgayugrāmaninādamayam ambaram /
kurvan sa mṛgayāhetor nagaryā niryayau nṛpaḥ","सहर्षमृगयुग्रामनिनादमयम् अम्बरम् /
कुर्वन् स मृगयाहेतोर् नगर्या निर्ययौ नृपः"
Kathasaritsagara,"sokss_6,1.152","nirgacchan gajapṛṣṭhastho bāhye śūnye surālaye /
puruṣau dvāv apaśyac ca vijane sahitasthitau","निर्गच्छन् गजपृष्ठस्थो बाह्ये शून्ये सुरालये /
पुरुषौ द्वाव् अपश्यच् च विजने सहितस्थितौ"
Kathasaritsagara,"sokss_6,1.153","svairaṃ mantrayamāṇau ca mithaḥ kim api tāv ubhau /
dūrāt sa tarkayan rājā jagāma mṛgayāvanam","स्वैरं मन्त्रयमाणौ च मिथः किम् अपि ताव् उभौ /
दूरात् स तर्कयन् राजा जगाम मृगयावनम्"
Kathasaritsagara,"sokss_6,1.154","tatra protkhātakhaḍgeṣu vṛddhavyāghreṣu ca vyadhāt /
toṣaṃ sa siṃhanādeṣu bhūbhāgeṣu nageṣu ca","तत्र प्रोत्खातखड्गेषु वृद्धव्याघ्रेषु च व्यधात् /
तोषं स सिंहनादेषु भूभागेषु नगेषु च"
Kathasaritsagara,"sokss_6,1.155","tāṃ sa vikramabījābhair mahīṃ tastāra mauktikaiḥ /
siṃhānāṃ hastihantṝṇāṃ nihatānāṃ nakhacyutaiḥ","तां स विक्रमबीजाभैर् महीं तस्तार मौक्तिकैः /
सिंहानां हस्तिहन्तॄणां निहतानां नखच्युतैः"
Kathasaritsagara,"sokss_6,1.156","tiryañcas tiryag evāsya petur vakraplutā mṛgaḥ /
laghu nirbhidya tān pūrvaṃ harṣaṃ prāpad avakragaḥ","तिर्यञ्चस् तिर्यग् एवास्य पेतुर् वक्रप्लुता मृगः /
लघु निर्भिद्य तान् पूर्वं हर्षं प्रापद् अवक्रगः"
Kathasaritsagara,"sokss_6,1.157","kṛtākheṭaś ca suciraṃ rājāsau śrāntasevakaḥ /
āgāc chithilitajyena cāpenojjayinīṃ punaḥ","कृताखेटश् च सुचिरं राजासौ श्रान्तसेवकः /
आगाच् छिथिलितज्येन चापेनोज्जयिनीं पुनः"
Kathasaritsagara,"sokss_6,1.158","tasyāṃ devakule tasmiṃs tāvat kālaṃ tathaiva tau /
sthitau dadarśa puruṣau nirgacchanyau sa dṛṣṭavān","तस्यां देवकुले तस्मिंस् तावत् कालं तथैव तौ /
स्थितौ ददर्श पुरुषौ निर्गच्छन्यौ स दृष्टवान्"
Kathasaritsagara,"sokss_6,1.159","kāv etau mantrayete ca kiṃ svid evam iyac ciram /
nūnaṃ cārāv imau dīrgharahasyālāpasevinau","काव् एतौ मन्त्रयेते च किं स्विद् एवम् इयच् चिरम् /
नूनं चाराव् इमौ दीर्घरहस्यालापसेविनौ"
Kathasaritsagara,"sokss_6,1.160","ity ālocya pratīhāraṃ visṛjyānāyayat sa tau /
puruṣau dvāv avaṣṭabhya rājā baddhau cakāra ca","इत्य् आलोच्य प्रतीहारं विसृज्यानाययत् स तौ /
पुरुषौ द्वाव् अवष्टभ्य राजा बद्धौ चकार च"
Kathasaritsagara,"sokss_6,1.161","dvitīye 'hani cāsthānaṃ tāv ānāyya sa pṛṣṭavān /
kau yuvāṃ suciraṃ kaś ca mantrastāvān sa vāmiti","द्वितीये ऽहनि चास्थानं ताव् आनाय्य स पृष्टवान् /
कौ युवां सुचिरं कश् च मन्त्रस्तावान् स वामिति"
Kathasaritsagara,"sokss_6,1.162","tatas tayoḥ svayaṃ rājñā tatra paryanuyuktayoḥ /
yācitābhayayor eko yuvā vaktuṃ pracakrame","ततस् तयोः स्वयं राज्ञा तत्र पर्यनुयुक्तयोः /
याचिताभययोर् एको युवा वक्तुं प्रचक्रमे"
Kathasaritsagara,"sokss_6,1.163","śrūyatāṃ varṇayāmy etad yathāvad adhunā prabho /
abhūt karabhako nāma vipro 'syām eva vaḥ puri","श्रूयतां वर्णयाम्य् एतद् यथावद् अधुना प्रभो /
अभूत् करभको नाम विप्रो ऽस्याम् एव वः पुरि"
Kathasaritsagara,"sokss_6,1.164","tasya pravīraputrecchakṛtāgnyārādhanodbhavaḥ /
aham eṣa mahārāja vedavidyāvidaḥ sutaḥ","तस्य प्रवीरपुत्रेच्छकृताग्न्याराधनोद्भवः /
अहम् एष महाराज वेदविद्याविदः सुतः"
Kathasaritsagara,"sokss_6,1.165","tasmiṃś ca bhāryānugate pitari svargate śiśuḥ /
adhītavidyo 'py ānāthyāt svamārgaṃ tyaktavān aham","तस्मिंश् च भार्यानुगते पितरि स्वर्गते शिशुः /
अधीतविद्यो ऽप्य् आनाथ्यात् स्वमार्गं त्यक्तवान् अहम्"
Kathasaritsagara,"sokss_6,1.166","pravṛttaś cābhavaṃ dyūtaṃ śastravidyāś ca sevitum /
kasya nocchṛṅkhalaṃ bālyaṃ guruśāsanavarjitam","प्रवृत्तश् चाभवं द्यूतं शस्त्रविद्याश् च सेवितुम् /
कस्य नोच्छृङ्खलं बाल्यं गुरुशासनवर्जितम्"
Kathasaritsagara,"sokss_6,1.167","tena krameṇa cottīrṇe śaiśave jātadormadaḥ /
aṭavīm ekadā bāṇān ahaṃ kṣeptuṃ gato 'bhavam","तेन क्रमेण चोत्तीर्णे शैशवे जातदोर्मदः /
अटवीम् एकदा बाणान् अहं क्षेप्तुं गतो ऽभवम्"
Kathasaritsagara,"sokss_6,1.168","tāvat tena pathā caikā nagaryā nirgatā vadhūḥ /
āgāt karṇīrathārūḍhā janyair bahubhir anvitā","तावत् तेन पथा चैका नगर्या निर्गता वधूः /
आगात् कर्णीरथारूढा जन्यैर् बहुभिर् अन्विता"
Kathasaritsagara,"sokss_6,1.169","akasmāc ca tadaivātra karī troṭitaśṛṅkhalaḥ /
kuto 'py āgatya tām eva vadhūm abhyāpatan madāt","अकस्माच् च तदैवात्र करी त्रोटितशृङ्खलः /
कुतो ऽप्य् आगत्य ताम् एव वधूम् अभ्यापतन् मदात्"
Kathasaritsagara,"sokss_6,1.170","tadbhayena ca sarve 'pi tyaktvā tām anuyāyinaḥ /
tadbhartrāpi saha klībāḥ palāyyetas tato gatāḥ","तद्भयेन च सर्वे ऽपि त्यक्त्वा ताम् अनुयायिनः /
तद्भर्त्रापि सह क्लीबाः पलाय्येतस् ततो गताः"
Kathasaritsagara,"sokss_6,1.171","tad dṛṣṭvā sahasaivāhaṃ sasaṃbhramam acintayam /
hā kathaṃ kātarair ebhis tyaktaikeyaṃ tapasvinī","तद् दृष्ट्वा सहसैवाहं ससंभ्रमम् अचिन्तयम् /
हा कथं कातरैर् एभिस् त्यक्तैकेयं तपस्विनी"
Kathasaritsagara,"sokss_6,1.172","tad ahaṃ vāraṇād asmād rakṣyāmy aśaraṇām imām /
āpannatrāṇavikalaiḥ kiṃ prāṇaiḥ pauruṣeṇa vā","तद् अहं वारणाद् अस्माद् रक्ष्याम्य् अशरणाम् इमाम् /
आपन्नत्राणविकलैः किं प्राणैः पौरुषेण वा"
Kathasaritsagara,"sokss_6,1.173","ity ahaṃ muktanādas taṃ gajendraṃ prati dhāvitaḥ /
gajo 'pi tāṃ striyaṃ hitvā sa mām evābhyadudruvat","इत्य् अहं मुक्तनादस् तं गजेन्द्रं प्रति धावितः /
गजो ऽपि तां स्त्रियं हित्वा स माम् एवाभ्यदुद्रुवत्"
Kathasaritsagara,"sokss_6,1.174","tato 'haṃ bhītayā nāryā vīkṣyamāṇas tayā nadan /
palāyamānaś ca gajaṃ taṃ dūram apakṛṣṭavān","ततो ऽहं भीतया नार्या वीक्ष्यमाणस् तया नदन् /
पलायमानश् च गजं तं दूरम् अपकृष्टवान्"
Kathasaritsagara,"sokss_6,1.175","kramāt patraghanāṃ bhagnāṃ prāpya śākhāṃ mahātaroḥ /
ātmānaṃ ca tayācchādya tarumadhyamagām aham","क्रमात् पत्रघनां भग्नां प्राप्य शाखां महातरोः /
आत्मानं च तयाच्छाद्य तरुमध्यमगाम् अहम्"
Kathasaritsagara,"sokss_6,1.176","tatrāgre sthāpayitvā tāṃ śākhāṃ tiryak sulāghavāt /
palāyito 'haṃ hastī ca sa tāṃ śākhām acūrṇayat","तत्राग्रे स्थापयित्वा तां शाखां तिर्यक् सुलाघवात् /
पलायितो ऽहं हस्ती च स तां शाखाम् अचूर्णयत्"
Kathasaritsagara,"sokss_6,1.177","tato 'haṃ yoṣitas tasyāḥ samīpam agamaṃ drutam /
śarīrakuśalaṃ caitām apṛccham iha bhīṣitām","ततो ऽहं योषितस् तस्याः समीपम् अगमं द्रुतम् /
शरीरकुशलं चैताम् अपृच्छम् इह भीषिताम्"
Kathasaritsagara,"sokss_6,1.178","sāpi māṃ vīkṣya duḥkhārtā saharṣā cāvadattadā /
kiṃ me kuśalametasmai dattā kāpuruṣāya yā","सापि मां वीक्ष्य दुःखार्ता सहर्षा चावदत्तदा /
किं मे कुशलमेतस्मै दत्ता कापुरुषाय या"
Kathasaritsagara,"sokss_6,1.179","īdṛśe saṃkaṭe yo māṃ tyaktvā kvāpi gataḥ prabho /
etat tu kuśalaṃ yat tvam akṣataḥ punar īkṣitaḥ","ईदृशे संकटे यो मां त्यक्त्वा क्वापि गतः प्रभो /
एतत् तु कुशलं यत् त्वम् अक्षतः पुनर् ईक्षितः"
Kathasaritsagara,"sokss_6,1.180","tan me sa katamo bhartā tvam idānīṃ patir mama /
yenātmanirapekṣeṇa hṛtā mṛtyumukhād aham","तन् मे स कतमो भर्ता त्वम् इदानीं पतिर् मम /
येनात्मनिरपेक्षेण हृता मृत्युमुखाद् अहम्"
Kathasaritsagara,"sokss_6,1.181","sa caiṣa dṛśyate bhṛtyaiḥ sahāgacchan patir mama /
ataḥ svairaṃ tvam asmākaṃ paścād āgaccha sāṃpratam","स चैष दृश्यते भृत्यैः सहागच्छन् पतिर् मम /
अतः स्वैरं त्वम् अस्माकं पश्चाद् आगच्छ सांप्रतम्"
Kathasaritsagara,"sokss_6,1.182","labdhe 'ntare hi milita yāsyāmo yatrakutracit /
evaṃ tayoktas tad ahaṃ tatheti pratipannavān","लब्धे ऽन्तरे हि मिलित यास्यामो यत्रकुत्रचित् /
एवं तयोक्तस् तद् अहं तथेति प्रतिपन्नवान्"
Kathasaritsagara,"sokss_6,1.183","surūpāpy arpitātmāpi parastrīyaṃ kim etayā /
iti dhairyasya mārgo 'yaṃ na tāruṇyasya saṅginaḥ","सुरूपाप्य् अर्पितात्मापि परस्त्रीयं किम् एतया /
इति धैर्यस्य मार्गो ऽयं न तारुण्यस्य सङ्गिनः"
Kathasaritsagara,"sokss_6,1.184","kṣaṇād etya ca sā bhartrā bālā saṃbhāvitā satī /
tena sākaṃ sabhṛtyena gantuṃ prāvartata kramāt","क्षणाद् एत्य च सा भर्त्रा बाला संभाविता सती /
तेन साकं सभृत्येन गन्तुं प्रावर्तत क्रमात्"
Kathasaritsagara,"sokss_6,1.185","ahaṃ ca gupta taddattapātheyaḥ paravartmanā /
paścād alakṣitas tasya dūram adhvānam abhyagām","अहं च गुप्त तद्दत्तपाथेयः परवर्त्मना /
पश्चाद् अलक्षितस् तस्य दूरम् अध्वानम् अभ्यगाम्"
Kathasaritsagara,"sokss_6,1.186","sā ca hastibhayabhraṣṭabhaṅgāṅgajanitāṃ rujam /
pathi mithyā vadantī taṃ patiṃ sparśe 'py avarjayat","सा च हस्तिभयभ्रष्टभङ्गाङ्गजनितां रुजम् /
पथि मिथ्या वदन्ती तं पतिं स्पर्शे ऽप्य् अवर्जयत्"
Kathasaritsagara,"sokss_6,1.187","kasya raktonmukhī gāḍharūḍhāntarviṣaduḥsahā /
tiṣṭhed anapakṛtya strī bhujagīva vikāritā","कस्य रक्तोन्मुखी गाढरूढान्तर्विषदुःसहा /
तिष्ठेद् अनपकृत्य स्त्री भुजगीव विकारिता"
Kathasaritsagara,"sokss_6,1.188","kramāc ca lohanagaraṃ prāptāḥ smas te puraṃ vayam /
vaṇijyājīvino yatra bhartus tasya gṛhaṃ striyāḥ","क्रमाच् च लोहनगरं प्राप्ताः स्मस् ते पुरं वयम् /
वणिज्याजीविनो यत्र भर्तुस् तस्य गृहं स्त्रियाः"
Kathasaritsagara,"sokss_6,1.189","sthitāḥ smas tad ahaś cātra sarve bāhye surālaye /
tatra saṃmilitaś caiṣa dvitīyo brāhmaṇaḥ sakhā","स्थिताः स्मस् तद् अहश् चात्र सर्वे बाह्ये सुरालये /
तत्र संमिलितश् चैष द्वितीयो ब्राह्मणः सखा"
Kathasaritsagara,"sokss_6,1.190","nave 'pi darśane 'nyonyam āśvāsaḥ samabhūc ca nau /
cittaṃ jānāti jantūnāṃ prema janmāntarārjitam","नवे ऽपि दर्शने ऽन्योन्यम् आश्वासः समभूच् च नौ /
चित्तं जानाति जन्तूनां प्रेम जन्मान्तरार्जितम्"
Kathasaritsagara,"sokss_6,1.191","tato rahasyam ātmīyaṃ sarvam asmai mayoditam /
tad buddhvaiva tadā svairaṃ mām evam ayam abravīt","ततो रहस्यम् आत्मीयं सर्वम् अस्मै मयोदितम् /
तद् बुद्ध्वैव तदा स्वैरं माम् एवम् अयम् अब्रवीत्"
Kathasaritsagara,"sokss_6,1.192","tuṣṇīṃ bhavāsty upāyo 'tra yatkṛte tvam ihāgataḥ /
etasyā bhartṛbhaginī vidyate 'tra vaṇikstriyāḥ","तुष्णीं भवास्त्य् उपायो ऽत्र यत्कृते त्वम् इहागतः /
एतस्या भर्तृभगिनी विद्यते ऽत्र वणिक्स्त्रियाः"
Kathasaritsagara,"sokss_6,1.193","gṛhītārthā mayā sākam itaḥ sā gantum udyatā /
tat kariṣye tadīyena sāhāyyena tavepsitam","गृहीतार्था मया साकम् इतः सा गन्तुम् उद्यता /
तत् करिष्ये तदीयेन साहाय्येन तवेप्सितम्"
Kathasaritsagara,"sokss_6,1.194","ity uktvā mām ayaṃ vipro gatvā tasyās tadā rahaḥ /
vaṇigvadhū nanāndus tad yathāvastu nyavedayat","इत्य् उक्त्वा माम् अयं विप्रो गत्वा तस्यास् तदा रहः /
वणिग्वधू ननान्दुस् तद् यथावस्तु न्यवेदयत्"
Kathasaritsagara,"sokss_6,1.195","anyedyuḥ kṛtasaṃvic ca sā nanāndā sametya tām /
prāveśayad bhrātṛjāyāṃ tatra devagṛhāntare","अन्येद्युः कृतसंविच् च सा ननान्दा समेत्य ताम् /
प्रावेशयद् भ्रातृजायां तत्र देवगृहान्तरे"
Kathasaritsagara,"sokss_6,1.196","tatrāntaḥ sthitayor nau ca madhyād etaṃ tadaiva sā /
mittraṃ me bhrātṛjāyāyās tasyā veṣam akārayat","तत्रान्तः स्थितयोर् नौ च मध्याद् एतं तदैव सा /
मित्त्रं मे भ्रातृजायायास् तस्या वेषम् अकारयत्"
Kathasaritsagara,"sokss_6,1.197","kṛtatadveṣam enaṃ ca gṛhītvā nagarāntaram /
bhrātrā sahāviśad gehaṃ kṛtvā naḥ kāryasaṃvidam","कृततद्वेषम् एनं च गृहीत्वा नगरान्तरम् /
भ्रात्रा सहाविशद् गेहं कृत्वा नः कार्यसंविदम्"
Kathasaritsagara,"sokss_6,1.198","ahaṃ ca nirgatya tatas tayā puruṣaveṣayā /
vaṇigvadhvā samaṃ prāptaḥ krameṇojjayinīm imām","अहं च निर्गत्य ततस् तया पुरुषवेषया /
वणिग्वध्वा समं प्राप्तः क्रमेणोज्जयिनीम् इमाम्"
Kathasaritsagara,"sokss_6,1.199","tan nanāndā ca sā rātrau tad ahaḥ sotsavāt tataḥ /
mattasuptajanād gehād anena saha nirgatā","तन् ननान्दा च सा रात्रौ तद् अहः सोत्सवात् ततः /
मत्तसुप्तजनाद् गेहाद् अनेन सह निर्गता"
Kathasaritsagara,"sokss_6,1.200","tataś cāyaṃ gṛhītvā tāṃ vipracchannaiḥ prayāṇakaiḥ /
āgato nagarīm etām athāvāṃ militāv iha","ततश् चायं गृहीत्वा तां विप्रच्छन्नैः प्रयाणकैः /
आगतो नगरीम् एताम् अथावां मिलिताव् इह"
Kathasaritsagara,"sokss_6,1.201","ity āvābhyām ubhe bhārye prāpte pratyagrayauvane /
nanāndṛbhrātṛjāye te svānurāgasamarpite","इत्य् आवाभ्याम् उभे भार्ये प्राप्ते प्रत्यग्रयौवने /
ननान्दृभ्रातृजाये ते स्वानुरागसमर्पिते"
Kathasaritsagara,"sokss_6,1.202","ato nivāse sarvatra deva śaṅkāmahe vayam /
kasyāśvasiti ceto hi vihitasvairasāhasam","अतो निवासे सर्वत्र देव शङ्कामहे वयम् /
कस्याश्वसिति चेतो हि विहितस्वैरसाहसम्"
Kathasaritsagara,"sokss_6,1.203","tadavasthānahetoś ca vittārthaṃ ca rahaś ciram /
āvāṃ mantrayamāṇau hy o dṛṣṭau devena dūrataḥ","तदवस्थानहेतोश् च वित्तार्थं च रहश् चिरम् /
आवां मन्त्रयमाणौ ह्य् ओ दृष्टौ देवेन दूरतः"
Kathasaritsagara,"sokss_6,1.204","dṛṣṭvānāyya ca saṃyamya sthāpitau cāraśaṅkayā /
adya pṛṣṭau ca vṛttāntaṃ sa caiṣa kathito mayā","दृष्ट्वानाय्य च संयम्य स्थापितौ चारशङ्कया /
अद्य पृष्टौ च वृत्तान्तं स चैष कथितो मया"
Kathasaritsagara,"sokss_6,1.205","devaḥ prabhavatīdānīm ity anenodite tadā /
rājā vikramasiṃhas tau viprau dvāv apy abhāṣata","देवः प्रभवतीदानीम् इत्य् अनेनोदिते तदा /
राजा विक्रमसिंहस् तौ विप्रौ द्वाव् अप्य् अभाषत"
Kathasaritsagara,"sokss_6,1.206","tuṣṭo 'smi vāṃ bhayaṃ mā bhūd ihaiva puri tiṣṭhatam /
aham eva ca dāsyāmi paryāptaṃ yuvayor dhanam","तुष्टो ऽस्मि वां भयं मा भूद् इहैव पुरि तिष्ठतम् /
अहम् एव च दास्यामि पर्याप्तं युवयोर् धनम्"
Kathasaritsagara,"sokss_6,1.207","ity uktvā sa dadau rājā yatheṣṭaṃ jīvanaṃ tayoḥ /
tau ca bhāryānvitau tasya nikaṭe tasthatuḥ sukham","इत्य् उक्त्वा स ददौ राजा यथेष्टं जीवनं तयोः /
तौ च भार्यान्वितौ तस्य निकटे तस्थतुः सुखम्"
Kathasaritsagara,"sokss_6,1.208","itthaṃ kriyāsu nivasanty api yāsu tāsu puṃsāṃ śriyaḥ prabalasattvabahiṣkṛtāsu /
evaṃ ca sāhasadhaneṣv atha buddhimatsu saṃtuṣya dānaniratāḥ kṣitipā bhavanti","इत्थं क्रियासु निवसन्त्य् अपि यासु तासु पुंसां श्रियः प्रबलसत्त्वबहिष्कृतासु /
एवं च साहसधनेष्व् अथ बुद्धिमत्सु संतुष्य दाननिरताः क्षितिपा भवन्ति"
Kathasaritsagara,"sokss_6,1.209","ity aihikena ca purāvihitena cāpi svenaiva karmavibhavena śubhāśubhena /
śaśvad bhavet tadanurūpavicitrabhogaḥ sarvo hi nāma sasurāsura eṣa sargaḥ","इत्य् ऐहिकेन च पुराविहितेन चापि स्वेनैव कर्मविभवेन शुभाशुभेन /
शश्वद् भवेत् तदनुरूपविचित्रभोगः सर्वो हि नाम ससुरासुर एष सर्गः"
Kathasaritsagara,"sokss_6,1.210","tat svapnavṛttanibhato nabhasaś cyutā yā jvālā tvayāntar udaraṃ viśatīha dṛṣṭā /
sā kāpi devi surajātir asaṃśayaṃ te garbhaṃ kuto 'pi khalu karmavaśāt prapannā","तत् स्वप्नवृत्तनिभतो नभसश् च्युता या ज्वाला त्वयान्तर् उदरं विशतीह दृष्टा /
सा कापि देवि सुरजातिर् असंशयं ते गर्भं कुतो ऽपि खलु कर्मवशात् प्रपन्ना"
Kathasaritsagara,"sokss_6,1.211","iti nijabhartur vadanāc chrutvā nṛpateḥ kaliṅgadattasya /
devī tārādattā prāpa sagarbhā paraṃ pramadam","इति निजभर्तुर् वदनाच् छ्रुत्वा नृपतेः कलिङ्गदत्तस्य /
देवी तारादत्ता प्राप सगर्भा परं प्रमदम्"
Kathasaritsagara,"sokss_6,2.1","iti mahākaviśrīsomadevabhaṭṭaviracite kathāsaritsāgare madanamañcukālambake prathamas taraṅgaḥ /

dvitīyas taraṅgaḥ /

tataḥ kaliṅgadattasya rājño garbhabharālasā /
rājñī takṣaśilāyāṃ sā tārādattā śanair abhūt","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके प्रथमस् तरङ्गः /

द्वितीयस् तरङ्गः /

ततः कलिङ्गदत्तस्य राज्ञो गर्भभरालसा /
राज्ञी तक्षशिलायां सा तारादत्ता शनैर् अभूत्"
Kathasaritsagara,"sokss_6,2.2","udeṣyac candralekhāṃ ca prācīm anucakāra sā /
āsannaprasavā pāṇḍumukhī taralatārakā","उदेष्यच् चन्द्रलेखां च प्राचीम् अनुचकार सा /
आसन्नप्रसवा पाण्डुमुखी तरलतारका"
Kathasaritsagara,"sokss_6,2.3","jajñe ca tasyā nacirād ananyasadṛśī sutā /
vedhasaḥ sarvasaundaryasargavarṇakasaṃnibhā","जज्ञे च तस्या नचिराद् अनन्यसदृशी सुता /
वेधसः सर्वसौन्दर्यसर्गवर्णकसंनिभा"
Kathasaritsagara,"sokss_6,2.4","īdṛk putro na kiṃ jāta itīva snehaśālinaḥ /
rakṣāpradīpās tatkrāntijitā vicchāyatāṃ yayuḥ","ईदृक् पुत्रो न किं जात इतीव स्नेहशालिनः /
रक्षाप्रदीपास् तत्क्रान्तिजिता विच्छायतां ययुः"
Kathasaritsagara,"sokss_6,2.5","pitā kaliṅgadattaś ca jātāṃ tāṃ tādṛśīm api /
dṛṣṭvā tadrūpaputrāśāvaiphalyavimanā abhūt","पिता कलिङ्गदत्तश् च जातां तां तादृशीम् अपि /
दृष्ट्वा तद्रूपपुत्राशावैफल्यविमना अभूत्"
Kathasaritsagara,"sokss_6,2.6","divyāṃ tām api saṃbhāvya sa putrecchur adūyata /
śokakandaḥ ka kanyā hi kānandaḥ kāyavān sutaḥ","दिव्यां ताम् अपि संभाव्य स पुत्रेच्छुर् अदूयत /
शोककन्दः क कन्या हि कानन्दः कायवान् सुतः"
Kathasaritsagara,"sokss_6,2.7","tataś cetovinodāya khinno nirgatya mandirāt /
yayau nānājinākāraṃ vihāraṃ sa mahīpatiḥ","ततश् चेतोविनोदाय खिन्नो निर्गत्य मन्दिरात् /
ययौ नानाजिनाकारं विहारं स महीपतिः"
Kathasaritsagara,"sokss_6,2.8","tatraikadeśe śuśrāva dharmapāṭhakabhikṣuṇā /
janamadhyopaviṣṭena kathyamānam idaṃ vacaḥ","तत्रैकदेशे शुश्राव धर्मपाठकभिक्षुणा /
जनमध्योपविष्टेन कथ्यमानम् इदं वचः"
Kathasaritsagara,"sokss_6,2.9","arthapradānam evāhuḥ saṃsāre sumahattapaḥ /
arthadaḥ prāṇadaḥ proktaḥ prāṇā hy artheṣu kīlitāḥ","अर्थप्रदानम् एवाहुः संसारे सुमहत्तपः /
अर्थदः प्राणदः प्रोक्तः प्राणा ह्य् अर्थेषु कीलिताः"
Kathasaritsagara,"sokss_6,2.10","buddhena ca parasyārthe karuṇākulacetasā /
ātmāpi tṛṇavaddattaḥ kā varāke dhane kathā","बुद्धेन च परस्यार्थे करुणाकुलचेतसा /
आत्मापि तृणवद्दत्तः का वराके धने कथा"
Kathasaritsagara,"sokss_6,2.11","tādṛśena ca dhīreṇa tapasā sa gataspṛhaḥ /
saṃprāptadivyavijñāno buddho buddhatvam āgataḥ","तादृशेन च धीरेण तपसा स गतस्पृहः /
संप्राप्तदिव्यविज्ञानो बुद्धो बुद्धत्वम् आगतः"
Kathasaritsagara,"sokss_6,2.12","ā śarīram ataḥ sarveṣv iṣṭeṣv āśānivartanāt /
prājñaḥ sattvahitaṃ kuryāt samyaksaṃbodhalabdhaye","आ शरीरम् अतः सर्वेष्व् इष्टेष्व् आशानिवर्तनात् /
प्राज्ञः सत्त्वहितं कुर्यात् सम्यक्संबोधलब्धये"
Kathasaritsagara,"sokss_6,2.13","tathā ca pūrvaṃ kasyāpi kṛtanāmno mahīpateḥ /
ajāyantātisubhagaḥ kramāt sapta kumārikāḥ","तथा च पूर्वं कस्यापि कृतनाम्नो महीपतेः /
अजायन्तातिसुभगः क्रमात् सप्त कुमारिकाः"
Kathasaritsagara,"sokss_6,2.14","bālā eva ca tās tyaktvā vairāgyeṇa pitur gṛham /
śmaśānaṃ śiśriyuḥ pṛṣṭā jagaduś ca paricchadam","बाला एव च तास् त्यक्त्वा वैराग्येण पितुर् गृहम् /
श्मशानं शिश्रियुः पृष्टा जगदुश् च परिच्छदम्"
Kathasaritsagara,"sokss_6,2.15","asāraṃ viśvam evaitat tatrāpīdaṃ śarīrakam /
tatrāpy abhīṣṭasaṃyogasukhādi svapnavibhramaḥ","असारं विश्वम् एवैतत् तत्रापीदं शरीरकम् /
तत्राप्य् अभीष्टसंयोगसुखादि स्वप्नविभ्रमः"
Kathasaritsagara,"sokss_6,2.16","ekaṃ parihitaṃ tv atra saṃsāre sāram ucyate /
tadenenāpi dehena kurmaḥ sattvahitaṃ vayam","एकं परिहितं त्व् अत्र संसारे सारम् उच्यते /
तदेनेनापि देहेन कुर्मः सत्त्वहितं वयम्"
Kathasaritsagara,"sokss_6,2.17","kṣipāmo jīvadevaitaccharīraṃ pitṛkānane /
kravyād gaṇopayogāya kāntenāpi hy anena kim","क्षिपामो जीवदेवैतच्छरीरं पितृकानने /
क्रव्याद् गणोपयोगाय कान्तेनापि ह्य् अनेन किम्"
Kathasaritsagara,"sokss_6,2.18","tathā ca rājaputro 'tra viraktaḥ ko 'py abhūt purā /
sa yuvāpi sukānto 'pi parivrajyām aśiśriyat","तथा च राजपुत्रो ऽत्र विरक्तः को ऽप्य् अभूत् पुरा /
स युवापि सुकान्तो ऽपि परिव्रज्याम् अशिश्रियत्"
Kathasaritsagara,"sokss_6,2.19","sa jātu bhikṣuḥ kasyāpi praviṣṭo vaṇijo gṛham /
dṛṣṭas taruṇyā tatpatnyā padmapatrāyatekṣaṇaḥ","स जातु भिक्षुः कस्यापि प्रविष्टो वणिजो गृहम् /
दृष्टस् तरुण्या तत्पत्न्या पद्मपत्रायतेक्षणः"
Kathasaritsagara,"sokss_6,2.20","sā tallocanalāvaṇyahṛtacittā tam abravīt /
katham āttam idaṃ kaṣṭam īdṛśena tvayā vratam","सा तल्लोचनलावण्यहृतचित्ता तम् अब्रवीत् /
कथम् आत्तम् इदं कष्टम् ईदृशेन त्वया व्रतम्"
Kathasaritsagara,"sokss_6,2.21","sā dhanyā strī tavānena cakṣuṣā yā nirīkṣyate /
pratyuktaḥ sa tayā bhikṣuś cakṣur ekam apāṭayat","सा धन्या स्त्री तवानेन चक्षुषा या निरीक्ष्यते /
प्रत्युक्तः स तया भिक्षुश् चक्षुर् एकम् अपाटयत्"
Kathasaritsagara,"sokss_6,2.22","ūce ca haste kṛtvā tanmātaḥ paśyed amīdṛśam /
jugupsitam asṛṅmāṃsaṃ gṛhyatāṃ yadi rocate","ऊचे च हस्ते कृत्वा तन्मातः पश्येद् अमीदृशम् /
जुगुप्सितम् असृङ्मांसं गृह्यतां यदि रोचते"
Kathasaritsagara,"sokss_6,2.23","īdṛg eva dvitīyaṃ ca vada ramyaṃ kim etayoḥ /
ity uktā tena tad dṛṣṭvā vyaṣīdat sā vaṇigvadhūḥ","ईदृग् एव द्वितीयं च वद रम्यं किम् एतयोः /
इत्य् उक्ता तेन तद् दृष्ट्वा व्यषीदत् सा वणिग्वधूः"
Kathasaritsagara,"sokss_6,2.24","uvāca ca hahā pāpaṃ mayā kṛtam abhavyayā /
yad ahaṃ hetutāṃ prāptā locanotpāṭane tava","उवाच च हहा पापं मया कृतम् अभव्यया /
यद् अहं हेतुतां प्राप्ता लोचनोत्पाटने तव"
Kathasaritsagara,"sokss_6,2.25","tac chrutvā bhikṣur avadan mā bhūd amba tava vyathā /
mama tvayā hy upakṛtaṃ yataḥ śṛṇu nidarśanam","तच् छ्रुत्वा भिक्षुर् अवदन् मा भूद् अम्ब तव व्यथा /
मम त्वया ह्य् उपकृतं यतः शृणु निदर्शनम्"
Kathasaritsagara,"sokss_6,2.26","āsīt ko'pi purā kānte kutrāpy upavane yatiḥ /
anujāhnavi vairāgyaniḥśeṣanikaṣecchayā","आसीत् कोऽपि पुरा कान्ते कुत्राप्य् उपवने यतिः /
अनुजाह्नवि वैराग्यनिःशेषनिकषेच्छया"
Kathasaritsagara,"sokss_6,2.27","tapasyataś ca ko 'py asya rājā tatraiva daivataḥ /
vihartum āgataḥ sākam avarodhavadhūjanaiḥ","तपस्यतश् च को ऽप्य् अस्य राजा तत्रैव दैवतः /
विहर्तुम् आगतः साकम् अवरोधवधूजनैः"
Kathasaritsagara,"sokss_6,2.28","vihṛtya pānasuptasya pārśvād utthāya tasya ca /
nṛpasya cāpalād rājñyas tadudyāne kilābhraman","विहृत्य पानसुप्तस्य पार्श्वाद् उत्थाय तस्य च /
नृपस्य चापलाद् राज्ञ्यस् तदुद्याने किलाभ्रमन्"
Kathasaritsagara,"sokss_6,2.29","dṛṣṭvā tatraikadeśe ca taṃ samādhisthitaṃ munim /
atiṣṭhan parivāryainaṃ kim etad iti kautukāt","दृष्ट्वा तत्रैकदेशे च तं समाधिस्थितं मुनिम् /
अतिष्ठन् परिवार्यैनं किम् एतद् इति कौतुकात्"
Kathasaritsagara,"sokss_6,2.30","cirasthitāsu tāsv atra prabuddhaḥ so 'tha bhūpatiḥ /
apaśyan dayitāḥ pārśve tata babhrāma sarvataḥ","चिरस्थितासु तास्व् अत्र प्रबुद्धः सो ऽथ भूपतिः /
अपश्यन् दयिताः पार्श्वे तत बभ्राम सर्वतः"
Kathasaritsagara,"sokss_6,2.31","dadarśa cātra rājñīs tāḥ parivārya muniṃ sthitāḥ /
kupitaś cerṣyayā tasmin khaḍgena prāharan munau","ददर्श चात्र राज्ञीस् ताः परिवार्य मुनिं स्थिताः /
कुपितश् चेर्ष्यया तस्मिन् खड्गेन प्राहरन् मुनौ"
Kathasaritsagara,"sokss_6,2.32","aiśvaryam īrṣyā nairghṛṇyaṃ kṣībatvaṃ nirvivekitā /
ekaikaṃ kiṃ na yat kuryāt pañcāṅgitve tu kā kathā","ऐश्वर्यम् ईर्ष्या नैर्घृण्यं क्षीबत्वं निर्विवेकिता /
एकैकं किं न यत् कुर्यात् पञ्चाङ्गित्वे तु का कथा"
Kathasaritsagara,"sokss_6,2.33","tato gate nṛpe tasmin kṛttāṅgam api taṃ munim /
akruddhaṃ prakaṭībhūya kāpy uvācātra devatā","ततो गते नृपे तस्मिन् कृत्ताङ्गम् अपि तं मुनिम् /
अक्रुद्धं प्रकटीभूय काप्य् उवाचात्र देवता"
Kathasaritsagara,"sokss_6,2.34","mahātman yena pāpena krodhenaitat kṛtaṃ tvayi /
svaśaktyā tam ahaṃ hanmi manyate yadi tad bhavān","महात्मन् येन पापेन क्रोधेनैतत् कृतं त्वयि /
स्वशक्त्या तम् अहं हन्मि मन्यते यदि तद् भवान्"
Kathasaritsagara,"sokss_6,2.35","tac chrutvā sa jagādarṣidevi mā smaivam ādiśaḥ /
sa hi dharmasahāyo me na viprīyakaraḥ punaḥ","तच् छ्रुत्वा स जगादर्षिदेवि मा स्मैवम् आदिशः /
स हि धर्मसहायो मे न विप्रीयकरः पुनः"
Kathasaritsagara,"sokss_6,2.36","tatprasādāt kṣamādharmaṃ bhagavatyāptavāhanam /
kasya kṣameya kiṃ devi naivaṃ cet sa samācaret","तत्प्रसादात् क्षमाधर्मं भगवत्याप्तवाहनम् /
कस्य क्षमेय किं देवि नैवं चेत् स समाचरेत्"
Kathasaritsagara,"sokss_6,2.37","kaḥ kopo naśvarasyāsya dehasyārthe manasvinaḥ /
priyāpriyeṣu sāmyena kṣamā hi brahmaṇaḥ padam","कः कोपो नश्वरस्यास्य देहस्यार्थे मनस्विनः /
प्रियाप्रियेषु साम्येन क्षमा हि ब्रह्मणः पदम्"
Kathasaritsagara,"sokss_6,2.38","ity uktā muninā sātha tapasā tasya toṣitā /
aṅgāni devatā kṛtvā nirvraṇāni tirodadhe","इत्य् उक्ता मुनिना साथ तपसा तस्य तोषिता /
अङ्गानि देवता कृत्वा निर्व्रणानि तिरोदधे"
Kathasaritsagara,"sokss_6,2.39","tad yathā so 'pi tasyarṣer upakārī mato nṛpaḥ /
netrotkhananahetos tvaṃ tapovṛddhyā tathāmba me","तद् यथा सो ऽपि तस्यर्षेर् उपकारी मतो नृपः /
नेत्रोत्खननहेतोस् त्वं तपोवृद्ध्या तथाम्ब मे"
Kathasaritsagara,"sokss_6,2.40","ity uktvā sa vaśī bhikṣur vinamrāṃ tāṃ vaṇigvadhūm /
kānte 'pi vapuṣi svasminn anāsthaḥ siddhaye yayau","इत्य् उक्त्वा स वशी भिक्षुर् विनम्रां तां वणिग्वधूम् /
कान्ते ऽपि वपुषि स्वस्मिन्न् अनास्थः सिद्धये ययौ"
Kathasaritsagara,"sokss_6,2.41","tasmād bāle 'pi ramye 'pi kaḥ kāye gatvare grahaḥ /
sattvopakāras tv etasmād ekaḥ prājñasya śasyate","तस्माद् बाले ऽपि रम्ये ऽपि कः काये गत्वरे ग्रहः /
सत्त्वोपकारस् त्व् एतस्माद् एकः प्राज्ञस्य शस्यते"
Kathasaritsagara,"sokss_6,2.42","tad imā vayam etasmin nisargasukhasadmani /
śmaśāne prāṇinām arthe vinyasyama śarīrakam","तद् इमा वयम् एतस्मिन् निसर्गसुखसद्मनि /
श्मशाने प्राणिनाम् अर्थे विन्यस्यम शरीरकम्"
Kathasaritsagara,"sokss_6,2.43","ity uktvā parivāraṃ vāḥ sapta rājakumārikāḥ /
tathaiva cakruḥ prāpuś ca saṃsiddhiṃ paramāṃ tataḥ","इत्य् उक्त्वा परिवारं वाः सप्त राजकुमारिकाः /
तथैव चक्रुः प्रापुश् च संसिद्धिं परमां ततः"
Kathasaritsagara,"sokss_6,2.44","evaṃ nije śarīre 'pi mamatvaṃ nāsti dhīmatām /
kiṃ punaḥ sutadārādiparigrahatṛṇotkare","एवं निजे शरीरे ऽपि ममत्वं नास्ति धीमताम् /
किं पुनः सुतदारादिपरिग्रहतृणोत्करे"
Kathasaritsagara,"sokss_6,2.45","ity ādi sa nṛpaḥ śrutvā vihāre dharmapāṭhakāt /
kaliṅgadatto nītvā ca dinaṃ prāyāt svamandiram","इत्य् आदि स नृपः श्रुत्वा विहारे धर्मपाठकात् /
कलिङ्गदत्तो नीत्वा च दिनं प्रायात् स्वमन्दिरम्"
Kathasaritsagara,"sokss_6,2.46","tatrānubādhyamānaś ca kanyājanmaśucā punaḥ /
sa rājā gṛhavṛddhena kenāpy ūce dvijanmanā","तत्रानुबाध्यमानश् च कन्याजन्मशुचा पुनः /
स राजा गृहवृद्धेन केनाप्य् ऊचे द्विजन्मना"
Kathasaritsagara,"sokss_6,2.47","rājan kiṃ kanyakāratnajanmanā paritapyase /
putre 'bhyo 'py uttamāḥ kanyāḥ śivāś ceha paratra ca","राजन् किं कन्यकारत्नजन्मना परितप्यसे /
पुत्रे ऽभ्यो ऽप्य् उत्तमाः कन्याः शिवाश् चेह परत्र च"
Kathasaritsagara,"sokss_6,2.48","rājyalubdheṣu kā teṣu putreṣv āsthā mahībhujām /
ye bhakṣayanti janakaṃ bata markaṭakā iva","राज्यलुब्धेषु का तेषु पुत्रेष्व् आस्था महीभुजाम् /
ये भक्षयन्ति जनकं बत मर्कटका इव"
Kathasaritsagara,"sokss_6,2.49","nṛpās tu kuntibhojād yaḥ kuntyāditanayāguṇaiḥ /
tīrṇā duḥsahadurvāsaḥprabhṛtibhyaḥ parābhavam","नृपास् तु कुन्तिभोजाद् यः कुन्त्यादितनयागुणैः /
तीर्णा दुःसहदुर्वासःप्रभृतिभ्यः पराभवम्"
Kathasaritsagara,"sokss_6,2.50","phalaṃ yac ca sutādānāt kutaḥ putrāt paratra tat /
sulocanākathām atra kiṃ ca vacmi niśamyatām","फलं यच् च सुतादानात् कुतः पुत्रात् परत्र तत् /
सुलोचनाकथाम् अत्र किं च वच्मि निशम्यताम्"
Kathasaritsagara,"sokss_6,2.51","āsīd rājā suṣeṇākhyaś citrakūṭācale yuvā /
kāmo 'nya iva yo dhātrā nirmitas tryambakerṣyayā","आसीद् राजा सुषेणाख्यश् चित्रकूटाचले युवा /
कामो ऽन्य इव यो धात्रा निर्मितस् त्र्यम्बकेर्ष्यया"
Kathasaritsagara,"sokss_6,2.52","sa cakre divyam ārāmaṃ mūle tasya mahāgireḥ /
suraṇāṃ nandanodyānavāsavairasyadāyinam","स चक्रे दिव्यम् आरामं मूले तस्य महागिरेः /
सुरणां नन्दनोद्यानवासवैरस्यदायिनम्"
Kathasaritsagara,"sokss_6,2.53","tanmadhye ca cakāraikāṃ vāpīm utphallapaṅkajām /
lakṣmīlīlāravindānāṃ navākaramahīm iva","तन्मध्ये च चकारैकां वापीम् उत्फल्लपङ्कजाम् /
लक्ष्मीलीलारविन्दानां नवाकरमहीम् इव"
Kathasaritsagara,"sokss_6,2.54","tasyās tasthau ca sadratnasopānāyās taṭe sadā /
patnīnaṃ svānurūpāṇām abhāvād avadhūsakhaḥ","तस्यास् तस्थौ च सद्रत्नसोपानायास् तटे सदा /
पत्नीनं स्वानुरूपाणाम् अभावाद् अवधूसखः"
Kathasaritsagara,"sokss_6,2.55","ekadā tena mārgeṇa nabhasā surasundarī /
rambhā jambhāribhavanād ājagāma yadṛcchayā","एकदा तेन मार्गेण नभसा सुरसुन्दरी /
रम्भा जम्भारिभवनाद् आजगाम यदृच्छया"
Kathasaritsagara,"sokss_6,2.56","sā taṃ dadarśa rājānaṃ tatrodyāne vihāriṇam /
sākṣān madhum ivotphullapuṣpakānanamadhyagam","सा तं ददर्श राजानं तत्रोद्याने विहारिणम् /
साक्षान् मधुम् इवोत्फुल्लपुष्पकाननमध्यगम्"
Kathasaritsagara,"sokss_6,2.57","vāpikāpadmapatitāṃ divo 'nu patitaḥ śriyam /
candraḥ kim eṣa naitad vā śrīr asya hy anapāyinī","वापिकापद्मपतितां दिवो ऽनु पतितः श्रियम् /
चन्द्रः किम् एष नैतद् वा श्रीर् अस्य ह्य् अनपायिनी"
Kathasaritsagara,"sokss_6,2.58","nūnaṃ puṣpeṣur udyānaṃ puṣpecchuḥ so 'yam āgataḥ /
kiṃ tu sā ratir etasya kva gatā sahacāriṇī","नूनं पुष्पेषुर् उद्यानं पुष्पेच्छुः सो ऽयम् आगतः /
किं तु सा रतिर् एतस्य क्व गता सहचारिणी"
Kathasaritsagara,"sokss_6,2.59","ity autsukyakṛtollekhā sāvatīrya nabhontarāt /
rambhā mānuṣarūpeṇa rājānaṃ tam upāgamat","इत्य् औत्सुक्यकृतोल्लेखा सावतीर्य नभोन्तरात् /
रम्भा मानुषरूपेण राजानं तम् उपागमत्"
Kathasaritsagara,"sokss_6,2.60","upetāṃ tāṃ ca sahasa dṛṣṭvā rājā savismayaḥ /
acintayad aho keyam asaṃbhavyavapur bhavet","उपेतां तां च सहस दृष्ट्वा राजा सविस्मयः /
अचिन्तयद् अहो केयम् असंभव्यवपुर् भवेत्"
Kathasaritsagara,"sokss_6,2.61","na tāvan mānuṣī yena pādau nāsya rajaḥspṛśau /
na cakṣuḥ sanimeṣaṃ vā tasmād divyaiva kāpy asau","न तावन् मानुषी येन पादौ नास्य रजःस्पृशौ /
न चक्षुः सनिमेषं वा तस्माद् दिव्यैव काप्य् असौ"
Kathasaritsagara,"sokss_6,2.62","praṣṭavyā tu mayā neyaṃ palāyeta hi jātucit /
ratibhedāsahāḥ prāyo divyāḥ kāraṇasaṃgatāḥ","प्रष्टव्या तु मया नेयं पलायेत हि जातुचित् /
रतिभेदासहाः प्रायो दिव्याः कारणसंगताः"
Kathasaritsagara,"sokss_6,2.63","iti dhyāyan sa nṛpatiḥ kṛtasaṃbhāṣaṇas tayā /
tatkrameṇaiva tatkālaṃ tatkaṇṭhāśleṣam āptavān","इति ध्यायन् स नृपतिः कृतसंभाषणस् तया /
तत्क्रमेणैव तत्कालं तत्कण्ठाश्लेषम् आप्तवान्"
Kathasaritsagara,"sokss_6,2.64","cikrīḍa ca ciraṃ so 'tra sākam apsarasā tayā /
divaṃ sāpi na sasmāra ramyaṃ prema na janmabhūḥ","चिक्रीड च चिरं सो ऽत्र साकम् अप्सरसा तया /
दिवं सापि न सस्मार रम्यं प्रेम न जन्मभूः"
Kathasaritsagara,"sokss_6,2.65","tatsakhīyakṣiṇīvṛṣṭair apūri svarṇarāśibhiḥ /
sāsya bhūmir narendrasya dyaur meruśikharair iva","तत्सखीयक्षिणीवृष्टैर् अपूरि स्वर्णराशिभिः /
सास्य भूमिर् नरेन्द्रस्य द्यौर् मेरुशिखरैर् इव"
Kathasaritsagara,"sokss_6,2.66","kālena cāsya rājñaḥ sā suṣeṇasya varāpsarāḥ /
asūtānanyasadṛśīṃ dhṛtagarbhā satī sutām","कालेन चास्य राज्ञः सा सुषेणस्य वराप्सराः /
असूतानन्यसदृशीं धृतगर्भा सती सुताम्"
Kathasaritsagara,"sokss_6,2.67","prasūtamātraiva ca sā jagādainaṃ mahīpatim /
rājan śāpo 'yam īdṛṅ me kṣīṇo jātaḥ sa cādhunā","प्रसूतमात्रैव च सा जगादैनं महीपतिम् /
राजन् शापो ऽयम् ईदृङ् मे क्षीणो जातः स चाधुना"
Kathasaritsagara,"sokss_6,2.68","ahaṃ hi rambhā nākastrī tvayi dṛṣṭe 'nurāgiṇī /
jāte ca garbhe muktvā taṃ gacchāmas tatkṣaṇaṃ vayam","अहं हि रम्भा नाकस्त्री त्वयि दृष्टे ऽनुरागिणी /
जाते च गर्भे मुक्त्वा तं गच्छामस् तत्क्षणं वयम्"
Kathasaritsagara,"sokss_6,2.69","samayo hīdṛśo 'smākaṃ tadrakṣeḥ kanyakām imām /
etadvivāhān nāke nau bhūyo bhāvī samāgamaḥ","समयो हीदृशो ऽस्माकं तद्रक्षेः कन्यकाम् इमाम् /
एतद्विवाहान् नाके नौ भूयो भावी समागमः"
Kathasaritsagara,"sokss_6,2.70","evam uktvāpsarā rambhā vivaśā sā tirodadhe /
tadduḥkhāc ca sa rājābhūt tadā prāṇavyayodyataḥ","एवम् उक्त्वाप्सरा रम्भा विवशा सा तिरोदधे /
तद्दुःखाच् च स राजाभूत् तदा प्राणव्ययोद्यतः"
Kathasaritsagara,"sokss_6,2.71","nirāsthenāpi kiṃ tyaktaṃ viśvāmitreṇa jīvitam /
menakāyāṃ prayātāyāṃ prasūyaiva śakuntalām","निरास्थेनापि किं त्यक्तं विश्वामित्रेण जीवितम् /
मेनकायां प्रयातायां प्रसूयैव शकुन्तलाम्"
Kathasaritsagara,"sokss_6,2.72","ity ādi sacivair ukto jñātārthaḥ sa nṛpo dhṛtim /
śanair ādatta kanyāṃ ca punaḥ saṃgamakāraṇam","इत्य् आदि सचिवैर् उक्तो ज्ञातार्थः स नृपो धृतिम् /
शनैर् आदत्त कन्यां च पुनः संगमकारणम्"
Kathasaritsagara,"sokss_6,2.73","tāṃ ca bālāṃ tadekāgraḥ pitā sarvāṅgasundarīm /
so 'tilocanasaundaryān nāmnā cakre sulocanām","तां च बालां तदेकाग्रः पिता सर्वाङ्गसुन्दरीम् /
सो ऽतिलोचनसौन्दर्यान् नाम्ना चक्रे सुलोचनाम्"
Kathasaritsagara,"sokss_6,2.74","kālena yauvanaprāptām udyānasthaṃ dadarśa tām /
yuvā yadṛcchayā bhrāmyan vatsākhyaḥ kāśyapo muniḥ","कालेन यौवनप्राप्ताम् उद्यानस्थं ददर्श ताम् /
युवा यदृच्छया भ्राम्यन् वत्साख्यः काश्यपो मुनिः"
Kathasaritsagara,"sokss_6,2.75","sa taporāśirūpo 'pi dṛṣṭvaivaitāṃ nṛpātmajām /
anurāgarasajño 'bhūd iti cātra vyacintayat","स तपोराशिरूपो ऽपि दृष्ट्वैवैतां नृपात्मजाम् /
अनुरागरसज्ञो ऽभूद् इति चात्र व्यचिन्तयत्"
Kathasaritsagara,"sokss_6,2.76","aho rūpaṃ kim apy asyāḥ kanyāyāḥ paramādbhutam /
nemāṃ prāpnoti ced bhāryāṃ kim anyat tapasaḥ phalam","अहो रूपं किम् अप्य् अस्याः कन्यायाः परमाद्भुतम् /
नेमां प्राप्नोति चेद् भार्यां किम् अन्यत् तपसः फलम्"
Kathasaritsagara,"sokss_6,2.77","iti dhyāyan muniyuvā sa sulocanayā tayā /
adarśi prajvalattejā vidhūma iva pāvakaḥ","इति ध्यायन् मुनियुवा स सुलोचनया तया /
अदर्शि प्रज्वलत्तेजा विधूम इव पावकः"
Kathasaritsagara,"sokss_6,2.78","taṃ vīkṣya sāpi sapremā sākṣasūtrakamaṇḍalum /
śāntaś ca kamanīyaś ca ko 'yaṃ syād ity acintayat","तं वीक्ष्य सापि सप्रेमा साक्षसूत्रकमण्डलुम् /
शान्तश् च कमनीयश् च को ऽयं स्याद् इत्य् अचिन्तयत्"
Kathasaritsagara,"sokss_6,2.79","varaṇāyeva copetya nayanotpalamālikām /
kṣipantī tasya vapuṣi praṇāmam akaron muneḥ","वरणायेव चोपेत्य नयनोत्पलमालिकाम् /
क्षिपन्ती तस्य वपुषि प्रणामम् अकरोन् मुनेः"
Kathasaritsagara,"sokss_6,2.80","patiṃ samāpnuhīty āśīs tasyās tenābhyadhīyata /
surāsuradurullaṅghyamanmathājñāvaśātmanā","पतिं समाप्नुहीत्य् आशीस् तस्यास् तेनाभ्यधीयत /
सुरासुरदुरुल्लङ्घ्यमन्मथाज्ञावशात्मना"
Kathasaritsagara,"sokss_6,2.81","tato 'sāmānyatadrūpalobhaluṇṭhitalajjayā /
tayāpy ūce sa vinamadvaktrayā munipuṃgavaḥ","ततो ऽसामान्यतद्रूपलोभलुण्ठितलज्जया /
तयाप्य् ऊचे स विनमद्वक्त्रया मुनिपुंगवः"
Kathasaritsagara,"sokss_6,2.82","eṣā yadīcchā bhavato nirmālāpo na ced ayam /
tad deva dātā nṛpatiḥ pitā me yacyatām iti","एषा यदीच्छा भवतो निर्मालापो न चेद् अयम् /
तद् देव दाता नृपतिः पिता मे यच्यताम् इति"
Kathasaritsagara,"sokss_6,2.83","athānvayaṃ parijanān munis tasyā niśamya saḥ /
gatvā nṛpaṃ tatpitaraṃ suṣeṇaṃ tām ayācata","अथान्वयं परिजनान् मुनिस् तस्या निशम्य सः /
गत्वा नृपं तत्पितरं सुषेणं ताम् अयाचत"
Kathasaritsagara,"sokss_6,2.84","so 'pi taṃ vīkṣya tapasā vapuṣā cātibhūmigam /
uvāca racitātithyo rājā munikumārakam","सो ऽपि तं वीक्ष्य तपसा वपुषा चातिभूमिगम् /
उवाच रचितातिथ्यो राजा मुनिकुमारकम्"
Kathasaritsagara,"sokss_6,2.85","jātāpsarasi rambhāyāṃ kanyaiṣā bhagavan mama /
asyā vivāhān nāke me tayā bhāvī samāgamaḥ","जाताप्सरसि रम्भायां कन्यैषा भगवन् मम /
अस्या विवाहान् नाके मे तया भावी समागमः"
Kathasaritsagara,"sokss_6,2.86","evaṃ tayā vrajantyā dyāṃ rambhayaiva mamoditam /
etat kathaṃ mahābhāga bhaved iti nirūpyatām","एवं तया व्रजन्त्या द्यां रम्भयैव ममोदितम् /
एतत् कथं महाभाग भवेद् इति निरूप्यताम्"
Kathasaritsagara,"sokss_6,2.87","tac chrutvā muniputro 'sau kṣaṇam evam acintayat /
kiṃ purā menakodbhūtā sarpadaṣṭā pramadvarā","तच् छ्रुत्वा मुनिपुत्रो ऽसौ क्षणम् एवम् अचिन्तयत् /
किं पुरा मेनकोद्भूता सर्पदष्टा प्रमद्वरा"
Kathasaritsagara,"sokss_6,2.88","dattvāyuṣo 'rdhaṃ muninā na bhāryā ruruṇā kṛtā /
triśaṅkuḥ kiṃ na nīto dyāṃ viśvāmitreṇa lubdhakaḥ","दत्त्वायुषो ऽर्धं मुनिना न भार्या रुरुणा कृता /
त्रिशङ्कुः किं न नीतो द्यां विश्वामित्रेण लुब्धकः"
Kathasaritsagara,"sokss_6,2.89","tad idaṃ svatapobhāgavyayāt kiṃ na karomy aham /
ity alocya na bhāro 'yam ity uktvā so 'bravīn muniḥ","तद् इदं स्वतपोभागव्ययात् किं न करोम्य् अहम् /
इत्य् अलोच्य न भारो ऽयम् इत्य् उक्त्वा सो ऽब्रवीन् मुनिः"
Kathasaritsagara,"sokss_6,2.90","he devatās tapoṃśena madīyenaiṣa bhūpatiḥ /
saśarīro divaṃ yātu rambhāsaṃbhogasiddhaye","हे देवतास् तपोंशेन मदीयेनैष भूपतिः /
सशरीरो दिवं यातु रम्भासंभोगसिद्धये"
Kathasaritsagara,"sokss_6,2.91","ity ukte tena muninā śṛṇvantyāṃ rājasaṃsadi /
evam astv iti suvyaktā divyā vāg udabhūt tataḥ","इत्य् उक्ते तेन मुनिना शृण्वन्त्यां राजसंसदि /
एवम् अस्त्व् इति सुव्यक्ता दिव्या वाग् उदभूत् ततः"
Kathasaritsagara,"sokss_6,2.92","tataḥ sulocanāṃ tasmai munaye kāśyapāya tām /
vatsāya dattvā tanayāṃ sa rājā divam udyayau","ततः सुलोचनां तस्मै मुनये काश्यपाय ताम् /
वत्साय दत्त्वा तनयां स राजा दिवम् उद्ययौ"
Kathasaritsagara,"sokss_6,2.93","tatra divyatvam āsādya tayā śakraniyuktayā /
sa reme rambhayā sākaṃ bhūyo divyānubhāvayā","तत्र दिव्यत्वम् आसाद्य तया शक्रनियुक्तया /
स रेमे रम्भया साकं भूयो दिव्यानुभावया"
Kathasaritsagara,"sokss_6,2.94","itthaṃ kṛtārthatāṃ deva suṣeṇaḥ prāpa kanyayā /
kanyā yuṣmādṛśāṃ geheṣv īdṛśyo 'vataranti hi","इत्थं कृतार्थतां देव सुषेणः प्राप कन्यया /
कन्या युष्मादृशां गेहेष्व् ईदृश्यो ऽवतरन्ति हि"
Kathasaritsagara,"sokss_6,2.95","tad eṣā kāpi divyā te jāta śāpacyutā gṛhe /
kanyā nūnam ato mā gāḥ śucaṃ taj janmanā vibho","तद् एषा कापि दिव्या ते जात शापच्युता गृहे /
कन्या नूनम् अतो मा गाः शुचं तज् जन्मना विभो"
Kathasaritsagara,"sokss_6,2.96","iti śrutvā kathāṃ rājā gṛhavṛddhād dvijanmanaḥ /
kaliṅgadatto nṛpatir jahau cintāṃ tutoṣa ca","इति श्रुत्वा कथां राजा गृहवृद्धाद् द्विजन्मनः /
कलिङ्गदत्तो नृपतिर् जहौ चिन्तां तुतोष च"
Kathasaritsagara,"sokss_6,2.97","tāṃ ca cakre nijasutāṃ nayanānandadāyinīm /
nāmnā kaliṅgaseneti bālām indukalopamām","तां च चक्रे निजसुतां नयनानन्ददायिनीम् /
नाम्ना कलिङ्गसेनेति बालाम् इन्दुकलोपमाम्"
Kathasaritsagara,"sokss_6,2.98","sāpi tasya pitur gehe rājaputrī tataḥ kramāt /
kaliṅgasenā vavṛdhe vayasyāmadhyavartinī","सापि तस्य पितुर् गेहे राजपुत्री ततः क्रमात् /
कलिङ्गसेना ववृधे वयस्यामध्यवर्तिनी"
Kathasaritsagara,"sokss_6,2.99","vijahāra ca harmyeṣu sā gṛheṣu vaneṣu ca /
krīḍārasamayasyeva laharī śaiśavāmbudheḥ","विजहार च हर्म्येषु सा गृहेषु वनेषु च /
क्रीडारसमयस्येव लहरी शैशवाम्बुधेः"
Kathasaritsagara,"sokss_6,2.100","kadācid atha harmyasthāṃ kelisaktāṃ dadarśa tām /
māyāsurasutā yāntī vyomnā somaprabhābhidhā","कदाचिद् अथ हर्म्यस्थां केलिसक्तां ददर्श ताम् /
मायासुरसुता यान्ती व्योम्ना सोमप्रभाभिधा"
Kathasaritsagara,"sokss_6,2.101","sā tām ālokya rūpeṇa munimānasamohinīm /
somaprabhā nabhaḥsthaiva jātaprītir acintayat","सा ताम् आलोक्य रूपेण मुनिमानसमोहिनीम् /
सोमप्रभा नभःस्थैव जातप्रीतिर् अचिन्तयत्"
Kathasaritsagara,"sokss_6,2.102","keyaṃ kim aindavī mūrtiḥ kāntis tasyā divā kutaḥ /
ratir vā yadi kāmaḥ kva kanyakā tad avaimy aham","केयं किम् ऐन्दवी मूर्तिः कान्तिस् तस्या दिवा कुतः /
रतिर् वा यदि कामः क्व कन्यका तद् अवैम्य् अहम्"
Kathasaritsagara,"sokss_6,2.103","atra rājagṛhe kāpi divyā śāpacyutā bhavet /
jāne janmāntare cābhūn nūnaṃ sakhyaṃ mamaitayā","अत्र राजगृहे कापि दिव्या शापच्युता भवेत् /
जाने जन्मान्तरे चाभून् नूनं सख्यं ममैतया"
Kathasaritsagara,"sokss_6,2.104","etad dhi me vadaty asyām atisnehākulaṃ manaḥ /
tadyuktaṃ kartum etāṃ me svayaṃ varasakhīṃ punaḥ","एतद् धि मे वदत्य् अस्याम् अतिस्नेहाकुलं मनः /
तद्युक्तं कर्तुम् एतां मे स्वयं वरसखीं पुनः"
Kathasaritsagara,"sokss_6,2.105","iti saṃcintya bālāyās tasyāḥ saṃtrāsaśaṅkayā /
somaprabhā sā aganādalakṣitam avātarat","इति संचिन्त्य बालायास् तस्याः संत्रासशङ्कया /
सोमप्रभा सा अगनादलक्षितम् अवातरत्"
Kathasaritsagara,"sokss_6,2.106","manuṣyakanyakābhāvam āśrityāśvāsakāraṇam /
sāsyāḥ kaliṅgasenāyāḥ śanair upasasarpa ca","मनुष्यकन्यकाभावम् आश्रित्याश्वासकारणम् /
सास्याः कलिङ्गसेनायाः शनैर् उपससर्प च"
Kathasaritsagara,"sokss_6,2.107","diṣṭyā rājasutā kāpi svayam atyadbhutākṛtiḥ /
asau samāgatā pārśvam uciteyaṃ sakhī mama","दिष्ट्या राजसुता कापि स्वयम् अत्यद्भुताकृतिः /
असौ समागता पार्श्वम् उचितेयं सखी मम"
Kathasaritsagara,"sokss_6,2.108","iti taddarśanād eva vicintyotthāya cādarāt /
kaliṅgasenāpy āliṅgat sā tāṃ somaprabhāṃ tadā","इति तद्दर्शनाद् एव विचिन्त्योत्थाय चादरात् /
कलिङ्गसेनाप्य् आलिङ्गत् सा तां सोमप्रभां तदा"
Kathasaritsagara,"sokss_6,2.109","upaveśya ca papraccha kṣaṇād anvayanāmanī /
vakṣyāmi sarvaṃ tiṣṭheti tāṃ ca somaprabhābravīt","उपवेश्य च पप्रच्छ क्षणाद् अन्वयनामनी /
वक्ष्यामि सर्वं तिष्ठेति तां च सोमप्रभाब्रवीत्"
Kathasaritsagara,"sokss_6,2.110","tataḥ kathākrameṇaiva vācā sakhyam abadhyata /
tābhyām ubhābhyam anyonyahastagrahapuraḥsaram","ततः कथाक्रमेणैव वाचा सख्यम् अबध्यत /
ताभ्याम् उभाभ्यम् अन्योन्यहस्तग्रहपुरःसरम्"
Kathasaritsagara,"sokss_6,2.111","atha somaprabhāvādīt sakhi tvaṃ rājakanyakā /
rājaputraiḥ samaṃ sakhyaṃ kṛcchrād apy ativāhyate","अथ सोमप्रभावादीत् सखि त्वं राजकन्यका /
राजपुत्रैः समं सख्यं कृच्छ्राद् अप्य् अतिवाह्यते"
Kathasaritsagara,"sokss_6,2.112","alpenāpy aparādhena te hi kupyanty amātrayā /
rājaputravaṇikputrakathāṃ śṛṇv atra vacmi te","अल्पेनाप्य् अपराधेन ते हि कुप्यन्त्य् अमात्रया /
राजपुत्रवणिक्पुत्रकथां शृण्व् अत्र वच्मि ते"
Kathasaritsagara,"sokss_6,2.113","nagaryāṃ puṣkarāvatyāṃ gūḍhasenābhidho nṛpaḥ /
āsīt tasya ca jāto 'bhūd eka eva kilātmajaḥ","नगर्यां पुष्करावत्यां गूढसेनाभिधो नृपः /
आसीत् तस्य च जातो ऽभूद् एक एव किलात्मजः"
Kathasaritsagara,"sokss_6,2.114","sa rājaputro dṛptaḥ sann ekaputratayā śubham /
aśubhaṃ vāpi yac cakre pitā tasyāsahiṣṭa tat","स राजपुत्रो दृप्तः सन्न् एकपुत्रतया शुभम् /
अशुभं वापि यच् चक्रे पिता तस्यासहिष्ट तत्"
Kathasaritsagara,"sokss_6,2.115","bhrāmyatopavane jātu dṛṣṭas tenaikaputrakaḥ /
vaṇijo brahmadattasya svatulyavibhavākṛtiḥ","भ्राम्यतोपवने जातु दृष्टस् तेनैकपुत्रकः /
वणिजो ब्रह्मदत्तस्य स्वतुल्यविभवाकृतिः"
Kathasaritsagara,"sokss_6,2.116","dṛṣṭvā ca sadyaḥ so 'nena svayaṃvarasuhṛtkṛtaḥ /
tadaiva caikarūpau tau jātau rājavaṇiksutau","दृष्ट्वा च सद्यः सो ऽनेन स्वयंवरसुहृत्कृतः /
तदैव चैकरूपौ तौ जातौ राजवणिक्सुतौ"
Kathasaritsagara,"sokss_6,2.117","sthātuṃ na śekatuḥ kṣipraṃ tāv anyonyam adarśanam /
āśu badhnāti hi prema prāgjanmāntarasaṃstavaḥ","स्थातुं न शेकतुः क्षिप्रं ताव् अन्योन्यम् अदर्शनम् /
आशु बध्नाति हि प्रेम प्राग्जन्मान्तरसंस्तवः"
Kathasaritsagara,"sokss_6,2.118","nopabhuṅkte sma taṃ bhogaṃ rājaputraḥ kadācana /
vaṇikputrasya yas tasya nādāv evopakalpitaḥ","नोपभुङ्क्ते स्म तं भोगं राजपुत्रः कदाचन /
वणिक्पुत्रस्य यस् तस्य नादाव् एवोपकल्पितः"
Kathasaritsagara,"sokss_6,2.119","ekadā suhṛdas tasya niścityodvāham āditaḥ /
ahicchatraṃ vivāhāya sa pratasthe nṛpātmajaḥ","एकदा सुहृदस् तस्य निश्चित्योद्वाहम् आदितः /
अहिच्छत्रं विवाहाय स प्रतस्थे नृपात्मजः"
Kathasaritsagara,"sokss_6,2.120","mittreṇa tena sākaṃ ca gajārūḍhaḥ sasainikaḥ /
gacchann ikṣumatītīraṃ prāpya sāyaṃ samāvasat","मित्त्रेण तेन साकं च गजारूढः ससैनिकः /
गच्छन्न् इक्षुमतीतीरं प्राप्य सायं समावसत्"
Kathasaritsagara,"sokss_6,2.121","tatra candrodaye pānam āsevya śayanaṃ śritaḥ /
arthito nijayā dhātryā kathāṃ vaktuṃ pracakrame","तत्र चन्द्रोदये पानम् आसेव्य शयनं श्रितः /
अर्थितो निजया धात्र्या कथां वक्तुं प्रचक्रमे"
Kathasaritsagara,"sokss_6,2.122","upakrāntakatho jahre śrānto mattaś ca nidrayā /
dhātrī ca tadvat so 'py āsīt snehāj jāgradvaṇiksutaḥ","उपक्रान्तकथो जह्रे श्रान्तो मत्तश् च निद्रया /
धात्री च तद्वत् सो ऽप्य् आसीत् स्नेहाज् जाग्रद्वणिक्सुतः"
Kathasaritsagara,"sokss_6,2.123","tataḥ supteṣu cānyeṣu strīṇām iva mithaḥ kathā /
gagane śuśruve tena vaṇikputreṇa jāgratā","ततः सुप्तेषु चान्येषु स्त्रीणाम् इव मिथः कथा /
गगने शुश्रुवे तेन वणिक्पुत्रेण जाग्रता"
Kathasaritsagara,"sokss_6,2.124","anākhyāya kathāṃ suptaḥ pāpo 'yaṃ tac chapāmy aham /
paridrakṣyaty asau hāraṃ prātastaṃ ced grahīṣyati","अनाख्याय कथां सुप्तः पापो ऽयं तच् छपाम्य् अहम् /
परिद्रक्ष्यत्य् असौ हारं प्रातस्तं चेद् ग्रहीष्यति"
Kathasaritsagara,"sokss_6,2.125","kaṇṭhalagnena tenaiṣa tatkṣaṇaṃ mṛtyum āpsyati /
ity uktvā virarāmaikā dvitīyā ca tato 'bravīt","कण्ठलग्नेन तेनैष तत्क्षणं मृत्युम् आप्स्यति /
इत्य् उक्त्वा विररामैका द्वितीया च ततो ऽब्रवीत्"
Kathasaritsagara,"sokss_6,2.126","ato yady ayam uttīrṇas tad drakṣyaty āmrapādapam /
viyokṣyate phalāny asya tataḥ prāṇair vimokṣyate","अतो यद्य् अयम् उत्तीर्णस् तद् द्रक्ष्यत्य् आम्रपादपम् /
वियोक्ष्यते फलान्य् अस्य ततः प्राणैर् विमोक्ष्यते"
Kathasaritsagara,"sokss_6,2.127","ity uktvā vyaramat sāpi tṛtīyābhidhadhe tataḥ /
yady etad api tīrṇo 'yaṃ tadvivāhakṛte gṛham","इत्य् उक्त्वा व्यरमत् सापि तृतीयाभिधधे ततः /
यद्य् एतद् अपि तीर्णो ऽयं तद्विवाहकृते गृहम्"
Kathasaritsagara,"sokss_6,2.128","praviṣṭaś cet tad evāsya hantuṃ pṛṣṭhe patiṣyati /
uktveti nyavṛtat sāpi caturthī vyāharat tataḥ","प्रविष्टश् चेत् तद् एवास्य हन्तुं पृष्ठे पतिष्यति /
उक्त्वेति न्यवृतत् सापि चतुर्थी व्याहरत् ततः"
Kathasaritsagara,"sokss_6,2.129","ato 'pi yadi nistīrṇas tan naktaṃ vāsaveśmani /
praviṣṭaḥ śatakṛtvo 'yaṃ kṣutaṃ sadyaḥ kariṣyati","अतो ऽपि यदि निस्तीर्णस् तन् नक्तं वासवेश्मनि /
प्रविष्टः शतकृत्वो ऽयं क्षुतं सद्यः करिष्यति"
Kathasaritsagara,"sokss_6,2.130","śatakṛtvo 'pi yady asya jīveti na vadiṣyati /
kaścid atra tataś caiṣa mṛtyor vaśam upaiṣyati","शतकृत्वो ऽपि यद्य् अस्य जीवेति न वदिष्यति /
कश्चिद् अत्र ततश् चैष मृत्योर् वशम् उपैष्यति"
Kathasaritsagara,"sokss_6,2.131","yena cedaṃ śrutaṃ so 'sya rakṣārthaṃ yadi vakṣyati /
tasyāpi bhavitā mṛtyur ity uktvā sā nyavartata","येन चेदं श्रुतं सो ऽस्य रक्षार्थं यदि वक्ष्यति /
तस्यापि भविता मृत्युर् इत्य् उक्त्वा सा न्यवर्तत"
Kathasaritsagara,"sokss_6,2.132","vaṇiksutaś ca tat sarvaṃ śrutvā nirghātadāruṇam /
sa tasya rājaputrasya snehodvigno vyacintayat","वणिक्सुतश् च तत् सर्वं श्रुत्वा निर्घातदारुणम् /
स तस्य राजपुत्रस्य स्नेहोद्विग्नो व्यचिन्तयत्"
Kathasaritsagara,"sokss_6,2.133","upakrantām anākhyātāṃ dhik kathāṃ yady alakṣitāḥ /
devataḥ śrotum āyātāḥ śapantyas tu kutūhalāt","उपक्रन्ताम् अनाख्यातां धिक् कथां यद्य् अलक्षिताः /
देवतः श्रोतुम् आयाताः शपन्त्यस् तु कुतूहलात्"
Kathasaritsagara,"sokss_6,2.134","tad etasmin mṛte rājasute ko 'rtho mamāsubhiḥ /
ato 'yaṃ rakṣaṇīyo mety uktyā prāṇasamaḥ suhṛt","तद् एतस्मिन् मृते राजसुते को ऽर्थो ममासुभिः /
अतो ऽयं रक्षणीयो मेत्य् उक्त्या प्राणसमः सुहृत्"
Kathasaritsagara,"sokss_6,2.135","vṛttānto 'pi na vācyo 'sya mā bhūd doṣo mamāpy ataḥ /
ity ālocya niśāṃ ninye sa kṛcchreṇa vaṇiksutaḥ","वृत्तान्तो ऽपि न वाच्यो ऽस्य मा भूद् दोषो ममाप्य् अतः /
इत्य् आलोच्य निशां निन्ये स कृच्छ्रेण वणिक्सुतः"
Kathasaritsagara,"sokss_6,2.136","rājaputro 'pi sa prātaḥ prasthitas tatsakhaḥ pathi /
dadarśa purato hāraṃ tam ādātum iyeṣa ca","राजपुत्रो ऽपि स प्रातः प्रस्थितस् तत्सखः पथि /
ददर्श पुरतो हारं तम् आदातुम् इयेष च"
Kathasaritsagara,"sokss_6,2.137","tato 'bravīd vaṇikputro hāraṃ mā sma grahīḥ sakhe /
māyeyam anyathā naite paśyeyuḥ sainikāḥ katham","ततो ऽब्रवीद् वणिक्पुत्रो हारं मा स्म ग्रहीः सखे /
मायेयम् अन्यथा नैते पश्येयुः सैनिकाः कथम्"
Kathasaritsagara,"sokss_6,2.138","tac chrutvā taṃ parityajya gacchann agre dadarśa saḥ /
āmravṛkṣaṃ phalāny asya bhoktuṃ caicchan nṛpātmajaḥ","तच् छ्रुत्वा तं परित्यज्य गच्छन्न् अग्रे ददर्श सः /
आम्रवृक्षं फलान्य् अस्य भोक्तुं चैच्छन् नृपात्मजः"
Kathasaritsagara,"sokss_6,2.139","vaṇikputreṇa ca prāgvat tato 'pi sa nivāritaḥ /
sāntaḥkhedaḥ śanair gacchan prāpa śvaśuraveśma tat","वणिक्पुत्रेण च प्राग्वत् ततो ऽपि स निवारितः /
सान्तःखेदः शनैर् गच्छन् प्राप श्वशुरवेश्म तत्"
Kathasaritsagara,"sokss_6,2.140","tatrodvāhakṛte veśma viśan dvārān nivartitaḥ /
tenaiva sakhyā yāvac ca tāvat tatpatitaṃ gṛham","तत्रोद्वाहकृते वेश्म विशन् द्वारान् निवर्तितः /
तेनैव सख्या यावच् च तावत् तत्पतितं गृहम्"
Kathasaritsagara,"sokss_6,2.141","tataḥ kathaṃcid uttīrṇaḥ kiṃcit sapratyayo niśi /
nivāsakaṃ viveśānyaṃ rājaputro vadhūsakhaḥ","ततः कथंचिद् उत्तीर्णः किंचित् सप्रत्ययो निशि /
निवासकं विवेशान्यं राजपुत्रो वधूसखः"
Kathasaritsagara,"sokss_6,2.142","tatra tasmin vaṇikputre praviśyālakṣitasthite /
śatakṛtvaḥ kṣutaṃ cakre śayanīyāśrito 'tha saḥ","तत्र तस्मिन् वणिक्पुत्रे प्रविश्यालक्षितस्थिते /
शतकृत्वः क्षुतं चक्रे शयनीयाश्रितो ऽथ सः"
Kathasaritsagara,"sokss_6,2.143","śatakṛtvo 'pi tasyātra nīcair jīvety udīrya saḥ /
kṛtakāryo vaṇikputro hṛṣṭaḥ svairaṃ bahir yayau","शतकृत्वो ऽपि तस्यात्र नीचैर् जीवेत्य् उदीर्य सः /
कृतकार्यो वणिक्पुत्रो हृष्टः स्वैरं बहिर् ययौ"
Kathasaritsagara,"sokss_6,2.144","niryāntaṃ tam apaśyac ca rājaputro vadhūsakhaḥ /
īrṣyāvismṛtatatsnehaḥ kruddho dvāḥsthān uvāca ca","निर्यान्तं तम् अपश्यच् च राजपुत्रो वधूसखः /
ईर्ष्याविस्मृततत्स्नेहः क्रुद्धो द्वाःस्थान् उवाच च"
Kathasaritsagara,"sokss_6,2.145","pāpātmāyaṃ rahaḥsthasya praviṣṭo 'ntaḥpuraṃ mama /
tad baddhvā sthāpyatāṃ yāvat prabhāte 'sau nigṛhyate","पापात्मायं रहःस्थस्य प्रविष्टो ऽन्तःपुरं मम /
तद् बद्ध्वा स्थाप्यतां यावत् प्रभाते ऽसौ निगृह्यते"
Kathasaritsagara,"sokss_6,2.146","tad buddhvā rakṣibhir baddho niśāṃ ninye vaṇiksutaḥ /
prātar vadhyabhuvaṃ taiś ca nīyamāno 'bravītsa tān","तद् बुद्ध्वा रक्षिभिर् बद्धो निशां निन्ये वणिक्सुतः /
प्रातर् वध्यभुवं तैश् च नीयमानो ऽब्रवीत्स तान्"
Kathasaritsagara,"sokss_6,2.147","ādau nayata māṃ tāvad rājaputrāntikaṃ yataḥ /
vakṣyāmi kāraṇaṃ kiṃcit tataḥ kuruta me vadham","आदौ नयत मां तावद् राजपुत्रान्तिकं यतः /
वक्ष्यामि कारणं किंचित् ततः कुरुत मे वधम्"
Kathasaritsagara,"sokss_6,2.148","ity uktais tena tair gatvā vijñaptaḥ sa nṛpātmajaḥ /
sacivair bodhitaś cānyais tasyānayanam ādiśat","इत्य् उक्तैस् तेन तैर् गत्वा विज्ञप्तः स नृपात्मजः /
सचिवैर् बोधितश् चान्यैस् तस्यानयनम् आदिशत्"
Kathasaritsagara,"sokss_6,2.149","ānītaḥ so 'bravīt tasmai vṛttāntaṃ rājasūnave /
pratyayād gṛhapātotthān mene satyaṃ ca so 'pi tat","आनीतः सो ऽब्रवीत् तस्मै वृत्तान्तं राजसूनवे /
प्रत्ययाद् गृहपातोत्थान् मेने सत्यं च सो ऽपि तत्"
Kathasaritsagara,"sokss_6,2.150","tatas tuṣṭaḥ samaṃ sakhya vadhamuktena tena saḥ /
āyayau rājatanayaḥ kṛtadāro nijāṃ purīm","ततस् तुष्टः समं सख्य वधमुक्तेन तेन सः /
आययौ राजतनयः कृतदारो निजां पुरीम्"
Kathasaritsagara,"sokss_6,2.151","tatra so 'pi suhṛt tasya kṛtadāro vaṇiksutaḥ /
stūyamānaguṇaḥ sarvair janair āsīd yathāsukham","तत्र सो ऽपि सुहृत् तस्य कृतदारो वणिक्सुतः /
स्तूयमानगुणः सर्वैर् जनैर् आसीद् यथासुखम्"
Kathasaritsagara,"sokss_6,2.152","evam ucchṛṅkhalā bhūtvā svaniyantṛpramāthinaḥ /
rājaputrā na manyante hitaṃ mattā gajā iva","एवम् उच्छृङ्खला भूत्वा स्वनियन्तृप्रमाथिनः /
राजपुत्रा न मन्यन्ते हितं मत्ता गजा इव"
Kathasaritsagara,"sokss_6,2.153","vetālais taiś ca kā maittrī ye vihasya haranty asūn /
tad rājaputri sakhyaṃ me ma sma vyabhicaraḥ sadā","वेतालैस् तैश् च का मैत्त्री ये विहस्य हरन्त्य् असून् /
तद् राजपुत्रि सख्यं मे म स्म व्यभिचरः सदा"
Kathasaritsagara,"sokss_6,2.154","iti śrutvā kathām etāṃ harmye somaprabhāmukhāt /
kaliṅgasenā sasnehaṃ tāṃ sakhīṃ pratyabhāṣata","इति श्रुत्वा कथाम् एतां हर्म्ये सोमप्रभामुखात् /
कलिङ्गसेना सस्नेहं तां सखीं प्रत्यभाषत"
Kathasaritsagara,"sokss_6,2.155","ete piśācā na tv ete rājaputrā matāḥ sakhi /
piśācadurgrahakathām aham ākhyāmi te śṛṇu","एते पिशाचा न त्व् एते राजपुत्रा मताः सखि /
पिशाचदुर्ग्रहकथाम् अहम् आख्यामि ते शृणु"
Kathasaritsagara,"sokss_6,2.156","yajñasthalākhye ko 'py āsīd agrahāre purā dvijaḥ /
sa jātu durgataḥ kāṣṭhāny āhartum aṭavīṃ yayau","यज्ञस्थलाख्ये को ऽप्य् आसीद् अग्रहारे पुरा द्विजः /
स जातु दुर्गतः काष्ठान्य् आहर्तुम् अटवीं ययौ"
Kathasaritsagara,"sokss_6,2.157","tatra kāṣṭhaṃ kuṭhāreṇa pāṭyamānaṃ vidher vaśāt /
āpatya tasya jaṅghāyāṃ bhittvāntaḥ praviveśa tat","तत्र काष्ठं कुठारेण पाट्यमानं विधेर् वशात् /
आपत्य तस्य जङ्घायां भित्त्वान्तः प्रविवेश तत्"
Kathasaritsagara,"sokss_6,2.158","tataḥ sa prasravadrakto dṛṣṭvā kenāpi mūrcchitaḥ /
utkṣipyānīyata gṛhaṃ puṃsāṃ pratyabhijānatā","ततः स प्रस्रवद्रक्तो दृष्ट्वा केनापि मूर्च्छितः /
उत्क्षिप्यानीयत गृहं पुंसां प्रत्यभिजानता"
Kathasaritsagara,"sokss_6,2.159","tatra vihvalayā patnyā tasya prakṣālya śoṇitam /
āśvāsya tasya jaṅghāyāṃ nibaddho vraṇapaṭṭakaḥ","तत्र विह्वलया पत्न्या तस्य प्रक्षाल्य शोणितम् /
आश्वास्य तस्य जङ्घायां निबद्धो व्रणपट्टकः"
Kathasaritsagara,"sokss_6,2.160","tataś cikitsyamānaḥ san vraṇas tasya dine dine /
na paraṃ na rurohaiva yāvan nāḍītvam āyayau","ततश् चिकित्स्यमानः सन् व्रणस् तस्य दिने दिने /
न परं न रुरोहैव यावन् नाडीत्वम् आययौ"
Kathasaritsagara,"sokss_6,2.161","tato nāḍīvraṇāt khinno daridro maraṇodyataḥ /
abhyetya sakhyā vipreṇa kenāpi jagade rahaḥ","ततो नाडीव्रणात् खिन्नो दरिद्रो मरणोद्यतः /
अभ्येत्य सख्या विप्रेण केनापि जगदे रहः"
Kathasaritsagara,"sokss_6,2.162","sakhā me yajñadattākhyaś ciraṃ bhūtvātidurgataḥ /
piśācasādhanaṃ kṛtvā dhanaṃ prāpya sukhī sthitaḥ","सखा मे यज्ञदत्ताख्यश् चिरं भूत्वातिदुर्गतः /
पिशाचसाधनं कृत्वा धनं प्राप्य सुखी स्थितः"
Kathasaritsagara,"sokss_6,2.163","tac ca tatsādhanaṃ tena mamāpy uktaṃ tvam apy ataḥ /
piśācaṃ sādhaya sakhe sa te ropayitā vraṇam","तच् च तत्साधनं तेन ममाप्य् उक्तं त्वम् अप्य् अतः /
पिशाचं साधय सखे स ते रोपयिता व्रणम्"
Kathasaritsagara,"sokss_6,2.164","ity uktvākhyātamantro 'sāv uvācāsya kriyām imām /
utthāya paścime yāme muktakeśo digambaraḥ","इत्य् उक्त्वाख्यातमन्त्रो ऽसाव् उवाचास्य क्रियाम् इमाम् /
उत्थाय पश्चिमे यामे मुक्तकेशो दिगम्बरः"
Kathasaritsagara,"sokss_6,2.165","anācāntaś ca muṣṭī dvau taṇḍulānāṃ yathākṣamam /
dvābhyām ādāya hastābhyāṃ japan gaccheś catuṣpatham","अनाचान्तश् च मुष्टी द्वौ तण्डुलानां यथाक्षमम् /
द्वाभ्याम् आदाय हस्ताभ्यां जपन् गच्छेश् चतुष्पथम्"
Kathasaritsagara,"sokss_6,2.166","tatra taṇḍulamuṣṭī dvau sthāpayitvā tataḥ sakhe /
maunenaiva tvam āgaccher mā vīkṣiṣṭhāś ca pṛṣṭhataḥ","तत्र तण्डुलमुष्टी द्वौ स्थापयित्वा ततः सखे /
मौनेनैव त्वम् आगच्छेर् मा वीक्षिष्ठाश् च पृष्ठतः"
Kathasaritsagara,"sokss_6,2.167","evaṃ kuru sadā yāvat piśāco vyaktatāṃ gataḥ /
ahaṃ hi hanmi te vyādhim iti tvāṃ vakṣyati svayam","एवं कुरु सदा यावत् पिशाचो व्यक्ततां गतः /
अहं हि हन्मि ते व्याधिम् इति त्वां वक्ष्यति स्वयम्"
Kathasaritsagara,"sokss_6,2.168","tato 'bhinandes taṃ so 'tha tava rogaṃ hariṣyati /
ity uktas tena mittreṇa sa dvijas tat tathākarot","ततो ऽभिनन्देस् तं सो ऽथ तव रोगं हरिष्यति /
इत्य् उक्तस् तेन मित्त्रेण स द्विजस् तत् तथाकरोत्"
Kathasaritsagara,"sokss_6,2.169","tataḥ siddhaḥ piśācaḥ sa tasyārtasya mahauṣadhīḥ /
himācalendrād ānīya ropayām āsa taṃ vraṇam","ततः सिद्धः पिशाचः स तस्यार्तस्य महौषधीः /
हिमाचलेन्द्राद् आनीय रोपयाम् आस तं व्रणम्"
Kathasaritsagara,"sokss_6,2.170","jagāda ca prahṛṣṭaṃ taṃ so 'tha lagnagraho dvijam /
dehi vraṇaṃ dvitīyaṃ me yāvat taṃ ropayāmy aham","जगाद च प्रहृष्टं तं सो ऽथ लग्नग्रहो द्विजम् /
देहि व्रणं द्वितीयं मे यावत् तं रोपयाम्य् अहम्"
Kathasaritsagara,"sokss_6,2.171","na cet sṛjāmy anarthaṃ te śarīraṃ saṃharāmi vā /
tac chrutvā sa dvijo bhītaḥ sadyo muktyai tam abhyadhāt","न चेत् सृजाम्य् अनर्थं ते शरीरं संहरामि वा /
तच् छ्रुत्वा स द्विजो भीतः सद्यो मुक्त्यै तम् अभ्यधात्"
Kathasaritsagara,"sokss_6,2.172","vraṇaṃ dvitīyaṃ dāsyāmi saptabhis te dinair iti /
tatas tenojjhitaḥ so 'bhūn nirāśo jīvite dvijaḥ","व्रणं द्वितीयं दास्यामि सप्तभिस् ते दिनैर् इति /
ततस् तेनोज्झितः सो ऽभून् निराशो जीविते द्विजः"
Kathasaritsagara,"sokss_6,2.173","ity uktvā viratā madhyād aślīlākhyānalajjayā /
kaliṅgasenā bhūyaḥ sāvādīt somaprabhām idam","इत्य् उक्त्वा विरता मध्याद् अश्लीलाख्यानलज्जया /
कलिङ्गसेना भूयः सावादीत् सोमप्रभाम् इदम्"
Kathasaritsagara,"sokss_6,2.174","tato vraṇāntarālābhād ārtaṃ vipram uvāca tam /
dṛṣṭvā pṛṣṭvā ca duhitā vidagdhā mṛtabhartṛkā","ततो व्रणान्तरालाभाद् आर्तं विप्रम् उवाच तम् /
दृष्ट्वा पृष्ट्वा च दुहिता विदग्धा मृतभर्तृका"
Kathasaritsagara,"sokss_6,2.175","vañcaye 'haṃ piśācaṃ taṃ gaccha tvaṃ brūhi taṃ punaḥ /
nāḍīvraṇo madduhitur bhavatā ropyatām iti","वञ्चये ऽहं पिशाचं तं गच्छ त्वं ब्रूहि तं पुनः /
नाडीव्रणो मद्दुहितुर् भवता रोप्यताम् इति"
Kathasaritsagara,"sokss_6,2.176","tac chrutvā mudito gatvā tathaivoktvā ca sa dvijaḥ /
anaiṣīd duhitus tasyāḥ piśācaṃ taṃ tato 'ntikam","तच् छ्रुत्वा मुदितो गत्वा तथैवोक्त्वा च स द्विजः /
अनैषीद् दुहितुस् तस्याः पिशाचं तं ततो ऽन्तिकम्"
Kathasaritsagara,"sokss_6,2.177","sā ca tasya piśācasya varāṅgaṃ svam adarśayat /
ropayemaṃ vraṇaṃ bhadra mameti bruvatī rahaḥ","सा च तस्य पिशाचस्य वराङ्गं स्वम् अदर्शयत् /
रोपयेमं व्रणं भद्र ममेति ब्रुवती रहः"
Kathasaritsagara,"sokss_6,2.178","sa ca mūḍhaḥ piśāco 'syā varāṅge satataṃ dadau /
piṇḍīlepādi na tv āsīt sa taṃ ropayituṃ kṣamaḥ","स च मूढः पिशाचो ऽस्या वराङ्गे सततं ददौ /
पिण्डीलेपादि न त्व् आसीत् स तं रोपयितुं क्षमः"
Kathasaritsagara,"sokss_6,2.179","dinaiś ca khinnas tasyāḥ sa kṛtvā jaṅghe nijāṃsayoḥ /
kiṃsvin na rohatīty evaṃ tadvarāṅgaṃ vyalokayat","दिनैश् च खिन्नस् तस्याः स कृत्वा जङ्घे निजांसयोः /
किंस्विन् न रोहतीत्य् एवं तद्वराङ्गं व्यलोकयत्"
Kathasaritsagara,"sokss_6,2.180","yāvad dvitīyaṃ tasyādhaḥ sa payuvraṇam aikṣata /
taṃ dṛṣṭvaiva ca saṃbhrāntaḥ sa piśāco vyacintayat","यावद् द्वितीयं तस्याधः स पयुव्रणम् ऐक्षत /
तं दृष्ट्वैव च संभ्रान्तः स पिशाचो व्यचिन्तयत्"
Kathasaritsagara,"sokss_6,2.181","eko na ropito yāvad utpanno 'yaṃ vraṇo 'paraḥ /
satyaḥ pravādo yacchidreṣv anarthā yānti bhūritām","एको न रोपितो यावद् उत्पन्नो ऽयं व्रणो ऽपरः /
सत्यः प्रवादो यच्छिद्रेष्व् अनर्था यान्ति भूरिताम्"
Kathasaritsagara,"sokss_6,2.182","prabhavanti yato lokāḥ pralayaṃ yānti yena ca /
saṃsāravartma vivṛtaṃ kaḥ pidhātuṃ tad īśvaraḥ","प्रभवन्ति यतो लोकाः प्रलयं यान्ति येन च /
संसारवर्त्म विवृतं कः पिधातुं तद् ईश्वरः"
Kathasaritsagara,"sokss_6,2.183","ity ālocya viruddhārthasiddhyā bandhanaśaṅkayā /
sa piśācas tato mūrkhaḥ palāyyādarśanaṃ yayau","इत्य् आलोच्य विरुद्धार्थसिद्ध्या बन्धनशङ्कया /
स पिशाचस् ततो मूर्खः पलाय्यादर्शनं ययौ"
Kathasaritsagara,"sokss_6,2.184","evaṃ ca vañcayitvā taṃ piśācaṃ mocitas tayā /
duhitrā sa dvijas tasthau rogottīrṇo yathāsukham","एवं च वञ्चयित्वा तं पिशाचं मोचितस् तया /
दुहित्रा स द्विजस् तस्थौ रोगोत्तीर्णो यथासुखम्"
Kathasaritsagara,"sokss_6,2.185","itthaṃ piśācās tat tulyā bālā rājasutāś ca ye /
te siddhā apy anarthāya sakhi rakṣyās tu buddhibhiḥ","इत्थं पिशाचास् तत् तुल्या बाला राजसुताश् च ये /
ते सिद्धा अप्य् अनर्थाय सखि रक्ष्यास् तु बुद्धिभिः"
Kathasaritsagara,"sokss_6,2.186","rājaputryaḥ kulīnās tu naitādṛśyaḥ śrutāḥ kvacit /
ato 'nyathā na bhāvyaṃ te sakhi matsaṃgataṃ prati","राजपुत्र्यः कुलीनास् तु नैतादृश्यः श्रुताः क्वचित् /
अतो ऽन्यथा न भाव्यं ते सखि मत्संगतं प्रति"
Kathasaritsagara,"sokss_6,2.187","evaṃ kaliṅgasenāyā mukhāc chrutvā yathākramam /
sahāsacitramadhuraṃ toṣaṃ somaprabhā yayau","एवं कलिङ्गसेनाया मुखाच् छ्रुत्वा यथाक्रमम् /
सहासचित्रमधुरं तोषं सोमप्रभा ययौ"
Kathasaritsagara,"sokss_6,2.188","ito me ṣaṣṭiyojanyāṃ gṛhaṃ yāti ca vāsaraḥ /
ciraṃ sthitāsmi tat tanvi yāmīty etām uvāca ca","इतो मे षष्टियोजन्यां गृहं याति च वासरः /
चिरं स्थितास्मि तत् तन्वि यामीत्य् एताम् उवाच च"
Kathasaritsagara,"sokss_6,2.189","tato 'stagiriśekharaṃ vrajati vāsareśe śanaiḥ
sakhīṃ punar upāgamat praṇayinīṃ samāpṛcchya tām /
kṣaṇaṃ janitavismayā gaganamārgam utpatya sā
jagāma vasatiṃ nijāṃ prasabham eva somaprabhā","ततो ऽस्तगिरिशेखरं व्रजति वासरेशे शनैः
सखीं पुनर् उपागमत् प्रणयिनीं समापृच्छ्य ताम् /
क्षणं जनितविस्मया गगनमार्गम् उत्पत्य सा
जगाम वसतिं निजां प्रसभम् एव सोमप्रभा"
Kathasaritsagara,"sokss_6,2.190","vilokya ca tad adbhutaṃ bahuvitarkam atyadbhutaṃ
praviśya samacintayat kila kaliṅgasenā ca sā /
na vedmi kim asāv aho mama sakhī hi siddhāṅganā
bhavet kim athavāpsarāḥ kim athavāpi vidyādharī","विलोक्य च तद् अद्भुतं बहुवितर्कम् अत्यद्भुतं
प्रविश्य समचिन्तयत् किल कलिङ्गसेना च सा /
न वेद्मि किम् असाव् अहो मम सखी हि सिद्धाङ्गना
भवेत् किम् अथवाप्सराः किम् अथवापि विद्याधरी"
Kathasaritsagara,"sokss_6,2.191","divyā tāvad iyaṃ bhavaty avitathaṃ vyomāgrasaṃcāriṇī
divyā yānti ca mānuṣībhir asamasnehāhṛtāḥ saṃgatim /
bheje kiṃ nṛpateḥ pṛthos tanayayā sakhyaṃ na sārundhatī
tatprītyā pṛthur ānināya surabhiṃ svargān na kiṃ bhūtale","दिव्या तावद् इयं भवत्य् अवितथं व्योमाग्रसंचारिणी
दिव्या यान्ति च मानुषीभिर् असमस्नेहाहृताः संगतिम् /
भेजे किं नृपतेः पृथोस् तनयया सख्यं न सारुन्धती
तत्प्रीत्या पृथुर् आनिनाय सुरभिं स्वर्गान् न किं भूतले"
Kathasaritsagara,"sokss_6,2.192","tatkṣīrāśanato na kiṃ punar asau bhraṣṭo 'pi yāto divaṃ
saṃbhūtāś ca tataḥ prabhṛty avikalā gāvo na kiṃ bhūtale /
tad dhanyāsmi śubhodayād upanatā divyā sakhīyaṃ mama
prātaś cānvayanāmanī sunipuṇaṃ prakṣyāmi tām āgatām","तत्क्षीराशनतो न किं पुनर् असौ भ्रष्टो ऽपि यातो दिवं
संभूताश् च ततः प्रभृत्य् अविकला गावो न किं भूतले /
तद् धन्यास्मि शुभोदयाद् उपनता दिव्या सखीयं मम
प्रातश् चान्वयनामनी सुनिपुणं प्रक्ष्यामि ताम् आगताम्"
Kathasaritsagara,"sokss_6,2.193","ity ādi rājatanayā hṛdi cintayantī tāṃ yāminīm anayad atra kaliṅgasenā /
somaprabhā ca nijaveśmani bhūya eva taddarśanotsukamanā rajanīṃ nināya","इत्य् आदि राजतनया हृदि चिन्तयन्ती तां यामिनीम् अनयद् अत्र कलिङ्गसेना /
सोमप्रभा च निजवेश्मनि भूय एव तद्दर्शनोत्सुकमना रजनीं निनाय"
Kathasaritsagara,"sokss_6,3.1","iti mahākaviśrīsomadevabhaṭṭaviracite kathāsaritsāgare madanamañcukālambake dvitīyas taraṅgaḥ /

tṛtīyas taraṅgaḥ /

tataḥ somaprabhā prātas tadvinodopapādinīm /
nyastadārumayānekam āyasadyantraputrikām","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके द्वितीयस् तरङ्गः /

तृतीयस् तरङ्गः /

ततः सोमप्रभा प्रातस् तद्विनोदोपपादिनीम् /
न्यस्तदारुमयानेकम् आयसद्यन्त्रपुत्रिकाम्"
Kathasaritsagara,"sokss_6,3.2","karaṇḍināṃ samādāya sā nabhastalacāriṇī /
tasyāḥ kaliṅgasenāyā nikaṭaṃ punar āyayau","करण्डिनां समादाय सा नभस्तलचारिणी /
तस्याः कलिङ्गसेनाया निकटं पुनर् आययौ"
Kathasaritsagara,"sokss_6,3.3","kaliṅgasenāpy ālokya tām ānandāśrunirbharā /
utthāya kaṇṭhe jagrāha pārśvāsīnām uvāca ca","कलिङ्गसेनाप्य् आलोक्य ताम् आनन्दाश्रुनिर्भरा /
उत्थाय कण्ठे जग्राह पार्श्वासीनाम् उवाच च"
Kathasaritsagara,"sokss_6,3.4","tvadīyamukhapūrṇendudarśanena vinā sakhi /
tamomayī triyāmādya śatayām eva me gatā","त्वदीयमुखपूर्णेन्दुदर्शनेन विना सखि /
तमोमयी त्रियामाद्य शतयाम् एव मे गता"
Kathasaritsagara,"sokss_6,3.5","tajjanmāntarasaṃbandhaḥ kīdṛśaḥ syāt tvayā mama /
yasyāyaṃ pariṇāmo 'dya tvaṃ devī vetsi ced vada","तज्जन्मान्तरसंबन्धः कीदृशः स्यात् त्वया मम /
यस्यायं परिणामो ऽद्य त्वं देवी वेत्सि चेद् वद"
Kathasaritsagara,"sokss_6,3.6","tac chrutvā rājaputrīṃ tām evaṃ somaprabhābravīt /
īdṛṅ me nāsti vijñānaṃ na hi jātiṃ smarāmy aham","तच् छ्रुत्वा राजपुत्रीं ताम् एवं सोमप्रभाब्रवीत् /
ईदृङ् मे नास्ति विज्ञानं न हि जातिं स्मराम्य् अहम्"
Kathasaritsagara,"sokss_6,3.7","na cātra munayo 'bhijñāḥ ke cit tu yadi jānate /
taiḥ kṛtaṃ tādṛśaṃ pūrvaṃ paratattvavidaś ca te","न चात्र मुनयो ऽभिज्ञाः के चित् तु यदि जानते /
तैः कृतं तादृशं पूर्वं परतत्त्वविदश् च ते"
Kathasaritsagara,"sokss_6,3.8","evam uktavatīṃ bhūyaḥ premaviśrambhapeśalam /
kaliṅgasenā papraccha vijane tāṃ sakautukā","एवम् उक्तवतीं भूयः प्रेमविश्रम्भपेशलम् /
कलिङ्गसेना पप्रच्छ विजने तां सकौतुका"
Kathasaritsagara,"sokss_6,3.9","brūhi me sakhi kasyeha devajāteḥ pitus tvayā /
janmanālaṃkṛto vaṃśo muktayeva suvṛttayā","ब्रूहि मे सखि कस्येह देवजातेः पितुस् त्वया /
जन्मनालंकृतो वंशो मुक्तयेव सुवृत्तया"
Kathasaritsagara,"sokss_6,3.10","jagatkarṇāmṛtaṃ kiṃ ca tava nāma sulakṣaṇe /
karaṇḍikā kimartheyam asyām asti ca vastu kim","जगत्कर्णामृतं किं च तव नाम सुलक्षणे /
करण्डिका किमर्थेयम् अस्याम् अस्ति च वस्तु किम्"
Kathasaritsagara,"sokss_6,3.11","evaṃ kaliṅgasenāyāḥ śrutvā sapraṇayaṃ vacaḥ /
somaprabhā sā sarvaṃ tat kramād vaktuṃ pracakrame","एवं कलिङ्गसेनायाः श्रुत्वा सप्रणयं वचः /
सोमप्रभा सा सर्वं तत् क्रमाद् वक्तुं प्रचक्रमे"
Kathasaritsagara,"sokss_6,3.12","asti trijagati khyāto mayo nāma mahāsuraḥ /
āsuraṃ bhāvam utsṛjya śauriṃ sa śaraṇaṃ śritaḥ","अस्ति त्रिजगति ख्यातो मयो नाम महासुरः /
आसुरं भावम् उत्सृज्य शौरिं स शरणं श्रितः"
Kathasaritsagara,"sokss_6,3.13","tena dattābhayaś cakre sa ca vajrabhṛtaḥ sabhām /
daityāś ca devapakṣo 'yam iti taṃ prati cukrudhuḥ","तेन दत्ताभयश् चक्रे स च वज्रभृतः सभाम् /
दैत्याश् च देवपक्षो ऽयम् इति तं प्रति चुक्रुधुः"
Kathasaritsagara,"sokss_6,3.14","tadbhayāt tena vindhyādrau māyāvivaramandiram /
agamyam asurendrāṇāṃ bahvāścaryamayaṃ kṛtam","तद्भयात् तेन विन्ध्याद्रौ मायाविवरमन्दिरम् /
अगम्यम् असुरेन्द्राणां बह्वाश्चर्यमयं कृतम्"
Kathasaritsagara,"sokss_6,3.15","tasyāvāṃ dve duhitarau mayasya brahmacāriṇī /
jyeṣṭhā svayaṃprabhā nāma kumārī tadgṛhasthitā","तस्यावां द्वे दुहितरौ मयस्य ब्रह्मचारिणी /
ज्येष्ठा स्वयंप्रभा नाम कुमारी तद्गृहस्थिता"
Kathasaritsagara,"sokss_6,3.16","ahaṃ somaprabhā nāma kaniṣṭhā sā tv ahaṃ sakhi /
nalakūbarasaṃjñāya dattā dhanadasūnave","अहं सोमप्रभा नाम कनिष्ठा सा त्व् अहं सखि /
नलकूबरसंज्ञाय दत्ता धनदसूनवे"
Kathasaritsagara,"sokss_6,3.17","pitrā ca śikṣitāsmīha māyāyantrāṇy anekadhā /
tvatprītyā ceyam ānītā pūrṇā tava karaṇḍikā","पित्रा च शिक्षितास्मीह मायायन्त्राण्य् अनेकधा /
त्वत्प्रीत्या चेयम् आनीता पूर्णा तव करण्डिका"
Kathasaritsagara,"sokss_6,3.18","ity uktvādarśayat tasyāḥ prodghāṭya bahukautukāḥ /
somaprabhā kāṣṭhamayīḥ svamāyāyantraputrikāḥ","इत्य् उक्त्वादर्शयत् तस्याः प्रोद्घाट्य बहुकौतुकाः /
सोमप्रभा काष्ठमयीः स्वमायायन्त्रपुत्रिकाः"
Kathasaritsagara,"sokss_6,3.19","kīlikāhatimātreṇa kācid gatvā vihāyasā /
tadājñayā puṣpamālām ādāya drutam āyayau","कीलिकाहतिमात्रेण काचिद् गत्वा विहायसा /
तदाज्ञया पुष्पमालाम् आदाय द्रुतम् आययौ"
Kathasaritsagara,"sokss_6,3.20","kācit tathaiva pānīyam ānināya yadṛcchayā /
kācinn anarta kācic ca kathālāpam athākarot","काचित् तथैव पानीयम् आनिनाय यदृच्छया /
काचिन्न् अनर्त काचिच् च कथालापम् अथाकरोत्"
Kathasaritsagara,"sokss_6,3.21","ity ādibhir mahāścaryaiḥ kaṃcit kālaṃ vinodya tām /
surakṣitāṃ sthāpayitvā tāṃ ca yantrakaraṇḍikām","इत्य् आदिभिर् महाश्चर्यैः कंचित् कालं विनोद्य ताम् /
सुरक्षितां स्थापयित्वा तां च यन्त्रकरण्डिकाम्"
Kathasaritsagara,"sokss_6,3.22","kaliṅgasenām āmantrya sotkāṃ somaprabhā tataḥ /
yayau bhartṛparāyattā nabhasā nijamandiram","कलिङ्गसेनाम् आमन्त्र्य सोत्कां सोमप्रभा ततः /
ययौ भर्तृपरायत्ता नभसा निजमन्दिरम्"
Kathasaritsagara,"sokss_6,3.23","kaliṅgasenāpy āścaryadarśanadhvastayā kṣudhā /
prahṛṣṭā tad ahas tasthau sarvāhāraparāṅmukhī","कलिङ्गसेनाप्य् आश्चर्यदर्शनध्वस्तया क्षुधा /
प्रहृष्टा तद् अहस् तस्थौ सर्वाहारपराङ्मुखी"
Kathasaritsagara,"sokss_6,3.24","tad dṛṣṭvā ca tatas tasyā jananī rogaśaṅkinī /
ānandākhyena bhiṣajā nirūpyāvikaloditā","तद् दृष्ट्वा च ततस् तस्या जननी रोगशङ्किनी /
आनन्दाख्येन भिषजा निरूप्याविकलोदिता"
Kathasaritsagara,"sokss_6,3.25","kuto 'pi hetor harṣeṇa naṣṭāsyāḥ kṣun na rogataḥ /
utphullanetraṃ vakty etad asyā hasad ivānanam","कुतो ऽपि हेतोर् हर्षेण नष्टास्याः क्षुन् न रोगतः /
उत्फुल्लनेत्रं वक्त्य् एतद् अस्या हसद् इवाननम्"
Kathasaritsagara,"sokss_6,3.26","ity uktā bhiṣajā harṣahetuṃ tajjananī ca sā /
papraccha tāṃ yathāvṛttaṃ sāpi tasyai tad abravīt","इत्य् उक्ता भिषजा हर्षहेतुं तज्जननी च सा /
पप्रच्छ तां यथावृत्तं सापि तस्यै तद् अब्रवीत्"
Kathasaritsagara,"sokss_6,3.27","tataḥ ślāghyasakhī saṅgahṛṣṭāṃ matvābhinandya ca /
āhāraṃ kārayām āsa jananī tāṃ yathocitam","ततः श्लाघ्यसखी सङ्गहृष्टां मत्वाभिनन्द्य च /
आहारं कारयाम् आस जननी तां यथोचितम्"
Kathasaritsagara,"sokss_6,3.28","athānyedyur upāgatya viditārthā krameṇa sā /
kaliṅgasenāṃ tām eva rahaḥ somaprabhābhyadhāt","अथान्येद्युर् उपागत्य विदितार्था क्रमेण सा /
कलिङ्गसेनां ताम् एव रहः सोमप्रभाभ्यधात्"
Kathasaritsagara,"sokss_6,3.29","mayā tvatsakhyam āvedya tvatpārśvāgamane 'nvaham /
anujñā jñānino bhartur gṛhītā viditārthataḥ","मया त्वत्सख्यम् आवेद्य त्वत्पार्श्वागमने ऽन्वहम् /
अनुज्ञा ज्ञानिनो भर्तुर् गृहीता विदितार्थतः"
Kathasaritsagara,"sokss_6,3.30","tasmāt tvam apy anujñātā pitṛbhyāṃ bhava sāṃpratam /
yena svairaṃ mayā sākaṃ niḥśaṅkā vihariṣyasi","तस्मात् त्वम् अप्य् अनुज्ञाता पितृभ्यां भव सांप्रतम् /
येन स्वैरं मया साकं निःशङ्का विहरिष्यसि"
Kathasaritsagara,"sokss_6,3.31","evam uktavatīṃ haste tāṃ gṛhītvaiva tatkṣaṇam /
kaliṅgasenā svapitur mātuś ca nikaṭaṃ yayau","एवम् उक्तवतीं हस्ते तां गृहीत्वैव तत्क्षणम् /
कलिङ्गसेना स्वपितुर् मातुश् च निकटं ययौ"
Kathasaritsagara,"sokss_6,3.32","tatra nāmānvayākhyānapūrvaṃ caitām adarśayat /
pitre kaliṅgadattāya rājñe somaprabhāṃ sakhīm","तत्र नामान्वयाख्यानपूर्वं चैताम् अदर्शयत् /
पित्रे कलिङ्गदत्ताय राज्ञे सोमप्रभां सखीम्"
Kathasaritsagara,"sokss_6,3.33","mātre ca tārādattāyai tathaivaitām adarśayat /
tau ca dṛṣṭvā yathākhyānam enām abhinanandatuḥ","मात्रे च तारादत्तायै तथैवैताम् अदर्शयत् /
तौ च दृष्ट्वा यथाख्यानम् एनाम् अभिननन्दतुः"
Kathasaritsagara,"sokss_6,3.34","ūcatuś cākṛtiprītau daṃpatī tāv ubhau tataḥ /
satkṛtya duhitṛsnehāt tāṃ mahāsurasundarīm","ऊचतुश् चाकृतिप्रीतौ दंपती ताव् उभौ ततः /
सत्कृत्य दुहितृस्नेहात् तां महासुरसुन्दरीम्"
Kathasaritsagara,"sokss_6,3.35","vatse kaliṅgaseneyaṃ haste tava samarpitā /
tad idānīṃ yathakāmam ubhe viharatāṃ yuvām","वत्से कलिङ्गसेनेयं हस्ते तव समर्पिता /
तद् इदानीं यथकामम् उभे विहरतां युवाम्"
Kathasaritsagara,"sokss_6,3.36","etat tayor vaco dve cāpy abhinandya nirīyatuḥ /
samaṃ kaliṅgasenā ca sā ca somaprabhā tataḥ","एतत् तयोर् वचो द्वे चाप्य् अभिनन्द्य निरीयतुः /
समं कलिङ्गसेना च सा च सोमप्रभा ततः"
Kathasaritsagara,"sokss_6,3.37","jagmatuś ca vihārāya vihāraṃ rājanirmitam /
āninyatuś ca tāṃ tatra māyāyantrakaraṇḍikām","जग्मतुश् च विहाराय विहारं राजनिर्मितम् /
आनिन्यतुश् च तां तत्र मायायन्त्रकरण्डिकाम्"
Kathasaritsagara,"sokss_6,3.38","tato yantramayaṃ yakṣaṃ gṛhītvā prāhiṇot tadā /
somaprabhā svaprayogād buddhārcānayanāya sā","ततो यन्त्रमयं यक्षं गृहीत्वा प्राहिणोत् तदा /
सोमप्रभा स्वप्रयोगाद् बुद्धार्चानयनाय सा"
Kathasaritsagara,"sokss_6,3.39","sa yakṣo nabhasā gatvā dūram adhvānam āyayau /
ādāya muktāsadratnahemāmburuhasaṃcayam","स यक्षो नभसा गत्वा दूरम् अध्वानम् आययौ /
आदाय मुक्तासद्रत्नहेमाम्बुरुहसंचयम्"
Kathasaritsagara,"sokss_6,3.40","tenābhipūjya sugatān bhasayām āsa tatra sā /
somaprabhā sanilayān sarvāścaryapradāyinā","तेनाभिपूज्य सुगतान् भसयाम् आस तत्र सा /
सोमप्रभा सनिलयान् सर्वाश्चर्यप्रदायिना"
Kathasaritsagara,"sokss_6,3.41","tad buddhvāgatya dṛṣṭvā ca vismito mahiṣīsakhaḥ /
rājā kaliṅgadattas tām apṛcchad yantraceṣṭitam","तद् बुद्ध्वागत्य दृष्ट्वा च विस्मितो महिषीसखः /
राजा कलिङ्गदत्तस् ताम् अपृच्छद् यन्त्रचेष्टितम्"
Kathasaritsagara,"sokss_6,3.42","tataḥ somaprabhāvādīd rājann etāny anekadhā /
māyāyantrādiśilpāni pitrā sṛṣṭāni me purā","ततः सोमप्रभावादीद् राजन्न् एतान्य् अनेकधा /
मायायन्त्रादिशिल्पानि पित्रा सृष्टानि मे पुरा"
Kathasaritsagara,"sokss_6,3.43","yathā cedaṃ jagadyantraṃ pañcabhūtātmakaṃ tathā /
yantrāṇy etāni sarvāṇi śṛṇu tāni pṛthak pṛthak","यथा चेदं जगद्यन्त्रं पञ्चभूतात्मकं तथा /
यन्त्राण्य् एतानि सर्वाणि शृणु तानि पृथक् पृथक्"
Kathasaritsagara,"sokss_6,3.44","pṛthvīpradhānaṃ yantraṃ yad dvārādi pidadhāti tat /
pihitaṃ tena śaknoti na codghāṭayituṃ paraḥ","पृथ्वीप्रधानं यन्त्रं यद् द्वारादि पिदधाति तत् /
पिहितं तेन शक्नोति न चोद्घाटयितुं परः"
Kathasaritsagara,"sokss_6,3.45","ākāras toyayantrotthaḥ sajīva iva dṛśyate /
tejomayaṃ tu yad yantraṃ taj jvalāḥ parimuñcati","आकारस् तोययन्त्रोत्थः सजीव इव दृश्यते /
तेजोमयं तु यद् यन्त्रं तज् ज्वलाः परिमुञ्चति"
Kathasaritsagara,"sokss_6,3.46","vātayantraṃ ca kurute ceṣṭā gatyāgamādikāḥ /
vyaktīkaroti cālāpaṃ yantram ākāśasaṃbhavam","वातयन्त्रं च कुरुते चेष्टा गत्यागमादिकाः /
व्यक्तीकरोति चालापं यन्त्रम् आकाशसंभवम्"
Kathasaritsagara,"sokss_6,3.47","mayā caitāny avāptāni tātāt kiṃ tvam ṛtasya yat /
rakṣakaṃ cakrayantraṃ tat tāto jānāti nāparaḥ","मया चैतान्य् अवाप्तानि तातात् किं त्वम् ऋतस्य यत् /
रक्षकं चक्रयन्त्रं तत् तातो जानाति नापरः"
Kathasaritsagara,"sokss_6,3.48","iti tasyā vadantyās tadvacaḥ śraddadhatām iva /
madhyāhne pūryamāṇānāṃ śaṅkhānām udabhūd dhvaniḥ","इति तस्या वदन्त्यास् तद्वचः श्रद्दधताम् इव /
मध्याह्ने पूर्यमाणानां शङ्खानाम् उदभूद् ध्वनिः"
Kathasaritsagara,"sokss_6,3.49","tataḥ svocitam āhāraṃ dātuṃ vijñāpya taṃ nṛpam /
prāpy anujñāṃ vimāne tāṃ sānugāṃ yantranirmite","ततः स्वोचितम् आहारं दातुं विज्ञाप्य तं नृपम् /
प्राप्य् अनुज्ञां विमाने तां सानुगां यन्त्रनिर्मिते"
Kathasaritsagara,"sokss_6,3.50","kaliṅgasenām ādāya pratasthe gaganena sā /
somaprabhā pitṛgṛhaṃ jyeṣṭhāyāḥ svasur antikam","कलिङ्गसेनाम् आदाय प्रतस्थे गगनेन सा /
सोमप्रभा पितृगृहं ज्येष्ठायाः स्वसुर् अन्तिकम्"
Kathasaritsagara,"sokss_6,3.51","kṣaṇāc ca prāpya vindhyādrivarti tatpitṛmandiram /
tasyāḥ svayaṃprabhāyāś ca pārśvaṃ tām anayat svasuḥ","क्षणाच् च प्राप्य विन्ध्याद्रिवर्ति तत्पितृमन्दिरम् /
तस्याः स्वयंप्रभायाश् च पार्श्वं ताम् अनयत् स्वसुः"
Kathasaritsagara,"sokss_6,3.52","tatrāpaśyaj jaṭājūṭamālinīṃ tāṃ svayaṃprabhām /
kaliṅgasenā lambākṣamālāṃ sā brahmacāriṇīm","तत्रापश्यज् जटाजूटमालिनीं तां स्वयंप्रभाम् /
कलिङ्गसेना लम्बाक्षमालां सा ब्रह्मचारिणीम्"
Kathasaritsagara,"sokss_6,3.53","susitāmbarasaṃvītāṃ hasantīm iva pārvatīm /
kāmabhogamahābhogagṛhītogratapaḥkriyām","सुसिताम्बरसंवीतां हसन्तीम् इव पार्वतीम् /
कामभोगमहाभोगगृहीतोग्रतपःक्रियाम्"
Kathasaritsagara,"sokss_6,3.54","sāpi somaprabhākhyātāṃ praṇatāṃ tāṃ nṛpātmajām /
svayaṃprabhā kṛtātithyā saṃvibheje phalāśanaiḥ","सापि सोमप्रभाख्यातां प्रणतां तां नृपात्मजाम् /
स्वयंप्रभा कृतातिथ्या संविभेजे फलाशनैः"
Kathasaritsagara,"sokss_6,3.55","sakhi bhuktaiḥ phalair etair jarā te na bhaviṣyati /
vināśinyasya rūpasya padmasyeva himāhatiḥ","सखि भुक्तैः फलैर् एतैर् जरा ते न भविष्यति /
विनाशिन्यस्य रूपस्य पद्मस्येव हिमाहतिः"
Kathasaritsagara,"sokss_6,3.56","etadartham iha snehād ānītā bhavatī mayā /
iti somaprabhā caitāṃ rājaputrīm abhāṣata","एतदर्थम् इह स्नेहाद् आनीता भवती मया /
इति सोमप्रभा चैतां राजपुत्रीम् अभाषत"
Kathasaritsagara,"sokss_6,3.57","tataḥ kaliṅgasenātra tāny abhuṅkta phalāni sā /
sadyo 'mṛtarasāsārasiktāṅgīva babhūva ca","ततः कलिङ्गसेनात्र तान्य् अभुङ्क्त फलानि सा /
सद्यो ऽमृतरसासारसिक्ताङ्गीव बभूव च"
Kathasaritsagara,"sokss_6,3.58","dadarśa ca purodyānaṃ bhramantī tatra kautukāt /
sasuvarṇābjavāpīkaṃ sudhāsvāduphaladrumam","ददर्श च पुरोद्यानं भ्रमन्ती तत्र कौतुकात् /
ससुवर्णाब्जवापीकं सुधास्वादुफलद्रुमम्"
Kathasaritsagara,"sokss_6,3.59","haimacitrakhagākīrṇaṃ san maṇistambhavibhramam /
bhittibuddhikaraṃ śūnye bhittau śūnyapratītidam","हैमचित्रखगाकीर्णं सन् मणिस्तम्भविभ्रमम् /
भित्तिबुद्धिकरं शून्ये भित्तौ शून्यप्रतीतिदम्"
Kathasaritsagara,"sokss_6,3.60","jale sthaladhiyaṃ kurvat sthale ca jalabuddhikṛt /
lokāntaram ivāpūrvaṃ mayamāyāvinirmitam","जले स्थलधियं कुर्वत् स्थले च जलबुद्धिकृत् /
लोकान्तरम् इवापूर्वं मयमायाविनिर्मितम्"
Kathasaritsagara,"sokss_6,3.61","praviṣṭapūrvaṃ plavagaiḥ purā sītāgaveṣibhiḥ /
svayaṃprabhāprasādena cirāt saṃprāptanirgamaiḥ","प्रविष्टपूर्वं प्लवगैः पुरा सीतागवेषिभिः /
स्वयंप्रभाप्रसादेन चिरात् संप्राप्तनिर्गमैः"
Kathasaritsagara,"sokss_6,3.62","tatas tadadbhutapuraprakāmālokavismitām /
ajarābhājanībhūtāṃ tām āpṛcchya svayaṃprabhām","ततस् तदद्भुतपुरप्रकामालोकविस्मिताम् /
अजराभाजनीभूतां ताम् आपृच्छ्य स्वयंप्रभाम्"
Kathasaritsagara,"sokss_6,3.63","kaliṅgasenām āropya yantre bhūyo vihāyasā /
somaprabhā takṣaśilām ānināya svamandiram","कलिङ्गसेनाम् आरोप्य यन्त्रे भूयो विहायसा /
सोमप्रभा तक्षशिलाम् आनिनाय स्वमन्दिरम्"
Kathasaritsagara,"sokss_6,3.64","tatra sā tad yathāvastu pitroḥ sarvam avarṇayat /
kaliṅgasenā tau cāpi paraṃ saṃtoṣam īyatuḥ","तत्र सा तद् यथावस्तु पित्रोः सर्वम् अवर्णयत् /
कलिङ्गसेना तौ चापि परं संतोषम् ईयतुः"
Kathasaritsagara,"sokss_6,3.65","itthaṃ tayor dvayoḥ sakhyor gacchatsu divaseṣv atha /
ūce kaliṅgasenāṃ tām evaṃ somaprabhaikadā","इत्थं तयोर् द्वयोः सख्योर् गच्छत्सु दिवसेष्व् अथ /
ऊचे कलिङ्गसेनां ताम् एवं सोमप्रभैकदा"
Kathasaritsagara,"sokss_6,3.66","yāvan na pariṇīta tvaṃ tāvat sakhyaṃ mama tvayā /
tvadbhartṛbhavane paścān mama syād āgamaḥ kutaḥ","यावन् न परिणीत त्वं तावत् सख्यं मम त्वया /
त्वद्भर्तृभवने पश्चान् मम स्याद् आगमः कुतः"
Kathasaritsagara,"sokss_6,3.67","na dṛśyo hi sakhībhartā nāṅgīkāryaḥ kathaṃcana /
avervṛkīva snuṣāyāḥ śvaśrūr māṃsāni khādati","न दृश्यो हि सखीभर्ता नाङ्गीकार्यः कथंचन /
अवेर्वृकीव स्नुषायाः श्वश्रूर् मांसानि खादति"
Kathasaritsagara,"sokss_6,3.68",tathā ca śṛṇu vacmy etāṃ kīrtisenākathāṃ tava /,तथा च शृणु वच्म्य् एतां कीर्तिसेनाकथां तव /
Kathasaritsagara,"sokss_6,3.69","pure pāṭaliputrākhye dhuryo dhanavatāṃ vaṇik /
nāmnā yathārthena purā dhanapālita ity abhūt","पुरे पाटलिपुत्राख्ये धुर्यो धनवतां वणिक् /
नाम्ना यथार्थेन पुरा धनपालित इत्य् अभूत्"
Kathasaritsagara,"sokss_6,3.70","kīrtisenābhidhānā ca tasyājāyata kanyakā /
rūpeṇānanyasadṛśī prāṇebhyo 'py adhikapriyā","कीर्तिसेनाभिधाना च तस्याजायत कन्यका /
रूपेणानन्यसदृशी प्राणेभ्यो ऽप्य् अधिकप्रिया"
Kathasaritsagara,"sokss_6,3.71","sā ca tena samānāya magadheṣu maharddhaye /
devasenābhidhānāya dattābhūd vaṇije sutā","सा च तेन समानाय मगधेषु महर्द्धये /
देवसेनाभिधानाय दत्ताभूद् वणिजे सुता"
Kathasaritsagara,"sokss_6,3.72","tasya cātisuvṛttasya devasenasya durjanī /
vipannajanakasyāsīj jananī svāminī gṛhe","तस्य चातिसुवृत्तस्य देवसेनस्य दुर्जनी /
विपन्नजनकस्यासीज् जननी स्वामिनी गृहे"
Kathasaritsagara,"sokss_6,3.73","sā snuṣāṃ kīrtisenāṃ tāṃ paśyantī patisaṃmatām /
krudhā jvalantī putrasya parokṣam akadarthayat","सा स्नुषां कीर्तिसेनां तां पश्यन्ती पतिसंमताम् /
क्रुधा ज्वलन्ती पुत्रस्य परोक्षम् अकदर्थयत्"
Kathasaritsagara,"sokss_6,3.74","kīrtisenā ca sā patyur vaktuṃ naiva śaśāka tat /
kaṣṭā hi kuṭilaśvaśrūparatantravadhūsthitiḥ","कीर्तिसेना च सा पत्युर् वक्तुं नैव शशाक तत् /
कष्टा हि कुटिलश्वश्रूपरतन्त्रवधूस्थितिः"
Kathasaritsagara,"sokss_6,3.75","ekadā sa patis tasyā devaseno vaṇijyayā /
gantuṃ pravavṛte bandhuprerito valabhīṃ purīm","एकदा स पतिस् तस्या देवसेनो वणिज्यया /
गन्तुं प्रववृते बन्धुप्रेरितो वलभीं पुरीम्"
Kathasaritsagara,"sokss_6,3.76","tataḥ sā kīrtisenā taṃ patim evam abhāṣata /
iyac ciraṃ mayā naitad āryaputra tavoditam","ततः सा कीर्तिसेना तं पतिम् एवम् अभाषत /
इयच् चिरं मया नैतद् आर्यपुत्र तवोदितम्"
Kathasaritsagara,"sokss_6,3.77","kadarthayati mām eṣā tavāmbā tvayy api sthite /
tvayi tu proṣite kiṃ me kuryād iti na vedmy aham","कदर्थयति माम् एषा तवाम्बा त्वय्य् अपि स्थिते /
त्वयि तु प्रोषिते किं मे कुर्याद् इति न वेद्म्य् अहम्"
Kathasaritsagara,"sokss_6,3.78","tac chrutvā sa samudbhrāntas tatsnehāt sabhayaḥ śanaiḥ /
devasenas tadā gatvā mātaraṃ praṇato 'bravīt","तच् छ्रुत्वा स समुद्भ्रान्तस् तत्स्नेहात् सभयः शनैः /
देवसेनस् तदा गत्वा मातरं प्रणतो ऽब्रवीत्"
Kathasaritsagara,"sokss_6,3.79","kīrtisenādhunā haste tavāmba prasthitasya me /
nāsyā niḥsnehatā kāryā kulīnatanayā hy asau","कीर्तिसेनाधुना हस्ते तवाम्ब प्रस्थितस्य मे /
नास्या निःस्नेहता कार्या कुलीनतनया ह्य् असौ"
Kathasaritsagara,"sokss_6,3.80","tac chrutvā kīrtisenāṃ tām āhūyodvartitekṣaṇā /
taṃ devasenaṃ mātā sā tatkālaṃ samabhāṣata","तच् छ्रुत्वा कीर्तिसेनां ताम् आहूयोद्वर्तितेक्षणा /
तं देवसेनं माता सा तत्कालं समभाषत"
Kathasaritsagara,"sokss_6,3.81","kṛtaṃ mayā kiṃ pṛcchaitām evaṃ tvāṃ prerayatyasu /
gṛhabhedakarī putra mama tu dvau yuvāṃ samau","कृतं मया किं पृच्छैताम् एवं त्वां प्रेरयत्यसु /
गृहभेदकरी पुत्र मम तु द्वौ युवां समौ"
Kathasaritsagara,"sokss_6,3.82","śrutvaitac chāntacitto 'bhūt tatkṛte sa vaṇigvaraḥ /
vyājasapraṇayair vākyair jananyā yo na vañcyate","श्रुत्वैतच् छान्तचित्तो ऽभूत् तत्कृते स वणिग्वरः /
व्याजसप्रणयैर् वाक्यैर् जनन्या यो न वञ्च्यते"
Kathasaritsagara,"sokss_6,3.83","kīrtisenā tu sā tūṣṇīm āsīd udvegasasmitā /
devasenas tu so 'nyedyuḥ pratasthe valabhīṃ vaṇik","कीर्तिसेना तु सा तूष्णीम् आसीद् उद्वेगसस्मिता /
देवसेनस् तु सो ऽन्येद्युः प्रतस्थे वलभीं वणिक्"
Kathasaritsagara,"sokss_6,3.84","tatas tadvirahakleśajuṣas tasyāḥ krameṇa sā /
tanmātā kīrtisenāyā dāsīḥ pārśvān nyavārayat","ततस् तद्विरहक्लेशजुषस् तस्याः क्रमेण सा /
तन्माता कीर्तिसेनाया दासीः पार्श्वान् न्यवारयत्"
Kathasaritsagara,"sokss_6,3.85","kṛtvā ca gṛhacāriṇyā svaceṭyā saha saṃvidam /
ānāyyābhyantaraṃ guptaṃ tāṃ vivastraṃ cakāra sā","कृत्वा च गृहचारिण्या स्वचेट्या सह संविदम् /
आनाय्याभ्यन्तरं गुप्तं तां विवस्त्रं चकार सा"
Kathasaritsagara,"sokss_6,3.86","pāpe harasi me putram ity uktvā sakacagraham /
pādair dantair nakhaiś caitāṃ ceṭyā samam apāṭayat","पापे हरसि मे पुत्रम् इत्य् उक्त्वा सकचग्रहम् /
पादैर् दन्तैर् नखैश् चैतां चेट्या समम् अपाटयत्"
Kathasaritsagara,"sokss_6,3.87","cikṣepa caināṃ bhūgehe sapidhāne dṛḍhārgale /
tatratye 'bhyuddhṛtāśeṣapūrvajātārthasaṃcaye","चिक्षेप चैनां भूगेहे सपिधाने दृढार्गले /
तत्रत्ये ऽभ्युद्धृताशेषपूर्वजातार्थसंचये"
Kathasaritsagara,"sokss_6,3.88","nyadhāc ca tasyās tatrāntaḥ pratyahaṃ sā dinātyaye /
pāpā tādṛgavasthāyā bhaktasyārdhaśarāvakam","न्यधाच् च तस्यास् तत्रान्तः प्रत्यहं सा दिनात्यये /
पापा तादृगवस्थाया भक्तस्यार्धशरावकम्"
Kathasaritsagara,"sokss_6,3.89","acintayac ca dūrasthe patyāv evaṃ mṛtā svayam /
imāṃ vyutthāpya yāteti vakṣyāmi divasair iti","अचिन्तयच् च दूरस्थे पत्याव् एवं मृता स्वयम् /
इमां व्युत्थाप्य यातेति वक्ष्यामि दिवसैर् इति"
Kathasaritsagara,"sokss_6,3.90","itthaṃ bhūmigṛhe kṣiptā śvaśrvā pāpakṛtā tayā /
sukhārhā rudatī tatra kīrtisenā vyacintayat","इत्थं भूमिगृहे क्षिप्ता श्वश्र्वा पापकृता तया /
सुखार्हा रुदती तत्र कीर्तिसेना व्यचिन्तयत्"
Kathasaritsagara,"sokss_6,3.91","āḍhyaḥ patiḥ kule janma saubhāgyaṃ sādhuvṛttatā /
tad apy aho mama śvaśrūprasādād īdṛśī vipat","आढ्यः पतिः कुले जन्म सौभाग्यं साधुवृत्तता /
तद् अप्य् अहो मम श्वश्रूप्रसादाद् ईदृशी विपत्"
Kathasaritsagara,"sokss_6,3.92","etadarthaṃ ca nindanti kanyānāṃ janma bāndhavāḥ /
śvaśrūn anandṛsaṃtrāsam asaubhāgyādidūṣitam","एतदर्थं च निन्दन्ति कन्यानां जन्म बान्धवाः /
श्वश्रून् अनन्दृसंत्रासम् असौभाग्यादिदूषितम्"
Kathasaritsagara,"sokss_6,3.93","iti śocanty akasmāt sā kīrtisenā khanitrakam /
lebhe 'smād bhūgṛhād dhātrā manaḥ śalyam ivoddhṛtam","इति शोचन्त्य् अकस्मात् सा कीर्तिसेना खनित्रकम् /
लेभे ऽस्माद् भूगृहाद् धात्रा मनः शल्यम् इवोद्धृतम्"
Kathasaritsagara,"sokss_6,3.94","ayomayena tenātra suruṅgāṃ nicakhāna sā /
tāvad yāvat tayottasthe daivāt svād vāsaveśmanaḥ","अयोमयेन तेनात्र सुरुङ्गां निचखान सा /
तावद् यावत् तयोत्तस्थे दैवात् स्वाद् वासवेश्मनः"
Kathasaritsagara,"sokss_6,3.95","dadarśa ca pradīpena prāktanenātha tadgṛham /
akṣīṇena kṛtālokā dharmeṇaiva nijena sā","ददर्श च प्रदीपेन प्राक्तनेनाथ तद्गृहम् /
अक्षीणेन कृतालोका धर्मेणैव निजेन सा"
Kathasaritsagara,"sokss_6,3.96","ādāyātaś ca vastrāṇi svaṃ varṇaṃ ca niśākṣaye /
nirgatyaiva tato guptaṃ jagāma nagarād bahiḥ","आदायातश् च वस्त्राणि स्वं वर्णं च निशाक्षये /
निर्गत्यैव ततो गुप्तं जगाम नगराद् बहिः"
Kathasaritsagara,"sokss_6,3.97","evaṃvidhāyā gantuṃ me na yuktaṃ pitṛveśmani /
kiṃ vakṣye tatra lokaś ca pratyeṣyati kathaṃ mama","एवंविधाया गन्तुं मे न युक्तं पितृवेश्मनि /
किं वक्ष्ये तत्र लोकश् च प्रत्येष्यति कथं मम"
Kathasaritsagara,"sokss_6,3.98","ataḥ svayuktyā gantavyaṃ patyur evāntikaṃ mayā /
ihāmutra ca sādhvīnāṃ patir ekā gatir yataḥ","अतः स्वयुक्त्या गन्तव्यं पत्युर् एवान्तिकं मया /
इहामुत्र च साध्वीनां पतिर् एका गतिर् यतः"
Kathasaritsagara,"sokss_6,3.99","ity ālocya cakārātra taḍāgāmbukṛtāplavā /
rājaputrasya veṣaṃ sā kīrtisenā subṛṃhitam","इत्य् आलोच्य चकारात्र तडागाम्बुकृताप्लवा /
राजपुत्रस्य वेषं सा कीर्तिसेना सुबृंहितम्"
Kathasaritsagara,"sokss_6,3.100","tato gatvāpaṇe dattvā kiṃcin mūlyena kāñcanam /
kasyāpi vaṇijo gehe dine tasminn uvāsa sā","ततो गत्वापणे दत्त्वा किंचिन् मूल्येन काञ्चनम् /
कस्यापि वणिजो गेहे दिने तस्मिन्न् उवास सा"
Kathasaritsagara,"sokss_6,3.101","anyedyus tatra cakre ca valabhīṃ gantum icchatā /
samudrasenanāmnā sā vaṇijā saha saṃstavam","अन्येद्युस् तत्र चक्रे च वलभीं गन्तुम् इच्छता /
समुद्रसेननाम्ना सा वणिजा सह संस्तवम्"
Kathasaritsagara,"sokss_6,3.102","tena sākaṃ sabhṛtyena prāptuṃ prākprasthitaṃ patim /
sadrājaputraveṣā sā pratasthe valabhīṃ prati","तेन साकं सभृत्येन प्राप्तुं प्राक्प्रस्थितं पतिम् /
सद्राजपुत्रवेषा सा प्रतस्थे वलभीं प्रति"
Kathasaritsagara,"sokss_6,3.103","jagāda taṃ ca vaṇijaṃ gotrajair asmi bādhitaḥ /
tat tvayā saha gacchāmi valabhīṃ svajanāntikam","जगाद तं च वणिजं गोत्रजैर् अस्मि बाधितः /
तत् त्वया सह गच्छामि वलभीं स्वजनान्तिकम्"
Kathasaritsagara,"sokss_6,3.104","tac chrutvā sa vaṇikputro mārge paryacarac ca tām /
rājaputro dhruvaṃ bhavyaḥ ko 'py asāv iti gauravāt","तच् छ्रुत्वा स वणिक्पुत्रो मार्गे पर्यचरच् च ताम् /
राजपुत्रो ध्रुवं भव्यः को ऽप्य् असाव् इति गौरवात्"
Kathasaritsagara,"sokss_6,3.105","yayau ca sa vaṇiksārthaḥ puraskṛtyāṭavīpatham /
bahuśulkabhayatyaktamārgāntarajanāśritam","ययौ च स वणिक्सार्थः पुरस्कृत्याटवीपथम् /
बहुशुल्कभयत्यक्तमार्गान्तरजनाश्रितम्"
Kathasaritsagara,"sokss_6,3.106","dinaiḥ prāpyāṭavīdvāraṃ sāyaṃ sārthe kṛtasthitau /
cakre kṛtāntadūtīva śabdaṃ bhayakaraṃ śivā","दिनैः प्राप्याटवीद्वारं सायं सार्थे कृतस्थितौ /
चक्रे कृतान्तदूतीव शब्दं भयकरं शिवा"
Kathasaritsagara,"sokss_6,3.107","tadabhijñe vaṇigloke cauradyāpātaśaṅkini /
haste gṛhītaśastreṣu sarvato ripur akṣiṣu","तदभिज्ञे वणिग्लोके चौरद्यापातशङ्किनि /
हस्ते गृहीतशस्त्रेषु सर्वतो रिपुर् अक्षिषु"
Kathasaritsagara,"sokss_6,3.108","dhvānte dhāvati dasyūnām agrayāyibalopame /
kīrtisenā tad ālokya puṃveṣā sā vyacintayat","ध्वान्ते धावति दस्यूनाम् अग्रयायिबलोपमे /
कीर्तिसेना तद् आलोक्य पुंवेषा सा व्यचिन्तयत्"
Kathasaritsagara,"sokss_6,3.109","aho duṣkṛtināṃ karma saṃtānenaiva vardhate /
paśya śvaśrūkṛtā vyāpad ihāpi phalitā mama","अहो दुष्कृतिनां कर्म संतानेनैव वर्धते /
पश्य श्वश्रूकृता व्यापद् इहापि फलिता मम"
Kathasaritsagara,"sokss_6,3.110","prathamaṃ mṛtyunevāhaṃ śvaśrūkopena bhakṣitā /
praviṣṭā bhūgṛhaṃ paścād garbhavāsam ivāparam","प्रथमं मृत्युनेवाहं श्वश्रूकोपेन भक्षिता /
प्रविष्टा भूगृहं पश्चाद् गर्भवासम् इवापरम्"
Kathasaritsagara,"sokss_6,3.111","daivāt tato 'pi niṣkrāntā jāteva punar apy aham /
ihādyāgatya saṃprāptā bhūyo jīvitasaṃśayam","दैवात् ततो ऽपि निष्क्रान्ता जातेव पुनर् अप्य् अहम् /
इहाद्यागत्य संप्राप्ता भूयो जीवितसंशयम्"
Kathasaritsagara,"sokss_6,3.112","caurair yadi hatāsmīha tacchvaśrūr mama vairiṇī /
anyāsaktā gatā kvāpīty abhidhāsyati te patim","चौरैर् यदि हतास्मीह तच्छ्वश्रूर् मम वैरिणी /
अन्यासक्ता गता क्वापीत्य् अभिधास्यति ते पतिम्"
Kathasaritsagara,"sokss_6,3.113","strīti jñātāsmi kenāpi hṛtavastrāntarā yadi /
tato mṛtyur mama śreyān na punaḥ śīlaviplavaḥ","स्त्रीति ज्ञातास्मि केनापि हृतवस्त्रान्तरा यदि /
ततो मृत्युर् मम श्रेयान् न पुनः शीलविप्लवः"
Kathasaritsagara,"sokss_6,3.114","tena cātmaiva me rakṣyo nāpekṣyo 'yaṃ suhṛdvaṇik /
satīdharmo hi sustrīṇāṃ cintyo na suhṛdādayaḥ","तेन चात्मैव मे रक्ष्यो नापेक्ष्यो ऽयं सुहृद्वणिक् /
सतीधर्मो हि सुस्त्रीणां चिन्त्यो न सुहृदादयः"
Kathasaritsagara,"sokss_6,3.115","iti niścitya sā prāpa cinvatī tarumadhyagam /
gartaṃ gṛhākṛtiṃ dattaṃ kṛpayevāntaraṃ bhuvā","इति निश्चित्य सा प्राप चिन्वती तरुमध्यगम् /
गर्तं गृहाकृतिं दत्तं कृपयेवान्तरं भुवा"
Kathasaritsagara,"sokss_6,3.116","tatra praviśya cācchādya tṛṇaparṇādibhis tanum /
tasthau saṃdhāryamāṇā sā patisaṃgamavāñchayā","तत्र प्रविश्य चाच्छाद्य तृणपर्णादिभिस् तनुम् /
तस्थौ संधार्यमाणा सा पतिसंगमवाञ्छया"
Kathasaritsagara,"sokss_6,3.117","tato niśīthe sahasā nipatyaivodyatāyudhā /
caurasenā sumahatī sārthaṃ vaiṣṭayati sma tam","ततो निशीथे सहसा निपत्यैवोद्यतायुधा /
चौरसेना सुमहती सार्थं वैष्टयति स्म तम्"
Kathasaritsagara,"sokss_6,3.118","ninadad dasyukālābhraṃ śastrajvālāciraprabham /
tataḥ sarudhirāsāraṃ tatrābhūd yuddhadurdinam","निनदद् दस्युकालाभ्रं शस्त्रज्वालाचिरप्रभम् /
ततः सरुधिरासारं तत्राभूद् युद्धदुर्दिनम्"
Kathasaritsagara,"sokss_6,3.119","hatvā samudrasenaṃ ca sānugaṃ taṃ vaṇikpatim /
balino 'tha yayuś caurā gṛhītadhanasaṃcayāḥ","हत्वा समुद्रसेनं च सानुगं तं वणिक्पतिम् /
बलिनो ऽथ ययुश् चौरा गृहीतधनसंचयाः"
Kathasaritsagara,"sokss_6,3.120","tadā ca kīrtisenā sā śrutakolāhalā balāt /
yan na muktāsubhis tatra kāraṇaṃ kevalo vidhiḥ","तदा च कीर्तिसेना सा श्रुतकोलाहला बलात् /
यन् न मुक्तासुभिस् तत्र कारणं केवलो विधिः"
Kathasaritsagara,"sokss_6,3.121","tato niśāyāṃ yātāyām udite tigmatejasi /
nirjagāma ca sā tasmād gartād viṭapamadhyataḥ","ततो निशायां यातायाम् उदिते तिग्मतेजसि /
निर्जगाम च सा तस्माद् गर्ताद् विटपमध्यतः"
Kathasaritsagara,"sokss_6,3.122","kāmaṃ bhartrekabhaktānām aviskhalitatejasām /
devatā eva sādhvīnāṃ trāṇam āpadi kurvate","कामं भर्त्रेकभक्तानाम् अविस्खलिततेजसाम् /
देवता एव साध्वीनां त्राणम् आपदि कुर्वते"
Kathasaritsagara,"sokss_6,3.123","yat tatra nirjane 'raṇye siṃho dṛṣṭvāpi tāṃ jahau /
na paraṃ yāvad abhyetya kutaścit ko'pi tāpasaḥ","यत् तत्र निर्जने ऽरण्ये सिंहो दृष्ट्वापि तां जहौ /
न परं यावद् अभ्येत्य कुतश्चित् कोऽपि तापसः"
Kathasaritsagara,"sokss_6,3.124","pṛṣṭodantāṃ samāśvāsya jalapānaṃ kamaṇḍaloḥ /
dattvopadiśya panthānaṃ tasyāḥ kvāpi tirodhadhe","पृष्टोदन्तां समाश्वास्य जलपानं कमण्डलोः /
दत्त्वोपदिश्य पन्थानं तस्याः क्वापि तिरोधधे"
Kathasaritsagara,"sokss_6,3.125","tatas tṛptāmṛteneva kṣutpipāsāvinākṛtā /
tāpasoktena mārgeṇa pratasthe sā pativrata","ततस् तृप्तामृतेनेव क्षुत्पिपासाविनाकृता /
तापसोक्तेन मार्गेण प्रतस्थे सा पतिव्रत"
Kathasaritsagara,"sokss_6,3.126","athāstaśikharārūḍhaṃ prasāritakaraṃ ravim /
rātrim ekāṃ kṣamasveti vadantam iva vīkṣya sā","अथास्तशिखरारूढं प्रसारितकरं रविम् /
रात्रिम् एकां क्षमस्वेति वदन्तम् इव वीक्ष्य सा"
Kathasaritsagara,"sokss_6,3.127","mahato 'raṇyavṛkṣasya gṛhābhaṃ mūlakoṭaram /
viveśa pidadhe cāsya dvāram anyena dāruṇā","महतो ऽरण्यवृक्षस्य गृहाभं मूलकोटरम् /
विवेश पिदधे चास्य द्वारम् अन्येन दारुणा"
Kathasaritsagara,"sokss_6,3.128","pradoṣe ca dadarśātra dvāracchindrāntareṇa sā /
rākṣasīm āgatāṃ ghorāṃ bālakair anvitāṃ sutaiḥ","प्रदोषे च ददर्शात्र द्वारच्छिन्द्रान्तरेण सा /
राक्षसीम् आगतां घोरां बालकैर् अन्वितां सुतैः"
Kathasaritsagara,"sokss_6,3.129","tīrṇāny avipad adyāham anayā bhakṣiteti sā /
trastā yāvat tarau tāvad ārūḍhā tatra rākṣasī","तीर्णान्य् अविपद् अद्याहम् अनया भक्षितेति सा /
त्रस्ता यावत् तरौ तावद् आरूढा तत्र राक्षसी"
Kathasaritsagara,"sokss_6,3.130","anvārūḍhāś ca tatputrās tatra tāṃ kila rākṣasīm /
abruvann amba naḥ kiṃcid bhakṣyaṃ dehīti tatkṣaṇam","अन्वारूढाश् च तत्पुत्रास् तत्र तां किल राक्षसीम् /
अब्रुवन्न् अम्ब नः किंचिद् भक्ष्यं देहीति तत्क्षणम्"
Kathasaritsagara,"sokss_6,3.131","tataḥ sā rākṣasī bālāṃs tān uvācādya putrakāḥ /
mahāśmaśānaṃ gatvāpi bhakṣyaṃ nāsāditaṃ mayā","ततः सा राक्षसी बालांस् तान् उवाचाद्य पुत्रकाः /
महाश्मशानं गत्वापि भक्ष्यं नासादितं मया"
Kathasaritsagara,"sokss_6,3.132","yācito ḍākinīsaṃgho 'py atra bhāgam adān na me /
tatkhedād atha vijñapya yācito bhairavo mayā","याचितो डाकिनीसंघो ऽप्य् अत्र भागम् अदान् न मे /
तत्खेदाद् अथ विज्ञप्य याचितो भैरवो मया"
Kathasaritsagara,"sokss_6,3.133","sa ca nāmānvayau pṛṣṭvā devo mām evam ādiśat /
bhayaṃkari kulīnāsi kharadūṣaṇavaṃśajā","स च नामान्वयौ पृष्ट्वा देवो माम् एवम् आदिशत् /
भयंकरि कुलीनासि खरदूषणवंशजा"
Kathasaritsagara,"sokss_6,3.134","tad ito nātidūrasthaṃ masudattapuraṃ vraja /
tatrāste vasudattākhyo rājā dharmaparo mahān","तद् इतो नातिदूरस्थं मसुदत्तपुरं व्रज /
तत्रास्ते वसुदत्ताख्यो राजा धर्मपरो महान्"
Kathasaritsagara,"sokss_6,3.135","yaḥ kṛtsnām aṭavīm etāṃ paryantastho 'bhirakṣati /
svayaṃ gṛhṇāti śulkaṃ ca nigṛhṇāti ca taskarān","यः कृत्स्नाम् अटवीम् एतां पर्यन्तस्थो ऽभिरक्षति /
स्वयं गृह्णाति शुल्कं च निगृह्णाति च तस्करान्"
Kathasaritsagara,"sokss_6,3.136","tasyāṭavyāṃ ca mṛgayāśramasuptasya bhūpateḥ /
ajñātaiva praviṣṭāntaḥ karṇe śatapadī laghu","तस्याटव्यां च मृगयाश्रमसुप्तस्य भूपतेः /
अज्ञातैव प्रविष्टान्तः कर्णे शतपदी लघु"
Kathasaritsagara,"sokss_6,3.137","sā ca kālena bahuśaḥ prasutāsya śirontare /
tena rogeṇa rājāsau snāyuśeṣo 'dya vartate","सा च कालेन बहुशः प्रसुतास्य शिरोन्तरे /
तेन रोगेण राजासौ स्नायुशेषो ऽद्य वर्तते"
Kathasaritsagara,"sokss_6,3.138","vaidyāś cāsya na taṃ vyādhiṃ vidanty anyo 'pi ko'pi cet /
na jñāsyati tataś caiṣa dinair alpair vipatsyate","वैद्याश् चास्य न तं व्याधिं विदन्त्य् अन्यो ऽपि कोऽपि चेत् /
न ज्ञास्यति ततश् चैष दिनैर् अल्पैर् विपत्स्यते"
Kathasaritsagara,"sokss_6,3.139","tasya māṃsāni bhuñjīthā vipannasya svamāyayā /
bhakṣitais tarhi ṣaṇmāsān paritṛptā bhaviṣyasi","तस्य मांसानि भुञ्जीथा विपन्नस्य स्वमायया /
भक्षितैस् तर्हि षण्मासान् परितृप्ता भविष्यसि"
Kathasaritsagara,"sokss_6,3.140","itthaṃ me bhairaveṇāpi saṃvibhāgaḥ sasaṃśayaḥ /
kālavāṃś cādya vihitas tatputrāḥ kiṃ karomy aham","इत्थं मे भैरवेणापि संविभागः ससंशयः /
कालवांश् चाद्य विहितस् तत्पुत्राः किं करोम्य् अहम्"
Kathasaritsagara,"sokss_6,3.141","evaṃ tayoktā rākṣasyā putrās te tām athābruvan /
jñātāpanīte roge 'smin kiṃ sa rājāmba jīvati","एवं तयोक्ता राक्षस्या पुत्रास् ते ताम् अथाब्रुवन् /
ज्ञातापनीते रोगे ऽस्मिन् किं स राजाम्ब जीवति"
Kathasaritsagara,"sokss_6,3.142","kathaṃ ca tādṛśo rogo vada tasyāpanīyate /
evam uktavatas tān sā tanayān rākṣasī jagau","कथं च तादृशो रोगो वद तस्यापनीयते /
एवम् उक्तवतस् तान् सा तनयान् राक्षसी जगौ"
Kathasaritsagara,"sokss_6,3.143","jñātāpanīte roge 'smiñ jīvaty eva sa bhūpatiḥ /
śrūyatāṃ ca yathā so 'sya mahārogo 'panīyate","ज्ञातापनीते रोगे ऽस्मिञ् जीवत्य् एव स भूपतिः /
श्रूयतां च यथा सो ऽस्य महारोगो ऽपनीयते"
Kathasaritsagara,"sokss_6,3.144","śiraḥ pūrvaṃ ghṛtābhyaktaṃ tasya nyastoṣṇasarpiṣā /
kṛtvā madhyāhnakaṭhine sthāpitasyātape ciram","शिरः पूर्वं घृताभ्यक्तं तस्य न्यस्तोष्णसर्पिषा /
कृत्वा मध्याह्नकठिने स्थापितस्यातपे चिरम्"
Kathasaritsagara,"sokss_6,3.145","niveśya karṇakuhare suṣirāṃ vaṃśanāḍikām /
śītāmbughaṭapṛṣṭhasthaśarāvacchidrasaṅginīm","निवेश्य कर्णकुहरे सुषिरां वंशनाडिकाम् /
शीताम्बुघटपृष्ठस्थशरावच्छिद्रसङ्गिनीम्"
Kathasaritsagara,"sokss_6,3.146","tena svedātapaklāntā nirgatyāsya śirontarāt /
karṇarandhreṇa tenaiva vaṃśanāḍīṃ praviśya tām","तेन स्वेदातपक्लान्ता निर्गत्यास्य शिरोन्तरात् /
कर्णरन्ध्रेण तेनैव वंशनाडीं प्रविश्य ताम्"
Kathasaritsagara,"sokss_6,3.147","ghaṭe śītābhilāṣiṇyaḥ śatapadyaḥ patanti tāḥ /
evaṃ sa nṛpatis tasmān mahārogād vimucyate","घटे शीताभिलाषिण्यः शतपद्यः पतन्ति ताः /
एवं स नृपतिस् तस्मान् महारोगाद् विमुच्यते"
Kathasaritsagara,"sokss_6,3.148","ity uktvā rākṣasīṃ putrān vṛkṣasthān virarāma sā /
kīrtisenā ca tat sarvam aśṛṇot koṭarasthitā","इत्य् उक्त्वा राक्षसीं पुत्रान् वृक्षस्थान् विरराम सा /
कीर्तिसेना च तत् सर्वम् अशृणोत् कोटरस्थिता"
Kathasaritsagara,"sokss_6,3.149","śrutvā ca cintayām āsa nistariṣyāmi ced itaḥ /
tad gatvaivaitayā yuktyā jīvayiṣyāmi taṃ nṛpam","श्रुत्वा च चिन्तयाम् आस निस्तरिष्यामि चेद् इतः /
तद् गत्वैवैतया युक्त्या जीवयिष्यामि तं नृपम्"
Kathasaritsagara,"sokss_6,3.150","etām aivāṭavīṃ so 'lpaśulkaḥ prāntasthito 'vati /
tatsaukaryāc ca vaṇijaḥ sarve yānty amunā pathā","एताम् ऐवाटवीं सो ऽल्पशुल्कः प्रान्तस्थितो ऽवति /
तत्सौकर्याच् च वणिजः सर्वे यान्त्य् अमुना पथा"
Kathasaritsagara,"sokss_6,3.151","etat samudraseno 'pi svargāmī so 'bravīd vaṇik /
tad etenaiva mārgeṇa sa me bhartāgamiṣyati","एतत् समुद्रसेनो ऽपि स्वर्गामी सो ऽब्रवीद् वणिक् /
तद् एतेनैव मार्गेण स मे भर्तागमिष्यति"
Kathasaritsagara,"sokss_6,3.152","ato gatvāṭavīprānte vasudattapure nṛpam /
rogād uttārya tatrasthā pratīkṣe bhartur āgamam","अतो गत्वाटवीप्रान्ते वसुदत्तपुरे नृपम् /
रोगाद् उत्तार्य तत्रस्था प्रतीक्षे भर्तुर् आगमम्"
Kathasaritsagara,"sokss_6,3.153","eyaṃ vicintayantī sā kṛcchrāt tām anayan niśām /
prātar naṣṭeṣu rakṣaḥsu niragāt koṭarāt tataḥ","एयं विचिन्तयन्ती सा कृच्छ्रात् ताम् अनयन् निशाम् /
प्रातर् नष्टेषु रक्षःसु निरगात् कोटरात् ततः"
Kathasaritsagara,"sokss_6,3.154","kramāt tato 'ṭavīmadhye yāntī puruṣaveṣabhṛt /
prāpte 'parāhṇe gopālam ekaṃ sādhuṃ dadarśa sā","क्रमात् ततो ऽटवीमध्ये यान्ती पुरुषवेषभृत् /
प्राप्ते ऽपराह्णे गोपालम् एकं साधुं ददर्श सा"
Kathasaritsagara,"sokss_6,3.155","tatsaukumāryadūrādhvadarśanārdrīkṛtaṃ ca tam /
papracchopetya sā ko 'yaṃ pradeśaḥ kathyatām iti","तत्सौकुमार्यदूराध्वदर्शनार्द्रीकृतं च तम् /
पप्रच्छोपेत्य सा को ऽयं प्रदेशः कथ्यताम् इति"
Kathasaritsagara,"sokss_6,3.156","so 'pi gopālako 'vādīd vasudattasya bhūpateḥ /
vasudattapuraṃ nāma puram etatpuraḥ sthitam","सो ऽपि गोपालको ऽवादीद् वसुदत्तस्य भूपतेः /
वसुदत्तपुरं नाम पुरम् एतत्पुरः स्थितम्"
Kathasaritsagara,"sokss_6,3.157","rājāpi sa mahātmātra mumūrṣur vyādhitaḥ sthitaḥ /
tac chrutvā kīrtisenā taṃ gopālakam abhāṣata","राजापि स महात्मात्र मुमूर्षुर् व्याधितः स्थितः /
तच् छ्रुत्वा कीर्तिसेना तं गोपालकम् अभाषत"
Kathasaritsagara,"sokss_6,3.158","yadi māṃ nayate kaścid rājñas tasyāntikaṃ tataḥ /
ahaṃ taṃ tasya jānāmi nivārayitum āmayam","यदि मां नयते कश्चिद् राज्ञस् तस्यान्तिकं ततः /
अहं तं तस्य जानामि निवारयितुम् आमयम्"
Kathasaritsagara,"sokss_6,3.159","tac chrutvaivāvadad gopaḥ pure 'traiva vrajāmy aham /
tad āyāhi mayā sākaṃ yāvad yatnaṃ karomi te","तच् छ्रुत्वैवावदद् गोपः पुरे ऽत्रैव व्रजाम्य् अहम् /
तद् आयाहि मया साकं यावद् यत्नं करोमि ते"
Kathasaritsagara,"sokss_6,3.160","tathety uktavatīṃ tāṃ ca kīrtisenāṃ tadaiva saḥ /
vasudattapuraṃ gopaḥ puṃveṣāṃ nayati sma tām","तथेत्य् उक्तवतीं तां च कीर्तिसेनां तदैव सः /
वसुदत्तपुरं गोपः पुंवेषां नयति स्म ताम्"
Kathasaritsagara,"sokss_6,3.161","tac ca tatra tathā vastu nivedyātārya tatkṣaṇāt /
pratīhārāya kalyāṇalakṣaṇāṃ tāṃ samarpayat","तच् च तत्र तथा वस्तु निवेद्यातार्य तत्क्षणात् /
प्रतीहाराय कल्याणलक्षणां तां समर्पयत्"
Kathasaritsagara,"sokss_6,3.162","pratīhāro 'pi rājānaṃ vijñapyaiva tadājñayā /
praveśayām āsa sa tāṃ tasyāntikam aninditām","प्रतीहारो ऽपि राजानं विज्ञप्यैव तदाज्ञया /
प्रवेशयाम् आस स तां तस्यान्तिकम् अनिन्दिताम्"
Kathasaritsagara,"sokss_6,3.163","rājā ca so 'tra rogārtas tāṃ dṛṣṭvaivādbhutākṛtim /
āśvasto vasudatto 'bhūd vetty ātmaiva hitāhitam","राजा च सो ऽत्र रोगार्तस् तां दृष्ट्वैवाद्भुताकृतिम् /
आश्वस्तो वसुदत्तो ऽभूद् वेत्त्य् आत्मैव हिताहितम्"
Kathasaritsagara,"sokss_6,3.164","uvāca caitāṃ puṃveṣāṃ yadīmām apaneṣyasi /
rujam etat pradāsyāmi rājyārdhaṃ te sulakṣaṇa","उवाच चैतां पुंवेषां यदीमाम् अपनेष्यसि /
रुजम् एतत् प्रदास्यामि राज्यार्धं ते सुलक्षण"
Kathasaritsagara,"sokss_6,3.165","jāne jahāra pṛṣṭhān me svapne strī kṛṣṇakambalam /
tan niścitam imaṃ rogaṃ hariṣyati bhavān mama","जाने जहार पृष्ठान् मे स्वप्ने स्त्री कृष्णकम्बलम् /
तन् निश्चितम् इमं रोगं हरिष्यति भवान् मम"
Kathasaritsagara,"sokss_6,3.166","tac chrutvā kīrtisenā taṃ jagādādya dinaṃ gatam /
deva śvaste 'paneṣyāmi rogaṃ mā smādhṛtiṃ kathāḥ","तच् छ्रुत्वा कीर्तिसेना तं जगादाद्य दिनं गतम् /
देव श्वस्ते ऽपनेष्यामि रोगं मा स्माधृतिं कथाः"
Kathasaritsagara,"sokss_6,3.167","ity uktvā mūrdhni rājño 'sya gavyaṃ ghṛtam adāpayat /
tena tasyāyayau nidrā yayau sā cātivedanā","इत्य् उक्त्वा मूर्ध्नि राज्ञो ऽस्य गव्यं घृतम् अदापयत् /
तेन तस्याययौ निद्रा ययौ सा चातिवेदना"
Kathasaritsagara,"sokss_6,3.168","bhiṣagrūpeṇa devo 'yaṃ puṇyair naḥ ko 'py upāgataḥ /
iti tatra ca tāṃ sarve kīrtisenāṃ tato 'stuvan","भिषग्रूपेण देवो ऽयं पुण्यैर् नः को ऽप्य् उपागतः /
इति तत्र च तां सर्वे कीर्तिसेनां ततो ऽस्तुवन्"
Kathasaritsagara,"sokss_6,3.169","mahādevī ca tais tais tām upacārair upācarat /
naktaṃ veśma pṛthak cāsyāḥ sadāsīkam akalpayat","महादेवी च तैस् तैस् ताम् उपचारैर् उपाचरत् /
नक्तं वेश्म पृथक् चास्याः सदासीकम् अकल्पयत्"
Kathasaritsagara,"sokss_6,3.170","athāparedyur madhyāhne mantriṣv antaḥpureṣu ca /
paśyatsu tasya bhūpasya kīrtisenā cakarṣa sā","अथापरेद्युर् मध्याह्ने मन्त्रिष्व् अन्तःपुरेषु च /
पश्यत्सु तस्य भूपस्य कीर्तिसेना चकर्ष सा"
Kathasaritsagara,"sokss_6,3.171","śirasaḥ karṇamārgeṇa sārdhaṃ śatapadīśatam /
rākṣasyuditayā pūrvaṃ yuktyātyadbhutayā tayā","शिरसः कर्णमार्गेण सार्धं शतपदीशतम् /
राक्षस्युदितया पूर्वं युक्त्यात्यद्भुतया तया"
Kathasaritsagara,"sokss_6,3.172","sthāpayitvā ca ghaṭake sā tāḥ śatapadīs tataḥ /
ghṛtakṣīrādisekena taṃ nṛpaṃ samatarpayat","स्थापयित्वा च घटके सा ताः शतपदीस् ततः /
घृतक्षीरादिसेकेन तं नृपं समतर्पयत्"
Kathasaritsagara,"sokss_6,3.173","kramāt tasmin samāśvaste rogamukte mahīpatau /
ghaṭe tān prāṇino dṛṣṭvā ko na tatra visismiye","क्रमात् तस्मिन् समाश्वस्ते रोगमुक्ते महीपतौ /
घटे तान् प्राणिनो दृष्ट्वा को न तत्र विसिस्मिये"
Kathasaritsagara,"sokss_6,3.174","rājā ca sa vilokyaitān kukīṭān mūrdhanirgatān /
tatrāsa dadhyau mumude mene janma nijaṃ punaḥ","राजा च स विलोक्यैतान् कुकीटान् मूर्धनिर्गतान् /
तत्रास दध्यौ मुमुदे मेने जन्म निजं पुनः"
Kathasaritsagara,"sokss_6,3.175","kṛtotsavaś ca sa snātaḥ kīrtisenām apūjayat /
tām anādṛtarājyārdhāṃ grāmahastyaśvakāñcanaiḥ","कृतोत्सवश् च स स्नातः कीर्तिसेनाम् अपूजयत् /
ताम् अनादृतराज्यार्धां ग्रामहस्त्यश्वकाञ्चनैः"
Kathasaritsagara,"sokss_6,3.176","devī ca mantriṇaś caitāṃ hemnā vastrair apūrayan /
prabhuprāṇaprado 'smākaṃ pūjyo bhiṣag asāv iti","देवी च मन्त्रिणश् चैतां हेम्ना वस्त्रैर् अपूरयन् /
प्रभुप्राणप्रदो ऽस्माकं पूज्यो भिषग् असाव् इति"
Kathasaritsagara,"sokss_6,3.177","sā ca tasyaiva rājñas tān haste 'rthān saṃprati nyadhāt /
kaṃcit kālaṃ vratastho 'ham ity uktvā bhartrapekṣiṇī","सा च तस्यैव राज्ञस् तान् हस्ते ऽर्थान् संप्रति न्यधात् /
कंचित् कालं व्रतस्थो ऽहम् इत्य् उक्त्वा भर्त्रपेक्षिणी"
Kathasaritsagara,"sokss_6,3.178","tataḥ saṃmānyamānātra sarvaiḥ kāny apy ahāni sā /
yāvat puruṣaveṣeṇa kīrtisenāvatiṣṭhate","ततः संमान्यमानात्र सर्वैः कान्य् अप्य् अहानि सा /
यावत् पुरुषवेषेण कीर्तिसेनावतिष्ठते"
Kathasaritsagara,"sokss_6,3.179","tavāc chuśrāva lokāt taṃ valabhītaḥ samāgatam /
sārthavāhaṃ pathā tena devasenaṃ nijaṃ patim","तवाच् छुश्राव लोकात् तं वलभीतः समागतम् /
सार्थवाहं पथा तेन देवसेनं निजं पतिम्"
Kathasaritsagara,"sokss_6,3.180","puri tatrātha taṃ sārthaṃ prāptaṃ buddhvaiva sābhyagāt /
bhartāraṃ tam apaśyac ca mayūrīva navāmbudam","पुरि तत्राथ तं सार्थं प्राप्तं बुद्ध्वैव साभ्यगात् /
भर्तारं तम् अपश्यच् च मयूरीव नवाम्बुदम्"
Kathasaritsagara,"sokss_6,3.181","citteneva cirautsukyasaṃtāpapravilāyinā /
dattārghānandabāṣpeṇa pādayos tasya cāpatat","चित्तेनेव चिरौत्सुक्यसंतापप्रविलायिना /
दत्तार्घानन्दबाष्पेण पादयोस् तस्य चापतत्"
Kathasaritsagara,"sokss_6,3.182","so 'pi pratyabhyajānāc ca veṣacchannāṃ nirūpya tām /
bhartā bhāsvatkarālakṣmyāṃ divā mūrtim ivaindavīm","सो ऽपि प्रत्यभ्यजानाच् च वेषच्छन्नां निरूप्य ताम् /
भर्ता भास्वत्करालक्ष्म्यां दिवा मूर्तिम् इवैन्दवीम्"
Kathasaritsagara,"sokss_6,3.183","tasya tadvadanenduṃ ca candrakāntasya paśyataḥ /
devasenasya hṛdayaṃ citraṃ na galati sma yat","तस्य तद्वदनेन्दुं च चन्द्रकान्तस्य पश्यतः /
देवसेनस्य हृदयं चित्रं न गलति स्म यत्"
Kathasaritsagara,"sokss_6,3.184","athāsyāṃ kīrtisenāyām evaṃ prakaṭitātmani /
kim etad iti sāścaryaṃ sthite tasmiṃś ca tatpatau","अथास्यां कीर्तिसेनायाम् एवं प्रकटितात्मनि /
किम् एतद् इति साश्चर्यं स्थिते तस्मिंश् च तत्पतौ"
Kathasaritsagara,"sokss_6,3.185","vismite ca vaṇiggrāme tad buddhvaiva savismayaḥ /
sa rājā vasudatto 'tra svayam eva kilāyayau","विस्मिते च वणिग्ग्रामे तद् बुद्ध्वैव सविस्मयः /
स राजा वसुदत्तो ऽत्र स्वयम् एव किलाययौ"
Kathasaritsagara,"sokss_6,3.186","tena pṛṣṭā ca sā kīrtisenā patyuḥ puro 'khilam /
śvaśrūduścaritotpannaṃ svavṛttāntam avarṇayat","तेन पृष्टा च सा कीर्तिसेना पत्युः पुरो ऽखिलम् /
श्वश्रूदुश्चरितोत्पन्नं स्ववृत्तान्तम् अवर्णयत्"
Kathasaritsagara,"sokss_6,3.187","devasenaś ca tac chrutvā tadbhartā sa svamātari /
parāṅmukho 'bhavat kopakṣamāvismayaharṣavān","देवसेनश् च तच् छ्रुत्वा तद्भर्ता स स्वमातरि /
पराङ्मुखो ऽभवत् कोपक्षमाविस्मयहर्षवान्"
Kathasaritsagara,"sokss_6,3.188","bhartṛbhaktir athārūḍhāḥ śīlasaṃnāharakṣitāḥ /
dharmasārathayaḥ sādhvyo jayanti matihetayaḥ","भर्तृभक्तिर् अथारूढाः शीलसंनाहरक्षिताः /
धर्मसारथयः साध्व्यो जयन्ति मतिहेतयः"
Kathasaritsagara,"sokss_6,3.189","iti tatra sthito 'vādīd ākarṇyaiva tad adbhutam /
caritaṃ kīrtisenāyāḥ sānandaḥ sakalo janaḥ","इति तत्र स्थितो ऽवादीद् आकर्ण्यैव तद् अद्भुतम् /
चरितं कीर्तिसेनायाः सानन्दः सकलो जनः"
Kathasaritsagara,"sokss_6,3.190","rājāpy uvāca patyartham āśritakleśayānayā /
sītādevy api rāmasya parikleśavahā jitā","राजाप्य् उवाच पत्यर्थम् आश्रितक्लेशयानया /
सीतादेव्य् अपि रामस्य परिक्लेशवहा जिता"
Kathasaritsagara,"sokss_6,3.191","tad eṣā dharmabhaginī mama prāṇapradāyinī /
ity uktavantaṃ taṃ bhūpaṃ kīrtisenātha sābravīt","तद् एषा धर्मभगिनी मम प्राणप्रदायिनी /
इत्य् उक्तवन्तं तं भूपं कीर्तिसेनाथ साब्रवीत्"
Kathasaritsagara,"sokss_6,3.192","deva tvatprītidāyo yas tava haste mama sthitaḥ /
grāmahastyaśvaratnādiḥ sa me bhartre samarpyatām","देव त्वत्प्रीतिदायो यस् तव हस्ते मम स्थितः /
ग्रामहस्त्यश्वरत्नादिः स मे भर्त्रे समर्प्यताम्"
Kathasaritsagara,"sokss_6,3.193","evam uktas tayā rājā dattvā grāmādi tasya tat /
tadbhartur devasenasya prītaḥ paṭṭaṃ babandha saḥ","एवम् उक्तस् तया राजा दत्त्वा ग्रामादि तस्य तत् /
तद्भर्तुर् देवसेनस्य प्रीतः पट्टं बबन्ध सः"
Kathasaritsagara,"sokss_6,3.194","atha narapatidattais tair vaṇijyārjitaiś ca
prasabhabharitakoṣo devaseno dhanoghaiḥ /
parihṛtajananīkaḥ saṃstuvan kīrtisenāṃ
kṛtavasatir amuṣminn eva tasthau pure saḥ","अथ नरपतिदत्तैस् तैर् वणिज्यार्जितैश् च
प्रसभभरितकोषो देवसेनो धनोघैः /
परिहृतजननीकः संस्तुवन् कीर्तिसेनां
कृतवसतिर् अमुष्मिन्न् एव तस्थौ पुरे सः"
Kathasaritsagara,"sokss_6,3.195","sukham apagatapāpaśvaśrukaṃ kīrtisenāpy
asamacaritalabdhakhyātir āsādya tatra /
nyavasad akhilabhogaiśvaryabhāgāntikasthā
sukṛtaphalasamṛddhir dehabaddhveva bhartuḥ","सुखम् अपगतपापश्वश्रुकं कीर्तिसेनाप्य्
असमचरितलब्धख्यातिर् आसाद्य तत्र /
न्यवसद् अखिलभोगैश्वर्यभागान्तिकस्था
सुकृतफलसमृद्धिर् देहबद्ध्वेव भर्तुः"
Kathasaritsagara,"sokss_6,3.196","evaṃ viṣahya vidhurasya vidher niyogam āpatsu rakṣitacaritradhanā hi sādhvyaḥ /
guptāḥ svasattvavibhavena mahattamena kalyāṇam ādadhati patyur athātmanaś ca","एवं विषह्य विधुरस्य विधेर् नियोगम् आपत्सु रक्षितचरित्रधना हि साध्व्यः /
गुप्ताः स्वसत्त्वविभवेन महत्तमेन कल्याणम् आदधति पत्युर् अथात्मनश् च"
Kathasaritsagara,"sokss_6,3.197","itthaṃ ca pārthivakumāri bhavanti doṣāḥ śvaśrūn anāndṛvihitā bahavo vadhūnām /
tadbhartṛveśma tava tādṛśam arthaye 'haṃ śvaśrūr na yatra na ca yatra śaṭhā nanāndā","इत्थं च पार्थिवकुमारि भवन्ति दोषाः श्वश्रून् अनान्दृविहिता बहवो वधूनाम् /
तद्भर्तृवेश्म तव तादृशम् अर्थये ऽहं श्वश्रूर् न यत्र न च यत्र शठा ननान्दा"
Kathasaritsagara,"sokss_6,3.198","itīdam ānandikathādbhutaṃ sā
mukhān niśamyāsurarājaputryāḥ /
somaprabhāyā manujendraputrī
kaliṅgasenā parituṣyati sma","इतीदम् आनन्दिकथाद्भुतं सा
मुखान् निशम्यासुरराजपुत्र्याः /
सोमप्रभाया मनुजेन्द्रपुत्री
कलिङ्गसेना परितुष्यति स्म"
Kathasaritsagara,"sokss_6,3.199","tato vicitrārthakathāvasānaṃ
dṛṣṭveva gantuṃ m ihire pravṛtte /
sotkāṃ samāliṅgya kaliṅgasenāṃ
somaprabhā svaṃ bhavanaṃ jagāma","ततो विचित्रार्थकथावसानं
दृष्ट्वेव गन्तुं म् इहिरे प्रवृत्ते /
सोत्कां समालिङ्ग्य कलिङ्गसेनां
सोमप्रभा स्वं भवनं जगाम"
Kathasaritsagara,"sokss_6,4.1","iti mahākaviśrīsomadevabhaṭṭaviracite kathāsaritsāgare madanamañcukālambake tṛtīyas taraṅgaḥ /

caturthas taraṅgaḥ /

tataḥ svasadma yātāyāḥ paścān mārgam avekṣitum /
somaprabhāyāḥ snehena mārgaharmyāgram āsthitām","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके तृतीयस् तरङ्गः /

चतुर्थस् तरङ्गः /

ततः स्वसद्म यातायाः पश्चान् मार्गम् अवेक्षितुम् /
सोमप्रभायाः स्नेहेन मार्गहर्म्याग्रम् आस्थिताम्"
Kathasaritsagara,"sokss_6,4.2","kaliṅgasenām ārāt tāṃ dadarśa gaganāgataḥ /
daivān madanavegākhyo yuvā vidyādharādhipaḥ","कलिङ्गसेनाम् आरात् तां ददर्श गगनागतः /
दैवान् मदनवेगाख्यो युवा विद्याधराधिपः"
Kathasaritsagara,"sokss_6,4.3","sa tāṃ dṛṣṭvaiva rūpeṇa jagattritayamohinīm /
kṣobhaṃ jagāma kāmaindrajālikasyeva picchikām","स तां दृष्ट्वैव रूपेण जगत्त्रितयमोहिनीम् /
क्षोभं जगाम कामैन्द्रजालिकस्येव पिच्छिकाम्"
Kathasaritsagara,"sokss_6,4.4","alaṃ vidyādharastrībhiḥ kā kathāpsarasām api /
yatredṛg etad etasyā mānuṣyā rūpam adbhutam","अलं विद्याधरस्त्रीभिः का कथाप्सरसाम् अपि /
यत्रेदृग् एतद् एतस्या मानुष्या रूपम् अद्भुतम्"
Kathasaritsagara,"sokss_6,4.5","tad eṣā yadi me na syād bhāryā kiṃ jīvitena tat /
kathaṃ ca mānuṣīsaṅgaṃ kuryāṃ vidyādharo 'pi san","तद् एषा यदि मे न स्याद् भार्या किं जीवितेन तत् /
कथं च मानुषीसङ्गं कुर्यां विद्याधरो ऽपि सन्"
Kathasaritsagara,"sokss_6,4.6","ity ālocya sa dadhyau ca vidyāṃ prajñaptisaṃjñikām /
sā cāvirbhūya sākārā tam evam avadattadā","इत्य् आलोच्य स दध्यौ च विद्यां प्रज्ञप्तिसंज्ञिकाम् /
सा चाविर्भूय साकारा तम् एवम् अवदत्तदा"
Kathasaritsagara,"sokss_6,4.7","tattvato mānuṣī neyam eṣā śāpacyutāpsarāḥ /
jātā kaliṅgadattasya gṛhe subhaga bhūpateḥ","तत्त्वतो मानुषी नेयम् एषा शापच्युताप्सराः /
जाता कलिङ्गदत्तस्य गृहे सुभग भूपतेः"
Kathasaritsagara,"sokss_6,4.8","ity ukte vidyayā so 'tha hṛṣṭo gatvā svadhāmani /
vidyādharo 'nyavimukhaḥ kāmārtaḥ samacintayat","इत्य् उक्ते विद्यया सो ऽथ हृष्टो गत्वा स्वधामनि /
विद्याधरो ऽन्यविमुखः कामार्तः समचिन्तयत्"
Kathasaritsagara,"sokss_6,4.9","haṭhād yadi harāmy etāṃ tad etan me na yujyate /
strīṇāṃ haṭhopabhoge hi mama śāpo 'sti mṛtyudaḥ","हठाद् यदि हराम्य् एतां तद् एतन् मे न युज्यते /
स्त्रीणां हठोपभोगे हि मम शापो ऽस्ति मृत्युदः"
Kathasaritsagara,"sokss_6,4.10","tad etatprāptaye śaṃbhur ārādhyas tapasā mayā /
tapo 'dhīnāni hi śreyāṃsy upāyo 'nyo na vidyate","तद् एतत्प्राप्तये शंभुर् आराध्यस् तपसा मया /
तपो ऽधीनानि हि श्रेयांस्य् उपायो ऽन्यो न विद्यते"
Kathasaritsagara,"sokss_6,4.11","iti niścitya cānyedyur gatvā ṛṣabhaparvatam /
ekapādasthitas tepe nirāhāras tapāṃsi saḥ","इति निश्चित्य चान्येद्युर् गत्वा ऋषभपर्वतम् /
एकपादस्थितस् तेपे निराहारस् तपांसि सः"
Kathasaritsagara,"sokss_6,4.12","atha tuṣṭo 'cirāt tīvrais tapobhir dattadarśanaḥ /
evaṃ madanavegaṃ tam ādideśāmbikāpatiḥ","अथ तुष्टो ऽचिरात् तीव्रैस् तपोभिर् दत्तदर्शनः /
एवं मदनवेगं तम् आदिदेशाम्बिकापतिः"
Kathasaritsagara,"sokss_6,4.13","eṣā kaliṅgasenākhyā khyātā rūpeṇa bhūtale /
kanyā nāsyāś ca bhartāpi sadṛśo rūpasaṃpadā","एषा कलिङ्गसेनाख्या ख्याता रूपेण भूतले /
कन्या नास्याश् च भर्तापि सदृशो रूपसंपदा"
Kathasaritsagara,"sokss_6,4.14","ekas tu vatsarājo 'sti sa caitām abhivāñchati /
kiṃ tu vāsavadattāyā bhītyā nārthayate sphuṭam","एकस् तु वत्सराजो ऽस्ति स चैताम् अभिवाञ्छति /
किं तु वासवदत्ताया भीत्या नार्थयते स्फुटम्"
Kathasaritsagara,"sokss_6,4.15","eṣāpi rūpalubdhā taṃ śrutvā somaprabhāmukhāt /
svayaṃvarāya vatseśaṃ rājaputry abhivāñchati","एषापि रूपलुब्धा तं श्रुत्वा सोमप्रभामुखात् /
स्वयंवराय वत्सेशं राजपुत्र्य् अभिवाञ्छति"
Kathasaritsagara,"sokss_6,4.16","tatra yāvad vivāho 'syā na bhavet tāvad antarā /
kṛtvā kālāsahasyeva rūpaṃ vatseśvarasya tat","तत्र यावद् विवाहो ऽस्या न भवेत् तावद् अन्तरा /
कृत्वा कालासहस्येव रूपं वत्सेश्वरस्य तत्"
Kathasaritsagara,"sokss_6,4.17","gatvā gāndharvavidhinā bhāryāṃ kuryād bhavān imām /
evaṃ kaliṅgasenāsau tava setsyati sundarī","गत्वा गान्धर्वविधिना भार्यां कुर्याद् भवान् इमाम् /
एवं कलिङ्गसेनासौ तव सेत्स्यति सुन्दरी"
Kathasaritsagara,"sokss_6,4.18","ity ādiṣṭaḥ sa śarveṇa praṇipatyātha taṃ yayau /
gṛhaṃ madanavegaḥ svaṃ kālakūṭagires taṭam","इत्य् आदिष्टः स शर्वेण प्रणिपत्याथ तं ययौ /
गृहं मदनवेगः स्वं कालकूटगिरेस् तटम्"
Kathasaritsagara,"sokss_6,4.19","atrāntare pratiniśaṃ gacchantyā nijamandiram /
pratiprabhātam āyāntyā yantreṇa vyomagāminā","अत्रान्तरे प्रतिनिशं गच्छन्त्या निजमन्दिरम् /
प्रतिप्रभातम् आयान्त्या यन्त्रेण व्योमगामिना"
Kathasaritsagara,"sokss_6,4.20","tayā takṣaśilāpuryāṃ sā somaprabhayā saha /
kaliṅgasenā krīḍantī tāṃ jagādaikadā rahaḥ","तया तक्षशिलापुर्यां सा सोमप्रभया सह /
कलिङ्गसेना क्रीडन्ती तां जगादैकदा रहः"
Kathasaritsagara,"sokss_6,4.21","sakhi vācyaṃ na kasyāpi tvayā yat te bravīmy aham /
vivāho mama saṃprāpta iti jāne yataḥ śṛṇu","सखि वाच्यं न कस्यापि त्वया यत् ते ब्रवीम्य् अहम् /
विवाहो मम संप्राप्त इति जाने यतः शृणु"
Kathasaritsagara,"sokss_6,4.22","iha māṃ yācituṃ dūtāḥ preṣitā bahubhir nṛpaiḥ /
te ca tātena saṃvṛtya tathaiva preṣitā itaḥ","इह मां याचितुं दूताः प्रेषिता बहुभिर् नृपैः /
ते च तातेन संवृत्य तथैव प्रेषिता इतः"
Kathasaritsagara,"sokss_6,4.23","yas tu prasenajinnāma śrāvastyām asti bhūpatiḥ /
tadīyaḥ kevalaṃ dūtaḥ sādaraṃ tena satkṛtaḥ","यस् तु प्रसेनजिन्नाम श्रावस्त्याम् अस्ति भूपतिः /
तदीयः केवलं दूतः सादरं तेन सत्कृतः"
Kathasaritsagara,"sokss_6,4.24","mantritaṃ cāmbayāpy etat tan manye madvaro nṛpaḥ /
sa tātasya tathāmbāyāḥ kulīna iti saṃmataḥ","मन्त्रितं चाम्बयाप्य् एतत् तन् मन्ये मद्वरो नृपः /
स तातस्य तथाम्बायाः कुलीन इति संमतः"
Kathasaritsagara,"sokss_6,4.25","sa hi tatra kule jāto yatrāmbāmbālikādikāḥ /
pitāmahyaḥ kurūṇāṃ ca pāṇḍavānāṃ ca jajñire","स हि तत्र कुले जातो यत्राम्बाम्बालिकादिकाः /
पितामह्यः कुरूणां च पाण्डवानां च जज्ञिरे"
Kathasaritsagara,"sokss_6,4.26","tat prasenajite tasmai sakhi dattāsmi sāṃpratam /
tātena rājñe śrāvastyāṃ nagaryām iti niścayaḥ","तत् प्रसेनजिते तस्मै सखि दत्तास्मि सांप्रतम् /
तातेन राज्ञे श्रावस्त्यां नगर्याम् इति निश्चयः"
Kathasaritsagara,"sokss_6,4.27","etat kaliṅgasenātaḥ śrutvā somaprabhā śucā /
sṛjantīvāparaṃ hāraṃ sadyo dhārāśruṇārudat","एतत् कलिङ्गसेनातः श्रुत्वा सोमप्रभा शुचा /
सृजन्तीवापरं हारं सद्यो धाराश्रुणारुदत्"
Kathasaritsagara,"sokss_6,4.28","jagāda caitāṃ pṛcchantīṃ vayasyām aśrukāraṇam /
dṛṣṭaniḥśeṣabhūloka sā mayāsuraputrikā","जगाद चैतां पृच्छन्तीं वयस्याम् अश्रुकारणम् /
दृष्टनिःशेषभूलोक सा मयासुरपुत्रिका"
Kathasaritsagara,"sokss_6,4.29","vayo rūpaṃ kulaṃ śīlaṃ vittaṃ ceti varasya yat /
mṛgyate sakhi tatrādyaṃ vayo vaṃśādikaṃ tataḥ","वयो रूपं कुलं शीलं वित्तं चेति वरस्य यत् /
मृग्यते सखि तत्राद्यं वयो वंशादिकं ततः"
Kathasaritsagara,"sokss_6,4.30","prasenajic ca pravayāḥ sa dṛṣṭo nṛpatir mayā /
jātīpuṣpasya jātyeva jīrṇasyāsya kulena kim","प्रसेनजिच् च प्रवयाः स दृष्टो नृपतिर् मया /
जातीपुष्पस्य जात्येव जीर्णस्यास्य कुलेन किम्"
Kathasaritsagara,"sokss_6,4.31","himaśubhreṇa tena tvaṃ heman teneva padminī /
parimlānāmbujamukhī yuktā śocyā bhaviṣyasi","हिमशुभ्रेण तेन त्वं हेमन् तेनेव पद्मिनी /
परिम्लानाम्बुजमुखी युक्ता शोच्या भविष्यसि"
Kathasaritsagara,"sokss_6,4.32","ato jāto viṣādo me praharṣas tu bhaven mama /
yadi syād vatsarājas te kalyāṇy udayanaḥ patiḥ","अतो जातो विषादो मे प्रहर्षस् तु भवेन् मम /
यदि स्याद् वत्सराजस् ते कल्याण्य् उदयनः पतिः"
Kathasaritsagara,"sokss_6,4.33","tasya nāsti hi rūpeṇa lāvaṇyena kulena ca /
śauryeṇa ca vibhūtyā ca tulyo 'nyo nṛpatir bhuvi","तस्य नास्ति हि रूपेण लावण्येन कुलेन च /
शौर्येण च विभूत्या च तुल्यो ऽन्यो नृपतिर् भुवि"
Kathasaritsagara,"sokss_6,4.34","tena ced yujyase bhartrā sadṛśena kṛśodari /
dhātuḥ phalati lāvaṇyanirmāṇaṃ tad idaṃ tvayi","तेन चेद् युज्यसे भर्त्रा सदृशेन कृशोदरि /
धातुः फलति लावण्यनिर्माणं तद् इदं त्वयि"
Kathasaritsagara,"sokss_6,4.35","iti somaprabhākḷptair vakyair yantrair iveritam /
yayau kaliṅgasenāyā mano vatseśvaraṃ prati","इति सोमप्रभाकॢप्तैर् वक्यैर् यन्त्रैर् इवेरितम् /
ययौ कलिङ्गसेनाया मनो वत्सेश्वरं प्रति"
Kathasaritsagara,"sokss_6,4.36","tataś ca sā tāṃ papraccha rājakanyā mayātmajām /
kathaṃ sa vatsarājākhyaḥ sakhi kiṃvaṃśasaṃbhavaḥ","ततश् च सा तां पप्रच्छ राजकन्या मयात्मजाम् /
कथं स वत्सराजाख्यः सखि किंवंशसंभवः"
Kathasaritsagara,"sokss_6,4.37","kathaṃ codayano nāmnā tvayā me kathyatām iti /
sātha somaprabhāvādīc chṛṇu tat sakhi vacmi te","कथं चोदयनो नाम्ना त्वया मे कथ्यताम् इति /
साथ सोमप्रभावादीच् छृणु तत् सखि वच्मि ते"
Kathasaritsagara,"sokss_6,4.38","vatsa ity asti vikhyāto deśo bhūmer vibhūṣaṇam /
purī tatrāsti kauśāmbī dvitīyevāmarāvatī","वत्स इत्य् अस्ति विख्यातो देशो भूमेर् विभूषणम् /
पुरी तत्रास्ति कौशाम्बी द्वितीयेवामरावती"
Kathasaritsagara,"sokss_6,4.39","tasyāṃ sa kurute rājyaṃ yato vatseśvaras tataḥ /
vaṃśaṃ ca tasya kalyāṇi kīrtyamānaṃ mayā śṛṇu","तस्यां स कुरुते राज्यं यतो वत्सेश्वरस् ततः /
वंशं च तस्य कल्याणि कीर्त्यमानं मया शृणु"
Kathasaritsagara,"sokss_6,4.40","pāṇḍavasyārjunasyābhūd abhimanyuḥ kilātmajaḥ /
cakravyūhabhidā yena nītā kurucamūḥ kṣayam","पाण्डवस्यार्जुनस्याभूद् अभिमन्युः किलात्मजः /
चक्रव्यूहभिदा येन नीता कुरुचमूः क्षयम्"
Kathasaritsagara,"sokss_6,4.41","tasmāt parīkṣid abhavad rājā bharatavaṃśabhṛt /
sarpasattrapraṇetābhūt tato 'pi janamejayaḥ","तस्मात् परीक्षिद् अभवद् राजा भरतवंशभृत् /
सर्पसत्त्रप्रणेताभूत् ततो ऽपि जनमेजयः"
Kathasaritsagara,"sokss_6,4.42","tato 'bhavac chatānīkaḥ kauśāmbīm adhyuvāsa yaḥ /
yaś ca devāsuragaṇe daityān hatvā vyapadyata","ततो ऽभवच् छतानीकः कौशाम्बीम् अध्युवास यः /
यश् च देवासुरगणे दैत्यान् हत्वा व्यपद्यत"
Kathasaritsagara,"sokss_6,4.43","tasmād rājā jagacchlāghyaḥ sahasrānīka ity abhūt /
yaḥ śakrapreṣitaratho divi cakre gatāgatam","तस्माद् राजा जगच्छ्लाघ्यः सहस्रानीक इत्य् अभूत् /
यः शक्रप्रेषितरथो दिवि चक्रे गतागतम्"
Kathasaritsagara,"sokss_6,4.44","tasya devyāṃ mṛgāvatyām asāv udayano 'jani /
bhūṣaṇaṃ śaśino vaṃśe jagannetrotsavo nṛpaḥ","तस्य देव्यां मृगावत्याम् असाव् उदयनो ऽजनि /
भूषणं शशिनो वंशे जगन्नेत्रोत्सवो नृपः"
Kathasaritsagara,"sokss_6,4.45","nāmno nimittam apy asya śṛṇu sā hi mṛgāvatī /
antarvatnī sati rājño janany asya sujanmanaḥ","नाम्नो निमित्तम् अप्य् अस्य शृणु सा हि मृगावती /
अन्तर्वत्नी सति राज्ञो जनन्य् अस्य सुजन्मनः"
Kathasaritsagara,"sokss_6,4.46","utpannarudhirasnānadohadā pāpabhīruṇā /
bhartrā racitalākṣādirasavāpīkṛtāplavā","उत्पन्नरुधिरस्नानदोहदा पापभीरुणा /
भर्त्रा रचितलाक्षादिरसवापीकृताप्लवा"
Kathasaritsagara,"sokss_6,4.47","pakṣiṇā tārkṣyavaṃśyena nipatyāmiṣaśaṅkayā /
nītvā vidhivaśāt tyaktā jīvantyevodayācale","पक्षिणा तार्क्ष्यवंश्येन निपत्यामिषशङ्कया /
नीत्वा विधिवशात् त्यक्ता जीवन्त्येवोदयाचले"
Kathasaritsagara,"sokss_6,4.48","tatra cāśvāsitā bhūyo bhartṛsaṃgamavādinā /
jamadagnyarṣiṇā dṛṣṭā sthitāsau tatra cāśrame","तत्र चाश्वासिता भूयो भर्तृसंगमवादिना /
जमदग्न्यर्षिणा दृष्टा स्थितासौ तत्र चाश्रमे"
Kathasaritsagara,"sokss_6,4.49","avajñājaniterṣyāyāḥ kaṃcit kālaṃ hi tādṛśaḥ /
śāpas tilottamāto 'bhūt tadbhartus tadviyogadaḥ","अवज्ञाजनितेर्ष्यायाः कंचित् कालं हि तादृशः /
शापस् तिलोत्तमातो ऽभूत् तद्भर्तुस् तद्वियोगदः"
Kathasaritsagara,"sokss_6,4.50","divasaiḥ sā ca tatraiva jamadagnyāśrame sutam /
udayādrau prasūte sma dyaur indum iva nūtanam","दिवसैः सा च तत्रैव जमदग्न्याश्रमे सुतम् /
उदयाद्रौ प्रसूते स्म द्यौर् इन्दुम् इव नूतनम्"
Kathasaritsagara,"sokss_6,4.51","asāv udayano jātaḥ sārvabhaumo mahīpatiḥ /
janiṣyate ca putro 'sya sarvavidyādharādhipaḥ","असाव् उदयनो जातः सार्वभौमो महीपतिः /
जनिष्यते च पुत्रो ऽस्य सर्वविद्याधराधिपः"
Kathasaritsagara,"sokss_6,4.52","ity uccāryāmbarād vāṇīm aśarīrāṃ tadā kṛtam /
nāgodayana ity asya devair udayajanmataḥ","इत्य् उच्चार्याम्बराद् वाणीम् अशरीरां तदा कृतम् /
नागोदयन इत्य् अस्य देवैर् उदयजन्मतः"
Kathasaritsagara,"sokss_6,4.53","so 'pi śāpāntabaddhāśaḥ kālaṃ mātalibodhitaḥ /
kṛcchrāt sahasrānīkas tāṃ vinānaiṣīn mṛgāvatīm","सो ऽपि शापान्तबद्धाशः कालं मातलिबोधितः /
कृच्छ्रात् सहस्रानीकस् तां विनानैषीन् मृगावतीम्"
Kathasaritsagara,"sokss_6,4.54","prāpte śāpāvasāne tu śabarād vidhiyogataḥ /
udayādrer upāyātāt prāpyābhijñānam ātmanaḥ","प्राप्ते शापावसाने तु शबराद् विधियोगतः /
उदयाद्रेर् उपायातात् प्राप्याभिज्ञानम् आत्मनः"
Kathasaritsagara,"sokss_6,4.55","āveditārthas tatkālaṃ gaganodgatayā girā /
śabaraṃ taṃ puraskṛtya jagāmaivodayācalam","आवेदितार्थस् तत्कालं गगनोद्गतया गिरा /
शबरं तं पुरस्कृत्य जगामैवोदयाचलम्"
Kathasaritsagara,"sokss_6,4.56","tatra vāñchitasaṃsiddhim iva prāpya mṛgāvatīm /
bhāryām udayanaṃ taṃ ca manorājyam ivātmajam","तत्र वाञ्छितसंसिद्धिम् इव प्राप्य मृगावतीम् /
भार्याम् उदयनं तं च मनोराज्यम् इवात्मजम्"
Kathasaritsagara,"sokss_6,4.57","tau gṛhītvātha kauśāmbīm āgatyaivābhiṣiktavān /
yauvarājye tanūjaṃ taṃ tadguṇotkarṣatoṣitaḥ","तौ गृहीत्वाथ कौशाम्बीम् आगत्यैवाभिषिक्तवान् /
यौवराज्ये तनूजं तं तद्गुणोत्कर्षतोषितः"
Kathasaritsagara,"sokss_6,4.58","yaugandharāyaṇādīṃś ca tasmai mantrisutān dadau /
tenāttabhāro bubhuje bhogān bhāryāsakhaś ciram","यौगन्धरायणादींश् च तस्मै मन्त्रिसुतान् ददौ /
तेनात्तभारो बुभुजे भोगान् भार्यासखश् चिरम्"
Kathasaritsagara,"sokss_6,4.59","kālenāropya rājye ca tam evodayanaṃ sutam /
vṛddhaḥ sabhāryāsacivo yayau rājā mahāpatham","कालेनारोप्य राज्ये च तम् एवोदयनं सुतम् /
वृद्धः सभार्यासचिवो ययौ राजा महापथम्"
Kathasaritsagara,"sokss_6,4.60","evaṃ sa pitryaṃ rājyaṃ tat prāpya jitvā tato 'khilām /
yaugandharāyaṇasakhaḥ praśāsty udayano mahīm","एवं स पित्र्यं राज्यं तत् प्राप्य जित्वा ततो ऽखिलाम् /
यौगन्धरायणसखः प्रशास्त्य् उदयनो महीम्"
Kathasaritsagara,"sokss_6,4.61","ity āśu kathayitvā sā kathāṃ somaprabhā rahaḥ /
sakhīṃ kaliṅgasenāṃ tāṃ punar evam abhāṣata","इत्य् आशु कथयित्वा सा कथां सोमप्रभा रहः /
सखीं कलिङ्गसेनां तां पुनर् एवम् अभाषत"
Kathasaritsagara,"sokss_6,4.62","evaṃ vatseṣu rājatvād vatsarājaḥ sugātri saḥ /
pāṇḍavān vayasaṃ bhūtyā somavaṃśodbhavas tathā","एवं वत्सेषु राजत्वाद् वत्सराजः सुगात्रि सः /
पाण्डवान् वयसं भूत्या सोमवंशोद्भवस् तथा"
Kathasaritsagara,"sokss_6,4.63","nāmnāpy udayanaḥ prokto devair udayajanmanā /
rūpeṇa cātra saṃsāre kaṃdarpo 'pi na tādṛśaḥ","नाम्नाप्य् उदयनः प्रोक्तो देवैर् उदयजन्मना /
रूपेण चात्र संसारे कंदर्पो ऽपि न तादृशः"
Kathasaritsagara,"sokss_6,4.64","sa ekas tava tulyo 'sti patis trailokyasundari /
sa ca vāñchati lāvaṇyalubdhas tvāṃ prārthitāṃ dhruvam","स एकस् तव तुल्यो ऽस्ति पतिस् त्रैलोक्यसुन्दरि /
स च वाञ्छति लावण्यलुब्धस् त्वां प्रार्थितां ध्रुवम्"
Kathasaritsagara,"sokss_6,4.65","kiṃ tu caṇḍamahāsenamahīpatitanūdbhavā /
asti vāsavadattākhyā tasyāgryamahiṣī sakhi","किं तु चण्डमहासेनमहीपतितनूद्भवा /
अस्ति वासवदत्ताख्या तस्याग्र्यमहिषी सखि"
Kathasaritsagara,"sokss_6,4.66","tathā sa ca vṛtas tyaktvā bāndhavān atiraktayā /
uṣāśakuntalādīnāṃ kanyānāṃ hṛtalajjayā","तथा स च वृतस् त्यक्त्वा बान्धवान् अतिरक्तया /
उषाशकुन्तलादीनां कन्यानां हृतलज्जया"
Kathasaritsagara,"sokss_6,4.67","naravāhanadattākhyas tasyāṃ jāto 'sya cātmajaḥ /
ādiṣṭaḥ kila devair yo bhāvī vidyādharādhipaḥ","नरवाहनदत्ताख्यस् तस्यां जातो ऽस्य चात्मजः /
आदिष्टः किल देवैर् यो भावी विद्याधराधिपः"
Kathasaritsagara,"sokss_6,4.68","atas tasyāḥ sa vatseśo bibhyat tvāṃ neha yācate /
sā ca dṛṣṭā mayā na tvāṃ spardhate rūpasaṃpadā","अतस् तस्याः स वत्सेशो बिभ्यत् त्वां नेह याचते /
सा च दृष्टा मया न त्वां स्पर्धते रूपसंपदा"
Kathasaritsagara,"sokss_6,4.69","evam uktavatīṃ tāṃ ca sakhīṃ somaprabhāṃ tadā /
kaliṅgasenā vatseśa sotsukā nijagāda sā","एवम् उक्तवतीं तां च सखीं सोमप्रभां तदा /
कलिङ्गसेना वत्सेश सोत्सुका निजगाद सा"
Kathasaritsagara,"sokss_6,4.70","jāne 'ham etadvaśyāyāḥ pitroḥ śakyaṃ tu kiṃ mama /
sarvajñā saprabhāvāc ca tattvam evātra me gatiḥ","जाने ऽहम् एतद्वश्यायाः पित्रोः शक्यं तु किं मम /
सर्वज्ञा सप्रभावाच् च तत्त्वम् एवात्र मे गतिः"
Kathasaritsagara,"sokss_6,4.71","daivāyattam idaṃ kāryaṃ tathā cātra kathāṃ śṛṇu /
somaprabhā tām ity uktvā śaśaṃsyāsyai kathām imām","दैवायत्तम् इदं कार्यं तथा चात्र कथां शृणु /
सोमप्रभा ताम् इत्य् उक्त्वा शशंस्यास्यै कथाम् इमाम्"
Kathasaritsagara,"sokss_6,4.72","rājā vikramasenākhya ujjayinyām abhūt purā /
tasya tejasvatīty āsīd rūpeṇāpratimā sutā","राजा विक्रमसेनाख्य उज्जयिन्याम् अभूत् पुरा /
तस्य तेजस्वतीत्य् आसीद् रूपेणाप्रतिमा सुता"
Kathasaritsagara,"sokss_6,4.73","tasyāś cābhimataḥ kaścit prāyo nābhūd varo nṛpaḥ /
ekadā ca dadarśaikaṃ puruṣaṃ sā svaharmyagā","तस्याश् चाभिमतः कश्चित् प्रायो नाभूद् वरो नृपः /
एकदा च ददर्शैकं पुरुषं सा स्वहर्म्यगा"
Kathasaritsagara,"sokss_6,4.74","tena svākṛtinā daivāt saṃgatiṃ vāñchati sma sā /
svābhiprāyaṃ ca saṃdiśya tasmai svāṃ vyasṛjat sakhīm","तेन स्वाकृतिना दैवात् संगतिं वाञ्छति स्म सा /
स्वाभिप्रायं च संदिश्य तस्मै स्वां व्यसृजत् सखीम्"
Kathasaritsagara,"sokss_6,4.75","sā gatvā tatsakhī tasya puṃsaḥ sāhasaśaṅkinaḥ /
anicchato 'pi prārthyaivaṃ yatnāt saṃketakaṃ vyadhāt","सा गत्वा तत्सखी तस्य पुंसः साहसशङ्किनः /
अनिच्छतो ऽपि प्रार्थ्यैवं यत्नात् संकेतकं व्यधात्"
Kathasaritsagara,"sokss_6,4.76","etad devakulaṃ bhadra viviktaṃ paśyasīha yam /
atra rātrau pratīkṣethā rājaputryās tvam āgamam","एतद् देवकुलं भद्र विविक्तं पश्यसीह यम् /
अत्र रात्रौ प्रतीक्षेथा राजपुत्र्यास् त्वम् आगमम्"
Kathasaritsagara,"sokss_6,4.77","ity uktvā sā tam āmantrya gatvā tasyai tad abhyadhāt /
tejasvatyai tataḥ sāpi tasthau sūryāvalokinī","इत्य् उक्त्वा सा तम् आमन्त्र्य गत्वा तस्यै तद् अभ्यधात् /
तेजस्वत्यै ततः सापि तस्थौ सूर्यावलोकिनी"
Kathasaritsagara,"sokss_6,4.78","pumāṃś ca so 'numānyāpi bhayāt kvāpy anyato yayau /
na bhekaḥ kokanadinīkiṃjalkāsvādakovidaḥ","पुमांश् च सो ऽनुमान्यापि भयात् क्वाप्य् अन्यतो ययौ /
न भेकः कोकनदिनीकिंजल्कास्वादकोविदः"
Kathasaritsagara,"sokss_6,4.79","atrāntare ca ko 'py atra rājaputraḥ kulodgataḥ /
mṛte pitari tanmittraṃ rājānaṃ draṣṭum āyayau","अत्रान्तरे च को ऽप्य् अत्र राजपुत्रः कुलोद्गतः /
मृते पितरि तन्मित्त्रं राजानं द्रष्टुम् आययौ"
Kathasaritsagara,"sokss_6,4.80","sa cātra sāyaṃ saṃprāptaḥ somadattābhidho yuvā /
dāyādahṛtarājyādir ekākī kāntadarśanaḥ","स चात्र सायं संप्राप्तः सोमदत्ताभिधो युवा /
दायादहृतराज्यादिर् एकाकी कान्तदर्शनः"
Kathasaritsagara,"sokss_6,4.81","viveśa daivāt tatraiva netuṃ devakule niśām /
rājaputryāḥ sakhī yatra puṃsaḥ saṃketam ādiśat","विवेश दैवात् तत्रैव नेतुं देवकुले निशाम् /
राजपुत्र्याः सखी यत्र पुंसः संकेतम् आदिशत्"
Kathasaritsagara,"sokss_6,4.82","taṃ tatra sthitam abhyetya rājaputry avibhāvya sā /
niśāyām anurāgāndhā svayaṃvarapatiṃ vyadhāt","तं तत्र स्थितम् अभ्येत्य राजपुत्र्य् अविभाव्य सा /
निशायाम् अनुरागान्धा स्वयंवरपतिं व्यधात्"
Kathasaritsagara,"sokss_6,4.83","so 'py abhyananda tūṣṇīṃ tāṃ prajño vidhisamarpitām /
saṃsūcayantīṃ bhāvinyā rājalakṣmyā samāgamam","सो ऽप्य् अभ्यनन्द तूष्णीं तां प्रज्ञो विधिसमर्पिताम् /
संसूचयन्तीं भाविन्या राजलक्ष्म्या समागमम्"
Kathasaritsagara,"sokss_6,4.84","tataḥ kṣaṇād rājasutā sā vilokyaivam eva tam /
kamanīyatamaṃ mene dhātrātmānam avañcitam","ततः क्षणाद् राजसुता सा विलोक्यैवम् एव तम् /
कमनीयतमं मेने धात्रात्मानम् अवञ्चितम्"
Kathasaritsagara,"sokss_6,4.85","anantaraṃ kathāṃ kṛtvā yathāsvaṃ saṃvidā tayoḥ /
ekā svamandiram agād anyas tatrānayan niśām","अनन्तरं कथां कृत्वा यथास्वं संविदा तयोः /
एका स्वमन्दिरम् अगाद् अन्यस् तत्रानयन् निशाम्"
Kathasaritsagara,"sokss_6,4.86","prātar gatvā pratīhāramukhenāvedya nāma saḥ /
rājaputraḥ parijñāto rājñaḥ prāviśad antikam","प्रातर् गत्वा प्रतीहारमुखेनावेद्य नाम सः /
राजपुत्रः परिज्ञातो राज्ञः प्राविशद् अन्तिकम्"
Kathasaritsagara,"sokss_6,4.87","tatroktarājyahārādiduḥkhasya sa kṛtādaraḥ /
aṅgīcakre sahāyatvaṃ rājā tasyārimardane","तत्रोक्तराज्यहारादिदुःखस्य स कृतादरः /
अङ्गीचक्रे सहायत्वं राजा तस्यारिमर्दने"
Kathasaritsagara,"sokss_6,4.88","matiṃ cakre ca tāṃ tasmai dātuṃ prāgditsitāṃ sutām /
mantribhyaś ca tadaivaitam abhiprāyaṃ śaśaṃsa saḥ","मतिं चक्रे च तां तस्मै दातुं प्राग्दित्सितां सुताम् /
मन्त्रिभ्यश् च तदैवैतम् अभिप्रायं शशंस सः"
Kathasaritsagara,"sokss_6,4.89","ahai tasmai ca rājñe taṃ sutāvṛttāntam abhyadhāt /
devī svābodhitā pūrvaṃ tayaivāptasakhīmukhaiḥ","अहै तस्मै च राज्ञे तं सुतावृत्तान्तम् अभ्यधात् /
देवी स्वाबोधिता पूर्वं तयैवाप्तसखीमुखैः"
Kathasaritsagara,"sokss_6,4.90","asiddhān iṣṭasiddheṣṭakākatālīyavismitam /
tatas taṃ tatra rājānam eko mantrī tadābravīt","असिद्धान् इष्टसिद्धेष्टकाकतालीयविस्मितम् /
ततस् तं तत्र राजानम् एको मन्त्री तदाब्रवीत्"
Kathasaritsagara,"sokss_6,4.91","vidhir eva hi jāgarti bhavyānām arthasiddhiṣu /
asaṃcetayamānānāṃ sadbhṛtyaḥ svāminām iva","विधिर् एव हि जागर्ति भव्यानाम् अर्थसिद्धिषु /
असंचेतयमानानां सद्भृत्यः स्वामिनाम् इव"
Kathasaritsagara,"sokss_6,4.92","tathā ca kathayāmy etāṃ rājann atra kathāṃ śṛṇu /
babhūva hariśarmākhyaḥ ko'pi grāme kvacid dvijaḥ","तथा च कथयाम्य् एतां राजन्न् अत्र कथां शृणु /
बभूव हरिशर्माख्यः कोऽपि ग्रामे क्वचिद् द्विजः"
Kathasaritsagara,"sokss_6,4.93","sa daridraś ca mūrkhaś ca vṛttyabhāvena duḥsthitaḥ /
pūrvaduṣkṛtabhogāya jāto 'tibahubālakaḥ","स दरिद्रश् च मूर्खश् च वृत्त्यभावेन दुःस्थितः /
पूर्वदुष्कृतभोगाय जातो ऽतिबहुबालकः"
Kathasaritsagara,"sokss_6,4.94","sakuṭumbo bhraman bhikṣāṃ prāpyaikaṃ nagaraṃ kramāt /
śiśriye sthūladattākhyaṃ gṛhasthaṃ sa mahādhanam","सकुटुम्बो भ्रमन् भिक्षां प्राप्यैकं नगरं क्रमात् /
शिश्रिये स्थूलदत्ताख्यं गृहस्थं स महाधनम्"
Kathasaritsagara,"sokss_6,4.95","gavādirakṣakān putrān bhāryāṃ karmakarīṃ nijām /
tasya kṛtvā gṛhābhyarṇe praiṣyaṃ kurvann uvāsa saḥ","गवादिरक्षकान् पुत्रान् भार्यां कर्मकरीं निजाम् /
तस्य कृत्वा गृहाभ्यर्णे प्रैष्यं कुर्वन्न् उवास सः"
Kathasaritsagara,"sokss_6,4.96","ekadā sthūladattasya sutāpariṇayotsavaḥ /
tasyābhūd āgatān ekajanyayātrājanākulaḥ","एकदा स्थूलदत्तस्य सुतापरिणयोत्सवः /
तस्याभूद् आगतान् एकजन्ययात्राजनाकुलः"
Kathasaritsagara,"sokss_6,4.97","tadā ca hariśarmātra tadgṛhe sakuṭumbakaḥ /
ākaṇṭhaghṛtamāṃsādibhojanāsthāṃ babandha saḥ","तदा च हरिशर्मात्र तद्गृहे सकुटुम्बकः /
आकण्ठघृतमांसादिभोजनास्थां बबन्ध सः"
Kathasaritsagara,"sokss_6,4.98","tadvelāṃ vīkṣamāṇo 'tha smṛtaḥ kenāpi nātra saḥ /
tato 'nāhāranirviṇṇo bhāryām ity abravīn niśi","तद्वेलां वीक्षमाणो ऽथ स्मृतः केनापि नात्र सः /
ततो ऽनाहारनिर्विण्णो भार्याम् इत्य् अब्रवीन् निशि"
Kathasaritsagara,"sokss_6,4.99","dāridryād iha maurkhyāc ca mamedṛśam agauravam /
tad atra kṛtrimaṃ yuktyā vijñānaṃ prayunajmy aham","दारिद्र्याद् इह मौर्ख्याच् च ममेदृशम् अगौरवम् /
तद् अत्र कृत्रिमं युक्त्या विज्ञानं प्रयुनज्म्य् अहम्"
Kathasaritsagara,"sokss_6,4.100","yenāsya sthūladattasya bhaveyaṃ gauravāspadam /
tvaṃ prāpte 'vasare cāsmai jñāninaṃ māṃ nivedaya","येनास्य स्थूलदत्तस्य भवेयं गौरवास्पदम् /
त्वं प्राप्ते ऽवसरे चास्मै ज्ञानिनं मां निवेदय"
Kathasaritsagara,"sokss_6,4.101","ity uktvā tāṃ vicintyātra dhiyā supte jane hayaḥ /
sthūladattagṛhāt tena jahre jāmātṛvāhanaḥ","इत्य् उक्त्वा तां विचिन्त्यात्र धिया सुप्ते जने हयः /
स्थूलदत्तगृहात् तेन जह्रे जामातृवाहनः"
Kathasaritsagara,"sokss_6,4.102","dūre pracchannam etena sthāpitaṃ prātar atra tam /
itas tato vicinvanto 'py aśvaṃ janyā na lebhire","दूरे प्रच्छन्नम् एतेन स्थापितं प्रातर् अत्र तम् /
इतस् ततो विचिन्वन्तो ऽप्य् अश्वं जन्या न लेभिरे"
Kathasaritsagara,"sokss_6,4.103","athāmaṅgalavitrastaṃ hayacauragaveṣiṇam /
hariśarmavadhūr etya sthūladattam uvāca sā","अथामङ्गलवित्रस्तं हयचौरगवेषिणम् /
हरिशर्मवधूर् एत्य स्थूलदत्तम् उवाच सा"
Kathasaritsagara,"sokss_6,4.104","bhartā madīyo vijñānī jyotirvidyādikovidaḥ /
aśvaṃ vo lambhayaty enaṃ kimarthaṃ sa na pṛcchyate","भर्ता मदीयो विज्ञानी ज्योतिर्विद्यादिकोविदः /
अश्वं वो लम्भयत्य् एनं किमर्थं स न पृच्छ्यते"
Kathasaritsagara,"sokss_6,4.105","tac chrutvā sthūladattas taṃ hariśarmāṇam āhvayat /
hyo vismṛto hṛteśve tu smṛto 'smy adyeti vādinam","तच् छ्रुत्वा स्थूलदत्तस् तं हरिशर्माणम् आह्वयत् /
ह्यो विस्मृतो हृतेश्वे तु स्मृतो ऽस्म्य् अद्येति वादिनम्"
Kathasaritsagara,"sokss_6,4.106","vismṛtaṃ naḥ kṣamasveti prārthitaṃ brāhmaṇaṃ ca saḥ /
papraccha kenāpahṛto hayo naḥ kathyatām iti","विस्मृतं नः क्षमस्वेति प्रार्थितं ब्राह्मणं च सः /
पप्रच्छ केनापहृतो हयो नः कथ्यताम् इति"
Kathasaritsagara,"sokss_6,4.107","hariśarmā tato mithyā rekhāḥ kurvann uvāca saḥ /
ito dakṣiṇasīmānte cauraiḥ saṃsthāpito hayaḥ","हरिशर्मा ततो मिथ्या रेखाः कुर्वन्न् उवाच सः /
इतो दक्षिणसीमान्ते चौरैः संस्थापितो हयः"
Kathasaritsagara,"sokss_6,4.108","pracchannastho dinānte ca dūraṃ yāvan na nīyate /
tāvad ānīyatāṃ gatvā tvaritaṃ sa turaṃgamaḥ","प्रच्छन्नस्थो दिनान्ते च दूरं यावन् न नीयते /
तावद् आनीयतां गत्वा त्वरितं स तुरंगमः"
Kathasaritsagara,"sokss_6,4.109","tac chrutvā dhāvitaiḥ prāpya kṣaṇāt sa bahubhir naraiḥ /
āninye 'śvaḥ praśaṃsadbhir vijñānaṃ hariśarmaṇaḥ","तच् छ्रुत्वा धावितैः प्राप्य क्षणात् स बहुभिर् नरैः /
आनिन्ये ऽश्वः प्रशंसद्भिर् विज्ञानं हरिशर्मणः"
Kathasaritsagara,"sokss_6,4.110","tato jñānīti sarveṇa pūjyamāno janena saḥ /
uvāsa hariśarmātra sthūladattārcitaḥ sukham","ततो ज्ञानीति सर्वेण पूज्यमानो जनेन सः /
उवास हरिशर्मात्र स्थूलदत्तार्चितः सुखम्"
Kathasaritsagara,"sokss_6,4.111","atha gacchatsu divaseṣv atra rājagṛhāntarāt /
hemaratnādi caureṇa bhūri kenāpy anīyata","अथ गच्छत्सु दिवसेष्व् अत्र राजगृहान्तरात् /
हेमरत्नादि चौरेण भूरि केनाप्य् अनीयत"
Kathasaritsagara,"sokss_6,4.112","nājñāyata yadā cauras tadā jñāniprasiddhitaḥ /
ānāyayām āsa nṛpo hariśarmāṇam āśu tam","नाज्ञायत यदा चौरस् तदा ज्ञानिप्रसिद्धितः /
आनाययाम् आस नृपो हरिशर्माणम् आशु तम्"
Kathasaritsagara,"sokss_6,4.113","sa cānītaḥ kṣipan kālaṃ vakṣye prātar iti bruvan /
vāsake sthāpito jñānavigno rājñāsurakṣitaḥ","स चानीतः क्षिपन् कालं वक्ष्ये प्रातर् इति ब्रुवन् /
वासके स्थापितो ज्ञानविग्नो राज्ञासुरक्षितः"
Kathasaritsagara,"sokss_6,4.114","tatra rājakule cāsīn nāmnā jihveti ceṭikā /
yayā bhrātrā samaṃ tac ca nītam abhyantarād dhanam","तत्र राजकुले चासीन् नाम्ना जिह्वेति चेटिका /
यया भ्रात्रा समं तच् च नीतम् अभ्यन्तराद् धनम्"
Kathasaritsagara,"sokss_6,4.115","sā gatvā niśi tatrāsya vāsake hariśarmaṇaḥ /
jijñāsayā dadau dvāri karṇaṃ tajjñānaśaṅkitā","सा गत्वा निशि तत्रास्य वासके हरिशर्मणः /
जिज्ञासया ददौ द्वारि कर्णं तज्ज्ञानशङ्किता"
Kathasaritsagara,"sokss_6,4.116","hariśarmā ca tatkālam ekako 'bhyantare sthitaḥ /
nijāṃ jihvāṃ ninindaivaṃ mṛṣāvijñānavādinīm","हरिशर्मा च तत्कालम् एकको ऽभ्यन्तरे स्थितः /
निजां जिह्वां निनिन्दैवं मृषाविज्ञानवादिनीम्"
Kathasaritsagara,"sokss_6,4.117","bhogalampaṭayā jihve kim idaṃ vihitaṃ tvayā /
durācāre sahasva tvam idānīm iha nigraham","भोगलम्पटया जिह्वे किम् इदं विहितं त्वया /
दुराचारे सहस्व त्वम् इदानीम् इह निग्रहम्"
Kathasaritsagara,"sokss_6,4.118","tac chrutvā jñāninānena jñātāsmīti bhayena sā /
jihvākhyā ceṭikā yuktyā praviveśa tadantikam","तच् छ्रुत्वा ज्ञानिनानेन ज्ञातास्मीति भयेन सा /
जिह्वाख्या चेटिका युक्त्या प्रविवेश तदन्तिकम्"
Kathasaritsagara,"sokss_6,4.119","patitvā pādayos tasya jñānivyañjanam abravīt /
brahmann iyaṃ sā jihvāhaṃ tvayā jñātārthahāriṇī","पतित्वा पादयोस् तस्य ज्ञानिव्यञ्जनम् अब्रवीत् /
ब्रह्मन्न् इयं सा जिह्वाहं त्वया ज्ञातार्थहारिणी"
Kathasaritsagara,"sokss_6,4.120","nītvā tac ca mayāsyaiva mandirasyeha pṛṣṭhataḥ /
udyāne dāḍimasyādho nikhātaṃ bhūtale dhanam","नीत्वा तच् च मयास्यैव मन्दिरस्येह पृष्ठतः /
उद्याने दाडिमस्याधो निखातं भूतले धनम्"
Kathasaritsagara,"sokss_6,4.121","tad rakṣa māṃ gṛhāṇemaṃ kiṃcin me hema hastagam /
etac chrutvā sagarvaṃ sa hariśarmā jagāda tām","तद् रक्ष मां गृहाणेमं किंचिन् मे हेम हस्तगम् /
एतच् छ्रुत्वा सगर्वं स हरिशर्मा जगाद ताम्"
Kathasaritsagara,"sokss_6,4.122","gaccha jānāmy ahaṃ sarvaṃ bhūtaṃ bhavyaṃ bhavat tathā /
tvāṃ tu nodghāṭayiṣyāmi kṛpaṇāṃ śaraṇāgatām","गच्छ जानाम्य् अहं सर्वं भूतं भव्यं भवत् तथा /
त्वां तु नोद्घाटयिष्यामि कृपणां शरणागताम्"
Kathasaritsagara,"sokss_6,4.123","yac ca hastagataṃ te 'sti tad dāsyasi punar mama /
ity uktā tena sā ceṭī tathety āśu tato yayau","यच् च हस्तगतं ते ऽस्ति तद् दास्यसि पुनर् मम /
इत्य् उक्ता तेन सा चेटी तथेत्य् आशु ततो ययौ"
Kathasaritsagara,"sokss_6,4.124","hariśarmā ca sa tato vismayād ity acintayat /
asādhyaṃ sādhayaty arthaṃ helayābhimukho vidhiḥ","हरिशर्मा च स ततो विस्मयाद् इत्य् अचिन्तयत् /
असाध्यं साधयत्य् अर्थं हेलयाभिमुखो विधिः"
Kathasaritsagara,"sokss_6,4.125","yad ihopasthite 'narthe siddho 'rtho 'śaṅkitaṃ mama /
svajihvāṃ nindato jihvā caurī me patitā puraḥ","यद् इहोपस्थिते ऽनर्थे सिद्धो ऽर्थो ऽशङ्कितं मम /
स्वजिह्वां निन्दतो जिह्वा चौरी मे पतिता पुरः"
Kathasaritsagara,"sokss_6,4.126","śaṅkayaiva prakāśan te bata pracchannapātakāḥ /
ity ādy ākalayan so 'tra hṛṣṭo rātriṃ nināya tām","शङ्कयैव प्रकाशन् ते बत प्रच्छन्नपातकाः /
इत्य् आद्य् आकलयन् सो ऽत्र हृष्टो रात्रिं निनाय ताम्"
Kathasaritsagara,"sokss_6,4.127","prāyaś cālīkavijñānayuktyā nītvā sa taṃ nṛpam /
tatrodyāne nikhātasthaṃ prāpayām āsa tad dhanam","प्रायश् चालीकविज्ञानयुक्त्या नीत्वा स तं नृपम् /
तत्रोद्याने निखातस्थं प्रापयाम् आस तद् धनम्"
Kathasaritsagara,"sokss_6,4.128","cauraṃ cāpy apanītāṃśaṃ śaśaṃsa prapalāyitam /
tatas tuṣṭo nṛpas tasmai grāmān dātuṃ pracakrame","चौरं चाप्य् अपनीतांशं शशंस प्रपलायितम् /
ततस् तुष्टो नृपस् तस्मै ग्रामान् दातुं प्रचक्रमे"
Kathasaritsagara,"sokss_6,4.129","kahaṃ syān mānuṣāgamyaṃ jñānaṃ śāstraṃ vinedṛśam /
tan nūnaṃ caurasaṃketakṛteyaṃ dhūrtajīvikā","कहं स्यान् मानुषागम्यं ज्ञानं शास्त्रं विनेदृशम् /
तन् नूनं चौरसंकेतकृतेयं धूर्तजीविका"
Kathasaritsagara,"sokss_6,4.130","tasmād eṣo 'nyayā yuktyā vāram ekaṃ parīkṣyatām /
deva jñānīti karṇe taṃ mantrī rājānam abhyadhāt","तस्माद् एषो ऽन्यया युक्त्या वारम् एकं परीक्ष्यताम् /
देव ज्ञानीति कर्णे तं मन्त्री राजानम् अभ्यधात्"
Kathasaritsagara,"sokss_6,4.131","tato 'ntaḥ kṣiptamaṇḍūkaṃ sapidhānaṃ navaṃ ghaṭam /
svairam ānāyya rājā taṃ hariśarmāṇam abravīt","ततो ऽन्तः क्षिप्तमण्डूकं सपिधानं नवं घटम् /
स्वैरम् आनाय्य राजा तं हरिशर्माणम् अब्रवीत्"
Kathasaritsagara,"sokss_6,4.132","brahman yad asmin ghaṭake sthitaṃ jānāsi tad yadi /
tad adya te kariṣyāmi pūjāṃ sumahatīm aham","ब्रह्मन् यद् अस्मिन् घटके स्थितं जानासि तद् यदि /
तद् अद्य ते करिष्यामि पूजां सुमहतीम् अहम्"
Kathasaritsagara,"sokss_6,4.133","tac chrutvā nāśakālaṃ taṃ matvā smṛtvā tato nijam /
pitrā krīḍākṛtaṃ bālye maṇḍūka iti nāma saḥ","तच् छ्रुत्वा नाशकालं तं मत्वा स्मृत्वा ततो निजम् /
पित्रा क्रीडाकृतं बाल्ये मण्डूक इति नाम सः"
Kathasaritsagara,"sokss_6,4.134","vidhātṛpreritaḥ kurvaṃs tenātra paridevanam /
brāhmaṇo hariśarmātra sahasaivaivam abravīt","विधातृप्रेरितः कुर्वंस् तेनात्र परिदेवनम् /
ब्राह्मणो हरिशर्मात्र सहसैवैवम् अब्रवीत्"
Kathasaritsagara,"sokss_6,4.135","sādhor eva tu maṇḍūka tavākāṇḍe ghaṭo 'dhunā /
avaśasya vināśāya saṃjāto 'yaṃ haṭhād iha","साधोर् एव तु मण्डूक तवाकाण्डे घटो ऽधुना /
अवशस्य विनाशाय संजातो ऽयं हठाद् इह"
Kathasaritsagara,"sokss_6,4.136","tac chrutvāho mahājñānī bheko 'pi vidito 'munā /
iti jalpan nanāndātra prastutārthānvayāj janaḥ","तच् छ्रुत्वाहो महाज्ञानी भेको ऽपि विदितो ऽमुना /
इति जल्पन् ननान्दात्र प्रस्तुतार्थान्वयाज् जनः"
Kathasaritsagara,"sokss_6,4.137","tatas tatprātibhajñānaṃ manvāno hariśarmaṇe /
tuṣṭo rājā dadau grāmān sahemacchatravāhanān","ततस् तत्प्रातिभज्ञानं मन्वानो हरिशर्मणे /
तुष्टो राजा ददौ ग्रामान् सहेमच्छत्रवाहनान्"
Kathasaritsagara,"sokss_6,4.138","kṣaṇāc ca hariśarmā sa jajñe sāmantasaṃnibhaḥ /
itthaṃ daivena sādhyante sadarthāḥ śubhakarmaṇām","क्षणाच् च हरिशर्मा स जज्ञे सामन्तसंनिभः /
इत्थं दैवेन साध्यन्ते सदर्थाः शुभकर्मणाम्"
Kathasaritsagara,"sokss_6,4.139","tat somadattaṃ sadṛśaṃ daivenaivābhisāritā /
nivāryāsadṛśaṃ rājaṃs tava tejasvatī sutā","तत् सोमदत्तं सदृशं दैवेनैवाभिसारिता /
निवार्यासदृशं राजंस् तव तेजस्वती सुता"
Kathasaritsagara,"sokss_6,4.140","iti mantrimukhāc chrutvā tasmai rājasutāya tām /
rājā vikramaseno 'tha dadau lakṣmīm ivātmajām","इति मन्त्रिमुखाच् छ्रुत्वा तस्मै राजसुताय ताम् /
राजा विक्रमसेनो ऽथ ददौ लक्ष्मीम् इवात्मजाम्"
Kathasaritsagara,"sokss_6,4.141","tataḥ śvaśurasainyena gatvā jitvā ripūṃś ca saḥ /
somadattaḥ svarājyasthas tasthau bhāryāsakhaḥ sukham","ततः श्वशुरसैन्येन गत्वा जित्वा रिपूंश् च सः /
सोमदत्तः स्वराज्यस्थस् तस्थौ भार्यासखः सुखम्"
Kathasaritsagara,"sokss_6,4.142","evaṃ vidher bhavati sarvam idaṃ viśeṣāt tvām īdṛśīṃ ghaṭayituṃ ka iha kṣameta /
vatseśvareṇa sadṛśena vinaiva daivaṃ kuryām ahaṃ sakhi kim atra kaliṅgasene","एवं विधेर् भवति सर्वम् इदं विशेषात् त्वाम् ईदृशीं घटयितुं क इह क्षमेत /
वत्सेश्वरेण सदृशेन विनैव दैवं कुर्याम् अहं सखि किम् अत्र कलिङ्गसेने"
Kathasaritsagara,"sokss_6,4.143","itthaṃ kathāṃ rahasi rājasutā niśamya somaprabhāvadanato 'tra kaliṅgasenā /
tatprārthinī śithilabandhubhayatrapā sā vatseśasaṃgamasamutkamanā babhūva","इत्थं कथां रहसि राजसुता निशम्य सोमप्रभावदनतो ऽत्र कलिङ्गसेना /
तत्प्रार्थिनी शिथिलबन्धुभयत्रपा सा वत्सेशसंगमसमुत्कमना बभूव"
Kathasaritsagara,"sokss_6,4.144","athāstam upayāsyati tribhuvanaikadīpe ravau
prabhātasamayāgamāvadhi kathaṃcid āmantrya tām /
sakhīm abimatodyamasthitamatiṃ khamārgeṇa sā
mayāsurasutā yayau nijagṛhāya somaprabhā","अथास्तम् उपयास्यति त्रिभुवनैकदीपे रवौ
प्रभातसमयागमावधि कथंचिद् आमन्त्र्य ताम् /
सखीम् अबिमतोद्यमस्थितमतिं खमार्गेण सा
मयासुरसुता ययौ निजगृहाय सोमप्रभा"
Kathasaritsagara,"sokss_6,5.1","iti mahākaviśrīsomadevabhaṭṭaviracite kathāsaritsāgare madanamañcukālambake caturthas taraṅgaḥ /

pañcamas taraṅgaḥ /

tato 'nyedyurupetāṃ tāṃ prātaḥ somaprabhāṃ sakhīm /
kaliṅgasenā viśrambhātkatāṃ kurvatyuvāca sā","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके चतुर्थस् तरङ्गः /

पञ्चमस् तरङ्गः /

ततो ऽन्येद्युरुपेतां तां प्रातः सोमप्रभां सखीम् /
कलिङ्गसेना विश्रम्भात्कतां कुर्वत्युवाच सा"
Kathasaritsagara,"sokss_6,5.2","māṃ prasenajite rājñe tāto dāsyati niścitam /
etac chrutaṃ mayāmbāto dṛṣṭo vṛddhaḥ sa ca tvayā","मां प्रसेनजिते राज्ञे तातो दास्यति निश्चितम् /
एतच् छ्रुतं मयाम्बातो दृष्टो वृद्धः स च त्वया"
Kathasaritsagara,"sokss_6,5.3","vatseśastu yathā rūpe tvay aiva kathitastathā /
śrutimārgapraviṣṭena hṛtaṃ tena yathā manaḥ","वत्सेशस्तु यथा रूपे त्वय् ऐव कथितस्तथा /
श्रुतिमार्गप्रविष्टेन हृतं तेन यथा मनः"
Kathasaritsagara,"sokss_6,5.4","tatprasenajitaṃ pūrvaṃ pradarśya naya tatra mām /
āste vatseśvaro yatra kiṃ tātena kimambayā","तत्प्रसेनजितं पूर्वं प्रदर्श्य नय तत्र माम् /
आस्ते वत्सेश्वरो यत्र किं तातेन किमम्बया"
Kathasaritsagara,"sokss_6,5.5","evam uktavatīṃ tāṃ ca sotkāṃ somaprabhābravīt /
gantavyaṃ yadi tadyāmo yantreṇa vyomagāminā","एवम् उक्तवतीं तां च सोत्कां सोमप्रभाब्रवीत् /
गन्तव्यं यदि तद्यामो यन्त्रेण व्योमगामिना"
Kathasaritsagara,"sokss_6,5.6","kiṃ tu sarvaṃ gṛhāṇa tvaṃ nijaṃ parikaraṃ yataḥ /
dṛṣṭvā vatseśvaraṃ bhūyo nāgantum iha śakṣyasi","किं तु सर्वं गृहाण त्वं निजं परिकरं यतः /
दृष्ट्वा वत्सेश्वरं भूयो नागन्तुम् इह शक्ष्यसि"
Kathasaritsagara,"sokss_6,5.7","na ca tvaṃ drakṣyasi punaḥ pitarau na smariṣyasi /
dūrasthāṃ prāptadayitā vismariṣyasi mām api","न च त्वं द्रक्ष्यसि पुनः पितरौ न स्मरिष्यसि /
दूरस्थां प्राप्तदयिता विस्मरिष्यसि माम् अपि"
Kathasaritsagara,"sokss_6,5.8","nahyevam ahameṣyāmi bhartṛveśmani te sakhi /
tac chrutvā rājakanyā sā rudatī tām abhāṣata","नह्येवम् अहमेष्यामि भर्तृवेश्मनि ते सखि /
तच् छ्रुत्वा राजकन्या सा रुदती ताम् अभाषत"
Kathasaritsagara,"sokss_6,5.9","tarhi vatseśvaraṃ taṃ tvam ihaivānaya me sakhi /
notsahe tatra hi sthātuṃ kṣaṇam ekaṃ tvayā vinā","तर्हि वत्सेश्वरं तं त्वम् इहैवानय मे सखि /
नोत्सहे तत्र हि स्थातुं क्षणम् एकं त्वया विना"
Kathasaritsagara,"sokss_6,5.10","nāninye cāniruddhaḥ kimupāyāccitralekhayā /
jānatyapi tathā caitāṃ mattastvaṃ tatkathāṃ śṛṇu","नानिन्ये चानिरुद्धः किमुपायाच्चित्रलेखया /
जानत्यपि तथा चैतां मत्तस्त्वं तत्कथां शृणु"
Kathasaritsagara,"sokss_6,5.11","bāṇāsurasya tanayā babhūvoṣeti viśrutā /
tasyāścārādhitā gaurī patiprāptyai varaṃ dadau","बाणासुरस्य तनया बभूवोषेति विश्रुता /
तस्याश्चाराधिता गौरी पतिप्राप्त्यै वरं ददौ"
Kathasaritsagara,"sokss_6,5.12","svapne prāpsyasi yatsaṅgaṃ sa te bhartā bhaved iti /
tato devakumārābhaṃ kaṃcitsvapne dadarśa sā","स्वप्ने प्राप्स्यसि यत्सङ्गं स ते भर्ता भवेद् इति /
ततो देवकुमाराभं कंचित्स्वप्ने ददर्श सा"
Kathasaritsagara,"sokss_6,5.13","gāndharvavidhinā tena pariṇītā tathaiva ca /
prāptatatsatyasaṃbhogā prābudhyata niśākṣaye","गान्धर्वविधिना तेन परिणीता तथैव च /
प्राप्ततत्सत्यसंभोगा प्राबुध्यत निशाक्षये"
Kathasaritsagara,"sokss_6,5.14","adṛṣṭvā taṃ patiṃ dṛṣṭaṃ dṛṣṭvā saṃbhogalakṣaṇam /
smṛtvā gaurīvaraṃ sābhūtsātaṅkabhayavismayā","अदृष्ट्वा तं पतिं दृष्टं दृष्ट्वा संभोगलक्षणम् /
स्मृत्वा गौरीवरं साभूत्सातङ्कभयविस्मया"
Kathasaritsagara,"sokss_6,5.15","tāmyantī ca tataḥ sā taṃ svapne dṛṣṭaṃ priyaṃ vinā /
pṛcchantyai citralekhāyai sakhyai sarvaṃ śaśaṃsa tat","ताम्यन्ती च ततः सा तं स्वप्ने दृष्टं प्रियं विना /
पृच्छन्त्यै चित्रलेखायै सख्यै सर्वं शशंस तत्"
Kathasaritsagara,"sokss_6,5.16","sāpi nāmādyabhijñānaṃ na kiṃcittasya jānatī /
yogeśvarī citralekhā tāmuṣām evam abravīt","सापि नामाद्यभिज्ञानं न किंचित्तस्य जानती /
योगेश्वरी चित्रलेखा तामुषाम् एवम् अब्रवीत्"
Kathasaritsagara,"sokss_6,5.17","sakhi devīvarasyāyaṃ prabhāvo 'tra kimucyate /
kiṃ tv abhijñānaśūnyas te so 'nveṣṭavyaḥ priyaḥ katham","सखि देवीवरस्यायं प्रभावो ऽत्र किमुच्यते /
किं त्व् अभिज्ञानशून्यस् ते सो ऽन्वेष्टव्यः प्रियः कथम्"
Kathasaritsagara,"sokss_6,5.18","parijānāsi cettaṃ te sasurāsuramānuṣam /
jagallikhāmi tanmadhye taṃ me darśaya yena saḥ","परिजानासि चेत्तं ते ससुरासुरमानुषम् /
जगल्लिखामि तन्मध्ये तं मे दर्शय येन सः"
Kathasaritsagara,"sokss_6,5.19","ānīyate mayety uktā sā tathety udite tayā /
citralekhā kramādviśvamalikhadvarnavartibhiḥ","आनीयते मयेत्य् उक्ता सा तथेत्य् उदिते तया /
चित्रलेखा क्रमाद्विश्वमलिखद्वर्नवर्तिभिः"
Kathasaritsagara,"sokss_6,5.20","tatroṣā so 'yamityasyā hṛṣṭāṅgulyā sakampayā /
dvārāvatyāṃ yadukulādaniruddhamadarśayat","तत्रोषा सो ऽयमित्यस्या हृष्टाङ्गुल्या सकम्पया /
द्वारावत्यां यदुकुलादनिरुद्धमदर्शयत्"
Kathasaritsagara,"sokss_6,5.21","citralekhā tato 'vādītsakhi dhanyāsi yattvayā /
bhartāniruddhaḥ prāpto 'yaṃ pautro bhagavato hareḥ","चित्रलेखा ततो ऽवादीत्सखि धन्यासि यत्त्वया /
भर्तानिरुद्धः प्राप्तो ऽयं पौत्रो भगवतो हरेः"
Kathasaritsagara,"sokss_6,5.22","yojanānāṃ sahasreṣu ṣaṣṭau vasati sa tvitaḥ /
acchrutvā sādhikautsukyavaśāttām abravīduṣā","योजनानां सहस्रेषु षष्टौ वसति स त्वितः /
अच्छ्रुत्वा साधिकौत्सुक्यवशात्ताम् अब्रवीदुषा"
Kathasaritsagara,"sokss_6,5.23","nādya cetsakhi tasyāṅkaṃ śraye śrīkhaṇḍaśītalam /
tadatyuddāmakāmāgninirdagdhāṃ viddhi māṃ mṛtām","नाद्य चेत्सखि तस्याङ्कं श्रये श्रीखण्डशीतलम् /
तदत्युद्दामकामाग्निनिर्दग्धां विद्धि मां मृताम्"
Kathasaritsagara,"sokss_6,5.24","śrutvaitaccitralekhā sā tāmāśvāsya priyāṃ sakhīm /
tadaivotpatya nabhasā yayau dvāravatīṃ purīm","श्रुत्वैतच्चित्रलेखा सा तामाश्वास्य प्रियां सखीम् /
तदैवोत्पत्य नभसा ययौ द्वारवतीं पुरीम्"
Kathasaritsagara,"sokss_6,5.25","dadarśa ca pṛthūttuṃgairmandirairabdhimadhyagām /
kurvatī taṃ punaḥ kṣiptamanthādriśikharabhramam","ददर्श च पृथूत्तुंगैर्मन्दिरैरब्धिमध्यगाम् /
कुर्वती तं पुनः क्षिप्तमन्थाद्रिशिखरभ्रमम्"
Kathasaritsagara,"sokss_6,5.26","tasyāṃ suptaṃ niśi prāpya sāniruddhaṃ vibodhya ca /
uṣānurāgaṃ taṃ tasmai śaśaṃsa svapnadarśanāt","तस्यां सुप्तं निशि प्राप्य सानिरुद्धं विबोध्य च /
उषानुरागं तं तस्मै शशंस स्वप्नदर्शनात्"
Kathasaritsagara,"sokss_6,5.27","ādāya cāttatadrūpasvapnavṛttāntam eva tam /
sotkaṃ siddhiprabhāveṇa kṣaṇenaivāyayau tataḥ","आदाय चात्ततद्रूपस्वप्नवृत्तान्तम् एव तम् /
सोत्कं सिद्धिप्रभावेण क्षणेनैवाययौ ततः"
Kathasaritsagara,"sokss_6,5.28","etya cāvekṣamāṇāyās tasyāḥ sakhyāḥ svavartmanā /
prāveśayaduṣāyāstaṃ guptamantaḥpuraṃ priyam","एत्य चावेक्षमाणायास् तस्याः सख्याः स्ववर्त्मना /
प्रावेशयदुषायास्तं गुप्तमन्तःपुरं प्रियम्"
Kathasaritsagara,"sokss_6,5.29","sā dṛṣṭvaivāniruddhaṃ tamuṣā sākṣādupāgatam /
amṛtāṃśumivāmbhodhivelā nāṅgeṣv avartata","सा दृष्ट्वैवानिरुद्धं तमुषा साक्षादुपागतम् /
अमृतांशुमिवाम्भोधिवेला नाङ्गेष्व् अवर्तत"
Kathasaritsagara,"sokss_6,5.30","tatas tena samaṃ tasthau sakhīdattena tatra sā /
jīviteneva mūrtena vallabhena yathāsukham","ततस् तेन समं तस्थौ सखीदत्तेन तत्र सा /
जीवितेनेव मूर्तेन वल्लभेन यथासुखम्"
Kathasaritsagara,"sokss_6,5.31","tajjñānātpitaraṃ cāsyāḥ kruddhaṃ bāṇaṃ jigāya saḥ /
aniruddhaḥ svavīryeṇa pitāmahabalena ca","तज्ज्ञानात्पितरं चास्याः क्रुद्धं बाणं जिगाय सः /
अनिरुद्धः स्ववीर्येण पितामहबलेन च"
Kathasaritsagara,"sokss_6,5.32","tato dvāravatīṃ gatvā tāvabhinnatanū ubhau /
uṣāniruddhau jajñāte girijāśaṃkarāviva","ततो द्वारवतीं गत्वा तावभिन्नतनू उभौ /
उषानिरुद्धौ जज्ञाते गिरिजाशंकराविव"
Kathasaritsagara,"sokss_6,5.33","ity uṣāyāḥ priyo 'hnaiva melitaścitralekhayā /
tvaṃ saprabhāvāpyadhikā tato 'pi sakhi me matā","इत्य् उषायाः प्रियो ऽह्नैव मेलितश्चित्रलेखया /
त्वं सप्रभावाप्यधिका ततो ऽपि सखि मे मता"
Kathasaritsagara,"sokss_6,5.34","tanmamānaya vatseśam iha mā sma ciraṃ kṛthāḥ /
evaṃ kaliṅgasenātaḥ śrutvā somaprabhābravīt","तन्ममानय वत्सेशम् इह मा स्म चिरं कृथाः /
एवं कलिङ्गसेनातः श्रुत्वा सोमप्रभाब्रवीत्"
Kathasaritsagara,"sokss_6,5.35","citralekhā surastrī sā samutkṣipyānayatparam /
mādṛśī kiṃ vidadhyāttu parasparśādyakurvatī","चित्रलेखा सुरस्त्री सा समुत्क्षिप्यानयत्परम् /
मादृशी किं विदध्यात्तु परस्पर्शाद्यकुर्वती"
Kathasaritsagara,"sokss_6,5.36","tattvāṃ nayāmi tatraiva yatra vatseśvaraḥ sakhi /
prākprasenajitaṃ taṃ te darśayitvā tvadarthinam","तत्त्वां नयामि तत्रैव यत्र वत्सेश्वरः सखि /
प्राक्प्रसेनजितं तं ते दर्शयित्वा त्वदर्थिनम्"
Kathasaritsagara,"sokss_6,5.37","iti somaprabhoktā sā tathety uktvā tayā saha /
kaliṅgasenā tatkḷptaṃ māyāyantravimānakam","इति सोमप्रभोक्ता सा तथेत्य् उक्त्वा तया सह /
कलिङ्गसेना तत्कॢप्तं मायायन्त्रविमानकम्"
Kathasaritsagara,"sokss_6,5.38","tadaivaruhya nabhasā sakoṣā saparicchadā /
kṛtaprāsthānikā prāyātpitroraviditā tataḥ","तदैवरुह्य नभसा सकोषा सपरिच्छदा /
कृतप्रास्थानिका प्रायात्पित्रोरविदिता ततः"
Kathasaritsagara,"sokss_6,5.39","na hi paśyati tuṅgaṃ vā śvabhraṃ vā strījano 'grataḥ /
smareṇa nītaḥ paramāṃ dhārāṃ vājīva sādinā","न हि पश्यति तुङ्गं वा श्वभ्रं वा स्त्रीजनो ऽग्रतः /
स्मरेण नीतः परमां धारां वाजीव सादिना"
Kathasaritsagara,"sokss_6,5.40","śrāvastīṃ prāpya pūrvaṃ ca taṃ prasenajitaṃ nṛpam /
mṛgayānirgataṃ dūrājjarāpāṇḍuṃ dadarśa sā","श्रावस्तीं प्राप्य पूर्वं च तं प्रसेनजितं नृपम् /
मृगयानिर्गतं दूराज्जरापाण्डुं ददर्श सा"
Kathasaritsagara,"sokss_6,5.41","vṛddhādvrajāsmād iti tāṃ dūrādiva niṣedhatā /
uddhūyamānena muhuścāmareṇopalakṣitam","वृद्धाद्व्रजास्माद् इति तां दूरादिव निषेधता /
उद्धूयमानेन मुहुश्चामरेणोपलक्षितम्"
Kathasaritsagara,"sokss_6,5.42","so 'yaṃ prasenajidrājā pitrāsmai tvaṃ praditsitā /
paśyeti somaprabhayā darśitaṃ sopahāsayā","सो ऽयं प्रसेनजिद्राजा पित्रास्मै त्वं प्रदित्सिता /
पश्येति सोमप्रभया दर्शितं सोपहासया"
Kathasaritsagara,"sokss_6,5.43","jarayāyaṃ vṛto rājā kā vṛṇīte 'parā tvamum /
taditaḥ sakhi śīghraṃ māṃ naya vatseśvaraṃ prati","जरयायं वृतो राजा का वृणीते ऽपरा त्वमुम् /
तदितः सखि शीघ्रं मां नय वत्सेश्वरं प्रति"
Kathasaritsagara,"sokss_6,5.44","iti somaprabhāṃ coktvā tatkṣaṇaṃ sā tayā saha /
kaliṅgasenā vyomnaiva kauśāmbīṃ nagarīṃ yayau","इति सोमप्रभां चोक्त्वा तत्क्षणं सा तया सह /
कलिङ्गसेना व्योम्नैव कौशाम्बीं नगरीं ययौ"
Kathasaritsagara,"sokss_6,5.45","tatrodyānagataṃ sā taṃ vatseśaṃ sakhyudīritam /
dadarśa dūrāt sotkaṇṭhā cakorīvāmṛtatviṣam","तत्रोद्यानगतं सा तं वत्सेशं सख्युदीरितम् /
ददर्श दूरात् सोत्कण्ठा चकोरीवामृतत्विषम्"
Kathasaritsagara,"sokss_6,5.46","sā tadutphullayā dṛṣṭyā hṛnnyastena ca pāṇinā /
praviṣṭo 'yaṃ pathānena māmatretyabravīd iva","सा तदुत्फुल्लया दृष्ट्या हृन्न्यस्तेन च पाणिना /
प्रविष्टो ऽयं पथानेन मामत्रेत्यब्रवीद् इव"
Kathasaritsagara,"sokss_6,5.47","sakhi saṃgamayādy aiva vatsarājena mām iha /
enaṃ vilokya hi sthātuṃ na śaktā kṣaṇam apy aham","सखि संगमयाद्य् ऐव वत्सराजेन माम् इह /
एनं विलोक्य हि स्थातुं न शक्ता क्षणम् अप्य् अहम्"
Kathasaritsagara,"sokss_6,5.48","iti coktavatīṃ tāṃ sā sakhī somaprabhābravīt /
adyāśubhaṃ mayā kiṃcinnimittamupalakṣitam","इति चोक्तवतीं तां सा सखी सोमप्रभाब्रवीत् /
अद्याशुभं मया किंचिन्निमित्तमुपलक्षितम्"
Kathasaritsagara,"sokss_6,5.49","tadidaṃ divasaṃ tūṣṇīmudyāne 'sminnalakṣitā /
adhitiṣṭhasva mā kārṣīḥ sakhi dūraṃ gatāgatam","तदिदं दिवसं तूष्णीमुद्याने ऽस्मिन्नलक्षिता /
अधितिष्ठस्व मा कार्षीः सखि दूरं गतागतम्"
Kathasaritsagara,"sokss_6,5.50","prātarāgatya yuktiṃ vā ghaṭayiṣyāmi saṃgame /
adhunā gantumicchāmi bhartuścittagṛhe gṛham","प्रातरागत्य युक्तिं वा घटयिष्यामि संगमे /
अधुना गन्तुमिच्छामि भर्तुश्चित्तगृहे गृहम्"
Kathasaritsagara,"sokss_6,5.51","ity uktvā tām avasthāpya yayau somaprabhā tataḥ /
vatsarājo 'pi codyānātsvamandiramathāviśat","इत्य् उक्त्वा ताम् अवस्थाप्य ययौ सोमप्रभा ततः /
वत्सराजो ऽपि चोद्यानात्स्वमन्दिरमथाविशत्"
Kathasaritsagara,"sokss_6,5.52","tataḥ kaliṅgasenā sā tatrasthā svamahattaram /
yathātattvaṃ svasaṃdeśaṃ dattvā vatseśvaraṃ prati","ततः कलिङ्गसेना सा तत्रस्था स्वमहत्तरम् /
यथातत्त्वं स्वसंदेशं दत्त्वा वत्सेश्वरं प्रति"
Kathasaritsagara,"sokss_6,5.53","prāhiṇotprāṅniṣiddhāpi svasakhyā śakunajñayā /
svatantro 'bhinavārūḍho yuvatīnāṃ manobhavaḥ","प्राहिणोत्प्राङ्निषिद्धापि स्वसख्या शकुनज्ञया /
स्वतन्त्रो ऽभिनवारूढो युवतीनां मनोभवः"
Kathasaritsagara,"sokss_6,5.54","sa ca gatvā pratīhāramukhenāvedya tatkṣaṇam /
mahattaraḥ praviśy aivaṃ vatsarājaṃ vyajijñapat","स च गत्वा प्रतीहारमुखेनावेद्य तत्क्षणम् /
महत्तरः प्रविश्य् ऐवं वत्सराजं व्यजिज्ञपत्"
Kathasaritsagara,"sokss_6,5.55","rājan kaliṅgadattasya rājñas takṣaśilāpateḥ /
sutā kaliṅgasenākhyā śrutvā tvāṃ rūpavattaram","राजन् कलिङ्गदत्तस्य राज्ञस् तक्षशिलापतेः /
सुता कलिङ्गसेनाख्या श्रुत्वा त्वां रूपवत्तरम्"
Kathasaritsagara,"sokss_6,5.56","svayaṃvarārtham iha te saṃprāptā tyaktabāndhavā /
māyāyantravimānena sānugā vyomagāminā","स्वयंवरार्थम् इह ते संप्राप्ता त्यक्तबान्धवा /
मायायन्त्रविमानेन सानुगा व्योमगामिना"
Kathasaritsagara,"sokss_6,5.57","ānītā guhyacāriṇyā sakhyā somaprabhākhyayā /
mayāsurasyātmajayā nalakūbarabhāryayā","आनीता गुह्यचारिण्या सख्या सोमप्रभाख्यया /
मयासुरस्यात्मजया नलकूबरभार्यया"
Kathasaritsagara,"sokss_6,5.58","tayā vijñāpanāyāhaṃ preṣitaḥ svīkuruṣva tām /
yuvayorastu yogo 'yaṃ kaumudīcandrayor iva","तया विज्ञापनायाहं प्रेषितः स्वीकुरुष्व ताम् /
युवयोरस्तु योगो ऽयं कौमुदीचन्द्रयोर् इव"
Kathasaritsagara,"sokss_6,5.59","evaṃ mahattarāc chrutvā taṃ tathety abhinandya ca /
prahṛṣṭo hemavastrādyair vatsarājo 'bhyapūjayat","एवं महत्तराच् छ्रुत्वा तं तथेत्य् अभिनन्द्य च /
प्रहृष्टो हेमवस्त्राद्यैर् वत्सराजो ऽभ्यपूजयत्"
Kathasaritsagara,"sokss_6,5.60","āhūya cābravīnmantrimukhyaṃ yaugandharāyaṇam /
rājñaḥ kaliṅgadattasya khyātarūpā kṣitau sutā","आहूय चाब्रवीन्मन्त्रिमुख्यं यौगन्धरायणम् /
राज्ञः कलिङ्गदत्तस्य ख्यातरूपा क्षितौ सुता"
Kathasaritsagara,"sokss_6,5.61","svayaṃ kaliṅgasenākhyā varaṇāya mam āgatā /
tadbrūhi śīghramatyājyāṃ kadā pariṇayāmi tām","स्वयं कलिङ्गसेनाख्या वरणाय मम् आगता /
तद्ब्रूहि शीघ्रमत्याज्यां कदा परिणयामि ताम्"
Kathasaritsagara,"sokss_6,5.62","ity ukto vatsarājena mantrī yaugandharāyaṇaḥ /
asyāyatihitāpekṣī kṣaṇam evam acintayat","इत्य् उक्तो वत्सराजेन मन्त्री यौगन्धरायणः /
अस्यायतिहितापेक्षी क्षणम् एवम् अचिन्तयत्"
Kathasaritsagara,"sokss_6,5.63","kaliṅgasenā sā tāvatkhyātarūpā jagattraye /
nāstyanyā tādṛśī tasyai spṛhayanti surā api","कलिङ्गसेना सा तावत्ख्यातरूपा जगत्त्रये /
नास्त्यन्या तादृशी तस्यै स्पृहयन्ति सुरा अपि"
Kathasaritsagara,"sokss_6,5.64","tāṃ labdhvā vatsarājo 'yaṃ sarvamanyatparityajet /
devī vāsavadattā ca tataḥ prāṇair viyujyate","तां लब्ध्वा वत्सराजो ऽयं सर्वमन्यत्परित्यजेत् /
देवी वासवदत्ता च ततः प्राणैर् वियुज्यते"
Kathasaritsagara,"sokss_6,5.65","naravāhanadatto 'pi naśyedrājasutas tataḥ /
padmāvatyapi tatsnehāddevī jīvati duṣkaram","नरवाहनदत्तो ऽपि नश्येद्राजसुतस् ततः /
पद्मावत्यपि तत्स्नेहाद्देवी जीवति दुष्करम्"
Kathasaritsagara,"sokss_6,5.66","tataś caṇḍamahāsenapradyotau pitarau dvayoḥ /
devyorvimuñcataḥ prāṇān vikṛtiṃ vāpi gacchataḥ","ततश् चण्डमहासेनप्रद्योतौ पितरौ द्वयोः /
देव्योर्विमुञ्चतः प्राणान् विकृतिं वापि गच्छतः"
Kathasaritsagara,"sokss_6,5.67","evaṃ ca sarvanāśaḥ syānna ca yuktaṃ niṣedhanam /
rājño 'sya vyasanaṃ yasmādvāritasyādhikībhavet","एवं च सर्वनाशः स्यान्न च युक्तं निषेधनम् /
राज्ञो ऽस्य व्यसनं यस्माद्वारितस्याधिकीभवेत्"
Kathasaritsagara,"sokss_6,5.68","tasmādanupraveśasya siddhyai kālaṃ harāmy aham /
ity ālocya sa vatseśaṃ prāha yaugandharāyaṇaḥ","तस्मादनुप्रवेशस्य सिद्ध्यै कालं हराम्य् अहम् /
इत्य् आलोच्य स वत्सेशं प्राह यौगन्धरायणः"
Kathasaritsagara,"sokss_6,5.69","deva dhanyo 'si yaṣyaiṣā svayaṃ te gṛham āgatā /
kaliṅgasenā bhṛtyatvaṃ prāptaścaitatpitā nṛpaḥ","देव धन्यो ऽसि यष्यैषा स्वयं ते गृहम् आगता /
कलिङ्गसेना भृत्यत्वं प्राप्तश्चैतत्पिता नृपः"
Kathasaritsagara,"sokss_6,5.70","tat tvayā gaṇakān pṛṣṭvā sulagne 'syā yathāvidhi /
kāryaḥ pāṇigraho rājño bṛhato duhitā hy asau","तत् त्वया गणकान् पृष्ट्वा सुलग्ने ऽस्या यथाविधि /
कार्यः पाणिग्रहो राज्ञो बृहतो दुहिता ह्य् असौ"
Kathasaritsagara,"sokss_6,5.71","adyāsyā dīyatāṃ tāvadyogyaṃ vāsagṛhaṃ pṛthak /
dāsīdāsā visṛjyantāṃ vastrāṇyābharaṇāni ca","अद्यास्या दीयतां तावद्योग्यं वासगृहं पृथक् /
दासीदासा विसृज्यन्तां वस्त्राण्याभरणानि च"
Kathasaritsagara,"sokss_6,5.72","ity ukto mantrimukhyena vatsarājastatheti tat /
prahṛṣṭahṛdayaḥ sarvaṃ saviśeṣaṃ cakāra saḥ","इत्य् उक्तो मन्त्रिमुख्येन वत्सराजस्तथेति तत् /
प्रहृष्टहृदयः सर्वं सविशेषं चकार सः"
Kathasaritsagara,"sokss_6,5.73","kaliṅgasenā ca tataḥ praviṣṭā vāsaveśma tat /
svamanorathamāsannaṃ matvā prāpa parāṃ mudam","कलिङ्गसेना च ततः प्रविष्टा वासवेश्म तत् /
स्वमनोरथमासन्नं मत्वा प्राप परां मुदम्"
Kathasaritsagara,"sokss_6,5.74","yaugandharāyaṇaḥ so 'pi kṣaṇādrājakulātataḥ /
nirgatya svagṛhaṃ gatvā dhīmānevam acintayat","यौगन्धरायणः सो ऽपि क्षणाद्राजकुलाततः /
निर्गत्य स्वगृहं गत्वा धीमानेवम् अचिन्तयत्"
Kathasaritsagara,"sokss_6,5.75","prāyo 'śubhasya kāryasya kālahāraḥ pratikriyā /
tathā ca vṛtraśatrau prāgbrahmahatyāpalāyite","प्रायो ऽशुभस्य कार्यस्य कालहारः प्रतिक्रिया /
तथा च वृत्रशत्रौ प्राग्ब्रह्महत्यापलायिते"
Kathasaritsagara,"sokss_6,5.76","devarājyamavāptena nahuṣeṇabhivāñchitā /
rakṣitā devaguruṇā śacī śaraṇamāśritā","देवराज्यमवाप्तेन नहुषेणभिवाञ्छिता /
रक्षिता देवगुरुणा शची शरणमाश्रिता"
Kathasaritsagara,"sokss_6,5.77","adya prātar upaiti tvāmity uktvā kālahārataḥ /
yāvatsa naṣṭo nahuṣo huṃkārādbrahmaśāpataḥ","अद्य प्रातर् उपैति त्वामित्य् उक्त्वा कालहारतः /
यावत्स नष्टो नहुषो हुंकाराद्ब्रह्मशापतः"
Kathasaritsagara,"sokss_6,5.78","prāptaś ca pūrvavacchakraḥ sa punardevarājatām /
evaṃ kaliṅgasenārte kālaḥ kṣepyo mayā prabhoḥ","प्राप्तश् च पूर्ववच्छक्रः स पुनर्देवराजताम् /
एवं कलिङ्गसेनार्ते कालः क्षेप्यो मया प्रभोः"
Kathasaritsagara,"sokss_6,5.79","iti saṃcintya sarveṣāṃ gaṇakānāṃ sa saṃvidam /
dūralagnapradānāya mantrī guptaṃ vyadhāttadā","इति संचिन्त्य सर्वेषां गणकानां स संविदम् /
दूरलग्नप्रदानाय मन्त्री गुप्तं व्यधात्तदा"
Kathasaritsagara,"sokss_6,5.80","atha vijñāya vṛttāntaṃ devyā vāsavadattayā /
āhūya sa mahāmantrī svamandiramanīyata","अथ विज्ञाय वृत्तान्तं देव्या वासवदत्तया /
आहूय स महामन्त्री स्वमन्दिरमनीयत"
Kathasaritsagara,"sokss_6,5.81","tatra praviṣṭaṃ praṇataṃ rudatī sā jagāda tam /
ārya pūrvaṃ tvayoktaṃ me yathā devi mayi sthite","तत्र प्रविष्टं प्रणतं रुदती सा जगाद तम् /
आर्य पूर्वं त्वयोक्तं मे यथा देवि मयि स्थिते"
Kathasaritsagara,"sokss_6,5.82","padmāvatyā ṛte nānyā sapatnī te bhaviṣyati /
kaliṅgasenāpy adyaiṣā paśyeha pariṇeṣyate","पद्मावत्या ऋते नान्या सपत्नी ते भविष्यति /
कलिङ्गसेनाप्य् अद्यैषा पश्येह परिणेष्यते"
Kathasaritsagara,"sokss_6,5.83","sā ca rūpavatī tasyāmāryaputraś ca rajyati /
ato vitathavādī tvaṃ jāto 'haṃ ca mṛtādhunā","सा च रूपवती तस्यामार्यपुत्रश् च रज्यति /
अतो वितथवादी त्वं जातो ऽहं च मृताधुना"
Kathasaritsagara,"sokss_6,5.84","tac chrutvā tām avocatsa mantrī yaugandharāyaṇaḥ /
dhīrā bhava kathaṃ hy etaddevi syānmama jīvataḥ","तच् छ्रुत्वा ताम् अवोचत्स मन्त्री यौगन्धरायणः /
धीरा भव कथं ह्य् एतद्देवि स्यान्मम जीवतः"
Kathasaritsagara,"sokss_6,5.85","tvayā tu nātra kartavyā rājño 'sya pratikūlatā /
pratyutālambya dhīratvaṃ darśanīyānukūlatā","त्वया तु नात्र कर्तव्या राज्ञो ऽस्य प्रतिकूलता /
प्रत्युतालम्ब्य धीरत्वं दर्शनीयानुकूलता"
Kathasaritsagara,"sokss_6,5.86","nāturaḥ pratikūloktair vaśe vaidyasya vartate /
vartate tvanukūloktaiḥ sāmnaivācarataḥ kriyām","नातुरः प्रतिकूलोक्तैर् वशे वैद्यस्य वर्तते /
वर्तते त्वनुकूलोक्तैः साम्नैवाचरतः क्रियाम्"
Kathasaritsagara,"sokss_6,5.87","pratīpaṃ kṛṣyamāṇo hi nottareduttarennaraḥ /
vāhyamāno 'nukūlaṃ tu nodyogādvyasanāttathā","प्रतीपं कृष्यमाणो हि नोत्तरेदुत्तरेन्नरः /
वाह्यमानो ऽनुकूलं तु नोद्योगाद्व्यसनात्तथा"
Kathasaritsagara,"sokss_6,5.88","ataḥ samīpamāyāntaṃ rājānaṃ tvamavikriyā /
upacārairupacareḥ saṃvṛtyākāramātmanaḥ","अतः समीपमायान्तं राजानं त्वमविक्रिया /
उपचारैरुपचरेः संवृत्याकारमात्मनः"
Kathasaritsagara,"sokss_6,5.89","kaliṅgasenāsvīkāraṃ śraddadhyās tasya sāṃpratam /
vṛddhiṃ bruvāṇā rājyasya sahāye tatpitaryapi","कलिङ्गसेनास्वीकारं श्रद्दध्यास् तस्य सांप्रतम् /
वृद्धिं ब्रुवाणा राज्यस्य सहाये तत्पितर्यपि"
Kathasaritsagara,"sokss_6,5.90","evaṃ kṛte ca mahātmyaguṇaṃ dṛṣṭvā paraṃ tava /
pravṛddhasnehadākṣiṇyo rājāsau bhavati tvayi","एवं कृते च महात्म्यगुणं दृष्ट्वा परं तव /
प्रवृद्धस्नेहदाक्षिण्यो राजासौ भवति त्वयि"
Kathasaritsagara,"sokss_6,5.91","matvā kaliṅgasenāṃ ca svādhīnāṃ notsuko bhavet /
vāryamāṇasya vāñchā hi viṣayeṣv abhivardhate","मत्वा कलिङ्गसेनां च स्वाधीनां नोत्सुको भवेत् /
वार्यमाणस्य वाञ्छा हि विषयेष्व् अभिवर्धते"
Kathasaritsagara,"sokss_6,5.92","devī padmāvatī caitacchikṣaṇīyā tvayānaghe /
evaṃ sa rājā kārye 'smin kālakṣepaṃ saheta naḥ","देवी पद्मावती चैतच्छिक्षणीया त्वयानघे /
एवं स राजा कार्ये ऽस्मिन् कालक्षेपं सहेत नः"
Kathasaritsagara,"sokss_6,5.93","ataḥ paraṃ ca jāne 'haṃ paśyeryuktibalaṃ mama /
saṃkaṭe hi parīkṣyante prājñāḥ śūrāś ca saṃgare","अतः परं च जाने ऽहं पश्येर्युक्तिबलं मम /
संकटे हि परीक्ष्यन्ते प्राज्ञाः शूराश् च संगरे"
Kathasaritsagara,"sokss_6,5.94","taddevi mā viṣaṇṇā bhūriti devīṃ prabodhya tām /
tayādṛtoktiḥ sa yayau tato yaugandharāyaṇaḥ","तद्देवि मा विषण्णा भूरिति देवीं प्रबोध्य ताम् /
तयादृतोक्तिः स ययौ ततो यौगन्धरायणः"
Kathasaritsagara,"sokss_6,5.95","vatseśvaraś ca tadahar na divā na rātrau devyordvayor api sa vāsagṛhaṃ jagāma /
tādṛk svayaṃvararasopanamatkaliṅgasenāsamānanavasaṃgamasotkacetāḥ","वत्सेश्वरश् च तदहर् न दिवा न रात्रौ देव्योर्द्वयोर् अपि स वासगृहं जगाम /
तादृक् स्वयंवररसोपनमत्कलिङ्गसेनासमाननवसंगमसोत्कचेताः"
Kathasaritsagara,"sokss_6,5.96","rātriṃ ca durlabharasotsukatātigāḍha cintāmahotsavamayīm iva tāṃ tatas te /
ninyuḥ svasadmasu pṛthakpṛthageva devī vatseśatatsacivamukhyakaliṅgasenā","रात्रिं च दुर्लभरसोत्सुकतातिगाढ चिन्तामहोत्सवमयीम् इव तां ततस् ते /
निन्युः स्वसद्मसु पृथक्पृथगेव देवी वत्सेशतत्सचिवमुख्यकलिङ्गसेना"
Kathasaritsagara,"sokss_6,6.1","iti mahākaviśrīsomadevabhaṭṭaviracite kathāsaritsāgare madanamañcukālambake pañcamas taraṅgaḥ /

ṣaṣṭhas taraṅgaḥ /

tataḥ pratīkṣamāṇaṃ taṃ vatsarājamupetya saḥ /
yaugandharāyaṇo dhūrtaḥ prātarmantrī vyajijñapat","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके पञ्चमस् तरङ्गः /

षष्ठस् तरङ्गः /

ततः प्रतीक्षमाणं तं वत्सराजमुपेत्य सः /
यौगन्धरायणो धूर्तः प्रातर्मन्त्री व्यजिज्ञपत्"
Kathasaritsagara,"sokss_6,6.2","lagnaḥ kaliṅgasenāyā devasya ca śubhāvahaḥ /
vivāhamaṅgalāyeha kiṃ nādy aiva vilokyate","लग्नः कलिङ्गसेनाया देवस्य च शुभावहः /
विवाहमङ्गलायेह किं नाद्य् ऐव विलोक्यते"
Kathasaritsagara,"sokss_6,6.3","tac chrutvā so 'bravīdrājā mamāpyevaṃ hṛdi sthitam /
tāṃ vinā hi muhūrtaṃ me sthātuṃ na sahate manaḥ","तच् छ्रुत्वा सो ऽब्रवीद्राजा ममाप्येवं हृदि स्थितम् /
तां विना हि मुहूर्तं मे स्थातुं न सहते मनः"
Kathasaritsagara,"sokss_6,6.4","ity uktvaiva sa tatkālaṃ pratīhāraṃ puraḥsthitam /
ādiśyānāyayām āsa gaṇakānsaralāśayaḥ","इत्य् उक्त्वैव स तत्कालं प्रतीहारं पुरःस्थितम् /
आदिश्यानाययाम् आस गणकान्सरलाशयः"
Kathasaritsagara,"sokss_6,6.5","tena pṛṣṭā mahāmantripūrvasthāpitasaṃvidaḥ /
ūcurlagno 'nukūlo sti rājño māseṣu ṣaṭsvitaḥ","तेन पृष्टा महामन्त्रिपूर्वस्थापितसंविदः /
ऊचुर्लग्नो ऽनुकूलो स्ति राज्ञो मासेषु षट्स्वितः"
Kathasaritsagara,"sokss_6,6.6","tac chrutvaiva mṛṣā kopaṃ kṛtvā yaugandharāyaṇaḥ /
ajñā ime dhig ity uktvā rājānaṃ nipuṇo 'bravīt","तच् छ्रुत्वैव मृषा कोपं कृत्वा यौगन्धरायणः /
अज्ञा इमे धिग् इत्य् उक्त्वा राजानं निपुणो ऽब्रवीत्"
Kathasaritsagara,"sokss_6,6.7","yo 'sau jñānīti devena pūjito gaṇakaḥ purā /
sa nāgato 'dya taṃ pṛṣṭvā yathāyuktaṃ vidhīyatām","यो ऽसौ ज्ञानीति देवेन पूजितो गणकः पुरा /
स नागतो ऽद्य तं पृष्ट्वा यथायुक्तं विधीयताम्"
Kathasaritsagara,"sokss_6,6.8","etanmantrivacaḥ śrutvā vatseśo gaṇakaṃ tadā /
tam apy ānāyayām āsa dolārūḍhena cetasā","एतन्मन्त्रिवचः श्रुत्वा वत्सेशो गणकं तदा /
तम् अप्य् आनाययाम् आस दोलारूढेन चेतसा"
Kathasaritsagara,"sokss_6,6.9","so 'py asya kālahārāya sthitasaṃvit tathaiva tam /
lagnaṃ pṛṣṭo 'bravīddhyātvā ṣaṇmāsānte vyavasthitam","सो ऽप्य् अस्य कालहाराय स्थितसंवित् तथैव तम् /
लग्नं पृष्टो ऽब्रवीद्ध्यात्वा षण्मासान्ते व्यवस्थितम्"
Kathasaritsagara,"sokss_6,6.10","tato rājānamudvigna iva yaugandharāyaṇaḥ /
jagāda deva kartavyaṃ kimatrādiśyatāmiti","ततो राजानमुद्विग्न इव यौगन्धरायणः /
जगाद देव कर्तव्यं किमत्रादिश्यतामिति"
Kathasaritsagara,"sokss_6,6.11","rājāpyutkaḥ sulagnaiṣī sa vimṛśya tato 'bhyadhāt /
kaliṅgasenā praṣṭavyā sā kimāhetavekṣyatām","राजाप्युत्कः सुलग्नैषी स विमृश्य ततो ऽभ्यधात् /
कलिङ्गसेना प्रष्टव्या सा किमाहेतवेक्ष्यताम्"
Kathasaritsagara,"sokss_6,6.12","tac chrutvā sā tathety uktvā gṛhītvā gaṇakadvayam /
pārśvaṃ kaliṅgasenāyā yayau yaugandharāyaṇaḥ","तच् छ्रुत्वा सा तथेत्य् उक्त्वा गृहीत्वा गणकद्वयम् /
पार्श्वं कलिङ्गसेनाया ययौ यौगन्धरायणः"
Kathasaritsagara,"sokss_6,6.13","tayā kṛtādaro dṛṣṭvā tadrūpaṃ sa vyacintayat /
prāpyemāṃ vyasanādrājā sarvaṃ rājyaṃ tyajed iti","तया कृतादरो दृष्ट्वा तद्रूपं स व्यचिन्तयत् /
प्राप्येमां व्यसनाद्राजा सर्वं राज्यं त्यजेद् इति"
Kathasaritsagara,"sokss_6,6.14","uvāca cainām udvāhalagnaṃ te gaṇakaiḥ saha /
niścetum āgato 'smy etair janmarkṣaṃ tan nivedyatām","उवाच चैनाम् उद्वाहलग्नं ते गणकैः सह /
निश्चेतुम् आगतो ऽस्म्य् एतैर् जन्मर्क्षं तन् निवेद्यताम्"
Kathasaritsagara,"sokss_6,6.15","tac chrutvā janmanakṣatraṃ tasyāḥ parijanoditam /
gaṇakāste mṛṣā kṛtvā vicāraṃ mantrisaṃvidā","तच् छ्रुत्वा जन्मनक्षत्रं तस्याः परिजनोदितम् /
गणकास्ते मृषा कृत्वा विचारं मन्त्रिसंविदा"
Kathasaritsagara,"sokss_6,6.16","lagnaṃ tam eva tatrāpi māsaṣaṭkāntavartinam /
nārvāgataḥ puro 'stīti vadantaḥ punarabhyadhuḥ","लग्नं तम् एव तत्रापि मासषट्कान्तवर्तिनम् /
नार्वागतः पुरो ऽस्तीति वदन्तः पुनरभ्यधुः"
Kathasaritsagara,"sokss_6,6.17","śrutvā dūrataraṃ taṃ ca lagnamāvignacetasi /
tataḥ kaliṅgasenāyāṃ tanmahattarako 'bhyadhāt","श्रुत्वा दूरतरं तं च लग्नमाविग्नचेतसि /
ततः कलिङ्गसेनायां तन्महत्तरको ऽभ्यधात्"
Kathasaritsagara,"sokss_6,6.18","prekṣyo lagno 'nukūlaḥ prāgyena syādetayoḥ śubham /
yāvatkālaṃ hi daṃpatyoḥ kiṃ cireṇācireṇa vā","प्रेक्ष्यो लग्नो ऽनुकूलः प्राग्येन स्यादेतयोः शुभम् /
यावत्कालं हि दंपत्योः किं चिरेणाचिरेण वा"
Kathasaritsagara,"sokss_6,6.19","etanmahattaravacaḥ śrutvā sarve 'pi tatkṣaṇam /
saduktam evam evaitad iti tatra babhāṣire","एतन्महत्तरवचः श्रुत्वा सर्वे ऽपि तत्क्षणम् /
सदुक्तम् एवम् एवैतद् इति तत्र बभाषिरे"
Kathasaritsagara,"sokss_6,6.20","yaugandharāyaṇo 'py āha hā kulagne kṛte ca naḥ /
kaliṅgadattaḥ saṃbandhī rājā khedaṃ vrajed iti","यौगन्धरायणो ऽप्य् आह हा कुलग्ने कृते च नः /
कलिङ्गदत्तः संबन्धी राजा खेदं व्रजेद् इति"
Kathasaritsagara,"sokss_6,6.21","tataḥ kaliṅgasenāpi sarvāṃstānavaśā satī /
yathā bhavanto jānantīty uktvā tūṣṇīṃ babhūva sā","ततः कलिङ्गसेनापि सर्वांस्तानवशा सती /
यथा भवन्तो जानन्तीत्य् उक्त्वा तूष्णीं बभूव सा"
Kathasaritsagara,"sokss_6,6.22","tadeva ca vacas tasyā gṛhītvāmantrya tāṃ tataḥ /
yaugandharāyaṇo rājñaḥ pārśvaṃ sagaṇako yayau","तदेव च वचस् तस्या गृहीत्वामन्त्र्य तां ततः /
यौगन्धरायणो राज्ञः पार्श्वं सगणको ययौ"
Kathasaritsagara,"sokss_6,6.23","tatra tasmai tadāvedya vatseśāya tathaiva saḥ /
yuktyā ca tamavasthāpya sa jagāma nijaṃ gṛham","तत्र तस्मै तदावेद्य वत्सेशाय तथैव सः /
युक्त्या च तमवस्थाप्य स जगाम निजं गृहम्"
Kathasaritsagara,"sokss_6,6.24","siddhakālātipātaś ca kāryaśeṣāya tatra saḥ /
yogeśvarākhyaṃ suhṛdaṃ sasmāra brahmarākṣasam","सिद्धकालातिपातश् च कार्यशेषाय तत्र सः /
योगेश्वराख्यं सुहृदं सस्मार ब्रह्मराक्षसम्"
Kathasaritsagara,"sokss_6,6.25","sa pūrvapratipannastaṃ svairaṃ dhyānādupasthitaḥ /
rākṣaso mantriṇaṃ natvā kiṃ smṛto 'smīty avocata","स पूर्वप्रतिपन्नस्तं स्वैरं ध्यानादुपस्थितः /
राक्षसो मन्त्रिणं नत्वा किं स्मृतो ऽस्मीत्य् अवोचत"
Kathasaritsagara,"sokss_6,6.26","tataḥ sa mantrī tasmai taṃ kṛtsnaṃ vyasanadaṃ prabhoḥ /
kaliṅgasenāvṛttāntam uktvā bhūyo jagāda tam","ततः स मन्त्री तस्मै तं कृत्स्नं व्यसनदं प्रभोः /
कलिङ्गसेनावृत्तान्तम् उक्त्वा भूयो जगाद तम्"
Kathasaritsagara,"sokss_6,6.27","kālo mayā hṛto mittra tanmadhye tvaṃ svayuktitaḥ /
vṛttaṃ kaliṅgasenāyāḥ pracchanno 'syā nirūpayeḥ","कालो मया हृतो मित्त्र तन्मध्ये त्वं स्वयुक्तितः /
वृत्तं कलिङ्गसेनायाः प्रच्छन्नो ऽस्या निरूपयेः"
Kathasaritsagara,"sokss_6,6.28","vidyādharādayastāṃ hi channaṃ vāñchanti niścitam /
yato 'nyā tādṛśī nāsti rūpeṇāsmiñjagattraye","विद्याधरादयस्तां हि छन्नं वाञ्छन्ति निश्चितम् /
यतो ऽन्या तादृशी नास्ति रूपेणास्मिञ्जगत्त्रये"
Kathasaritsagara,"sokss_6,6.29","ataḥ kenāpi siddhena saṅgaṃ vidyādhareṇa vā /
gacchetsā yadi tac ca tvaṃ paśyestadbhadrakaṃ bhavet","अतः केनापि सिद्धेन सङ्गं विद्याधरेण वा /
गच्छेत्सा यदि तच् च त्वं पश्येस्तद्भद्रकं भवेत्"
Kathasaritsagara,"sokss_6,6.30","anyarūpāgataś cātra lakṣyaste divyakāmukaḥ /
svāpakāle yato divyāḥ suptāḥ sve rūpa āsate","अन्यरूपागतश् चात्र लक्ष्यस्ते दिव्यकामुकः /
स्वापकाले यतो दिव्याः सुप्ताः स्वे रूप आसते"
Kathasaritsagara,"sokss_6,6.31","evaṃ tvaddṛṣṭitas tasyā doṣo 'smābhir vilokyate /
tasyāṃ rājā virajyec ca tatkāryaṃ nirvahec ca naḥ","एवं त्वद्दृष्टितस् तस्या दोषो ऽस्माभिर् विलोक्यते /
तस्यां राजा विरज्येच् च तत्कार्यं निर्वहेच् च नः"
Kathasaritsagara,"sokss_6,6.32","ity ukto mantriṇā tena so 'bravīdbrahmarākṣasaḥ /
yuktyāham eva kiṃ naitāṃ dhvaṃsayāmi nihanmi vā","इत्य् उक्तो मन्त्रिणा तेन सो ऽब्रवीद्ब्रह्मराक्षसः /
युक्त्याहम् एव किं नैतां ध्वंसयामि निहन्मि वा"
Kathasaritsagara,"sokss_6,6.33","tac chrutvaiva mahāmantrī taṃ sa yaugandharāyaṇaḥ /
uvāca naitatkartavyam adharmo hi mahān bhavet","तच् छ्रुत्वैव महामन्त्री तं स यौगन्धरायणः /
उवाच नैतत्कर्तव्यम् अधर्मो हि महान् भवेत्"
Kathasaritsagara,"sokss_6,6.34","yaś ca dharmamabādhitvā svena saṃsarate pathā /
tasyopayāti sāhāyyaṃ sa evābhīṣṭasiddhiṣu","यश् च धर्ममबाधित्वा स्वेन संसरते पथा /
तस्योपयाति साहाय्यं स एवाभीष्टसिद्धिषु"
Kathasaritsagara,"sokss_6,6.35","tattasyāḥ svotthito doṣaḥ prekṣaṇīyastvayā sakhe /
yenāsmābhirbhavanmaitryā rājakāryaṃ kṛtaṃ bhavet","तत्तस्याः स्वोत्थितो दोषः प्रेक्षणीयस्त्वया सखे /
येनास्माभिर्भवन्मैत्र्या राजकार्यं कृतं भवेत्"
Kathasaritsagara,"sokss_6,6.36","iti mantrivarādiṣṭaḥ sa gatvā brahmarākṣasaḥ /
gṛhaṃ kaliṅgasenāyā yogacchannaḥ praviṣṭavān","इति मन्त्रिवरादिष्टः स गत्वा ब्रह्मराक्षसः /
गृहं कलिङ्गसेनाया योगच्छन्नः प्रविष्टवान्"
Kathasaritsagara,"sokss_6,6.37","atrāntare sakhī tasyāḥ sā mayāsuraputrikā /
āgāt kaliṅgasenāyāḥ pārśvaṃ somaprabhā punaḥ","अत्रान्तरे सखी तस्याः सा मयासुरपुत्रिका /
आगात् कलिङ्गसेनायाः पार्श्वं सोमप्रभा पुनः"
Kathasaritsagara,"sokss_6,6.38","sā pṛṣṭvā rātrivārtāṃ tāṃ yuktabandhuṃ mayātmajā /
rājaputrīm uvācaivaṃ tasmiñ śṛṇvati rākṣase","सा पृष्ट्वा रात्रिवार्तां तां युक्तबन्धुं मयात्मजा /
राजपुत्रीम् उवाचैवं तस्मिञ् शृण्वति राक्षसे"
Kathasaritsagara,"sokss_6,6.39","adya pūrvāhṇa evāhaṃ vicitya tvām ihāgatā /
channā tvatiṣṭhaṃ tvatpārśve dṛṣṭvā yaugandharāyaṇam","अद्य पूर्वाह्ण एवाहं विचित्य त्वाम् इहागता /
छन्ना त्वतिष्ठं त्वत्पार्श्वे दृष्ट्वा यौगन्धरायणम्"
Kathasaritsagara,"sokss_6,6.40","śrutaś ca yuṣmadālāpaḥ sarvaṃ cāvagataṃ mayā /
tatkiṃ tvayā hy a evaitadārabdhaṃ manniṣiddhayā","श्रुतश् च युष्मदालापः सर्वं चावगतं मया /
तत्किं त्वया ह्य् अ एवैतदारब्धं मन्निषिद्धया"
Kathasaritsagara,"sokss_6,6.41","avyapohyānimittaṃ hi kāryaṃ cāvagataṃ mayā /
tadaniṣṭāya kalpteta tathā cemāṃ kathāṃ śṛṇu","अव्यपोह्यानिमित्तं हि कार्यं चावगतं मया /
तदनिष्टाय कल्प्तेत तथा चेमां कथां शृणु"
Kathasaritsagara,"sokss_6,6.42","antarvedyām abhūt pūrvaṃ vasudatta iti dvijaḥ /
visṇudattābhidhānaś ca putras tasyodapadyata","अन्तर्वेद्याम् अभूत् पूर्वं वसुदत्त इति द्विजः /
विस्णुदत्ताभिधानश् च पुत्रस् तस्योदपद्यत"
Kathasaritsagara,"sokss_6,6.43","sa viṣṇudatto vayasā pūrṇaṣoḍaśavatsaraḥ /
gantuṃ pravavṛte vidyāprāptaye valabhīṃ purīm","स विष्णुदत्तो वयसा पूर्णषोडशवत्सरः /
गन्तुं प्रववृते विद्याप्राप्तये वलभीं पुरीम्"
Kathasaritsagara,"sokss_6,6.44","milanti sma ca tasyānye sapta viprasutāḥ samāḥ /
saptāpi te punarmūkhāḥ sa vidvānsatkulodgataḥ","मिलन्ति स्म च तस्यान्ये सप्त विप्रसुताः समाः /
सप्तापि ते पुनर्मूखाः स विद्वान्सत्कुलोद्गतः"
Kathasaritsagara,"sokss_6,6.45","kṛtvānyonyaparityāgaśapathaṃ taiḥ samaṃ tataḥ /
viṣṇudattaḥ pratasthe sa pitroravidito niśi","कृत्वान्योन्यपरित्यागशपथं तैः समं ततः /
विष्णुदत्तः प्रतस्थे स पित्रोरविदितो निशि"
Kathasaritsagara,"sokss_6,6.46","prasthitaś cāgrato 'kasmād animittam upasthitam /
dṛṣṭvā so 'tra vayasyāṃstānsahaprasthāyino 'bhyadhāt","प्रस्थितश् चाग्रतो ऽकस्माद् अनिमित्तम् उपस्थितम् /
दृष्ट्वा सो ऽत्र वयस्यांस्तान्सहप्रस्थायिनो ऽभ्यधात्"
Kathasaritsagara,"sokss_6,6.47","animittamidaṃ hanta yuktamadya nivartitum /
punar eva prayasyāmaḥ siddhaye śakunānvitāḥ","अनिमित्तमिदं हन्त युक्तमद्य निवर्तितुम् /
पुनर् एव प्रयस्यामः सिद्धये शकुनान्विताः"
Kathasaritsagara,"sokss_6,6.48","tac chrutvaiva sakhāyastaṃ mūrkhāḥ saptāpi te 'bruvan /
mṛṣā mājīgaṇaḥ śaṅkāṃ nahyato bibhimo vayam","तच् छ्रुत्वैव सखायस्तं मूर्खाः सप्तापि ते ऽब्रुवन् /
मृषा माजीगणः शङ्कां नह्यतो बिभिमो वयम्"
Kathasaritsagara,"sokss_6,6.49","tvaṃ cedbibheṣi tanmā gā vayaṃ yāmo 'dhunaiva tu /
prātarviditaghṛttāntā nāsmāṃstyakṣyanti bāndhavāḥ","त्वं चेद्बिभेषि तन्मा गा वयं यामो ऽधुनैव तु /
प्रातर्विदितघृत्तान्ता नास्मांस्त्यक्ष्यन्ति बान्धवाः"
Kathasaritsagara,"sokss_6,6.50","ity uktavadbhirajñaistaiḥ sākaṃ śapathayantritaḥ /
viṣṇudatto yayāveva sa smṛtvāghaharaṃ harim","इत्य् उक्तवद्भिरज्ञैस्तैः साकं शपथयन्त्रितः /
विष्णुदत्तो ययावेव स स्मृत्वाघहरं हरिम्"
Kathasaritsagara,"sokss_6,6.51","rātryante ca vilokyānyadanimittaṃ punarvadan /
mūrkhaistaiḥ sakhibhiḥ sarvaiḥ sa evaṃ nirabhartsyata","रात्र्यन्ते च विलोक्यान्यदनिमित्तं पुनर्वदन् /
मूर्खैस्तैः सखिभिः सर्वैः स एवं निरभर्त्स्यत"
Kathasaritsagara,"sokss_6,6.52","etadevānimittaṃ naḥ kimanyenādhvamīluka /
yattvamasmābhirānītaḥ kākaśaṅkī pade pade","एतदेवानिमित्तं नः किमन्येनाध्वमीलुक /
यत्त्वमस्माभिरानीतः काकशङ्की पदे पदे"
Kathasaritsagara,"sokss_6,6.53","ityādi bhartsanāṃ kṛtvā gacchadbhis taiḥ samaṃ ca saḥ /
vivaśaḥ prayayau viṣṇudattas tūṣṇīṃ babhūva ca","इत्यादि भर्त्सनां कृत्वा गच्छद्भिस् तैः समं च सः /
विवशः प्रययौ विष्णुदत्तस् तूष्णीं बभूव च"
Kathasaritsagara,"sokss_6,6.54","nopadeśo vidhātavyo mūrkhasya svābhicāriṇaḥ /
saṃskāro 'vaskarasyeva tiraskarakaro hi saḥ","नोपदेशो विधातव्यो मूर्खस्य स्वाभिचारिणः /
संस्कारो ऽवस्करस्येव तिरस्करकरो हि सः"
Kathasaritsagara,"sokss_6,6.55","eko bahūnāṃ mūrkhāṇāṃ madhye nipatato budhaḥ /
padmaḥ pāthastaraṅgāṇām iva viplavate dhruvam","एको बहूनां मूर्खाणां मध्ये निपततो बुधः /
पद्मः पाथस्तरङ्गाणाम् इव विप्लवते ध्रुवम्"
Kathasaritsagara,"sokss_6,6.56","tasmādeṣāṃ na vaktavyaṃ mayā bhūyo hitāhitam /
tūṣṇīm eva prayātavyaṃ vidhiḥ śreyo vidhāsyati","तस्मादेषां न वक्तव्यं मया भूयो हिताहितम् /
तूष्णीम् एव प्रयातव्यं विधिः श्रेयो विधास्यति"
Kathasaritsagara,"sokss_6,6.57","ity ādyākalayanmūrkhaiḥ prakramaṃstaiḥ samaṃ pathi /
viṣṇudatto dinasyānte śabaragrāmamāpa saḥ","इत्य् आद्याकलयन्मूर्खैः प्रक्रमंस्तैः समं पथि /
विष्णुदत्तो दिनस्यान्ते शबरग्राममाप सः"
Kathasaritsagara,"sokss_6,6.58","tatra bhrāntvā niśi prāpa taruṇyādhiṣṭhitaṃ striyā /
gṛham ekaṃ yayāce ca nivāsaṃ so 'tha tāṃ striyam","तत्र भ्रान्त्वा निशि प्राप तरुण्याधिष्ठितं स्त्रिया /
गृहम् एकं ययाचे च निवासं सो ऽथ तां स्त्रियम्"
Kathasaritsagara,"sokss_6,6.59","tayā datte 'pavarake sahānyaistair viveśa saḥ /
sakhibhiste ca saptāpi tatra nidrāṃ kṣaṇaṃ yayuḥ","तया दत्ते ऽपवरके सहान्यैस्तैर् विवेश सः /
सखिभिस्ते च सप्तापि तत्र निद्रां क्षणं ययुः"
Kathasaritsagara,"sokss_6,6.60","sa eko jāgradevāsīdamanuṣyagṛhāśrayāt /
svapantyajñā hi niśceṣṭāḥ kuto nidrā vivekinām","स एको जाग्रदेवासीदमनुष्यगृहाश्रयात् /
स्वपन्त्यज्ञा हि निश्चेष्टाः कुतो निद्रा विवेकिनाम्"
Kathasaritsagara,"sokss_6,6.61","tāvac ca tatra puruṣaḥ ko 'py eko nibhṛtaṃ yuvā /
abhyantaragṛhaṃ tasyāḥ praviveśāntikaṃ striyāḥ","तावच् च तत्र पुरुषः को ऽप्य् एको निभृतं युवा /
अभ्यन्तरगृहं तस्याः प्रविवेशान्तिकं स्त्रियाः"
Kathasaritsagara,"sokss_6,6.62","tena sākaṃ ca sā reme ciraṃ guptābhibhāṣiṇī /
ratiśrāntau ca tau devānnidrāṃ dvāvapi jagmatuḥ","तेन साकं च सा रेमे चिरं गुप्ताभिभाषिणी /
रतिश्रान्तौ च तौ देवान्निद्रां द्वावपि जग्मतुः"
Kathasaritsagara,"sokss_6,6.63","tac ca dīpaprakāśena sarvaṃ dvārāntareṇa saḥ /
viṣṇudatto viloky aivaṃ sanirvedamacintayat","तच् च दीपप्रकाशेन सर्वं द्वारान्तरेण सः /
विष्णुदत्तो विलोक्य् ऐवं सनिर्वेदमचिन्तयत्"
Kathasaritsagara,"sokss_6,6.64","kaṣṭaṃ kathaṃ praviṣṭāḥ smo duścāriṇyāḥ striyā gṛham /
dhruvaṃ jñāto 'yam etasyā na kaumāraḥ patiḥ punaḥ","कष्टं कथं प्रविष्टाः स्मो दुश्चारिण्याः स्त्रिया गृहम् /
ध्रुवं ज्ञातो ऽयम् एतस्या न कौमारः पतिः पुनः"
Kathasaritsagara,"sokss_6,6.65","nānyathā hi bhavatyeṣā saśaṅkanibhṛtā gatiḥ /
mayā capalacitteyamādāveva ca lakṣitā","नान्यथा हि भवत्येषा सशङ्कनिभृता गतिः /
मया चपलचित्तेयमादावेव च लक्षिता"
Kathasaritsagara,"sokss_6,6.66","anyālābhāt praviṣṭāḥ smaḥ kiṃ tv atrānyonyasākṣiṇaḥ /
ity evaṃ cintayañ śabdaṃ janānāṃ so 'śṛṇod bahiḥ","अन्यालाभात् प्रविष्टाः स्मः किं त्व् अत्रान्योन्यसाक्षिणः /
इत्य् एवं चिन्तयञ् शब्दं जनानां सो ऽशृणोद् बहिः"
Kathasaritsagara,"sokss_6,6.67","dadarśa praviśantaṃ ca svasvasthānasthitānugam /
yuvānamabhipaśyantaṃ sakhaḍgaṃ śabarādhipam","ददर्श प्रविशन्तं च स्वस्वस्थानस्थितानुगम् /
युवानमभिपश्यन्तं सखड्गं शबराधिपम्"
Kathasaritsagara,"sokss_6,6.68","ke yūyamiti pṛcchantaṃ matvā gṛhapatiṃ sa tam /
bhītaḥ pānthāḥ sma ityāha viṣṇudattaḥ pulindapam","के यूयमिति पृच्छन्तं मत्वा गृहपतिं स तम् /
भीतः पान्थाः स्म इत्याह विष्णुदत्तः पुलिन्दपम्"
Kathasaritsagara,"sokss_6,6.69","sa cāntaḥ śabaro gatvā dṛṣṭvā bhāryāṃ tathāsthitām /
ciccheda tasya suptasya tajjārasyāsinā śiraḥ","स चान्तः शबरो गत्वा दृष्ट्वा भार्यां तथास्थिताम् /
चिच्छेद तस्य सुप्तस्य तज्जारस्यासिना शिरः"
Kathasaritsagara,"sokss_6,6.70","bhāryā tu nigṛhītā na tena sā nāpi bodhitā /
bhuvi nyastāsinānyatra paryaṅke suptam eva tu","भार्या तु निगृहीता न तेन सा नापि बोधिता /
भुवि न्यस्तासिनान्यत्र पर्यङ्के सुप्तम् एव तु"
Kathasaritsagara,"sokss_6,6.71","tad dṛṣṭvā sapradīpe 'tra viṣṇudatto vyacintayat /
yuktaṃ strīti na yadbhāryā hatā dāraharo hataḥ","तद् दृष्ट्वा सप्रदीपे ऽत्र विष्णुदत्तो व्यचिन्तयत् /
युक्तं स्त्रीति न यद्भार्या हता दारहरो हतः"
Kathasaritsagara,"sokss_6,6.72","kiṃ tu kṛtvedṛśaṃ karma yadanenātra supyate /
visrabdhaṃ tadaho citraṃ vīryamudriktacetasām","किं तु कृत्वेदृशं कर्म यदनेनात्र सुप्यते /
विस्रब्धं तदहो चित्रं वीर्यमुद्रिक्तचेतसाम्"
Kathasaritsagara,"sokss_6,6.73","ity atra cintayatyeva viṣṇudatte prabudhya sā /
kustrī dadarśa jāraṃ svaṃ hataṃ suptaṃ ca taṃ patim","इत्य् अत्र चिन्तयत्येव विष्णुदत्ते प्रबुध्य सा /
कुस्त्री ददर्श जारं स्वं हतं सुप्तं च तं पतिम्"
Kathasaritsagara,"sokss_6,6.74","utthāya ca gṛhītvā tatskandhe jārakabandhakam /
hastenaikena cādāya tacchiraḥ sā viniryayau","उत्थाय च गृहीत्वा तत्स्कन्धे जारकबन्धकम् /
हस्तेनैकेन चादाय तच्छिरः सा विनिर्ययौ"
Kathasaritsagara,"sokss_6,6.75","gatvā bahiś ca nikṣipya bhasmakūṭāntare drutam /
kabandhaṃ saśiraskaṃ tamāyayau nibhṛtaṃ tataḥ","गत्वा बहिश् च निक्षिप्य भस्मकूटान्तरे द्रुतम् /
कबन्धं सशिरस्कं तमाययौ निभृतं ततः"
Kathasaritsagara,"sokss_6,6.76","viṣṇudattaś ca nirgatya sarvaṃ dūrādvilokya tat /
madhye sakhīnāṃ suptānāṃ praviśyāsīttathaiva saḥ","विष्णुदत्तश् च निर्गत्य सर्वं दूराद्विलोक्य तत् /
मध्ये सखीनां सुप्तानां प्रविश्यासीत्तथैव सः"
Kathasaritsagara,"sokss_6,6.77","sā cāgatya praviśyāntaḥ patyuḥ suptasya durjanī /
tenaiva tatkṛpāṇena tasya mūrdhānamacchinat","सा चागत्य प्रविश्यान्तः पत्युः सुप्तस्य दुर्जनी /
तेनैव तत्कृपाणेन तस्य मूर्धानमच्छिनत्"
Kathasaritsagara,"sokss_6,6.78","nirgatya śrāvayantī ca bhṛtyāñ śabdaṃ cakāra sā /
hā hatāsmi hato bhartā mamaibhiḥ pathikair iti","निर्गत्य श्रावयन्ती च भृत्याञ् शब्दं चकार सा /
हा हतास्मि हतो भर्ता ममैभिः पथिकैर् इति"
Kathasaritsagara,"sokss_6,6.79","tataḥ parijanāḥ śrutvā pradhāvyālokya taṃ prabhum /
hataṃ tānviṣṇudattādīnabhyadhāvannudāyudhāḥ","ततः परिजनाः श्रुत्वा प्रधाव्यालोक्य तं प्रभुम् /
हतं तान्विष्णुदत्तादीनभ्यधावन्नुदायुधाः"
Kathasaritsagara,"sokss_6,6.80","etaiścāhanyamāneṣu teṣu trastotthiteṣv atha /
anyeṣu tatsahāyeṣu viṣṇudatto 'bravīddrutam","एतैश्चाहन्यमानेषु तेषु त्रस्तोत्थितेष्व् अथ /
अन्येषु तत्सहायेषु विष्णुदत्तो ऽब्रवीद्द्रुतम्"
Kathasaritsagara,"sokss_6,6.81","alaṃ vo brahmahatyābhirnaivāsmābhiridaṃ kṛtam /
etay aiva kṛtaṃ hy etatkustriyānyaprasaktayā","अलं वो ब्रह्महत्याभिर्नैवास्माभिरिदं कृतम् /
एतय् ऐव कृतं ह्य् एतत्कुस्त्रियान्यप्रसक्तया"
Kathasaritsagara,"sokss_6,6.82","mayā cāpāvṛtadvāramārgeṇā mūlamīkṣitam /
nirgatya ca bahirdṛṣṭaṃ kṣamadhvaṃ yadi vacmi tat","मया चापावृतद्वारमार्गेणा मूलमीक्षितम् /
निर्गत्य च बहिर्दृष्टं क्षमध्वं यदि वच्मि तत्"
Kathasaritsagara,"sokss_6,6.83","ity uktvā tānsa śabarānviṣṇudatto nivārya ca /
tebhyo niḥśeṣamā mūlādvṛttāntaṃ tamavarṇayat","इत्य् उक्त्वा तान्स शबरान्विष्णुदत्तो निवार्य च /
तेभ्यो निःशेषमा मूलाद्वृत्तान्तं तमवर्णयत्"
Kathasaritsagara,"sokss_6,6.84","nītvā cādarśayatteṣāṃ kabandhaṃ taṃ śironvitam /
sadyo hataṃ tayā kṣiptaṃ striyā tasminn avaskare","नीत्वा चादर्शयत्तेषां कबन्धं तं शिरोन्वितम् /
सद्यो हतं तया क्षिप्तं स्त्रिया तस्मिन्न् अवस्करे"
Kathasaritsagara,"sokss_6,6.85","tataḥ svena vivarṇena mukhenāṅgīkṛte tayā /
kulaṭāṃ tāṃ tiraskṛtya sarve tatraivamabruvan","ततः स्वेन विवर्णेन मुखेनाङ्गीकृते तया /
कुलटां तां तिरस्कृत्य सर्वे तत्रैवमब्रुवन्"
Kathasaritsagara,"sokss_6,6.86","smarākṛṣṭā tanotyeva yā sāhasamaśaṅkitā /
sā parasvīkṛtā kustrī kṛpāṇīva na hanti kam","स्मराकृष्टा तनोत्येव या साहसमशङ्किता /
सा परस्वीकृता कुस्त्री कृपाणीव न हन्ति कम्"
Kathasaritsagara,"sokss_6,6.87","ity uktvā viṣṇudattādīnsarvāṃste mumucustata /
viṣṇudattaṃ ca saptānye sahāyāste 'tha tuṣṭuvuḥ","इत्य् उक्त्वा विष्णुदत्तादीन्सर्वांस्ते मुमुचुस्तत /
विष्णुदत्तं च सप्तान्ये सहायास्ते ऽथ तुष्टुवुः"
Kathasaritsagara,"sokss_6,6.88","rakṣāratnapradīpastvaṃ jāto naḥ svapatāṃ niśi /
tvatprasādena tīrṇāḥ smo mṛtyumadyānimittajam","रक्षारत्नप्रदीपस्त्वं जातो नः स्वपतां निशि /
त्वत्प्रसादेन तीर्णाः स्मो मृत्युमद्यानिमित्तजम्"
Kathasaritsagara,"sokss_6,6.89","stutvaivaṃ viṣṇudattaṃ taṃ śamayitvā ca durvacaḥ /
praṇatāste yayuḥ prātaḥ svakāryāy aiva tadyutāḥ","स्तुत्वैवं विष्णुदत्तं तं शमयित्वा च दुर्वचः /
प्रणतास्ते ययुः प्रातः स्वकार्याय् ऐव तद्युताः"
Kathasaritsagara,"sokss_6,6.90","itthaṃ kaliṅgasenāyāḥ kathayitvā kathāṃ mithaḥ /
somaprabhā sā kauśāmbyāṃ sakhīṃ punaruvāca tām","इत्थं कलिङ्गसेनायाः कथयित्वा कथां मिथः /
सोमप्रभा सा कौशाम्ब्यां सखीं पुनरुवाच ताम्"
Kathasaritsagara,"sokss_6,6.91","evaṃ kāryapravṛttānāmanimittamupasthitam /
vilambadyapratihataṃ sakhyaniṣṭaṃ prayacchati","एवं कार्यप्रवृत्तानामनिमित्तमुपस्थितम् /
विलम्बद्यप्रतिहतं सख्यनिष्टं प्रयच्छति"
Kathasaritsagara,"sokss_6,6.92","tataś cātrānutapyante prājñavākyāvamāninaḥ /
pravartamānā rabhasātparyante mandabuddhayaḥ","ततश् चात्रानुतप्यन्ते प्राज्ञवाक्यावमानिनः /
प्रवर्तमाना रभसात्पर्यन्ते मन्दबुद्धयः"
Kathasaritsagara,"sokss_6,6.93","ato 'śubhe nimitte hy o vatseśaṃ prati yattvayā /
ātmagrahāya prahito dūto yuktaṃ na tatkṛtam","अतो ऽशुभे निमित्ते ह्य् ओ वत्सेशं प्रति यत्त्वया /
आत्मग्रहाय प्रहितो दूतो युक्तं न तत्कृतम्"
Kathasaritsagara,"sokss_6,6.94","tadavighnaṃ vivāhaṃ ca vidadhātu vidhis tava /
kulagnenāgatā gehādvivāhastena dūrataḥ","तदविघ्नं विवाहं च विदधातु विधिस् तव /
कुलग्नेनागता गेहाद्विवाहस्तेन दूरतः"
Kathasaritsagara,"sokss_6,6.95","devā api ca lubhyanti tvayi rakṣyamidaṃ tataḥ /
cintyaś ca nītinipuṇo mantrī yaugandharāyaṇaḥ","देवा अपि च लुभ्यन्ति त्वयि रक्ष्यमिदं ततः /
चिन्त्यश् च नीतिनिपुणो मन्त्री यौगन्धरायणः"
Kathasaritsagara,"sokss_6,6.96","rājavyasanaśaṅkī sanso 'tra vighnaṃ samācaret /
vihite 'pi vivāhe vā doṣamutpādayettava","राजव्यसनशङ्की सन्सो ऽत्र विघ्नं समाचरेत् /
विहिते ऽपि विवाहे वा दोषमुत्पादयेत्तव"
Kathasaritsagara,"sokss_6,6.97","dhārmikaḥ sanna kuryādvā doṣaṃ tad api te sakhi /
sapatnī sarvathā cintyā kathāṃ vacmyatra te śṛṇu","धार्मिकः सन्न कुर्याद्वा दोषं तद् अपि ते सखि /
सपत्नी सर्वथा चिन्त्या कथां वच्म्यत्र ते शृणु"
Kathasaritsagara,"sokss_6,6.98","astīhekṣumatī nāma purī tasyāś ca pārśvataḥ /
nadī tadabhidhānaiva viśvāmitrakṛte ubhe","अस्तीहेक्षुमती नाम पुरी तस्याश् च पार्श्वतः /
नदी तदभिधानैव विश्वामित्रकृते उभे"
Kathasaritsagara,"sokss_6,6.99","tatsamīpe mahaccāsti vanaṃ tatra kṛtāśramaḥ /
ūrdhvapādastapaścakre munirmaṅkaṇakābhidhaḥ","तत्समीपे महच्चास्ति वनं तत्र कृताश्रमः /
ऊर्ध्वपादस्तपश्चक्रे मुनिर्मङ्कणकाभिधः"
Kathasaritsagara,"sokss_6,6.100","tapasyatā ca tenātra gaganenāgatāpsaraḥ /
adarśi menakā nāma vātena calitāmbarā","तपस्यता च तेनात्र गगनेनागताप्सरः /
अदर्शि मेनका नाम वातेन चलिताम्बरा"
Kathasaritsagara,"sokss_6,6.101","tato labdhāvakāśena kāmena kṣobhitātmanaḥ /
nūtane kadalīgarbhe vīryaṃ tasyāpatanmuneḥ","ततो लब्धावकाशेन कामेन क्षोभितात्मनः /
नूतने कदलीगर्भे वीर्यं तस्यापतन्मुनेः"
Kathasaritsagara,"sokss_6,6.102","jajñe tataś ca kanyā sā sadyaḥ sarvāṅgasundarī /
amoghaṃ hi maharṣīnāṃ vīryaṃ phalati tatkṣaṇam","जज्ञे ततश् च कन्या सा सद्यः सर्वाङ्गसुन्दरी /
अमोघं हि महर्षीनां वीर्यं फलति तत्क्षणम्"
Kathasaritsagara,"sokss_6,6.103","saṃbhūtā kadalīgarbhe yasmāttasmāccakāra tām /
nāmnā sa kadalīgarbhāṃ pitā maṅkaṇako muniḥ","संभूता कदलीगर्भे यस्मात्तस्माच्चकार ताम् /
नाम्ना स कदलीगर्भां पिता मङ्कणको मुनिः"
Kathasaritsagara,"sokss_6,6.104","tasyāśrame sā vavṛdhe gautamasya kṛpī yathā /
droṇabhāryā purā rambhādarśanacyutavīryajā","तस्याश्रमे सा ववृधे गौतमस्य कृपी यथा /
द्रोणभार्या पुरा रम्भादर्शनच्युतवीर्यजा"
Kathasaritsagara,"sokss_6,6.105","ekadā ca viveśaitamāśramaṃ mṛgayārasāt /
dṛḍhavarmā hṛto 'svena madhyadeśabhavo nṛpaḥ","एकदा च विवेशैतमाश्रमं मृगयारसात् /
दृढवर्मा हृतो ऽस्वेन मध्यदेशभवो नृपः"
Kathasaritsagara,"sokss_6,6.106","sa tāṃ dadarśa kadalīgarbhāṃ prāvṛtavalkalām /
munikanyocitenātra veṣeṇātyantaśobhitām","स तां ददर्श कदलीगर्भां प्रावृतवल्कलाम् /
मुनिकन्योचितेनात्र वेषेणात्यन्तशोभिताम्"
Kathasaritsagara,"sokss_6,6.107","sā ca dṛṣṭvāsya nṛpateḥ svīcakre hṛdayaṃ tathā /
yathāvakāśo 'pi hṛtas tatrāntaḥpurayoṣitām","सा च दृष्ट्वास्य नृपतेः स्वीचक्रे हृदयं तथा /
यथावकाशो ऽपि हृतस् तत्रान्तःपुरयोषिताम्"
Kathasaritsagara,"sokss_6,6.108","apīmāṃ prāpnuyāṃ bhāryāṃ kasyāpīha sutāmṛṣeḥ /
duṣyanta iva kaṇvasya muneḥ kanyāṃ śakuntalām","अपीमां प्राप्नुयां भार्यां कस्यापीह सुतामृषेः /
दुष्यन्त इव कण्वस्य मुनेः कन्यां शकुन्तलाम्"
Kathasaritsagara,"sokss_6,6.109","iti saṃcintayanneva saṃgṛhītasamitkuśam /
so 'trāpaśyattamāyāntaṃ muniṃ maṅkaṇakaṃ nṛpaḥ","इति संचिन्तयन्नेव संगृहीतसमित्कुशम् /
सो ऽत्रापश्यत्तमायान्तं मुनिं मङ्कणकं नृपः"
Kathasaritsagara,"sokss_6,6.110","vavande cainamabhyetya pādayorbhuktavāhanaḥ /
pṛṣṭaścātmānametasmai munaye sa nyavedayat","ववन्दे चैनमभ्येत्य पादयोर्भुक्तवाहनः /
पृष्टश्चात्मानमेतस्मै मुनये स न्यवेदयत्"
Kathasaritsagara,"sokss_6,6.111","tataḥ sa kadalīgarbhāṃ munir ādiśati sma tām /
vatse rājño 'titherasya tvayārghyaṃ kalpyatāmiti","ततः स कदलीगर्भां मुनिर् आदिशति स्म ताम् /
वत्से राज्ञो ऽतिथेरस्य त्वयार्घ्यं कल्प्यतामिति"
Kathasaritsagara,"sokss_6,6.112","tatheti kalpitātithyastayā rājā sa namrayā /
īdṛkkutaste kanyeyamiti papraccha taṃ munim","तथेति कल्पितातिथ्यस्तया राजा स नम्रया /
ईदृक्कुतस्ते कन्येयमिति पप्रच्छ तं मुनिम्"
Kathasaritsagara,"sokss_6,6.113","muniś ca sa tatas tasyāstāmutpattiṃ ca nāma ca /
anvarthaṃ kadalīgarbhetyasmai rājñe nyavedayat","मुनिश् च स ततस् तस्यास्तामुत्पत्तिं च नाम च /
अन्वर्थं कदलीगर्भेत्यस्मै राज्ञे न्यवेदयत्"
Kathasaritsagara,"sokss_6,6.114","tatas tāṃ sa muneḥ kanyāṃ menakābhāvanodbhavām /
matvāpsarasamatyutko rājā tasmādayācata","ततस् तां स मुनेः कन्यां मेनकाभावनोद्भवाम् /
मत्वाप्सरसमत्युत्को राजा तस्मादयाचत"
Kathasaritsagara,"sokss_6,6.115","so 'py etāṃ kadalīgarbhāṃ dadau tasmai sutāmṛṣiḥ /
divyānubhāvaṃ pūrveṣāmavicāryaṃ hi ceṣṭitam","सो ऽप्य् एतां कदलीगर्भां ददौ तस्मै सुतामृषिः /
दिव्यानुभावं पूर्वेषामविचार्यं हि चेष्टितम्"
Kathasaritsagara,"sokss_6,6.116","tac ca buddhvā prabhāveṇa tatrābhyetya surāṅganāḥ /
menakāprītitas tasyāś cakrur udvāhamaṇḍanam","तच् च बुद्ध्वा प्रभावेण तत्राभ्येत्य सुराङ्गनाः /
मेनकाप्रीतितस् तस्याश् चक्रुर् उद्वाहमण्डनम्"
Kathasaritsagara,"sokss_6,6.117","dattvā ca sarṣapān haste jagadus tāṃ tadaiva tāḥ /
yāntī mārge vapasvaitāṃs tvam abhijñānasiddhaye","दत्त्वा च सर्षपान् हस्ते जगदुस् तां तदैव ताः /
यान्ती मार्गे वपस्वैतांस् त्वम् अभिज्ञानसिद्धये"
Kathasaritsagara,"sokss_6,6.118","yadi bhartra kṛtāvajñā kadācittvam ihaiṣyasi /
tajjātairebhirāyāntī panthānaṃ putri vetsyati","यदि भर्त्र कृतावज्ञा कदाचित्त्वम् इहैष्यसि /
तज्जातैरेभिरायान्ती पन्थानं पुत्रि वेत्स्यति"
Kathasaritsagara,"sokss_6,6.119","ity uktāṃ tābhirāropya kṛtodvāhāṃ svavājini /
sa rājā kadalīgarbhāṃ dṛḍhavarmā yayau tataḥ","इत्य् उक्तां ताभिरारोप्य कृतोद्वाहां स्ववाजिनि /
स राजा कदलीगर्भां दृढवर्मा ययौ ततः"
Kathasaritsagara,"sokss_6,6.120","prāptānvāgatasainyo 'tha vapantyā sarṣapān pathi /
vadhvā tayā saha prāpa rājadhānīṃ nijāṃ ca saḥ","प्राप्तान्वागतसैन्यो ऽथ वपन्त्या सर्षपान् पथि /
वध्वा तया सह प्राप राजधानीं निजां च सः"
Kathasaritsagara,"sokss_6,6.121","tatrānyapatnīvimukhaḥ kadalīgarbhayā tayā /
samaṃ sa tasthāvākhyātatadvṛttāntaḥ svamantriṣu","तत्रान्यपत्नीविमुखः कदलीगर्भया तया /
समं स तस्थावाख्याततद्वृत्तान्तः स्वमन्त्रिषु"
Kathasaritsagara,"sokss_6,6.122","tatas tasya mahādevī tadīyaṃ mantriṇaṃ rahaḥ /
smārayitvopakārānsvāñjagādātyantaduḥkhitā","ततस् तस्य महादेवी तदीयं मन्त्रिणं रहः /
स्मारयित्वोपकारान्स्वाञ्जगादात्यन्तदुःखिता"
Kathasaritsagara,"sokss_6,6.123","rājñā nūtanabhāryaikasaktenādāhamujjhitā /
tattathā kuru yenaiṣā sapatnī me nivartate","राज्ञा नूतनभार्यैकसक्तेनादाहमुज्झिता /
तत्तथा कुरु येनैषा सपत्नी मे निवर्तते"
Kathasaritsagara,"sokss_6,6.124","tac chrutvā so 'bravīnmantrī devi kartuṃ na yujyate /
mādṛśānāṃ praboḥ patnyā vināśo 'tha viyojanam","तच् छ्रुत्वा सो ऽब्रवीन्मन्त्री देवि कर्तुं न युज्यते /
मादृशानां प्रबोः पत्न्या विनाशो ऽथ वियोजनम्"
Kathasaritsagara,"sokss_6,6.125","eṣa pravrājakastrīṇāṃ viṣayaḥ kuhakādiṣu /
prayogeṣv abhiyuktānāṃ saṃgatānāṃ tathāvidhaiḥ","एष प्रव्राजकस्त्रीणां विषयः कुहकादिषु /
प्रयोगेष्व् अभियुक्तानां संगतानां तथाविधैः"
Kathasaritsagara,"sokss_6,6.126","tā hi kaitavatāpasyaḥ praviśyaivānivāritāḥ /
gṛheṣu māyākuśalāḥ karma kiṃ kiṃ na kurvate","ता हि कैतवतापस्यः प्रविश्यैवानिवारिताः /
गृहेषु मायाकुशलाः कर्म किं किं न कुर्वते"
Kathasaritsagara,"sokss_6,6.127","ity uktā tena sā devī vinatevāha taṃ hriyā /
alaṃ tarhi mamānena garhitena satāmiti","इत्य् उक्ता तेन सा देवी विनतेवाह तं ह्रिया /
अलं तर्हि ममानेन गर्हितेन सतामिति"
Kathasaritsagara,"sokss_6,6.128","tadvaco hṛdi kṛtvā tu taṃ visṛjya ca mantriṇam /
kāṃcitpravrājikāṃ ceṭīmukhenānayati sma sā","तद्वचो हृदि कृत्वा तु तं विसृज्य च मन्त्रिणम् /
कांचित्प्रव्राजिकां चेटीमुखेनानयति स्म सा"
Kathasaritsagara,"sokss_6,6.129","tasyāḥ śaśaṃsa cāmūlāttatsarvaṃ svamanīṣitam /
aṅgīcakāra dātuṃ ca siddhe kārye dhanaṃ mahat","तस्याः शशंस चामूलात्तत्सर्वं स्वमनीषितम् /
अङ्गीचकार दातुं च सिद्धे कार्ये धनं महत्"
Kathasaritsagara,"sokss_6,6.130","sāpyarthalobhād ārtāṃ tām ity uvāca kutāpasī /
devī kiṃ nāma vastv etad ahaṃ te 'sadhayāmy adaḥ","साप्यर्थलोभाद् आर्तां ताम् इत्य् उवाच कुतापसी /
देवी किं नाम वस्त्व् एतद् अहं ते ऽसधयाम्य् अदः"
Kathasaritsagara,"sokss_6,6.131","nānāvidhān hi jānāmi prayogān subahūn aham /
evam āśvāsya tāṃ devīṃ sātha pravrājikā yayau","नानाविधान् हि जानामि प्रयोगान् सुबहून् अहम् /
एवम् आश्वास्य तां देवीं साथ प्रव्राजिका ययौ"
Kathasaritsagara,"sokss_6,6.132","maṭhikāṃ prāpya ca nijāṃ bhītevetthamacintayat /
aho atīva bhogāśā kaṃ nāma na viḍambayet","मठिकां प्राप्य च निजां भीतेवेत्थमचिन्तयत् /
अहो अतीव भोगाशा कं नाम न विडम्बयेत्"
Kathasaritsagara,"sokss_6,6.133","yan mayā sahasā devyāḥ pratijñā purataḥ kṛtā /
vijñānaṃ cātra tādṛṅ me samyak kiṃcin na vidyate","यन् मया सहसा देव्याः प्रतिज्ञा पुरतः कृता /
विज्ञानं चात्र तादृङ् मे सम्यक् किंचिन् न विद्यते"
Kathasaritsagara,"sokss_6,6.134","anyatr eva ca na vyājaṃ kartuṃ rājagṛhe kṣamam /
jñātvā jātu hi kurvīrannigrahaṃ prabhaviṣṇavaḥ","अन्यत्र् एव च न व्याजं कर्तुं राजगृहे क्षमम् /
ज्ञात्वा जातु हि कुर्वीरन्निग्रहं प्रभविष्णवः"
Kathasaritsagara,"sokss_6,6.135","ekas tatrābhyupāyaḥ syād yat suhṛn me 'sti nāpitaḥ /
idṛgvijñānakuśalaḥ sa cetkuryādihodyamam","एकस् तत्राभ्युपायः स्याद् यत् सुहृन् मे ऽस्ति नापितः /
इदृग्विज्ञानकुशलः स चेत्कुर्यादिहोद्यमम्"
Kathasaritsagara,"sokss_6,6.136","ity ālocy aiva sā tasya nāpitasyāntikaṃ yayau /
tasmai manīṣitaṃ sarvaṃ tacchaśaṃsārthasiddhidam","इत्य् आलोच्य् ऐव सा तस्य नापितस्यान्तिकं ययौ /
तस्मै मनीषितं सर्वं तच्छशंसार्थसिद्धिदम्"
Kathasaritsagara,"sokss_6,6.137","tataḥ sa nāpito vṛddho dhūrtaścaivamacintayat /
upasthitamidaṃ diṣṭyā lābhasthānaṃ mamādhunā","ततः स नापितो वृद्धो धूर्तश्चैवमचिन्तयत् /
उपस्थितमिदं दिष्ट्या लाभस्थानं ममाधुना"
Kathasaritsagara,"sokss_6,6.138","tanna bādhyā navā rājavadhū rakṣyā tu sā yataḥ /
divyadṛṣṭiḥ pitā tasya sarvaṃ prakhyāpayedidam","तन्न बाध्या नवा राजवधू रक्ष्या तु सा यतः /
दिव्यदृष्टिः पिता तस्य सर्वं प्रख्यापयेदिदम्"
Kathasaritsagara,"sokss_6,6.139","viśliṣyaitāṃ tu nṛpaterdevīṃ saṃprati bhuñjmahe /
kurahasyasahāye hi bhṛte bhṛtyāyate prabhuḥ","विश्लिष्यैतां तु नृपतेर्देवीं संप्रति भुञ्ज्महे /
कुरहस्यसहाये हि भृते भृत्यायते प्रभुः"
Kathasaritsagara,"sokss_6,6.140","saṃśleṣya kāle rājñe ca vācyametattathā mayā /
yathā syādupajīvyo me rājā sā cārṣikanyakā","संश्लेष्य काले राज्ञे च वाच्यमेतत्तथा मया /
यथा स्यादुपजीव्यो मे राजा सा चार्षिकन्यका"
Kathasaritsagara,"sokss_6,6.141","evaṃ ca nātipāpaṃ syādbhaveddirghā ca jīvikā /
ity ālocya sa tāṃ prāha nāpitaḥ kūṭatāpasīm","एवं च नातिपापं स्याद्भवेद्दिर्घा च जीविका /
इत्य् आलोच्य स तां प्राह नापितः कूटतापसीम्"
Kathasaritsagara,"sokss_6,6.142","amba sarvaṃ karomyetatkiṃ tu yogabalena cet /
eṣā rājño navā bhāryā hanyate tanna yujyate","अम्ब सर्वं करोम्येतत्किं तु योगबलेन चेत् /
एषा राज्ञो नवा भार्या हन्यते तन्न युज्यते"
Kathasaritsagara,"sokss_6,6.143","buddhvā kadācid rājā hi sarvān asmān vināśayet /
strīhatyāpātakaṃ ca syāttatpitā ca muniḥ śapet","बुद्ध्वा कदाचिद् राजा हि सर्वान् अस्मान् विनाशयेत् /
स्त्रीहत्यापातकं च स्यात्तत्पिता च मुनिः शपेत्"
Kathasaritsagara,"sokss_6,6.144","tasmādbuddhibalenaiṣā rājño viśleṣyate param /
yena devī sukhaṃ tiṣṭhed arthaprāptir bhavec ca naḥ","तस्माद्बुद्धिबलेनैषा राज्ञो विश्लेष्यते परम् /
येन देवी सुखं तिष्ठेद् अर्थप्राप्तिर् भवेच् च नः"
Kathasaritsagara,"sokss_6,6.145","etac ca me kiyat kiṃ hi na buddhyā sādhayāmy aham /
prajñānaṃ māmakīnaṃ ca śrūyatāṃ varṇayāmi te","एतच् च मे कियत् किं हि न बुद्ध्या साधयाम्य् अहम् /
प्रज्ञानं मामकीनं च श्रूयतां वर्णयामि ते"
Kathasaritsagara,"sokss_6,6.146","abhūd asya pitā rājño duḥśīlo dṛḍhavarmaṇaḥ /
ahaṃ ca dāsas tasyeha rājñaḥ svocitakarmakṛt","अभूद् अस्य पिता राज्ञो दुःशीलो दृढवर्मणः /
अहं च दासस् तस्येह राज्ञः स्वोचितकर्मकृत्"
Kathasaritsagara,"sokss_6,6.147","sa kadācid iha bhrāmyan bhāryām aikṣata māmakīm /
tasyāṃ tasya surūpāyāṃ taruṇyāṃ ca mano yayau","स कदाचिद् इह भ्राम्यन् भार्याम् ऐक्षत मामकीम् /
तस्यां तस्य सुरूपायां तरुण्यां च मनो ययौ"
Kathasaritsagara,"sokss_6,6.148","nāpitastrīti cābodhi pṛṣṭvā parijanaṃ sa tām /
kiṃ nāpitaḥ karotīti praviśy aiva sa me gṛham","नापितस्त्रीति चाबोधि पृष्ट्वा परिजनं स ताम् /
किं नापितः करोतीति प्रविश्य् ऐव स मे गृहम्"
Kathasaritsagara,"sokss_6,6.149","upabhujy aiva tāṃ svecchaṃ madbhāryāṃ kunṛpo yayau /
ahaṃ ca tadahardaivādgṛhādāsaṃ bahiḥ kvacit","उपभुज्य् ऐव तां स्वेच्छं मद्भार्यां कुनृपो ययौ /
अहं च तदहर्दैवाद्गृहादासं बहिः क्वचित्"
Kathasaritsagara,"sokss_6,6.150","anyedyuś ca praviṣṭena dṛṣṭā sānyādṛśī mayā /
pṛṣṭā bhāryā yathāvṛttaṃ sābhimāneva me 'bhyadhāt","अन्येद्युश् च प्रविष्टेन दृष्टा सान्यादृशी मया /
पृष्टा भार्या यथावृत्तं साभिमानेव मे ऽभ्यधात्"
Kathasaritsagara,"sokss_6,6.151","tatkrameṇaiva tāṃ bhāryām aśaktasya niṣedhane /
nityam evopabhuñjānaḥ sa mamottabdhavān nṛpaḥ","तत्क्रमेणैव तां भार्याम् अशक्तस्य निषेधने /
नित्यम् एवोपभुञ्जानः स ममोत्तब्धवान् नृपः"
Kathasaritsagara,"sokss_6,6.152","kuto gamyamagamyaṃ vā kuśīlonmādinaḥ prabhoḥ /
vātodbhūtasya dāvāgneḥ kiṃ tṛṇaṃ kiṃ ca kānanam","कुतो गम्यमगम्यं वा कुशीलोन्मादिनः प्रभोः /
वातोद्भूतस्य दावाग्नेः किं तृणं किं च काननम्"
Kathasaritsagara,"sokss_6,6.153","tato yāvad gatir me 'sti na kācit tannivāraṇe /
tāvatsvalpāśanakṣāmo māndyavyājamaśiśriyam","ततो यावद् गतिर् मे ऽस्ति न काचित् तन्निवारणे /
तावत्स्वल्पाशनक्षामो मान्द्यव्याजमशिश्रियम्"
Kathasaritsagara,"sokss_6,6.154","tādṛśaś ca gato 'bhūvaṃ rājñas tasyāham antikam /
svavyāpāropasevārthaṃ niḥśvasankṛśapāṇḍuraḥ","तादृशश् च गतो ऽभूवं राज्ञस् तस्याहम् अन्तिकम् /
स्वव्यापारोपसेवार्थं निःश्वसन्कृशपाण्डुरः"
Kathasaritsagara,"sokss_6,6.155","tatra mandamivālokya sābhiprāyaḥ sa māṃ nṛpaḥ /
papraccha re kimīdṛktvaṃ saṃjātaḥ kathyatāmiti","तत्र मन्दमिवालोक्य साभिप्रायः स मां नृपः /
पप्रच्छ रे किमीदृक्त्वं संजातः कथ्यतामिति"
Kathasaritsagara,"sokss_6,6.156","nirbandhapṛṣṭas taṃ cāhaṃ vijane yācitābhayaḥ /
pratyavocaṃ nṛpaṃ deva bhāryāsti mama ḍākinī","निर्बन्धपृष्टस् तं चाहं विजने याचिताभयः /
प्रत्यवोचं नृपं देव भार्यास्ति मम डाकिनी"
Kathasaritsagara,"sokss_6,6.157","sā ca suptasya me 'ntrāṇi gudenākṛṣya cūṣati /
tathaiva cāntaḥ kṣipati tenāhaṃ kṣāmatāṃ gataḥ","सा च सुप्तस्य मे ऽन्त्राणि गुदेनाकृष्य चूषति /
तथैव चान्तः क्षिपति तेनाहं क्षामतां गतः"
Kathasaritsagara,"sokss_6,6.158","poṣaṇāya ca me nityaṃ bṛṃhaṇaṃ bhojanaṃ kutaḥ /
ity uktaḥ sa mayā rājā jātāśaṅko vyacintayat","पोषणाय च मे नित्यं बृंहणं भोजनं कुतः /
इत्य् उक्तः स मया राजा जाताशङ्को व्यचिन्तयत्"
Kathasaritsagara,"sokss_6,6.159","kiṃ satyaṃ ḍākinī sā syāttenāhaṃ kiṃ hṛtastathā /
kiṃsvidāharapuṣṭasya cūṣedantraṃ mamāpi sā","किं सत्यं डाकिनी सा स्यात्तेनाहं किं हृतस्तथा /
किंस्विदाहरपुष्टस्य चूषेदन्त्रं ममापि सा"
Kathasaritsagara,"sokss_6,6.160","tadadya tām ahaṃ yuktyā jijñāsiṣye svayaṃ niśi /
iti saṃcintya rājā me so 'trāhāramadāpayat","तदद्य ताम् अहं युक्त्या जिज्ञासिष्ये स्वयं निशि /
इति संचिन्त्य राजा मे सो ऽत्राहारमदापयत्"
Kathasaritsagara,"sokss_6,6.161","tato gatvā gṛhaṃ tasyā bhāryāyāḥ saṃnidhāvaham /
aśrūṇyamuñca pṛṣṭaś ca tayā tām evam abravam","ततो गत्वा गृहं तस्या भार्यायाः संनिधावहम् /
अश्रूण्यमुञ्च पृष्टश् च तया ताम् एवम् अब्रवम्"
Kathasaritsagara,"sokss_6,6.162","priye na vācyaṃ kasyāpi tvayā śṛṇu vadāmi te /
asya rājño gude jātā dantā vajrāśrisaṃnibhāḥ","प्रिये न वाच्यं कस्यापि त्वया शृणु वदामि ते /
अस्य राज्ञो गुदे जाता दन्ता वज्राश्रिसंनिभाः"
Kathasaritsagara,"sokss_6,6.163","tac ca bhagno 'dya jātyo 'pi kṣuro me karma kurvataḥ /
evaṃ cātra mamedānīṃ kṣurastruṭyetpade pade","तच् च भग्नो ऽद्य जात्यो ऽपि क्षुरो मे कर्म कुर्वतः /
एवं चात्र ममेदानीं क्षुरस्त्रुट्येत्पदे पदे"
Kathasaritsagara,"sokss_6,6.164","tannavaṃ navamāneṣye kuto nityam ahaṃ kṣuram /
ato rodimi naṣṭā hi jīvikeyaṃ gṛhe mama","तन्नवं नवमानेष्ये कुतो नित्यम् अहं क्षुरम् /
अतो रोदिमि नष्टा हि जीविकेयं गृहे मम"
Kathasaritsagara,"sokss_6,6.165","ity uktā sā mayā bhāryā matimādhādupaiṣyataḥ /
rātrau rājño 'sya suptasya gudadantādbhutekṣaṇe","इत्य् उक्ता सा मया भार्या मतिमाधादुपैष्यतः /
रात्रौ राज्ञो ऽस्य सुप्तस्य गुददन्ताद्भुतेक्षणे"
Kathasaritsagara,"sokss_6,6.166","ā saṃsārādadṛṣṭaṃ tadasatyaṃ na tvabodhi sā /
vidadhā api vañcyante viṭavarṇanayā striyaḥ","आ संसाराददृष्टं तदसत्यं न त्वबोधि सा /
विदधा अपि वञ्च्यन्ते विटवर्णनया स्त्रियः"
Kathasaritsagara,"sokss_6,6.167","athaitya tāṃ ni śi svairaṃ madbhāryāmupabhujya saḥ /
rājā śramādivālīkaṃ suptavānmadvacaḥ smaran","अथैत्य तां नि शि स्वैरं मद्भार्यामुपभुज्य सः /
राजा श्रमादिवालीकं सुप्तवान्मद्वचः स्मरन्"
Kathasaritsagara,"sokss_6,6.168","madbhāryāpyatha taṃ suptaṃ matvā tasya śanaiḥ śanaiḥ /
hastaṃ prasārayām āsa gude dantopalabdhaye","मद्भार्याप्यथ तं सुप्तं मत्वा तस्य शनैः शनैः /
हस्तं प्रसारयाम् आस गुदे दन्तोपलब्धये"
Kathasaritsagara,"sokss_6,6.169","gudaprāpte ca tatpāṇāvutthāya sahasaiva saḥ /
ḍākinī ḍākinīty uktvā trasto rājā tato yayau","गुदप्राप्ते च तत्पाणावुत्थाय सहसैव सः /
डाकिनी डाकिनीत्य् उक्त्वा त्रस्तो राजा ततो ययौ"
Kathasaritsagara,"sokss_6,6.170","tataḥ prabhṛti sā tena bhītyā tyaktā nṛpeṇa me /
bhāryā gṛhītasaṃtoṣā madekāyattatāṃ gatā","ततः प्रभृति सा तेन भीत्या त्यक्ता नृपेण मे /
भार्या गृहीतसंतोषा मदेकायत्ततां गता"
Kathasaritsagara,"sokss_6,6.171","ekaṃ pūrvaṃ nṛpādbuddhyā gṛhiṇī mocitā mayā /
iti tāṃ tāpasīmuktvā nāpitaḥ so 'bravītpunaḥ","एकं पूर्वं नृपाद्बुद्ध्या गृहिणी मोचिता मया /
इति तां तापसीमुक्त्वा नापितः सो ऽब्रवीत्पुनः"
Kathasaritsagara,"sokss_6,6.172","tadetatprajñayā kāramārye yuṣmanmanīṣitam /
yathā ca kriyate mātastadidaṃ vacmi te śṛṇu","तदेतत्प्रज्ञया कारमार्ये युष्मन्मनीषितम् /
यथा च क्रियते मातस्तदिदं वच्मि ते शृणु"
Kathasaritsagara,"sokss_6,6.173","ko 'py antaḥpuravṛddho 'tra svīkāryo yo bravītyamum /
jāyā te kadalīgarbhā ḍākinīti nṛpaṃ rahaḥ","को ऽप्य् अन्तःपुरवृद्धो ऽत्र स्वीकार्यो यो ब्रवीत्यमुम् /
जाया ते कदलीगर्भा डाकिनीति नृपं रहः"
Kathasaritsagara,"sokss_6,6.174","āraṇyakāyā nahyasyāḥ kaścitparijanaḥ svakaḥ /
sarvaḥ paro bhedasaho lobhātkurvīta kiṃ na yat","आरण्यकाया नह्यस्याः कश्चित्परिजनः स्वकः /
सर्वः परो भेदसहो लोभात्कुर्वीत किं न यत्"
Kathasaritsagara,"sokss_6,6.175","tato 'smin rājñi sāśaṅke śravaṇān niśi yatnataḥ /
hastapādādi kadalīgarbhādhāmni nidhīyate","ततो ऽस्मिन् राज्ञि साशङ्के श्रवणान् निशि यत्नतः /
हस्तपादादि कदलीगर्भाधाम्नि निधीयते"
Kathasaritsagara,"sokss_6,6.176","tatprabhāte viloky aiva rājā satyamavetya tat /
vṛddhoktaṃ kadalīgarbhāṃ bhītastāṃ tyakṣyati svayam","तत्प्रभाते विलोक्य् ऐव राजा सत्यमवेत्य तत् /
वृद्धोक्तं कदलीगर्भां भीतस्तां त्यक्ष्यति स्वयम्"
Kathasaritsagara,"sokss_6,6.177","evaṃ sapatnīvirahāddevī sukhamavāpnuyāt /
tvāṃ ca sā bahu manyeta lābhaḥ kaścidbhavec ca naḥ","एवं सपत्नीविरहाद्देवी सुखमवाप्नुयात् /
त्वां च सा बहु मन्येत लाभः कश्चिद्भवेच् च नः"
Kathasaritsagara,"sokss_6,6.178","ity uktā tāpasī tena nāpitena tatheti sā /
gatvā rājño mahādevyai yathāvastu nyavedayat","इत्य् उक्ता तापसी तेन नापितेन तथेति सा /
गत्वा राज्ञो महादेव्यै यथावस्तु न्यवेदयत्"
Kathasaritsagara,"sokss_6,6.179","devī ca tattathā cakre sā tadyuktyā nṛpo 'pi tām /
pratyakṣaṃ vīkṣya kadalīgarbhāṃ duṣṭeti tāṃ jahau","देवी च तत्तथा चक्रे सा तद्युक्त्या नृपो ऽपि ताम् /
प्रत्यक्षं वीक्ष्य कदलीगर्भां दुष्टेति तां जहौ"
Kathasaritsagara,"sokss_6,6.180","tuṣṭayā ca tato devyā tayā guptamadāyi yat /
pravrājikā tadbubhuje sā yatheṣṭaṃ sanāpita","तुष्टया च ततो देव्या तया गुप्तमदायि यत् /
प्रव्राजिका तद्बुभुजे सा यथेष्टं सनापित"
Kathasaritsagara,"sokss_6,6.181","tyaktā ca kadalīgarbhā sā tena dṛḍhavarmaṇā /
rājñābhiśāpasaṃtaptā niryayau rājamandirāt","त्यक्ता च कदलीगर्भा सा तेन दृढवर्मणा /
राज्ञाभिशापसंतप्ता निर्ययौ राजमन्दिरात्"
Kathasaritsagara,"sokss_6,6.182","yenājagāma tenaiva prayayau piturāśramam /
pūrvoptajātasiddhārthasābhijñānena sā pathā","येनाजगाम तेनैव प्रययौ पितुराश्रमम् /
पूर्वोप्तजातसिद्धार्थसाभिज्ञानेन सा पथा"
Kathasaritsagara,"sokss_6,6.183","tatra tām āgatāṃ dṛṣṭvā so 'kasmāttatpitā muniḥ /
tasyā duścaritāśaṅkī tasthau maṅkaṇakaḥ kṣaṇam","तत्र ताम् आगतां दृष्ट्वा सो ऽकस्मात्तत्पिता मुनिः /
तस्या दुश्चरिताशङ्की तस्थौ मङ्कणकः क्षणम्"
Kathasaritsagara,"sokss_6,6.184","praṇidānāc ca taṃ kṛtsnaṃ tadvṛttāntamavetya saḥ /
āśvāsya ca svayaṃ snehāttāmādāya yayau tataḥ","प्रणिदानाच् च तं कृत्स्नं तद्वृत्तान्तमवेत्य सः /
आश्वास्य च स्वयं स्नेहात्तामादाय ययौ ततः"
Kathasaritsagara,"sokss_6,6.185","etya tasmai yadācakyau svayaṃ prahvāya bhūbhṛte /
devyā sapatnīdoṣeṇa kṛtaṃ kapaṭanāṭakam","एत्य तस्मै यदाचक्यौ स्वयं प्रह्वाय भूभृते /
देव्या सपत्नीदोषेण कृतं कपटनाटकम्"
Kathasaritsagara,"sokss_6,6.186","tatkālaṃ svayamabhyetya rājñe tasmai sa nāpitaḥ /
yathāvṛttaṃ tadācaṣṭa punar evamuvāca ca","तत्कालं स्वयमभ्येत्य राज्ञे तस्मै स नापितः /
यथावृत्तं तदाचष्ट पुनर् एवमुवाच च"
Kathasaritsagara,"sokss_6,6.187","itthaṃ viśleṣya kadalīgarbhā rājñī mayā prabho /
abhicāravaśādyuktyā devīṃ saṃtoṣya rakṣitā","इत्थं विश्लेष्य कदलीगर्भा राज्ञी मया प्रभो /
अभिचारवशाद्युक्त्या देवीं संतोष्य रक्षिता"
Kathasaritsagara,"sokss_6,6.188","tac chrutvā niścayaṃ dṛṣṭvā munīndravacanasya saḥ /
jagrāha kadalīgarbhāṃ saṃjātapratyayo nṛpaḥ","तच् छ्रुत्वा निश्चयं दृष्ट्वा मुनीन्द्रवचनस्य सः /
जग्राह कदलीगर्भां संजातप्रत्ययो नृपः"
Kathasaritsagara,"sokss_6,6.189","anuvrajya muniṃ taṃ ca saṃvibheje sa nāpitam /
bhakto mamāyamityarthairdhūrtairbhojyā bateśvarāḥ","अनुव्रज्य मुनिं तं च संविभेजे स नापितम् /
भक्तो ममायमित्यर्थैर्धूर्तैर्भोज्या बतेश्वराः"
Kathasaritsagara,"sokss_6,6.190","tatas tayā samaṃ tasthau kadalīgarbhay aiva saḥ /
rājā svadevīvimukho dṛḍhavarma sunirvṛtaḥ","ततस् तया समं तस्थौ कदलीगर्भय् ऐव सः /
राजा स्वदेवीविमुखो दृढवर्म सुनिर्वृतः"
Kathasaritsagara,"sokss_6,6.191","evaṃvidhānvidadhate subahūnsapatnyo doṣānmṛṣāpyanavamāṅgi kaliṅgasene /
tvaṃ kanyakā ca cirabhāvivivāhalagnā vāñchantyacintyagatayaś ca surā api tvām","एवंविधान्विदधते सुबहून्सपत्न्यो दोषान्मृषाप्यनवमाङ्गि कलिङ्गसेने /
त्वं कन्यका च चिरभाविविवाहलग्ना वाञ्छन्त्यचिन्त्यगतयश् च सुरा अपि त्वाम्"
Kathasaritsagara,"sokss_6,6.192","tatsarvataḥ sāṃpratam ātmanā tvam
ātmānam ekaṃ jagadekaratnam /
vatseśvaraikārpitam atra rakṣer
vairaṃ tavāyaṃ hi nijaḥ prakarṣaḥ","तत्सर्वतः सांप्रतम् आत्मना त्वम्
आत्मानम् एकं जगदेकरत्नम् /
वत्सेश्वरैकार्पितम् अत्र रक्षेर्
वैरं तवायं हि निजः प्रकर्षः"
Kathasaritsagara,"sokss_6,6.193","ahaṃ hi neṣyāmi sakhi tvadantikaṃ
sthitādhunā tvaṃ patimandire yataḥ /
sakhīpateḥ sadma na yānti satstriyaḥ
sugātri bhartādya nivāritāsmi ca","अहं हि नेष्यामि सखि त्वदन्तिकं
स्थिताधुना त्वं पतिमन्दिरे यतः /
सखीपतेः सद्म न यान्ति सत्स्त्रियः
सुगात्रि भर्ताद्य निवारितास्मि च"
Kathasaritsagara,"sokss_6,6.194","na ca guptam ihāgamaḥ kṣamo me
tvadatisnehavaśāt sa divyadṛṣṭiḥ /
tadavaiti hi matpatiḥ kathaṃcit
tamanujñāpya kilāgatāhamadya","न च गुप्तम् इहागमः क्षमो मे
त्वदतिस्नेहवशात् स दिव्यदृष्टिः /
तदवैति हि मत्पतिः कथंचित्
तमनुज्ञाप्य किलागताहमद्य"
Kathasaritsagara,"sokss_6,6.195","iha nāstyadhunā hi māmakīnaṃ
sakhi kāryaṃ tava yāmi tadgṛhāya /
yadi māmanumaṃsyate ca bhartā
tadihaiṣyāmi punarvilaṅghya lajjām","इह नास्त्यधुना हि मामकीनं
सखि कार्यं तव यामि तद्गृहाय /
यदि मामनुमंस्यते च भर्ता
तदिहैष्यामि पुनर्विलङ्घ्य लज्जाम्"
Kathasaritsagara,"sokss_6,6.196","itthaṃ sabāṣpamabhidhāya kaliṅgasenāṃ tām aśrudhautavadanāṃ manujendraputrīm /
āśvāsya cāhni vigalatyasurendraputrī somaprabhā svabhavanaṃ nabhasā jagāma","इत्थं सबाष्पमभिधाय कलिङ्गसेनां ताम् अश्रुधौतवदनां मनुजेन्द्रपुत्रीम् /
आश्वास्य चाह्नि विगलत्यसुरेन्द्रपुत्री सोमप्रभा स्वभवनं नभसा जगाम"
Kathasaritsagara,"sokss_6,7.1","iti mahākaviśrīsomadevabhaṭṭaviracite kathāsaritsāgare madanamañcukālambake ṣaṣṭhas taraṅgaḥ /

saptamas taraṅgaḥ /

tataḥ somaprabhāṃ yātāṃ smarantī tāṃ priyāṃ sakhīm /
kaliṅgasenā saṃtyaktanijadeśasvabāndhavā","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके षष्ठस् तरङ्गः /

सप्तमस् तरङ्गः /

ततः सोमप्रभां यातां स्मरन्ती तां प्रियां सखीम् /
कलिङ्गसेना संत्यक्तनिजदेशस्वबान्धवा"
Kathasaritsagara,"sokss_6,7.2","sā vilambita vatseśapāṇigrahamahotsavā /
naredrakanyā kauśāmbyāṃ mṛgīvāsīdvanacyutā","सा विलम्बित वत्सेशपाणिग्रहमहोत्सवा /
नरेद्रकन्या कौशाम्ब्यां मृगीवासीद्वनच्युता"
Kathasaritsagara,"sokss_6,7.3","kaliṅgasenāvivāhavilambanavicakṣaṇān /
gaṇakān prati sāsūya iva vatseśvaro 'pi ca","कलिङ्गसेनाविवाहविलम्बनविचक्षणान् /
गणकान् प्रति सासूय इव वत्सेश्वरो ऽपि च"
Kathasaritsagara,"sokss_6,7.4","autsukyavimanāstasmin dine ceto vinodayan /
devyā vāsavadattāyā nivāsabavanaṃ yayau","औत्सुक्यविमनास्तस्मिन् दिने चेतो विनोदयन् /
देव्या वासवदत्ताया निवासबवनं ययौ"
Kathasaritsagara,"sokss_6,7.5","tatra sā taṃ patiṃ devī nirvikārā viśeṣataḥ /
upācarat svopacāraiḥ prāṅmantrivaraśikṣitā","तत्र सा तं पतिं देवी निर्विकारा विशेषतः /
उपाचरत् स्वोपचारैः प्राङ्मन्त्रिवरशिक्षिता"
Kathasaritsagara,"sokss_6,7.6","kaliṅgasenāvṛttānte khyāte 'py avikṛtā katham /
devīyamiti sa dhyātvā rājā jijñāsurāha tām","कलिङ्गसेनावृत्तान्ते ख्याते ऽप्य् अविकृता कथम् /
देवीयमिति स ध्यात्वा राजा जिज्ञासुराह ताम्"
Kathasaritsagara,"sokss_6,7.7","kaccidevi tvayā jñātaṃ svayaṃvarakṛte mama /
kaliṅgasenā nāmaiṣā rājaputrī yad āgatā","कच्चिदेवि त्वया ज्ञातं स्वयंवरकृते मम /
कलिङ्गसेना नामैषा राजपुत्री यद् आगता"
Kathasaritsagara,"sokss_6,7.8","tac chrutvaivāvibhinnena mukharāgeṇa sābravīt /
jñātaṃ mayātiharṣo me lakṣmīḥ sā hy āgateha naḥ","तच् छ्रुत्वैवाविभिन्नेन मुखरागेण साब्रवीत् /
ज्ञातं मयातिहर्षो मे लक्ष्मीः सा ह्य् आगतेह नः"
Kathasaritsagara,"sokss_6,7.9","vaśage hi mahārāje tatprāptyā tatpitary api /
kaliṅgadatte pṛthvī te sutarāṃ vartate vaśe","वशगे हि महाराजे तत्प्राप्त्या तत्पितर्य् अपि /
कलिङ्गदत्ते पृथ्वी ते सुतरां वर्तते वशे"
Kathasaritsagara,"sokss_6,7.10","ahaṃ ca tvadvibhūtyaiva sukhitā tvatsukhena ca /
āryaputra tavaitac ca viditaṃ prāgapi sthitam","अहं च त्वद्विभूत्यैव सुखिता त्वत्सुखेन च /
आर्यपुत्र तवैतच् च विदितं प्रागपि स्थितम्"
Kathasaritsagara,"sokss_6,7.11","tanna dhanyāsmi kiṃ yasyā mama bhartā tvamīdṛśaḥ /
yaṃ rājakanyā vāñchanti vāñchyamānā nṛpāntaraiḥ","तन्न धन्यास्मि किं यस्या मम भर्ता त्वमीदृशः /
यं राजकन्या वाञ्छन्ति वाञ्छ्यमाना नृपान्तरैः"
Kathasaritsagara,"sokss_6,7.12","evaṃ vatseśvaraḥ prokto devyā vāsavadattayā /
yaugandharāyaṇaprattaśikṣayāntastutoṣa saḥ","एवं वत्सेश्वरः प्रोक्तो देव्या वासवदत्तया /
यौगन्धरायणप्रत्तशिक्षयान्तस्तुतोष सः"
Kathasaritsagara,"sokss_6,7.13","tay aiva ca sahāsevya pānaṃ tadvāsake niśi /
tasyāṃ suṣvāpa madhye ca prabuddhaḥ samacintayat","तय् ऐव च सहासेव्य पानं तद्वासके निशि /
तस्यां सुष्वाप मध्ये च प्रबुद्धः समचिन्तयत्"
Kathasaritsagara,"sokss_6,7.14","kiṃsvinmahānubhāvetthaṃ devī māmanuvartate /
kaliṅgasenām api yatsapatnīmanumanyate","किंस्विन्महानुभावेत्थं देवी मामनुवर्तते /
कलिङ्गसेनाम् अपि यत्सपत्नीमनुमन्यते"
Kathasaritsagara,"sokss_6,7.15","kathaṃ vā śaknuyādetāṃ soḍhuṃ saiṣā tapasvinī /
padmāvatīvivāhe 'pi yā daivānna jahāvasṛn","कथं वा शक्नुयादेतां सोढुं सैषा तपस्विनी /
पद्मावतीविवाहे ऽपि या दैवान्न जहावसृन्"
Kathasaritsagara,"sokss_6,7.16","tadasyāścedaniṣṭaṃ syātsarvanāśastato bhavet /
etadālambanāḥ putraśvaśuryaśvaśurāś ca me","तदस्याश्चेदनिष्टं स्यात्सर्वनाशस्ततो भवेत् /
एतदालम्बनाः पुत्रश्वशुर्यश्वशुराश् च मे"
Kathasaritsagara,"sokss_6,7.17","padmāvatī ca rājyaṃ ca kimabhyadhikamucyate /
ataḥ kaliṅgasenaiṣā pariṇeyā kathaṃ mayā","पद्मावती च राज्यं च किमभ्यधिकमुच्यते /
अतः कलिङ्गसेनैषा परिणेया कथं मया"
Kathasaritsagara,"sokss_6,7.18","evamālocya vatseśo niśānte nirgatas tataḥ /
aparāhṇe yayau devyāḥ padmāvatyāḥ sa mandiram","एवमालोच्य वत्सेशो निशान्ते निर्गतस् ततः /
अपराह्णे ययौ देव्याः पद्मावत्याः स मन्दिरम्"
Kathasaritsagara,"sokss_6,7.19","sāpyenam āgataṃ dattaśikṣā vāsavadattayā /
tathaivopācarattadvatpṛṣṭāvocattathaiva ca","साप्येनम् आगतं दत्तशिक्षा वासवदत्तया /
तथैवोपाचरत्तद्वत्पृष्टावोचत्तथैव च"
Kathasaritsagara,"sokss_6,7.20","tato 'nyedyustayordevyorekaṃ cittaṃ vacaś ca tat /
yaugandharāyaṇāyāsau śaśaṃsa vimṛśannṛpaḥ","ततो ऽन्येद्युस्तयोर्देव्योरेकं चित्तं वचश् च तत् /
यौगन्धरायणायासौ शशंस विमृशन्नृपः"
Kathasaritsagara,"sokss_6,7.21","so 'pi taṃ vīkṣya rājānaṃ vicārapatitaṃ śanaiḥ /
kālavedī jagādaivaṃ mantrī yaugandharāyaṇaḥ","सो ऽपि तं वीक्ष्य राजानं विचारपतितं शनैः /
कालवेदी जगादैवं मन्त्री यौगन्धरायणः"
Kathasaritsagara,"sokss_6,7.22","jāne 'haṃ naitadetāvadabhiprāyo 'tra dāruṇaḥ /
devībhyāṃ jīvitatyāgadārḍhyāduktaṃ hi tattathā","जाने ऽहं नैतदेतावदभिप्रायो ऽत्र दारुणः /
देवीभ्यां जीवितत्यागदार्ढ्यादुक्तं हि तत्तथा"
Kathasaritsagara,"sokss_6,7.23","anyāsakte gate ca dyāṃ striyo maraṇaniścitāḥ /
bhavantyadainyagambhīrāḥ sādhvyaḥ sarvatra niḥspṛhāḥ","अन्यासक्ते गते च द्यां स्त्रियो मरणनिश्चिताः /
भवन्त्यदैन्यगम्भीराः साध्व्यः सर्वत्र निःस्पृहाः"
Kathasaritsagara,"sokss_6,7.24","asahyaṃ hi puraṃdhrīṇāṃ premṇo gāḍhasya khaṇḍanam /
tathā ca rājaṃs tatraitāṃ śrutasainakathāṃ śṛṇu","असह्यं हि पुरंध्रीणां प्रेम्णो गाढस्य खण्डनम् /
तथा च राजंस् तत्रैतां श्रुतसैनकथां शृणु"
Kathasaritsagara,"sokss_6,7.25","abhūd dakṣiṇabhūmau prāggokarṇākhye pure nṛpaḥ /
śrutasena iti khyātaḥ kulabhūṣāśrutānvitaḥ","अभूद् दक्षिणभूमौ प्राग्गोकर्णाख्ये पुरे नृपः /
श्रुतसेन इति ख्यातः कुलभूषाश्रुतान्वितः"
Kathasaritsagara,"sokss_6,7.26","tasya caikābhavac cintā rājñaḥ saṃpūrṇasaṃpadaḥ /
ātmānurūpāṃ bhāryāṃ yat sa na tāvad avāptavān","तस्य चैकाभवच् चिन्ता राज्ञः संपूर्णसंपदः /
आत्मानुरूपां भार्यां यत् स न तावद् अवाप्तवान्"
Kathasaritsagara,"sokss_6,7.27","ekadā ca nṛpaḥ kurvaścintāṃ tāṃ tatkathāntare /
agniśarmābhidhānena jagade so 'grajanmanā","एकदा च नृपः कुर्वश्चिन्तां तां तत्कथान्तरे /
अग्निशर्माभिधानेन जगदे सो ऽग्रजन्मना"
Kathasaritsagara,"sokss_6,7.28","āścarye dve mayā dṛṣṭe te rājanvarṇaye śṛṇu /
tīrthayātrāgataḥ pañcatīrthīṃ tām ahamāptavān","आश्चर्ये द्वे मया दृष्टे ते राजन्वर्णये शृणु /
तीर्थयात्रागतः पञ्चतीर्थीं ताम् अहमाप्तवान्"
Kathasaritsagara,"sokss_6,7.29","yasyāmapsarasaḥ pañca grāhatvamṛṣiśāpataḥ /
prāptāḥ satīrudaharattirthayātrāgato 'rjunaḥ","यस्यामप्सरसः पञ्च ग्राहत्वमृषिशापतः /
प्राप्ताः सतीरुदहरत्तिर्थयात्रागतो ऽर्जुनः"
Kathasaritsagara,"sokss_6,7.30","tatra tīrthavare snātvā pañcarātropavāsinām /
nārāyaṇānucaratādāyini snāyināṃ nṛṇām","तत्र तीर्थवरे स्नात्वा पञ्चरात्रोपवासिनाम् /
नारायणानुचरतादायिनि स्नायिनां नृणाम्"
Kathasaritsagara,"sokss_6,7.31","yāvadvrajāmi tāvac ca lāṅgalollikhitāvanim /
gāyantaṃ kaṃcidadrākṣaṃ kārṣikaṃ kṣetramadhyagam","यावद्व्रजामि तावच् च लाङ्गलोल्लिखितावनिम् /
गायन्तं कंचिदद्राक्षं कार्षिकं क्षेत्रमध्यगम्"
Kathasaritsagara,"sokss_6,7.32","sa pṛṣṭaḥ kārṣiko mārgaṃ mārgāyātena kenacit /
pravrājakena sadvākyaṃ nāśṛṇodgītatatparaḥ","स पृष्टः कार्षिको मार्गं मार्गायातेन केनचित् /
प्रव्राजकेन सद्वाक्यं नाशृणोद्गीततत्परः"
Kathasaritsagara,"sokss_6,7.33","tataḥ sa tasmai cukrodha parivrāḍ vidhuraṃ bruvan /
so 'pi gītaṃ vimucyātha kārṣikas tam abhāṣata","ततः स तस्मै चुक्रोध परिव्राड् विधुरं ब्रुवन् /
सो ऽपि गीतं विमुच्याथ कार्षिकस् तम् अभाषत"
Kathasaritsagara,"sokss_6,7.34","aho pravrājako 'si tvaṃ dharmasyāśaṃ na vetsyasi /
mūrkheṇāpi mayā jñātaṃ sāraṃ dharmasya yatpunaḥ","अहो प्रव्राजको ऽसि त्वं धर्मस्याशं न वेत्स्यसि /
मूर्खेणापि मया ज्ञातं सारं धर्मस्य यत्पुनः"
Kathasaritsagara,"sokss_6,7.35","tac chrutvā kiṃ tvayā jñātam iti tena ca kautukāt /
pravrājakena pṛṣṭaḥ san kārṣikaḥ sa jagāda tam","तच् छ्रुत्वा किं त्वया ज्ञातम् इति तेन च कौतुकात् /
प्रव्राजकेन पृष्टः सन् कार्षिकः स जगाद तम्"
Kathasaritsagara,"sokss_6,7.36","ihopaviśa pracchāye śṛṇu yāvad vadāmi te /
asmin pradeśe vidyante brāhmaṇā bhrātaras trayaḥ","इहोपविश प्रच्छाये शृणु यावद् वदामि ते /
अस्मिन् प्रदेशे विद्यन्ते ब्राह्मणा भ्रातरस् त्रयः"
Kathasaritsagara,"sokss_6,7.37","brahmadattaḥ somadatto viśvadattaś ca puṇyakṛt /
teṣāṃ jyeṣṭhau dāravantau kaniṣṭhastvaparigrahaḥ","ब्रह्मदत्तः सोमदत्तो विश्वदत्तश् च पुण्यकृत् /
तेषां ज्येष्ठौ दारवन्तौ कनिष्ठस्त्वपरिग्रहः"
Kathasaritsagara,"sokss_6,7.38","sa tayor jyeṣṭhayor ājñāṃ kurvan karmakaro yathā /
mayā sahāsīd akrudhyann ahaṃ teṣāṃ hi kārṣikaḥ","स तयोर् ज्येष्ठयोर् आज्ञां कुर्वन् कर्मकरो यथा /
मया सहासीद् अक्रुध्यन्न् अहं तेषां हि कार्षिकः"
Kathasaritsagara,"sokss_6,7.39","tau ca jyeṣṭhāvabudhyetāṃ mṛduṃ taṃ buddhivarjitam /
sādhumatyaktasanmārgamṛjumāyāsavarjitam","तौ च ज्येष्ठावबुध्येतां मृदुं तं बुद्धिवर्जितम् /
साधुमत्यक्तसन्मार्गमृजुमायासवर्जितम्"
Kathasaritsagara,"sokss_6,7.40","ekadā bhrātṛjāyābhyāṃ sakāmābhyāṃ raho 'rthitaḥ /
kaniṣṭho viśvadatto 'tha mātṛvatte nirākarot","एकदा भ्रातृजायाभ्यां सकामाभ्यां रहो ऽर्थितः /
कनिष्ठो विश्वदत्तो ऽथ मातृवत्ते निराकरोत्"
Kathasaritsagara,"sokss_6,7.41","tatas te nijayorbhartrorubhe gatvā mṛṣocatuḥ /
vāñchatyāvāṃ rahasyeṣa kanīyānyuvayoriti","ततस् ते निजयोर्भर्त्रोरुभे गत्वा मृषोचतुः /
वाञ्छत्यावां रहस्येष कनीयान्युवयोरिति"
Kathasaritsagara,"sokss_6,7.42","tena taṃ prati tau jyeṣṭhau sāntaḥkopau babhūvatuḥ /
sadasadvā na vidatuḥ kustrīvacanamohitau","तेन तं प्रति तौ ज्येष्ठौ सान्तःकोपौ बभूवतुः /
सदसद्वा न विदतुः कुस्त्रीवचनमोहितौ"
Kathasaritsagara,"sokss_6,7.43","athaitau bhrātarau jātu viśvadattaṃ tamūcatuḥ /
gaccha tvaṃ kṣetramadhyasthaṃ valmīkaṃ taṃ samīkuru","अथैतौ भ्रातरौ जातु विश्वदत्तं तमूचतुः /
गच्छ त्वं क्षेत्रमध्यस्थं वल्मीकं तं समीकुरु"
Kathasaritsagara,"sokss_6,7.44","tathety āgatya valmīkaṃ kuddālenākhanatsa tam /
mā m aivaṃ kṛṣṇasarpo 'tra vasatītyudito mayā","तथेत्य् आगत्य वल्मीकं कुद्दालेनाखनत्स तम् /
मा म् ऐवं कृष्णसर्पो ऽत्र वसतीत्युदितो मया"
Kathasaritsagara,"sokss_6,7.45","tac chrutvāpi sa valmīkam akhanad yad bhavatv iti /
pāpaiṣiṇor apy ādeśaṃ jyeṣṭhabhrātror alaṅghayan","तच् छ्रुत्वापि स वल्मीकम् अखनद् यद् भवत्व् इति /
पापैषिणोर् अप्य् आदेशं ज्येष्ठभ्रात्रोर् अलङ्घयन्"
Kathasaritsagara,"sokss_6,7.46","khanyamānāt tataḥ prāpa kalaśaṃ hemapūritam /
na kṛṣṇasarpaṃ dharmo hi sāṃnidhyaṃ kurute satām","खन्यमानात् ततः प्राप कलशं हेमपूरितम् /
न कृष्णसर्पं धर्मो हि सांनिध्यं कुरुते सताम्"
Kathasaritsagara,"sokss_6,7.47","taṃ ca nītvā sa kalaśaṃ bhrātṛbhyāṃ sarvamarpayat /
nivāryamāṇo 'pi mayā jyeṣṭhābhyāṃ dṛḍhabhaktitaḥ","तं च नीत्वा स कलशं भ्रातृभ्यां सर्वमर्पयत् /
निवार्यमाणो ऽपि मया ज्येष्ठाभ्यां दृढभक्तितः"
Kathasaritsagara,"sokss_6,7.48","tau punastata evāṃśaṃ dattvā prerya ca ghātakān /
tasyācchedayatāṃ pāṇipādaṃ dhanajihīrṣayā","तौ पुनस्तत एवांशं दत्त्वा प्रेर्य च घातकान् /
तस्याच्छेदयतां पाणिपादं धनजिहीर्षया"
Kathasaritsagara,"sokss_6,7.49","tathāpi na sa cukrodha nirmanyurbhrātarau prati /
tena satyena tasyātra hastapādamajāyata","तथापि न स चुक्रोध निर्मन्युर्भ्रातरौ प्रति /
तेन सत्येन तस्यात्र हस्तपादमजायत"
Kathasaritsagara,"sokss_6,7.50","tadāprabhṛti tad dṛṣṭvā tyaktaḥ krodho 'khilo mayā /
tvayā tu tāpasenāpi krodho 'dyāpi na mucyate","तदाप्रभृति तद् दृष्ट्वा त्यक्तः क्रोधो ऽखिलो मया /
त्वया तु तापसेनापि क्रोधो ऽद्यापि न मुच्यते"
Kathasaritsagara,"sokss_6,7.51","akrodhena jitaḥ svargaḥ paśyaitadadhunaiva bhoḥ /
ity uktvaiva tanuṃ tyaktvā kārṣikaḥ sa divaṃ gataḥ","अक्रोधेन जितः स्वर्गः पश्यैतदधुनैव भोः /
इत्य् उक्त्वैव तनुं त्यक्त्वा कार्षिकः स दिवं गतः"
Kathasaritsagara,"sokss_6,7.52","ity āścaryaṃ mayā dṛṣṭaṃ dvitīyaṃ śṛṇu bhūpate /
ity uktvā śrutasenaṃ sa nṛpaṃ vipro 'bravītpunaḥ","इत्य् आश्चर्यं मया दृष्टं द्वितीयं शृणु भूपते /
इत्य् उक्त्वा श्रुतसेनं स नृपं विप्रो ऽब्रवीत्पुनः"
Kathasaritsagara,"sokss_6,7.53","tato 'pi tīrthayātrārthaṃ paryaṭannambudhestaṭe /
ahaṃ vasantasenasya rājño rāṣṭramavāptavān","ततो ऽपि तीर्थयात्रार्थं पर्यटन्नम्बुधेस्तटे /
अहं वसन्तसेनस्य राज्ञो राष्ट्रमवाप्तवान्"
Kathasaritsagara,"sokss_6,7.54","tatra bhoktuṃ praviṣṭaṃ māṃ rājasattre 'bruvan dvijāḥ /
brahman pathāmunā mā gāḥ sthitā hy atra nṛpātmajā","तत्र भोक्तुं प्रविष्टं मां राजसत्त्रे ऽब्रुवन् द्विजाः /
ब्रह्मन् पथामुना मा गाः स्थिता ह्य् अत्र नृपात्मजा"
Kathasaritsagara,"sokss_6,7.55","vidyuddyotābhidhānā tāṃ paśyedapi muniryadi /
sa kāmaśaranirbhinnaḥ prāpyonmādaṃ na jīvati","विद्युद्द्योताभिधाना तां पश्येदपि मुनिर्यदि /
स कामशरनिर्भिन्नः प्राप्योन्मादं न जीवति"
Kathasaritsagara,"sokss_6,7.56","tato 'haṃ pratyavocaṃ tānnaitaccitraṃ sadā hy aham /
paśyāmyaparakandarpaṃ śrutasenamahīpatim","ततो ऽहं प्रत्यवोचं तान्नैतच्चित्रं सदा ह्य् अहम् /
पश्याम्यपरकन्दर्पं श्रुतसेनमहीपतिम्"
Kathasaritsagara,"sokss_6,7.57","yātrādau nirgate yasmin rakṣibhir dṛṣṭigocarāt /
utsāryante satīvṛttabhaṅgabhītyā kulāṅganāḥ","यात्रादौ निर्गते यस्मिन् रक्षिभिर् दृष्टिगोचरात् /
उत्सार्यन्ते सतीवृत्तभङ्गभीत्या कुलाङ्गनाः"
Kathasaritsagara,"sokss_6,7.58","ity uktavantaṃ vijñāya bhāvatkaṃ bhojanāya mām /
nṛpāntikaṃ nītavantau sattrādhipapurohitau","इत्य् उक्तवन्तं विज्ञाय भावत्कं भोजनाय माम् /
नृपान्तिकं नीतवन्तौ सत्त्राधिपपुरोहितौ"
Kathasaritsagara,"sokss_6,7.59","tatra sā rājatanayā vidyudyotā mayekṣitā /
kāmasyeva jaganmohamantravidyā śarīriṇī","तत्र सा राजतनया विद्युद्योता मयेक्षिता /
कामस्येव जगन्मोहमन्त्रविद्या शरीरिणी"
Kathasaritsagara,"sokss_6,7.60","cirāttaddarśanakṣobhaṃ niyamyāhamacintayam /
asmatprabhoś ced bhāryeyaṃ bhaved rājyaṃ sa vismaret","चिरात्तद्दर्शनक्षोभं नियम्याहमचिन्तयम् /
अस्मत्प्रभोश् चेद् भार्येयं भवेद् राज्यं स विस्मरेत्"
Kathasaritsagara,"sokss_6,7.61","tathāpi kathanīyo 'yamudantaḥ svāmine mayā /
unmādinīdevasenavṛttānto hy anyathā bhavet","तथापि कथनीयो ऽयमुदन्तः स्वामिने मया /
उन्मादिनीदेवसेनवृत्तान्तो ह्य् अन्यथा भवेत्"
Kathasaritsagara,"sokss_6,7.62","devasenasya nṛpateḥ purā rāṣṭre vaṇiksutā /
unmādinītyabhūtkanyā jagadunmādakāriṇī","देवसेनस्य नृपतेः पुरा राष्ट्रे वणिक्सुता /
उन्मादिनीत्यभूत्कन्या जगदुन्मादकारिणी"
Kathasaritsagara,"sokss_6,7.63","āveditāpi sā pitrā na tenāttā mahībhṛtā /
vipraiḥ kulakṣaṇety uktā tasya vyasanarakṣibhiḥ","आवेदितापि सा पित्रा न तेनात्ता महीभृता /
विप्रैः कुलक्षणेत्य् उक्ता तस्य व्यसनरक्षिभिः"
Kathasaritsagara,"sokss_6,7.64","pariṇītā tadīyena mantrimukhyena sā tataḥ /
vātāyanāgrād ātmānaṃ rājñe 'smai jātv adarśayat","परिणीता तदीयेन मन्त्रिमुख्येन सा ततः /
वातायनाग्राद् आत्मानं राज्ञे ऽस्मै जात्व् अदर्शयत्"
Kathasaritsagara,"sokss_6,7.65","tayā bhujaṃgyā rājendro durāddṛṣṭiviṣāhataḥ /
muhurmumūrccha na ratiṃ lebhe nāhāramāharat","तया भुजंग्या राजेन्द्रो दुराद्दृष्टिविषाहतः /
मुहुर्मुमूर्च्छ न रतिं लेभे नाहारमाहरत्"
Kathasaritsagara,"sokss_6,7.66","prārthito 'pi a tadbhartṛpramukhaiḥ so 'tha mantribhiḥ /
dhārmikastāṃ na jagrāha tatsaktaś ca jahāvasūn","प्रार्थितो ऽपि अ तद्भर्तृप्रमुखैः सो ऽथ मन्त्रिभिः /
धार्मिकस्तां न जग्राह तत्सक्तश् च जहावसून्"
Kathasaritsagara,"sokss_6,7.67","tadīdṛśe pramāde 'tra vṛtte drohaḥ kṛto bhavet /
ity ālocya mayoktaṃ te citrametya tato 'dya tat","तदीदृशे प्रमादे ऽत्र वृत्ते द्रोहः कृतो भवेत् /
इत्य् आलोच्य मयोक्तं ते चित्रमेत्य ततो ऽद्य तत्"
Kathasaritsagara,"sokss_6,7.68","śrutvaitatsa dvijāttasmānmadanājñānibhaṃ vacaḥ /
vidyuddyotāhṛtamanāḥ śrutasenanṛpo 'bhavat","श्रुत्वैतत्स द्विजात्तस्मान्मदनाज्ञानिभं वचः /
विद्युद्द्योताहृतमनाः श्रुतसेननृपो ऽभवत्"
Kathasaritsagara,"sokss_6,7.69","tatkṣaṇaṃ ca visṛjy aiva tatra vipraṃ tam eva saḥ /
tathākarodyathānīya śīghraṃ tāṃ pariṇītavān","तत्क्षणं च विसृज्य् ऐव तत्र विप्रं तम् एव सः /
तथाकरोद्यथानीय शीघ्रं तां परिणीतवान्"
Kathasaritsagara,"sokss_6,7.70","tataḥ sā nṛpates tasya vidyuddyotā nṛpātmajā /
śarīrāvyatiriktāsīdbhāskarasya prabhā yathā","ततः सा नृपतेस् तस्य विद्युद्द्योता नृपात्मजा /
शरीराव्यतिरिक्तासीद्भास्करस्य प्रभा यथा"
Kathasaritsagara,"sokss_6,7.71","atha svayaṃvarāyāgāt taṃ nṛpaṃ rūpagarvitā /
kanyakā mātṛdattākhyā mahādhanavaṇiksutā","अथ स्वयंवरायागात् तं नृपं रूपगर्विता /
कन्यका मातृदत्ताख्या महाधनवणिक्सुता"
Kathasaritsagara,"sokss_6,7.72","adharmabhītyā jagrāha sa rājā tāṃ vaṇiksutām /
vidyuddyotātha tad buddhvā hṛtsphoṭena vyapadyata","अधर्मभीत्या जग्राह स राजा तां वणिक्सुताम् /
विद्युद्द्योताथ तद् बुद्ध्वा हृत्स्फोटेन व्यपद्यत"
Kathasaritsagara,"sokss_6,7.73","rājāpy āgata tāṃ kāntāṃ paśyann eva tathā gatām /
aṅke kṛtvā sa vilapan sadyaḥ prāṇair vyayujyata","राजाप्य् आगत तां कान्तां पश्यन्न् एव तथा गताम् /
अङ्के कृत्वा स विलपन् सद्यः प्राणैर् व्ययुज्यत"
Kathasaritsagara,"sokss_6,7.74","tato vaṇiksutā vahniṃ mātṛdattā viveśa sā /
itthaṃ praṇaṣṭaṃ sarvaṃ tad api rāṣṭraṃ sarājakam","ततो वणिक्सुता वह्निं मातृदत्ता विवेश सा /
इत्थं प्रणष्टं सर्वं तद् अपि राष्ट्रं सराजकम्"
Kathasaritsagara,"sokss_6,7.75","ato rājan prakṛṣṭasya bhaṅgaḥ premṇaḥ suduḥsahaḥ /
viśeṣeṇa manasvinyā devyā vāsavadattayā","अतो राजन् प्रकृष्टस्य भङ्गः प्रेम्णः सुदुःसहः /
विशेषेण मनस्विन्या देव्या वासवदत्तया"
Kathasaritsagara,"sokss_6,7.76","tasmātkaliṅgaseṇaiṣā pariṇītā yadi tvayā /
devī vāsavadattā tatprāṇāñjahyānna saṃśayaḥ","तस्मात्कलिङ्गसेणैषा परिणीता यदि त्वया /
देवी वासवदत्ता तत्प्राणाञ्जह्यान्न संशयः"
Kathasaritsagara,"sokss_6,7.77","devī padmāvatī tadvattayorekaṃ hi jīvitam /
naravāhanadattaś ca putraste syātkathaṃ tataḥ","देवी पद्मावती तद्वत्तयोरेकं हि जीवितम् /
नरवाहनदत्तश् च पुत्रस्ते स्यात्कथं ततः"
Kathasaritsagara,"sokss_6,7.78","tañca devasya hṛdayaṃ soḍhuṃ jāne na śaknuyāt /
evam ekapade sarvamidaṃ naśyenmahīpate","तञ्च देवस्य हृदयं सोढुं जाने न शक्नुयात् /
एवम् एकपदे सर्वमिदं नश्येन्महीपते"
Kathasaritsagara,"sokss_6,7.79","devyoryaccoktigāmbhīryaṃ tadeva kathayatyalam /
hṛdayaṃ jīvitatyāgagāḍhaniścitaniḥspṛham","देव्योर्यच्चोक्तिगाम्भीर्यं तदेव कथयत्यलम् /
हृदयं जीवितत्यागगाढनिश्चितनिःस्पृहम्"
Kathasaritsagara,"sokss_6,7.80","tatsvārtho rakṣaṇīyaste tiryañco 'pi hi jānate /
svarakṣāṃ kiṃ punardeva buddhimanto bhavādṛśāḥ","तत्स्वार्थो रक्षणीयस्ते तिर्यञ्चो ऽपि हि जानते /
स्वरक्षां किं पुनर्देव बुद्धिमन्तो भवादृशाः"
Kathasaritsagara,"sokss_6,7.81","iti mantrivarāc chrutvā svairaṃ yaugandharāyaṇāt /
samyagvivekapadavīṃ prāpya vatseśvaro 'bravīt","इति मन्त्रिवराच् छ्रुत्वा स्वैरं यौगन्धरायणात् /
सम्यग्विवेकपदवीं प्राप्य वत्सेश्वरो ऽब्रवीत्"
Kathasaritsagara,"sokss_6,7.82","evametanna saṃdeho naśyetsarvamidaṃ mama /
tasmātkaliṅgasenāyāḥ ko 'rthaḥ pariṇayena me","एवमेतन्न संदेहो नश्येत्सर्वमिदं मम /
तस्मात्कलिङ्गसेनायाः को ऽर्थः परिणयेन मे"
Kathasaritsagara,"sokss_6,7.83","ukto lagnaś ca dūre yat tad yuktaṃ gaṇakaiḥ kṛtam /
svayaṃvarāgatātyāgād adharmo vā kiyān bhavet","उक्तो लग्नश् च दूरे यत् तद् युक्तं गणकैः कृतम् /
स्वयंवरागतात्यागाद् अधर्मो वा कियान् भवेत्"
Kathasaritsagara,"sokss_6,7.84","ity ukto vatsarājena hṛṣṭo yaugandharāyaṇaḥ /
cintayām āsa kāryaṃ naḥ siddhaprāyaṃ yathepsitam","इत्य् उक्तो वत्सराजेन हृष्टो यौगन्धरायणः /
चिन्तयाम् आस कार्यं नः सिद्धप्रायं यथेप्सितम्"
Kathasaritsagara,"sokss_6,7.85","upāyarasasaṃsiktā deśakālopabṛṃhitā /
seyaṃ nītimahāvallīṃ kiṃ nāma na phaletphalam","उपायरससंसिक्ता देशकालोपबृंहिता /
सेयं नीतिमहावल्लीं किं नाम न फलेत्फलम्"
Kathasaritsagara,"sokss_6,7.86","iti saṃcintya sa dhyāyandeśakālau praṇamya tam /
rājānaṃ prayayau mantrī gṛhaṃ yaugandharāyaṇaḥ","इति संचिन्त्य स ध्यायन्देशकालौ प्रणम्य तम् /
राजानं प्रययौ मन्त्री गृहं यौगन्धरायणः"
Kathasaritsagara,"sokss_6,7.87","rājāpi racitātithyagūḍhakārāmupetya saḥ /
devīṃ vāsavadattāṃ tāṃ sāntvayannevam abravīt","राजापि रचितातिथ्यगूढकारामुपेत्य सः /
देवीं वासवदत्तां तां सान्त्वयन्नेवम् अब्रवीत्"
Kathasaritsagara,"sokss_6,7.88","kimarthaṃ vacmi jānāsi tvam eva hariṇākṣi yat /
vāri vāriruhasyeva tvatprema mama jīvitam","किमर्थं वच्मि जानासि त्वम् एव हरिणाक्षि यत् /
वारि वारिरुहस्येव त्वत्प्रेम मम जीवितम्"
Kathasaritsagara,"sokss_6,7.89","nāmāpi hi kimanyasyā grahītumahamutsahe /
kaliṅgasenā tu haṭhādupāyātā gṛhaṃ mama","नामापि हि किमन्यस्या ग्रहीतुमहमुत्सहे /
कलिङ्गसेना तु हठादुपायाता गृहं मम"
Kathasaritsagara,"sokss_6,7.90","prasiddhaṃ cātra yadrambhā tapaḥsthena nirākṛtā /
pārthena ṣaṇḍhatāśāpaṃ dadau tasyai haṭhāgatā","प्रसिद्धं चात्र यद्रम्भा तपःस्थेन निराकृता /
पार्थेन षण्ढताशापं ददौ तस्यै हठागता"
Kathasaritsagara,"sokss_6,7.91","sa śāpastiṣṭhatā tena varṣaṃ vairāṭaveśmani /
strīveṣeṇa mahāścaryarūpeṇāpyativāhitaḥ","स शापस्तिष्ठता तेन वर्षं वैराटवेश्मनि /
स्त्रीवेषेण महाश्चर्यरूपेणाप्यतिवाहितः"
Kathasaritsagara,"sokss_6,7.92","ataḥ kaliṅgasenaiṣā niṣiddhā na tadā mayā /
vinā tvadicchayāhaṃ tu na kiṃcidvaktumutsahe","अतः कलिङ्गसेनैषा निषिद्धा न तदा मया /
विना त्वदिच्छयाहं तु न किंचिद्वक्तुमुत्सहे"
Kathasaritsagara,"sokss_6,7.93","ity āśvāsyopalabhyātha hṛdayeneva rāgiṇā /
mukhārpitena madyena satyaṃ krūraṃ tadāśayam","इत्य् आश्वास्योपलभ्याथ हृदयेनेव रागिणा /
मुखार्पितेन मद्येन सत्यं क्रूरं तदाशयम्"
Kathasaritsagara,"sokss_6,7.94","tay aiva saha rātriṃ tāṃ rājñā vāsavadattayā /
mantrimukhyamatiprauḍhituṣṭo vatseśvaro 'vasat","तय् ऐव सह रात्रिं तां राज्ञा वासवदत्तया /
मन्त्रिमुख्यमतिप्रौढितुष्टो वत्सेश्वरो ऽवसत्"
Kathasaritsagara,"sokss_6,7.95","atrāntare ca yaṃ pūrvaṃ divārātrau prayuktavān /
kaliṅgasenāvṛttāntajñaptyai yaugandharāyaṇaḥ","अत्रान्तरे च यं पूर्वं दिवारात्रौ प्रयुक्तवान् /
कलिङ्गसेनावृत्तान्तज्ञप्त्यै यौगन्धरायणः"
Kathasaritsagara,"sokss_6,7.96","sa brahmarākṣaso 'bhyetya suhṛdyogeśvarābhidhaḥ /
tasyām eva niśi svairaṃ taṃ mantrivaramabhyadhāt","स ब्रह्मराक्षसो ऽभ्येत्य सुहृद्योगेश्वराभिधः /
तस्याम् एव निशि स्वैरं तं मन्त्रिवरमभ्यधात्"
Kathasaritsagara,"sokss_6,7.97","kaliṅgasenāsadane sthito 'smy antarbahiḥ sadā /
divyānāṃ mānuṣāṇāṃ vā paśyāmi na tathāgamam","कलिङ्गसेनासदने स्थितो ऽस्म्य् अन्तर्बहिः सदा /
दिव्यानां मानुषाणां वा पश्यामि न तथागमम्"
Kathasaritsagara,"sokss_6,7.98","adyāvyakto mayā śabdaḥ śruto 'kasmānnabhastale /
pracchannenātra harmyāgrasaṃnikarṣe niśāmukhe","अद्याव्यक्तो मया शब्दः श्रुतो ऽकस्मान्नभस्तले /
प्रच्छन्नेनात्र हर्म्याग्रसंनिकर्षे निशामुखे"
Kathasaritsagara,"sokss_6,7.99","prabhāvaṃ tasya vijñātuṃ prayuktāpi tato mama /
vidyā na prābhavattena vimṛśyāhamacintayam","प्रभावं तस्य विज्ञातुं प्रयुक्तापि ततो मम /
विद्या न प्राभवत्तेन विमृश्याहमचिन्तयम्"
Kathasaritsagara,"sokss_6,7.100","ayaṃ divyaprabhāvasya śabdaḥ kasyāpi niścitam /
kaliṅgasenālāvaṇyalubdhasya bhramato 'mbare","अयं दिव्यप्रभावस्य शब्दः कस्यापि निश्चितम् /
कलिङ्गसेनालावण्यलुब्धस्य भ्रमतो ऽम्बरे"
Kathasaritsagara,"sokss_6,7.101","yena na kramate vidyā tadvīkṣe kiṃcidantaram /
na duṣprāpaṃ paracchidraṃ jāgradbhirnipuṇairyataḥ","येन न क्रमते विद्या तद्वीक्षे किंचिदन्तरम् /
न दुष्प्रापं परच्छिद्रं जाग्रद्भिर्निपुणैर्यतः"
Kathasaritsagara,"sokss_6,7.102","divyānāṃ vāñchitaiṣeti proktaṃ mantrivareṇa ca /
somaprabhā sakhī cāsyā vadantyetan mayā śrutā","दिव्यानां वाञ्छितैषेति प्रोक्तं मन्त्रिवरेण च /
सोमप्रभा सखी चास्या वदन्त्येतन् मया श्रुता"
Kathasaritsagara,"sokss_6,7.103","iti niścitya tat tubhyam ihāhaṃ vaktum āgataḥ /
idaṃ prasaṅgāt pṛcchāmi tan me tāvat tvayocyatām","इति निश्चित्य तत् तुभ्यम् इहाहं वक्तुम् आगतः /
इदं प्रसङ्गात् पृच्छामि तन् मे तावत् त्वयोच्यताम्"
Kathasaritsagara,"sokss_6,7.104","tiryañco 'pi hi rakṣanti svātmānam iti yat tvayā /
ukto rajā tad aśrauṣaṃ yogād aham alakṣitaḥ","तिर्यञ्चो ऽपि हि रक्षन्ति स्वात्मानम् इति यत् त्वया /
उक्तो रजा तद् अश्रौषं योगाद् अहम् अलक्षितः"
Kathasaritsagara,"sokss_6,7.105","nidarśanaṃ ced atrāsti tan me kathaya sanmate /
iti yogeśvareṇoktaḥ smāha yaugandharāyaṇaḥ","निदर्शनं चेद् अत्रास्ति तन् मे कथय सन्मते /
इति योगेश्वरेणोक्तः स्माह यौगन्धरायणः"
Kathasaritsagara,"sokss_6,7.106","asti mittraṃ tathā cātra kathāmākhyāmi te śṛṇu /
vidiśānagarībāhye nyagrodho 'bhūtpurā mahān","अस्ति मित्त्रं तथा चात्र कथामाख्यामि ते शृणु /
विदिशानगरीबाह्ये न्यग्रोधो ऽभूत्पुरा महान्"
Kathasaritsagara,"sokss_6,7.107","catvāraḥ prāṇinas tatra vasanti sma mahātarau /
nakulolūkamārjāramūṣakāḥ pṛthagālayāḥ","चत्वारः प्राणिनस् तत्र वसन्ति स्म महातरौ /
नकुलोलूकमार्जारमूषकाः पृथगालयाः"
Kathasaritsagara,"sokss_6,7.108","bhinne bhinne bile mūla āstāṃ nakulamūṣakau /
mārjāro madhyabhāgasthe tarormahati koṭare","भिन्ने भिन्ने बिले मूल आस्तां नकुलमूषकौ /
मार्जारो मध्यभागस्थे तरोर्महति कोटरे"
Kathasaritsagara,"sokss_6,7.109","ulūkastu śirobhāge 'nanyalabhye latālaye /
mūṣako 'tra tribhirvadhyo mārjāreṇa trayo 'pare","उलूकस्तु शिरोभागे ऽनन्यलभ्ये लतालये /
मूषको ऽत्र त्रिभिर्वध्यो मार्जारेण त्रयो ऽपरे"
Kathasaritsagara,"sokss_6,7.110","annāya mārjārabhayānmūṣako nakulastathā /
svabhāvenāpyulūkaś ca paribhremurniśi trayaḥ","अन्नाय मार्जारभयान्मूषको नकुलस्तथा /
स्वभावेनाप्युलूकश् च परिभ्रेमुर्निशि त्रयः"
Kathasaritsagara,"sokss_6,7.111","mārjāraś ca divārātrau nirbhayaḥ prabhramaty asau /
tatrāsanne yavakṣetre sadā muṣakalipsayā","मार्जारश् च दिवारात्रौ निर्भयः प्रभ्रमत्य् असौ /
तत्रासन्ने यवक्षेत्रे सदा मुषकलिप्सया"
Kathasaritsagara,"sokss_6,7.112","ye 'nye 'pi yuktyā jagmustatsvakāle 'nnābhivāñchayā /
ekadā lubdhakas tatra caṇḍālaḥ kaścidāyayau","ये ऽन्ये ऽपि युक्त्या जग्मुस्तत्स्वकाले ऽन्नाभिवाञ्छया /
एकदा लुब्धकस् तत्र चण्डालः कश्चिदाययौ"
Kathasaritsagara,"sokss_6,7.113","sa mārjārapadaśreṇiṃ dṛṣṭvā tatkṣetragāminīm /
tadvadhāyābhitaḥ kṣetraṃ pāśāndattvā tato yayau","स मार्जारपदश्रेणिं दृष्ट्वा तत्क्षेत्रगामिनीम् /
तद्वधायाभितः क्षेत्रं पाशान्दत्त्वा ततो ययौ"
Kathasaritsagara,"sokss_6,7.114","tatra rātrau ca mārjāraḥ sa mūṣakajighāṃsayā /
etya praviṣṭas tatpāśaiḥ kṣetre tasminn abadhyata","तत्र रात्रौ च मार्जारः स मूषकजिघांसया /
एत्य प्रविष्टस् तत्पाशैः क्षेत्रे तस्मिन्न् अबध्यत"
Kathasaritsagara,"sokss_6,7.115","mūṣako 'pi tato 'nnārthī sa tatra nibhṛtāgataḥ /
baddhaṃ taṃ vīkṣya mārjāraṃ jaharṣa ca nanarta ca","मूषको ऽपि ततो ऽन्नार्थी स तत्र निभृतागतः /
बद्धं तं वीक्ष्य मार्जारं जहर्ष च ननर्त च"
Kathasaritsagara,"sokss_6,7.116","yāvadviśati tatkṣetraṃ dūrādekena vartmanā /
tatra tau tāvadāyātābulūkanakulāvapi","यावद्विशति तत्क्षेत्रं दूरादेकेन वर्त्मना /
तत्र तौ तावदायाताबुलूकनकुलावपि"
Kathasaritsagara,"sokss_6,7.117","dṛṣṭamārjārabandhau ca mūṣakaṃ labdhumaicchatām /
mūṣako 'pi ca tad dṛṣṭvā dūrādvigno vyacintayat","दृष्टमार्जारबन्धौ च मूषकं लब्धुमैच्छताम् /
मूषको ऽपि च तद् दृष्ट्वा दूराद्विग्नो व्यचिन्तयत्"
Kathasaritsagara,"sokss_6,7.118","nakulolūkabhayadaṃ mārjāraṃ saṃśraye yadi /
baddho 'py ekaprahāreṇa śatru rmām eṣa mārayet","नकुलोलूकभयदं मार्जारं संश्रये यदि /
बद्धो ऽप्य् एकप्रहारेण शत्रु र्माम् एष मारयेत्"
Kathasaritsagara,"sokss_6,7.119","mārjārāddūragaṃ hanyādulūko nakulaś ca mām /
tacchatrusaṃkaṭagataḥ kva gacchāmi karomi kim","मार्जाराद्दूरगं हन्यादुलूको नकुलश् च माम् /
तच्छत्रुसंकटगतः क्व गच्छामि करोमि किम्"
Kathasaritsagara,"sokss_6,7.120","hanta mārjāram eveha śrayāmy āpadgato hy ayam /
ātmatrāṇāya māṃ rakṣetpāśacchedopayoginam","हन्त मार्जारम् एवेह श्रयाम्य् आपद्गतो ह्य् अयम् /
आत्मत्राणाय मां रक्षेत्पाशच्छेदोपयोगिनम्"
Kathasaritsagara,"sokss_6,7.121","ity ālocya śanairgatvā mārjāraṃ mūṣako 'bravīt /
baddhe tvayyatiduḥkhaṃ me tatte pāśaṃ chinadbhyaham","इत्य् आलोच्य शनैर्गत्वा मार्जारं मूषको ऽब्रवीत् /
बद्धे त्वय्यतिदुःखं मे तत्ते पाशं छिनद्भ्यहम्"
Kathasaritsagara,"sokss_6,7.122","ṛjūnāṃ jāyate snehaḥ sahavāsādripuṣvapi /
kiṃ tu me nāsti viśvāsastava cittamajānataḥ","ऋजूनां जायते स्नेहः सहवासाद्रिपुष्वपि /
किं तु मे नास्ति विश्वासस्तव चित्तमजानतः"
Kathasaritsagara,"sokss_6,7.123","tac chrutvovāca mārjāro bhadra viśvasyatāṃ tvayā /
adya prabhṛti me mittraṃ bhavān prāṇapradāyakaḥ","तच् छ्रुत्वोवाच मार्जारो भद्र विश्वस्यतां त्वया /
अद्य प्रभृति मे मित्त्रं भवान् प्राणप्रदायकः"
Kathasaritsagara,"sokss_6,7.124","iti śrutvaiva mārjārāttasyotsaṅgaṃ sa śiśriye /
tad dṛṣṭvā nakulolūkau nirāśau yayatus tataḥ","इति श्रुत्वैव मार्जारात्तस्योत्सङ्गं स शिश्रिये /
तद् दृष्ट्वा नकुलोलूकौ निराशौ ययतुस् ततः"
Kathasaritsagara,"sokss_6,7.125","tato jagāda mārjāro mūṣakaṃ pāśapīḍitaḥ /
gataprāyā niśā mittra tatpāśāṃśchindhi me drutam","ततो जगाद मार्जारो मूषकं पाशपीडितः /
गतप्राया निशा मित्त्र तत्पाशांश्छिन्धि मे द्रुतम्"
Kathasaritsagara,"sokss_6,7.126","mūṣako 'pi śanaiśchindallubdhakāgamanonmukhaḥ /
mṛṣā kaṭakaṭāyadbhir daśanair akaroc ciram","मूषको ऽपि शनैश्छिन्दल्लुब्धकागमनोन्मुखः /
मृषा कटकटायद्भिर् दशनैर् अकरोच् चिरम्"
Kathasaritsagara,"sokss_6,7.127","kṣaṇādrātrau prabhātāyāṃ lubdhake nikaṭāgate /
mārjāre 'rthayamāne drākpāśāṃściccheda mūṣakaḥ","क्षणाद्रात्रौ प्रभातायां लुब्धके निकटागते /
मार्जारे ऽर्थयमाने द्राक्पाशांश्चिच्छेद मूषकः"
Kathasaritsagara,"sokss_6,7.128","chinnapāśe 'tha mārjāre lubdhakatrāsavidrute /
mūṣako mṛtyumuktaḥ san palāyya prāviśad bilam","छिन्नपाशे ऽथ मार्जारे लुब्धकत्रासविद्रुते /
मूषको मृत्युमुक्तः सन् पलाय्य प्राविशद् बिलम्"
Kathasaritsagara,"sokss_6,7.129","nāśvasatpunarāhūto mārjāreṇa jagāda ca /
kālayuktyā hy arirmittraṃ jāyate na ca sarvadā","नाश्वसत्पुनराहूतो मार्जारेण जगाद च /
कालयुक्त्या ह्य् अरिर्मित्त्रं जायते न च सर्वदा"
Kathasaritsagara,"sokss_6,7.130","evaṃ bahubhyaḥ śatrubhyaḥ prajñayātmābhirakṣitaḥ /
mūṣakena tiraścāpi kiṃ punarmānuṣeṣu yat","एवं बहुभ्यः शत्रुभ्यः प्रज्ञयात्माभिरक्षितः /
मूषकेन तिरश्चापि किं पुनर्मानुषेषु यत्"
Kathasaritsagara,"sokss_6,7.131","etaduktastadā rājā mayā yattattvayā śrutam /
buddhyā kāryaṃ nijaṃ rakṣeddevi saṃrakṣaṇād iti","एतदुक्तस्तदा राजा मया यत्तत्त्वया श्रुतम् /
बुद्ध्या कार्यं निजं रक्षेद्देवि संरक्षणाद् इति"
Kathasaritsagara,"sokss_6,7.132","buddhirnāma ca sarvatra mukhyaṃ mittraṃ na pauruṣam /
yogeśvara tathā caitām atrāpi tvaṃ kathāṃ śṛṇu","बुद्धिर्नाम च सर्वत्र मुख्यं मित्त्रं न पौरुषम् /
योगेश्वर तथा चैताम् अत्रापि त्वं कथां शृणु"
Kathasaritsagara,"sokss_6,7.133","śrāvastītyasti nagarī tasyāṃ pūrvaṃ prasenajit /
rājābhūttatra cābhyāgāt ko 'py apūrvo dvijaḥ puri","श्रावस्तीत्यस्ति नगरी तस्यां पूर्वं प्रसेनजित् /
राजाभूत्तत्र चाभ्यागात् को ऽप्य् अपूर्वो द्विजः पुरि"
Kathasaritsagara,"sokss_6,7.134","so śūdrānnabhugekena vaṇijā guṇavāniti /
brāhmaṇasya gṛhe tatra kasyacitsthāpito dvijaḥ","सो शूद्रान्नभुगेकेन वणिजा गुणवानिति /
ब्राह्मणस्य गृहे तत्र कस्यचित्स्थापितो द्विजः"
Kathasaritsagara,"sokss_6,7.135","tatraiva tena śuṣkānnadakṣiṇādibhiranvaham /
āpūryata tato 'nyaiśca śanairbuddhvā vaṇigvaraiḥ","तत्रैव तेन शुष्कान्नदक्षिणादिभिरन्वहम् /
आपूर्यत ततो ऽन्यैश्च शनैर्बुद्ध्वा वणिग्वरैः"
Kathasaritsagara,"sokss_6,7.136","tenāsau hemadīnārasahasraṃ kṛpaṇaḥ kramāt /
saṃcitya gatvāraṇye tan nihatya kṣiptavān bhuvi","तेनासौ हेमदीनारसहस्रं कृपणः क्रमात् /
संचित्य गत्वारण्ये तन् निहत्य क्षिप्तवान् भुवि"
Kathasaritsagara,"sokss_6,7.137","ekākī pratyahaṃ gatvā tac ca sthānamavaikṣata /
ekadā hemaśūnyaṃ tatkhātaṃ vyāttaṃ ca dṛṣṭavān","एकाकी प्रत्यहं गत्वा तच् च स्थानमवैक्षत /
एकदा हेमशून्यं तत्खातं व्यात्तं च दृष्टवान्"
Kathasaritsagara,"sokss_6,7.138","śūnyaṃ tatkhātakaṃ tasya paśyato hatacetasaḥ /
na paraṃ hṛdi saṃkrāntā citraṃ dikṣv api śūnyatā","शून्यं तत्खातकं तस्य पश्यतो हतचेतसः /
न परं हृदि संक्रान्ता चित्रं दिक्ष्व् अपि शून्यता"
Kathasaritsagara,"sokss_6,7.139","athopāgāc ca vilapaṃstaṃ vipraṃ yadgṛhe sthitaḥ /
pṛṣṭastaṃ ca svavṛttāntaṃ tasmai sarvaṃ nyavedayat","अथोपागाच् च विलपंस्तं विप्रं यद्गृहे स्थितः /
पृष्टस्तं च स्ववृत्तान्तं तस्मै सर्वं न्यवेदयत्"
Kathasaritsagara,"sokss_6,7.140","gatvā tīrthamabhuñjānaḥ prāṇāṃstyaktumiyeṣa ca /
buddhvā ca so 'nnadātāsya vaṇiganyaiḥ sahāyayau","गत्वा तीर्थमभुञ्जानः प्राणांस्त्यक्तुमियेष च /
बुद्ध्वा च सो ऽन्नदातास्य वणिगन्यैः सहाययौ"
Kathasaritsagara,"sokss_6,7.141","sa taṃ jagāda kiṃ brahmanvittahetormumūrṣasi /
akālameghavadvittamakasmād eti yāti ca","स तं जगाद किं ब्रह्मन्वित्तहेतोर्मुमूर्षसि /
अकालमेघवद्वित्तमकस्माद् एति याति च"
Kathasaritsagara,"sokss_6,7.142","ity ādyukto 'pi tenāsau na jahau maraṇagraham /
prāṇebhyo 'py arthamātrā hi kṛpaṇasya garīyasī","इत्य् आद्युक्तो ऽपि तेनासौ न जहौ मरणग्रहम् /
प्राणेभ्यो ऽप्य् अर्थमात्रा हि कृपणस्य गरीयसी"
Kathasaritsagara,"sokss_6,7.143","tataś ca mṛtaye tīrthaṃ gacchato 'sya dvijanmanaḥ /
svayaṃ prasenajidrājā tad buddhvāntikamāyayau","ततश् च मृतये तीर्थं गच्छतो ऽस्य द्विजन्मनः /
स्वयं प्रसेनजिद्राजा तद् बुद्ध्वान्तिकमाययौ"
Kathasaritsagara,"sokss_6,7.144","papraccha cainaṃ kiṃ kiṃcid asti tatropalakṣaṇam /
yatra bhūmau nikhātāste dīnārā brāhmaṇa tvayā","पप्रच्छ चैनं किं किंचिद् अस्ति तत्रोपलक्षणम् /
यत्र भूमौ निखातास्ते दीनारा ब्राह्मण त्वया"
Kathasaritsagara,"sokss_6,7.145","tac chrutva sa dvijo 'vādīdasti kṣudro 'tra pādapaḥ /
aṭavyāṃ deva tanmūle nikhātaṃ tanmayā dhanam","तच् छ्रुत्व स द्विजो ऽवादीदस्ति क्षुद्रो ऽत्र पादपः /
अटव्यां देव तन्मूले निखातं तन्मया धनम्"
Kathasaritsagara,"sokss_6,7.146","ity ākarṇyābravīdrājā dāsyāmyanviṣya tattava /
dhanaṃ svakoṣādathavā mā tyākṣīrjīvitaṃ dvija","इत्य् आकर्ण्याब्रवीद्राजा दास्याम्यन्विष्य तत्तव /
धनं स्वकोषादथवा मा त्याक्षीर्जीवितं द्विज"
Kathasaritsagara,"sokss_6,7.147","ity uktvā maraṇodyogānnivārya vinidhāya ca /
dvijaṃ taṃ vaṇijo haste sa rājābhyantaraṃ gataḥ","इत्य् उक्त्वा मरणोद्योगान्निवार्य विनिधाय च /
द्विजं तं वणिजो हस्ते स राजाभ्यन्तरं गतः"
Kathasaritsagara,"sokss_6,7.148","tatrādiśya pratīhāraṃ śirortivyapadeśataḥ /
vaidyānānāyayatsarvāndattvā paṭahaghoṣaṇām","तत्रादिश्य प्रतीहारं शिरोर्तिव्यपदेशतः /
वैद्यानानाययत्सर्वान्दत्त्वा पटहघोषणाम्"
Kathasaritsagara,"sokss_6,7.149","āturāste kiyanto 'tra kasyādāḥ kiṃ tvamauṣadham /
ity upānīya papraccha tānekaikaṃ viviktagaḥ","आतुरास्ते कियन्तो ऽत्र कस्यादाः किं त्वमौषधम् /
इत्य् उपानीय पप्रच्छ तानेकैकं विविक्तगः"
Kathasaritsagara,"sokss_6,7.150","te 'pi tasmai tadaikaikaḥ sarvamūcurmahīpateḥ /
eko 'tha vaidyas tanmadhyāt kramapṛṣṭo 'bravīd idam","ते ऽपि तस्मै तदैकैकः सर्वमूचुर्महीपतेः /
एको ऽथ वैद्यस् तन्मध्यात् क्रमपृष्टो ऽब्रवीद् इदम्"
Kathasaritsagara,"sokss_6,7.151","vaṇijo mātṛdattasya deva nāgabalā mayā /
asvasthasyopadiṣṭādya dvitīyaṃ dinamoṣadhiḥ","वणिजो मातृदत्तस्य देव नागबला मया /
अस्वस्थस्योपदिष्टाद्य द्वितीयं दिनमोषधिः"
Kathasaritsagara,"sokss_6,7.152","tac chrutvā sa tamāhūya rājā vaṇijamabhyadhāt /
nanu nāgabalā kena tavānītocyatāmiti","तच् छ्रुत्वा स तमाहूय राजा वणिजमभ्यधात् /
ननु नागबला केन तवानीतोच्यतामिति"
Kathasaritsagara,"sokss_6,7.153","deva karmakareṇeti tenokte vaṇijā tadā /
kṣipramānāyya taṃ rājā sa karmakaram abravīt","देव कर्मकरेणेति तेनोक्ते वणिजा तदा /
क्षिप्रमानाय्य तं राजा स कर्मकरम् अब्रवीत्"
Kathasaritsagara,"sokss_6,7.154","tvayā nāgabalāhetoḥ khanatā śākhinastalam /
dīnārajātaṃ yallabdhaṃ brahmasvaṃ tatsamarpaya","त्वया नागबलाहेतोः खनता शाखिनस्तलम् /
दीनारजातं यल्लब्धं ब्रह्मस्वं तत्समर्पय"
Kathasaritsagara,"sokss_6,7.155","ity ukto bhūbhṛtā bhītaḥ pratipady aiva tatkṣaṇam /
sa tānānīya dīnārāṃs tatra karmakaro jahau","इत्य् उक्तो भूभृता भीतः प्रतिपद्य् ऐव तत्क्षणम् /
स तानानीय दीनारांस् तत्र कर्मकरो जहौ"
Kathasaritsagara,"sokss_6,7.156","rājāpy upoṣitāyāsmai dvijāyāhūya tān dadau /
dīnārān hāritaprāptān prāṇān iva bahiś carān","राजाप्य् उपोषितायास्मै द्विजायाहूय तान् ददौ /
दीनारान् हारितप्राप्तान् प्राणान् इव बहिश् चरान्"
Kathasaritsagara,"sokss_6,7.157","evaṃ sa labdhavān buddhyā nītaṃ mūlatalāttaroḥ /
dvijārthaṃ bhūpatir jānann oṣadhiṃ tāṃ tadudbhavām","एवं स लब्धवान् बुद्ध्या नीतं मूलतलात्तरोः /
द्विजार्थं भूपतिर् जानन्न् ओषधिं तां तदुद्भवाम्"
Kathasaritsagara,"sokss_6,7.158","tadevaṃ sarvadā buddheḥ prādhānyaṃ jitapauruṣam /
īdṛśeṣu ca kāryeṣu kiṃ vidadhyātparākramaḥ","तदेवं सर्वदा बुद्धेः प्राधान्यं जितपौरुषम् /
ईदृशेषु च कार्येषु किं विदध्यात्पराक्रमः"
Kathasaritsagara,"sokss_6,7.159","tadyogeśvara kurvīthāstvam api prajñayā tathā /
yathā kaliṅgasenāyā doṣo jñāyata kaścana","तद्योगेश्वर कुर्वीथास्त्वम् अपि प्रज्ञया तथा /
यथा कलिङ्गसेनाया दोषो ज्ञायत कश्चन"
Kathasaritsagara,"sokss_6,7.160","asti caitadyathā tasyāṃ lubhyantīha surāsurāḥ /
tathā ca divi kasyāpi niśi śabdaḥ śrutastvayā","अस्ति चैतद्यथा तस्यां लुभ्यन्तीह सुरासुराः /
तथा च दिवि कस्यापि निशि शब्दः श्रुतस्त्वया"
Kathasaritsagara,"sokss_6,7.161","labdhe 'tha doṣe tasyāś ca bhavedakuśalaṃ na naḥ /
nopayaccheta tāṃ rājā na cādharmaḥ kṛto bhavet","लब्धे ऽथ दोषे तस्याश् च भवेदकुशलं न नः /
नोपयच्छेत तां राजा न चाधर्मः कृतो भवेत्"
Kathasaritsagara,"sokss_6,7.162","ity udāradhiyaḥ śrutvā sarvaṃ yaugandharāyaṇāt /
yogeśvarastaṃ saṃtuṣya jagāda brahmarākṣasaḥ","इत्य् उदारधियः श्रुत्वा सर्वं यौगन्धरायणात् /
योगेश्वरस्तं संतुष्य जगाद ब्रह्मराक्षसः"
Kathasaritsagara,"sokss_6,7.163","kastvayā sadṛśo nītāvanyo devādbṛhaspateḥ /
ayaṃ tvamṛtaseko 'sya tvanmantro rājyaśākhinaḥ","कस्त्वया सदृशो नीतावन्यो देवाद्बृहस्पतेः /
अयं त्वमृतसेको ऽस्य त्वन्मन्त्रो राज्यशाखिनः"
Kathasaritsagara,"sokss_6,7.164","so 'haṃ kaliṅgasenāyā jijñāsiṣye gatiṃ sadā /
buddhyā śaktyāpi cety uktvā tato yogeśvaro yayau","सो ऽहं कलिङ्गसेनाया जिज्ञासिष्ये गतिं सदा /
बुद्ध्या शक्त्यापि चेत्य् उक्त्वा ततो योगेश्वरो ययौ"
Kathasaritsagara,"sokss_6,7.165","tatkālaṃ sā ca harmyādau paryaṭantaṃ svaharmyagā /
kaliṅgasenā vatseśaṃ dṛṣṭvā dṛṣṭvā sma tāmyati","तत्कालं सा च हर्म्यादौ पर्यटन्तं स्वहर्म्यगा /
कलिङ्गसेना वत्सेशं दृष्ट्वा दृष्ट्वा स्म ताम्यति"
Kathasaritsagara,"sokss_6,7.166","tanmanāḥ smarasaṃtaptā mṛṇālāṅgadahāriṇī /
sā śrīkhaṇḍāṅgarāgā ca na lebhe nirvṛtiṃ kvacit","तन्मनाः स्मरसंतप्ता मृणालाङ्गदहारिणी /
सा श्रीखण्डाङ्गरागा च न लेभे निर्वृतिं क्वचित्"
Kathasaritsagara,"sokss_6,7.167","atrāntare sa tāṃ pūrvaṃ dṛṣṭvā vidyādharādhipaḥ /
tasthau madanavegākhyo gāḍhānaṅgaśarārditaḥ","अत्रान्तरे स तां पूर्वं दृष्ट्वा विद्याधराधिपः /
तस्थौ मदनवेगाख्यो गाढानङ्गशरार्दितः"
Kathasaritsagara,"sokss_6,7.168","tatprāptaye tapaḥ kṛtvā vare labdhe 'pi śaṃkarāt /
sānyāsaktānyadeśasthā sukhaprāpyāsya nābhavat","तत्प्राप्तये तपः कृत्वा वरे लब्धे ऽपि शंकरात् /
सान्यासक्तान्यदेशस्था सुखप्राप्यास्य नाभवत्"
Kathasaritsagara,"sokss_6,7.169","yatastenāntaraṃ labdhumasau vidyādhareśvaraḥ /
rajanīṣu divi bhrāmyannāsīttanmandiropari","यतस्तेनान्तरं लब्धुमसौ विद्याधरेश्वरः /
रजनीषु दिवि भ्राम्यन्नासीत्तन्मन्दिरोपरि"
Kathasaritsagara,"sokss_6,7.170","saṃsmṛtya tu tamādeśaṃ tapastuṣṭasya dhūrjaṭeḥ /
ekasyāṃ niśi vatseśarūpaṃ cakre svavidyayā","संस्मृत्य तु तमादेशं तपस्तुष्टस्य धूर्जटेः /
एकस्यां निशि वत्सेशरूपं चक्रे स्वविद्यया"
Kathasaritsagara,"sokss_6,7.171","tadrūpaś ca viveśāsya mandiraṃ dvāḥsthavanditaḥ /
kālakṣepākṣamo guptaṃ mantriṇāṃ sa ivāgataḥ","तद्रूपश् च विवेशास्य मन्दिरं द्वाःस्थवन्दितः /
कालक्षेपाक्षमो गुप्तं मन्त्रिणां स इवागतः"
Kathasaritsagara,"sokss_6,7.172","kaliṅgasenāpy uttasthau taṃ dṛṣṭvotkampaviklavā /
na so 'yamiti sā rāvair vāryamāṇeva bhūṣaṇaiḥ","कलिङ्गसेनाप्य् उत्तस्थौ तं दृष्ट्वोत्कम्पविक्लवा /
न सो ऽयमिति सा रावैर् वार्यमाणेव भूषणैः"
Kathasaritsagara,"sokss_6,7.173","tato vatseśarūpeṇa kramādviśvāsya tena sā /
bhāryā madanavegena gāndharvavidhinā kṛtā","ततो वत्सेशरूपेण क्रमाद्विश्वास्य तेन सा /
भार्या मदनवेगेन गान्धर्वविधिना कृता"
Kathasaritsagara,"sokss_6,7.174","tatkālaṃ ca praviṣṭastad dṛṣṭvā yogādalakṣitaḥ /
yogeśvaro viṣaṇṇo 'bhūd vatseśālokanabhramāt","तत्कालं च प्रविष्टस्तद् दृष्ट्वा योगादलक्षितः /
योगेश्वरो विषण्णो ऽभूद् वत्सेशालोकनभ्रमात्"
Kathasaritsagara,"sokss_6,7.175","yaugandharāyaṇāyaitadgatvoktvā tannideśataḥ /
yuktyā vāsavadattāyā vatseśaṃ vīkṣya pārśvagam","यौगन्धरायणायैतद्गत्वोक्त्वा तन्निदेशतः /
युक्त्या वासवदत्ताया वत्सेशं वीक्ष्य पार्श्वगम्"
Kathasaritsagara,"sokss_6,7.176","hṛṣṭo mantrivaroktyaiva rūpaṃ suptasya veditum /
kaliṅgasenāpracchannakāminaḥ so 'gamatpunaḥ","हृष्टो मन्त्रिवरोक्त्यैव रूपं सुप्तस्य वेदितुम् /
कलिङ्गसेनाप्रच्छन्नकामिनः सो ऽगमत्पुनः"
Kathasaritsagara,"sokss_6,7.177","gatvā kaliṅgasenāyāḥ suptāyāḥ śayanīyake /
suptaṃ madanavegaṃ taṃ svarūpe sthitamaikṣata","गत्वा कलिङ्गसेनायाः सुप्तायाः शयनीयके /
सुप्तं मदनवेगं तं स्वरूपे स्थितमैक्षत"
Kathasaritsagara,"sokss_6,7.178","chatradhvajāṅkanirdhūlipādābjaṃ divyamānuṣam /
svāpāntarhitatadvidyāvītarūpavivartanam","छत्रध्वजाङ्कनिर्धूलिपादाब्जं दिव्यमानुषम् /
स्वापान्तर्हिततद्विद्यावीतरूपविवर्तनम्"
Kathasaritsagara,"sokss_6,7.179","tatra gatvā yathādṛṣṭaṃ niveśa paritoṣavān /
yogeśvaro jagādāsau hṛṣṭo yaugandharāyaṇam","तत्र गत्वा यथादृष्टं निवेश परितोषवान् /
योगेश्वरो जगादासौ हृष्टो यौगन्धरायणम्"
Kathasaritsagara,"sokss_6,7.180","na vetti mādṛśaḥ kiṃcidvetsi tvaṃ nīticakṣuṣā /
tava mantreṇa duḥsādhyaṃ siddhaṃ kāryamidaṃ prabhoḥ","न वेत्ति मादृशः किंचिद्वेत्सि त्वं नीतिचक्षुषा /
तव मन्त्रेण दुःसाध्यं सिद्धं कार्यमिदं प्रभोः"
Kathasaritsagara,"sokss_6,7.181","kiṃ vā vyoma vinārkeṇa kiṃ toyena vinā saraḥ /
kiṃ mantreṇa vinā rājyaṃ kiṃ satyena vinā vacaḥ","किं वा व्योम विनार्केण किं तोयेन विना सरः /
किं मन्त्रेण विना राज्यं किं सत्येन विना वचः"
Kathasaritsagara,"sokss_6,7.182","ity uktavantam āmantrya prīto yogeśvaraṃ tataḥ /
prātar vatseśvaraṃ draṣṭumāgādyaugandharāyaṇaḥ","इत्य् उक्तवन्तम् आमन्त्र्य प्रीतो योगेश्वरं ततः /
प्रातर् वत्सेश्वरं द्रष्टुमागाद्यौगन्धरायणः"
Kathasaritsagara,"sokss_6,7.183","tamupetya yathāvac ca kathāprastāvato 'bravīt /
nṛpaṃ kaliṅgasenārthe pṛṣṭakāryaviniścayam","तमुपेत्य यथावच् च कथाप्रस्तावतो ऽब्रवीत् /
नृपं कलिङ्गसेनार्थे पृष्टकार्यविनिश्चयम्"
Kathasaritsagara,"sokss_6,7.184","svacchandāsau na te rājan pāṇisparśam ihārhati /
eṣā hi svecchayā draṣṭuṃ prasenajitam āgatā","स्वच्छन्दासौ न ते राजन् पाणिस्पर्शम् इहार्हति /
एषा हि स्वेच्छया द्रष्टुं प्रसेनजितम् आगता"
Kathasaritsagara,"sokss_6,7.185","viraktā vīkṣya taṃ vṛddhaṃ tvāṃ prāptā rūpalobhataḥ /
tadanyapuruṣāsaṅgam api svecchaṃ karoty asau","विरक्ता वीक्ष्य तं वृद्धं त्वां प्राप्ता रूपलोभतः /
तदन्यपुरुषासङ्गम् अपि स्वेच्छं करोत्य् असौ"
Kathasaritsagara,"sokss_6,7.186","tac chrutvā kulakanyeyaṃ katham evaṃ samācaret /
śaktiḥ kasya praveṣṭuṃ vā madīyāntaḥpurāntare","तच् छ्रुत्वा कुलकन्येयं कथम् एवं समाचरेत् /
शक्तिः कस्य प्रवेष्टुं वा मदीयान्तःपुरान्तरे"
Kathasaritsagara,"sokss_6,7.187","iti rājñodite 'vādīddhīmānyaugandharāyaṇaḥ /
ady aiva darśayāmyetatpratyakṣaṃ niśi deva te","इति राज्ञोदिते ऽवादीद्धीमान्यौगन्धरायणः /
अद्य् ऐव दर्शयाम्येतत्प्रत्यक्षं निशि देव ते"
Kathasaritsagara,"sokss_6,7.188","divyās tām abhivāñchanti siddhādyā mānuṣo 'tra kaḥ /
divyānāṃ ca gatī roddhuṃ rājan keneha śakyate","दिव्यास् ताम् अभिवाञ्छन्ति सिद्धाद्या मानुषो ऽत्र कः /
दिव्यानां च गती रोद्धुं राजन् केनेह शक्यते"
Kathasaritsagara,"sokss_6,7.189","tadehi sākṣāt paśyeti vādinā tena mantriṇā /
saha gantuṃ matiṃ cakre tatra rātrau sa bhūpatiḥ","तदेहि साक्षात् पश्येति वादिना तेन मन्त्रिणा /
सह गन्तुं मतिं चक्रे तत्र रात्रौ स भूपतिः"
Kathasaritsagara,"sokss_6,7.190","padmāvatyā ṛte rājñyā na vivāhyapareti yat /
proktaṃ devi pratijñātaṃ mayā nirvyūḍham adya tat","पद्मावत्या ऋते राज्ञ्या न विवाह्यपरेति यत् /
प्रोक्तं देवि प्रतिज्ञातं मया निर्व्यूढम् अद्य तत्"
Kathasaritsagara,"sokss_6,7.191","ity athābhyetya tāṃ devīm uktvā yaugandharāyaṇaḥ /
kaliṅgasenāvṛttāntaṃ taṃ tasyai sarvam uktavān","इत्य् अथाभ्येत्य तां देवीम् उक्त्वा यौगन्धरायणः /
कलिङ्गसेनावृत्तान्तं तं तस्यै सर्वम् उक्तवान्"
Kathasaritsagara,"sokss_6,7.192","tvadīyaśikṣānuṣṭhānaphalam etan mameti sā /
devī vāsavadattāpi praṇatābhinananda tam","त्वदीयशिक्षानुष्ठानफलम् एतन् ममेति सा /
देवी वासवदत्तापि प्रणताभिननन्द तम्"
Kathasaritsagara,"sokss_6,7.193","tato niśīthe saṃsupte jane vatseśvaro yayau /
gṛhaṃ kaliṅgasenāyāḥ sa ca yaugandharāyaṇaḥ","ततो निशीथे संसुप्ते जने वत्सेश्वरो ययौ /
गृहं कलिङ्गसेनायाः स च यौगन्धरायणः"
Kathasaritsagara,"sokss_6,7.194","adṛṣṭaś ca praviṣṭo 'tra tasyā nidrājuṣo 'ntike /
suptaṃ madanavegaṃ taṃ svarūpasthaṃ dadarśa saḥ","अदृष्टश् च प्रविष्टो ऽत्र तस्या निद्राजुषो ऽन्तिके /
सुप्तं मदनवेगं तं स्वरूपस्थं ददर्श सः"
Kathasaritsagara,"sokss_6,7.195","hantumicchati yāvac ca sa taṃ sāhasikaṃ nṛpaḥ /
tāvatsa vidyayā vidyādharo 'bhūtpratibodhitaḥ","हन्तुमिच्छति यावच् च स तं साहसिकं नृपः /
तावत्स विद्यया विद्याधरो ऽभूत्प्रतिबोधितः"
Kathasaritsagara,"sokss_6,7.196","prabuddhaś ca sa nirgatya jhagityudapatannabhaḥ /
kṣaṇātkaliṅgasenāpi sā prabuddhābhavat tataḥ","प्रबुद्धश् च स निर्गत्य झगित्युदपतन्नभः /
क्षणात्कलिङ्गसेनापि सा प्रबुद्धाभवत् ततः"
Kathasaritsagara,"sokss_6,7.197","śūnyaṃ śayanamālokya jagāda ca kathaṃ hi mām /
pūrvaṃ prabudhya vatseśaḥ suptāṃ muktvaiva gacchati","शून्यं शयनमालोक्य जगाद च कथं हि माम् /
पूर्वं प्रबुध्य वत्सेशः सुप्तां मुक्त्वैव गच्छति"
Kathasaritsagara,"sokss_6,7.198","tadākarṇya sa vatseśamāha yaugandharāyaṇaḥ /
eṣā vidhvaṃsitānena śṛṇu tvadrūpadhāriṇā","तदाकर्ण्य स वत्सेशमाह यौगन्धरायणः /
एषा विध्वंसितानेन शृणु त्वद्रूपधारिणा"
Kathasaritsagara,"sokss_6,7.199","saiṣa yogabalājjñātvā sākṣātte darśito mayā /
kiṃ tu divyaprabhāvatvādasau hantuṃ na śakyate","सैष योगबलाज्ज्ञात्वा साक्षात्ते दर्शितो मया /
किं तु दिव्यप्रभावत्वादसौ हन्तुं न शक्यते"
Kathasaritsagara,"sokss_6,7.200","ity uktvā sa ca rājā ca saha tāmupajagmatuḥ /
kaliṅgasenā sāpyetau dṛṣṭvā tasthau kṛtādarā","इत्य् उक्त्वा स च राजा च सह तामुपजग्मतुः /
कलिङ्गसेना साप्येतौ दृष्ट्वा तस्थौ कृतादरा"
Kathasaritsagara,"sokss_6,7.201","adhunaiva kva gatvā tvaṃ rājan prāptaḥ samantrikaḥ /
iti bruvāṇām avadattāṃ sa yaugandharāyaṇaḥ","अधुनैव क्व गत्वा त्वं राजन् प्राप्तः समन्त्रिकः /
इति ब्रुवाणाम् अवदत्तां स यौगन्धरायणः"
Kathasaritsagara,"sokss_6,7.202","kaliṅgasene kenāpi māyā vatseśarūpiṇā /
saṃmohya pariṇītāsi na tvaṃ matsvamināmunā","कलिङ्गसेने केनापि माया वत्सेशरूपिणा /
संमोह्य परिणीतासि न त्वं मत्स्वमिनामुना"
Kathasaritsagara,"sokss_6,7.203","tac chrutvā sātisaṃbhrāntā viddheva hṛdi pattriṇā /
kaliṅgasenā vatseśaṃ jagādodaśrulocanā","तच् छ्रुत्वा सातिसंभ्रान्ता विद्धेव हृदि पत्त्रिणा /
कलिङ्गसेना वत्सेशं जगादोदश्रुलोचना"
Kathasaritsagara,"sokss_6,7.204","gāndharvavidhināhaṃ te pariṇītāpi vismṛtā /
kiṃsvidrājanyathā pūrvaṃ duṣyantasya śakuntalā","गान्धर्वविधिनाहं ते परिणीतापि विस्मृता /
किंस्विद्राजन्यथा पूर्वं दुष्यन्तस्य शकुन्तला"
Kathasaritsagara,"sokss_6,7.205","ity uktaḥ sa tayā rājā tāmuvācānatānanaḥ /
satyaṃ na pariṇītāsi mayādyaivāgato hy aham","इत्य् उक्तः स तया राजा तामुवाचानताननः /
सत्यं न परिणीतासि मयाद्यैवागतो ह्य् अहम्"
Kathasaritsagara,"sokss_6,7.206","ity uktavantaṃ vatseśaṃ mantrī yaugandharāyaṇaḥ /
ehīty uktvā tataḥ svairamanaiṣīdrājamandiram","इत्य् उक्तवन्तं वत्सेशं मन्त्री यौगन्धरायणः /
एहीत्य् उक्त्वा ततः स्वैरमनैषीद्राजमन्दिरम्"
Kathasaritsagara,"sokss_6,7.207","tataḥ samantrike rājñi gate sātra videśagā /
mṛgīva yūthavibhraṣṭā parityaktasvabāndhavā","ततः समन्त्रिके राज्ञि गते सात्र विदेशगा /
मृगीव यूथविभ्रष्टा परित्यक्तस्वबान्धवा"
Kathasaritsagara,"sokss_6,7.208","saṃbhogavidalatpatramukhābjā gajapīḍitā /
padminīva parikṣiptakabarībhramarāvaliḥ","संभोगविदलत्पत्रमुखाब्जा गजपीडिता /
पद्मिनीव परिक्षिप्तकबरीभ्रमरावलिः"
Kathasaritsagara,"sokss_6,7.209","vinaṣṭakanyakābhāvā nirupāyakramā satī /
kaliṅgasenā gaganaṃ vīkṣamāṇedam abravīt","विनष्टकन्यकाभावा निरुपायक्रमा सती /
कलिङ्गसेना गगनं वीक्षमाणेदम् अब्रवीत्"
Kathasaritsagara,"sokss_6,7.210","vatseśarūpiṇā yena pariṇītāsmi kenacit /
prakāśaḥ so 'stu kaumāraḥ sa eva hi patir mama","वत्सेशरूपिणा येन परिणीतास्मि केनचित् /
प्रकाशः सो ऽस्तु कौमारः स एव हि पतिर् मम"
Kathasaritsagara,"sokss_6,7.211","evaṃ tayokte gaganāt so 'tra vidyādharādhipaḥ /
avātarad divyarūpo hārakeyūrarājitaḥ","एवं तयोक्ते गगनात् सो ऽत्र विद्याधराधिपः /
अवातरद् दिव्यरूपो हारकेयूरराजितः"
Kathasaritsagara,"sokss_6,7.212","ko bhavāniti pṛṣṭaś ca tay aivaṃ sa jagāda tām /
ahaṃ madanavegākhyas tanvi vidyādharādhipaḥ","को भवानिति पृष्टश् च तय् ऐवं स जगाद ताम् /
अहं मदनवेगाख्यस् तन्वि विद्याधराधिपः"
Kathasaritsagara,"sokss_6,7.213","mayā ca prāgvilokya tvāṃ purā pitṛgṛhe sthitām /
tvatprāptidastapaḥ kṛtvā varaḥ prāpto maheśvarāt","मया च प्राग्विलोक्य त्वां पुरा पितृगृहे स्थिताम् /
त्वत्प्राप्तिदस्तपः कृत्वा वरः प्राप्तो महेश्वरात्"
Kathasaritsagara,"sokss_6,7.214","vatseśvarānuraktā ca tadrūpeṇa mayā drutam /
avṛttatadvivāhaiva pariṇītāsi yuktitaḥ","वत्सेश्वरानुरक्ता च तद्रूपेण मया द्रुतम् /
अवृत्ततद्विवाहैव परिणीतासि युक्तितः"
Kathasaritsagara,"sokss_6,7.215","iti vāksudhayā tasya śrutimārgapraviṣṭayā /
kiṃcitkaliṅgasenābhūd ucchvāsitahṛdambujā","इति वाक्सुधया तस्य श्रुतिमार्गप्रविष्टया /
किंचित्कलिङ्गसेनाभूद् उच्छ्वासितहृदम्बुजा"
Kathasaritsagara,"sokss_6,7.216","atha sa madanavegastāṃ samāśvāsya kāntāṃ
vihitadhṛtivitīrṇasvarṇarāśiḥ sa tasyai /
ucita iti tayāntarbaddhasadbhartṛbhaktiḥ
punarupagamanāya dyāṃ tadaivotpapāta","अथ स मदनवेगस्तां समाश्वास्य कान्तां
विहितधृतिवितीर्णस्वर्णराशिः स तस्यै /
उचित इति तयान्तर्बद्धसद्भर्तृभक्तिः
पुनरुपगमनाय द्यां तदैवोत्पपात"
Kathasaritsagara,"sokss_6,7.217","divyāspadaṃ svapatisadma na martyagamyaṃ kāmāt pitur bhavanam ujjhitam ity avekṣya /
tatraiva vastumatha sāpi kaliṅgasena cakre dhṛtiṃ madanavegakṛtābhyanujñā","दिव्यास्पदं स्वपतिसद्म न मर्त्यगम्यं कामात् पितुर् भवनम् उज्झितम् इत्य् अवेक्ष्य /
तत्रैव वस्तुमथ सापि कलिङ्गसेन चक्रे धृतिं मदनवेगकृताभ्यनुज्ञा"
Kathasaritsagara,"sokss_6,8.1","iti mahākaviśrīsomadevabhaṭṭaviracite kathāsaritsāgare madanamañcukālambake saptamas taraṅgaḥ /

aṣṭamas taraṅgaḥ /

tataḥ kaliṅgasenāyāḥ smarannanupamaṃ vapuḥ /
ekadā manmathāviṣṭo niśi vatseśvaro 'bhavat","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके सप्तमस् तरङ्गः /

अष्टमस् तरङ्गः /

ततः कलिङ्गसेनायाः स्मरन्ननुपमं वपुः /
एकदा मन्मथाविष्टो निशि वत्सेश्वरो ऽभवत्"
Kathasaritsagara,"sokss_6,8.2","utthāya khaḍgahastaḥ san gatvaiva praviveśa saḥ /
ekākī mandiraṃ tasyāḥ kṛtātithyādarastayā","उत्थाय खड्गहस्तः सन् गत्वैव प्रविवेश सः /
एकाकी मन्दिरं तस्याः कृतातिथ्यादरस्तया"
Kathasaritsagara,"sokss_6,8.3","tatra prārthayamānas tāṃ bhāryārthe sa mahīpatiḥ /
parapatnyahamasmīti pratyākhyātastayābravīt","तत्र प्रार्थयमानस् तां भार्यार्थे स महीपतिः /
परपत्न्यहमस्मीति प्रत्याख्यातस्तयाब्रवीत्"
Kathasaritsagara,"sokss_6,8.4","tṛtīyaṃ puruṣaṃ prāptā yatastvamasi bandhakī /
paradāragato doṣo na me tvadgamane tataḥ","तृतीयं पुरुषं प्राप्ता यतस्त्वमसि बन्धकी /
परदारगतो दोषो न मे त्वद्गमने ततः"
Kathasaritsagara,"sokss_6,8.5","evaṃ kaliṅgasenā sā rājñoktā pratyuvāca tam /
tvadartham āgatā rājannahaṃ vidyādhareṇa hi","एवं कलिङ्गसेना सा राज्ञोक्ता प्रत्युवाच तम् /
त्वदर्थम् आगता राजन्नहं विद्याधरेण हि"
Kathasaritsagara,"sokss_6,8.6","vyūḍhā madanavegena svairaṃ tvadrūpadhāriṇā /
sa evaikaś ca bhartā me tatkasmādasmi bandhakī","व्यूढा मदनवेगेन स्वैरं त्वद्रूपधारिणा /
स एवैकश् च भर्ता मे तत्कस्मादस्मि बन्धकी"
Kathasaritsagara,"sokss_6,8.7","kiṃ vātikrāntabandhūnāṃ svecchācārahatātmanām /
imāstā vipadaḥ strīṇāṃ kumārīṇāṃ kathaiva kā","किं वातिक्रान्तबन्धूनां स्वेच्छाचारहतात्मनाम् /
इमास्ता विपदः स्त्रीणां कुमारीणां कथैव का"
Kathasaritsagara,"sokss_6,8.8","dṛṣṭāśakunayā sakhyā niṣiddhāpi vyasarjayam /
tvatpārśvaṃ yadahaṃ dūtaṃ tasya cedaṃ phalaṃ mama","दृष्टाशकुनया सख्या निषिद्धापि व्यसर्जयम् /
त्वत्पार्श्वं यदहं दूतं तस्य चेदं फलं मम"
Kathasaritsagara,"sokss_6,8.9","tatspṛśyasi balānmāṃ cet prāṇāṃstyakṣyāmy ahaṃ tataḥ /
kā nāma kulajā hi strī bhartṛdrohaṃ kariṣyati","तत्स्पृश्यसि बलान्मां चेत् प्राणांस्त्यक्ष्याम्य् अहं ततः /
का नाम कुलजा हि स्त्री भर्तृद्रोहं करिष्यति"
Kathasaritsagara,"sokss_6,8.10","tathā ca kathayāmy atra tava rājan kathāṃ śṛṇu /
purābhūd indradattākhyaś cedideśamahīpatiḥ","तथा च कथयाम्य् अत्र तव राजन् कथां शृणु /
पुराभूद् इन्द्रदत्ताख्यश् चेदिदेशमहीपतिः"
Kathasaritsagara,"sokss_6,8.11","sa pāpaśodhane tīrthe kīrtyai devakulaṃ mahat /
cakre yaśaḥśarīrārthī śarīraṃ vīkṣya bhaṅguram","स पापशोधने तीर्थे कीर्त्यै देवकुलं महत् /
चक्रे यशःशरीरार्थी शरीरं वीक्ष्य भङ्गुरम्"
Kathasaritsagara,"sokss_6,8.12","tac ca bhaktirasācchaśvadīkṣituṃ sa yayau nṛpaḥ /
sarvaś ca tīrthasnānāya sadā tatrāyayau janaḥ","तच् च भक्तिरसाच्छश्वदीक्षितुं स ययौ नृपः /
सर्वश् च तीर्थस्नानाय सदा तत्राययौ जनः"
Kathasaritsagara,"sokss_6,8.13","ekadā ca dadarśaikāṃ tīrthasnānārtham āgatām /
sa rājātra vaṇigbhāryāṃ pravāsasthitabhartṛkām","एकदा च ददर्शैकां तीर्थस्नानार्थम् आगताम् /
स राजात्र वणिग्भार्यां प्रवासस्थितभर्तृकाम्"
Kathasaritsagara,"sokss_6,8.14","svacchakāntisudhāsiktāṃ citrarūpavibhūṣaṇām /
jaṅgamām iva kaṃdarparājadhānīṃ manoramām","स्वच्छकान्तिसुधासिक्तां चित्ररूपविभूषणाम् /
जङ्गमाम् इव कंदर्पराजधानीं मनोरमाम्"
Kathasaritsagara,"sokss_6,8.15","tvayāhaṃ vijaye viśvamiti prītyeva pādayoḥ /
āśliṣṭāṃ pañcabāṇasya tūṇīradvayaśobhayā","त्वयाहं विजये विश्वमिति प्रीत्येव पादयोः /
आश्लिष्टां पञ्चबाणस्य तूणीरद्वयशोभया"
Kathasaritsagara,"sokss_6,8.16","sā dṛṣṭaiva manas tasya jahāra nṛpatestathā /
yathānviṣya gṛhaṃ tasyāḥ sa yayau vivaśo niśi","सा दृष्टैव मनस् तस्य जहार नृपतेस्तथा /
यथान्विष्य गृहं तस्याः स ययौ विवशो निशि"
Kathasaritsagara,"sokss_6,8.17","tāṃ ca prārthayamānaḥ sañjagade sa tayā nṛpaḥ /
rakṣitā tvaṃ na yuktaṃ te paradārābhimarśanam","तां च प्रार्थयमानः सञ्जगदे स तया नृपः /
रक्षिता त्वं न युक्तं ते परदाराभिमर्शनम्"
Kathasaritsagara,"sokss_6,8.18","haṭhāt spṛśasi vā māṃ ced adharmas te mahān bhavet /
mariṣyāmi ca sadyo 'haṃ na sahiṣye ca dūṣaṇam","हठात् स्पृशसि वा मां चेद् अधर्मस् ते महान् भवेत् /
मरिष्यामि च सद्यो ऽहं न सहिष्ये च दूषणम्"
Kathasaritsagara,"sokss_6,8.19","ity ukte 'pi tayā tasmin balaṃ rājñi cikīrṣati /
śīlabhraṃśabhayāttasyāḥ sadyo hṛdayamasphuṭat","इत्य् उक्ते ऽपि तया तस्मिन् बलं राज्ञि चिकीर्षति /
शीलभ्रंशभयात्तस्याः सद्यो हृदयमस्फुटत्"
Kathasaritsagara,"sokss_6,8.20","tad dṛṣṭvā sapadi hrītaḥ sa gatvaiva yathāgatam /
dinaistenānutāpena rājā pañcatvamāyayau","तद् दृष्ट्वा सपदि ह्रीतः स गत्वैव यथागतम् /
दिनैस्तेनानुतापेन राजा पञ्चत्वमाययौ"
Kathasaritsagara,"sokss_6,8.21","ity ākhyāya kathāmetāṃ sabhayapraśrayānatā /
bhūyaḥ kaliṅgasenā sā vatseśvaramabhāṣata","इत्य् आख्याय कथामेतां सभयप्रश्रयानता /
भूयः कलिङ्गसेना सा वत्सेश्वरमभाषत"
Kathasaritsagara,"sokss_6,8.22","tasmādadharme matprāṇaharaṇe mā matiṃ kṛthāḥ /
ihāśritāyā vastuṃ me dehi yāmyanyato 'nyathā","तस्मादधर्मे मत्प्राणहरणे मा मतिं कृथाः /
इहाश्रिताया वस्तुं मे देहि याम्यन्यतो ऽन्यथा"
Kathasaritsagara,"sokss_6,8.23","etatkaliṅgasenātaḥ śrutvā vatseśvaro 'tha saḥ /
vicārya virato bhūtvā dharmajñastām abhāṣata","एतत्कलिङ्गसेनातः श्रुत्वा वत्सेश्वरो ऽथ सः /
विचार्य विरतो भूत्वा धर्मज्ञस्ताम् अभाषत"
Kathasaritsagara,"sokss_6,8.24","rājaputri vasa svecchaṃ bhartrā samam ihādhunā /
nāhaṃ vakṣyāmi te kiṃcididānīṃ mā bhayaṃ kṛthāḥ","राजपुत्रि वस स्वेच्छं भर्त्रा समम् इहाधुना /
नाहं वक्ष्यामि ते किंचिदिदानीं मा भयं कृथाः"
Kathasaritsagara,"sokss_6,8.25","ity uktvaiva gate tasmin svairaṃ rājñi svamandiram /
śrutvā madanavegastannabhaso 'vatatāra saḥ","इत्य् उक्त्वैव गते तस्मिन् स्वैरं राज्ञि स्वमन्दिरम् /
श्रुत्वा मदनवेगस्तन्नभसो ऽवततार सः"
Kathasaritsagara,"sokss_6,8.26","priye sādhu kṛtaṃ naivamakariṣyaḥ śubhe yadi /
nābhaviṣyacchubhaṃ yasmānnāsahiṣyata tanmayā","प्रिये साधु कृतं नैवमकरिष्यः शुभे यदि /
नाभविष्यच्छुभं यस्मान्नासहिष्यत तन्मया"
Kathasaritsagara,"sokss_6,8.27","ity uktvā sāntvayitvā tāṃ niśāṃ nītvā tayā saha /
tatraiva gacchann āgacchann āsīd vidyādharo 'tha saḥ","इत्य् उक्त्वा सान्त्वयित्वा तां निशां नीत्वा तया सह /
तत्रैव गच्छन्न् आगच्छन्न् आसीद् विद्याधरो ऽथ सः"
Kathasaritsagara,"sokss_6,8.28","kaliṅgasenāpi ca sā patyau vidyādhareśvare /
tatrāsta martyabhāve 'pi divyabhogasukhānvitā","कलिङ्गसेनापि च सा पत्यौ विद्याधरेश्वरे /
तत्रास्त मर्त्यभावे ऽपि दिव्यभोगसुखान्विता"
Kathasaritsagara,"sokss_6,8.29","vatsarājo 'pi taccintāṃ muktvā mantrivacaḥ smaran /
nananda labdhaṃ manvāno devīṃ rājyaṃ sutaṃ tathā","वत्सराजो ऽपि तच्चिन्तां मुक्त्वा मन्त्रिवचः स्मरन् /
ननन्द लब्धं मन्वानो देवीं राज्यं सुतं तथा"
Kathasaritsagara,"sokss_6,8.30","devī vāsavadattā ca mantrī yaugandharāyaṇaḥ /
abhūtāṃ nirvṛtau siddhe nītikalpalatāphale","देवी वासवदत्ता च मन्त्री यौगन्धरायणः /
अभूतां निर्वृतौ सिद्धे नीतिकल्पलताफले"
Kathasaritsagara,"sokss_6,8.31","atha gacchatsu divaseṣvāpāṇḍumukhapaṅkajā /
dadhre kaliṅgasenā sā garbhamutpannadohadā","अथ गच्छत्सु दिवसेष्वापाण्डुमुखपङ्कजा /
दध्रे कलिङ्गसेना सा गर्भमुत्पन्नदोहदा"
Kathasaritsagara,"sokss_6,8.32","tuṅgau virejatus tasyāḥ stanāvāśyāmacūcukau /
nidhānakumbhau kāmasya madamudrāṅkitāviva","तुङ्गौ विरेजतुस् तस्याः स्तनावाश्यामचूचुकौ /
निधानकुम्भौ कामस्य मदमुद्राङ्किताविव"
Kathasaritsagara,"sokss_6,8.33","tato madanavegastāmupetya patirabhyadhāt /
kaliṅgasene divyānāmasmākaṃ samayo 'sty ayam","ततो मदनवेगस्तामुपेत्य पतिरभ्यधात् /
कलिङ्गसेने दिव्यानामस्माकं समयो ऽस्त्य् अयम्"
Kathasaritsagara,"sokss_6,8.34","jātaṃ mānuṣagarbhaṃ yan muktvā yāmo vidūrataḥ /
kaṇvāśrame na tatyāja menakā kiṃ śakuntalām","जातं मानुषगर्भं यन् मुक्त्वा यामो विदूरतः /
कण्वाश्रमे न तत्याज मेनका किं शकुन्तलाम्"
Kathasaritsagara,"sokss_6,8.35","tvaṃ yadyapyapsarāḥ pūrvaṃ tadapyavinayānnijāt /
śakraśāpena saṃprātā mānuṣyaṃ devi sāṃpratam","त्वं यद्यप्यप्सराः पूर्वं तदप्यविनयान्निजात् /
शक्रशापेन संप्राता मानुष्यं देवि सांप्रतम्"
Kathasaritsagara,"sokss_6,8.36","tenaiva bandhakīśabdo jātaḥ sādhvyā apīha te /
tasmādapatyaṃ rakṣestvaṃ sthānaṃ yāsyāmy ahaṃ nijam","तेनैव बन्धकीशब्दो जातः साध्व्या अपीह ते /
तस्मादपत्यं रक्षेस्त्वं स्थानं यास्याम्य् अहं निजम्"
Kathasaritsagara,"sokss_6,8.37","smariṣyasi yadā māṃ ca saṃnidhāsye tadā tava /
evaṃ kaliṅgasenāṃ tāmuktvā sāśruvilocanām","स्मरिष्यसि यदा मां च संनिधास्ये तदा तव /
एवं कलिङ्गसेनां तामुक्त्वा साश्रुविलोचनाम्"
Kathasaritsagara,"sokss_6,8.38","samāśvāsyātha dattvā ca tasyai tadratnasaṃcayam /
taccittaḥ samayākṛṣṭo yayau vidyādhareśvaraḥ","समाश्वास्याथ दत्त्वा च तस्यै तद्रत्नसंचयम् /
तच्चित्तः समयाकृष्टो ययौ विद्याधरेश्वरः"
Kathasaritsagara,"sokss_6,8.39","kaliṅgasenāpy atrāsīd apatyāśāṃ sakhīm iva /
ālambya vatsarājasya bhujacchāyāmapāśritā","कलिङ्गसेनाप्य् अत्रासीद् अपत्याशां सखीम् इव /
आलम्ब्य वत्सराजस्य भुजच्छायामपाश्रिता"
Kathasaritsagara,"sokss_6,8.40","atrāntare kṛtavatīṃ sāṅgabhartrāptaye tapaḥ /
ādideśa ratiṃ bharyāmanaṅgasyāmbikāpatiḥ","अत्रान्तरे कृतवतीं साङ्गभर्त्राप्तये तपः /
आदिदेश रतिं भर्यामनङ्गस्याम्बिकापतिः"
Kathasaritsagara,"sokss_6,8.41","vatsarājagṛhe jāto dagdhapūrvaḥ sa te patiḥ /
naravāhanadattākhyo 'yonijo madvilaṅghanāt","वत्सराजगृहे जातो दग्धपूर्वः स ते पतिः /
नरवाहनदत्ताख्यो ऽयोनिजो मद्विलङ्घनात्"
Kathasaritsagara,"sokss_6,8.42","madārādhanatastvaṃ tu martyaloke 'py ayonijā /
janiṣyase tatas tena bhartrā sāṅgena yokṣyase","मदाराधनतस्त्वं तु मर्त्यलोके ऽप्य् अयोनिजा /
जनिष्यसे ततस् तेन भर्त्रा साङ्गेन योक्ष्यसे"
Kathasaritsagara,"sokss_6,8.43","evam uktvā ratiṃ śaṃbhuḥ prajāpatimathādiśat /
kaliṅgasenā tanayaṃ soṣyate divyasaṃbhavam","एवम् उक्त्वा रतिं शंभुः प्रजापतिमथादिशत् /
कलिङ्गसेना तनयं सोष्यते दिव्यसंभवम्"
Kathasaritsagara,"sokss_6,8.44","taṃ hṛtvā māyayā tasyāstatsthāne tvamimāṃ ratim /
nirmāya mānuṣīṃ kanyāṃ tyaktadivyatanuṃ kṣipeḥ","तं हृत्वा मायया तस्यास्तत्स्थाने त्वमिमां रतिम् /
निर्माय मानुषीं कन्यां त्यक्तदिव्यतनुं क्षिपेः"
Kathasaritsagara,"sokss_6,8.45","itīśvarājñām ādāya mūrdhni vedhasyatho gate /
kaliṅgasenā prasavaṃ prāpte kāle cakāra sā","इतीश्वराज्ञाम् आदाय मूर्ध्नि वेधस्यथो गते /
कलिङ्गसेना प्रसवं प्राप्ते काले चकार सा"
Kathasaritsagara,"sokss_6,8.46","jātamātraṃ sutaṃ tasyā hṛtvaivātra svamāyayā /
ratiṃ tāṃ kanyakāṃ kṛtvā nyadhādvidhiralakṣitam","जातमात्रं सुतं तस्या हृत्वैवात्र स्वमायया /
रतिं तां कन्यकां कृत्वा न्यधाद्विधिरलक्षितम्"
Kathasaritsagara,"sokss_6,8.47","sarvaś ca tatra tām eva kanyāṃ jātām alakṣata /
divāpyakāṇḍapratipaccandralekhāmivoditām","सर्वश् च तत्र ताम् एव कन्यां जाताम् अलक्षत /
दिवाप्यकाण्डप्रतिपच्चन्द्रलेखामिवोदिताम्"
Kathasaritsagara,"sokss_6,8.48","kāntidyotitatadvāsagṛhāṃ nirjitya kurvatīm /
ratnadīpaśikhāśreṇīrlajjitā iva niṣprabhāḥ","कान्तिद्योतिततद्वासगृहां निर्जित्य कुर्वतीम् /
रत्नदीपशिखाश्रेणीर्लज्जिता इव निष्प्रभाः"
Kathasaritsagara,"sokss_6,8.49","kaliṅgasenā tāṃ dṛṣṭvā jātām asadṛśīṃ sutām /
putrajanmādhikaṃ toṣādutsavaṃ vitatāna sā","कलिङ्गसेना तां दृष्ट्वा जाताम् असदृशीं सुताम् /
पुत्रजन्माधिकं तोषादुत्सवं विततान सा"
Kathasaritsagara,"sokss_6,8.50","atha vatseśvaro rājā sadevīkaḥ samantrikaḥ /
kanyāṃ kaliṅgasenāyā jātāṃ śuśrāva tādṛśīm","अथ वत्सेश्वरो राजा सदेवीकः समन्त्रिकः /
कन्यां कलिङ्गसेनाया जातां शुश्राव तादृशीम्"
Kathasaritsagara,"sokss_6,8.51","śrutvā ca sa nṛpo 'kasmāduvāceśvaracoditaḥ /
devīṃ vāsavadattāṃ tāṃ stite yaugandharāyaṇe","श्रुत्वा च स नृपो ऽकस्मादुवाचेश्वरचोदितः /
देवीं वासवदत्तां तां स्तिते यौगन्धरायणे"
Kathasaritsagara,"sokss_6,8.52","jāne kaliṅgasenaiṣā divyā strī śāpataścyutā /
asyāṃ jātā ca kanyevaṃ divyaivāścaryarūpadhṛk","जाने कलिङ्गसेनैषा दिव्या स्त्री शापतश्च्युता /
अस्यां जाता च कन्येवं दिव्यैवाश्चर्यरूपधृक्"
Kathasaritsagara,"sokss_6,8.53","tadasau kanyakā tulyā rūpeṇa tanayasya me /
naravāhanadattasya mahādevītvamarhati","तदसौ कन्यका तुल्या रूपेण तनयस्य मे /
नरवाहनदत्तस्य महादेवीत्वमर्हति"
Kathasaritsagara,"sokss_6,8.54","tac chrutvā jagade rājā devyā vāsavadattayā /
mahārāja kim evaṃ tvamakasmādadya bhāṣase","तच् छ्रुत्वा जगदे राजा देव्या वासवदत्तया /
महाराज किम् एवं त्वमकस्मादद्य भाषसे"
Kathasaritsagara,"sokss_6,8.55","kuladvayaviśuddho 'yaṃ kva putraste bata kva sā /
kaliṅgasenātanayā bandhakīgarbhasaṃbhavaḥ","कुलद्वयविशुद्धो ऽयं क्व पुत्रस्ते बत क्व सा /
कलिङ्गसेनातनया बन्धकीगर्भसंभवः"
Kathasaritsagara,"sokss_6,8.56","śrutvaitad vimṛśan rājā so 'bravīn na hy ahaṃ svataḥ /
vadāmy etat praviśyāntaḥ ko'pi jalpayatīva mām","श्रुत्वैतद् विमृशन् राजा सो ऽब्रवीन् न ह्य् अहं स्वतः /
वदाम्य् एतत् प्रविश्यान्तः कोऽपि जल्पयतीव माम्"
Kathasaritsagara,"sokss_6,8.57","naravāhanadattasya kanyeyaṃ pūrvanirmitā /
bhāryety evaṃ vadantīṃ ca śṛṇomīva giraṃ divaḥ","नरवाहनदत्तस्य कन्येयं पूर्वनिर्मिता /
भार्येत्य् एवं वदन्तीं च शृणोमीव गिरं दिवः"
Kathasaritsagara,"sokss_6,8.58","kaliṅgasenā kiṃ cāsāv ekapatnī kulodgatā /
pūrvakarmavaśāt tv asyā bandhakīśabdasaṃbhavaḥ","कलिङ्गसेना किं चासाव् एकपत्नी कुलोद्गता /
पूर्वकर्मवशात् त्व् अस्या बन्धकीशब्दसंभवः"
Kathasaritsagara,"sokss_6,8.59","iti rājñodite prāha mantrī yaugandharāyaṇaḥ /
śrūyate deva yaccakre ratirdagdhe smare tapaḥ","इति राज्ञोदिते प्राह मन्त्री यौगन्धरायणः /
श्रूयते देव यच्चक्रे रतिर्दग्धे स्मरे तपः"
Kathasaritsagara,"sokss_6,8.60","martyalokāvatīrṇena saśarīreṇa saṃgamaḥ /
martyabhāvagatāyāste svena bhartrā bhaviṣyati","मर्त्यलोकावतीर्णेन सशरीरेण संगमः /
मर्त्यभावगतायास्ते स्वेन भर्त्रा भविष्यति"
Kathasaritsagara,"sokss_6,8.61","iti cādādvaraṃ śarvo ratyai svapatimīpsave /
kāmāvatāraś coktaḥ prāgdivyavācā sutas tava","इति चादाद्वरं शर्वो रत्यै स्वपतिमीप्सवे /
कामावतारश् चोक्तः प्राग्दिव्यवाचा सुतस् तव"
Kathasaritsagara,"sokss_6,8.62","ratyāvataraṇīyaṃ ca martyabhāve harājñayā /
garbhagrāhikayā cādya mam aivaṃ varṇitaṃ rahaḥ","रत्यावतरणीयं च मर्त्यभावे हराज्ञया /
गर्भग्राहिकया चाद्य मम् ऐवं वर्णितं रहः"
Kathasaritsagara,"sokss_6,8.63","mayā kaliṅgasenāyā garbhaḥ prāggarbhaśayyayā /
yukto dṛṣṭastadaivānyadapaśyaṃ tadvivarjitam","मया कलिङ्गसेनाया गर्भः प्राग्गर्भशय्यया /
युक्तो दृष्टस्तदैवान्यदपश्यं तद्विवर्जितम्"
Kathasaritsagara,"sokss_6,8.64","tadāścaryaṃ vilokyāhaṃ tavākhyātum ihāgatā /
iti striyā tayoktaṃ me jātaiṣā pratibhāpi te","तदाश्चर्यं विलोक्याहं तवाख्यातुम् इहागता /
इति स्त्रिया तयोक्तं मे जातैषा प्रतिभापि ते"
Kathasaritsagara,"sokss_6,8.65","tajjāne māyayā devaiḥ saiṣā ratirayonijā /
kaliṅgasenātanayā garbhacauryeṇa nirmitā","तज्जाने मायया देवैः सैषा रतिरयोनिजा /
कलिङ्गसेनातनया गर्भचौर्येण निर्मिता"
Kathasaritsagara,"sokss_6,8.66","bhāryā kāmāvatārasya putrasya tava bhūpate /
tathā cātra kathāmetāṃ yakṣasaṃbandhinīṃ śṛṇu","भार्या कामावतारस्य पुत्रस्य तव भूपते /
तथा चात्र कथामेतां यक्षसंबन्धिनीं शृणु"
Kathasaritsagara,"sokss_6,8.67","bhṛtyo vaiśravaṇasyābhūd virūpākṣa iti śrutaḥ /
yakṣo nidhānalakṣāṇāṃ pradhānādhyakṣatāṃ gataḥ","भृत्यो वैश्रवणस्याभूद् विरूपाक्ष इति श्रुतः /
यक्षो निधानलक्षाणां प्रधानाध्यक्षतां गतः"
Kathasaritsagara,"sokss_6,8.68","mathurāyāṃ bahiḥsaṃsthaṃ nidhānaṃ sa ca rakṣitum /
yakṣaṃ niyuktavānekaṃ śilāstambhamivācalam","मथुरायां बहिःसंस्थं निधानं स च रक्षितुम् /
यक्षं नियुक्तवानेकं शिलास्तम्भमिवाचलम्"
Kathasaritsagara,"sokss_6,8.69","tatra taṃ nagarīvāsī kaścitpāśupato dvijaḥ /
nidhānānveṣaṇāyāgāt khanyavādī kadācana","तत्र तं नगरीवासी कश्चित्पाशुपतो द्विजः /
निधानान्वेषणायागात् खन्यवादी कदाचन"
Kathasaritsagara,"sokss_6,8.70","sa mānuṣavasādīpahasto yāvatparīkṣate /
sthānaṃ tattāvadasyātra karāddīpaḥ papāta saḥ","स मानुषवसादीपहस्तो यावत्परीक्षते /
स्थानं तत्तावदस्यात्र कराद्दीपः पपात सः"
Kathasaritsagara,"sokss_6,8.71","lakṣaṇena ca tenātra sthitaṃ nidhimavetya saḥ /
udghāṭayitumārebhe sahānyaiḥ sakhibhirdvijaiḥ","लक्षणेन च तेनात्र स्थितं निधिमवेत्य सः /
उद्घाटयितुमारेभे सहान्यैः सखिभिर्द्विजैः"
Kathasaritsagara,"sokss_6,8.72","atha yo 'sau niyukto 'bhūd yakṣo rakṣāvidhau sa tat /
dṛṣṭvā gatvā yathāvastu virūpākṣaṃ vyajijñapat","अथ यो ऽसौ नियुक्तो ऽभूद् यक्षो रक्षाविधौ स तत् /
दृष्ट्वा गत्वा यथावस्तु विरूपाक्षं व्यजिज्ञपत्"
Kathasaritsagara,"sokss_6,8.73","gaccha vyāpādaya kṣipraṃ kṣudrāṃs tān khanyavādinaḥ /
ity ādideśa taṃ yakṣaṃ virūpākṣaḥ sa kopanaḥ","गच्छ व्यापादय क्षिप्रं क्षुद्रांस् तान् खन्यवादिनः /
इत्य् आदिदेश तं यक्षं विरूपाक्षः स कोपनः"
Kathasaritsagara,"sokss_6,8.74","tataḥ sa yakṣo gatvaiva svayuktyā nijaghāna tān /
nidhānavādino viprānasaṃprāptamanorathān","ततः स यक्षो गत्वैव स्वयुक्त्या निजघान तान् /
निधानवादिनो विप्रानसंप्राप्तमनोरथान्"
Kathasaritsagara,"sokss_6,8.75","tad buddhvā dhanadaḥ kruddho virūpākṣam uvāca tam /
brahmahatyā kathaṃ pāpa kāritā sahasā tvayā","तद् बुद्ध्वा धनदः क्रुद्धो विरूपाक्षम् उवाच तम् /
ब्रह्महत्या कथं पाप कारिता सहसा त्वया"
Kathasaritsagara,"sokss_6,8.76","durgato vārtikajano lobhāt kiṃ nāma nācaret /
nivāryate sa vitrāsya vighnaistaistair na hanyate","दुर्गतो वार्तिकजनो लोभात् किं नाम नाचरेत् /
निवार्यते स वित्रास्य विघ्नैस्तैस्तैर् न हन्यते"
Kathasaritsagara,"sokss_6,8.77","ity uktvātha śaśāpainaṃ virūpākṣaṃ dhanādhipaḥ /
martyayonau prajāyasva duṣkṛtācaraṇād iti","इत्य् उक्त्वाथ शशापैनं विरूपाक्षं धनाधिपः /
मर्त्ययोनौ प्रजायस्व दुष्कृताचरणाद् इति"
Kathasaritsagara,"sokss_6,8.78","prāptaśāpo 'tha kasyāpi bhūtale brāhmaṇasya saḥ /
virūpākṣaḥ suto jāto brāhmaṇasyāgrahāriṇaḥ","प्राप्तशापो ऽथ कस्यापि भूतले ब्राह्मणस्य सः /
विरूपाक्षः सुतो जातो ब्राह्मणस्याग्रहारिणः"
Kathasaritsagara,"sokss_6,8.79","tato 'sya yakṣiṇī patnī dhanādhyakṣaṃ vyajijñapat /
deva yatra sa bhartā me kṣiptas tatraiva māṃ kṣipa","ततो ऽस्य यक्षिणी पत्नी धनाध्यक्षं व्यजिज्ञपत् /
देव यत्र स भर्ता मे क्षिप्तस् तत्रैव मां क्षिप"
Kathasaritsagara,"sokss_6,8.80","prasīda na hi śaknomi viyuktā tena jīvitum /
evaṃ tayā sa vijñaptaḥ sādhvyā vaiśravaṇo 'bhyadhāt","प्रसीद न हि शक्नोमि वियुक्ता तेन जीवितुम् /
एवं तया स विज्ञप्तः साध्व्या वैश्रवणो ऽभ्यधात्"
Kathasaritsagara,"sokss_6,8.81","tasya viprasya sadane jāto bhartā sa te 'naghe /
tasyaiva dāsyā gehe tvaṃ nipatiṣyasyayonijā","तस्य विप्रस्य सदने जातो भर्ता स ते ऽनघे /
तस्यैव दास्या गेहे त्वं निपतिष्यस्ययोनिजा"
Kathasaritsagara,"sokss_6,8.82","tatra tena samaṃ bhartrā saṃgamaste bhaviṣyati /
tvatprasādātsa śāpaṃ ca tīrtvā matpārśvameṣyati","तत्र तेन समं भर्त्रा संगमस्ते भविष्यति /
त्वत्प्रसादात्स शापं च तीर्त्वा मत्पार्श्वमेष्यति"
Kathasaritsagara,"sokss_6,8.83","iti vaiśravaṇādeśāt sādhvī sā patitā tataḥ /
dāsyās tasyā gṛhadvāri kanyā bhūtvaiva mānuṣī","इति वैश्रवणादेशात् साध्वी सा पतिता ततः /
दास्यास् तस्या गृहद्वारि कन्या भूत्वैव मानुषी"
Kathasaritsagara,"sokss_6,8.84","akasmāc ca tayā dāsyā kanyā dṛṣṭādbhutākṛtiḥ /
gṛhītvā darśitā cāsya svāmino 'tra dvijanmanaḥ","अकस्माच् च तया दास्या कन्या दृष्टाद्भुताकृतिः /
गृहीत्वा दर्शिता चास्य स्वामिनो ऽत्र द्विजन्मनः"
Kathasaritsagara,"sokss_6,8.85","divyeyaṃ kanyakā kāpi niḥsaṃdehamayonijā /
ity ātmā mama vaktīhānaya tāṃ tvamaśaṅkitam","दिव्येयं कन्यका कापि निःसंदेहमयोनिजा /
इत्य् आत्मा मम वक्तीहानय तां त्वमशङ्कितम्"
Kathasaritsagara,"sokss_6,8.86","iyaṃ hi mama putrasya manye bhāryātvamarhati /
iti so 'pi dvijo dāsīṃ tāmuvāca nananda ca","इयं हि मम पुत्रस्य मन्ये भार्यात्वमर्हति /
इति सो ऽपि द्विजो दासीं तामुवाच ननन्द च"
Kathasaritsagara,"sokss_6,8.87","kramādatra vivṛddhā sā kanyā viprātmajaś ca saḥ /
anyonyadarśanābaddhagāḍhasnehau babhūvatuḥ","क्रमादत्र विवृद्धा सा कन्या विप्रात्मजश् च सः /
अन्योन्यदर्शनाबद्धगाढस्नेहौ बभूवतुः"
Kathasaritsagara,"sokss_6,8.88","tataḥ kṛtavivāhau tau tena vipreṇa daṃpatī /
ajātismaraṇe 'py āstāmuttīrṇavirahāviva","ततः कृतविवाहौ तौ तेन विप्रेण दंपती /
अजातिस्मरणे ऽप्य् आस्तामुत्तीर्णविरहाविव"
Kathasaritsagara,"sokss_6,8.89","atha kālena dehānte tayā so 'nugataḥ patiḥ /
tattapaḥkṣatapāpaḥ sanyakṣaḥ svaṃ prāptavān padam","अथ कालेन देहान्ते तया सो ऽनुगतः पतिः /
तत्तपःक्षतपापः सन्यक्षः स्वं प्राप्तवान् पदम्"
Kathasaritsagara,"sokss_6,8.90","itīhāvatarantyeva nirāgastvādayonijāḥ /
bhūtale kāraṇavaśāddivyā daivatanirmitāḥ","इतीहावतरन्त्येव निरागस्त्वादयोनिजाः /
भूतले कारणवशाद्दिव्या दैवतनिर्मिताः"
Kathasaritsagara,"sokss_6,8.91","kulaṃ kiṃ nṛpate te 'syās tasmād bhārya sutasya te /
kaliṅgasenāputrīyaṃ yathoktaṃ d aivanirmitā","कुलं किं नृपते ते ऽस्यास् तस्माद् भार्य सुतस्य ते /
कलिङ्गसेनापुत्रीयं यथोक्तं द् ऐवनिर्मिता"
Kathasaritsagara,"sokss_6,8.92","yaugandharāyaṇenaivam ukte vatseśvaraś ca tat /
devī vāsavadattā ca tatheti hṛdi cakratuḥ","यौगन्धरायणेनैवम् उक्ते वत्सेश्वरश् च तत् /
देवी वासवदत्ता च तथेति हृदि चक्रतुः"
Kathasaritsagara,"sokss_6,8.93","tatas tasmin gṛhaṃ yāte mantrimukhye sa bhūpatiḥ /
pānādikrīḍayā ninye sabhāryastaddinaṃ sukhī","ततस् तस्मिन् गृहं याते मन्त्रिमुख्ये स भूपतिः /
पानादिक्रीडया निन्ये सभार्यस्तद्दिनं सुखी"
Kathasaritsagara,"sokss_6,8.94","tato dineṣu gacchatsu mohabhraṣṭasvakasmṛtiḥ /
kaliṅgasenātanayā sā samaṃ rūpasaṃpadā","ततो दिनेषु गच्छत्सु मोहभ्रष्टस्वकस्मृतिः /
कलिङ्गसेनातनया सा समं रूपसंपदा"
Kathasaritsagara,"sokss_6,8.95","krameṇa vavṛdhe nāmnā kṛtā madanamañcukā /
sutā madanavegasyetyato mātrā janena ca","क्रमेण ववृधे नाम्ना कृता मदनमञ्चुका /
सुता मदनवेगस्येत्यतो मात्रा जनेन च"
Kathasaritsagara,"sokss_6,8.96","nūnaṃ sā śiśriye rūpaṃ sarvānyavarayoṣitām /
anyathā tāḥ puras tasyā virūpā jajñire katham","नूनं सा शिश्रिये रूपं सर्वान्यवरयोषिताम् /
अन्यथा ताः पुरस् तस्या विरूपा जज्ञिरे कथम्"
Kathasaritsagara,"sokss_6,8.97","śrutvā rūpavatīṃ tāṃ ca kautukātsvayam ekadā /
devi vāsavadattā tāmānināyātmano 'ntikam","श्रुत्वा रूपवतीं तां च कौतुकात्स्वयम् एकदा /
देवि वासवदत्ता तामानिनायात्मनो ऽन्तिकम्"
Kathasaritsagara,"sokss_6,8.98","tatra dhātryā mukhāsaktāṃ vatsarājo dadarśa tām /
yaugandharāyaṇādyāś ca varterdīpaśikhām iva","तत्र धात्र्या मुखासक्तां वत्सराजो ददर्श ताम् /
यौगन्धरायणाद्याश् च वर्तेर्दीपशिखाम् इव"
Kathasaritsagara,"sokss_6,8.99","dṛṣṭvā cādṛṣṭapūrvaṃ tat tasyā netrāmṛtaṃ vapuḥ /
ratir evāvatīrṇeyam iti mene na tatra kaḥ","दृष्ट्वा चादृष्टपूर्वं तत् तस्या नेत्रामृतं वपुः /
रतिर् एवावतीर्णेयम् इति मेने न तत्र कः"
Kathasaritsagara,"sokss_6,8.100","tataś cānāyayāṃcakre devyā vāsavadattayā /
naravāhanadatto 'tra jagannetrotsavaḥ sutaḥ","ततश् चानाययांचक्रे देव्या वासवदत्तया /
नरवाहनदत्तो ऽत्र जगन्नेत्रोत्सवः सुतः"
Kathasaritsagara,"sokss_6,8.101","so 'tra phullamukhāmbhoje dīprāṃ madanamañcukām /
tām apaśyannavāṃ saurīm iva padmākaraḥ prabhām","सो ऽत्र फुल्लमुखाम्भोजे दीप्रां मदनमञ्चुकाम् /
ताम् अपश्यन्नवां सौरीम् इव पद्माकरः प्रभाम्"
Kathasaritsagara,"sokss_6,8.102","sāpi taṃ locanānandaṃ paśyantī vikacānanā /
na tṛptimāyayau bālā cakorīvāmṛtatviṣam","सापि तं लोचनानन्दं पश्यन्ती विकचानना /
न तृप्तिमाययौ बाला चकोरीवामृतत्विषम्"
Kathasaritsagara,"sokss_6,8.103","tataḥprabhṛti tau bālāvapi sthātuṃ na śekatuḥ /
dṛṣṭipāśairivābaddhau pṛthagbhūtāvapi kṣaṇam","ततःप्रभृति तौ बालावपि स्थातुं न शेकतुः /
दृष्टिपाशैरिवाबद्धौ पृथग्भूतावपि क्षणम्"
Kathasaritsagara,"sokss_6,8.104","dinairniścitya saṃbandhaṃ devanirmitam eva tu /
vivāhavidhaye buddhiṃ vyadhād vatseśvarastayoḥ","दिनैर्निश्चित्य संबन्धं देवनिर्मितम् एव तु /
विवाहविधये बुद्धिं व्यधाद् वत्सेश्वरस्तयोः"
Kathasaritsagara,"sokss_6,8.105","kaliṅgasenā tad buddhvā nananda ca babandha ca /
naravāhanadatte 'smiñ jāmātṛprītito dhṛtim","कलिङ्गसेना तद् बुद्ध्वा ननन्द च बबन्ध च /
नरवाहनदत्ते ऽस्मिञ् जामातृप्रीतितो धृतिम्"
Kathasaritsagara,"sokss_6,8.106","saṃmantrya mantribhiḥ sārdhaṃ tataś cākārayatpṛthak /
vatsarājaḥ svaputrasya tasya svam iva mandiram","संमन्त्र्य मन्त्रिभिः सार्धं ततश् चाकारयत्पृथक् /
वत्सराजः स्वपुत्रस्य तस्य स्वम् इव मन्दिरम्"
Kathasaritsagara,"sokss_6,8.107","tataḥ saṃbhṛtya saṃbhārān putraṃ rājā sa kālavit /
yauvarājye 'bhyaṣiñcat taṃ dṛṣṭaślāghyaguṇagraham","ततः संभृत्य संभारान् पुत्रं राजा स कालवित् /
यौवराज्ये ऽभ्यषिञ्चत् तं दृष्टश्लाघ्यगुणग्रहम्"
Kathasaritsagara,"sokss_6,8.108","pūrvaṃ tasyāpatanmūrdhni pitrorānandabāṣpajam /
tataḥ śrautamahāmantrapūtaṃ sattīrthajaṃ payaḥ","पूर्वं तस्यापतन्मूर्ध्नि पित्रोरानन्दबाष्पजम् /
ततः श्रौतमहामन्त्रपूतं सत्तीर्थजं पयः"
Kathasaritsagara,"sokss_6,8.109","abhiṣekāmbubhis tasya dhaute vadanapaṅkaje /
citraṃ nirmalatāṃ prāpurmukhāni kukuhām api","अभिषेकाम्बुभिस् तस्य धौते वदनपङ्कजे /
चित्रं निर्मलतां प्रापुर्मुखानि कुकुहाम् अपि"
Kathasaritsagara,"sokss_6,8.110","maṅgalyāmālyapuṣpeṣu tasya kṣipteṣu mātṛbhiḥ /
mumoca divyamālyaughavarṣaṃ dyaur api tatkṣanam","मङ्गल्यामाल्यपुष्पेषु तस्य क्षिप्तेषु मातृभिः /
मुमोच दिव्यमाल्यौघवर्षं द्यौर् अपि तत्क्षनम्"
Kathasaritsagara,"sokss_6,8.111","devadundubhinirhrādaspardhayeva jajṛmbhire /
ānandatūryanirghoṣapratiśabdā nabhastale","देवदुन्दुभिनिर्ह्रादस्पर्धयेव जजृम्भिरे /
आनन्दतूर्यनिर्घोषप्रतिशब्दा नभस्तले"
Kathasaritsagara,"sokss_6,8.112","praṇanāmābhiṣiktaṃ taṃ yuvarājaṃ na tatra kaḥ /
svaprabhāvād ṛte tenaivonnanāma tadā hi saḥ","प्रणनामाभिषिक्तं तं युवराजं न तत्र कः /
स्वप्रभावाद् ऋते तेनैवोन्ननाम तदा हि सः"
Kathasaritsagara,"sokss_6,8.113","tato vatseśvaras tasya sūnorbālasakhīnsataḥ /
svamantriputrān āhūya sacivatve samādiśat","ततो वत्सेश्वरस् तस्य सूनोर्बालसखीन्सतः /
स्वमन्त्रिपुत्रान् आहूय सचिवत्वे समादिशत्"
Kathasaritsagara,"sokss_6,8.114","yaugandharāyaṇasutaṃ mantritve marubhūtikam /
senāpatye hariśikhaṃ rumaṇvattanayaṃ tataḥ","यौगन्धरायणसुतं मन्त्रित्वे मरुभूतिकम् /
सेनापत्ये हरिशिखं रुमण्वत्तनयं ततः"
Kathasaritsagara,"sokss_6,8.115","vasantakasutaṃ krīḍāsakhitve tu tapantakam /
gomukhaṃ ca pratīhāradhurāyāmityakātmajam","वसन्तकसुतं क्रीडासखित्वे तु तपन्तकम् /
गोमुखं च प्रतीहारधुरायामित्यकात्मजम्"
Kathasaritsagara,"sokss_6,8.116","paurohitye ca pūrvoktāvubhau piṅgalikāsutau /
vaiśvānaraṃ śāntisomaṃ bhrātuḥ putrau purodhasaḥ","पौरोहित्ये च पूर्वोक्तावुभौ पिङ्गलिकासुतौ /
वैश्वानरं शान्तिसोमं भ्रातुः पुत्रौ पुरोधसः"
Kathasaritsagara,"sokss_6,8.117","ity ājñapteṣu putrasya sācivye teṣu bhūbhṛtā /
gamanādudabhūd vāṇī puṣpavṛṣṭipuraḥsara","इत्य् आज्ञप्तेषु पुत्रस्य साचिव्ये तेषु भूभृता /
गमनादुदभूद् वाणी पुष्पवृष्टिपुरःसर"
Kathasaritsagara,"sokss_6,8.118","sarvārthasādhakā ete bhaviṣyantyasya mantriṇaḥ /
śarīrād avibhinno 'sya gomukhastu bhaviṣyati","सर्वार्थसाधका एते भविष्यन्त्यस्य मन्त्रिणः /
शरीराद् अविभिन्नो ऽस्य गोमुखस्तु भविष्यति"
Kathasaritsagara,"sokss_6,8.119","ity ukto divyayā vācā hṛṣṭo vatseśvaraś ca saḥ /
sarvān saṃmānayām āsa vastrair ābharaṇaiś ca tān","इत्य् उक्तो दिव्यया वाचा हृष्टो वत्सेश्वरश् च सः /
सर्वान् संमानयाम् आस वस्त्रैर् आभरणैश् च तान्"
Kathasaritsagara,"sokss_6,8.120","anujīviṣu tasmiṃś ca vasu varṣati rājani /
daridraśabdasyaikasya nāsīt tatrārthasaṃgatiḥ","अनुजीविषु तस्मिंश् च वसु वर्षति राजनि /
दरिद्रशब्दस्यैकस्य नासीत् तत्रार्थसंगतिः"
Kathasaritsagara,"sokss_6,8.121","pavanollāsitākṣiptapatākāpaṭapaṅktibhiḥ /
āhūtair iva sāpūri nartakīcāraṇaiḥ purī","पवनोल्लासिताक्षिप्तपताकापटपङ्क्तिभिः /
आहूतैर् इव सापूरि नर्तकीचारणैः पुरी"
Kathasaritsagara,"sokss_6,8.122","āgādvaidyādharī sākṣāllakṣmīs tasyaiva bhāvinī /
kaliṅgasenājāmātur utsave 'tra bhaviṣyataḥ","आगाद्वैद्याधरी साक्षाल्लक्ष्मीस् तस्यैव भाविनी /
कलिङ्गसेनाजामातुर् उत्सवे ऽत्र भविष्यतः"
Kathasaritsagara,"sokss_6,8.123","tato vāsavadattā ca sā ca padmāvatī tathā /
harṣeṇa nanṛtustisro militā iva śaktayaḥ","ततो वासवदत्ता च सा च पद्मावती तथा /
हर्षेण ननृतुस्तिस्रो मिलिता इव शक्तयः"
Kathasaritsagara,"sokss_6,8.124","mārutāndolitalatāḥ pranṛtyanniva sarvataḥ /
udānataravo 'py atra cetaneṣu kathaiva kā","मारुतान्दोलितलताः प्रनृत्यन्निव सर्वतः /
उदानतरवो ऽप्य् अत्र चेतनेषु कथैव का"
Kathasaritsagara,"sokss_6,8.125","tataḥ kṛtābhiṣekaḥ sannāruhya jayakuñjaram /
naravāhanadattaḥ sa yuvarājo viniryayau","ततः कृताभिषेकः सन्नारुह्य जयकुञ्जरम् /
नरवाहनदत्तः स युवराजो विनिर्ययौ"
Kathasaritsagara,"sokss_6,8.126","avākīryata cotkṣiptairnetrairnīlasitāruṇaiḥ /
paurastrībhiḥ sa nīlābjalājapadmāñjaliprabhaiḥ","अवाकीर्यत चोत्क्षिप्तैर्नेत्रैर्नीलसितारुणैः /
पौरस्त्रीभिः स नीलाब्जलाजपद्माञ्जलिप्रभैः"
Kathasaritsagara,"sokss_6,8.127","dṛṣṭvā ca tatpurīpūjyadevatā bandimāgadhaiḥ /
stūyamānaḥ sasacivaḥ sa viveśa svamandiram","दृष्ट्वा च तत्पुरीपूज्यदेवता बन्दिमागधैः /
स्तूयमानः ससचिवः स विवेश स्वमन्दिरम्"
Kathasaritsagara,"sokss_6,8.128","tatra divyāni bhojyāni tathā pānānyupāharat /
kaliṅgasenā tasyādau svavibhūtyadhikāni sā","तत्र दिव्यानि भोज्यानि तथा पानान्युपाहरत् /
कलिङ्गसेना तस्यादौ स्वविभूत्यधिकानि सा"
Kathasaritsagara,"sokss_6,8.129","dadau tasmai suvastrāṇi divyānyābharaṇāni ca /
samantrisakhibhṛtyāya jāmātṛsnehakātarā","ददौ तस्मै सुवस्त्राणि दिव्यान्याभरणानि च /
समन्त्रिसखिभृत्याय जामातृस्नेहकातरा"
Kathasaritsagara,"sokss_6,8.130","evaṃ mahotsavenāsāvamṛtāsvādasundaraḥ /
eṣāṃ vatseśvarādīnāṃ sarveṣāṃ vāsaro yayau","एवं महोत्सवेनासावमृतास्वादसुन्दरः /
एषां वत्सेश्वरादीनां सर्वेषां वासरो ययौ"
Kathasaritsagara,"sokss_6,8.131","tato niśāyāṃ prāptāyāṃ sutodvāhavimarśinī /
kaliṅgasenā sasmāra tāṃ sā somaprabhāṃ sakhim","ततो निशायां प्राप्तायां सुतोद्वाहविमर्शिनी /
कलिङ्गसेना सस्मार तां सा सोमप्रभां सखिम्"
Kathasaritsagara,"sokss_6,8.132","etayā smṛtamātrāṃ tāṃ mayāsurasutāṃ tadā /
bhavyāṃ bhartā mahājñānī jagāda nalakūbaraḥ","एतया स्मृतमात्रां तां मयासुरसुतां तदा /
भव्यां भर्ता महाज्ञानी जगाद नलकूबरः"
Kathasaritsagara,"sokss_6,8.133","kaliṅgasenā tvāmadya sotsukā smarati priye /
tadgaccha divyamudyānaṃ kuru caitatsutākṛte","कलिङ्गसेना त्वामद्य सोत्सुका स्मरति प्रिये /
तद्गच्छ दिव्यमुद्यानं कुरु चैतत्सुताकृते"
Kathasaritsagara,"sokss_6,8.134","ity uktvā bhāvi bhūtaṃ ca kathayitvā catadgatam /
tadaiva preṣayām āsa patnīṃ somaprabhāṃ patiḥ","इत्य् उक्त्वा भावि भूतं च कथयित्वा चतद्गतम् /
तदैव प्रेषयाम् आस पत्नीं सोमप्रभां पतिः"
Kathasaritsagara,"sokss_6,8.135","sā cāgatya cirotkaṇṭhākṛtakaṇṭhagrahāṃ sakhīm /
kaliṅgasenāṃ kuśalaṃ pṛṣṭvā somaprabhābravīt","सा चागत्य चिरोत्कण्ठाकृतकण्ठग्रहां सखीम् /
कलिङ्गसेनां कुशलं पृष्ट्वा सोमप्रभाब्रवीत्"
Kathasaritsagara,"sokss_6,8.136","vidyādhareṇa tāvattvaṃ pariṇītā maharddhinā /
avatīrṇā ratiste ca sutā śārvādanugrahāt","विद्याधरेण तावत्त्वं परिणीता महर्द्धिना /
अवतीर्णा रतिस्ते च सुता शार्वादनुग्रहात्"
Kathasaritsagara,"sokss_6,8.137","kāmāvatārasyaiṣā ca vatseśāl labdhajanmanaḥ /
naravāhanadattasya pūrvabhāryā vinirmitā","कामावतारस्यैषा च वत्सेशाल् लब्धजन्मनः /
नरवाहनदत्तस्य पूर्वभार्या विनिर्मिता"
Kathasaritsagara,"sokss_6,8.138","vidyādharādhirājyaṃ sa divyaṃ kalpaṃ kariṣyati /
tasyaiṣānyāvarodhānāṃ mūrdhni mānyā bhaviṣyati","विद्याधराधिराज्यं स दिव्यं कल्पं करिष्यति /
तस्यैषान्यावरोधानां मूर्ध्नि मान्या भविष्यति"
Kathasaritsagara,"sokss_6,8.139","tvaṃ cāvatīrṇā bhūloke śakraśāpacyutāpsaraḥ /
niṣpannakāryaśeṣā ca śāpamuktimavāpsyasi","त्वं चावतीर्णा भूलोके शक्रशापच्युताप्सरः /
निष्पन्नकार्यशेषा च शापमुक्तिमवाप्स्यसि"
Kathasaritsagara,"sokss_6,8.140","etan me sarvamākhyātaṃ bhartrā jñānavatā sakhi /
tasyāccintā na te kāryā bhāvi sarvaṃ śubhaṃ tava","एतन् मे सर्वमाख्यातं भर्त्रा ज्ञानवता सखि /
तस्याच्चिन्ता न ते कार्या भावि सर्वं शुभं तव"
Kathasaritsagara,"sokss_6,8.141","ahaṃ ceha karomyeṣā divyaṃ tvattanayākṛte /
udyānaṃ nāsti pātāle na bhūmau yanna vā divi","अहं चेह करोम्येषा दिव्यं त्वत्तनयाकृते /
उद्यानं नास्ति पाताले न भूमौ यन्न वा दिवि"
Kathasaritsagara,"sokss_6,8.142","ity uktvā divyamudyānaṃ sā nirāya svamāyayā /
kaliṅgasenām āmantrya sotkāṃ somaprabhā yayau","इत्य् उक्त्वा दिव्यमुद्यानं सा निराय स्वमायया /
कलिङ्गसेनाम् आमन्त्र्य सोत्कां सोमप्रभा ययौ"
Kathasaritsagara,"sokss_6,8.143","tato niśi prabhātāyāmakasmānnandanaṃ divaḥ /
bhūmāviva cyutaṃ loko dadarśodyānamatra tat","ततो निशि प्रभातायामकस्मान्नन्दनं दिवः /
भूमाविव च्युतं लोको ददर्शोद्यानमत्र तत्"
Kathasaritsagara,"sokss_6,8.144","buddhvāta rājā vatseśaḥ sabhāryaḥ sacivaiḥ saha /
naravāhanadattaś ca sānugo 'tra samāyayau","बुद्ध्वात राजा वत्सेशः सभार्यः सचिवैः सह /
नरवाहनदत्तश् च सानुगो ऽत्र समाययौ"
Kathasaritsagara,"sokss_6,8.145","dadṛśuste tamudyānaṃ sadā puṣpaphaladrumam /
nānāmaṇimayastambhabhittibhūbhāgavāpikam","ददृशुस्ते तमुद्यानं सदा पुष्पफलद्रुमम् /
नानामणिमयस्तम्भभित्तिभूभागवापिकम्"
Kathasaritsagara,"sokss_6,8.146","suvarṇavarṇavihagaṃ divyasaurabhamārutam /
devādeśāvatīrṇaṃ tatsvargāntaram iva kṣitau","सुवर्णवर्णविहगं दिव्यसौरभमारुतम् /
देवादेशावतीर्णं तत्स्वर्गान्तरम् इव क्षितौ"
Kathasaritsagara,"sokss_6,8.147","dṛṣṭvā tadadbhutaṃ rājā kimetad iti pṛṣṭavān /
kaliṅgasenām ātithyavyagrāṃ vatseśvarastadā","दृष्ट्वा तदद्भुतं राजा किमेतद् इति पृष्टवान् /
कलिङ्गसेनाम् आतिथ्यव्यग्रां वत्सेश्वरस्तदा"
Kathasaritsagara,"sokss_6,8.148","sā pratyuvāca sarveṣu śṛnvatsu nṛpatiṃ ca tam /
viśvakarmāvatāro 'sti mayo nāma mahāsuraḥ","सा प्रत्युवाच सर्वेषु शृन्वत्सु नृपतिं च तम् /
विश्वकर्मावतारो ऽस्ति मयो नाम महासुरः"
Kathasaritsagara,"sokss_6,8.149","yudhiṣṭhirasya yaś cakre puraṃ ramyaṃ ca vajriṇaḥ /
tasya somaprabhā nāma tanayāsti sakhī mama","युधिष्ठिरस्य यश् चक्रे पुरं रम्यं च वज्रिणः /
तस्य सोमप्रभा नाम तनयास्ति सखी मम"
Kathasaritsagara,"sokss_6,8.150","tayā rātrāvihāgatya matsamīpaṃ svamāyayā /
prītyā kṛtamidaṃ divyamudyānaṃ matsutākṛte","तया रात्राविहागत्य मत्समीपं स्वमायया /
प्रीत्या कृतमिदं दिव्यमुद्यानं मत्सुताकृते"
Kathasaritsagara,"sokss_6,8.151","ity uktvā yac ca saskhyāsyā bhūtaṃ bhāvyuditaṃ tayā /
tattayaivoktamity uktvā tadā sarvaṃ śaśaṃsa sā","इत्य् उक्त्वा यच् च सस्ख्यास्या भूतं भाव्युदितं तया /
तत्तयैवोक्तमित्य् उक्त्वा तदा सर्वं शशंस सा"
Kathasaritsagara,"sokss_6,8.152","tataḥ kaliṅgasenoktiṃ sasaṃvādāmavekṣya tām /
nirastasaṃśayāḥ sarve toṣaṃ tatrātulaṃ yayuḥ","ततः कलिङ्गसेनोक्तिं ससंवादामवेक्ष्य ताम् /
निरस्तसंशयाः सर्वे तोषं तत्रातुलं ययुः"
Kathasaritsagara,"sokss_6,8.153","kaliṅgasenāthithyena nināya divasaṃ ca tam /
udyāne 'traiva vatseśo bhāryāputrādibhiḥ saha","कलिङ्गसेनाथिथ्येन निनाय दिवसं च तम् /
उद्याने ऽत्रैव वत्सेशो भार्यापुत्रादिभिः सह"
Kathasaritsagara,"sokss_6,8.154","anyedyurnirgato draṣṭuṃ devaṃ devakule ca saḥ /
dadarśa nṛpatirbahnīḥ suvastrābharaṇāḥ striyaḥ","अन्येद्युर्निर्गतो द्रष्टुं देवं देवकुले च सः /
ददर्श नृपतिर्बह्नीः सुवस्त्राभरणाः स्त्रियः"
Kathasaritsagara,"sokss_6,8.155","kā yūyamiti pṛṣṭāś ca tena tāstaṃ babhāṣire /
vayaṃ vidyāḥ kalāścaitāstvatputrārtham ihāgatāḥ","का यूयमिति पृष्टाश् च तेन तास्तं बभाषिरे /
वयं विद्याः कलाश्चैतास्त्वत्पुत्रार्थम् इहागताः"
Kathasaritsagara,"sokss_6,8.156","gatvā viśāma khastāntarity uktvā tāstiro 'bhavan /
savismayaḥ sa rājāpi vatseśo 'bhyantaraṃ yayau","गत्वा विशाम खस्तान्तरित्य् उक्त्वा तास्तिरो ऽभवन् /
सविस्मयः स राजापि वत्सेशो ऽभ्यन्तरं ययौ"
Kathasaritsagara,"sokss_6,8.157","tatra vāsavadattāyai devyai mantrigaṇāya ca /
tacchaśaṃsābhyanandaṃste devatānugrahaṃ ca tam","तत्र वासवदत्तायै देव्यै मन्त्रिगणाय च /
तच्छशंसाभ्यनन्दंस्ते देवतानुग्रहं च तम्"
Kathasaritsagara,"sokss_6,8.158","tato rājanideśena viṇā vāsavadattayā /
naravāhanadatte 'tra praviṣṭe jagṛhe kṣaṇāt","ततो राजनिदेशेन विणा वासवदत्तया /
नरवाहनदत्ते ऽत्र प्रविष्टे जगृहे क्षणात्"
Kathasaritsagara,"sokss_6,8.159","vādayantīṃ tatas tāṃ ca mātaraṃ vinayena saḥ /
rājaputro 'bravīdvīṇā cyutā sthānādasāviti","वादयन्तीं ततस् तां च मातरं विनयेन सः /
राजपुत्रो ऽब्रवीद्वीणा च्युता स्थानादसाविति"
Kathasaritsagara,"sokss_6,8.160","tvaṃ vādaya gṛhāṇaitām iti pitrodite 'tha saḥ /
vīṇām avādayat kurvan gandharvān api vismitān","त्वं वादय गृहाणैताम् इति पित्रोदिते ऽथ सः /
वीणाम् अवादयत् कुर्वन् गन्धर्वान् अपि विस्मितान्"
Kathasaritsagara,"sokss_6,8.161","evaṃ sarvāsu vidyāsu kalāsu ca parīkṣitaḥ /
pitrā yāvadvṛtastābhiḥ svayaṃ sarvaṃ viveda saḥ","एवं सर्वासु विद्यासु कलासु च परीक्षितः /
पित्रा यावद्वृतस्ताभिः स्वयं सर्वं विवेद सः"
Kathasaritsagara,"sokss_6,8.162","vīkṣya taṃ saguṇaṃ putraṃ vatseśastām aśikṣayat /
kaliṅgasenātanayāṃ nṛttaṃ madanamañcukām","वीक्ष्य तं सगुणं पुत्रं वत्सेशस्ताम् अशिक्षयत् /
कलिङ्गसेनातनयां नृत्तं मदनमञ्चुकाम्"
Kathasaritsagara,"sokss_6,8.163","yathā yathā pūrṇakalā sābhūttanurivandavī /
naravāhanadattābdhiścakṣubhe sa tathā tathā","यथा यथा पूर्णकला साभूत्तनुरिवन्दवी /
नरवाहनदत्ताब्धिश्चक्षुभे स तथा तथा"
Kathasaritsagara,"sokss_6,8.164","araṃsta tāṃ ca gāyantīṃ nṛtyantīṃ ca vilokayan /
paṭhantīm iva kāmājñāmaṅgādyabhinayair vṛtām","अरंस्त तां च गायन्तीं नृत्यन्तीं च विलोकयन् /
पठन्तीम् इव कामाज्ञामङ्गाद्यभिनयैर् वृताम्"
Kathasaritsagara,"sokss_6,8.165","sāpi kṣaṇamapaśyantī tamudaśruḥ sudhāmayam /
kāntamāsīduṣaḥkāle jalārdr eva kumudvatī","सापि क्षणमपश्यन्ती तमुदश्रुः सुधामयम् /
कान्तमासीदुषःकाले जलार्द्र् एव कुमुद्वती"
Kathasaritsagara,"sokss_6,8.166","satataṃ cāsahaḥ sthātuṃ tanmukhālokanaṃ vinā /
naravāhanadatto 'sau tattadudyānamāyayau","सततं चासहः स्थातुं तन्मुखालोकनं विना /
नरवाहनदत्तो ऽसौ तत्तदुद्यानमाययौ"
Kathasaritsagara,"sokss_6,8.167","tatra pārśvaṃ tayānīya sutāṃ madanamañcukām /
kaliṅgasenayā prītyā rajyamānaḥ sa tasthivān","तत्र पार्श्वं तयानीय सुतां मदनमञ्चुकाम् /
कलिङ्गसेनया प्रीत्या रज्यमानः स तस्थिवान्"
Kathasaritsagara,"sokss_6,8.168","gomukhaś cāsya cittajñaḥ svāmino 'tra cirasthitim /
icchan kaliṅgasenāyai tāṃ tām akathayat kathām","गोमुखश् चास्य चित्तज्ञः स्वामिनो ऽत्र चिरस्थितिम् /
इच्छन् कलिङ्गसेनायै तां ताम् अकथयत् कथाम्"
Kathasaritsagara,"sokss_6,8.169","cittagraṇeṇa tenāsyā rājaputrastutoṣa saḥ /
hṛdayānupraveśo hi prabhoḥ saṃvananaṃ param","चित्तग्रणेण तेनास्या राजपुत्रस्तुतोष सः /
हृदयानुप्रवेशो हि प्रभोः संवननं परम्"
Kathasaritsagara,"sokss_6,8.170","nṛttādiyogyāṃ kurute tasmin madanamañcukām /
tatra svayaṃ ca saṃgītaveśmanyudyānavartini","नृत्तादियोग्यां कुरुते तस्मिन् मदनमञ्चुकाम् /
तत्र स्वयं च संगीतवेश्मन्युद्यानवर्तिनि"
Kathasaritsagara,"sokss_6,8.171","naravāhanadattaḥ sa hrepayanvaracāraṇān /
tasyāṃ priyāyāṃ nṛtyantyāṃ sarvātodyānyavādayat","नरवाहनदत्तः स ह्रेपयन्वरचारणान् /
तस्यां प्रियायां नृत्यन्त्यां सर्वातोद्यान्यवादयत्"
Kathasaritsagara,"sokss_6,8.172","jigāya cāgatān digbhyo vividhān paṇḍitāṃs tathā /
gajāśvarathaśastrāstracitrapustādikovidaḥ","जिगाय चागतान् दिग्भ्यो विविधान् पण्डितांस् तथा /
गजाश्वरथशस्त्रास्त्रचित्रपुस्तादिकोविदः"
Kathasaritsagara,"sokss_6,8.173","evaṃ viharato vidyāsvayaṃvaravṛtasya te /
naravāhanadattasya śaiśave vāsarā yayuḥ","एवं विहरतो विद्यास्वयंवरवृतस्य ते /
नरवाहनदत्तस्य शैशवे वासरा ययुः"
Kathasaritsagara,"sokss_6,8.174","ekadā cātra yātrāyām udyānaṃ sa priyāsakhaḥ /
yayau nāgavanaṃ nāma rājaputraḥ samantrikaḥ","एकदा चात्र यात्रायाम् उद्यानं स प्रियासखः /
ययौ नागवनं नाम राजपुत्रः समन्त्रिकः"
Kathasaritsagara,"sokss_6,8.175","tatrābhilāṣiṇī kācidvaṇigbhāryā nirākṛtā /
iyeṣa gomukhaṃ hantuṃ saviṣāhṛtapānakā","तत्राभिलाषिणी काचिद्वणिग्भार्या निराकृता /
इयेष गोमुखं हन्तुं सविषाहृतपानका"
Kathasaritsagara,"sokss_6,8.176","tadviveda ca tatsakhyā mukhādatra sa gomukhaḥ /
nādade pānakaṃ tac ca striya evaṃ nininda ca","तद्विवेद च तत्सख्या मुखादत्र स गोमुखः /
नाददे पानकं तच् च स्त्रिय एवं निनिन्द च"
Kathasaritsagara,"sokss_6,8.177","aho dhātrā purā sṛṣṭaṃ sāhasaṃ tadanu striyaḥ /
naitāsāṃ duṣkaraṃ kiṃcin nisargād iha vidyate","अहो धात्रा पुरा सृष्टं साहसं तदनु स्त्रियः /
नैतासां दुष्करं किंचिन् निसर्गाद् इह विद्यते"
Kathasaritsagara,"sokss_6,8.178","nūnaṃ strī nāma sṛṣṭeyamamṛtena viṣeṇa ca /
anuraktāmṛtaṃ sā hi viraktā viṣam eva ca","नूनं स्त्री नाम सृष्टेयममृतेन विषेण च /
अनुरक्तामृतं सा हि विरक्ता विषम् एव च"
Kathasaritsagara,"sokss_6,8.179","jñāyate kāntavadanā kena pracchannapātakā /
kustrī praphullakamalā gūḍhanakr eva padminī","ज्ञायते कान्तवदना केन प्रच्छन्नपातका /
कुस्त्री प्रफुल्लकमला गूढनक्र् एव पद्मिनी"
Kathasaritsagara,"sokss_6,8.180","divaḥ patati kācittu guṇacakrapracodinī /
bhartṛślāhāsahā sustrī prabhā bhānorivāmalā","दिवः पतति काचित्तु गुणचक्रप्रचोदिनी /
भर्तृश्लाहासहा सुस्त्री प्रभा भानोरिवामला"
Kathasaritsagara,"sokss_6,8.181","hantyevāśu gṛhītānyā pararaktā gataspṛhā /
pāpā virāgaviṣabhṛdbhartāraṃ bhujagīva sā","हन्त्येवाशु गृहीतान्या पररक्ता गतस्पृहा /
पापा विरागविषभृद्भर्तारं भुजगीव सा"
Kathasaritsagara,"sokss_6,8.182","tathā hi kutracidgrāme śatrughna iti ko 'py abhūt /
puruṣas tasya bhāryā ca babhūva vyabhicāriṇī","तथा हि कुत्रचिद्ग्रामे शत्रुघ्न इति को ऽप्य् अभूत् /
पुरुषस् तस्य भार्या च बभूव व्यभिचारिणी"
Kathasaritsagara,"sokss_6,8.183","sa dadarśaikadā sāyaṃ bhāryāṃ tāṃ jārasaṃgatām /
jaghāna taṃ ca tajjāraṃ khaḍgenāntargṛhasthitam","स ददर्शैकदा सायं भार्यां तां जारसंगताम् /
जघान तं च तज्जारं खड्गेनान्तर्गृहस्थितम्"
Kathasaritsagara,"sokss_6,8.184","rātryapekṣī ca tasthau sa dvāri bhāryāṃ nirudhya tām /
tatkālaṃ ca nivāsārthī tamatra pathiko 'bhyagāt","रात्र्यपेक्षी च तस्थौ स द्वारि भार्यां निरुध्य ताम् /
तत्कालं च निवासार्थी तमत्र पथिको ऽभ्यगात्"
Kathasaritsagara,"sokss_6,8.185","dattvā tasyāśrayaṃ yuktyā tenaiva saha taṃ hatam /
pāradārikamādāya rātrau tatrāṭavīṃ yayau","दत्त्वा तस्याश्रयं युक्त्या तेनैव सह तं हतम् /
पारदारिकमादाय रात्रौ तत्राटवीं ययौ"
Kathasaritsagara,"sokss_6,8.186","tatrāndhakūpe yāvatsa śavaṃ kṣipati taṃ tayā /
tāvadāgatayā paścātkṣiptaḥ so 'py atra bhāryayā","तत्रान्धकूपे यावत्स शवं क्षिपति तं तया /
तावदागतया पश्चात्क्षिप्तः सो ऽप्य् अत्र भार्यया"
Kathasaritsagara,"sokss_6,8.187","evaṃ kuyoṣitkurute kiṃ kiṃ nāma na sāhasam /
iti strīcaritaṃ bālo 'py anindatso 'tra gomukhaḥ","एवं कुयोषित्कुरुते किं किं नाम न साहसम् /
इति स्त्रीचरितं बालो ऽप्य् अनिन्दत्सो ऽत्र गोमुखः"
Kathasaritsagara,"sokss_6,8.188","tato nāgavane tatra nāgānabhyarcya sa svayam /
naravāhanadatto 'gāt svāvāsaṃ saparicchadaḥ","ततो नागवने तत्र नागानभ्यर्च्य स स्वयम् /
नरवाहनदत्तो ऽगात् स्वावासं सपरिच्छदः"
Kathasaritsagara,"sokss_6,8.189","tatra jijñāsur anyedyuḥ sacivān gomukhādikān /
jānann api sa papraccha rājanīteḥ samuccayam","तत्र जिज्ञासुर् अन्येद्युः सचिवान् गोमुखादिकान् /
जानन्न् अपि स पप्रच्छ राजनीतेः समुच्चयम्"
Kathasaritsagara,"sokss_6,8.190","sarvajñastvaṃ tathāpyetadbrūmaḥ pṛṣṭā vayaṃ tvayā /
ity uktvā sāramanyonyaṃ te niścityaivamabruvan","सर्वज्ञस्त्वं तथाप्येतद्ब्रूमः पृष्टा वयं त्वया /
इत्य् उक्त्वा सारमन्योन्यं ते निश्चित्यैवमब्रुवन्"
Kathasaritsagara,"sokss_6,8.191","āruhya nṛpatiḥ pūrvamindriyāśvānvaśīkṛtān /
kāmakrodhādikāñjitvā ripūnābhyantarāṃś ca tān","आरुह्य नृपतिः पूर्वमिन्द्रियाश्वान्वशीकृतान् /
कामक्रोधादिकाञ्जित्वा रिपूनाभ्यन्तरांश् च तान्"
Kathasaritsagara,"sokss_6,8.192","jayedātmānamevādau vijayāyānyavidviṣām /
ajitātmā hi vivaśī vaśīkuryātkathaṃ param","जयेदात्मानमेवादौ विजयायान्यविद्विषाम् /
अजितात्मा हि विवशी वशीकुर्यात्कथं परम्"
Kathasaritsagara,"sokss_6,8.193","tato jānapadatvādiguṇayuktāṃś ca mantriṇaḥ /
purohitaṃ cātharvajñaṃ kuryād dakṣaṃ taponvitam","ततो जानपदत्वादिगुणयुक्तांश् च मन्त्रिणः /
पुरोहितं चाथर्वज्ञं कुर्याद् दक्षं तपोन्वितम्"
Kathasaritsagara,"sokss_6,8.194","upādhibhirbhaye lobhe dharme kāme parīkṣitān /
yogyeṣv amātyān kāryeṣu yuñjītāntaravittamaḥ","उपाधिभिर्भये लोभे धर्मे कामे परीक्षितान् /
योग्येष्व् अमात्यान् कार्येषु युञ्जीतान्तरवित्तमः"
Kathasaritsagara,"sokss_6,8.195","satyaṃ dveṣaprayuktaṃ vā snehoktaṃ svarthasaṃhatam /
vacasteṣāṃ parīkṣeta mithaḥ kāryeṣu jalpatām","सत्यं द्वेषप्रयुक्तं वा स्नेहोक्तं स्वर्थसंहतम् /
वचस्तेषां परीक्षेत मिथः कार्येषु जल्पताम्"
Kathasaritsagara,"sokss_6,8.196","satye tuṣyed asatye tu yathārhaṃ daṇḍam ācaret /
jijñāseta pṛthak caiṣāṃ cārair ācaritaṃ sadā","सत्ये तुष्येद् असत्ये तु यथार्हं दण्डम् आचरेत् /
जिज्ञासेत पृथक् चैषां चारैर् आचरितं सदा"
Kathasaritsagara,"sokss_6,8.197","ity anāvṛtadṛk paśyan kāryāṇy utkhāya kaṇṭakān /
upārjya koṣadaṇḍādi sādhayed baddhamūlatām","इत्य् अनावृतदृक् पश्यन् कार्याण्य् उत्खाय कण्टकान् /
उपार्ज्य कोषदण्डादि साधयेद् बद्धमूलताम्"
Kathasaritsagara,"sokss_6,8.198","utsāhaprabhutāmantraśaktitrayayutas tataḥ /
paradeśajigīṣuḥ syādvicārya svaparāntaram","उत्साहप्रभुतामन्त्रशक्तित्रययुतस् ततः /
परदेशजिगीषुः स्याद्विचार्य स्वपरान्तरम्"
Kathasaritsagara,"sokss_6,8.199","āptaiḥ śrutānvitaiḥ prājñairmantraṃ kuryādanāyatam /
tairniścitaṃ svabuddhyā tatsarvāṅgaṃ pariśodhayet","आप्तैः श्रुतान्वितैः प्राज्ञैर्मन्त्रं कुर्यादनायतम् /
तैर्निश्चितं स्वबुद्ध्या तत्सर्वाङ्गं परिशोधयेत्"
Kathasaritsagara,"sokss_6,8.200","sāmadānādyupāyajño yogakṣemaṃ prasādhayet /
prayuñjīta tataḥ saṃdhivigrahādīn guṇāṃś ca ṣaṭ","सामदानाद्युपायज्ञो योगक्षेमं प्रसाधयेत् /
प्रयुञ्जीत ततः संधिविग्रहादीन् गुणांश् च षट्"
Kathasaritsagara,"sokss_6,8.201","evaṃ vitandro vidadhatsvadeśaparadeśayoḥ /
cintāṃ rājā jayatyeva na punarjātu jīyate","एवं वितन्द्रो विदधत्स्वदेशपरदेशयोः /
चिन्तां राजा जयत्येव न पुनर्जातु जीयते"
Kathasaritsagara,"sokss_6,8.202","ajñastu kāmalobhāndho vṛthā mārgapradarśibhiḥ /
nītvā śvabhreṣu nikṣipya muṣyate dhūrtaceṭakaiḥ","अज्ञस्तु कामलोभान्धो वृथा मार्गप्रदर्शिभिः /
नीत्वा श्वभ्रेषु निक्षिप्य मुष्यते धूर्तचेटकैः"
Kathasaritsagara,"sokss_6,8.203","naivāvakāśaṃ labhate rājñas tasyāntike 'paraḥ /
dhūrtair nibaddhavāṭasya śāler iva kṛṣīvalaiḥ","नैवावकाशं लभते राज्ञस् तस्यान्तिके ऽपरः /
धूर्तैर् निबद्धवाटस्य शालेर् इव कृषीवलैः"
Kathasaritsagara,"sokss_6,8.204","antarbhūya rahasyeṣu tair vaśīkriyate hi saḥ /
tataḥ śrīraviśeṣajñātkhinnā tasmātpalāyate","अन्तर्भूय रहस्येषु तैर् वशीक्रियते हि सः /
ततः श्रीरविशेषज्ञात्खिन्ना तस्मात्पलायते"
Kathasaritsagara,"sokss_6,8.205","tasmājjitātmā rājā syādyuktadaṇḍo viśeṣavit /
prajānur āgād evaṃ hi sa bhavedbhājanaṃ śriyaḥ","तस्माज्जितात्मा राजा स्याद्युक्तदण्डो विशेषवित् /
प्रजानुर् आगाद् एवं हि स भवेद्भाजनं श्रियः"
Kathasaritsagara,"sokss_6,8.206","pūrvaṃ ca śūrasenākhyo bhṛtyaikapratyayo nṛpaḥ /
sacivaiḥ peṭakaṃ kṛtvā bhujyate sma vaśīkṛtaḥ","पूर्वं च शूरसेनाख्यो भृत्यैकप्रत्ययो नृपः /
सचिवैः पेटकं कृत्वा भुज्यते स्म वशीकृतः"
Kathasaritsagara,"sokss_6,8.207","yas tasya sevako rājñastasmai tanmantriṇo 'tra te /
dātuṃ naicchaṃstṛṇam api ditsatyapi ca bhūpatau","यस् तस्य सेवको राज्ञस्तस्मै तन्मन्त्रिणो ऽत्र ते /
दातुं नैच्छंस्तृणम् अपि दित्सत्यपि च भूपतौ"
Kathasaritsagara,"sokss_6,8.208","teṣāṃ tu sevako yo 'tra dadustasmai svayaṃ ca te /
te ca vijñapya rājānamanarhāyāpyadāpayan","तेषां तु सेवको यो ऽत्र ददुस्तस्मै स्वयं च ते /
ते च विज्ञप्य राजानमनर्हायाप्यदापयन्"
Kathasaritsagara,"sokss_6,8.209","tad dṛṣṭvā sa nṛpo buddhvā śanaistaddhūrtapeṭakam /
anyonyaṃ prajñayā yuktyā sacivāṃstānabhedayat","तद् दृष्ट्वा स नृपो बुद्ध्वा शनैस्तद्धूर्तपेटकम् /
अन्योन्यं प्रज्ञया युक्त्या सचिवांस्तानभेदयत्"
Kathasaritsagara,"sokss_6,8.210","bhinneṣu teṣu naṣṭeṣu mithaḥ paiśunyakāriṣu /
samyak chaśāsa rājyaṃ tat sa rājānyair avañcitaḥ","भिन्नेषु तेषु नष्टेषु मिथः पैशुन्यकारिषु /
सम्यक् छशास राज्यं तत् स राजान्यैर् अवञ्चितः"
Kathasaritsagara,"sokss_6,8.211","harisiṃhaś ca rājābhūtsāmātyo nītitattvavit /
kṛtabhaktabudhāmātyaḥ sadurgaḥ sārthasaṃcayaḥ","हरिसिंहश् च राजाभूत्सामात्यो नीतितत्त्ववित् /
कृतभक्तबुधामात्यः सदुर्गः सार्थसंचयः"
Kathasaritsagara,"sokss_6,8.212","anuraktāḥ prajāḥ kṛtvā ceṣṭate sma yathā tathā /
cakravartyabhiyukto 'pi na jagāma parābhavam","अनुरक्ताः प्रजाः कृत्वा चेष्टते स्म यथा तथा /
चक्रवर्त्यभियुक्तो ऽपि न जगाम पराभवम्"
Kathasaritsagara,"sokss_6,8.213","evaṃ vicāraś cintā ca sāraṃ rājye 'dhikaṃ nu kim /
ity ādyuktvā yathāsvaṃ te viremurgomukhādayaḥ","एवं विचारश् चिन्ता च सारं राज्ये ऽधिकं नु किम् /
इत्य् आद्युक्त्वा यथास्वं ते विरेमुर्गोमुखादयः"
Kathasaritsagara,"sokss_6,8.214","naravāhanadattaśca teṣāṃ śraddhāya tadvacaḥ /
cintye puruṣakartavye 'py acintyaṃ d aivamabhyadhāt","नरवाहनदत्तश्च तेषां श्रद्धाय तद्वचः /
चिन्त्ये पुरुषकर्तव्ये ऽप्य् अचिन्त्यं द् ऐवमभ्यधात्"
Kathasaritsagara,"sokss_6,8.215","tataś cotthāya tair eva sākaṃ tāṃ prekṣituṃ yayau /
sa vilambakṛtotkaṇṭhāṃ priyāṃ madanamañcukām","ततश् चोत्थाय तैर् एव साकं तां प्रेक्षितुं ययौ /
स विलम्बकृतोत्कण्ठां प्रियां मदनमञ्चुकाम्"
Kathasaritsagara,"sokss_6,8.216","prāpte tanmandiraṃ tasminn āsanasthe kṛtādarā /
kṣaṇaṃ kaliṅgasenātra gomukhaṃ vismitābravīt","प्राप्ते तन्मन्दिरं तस्मिन्न् आसनस्थे कृतादरा /
क्षणं कलिङ्गसेनात्र गोमुखं विस्मिताब्रवीत्"
Kathasaritsagara,"sokss_6,8.217","naravāhanadatte 'tra rājasūtāvanāgate /
utsukā padavīmasya draṣṭuṃ madanamañcukā","नरवाहनदत्ते ऽत्र राजसूतावनागते /
उत्सुका पदवीमस्य द्रष्टुं मदनमञ्चुका"
Kathasaritsagara,"sokss_6,8.218","harmyāgrabhūmim ārūḍhā gomukhānugatā mayā /
yāvattāvatpumāneko nabhaso 'trāvatīrṇavān","हर्म्याग्रभूमिम् आरूढा गोमुखानुगता मया /
यावत्तावत्पुमानेको नभसो ऽत्रावतीर्णवान्"
Kathasaritsagara,"sokss_6,8.219","sa kirīṭī ca khaḍgī ca māṃ divyākṛtirabravīt /
ahaṃ mānasavegākhyo rājā vidyāhareśvaraḥ","स किरीटी च खड्गी च मां दिव्याकृतिरब्रवीत् /
अहं मानसवेगाख्यो राजा विद्याहरेश्वरः"
Kathasaritsagara,"sokss_6,8.220","svaḥstrī surabhidattākhyā tvaṃ ca śāpacyutā bhuvi /
sutā ca tava divyeyametan me viditaṃ kila","स्वःस्त्री सुरभिदत्ताख्या त्वं च शापच्युता भुवि /
सुता च तव दिव्येयमेतन् मे विदितं किल"
Kathasaritsagara,"sokss_6,8.221","taddehi me sutāmetāṃ saṃbandhaḥ sadṛśo hy ayam /
ity ukte tena sahasā vihasyāhaṃ tam abravam","तद्देहि मे सुतामेतां संबन्धः सदृशो ह्य् अयम् /
इत्य् उक्ते तेन सहसा विहस्याहं तम् अब्रवम्"
Kathasaritsagara,"sokss_6,8.222","naravāhanadatto 'syā bhartā devair vinirmitaḥ /
sarveṣāṃ yo 'tra yuṣmākaṃ cakravartī bhaviṣyati","नरवाहनदत्तो ऽस्या भर्ता देवैर् विनिर्मितः /
सर्वेषां यो ऽत्र युष्माकं चक्रवर्ती भविष्यति"
Kathasaritsagara,"sokss_6,8.223","ity uktaḥ sa mayotpatya vyoma vidyādharo gataḥ /
matputrīnayanodvegākāṇḍavidyullatopamaḥ","इत्य् उक्तः स मयोत्पत्य व्योम विद्याधरो गतः /
मत्पुत्रीनयनोद्वेगाकाण्डविद्युल्लतोपमः"
Kathasaritsagara,"sokss_6,8.224","tac chrutvā gomukho 'vādījjāte 'smin svāminīha naḥ /
rājaputre 'ntarikṣokterbuddhvāmuṃ bhāvinaṃ prabhum","तच् छ्रुत्वा गोमुखो ऽवादीज्जाते ऽस्मिन् स्वामिनीह नः /
राजपुत्रे ऽन्तरिक्षोक्तेर्बुद्ध्वामुं भाविनं प्रभुम्"
Kathasaritsagara,"sokss_6,8.225","pāpaṃ vidhātum apy aicchansadyo vidyādharā hi te /
ucchṛṅkhalo niyantāraṃ ka icchedbalinaṃ prabhum","पापं विधातुम् अप्य् ऐच्छन्सद्यो विद्याधरा हि ते /
उच्छृङ्खलो नियन्तारं क इच्छेद्बलिनं प्रभुम्"
Kathasaritsagara,"sokss_6,8.226","tato 'yaṃ rakṣitaḥ sākṣādgaṇānādiśya śaṃbhunā /
nāradoktiriyaṃ tātenocyamānā śrutā mayā","ततो ऽयं रक्षितः साक्षाद्गणानादिश्य शंभुना /
नारदोक्तिरियं तातेनोच्यमाना श्रुता मया"
Kathasaritsagara,"sokss_6,8.227","ato vidyādharāḥ saṃpratyete 'smākaṃ virodhinaḥ /
śrutvā kaliṅgasenaitatsvavṛttāntabhiyābravīt","अतो विद्याधराः संप्रत्येते ऽस्माकं विरोधिनः /
श्रुत्वा कलिङ्गसेनैतत्स्ववृत्तान्तभियाब्रवीत्"
Kathasaritsagara,"sokss_6,8.228","māyayā tarhi no yāvanmadvanmadanamañcukā /
vañcyate rājaputreṇa kiṃ na tāvadvivāhyate","मायया तर्हि नो यावन्मद्वन्मदनमञ्चुका /
वञ्च्यते राजपुत्रेण किं न तावद्विवाह्यते"
Kathasaritsagara,"sokss_6,8.229","etatkaliṅgasenātaḥ śrutvā tāṃ gomukhādayaḥ /
ūcustvay aiva kārye 'smin vatseśaḥ preryatāmiti","एतत्कलिङ्गसेनातः श्रुत्वा तां गोमुखादयः /
ऊचुस्त्वय् ऐव कार्ये ऽस्मिन् वत्सेशः प्रेर्यतामिति"
Kathasaritsagara,"sokss_6,8.230","tatas tadgatadhīstasminn udyāne vyāharaddinam /
naravāhanadattastāṃ paśyanmadanamañcukām","ततस् तद्गतधीस्तस्मिन्न् उद्याने व्याहरद्दिनम् /
नरवाहनदत्तस्तां पश्यन्मदनमञ्चुकाम्"
Kathasaritsagara,"sokss_6,8.231","utphullapadmavadanāṃ dalatkuvalayekṣaṇām /
bandhūkakamanīyauṣṭhīṃ mandārastabakastanīm","उत्फुल्लपद्मवदनां दलत्कुवलयेक्षणाम् /
बन्धूककमनीयौष्ठीं मन्दारस्तबकस्तनीम्"
Kathasaritsagara,"sokss_6,8.232","śirīṣasukumārāṅgīṃ pañcapuṣpamayīm iva /
ekām eva jagajjetrīṃ smareṇa vihitāmiṣum","शिरीषसुकुमाराङ्गीं पञ्चपुष्पमयीम् इव /
एकाम् एव जगज्जेत्रीं स्मरेण विहितामिषुम्"
Kathasaritsagara,"sokss_6,8.233","kaliṅgasenāpy anyedyur gatvā vatseśvaraṃ svayam /
sutāvivāhahetostadyathābhīṣṭaṃ vyajijñapat","कलिङ्गसेनाप्य् अन्येद्युर् गत्वा वत्सेश्वरं स्वयम् /
सुताविवाहहेतोस्तद्यथाभीष्टं व्यजिज्ञपत्"
Kathasaritsagara,"sokss_6,8.234","vatseśo 'pi visṛjyaitāmāhūya nijamantriṇaḥ /
devyāṃ vāsavadattāyāṃ sthitāyāṃ nijagāda tān","वत्सेशो ऽपि विसृज्यैतामाहूय निजमन्त्रिणः /
देव्यां वासवदत्तायां स्थितायां निजगाद तान्"
Kathasaritsagara,"sokss_6,8.235","kaliṅgasenā tvarate sutodvāhāya tatkatham /
kurmo yadbandhakītyetāṃ loko vaktyuttamāmiti","कलिङ्गसेना त्वरते सुतोद्वाहाय तत्कथम् /
कुर्मो यद्बन्धकीत्येतां लोको वक्त्युत्तमामिति"
Kathasaritsagara,"sokss_6,8.236","lokaś ca sarvadā rakṣyastatpravādena kiṃ purā /
rāmabhadreṇa śuddhāpi tyaktā devī na jānakī","लोकश् च सर्वदा रक्ष्यस्तत्प्रवादेन किं पुरा /
रामभद्रेण शुद्धापि त्यक्ता देवी न जानकी"
Kathasaritsagara,"sokss_6,8.237","ambā hṛtāpi bhīṣmeṇa yatnādbhrātuḥ kṛte tathā /
pratīpaṃ kiṃ na vā tyaktā vṛtapūrvānyabhartṛkā","अम्बा हृतापि भीष्मेण यत्नाद्भ्रातुः कृते तथा /
प्रतीपं किं न वा त्यक्ता वृतपूर्वान्यभर्तृका"
Kathasaritsagara,"sokss_6,8.238","evaṃ kaliṅgasenaiṣā svayaṃvaravṛte mayi /
vyūḍhā madanavegena tenaitāṃ garhate janaḥ","एवं कलिङ्गसेनैषा स्वयंवरवृते मयि /
व्यूढा मदनवेगेन तेनैतां गर्हते जनः"
Kathasaritsagara,"sokss_6,8.239","ato 'syāstanayāmetāṃ gāndharvavidhinā svayam /
naravāhanadatto 'sāv udvahatv anurūpikām","अतो ऽस्यास्तनयामेतां गान्धर्वविधिना स्वयम् /
नरवाहनदत्तो ऽसाव् उद्वहत्व् अनुरूपिकाम्"
Kathasaritsagara,"sokss_6,8.240","ity ukte vatsarājena smāha yaugandharāyaṇaḥ /
icchetkaliṅgasenaitadanaucityaṃ kathaṃ prabho","इत्य् उक्ते वत्सराजेन स्माह यौगन्धरायणः /
इच्छेत्कलिङ्गसेनैतदनौचित्यं कथं प्रभो"
Kathasaritsagara,"sokss_6,8.241","divyaiṣā hi na sāmānyā sasutetyasakṛdgatam /
mittreṇa caitaduktaṃ me jñāninā brahmarakṣasā","दिव्यैषा हि न सामान्या ससुतेत्यसकृद्गतम् /
मित्त्रेण चैतदुक्तं मे ज्ञानिना ब्रह्मरक्षसा"
Kathasaritsagara,"sokss_6,8.242","ity ādi tatra te yāvadvimṛśanti parasparam /
evaṃ māheśvarī tāvadvāṇī prādurabhūd divaḥ","इत्य् आदि तत्र ते यावद्विमृशन्ति परस्परम् /
एवं माहेश्वरी तावद्वाणी प्रादुरभूद् दिवः"
Kathasaritsagara,"sokss_6,8.243","mannetrānaladagdhasya sṛṣṭasyāta manobhuvaḥ /
naravāhanadattasya may aivaiṣā vinirmitā","मन्नेत्रानलदग्धस्य सृष्टस्यात मनोभुवः /
नरवाहनदत्तस्य मय् ऐवैषा विनिर्मिता"
Kathasaritsagara,"sokss_6,8.244","tapastuṣṭena bhāryāsya ratirmadanamañcukā /
etayā sahitaścāyaṃ sarvāntaḥpuramukhyayā","तपस्तुष्टेन भार्यास्य रतिर्मदनमञ्चुका /
एतया सहितश्चायं सर्वान्तःपुरमुख्यया"
Kathasaritsagara,"sokss_6,8.245","vidyādharādhirājyaṃ sa divyaṃ kalpaṃ kariṣyati /
matprasādādvijityārīnity uktvā virarāma vāk","विद्याधराधिराज्यं स दिव्यं कल्पं करिष्यति /
मत्प्रसादाद्विजित्यारीनित्य् उक्त्वा विरराम वाक्"
Kathasaritsagara,"sokss_6,8.246","śrutvaitāṃ bhagavadvāṇīṃ vatseśaḥ saparicchadaḥ /
taṃ praṇamya sudodvāhe sanando niścayaṃ vyadhāt","श्रुत्वैतां भगवद्वाणीं वत्सेशः सपरिच्छदः /
तं प्रणम्य सुदोद्वाहे सनन्दो निश्चयं व्यधात्"
Kathasaritsagara,"sokss_6,8.247","atha sa sacivamukhyaṃ pūrvavijñātatattvaṃ
narapatirabhinandyāhūya mauhūrtikāṃśca /
śubhaphaladamapṛcchallagnamūcustu te taṃ
katipayadinamadhye bhāvinaṃ prāptapūjāḥ","अथ स सचिवमुख्यं पूर्वविज्ञाततत्त्वं
नरपतिरभिनन्द्याहूय मौहूर्तिकांश्च /
शुभफलदमपृच्छल्लग्नमूचुस्तु ते तं
कतिपयदिनमध्ये भाविनं प्राप्तपूजाः"
Kathasaritsagara,"sokss_6,8.248","kālaṃ manāganubhaviṣyati kaṃcidatra putro viyogamanayā saha bhāryayā te /
jānīmahe vayamidaṃ nijaśāstradṛṣṭyā vatseśvareti jagadurgaṇakāḥ punaste","कालं मनागनुभविष्यति कंचिदत्र पुत्रो वियोगमनया सह भार्यया ते /
जानीमहे वयमिदं निजशास्त्रदृष्ट्या वत्सेश्वरेति जगदुर्गणकाः पुनस्ते"
Kathasaritsagara,"sokss_6,8.249","tataḥ sa sūnor nijavaibhavocitaṃ
vivāhasaṃbhāravidhiṃ vyadhān nṛpaḥ /
tathā yathāsya svapurī na kevalaṃ
pṛthivyapi kṣobhamagāt tadudyamāt","ततः स सूनोर् निजवैभवोचितं
विवाहसंभारविधिं व्यधान् नृपः /
तथा यथास्य स्वपुरी न केवलं
पृथिव्यपि क्षोभमगात् तदुद्यमात्"
Kathasaritsagara,"sokss_6,8.250","prāpte vivāhadivase 'tha kaliṅgasenā pitrā nisṛṣṭanijadivyavibhūṣaṇāyāḥ /
tasyāḥ prasādhanavidhiṃ duhituścakāra somaprabhā patinideśavaśāgatā ca","प्राप्ते विवाहदिवसे ऽथ कलिङ्गसेना पित्रा निसृष्टनिजदिव्यविभूषणायाः /
तस्याः प्रसाधनविधिं दुहितुश्चकार सोमप्रभा पतिनिदेशवशागता च"
Kathasaritsagara,"sokss_6,8.251","kṛtadivyakautukā sā sutarāmatha madanamañcukā vibabhau /
nanvevam eva kāntā candratanuḥ kārtikānugatā","कृतदिव्यकौतुका सा सुतरामथ मदनमञ्चुका विबभौ /
नन्वेवम् एव कान्ता चन्द्रतनुः कार्तिकानुगता"
Kathasaritsagara,"sokss_6,8.252","divyāṅganāś ca tasyā harājñayā śrūyamāṇagītaravāḥ /
tadrūpajitācchannā hrītā iva maṅgalaṃ vidadhuḥ","दिव्याङ्गनाश् च तस्या हराज्ञया श्रूयमाणगीतरवाः /
तद्रूपजिताच्छन्ना ह्रीता इव मङ्गलं विदधुः"
Kathasaritsagara,"sokss_6,8.253","bhaktānukampini jayādrisute tvayādya ratyās tapaḥ svayamupetya kṛtaṃ kṛtārtham /
ity ādi divyavaracāraṇavādyamiśra vākyānumeyam api saṃdadhate 'tra gauryāḥ","भक्तानुकम्पिनि जयाद्रिसुते त्वयाद्य रत्यास् तपः स्वयमुपेत्य कृतं कृतार्थम् /
इत्य् आदि दिव्यवरचारणवाद्यमिश्र वाक्यानुमेयम् अपि संदधते ऽत्र गौर्याः"
Kathasaritsagara,"sokss_6,8.254","atha naravāhanadattaḥ praviveśa sa madanamañcukādhyuṣitam /
kṛtavarakautukaśobhī vividhamahātodyabhṛdvivāhagṛham","अथ नरवाहनदत्तः प्रविवेश स मदनमञ्चुकाध्युषितम् /
कृतवरकौतुकशोभी विविधमहातोद्यभृद्विवाहगृहम्"
Kathasaritsagara,"sokss_6,8.255","nirvartya tatra bahalodyatavipramattavīvāhamaṅgalavidhiṃ ca vadhūvarau tau /
vedīṃ samāruruhaturjvalitāgnimuccai rājñāṃ śirobhuvamivāmalaratnadīpām","निर्वर्त्य तत्र बहलोद्यतविप्रमत्तवीवाहमङ्गलविधिं च वधूवरौ तौ /
वेदीं समारुरुहतुर्ज्वलिताग्निमुच्चै राज्ञां शिरोभुवमिवामलरत्नदीपाम्"
Kathasaritsagara,"sokss_6,8.256","yadi yugapad ihendumūrtibhānū
kanakagiriṃ bhramato 'bhitaḥ kadācit /
bhavati tadupamā tayostadānīṃ
jagati vadhūvarayoḥ pradakṣiṇe 'gneḥ","यदि युगपद् इहेन्दुमूर्तिभानू
कनकगिरिं भ्रमतो ऽभितः कदाचित् /
भवति तदुपमा तयोस्तदानीं
जगति वधूवरयोः प्रदक्षिणे ऽग्नेः"
Kathasaritsagara,"sokss_6,8.257","yathā vivāhotsavatūryanādān
apothayan dundubhayo 'ntarikṣe /
tathā vadhūtsāritahomalājāḥ
surojjhitāḥ kausumavṛṣṭayo 'tra","यथा विवाहोत्सवतूर्यनादान्
अपोथयन् दुन्दुभयो ऽन्तरिक्षे /
तथा वधूत्सारितहोमलाजाः
सुरोज्झिताः कौसुमवृष्टयो ऽत्र"
Kathasaritsagara,"sokss_6,8.258","tataḥ kanakarāśibhirmaṇimayaiś ca jāmātaraṃ
samarcayadudāradhīḥ kila kaliṅgasenā tathā /
yathātra bubudhe janair api sudurgato 'syāḥ puraḥ
sa kāmamalakāpatiḥ kṛpaṇabhūbhṛto 'nye tu ke","ततः कनकराशिभिर्मणिमयैश् च जामातरं
समर्चयदुदारधीः किल कलिङ्गसेना तथा /
यथात्र बुबुधे जनैर् अपि सुदुर्गतो ऽस्याः पुरः
स काममलकापतिः कृपणभूभृतो ऽन्ये तु के"
Kathasaritsagara,"sokss_6,8.259","niṣpannatādṛśacirābhimatānurūpapāṇigrahotsavavidhī ca vadhūvarau tau /
abhyantaraṃ viviśatuḥ pramadoparuddhaṃ lokasya mānasamivāmalacitrabhakti","निष्पन्नतादृशचिराभिमतानुरूपपाणिग्रहोत्सवविधी च वधूवरौ तौ /
अभ्यन्तरं विविशतुः प्रमदोपरुद्धं लोकस्य मानसमिवामलचित्रभक्ति"
Kathasaritsagara,"sokss_6,8.260","sadvāhinīparigatair api viśvavandya śauryāś citair api jitāvanatairnarendraiḥ /
sā vārirāśibhirivāśu purī pupūre vatseśvarasya sadupāyanaratnahastaiḥ","सद्वाहिनीपरिगतैर् अपि विश्ववन्द्य शौर्याश् चितैर् अपि जितावनतैर्नरेन्द्रैः /
सा वारिराशिभिरिवाशु पुरी पुपूरे वत्सेश्वरस्य सदुपायनरत्नहस्तैः"
Kathasaritsagara,"sokss_6,8.261","anujīvijanāya so 'pi rājā
vyakiraddhema tathā mahotsave 'smin /
yadi paramabhavanna jātarūpā
jananīgarbhagatā yathāsya rāṣṭre","अनुजीविजनाय सो ऽपि राजा
व्यकिरद्धेम तथा महोत्सवे ऽस्मिन् /
यदि परमभवन्न जातरूपा
जननीगर्भगता यथास्य राष्ट्रे"
Kathasaritsagara,"sokss_6,8.262","varacāraṇanartakīsamūhair
vividhadigantasamāgatais tadātra /
paritaḥ stavanṛttagītavādyair
bubudhe tanmaya eva jīvalokaḥ","वरचारणनर्तकीसमूहैर्
विविधदिगन्तसमागतैस् तदात्र /
परितः स्तवनृत्तगीतवाद्यैर्
बुबुधे तन्मय एव जीवलोकः"
Kathasaritsagara,"sokss_6,8.263","vātoddhūtapatākābāhulatā cotsave 'tra kauśāmbī /
sāpi nanarteva purī paurastrīracitamaṇḍanābharaṇā","वातोद्धूतपताकाबाहुलता चोत्सवे ऽत्र कौशाम्बी /
सापि ननर्तेव पुरी पौरस्त्रीरचितमण्डनाभरणा"
Kathasaritsagara,"sokss_6,8.264","evaṃ ca sa pratidinaṃ parivardhamāno nirvartyate sma sucireṇa mahotsavo 'tra /
sarvaḥ sad aiva ca suhṛtsvajano janaś ca hṛṣṭas tataḥ kim api pūrṇamanoratho 'bhūt","एवं च स प्रतिदिनं परिवर्धमानो निर्वर्त्यते स्म सुचिरेण महोत्सवो ऽत्र /
सर्वः सद् ऐव च सुहृत्स्वजनो जनश् च हृष्टस् ततः किम् अपि पूर्णमनोरथो ऽभूत्"
Kathasaritsagara,"sokss_6,8.265","sa ca naravāhanadatto yuvarājo madanamañcukāsahitaḥ /
bhajate sma sucirakāṅkṣitamudayaiṣī jīvalokasukham","स च नरवाहनदत्तो युवराजो मदनमञ्चुकासहितः /
भजते स्म सुचिरकाङ्क्षितमुदयैषी जीवलोकसुखम्"
Kathasaritsagara,"sokss_7,0.1","iti mahākaviśrīsomadevabhaṭṭaviracite kathāsaritsāgare madanamañcukālambake 'ṣṭamas taraṅgaḥ /

samāptaś cāyaṃ madanamañcukālambakaḥ ṣaṣṭhaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

ratnaprabhā nāma saptamo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya sarayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे मदनमञ्चुकालम्बके ऽष्टमस् तरङ्गः /

समाप्तश् चायं मदनमञ्चुकालम्बकः षष्ठः /

// श्रीः //

महाकविश्रीसोमदेवभट्टविरचितः कथासरित्सागरः /

रत्नप्रभा नाम सप्तमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य सरयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_7,1.1","prathamas taraṅgaḥ /

kelikeśagrahavyagragaurīkaranakhāvṛtam /
śivāyānekacandrāḍhyam iva śārvaṃ śiro 'stu vaḥ","प्रथमस् तरङ्गः /

केलिकेशग्रहव्यग्रगौरीकरनखावृतम् /
शिवायानेकचन्द्राढ्यम् इव शार्वं शिरो ऽस्तु वः"
Kathasaritsagara,"sokss_7,1.2","karaṃ dānāmbhasārdraṃ yaḥ kuñcitāgraṃ prasārayan /
dadatsiddhimivābhāti sa pāyādvo gajānanaḥ","करं दानाम्भसार्द्रं यः कुञ्चिताग्रं प्रसारयन् /
ददत्सिद्धिमिवाभाति स पायाद्वो गजाननः"
Kathasaritsagara,"sokss_7,1.3","evaṃ sa tatra kauśāmbyāṃ putro vatseśvarasya tām /
pariṇīya yuvā prāṇasamāṃ madanamañcukām","एवं स तत्र कौशाम्ब्यां पुत्रो वत्सेश्वरस्य ताम् /
परिणीय युवा प्राणसमां मदनमञ्चुकाम्"
Kathasaritsagara,"sokss_7,1.4","naravāhanadattaḥ svaiḥ sacivairgomukhādibhiḥ /
samaṃ tasthau yathākāmaṃ paripūrṇamanorathaḥ","नरवाहनदत्तः स्वैः सचिवैर्गोमुखादिभिः /
समं तस्थौ यथाकामं परिपूर्णमनोरथः"
Kathasaritsagara,"sokss_7,1.5","ekadā collasanmattakokilārāvarājite /
pravartitalatālāsyavalganmalayamārute","एकदा चोल्लसन्मत्तकोकिलारावराजिते /
प्रवर्तितलतालास्यवल्गन्मलयमारुते"
Kathasaritsagara,"sokss_7,1.6","pragītabhṛṅgasubhage saṃprāpte ca madhūtsave /
yayau vihartumudyānaṃ rājaputraḥ samantrikaḥ","प्रगीतभृङ्गसुभगे संप्राप्ते च मधूत्सवे /
ययौ विहर्तुमुद्यानं राजपुत्रः समन्त्रिकः"
Kathasaritsagara,"sokss_7,1.7","tatra bhrāntvāgato 'kasmād upetya nijagāda tam /
praharṣotphullanayanaḥ svavayasyastapantakaḥ","तत्र भ्रान्त्वागतो ऽकस्माद् उपेत्य निजगाद तम् /
प्रहर्षोत्फुल्लनयनः स्ववयस्यस्तपन्तकः"
Kathasaritsagara,"sokss_7,1.8","yuvarāja mayā dṛṣṭā kāpīto nātidūrataḥ /
kanyāvatīrya gaganāt sthitāśokataroradhaḥ","युवराज मया दृष्टा कापीतो नातिदूरतः /
कन्यावतीर्य गगनात् स्थिताशोकतरोरधः"
Kathasaritsagara,"sokss_7,1.9","tay aiva preṣitaścāhamupetya sasakhīkayā /
svakāntidyotitadiśā tvadāhvānāya kanyayā","तय् ऐव प्रेषितश्चाहमुपेत्य ससखीकया /
स्वकान्तिद्योतितदिशा त्वदाह्वानाय कन्यया"
Kathasaritsagara,"sokss_7,1.10","tac chrutvā sa svasacivaiḥ sākaṃ taddarśanotsukaḥ /
naravāhanadattastattarumūlamagāddrutam","तच् छ्रुत्वा स स्वसचिवैः साकं तद्दर्शनोत्सुकः /
नरवाहनदत्तस्तत्तरुमूलमगाद्द्रुतम्"
Kathasaritsagara,"sokss_7,1.11","dadarśa tatra tāṃ kāntāṃ lolalocanaṣaṭpadām /
śoṇauṣṭhapallavāṃ pīnastanastabakaśobhitām","ददर्श तत्र तां कान्तां लोललोचनषट्पदाम् /
शोणौष्ठपल्लवां पीनस्तनस्तबकशोभिताम्"
Kathasaritsagara,"sokss_7,1.12","parāgapuñjagaurāṅgīṃ chāyayā tāpahāriṇīm /
āttocitākṛtiṃ sākṣādivopavanadevatām","परागपुञ्जगौराङ्गीं छायया तापहारिणीम् /
आत्तोचिताकृतिं साक्षादिवोपवनदेवताम्"
Kathasaritsagara,"sokss_7,1.13","upāyayau ca praṇatāṃ sa tām abhinananda ca /
divyakanyāṃ nṛpasutastadrūpāpahṛtekṣaṇaḥ","उपाययौ च प्रणतां स ताम् अभिननन्द च /
दिव्यकन्यां नृपसुतस्तद्रूपापहृतेक्षणः"
Kathasaritsagara,"sokss_7,1.14","atha tatsacivaḥ sarveṣūpaviṣṭeṣu gomukhaḥ /
tām apṛcchacchubhe kā tvaṃ kimarthaścāgamo 'tra te","अथ तत्सचिवः सर्वेषूपविष्टेषु गोमुखः /
ताम् अपृच्छच्छुभे का त्वं किमर्थश्चागमो ऽत्र ते"
Kathasaritsagara,"sokss_7,1.15","tac chrutvā sā durullaṅghyamanmathājñojjhitatrapā /
naravāhanadattasya vadanāmbhoruhaṃ muhuḥ","तच् छ्रुत्वा सा दुरुल्लङ्घ्यमन्मथाज्ञोज्झितत्रपा /
नरवाहनदत्तस्य वदनाम्भोरुहं मुहुः"
Kathasaritsagara,"sokss_7,1.16","paśyantī cakṣuṣā tiryagasamapraṇavasrutā /
vistareṇātmavṛttāntakathām evam avarṇayat","पश्यन्ती चक्षुषा तिर्यगसमप्रणवस्रुता /
विस्तरेणात्मवृत्तान्तकथाम् एवम् अवर्णयत्"
Kathasaritsagara,"sokss_7,1.17","asti trijagati khyāto nagendro himavāniti /
bhūriśṛṅgasya tasyaikaṃ śṛṅgaṃ gaurīpatergiriḥ","अस्ति त्रिजगति ख्यातो नगेन्द्रो हिमवानिति /
भूरिशृङ्गस्य तस्यैकं शृङ्गं गौरीपतेर्गिरिः"
Kathasaritsagara,"sokss_7,1.18","bhāsvanmaṇiprabhāmālī vilasattuhinadyutiḥ /
gaganābhoga iva yaḥ paricchetuṃ na śakyate","भास्वन्मणिप्रभामाली विलसत्तुहिनद्युतिः /
गगनाभोग इव यः परिच्छेतुं न शक्यते"
Kathasaritsagara,"sokss_7,1.19","haraprasādalabhyānāṃ jarāmṛtyubhayacchidām /
siddhīnāmoṣadhīnāṃ ca nidhānaṃ yasya sānavaḥ","हरप्रसादलभ्यानां जरामृत्युभयच्छिदाम् /
सिद्धीनामोषधीनां च निधानं यस्य सानवः"
Kathasaritsagara,"sokss_7,1.20","yena vidyādharavrātaśarīrarucipiñjaraiḥ /
śikharair amarādrīndraśṛṅgaśobhābhibhūyate","येन विद्याधरव्रातशरीररुचिपिञ्जरैः /
शिखरैर् अमराद्रीन्द्रशृङ्गशोभाभिभूयते"
Kathasaritsagara,"sokss_7,1.21","tatra kāñcanaśṛṅgākhyamasti hemamayaṃ puram /
bhābhiḥ prabhākarasthānam iva yadbhāti bhāsuram","तत्र काञ्चनशृङ्गाख्यमस्ति हेममयं पुरम् /
भाभिः प्रभाकरस्थानम् इव यद्भाति भासुरम्"
Kathasaritsagara,"sokss_7,1.22","bahuyojanavistīrṇe tasmin vidyādhareśvaraḥ /
āste hemaprabho nāma dṛḍhabhaktirumāpatau","बहुयोजनविस्तीर्णे तस्मिन् विद्याधरेश्वरः /
आस्ते हेमप्रभो नाम दृढभक्तिरुमापतौ"
Kathasaritsagara,"sokss_7,1.23","tasya cāsti mahādevī patnīṣu bahuṣu priyā /
alaṃkāraprabhā nāma rohiṇīva himatviṣaḥ","तस्य चास्ति महादेवी पत्नीषु बहुषु प्रिया /
अलंकारप्रभा नाम रोहिणीव हिमत्विषः"
Kathasaritsagara,"sokss_7,1.24","tayā saha sa rājā ca prātar utthāya dhārmikaḥ /
snātvārcayitvā vidhivadgaurīyuktaṃ maheśvaram","तया सह स राजा च प्रातर् उत्थाय धार्मिकः /
स्नात्वार्चयित्वा विधिवद्गौरीयुक्तं महेश्वरम्"
Kathasaritsagara,"sokss_7,1.25","etya mānuṣalokaṃ ca ratnamiśraṃ dine dine /
brāhmaṇebhyo daridrebhyaḥ svarṇalakṣaṃ prayacchati","एत्य मानुषलोकं च रत्नमिश्रं दिने दिने /
ब्राह्मणेभ्यो दरिद्रेभ्यः स्वर्णलक्षं प्रयच्छति"
Kathasaritsagara,"sokss_7,1.26","tataś cāgatya dharmeṇa rājakṛtyānyavekṣya saḥ /
karotyāhārapānādi munivanniyatavrataḥ","ततश् चागत्य धर्मेण राजकृत्यान्यवेक्ष्य सः /
करोत्याहारपानादि मुनिवन्नियतव्रतः"
Kathasaritsagara,"sokss_7,1.27","evaṃ diveṣu gacchatsu tasyodghātavaśātkila /
aputratākṛtā rājñaś cintā jātūdapadyata","एवं दिवेषु गच्छत्सु तस्योद्घातवशात्किल /
अपुत्रताकृता राज्ञश् चिन्ता जातूदपद्यत"
Kathasaritsagara,"sokss_7,1.28","tayātidurmanaskaṃ ca dṛṣṭvā papraccha taṃ priyā /
alaṃkāraprabhā devī daurmanasyasya kāraṇam","तयातिदुर्मनस्कं च दृष्ट्वा पप्रच्छ तं प्रिया /
अलंकारप्रभा देवी दौर्मनस्यस्य कारणम्"
Kathasaritsagara,"sokss_7,1.29","tataḥ sa rājāvādīt tāṃ sarvasaṃpattirasti me /
ekaṃ tu putro nāstīti duḥkhaṃ māṃ devi bādhate","ततः स राजावादीत् तां सर्वसंपत्तिरस्ति मे /
एकं तु पुत्रो नास्तीति दुःखं मां देवि बाधते"
Kathasaritsagara,"sokss_7,1.30","yā mayā prāgaputrasya puṃsaḥ sattvavataḥ kathā /
śrutā tatsmaraṇodghātāccintaiṣā codgatā mama","या मया प्रागपुत्रस्य पुंसः सत्त्ववतः कथा /
श्रुता तत्स्मरणोद्घाताच्चिन्तैषा चोद्गता मम"
Kathasaritsagara,"sokss_7,1.31","kīdṛśī sā kathā devety ukto devā tayā ca saḥ /
rājā tasyai kathām evaṃ saṃkṣepāttām avarṇayat","कीदृशी सा कथा देवेत्य् उक्तो देवा तया च सः /
राजा तस्यै कथाम् एवं संक्षेपात्ताम् अवर्णयत्"
Kathasaritsagara,"sokss_7,1.32","nagare citrakūṭākhye brāhmaṇārcanatatparaḥ /
babhūva brāhmaṇavaro nāmnānvartho mahīpatiḥ","नगरे चित्रकूटाख्ये ब्राह्मणार्चनतत्परः /
बभूव ब्राह्मणवरो नाम्नान्वर्थो महीपतिः"
Kathasaritsagara,"sokss_7,1.33","tasyāsītsattvaśīlākhyo jayī yuddhaikasevakaḥ /
māse māse ca lebhe sa tasmātsvarṇaśataṃ nṛpāt","तस्यासीत्सत्त्वशीलाख्यो जयी युद्धैकसेवकः /
मासे मासे च लेभे स तस्मात्स्वर्णशतं नृपात्"
Kathasaritsagara,"sokss_7,1.34","paryāptyai tac ca naivābhūttyāginas tasya kāñcanam /
aputratvāc ca dānaikavinodāsaktacetasaḥ","पर्याप्त्यै तच् च नैवाभूत्त्यागिनस् तस्य काञ्चनम् /
अपुत्रत्वाच् च दानैकविनोदासक्तचेतसः"
Kathasaritsagara,"sokss_7,1.35","putro vinodaheturme dattastāvanna vedhasā /
dattaṃ ca dānavyasanaṃ tadapyarthavinākṛtam","पुत्रो विनोदहेतुर्मे दत्तस्तावन्न वेधसा /
दत्तं च दानव्यसनं तदप्यर्थविनाकृतम्"
Kathasaritsagara,"sokss_7,1.36","varaṃ jīrṇasya śuṣkasya tarorjanmopalasya vā /
na saṃsāre daridrasya tyāgaikavyasanasya ca","वरं जीर्णस्य शुष्कस्य तरोर्जन्मोपलस्य वा /
न संसारे दरिद्रस्य त्यागैकव्यसनस्य च"
Kathasaritsagara,"sokss_7,1.37","iti saṃcintayan nityaṃ sattvaśīlaḥ sa jātucit /
udyāne saṃcaran prāpa nidhiṃ daivāt kadācana","इति संचिन्तयन् नित्यं सत्त्वशीलः स जातुचित् /
उद्याने संचरन् प्राप निधिं दैवात् कदाचन"
Kathasaritsagara,"sokss_7,1.38","sabhṛtyaś ca tamādāya bhūrikāñcana bhāsvaram /
mahārgharatnaruciraṃ nināya prasabhaṃ gṛham","सभृत्यश् च तमादाय भूरिकाञ्चन भास्वरम् /
महार्घरत्नरुचिरं निनाय प्रसभं गृहम्"
Kathasaritsagara,"sokss_7,1.39","tataḥ sa bhogān bhuñjāno brāhmaṇebhyo dadadvasu /
bhṛtyebhyaś ca suhṛdbhyaś ca yāvad āste 'tra sāttvikaḥ","ततः स भोगान् भुञ्जानो ब्राह्मणेभ्यो ददद्वसु /
भृत्येभ्यश् च सुहृद्भ्यश् च यावद् आस्ते ऽत्र सात्त्विकः"
Kathasaritsagara,"sokss_7,1.40","tāvaddṛṣṭvā tadabhyūhyaṃ nidhilābhaḥ sa gotrajaiḥ /
tasya rājakule gatvā svairaṃ rājñe niveditaḥ","तावद्दृष्ट्वा तदभ्यूह्यं निधिलाभः स गोत्रजैः /
तस्य राजकुले गत्वा स्वैरं राज्ञे निवेदितः"
Kathasaritsagara,"sokss_7,1.41","atha rājñā samāhūtaḥ pratīhāranideśataḥ /
kṣaṇaṃ rājāṅgaṇaikānte sattvaśīlaḥ sa tasthivān","अथ राज्ञा समाहूतः प्रतीहारनिदेशतः /
क्षणं राजाङ्गणैकान्ते सत्त्वशीलः स तस्थिवान्"
Kathasaritsagara,"sokss_7,1.42","tatra hastasthayā līlāvajramuṣṭyā khanan kṣitim /
sa lebhe tāmrakumbhīsthaṃ nidhānaṃ cāparaṃ mahat","तत्र हस्तस्थया लीलावज्रमुष्ट्या खनन् क्षितिम् /
स लेभे ताम्रकुम्भीस्थं निधानं चापरं महत्"
Kathasaritsagara,"sokss_7,1.43","dattvedaṃ rañjanīyaste rājeti hṛdayaṃ nijam /
vidhinā sattvatuṣṭena prakāśam iva darśitam","दत्त्वेदं रञ्जनीयस्ते राजेति हृदयं निजम् /
विधिना सत्त्वतुष्टेन प्रकाशम् इव दर्शितम्"
Kathasaritsagara,"sokss_7,1.44","tathaivācchādayām āsa mṛdā tac ca viveśa ca /
āveditaḥ pratīhāreṇāntikaṃ nṛpates tataḥ","तथैवाच्छादयाम् आस मृदा तच् च विवेश च /
आवेदितः प्रतीहारेणान्तिकं नृपतेस् ततः"
Kathasaritsagara,"sokss_7,1.45","jñātaṃ mayā nidhirlabdhastvayā taṃ naḥ samarpaya /
iti tatra sa rājñā ca praṇato jagade svayam","ज्ञातं मया निधिर्लब्धस्त्वया तं नः समर्पय /
इति तत्र स राज्ञा च प्रणतो जगदे स्वयम्"
Kathasaritsagara,"sokss_7,1.46","kimarpayāmi devādyaṃ kimadyatanamucyatām /
so 'pi tatreti rājānaṃ sattvaśīlo jagāda tam","किमर्पयामि देवाद्यं किमद्यतनमुच्यताम् /
सो ऽपि तत्रेति राजानं सत्त्वशीलो जगाद तम्"
Kathasaritsagara,"sokss_7,1.47","arpayābhinavaprāptam ity uktaś ca sa bhūbhṛtā /
gatvā rājāṅgaṇaikānte nidhiṃ tasmai samarpayat","अर्पयाभिनवप्राप्तम् इत्य् उक्तश् च स भूभृता /
गत्वा राजाङ्गणैकान्ते निधिं तस्मै समर्पयत्"
Kathasaritsagara,"sokss_7,1.48","ādyaṃ nidhiṃ yathecchaṃ tvaṃ bhuṅkṣveti preṣito 'tha saḥ /
nṛpeṇa nidhituṣṭena sattvaśīlo 'gamadgṛham","आद्यं निधिं यथेच्छं त्वं भुङ्क्ष्वेति प्रेषितो ऽथ सः /
नृपेण निधितुष्टेन सत्त्वशीलो ऽगमद्गृहम्"
Kathasaritsagara,"sokss_7,1.49","tatrāsīddānabhogābhyāṃ tanvannāmno yathārthatām /
nudaṃścāputratāduḥkhadaurmanasyaṃ kathaṃcana","तत्रासीद्दानभोगाभ्यां तन्वन्नाम्नो यथार्थताम् /
नुदंश्चापुत्रतादुःखदौर्मनस्यं कथंचन"
Kathasaritsagara,"sokss_7,1.50","ity etatsattvaśīlasya vṛttaṃ pūrvaṃ śrutaṃ mayā /
saṃsmṛtya sthīyate duḥkhaṃ putrāsadbhāvacintayā","इत्य् एतत्सत्त्वशीलस्य वृत्तं पूर्वं श्रुतं मया /
संस्मृत्य स्थीयते दुःखं पुत्रासद्भावचिन्तया"
Kathasaritsagara,"sokss_7,1.51","iti vidyādharendreṇa bhāryā hemaprabheṇa sā /
alaṃkāraprabhā devī gaditā nijagāda tam","इति विद्याधरेन्द्रेण भार्या हेमप्रभेण सा /
अलंकारप्रभा देवी गदिता निजगाद तम्"
Kathasaritsagara,"sokss_7,1.52","satyam evaṃ susattvānāṃ sāhāyyaṃ bhajate vidhiḥ /
kiṃ nāparo nidhirlabdhaḥ sattvaśīlena saṃkaṭe","सत्यम् एवं सुसत्त्वानां साहाय्यं भजते विधिः /
किं नापरो निधिर्लब्धः सत्त्वशीलेन संकटे"
Kathasaritsagara,"sokss_7,1.53","tatsvasattvaprabhāveṇa tvam api prāptsyasīpsitam /
śṛṇu vikramatuṅgasya kathāṃ cātra nidarśanam","तत्स्वसत्त्वप्रभावेण त्वम् अपि प्राप्त्स्यसीप्सितम् /
शृणु विक्रमतुङ्गस्य कथां चात्र निदर्शनम्"
Kathasaritsagara,"sokss_7,1.54","asti pāṭaliputrākhyaṃ bhuvo 'laṃkaraṇaṃ puram /
pūrṇavarṇavyavasthānaistaistaiḥ sanmaṇibhiścitam","अस्ति पाटलिपुत्राख्यं भुवो ऽलंकरणं पुरम् /
पूर्णवर्णव्यवस्थानैस्तैस्तैः सन्मणिभिश्चितम्"
Kathasaritsagara,"sokss_7,1.55","tatra vikramatuṅgākhyo rājābhūt sattvavān purā /
yo 'bhūt parāṅmukho dāne nārthināṃ na yudhi dviṣām","तत्र विक्रमतुङ्गाख्यो राजाभूत् सत्त्ववान् पुरा /
यो ऽभूत् पराङ्मुखो दाने नार्थिनां न युधि द्विषाम्"
Kathasaritsagara,"sokss_7,1.56","sa jātu mṛgayāhetoḥ praviṣṭo nṛpatirvanam /
bilvairhomaṃ vidadhataṃ tatra brāhmaṇamaikṣata","स जातु मृगयाहेतोः प्रविष्टो नृपतिर्वनम् /
बिल्वैर्होमं विदधतं तत्र ब्राह्मणमैक्षत"
Kathasaritsagara,"sokss_7,1.57","taṃ dṛṣṭvā praṣṭukāmo 'pi parihṛtya tadantikam /
yayau sa dūraṃ mṛgayārasena sabalas tataḥ","तं दृष्ट्वा प्रष्टुकामो ऽपि परिहृत्य तदन्तिकम् /
ययौ स दूरं मृगयारसेन सबलस् ततः"
Kathasaritsagara,"sokss_7,1.58","utpatadbhiḥ patadbhiś ca hanyamānaiḥ svapāṇinā /
ciraṃ mṛgaiśca siṃhaiś ca krīḍitvā kandukair iva","उत्पतद्भिः पतद्भिश् च हन्यमानैः स्वपाणिना /
चिरं मृगैश्च सिंहैश् च क्रीडित्वा कन्दुकैर् इव"
Kathasaritsagara,"sokss_7,1.59","āvṛttastaṃ tathaivātra dṛṣṭvā homaparaṃ dvijam /
upetya natvā papraccha nāma homaphalaṃ ca saḥ","आवृत्तस्तं तथैवात्र दृष्ट्वा होमपरं द्विजम् /
उपेत्य नत्वा पप्रच्छ नाम होमफलं च सः"
Kathasaritsagara,"sokss_7,1.60","tataḥ sa brāhmaṇo bhūpaṃ kṛtāśīstam abhāṣata /
vipro 'haṃ nāgaśarmākhyo home ca śṛṇu me phalam","ततः स ब्राह्मणो भूपं कृताशीस्तम् अभाषत /
विप्रो ऽहं नागशर्माख्यो होमे च शृणु मे फलम्"
Kathasaritsagara,"sokss_7,1.61","anena bilvahomena prasīdati yadānalaḥ /
hiraṇmayāni bilvāni tadā niryānti kuṇḍataḥ","अनेन बिल्वहोमेन प्रसीदति यदानलः /
हिरण्मयानि बिल्वानि तदा निर्यान्ति कुण्डतः"
Kathasaritsagara,"sokss_7,1.62","tato 'gniḥ prakaṭībhūya varaṃ sākṣātprayacchati /
vartate mama bhūyāṃś ca kālo bilvāni juhvataḥ","ततो ऽग्निः प्रकटीभूय वरं साक्षात्प्रयच्छति /
वर्तते मम भूयांश् च कालो बिल्वानि जुह्वतः"
Kathasaritsagara,"sokss_7,1.63","mandapuṇyasya nādyāpi tuṣyatyeva sa pāvakaḥ /
tiyukte tena rājā taṃ dhīrasattvo 'bhyabhāṣata","मन्दपुण्यस्य नाद्यापि तुष्यत्येव स पावकः /
तियुक्ते तेन राजा तं धीरसत्त्वो ऽभ्यभाषत"
Kathasaritsagara,"sokss_7,1.64","tarhi me dehi bilvaṃ tvam ekaṃ yāvajjuhomi tat /
prasādayāmi ca brahmannadhunaiva tavānalam","तर्हि मे देहि बिल्वं त्वम् एकं यावज्जुहोमि तत् /
प्रसादयामि च ब्रह्मन्नधुनैव तवानलम्"
Kathasaritsagara,"sokss_7,1.65","kathaṃ prasādayasi taṃ vahnimaprayato 'śuciḥ /
yo mam aivaṃ vratasthasya pūtasyāpi natuṣyati","कथं प्रसादयसि तं वह्निमप्रयतो ऽशुचिः /
यो मम् ऐवं व्रतस्थस्य पूतस्यापि नतुष्यति"
Kathasaritsagara,"sokss_7,1.66","ity uktas tena vipreṇa rājā tamavadatpunaḥ /
m aivaṃ prayaccha me bilvaṃ paśyāścaryaṃ kṣaṇād iti","इत्य् उक्तस् तेन विप्रेण राजा तमवदत्पुनः /
म् ऐवं प्रयच्छ मे बिल्वं पश्याश्चर्यं क्षणाद् इति"
Kathasaritsagara,"sokss_7,1.67","tataḥ sa rājñe vipro 'smai dadau bilcaṃ sakautukaḥ /
rājā ca sa tadā tatra dṛḍhasattvena cetasā","ततः स राज्ञे विप्रो ऽस्मै ददौ बिल्चं सकौतुकः /
राजा च स तदा तत्र दृढसत्त्वेन चेतसा"
Kathasaritsagara,"sokss_7,1.68","hutenānena bilvena na cettuṣyati tacchiraḥ /
tvayyagne svaṃ juhomīti dhyātvā tasmiñjuhāva tat","हुतेनानेन बिल्वेन न चेत्तुष्यति तच्छिरः /
त्वय्यग्ने स्वं जुहोमीति ध्यात्वा तस्मिञ्जुहाव तत्"
Kathasaritsagara,"sokss_7,1.69","āvirāsīc ca saptārciḥ kuṇḍādbilvaṃ hiraṇmayam /
svayamādāya tattasya phalaṃ sattvataror iva","आविरासीच् च सप्तार्चिः कुण्डाद्बिल्वं हिरण्मयम् /
स्वयमादाय तत्तस्य फलं सत्त्वतरोर् इव"
Kathasaritsagara,"sokss_7,1.70","jagāda ca sa sākṣāttaṃ jātavedā mahīpatim /
sattvenānena tuṣṭo 'smi tadgṛhāṇa varaṃ nṛpa","जगाद च स साक्षात्तं जातवेदा महीपतिम् /
सत्त्वेनानेन तुष्टो ऽस्मि तद्गृहाण वरं नृप"
Kathasaritsagara,"sokss_7,1.71","tac chrutvā sa mahāsattvo rājā taṃ praṇato 'bravīt /
ko mamānyo varo dehi dvijāyāsmai yathepsitam","तच् छ्रुत्वा स महासत्त्वो राजा तं प्रणतो ऽब्रवीत् /
को ममान्यो वरो देहि द्विजायास्मै यथेप्सितम्"
Kathasaritsagara,"sokss_7,1.72","iti rājño vacaḥ śrutvā suprīto 'gnirjagāda tam /
rājanmaghādhanapatirbrāhmaṇo 'yaṃ bhaviṣyati","इति राज्ञो वचः श्रुत्वा सुप्रीतो ऽग्निर्जगाद तम् /
राजन्मघाधनपतिर्ब्राह्मणो ऽयं भविष्यति"
Kathasaritsagara,"sokss_7,1.73","tvam apy akṣīṇakoṣaśrīrmatprasādādbhaviṣyasi /
evaṃ dattavaraṃ vahniṃ brāhmaṇaḥ sa vyajijñapat","त्वम् अप्य् अक्षीणकोषश्रीर्मत्प्रसादाद्भविष्यसि /
एवं दत्तवरं वह्निं ब्राह्मणः स व्यजिज्ञपत्"
Kathasaritsagara,"sokss_7,1.74","āvirbhūto 'si sahasā rājñaḥ svecchāvihāriṇaḥ /
na me saniyamasyāpi kimetadbhagavanniti","आविर्भूतो ऽसि सहसा राज्ञः स्वेच्छाविहारिणः /
न मे सनियमस्यापि किमेतद्भगवन्निति"
Kathasaritsagara,"sokss_7,1.75","tato 'gnirvaradaḥ prāha nādāsyaṃ darśanaṃ yadi /
ahoṣyadeva svaśirastīvrasatto nṛpo mayi","ततो ऽग्निर्वरदः प्राह नादास्यं दर्शनं यदि /
अहोष्यदेव स्वशिरस्तीव्रसत्तो नृपो मयि"
Kathasaritsagara,"sokss_7,1.76","tīvrasattvasya nacirādbhavantyeva hi siddhayaḥ /
mandasattvasya tu cirādbrahmanyuṣmādṛśasya tāḥ","तीव्रसत्त्वस्य नचिराद्भवन्त्येव हि सिद्धयः /
मन्दसत्त्वस्य तु चिराद्ब्रह्मन्युष्मादृशस्य ताः"
Kathasaritsagara,"sokss_7,1.77","ity uktvāntarhite vahnau nṛpam āmantrya sa dvijaḥ /
nāgaśarmā tato gatvā krameṇābhūn mahādhanaḥ","इत्य् उक्त्वान्तर्हिते वह्नौ नृपम् आमन्त्र्य स द्विजः /
नागशर्मा ततो गत्वा क्रमेणाभून् महाधनः"
Kathasaritsagara,"sokss_7,1.78","nṛpo 'pi dṛṣṭasattvaḥ sa stūyamāno 'nuyāyibhiḥ /
yayau vikramatuṅgaḥ svaṃ puraṃ pāṭaliputrakam","नृपो ऽपि दृष्टसत्त्वः स स्तूयमानो ऽनुयायिभिः /
ययौ विक्रमतुङ्गः स्वं पुरं पाटलिपुत्रकम्"
Kathasaritsagara,"sokss_7,1.79","tatra sthitamakasmāttaṃ praviśya prabhum ekadā /
rahaḥ śatruṃjayo nāma pratīhāro vyajijñapat","तत्र स्थितमकस्मात्तं प्रविश्य प्रभुम् एकदा /
रहः शत्रुंजयो नाम प्रतीहारो व्यजिज्ञपत्"
Kathasaritsagara,"sokss_7,1.80","vijane deva vijñaptiṃ cikīrṣurbrāhmaṇo baṭuḥ /
dattaśarmeti nāma svaṃ bruvāṇo dvāri tiṣṭhati","विजने देव विज्ञप्तिं चिकीर्षुर्ब्राह्मणो बटुः /
दत्तशर्मेति नाम स्वं ब्रुवाणो द्वारि तिष्ठति"
Kathasaritsagara,"sokss_7,1.81","praveśayeti bhūpena tenādiṣṭe praveśitaḥ /
svastipūrvaṃ sa rājānaṃ praṇamyopāviśadbaṭuḥ","प्रवेशयेति भूपेन तेनादिष्टे प्रवेशितः /
स्वस्तिपूर्वं स राजानं प्रणम्योपाविशद्बटुः"
Kathasaritsagara,"sokss_7,1.82","vyajijñapac ca devāhaṃ cūrṇayuktyā kayācana /
sadyaḥ sāhayituṃ jāne tāmrātkanakamuttamam","व्यजिज्ञपच् च देवाहं चूर्णयुक्त्या कयाचन /
सद्यः साहयितुं जाने ताम्रात्कनकमुत्तमम्"
Kathasaritsagara,"sokss_7,1.83","guruṇā hy upadiṣṭā sā yuktirmama mayā ca tat /
dṛṣṭaṃ sākṣāttayā yukyā saṃsiddhaṃ tasya kāñcanam","गुरुणा ह्य् उपदिष्टा सा युक्तिर्मम मया च तत् /
दृष्टं साक्षात्तया युक्या संसिद्धं तस्य काञ्चनम्"
Kathasaritsagara,"sokss_7,1.84","ity ukte baṭunā tena tāmramānāyayannṛpaḥ /
vilīne ca kṛte tasmin sa baṭuścūrṇamakṣipat","इत्य् उक्ते बटुना तेन ताम्रमानाययन्नृपः /
विलीने च कृते तस्मिन् स बटुश्चूर्णमक्षिपत्"
Kathasaritsagara,"sokss_7,1.85","kṣipyamāṇaṃ ca taccūrṇamadṛśyaḥ ko 'py apāharat /
yakṣastaṃ ca dadarśaikaḥ sa rājā tuṣṭapāvakaḥ","क्षिप्यमाणं च तच्चूर्णमदृश्यः को ऽप्य् अपाहरत् /
यक्षस्तं च ददर्शैकः स राजा तुष्टपावकः"
Kathasaritsagara,"sokss_7,1.86","aprāptacūrṇaṃ tāmraṃ ca na suvarṇībabhūva tat /
evaṃ triḥ kurvatas tasya baṭormoghaḥ śramo 'bhavat","अप्राप्तचूर्णं ताम्रं च न सुवर्णीबभूव तत् /
एवं त्रिः कुर्वतस् तस्य बटोर्मोघः श्रमो ऽभवत्"
Kathasaritsagara,"sokss_7,1.87","tato viṣaṇṇād ādāya rājā tasmād baṭoḥ svayam /
cūrṇaṃ vilīne cikṣepa tāmre tejasvināṃ varaḥ","ततो विषण्णाद् आदाय राजा तस्माद् बटोः स्वयम् /
चूर्णं विलीने चिक्षेप ताम्रे तेजस्विनां वरः"
Kathasaritsagara,"sokss_7,1.88","tasya tannāharaccūrṇaṃ yakṣaḥ smitvā yayau tu saḥ /
tena taccūrṇasaṃyogāt tāmraṃ kanakatām agāt","तस्य तन्नाहरच्चूर्णं यक्षः स्मित्वा ययौ तु सः /
तेन तच्चूर्णसंयोगात् ताम्रं कनकताम् अगात्"
Kathasaritsagara,"sokss_7,1.89","vismitāya tatas tasmai baṭave paripṛcchate /
sa rājā yakṣavṛttāntaṃ yathādṛṣṭaṃ śaśaṃsa tam","विस्मिताय ततस् तस्मै बटवे परिपृच्छते /
स राजा यक्षवृत्तान्तं यथादृष्टं शशंस तम्"
Kathasaritsagara,"sokss_7,1.90","śikṣitvā cūrṇayuktiṃ ca baṭostasmāttadaiva tām /
nṛpaścakre kṛtārthaṃ taṃ kṛtadāraparigraham","शिक्षित्वा चूर्णयुक्तिं च बटोस्तस्मात्तदैव ताम् /
नृपश्चक्रे कृतार्थं तं कृतदारपरिग्रहम्"
Kathasaritsagara,"sokss_7,1.91","bheje ca pūrṇakoṣaśrīr hemnā tadyuktijanmanā /
sāvarodho 'samān bhogān adaridrīkṛtadvijaḥ","भेजे च पूर्णकोषश्रीर् हेम्ना तद्युक्तिजन्मना /
सावरोधो ऽसमान् भोगान् अदरिद्रीकृतद्विजः"
Kathasaritsagara,"sokss_7,1.92","tadevaṃ bhīta iva vā parituṣṭa ivāthavā /
dadāti tīvrasattvānāmiṣṭamīśvara eva hi","तदेवं भीत इव वा परितुष्ट इवाथवा /
ददाति तीव्रसत्त्वानामिष्टमीश्वर एव हि"
Kathasaritsagara,"sokss_7,1.93","tvattaś ca dhīrasattvo 'nyaḥ ko 'sti dātā ca deva tat /
dāsyatyārādhitaḥ śaṃbhuḥ putraṃ te mā śucaṃ kṛthāḥ","त्वत्तश् च धीरसत्त्वो ऽन्यः को ऽस्ति दाता च देव तत् /
दास्यत्याराधितः शंभुः पुत्रं ते मा शुचं कृथाः"
Kathasaritsagara,"sokss_7,1.94","ity udāramalaṃkāraprabhādevīmukhādvacaḥ /
śrutvā hemaprabho rājā śraddadhe ca tutoṣa ca","इत्य् उदारमलंकारप्रभादेवीमुखाद्वचः /
श्रुत्वा हेमप्रभो राजा श्रद्दधे च तुतोष च"
Kathasaritsagara,"sokss_7,1.95","mene ca tanayaprāptiṃ gaurīśārādhanāddhruvam /
sūcitāṃ hṛdayenaiva nijenotsāhaśālinā","मेने च तनयप्राप्तिं गौरीशाराधनाद्ध्रुवम् /
सूचितां हृदयेनैव निजेनोत्साहशालिना"
Kathasaritsagara,"sokss_7,1.96","tato 'nyedyuḥ sadevīkaḥ snāto 'bhyarcitaśaṃkaraḥ /
navakāñcanakoṭīś ca viprebhyaḥ pratipādya saḥ","ततो ऽन्येद्युः सदेवीकः स्नातो ऽभ्यर्चितशंकरः /
नवकाञ्चनकोटीश् च विप्रेभ्यः प्रतिपाद्य सः"
Kathasaritsagara,"sokss_7,1.97","tanayārthaṃ tapastepe nirāhāro harāgrataḥ /
dehastyakto mayā śarvastoṣito veti niścitaḥ","तनयार्थं तपस्तेपे निराहारो हराग्रतः /
देहस्त्यक्तो मया शर्वस्तोषितो वेति निश्चितः"
Kathasaritsagara,"sokss_7,1.98","tapasthaś ceti tuṣṭāva varadaṃ girijāpatim /
helāvitīrṇadugdhābdhiṃ prapannāyopamanyave","तपस्थश् चेति तुष्टाव वरदं गिरिजापतिम् /
हेलावितीर्णदुग्धाब्धिं प्रपन्नायोपमन्यवे"
Kathasaritsagara,"sokss_7,1.99","namaste 'stu jagatsargasthitisaṃhārahetave /
gaurīśa tattadvyomādibhedabhinnāṣṭamūrtaye","नमस्ते ऽस्तु जगत्सर्गस्थितिसंहारहेतवे /
गौरीश तत्तद्व्योमादिभेदभिन्नाष्टमूर्तये"
Kathasaritsagara,"sokss_7,1.100","namaste satatotphullahṛtkuśeśayaśāyine /
viśuddhamānasāvāsakalahaṃsāya śaṃbhave","नमस्ते सततोत्फुल्लहृत्कुशेशयशायिने /
विशुद्धमानसावासकलहंसाय शंभवे"
Kathasaritsagara,"sokss_7,1.101","namo divyaprakāśāya nirmalāya jalātmane /
prakṣīṇadoṣair dṛśyāya somāyātyadbhutāya te","नमो दिव्यप्रकाशाय निर्मलाय जलात्मने /
प्रक्षीणदोषैर् दृश्याय सोमायात्यद्भुताय ते"
Kathasaritsagara,"sokss_7,1.102","dehārdhadhṛtakāntāya kevalabrāhmacāriṇe /
icchānirmitaviśvāya namo viśvamayāya te","देहार्धधृतकान्ताय केवलब्राह्मचारिणे /
इच्छानिर्मितविश्वाय नमो विश्वमयाय ते"
Kathasaritsagara,"sokss_7,1.103","evaṃ kṛtastutiṃ taṃ ca rājānaṃ girijāpatiḥ /
trirātropoṣitaṃ svapne sākṣādbhūyedam abravīt","एवं कृतस्तुतिं तं च राजानं गिरिजापतिः /
त्रिरात्रोपोषितं स्वप्ने साक्षाद्भूयेदम् अब्रवीत्"
Kathasaritsagara,"sokss_7,1.104","uttiṣṭha rājan bhāvī te vīro vaṃśadharaḥ sutaḥ /
gaurīprasādā tkanyāpi bhaviṣyatyuttamā tava","उत्तिष्ठ राजन् भावी ते वीरो वंशधरः सुतः /
गौरीप्रसादा त्कन्यापि भविष्यत्युत्तमा तव"
Kathasaritsagara,"sokss_7,1.105","naravāhanadattasya yuṣmākaṃ cakravartinaḥ /
bhaviṣyato bhavitrī yā mahiṣī mahasāṃ nidheḥ","नरवाहनदत्तस्य युष्माकं चक्रवर्तिनः /
भविष्यतो भवित्री या महिषी महसां निधेः"
Kathasaritsagara,"sokss_7,1.106","ity uktvāntarhite śarve so 'tha vidyādhareśvaraḥ /
hemaprabhaḥ prabubudhe prahṛṣṭo rajanīkṣaye","इत्य् उक्त्वान्तर्हिते शर्वे सो ऽथ विद्याधरेश्वरः /
हेमप्रभः प्रबुबुधे प्रहृष्टो रजनीक्षये"
Kathasaritsagara,"sokss_7,1.107","ānandayad alaṃkāraprabhāṃ svapnaṃ nivedya saḥ /
gauryā svapne tathaivoktāṃ bhāryāṃ saṃvādaśaṃsinīm","आनन्दयद् अलंकारप्रभां स्वप्नं निवेद्य सः /
गौर्या स्वप्ने तथैवोक्तां भार्यां संवादशंसिनीम्"
Kathasaritsagara,"sokss_7,1.108","utthāya ca tataḥ snātaḥ sa rājārcitadhūrjaṭiḥ /
cakāra dattadānaḥ sannutsavaṃ kṛtapāraṇaḥ","उत्थाय च ततः स्नातः स राजार्चितधूर्जटिः /
चकार दत्तदानः सन्नुत्सवं कृतपारणः"
Kathasaritsagara,"sokss_7,1.109","divaseṣv atha yāteṣu devī katipayeṣu sā /
alaṃkāraprabhā tasya rājño garbhamadhārayat","दिवसेष्व् अथ यातेषु देवी कतिपयेषु सा /
अलंकारप्रभा तस्य राज्ञो गर्भमधारयत्"
Kathasaritsagara,"sokss_7,1.110","ānandayām āsa ca taṃ mukhena madhugandhinā /
lolanetrālinā kāntaṃ paṅkajeneva pāṇḍunā","आनन्दयाम् आस च तं मुखेन मधुगन्धिना /
लोलनेत्रालिना कान्तं पङ्कजेनेव पाण्डुना"
Kathasaritsagara,"sokss_7,1.111","ākhyātaślāghyajanmānamudārairgarbhadohadaiḥ /
asūta tanayaṃ kāle dyaurarkam iva sā tataḥ","आख्यातश्लाघ्यजन्मानमुदारैर्गर्भदोहदैः /
असूत तनयं काले द्यौरर्कम् इव सा ततः"
Kathasaritsagara,"sokss_7,1.112","yena jātena sahajaistejobhiravabhāsitam /
sindūrāruṇatāṃ nītam api tajjātavāsakam","येन जातेन सहजैस्तेजोभिरवभासितम् /
सिन्दूरारुणतां नीतम् अपि तज्जातवासकम्"
Kathasaritsagara,"sokss_7,1.113","pitā ca taṃ śiśuṃ rājā śatrugotrabhayāvaham /
divyavāgupadiṣṭena nāmnā vajraprabhaṃ vyadhāt","पिता च तं शिशुं राजा शत्रुगोत्रभयावहम् /
दिव्यवागुपदिष्टेन नाम्ना वज्रप्रभं व्यधात्"
Kathasaritsagara,"sokss_7,1.114","tataḥ sa vavṛdhe bālaḥ pārvaṇendur iva kramāt /
kalābhiḥ pūryamāṇaḥ sanvṛddhihetoḥ kulāmbudheḥ","ततः स ववृधे बालः पार्वणेन्दुर् इव क्रमात् /
कलाभिः पूर्यमाणः सन्वृद्धिहेतोः कुलाम्बुधेः"
Kathasaritsagara,"sokss_7,1.115","athācirātpunas tasya rājño hemaprabhasya sā /
alaṃkāraprabhā rājñī sagarbhā samapadyata","अथाचिरात्पुनस् तस्य राज्ञो हेमप्रभस्य सा /
अलंकारप्रभा राज्ञी सगर्भा समपद्यत"
Kathasaritsagara,"sokss_7,1.116","sagarbhā cāśrayodbhūtasaviśeṣadyutistathā /
satyaṃ hemāsanārūḍhā bheje 'ntaḥpuraratnatām","सगर्भा चाश्रयोद्भूतसविशेषद्युतिस्तथा /
सत्यं हेमासनारूढा भेजे ऽन्तःपुररत्नताम्"
Kathasaritsagara,"sokss_7,1.117","vidyākalpitasatpadmavimānena nabhastale /
babhrāma ca tathābhūtavilasadgarbhadohadā","विद्याकल्पितसत्पद्मविमानेन नभस्तले /
बभ्राम च तथाभूतविलसद्गर्भदोहदा"
Kathasaritsagara,"sokss_7,1.118","prāpte ca samaye tasyā devyāḥ kanyājaniṣṭa sā /
paryāptaṃ varṇanaṃ yasyā janma gaurīprasādataḥ","प्राप्ते च समये तस्या देव्याः कन्याजनिष्ट सा /
पर्याप्तं वर्णनं यस्या जन्म गौरीप्रसादतः"
Kathasaritsagara,"sokss_7,1.119","naravāhanadattasya bhāryeyaṃ bhāvinīti vāk /
tadāśrāvi harādeśavacaḥsaṃvādinī divaḥ","नरवाहनदत्तस्य भार्येयं भाविनीति वाक् /
तदाश्रावि हरादेशवचःसंवादिनी दिवः"
Kathasaritsagara,"sokss_7,1.120","tato rāja sutotpattinirviśeṣakṛtotsavaḥ /
tāṃ sa hemaprabho 'kārṣīnnāmnā ratnaprabhāṃ sutām","ततो राज सुतोत्पत्तिनिर्विशेषकृतोत्सवः /
तां स हेमप्रभो ऽकार्षीन्नाम्ना रत्नप्रभां सुताम्"
Kathasaritsagara,"sokss_7,1.121","svavidyāsaṃskṛtā sā ca tasya ratnaprabhā pituḥ /
avardhata gṛhe dikṣu prakāśastūdapadyata","स्वविद्यासंस्कृता सा च तस्य रत्नप्रभा पितुः /
अवर्धत गृहे दिक्षु प्रकाशस्तूदपद्यत"
Kathasaritsagara,"sokss_7,1.122","tataḥ sa rājā taṃ varmaharaṃ vajraprabhaṃ sutam /
kṛtadārakriyaṃ kṛtvā yauvarājye 'bhiṣiktavān","ततः स राजा तं वर्महरं वज्रप्रभं सुतम् /
कृतदारक्रियं कृत्वा यौवराज्ये ऽभिषिक्तवान्"
Kathasaritsagara,"sokss_7,1.123","vinyastarājyabhāraś ca tasmin nāsīt sa nirvṛtaḥ /
sutāvivāhacintā tu tasyaikābhūttadā hṛdi","विन्यस्तराज्यभारश् च तस्मिन् नासीत् स निर्वृतः /
सुताविवाहचिन्ता तु तस्यैकाभूत्तदा हृदि"
Kathasaritsagara,"sokss_7,1.124","ekadā so 'ntikāsīnāṃ pradeyāṃ vīkṣya tāṃ sutām /
rājābravīdalaṃkāraprabhāṃ devīṃ samīpagām","एकदा सो ऽन्तिकासीनां प्रदेयां वीक्ष्य तां सुताम् /
राजाब्रवीदलंकारप्रभां देवीं समीपगाम्"
Kathasaritsagara,"sokss_7,1.125","kulālaṃkārabhūtāpi paśya devi jagattraye /
kanyā nāma mahadduḥkhaṃ dhigaho mahatām api","कुलालंकारभूतापि पश्य देवि जगत्त्रये /
कन्या नाम महद्दुःखं धिगहो महताम् अपि"
Kathasaritsagara,"sokss_7,1.126","vinītāpyāptavidyāpi rūpayauvanavatyapi /
ratnaprabhā varaprāptyā vinaiṣā yaddunoti mām","विनीताप्याप्तविद्यापि रूपयौवनवत्यपि /
रत्नप्रभा वरप्राप्त्या विनैषा यद्दुनोति माम्"
Kathasaritsagara,"sokss_7,1.127","nāravāhanadattasya bhāryoktā daivatairiyam /
tatkiṃ na diyate tasmai bhāvyasmaccakravartine","नारवाहनदत्तस्य भार्योक्ता दैवतैरियम् /
तत्किं न दियते तस्मै भाव्यस्मच्चक्रवर्तिने"
Kathasaritsagara,"sokss_7,1.128","iti coktastayā devyā sa rājā punarabravīt /
bāḍhaṃ sā kanyakā dhanyā yā taṃ varamavāpnuyāt","इति चोक्तस्तया देव्या स राजा पुनरब्रवीत् /
बाढं सा कन्यका धन्या या तं वरमवाप्नुयात्"
Kathasaritsagara,"sokss_7,1.129","sa hi kāmāvatāro 'tra kiṃ tu nādyāpi divyatām /
prāptas tena mayā tasya vidyāprāptiḥ pratīkṣyate","स हि कामावतारो ऽत्र किं तु नाद्यापि दिव्यताम् /
प्राप्तस् तेन मया तस्य विद्याप्राप्तिः प्रतीक्ष्यते"
Kathasaritsagara,"sokss_7,1.130","ity evaṃ vadatas tasya sadyastair vacanaiḥ pituḥ /
karṇapraviṣṭaiḥ kaṃdarpamohamantrapadopamaiḥ","इत्य् एवं वदतस् तस्य सद्यस्तैर् वचनैः पितुः /
कर्णप्रविष्टैः कंदर्पमोहमन्त्रपदोपमैः"
Kathasaritsagara,"sokss_7,1.131","bhrāntevāviṣṭacitteva supteva lihiteva ca /
abhūd ratnaprabhā tena hṛtacittā vareṇa sā","भ्रान्तेवाविष्टचित्तेव सुप्तेव लिहितेव च /
अभूद् रत्नप्रभा तेन हृतचित्ता वरेण सा"
Kathasaritsagara,"sokss_7,1.132","tataḥ kathaṃcitpitarau praṇamyāntaḥpuraṃ nijam /
gatvā cintāturā nidrāṃ cireṇa katham apy agāt","ततः कथंचित्पितरौ प्रणम्यान्तःपुरं निजम् /
गत्वा चिन्तातुरा निद्रां चिरेण कथम् अप्य् अगात्"
Kathasaritsagara,"sokss_7,1.133","prātaḥ śubhaṃ dinaṃ putri tatsa vatseśvarātmajaḥ /
draṣṭavyaḥ svavaro gatvā kauśāmbīṃ nagarīṃ tvayā","प्रातः शुभं दिनं पुत्रि तत्स वत्सेश्वरात्मजः /
द्रष्टव्यः स्ववरो गत्वा कौशाम्बीं नगरीं त्वया"
Kathasaritsagara,"sokss_7,1.134","tataśva svapure 'muṣminnānīya tvatpitā svayam /
tava tasya ca kalyāṇi vivāhaṃ saṃvidhāsyati","ततश्व स्वपुरे ऽमुष्मिन्नानीय त्वत्पिता स्वयम् /
तव तस्य च कल्याणि विवाहं संविधास्यति"
Kathasaritsagara,"sokss_7,1.135","iti svapne 'tha taṃ gaurī sānukampā samādiśat /
prabudhya sā ca taṃ svapnaṃ prātarmātre nyavedayat","इति स्वप्ने ऽथ तं गौरी सानुकम्पा समादिशत् /
प्रबुध्य सा च तं स्वप्नं प्रातर्मात्रे न्यवेदयत्"
Kathasaritsagara,"sokss_7,1.136","tataḥ sā tadanujñātā buddhvā vidyāprabhāvataḥ /
udyānasthaṃ varaṃ draṣṭuṃ prāvartata nijātpurāt","ततः सा तदनुज्ञाता बुद्ध्वा विद्याप्रभावतः /
उद्यानस्थं वरं द्रष्टुं प्रावर्तत निजात्पुरात्"
Kathasaritsagara,"sokss_7,1.137","tāmāryaputra māmetāṃ vettha ratnaprabhāmiti /
prāptāmutkāṃ kṣaṇenādya vittha yūyamataḥ param","तामार्यपुत्र मामेतां वेत्थ रत्नप्रभामिति /
प्राप्तामुत्कां क्षणेनाद्य वित्थ यूयमतः परम्"
Kathasaritsagara,"sokss_7,1.138","etattasyā vacaḥ śrutvā mādhuryanyakkatāmṛtam /
vilokya netrapīyūṣaṃ vidyādharyā vapuś ca tat","एतत्तस्या वचः श्रुत्वा माधुर्यन्यक्कतामृतम् /
विलोक्य नेत्रपीयूषं विद्याधर्या वपुश् च तत्"
Kathasaritsagara,"sokss_7,1.139","naravāhanadatto 'ntarvidhātāraṃ nininda saḥ /
śrotranetramayaṃ kṛtsnamakarotkiṃ na māmiti","नरवाहनदत्तो ऽन्तर्विधातारं निनिन्द सः /
श्रोत्रनेत्रमयं कृत्स्नमकरोत्किं न मामिति"
Kathasaritsagara,"sokss_7,1.140","jagāda tāṃ ca dhanyo 'haṃ janmādya saphalaṃ mama /
yo 'ham evaṃ svayaṃ tanvi snehādabhisṛtastvayā","जगाद तां च धन्यो ऽहं जन्माद्य सफलं मम /
यो ऽहम् एवं स्वयं तन्वि स्नेहादभिसृतस्त्वया"
Kathasaritsagara,"sokss_7,1.141","ity anyonyanavapremakṛtasaṃlāpayostayoḥ /
akasmāddadṛśe tatra vidyādharabalaṃ divi","इत्य् अन्योन्यनवप्रेमकृतसंलापयोस्तयोः /
अकस्माद्ददृशे तत्र विद्याधरबलं दिवि"
Kathasaritsagara,"sokss_7,1.142","tāto 'yam āgato 'treti drāgratnaprabhayodite /
rājā hemaprabho vyomnaḥ saputro 'vatatāra saḥ","तातो ऽयम् आगतो ऽत्रेति द्राग्रत्नप्रभयोदिते /
राजा हेमप्रभो व्योम्नः सपुत्रो ऽवततार सः"
Kathasaritsagara,"sokss_7,1.143","upāyayau ca putreṇa saha vajraprabheṇa saḥ /
naravāhanadattaṃ taṃ vihitasvāgatādaram","उपाययौ च पुत्रेण सह वज्रप्रभेण सः /
नरवाहनदत्तं तं विहितस्वागतादरम्"
Kathasaritsagara,"sokss_7,1.144","anyonyaracitācārā yāvattiṣṭhanti te kṣaṇāt /
tāvattatrāyayau buddhvā vatsarājaḥ samantrikaḥ","अन्योन्यरचिताचारा यावत्तिष्ठन्ति ते क्षणात् /
तावत्तत्राययौ बुद्ध्वा वत्सराजः समन्त्रिकः"
Kathasaritsagara,"sokss_7,1.145","kṛtātithyanidhiṃ taṃ ca nṛpaṃ hemaprabho 'tha saḥ /
yathā ratnaprabhoktaṃ taṃ vṛttāntaṃ samabodhayat","कृतातिथ्यनिधिं तं च नृपं हेमप्रभो ऽथ सः /
यथा रत्नप्रभोक्तं तं वृत्तान्तं समबोधयत्"
Kathasaritsagara,"sokss_7,1.146","jagāda ca mayā ceyaṃ jñātā vidyāprabhāvataḥ /
ihāgatā sutā sarvaṃ vṛttāntaṃ cātra vedmy aham","जगाद च मया चेयं ज्ञाता विद्याप्रभावतः /
इहागता सुता सर्वं वृत्तान्तं चात्र वेद्म्य् अहम्"
Kathasaritsagara,"sokss_7,1.147",cakravartivimānaṃ hi bhāvyagre 'muṣya tādṛśam,चक्रवर्तिविमानं हि भाव्यग्रे ऽमुष्य तादृशम्
Kathasaritsagara,"sokss_7,1.148","anumanyasva taddrakṣyasyacirādetamātmajam /
ratnaprabhāvadhūyuktaṃ yuvarājam ihāgatam","अनुमन्यस्व तद्द्रक्ष्यस्यचिरादेतमात्मजम् /
रत्नप्रभावधूयुक्तं युवराजम् इहागतम्"
Kathasaritsagara,"sokss_7,1.149","evaṃ vatseśamabhyarthya tenānumatavāñchitaḥ /
saputraḥ kalpayitvā tadvimānaṃ nijavidyayā","एवं वत्सेशमभ्यर्थ्य तेनानुमतवाञ्छितः /
सपुत्रः कल्पयित्वा तद्विमानं निजविद्यया"
Kathasaritsagara,"sokss_7,1.150","tatrāropya trapānamramukhaṃ ratnaprabhāyutam /
naravāhanadattaṃ taṃ sahitaṃ gomukhādibiḥ","तत्रारोप्य त्रपानम्रमुखं रत्नप्रभायुतम् /
नरवाहनदत्तं तं सहितं गोमुखादिबिः"
Kathasaritsagara,"sokss_7,1.151","yaugandharāyaṇenāpi pitrānupreṣitena saḥ /
hemaprabho nināya svaṃ puraṃ kāñcanaśṛṅgakam","यौगन्धरायणेनापि पित्रानुप्रेषितेन सः /
हेमप्रभो निनाय स्वं पुरं काञ्चनशृङ्गकम्"
Kathasaritsagara,"sokss_7,1.152","naravāhanadattaś ca dadarśa prāpya tatpuram /
śvāśuraṃ kāñcanamayaṃ hemaprākārabhāsuram","नरवाहनदत्तश् च ददर्श प्राप्य तत्पुरम् /
श्वाशुरं काञ्चनमयं हेमप्राकारभासुरम्"
Kathasaritsagara,"sokss_7,1.153","raśmipratānair niryadbhir alaṃkṛtam ivābhitaḥ /
prasāritānekabhujaṃ jāmātṛprītisaṃbhramāt","रश्मिप्रतानैर् निर्यद्भिर् अलंकृतम् इवाभितः /
प्रसारितानेकभुजं जामातृप्रीतिसंभ्रमात्"
Kathasaritsagara,"sokss_7,1.154","tatra tāṃ vidhivattasmai rājā hemaprabho dadau /
ratnaprabhāṃ mahārambho haraye 'bdhir iva śriyam","तत्र तां विधिवत्तस्मै राजा हेमप्रभो ददौ /
रत्नप्रभां महारम्भो हरये ऽब्धिर् इव श्रियम्"
Kathasaritsagara,"sokss_7,1.155","prāyacchadratnarāśīṃś ca tadā tasmai sa bhāsvarān /
pradīptānekavīvāhavahnivibhramaśālinaḥ","प्रायच्छद्रत्नराशींश् च तदा तस्मै स भास्वरान् /
प्रदीप्तानेकवीवाहवह्निविभ्रमशालिनः"
Kathasaritsagara,"sokss_7,1.156","sotsavasya pure cāsya rājño vittāni varṣataḥ /
labdhavastrā iva babhuḥ sapatākā gṛhā api","सोत्सवस्य पुरे चास्य राज्ञो वित्तानि वर्षतः /
लब्धवस्त्रा इव बभुः सपताका गृहा अपि"
Kathasaritsagara,"sokss_7,1.157","naravāhanadattaś ca nirvyūḍhodvāhamaṅgalaḥ /
divyabhogabhugatrāsta sa ratnaprabhayā samam","नरवाहनदत्तश् च निर्व्यूढोद्वाहमङ्गलः /
दिव्यभोगभुगत्रास्त स रत्नप्रभया समम्"
Kathasaritsagara,"sokss_7,1.158","reme ca divyānyudyānavāpīdevakulāni saḥ /
paśyaṃstayā samāruhya tadvidyābalato nabhaḥ","रेमे च दिव्यान्युद्यानवापीदेवकुलानि सः /
पश्यंस्तया समारुह्य तद्विद्याबलतो नभः"
Kathasaritsagara,"sokss_7,1.159","evaṃ ca tatra katiciddivasānuṣitvā vidyādharādhipapure sa vadhūsahāyaḥ /
vatseśvarasya tanayaḥ svapurīṃ prayātuṃ yaugandharāyaṇamatena matiṃ cakāra","एवं च तत्र कतिचिद्दिवसानुषित्वा विद्याधराधिपपुरे स वधूसहायः /
वत्सेश्वरस्य तनयः स्वपुरीं प्रयातुं यौगन्धरायणमतेन मतिं चकार"
Kathasaritsagara,"sokss_7,1.160","śvaśrvā tato racitamaṅgalasaṃvidhānaḥ saṃpūjitaḥ sasacivaḥ śvaśureṇa bhūyaḥ /
tenaiva putrasahitena saha pratasthe kāntāsakhastadadhiruhya punarvimānam","श्वश्र्वा ततो रचितमङ्गलसंविधानः संपूजितः ससचिवः श्वशुरेण भूयः /
तेनैव पुत्रसहितेन सह प्रतस्थे कान्तासखस्तदधिरुह्य पुनर्विमानम्"
Kathasaritsagara,"sokss_7,1.161","prāpyāśu tāṃ pramadanirbhara vatsarāja baddhotsavāṃ sa jananīnayanāmṛtaughaḥ /
ratnaprabhāṃ dadhad atha svapurīṃ viveśa hemaprabheṇa sasutena sahānugaiśca","प्राप्याशु तां प्रमदनिर्भर वत्सराज बद्धोत्सवां स जननीनयनामृतौघः /
रत्नप्रभां दधद् अथ स्वपुरीं विवेश हेमप्रभेण ससुतेन सहानुगैश्च"
Kathasaritsagara,"sokss_7,1.162","vatseśvaro 'pi saha vāsavadattayā taṃ pādānataṃ samabhinandya sutaṃ vadhūṃ ca /
hemaprabhaṃ satanayaṃ vibhavānurūpaṃ saṃbandhinaṃ navamapūjayadūrjitaśrīḥ","वत्सेश्वरो ऽपि सह वासवदत्तया तं पादानतं समभिनन्द्य सुतं वधूं च /
हेमप्रभं सतनयं विभवानुरूपं संबन्धिनं नवमपूजयदूर्जितश्रीः"
Kathasaritsagara,"sokss_7,1.163","atha vidyādhararāje tasminn āpṛcchya vatsarājādīn /
utpatya nabhaḥ sasute gatavati hemaprabhe svapuram","अथ विद्याधरराजे तस्मिन्न् आपृच्छ्य वत्सराजादीन् /
उत्पत्य नभः ससुते गतवति हेमप्रभे स्वपुरम्"
Kathasaritsagara,"sokss_7,1.164","naravāhanadatto 'sau ratnaprabhayā samadanamañcukayā /
saha sukhitas tadanaiṣīd divasaṃ sakhibhir nijair yuktaḥ","नरवाहनदत्तो ऽसौ रत्नप्रभया समदनमञ्चुकया /
सह सुखितस् तदनैषीद् दिवसं सखिभिर् निजैर् युक्तः"
Kathasaritsagara,"sokss_7,2.1","iti mahākaviśrīsomadevabhaṭṭaviracite kathāsaritsāgare ratnaprabhālambake prathamas taraṅgaḥ /

dvitīyas taraṅgaḥ /

evaṃ vidyādharīṃ bhāryāṃ bhavyāṃ ratnaprabhāṃ navām /
tasya prāptavato 'nyedyustadveśmani tayā saha","इति महाकविश्रीसोमदेवभट्टविरचिते कथासरित्सागरे रत्नप्रभालम्बके प्रथमस् तरङ्गः /

द्वितीयस् तरङ्गः /

एवं विद्याधरीं भार्यां भव्यां रत्नप्रभां नवाम् /
तस्य प्राप्तवतो ऽन्येद्युस्तद्वेश्मनि तया सह"
Kathasaritsagara,"sokss_7,2.2","naravāhanadattasya sthitasya prātarāyayuḥ /
darśanārthamupadvāraṃ sacivā gomukhādayaḥ","नरवाहनदत्तस्य स्थितस्य प्रातराययुः /
दर्शनार्थमुपद्वारं सचिवा गोमुखादयः"
Kathasaritsagara,"sokss_7,2.3","dvāḥsthayā kṣaṇaruddheṣu teṣv atrāvediteṣv atha /
praviṣṭeṣv ādṛteṣv etāṃ dvāḥsthāṃ ratnaprabhābhyadhāt","द्वाःस्थया क्षणरुद्धेषु तेष्व् अत्रावेदितेष्व् अथ /
प्रविष्टेष्व् आदृतेष्व् एतां द्वाःस्थां रत्नप्रभाभ्यधात्"
Kathasaritsagara,"sokss_7,2.4","dvārameṣāṃ na roddhavyam iha praviśatāṃ punaḥ /
āryaputravayasyānāṃ svaṃ śarīramamī hi naḥ","द्वारमेषां न रोद्धव्यम् इह प्रविशतां पुनः /
आर्यपुत्रवयस्यानां स्वं शरीरममी हि नः"
Kathasaritsagara,"sokss_7,2.5","rakṣā cāntaḥpureṣvīdṛṅnaivametan mataṃ mama /
iti dvāḥsthāmuditvā sā svapatiṃ tamathābravīt","रक्षा चान्तःपुरेष्वीदृङ्नैवमेतन् मतं मम /
इति द्वाःस्थामुदित्वा सा स्वपतिं तमथाब्रवीत्"
Kathasaritsagara,"sokss_7,2.6","āryaputra prasaṅgena vadāmi tava tac chṛṇu /
nītimātramahaṃ manye strīṇāṃ rakṣāniyantraṇam","आर्यपुत्र प्रसङ्गेन वदामि तव तच् छृणु /
नीतिमात्रमहं मन्ये स्त्रीणां रक्षानियन्त्रणम्"
Kathasaritsagara,"sokss_7,2.7","īrṣyākṛto 'thavā mohaḥ kāryaṃ tena na kiṃcana /
mahattareṇa rakṣyante śīlenaiva kulastriyaḥ","ईर्ष्याकृतो ऽथवा मोहः कार्यं तेन न किंचन /
महत्तरेण रक्ष्यन्ते शीलेनैव कुलस्त्रियः"
Kathasaritsagara,"sokss_7,2.8","dhātāpi na prabhuḥ prāyaścapalānāṃ tu rakṣaṇe /
mattā nadī ca nārī ca niyantuṃ kena pāryate","धातापि न प्रभुः प्रायश्चपलानां तु रक्षणे /
मत्ता नदी च नारी च नियन्तुं केन पार्यते"
Kathasaritsagara,"sokss_7,2.9","tathā ca śrūyatām atra kathāṃ vaḥ kathayāmy aham /
astīha ratnakūṭākhyaṃ dvīpaṃ madhye 'mbudhermahat","तथा च श्रूयताम् अत्र कथां वः कथयाम्य् अहम् /
अस्तीह रत्नकूटाख्यं द्वीपं मध्ये ऽम्बुधेर्महत्"
Kathasaritsagara,"sokss_7,2.10","tatra rājā mahotsāhaḥ purā paramavaiṣṇavaḥ /
yathārthenābhidhānena ratnādhipatirityabhūt","तत्र राजा महोत्साहः पुरा परमवैष्णवः /
यथार्थेनाभिधानेन रत्नाधिपतिरित्यभूत्"
Kathasaritsagara,"sokss_7,2.11","sa rājā vijayaṃ pṛthvyāḥ sarvarājātmajāstathā /
bhāryāḥ prāptuṃ tapastepe viṣṇorārādhanaṃ mahat","स राजा विजयं पृथ्व्याः सर्वराजात्मजास्तथा /
भार्याः प्राप्तुं तपस्तेपे विष्णोराराधनं महत्"
Kathasaritsagara,"sokss_7,2.12","saṃtuṣṭas tapasā sākṣādbhagavānādideśa tam /
uttiṣṭha rājaṃs tuṣṭo 'smi tadidaṃ vacmi te śṛṇu","संतुष्टस् तपसा साक्षाद्भगवानादिदेश तम् /
उत्तिष्ठ राजंस् तुष्टो ऽस्मि तदिदं वच्मि ते शृणु"
Kathasaritsagara,"sokss_7,2.13","kaliṅgaviṣaye ko'pi gandharvo muniśāpataḥ /
samutpanno gajaḥ śvetaḥ śvetaraśmiriti śrutaḥ","कलिङ्गविषये कोऽपि गन्धर्वो मुनिशापतः /
समुत्पन्नो गजः श्वेतः श्वेतरश्मिरिति श्रुतः"
Kathasaritsagara,"sokss_7,2.14","pūrvajanmatapaḥ siddhiyogānmadbhaktitastathā /
jñānī gaganagāmī ca gajo jātismaraś ca saḥ","पूर्वजन्मतपः सिद्धियोगान्मद्भक्तितस्तथा /
ज्ञानी गगनगामी च गजो जातिस्मरश् च सः"
Kathasaritsagara,"sokss_7,2.15","dattādeśo mayā svapne sa ca hastī mahāṃstava /
etya svayaṃ dyumārgeṇa vāhanatvaṃ prapatsyate","दत्तादेशो मया स्वप्ने स च हस्ती महांस्तव /
एत्य स्वयं द्युमार्गेण वाहनत्वं प्रपत्स्यते"
Kathasaritsagara,"sokss_7,2.16","tamāruhya gajaṃ śvetaṃ surebham iva vajrabhṛt /
vyomamārgeṇa yaṃ yaṃ tvaṃ rājānamabhiyāsyasi","तमारुह्य गजं श्वेतं सुरेभम् इव वज्रभृत् /
व्योममार्गेण यं यं त्वं राजानमभियास्यसि"
Kathasaritsagara,"sokss_7,2.17","sa sa divyānubhāvāya bhītastubhyaṃ pradāsyati /
svapne may aiva dattājñaḥ kanyādānanibhātkaram","स स दिव्यानुभावाय भीतस्तुभ्यं प्रदास्यति /
स्वप्ने मय् ऐव दत्ताज्ञः कन्यादाननिभात्करम्"
Kathasaritsagara,"sokss_7,2.18","evaṃ vijeṣyase kṛtsnāṃ pṛthvīmantaḥpurāṇi ca /
rājaputrīsahasrāṇi tvamaśītimavāpyasi","एवं विजेष्यसे कृत्स्नां पृथ्वीमन्तःपुराणि च /
राजपुत्रीसहस्राणि त्वमशीतिमवाप्यसि"
Kathasaritsagara,"sokss_7,2.19","ity uktvāntarhite viṣṇau sa rājā kṛtapāraṇaḥ /
anyedyurāgataṃ vyomnā taṃ dadarśa gajaṃ śubham","इत्य् उक्त्वान्तर्हिते विष्णौ स राजा कृतपारणः /
अन्येद्युरागतं व्योम्ना तं ददर्श गजं शुभम्"
Kathasaritsagara,"sokss_7,2.20","āruhyopanataṃ taṃ ca yathādiṣṭaḥ sa viṣṇunā /
tathā vijitya pṛthivīmājahre rājakanyakāḥ","आरुह्योपनतं तं च यथादिष्टः स विष्णुना /
तथा विजित्य पृथिवीमाजह्रे राजकन्यकाः"
Kathasaritsagara,"sokss_7,2.21","sahasrāśītisaṃkhyābhistatas tābhiḥ samaṃ ca saḥ /
uvāsa rātnakūṭe 'tra yathecchaṃ viharannṛpaḥ","सहस्राशीतिसंख्याभिस्ततस् ताभिः समं च सः /
उवास रात्नकूटे ऽत्र यथेच्छं विहरन्नृपः"
Kathasaritsagara,"sokss_7,2.22","śāntyarthaṃ śītaraśmeś ca tasya divyasya dantinaḥ /
pratyahaṃ bhojayām āsa viprāṇāṃ śatapañcakam","शान्त्यर्थं शीतरश्मेश् च तस्य दिव्यस्य दन्तिनः /
प्रत्यहं भोजयाम् आस विप्राणां शतपञ्चकम्"
Kathasaritsagara,"sokss_7,2.23","kadācic ca tamāruhya paribhramya sa bhūpatiḥ /
dvīpāntarāṇi svaṃ dvīpaṃ ratnādhipatirāyayau","कदाचिच् च तमारुह्य परिभ्रम्य स भूपतिः /
द्वीपान्तराणि स्वं द्वीपं रत्नाधिपतिराययौ"
Kathasaritsagara,"sokss_7,2.24","tatrāvataratas tasya gaganāt tu gajottamam /
cañcvā tārkṣyodbhavaḥ pakṣī mūrdhnī daivād atāḍayat","तत्रावतरतस् तस्य गगनात् तु गजोत्तमम् /
चञ्च्वा तार्क्ष्योद्भवः पक्षी मूर्ध्नी दैवाद् अताडयत्"
Kathasaritsagara,"sokss_7,2.25","sa ca pakṣī pradudrāva rājñā tīkṣṇāṅkuśāhataḥ /
hastī tu bhūmāv apatac cañcvāghātena mūrcchitaḥ","स च पक्षी प्रदुद्राव राज्ञा तीक्ष्णाङ्कुशाहतः /
हस्ती तु भूमाव् अपतच् चञ्च्वाघातेन मूर्च्छितः"
Kathasaritsagara,"sokss_7,2.26","nṛpe 'vatīrṇe sa gajo labhasaṃjño 'pi nāśakat /
utthāpyamāno 'py utthātuṃ nirastakavalagrahaḥ","नृपे ऽवतीर्णे स गजो लभसंज्ञो ऽपि नाशकत् /
उत्थाप्यमानो ऽप्य् उत्थातुं निरस्तकवलग्रहः"
Kathasaritsagara,"sokss_7,2.27","pañcāhāni tathaivāsminvāraṇe patitasthite /
duḥkhitaḥ sa nirāhāro rājā cāpy evam abravīt","पञ्चाहानि तथैवास्मिन्वारणे पतितस्थिते /
दुःखितः स निराहारो राजा चाप्य् एवम् अब्रवीत्"
Kathasaritsagara,"sokss_7,2.28","bho lokapālā vrūtāsminnupāyaṃ saṃkaṭe mama /
anyathopahariṣyāmi chittvāhaṃ svaśiro 'dya vaḥ","भो लोकपाला व्रूतास्मिन्नुपायं संकटे मम /
अन्यथोपहरिष्यामि छित्त्वाहं स्वशिरो ऽद्य वः"
Kathasaritsagara,"sokss_7,2.29","ity uktvaivāttakhaḍgaṃ taṃ svaśiraśchettumudyatam /
aśarīrā jagādaivaṃ vāṇī tatkṣaṇamambarāt","इत्य् उक्त्वैवात्तखड्गं तं स्वशिरश्छेत्तुमुद्यतम् /
अशरीरा जगादैवं वाणी तत्क्षणमम्बरात्"
Kathasaritsagara,"sokss_7,2.30","mā sāhasaṃ kṛthā rājansādhvī kācitkaroti cet /
hastasparśaṃ gajasyāsya taduttiṣṭhati nānyathā","मा साहसं कृथा राजन्साध्वी काचित्करोति चेत् /
हस्तस्पर्शं गजस्यास्य तदुत्तिष्ठति नान्यथा"
Kathasaritsagara,"sokss_7,2.31","tac chrutvaivāmṛtalatāṃ nāma hṛṣṭaḥ sa bhūpatiḥ /
mukhyāmānāyayām āsa nijāṃ devīṃ surakṣitām","तच् छ्रुत्वैवामृतलतां नाम हृष्टः स भूपतिः /
मुख्यामानाययाम् आस निजां देवीं सुरक्षिताम्"
Kathasaritsagara,"sokss_7,2.32","tayā spṛṣṭaḥ sa hastena nodatiṣṭhadgajo yadā /
tadā so 'nyā nijāḥ sarvā devīrānāyayannṛpaḥ","तया स्पृष्टः स हस्तेन नोदतिष्ठद्गजो यदा /
तदा सो ऽन्या निजाः सर्वा देवीरानाययन्नृपः"
Kathasaritsagara,"sokss_7,2.33","tābhiḥ kṛtakarasparśaḥ samastābhir api sphuṭam /
dṛṣṭvā vilajjitānyeva sa rājā janasaṃnidhau","ताभिः कृतकरस्पर्शः समस्ताभिर् अपि स्फुटम् /
दृष्ट्वा विलज्जितान्येव स राजा जनसंनिधौ"
Kathasaritsagara,"sokss_7,2.35","antaḥpurasahastrāṇi tām āśītim api sphuṭam /
dṛṣṭvā vilajjitānyeva sa rājā janasaṃnidhau // sokss_7,2.34

 

vilakṣaḥ svapurāttasmādānāyya nikhilāḥ striyaḥ /
krameṇa hastinas tasya hastasparśamakārayat","अन्तःपुरसहस्त्राणि ताम् आशीतिम् अपि स्फुटम् /
दृष्ट्वा विलज्जितान्येव स राजा जनसंनिधौ // सोक्स्स्_७,२.३४

 

विलक्षः स्वपुरात्तस्मादानाय्य निखिलाः स्त्रियः /
क्रमेण हस्तिनस् तस्य हस्तस्पर्शमकारयत्"
Kathasaritsagara,"sokss_7,2.36","tathāpi yatsa nottasthau gajendrastatsa bhūpatiḥ /
kaṣṭaṃ pure me sādhvī strī naikāpīti trapāṃ yayau","तथापि यत्स नोत्तस्थौ गजेन्द्रस्तत्स भूपतिः /
कष्टं पुरे मे साध्वी स्त्री नैकापीति त्रपां ययौ"
Kathasaritsagara,"sokss_7,2.37","tāvac ca harṣaguptākhyās tāmraliptyāḥ samāgataḥ /
vaṇik tatrāyayau buddhvā vṛttāntaṃ taṃ sakautukaḥ","तावच् च हर्षगुप्ताख्यास् ताम्रलिप्त्याः समागतः /
वणिक् तत्राययौ बुद्ध्वा वृत्तान्तं तं सकौतुकः"
Kathasaritsagara,"sokss_7,2.38","tasya karmakarī paścādājagāma pativratā /
ekā śīlavatī nāma sā tad dṛṣṭvā tam abravīt","तस्य कर्मकरी पश्चादाजगाम पतिव्रता /
एका शीलवती नाम सा तद् दृष्ट्वा तम् अब्रवीत्"
Kathasaritsagara,"sokss_7,2.39","spṛśāmy ahaṃ kareṇaitaṃ svabhartuścāparo mayā /
manasāpi na ceddhyātastaduttiṣṭhatvayaṃ dvipaḥ","स्पृशाम्य् अहं करेणैतं स्वभर्तुश्चापरो मया /
मनसापि न चेद्ध्यातस्तदुत्तिष्ठत्वयं द्विपः"
Kathasaritsagara,"sokss_7,2.40","ity uktvopetya hastena sā ca pasparśa taṃ jagam /
udatiṣṭhatsa ca svasthaḥ kavalaṃ ca tato 'grahīt","इत्य् उक्त्वोपेत्य हस्तेन सा च पस्पर्श तं जगम् /
उदतिष्ठत्स च स्वस्थः कवलं च ततो ऽग्रहीत्"
Kathasaritsagara,"sokss_7,2.41","imās tā viralāḥ sādhvyaḥ kāścideveśvaropamāḥ /
sargapālanasaṃhārasamarthā jagato 'sya yāḥ","इमास् ता विरलाः साध्व्यः काश्चिदेवेश्वरोपमाः /
सर्गपालनसंहारसमर्था जगतो ऽस्य याः"
Kathasaritsagara,"sokss_7,2.42","iti śīlavatīṃ tatra kṛtakolāhalo janaḥ /
tāṃ tuṣṭāva tadā dṛṣṭvā śvetaraśmiṃ tamutthitam","इति शीलवतीं तत्र कृतकोलाहलो जनः /
तां तुष्टाव तदा दृष्ट्वा श्वेतरश्मिं तमुत्थितम्"
Kathasaritsagara,"sokss_7,2.43","rājāpi ratnādhipatiḥ parituṣyābhinandya tām /
so 'pūrayadasaṃkhyātai ratnaiḥ śīlavatīṃ satīm","राजापि रत्नाधिपतिः परितुष्याभिनन्द्य ताम् /
सो ऽपूरयदसंख्यातै रत्नैः शीलवतीं सतीम्"
Kathasaritsagara,"sokss_7,2.44","tatsvāminaṃ ca vaṇijaṃ harṣaguptaṃ tathaiva tam /
apūjayaddadau cāsya gṛhaṃ rājagṛhāntike","तत्स्वामिनं च वणिजं हर्षगुप्तं तथैव तम् /
अपूजयद्ददौ चास्य गृहं राजगृहान्तिके"
Kathasaritsagara,"sokss_7,2.45","parivarjitasaṃsparśā nijabhāryāstathaiva saḥ /
piṇḍācchādanamātraikabhāginīrakarot tataḥ","परिवर्जितसंस्पर्शा निजभार्यास्तथैव सः /
पिण्डाच्छादनमात्रैकभागिनीरकरोत् ततः"
Kathasaritsagara,"sokss_7,2.46","athānāyya kṛtāhāro harṣaguptasya saṃnidhau /
sādhvīṃ śīlavatīṃ tāṃ sa jagāda vijane nṛpaḥ","अथानाय्य कृताहारो हर्षगुप्तस्य संनिधौ /
साध्वीं शीलवतीं तां स जगाद विजने नृपः"
Kathasaritsagara,"sokss_7,2.47","śīlavaty asti te kācitkanyā pitṛkulād iti /
tāṃ me dāpaya jāne hi sāpi syāttvādṛśī dhruvam","शीलवत्य् अस्ति ते काचित्कन्या पितृकुलाद् इति /
तां मे दापय जाने हि सापि स्यात्त्वादृशी ध्रुवम्"
Kathasaritsagara,"sokss_7,2.48","ity uktā tena sā rājñā śīlavatyabravīttadā /
rājadatteti nāmnāsti tāmraliptyāṃ svasā mama","इत्य् उक्ता तेन सा राज्ञा शीलवत्यब्रवीत्तदा /
राजदत्तेति नाम्नास्ति ताम्रलिप्त्यां स्वसा मम"
Kathasaritsagara,"sokss_7,2.49","upayacchasva tāṃ deva ślāghyarūpāṃ yadīcchasi /
ity uktaḥ sa tayā rājñā pratipede tatheti tat","उपयच्छस्व तां देव श्लाघ्यरूपां यदीच्छसि /
इत्य् उक्तः स तया राज्ञा प्रतिपेदे तथेति तत्"
Kathasaritsagara,"sokss_7,2.50","niścitya ca tadanyedyuḥ śīlavatyā tayā saha /
tenāpi harṣaguptena tamāruhya svagāminam","निश्चित्य च तदन्येद्युः शीलवत्या तया सह /
तेनापि हर्षगुप्तेन तमारुह्य स्वगामिनम्"
Kathasaritsagara,"sokss_7,2.51","śvetaraśmiṃ svayaṃ gatvā tāmraliptīṃ sa bhūpatiḥ /
viveśa harṣaguptasya vaṇijas tasya mandiram","श्वेतरश्मिं स्वयं गत्वा ताम्रलिप्तीं स भूपतिः /
विवेश हर्षगुप्तस्य वणिजस् तस्य मन्दिरम्"
Kathasaritsagara,"sokss_7,2.52","tatra papraccha tadaharlagnaṃ śīlavatīsvasuḥ /
vivāhe rājadattāyā gaṇakānātmanastathā","तत्र पप्रच्छ तदहर्लग्नं शीलवतीस्वसुः /
विवाहे राजदत्ताया गणकानात्मनस्तथा"
Kathasaritsagara,"sokss_7,2.53","gaṇakāścobhayoḥ pṛṣṭvā nakṣatrāṇyevam abruvan /
lagno vāṃ śobhano rājannasti māseṣvitastriṣu","गणकाश्चोभयोः पृष्ट्वा नक्षत्राण्येवम् अब्रुवन् /
लग्नो वां शोभनो राजन्नस्ति मासेष्वितस्त्रिषु"
Kathasaritsagara,"sokss_7,2.54","adya vā vidyate yādṛktenaiṣā cedvivāhyate /
rājadattā tato 'vaśyam asādhvī bhavati prabho","अद्य वा विद्यते यादृक्तेनैषा चेद्विवाह्यते /
राजदत्ता ततो ऽवश्यम् असाध्वी भवति प्रभो"
Kathasaritsagara,"sokss_7,2.55","gaṇakair evam ukto 'pi kamanīyavadhūtsukaḥ /
ekākī ciramasthāsnuḥ sa rājā samacintayat","गणकैर् एवम् उक्तो ऽपि कमनीयवधूत्सुकः /
एकाकी चिरमस्थास्नुः स राजा समचिन्तयत्"
Kathasaritsagara,"sokss_7,2.56","alaṃ vicāreṇādyaiva rājadattām ihodvahe /
śīlavatyāḥ svasā hy eṣā nirdarpā nāsatī bhavet","अलं विचारेणाद्यैव राजदत्ताम् इहोद्वहे /
शीलवत्याः स्वसा ह्य् एषा निर्दर्पा नासती भवेत्"
Kathasaritsagara,"sokss_7,2.57","yattatsamudramadhye 'sti dvīpakhaṇḍamamānuṣam /
ekaśūnyacatuḥśālaṃ tatraitāṃ sthāpayāmi ca","यत्तत्समुद्रमध्ये ऽस्ति द्वीपखण्डममानुषम् /
एकशून्यचतुःशालं तत्रैतां स्थापयामि च"
Kathasaritsagara,"sokss_7,2.58","durgame 'tra parīvāraṃ strīrevāsyāḥ karomi ca /
puruṣādarśanādevam asatī syādiyaṃ katham","दुर्गमे ऽत्र परीवारं स्त्रीरेवास्याः करोमि च /
पुरुषादर्शनादेवम् असती स्यादियं कथम्"
Kathasaritsagara,"sokss_7,2.59","iti niścitya tadahaḥ pariṇinye sa bhūpatiḥ /
tāṃ rājadattāṃ sahasā śīlavatya samarpitām","इति निश्चित्य तदहः परिणिन्ये स भूपतिः /
तां राजदत्तां सहसा शीलवत्य समर्पिताम्"
Kathasaritsagara,"sokss_7,2.60","kṛtodvāhaḥ kṛtācāro harṣaguptena tāṃ vadhūm /
ādāya tenaiva samaṃ śīlavatyā tayā ca saḥ","कृतोद्वाहः कृताचारो हर्षगुप्तेन तां वधूम् /
आदाय तेनैव समं शीलवत्या तया च सः"
Kathasaritsagara,"sokss_7,2.61","śvetaraśmiṃ tamāruhya kṣaṇena nabhasā nijam /
mārgonmukhajanaṃ dvīpaṃ ratnakūṭaṃ tadāyayau","श्वेतरश्मिं तमारुह्य क्षणेन नभसा निजम् /
मार्गोन्मुखजनं द्वीपं रत्नकूटं तदाययौ"
Kathasaritsagara,"sokss_7,2.62","saṃvibheje ca tāṃ bhūyastathā śīlavatīṃ yathā /
prāptasādhvīvrataphalā kṛtārthā samapādi sā","संविभेजे च तां भूयस्तथा शीलवतीं यथा /
प्राप्तसाध्वीव्रतफला कृतार्था समपादि सा"
Kathasaritsagara,"sokss_7,2.63","tatas tatraiva kariṇi śvetaraśmau nabhaścare /
āropya tāṃ navavadhūṃ rājadattāṃ sa cintite","ततस् तत्रैव करिणि श्वेतरश्मौ नभश्चरे /
आरोप्य तां नववधूं राजदत्तां स चिन्तिते"
Kathasaritsagara,"sokss_7,2.64","nītvā tatrābdhimadhyasthe dvīpe mānuṣadurgame /
āsthāpayaccatuḥśāle nārīmayaparicchadām","नीत्वा तत्राब्धिमध्यस्थे द्वीपे मानुषदुर्गमे /
आस्थापयच्चतुःशाले नारीमयपरिच्छदाम्"
Kathasaritsagara,"sokss_7,2.65","yadyadvastūpayuktaṃ ca tasyāstattadaviśvasan /
vyomnaiva prāpayām āsa tatra tena gajena saḥ","यद्यद्वस्तूपयुक्तं च तस्यास्तत्तदविश्वसन् /
व्योम्नैव प्रापयाम् आस तत्र तेन गजेन सः"
Kathasaritsagara,"sokss_7,2.66","svayaṃ tadanuraktaś ca tatraivāsīt sadā niśi /
āyayau rājakāyārthaṃ ratnakūṭaṃ divā punaḥ","स्वयं तदनुरक्तश् च तत्रैवासीत् सदा निशि /
आययौ राजकायार्थं रत्नकूटं दिवा पुनः"
Kathasaritsagara,"sokss_7,2.67","ekadā sa tayā sākaṃ pratyūṣe rājadattayā /
rājā pratighnan duḥsvapnaṃ siṣeve pānamaṅgalam","एकदा स तया साकं प्रत्यूषे राजदत्तया /
राजा प्रतिघ्नन् दुःस्वप्नं सिषेवे पानमङ्गलम्"
Kathasaritsagara,"sokss_7,2.68","tena mattām amuñcantīm api muktvā sa tāṃ yayau /
ratnakūṭaṃ svakāryārthaṃ nityasnigdhā hi rājatā","तेन मत्ताम् अमुञ्चन्तीम् अपि मुक्त्वा स तां ययौ /
रत्नकूटं स्वकार्यार्थं नित्यस्निग्धा हि राजता"
Kathasaritsagara,"sokss_7,2.69","tatra tasthau saśaṅkena kurvan kāryāṇi cetasā /
kṣībā kim ekakā muktā sā tvayetīva śaṃsatā","तत्र तस्थौ सशङ्केन कुर्वन् कार्याणि चेतसा /
क्षीबा किम् एकका मुक्ता सा त्वयेतीव शंसता"
Kathasaritsagara,"sokss_7,2.70","tāvac ca rājadattā sā sthāne tatrātidurgame /
mahānasādivyagrāsu dāsīṣvekākinī sthitā","तावच् च राजदत्ता सा स्थाने तत्रातिदुर्गमे /
महानसादिव्यग्रासु दासीष्वेकाकिनी स्थिता"
Kathasaritsagara,"sokss_7,2.71","dvāre vidhimivānyaṃ tattadrakṣāvijigīṣayā /
āgataṃ puruṣaṃ kaṃciddadarśāścaryadāyakam","द्वारे विधिमिवान्यं तत्तद्रक्षाविजिगीषया /
आगतं पुरुषं कंचिद्ददर्शाश्चर्यदायकम्"
Kathasaritsagara,"sokss_7,2.72","kastvaṃ kathamidaṃ sthānamagamyaṃ cāgato bhavān /
iti taṃ cāntikaprāptaṃ kṣībā papraccha sā kila","कस्त्वं कथमिदं स्थानमगम्यं चागतो भवान् /
इति तं चान्तिकप्राप्तं क्षीबा पप्रच्छ सा किल"
Kathasaritsagara,"sokss_7,2.73","tataḥ sa dṛṣṭabahulakleśastāṃ puruṣo 'bravīt /
mugdhe pavanasenākhyo vaṇikputro 'smi māthuraḥ","ततः स दृष्टबहुलक्लेशस्तां पुरुषो ऽब्रवीत् /
मुग्धे पवनसेनाख्यो वणिक्पुत्रो ऽस्मि माथुरः"
Kathasaritsagara,"sokss_7,2.74","hṛtasvo gotrajaiḥ so 'hamanāthaḥ pramayātpituḥ /
gatvā videśe kṛpaṇāṃ parasevāmaśiśriyam","हृतस्वो गोत्रजैः सो ऽहमनाथः प्रमयात्पितुः /
गत्वा विदेशे कृपणां परसेवामशिश्रियम्"
Kathasaritsagara,"sokss_7,2.75","tataḥ kṛcchreṇa saṃprāpya dhanaleśaṃ vaṇijyayā /
gacchandeśāntaraṃ mārge muṣito 'smy etya taskaraiḥ","ततः कृच्छ्रेण संप्राप्य धनलेशं वणिज्यया /
गच्छन्देशान्तरं मार्गे मुषितो ऽस्म्य् एत्य तस्करैः"
Kathasaritsagara,"sokss_7,2.76","tato bhikṣāṃ bhramaṃstulyaiḥ sahānyairgatavānaham /
ratnānāmākarasthānaṃ kanakakṣetrasaṃjñakam","ततो भिक्षां भ्रमंस्तुल्यैः सहान्यैर्गतवानहम् /
रत्नानामाकरस्थानं कनकक्षेत्रसंज्ञकम्"
Kathasaritsagara,"sokss_7,2.77","tatrāṅgīkṛtya bhūpasya bhāgaṃ saṃvatsarāvadhi /
khāte khanan kṣitiṃ ratnaṃ naikam apy asmi labdhavān","तत्राङ्गीकृत्य भूपस्य भागं संवत्सरावधि /
खाते खनन् क्षितिं रत्नं नैकम् अप्य् अस्मि लब्धवान्"
Kathasaritsagara,"sokss_7,2.78","nandatsu labdharatneṣu madvidheṣv apareṣu ca /
gatvābdhitīre duḥkhārtaḥ kāṣṭhānyahamupāharam","नन्दत्सु लब्धरत्नेषु मद्विधेष्व् अपरेषु च /
गत्वाब्धितीरे दुःखार्तः काष्ठान्यहमुपाहरम्"
Kathasaritsagara,"sokss_7,2.79","agnipraveśāya citāṃ yāvattatra karomi taiḥ /
jīvadattābhidhastāvatko 'py atra vaṇigāyayau","अग्निप्रवेशाय चितां यावत्तत्र करोमि तैः /
जीवदत्ताभिधस्तावत्को ऽप्य् अत्र वणिगाययौ"
Kathasaritsagara,"sokss_7,2.80","nivārya maraṇāttena dattvā vṛttiṃ dayālunā /
gṛhīto 'haṃ pravahaṇe svarṇadvīpaṃ yiyāsatā","निवार्य मरणात्तेन दत्त्वा वृत्तिं दयालुना /
गृहीतो ऽहं प्रवहणे स्वर्णद्वीपं यियासता"
Kathasaritsagara,"sokss_7,2.81","tato 'kasmātpravahaṇenābdhimadhyena gacchatām /
pañcasvahaḥsu yāteṣu megho 'kasmādadṛśyata","ततो ऽकस्मात्प्रवहणेनाब्धिमध्येन गच्छताम् /
पञ्चस्वहःसु यातेषु मेघो ऽकस्माददृश्यत"
Kathasaritsagara,"sokss_7,2.82","pravṛṣṭe sthūladhārābhirmeghe 'smin mārutena tat /
aghūrṇata pravahaṇaṃ mattahastiśiro yathā","प्रवृष्टे स्थूलधाराभिर्मेघे ऽस्मिन् मारुतेन तत् /
अघूर्णत प्रवहणं मत्तहस्तिशिरो यथा"
Kathasaritsagara,"sokss_7,2.83","kṣaṇānnimajjya bhagne 'smin yānapātre vidhervaśāt /
ekaḥ phalahakaḥ prāptastatkālaṃ majjatā mayā","क्षणान्निमज्ज्य भग्ने ऽस्मिन् यानपात्रे विधेर्वशात् /
एकः फलहकः प्राप्तस्तत्कालं मज्जता मया"
Kathasaritsagara,"sokss_7,2.84","tadārūḍhas tataḥ śānte meghāṭope vidhervaśāt /
imaṃ pradeśaṃ prāyāhamuttīrṇaḥ sāṃprataṃ vane","तदारूढस् ततः शान्ते मेघाटोपे विधेर्वशात् /
इमं प्रदेशं प्रायाहमुत्तीर्णः सांप्रतं वने"
Kathasaritsagara,"sokss_7,2.85","vīkṣya cedaṃ catuḥśālaṃ praviśyābhyantaraṃ mayā /
dṛṣṭā dṛṣṭisudhāvṛṣṭistvaṃ tāpaśamanī śubhe","वीक्ष्य चेदं चतुःशालं प्रविश्याभ्यन्तरं मया /
दृष्टा दृष्टिसुधावृष्टिस्त्वं तापशमनी शुभे"
Kathasaritsagara,"sokss_7,2.86","ity uktavantaṃ paryaṅke niveśyaivāliliṅga tam /
mohitā rājadattā sā madena madanena ca","इत्य् उक्तवन्तं पर्यङ्के निवेश्यैवालिलिङ्ग तम् /
मोहिता राजदत्ता सा मदेन मदनेन च"
Kathasaritsagara,"sokss_7,2.87","strītvaṃ kṣībatvam ekāntaḥ puṃso lābho 'niyantraṇā /
yatra pañcāgnayas tatra vārtā śīlatṛṇasya kā","स्त्रीत्वं क्षीबत्वम् एकान्तः पुंसो लाभो ऽनियन्त्रणा /
यत्र पञ्चाग्नयस् तत्र वार्ता शीलतृणस्य का"
Kathasaritsagara,"sokss_7,2.88","na caivaṃ kṣamate nārī vicāraṃ māramohita /
yadiyaṃ cakame rājñī tamakāmyaṃ vipadgatam","न चैवं क्षमते नारी विचारं मारमोहित /
यदियं चकमे राज्ञी तमकाम्यं विपद्गतम्"
Kathasaritsagara,"sokss_7,2.89","tāvac ca ratnādhipatiḥ sa rājā ratnakūṭataḥ /
ājagāmotsukastūrṇaṃ dyucaradvipavāhanaḥ","तावच् च रत्नाधिपतिः स राजा रत्नकूटतः /
आजगामोत्सुकस्तूर्णं द्युचरद्विपवाहनः"
Kathasaritsagara,"sokss_7,2.90","praviśaṃś cātra so 'paśyattādṛśenāpi tena tām /
puruṣeṇa samaṃ bhāryāṃ rājadattāṃ ratisthitām","प्रविशंश् चात्र सो ऽपश्यत्तादृशेनापि तेन ताम् /
पुरुषेण समं भार्यां राजदत्तां रतिस्थिताम्"
Kathasaritsagara,"sokss_7,2.91","dṛṣṭvā jighāṃsitam api kṣitīśaḥ puruṣaṃ sa tam /
nāvadhītpādapatitaṃ bruvāṇaṃ kṛpaṇā giraḥ","दृष्ट्वा जिघांसितम् अपि क्षितीशः पुरुषं स तम् /
नावधीत्पादपतितं ब्रुवाणं कृपणा गिरः"
Kathasaritsagara,"sokss_7,2.92","bhāryāṃ bhītāṃ ca mattāṃ tāṃ sa vīkṣy aivamacintayat /
madye māraikasuhṛdi prasaktā strī satī kutaḥ","भार्यां भीतां च मत्तां तां स वीक्ष्य् ऐवमचिन्तयत् /
मद्ये मारैकसुहृदि प्रसक्ता स्त्री सती कुतः"
Kathasaritsagara,"sokss_7,2.93","niyantuṃ capalā nārī rakṣayāpi na śakyate /
kiṃ nāmotpātavātālī bāhubhyāṃ jātu badhyate","नियन्तुं चपला नारी रक्षयापि न शक्यते /
किं नामोत्पातवाताली बाहुभ्यां जातु बध्यते"
Kathasaritsagara,"sokss_7,2.94","na kṛtaṃ gaṇakoktaṃ yattadidaṃ tasya me phalam /
vipākakaṭukaṃ tasya nāptavākyāvadhīraṇam","न कृतं गणकोक्तं यत्तदिदं तस्य मे फलम् /
विपाककटुकं तस्य नाप्तवाक्यावधीरणम्"
Kathasaritsagara,"sokss_7,2.95","śīlavatyāḥ svasetīmāṃ jānato bata vismṛtā /
sudhāyāḥ sahajā sā me kālakūṭaviṣacchaṭā","शीलवत्याः स्वसेतीमां जानतो बत विस्मृता /
सुधायाः सहजा सा मे कालकूटविषच्छटा"
Kathasaritsagara,"sokss_7,2.96","athavā kaḥ samarthaḥ syādasaṃbhāvyaṃ viceṣṭitam /
jetuṃ puruṣakāreṇa vidheradbhutakarmaṇaḥ","अथवा कः समर्थः स्यादसंभाव्यं विचेष्टितम् /
जेतुं पुरुषकारेण विधेरद्भुतकर्मणः"
Kathasaritsagara,"sokss_7,2.97","ity ālocya na cukrodha kasmaicittaṃ jahau ca saḥ /
pṛṣṭodantaṃ vaṇikputraṃ rājā pracchannakāmukam","इत्य् आलोच्य न चुक्रोध कस्मैचित्तं जहौ च सः /
पृष्टोदन्तं वणिक्पुत्रं राजा प्रच्छन्नकामुकम्"
Kathasaritsagara,"sokss_7,2.98","so 'pi muktas tato 'paśyan gatiṃ kāṃcid vaṇiksutaḥ /
nirgatyābdhau pravahaṇaṃ dūrād āgacchad aikṣata","सो ऽपि मुक्तस् ततो ऽपश्यन् गतिं कांचिद् वणिक्सुतः /
निर्गत्याब्धौ प्रवहणं दूराद् आगच्छद् ऐक्षत"
Kathasaritsagara,"sokss_7,2.99","tataḥ phalahakaṃ bhūyas tam evāruhya so 'mbudhau /
bhraman pūtkṛtya cakranda mām uddharata bho iti","ततः फलहकं भूयस् तम् एवारुह्य सो ऽम्बुधौ /
भ्रमन् पूत्कृत्य चक्रन्द माम् उद्धरत भो इति"
Kathasaritsagara,"sokss_7,2.100","tena taṃ krodhavarmākhyo vaṇik tadyānapātragaḥ /
samuddhṛtya vaṇikputraṃ cakārāntikavartinam","तेन तं क्रोधवर्माख्यो वणिक् तद्यानपात्रगः /
समुद्धृत्य वणिक्पुत्रं चकारान्तिकवर्तिनम्"
Kathasaritsagara,"sokss_7,2.101","yasya yadvihitaṃ dhātrā karma nāśāya tasya tat /
padavīṃ yatra tatrāpi dhāvato 'py anudhāvati","यस्य यद्विहितं धात्रा कर्म नाशाय तस्य तत् /
पदवीं यत्र तत्रापि धावतो ऽप्य् अनुधावति"
Kathasaritsagara,"sokss_7,2.102","yatsas tatra sthito mūḍhastatpatnyā saṃgato rahaḥ /
vilokya vaṇijā tena kṣepito 'bdhau vyapadyata","यत्सस् तत्र स्थितो मूढस्तत्पत्न्या संगतो रहः /
विलोक्य वणिजा तेन क्षेपितो ऽब्धौ व्यपद्यत"
Kathasaritsagara,"sokss_7,2.103","tāvac ca ratnādhipatiḥ sa rājā saparicchadām /
āropya śvetaraśmau tāṃ rājadattām akopanaḥ","तावच् च रत्नाधिपतिः स राजा सपरिच्छदाम् /
आरोप्य श्वेतरश्मौ तां राजदत्ताम् अकोपनः"
Kathasaritsagara,"sokss_7,2.104","prāpayya ratnakūṭaṃ ca śīlavatyāḥ samarpya ca /
tasyai ca sacivebhyaś ca tadvṛttāntamavarṇayat","प्रापय्य रत्नकूटं च शीलवत्याः समर्प्य च /
तस्यै च सचिवेभ्यश् च तद्वृत्तान्तमवर्णयत्"
Kathasaritsagara,"sokss_7,2.105","jagāda ca kiyadduḥkhamanubhūtamaho mayā /
asāraviraseṣveṣu bhogeṣvāsaktacetasā","जगाद च कियद्दुःखमनुभूतमहो मया /
असारविरसेष्वेषु भोगेष्वासक्तचेतसा"
Kathasaritsagara,"sokss_7,2.106","tadidānīṃ vanaṃ gatvā hariṃ śaraṇamāśraye /
yena syāṃ naiva duḥkhānāṃ bhājanaṃ punarīdṛśām","तदिदानीं वनं गत्वा हरिं शरणमाश्रये /
येन स्यां नैव दुःखानां भाजनं पुनरीदृशाम्"
Kathasaritsagara,"sokss_7,2.107","ity ūcivānsa sacivair vāryamāṇo 'pi duḥkhitaḥ /
śīlavatyā ca vairāgyān niścayaṃ naiva tajjahau","इत्य् ऊचिवान्स सचिवैर् वार्यमाणो ऽपि दुःखितः /
शीलवत्या च वैराग्यान् निश्चयं नैव तज्जहौ"
Kathasaritsagara,"sokss_7,2.108","tato 'rdhamarpayitvādāvekaṃ sādhvyai svakoṣataḥ /
śīlavatyai dvijebhyo 'rdhaṃ dattvānyadbhoganispṛhaḥ","ततो ऽर्धमर्पयित्वादावेकं साध्व्यै स्वकोषतः /
शीलवत्यै द्विजेभ्यो ऽर्धं दत्त्वान्यद्भोगनिस्पृहः"
Kathasaritsagara,"sokss_7,2.109","pāpabhañjanasaṃjñāya brāhmaṇāya yathāvidhi /
dadau guṇagariṣṭhāya nijaṃ rājyaṃ sa bhūpatiḥ","पापभञ्जनसंज्ञाय ब्राह्मणाय यथाविधि /
ददौ गुणगरिष्ठाय निजं राज्यं स भूपतिः"
Kathasaritsagara,"sokss_7,2.110","dattarājyaś ca nabhasā sa gamiṣyaṃstapovanam /
ānāyayac chvetaraśmiṃ paurāṇāṃ sāśru paśyatām","दत्तराज्यश् च नभसा स गमिष्यंस्तपोवनम् /
आनाययच् छ्वेतरश्मिं पौराणां साश्रु पश्यताम्"
Kathasaritsagara,"sokss_7,2.111","ānītamātraḥ sa karī śarīraṃ pravimucya tat /
puruṣo divyarūpo 'bhūd dhārakeyūrarājitaḥ","आनीतमात्रः स करी शरीरं प्रविमुच्य तत् /
पुरुषो दिव्यरूपो ऽभूद् धारकेयूरराजितः"
Kathasaritsagara,"sokss_7,2.112","ko bhavān kim idaṃ ceti pṛṣṭo rājñā jagāda saḥ /
gandharvau bhrātarāv āvām ubhau malayavāsinau","को भवान् किम् इदं चेति पृष्टो राज्ञा जगाद सः /
गन्धर्वौ भ्रातराव् आवाम् उभौ मलयवासिनौ"
Kathasaritsagara,"sokss_7,2.113","ahaṃ somaprabho nāma jyeṣṭho devaprabhaś ca saḥ /
tasya caikaiva madbhrāturbhāryā sā cātivallabhā","अहं सोमप्रभो नाम ज्येष्ठो देवप्रभश् च सः /
तस्य चैकैव मद्भ्रातुर्भार्या सा चातिवल्लभा"
Kathasaritsagara,"sokss_7,2.114","sa tāṃ rājavatīṃ nāma kṛtvotsaṅge paribhraman /
ekadā siddhavāsākhyaṃ sthānaṃ prāyānmayā saha","स तां राजवतीं नाम कृत्वोत्सङ्गे परिभ्रमन् /
एकदा सिद्धवासाख्यं स्थानं प्रायान्मया सह"
Kathasaritsagara,"sokss_7,2.115","keśavāyatane tatra vayamabhyarcitācyutāḥ /
prāvartāmahi sarve 'pi gātuṃ bhagavataḥ puraḥ","केशवायतने तत्र वयमभ्यर्चिताच्युताः /
प्रावर्तामहि सर्वे ऽपि गातुं भगवतः पुरः"
Kathasaritsagara,"sokss_7,2.116","tāvadāgatya tatraikaḥ siddhastāṃ śravyagāyinīm /
dṛśā rājavatīṃ paśyannatiṣṭhadanimeṣayā","तावदागत्य तत्रैकः सिद्धस्तां श्रव्यगायिनीम् /
दृशा राजवतीं पश्यन्नतिष्ठदनिमेषया"
Kathasaritsagara,"sokss_7,2.117","siddho 'pi sābhilāṣaḥ kiṃ paranārīṃ nirīkṣase /
iti serṣyaḥ sa madbhrātā kruddhaḥ siddhaṃ tam abravīt","सिद्धो ऽपि साभिलाषः किं परनारीं निरीक्षसे /
इति सेर्ष्यः स मद्भ्राता क्रुद्धः सिद्धं तम् अब्रवीत्"
Kathasaritsagara,"sokss_7,2.118","tataḥ sa siddhaḥ kupitaḥ śaptum evaṃ tam abhyadhāt /
gītāścaryānmayā mūḍha vīkṣiteyaṃ na kāmataḥ","ततः स सिद्धः कुपितः शप्तुम् एवं तम् अभ्यधात् /
गीताश्चर्यान्मया मूढ वीक्षितेयं न कामतः"
Kathasaritsagara,"sokss_7,2.119","tanmartyayonāvīrṣyāluḥ pata tvamanayā saha /
paśyaitām eva bhāryāṃ tvaṃ sākṣāttatrānyasaṃgatām","तन्मर्त्ययोनावीर्ष्यालुः पत त्वमनया सह /
पश्यैताम् एव भार्यां त्वं साक्षात्तत्रान्यसंगताम्"
Kathasaritsagara,"sokss_7,2.120","ity ūcivānmayā so 'tha bālyāttacchāpakopataḥ /
hastasthenāhataḥ krīḍāmṛṇmayaśvetahastinā","इत्य् ऊचिवान्मया सो ऽथ बाल्यात्तच्छापकोपतः /
हस्तस्थेनाहतः क्रीडामृण्मयश्वेतहस्तिना"
Kathasaritsagara,"sokss_7,2.121","tataḥ sa māṃ samaśapadyenāhaṃ bhavatāhataḥ /
tādṛkśveto gajo bhūmau bhavān utpadyatām iti","ततः स मां समशपद्येनाहं भवताहतः /
तादृक्श्वेतो गजो भूमौ भवान् उत्पद्यताम् इति"
Kathasaritsagara,"sokss_7,2.122","athānunīto madbhrātrā tena devaprabheṇa saḥ /
siddhaḥ kṛpāluḥ śāpāntam evam asmākam abravīt","अथानुनीतो मद्भ्रात्रा तेन देवप्रभेण सः /
सिद्धः कृपालुः शापान्तम् एवम् अस्माकम् अब्रवीत्"
Kathasaritsagara,"sokss_7,2.123","hareḥ prasādān martyo 'pi bhūtvā dvīpeśvaro bhavān /
gajībhūtamimaṃ prāpsyasyanujaṃ divyavāhanam","हरेः प्रसादान् मर्त्यो ऽपि भूत्वा द्वीपेश्वरो भवान् /
गजीभूतमिमं प्राप्स्यस्यनुजं दिव्यवाहनम्"
Kathasaritsagara,"sokss_7,2.124","antaḥpurasahasrāṇi tvam aśītim avāpsyasi /
teṣāṃ vetsyasi dauḥśīlyaṃ sarveṣāṃ janasaṃnidhau","अन्तःपुरसहस्राणि त्वम् अशीतिम् अवाप्स्यसि /
तेषां वेत्स्यसि दौःशील्यं सर्वेषां जनसंनिधौ"
Kathasaritsagara,"sokss_7,2.125","athaitāṃ mānuṣībhūtāṃ svabhāryāṃ pariṇeṣyasi /
pratyakṣamenām api ca drakṣyasyanyena saṃgatām","अथैतां मानुषीभूतां स्वभार्यां परिणेष्यसि /
प्रत्यक्षमेनाम् अपि च द्रक्ष्यस्यन्येन संगताम्"
Kathasaritsagara,"sokss_7,2.126","tato viraktahṛdayo dattvā rājyaṃ dvijanmane /
devaprabha yadā śānto vanaṃ gantuṃ pravatsyasi","ततो विरक्तहृदयो दत्त्वा राज्यं द्विजन्मने /
देवप्रभ यदा शान्तो वनं गन्तुं प्रवत्स्यसि"
Kathasaritsagara,"sokss_7,2.127","tadā prathamamukte 'smin gajatvādanuje tava /
anayā bhāryayā sākaṃ śapāttvam api mokṣyase","तदा प्रथममुक्ते ऽस्मिन् गजत्वादनुजे तव /
अनया भार्यया साकं शपात्त्वम् अपि मोक्ष्यसे"
Kathasaritsagara,"sokss_7,2.128","iti siddhoktaśāpāntā vayaṃ prākkarmabhedataḥ /
evaṃ jātāḥ pṛthagyogācchāpāntaḥ saiṣa cādya naḥ","इति सिद्धोक्तशापान्ता वयं प्राक्कर्मभेदतः /
एवं जाताः पृथग्योगाच्छापान्तः सैष चाद्य नः"
Kathasaritsagara,"sokss_7,2.129","evaṃ somaprabheṇokte sa ratnādhipatirnṛpaḥ /
jātiṃ smṛtvābravīddhanta saiṣa devaprabho hy aham","एवं सोमप्रभेणोक्ते स रत्नाधिपतिर्नृपः /
जातिं स्मृत्वाब्रवीद्धन्त सैष देवप्रभो ह्य् अहम्"
Kathasaritsagara,"sokss_7,2.130","eṣāpi rājadattā sā patnī rājavatī mama /
ity uktvā sa tayā sākaṃ bhāryayā tāṃ tanuṃ jahau","एषापि राजदत्ता सा पत्नी राजवती मम /
इत्य् उक्त्वा स तया साकं भार्यया तां तनुं जहौ"
Kathasaritsagara,"sokss_7,2.131","kṣaṇātsarve 'pi gandharvā bhutvā lokasya paśyataḥ /
khamutpatya nijaṃ dhāma yayuste malayācalam","क्षणात्सर्वे ऽपि गन्धर्वा भुत्वा लोकस्य पश्यतः /
खमुत्पत्य निजं धाम ययुस्ते मलयाचलम्"
Kathasaritsagara,"sokss_7,2.132","śīlavatyapi śīlasya māhātmyātprāpya saṃpadam /
tāmraliptīṃ purīṃ gatvā tasthau dharmopasevinī","शीलवत्यपि शीलस्य माहात्म्यात्प्राप्य संपदम् /
ताम्रलिप्तीं पुरीं गत्वा तस्थौ धर्मोपसेविनी"
Kathasaritsagara,"sokss_7,2.133","iti jagati narakṣituṃ samarthaḥ
kvacidapi kaścid api prasahya nārīm /
avati tu satataṃ viśuddha ekaḥ
kulayuvatīṃ nijasattvapāśabandhaḥ","इति जगति नरक्षितुं समर्थः
क्वचिदपि कश्चिद् अपि प्रसह्य नारीम् /
अवति तु सततं विशुद्ध एकः
कुलयुवतीं निजसत्त्वपाशबन्धः"
Kathasaritsagara,"sokss_7,2.134","evaṃ cerṣyā nāma duḥkhaikahetur
doṣaḥ puṃsāṃ dveṣadāyī pareṣām /
yo 'yaṃ mā bhūd rakṣaṇāyāṅganānām
atyautsukyaṃ pratyutāsāṃ karoti","एवं चेर्ष्या नाम दुःखैकहेतुर्
दोषः पुंसां द्वेषदायी परेषाम् /
यो ऽयं मा भूद् रक्षणायाङ्गनानाम्
अत्यौत्सुक्यं प्रत्युतासां करोति"
Kathasaritsagara,"sokss_7,2.135","iti naravāhanadatto ratnaprabhayā svabhāryayā kathitām /
sa niśamya kathāmarthyāṃ sacivaiḥ sārdhaṃ paraṃ mumude","इति नरवाहनदत्तो रत्नप्रभया स्वभार्यया कथिताम् /
स निशम्य कथामर्थ्यां सचिवैः सार्धं परं मुमुदे"
Kathasaritsagara,"sokss_7,3.1","iti mahākaviśrīsomadevabhaṭṭaviracite kathāsaritsāgare ratnaprabhālambake dvitīyas taraṅgaḥ /

tṛtīyas taraṅgaḥ /

evaṃ ratnaprabhākhyātakathākramavaśādatha /
naravāhanadattaṃ taṃ sacivo gomukho 'bravīt","इति महाकविश्रीसोमदेवभट्टविरचिते कथासरित्सागरे रत्नप्रभालम्बके द्वितीयस् तरङ्गः /

तृतीयस् तरङ्गः /

एवं रत्नप्रभाख्यातकथाक्रमवशादथ /
नरवाहनदत्तं तं सचिवो गोमुखो ऽब्रवीत्"
Kathasaritsagara,"sokss_7,3.2","satyaṃ sādhvyaḥ praviralāścapalāstu sadā striyaḥ /
aviśvāsyāstathā caitām api deva kathāṃ śṛṇu","सत्यं साध्व्यः प्रविरलाश्चपलास्तु सदा स्त्रियः /
अविश्वास्यास्तथा चैताम् अपि देव कथां शृणु"
Kathasaritsagara,"sokss_7,3.3","ihāsyujjayinī nāma nagarī viśvaviśrutā /
tasyāṃ niścayadattākhyo vaṇikputro 'bhavatpurā","इहास्युज्जयिनी नाम नगरी विश्वविश्रुता /
तस्यां निश्चयदत्ताख्यो वणिक्पुत्रो ऽभवत्पुरा"
Kathasaritsagara,"sokss_7,3.4","sa dyūtakāro dyūtena dhanaṃ jitvā dine dine /
snātvā siprājale 'bhyarcya mahākālamudāradhīḥ","स द्यूतकारो द्यूतेन धनं जित्वा दिने दिने /
स्नात्वा सिप्राजले ऽभ्यर्च्य महाकालमुदारधीः"
Kathasaritsagara,"sokss_7,3.5","dattvā dānaṃ dvijātibhyo dīnānāthebhya eva ca /
vyadhādvilepanāhāratāmbūlādyaviśeṣataḥ","दत्त्वा दानं द्विजातिभ्यो दीनानाथेभ्य एव च /
व्यधाद्विलेपनाहारताम्बूलाद्यविशेषतः"
Kathasaritsagara,"sokss_7,3.6","sadā snānārcanādyante mahākālālayāntike /
gatvā vyalimpadātmānaṃ śmaśāne ccandanādinā","सदा स्नानार्चनाद्यन्ते महाकालालयान्तिके /
गत्वा व्यलिम्पदात्मानं श्मशाने च्चन्दनादिना"
Kathasaritsagara,"sokss_7,3.7","tatrasthe ca śilāstambhe sa vinyasya vilepanam /
vililepa kaṣan pṛṣṭhaṃ yuvā pratyaham ekakaḥ","तत्रस्थे च शिलास्तम्भे स विन्यस्य विलेपनम् /
विलिलेप कषन् पृष्ठं युवा प्रत्यहम् एककः"
Kathasaritsagara,"sokss_7,3.8","tena stambhaḥ sa suślakṣṇaḥ kālenābhavadekataḥ /
athāgācitrakṛttena pathā rūpakṛtā saha","तेन स्तम्भः स सुश्लक्ष्णः कालेनाभवदेकतः /
अथागाचित्रकृत्तेन पथा रूपकृता सह"
Kathasaritsagara,"sokss_7,3.9","sa stambhaṃ vīkṣya suślakṣṇaṃ tatra gaurīṃ samālikhat /
rūpakāro 'pi śastreṇa krīḍayaivollilekha tām","स स्तम्भं वीक्ष्य सुश्लक्ष्णं तत्र गौरीं समालिखत् /
रूपकारो ऽपि शस्त्रेण क्रीडयैवोल्लिलेख ताम्"
Kathasaritsagara,"sokss_7,3.10","tatas tayorgatavatormahākālāranāgatā /
vidyādharasutaikātra stambhe devīṃ dadarśa tām","ततस् तयोर्गतवतोर्महाकालारनागता /
विद्याधरसुतैकात्र स्तम्भे देवीं ददर्श ताम्"
Kathasaritsagara,"sokss_7,3.11","sulakṣaṇatvāt sāṃnidhyaṃ tasyāṃ matvā kṛtārcanā /
adṛśyā viśramāyaitaṃ śilāstambhaṃ viveśa sā","सुलक्षणत्वात् सांनिध्यं तस्यां मत्वा कृतार्चना /
अदृश्या विश्रमायैतं शिलास्तम्भं विवेश सा"
Kathasaritsagara,"sokss_7,3.12","tāvanniścayadattaḥ sa tatrāgatya vaṇiksutaḥ /
sāścaryaḥ stambhamadhye tāṃ dadarśollikhitāmumām","तावन्निश्चयदत्तः स तत्रागत्य वणिक्सुतः /
साश्चर्यः स्तम्भमध्ये तां ददर्शोल्लिखितामुमाम्"
Kathasaritsagara,"sokss_7,3.13","vilipyāṅgāni tatstambhabhāge 'nyatrānulepanam /
nyasya pṛṣṭhaṃ samalābdhuṃ prārebhe nikaṣaṃś ca saḥ","विलिप्याङ्गानि तत्स्तम्भभागे ऽन्यत्रानुलेपनम् /
न्यस्य पृष्ठं समलाब्धुं प्रारेभे निकषंश् च सः"
Kathasaritsagara,"sokss_7,3.14","tadvilokya vilolākṣī sā vidyādharakanyakā /
stambhāntarasthā tadrūpahṛtacittā vyacintayat","तद्विलोक्य विलोलाक्षी सा विद्याधरकन्यका /
स्तम्भान्तरस्था तद्रूपहृतचित्ता व्यचिन्तयत्"
Kathasaritsagara,"sokss_7,3.15","īdṛśasyāpi ko 'py asya nāsti pṛṣṭhānulepakaḥ /
tadahaṃ tāvadadyāsya pṛṣṭhameṣā samālabhe","ईदृशस्यापि को ऽप्य् अस्य नास्ति पृष्ठानुलेपकः /
तदहं तावदद्यास्य पृष्ठमेषा समालभे"
Kathasaritsagara,"sokss_7,3.16","ity ālocya prasāry aiva karaṃ stambhāntarāt tataḥ /
vyalipattasya sā pṛṣṭhaṃ snehādvidyādharī tadā","इत्य् आलोच्य प्रसार्य् ऐव करं स्तम्भान्तरात् ततः /
व्यलिपत्तस्य सा पृष्ठं स्नेहाद्विद्याधरी तदा"
Kathasaritsagara,"sokss_7,3.17","tatkṣaṇaṃ labdhasaṃsparśaḥ śrutakaṅkaṇaniḥsvanaḥ /
jagrāha hastaṃ hastena sa tasyāstaṃ vaṇiksutaḥ","तत्क्षणं लब्धसंस्पर्शः श्रुतकङ्कणनिःस्वनः /
जग्राह हस्तं हस्तेन स तस्यास्तं वणिक्सुतः"
Kathasaritsagara,"sokss_7,3.18","mahābhāgāparāddhaṃ te kiṃ mayā muñca me karam /
ity adṛśyaiva taṃ vidyādharī stambhād uvāca sā","महाभागापराद्धं ते किं मया मुञ्च मे करम् /
इत्य् अदृश्यैव तं विद्याधरी स्तम्भाद् उवाच सा"
Kathasaritsagara,"sokss_7,3.19","pratyakṣā brūhi me kā tvaṃ tato mokṣyāmi te karam /
iti niścayadatto 'pi pratyuvāca sa tāṃ tataḥ","प्रत्यक्षा ब्रूहि मे का त्वं ततो मोक्ष्यामि ते करम् /
इति निश्चयदत्तो ऽपि प्रत्युवाच स तां ततः"
Kathasaritsagara,"sokss_7,3.20","pratyakṣadṛśyā sarvaṃ te vacmīti śapathottaram /
vidyādharyā tayokto 'tha karaṃ tasyā mumoca saḥ","प्रत्यक्षदृश्या सर्वं ते वच्मीति शपथोत्तरम् /
विद्याधर्या तयोक्तो ऽथ करं तस्या मुमोच सः"
Kathasaritsagara,"sokss_7,3.21","atha stambhādvinirgatya sākṣātsarvāṅgasundarī /
tanmukhāsaktanayanā taṃ jagādopaviśya sā","अथ स्तम्भाद्विनिर्गत्य साक्षात्सर्वाङ्गसुन्दरी /
तन्मुखासक्तनयना तं जगादोपविश्य सा"
Kathasaritsagara,"sokss_7,3.22","asti prāleyaśailāgre nagarī puṣkarāvatī /
nāmnā vindhyaparas tasyāmāste vidyādharādhipaḥ","अस्ति प्रालेयशैलाग्रे नगरी पुष्करावती /
नाम्ना विन्ध्यपरस् तस्यामास्ते विद्याधराधिपः"
Kathasaritsagara,"sokss_7,3.23","anurāgaparā nāma tasyāhaṃ kanyakā sutā /
mahākālārcanāyātā viśrāntāsmīha saṃprati","अनुरागपरा नाम तस्याहं कन्यका सुता /
महाकालार्चनायाता विश्रान्तास्मीह संप्रति"
Kathasaritsagara,"sokss_7,3.24","tāvac ca tvam ihāgatya kurvan pṛṣṭhavilepanam /
dṛṣṭaḥ stambhe 'tra mārīyamohanāstropamo mayā","तावच् च त्वम् इहागत्य कुर्वन् पृष्ठविलेपनम् /
दृष्टः स्तम्भे ऽत्र मारीयमोहनास्त्रोपमो मया"
Kathasaritsagara,"sokss_7,3.25","tataḥ prāganurāgeṇa rañjitaḥ svāntavānmama /
paścātpṛṣṭhavilepinyā aṅgarāgeṇa te karaḥ","ततः प्रागनुरागेण रञ्जितः स्वान्तवान्मम /
पश्चात्पृष्ठविलेपिन्या अङ्गरागेण ते करः"
Kathasaritsagara,"sokss_7,3.26","ataḥ paraṃ te viditaṃ tatpiturdhāma saṃprati /
gacchāmīti tayokto 'tha vaṇikputro jagāda saḥ","अतः परं ते विदितं तत्पितुर्धाम संप्रति /
गच्छामीति तयोक्तो ऽथ वणिक्पुत्रो जगाद सः"
Kathasaritsagara,"sokss_7,3.27","svīkṛtaṃ tanmayā caṇḍi na svāntaṃ bhavatīhṛtam /
amuktasvīkṛtasvāntā katham evaṃ tu gacchasi","स्वीकृतं तन्मया चण्डि न स्वान्तं भवतीहृतम् /
अमुक्तस्वीकृतस्वान्ता कथम् एवं तु गच्छसि"
Kathasaritsagara,"sokss_7,3.28","iti tenoditā sā ca laghurāgavaśīkṛtā /
saṃgamiṣye tvayā kāmameṣyasyasmatpurīṃ yadi","इति तेनोदिता सा च लघुरागवशीकृता /
संगमिष्ये त्वया काममेष्यस्यस्मत्पुरीं यदि"
Kathasaritsagara,"sokss_7,3.29","durgamā sā na te nātha setsyate te samīhitam /
na hi duṣkaramastīha kiṃcidadhyavasāyinām","दुर्गमा सा न ते नाथ सेत्स्यते ते समीहितम् /
न हि दुष्करमस्तीह किंचिदध्यवसायिनाम्"
Kathasaritsagara,"sokss_7,3.30","ity udīrya khamutpatya sānurāgaparā yayau /
agānniścayadatto 'pi sa tadgatamanā gṛham","इत्य् उदीर्य खमुत्पत्य सानुरागपरा ययौ /
अगान्निश्चयदत्तो ऽपि स तद्गतमना गृहम्"
Kathasaritsagara,"sokss_7,3.31","smarandrumādiva stambhādudbhinnaṃ karapallavam /
hā dhiktasyā gṛhītvāpi nāptaḥ pāṇigraho mayā","स्मरन्द्रुमादिव स्तम्भादुद्भिन्नं करपल्लवम् /
हा धिक्तस्या गृहीत्वापि नाप्तः पाणिग्रहो मया"
Kathasaritsagara,"sokss_7,3.32","tadvrajāmyantikaṃ tasyāḥ purīṃ tāṃ puṣkarāvatīm /
prāṇāṃstyakṣyāmi daivaṃ vā sāhāyyaṃ me kariṣyati","तद्व्रजाम्यन्तिकं तस्याः पुरीं तां पुष्करावतीम् /
प्राणांस्त्यक्ष्यामि दैवं वा साहाय्यं मे करिष्यति"
Kathasaritsagara,"sokss_7,3.33","iti saṃcintayannītvā smarārtaḥ so 'tra taddinam /
pratiṣṭhita tataḥ prātaravalambyottarāṃ diśam","इति संचिन्तयन्नीत्वा स्मरार्तः सो ऽत्र तद्दिनम् /
प्रतिष्ठित ततः प्रातरवलम्ब्योत्तरां दिशम्"
Kathasaritsagara,"sokss_7,3.34","tataḥ prakrāmatas tasya trayo 'nye sahayāyinaḥ /
milanti sma vaṇikputrā uttarāpathagāminaḥ","ततः प्रक्रामतस् तस्य त्रयो ऽन्ये सहयायिनः /
मिलन्ति स्म वणिक्पुत्रा उत्तरापथगामिनः"
Kathasaritsagara,"sokss_7,3.35","taiḥ samaṃ samatikrāman puragrāmāṭavīnadīḥ /
kramād uttaradigbhūmiṃ prāpa sa mlecchabhūyasīm","तैः समं समतिक्रामन् पुरग्रामाटवीनदीः /
क्रमाद् उत्तरदिग्भूमिं प्राप स म्लेच्छभूयसीम्"
Kathasaritsagara,"sokss_7,3.36","tatra tair eva sahitaḥ pathi prāpy aiva tājikaiḥ /
nītvāparasmai mūlyena datto 'bhūttājikāya saḥ","तत्र तैर् एव सहितः पथि प्राप्य् ऐव ताजिकैः /
नीत्वापरस्मै मूल्येन दत्तो ऽभूत्ताजिकाय सः"
Kathasaritsagara,"sokss_7,3.37","tenāpi tāvad bhṛtyānāṃ haste kośalikākṛte /
muravārābhidhānasya turuṣkasya vyasṛjyata","तेनापि तावद् भृत्यानां हस्ते कोशलिकाकृते /
मुरवाराभिधानस्य तुरुष्कस्य व्यसृज्यत"
Kathasaritsagara,"sokss_7,3.38","tatra nītaḥ sa tadbhṛtyairyuktastairaparaistribhiḥ /
muravāraṃ mṛtaṃ buddhvā tatputrāya nyavedyata","तत्र नीतः स तद्भृत्यैर्युक्तस्तैरपरैस्त्रिभिः /
मुरवारं मृतं बुद्ध्वा तत्पुत्राय न्यवेद्यत"
Kathasaritsagara,"sokss_7,3.39","pituḥ kośalikā hy eṣā mittreṇa preṣitā mama /
tattasyaivāntike prātaḥ khāte kṣepyā ime mayā","पितुः कोशलिका ह्य् एषा मित्त्रेण प्रेषिता मम /
तत्तस्यैवान्तिके प्रातः खाते क्षेप्या इमे मया"
Kathasaritsagara,"sokss_7,3.40","ity ātmanā caturthaṃ taṃ tatputro 'pi sa tāṃ niśām /
saṃyamya sthāpayām āsa turuṣko nigaḍairdṛḍham","इत्य् आत्मना चतुर्थं तं तत्पुत्रो ऽपि स तां निशाम् /
संयम्य स्थापयाम् आस तुरुष्को निगडैर्दृढम्"
Kathasaritsagara,"sokss_7,3.41","tato 'tra bandhane rātrau maraṇatrāsakātarān /
sakhīnniścayadattastānsa jagāda vaṇiksutān","ततो ऽत्र बन्धने रात्रौ मरणत्रासकातरान् /
सखीन्निश्चयदत्तस्तान्स जगाद वणिक्सुतान्"
Kathasaritsagara,"sokss_7,3.42","kā viṣādena vaḥ siddhirdhairyamālambya tiṣṭhata /
bhītā iva hi dhīrāṇaṃ yānti dūre vipattayaḥ","का विषादेन वः सिद्धिर्धैर्यमालम्ब्य तिष्ठत /
भीता इव हि धीराणं यान्ति दूरे विपत्तयः"
Kathasaritsagara,"sokss_7,3.43","smarataikāṃ bhagavatīṃ durgāmāpadvimocinīm /
iti tān dhīrayan bhaktyā devīṃ tuṣṭāva so 'tha tām","स्मरतैकां भगवतीं दुर्गामापद्विमोचिनीम् /
इति तान् धीरयन् भक्त्या देवीं तुष्टाव सो ऽथ ताम्"
Kathasaritsagara,"sokss_7,3.44","namastubhyaṃ mahādevi pādau te yāvakāṅkṣitau /
mṛditāsuralagnāsrapaṅkāviva namāmy aham","नमस्तुभ्यं महादेवि पादौ ते यावकाङ्क्षितौ /
मृदितासुरलग्नास्रपङ्काविव नमाम्य् अहम्"
Kathasaritsagara,"sokss_7,3.45","jitaṃ śaktyā śivasyāpi viśvaiśvaryakṛtā tvayā /
tvadanuprāṇitaṃ cedaṃ ceṣṭate bhuvanatrayam","जितं शक्त्या शिवस्यापि विश्वैश्वर्यकृता त्वया /
त्वदनुप्राणितं चेदं चेष्टते भुवनत्रयम्"
Kathasaritsagara,"sokss_7,3.46","paritrātāstvayā lokā mahiṣāsurasūdini /
paritrāyasva māṃ bhaktavatsale śaraṇāgatam","परित्रातास्त्वया लोका महिषासुरसूदिनि /
परित्रायस्व मां भक्तवत्सले शरणागतम्"
Kathasaritsagara,"sokss_7,3.47","ity ādi samyag devīṃ tāṃ stutvā sahacaraiḥ saha /
so 'tha niścayadatto 'tra śrānto nidrāmagāddrutam","इत्य् आदि सम्यग् देवीं तां स्तुत्वा सहचरैः सह /
सो ऽथ निश्चयदत्तो ऽत्र श्रान्तो निद्रामगाद्द्रुतम्"
Kathasaritsagara,"sokss_7,3.48","uttiṣṭhata sutā yāta vigataṃ bandhanaṃ hi vaḥ /
ity ādideśa sā svapne devī taṃ cāparāṃś ca tān","उत्तिष्ठत सुता यात विगतं बन्धनं हि वः /
इत्य् आदिदेश सा स्वप्ने देवी तं चापरांश् च तान्"
Kathasaritsagara,"sokss_7,3.49","prabudhya ca tadā rātrau dṛṣṭvā bandhānsvataścyutān /
anyonyaṃ svapnam ākhyāya hṛṣṭās te niryayus tataḥ","प्रबुध्य च तदा रात्रौ दृष्ट्वा बन्धान्स्वतश्च्युतान् /
अन्योन्यं स्वप्नम् आख्याय हृष्टास् ते निर्ययुस् ततः"
Kathasaritsagara,"sokss_7,3.50","gatvā dūramathādhvānaṃ kṣīṇāyāṃ niśi te 'pare /
ūcurniścayadattaṃ taṃ dṛṣṭatrāsā vaṇiksutāḥ","गत्वा दूरमथाध्वानं क्षीणायां निशि ते ऽपरे /
ऊचुर्निश्चयदत्तं तं दृष्टत्रासा वणिक्सुताः"
Kathasaritsagara,"sokss_7,3.51","āstāṃ bahumlecchatayā digeṣā dakṣiṇāpatham /
vayaṃ yāmaḥ sakhe tvaṃ tu yathābhimatamācara","आस्तां बहुम्लेच्छतया दिगेषा दक्षिणापथम् /
वयं यामः सखे त्वं तु यथाभिमतमाचर"
Kathasaritsagara,"sokss_7,3.52","ity uktastairanujñāya yatheṣṭāgamanāya tān /
ucīcīm eva tāmāśāmavalambya punaś ca saḥ","इत्य् उक्तस्तैरनुज्ञाय यथेष्टागमनाय तान् /
उचीचीम् एव तामाशामवलम्ब्य पुनश् च सः"
Kathasaritsagara,"sokss_7,3.53","eko niścayadatto 'tha pratasthe prasabhaṃ pathi /
anurāgaparāpremapāśakṛṣṭo nirastadhīḥ","एको निश्चयदत्तो ऽथ प्रतस्थे प्रसभं पथि /
अनुरागपराप्रेमपाशकृष्टो निरस्तधीः"
Kathasaritsagara,"sokss_7,3.54","krameṇa gacchanmilitaḥ sa mahāvratikaiḥ saha /
caturbhiḥ prāpya saritaṃ vitastāmuttatāra saḥ","क्रमेण गच्छन्मिलितः स महाव्रतिकैः सह /
चतुर्भिः प्राप्य सरितं वितस्तामुत्ततार सः"
Kathasaritsagara,"sokss_7,3.55","uttīrya ca kṛtāhāraḥ sūrye 'stācalacumbini /
viveśa tair eva samaṃ vanaṃ mārgavaśāgatam","उत्तीर्य च कृताहारः सूर्ये ऽस्ताचलचुम्बिनि /
विवेश तैर् एव समं वनं मार्गवशागतम्"
Kathasaritsagara,"sokss_7,3.56","tatra cāgrāgatāḥ kecittamūcuḥ kāṣṭhabhārikāḥ /
kva gacchatha dine yāte grāmaḥ ko 'py asti nāgrataḥ","तत्र चाग्रागताः केचित्तमूचुः काष्ठभारिकाः /
क्व गच्छथ दिने याते ग्रामः को ऽप्य् अस्ति नाग्रतः"
Kathasaritsagara,"sokss_7,3.57","ekastu vipine 'muṣminnasti śūnyaḥ śivālayaḥ /
tatra tiṣṭhati yo rātrāvantarvā bahir eva vā","एकस्तु विपिने ऽमुष्मिन्नस्ति शून्यः शिवालयः /
तत्र तिष्ठति यो रात्रावन्तर्वा बहिर् एव वा"
Kathasaritsagara,"sokss_7,3.58","taṃ śṛṅgotpādinī nāma śṛṅgotpādanapūrvakam /
mohayitvā paśūkṛtya bhakṣayatyeva yakṣiṇī","तं शृङ्गोत्पादिनी नाम शृङ्गोत्पादनपूर्वकम् /
मोहयित्वा पशूकृत्य भक्षयत्येव यक्षिणी"
Kathasaritsagara,"sokss_7,3.59","etac chrutvāpi sāvajñāste mahāvratinastadā /
ūcurniścayadattaṃ te catvāraḥ sahayāyinaḥ","एतच् छ्रुत्वापि सावज्ञास्ते महाव्रतिनस्तदा /
ऊचुर्निश्चयदत्तं ते चत्वारः सहयायिनः"
Kathasaritsagara,"sokss_7,3.60","ehi kiṃ kurute 'smākaṃ varākī sātra yakṣiṇī /
teṣu teṣu śmaśāneṣu niśāsu hi vayaṃ sthitāḥ","एहि किं कुरुते ऽस्माकं वराकी सात्र यक्षिणी /
तेषु तेषु श्मशानेषु निशासु हि वयं स्थिताः"
Kathasaritsagara,"sokss_7,3.61","ity uktavadbhis taiḥ sākaṃ gatvā prāpya śivālayam /
śūnyaṃ niścayadattastāṃ rātriṃ netuṃ viveśa saḥ","इत्य् उक्तवद्भिस् तैः साकं गत्वा प्राप्य शिवालयम् /
शून्यं निश्चयदत्तस्तां रात्रिं नेतुं विवेश सः"
Kathasaritsagara,"sokss_7,3.62","tatrāṅgaṇe vidhāyāśu bhasmanā maṇḍalaṃ mahat /
praviśya cāntare tasya prajvālyāgniṃ sahendhanaiḥ","तत्राङ्गणे विधायाशु भस्मना मण्डलं महत् /
प्रविश्य चान्तरे तस्य प्रज्वाल्याग्निं सहेन्धनैः"
Kathasaritsagara,"sokss_7,3.63","dhīro niścayadattaḥ sa te mahāvratinastathā /
manttraṃ japanto rakṣārthaṃ sarva evāvatasthire","धीरो निश्चयदत्तः स ते महाव्रतिनस्तथा /
मन्त्त्रं जपन्तो रक्षार्थं सर्व एवावतस्थिरे"
Kathasaritsagara,"sokss_7,3.64","athāyayau vādayantī dūrātkaṅkālakiṃnarīm /
nṛtyantī yakṣiṇī tatra sā śṛṅgotpādinī niśi","अथाययौ वादयन्ती दूरात्कङ्कालकिंनरीम् /
नृत्यन्ती यक्षिणी तत्र सा शृङ्गोत्पादिनी निशि"
Kathasaritsagara,"sokss_7,3.65","etya teṣu caturṣvekaṃ sā mahāvratinaṃ prati /
dattadṛṅmanttramapaṭhatsanṛttaṃ maṇḍalādvahiḥ","एत्य तेषु चतुर्ष्वेकं सा महाव्रतिनं प्रति /
दत्तदृङ्मन्त्त्रमपठत्सनृत्तं मण्डलाद्वहिः"
Kathasaritsagara,"sokss_7,3.66","tena mantreṇa saṃjātaśṛṅgo mohita utthitaḥ /
nṛtyaṃstasmiñjvalatyagnau sa mahāvratiko 'patat","तेन मन्त्रेण संजातशृङ्गो मोहित उत्थितः /
नृत्यंस्तस्मिञ्ज्वलत्यग्नौ स महाव्रतिको ऽपतत्"
Kathasaritsagara,"sokss_7,3.67","patitaṃ cārdhadagdhaṃ tamākṛṣyaivāgnimadhyataḥ /
sā śṛṅgotpādinī hṛṣṭā bhakṣayām āsa yakṣiṇī","पतितं चार्धदग्धं तमाकृष्यैवाग्निमध्यतः /
सा शृङ्गोत्पादिनी हृष्टा भक्षयाम् आस यक्षिणी"
Kathasaritsagara,"sokss_7,3.68","tato dvitīye vratini nyastadṛṣṭistathaiva sā /
taṃ śṛṅgotpādanaṃ mantraṃ papāṭha ca nanarta ca","ततो द्वितीये व्रतिनि न्यस्तदृष्टिस्तथैव सा /
तं शृङ्गोत्पादनं मन्त्रं पपाठ च ननर्त च"
Kathasaritsagara,"sokss_7,3.69","so 'pi dvitīyas tanmantrajātaśṛṅgaḥ pranartitaḥ /
patito 'gnau tayākṛṣya paśyatsvanyeṣv abhakṣyata","सो ऽपि द्वितीयस् तन्मन्त्रजातशृङ्गः प्रनर्तितः /
पतितो ऽग्नौ तयाकृष्य पश्यत्स्वन्येष्व् अभक्ष्यत"
Kathasaritsagara,"sokss_7,3.70","evaṃ krameṇa saṃmohya tānmahāvratino niśi /
tayābhakṣyanta yakṣiṇyā catvāro 'pi saśṛṅgakāḥ","एवं क्रमेण संमोह्य तान्महाव्रतिनो निशि /
तयाभक्ष्यन्त यक्षिण्या चत्वारो ऽपि सशृङ्गकाः"
Kathasaritsagara,"sokss_7,3.71","caturthaṃ bhakṣayantyā ca tayā māṃsāsramattayā /
svayaṃ kiṃnarikātodyaṃ daivādbhūmau nyadhīyata","चतुर्थं भक्षयन्त्या च तया मांसास्रमत्तया /
स्वयं किंनरिकातोद्यं दैवाद्भूमौ न्यधीयत"
Kathasaritsagara,"sokss_7,3.72","tāvac ca kṣipram utthāya tadgṛhītvaiva vādayan /
dhīro niścayadatto 'pi pranṛtyan vihasan bhraman","तावच् च क्षिप्रम् उत्थाय तद्गृहीत्वैव वादयन् /
धीरो निश्चयदत्तो ऽपि प्रनृत्यन् विहसन् भ्रमन्"
Kathasaritsagara,"sokss_7,3.73","taṃ śṛṅgotpādanaṃ mantramasakṛcchrutaśikṣitam /
pāpaṭhyate sma yakṣiṇyās tasyā nyastekṣaṇo mukhe","तं शृङ्गोत्पादनं मन्त्रमसकृच्छ्रुतशिक्षितम् /
पापठ्यते स्म यक्षिण्यास् तस्या न्यस्तेक्षणो मुखे"
Kathasaritsagara,"sokss_7,3.74","tatprayogaprabhāveṇa vivaśā mṛtyuśaṅkinī /
utthātukāmaśṛṅgī sā prahvā taṃ prāha yakṣiṇī","तत्प्रयोगप्रभावेण विवशा मृत्युशङ्किनी /
उत्थातुकामशृङ्गी सा प्रह्वा तं प्राह यक्षिणी"
Kathasaritsagara,"sokss_7,3.75","mā vadhīstvaṃ mahāsattva striyaṃ māṃ kṛpaṇāmimām /
idānīṃ śaraṇaṃ tvaṃ me mantrapāṭhādi saṃhara","मा वधीस्त्वं महासत्त्व स्त्रियं मां कृपणामिमाम् /
इदानीं शरणं त्वं मे मन्त्रपाठादि संहर"
Kathasaritsagara,"sokss_7,3.76","rakṣa māṃ vedmy ahaṃ sarvamīpsitaṃ sādhayāmi te /
anurāgaparā yatra tatra tvaṃ prāpayāmy aham","रक्ष मां वेद्म्य् अहं सर्वमीप्सितं साधयामि ते /
अनुरागपरा यत्र तत्र त्वं प्रापयाम्य् अहम्"
Kathasaritsagara,"sokss_7,3.77","iti saprayayaṃ proktastayā dhīrastatheti saḥ /
cakre niścayadatto 'tra mantrapāṭhādisaṃhṛtim","इति सप्रययं प्रोक्तस्तया धीरस्तथेति सः /
चक्रे निश्चयदत्तो ऽत्र मन्त्रपाठादिसंहृतिम्"
Kathasaritsagara,"sokss_7,3.78","tataḥ sa tasyā yakṣiṇyāḥ skandhamāruhya tadgirā /
nīyamānastayā vyomnā pratasthe tāṃ priyāṃ prati","ततः स तस्या यक्षिण्याः स्कन्धमारुह्य तद्गिरा /
नीयमानस्तया व्योम्ना प्रतस्थे तां प्रियां प्रति"
Kathasaritsagara,"sokss_7,3.79","prabhātāyāṃ ca rajanau prāpyaikaṃ girikānanam /
namrā niścayadattaṃ taṃ kuhyakī sā vyajijñapat","प्रभातायां च रजनौ प्राप्यैकं गिरिकाननम् /
नम्रा निश्चयदत्तं तं कुह्यकी सा व्यजिज्ञपत्"
Kathasaritsagara,"sokss_7,3.80","sūryodaye 'dhunā gantuṃ śaktir nāsi mamopari /
tad asmin kānane kānte gamayedaṃ dinaṃ prabho","सूर्योदये ऽधुना गन्तुं शक्तिर् नासि ममोपरि /
तद् अस्मिन् कानने कान्ते गमयेदं दिनं प्रभो"
Kathasaritsagara,"sokss_7,3.81","phalāni bhuṅkṣva svādūni nirjharāmbhaḥ śubhaṃ piba /
ahaṃ yāmi nijaṃ sthānameṣyāmi ca niśāgame","फलानि भुङ्क्ष्व स्वादूनि निर्झराम्भः शुभं पिब /
अहं यामि निजं स्थानमेष्यामि च निशागमे"
Kathasaritsagara,"sokss_7,3.82","neṣyāmi ca tadaiva tvāmanurāgaparāntikam /
maulimālāṃ himagirernagarīṃ puṣkarāvatīm","नेष्यामि च तदैव त्वामनुरागपरान्तिकम् /
मौलिमालां हिमगिरेर्नगरीं पुष्करावतीम्"
Kathasaritsagara,"sokss_7,3.83","ity uktvā tadanujñātā skandhāttatrāvatārya tam /
yakṣiṇī punarāgantuṃ satyasaṃdhā jagāma sā","इत्य् उक्त्वा तदनुज्ञाता स्कन्धात्तत्रावतार्य तम् /
यक्षिणी पुनरागन्तुं सत्यसंधा जगाम सा"
Kathasaritsagara,"sokss_7,3.84","tato niścayadatto 'syāṃ gatāyāmaikṣatātra saḥ /
agādhamantaḥ saviṣaṃ svacchaśītaṃ bahiḥ saraḥ","ततो निश्चयदत्तो ऽस्यां गतायामैक्षतात्र सः /
अगाधमन्तः सविषं स्वच्छशीतं बहिः सरः"
Kathasaritsagara,"sokss_7,3.85","rāginstrīcittametādṛgityarkeṇa nidarśanam /
prasāritakareṇeva prakaṭīkṛtya darśitam","रागिन्स्त्रीचित्तमेतादृगित्यर्केण निदर्शनम् /
प्रसारितकरेणेव प्रकटीकृत्य दर्शितम्"
Kathasaritsagara,"sokss_7,3.86","sa tadviṣāktaṃ gandhena buddhvā mānuṣakṛtyataḥ /
tyaktvāmbhorthī tṛṣārtaḥ sandivye tatrābhramadgirau","स तद्विषाक्तं गन्धेन बुद्ध्वा मानुषकृत्यतः /
त्यक्त्वाम्भोर्थी तृषार्तः सन्दिव्ये तत्राभ्रमद्गिरौ"
Kathasaritsagara,"sokss_7,3.87","bhramannunnatabhūbhāge padmarāgamaṇī iva /
sphurantau dvāv apaśyac ca bhuvaṃ tāṃ nicakhāna ca","भ्रमन्नुन्नतभूभागे पद्मरागमणी इव /
स्फुरन्तौ द्वाव् अपश्यच् च भुवं तां निचखान च"
Kathasaritsagara,"sokss_7,3.88","apāstamṛttikaścāsya jīvato markaṭasya saḥ /
śiro dadarśa te cāsya padmarāgāvivākṣiṇī","अपास्तमृत्तिकश्चास्य जीवतो मर्कटस्य सः /
शिरो ददर्श ते चास्य पद्मरागाविवाक्षिणी"
Kathasaritsagara,"sokss_7,3.89","tato vismayate yāvatkimetad iti cintayan /
tāvanmanuṣyavācāsau markaṭastam abhāṣata","ततो विस्मयते यावत्किमेतद् इति चिन्तयन् /
तावन्मनुष्यवाचासौ मर्कटस्तम् अभाषत"
Kathasaritsagara,"sokss_7,3.90","mānuṣo markaṭībhūto vipro 'haṃ māṃ samuddhara /
kathayiṣyāmi te sādho svavṛttāntaṃ tato 'khilam","मानुषो मर्कटीभूतो विप्रो ऽहं मां समुद्धर /
कथयिष्यामि ते साधो स्ववृत्तान्तं ततो ऽखिलम्"
Kathasaritsagara,"sokss_7,3.91","etac chrutvaiva sāścaryo mṛttikāmapanīya saḥ /
bhūmerniścayadattastamujjahārātha markaṭam","एतच् छ्रुत्वैव साश्चर्यो मृत्तिकामपनीय सः /
भूमेर्निश्चयदत्तस्तमुज्जहाराथ मर्कटम्"
Kathasaritsagara,"sokss_7,3.92","uddhṛtaḥ pādapatitastaṃ bhūyo 'pi sa markaṭaḥ /
uvāca dattāḥ prāṇā me kṛcchrāduddharatā tvayā","उद्धृतः पादपतितस्तं भूयो ऽपि स मर्कटः /
उवाच दत्ताः प्राणा मे कृच्छ्रादुद्धरता त्वया"
Kathasaritsagara,"sokss_7,3.93","tad ehi yāvac chrāntas tvam upayuṅkṣva phalāmbunī /
tvatprasādādahaṃ cāpi kariṣye pāraṇaṃ cirāt","तद् एहि यावच् छ्रान्तस् त्वम् उपयुङ्क्ष्व फलाम्बुनी /
त्वत्प्रसादादहं चापि करिष्ये पारणं चिरात्"
Kathasaritsagara,"sokss_7,3.94","ity uktvā tamanaiṣītsa dūraṃ girinadītaṭam /
kapiḥ svādhīnasusvāduphalasacchāyapādapam","इत्य् उक्त्वा तमनैषीत्स दूरं गिरिनदीतटम् /
कपिः स्वाधीनसुस्वादुफलसच्छायपादपम्"
Kathasaritsagara,"sokss_7,3.95","tatra snātvopabhuktāmbuphalaḥ sa kṛtapāraṇam /
kapiṃ niścayadattastaṃ pratyāgatya tato 'bravīt","तत्र स्नात्वोपभुक्ताम्बुफलः स कृतपारणम् /
कपिं निश्चयदत्तस्तं प्रत्यागत्य ततो ऽब्रवीत्"
Kathasaritsagara,"sokss_7,3.96","kathaṃ tvaṃ markaṭībhūto mānuṣo 'py ucyatāmiti /
tataḥ sa markaṭo 'vādīcchṛṇvidānīṃ vadāmyadaḥ","कथं त्वं मर्कटीभूतो मानुषो ऽप्य् उच्यतामिति /
ततः स मर्कटो ऽवादीच्छृण्विदानीं वदाम्यदः"
Kathasaritsagara,"sokss_7,3.97","candrasvāmīti nāmnāsti vārāṇasyāṃ dvijottamaḥ /
tasya patnyāṃ suvṛttāyāṃ jāto 'smyeṣa sutaḥ sakhe","चन्द्रस्वामीति नाम्नास्ति वाराणस्यां द्विजोत्तमः /
तस्य पत्न्यां सुवृत्तायां जातो ऽस्म्येष सुतः सखे"
Kathasaritsagara,"sokss_7,3.98","somasvāmīti pitrā ca kṛtanāmā kramādaham /
ārūḍho madanavyālagajaṃ madaniraṅkuśam","सोमस्वामीति पित्रा च कृतनामा क्रमादहम् /
आरूढो मदनव्यालगजं मदनिरङ्कुशम्"
Kathasaritsagara,"sokss_7,3.99","taṃ māṃ kadācidadrākṣīddūrādvātāyanāgragā /
śrīgarbhākhyasya vaṇijastatpurīvāsinaḥ sutā","तं मां कदाचिदद्राक्षीद्दूराद्वातायनाग्रगा /
श्रीगर्भाख्यस्य वणिजस्तत्पुरीवासिनः सुता"
Kathasaritsagara,"sokss_7,3.100","taruṇī bandhudattākhyā māthurasya vaṇikpateḥ /
bhāryā varāhadattasya piturveśmanyavasthitā","तरुणी बन्धुदत्ताख्या माथुरस्य वणिक्पतेः /
भार्या वराहदत्तस्य पितुर्वेश्मन्यवस्थिता"
Kathasaritsagara,"sokss_7,3.101","sā madālokasaṃjātamanmathānviṣya nāma me /
vayasyāṃ prāhiṇodāptāṃ mahyaṃ matsaṃgamārthinī","सा मदालोकसंजातमन्मथान्विष्य नाम मे /
वयस्यां प्राहिणोदाप्तां मह्यं मत्संगमार्थिनी"
Kathasaritsagara,"sokss_7,3.102","sā tadvayasyā kāmāndhāmupagamya janāntikam /
ākhyātatadabhiprāyā māmanaiṣīnnijaṃ gṛham","सा तद्वयस्या कामान्धामुपगम्य जनान्तिकम् /
आख्याततदभिप्राया मामनैषीन्निजं गृहम्"
Kathasaritsagara,"sokss_7,3.103","tatra māṃ sthāpayitvā ca gatvā guptaṃ tadaiva sā /
tāṃ bandhudattām ānaiṣīd autsukyāgaṇitatrapām","तत्र मां स्थापयित्वा च गत्वा गुप्तं तदैव सा /
तां बन्धुदत्ताम् आनैषीद् औत्सुक्यागणितत्रपाम्"
Kathasaritsagara,"sokss_7,3.104","ānītaiva ca sā me 'tra kaṇṭhāśleṣam upāgamat /
ekavīro hi nārīṇāmatibhūmiṃ gataḥ smaraḥ","आनीतैव च सा मे ऽत्र कण्ठाश्लेषम् उपागमत् /
एकवीरो हि नारीणामतिभूमिं गतः स्मरः"
Kathasaritsagara,"sokss_7,3.105","evaṃ dine dine svairam āgatyātra piturgṛhāt /
araṃsta bandhudattā sā mayā saha sakhīgṛhe","एवं दिने दिने स्वैरम् आगत्यात्र पितुर्गृहात् /
अरंस्त बन्धुदत्ता सा मया सह सखीगृहे"
Kathasaritsagara,"sokss_7,3.106","ekadā tāṃ nijagṛhaṃ netuṃ tatra cirasthitām /
āgataḥ sa patis tasyā mathurāto mahāvaṇik","एकदा तां निजगृहं नेतुं तत्र चिरस्थिताम् /
आगतः स पतिस् तस्या मथुरातो महावणिक्"
Kathasaritsagara,"sokss_7,3.107","tataḥ pitrābhyanujñātā patyā tena ninīṣitā /
rahasyajñāṃ dvitīyāṃ sā bandhudattābravītsakhīm","ततः पित्राभ्यनुज्ञाता पत्या तेन निनीषिता /
रहस्यज्ञां द्वितीयां सा बन्धुदत्ताब्रवीत्सखीम्"
Kathasaritsagara,"sokss_7,3.108","niścitaṃ sakhi netavyā bhartrāhaṃ mathurāṃ purīm /
na ca jīvāmy ahaṃ tatra somasvāmivinākṛtā","निश्चितं सखि नेतव्या भर्त्राहं मथुरां पुरीम् /
न च जीवाम्य् अहं तत्र सोमस्वामिविनाकृता"
Kathasaritsagara,"sokss_7,3.109","tadatra ko 'bhyupāyo me kathayetyuditā tayā /
sakhī sukhaśayā nāma yoginī tāṃ jagāda sā","तदत्र को ऽभ्युपायो मे कथयेत्युदिता तया /
सखी सुखशया नाम योगिनी तां जगाद सा"
Kathasaritsagara,"sokss_7,3.110","dvau sto mantraprayogau me yayorekena sūtrake /
kaṇṭhabaddhe jhagityeva mānuṣo markaṭo bhavet","द्वौ स्तो मन्त्रप्रयोगौ मे ययोरेकेन सूत्रके /
कण्ठबद्धे झगित्येव मानुषो मर्कटो भवेत्"
Kathasaritsagara,"sokss_7,3.111","dvitīyena ca mukte 'smin sūtrake saiṣa mānuṣaḥ /
punarbhavetkapitve ca nāsya prajñā vilupyate","द्वितीयेन च मुक्ते ऽस्मिन् सूत्रके सैष मानुषः /
पुनर्भवेत्कपित्वे च नास्य प्रज्ञा विलुप्यते"
Kathasaritsagara,"sokss_7,3.112","tadyadīcchati suśroṇi somasvāmī priyaḥ sa te /
tadetaṃ markaṭaśiśuṃ saṃpratyeva karomy aham","तद्यदीच्छति सुश्रोणि सोमस्वामी प्रियः स ते /
तदेतं मर्कटशिशुं संप्रत्येव करोम्य् अहम्"
Kathasaritsagara,"sokss_7,3.113","tataḥ krīḍānibhādetaṃ gṛhītvā mathurāṃ vraja /
mantrayuktidvayaṃ caitad bhavatīṃ śikṣayāmy aham","ततः क्रीडानिभादेतं गृहीत्वा मथुरां व्रज /
मन्त्रयुक्तिद्वयं चैतद् भवतीं शिक्षयाम्य् अहम्"
Kathasaritsagara,"sokss_7,3.114","saṃvidhāsyasi yenainaṃ pārśvasthaṃ markaṭākṛtim /
rahaḥsthāne ca puruṣaṃ priyaṃ saṃpādayiṣyasi","संविधास्यसि येनैनं पार्श्वस्थं मर्कटाकृतिम् /
रहःस्थाने च पुरुषं प्रियं संपादयिष्यसि"
Kathasaritsagara,"sokss_7,3.115","evam uktā tayā sakhyā bandhudattā tathaiva sā /
rahasyānāyya sasnehaṃ tadarthaṃ māmabodhayat","एवम् उक्ता तया सख्या बन्धुदत्ता तथैव सा /
रहस्यानाय्य सस्नेहं तदर्थं मामबोधयत्"
Kathasaritsagara,"sokss_7,3.116","kṛtānujñaṃ ca māṃ baddhamantrasūtraṃ gale kṣaṇāt /
tatsakhī sā sukhaśayā vyadhānmarkaṭapotakam","कृतानुज्ञं च मां बद्धमन्त्रसूत्रं गले क्षणात् /
तत्सखी सा सुखशया व्यधान्मर्कटपोतकम्"
Kathasaritsagara,"sokss_7,3.117","tadrūpeṇa svabhartre sā bandhudattopanīya mām /
sakhyā mahyaṃ vinodāya datto 'sāv ity adarśayat","तद्रूपेण स्वभर्त्रे सा बन्धुदत्तोपनीय माम् /
सख्या मह्यं विनोदाय दत्तो ऽसाव् इत्य् अदर्शयत्"
Kathasaritsagara,"sokss_7,3.118","atuṣyatsa ca māṃ dṛṣṭvā krīḍanīyaṃ tadaṅkagam /
ahaṃ ca kapirevāsaṃ prājño 'pi vyaktavāgapi","अतुष्यत्स च मां दृष्ट्वा क्रीडनीयं तदङ्कगम् /
अहं च कपिरेवासं प्राज्ञो ऽपि व्यक्तवागपि"
Kathasaritsagara,"sokss_7,3.119","aho strīcaritaṃ citramityantaś ca hasannapi /
tathātiṣṭhamahaṃ ko hi kāmena na viḍambyate","अहो स्त्रीचरितं चित्रमित्यन्तश् च हसन्नपि /
तथातिष्ठमहं को हि कामेन न विडम्ब्यते"
Kathasaritsagara,"sokss_7,3.120","sakhyā śikṣitatanmantrā bandhudattāhnyathāpare /
mathurāṃ prati sā prāyādbhartrā saha piturgṛhāt","सख्या शिक्षिततन्मन्त्रा बन्धुदत्ताह्न्यथापरे /
मथुरां प्रति सा प्रायाद्भर्त्रा सह पितुर्गृहात्"
Kathasaritsagara,"sokss_7,3.121","māṃ cāpy ekasya bhṛtyasya skandhamāropayattadā /
sa bhartā bandhudattāyāḥ pathi tatpriyakāmyayā","मां चाप्य् एकस्य भृत्यस्य स्कन्धमारोपयत्तदा /
स भर्ता बन्धुदत्तायाः पथि तत्प्रियकाम्यया"
Kathasaritsagara,"sokss_7,3.122","tato vayaṃ te sarve 'pi yānto madhye pathi sthitam /
dinairdvitrair vanaṃ prāptā bahumarkaṭabhīṣaṇam","ततो वयं ते सर्वे ऽपि यान्तो मध्ये पथि स्थितम् /
दिनैर्द्वित्रैर् वनं प्राप्ता बहुमर्कटभीषणम्"
Kathasaritsagara,"sokss_7,3.123","tato 'bhyadhāvan dṛṣṭvā māṃ markaṭā gaṇaśo 'bhitaḥ /
kṣiptaṃ kilakilārāvairāhvayantaḥ parasparam","ततो ऽभ्यधावन् दृष्ट्वा मां मर्कटा गणशो ऽभितः /
क्षिप्तं किलकिलारावैराह्वयन्तः परस्परम्"
Kathasaritsagara,"sokss_7,3.124","āgatya khādituṃ te ca prārabhanta plavaṃgamāḥ /
durvārāstaṃ vaṇigbhṛtyaṃ yasya skandhe 'hamāsitaḥ","आगत्य खादितुं ते च प्रारभन्त प्लवंगमाः /
दुर्वारास्तं वणिग्भृत्यं यस्य स्कन्धे ऽहमासितः"
Kathasaritsagara,"sokss_7,3.125","sa tena vihvalaḥ skandhāttyaktvaiva bhuvi māṃ bhayāt /
palāyito 'bhūd atha mām agṛhṇaṃs te 'tra markaṭāḥ","स तेन विह्वलः स्कन्धात्त्यक्त्वैव भुवि मां भयात् /
पलायितो ऽभूद् अथ माम् अगृह्णंस् ते ऽत्र मर्कटाः"
Kathasaritsagara,"sokss_7,3.126","matsnehād bandhudattā ca tadbhartā tasya cānugāḥ /
pāṣāṇair laguḍair ghnanto jetuṃ tān nāśakan kapīn","मत्स्नेहाद् बन्धुदत्ता च तद्भर्ता तस्य चानुगाः /
पाषाणैर् लगुडैर् घ्नन्तो जेतुं तान् नाशकन् कपीन्"
Kathasaritsagara,"sokss_7,3.127","tatas te markaṭā mūḍhasyāṅge 'ṅge loma loma me /
nakhair vyalumpan dantaiś ca kukarmakupitā iva","ततस् ते मर्कटा मूढस्याङ्गे ऽङ्गे लोम लोम मे /
नखैर् व्यलुम्पन् दन्तैश् च कुकर्मकुपिता इव"
Kathasaritsagara,"sokss_7,3.128","kaṇṭhasūtrasya māhātmyācchaṃbhoś ca smaraṇāt tataḥ /
ahaṃ labdhabalastebhyo bandhamunmucya vidrutaḥ","कण्ठसूत्रस्य माहात्म्याच्छंभोश् च स्मरणात् ततः /
अहं लब्धबलस्तेभ्यो बन्धमुन्मुच्य विद्रुतः"
Kathasaritsagara,"sokss_7,3.129","praviśya gahane teṣāṃ vyatīto dṛṣṭigocarāt /
kramādvanādvanaṃ gacchannidaṃ prāpto 'smi kānanam","प्रविश्य गहने तेषां व्यतीतो दृष्टिगोचरात् /
क्रमाद्वनाद्वनं गच्छन्निदं प्राप्तो ऽस्मि काननम्"
Kathasaritsagara,"sokss_7,3.130","bhraṣṭasya bandhudattāyā janmanyatraiva te katham /
markaṭatvaphalo jātaḥ paradārasamāgamaḥ","भ्रष्टस्य बन्धुदत्ताया जन्मन्यत्रैव ते कथम् /
मर्कटत्वफलो जातः परदारसमागमः"
Kathasaritsagara,"sokss_7,3.131","iti duḥkhatamondhasya bhramataḥ prāvṛṣīha me /
duḥkhāntaram api prattamasaṃtuṣṭena vedhasa","इति दुःखतमोन्धस्य भ्रमतः प्रावृषीह मे /
दुःखान्तरम् अपि प्रत्तमसंतुष्टेन वेधस"
Kathasaritsagara,"sokss_7,3.132","yanmāmakasmād āgatya karākrāntaṃ kareṇukā /
meghāmbhaḥplutavalmīkakardamāntarnyaveśayat","यन्मामकस्माद् आगत्य कराक्रान्तं करेणुका /
मेघाम्भःप्लुतवल्मीककर्दमान्तर्न्यवेशयत्"
Kathasaritsagara,"sokss_7,3.133","bhavitavyaniyuktā ca jāne sā kāpi devatā /
yadyatnānnāśakaṃ tasmātpaṅkāccalitum apy alam","भवितव्यनियुक्ता च जाने सा कापि देवता /
यद्यत्नान्नाशकं तस्मात्पङ्काच्चलितुम् अप्य् अलम्"
Kathasaritsagara,"sokss_7,3.134","āśvāsyamāne caitasmin na mṛto 'smi na kevalam /
yāvajjñānaṃ mamotpannamaniśaṃ dhyāyato haram","आश्वास्यमाने चैतस्मिन् न मृतो ऽस्मि न केवलम् /
यावज्ज्ञानं ममोत्पन्नमनिशं ध्यायतो हरम्"
Kathasaritsagara,"sokss_7,3.135","tāvatkālaṃ ca naivāsītkṣuttṛṣṇā ca sakhe mama /
yāvadadyoddhṛtaḥ śuṣkapaṅkakūṭādahaṃ tvayā","तावत्कालं च नैवासीत्क्षुत्तृष्णा च सखे मम /
यावदद्योद्धृतः शुष्कपङ्ककूटादहं त्वया"
Kathasaritsagara,"sokss_7,3.136","jñāne prāpte 'pi śaktirme tāvatī naiva vidyate /
mocayeyaṃ yayātmānamito markaṭabhāvataḥ","ज्ञाने प्राप्ते ऽपि शक्तिर्मे तावती नैव विद्यते /
मोचयेयं ययात्मानमितो मर्कटभावतः"
Kathasaritsagara,"sokss_7,3.137","kaṇṭhasūtraṃ yadā kāpi tanmantreṇaiva mokṣyati /
yoginī me tadā bhūyo bhavitāsmīha mānuṣaḥ","कण्ठसूत्रं यदा कापि तन्मन्त्रेणैव मोक्ष्यति /
योगिनी मे तदा भूयो भवितास्मीह मानुषः"
Kathasaritsagara,"sokss_7,3.138","ity eṣa mama vṛttāntastvaṃ tvagamyamidaṃ vanam /
kim āgataḥ kathaṃ ceti brūhīdānīṃ vayasya me","इत्य् एष मम वृत्तान्तस्त्वं त्वगम्यमिदं वनम् /
किम् आगतः कथं चेति ब्रूहीदानीं वयस्य मे"
Kathasaritsagara,"sokss_7,3.139","evaṃ markaṭarūpeṇa somasvāmidvijena saḥ /
ukto niścayadattaḥ svaṃ tasmai vṛttāntam abravīt","एवं मर्कटरूपेण सोमस्वामिद्विजेन सः /
उक्तो निश्चयदत्तः स्वं तस्मै वृत्तान्तम् अब्रवीत्"
Kathasaritsagara,"sokss_7,3.140","yathā vidyādharīhetorujjayinyāḥ sam āgataḥ /
ānīto dhairyajitayā yakṣiṇyā ca tayā niśi","यथा विद्याधरीहेतोरुज्जयिन्याः सम् आगतः /
आनीतो धैर्यजितया यक्षिण्या च तया निशि"
Kathasaritsagara,"sokss_7,3.141","tataḥ śrutatadāścaryavṛttāntaḥ kapirūpadhṛt /
dhīmānniścayadattaṃ taṃ somasvāmī jagāda saḥ","ततः श्रुततदाश्चर्यवृत्तान्तः कपिरूपधृत् /
धीमान्निश्चयदत्तं तं सोमस्वामी जगाद सः"
Kathasaritsagara,"sokss_7,3.142","anubhūtaṃ tvayā duḥkhaṃ may aiva strīkṛte mahat /
na ca śriyaḥ striyaśceha kadācitkasyacitsthirāḥ","अनुभूतं त्वया दुःखं मय् ऐव स्त्रीकृते महत् /
न च श्रियः स्त्रियश्चेह कदाचित्कस्यचित्स्थिराः"
Kathasaritsagara,"sokss_7,3.143","saṃdhyāvatkṣaṇarāgiṇyo nadīvatkuṭilāśayāḥ /
bhujagīvadaviśvāsyā vidyudvaccapalāḥ striyaḥ","संध्यावत्क्षणरागिण्यो नदीवत्कुटिलाशयाः /
भुजगीवदविश्वास्या विद्युद्वच्चपलाः स्त्रियः"
Kathasaritsagara,"sokss_7,3.144","tatsā vidyādharī raktāpyanurāgaparā kṣaṇāt /
prāpya kaṃcitsvajātīyaṃ virajyettvayi mānuṣe","तत्सा विद्याधरी रक्ताप्यनुरागपरा क्षणात् /
प्राप्य कंचित्स्वजातीयं विरज्येत्त्वयि मानुषे"
Kathasaritsagara,"sokss_7,3.145","tadalaṃ strīnimittena prayāsenāmunādhunā /
kiṃpākaphalatulyena viṣākavirasena te","तदलं स्त्रीनिमित्तेन प्रयासेनामुनाधुना /
किंपाकफलतुल्येन विषाकविरसेन ते"
Kathasaritsagara,"sokss_7,3.146","mā gā vidyādharapurīṃ tāṃ sakhe puṣkarāvatīm /
yakṣiṇīskandhamāruhya tāmebojjayinīṃ vraja","मा गा विद्याधरपुरीं तां सखे पुष्करावतीम् /
यक्षिणीस्कन्धमारुह्य तामेबोज्जयिनीं व्रज"
Kathasaritsagara,"sokss_7,3.147","kuru madvacanaṃ mittraṃ pūrvaṃ mittravaco mayā /
na kṛtaṃ rāgiṇā tena paritapye 'dhunāpyaham","कुरु मद्वचनं मित्त्रं पूर्वं मित्त्रवचो मया /
न कृतं रागिणा तेन परितप्ये ऽधुनाप्यहम्"
Kathasaritsagara,"sokss_7,3.148","bandhudattānuraktaṃ hi susnigdho brāhmaṇas tadā /
vārayan bhavaśarmākhyaḥ suhṛn mām evam abravīt","बन्धुदत्तानुरक्तं हि सुस्निग्धो ब्राह्मणस् तदा /
वारयन् भवशर्माख्यः सुहृन् माम् एवम् अब्रवीत्"
Kathasaritsagara,"sokss_7,3.149","striyāḥ sakhe vaśaṃ mā gāḥ strīcittaṃ hy atidurgamam /
tathā ca mama yadvṛttaṃ tad idaṃ vacmi te śṛṇu","स्त्रियाः सखे वशं मा गाः स्त्रीचित्तं ह्य् अतिदुर्गमम् /
तथा च मम यद्वृत्तं तद् इदं वच्मि ते शृणु"
Kathasaritsagara,"sokss_7,3.150","vārāṇasyām ihaivāsīttaruṇī rūpaśālinī /
brāhmaṇī somadā nāma capalā guptayoginī","वाराणस्याम् इहैवासीत्तरुणी रूपशालिनी /
ब्राह्मणी सोमदा नाम चपला गुप्तयोगिनी"
Kathasaritsagara,"sokss_7,3.151","tayā ca saha me daivātsamabhūtsaṃgamo rahaḥ /
tatsaṃgamakramāttasyāṃ mama prītiravardhata","तया च सह मे दैवात्समभूत्संगमो रहः /
तत्संगमक्रमात्तस्यां मम प्रीतिरवर्धत"
Kathasaritsagara,"sokss_7,3.152","ekadā tām ahaṃ svairamīrṣyākopādatāḍayam /
taccāsahiṣṭa sā krūrā kopaṃ pracchādya tatkṣaṇam","एकदा ताम् अहं स्वैरमीर्ष्याकोपादताडयम् /
तच्चासहिष्ट सा क्रूरा कोपं प्रच्छाद्य तत्क्षणम्"
Kathasaritsagara,"sokss_7,3.153","anyedyuḥ praṇayakrīḍāvyājāc ca mama sūtrakam /
gale 'badhnādahaṃ dāntastatkṣaṇaṃ balado 'bhavam","अन्येद्युः प्रणयक्रीडाव्याजाच् च मम सूत्रकम् /
गले ऽबध्नादहं दान्तस्तत्क्षणं बलदो ऽभवम्"
Kathasaritsagara,"sokss_7,3.154","tato 'haṃ baladībhūtastayā dāntoṣṭrajīvinaḥ /
ekasya puṃso vikrīto gṛhītābhīṣṭamūlyayā","ततो ऽहं बलदीभूतस्तया दान्तोष्ट्रजीविनः /
एकस्य पुंसो विक्रीतो गृहीताभीष्टमूल्यया"
Kathasaritsagara,"sokss_7,3.155","tenāropitabhāraṃ māṃ kliśyamānamavaikṣata /
badhamocanikā nāma yoginyatra kṛpānvitā","तेनारोपितभारं मां क्लिश्यमानमवैक्षत /
बधमोचनिका नाम योगिन्यत्र कृपान्विता"
Kathasaritsagara,"sokss_7,3.156","sā jñānataḥ somadayā viditvā māṃ paśūkṛtam /
mumoca kaṇṭhāt sūtraṃ me madgosvāminyapaśyati","सा ज्ञानतः सोमदया विदित्वा मां पशूकृतम् /
मुमोच कण्ठात् सूत्रं मे मद्गोस्वामिन्यपश्यति"
Kathasaritsagara,"sokss_7,3.157","tato 'haṃ mānuṣībhūtaḥ sa ca kṣiprādvilokayan /
palāyitaṃ māṃ manvāno matsvāmī prābhramaddiśaḥ","ततो ऽहं मानुषीभूतः स च क्षिप्राद्विलोकयन् /
पलायितं मां मन्वानो मत्स्वामी प्राभ्रमद्दिशः"
Kathasaritsagara,"sokss_7,3.158","ahaṃ ca bandhamocinyā tayā saha tato vrajan /
daivādāgatayā dūrāddṛṣṭaḥ somadayā tayā","अहं च बन्धमोचिन्या तया सह ततो व्रजन् /
दैवादागतया दूराद्दृष्टः सोमदया तया"
Kathasaritsagara,"sokss_7,3.159","sā krodhena jvalantī tāṃ jñāninīṃ bandhamocinīm /
avādītkimayaṃ pāpastiryaktvānmocitastvayā","सा क्रोधेन ज्वलन्ती तां ज्ञानिनीं बन्धमोचिनीम् /
अवादीत्किमयं पापस्तिर्यक्त्वान्मोचितस्त्वया"
Kathasaritsagara,"sokss_7,3.160","dhikprāpsyasi durācāre phalamasya kukarmaṇaḥ /
prātastvāṃ nihaniṣyāmi sahitāṃ pāpmanāmunā","धिक्प्राप्स्यसि दुराचारे फलमस्य कुकर्मणः /
प्रातस्त्वां निहनिष्यामि सहितां पाप्मनामुना"
Kathasaritsagara,"sokss_7,3.161","ity uktvaiva gatāyāṃ ca tasyāṃ sā siddhayoginī /
tatpratīghātahetormāmavocadbandhamocinī","इत्य् उक्त्वैव गतायां च तस्यां सा सिद्धयोगिनी /
तत्प्रतीघातहेतोर्मामवोचद्बन्धमोचिनी"
Kathasaritsagara,"sokss_7,3.162","hantuṃ māṃ kṛṣṇaturagīrūpeṇaiṣābhyupaiṣyati /
mayā ca śoṇavaḍavārūpamatrāśrayiṣyate","हन्तुं मां कृष्णतुरगीरूपेणैषाभ्युपैष्यति /
मया च शोणवडवारूपमत्राश्रयिष्यते"
Kathasaritsagara,"sokss_7,3.163","tato yuddhe pravṛtte nau pṛṣṭhataḥ khaḍgapāṇinā /
somadāyāṃ prahartavyaṃ tvayāsyāmapramādinā","ततो युद्धे प्रवृत्ते नौ पृष्ठतः खड्गपाणिना /
सोमदायां प्रहर्तव्यं त्वयास्यामप्रमादिना"
Kathasaritsagara,"sokss_7,3.164","evametāṃ haniṣyāvastatprātastvaṃ gṛhe mama /
āgaccherityuditvā sā gṛhaṃ me svamadarśayat","एवमेतां हनिष्यावस्तत्प्रातस्त्वं गृहे मम /
आगच्छेरित्युदित्वा सा गृहं मे स्वमदर्शयत्"
Kathasaritsagara,"sokss_7,3.165","tatra tasyāṃ praviṣṭāyāmahaṃ nijagṛhānagām /
anubhūtādbhutānekajanāmutraiva janmani","तत्र तस्यां प्रविष्टायामहं निजगृहानगाम् /
अनुभूताद्भुतानेकजनामुत्रैव जन्मनि"
Kathasaritsagara,"sokss_7,3.166","prātaḥ kṛpāṇapāṇiś ca gatavānasmi tadgṛham /
athāgāt somadā sātra kṛṣṇāśvārūpadhāriṇī","प्रातः कृपाणपाणिश् च गतवानस्मि तद्गृहम् /
अथागात् सोमदा सात्र कृष्णाश्वारूपधारिणी"
Kathasaritsagara,"sokss_7,3.167","sāpi śoṇahayārūpamakarodbandhamocinī /
khuradantaprahāraiś ca tato yuddhamabhūttayoḥ","सापि शोणहयारूपमकरोद्बन्धमोचिनी /
खुरदन्तप्रहारैश् च ततो युद्धमभूत्तयोः"
Kathasaritsagara,"sokss_7,3.168","mayā pradattanistriṃśaprahārā kṣudraśākinī /
nihatā bandhamocinyā tayā sā somadā tataḥ","मया प्रदत्तनिस्त्रिंशप्रहारा क्षुद्रशाकिनी /
निहता बन्धमोचिन्या तया सा सोमदा ततः"
Kathasaritsagara,"sokss_7,3.169","athāhaṃ nirbhayībhūtastīrṇatiryaktvadurgatiḥ /
na kustrīsaṃgamaṃ bhūyo manasā samacintayam","अथाहं निर्भयीभूतस्तीर्णतिर्यक्त्वदुर्गतिः /
न कुस्त्रीसंगमं भूयो मनसा समचिन्तयम्"
Kathasaritsagara,"sokss_7,3.170","cāpalaṃ sāhasikatā śākinīśambarādayaḥ /
doṣāḥ strīṇāṃ trayaḥ prāyo lokatrayabhayāvahāḥ","चापलं साहसिकता शाकिनीशम्बरादयः /
दोषाः स्त्रीणां त्रयः प्रायो लोकत्रयभयावहाः"
Kathasaritsagara,"sokss_7,3.171","tacchākinīsakhīṃ bandhudattāṃ kimanudhāvasi /
sneho yasyā na patyau sve tasyāstu tvayy asau kutaḥ","तच्छाकिनीसखीं बन्धुदत्तां किमनुधावसि /
स्नेहो यस्या न पत्यौ स्वे तस्यास्तु त्वय्य् असौ कुतः"
Kathasaritsagara,"sokss_7,3.172","evam ukto 'py ahaṃ tena mitreṇa bhavaśarmaṇā /
nākārṣaṃ vacanaṃ tasya prāpto 'smīmāṃ gatiṃ tataḥ","एवम् उक्तो ऽप्य् अहं तेन मित्रेण भवशर्मणा /
नाकार्षं वचनं तस्य प्राप्तो ऽस्मीमां गतिं ततः"
Kathasaritsagara,"sokss_7,3.173","atastvāṃ vacmi mā kārṣīranurāgaparāṃ prati /
kleśaṃ sā hi svajātīye prāpte tvāṃ tyakṣyati dhruvam","अतस्त्वां वच्मि मा कार्षीरनुरागपरां प्रति /
क्लेशं सा हि स्वजातीये प्राप्ते त्वां त्यक्ष्यति ध्रुवम्"
Kathasaritsagara,"sokss_7,3.174","bhṛṅgīva puṣpaṃ puruṣaṃ strī vāñchati navaṃ navam /
ato 'nutāpo bhavitā mam eva bhavataḥ sakhe","भृङ्गीव पुष्पं पुरुषं स्त्री वाञ्छति नवं नवम् /
अतो ऽनुतापो भविता मम् एव भवतः सखे"
Kathasaritsagara,"sokss_7,3.175","ity etatkapirūpasthasomasvāmivaco hṛdi /
tasya niścayadattasya nāviśadrāganirbhare","इत्य् एतत्कपिरूपस्थसोमस्वामिवचो हृदि /
तस्य निश्चयदत्तस्य नाविशद्रागनिर्भरे"
Kathasaritsagara,"sokss_7,3.176","uvāca sa kapiṃ taṃ hi na sā vyabhicarenmayi /
vidyādharādhipakule śuddhe jātā hy asāviti","उवाच स कपिं तं हि न सा व्यभिचरेन्मयि /
विद्याधराधिपकुले शुद्धे जाता ह्य् असाविति"
Kathasaritsagara,"sokss_7,3.177","evaṃ tayorālapatoḥ saṃdhyārakto 'stabhūdharam /
yayau niścayadattasya priyecchur iva bhāskaraḥ","एवं तयोरालपतोः संध्यारक्तो ऽस्तभूधरम् /
ययौ निश्चयदत्तस्य प्रियेच्छुर् इव भास्करः"
Kathasaritsagara,"sokss_7,3.178","athāgatāyāṃ rajanāvagradūtyāmivāyayau /
sā śṛṅgotpādinī tasya nikaṭaṃ tatra yakṣiṇī","अथागतायां रजनावग्रदूत्यामिवाययौ /
सा शृङ्गोत्पादिनी तस्य निकटं तत्र यक्षिणी"
Kathasaritsagara,"sokss_7,3.179","yayau niścayadattastatskandhārūḍhaḥ priyāṃ prati /
prayātum āpṛcchya kapiṃ smartavyo 'smīti vādinam","ययौ निश्चयदत्तस्तत्स्कन्धारूढः प्रियां प्रति /
प्रयातुम् आपृच्छ्य कपिं स्मर्तव्यो ऽस्मीति वादिनम्"
Kathasaritsagara,"sokss_7,3.180","niśīthe ca himādrau tām anurāgaparā pituḥ /
purīṃ vidyādharapateḥ prāptavān puṣkarāvatīm","निशीथे च हिमाद्रौ ताम् अनुरागपरा पितुः /
पुरीं विद्याधरपतेः प्राप्तवान् पुष्करावतीम्"
Kathasaritsagara,"sokss_7,3.181","tāvatprabhāvato buddhvā tadabhyāgamanāya sā /
tato nagaryā niragādanurāgaparā bahiḥ","तावत्प्रभावतो बुद्ध्वा तदभ्यागमनाय सा /
ततो नगर्या निरगादनुरागपरा बहिः"
Kathasaritsagara,"sokss_7,3.182","iyamāyāti te kāntā niśi netrotsavapradā /
indumūrtirdvitīyeva tadidānīṃ vrajāmy aham","इयमायाति ते कान्ता निशि नेत्रोत्सवप्रदा /
इन्दुमूर्तिर्द्वितीयेव तदिदानीं व्रजाम्य् अहम्"
Kathasaritsagara,"sokss_7,3.183","ity uktvā darśayitvā tāmaṃsāgrādavatāritam /
natvā niścayadattaṃ tamatha sā yakṣiṇī yayau","इत्य् उक्त्वा दर्शयित्वा तामंसाग्रादवतारितम् /
नत्वा निश्चयदत्तं तमथ सा यक्षिणी ययौ"
Kathasaritsagara,"sokss_7,3.184","tataḥ sāpi cirautsukyasaṃrambhāliṅganādibhiḥ /
upagamyābhyanandattamanurāgaparā priyam","ततः सापि चिरौत्सुक्यसंरम्भालिङ्गनादिभिः /
उपगम्याभ्यनन्दत्तमनुरागपरा प्रियम्"
Kathasaritsagara,"sokss_7,3.185","so 'py āśliṣya bahukleśalabdhatatsaṃgamotsavaḥ /
avartamānaḥ sve dehe tanuṃ tasyā ivāviśat","सो ऽप्य् आश्लिष्य बहुक्लेशलब्धतत्संगमोत्सवः /
अवर्तमानः स्वे देहे तनुं तस्या इवाविशत्"
Kathasaritsagara,"sokss_7,3.186","tena gāndharvavidhinā bhāryā bhūtvātha tasya sā /
anurāgaparā sadyo vidyayā nirmame puram","तेन गान्धर्वविधिना भार्या भूत्वाथ तस्य सा /
अनुरागपरा सद्यो विद्यया निर्ममे पुरम्"
Kathasaritsagara,"sokss_7,3.187","tasmin niścayadatto 'sau bāhye tasthau tayā saha /
tadvidyācchannadṛṣṭibhyāṃ tatpitṛbhyāmatarkitaḥ","तस्मिन् निश्चयदत्तो ऽसौ बाह्ये तस्थौ तया सह /
तद्विद्याच्छन्नदृष्टिभ्यां तत्पितृभ्यामतर्कितः"
Kathasaritsagara,"sokss_7,3.188","pṛṣṭas tāṃs tādṛśāṃs tasyai mārgakleśāñ śaśaṃsa yat /
tena sā bahu mene taṃ bhogaiś ceṣṭair upācarat","पृष्टस् तांस् तादृशांस् तस्यै मार्गक्लेशाञ् शशंस यत् /
तेन सा बहु मेने तं भोगैश् चेष्टैर् उपाचरत्"
Kathasaritsagara,"sokss_7,3.189","atha tanmarkaṭībhūtasīmasvāmikathādbhutam /
so 'tra niścayadattosyai vidyādharyai nyavedayat","अथ तन्मर्कटीभूतसीमस्वामिकथाद्भुतम् /
सो ऽत्र निश्चयदत्तोस्यै विद्याधर्यै न्यवेदयत्"
Kathasaritsagara,"sokss_7,3.190","jagāda caitan mittraṃ me tvatprayatnena kenacit /
tiryaktvādyadi mucyeta tatpriye sukṛtaṃ bhavet","जगाद चैतन् मित्त्रं मे त्वत्प्रयत्नेन केनचित् /
तिर्यक्त्वाद्यदि मुच्येत तत्प्रिये सुकृतं भवेत्"
Kathasaritsagara,"sokss_7,3.191","ity uktā tena sāvocad anurāgaparāpi tam /
yoginyā mantramārgo 'yaṃ nāsmākaṃ viṣayaḥ punaḥ","इत्य् उक्ता तेन सावोचद् अनुरागपरापि तम् /
योगिन्या मन्त्रमार्गो ऽयं नास्माकं विषयः पुनः"
Kathasaritsagara,"sokss_7,3.192","tathāpi sādhayiṣyāmi priyametadahaṃ tava /
abhyarthya bhadrarūpākhyāṃ vayasyāṃ siddhayoginīm","तथापि साधयिष्यामि प्रियमेतदहं तव /
अभ्यर्थ्य भद्ररूपाख्यां वयस्यां सिद्धयोगिनीम्"
Kathasaritsagara,"sokss_7,3.193","tac chrutvā sa vaṇikputro hṛṣṭastām avadatpriyām /
tarhi taṃ paśya manmittramehi yāva tadantikam","तच् छ्रुत्वा स वणिक्पुत्रो हृष्टस्ताम् अवदत्प्रियाम् /
तर्हि तं पश्य मन्मित्त्रमेहि याव तदन्तिकम्"
Kathasaritsagara,"sokss_7,3.194","tadety ukte tayānyedyustadutsaṅgasthitaś ca saḥ /
vyomnā niścayadatto 'gāt sakhyus tasyāspadaṃ vanam","तदेत्य् उक्ते तयान्येद्युस्तदुत्सङ्गस्थितश् च सः /
व्योम्ना निश्चयदत्तो ऽगात् सख्युस् तस्यास्पदं वनम्"
Kathasaritsagara,"sokss_7,3.195","tatra taṃ suhṛdasṃ dṛṣṭvā kapirūpamupetya saḥ /
praṇamatpriyayā sākamapṛcchatkuśalaṃ tadā","तत्र तं सुहृदस्ं दृष्ट्वा कपिरूपमुपेत्य सः /
प्रणमत्प्रियया साकमपृच्छत्कुशलं तदा"
Kathasaritsagara,"sokss_7,3.196","adya me kuśalaṃ yattvamanurāgaparāyutaḥ /
dṛṣṭo mayeti so 'py uktvā somasvāmikapiḥ kila","अद्य मे कुशलं यत्त्वमनुरागपरायुतः /
दृष्टो मयेति सो ऽप्य् उक्त्वा सोमस्वामिकपिः किल"
Kathasaritsagara,"sokss_7,3.197","tam abhyanandatpradadau tatpriyāyai tathāśiṣam /
tataḥ sarve 'py upāvikṣaṃs tatra ramye śilātale","तम् अभ्यनन्दत्प्रददौ तत्प्रियायै तथाशिषम् /
ततः सर्वे ऽप्य् उपाविक्षंस् तत्र रम्ये शिलातले"
Kathasaritsagara,"sokss_7,3.198","cakruś ca tatkathālāpaṃ tattattasya kapeḥ kṛte /
ādau niścayadattena cintitaṃ kāntayā saha","चक्रुश् च तत्कथालापं तत्तत्तस्य कपेः कृते /
आदौ निश्चयदत्तेन चिन्तितं कान्तया सह"
Kathasaritsagara,"sokss_7,3.199","tatas taṃ kapimāpṛcchya preyasīsadanaṃ ca tat /
yayau niścayadatto dyāmutpatyāṅke dhṛtastayā","ततस् तं कपिमापृच्छ्य प्रेयसीसदनं च तत् /
ययौ निश्चयदत्तो द्यामुत्पत्याङ्के धृतस्तया"
Kathasaritsagara,"sokss_7,3.200","anyedyustām avādīc ca so 'nurāgaparāṃ punaḥ /
ehi tasyāntikaṃ sakhyuḥ kṣaṇaṃ yāva kaperiti","अन्येद्युस्ताम् अवादीच् च सो ऽनुरागपरां पुनः /
एहि तस्यान्तिकं सख्युः क्षणं याव कपेरिति"
Kathasaritsagara,"sokss_7,3.201","tataḥ sāpi tamāha sma tvamevādya vraja svayam /
gṛhāṇotpatanīṃ vidyāṃ matto 'vataraṇīṃ tathā","ततः सापि तमाह स्म त्वमेवाद्य व्रज स्वयम् /
गृहाणोत्पतनीं विद्यां मत्तो ऽवतरणीं तथा"
Kathasaritsagara,"sokss_7,3.202","ity uktaḥ sa tadādāya tadvidyādvitayaṃ tataḥ /
vyomnā niścayadatto 'gāt sakhyus tasyāntikaṃ kapeḥ","इत्य् उक्तः स तदादाय तद्विद्याद्वितयं ततः /
व्योम्ना निश्चयदत्तो ऽगात् सख्युस् तस्यान्तिकं कपेः"
Kathasaritsagara,"sokss_7,3.203","tatra yāvatsa kurute tena sākaṃ ciraṃ kathāḥ /
sānurāgaparā tāvadudyānaṃ niryayau gṛhāt","तत्र यावत्स कुरुते तेन साकं चिरं कथाः /
सानुरागपरा तावदुद्यानं निर्ययौ गृहात्"
Kathasaritsagara,"sokss_7,3.204","tatratasyāṃ niṣaṇṇāyāṃ vidyādharakumārakaḥ /
ko 'py ājagāma nabhasā paribhrāmyanyadṛcchayā","तत्रतस्यां निषण्णायां विद्याधरकुमारकः /
को ऽप्य् आजगाम नभसा परिभ्राम्यन्यदृच्छया"
Kathasaritsagara,"sokss_7,3.205","sa dṛṣṭvaiva smarāveśavivaśastāmupāyayau /
vidyādharīṃ sa tāṃ buddhvā vidyayā martyabhartṛkām","स दृष्ट्वैव स्मरावेशविवशस्तामुपाययौ /
विद्याधरीं स तां बुद्ध्वा विद्यया मर्त्यभर्तृकाम्"
Kathasaritsagara,"sokss_7,3.206","sāpy upetaṃ tam ālokya subhagaṃ vinatānanā /
kastvaṃ kim āgato 'sīti śanaiḥ papraccha kautukāt","साप्य् उपेतं तम् आलोक्य सुभगं विनतानना /
कस्त्वं किम् आगतो ऽसीति शनैः पप्रच्छ कौतुकात्"
Kathasaritsagara,"sokss_7,3.207","tataḥ sa pratyavocattāṃ svavidyājñānaśālinam /
viddhi vidyādharaṃ mugdhe nāmnā māṃ rājabhañjanam","ततः स प्रत्यवोचत्तां स्वविद्याज्ञानशालिनम् /
विद्धि विद्याधरं मुग्धे नाम्ना मां राजभञ्जनम्"
Kathasaritsagara,"sokss_7,3.208","so 'haṃ saṃdarśanādeva sahasā hariṇekṣaṇe /
manobhuvā vaśīkṛtya tubhyam eva samarpitaḥ","सो ऽहं संदर्शनादेव सहसा हरिणेक्षणे /
मनोभुवा वशीकृत्य तुभ्यम् एव समर्पितः"
Kathasaritsagara,"sokss_7,3.209","tadalaṃ devi sevitvā martyaṃ dharaṇigocaram /
pitā vetti na yāvatte tāvattulyaṃ bhajasva mām","तदलं देवि सेवित्वा मर्त्यं धरणिगोचरम् /
पिता वेत्ति न यावत्ते तावत्तुल्यं भजस्व माम्"
Kathasaritsagara,"sokss_7,3.210","iti tasmin bruvāṇe sā kaṭākṣārdhavilokinī /
acintayadayaṃ yukto mameti capalāśayā","इति तस्मिन् ब्रुवाणे सा कटाक्षार्धविलोकिनी /
अचिन्तयदयं युक्तो ममेति चपलाशया"
Kathasaritsagara,"sokss_7,3.211","tato labdhvāśayaṃ cakre bhāryā tenaiva tatra sā /
apekṣate dvayoraikacittye kiṃ rahasi smaraḥ","ततो लब्ध्वाशयं चक्रे भार्या तेनैव तत्र सा /
अपेक्षते द्वयोरैकचित्त्ये किं रहसि स्मरः"
Kathasaritsagara,"sokss_7,3.212","atha vidyādhare tasmin saṃpratyapasṛte tataḥ /
āgānniścayadatto 'tra somasvāmisamīpataḥ","अथ विद्याधरे तस्मिन् संप्रत्यपसृते ततः /
आगान्निश्चयदत्तो ऽत्र सोमस्वामिसमीपतः"
Kathasaritsagara,"sokss_7,3.213","āgatasya na sā cakre viratkāliṅganādikam /
anurāgaparā tasya vyapadiśya śirorujam","आगतस्य न सा चक्रे विरत्कालिङ्गनादिकम् /
अनुरागपरा तस्य व्यपदिश्य शिरोरुजम्"
Kathasaritsagara,"sokss_7,3.214","sa tu tadvyājamavidannṛjuḥ snehavimohitaḥ /
asvāsthyam eva matvāsyā duḥkhaṃ tadanayaddinam","स तु तद्व्याजमविदन्नृजुः स्नेहविमोहितः /
अस्वास्थ्यम् एव मत्वास्या दुःखं तदनयद्दिनम्"
Kathasaritsagara,"sokss_7,3.215","prātaś ca durmanā bhūyastaṃ kapiṃ suhṛdaṃ prati /
sa somasvāminaṃ prāyānnabhasā vidyayorbalāt","प्रातश् च दुर्मना भूयस्तं कपिं सुहृदं प्रति /
स सोमस्वामिनं प्रायान्नभसा विद्ययोर्बलात्"
Kathasaritsagara,"sokss_7,3.216","yāte tasminn upāgāt tāṃ so 'nurāgaparāṃ punaḥ /
kāmī vidyādharo rātrikṛtonnidrastayā vinā","याते तस्मिन्न् उपागात् तां सो ऽनुरागपरां पुनः /
कामी विद्याधरो रात्रिकृतोन्निद्रस्तया विना"
Kathasaritsagara,"sokss_7,3.217","niśāvirahasotkaṇṭhāṃ kaṇṭhe tām avalambya ca /
suratāntapariśrānto nidrākrānto babhūva saḥ","निशाविरहसोत्कण्ठां कण्ठे ताम् अवलम्ब्य च /
सुरतान्तपरिश्रान्तो निद्राक्रान्तो बभूव सः"
Kathasaritsagara,"sokss_7,3.218","sāpyaṅkasuptaṃ pracchādya priyaṃ vidyābalena tam /
rātrijāgaraṇānnidrāmanurāgaparā yayau","साप्यङ्कसुप्तं प्रच्छाद्य प्रियं विद्याबलेन तम् /
रात्रिजागरणान्निद्रामनुरागपरा ययौ"
Kathasaritsagara,"sokss_7,3.219","tāvanniścayadatto 'pi prāpa tasyāntikaṃ kapeḥ /
so 'pi papraccha taṃ kṛtvā svāgataṃ vānaraḥ suhṛt","तावन्निश्चयदत्तो ऽपि प्राप तस्यान्तिकं कपेः /
सो ऽपि पप्रच्छ तं कृत्वा स्वागतं वानरः सुहृत्"
Kathasaritsagara,"sokss_7,3.220","durmanaskamivādya tvāṃ kiṃ paśyāmyucyatāmiti /
tato niścayadatto 'pi sa taṃ vānaram abravīt","दुर्मनस्कमिवाद्य त्वां किं पश्याम्युच्यतामिति /
ततो निश्चयदत्तो ऽपि स तं वानरम् अब्रवीत्"
Kathasaritsagara,"sokss_7,3.221","anurāgaparātyarthamasvasthā mittra vartate /
tenāsmi duḥsthitaḥ sā hi prāṇebhyo 'pi priyā mama","अनुरागपरात्यर्थमस्वस्था मित्त्र वर्तते /
तेनास्मि दुःस्थितः सा हि प्राणेभ्यो ऽपि प्रिया मम"
Kathasaritsagara,"sokss_7,3.222","ity uktas tena sa jñānī markaṭastam abhāṣata /
gaccha suptāmidānīṃ tāṃ sthitāṃ kṛtvāṅgavartinīm","इत्य् उक्तस् तेन स ज्ञानी मर्कटस्तम् अभाषत /
गच्छ सुप्तामिदानीं तां स्थितां कृत्वाङ्गवर्तिनीम्"
Kathasaritsagara,"sokss_7,3.223","taddattavidyayā vyomnā tāmānaya madantikam /
yāvanmahadihāścaryaṃ darśayāmyadhunaiva te","तद्दत्तविद्यया व्योम्ना तामानय मदन्तिकम् /
यावन्महदिहाश्चर्यं दर्शयाम्यधुनैव ते"
Kathasaritsagara,"sokss_7,3.224","tac chrutvā khena gatvaiva so 'nurāgaparāṃ tataḥ /
dṛṣṭvā niścayadattastāṃ suptām aṅke 'grahīllaghu","तच् छ्रुत्वा खेन गत्वैव सो ऽनुरागपरां ततः /
दृष्ट्वा निश्चयदत्तस्तां सुप्ताम् अङ्के ऽग्रहील्लघु"
Kathasaritsagara,"sokss_7,3.225","taṃ tu vidyādharaṃ tasyā nāṅge lagnaṃ dadarśa saḥ /
suptaṃ vidyābalenādāvadṛśyaṃ vihitaṃ tayā","तं तु विद्याधरं तस्या नाङ्गे लग्नं ददर्श सः /
सुप्तं विद्याबलेनादावदृश्यं विहितं तया"
Kathasaritsagara,"sokss_7,3.226","utpatya cāntarikṣaṃ tām anurāgaparāṃ kṣaṇāt /
ānināya kapes tasya sa somasvāmino 'ntikam","उत्पत्य चान्तरिक्षं ताम् अनुरागपरां क्षणात् /
आनिनाय कपेस् तस्य स सोमस्वामिनो ऽन्तिकम्"
Kathasaritsagara,"sokss_7,3.227","sa kapirdivyadṛktasmai tadā yogamupādiśat /
yena vidyādharaṃ tasyāḥ kaṇṭhe lagnaṃ dadarśa saḥ","स कपिर्दिव्यदृक्तस्मै तदा योगमुपादिशत् /
येन विद्याधरं तस्याः कण्ठे लग्नं ददर्श सः"
Kathasaritsagara,"sokss_7,3.228","dṛṣṭvā ca hā dhigetatkimiti taṃ vādinaṃ kapiḥ /
sa eva tattvadarśī tadyathāvṛttam abodhayat","दृष्ट्वा च हा धिगेतत्किमिति तं वादिनं कपिः /
स एव तत्त्वदर्शी तद्यथावृत्तम् अबोधयत्"
Kathasaritsagara,"sokss_7,3.229","kruddhe niścayadatte 'tha tasmin vidyādharo 'tra saḥ /
prabuddhastatpriyākāmī khamutpatya tirodadhe","क्रुद्धे निश्चयदत्ते ऽथ तस्मिन् विद्याधरो ऽत्र सः /
प्रबुद्धस्तत्प्रियाकामी खमुत्पत्य तिरोदधे"
Kathasaritsagara,"sokss_7,3.230","sāpi prabuddhā tatkālamanurāgaparātmanaḥ /
rahasyabhedaṃ taṃ dṛṣṭvā hriyā tasthavadhomukhī","सापि प्रबुद्धा तत्कालमनुरागपरात्मनः /
रहस्यभेदं तं दृष्ट्वा ह्रिया तस्थवधोमुखी"
Kathasaritsagara,"sokss_7,3.231","tato niścayadattastāmuvācodaśrulocanaḥ /
viśvasto 'haṃ kathaṃ pāpe tvay aivaṃ bata vañcitaḥ","ततो निश्चयदत्तस्तामुवाचोदश्रुलोचनः /
विश्वस्तो ऽहं कथं पापे त्वय् ऐवं बत वञ्चितः"
Kathasaritsagara,"sokss_7,3.232","ayantacañcalasyeha pāradasya nibandhane /
kāmaṃ vijñāyate yuktir na strīcittasya kācana","अयन्तचञ्चलस्येह पारदस्य निबन्धने /
कामं विज्ञायते युक्तिर् न स्त्रीचित्तस्य काचन"
Kathasaritsagara,"sokss_7,3.233","iti bruvati tasmin sānuttarā rudatī śanaiḥ /
anurāgaparotpatya divaṃ dhāma nijaṃ yayau","इति ब्रुवति तस्मिन् सानुत्तरा रुदती शनैः /
अनुरागपरोत्पत्य दिवं धाम निजं ययौ"
Kathasaritsagara,"sokss_7,3.234","tato niścayadattaṃ taṃ suhṛnmarkaṭako 'bravīt /
etāṃ yadanvadhāvastvaṃ vārito 'pi mayā priyām","ततो निश्चयदत्तं तं सुहृन्मर्कटको ऽब्रवीत् /
एतां यदन्वधावस्त्वं वारितो ऽपि मया प्रियाम्"
Kathasaritsagara,"sokss_7,3.235","tasyedaṃ tīvrarāgāgneḥ phalaṃ yadanutapyase /
ko hi saṃpatsu capalāsvāśvāso vanitāsu ca","तस्येदं तीव्ररागाग्नेः फलं यदनुतप्यसे /
को हि संपत्सु चपलास्वाश्वासो वनितासु च"
Kathasaritsagara,"sokss_7,3.236","tadalaṃ paritāpena tavedānīṃśamaṃ kuru /
bhavitavyaṃ hi dhātrāpi na śakyamativartitum","तदलं परितापेन तवेदानींशमं कुरु /
भवितव्यं हि धात्रापि न शक्यमतिवर्तितुम्"
Kathasaritsagara,"sokss_7,3.237","iti tasmātkapeḥ śrutvā śokamohaṃ vihāya tam /
yayau niścayadatto 'tra viraktaḥ śaraṇaṃ śivam","इति तस्मात्कपेः श्रुत्वा शोकमोहं विहाय तम् /
ययौ निश्चयदत्तो ऽत्र विरक्तः शरणं शिवम्"
Kathasaritsagara,"sokss_7,3.238","atha tatravane suhṛdā kapinā saha tiṣṭhatastato nikaṭam /
tasyājagāma daivāttapasvinī mokṣadā nāma","अथ तत्रवने सुहृदा कपिना सह तिष्ठतस्ततो निकटम् /
तस्याजगाम दैवात्तपस्विनी मोक्षदा नाम"
Kathasaritsagara,"sokss_7,3.239","sā taṃ krameṇa dṛṣṭvā praṇataṃ papraccha mānuṣasya sataḥ /
citraṃ katham iha jāto mittraṃ te markaṭo 'yamiti","सा तं क्रमेण दृष्ट्वा प्रणतं पप्रच्छ मानुषस्य सतः /
चित्रं कथम् इह जातो मित्त्रं ते मर्कटो ऽयमिति"
Kathasaritsagara,"sokss_7,3.240","tataḥ svaṃ vṛttāntaṃ tadanu ca sa mittrasya caritaṃ
samācakhyau tasyai kṛpaṇamatha tām evam avadat /
prayogaṃ mantraṃ vā yadi bhagavatī vetti tad imaṃ
kapitvātsanmittraṃ suhṛdamadhunā mocayatu me","ततः स्वं वृत्तान्तं तदनु च स मित्त्रस्य चरितं
समाचख्यौ तस्यै कृपणमथ ताम् एवम् अवदत् /
प्रयोगं मन्त्रं वा यदि भगवती वेत्ति तद् इमं
कपित्वात्सन्मित्त्रं सुहृदमधुना मोचयतु मे"
Kathasaritsagara,"sokss_7,3.241","tac chrutvā sā tasya bāḍhaṃ kapes tat
sūtraṃ kaṇṭhān mantrayuktyā mumoca /
so 'tha tyaktvā mārkaṭīmākṛtiṃ tāṃ
somasvāmī pūrvavanmānuṣo 'bhūt","तच् छ्रुत्वा सा तस्य बाढं कपेस् तत्
सूत्रं कण्ठान् मन्त्रयुक्त्या मुमोच /
सो ऽथ त्यक्त्वा मार्कटीमाकृतिं तां
सोमस्वामी पूर्ववन्मानुषो ऽभूत्"
Kathasaritsagara,"sokss_7,3.242","tasyāṃ tataś ca taḍitīva tirohitāyāṃ divyaprabhāvabhṛti bhūri tapo vidhāya /
kālena tatra kila niścayadattasomasvāmidvijau prayayatuḥ paramāṃ gatiṃ tau","तस्यां ततश् च तडितीव तिरोहितायां दिव्यप्रभावभृति भूरि तपो विधाय /
कालेन तत्र किल निश्चयदत्तसोमस्वामिद्विजौ प्रययतुः परमां गतिं तौ"
Kathasaritsagara,"sokss_7,3.243","evaṃ nisargacapalā lalanā vivekavairāgyadāyibahuduścaritaprabandhāḥ /
sādhvī tu kācidapi tāsu kulaṃ viśālaṃ yālaṃkarotyabhinavā khamivendulekhā","एवं निसर्गचपला ललना विवेकवैराग्यदायिबहुदुश्चरितप्रबन्धाः /
साध्वी तु काचिदपि तासु कुलं विशालं यालंकरोत्यभिनवा खमिवेन्दुलेखा"
Kathasaritsagara,"sokss_7,3.244","ity etāṃ naravāhanadattaḥ sacivasya gomukhasya mukhāt /
citrāmākarṇya kathāṃ tutoṣa ratnaprabhāsahitaḥ","इत्य् एतां नरवाहनदत्तः सचिवस्य गोमुखस्य मुखात् /
चित्रामाकर्ण्य कथां तुतोष रत्नप्रभासहितः"
Kathasaritsagara,"sokss_7,4.1","iti mahākaviśrīsomadevabhaṭṭaviracite kathāsaritsāgare ratnaprabhālambake tṛtīyas taraṅgaḥ /

caturthas taraṅgaḥ /

gomukhīyakathātuṣṭaṃ dṛṣṭvā tatspardhayā kila /
naravāhanadattaṃ taṃ marubhūtirathābravīt","इति महाकविश्रीसोमदेवभट्टविरचिते कथासरित्सागरे रत्नप्रभालम्बके तृतीयस् तरङ्गः /

चतुर्थस् तरङ्गः /

गोमुखीयकथातुष्टं दृष्ट्वा तत्स्पर्धया किल /
नरवाहनदत्तं तं मरुभूतिरथाब्रवीत्"
Kathasaritsagara,"sokss_7,4.2","prāyeṇa capalāḥ kāmaṃ striyo naikāntataḥ punaḥ /
veśyā api ca dṛśyante sattvāḍhyāḥ kimutāparāḥ","प्रायेण चपलाः कामं स्त्रियो नैकान्ततः पुनः /
वेश्या अपि च दृश्यन्ते सत्त्वाढ्याः किमुतापराः"
Kathasaritsagara,"sokss_7,4.3","tathā ca deva vikhyātāmimāmatra kathāṃ śṛṇu /
vikramāditya ityāsīdrājā pāṭaliputrake","तथा च देव विख्यातामिमामत्र कथां शृणु /
विक्रमादित्य इत्यासीद्राजा पाटलिपुत्रके"
Kathasaritsagara,"sokss_7,4.4","tasyābhūtām abhiprete mittre hayapatirnṛpaḥ /
rājā gajapatiścobhau bahvaśvagajasādhanau","तस्याभूताम् अभिप्रेते मित्त्रे हयपतिर्नृपः /
राजा गजपतिश्चोभौ बह्वश्वगजसाधनौ"
Kathasaritsagara,"sokss_7,4.5","śatrurnarapatirbhūripādātas tasya cābhavat /
mānino narasiṃhākhyaḥ pratiṣṭhāneśvaro balī","शत्रुर्नरपतिर्भूरिपादातस् तस्य चाभवत् /
मानिनो नरसिंहाख्यः प्रतिष्ठानेश्वरो बली"
Kathasaritsagara,"sokss_7,4.6","taṃ ripuṃ prati sāmarṣaḥ sa mittrabalagarvitaḥ /
cakāra vikramādityaḥ pratijñāṃ rabhasādimām","तं रिपुं प्रति सामर्षः स मित्त्रबलगर्वितः /
चकार विक्रमादित्यः प्रतिज्ञां रभसादिमाम्"
Kathasaritsagara,"sokss_7,4.7","tathā mayā vijetavyo rājā narapatiryathā /
sa bandimāgadhairdvāri sevako me nivedyate","तथा मया विजेतव्यो राजा नरपतिर्यथा /
स बन्दिमागधैर्द्वारि सेवको मे निवेद्यते"
Kathasaritsagara,"sokss_7,4.8","evaṃ kṛtapratijñaste mittre hayagajādhipau /
samānīya samaṃ tābhyāṃ hastyaśvakṣobhitakṣitiḥ","एवं कृतप्रतिज्ञस्ते मित्त्रे हयगजाधिपौ /
समानीय समं ताभ्यां हस्त्यश्वक्षोभितक्षितिः"
Kathasaritsagara,"sokss_7,4.9","abhiyoktuṃ narapatiṃ narasiṃhaṃ prasahya tam /
sa yayau vikramādityo rājākhilabalānvitaḥ","अभियोक्तुं नरपतिं नरसिंहं प्रसह्य तम् /
स ययौ विक्रमादित्यो राजाखिलबलान्वितः"
Kathasaritsagara,"sokss_7,4.10","prāpte tasmin pratiṣṭhānanikaṭaṃ so 'py avetya tat /
narasiṃho narapatiḥ saṃnahyāgre 'sya niryayau","प्राप्ते तस्मिन् प्रतिष्ठाननिकटं सो ऽप्य् अवेत्य तत् /
नरसिंहो नरपतिः संनह्याग्रे ऽस्य निर्ययौ"
Kathasaritsagara,"sokss_7,4.11","tatas tayorabhūd yuddhaṃ rājñorjanitavismayam /
gajāśvena samaṃ yatra yudhyante sma padātayaḥ","ततस् तयोरभूद् युद्धं राज्ञोर्जनितविस्मयम् /
गजाश्वेन समं यत्र युध्यन्ते स्म पदातयः"
Kathasaritsagara,"sokss_7,4.12","kramāc ca narasiṃhasya koṭisaṃkhyapadātibhiḥ /
bhagnaṃ tadvikramādityabalaṃ narapaterbalaiḥ","क्रमाच् च नरसिंहस्य कोटिसंख्यपदातिभिः /
भग्नं तद्विक्रमादित्यबलं नरपतेर्बलैः"
Kathasaritsagara,"sokss_7,4.13","bhagnaś ca vikramādityaḥ puraṃ pāṭaliputrakam /
yayau palāyya tanmitre svaṃ svaṃ deśaṃ ca jagmatuḥ","भग्नश् च विक्रमादित्यः पुरं पाटलिपुत्रकम् /
ययौ पलाय्य तन्मित्रे स्वं स्वं देशं च जग्मतुः"
Kathasaritsagara,"sokss_7,4.14","narasiṃho narapatirjitaśatrurnijaṃ puram /
praviveśa pratiṣṭhānaṃ bandibhiḥ stutavikramaḥ","नरसिंहो नरपतिर्जितशत्रुर्निजं पुरम् /
प्रविवेश प्रतिष्ठानं बन्दिभिः स्तुतविक्रमः"
Kathasaritsagara,"sokss_7,4.15","tataḥ sa vikramādityo 'siddhakāryo vyacintayat /
śastrairajeyaṃ śatruṃ taṃ jayāmi prajñayā varam","ततः स विक्रमादित्यो ऽसिद्धकार्यो व्यचिन्तयत् /
शस्त्रैरजेयं शत्रुं तं जयामि प्रज्ञया वरम्"
Kathasaritsagara,"sokss_7,4.16","kāmaṃ kecidvigarhantāṃ mā pratijñānyathā tu bhūt /
iti saṃcintya nikṣipya rājyaṃ yogyeṣu mantriṣu","कामं केचिद्विगर्हन्तां मा प्रतिज्ञान्यथा तु भूत् /
इति संचिन्त्य निक्षिप्य राज्यं योग्येषु मन्त्रिषु"
Kathasaritsagara,"sokss_7,4.17","nirgatya nagarādguptaṃ mukhyenaikena mantriṇā /
saha buddhivarākhyeṇa rājaputravaraistathā","निर्गत्य नगराद्गुप्तं मुख्येनैकेन मन्त्रिणा /
सह बुद्धिवराख्येण राजपुत्रवरैस्तथा"
Kathasaritsagara,"sokss_7,4.18","pañcabhiḥ kulajaiḥ śūraiḥ sa kārpaṭikaveṣabhṛt /
bhūtvā puraṃ nijaripoḥ pratiṣṭhānaṃ jagāma tat","पञ्चभिः कुलजैः शूरैः स कार्पटिकवेषभृत् /
भूत्वा पुरं निजरिपोः प्रतिष्ठानं जगाम तत्"
Kathasaritsagara,"sokss_7,4.19","tatra vāravilāsinyā narendrasadanopamam /
yayau madanamāleti khyātāyā varamandiram","तत्र वारविलासिन्या नरेन्द्रसदनोपमम् /
ययौ मदनमालेति ख्याताया वरमन्दिरम्"
Kathasaritsagara,"sokss_7,4.20","kṛtāhvānam iva prāṃśuprākāraśikharocchritaiḥ /
dhvajāṃśukairmṛdumarudvikṣiptākṣiptapallavaiḥ","कृताह्वानम् इव प्रांशुप्राकारशिखरोच्छ्रितैः /
ध्वजांशुकैर्मृदुमरुद्विक्षिप्ताक्षिप्तपल्लवैः"
Kathasaritsagara,"sokss_7,4.21","pradhāne pūrvadigdvāre vividhāyudhaśālinām /
guptaṃ sahasraviṃśatyā padātīnāṃ divāniśam","प्रधाने पूर्वदिग्द्वारे विविधायुधशालिनाम् /
गुप्तं सहस्रविंशत्या पदातीनां दिवानिशम्"
Kathasaritsagara,"sokss_7,4.22","anyāsu dikṣu tisṛṣu dvāri dvāri madoddhataiḥ /
daśabhirdaśabhiḥ śūrasahasrairabhirakṣitam","अन्यासु दिक्षु तिसृषु द्वारि द्वारि मदोद्धतैः /
दशभिर्दशभिः शूरसहस्रैरभिरक्षितम्"
Kathasaritsagara,"sokss_7,4.23","āveditaḥ pratīhāraistathābhūtaḥ praviśya ca /
kvacitpravitatānekavarāśvaśreṇiśobhitam","आवेदितः प्रतीहारैस्तथाभूतः प्रविश्य च /
क्वचित्प्रविततानेकवराश्वश्रेणिशोभितम्"
Kathasaritsagara,"sokss_7,4.24","kvacidābaddhamātaṅgaghaṭāsaṃghaṭṭasaṃcaram /
kvacidāyudhasaṃdarbhagambhīrākāragumbhitam","क्वचिदाबद्धमातङ्गघटासंघट्टसंचरम् /
क्वचिदायुधसंदर्भगम्भीराकारगुम्भितम्"
Kathasaritsagara,"sokss_7,4.25","kvacidratnaprabhābhāsvadbahukoṣagṛhojjvalam /
kvacitsevakasaṃghātasaṃtatābaddhamaṇḍalam","क्वचिद्रत्नप्रभाभास्वद्बहुकोषगृहोज्ज्वलम् /
क्वचित्सेवकसंघातसंतताबद्धमण्डलम्"
Kathasaritsagara,"sokss_7,4.26","kvaciduccaiḥ paṭhadbandivṛndakolāhalākulam /
kvacinnibaddhasaṃgītamṛdaṅgadhvanināditam","क्वचिदुच्चैः पठद्बन्दिवृन्दकोलाहलाकुलम् /
क्वचिन्निबद्धसंगीतमृदङ्गध्वनिनादितम्"
Kathasaritsagara,"sokss_7,4.27","saptakakṣyāvibhaktaṃ tatsa paśyansaparicchadaḥ /
prāpanmadanamālāyā vāsaprāsādamunnatam","सप्तकक्ष्याविभक्तं तत्स पश्यन्सपरिच्छदः /
प्रापन्मदनमालाया वासप्रासादमुन्नतम्"
Kathasaritsagara,"sokss_7,4.28","sā taṃ kakṣyāsu sākūtanirvarṇitahayādikam /
śrutvā parijanānmatvā pracchannaṃ kaṃciduttamam","सा तं कक्ष्यासु साकूतनिर्वर्णितहयादिकम् /
श्रुत्वा परिजनान्मत्वा प्रच्छन्नं कंचिदुत्तमम्"
Kathasaritsagara,"sokss_7,4.29","pratyudgamya praṇamyātha sābhilāṣaṃ sakautukam /
rājocite praveśyāntarupāveśayadāsane","प्रत्युद्गम्य प्रणम्याथ साभिलाषं सकौतुकम् /
राजोचिते प्रवेश्यान्तरुपावेशयदासने"
Kathasaritsagara,"sokss_7,4.30","so 'pi tadrūpalāvaṇyavinayāhṛtacetanaḥ /
tām abhyanandadātmānam aprakāśyaiva bhūpatiḥ","सो ऽपि तद्रूपलावण्यविनयाहृतचेतनः /
ताम् अभ्यनन्ददात्मानम् अप्रकाश्यैव भूपतिः"
Kathasaritsagara,"sokss_7,4.31","tato madanamālā sā snānapuṣpānulepanaiḥ /
vastrairābharaṇairbhūpaṃ mahārhaistamamānayat","ततो मदनमाला सा स्नानपुष्पानुलेपनैः /
वस्त्रैराभरणैर्भूपं महार्हैस्तममानयत्"
Kathasaritsagara,"sokss_7,4.32","dattvā divasavṛttiṃ ca teṣāṃ tadanuyāyinām /
āhāraistaṃ sasacivaṃ nānārūpairupācarat","दत्त्वा दिवसवृत्तिं च तेषां तदनुयायिनाम् /
आहारैस्तं ससचिवं नानारूपैरुपाचरत्"
Kathasaritsagara,"sokss_7,4.33","nināya ca samaṃ tena dinaṃ pānādilīlayā /
ātmānaṃ cārpayattasmai sā darśanavaśīkṛtā","निनाय च समं तेन दिनं पानादिलीलया /
आत्मानं चार्पयत्तस्मै सा दर्शनवशीकृता"
Kathasaritsagara,"sokss_7,4.34","tathaivārādhyamāno 'tha cchanno 'py aharahastayā /
sa tasthau vikramādityaścakravartyucitaiḥ kramaiḥ","तथैवाराध्यमानो ऽथ च्छन्नो ऽप्य् अहरहस्तया /
स तस्थौ विक्रमादित्यश्चक्रवर्त्युचितैः क्रमैः"
Kathasaritsagara,"sokss_7,4.35","yācakebhyo dadau nityaṃ vittaṃ yāvac ca yac ca saḥ /
dṛṣṭā madanamālā sā tattasmai svamupānayat","याचकेभ्यो ददौ नित्यं वित्तं यावच् च यच् च सः /
दृष्टा मदनमाला सा तत्तस्मै स्वमुपानयत्"
Kathasaritsagara,"sokss_7,4.36","tenopabhujyamānaṃ ca sā śarīraṃ dhanaṃ tathā /
mene kṛtārtham anyasmin puṃsyarthe ca parāṅmukhī","तेनोपभुज्यमानं च सा शरीरं धनं तथा /
मेने कृतार्थम् अन्यस्मिन् पुंस्यर्थे च पराङ्मुखी"
Kathasaritsagara,"sokss_7,4.37","tatpremṇā hy api tatratyam anuraktaṃ narādhipam /
āyāntaṃ narasiṃhaṃ taṃ vārayām āsa yuktibhiḥ","तत्प्रेम्णा ह्य् अपि तत्रत्यम् अनुरक्तं नराधिपम् /
आयान्तं नरसिंहं तं वारयाम् आस युक्तिभिः"
Kathasaritsagara,"sokss_7,4.38","evaṃ tayā sevyamānaḥ kadācinmantriṇaṃ rahaḥ /
rājā sahacaraṃ so 'tra taṃ buddhivaramabhyadhāt","एवं तया सेव्यमानः कदाचिन्मन्त्रिणं रहः /
राजा सहचरं सो ऽत्र तं बुद्धिवरमभ्यधात्"
Kathasaritsagara,"sokss_7,4.39","arthārthinī na kāme 'pi veśyā rajyati taṃ vinā /
tāsāṃ lobho hi vidhinā datto nirmāya yācakān","अर्थार्थिनी न कामे ऽपि वेश्या रज्यति तं विना /
तासां लोभो हि विधिना दत्तो निर्माय याचकान्"
Kathasaritsagara,"sokss_7,4.40","iyaṃ madanamālā tu bhujyamāne dhane mayā /
na virajyatyatisnehanmayi pratyuta tuṣyati","इयं मदनमाला तु भुज्यमाने धने मया /
न विरज्यत्यतिस्नेहन्मयि प्रत्युत तुष्यति"
Kathasaritsagara,"sokss_7,4.41","tadasyāḥ saṃprati kathaṃ karomi pratyupakriyām /
yena kāmaṃ pratijñāpi krameṇa mama setsyati","तदस्याः संप्रति कथं करोमि प्रत्युपक्रियाम् /
येन कामं प्रतिज्ञापि क्रमेण मम सेत्स्यति"
Kathasaritsagara,"sokss_7,4.42","tac chrutvā taṃ bravīti sma mantrī buddhivaro nṛpam /
yadyevaṃ tadanarghāṇi yāni ratnānyupāharat","तच् छ्रुत्वा तं ब्रवीति स्म मन्त्री बुद्धिवरो नृपम् /
यद्येवं तदनर्घाणि यानि रत्नान्युपाहरत्"
Kathasaritsagara,"sokss_7,4.43","prapañcabuddhir bhikṣus te tebhyo 'syai dehi kānicit /
ity ukto mantriṇā tena rājā taṃ pratyabhāṣata","प्रपञ्चबुद्धिर् भिक्षुस् ते तेभ्यो ऽस्यै देहि कानिचित् /
इत्य् उक्तो मन्त्रिणा तेन राजा तं प्रत्यभाषत"
Kathasaritsagara,"sokss_7,4.44","dattaiḥ samagrair api tair nāsyaḥ kiṃcit kṛtaṃ bhavet /
etadvṛttāntasaṃśliṣṭā kiṃ tvasyānyatra niṣkṛtiḥ","दत्तैः समग्रैर् अपि तैर् नास्यः किंचित् कृतं भवेत् /
एतद्वृत्तान्तसंश्लिष्टा किं त्वस्यान्यत्र निष्कृतिः"
Kathasaritsagara,"sokss_7,4.45","tac chrutvā so 'bravīn mantrī deva kiṃ tena bhikṣuṇā /
tvatsevā sā kṛtetyeṣa tadvṛttāntas tvayocyatām","तच् छ्रुत्वा सो ऽब्रवीन् मन्त्री देव किं तेन भिक्षुणा /
त्वत्सेवा सा कृतेत्येष तद्वृत्तान्तस् त्वयोच्यताम्"
Kathasaritsagara,"sokss_7,4.46","ity ukto mantriṇā tena rājā buddhivareṇa saḥ /
jagāda śṛṇu tatraitāṃ tatkathāṃ varṇayāmi te","इत्य् उक्तो मन्त्रिणा तेन राजा बुद्धिवरेण सः /
जगाद शृणु तत्रैतां तत्कथां वर्णयामि ते"
Kathasaritsagara,"sokss_7,4.47","pūrvaṃ pāṭaliputre me praviśyāsthānamanvaham /
bhikṣuḥ prapañcabuddhyākhyaḥ samudgakamupānayat","पूर्वं पाटलिपुत्रे मे प्रविश्यास्थानमन्वहम् /
भिक्षुः प्रपञ्चबुद्ध्याख्यः समुद्गकमुपानयत्"
Kathasaritsagara,"sokss_7,4.48","ahaṃ tathaiva satataṃ varṣamātraṃ samarpayan /
bhāṇḍāgārikahaste tadanudghāṭitam eva sat","अहं तथैव सततं वर्षमात्रं समर्पयन् /
भाण्डागारिकहस्ते तदनुद्घाटितम् एव सत्"
Kathasaritsagara,"sokss_7,4.49","ekadā bhikṣuṇā tena ḍhaukitaṃ tatsamudgakam /
daivātpāṇermama pataddvidhābhūtam abhūd bhuvi","एकदा भिक्षुणा तेन ढौकितं तत्समुद्गकम् /
दैवात्पाणेर्मम पतद्द्विधाभूतम् अभूद् भुवि"
Kathasaritsagara,"sokss_7,4.50","niragāc ca mahāratnaṃ tasmādanalabhāsuram /
prāṅmayevāparijñātaṃ hṛdayaṃ tena darśitam","निरगाच् च महारत्नं तस्मादनलभासुरम् /
प्राङ्मयेवापरिज्ञातं हृदयं तेन दर्शितम्"
Kathasaritsagara,"sokss_7,4.51","tad dṛṣṭvādāya cānyāni tānyānāyya vibhajya ca /
samudgakāni sarvebhyo ratnānyahamavāptavān","तद् दृष्ट्वादाय चान्यानि तान्यानाय्य विभज्य च /
समुद्गकानि सर्वेभ्यो रत्नान्यहमवाप्तवान्"
Kathasaritsagara,"sokss_7,4.52","tataḥ prapañcabuddhiṃ tamaprākṣaṃ vismayādaham /
kimaho sevase ratnair evaṃ māmīdṛśairiti","ततः प्रपञ्चबुद्धिं तमप्राक्षं विस्मयादहम् /
किमहो सेवसे रत्नैर् एवं मामीदृशैरिति"
Kathasaritsagara,"sokss_7,4.53","athātra vijanaṃ kṛtvā sa bhikṣurmāmavocata /
asyāṃ kṛṣṇacaturdaśyāmāgāminyāṃ niśāgame","अथात्र विजनं कृत्वा स भिक्षुर्मामवोचत /
अस्यां कृष्णचतुर्दश्यामागामिन्यां निशागमे"
Kathasaritsagara,"sokss_7,4.54","śmaśāne sādhanīyā me vidyā kācittato bahiḥ /
tatra sāhāyake vīra tvadāgamanamarthaye","श्मशाने साधनीया मे विद्या काचित्ततो बहिः /
तत्र साहायके वीर त्वदागमनमर्थये"
Kathasaritsagara,"sokss_7,4.55","vīrasāhāyyanirvighnāḥ sukhalabhyā hi siddhayaḥ /
ity ukto bhikṣuṇā tena tadahaṃ pratipannavān","वीरसाहाय्यनिर्विघ्नाः सुखलभ्या हि सिद्धयः /
इत्य् उक्तो भिक्षुणा तेन तदहं प्रतिपन्नवान्"
Kathasaritsagara,"sokss_7,4.56","atha hṛṣṭe gate tasmin dinaiḥ kṛṣṇacaturdaśī /
āgāt sā śramaṇasyāsya tasyāsmārṣamahaṃ vacaḥ","अथ हृष्टे गते तस्मिन् दिनैः कृष्णचतुर्दशी /
आगात् सा श्रमणस्यास्य तस्यास्मार्षमहं वचः"
Kathasaritsagara,"sokss_7,4.57","tataḥ kṛtāhniko bhūtvā pradoṣaṃ pratipālayan /
kṛtasaṃdhyāvidhirdaivātkṣipraṃ nidrāmagāmaham","ततः कृताह्निको भूत्वा प्रदोषं प्रतिपालयन् /
कृतसंध्याविधिर्दैवात्क्षिप्रं निद्रामगामहम्"
Kathasaritsagara,"sokss_7,4.58","tatkṣaṇaṃ garuḍārūḍho bhagavān bhaktavatsalaḥ /
hariḥ padmāṅkitotsaṅgaḥ svapne mām evam ādiśat","तत्क्षणं गरुडारूढो भगवान् भक्तवत्सलः /
हरिः पद्माङ्कितोत्सङ्गः स्वप्ने माम् एवम् आदिशत्"
Kathasaritsagara,"sokss_7,4.59","prapañcabuddhiranvarthanāmāyaṃ maṇḍalārcane /
putra śmaśāne nītvā tvāmupahārīkariṣyati","प्रपञ्चबुद्धिरन्वर्थनामायं मण्डलार्चने /
पुत्र श्मशाने नीत्वा त्वामुपहारीकरिष्यति"
Kathasaritsagara,"sokss_7,4.60","ato vakṣyati yatsa tvāṃ jighāṃsurmā sma tatkṛthāḥ /
tvaṃ pūrvaṃ kuru śikṣitvā kariṣyāmīti taṃ vadeḥ","अतो वक्ष्यति यत्स त्वां जिघांसुर्मा स्म तत्कृथाः /
त्वं पूर्वं कुरु शिक्षित्वा करिष्यामीति तं वदेः"
Kathasaritsagara,"sokss_7,4.61","tatas tathā taṃ kurvāṇaṃ tacchidreṇaiva tatkṣaṇam /
hanyās tvaṃ tadabhipretā siddhis tava bhaviṣyati","ततस् तथा तं कुर्वाणं तच्छिद्रेणैव तत्क्षणम् /
हन्यास् त्वं तदभिप्रेता सिद्धिस् तव भविष्यति"
Kathasaritsagara,"sokss_7,4.62","ity uktvāntarhite viṣṇau prabuddho 'hamacintayam /
hareranugrahājjñāto vadhyo māyī mayādya saḥ","इत्य् उक्त्वान्तर्हिते विष्णौ प्रबुद्धो ऽहमचिन्तयम् /
हरेरनुग्रहाज्ज्ञातो वध्यो मायी मयाद्य सः"
Kathasaritsagara,"sokss_7,4.63","evaṃ vicintya yāminyāḥ prathame prahare gate /
kṛpāṇapāṇir ekākī tacchmaśānam agām aham","एवं विचिन्त्य यामिन्याः प्रथमे प्रहरे गते /
कृपाणपाणिर् एकाकी तच्छ्मशानम् अगाम् अहम्"
Kathasaritsagara,"sokss_7,4.64","tatra dṛṣṭvā tam abhyāgāṃ bhikṣumarcitamaṇḍalam /
so 'pi vīkṣyābhyanandanmām abravīc ca tadā śaṭhaḥ","तत्र दृष्ट्वा तम् अभ्यागां भिक्षुमर्चितमण्डलम् /
सो ऽपि वीक्ष्याभ्यनन्दन्माम् अब्रवीच् च तदा शठः"
Kathasaritsagara,"sokss_7,4.65","mīlitākṣaḥ prasāryāṅgaṃ pata bhūmāvavāṅmukhaḥ /
rājannevaṃ bhavetsiddhirdvayorapyāvayoriti","मीलिताक्षः प्रसार्याङ्गं पत भूमाववाङ्मुखः /
राजन्नेवं भवेत्सिद्धिर्द्वयोरप्यावयोरिति"
Kathasaritsagara,"sokss_7,4.66","tato haṃ pratyavocaṃ taṃ tvam evaṃ prathamaṃ kuru /
mahyaṃ darśaya śikṣitvā vidhāsyāmi tathaiva tat","ततो हं प्रत्यवोचं तं त्वम् एवं प्रथमं कुरु /
मह्यं दर्शय शिक्षित्वा विधास्यामि तथैव तत्"
Kathasaritsagara,"sokss_7,4.67","tac chrutvā śramaṇo mūḍhastathā bhuvi sa cāpapat /
chinnaṃ tasya ca nistriṃśaprahāreṇa mayā śiraḥ","तच् छ्रुत्वा श्रमणो मूढस्तथा भुवि स चापपत् /
छिन्नं तस्य च निस्त्रिंशप्रहारेण मया शिरः"
Kathasaritsagara,"sokss_7,4.68","athāntarikṣādudabhūd bhāratī sāhu bhūpate /
tvayā hi bhikṣuḥ pāpo 'yamupahārīkṛto 'dya yat","अथान्तरिक्षादुदभूद् भारती साहु भूपते /
त्वया हि भिक्षुः पापो ऽयमुपहारीकृतो ऽद्य यत्"
Kathasaritsagara,"sokss_7,4.69","yāsya sādhyā bhavetsā te siddhādya gagane gatiḥ /
ahaṃ dhairyeṇa tuṣṭaste kāmacārī dhanādhipaḥ","यास्य साध्या भवेत्सा ते सिद्धाद्य गगने गतिः /
अहं धैर्येण तुष्टस्ते कामचारी धनाधिपः"
Kathasaritsagara,"sokss_7,4.70","tadasmatto vṛṇīṣvānyaṃ varaṃ yamabhivāñchasi /
ity uktvā prakaṭībhūtaṃ praṇamyāhaṃ tam abravam","तदस्मत्तो वृणीष्वान्यं वरं यमभिवाञ्छसि /
इत्य् उक्त्वा प्रकटीभूतं प्रणम्याहं तम् अब्रवम्"
Kathasaritsagara,"sokss_7,4.71","yadā tvāmarthayiṣye 'hamupayuktaṃ tadā varam /
saṃsmṛtopasthito bhūtvā bhagavanme pradāsyasi","यदा त्वामर्थयिष्ये ऽहमुपयुक्तं तदा वरम् /
संस्मृतोपस्थितो भूत्वा भगवन्मे प्रदास्यसि"
Kathasaritsagara,"sokss_7,4.72","evam astviti māmuktvā tiro 'bhūtsa dhanādhipaḥ /
labdhasiddhiś ca rabhasātsvamandiramagāmaham","एवम् अस्त्विति मामुक्त्वा तिरो ऽभूत्स धनाधिपः /
लब्धसिद्धिश् च रभसात्स्वमन्दिरमगामहम्"
Kathasaritsagara,"sokss_7,4.73","ity uktaste svavṛttāntastatkuberavareṇa me /
kāryā madanamālāyāstenāsyāḥ pratyupakriyā","इत्य् उक्तस्ते स्ववृत्तान्तस्तत्कुबेरवरेण मे /
कार्या मदनमालायास्तेनास्याः प्रत्युपक्रिया"
Kathasaritsagara,"sokss_7,4.74","tadbuddhivara gaccha tvaṃ tāvatpāṭaliputrakam /
veṣacchannaṃ samādāya rājaputraparicchadam","तद्बुद्धिवर गच्छ त्वं तावत्पाटलिपुत्रकम् /
वेषच्छन्नं समादाय राजपुत्रपरिच्छदम्"
Kathasaritsagara,"sokss_7,4.75","ahaṃ ca kṛtvā pratyagrā priyāyāḥ pratyupakriyām /
punarāgamanāyeha tatraivaiṣyāmi saṃprati","अहं च कृत्वा प्रत्यग्रा प्रियायाः प्रत्युपक्रियाम् /
पुनरागमनायेह तत्रैवैष्यामि संप्रति"
Kathasaritsagara,"sokss_7,4.76","evam uktvā sa sacivaṃ vikramādityabhūpatiḥ /
dinakṛtyaṃ sa kṛtvā taṃ vyasṛjatsaparicchadam","एवम् उक्त्वा स सचिवं विक्रमादित्यभूपतिः /
दिनकृत्यं स कृत्वा तं व्यसृजत्सपरिच्छदम्"
Kathasaritsagara,"sokss_7,4.77","tatheti ca gate tasmiṃstāṃ nināya niśāṃ nṛpaḥ /
bhāviviśleṣasotkaṇṭhaḥ samaṃ madanamālayā","तथेति च गते तस्मिंस्तां निनाय निशां नृपः /
भाविविश्लेषसोत्कण्ठः समं मदनमालया"
Kathasaritsagara,"sokss_7,4.78","sāpi dūrībhavantaṃ taṃ śaṃsatevāntarātmanā /
āliṅgatī muhuḥ sotkā nāsyāṃ nidrāmagānniśi","सापि दूरीभवन्तं तं शंसतेवान्तरात्मना /
आलिङ्गती मुहुः सोत्का नास्यां निद्रामगान्निशि"
Kathasaritsagara,"sokss_7,4.79","tataḥ prātaḥ sa rājā tu vihitāvaśyakakriyaḥ /
nityadevārcanāgāraṃ viveśaiko japacchalāt","ततः प्रातः स राजा तु विहितावश्यकक्रियः /
नित्यदेवार्चनागारं विवेशैको जपच्छलात्"
Kathasaritsagara,"sokss_7,4.80","tatra vaiśravaṇaṃ devaṃ saṃsmṛtopasthitaṃ ca saḥ /
varaṃ prākpratipannaṃ taṃ praṇamy aivamayācata","तत्र वैश्रवणं देवं संस्मृतोपस्थितं च सः /
वरं प्राक्प्रतिपन्नं तं प्रणम्य् ऐवमयाचत"
Kathasaritsagara,"sokss_7,4.81","prayaccha deva tenādya vareṇāṅgīkṛtena me /
sauvarṇān pañca mahataḥ puruṣāṃs tān ihākṣayān","प्रयच्छ देव तेनाद्य वरेणाङ्गीकृतेन मे /
सौवर्णान् पञ्च महतः पुरुषांस् तान् इहाक्षयान्"
Kathasaritsagara,"sokss_7,4.82","yeṣāmiṣṭopabhogāya cchidyamānānyanāratam /
tādṛśānyeva jāyante tānyaṅgāni punaḥ punaḥ","येषामिष्टोपभोगाय च्छिद्यमानान्यनारतम् /
तादृशान्येव जायन्ते तान्यङ्गानि पुनः पुनः"
Kathasaritsagara,"sokss_7,4.83","evaṃ bhavantu tadrūpāḥ puruṣāste yathecchasi /
ity uktvā sa dhanādhyakṣo jagāmādarśanaṃ kṣaṇāt","एवं भवन्तु तद्रूपाः पुरुषास्ते यथेच्छसि /
इत्य् उक्त्वा स धनाध्यक्षो जगामादर्शनं क्षणात्"
Kathasaritsagara,"sokss_7,4.84","rājāpi tatkṣaṇaṃ so 'tra devagāre dadarśa tān /
sthitān akasmāt sauvarṇānmahataḥ pañca pūruṣān","राजापि तत्क्षणं सो ऽत्र देवगारे ददर्श तान् /
स्थितान् अकस्मात् सौवर्णान्महतः पञ्च पूरुषान्"
Kathasaritsagara,"sokss_7,4.85","tataḥ praviṣṭo niragāt svāṃ pratijñāmavismaran /
dyāmupatya yayau tāvatpuraṃ pāṭaliputrakam","ततः प्रविष्टो निरगात् स्वां प्रतिज्ञामविस्मरन् /
द्यामुपत्य ययौ तावत्पुरं पाटलिपुत्रकम्"
Kathasaritsagara,"sokss_7,4.86","tatrābhinandito 'mātyaiḥ paurairantaḥpuraiś ca saḥ /
tasthau kāryāṇi kurvāṇaḥ pratiṣṭhānasthayā dhiyā","तत्राभिनन्दितो ऽमात्यैः पौरैरन्तःपुरैश् च सः /
तस्थौ कार्याणि कुर्वाणः प्रतिष्ठानस्थया धिया"
Kathasaritsagara,"sokss_7,4.87","tāvac cātra pratiṣṭhāne prāviśattasya sā priyā /
cirapraviṣṭaṃ taṃ kāntaṃ vīkṣituṃ devasadma tat","तावच् चात्र प्रतिष्ठाने प्राविशत्तस्य सा प्रिया /
चिरप्रविष्टं तं कान्तं वीक्षितुं देवसद्म तत्"
Kathasaritsagara,"sokss_7,4.88","praviṣṭā tatra nādrākṣīt priyaṃ taṃ nṛpatiṃ kvacit /
adrākṣīt tu mahocchrāyān sauvarṇān pañca pūruṣān","प्रविष्टा तत्र नाद्राक्षीत् प्रियं तं नृपतिं क्वचित् /
अद्राक्षीत् तु महोच्छ्रायान् सौवर्णान् पञ्च पूरुषान्"
Kathasaritsagara,"sokss_7,4.89","tāndṛṣṭvā tamanāsādya duḥkhitā sā vyacintayat /
nūnaṃ vidyādharaḥ ko'pi gandharvo vā sa me priyaḥ","तान्दृष्ट्वा तमनासाद्य दुःखिता सा व्यचिन्तयत् /
नूनं विद्याधरः कोऽपि गन्धर्वो वा स मे प्रियः"
Kathasaritsagara,"sokss_7,4.90","yaḥ saṃvibhajya māmebhiḥ pumbhirutpatya khaṃ gataḥ /
tadetairbhāratulyaiḥ kiṃ tadviyuktā karomy aham","यः संविभज्य मामेभिः पुम्भिरुत्पत्य खं गतः /
तदेतैर्भारतुल्यैः किं तद्वियुक्ता करोम्य् अहम्"
Kathasaritsagara,"sokss_7,4.91","iti saṃcintya pṛcchantī nijaṃ parijanaṃ muhuḥ /
tatpravṛttiṃ vinirgatya tatra babhrāma sarvataḥ","इति संचिन्त्य पृच्छन्ती निजं परिजनं मुहुः /
तत्प्रवृत्तिं विनिर्गत्य तत्र बभ्राम सर्वतः"
Kathasaritsagara,"sokss_7,4.92","na ca lebhe ratiṃ kvāpi harmyodyānagṛhādiṣu /
vilapantī viyogārtā śarīratyāgasaṃmukhī","न च लेभे रतिं क्वापि हर्म्योद्यानगृहादिषु /
विलपन्ती वियोगार्ता शरीरत्यागसंमुखी"
Kathasaritsagara,"sokss_7,4.93","mā viṣādaṃ kṛthā devi ko'pi kāmacaro hi saḥ /
devo yadṛcchayā bhūyo bhavyāṃ tvāmabhyupaiṣyati","मा विषादं कृथा देवि कोऽपि कामचरो हि सः /
देवो यदृच्छया भूयो भव्यां त्वामभ्युपैष्यति"
Kathasaritsagara,"sokss_7,4.94","ity ādibhiḥ pradattāsthair vākyaiḥ parijanena sā /
āśvāsitā katham api pratijñāmakarodimām","इत्य् आदिभिः प्रदत्तास्थैर् वाक्यैः परिजनेन सा /
आश्वासिता कथम् अपि प्रतिज्ञामकरोदिमाम्"
Kathasaritsagara,"sokss_7,4.95","ṣaṇmāsamadhye yadi me na sa dāsyati darśanam /
dattasarvasvayā vahnau praveṣṭavyaṃ tato mayā","षण्मासमध्ये यदि मे न स दास्यति दर्शनम् /
दत्तसर्वस्वया वह्नौ प्रवेष्टव्यं ततो मया"
Kathasaritsagara,"sokss_7,4.96","iti pratijñayātmānaṃ saṃstabhyābhūttataś ca sā /
anvahaṃ dadatī dānaṃ dhyāyantī taṃ svavallabham","इति प्रतिज्ञयात्मानं संस्तभ्याभूत्ततश् च सा /
अन्वहं ददती दानं ध्यायन्ती तं स्ववल्लभम्"
Kathasaritsagara,"sokss_7,4.97","ekadā svarṇapuṃsāṃ ca teṣām ekasya sā bhujau /
chedayitvā dvijātibhyo dadau dānaikatatparā","एकदा स्वर्णपुंसां च तेषाम् एकस्य सा भुजौ /
छेदयित्वा द्विजातिभ्यो ददौ दानैकतत्परा"
Kathasaritsagara,"sokss_7,4.98","dvitīye 'hni ca sādrākṣīttādṛśāveva tasya tau /
rātrimadhye samutpannau bhujau saṃjātavismayā","द्वितीये ऽह्नि च साद्राक्षीत्तादृशावेव तस्य तौ /
रात्रिमध्ये समुत्पन्नौ भुजौ संजातविस्मया"
Kathasaritsagara,"sokss_7,4.99","tataḥ krameṇa sānyeṣāṃ bhujau dānārthamacchinat /
utpedire ca sarveṣāṃ punasteṣāṃ tathaiva te","ततः क्रमेण सान्येषां भुजौ दानार्थमच्छिनत् /
उत्पेदिरे च सर्वेषां पुनस्तेषां तथैव ते"
Kathasaritsagara,"sokss_7,4.100","atha tānakṣayāndṛṣṭvā viprebhyo vedasaṃkhyayā /
adhyetṛbhyo dadau chittvā tadbhujānsā śubhānvaham","अथ तानक्षयान्दृष्ट्वा विप्रेभ्यो वेदसंख्यया /
अध्येतृभ्यो ददौ छित्त्वा तद्भुजान्सा शुभान्वहम्"
Kathasaritsagara,"sokss_7,4.101","dinaścālpairgatāṃ dikṣu śrutvā tāṃ khyātimāyayau /
tatra saṅgrāmadattākhyo vipraḥ pāṭaliputrakāt","दिनश्चाल्पैर्गतां दिक्षु श्रुत्वा तां ख्यातिमाययौ /
तत्र सङ्ग्रामदत्ताख्यो विप्रः पाटलिपुत्रकात्"
Kathasaritsagara,"sokss_7,4.102","sa daridraścaturvedo guṇairyuktastadantikam /
pratigrahārthī prāvikṣattadā dvāḥsthaniveditaḥ","स दरिद्रश्चतुर्वेदो गुणैर्युक्तस्तदन्तिकम् /
प्रतिग्रहार्थी प्राविक्षत्तदा द्वाःस्थनिवेदितः"
Kathasaritsagara,"sokss_7,4.103","sā tasmai vedasaṃkhyākāndadau sauvarṇapuṃbhujān /
arcitāya vratakṣāmairaṅgair virahapāṇḍuraiḥ","सा तस्मै वेदसंख्याकान्ददौ सौवर्णपुंभुजान् /
अर्चिताय व्रतक्षामैरङ्गैर् विरहपाण्डुरैः"
Kathasaritsagara,"sokss_7,4.104","tataḥ sa vipro duḥkhārtāc chrutvā tatparivāritaḥ /
tadvṛttāntaṃ mahāghorapratijñātamaśeṣataḥ","ततः स विप्रो दुःखार्ताच् छ्रुत्वा तत्परिवारितः /
तद्वृत्तान्तं महाघोरप्रतिज्ञातमशेषतः"
Kathasaritsagara,"sokss_7,4.105","hṛṣṭo viṣaṇṇaś cāropya sauvarṇānuṣṭrayordvayoḥ /
bhujānetānnivāsaṃ svaṃ yayau pāṭaliputrakam","हृष्टो विषण्णश् चारोप्य सौवर्णानुष्ट्रयोर्द्वयोः /
भुजानेतान्निवासं स्वं ययौ पाटलिपुत्रकम्"
Kathasaritsagara,"sokss_7,4.106","arājarakṣite kṣemaṃ nāsminme kāñcane bhavet /
iti tatra sa saṃcintya praviśyāsthānavartinam","अराजरक्षिते क्षेमं नास्मिन्मे काञ्चने भवेत् /
इति तत्र स संचिन्त्य प्रविश्यास्थानवर्तिनम्"
Kathasaritsagara,"sokss_7,4.107","nṛpatiṃ vikramādityaṃ brāhmaṇaḥ sa vyajijñapat /
ihaivāsmi mahārāja vāstavyo nagare dvijaḥ","नृपतिं विक्रमादित्यं ब्राह्मणः स व्यजिज्ञपत् /
इहैवास्मि महाराज वास्तव्यो नगरे द्विजः"
Kathasaritsagara,"sokss_7,4.108","so 'haṃ daridro vittārthī prayāto dakṣiṇāpatham /
prāptaḥ paraṃ pratiṣṭhānaṃ narasiṃhasya bhūpateḥ","सो ऽहं दरिद्रो वित्तार्थी प्रयातो दक्षिणापथम् /
प्राप्तः परं प्रतिष्ठानं नरसिंहस्य भूपतेः"
Kathasaritsagara,"sokss_7,4.109","tatra pratigrahārthī san prakhyātayaśaso gṛham /
ahaṃ madanamālāyā gaṇikāyā gato 'bhavam","तत्र प्रतिग्रहार्थी सन् प्रख्यातयशसो गृहम् /
अहं मदनमालाया गणिकाया गतो ऽभवम्"
Kathasaritsagara,"sokss_7,4.110","tasyāḥ sakāśe divyo hi ko 'py uṣitvā ciraṃ pumān /
gataḥ kvāpy akṣayān dattvā puruṣān pañca kāñcanān","तस्याः सकाशे दिव्यो हि को ऽप्य् उषित्वा चिरं पुमान् /
गतः क्वाप्य् अक्षयान् दत्त्वा पुरुषान् पञ्च काञ्चनान्"
Kathasaritsagara,"sokss_7,4.111","tatas tadviprayogārtā jīvitaṃ viṣavedanām /
dehaṃ niṣphalamāyāsa nāhāraṃ caurayātanām","ततस् तद्विप्रयोगार्ता जीवितं विषवेदनाम् /
देहं निष्फलमायास नाहारं चौरयातनाम्"
Kathasaritsagara,"sokss_7,4.112","manyamānā gatadhṛtiḥ kathaṃcidanujīvibhiḥ /
āśvāsyamānā vyadhita pratijñāṃ sā manasvinī","मन्यमाना गतधृतिः कथंचिदनुजीविभिः /
आश्वास्यमाना व्यधित प्रतिज्ञां सा मनस्विनी"
Kathasaritsagara,"sokss_7,4.113","yadi ṣaṇmāsamadhye māṃ na sa saṃbhāvayiṣyati /
tanmayāgnau praveṣṭavyaṃ daurbhāgyopahatātmanā","यदि षण्मासमध्ये मां न स संभावयिष्यति /
तन्मयाग्नौ प्रवेष्टव्यं दौर्भाग्योपहतात्मना"
Kathasaritsagara,"sokss_7,4.114","iti baddhapratijñā sā maraṇādhyavasāyinī /
dadātyanudinaṃ dānaṃ sumahatsukṛtaiṣiṇī","इति बद्धप्रतिज्ञा सा मरणाध्यवसायिनी /
ददात्यनुदिनं दानं सुमहत्सुकृतैषिणी"
Kathasaritsagara,"sokss_7,4.115","sā ca dṛṣṭā mayā deva viśṛṅkhalapadasthitiḥ /
anahārakṛśenāpi śarīreṇātiśobhitā","सा च दृष्टा मया देव विशृङ्खलपदस्थितिः /
अनहारकृशेनापि शरीरेणातिशोभिता"
Kathasaritsagara,"sokss_7,4.116","dānatoyārdritakarā militālikulākulā /
duḥsthitā kāmakariṇo madāvastheva dehinī","दानतोयार्द्रितकरा मिलितालिकुलाकुला /
दुःस्थिता कामकरिणो मदावस्थेव देहिनी"
Kathasaritsagara,"sokss_7,4.117","manye nindyaś ca vandyaś ca sa kāmī yo jahāti tām /
kānto yena vinā sā cā ca tnuṃ tyajati sundarī","मन्ये निन्द्यश् च वन्द्यश् च स कामी यो जहाति ताम् /
कान्तो येन विना सा चा च त्नुं त्यजति सुन्दरी"
Kathasaritsagara,"sokss_7,4.118","tayātra mahyaṃ catvāraḥ svarṇāḥ puruṣabāhavaḥ /
caturvedāya vidhivatpradattā vedasaṃkhyayā","तयात्र मह्यं चत्वारः स्वर्णाः पुरुषबाहवः /
चतुर्वेदाय विधिवत्प्रदत्ता वेदसंख्यया"
Kathasaritsagara,"sokss_7,4.119","tatsusattragṛhaṃ kṛtvā svadharmam iha sevitum /
icchāmi tatra devena sāhāyyaṃ me vidhīyatām","तत्सुसत्त्रगृहं कृत्वा स्वधर्मम् इह सेवितुम् /
इच्छामि तत्र देवेन साहाय्यं मे विधीयताम्"
Kathasaritsagara,"sokss_7,4.120","iti tasya mukhāc chrutvā priyāvārtāṃ dvijasya saḥ /
sadyo 'bhūd vikramādityas tadākṣiptamanā nṛpaḥ","इति तस्य मुखाच् छ्रुत्वा प्रियावार्तां द्विजस्य सः /
सद्यो ऽभूद् विक्रमादित्यस् तदाक्षिप्तमना नृपः"
Kathasaritsagara,"sokss_7,4.121","ādiśya ca pratīhāraṃ dvijasyāsyeṣṭasiddhaye /
vicintya dṛḍharāgāṃ ca tāṃ tṛṇīkṛtajīvitām","आदिश्य च प्रतीहारं द्विजस्यास्येष्टसिद्धये /
विचिन्त्य दृढरागां च तां तृणीकृतजीविताम्"
Kathasaritsagara,"sokss_7,4.122","pratijñāsiddhisāhāyye sahasotkaḥ svakāminīm /
gaṇayitvālpaśeṣaṃ ca tasyā dehavyayāvadhim","प्रतिज्ञासिद्धिसाहाय्ये सहसोत्कः स्वकामिनीम् /
गणयित्वाल्पशेषं च तस्या देहव्ययावधिम्"
Kathasaritsagara,"sokss_7,4.123","satvaraṃ mantrinikṣiptarājyo gatvā vihāyasā /
pratiṣṭhānaṃ sa nṛpatiḥ priyāveśma viveśa tat","सत्वरं मन्त्रिनिक्षिप्तराज्यो गत्वा विहायसा /
प्रतिष्ठानं स नृपतिः प्रियावेश्म विवेश तत्"
Kathasaritsagara,"sokss_7,4.124","tatra jyotsnacchavasanāṃ vibudhārpitavaibhavām /
kṛśām apaśyat kāntāṃ tāṃ parvaṇīndukalām iva","तत्र ज्योत्स्नच्छवसनां विबुधार्पितवैभवाम् /
कृशाम् अपश्यत् कान्तां तां पर्वणीन्दुकलाम् इव"
Kathasaritsagara,"sokss_7,4.125","sāpi netrasudhāsāramatarkitamupasthitam /
dṛṣṭvā madanamālā tamudbhrāntevābhavatkṣaṇam","सापि नेत्रसुधासारमतर्कितमुपस्थितम् /
दृष्ट्वा मदनमाला तमुद्भ्रान्तेवाभवत्क्षणम्"
Kathasaritsagara,"sokss_7,4.126","āliṅgantī tato bhūyaḥ palāyanabhayād iva /
kaṇṭhe bhujalatāpāśam arpayām āsa tasya sā","आलिङ्गन्ती ततो भूयः पलायनभयाद् इव /
कण्ठे भुजलतापाशम् अर्पयाम् आस तस्य सा"
Kathasaritsagara,"sokss_7,4.127","kiṃ māmanāgasaṃ tyaktvā gatavānasi niṣkṛpa /
ity uvāca ca taṃ bāṣpaghargharākṣarayā girā","किं मामनागसं त्यक्त्वा गतवानसि निष्कृप /
इत्य् उवाच च तं बाष्पघर्घराक्षरया गिरा"
Kathasaritsagara,"sokss_7,4.128","ehi vakṣyāmi rahasīty uktvā so 'bhyantaraṃ rahaḥ /
tayā saha yayau rājā parivārābhinanditaḥ","एहि वक्ष्यामि रहसीत्य् उक्त्वा सो ऽभ्यन्तरं रहः /
तया सह ययौ राजा परिवाराभिनन्दितः"
Kathasaritsagara,"sokss_7,4.129","tatrātmānaṃ prakāśyāsyi svavṛttāntamavarṇayat /
narasiṃhanṛpaṃ yuktyā jetumatrāgamadyathā","तत्रात्मानं प्रकाश्यास्यि स्ववृत्तान्तमवर्णयत् /
नरसिंहनृपं युक्त्या जेतुमत्रागमद्यथा"
Kathasaritsagara,"sokss_7,4.130","yathā prapañcabuddhiṃ ca hatvā khecaratāṃ yayau /
yathā varaṃ dhanādhyakṣātprāpya saṃvyabhajac ca tām","यथा प्रपञ्चबुद्धिं च हत्वा खेचरतां ययौ /
यथा वरं धनाध्यक्षात्प्राप्य संव्यभजच् च ताम्"
Kathasaritsagara,"sokss_7,4.131","yathā ca brāhmaṇādvārtāṃ śrutvā tatrāgataḥ punaḥ /
tatsarvamā pratijñārthāduktvā bhūyo jagāda tām","यथा च ब्राह्मणाद्वार्तां श्रुत्वा तत्रागतः पुनः /
तत्सर्वमा प्रतिज्ञार्थादुक्त्वा भूयो जगाद ताम्"
Kathasaritsagara,"sokss_7,4.132","tatpriye narasiṃho 'yamajeyo 'tibalī balaiḥ /
dvandvayuddhena ca mayā sākameṣa niyudhyate","तत्प्रिये नरसिंहो ऽयमजेयो ऽतिबली बलैः /
द्वन्द्वयुद्धेन च मया साकमेष नियुध्यते"
Kathasaritsagara,"sokss_7,4.133","bhūcaraṃ dyucaro bhūtvā na cainaṃ hatavānaham /
adharmayuddhena jayaṃ ko hīcchetkṣattriyo bhavan","भूचरं द्युचरो भूत्वा न चैनं हतवानहम् /
अधर्मयुद्धेन जयं को हीच्छेत्क्षत्त्रियो भवन्"
Kathasaritsagara,"sokss_7,4.134","tan me pratijñāsādhyaṃ yadbandibhirdvāravartinaḥ /
āvedanaṃ nṛpasyāsya tatra sāhāyakaṃ kuru","तन् मे प्रतिज्ञासाध्यं यद्बन्दिभिर्द्वारवर्तिनः /
आवेदनं नृपस्यास्य तत्र साहायकं कुरु"
Kathasaritsagara,"sokss_7,4.135","etac chrutvaiva dhanyāsmīty uktvā rājñāmunā saha /
saṃmantrya gaṇikātha svānāhūyovāca bandinaḥ","एतच् छ्रुत्वैव धन्यास्मीत्य् उक्त्वा राज्ञामुना सह /
संमन्त्र्य गणिकाथ स्वानाहूयोवाच बन्दिनः"
Kathasaritsagara,"sokss_7,4.136","narasiṃho yadā rājā gṛhameṣyati me tadā /
dvārasaṃnihitairbhāvyaṃ bhavadbhirdattadṛṣṭibhiḥ","नरसिंहो यदा राजा गृहमेष्यति मे तदा /
द्वारसंनिहितैर्भाव्यं भवद्भिर्दत्तदृष्टिभिः"
Kathasaritsagara,"sokss_7,4.137","deva bhakto 'nuraktaś ca narasiṃhanṛpastvayi /
iti vācyaṃ ca yuṣmābhis tasya praviśato muhuḥ","देव भक्तो ऽनुरक्तश् च नरसिंहनृपस्त्वयि /
इति वाच्यं च युष्माभिस् तस्य प्रविशतो मुहुः"
Kathasaritsagara,"sokss_7,4.138","kaḥ sthito 'treti yadi ca prakṣyatyutprekṣya tatkṣaṇam /
sthito 'tra vikramāditya iti vaktavya eva saḥ","कः स्थितो ऽत्रेति यदि च प्रक्ष्यत्युत्प्रेक्ष्य तत्क्षणम् /
स्थितो ऽत्र विक्रमादित्य इति वक्तव्य एव सः"
Kathasaritsagara,"sokss_7,4.139","ity uktvā tānvisṛjyātha pratīhārīṃ jagāda sā /
narasiṃho na rājātra niṣedhyaḥ praviśanniti","इत्य् उक्त्वा तान्विसृज्याथ प्रतीहारीं जगाद सा /
नरसिंहो न राजात्र निषेध्यः प्रविशन्निति"
Kathasaritsagara,"sokss_7,4.140","evaṃ kṛtvā punaḥ prāptaprāṇanāthā yathāsukham /
tasthau madanamālā sā niḥsaṃkhyaṃ dadatī vasu","एवं कृत्वा पुनः प्राप्तप्राणनाथा यथासुखम् /
तस्थौ मदनमाला सा निःसंख्यं ददती वसु"
Kathasaritsagara,"sokss_7,4.141","tataḥ śrutvātidānaṃ tatsauvarṇapuruṣodbhavam /
narasiṃhanṛpo hitvāpyāgāddraṣṭuṃ sa tadgṛham","ततः श्रुत्वातिदानं तत्सौवर्णपुरुषोद्भवम् /
नरसिंहनृपो हित्वाप्यागाद्द्रष्टुं स तद्गृहम्"
Kathasaritsagara,"sokss_7,4.142","pratīhārāniṣiddhasya tasya praviśato 'tra ca /
ā bahirdvāratastāramūcuḥ sarve 'pi bandinaḥ","प्रतीहारानिषिद्धस्य तस्य प्रविशतो ऽत्र च /
आ बहिर्द्वारतस्तारमूचुः सर्वे ऽपि बन्दिनः"
Kathasaritsagara,"sokss_7,4.143","narasiṃho nṛpo deva praṇato bhaktimāniti /
tac ca śṛṇvansa māmarṣaḥ saśaṅkaścābhavannṛpaḥ","नरसिंहो नृपो देव प्रणतो भक्तिमानिति /
तच् च शृण्वन्स मामर्षः सशङ्कश्चाभवन्नृपः"
Kathasaritsagara,"sokss_7,4.144","pṛṣṭvā ca kaḥ sthito 'treti buddhvā tatra sthitaṃ ca tam /
rājānasṃ vikramādityaṃ kṣaṇam evam acintayat","पृष्ट्वा च कः स्थितो ऽत्रेति बुद्ध्वा तत्र स्थितं च तम् /
राजानस्ं विक्रमादित्यं क्षणम् एवम् अचिन्तयत्"
Kathasaritsagara,"sokss_7,4.145","tadidaṃ prākpratijñātaṃ dvāri madvinivedanam /
nirvyūḍhamamunā rājñā prasahyāntaḥ praviśya me","तदिदं प्राक्प्रतिज्ञातं द्वारि मद्विनिवेदनम् /
निर्व्यूढममुना राज्ञा प्रसह्यान्तः प्रविश्य मे"
Kathasaritsagara,"sokss_7,4.146","aho rājāyamojasvī yenādy aivamahaṃ jitaḥ /
na ca vadhyo balenāsāvekākī me gṛhāgataḥ","अहो राजायमोजस्वी येनाद्य् ऐवमहं जितः /
न च वध्यो बलेनासावेकाकी मे गृहागतः"
Kathasaritsagara,"sokss_7,4.147","tattāvatpraviśāmīti narasiṃho vicintya saḥ /
viveśābhyantaraṃ rājā bandivṛndaniveditaḥ","तत्तावत्प्रविशामीति नरसिंहो विचिन्त्य सः /
विवेशाभ्यन्तरं राजा बन्दिवृन्दनिवेदितः"
Kathasaritsagara,"sokss_7,4.148","praviṣṭaṃ taṃ ca dṛṣṭvaiva sasmitaṃ sasmitānanaḥ /
utthāya vikramādityaḥ kaṇṭhe jagrāha bhūpatim","प्रविष्टं तं च दृष्ट्वैव सस्मितं सस्मिताननः /
उत्थाय विक्रमादित्यः कण्ठे जग्राह भूपतिम्"
Kathasaritsagara,"sokss_7,4.149","athopaviṣṭau tau dvāvapyanyonyakuśalaṃ nṛpau /
tasyāṃ madanamālāyāṃ pārśvasthāyāmapṛcchatām","अथोपविष्टौ तौ द्वावप्यन्योन्यकुशलं नृपौ /
तस्यां मदनमालायां पार्श्वस्थायामपृच्छताम्"
Kathasaritsagara,"sokss_7,4.150","kathākramāc ca papraccha vikramādityam atra saḥ /
narasiṃhaḥ kuto 'treme suvarṇapuruṣā iti","कथाक्रमाच् च पप्रच्छ विक्रमादित्यम् अत्र सः /
नरसिंहः कुतो ऽत्रेमे सुवर्णपुरुषा इति"
Kathasaritsagara,"sokss_7,4.151","tato 'tra vikramādityo nihataśramaṇādhamam /
sādhitākāśagamanaṃ vitteśvaravareṇa ca","ततो ऽत्र विक्रमादित्यो निहतश्रमणाधमम् /
साधिताकाशगमनं वित्तेश्वरवरेण च"
Kathasaritsagara,"sokss_7,4.152","saṃprāptākṣayasauvarṇamahāpuruṣapañcakam /
kṛtsnaṃ kathitavānasmai svavṛttāntaṃ tamadbhutam","संप्राप्ताक्षयसौवर्णमहापुरुषपञ्चकम् /
कृत्स्नं कथितवानस्मै स्ववृत्तान्तं तमद्भुतम्"
Kathasaritsagara,"sokss_7,4.153","narasiṃho 'tha matvā taṃ mahāśaktiṃ nabhaścaram /
apāpabuddhiṃ vṛtavānmitravāya nṛpo nṛpam","नरसिंहो ऽथ मत्वा तं महाशक्तिं नभश्चरम् /
अपापबुद्धिं वृतवान्मित्रवाय नृपो नृपम्"
Kathasaritsagara,"sokss_7,4.154","pratipannasuhṛttvaṃ ca kṛtācāravidhiṃ tadā /
rājadhānīṃ nijāṃ nītvā svopacārairupācarat","प्रतिपन्नसुहृत्त्वं च कृताचारविधिं तदा /
राजधानीं निजां नीत्वा स्वोपचारैरुपाचरत्"
Kathasaritsagara,"sokss_7,4.155","saṃmānya prahitas tena rājñā ca sa nṛpaḥ punaḥ /
gṛhaṃ madanamālāyā vikramāditya āyayau","संमान्य प्रहितस् तेन राज्ञा च स नृपः पुनः /
गृहं मदनमालाया विक्रमादित्य आययौ"
Kathasaritsagara,"sokss_7,4.156","atha sa nijaujaḥ pratimāsaṃpāditadustarapratijñārthaḥ /
gantuṃ cakāra ceto nijanagaraṃ vikramādityaḥ","अथ स निजौजः प्रतिमासंपादितदुस्तरप्रतिज्ञार्थः /
गन्तुं चकार चेतो निजनगरं विक्रमादित्यः"
Kathasaritsagara,"sokss_7,4.157","tena samaṃ sā jigamiṣur asahā virahasya madanamālāpi /
tyakṣyantī taṃ deśaṃ brāhmaṇasādakṛtavasatiṃ svām","तेन समं सा जिगमिषुर् असहा विरहस्य मदनमालापि /
त्यक्ष्यन्ती तं देशं ब्राह्मणसादकृतवसतिं स्वाम्"
Kathasaritsagara,"sokss_7,4.158","tatas tayā sākamananyacittayā
tadīyahastyaśvapadātyanudrutaḥ /
sa vikramādityanarendracandramā
nijaṃ puraṃ pāṭaliputrakaṃ yayau","ततस् तया साकमनन्यचित्तया
तदीयहस्त्यश्वपदात्यनुद्रुतः /
स विक्रमादित्यनरेन्द्रचन्द्रमा
निजं पुरं पाटलिपुत्रकं ययौ"
Kathasaritsagara,"sokss_7,4.159","tatra tena saha baddhasauhṛdas
tasthivānsa narasiṃhabhūbhṛtā /
anvito madanamālayā tayā
premamuktanijadeśayā sukham","तत्र तेन सह बद्धसौहृदस्
तस्थिवान्स नरसिंहभूभृता /
अन्वितो मदनमालया तया
प्रेममुक्तनिजदेशया सुखम्"
Kathasaritsagara,"sokss_7,4.160","iti deva bhavatyudārasattvo
dṛḍharaktaś ca vilāsinījano 'pi /
avarodhasamo mahīpatīnāṃ
kimutānyaḥ kulajaḥ puraṃdhrilokaḥ","इति देव भवत्युदारसत्त्वो
दृढरक्तश् च विलासिनीजनो ऽपि /
अवरोधसमो महीपतीनां
किमुतान्यः कुलजः पुरंध्रिलोकः"
Kathasaritsagara,"sokss_7,4.161","itthaṃ niśamya marubhūtimukhādudārām etāṃ kathāṃ sa naravāhanadattabhūpaḥ /
vidyādharottamakulaprabhavā ca sāsya ratnaprabhā navavadhurvyadhita pramodam","इत्थं निशम्य मरुभूतिमुखादुदाराम् एतां कथां स नरवाहनदत्तभूपः /
विद्याधरोत्तमकुलप्रभवा च सास्य रत्नप्रभा नववधुर्व्यधित प्रमोदम्"
Kathasaritsagara,"sokss_7,5.1","iti mahākaviśrīsomadevabhaṭṭaviracite kathāsaritsāgare ratnaprabhālambake caturthas taraṅgaḥ /

pañcamas taraṅgaḥ /

evaṃ kathitavatyatra marubhūtau camūpatiḥ /
naravāhanadattasya puro hariśikho 'bravīt","इति महाकविश्रीसोमदेवभट्टविरचिते कथासरित्सागरे रत्नप्रभालम्बके चतुर्थस् तरङ्गः /

पञ्चमस् तरङ्गः /

एवं कथितवत्यत्र मरुभूतौ चमूपतिः /
नरवाहनदत्तस्य पुरो हरिशिखो ऽब्रवीत्"
Kathasaritsagara,"sokss_7,5.2","satyam eva na sustrīṇāṃ bharturanyatparāyaṇam /
tathā ca śrūyatāmeṣāpyatra citratarā kathā","सत्यम् एव न सुस्त्रीणां भर्तुरन्यत्परायणम् /
तथा च श्रूयतामेषाप्यत्र चित्रतरा कथा"
Kathasaritsagara,"sokss_7,5.3","vardhamānapuraṃ nāma yadasti nagaraṃ bhuvi /
tatra vīrabhujākhyo 'bhūd rājā dharmabhṛtāṃ varaḥ","वर्धमानपुरं नाम यदस्ति नगरं भुवि /
तत्र वीरभुजाख्यो ऽभूद् राजा धर्मभृतां वरः"
Kathasaritsagara,"sokss_7,5.4","antaḥpuraśate tasya vidyamāne 'py abhūtprabhoḥ /
ekā guṇavarā nāma rājñī prāṇādhikapriyā","अन्तःपुरशते तस्य विद्यमाने ऽप्य् अभूत्प्रभोः /
एका गुणवरा नाम राज्ञी प्राणाधिकप्रिया"
Kathasaritsagara,"sokss_7,5.5","patnīśatasya madhye ca na tāvadd aivayogataḥ /
ekasyām api kasyāṃcit putras tasyodapadyata","पत्नीशतस्य मध्ये च न तावद्द् ऐवयोगतः /
एकस्याम् अपि कस्यांचित् पुत्रस् तस्योदपद्यत"
Kathasaritsagara,"sokss_7,5.6","tena vaidyaṃ sa papraccha śrutavardhanasaṃjñakam /
kaccidastyauṣadhaṃ tādṛgyena syātputrasaṃbhavaḥ","तेन वैद्यं स पप्रच्छ श्रुतवर्धनसंज्ञकम् /
कच्चिदस्त्यौषधं तादृग्येन स्यात्पुत्रसंभवः"
Kathasaritsagara,"sokss_7,5.7","tac chrutvā so 'bravīdvaidyo devaitatsādhayāmy aham /
vanyacchagalakaḥ kiṃ tu devenānāyyatāṃ mama","तच् छ्रुत्वा सो ऽब्रवीद्वैद्यो देवैतत्साधयाम्य् अहम् /
वन्यच्छगलकः किं तु देवेनानाय्यतां मम"
Kathasaritsagara,"sokss_7,5.8","ity ākarṇya bhiṣagvākyaṃ pratīhāraṃ sa bhūpatiḥ /
ādiśyānāyayām āsa tasya cchagalakaṃ vanāt","इत्य् आकर्ण्य भिषग्वाक्यं प्रतीहारं स भूपतिः /
आदिश्यानाययाम् आस तस्य च्छगलकं वनात्"
Kathasaritsagara,"sokss_7,5.9","taṃ chāgaṃ rājasūdebhyaḥ samarpya sa bhiṣaktataḥ /
tanmāṃsaiḥ sādhayām āsa rājñarthaṃ rasakottamam","तं छागं राजसूदेभ्यः समर्प्य स भिषक्ततः /
तन्मांसैः साधयाम् आस राज्ञर्थं रसकोत्तमम्"
Kathasaritsagara,"sokss_7,5.10","ādiśyaikatra rājñīnāṃ melakaṃ devam arcitum /
gate rājñi milanti sma devya ekatra tatra tāḥ","आदिश्यैकत्र राज्ञीनां मेलकं देवम् अर्चितुम् /
गते राज्ञि मिलन्ति स्म देव्य एकत्र तत्र ताः"
Kathasaritsagara,"sokss_7,5.11","ekā tu militā nāsīdrājño guṇavarātra sā /
rājño devārcanasthasya tatkālaṃ nikaṭe sthitā","एका तु मिलिता नासीद्राज्ञो गुणवरात्र सा /
राज्ञो देवार्चनस्थस्य तत्कालं निकटे स्थिता"
Kathasaritsagara,"sokss_7,5.12","militābhyaś ca tābhyastatpānārthaṃ cūrṇamiśritam /
avibhāvy aiva rasakaṃ niḥśeṣaṃ sa dadau bhiṣak","मिलिताभ्यश् च ताभ्यस्तत्पानार्थं चूर्णमिश्रितम् /
अविभाव्य् ऐव रसकं निःशेषं स ददौ भिषक्"
Kathasaritsagara,"sokss_7,5.13","kṣaṇātkṛtārcanaḥ so 'tra rājāgatya priyāyutaḥ /
vīkṣyāśeṣopayuktaṃ taddravyaṃ vaidyaṃ tam abhyadhāt","क्षणात्कृतार्चनः सो ऽत्र राजागत्य प्रियायुतः /
वीक्ष्याशेषोपयुक्तं तद्द्रव्यं वैद्यं तम् अभ्यधात्"
Kathasaritsagara,"sokss_7,5.14","aho na sthāpitaṃ kiṃcittvayā guṇavarākṛte /
yatpradhāno 'yamārambhastadeva tava vismṛtam","अहो न स्थापितं किंचित्त्वया गुणवराकृते /
यत्प्रधानो ऽयमारम्भस्तदेव तव विस्मृतम्"
Kathasaritsagara,"sokss_7,5.15","ity uktvā sa vilakṣaṃ taṃ vaidyaṃ sūdānnṛpo 'bravīt /
kiṃ tasya cchagalasyāsti māṃsaśeṣo 'tra kaścana","इत्य् उक्त्वा स विलक्षं तं वैद्यं सूदान्नृपो ऽब्रवीत् /
किं तस्य च्छगलस्यास्ति मांसशेषो ऽत्र कश्चन"
Kathasaritsagara,"sokss_7,5.16","śṛṅge pare sta ity ukte sūdair vaidyo 'tha so 'bravīt /
sādhu tarhyuttamaṃ hi syādrasakaṃ śṛṅgagarbhajam","शृङ्गे परे स्त इत्य् उक्ते सूदैर् वैद्यो ऽथ सो ऽब्रवीत् /
साधु तर्ह्युत्तमं हि स्याद्रसकं शृङ्गगर्भजम्"
Kathasaritsagara,"sokss_7,5.17","ity uktvā kārayitvaiva tat tataḥ śṛṅgamāṃsataḥ /
tasyai guṇavarāyai sa cūrṇamiśraṃ bhiṣagdadau","इत्य् उक्त्वा कारयित्वैव तत् ततः शृङ्गमांसतः /
तस्यै गुणवरायै स चूर्णमिश्रं भिषग्ददौ"
Kathasaritsagara,"sokss_7,5.18","tatas tasyātha navatirdevyo rājño navādhikāḥ /
āsansagarbhāḥ kāle ca sarvāḥ suṣuvire sutān","ततस् तस्याथ नवतिर्देव्यो राज्ञो नवाधिकाः /
आसन्सगर्भाः काले च सर्वाः सुषुविरे सुतान्"
Kathasaritsagara,"sokss_7,5.19","arvāgupāttagarbhā ca sā sarvottamalakṣaṇam /
prāsūta sma mahādevī paścādguṇavarā sutam","अर्वागुपात्तगर्भा च सा सर्वोत्तमलक्षणम् /
प्रासूत स्म महादेवी पश्चाद्गुणवरा सुतम्"
Kathasaritsagara,"sokss_7,5.20","śṛṅgamāṃsarasotpannaṃ nāmnā śṛṅgabhujaṃ ca tam /
pītā vīrabhujaścakre rājā kṛtamahotsavaḥ","शृङ्गमांसरसोत्पन्नं नाम्ना शृङ्गभुजं च तम् /
पीता वीरभुजश्चक्रे राजा कृतमहोत्सवः"
Kathasaritsagara,"sokss_7,5.21","vardhamānaḥ sahānyaistairbhrātṛbhirvayasā param /
kaniṣṭhaḥ so 'bhavatteṣāṃ guṇairjyeṣṭhatamastvabhūt","वर्धमानः सहान्यैस्तैर्भ्रातृभिर्वयसा परम् /
कनिष्ठः सो ऽभवत्तेषां गुणैर्ज्येष्ठतमस्त्वभूत्"
Kathasaritsagara,"sokss_7,5.22","kramātsa rājaputraś ca rūpe kāmasamo 'bhavat /
dhanurvede 'rjunasamo bhīmasenasamo bale","क्रमात्स राजपुत्रश् च रूपे कामसमो ऽभवत् /
धनुर्वेदे ऽर्जुनसमो भीमसेनसमो बले"
Kathasaritsagara,"sokss_7,5.23","tataḥ saputrāṃ sutarāṃ dṛṣṭvā vīrabhujasya tām /
priyāṃ guṇavarāṃ rājño devyo 'nyā matsaraṃ yayuḥ","ततः सपुत्रां सुतरां दृष्ट्वा वीरभुजस्य ताम् /
प्रियां गुणवरां राज्ञो देव्यो ऽन्या मत्सरं ययुः"
Kathasaritsagara,"sokss_7,5.24","atha tāsvayaśolekhā nāma rājñī durāśayā /
saṃmantrya tābhiranyābhiḥ saha kṛtvā ca saṃvidam","अथ तास्वयशोलेखा नाम राज्ञी दुराशया /
संमन्त्र्य ताभिरन्याभिः सह कृत्वा च संविदम्"
Kathasaritsagara,"sokss_7,5.25","samastābhiḥ sapatnībhistaṃ rājānaṃ gṛhāgatam /
mṛṣādhṛtamukhaglāniḥ pṛcchantaṃ kṛcchrato 'bravīt","समस्ताभिः सपत्नीभिस्तं राजानं गृहागतम् /
मृषाधृतमुखग्लानिः पृच्छन्तं कृच्छ्रतो ऽब्रवीत्"
Kathasaritsagara,"sokss_7,5.26","āryaputra kathaṃ nāma sahase gṛhadūṣaṇam /
parasya rakṣitāvadyaṃ na rakṣasyātmanaḥ katham","आर्यपुत्र कथं नाम सहसे गृहदूषणम् /
परस्य रक्षितावद्यं न रक्षस्यात्मनः कथम्"
Kathasaritsagara,"sokss_7,5.27","yaḥ surakṣitanāmāyamantaḥpurapatiryuvā /
tatsaktā hi tvadīyaiṣa rājñī guṇavarā kila","यः सुरक्षितनामायमन्तःपुरपतिर्युवा /
तत्सक्ता हि त्वदीयैष राज्ञी गुणवरा किल"
Kathasaritsagara,"sokss_7,5.28","tadanyasya na lābho 'sti sauvidallābhirakṣite /
antaḥpure 'tra puṃso yadato 'sau tena saṃgatā","तदन्यस्य न लाभो ऽस्ति सौविदल्लाभिरक्षिते /
अन्तःपुरे ऽत्र पुंसो यदतो ऽसौ तेन संगता"
Kathasaritsagara,"sokss_7,5.29","sarvatrāntaḥpure caitatprasiddham iha gīyate /
ity uktaḥ sa tayā rājā dadhyau ca vimamarśa ca","सर्वत्रान्तःपुरे चैतत्प्रसिद्धम् इह गीयते /
इत्य् उक्तः स तया राजा दध्यौ च विममर्श च"
Kathasaritsagara,"sokss_7,5.30","gatvā caikaikaśo rājñīranyāḥ papraccha tāḥ kramāt /
tāś ca tasmai tathaivocuḥ sarvā racitakaitavāḥ","गत्वा चैकैकशो राज्ञीरन्याः पप्रच्छ ताः क्रमात् /
ताश् च तस्मै तथैवोचुः सर्वा रचितकैतवाः"
Kathasaritsagara,"sokss_7,5.31","tataḥ sa matimānrājā jitakrodho vyacintayat /
tayoḥ saṃbhāvyate naitatpravādaścāyamīdṛśaḥ","ततः स मतिमान्राजा जितक्रोधो व्यचिन्तयत् /
तयोः संभाव्यते नैतत्प्रवादश्चायमीदृशः"
Kathasaritsagara,"sokss_7,5.32","tadāniścitya kāryo me pratibhedo na kasyacit /
yuktyā tu parihāryau tau saṃpratyantamavekṣitum","तदानिश्चित्य कार्यो मे प्रतिभेदो न कस्यचित् /
युक्त्या तु परिहार्यौ तौ संप्रत्यन्तमवेक्षितुम्"
Kathasaritsagara,"sokss_7,5.33","iti niścitya so 'nyedyur āsthāne 'ntaḥ purādhipam /
surakṣitaṃ tam āhūya kṛtakopaḥ samabhyadhāt","इति निश्चित्य सो ऽन्येद्युर् आस्थाने ऽन्तः पुराधिपम् /
सुरक्षितं तम् आहूय कृतकोपः समभ्यधात्"
Kathasaritsagara,"sokss_7,5.34","brāhmahatyā tvayā pāpa kṛtetyavagataṃ mayā /
tattvāmakṛtasattīrthayātraṃ na draṣṭumutsahe","ब्राह्महत्या त्वया पाप कृतेत्यवगतं मया /
तत्त्वामकृतसत्तीर्थयात्रं न द्रष्टुमुत्सहे"
Kathasaritsagara,"sokss_7,5.35","tac chrutvā taṃ samudbhrāntaṃ brahmahatyā kuto mayā /
kṛtā deveti jalpantaṃ sa rājā punarabravīt","तच् छ्रुत्वा तं समुद्भ्रान्तं ब्रह्महत्या कुतो मया /
कृता देवेति जल्पन्तं स राजा पुनरब्रवीत्"
Kathasaritsagara,"sokss_7,5.36","mā sma dhārṣṭyaṃ kṛthā gaccha kāśmīrān pāpanāśanān /
yatra tadvijayakṣetraṃ nandikṣetraṃ ca pāvanam","मा स्म धार्ष्ट्यं कृथा गच्छ काश्मीरान् पापनाशनान् /
यत्र तद्विजयक्षेत्रं नन्दिक्षेत्रं च पावनम्"
Kathasaritsagara,"sokss_7,5.37","vārāhaṃ yatra ca kṣetraṃ ye pūtāścakrapāṇinā /
dhatte nāma vitasteti vahantī yatra jāhnavī","वाराहं यत्र च क्षेत्रं ये पूताश्चक्रपाणिना /
धत्ते नाम वितस्तेति वहन्ती यत्र जाह्नवी"
Kathasaritsagara,"sokss_7,5.38","yatra tanmaḍavakṣetraṃ yatra cottaramānasam /
tattīrthayātrāpūto māṃ punar drakṣyasi nānyathā","यत्र तन्मडवक्षेत्रं यत्र चोत्तरमानसम् /
तत्तीर्थयात्रापूतो मां पुनर् द्रक्ष्यसि नान्यथा"
Kathasaritsagara,"sokss_7,5.39","evam uktvā tamavaśaṃ visasarja surakṣitam /
sa yuktyā tīrthayātrāyāṃ dūraṃ vīrabhujo nṛpaḥ","एवम् उक्त्वा तमवशं विससर्ज सुरक्षितम् /
स युक्त्या तीर्थयात्रायां दूरं वीरभुजो नृपः"
Kathasaritsagara,"sokss_7,5.40","tato guṇavarādevyāḥ pūrvaṃ tasyā jagāma saḥ /
sasnehaś ca sakopaś ca savimarśaś ca bhūpatiḥ","ततो गुणवरादेव्याः पूर्वं तस्या जगाम सः /
सस्नेहश् च सकोपश् च सविमर्शश् च भूपतिः"
Kathasaritsagara,"sokss_7,5.41","tatra sā khinnamanasaṃ taṃ dṛṣṭvāpṛcchadākulā /
āryaputra kimady aivamakasmaddurmanāyase","तत्र सा खिन्नमनसं तं दृष्ट्वापृच्छदाकुला /
आर्यपुत्र किमद्य् ऐवमकस्मद्दुर्मनायसे"
Kathasaritsagara,"sokss_7,5.42","tac chrutvā sa mahībhṛttām evaṃ kṛtakamabhyadhāt /
adyāgatya mahājñānī devī māṃ ko 'py abhāṣata","तच् छ्रुत्वा स महीभृत्ताम् एवं कृतकमभ्यधात् /
अद्यागत्य महाज्ञानी देवी मां को ऽप्य् अभाषत"
Kathasaritsagara,"sokss_7,5.43","rājan guṇavarā devī kālaṃ kaṃcana bhūgṛhe /
sthāpanīyā tvayā bhāvyaṃ svayaṃ ca brahmacāriṇā","राजन् गुणवरा देवी कालं कंचन भूगृहे /
स्थापनीया त्वया भाव्यं स्वयं च ब्रह्मचारिणा"
Kathasaritsagara,"sokss_7,5.44","rājyabhraṃśo 'nyathā te syānmṛtyus tasyāś ca niścitam /
ity uktvā sa gato jñānī viṣādo 'yaṃ tato mama","राज्यभ्रंशो ऽन्यथा ते स्यान्मृत्युस् तस्याश् च निश्चितम् /
इत्य् उक्त्वा स गतो ज्ञानी विषादो ऽयं ततो मम"
Kathasaritsagara,"sokss_7,5.45","evaṃ tenodite rājñā rājñī guṇavarā tu sā /
bhayānurāgavibhrāntā taṃ jagāda pativrata","एवं तेनोदिते राज्ञा राज्ञी गुणवरा तु सा /
भयानुरागविभ्रान्ता तं जगाद पतिव्रत"
Kathasaritsagara,"sokss_7,5.46","tarhy āryaputra nādyaiva kiṃ māṃ kṣipasi bhūgṛhe /
dhanyā hy asmi yadi prāṇair api syān me hitaṃ tava","तर्ह्य् आर्यपुत्र नाद्यैव किं मां क्षिपसि भूगृहे /
धन्या ह्य् अस्मि यदि प्राणैर् अपि स्यान् मे हितं तव"
Kathasaritsagara,"sokss_7,5.47","mama vā mṛtyurastveva tava mā bhūd anirvṛtiḥ /
ihāmutra ca nārīṇāṃ paramā hi gatiḥ patiḥ","मम वा मृत्युरस्त्वेव तव मा भूद् अनिर्वृतिः /
इहामुत्र च नारीणां परमा हि गतिः पतिः"
Kathasaritsagara,"sokss_7,5.48","iti tasyā vacaḥ śrutvā sāśruḥ so 'cintayatprabhuḥ /
śaṅke na pāpametasyāṃ na ca tasmin surakṣite","इति तस्या वचः श्रुत्वा साश्रुः सो ऽचिन्तयत्प्रभुः /
शङ्के न पापमेतस्यां न च तस्मिन् सुरक्षिते"
Kathasaritsagara,"sokss_7,5.49","sa hy amlānamukhacchāyo nirāśaṅko mayekṣitaḥ /
kaṣṭaṃ tathāpi jijñāse pravādasyāsya niścayam","स ह्य् अम्लानमुखच्छायो निराशङ्को मयेक्षितः /
कष्टं तथापि जिज्ञासे प्रवादस्यास्य निश्चयम्"
Kathasaritsagara,"sokss_7,5.50","ity ālocya sa tāṃ rājā rājñīmāha sma duḥkhitaḥ /
tadihaiva varaṃ dehi bhūgṛhaṃ kriyatāmiti","इत्य् आलोच्य स तां राजा राज्ञीमाह स्म दुःखितः /
तदिहैव वरं देहि भूगृहं क्रियतामिति"
Kathasaritsagara,"sokss_7,5.51","tatheti ca tayā proktas tatraivāntaḥpure sugam /
vidhāya bhūgṛhaṃ rājā devīṃ tāṃ nidadhe 'tha saḥ","तथेति च तया प्रोक्तस् तत्रैवान्तःपुरे सुगम् /
विधाय भूगृहं राजा देवीं तां निदधे ऽथ सः"
Kathasaritsagara,"sokss_7,5.52","putraṃ śṛṅgabhujaṃ tasyā viṣaṇṇaṃ pṛṣtakāraṇam /
āśvāsayat tad evoktvā rājñīṃ tāṃ sa yad uktavān","पुत्रं शृङ्गभुजं तस्या विषण्णं पृष्तकारणम् /
आश्वासयत् तद् एवोक्त्वा राज्ञीं तां स यद् उक्तवान्"
Kathasaritsagara,"sokss_7,5.53","sāpi rājño hitamiti svargaṃ mene dharāgṛham /
svasukhaṃ nāsti sādhvīnāṃ tāsāṃ bhartṛsukhaṃ sukham","सापि राज्ञो हितमिति स्वर्गं मेने धरागृहम् /
स्वसुखं नास्ति साध्वीनां तासां भर्तृसुखं सुखम्"
Kathasaritsagara,"sokss_7,5.54","evaṃ kṛte 'yaśolekhā tasya rājñyaparātha sā /
nirvāsabhujanāmānaṃ svairaṃ svasutam abhyadhāt","एवं कृते ऽयशोलेखा तस्य राज्ञ्यपराथ सा /
निर्वासभुजनामानं स्वैरं स्वसुतम् अभ्यधात्"
Kathasaritsagara,"sokss_7,5.55","rājñāsmadvidhurā tāvatkhāte guṇavarārpitā /
etatputraś ca deśāccedito gacchetsukhaṃ bhavet","राज्ञास्मद्विधुरा तावत्खाते गुणवरार्पिता /
एतत्पुत्रश् च देशाच्चेदितो गच्छेत्सुखं भवेत्"
Kathasaritsagara,"sokss_7,5.56","tat sa śṛṅgabhujo deśān nirvāsyetācirād yathā /
tāṃ putra cintayer yuktiṃ tvam anyair bhrātṛbhiḥ saha","तत् स शृङ्गभुजो देशान् निर्वास्येताचिराद् यथा /
तां पुत्र चिन्तयेर् युक्तिं त्वम् अन्यैर् भ्रातृभिः सह"
Kathasaritsagara,"sokss_7,5.57","iti mātroditaḥ so 'nyān bhrātṝn uktvā samatsaraḥ /
āste sma nirvāsabhujas tatropāyaṃ vicintayan","इति मात्रोदितः सो ऽन्यान् भ्रातॄन् उक्त्वा समत्सरः /
आस्ते स्म निर्वासभुजस् तत्रोपायं विचिन्तयन्"
Kathasaritsagara,"sokss_7,5.58","ekadā te mahāstrāṇi prayuñjānāṃ nṛpātmajāḥ /
prāsādāgre mahākāyaṃ sarve 'pi dadṛśurbakam","एकदा ते महास्त्राणि प्रयुञ्जानां नृपात्मजाः /
प्रासादाग्रे महाकायं सर्वे ऽपि ददृशुर्बकम्"
Kathasaritsagara,"sokss_7,5.59","vikṛtaṃ pakṣiṇaṃ taṃ ca paśyatastānsavismayān /
jñānī kṣapaṇakaḥ ko'pi pathā tenāgato 'bravīt","विकृतं पक्षिणं तं च पश्यतस्तान्सविस्मयान् /
ज्ञानी क्षपणकः कोऽपि पथा तेनागतो ऽब्रवीत्"
Kathasaritsagara,"sokss_7,5.60","rājaputrā bako nāyaṃ rūpeṇānena rākṣasaḥ /
bhramatyagniśikhākhyo 'yaṃ nagarāṇi vināśayan","राजपुत्रा बको नायं रूपेणानेन राक्षसः /
भ्रमत्यग्निशिखाख्यो ऽयं नगराणि विनाशयन्"
Kathasaritsagara,"sokss_7,5.61","tadvidhyatainaṃ kāṇḍena yāvadgacchatvito hataḥ /
etatkṣapaṇakāc chrutvā navatiste navādhikāḥ","तद्विध्यतैनं काण्डेन यावद्गच्छत्वितो हतः /
एतत्क्षपणकाच् छ्रुत्वा नवतिस्ते नवाधिकाः"
Kathasaritsagara,"sokss_7,5.62","kāṇḍāni cikṣipur jyeṣṭhā naiko 'py āhatavān bakam /
tato nagnakṣapaṇakaḥ punas tān abravīc ca saḥ","काण्डानि चिक्षिपुर् ज्येष्ठा नैको ऽप्य् आहतवान् बकम् /
ततो नग्नक्षपणकः पुनस् तान् अब्रवीच् च सः"
Kathasaritsagara,"sokss_7,5.63","ayaṃ kanīyān yuṣmākaṃ bhrātā śṛṅgabhujo bakam /
śaknoti hantumetaṃ tadgṛhṇātveṣa kṣamaṃ dhanuḥ","अयं कनीयान् युष्माकं भ्राता शृङ्गभुजो बकम् /
शक्नोति हन्तुमेतं तद्गृह्णात्वेष क्षमं धनुः"
Kathasaritsagara,"sokss_7,5.64","tac chrutvaiva smaranmātustallabdhāvasaraṃ vacaḥ /
sa nirvāsabhujo jālmastatkṣaṇaṃ samacintayat","तच् छ्रुत्वैव स्मरन्मातुस्तल्लब्धावसरं वचः /
स निर्वासभुजो जाल्मस्तत्क्षणं समचिन्तयत्"
Kathasaritsagara,"sokss_7,5.65","so 'yaṃ śṛṅgabhujasyāsya syādupāyaḥ pravāsane /
tad arpayāmas tātasya saṃbandhyasmai dhanuḥśaram","सो ऽयं शृङ्गभुजस्यास्य स्यादुपायः प्रवासने /
तद् अर्पयामस् तातस्य संबन्ध्यस्मै धनुःशरम्"
Kathasaritsagara,"sokss_7,5.66","sauvarṇaṃ taccharaṃ hṛtvā viddho yāsyati cedbakaḥ /
paścādeṣo 'pi gantāsya mārgastvasmāsu taṃ śaram","सौवर्णं तच्छरं हृत्वा विद्धो यास्यति चेद्बकः /
पश्चादेषो ऽपि गन्तास्य मार्गस्त्वस्मासु तं शरम्"
Kathasaritsagara,"sokss_7,5.67","yadā ca lapsyate naitaṃ cinvanrakṣobakaṃ tadā /
sthāsyatītastato bhrāmyannaiṣyatīha śaraṃ vinā","यदा च लप्स्यते नैतं चिन्वन्रक्षोबकं तदा /
स्थास्यतीतस्ततो भ्राम्यन्नैष्यतीह शरं विना"
Kathasaritsagara,"sokss_7,5.68","ity ālocya dadau tasmai pāpaḥ śṛṅgabhujāya saḥ /
bakaghātāya saśaraṃ pitṛsaṃbandhi kārmukam","इत्य् आलोच्य ददौ तस्मै पापः शृङ्गभुजाय सः /
बकघाताय सशरं पितृसंबन्धि कार्मुकम्"
Kathasaritsagara,"sokss_7,5.69","sa gṛhītvā tadākṛṣya tena svarṇaśareṇa tam /
ratnapuṅkhena vivyādha bakaṃ śṛṅgabhujo balī","स गृहीत्वा तदाकृष्य तेन स्वर्णशरेण तम् /
रत्नपुङ्खेन विव्याध बकं शृङ्गभुजो बली"
Kathasaritsagara,"sokss_7,5.70","sa viddhamātras taṃ kāyalagnamādāya sāyakam /
bakaḥ sravadasṛgdhāraḥ palāyy aiva tato yayau","स विद्धमात्रस् तं कायलग्नमादाय सायकम् /
बकः स्रवदसृग्धारः पलाय्य् ऐव ततो ययौ"
Kathasaritsagara,"sokss_7,5.71","tataḥ śṛṅgabhujaṃ vīraṃ sa nirvāsabhujaḥ śaṭhaḥ /
tatsaṃjñāpreritāste ca bhrātaro 'nye tamabruvan","ततः शृङ्गभुजं वीरं स निर्वासभुजः शठः /
तत्संज्ञाप्रेरितास्ते च भ्रातरो ऽन्ये तमब्रुवन्"
Kathasaritsagara,"sokss_7,5.72","dehi hemamayaṃ taṃ nastātasaṃbandhinaṃ śaram /
anyathādya śarīrāṇi tyakṣyāmaḥ puratastava","देहि हेममयं तं नस्तातसंबन्धिनं शरम् /
अन्यथाद्य शरीराणि त्यक्ष्यामः पुरतस्तव"
Kathasaritsagara,"sokss_7,5.73","tātas tena vinā hy asmānito irvāsayiṣyati /
na ca kartuṃ grahītuṃ vā śakyaṃ tatpratirūpakam","तातस् तेन विना ह्य् अस्मानितो इर्वासयिष्यति /
न च कर्तुं ग्रहीतुं वा शक्यं तत्प्रतिरूपकम्"
Kathasaritsagara,"sokss_7,5.74","tac chrutvaiva sa jihmāṃstānvīraḥ śṛṅgabhujo 'bravīt /
dhīrā bhavata mā bhūd vo bhayaṃ kārpaṇyamujjhata","तच् छ्रुत्वैव स जिह्मांस्तान्वीरः शृङ्गभुजो ऽब्रवीत् /
धीरा भवत मा भूद् वो भयं कार्पण्यमुज्झत"
Kathasaritsagara,"sokss_7,5.75","āneṣyāmi śaraṃ gatvā hatvā taṃ rākṣasādhamam /
ity uktvā saśaraṃ cāpaṃ nijaṃ śṛṅgabhujo 'grahīt","आनेष्यामि शरं गत्वा हत्वा तं राक्षसाधमम् /
इत्य् उक्त्वा सशरं चापं निजं शृङ्गभुजो ऽग्रहीत्"
Kathasaritsagara,"sokss_7,5.76","yayau ca tāṃ samuddiśya diśaṃ yāṃ sa bako gataḥ /
patitāṃ tadasṛgdhārāṃ bhūmāvanusarañjavāt","ययौ च तां समुद्दिश्य दिशं यां स बको गतः /
पतितां तदसृग्धारां भूमावनुसरञ्जवात्"
Kathasaritsagara,"sokss_7,5.77","hṛṣṭeṣu teṣu cānyeṣu mātṛpārśvaṃ gateṣv atha /
gacchansa kramaśaḥ prāpa dūrāṃ śṛṅgabhujo 'tavīm","हृष्टेषु तेषु चान्येषु मातृपार्श्वं गतेष्व् अथ /
गच्छन्स क्रमशः प्राप दूरां शृङ्गभुजो ऽतवीम्"
Kathasaritsagara,"sokss_7,5.78","tasyāṃ dadarśa cinvāno vanasyāntarmahatpuram /
bhogāyopanataṃ kāle phalaṃ puṇyataror iva","तस्यां ददर्श चिन्वानो वनस्यान्तर्महत्पुरम् /
भोगायोपनतं काले फलं पुण्यतरोर् इव"
Kathasaritsagara,"sokss_7,5.79","tatrodyānatarormūle sa viśrāntaḥ kṣaṇād iva /
āścaryarūpām āyāntīm atra kanyāmavaikṣata","तत्रोद्यानतरोर्मूले स विश्रान्तः क्षणाद् इव /
आश्चर्यरूपाम् आयान्तीम् अत्र कन्यामवैक्षत"
Kathasaritsagara,"sokss_7,5.80","virahe jīvitaharāṃ saṃgame prāṇadāyinīm /
vicitrāṃ nirmitāṃ dhārā viṣāmṛtamayīm iva","विरहे जीवितहरां संगमे प्राणदायिनीम् /
विचित्रां निर्मितां धारा विषामृतमयीम् इव"
Kathasaritsagara,"sokss_7,5.81","śanairupagatāṃ tāṃ ca cakṣuṣā premavarṣiṇā /
paśyantīṃ tadgatamanāḥ sa papraccha nṛpātmajaḥ","शनैरुपगतां तां च चक्षुषा प्रेमवर्षिणा /
पश्यन्तीं तद्गतमनाः स पप्रच्छ नृपात्मजः"
Kathasaritsagara,"sokss_7,5.82","kiṃnāmadheyaṃ kasyedaṃ puraṃ hariṇalocane /
tvaṃ ca kā kiṃ tavehāyamāgamaḥ kahyatāmiti","किंनामधेयं कस्येदं पुरं हरिणलोचने /
त्वं च का किं तवेहायमागमः कह्यतामिति"
Kathasaritsagara,"sokss_7,5.83","tataḥ sācīkṛtamukhī nyastaddṛṣṭirmahītale /
sā taṃ jagāda sudatī madhurasnigdhayā girā","ततः साचीकृतमुखी न्यस्तद्दृष्टिर्महीतले /
सा तं जगाद सुदती मधुरस्निग्धया गिरा"
Kathasaritsagara,"sokss_7,5.84","idaṃ dhūmapuraṃ nāma sarvasaṃpadgṛhaṃ puram /
asminvasatyagniśikho nāma rākṣasapuṃgavaḥ","इदं धूमपुरं नाम सर्वसंपद्गृहं पुरम् /
अस्मिन्वसत्यग्निशिखो नाम राक्षसपुंगवः"
Kathasaritsagara,"sokss_7,5.85","tasya rūpaśikhāṃ nāma sadṛśīṃ viddhi māṃ sutām /
ihāgatām asāmānyatvadrūpāhṛtamānasām","तस्य रूपशिखां नाम सदृशीं विद्धि मां सुताम् /
इहागताम् असामान्यत्वद्रूपाहृतमानसाम्"
Kathasaritsagara,"sokss_7,5.86","tvaṃ bhrūhi me 'dhunā ko 'si kim ihābhyāgato 'si ca /
evam ukte tayā tasyai sarvaṃ śṛṅgabhujaṃ kṣaṇam","त्वं भ्रूहि मे ऽधुना को ऽसि किम् इहाभ्यागतो ऽसि च /
एवम् उक्ते तया तस्यै सर्वं शृङ्गभुजं क्षणम्"
Kathasaritsagara,"sokss_7,5.87","yo 'sau yannāmadheyaś ca yasya putro mahīpateḥ /
yayā śaranimittena taddhūmapuram āgataḥ","यो ऽसौ यन्नामधेयश् च यस्य पुत्रो महीपतेः /
यया शरनिमित्तेन तद्धूमपुरम् आगतः"
Kathasaritsagara,"sokss_7,5.88","tato viditavṛttāntā sā taṃ rūpaśikhābhyadhāt /
na tvayā sudṛganyo 'sti trailokye 'pi dhanurdharaḥ","ततो विदितवृत्तान्ता सा तं रूपशिखाभ्यधात् /
न त्वया सुदृगन्यो ऽस्ति त्रैलोक्ये ऽपि धनुर्धरः"
Kathasaritsagara,"sokss_7,5.89","yena tāto 'py asau viddho bakarūpo maheṣunā /
sa ca hemamayo bāṇaḥ svīkṛtaḥ krīḍayā mayā","येन तातो ऽप्य् असौ विद्धो बकरूपो महेषुना /
स च हेममयो बाणः स्वीकृतः क्रीडया मया"
Kathasaritsagara,"sokss_7,5.90","tātastu nirvraṇaḥ sadyo mahādaṃṣṭreṇa mantriṇā /
viśalyakaraṇīmukhyamahauṣadhividā kṛtaḥ","तातस्तु निर्व्रणः सद्यो महादंष्ट्रेण मन्त्रिणा /
विशल्यकरणीमुख्यमहौषधिविदा कृतः"
Kathasaritsagara,"sokss_7,5.91","tadyāmi tātaṃ saṃbodhya nayāmyabhyantaraṃ drutam /
tvāmāryaputra nyasto hi tvayyātmāyaṃ mayādhunā","तद्यामि तातं संबोध्य नयाम्यभ्यन्तरं द्रुतम् /
त्वामार्यपुत्र न्यस्तो हि त्वय्यात्मायं मयाधुना"
Kathasaritsagara,"sokss_7,5.92","ity uktvā tamavasthāpya tatra śṛṅgabhujaṃ kṣaṇam /
yayau rūpaśikhā pārśvaṃ pituragniśikhasya sā","इत्य् उक्त्वा तमवस्थाप्य तत्र शृङ्गभुजं क्षणम् /
ययौ रूपशिखा पार्श्वं पितुरग्निशिखस्य सा"
Kathasaritsagara,"sokss_7,5.93","tāta śṛṅgabhujo nāma rājasūnurihāgataḥ /
ko 'py ananyasamo rūpakulaśīlavayoguṇaiḥ","तात शृङ्गभुजो नाम राजसूनुरिहागतः /
को ऽप्य् अनन्यसमो रूपकुलशीलवयोगुणैः"
Kathasaritsagara,"sokss_7,5.94","jāne ko 'py avatīrṇo 'tra devāṃśo na sa mānuṣaḥ /
sa cedbhartā na me syāttattyajeyaṃ jīvitaṃ dhruvam","जाने को ऽप्य् अवतीर्णो ऽत्र देवांशो न स मानुषः /
स चेद्भर्ता न मे स्यात्तत्त्यजेयं जीवितं ध्रुवम्"
Kathasaritsagara,"sokss_7,5.95","ity uktaḥ sa tayā tatra pitā tāṃ rākṣaso 'bravīt /
mānuṣāḥ putri bhakṣyā nastathāpi yadi te grahaḥ","इत्य् उक्तः स तया तत्र पिता तां राक्षसो ऽब्रवीत् /
मानुषाः पुत्रि भक्ष्या नस्तथापि यदि ते ग्रहः"
Kathasaritsagara,"sokss_7,5.96","tadastu rājaputraṃ tam ihaivānāyya darśaya /
tac chrutvā sā yayau rūpaśikhā śṛṅgabhujāntikam","तदस्तु राजपुत्रं तम् इहैवानाय्य दर्शय /
तच् छ्रुत्वा सा ययौ रूपशिखा शृङ्गभुजान्तिकम्"
Kathasaritsagara,"sokss_7,5.97","uktvā yathā kṛtaṃ tac ca taṃ nināyāntikaṃ pituḥ /
so 'pi taṃ namramādṛtya tatpitāgniśikho 'bravīt","उक्त्वा यथा कृतं तच् च तं निनायान्तिकं पितुः /
सो ऽपि तं नम्रमादृत्य तत्पिताग्निशिखो ऽब्रवीत्"
Kathasaritsagara,"sokss_7,5.98","dadāmi rājaputraitāṃ tubhyaṃ rūpaśikhāmaham /
yadi madvacanaṃ kiṃcinnātikrāmasi jātucit","ददामि राजपुत्रैतां तुभ्यं रूपशिखामहम् /
यदि मद्वचनं किंचिन्नातिक्रामसि जातुचित्"
Kathasaritsagara,"sokss_7,5.99","ity uktavantaṃ taṃ so 'pi prahvaḥ śṛṅgabhujo 'bravīt /
bāḍhamullaṅghayiṣyāmi naivājñāvacanaṃ tava","इत्य् उक्तवन्तं तं सो ऽपि प्रह्वः शृङ्गभुजो ऽब्रवीत् /
बाढमुल्लङ्घयिष्यामि नैवाज्ञावचनं तव"
Kathasaritsagara,"sokss_7,5.100","iti śṛṅgabhujenoktastuṣṭaḥ so 'gniśikho 'bhyadhāt /
uttiṣṭha tarhi snātvā tvamāgaccha snānaveśmanaḥ","इति शृङ्गभुजेनोक्तस्तुष्टः सो ऽग्निशिखो ऽभ्यधात् /
उत्तिष्ठ तर्हि स्नात्वा त्वमागच्छ स्नानवेश्मनः"
Kathasaritsagara,"sokss_7,5.101","tam evam uktvāvādīt tāṃ sutāṃ rūpaśikhāṃ ca saḥ /
tvaṃ gaccha sarvā bhaginīrādāyāgaccha satvaram","तम् एवम् उक्त्वावादीत् तां सुतां रूपशिखां च सः /
त्वं गच्छ सर्वा भगिनीरादायागच्छ सत्वरम्"
Kathasaritsagara,"sokss_7,5.102","evam agniśikhenoktau tena nirjagmatus tataḥ /
tatheti tāvubhau śṛṅgabhujo rūpaśikhā ca sā","एवम् अग्निशिखेनोक्तौ तेन निर्जग्मतुस् ततः /
तथेति तावुभौ शृङ्गभुजो रूपशिखा च सा"
Kathasaritsagara,"sokss_7,5.103","tatas taṃ sā sudhīḥ śṛṅgabhujaṃ rūpaśikhābhyadhāt /
āryaputra kumārīṇāṃ svasṝṇāmasti me śatam","ततस् तं सा सुधीः शृङ्गभुजं रूपशिखाभ्यधात् /
आर्यपुत्र कुमारीणां स्वसॄणामस्ति मे शतम्"
Kathasaritsagara,"sokss_7,5.104","sarvā vayaṃ sadṛśyaś ca tulyābharaṇavāsasaḥ /
sarvāsāṃ santi kaṇṭheṣu tuyā hāralatāś ca naḥ","सर्वा वयं सदृश्यश् च तुल्याभरणवाससः /
सर्वासां सन्ति कण्ठेषु तुया हारलताश् च नः"
Kathasaritsagara,"sokss_7,5.105","tattāto melayitvāsmāṃs tvāṃ vimohayituṃ priya /
āsāṃ madhyādabhīṣṭāṃ vaṃ vṛṇīsveti vadiṣyati","तत्तातो मेलयित्वास्मांस् त्वां विमोहयितुं प्रिय /
आसां मध्यादभीष्टां वं वृणीस्वेति वदिष्यति"
Kathasaritsagara,"sokss_7,5.106","jānāmy etam ahaṃ tasya vyājābhiprāyam īdṛśam /
sarvāḥ saṃghaṭayaty asmān kimartham ayam anyathā","जानाम्य् एतम् अहं तस्य व्याजाभिप्रायम् ईदृशम् /
सर्वाः संघटयत्य् अस्मान् किमर्थम् अयम् अन्यथा"
Kathasaritsagara,"sokss_7,5.107","tadā mūrdhni kariṣye ca kaṇṭhād dhāralatām aham /
tadabhijñānalabdhāyāṃ vanamālāṃ mayi kṣipeḥ","तदा मूर्ध्नि करिष्ये च कण्ठाद् धारलताम् अहम् /
तदभिज्ञानलब्धायां वनमालां मयि क्षिपेः"
Kathasaritsagara,"sokss_7,5.108","bhautaprāyaś ca tāto 'yaṃ buddhirnāsya vivekinī /
tathā mayyapi mārgo 'sya jātisiddhaḥ kva gacchati","भौतप्रायश् च तातो ऽयं बुद्धिर्नास्य विवेकिनी /
तथा मय्यपि मार्गो ऽस्य जातिसिद्धः क्व गच्छति"
Kathasaritsagara,"sokss_7,5.109","tadeṣa vañcanārthaṃ te yadyatkiṃcidvadiṣyati /
aṅgīkṛtya tvayā tattadvācyaṃ me vedmy ahaṃ param","तदेष वञ्चनार्थं ते यद्यत्किंचिद्वदिष्यति /
अङ्गीकृत्य त्वया तत्तद्वाच्यं मे वेद्म्य् अहं परम्"
Kathasaritsagara,"sokss_7,5.110","ity uktvā bhaginīnāṃ sā pārśvaṃ rūpaśikhā yayau /
tathety uktvā ca gatavānsnātuṃ śṛṅgabhujo 'pi saḥ","इत्य् उक्त्वा भगिनीनां सा पार्श्वं रूपशिखा ययौ /
तथेत्य् उक्त्वा च गतवान्स्नातुं शृङ्गभुजो ऽपि सः"
Kathasaritsagara,"sokss_7,5.111","athāgāt svasṛbhiḥ sākaṃ pārśva rūpaśikhā pituḥ /
so 'pi śṛṅgabhujaśceṭīsnapito 'trāyayau punaḥ","अथागात् स्वसृभिः साकं पार्श्व रूपशिखा पितुः /
सो ऽपि शृङ्गभुजश्चेटीस्नपितो ऽत्राययौ पुनः"
Kathasaritsagara,"sokss_7,5.112","āsāṃ madhyānnijeṣṭāyāḥ prayacchaitāmiti bruvan /
vanamālāṃ dadau śṛṅgabhujāyāgniśikho 'tha saḥ","आसां मध्यान्निजेष्टायाः प्रयच्छैतामिति ब्रुवन् /
वनमालां ददौ शृङ्गभुजायाग्निशिखो ऽथ सः"
Kathasaritsagara,"sokss_7,5.113","so 'py ādāyaiva tāṃ rūpaśikhāyāḥ kṣiptavān gale /
prāṅmūrdhanyastasaṃketahārayaṣṭer nṛpātmajaḥ","सो ऽप्य् आदायैव तां रूपशिखायाः क्षिप्तवान् गले /
प्राङ्मूर्धन्यस्तसंकेतहारयष्टेर् नृपात्मजः"
Kathasaritsagara,"sokss_7,5.114","tataḥ so 'gniśikho rūpaśikhāṃ śṛṅgabhujānvitām /
nijagāda vidhāsye vāṃ prātar udvāhamaṅgalam","ततः सो ऽग्निशिखो रूपशिखां शृङ्गभुजान्विताम् /
निजगाद विधास्ये वां प्रातर् उद्वाहमङ्गलम्"
Kathasaritsagara,"sokss_7,5.115","ity uktvā tau ca tāścānyā visasarja sutā gṛham /
kṣaṇāc ca taṃ śṛṅgabhujaṃ samāhūy aivam abravīt","इत्य् उक्त्वा तौ च ताश्चान्या विससर्ज सुता गृहम् /
क्षणाच् च तं शृङ्गभुजं समाहूय् ऐवम् अब्रवीत्"
Kathasaritsagara,"sokss_7,5.116","gacchedaṃ dāntayugalaṃ samādāya purādbahiḥ /
rāśisthaṃ bhuvi tatrādya tilakhārīśataṃ vapa","गच्छेदं दान्तयुगलं समादाय पुराद्बहिः /
राशिस्थं भुवि तत्राद्य तिलखारीशतं वप"
Kathasaritsagara,"sokss_7,5.117","tac chrutvā sa tathety uktvā gatvā śṛṅgabhujo 'bravīt /
vigno rūpaśikhāyāstatsāpyevaṃ nijagāda tam","तच् छ्रुत्वा स तथेत्य् उक्त्वा गत्वा शृङ्गभुजो ऽब्रवीत् /
विग्नो रूपशिखायास्तत्साप्येवं निजगाद तम्"
Kathasaritsagara,"sokss_7,5.118","āryaputra na kāryaste viṣādo 'tra manāgapi /
gaccha tvaṃ sādhayāmyetadahaṃ kṣipraṃ svamāyayā","आर्यपुत्र न कार्यस्ते विषादो ऽत्र मनागपि /
गच्छ त्वं साधयाम्येतदहं क्षिप्रं स्वमायया"
Kathasaritsagara,"sokss_7,5.119","tac chrutvā tatra gatvā sa dṛṣṭvā rājasutastilān /
rāśisthānvihvalo yāvadaptuṃ prakramate kṛṣan","तच् छ्रुत्वा तत्र गत्वा स दृष्ट्वा राजसुतस्तिलान् /
राशिस्थान्विह्वलो यावदप्तुं प्रक्रमते कृषन्"
Kathasaritsagara,"sokss_7,5.120","tāvad dadarśa bhūmiṃ tāṃ kṛṣṭam uptāṃś ca tāṃs tilān /
priyāmāyābalāt sarvān krameṇaiva suvismitaḥ","तावद् ददर्श भूमिं तां कृष्टम् उप्तांश् च तांस् तिलान् /
प्रियामायाबलात् सर्वान् क्रमेणैव सुविस्मितः"
Kathasaritsagara,"sokss_7,5.121","gatvā cāgniśikhāyaitatkṛtaṃ kāryaṃ nyavedayat /
tataḥ sa vañcako bhūyastam abhāṣata rākṣasaḥ","गत्वा चाग्निशिखायैतत्कृतं कार्यं न्यवेदयत् /
ततः स वञ्चको भूयस्तम् अभाषत राक्षसः"
Kathasaritsagara,"sokss_7,5.122","na mamoptaistilaiḥ kāryaṃ gaccha rāśīkuruṣva tān /
tac chrutvopetya tadrūpaśikhāyai so 'bravītpunaḥ","न ममोप्तैस्तिलैः कार्यं गच्छ राशीकुरुष्व तान् /
तच् छ्रुत्वोपेत्य तद्रूपशिखायै सो ऽब्रवीत्पुनः"
Kathasaritsagara,"sokss_7,5.123","sā taṃ visṛjya bhūmiṃ tāṃ sṛṣṭvāsaṃkhyāḥ pipīlikāḥ /
tābhiḥ saṃghaṭayām āsa tilāṃstānnijamāyayā","सा तं विसृज्य भूमिं तां सृष्ट्वासंख्याः पिपीलिकाः /
ताभिः संघटयाम् आस तिलांस्तान्निजमायया"
Kathasaritsagara,"sokss_7,5.124","tad dṛṣṭvaiva punargatvā tasmai so 'gniśikhāya tān /
nyavedayacchṛṅgabhujastilānrāśīkṛtānapi","तद् दृष्ट्वैव पुनर्गत्वा तस्मै सो ऽग्निशिखाय तान् /
न्यवेदयच्छृङ्गभुजस्तिलान्राशीकृतानपि"
Kathasaritsagara,"sokss_7,5.125","tataḥ so 'gniśikho mūrkhaḥ śaṭho bhūyo 'py uvāca tam /
ito dakṣiṇato gatvā yojanadvayamātrakam","ततः सो ऽग्निशिखो मूर्खः शठो भूयो ऽप्य् उवाच तम् /
इतो दक्षिणतो गत्वा योजनद्वयमात्रकम्"
Kathasaritsagara,"sokss_7,5.126","asti devakulaṃ śūnyamaraṇye bhadra śāṃbhavam /
tasmin dhūmaśikho nāma bhrātā vasati me priyaḥ","अस्ति देवकुलं शून्यमरण्ये भद्र शांभवम् /
तस्मिन् धूमशिखो नाम भ्राता वसति मे प्रियः"
Kathasaritsagara,"sokss_7,5.127","tatredānīṃ vrajaivaṃ ca veder devakulāgrataḥ /
bho dhūmaśikha dūtas te sānugasya nimantraṇe","तत्रेदानीं व्रजैवं च वेदेर् देवकुलाग्रतः /
भो धूमशिख दूतस् ते सानुगस्य निमन्त्रणे"
Kathasaritsagara,"sokss_7,5.128","prahito 'gniśikhenāhaṃ śīghramāgamyatāṃ tvayā /
bhāvī rūpaśikhāyā hi prātaḥ pariṇayotsavaḥ","प्रहितो ऽग्निशिखेनाहं शीघ्रमागम्यतां त्वया /
भावी रूपशिखाया हि प्रातः परिणयोत्सवः"
Kathasaritsagara,"sokss_7,5.129","etāvad uktvaivātra tvam ihāyāhyadya satvaram /
prātaḥ pariṇayasvaitāṃ sutāṃ rūpaśikhāṃ mama","एतावद् उक्त्वैवात्र त्वम् इहायाह्यद्य सत्वरम् /
प्रातः परिणयस्वैतां सुतां रूपशिखां मम"
Kathasaritsagara,"sokss_7,5.130","ity uktas tena pāpena tathety uktvā tathaiva ca /
gatvā rūpaśikhāyāstatsarvaṃ śṛṅgabhujo 'bravīt","इत्य् उक्तस् तेन पापेन तथेत्य् उक्त्वा तथैव च /
गत्वा रूपशिखायास्तत्सर्वं शृङ्गभुजो ऽब्रवीत्"
Kathasaritsagara,"sokss_7,5.131","sā sādhvī mṛttikāṃ toyaṃ kaṇṭakānagnim eva ca /
dattvā tasmai varāśvaṃ ca nijam evaṃ jagāda tam","सा साध्वी मृत्तिकां तोयं कण्टकानग्निम् एव च /
दत्त्वा तस्मै वराश्वं च निजम् एवं जगाद तम्"
Kathasaritsagara,"sokss_7,5.132","etamāruhya turagaṃ natvā devakulaṃ ca tat /
drutaṃ dhūmaśikhasyoktvā tattātoktaṃ nimantraṇam","एतमारुह्य तुरगं नत्वा देवकुलं च तत् /
द्रुतं धूमशिखस्योक्त्वा तत्तातोक्तं निमन्त्रणम्"
Kathasaritsagara,"sokss_7,5.133","āgantavyaṃ tvayā śīghramaśvenānena dhāvatā /
pṛṣṭhato vīkṣitavyaṃ ca muhurvalitakaṃdharam","आगन्तव्यं त्वया शीघ्रमश्वेनानेन धावता /
पृष्ठतो वीक्षितव्यं च मुहुर्वलितकंधरम्"
Kathasaritsagara,"sokss_7,5.134","paścāttam āgataṃ dhūmaśikhaṃ drakṣyasi cet tataḥ /
tanmārge mṛttikaiṣā te prakṣeptavyātmapṛṣṭhataḥ","पश्चात्तम् आगतं धूमशिखं द्रक्ष्यसि चेत् ततः /
तन्मार्गे मृत्तिकैषा ते प्रक्षेप्तव्यात्मपृष्ठतः"
Kathasaritsagara,"sokss_7,5.135","tato 'pi paścād āgacchet sa te dhūmaśikho yadi /
tathaiva pṛṣṭhatastyājyaṃ toyam evaṃ tvayāntarā","ततो ऽपि पश्चाद् आगच्छेत् स ते धूमशिखो यदि /
तथैव पृष्ठतस्त्याज्यं तोयम् एवं त्वयान्तरा"
Kathasaritsagara,"sokss_7,5.136","tadapyeṣyati cetkṣepyāstadvadete 'sya kaṇṭakāḥ /
tathāpi cetso 'nupatettanmadhye 'gnimimaṃ kṣipeḥ","तदप्येष्यति चेत्क्षेप्यास्तद्वदेते ऽस्य कण्टकाः /
तथापि चेत्सो ऽनुपतेत्तन्मध्ये ऽग्निमिमं क्षिपेः"
Kathasaritsagara,"sokss_7,5.137","evaṃ kṛte hi nirdainyastvam ihaiṣyasi mā ca te /
vikalpo bhūd vraja drakṣyasyadya vidyābalaṃ mama","एवं कृते हि निर्दैन्यस्त्वम् इहैष्यसि मा च ते /
विकल्पो भूद् व्रज द्रक्ष्यस्यद्य विद्याबलं मम"
Kathasaritsagara,"sokss_7,5.138","ity uktaḥ sa tayā śṛṅgabhujo dhṛtamṛdādikaḥ /
tatheti taddhayārūḍho 'raṇye devakulaṃ yayau","इत्य् उक्तः स तया शृङ्गभुजो धृतमृदादिकः /
तथेति तद्धयारूढो ऽरण्ये देवकुलं ययौ"
Kathasaritsagara,"sokss_7,5.139","tatra vāmasthagaurīkaṃ dakṣiṇasthavināyakam /
dṛṣṭvā natvā ca viśveśamuktaivāgniśikhoditam","तत्र वामस्थगौरीकं दक्षिणस्थविनायकम् /
दृष्ट्वा नत्वा च विश्वेशमुक्तैवाग्निशिखोदितम्"
Kathasaritsagara,"sokss_7,5.140","nimantraṇavacas tasya tūrṇaṃ dhūmaśikhasya tat /
tataś cacāla caturaṃ pradhāvitaturaṃgamaḥ","निमन्त्रणवचस् तस्य तूर्णं धूमशिखस्य तत् /
ततश् चचाल चतुरं प्रधाविततुरंगमः"
Kathasaritsagara,"sokss_7,5.141","kṣaṇāc ca pṛṣṭhato yāvadvīkṣate valitānanaḥ /
tāvaddhumaśikhaṃ paścādāgataṃ taṃ dadarśa saḥ","क्षणाच् च पृष्ठतो यावद्वीक्षते वलिताननः /
तावद्धुमशिखं पश्चादागतं तं ददर्श सः"
Kathasaritsagara,"sokss_7,5.142","cikṣepa cāśu mārge 'sya mṛttikāṃ tāṃ svapṛṣṭhataḥ /
kṣiptayātra tayā madhye sadyo 'bhutparvato mahān","चिक्षेप चाशु मार्गे ऽस्य मृत्तिकां तां स्वपृष्ठतः /
क्षिप्तयात्र तया मध्ये सद्यो ऽभुत्पर्वतो महान्"
Kathasaritsagara,"sokss_7,5.143","tamullaṅghya kathaṃcittam āgataṃ vīkṣya rākṣasam /
tathaiva pṛṣṭhatastoyaṃ tatsa rājasuto 'kṣipat","तमुल्लङ्घ्य कथंचित्तम् आगतं वीक्ष्य राक्षसम् /
तथैव पृष्ठतस्तोयं तत्स राजसुतो ऽक्षिपत्"
Kathasaritsagara,"sokss_7,5.144","tena tatrāntarā jajñe velladvīcirmahānadī /
tām apy utīrya katham apy āgate 'sminniśācare","तेन तत्रान्तरा जज्ञे वेल्लद्वीचिर्महानदी /
ताम् अप्य् उतीर्य कथम् अप्य् आगते ऽस्मिन्निशाचरे"
Kathasaritsagara,"sokss_7,5.145","śīghraṃ śṛṅgabhujaḥ paścātkaṇṭakāṃstānavākirat /
tair udbabhūva gahanaṃ vanaṃ madhye sakaṇṭakam","शीघ्रं शृङ्गभुजः पश्चात्कण्टकांस्तानवाकिरत् /
तैर् उद्बभूव गहनं वनं मध्ये सकण्टकम्"
Kathasaritsagara,"sokss_7,5.146","tato 'pi nirgate tasmin rakṣasyagniṃ svapṛṣṭhataḥ /
jahau tena sa jajvāla mārgaḥ satṛṇakānanaḥ","ततो ऽपि निर्गते तस्मिन् रक्षस्यग्निं स्वपृष्ठतः /
जहौ तेन स जज्वाल मार्गः सतृणकाननः"
Kathasaritsagara,"sokss_7,5.147","taṃ vīkṣya khāṇḍavam iva jvalitaṃ duratikramam /
yayau dhūmaśikhaḥ khinno bhītaś ca sa yathāgatam","तं वीक्ष्य खाण्डवम् इव ज्वलितं दुरतिक्रमम् /
ययौ धूमशिखः खिन्नो भीतश् च स यथागतम्"
Kathasaritsagara,"sokss_7,5.148","tadā rūpaśikhāmāyāmohitaḥ sa hi rākṣasaḥ /
padbhyāmāgādagāccaiva na sasmāra nabhogatim","तदा रूपशिखामायामोहितः स हि राक्षसः /
पद्भ्यामागादगाच्चैव न सस्मार नभोगतिम्"
Kathasaritsagara,"sokss_7,5.149","atha praśaṃsann antas tatpriyāmāyāvijṛmbhitam /
gatabhīrāyayau dhūmapuraṃ śṛṅgabhujaḥ sa tat","अथ प्रशंसन्न् अन्तस् तत्प्रियामायाविजृम्भितम् /
गतभीराययौ धूमपुरं शृङ्गभुजः स तत्"
Kathasaritsagara,"sokss_7,5.150","tato rūpaśikhāyai taṃ samarpyāśvaṃ nivedya ca /
yathā kṛtaṃ sa hṛṣṭāyai jagāmāgniśikhāntikam","ततो रूपशिखायै तं समर्प्याश्वं निवेद्य च /
यथा कृतं स हृष्टायै जगामाग्निशिखान्तिकम्"
Kathasaritsagara,"sokss_7,5.151","nimantrito mayā gatvā bhrātā dhūmaśikhastava /
ity uktavantaṃ taṃ so 'tra saṃbhranto gniśikho 'bravīt","निमन्त्रितो मया गत्वा भ्राता धूमशिखस्तव /
इत्य् उक्तवन्तं तं सो ऽत्र संभ्रन्तो ग्निशिखो ऽब्रवीत्"
Kathasaritsagara,"sokss_7,5.152","yadi tatra gato 'bhūstvamabhijñānaṃ taducyatām /
iti tenoditaḥ śṛṅgabhujo jihmaṃ jagāda tam","यदि तत्र गतो ऽभूस्त्वमभिज्ञानं तदुच्यताम् /
इति तेनोदितः शृङ्गभुजो जिह्मं जगाद तम्"
Kathasaritsagara,"sokss_7,5.153","śṛṇvidaṃ vacmyabhijñānaṃ tatra devakule vibhoḥ /
vāme 'sti pārvatī pārśve dakṣiṇe ca vināyakaḥ","शृण्विदं वच्म्यभिज्ञानं तत्र देवकुले विभोः /
वामे ऽस्ति पार्वती पार्श्वे दक्षिणे च विनायकः"
Kathasaritsagara,"sokss_7,5.154","tac chrutvā vismitaḥ so 'gniśikhaḥ kṣaṇam acintayat /
kathaṃ gato 'pi madbhrātrā śakito naiṣa khāditum","तच् छ्रुत्वा विस्मितः सो ऽग्निशिखः क्षणम् अचिन्तयत् /
कथं गतो ऽपि मद्भ्रात्रा शकितो नैष खादितुम्"
Kathasaritsagara,"sokss_7,5.155","tajjāne mānuṣo nāyaṃ devo 'yaṃ ko'pi niścitam /
anurūpas tad eṣo 'stu bhartāsyā duhiturmama","तज्जाने मानुषो नायं देवो ऽयं कोऽपि निश्चितम् /
अनुरूपस् तद् एषो ऽस्तु भर्तास्या दुहितुर्मम"
Kathasaritsagara,"sokss_7,5.156","iti saṃcintya taṃ śṛṅgabhujaṃ rūpaśikhāntikam /
kṛtārthaṃ vyasṛjatsvaṃ tu nāṅgabhedaṃ viveda saḥ","इति संचिन्त्य तं शृङ्गभुजं रूपशिखान्तिकम् /
कृतार्थं व्यसृजत्स्वं तु नाङ्गभेदं विवेद सः"
Kathasaritsagara,"sokss_7,5.157","sa ca śṛṅgabhujas tatra gatvā pariṇayotsukaḥ /
bhuktapītastayā sākaṃ kathaṃcidanayanniśām","स च शृङ्गभुजस् तत्र गत्वा परिणयोत्सुकः /
भुक्तपीतस्तया साकं कथंचिदनयन्निशाम्"
Kathasaritsagara,"sokss_7,5.158","prātaś cāgniśikhas tasmai tāṃ sa rūpaśikhāṃ dadau /
ṛddhyā svasiddhyucitayā vidhivadvahnisākṣikam","प्रातश् चाग्निशिखस् तस्मै तां स रूपशिखां ददौ /
ऋद्ध्या स्वसिद्ध्युचितया विधिवद्वह्निसाक्षिकम्"
Kathasaritsagara,"sokss_7,5.159","kva rākṣasasutā kutra rājaputraḥ kva caitayoḥ /
vivāho bata citraiva gatiḥ prāktanakarmaṇām","क्व राक्षससुता कुत्र राजपुत्रः क्व चैतयोः /
विवाहो बत चित्रैव गतिः प्राक्तनकर्मणाम्"
Kathasaritsagara,"sokss_7,5.160","sa reje rājasūnustāṃ prāpya rakṣaḥsutāṃ priyām /
peśalāṃ paṅkasaṃbhūtāṃ rājahaṃso 'bjinīm iva","स रेजे राजसूनुस्तां प्राप्य रक्षःसुतां प्रियाम् /
पेशलां पङ्कसंभूतां राजहंसो ऽब्जिनीम् इव"
Kathasaritsagara,"sokss_7,5.161","tasthau ca sa tayā tatra tadekamanasā saha /
bhuñjāno vividhān bhogān rakṣaḥ siddhyupakalpitān","तस्थौ च स तया तत्र तदेकमनसा सह /
भुञ्जानो विविधान् भोगान् रक्षः सिद्ध्युपकल्पितान्"
Kathasaritsagara,"sokss_7,5.162","gateṣv atha dineṣv atra tāṃ sa rūpaśikhāṃ rahaḥ /
avādīdehi gacchāvo vardhamānapuraṃ priye","गतेष्व् अथ दिनेष्व् अत्र तां स रूपशिखां रहः /
अवादीदेहि गच्छावो वर्धमानपुरं प्रिये"
Kathasaritsagara,"sokss_7,5.163","sā hi svā rājadhānī nas tasyāścaivaṃ pravāsanam /
paraiḥ soḍhuṃ na śaknomi mānaprāṇā hi mādṛśāḥ","सा हि स्वा राजधानी नस् तस्याश्चैवं प्रवासनम् /
परैः सोढुं न शक्नोमि मानप्राणा हि मादृशाः"
Kathasaritsagara,"sokss_7,5.164","tanmuñca janmabhūmiṃ tvamatyājyām api matkṛte /
āvedaya pitustaṃ ca haste hemaśaraṃ kuru","तन्मुञ्च जन्मभूमिं त्वमत्याज्याम् अपि मत्कृते /
आवेदय पितुस्तं च हस्ते हेमशरं कुरु"
Kathasaritsagara,"sokss_7,5.165","iti śṛṅgabhujenoktā sā taṃ rūpaśikhābravīt /
yadādiśasi tatkāryamāryaputra mayādhunā","इति शृङ्गभुजेनोक्ता सा तं रूपशिखाब्रवीत् /
यदादिशसि तत्कार्यमार्यपुत्र मयाधुना"
Kathasaritsagara,"sokss_7,5.166","kā janmabhūḥ kaḥ svajanaḥ sarvametadbhavānmama /
na pativyatirekeṇa sustrīṇāmaparā gatiḥ","का जन्मभूः कः स्वजनः सर्वमेतद्भवान्मम /
न पतिव्यतिरेकेण सुस्त्रीणामपरा गतिः"
Kathasaritsagara,"sokss_7,5.167","tātasyāvedanīyaṃ tu naitatso 'smān hi na tyajet /
tasmād aviditaṃ tasya gantavyaṃ krodhanasya naḥ","तातस्यावेदनीयं तु नैतत्सो ऽस्मान् हि न त्यजेत् /
तस्माद् अविदितं तस्य गन्तव्यं क्रोधनस्य नः"
Kathasaritsagara,"sokss_7,5.168","āgamiṣyati cetpaścādbuddhvā parijanāt tataḥ /
mohayiṣyāmyabuddhiṃ taṃ bhautatulyaṃ svavidyayā","आगमिष्यति चेत्पश्चाद्बुद्ध्वा परिजनात् ततः /
मोहयिष्याम्यबुद्धिं तं भौततुल्यं स्वविद्यया"
Kathasaritsagara,"sokss_7,5.169","iti tasyā vacaḥ śrutvā prahṛṣṭaḥ so 'pare 'hani /
dattarājyārdhayānargharatnapūrṇasamudgayā","इति तस्या वचः श्रुत्वा प्रहृष्टः सो ऽपरे ऽहनि /
दत्तराज्यार्धयानर्घरत्नपूर्णसमुद्गया"
Kathasaritsagara,"sokss_7,5.170","tayaivānītataccārusuvarṇaśarayā saha /
āruhya śaravegākhyaṃ tadīyaṃ turagottamam","तयैवानीततच्चारुसुवर्णशरया सह /
आरुह्य शरवेगाख्यं तदीयं तुरगोत्तमम्"
Kathasaritsagara,"sokss_7,5.171","vañcayitvā parijanaṃ svairodyānabhramacchalāt /
tataḥ śṛṅgabhujaḥ prāyād vardhamānapuraṃ prati","वञ्चयित्वा परिजनं स्वैरोद्यानभ्रमच्छलात् /
ततः शृङ्गभुजः प्रायाद् वर्धमानपुरं प्रति"
Kathasaritsagara,"sokss_7,5.172","gatayordūramadhvānaṃ buddhvā so 'gniśikhastayoḥ /
daṃpatyorāyayau paścānnabhasā rākṣasaḥ krudhā","गतयोर्दूरमध्वानं बुद्ध्वा सो ऽग्निशिखस्तयोः /
दंपत्योराययौ पश्चान्नभसा राक्षसः क्रुधा"
Kathasaritsagara,"sokss_7,5.173","tasyāgamanavegotthaṃ śabdaṃ śrutvā ca dūrataḥ /
mārge rūpaśikhā sātha taṃ śṛṅgabhujam abravīt","तस्यागमनवेगोत्थं शब्दं श्रुत्वा च दूरतः /
मार्गे रूपशिखा साथ तं शृङ्गभुजम् अब्रवीत्"
Kathasaritsagara,"sokss_7,5.174","āryaputrāgatastāto nivartayitumeṣa naḥ /
tattvamāsveha niḥśaṅkaḥ paśyainaṃ vañcaye katham","आर्यपुत्रागतस्तातो निवर्तयितुमेष नः /
तत्त्वमास्वेह निःशङ्कः पश्यैनं वञ्चये कथम्"
Kathasaritsagara,"sokss_7,5.175","naiṣa drakṣyati sāśvaṃ tvāṃ vidyayācchāditaṃ mayā /
ity uktvāśvāvatīrṇā sā puṃrūpaṃ māyayākarot","नैष द्रक्ष्यति साश्वं त्वां विद्ययाच्छादितं मया /
इत्य् उक्त्वाश्वावतीर्णा सा पुंरूपं माययाकरोत्"
Kathasaritsagara,"sokss_7,5.176","ihāyāti mahadrakṣastattvaṃ tūṣṇīṃ kṣaṇaṃ bhava /
ity uktvā kāṣṭhikaṃ cātra dārvarthaṃ vanam āgatam","इहायाति महद्रक्षस्तत्त्वं तूष्णीं क्षणं भव /
इत्य् उक्त्वा काष्ठिकं चात्र दार्वर्थं वनम् आगतम्"
Kathasaritsagara,"sokss_7,5.177","tatkuṭhāreṇa kāṣṭhāni pāṭayantī kilāsta sā /
tadā rūpaśikhā śṛṅgabhuje paśyati sasmite","तत्कुठारेण काष्ठानि पाटयन्ती किलास्त सा /
तदा रूपशिखा शृङ्गभुजे पश्यति सस्मिते"
Kathasaritsagara,"sokss_7,5.178","tāvatso 'gniśikhas tatra prāpyaitāṃ kāṣṭhikākṛtim /
dṛṣṭvāvatīrya gaganānmūḍhaḥ papraccha rākṣasaḥ","तावत्सो ऽग्निशिखस् तत्र प्राप्यैतां काष्ठिकाकृतिम् /
दृष्ट्वावतीर्य गगनान्मूढः पप्रच्छ राक्षसः"
Kathasaritsagara,"sokss_7,5.179","kiṃ bho dṛṣṭau pathānena yāntau strīpuruṣāviti /
tataḥ kathaṃcit khinneva puṃveṣā sā tam abravīt","किं भो दृष्टौ पथानेन यान्तौ स्त्रीपुरुषाविति /
ततः कथंचित् खिन्नेव पुंवेषा सा तम् अब्रवीत्"
Kathasaritsagara,"sokss_7,5.180","na dṛṣṭau kaucidāvābhyāṃ svinnadṛgbhyāṃ pariśramāt /
rakṣaḥpater mṛtasyādya dāhāyāgniśikhasya hi","न दृष्टौ कौचिदावाभ्यां स्विन्नदृग्भ्यां परिश्रमात् /
रक्षःपतेर् मृतस्याद्य दाहायाग्निशिखस्य हि"
Kathasaritsagara,"sokss_7,5.181","āvāṃ kāṣṭhāni bhūyāṃsi pāṭayantāviha sthitau /
tac chrutvā rākṣasaḥ so 'tra mūḍhabuddhirvyacintayat","आवां काष्ठानि भूयांसि पाटयन्ताविह स्थितौ /
तच् छ्रुत्वा राक्षसः सो ऽत्र मूढबुद्धिर्व्यचिन्तयत्"
Kathasaritsagara,"sokss_7,5.182","aho kathaṃ vipanno 'haṃ tatkiṃ me sutayā tayā /
gacchāmi tāvat pṛcchāmi gṛhe parijanaṃ nijam","अहो कथं विपन्नो ऽहं तत्किं मे सुतया तया /
गच्छामि तावत् पृच्छामि गृहे परिजनं निजम्"
Kathasaritsagara,"sokss_7,5.183","iti saṃcintya sa gṛhaṃ tūrṇam agniśikho yayau /
bhartrā samaṃ hasantī sā prāgvatprāsthita tatsutā","इति संचिन्त्य स गृहं तूर्णम् अग्निशिखो ययौ /
भर्त्रा समं हसन्ती सा प्राग्वत्प्रास्थित तत्सुता"
Kathasaritsagara,"sokss_7,5.184","kṣaṇāc ca punarapyāgāt sāntarhāsātparicchadāt /
pṛṣṭājjīvantamātmānaṃ śrutvā hṛṣṭaḥ sa rākṣasaḥ","क्षणाच् च पुनरप्यागात् सान्तर्हासात्परिच्छदात् /
पृष्टाज्जीवन्तमात्मानं श्रुत्वा हृष्टः स राक्षसः"
Kathasaritsagara,"sokss_7,5.185","buddhvā ghoreṇa śabdena dūrāttaṃ punarāgatam /
hayāvatīrṇā pracchādya māyayā pūrvavatpatim","बुद्ध्वा घोरेण शब्देन दूरात्तं पुनरागतम् /
हयावतीर्णा प्रच्छाद्य मायया पूर्ववत्पतिम्"
Kathasaritsagara,"sokss_7,5.186","mārgāgatasya kasyāpi lekhahārasya has tataḥ /
lekhamādāya puṃrūpaṃ cakre rūpaśikhā punaḥ","मार्गागतस्य कस्यापि लेखहारस्य हस् ततः /
लेखमादाय पुंरूपं चक्रे रूपशिखा पुनः"
Kathasaritsagara,"sokss_7,5.187","tāvac ca pūrvavatprāptatadrūpāṃ tāṃ sa rākṣasaḥ /
papraccha pathi sastrīkastvayā dṛṣṭaḥ pumāniti","तावच् च पूर्ववत्प्राप्ततद्रूपां तां स राक्षसः /
पप्रच्छ पथि सस्त्रीकस्त्वया दृष्टः पुमानिति"
Kathasaritsagara,"sokss_7,5.188","tataḥ puruṣarūpā sā śvasantī nijagāda tam /
na tvarāhṛtacittena tādṛkko 'pīkṣito mayā","ततः पुरुषरूपा सा श्वसन्ती निजगाद तम् /
न त्वराहृतचित्तेन तादृक्को ऽपीक्षितो मया"
Kathasaritsagara,"sokss_7,5.189","ahamagniśikhenādya raṇe śatruhatena hi /
kiṃciccheṣāsunā rājyaṃ svamarpayitumicchatā","अहमग्निशिखेनाद्य रणे शत्रुहतेन हि /
किंचिच्छेषासुना राज्यं स्वमर्पयितुमिच्छता"
Kathasaritsagara,"sokss_7,5.190","āhvānāya svanagare sthitenocchṛṅkhalasthiteḥ /
bhrāturdhūmaśikhasyeha prahito lekhahārakaḥ","आह्वानाय स्वनगरे स्थितेनोच्छृङ्खलस्थितेः /
भ्रातुर्धूमशिखस्येह प्रहितो लेखहारकः"
Kathasaritsagara,"sokss_7,5.191","tac chrutvāgniśikhaḥ so 'tra kiṃ hato 'haṃ parairiti /
saṃbhrāntaḥ prayayau bhūyaḥ svagṛhaṃ tadavekṣitum","तच् छ्रुत्वाग्निशिखः सो ऽत्र किं हतो ऽहं परैरिति /
संभ्रान्तः प्रययौ भूयः स्वगृहं तदवेक्षितुम्"
Kathasaritsagara,"sokss_7,5.192","ko hataḥ svastha eṣo 'ham ity abodhi tu naiva saḥ /
ko 'py aho tāmasaś citro mūḍhasargaḥ prajāpateḥ","को हतः स्वस्थ एषो ऽहम् इत्य् अबोधि तु नैव सः /
को ऽप्य् अहो तामसश् चित्रो मूढसर्गः प्रजापतेः"
Kathasaritsagara,"sokss_7,5.193","gṛhaṃ prāptaśca tadbuddhvāpyasatyaṃ lokahāsanam /
punaḥ sa nāyayau mohaśrānto vismṛtya tāṃ sutām","गृहं प्राप्तश्च तद्बुद्ध्वाप्यसत्यं लोकहासनम् /
पुनः स नाययौ मोहश्रान्तो विस्मृत्य तां सुताम्"
Kathasaritsagara,"sokss_7,5.194","sāpi saṃmohya pitaraṃ prāgvadrūpaśikhā patim /
tam abhyagāt patihitādanyatsādhvyo na jānate","सापि संमोह्य पितरं प्राग्वद्रूपशिखा पतिम् /
तम् अभ्यगात् पतिहितादन्यत्साध्व्यो न जानते"
Kathasaritsagara,"sokss_7,5.195","tatas tayā samaṃ śṛṅgabhujaḥ patnyā sa satvaram /
āścaryaturagārūḍho vardhamānapuraṃ yayau","ततस् तया समं शृङ्गभुजः पत्न्या स सत्वरम् /
आश्चर्यतुरगारूढो वर्धमानपुरं ययौ"
Kathasaritsagara,"sokss_7,5.196","tatra buddhvā tamāyāntaṃ yuktaṃ śṛṅgabhujaṃ tayā /
pitā vīrabhujas tasya hṛṣṭo 'gre niryayau nṛpaḥ","तत्र बुद्ध्वा तमायान्तं युक्तं शृङ्गभुजं तया /
पिता वीरभुजस् तस्य हृष्टो ऽग्रे निर्ययौ नृपः"
Kathasaritsagara,"sokss_7,5.197","sa dṛṣṭvā śobhitaṃ vadhvā taṃ śaurim iva bhāmayā /
prāptāṃ tadā navāṃ mene narendro rājyasaṃpadam","स दृष्ट्वा शोभितं वध्वा तं शौरिम् इव भामया /
प्राप्तां तदा नवां मेने नरेन्द्रो राज्यसंपदम्"
Kathasaritsagara,"sokss_7,5.198","aśvāvatīrṇamenaṃ ca pādalagnaṃ savallabham /
utthāpyāliṅgya tanayaṃ harṣabāṣpāmbu bibhratā","अश्वावतीर्णमेनं च पादलग्नं सवल्लभम् /
उत्थाप्यालिङ्ग्य तनयं हर्षबाष्पाम्बु बिभ्रता"
Kathasaritsagara,"sokss_7,5.199","cakṣuṣeva kṛtodāranirvicchamanamaṅgalaḥ /
prāveśayad rājadhānīṃ sa tato vihitotsavaḥ","चक्षुषेव कृतोदारनिर्विच्छमनमङ्गलः /
प्रावेशयद् राजधानीं स ततो विहितोत्सवः"
Kathasaritsagara,"sokss_7,5.200","kva gato 'bhūstvamityatra tena pṛṣṭaḥ suto 'tha saḥ /
nijamāmūlataḥ śṛṅgabhujo vṛttāntam abravīt","क्व गतो ऽभूस्त्वमित्यत्र तेन पृष्टः सुतो ऽथ सः /
निजमामूलतः शृङ्गभुजो वृत्तान्तम् अब्रवीत्"
Kathasaritsagara,"sokss_7,5.201","āhūya tatsamakṣaṃ ca bhrātṛbhyastatsamarpayat /
sa nirvāsabhujādibhyastebhyo hemamayaṃ śaram","आहूय तत्समक्षं च भ्रातृभ्यस्तत्समर्पयत् /
स निर्वासभुजादिभ्यस्तेभ्यो हेममयं शरम्"
Kathasaritsagara,"sokss_7,5.202","tatsa buddhvā ca pṛṣṭvā ca teṣu vīrabhujo nṛpaḥ /
vyarajyadanyeṣu suteṣvekaṃ mene ca taṃ sutam","तत्स बुद्ध्वा च पृष्ट्वा च तेषु वीरभुजो नृपः /
व्यरज्यदन्येषु सुतेष्वेकं मेने च तं सुतम्"
Kathasaritsagara,"sokss_7,5.203","tataḥ sa rājā matimān samyag evam acintayat /
jāne yathaiṣa vidveṣād abhūd ebhiḥ pravāsitaḥ","ततः स राजा मतिमान् सम्यग् एवम् अचिन्तयत् /
जाने यथैष विद्वेषाद् अभूद् एभिः प्रवासितः"
Kathasaritsagara,"sokss_7,5.204","pāpairniraparādho 'pi śatrubhirbhrātṛnāmabhiḥ /
tathaiva nūnameteṣāṃ jananībhirmama priyā","पापैर्निरपराधो ऽपि शत्रुभिर्भ्रातृनामभिः /
तथैव नूनमेतेषां जननीभिर्मम प्रिया"
Kathasaritsagara,"sokss_7,5.205","mātāsya sā guṇavarā nirdoṣā dūṣitā mṛṣā /
tatkiṃ cireṇa paśyāmi yāvadady aiva niścayam","मातास्य सा गुणवरा निर्दोषा दूषिता मृषा /
तत्किं चिरेण पश्यामि यावदद्य् ऐव निश्चयम्"
Kathasaritsagara,"sokss_7,5.206","ity ālocya yathāvattadīnaṃ nītvābhyagānniśi /
jijñāsurayaśolekhāṃ rājñīṃ tāṃ sa nṛpo 'parām","इत्य् आलोच्य यथावत्तदीनं नीत्वाभ्यगान्निशि /
जिज्ञासुरयशोलेखां राज्ञीं तां स नृपो ऽपराम्"
Kathasaritsagara,"sokss_7,5.207","tadabhyāgamahṛṣṭā sā madyaṃ tenātipāyitā /
ratāntasuptā vyalapadrājñi tasmin sajāgare","तदभ्यागमहृष्टा सा मद्यं तेनातिपायिता /
रतान्तसुप्ता व्यलपद्राज्ञि तस्मिन् सजागरे"
Kathasaritsagara,"sokss_7,5.208","mithyā guṇavarāyāścennāvadiṣyāma dūṣaṇam /
tatkim evamupāyāsyadayaṃ rājādya mām iha","मिथ्या गुणवरायाश्चेन्नावदिष्याम दूषणम् /
तत्किम् एवमुपायास्यदयं राजाद्य माम् इह"
Kathasaritsagara,"sokss_7,5.209","iti tasyā vacaḥ śrutvā suptāyā duṣṭacetasaḥ /
utpannaniścayo rājā krodhādutthāya niryayau","इति तस्या वचः श्रुत्वा सुप्ताया दुष्टचेतसः /
उत्पन्ननिश्चयो राजा क्रोधादुत्थाय निर्ययौ"
Kathasaritsagara,"sokss_7,5.210","gatvā svāvāsamānāyya sa jagāda mahattarān /
uddhṛtya tāṃ guṇavarāṃ snātāmānayata drutam","गत्वा स्वावासमानाय्य स जगाद महत्तरान् /
उद्धृत्य तां गुणवरां स्नातामानयत द्रुतम्"
Kathasaritsagara,"sokss_7,5.211","ayaṃ kṣaṇo hy adyatano jñānināniṣṭaśāntaye /
tasyā bhūgṛhavāsasya kathito 'bhūtkilāvadhiḥ","अयं क्षणो ह्य् अद्यतनो ज्ञानिनानिष्टशान्तये /
तस्या भूगृहवासस्य कथितो ऽभूत्किलावधिः"
Kathasaritsagara,"sokss_7,5.212","tac chrutvā taistathety uktvā gatvā snātā vibhūṣitā /
rājñī guṇavarā kṣipramāninye sā tadantikam","तच् छ्रुत्वा तैस्तथेत्य् उक्त्वा गत्वा स्नाता विभूषिता /
राज्ञी गुणवरा क्षिप्रमानिन्ये सा तदन्तिकम्"
Kathasaritsagara,"sokss_7,5.213","tatas tau daṃpatī tīrṇavirahārṇavanirvṛtau /
anyonyāliṅganātṛptau ninyatustāṃ vibhāvarīm","ततस् तौ दंपती तीर्णविरहार्णवनिर्वृतौ /
अन्योन्यालिङ्गनातृप्तौ निन्यतुस्तां विभावरीम्"
Kathasaritsagara,"sokss_7,5.214","avarṇayatsa rājātra devyai tasyai mudā tadā /
taṃ śṛṅgabhujavṛttāntaṃ tadeva nijasūnave","अवर्णयत्स राजात्र देव्यै तस्यै मुदा तदा /
तं शृङ्गभुजवृत्तान्तं तदेव निजसूनवे"
Kathasaritsagara,"sokss_7,5.215","sātha prabuddhā rājānaṃ gataṃ buddhvā savākchalam /
saṃbhāvyaivāyaśolekhā viṣādam agamat param","साथ प्रबुद्धा राजानं गतं बुद्ध्वा सवाक्छलम् /
संभाव्यैवायशोलेखा विषादम् अगमत् परम्"
Kathasaritsagara,"sokss_7,5.216","prātaś ca sa nṛpo vīrabhujo guṇavarāntikam /
ānāyayacchṛṅgabhujaṃ sutaṃ rūpaśikhāyutam","प्रातश् च स नृपो वीरभुजो गुणवरान्तिकम् /
आनाययच्छृङ्गभुजं सुतं रूपशिखायुतम्"
Kathasaritsagara,"sokss_7,5.217","so 'bhyetya mātaraṃ dṛṣṭvā hṛṣṭo bhūgṛhanirgatām /
tayorvavande caraṇau pitrornavavadhūyutaḥ","सो ऽभ्येत्य मातरं दृष्ट्वा हृष्टो भूगृहनिर्गताम् /
तयोर्ववन्दे चरणौ पित्रोर्नववधूयुतः"
Kathasaritsagara,"sokss_7,5.218","adhvottīrṇaṃ tamāśliṣya putraṃ guṇavarāpi sā /
tāṃ ca snuṣāṃ tathā prāptāmutsavādutsavaṃ yayau","अध्वोत्तीर्णं तमाश्लिष्य पुत्रं गुणवरापि सा /
तां च स्नुषां तथा प्राप्तामुत्सवादुत्सवं ययौ"
Kathasaritsagara,"sokss_7,5.219","tataḥ pitur nideśāt sa tasyai śṛṅgabhujo 'bravīt /
vistareṇa svavṛttāntaṃ yac ca rūpaśikhākṛtam","ततः पितुर् निदेशात् स तस्यै शृङ्गभुजो ऽब्रवीत् /
विस्तरेण स्ववृत्तान्तं यच् च रूपशिखाकृतम्"
Kathasaritsagara,"sokss_7,5.220","tato guṇavarā rājñī sā prahṛṣṭā jagāda tam /
kiṃ kiṃ na rūpaśikhayā kṛtaṃ putra tavānayā","ततो गुणवरा राज्ञी सा प्रहृष्टा जगाद तम् /
किं किं न रूपशिखया कृतं पुत्र तवानया"
Kathasaritsagara,"sokss_7,5.221","hitvā svajīvitaṃ bandhundeśaṃ ceha yadetayā /
trīṇyetāni pradattāni tubhyaṃ citracaritrayā","हित्वा स्वजीवितं बन्धुन्देशं चेह यदेतया /
त्रीण्येतानि प्रदत्तानि तुभ्यं चित्रचरित्रया"
Kathasaritsagara,"sokss_7,5.222","tvadarthamavatīrṇaiṣā kāpi devī vidhervaśāt /
pativratānāṃ sarvāsāṃ yayā mūrdhni padaṃ kṛtam","त्वदर्थमवतीर्णैषा कापि देवी विधेर्वशात् /
पतिव्रतानां सर्वासां यया मूर्ध्नि पदं कृतम्"
Kathasaritsagara,"sokss_7,5.223","evam ukte tayā rājñā tadvākyamabhinandati /
rājñi rūpaśikhāyāṃ ca vinayānatamūrdhani","एवम् उक्ते तया राज्ञा तद्वाक्यमभिनन्दति /
राज्ञि रूपशिखायां च विनयानतमूर्धनि"
Kathasaritsagara,"sokss_7,5.224","āyayau sa tay aiva prāgayaśolekhayā mṛṣā /
dūṣito 'ntaḥpurādhyakṣo bhrāntatīrthaḥ surakṣitaḥ","आययौ स तय् ऐव प्रागयशोलेखया मृषा /
दूषितो ऽन्तःपुराध्यक्षो भ्रान्ततीर्थः सुरक्षितः"
Kathasaritsagara,"sokss_7,5.225","kṣatrā niveditaṃ taṃ ca prahṛṣṭaṃ caraṇānatam /
jñātārtho 'pujayadrājā bhṛśaṃ vīrabhujo 'tha saḥ","क्षत्रा निवेदितं तं च प्रहृष्टं चरणानतम् /
ज्ञातार्थो ऽपुजयद्राजा भृशं वीरभुजो ऽथ सः"
Kathasaritsagara,"sokss_7,5.226","tenaivānāyya cānyāstā rājñīratraiva durjanīḥ /
tamevovāca gacchaitā bhūgṛhe nikhilāḥ kṣipa","तेनैवानाय्य चान्यास्ता राज्ञीरत्रैव दुर्जनीः /
तमेवोवाच गच्छैता भूगृहे निखिलाः क्षिप"
Kathasaritsagara,"sokss_7,5.227","tac chrutvā tāsu bhītāsu kṣiptāsu kṛpayā nṛpam /
taṃ sā guṇavarā devī pādalagnā vyajijñapat","तच् छ्रुत्वा तासु भीतासु क्षिप्तासु कृपया नृपम् /
तं सा गुणवरा देवी पादलग्ना व्यजिज्ञपत्"
Kathasaritsagara,"sokss_7,5.228","deva mām eva bhūyo 'pi ciraṃ sthāpaya bhūgṛhe /
prasīda naivametā hi bhītāḥ śaknomi vīkṣitum","देव माम् एव भूयो ऽपि चिरं स्थापय भूगृहे /
प्रसीद नैवमेता हि भीताः शक्नोमि वीक्षितुम्"
Kathasaritsagara,"sokss_7,5.229","iti prārthya nṛpaṃ tāsāṃ bandhanaṃ sā nyavārayat /
mahatāmanukampā hi viruddheṣu pratikriyā","इति प्रार्थ्य नृपं तासां बन्धनं सा न्यवारयत् /
महतामनुकम्पा हि विरुद्धेषु प्रतिक्रिया"
Kathasaritsagara,"sokss_7,5.230","tatas tāḥ preṣitā rājñā lajjitāḥ svagṛhānyayuḥ /
aniṣṭam api vāñchantyo dīyamānaṃ bhujāntaram","ततस् ताः प्रेषिता राज्ञा लज्जिताः स्वगृहान्ययुः /
अनिष्टम् अपि वाञ्छन्त्यो दीयमानं भुजान्तरम्"
Kathasaritsagara,"sokss_7,5.231","tāṃ ca rājā guṇavarāṃ bahu mene mahāśayām /
ātmānaṃ ca tayā patnyā kṛtapuṇyamamanyata","तां च राजा गुणवरां बहु मेने महाशयाम् /
आत्मानं च तया पत्न्या कृतपुण्यममन्यत"
Kathasaritsagara,"sokss_7,5.232","athānāyya sutānanyānsa nirvāsabhujādikān /
nirvāsayiṣyan yuktyā tān rājā kṛtakamabhyadhāt","अथानाय्य सुतानन्यान्स निर्वासभुजादिकान् /
निर्वासयिष्यन् युक्त्या तान् राजा कृतकमभ्यधात्"
Kathasaritsagara,"sokss_7,5.233","śrutaṃ mayā vaṇikpāpairbhavadbhiḥ pathiko hataḥ /
tadbhrāntuṃ sarvatīrthāni yāta mā smeha tiṣṭhata","श्रुतं मया वणिक्पापैर्भवद्भिः पथिको हतः /
तद्भ्रान्तुं सर्वतीर्थानि यात मा स्मेह तिष्ठत"
Kathasaritsagara,"sokss_7,5.234","tac chrutvā taṃ na śekuste nṛpaṃ bodhayituṃ nṛpāḥ /
prabhau haṭhapravṛtte hi kasya pratyāyanā bhavet","तच् छ्रुत्वा तं न शेकुस्ते नृपं बोधयितुं नृपाः /
प्रभौ हठप्रवृत्ते हि कस्य प्रत्यायना भवेत्"
Kathasaritsagara,"sokss_7,5.235","tatas tān gacchato dṛṣṭvā bhrātṝñ śṛṅgabhujo 'tha saḥ /
kṛpodbhutāśrupūrṇākṣaḥ pitaraṃ taṃ vyajijñapat","ततस् तान् गच्छतो दृष्ट्वा भ्रातॄञ् शृङ्गभुजो ऽथ सः /
कृपोद्भुताश्रुपूर्णाक्षः पितरं तं व्यजिज्ञपत्"
Kathasaritsagara,"sokss_7,5.236","tātāparādham ekaṃ tvaṃ kṣamasvaiṣāṃ kṛpāṃ kuru /
ity uktvā pādayos tasya nipapāta sa bhūpateḥ","तातापराधम् एकं त्वं क्षमस्वैषां कृपां कुरु /
इत्य् उक्त्वा पादयोस् तस्य निपपात स भूपतेः"
Kathasaritsagara,"sokss_7,5.237","so 'pi matvā narendras taṃ bhūbhṛtbhārasahaṃ sutam /
yaśodayāśritaṃ bālye 'py avatāraṃ harer iva","सो ऽपि मत्वा नरेन्द्रस् तं भूभृत्भारसहं सुतम् /
यशोदयाश्रितं बाल्ये ऽप्य् अवतारं हरेर् इव"
Kathasaritsagara,"sokss_7,5.238","gūḍhāśayo vairarakṣī vacas tasya tathākarot /
te 'pi taṃ bhrātaraṃ sarve prāṇadaṃ menire nijam","गूढाशयो वैररक्षी वचस् तस्य तथाकरोत् /
ते ऽपि तं भ्रातरं सर्वे प्राणदं मेनिरे निजम्"
Kathasaritsagara,"sokss_7,5.239","sarvāḥ prakṛtayo 'py atra tasya śṛṅgabhujasya tam /
guṇātiśayamālokya dadhustadanurāgitām","सर्वाः प्रकृतयो ऽप्य् अत्र तस्य शृङ्गभुजस्य तम् /
गुणातिशयमालोक्य दधुस्तदनुरागिताम्"
Kathasaritsagara,"sokss_7,5.240","tato 'nyedyurguṇajyeṣṭhaṃ tajjyeṣṭheṣv api satsu saḥ /
pitā vīrabhujo rājā yauvarājye 'bhiṣiktavān","ततो ऽन्येद्युर्गुणज्येष्ठं तज्ज्येष्ठेष्व् अपि सत्सु सः /
पिता वीरभुजो राजा यौवराज्ये ऽभिषिक्तवान्"
Kathasaritsagara,"sokss_7,5.241","sa ca prāptābhiṣekaḥ san digjayāya yayau tataḥ /
vijñapya pitaraṃ sarvair balaiḥ śṛṅgabhujaḥ saha","स च प्राप्ताभिषेकः सन् दिग्जयाय ययौ ततः /
विज्ञप्य पितरं सर्वैर् बलैः शृङ्गभुजः सह"
Kathasaritsagara,"sokss_7,5.242","bāhuvīryajitāśeṣavasudhādhipamaṇḍalam /
ādāya cāyayau dikṣu pravikīrya yaśaḥśriyam","बाहुवीर्यजिताशेषवसुधाधिपमण्डलम् /
आदाय चाययौ दिक्षु प्रविकीर्य यशःश्रियम्"
Kathasaritsagara,"sokss_7,5.243","tato vahan rājyabhāraṃ praṇatair bhrātṛbhiḥ saha /
niścintabhogasukhitau rañjayan pitarau kṛtī","ततो वहन् राज्यभारं प्रणतैर् भ्रातृभिः सह /
निश्चिन्तभोगसुखितौ रञ्जयन् पितरौ कृती"
Kathasaritsagara,"sokss_7,5.244","dānaṃ dadad brāhmaṇebhyas tasthau śṛṅgabhujaḥ sukhī /
rūpavatyārthasiddhyeva sa rūpaśikhayā saha","दानं ददद् ब्राह्मणेभ्यस् तस्थौ शृङ्गभुजः सुखी /
रूपवत्यार्थसिद्ध्येव स रूपशिखया सह"
Kathasaritsagara,"sokss_7,5.245","ity ananyāḥ patiṃ sādhvyaḥ sarvākāramupāsate /
ete gunavarārūpaśikhe śvaśrūsnuṣe yathā","इत्य् अनन्याः पतिं साध्व्यः सर्वाकारमुपासते /
एते गुनवरारूपशिखे श्वश्रूस्नुषे यथा"
Kathasaritsagara,"sokss_7,5.246","iti naravāhanadatto hariśikhamukhataḥ kathāmimāṃ śrutvā /
ratnaprabhāsametaḥ sādhviti jalpaṃstutoṣa param","इति नरवाहनदत्तो हरिशिखमुखतः कथामिमां श्रुत्वा /
रत्नप्रभासमेतः साध्विति जल्पंस्तुतोष परम्"
Kathasaritsagara,"sokss_7,5.247","utthāya cāhnikamathāśu vidhāya gatvā vatseśvarasya nikaṭaṃ sa pituḥ sabhāryaḥ /
bhuktvāparāhṇamativāhya ca gītavādyaiḥ svāntaḥpure sadayito rajanīṃ nināya","उत्थाय चाह्निकमथाशु विधाय गत्वा वत्सेश्वरस्य निकटं स पितुः सभार्यः /
भुक्त्वापराह्णमतिवाह्य च गीतवाद्यैः स्वान्तःपुरे सदयितो रजनीं निनाय"
Kathasaritsagara,"sokss_7,6.1","iti mahākaviśrīsomadevabhaṭṭaviracite kathāsaritsāgare ratnaprabhālambake pañcamas taraṅgaḥ /

ṣaṣṭhas taraṅgaḥ /

tataḥ prātaḥ punā ratnaprabhāsadmani taṃ sthitam /
naravāhanadattaṃ te gomukhādyā upāgaman","इति महाकविश्रीसोमदेवभट्टविरचिते कथासरित्सागरे रत्नप्रभालम्बके पञ्चमस् तरङ्गः /

षष्ठस् तरङ्गः /

ततः प्रातः पुना रत्नप्रभासद्मनि तं स्थितम् /
नरवाहनदत्तं ते गोमुखाद्या उपागमन्"
Kathasaritsagara,"sokss_7,6.2","marubhūtiḥ sa tu manākpītāsavamadālasaḥ /
baddhapuṣpo 'nuliptaś ca vilambita upāyayau","मरुभूतिः स तु मनाक्पीतासवमदालसः /
बद्धपुष्पो ऽनुलिप्तश् च विलम्बित उपाययौ"
Kathasaritsagara,"sokss_7,6.3","praskhalatpadayā gatyā hāsayaṃstaṃ girā tadā /
tannītirañjitamukho narmaṇovāca gomukhaḥ","प्रस्खलत्पदया गत्या हासयंस्तं गिरा तदा /
तन्नीतिरञ्जितमुखो नर्मणोवाच गोमुखः"
Kathasaritsagara,"sokss_7,6.4","yaugandharāyaṇasuto bhūtvā nītiṃ na vetsi kim /
prātaḥ pibasi madyaṃ yanmattaḥ prabhumupaiṣi ca","यौगन्धरायणसुतो भूत्वा नीतिं न वेत्सि किम् /
प्रातः पिबसि मद्यं यन्मत्तः प्रभुमुपैषि च"
Kathasaritsagara,"sokss_7,6.5","tac chrutvā taṃ krudhā kṣībo marubhūtir jagāda saḥ /
etan me prabhuṇā vācyamamunā guruṇāpi vā","तच् छ्रुत्वा तं क्रुधा क्षीबो मरुभूतिर् जगाद सः /
एतन् मे प्रभुणा वाच्यममुना गुरुणापि वा"
Kathasaritsagara,"sokss_7,6.6","tvaṃ tu kaḥ śikṣayasi māmityakātmaja re vada /
ity uktavantaṃ taṃ bhūyo hasannāha sa gomukhaḥ","त्वं तु कः शिक्षयसि मामित्यकात्मज रे वद /
इत्य् उक्तवन्तं तं भूयो हसन्नाह स गोमुखः"
Kathasaritsagara,"sokss_7,6.7","bhartsayantyavinītaṃ kiṃ svavācā prabhaviṣṇavaḥ /
avaśyaṃ tasya vaktavyaṃ tatpārśvasthairyathocitam","भर्त्सयन्त्यविनीतं किं स्ववाचा प्रभविष्णवः /
अवश्यं तस्य वक्तव्यं तत्पार्श्वस्थैर्यथोचितम्"
Kathasaritsagara,"sokss_7,6.8","satyaṃ cetyakaputro 'haṃ tvaṃ mantrivṛṣabhaḥ punaḥ /
vakti te jāḍyam evaitadviṣāṇe staḥ paraṃ na te","सत्यं चेत्यकपुत्रो ऽहं त्वं मन्त्रिवृषभः पुनः /
वक्ति ते जाड्यम् एवैतद्विषाणे स्तः परं न ते"
Kathasaritsagara,"sokss_7,6.9","ity ukto gomukhenātra marubhūtirabhāṣata /
tav aiva vṛṣabhatvaṃ hi gomukhasyopapadyate","इत्य् उक्तो गोमुखेनात्र मरुभूतिरभाषत /
तव् ऐव वृषभत्वं हि गोमुखस्योपपद्यते"
Kathasaritsagara,"sokss_7,6.10","tathāpi yadadānto 'si so 'yaṃ te jātisaṃkaraḥ /
etac chrutvātra sarveṣu hasatsūvāca gomukhaḥ","तथापि यददान्तो ऽसि सो ऽयं ते जातिसंकरः /
एतच् छ्रुत्वात्र सर्वेषु हसत्सूवाच गोमुखः"
Kathasaritsagara,"sokss_7,6.11","marubhūtirayaṃ ratnaṃ jātu yatnaśatairapi /
avedhyaṃ vajrametasmin guṇaṃ ko hi praveśayet","मरुभूतिरयं रत्नं जातु यत्नशतैरपि /
अवेध्यं वज्रमेतस्मिन् गुणं को हि प्रवेशयेत्"
Kathasaritsagara,"sokss_7,6.12","anyatpuruṣaratnaṃ tadyadayatnena vedhyate /
sikatāsetuvṛttāntaṃ śṛṇu cātra nidarśanam","अन्यत्पुरुषरत्नं तद्यदयत्नेन वेध्यते /
सिकतासेतुवृत्तान्तं शृणु चात्र निदर्शनम्"
Kathasaritsagara,"sokss_7,6.13","āsīt ko'pi pratiṣṭhāne tapodatta iti dvijaḥ /
sa pitrā kleśyamāno 'pi vidyā nādhyaita śaiśave","आसीत् कोऽपि प्रतिष्ठाने तपोदत्त इति द्विजः /
स पित्रा क्लेश्यमानो ऽपि विद्या नाध्यैत शैशवे"
Kathasaritsagara,"sokss_7,6.14","anantaraṃ garhyamāṇaḥ sarvairanuśayānvitaḥ /
sa vidyāsiddhaye taptuṃ tapo gaṅgātaṭaṃ yayau","अनन्तरं गर्ह्यमाणः सर्वैरनुशयान्वितः /
स विद्यासिद्धये तप्तुं तपो गङ्गातटं ययौ"
Kathasaritsagara,"sokss_7,6.15","tatrāśritogratapasas tasya taṃ vīkṣya vismitaḥ /
vārayiṣyandvijacchadmā śakro nikaṭamāyayau","तत्राश्रितोग्रतपसस् तस्य तं वीक्ष्य विस्मितः /
वारयिष्यन्द्विजच्छद्मा शक्रो निकटमाययौ"
Kathasaritsagara,"sokss_7,6.16","āgatya ca sa gaṅgāyāstaṭāccikṣepa vāriṇi /
uddhṛtyoddhṛtya sikatāḥ paśyatas tasya sormiṇi","आगत्य च स गङ्गायास्तटाच्चिक्षेप वारिणि /
उद्धृत्योद्धृत्य सिकताः पश्यतस् तस्य सोर्मिणि"
Kathasaritsagara,"sokss_7,6.17","tad dṛṣṭvā muktamaunas taṃ tapodattaḥ sa pṛṣṭavān /
aśrāntaḥ kim idaṃ brahman karoṣīti sakautukam","तद् दृष्ट्वा मुक्तमौनस् तं तपोदत्तः स पृष्टवान् /
अश्रान्तः किम् इदं ब्रह्मन् करोषीति सकौतुकम्"
Kathasaritsagara,"sokss_7,6.18","nirbandhapṛṣṭaḥ sa ca taṃ śakro 'vādīddvijākṛtiḥ /
setuṃ badhnāmi gaṅgāyāṃ tārāya prāṇināmiti","निर्बन्धपृष्टः स च तं शक्रो ऽवादीद्द्विजाकृतिः /
सेतुं बध्नामि गङ्गायां ताराय प्राणिनामिति"
Kathasaritsagara,"sokss_7,6.19","tato 'bravīttapodattaḥ setuḥ kiṃ mūrkha badhyate /
gaṅgāyāmoghahāryābhiḥ sikatābhiḥ kadācana","ततो ऽब्रवीत्तपोदत्तः सेतुः किं मूर्ख बध्यते /
गङ्गायामोघहार्याभिः सिकताभिः कदाचन"
Kathasaritsagara,"sokss_7,6.20","tac chrutvā tam uvācaivaṃ śakro 'tha dvijarūpadhṛk /
yadyevaṃ vetsi tadvidyāṃ vinā pāṭhaṃ vinā śrutam","तच् छ्रुत्वा तम् उवाचैवं शक्रो ऽथ द्विजरूपधृक् /
यद्येवं वेत्सि तद्विद्यां विना पाठं विना श्रुतम्"
Kathasaritsagara,"sokss_7,6.21","kasmādvratopavāsādyaistvaṃ sādhayitumudyataḥ /
iyaṃ śaśaviṣāṇecchā vyomni vā citrakalpanā","कस्माद्व्रतोपवासाद्यैस्त्वं साधयितुमुद्यतः /
इयं शशविषाणेच्छा व्योम्नि वा चित्रकल्पना"
Kathasaritsagara,"sokss_7,6.22","anakṣaro lipinyāso yadvidyādhyayanaṃ vinā /
evaṃ yadi bhavedetannahyadhīyīta kaścana","अनक्षरो लिपिन्यासो यद्विद्याध्ययनं विना /
एवं यदि भवेदेतन्नह्यधीयीत कश्चन"
Kathasaritsagara,"sokss_7,6.23","ity uktaḥ sa tapodattaḥ śakreṇa dvijarūpiṇā /
vicārya tattathā matvā tapastyaktvā gṛhaṃ yayau","इत्य् उक्तः स तपोदत्तः शक्रेण द्विजरूपिणा /
विचार्य तत्तथा मत्वा तपस्त्यक्त्वा गृहं ययौ"
Kathasaritsagara,"sokss_7,6.24","evaṃ sudhīḥ sukhaṃ bodhyo marubhūtistu durmatiḥ /
na śakyate bodhayituṃ bodhyamānaś ca kupyati","एवं सुधीः सुखं बोध्यो मरुभूतिस्तु दुर्मतिः /
न शक्यते बोधयितुं बोध्यमानश् च कुप्यति"
Kathasaritsagara,"sokss_7,6.25","ity ukte gomukhenātra madhye hariśikho 'bhyadhāt /
bhavanti sukhasaṃbodhyāḥ satyaṃ deva sumedhasaḥ","इत्य् उक्ते गोमुखेनात्र मध्ये हरिशिखो ऽभ्यधात् /
भवन्ति सुखसंबोध्याः सत्यं देव सुमेधसः"
Kathasaritsagara,"sokss_7,6.26","tathā ca pūrvamabhavad vārāṇasyāṃ dvijottamaḥ /
kaścidvirūpaśarmākhyo virūpo nirdhanastathā","तथा च पूर्वमभवद् वाराणस्यां द्विजोत्तमः /
कश्चिद्विरूपशर्माख्यो विरूपो निर्धनस्तथा"
Kathasaritsagara,"sokss_7,6.27","sa cavairūpyadaurgatyanirviṇṇastattapovanam /
gatvā tīvraṃ tapaścakre rūpadraviṇakāṅkṣayā","स चवैरूप्यदौर्गत्यनिर्विण्णस्तत्तपोवनम् /
गत्वा तीव्रं तपश्चक्रे रूपद्रविणकाङ्क्षया"
Kathasaritsagara,"sokss_7,6.28","tataḥ surapatiḥ kṛtvā vikṛtavyādhitākṛteḥ /
jambukasyādhamaṃ rūpametyāgre tasya tasthivān","ततः सुरपतिः कृत्वा विकृतव्याधिताकृतेः /
जम्बुकस्याधमं रूपमेत्याग्रे तस्य तस्थिवान्"
Kathasaritsagara,"sokss_7,6.29","taṃ vilokya parītāṅgamakṣikābhiralakṣaṇam /
virūpaśarmā śanakairmanasā vimamarśa saḥ","तं विलोक्य परीताङ्गमक्षिकाभिरलक्षणम् /
विरूपशर्मा शनकैर्मनसा विममर्श सः"
Kathasaritsagara,"sokss_7,6.30","īdṛśā api jāyante saṃsāre pūrvakarmabhiḥ /
tanmamālpamidaṃ dhātrā kṛtaṃ yannedṛśaḥ kṛtaḥ","ईदृशा अपि जायन्ते संसारे पूर्वकर्मभिः /
तन्ममाल्पमिदं धात्रा कृतं यन्नेदृशः कृतः"
Kathasaritsagara,"sokss_7,6.31","ko daivalikhitaṃ bhogaṃ laṅghayed ity avetya saḥ /
virūpaśarmā śanakais tapaḥsthānād yayau gṛham","को दैवलिखितं भोगं लङ्घयेद् इत्य् अवेत्य सः /
विरूपशर्मा शनकैस् तपःस्थानाद् ययौ गृहम्"
Kathasaritsagara,"sokss_7,6.32","itthaṃ subuddhiralpena deva yatnena bodhyate /
na kṛcchreṇāpi mahatā nirvicāramatiḥ punaḥ","इत्थं सुबुद्धिरल्पेन देव यत्नेन बोध्यते /
न कृच्छ्रेणापि महता निर्विचारमतिः पुनः"
Kathasaritsagara,"sokss_7,6.33","evaṃ hariśikhenokte śraddhadhāne ca gomukhe /
marubhūtiranātmajñaḥ kṣībo 'tikupito 'bravīt","एवं हरिशिखेनोक्ते श्रद्धधाने च गोमुखे /
मरुभूतिरनात्मज्ञः क्षीबो ऽतिकुपितो ऽब्रवीत्"
Kathasaritsagara,"sokss_7,6.34","balaṃ gomukha vācyeva na tu bāhvorbhavādṛśām /
vācālaiḥ kalahaḥ klībaistrapākṛdbāhuśālinām","बलं गोमुख वाच्येव न तु बाह्वोर्भवादृशाम् /
वाचालैः कलहः क्लीबैस्त्रपाकृद्बाहुशालिनाम्"
Kathasaritsagara,"sokss_7,6.35","iti bruvāṇaṃ yuddhecchuṃ marubhūtiṃ smitānanaḥ /
naravāhanadatto 'tha prabhuḥ svayamasāntvayat","इति ब्रुवाणं युद्धेच्छुं मरुभूतिं स्मिताननः /
नरवाहनदत्तो ऽथ प्रभुः स्वयमसान्त्वयत्"
Kathasaritsagara,"sokss_7,6.36","visṛjya taṃ ca svagṛhaṃ taṃ bālasakhivatsalaḥ /
kurvandivasakāryāṇi nināya tadahaḥ sukham","विसृज्य तं च स्वगृहं तं बालसखिवत्सलः /
कुर्वन्दिवसकार्याणि निनाय तदहः सुखम्"
Kathasaritsagara,"sokss_7,6.37","prātaś ca sarveṣv āyāteṣv eṣu mantriṣu taṃ priyā /
ratnaprabhā jagādaivaṃ marubhūtau trapānate","प्रातश् च सर्वेष्व् आयातेष्व् एषु मन्त्रिषु तं प्रिया /
रत्नप्रभा जगादैवं मरुभूतौ त्रपानते"
Kathasaritsagara,"sokss_7,6.38","tvamāryaputra sukṛtī yasya te sacivā ime /
ābālyasnehanigaḍanibaddhāḥ śuddhacetasaḥ","त्वमार्यपुत्र सुकृती यस्य ते सचिवा इमे /
आबाल्यस्नेहनिगडनिबद्धाः शुद्धचेतसः"
Kathasaritsagara,"sokss_7,6.39","ete ca dhanyā yeṣāṃ tvamīdṛksnehaparaḥ prabhuḥ /
prākkarmopārjitā yūyamanyonyasya na saṃśayaḥ","एते च धन्या येषां त्वमीदृक्स्नेहपरः प्रभुः /
प्राक्कर्मोपार्जिता यूयमन्योन्यस्य न संशयः"
Kathasaritsagara,"sokss_7,6.40","evam ukte tayā rājñyā vasantakasuto 'bravīt /
naravāhanadattasya narmamittraṃ tapantakaḥ","एवम् उक्ते तया राज्ञ्या वसन्तकसुतो ऽब्रवीत् /
नरवाहनदत्तस्य नर्ममित्त्रं तपन्तकः"
Kathasaritsagara,"sokss_7,6.41","satyaṃ purvārjito 'yaṃ naḥ svāmī sarvaṃ hi tiṣṭhati /
pūrvakarmavaśādeva tathā ca śrūyatāṃ kathā","सत्यं पुर्वार्जितो ऽयं नः स्वामी सर्वं हि तिष्ठति /
पूर्वकर्मवशादेव तथा च श्रूयतां कथा"
Kathasaritsagara,"sokss_7,6.42","abhucchrīkaṇṭhanilaye vilāsapuranāmani /
pure vinayaśīlākhyo nāmnānvarthena bhūpatiḥ","अभुच्छ्रीकण्ठनिलये विलासपुरनामनि /
पुरे विनयशीलाख्यो नाम्नान्वर्थेन भूपतिः"
Kathasaritsagara,"sokss_7,6.43","tasya prāṇasamā devī babhūva kamalaprabhā /
tayā sākaṃ ca bhogaikasaktas tasthau cirāya saḥ","तस्य प्राणसमा देवी बभूव कमलप्रभा /
तया साकं च भोगैकसक्तस् तस्थौ चिराय सः"
Kathasaritsagara,"sokss_7,6.44","atha kālena bhūpasya jarā saundaryahāriṇī /
tasyāvirāsīt tāṃ dṛṣṭvā sa cāsīdatiduḥkhitaḥ","अथ कालेन भूपस्य जरा सौन्दर्यहारिणी /
तस्याविरासीत् तां दृष्ट्वा स चासीदतिदुःखितः"
Kathasaritsagara,"sokss_7,6.45","himāhatamivāmbhojaṃ palitamlānamānanam /
darśayāmi kathaṃ devyai hā dhiṅme maraṇaṃ varam","हिमाहतमिवाम्भोजं पलितम्लानमाननम् /
दर्शयामि कथं देव्यै हा धिङ्मे मरणं वरम्"
Kathasaritsagara,"sokss_7,6.46","ityādi cintayan so 'tha sadasyāhūya bhūpatiḥ /
vaidyaṃ taruṇacandrākhyaṃ nijagāda kṛtādaraḥ","इत्यादि चिन्तयन् सो ऽथ सदस्याहूय भूपतिः /
वैद्यं तरुणचन्द्राख्यं निजगाद कृतादरः"
Kathasaritsagara,"sokss_7,6.47","bhadra bhaktastvamasmāsu kuśalaś ceti pṛcchyase /
apy asti kācid yuktiḥ sā yayeyaṃ vāryate jarā","भद्र भक्तस्त्वमस्मासु कुशलश् चेति पृच्छ्यसे /
अप्य् अस्ति काचिद् युक्तिः सा ययेयं वार्यते जरा"
Kathasaritsagara,"sokss_7,6.48","tac chrutvaiva kalāmātrasāro vāñchansa pūrṇatām /
vakrastaruṇacandro 'ntaḥ satyanāmā vyacintayat","तच् छ्रुत्वैव कलामात्रसारो वाञ्छन्स पूर्णताम् /
वक्रस्तरुणचन्द्रो ऽन्तः सत्यनामा व्यचिन्तयत्"
Kathasaritsagara,"sokss_7,6.49","mūrkho 'yaṃ nṛpatirbhojyo mayā vetsyāmi ca kramāt /
iti saṃcintya sa bhiṣaktam evam avadannṛpam","मूर्खो ऽयं नृपतिर्भोज्यो मया वेत्स्यामि च क्रमात् /
इति संचिन्त्य स भिषक्तम् एवम् अवदन्नृपम्"
Kathasaritsagara,"sokss_7,6.50","ekastvaṃ bhūgṛhe māsānaṣṭau yadidamauṣadham /
upayuṅkṣe tato deva jarāmapanayāmi te","एकस्त्वं भूगृहे मासानष्टौ यदिदमौषधम् /
उपयुङ्क्षे ततो देव जरामपनयामि ते"
Kathasaritsagara,"sokss_7,6.51","etac chrutvaiva sa nṛpastadbhūgṛhamakārayat /
kṣamante na vicāraṃ hi mūrkhā viṣayalolupāḥ","एतच् छ्रुत्वैव स नृपस्तद्भूगृहमकारयत् /
क्षमन्ते न विचारं हि मूर्खा विषयलोलुपाः"
Kathasaritsagara,"sokss_7,6.52","rājansattvena pūrveṣāṃ tapasā ca damena ca /
rasāyanāni siddhāni prabhāveṇa yugasya ca","राजन्सत्त्वेन पूर्वेषां तपसा च दमेन च /
रसायनानि सिद्धानि प्रभावेण युगस्य च"
Kathasaritsagara,"sokss_7,6.53","adyatve ca śrutānyeva rasānyetāni bhūpate /
sāmagryabhāvāt kurvanti yatpratyuta viparyayam","अद्यत्वे च श्रुतान्येव रसान्येतानि भूपते /
सामग्र्यभावात् कुर्वन्ति यत्प्रत्युत विपर्ययम्"
Kathasaritsagara,"sokss_7,6.54","tanna yuktamidaṃ dhūrtāḥ krīḍantyeva hi bāliśaiḥ /
kiṃ deva samatikrāntamāgacchati punarvayaḥ","तन्न युक्तमिदं धूर्ताः क्रीडन्त्येव हि बालिशैः /
किं देव समतिक्रान्तमागच्छति पुनर्वयः"
Kathasaritsagara,"sokss_7,6.55","ity ādi mantriṇāṃ vākyaṃ na lebhe tasya cāntaram /
āvṛte hṛdaye rājño gāḍhayā bhogatṛṣṇayā","इत्य् आदि मन्त्रिणां वाक्यं न लेभे तस्य चान्तरम् /
आवृते हृदये राज्ञो गाढया भोगतृष्णया"
Kathasaritsagara,"sokss_7,6.56","viveśa ca girā tasya bhiṣajastatsa bhūgṛham /
ekākī vāritāśeṣarājocitaparicchadaḥ","विवेश च गिरा तस्य भिषजस्तत्स भूगृहम् /
एकाकी वारिताशेषराजोचितपरिच्छदः"
Kathasaritsagara,"sokss_7,6.57","eko vaidyaḥ svabhṛtyena sahaikenaiva tasya saḥ /
tatrauṣadhādicaryāyāṃ babhūva paricārakaḥ","एको वैद्यः स्वभृत्येन सहैकेनैव तस्य सः /
तत्रौषधादिचर्यायां बभूव परिचारकः"
Kathasaritsagara,"sokss_7,6.58","tasthau ca tatra sa nṛpo bhūmigarbhe tamomaye /
ajñāna iva bhūyastvātprasṛte hṛdayādbahiḥ","तस्थौ च तत्र स नृपो भूमिगर्भे तमोमये /
अज्ञान इव भूयस्त्वात्प्रसृते हृदयाद्बहिः"
Kathasaritsagara,"sokss_7,6.59","gateṣu cātra māseṣu ṣaṇmātreṣv asya bhūpateḥ /
vilokyābhyadhikībhūtāṃ tāṃ jarāṃ sa śaṭho bhiṣak","गतेषु चात्र मासेषु षण्मात्रेष्व् अस्य भूपतेः /
विलोक्याभ्यधिकीभूतां तां जरां स शठो भिषक्"
Kathasaritsagara,"sokss_7,6.60","ājahāra kam apy ekaṃ puruṣaṃ tādṛśākṛtim /
rājānaṃ tvāṃ karomīti yuvānaṃ kṛtasaṃvidam","आजहार कम् अप्य् एकं पुरुषं तादृशाकृतिम् /
राजानं त्वां करोमीति युवानं कृतसंविदम्"
Kathasaritsagara,"sokss_7,6.61","tataḥ suraṅgāṃ bhūgehe dūrāddattvātra taṃ nṛpam /
suptaṃ hatvā tayā nītvā so 'ndhakūpe 'kṣipanniśi","ततः सुरङ्गां भूगेहे दूराद्दत्त्वात्र तं नृपम् /
सुप्तं हत्वा तया नीत्वा सो ऽन्धकूपे ऽक्षिपन्निशि"
Kathasaritsagara,"sokss_7,6.62","tay aiva puruṣaṃ taṃ ca taruṇaṃ tatra bhūgṛhe /
praveśya sthāpayām āsa suraṅgāṃ pidadhe ca tām","तय् ऐव पुरुषं तं च तरुणं तत्र भूगृहे /
प्रवेश्य स्थापयाम् आस सुरङ्गां पिदधे च ताम्"
Kathasaritsagara,"sokss_7,6.63","saṃprāpya mūḍhabuddhīnāmavakāśaṃ nirargalam /
ucchṛṅkhalamatiḥ kuryātprākṛtaḥ kiṃ na sāhasam","संप्राप्य मूढबुद्धीनामवकाशं निरर्गलम् /
उच्छृङ्खलमतिः कुर्यात्प्राकृतः किं न साहसम्"
Kathasaritsagara,"sokss_7,6.64","tataḥ sa sarvāḥ prakṛtīr vaidyo 'nyedyur abhāṣata /
ajaro 'yaṃ kṛtas tāvat ṣaḍbhir māsair mayā nṛpaḥ","ततः स सर्वाः प्रकृतीर् वैद्यो ऽन्येद्युर् अभाषत /
अजरो ऽयं कृतस् तावत् षड्भिर् मासैर् मया नृपः"
Kathasaritsagara,"sokss_7,6.65","māsadvayena caitasya rūpamanyadbhaviṣyati /
taddūrātkiṃcidātmānamasmai darśayatādhunā","मासद्वयेन चैतस्य रूपमन्यद्भविष्यति /
तद्दूरात्किंचिदात्मानमस्मै दर्शयताधुना"
Kathasaritsagara,"sokss_7,6.66","ity uktvā bhūgṛhadvāri sarvānānīya darśayan /
tasmai nyavedayadyūne sa teṣāṃ nāmakarmaṇī","इत्य् उक्त्वा भूगृहद्वारि सर्वानानीय दर्शयन् /
तस्मै न्यवेदयद्यूने स तेषां नामकर्मणी"
Kathasaritsagara,"sokss_7,6.67","ity antaḥpuraparyantaṃ māsadvitayamanvaham /
bhūgṛhe 'bodhayadyuktyā yuvānaṃ puruṣaṃ sa tam","इत्य् अन्तःपुरपर्यन्तं मासद्वितयमन्वहम् /
भूगृहे ऽबोधयद्युक्त्या युवानं पुरुषं स तम्"
Kathasaritsagara,"sokss_7,6.68","prāpte ca samaye taṃ sa bhogapuṣṭaṃ dharāgṛhāt /
ujjahārājaraḥ so 'yaṃ jāto rājetyudāharan","प्राप्ते च समये तं स भोगपुष्टं धरागृहात् /
उज्जहाराजरः सो ऽयं जातो राजेत्युदाहरन्"
Kathasaritsagara,"sokss_7,6.69","tataś cauṣadhisaṃsiddhiḥ saiṣa rājeti tatra saḥ /
paryavāryata hṛṣṭābhiḥ pumān prakṛtibhir yuvā","ततश् चौषधिसंसिद्धिः सैष राजेति तत्र सः /
पर्यवार्यत हृष्टाभिः पुमान् प्रकृतिभिर् युवा"
Kathasaritsagara,"sokss_7,6.70","atha snātastathā labdharājyo rājocitāḥ kriyāḥ /
cakāra sa sahāmātyaiḥ sotsavastaruṇaḥ pumān","अथ स्नातस्तथा लब्धराज्यो राजोचिताः क्रियाः /
चकार स सहामात्यैः सोत्सवस्तरुणः पुमान्"
Kathasaritsagara,"sokss_7,6.71","tadāprabhṛti tasthau ca kurvanrājyaṃ sukhena saḥ /
nāmājara iti prāpya krīḍannantaḥpuraiḥ saha","तदाप्रभृति तस्थौ च कुर्वन्राज्यं सुखेन सः /
नामाजर इति प्राप्य क्रीडन्नन्तःपुरैः सह"
Kathasaritsagara,"sokss_7,6.72","sarve caitamasaṃbhāvyavaidyavṛttāviśaṅkinaḥ /
rasāyanaparāvṛttarūpaṃ svaṃ menire prabhum","सर्वे चैतमसंभाव्यवैद्यवृत्ताविशङ्किनः /
रसायनपरावृत्तरूपं स्वं मेनिरे प्रभुम्"
Kathasaritsagara,"sokss_7,6.73","prītyānurañjya prakṛtīrdevīṃ ca kamalaprabhām /
so 'tha svamitrairajaro rājābhuṅkta saha śriyam","प्रीत्यानुरञ्ज्य प्रकृतीर्देवीं च कमलप्रभाम् /
सो ऽथ स्वमित्रैरजरो राजाभुङ्क्त सह श्रियम्"
Kathasaritsagara,"sokss_7,6.74","mittraṃ bheṣajacandrākhyaṃ tathānyaṃ padmadarśanam /
ubhe ātmasame cakre hasyaśvagrāmapūrite","मित्त्रं भेषजचन्द्राख्यं तथान्यं पद्मदर्शनम् /
उभे आत्मसमे चक्रे हस्यश्वग्रामपूरिते"
Kathasaritsagara,"sokss_7,6.75","vaidyaṃ taruṇacandraṃ tu prakriyārthamamānayat /
na tu tasmin viśaśvāsa satyadharmacyutātmani","वैद्यं तरुणचन्द्रं तु प्रक्रियार्थममानयत् /
न तु तस्मिन् विशश्वास सत्यधर्मच्युतात्मनि"
Kathasaritsagara,"sokss_7,6.76","ekadā ca sa vaidyastaṃ svairaṃ rājānam abravīt /
kiṃ māmagaṇayitvaiva svātantryeṇa viceṣṭase","एकदा च स वैद्यस्तं स्वैरं राजानम् अब्रवीत् /
किं मामगणयित्वैव स्वातन्त्र्येण विचेष्टसे"
Kathasaritsagara,"sokss_7,6.77","tadvismṛtaṃ yadā rājā bhavāniha mayā kṛtaḥ /
tac chrutvaiva sa rājā tamajaro vaidyamabhyadhāt","तद्विस्मृतं यदा राजा भवानिह मया कृतः /
तच् छ्रुत्वैव स राजा तमजरो वैद्यमभ्यधात्"
Kathasaritsagara,"sokss_7,6.78","aho mūrkho 'si kaḥ kasya kartā dātāpi vā pumān /
prāktanaṃ karma hi sakhe karoti ca dadāti ca","अहो मूर्खो ऽसि कः कस्य कर्ता दातापि वा पुमान् /
प्राक्तनं कर्म हि सखे करोति च ददाति च"
Kathasaritsagara,"sokss_7,6.79","atastvaṃ mā kṛthā darpaṃ tapaḥsiddhamidaṃ hi me /
etac ca darśayiṣyāmi pratyakṣamacireṇa te","अतस्त्वं मा कृथा दर्पं तपःसिद्धमिदं हि मे /
एतच् च दर्शयिष्यामि प्रत्यक्षमचिरेण ते"
Kathasaritsagara,"sokss_7,6.80","ity uktas tena sa trasta iva vaidyo vyacintayat /
aho kim apy adhṛṣṭo 'yaṃ dhīro jñānīva bhāṣate","इत्य् उक्तस् तेन स त्रस्त इव वैद्यो व्यचिन्तयत् /
अहो किम् अप्य् अधृष्टो ऽयं धीरो ज्ञानीव भाषते"
Kathasaritsagara,"sokss_7,6.81","yadrahasyāntaraṅgatvaṃ svāmisaṃvananaṃ param /
tad api kṣamate nāsminnanuvartyastadeṣa me","यद्रहस्यान्तरङ्गत्वं स्वामिसंवननं परम् /
तद् अपि क्षमते नास्मिन्ननुवर्त्यस्तदेष मे"
Kathasaritsagara,"sokss_7,6.82","paśyāmi tāvatkimayaṃ sākṣānme darśayiṣyati /
ity ālocya tathety evaṃ bhiṣaktūṣṇīṃ babhūva saḥ","पश्यामि तावत्किमयं साक्षान्मे दर्शयिष्यति /
इत्य् आलोच्य तथेत्य् एवं भिषक्तूष्णीं बभूव सः"
Kathasaritsagara,"sokss_7,6.83","anyedyuścājaro rājā paribhrāntuṃ sa niryayau /
krīḍaṃstaruṇacandrādyaiḥ sevyamānāḥ suhṛtsakhaḥ","अन्येद्युश्चाजरो राजा परिभ्रान्तुं स निर्ययौ /
क्रीडंस्तरुणचन्द्राद्यैः सेव्यमानाः सुहृत्सखः"
Kathasaritsagara,"sokss_7,6.84","bhrāmyan prāpto nadītīraṃ yasyā madhye dadarśa saḥ /
pravāhe vahadāyātaṃ sauvarṇaṃ padmapañcakam","भ्राम्यन् प्राप्तो नदीतीरं यस्या मध्ये ददर्श सः /
प्रवाहे वहदायातं सौवर्णं पद्मपञ्चकम्"
Kathasaritsagara,"sokss_7,6.85","ānāyayac ca bhṛtyaistadgṛhītvā pravilokya ca /
vaidyaṃ taruṇacandraṃ taṃ jagāda nikaṭasthitam","आनाययच् च भृत्यैस्तद्गृहीत्वा प्रविलोक्य च /
वैद्यं तरुणचन्द्रं तं जगाद निकटस्थितम्"
Kathasaritsagara,"sokss_7,6.86","nadītīreṇa gaccha tvamupariṣṭādito 'munā /
utpattisthānam eteṣāṃ paṅkajānāṃ gaveṣaya","नदीतीरेण गच्छ त्वमुपरिष्टादितो ऽमुना /
उत्पत्तिस्थानम् एतेषां पङ्कजानां गवेषय"
Kathasaritsagara,"sokss_7,6.87","tac ca dṛṣṭvā tvamāgaccheḥ sumahatkautukaṃ hi me /
adbhuteṣveṣu padmeṣu tvaṃ ca dakṣaḥ suhṛnmama","तच् च दृष्ट्वा त्वमागच्छेः सुमहत्कौतुकं हि मे /
अद्भुतेष्वेषु पद्मेषु त्वं च दक्षः सुहृन्मम"
Kathasaritsagara,"sokss_7,6.88","ity uktvā preṣitas tena rājñā sa vivaśo bhiṣak /
yathādiṣṭena mārgeṇa tatheti prayayau tataḥ","इत्य् उक्त्वा प्रेषितस् तेन राज्ञा स विवशो भिषक् /
यथादिष्टेन मार्गेण तथेति प्रययौ ततः"
Kathasaritsagara,"sokss_7,6.89","rājāpyayāsīt svapuraṃ sa ca gacchan bhiṣak kramāt /
prāpadāyatanaṃ śaivaṃ nadyās tasyās taṭasthitam","राजाप्ययासीत् स्वपुरं स च गच्छन् भिषक् क्रमात् /
प्रापदायतनं शैवं नद्यास् तस्यास् तटस्थितम्"
Kathasaritsagara,"sokss_7,6.90","tadagre tatsarittīrthataṭe vaṭamahātarum /
apaśyal lambamānaṃ ca tasminnarakaraṅkakam","तदग्रे तत्सरित्तीर्थतटे वटमहातरुम् /
अपश्यल् लम्बमानं च तस्मिन्नरकरङ्ककम्"
Kathasaritsagara,"sokss_7,6.91","tataḥ śrāntaḥ kṛtasnāno devam abhyarcya tatra saḥ /
yāvattiṣṭhati megho 'tra tāvadāgatya vṛṣṭavān","ततः श्रान्तः कृतस्नानो देवम् अभ्यर्च्य तत्र सः /
यावत्तिष्ठति मेघो ऽत्र तावदागत्य वृष्टवान्"
Kathasaritsagara,"sokss_7,6.92","meghābhivṛṣṭāt tasmāc ca vaṭaśākhāvalambinaḥ /
mānuṣāsthikaraṅkādye nyapataṃstoyabindavaḥ","मेघाभिवृष्टात् तस्माच् च वटशाखावलम्बिनः /
मानुषास्थिकरङ्काद्ये न्यपतंस्तोयबिन्दवः"
Kathasaritsagara,"sokss_7,6.93","nadyāstīrthajale tasyāstebhyastāni dadarśa saḥ /
jāyamānāni padmāni sauvarṇāni kṣaṇādbhiṣak","नद्यास्तीर्थजले तस्यास्तेभ्यस्तानि ददर्श सः /
जायमानानि पद्मानि सौवर्णानि क्षणाद्भिषक्"
Kathasaritsagara,"sokss_7,6.94","aho kimidamāścaryaṃ kaṃ pṛcchāmyajane vane /
yadi vā veda kaḥ sargaṃ bahvāścaryamayaṃ vidheḥ","अहो किमिदमाश्चर्यं कं पृच्छाम्यजने वने /
यदि वा वेद कः सर्गं बह्वाश्चर्यमयं विधेः"
Kathasaritsagara,"sokss_7,6.95","dṛṣṭastāvanmayā so 'yaṃ kanakāmbhoruhākaraḥ /
tadetatprakṣipāmyatra tīrthe narakalevaram","दृष्टस्तावन्मया सो ऽयं कनकाम्भोरुहाकरः /
तदेतत्प्रक्षिपाम्यत्र तीर्थे नरकलेवरम्"
Kathasaritsagara,"sokss_7,6.96","dharmo 'stu vaitatpṛṣṭhe ca jāyantām ambujāni vā /
ity ālocya sa vṛkṣāgrāt tataḥ kaṅkālamakṣipat","धर्मो ऽस्तु वैतत्पृष्ठे च जायन्ताम् अम्बुजानि वा /
इत्य् आलोच्य स वृक्षाग्रात् ततः कङ्कालमक्षिपत्"
Kathasaritsagara,"sokss_7,6.97","nītvā ca taddinaṃ tatra siddhakaryo 'pare 'hani /
pratyāvartiṣṭa sa tato bhiṣagdeśaṃ nijaṃ prati","नीत्वा च तद्दिनं तत्र सिद्धकर्यो ऽपरे ऽहनि /
प्रत्यावर्तिष्ट स ततो भिषग्देशं निजं प्रति"
Kathasaritsagara,"sokss_7,6.98","dinaiḥ katipayaḥ prāpa tadvilāsapuraṃ ca saḥ /
tasyājarasya nikaṭaṃ rājño 'dhvakṛśadhūsaraḥ","दिनैः कतिपयः प्राप तद्विलासपुरं च सः /
तस्याजरस्य निकटं राज्ञो ऽध्वकृशधूसरः"
Kathasaritsagara,"sokss_7,6.99","dvāḥsthenāvedito yāvatpraviśya caraṇānataḥ /
sa pṛṣṭakuśalo rājñā vṛttāntaṃ vakti taṃ bhiṣak","द्वाःस्थेनावेदितो यावत्प्रविश्य चरणानतः /
स पृष्टकुशलो राज्ञा वृत्तान्तं वक्ति तं भिषक्"
Kathasaritsagara,"sokss_7,6.100","tāvat sa vijanaṃ kṛtvā rājā taṃ svayam abhyadhāt /
dṛṣṭaṃ hemāmbujotpattisthānaṃ tadbhavatā sakhe","तावत् स विजनं कृत्वा राजा तं स्वयम् अभ्यधात् /
दृष्टं हेमाम्बुजोत्पत्तिस्थानं तद्भवता सखे"
Kathasaritsagara,"sokss_7,6.101","tatkṣetramuttamaṃ caivaṃ tatra dṛṣṭastvayā ca saḥ /
karaṅko vaṭavṛkṣe tāṃ prāktanīṃ viddhi me tanum","तत्क्षेत्रमुत्तमं चैवं तत्र दृष्टस्त्वया च सः /
करङ्को वटवृक्षे तां प्राक्तनीं विद्धि मे तनुम्"
Kathasaritsagara,"sokss_7,6.102","tadūrdhvapādena mayā lambamānena kurvatā /
tapas tatra purā tyaktamupaśoṣya kalevaram","तदूर्ध्वपादेन मया लम्बमानेन कुर्वता /
तपस् तत्र पुरा त्यक्तमुपशोष्य कलेवरम्"
Kathasaritsagara,"sokss_7,6.103","tapasas tasya māhātmyātkaraṅkātpracyutais tataḥ /
meghāmbubhis te jāyante padmās tatra hiraṇmayāḥ","तपसस् तस्य माहात्म्यात्करङ्कात्प्रच्युतैस् ततः /
मेघाम्बुभिस् ते जायन्ते पद्मास् तत्र हिरण्मयाः"
Kathasaritsagara,"sokss_7,6.104","sa karaṅkaś ca yatkṣiptastīrthe tatra mama tvayā /
yuktaṃ tadvihitaṃ tvaṃ hi mittraṃ me pūrvajanmani","स करङ्कश् च यत्क्षिप्तस्तीर्थे तत्र मम त्वया /
युक्तं तद्विहितं त्वं हि मित्त्रं मे पूर्वजन्मनि"
Kathasaritsagara,"sokss_7,6.105","eṣa bheṣajacandraś ca tathāsau padmadarśanaḥ /
etāvapi ca tajjanmasaṃgatau suhṛdau mama","एष भेषजचन्द्रश् च तथासौ पद्मदर्शनः /
एतावपि च तज्जन्मसंगतौ सुहृदौ मम"
Kathasaritsagara,"sokss_7,6.106","tattasya tapaso mittra prāktanasya prabhāvataḥ /
jātismaratvaṃ jñānaṃ ca rājyaṃ copanataṃ mama","तत्तस्य तपसो मित्त्र प्राक्तनस्य प्रभावतः /
जातिस्मरत्वं ज्ञानं च राज्यं चोपनतं मम"
Kathasaritsagara,"sokss_7,6.107","tadetaddarśitaṃ tubhyaṃ yuktyā pratyakṣato mayā /
bhavatkṣiptāsthisaṃghātaṃ sābhijñānaṃ ca varṇitam","तदेतद्दर्शितं तुभ्यं युक्त्या प्रत्यक्षतो मया /
भवत्क्षिप्तास्थिसंघातं साभिज्ञानं च वर्णितम्"
Kathasaritsagara,"sokss_7,6.108","tasmāttubhyaṃ mayā rājyamadāyīti mama tvayā /
ahaṃkāro na kartavyaḥ sthāpyaṃ ceto na duḥsthitam","तस्मात्तुभ्यं मया राज्यमदायीति मम त्वया /
अहंकारो न कर्तव्यः स्थाप्यं चेतो न दुःस्थितम्"
Kathasaritsagara,"sokss_7,6.109","vinā hi prāktanaṃ karma na dātā ko'pi kasyacit /
agarbhājjanturaśnāti pūrvakarmataroḥ phalam","विना हि प्राक्तनं कर्म न दाता कोऽपि कस्यचित् /
अगर्भाज्जन्तुरश्नाति पूर्वकर्मतरोः फलम्"
Kathasaritsagara,"sokss_7,6.110","ity uktaḥ sa bhiṣaktena rājñā dṛṣṭvā tathaiva tat /
asaṃtoṣaṃ punarnaiva tatsevāsukhito 'bhyagāt","इत्य् उक्तः स भिषक्तेन राज्ञा दृष्ट्वा तथैव तत् /
असंतोषं पुनर्नैव तत्सेवासुखितो ऽभ्यगात्"
Kathasaritsagara,"sokss_7,6.111","so 'pi rājājaro jātismarastaṃ bhiṣajaṃ tataḥ /
saṃmānyārthapradānena yathocitamudāradhīḥ","सो ऽपि राजाजरो जातिस्मरस्तं भिषजं ततः /
संमान्यार्थप्रदानेन यथोचितमुदारधीः"
Kathasaritsagara,"sokss_7,6.112","antaḥpuraiḥ suhṛdbhiś ca sākaṃ nayajitāṃ mahīm /
bhuñjānaḥ sukṛtaprāptāṃ sukhamāstāpakaṇṭakām","अन्तःपुरैः सुहृद्भिश् च साकं नयजितां महीम् /
भुञ्जानः सुकृतप्राप्तां सुखमास्तापकण्टकाम्"
Kathasaritsagara,"sokss_7,6.113","evaṃ bhavati loke 'smin deva sarvasya sarvadā /
prākkarmopārjitaṃ jantoḥ sarvam eva śubhāśubham","एवं भवति लोके ऽस्मिन् देव सर्वस्य सर्वदा /
प्राक्कर्मोपार्जितं जन्तोः सर्वम् एव शुभाशुभम्"
Kathasaritsagara,"sokss_7,6.114","tasmāttvam api naḥ svāmī manye janmāntarārjitaḥ /
satsv anyeṣv evam asmākaṃ prasanno 'sy anyathā katham","तस्मात्त्वम् अपि नः स्वामी मन्ये जन्मान्तरार्जितः /
सत्स्व् अन्येष्व् एवम् अस्माकं प्रसन्नो ऽस्य् अन्यथा कथम्"
Kathasaritsagara,"sokss_7,6.115","ity apūrvaramaṇīyavicitrāṃ
kāntayā saha tapantakavaktrāt /
saṃniśamya sa kahāmudatiṣṭhat
snātum atra naravāhanadattaḥ","इत्य् अपूर्वरमणीयविचित्रां
कान्तया सह तपन्तकवक्त्रात् /
संनिशम्य स कहामुदतिष्ठत्
स्नातुम् अत्र नरवाहनदत्तः"
Kathasaritsagara,"sokss_7,6.116","kṛtasnāno gatvā nikaṭamatha vatseśanṛpateḥ
pitur muñcan mātur muhur amṛtavarṣaṃ nayanayoḥ /
kṛtāhāras tābhyāṃ saha sadayito mantrisahitaḥ
sukhair āpānādyair dinam anayad etāṃ ca rajanīm","कृतस्नानो गत्वा निकटमथ वत्सेशनृपतेः
पितुर् मुञ्चन् मातुर् मुहुर् अमृतवर्षं नयनयोः /
कृताहारस् ताभ्यां सह सदयितो मन्त्रिसहितः
सुखैर् आपानाद्यैर् दिनम् अनयद् एतां च रजनीम्"
Kathasaritsagara,"sokss_7,7.1","iti mahākaviśrīsomadevabhaṭṭaviracite kathāsaritsāgare ratnaprabhālambake ṣaṣṭhas taraṅgaḥ /

saptamas taraṅgaḥ /

tataḥ sa ratnaprabhayā samaṃ tadvāsaveśmani /
sthito 'nyedyuḥ kathāḥ kurvaṃstāstāḥ sa sacivaiḥ saha","इति महाकविश्रीसोमदेवभट्टविरचिते कथासरित्सागरे रत्नप्रभालम्बके षष्ठस् तरङ्गः /

सप्तमस् तरङ्गः /

ततः स रत्नप्रभया समं तद्वासवेश्मनि /
स्थितो ऽन्येद्युः कथाः कुर्वंस्तास्ताः स सचिवैः सह"
Kathasaritsagara,"sokss_7,7.2","naravāhanadatto 'tra mandiraprāṅgaṇe bahiḥ /
akasmātpuruṣasyeva śuśrāvākranditadhvanim","नरवाहनदत्तो ऽत्र मन्दिरप्राङ्गणे बहिः /
अकस्मात्पुरुषस्येव शुश्रावाक्रन्दितध्वनिम्"
Kathasaritsagara,"sokss_7,7.3","kim evam iti kasmiṃścit pṛcchatyāgatya ceṭikāḥ /
abruvan kañcukī krandaty eṣa dharmagiriḥ prabho","किम् एवम् इति कस्मिंश्चित् पृच्छत्यागत्य चेटिकाः /
अब्रुवन् कञ्चुकी क्रन्दत्य् एष धर्मगिरिः प्रभो"
Kathasaritsagara,"sokss_7,7.4","ihāgatya hi mūrkheṇa mittreṇa kathito 'dhunā /
tīrthayātrāgato 'muṣya bhrātā deśāntare mṛtaḥ","इहागत्य हि मूर्खेण मित्त्रेण कथितो ऽधुना /
तीर्थयात्रागतो ऽमुष्य भ्राता देशान्तरे मृतः"
Kathasaritsagara,"sokss_7,7.5","tena rājakulastho 'smīty asmarañ śokamohitaḥ /
sākrandaḥ san gṛhaṃ nītaḥ saṃpraty eṣa bahir janaiḥ","तेन राजकुलस्थो ऽस्मीत्य् अस्मरञ् शोकमोहितः /
साक्रन्दः सन् गृहं नीतः संप्रत्य् एष बहिर् जनैः"
Kathasaritsagara,"sokss_7,7.6","tac chrutvā yuvarāje 'smiñ jātaduḥkhe 'nukampayā /
rājñī ratnaprabhā tatra viṣaṇṇeva jagāda sā","तच् छ्रुत्वा युवराजे ऽस्मिञ् जातदुःखे ऽनुकम्पया /
राज्ञी रत्नप्रभा तत्र विषण्णेव जगाद सा"
Kathasaritsagara,"sokss_7,7.7","priyabandhuviyogotthamaho duḥkhaṃ durutsaham /
kaṣṭaṃ kiṃ na kṛto dhātrā jano 'yamajarāmaraḥ","प्रियबन्धुवियोगोत्थमहो दुःखं दुरुत्सहम् /
कष्टं किं न कृतो धात्रा जनो ऽयमजरामरः"
Kathasaritsagara,"sokss_7,7.8","iti rājñīvacaḥ śrutvā marubhūtiruvāca tām /
martyeṣvetatkuto devi tathāhīmāṃ kathāṃ śṛṇu","इति राज्ञीवचः श्रुत्वा मरुभूतिरुवाच ताम् /
मर्त्येष्वेतत्कुतो देवि तथाहीमां कथां शृणु"
Kathasaritsagara,"sokss_7,7.9","cirāyurnāmni nagare cirāyurnāma bhūpatiḥ /
pūrvaṃ cirāyurevāsītketanaṃ sarvasaṃpadām","चिरायुर्नाम्नि नगरे चिरायुर्नाम भूपतिः /
पूर्वं चिरायुरेवासीत्केतनं सर्वसंपदाम्"
Kathasaritsagara,"sokss_7,7.10","tasya nāgārjuno nāma bodhisattvāṃśasaṃbhavaḥ /
dayālurdānaśīlaś ca mantrī vijñānavānabhūt","तस्य नागार्जुनो नाम बोधिसत्त्वांशसंभवः /
दयालुर्दानशीलश् च मन्त्री विज्ञानवानभूत्"
Kathasaritsagara,"sokss_7,7.11","yaḥ sarvauṣadhiyuktijñaścakre siddharasāyanaḥ /
ātmānaṃ taṃ ca rājānaṃ vijaraṃ cirajīvitam","यः सर्वौषधियुक्तिज्ञश्चक्रे सिद्धरसायनः /
आत्मानं तं च राजानं विजरं चिरजीवितम्"
Kathasaritsagara,"sokss_7,7.12","kadācinmantriṇas tasya bālaḥ pañcatvamāyayau /
nāgārjunasya putreṣu sarveṣu dayitaḥ sutaḥ","कदाचिन्मन्त्रिणस् तस्य बालः पञ्चत्वमाययौ /
नागार्जुनस्य पुत्रेषु सर्वेषु दयितः सुतः"
Kathasaritsagara,"sokss_7,7.13","sa tena dṛṣṭasaṃtāpo martyānāṃ mṛtyuśāntaye /
amṛtaṃ saṃdadhe dravyaistapodānaprabhāvataḥ","स तेन दृष्टसंतापो मर्त्यानां मृत्युशान्तये /
अमृतं संदधे द्रव्यैस्तपोदानप्रभावतः"
Kathasaritsagara,"sokss_7,7.14","śeṣauṣadhasya tvekasya kālayogaṃ sa melane /
yāvatpratīkṣate tāvadindreṇa tadabudhyata","शेषौषधस्य त्वेकस्य कालयोगं स मेलने /
यावत्प्रतीक्षते तावदिन्द्रेण तदबुध्यत"
Kathasaritsagara,"sokss_7,7.15","indraḥ sam āmantrya surairaśvināvevamādiśat /
gatvā nāgārjunaṃ brūtamidaṃ madvacanādbhuvi","इन्द्रः सम् आमन्त्र्य सुरैरश्विनावेवमादिशत् /
गत्वा नागार्जुनं ब्रूतमिदं मद्वचनाद्भुवि"
Kathasaritsagara,"sokss_7,7.16","ko 'yaṃ kartum ihārabdho mantriṇāpyanayastvayā /
kiṃ tvaṃ prajāpatiṃ jetumudyato bata sāṃpratam","को ऽयं कर्तुम् इहारब्धो मन्त्रिणाप्यनयस्त्वया /
किं त्वं प्रजापतिं जेतुमुद्यतो बत सांप्रतम्"
Kathasaritsagara,"sokss_7,7.17","martyā maraṇadharmāṇas tena ye kila nirmitāḥ /
sādhayitvāmṛtaṃ yat tān amarān kartum icchasi","मर्त्या मरणधर्माणस् तेन ये किल निर्मिताः /
साधयित्वामृतं यत् तान् अमरान् कर्तुम् इच्छसि"
Kathasaritsagara,"sokss_7,7.18","evaṃ kṛte viśeṣo hi kaḥ syād devamanuṣyayoḥ /
yaṣṭavyayājakābhāvādbhajyate ca jagatsthitiḥ","एवं कृते विशेषो हि कः स्याद् देवमनुष्ययोः /
यष्टव्ययाजकाभावाद्भज्यते च जगत्स्थितिः"
Kathasaritsagara,"sokss_7,7.19","tadasmadvacanādetatsaṃharāmṛtasādhanam /
anyathā kupitā devāḥ śāpaṃ dāsyanti te dhruvam","तदस्मद्वचनादेतत्संहरामृतसाधनम् /
अन्यथा कुपिता देवाः शापं दास्यन्ति ते ध्रुवम्"
Kathasaritsagara,"sokss_7,7.20","yacchokādeṣa yatnaste sa svarge tvatsutaḥ sthitaḥ /
iti saṃdiśya śakrastau prajighāyāśvināvubhau","यच्छोकादेष यत्नस्ते स स्वर्गे त्वत्सुतः स्थितः /
इति संदिश्य शक्रस्तौ प्रजिघायाश्विनावुभौ"
Kathasaritsagara,"sokss_7,7.21","tau cāgatya gṛhītārghau tadāgamanatoṣiṇe /
ūcatuḥ śakrasaṃdeśaṃ tasmai nāgārjunāya tam","तौ चागत्य गृहीतार्घौ तदागमनतोषिणे /
ऊचतुः शक्रसंदेशं तस्मै नागार्जुनाय तम्"
Kathasaritsagara,"sokss_7,7.22","putraṃ jagadatuścāsya divi devaiḥ samaṃ sthitam /
tato nāgārjunaḥ so 'tra viṣaṇṇaḥ sannacintayat","पुत्रं जगदतुश्चास्य दिवि देवैः समं स्थितम् /
ततो नागार्जुनः सो ऽत्र विषण्णः सन्नचिन्तयत्"
Kathasaritsagara,"sokss_7,7.23","na karomīndravakyaṃ ceddevāstattāvadāsatām /
imāveva na kiṃ śāpamaśvinau me prayacchataḥ","न करोमीन्द्रवक्यं चेद्देवास्तत्तावदासताम् /
इमावेव न किं शापमश्विनौ मे प्रयच्छतः"
Kathasaritsagara,"sokss_7,7.24","tadetadāstām amṛtaṃ na siddho me manorathaḥ /
putraś ca me prāksukṛtairaśocyāṃ sa gato gatim","तदेतदास्ताम् अमृतं न सिद्धो मे मनोरथः /
पुत्रश् च मे प्राक्सुकृतैरशोच्यां स गतो गतिम्"
Kathasaritsagara,"sokss_7,7.25","ity ālocyāśvinau devau so 'tra nāgārjuno 'bravīt /
anuṣṭhitā mayendrājñā saṃharāmyamṛtakriyām","इत्य् आलोच्याश्विनौ देवौ सो ऽत्र नागार्जुनो ऽब्रवीत् /
अनुष्ठिता मयेन्द्राज्ञा संहराम्यमृतक्रियाम्"
Kathasaritsagara,"sokss_7,7.26","pañcāhenāmṛte siddhe kṛtaivaiṣājarāmarā /
mayābhaviṣyatpṛthivī yuvāṃ cennāgamiṣyatam","पञ्चाहेनामृते सिद्धे कृतैवैषाजरामरा /
मयाभविष्यत्पृथिवी युवां चेन्नागमिष्यतम्"
Kathasaritsagara,"sokss_7,7.27","ity uktvā tatsamakṣaṃ tattadvākhyānnicakhāna saḥ /
dharaṇyāmamṛtaṃ siddhaprāyaṃ nāgārjunastadā","इत्य् उक्त्वा तत्समक्षं तत्तद्वाख्यान्निचखान सः /
धरण्याममृतं सिद्धप्रायं नागार्जुनस्तदा"
Kathasaritsagara,"sokss_7,7.28","tato 'śvinau tam āpṛcchya gatvā śakrāya taddivi /
ācakhyatuḥ kṛtaṃ kāryaṃ nanandātha ca devarāṭ","ततो ऽश्विनौ तम् आपृच्छ्य गत्वा शक्राय तद्दिवि /
आचख्यतुः कृतं कार्यं ननन्दाथ च देवराट्"
Kathasaritsagara,"sokss_7,7.29","tāvaccāra cirāyuḥ sa rājā nāgārjunaprabhuḥ /
putraṃ jīvaharaṃ nāma yauvarājye 'bhiṣiktavān","तावच्चार चिरायुः स राजा नागार्जुनप्रभुः /
पुत्रं जीवहरं नाम यौवराज्ये ऽभिषिक्तवान्"
Kathasaritsagara,"sokss_7,7.30","abhiṣiktaṃ ca taṃ mātā prāṇāmārthamupāgatam /
rājñī dhanaparā nāma hṛṣṭaṃ dṛṣṭvābravītsutam","अभिषिक्तं च तं माता प्राणामार्थमुपागतम् /
राज्ञी धनपरा नाम हृष्टं दृष्ट्वाब्रवीत्सुतम्"
Kathasaritsagara,"sokss_7,7.31","yauvarājyamidaṃ prāpya putra hṛṣyasi kiṃ mṛṣā /
rājyaprāptyai kramo hy eṣa tapasā ca na vidyate","यौवराज्यमिदं प्राप्य पुत्र हृष्यसि किं मृषा /
राज्यप्राप्त्यै क्रमो ह्य् एष तपसा च न विद्यते"
Kathasaritsagara,"sokss_7,7.32","yuvarājā hi bahavo gatāḥ putrāḥ pitustava /
na rājyaṃ kenacitprāptaṃ prāptaṃ sarvair viḍambanam","युवराजा हि बहवो गताः पुत्राः पितुस्तव /
न राज्यं केनचित्प्राप्तं प्राप्तं सर्वैर् विडम्बनम्"
Kathasaritsagara,"sokss_7,7.33","nāgārjunena dattaṃ hi tadrājñe 'smai rasāyanam /
vayo varṣaśataṃ yena prāptamasyedamaṣṭamam","नागार्जुनेन दत्तं हि तद्राज्ञे ऽस्मै रसायनम् /
वयो वर्षशतं येन प्राप्तमस्येदमष्टमम्"
Kathasaritsagara,"sokss_7,7.34","ko jānāti kiyantyanyānyapi prāpsyanti ca kramāt /
yuvarājānnṛpasyāsya kurvato 'lpāyuṣaḥ sutān","को जानाति कियन्त्यन्यान्यपि प्राप्स्यन्ति च क्रमात् /
युवराजान्नृपस्यास्य कुर्वतो ऽल्पायुषः सुतान्"
Kathasaritsagara,"sokss_7,7.35","etac chrutvā viṣaṇṇaṃ taṃ putraṃ sā punarabravīt /
yadi rājyena te kṛtyaṃ tadupāyamimaṃ kuru","एतच् छ्रुत्वा विषण्णं तं पुत्रं सा पुनरब्रवीत् /
यदि राज्येन ते कृत्यं तदुपायमिमं कुरु"
Kathasaritsagara,"sokss_7,7.36","eṣa nāgārjuno mantrī pratyahaṃ vihitāhnikaḥ /
āhārasamaye dātā karotyudghoṣaṇāmimām","एष नागार्जुनो मन्त्री प्रत्यहं विहिताह्निकः /
आहारसमये दाता करोत्युद्घोषणामिमाम्"
Kathasaritsagara,"sokss_7,7.37","ko 'rthī prārthayate kaḥ kiṃ tasmai kiṃ dīyatāmiti /
svaśiro me prayaccheti tatkālaṃ bruhi gaccha tam","को ऽर्थी प्रार्थयते कः किं तस्मै किं दीयतामिति /
स्वशिरो मे प्रयच्छेति तत्कालं ब्रुहि गच्छ तम्"
Kathasaritsagara,"sokss_7,7.38","satyavāci tatas tasmiṃśchinnamūrdhni mṛte nṛpaḥ /
tacchokātpañcatāṃ yāyādvanaṃ vaiṣa samāśrayet","सत्यवाचि ततस् तस्मिंश्छिन्नमूर्ध्नि मृते नृपः /
तच्छोकात्पञ्चतां यायाद्वनं वैष समाश्रयेत्"
Kathasaritsagara,"sokss_7,7.39","tataḥ prāpsyasi rājyaṃ tvamupāyo 'nyo 'tra nāsti te /
iti māturvacaḥ śrutvā rājaputrastutoṣa saḥ","ततः प्राप्स्यसि राज्यं त्वमुपायो ऽन्यो ऽत्र नास्ति ते /
इति मातुर्वचः श्रुत्वा राजपुत्रस्तुतोष सः"
Kathasaritsagara,"sokss_7,7.40","tatheti tadvidhātuṃ ca cakār aiva sa niścayam /
kaṣṭo hi bāndhavasnehaṃ rājyalobho 'tivartate","तथेति तद्विधातुं च चकार् ऐव स निश्चयम् /
कष्टो हि बान्धवस्नेहं राज्यलोभो ऽतिवर्तते"
Kathasaritsagara,"sokss_7,7.41","atha rājasuto 'nyedyuḥ svairaṃ jīvaharo yayau /
tasya bhojanavelāyāṃ gṛhaṃ nāgārjunasya saḥ","अथ राजसुतो ऽन्येद्युः स्वैरं जीवहरो ययौ /
तस्य भोजनवेलायां गृहं नागार्जुनस्य सः"
Kathasaritsagara,"sokss_7,7.42","kaḥ kiṃ yācata ityādi tadā tatra ca mantriṇam /
vadantaṃ taṃ praviśy aiva sa mūrdhānamayācata","कः किं याचत इत्यादि तदा तत्र च मन्त्रिणम् /
वदन्तं तं प्रविश्य् ऐव स मूर्धानमयाचत"
Kathasaritsagara,"sokss_7,7.43","āścaryaṃ vatsa śirasā kiṃ karoṣi mamāmunā /
māṃsāsthikeśasaṃgho hi kvopayujyata eṣa te","आश्चर्यं वत्स शिरसा किं करोषि ममामुना /
मांसास्थिकेशसंघो हि क्वोपयुज्यत एष ते"
Kathasaritsagara,"sokss_7,7.44","tathāpyarthastavānena yadi cchittvā gṛhāṇa tat /
ity uktvopānayattasmai sa ca mantrī śirodharām","तथाप्यर्थस्तवानेन यदि च्छित्त्वा गृहाण तत् /
इत्य् उक्त्वोपानयत्तस्मै स च मन्त्री शिरोधराम्"
Kathasaritsagara,"sokss_7,7.45","rasāyanadṛḍhāyāṃ ca tasyāṃ praharataściram /
rājasūnoryayuḥ khaḍgā bahavas tasya khaṇḍaśaḥ","रसायनदृढायां च तस्यां प्रहरतश्चिरम् /
राजसूनोर्ययुः खड्गा बहवस् तस्य खण्डशः"
Kathasaritsagara,"sokss_7,7.46","tāvadbuddhvaitadāyāntaṃ rājānaṃ taṃ cirāyuṣam /
vārayantaṃ śirodānātso 'tra nāgārjuno 'bravīt","तावद्बुद्ध्वैतदायान्तं राजानं तं चिरायुषम् /
वारयन्तं शिरोदानात्सो ऽत्र नागार्जुनो ऽब्रवीत्"
Kathasaritsagara,"sokss_7,7.47","jātismaro 'haṃ nṛpate navatiṃ ca navādhikām /
janmāni svaśiro dattaṃ mayā janmani janmani","जातिस्मरो ऽहं नृपते नवतिं च नवाधिकाम् /
जन्मानि स्वशिरो दत्तं मया जन्मनि जन्मनि"
Kathasaritsagara,"sokss_7,7.48","idaṃ śatatamaṃ janma śirodānāya me prabho /
tanmā sma vocaḥ kiṃcittvaṃ vimukho 'rthī na yāti me","इदं शततमं जन्म शिरोदानाय मे प्रभो /
तन्मा स्म वोचः किंचित्त्वं विमुखो ऽर्थी न याति मे"
Kathasaritsagara,"sokss_7,7.49","tadidānīṃ dadāmyasyai tvatputrāya nijaṃ śiraḥ /
tvanmukhālokanāyaiṣa kṛpāṇaṃ tena tasya saḥ","तदिदानीं ददाम्यस्यै त्वत्पुत्राय निजं शिरः /
त्वन्मुखालोकनायैष कृपाणं तेन तस्य सः"
Kathasaritsagara,"sokss_7,7.50","ityuktvāśliṣya taṃ bhūpaṃ cūrṇamānāyya koṣataḥ /
alipadrājaputrasya kṛpāṇaṃ tena tasya saḥ","इत्युक्त्वाश्लिष्य तं भूपं चूर्णमानाय्य कोषतः /
अलिपद्राजपुत्रस्य कृपाणं तेन तस्य सः"
Kathasaritsagara,"sokss_7,7.51","tatkṛpāṇaprahāreṇa so 'tha tasya nṛpātmajaḥ /
nāgārjunasya ciccheda śiro nālādivāmbujam","तत्कृपाणप्रहारेण सो ऽथ तस्य नृपात्मजः /
नागार्जुनस्य चिच्छेद शिरो नालादिवाम्बुजम्"
Kathasaritsagara,"sokss_7,7.52","athotthite mahākrande prāṇatyāgonmukhe nṛpe /
ity uccacāra gaganādaśarīrātra bhāratī","अथोत्थिते महाक्रन्दे प्राणत्यागोन्मुखे नृपे /
इत्य् उच्चचार गगनादशरीरात्र भारती"
Kathasaritsagara,"sokss_7,7.53","akāryaṃ mā kṛthā rājannaśocyo hy eṣa te sakhā /
nāgārjuno 'punarjanmā gato buddhasamāṃ gatim","अकार्यं मा कृथा राजन्नशोच्यो ह्य् एष ते सखा /
नागार्जुनो ऽपुनर्जन्मा गतो बुद्धसमां गतिम्"
Kathasaritsagara,"sokss_7,7.54","etac chrutvā sa virataścirāyurmaraṇānnṛpaḥ /
dattadānaḥ śucā tyaktarājyo vanamaśiśriyat","एतच् छ्रुत्वा स विरतश्चिरायुर्मरणान्नृपः /
दत्तदानः शुचा त्यक्तराज्यो वनमशिश्रियत्"
Kathasaritsagara,"sokss_7,7.55","tatra kālena tapasā sa prāpa paramāṃ gatim /
tatputro 'py adhitasthau tadrājyaṃ jīvaharo 'tra saḥ","तत्र कालेन तपसा स प्राप परमां गतिम् /
तत्पुत्रो ऽप्य् अधितस्थौ तद्राज्यं जीवहरो ऽत्र सः"
Kathasaritsagara,"sokss_7,7.56","prāptarājyaś ca nacirādrāṣṭrabhedaṃ vidhāya saḥ /
hato nāgārjunasutaiḥ smaradbhistadvadhaṃ pituḥ","प्राप्तराज्यश् च नचिराद्राष्ट्रभेदं विधाय सः /
हतो नागार्जुनसुतैः स्मरद्भिस्तद्वधं पितुः"
Kathasaritsagara,"sokss_7,7.57","tacchokād atha tanmātus tasyā hṛdayamasphuṭat /
anāryajuṣṭena pahā pravṛttānāṃ śivaṃ kutaḥ","तच्छोकाद् अथ तन्मातुस् तस्या हृदयमस्फुटत् /
अनार्यजुष्टेन पहा प्रवृत्तानां शिवं कुतः"
Kathasaritsagara,"sokss_7,7.58","rājye ca rājñyām anyasyāṃ jātas tasya cirāyuṣaḥ /
śatāyur nāma putras tair mantrimukhyair nyaveśyata","राज्ये च राज्ञ्याम् अन्यस्यां जातस् तस्य चिरायुषः /
शतायुर् नाम पुत्रस् तैर् मन्त्रिमुख्यैर् न्यवेश्यत"
Kathasaritsagara,"sokss_7,7.59","evaṃ nāgārjunārabdhaṃ martyānāṃ mṛtyunāśanam /
na soḍhuṃ daivatairyāvatso 'pi mṛtyuvaśaṃ gataḥ","एवं नागार्जुनारब्धं मर्त्यानां मृत्युनाशनम् /
न सोढुं दैवतैर्यावत्सो ऽपि मृत्युवशं गतः"
Kathasaritsagara,"sokss_7,7.60","tasmādvidhātṛvihito 'yamanitya eva durvāraduḥkhabahulo nanu jīvalokaḥ /
śakyaṃ na kartum api yatnaśatais tadatra kenāpi kiṃcid api necchati yadvidhātā","तस्माद्विधातृविहितो ऽयमनित्य एव दुर्वारदुःखबहुलो ननु जीवलोकः /
शक्यं न कर्तुम् अपि यत्नशतैस् तदत्र केनापि किंचिद् अपि नेच्छति यद्विधाता"
Kathasaritsagara,"sokss_7,7.61","ityākhyāya kathāṃ kila virate marubhūtike samaṃ sacivaiḥ /
naravāhanadatto nijamutthāya cakāra divasakartavyam","इत्याख्याय कथां किल विरते मरुभूतिके समं सचिवैः /
नरवाहनदत्तो निजमुत्थाय चकार दिवसकर्तव्यम्"
Kathasaritsagara,"sokss_7,8.1","iti mahākaviśrīsomadevabhaṭṭaviracite kathāsaritsāgare ratnaprabhālambake saptamas taraṅgaḥ /

aṣṭamas taraṅgaḥ /

tato 'hani pare prāptaḥ sotkāṃ ratnaprabhāṃ priyām /
śīghraṃ pratyāgamiṣyāmītyāśvāsyākheṭakāya saḥ","इति महाकविश्रीसोमदेवभट्टविरचिते कथासरित्सागरे रत्नप्रभालम्बके सप्तमस् तरङ्गः /

अष्टमस् तरङ्गः /

ततो ऽहनि परे प्राप्तः सोत्कां रत्नप्रभां प्रियाम् /
शीघ्रं प्रत्यागमिष्यामीत्याश्वास्याखेटकाय सः"
Kathasaritsagara,"sokss_7,8.2","vatseśena samaṃ pitrā vayasyaiścāṭavīṃ yayau /
naravāhanadatto 'śvairgajaiś ca parivāritaḥ","वत्सेशेन समं पित्रा वयस्यैश्चाटवीं ययौ /
नरवाहनदत्तो ऽश्वैर्गजैश् च परिवारितः"
Kathasaritsagara,"sokss_7,8.3","tatra bhinnebhakumbhānāṃ nakhodaraparicyutaiḥ /
siṃhānāṃ hatasuptānāmuptabījeva mauktikaiḥ","तत्र भिन्नेभकुम्भानां नखोदरपरिच्युतैः /
सिंहानां हतसुप्तानामुप्तबीजेव मौक्तिकैः"
Kathasaritsagara,"sokss_7,8.4","vyāghrāṇāṃ bhallalūnānāṃ daṃṣtrābhiḥ sāṅkur eva ca /
sapallaveva kṣatajair hariṇānāṃ parisrutaiḥ","व्याघ्राणां भल्ललूनानां दंष्त्राभिः साङ्कुर् एव च /
सपल्लवेव क्षतजैर् हरिणानां परिस्रुतैः"
Kathasaritsagara,"sokss_7,8.5","nimagnakaṅkapatrāṅkaiḥ kroḍaiḥ stabakiteva ca /
śarīraiḥ śarabhāṇāṃ ca patitaiḥ phaliteva ca","निमग्नकङ्कपत्राङ्कैः क्रोडैः स्तबकितेव च /
शरीरैः शरभाणां च पतितैः फलितेव च"
Kathasaritsagara,"sokss_7,8.6","babhūva tasya nipataddhanaśabdaśilīmukhā /
prītaye mṛgayālīlālatā śobhitakānanā","बभूव तस्य निपतद्धनशब्दशिलीमुखा /
प्रीतये मृगयालीलालता शोभितकानना"
Kathasaritsagara,"sokss_7,8.7","śanaiḥ śrāntaḥ sa viśramya praviveśa vanāntaram /
hayārūdhaḥ sahaikena gomukhenāśvasādinā","शनैः श्रान्तः स विश्रम्य प्रविवेश वनान्तरम् /
हयारूधः सहैकेन गोमुखेनाश्वसादिना"
Kathasaritsagara,"sokss_7,8.8","tatrārebhe ca gulikākrīḍāṃ kām api tatkṣaṇam /
tāvac ca tāpasī kāpi pathā tena kilāyayau","तत्रारेभे च गुलिकाक्रीडां काम् अपि तत्क्षणम् /
तावच् च तापसी कापि पथा तेन किलाययौ"
Kathasaritsagara,"sokss_7,8.9","tasyās tasya karādbhraṣṭā gulikā mūrdhni cāpatat /
tato vihasya kiṃcitsā tāpasī tam abhāṣata","तस्यास् तस्य कराद्भ्रष्टा गुलिका मूर्ध्नि चापतत् /
ततो विहस्य किंचित्सा तापसी तम् अभाषत"
Kathasaritsagara,"sokss_7,8.10","evam eva mado 'yaṃ cettava tadyadyavāpsyasi /
jātu karpūrikāṃ bhāryāṃ tataḥ kīdṛgbhaviṣyati","एवम् एव मदो ऽयं चेत्तव तद्यद्यवाप्स्यसि /
जातु कर्पूरिकां भार्यां ततः कीदृग्भविष्यति"
Kathasaritsagara,"sokss_7,8.11","etac chrutvāvaruhy aiva turagāccaraṇānataḥ /
naravāhanadattastāṃ tāpasīṃ nijagāda saḥ","एतच् छ्रुत्वावरुह्य् ऐव तुरगाच्चरणानतः /
नरवाहनदत्तस्तां तापसीं निजगाद सः"
Kathasaritsagara,"sokss_7,8.12","tvaṃ na dṛṣṭā mayā daivādgulikā cātra me gatā /
pradīda tadbhagavati kṣamasva skhalitaṃ mama","त्वं न दृष्टा मया दैवाद्गुलिका चात्र मे गता /
प्रदीद तद्भगवति क्षमस्व स्खलितं मम"
Kathasaritsagara,"sokss_7,8.13","tac chrutvā nāsti me putra kopa ityabhidhāya ca /
tāpasī sā jitakrodhā tamāśīrbhirasāntvayat","तच् छ्रुत्वा नास्ति मे पुत्र कोप इत्यभिधाय च /
तापसी सा जितक्रोधा तमाशीर्भिरसान्त्वयत्"
Kathasaritsagara,"sokss_7,8.14","tataś ca vaśinīṃ matvā prabuddhāṃ satyatāpasīm /
naravāhanadattastāṃ papraccha vinayena saḥ","ततश् च वशिनीं मत्वा प्रबुद्धां सत्यतापसीम् /
नरवाहनदत्तस्तां पप्रच्छ विनयेन सः"
Kathasaritsagara,"sokss_7,8.15","kaiṣā karpūrikā nāma bhagavatyudita tvayā /
etādādiśi tuṣṭāsi mayi cetkautukaṃ hi me","कैषा कर्पूरिका नाम भगवत्युदित त्वया /
एतादादिशि तुष्टासि मयि चेत्कौतुकं हि मे"
Kathasaritsagara,"sokss_7,8.16","ity uktavantaṃ praṇataṃ tāpasī taṃ jagāda sā /
asti pārembudhi paraṃ nāmnā karpūrasaṃbhavam","इत्य् उक्तवन्तं प्रणतं तापसी तं जगाद सा /
अस्ति पारेम्बुधि परं नाम्ना कर्पूरसंभवम्"
Kathasaritsagara,"sokss_7,8.17","anvarthas tatra rājāsti karpūraka iti śrutaḥ /
tasya karpūrikā nāma sutāsti varakanyakā","अन्वर्थस् तत्र राजास्ति कर्पूरक इति श्रुतः /
तस्य कर्पूरिका नाम सुतास्ति वरकन्यका"
Kathasaritsagara,"sokss_7,8.18","ekāṃ vilokya kamalāṃ nirmathyāpahṛtāṃ suraiḥ /
yā dvitīyeva nikṣipya tatra gopāyitābdhinā","एकां विलोक्य कमलां निर्मथ्यापहृतां सुरैः /
या द्वितीयेव निक्षिप्य तत्र गोपायिताब्धिना"
Kathasaritsagara,"sokss_7,8.19","puruṣadveṣinī sā ca vivāhaṃ nābhivāñchati /
tvayy upete yadi paraṃ bhaviṣyati tadarthinī","पुरुषद्वेषिनी सा च विवाहं नाभिवाञ्छति /
त्वय्य् उपेते यदि परं भविष्यति तदर्थिनी"
Kathasaritsagara,"sokss_7,8.20","tattatra gaccha putra tvaṃ tāṃ ca prāpsyasi sundarīm /
gacchataś cātra te 'ṭavyāṃ mahākleśo bhaviṣyati","तत्तत्र गच्छ पुत्र त्वं तां च प्राप्स्यसि सुन्दरीम् /
गच्छतश् चात्र ते ऽटव्यां महाक्लेशो भविष्यति"
Kathasaritsagara,"sokss_7,8.21","mohas tatra na kāryas te sarvaṃ svantaṃ hi bhāvi tat /
ity uktvaiva kham utpatya tāpasī sā tirodadhe","मोहस् तत्र न कार्यस् ते सर्वं स्वन्तं हि भावि तत् /
इत्य् उक्त्वैव खम् उत्पत्य तापसी सा तिरोदधे"
Kathasaritsagara,"sokss_7,8.22","naravāhanadatto 'tha tadvāṇīmadanājñayā /
ākṛṣṭaḥ sa tamāha sma gomukhaṃ pārśvavartinam","नरवाहनदत्तो ऽथ तद्वाणीमदनाज्ञया /
आकृष्टः स तमाह स्म गोमुखं पार्श्ववर्तिनम्"
Kathasaritsagara,"sokss_7,8.23","ehi karpūrikāpārśvaṃ puraṃ karpūrasaṃbhavam /
gacchāvastām adṛṣṭvā hi na kṣaṇaṃ sthātumutsahe","एहि कर्पूरिकापार्श्वं पुरं कर्पूरसंभवम् /
गच्छावस्ताम् अदृष्ट्वा हि न क्षणं स्थातुमुत्सहे"
Kathasaritsagara,"sokss_7,8.24","tac chrutvā gomukho 'vādīddevālaṃ sāhasena te /
kva tvaṃ kvābdhiḥ puraṃ tatkva kva so 'dhvā kanyakā kva sā","तच् छ्रुत्वा गोमुखो ऽवादीद्देवालं साहसेन ते /
क्व त्वं क्वाब्धिः पुरं तत्क्व क्व सो ऽध्वा कन्यका क्व सा"
Kathasaritsagara,"sokss_7,8.25","nāmni śrute kim ekākī tyaktadivyāṅganājanaḥ /
nirabhiprāyasaṃdigdhāmabhidhāvasi mānuṣīm","नाम्नि श्रुते किम् एकाकी त्यक्तदिव्याङ्गनाजनः /
निरभिप्रायसंदिग्धामभिधावसि मानुषीम्"
Kathasaritsagara,"sokss_7,8.26","evaṃ sa gomukhenokto vatsarājasutastadā /
abravītsiddhatāpasyā na tasyā vacanaṃ mṛṣā","एवं स गोमुखेनोक्तो वत्सराजसुतस्तदा /
अब्रवीत्सिद्धतापस्या न तस्या वचनं मृषा"
Kathasaritsagara,"sokss_7,8.27","tanmayāvaśyagantavyaṃ prāptuṃ tāṃ rājakanyakām /
ity uktvā sa hayārūḍhaḥ pratasthe tatkṣaṇaṃ tataḥ","तन्मयावश्यगन्तव्यं प्राप्तुं तां राजकन्यकाम् /
इत्य् उक्त्वा स हयारूढः प्रतस्थे तत्क्षणं ततः"
Kathasaritsagara,"sokss_7,8.28","anvagāt sa ca taṃ tūṣṇīmanicchannapi gomukhaḥ /
akurvanvacanaṃ bhṛtyairanugamyaḥ paraṃ prabhuḥ","अन्वगात् स च तं तूष्णीमनिच्छन्नपि गोमुखः /
अकुर्वन्वचनं भृत्यैरनुगम्यः परं प्रभुः"
Kathasaritsagara,"sokss_7,8.29","tāvad vatseśvaro 'py āgāt kṛtākheṭo nijāṃ purīm /
manvānaḥ sa tamāyāntaṃ sutaṃ svabalamadhyagam","तावद् वत्सेश्वरो ऽप्य् आगात् कृताखेटो निजां पुरीम् /
मन्वानः स तमायान्तं सुतं स्वबलमध्यगम्"
Kathasaritsagara,"sokss_7,8.30","svabalaṃ tac ca tasyāgānmarubhūtyādibhiḥ saha /
purīṃ tām eva matvā taṃ sainyamadhyasthitaṃ prabhum","स्वबलं तच् च तस्यागान्मरुभूत्यादिभिः सह /
पुरीं ताम् एव मत्वा तं सैन्यमध्यस्थितं प्रभुम्"
Kathasaritsagara,"sokss_7,8.31","tatra prāptā vicinvantaste buddhvā tamanāgatam /
vatseśvarādayo jagmuḥ sarve ratnaprabhāntikam","तत्र प्राप्ता विचिन्वन्तस्ते बुद्ध्वा तमनागतम् /
वत्सेश्वरादयो जग्मुः सर्वे रत्नप्रभान्तिकम्"
Kathasaritsagara,"sokss_7,8.32","sā cādau tac chrutenārtā dhyātayā nijavidyayā /
ākhyātadayitodantā vignaṃ śvaśuram abravīt","सा चादौ तच् छ्रुतेनार्ता ध्यातया निजविद्यया /
आख्यातदयितोदन्ता विग्नं श्वशुरम् अब्रवीत्"
Kathasaritsagara,"sokss_7,8.33","karpūrikāṃ rājasutāṃ tāpasyā kathitāṃ vane /
āryaputro gataḥ prāptuṃ puraṃ karpūrasaṃbhavam","कर्पूरिकां राजसुतां तापस्या कथितां वने /
आर्यपुत्रो गतः प्राप्तुं पुरं कर्पूरसंभवम्"
Kathasaritsagara,"sokss_7,8.34","śīghraṃ ca kṛtakāryaḥ sann ihaiṣyati sagomukhaḥ /
tadalaṃ cintayaitad dhi vidyāto 'dhigataṃ mayā","शीघ्रं च कृतकार्यः सन्न् इहैष्यति सगोमुखः /
तदलं चिन्तयैतद् धि विद्यातो ऽधिगतं मया"
Kathasaritsagara,"sokss_7,8.35","ity uktvāśvāsayatsā taṃ vatseśaṃ saparicchadam /
ratnaprabhānyāṃ vidyāṃ ca bhartuḥ prāyuṅkta tasya sa","इत्य् उक्त्वाश्वासयत्सा तं वत्सेशं सपरिच्छदम् /
रत्नप्रभान्यां विद्यां च भर्तुः प्रायुङ्क्त तस्य स"
Kathasaritsagara,"sokss_7,8.36","naravāhanadattasya pathi kleśopaśāntaye /
neṣyāṃ bhartṛhitaiṣiṇyo gaṇayanti hi sustriyaḥ","नरवाहनदत्तस्य पथि क्लेशोपशान्तये /
नेष्यां भर्तृहितैषिण्यो गणयन्ति हि सुस्त्रियः"
Kathasaritsagara,"sokss_7,8.37","tāvac ca dūramadhvānaṃ sa yayau vājipṛṣṭhagaḥ /
naravāhanadatto 'syām aṭavyāṃ gomukhānvitaḥ","तावच् च दूरमध्वानं स ययौ वाजिपृष्ठगः /
नरवाहनदत्तो ऽस्याम् अटव्यां गोमुखान्वितः"
Kathasaritsagara,"sokss_7,8.38","athākasmādupetyāta kumārī pathyuvāca tam /
ahaṃ māyāvatī nāma vidyā ratnaprabheritā","अथाकस्मादुपेत्यात कुमारी पथ्युवाच तम् /
अहं मायावती नाम विद्या रत्नप्रभेरिता"
Kathasaritsagara,"sokss_7,8.39","rakṣāmyadṛśyā mārge tvāṃ niścintastadvrajādhunā /
ity uktvā rupiṇī vidyā tiro 'bhūtsāsya paśyataḥ","रक्षाम्यदृश्या मार्गे त्वां निश्चिन्तस्तद्व्रजाधुना /
इत्य् उक्त्वा रुपिणी विद्या तिरो ऽभूत्सास्य पश्यतः"
Kathasaritsagara,"sokss_7,8.40","tatprabhāvāt tataḥ śāntakṣuttṛṣṇaḥ pathi sa vrajan /
naravāhanadattastāṃ stuvanratnaprabhāṃ priyām","तत्प्रभावात् ततः शान्तक्षुत्तृष्णः पथि स व्रजन् /
नरवाहनदत्तस्तां स्तुवन्रत्नप्रभां प्रियाम्"
Kathasaritsagara,"sokss_7,8.41","sāyaṃ svacchasaraḥ prāpya vanaṃ svādutaraiḥ phalaiḥ /
jalaiścāhārapānādi snātaścakre sagomukhaḥ","सायं स्वच्छसरः प्राप्य वनं स्वादुतरैः फलैः /
जलैश्चाहारपानादि स्नातश्चक्रे सगोमुखः"
Kathasaritsagara,"sokss_7,8.42","naktaṃ ca tatra saṃyamya dattaghāsau hayāvadhaḥ /
mantridvitīyo vāsārthamāruroha mahātarum","नक्तं च तत्र संयम्य दत्तघासौ हयावधः /
मन्त्रिद्वितीयो वासार्थमारुरोह महातरुम्"
Kathasaritsagara,"sokss_7,8.43","tasyoruśākhāsaṃviṣṭo vitrastahayaheṣitaiḥ /
prabuddhaḥ so 'ntarādhastādapaśyatsiṃham āgatam","तस्योरुशाखासंविष्टो वित्रस्तहयहेषितैः /
प्रबुद्धः सो ऽन्तराधस्तादपश्यत्सिंहम् आगतम्"
Kathasaritsagara,"sokss_7,8.44","dṛṣṭvā cāvatitīrṣuṃ tam aśvārthe gomukho 'bravīt /
aho dehānapekṣaḥ sann amantreṇaiva ceṣṭase","दृष्ट्वा चावतितीर्षुं तम् अश्वार्थे गोमुखो ऽब्रवीत् /
अहो देहानपेक्षः सन्न् अमन्त्रेणैव चेष्टसे"
Kathasaritsagara,"sokss_7,8.45","śarīramūlā hi nṛpā mantramūlā ca rājatā /
yuyutsase tat tīryagbhir nakhadaṃṣṭrāyudhaiḥ katham","शरीरमूला हि नृपा मन्त्रमूला च राजता /
युयुत्ससे तत् तीर्यग्भिर् नखदंष्ट्रायुधैः कथम्"
Kathasaritsagara,"sokss_7,8.46","etadrakṣārthamevāvām ihārūḍhau hi saṃprati /
iti gomukhavāgruddho yuvarājaḥ sa tatkṣaṇam","एतद्रक्षार्थमेवावाम् इहारूढौ हि संप्रति /
इति गोमुखवाग्रुद्धो युवराजः स तत्क्षणम्"
Kathasaritsagara,"sokss_7,8.47","siṃhaṃ taṃ turagaṃ ghnantaṃ dṛṣṭvā churikayā drutam /
ājaghāna taroḥ pṛṣṭhātkṣiptayā sa nimagnayā","सिंहं तं तुरगं घ्नन्तं दृष्ट्वा छुरिकया द्रुतम् /
आजघान तरोः पृष्ठात्क्षिप्तया स निमग्नया"
Kathasaritsagara,"sokss_7,8.48","sa tathā tena viddho 'pi taṃ hatvaiva hayaṃ balī /
siṃho vyāpādayām āsa dvitīyam api vājinam","स तथा तेन विद्धो ऽपि तं हत्वैव हयं बली /
सिंहो व्यापादयाम् आस द्वितीयम् अपि वाजिनम्"
Kathasaritsagara,"sokss_7,8.49","tato vatseśvarasutaḥ khaḍgamādāya gomukhāt /
tena kṣiptena madhye taṃ siṃhaṃ dvedhā cakāra saḥ","ततो वत्सेश्वरसुतः खड्गमादाय गोमुखात् /
तेन क्षिप्तेन मध्ये तं सिंहं द्वेधा चकार सः"
Kathasaritsagara,"sokss_7,8.50","avatīrya ca saṃgṛhya kṛpāṇīṃ siṃhadehataḥ /
khaḍgaṃ cāruhya so 'traiva vṛkṣe rātrimuvāsa tām","अवतीर्य च संगृह्य कृपाणीं सिंहदेहतः /
खड्गं चारुह्य सो ऽत्रैव वृक्षे रात्रिमुवास ताम्"
Kathasaritsagara,"sokss_7,8.51","prātastato 'vatīrṇaś ca pratasthe gomukhānvitaḥ /
naravāhanadatto 'tastāṃ sa karpūrikāṃ prati","प्रातस्ततो ऽवतीर्णश् च प्रतस्थे गोमुखान्वितः /
नरवाहनदत्तो ऽतस्तां स कर्पूरिकां प्रति"
Kathasaritsagara,"sokss_7,8.52","atha padbhyāṃ prayāntaṃ taṃ siṃhena hatavāhanam /
dṛṣṭvā vinodayannevamuvāca pathi gomukhaḥ","अथ पद्भ्यां प्रयान्तं तं सिंहेन हतवाहनम् /
दृष्ट्वा विनोदयन्नेवमुवाच पथि गोमुखः"
Kathasaritsagara,"sokss_7,8.53","deva prāsaṅgikīmetāṃ kathāmākhyāmi te śṛṇu /
astīhairāvatī nāma nagarī vijitālakā","देव प्रासङ्गिकीमेतां कथामाख्यामि ते शृणु /
अस्तीहैरावती नाम नगरी विजितालका"
Kathasaritsagara,"sokss_7,8.54","tasyāmabhūtparityāgaseno nāma mahīpatiḥ /
babhūvatuś ca tasya dve devyau prāṇasame priye","तस्यामभूत्परित्यागसेनो नाम महीपतिः /
बभूवतुश् च तस्य द्वे देव्यौ प्राणसमे प्रिये"
Kathasaritsagara,"sokss_7,8.55","ekā svamantritanayā nāmato 'dhikasaṃgamā /
nāmnā tu kāvyālaṃkārā dvitīyā rājavaṃśajā","एका स्वमन्त्रितनया नामतो ऽधिकसंगमा /
नाम्ना तु काव्यालंकारा द्वितीया राजवंशजा"
Kathasaritsagara,"sokss_7,8.56","tābhyāṃ samaṃ ca so 'putro rājā putrārthamambikām /
ārādhayannirāhāro darbhaśāyī vyadhāttapaḥ","ताभ्यां समं च सो ऽपुत्रो राजा पुत्रार्थमम्बिकाम् /
आराधयन्निराहारो दर्भशायी व्यधात्तपः"
Kathasaritsagara,"sokss_7,8.57","tataḥ sā taṃ tapastuṣṭā svapne dattvā phaladvayam /
divyaṃ samādiśatsākṣādbhavānī bhaktavatsalā","ततः सा तं तपस्तुष्टा स्वप्ने दत्त्वा फलद्वयम् /
दिव्यं समादिशत्साक्षाद्भवानी भक्तवत्सला"
Kathasaritsagara,"sokss_7,8.58","uttiṣṭha dehi dārebhyo bhakṣyam etat phaladvayam /
tato rājan pravīrau te janiṣyete sutāv ubhau","उत्तिष्ठ देहि दारेभ्यो भक्ष्यम् एतत् फलद्वयम् /
ततो राजन् प्रवीरौ ते जनिष्येते सुताव् उभौ"
Kathasaritsagara,"sokss_7,8.59","ity uktvāntardadhe gaurī prabuddhaḥ sa ca bhūpatiḥ /
nananda prātar utthāya haste paśyannubhe phale","इत्य् उक्त्वान्तर्दधे गौरी प्रबुद्धः स च भूपतिः /
ननन्द प्रातर् उत्थाय हस्ते पश्यन्नुभे फले"
Kathasaritsagara,"sokss_7,8.60","svapnena tena cānandya varṇitena parigraham /
snāto mṛḍānīm abhyarcya cakāra vratapāraṇam","स्वप्नेन तेन चानन्द्य वर्णितेन परिग्रहम् /
स्नातो मृडानीम् अभ्यर्च्य चकार व्रतपारणम्"
Kathasaritsagara,"sokss_7,8.61","naktaṃ copetya tāṃ pūrvaṃ rājñīmadhikasaṃgamām /
phalam ekaṃ dadau tasyai sā ca tadbubhuje tadā","नक्तं चोपेत्य तां पूर्वं राज्ञीमधिकसंगमाम् /
फलम् एकं ददौ तस्यै सा च तद्बुभुजे तदा"
Kathasaritsagara,"sokss_7,8.62","tatas tanmandire tasyām uvāsa sa nṛpo niśi /
tatpiturmantrimukhyasya nijasya kila gauravāt","ततस् तन्मन्दिरे तस्याम् उवास स नृपो निशि /
तत्पितुर्मन्त्रिमुख्यस्य निजस्य किल गौरवात्"
Kathasaritsagara,"sokss_7,8.63","tac cātra nidadhe saṃpratyātmaśayyāśirontike /
dvitīyasyāḥ kṛte devyā dvitīyaṃ kalpitaṃ phalam","तच् चात्र निदधे संप्रत्यात्मशय्याशिरोन्तिके /
द्वितीयस्याः कृते देव्या द्वितीयं कल्पितं फलम्"
Kathasaritsagara,"sokss_7,8.64","suptasyātra nṛpasyātha rājñī sādhikasaṃgamā /
utthāyātmana eva dvāvicchantī sadṛśau sutau","सुप्तस्यात्र नृपस्याथ राज्ञी साधिकसंगमा /
उत्थायात्मन एव द्वाविच्छन्ती सदृशौ सुतौ"
Kathasaritsagara,"sokss_7,8.65","śīrṣāntādbhakṣayām āsa dvitīyam api tatphalam /
nisargasiddho nārīṇāṃ sapatnīṣu hi matsaraḥ","शीर्षान्ताद्भक्षयाम् आस द्वितीयम् अपि तत्फलम् /
निसर्गसिद्धो नारीणां सपत्नीषु हि मत्सरः"
Kathasaritsagara,"sokss_7,8.66","prātaś cotthāya cinvānaṃ tatphalaṃ taṃ mahīpatim /
mayaiva tatphalaṃ bhuktaṃ dvitīyamiti sābravīt","प्रातश् चोत्थाय चिन्वानं तत्फलं तं महीपतिम् /
मयैव तत्फलं भुक्तं द्वितीयमिति साब्रवीत्"
Kathasaritsagara,"sokss_7,8.67","tataḥ sa rājā vimanā nirgatyātītya vāsaram /
naktaṃ tasyā dvitīyasyā devyā vāsagṛhaṃ yayau","ततः स राजा विमना निर्गत्यातीत्य वासरम् /
नक्तं तस्या द्वितीयस्या देव्या वासगृहं ययौ"
Kathasaritsagara,"sokss_7,8.68","tatra tatphalam ekaṃ tāṃ yācamānāṃ ca so 'bravīt /
suptasya me tadapyaśnātsapatnī te chalād iti","तत्र तत्फलम् एकं तां याचमानां च सो ऽब्रवीत् /
सुप्तस्य मे तदप्यश्नात्सपत्नी ते छलाद् इति"
Kathasaritsagara,"sokss_7,8.69","tataḥ sā tanayotpattihetumaprāpya tatphalam /
babhūva kāvyālaṃkārā rājñī tūṣṇīṃ suduḥkhitā","ततः सा तनयोत्पत्तिहेतुमप्राप्य तत्फलम् /
बभूव काव्यालंकारा राज्ञी तूष्णीं सुदुःखिता"
Kathasaritsagara,"sokss_7,8.70","gacchatsvastha dineṣv atra rājñī sādhikasaṃgamā /
sagarbhābhūd asūtātha kāle dvau yugapatsutau","गच्छत्स्वस्थ दिनेष्व् अत्र राज्ञी साधिकसंगमा /
सगर्भाभूद् असूताथ काले द्वौ युगपत्सुतौ"
Kathasaritsagara,"sokss_7,8.71","rājāpi sa tadutpattiphalitasvamanorathaḥ /
nandati sma parityāgasenaḥ kṛtamahotsavaḥ","राजापि स तदुत्पत्तिफलितस्वमनोरथः /
नन्दति स्म परित्यागसेनः कृतमहोत्सवः"
Kathasaritsagara,"sokss_7,8.72","tayoś ca sutayorjyeṣṭhamindīvaranibhekṣaṇam /
nāmnendīvarasenaṃ sa nṛpaścakre 'dbhutākṛtim","तयोश् च सुतयोर्ज्येष्ठमिन्दीवरनिभेक्षणम् /
नाम्नेन्दीवरसेनं स नृपश्चक्रे ऽद्भुताकृतिम्"
Kathasaritsagara,"sokss_7,8.73","vidadhe ca kanīyāṃsamanicchāsenamākhyayā /
tajjananyā yato bhuktaṃ phalaṃ tattadanicchayā","विदधे च कनीयांसमनिच्छासेनमाख्यया /
तज्जनन्या यतो भुक्तं फलं तत्तदनिच्छया"
Kathasaritsagara,"sokss_7,8.74","athātra tasya rājñī sā dvitīyā bhūmipasya tat /
ālokya kāvyālaṃkārā sāmarṣā samacintayat","अथात्र तस्य राज्ञी सा द्वितीया भूमिपस्य तत् /
आलोक्य काव्यालंकारा सामर्षा समचिन्तयत्"
Kathasaritsagara,"sokss_7,8.75","aho ahaṃ sutaprāpteḥ sapatnyā vañcitaitayā /
tadetasyā mayāvaśyaṃ kāryā manyupratikriyā","अहो अहं सुतप्राप्तेः सपत्न्या वञ्चितैतया /
तदेतस्या मयावश्यं कार्या मन्युप्रतिक्रिया"
Kathasaritsagara,"sokss_7,8.76","vināśyau tanayāvetāvetadīyau svayuktitaḥ /
iti saṃcintya sā tasthau tadupāyaṃ vicinvatī","विनाश्यौ तनयावेतावेतदीयौ स्वयुक्तितः /
इति संचिन्त्य सा तस्थौ तदुपायं विचिन्वती"
Kathasaritsagara,"sokss_7,8.77","yathā yathā ca tau tatra vavṛdhāte nṛpātmajau /
tathā tathāsyā vavṛdhe hṛdaye vairapādapaḥ","यथा यथा च तौ तत्र ववृधाते नृपात्मजौ /
तथा तथास्या ववृधे हृदये वैरपादपः"
Kathasaritsagara,"sokss_7,8.78","krameṇa yauvanasthau ca tau vijñāpayataḥ sma tam /
rājaputrau svapitaraṃ jigīṣū bhujaśālinau","क्रमेण यौवनस्थौ च तौ विज्ञापयतः स्म तम् /
राजपुत्रौ स्वपितरं जिगीषू भुजशालिनौ"
Kathasaritsagara,"sokss_7,8.79","astreṣu śikṣitau tāvad āvāṃ saṃprāptayauvanau /
tadbhujān viphalān etān bibhratau katham āsvahe","अस्त्रेषु शिक्षितौ तावद् आवां संप्राप्तयौवनौ /
तद्भुजान् विफलान् एतान् बिभ्रतौ कथम् आस्वहे"
Kathasaritsagara,"sokss_7,8.80","kṣatriyasyājigīṣasya dhigbāhū dhik ca yauvanam /
ato 'nujānīhy adhunā tāta digvijayāya nau","क्षत्रियस्याजिगीषस्य धिग्बाहू धिक् च यौवनम् /
अतो ऽनुजानीह्य् अधुना तात दिग्विजयाय नौ"
Kathasaritsagara,"sokss_7,8.81","iti sūnvorvacaḥ śrutvā rājā hṛṣṭo 'numanya saḥ /
yātrārambhaṃ parityāgasenaḥ saṃvidadhe tayoḥ","इति सून्वोर्वचः श्रुत्वा राजा हृष्टो ऽनुमन्य सः /
यात्रारम्भं परित्यागसेनः संविदधे तयोः"
Kathasaritsagara,"sokss_7,8.82","yadyatra saṃkaṭaṃ jātu yuvayoḥ syāttadāmbikā /
smartavyārtiharā devī tayā dattau hi me yuvām","यद्यत्र संकटं जातु युवयोः स्यात्तदाम्बिका /
स्मर्तव्यार्तिहरा देवी तया दत्तौ हि मे युवाम्"
Kathasaritsagara,"sokss_7,8.83","ity uktvā ca sa tau rājā yātrāyai prāhiṇotsutau /
yuktau sainyaiḥ sasāmantairjananyā kṛtamaṅgalau","इत्य् उक्त्वा च स तौ राजा यात्रायै प्राहिणोत्सुतौ /
युक्तौ सैन्यैः ससामन्तैर्जनन्या कृतमङ्गलौ"
Kathasaritsagara,"sokss_7,8.84","nijaṃ mantripradhānaṃ ca paścānmātām ahaṃ tayoḥ /
prajñāsahāyaṃ vyasṛjannāmnā prathamasaṃgamam","निजं मन्त्रिप्रधानं च पश्चान्माताम् अहं तयोः /
प्रज्ञासहायं व्यसृजन्नाम्ना प्रथमसंगमम्"
Kathasaritsagara,"sokss_7,8.85","atha tau rājaputrau dvau sabalau bhrātarau kramāt /
gatvā prācīṃ diśaṃ pūrvaṃ jigyatuḥ prājyavikramau","अथ तौ राजपुत्रौ द्वौ सबलौ भ्रातरौ क्रमात् /
गत्वा प्राचीं दिशं पूर्वं जिग्यतुः प्राज्यविक्रमौ"
Kathasaritsagara,"sokss_7,8.86","tato 'pratihatau vīrau militānekapārthivau /
jetuṃ siddhapratāpau tau jagmaturdakṣiṇāṃ diśam","ततो ऽप्रतिहतौ वीरौ मिलितानेकपार्थिवौ /
जेतुं सिद्धप्रतापौ तौ जग्मतुर्दक्षिणां दिशम्"
Kathasaritsagara,"sokss_7,8.87","tāṃ ca vārtāṃ tayoḥ śrutvā pitarau tau nanandatuḥ /
jajvālāparamātā tu sāntarvidveṣavahninā","तां च वार्तां तयोः श्रुत्वा पितरौ तौ ननन्दतुः /
जज्वालापरमाता तु सान्तर्विद्वेषवह्निना"
Kathasaritsagara,"sokss_7,8.88","etābhyāṃ bhujadarpeṇa pṛthvīṃ jitvā nihatya mām /
rājyaṃ madīyaṃ svīkartuṃ matputrābhyāṃ vicintitam","एताभ्यां भुजदर्पेण पृथ्वीं जित्वा निहत्य माम् /
राज्यं मदीयं स्वीकर्तुं मत्पुत्राभ्यां विचिन्तितम्"
Kathasaritsagara,"sokss_7,8.89","tadyūyaṃ mayi bhaktāścettadetāvatra matsutau /
avicāry aiva yuṣmābhirnihantavyāvubhāvapi","तद्यूयं मयि भक्ताश्चेत्तदेतावत्र मत्सुतौ /
अविचार्य् ऐव युष्माभिर्निहन्तव्यावुभावपि"
Kathasaritsagara,"sokss_7,8.90","iti tatkaṭakasthebhyaḥ sāmantebhyas tataḥ śaṭhā /
rājādeśaṃ tadā rātrī tannāmnaivābhilikhya sā","इति तत्कटकस्थेभ्यः सामन्तेभ्यस् ततः शठा /
राजादेशं तदा रात्री तन्नाम्नैवाभिलिख्य सा"
Kathasaritsagara,"sokss_7,8.91","saṃdhivigrahakāyasthenāhṛtenārthasaṃcayaiḥ /
upāṃśu kāvyālaṃkārā vyasṛjallekhahārakam","संधिविग्रहकायस्थेनाहृतेनार्थसंचयैः /
उपांशु काव्यालंकारा व्यसृजल्लेखहारकम्"
Kathasaritsagara,"sokss_7,8.92","sa ca guptaṃ tayorgatvā kaṭakaṃ rājaputrayoḥ /
sāmantebhyo dadau tebhyastāṃllekhāṃllekhahārakaḥ","स च गुप्तं तयोर्गत्वा कटकं राजपुत्रयोः /
सामन्तेभ्यो ददौ तेभ्यस्तांल्लेखांल्लेखहारकः"
Kathasaritsagara,"sokss_7,8.93","te vācayitvā tānsarve rājanītiṃ sukarkaśām /
vicintya tāṃ prabhorājñāmanullaṅghyāmavetya ca","ते वाचयित्वा तान्सर्वे राजनीतिं सुकर्कशाम् /
विचिन्त्य तां प्रभोराज्ञामनुल्लङ्घ्यामवेत्य च"
Kathasaritsagara,"sokss_7,8.94","rātrau militvā saṃmantrya nihatuṃ tau nṛpātmajau /
vivaśā niścayaṃ cakrustadguṇāvarjitā api","रात्रौ मिलित्वा संमन्त्र्य निहतुं तौ नृपात्मजौ /
विवशा निश्चयं चक्रुस्तद्गुणावर्जिता अपि"
Kathasaritsagara,"sokss_7,8.95","tac ca buddhv aiva tanmadhyādekasya suhṛdo mukhāt /
tau sa mātāmaho mantrī rājaputrau saha sthitaḥ","तच् च बुद्ध्व् ऐव तन्मध्यादेकस्य सुहृदो मुखात् /
तौ स मातामहो मन्त्री राजपुत्रौ सह स्थितः"
Kathasaritsagara,"sokss_7,8.96","bhodhayitvā yathātattvam āropya varavājinoḥ /
apasāritavān guptaṃ tatkālaṃ kaṭakāt tataḥ","भोधयित्वा यथातत्त्वम् आरोप्य वरवाजिनोः /
अपसारितवान् गुप्तं तत्कालं कटकात् ततः"
Kathasaritsagara,"sokss_7,8.97","tenāpasāritau tau ca vrajantau niśi tadyutau /
vindhyāṭavīṃ viviśaturmārgājñānānnṛpātmajau","तेनापसारितौ तौ च व्रजन्तौ निशि तद्युतौ /
विन्ध्याटवीं विविशतुर्मार्गाज्ञानान्नृपात्मजौ"
Kathasaritsagara,"sokss_7,8.98","tatra rātrāvatītāyāṃ kramātprakrāmyatostayoḥ /
madhyāhne 'titṛṣākrāntau hayau pañcatvamāpatuḥ","तत्र रात्रावतीतायां क्रमात्प्रक्राम्यतोस्तयोः /
मध्याह्ने ऽतितृषाक्रान्तौ हयौ पञ्चत्वमापतुः"
Kathasaritsagara,"sokss_7,8.99","sa ca mātāmaho vṛddhaḥ kṣuttṛṣṇāśuṣkatālukaḥ /
vyapadyatātapaklāntaḥ śrāntayoḥ paśyatostayoḥ","स च मातामहो वृद्धः क्षुत्तृष्णाशुष्कतालुकः /
व्यपद्यतातपक्लान्तः श्रान्तयोः पश्यतोस्तयोः"
Kathasaritsagara,"sokss_7,8.100","anāgasau kathaṃ pitrā gamitau svo daśāmimām /
sakāmāṃ kurvatā tāṃ nau duṣṭāmaparamātaram","अनागसौ कथं पित्रा गमितौ स्वो दशामिमाम् /
सकामां कुर्वता तां नौ दुष्टामपरमातरम्"
Kathasaritsagara,"sokss_7,8.101","iti tau tatra śocantau duḥkhitau bhrātarau tataḥ /
prākpitraivopadiṣṭāṃ tāṃ devīṃ dadhyaturambikām","इति तौ तत्र शोचन्तौ दुःखितौ भ्रातरौ ततः /
प्राक्पित्रैवोपदिष्टां तां देवीं दध्यतुरम्बिकाम्"
Kathasaritsagara,"sokss_7,8.102","tasyā dhyānaprabhāveṇa śaraṇyāyāstadaiva tau /
vigatakṣutklamatṛṣau balinau ca babhūvatuḥ","तस्या ध्यानप्रभावेण शरण्यायास्तदैव तौ /
विगतक्षुत्क्लमतृषौ बलिनौ च बभूवतुः"
Kathasaritsagara,"sokss_7,8.103","tatas tatpratyayāśvastāvavijñātapathaśramau /
tām eva yayaturdraṣṭuṃ vindhyakāntāravāsinīm","ततस् तत्प्रत्ययाश्वस्तावविज्ञातपथश्रमौ /
ताम् एव ययतुर्द्रष्टुं विन्ध्यकान्तारवासिनीम्"
Kathasaritsagara,"sokss_7,8.104","tatra prāptau tadagre ca bhrātarau tāvubhāvapi /
prārabhetāṃ nirāhārau tāmārādhayituṃ tapaḥ","तत्र प्राप्तौ तदग्रे च भ्रातरौ तावुभावपि /
प्रारभेतां निराहारौ तामाराधयितुं तपः"
Kathasaritsagara,"sokss_7,8.105","atrāntare ca te tatra sāmantāḥ kaṭake sthitāḥ /
saṃbhūya yāvadāyānti tayoḥ pāpaṃ cikīrṣavaḥ","अत्रान्तरे च ते तत्र सामन्ताः कटके स्थिताः /
संभूय यावदायान्ति तयोः पापं चिकीर्षवः"
Kathasaritsagara,"sokss_7,8.106","tāvatkvacinna dadṛśurvicinvanto 'pi sarvataḥ /
tau samātāmahau kvāpi rājaputrau palāyitau","तावत्क्वचिन्न ददृशुर्विचिन्वन्तो ऽपि सर्वतः /
तौ समातामहौ क्वापि राजपुत्रौ पलायितौ"
Kathasaritsagara,"sokss_7,8.107","tataś cāśaṅkya taṃ mantrabhedaṃ sarve 'pi te bhayāt /
rājñas tasya parityāgasenasyāntikamāyayuḥ","ततश् चाशङ्क्य तं मन्त्रभेदं सर्वे ऽपि ते भयात् /
राज्ञस् तस्य परित्यागसेनस्यान्तिकमाययुः"
Kathasaritsagara,"sokss_7,8.108","pradarśya tasmai lekhāṃś ca yathāvṛttaṃ tamabruvan /
so 'tha buddhvā tadudbhrāntaḥ kruddhastānevam abravīt","प्रदर्श्य तस्मै लेखांश् च यथावृत्तं तमब्रुवन् /
सो ऽथ बुद्ध्वा तदुद्भ्रान्तः क्रुद्धस्तानेवम् अब्रवीत्"
Kathasaritsagara,"sokss_7,8.109","naite matprahitā lekhā indrajālaṃ kim apy adaḥ /
yūyaṃ ca na kimetāvadapi jānītha bāliśāḥ","नैते मत्प्रहिता लेखा इन्द्रजालं किम् अप्य् अदः /
यूयं च न किमेतावदपि जानीथ बालिशाः"
Kathasaritsagara,"sokss_7,8.110","yadanalpatapaḥprāptāvahaṃ hanmi kathaṃ sutau /
yuṣmābhistau hatāveva sukṛtaiḥ svaistu rakṣitau","यदनल्पतपःप्राप्तावहं हन्मि कथं सुतौ /
युष्माभिस्तौ हतावेव सुकृतैः स्वैस्तु रक्षितौ"
Kathasaritsagara,"sokss_7,8.111","mātāmahena ca tayor darśitaṃ mantritāphalam /
ity uktvā tān sa sāmantān kāyasthaṃ kūṭalekhakam","मातामहेन च तयोर् दर्शितं मन्त्रिताफलम् /
इत्य् उक्त्वा तान् स सामन्तान् कायस्थं कूटलेखकम्"
Kathasaritsagara,"sokss_7,8.112","taṃ palāyitam apy āśu svaśaktyānāyya bhūpatiḥ /
samyakpṛṣṭvā yathāvṛttaṃ yathāvannigṛhītavān","तं पलायितम् अप्य् आशु स्वशक्त्यानाय्य भूपतिः /
सम्यक्पृष्ट्वा यथावृत्तं यथावन्निगृहीतवान्"
Kathasaritsagara,"sokss_7,8.113","bhāryāṃ ca kāvyālaṃkārāṃ tādṛkkāryavidhāyinīm /
bhūgṛhe sa nicikṣepa pāpāṃ tāṃ putraghātinīm","भार्यां च काव्यालंकारां तादृक्कार्यविधायिनीम् /
भूगृहे स निचिक्षेप पापां तां पुत्रघातिनीम्"
Kathasaritsagara,"sokss_7,8.114","avicārya tu paryantamatidveṣāndhayā dhiyā /
sahasā hi kṛtaṃ pāpaṃ kathaṃ mā bhūd vipattaye","अविचार्य तु पर्यन्तमतिद्वेषान्धया धिया /
सहसा हि कृतं पापं कथं मा भूद् विपत्तये"
Kathasaritsagara,"sokss_7,8.115","ye ca te rājaputrābhyāṃ saha gatvābhyupāgatāḥ /
sāmantāstānnivāryānyāṃstatpade sa nṛpo vyadhāt","ये च ते राजपुत्राभ्यां सह गत्वाभ्युपागताः /
सामन्तास्तान्निवार्यान्यांस्तत्पदे स नृपो व्यधात्"
Kathasaritsagara,"sokss_7,8.116","tasthau ca vārtām anviṣyan satataṃ putrayos tayoḥ /
tanmātrā saha duḥkhārto dharmāsakto 'mbikāṃ smaran","तस्थौ च वार्ताम् अन्विष्यन् सततं पुत्रयोस् तयोः /
तन्मात्रा सह दुःखार्तो धर्मासक्तो ऽम्बिकां स्मरन्"
Kathasaritsagara,"sokss_7,8.117","tāvac ca rājaputrasya tapasā sānujasya sā /
tasyendīvarasenasya tuṣṭābhūd vindhyavāsinī","तावच् च राजपुत्रस्य तपसा सानुजस्य सा /
तस्येन्दीवरसेनस्य तुष्टाभूद् विन्ध्यवासिनी"
Kathasaritsagara,"sokss_7,8.118","dattvā ca khaḍgaṃ svapne sā sākṣādevaṃ tamādiśat /
asya prabhāvāt khaḍgasya śatrūñjeṣyasi durjayān","दत्त्वा च खड्गं स्वप्ने सा साक्षादेवं तमादिशत् /
अस्य प्रभावात् खड्गस्य शत्रूञ्जेष्यसि दुर्जयान्"
Kathasaritsagara,"sokss_7,8.119","cintayiṣyasi yatkiṃcittac ca saṃpatsyate tava /
dvāvapyetena ca yuvāmiṣṭasiddhimavāpsyathaḥ","चिन्तयिष्यसि यत्किंचित्तच् च संपत्स्यते तव /
द्वावप्येतेन च युवामिष्टसिद्धिमवाप्स्यथः"
Kathasaritsagara,"sokss_7,8.120","ity uktvāntarhitāyāṃ ca devyaṃ tasyāṃ prabudhya saḥ /
tatrendīvarasenastaṃ hastasthaṃ khaḍgamaikṣata","इत्य् उक्त्वान्तर्हितायां च देव्यं तस्यां प्रबुध्य सः /
तत्रेन्दीवरसेनस्तं हस्तस्थं खड्गमैक्षत"
Kathasaritsagara,"sokss_7,8.121","atha khaḍgena tatsvapnavarṇanena ca so nujam /
āśvāsya cakre tadyuktaḥ prātarvanyena pāraṇam","अथ खड्गेन तत्स्वप्नवर्णनेन च सो नुजम् /
आश्वास्य चक्रे तद्युक्तः प्रातर्वन्येन पारणम्"
Kathasaritsagara,"sokss_7,8.122","tataḥ praṇamya devīṃ tāṃ tatprasādahṛtaklamaḥ /
hṛṣṭastatkhaḍgahastaś ca samaṃ bhrātrā yayau tataḥ","ततः प्रणम्य देवीं तां तत्प्रसादहृतक्लमः /
हृष्टस्तत्खड्गहस्तश् च समं भ्रात्रा ययौ ततः"
Kathasaritsagara,"sokss_7,8.123","gatvā ca dūraṃ sa prāpadekaṃ puravaraṃ mahat /
kurvāṇaṃ meruśikharabhrāntiṃ hemamayairgṛhaiḥ","गत्वा च दूरं स प्रापदेकं पुरवरं महत् /
कुर्वाणं मेरुशिखरभ्रान्तिं हेममयैर्गृहैः"
Kathasaritsagara,"sokss_7,8.124","tatra raudraṃ dadarśaikaṃ pratolīdvāri rākṣasam /
papraccha taṃ ca vīro 'sya purasyākhyāṃ patiṃ ca saḥ","तत्र रौद्रं ददर्शैकं प्रतोलीद्वारि राक्षसम् /
पप्रच्छ तं च वीरो ऽस्य पुरस्याख्यां पतिं च सः"
Kathasaritsagara,"sokss_7,8.125","idaṃ śailapuraṃ nāma nagaraṃ rākṣasādhipaḥ /
adhyāste yamadaṃṣṭrākhyaḥ svāmī naḥ śatrumardanaḥ","इदं शैलपुरं नाम नगरं राक्षसाधिपः /
अध्यास्ते यमदंष्ट्राख्यः स्वामी नः शत्रुमर्दनः"
Kathasaritsagara,"sokss_7,8.126","ity ukte rakṣasā tena yamadaṃṣṭrajighāṃsayā /
tatrendīvaraseno 'tha sa praveṣṭuṃ pravṛttavān","इत्य् उक्ते रक्षसा तेन यमदंष्ट्रजिघांसया /
तत्रेन्दीवरसेनो ऽथ स प्रवेष्टुं प्रवृत्तवान्"
Kathasaritsagara,"sokss_7,8.127","nirundhantaṃ ca taṃ dvāḥsthaṃ rākṣasaṃ sa mahābhujaḥ /
ekakhaḍgaprahāreṇa śiraśchittvā nyapātayat","निरुन्धन्तं च तं द्वाःस्थं राक्षसं स महाभुजः /
एकखड्गप्रहारेण शिरश्छित्त्वा न्यपातयत्"
Kathasaritsagara,"sokss_7,8.128","taṃ hatvā rājabhavanaṃ praviśyāntardadarśa saḥ /
śūraḥ siṃhāsanasthaṃ taṃ yamadaṃṣṭraṃ niśācaram","तं हत्वा राजभवनं प्रविश्यान्तर्ददर्श सः /
शूरः सिंहासनस्थं तं यमदंष्ट्रं निशाचरम्"
Kathasaritsagara,"sokss_7,8.129","daṃṣṭrāghoramukhaṃ vāmapārśvasthitavarāṅganam /
āśritetarapārśvaṃ ca kumāryā divyarūpayā","दंष्ट्राघोरमुखं वामपार्श्वस्थितवराङ्गनम् /
आश्रितेतरपार्श्वं च कुमार्या दिव्यरूपया"
Kathasaritsagara,"sokss_7,8.130","dṛṣṭvā ca so 'mbikādattakhaḍgahasto raṇāya tam /
āhūtavānsa cottasthau khaḍgamākṛṣya rākṣasaḥ","दृष्ट्वा च सो ऽम्बिकादत्तखड्गहस्तो रणाय तम् /
आहूतवान्स चोत्तस्थौ खड्गमाकृष्य राक्षसः"
Kathasaritsagara,"sokss_7,8.131","pravṛtte ca tayoryuddhe chinnaśchinno 'tha rakṣasaḥ /
tasyendīvarasenena mūrdhā muhurajāyata","प्रवृत्ते च तयोर्युद्धे छिन्नश्छिन्नो ऽथ रक्षसः /
तस्येन्दीवरसेनेन मूर्धा मुहुरजायत"
Kathasaritsagara,"sokss_7,8.132","tāṃ tasya māyām ālokya tatpārśvasthitayā tayā /
kurmāyā kṛtasaṃjñaḥ sandarśanenānuraktayā","तां तस्य मायाम् आलोक्य तत्पार्श्वस्थितया तया /
कुर्माया कृतसंज्ञः सन्दर्शनेनानुरक्तया"
Kathasaritsagara,"sokss_7,8.133","sa rājaputraś chittvaiva rakṣasas tasya tacchiraḥ /
bhūyaḥ khaḍgaprahāreṇa laghuhasto dvidhākarot","स राजपुत्रश् छित्त्वैव रक्षसस् तस्य तच्छिरः /
भूयः खड्गप्रहारेण लघुहस्तो द्विधाकरोत्"
Kathasaritsagara,"sokss_7,8.134","tayāsya naṣṭamāyasya rakṣasaḥ pratimāyayā /
nājāyata punarmūrdhā tena rakṣo vyapādi tat","तयास्य नष्टमायस्य रक्षसः प्रतिमायया /
नाजायत पुनर्मूर्धा तेन रक्षो व्यपादि तत्"
Kathasaritsagara,"sokss_7,8.135","hate tasmin prahṛṣṭe te tadvarastrīkumārike /
sānujo rājaputro 'sāv upaviśyātha pṛṣṭavān","हते तस्मिन् प्रहृष्टे ते तद्वरस्त्रीकुमारिके /
सानुजो राजपुत्रो ऽसाव् उपविश्याथ पृष्टवान्"
Kathasaritsagara,"sokss_7,8.136","āsīt kim īdṛśe 'muṣmin pure dvāḥsthaikarakṣitaḥ /
rākṣaso 'yaṃ yuvāṃ ke ca hate 'smin kiṃ ca hṛṣyathaḥ","आसीत् किम् ईदृशे ऽमुष्मिन् पुरे द्वाःस्थैकरक्षितः /
राक्षसो ऽयं युवां के च हते ऽस्मिन् किं च हृष्यथः"
Kathasaritsagara,"sokss_7,8.137","etac chrutvā tayor madhyāt kumārī sā jagāda tam /
asmiñ śailapure vīrabhujo nāmābhavan nṛpaḥ","एतच् छ्रुत्वा तयोर् मध्यात् कुमारी सा जगाद तम् /
अस्मिञ् शैलपुरे वीरभुजो नामाभवन् नृपः"
Kathasaritsagara,"sokss_7,8.138","eṣā madanadaṃṣṭreti bhāryā tasya sa cāmunā /
māyayā rākṣasenaitya yamadaṃṣṭreṇa bhakṣitaḥ","एषा मदनदंष्ट्रेति भार्या तस्य स चामुना /
मायया राक्षसेनैत्य यमदंष्ट्रेण भक्षितः"
Kathasaritsagara,"sokss_7,8.139","grastaḥ paricchadaścāsya surūpeti na bhakṣitā /
ekā madanadaṃṣṭraiṣā bhāryā ca vihitātmanaḥ","ग्रस्तः परिच्छदश्चास्य सुरूपेति न भक्षिता /
एका मदनदंष्ट्रैषा भार्या च विहितात्मनः"
Kathasaritsagara,"sokss_7,8.140","tato vivikte ramye 'smin pure nirmāya kāñcanān /
gṛhāneṣo 'nayā krīḍannāstāpāstaparicchadaḥ","ततो विविक्ते रम्ये ऽस्मिन् पुरे निर्माय काञ्चनान् /
गृहानेषो ऽनया क्रीडन्नास्तापास्तपरिच्छदः"
Kathasaritsagara,"sokss_7,8.141","ahaṃ ca khaḍgadaṃṣṭrākhyā kanīyasyasya rakṣasaḥ /
bhaginī kanyakā dṛṣṭe tvayi sadyo 'nurāgiṇī","अहं च खड्गदंष्ट्राख्या कनीयस्यस्य रक्षसः /
भगिनी कन्यका दृष्टे त्वयि सद्यो ऽनुरागिणी"
Kathasaritsagara,"sokss_7,8.142","ato hate 'smin hṛṣṭeyam ahaṃ ca tadihādhunā /
upayacchasva māmāryaputra premasamarpitām","अतो हते ऽस्मिन् हृष्टेयम् अहं च तदिहाधुना /
उपयच्छस्व मामार्यपुत्र प्रेमसमर्पिताम्"
Kathasaritsagara,"sokss_7,8.143","evam uktavatīṃ khaḍgadaṃṣṭrā sa pariṇītavān /
tāmindīvaraseno 'tha gāndharvavidhinā tadā","एवम् उक्तवतीं खड्गदंष्ट्रा स परिणीतवान् /
तामिन्दीवरसेनो ऽथ गान्धर्वविधिना तदा"
Kathasaritsagara,"sokss_7,8.144","tasthau cātraiva nagare devīkhaḍgaprabhāvataḥ /
cintitopanamadbhogaḥ kṛtadāro 'nujānvitaḥ","तस्थौ चात्रैव नगरे देवीखड्गप्रभावतः /
चिन्तितोपनमद्भोगः कृतदारो ऽनुजान्वितः"
Kathasaritsagara,"sokss_7,8.145","ekadā ca kanīyāṃsaṃ bhrātaraṃ vyomagāmini /
svakhaḍgacintāratnasya prabhāvāddhyānanirmite","एकदा च कनीयांसं भ्रातरं व्योमगामिनि /
स्वखड्गचिन्तारत्नस्य प्रभावाद्ध्याननिर्मिते"
Kathasaritsagara,"sokss_7,8.146","vimāne vīramāropya so 'nicchāsenamaśramāt /
prāhiṇodantikaṃ pitroḥ svodantāvedanāya tam","विमाने वीरमारोप्य सो ऽनिच्छासेनमश्रमात् /
प्राहिणोदन्तिकं पित्रोः स्वोदन्तावेदनाय तम्"
Kathasaritsagara,"sokss_7,8.147","so 'pi gatvā vimānena tena kṣiprādvihāyasā /
purīm anicchāsenas tāṃ pituḥ prāpadirāvatīm","सो ऽपि गत्वा विमानेन तेन क्षिप्राद्विहायसा /
पुरीम् अनिच्छासेनस् तां पितुः प्रापदिरावतीम्"
Kathasaritsagara,"sokss_7,8.148","tatra tau nandayām āsa pitarau darśanena saḥ /
tīvraduḥkhātapaklāntau cakoraviva candramāḥ","तत्र तौ नन्दयाम् आस पितरौ दर्शनेन सः /
तीव्रदुःखातपक्लान्तौ चकोरविव चन्द्रमाः"
Kathasaritsagara,"sokss_7,8.149","upetya cāṅghripatitaḥ paryāyāliṅgitastayoḥ /
nirāsa pṛcchatoḥ śaṅkāṃ bhrātṛkalyāṇavārtayā","उपेत्य चाङ्घ्रिपतितः पर्यायालिङ्गितस्तयोः /
निरास पृच्छतोः शङ्कां भ्रातृकल्याणवार्तया"
Kathasaritsagara,"sokss_7,8.150","śaśaṃsa taṃ ca vṛttāntametayoḥ purato 'khilam /
āpātaduḥkhaṃ saukhyāntaṃ bhraturātmana eva ca","शशंस तं च वृत्तान्तमेतयोः पुरतो ऽखिलम् /
आपातदुःखं सौख्यान्तं भ्रतुरात्मन एव च"
Kathasaritsagara,"sokss_7,8.151","śuśrāva cātra vihitaṃ tādṛśaṃ pāpayā tayā /
dveṣeṇāparamātrā tadātmanāśāya kaitavam","शुश्राव चात्र विहितं तादृशं पापया तया /
द्वेषेणापरमात्रा तदात्मनाशाय कैतवम्"
Kathasaritsagara,"sokss_7,8.152","tataḥ pitrotsavavatā yukto mātrā ca nirvṛtaḥ /
tasthāv anicchāseno 'tra pūjyamāno janena sa","ततः पित्रोत्सववता युक्तो मात्रा च निर्वृतः /
तस्थाव् अनिच्छासेनो ऽत्र पूज्यमानो जनेन स"
Kathasaritsagara,"sokss_7,8.153","yāte katipayāhe ca dṛṣṭaduḥsvapnaśaṅkitaḥ /
bhrātaraṃ prati sotkaś ca pitaraṃ sa vyajijñapat","याते कतिपयाहे च दृष्टदुःस्वप्नशङ्कितः /
भ्रातरं प्रति सोत्कश् च पितरं स व्यजिज्ञपत्"
Kathasaritsagara,"sokss_7,8.154","gacchāmi yuṣmadutkaṇṭhāmabhidhāyānayāmy aham /
āryendīvarasenaṃ tamanujānīhi tāta mām","गच्छामि युष्मदुत्कण्ठामभिधायानयाम्य् अहम् /
आर्येन्दीवरसेनं तमनुजानीहि तात माम्"
Kathasaritsagara,"sokss_7,8.155","tac chrutvānumatas tena pitrā putrotsukena saḥ /
jananyā ca vimānaṃ svaṃ tadevāruhya satvaraḥ","तच् छ्रुत्वानुमतस् तेन पित्रा पुत्रोत्सुकेन सः /
जनन्या च विमानं स्वं तदेवारुह्य सत्वरः"
Kathasaritsagara,"sokss_7,8.156","prāyād anicchāsenas tadvyomnā śailapuraṃ puram /
prātaś ca tatra prāvikṣatsvabhrātus tasya mandiram","प्रायाद् अनिच्छासेनस् तद्व्योम्ना शैलपुरं पुरम् /
प्रातश् च तत्र प्राविक्षत्स्वभ्रातुस् तस्य मन्दिरम्"
Kathasaritsagara,"sokss_7,8.157","dadarśa tatra niḥsaṃjñaṃ patitasthitamagrajam /
rudatyorantike khaḍgadaṃṣṭrāmadanadaṃṣṭrayoḥ","ददर्श तत्र निःसंज्ञं पतितस्थितमग्रजम् /
रुदत्योरन्तिके खड्गदंष्ट्रामदनदंष्ट्रयोः"
Kathasaritsagara,"sokss_7,8.158","kimetad iti saṃbhrāntaṃ pṛcchantaṃ tamadhomukhī /
jagāda khaḍgadaṃṣṭrā sā ninditāparayā tayā","किमेतद् इति संभ्रान्तं पृच्छन्तं तमधोमुखी /
जगाद खड्गदंष्ट्रा सा निन्दितापरया तया"
Kathasaritsagara,"sokss_7,8.159","tvayyasthite mayi snātuṃ gatāyām ekadānayā /
tvadbhrātāyaṃ sahāraṃsta raho madanadaṃṣṭrayā","त्वय्यस्थिते मयि स्नातुं गतायाम् एकदानया /
त्वद्भ्रातायं सहारंस्त रहो मदनदंष्ट्रया"
Kathasaritsagara,"sokss_7,8.160","kṣaṇātsnātvāgatā cāhaṃ sākṣādenaṃ tathā sthitam /
etayā yuktamadrākṣaṃ vācā ca nirabhartsayam","क्षणात्स्नात्वागता चाहं साक्षादेनं तथा स्थितम् /
एतया युक्तमद्राक्षं वाचा च निरभर्त्सयम्"
Kathasaritsagara,"sokss_7,8.161","tato 'nunītāpy etena niyatyevāvilaṅghyayā /
īrṣyayā mohitātyarthamaham evam acintayam","ततो ऽनुनीताप्य् एतेन नियत्येवाविलङ्घ्यया /
ईर्ष्यया मोहितात्यर्थमहम् एवम् अचिन्तयम्"
Kathasaritsagara,"sokss_7,8.162","aho agaṇayitvaiva māmayaṃ bhajate 'parām /
jāne 'sya khaḍgamāhātmyakṛtto darpo 'yamīdṛśaḥ","अहो अगणयित्वैव मामयं भजते ऽपराम् /
जाने ऽस्य खड्गमाहात्म्यकृत्तो दर्पो ऽयमीदृशः"
Kathasaritsagara,"sokss_7,8.163","tad asya gopayāmy enam iti saṃcintya mūḍhayā /
etatkhaḍgo niśi kṣiptaḥ supte 'smin dahane mayā","तद् अस्य गोपयाम्य् एनम् इति संचिन्त्य मूढया /
एतत्खड्गो निशि क्षिप्तः सुप्ते ऽस्मिन् दहने मया"
Kathasaritsagara,"sokss_7,8.164","kalaṅkitaś ca khaḍgo 'sau gataś caiṣa daśām imām /
anutaptāsmi cākruṣṭā tato madanadaṃṣtrayā","कलङ्कितश् च खड्गो ऽसौ गतश् चैष दशाम् इमाम् /
अनुतप्तास्मि चाक्रुष्टा ततो मदनदंष्त्रया"
Kathasaritsagara,"sokss_7,8.165","ahaitasyāṃ ca mayi ca dvayoḥ śokāndhacetasoḥ /
maraṇādhyavasāyinyorāgatastvam ihādhunā","अहैतस्यां च मयि च द्वयोः शोकान्धचेतसोः /
मरणाध्यवसायिन्योरागतस्त्वम् इहाधुना"
Kathasaritsagara,"sokss_7,8.166","tadgṛhāṇa tvam evaitatkhaḍgaṃ nistriṃśakarmikām /
atyaktajātidharmāṃ māmetenaiva nipātaya","तद्गृहाण त्वम् एवैतत्खड्गं निस्त्रिंशकर्मिकाम् /
अत्यक्तजातिधर्मां मामेतेनैव निपातय"
Kathasaritsagara,"sokss_7,8.167","ity uktaḥ sa tayānicchāseno 'tra bhrātṛjāyayā /
tāpādavadhyāṃ matvā tāṃ chettum aicchan nijaṃ śiraḥ","इत्य् उक्तः स तयानिच्छासेनो ऽत्र भ्रातृजायया /
तापादवध्यां मत्वा तां छेत्तुम् ऐच्छन् निजं शिरः"
Kathasaritsagara,"sokss_7,8.168","m aivaṃ kārṣīrmṛto nāyaṃ rājaputra tavāgrajaḥ /
khaḍgapramādakopena devyā tveṣa vimohitaḥ","म् ऐवं कार्षीर्मृतो नायं राजपुत्र तवाग्रजः /
खड्गप्रमादकोपेन देव्या त्वेष विमोहितः"
Kathasaritsagara,"sokss_7,8.169","asyāṃ ca khaḍgadaṃṣṭrāyāṃ mantavyā nāparādhitā /
yataḥ śāpāvatīrṇānāmetaddhastavijṛmbhitam","अस्यां च खड्गदंष्ट्रायां मन्तव्या नापराधिता /
यतः शापावतीर्णानामेतद्धस्तविजृम्भितम्"
Kathasaritsagara,"sokss_7,8.170","ete cāsya tava bhrātuḥ pūrvabhārye ubhe api /
tatprasādaya tām eva devīmabhimatāptaye","एते चास्य तव भ्रातुः पूर्वभार्ये उभे अपि /
तत्प्रसादय ताम् एव देवीमभिमताप्तये"
Kathasaritsagara,"sokss_7,8.171","iti tatkālamudbhūtām antarikṣātsarasvatīm /
śrutvā nivavṛte 'nicchāsenaḥ sa maraṇodyamāt","इति तत्कालमुद्भूताम् अन्तरिक्षात्सरस्वतीम् /
श्रुत्वा निववृते ऽनिच्छासेनः स मरणोद्यमात्"
Kathasaritsagara,"sokss_7,8.172","āruhy aiva vimānaṃ tadgṛhītvāgnikalaṅkitam /
khaḍgaṃ taṃ vindhyavāsinyāḥ pādamūlaṃ jagāma saḥ","आरुह्य् ऐव विमानं तद्गृहीत्वाग्निकलङ्कितम् /
खड्गं तं विन्ध्यवासिन्याः पादमूलं जगाम सः"
Kathasaritsagara,"sokss_7,8.173","tatra mūrdhopahāreṇa toṣayiṣyannupoṣitaḥ /
devīṃ tāmudgatāmetāṃ gaganādaśṛṇodgiram","तत्र मूर्धोपहारेण तोषयिष्यन्नुपोषितः /
देवीं तामुद्गतामेतां गगनादशृणोद्गिरम्"
Kathasaritsagara,"sokss_7,8.174","mā putra sāhasaṃ kārṣīrgaccha jīvatu te 'grajaḥ /
jāyatāṃ nirmalaḥ khaḍgo bhaktyā tuṣṭā hy ayaṃ tava","मा पुत्र साहसं कार्षीर्गच्छ जीवतु ते ऽग्रजः /
जायतां निर्मलः खड्गो भक्त्या तुष्टा ह्य् अयं तव"
Kathasaritsagara,"sokss_7,8.175","etaddivyaṃ vacaḥ śrutvā tatkṣaṇaṃ niṣkalaṅkatām /
prāptaṃ dṛṣṭvā kare khaḍgaṃ kṛtvā tasyāḥ pradakṣiṇam","एतद्दिव्यं वचः श्रुत्वा तत्क्षणं निष्कलङ्कताम् /
प्राप्तं दृष्ट्वा करे खड्गं कृत्वा तस्याः प्रदक्षिणम्"
Kathasaritsagara,"sokss_7,8.176","manorathamivāruhya vimānaṃ siddhamāśugam /
ājagāmotsuko 'nicchāsenaḥ śailapuraṃ sa tat","मनोरथमिवारुह्य विमानं सिद्धमाशुगम् /
आजगामोत्सुको ऽनिच्छासेनः शैलपुरं स तत्"
Kathasaritsagara,"sokss_7,8.177","tatra dṛṣṭotthitaṃ sadyo labdhasaṃjñaṃ tamagrajam /
jagrāha pādayoḥ sāśruḥ kaṇṭhe so 'py enamagrahīt","तत्र दृष्टोत्थितं सद्यो लब्धसंज्ञं तमग्रजम् /
जग्राह पादयोः साश्रुः कण्ठे सो ऽप्य् एनमग्रहीत्"
Kathasaritsagara,"sokss_7,8.178","tvayā nau rakṣito bhartetyubhe te pādayos tataḥ /
nipatya bhrātṛjāye tamanicchāsenamūcatuḥ","त्वया नौ रक्षितो भर्तेत्युभे ते पादयोस् ततः /
निपत्य भ्रातृजाये तमनिच्छासेनमूचतुः"
Kathasaritsagara,"sokss_7,8.179",athendīvarasenāya pṛcchate so 'grajāya tat /,अथेन्दीवरसेनाय पृच्छते सो ऽग्रजाय तत् /
Kathasaritsagara,"sokss_7,8.180",nākrudhyatkhaḍgadaṃṣṭrāyai bhrātaryasmiṃstutoṣa ca,नाक्रुध्यत्खड्गदंष्ट्रायै भ्रातर्यस्मिंस्तुतोष च
Kathasaritsagara,"sokss_7,8.181","śuśrāva caitasya mukhātpitarau darśanotsukau /
māyāmaparamātrā ca kṛtāṃ tāṃ tadviyogadām","शुश्राव चैतस्य मुखात्पितरौ दर्शनोत्सुकौ /
मायामपरमात्रा च कृतां तां तद्वियोगदाम्"
Kathasaritsagara,"sokss_7,8.182","tato bhrātrārpitaṃ khaḍgaṃ gṛhītvā tatprabhāvataḥ /
dhyātopanatamāruhya vimānaṃ sumahac ca saḥ","ततो भ्रात्रार्पितं खड्गं गृहीत्वा तत्प्रभावतः /
ध्यातोपनतमारुह्य विमानं सुमहच् च सः"
Kathasaritsagara,"sokss_7,8.183","sahemamandiro bhāryādvayena saha sānujaḥ /
tāmindīvarasenaḥ svāṃ purīmāgādirāvatīm","सहेममन्दिरो भार्याद्वयेन सह सानुजः /
तामिन्दीवरसेनः स्वां पुरीमागादिरावतीम्"
Kathasaritsagara,"sokss_7,8.184","tatrāvatīrya nabhaso vismayālokito janaiḥ /
rājaveśma pituḥ pārśvaṃ viveśa saparicchadaḥ","तत्रावतीर्य नभसो विस्मयालोकितो जनैः /
राजवेश्म पितुः पार्श्वं विवेश सपरिच्छदः"
Kathasaritsagara,"sokss_7,8.185","tathabhūtaś ca pitaraṃ taṃ dṛṣṭvā mātaraṃ ca saḥ /
papāta pādayoścāśrudhārādhautamukhastayoḥ","तथभूतश् च पितरं तं दृष्ट्वा मातरं च सः /
पपात पादयोश्चाश्रुधाराधौतमुखस्तयोः"
Kathasaritsagara,"sokss_7,8.186","tau ca taṃ sahasā dṛṣṭaṃ putramāśliṣya sānujam /
amṛteneva siktāṅgau tāpanirvāṇamīyatuḥ","तौ च तं सहसा दृष्टं पुत्रमाश्लिष्य सानुजम् /
अमृतेनेव सिक्ताङ्गौ तापनिर्वाणमीयतुः"
Kathasaritsagara,"sokss_7,8.187","divyarūpe ca tadbhārye kṛtapādābhivandane /
snuṣe ubhe te paśyantau hṛṣāvabhinanandatuḥ","दिव्यरूपे च तद्भार्ये कृतपादाभिवन्दने /
स्नुषे उभे ते पश्यन्तौ हृषावभिननन्दतुः"
Kathasaritsagara,"sokss_7,8.188","kathāprasaṅgād buddhvā ca tasya te pūrvanirmite /
divyavākkathite bhārye yayatustau parāṃ mudam","कथाप्रसङ्गाद् बुद्ध्वा च तस्य ते पूर्वनिर्मिते /
दिव्यवाक्कथिते भार्ये ययतुस्तौ परां मुदम्"
Kathasaritsagara,"sokss_7,8.189","vimānagatisauvarṇamandirānayanādinā /
prabhāveṇa sutasyāsya vismayena nanandatuḥ","विमानगतिसौवर्णमन्दिरानयनादिना /
प्रभावेण सुतस्यास्य विस्मयेन ननन्दतुः"
Kathasaritsagara,"sokss_7,8.190","tatas tābhyāṃ sa sahitaḥ pitṛbhyāṃ saparigrahaḥ /
āstendīvaraseno 'tra pradattajanatotsavaḥ","ततस् ताभ्यां स सहितः पितृभ्यां सपरिग्रहः /
आस्तेन्दीवरसेनो ऽत्र प्रदत्तजनतोत्सवः"
Kathasaritsagara,"sokss_7,8.191","ekadā ca parityāgasenaṃ taṃ janakaṃ nṛpam /
vijñapya sānujaḥ prāyātpunardigvijayāya saḥ","एकदा च परित्यागसेनं तं जनकं नृपम् /
विज्ञप्य सानुजः प्रायात्पुनर्दिग्विजयाय सः"
Kathasaritsagara,"sokss_7,8.192","khaḍgaprabhāvāj jitvā ca pṛthvīṃ kṛtsnāṃ mahābhujaḥ /
āyayau hemahastyaśvaratnānyāhṛtya bhūbhujām","खड्गप्रभावाज् जित्वा च पृथ्वीं कृत्स्नां महाभुजः /
आययौ हेमहस्त्यश्वरत्नान्याहृत्य भूभुजाम्"
Kathasaritsagara,"sokss_7,8.193","avāpa nagarīṃ tāṃ ca nijāṃ vijitayā bhayāt /
anuyāta ivodbhūtasainyadhūlinibhādbhuvā","अवाप नगरीं तां च निजां विजितया भयात् /
अनुयात इवोद्भूतसैन्यधूलिनिभाद्भुवा"
Kathasaritsagara,"sokss_7,8.194","praviśya rājadhānīṃ ca pitrā pratyudgato 'tha saḥ /
jananīṃ nandayām āsa sanujo 'dhikasaṃgamām","प्रविश्य राजधानीं च पित्रा प्रत्युद्गतो ऽथ सः /
जननीं नन्दयाम् आस सनुजो ऽधिकसंगमाम्"
Kathasaritsagara,"sokss_7,8.195","saṃmānya rājalokaṃ ca svabhāryāsvajanānvitaḥ /
tatrendīvarasenastatpramodenānayaddinam","संमान्य राजलोकं च स्वभार्यास्वजनान्वितः /
तत्रेन्दीवरसेनस्तत्प्रमोदेनानयद्दिनम्"
Kathasaritsagara,"sokss_7,8.196","anyedyustatkaradvāreṇārpayitvā ca medinīm /
pitre sa rājaputraḥ svāmakasmājjātimasmarat","अन्येद्युस्तत्करद्वारेणार्पयित्वा च मेदिनीम् /
पित्रे स राजपुत्रः स्वामकस्माज्जातिमस्मरत्"
Kathasaritsagara,"sokss_7,8.197","tataḥ suptaprabuddhābho janakaṃ tam uvāca ca /
mayā jātiḥ smṛtā tāta tadidaṃ śṛṇu vacmi te","ततः सुप्तप्रबुद्धाभो जनकं तम् उवाच च /
मया जातिः स्मृता तात तदिदं शृणु वच्मि ते"
Kathasaritsagara,"sokss_7,8.198","asti muktāpuraṃ nāma sānau himavataḥ puram /
tatrāsti muktāsenākhyo rājā vidyādhareśvaraḥ","अस्ति मुक्तापुरं नाम सानौ हिमवतः पुरम् /
तत्रास्ति मुक्तासेनाख्यो राजा विद्याधरेश्वरः"
Kathasaritsagara,"sokss_7,8.199","kambuvatyabhidānāyāṃ devyāṃ tasya sutau kramāt /
jātau dvau padmasenaś ca rūpasenaś ca sadguṇau","कम्बुवत्यभिदानायां देव्यां तस्य सुतौ क्रमात् /
जातौ द्वौ पद्मसेनश् च रूपसेनश् च सद्गुणौ"
Kathasaritsagara,"sokss_7,8.200","padmasenaṃ tayoḥ premṇā svayaṃ vṛtavatī patim /
kanyādityaprabhā nāma vidyādharavarātmajā","पद्मसेनं तयोः प्रेम्णा स्वयं वृतवती पतिम् /
कन्यादित्यप्रभा नाम विद्याधरवरात्मजा"
Kathasaritsagara,"sokss_7,8.201","tad buddhvā tadvayasyāpi nāmnā candravatī svayam /
etyāvṛṇīta kāmārtā taṃ vidyādharakanyakā","तद् बुद्ध्वा तद्वयस्यापि नाम्ना चन्द्रवती स्वयम् /
एत्यावृणीत कामार्ता तं विद्याधरकन्यका"
Kathasaritsagara,"sokss_7,8.202","dvibhāryaḥ sa tadā padmaseno nityamakhidyata /
sapatnīserṣyayādityaprabhayā bhāryayā tayā","द्विभार्यः स तदा पद्मसेनो नित्यमखिद्यत /
सपत्नीसेर्ष्ययादित्यप्रभया भार्यया तया"
Kathasaritsagara,"sokss_7,8.203","īrṣyāndhabhāryākalahaṃ soḍhuṃ śaknomi nānvaham /
tapovanāya gacchāmi nirvedasyāsya śāntaye","ईर्ष्यान्धभार्याकलहं सोढुं शक्नोमि नान्वहम् /
तपोवनाय गच्छामि निर्वेदस्यास्य शान्तये"
Kathasaritsagara,"sokss_7,8.204","tattāta dehi me 'nujñāmiti nirbandhato muhuḥ /
janakaṃ padmasenaḥ svaṃ muktāsenaṃ jagāda saḥ","तत्तात देहि मे ऽनुज्ञामिति निर्बन्धतो मुहुः /
जनकं पद्मसेनः स्वं मुक्तासेनं जगाद सः"
Kathasaritsagara,"sokss_7,8.205","so 'pi taṃ tadgrahakruddhaḥ sabhāryamaśapatpitā /
kiṃ te tapovanaṃ gatvā martyalokamavāpnuhi","सो ऽपि तं तद्ग्रहक्रुद्धः सभार्यमशपत्पिता /
किं ते तपोवनं गत्वा मर्त्यलोकमवाप्नुहि"
Kathasaritsagara,"sokss_7,8.206","tatraiṣā kalahāsaktā bhārtyādityaprabhā tava /
rākṣasīṃ yonimāsādya tvadbhāry aiva bhaviṣyati","तत्रैषा कलहासक्ता भार्त्यादित्यप्रभा तव /
राक्षसीं योनिमासाद्य त्वद्भार्य् ऐव भविष्यति"
Kathasaritsagara,"sokss_7,8.207","dvitīyā candravatyeṣā tvayi raktātivallabhā /
rājastrī rākṣasī bhūtvā bhūmau tvāṃ prāpsyati priyam","द्वितीया चन्द्रवत्येषा त्वयि रक्तातिवल्लभा /
राजस्त्री राक्षसी भूत्वा भूमौ त्वां प्राप्स्यति प्रियम्"
Kathasaritsagara,"sokss_7,8.208","sābhilāṣo 'nusartuṃ tvāṃ jyeṣṭhaṃ yallakṣito mayā /
tadeṣa rūpaseno 'pi bhāvī bhrātaiva tatra te","साभिलाषो ऽनुसर्तुं त्वां ज्येष्ठं यल्लक्षितो मया /
तदेष रूपसेनो ऽपि भावी भ्रातैव तत्र ते"
Kathasaritsagara,"sokss_7,8.209","dvibhāryatvakṛtaṃ kiṃcidduḥkhaṃ tatrāpyavāpsyasi /
evam uktvā viramyetthaṃ śāpāntamakarotsa naḥ","द्विभार्यत्वकृतं किंचिद्दुःखं तत्राप्यवाप्स्यसि /
एवम् उक्त्वा विरम्येत्थं शापान्तमकरोत्स नः"
Kathasaritsagara,"sokss_7,8.210","rājaputro bhuvaṃ jitvā pṛthvīṃ pitroḥ pradāsyasi /
yadā tadā sahāmībhirjātiṃ smṛtvā vimokṣyase","राजपुत्रो भुवं जित्वा पृथ्वीं पित्रोः प्रदास्यसि /
यदा तदा सहामीभिर्जातिं स्मृत्वा विमोक्ष्यसे"
Kathasaritsagara,"sokss_7,8.211","iti pitroditas tena padmaseno nijena saḥ /
tatkālaṃ saha tairanyairmartyalokamavātarat","इति पित्रोदितस् तेन पद्मसेनो निजेन सः /
तत्कालं सह तैरन्यैर्मर्त्यलोकमवातरत्"
Kathasaritsagara,"sokss_7,8.212","sa padmasenas tātāyam ahaṃ jātaḥ sutastava /
nāmnendīvaraseno 'tra kartavyaṃ ca kṛtaṃ mayā","स पद्मसेनस् तातायम् अहं जातः सुतस्तव /
नाम्नेन्दीवरसेनो ऽत्र कर्तव्यं च कृतं मया"
Kathasaritsagara,"sokss_7,8.213","yo 'paro rūpasenaś ca vidyādharakumārakaḥ /
anicchāsena ityeva jātaḥ so 'nuja eva me","यो ऽपरो रूपसेनश् च विद्याधरकुमारकः /
अनिच्छासेन इत्येव जातः सो ऽनुज एव मे"
Kathasaritsagara,"sokss_7,8.214","yā sādityaprabhā bhāryā yā ca candrāvatīti me /
viddhi te dve ime khaḍgadaṃṣṭrāmadanadaṃṣṭrike","या सादित्यप्रभा भार्या या च चन्द्रावतीति मे /
विद्धि ते द्वे इमे खड्गदंष्ट्रामदनदंष्ट्रिके"
Kathasaritsagara,"sokss_7,8.215","idānīṃ cāyamavadhiḥ prāptaḥ śāpasya so 'sya naḥ /
tadvrajāmo vayaṃ tāta nijaṃ vaidyādharaṃ padam","इदानीं चायमवधिः प्राप्तः शापस्य सो ऽस्य नः /
तद्व्रजामो वयं तात निजं वैद्याधरं पदम्"
Kathasaritsagara,"sokss_7,8.216","ity uktvā sa samaṃ bhāryābhrātṛbhiḥ smṛtajātibhiḥ /
tyaktvaiva mānuṣīṃ mūrtiṃ bhūtvā vidyādharākṛtiḥ","इत्य् उक्त्वा स समं भार्याभ्रातृभिः स्मृतजातिभिः /
त्यक्त्वैव मानुषीं मूर्तिं भूत्वा विद्याधराकृतिः"
Kathasaritsagara,"sokss_7,8.217","praṇamya pitroścaraṇau kṛtvāṅke dayitādvayam /
sānujaḥ prayayau vyomnā nijaṃ vaidyādharaṃ puram","प्रणम्य पित्रोश्चरणौ कृत्वाङ्के दयिताद्वयम् /
सानुजः प्रययौ व्योम्ना निजं वैद्याधरं पुरम्"
Kathasaritsagara,"sokss_7,8.218","tatrābhinanditaḥ pitrā muktāsenena sanmatiḥ /
mātṛnetrotsavo bhrātrā rūpasenena saṃgataḥ","तत्राभिनन्दितः पित्रा मुक्तासेनेन सन्मतिः /
मातृनेत्रोत्सवो भ्रात्रा रूपसेनेन संगतः"
Kathasaritsagara,"sokss_7,8.219","uvāsa padmaseno 'sau bhūyo 'nāviṣkṛterṣyayā /
ādityaprabhayā candravatyā ca saha nirvṛtaḥ","उवास पद्मसेनो ऽसौ भूयो ऽनाविष्कृतेर्ष्यया /
आदित्यप्रभया चन्द्रवत्या च सह निर्वृतः"
Kathasaritsagara,"sokss_7,8.220","ity etāṃ gomukho ramyāṃ kathayitvā kathāṃ pathi /
naravāhanadattaṃ tam uvāca sacivaḥ punaḥ","इत्य् एतां गोमुखो रम्यां कथयित्वा कथां पथि /
नरवाहनदत्तं तम् उवाच सचिवः पुनः"
Kathasaritsagara,"sokss_7,8.221","itthaṃ syānmahatām eva mahākleśastathodayaḥ /
anyeṣāṃ tu kiyāndeva kleśo vāpyudayo 'pi vā","इत्थं स्यान्महताम् एव महाक्लेशस्तथोदयः /
अन्येषां तु कियान्देव क्लेशो वाप्युदयो ऽपि वा"
Kathasaritsagara,"sokss_7,8.222","tvaṃ tu ratnaprabhādevīvidyāśaktyānupālitaḥ /
karpūrikāṃ rājasutām akleśāttām avāpsyasi","त्वं तु रत्नप्रभादेवीविद्याशक्त्यानुपालितः /
कर्पूरिकां राजसुताम् अक्लेशात्ताम् अवाप्स्यसि"
Kathasaritsagara,"sokss_7,8.223","iti naravāhanadattaḥ śrutvā sumukhasya gomukhasya mukhāt /
prākrāmatpathi tasminn ajñātapariśramaḥ sa tatsahitaḥ","इति नरवाहनदत्तः श्रुत्वा सुमुखस्य गोमुखस्य मुखात् /
प्राक्रामत्पथि तस्मिन्न् अज्ञातपरिश्रमः स तत्सहितः"
Kathasaritsagara,"sokss_7,8.224","gacchaṃś ca tatra kalakūjitarāj ahaṃ samacchaṃ sudhāsarasaśītalabhūrivāri /
āmrāvalīpanasadāḍimaramyarodhaḥ sāyaṃ saro vikacavārijamāsasāda","गच्छंश् च तत्र कलकूजितराज् अहं समच्छं सुधासरसशीतलभूरिवारि /
आम्रावलीपनसदाडिमरम्यरोधः सायं सरो विकचवारिजमाससाद"
Kathasaritsagara,"sokss_7,8.225","tasmin snātvā himagirisutākāntam abhyarcya bhaktyā
kṛtvāhāraṃ surabhimadhurāsvādahṛdyaiḥ phalais taiḥ /
sakhyā sārdhaṃ mṛdukisalayāstīrṇaśayyāprasuptas
tattīre tāṃ rajanimanayasto 'tra vatseśasūnuḥ","तस्मिन् स्नात्वा हिमगिरिसुताकान्तम् अभ्यर्च्य भक्त्या
कृत्वाहारं सुरभिमधुरास्वादहृद्यैः फलैस् तैः /
सख्या सार्धं मृदुकिसलयास्तीर्णशय्याप्रसुप्तस्
तत्तीरे तां रजनिमनयस्तो ऽत्र वत्सेशसूनुः"
Kathasaritsagara,"sokss_7,9.1","iti mahākaviśrīsomadevabhaṭṭaviracite kathāsaritsāgare ratnaprabhālambake 'ṣṭamas taraṅgaḥ /

navamas taraṅgaḥ /

tataḥ prātaḥ sarastīrāttasmādutthāya mantriṇam /
naravāhanadattastaṃ gomukhaṃ prasthito 'bravīt","इति महाकविश्रीसोमदेवभट्टविरचिते कथासरित्सागरे रत्नप्रभालम्बके ऽष्टमस् तरङ्गः /

नवमस् तरङ्गः /

ततः प्रातः सरस्तीरात्तस्मादुत्थाय मन्त्रिणम् /
नरवाहनदत्तस्तं गोमुखं प्रस्थितो ऽब्रवीत्"
Kathasaritsagara,"sokss_7,9.2","vayasya jāne kāpyadya rātryante dhavalāmbarā /
kumārī divyarūpā māmetya svapne 'bhyadhādidam","वयस्य जाने काप्यद्य रात्र्यन्ते धवलाम्बरा /
कुमारी दिव्यरूपा मामेत्य स्वप्ने ऽभ्यधादिदम्"
Kathasaritsagara,"sokss_7,9.3","niścinto bhava vatsa tvamitaḥ śīghramavāpsyasi /
abdhestīre vanāntaḥsthamāścaryaṃ nagaraṃ mahat","निश्चिन्तो भव वत्स त्वमितः शीघ्रमवाप्स्यसि /
अब्धेस्तीरे वनान्तःस्थमाश्चर्यं नगरं महत्"
Kathasaritsagara,"sokss_7,9.4","viśrāntas tatra cākleśātprāpya karpūrasaṃbhavam /
puraṃ karpūrikāṃ prāpsyasyatra tāṃ rājakanyakām","विश्रान्तस् तत्र चाक्लेशात्प्राप्य कर्पूरसंभवम् /
पुरं कर्पूरिकां प्राप्स्यस्यत्र तां राजकन्यकाम्"
Kathasaritsagara,"sokss_7,9.5","ity uktvā māṃ tiro 'bhūtsā prabuddhaścāsmi tatkṣaṇam /
evaṃ tamuktavantaṃ ca prītaḥ provāca gomukhaḥ","इत्य् उक्त्वा मां तिरो ऽभूत्सा प्रबुद्धश्चास्मि तत्क्षणम् /
एवं तमुक्तवन्तं च प्रीतः प्रोवाच गोमुखः"
Kathasaritsagara,"sokss_7,9.6","devairanugṛhītastvaṃ deva kiṃ te 'sti duṣkaram /
tanniścitamakṛcchreṇa tava setsyatyabhīpsitam","देवैरनुगृहीतस्त्वं देव किं ते ऽस्ति दुष्करम् /
तन्निश्चितमकृच्छ्रेण तव सेत्स्यत्यभीप्सितम्"
Kathasaritsagara,"sokss_7,9.7","evam uktavatā tena gomukhena samaṃ pathi /
naravāhanadatto 'tra sa prāyātsatvaras tataḥ","एवम् उक्तवता तेन गोमुखेन समं पथि /
नरवाहनदत्तो ऽत्र स प्रायात्सत्वरस् ततः"
Kathasaritsagara,"sokss_7,9.8","kramātprāpac ca jaladherupakaṇṭhagataṃ sa tat /
adrikūṭanibhāṭṭālapratolīgopurānvitam","क्रमात्प्रापच् च जलधेरुपकण्ठगतं स तत् /
अद्रिकूटनिभाट्टालप्रतोलीगोपुरान्वितम्"
Kathasaritsagara,"sokss_7,9.9","mervābhasarvasauvarṇarājamandirarājitam /
nagaraṃ vipulābhogaṃ bhūmaṇḍalamivāparam","मेर्वाभसर्वसौवर्णराजमन्दिरराजितम् /
नगरं विपुलाभोगं भूमण्डलमिवापरम्"
Kathasaritsagara,"sokss_7,9.10","praviśya tatra vipaṇīmārgeṇa sa dadarśa ca /
kāṣṭhayantramayaṃ sarvaṃ ceṣṭamānaṃ sajīvavat","प्रविश्य तत्र विपणीमार्गेण स ददर्श च /
काष्ठयन्त्रमयं सर्वं चेष्टमानं सजीववत्"
Kathasaritsagara,"sokss_7,9.11","vaṇigvilāsinīpaurajanaṃ janitavismayam /
vijñāyamānaṃ nirjīva iti vāgvirahātparam","वणिग्विलासिनीपौरजनं जनितविस्मयम् /
विज्ञायमानं निर्जीव इति वाग्विरहात्परम्"
Kathasaritsagara,"sokss_7,9.12","kramāc ca gomukhasakhaḥ so 'ntikaṃ rājaveśmanaḥ /
prāpa tādṛśamevātra hastyaśvādi vilokayan","क्रमाच् च गोमुखसखः सो ऽन्तिकं राजवेश्मनः /
प्राप तादृशमेवात्र हस्त्यश्वादि विलोकयन्"
Kathasaritsagara,"sokss_7,9.13","viveśa cāsya sauvarṇapuramastakaśobhinaḥ /
abhyantaraṃ sasacivaḥ sāścaryo rājasadmanaḥ","विवेश चास्य सौवर्णपुरमस्तकशोभिनः /
अभ्यन्तरं ससचिवः साश्चर्यो राजसद्मनः"
Kathasaritsagara,"sokss_7,9.14","tatra yantrapratīhāravāranārīpariśritam /
jaḍānāṃ spandane hetuṃ teṣāṃ cetanam ekakam","तत्र यन्त्रप्रतीहारवारनारीपरिश्रितम् /
जडानां स्पन्दने हेतुं तेषां चेतनम् एककम्"
Kathasaritsagara,"sokss_7,9.15","indriyāṇāmivāmānamadhiṣṭhātṛtayā sthitam /
ratnasiṃhāsanāsīnaṃ bhavyaṃ puruṣamaikṣata","इन्द्रियाणामिवामानमधिष्ठातृतया स्थितम् /
रत्नसिंहासनासीनं भव्यं पुरुषमैक्षत"
Kathasaritsagara,"sokss_7,9.16","so 'pi taṃ puruṣo dṛṣṭvā cottamākṛtimutthitaḥ /
vidhāya svāgataṃ svasminnupāveśayadāsane","सो ऽपि तं पुरुषो दृष्ट्वा चोत्तमाकृतिमुत्थितः /
विधाय स्वागतं स्वस्मिन्नुपावेशयदासने"
Kathasaritsagara,"sokss_7,9.17","papraccha copaviśyāgre kaḥ kathaṃ kimamānuṣām /
kṣmāmātmanā dvitīyaḥ sannimāṃ prāpto bhavāniti","पप्रच्छ चोपविश्याग्रे कः कथं किममानुषाम् /
क्ष्मामात्मना द्वितीयः सन्निमां प्राप्तो भवानिति"
Kathasaritsagara,"sokss_7,9.18","tataḥ so 'pi svavṛttāntaṃ nivedya tamaśeṣataḥ /
naravāhanadattastaṃ prahvaṃ papraccha pūruṣam","ततः सो ऽपि स्ववृत्तान्तं निवेद्य तमशेषतः /
नरवाहनदत्तस्तं प्रह्वं पप्रच्छ पूरुषम्"
Kathasaritsagara,"sokss_7,9.19","kastvaṃ kiṃ cedamāścaryaṃ puraṃ te bhadra kahyatām /
tac chrutvā sa pumānvaktuṃ svodantamupacakrame","कस्त्वं किं चेदमाश्चर्यं पुरं ते भद्र कह्यताम् /
तच् छ्रुत्वा स पुमान्वक्तुं स्वोदन्तमुपचक्रमे"
Kathasaritsagara,"sokss_7,9.20","asti kāñcīti nagarī garīyoguṇagumphitā /
kāñcīva vasudhāvadhvāḥ sadalaṃkṛtitāṃ gatā","अस्ति काञ्चीति नगरी गरीयोगुणगुम्फिता /
काञ्चीव वसुधावध्वाः सदलंकृतितां गता"
Kathasaritsagara,"sokss_7,9.21","tasyāṃ bāhubalākhyo 'sti kāñcyāṃ khyāto mahīpatiḥ /
koṣe baddhvā kṛtā yena calāpi śrīrbhujārjitā","तस्यां बाहुबलाख्यो ऽस्ति काञ्च्यां ख्यातो महीपतिः /
कोषे बद्ध्वा कृता येन चलापि श्रीर्भुजार्जिता"
Kathasaritsagara,"sokss_7,9.22","tasya rāṣṭre nṛpasyāvāṃ takṣāṇau bhrātarāvubhau /
mayapraṇītadārvādimāyāyantravicakṣaṇau","तस्य राष्ट्रे नृपस्यावां तक्षाणौ भ्रातरावुभौ /
मयप्रणीतदार्वादिमायायन्त्रविचक्षणौ"
Kathasaritsagara,"sokss_7,9.23","jyeṣṭhaḥ prāṇadharo nāma veśyāvyasanaviplutaḥ /
ahaṃ kaniṣṭhas tadbhakto nāmnā rājyadharaḥ prabho","ज्येष्ठः प्राणधरो नाम वेश्याव्यसनविप्लुतः /
अहं कनिष्ठस् तद्भक्तो नाम्ना राज्यधरः प्रभो"
Kathasaritsagara,"sokss_7,9.24","tena bhuktvā dhanaṃ pitryaṃ madbhartrā svaṃ ca kiṃcana /
bhuktaṃ madarjitam api snehārdreṇārpitaṃ mayā","तेन भुक्त्वा धनं पित्र्यं मद्भर्त्रा स्वं च किंचन /
भुक्तं मदर्जितम् अपि स्नेहार्द्रेणार्पितं मया"
Kathasaritsagara,"sokss_7,9.25","tato 'pi so 'tivyasanī veśyārthārthajihīrṣayā /
rajjuyantravahaṃ dārumayaṃ haṃsayugaṃ vyadhāt","ततो ऽपि सो ऽतिव्यसनी वेश्यार्थार्थजिहीर्षया /
रज्जुयन्त्रवहं दारुमयं हंसयुगं व्यधात्"
Kathasaritsagara,"sokss_7,9.26","taddhaṃsayugalaṃ rajjughaṭṭanapreritaṃ niśi /
rājño bāhuvalasyātra kośādyantraprayogataḥ","तद्धंसयुगलं रज्जुघट्टनप्रेरितं निशि /
राज्ञो बाहुवलस्यात्र कोशाद्यन्त्रप्रयोगतः"
Kathasaritsagara,"sokss_7,9.27","gavākṣeṇa praviśyāntaś cañcvā paṭalake sthitam /
ādāyābharaṇaṃ tasya madbhrātur gṛham āgamat","गवाक्षेण प्रविश्यान्तश् चञ्च्वा पटलके स्थितम् /
आदायाभरणं तस्य मद्भ्रातुर् गृहम् आगमत्"
Kathasaritsagara,"sokss_7,9.28","tac ca vikrīya so 'bhuṅkta majjyeṣṭhaḥ saha veśyayā /
tathaivāharniśaṃ koṣamamuṣṇātsa ca bhūpateḥ","तच् च विक्रीय सो ऽभुङ्क्त मज्ज्येष्ठः सह वेश्यया /
तथैवाहर्निशं कोषममुष्णात्स च भूपतेः"
Kathasaritsagara,"sokss_7,9.29","vāryamāṇo 'pi ca mayā nākāryādvyaramat tataḥ /
ko hi mārgamamārgaṃ vā vyasanāndho nirīkṣate","वार्यमाणो ऽपि च मया नाकार्याद्व्यरमत् ततः /
को हि मार्गममार्गं वा व्यसनान्धो निरीक्षते"
Kathasaritsagara,"sokss_7,9.30","tathā ca muṣyamāṇe 'pi rātriṣvacalitārgale /
nirmūṣake rājagañje dināni katicidbhayāt","तथा च मुष्यमाणे ऽपि रात्रिष्वचलितार्गले /
निर्मूषके राजगञ्जे दिनानि कतिचिद्भयात्"
Kathasaritsagara,"sokss_7,9.31","vicinvan pratyahaṃ tūṣṇīṃ paritapto 'dhikādhikam /
tadbhāṇḍagāriko gatvā sphuṭaṃ rājñe nyavedayat","विचिन्वन् प्रत्यहं तूष्णीं परितप्तो ऽधिकाधिकम् /
तद्भाण्डगारिको गत्वा स्फुटं राज्ञे न्यवेदयत्"
Kathasaritsagara,"sokss_7,9.32","rājāpi taṃ tathānyāṃś ca rakṣakāñjāgrato niśi /
koṣāntaḥ sthāpayām āsa tatra tatvamavekṣitum","राजापि तं तथान्यांश् च रक्षकाञ्जाग्रतो निशि /
कोषान्तः स्थापयाम् आस तत्र तत्वमवेक्षितुम्"
Kathasaritsagara,"sokss_7,9.33","te niśīthe praviṣṭau tau gavākṣeṇātra rakṣakāḥ /
madbhrātṛyantrahaṃsau dvāv apaśyan rajjughaṭṭitau","ते निशीथे प्रविष्टौ तौ गवाक्षेणात्र रक्षकाः /
मद्भ्रातृयन्त्रहंसौ द्वाव् अपश्यन् रज्जुघट्टितौ"
Kathasaritsagara,"sokss_7,9.34","yantrayuktiparibhrāntau cañcūpāttavibhūṣaṇau /
chinnarajjū agṛhṇaṃś ca rājñe darśayituṃ prage","यन्त्रयुक्तिपरिभ्रान्तौ चञ्चूपात्तविभूषणौ /
छिन्नरज्जू अगृह्णंश् च राज्ञे दर्शयितुं प्रगे"
Kathasaritsagara,"sokss_7,9.35","tatkālaṃ ca sa madbhrātā jyeṣṭho 'vādītsasaṃbhramaḥ /
bhrātargṛhītau haṃsau dvau madīyau gañjarakṣibhiḥ","तत्कालं च स मद्भ्राता ज्येष्ठो ऽवादीत्ससंभ्रमः /
भ्रातर्गृहीतौ हंसौ द्वौ मदीयौ गञ्जरक्षिभिः"
Kathasaritsagara,"sokss_7,9.36","rajjur hi śithilībhūtā yantre srastā ca kīlikā /
tasmādito 'pasartavyamadhunaivāvayordvayoḥ","रज्जुर् हि शिथिलीभूता यन्त्रे स्रस्ता च कीलिका /
तस्मादितो ऽपसर्तव्यमधुनैवावयोर्द्वयोः"
Kathasaritsagara,"sokss_7,9.37","caurāviti nigṛhṇīyātprātarbuddhvā nṛpo hi nau /
āvām eva hi vikhyātau māyāyantravidāvubhau","चौराविति निगृह्णीयात्प्रातर्बुद्ध्वा नृपो हि नौ /
आवाम् एव हि विख्यातौ मायायन्त्रविदावुभौ"
Kathasaritsagara,"sokss_7,9.38","vātayantravimānaṃ ca tanmamāstīha maṅkṣu yat /
yojanāṣṭaśatī yāti sakṛtprahatakīlikam","वातयन्त्रविमानं च तन्ममास्तीह मङ्क्षु यत् /
योजनाष्टशती याति सकृत्प्रहतकीलिकम्"
Kathasaritsagara,"sokss_7,9.39","tena dūraṃ vrajāvo 'dya videśam api duḥkhadam /
pāpe karmaṇyavajñātahitavākye kutaḥ sukham","तेन दूरं व्रजावो ऽद्य विदेशम् अपि दुःखदम् /
पापे कर्मण्यवज्ञातहितवाक्ये कुतः सुखम्"
Kathasaritsagara,"sokss_7,9.40","yanmayā na kṛtaṃ vākyaṃ tava duṣkṛtabuddhinā /
tasyaiṣa pākaḥ prasṛto yo 'yaṃ tvayyapyapāpini","यन्मया न कृतं वाक्यं तव दुष्कृतबुद्धिना /
तस्यैष पाकः प्रसृतो यो ऽयं त्वय्यप्यपापिनि"
Kathasaritsagara,"sokss_7,9.41","evam uktvā samārohadvimānaṃ vyomagāmi tat /
sa me prāṇadharo bhrātā tadaiva sakuṭumbakaḥ","एवम् उक्त्वा समारोहद्विमानं व्योमगामि तत् /
स मे प्राणधरो भ्राता तदैव सकुटुम्बकः"
Kathasaritsagara,"sokss_7,9.42","ahaṃ tūkto 'pi tenātra nārohaṃ bahubhirvṛte /
tatas tena khamutpatya sa prāyātkvāpi dūrataḥ","अहं तूक्तो ऽपि तेनात्र नारोहं बहुभिर्वृते /
ततस् तेन खमुत्पत्य स प्रायात्क्वापि दूरतः"
Kathasaritsagara,"sokss_7,9.43","gate prāṇadhare tasminn ahamanvarthanāmani /
prabhāte bhāvi saṃbhāvya rājato bhayam ekakaḥ","गते प्राणधरे तस्मिन्न् अहमन्वर्थनामनि /
प्रभाते भावि संभाव्य राजतो भयम् एककः"
Kathasaritsagara,"sokss_7,9.44","āruhya svakṛte 'nyasminvātayantravimānake /
drutaṃ tato gato 'bhūvaṃ yojanānāṃ śatadvayam","आरुह्य स्वकृते ऽन्यस्मिन्वातयन्त्रविमानके /
द्रुतं ततो गतो ऽभूवं योजनानां शतद्वयम्"
Kathasaritsagara,"sokss_7,9.45","preritena punas tena vimānena khagāminā /
tato 'pi yojanaśatadvayamanyadagāmaham","प्रेरितेन पुनस् तेन विमानेन खगामिना /
ततो ऽपि योजनशतद्वयमन्यदगामहम्"
Kathasaritsagara,"sokss_7,9.46","tataḥ samudranaikaṭyaśaṅkātyaktavimānakaḥ /
padbhyāṃ vrajanniha prāptaḥ śūnyaṃ puramidaṃ kramāt","ततः समुद्रनैकट्यशङ्कात्यक्तविमानकः /
पद्भ्यां व्रजन्निह प्राप्तः शून्यं पुरमिदं क्रमात्"
Kathasaritsagara,"sokss_7,9.47","kautukāc ca praviṣṭo 'haṃ devedaṃ rājamandiram /
vastrābharaṇaśayyādirājopakaraṇānvitam","कौतुकाच् च प्रविष्टो ऽहं देवेदं राजमन्दिरम् /
वस्त्राभरणशय्यादिराजोपकरणान्वितम्"
Kathasaritsagara,"sokss_7,9.48","sāyaṃ codyānavāpyambhaḥ snāto bhuktvā phalānyaham /
rājaśayyāgato rātrāv ekākī samacintayam","सायं चोद्यानवाप्यम्भः स्नातो भुक्त्वा फलान्यहम् /
राजशय्यागतो रात्राव् एकाकी समचिन्तयम्"
Kathasaritsagara,"sokss_7,9.49","nirjane kiṃ karomīha tatprātaryatra kutracit /
vrajāmīto gataṃ me hi bhayaṃ bāhubalānnṛpāt","निर्जने किं करोमीह तत्प्रातर्यत्र कुत्रचित् /
व्रजामीतो गतं मे हि भयं बाहुबलान्नृपात्"
Kathasaritsagara,"sokss_7,9.50","iti saṃcintya saṃsuptaṃ niśānte divyarūpadhṛt /
puruṣo barhiṇārūḍhaḥ svapne mām evam abhyadhāt","इति संचिन्त्य संसुप्तं निशान्ते दिव्यरूपधृत् /
पुरुषो बर्हिणारूढः स्वप्ने माम् एवम् अभ्यधात्"
Kathasaritsagara,"sokss_7,9.51","ihaiva bhadra vastavyaṃ gantavyaṃ nānyatastvayā /
āhārakāle cāruhya sthātavyaṃ madhyame pure","इहैव भद्र वस्तव्यं गन्तव्यं नान्यतस्त्वया /
आहारकाले चारुह्य स्थातव्यं मध्यमे पुरे"
Kathasaritsagara,"sokss_7,9.52","ity uktvāntarhite tasmin prabuddho 'hamacintayam /
kumāranirmitamidaṃ divyasthānaṃ suniścitam","इत्य् उक्त्वान्तर्हिते तस्मिन् प्रबुद्धो ऽहमचिन्तयम् /
कुमारनिर्मितमिदं दिव्यस्थानं सुनिश्चितम्"
Kathasaritsagara,"sokss_7,9.53","kṛtaś ca tena me svapne pūrvapuṇyairanugrahaḥ /
utthito 'smīha nūnaṃ hi śreyo 'sti vasato 'tra me","कृतश् च तेन मे स्वप्ने पूर्वपुण्यैरनुग्रहः /
उत्थितो ऽस्मीह नूनं हि श्रेयो ऽस्ति वसतो ऽत्र मे"
Kathasaritsagara,"sokss_7,9.54","iti baddhāsthamutthāya kṛtvāhnikamahaṃ sthitaḥ /
āruhya yāvadāhārakāle 'smin madhyame pure","इति बद्धास्थमुत्थाय कृत्वाह्निकमहं स्थितः /
आरुह्य यावदाहारकाले ऽस्मिन् मध्यमे पुरे"
Kathasaritsagara,"sokss_7,9.55","tāvaddhiraṇmayeṣv agre pātreṣūpanateṣu me /
apatatkhāddhṛtakṣīraśālibhaktādibhojanam","तावद्धिरण्मयेष्व् अग्रे पात्रेषूपनतेषु मे /
अपतत्खाद्धृतक्षीरशालिभक्तादिभोजनम्"
Kathasaritsagara,"sokss_7,9.56","cintitaṃ cintitaṃ cānyanmama bhojyamupānamat /
tadbhuktvā cāhamabhavaṃ devātīveha nirvṛtaḥ","चिन्तितं चिन्तितं चान्यन्मम भोज्यमुपानमत् /
तद्भुक्त्वा चाहमभवं देवातीवेह निर्वृतः"
Kathasaritsagara,"sokss_7,9.57","tato gṛhītaiva mayā sthitir asmin pure prabho /
cintitopanamadrājabhogena prativāsaram","ततो गृहीतैव मया स्थितिर् अस्मिन् पुरे प्रभो /
चिन्तितोपनमद्राजभोगेन प्रतिवासरम्"
Kathasaritsagara,"sokss_7,9.58","bhāryā paricchado vā me cintitastu na tiṣṭhati /
tena yantramayo 'trāyaṃ janaḥ sarvaḥ kṛto mayā","भार्या परिच्छदो वा मे चिन्तितस्तु न तिष्ठति /
तेन यन्त्रमयो ऽत्रायं जनः सर्वः कृतो मया"
Kathasaritsagara,"sokss_7,9.59","itīhāgatya takṣāpi devaikākī karomy aham /
rājño līlāyituṃ rājyadharo nāma vidhervaśāt","इतीहागत्य तक्षापि देवैकाकी करोम्य् अहम् /
राज्ञो लीलायितुं राज्यधरो नाम विधेर्वशात्"
Kathasaritsagara,"sokss_7,9.60","tad devanirmite 'muṣmin bhavanto 'dya pure dinam /
viśrāmyantu yathāśakti paricaryapare mayi","तद् देवनिर्मिते ऽमुष्मिन् भवन्तो ऽद्य पुरे दिनम् /
विश्राम्यन्तु यथाशक्ति परिचर्यपरे मयि"
Kathasaritsagara,"sokss_7,9.61","ity uktvā tatpurodyānaṃ tena rājyadhareṇa saḥ /
naravāhanadatto 'tra nīyate sma sagomukhaḥ","इत्य् उक्त्वा तत्पुरोद्यानं तेन राज्यधरेण सः /
नरवाहनदत्तो ऽत्र नीयते स्म सगोमुखः"
Kathasaritsagara,"sokss_7,9.62","tatra vāpījalasnāto vārijārcitadhūrjaṭiḥ /
tāṃ madhyamapurāhārabhūmiṃ ca prāpito 'bhavat","तत्र वापीजलस्नातो वारिजार्चितधूर्जटिः /
तां मध्यमपुराहारभूमिं च प्रापितो ऽभवत्"
Kathasaritsagara,"sokss_7,9.63","bubhuje tatra cāhārān dhyātopasthāpitāñ śubhān /
tena rājyadhareṇāgrasthitena sa samantrikaḥ","बुभुजे तत्र चाहारान् ध्यातोपस्थापिताञ् शुभान् /
तेन राज्यधरेणाग्रस्थितेन स समन्त्रिकः"
Kathasaritsagara,"sokss_7,9.64","tataḥ kenāpyadṛṣṭena pramṛṣṭāhārabhūmikaḥ /
anu tāmbūlabhogaṃ sa tasthau pītāsavaḥ sukham","ततः केनाप्यदृष्टेन प्रमृष्टाहारभूमिकः /
अनु ताम्बूलभोगं स तस्थौ पीतासवः सुखम्"
Kathasaritsagara,"sokss_7,9.65","atha cintāmaṇiprakhyapuramāhātmyavismitaḥ /
bhukte rājyadhare naktaṃ sa bheje śayanottamam","अथ चिन्तामणिप्रख्यपुरमाहात्म्यविस्मितः /
भुक्ते राज्यधरे नक्तं स भेजे शयनोत्तमम्"
Kathasaritsagara,"sokss_7,9.66","karpūrikānavautsukyavinidraṃ cātra tatkathām /
pṛcchantam abravīdrājyadharo 'tha śayanasthitaḥ","कर्पूरिकानवौत्सुक्यविनिद्रं चात्र तत्कथाम् /
पृच्छन्तम् अब्रवीद्राज्यधरो ऽथ शयनस्थितः"
Kathasaritsagara,"sokss_7,9.67","kiṃ na nidrāsi kalyāṇin prāpsyasy evepsitāṃ priyām /
udārasattvaṃ vṛṇute svayaṃ hi śrīr ivāṅgana","किं न निद्रासि कल्याणिन् प्राप्स्यस्य् एवेप्सितां प्रियाम् /
उदारसत्त्वं वृणुते स्वयं हि श्रीर् इवाङ्गन"
Kathasaritsagara,"sokss_7,9.68","pratyakṣadṛṣṭamatredaṃ tathā ca śṛṇu vacmi te /
yaḥ sa kāñcīpatirbāhubalo rājā mayoditaḥ","प्रत्यक्षदृष्टमत्रेदं तथा च शृणु वच्मि ते /
यः स काञ्चीपतिर्बाहुबलो राजा मयोदितः"
Kathasaritsagara,"sokss_7,9.69","tasyānvartho 'rthalobhākhyaḥ pratīhāro 'rthavānabhūt /
tasya mānaparā nāma bhāryābhūd rūpaśālinī","तस्यान्वर्थो ऽर्थलोभाख्यः प्रतीहारो ऽर्थवानभूत् /
तस्य मानपरा नाम भार्याभूद् रूपशालिनी"
Kathasaritsagara,"sokss_7,9.70","so 'rthalobho vaṇigdharmāllobhādbhṛtyeṣv aviśvasan /
vaṇijyāvyavahāreṣu madhye bhāryāṃ nyayuṅkta tām","सो ऽर्थलोभो वणिग्धर्माल्लोभाद्भृत्येष्व् अविश्वसन् /
वणिज्याव्यवहारेषु मध्ये भार्यां न्ययुङ्क्त ताम्"
Kathasaritsagara,"sokss_7,9.71","sānicchantyapi tadvaśya vaṇigbhiḥ saṃvyavāharat /
madhureṇāhṛtajanā rūpeṇa vacanena ca","सानिच्छन्त्यपि तद्वश्य वणिग्भिः संव्यवाहरत् /
मधुरेणाहृतजना रूपेण वचनेन च"
Kathasaritsagara,"sokss_7,9.72","gajāśvaratnavastrādivikrayaṃ yaṃ vyadhatta sā /
taṃ taṃ sopacayaṃ dṛṣṭvā so 'rthalobho 'nvamodata","गजाश्वरत्नवस्त्रादिविक्रयं यं व्यधत्त सा /
तं तं सोपचयं दृष्ट्वा सो ऽर्थलोभो ऽन्वमोदत"
Kathasaritsagara,"sokss_7,9.73","ekadā cātra ko 'py āgāddūrāddeśāntarādvaṇik /
mahānsukhadhano nāma prabhūtāśvadibhāṇḍadhṛt","एकदा चात्र को ऽप्य् आगाद्दूराद्देशान्तराद्वणिक् /
महान्सुखधनो नाम प्रभूताश्वदिभाण्डधृत्"
Kathasaritsagara,"sokss_7,9.74","taṃ buddhvaivāgataṃ bhāryāmarthalobho 'bravītsa tām /
vaṇiksukhadhano nāma prāpto deśāntarādiha","तं बुद्ध्वैवागतं भार्यामर्थलोभो ऽब्रवीत्स ताम् /
वणिक्सुखधनो नाम प्राप्तो देशान्तरादिह"
Kathasaritsagara,"sokss_7,9.75","priye vājisahasrāṇi tenānītāni viṃśatiḥ /
cīnadeśajasadvastrayugmānyagaṇanāni ca","प्रिये वाजिसहस्राणि तेनानीतानि विंशतिः /
चीनदेशजसद्वस्त्रयुग्मान्यगणनानि च"
Kathasaritsagara,"sokss_7,9.76","tadgatvaśvasahasrāṇi pañca tasmāttvamānaya /
krītvā sadvastrayugmānāṃ sahasrāṇi tathā daśa","तद्गत्वश्वसहस्राणि पञ्च तस्मात्त्वमानय /
क्रीत्वा सद्वस्त्रयुग्मानां सहस्राणि तथा दश"
Kathasaritsagara,"sokss_7,9.77","yāvadaśvasahasraiḥ svaistathā taiścāpi pañcabhiḥ /
karomi darśanaṃ rājño vaṇijyāṃ vidadhāmi ca","यावदश्वसहस्रैः स्वैस्तथा तैश्चापि पञ्चभिः /
करोमि दर्शनं राज्ञो वणिज्यां विदधामि च"
Kathasaritsagara,"sokss_7,9.78","evam uktvārthalobhena preṣitā tena pāpmana /
āgānmānaparā tasya pārśvaṃ sukhadhanasya sā","एवम् उक्त्वार्थलोभेन प्रेषिता तेन पाप्मन /
आगान्मानपरा तस्य पार्श्वं सुखधनस्य सा"
Kathasaritsagara,"sokss_7,9.79","mārgati sma ca mūlyena tān vastrasahitān hayān /
racitasvāgatāt tasmāt tadrūpāhṛtacakṣuṣaḥ","मार्गति स्म च मूल्येन तान् वस्त्रसहितान् हयान् /
रचितस्वागतात् तस्मात् तद्रूपाहृतचक्षुषः"
Kathasaritsagara,"sokss_7,9.80","sa ca tāṃ kāmavivaśo nītvaikānte 'bravīdvaṇik /
mūlyena vastram ekaṃ te hayaṃ vā na dadāmy aham","स च तां कामविवशो नीत्वैकान्ते ऽब्रवीद्वणिक् /
मूल्येन वस्त्रम् एकं ते हयं वा न ददाम्य् अहम्"
Kathasaritsagara,"sokss_7,9.81","vatsyasyekāṃ niśāṃ sākaṃ mayā cettaddadāmi te /
śatāni vājināṃ pañcasahasrāṇi ca vāsasām","वत्स्यस्येकां निशां साकं मया चेत्तद्ददामि ते /
शतानि वाजिनां पञ्चसहस्राणि च वाससाम्"
Kathasaritsagara,"sokss_7,9.82","ity uktvā so 'dhikenāpi tāṃ prārthayata sundarīm /
strīṣvanargalaceṣṭāsu kasyecchā nopajāyate","इत्य् उक्त्वा सो ऽधिकेनापि तां प्रार्थयत सुन्दरीम् /
स्त्रीष्वनर्गलचेष्टासु कस्येच्छा नोपजायते"
Kathasaritsagara,"sokss_7,9.83","tataḥ sā pratyavocattam evaṃ pṛcchāmy ahaṃ patim /
atrāpi hi sa jāne māṃ prerayedatilobhataḥ","ततः सा प्रत्यवोचत्तम् एवं पृच्छाम्य् अहं पतिम् /
अत्रापि हि स जाने मां प्रेरयेदतिलोभतः"
Kathasaritsagara,"sokss_7,9.84","ity uktvā svagṛhaṃ gatvā patye tasmai tad abravīt /
yaduktā tena vaṇijā rahaḥ sukhadhanena sā","इत्य् उक्त्वा स्वगृहं गत्वा पत्ये तस्मै तद् अब्रवीत् /
यदुक्ता तेन वणिजा रहः सुखधनेन सा"
Kathasaritsagara,"sokss_7,9.85","so 'tha pāpo 'rthalobhastaṃ kīnāśaḥ patirabravīt /
priye vastrasahasrāṇi pañca vājiśatāni ca","सो ऽथ पापो ऽर्थलोभस्तं कीनाशः पतिरब्रवीत् /
प्रिये वस्त्रसहस्राणि पञ्च वाजिशतानि च"
Kathasaritsagara,"sokss_7,9.86","ekayā yadi labhyante rātryā doṣastadatra kaḥ /
tadgaccha pārśvaṃ tasyādya prabhāte drutameṣyasi","एकया यदि लभ्यन्ते रात्र्या दोषस्तदत्र कः /
तद्गच्छ पार्श्वं तस्याद्य प्रभाते द्रुतमेष्यसि"
Kathasaritsagara,"sokss_7,9.87","etac chrutvā vacas tasya bhartuḥ kāpuruṣasya sā /
hṛdi mānaparā jātavicikitsā vyacintayat","एतच् छ्रुत्वा वचस् तस्य भर्तुः कापुरुषस्य सा /
हृदि मानपरा जातविचिकित्सा व्यचिन्तयत्"
Kathasaritsagara,"sokss_7,9.88","dāravikrayiṇaṃ pāpaṃ hīnasattvaṃ dhig astv imam /
lobhabhāvanayā nityaṃ bata tan mayatāṃ gatam","दारविक्रयिणं पापं हीनसत्त्वं धिग् अस्त्व् इमम् /
लोभभावनया नित्यं बत तन् मयतां गतम्"
Kathasaritsagara,"sokss_7,9.89","varaṃ sa eva bhartā me yo māmaśvaśatairniśām /
cīnapaṭṭasahasraiś ca krīṇātyekāmudāradhīḥ","वरं स एव भर्ता मे यो मामश्वशतैर्निशाम् /
चीनपट्टसहस्रैश् च क्रीणात्येकामुदारधीः"
Kathasaritsagara,"sokss_7,9.90","ity ālocya na me doṣa ityanujñāpya taṃ tataḥ /
kubhartāramagāt tasya gṛhaṃ sukhadhanasya sā","इत्य् आलोच्य न मे दोष इत्यनुज्ञाप्य तं ततः /
कुभर्तारमगात् तस्य गृहं सुखधनस्य सा"
Kathasaritsagara,"sokss_7,9.91","sa ca tām āgatāṃ dṛṣṭvā pṛṣṭvā buddhvā ca tattathā /
citrīyamāṇas tatprāpteramaṃstātmani dhanyatām","स च ताम् आगतां दृष्ट्वा पृष्ट्वा बुद्ध्वा च तत्तथा /
चित्रीयमाणस् तत्प्राप्तेरमंस्तात्मनि धन्यताम्"
Kathasaritsagara,"sokss_7,9.92","prāhiṇoccārthalobhāya tasmai tatpataye drutam /
tacchulkabhūtān aśvāṃś ca vastrāṇi ca yathoditam","प्राहिणोच्चार्थलोभाय तस्मै तत्पतये द्रुतम् /
तच्छुल्कभूतान् अश्वांश् च वस्त्राणि च यथोदितम्"
Kathasaritsagara,"sokss_7,9.93","uvāsa ca tayā sākaṃ pūrṇakāmaḥ sa tāṃ niśām /
mūrtayeva ciraprāptanijasaṃpatphalaśriyā","उवास च तया साकं पूर्णकामः स तां निशाम् /
मूर्तयेव चिरप्राप्तनिजसंपत्फलश्रिया"
Kathasaritsagara,"sokss_7,9.94","prātaś cāhvayakān bhṛtyān arthalobhena nisrapam /
klībena tena prahitān sātha mānaparābravīt","प्रातश् चाह्वयकान् भृत्यान् अर्थलोभेन निस्रपम् /
क्लीबेन तेन प्रहितान् साथ मानपराब्रवीत्"
Kathasaritsagara,"sokss_7,9.95","vikrītā saṃgatānyena bhūtvā tasya kathaṃ punaḥ /
bhāryā bhavāmi nirlajjaḥ sa yahā kimahaṃ tathā","विक्रीता संगतान्येन भूत्वा तस्य कथं पुनः /
भार्या भवामि निर्लज्जः स यहा किमहं तथा"
Kathasaritsagara,"sokss_7,9.96","yūyam eva mama brūta yadyetacchobhate 'dhunā /
tadyāta yena krītāsmi sa eva hi patirmama","यूयम् एव मम ब्रूत यद्येतच्छोभते ऽधुना /
तद्यात येन क्रीतास्मि स एव हि पतिर्मम"
Kathasaritsagara,"sokss_7,9.97","ity uktāste tayā bhṛtyāstato gatvā tathaiva tat /
abruvannarthalobhāya vākyaṃ tasyā adhomukhāḥ","इत्य् उक्तास्ते तया भृत्यास्ततो गत्वा तथैव तत् /
अब्रुवन्नर्थलोभाय वाक्यं तस्या अधोमुखाः"
Kathasaritsagara,"sokss_7,9.98","sa tac chrutvā balādaicchadānetuṃ tāṃ narādhamaḥ /
tato harabalo nāma vayasyastam abhāṣata","स तच् छ्रुत्वा बलादैच्छदानेतुं तां नराधमः /
ततो हरबलो नाम वयस्यस्तम् अभाषत"
Kathasaritsagara,"sokss_7,9.99","na sā sukhadhanāt tasmād ānetuṃ śakyate tvayā /
pravīrasya na tasyāgre tava paśyāmi dhīratām","न सा सुखधनात् तस्माद् आनेतुं शक्यते त्वया /
प्रवीरस्य न तस्याग्रे तव पश्यामि धीरताम्"
Kathasaritsagara,"sokss_7,9.100","sa hi tyāgānurāgiṇyā nāryā śūrīkṛtas tayā /
balī ca balibhiścānyairyukto mittraiḥ sahāgataḥ","स हि त्यागानुरागिण्या नार्या शूरीकृतस् तया /
बली च बलिभिश्चान्यैर्युक्तो मित्त्रैः सहागतः"
Kathasaritsagara,"sokss_7,9.101","tvaṃ tu kārpaṇyavikrītaviviktadayitojjhitaḥ /
avamānanirutsāho garhitaḥ klībatāṃ gataḥ","त्वं तु कार्पण्यविक्रीतविविक्तदयितोज्झितः /
अवमाननिरुत्साहो गर्हितः क्लीबतां गतः"
Kathasaritsagara,"sokss_7,9.102","na ca svato balī tādṛṅ na ca mittrabalānvitaḥ /
tatkathaṃ tvaṃ samarthaḥ syās tasya pratyarthino jaye","न च स्वतो बली तादृङ् न च मित्त्रबलान्वितः /
तत्कथं त्वं समर्थः स्यास् तस्य प्रत्यर्थिनो जये"
Kathasaritsagara,"sokss_7,9.103","rājā ca kupyed buddhvā te dāravikrayaduṣkṛtam /
tattūṣṇīṃ bhava bhūyo 'pi mā kṛthā hāsyavibhramam","राजा च कुप्येद् बुद्ध्वा ते दारविक्रयदुष्कृतम् /
तत्तूष्णीं भव भूयो ऽपि मा कृथा हास्यविभ्रमम्"
Kathasaritsagara,"sokss_7,9.104","iti sakhyā niṣiddho 'pi krodhāgatvā sasainikaḥ /
yāvad ruṇaddhy arthalobho gṛhaṃ sukhadhanasya saḥ","इति सख्या निषिद्धो ऽपि क्रोधागत्वा ससैनिकः /
यावद् रुणद्ध्य् अर्थलोभो गृहं सुखधनस्य सः"
Kathasaritsagara,"sokss_7,9.105","tāvattasya samittrasya sainyaiḥ sukhadhanasya tat /
sainyaṃ tadīyaṃ nirgatya kṛtsnaṃ bhagnamabhūtkṣaṇāt","तावत्तस्य समित्त्रस्य सैन्यैः सुखधनस्य तत् /
सैन्यं तदीयं निर्गत्य कृत्स्नं भग्नमभूत्क्षणात्"
Kathasaritsagara,"sokss_7,9.106","tataḥ palāyitaḥ prāyātso 'rthalobho nṛpāntikam /
dārāḥ sukhadhanākhyena vaṇijā deva me hṛtāḥ","ततः पलायितः प्रायात्सो ऽर्थलोभो नृपान्तिकम् /
दाराः सुखधनाख्येन वणिजा देव मे हृताः"
Kathasaritsagara,"sokss_7,9.107","iti vyajijñapaccātra nṛpaṃ nihnutadurnayaḥ /
nṛpo 'py aicchadavaṣṭabdhuṃ sa taṃ sukhadhanaṃ ruṣā","इति व्यजिज्ञपच्चात्र नृपं निह्नुतदुर्नयः /
नृपो ऽप्य् ऐच्छदवष्टब्धुं स तं सुखधनं रुषा"
Kathasaritsagara,"sokss_7,9.108","tataḥ saṃdhānanāmā taṃ mantrī rājānam abravīt /
yathātathā na śakyo 'sav avaṣṭabdhuṃ vaṇikprabho","ततः संधाननामा तं मन्त्री राजानम् अब्रवीत् /
यथातथा न शक्यो ऽसव् अवष्टब्धुं वणिक्प्रभो"
Kathasaritsagara,"sokss_7,9.109","tasyaikādaśabhirmittraiḥ sahāyātairyutasya hi /
lakṣamabhyadhikaṃ deva vartate varavājinām","तस्यैकादशभिर्मित्त्रैः सहायातैर्युतस्य हि /
लक्षमभ्यधिकं देव वर्तते वरवाजिनाम्"
Kathasaritsagara,"sokss_7,9.110","tattvaṃ ca nātra vijñātaṃ nahyetatsyādakāraṇam /
tatpreṣya dūtaṃ praṣṭavyaḥ kiṃ tāvatso 'tra jalpati","तत्त्वं च नात्र विज्ञातं नह्येतत्स्यादकारणम् /
तत्प्रेष्य दूतं प्रष्टव्यः किं तावत्सो ऽत्र जल्पति"
Kathasaritsagara,"sokss_7,9.111","iti mantrivacaḥ śrutvā rājā bāhubalas tataḥ /
praṣṭuṃ tatprāhiṇoddūtaṃ tasmai sukhadhanāya saḥ","इति मन्त्रिवचः श्रुत्वा राजा बाहुबलस् ततः /
प्रष्टुं तत्प्राहिणोद्दूतं तस्मै सुखधनाय सः"
Kathasaritsagara,"sokss_7,9.112","sa dūtastaṃ tadādeśād gatvā yāvac ca pṛcchati /
tāvanmānaparā sāsmai svavṛttāntaṃ tam abhyadhāt","स दूतस्तं तदादेशाद् गत्वा यावच् च पृच्छति /
तावन्मानपरा सास्मै स्ववृत्तान्तं तम् अभ्यधात्"
Kathasaritsagara,"sokss_7,9.113","śrutvaiva ca tadāścaryaṃ rūpaṃ tasyāś ca vīkṣitum /
gṛhaṃ sukhadhanasyāgāt sārthalobho mahīpatiḥ","श्रुत्वैव च तदाश्चर्यं रूपं तस्याश् च वीक्षितुम् /
गृहं सुखधनस्यागात् सार्थलोभो महीपतिः"
Kathasaritsagara,"sokss_7,9.114","tatrāpaśyatsukhadhane prahve mānaparāṃ sa tām /
vidhātur api lāvaṇyalakṣmya vismayadāyinīm","तत्रापश्यत्सुखधने प्रह्वे मानपरां स ताम् /
विधातुर् अपि लावण्यलक्ष्म्य विस्मयदायिनीम्"
Kathasaritsagara,"sokss_7,9.115","pādānatāyāḥ so 'syāś ca pṛṣṭāyāś ca svayaṃ mukhāt /
aśṛṇottadyathāvṛttamarthalobhasya śṛṇvataḥ","पादानतायाः सो ऽस्याश् च पृष्टायाश् च स्वयं मुखात् /
अशृणोत्तद्यथावृत्तमर्थलोभस्य शृण्वतः"
Kathasaritsagara,"sokss_7,9.116","śrutvā ca matvā satyaṃ tadarthalobhe niruttare /
tām apṛcchatsa sumukhīṃ kimidānīṃ bhavatviti","श्रुत्वा च मत्वा सत्यं तदर्थलोभे निरुत्तरे /
ताम् अपृच्छत्स सुमुखीं किमिदानीं भवत्विति"
Kathasaritsagara,"sokss_7,9.117","tataḥ sā niścitāvādīddeva yenāsmyanāpadi /
vikrītānyasya niḥsattvaṃ lubdhaṃ kathamupaimi tam","ततः सा निश्चितावादीद्देव येनास्म्यनापदि /
विक्रीतान्यस्य निःसत्त्वं लुब्धं कथमुपैमि तम्"
Kathasaritsagara,"sokss_7,9.118","etac chrutvā nṛpe tasmin sādhūktamiti vādini /
avocatso 'rthalobho 'tra kāmakrodhatrapākulaḥ","एतच् छ्रुत्वा नृपे तस्मिन् साधूक्तमिति वादिनि /
अवोचत्सो ऽर्थलोभो ऽत्र कामक्रोधत्रपाकुलः"
Kathasaritsagara,"sokss_7,9.119","ayaṃ sukhadhano rājannahaṃ cānubalaṃ vinā /
yudhyāvahe svasainyābhyāṃ sattvāsattvamavekṣyatām","अयं सुखधनो राजन्नहं चानुबलं विना /
युध्यावहे स्वसैन्याभ्यां सत्त्वासत्त्वमवेक्ष्यताम्"
Kathasaritsagara,"sokss_7,9.120","ity arthalobhasya vacaḥ śrutvā sukhadhano 'bhyadhāt /
tarhi yudhyāvahe hy āvāṃ dvāveva kimu sainikaiḥ","इत्य् अर्थलोभस्य वचः श्रुत्वा सुखधनो ऽभ्यधात् /
तर्हि युध्यावहे ह्य् आवां द्वावेव किमु सैनिकैः"
Kathasaritsagara,"sokss_7,9.121","yaḥ prāpsyati jayaṃ mānaparā tasya bhaviṣyati /
śrutvaitadbāḍhamastvevamiti rājāpyabhāṣata","यः प्राप्स्यति जयं मानपरा तस्य भविष्यति /
श्रुत्वैतद्बाढमस्त्वेवमिति राजाप्यभाषत"
Kathasaritsagara,"sokss_7,9.122","tato mānaparāyāṃ ca rājñi cāvekṣamāṇayoḥ /
yuddhabhūmiṃ hayārūḍhau tāvavātaratāmubhau","ततो मानपरायां च राज्ञि चावेक्षमाणयोः /
युद्धभूमिं हयारूढौ ताववातरतामुभौ"
Kathasaritsagara,"sokss_7,9.123","pravṛtte cāhave tatra kuntāghātotpataddhayam /
arthalobhaṃ sukhadhanaḥ paryāsthadvasudhātale","प्रवृत्ते चाहवे तत्र कुन्ताघातोत्पतद्धयम् /
अर्थलोभं सुखधनः पर्यास्थद्वसुधातले"
Kathasaritsagara,"sokss_7,9.124","tathaiva vārāṃ strīn anyān hatāśvaṃ patitaṃ kṣitau /
dhīrayandharmayodhī sa na taṃ sukhadhano 'vadhīt","तथैव वारां स्त्रीन् अन्यान् हताश्वं पतितं क्षितौ /
धीरयन्धर्मयोधी स न तं सुखधनो ऽवधीत्"
Kathasaritsagara,"sokss_7,9.125","vāre tu pañcame 'śvena patitvopari tāḍitaḥ /
arthalobhaḥ sa niśceṣṭastato bhṛtyairanīyata","वारे तु पञ्चमे ऽश्वेन पतित्वोपरि ताडितः /
अर्थलोभः स निश्चेष्टस्ततो भृत्यैरनीयत"
Kathasaritsagara,"sokss_7,9.126","tataḥ sukhadhanaṃ sarvaiḥ sādhuvādābhipūjitam /
sa taṃ bāhubalo rājā yathocitamamānayat","ततः सुखधनं सर्वैः साधुवादाभिपूजितम् /
स तं बाहुबलो राजा यथोचितममानयत्"
Kathasaritsagara,"sokss_7,9.127","prābhṛtaṃ ca tadānītaṃ tasma eva samarpayat /
aharaccārthalobhasya sarvasvamaśubhārjitam","प्राभृतं च तदानीतं तस्म एव समर्पयत् /
अहरच्चार्थलोभस्य सर्वस्वमशुभार्जितम्"
Kathasaritsagara,"sokss_7,9.128","tatpade cāparaṃ kṛtvā tuṣṭaḥ prāyātsvamandiram /
nivṛttapāpasaṃparkāḥ santo yānti hi nirvṛtim","तत्पदे चापरं कृत्वा तुष्टः प्रायात्स्वमन्दिरम् /
निवृत्तपापसंपर्काः सन्तो यान्ति हि निर्वृतिम्"
Kathasaritsagara,"sokss_7,9.129","so 'pi prasahya viharann āsīt sukhadhanaḥ sukham /
sahito mānaparayā bhāryayā cānuraktayā","सो ऽपि प्रसह्य विहरन्न् आसीत् सुखधनः सुखम् /
सहितो मानपरया भार्यया चानुरक्तया"
Kathasaritsagara,"sokss_7,9.130","evaṃ dārāḥ palāyante hīnasattvāddhanāni ca /
susattvasyopatiṣṭhante svayametya yatas tataḥ","एवं दाराः पलायन्ते हीनसत्त्वाद्धनानि च /
सुसत्त्वस्योपतिष्ठन्ते स्वयमेत्य यतस् ततः"
Kathasaritsagara,"sokss_7,9.131","tadalaṃ cintayā nidrāṃ bhajasva nacireṇa hi /
rājaputrīmavāptāsi tvaṃ tāṃ karpūrikāṃ prabho","तदलं चिन्तया निद्रां भजस्व नचिरेण हि /
राजपुत्रीमवाप्तासि त्वं तां कर्पूरिकां प्रभो"
Kathasaritsagara,"sokss_7,9.132","iti rājyadharāc chrutvā rātrau tatrārthavadvacaḥ /
naravāhanadattaḥ sa bheje nidrāṃ sagomukhaḥ","इति राज्यधराच् छ्रुत्वा रात्रौ तत्रार्थवद्वचः /
नरवाहनदत्तः स भेजे निद्रां सगोमुखः"
Kathasaritsagara,"sokss_7,9.133","prātaś cātra kṛtāhāraḥ kṣaṇaṃ yāvatsa tiṣṭhati /
tāvatsa gomukho dhīmāṃstaṃ rājyadharamabhyadhāt","प्रातश् चात्र कृताहारः क्षणं यावत्स तिष्ठति /
तावत्स गोमुखो धीमांस्तं राज्यधरमभ्यधात्"
Kathasaritsagara,"sokss_7,9.134","kuru yantravimānaṃ tanmatprabhorasya yena tat /
karpūrasaṃbhavapuraṃ prāpya prāpnoty asau priyām","कुरु यन्त्रविमानं तन्मत्प्रभोरस्य येन तत् /
कर्पूरसंभवपुरं प्राप्य प्राप्नोत्य् असौ प्रियाम्"
Kathasaritsagara,"sokss_7,9.135","etac chrutvā sa takṣāsmai vātayantravimānakam /
naravāhanadattāya pūrvakḷptamaḍhaukayat","एतच् छ्रुत्वा स तक्षास्मै वातयन्त्रविमानकम् /
नरवाहनदत्ताय पूर्वकॢप्तमढौकयत्"
Kathasaritsagara,"sokss_7,9.136","tatrāruhya manaḥśīghre khagāmini sagomukhaḥ /
taddhairyālokasollāsamivocchalitavīcikam","तत्रारुह्य मनःशीघ्रे खगामिनि सगोमुखः /
तद्धैर्यालोकसोल्लासमिवोच्छलितवीचिकम्"
Kathasaritsagara,"sokss_7,9.137","makarākaramullaṅghya prāpa tattīravarti saḥ /
naravāhanadattastatpuraṃ karpūrasaṃbhavam","मकराकरमुल्लङ्घ्य प्राप तत्तीरवर्ति सः /
नरवाहनदत्तस्तत्पुरं कर्पूरसंभवम्"
Kathasaritsagara,"sokss_7,9.138","tatrāvatīrṇānnabhaso vimānādavaruhya saḥ /
purāntaḥ paribabhrāma kautukena sagomukhaḥ","तत्रावतीर्णान्नभसो विमानादवरुह्य सः /
पुरान्तः परिबभ्राम कौतुकेन सगोमुखः"
Kathasaritsagara,"sokss_7,9.139","pṛṣṭāc ca lokato buddhvā tadevābhīpsitaṃ puram /
prāptaṃ niḥsaṃśayaṃ hṛṣṭo yayau rājakulāntikam","पृष्टाच् च लोकतो बुद्ध्वा तदेवाभीप्सितं पुरम् /
प्राप्तं निःसंशयं हृष्टो ययौ राजकुलान्तिकम्"
Kathasaritsagara,"sokss_7,9.140","tatraikaṃ ruciraṃ veśma vṛddhayādhiṣṭhitaṃ striyā /
sa viveśa nivāsāya namrayānumatastayā","तत्रैकं रुचिरं वेश्म वृद्धयाधिष्ठितं स्त्रिया /
स विवेश निवासाय नम्रयानुमतस्तया"
Kathasaritsagara,"sokss_7,9.141","yuktiṃ jijñāsamānaś ca kṣaṇāt papraccha tāṃ striyam /
ārye kimabhidhāno 'tra rājāpatyaṃ ca tasya kim","युक्तिं जिज्ञासमानश् च क्षणात् पप्रच्छ तां स्त्रियम् /
आर्ये किमभिधानो ऽत्र राजापत्यं च तस्य किम्"
Kathasaritsagara,"sokss_7,9.142","rūpaṃ ca tasya naḥ śaṃsa yato vaideśikā vayam /
ity uktā tena vṛddhā sā taṃ vilokyottamākṛtim","रूपं च तस्य नः शंस यतो वैदेशिका वयम् /
इत्य् उक्ता तेन वृद्धा सा तं विलोक्योत्तमाकृतिम्"
Kathasaritsagara,"sokss_7,9.143","pratyuvāca mahābhāga śṛṇu sarvaṃ vadāmi te /
iha karpūrako nāma rājā karpūrasaṃbhave","प्रत्युवाच महाभाग शृणु सर्वं वदामि ते /
इह कर्पूरको नाम राजा कर्पूरसंभवे"
Kathasaritsagara,"sokss_7,9.144","sa cānapatyaḥ saṃtānahetoruddiśya śaṃkaram /
buddhikāryā samaṃ devyā nirāhāro 'karottapaḥ","स चानपत्यः संतानहेतोरुद्दिश्य शंकरम् /
बुद्धिकार्या समं देव्या निराहारो ऽकरोत्तपः"
Kathasaritsagara,"sokss_7,9.145","trirātropoṣitaṃ devo haraḥ svapne tamādiśat /
uttiṣṭha putrābhyadhikā sā te kanyā janiṣyate","त्रिरात्रोपोषितं देवो हरः स्वप्ने तमादिशत् /
उत्तिष्ठ पुत्राभ्यधिका सा ते कन्या जनिष्यते"
Kathasaritsagara,"sokss_7,9.146","vidyādharāṇāṃ sāmrājyaṃ yasyāḥ patiravāpsyati /
ity ādiṣṭo hareṇāsau prataḥ prābuddha bhūpatiḥ","विद्याधराणां साम्राज्यं यस्याः पतिरवाप्स्यति /
इत्य् आदिष्टो हरेणासौ प्रतः प्राबुद्ध भूपतिः"
Kathasaritsagara,"sokss_7,9.147","nivedya buddhikāryai ca devyai svapnaṃ tamutthitaḥ /
prahṛṣṭo 'tha tayā sākaṃ cakāra vratapāraṇam","निवेद्य बुद्धिकार्यै च देव्यै स्वप्नं तमुत्थितः /
प्रहृष्टो ऽथ तया साकं चकार व्रतपारणम्"
Kathasaritsagara,"sokss_7,9.148","tatas tasyācirādrājño rājñī garbhamadhatta sā /
kāle cāsūta saṃpūrṇe kanyāṃ sarvāṅgasundarīm","ततस् तस्याचिराद्राज्ञो राज्ञी गर्भमधत्त सा /
काले चासूत संपूर्णे कन्यां सर्वाङ्गसुन्दरीम्"
Kathasaritsagara,"sokss_7,9.149","yayā prabhājitās tatra jātaveśmani dīpakāḥ /
kajjalodgāramiṣato niḥśvāsanamucann iva","यया प्रभाजितास् तत्र जातवेश्मनि दीपकाः /
कज्जलोद्गारमिषतो निःश्वासनमुचन्न् इव"
Kathasaritsagara,"sokss_7,9.150","karpūriketi tasyāś ca nijaṃ nāma tataḥ pitā /
eṣa karpūriko rājā vyadhatta vihitotsavaḥ","कर्पूरिकेति तस्याश् च निजं नाम ततः पिता /
एष कर्पूरिको राजा व्यधत्त विहितोत्सवः"
Kathasaritsagara,"sokss_7,9.151","kramāc ca vṛddhiṃ prāptā sā lokalocanacandrikā /
karpūrikā rājaputrī yauvanasthādya vartate","क्रमाच् च वृद्धिं प्राप्ता सा लोकलोचनचन्द्रिका /
कर्पूरिका राजपुत्री यौवनस्थाद्य वर्तते"
Kathasaritsagara,"sokss_7,9.152","pitā ceha nṛpas tasyā vivāhamabhikāṅkṣati /
puruṣadveṣiṇī sā tu taṃ necchati manasvinī","पिता चेह नृपस् तस्या विवाहमभिकाङ्क्षति /
पुरुषद्वेषिणी सा तु तं नेच्छति मनस्विनी"
Kathasaritsagara,"sokss_7,9.153","kanyājanmaphalaṃ kasmādvivāhaṃ sakhi necchasi /
iti matsutayā sā ca sakhyā pṛṣṭedam abravīt","कन्याजन्मफलं कस्माद्विवाहं सखि नेच्छसि /
इति मत्सुतया सा च सख्या पृष्टेदम् अब्रवीत्"
Kathasaritsagara,"sokss_7,9.154","sakhi jātismarāyā me prāgvṛttaṃ śṛṇu kāraṇam /
asti tīre mahāmbhodhermahāṃścandanapādapaḥ","सखि जातिस्मराया मे प्राग्वृत्तं शृणु कारणम् /
अस्ति तीरे महाम्भोधेर्महांश्चन्दनपादपः"
Kathasaritsagara,"sokss_7,9.155","tasyāsti nikaṭe phullanalinālaṃkṛtaṃ saraḥ /
tatrāhamabhavaṃ haṃsī pūrvajanmani karmataḥ","तस्यास्ति निकटे फुल्लनलिनालंकृतं सरः /
तत्राहमभवं हंसी पूर्वजन्मनि कर्मतः"
Kathasaritsagara,"sokss_7,9.156","sāhamabdhitaṭājjātu tasmiṃścandanapādape /
akārṣaṃ rājahaṃsena svena bhartrā sahālayam","साहमब्धितटाज्जातु तस्मिंश्चन्दनपादपे /
अकार्षं राजहंसेन स्वेन भर्त्रा सहालयम्"
Kathasaritsagara,"sokss_7,9.157","tatrālaye vasantyā me prajātān potakān sutān /
akasmād etya balavān samudrormir apāharat","तत्रालये वसन्त्या मे प्रजातान् पोतकान् सुतान् /
अकस्माद् एत्य बलवान् समुद्रोर्मिर् अपाहरत्"
Kathasaritsagara,"sokss_7,9.158","hṛteṣv apatyeṣv oghena krandanty aham anaśnatī /
āsaṃ śucābdhitīrasthaśivaliṅgāgravartinī","हृतेष्व् अपत्येष्व् ओघेन क्रन्दन्त्य् अहम् अनश्नती /
आसं शुचाब्धितीरस्थशिवलिङ्गाग्रवर्तिनी"
Kathasaritsagara,"sokss_7,9.159","tataḥ sa rājahaṃso māmupetya patirabhyadhāt /
uttiṣṭha kimapatyāni vyatītānyanuśocasi","ततः स राजहंसो मामुपेत्य पतिरभ्यधात् /
उत्तिष्ठ किमपत्यानि व्यतीतान्यनुशोचसि"
Kathasaritsagara,"sokss_7,9.160","anyāni nau bhaviṣyanti sarvaṃ jīvadbhir āpyate /
iti tadvākśareṇāhaṃ hṛdi viddhā vyacintayam","अन्यानि नौ भविष्यन्ति सर्वं जीवद्भिर् आप्यते /
इति तद्वाक्शरेणाहं हृदि विद्धा व्यचिन्तयम्"
Kathasaritsagara,"sokss_7,9.161","dhig aho puruṣāḥ pāpā bālāpatyeṣv apīdṛśāḥ /
niḥsnehā niṣkṛpāścaiva strīṣu bhaktimatīṣvapi","धिग् अहो पुरुषाः पापा बालापत्येष्व् अपीदृशाः /
निःस्नेहा निष्कृपाश्चैव स्त्रीषु भक्तिमतीष्वपि"
Kathasaritsagara,"sokss_7,9.162","tanme kimamunā patyā kiṃ vā dehena duḥkhinā /
ity ālocya haraṃ natvā kṛtvā bhaktyā ca taṃ hṛdi","तन्मे किममुना पत्या किं वा देहेन दुःखिना /
इत्य् आलोच्य हरं नत्वा कृत्वा भक्त्या च तं हृदि"
Kathasaritsagara,"sokss_7,9.163","tatraiva puratas tasya patyur haṃsasya paśyataḥ /
jātismarā rājaputrī bhūyāsaṃ jananāntare","तत्रैव पुरतस् तस्य पत्युर् हंसस्य पश्यतः /
जातिस्मरा राजपुत्री भूयासं जननान्तरे"
Kathasaritsagara,"sokss_7,9.164","iti saṃkalpya tatkṣiptaṃ śarīraṃ jaladhau mayā /
tato 'haṃ sakhi jātādya tathābhūteha janmani","इति संकल्प्य तत्क्षिप्तं शरीरं जलधौ मया /
ततो ऽहं सखि जाताद्य तथाभूतेह जन्मनि"
Kathasaritsagara,"sokss_7,9.165","pūrvajātau ca tasyāṃ tāṃ bhartus tasya nṛśaṃsatām /
saṃsmarantyā na kasmiṃścidvare rajyati me manaḥ","पूर्वजातौ च तस्यां तां भर्तुस् तस्य नृशंसताम् /
संस्मरन्त्या न कस्मिंश्चिद्वरे रज्यति मे मनः"
Kathasaritsagara,"sokss_7,9.166","ato vivāhaṃ necchāmi daivāyattamataḥ param /
ity uktaṃ rājasutayā matsutāyai tayā rahaḥ","अतो विवाहं नेच्छामि दैवायत्तमतः परम् /
इत्य् उक्तं राजसुतया मत्सुतायै तया रहः"
Kathasaritsagara,"sokss_7,9.167","tayā matsutayāpyetan mahyam āgatya varṇitam /
tadevaṃ te mayā khyātaṃ putra yatpṛṣṭavānasi","तया मत्सुतयाप्येतन् मह्यम् आगत्य वर्णितम् /
तदेवं ते मया ख्यातं पुत्र यत्पृष्टवानसि"
Kathasaritsagara,"sokss_7,9.168","tav aiva bhāvinī bhāryā nūnaṃ caiṣā nṛpātmajā /
sarvavidyādharāṇāṃ hi bhaviṣyaccakravartinaḥ","तव् ऐव भाविनी भार्या नूनं चैषा नृपात्मजा /
सर्वविद्याधराणां हि भविष्यच्चक्रवर्तिनः"
Kathasaritsagara,"sokss_7,9.169","mahiṣīyaṃ samādiṣṭā pūrvaṃ devena śaṃbhunā /
tallakṣaṇaiś ca yuktaṃ tvāṃ paśyāmi tilakādibhiḥ","महिषीयं समादिष्टा पूर्वं देवेन शंभुना /
तल्लक्षणैश् च युक्तं त्वां पश्यामि तिलकादिभिः"
Kathasaritsagara,"sokss_7,9.170","kiṃsvittadarthamānītaḥ ko'pi tvam iha vedhasā /
uttiṣṭha tāvan madgehe drakṣyāmaḥ kiṃ bhaviṣyati","किंस्वित्तदर्थमानीतः कोऽपि त्वम् इह वेधसा /
उत्तिष्ठ तावन् मद्गेहे द्रक्ष्यामः किं भविष्यति"
Kathasaritsagara,"sokss_7,9.171","ity uktvopahṛtāhāro vṛddhayātra tayā niśām /
naravāhanadattastām anaiṣīdgomukhānvitaḥ","इत्य् उक्त्वोपहृताहारो वृद्धयात्र तया निशाम् /
नरवाहनदत्तस्ताम् अनैषीद्गोमुखान्वितः"
Kathasaritsagara,"sokss_7,9.172","prātaḥ saṃmantrya kāryaṃ ca gomukhena samaṃ rahaḥ /
mahāvratikaveṣaṃ ca kṛtvā vatseśvarātmajaḥ","प्रातः संमन्त्र्य कार्यं च गोमुखेन समं रहः /
महाव्रतिकवेषं च कृत्वा वत्सेश्वरात्मजः"
Kathasaritsagara,"sokss_7,9.173","taddvitīyo 'tra hā haṃsi hā haṃsīti vadanmuhuḥ /
gatvā rājakuladvāri babhrāma janatekṣitaḥ","तद्द्वितीयो ऽत्र हा हंसि हा हंसीति वदन्मुहुः /
गत्वा राजकुलद्वारि बभ्राम जनतेक्षितः"
Kathasaritsagara,"sokss_7,9.174","tathābhūtaṃ ca taṃ dṛṣṭvā tatra gatvaiva ceṭikāḥ /
karpūrikāṃ rājasutāṃ tamavocansavismayāḥ","तथाभूतं च तं दृष्ट्वा तत्र गत्वैव चेटिकाः /
कर्पूरिकां राजसुतां तमवोचन्सविस्मयाः"
Kathasaritsagara,"sokss_7,9.175","siṃhadvāre yuvā devi dṛṣṭo 'smābhir mahāvratī /
sadvitīyo 'pi yo dhatte saundaryeṇādvitīyatām","सिंहद्वारे युवा देवि दृष्टो ऽस्माभिर् महाव्रती /
सद्वितीयो ऽपि यो धत्ते सौन्दर्येणाद्वितीयताम्"
Kathasaritsagara,"sokss_7,9.176","nārījanamahāmohadāyinaṃ mantramadbhutam /
uccārayati hā haṃsi hā haṃsīti divāniśam","नारीजनमहामोहदायिनं मन्त्रमद्भुतम् /
उच्चारयति हा हंसि हा हंसीति दिवानिशम्"
Kathasaritsagara,"sokss_7,9.177","tac chrutvā pūrvahaṃsī sā rājaputrī sakautukā /
ānāyayattametābhistadrūpaṃ pārśvamātmanaḥ","तच् छ्रुत्वा पूर्वहंसी सा राजपुत्री सकौतुका /
आनाययत्तमेताभिस्तद्रूपं पार्श्वमात्मनः"
Kathasaritsagara,"sokss_7,9.178","dadarśa caitamuddāmarūpālaṃkṛtabhūmikam /
śaṃkarārādhanopāttavrataṃ navam iva smaram","ददर्श चैतमुद्दामरूपालंकृतभूमिकम् /
शंकराराधनोपात्तव्रतं नवम् इव स्मरम्"
Kathasaritsagara,"sokss_7,9.179","nijagāda ca paśyantī vismayotphullayā dṛśā /
kimetadeva hā haṃsi hā haṃsītyucyate tvayā","निजगाद च पश्यन्ती विस्मयोत्फुल्लया दृशा /
किमेतदेव हा हंसि हा हंसीत्युच्यते त्वया"
Kathasaritsagara,"sokss_7,9.180","evaṃ tayokte 'pi tadā hā haṃsītyeva so 'bravīt /
tataḥ sahasthitas tasya gomukhaḥ pratyuvāca tam","एवं तयोक्ते ऽपि तदा हा हंसीत्येव सो ऽब्रवीत् /
ततः सहस्थितस् तस्य गोमुखः प्रत्युवाच तम्"
Kathasaritsagara,"sokss_7,9.181","ahaṃ te kathayāmyetac chṛṇu devi samāsataḥ /
pūrvajanmani haṃso 'yamabhavatkarmayogataḥ","अहं ते कथयाम्येतच् छृणु देवि समासतः /
पूर्वजन्मनि हंसो ऽयमभवत्कर्मयोगतः"
Kathasaritsagara,"sokss_7,9.182","tatraiṣa jaladhestīre mahataḥ sarasastaṭe /
kṛtālayaḥ samaṃ haṃsyā tasthau candanapādape","तत्रैष जलधेस्तीरे महतः सरसस्तटे /
कृतालयः समं हंस्या तस्थौ चन्दनपादपे"
Kathasaritsagara,"sokss_7,9.183","tasmin daivādapatyeṣu samudrorm ihṛteṣu sā /
etasya haṃsī śokārtā tatraivātmānamakṣipat","तस्मिन् दैवादपत्येषु समुद्रोर्म् इहृतेषु सा /
एतस्य हंसी शोकार्ता तत्रैवात्मानमक्षिपत्"
Kathasaritsagara,"sokss_7,9.184","tato 'sau tadviyogārtaḥ pakṣijātau viraktimān /
tyaktukāmaḥ śarīraṃ tatsaṃkalpamakaroddhṛdi","ततो ऽसौ तद्वियोगार्तः पक्षिजातौ विरक्तिमान् /
त्यक्तुकामः शरीरं तत्संकल्पमकरोद्धृदि"
Kathasaritsagara,"sokss_7,9.185","jātismaro 'haṃ bhūyāsaṃ rājaputro 'nyajanmani /
eṣā ca tatra me bhāryā bhūyājjātismarā satī","जातिस्मरो ऽहं भूयासं राजपुत्रो ऽन्यजन्मनि /
एषा च तत्र मे भार्या भूयाज्जातिस्मरा सती"
Kathasaritsagara,"sokss_7,9.186","iti saṃkalpya taṃ dehaṃ tadā saṃsmṛtya śaṃkaram /
virahānalasaṃtaptaḥ samudrāmbhasyapātayat","इति संकल्प्य तं देहं तदा संस्मृत्य शंकरम् /
विरहानलसंतप्तः समुद्राम्भस्यपातयत्"
Kathasaritsagara,"sokss_7,9.187","tato 'yaṃ vatsarājasya kauśāmbyāṃ tanayo 'dhunā /
naravāhanadattākhyo jāto jātismaraḥśubhe","ततो ऽयं वत्सराजस्य कौशाम्ब्यां तनयो ऽधुना /
नरवाहनदत्ताख्यो जातो जातिस्मरःशुभे"
Kathasaritsagara,"sokss_7,9.188","asau vidyādharendrāṇāṃ cakravartī bhaviṣyati /
iti vāgudabhūd divyā jātasyāsya sphuṭaṃ tadā","असौ विद्याधरेन्द्राणां चक्रवर्ती भविष्यति /
इति वागुदभूद् दिव्या जातस्यास्य स्फुटं तदा"
Kathasaritsagara,"sokss_7,9.189","krameṇa yauvarājyasthaḥ pitrāyaṃ pariṇāyitaḥ /
divyāṃ kāraṇasaṃbhūtāṃ devīṃ madanamañcukām","क्रमेण यौवराज्यस्थः पित्रायं परिणायितः /
दिव्यां कारणसंभूतां देवीं मदनमञ्चुकाम्"
Kathasaritsagara,"sokss_7,9.190","tato hemaprabhākyasya vidyādharapateḥ sutā /
etya svayaṃ vṛtavatī kanyā ratnaprabhetyamum","ततो हेमप्रभाक्यस्य विद्याधरपतेः सुता /
एत्य स्वयं वृतवती कन्या रत्नप्रभेत्यमुम्"
Kathasaritsagara,"sokss_7,9.191","tathāpi tāṃ smaran haṃsīṃ nāyaṃ bhajati nirvṛtim /
etac ca bālabhṛtyāya mahyam etena varṇitam","तथापि तां स्मरन् हंसीं नायं भजति निर्वृतिम् /
एतच् च बालभृत्याय मह्यम् एतेन वर्णितम्"
Kathasaritsagara,"sokss_7,9.192","athāsya mṛgayāyātasyāsītsaṃdarśanaṃ vane /
kayāpi siddhatāpasyā maddvitīyasya daivataḥ","अथास्य मृगयायातस्यासीत्संदर्शनं वने /
कयापि सिद्धतापस्या मद्द्वितीयस्य दैवतः"
Kathasaritsagara,"sokss_7,9.193","kathāprasaṅgāt sā caitam evaṃ sānugrahābravīt /
karmayogāt purā putra kāmo haṃsatvam āgataḥ","कथाप्रसङ्गात् सा चैतम् एवं सानुग्रहाब्रवीत् /
कर्मयोगात् पुरा पुत्र कामो हंसत्वम् आगतः"
Kathasaritsagara,"sokss_7,9.194","tasya cāmbudhitīrasthacandanadrumavāsinaḥ /
priyā bhāryābhavaddhaṃsī divyastrī śāpataścyutā","तस्य चाम्बुधितीरस्थचन्दनद्रुमवासिनः /
प्रिया भार्याभवद्धंसी दिव्यस्त्री शापतश्च्युता"
Kathasaritsagara,"sokss_7,9.195","velājalahṛtāpatyaśokāttasyāṃ ca vāridhau /
kṣiptātmani sa haṃso 'pi tatraivātmānamakṣipat","वेलाजलहृतापत्यशोकात्तस्यां च वारिधौ /
क्षिप्तात्मनि स हंसो ऽपि तत्रैवात्मानमक्षिपत्"
Kathasaritsagara,"sokss_7,9.196","so 'dya śaṃbhoḥ prasādāttvaṃ jāto vatseśvarātmajaḥ /
pūrvajātiṃ ca tāṃ vatsa vetsi jātismaro hy asi","सो ऽद्य शंभोः प्रसादात्त्वं जातो वत्सेश्वरात्मजः /
पूर्वजातिं च तां वत्स वेत्सि जातिस्मरो ह्य् असि"
Kathasaritsagara,"sokss_7,9.197","sā haṃsyapyevamevābdheḥ pāre karpūrasaṃbhave /
pure karpūrikā nāma jātā rājasutādhunā","सा हंस्यप्येवमेवाब्धेः पारे कर्पूरसंभवे /
पुरे कर्पूरिका नाम जाता राजसुताधुना"
Kathasaritsagara,"sokss_7,9.198","tadgaccha tatra putra tvaṃ priyāṃ bhāryāmavāpsyasi /
ity uktvā sā khamutpatya tiro 'bhūtsiddhatāpasī","तद्गच्छ तत्र पुत्र त्वं प्रियां भार्यामवाप्स्यसि /
इत्य् उक्त्वा सा खमुत्पत्य तिरो ऽभूत्सिद्धतापसी"
Kathasaritsagara,"sokss_7,9.199","ayaṃ cāsmatprabhurjñātapravṛttistatkṣaṇaṃ tataḥ /
ito 'bhimukhamāgantuṃ prāvartata mayā saha","अयं चास्मत्प्रभुर्ज्ञातप्रवृत्तिस्तत्क्षणं ततः /
इतो ऽभिमुखमागन्तुं प्रावर्तत मया सह"
Kathasaritsagara,"sokss_7,9.200","tvatsnehāskṛṣyamāṇaś ca paṇīkṛtya svajīvitam /
uttīrya kāntāraśataṃ prāpa deśo 'mbudhestaṭam","त्वत्स्नेहास्कृष्यमाणश् च पणीकृत्य स्वजीवितम् /
उत्तीर्य कान्तारशतं प्राप देशो ऽम्बुधेस्तटम्"
Kathasaritsagara,"sokss_7,9.201","tatra hemapurastho 'smai takṣā rājyadharābhidhaḥ /
maddvitīyāya militaḥ pradādyantravimānakam","तत्र हेमपुरस्थो ऽस्मै तक्षा राज्यधराभिधः /
मद्द्वितीयाय मिलितः प्रदाद्यन्त्रविमानकम्"
Kathasaritsagara,"sokss_7,9.202","tasminn āruhya bhayade hā mūrta iva sāhase /
abdhikāntāramullaṅghya prāptāvāvāmidaṃ puram","तस्मिन्न् आरुह्य भयदे हा मूर्त इव साहसे /
अब्धिकान्तारमुल्लङ्घ्य प्राप्तावावामिदं पुरम्"
Kathasaritsagara,"sokss_7,9.203","etadarthamasāvevaṃ hā haṃsīti vadanniha /
bhrānto devi mama svāmī yāvatprāptastvadantike","एतदर्थमसावेवं हा हंसीति वदन्निह /
भ्रान्तो देवि मम स्वामी यावत्प्राप्तस्त्वदन्तिके"
Kathasaritsagara,"sokss_7,9.204","idānīṃ tvanmukhodārarākāramaṇadarśanāt /
asaṃkhyaduḥkhasāṃnidhyatamopahnutim aśnute","इदानीं त्वन्मुखोदारराकारमणदर्शनात् /
असंख्यदुःखसांनिध्यतमोपह्नुतिम् अश्नुते"
Kathasaritsagara,"sokss_7,9.205",taddṛṣṭinīlanalinasrajārcaya mahātithim,तद्दृष्टिनीलनलिनस्रजार्चय महातिथिम्
Kathasaritsagara,"sokss_7,9.206","evaṃ vaco viracitaṃ gomukhasya niśamya sā /
saṃvādapratyayātsatyaṃ mene karpūrikā tadā","एवं वचो विरचितं गोमुखस्य निशम्य सा /
संवादप्रत्ययात्सत्यं मेने कर्पूरिका तदा"
Kathasaritsagara,"sokss_7,9.207","aho mayyāryaputrasya sneho 'muṣya mudhaiva me /
viraktatābhūd ity antaḥ premārdrā vimamarśa ca","अहो मय्यार्यपुत्रस्य स्नेहो ऽमुष्य मुधैव मे /
विरक्तताभूद् इत्य् अन्तः प्रेमार्द्रा विममर्श च"
Kathasaritsagara,"sokss_7,9.208","uvāca cāhaṃ satyaṃ sā haṃsī dhanyā ca yatkṛte /
evaṃ janmadvaye kleśamāryaputro 'nubhūtavān","उवाच चाहं सत्यं सा हंसी धन्या च यत्कृते /
एवं जन्मद्वये क्लेशमार्यपुत्रो ऽनुभूतवान्"
Kathasaritsagara,"sokss_7,9.209","tadahaṃ vo 'dhunā dāsī premakrīteti vādinī /
naravāhanadattaṃ taṃ snānādyaiḥ samamānayat","तदहं वो ऽधुना दासी प्रेमक्रीतेति वादिनी /
नरवाहनदत्तं तं स्नानाद्यैः सममानयत्"
Kathasaritsagara,"sokss_7,9.210","tataḥ parīvāramukhenaitat sarvam abodhayat /
pitaraṃ svaṃ sa copāgat tadbudhaiva tadantikam","ततः परीवारमुखेनैतत् सर्वम् अबोधयत् /
पितरं स्वं स चोपागत् तद्बुधैव तदन्तिकम्"
Kathasaritsagara,"sokss_7,9.211","tatrotpannavivāhecchāṃ sutām tāṃ tadvaraṃ tathā /
naravāhanadattaṃ taṃ saṃprāptam ucitaṃ cirāt","तत्रोत्पन्नविवाहेच्छां सुताम् तां तद्वरं तथा /
नरवाहनदत्तं तं संप्राप्तम् उचितं चिरात्"
Kathasaritsagara,"sokss_7,9.212","vidyādharamahācakravartilakṣaṇalāñchitam /
dṛṣṭvā kṛtārthamātmānaṃ so 'manyata tadā nṛpaḥ","विद्याधरमहाचक्रवर्तिलक्षणलाञ्छितम् /
दृष्ट्वा कृतार्थमात्मानं सो ऽमन्यत तदा नृपः"
Kathasaritsagara,"sokss_7,9.213","pradadau cāmajāmetāṃ tasmai karpūrikāṃ tataḥ /
naravāhanadattāya yathāvidhi sa sādaram","प्रददौ चामजामेतां तस्मै कर्पूरिकां ततः /
नरवाहनदत्ताय यथाविधि स सादरम्"
Kathasaritsagara,"sokss_7,9.214","adādasmai ca jāmātre prativahnipradakṣiṇam /
koṭīstisraḥ suvarṇasya karpūrasya ca tāvatīḥ","अदादस्मै च जामात्रे प्रतिवह्निप्रदक्षिणम् /
कोटीस्तिस्रः सुवर्णस्य कर्पूरस्य च तावतीः"
Kathasaritsagara,"sokss_7,9.215","yadrāśayo babhūs tatra śobhāṃ draṣṭum ivāgatāḥ /
girijodvāhadṛśvāno merukailāsasānavaḥ","यद्राशयो बभूस् तत्र शोभां द्रष्टुम् इवागताः /
गिरिजोद्वाहदृश्वानो मेरुकैलाससानवः"
Kathasaritsagara,"sokss_7,9.216","punastadvastrakoṭīś ca daśa dāsīśatatrayam /
svalaṃkṛtaṃ dadau so 'smai kṛtī karpūrako nṛpaḥ","पुनस्तद्वस्त्रकोटीश् च दश दासीशतत्रयम् /
स्वलंकृतं ददौ सो ऽस्मै कृती कर्पूरको नृपः"
Kathasaritsagara,"sokss_7,9.217","tatas tasthau kṛtodvāhaḥ sa karpūrikayā tayā /
naravāhanadatto 'tra samaṃ prītyeva mūrtayā","ततस् तस्थौ कृतोद्वाहः स कर्पूरिकया तया /
नरवाहनदत्तो ऽत्र समं प्रीत्येव मूर्तया"
Kathasaritsagara,"sokss_7,9.218","kasya nābhūn manaḥprītyai sa vadhūvarayostayoḥ /
saṃgamo mādhavīvallīvasantotsavayor iva","कस्य नाभून् मनःप्रीत्यै स वधूवरयोस्तयोः /
संगमो माधवीवल्लीवसन्तोत्सवयोर् इव"
Kathasaritsagara,"sokss_7,9.219","ehi vrajāvaḥ kauśāmbīmityanyedyuś ca so 'bravīt /
naravāhanadattastāṃ kṛtī karpūrikāṃ priyām","एहि व्रजावः कौशाम्बीमित्यन्येद्युश् च सो ऽब्रवीत् /
नरवाहनदत्तस्तां कृती कर्पूरिकां प्रियाम्"
Kathasaritsagara,"sokss_7,9.220","tataḥ pratyabravītsā taṃ yadyevaṃ tatkhagāminā /
tenaiva tvadvimānena vrajāmastvaritaṃ na kim","ततः प्रत्यब्रवीत्सा तं यद्येवं तत्खगामिना /
तेनैव त्वद्विमानेन व्रजामस्त्वरितं न किम्"
Kathasaritsagara,"sokss_7,9.221","taccetsvalpaṃ tadaparaṃ vistīrṇaṃ ḍhaukayāmy aham /
iha prāṇadharākhyo hi takṣā yantravimānakṛt","तच्चेत्स्वल्पं तदपरं विस्तीर्णं ढौकयाम्य् अहम् /
इह प्राणधराख्यो हि तक्षा यन्त्रविमानकृत्"
Kathasaritsagara,"sokss_7,9.222","āste deśāntarāyātastacchīghraṃ kārayāmyadaḥ /
ity uktvā sā pratīhāramānāyya kṣatturādiśat","आस्ते देशान्तरायातस्तच्छीघ्रं कारयाम्यदः /
इत्य् उक्त्वा सा प्रतीहारमानाय्य क्षत्तुरादिशत्"
Kathasaritsagara,"sokss_7,9.223","gatvā taṃ yantratakṣāṇaṃ vada prāṇadharaṃ mahat /
vyomagāmi vimānaṃ naḥ prasthānāyopakalpaya","गत्वा तं यन्त्रतक्षाणं वद प्राणधरं महत् /
व्योमगामि विमानं नः प्रस्थानायोपकल्पय"
Kathasaritsagara,"sokss_7,9.224","evaṃ visṛjya kṣattāraṃ rājñe karpūrikātha sā /
ceṭīmukhena pitre tāṃ prasthānecchāṃ nyavedayat","एवं विसृज्य क्षत्तारं राज्ञे कर्पूरिकाथ सा /
चेटीमुखेन पित्रे तां प्रस्थानेच्छां न्यवेदयत्"
Kathasaritsagara,"sokss_7,9.225","sa ca buddhv aiva tadyāvadāyātyatraiva bhūpatiḥ /
naravāhanadatto 'ntastāvadevam acintayat","स च बुद्ध्व् ऐव तद्यावदायात्यत्रैव भूपतिः /
नरवाहनदत्तो ऽन्तस्तावदेवम् अचिन्तयत्"
Kathasaritsagara,"sokss_7,9.226","takṣā rājyadharabhrātā so 'yaṃ prānadharo dhruvam /
rājabhītyā svadeśādyo vidrutas tena varṇitaḥ","तक्षा राज्यधरभ्राता सो ऽयं प्रानधरो ध्रुवम् /
राजभीत्या स्वदेशाद्यो विद्रुतस् तेन वर्णितः"
Kathasaritsagara,"sokss_7,9.227","ity asmiṃścintayatyeva rājñi ca kṣipram āgate /
āgāt pratīhārayutastakṣā prāṇadharo 'tra saḥ","इत्य् अस्मिंश्चिन्तयत्येव राज्ञि च क्षिप्रम् आगते /
आगात् प्रतीहारयुतस्तक्षा प्राणधरो ऽत्र सः"
Kathasaritsagara,"sokss_7,9.228","vyajijñapac ca sumahadvimānaṃ kṛtamasti me /
yanmānuṣasahasrāṇi vahayadyāvahelayā","व्यजिज्ञपच् च सुमहद्विमानं कृतमस्ति मे /
यन्मानुषसहस्राणि वहयद्यावहेलया"
Kathasaritsagara,"sokss_7,9.229","ity uktavantaṃ takṣāṇaṃ sādhvity uktvābhipūjya ca /
naravāhanadatto 'tha taṃ papraccha sa sādaram","इत्य् उक्तवन्तं तक्षाणं साध्वित्य् उक्त्वाभिपूज्य च /
नरवाहनदत्तो ऽथ तं पप्रच्छ स सादरम्"
Kathasaritsagara,"sokss_7,9.230","kaccidrājyadharasya tvaṃ bhrātā prāṇadharo 'grajaḥ /
nānāyantraprayogāṇāṃ vettā sumahatām api","कच्चिद्राज्यधरस्य त्वं भ्राता प्राणधरो ऽग्रजः /
नानायन्त्रप्रयोगाणां वेत्ता सुमहताम् अपि"
Kathasaritsagara,"sokss_7,9.231","sa eva tasya bhrātāhaṃ devo vetti tu nau kutaḥ /
iti prāṇadharaḥ so 'pi praṇataḥ pratyuvāca tam","स एव तस्य भ्राताहं देवो वेत्ति तु नौ कुतः /
इति प्राणधरः सो ऽपि प्रणतः प्रत्युवाच तम्"
Kathasaritsagara,"sokss_7,9.232","tato yathā rājyadhareṇoktaṃ dṛṣto yathā ca saḥ /
naravāhanadattas tat tathā tasmai śaśaṃsa saḥ","ततो यथा राज्यधरेणोक्तं दृष्तो यथा च सः /
नरवाहनदत्तस् तत् तथा तस्मै शशंस सः"
Kathasaritsagara,"sokss_7,9.233","atha tena mudā prāṇadhareṇa samupāhṛte /
mahāvimāne 'numataḥ śvaśureṇātra bhūbhujā","अथ तेन मुदा प्राणधरेण समुपाहृते /
महाविमाने ऽनुमतः श्वशुरेणात्र भूभुजा"
Kathasaritsagara,"sokss_7,9.234","tam āmantrya samāropya dāsīkarpūrakāñcanam /
tena rājavisṛṣṭena saha prāṇadhareṇa saḥ","तम् आमन्त्र्य समारोप्य दासीकर्पूरकाञ्चनम् /
तेन राजविसृष्टेन सह प्राणधरेण सः"
Kathasaritsagara,"sokss_7,9.235","tena ca kṣattṛmukhyena śvaśrūracitamaṅgalaḥ /
karpūrikāṃ rājaputrīṃ navāmādāya tāṃ vadhūm","तेन च क्षत्तृमुख्येन श्वश्रूरचितमङ्गलः /
कर्पूरिकां राजपुत्रीं नवामादाय तां वधूम्"
Kathasaritsagara,"sokss_7,9.236","dattadāno dvijātibhyaḥ sadvastranicayaiśca taiḥ /
naravāhanadatto 'sāvāruroha sagomukhaḥ","दत्तदानो द्विजातिभ्यः सद्वस्त्रनिचयैश्च तैः /
नरवाहनदत्तो ऽसावारुरोह सगोमुखः"
Kathasaritsagara,"sokss_7,9.237","pūrvamabdhestaṭaṃ tāvadyāmo rājyadharāntikam /
tato hṛhamiti prāṇadharaṃ taṃ nijagāda saḥ","पूर्वमब्धेस्तटं तावद्यामो राज्यधरान्तिकम् /
ततो हृहमिति प्राणधरं तं निजगाद सः"
Kathasaritsagara,"sokss_7,9.238","tatas tenāhatenāśu vimānenotpapāta saḥ /
nabho manoratheneva pūrṇena saparigrahaḥ","ततस् तेनाहतेनाशु विमानेनोत्पपात सः /
नभो मनोरथेनेव पूर्णेन सपरिग्रहः"
Kathasaritsagara,"sokss_7,9.239","kṣaṇādutīrya jaladhiṃ punastattīravarti ca /
prāpa hemapuraṃ dhāma tasya rājyadharasya at","क्षणादुतीर्य जलधिं पुनस्तत्तीरवर्ति च /
प्राप हेमपुरं धाम तस्य राज्यधरस्य अत्"
Kathasaritsagara,"sokss_7,9.240","tatra rājyadharaṃ prahvaṃ prahṛṣṭaṃ bhrātṛdarśanāt /
dāsībhistamadāsīkaṃ saṃvibheje ca sotsavam","तत्र राज्यधरं प्रह्वं प्रहृष्टं भ्रातृदर्शनात् /
दासीभिस्तमदासीकं संविभेजे च सोत्सवम्"
Kathasaritsagara,"sokss_7,9.241","āpṛcchya ca tamudbāṣpaṃ katham apy ujjhitāgrajam /
yayau tenaiva kauśāmbīṃ vimānena tadaiva saḥ","आपृच्छ्य च तमुद्बाष्पं कथम् अप्य् उज्झिताग्रजम् /
ययौ तेनैव कौशाम्बीं विमानेन तदैव सः"
Kathasaritsagara,"sokss_7,9.242","tatrāmbarādaśaṅkitamavatīrṇaṃ varavimānavahanaṃ tam /
sānucaraṃ navavadhvā yuktaṃ dṛṣṭvā visismiye janata","तत्राम्बरादशङ्कितमवतीर्णं वरविमानवहनं तम् /
सानुचरं नववध्वा युक्तं दृष्ट्वा विसिस्मिये जनत"
Kathasaritsagara,"sokss_7,9.243","paurotsāhaiḥ prakaṭaṃ putraṃ buddhvā pitāsya vatseśaḥ /
prīto niragādagre devīsacivasnuṣādibhiḥ sahitaḥ","पौरोत्साहैः प्रकटं पुत्रं बुद्ध्वा पितास्य वत्सेशः /
प्रीतो निरगादग्रे देवीसचिवस्नुषादिभिः सहितः"
Kathasaritsagara,"sokss_7,9.244","dṛṣṭvā vimānavāhanasūcitabhavitavyakhacarasāmrājyam /
taṃ so 'bhinandata sutaṃ rājā caraṇānataṃ vadhūsahitam","दृष्ट्वा विमानवाहनसूचितभवितव्यखचरसाम्राज्यम् /
तं सो ऽभिनन्दत सुतं राजा चरणानतं वधूसहितम्"
Kathasaritsagara,"sokss_7,9.245","mātā vāsavadattā padmāvatyā samaṃ tamāśliṣya /
vigalitam iva tadadarśanaduḥkhagranthiṃ jahau bāṣpam","माता वासवदत्ता पद्मावत्या समं तमाश्लिष्य /
विगलितम् इव तददर्शनदुःखग्रन्थिं जहौ बाष्पम्"
Kathasaritsagara,"sokss_7,9.246","ratnaprabhā ca bhāryā sānandā madanamañcukā ca tadā /
tasya premahaterṣye caraṇau hṛdayaṃ ca jagṛhatustulyam","रत्नप्रभा च भार्या सानन्दा मदनमञ्चुका च तदा /
तस्य प्रेमहतेर्ष्ये चरणौ हृदयं च जगृहतुस्तुल्यम्"
Kathasaritsagara,"sokss_7,9.247","yaugandharāyaṇādīn pitṛsacivānsvāṃś ca so 'tha nṛpasūnuḥ /
marubhūtisukhān praṇatān anandayat kṛtayathārthasatkāraḥ","यौगन्धरायणादीन् पितृसचिवान्स्वांश् च सो ऽथ नृपसूनुः /
मरुभूतिसुखान् प्रणतान् अनन्दयत् कृतयथार्थसत्कारः"
Kathasaritsagara,"sokss_7,9.248","sarve ca te vibhūṣitasudaśārhakulena jaladhim ākramya /
samupāhṛtāṃ svapatinā vyaktaṃ sodaryamūrtim amṛtasya","सर्वे च ते विभूषितसुदशार्हकुलेन जलधिम् आक्रम्य /
समुपाहृतां स्वपतिना व्यक्तं सोदर्यमूर्तिम् अमृतस्य"
Kathasaritsagara,"sokss_7,9.249","ajarāṅganāśatayutāmāyātāṃ śriyamivābhyanandaṃstām /
karpūrikāṃ navavadhūṃ vatseśādyā yathocitāvanatām","अजराङ्गनाशतयुतामायातां श्रियमिवाभ्यनन्दंस्ताम् /
कर्पूरिकां नववधूं वत्सेशाद्या यथोचितावनताम्"
Kathasaritsagara,"sokss_7,9.250","tasyāś ca paitṛkaṃ taṃ vatseśo 'pūjayatpratīhāram /
arpitavimānavāhitakāñcanakarpūravastrakoṭicayam","तस्याश् च पैतृकं तं वत्सेशो ऽपूजयत्प्रतीहारम् /
अर्पितविमानवाहितकाञ्चनकर्पूरवस्त्रकोटिचयम्"
Kathasaritsagara,"sokss_7,9.251","ākhyātaṃ naravāhanadattena tato vimānakartāram /
upakāriṇāṃ sa rājā prāṇadharaṃ tam api mānayāmāsa","आख्यातं नरवाहनदत्तेन ततो विमानकर्तारम् /
उपकारिणां स राजा प्राणधरं तम् अपि मानयामास"
Kathasaritsagara,"sokss_7,9.252","kathameṣā rājasutā saṃpraptā kahamitaś ca yātau svaḥ /
iti papraccha saharṣaḥ saṃmānya sa gomukhaṃ nṛpatiḥ","कथमेषा राजसुता संप्रप्ता कहमितश् च यातौ स्वः /
इति पप्रच्छ सहर्षः संमान्य स गोमुखं नृपतिः"
Kathasaritsagara,"sokss_7,9.253","atha mṛgayāvanagamanātprabhṛti yathā darśanaṃ tapasvinyāḥ /
rājyadharasamāsāditavimānayuktyā yathā ca tīrṇo 'bdhiḥ","अथ मृगयावनगमनात्प्रभृति यथा दर्शनं तपस्विन्याः /
राज्यधरसमासादितविमानयुक्त्या यथा च तीर्णो ऽब्धिः"
Kathasaritsagara,"sokss_7,9.254","karpūrikā vivāhe vimukhāpi ca saṃmukhī yathā vihitā /
prāṇadharalābhalabdhenāgamanaṃ prāgyathā vimānena","कर्पूरिका विवाहे विमुखापि च संमुखी यथा विहिता /
प्राणधरलाभलब्धेनागमनं प्राग्यथा विमानेन"
Kathasaritsagara,"sokss_7,9.255","yuktyaikānte sa tathā tadaśeṣaṃ gomukho yathāvṛttam /
kathayāṃcakāra tasmai sadārasacivāya vatsarājāya","युक्त्यैकान्ते स तथा तदशेषं गोमुखो यथावृत्तम् /
कथयांचकार तस्मै सदारसचिवाय वत्सराजाय"
Kathasaritsagara,"sokss_7,9.256","kvākheṭaḥ kva ca tāpasī kva ca tathodanvattaṭe yantravit
takṣā rājyadharastadīyavahanenollaṅghanaṃ kvāmbudheḥ /
tatpāre ca vimānakarturaparasyāsya kva pūrvaṃ gatir
bhavyānāṃ śubhasiddhyupāyaracanācintāṃ vidhatte vidhiḥ","क्वाखेटः क्व च तापसी क्व च तथोदन्वत्तटे यन्त्रवित्
तक्षा राज्यधरस्तदीयवहनेनोल्लङ्घनं क्वाम्बुधेः /
तत्पारे च विमानकर्तुरपरस्यास्य क्व पूर्वं गतिर्
भव्यानां शुभसिद्ध्युपायरचनाचिन्तां विधत्ते विधिः"
Kathasaritsagara,"sokss_7,9.257","iti tair nikhilaiḥ savismayapramadākampitamas takais tataḥ /
jagade vidadhe ca gomukhe prabhubhaktistutir atra sādaraiḥ","इति तैर् निखिलैः सविस्मयप्रमदाकम्पितमस् तकैस् ततः /
जगदे विदधे च गोमुखे प्रभुभक्तिस्तुतिर् अत्र सादरैः"
Kathasaritsagara,"sokss_7,9.258","ratnaprabhāṃ ca rājñīṃ pativratādharmajanitaparitoṣām /
praśaśaṃsuste bhartur nijavidyāvihitapatharakṣām","रत्नप्रभां च राज्ञीं पतिव्रताधर्मजनितपरितोषाम् /
प्रशशंसुस्ते भर्तुर् निजविद्याविहितपथरक्षाम्"
Kathasaritsagara,"sokss_7,9.259","atha naravāhanadatto vinītagaganāṅgaṇāgamanakhedaḥ /
sa viveśa rājadhānīṃ pitṛbhirbhāryādibhiś ca samam","अथ नरवाहनदत्तो विनीतगगनाङ्गणागमनखेदः /
स विवेश राजधानीं पितृभिर्भार्यादिभिश् च समम्"
Kathasaritsagara,"sokss_7,9.260","tatropāgatamānitabandhusuhṛtsvarṇakūṭabhṛtakoṣaḥ /
vasubhis tau pūritavān prāṇadharaśvāśurapratīhārau","तत्रोपागतमानितबन्धुसुहृत्स्वर्णकूटभृतकोषः /
वसुभिस् तौ पूरितवान् प्राणधरश्वाशुरप्रतीहारौ"
Kathasaritsagara,"sokss_7,9.261","bhuktottaraṃ ca sapadi prāṇadharastaṃ vyajijñapatpraṇataḥ /
devāvayoḥ kilaivaṃ karpūrakabhūbhṛtā samādiṣṭam","भुक्तोत्तरं च सपदि प्राणधरस्तं व्यजिज्ञपत्प्रणतः /
देवावयोः किलैवं कर्पूरकभूभृता समादिष्टम्"
Kathasaritsagara,"sokss_7,9.262","āgantavyaṃ tvaritaṃ madduhitari bhartṛbhavanamāptāyām /
yenāhaṃ jānīyāṃ saṃprāptām atra śīghram iti","आगन्तव्यं त्वरितं मद्दुहितरि भर्तृभवनमाप्तायाम् /
येनाहं जानीयां संप्राप्ताम् अत्र शीघ्रम् इति"
Kathasaritsagara,"sokss_7,9.263","tadgantavyaṃ niścitamāvābhyāṃ deva caturamadhunaiva /
dāpaya karpūrikayā rājño lekhaṃ svahastalikhitaṃ nau","तद्गन्तव्यं निश्चितमावाभ्यां देव चतुरमधुनैव /
दापय कर्पूरिकया राज्ञो लेखं स्वहस्तलिखितं नौ"
Kathasaritsagara,"sokss_7,9.264","na hi tasya sutāsnigdhaṃ hṛdayaṃ rājño 'nyathā samāśvasiti /
sa hy ārūḍhavimāno na jātucicchaṅkate prapātamataḥ","न हि तस्य सुतास्निग्धं हृदयं राज्ञो ऽन्यथा समाश्वसिति /
स ह्य् आरूढविमानो न जातुचिच्छङ्कते प्रपातमतः"
Kathasaritsagara,"sokss_7,9.265","tallekhadānapūrvaṃ saṃprati sahitaṃ mayā pradhānam imam /
anujānīhi vimānaprasthānapronmukhaṃ pratīhāram","तल्लेखदानपूर्वं संप्रति सहितं मया प्रधानम् इमम् /
अनुजानीहि विमानप्रस्थानप्रोन्मुखं प्रतीहारम्"
Kathasaritsagara,"sokss_7,9.266","ahamādāya kuṭumbakameṣyāmi punastvihaiva yuvarāja /
śakṣyāmi nāmṛtamayaṃ caraṇāmbhojadvayaṃ tava tyaktum","अहमादाय कुटुम्बकमेष्यामि पुनस्त्विहैव युवराज /
शक्ष्यामि नामृतमयं चरणाम्भोजद्वयं तव त्यक्तुम्"
Kathasaritsagara,"sokss_7,9.267","iti tena sudṛḍhamukte prāṇadhareṇaiṣa vatsarājasutaḥ /
lekhasya lekhane tāṃ nyayuṅkta karpūrikāṃ tadaiva vadhūm","इति तेन सुदृढमुक्ते प्राणधरेणैष वत्सराजसुतः /
लेखस्य लेखने तां न्ययुङ्क्त कर्पूरिकां तदैव वधूम्"
Kathasaritsagara,"sokss_7,9.268","tāta na cintā mayi te kāryā sadbhartṛsaukhyasadanajuṣi /
kiṃ hi mahābdheḥ kamalā cintāspadamāśritottamaṃ puruṣam","तात न चिन्ता मयि ते कार्या सद्भर्तृसौख्यसदनजुषि /
किं हि महाब्धेः कमला चिन्तास्पदमाश्रितोत्तमं पुरुषम्"
Kathasaritsagara,"sokss_7,9.269","iti ca svahastalikhite karpūrikayā tayārpite lekhe /
kṣattṛprāṇadharau tau vatseśasuto 'rcitau sa visasarja","इति च स्वहस्तलिखिते कर्पूरिकया तयार्पिते लेखे /
क्षत्तृप्राणधरौ तौ वत्सेशसुतो ऽर्चितौ स विससर्ज"
Kathasaritsagara,"sokss_7,9.270","tau cāruhya vimānaṃ gaganagatī jātavismayaiḥ sarvaiḥ /
dṛṣṭau tīrtvā jaladhiṃ yayatuḥ karpūrasaṃbhavaṃ nagaram","तौ चारुह्य विमानं गगनगती जातविस्मयैः सर्वैः /
दृष्टौ तीर्त्वा जलधिं ययतुः कर्पूरसंभवं नगरम्"
Kathasaritsagara,"sokss_7,9.271","tatra sutāṃ patisadanaprāpāṃ saṃśrāvya dattalekhau tau /
ānandayāṃbabhūvaturatha taṃ karpūrakaṃ narādhipatim","तत्र सुतां पतिसदनप्रापां संश्राव्य दत्तलेखौ तौ /
आनन्दयांबभूवतुरथ तं कर्पूरकं नराधिपतिम्"
Kathasaritsagara,"sokss_7,9.272","anyedyuranujñāpya prāṇadharastaṃ nṛpaṃ sa sakuṭumbaḥ /
saṃbhāvitarājyadharo naravāhanadattapārśvamevāgāt","अन्येद्युरनुज्ञाप्य प्राणधरस्तं नृपं स सकुटुम्बः /
संभावितराज्यधरो नरवाहनदत्तपार्श्वमेवागात्"
Kathasaritsagara,"sokss_7,9.273","so 'trāgatāya sadyaḥ kṛtakāryāyātmamandirasamīpe /
naravāhanadatto 'smai pradadau vasatiṃ ca jīvanaṃ ca mahat","सो ऽत्रागताय सद्यः कृतकार्यायात्ममन्दिरसमीपे /
नरवाहनदत्तो ऽस्मै प्रददौ वसतिं च जीवनं च महत्"
Kathasaritsagara,"sokss_7,9.274","cikrīḍa ca tadvihitairavarodhasakho vimānakair vicaran /
abhyasyadiva bhaviṣyadvidyādharacakravartigaganagatim","चिक्रीड च तद्विहितैरवरोधसखो विमानकैर् विचरन् /
अभ्यस्यदिव भविष्यद्विद्याधरचक्रवर्तिगगनगतिम्"
Kathasaritsagara,"sokss_7,9.275","ity atra nanditasuhṛtsvajanāvarodho vatseśvarasya tanayo 'tha sa tānyahāni /
ratnaprabhāmadanamañcukayostṛtīyāṃ karpūrikāṃ samadhigamya sukhaṃ nināya","इत्य् अत्र नन्दितसुहृत्स्वजनावरोधो वत्सेश्वरस्य तनयो ऽथ स तान्यहानि /
रत्नप्रभामदनमञ्चुकयोस्तृतीयां कर्पूरिकां समधिगम्य सुखं निनाय"
Kathasaritsagara,"sokss_8,0.1","iti mahākaviśrīsomadevabhaṭṭaviracite kathāsaritsāgare ratnaprabhālambake navamas taraṅgaḥ /

samāptaś cāyaṃ ratnaprabhālambakaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

sūryaprabho nāmāṣṭamo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya sarayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे रत्नप्रभालम्बके नवमस् तरङ्गः /

समाप्तश् चायं रत्नप्रभालम्बकः /

// श्रीः //

महाकविश्रीसोमदेवभट्टविरचितः कथासरित्सागरः /

सूर्यप्रभो नामाष्टमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य सरयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_8,1.1","prathamas taraṅgaḥ /

calatkarṇanilodbhūtasindūrāruṇitāmbaraḥ /
jayatyakāle 'pi sṛjansaṃdhyām iva gajānanaḥ","प्रथमस् तरङ्गः /

चलत्कर्णनिलोद्भूतसिन्दूरारुणिताम्बरः /
जयत्यकाले ऽपि सृजन्संध्याम् इव गजाननः"
Kathasaritsagara,"sokss_8,1.2","evaṃ vatseśvarasutaḥ kauśāmbyāṃ sa piturgṛhe /
naravāhanadattastā bhāryāḥ prāptyāvasatsukham","एवं वत्सेश्वरसुतः कौशाम्ब्यां स पितुर्गृहे /
नरवाहनदत्तस्ता भार्याः प्राप्त्यावसत्सुखम्"
Kathasaritsagara,"sokss_8,1.3","ekadā piturāsthāne sthitaś ca puruṣaṃ divaḥ /
avatīryāgataṃ tatra divyarūpaṃ dadarśa saḥ","एकदा पितुरास्थाने स्थितश् च पुरुषं दिवः /
अवतीर्यागतं तत्र दिव्यरूपं ददर्श सः"
Kathasaritsagara,"sokss_8,1.4","praṇataṃ taṃ ca satkṛtya pitrā sākaṃ kṣaṇāntare /
kastvaṃ kim āgato 'sīti pṛṣṭavānso 'py athābravīt","प्रणतं तं च सत्कृत्य पित्रा साकं क्षणान्तरे /
कस्त्वं किम् आगतो ऽसीति पृष्टवान्सो ऽप्य् अथाब्रवीत्"
Kathasaritsagara,"sokss_8,1.5","astīha vajrakūṭākhyaṃ pṛṣṭhe himavataḥ puram /
vajrasāramayatvādyatkhyātamanvarthanāmakam","अस्तीह वज्रकूटाख्यं पृष्ठे हिमवतः पुरम् /
वज्रसारमयत्वाद्यत्ख्यातमन्वर्थनामकम्"
Kathasaritsagara,"sokss_8,1.6","tatra vajraprabhākhyo 'hamāsaṃ vidyādharādhipaḥ /
vajranirmitadehatvānnāmānvarthaṃ tathaiva me","तत्र वज्रप्रभाख्यो ऽहमासं विद्याधराधिपः /
वज्रनिर्मितदेहत्वान्नामान्वर्थं तथैव मे"
Kathasaritsagara,"sokss_8,1.7","mannirmite yathākālaṃ bhaktaḥ saṃścakravartini /
ajeyas tvaṃ vipakṣāṇāṃ matprasādādbhaviṣyasi","मन्निर्मिते यथाकालं भक्तः संश्चक्रवर्तिनि /
अजेयस् त्वं विपक्षाणां मत्प्रसादाद्भविष्यसि"
Kathasaritsagara,"sokss_8,1.8","iti cāhaṃ tapastuṣṭenādiṣṭaḥ śaṃbhunā yadā /
tadā prabhoḥ praṇāmārtham āgato 'smīha sāṃpratam","इति चाहं तपस्तुष्टेनादिष्टः शंभुना यदा /
तदा प्रभोः प्रणामार्थम् आगतो ऽस्मीह सांप्रतम्"
Kathasaritsagara,"sokss_8,1.9","vatsarājasuto divyaṃ kalpaṃ kāmāṃśasaṃbhavaḥ /
naravāhanadatto naḥ śaśiśekharanirmitaḥ","वत्सराजसुतो दिव्यं कल्पं कामांशसंभवः /
नरवाहनदत्तो नः शशिशेखरनिर्मितः"
Kathasaritsagara,"sokss_8,1.10","martyo 'py ubhayavedyardhacakravartī bhaviṣyati /
iti vidyāprabhāveṇa vijñātaṃ hy adhunā mayā","मर्त्यो ऽप्य् उभयवेद्यर्धचक्रवर्ती भविष्यति /
इति विद्याप्रभावेण विज्ञातं ह्य् अधुना मया"
Kathasaritsagara,"sokss_8,1.11","āsīc ca divyaṃ kalpaṃ naḥ purā martyo 'py anugrahāt /
śārvātsūryaprabho nāma cakravartīha yadyapi","आसीच् च दिव्यं कल्पं नः पुरा मर्त्यो ऽप्य् अनुग्रहात् /
शार्वात्सूर्यप्रभो नाम चक्रवर्तीह यद्यपि"
Kathasaritsagara,"sokss_8,1.12","tathāpyabhūtsa ekasminvedyarthe dakṣiṇe prabhuḥ /
uttare śrutaśarmākhyaścakravartī tvabhūttadā","तथाप्यभूत्स एकस्मिन्वेद्यर्थे दक्षिणे प्रभुः /
उत्तरे श्रुतशर्माख्यश्चक्रवर्ती त्वभूत्तदा"
Kathasaritsagara,"sokss_8,1.13","ubhayostu tayorekaḥ kalpasthāyī dyucāriṇām /
cakravartyatra bhavitā deva evātipuṇyavān","उभयोस्तु तयोरेकः कल्पस्थायी द्युचारिणाम् /
चक्रवर्त्यत्र भविता देव एवातिपुण्यवान्"
Kathasaritsagara,"sokss_8,1.14","ity uktavantaṃ vatseśasahitastaṃ kutūhalāt /
naravāhanadattaḥ sa prāha vidyādharaṃ punaḥ","इत्य् उक्तवन्तं वत्सेशसहितस्तं कुतूहलात् /
नरवाहनदत्तः स प्राह विद्याधरं पुनः"
Kathasaritsagara,"sokss_8,1.15","kathaṃ vidyādharaiśvaryaṃ mānuṣeṇa satā purā /
prāptaṃ sūryaprabheṇeti tvayā naḥ kathyatāmiti","कथं विद्याधरैश्वर्यं मानुषेण सता पुरा /
प्राप्तं सूर्यप्रभेणेति त्वया नः कथ्यतामिति"
Kathasaritsagara,"sokss_8,1.16","tato vivikte devīnāṃ mantriṇāṃ saṃnidhau ca saḥ /
rājā vajraprabho vaktuṃ kathāṃ tāmupacakrame","ततो विविक्ते देवीनां मन्त्रिणां संनिधौ च सः /
राजा वज्रप्रभो वक्तुं कथां तामुपचक्रमे"
Kathasaritsagara,"sokss_8,1.17","śākalaṃ nāma madreṣu babhūva nagaraṃ purā /
candraprabhākhyas tatrāsīdrājāṅgāraprabhātmajaḥ","शाकलं नाम मद्रेषु बभूव नगरं पुरा /
चन्द्रप्रभाख्यस् तत्रासीद्राजाङ्गारप्रभात्मजः"
Kathasaritsagara,"sokss_8,1.18","ālhādakārī viśvasya nāmnānvartho 'pi yo bhavan /
saṃtāpakārī śatrūṇāṃ babhūva jvalanaprabhaḥ","आल्हादकारी विश्वस्य नाम्नान्वर्थो ऽपि यो भवन् /
संतापकारी शत्रूणां बभूव ज्वलनप्रभः"
Kathasaritsagara,"sokss_8,1.19","kīrtimatyabhidhānāyāṃ tasya devyāmajāyata /
putro nṛpasyātiśubairlakṣaṇaiḥ sūcitodayaḥ","कीर्तिमत्यभिधानायां तस्य देव्यामजायत /
पुत्रो नृपस्यातिशुबैर्लक्षणैः सूचितोदयः"
Kathasaritsagara,"sokss_8,1.20","eṣa sūryaprabho nāma rājā jātaḥ purāriṇā /
bhāvī vidyādharādhīśacakravartī vinirmitaḥ","एष सूर्यप्रभो नाम राजा जातः पुरारिणा /
भावी विद्याधराधीशचक्रवर्ती विनिर्मितः"
Kathasaritsagara,"sokss_8,1.21","ity uccacāra gaganāttasmiñjāte sphuṭaṃ vacaḥ /
sudhāvarṣaṃ śravaṇayoścandraprabhamahībhṛtaḥ","इत्य् उच्चचार गगनात्तस्मिञ्जाते स्फुटं वचः /
सुधावर्षं श्रवणयोश्चन्द्रप्रभमहीभृतः"
Kathasaritsagara,"sokss_8,1.22","tatas tasya purārātiprasādotsavaśālinaḥ /
sūryaprabhaḥ sa vavṛdhe rājaputraḥ piturgṛhe","ततस् तस्य पुरारातिप्रसादोत्सवशालिनः /
सूर्यप्रभः स ववृधे राजपुत्रः पितुर्गृहे"
Kathasaritsagara,"sokss_8,1.23","bāla eva ca vidyānāṃ kalānāṃ ca krameṇa saḥ /
sarvāsāṃ sumatiḥ pāramupāsitagururyayau","बाल एव च विद्यानां कलानां च क्रमेण सः /
सर्वासां सुमतिः पारमुपासितगुरुर्ययौ"
Kathasaritsagara,"sokss_8,1.24","pūrṇaṣoḍaśavarṣaṃ ca guṇairāvarjitaprajam /
yauvarājye 'bhyaṣiñcittaṃ pitā candraprabho 'tha saḥ","पूर्णषोडशवर्षं च गुणैरावर्जितप्रजम् /
यौवराज्ये ऽभ्यषिञ्चित्तं पिता चन्द्रप्रभो ऽथ सः"
Kathasaritsagara,"sokss_8,1.25","sa eva mantriputrāṃś ca nijāṃs tasmai samarpayat /
bhāsaprabhāsasiddhārthaprahastaprabhṛtīn bahūn","स एव मन्त्रिपुत्रांश् च निजांस् तस्मै समर्पयत् /
भासप्रभाससिद्धार्थप्रहस्तप्रभृतीन् बहून्"
Kathasaritsagara,"sokss_8,1.26","taiḥ samaṃ yuvarājatvadhuraṃ tasmiṃś ca bibhrati /
ājagāmaikadā tatra mayo nāma mahāsuraḥ","तैः समं युवराजत्वधुरं तस्मिंश् च बिभ्रति /
आजगामैकदा तत्र मयो नाम महासुरः"
Kathasaritsagara,"sokss_8,1.27","āsthāne ca sa taṃ candraprabhaṃ sūryaprabhe sthite /
upetya racitātithyaṃ jagādaivaṃ mayo nṛpam","आस्थाने च स तं चन्द्रप्रभं सूर्यप्रभे स्थिते /
उपेत्य रचितातिथ्यं जगादैवं मयो नृपम्"
Kathasaritsagara,"sokss_8,1.28","rājanvidyādhareśānāṃ cakravartī triśūlinā /
ayaṃ vinirmito bhāvī putraḥ sūryaprabhastava","राजन्विद्याधरेशानां चक्रवर्ती त्रिशूलिना /
अयं विनिर्मितो भावी पुत्रः सूर्यप्रभस्तव"
Kathasaritsagara,"sokss_8,1.29","tatkiṃ na sādhayatyeṣa vidhāstatprāptidāyinīḥ /
etadarthaṃ visṛṣṭo 'ham iha devena śaṃbhunā","तत्किं न साधयत्येष विधास्तत्प्राप्तिदायिनीः /
एतदर्थं विसृष्टो ऽहम् इह देवेन शंभुना"
Kathasaritsagara,"sokss_8,1.30","anujānīhi tadyāvannītvainaṃ śikṣayāmy aham /
vidyādharendratāhetuṃ vidyāsādhanasatkriyām","अनुजानीहि तद्यावन्नीत्वैनं शिक्षयाम्य् अहम् /
विद्याधरेन्द्रताहेतुं विद्यासाधनसत्क्रियाम्"
Kathasaritsagara,"sokss_8,1.31","etasya paripanthī hi kārye 'smin khecareśvaraḥ /
vidyate śrutaśarmākhyaḥ so 'pi śakreṇa nirmitaḥ","एतस्य परिपन्थी हि कार्ये ऽस्मिन् खेचरेश्वरः /
विद्यते श्रुतशर्माख्यः सो ऽपि शक्रेण निर्मितः"
Kathasaritsagara,"sokss_8,1.32","siddhavidyāprabhāvastu sahāsmābhirvijitya tam /
eṣa vidyādharādhīśacakravartitvamāpsyati","सिद्धविद्याप्रभावस्तु सहास्माभिर्विजित्य तम् /
एष विद्याधराधीशचक्रवर्तित्वमाप्स्यति"
Kathasaritsagara,"sokss_8,1.33","evaṃ mayenābhihite rājā candraprabho 'bravīt /
dhanyāḥ smaḥ puṇyavāneṣa yathecchaṃ nīyatām iti","एवं मयेनाभिहिते राजा चन्द्रप्रभो ऽब्रवीत् /
धन्याः स्मः पुण्यवानेष यथेच्छं नीयताम् इति"
Kathasaritsagara,"sokss_8,1.34","tatas tam āmantrya nṛpaṃ tadanujñānamāśu tam /
sūryaprabhaṃ sa sāmātyaṃ pātālaṃ nītavānmayaḥ","ततस् तम् आमन्त्र्य नृपं तदनुज्ञानमाशु तम् /
सूर्यप्रभं स सामात्यं पातालं नीतवान्मयः"
Kathasaritsagara,"sokss_8,1.35","tatropadiṣṭavāṃstasmai sa tapāṃsi tathā yathā /
rājaputraḥ sa sāmātyo vidyāḥ śīghramasādhayat","तत्रोपदिष्टवांस्तस्मै स तपांसि तथा यथा /
राजपुत्रः स सामात्यो विद्याः शीघ्रमसाधयत्"
Kathasaritsagara,"sokss_8,1.36","vimānasādhanaṃ tasmai tathaivopadideśa saḥ /
tena bhūtāsanaṃ nāma sa vimānamupārjayat","विमानसाधनं तस्मै तथैवोपदिदेश सः /
तेन भूतासनं नाम स विमानमुपार्जयत्"
Kathasaritsagara,"sokss_8,1.37","tadvimānādhirūḍhaṃ taṃ siddhavidyaṃ samantrikam /
sūryaprabhaṃ sa pātālānmayaḥ svapuramānayat","तद्विमानाधिरूढं तं सिद्धविद्यं समन्त्रिकम् /
सूर्यप्रभं स पातालान्मयः स्वपुरमानयत्"
Kathasaritsagara,"sokss_8,1.38","prāpayya pitroḥ pārśvaṃ ca taṃ jagāda vrajāmy aham /
tvaṃ siddhibhogān bhuṅkṣveha yāvadeṣyāmy ahaṃ punaḥ","प्रापय्य पित्रोः पार्श्वं च तं जगाद व्रजाम्य् अहम् /
त्वं सिद्धिभोगान् भुङ्क्ष्वेह यावदेष्याम्य् अहं पुनः"
Kathasaritsagara,"sokss_8,1.39","ity ūcivān āttapūjo jagāma sa mayāsuraḥ /
nananda vidyāsiddhyā ca sūnoścandraprabho nṛpaḥ","इत्य् ऊचिवान् आत्तपूजो जगाम स मयासुरः /
ननन्द विद्यासिद्ध्या च सूनोश्चन्द्रप्रभो नृपः"
Kathasaritsagara,"sokss_8,1.40","so 'tha sūryaprabho vidyāprabhāvāt sacivaiḥ saha /
nānādeśānvimānena sadā babhrāma līlayā","सो ऽथ सूर्यप्रभो विद्याप्रभावात् सचिवैः सह /
नानादेशान्विमानेन सदा बभ्राम लीलया"
Kathasaritsagara,"sokss_8,1.41","yatra yatra ca yā yā tamapaśyadrājakanyakā /
tatra tatra svayaṃ vavre sā sā taṃ kāmamohitā","यत्र यत्र च या या तमपश्यद्राजकन्यका /
तत्र तत्र स्वयं वव्रे सा सा तं काममोहिता"
Kathasaritsagara,"sokss_8,1.42","ekā madanasenākhyā tāmraliptyāṃ mahīpateḥ /
sutā vīrabhaṭākhyasya kanyā lokaikasundarī","एका मदनसेनाख्या ताम्रलिप्त्यां महीपतेः /
सुता वीरभटाख्यस्य कन्या लोकैकसुन्दरी"
Kathasaritsagara,"sokss_8,1.43","dvitīyā subhaṭākhyasya tanayā candrikāvatī /
aparāntādhirājasya siddhairnītvojjhitānyataḥ","द्वितीया सुभटाख्यस्य तनया चन्द्रिकावती /
अपरान्ताधिराजस्य सिद्धैर्नीत्वोज्झितान्यतः"
Kathasaritsagara,"sokss_8,1.44","kāñcīnagaryā nṛpateḥ kumbhīrākhyasya cātmajā /
khyātā varuṇasenākhyā tṛtīyā rūpaśālinī","काञ्चीनगर्या नृपतेः कुम्भीराख्यस्य चात्मजा /
ख्याता वरुणसेनाख्या तृतीया रूपशालिनी"
Kathasaritsagara,"sokss_8,1.45","lāvāṇakādhirājasya pauravākhyasya bhūpateḥ /
sutā sulocanā nāma caturthī cārulocanā","लावाणकाधिराजस्य पौरवाख्यस्य भूपतेः /
सुता सुलोचना नाम चतुर्थी चारुलोचना"
Kathasaritsagara,"sokss_8,1.46","cīnadeśapate rājñaḥ surohasyātmasaṃbhavā /
harihemāvadātāṅgī vidyunmāleti pañcamī","चीनदेशपते राज्ञः सुरोहस्यात्मसंभवा /
हरिहेमावदाताङ्गी विद्युन्मालेति पञ्चमी"
Kathasaritsagara,"sokss_8,1.47","kāntisenasya nṛpateḥ śrīkaṇṭhaviṣayaprabhoḥ /
sutā kāntimatī nāma ṣaṣṭhī kāntijitāpsarāḥ","कान्तिसेनस्य नृपतेः श्रीकण्ठविषयप्रभोः /
सुता कान्तिमती नाम षष्ठी कान्तिजिताप्सराः"
Kathasaritsagara,"sokss_8,1.48","janamejayabhūpasya kauśāmbīnagarīpateḥ /
tanayā parapuṣṭākhyā saptamī mañjubhāṣiṇī","जनमेजयभूपस्य कौशाम्बीनगरीपतेः /
तनया परपुष्टाख्या सप्तमी मञ्जुभाषिणी"
Kathasaritsagara,"sokss_8,1.49","avijñātahṛtānāṃ ca tāsāṃ buddhvāpi bāndhavāḥ /
vidyābaloddhate tasminn āsanvetasavṛttayaḥ","अविज्ञातहृतानां च तासां बुद्ध्वापि बान्धवाः /
विद्याबलोद्धते तस्मिन्न् आसन्वेतसवृत्तयः"
Kathasaritsagara,"sokss_8,1.50","tābhiścopāttavidyābhiḥ samaṃ yugapadāramat /
vidyāviracitānekadehaḥ sūryaprabho 'tra saḥ","ताभिश्चोपात्तविद्याभिः समं युगपदारमत् /
विद्याविरचितानेकदेहः सूर्यप्रभो ऽत्र सः"
Kathasaritsagara,"sokss_8,1.51","nabhovihārasaṃgītapānagoṣṭhyādibhistathā /
cikrīḍa sahitastābhiḥ prahastādyaiś ca mantribhiḥ","नभोविहारसंगीतपानगोष्ठ्यादिभिस्तथा /
चिक्रीड सहितस्ताभिः प्रहस्ताद्यैश् च मन्त्रिभिः"
Kathasaritsagara,"sokss_8,1.52","divyacitrakalābhijño likhanvidyādharāṅganāḥ /
kurvaṃś ca narmavakroktīḥ kopayām āsa tāḥ priyāḥ","दिव्यचित्रकलाभिज्ञो लिखन्विद्याधराङ्गनाः /
कुर्वंश् च नर्मवक्रोक्तीः कोपयाम् आस ताः प्रियाः"
Kathasaritsagara,"sokss_8,1.53","reme ca tāsāṃ vadanaiḥ sabhrūbhaṅgāruṇekṣaṇaiḥ /
vacanaiś ca sakampauṣṭhapuṭaviskhalitākṣaraiḥ","रेमे च तासां वदनैः सभ्रूभङ्गारुणेक्षणैः /
वचनैश् च सकम्पौष्ठपुटविस्खलिताक्षरैः"
Kathasaritsagara,"sokss_8,1.54","sadārastāmraliptīṃ ca gatvodyāneṣu khecaraḥ /
sa rājasūnurvyaharatsamaṃ madanasenayā","सदारस्ताम्रलिप्तीं च गत्वोद्यानेषु खेचरः /
स राजसूनुर्व्यहरत्समं मदनसेनया"
Kathasaritsagara,"sokss_8,1.55","sthāpayitvā priyāś cātra bhūtāsanavimānagaḥ /
jagāma vajrasārākhyaṃ prahastaikasakhaḥ puram","स्थापयित्वा प्रियाश् चात्र भूतासनविमानगः /
जगाम वज्रसाराख्यं प्रहस्तैकसखः पुरम्"
Kathasaritsagara,"sokss_8,1.56","jagrāha tatra tanayāṃ rājño rambhasya paśyataḥ /
raktāṃ tārāvalīṃ nāma dahyamānāṃ smarāgninā","जग्राह तत्र तनयां राज्ञो रम्भस्य पश्यतः /
रक्तां तारावलीं नाम दह्यमानां स्मराग्निना"
Kathasaritsagara,"sokss_8,1.57","āyayau tāmraliptīṃ ca punas tatrāpyupāharat /
aparāṃ rājatanayāṃ kanyāṃ nāmnā vilāsinīm","आययौ ताम्रलिप्तीं च पुनस् तत्राप्युपाहरत् /
अपरां राजतनयां कन्यां नाम्ना विलासिनीम्"
Kathasaritsagara,"sokss_8,1.58","tadarthaṃ kupitāyātaṃ tasyā bhrātaramuddhatam /
sa sahasrāyudhaṃ nāma vidyayā stambhitaṃ vyadhāt","तदर्थं कुपितायातं तस्या भ्रातरमुद्धतम् /
स सहस्रायुधं नाम विद्यया स्तम्भितं व्यधात्"
Kathasaritsagara,"sokss_8,1.59","mātulaṃ ca sahāyātaṃ tasya saṃstabhya sānugam /
cakre muṇḍitamūrdhānaṃ tatkāntāharaṇaiṣiṇam","मातुलं च सहायातं तस्य संस्तभ्य सानुगम् /
चक्रे मुण्डितमूर्धानं तत्कान्ताहरणैषिणम्"
Kathasaritsagara,"sokss_8,1.60","bhāryābandhū iti kruddho 'py avaddhīnna sa tāvubhau /
darpabhaṅgavilakṣau tu vihasya pratimuktavān","भार्याबन्धू इति क्रुद्धो ऽप्य् अवद्धीन्न स तावुभौ /
दर्पभङ्गविलक्षौ तु विहस्य प्रतिमुक्तवान्"
Kathasaritsagara,"sokss_8,1.61","tataḥ sa navabhiḥ sūryaprabhaḥ kāntābhiranvitaḥ /
pitrāhūto vimānena svapuraṃ śākalaṃ yayau","ततः स नवभिः सूर्यप्रभः कान्ताभिरन्वितः /
पित्राहूतो विमानेन स्वपुरं शाकलं ययौ"
Kathasaritsagara,"sokss_8,1.62","tataś cāsya pituścandraprabhabhūmibhṛto 'ntikam /
prāhiṇottāmraliptīto dūtaṃ vīrabhaṭo nṛpaḥ","ततश् चास्य पितुश्चन्द्रप्रभभूमिभृतो ऽन्तिकम् /
प्राहिणोत्ताम्रलिप्तीतो दूतं वीरभटो नृपः"
Kathasaritsagara,"sokss_8,1.63","saṃdideśa ca putreṇa tava me 'pahṛte sute /
tad astu vidyāsiddho hi ślāghya eṣa patistayoḥ","संदिदेश च पुत्रेण तव मे ऽपहृते सुते /
तद् अस्तु विद्यासिद्धो हि श्लाघ्य एष पतिस्तयोः"
Kathasaritsagara,"sokss_8,1.64","snehaś ca yadi vo 'smāsu tadihāgacchatādhunā /
vivāhācārasatkārasakhyaṃ yāvad vidadhmahe","स्नेहश् च यदि वो ऽस्मासु तदिहागच्छताधुना /
विवाहाचारसत्कारसख्यं यावद् विदध्महे"
Kathasaritsagara,"sokss_8,1.65","etac chrutvā sa satkṛtya dūtaṃ niścitavāṃstadā /
śva eva tatra gamanaṃ rājā candraprabho drutam","एतच् छ्रुत्वा स सत्कृत्य दूतं निश्चितवांस्तदा /
श्व एव तत्र गमनं राजा चन्द्रप्रभो द्रुतम्"
Kathasaritsagara,"sokss_8,1.66","satyatvaniścayaṃ jñātuṃ rājño vīrabhaṭasya tu /
prahastaṃ prāhiṇonmatvā dūraṃ dūtagamāgamau","सत्यत्वनिश्चयं ज्ञातुं राज्ञो वीरभटस्य तु /
प्रहस्तं प्राहिणोन्मत्वा दूरं दूतगमागमौ"
Kathasaritsagara,"sokss_8,1.67","sa prahasto javādgatvā dṛṣṭvā vīrabhaṭaṃ ca tam /
nṛpaṃ dṛṣṭvā ca tatkāryaṃ tacchraddhitasupūjitaḥ","स प्रहस्तो जवाद्गत्वा दृष्ट्वा वीरभटं च तम् /
नृपं दृष्ट्वा च तत्कार्यं तच्छ्रद्धितसुपूजितः"
Kathasaritsagara,"sokss_8,1.68","tasmai savismayāyoktvā prabhūṇāṃ prātarāgasam /
muhūrtenāyayau candraprabhapārśvaṃ vihāyasā","तस्मै सविस्मयायोक्त्वा प्रभूणां प्रातरागसम् /
मुहूर्तेनाययौ चन्द्रप्रभपार्श्वं विहायसा"
Kathasaritsagara,"sokss_8,1.69","śaśaṃsa tasmai rājñe ca sajjaṃ vīrabhaṭaṃ sthitam /
so 'pi taṃ sacivaṃ sūnostuṣṭo rājābhyapūjayat","शशंस तस्मै राज्ञे च सज्जं वीरभटं स्थितम् /
सो ऽपि तं सचिवं सूनोस्तुष्टो राजाभ्यपूजयत्"
Kathasaritsagara,"sokss_8,1.70","tataḥ kīrtimatīdevya saha candraprabhaḥ prabhuḥ /
sūryaprabho vilāsinyā tathā madanasenayā","ततः कीर्तिमतीदेव्य सह चन्द्रप्रभः प्रभुः /
सूर्यप्रभो विलासिन्या तथा मदनसेनया"
Kathasaritsagara,"sokss_8,1.71","bhūtāsanavimānaṃ tadāruhya saparicchadau /
sāmātyau cāparedyustau prātaḥ prayayatus tataḥ","भूतासनविमानं तदारुह्य सपरिच्छदौ /
सामात्यौ चापरेद्युस्तौ प्रातः प्रययतुस् ततः"
Kathasaritsagara,"sokss_8,1.72","ahnaḥ praharamātreṇa tāmraliptīmavāpatuḥ /
dṛśyamānau janair vyomni kautukotkṣiptalocanaiḥ","अह्नः प्रहरमात्रेण ताम्रलिप्तीमवापतुः /
दृश्यमानौ जनैर् व्योम्नि कौतुकोत्क्षिप्तलोचनैः"
Kathasaritsagara,"sokss_8,1.73","nabhastalāvatīrṇau ca kṛtapratyudgamena tau /
rājñā vīrabhaṭenaitāṃ samaṃ viviśatuḥ purīm","नभस्तलावतीर्णौ च कृतप्रत्युद्गमेन तौ /
राज्ञा वीरभटेनैतां समं विविशतुः पुरीम्"
Kathasaritsagara,"sokss_8,1.74","candanodakasaṃsiktacārurathyāṃ pade pade /
kaṭākṣaiḥ pauranārīṇāṃ prakīrṇendīvarām iva","चन्दनोदकसंसिक्तचारुरथ्यां पदे पदे /
कटाक्षैः पौरनारीणां प्रकीर्णेन्दीवराम् इव"
Kathasaritsagara,"sokss_8,1.75","tatra saṃbandhijāmātroḥ kṛtvā vīrabhaṭastayoḥ /
pūjāṃ yathāvattanayāvivāhaprakriyāṃ vyadhāt","तत्र संबन्धिजामात्रोः कृत्वा वीरभटस्तयोः /
पूजां यथावत्तनयाविवाहप्रक्रियां व्यधात्"
Kathasaritsagara,"sokss_8,1.76","viśuddhasya hi bhārāṇāṃ sahasraṃ kāñcanasya ca /
bhṛtaṃ ca śatamu ṣṭrāṇāṃ ratnābharaṇabhārakaiḥ","विशुद्धस्य हि भाराणां सहस्रं काञ्चनस्य च /
भृतं च शतमु ष्ट्राणां रत्नाभरणभारकैः"
Kathasaritsagara,"sokss_8,1.77","uṣṭrapañcaśatīṃ nānāvastrabhārābhipūritām /
vājināṃ ca sahasrāṇi sapta pañca ca dantinām","उष्ट्रपञ्चशतीं नानावस्त्रभाराभिपूरिताम् /
वाजिनां च सहस्राणि सप्त पञ्च च दन्तिनाम्"
Kathasaritsagara,"sokss_8,1.78","rūpābharaṇayuktānāṃ sahasraṃ vārayoṣitām /
vedyāṃ duhitroḥ pradadau rājā vīrabhaṭastayoḥ","रूपाभरणयुक्तानां सहस्रं वारयोषिताम् /
वेद्यां दुहित्रोः प्रददौ राजा वीरभटस्तयोः"
Kathasaritsagara,"sokss_8,1.79","sūryaprabhasya jāmātustatpituś ca tayoḥ punaḥ /
upacāraṃ sa sadratnaiścakāra viṣayaistathā","सूर्यप्रभस्य जामातुस्तत्पितुश् च तयोः पुनः /
उपचारं स सद्रत्नैश्चकार विषयैस्तथा"
Kathasaritsagara,"sokss_8,1.80","tanmantriṇo yathāvac ca prahastādīnamānayat /
cakāra sotsavaṃ hṛṣyadaśeṣanagarījanam","तन्मन्त्रिणो यथावच् च प्रहस्तादीनमानयत् /
चकार सोत्सवं हृष्यदशेषनगरीजनम्"
Kathasaritsagara,"sokss_8,1.81","sūryaprabhaś ca tatrāsītpitṛyuktaḥ priyāsakhaḥ /
tatkālaṃ vividhāhārapānageyādibhogabhuk","सूर्यप्रभश् च तत्रासीत्पितृयुक्तः प्रियासखः /
तत्कालं विविधाहारपानगेयादिभोगभुक्"
Kathasaritsagara,"sokss_8,1.82","tāvac ca tatra rambhasya sakāśādvajrarātrataḥ /
āgāddūtaḥ sa cāsthāne jagāda svaprabhorvacaḥ","तावच् च तत्र रम्भस्य सकाशाद्वज्ररात्रतः /
आगाद्दूतः स चास्थाने जगाद स्वप्रभोर्वचः"
Kathasaritsagara,"sokss_8,1.83","vidyābalāvaliptena yuvarājena naḥ kṛtaḥ /
sūryaprabheṇa tanayāharaṇotthaḥ parābhavaḥ","विद्याबलावलिप्तेन युवराजेन नः कृतः /
सूर्यप्रभेण तनयाहरणोत्थः पराभवः"
Kathasaritsagara,"sokss_8,1.84","adya ca jñātamasmābhiryadvīrabhaṭabhūbhṛtaḥ /
pratipannāḥ stha saṃdhāne samānavyasanasya naḥ","अद्य च ज्ञातमस्माभिर्यद्वीरभटभूभृतः /
प्रतिपन्नाः स्थ संधाने समानव्यसनस्य नः"
Kathasaritsagara,"sokss_8,1.85","tathaiva cānumanyadhve yadyasmatsaṃdhimāśu tat /
ihāpyāgamyatāṃ no cenmṛtyunā no 'tra niṣkṛtiḥ","तथैव चानुमन्यध्वे यद्यस्मत्संधिमाशु तत् /
इहाप्यागम्यतां नो चेन्मृत्युना नो ऽत्र निष्कृतिः"
Kathasaritsagara,"sokss_8,1.86","tac chrutvā taṃ ca saṃmānya dūtaṃ vīrabhaṭārcitaḥ /
prahastaṃ so 'bravīdrājā tatra candraprabhaḥ punaḥ","तच् छ्रुत्वा तं च संमान्य दूतं वीरभटार्चितः /
प्रहस्तं सो ऽब्रवीद्राजा तत्र चन्द्रप्रभः पुनः"
Kathasaritsagara,"sokss_8,1.87","tvam eva gaccha taṃ rambhamasmadvākyādidaṃ vada /
kiṃ tapyase vṛthā bhāvī cakravartī hi nirmitaḥ","त्वम् एव गच्छ तं रम्भमस्मद्वाक्यादिदं वद /
किं तप्यसे वृथा भावी चक्रवर्ती हि निर्मितः"
Kathasaritsagara,"sokss_8,1.88","vidyādharāṇāṃ giriśenaiṣa sūryaprabho 'dhunā /
asyaitāstvatsutādyāś ca bhāryāḥ siddhairudāhṛtāḥ","विद्याधराणां गिरिशेनैष सूर्यप्रभो ऽधुना /
अस्यैतास्त्वत्सुताद्याश् च भार्याः सिद्धैरुदाहृताः"
Kathasaritsagara,"sokss_8,1.89","tatprāptā te sutā sthānaṃ karkaśastvaṃ tu nārthitaḥ /
tatprīyasva sakhā nastvameṣyāmo 'trāpyamī vayam","तत्प्राप्ता ते सुता स्थानं कर्कशस्त्वं तु नार्थितः /
तत्प्रीयस्व सखा नस्त्वमेष्यामो ऽत्राप्यमी वयम्"
Kathasaritsagara,"sokss_8,1.90","iti rājñoktasaṃdeśaḥ prahasto gaganena saḥ /
gatvā praharamātreṇa vajrarātramavāpa tat","इति राज्ञोक्तसंदेशः प्रहस्तो गगनेन सः /
गत्वा प्रहरमात्रेण वज्ररात्रमवाप तत्"
Kathasaritsagara,"sokss_8,1.91","tatra rambhāya saṃdeśamuktvā tenānumoditaḥ /
tathaivāgatya so 'vādīdrājñe candraprabhāya tat","तत्र रम्भाय संदेशमुक्त्वा तेनानुमोदितः /
तथैवागत्य सो ऽवादीद्राज्ञे चन्द्रप्रभाय तत्"
Kathasaritsagara,"sokss_8,1.92","candraprabho 'tha sacivaṃ prabhāsaṃ preṣya śākalāt /
ānāyayattāṃ rambhasya pārśvaṃ tārāvalīṃ sutām","चन्द्रप्रभो ऽथ सचिवं प्रभासं प्रेष्य शाकलात् /
आनाययत्तां रम्भस्य पार्श्वं तारावलीं सुताम्"
Kathasaritsagara,"sokss_8,1.93","tato yayau vimānena saha sūryaprabheṇa saḥ /
rājñā vīrabhaṭenāpi sarvaiścānyaiḥ susevitaḥ","ततो ययौ विमानेन सह सूर्यप्रभेण सः /
राज्ञा वीरभटेनापि सर्वैश्चान्यैः सुसेवितः"
Kathasaritsagara,"sokss_8,1.94","vajrarātraṃ ca saṃprāpa mārgonmukhajanākulam /
rambheṇābhyudgatas tasya rājadhānīṃ viveśa saḥ","वज्ररात्रं च संप्राप मार्गोन्मुखजनाकुलम् /
रम्भेणाभ्युद्गतस् तस्य राजधानीं विवेश सः"
Kathasaritsagara,"sokss_8,1.95","tatra rambho 'py asau kḷptavivāhaprakriyotsavaḥ /
asaṃkhyahemahastyaśvaratnādi duhiturdadau","तत्र रम्भो ऽप्य् असौ कॢप्तविवाहप्रक्रियोत्सवः /
असंख्यहेमहस्त्यश्वरत्नादि दुहितुर्ददौ"
Kathasaritsagara,"sokss_8,1.96","jāmātaraṃ ca sa tathā sūryaprabhamupācarat /
yathā tasya nijā bhogāḥ sarve vismṛtimāyayuḥ","जामातरं च स तथा सूर्यप्रभमुपाचरत् /
यथा तस्य निजा भोगाः सर्वे विस्मृतिमाययुः"
Kathasaritsagara,"sokss_8,1.97","yāvac ca tatra te tiṣṭhantyutsavānanditāḥ sukham /
tāvadrambhāntikaṃ kāñcīnagaryā dūta āyayau","यावच् च तत्र ते तिष्ठन्त्युत्सवानन्दिताः सुखम् /
तावद्रम्भान्तिकं काञ्चीनगर्या दूत आययौ"
Kathasaritsagara,"sokss_8,1.98","sa tasmācchrutasaṃdeśo rambhaścandraprabhaṃ nṛpam /
prāha kāñciśvaro rājā kumbhīrākhyo 'sti me 'grajaḥ","स तस्माच्छ्रुतसंदेशो रम्भश्चन्द्रप्रभं नृपम् /
प्राह काञ्चिश्वरो राजा कुम्भीराख्यो ऽस्ति मे ऽग्रजः"
Kathasaritsagara,"sokss_8,1.99","tenāptaḥ preṣito me 'dya dūto vaktumidaṃ vacaḥ /
mama sūryaprabheṇādau sutā nītā tatas tava","तेनाप्तः प्रेषितो मे ऽद्य दूतो वक्तुमिदं वचः /
मम सूर्यप्रभेणादौ सुता नीता ततस् तव"
Kathasaritsagara,"sokss_8,1.100","kṛtaṃ cādya tvayā sakhyaṃ taiḥ saheti mayā śrutam /
tanmamāpi tathaiva tvaṃ sakhyaṃ taiḥ saha sādhaya","कृतं चाद्य त्वया सख्यं तैः सहेति मया श्रुतम् /
तन्ममापि तथैव त्वं सख्यं तैः सह साधय"
Kathasaritsagara,"sokss_8,1.101","āyāntu te mama gṛhaṃ yāvatsūryaprabhāya tām /
svahastenārpayāmīha sutāṃ varuṇasenikām","आयान्तु ते मम गृहं यावत्सूर्यप्रभाय ताम् /
स्वहस्तेनार्पयामीह सुतां वरुणसेनिकाम्"
Kathasaritsagara,"sokss_8,1.102","ity eṣābhyarthanā tasya kriyatāmiti vādinaḥ /
rambhasya śraddadhe candraprabho rājā tadā vacaḥ","इत्य् एषाभ्यर्थना तस्य क्रियतामिति वादिनः /
रम्भस्य श्रद्दधे चन्द्रप्रभो राजा तदा वचः"
Kathasaritsagara,"sokss_8,1.103","prahastaṃ prekṣya ca kṣipraṃ śākalāttām anāyayat /
purādvaruṇasenāṃ sa kumbhīrasyāntikaṃ pituḥ","प्रहस्तं प्रेक्ष्य च क्षिप्रं शाकलात्ताम् अनाययत् /
पुराद्वरुणसेनां स कुम्भीरस्यान्तिकं पितुः"
Kathasaritsagara,"sokss_8,1.104","anyedyuś ca vimānena sa ca sūryaprabhaś ca saḥ /
rambho vīrabhaṭaḥ sarve kāñcīṃ te sānugā yayuḥ","अन्येद्युश् च विमानेन स च सूर्यप्रभश् च सः /
रम्भो वीरभटः सर्वे काञ्चीं ते सानुगा ययुः"
Kathasaritsagara,"sokss_8,1.105","kumbhīrābhyudgatās tāṃ ca nānāratnacitāṃ purīm /
kāñcīṃ kāñcīm iva bhuvaḥ prāviśan guṇagumphitām","कुम्भीराभ्युद्गतास् तां च नानारत्नचितां पुरीम् /
काञ्चीं काञ्चीम् इव भुवः प्राविशन् गुणगुम्फिताम्"
Kathasaritsagara,"sokss_8,1.106","tatratāṃ vidhinā dattvā sutāṃ sūryaprabhāya saḥ /
varavadhvoradādbhūri kumbhīro draviṇaṃ tayoḥ","तत्रतां विधिना दत्त्वा सुतां सूर्यप्रभाय सः /
वरवध्वोरदाद्भूरि कुम्भीरो द्रविणं तयोः"
Kathasaritsagara,"sokss_8,1.107","nirvṛtte cavivāhe 'tra bhuktottarasukhasthitam /
candraprabhamuvācaivaṃ prahastaḥ sarvasaṃnidhau","निर्वृत्ते चविवाहे ऽत्र भुक्तोत्तरसुखस्थितम् /
चन्द्रप्रभमुवाचैवं प्रहस्तः सर्वसंनिधौ"
Kathasaritsagara,"sokss_8,1.108","deva śrīkaṇṭhaviṣaye prabhraman gatavān aham /
tatra prasaṅgadṛṣṭo māṃ kāntisenanṛpo 'bravīt","देव श्रीकण्ठविषये प्रभ्रमन् गतवान् अहम् /
तत्र प्रसङ्गदृष्टो मां कान्तिसेननृपो ऽब्रवीत्"
Kathasaritsagara,"sokss_8,1.109","sūryaprabho mamādāya sutāṃ kāntimatīṃ hṛtām /
gṛhametu kariṣyāmi vidhivattasya satkriyām","सूर्यप्रभो ममादाय सुतां कान्तिमतीं हृताम् /
गृहमेतु करिष्यामि विधिवत्तस्य सत्क्रियाम्"
Kathasaritsagara,"sokss_8,1.110","no cettyakṣyāmy ahaṃ dehaṃ duhitṛsnehamohitaḥ /
ity uktas tena tatrāhaṃ prastāve ca mayoditam","नो चेत्त्यक्ष्याम्य् अहं देहं दुहितृस्नेहमोहितः /
इत्य् उक्तस् तेन तत्राहं प्रस्तावे च मयोदितम्"
Kathasaritsagara,"sokss_8,1.111","evam ukte prahastena rājā candraprabho 'bhyadhāt /
gaccha kāntimatīṃ tarhi tāṃ prāpaya tadantikam","एवम् उक्ते प्रहस्तेन राजा चन्द्रप्रभो ऽभ्यधात् /
गच्छ कान्तिमतीं तर्हि तां प्रापय तदन्तिकम्"
Kathasaritsagara,"sokss_8,1.112","tatas tatra vayaṃ yāma ity uktas tena bhūbhṛtā /
tadaiva nabhasā gatvā prahastastattathākarot","ततस् तत्र वयं याम इत्य् उक्तस् तेन भूभृता /
तदैव नभसा गत्वा प्रहस्तस्तत्तथाकरोत्"
Kathasaritsagara,"sokss_8,1.113","prātaś ca te sakumbhīrāḥ sarve candraprabhādayaḥ /
śrīkaṇṭhaviṣayaṃ jagmurvimānena dyugāminā","प्रातश् च ते सकुम्भीराः सर्वे चन्द्रप्रभादयः /
श्रीकण्ठविषयं जग्मुर्विमानेन द्युगामिना"
Kathasaritsagara,"sokss_8,1.114","tatrāpyagrāgato rājā kāntisenaḥ svamandiram /
tāvatpraveśya duhiturvyadhādudvāhamaṅgalam","तत्राप्यग्रागतो राजा कान्तिसेनः स्वमन्दिरम् /
तावत्प्रवेश्य दुहितुर्व्यधादुद्वाहमङ्गलम्"
Kathasaritsagara,"sokss_8,1.115","dadau tasyi tadā kāntimatyai sūryaprabhāya ca /
āścaryajananaṃ rājñāmamitaṃ ratnasaṃcayam","ददौ तस्यि तदा कान्तिमत्यै सूर्यप्रभाय च /
आश्चर्यजननं राज्ञाममितं रत्नसंचयम्"
Kathasaritsagara,"sokss_8,1.116","tataḥ sthiteṣu teṣv atra nānābhogopaseviṣu /
sarveṣu dūtaḥ kauśāmbyā āgatyaivamabhāṣata","ततः स्थितेषु तेष्व् अत्र नानाभोगोपसेविषु /
सर्वेषु दूतः कौशाम्ब्या आगत्यैवमभाषत"
Kathasaritsagara,"sokss_8,1.117","janamejayabhūpālo bravīti bhavatāmidam /
hṛtā kenāpi naciraṃ parapuṣṭeti me sutā","जनमेजयभूपालो ब्रवीति भवतामिदम् /
हृता केनापि नचिरं परपुष्टेति मे सुता"
Kathasaritsagara,"sokss_8,1.118","jñātaṃ cehāda yatprāptā hastaṃ sūryaprabhasya sā /
tattayā saha so 'smākaṃ gṛhamāyātvaśaṅkitaḥ","ज्ञातं चेहाद यत्प्राप्ता हस्तं सूर्यप्रभस्य सा /
तत्तया सह सो ऽस्माकं गृहमायात्वशङ्कितः"
Kathasaritsagara,"sokss_8,1.119","satkṛtya preṣayiṣyāmi sabhāryaṃ taṃ yathāvidhi /
anyathā śatravo yūyaṃ mama yuṣmākam apy aham","सत्कृत्य प्रेषयिष्यामि सभार्यं तं यथाविधि /
अन्यथा शत्रवो यूयं मम युष्माकम् अप्य् अहम्"
Kathasaritsagara,"sokss_8,1.120","ity uktvā svāmivacanaṃ dūtastūṣṇīṃ babhūva saḥ /
atha candraprabhaḥ sarvānekānte kṣitipo 'bravīt","इत्य् उक्त्वा स्वामिवचनं दूतस्तूष्णीं बभूव सः /
अथ चन्द्रप्रभः सर्वानेकान्ते क्षितिपो ऽब्रवीत्"
Kathasaritsagara,"sokss_8,1.121","katham evaṃ sadarpoktergamyate tasya veśmani /
tac chrutvā tasya siddhārthanāmā mantryevam abhyadhāt","कथम् एवं सदर्पोक्तेर्गम्यते तस्य वेश्मनि /
तच् छ्रुत्वा तस्य सिद्धार्थनामा मन्त्र्येवम् अभ्यधात्"
Kathasaritsagara,"sokss_8,1.122","nānyathā deva mantavyaṃ vaktum evaṃ hi so 'rhati /
sa hi rājā mahādātā paṇḍitaḥ satkulodgataḥ","नान्यथा देव मन्तव्यं वक्तुम् एवं हि सो ऽर्हति /
स हि राजा महादाता पण्डितः सत्कुलोद्गतः"
Kathasaritsagara,"sokss_8,1.123","śūro 'śvamedhayājī ca sadaivānyāparājitaḥ /
viruddhaṃ kiṃ nu tenoktaṃ yathāvastvabhidhāyinā","शूरो ऽश्वमेधयाजी च सदैवान्यापराजितः /
विरुद्धं किं नु तेनोक्तं यथावस्त्वभिधायिना"
Kathasaritsagara,"sokss_8,1.124","śatrutodāhṛtā yā vā sā vāsavakṛte 'dhunā /
tadgantavyaṃ gṛhe tasya satyasaṃdho nṛpo hi saḥ","शत्रुतोदाहृता या वा सा वासवकृते ऽधुना /
तद्गन्तव्यं गृहे तस्य सत्यसंधो नृपो हि सः"
Kathasaritsagara,"sokss_8,1.125","tad api preṣyatāṃ kaścittasya cittopalabdhaye /
iti siddhārthavacanaṃ sarve śraddadhuratra te","तद् अपि प्रेष्यतां कश्चित्तस्य चित्तोपलब्धये /
इति सिद्धार्थवचनं सर्वे श्रद्दधुरत्र ते"
Kathasaritsagara,"sokss_8,1.126","tato jijñāsituṃ candraprabhastaṃ janamejayam /
prahastaṃ vyasṛjattaṃ ca dūtaṃ tasyāpyamānayat","ततो जिज्ञासितुं चन्द्रप्रभस्तं जनमेजयम् /
प्रहस्तं व्यसृजत्तं च दूतं तस्याप्यमानयत्"
Kathasaritsagara,"sokss_8,1.127","prahastaś ca sa gatvā taṃ kauśāmbīśaṃ sasaṃvidam /
vidhāyānīya tallekhaṃ candraprabhamatoṣayat","प्रहस्तश् च स गत्वा तं कौशाम्बीशं ससंविदम् /
विधायानीय तल्लेखं चन्द्रप्रभमतोषयत्"
Kathasaritsagara,"sokss_8,1.128","so 'pi rājā tamevāśu prahastaṃ preṣya śākalāt /
janamejayapārśvaṃ tāṃ parapuṣṭāmanāyayat","सो ऽपि राजा तमेवाशु प्रहस्तं प्रेष्य शाकलात् /
जनमेजयपार्श्वं तां परपुष्टामनाययत्"
Kathasaritsagara,"sokss_8,1.129","tataś candraprabhādyāste sūryaprabhapurogamāḥ /
sakāntisenāḥ kauśāmbīṃ vimānenāgamannṛpāḥ","ततश् चन्द्रप्रभाद्यास्ते सूर्यप्रभपुरोगमाः /
सकान्तिसेनाः कौशाम्बीं विमानेनागमन्नृपाः"
Kathasaritsagara,"sokss_8,1.130","tatra saṃbandhijāmātṛmukhān pratyudgamādinā /
prahvastān pūjayām āsa sa rājā janamejayaḥ","तत्र संबन्धिजामातृमुखान् प्रत्युद्गमादिना /
प्रह्वस्तान् पूजयाम् आस स राजा जनमेजयः"
Kathasaritsagara,"sokss_8,1.131","dadau ca kṛtvā duhiturvivāhavidhisatkriyām /
pañca hastisahasrāṇi lakṣaṃ ca varavājinām","ददौ च कृत्वा दुहितुर्विवाहविधिसत्क्रियाम् /
पञ्च हस्तिसहस्राणि लक्षं च वरवाजिनाम्"
Kathasaritsagara,"sokss_8,1.132","ratnakāñcanasadvastrakarpūrāgarupūritaiḥ /
bhārair bhṛtānām uṣṭrāṇāṃ sahasrāṇyapi pañca saḥ","रत्नकाञ्चनसद्वस्त्रकर्पूरागरुपूरितैः /
भारैर् भृतानाम् उष्ट्राणां सहस्राण्यपि पञ्च सः"
Kathasaritsagara,"sokss_8,1.133","cakre ca vādyanṛttaikamayaṃ lokamahotsavam /
pūjitabrāhmaṇavaraṃ mānitākhilarājakam","चक्रे च वाद्यनृत्तैकमयं लोकमहोत्सवम् /
पूजितब्राह्मणवरं मानिताखिलराजकम्"
Kathasaritsagara,"sokss_8,1.134","tāvaccāśaṅkitaṃ tatra nabhaḥ piñjaratāṃ yayau /
raktāruṇatvamabhyarṇabhāvi śaṃsadivātmanaḥ","तावच्चाशङ्कितं तत्र नभः पिञ्जरतां ययौ /
रक्तारुणत्वमभ्यर्णभावि शंसदिवात्मनः"
Kathasaritsagara,"sokss_8,1.135","tumulākulaśabdāś ca babhūvuḥ sahasā diśaḥ /
bhītā ivāgataṃ dṛṣṭvā parasainyaṃ vihāyasā","तुमुलाकुलशब्दाश् च बभूवुः सहसा दिशः /
भीता इवागतं दृष्ट्वा परसैन्यं विहायसा"
Kathasaritsagara,"sokss_8,1.136","tāvac ca tatkṣaṇaṃ vātuṃ pravṛtto 'bhūn mahānilaḥ /
khecaraiḥ saha yuddhāya bhūcarānutkṣipann iva","तावच् च तत्क्षणं वातुं प्रवृत्तो ऽभून् महानिलः /
खेचरैः सह युद्धाय भूचरानुत्क्षिपन्न् इव"
Kathasaritsagara,"sokss_8,1.137","kṣaṇāc ca dadṛśe vyomni vidyādharabalaṃ mahat /
dīptidyotitadikcakram udyannādaṃ mahājavam","क्षणाच् च ददृशे व्योम्नि विद्याधरबलं महत् /
दीप्तिद्योतितदिक्चक्रम् उद्यन्नादं महाजवम्"
Kathasaritsagara,"sokss_8,1.138","tanmadhye cātisubhagaṃ vidyādharakumārakam /
ekaṃ sūryaprabhādyāste paśyanti sma suvismitāḥ","तन्मध्ये चातिसुभगं विद्याधरकुमारकम् /
एकं सूर्यप्रभाद्यास्ते पश्यन्ति स्म सुविस्मिताः"
Kathasaritsagara,"sokss_8,1.139","āṣāḍheśvaratanayo dāmodara eṣa jayati yuvarājaḥ /
re martya dharaṇigocara sūryaprabha nipata pādayorasya","आषाढेश्वरतनयो दामोदर एष जयति युवराजः /
रे मर्त्य धरणिगोचर सूर्यप्रभ निपत पादयोरस्य"
Kathasaritsagara,"sokss_8,1.140","praṇama ca re janamejaya bhavatā dattā sutā kim asthāne /
ārādhaya tam imaṃ taddevaṃ naiṣo 'nyathā kṣamate","प्रणम च रे जनमेजय भवता दत्ता सुता किम् अस्थाने /
आराधय तम् इमं तद्देवं नैषो ऽन्यथा क्षमते"
Kathasaritsagara,"sokss_8,1.141","iti tasmin kṣaṇe vidyādharabandī tato 'mbarāt /
tasya dāmodarasyāgrāvyājahāroccayā girā","इति तस्मिन् क्षणे विद्याधरबन्दी ततो ऽम्बरात् /
तस्य दामोदरस्याग्राव्याजहारोच्चया गिरा"
Kathasaritsagara,"sokss_8,1.142","tac chrutvā dṛṣṭatatsainyo gṛhītvā khaḍgacarmaṇī /
sūryaprabho nabhaḥ krodhādutpapāta svavidyayā","तच् छ्रुत्वा दृष्टतत्सैन्यो गृहीत्वा खड्गचर्मणी /
सूर्यप्रभो नभः क्रोधादुत्पपात स्वविद्यया"
Kathasaritsagara,"sokss_8,1.143","anūtpetuś ca sacivās tasya sarve dhṛtāyudhāḥ /
prahastaś ca prabhāsaś ca bhāsaḥ siddhārtha eva ca","अनूत्पेतुश् च सचिवास् तस्य सर्वे धृतायुधाः /
प्रहस्तश् च प्रभासश् च भासः सिद्धार्थ एव च"
Kathasaritsagara,"sokss_8,1.144","prajñāḍhyaḥ sarvadamano vītabhītiḥ śubhaṃkaraḥ /
vidyādharāṇāṃ taiḥ sākaṃ prāvartata mahāhavaḥ","प्रज्ञाढ्यः सर्वदमनो वीतभीतिः शुभंकरः /
विद्याधराणां तैः साकं प्रावर्तत महाहवः"
Kathasaritsagara,"sokss_8,1.145","sūryaprabhaś cābhyadhāvad yato dāmodaras tataḥ /
khaḍgenāghnan ripūn gṛhṇaṃs tacchastrāṇi svacarmaṇā","सूर्यप्रभश् चाभ्यधावद् यतो दामोदरस् ततः /
खड्गेनाघ्नन् रिपून् गृह्णंस् तच्छस्त्राणि स्वचर्मणा"
Kathasaritsagara,"sokss_8,1.146","te janāḥ kati saṃkhye ca lakṣasaṃkhyā nabhaścarāḥ /
samatvam eva vividuryudhyamānāḥ parasparam","ते जनाः कति संख्ये च लक्षसंख्या नभश्चराः /
समत्वम् एव विविदुर्युध्यमानाः परस्परम्"
Kathasaritsagara,"sokss_8,1.147","babhuḥ khaḍgalatāś cātra sākulā rudhirāruṇāḥ /
patantyaḥ śūrakāyeṣu kṛtāntasyeva dṛṣṭayaḥ","बभुः खड्गलताश् चात्र साकुला रुधिरारुणाः /
पतन्त्यः शूरकायेषु कृतान्तस्येव दृष्टयः"
Kathasaritsagara,"sokss_8,1.148","vidyādharāś ca dharaṇau bhiyeva śaraṇārthinaḥ /
śirobhiś ca śarīraiś ca petuścandraprabhāgrataḥ","विद्याधराश् च धरणौ भियेव शरणार्थिनः /
शिरोभिश् च शरीरैश् च पेतुश्चन्द्रप्रभाग्रतः"
Kathasaritsagara,"sokss_8,1.149","sūryaprabho babhau lokadṛṣṭayā khecaraśriyā /
sindūreṇeva kīrṇena nabho 'bhūd asṛjāruṇam","सूर्यप्रभो बभौ लोकदृष्टया खेचरश्रिया /
सिन्दूरेणेव कीर्णेन नभो ऽभूद् असृजारुणम्"
Kathasaritsagara,"sokss_8,1.150","sūryaprabhaś ca saṃprāpya yuyudhe tena saṃmukham /
khaḍgacarmadhareṇaiva saha dāmodareṇa saḥ","सूर्यप्रभश् च संप्राप्य युयुधे तेन संमुखम् /
खड्गचर्मधरेणैव सह दामोदरेण सः"
Kathasaritsagara,"sokss_8,1.151","yudhyamānaś ca karaṇaprayogeṇa praviśya tam /
khaḍgakhaṇḍitacarmāṇaṃ ripuṃ bhūmāvapātayat","युध्यमानश् च करणप्रयोगेण प्रविश्य तम् /
खड्गखण्डितचर्माणं रिपुं भूमावपातयत्"
Kathasaritsagara,"sokss_8,1.152","chettumicchati yāvac ca śiras tasya vivellataḥ /
tāvad āgatya nabhasā huṃkāro viṣṇunā kṛtaḥ","छेत्तुमिच्छति यावच् च शिरस् तस्य विवेल्लतः /
तावद् आगत्य नभसा हुंकारो विष्णुना कृतः"
Kathasaritsagara,"sokss_8,1.153","tac chrutvā vīkṣya ca hariṃ namrastadgauraveṇa saḥ /
dāmodaramamuñcattaṃ vadhātsūryaprabhas tataḥ","तच् छ्रुत्वा वीक्ष्य च हरिं नम्रस्तद्गौरवेण सः /
दामोदरममुञ्चत्तं वधात्सूर्यप्रभस् ततः"
Kathasaritsagara,"sokss_8,1.154","vadhamuktaṃ tamādāya bhaktaṃ kvāpi yayau hariḥ /
bhagavānsa hi sadbhaktam ihāmutra ca rakṣati","वधमुक्तं तमादाय भक्तं क्वापि ययौ हरिः /
भगवान्स हि सद्भक्तम् इहामुत्र च रक्षति"
Kathasaritsagara,"sokss_8,1.155","dāmodarānugāste ca yayuḥ sarve yatas tataḥ /
sūryaprabho 'pi gaganātpituḥ pārśvamavātarat","दामोदरानुगास्ते च ययुः सर्वे यतस् ततः /
सूर्यप्रभो ऽपि गगनात्पितुः पार्श्वमवातरत्"
Kathasaritsagara,"sokss_8,1.156","sāmātyamakṣataprāptaṃ pitā candraprabhasya tam /
abhyanandannṛpāścānye tuṣṭuvurdṛṣṭavikramam","सामात्यमक्षतप्राप्तं पिता चन्द्रप्रभस्य तम् /
अभ्यनन्दन्नृपाश्चान्ये तुष्टुवुर्दृष्टविक्रमम्"
Kathasaritsagara,"sokss_8,1.157","tato 'tra yāvat sarve te hṛṣṭāstatkathayā sthitāḥ /
āgāt subhaṭasaṃbandhī tāvaddūto 'paras tataḥ","ततो ऽत्र यावत् सर्वे ते हृष्टास्तत्कथया स्थिताः /
आगात् सुभटसंबन्धी तावद्दूतो ऽपरस् ततः"
Kathasaritsagara,"sokss_8,1.158","sa ca candraprabhasyaiva lekhamagre samarpayat /
tamudghāṭya ca siddhārthaḥ sadasyevam avācayat","स च चन्द्रप्रभस्यैव लेखमग्रे समर्पयत् /
तमुद्घाट्य च सिद्धार्थः सदस्येवम् अवाचयत्"
Kathasaritsagara,"sokss_8,1.159","śrīmānunnatavaṃśamauktikamaṇiścandraprabho bhūpatī
rājā śrīsubhaṭena sādaramidaṃ śrīkoṅkaṇādbodhyate /
nītā me tanayāpahṛtya rajanau sattvena kenāpi yā
sā prāptā tava sūnunetyavagataṃ yattena tuṣṭā vayam","श्रीमानुन्नतवंशमौक्तिकमणिश्चन्द्रप्रभो भूपती
राजा श्रीसुभटेन सादरमिदं श्रीकोङ्कणाद्बोध्यते /
नीता मे तनयापहृत्य रजनौ सत्त्वेन केनापि या
सा प्राप्ता तव सूनुनेत्यवगतं यत्तेन तुष्टा वयम्"
Kathasaritsagara,"sokss_8,1.160","tadyuktena sutena tena saha tatsūryaprabheṇodyamo
yuṣmābhiḥ kriyatām anargalam ihāpyasmadgṛhābhyāgame /
yāvattāṃ paralokataḥ punar iva pratyāgatāmātmajāṃ
paśyāmaś ca vivāhakāryamadhunā kurmaś ca tasyā vayam","तद्युक्तेन सुतेन तेन सह तत्सूर्यप्रभेणोद्यमो
युष्माभिः क्रियताम् अनर्गलम् इहाप्यस्मद्गृहाभ्यागमे /
यावत्तां परलोकतः पुनर् इव प्रत्यागतामात्मजां
पश्यामश् च विवाहकार्यमधुना कुर्मश् च तस्या वयम्"
Kathasaritsagara,"sokss_8,1.161","ity atra vācite lekhe siddhārthena tatheti saḥ /
rājā candraprabho dūtaṃ saccakāra jaharṣa ca","इत्य् अत्र वाचिते लेखे सिद्धार्थेन तथेति सः /
राजा चन्द्रप्रभो दूतं सच्चकार जहर्ष च"
Kathasaritsagara,"sokss_8,1.162","ānāyayac ca subhaṭasyāntikaṃ candrikāvatīm /
tatsutām aparāntaṃ taṃ prahastaṃ preṣya satvaram","आनाययच् च सुभटस्यान्तिकं चन्द्रिकावतीम् /
तत्सुताम् अपरान्तं तं प्रहस्तं प्रेष्य सत्वरम्"
Kathasaritsagara,"sokss_8,1.163","prātaś ca jagmuḥ sarve te kṛtvā sūryaprabhaṃ puraḥ /
aparāntaṃ vimānena janamejayasaṃyutāḥ","प्रातश् च जग्मुः सर्वे ते कृत्वा सूर्यप्रभं पुरः /
अपरान्तं विमानेन जनमेजयसंयुताः"
Kathasaritsagara,"sokss_8,1.164","tatra tānsubhaṭo rājā duhitṛprāptinanditaḥ /
bhṛśamānarca cakre ca sutāpariṇayotsavam","तत्र तान्सुभटो राजा दुहितृप्राप्तिनन्दितः /
भृशमानर्च चक्रे च सुतापरिणयोत्सवम्"
Kathasaritsagara,"sokss_8,1.165","dadau ca candrikāvatyai so 'syai ratnādikaṃ tathā /
yathā vīrabhaṭādyāste svadattena lalajjire","ददौ च चन्द्रिकावत्यै सो ऽस्यै रत्नादिकं तथा /
यथा वीरभटाद्यास्ते स्वदत्तेन ललज्जिरे"
Kathasaritsagara,"sokss_8,1.166","tataḥ sūryaprabhe tatra sthite śvaśuraveśmani /
āgāt pauravasaṃbandhī dūto lāvāṇakādapi","ततः सूर्यप्रभे तत्र स्थिते श्वशुरवेश्मनि /
आगात् पौरवसंबन्धी दूतो लावाणकादपि"
Kathasaritsagara,"sokss_8,1.167","so 'pi candraprabham idaṃ nijasvāmivaco 'bhyadhāt /
sutā sulocanā nītā śrīmatsūryaprabheṇa me","सो ऽपि चन्द्रप्रभम् इदं निजस्वामिवचो ऽभ्यधात् /
सुता सुलोचना नीता श्रीमत्सूर्यप्रभेण मे"
Kathasaritsagara,"sokss_8,1.168","tato me naiva saṃtāpastadyuktaḥ kiṃ tu madgṛham /
ānīyatāṃ sa yuṣmābhirācāraṃ yad vidadhmahe","ततो मे नैव संतापस्तद्युक्तः किं तु मद्गृहम् /
आनीयतां स युष्माभिराचारं यद् विदध्महे"
Kathasaritsagara,"sokss_8,1.169","tac chrutvaiva mudābhyarcya dūtaṃ candraprabho nṛpaḥ /
ānāyayatprahastena pituḥ pārśvaṃ sulocanām","तच् छ्रुत्वैव मुदाभ्यर्च्य दूतं चन्द्रप्रभो नृपः /
आनाययत्प्रहस्तेन पितुः पार्श्वं सुलोचनाम्"
Kathasaritsagara,"sokss_8,1.170","tataḥ sasubhaṭāḥ sarve saha sūryaprabheṇa te /
lāvāṇakaṃ vimānena yayurdhyātopagāminā","ततः ससुभटाः सर्वे सह सूर्यप्रभेण ते /
लावाणकं विमानेन ययुर्ध्यातोपगामिना"
Kathasaritsagara,"sokss_8,1.171","tatrodvāhotsavaṃ kṛtvā sūryaprabhasulocane /
ratnairapūrayatso 'pi pauravo 'rcitarājakaḥ","तत्रोद्वाहोत्सवं कृत्वा सूर्यप्रभसुलोचने /
रत्नैरपूरयत्सो ऽपि पौरवो ऽर्चितराजकः"
Kathasaritsagara,"sokss_8,1.172","tenopacaryamāṇeṣu sukhastheṣv atra teṣu ca /
prajighāya suroho 'pi dūtaṃ cīnanareśvaraḥ","तेनोपचर्यमाणेषु सुखस्थेष्व् अत्र तेषु च /
प्रजिघाय सुरोहो ऽपि दूतं चीननरेश्वरः"
Kathasaritsagara,"sokss_8,1.173","so 'py anyavaddūtamukhenārthayām āsa pārthivaḥ /
hṛtakanyastayā sākaṃ teṣāmāgamanaṃ gṛhe","सो ऽप्य् अन्यवद्दूतमुखेनार्थयाम् आस पार्थिवः /
हृतकन्यस्तया साकं तेषामागमनं गृहे"
Kathasaritsagara,"sokss_8,1.174","tataś candraprabho rājā hṛṣṭas tasyāpi tāṃ sutām /
vidyunmālāṃ prahastenānāyayām āsa ketanam","ततश् चन्द्रप्रभो राजा हृष्टस् तस्यापि तां सुताम् /
विद्युन्मालां प्रहस्तेनानाययाम् आस केतनम्"
Kathasaritsagara,"sokss_8,1.175","anyedyuś ca vimānena sahasūryaprabhā yayuḥ /
candraprabhādyāḥ sarve te cīnadeśaṃ sapauravāḥ","अन्येद्युश् च विमानेन सहसूर्यप्रभा ययुः /
चन्द्रप्रभाद्याः सर्वे ते चीनदेशं सपौरवाः"
Kathasaritsagara,"sokss_8,1.176","tatrāgre nirgato rājā nijakoṭṭaṃ praveśya tān /
sa suroho 'pi duhituścakre vaivāhikaṃ vidhim","तत्राग्रे निर्गतो राजा निजकोट्टं प्रवेश्य तान् /
स सुरोहो ऽपि दुहितुश्चक्रे वैवाहिकं विधिम्"
Kathasaritsagara,"sokss_8,1.177","ādāc ca vidyunmālāyai tasyai sūryaprabhāya ca /
asaṃkhyahemahastyaśvaratnacīnāṃśukādikam","आदाच् च विद्युन्मालायै तस्यै सूर्यप्रभाय च /
असंख्यहेमहस्त्यश्वरत्नचीनांशुकादिकम्"
Kathasaritsagara,"sokss_8,1.178","tasthuś ca tatra te tais tair bhogaiś candraprabhādayaḥ /
dināni katicitsarve surohābhyarcitāstadā","तस्थुश् च तत्र ते तैस् तैर् भोगैश् चन्द्रप्रभादयः /
दिनानि कतिचित्सर्वे सुरोहाभ्यर्चितास्तदा"
Kathasaritsagara,"sokss_8,1.179","āsītsūryaprabhaś cātra vilasaddhanayauvanaḥ /
prāvṛṭkālo yathā vidyunmālayā śobhitastayā","आसीत्सूर्यप्रभश् चात्र विलसद्धनयौवनः /
प्रावृट्कालो यथा विद्युन्मालया शोभितस्तया"
Kathasaritsagara,"sokss_8,1.180","evaṃ sa bubhuje tatra tatra śvaśuraveśmani /
tattatkāntāsakhaḥ sūryaprabho bhogānsabāndhavaḥ","एवं स बुभुजे तत्र तत्र श्वशुरवेश्मनि /
तत्तत्कान्तासखः सूर्यप्रभो भोगान्सबान्धवः"
Kathasaritsagara,"sokss_8,1.181","tataḥ saṃmantrya siddhārthapramukhaiḥ sacivaiḥ saha /
kramādvīrabhaṭādīṃstānaśvīyasahitānnṛpān","ततः संमन्त्र्य सिद्धार्थप्रमुखैः सचिवैः सह /
क्रमाद्वीरभटादींस्तानश्वीयसहितान्नृपान्"
Kathasaritsagara,"sokss_8,1.182","visṛjya nijadeśeṣu taṃ surohamahīpatim /
āmantrya tatsutāyuktaḥ pitṛbhyāṃ saha sānugaḥ","विसृज्य निजदेशेषु तं सुरोहमहीपतिम् /
आमन्त्र्य तत्सुतायुक्तः पितृभ्यां सह सानुगः"
Kathasaritsagara,"sokss_8,1.183","bhūtāsanavimānaṃ tadāruhya vyomavartmanā /
svaṃ sa sūryaprabhaḥ prāyācchālakaṃ nagaraṃ kṛtī","भूतासनविमानं तदारुह्य व्योमवर्त्मना /
स्वं स सूर्यप्रभः प्रायाच्छालकं नगरं कृती"
Kathasaritsagara,"sokss_8,1.184","kvacin nṛttāsaṅgaḥ kvacid api ca saṃgītakarasaḥ
kvacit pānakrīḍā kvacana sudṛśāṃ maṇḍanavidhiḥ /
kvacil labdhābīṣṭastutimukharavaitālikaravaḥ
pure tasminn āsīt pramada iti tasyāgamanajaḥ","क्वचिन् नृत्तासङ्गः क्वचिद् अपि च संगीतकरसः
क्वचित् पानक्रीडा क्वचन सुदृशां मण्डनविधिः /
क्वचिल् लब्धाबीष्टस्तुतिमुखरवैतालिकरवः
पुरे तस्मिन्न् आसीत् प्रमद इति तस्यागमनजः"
Kathasaritsagara,"sokss_8,1.185","tatrānyāḥ pitṛveśmasu sthitavatīrānāyya sa svapriyā
dattais tatpitṛbhir gajāśvanivahais tābhiḥ sahaivāgataḥ /
nānāratnasupūrṇabhāravinatair uṣṭraiś ca saṃkhyātigair
līlādarśitadigjayotthavibhavaś cakre prajākautukam","तत्रान्याः पितृवेश्मसु स्थितवतीरानाय्य स स्वप्रिया
दत्तैस् तत्पितृभिर् गजाश्वनिवहैस् ताभिः सहैवागतः /
नानारत्नसुपूर्णभारविनतैर् उष्ट्रैश् च संख्यातिगैर्
लीलादर्शितदिग्जयोत्थविभवश् चक्रे प्रजाकौतुकम्"
Kathasaritsagara,"sokss_8,1.186","bahuvasu bhūrinidhānaṃ tena mahābhoginā tadādhyuṣitam /
suradhanadabhujaganagaraiḥ kṛtam iva tac chākalaṃ vibabhau","बहुवसु भूरिनिधानं तेन महाभोगिना तदाध्युषितम् /
सुरधनदभुजगनगरैः कृतम् इव तच् छाकलं विबभौ"
Kathasaritsagara,"sokss_8,1.187","tato madanasenayā saha sa tatra sūryaprabho
yathābhimatabhogabhuksakalapūrṇasaṃpatsukhī /
uvāsa pitṛsaṃyutaḥ sasacivo 'nyapatnīyutaḥ
kṛtāgamanasaṃvidaṃ mayam udīkṣamāṇo 'nvaham","ततो मदनसेनया सह स तत्र सूर्यप्रभो
यथाभिमतभोगभुक्सकलपूर्णसंपत्सुखी /
उवास पितृसंयुतः ससचिवो ऽन्यपत्नीयुतः
कृतागमनसंविदं मयम् उदीक्षमाणो ऽन्वहम्"
Kathasaritsagara,"sokss_8,2.1","iti mahākaviśrīsomadevabhaṭṭaviracite kathāsaritsāgare sūryaprabhalambake prathamas taraṅgaḥ /

dvitīyas taraṅgaḥ /

atha tatraikadāsthānasthite candraprabhe nṛpe /
sūryaprabhe ca tatrasthe samagrasacivānvite","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके प्रथमस् तरङ्गः /

द्वितीयस् तरङ्गः /

अथ तत्रैकदास्थानस्थिते चन्द्रप्रभे नृपे /
सूर्यप्रभे च तत्रस्थे समग्रसचिवान्विते"
Kathasaritsagara,"sokss_8,2.2","siddhārthodīritakathāprasaṅgena maye smṛte /
akasmād atra vasudhā sabhāmadhye vyadīryata","सिद्धार्थोदीरितकथाप्रसङ्गेन मये स्मृते /
अकस्माद् अत्र वसुधा सभामध्ये व्यदीर्यत"
Kathasaritsagara,"sokss_8,2.3","tato bhūvivarād ādau saśabdaḥ surabhir marut /
āvirāsīt tataḥ paścād ujjagāma mayāsuraḥ","ततो भूविवराद् आदौ सशब्दः सुरभिर् मरुत् /
आविरासीत् ततः पश्चाद् उज्जगाम मयासुरः"
Kathasaritsagara,"sokss_8,2.4","kṛṣṇonnataśiraḥ śṛṅgajvalatkeśamahauṣadhiḥ /
raktāmbarocchaladdhātur niśāyām iva parvataḥ","कृष्णोन्नतशिरः शृङ्गज्वलत्केशमहौषधिः /
रक्ताम्बरोच्छलद्धातुर् निशायाम् इव पर्वतः"
Kathasaritsagara,"sokss_8,2.5","yathārhakṛtapūjaś ca rājñā candraprabheṇa saḥ /
ratnāsanopaviṣṭaḥ san dānavendro 'bhyabhāṣata","यथार्हकृतपूजश् च राज्ञा चन्द्रप्रभेण सः /
रत्नासनोपविष्टः सन् दानवेन्द्रो ऽभ्यभाषत"
Kathasaritsagara,"sokss_8,2.6","bhuktā bhogā ime bhaumā bhavadbhir adhunā ca vaḥ /
kālo 'nyeṣāṃ tadudyoge matiṃ kuruta sāṃpratam","भुक्ता भोगा इमे भौमा भवद्भिर् अधुना च वः /
कालो ऽन्येषां तदुद्योगे मतिं कुरुत सांप्रतम्"
Kathasaritsagara,"sokss_8,2.7","dūtān preṣyānayadhvaṃ svān nṛpān saṃbandhibāndhavān /
tato vidyādharendreṇa miliṣyāmaḥ sumeruṇā","दूतान् प्रेष्यानयध्वं स्वान् नृपान् संबन्धिबान्धवान् /
ततो विद्याधरेन्द्रेण मिलिष्यामः सुमेरुणा"
Kathasaritsagara,"sokss_8,2.8","jeṣyāmaḥ śrutaśarmāṇaṃ prāpsyāmaḥ khacaraśriyam /
sumeruś ca sahāyatve bandhubuddhyā sthito 'tra naḥ","जेष्यामः श्रुतशर्माणं प्राप्स्यामः खचरश्रियम् /
सुमेरुश् च सहायत्वे बन्धुबुद्ध्या स्थितो ऽत्र नः"
Kathasaritsagara,"sokss_8,2.9","rakṣeḥ sūryaprabhaṃ dadyās tvaṃ caitasmai nijāṃ sutām /
ity ādāv eva devena sa hy ādiṣṭaḥ pinākinā","रक्षेः सूर्यप्रभं दद्यास् त्वं चैतस्मै निजां सुताम् /
इत्य् आदाव् एव देवेन स ह्य् आदिष्टः पिनाकिना"
Kathasaritsagara,"sokss_8,2.10","evaṃ mayāsureṇokte prahastādīn sa khecarān /
candraprabhaḥ prahitavān dūtān sarvamahībhṛtām","एवं मयासुरेणोक्ते प्रहस्तादीन् स खेचरान् /
चन्द्रप्रभः प्रहितवान् दूतान् सर्वमहीभृताम्"
Kathasaritsagara,"sokss_8,2.11","sūryaprabhaś ca vidyābhiḥ svabhāryāmantriṇo 'khilān /
saṃvibheje mayādeśāt saṃvibhaktā na ye purā","सूर्यप्रभश् च विद्याभिः स्वभार्यामन्त्रिणो ऽखिलान् /
संविभेजे मयादेशात् संविभक्ता न ये पुरा"
Kathasaritsagara,"sokss_8,2.12","tāvac cātra sthiteṣv eva prabhābhāsitadiṅmukhaḥ /
avatīryāmbaratalān nārado munir āyayau","तावच् चात्र स्थितेष्व् एव प्रभाभासितदिङ्मुखः /
अवतीर्याम्बरतलान् नारदो मुनिर् आययौ"
Kathasaritsagara,"sokss_8,2.13","gṛhītārghopaviṣṭaś ca sa candraprabham abravīt /
preṣito 'ham ihendreṇa tena coktam idaṃ tava","गृहीतार्घोपविष्टश् च स चन्द्रप्रभम् अब्रवीत् /
प्रेषितो ऽहम् इहेन्द्रेण तेन चोक्तम् इदं तव"
Kathasaritsagara,"sokss_8,2.14","jñātaṃ mayā yad yuṣmābhir maheśvaranideśataḥ /
mayāsurasakhaiḥ sūryaprabhasyājñānamohitaiḥ","ज्ञातं मया यद् युष्माभिर् महेश्वरनिदेशतः /
मयासुरसखैः सूर्यप्रभस्याज्ञानमोहितैः"
Kathasaritsagara,"sokss_8,2.15","asya martyaśarīrasya saṃsādhayitum iṣyate /
sarvavidyādharādhīśacakravartipadaṃ mahat","अस्य मर्त्यशरीरस्य संसाधयितुम् इष्यते /
सर्वविद्याधराधीशचक्रवर्तिपदं महत्"
Kathasaritsagara,"sokss_8,2.16","tad ayuktaṃ yad asmābhir dattaṃ hi śrutaśarmaṇe /
vidyādharakulābdhīndos tac ca tasya kramāgatam","तद् अयुक्तं यद् अस्माभिर् दत्तं हि श्रुतशर्मणे /
विद्याधरकुलाब्धीन्दोस् तच् च तस्य क्रमागतम्"
Kathasaritsagara,"sokss_8,2.17","asmākaṃ prātipakṣyeṇa dharmabādhena caiva yat /
kurudhve tad vināśāya niścitaṃ vaḥ prakalpate","अस्माकं प्रातिपक्ष्येण धर्मबाधेन चैव यत् /
कुरुध्वे तद् विनाशाय निश्चितं वः प्रकल्पते"
Kathasaritsagara,"sokss_8,2.18","pūrvaṃ ca rudrayajñena yajamāno bhavān mayā /
prāg yajasvāśvamedhenety ukte ca kṛtavān na tam","पूर्वं च रुद्रयज्ञेन यजमानो भवान् मया /
प्राग् यजस्वाश्वमेधेनेत्य् उक्ते च कृतवान् न तम्"
Kathasaritsagara,"sokss_8,2.19","tad devān anapekṣyaiva rudrapratyāśayaikayā /
yad ācaratha darpeṇa bhavatāṃ na śivāya tat","तद् देवान् अनपेक्ष्यैव रुद्रप्रत्याशयैकया /
यद् आचरथ दर्पेण भवतां न शिवाय तत्"
Kathasaritsagara,"sokss_8,2.20","ity ukte śakrasaṃdeśe nāradena vihasya tam /
mayo 'vādīn na sādhūktaṃ surendreṇa mahāmune","इत्य् उक्ते शक्रसंदेशे नारदेन विहस्य तम् /
मयो ऽवादीन् न साधूक्तं सुरेन्द्रेण महामुने"
Kathasaritsagara,"sokss_8,2.21","sūryaprabhasya martyatvaṃ yad vakti tad apārthakam /
tad dāmodarasaṅgrāme na jñātaṃ tena tasya kim","सूर्यप्रभस्य मर्त्यत्वं यद् वक्ति तद् अपार्थकम् /
तद् दामोदरसङ्ग्रामे न ज्ञातं तेन तस्य किम्"
Kathasaritsagara,"sokss_8,2.22","martyā eva hi sattvāḍhyāḥ sarvasiddhyadhikāriṇaḥ /
aindraṃ na sādhitaṃ pūrvaṃ padaṃ kiṃ nahuṣādibhiḥ","मर्त्या एव हि सत्त्वाढ्याः सर्वसिद्ध्यधिकारिणः /
ऐन्द्रं न साधितं पूर्वं पदं किं नहुषादिभिः"
Kathasaritsagara,"sokss_8,2.23","yac cāha dattam asmābhiḥ sāmrājyaṃ śrutaśarmaṇe /
kramāgataṃ ca tat tasyety etad apy asamañjasam","यच् चाह दत्तम् अस्माभिः साम्राज्यं श्रुतशर्मणे /
क्रमागतं च तत् तस्येत्य् एतद् अप्य् असमञ्जसम्"
Kathasaritsagara,"sokss_8,2.24","dātā maheśvaro yatra prāmāṇyaṃ tatra kasya kim /
jyeṣṭhāgataṃ hiraṇyākṣasyendratvaṃ ca kathaṃ hṛtam","दाता महेश्वरो यत्र प्रामाण्यं तत्र कस्य किम् /
ज्येष्ठागतं हिरण्याक्षस्येन्द्रत्वं च कथं हृतम्"
Kathasaritsagara,"sokss_8,2.25","yac cāparaṃ prātipakṣyam adharmaṃ cāha tan mṛṣā /
sa eva hi haṭhāt svārthe prātipakṣyaṃ karoti naḥ","यच् चापरं प्रातिपक्ष्यम् अधर्मं चाह तन् मृषा /
स एव हि हठात् स्वार्थे प्रातिपक्ष्यं करोति नः"
Kathasaritsagara,"sokss_8,2.26","kaś cādharmo jigīṣāmo vayaṃ hi paripanthinam /
na harāmo muner bhāryāṃ brahmahatyāṃ na kurmahe","कश् चाधर्मो जिगीषामो वयं हि परिपन्थिनम् /
न हरामो मुनेर् भार्यां ब्रह्महत्यां न कुर्महे"
Kathasaritsagara,"sokss_8,2.27","yac cāśvamedhākaraṇaṃ devāvajñāṃ ca jalpati /
tad asad rudrayajñe hi vihite 'nyaiḥ kim adhvaraiḥ","यच् चाश्वमेधाकरणं देवावज्ञां च जल्पति /
तद् असद् रुद्रयज्ञे हि विहिते ऽन्यैः किम् अध्वरैः"
Kathasaritsagara,"sokss_8,2.28","arcite devadeve ca śaṃbhau devo na ko 'rcitaḥ /
yac cāhaikaiva rudrāsthā na śiveti tad apy asat","अर्चिते देवदेवे च शंभौ देवो न को ऽर्चितः /
यच् चाहैकैव रुद्रास्था न शिवेति तद् अप्य् असत्"
Kathasaritsagara,"sokss_8,2.29","kiṃ tatra devanivahair anyair yatrodyato haraḥ /
ravāv abhyudite 'nyāni kiṃ tejāṃsi cakāsati","किं तत्र देवनिवहैर् अन्यैर् यत्रोद्यतो हरः /
रवाव् अभ्युदिते ऽन्यानि किं तेजांसि चकासति"
Kathasaritsagara,"sokss_8,2.30","tad etad devarājāya sarvaṃ vācyaṃ tvayā mune /
vayaṃ ca prastutaṃ kurmaḥ sa yad vetti karotu tat","तद् एतद् देवराजाय सर्वं वाच्यं त्वया मुने /
वयं च प्रस्तुतं कुर्मः स यद् वेत्ति करोतु तत्"
Kathasaritsagara,"sokss_8,2.31","evaṃ mayāsureṇokto nāradarṣis tatheti tam /
pratisaṃdeśam ādāya yayau surapatiṃ prati","एवं मयासुरेणोक्तो नारदर्षिस् तथेति तम् /
प्रतिसंदेशम् आदाय ययौ सुरपतिं प्रति"
Kathasaritsagara,"sokss_8,2.32","gate tasmin munau so 'tra taṃ candraprabhabhūpatim /
śakrasaṃdeśasāśaṅkam uvācaivaṃ mayāsuraḥ","गते तस्मिन् मुनौ सो ऽत्र तं चन्द्रप्रभभूपतिम् /
शक्रसंदेशसाशङ्कम् उवाचैवं मयासुरः"
Kathasaritsagara,"sokss_8,2.33","na śakrād vo bhayaṃ kāryaṃ sa ca syāc chrutaśarmaṇaḥ /
pakṣe devagaṇaiḥ sārdham asmaddveṣeṇa saṃyuge","न शक्राद् वो भयं कार्यं स च स्याच् छ्रुतशर्मणः /
पक्षे देवगणैः सार्धम् अस्मद्द्वेषेण संयुगे"
Kathasaritsagara,"sokss_8,2.34","tad asaṃkhyā mahārāja prahlādādhiṣṭhitā vayam /
yuṣmatpakṣe sthitā eva sahitā daityadānavaiḥ","तद् असंख्या महाराज प्रह्लादाधिष्ठिता वयम् /
युष्मत्पक्षे स्थिता एव सहिता दैत्यदानवैः"
Kathasaritsagara,"sokss_8,2.35","kṛtaprasāde cāsmākam udyukte tripurāntake /
varākasyāparasyāsti kasya śaktir jagattraye","कृतप्रसादे चास्माकम् उद्युक्ते त्रिपुरान्तके /
वराकस्यापरस्यास्ति कस्य शक्तिर् जगत्त्रये"
Kathasaritsagara,"sokss_8,2.36","tad vīrāḥ kurutodyogaṃ kārye 'sminn ity udīrite /
mayena hṛṣṭāḥ sarve te tat tathaiveti menire","तद् वीराः कुरुतोद्योगं कार्ये ऽस्मिन्न् इत्य् उदीरिते /
मयेन हृष्टाः सर्वे ते तत् तथैवेति मेनिरे"
Kathasaritsagara,"sokss_8,2.37","atha dūtoktasaṃdeśāt sarve tatrāyayuḥ kramāt /
nṛpā vīrabhaṭādyās te ye cānye mittrabāndhavāḥ","अथ दूतोक्तसंदेशात् सर्वे तत्राययुः क्रमात् /
नृपा वीरभटाद्यास् ते ये चान्ये मित्त्रबान्धवाः"
Kathasaritsagara,"sokss_8,2.38","kṛtocitasaparyeṣu sasainyeṣv eṣu rājasu /
punaś candraprabhaṃ bhūpam uvācaivaṃ mayāsuraḥ","कृतोचितसपर्येषु ससैन्येष्व् एषु राजसु /
पुनश् चन्द्रप्रभं भूपम् उवाचैवं मयासुरः"
Kathasaritsagara,"sokss_8,2.39","kurudhvam adya rudrasya rātrau rājan mahābalim /
tato yathāhaṃ vakṣyāmi tathā sarvaṃ vidhāsy atha","कुरुध्वम् अद्य रुद्रस्य रात्रौ राजन् महाबलिम् /
ततो यथाहं वक्ष्यामि तथा सर्वं विधास्य् अथ"
Kathasaritsagara,"sokss_8,2.40","etan mayavacaḥ śrutvā rājā candraprabho 'tha saḥ /
rudrasya balisaṃbhāraṃ kārayām āsa tatkṣaṇam","एतन् मयवचः श्रुत्वा राजा चन्द्रप्रभो ऽथ सः /
रुद्रस्य बलिसंभारं कारयाम् आस तत्क्षणम्"
Kathasaritsagara,"sokss_8,2.41","tato gatvāṭavīṃ rātrau maye karmopadeṣṭari /
candraprabhaḥ svayaṃ cakre baliṃ rudrasya bhaktitaḥ","ततो गत्वाटवीं रात्रौ मये कर्मोपदेष्टरि /
चन्द्रप्रभः स्वयं चक्रे बलिं रुद्रस्य भक्तितः"
Kathasaritsagara,"sokss_8,2.42","homakarmapravṛtte ca rājñi tasminn aśaṅkitam /
sākṣād āvirabhūt tatra nandī bhūtagaṇādhipaḥ","होमकर्मप्रवृत्ते च राज्ञि तस्मिन्न् अशङ्कितम् /
साक्षाद् आविरभूत् तत्र नन्दी भूतगणाधिपः"
Kathasaritsagara,"sokss_8,2.43","so 'rcito vidhivad rājñā prahṛṣṭenedam abravīt /
manmukhenedam ādiṣṭaṃ svayaṃ devena śaṃbhunā","सो ऽर्चितो विधिवद् राज्ञा प्रहृष्टेनेदम् अब्रवीत् /
मन्मुखेनेदम् आदिष्टं स्वयं देवेन शंभुना"
Kathasaritsagara,"sokss_8,2.44","api śakraśatān mābhūd bhayaṃ vo matprasādataḥ /
sūryaprabhaś cakravartī bhavitaiva dyucāriṇām","अपि शक्रशतान् माभूद् भयं वो मत्प्रसादतः /
सूर्यप्रभश् चक्रवर्ती भवितैव द्युचारिणाम्"
Kathasaritsagara,"sokss_8,2.45","ity uktaśaṃkarādeśo gṛhītabalibhāgakaḥ /
nandīśvaro bhūtagaṇaiḥ saha tatra tirodadhe","इत्य् उक्तशंकरादेशो गृहीतबलिभागकः /
नन्दीश्वरो भूतगणैः सह तत्र तिरोदधे"
Kathasaritsagara,"sokss_8,2.46","tataś candraprabho jātapratyayas tanayodaye /
baliṃ samāpya homānte viveśa samayaḥ puram","ततश् चन्द्रप्रभो जातप्रत्ययस् तनयोदये /
बलिं समाप्य होमान्ते विवेश समयः पुरम्"
Kathasaritsagara,"sokss_8,2.47","prātaś ca devyā putreṇa rājabhiḥ sacivair yutam /
ekāntasthaṃ ca taṃ candraprabhabhūpaṃ mayo 'bhyadhāt","प्रातश् च देव्या पुत्रेण राजभिः सचिवैर् युतम् /
एकान्तस्थं च तं चन्द्रप्रभभूपं मयो ऽभ्यधात्"
Kathasaritsagara,"sokss_8,2.48","śṛṇu rājan rahasyaṃ te vacmy adya cirarakṣitam /
tvaṃ dānavaḥ sunīthākhyo mama putro mahābalaḥ","शृणु राजन् रहस्यं ते वच्म्य् अद्य चिररक्षितम् /
त्वं दानवः सुनीथाख्यो मम पुत्रो महाबलः"
Kathasaritsagara,"sokss_8,2.49","sūryaprabhaḥ sumuṇḍīkasaṃjñakaś ca tavānujaḥ /
devāhave hatau jātau pitāputrau yuvām iha","सूर्यप्रभः सुमुण्डीकसंज्ञकश् च तवानुजः /
देवाहवे हतौ जातौ पितापुत्रौ युवाम् इह"
Kathasaritsagara,"sokss_8,2.50","tad dānavaśarīraṃ te saṃrakṣya sthāpitaṃ mayā /
ālipya yuktyā divyābhir oṣadhībhir ghṛtena ca","तद् दानवशरीरं ते संरक्ष्य स्थापितं मया /
आलिप्य युक्त्या दिव्याभिर् ओषधीभिर् घृतेन च"
Kathasaritsagara,"sokss_8,2.51","tasmāt praviśya vivaraṃ pātālam upanamya ca /
praviśa svaṃ śarīraṃ tadyuktyā madupadiṣṭayā","तस्मात् प्रविश्य विवरं पातालम् उपनम्य च /
प्रविश स्वं शरीरं तद्युक्त्या मदुपदिष्टया"
Kathasaritsagara,"sokss_8,2.52","taccharīrapraviṣṭaś ca tejovīryabalādhikaḥ /
tathā bhaviṣyasi yathā jeṣyasi dyucarān raṇe","तच्छरीरप्रविष्टश् च तेजोवीर्यबलाधिकः /
तथा भविष्यसि यथा जेष्यसि द्युचरान् रणे"
Kathasaritsagara,"sokss_8,2.53","sūryaprabhas tv anenaiva kāntena vapuṣāciram /
sumuṇḍīkāvatāro 'yaṃ bhavitā khecareśvaraḥ","सूर्यप्रभस् त्व् अनेनैव कान्तेन वपुषाचिरम् /
सुमुण्डीकावतारो ऽयं भविता खेचरेश्वरः"
Kathasaritsagara,"sokss_8,2.54","etan mayāsurāc chrutvā tathety aṅgīcakāra saḥ /
rājā candraprabho hṛṣṭaḥ siddhārthas tv idam uktavān","एतन् मयासुराच् छ्रुत्वा तथेत्य् अङ्गीचकार सः /
राजा चन्द्रप्रभो हृष्टः सिद्धार्थस् त्व् इदम् उक्तवान्"
Kathasaritsagara,"sokss_8,2.55","anyadehapraviṣṭaḥ kiṃ kim ayaṃ pañcatāṃ gataḥ /
iti bhrāntau tadāsmākaṃ kā dhṛtir dānavottama","अन्यदेहप्रविष्टः किं किम् अयं पञ्चतां गतः /
इति भ्रान्तौ तदास्माकं का धृतिर् दानवोत्तम"
Kathasaritsagara,"sokss_8,2.56","kiṃ caiṣa vismaraty asmāṃs tadā dehāntarāśritaḥ /
paralokagato yadvat tataḥ ko 'yaṃ vayaṃ ca ke","किं चैष विस्मरत्य् अस्मांस् तदा देहान्तराश्रितः /
परलोकगतो यद्वत् ततः को ऽयं वयं च के"
Kathasaritsagara,"sokss_8,2.57","etat siddhārthataḥ śrutvā sa jagāda mayāsuraḥ /
praviśantam imaṃ tasmiñ charīre yogayuktitaḥ","एतत् सिद्धार्थतः श्रुत्वा स जगाद मयासुरः /
प्रविशन्तम् इमं तस्मिञ् छरीरे योगयुक्तितः"
Kathasaritsagara,"sokss_8,2.58","svatantraṃ yūyam āgatya sākṣāt tatraiva paśyata /
na caivaṃ vismaraty eṣa yuṣmāñ śṛṇuta kāraṇam","स्वतन्त्रं यूयम् आगत्य साक्षात् तत्रैव पश्यत /
न चैवं विस्मरत्य् एष युष्माञ् शृणुत कारणम्"
Kathasaritsagara,"sokss_8,2.59","asvatantro mṛto 'nyatra garbhe yo jāyate na saḥ /
kiṃcit smaraty antaritaḥ kleśais tair maraṇādibhiḥ","अस्वतन्त्रो मृतो ऽन्यत्र गर्भे यो जायते न सः /
किंचित् स्मरत्य् अन्तरितः क्लेशैस् तैर् मरणादिभिः"
Kathasaritsagara,"sokss_8,2.60","svātantryeṇa tu yo 'nyasmiñ śarīre yogayuktitaḥ /
antaḥkaraṇam āviśya praviśed indriyāṇi ca","स्वातन्त्र्येण तु यो ऽन्यस्मिञ् शरीरे योगयुक्तितः /
अन्तःकरणम् आविश्य प्रविशेद् इन्द्रियाणि च"
Kathasaritsagara,"sokss_8,2.61","aviplutamanobuddhir gṛhād iva gṛhāntaram /
sahasā sa smaraty eva jñānī yogeśvaro 'khilam","अविप्लुतमनोबुद्धिर् गृहाद् इव गृहान्तरम् /
सहसा स स्मरत्य् एव ज्ञानी योगेश्वरो ऽखिलम्"
Kathasaritsagara,"sokss_8,2.62","tasmād vikalpo mā bhūd vaḥ pratyutaiṣa nṛpo mahat /
divyaṃ śarīram āpnoti jarārogavivarjitam","तस्माद् विकल्पो मा भूद् वः प्रत्युतैष नृपो महत् /
दिव्यं शरीरम् आप्नोति जरारोगविवर्जितम्"
Kathasaritsagara,"sokss_8,2.63","yūyaṃ ca dānavāḥ sarve praviśyaiva rasātalam /
sudhāpānena nīrogadivyadehā bhaviṣyatha","यूयं च दानवाः सर्वे प्रविश्यैव रसातलम् /
सुधापानेन नीरोगदिव्यदेहा भविष्यथ"
Kathasaritsagara,"sokss_8,2.64","etan mayāsuravacaḥ śrutvā sarve tatheti te /
tatpratyayaparityaktaśaṅkās tat pratipedire","एतन् मयासुरवचः श्रुत्वा सर्वे तथेति ते /
तत्प्रत्ययपरित्यक्तशङ्कास् तत् प्रतिपेदिरे"
Kathasaritsagara,"sokss_8,2.65","tadvākyena ca so 'nyedyur militākhilarājakaḥ /
candraprabhaś candrabhāgairāvatyoḥ saṃgamaṃ yayau","तद्वाक्येन च सो ऽन्येद्युर् मिलिताखिलराजकः /
चन्द्रप्रभश् चन्द्रभागैरावत्योः संगमं ययौ"
Kathasaritsagara,"sokss_8,2.66","tatrāvasthāpya nṛpatīn bahir nikṣipya teṣu ca /
sūryaprabhāvarodhāṃs tān upetya mayadarśitam","तत्रावस्थाप्य नृपतीन् बहिर् निक्षिप्य तेषु च /
सूर्यप्रभावरोधांस् तान् उपेत्य मयदर्शितम्"
Kathasaritsagara,"sokss_8,2.67","viveśa vivaraṃ toye saha sūryaprabheṇa saḥ /
candraprabhaḥ samaṃ devyā siddhārthādyaiś ca mantribhiḥ","विवेश विवरं तोये सह सूर्यप्रभेण सः /
चन्द्रप्रभः समं देव्या सिद्धार्थाद्यैश् च मन्त्रिभिः"
Kathasaritsagara,"sokss_8,2.68","praviśya gatvā dīrghaṃ ca tenādhvānaṃ dadarśa saḥ /
divyaṃ devakulaṃ tac ca sarvaiḥ saha viveśa taiḥ","प्रविश्य गत्वा दीर्घं च तेनाध्वानं ददर्श सः /
दिव्यं देवकुलं तच् च सर्वैः सह विवेश तैः"
Kathasaritsagara,"sokss_8,2.69","tāvac ca ye sthitās tatra rājāno vivarād bahiḥ /
teṣāṃ vidyādharā vyomnā sainyai saha samāpatan","तावच् च ये स्थितास् तत्र राजानो विवराद् बहिः /
तेषां विद्याधरा व्योम्ना सैन्यै सह समापतन्"
Kathasaritsagara,"sokss_8,2.70","te tān saṃstabhya māyābhir bhāryāḥ sūryaprabhasya tāḥ /
aharaṃs tatkṣaṇaṃ caivam udagād bhāratī divaḥ","ते तान् संस्तभ्य मायाभिर् भार्याः सूर्यप्रभस्य ताः /
अहरंस् तत्क्षणं चैवम् उदगाद् भारती दिवः"
Kathasaritsagara,"sokss_8,2.71","śrutaśarmann are pāpa yady etāś cakravartinaḥ /
bhāryāḥ sprakṣyasi tat sadyaḥ sasainyo mṛtyum āpsyasi","श्रुतशर्मन्न् अरे पाप यद्य् एताश् चक्रवर्तिनः /
भार्याः स्प्रक्ष्यसि तत् सद्यः ससैन्यो मृत्युम् आप्स्यसि"
Kathasaritsagara,"sokss_8,2.72","tasmān mātṛvad etās tvaṃ paśyan rakṣeḥ sagauravam /
adhunaiva na hatvā tvāṃ yad etā mocitā mayā","तस्मान् मातृवद् एतास् त्वं पश्यन् रक्षेः सगौरवम् /
अधुनैव न हत्वा त्वां यद् एता मोचिता मया"
Kathasaritsagara,"sokss_8,2.73","tatrāsti kāraṇaṃ kiṃcit tat tiṣṭhantv atra saṃprati /
ity ukte divyayā vācā khecarās te tirodadhuḥ","तत्रास्ति कारणं किंचित् तत् तिष्ठन्त्व् अत्र संप्रति /
इत्य् उक्ते दिव्यया वाचा खेचरास् ते तिरोदधुः"
Kathasaritsagara,"sokss_8,2.74","rājānas te ca nītās tā dṛṣṭvā vīrabhaṭādayaḥ /
āsann anyonyayuddhena dehatyāge kṛtodyamāḥ","राजानस् ते च नीतास् ता दृष्ट्वा वीरभटादयः /
आसन्न् अन्योन्ययुद्धेन देहत्यागे कृतोद्यमाः"
Kathasaritsagara,"sokss_8,2.75","naitāsām asti vidhvaṃsaḥ prāpsyathaitāḥ sutāḥ punaḥ /
tat sāhasaṃ na yuṣmābhiḥ kāryaṃ kalyāṇam astu vaḥ","नैतासाम् अस्ति विध्वंसः प्राप्स्यथैताः सुताः पुनः /
तत् साहसं न युष्माभिः कार्यं कल्याणम् अस्तु वः"
Kathasaritsagara,"sokss_8,2.76","iti vāṅ nābhasī teṣāṃ tam udyogaṃ nyavārayat /
tataḥ pratīkṣamāṇās te tasthus tatraiva bhūbhujaḥ","इति वाङ् नाभसी तेषां तम् उद्योगं न्यवारयत् /
ततः प्रतीक्षमाणास् ते तस्थुस् तत्रैव भूभुजः"
Kathasaritsagara,"sokss_8,2.77","atrāntare ca pātāle tasmin devakule sthitam /
sarvair vṛtam avocat tam evaṃ candraprabhaṃ mayaḥ","अत्रान्तरे च पाताले तस्मिन् देवकुले स्थितम् /
सर्वैर् वृतम् अवोचत् तम् एवं चन्द्रप्रभं मयः"
Kathasaritsagara,"sokss_8,2.78","rajann ekamanā bhūtvā śṛṇv idānīm anuttamam /
upadekṣyāmi te yogam anyadehapraveśadam","रजन्न् एकमना भूत्वा शृण्व् इदानीम् अनुत्तमम् /
उपदेक्ष्यामि ते योगम् अन्यदेहप्रवेशदम्"
Kathasaritsagara,"sokss_8,2.79","ity uktvākhyāya sāṃkhyaṃ ca yogaṃ ca sarahasyakam /
yuktiṃ dehāntarāveśe tasmād upadideśa saḥ","इत्य् उक्त्वाख्याय सांख्यं च योगं च सरहस्यकम् /
युक्तिं देहान्तरावेशे तस्माद् उपदिदेश सः"
Kathasaritsagara,"sokss_8,2.80","jagāda ca sa yogīndraḥ saiṣā siddhir idaṃ ca tat /
jñānaṃ svātantryam aiśvaryam aṇimādiniketanam","जगाद च स योगीन्द्रः सैषा सिद्धिर् इदं च तत् /
ज्ञानं स्वातन्त्र्यम् ऐश्वर्यम् अणिमादिनिकेतनम्"
Kathasaritsagara,"sokss_8,2.81","atraiśvarye sthitā mokṣaṃ na vāñchanti sureśvarāḥ /
etadarthaṃ japatapaḥkleśam anye 'pi kurvate","अत्रैश्वर्ये स्थिता मोक्षं न वाञ्छन्ति सुरेश्वराः /
एतदर्थं जपतपःक्लेशम् अन्ये ऽपि कुर्वते"
Kathasaritsagara,"sokss_8,2.82","saṃprāptam api necchanti svargabhogaṃ mahāśayāḥ /
tathā ca śrūyatām atra kathāṃ vaḥ kathayāmy aham","संप्राप्तम् अपि नेच्छन्ति स्वर्गभोगं महाशयाः /
तथा च श्रूयताम् अत्र कथां वः कथयाम्य् अहम्"
Kathasaritsagara,"sokss_8,2.83","āsīt ko'pi purākalpe kālo nāma mahādvijaḥ /
sa gatvā puṣkare tīrthe japaṃ cakre divāniśam","आसीत् कोऽपि पुराकल्पे कालो नाम महाद्विजः /
स गत्वा पुष्करे तीर्थे जपं चक्रे दिवानिशम्"
Kathasaritsagara,"sokss_8,2.84","japatas tasya tatrāgād divyaṃ varṣaśatadvayam /
tato 'sya śiraso 'cchinnam arcir āvir abhūn mahat","जपतस् तस्य तत्रागाद् दिव्यं वर्षशतद्वयम् /
ततो ऽस्य शिरसो ऽच्छिन्नम् अर्चिर् आविर् अभून् महत्"
Kathasaritsagara,"sokss_8,2.85","yena sūryāyuteneva prodgatenāmbare gatiḥ /
siddhādīnāṃ niruddhābhūj jajvāla ca jagattrayam","येन सूर्यायुतेनेव प्रोद्गतेनाम्बरे गतिः /
सिद्धादीनां निरुद्धाभूज् जज्वाल च जगत्त्रयम्"
Kathasaritsagara,"sokss_8,2.86","brahman yas te varo 'bhīṣṭas taṃ gṛhāṇa jvalanty amī /
lokās tvadarciṣety ūcur brahmendrādyā upetya tam","ब्रह्मन् यस् ते वरो ऽभीष्टस् तं गृहाण ज्वलन्त्य् अमी /
लोकास् त्वदर्चिषेत्य् ऊचुर् ब्रह्मेन्द्राद्या उपेत्य तम्"
Kathasaritsagara,"sokss_8,2.87","japād anyatra mā bhūn me ratir ity eṣa eva me /
varo nānyad vṛṇe kiṃcid iti tān pratyuvāca saḥ","जपाद् अन्यत्र मा भून् मे रतिर् इत्य् एष एव मे /
वरो नान्यद् वृणे किंचिद् इति तान् प्रत्युवाच सः"
Kathasaritsagara,"sokss_8,2.88","nirbandhaṃ teṣu kurvatsu tato gatvāpi dūrataḥ /
uttare himavatpārśve japann āsīt sa jāpakaḥ","निर्बन्धं तेषु कुर्वत्सु ततो गत्वापि दूरतः /
उत्तरे हिमवत्पार्श्वे जपन्न् आसीत् स जापकः"
Kathasaritsagara,"sokss_8,2.89","tatrāpy asahyaṃ tattejaḥ saviśeṣaṃ kramād yadā /
tadā vighnāya tasyendraḥ prajighāya surāṅganāḥ","तत्राप्य् असह्यं तत्तेजः सविशेषं क्रमाद् यदा /
तदा विघ्नाय तस्येन्द्रः प्रजिघाय सुराङ्गनाः"
Kathasaritsagara,"sokss_8,2.90","sa dhīro lobhayantīs tā na tṛṇāyāpy amanyata /
nisṛṣṭārthaṃ tatas tasmai mṛtyuṃ visasṛjuḥ surāḥ","स धीरो लोभयन्तीस् ता न तृणायाप्य् अमन्यत /
निसृष्टार्थं ततस् तस्मै मृत्युं विससृजुः सुराः"
Kathasaritsagara,"sokss_8,2.91","upetya sa tam āha sma brahman martyair iyac ciram /
na jīvyate tad ātmānaṃ tyaja mā laṅghaya sthitim","उपेत्य स तम् आह स्म ब्रह्मन् मर्त्यैर् इयच् चिरम् /
न जीव्यते तद् आत्मानं त्यज मा लङ्घय स्थितिम्"
Kathasaritsagara,"sokss_8,2.92","tac chrutvā sa dvijo 'vādīd yadi pūrṇo mamāvadhiḥ /
āyuṣas tan na kasmān māṃ nayase kiṃ pratīkṣase","तच् छ्रुत्वा स द्विजो ऽवादीद् यदि पूर्णो ममावधिः /
आयुषस् तन् न कस्मान् मां नयसे किं प्रतीक्षसे"
Kathasaritsagara,"sokss_8,2.93","svayaṃ ca nāham ātmānaṃ tyajeyaṃ pāśahasta re /
ātmaghātī bhaveyaṃ ca śarīraṃ kāmatas tyajan","स्वयं च नाहम् आत्मानं त्यजेयं पाशहस्त रे /
आत्मघाती भवेयं च शरीरं कामतस् त्यजन्"
Kathasaritsagara,"sokss_8,2.94","ity uktavantaṃ taṃ netuṃ prabhāvān nāśakad yadā /
tadā parāṅmukho mṛtyur jagāma sa yathāgatam","इत्य् उक्तवन्तं तं नेतुं प्रभावान् नाशकद् यदा /
तदा पराङ्मुखो मृत्युर् जगाम स यथागतम्"
Kathasaritsagara,"sokss_8,2.95","tato vijitakālaṃ taṃ kālaṃ sānuśayo dvijam /
balād utkṣipya bāhubhyāṃ nināyendraḥ surālayam","ततो विजितकालं तं कालं सानुशयो द्विजम् /
बलाद् उत्क्षिप्य बाहुभ्यां निनायेन्द्रः सुरालयम्"
Kathasaritsagara,"sokss_8,2.96","tatra tadbhogavimukho japād aviramaṃś ca saḥ /
devāvatārito bhūyas tam evāgād dhimālayam","तत्र तद्भोगविमुखो जपाद् अविरमंश् च सः /
देवावतारितो भूयस् तम् एवागाद् धिमालयम्"
Kathasaritsagara,"sokss_8,2.97","tatrāpindrādayo bhūyo varārthaṃ bodhayanti tam /
yāvat tāvan nṛpas tena mārgeṇekṣvākur āyayau","तत्रापिन्द्रादयो भूयो वरार्थं बोधयन्ति तम् /
यावत् तावन् नृपस् तेन मार्गेणेक्ष्वाकुर् आययौ"
Kathasaritsagara,"sokss_8,2.98","sa tad buddhvā yathāvastu jāpakaṃ tam abhāṣata /
devebhyaś cen na gṛhṇāsi varaṃ matto gṛhāṇa bhoḥ","स तद् बुद्ध्वा यथावस्तु जापकं तम् अभाषत /
देवेभ्यश् चेन् न गृह्णासि वरं मत्तो गृहाण भोः"
Kathasaritsagara,"sokss_8,2.99","tac chrutvā sa vihasyainaṃ jāpako 'bhyavadan nṛpam /
tvaṃ śakto varadāne me tridaśebhyo 'py agṛhṇataḥ","तच् छ्रुत्वा स विहस्यैनं जापको ऽभ्यवदन् नृपम् /
त्वं शक्तो वरदाने मे त्रिदशेभ्यो ऽप्य् अगृह्णतः"
Kathasaritsagara,"sokss_8,2.100","ity ūcivāṃsaṃ taṃ vipram ikṣvākuḥ pratyuvāca saḥ /
śakto na te 'haṃ śaktas tvaṃ mama tad dehi me varam","इत्य् ऊचिवांसं तं विप्रम् इक्ष्वाकुः प्रत्युवाच सः /
शक्तो न ते ऽहं शक्तस् त्वं मम तद् देहि मे वरम्"
Kathasaritsagara,"sokss_8,2.101","tataḥ sa jāpako 'vādīd yat te 'bhīṣṭaṃ vṛṇīṣva tat /
dāsyāmy eveti tac chrutvā rājāntar vimamarśa saḥ","ततः स जापको ऽवादीद् यत् ते ऽभीष्टं वृणीष्व तत् /
दास्याम्य् एवेति तच् छ्रुत्वा राजान्तर् विममर्श सः"
Kathasaritsagara,"sokss_8,2.102","ahaṃ dadāmi vipro 'yaṃ gṛhṇātīty ucito vidhiḥ /
viparītam idaṃ gṛhṇāmy aham eṣa dadāti yat","अहं ददामि विप्रो ऽयं गृह्णातीत्य् उचितो विधिः /
विपरीतम् इदं गृह्णाम्य् अहम् एष ददाति यत्"
Kathasaritsagara,"sokss_8,2.103","iti yāvat sa nṛpatir vicikitsan vilambate /
tāvad vivadamānau dvau tatra viprāv upeyatuḥ","इति यावत् स नृपतिर् विचिकित्सन् विलम्बते /
तावद् विवदमानौ द्वौ तत्र विप्राव् उपेयतुः"
Kathasaritsagara,"sokss_8,2.104","tau taṃ dṛṣṭvā nṛpaṃ tasya puro nyāyārtham ūcatuḥ /
eko 'bravīt pradattā me gaur anena sadakṣiṇā","तौ तं दृष्ट्वा नृपं तस्य पुरो न्यायार्थम् ऊचतुः /
एको ऽब्रवीत् प्रदत्ता मे गौर् अनेन सदक्षिणा"
Kathasaritsagara,"sokss_8,2.105","tāṃ me pratidadānasya hastād gṛhṇāty asau na kim /
athāparo 'bhyadhān nāhaṃ kṛtapūrvapratigrahaḥ","तां मे प्रतिददानस्य हस्ताद् गृह्णात्य् असौ न किम् /
अथापरो ऽभ्यधान् नाहं कृतपूर्वप्रतिग्रहः"
Kathasaritsagara,"sokss_8,2.106","na cārthitā me tat kasmād grāhayaty eṣa māṃ balāt /
etac chrutvā nṛpo 'vādīd ākṣeptāyaṃ na śudhyati","न चार्थिता मे तत् कस्माद् ग्राहयत्य् एष मां बलात् /
एतच् छ्रुत्वा नृपो ऽवादीद् आक्षेप्तायं न शुध्यति"
Kathasaritsagara,"sokss_8,2.107","pratigṛhya kathaṃ dātre balāt pratidadāti gām /
ity uktavantaṃ taṃ bhūpaṃ śakro labdhāntaro 'bravīt","प्रतिगृह्य कथं दात्रे बलात् प्रतिददाति गाम् /
इत्य् उक्तवन्तं तं भूपं शक्रो लब्धान्तरो ऽब्रवीत्"
Kathasaritsagara,"sokss_8,2.108","rājañ jānāsi ced evaṃ nyāyyaṃ taj jāpakād dvijāt /
varam abhyarthya saṃprāptaṃ kasmād gṛhṇāsi nāmutaḥ","राजञ् जानासि चेद् एवं न्याय्यं तज् जापकाद् द्विजात् /
वरम् अभ्यर्थ्य संप्राप्तं कस्माद् गृह्णासि नामुतः"
Kathasaritsagara,"sokss_8,2.109","tato niruttaro rājā jāpakaṃ taṃ jagāda saḥ /
bhagavan svajapasyārdhāt phalaṃ vitara me varam","ततो निरुत्तरो राजा जापकं तं जगाद सः /
भगवन् स्वजपस्यार्धात् फलं वितर मे वरम्"
Kathasaritsagara,"sokss_8,2.110","bāḍham evaṃ japasyārdhān madīyasyāstu te phalam /
iti tasmai tato rājñe jāpakaḥ sa varaṃ dadau","बाढम् एवं जपस्यार्धान् मदीयस्यास्तु ते फलम् /
इति तस्मै ततो राज्ञे जापकः स वरं ददौ"
Kathasaritsagara,"sokss_8,2.111","sarvalokagatiṃ lebhe tena rājā sa so 'pi ca /
jāpakaḥ saśivākhyānaṃ devānāṃ lokam āptavān","सर्वलोकगतिं लेभे तेन राजा स सो ऽपि च /
जापकः सशिवाख्यानं देवानां लोकम् आप्तवान्"
Kathasaritsagara,"sokss_8,2.112","tatra sthitvā bahūn kalpān punar āgatya bhūtale /
prāpya svatantratāṃ yogāt siddhiṃ lebhe ca śāśvatīm","तत्र स्थित्वा बहून् कल्पान् पुनर् आगत्य भूतले /
प्राप्य स्वतन्त्रतां योगात् सिद्धिं लेभे च शाश्वतीम्"
Kathasaritsagara,"sokss_8,2.113","evaṃ svargādivimukhaiḥ siddhir evārthyate budhaiḥ /
sā tvayāptā svatantras tad rājan svaṃ deham āviśa","एवं स्वर्गादिविमुखैः सिद्धिर् एवार्थ्यते बुधैः /
सा त्वयाप्ता स्वतन्त्रस् तद् राजन् स्वं देहम् आविश"
Kathasaritsagara,"sokss_8,2.114","ity uktaḥ prattayogena mayena mumude param /
sadāratanayāmātyo rājā candraprabho 'tha saḥ","इत्य् उक्तः प्रत्तयोगेन मयेन मुमुदे परम् /
सदारतनयामात्यो राजा चन्द्रप्रभो ऽथ सः"
Kathasaritsagara,"sokss_8,2.115","tato dvitīyaṃ pātālaṃ nītvā tena mayena saḥ /
prāveśyata gṛhaṃ divyaṃ putrādisahito nṛpaḥ","ततो द्वितीयं पातालं नीत्वा तेन मयेन सः /
प्रावेश्यत गृहं दिव्यं पुत्रादिसहितो नृपः"
Kathasaritsagara,"sokss_8,2.116","tatrāntar dadṛśus te ca sarve suptam iva sthitam /
mahāntam ekaṃ puruṣaṃ patitaṃ śayanottame","तत्रान्तर् ददृशुस् ते च सर्वे सुप्तम् इव स्थितम् /
महान्तम् एकं पुरुषं पतितं शयनोत्तमे"
Kathasaritsagara,"sokss_8,2.117","mahauṣadhighṛtābhyaktaṃ vikṛtākṛtibhīṣaṇam /
viṣaṇṇavadanāmbhojadaityarājasutāvṛtam","महौषधिघृताभ्यक्तं विकृताकृतिभीषणम् /
विषण्णवदनाम्भोजदैत्यराजसुतावृतम्"
Kathasaritsagara,"sokss_8,2.118","so 'yam atra svadehas te pūrvabhāryāvṛtaḥ sthitaḥ /
praviśaitam iti smāha tataś candraprabhaṃ mayaḥ","सो ऽयम् अत्र स्वदेहस् ते पूर्वभार्यावृतः स्थितः /
प्रविशैतम् इति स्माह ततश् चन्द्रप्रभं मयः"
Kathasaritsagara,"sokss_8,2.119","so 'tha tenopadiṣṭaṃ taṃ yogam āsthāya bhūpatiḥ /
tasmin puruṣadehe 'ntas tyaktasvatanur āviśat","सो ऽथ तेनोपदिष्टं तं योगम् आस्थाय भूपतिः /
तस्मिन् पुरुषदेहे ऽन्तस् त्यक्तस्वतनुर् आविशत्"
Kathasaritsagara,"sokss_8,2.120","tataḥ sa jṛmbhikāṃ kṛtvā śanair unmīlya locane /
gatanidra ivottasthau puruṣaḥ śayanīyataḥ","ततः स जृम्भिकां कृत्वा शनैर् उन्मील्य लोचने /
गतनिद्र इवोत्तस्थौ पुरुषः शयनीयतः"
Kathasaritsagara,"sokss_8,2.121","diṣṭyā devaḥ sunītho 'dya pratyujjīvita eṣa naḥ /
iti tatrodabhūn nādo hṛṣṭāsuravadhūkṛtaḥ","दिष्ट्या देवः सुनीथो ऽद्य प्रत्युज्जीवित एष नः /
इति तत्रोदभून् नादो हृष्टासुरवधूकृतः"
Kathasaritsagara,"sokss_8,2.122","sūryaprabhādyāḥ sarve tu viṣaṇṇāḥ sahasābhavan /
dṛṣṭvā nipatitaṃ candraprabhadeham ajīvitam","सूर्यप्रभाद्याः सर्वे तु विषण्णाः सहसाभवन् /
दृष्ट्वा निपतितं चन्द्रप्रभदेहम् अजीवितम्"
Kathasaritsagara,"sokss_8,2.123","candraprabhasunīthaś ca sukhasvāpād ivotthitaḥ /
dṛṣṭvā mayaṃ vavande sa pitaraṃ pādayoḥ patan","चन्द्रप्रभसुनीथश् च सुखस्वापाद् इवोत्थितः /
दृष्ट्वा मयं ववन्दे स पितरं पादयोः पतन्"
Kathasaritsagara,"sokss_8,2.124","sa pitāpi tam āliṅgya pṛṣṭavān sarvasaṃnidhau /
kaccit smarasi putra dve janmanī tvaṃ hi saṃprati","स पितापि तम् आलिङ्ग्य पृष्टवान् सर्वसंनिधौ /
कच्चित् स्मरसि पुत्र द्वे जन्मनी त्वं हि संप्रति"
Kathasaritsagara,"sokss_8,2.125","so 'pi smarāmīty uktvaiva yac candraprabhajanmani /
sunīthajanmani ca yat tasya vṛttaṃ tad uktavān","सो ऽपि स्मरामीत्य् उक्त्वैव यच् चन्द्रप्रभजन्मनि /
सुनीथजन्मनि च यत् तस्य वृत्तं तद् उक्तवान्"
Kathasaritsagara,"sokss_8,2.126","nāmagrāhaṃ sadevīkān sa ca sūryaprabhādikān /
ekaikam āśvāsitavān pūrvabhāryāś ca dānavīḥ","नामग्राहं सदेवीकान् स च सूर्यप्रभादिकान् /
एकैकम् आश्वासितवान् पूर्वभार्याश् च दानवीः"
Kathasaritsagara,"sokss_8,2.127","candraprabhatve jātaṃ ca dehaṃ dvairājyayuktitaḥ /
bhavej jātūpayogīti sthāpayām āsa rakṣitam","चन्द्रप्रभत्वे जातं च देहं द्वैराज्ययुक्तितः /
भवेज् जातूपयोगीति स्थापयाम् आस रक्षितम्"
Kathasaritsagara,"sokss_8,2.128","tato 'bhyanandan praṇatā jātapratyayanirvṛtāḥ /
candraprabhasunīthaṃ taṃ hṛṣṭāḥ sūryaprabhādayaḥ","ततो ऽभ्यनन्दन् प्रणता जातप्रत्ययनिर्वृताः /
चन्द्रप्रभसुनीथं तं हृष्टाः सूर्यप्रभादयः"
Kathasaritsagara,"sokss_8,2.129","mayāsuro 'tha sarvāṃs tān harṣān nītvā purāt tataḥ /
anyat praveśayām āsa hemaratnacitaṃ puram","मयासुरो ऽथ सर्वांस् तान् हर्षान् नीत्वा पुरात् ततः /
अन्यत् प्रवेशयाम् आस हेमरत्नचितं पुरम्"
Kathasaritsagara,"sokss_8,2.130","praviṣṭās tatra vaidūryavāpīṃ te dadṛśur bhṛtām /
sudhārasena tasyāś ca tīre sarve 'py upāviśan","प्रविष्टास् तत्र वैदूर्यवापीं ते ददृशुर् भृताम् /
सुधारसेन तस्याश् च तीरे सर्वे ऽप्य् उपाविशन्"
Kathasaritsagara,"sokss_8,2.131","papuś ca tatsudhāpānam amṛtādhikam atra te /
sunīthabhāryopahṛtair vicitrair maṇibhājanaiḥ","पपुश् च तत्सुधापानम् अमृताधिकम् अत्र ते /
सुनीथभार्योपहृतैर् विचित्रैर् मणिभाजनैः"
Kathasaritsagara,"sokss_8,2.132","tena pānena te sarve mattasuptotthitās tataḥ /
saṃpedire divyadehā mahābalaparākramāḥ","तेन पानेन ते सर्वे मत्तसुप्तोत्थितास् ततः /
संपेदिरे दिव्यदेहा महाबलपराक्रमाः"
Kathasaritsagara,"sokss_8,2.133","candraprabhasunīthaṃ ca tato 'vādīn mayāsuraḥ /
putraihi yāmaḥ paśya svaṃ mātaraṃ sucirād iti","चन्द्रप्रभसुनीथं च ततो ऽवादीन् मयासुरः /
पुत्रैहि यामः पश्य स्वं मातरं सुचिराद् इति"
Kathasaritsagara,"sokss_8,2.134","tatas tatheti codyuktaḥ sunītho 'gresare maye /
yayau caturthaṃ pātālaṃ saha sūryaprabhādibhiḥ","ततस् तथेति चोद्युक्तः सुनीथो ऽग्रेसरे मये /
ययौ चतुर्थं पातालं सह सूर्यप्रभादिभिः"
Kathasaritsagara,"sokss_8,2.135","tatra citrāṇi paśyanto nānādhātumayāni te /
purāṇy ekaṃ puraṃ prāpuḥ sarve sarvahiraṇmayam","तत्र चित्राणि पश्यन्तो नानाधातुमयानि ते /
पुराण्य् एकं पुरं प्रापुः सर्वे सर्वहिरण्मयम्"
Kathasaritsagara,"sokss_8,2.136","tatra ratnamayastambhe sarvasaṃpanniketane /
dadṛśur mayabhāryāṃ tāṃ te sunīthasya mātaram","तत्र रत्नमयस्तम्भे सर्वसंपन्निकेतने /
ददृशुर् मयभार्यां तां ते सुनीथस्य मातरम्"
Kathasaritsagara,"sokss_8,2.137","nāmnā līlāvatīṃ rūpeṇādhaḥkṛtasurāṅganām /
vṛtām asurakanyābhiḥ sarvābharaṇabhūṣitām","नाम्ना लीलावतीं रूपेणाधःकृतसुराङ्गनाम् /
वृताम् असुरकन्याभिः सर्वाभरणभूषिताम्"
Kathasaritsagara,"sokss_8,2.138","sā dṛṣṭvaiva sunīthaṃ tam udatiṣṭhat sasaṃbhramam /
sunītho 'py apatat tasyā abhivādyaiva pādayoḥ","सा दृष्ट्वैव सुनीथं तम् उदतिष्ठत् ससंभ्रमम् /
सुनीथो ऽप्य् अपतत् तस्या अभिवाद्यैव पादयोः"
Kathasaritsagara,"sokss_8,2.139","tataḥ sā taṃ ciraspṛṣṭam āśliṣyodaśrur ātmajam /
punas tatprāptihetuṃ taṃ praśasaṃsa mayaṃ patim","ततः सा तं चिरस्पृष्टम् आश्लिष्योदश्रुर् आत्मजम् /
पुनस् तत्प्राप्तिहेतुं तं प्रशसंस मयं पतिम्"
Kathasaritsagara,"sokss_8,2.140","athābravīn mayo devi sumuṇḍīko 'paraḥ sa te /
putraḥ putro 'sya putrasya jātaḥ sūryaprabho 'py ayam","अथाब्रवीन् मयो देवि सुमुण्डीको ऽपरः स ते /
पुत्रः पुत्रो ऽस्य पुत्रस्य जातः सूर्यप्रभो ऽप्य् अयम्"
Kathasaritsagara,"sokss_8,2.141","eṣa vidyādharendrāṇāṃ cakravartī purāriṇā /
etenaiva śarīreṇa bhāvī devi vinirmitaḥ","एष विद्याधरेन्द्राणां चक्रवर्ती पुरारिणा /
एतेनैव शरीरेण भावी देवि विनिर्मितः"
Kathasaritsagara,"sokss_8,2.142","tac chrutvaivābhipaśyantyās tasyāḥ sotsukayā dṛśā /
sūryaprabhaḥ papātaitya pādayoḥ sacivaiḥ saha","तच् छ्रुत्वैवाभिपश्यन्त्यास् तस्याः सोत्सुकया दृशा /
सूर्यप्रभः पपातैत्य पादयोः सचिवैः सह"
Kathasaritsagara,"sokss_8,2.143","kiṃ sumuṇḍīkadehena vatsaitenaiva śobhase /
iti līlāvatī dattvā cāśiṣaṃ tam abhāṣata","किं सुमुण्डीकदेहेन वत्सैतेनैव शोभसे /
इति लीलावती दत्त्वा चाशिषं तम् अभाषत"
Kathasaritsagara,"sokss_8,2.144","tato 'tra putrābhyudaye mayo mandodarīṃ sutām /
vibhīṣaṇaṃ ca sasmāra smṛtāv ājagmatuś ca tau","ततो ऽत्र पुत्राभ्युदये मयो मन्दोदरीं सुताम् /
विभीषणं च सस्मार स्मृताव् आजग्मतुश् च तौ"
Kathasaritsagara,"sokss_8,2.145","gṛhītotsavasatkāraḥ sa taṃ prāha vibhīṣaṇaḥ /
karoṣi yadi me vākyaṃ dānavendra vadāmi tat","गृहीतोत्सवसत्कारः स तं प्राह विभीषणः /
करोषि यदि मे वाक्यं दानवेन्द्र वदामि तत्"
Kathasaritsagara,"sokss_8,2.146","dānaveṣu tvam evaikaḥ sukṛtī śubhajīvitaḥ /
devaiḥ saha na te kāryā tad akāraṇavairitā","दानवेषु त्वम् एवैकः सुकृती शुभजीवितः /
देवैः सह न ते कार्या तद् अकारणवैरिता"
Kathasaritsagara,"sokss_8,2.147","tadvirodhe hi nāpāyād ṛte kaścid guṇo 'sti vaḥ /
nihatā hi suraiḥ saṃkhyeṣv asurā nāsuraiḥ surāḥ","तद्विरोधे हि नापायाद् ऋते कश्चिद् गुणो ऽस्ति वः /
निहता हि सुरैः संख्येष्व् असुरा नासुरैः सुराः"
Kathasaritsagara,"sokss_8,2.148","tac chrutvā taṃ mayo 'vocan na balāt kurmahe vayam /
haṭhāt kurvati śakre tu kathaṃ brūhi sahāmahe","तच् छ्रुत्वा तं मयो ऽवोचन् न बलात् कुर्महे वयम् /
हठात् कुर्वति शक्रे तु कथं ब्रूहि सहामहे"
Kathasaritsagara,"sokss_8,2.149","ye cāsurā hatā devais te babhūvuḥ pramādinaḥ /
apramattās tu kiṃ naiva baliprabhṛtayo hatāḥ","ये चासुरा हता देवैस् ते बभूवुः प्रमादिनः /
अप्रमत्तास् तु किं नैव बलिप्रभृतयो हताः"
Kathasaritsagara,"sokss_8,2.150","ityādyukto mayenātha mandodaryā sahaiva saḥ /
rakṣasendras tam āmantrya jagāma vasatiṃ nijām","इत्याद्युक्तो मयेनाथ मन्दोदर्या सहैव सः /
रक्षसेन्द्रस् तम् आमन्त्र्य जगाम वसतिं निजाम्"
Kathasaritsagara,"sokss_8,2.151","sūryaprabhādibhir yuktaḥ sunītho 'tha mayena saḥ /
ninye tṛtīyaṃ pātālaṃ baliṃ rājānam īkṣitum","सूर्यप्रभादिभिर् युक्तः सुनीथो ऽथ मयेन सः /
निन्ये तृतीयं पातालं बलिं राजानम् ईक्षितुम्"
Kathasaritsagara,"sokss_8,2.152","svargād apy adhike tatra sarve te dadṛśur balim /
āmuktahāramukuṭaṃ vṛtaṃ ditijadānavaiḥ","स्वर्गाद् अप्य् अधिके तत्र सर्वे ते ददृशुर् बलिम् /
आमुक्तहारमुकुटं वृतं दितिजदानवैः"
Kathasaritsagara,"sokss_8,2.153","nipetuḥ pādayos tasya sunīthādyāḥ krameṇa te /
so 'pi tān mānayām āsa satkāreṇa yathocitam","निपेतुः पादयोस् तस्य सुनीथाद्याः क्रमेण ते /
सो ऽपि तान् मानयाम् आस सत्कारेण यथोचितम्"
Kathasaritsagara,"sokss_8,2.154","mayāveditavṛttāntahṛṣṭaḥ so 'tra balis tataḥ /
prahlādam ānāyitavāñ śīghram anyāṃś ca dānavān","मयावेदितवृत्तान्तहृष्टः सो ऽत्र बलिस् ततः /
प्रह्लादम् आनायितवाञ् शीघ्रम् अन्यांश् च दानवान्"
Kathasaritsagara,"sokss_8,2.155","tān apy atra sunīthādyāḥ pādayos te vavandire /
te cāpy abhinanandus tān prahvān ānandanirbharāḥ","तान् अप्य् अत्र सुनीथाद्याः पादयोस् ते ववन्दिरे /
ते चाप्य् अभिननन्दुस् तान् प्रह्वान् आनन्दनिर्भराः"
Kathasaritsagara,"sokss_8,2.156","athātra balir āha sma bhūtvā candraprabho bhuvi /
sunīthaḥ svatanuprāptyā pratyujjīvita eṣa naḥ","अथात्र बलिर् आह स्म भूत्वा चन्द्रप्रभो भुवि /
सुनीथः स्वतनुप्राप्त्या प्रत्युज्जीवित एष नः"
Kathasaritsagara,"sokss_8,2.157","sumuṇḍīkāvatāraś ca prāptaḥ sūryaprabho 'py ayam /
śarveṇa cāyam ādiṣṭo bhāvī vidyādhareśvaraḥ","सुमुण्डीकावतारश् च प्राप्तः सूर्यप्रभो ऽप्य् अयम् /
शर्वेण चायम् आदिष्टो भावी विद्याधरेश्वरः"
Kathasaritsagara,"sokss_8,2.158","etadyajñaprabhāvāc ca jāto 'haṃ ślathabandhanaḥ /
tad etābhyām avāptābhyāṃ dhruvam abhyudayo 'sti naḥ","एतद्यज्ञप्रभावाच् च जातो ऽहं श्लथबन्धनः /
तद् एताभ्याम् अवाप्ताभ्यां ध्रुवम् अभ्युदयो ऽस्ति नः"
Kathasaritsagara,"sokss_8,2.159","etad balivacaḥ śrutvā śukraḥ provāca tadguruḥ /
dharmeṇa caratāṃ satye nāsty anabhyudayaḥ kva cit","एतद् बलिवचः श्रुत्वा शुक्रः प्रोवाच तद्गुरुः /
धर्मेण चरतां सत्ये नास्त्य् अनभ्युदयः क्व चित्"
Kathasaritsagara,"sokss_8,2.160","tasmād dharmeṇa vartadhvaṃ kurutādyāpi madvacaḥ /
tac chrutvā dānavās tatra tatheti niyamaṃ vyadhuḥ","तस्माद् धर्मेण वर्तध्वं कुरुताद्यापि मद्वचः /
तच् छ्रुत्वा दानवास् तत्र तथेति नियमं व्यधुः"
Kathasaritsagara,"sokss_8,2.161","saptapātālapatayo ye tatra militās tadā /
baliś cātrotsavaṃ cakre sunīthaprāptiharṣataḥ","सप्तपातालपतयो ये तत्र मिलितास् तदा /
बलिश् चात्रोत्सवं चक्रे सुनीथप्राप्तिहर्षतः"
Kathasaritsagara,"sokss_8,2.162","atrāntare ca tatrāgāt sa punar nārado muniḥ /
gṛhītārghopaviṣṭaś ca dānavāṃs tān uvāca saḥ","अत्रान्तरे च तत्रागात् स पुनर् नारदो मुनिः /
गृहीतार्घोपविष्टश् च दानवांस् तान् उवाच सः"
Kathasaritsagara,"sokss_8,2.163","preṣito 'ham ihendreṇa sa caivaṃ vakti vaḥ kila /
sunīthajīvitaprāptyā saṃtoṣaḥ paramo mama","प्रेषितो ऽहम् इहेन्द्रेण स चैवं वक्ति वः किल /
सुनीथजीवितप्राप्त्या संतोषः परमो मम"
Kathasaritsagara,"sokss_8,2.164","tad idānīṃ na kāryaṃ naḥ punar vairam akāraṇam /
viroddhavyaṃ na caivāsmatpakṣeṇa śrutaśarmaṇā","तद् इदानीं न कार्यं नः पुनर् वैरम् अकारणम् /
विरोद्धव्यं न चैवास्मत्पक्षेण श्रुतशर्मणा"
Kathasaritsagara,"sokss_8,2.165","evam uktendravākyaṃ taṃ prahlādo munim abravīt /
sunīthajīvitāt tuṣṭir indrasyeti kim anyathā","एवम् उक्तेन्द्रवाक्यं तं प्रह्लादो मुनिम् अब्रवीत् /
सुनीथजीवितात् तुष्टिर् इन्द्रस्येति किम् अन्यथा"
Kathasaritsagara,"sokss_8,2.166","akāraṇavirodhaṃ ca vayaṃ tāvan na kurmahe /
adyaiva niyamo 'smābhiḥ kṛtaḥ sarvair guroḥ puraḥ","अकारणविरोधं च वयं तावन् न कुर्महे /
अद्यैव नियमो ऽस्माभिः कृतः सर्वैर् गुरोः पुरः"
Kathasaritsagara,"sokss_8,2.167","śrutaśarmā sapakṣatvam āśritya sa balād yadi /
asmadviruddhaṃ kurute kāsmākaṃ tatra vācyatā","श्रुतशर्मा सपक्षत्वम् आश्रित्य स बलाद् यदि /
अस्मद्विरुद्धं कुरुते कास्माकं तत्र वाच्यता"
Kathasaritsagara,"sokss_8,2.168","sūryaprabhasya pakṣeṇa devadevena śaṃbhunā /
prāg eva hy ayam ādiṣṭaḥ sa pūrvārādhito 'sya yat","सूर्यप्रभस्य पक्षेण देवदेवेन शंभुना /
प्राग् एव ह्य् अयम् आदिष्टः स पूर्वाराधितो ऽस्य यत्"
Kathasaritsagara,"sokss_8,2.169","tad asminn īśvarādiṣṭe kārye kiṃ kurmahe vayam /
tan niṣkāraṇam evaitac chakro vakty asamañjasam","तद् अस्मिन्न् ईश्वरादिष्टे कार्ये किं कुर्महे वयम् /
तन् निष्कारणम् एवैतच् छक्रो वक्त्य् असमञ्जसम्"
Kathasaritsagara,"sokss_8,2.170","ity ukto dānavendreṇa prahlādena sa nāradaḥ /
tatheti vāsavaṃ nindann adarśanam agān muniḥ","इत्य् उक्तो दानवेन्द्रेण प्रह्लादेन स नारदः /
तथेति वासवं निन्दन्न् अदर्शनम् अगान् मुनिः"
Kathasaritsagara,"sokss_8,2.171","tasmin gate dānavendrān uśanās tān abhāṣata /
vairānubandhaḥ kārye 'smiṃs tāvad indrasya dṛśyate","तस्मिन् गते दानवेन्द्रान् उशनास् तान् अभाषत /
वैरानुबन्धः कार्ये ऽस्मिंस् तावद् इन्द्रस्य दृश्यते"
Kathasaritsagara,"sokss_8,2.172","kiṃ tv asmāsu prasādaikabaddhakakṣye maheśvare /
kā tasya śaktiḥ kiṃ kuryād āsthā vā tasya vaiṣṇavī","किं त्व् अस्मासु प्रसादैकबद्धकक्ष्ये महेश्वरे /
का तस्य शक्तिः किं कुर्याद् आस्था वा तस्य वैष्णवी"
Kathasaritsagara,"sokss_8,2.173","iti śukravacaḥ śrutvā dānavās te 'numanya ca /
sahaprahlādam āmantrya baliṃ jagmur nijālayān","इति शुक्रवचः श्रुत्वा दानवास् ते ऽनुमन्य च /
सहप्रह्लादम् आमन्त्र्य बलिं जग्मुर् निजालयान्"
Kathasaritsagara,"sokss_8,2.174","tataś caturthaṃ pātālaṃ prahlāde svālayaṃ gate /
utthāya sadaso rājā viveśābhyantaraṃ baliḥ","ततश् चतुर्थं पातालं प्रह्लादे स्वालयं गते /
उत्थाय सदसो राजा विवेशाभ्यन्तरं बलिः"
Kathasaritsagara,"sokss_8,2.175","mayaḥ sunīthaś cānye ca sarve sūryaprabhādayaḥ /
praṇamya balim ājagmus tad eva svaṃ niketanam","मयः सुनीथश् चान्ये च सर्वे सूर्यप्रभादयः /
प्रणम्य बलिम् आजग्मुस् तद् एव स्वं निकेतनम्"
Kathasaritsagara,"sokss_8,2.176","tatrocitakṛtāhārapāneṣv eṣu sametya sā /
līlāvatī sunīthaṃ taṃ jagāda jananī nijā","तत्रोचितकृताहारपानेष्व् एषु समेत्य सा /
लीलावती सुनीथं तं जगाद जननी निजा"
Kathasaritsagara,"sokss_8,2.177","putra jānāsi yad imā bhāryās te mahatāṃ sutāḥ /
tejasvatī dhaneśasya tumburor maṅgalāvatī","पुत्र जानासि यद् इमा भार्यास् ते महतां सुताः /
तेजस्वती धनेशस्य तुम्बुरोर् मङ्गलावती"
Kathasaritsagara,"sokss_8,2.178","candraprabhaśarīreṇa pariṇītā ca yā tvayā /
prabhāsasya vasor etāṃ vetsi kīrtimatīṃ sutām","चन्द्रप्रभशरीरेण परिणीता च या त्वया /
प्रभासस्य वसोर् एतां वेत्सि कीर्तिमतीं सुताम्"
Kathasaritsagara,"sokss_8,2.179","tisras tad etā draṣṭavyāḥ samadṛṣṭyā suta tvayā /
ity uktvā mukhyabhāryās tās tisro 'smai sā samarpayat","तिस्रस् तद् एता द्रष्टव्याः समदृष्ट्या सुत त्वया /
इत्य् उक्त्वा मुख्यभार्यास् तास् तिस्रो ऽस्मै सा समर्पयत्"
Kathasaritsagara,"sokss_8,2.180","tatas tasmin dine rātrau sunītho jyeṣṭhayā tayā /
tejasvatyā samaṃ śayyāvāsaveśma viveśa saḥ","ततस् तस्मिन् दिने रात्रौ सुनीथो ज्येष्ठया तया /
तेजस्वत्या समं शय्यावासवेश्म विवेश सः"
Kathasaritsagara,"sokss_8,2.181","tatropabhuṅkte sma tayā sucirotsukayā saha /
ratakrīḍāsukhaṃ tat tat prāg bhuktam api nūtanam","तत्रोपभुङ्क्ते स्म तया सुचिरोत्सुकया सह /
रतक्रीडासुखं तत् तत् प्राग् भुक्तम् अपि नूतनम्"
Kathasaritsagara,"sokss_8,2.182","sūryaprabhas tu sacivaiḥ saha vāsagṛhe 'pare /
niśi tasyām apatnīko nyaṣīdac chayanīyake","सूर्यप्रभस् तु सचिवैः सह वासगृहे ऽपरे /
निशि तस्याम् अपत्नीको न्यषीदच् छयनीयके"
Kathasaritsagara,"sokss_8,2.183","niḥsnehena kim etena svapriyās tyajatā bahiḥ /
itīva nidrā strī nityasyaikasyāpy asya nāyayau","निःस्नेहेन किम् एतेन स्वप्रियास् त्यजता बहिः /
इतीव निद्रा स्त्री नित्यस्यैकस्याप्य् अस्य नाययौ"
Kathasaritsagara,"sokss_8,2.184","prahastasya ca serṣyeva kāryacintaikasaṅginaḥ /
anye tu paritaḥ sūryaprabhaṃ nidrāṃ yayuḥ sukham","प्रहस्तस्य च सेर्ष्येव कार्यचिन्तैकसङ्गिनः /
अन्ये तु परितः सूर्यप्रभं निद्रां ययुः सुखम्"
Kathasaritsagara,"sokss_8,2.185","tāvat sūryaprabhaḥ so 'tra prahastaś ca sakhīyutām /
praviśantīṃ dadṛśartuvarakanyām anuttamām","तावत् सूर्यप्रभः सो ऽत्र प्रहस्तश् च सखीयुताम् /
प्रविशन्तीं ददृशर्तुवरकन्याम् अनुत्तमाम्"
Kathasaritsagara,"sokss_8,2.186","mā bhūt surāṅganāsargo vicchāyo 'syāḥ puro mama /
ity utpādyāpi vidhinā pātāle sthāpitām iva","मा भूत् सुराङ्गनासर्गो विच्छायो ऽस्याः पुरो मम /
इत्य् उत्पाद्यापि विधिना पाताले स्थापिताम् इव"
Kathasaritsagara,"sokss_8,2.187","sūryaprabhaś ca keyaṃ syād iti yāvad vimarśati /
tāvat sā tatsakhīn etya suptān ekaikam aikṣata","सूर्यप्रभश् च केयं स्याद् इति यावद् विमर्शति /
तावत् सा तत्सखीन् एत्य सुप्तान् एकैकम् ऐक्षत"
Kathasaritsagara,"sokss_8,2.188","acakravarticihnāṃs tān hitvā tallakṣaṇānvitam /
dṛṣṭvā sūryaprabhaṃ sā tam upāgān madhyaśāyinam","अचक्रवर्तिचिह्नांस् तान् हित्वा तल्लक्षणान्वितम् /
दृष्ट्वा सूर्यप्रभं सा तम् उपागान् मध्यशायिनम्"
Kathasaritsagara,"sokss_8,2.189","uvāca ca sakhīṃ so 'yaṃ sakhi tat spṛśa pādayoḥ /
etaṃ toyasuśītābhyāṃ karābhyāṃ pratibodhaya","उवाच च सखीं सो ऽयं सखि तत् स्पृश पादयोः /
एतं तोयसुशीताभ्यां कराभ्यां प्रतिबोधय"
Kathasaritsagara,"sokss_8,2.190","tac chrutvā tatsakhī sā tat tathā cakre sa cekṣaṇe /
sūryaprabho vyājasuptaṃ vihāya prodaghāṭayat","तच् छ्रुत्वा तत्सखी सा तत् तथा चक्रे स चेक्षणे /
सूर्यप्रभो व्याजसुप्तं विहाय प्रोदघाटयत्"
Kathasaritsagara,"sokss_8,2.191","vīkṣya covāca kanye te ke yuvāṃ kim ihāgamaḥ /
bhavatyor iti tac chrutvā tatsakhī tam abhāṣata","वीक्ष्य चोवाच कन्ये ते के युवां किम् इहागमः /
भवत्योर् इति तच् छ्रुत्वा तत्सखी तम् अभाषत"
Kathasaritsagara,"sokss_8,2.192","śṛṇu devāsti pātāle dvitīye 'dhipatir jayī /
amīla iti daityendro hiraṇyākṣasuto balī","शृणु देवास्ति पाताले द्वितीये ऽधिपतिर् जयी /
अमील इति दैत्येन्द्रो हिरण्याक्षसुतो बली"
Kathasaritsagara,"sokss_8,2.193","kalāvatīti tasyaiṣā prāṇebhyo 'py adhikā sutā /
sa ito 'dya baleḥ pārśvād āgatyaitat pitābravīt","कलावतीति तस्यैषा प्राणेभ्यो ऽप्य् अधिका सुता /
स इतो ऽद्य बलेः पार्श्वाद् आगत्यैतत् पिताब्रवीत्"
Kathasaritsagara,"sokss_8,2.194","diṣṭyādya jīvitaṃ prāptaḥ sunīthaḥ punar īkṣitaḥ /
sumuṇḍīkāvatāraś ca dṛṣṭaḥ sūryaprabho yuvā","दिष्ट्याद्य जीवितं प्राप्तः सुनीथः पुनर् ईक्षितः /
सुमुण्डीकावतारश् च दृष्टः सूर्यप्रभो युवा"
Kathasaritsagara,"sokss_8,2.195","sṛṣṭaḥ khecarasaccakravartī bhāvī hareṇa yaḥ /
tad ihānandasaṃmānaṃ sunīthasya karomy aham","सृष्टः खेचरसच्चक्रवर्ती भावी हरेण यः /
तद् इहानन्दसंमानं सुनीथस्य करोम्य् अहम्"
Kathasaritsagara,"sokss_8,2.196","sutāṃ sūryaprabhāyaitāṃ prayacchāmi kalāvatīm /
sunīthasyaikagotratvād dātuṃ caiṣā na yujyate","सुतां सूर्यप्रभायैतां प्रयच्छामि कलावतीम् /
सुनीथस्यैकगोत्रत्वाद् दातुं चैषा न युज्यते"
Kathasaritsagara,"sokss_8,2.197","sūryaprabhaś ca putro 'sya rājajanmani nāsure /
tatsutasya ca saṃmānaḥ kṛtas tasya kṛto bhavet","सूर्यप्रभश् च पुत्रो ऽस्य राजजन्मनि नासुरे /
तत्सुतस्य च संमानः कृतस् तस्य कृतो भवेत्"
Kathasaritsagara,"sokss_8,2.198","etat pitur vacaḥ śrutvā tvadguṇākṛṣṭamānasā /
matsakhīyam ihāyātā tvaddarśanakutūhalāt","एतत् पितुर् वचः श्रुत्वा त्वद्गुणाकृष्टमानसा /
मत्सखीयम् इहायाता त्वद्दर्शनकुतूहलात्"
Kathasaritsagara,"sokss_8,2.199","evaṃ tayokte tatsakhyā nidrāti sma mṛṣaiva saḥ /
tadabhiprāyatātparyaṃ jñātuṃ sūryaprabhas tadā","एवं तयोक्ते तत्सख्या निद्राति स्म मृषैव सः /
तदभिप्रायतात्पर्यं ज्ञातुं सूर्यप्रभस् तदा"
Kathasaritsagara,"sokss_8,2.200","sātha kanyā vinidrasya prahastasyāntikaṃ śanaiḥ /
gatvā sakhīmukhenoktvā sarvam asmai bahir yayau","साथ कन्या विनिद्रस्य प्रहस्तस्यान्तिकं शनैः /
गत्वा सखीमुखेनोक्त्वा सर्वम् अस्मै बहिर् ययौ"
Kathasaritsagara,"sokss_8,2.201","prahastaś cāpy upāgatya deva jāgarṣi kiṃ na vā /
iti sūryaprabhaṃ smāha sa conmiṣya tam abhyadhāt","प्रहस्तश् चाप्य् उपागत्य देव जागर्षि किं न वा /
इति सूर्यप्रभं स्माह स चोन्मिष्य तम् अभ्यधात्"
Kathasaritsagara,"sokss_8,2.202","sakhe jāgarmi nidrā hi mamādyaikākinaḥ kutaḥ /
viśeṣaṃ tu vadāmy evaṃ śṛṇu gopyaṃ hi kiṃ tvayi","सखे जागर्मि निद्रा हि ममाद्यैकाकिनः कुतः /
विशेषं तु वदाम्य् एवं शृणु गोप्यं हि किं त्वयि"
Kathasaritsagara,"sokss_8,2.203","adhunaiva praviṣṭeha mayā dṛṣṭā sakhīyutā /
kanyakaikā samā yasyās trailokye 'pi na dṛśyate","अधुनैव प्रविष्टेह मया दृष्टा सखीयुता /
कन्यकैका समा यस्यास् त्रैलोक्ये ऽपि न दृश्यते"
Kathasaritsagara,"sokss_8,2.204","kṣaṇena ca gatā kvāpi hṛtvaiva mama mānasam /
tad gaveṣaya sadyas tām ihaiva kvacana sthitām","क्षणेन च गता क्वापि हृत्वैव मम मानसम् /
तद् गवेषय सद्यस् ताम् इहैव क्वचन स्थिताम्"
Kathasaritsagara,"sokss_8,2.205","iti sūryaprabheṇoktaḥ prahasto 'tha bahir gataḥ /
dṛṣṭvātra tāṃ samaṃ sakhyā sthitāṃ kanyām abhāṣata","इति सूर्यप्रभेणोक्तः प्रहस्तो ऽथ बहिर् गतः /
दृष्ट्वात्र तां समं सख्या स्थितां कन्याम् अभाषत"
Kathasaritsagara,"sokss_8,2.206","mayā tvaduparodhena svasvāmy eṣa vibodhitaḥ /
tat tvaṃ maduparodhena punar dehy asya darśanam","मया त्वदुपरोधेन स्वस्वाम्य् एष विबोधितः /
तत् त्वं मदुपरोधेन पुनर् देह्य् अस्य दर्शनम्"
Kathasaritsagara,"sokss_8,2.207","paśyāsya rūpaṃ bhūyo 'pi kṛtārthakaraṇaṃ dṛśoḥ /
tava paśyatu caiṣo 'pi dṛṣṭimātravaśīkṛtaḥ","पश्यास्य रूपं भूयो ऽपि कृतार्थकरणं दृशोः /
तव पश्यतु चैषो ऽपि दृष्टिमात्रवशीकृतः"
Kathasaritsagara,"sokss_8,2.208","prabuddhena hy anenāham uktaḥ kṛtvā bhavatkathām /
kuto 'pi darśayānīya tāṃ me prāṇimi nānyathā","प्रबुद्धेन ह्य् अनेनाहम् उक्तः कृत्वा भवत्कथाम् /
कुतो ऽपि दर्शयानीय तां मे प्राणिमि नान्यथा"
Kathasaritsagara,"sokss_8,2.209","tato 'haṃ tvām upāyātas tad ehy ālokaya svayam /
iti prahastenoktā sā kanyāsulabhayā hriyā","ततो ऽहं त्वाम् उपायातस् तद् एह्य् आलोकय स्वयम् /
इति प्रहस्तेनोक्ता सा कन्यासुलभया ह्रिया"
Kathasaritsagara,"sokss_8,2.210","prasahya nāśakad gantuṃ vimṛśantī yadā tadā /
haste gṛhītvā nītābhūt tena sūryaprabhāntikam","प्रसह्य नाशकद् गन्तुं विमृशन्ती यदा तदा /
हस्ते गृहीत्वा नीताभूत् तेन सूर्यप्रभान्तिकम्"
Kathasaritsagara,"sokss_8,2.211","sūryaprabhaś ca tāṃ dṛṣṭvā pārśvāyātāṃ kalāvatīm /
uvāca caṇḍi yuktaṃ te kim etad yad ihādya me","सूर्यप्रभश् च तां दृष्ट्वा पार्श्वायातां कलावतीम् /
उवाच चण्डि युक्तं ते किम् एतद् यद् इहाद्य मे"
Kathasaritsagara,"sokss_8,2.212","tvayā suptasya cauryeṇa praviśya hṛdayaṃ hṛtam /
tad ihānigṛhītā tvaṃ cauri na tyakṣyase mayā","त्वया सुप्तस्य चौर्येण प्रविश्य हृदयं हृतम् /
तद् इहानिगृहीता त्वं चौरि न त्यक्ष्यसे मया"
Kathasaritsagara,"sokss_8,2.213","etac chrutvā vidagdhā sā tatsakhī vyājahāra tam /
pūrvaṃ jñātvaiva pitraiva caurīyaṃ nigrahāya te","एतच् छ्रुत्वा विदग्धा सा तत्सखी व्याजहार तम् /
पूर्वं ज्ञात्वैव पित्रैव चौरीयं निग्रहाय ते"
Kathasaritsagara,"sokss_8,2.214","niścitārpayituṃ yasmāt tasmāt kas te niṣedhakaḥ /
asyāś cauryocitaṃ kāmaṃ nigrahaṃ na karoṣi kim","निश्चितार्पयितुं यस्मात् तस्मात् कस् ते निषेधकः /
अस्याश् चौर्योचितं कामं निग्रहं न करोषि किम्"
Kathasaritsagara,"sokss_8,2.215","tac chrutvāliṅgituṃ sūryaprabhe vāñchati satrapā /
ma māryaputra kanyāsmīty avocat sā kalāvati","तच् छ्रुत्वालिङ्गितुं सूर्यप्रभे वाञ्छति सत्रपा /
म मार्यपुत्र कन्यास्मीत्य् अवोचत् सा कलावति"
Kathasaritsagara,"sokss_8,2.216","tataḥ prahasto 'vādīt tāṃ mā vikalpo 'stu devi te /
gāndharvo hy eṣa sarveṣāṃ vivāhānām ihottamaḥ","ततः प्रहस्तो ऽवादीत् तां मा विकल्पो ऽस्तु देवि ते /
गान्धर्वो ह्य् एष सर्वेषां विवाहानाम् इहोत्तमः"
Kathasaritsagara,"sokss_8,2.217","ity uktvaiva samaṃ sarvaiḥ prahaste nirgate bahiḥ /
sūryaprabhas tadaivaitāṃ bhāryāṃ cakre kalāvatīm","इत्य् उक्त्वैव समं सर्वैः प्रहस्ते निर्गते बहिः /
सूर्यप्रभस् तदैवैतां भार्यां चक्रे कलावतीम्"
Kathasaritsagara,"sokss_8,2.218","tayā saha ca pātālakanyayā martyadurlabham /
bheje suratasaṃbhogam acintyanavasaṃgamam","तया सह च पातालकन्यया मर्त्यदुर्लभम् /
भेजे सुरतसंभोगम् अचिन्त्यनवसंगमम्"
Kathasaritsagara,"sokss_8,2.219","rātryante ca kalāvatyāṃ gatāyāṃ vasatiṃ nijām /
sūryaprabhaḥ sunīthasya yayau pārśvaṃ mayasya ca","रात्र्यन्ते च कलावत्यां गतायां वसतिं निजाम् /
सूर्यप्रभः सुनीथस्य ययौ पार्श्वं मयस्य च"
Kathasaritsagara,"sokss_8,2.220","te militvātha sarve 'pi prahlādasyāntikaṃ yayuḥ /
sa tān yathārhaṃ saṃmānya sabhāstho mayam abravīt","ते मिलित्वाथ सर्वे ऽपि प्रह्लादस्यान्तिकं ययुः /
स तान् यथार्हं संमान्य सभास्थो मयम् अब्रवीत्"
Kathasaritsagara,"sokss_8,2.221","sunīthasyotsave 'muṣmin priyaṃ kartavyam eva naḥ /
tad adya yāvat sarve 'pi vayam ekatra bhuñjmahe","सुनीथस्योत्सवे ऽमुष्मिन् प्रियं कर्तव्यम् एव नः /
तद् अद्य यावत् सर्वे ऽपि वयम् एकत्र भुञ्ज्महे"
Kathasaritsagara,"sokss_8,2.222","evaṃ kurmo 'tra ko doṣa ity ukte ca mayena saḥ /
dūtair nimantrayām āsa prahlādo 'trāsurādhipān","एवं कुर्मो ऽत्र को दोष इत्य् उक्ते च मयेन सः /
दूतैर् निमन्त्रयाम् आस प्रह्लादो ऽत्रासुराधिपान्"
Kathasaritsagara,"sokss_8,2.223","āyayuś cātra sarvebhyaḥ pātālebhyaḥ krameṇa te /
pūrvam āgād balī rājā sahāsaṃkhyair mahāsuraiḥ","आययुश् चात्र सर्वेभ्यः पातालेभ्यः क्रमेण ते /
पूर्वम् आगाद् बली राजा सहासंख्यैर् महासुरैः"
Kathasaritsagara,"sokss_8,2.224","anantaramamīlaś ca durārohaś ca vīryavān /
sumāyas tantukacchaś ca vikaṭākṣaḥ prakampanaḥ","अनन्तरममीलश् च दुरारोहश् च वीर्यवान् /
सुमायस् तन्तुकच्छश् च विकटाक्षः प्रकम्पनः"
Kathasaritsagara,"sokss_8,2.225","dhūmaketur mahāmāyo ye cānye 'py asureśvarāḥ /
ekaiko nijasāmantasahasreṇāyayau vṛtaḥ","धूमकेतुर् महामायो ये चान्ये ऽप्य् असुरेश्वराः /
एकैको निजसामन्तसहस्रेणाययौ वृतः"
Kathasaritsagara,"sokss_8,2.226","apūryata sabhā taiś ca vihitānyonyavandanaiḥ /
yathākramopaviṣṭāṃś ca prahlādas tān amānayat","अपूर्यत सभा तैश् च विहितान्योन्यवन्दनैः /
यथाक्रमोपविष्टांश् च प्रह्लादस् तान् अमानयत्"
Kathasaritsagara,"sokss_8,2.227","prāpte cāhārakāle te sarve saha mayādibhiḥ /
gaṅgāsnātāḥ samājagmur bhojanāya mahāsabhām","प्राप्ते चाहारकाले ते सर्वे सह मयादिभिः /
गङ्गास्नाताः समाजग्मुर् भोजनाय महासभाम्"
Kathasaritsagara,"sokss_8,2.228","śatayojanavistīrṇāṃ suvarṇamaṇikuṭṭimām /
ratnastambhacitāṃ nyastavicitramaṇibhājanām","शतयोजनविस्तीर्णां सुवर्णमणिकुट्टिमाम् /
रत्नस्तम्भचितां न्यस्तविचित्रमणिभाजनाम्"
Kathasaritsagara,"sokss_8,2.229","tatra prahlādasahitāḥ sasunīthamayāś ca te /
sūryaprabheṇa sacivair yuktena ca sahāsurāḥ","तत्र प्रह्लादसहिताः ससुनीथमयाश् च ते /
सूर्यप्रभेण सचिवैर् युक्तेन च सहासुराः"
Kathasaritsagara,"sokss_8,2.230","tat tan nānāvidhaṃ bhakṣyabhojyalehyādi ṣaḍrasam /
divyam annaṃ bubhujire papuḥ pānam athottamam","तत् तन् नानाविधं भक्ष्यभोज्यलेह्यादि षड्रसम् /
दिव्यम् अन्नं बुभुजिरे पपुः पानम् अथोत्तमम्"
Kathasaritsagara,"sokss_8,2.231","bhuktapītāś ca gatvānyat sarve ratnamayaṃ sadaḥ /
daityadānavakanyānāṃ dadṛśur nṛttam uttamam","भुक्तपीताश् च गत्वान्यत् सर्वे रत्नमयं सदः /
दैत्यदानवकन्यानां ददृशुर् नृत्तम् उत्तमम्"
Kathasaritsagara,"sokss_8,2.232","tatprasaṅge dadarśātra pranṛttāṃ pitur ājñayā /
prahlādasya sutāṃ sūryaprabho nāmnā mahallikām","तत्प्रसङ्गे ददर्शात्र प्रनृत्तां पितुर् आज्ञया /
प्रह्लादस्य सुतां सूर्यप्रभो नाम्ना महल्लिकाम्"
Kathasaritsagara,"sokss_8,2.233","dyotayantīṃ diśaḥ kāntyā varṣantīm amṛtaṃ dṛśoḥ /
kautukād iva pātālam āgatāṃ mūrtim aindavīm","द्योतयन्तीं दिशः कान्त्या वर्षन्तीम् अमृतं दृशोः /
कौतुकाद् इव पातालम् आगतां मूर्तिम् ऐन्दवीम्"
Kathasaritsagara,"sokss_8,2.234","lalāṭatilakopetāṃ cārunūpurapādikām /
smeradṛṣṭiṃ vidhātraiva sṛṣṭāṃ nṛttamayīm iva","ललाटतिलकोपेतां चारुनूपुरपादिकाम् /
स्मेरदृष्टिं विधात्रैव सृष्टां नृत्तमयीम् इव"
Kathasaritsagara,"sokss_8,2.235","keśair arālair daśanaiḥ śikharair bibhratīṃ stanau /
uromaṇḍalinau nṛttaṃ sṛjatīm iva nūtanam","केशैर् अरालैर् दशनैः शिखरैर् बिभ्रतीं स्तनौ /
उरोमण्डलिनौ नृत्तं सृजतीम् इव नूतनम्"
Kathasaritsagara,"sokss_8,2.236","dṛṣṭvaiva ca tadā caṇḍī tasya sūryaprabhasya sā /
api svīkṛtam anyābhir jahāra hṛdayaṃ haṭhāt","दृष्ट्वैव च तदा चण्डी तस्य सूर्यप्रभस्य सा /
अपि स्वीकृतम् अन्याभिर् जहार हृदयं हठात्"
Kathasaritsagara,"sokss_8,2.237","tataḥ sāpy asurendrāṇāṃ madhye dūrād dadarśa tam /
haradagdhe smare sṛṣṭaṃ dhātrāparam iva smaram","ततः साप्य् असुरेन्द्राणां मध्ये दूराद् ददर्श तम् /
हरदग्धे स्मरे सृष्टं धात्रापरम् इव स्मरम्"
Kathasaritsagara,"sokss_8,2.238","dṛṣṭvaiva tadgatamanās tathābhūd acalad yathā /
āṅgiko 'bhinayo 'py asyā dṛṣṭvevāvinayaṃ ruṣā","दृष्ट्वैव तद्गतमनास् तथाभूद् अचलद् यथा /
आङ्गिको ऽभिनयो ऽप्य् अस्या दृष्ट्वेवाविनयं रुषा"
Kathasaritsagara,"sokss_8,2.239","sabhāsthāś ca tayor bhāvaṃ taṃ dvayor apy alakṣayan /
prekṣaṇaṃ copasaṃjahruḥ śrāntā rājasuteti te","सभास्थाश् च तयोर् भावं तं द्वयोर् अप्य् अलक्षयन् /
प्रेक्षणं चोपसंजह्रुः श्रान्ता राजसुतेति ते"
Kathasaritsagara,"sokss_8,2.240","tataḥ sūryaprabhaṃ tiryak paśyantī sā mahallikā /
pitrā visṛṣṭā vanditvā dānavendrān agād gṛham","ततः सूर्यप्रभं तिर्यक् पश्यन्ती सा महल्लिका /
पित्रा विसृष्टा वन्दित्वा दानवेन्द्रान् अगाद् गृहम्"
Kathasaritsagara,"sokss_8,2.241","dānavendrāś ca te sarve yathāsvam agaman gṛhān /
sūryaprabho 'pi svāvāsam ājagāma dinakṣaye","दानवेन्द्राश् च ते सर्वे यथास्वम् अगमन् गृहान् /
सूर्यप्रभो ऽपि स्वावासम् आजगाम दिनक्षये"
Kathasaritsagara,"sokss_8,2.242","pradoṣe ca kalāvatyā punar āgatayā saha /
suṣvāpābhyantare guptaṃ bahiḥ suptākhilānugaḥ","प्रदोषे च कलावत्या पुनर् आगतया सह /
सुष्वापाभ्यन्तरे गुप्तं बहिः सुप्ताखिलानुगः"
Kathasaritsagara,"sokss_8,2.243","tāvan mahallikā sāpi tatsaṃdarśanasotsukā /
tatrāyayau savisrambhavayasyādvayasaṃgatā","तावन् महल्लिका सापि तत्संदर्शनसोत्सुका /
तत्राययौ सविस्रम्भवयस्याद्वयसंगता"
Kathasaritsagara,"sokss_8,2.244","antaḥ praveṣṭum icchantīṃ prajñāḍhyākhyo dadarśa tām /
sūryaprabhasya sacivo nidrayā tatkṣaṇojjhitaḥ","अन्तः प्रवेष्टुम् इच्छन्तीं प्रज्ञाढ्याख्यो ददर्श ताम् /
सूर्यप्रभस्य सचिवो निद्रया तत्क्षणोज्झितः"
Kathasaritsagara,"sokss_8,2.245","devi tiṣṭha kṣaṇaṃ yāvat praviśyābhyantarād aham /
nirgacchāmīti sa ca tāṃ parijñāyotthito 'bhyadhāt","देवि तिष्ठ क्षणं यावत् प्रविश्याभ्यन्तराद् अहम् /
निर्गच्छामीति स च तां परिज्ञायोत्थितो ऽभ्यधात्"
Kathasaritsagara,"sokss_8,2.246","ruddhāḥ smaḥ kiṃ bahiḥ kasmād yūyaṃ ceti saśaṅkayā /
tayā pṛṣṭaḥ sa bhūyo 'pi prajñāḍhyo nijagāda tām","रुद्धाः स्मः किं बहिः कस्माद् यूयं चेति सशङ्कया /
तया पृष्टः स भूयो ऽपि प्रज्ञाढ्यो निजगाद ताम्"
Kathasaritsagara,"sokss_8,2.247","svairaṃ suptasya sahasaivāntikaṃ kiṃ praviśyate /
suptaś cāsmatprabhur asāv eko vratavaśād iti","स्वैरं सुप्तस्य सहसैवान्तिकं किं प्रविश्यते /
सुप्तश् चास्मत्प्रभुर् असाव् एको व्रतवशाद् इति"
Kathasaritsagara,"sokss_8,2.248","tatas tayā viśasva tvam ity uktaḥ savilakṣayā /
prahlādadaityasutayā prajñāḍhyo 'ntar viveśa saḥ","ततस् तया विशस्व त्वम् इत्य् उक्तः सविलक्षया /
प्रह्लाददैत्यसुतया प्रज्ञाढ्यो ऽन्तर् विवेश सः"
Kathasaritsagara,"sokss_8,2.249","suptāṃ kalāvatīṃ dṛṣṭvā tasmai sūryaprabhāya saḥ /
prabodhya svairam ācakhyāv āgatāṃ tāṃ mahallikām","सुप्तां कलावतीं दृष्ट्वा तस्मै सूर्यप्रभाय सः /
प्रबोध्य स्वैरम् आचख्याव् आगतां तां महल्लिकाम्"
Kathasaritsagara,"sokss_8,2.250","sūryaprabhaś ca buddhvā tac chanair utthāya nirgataḥ /
dṛṣṭvā mahallikām ātmatṛtīyām apy abhāṣata","सूर्यप्रभश् च बुद्ध्वा तच् छनैर् उत्थाय निर्गतः /
दृष्ट्वा महल्लिकाम् आत्मतृतीयाम् अप्य् अभाषत"
Kathasaritsagara,"sokss_8,2.251","nītaḥ kṛtārthatāṃ tāvad ayam abhyāgato janaḥ /
nīyatāṃ sthānam apy etad āsanaṃ parigṛhyatām","नीतः कृतार्थतां तावद् अयम् अभ्यागतो जनः /
नीयतां स्थानम् अप्य् एतद् आसनं परिगृह्यताम्"
Kathasaritsagara,"sokss_8,2.252","tac chrutvopaviveśātha sahānyābhyāṃ mahallikā /
sūryaprabho 'py upāvikṣat sa prajñāḍhyayutas tataḥ","तच् छ्रुत्वोपविवेशाथ सहान्याभ्यां महल्लिका /
सूर्यप्रभो ऽप्य् उपाविक्षत् स प्रज्ञाढ्ययुतस् ततः"
Kathasaritsagara,"sokss_8,2.253","upaviśya sa covāca tanvi yady api me kṛtā /
tvayāvajñā sadasy anyā prekṣyānte vardhamānayā","उपविश्य स चोवाच तन्वि यद्य् अपि मे कृता /
त्वयावज्ञा सदस्य् अन्या प्रेक्ष्यान्ते वर्धमानया"
Kathasaritsagara,"sokss_8,2.254","tathāpi tāval lolākṣi dṛṣṭamātreṇa me tava /
saundaryeṇeva nṛttena locane saphalīkṛte","तथापि तावल् लोलाक्षि दृष्टमात्रेण मे तव /
सौन्दर्येणेव नृत्तेन लोचने सफलीकृते"
Kathasaritsagara,"sokss_8,2.255","iti sūryaprabheṇoktā sā prahlādasutābravīt /
nāryaputrāparādho 'sau mama so 'trāparādhyati","इति सूर्यप्रभेणोक्ता सा प्रह्लादसुताब्रवीत् /
नार्यपुत्रापराधो ऽसौ मम सो ऽत्रापराध्यति"
Kathasaritsagara,"sokss_8,2.256","yenāhaṃ saṃsadi kṛtā bhagnābhinayalajjitā /
etac chrutvā jito 'smīti hasan sūryaprabho 'bravīt","येनाहं संसदि कृता भग्नाभिनयलज्जिता /
एतच् छ्रुत्वा जितो ऽस्मीति हसन् सूर्यप्रभो ऽब्रवीत्"
Kathasaritsagara,"sokss_8,2.257","jagrāha ca kareṇāsyāḥ karaṃ rājasuto 'tha saḥ /
balātkāragrahād bhītam iva sasvedavepathum","जग्राह च करेणास्याः करं राजसुतो ऽथ सः /
बलात्कारग्रहाद् भीतम् इव सस्वेदवेपथुम्"
Kathasaritsagara,"sokss_8,2.258","muñcāryaputra kanyāhaṃ pitṛvaśyeti vādinīm /
tato 'surendratanayāṃ prajñāḍhyas tām uvāca saḥ","मुञ्चार्यपुत्र कन्याहं पितृवश्येति वादिनीम् /
ततो ऽसुरेन्द्रतनयां प्रज्ञाढ्यस् ताम् उवाच सः"
Kathasaritsagara,"sokss_8,2.259","kanyānāṃ kiṃ ca gāndharvo vivāho devi vidyate /
na ca pradāsyaty anyasmai pitā tvāṃ lakṣitāśayaḥ","कन्यानां किं च गान्धर्वो विवाहो देवि विद्यते /
न च प्रदास्यत्य् अन्यस्मै पिता त्वां लक्षिताशयः"
Kathasaritsagara,"sokss_8,2.260","etasya cātra saṃmānaṃ niścitaṃ sa kariṣyati /
tad alaṃ sādhvasenedṛg vṛthā mā bhūt samāgamaḥ","एतस्य चात्र संमानं निश्चितं स करिष्यति /
तद् अलं साध्वसेनेदृग् वृथा मा भूत् समागमः"
Kathasaritsagara,"sokss_8,2.261","evaṃ mahallikāṃ yāvat prajñāḍhyas tāṃ bravīti saḥ /
tāvat sābhyantare tatra prabuddhābhūt kalāvatī","एवं महल्लिकां यावत् प्रज्ञाढ्यस् तां ब्रवीति सः /
तावत् साभ्यन्तरे तत्र प्रबुद्धाभूत् कलावती"
Kathasaritsagara,"sokss_8,2.262","apaśyantī ca taṃ sūryaprabhaṃ sā śayanīyake /
pratīkṣya kiṃcid udvignaśaṅkitā niragād bahiḥ","अपश्यन्ती च तं सूर्यप्रभं सा शयनीयके /
प्रतीक्ष्य किंचिद् उद्विग्नशङ्किता निरगाद् बहिः"
Kathasaritsagara,"sokss_8,2.263","dṛṣṭvā mahallikopetaṃ taṃ cātra nijavallabham /
sakopā ca salajjā ca sabhayā ca babhūva sā","दृष्ट्वा महल्लिकोपेतं तं चात्र निजवल्लभम् /
सकोपा च सलज्जा च सभया च बभूव सा"
Kathasaritsagara,"sokss_8,2.264","mahallikāpi dṛṣṭvaiva tām āsīd bhītalajjitā /
sūryaprabhaś ca niḥspandas tasthāv ālikhito yathā","महल्लिकापि दृष्ट्वैव ताम् आसीद् भीतलज्जिता /
सूर्यप्रभश् च निःस्पन्दस् तस्थाव् आलिखितो यथा"
Kathasaritsagara,"sokss_8,2.265","dṛṣṭā kathaṃ palāye 'haṃ jihremīrṣyāmi vā yadi /
iti tatpārśvam evāgāt kalāvaty api sā tataḥ","दृष्टा कथं पलाये ऽहं जिह्रेमीर्ष्यामि वा यदि /
इति तत्पार्श्वम् एवागात् कलावत्य् अपि सा ततः"
Kathasaritsagara,"sokss_8,2.266","kuśalaṃ sakhi kutra tvam āgataivam ito niśi /
evaṃ mahallikāṃ tāṃ ca sābhyasūyam uvāca sā","कुशलं सखि कुत्र त्वम् आगतैवम् इतो निशि /
एवं महल्लिकां तां च साभ्यसूयम् उवाच सा"
Kathasaritsagara,"sokss_8,2.267","tato mahallikāvocan mamaitad gṛham atra tu /
tvam anyapātālagṛhāt prāptā prāghuṇikādya me","ततो महल्लिकावोचन् ममैतद् गृहम् अत्र तु /
त्वम् अन्यपातालगृहात् प्राप्ता प्राघुणिकाद्य मे"
Kathasaritsagara,"sokss_8,2.268","tac chrutvā sā vihasyaitāṃ kalāvaty evam abravīt /
satyaṃ dṛśyata evedaṃ yat tvaṃ sarvasya kasyacit","तच् छ्रुत्वा सा विहस्यैतां कलावत्य् एवम् अब्रवीत् /
सत्यं दृश्यत एवेदं यत् त्वं सर्वस्य कस्यचित्"
Kathasaritsagara,"sokss_8,2.269","karoṣīhāgatasyaiva prāghuṇātithyasatkriyām /
evam ukte kalāvatyā sā jagāda mahallikā","करोषीहागतस्यैव प्राघुणातिथ्यसत्क्रियाम् /
एवम् उक्ते कलावत्या सा जगाद महल्लिका"
Kathasaritsagara,"sokss_8,2.270","yadi prītyā mayoktā tvaṃ tat kiṃ sadveṣaniṣṭhuram /
evaṃ vadasi nirlajje kim ahaṃ sadṛśī tava","यदि प्रीत्या मयोक्ता त्वं तत् किं सद्वेषनिष्ठुरम् /
एवं वदसि निर्लज्जे किम् अहं सदृशी तव"
Kathasaritsagara,"sokss_8,2.271","kim ahaṃ bāndhavādattā dūrād etya parasthale /
parasya śayane suptā rahasy ekākinī niśi","किम् अहं बान्धवादत्ता दूराद् एत्य परस्थले /
परस्य शयने सुप्ता रहस्य् एकाकिनी निशि"
Kathasaritsagara,"sokss_8,2.272","ahaṃ pituḥ prāghuṇikaṃ svasthāne draṣṭum āgatā /
ātithyenādhunaivaiṣā sakhīdvitayasaṃgatā","अहं पितुः प्राघुणिकं स्वस्थाने द्रष्टुम् आगता /
आतिथ्येनाधुनैवैषा सखीद्वितयसंगता"
Kathasaritsagara,"sokss_8,2.273","yadāsmān vipralabhyādāv asau mantrī praviṣṭavān /
tadaivaitan mayā jñātaṃ tvayā vyaktīkṛtaṃ svataḥ","यदास्मान् विप्रलभ्यादाव् असौ मन्त्री प्रविष्टवान् /
तदैवैतन् मया ज्ञातं त्वया व्यक्तीकृतं स्वतः"
Kathasaritsagara,"sokss_8,2.274","evaṃ mahallikoktā sā kalāvaty agamat tataḥ /
tiryak kopakaṣāyeṇa paśyantī cakṣuṣā priyam","एवं महल्लिकोक्ता सा कलावत्य् अगमत् ततः /
तिर्यक् कोपकषायेण पश्यन्ती चक्षुषा प्रियम्"
Kathasaritsagara,"sokss_8,2.275","tato mahallikā sāpi bahuvallabha yāmy aham /
saṃpratīti ruṣā sūryaprabham uktvā tato yayau","ततो महल्लिका सापि बहुवल्लभ याम्य् अहम् /
संप्रतीति रुषा सूर्यप्रभम् उक्त्वा ततो ययौ"
Kathasaritsagara,"sokss_8,2.276","sūryaprabhaś ca vimanā yuktaṃ yad abhavat tadā /
kāntābhyāṃ hi samaṃ tasya tadāsaktaṃ mano gatam","सूर्यप्रभश् च विमना युक्तं यद् अभवत् तदा /
कान्ताभ्यां हि समं तस्य तदासक्तं मनो गतम्"
Kathasaritsagara,"sokss_8,2.277","atha jñātuṃ kalāvatyāḥ kalahāntaraceṣṭitam /
prāhiṇod drutam utthāpya prabhāsaṃ sa svamantriṇam","अथ ज्ञातुं कलावत्याः कलहान्तरचेष्टितम् /
प्राहिणोद् द्रुतम् उत्थाप्य प्रभासं स स्वमन्त्रिणम्"
Kathasaritsagara,"sokss_8,2.278","mahallikāyās tadvac ca prahastaṃ sa visṛṣṭavān /
svayaṃ ca tatpratīkṣaḥ sann āsīt prajñāḍhyasaṃyutaḥ","महल्लिकायास् तद्वच् च प्रहस्तं स विसृष्टवान् /
स्वयं च तत्प्रतीक्षः सन्न् आसीत् प्रज्ञाढ्यसंयुतः"
Kathasaritsagara,"sokss_8,2.279","athānviṣya kalāvatyāś ceṣṭitaṃ sa samāyayau /
prabhāso nikaṭaṃ tasya pṛṣṭaś caivam uvāca tam","अथान्विष्य कलावत्याश् चेष्टितं स समाययौ /
प्रभासो निकटं तस्य पृष्टश् चैवम् उवाच तम्"
Kathasaritsagara,"sokss_8,2.280","ito dvitīyapātālavarti tad gatavān aham /
vāsaveśma kalāvatyāḥ svavidyācchāditātmakaḥ","इतो द्वितीयपातालवर्ति तद् गतवान् अहम् /
वासवेश्म कलावत्याः स्वविद्याच्छादितात्मकः"
Kathasaritsagara,"sokss_8,2.281","bahis tatra dvayoś ceṭyor ālāpaś ca śruto mayā /
ekābravīt sakhi kim adyodvignāste kalāvatī","बहिस् तत्र द्वयोश् चेट्योर् आलापश् च श्रुतो मया /
एकाब्रवीत् सखि किम् अद्योद्विग्नास्ते कलावती"
Kathasaritsagara,"sokss_8,2.282","tato dvitīyāpy avadat sakhi śṛṇv atra kāraṇam /
sumuṇḍīkāvatāro hi caturthe 'dya rasātale","ततो द्वितीयाप्य् अवदत् सखि शृण्व् अत्र कारणम् /
सुमुण्डीकावतारो हि चतुर्थे ऽद्य रसातले"
Kathasaritsagara,"sokss_8,2.283","sthitaḥ sūryaprabho nāma rūpeṇa jitamanmathaḥ /
tasmai gatvā svayaṃ guptam ātmā dattaḥ kilaitayā","स्थितः सूर्यप्रभो नाम रूपेण जितमन्मथः /
तस्मै गत्वा स्वयं गुप्तम् आत्मा दत्तः किलैतया"
Kathasaritsagara,"sokss_8,2.284","gatāyām adya caitasyāṃ tatsakāśaṃ niśāgame /
prahlādaduhitāpy āgāt svayaṃ tatra mahallikā","गतायाम् अद्य चैतस्यां तत्सकाशं निशागमे /
प्रह्लाददुहिताप्य् आगात् स्वयं तत्र महल्लिका"
Kathasaritsagara,"sokss_8,2.285","tayā saherṣyākalahaṃ kṛtvā saty ātmaghātane /
udyataiṣā sukhāvatyā svasrā dṛṣṭvaiva rakṣitā","तया सहेर्ष्याकलहं कृत्वा सत्य् आत्मघातने /
उद्यतैषा सुखावत्या स्वस्रा दृष्ट्वैव रक्षिता"
Kathasaritsagara,"sokss_8,2.286","tataś cāntaḥ praviśyaiva nipatya śayanīyake /
sthitā tayā saha svasrā pṛṣṭavṛttāntavignayā","ततश् चान्तः प्रविश्यैव निपत्य शयनीयके /
स्थिता तया सह स्वस्रा पृष्टवृत्तान्तविग्नया"
Kathasaritsagara,"sokss_8,2.287","evaṃ ceṭyoḥ kathāṃ śrutvā praviśyātra tathaiva te /
kalāvatīsukhāvatyau dṛṣṭe tulyākṛtī mayā","एवं चेट्योः कथां श्रुत्वा प्रविश्यात्र तथैव ते /
कलावतीसुखावत्यौ दृष्टे तुल्याकृती मया"
Kathasaritsagara,"sokss_8,2.288","iti prabhāso yāvat taṃ vakti sūryaprabhaṃ rahaḥ /
tāvat prahasto 'py atrāgāt pṛṣṭaḥ so 'py abravīd idam","इति प्रभासो यावत् तं वक्ति सूर्यप्रभं रहः /
तावत् प्रहस्तो ऽप्य् अत्रागात् पृष्टः सो ऽप्य् अब्रवीद् इदम्"
Kathasaritsagara,"sokss_8,2.289","ito mahallikāvāsagṛhaṃ yāvad ahaṃ gataḥ /
tāvat tatra praviṣṭā sā sakhībhyāṃ saha durmanāḥ","इतो महल्लिकावासगृहं यावद् अहं गतः /
तावत् तत्र प्रविष्टा सा सखीभ्यां सह दुर्मनाः"
Kathasaritsagara,"sokss_8,2.290","ahaṃ tatraiva cādṛśyo vidyāyuktyā praviṣṭavān /
dṛṣṭā mayātra tasyāś ca sakhyo dvādaśa tatsamāḥ","अहं तत्रैव चादृश्यो विद्यायुक्त्या प्रविष्टवान् /
दृष्टा मयात्र तस्याश् च सख्यो द्वादश तत्समाः"
Kathasaritsagara,"sokss_8,2.291","tāś ca sadratnaparyaṅkaniṣaṇṇāṃ parivṛtya tām /
mahallikām upavikṣann ekā covāca tāṃ tataḥ","ताश् च सद्रत्नपर्यङ्कनिषण्णां परिवृत्य ताम् /
महल्लिकाम् उपविक्षन्न् एका चोवाच तां ततः"
Kathasaritsagara,"sokss_8,2.292","sakhi kasmād akasmāt tvam udvignevādya dṛśyase /
vivāhe prastute 'py eṣā bata kā te viṣāditā","सखि कस्माद् अकस्मात् त्वम् उद्विग्नेवाद्य दृश्यसे /
विवाहे प्रस्तुते ऽप्य् एषा बत का ते विषादिता"
Kathasaritsagara,"sokss_8,2.293","tac chrutvā savimarśā sā tāṃ prahlādasutābravīt /
ko me vivāho dattāsmi kasmai kenoditaṃ tava","तच् छ्रुत्वा सविमर्शा सा तां प्रह्लादसुताब्रवीत् /
को मे विवाहो दत्तास्मि कस्मै केनोदितं तव"
Kathasaritsagara,"sokss_8,2.294","evaṃ tayokte sarvās tā jagadur niścitaṃ tava /
prātar vivāho dattāsi sakhi sūryaprabhāya ca","एवं तयोक्ते सर्वास् ता जगदुर् निश्चितं तव /
प्रातर् विवाहो दत्तासि सखि सूर्यप्रभाय च"
Kathasaritsagara,"sokss_8,2.295","tvajjananyā ca devyaitad adyoktaṃ tvadasaṃnidhau /
asmān niyojayantyā te kautukapratikarmaṇi","त्वज्जनन्या च देव्यैतद् अद्योक्तं त्वदसंनिधौ /
अस्मान् नियोजयन्त्या ते कौतुकप्रतिकर्मणि"
Kathasaritsagara,"sokss_8,2.296","tad dhanyāsi ca yasyās te bhāvī sūryaprabhaḥ patiḥ /
yadrūpalubdho nidrāti niśi nehāṅganājanaḥ","तद् धन्यासि च यस्यास् ते भावी सूर्यप्रभः पतिः /
यद्रूपलुब्धो निद्राति निशि नेहाङ्गनाजनः"
Kathasaritsagara,"sokss_8,2.297","asmākaṃ tu viṣādo 'yaṃ kvedānīṃ tvaṃ vayaṃ kva ca /
tasmin hi bhartari prāpte tvam asmān vismariṣyasi","अस्माकं तु विषादो ऽयं क्वेदानीं त्वं वयं क्व च /
तस्मिन् हि भर्तरि प्राप्ते त्वम् अस्मान् विस्मरिष्यसि"
Kathasaritsagara,"sokss_8,2.298","etan mahallikā tāsāṃ mukhāc chrutvā jagāda sā /
kaccit sa dṛṣṭo yuṣmābhir manas tasmin gataṃ ca vaḥ","एतन् महल्लिका तासां मुखाच् छ्रुत्वा जगाद सा /
कच्चित् स दृष्टो युष्माभिर् मनस् तस्मिन् गतं च वः"
Kathasaritsagara,"sokss_8,2.299","tac chrutvā tām avocaṃs tā harmyāt so 'smābhir īkṣitaḥ /
kā ca sā strī mano yasyā na sa dṛṣṭo hared iti","तच् छ्रुत्वा ताम् अवोचंस् ता हर्म्यात् सो ऽस्माभिर् ईक्षितः /
का च सा स्त्री मनो यस्या न स दृष्टो हरेद् इति"
Kathasaritsagara,"sokss_8,2.300","tataḥ sāpy avadat tarhi tātaṃ vakṣyāmy ahaṃ tathā /
yuṣmān apy akhilās tasmai dāpayiṣyāmy amūr yathā","ततः साप्य् अवदत् तर्हि तातं वक्ष्याम्य् अहं तथा /
युष्मान् अप्य् अखिलास् तस्मै दापयिष्याम्य् अमूर् यथा"
Kathasaritsagara,"sokss_8,2.301","ittham anyonyaviraho na syān naḥ sahavāsataḥ /
iti bruvāṇāṃ kanyās tāḥ saṃbhrāntāḥ saṃbabhāṣire","इत्थम् अन्योन्यविरहो न स्यान् नः सहवासतः /
इति ब्रुवाणां कन्यास् ताः संभ्रान्ताः संबभाषिरे"
Kathasaritsagara,"sokss_8,2.302","sakhi maivaṃ kṛthā naitad yuktam eṣā trapā hi naḥ /
evam uktavatīr etāḥ sā jagādāsurendrajā","सखि मैवं कृथा नैतद् युक्तम् एषा त्रपा हि नः /
एवम् उक्तवतीर् एताः सा जगादासुरेन्द्रजा"
Kathasaritsagara,"sokss_8,2.303","kim ayuktaṃ na tenaikā pariṇeyāham eva hi /
tasmai sarve 'pi dāsyanti duhitṝr daityadānavāḥ","किम् अयुक्तं न तेनैका परिणेयाहम् एव हि /
तस्मै सर्वे ऽपि दास्यन्ति दुहितॄर् दैत्यदानवाः"
Kathasaritsagara,"sokss_8,2.304","anyāś ca rājatanayās tasyodūḍhā bhuvi sthitāḥ /
pariṇeṣyati bahvīś ca sa vidyādharakanyakāḥ","अन्याश् च राजतनयास् तस्योदूढा भुवि स्थिताः /
परिणेष्यति बह्वीश् च स विद्याधरकन्यकाः"
Kathasaritsagara,"sokss_8,2.305","tanmadhye pariṇītāsu yuṣmāsu mama kā kṣatiḥ /
sukhaṃ pratyuta vatsyāmo vayaṃ sakhyaḥ parasparam","तन्मध्ये परिणीतासु युष्मासु मम का क्षतिः /
सुखं प्रत्युत वत्स्यामो वयं सख्यः परस्परम्"
Kathasaritsagara,"sokss_8,2.306","anyābhis tu viruddhābhiḥ kas tābhiḥ saṃstavo mama /
yuṣmākaṃ ca trapā kātra sarvam etat karomy aham","अन्याभिस् तु विरुद्धाभिः कस् ताभिः संस्तवो मम /
युष्माकं च त्रपा कात्र सर्वम् एतत् करोम्य् अहम्"
Kathasaritsagara,"sokss_8,2.307","iti tāsāṃ kathā yāvad vartate tvadgatātmanām /
tāvat tato 'haṃ nirgatya svairaṃ tvatpārśvam āgataḥ","इति तासां कथा यावद् वर्तते त्वद्गतात्मनाम् /
तावत् ततो ऽहं निर्गत्य स्वैरं त्वत्पार्श्वम् आगतः"
Kathasaritsagara,"sokss_8,2.308","etat prahastasya mukhāc chrutvā sūryaprabho 'tra saḥ /
anidra eva śayane tāṃ niśām anayan mudā","एतत् प्रहस्तस्य मुखाच् छ्रुत्वा सूर्यप्रभो ऽत्र सः /
अनिद्र एव शयने तां निशाम् अनयन् मुदा"
Kathasaritsagara,"sokss_8,2.309","prātaḥ saha sunīthena mayena sacivaiś ca saḥ /
asurādhipatiṃ draṣṭuṃ prahlādaṃ tatsabhāṃ yayau","प्रातः सह सुनीथेन मयेन सचिवैश् च सः /
असुराधिपतिं द्रष्टुं प्रह्लादं तत्सभां ययौ"
Kathasaritsagara,"sokss_8,2.310","sunīthaṃ tatra sa prāha prahlādo darśitādaraḥ /
sutāṃ sūryaprabhāyāhaṃ dadāmy asmai mahallikām","सुनीथं तत्र स प्राह प्रह्लादो दर्शितादरः /
सुतां सूर्यप्रभायाहं ददाम्य् अस्मै महल्लिकाम्"
Kathasaritsagara,"sokss_8,2.311","asya hi prāghuṇātithyaṃ kāryaṃ me tava ca priyam /
etat prahlādavacanaṃ sunītho 'bhinananda saḥ","अस्य हि प्राघुणातिथ्यं कार्यं मे तव च प्रियम् /
एतत् प्रह्लादवचनं सुनीथो ऽभिननन्द सः"
Kathasaritsagara,"sokss_8,2.312","tato vedīṃ samāropya madhyajvalitapāvakām /
tatprabhābhrājitodagraratnastambhāvabhāsitām","ततो वेदीं समारोप्य मध्यज्वलितपावकाम् /
तत्प्रभाभ्राजितोदग्ररत्नस्तम्भावभासिताम्"
Kathasaritsagara,"sokss_8,2.313","mahallikāṃ tāṃ svasutāṃ prādāt sūryaprabhāya saḥ /
prahlādo 'surasāmrājyasadṛśībhir vibhūtibhiḥ","महल्लिकां तां स्वसुतां प्रादात् सूर्यप्रभाय सः /
प्रह्लादो ऽसुरसाम्राज्यसदृशीभिर् विभूतिभिः"
Kathasaritsagara,"sokss_8,2.314","dadau sadratnarāśīṃś ca sa duhitre varāya ca /
tridaśāvajayānītān sumeruśikharopamān","ददौ सद्रत्नराशींश् च स दुहित्रे वराय च /
त्रिदशावजयानीतान् सुमेरुशिखरोपमान्"
Kathasaritsagara,"sokss_8,2.315","tāta tā api dehy asmai sakhīr me dvādaśa priyāḥ /
evaṃ mahallikā svairaṃ prahlādaṃ sā tadābravīt","तात ता अपि देह्य् अस्मै सखीर् मे द्वादश प्रियाः /
एवं महल्लिका स्वैरं प्रह्लादं सा तदाब्रवीत्"
Kathasaritsagara,"sokss_8,2.316","putri madbhrātradhīnās tās tena bandīkṛtā yataḥ /
mama dātuṃ na yujyanta iti so 'pi jagāda tām","पुत्रि मद्भ्रात्रधीनास् तास् तेन बन्दीकृता यतः /
मम दातुं न युज्यन्त इति सो ऽपि जगाद ताम्"
Kathasaritsagara,"sokss_8,2.317","kṛtodvāhotsavaś cāsmin yāte sūryaprabho dine /
viveśa vāsakaṃ naktaṃ sa mahallikayā saha","कृतोद्वाहोत्सवश् चास्मिन् याते सूर्यप्रभो दिने /
विवेश वासकं नक्तं स महल्लिकया सह"
Kathasaritsagara,"sokss_8,2.318","sarvakāmopacārāḍhyaṃ tatra taṃ suratotsavam /
anayā samanaḥprītisaukhyaṃ so 'nubabhūva ca","सर्वकामोपचाराढ्यं तत्र तं सुरतोत्सवम् /
अनया समनःप्रीतिसौख्यं सो ऽनुबभूव च"
Kathasaritsagara,"sokss_8,2.319","prātar gate ca prahlāde sabhāṃ tasmin sahānuge /
amīlo dānavādhīśaḥ prahlādādīn abhāṣata","प्रातर् गते च प्रह्लादे सभां तस्मिन् सहानुगे /
अमीलो दानवाधीशः प्रह्लादादीन् अभाषत"
Kathasaritsagara,"sokss_8,2.320","adya yuṣmābhir akhilair āgantavyaṃ gṛhe mama /
tatrātithyaṃ yataḥ sūryaprabhasyāsya karomy aham","अद्य युष्माभिर् अखिलैर् आगन्तव्यं गृहे मम /
तत्रातिथ्यं यतः सूर्यप्रभस्यास्य करोम्य् अहम्"
Kathasaritsagara,"sokss_8,2.321","sutāṃ kalāvatīṃ tasmai dadāmi yadi vo hitam /
etat tadvacanaṃ sarve tatheti pratipedire","सुतां कलावतीं तस्मै ददामि यदि वो हितम् /
एतत् तद्वचनं सर्वे तथेति प्रतिपेदिरे"
Kathasaritsagara,"sokss_8,2.322","tato dvitīyaṃ pātālaṃ tasminn eva kṣaṇe ca te /
sarve jagmuḥ samaṃ sūryaprabheṇa samayādinā","ततो द्वितीयं पातालं तस्मिन्न् एव क्षणे च ते /
सर्वे जग्मुः समं सूर्यप्रभेण समयादिना"
Kathasaritsagara,"sokss_8,2.323","tatrāmīlo dadau tasmai sutāṃ sūryaprabhāya tām /
kalāvatīṃ prakriyayā dattātmānam api svayam","तत्रामीलो ददौ तस्मै सुतां सूर्यप्रभाय ताम् /
कलावतीं प्रक्रियया दत्तात्मानम् अपि स्वयम्"
Kathasaritsagara,"sokss_8,2.324","kṛtvā vivāhaṃ prahlādagṛhe bhuktvāsurānvitaḥ /
ninye bhogopacāreṇa dinaṃ sūryaprabho 'tra tat","कृत्वा विवाहं प्रह्लादगृहे भुक्त्वासुरान्वितः /
निन्ये भोगोपचारेण दिनं सूर्यप्रभो ऽत्र तत्"
Kathasaritsagara,"sokss_8,2.325","dvitīye 'hni tathaivaitān durāroho 'sureśvaraḥ /
nimantrya sarvān anayat pañcamaṃ svarasātalam","द्वितीये ऽह्नि तथैवैतान् दुरारोहो ऽसुरेश्वरः /
निमन्त्र्य सर्वान् अनयत् पञ्चमं स्वरसातलम्"
Kathasaritsagara,"sokss_8,2.326","tatra sūryaprabhāya svāṃ nāmnā sa kumudāvatīm /
prādād anyavad ātithyahetor vidhivad ātmajām","तत्र सूर्यप्रभाय स्वां नाम्ना स कुमुदावतीम् /
प्रादाद् अन्यवद् आतिथ्यहेतोर् विधिवद् आत्मजाम्"
Kathasaritsagara,"sokss_8,2.327","tataḥ sarvaiḥ sametas tair bhogair nītvā dinaṃ sa tat /
vāsakaṃ kumudāvatyā bheje sūryaprabho niśi","ततः सर्वैः समेतस् तैर् भोगैर् नीत्वा दिनं स तत् /
वासकं कुमुदावत्या भेजे सूर्यप्रभो निशि"
Kathasaritsagara,"sokss_8,2.328","tatra trilokasundaryā navasaṃgamasotkayā /
sa snigdhamugdhayā sākaṃ tayā rātrim uvāsa tām","तत्र त्रिलोकसुन्दर्या नवसंगमसोत्कया /
स स्निग्धमुग्धया साकं तया रात्रिम् उवास ताम्"
Kathasaritsagara,"sokss_8,2.329","prātaś ca tantukacchena prahlādapramukhair vṛtaḥ /
nimantrya saptamaṃ ninye pātālaṃ sa svamandiram","प्रातश् च तन्तुकच्छेन प्रह्लादप्रमुखैर् वृतः /
निमन्त्र्य सप्तमं निन्ये पातालं स स्वमन्दिरम्"
Kathasaritsagara,"sokss_8,2.330","tatrāsurapatiḥ so 'smai sutāṃ nāmnā manovatīm /
dadau saratnābharaṇāṃ taptajāmbūnadadyutim","तत्रासुरपतिः सो ऽस्मै सुतां नाम्ना मनोवतीम् /
ददौ सरत्नाभरणां तप्तजाम्बूनदद्युतिम्"
Kathasaritsagara,"sokss_8,2.331","tataḥ sūryaprabhaḥ so 'tra nītvādhikasukhaṃ dinam /
manovatīnavāśleṣasukhinīm anayan niśām","ततः सूर्यप्रभः सो ऽत्र नीत्वाधिकसुखं दिनम् /
मनोवतीनवाश्लेषसुखिनीम् अनयन् निशाम्"
Kathasaritsagara,"sokss_8,2.332","aparedyuś ca taṃ sarvayuktaṃ kṛtanimantraṇaḥ /
pātālam anayat ṣaṣṭhaṃ svaṃ sumāyo 'surādhipaḥ","अपरेद्युश् च तं सर्वयुक्तं कृतनिमन्त्रणः /
पातालम् अनयत् षष्ठं स्वं सुमायो ऽसुराधिपः"
Kathasaritsagara,"sokss_8,2.333","tatra so 'pi dadau tasmai subhadrāṃ nāma kanyakām /
dūrvālatāśyāmalāṅgīṃ mūrtiṃ pāñcaśarīm iva","तत्र सो ऽपि ददौ तस्मै सुभद्रां नाम कन्यकाम् /
दूर्वालताश्यामलाङ्गीं मूर्तिं पाञ्चशरीम् इव"
Kathasaritsagara,"sokss_8,2.334","tayā suratasaṃbhogayogyayā śyāmayātra saḥ /
sahāsīt tad ahaḥ sūryaprabhaḥ pūrṇenduvaktrayā","तया सुरतसंभोगयोग्यया श्यामयात्र सः /
सहासीत् तद् अहः सूर्यप्रभः पूर्णेन्दुवक्त्रया"
Kathasaritsagara,"sokss_8,2.335","anyedyuś ca balī rājā tadvad eva nināya tam /
sūryaprabhaṃ svapātālaṃ tṛtīyaṃ so 'surānugaḥ","अन्येद्युश् च बली राजा तद्वद् एव निनाय तम् /
सूर्यप्रभं स्वपातालं तृतीयं सो ऽसुरानुगः"
Kathasaritsagara,"sokss_8,2.336","so 'pi tatra sutāṃ tasmai sundarīṃ nāma dattavān /
bālapravālasacchāyāṃ mādhavīm iva mañjarīm","सो ऽपि तत्र सुतां तस्मै सुन्दरीं नाम दत्तवान् /
बालप्रवालसच्छायां माधवीम् इव मञ्जरीम्"
Kathasaritsagara,"sokss_8,2.337","strīratnena samaṃ tena reme sūryaprabho 'tra saḥ /
surañjitas tad divasaṃ divyabhogavibhūṣitam","स्त्रीरत्नेन समं तेन रेमे सूर्यप्रभो ऽत्र सः /
सुरञ्जितस् तद् दिवसं दिव्यभोगविभूषितम्"
Kathasaritsagara,"sokss_8,2.338","apare 'hni mayaḥ so 'pi rājaputraṃ tathaiva tam /
caturthapātālagataṃ bhūyo 'naiṣīt svamandiram","अपरे ऽह्नि मयः सो ऽपि राजपुत्रं तथैव तम् /
चतुर्थपातालगतं भूयो ऽनैषीत् स्वमन्दिरम्"
Kathasaritsagara,"sokss_8,2.339","vicitraratnaprāsādaṃ nijamāyāvinirmitam /
navaṃ navam ivābhāsamānaṃ lakṣmyā pratikṣaṇam","विचित्ररत्नप्रासादं निजमायाविनिर्मितम् /
नवं नवम् इवाभासमानं लक्ष्म्या प्रतिक्षणम्"
Kathasaritsagara,"sokss_8,2.340","tatra so 'pi dadau tasmai sumāyākhyāṃ nijāṃ sutām /
jagadāścaryarūpāṃ svāṃ śaktiṃ mūrtimatīm iva","तत्र सो ऽपि ददौ तस्मै सुमायाख्यां निजां सुताम् /
जगदाश्चर्यरूपां स्वां शक्तिं मूर्तिमतीम् इव"
Kathasaritsagara,"sokss_8,2.341","mānuṣatvāc ca tasmai tāṃ naivādeyām amanyata /
so 'pi reme tayā sākam atra sūryaprabhaḥ kṛtī","मानुषत्वाच् च तस्मै तां नैवादेयाम् अमन्यत /
सो ऽपि रेमे तया साकम् अत्र सूर्यप्रभः कृती"
Kathasaritsagara,"sokss_8,2.342","vidyāvibhaktadeho 'tha sarvābhir yugapat saha /
araṃstāsurakanyābhis tābhiḥ saha nṛpātmajaḥ","विद्याविभक्तदेहो ऽथ सर्वाभिर् युगपत् सह /
अरंस्तासुरकन्याभिस् ताभिः सह नृपात्मजः"
Kathasaritsagara,"sokss_8,2.343","tāttvikena tu dehena bhajate sma sa bhūyasā /
mahallikāṃ priyatamāṃ prahlādāsurakanyakām","तात्त्विकेन तु देहेन भजते स्म स भूयसा /
महल्लिकां प्रियतमां प्रह्लादासुरकन्यकाम्"
Kathasaritsagara,"sokss_8,2.344","ekadā ca niśi svairaṃ sthitas tāṃ sa mahallikām /
evaṃ sūryaprabho 'pṛcchad abhijātāṃ kathāntare","एकदा च निशि स्वैरं स्थितस् तां स महल्लिकाम् /
एवं सूर्यप्रभो ऽपृच्छद् अभिजातां कथान्तरे"
Kathasaritsagara,"sokss_8,2.345","priye rātrau sahāyāte ye dve sakhyau tadā tava /
te kutastye na paśyāmi kiṃ ca te kva gate iti","प्रिये रात्रौ सहायाते ये द्वे सख्यौ तदा तव /
ते कुतस्त्ये न पश्यामि किं च ते क्व गते इति"
Kathasaritsagara,"sokss_8,2.346","tato mahallikāvādīt suṣṭhv ahaṃ smāritā tvayā /
te na dve eva tāḥ santi vayasyā dvādaśeha me","ततो महल्लिकावादीत् सुष्ठ्व् अहं स्मारिता त्वया /
ते न द्वे एव ताः सन्ति वयस्या द्वादशेह मे"
Kathasaritsagara,"sokss_8,2.347","matpitṛvyeṇa ca svargād ānītā apahṛtya tāḥ /
ekāmṛtaprabhā nāma dvitīyā keśinī tathā","मत्पितृव्येण च स्वर्गाद् आनीता अपहृत्य ताः /
एकामृतप्रभा नाम द्वितीया केशिनी तथा"
Kathasaritsagara,"sokss_8,2.348","parvatasya muner ete tanaye śubhalakṣaṇe /
kālindīti tṛtīyā ca caturthī bhadriketi ca","पर्वतस्य मुनेर् एते तनये शुभलक्षणे /
कालिन्दीति तृतीया च चतुर्थी भद्रिकेति च"
Kathasaritsagara,"sokss_8,2.349","tathā darpakamāleti pañcamī cārulocanā /
etā mahāmunes tisro devalasyātmasaṃbhavāḥ","तथा दर्पकमालेति पञ्चमी चारुलोचना /
एता महामुनेस् तिस्रो देवलस्यात्मसंभवाः"
Kathasaritsagara,"sokss_8,2.350","ṣaṣṭhī saudāmanī nāma saptamī cojjvalābhidhā /
ete hāhābhidhānasya gandharvasya sute ubhe","षष्ठी सौदामनी नाम सप्तमी चोज्ज्वलाभिधा /
एते हाहाभिधानस्य गन्धर्वस्य सुते उभे"
Kathasaritsagara,"sokss_8,2.351","aṣṭamī pīvarā nāma gandharvasya huhoḥ sutā /
navamy añjanikā nāma kālasya duhitā vibhoḥ","अष्टमी पीवरा नाम गन्धर्वस्य हुहोः सुता /
नवम्य् अञ्जनिका नाम कालस्य दुहिता विभोः"
Kathasaritsagara,"sokss_8,2.352","piṅgalāc ca gaṇāj jātā daśamī kesarāvalī /
ekādaśī mālinīti nāmnā kambalanandinī","पिङ्गलाच् च गणाज् जाता दशमी केसरावली /
एकादशी मालिनीति नाम्ना कम्बलनन्दिनी"
Kathasaritsagara,"sokss_8,2.353","nāmnā mandāramāleti dvādaśī vasukanyakā /
apsaraḥsu samutpannāḥ sarvā divyastriyas tu tāḥ","नाम्ना मन्दारमालेति द्वादशी वसुकन्यका /
अप्सरःसु समुत्पन्नाः सर्वा दिव्यस्त्रियस् तु ताः"
Kathasaritsagara,"sokss_8,2.354","pātālaṃ prathamaṃ nītās tāś codvāhe kṛte mama /
tubhyaṃ mayā ca deyās tās tadyuktā syāṃ sadā yathā","पातालं प्रथमं नीतास् ताश् चोद्वाहे कृते मम /
तुभ्यं मया च देयास् तास् तद्युक्ता स्यां सदा यथा"
Kathasaritsagara,"sokss_8,2.355","pratijñātaṃ mayā caitat tāsāṃ sneho hi tāsu me /
tāto 'py ukto mayā tena na dattā bhrātrapekṣiṇā","प्रतिज्ञातं मया चैतत् तासां स्नेहो हि तासु मे /
तातो ऽप्य् उक्तो मया तेन न दत्ता भ्रात्रपेक्षिणा"
Kathasaritsagara,"sokss_8,2.356","etac chrutvā savailakṣyas tāṃ sa sūryaprabho 'bravīt /
priye mahānubhāvā tvam ahaṃ kuryāṃ kathaṃ tv idam","एतच् छ्रुत्वा सवैलक्ष्यस् तां स सूर्यप्रभो ऽब्रवीत् /
प्रिये महानुभावा त्वम् अहं कुर्यां कथं त्व् इदम्"
Kathasaritsagara,"sokss_8,2.357","evaṃ sūryaprabheṇoktā ruṣāvocan mahallikā /
matsamakṣaṃ vahasy anyā madvayasyās tu necchasi","एवं सूर्यप्रभेणोक्ता रुषावोचन् महल्लिका /
मत्समक्षं वहस्य् अन्या मद्वयस्यास् तु नेच्छसि"
Kathasaritsagara,"sokss_8,2.358","yābhir viyuktā rajyeyaṃ nāham ekam api kṣaṇam /
ity uktas tu tayā sūryaprabhas tuṣṭyānvamaṃsta tat","याभिर् वियुक्ता रज्येयं नाहम् एकम् अपि क्षणम् /
इत्य् उक्तस् तु तया सूर्यप्रभस् तुष्ट्यान्वमंस्त तत्"
Kathasaritsagara,"sokss_8,2.359","tatas tad eva pātālaṃ nītvaiva prathamaṃ tayā /
prahlādasutayā tasmai pradattā dvādaśāpi tāḥ","ततस् तद् एव पातालं नीत्वैव प्रथमं तया /
प्रह्लादसुतया तस्मै प्रदत्ता द्वादशापि ताः"
Kathasaritsagara,"sokss_8,2.360","athāmṛtaprabhāmukhyās tāḥ sa sūryaprabhaḥ kramāt /
pariṇīyopabhuṅkte sma tasyāṃ divyāṅganā niśi","अथामृतप्रभामुख्यास् ताः स सूर्यप्रभः क्रमात् /
परिणीयोपभुङ्क्ते स्म तस्यां दिव्याङ्गना निशि"
Kathasaritsagara,"sokss_8,2.361","prātaś ca tāḥ prabhāsena nāyayitvā rasātalam /
caturthaṃ sthāpayām āsa cchannāḥ pṛṣṭvā mahallikām","प्रातश् च ताः प्रभासेन नाययित्वा रसातलम् /
चतुर्थं स्थापयाम् आस च्छन्नाः पृष्ट्वा महल्लिकाम्"
Kathasaritsagara,"sokss_8,2.362","svayaṃ cālakṣitaḥ sākaṃ tayā tatraiva so 'gamat /
sabhājanāya ca prāgvat prahlādasya sabhāṃ yayau","स्वयं चालक्षितः साकं तया तत्रैव सो ऽगमत् /
सभाजनाय च प्राग्वत् प्रह्लादस्य सभां ययौ"
Kathasaritsagara,"sokss_8,2.363","tatrāsurendro vakti sma taṃ sunīthaṃ mayaṃ ca saḥ /
yāta sarve ditidanū draṣṭuṃ devyāv ubhe iti","तत्रासुरेन्द्रो वक्ति स्म तं सुनीथं मयं च सः /
यात सर्वे दितिदनू द्रष्टुं देव्याव् उभे इति"
Kathasaritsagara,"sokss_8,2.364","tathety atha rasātalāt sapadi nirgatās te tato
yathāsvam asuraiḥ samaṃ mayasunīthasūryaprabhāḥ /
vimānam anucintitaṃ tad adhiruhya bhūtāsanaṃ
sumerugirisānugaṃ prayayur āśramaṃ kāśyapam","तथेत्य् अथ रसातलात् सपदि निर्गतास् ते ततो
यथास्वम् असुरैः समं मयसुनीथसूर्यप्रभाः /
विमानम् अनुचिन्तितं तद् अधिरुह्य भूतासनं
सुमेरुगिरिसानुगं प्रययुर् आश्रमं काश्यपम्"
Kathasaritsagara,"sokss_8,2.365","tatra te ditidanū sahasthite
sādarair munijanair niveditāḥ /
abhyupetya dadṛśuḥ krameṇa te
pādayoś ca śirasā vavandire","तत्र ते दितिदनू सहस्थिते
सादरैर् मुनिजनैर् निवेदिताः /
अभ्युपेत्य ददृशुः क्रमेण ते
पादयोश् च शिरसा ववन्दिरे"
Kathasaritsagara,"sokss_8,2.366","te ca tān asuramātarāv ubhe
sānugān samavalokya sādare /
sāśru mūrdhni paricumbya saṃmadād
āśiṣo 'nupadam ūcatur mayam","ते च तान् असुरमातराव् उभे
सानुगान् समवलोक्य सादरे /
साश्रु मूर्ध्नि परिचुम्ब्य संमदाद्
आशिषो ऽनुपदम् ऊचतुर् मयम्"
Kathasaritsagara,"sokss_8,2.367","prāptajīvitam amuṃ tavātmajaṃ
vīkṣya putraka sunītham āvayoḥ /
cakṣur adya saphalatvam āgataṃ
tvāṃ ca puṇyakṛtam eva manmahe","प्राप्तजीवितम् अमुं तवात्मजं
वीक्ष्य पुत्रक सुनीथम् आवयोः /
चक्षुर् अद्य सफलत्वम् आगतं
त्वां च पुण्यकृतम् एव मन्महे"
Kathasaritsagara,"sokss_8,2.368","sumuṇḍīkaṃ caitaṃ kṛtinam iha sūryaprabhatayā
punarjātaṃ divyākṛtidharam asādhāraṇaguṇam /
citaṃ bhāviśreyaḥprathamapiśunair lakṣaṇagaṇair
vilokyāntastoṣāt sphuṭam iha namāvaḥ svavapuṣi","सुमुण्डीकं चैतं कृतिनम् इह सूर्यप्रभतया
पुनर्जातं दिव्याकृतिधरम् असाधारणगुणम् /
चितं भाविश्रेयःप्रथमपिशुनैर् लक्षणगणैर्
विलोक्यान्तस्तोषात् स्फुटम् इह नमावः स्ववपुषि"
Kathasaritsagara,"sokss_8,2.369","tac chīghram uttiṣṭhata yāta vatsāḥ
prajāpatiṃ draṣṭum ihāryaputram /
taddarśanād vo bhavitārthasiddhiḥ
kāryaṃ ca vas tadvacanaṃ śivāya","तच् छीघ्रम् उत्तिष्ठत यात वत्साः
प्रजापतिं द्रष्टुम् इहार्यपुत्रम् /
तद्दर्शनाद् वो भवितार्थसिद्धिः
कार्यं च वस् तद्वचनं शिवाय"
Kathasaritsagara,"sokss_8,2.370","iti tābhyām ādiṣṭā devībhyāṃ te tathaiva gatvā tam /
kaśyapamuniṃ mayādyā dadṛśur divyāśrame tatra","इति ताभ्याम् आदिष्टा देवीभ्यां ते तथैव गत्वा तम् /
कश्यपमुनिं मयाद्या ददृशुर् दिव्याश्रमे तत्र"
Kathasaritsagara,"sokss_8,2.371","drutaśuddhahāṭakābhaṃ tejomayam āśrame ca devānām /
jvālākapilajaṭādharam analasamānaṃ durādharṣam","द्रुतशुद्धहाटकाभं तेजोमयम् आश्रमे च देवानाम् /
ज्वालाकपिलजटाधरम् अनलसमानं दुराधर्षम्"
Kathasaritsagara,"sokss_8,2.372","upagamya ca tasya pādayos te
nipatanti sma sahānugaiḥ krameṇa /
atha so 'pi muhuḥ kṛtocitāśīḥ
paritoṣād upaveśya tān uvāca","उपगम्य च तस्य पादयोस् ते
निपतन्ति स्म सहानुगैः क्रमेण /
अथ सो ऽपि मुहुः कृतोचिताशीः
परितोषाद् उपवेश्य तान् उवाच"
Kathasaritsagara,"sokss_8,2.373","ānandaḥ paramo mamaiṣa yad amī dṛṣṭāḥ stha sarve sutāḥ
ślāghyas tvaṃ maya satpathād acalito yaḥ sarvavidyāspadam /
dhanyas tvaṃ ca sunītha yena gatam apy āptaṃ punar jīvitaṃ
tvaṃ sūryaprabha puṇyavāṃś ca bhavitā yaḥ khecarāṇāṃ patiḥ","आनन्दः परमो ममैष यद् अमी दृष्टाः स्थ सर्वे सुताः
श्लाघ्यस् त्वं मय सत्पथाद् अचलितो यः सर्वविद्यास्पदम् /
धन्यस् त्वं च सुनीथ येन गतम् अप्य् आप्तं पुनर् जीवितं
त्वं सूर्यप्रभ पुण्यवांश् च भविता यः खेचराणां पतिः"
Kathasaritsagara,"sokss_8,2.374","tad dharme pathi vartitavyam adhunā boddhavyam asmadvaco
bhokṣyadhve satataṃ sukhāni paramām āsādya yena śriyam /
naiva syāc ca purā yathā paribhavo bhūyaḥ parebhyo 'tra vo
dharmātikramiṇo 'surā hi murajiccakrasya yātā vaśam","तद् धर्मे पथि वर्तितव्यम् अधुना बोद्धव्यम् अस्मद्वचो
भोक्ष्यध्वे सततं सुखानि परमाम् आसाद्य येन श्रियम् /
नैव स्याच् च पुरा यथा परिभवो भूयः परेभ्यो ऽत्र वो
धर्मातिक्रमिणो ऽसुरा हि मुरजिच्चक्रस्य याता वशम्"
Kathasaritsagara,"sokss_8,2.375","ye cāsurā devahatāḥ sunītha
martyapravīrās ta ime 'vatīrṇāḥ /
yo 'bhūt sumuṇḍīka ihānujas te
sūryaprabhaḥ saiṣa kilādya jātaḥ","ये चासुरा देवहताः सुनीथ
मर्त्यप्रवीरास् त इमे ऽवतीर्णाः /
यो ऽभूत् सुमुण्डीक इहानुजस् ते
सूर्यप्रभः सैष किलाद्य जातः"
Kathasaritsagara,"sokss_8,2.376","anye 'pi te 'mī asurā vayasyā
asyaiva jātāḥ khalu bāndhavāś ca /
yaḥ śambarākhyaś ca mahāsuro 'bhūt
saiṣo 'dya jātaḥ sacivaḥ prahastaḥ","अन्ये ऽपि ते ऽमी असुरा वयस्या
अस्यैव जाताः खलु बान्धवाश् च /
यः शम्बराख्यश् च महासुरो ऽभूत्
सैषो ऽद्य जातः सचिवः प्रहस्तः"
Kathasaritsagara,"sokss_8,2.377","yaś cāsuro 'bhūt triśirā sa jātaḥ
siddhārthanāmā sacivo mayasya /
vātāpir ity āsa ca dānavo yaḥ
prajñāḍhyanāmāsya sa eva mantrī","यश् चासुरो ऽभूत् त्रिशिरा स जातः
सिद्धार्थनामा सचिवो मयस्य /
वातापिर् इत्य् आस च दानवो यः
प्रज्ञाढ्यनामास्य स एव मन्त्री"
Kathasaritsagara,"sokss_8,2.378","ulūkanāmā danujaś ca yo 'bhūt
so 'yaṃ vayasyo 'sya śubhaṃkarākhyaḥ /
yo 'yaṃ vayasyo 'sya ca vītabhītiḥ
sa kālanāmāpy abhavat surāriḥ","उलूकनामा दनुजश् च यो ऽभूत्
सो ऽयं वयस्यो ऽस्य शुभंकराख्यः /
यो ऽयं वयस्यो ऽस्य च वीतभीतिः
स कालनामाप्य् अभवत् सुरारिः"
Kathasaritsagara,"sokss_8,2.379","yaś caiṣa bhāṣaḥ sacivo 'sya so 'yaṃ
daityo 'vatīrṇo vṛṣaparvanāmā /
yo 'yaṃ prabhāsaś ca sa eṣa daityo
vatsāvatīrṇaḥ prabalābhidhānaḥ","यश् चैष भाषः सचिवो ऽस्य सो ऽयं
दैत्यो ऽवतीर्णो वृषपर्वनामा /
यो ऽयं प्रभासश् च स एष दैत्यो
वत्सावतीर्णः प्रबलाभिधानः"
Kathasaritsagara,"sokss_8,2.380","mahātmanā ratnamayena yena
devair vipakṣair api yācitena /
kṛtvā śarīraṃ dalaśo 'vatīrṇaṃ
ratnāni jātāny akhilāni yasmāt","महात्मना रत्नमयेन येन
देवैर् विपक्षैर् अपि याचितेन /
कृत्वा शरीरं दलशो ऽवतीर्णं
रत्नानि जातान्य् अखिलानि यस्मात्"
Kathasaritsagara,"sokss_8,2.381","tattoṣataś caṇḍikayāsya devyā
varo 'nyadehānugataḥ sa dattaḥ /
yena prabhāso 'dya sa eṣa jāto
mahābalo duṣprasaho ripūṇām","तत्तोषतश् चण्डिकयास्य देव्या
वरो ऽन्यदेहानुगतः स दत्तः /
येन प्रभासो ऽद्य स एष जातो
महाबलो दुष्प्रसहो रिपूणाम्"
Kathasaritsagara,"sokss_8,2.382","yau dānavāv abhūtāṃ pūrvaṃ sundopasundanāmānau /
tāv etau sarvadamanabhayaṃkarāv asya mantriṇau jātau","यौ दानवाव् अभूतां पूर्वं सुन्दोपसुन्दनामानौ /
ताव् एतौ सर्वदमनभयंकराव् अस्य मन्त्रिणौ जातौ"
Kathasaritsagara,"sokss_8,2.383","yaś ca hayagrīvākhyo vikaṭākṣaś cāsurāv abhūtāṃ dvau /
sthirabuddhimahābuddhī utpannāv asya tāv imau sacivau","यश् च हयग्रीवाख्यो विकटाक्षश् चासुराव् अभूतां द्वौ /
स्थिरबुद्धिमहाबुद्धी उत्पन्नाव् अस्य ताव् इमौ सचिवौ"
Kathasaritsagara,"sokss_8,2.384","anye 'py asya ya ete śvaśurāḥ sacivādibāndhavā ye ca /
te 'py avatīrṇā asurā yair indrādyāḥ purā jitā bahuśaḥ","अन्ये ऽप्य् अस्य य एते श्वशुराः सचिवादिबान्धवा ये च /
ते ऽप्य् अवतीर्णा असुरा यैर् इन्द्राद्याः पुरा जिता बहुशः"
Kathasaritsagara,"sokss_8,2.385","tad yuṣmākaṃ pakṣaḥ punar apy evaṃ kramād gato vṛddhim /
dhīrā bhavata samṛddhiṃ prāpsyatha dharmād avicyutāḥ paramām","तद् युष्माकं पक्षः पुनर् अप्य् एवं क्रमाद् गतो वृद्धिम् /
धीरा भवत समृद्धिं प्राप्स्यथ धर्माद् अविच्युताः परमाम्"
Kathasaritsagara,"sokss_8,2.386","iti vadati kaśyaparṣau dākṣāyaṇyaḥ kilāsya patnyo 'tra /
aditipramukhāḥ sarvā mādhyaṃdinasavanasamaya ājagmuḥ","इति वदति कश्यपर्षौ दाक्षायण्यः किलास्य पत्न्यो ऽत्र /
अदितिप्रमुखाः सर्वा माध्यंदिनसवनसमय आजग्मुः"
Kathasaritsagara,"sokss_8,2.387","dattvāśiṣaṃ mayādiṣu namatsu bhartuḥ kṛtāhnikājñāsu /
tāsv atha śakro 'trāgāt salokapālo 'pi taṃ muniṃ draṣṭum","दत्त्वाशिषं मयादिषु नमत्सु भर्तुः कृताह्निकाज्ञासु /
तास्व् अथ शक्रो ऽत्रागात् सलोकपालो ऽपि तं मुनिं द्रष्टुम्"
Kathasaritsagara,"sokss_8,2.388","vanditasadārakaśyapamunicaraṇo vandito mayādyaiś ca /
so 'tha saroṣaṃ paśyan sūryaprabham uktavān mayaṃ śakraḥ","वन्दितसदारकश्यपमुनिचरणो वन्दितो मयाद्यैश् च /
सो ऽथ सरोषं पश्यन् सूर्यप्रभम् उक्तवान् मयं शक्रः"
Kathasaritsagara,"sokss_8,2.389","eṣo 'rbhakaḥ sa jāne vidyādharacakravartitākāmaḥ /
tad asau svalpena kathaṃ saṃtuṣṭo nendratāṃ kim arthayate","एषो ऽर्भकः स जाने विद्याधरचक्रवर्तिताकामः /
तद् असौ स्वल्पेन कथं संतुष्टो नेन्द्रतां किम् अर्थयते"
Kathasaritsagara,"sokss_8,2.390","tac chrutvaiva mayas taṃ jagāda deveśa tat tvayindratvam /
parameśvareṇa nirmitam ādiṣṭaṃ cāsya khecareśatvam","तच् छ्रुत्वैव मयस् तं जगाद देवेश तत् त्वयिन्द्रत्वम् /
परमेश्वरेण निर्मितम् आदिष्टं चास्य खेचरेशत्वम्"
Kathasaritsagara,"sokss_8,2.391","iti mayavacanān maghavā sa tadā vihasann uvāca sāmarṣaḥ /
atyalpaṃ hi tad asyāḥ sulakṣaṇasyākṛter amuṣyeti","इति मयवचनान् मघवा स तदा विहसन्न् उवाच सामर्षः /
अत्यल्पं हि तद् अस्याः सुलक्षणस्याकृतेर् अमुष्येति"
Kathasaritsagara,"sokss_8,2.392","atha sa mayo 'py avadat taṃ śrutaśarmā yatra khecarendratve /
yogyas tatrāsaṃśayam ākṛtir asyeyam arhatindratvam","अथ स मयो ऽप्य् अवदत् तं श्रुतशर्मा यत्र खेचरेन्द्रत्वे /
योग्यस् तत्रासंशयम् आकृतिर् अस्येयम् अर्हतिन्द्रत्वम्"
Kathasaritsagara,"sokss_8,2.393","ity uktavate tasmai mayāya kupitaḥ sa vajram udyamya /
maghavottasthau kaśyapamunir akaroc cātha kopahuṃkāram","इत्य् उक्तवते तस्मै मयाय कुपितः स वज्रम् उद्यम्य /
मघवोत्तस्थौ कश्यपमुनिर् अकरोच् चाथ कोपहुंकारम्"
Kathasaritsagara,"sokss_8,2.394","dhikkāramukharatāmrair vadanaiḥ kopaṃ yayuś ca dityādyāḥ /
tata indraḥ śāpabhayād upāviśat saṃhṛtāyudho 'vanataḥ","धिक्कारमुखरताम्रैर् वदनैः कोपं ययुश् च दित्याद्याः /
तत इन्द्रः शापभयाद् उपाविशत् संहृतायुधो ऽवनतः"
Kathasaritsagara,"sokss_8,2.395","praṇipatya pādayor atha dārayutaṃ taṃ surāsuraprabhavam /
kaśyapamuniṃ prasādya ca vijñāpitavān kṛtāñjaliḥ śakraḥ","प्रणिपत्य पादयोर् अथ दारयुतं तं सुरासुरप्रभवम् /
कश्यपमुनिं प्रसाद्य च विज्ञापितवान् कृताञ्जलिः शक्रः"
Kathasaritsagara,"sokss_8,2.396","śrutaśarmaṇe mayā yad bhagavan vidyādharādhirājatvam /
dattaṃ tad eṣa hartuṃ sūryaprabha udyato 'dhunā tasya","श्रुतशर्मणे मया यद् भगवन् विद्याधराधिराजत्वम् /
दत्तं तद् एष हर्तुं सूर्यप्रभ उद्यतो ऽधुना तस्य"
Kathasaritsagara,"sokss_8,2.397","eṣa ca sarvākāraṃ mayo 'sya tatsādhane kṛtodyogaḥ /
tac chrutvā sa tam indraṃ ditidanusahitaḥ prajāpatir avocat","एष च सर्वाकारं मयो ऽस्य तत्साधने कृतोद्योगः /
तच् छ्रुत्वा स तम् इन्द्रं दितिदनुसहितः प्रजापतिर् अवोचत्"
Kathasaritsagara,"sokss_8,2.398","iṣṭas te śrutaśarmā maghavan sūryaprabhaś ca śarvasya /
na ca tasyecchāmi tathā tenājñaptaś ca pūrvam atra mayaḥ","इष्टस् ते श्रुतशर्मा मघवन् सूर्यप्रभश् च शर्वस्य /
न च तस्येच्छामि तथा तेनाज्ञप्तश् च पूर्वम् अत्र मयः"
Kathasaritsagara,"sokss_8,2.399","tat tvaṃ mayasya kiṃ khalu jalpasi kathayātra ko 'parādho 'sya /
eṣa hi dharmapathastho jñānī vijñānavān gurupraṇataḥ","तत् त्वं मयस्य किं खलु जल्पसि कथयात्र को ऽपराधो ऽस्य /
एष हि धर्मपथस्थो ज्ञानी विज्ञानवान् गुरुप्रणतः"
Kathasaritsagara,"sokss_8,2.400","bhasmākariṣyad asmatkrodhāgnis tvām aghaṃ vyadhāsyaś cet /
na ca śaktas tvam imaṃ prati prabhāvam etasya kiṃ na jānāsi","भस्माकरिष्यद् अस्मत्क्रोधाग्निस् त्वाम् अघं व्यधास्यश् चेत् /
न च शक्तस् त्वम् इमं प्रति प्रभावम् एतस्य किं न जानासि"
Kathasaritsagara,"sokss_8,2.401","iti muninātra sadāreṇokte lajjābhayānate cendre /
aditir uvāca sa kīdṛk śrutaśarmā darśyatām ihānīya","इति मुनिनात्र सदारेणोक्ते लज्जाभयानते चेन्द्रे /
अदितिर् उवाच स कीदृक् श्रुतशर्मा दर्श्यताम् इहानीय"
Kathasaritsagara,"sokss_8,2.402","etan niśamya śakro mātalim ādiśya tatkṣaṇaṃ tatra /
ānāyayati sma sa taṃ śrutaśarmāṇaṃ nabhaścarādhīśam","एतन् निशम्य शक्रो मातलिम् आदिश्य तत्क्षणं तत्र /
आनाययति स्म स तं श्रुतशर्माणं नभश्चराधीशम्"
Kathasaritsagara,"sokss_8,2.403","taṃ dṛṣṭvā kṛtavinatiṃ vīkṣya ca sūryaprabhaṃ tam aprākṣuḥ /
kaśyapamuniṃ svabhāryāḥ ka etayo rūpalakṣaṇāḍhya iti","तं दृष्ट्वा कृतविनतिं वीक्ष्य च सूर्यप्रभं तम् अप्राक्षुः /
कश्यपमुनिं स्वभार्याः क एतयो रूपलक्षणाढ्य इति"
Kathasaritsagara,"sokss_8,2.404","atha sa munīndro 'vādīc chrutaśarmāsyāpi na prabhāsasya /
etat sacivasya samaḥ kiṃ punar etasya nirupamānasya","अथ स मुनीन्द्रो ऽवादीच् छ्रुतशर्मास्यापि न प्रभासस्य /
एतत् सचिवस्य समः किं पुनर् एतस्य निरुपमानस्य"
Kathasaritsagara,"sokss_8,2.405","sūryaprabha eṣa yato divyais tai rūpalakṣaṇair yuktaḥ /
yair asyādhyavasāyaṃ vidadhānasyindratāpi nāsulabhā","सूर्यप्रभ एष यतो दिव्यैस् तै रूपलक्षणैर् युक्तः /
यैर् अस्याध्यवसायं विदधानस्यिन्द्रतापि नासुलभा"
Kathasaritsagara,"sokss_8,2.406","iti kaśyaparṣivacanaṃ sarve 'pi śraddadhus tathety atra /
tata eṣa mayāya varaṃ dadau muniḥ śṛṇvato mahendrasya","इति कश्यपर्षिवचनं सर्वे ऽपि श्रद्दधुस् तथेत्य् अत्र /
तत एष मयाय वरं ददौ मुनिः शृण्वतो महेन्द्रस्य"
Kathasaritsagara,"sokss_8,2.407","yat putra nirvikāraṃ bhavatā sthitam udyatāyudhe 'pindre /
tenājarāmaro 'ṅgair vajramayair akṣataś ca bhavitāsi","यत् पुत्र निर्विकारं भवता स्थितम् उद्यतायुधे ऽपिन्द्रे /
तेनाजरामरो ऽङ्गैर् वज्रमयैर् अक्षतश् च भवितासि"
Kathasaritsagara,"sokss_8,2.408","etāv api te sadṛśau sunīthasūryaprabhau mahāsattvau /
śaśvad aparibhavanīyau bhaviṣyataḥ sakalavairivargasya","एताव् अपि ते सदृशौ सुनीथसूर्यप्रभौ महासत्त्वौ /
शश्वद् अपरिभवनीयौ भविष्यतः सकलवैरिवर्गस्य"
Kathasaritsagara,"sokss_8,2.409","eṣa suvāsakumāraś cāpadrajanīṣu cintitopagataḥ /
sāhāyakaṃ kariṣyati mattanayaḥ śaradijendusamakāntiḥ","एष सुवासकुमारश् चापद्रजनीषु चिन्तितोपगतः /
साहायकं करिष्यति मत्तनयः शरदिजेन्दुसमकान्तिः"
Kathasaritsagara,"sokss_8,2.410","ity uktavato 'sya muner bhāryā ṛṣayaś ca lokapālāś ca /
sadasi mayaprabhṛtibhyas tebhyaḥ sarve varān dadus tadvat","इत्य् उक्तवतो ऽस्य मुनेर् भार्या ऋषयश् च लोकपालाश् च /
सदसि मयप्रभृतिभ्यस् तेभ्यः सर्वे वरान् ददुस् तद्वत्"
Kathasaritsagara,"sokss_8,2.411","aditir atha śakram avadad viramāvinayāt prasādayendra mayam /
dṛṣṭaṃ vinayaphalaṃ hi tvayādya yad anena sadvarāḥ prāptāḥ","अदितिर् अथ शक्रम् अवदद् विरमाविनयात् प्रसादयेन्द्र मयम् /
दृष्टं विनयफलं हि त्वयाद्य यद् अनेन सद्वराः प्राप्ताः"
Kathasaritsagara,"sokss_8,2.412","tac chrutvā mayam indraḥ pāṇāv ālambya toṣayām āsa /
sūryaprabhābhibhūtaḥ śrutaśarmā cābhavad dinendunibhaḥ","तच् छ्रुत्वा मयम् इन्द्रः पाणाव् आलम्ब्य तोषयाम् आस /
सूर्यप्रभाभिभूतः श्रुतशर्मा चाभवद् दिनेन्दुनिभः"
Kathasaritsagara,"sokss_8,2.413","praṇamya tam atha kṣaṇāt surapatir guruṃ kaśyapaṃ
jagāma sa yathāgataṃ nikhilalokapālānvitaḥ /
mayaprabhṛtayo 'pi te munivarasya tasyājñayā
tataḥ khalu tadāśramāt prakṛtakāryasiddhyai yayuḥ","प्रणम्य तम् अथ क्षणात् सुरपतिर् गुरुं कश्यपं
जगाम स यथागतं निखिललोकपालान्वितः /
मयप्रभृतयो ऽपि ते मुनिवरस्य तस्याज्ञया
ततः खलु तदाश्रमात् प्रकृतकार्यसिद्ध्यै ययुः"
Kathasaritsagara,"sokss_8,3.1","iti mahākaviśrīsomadevabhaṭṭaviracite kathāsaritsāgare sūryaprabhalambake dvitīyastaraṅgaḥ /

tṛtīyas taraṅgaḥ /

tato mayasunīthau tau gatvā sūryaprabhaś ca saḥ /
kaśyapasyāśramāt tasmāt saṃprāpuḥ sarva eva te","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके द्वितीयस्तरङ्गः /

तृतीयस् तरङ्गः /

ततो मयसुनीथौ तौ गत्वा सूर्यप्रभश् च सः /
कश्यपस्याश्रमात् तस्मात् संप्रापुः सर्व एव ते"
Kathasaritsagara,"sokss_8,3.2","saṃgamaṃ candrabhāgāyā airāvatyāś ca yatra te /
sthitāḥ sūryaprabhasyārthe rājāno mittrabāndhavāḥ","संगमं चन्द्रभागाया ऐरावत्याश् च यत्र ते /
स्थिताः सूर्यप्रभस्यार्थे राजानो मित्त्रबान्धवाः"
Kathasaritsagara,"sokss_8,3.3","prāptaṃ sūryaprabhaṃ te ca dṛṣṭvā tatra sthitā nṛpāḥ /
rudanto 'gre samuttasthur viṣaṇṇā maraṇonmukhāḥ","प्राप्तं सूर्यप्रभं ते च दृष्ट्वा तत्र स्थिता नृपाः /
रुदन्तो ऽग्रे समुत्तस्थुर् विषण्णा मरणोन्मुखाः"
Kathasaritsagara,"sokss_8,3.4","candraprabhādarśanajāṃ teṣām āśaṅkya duḥkhitām /
sūryaprabho 'khilaṃ tebhyo yathāvṛttaṃ śaśaṃsa tat","चन्द्रप्रभादर्शनजां तेषाम् आशङ्क्य दुःखिताम् /
सूर्यप्रभो ऽखिलं तेभ्यो यथावृत्तं शशंस तत्"
Kathasaritsagara,"sokss_8,3.5","tathāpi vignāḥ pṛṣṭās te tena kṛcchrād avarṇayan /
tasya bhāryāpaharaṇaṃ vihitaṃ śrutaśarmaṇā","तथापि विग्नाः पृष्टास् ते तेन कृच्छ्राद् अवर्णयन् /
तस्य भार्यापहरणं विहितं श्रुतशर्मणा"
Kathasaritsagara,"sokss_8,3.6","tatparābhavaduḥkhāc ca dehatyāgodyamaṃ nijam /
vāritaṃ divyayā vācā tathaivāsmai nyavedayat","तत्पराभवदुःखाच् च देहत्यागोद्यमं निजम् /
वारितं दिव्यया वाचा तथैवास्मै न्यवेदयत्"
Kathasaritsagara,"sokss_8,3.7","tataḥ sūryaprabhas tatra pratijñām akarot krudhā /
yadi brahmādayaḥ sarve 'py abhirakṣanti taṃ surāḥ","ततः सूर्यप्रभस् तत्र प्रतिज्ञाम् अकरोत् क्रुधा /
यदि ब्रह्मादयः सर्वे ऽप्य् अभिरक्षन्ति तं सुराः"
Kathasaritsagara,"sokss_8,3.8","tathāpy unmūlanīyo me śrutaśarmā sa niścitam /
paradārāpaharaṇe chadmaprāgalbhyavāñ śaṭhaḥ","तथाप्य् उन्मूलनीयो मे श्रुतशर्मा स निश्चितम् /
परदारापहरणे छद्मप्रागल्भ्यवाञ् शठः"
Kathasaritsagara,"sokss_8,3.9","evaṃ kṛtapratijñaś ca gantuṃ tadvijayāya saḥ /
lagnaṃ niścitavān dṛṣṭaṃ gaṇakaiḥ saptame 'hani","एवं कृतप्रतिज्ञश् च गन्तुं तद्विजयाय सः /
लग्नं निश्चितवान् दृष्टं गणकैः सप्तमे ऽहनि"
Kathasaritsagara,"sokss_8,3.10","tatas taṃ niścitaṃ jñātvā gṛhītavijayodyamam /
draḍhayitvā punar vācā prāha sūryaprabhaṃ mayaḥ","ततस् तं निश्चितं ज्ञात्वा गृहीतविजयोद्यमम् /
द्रढयित्वा पुनर् वाचा प्राह सूर्यप्रभं मयः"
Kathasaritsagara,"sokss_8,3.11","satyaṃ kṛtodyamas tvaṃ cet tad vadāmi mayā tadā /
māyāṃ pradarśya nītvā te pātāle sthāpitāḥ priyāḥ","सत्यं कृतोद्यमस् त्वं चेत् तद् वदामि मया तदा /
मायां प्रदर्श्य नीत्वा ते पाताले स्थापिताः प्रियाः"
Kathasaritsagara,"sokss_8,3.12","evaṃ tvaṃ vijayodyogaṃ karoṣi rabhasād iti /
naivam eva tathā hy agnir jvaled vāterito yathā","एवं त्वं विजयोद्योगं करोषि रभसाद् इति /
नैवम् एव तथा ह्य् अग्निर् ज्वलेद् वातेरितो यथा"
Kathasaritsagara,"sokss_8,3.13","tad ehi yāmaḥ pātālaṃ priyās te darśayāmi tāḥ /
evaṃ mayavacaḥ śrutvā nananduḥ sarva eva te","तद् एहि यामः पातालं प्रियास् ते दर्शयामि ताः /
एवं मयवचः श्रुत्वा ननन्दुः सर्व एव ते"
Kathasaritsagara,"sokss_8,3.14","prāktanena ca tenaiva praviśya vivareṇa te /
jagmuś caturthaṃ pātālaṃ mayāsurapuraḥsarāḥ","प्राक्तनेन च तेनैव प्रविश्य विवरेण ते /
जग्मुश् चतुर्थं पातालं मयासुरपुरःसराः"
Kathasaritsagara,"sokss_8,3.15","tatraikato vāsagṛhān mayaḥ sūryaprabhāya tāḥ /
bharyā madanasenādyā ānīyāsau samarpayat","तत्रैकतो वासगृहान् मयः सूर्यप्रभाय ताः /
भर्या मदनसेनाद्या आनीयासौ समर्पयत्"
Kathasaritsagara,"sokss_8,3.16","gṛhītvā tās tathānyāś ca patnīs tāḥ so 'surātmajāḥ /
yayau sūryaprabho draṣṭuṃ prahlādaṃ mayavākyataḥ","गृहीत्वा तास् तथान्याश् च पत्नीस् ताः सो ऽसुरात्मजाः /
ययौ सूर्यप्रभो द्रष्टुं प्रह्लादं मयवाक्यतः"
Kathasaritsagara,"sokss_8,3.17","mayāc chrutavaraprāptiḥ praṇataṃ taṃ ca so 'suraḥ /
āttāyudho 'tha jijñāsuḥ kṛtakakrodham abhyadhāt","मयाच् छ्रुतवरप्राप्तिः प्रणतं तं च सो ऽसुरः /
आत्तायुधो ऽथ जिज्ञासुः कृतकक्रोधम् अभ्यधात्"
Kathasaritsagara,"sokss_8,3.18","śrutaṃ mayā durācāra yat kanyā dvādaśa tvayā /
bhrātrārjitā me 'pahṛtās tat tvāṃ hanmy eṣa paśya mām","श्रुतं मया दुराचार यत् कन्या द्वादश त्वया /
भ्रात्रार्जिता मे ऽपहृतास् तत् त्वां हन्म्य् एष पश्य माम्"
Kathasaritsagara,"sokss_8,3.19","tac chrutvā nirvikāras taṃ paśyan sūryaprabho 'bravīt /
maccharīraṃ tvadāyattam avinītaṃ praśādhi mām","तच् छ्रुत्वा निर्विकारस् तं पश्यन् सूर्यप्रभो ऽब्रवीत् /
मच्छरीरं त्वदायत्तम् अविनीतं प्रशाधि माम्"
Kathasaritsagara,"sokss_8,3.20","ity uktavantaṃ prahlādo vihasya tam uvāca saḥ /
prekṣito 'si mayā yāvad darpaleśo 'pi nāsti te","इत्य् उक्तवन्तं प्रह्लादो विहस्य तम् उवाच सः /
प्रेक्षितो ऽसि मया यावद् दर्पलेशो ऽपि नास्ति ते"
Kathasaritsagara,"sokss_8,3.21","varaṃ gṛhāṇa tuṣṭo 'smīty uktas tena tatheti saḥ /
bhaktiṃ guruṣu śaṃbhau ca vavre sūryaprabho varam","वरं गृहाण तुष्टो ऽस्मीत्य् उक्तस् तेन तथेति सः /
भक्तिं गुरुषु शंभौ च वव्रे सूर्यप्रभो वरम्"
Kathasaritsagara,"sokss_8,3.22","tatas tuṣṭeṣu sarveṣu tasmai sūryaprabhāya saḥ /
prahlādo yāminīṃ nāma dvitīyāṃ tanayāṃ dadau","ततस् तुष्टेषु सर्वेषु तस्मै सूर्यप्रभाय सः /
प्रह्लादो यामिनीं नाम द्वितीयां तनयां ददौ"
Kathasaritsagara,"sokss_8,3.23","sahāyatve ca putrau dvau tasyādāt so 'sureśvaraḥ /
tataḥ sarvaiḥ sahāmīlapārśvaṃ sūryaprabho yayau","सहायत्वे च पुत्रौ द्वौ तस्यादात् सो ऽसुरेश्वरः /
ततः सर्वैः सहामीलपार्श्वं सूर्यप्रभो ययौ"
Kathasaritsagara,"sokss_8,3.24","so 'pi śrutavaraprāptituṣṭas tasmai sukhāvatīm /
dadau dvitīyāṃ tanayāṃ sāhāyye ca sutadvayam","सो ऽपि श्रुतवरप्राप्तितुष्टस् तस्मै सुखावतीम् /
ददौ द्वितीयां तनयां साहाय्ये च सुतद्वयम्"
Kathasaritsagara,"sokss_8,3.25","tataḥ sabhājayann anyān sāhāyyāyāsurādhipān /
sthitaḥ sūryaprabhaḥ so 'tra teṣv ahaḥsu priyāsakhaḥ","ततः सभाजयन्न् अन्यान् साहाय्यायासुराधिपान् /
स्थितः सूर्यप्रभः सो ऽत्र तेष्व् अहःसु प्रियासखः"
Kathasaritsagara,"sokss_8,3.26","tisraḥ sunīthabhāryāś ca svabhāryāś ca nṛpātmajāḥ /
sarvāḥ sagarbhāḥ saṃjātā mayādisahito 'śṛṇot","तिस्रः सुनीथभार्याश् च स्वभार्याश् च नृपात्मजाः /
सर्वाः सगर्भाः संजाता मयादिसहितो ऽशृणोत्"
Kathasaritsagara,"sokss_8,3.27","pṛṣṭāś ca dohadaṃ tulyaṃ śaśaṃsur akhilā api /
mahāhavadidṛkṣāṃ tā nanandātha mayāsuraḥ","पृष्टाश् च दोहदं तुल्यं शशंसुर् अखिला अपि /
महाहवदिदृक्षां ता ननन्दाथ मयासुरः"
Kathasaritsagara,"sokss_8,3.28","etāsu diṣṭyā saṃbhūtā asurā ye purā hatāḥ /
tena jāto 'bhilāṣo 'yam etāsām iti so 'vadat","एतासु दिष्ट्या संभूता असुरा ये पुरा हताः /
तेन जातो ऽभिलाषो ऽयम् एतासाम् इति सो ऽवदत्"
Kathasaritsagara,"sokss_8,3.29","evaṃ yayuḥ ṣaḍdivasāḥ saptame te rasātalāt /
bhāryādiyuktā nirjagmuḥ sarve sūryaprabhādayaḥ","एवं ययुः षड्दिवसाः सप्तमे ते रसातलात् /
भार्यादियुक्ता निर्जग्मुः सर्वे सूर्यप्रभादयः"
Kathasaritsagara,"sokss_8,3.30","utpātamāyā vighnāya yā teṣāṃ darśitāribhiḥ /
sā suvāsakumāreṇa smṛtāyātena nāśitā","उत्पातमाया विघ्नाय या तेषां दर्शितारिभिः /
सा सुवासकुमारेण स्मृतायातेन नाशिता"
Kathasaritsagara,"sokss_8,3.31","tataś cāndraprabhaṃ pṛthvīrājye ratnaprabhaṃ śiśum /
abhiṣicya samārūḍhabhūtāsanavimānakāḥ","ततश् चान्द्रप्रभं पृथ्वीराज्ये रत्नप्रभं शिशुम् /
अभिषिच्य समारूढभूतासनविमानकाः"
Kathasaritsagara,"sokss_8,3.32","sarve vidyādharendrasya sumeros te niketanam /
yayur mayagirā pūrvagaṅgātīratapovanam","सर्वे विद्याधरेन्द्रस्य सुमेरोस् ते निकेतनम् /
ययुर् मयगिरा पूर्वगङ्गातीरतपोवनम्"
Kathasaritsagara,"sokss_8,3.33","tatra tān sauhṛdaprāptān sa sumerur apūjayat /
mayoktāśeṣavṛttāntaḥ pūrvājñāṃ śāṃbhavīṃ smaran","तत्र तान् सौहृदप्राप्तान् स सुमेरुर् अपूजयत् /
मयोक्ताशेषवृत्तान्तः पूर्वाज्ञां शांभवीं स्मरन्"
Kathasaritsagara,"sokss_8,3.34","taddeśasthāś ca te svaṃ svaṃ sainyaṃ sūryaprabhādikāḥ /
kārtsnyenānāyayām āsur bandhūṃś ca suhṛdas tathā","तद्देशस्थाश् च ते स्वं स्वं सैन्यं सूर्यप्रभादिकाः /
कार्त्स्न्येनानाययाम् आसुर् बन्धूंश् च सुहृदस् तथा"
Kathasaritsagara,"sokss_8,3.35","āyayuḥ prathamaṃ sūryaprabhasya śvaśurātmajāḥ /
rājaputrā mayādiṣṭā vidyāḥ saṃsādhya sodyamāḥ","आययुः प्रथमं सूर्यप्रभस्य श्वशुरात्मजाः /
राजपुत्रा मयादिष्टा विद्याः संसाध्य सोद्यमाः"
Kathasaritsagara,"sokss_8,3.36","teṣāṃ haribhaṭādīnāṃ ṣoḍaśānāṃ rathāyutam /
dve cāyute padātīnām ekaikasyānugaṃ balam","तेषां हरिभटादीनां षोडशानां रथायुतम् /
द्वे चायुते पदातीनाम् एकैकस्यानुगं बलम्"
Kathasaritsagara,"sokss_8,3.37","tadanu sthitasaṃketā ājagmur daityadānavāḥ /
śvaśuryāḥ śvaśurā mittrāṇy anye caitasya bāndhavāḥ","तदनु स्थितसंकेता आजग्मुर् दैत्यदानवाः /
श्वशुर्याः श्वशुरा मित्त्राण्य् अन्ये चैतस्य बान्धवाः"
Kathasaritsagara,"sokss_8,3.38","hṛṣṭaromā mahāmāyaḥ siṃhadaṃṣṭraḥ prakampanaḥ /
tantukaccho durārohaḥ sumāyo vajrapañjaraḥ","हृष्टरोमा महामायः सिंहदंष्ट्रः प्रकम्पनः /
तन्तुकच्छो दुरारोहः सुमायो वज्रपञ्जरः"
Kathasaritsagara,"sokss_8,3.39","dhūmaketuḥ pramathano vikaṭākṣaś ca dānavaḥ /
bahavo 'nye 'pi cājagmur ā saptamarasātalāt","धूमकेतुः प्रमथनो विकटाक्षश् च दानवः /
बहवो ऽन्ये ऽपि चाजग्मुर् आ सप्तमरसातलात्"
Kathasaritsagara,"sokss_8,3.40","kaścid rathānām ayutaiḥ saptabhiḥ kaścid aṣṭabhiḥ /
kaścit ṣaḍbhis tribhiḥ kaścid yo 'tisvalpo 'yutena saḥ","कश्चिद् रथानाम् अयुतैः सप्तभिः कश्चिद् अष्टभिः /
कश्चित् षड्भिस् त्रिभिः कश्चिद् यो ऽतिस्वल्पो ऽयुतेन सः"
Kathasaritsagara,"sokss_8,3.41","padātīnāṃ tribhir lakṣaiḥ kaścil lakṣadvayena ca /
kaścit kaścit tu lakṣeṇa lakṣārdhenādhamas tu yaḥ","पदातीनां त्रिभिर् लक्षैः कश्चिल् लक्षद्वयेन च /
कश्चित् कश्चित् तु लक्षेण लक्षार्धेनाधमस् तु यः"
Kathasaritsagara,"sokss_8,3.42","ekaikasya ca hastyaśvam āgāt tadanusārataḥ /
asaṃkhyam āyayau cānyat sainyaṃ mayasunīthayoḥ","एकैकस्य च हस्त्यश्वम् आगात् तदनुसारतः /
असंख्यम् आययौ चान्यत् सैन्यं मयसुनीथयोः"
Kathasaritsagara,"sokss_8,3.43","sūryaprabhasya cāmeyam ājagāma nijaṃ balam /
vasudattādibhūpānāṃ sumeroś ca tathaiva ca","सूर्यप्रभस्य चामेयम् आजगाम निजं बलम् /
वसुदत्तादिभूपानां सुमेरोश् च तथैव च"
Kathasaritsagara,"sokss_8,3.44","tato mayāsuro 'pṛcchac cintitopasthitaṃ munim /
taṃ suvāsakumārākhyaṃ saha sūryaprabhādibhiḥ","ततो मयासुरो ऽपृच्छच् चिन्तितोपस्थितं मुनिम् /
तं सुवासकुमाराख्यं सह सूर्यप्रभादिभिः"
Kathasaritsagara,"sokss_8,3.45","vikṣiptam etad bhagavan sainyaṃ nehopalakṣyate /
tad brūhi kutra vistīrṇaṃ yugapad dṛśyatām iti","विक्षिप्तम् एतद् भगवन् सैन्यं नेहोपलक्ष्यते /
तद् ब्रूहि कुत्र विस्तीर्णं युगपद् दृश्यताम् इति"
Kathasaritsagara,"sokss_8,3.46","ito yojanamātre 'sti kalāpagrāmasaṃjñakaḥ /
pradeśas tatra vistīrṇe gatvaitat pravilokyatām","इतो योजनमात्रे ऽस्ति कलापग्रामसंज्ञकः /
प्रदेशस् तत्र विस्तीर्णे गत्वैतत् प्रविलोक्यताम्"
Kathasaritsagara,"sokss_8,3.47","ity ukte tena muninā tadyuktāḥ sasumerukāḥ /
yayuḥ kalāpagrāmaṃ taṃ sarve te svabalaiḥ saha","इत्य् उक्ते तेन मुनिना तद्युक्ताः ससुमेरुकाः /
ययुः कलापग्रामं तं सर्वे ते स्वबलैः सह"
Kathasaritsagara,"sokss_8,3.48","tatronnatasthānagatā dadṛśus te pṛthak pṛthak /
saṃniveśyāsurāṇāṃ ca nṛpāṇāṃ ca varūthinīḥ","तत्रोन्नतस्थानगता ददृशुस् ते पृथक् पृथक् /
संनिवेश्यासुराणां च नृपाणां च वरूथिनीः"
Kathasaritsagara,"sokss_8,3.49","tataḥ sumerur āha sma śrutaśarmā balādhikaḥ /
santi vidyādharādhīśās tasya hy ekottaraṃ śatam","ततः सुमेरुर् आह स्म श्रुतशर्मा बलाधिकः /
सन्ति विद्याधराधीशास् तस्य ह्य् एकोत्तरं शतम्"
Kathasaritsagara,"sokss_8,3.50","teṣāṃ ca pṛthag ekaiko rājñāṃ dvātriṃśataḥ patiḥ /
tad astu bhittvā kāṃścit tān melayiṣyāmy ahaṃ tava","तेषां च पृथग् एकैको राज्ञां द्वात्रिंशतः पतिः /
तद् अस्तु भित्त्वा कांश्चित् तान् मेलयिष्याम्य् अहं तव"
Kathasaritsagara,"sokss_8,3.51","tat prātar etad gacchāmaḥ sthānaṃ valmīkasaṃjñitam /
phālgunasyāsitā prātar aṣṭamī hi mahātithiḥ","तत् प्रातर् एतद् गच्छामः स्थानं वल्मीकसंज्ञितम् /
फाल्गुनस्यासिता प्रातर् अष्टमी हि महातिथिः"
Kathasaritsagara,"sokss_8,3.52","tasyāṃ cotpadyate tatra lakṣaṇaṃ cakravartinaḥ /
tūrṇaṃ vidyādharā yānti tatkṛte cātra tāṃ tithim","तस्यां चोत्पद्यते तत्र लक्षणं चक्रवर्तिनः /
तूर्णं विद्याधरा यान्ति तत्कृते चात्र तां तिथिम्"
Kathasaritsagara,"sokss_8,3.53","evaṃ sumeruṇā prokte sainyasaṃvidhinā dinam /
nītvā prātar yayus tat te valmīkaṃ sabalā rathaiḥ","एवं सुमेरुणा प्रोक्ते सैन्यसंविधिना दिनम् /
नीत्वा प्रातर् ययुस् तत् ते वल्मीकं सबला रथैः"
Kathasaritsagara,"sokss_8,3.54","tatra te dakṣiṇe sānau himādrer ninadadbalāḥ /
niviṣṭā dadṛśuḥ prāptān bahūn vidyādharādhipān","तत्र ते दक्षिणे सानौ हिमाद्रेर् निनदद्बलाः /
निविष्टा ददृशुः प्राप्तान् बहून् विद्याधराधिपान्"
Kathasaritsagara,"sokss_8,3.55","te ca vidyādharās tatra kuṇḍeṣv ādīpitānalāḥ /
homapravṛttā abhavañ japavyagrāś ca kecana","ते च विद्याधरास् तत्र कुण्डेष्व् आदीपितानलाः /
होमप्रवृत्ता अभवञ् जपव्यग्राश् च केचन"
Kathasaritsagara,"sokss_8,3.56","tataḥ sūryaprabho 'py atra vahnikuṇḍaṃ mahad vyadhāt /
svayaṃ jajvāla tatrāgnis tasya vidyāprabhāvataḥ","ततः सूर्यप्रभो ऽप्य् अत्र वह्निकुण्डं महद् व्यधात् /
स्वयं जज्वाल तत्राग्निस् तस्य विद्याप्रभावतः"
Kathasaritsagara,"sokss_8,3.57","tad dṛṣṭvā tuṣṭir utpede sumeror matsaraḥ punaḥ /
vidyādharāṇām udabhūt tadaikas tam abhāṣata","तद् दृष्ट्वा तुष्टिर् उत्पेदे सुमेरोर् मत्सरः पुनः /
विद्याधराणाम् उदभूत् तदैकस् तम् अभाषत"
Kathasaritsagara,"sokss_8,3.58","vidyādharendratāṃ tyaktvā dhik sumero 'nuvartase /
sūryaprabhābhidham imaṃ kathaṃ dharaṇigocaram","विद्याधरेन्द्रतां त्यक्त्वा धिक् सुमेरो ऽनुवर्तसे /
सूर्यप्रभाभिधम् इमं कथं धरणिगोचरम्"
Kathasaritsagara,"sokss_8,3.59","tac chrutvā sa sumerus taṃ sakopaṃ nirabhartsayat /
sūryaprabhaṃ ca tannāma pṛcchantam idam abravīt","तच् छ्रुत्वा स सुमेरुस् तं सकोपं निरभर्त्सयत् /
सूर्यप्रभं च तन्नाम पृच्छन्तम् इदम् अब्रवीत्"
Kathasaritsagara,"sokss_8,3.60","asti vidyādharo bhīmanāmā tasya ca gehinīm /
brahmākāmayata svairaṃ tata eṣo 'bhyajāyata","अस्ति विद्याधरो भीमनामा तस्य च गेहिनीम् /
ब्रह्माकामयत स्वैरं तत एषो ऽभ्यजायत"
Kathasaritsagara,"sokss_8,3.61","guptaṃ yad brahmaṇo jāto brahmaguptas tad ucyate /
ata evaitad etasya svajanmasadṛśaṃ vacaḥ","गुप्तं यद् ब्रह्मणो जातो ब्रह्मगुप्तस् तद् उच्यते /
अत एवैतद् एतस्य स्वजन्मसदृशं वचः"
Kathasaritsagara,"sokss_8,3.62","ity uktvākāri tenāpi vahnikuṇḍaṃ sumeruṇā /
tataḥ sūryaprabhas tena sahāhauṣīd dhutāśanam","इत्य् उक्त्वाकारि तेनापि वह्निकुण्डं सुमेरुणा /
ततः सूर्यप्रभस् तेन सहाहौषीद् धुताशनम्"
Kathasaritsagara,"sokss_8,3.63","kṣaṇāc ca bhūmivivarād ujjagāmātibhīṣaṇaḥ /
... kasmād ajagaro mahān","क्षणाच् च भूमिविवराद् उज्जगामातिभीषणः /
... कस्माद् अजगरो महान्"
Kathasaritsagara,"sokss_8,3.64","taṃ grahītum adhāvat sa vidyādharapatir madāt /
brahmaguptābhidhāno 'tha sumerur yena garhitaḥ","तं ग्रहीतुम् अधावत् स विद्याधरपतिर् मदात् /
ब्रह्मगुप्ताभिधानो ऽथ सुमेरुर् येन गर्हितः"
Kathasaritsagara,"sokss_8,3.65","sa tenājagareṇātra mukhaphūtkāravāyunā /
nītvā hastaśate kṣipto nyapataj jīrṇaparṇavat","स तेनाजगरेणात्र मुखफूत्कारवायुना /
नीत्वा हस्तशते क्षिप्तो न्यपतज् जीर्णपर्णवत्"
Kathasaritsagara,"sokss_8,3.66","tatas tejaḥprabho nāma taṃ jighṛkṣur upāgamat /
sarpaṃ vidyādharādhīśaḥ so 'py akṣepi tathāmunā","ततस् तेजःप्रभो नाम तं जिघृक्षुर् उपागमत् /
सर्पं विद्याधराधीशः सो ऽप्य् अक्षेपि तथामुना"
Kathasaritsagara,"sokss_8,3.67","tatas taṃ duṣṭadamano nāma vidyādhareśvaraḥ /
upāgāt so 'pi niḥśvāsenānyavat tena cikṣipe","ततस् तं दुष्टदमनो नाम विद्याधरेश्वरः /
उपागात् सो ऽपि निःश्वासेनान्यवत् तेन चिक्षिपे"
Kathasaritsagara,"sokss_8,3.68","tato virūpaśaktyākhyaḥ khecarendras tam abhyagāt /
so 'pi tena tathaivāstaḥ śvāsena tṛṇahelayā","ततो विरूपशक्त्याख्यः खेचरेन्द्रस् तम् अभ्यगात् /
सो ऽपि तेन तथैवास्तः श्वासेन तृणहेलया"
Kathasaritsagara,"sokss_8,3.69","athābhyadhāvatāṃ tadvad aṅgārakavijṛmbhakau /
rājānau yugapat tau ca dūre śvāsena so 'kṣipat","अथाभ्यधावतां तद्वद् अङ्गारकविजृम्भकौ /
राजानौ युगपत् तौ च दूरे श्वासेन सो ऽक्षिपत्"
Kathasaritsagara,"sokss_8,3.70","evaṃ vidyādharādhīśāḥ kramāt sarve 'pi tena te /
kṣiptāḥ kathaṃcid uttasthur aṅgair aśmāvacūrṇitaiḥ","एवं विद्याधराधीशाः क्रमात् सर्वे ऽपि तेन ते /
क्षिप्ताः कथंचिद् उत्तस्थुर् अङ्गैर् अश्मावचूर्णितैः"
Kathasaritsagara,"sokss_8,3.71","tato darpeṇa taṃ sarpaṃ śrutaśarmābhyupeyivān /
jighṛkṣuḥ so 'pi tenātra cikṣipe śvāsamārutaiḥ","ततो दर्पेण तं सर्पं श्रुतशर्माभ्युपेयिवान् /
जिघृक्षुः सो ऽपि तेनात्र चिक्षिपे श्वासमारुतैः"
Kathasaritsagara,"sokss_8,3.72","adūrapatitaḥ so 'tha punar utthāya dhāvitaḥ /
tena dūrataraṃ nītvā śvāsenākṣepi bhūtale","अदूरपतितः सो ऽथ पुनर् उत्थाय धावितः /
तेन दूरतरं नीत्वा श्वासेनाक्षेपि भूतले"
Kathasaritsagara,"sokss_8,3.73","vilakṣe cūrṇitāṅge 'sminn utthite śrutaśarmaṇi /
sūryaprabho 'her grahaṇe preṣito 'bhūt sumeruṇā","विलक्षे चूर्णिताङ्गे ऽस्मिन्न् उत्थिते श्रुतशर्मणि /
सूर्यप्रभो ऽहेर् ग्रहणे प्रेषितो ऽभूत् सुमेरुणा"
Kathasaritsagara,"sokss_8,3.74","paśyataiṣo 'py ajagaraṃ grahītum imam utthitaḥ /
aho ime nirvicārā markaṭā iva mānuṣāḥ","पश्यतैषो ऽप्य् अजगरं ग्रहीतुम् इमम् उत्थितः /
अहो इमे निर्विचारा मर्कटा इव मानुषाः"
Kathasaritsagara,"sokss_8,3.75","anyena kriyamāṇaṃ yat paśyanty anuharanti tat /
iti vidyādharāḥ sūryaprabhaṃ te jahasus tadā","अन्येन क्रियमाणं यत् पश्यन्त्य् अनुहरन्ति तत् /
इति विद्याधराः सूर्यप्रभं ते जहसुस् तदा"
Kathasaritsagara,"sokss_8,3.76","teṣāṃ prahasatām eva gatvā sūryaprabheṇa saḥ /
stimitāsyo gṛhītaś ca kṛṣṭaś cājagaro bilāt","तेषां प्रहसताम् एव गत्वा सूर्यप्रभेण सः /
स्तिमितास्यो गृहीतश् च कृष्टश् चाजगरो बिलात्"
Kathasaritsagara,"sokss_8,3.77","tatkṣaṇaṃ pratipede sa bhujagas tūṇaratnatām /
mūrdhni sūryaprabhasyāpi puṣpavṛṣṭir divo 'patat","तत्क्षणं प्रतिपेदे स भुजगस् तूणरत्नताम् /
मूर्ध्नि सूर्यप्रभस्यापि पुष्पवृष्टिर् दिवो ऽपतत्"
Kathasaritsagara,"sokss_8,3.78","sūryaprabhākṣayaṃ tūṇaratnaṃ siddham idaṃ tava /
tadgṛhāṇaitad ity uccair divyā vāg udabhūt tadā","सूर्यप्रभाक्षयं तूणरत्नं सिद्धम् इदं तव /
तद्गृहाणैतद् इत्य् उच्चैर् दिव्या वाग् उदभूत् तदा"
Kathasaritsagara,"sokss_8,3.79","tato vidyādharā mlāniṃ yayuḥ sūryaprabho 'grahīt /
tūṇaṃ mayasunīthau ca sumeruś cābhajan mudam","ततो विद्याधरा म्लानिं ययुः सूर्यप्रभो ऽग्रहीत् /
तूणं मयसुनीथौ च सुमेरुश् चाभजन् मुदम्"
Kathasaritsagara,"sokss_8,3.80","śrutaśarmaṇi yāte 'tha vidyādharabalānvite /
etya sūryaprabhaṃ dūtas tadīya idam abhyadhāt","श्रुतशर्मणि याते ऽथ विद्याधरबलान्विते /
एत्य सूर्यप्रभं दूतस् तदीय इदम् अभ्यधात्"
Kathasaritsagara,"sokss_8,3.81","tvāṃ samādiśati śrīmāñ cchrutaśarmā prabhur yathā /
samarpayaitat tūṇaṃ me kāryaṃ cej jīvitena te","त्वां समादिशति श्रीमाञ् च्छ्रुतशर्मा प्रभुर् यथा /
समर्पयैतत् तूणं मे कार्यं चेज् जीवितेन ते"
Kathasaritsagara,"sokss_8,3.82","sūryaprabho 'tha pratyāha dūtedaṃ brūhi gaccha tam /
svadeha eva bhavitā tūṇas te maccharāvṛtaḥ","सूर्यप्रभो ऽथ प्रत्याह दूतेदं ब्रूहि गच्छ तम् /
स्वदेह एव भविता तूणस् ते मच्छरावृतः"
Kathasaritsagara,"sokss_8,3.83","etat prativacaḥ śrutvā gate dūte parāṅmukhe /
prāhasan rabhasoktiṃ tāṃ sarve te śrutaśarmaṇaḥ","एतत् प्रतिवचः श्रुत्वा गते दूते पराङ्मुखे /
प्राहसन् रभसोक्तिं तां सर्वे ते श्रुतशर्मणः"
Kathasaritsagara,"sokss_8,3.84","sūryaprabho 'tha sānandam āśliṣyoce sumeruṇā /
diṣṭyādya śāṃbhavaṃ vākyaṃ phalitaṃ tad asaṃśayam","सूर्यप्रभो ऽथ सानन्दम् आश्लिष्योचे सुमेरुणा /
दिष्ट्याद्य शांभवं वाक्यं फलितं तद् असंशयम्"
Kathasaritsagara,"sokss_8,3.85","tūṇaratne hi siddhe 'smin siddhā te cakravartitā /
tad ehi sādhayedānīṃ dhanūratnaṃ nirākulaḥ","तूणरत्ने हि सिद्धे ऽस्मिन् सिद्धा ते चक्रवर्तिता /
तद् एहि साधयेदानीं धनूरत्नं निराकुलः"
Kathasaritsagara,"sokss_8,3.86","etat sumeroḥ śrutvā te tasminn evāgrayāyini /
sūryaprabhādayo jagmur hemakūṭācalaṃ tataḥ","एतत् सुमेरोः श्रुत्वा ते तस्मिन्न् एवाग्रयायिनि /
सूर्यप्रभादयो जग्मुर् हेमकूटाचलं ततः"
Kathasaritsagara,"sokss_8,3.87","pārśve tasyottare te ca mānasākhyaṃ sarovaram /
prāpuḥ samudranirmāṇe vidhātur iva varṇakam","पार्श्वे तस्योत्तरे ते च मानसाख्यं सरोवरम् /
प्रापुः समुद्रनिर्माणे विधातुर् इव वर्णकम्"
Kathasaritsagara,"sokss_8,3.88","mukhāni divyanārīṇāṃ krīḍantīnāṃ jalāntare /
nihnuvānaṃ maruddhūtair utphullaiḥ kanakāmbujaiḥ","मुखानि दिव्यनारीणां क्रीडन्तीनां जलान्तरे /
निह्नुवानं मरुद्धूतैर् उत्फुल्लैः कनकाम्बुजैः"
Kathasaritsagara,"sokss_8,3.89","ālokayanti yāvac ca sarasas tasya te śriyam /
tāvat tatrāyayuḥ sarve śrutaśarmādayo 'pi te","आलोकयन्ति यावच् च सरसस् तस्य ते श्रियम् /
तावत् तत्राययुः सर्वे श्रुतशर्मादयो ऽपि ते"
Kathasaritsagara,"sokss_8,3.90","tataḥ sūryaprabhas te ca homaṃ cakrur ghṛtāmbujaiḥ /
kṣaṇāc cātrodagād ghoro meghas tasmāt sarovarāt","ततः सूर्यप्रभस् ते च होमं चक्रुर् घृताम्बुजैः /
क्षणाच् चात्रोदगाद् घोरो मेघस् तस्मात् सरोवरात्"
Kathasaritsagara,"sokss_8,3.91","sa vyāpya gaganaṃ megho mahad varṣam avāsṛjat /
tanmadhye ca papātaiko nāgaḥ kālo 'mbudāt tataḥ","स व्याप्य गगनं मेघो महद् वर्षम् अवासृजत् /
तन्मध्ये च पपातैको नागः कालो ऽम्बुदात् ततः"
Kathasaritsagara,"sokss_8,3.92","sumeruvākyāc cotthāya gāḍhaṃ sūryaprabheṇa yat /
gṛhīto vidhyamāno 'pi tat sa nāgo 'bhavad dhanuḥ","सुमेरुवाक्याच् चोत्थाय गाढं सूर्यप्रभेण यत् /
गृहीतो विध्यमानो ऽपि तत् स नागो ऽभवद् धनुः"
Kathasaritsagara,"sokss_8,3.93","tasmin dhanuṣṭvam āpanne dvitīyo 'bhrāt tato 'patat /
nāgo viṣāgnivitrāsanaśyanniḥśeṣakhecaraḥ","तस्मिन् धनुष्ट्वम् आपन्ने द्वितीयो ऽभ्रात् ततो ऽपतत् /
नागो विषाग्निवित्रासनश्यन्निःशेषखेचरः"
Kathasaritsagara,"sokss_8,3.94","so 'pi sūryaprabheṇātra gṛhītas tena pūrvavat /
dhanurguṇatvaṃ saṃprāpa meghaś cāśu nanāśa saḥ","सो ऽपि सूर्यप्रभेणात्र गृहीतस् तेन पूर्ववत् /
धनुर्गुणत्वं संप्राप मेघश् चाशु ननाश सः"
Kathasaritsagara,"sokss_8,3.95","sūryaprabhāmitabalaṃ siddham etad dhanus tava /
acchedyaś ca guṇo 'py eṣa ratne ete gṛhāṇa tat","सूर्यप्रभामितबलं सिद्धम् एतद् धनुस् तव /
अच्छेद्यश् च गुणो ऽप्य् एष रत्ने एते गृहाण तत्"
Kathasaritsagara,"sokss_8,3.96","ity aśrāvi ca vāg divyā puṣpavṛṣṭipuraḥsarā /
sūryaprabhaś ca saguṇaṃ dhanūratnaṃ tad agrahīt","इत्य् अश्रावि च वाग् दिव्या पुष्पवृष्टिपुरःसरा /
सूर्यप्रभश् च सगुणं धनूरत्नं तद् अग्रहीत्"
Kathasaritsagara,"sokss_8,3.97","śrutaśarmāpy agād vignaḥ sānugaḥ sa tapovanam /
sūryaprabho 'tha sarve ca harṣam āpur mayādayaḥ","श्रुतशर्माप्य् अगाद् विग्नः सानुगः स तपोवनम् /
सूर्यप्रभो ऽथ सर्वे च हर्षम् आपुर् मयादयः"
Kathasaritsagara,"sokss_8,3.98","pṛṣṭo 'tha dhanurutpattiṃ taiḥ sumerur uvāca saḥ /
iha kīcakaveṇūnāṃ divyam asti vanaṃ mahat","पृष्टो ऽथ धनुरुत्पत्तिं तैः सुमेरुर् उवाच सः /
इह कीचकवेणूनां दिव्यम् अस्ति वनं महत्"
Kathasaritsagara,"sokss_8,3.99","tato ye kīcakāś chittvā kṣipyante 'tra sarovare /
mahānty etāni divyāni saṃpadyante dhanūṃṣi te","ततो ये कीचकाश् छित्त्वा क्षिप्यन्ते ऽत्र सरोवरे /
महान्त्य् एतानि दिव्यानि संपद्यन्ते धनूंषि ते"
Kathasaritsagara,"sokss_8,3.100","sādhitāni ca tāny eva devais tais taiḥ purātmanaḥ /
asurair atha gandharvais tathā vidyādharottamaiḥ","साधितानि च तान्य् एव देवैस् तैस् तैः पुरात्मनः /
असुरैर् अथ गन्धर्वैस् तथा विद्याधरोत्तमैः"
Kathasaritsagara,"sokss_8,3.101","bhinnāni teṣāṃ nāmāni cakravartidhanūṃṣi tu /
atrāmitabalākhyāni nikṣiptāni purā suraiḥ","भिन्नानि तेषां नामानि चक्रवर्तिधनूंषि तु /
अत्रामितबलाख्यानि निक्षिप्तानि पुरा सुरैः"
Kathasaritsagara,"sokss_8,3.102","tāni caitaiḥ parikleśaiḥ sidhyanti śubhakarmaṇām /
keṣāṃcid īśvarecchāto bhaviṣyaccakravartinām","तानि चैतैः परिक्लेशैः सिध्यन्ति शुभकर्मणाम् /
केषांचिद् ईश्वरेच्छातो भविष्यच्चक्रवर्तिनाम्"
Kathasaritsagara,"sokss_8,3.103","tac ca sūryaprabhasyaitat siddham adya mahad dhanuḥ /
svocitāni vayasyās tat sādhayantv asya tāny amī","तच् च सूर्यप्रभस्यैतत् सिद्धम् अद्य महद् धनुः /
स्वोचितानि वयस्यास् तत् साधयन्त्व् अस्य तान्य् अमी"
Kathasaritsagara,"sokss_8,3.104","yeṣāṃ hi siddhavidyānāṃ vīrāṇām asti yogyatā /
yathānurūpaṃ bhavyānāṃ siddhyanty adyāpi tāni hi","येषां हि सिद्धविद्यानां वीराणाम् अस्ति योग्यता /
यथानुरूपं भव्यानां सिद्ध्यन्त्य् अद्यापि तानि हि"
Kathasaritsagara,"sokss_8,3.105","etat sumeruvacanaṃ śrutvā sūryaprabhasya te /
vayasyāḥ kīcakavanaṃ tat prabhāsādayo yayuḥ","एतत् सुमेरुवचनं श्रुत्वा सूर्यप्रभस्य ते /
वयस्याः कीचकवनं तत् प्रभासादयो ययुः"
Kathasaritsagara,"sokss_8,3.106","tadrakṣakaṃ ca rājānaṃ caṇḍadaṇḍaṃ vijitya te /
ānīya kīcakāṃs tatra nidadhuḥ saraso 'ntare","तद्रक्षकं च राजानं चण्डदण्डं विजित्य ते /
आनीय कीचकांस् तत्र निदधुः सरसो ऽन्तरे"
Kathasaritsagara,"sokss_8,3.107","tattīropoṣitānāṃ ca japatāṃ juhvatāṃ tathā /
sidhyanti sma dhanūṃṣy eṣāṃ saptāhāt sattvaśālinām","तत्तीरोपोषितानां च जपतां जुह्वतां तथा /
सिध्यन्ति स्म धनूंष्य् एषां सप्ताहात् सत्त्वशालिनाम्"
Kathasaritsagara,"sokss_8,3.108","prāptais tair uktavṛttāntair mayādyaiś ca sahātha saḥ /
āgāt sūryaprabhas tāvat tat sumeros tapovanam","प्राप्तैस् तैर् उक्तवृत्तान्तैर् मयाद्यैश् च सहाथ सः /
आगात् सूर्यप्रभस् तावत् तत् सुमेरोस् तपोवनम्"
Kathasaritsagara,"sokss_8,3.109","tatrovāca sumerus taṃ jito veṇuvaneśvaraḥ /
tvanmittraiś caṇḍadaṇḍo yad ajeyo 'pi tad adbhutam","तत्रोवाच सुमेरुस् तं जितो वेणुवनेश्वरः /
त्वन्मित्त्रैश् चण्डदण्डो यद् अजेयो ऽपि तद् अद्भुतम्"
Kathasaritsagara,"sokss_8,3.110","tasyāsti mohinī nāma vidyā tena sa durjayaḥ /
nūnaṃ sā sthāpitā tena pradhānasya ripoḥ kṛte","तस्यास्ति मोहिनी नाम विद्या तेन स दुर्जयः /
नूनं सा स्थापिता तेन प्रधानस्य रिपोः कृते"
Kathasaritsagara,"sokss_8,3.111","ataḥ prayuktā naiteṣu tvadvayasyeṣu saṃprati /
sakṛd eva hi sā tasya phaladā na punaḥ punaḥ","अतः प्रयुक्ता नैतेषु त्वद्वयस्येषु संप्रति /
सकृद् एव हि सा तस्य फलदा न पुनः पुनः"
Kathasaritsagara,"sokss_8,3.112","gurāv eva hi sā tena prabhāvāvekṣaṇāya bhoḥ /
prayuktābhūd ataḥ śāpas tena datto 'sya tādṛśaḥ","गुराव् एव हि सा तेन प्रभावावेक्षणाय भोः /
प्रयुक्ताभूद् अतः शापस् तेन दत्तो ऽस्य तादृशः"
Kathasaritsagara,"sokss_8,3.113","tac cintyam etad vidyānāṃ prabhāvo hi durāsadaḥ /
tatkāraṇaṃ ca bhavatā pṛcchyatāṃ bhagavān mayaḥ","तच् चिन्त्यम् एतद् विद्यानां प्रभावो हि दुरासदः /
तत्कारणं च भवता पृच्छ्यतां भगवान् मयः"
Kathasaritsagara,"sokss_8,3.114","asyāgre kim ahaṃ vacmi kaḥ pradīpo raveḥ puraḥ /
evaṃ sumeruṇā sūryaprabhasyokte mayo 'bravīt","अस्याग्रे किम् अहं वच्मि कः प्रदीपो रवेः पुरः /
एवं सुमेरुणा सूर्यप्रभस्योक्ते मयो ऽब्रवीत्"
Kathasaritsagara,"sokss_8,3.115","satyaṃ sumeruṇoktaṃ te saṃkṣepāc chṛṇu vacmy adaḥ /
avyaktāt prabhavantīha tās tāḥ śaktyanuśaktayaḥ","सत्यं सुमेरुणोक्तं ते संक्षेपाच् छृणु वच्म्य् अदः /
अव्यक्तात् प्रभवन्तीह तास् ताः शक्त्यनुशक्तयः"
Kathasaritsagara,"sokss_8,3.116","tatrodgataḥ prāṇaśakter nādo bindupathāśritaḥ /
vidyādimantratām eti paratattvakalānvitaḥ","तत्रोद्गतः प्राणशक्तेर् नादो बिन्दुपथाश्रितः /
विद्यादिमन्त्रताम् एति परतत्त्वकलान्वितः"
Kathasaritsagara,"sokss_8,3.117","tāsāṃ ca mantravidyānāṃ jñānena tapasāpi vā /
siddhājñayā vā siddhānāṃ prabhāvo duratikramaḥ","तासां च मन्त्रविद्यानां ज्ञानेन तपसापि वा /
सिद्धाज्ञया वा सिद्धानां प्रभावो दुरतिक्रमः"
Kathasaritsagara,"sokss_8,3.118","tat putra sarvavidyās te siddhā dvābhyāṃ tu hīyase /
mohinīparivartinyau na vidye sādhite tvayā","तत् पुत्र सर्वविद्यास् ते सिद्धा द्वाभ्यां तु हीयसे /
मोहिनीपरिवर्तिन्यौ न विद्ये साधिते त्वया"
Kathasaritsagara,"sokss_8,3.119","yājñavalkyaś ca te vetti tad gaccha prārthayasva tam /
evaṃ mayoktyā tasya rṣer yayau sūryaprabho 'ntikam","याज्ञवल्क्यश् च ते वेत्ति तद् गच्छ प्रार्थयस्व तम् /
एवं मयोक्त्या तस्य र्षेर् ययौ सूर्यप्रभो ऽन्तिकम्"
Kathasaritsagara,"sokss_8,3.120","sa munis taṃ ca saptāhaṃ nivāsya bhujagahrade /
agnimadhye tryahaṃ caiva tapaścaryām akārayat","स मुनिस् तं च सप्ताहं निवास्य भुजगह्रदे /
अग्निमध्ये त्र्यहं चैव तपश्चर्याम् अकारयत्"
Kathasaritsagara,"sokss_8,3.121","dadau soḍhāhidaṃśasya saptāhāc cāsya mohinīm /
vidyāṃ visoḍhavahneś ca tryahād viparivartinīm","ददौ सोढाहिदंशस्य सप्ताहाच् चास्य मोहिनीम् /
विद्यां विसोढवह्नेश् च त्र्यहाद् विपरिवर्तिनीम्"
Kathasaritsagara,"sokss_8,3.122","prāptavidyasya bhūyo 'pi vahnikuṇḍapraveśanam /
tasyādideśa sa muniḥ sa tathety akaroc ca tat","प्राप्तविद्यस्य भूयो ऽपि वह्निकुण्डप्रवेशनम् /
तस्यादिदेश स मुनिः स तथेत्य् अकरोच् च तत्"
Kathasaritsagara,"sokss_8,3.123","tatkṣaṇaṃ ca mahāpadmavimānaṃ tasya kāmagam /
abhūd upanataṃ sūryaprabhasya gaganecaram","तत्क्षणं च महापद्मविमानं तस्य कामगम् /
अभूद् उपनतं सूर्यप्रभस्य गगनेचरम्"
Kathasaritsagara,"sokss_8,3.124","aṣṭottareṇa pattrāṇāṃ purāṇāṃ ca śatena yat /
alaṃkṛtaṃ mahāratnair nānārūpair vinirmitam","अष्टोत्तरेण पत्त्राणां पुराणां च शतेन यत् /
अलंकृतं महारत्नैर् नानारूपैर् विनिर्मितम्"
Kathasaritsagara,"sokss_8,3.125","cakravartivimānaṃ te siddham etad amuṣya ca /
pureṣv antaḥpurāṇy eṣu sarveṣu sthāpayiṣyasi","चक्रवर्तिविमानं ते सिद्धम् एतद् अमुष्य च /
पुरेष्व् अन्तःपुराण्य् एषु सर्वेषु स्थापयिष्यसि"
Kathasaritsagara,"sokss_8,3.126","yena tāny apradhṛṣyāṇi bhaviṣyanti bhavaddviṣām /
ity antarikṣād dhīraṃ tam uvācātha sarasvatī","येन तान्य् अप्रधृष्याणि भविष्यन्ति भवद्द्विषाम् /
इत्य् अन्तरिक्षाद् धीरं तम् उवाचाथ सरस्वती"
Kathasaritsagara,"sokss_8,3.127","tataḥ sa yājñavalkyaṃ taṃ guruṃ prahvo vyajijñapat /
ādiśyatāṃ prayacchāmi kīdṛśīṃ dakṣiṇām iti","ततः स याज्ञवल्क्यं तं गुरुं प्रह्वो व्यजिज्ञपत् /
आदिश्यतां प्रयच्छामि कीदृशीं दक्षिणाम् इति"
Kathasaritsagara,"sokss_8,3.128","nijābhiṣekakāle māṃ smarer eṣaiva dakṣiṇā /
gaccha tāvat svakaṃ sainyam iti taṃ so 'bravīn muniḥ","निजाभिषेककाले मां स्मरेर् एषैव दक्षिणा /
गच्छ तावत् स्वकं सैन्यम् इति तं सो ऽब्रवीन् मुनिः"
Kathasaritsagara,"sokss_8,3.129","natvā tatas taṃ sa muniṃ vimānaṃ cādhiruhya tat /
tat sumerunivāsasthaṃ sainyaṃ sūryaprabho yayau","नत्वा ततस् तं स मुनिं विमानं चाधिरुह्य तत् /
तत् सुमेरुनिवासस्थं सैन्यं सूर्यप्रभो ययौ"
Kathasaritsagara,"sokss_8,3.130","tatrākhyātasvavṛttāntaṃ sasunīthasumeravaḥ /
siddhavidyāvimānaṃ tam abhyanandan mayādayaḥ","तत्राख्यातस्ववृत्तान्तं ससुनीथसुमेरवः /
सिद्धविद्याविमानं तम् अभ्यनन्दन् मयादयः"
Kathasaritsagara,"sokss_8,3.131","tataḥ sunīthaḥ sasmāra taṃ suvāsakumārakam /
sa cāgatya mayādīṃs tāñ jagādaivaṃ sarājakān","ततः सुनीथः सस्मार तं सुवासकुमारकम् /
स चागत्य मयादींस् ताञ् जगादैवं सराजकान्"
Kathasaritsagara,"sokss_8,3.132","siddhaṃ vimānaṃ vidyāś ca sarvāḥ sūryaprabhasya tat /
udāsīnāḥ kim adyāpi sthitāḥ stha ripunirjaye","सिद्धं विमानं विद्याश् च सर्वाः सूर्यप्रभस्य तत् /
उदासीनाः किम् अद्यापि स्थिताः स्थ रिपुनिर्जये"
Kathasaritsagara,"sokss_8,3.133","tac chrutvā sa mayo 'vādīd yuktaṃ bhagavatoditam /
kiṃ tu prāk preṣyatāṃ dūto nītis tāvat prayujyatām","तच् छ्रुत्वा स मयो ऽवादीद् युक्तं भगवतोदितम् /
किं तु प्राक् प्रेष्यतां दूतो नीतिस् तावत् प्रयुज्यताम्"
Kathasaritsagara,"sokss_8,3.134","evaṃ mayāsureṇokte so 'bravīn muniputrakaḥ /
astv evaṃ kā kṣatis tarhi prahastaḥ preṣyatām ayam","एवं मयासुरेणोक्ते सो ऽब्रवीन् मुनिपुत्रकः /
अस्त्व् एवं का क्षतिस् तर्हि प्रहस्तः प्रेष्यताम् अयम्"
Kathasaritsagara,"sokss_8,3.135","eṣa sapratibho vagmī gatijñaḥ kāryakālayoḥ /
karkaśaś ca sahiṣṇuś ca sarvadūtaguṇānvitaḥ","एष सप्रतिभो वग्मी गतिज्ञः कार्यकालयोः /
कर्कशश् च सहिष्णुश् च सर्वदूतगुणान्वितः"
Kathasaritsagara,"sokss_8,3.136","iti tadvacanaṃ sarve śraddhāya vyasṛjaṃs tataḥ /
prahastaṃ dattasaṃdeśaṃ dautyāya śrutaśarmaṇe","इति तद्वचनं सर्वे श्रद्धाय व्यसृजंस् ततः /
प्रहस्तं दत्तसंदेशं दौत्याय श्रुतशर्मणे"
Kathasaritsagara,"sokss_8,3.137","tasmin gate 'bravīt sūryaprabhas tān nikhilān nijān /
śrūyatāṃ yan mayā dṛṣṭam apūrvaṃ svapnakautukam","तस्मिन् गते ऽब्रवीत् सूर्यप्रभस् तान् निखिलान् निजान् /
श्रूयतां यन् मया दृष्टम् अपूर्वं स्वप्नकौतुकम्"
Kathasaritsagara,"sokss_8,3.138","jāne 'dya kṣīyamāṇāyāṃ paśyāmi rajanāv aham /
yāvan mahājalaughena vayaṃ sarve hriyāmahe","जाने ऽद्य क्षीयमाणायां पश्यामि रजनाव् अहम् /
यावन् महाजलौघेन वयं सर्वे ह्रियामहे"
Kathasaritsagara,"sokss_8,3.139","hriyamāṇāś ca nṛtyāmo na majjāmaḥ kathaṃ cana /
athaughaḥ sa parāvṛttaḥ pratikūlena vāyunā","ह्रियमाणाश् च नृत्यामो न मज्जामः कथं चन /
अथौघः स परावृत्तः प्रतिकूलेन वायुना"
Kathasaritsagara,"sokss_8,3.140","tataḥ kenāpi puruṣeṇaitya jvalitatejasā /
uddhṛtya vahnau kṣiptāḥ smo na ca dahyamahe 'gninā","ततः केनापि पुरुषेणैत्य ज्वलिततेजसा /
उद्धृत्य वह्नौ क्षिप्ताः स्मो न च दह्यमहे ऽग्निना"
Kathasaritsagara,"sokss_8,3.141","etyātha megho raktaughaṃ pravṛṣṭas tena cāsṛjā /
vyāptā diśas tato nidrā naṣṭā me niśayā saha","एत्याथ मेघो रक्तौघं प्रवृष्टस् तेन चासृजा /
व्याप्ता दिशस् ततो निद्रा नष्टा मे निशया सह"
Kathasaritsagara,"sokss_8,3.142","ity uktavantaṃ taṃ smāha sa suvāsakumārakaḥ /
āyāsapūrvo 'bhyudayaḥ svapnenānena sūcitaḥ","इत्य् उक्तवन्तं तं स्माह स सुवासकुमारकः /
आयासपूर्वो ऽभ्युदयः स्वप्नेनानेन सूचितः"
Kathasaritsagara,"sokss_8,3.143","yo jalaughaḥ sa saṅgrāmo dhairyaṃ tad yad amajjanam /
nṛtyatāṃ hriyamāṇānāṃ jalais tatparivartakaḥ","यो जलौघः स सङ्ग्रामो धैर्यं तद् यद् अमज्जनम् /
नृत्यतां ह्रियमाणानां जलैस् तत्परिवर्तकः"
Kathasaritsagara,"sokss_8,3.144","yo yuṣmākaṃ marut so 'pi śaraṇaḥ ko'pi rakṣitā /
yaś coddhartā jvalattejāḥ pumān sākṣāt sa śaṃkaraḥ","यो युष्माकं मरुत् सो ऽपि शरणः कोऽपि रक्षिता /
यश् चोद्धर्ता ज्वलत्तेजाः पुमान् साक्षात् स शंकरः"
Kathasaritsagara,"sokss_8,3.145","kṣiptāḥ sthāgnau ca yat tena tan nyastāḥ stha mahāmṛdhe /
meghodayas tato yac ca sa bhūyo 'pi bhayāgamaḥ","क्षिप्ताः स्थाग्नौ च यत् तेन तन् न्यस्ताः स्थ महामृधे /
मेघोदयस् ततो यच् च स भूयो ऽपि भयागमः"
Kathasaritsagara,"sokss_8,3.146","raktaughavarṣaṇaṃ yac ca tad bhayasya vināśanam /
diśāṃ yad raktapūrṇatvam ṛddhiḥ sā mahatī ca vaḥ","रक्तौघवर्षणं यच् च तद् भयस्य विनाशनम् /
दिशां यद् रक्तपूर्णत्वम् ऋद्धिः सा महती च वः"
Kathasaritsagara,"sokss_8,3.147","svapnaś cānekadhānyārtho yathārtho 'pārtha eva ca /
yaḥ sadyaḥ sūcayaty artham anyārthaḥ so 'bhidhīyate","स्वप्नश् चानेकधान्यार्थो यथार्थो ऽपार्थ एव च /
यः सद्यः सूचयत्य् अर्थम् अन्यार्थः सो ऽभिधीयते"
Kathasaritsagara,"sokss_8,3.148","prasannadevatādeśarūpaḥ svapno yathārthakaḥ /
gāḍhānubhavacintādikṛtam āhur apārthakam","प्रसन्नदेवतादेशरूपः स्वप्नो यथार्थकः /
गाढानुभवचिन्तादिकृतम् आहुर् अपार्थकम्"
Kathasaritsagara,"sokss_8,3.149","rajomūḍhena manasā bāhyārthavimukhena hi /
jantur nidrāvaśaḥ svapnaṃ tais taiḥ paśyati kāraṇaiḥ","रजोमूढेन मनसा बाह्यार्थविमुखेन हि /
जन्तुर् निद्रावशः स्वप्नं तैस् तैः पश्यति कारणैः"
Kathasaritsagara,"sokss_8,3.150","ciraśīghraphalatvaṃ ca tasya kālaviśeṣataḥ /
eṣa rātryantadṛṣṭas tu svapnaḥ śīghraphalapradaḥ","चिरशीघ्रफलत्वं च तस्य कालविशेषतः /
एष रात्र्यन्तदृष्टस् तु स्वप्नः शीघ्रफलप्रदः"
Kathasaritsagara,"sokss_8,3.151","etan munikumārāt te śrutvā tasmāt sunirvṛtāḥ /
utthāya dinakartavyaṃ vyadhuḥ sūryaprabhādayaḥ","एतन् मुनिकुमारात् ते श्रुत्वा तस्मात् सुनिर्वृताः /
उत्थाय दिनकर्तव्यं व्यधुः सूर्यप्रभादयः"
Kathasaritsagara,"sokss_8,3.152","tāvat prahastaḥ pratyāgāc chrutaśarmasakāśataḥ /
pṛṣṭo mayādibhiś caivaṃ yathāvṛttam avarṇayat","तावत् प्रहस्तः प्रत्यागाच् छ्रुतशर्मसकाशतः /
पृष्टो मयादिभिश् चैवं यथावृत्तम् अवर्णयत्"
Kathasaritsagara,"sokss_8,3.153","ito gato 'haṃ tarasā trikūṭācalavartinīm /
tāṃ trikūṭapatākākhyāṃ nagarīṃ hemanirmitām","इतो गतो ऽहं तरसा त्रिकूटाचलवर्तिनीम् /
तां त्रिकूटपताकाख्यां नगरीं हेमनिर्मिताम्"
Kathasaritsagara,"sokss_8,3.154","tasyāṃ praviśya cāpaśyam ahaṃ kṣattṛniveditaḥ /
vṛtaṃ taṃ śrutaśarmāṇaṃ tais tair vidyādharādhipaiḥ","तस्यां प्रविश्य चापश्यम् अहं क्षत्तृनिवेदितः /
वृतं तं श्रुतशर्माणं तैस् तैर् विद्याधराधिपैः"
Kathasaritsagara,"sokss_8,3.155","pitrā trikūṭasenena tathā vikramaśaktinā /
dhuraṃdhareṇa cānyaiś ca śūrair dāmodarādibhiḥ","पित्रा त्रिकूटसेनेन तथा विक्रमशक्तिना /
धुरंधरेण चान्यैश् च शूरैर् दामोदरादिभिः"
Kathasaritsagara,"sokss_8,3.156","upaviśyātha tam ahaṃ śrutaśarmāṇam abhyadhām /
śrīmatā prahitaḥ sūryaprabheṇāhaṃ tvadantikam","उपविश्याथ तम् अहं श्रुतशर्माणम् अभ्यधाम् /
श्रीमता प्रहितः सूर्यप्रभेणाहं त्वदन्तिकम्"
Kathasaritsagara,"sokss_8,3.157","saṃdiṣṭaṃ tena cedaṃ te prasādād dhūrjaṭer mayā /
vidyā ratnāni bhāryāś ca sahāyāś caiva sādhitāḥ","संदिष्टं तेन चेदं ते प्रसादाद् धूर्जटेर् मया /
विद्या रत्नानि भार्याश् च सहायाश् चैव साधिताः"
Kathasaritsagara,"sokss_8,3.158","tad ehi mila sainye me sahaitaiḥ khecareśvaraiḥ /
nihantāhaṃ viruddhānāṃ rakṣitā namatāṃ punaḥ","तद् एहि मिल सैन्ये मे सहैतैः खेचरेश्वरैः /
निहन्ताहं विरुद्धानां रक्षिता नमतां पुनः"
Kathasaritsagara,"sokss_8,3.159","yā cāgamyā hṛtājñāte sunīthatanayā tvayā /
kāmacūḍāmaṇiḥ kanyā muñca tām aśubhaṃ hi tat","या चागम्या हृताज्ञाते सुनीथतनया त्वया /
कामचूडामणिः कन्या मुञ्च ताम् अशुभं हि तत्"
Kathasaritsagara,"sokss_8,3.160","evaṃ mayokte sarve te kruddhās tatraivam abhyadhuḥ /
ko nāma sa yad asmāsu darpāt saṃdiśatīdṛśam","एवं मयोक्ते सर्वे ते क्रुद्धास् तत्रैवम् अभ्यधुः /
को नाम स यद् अस्मासु दर्पात् संदिशतीदृशम्"
Kathasaritsagara,"sokss_8,3.161","martyeṣu saṃdiśatv evaṃ kas tu vidyādhareṣu saḥ /
varāko mānuṣo bhūtvāpy evaṃ dṛpyan vinaṅkṣyati","मर्त्येषु संदिशत्व् एवं कस् तु विद्याधरेषु सः /
वराको मानुषो भूत्वाप्य् एवं दृप्यन् विनङ्क्ष्यति"
Kathasaritsagara,"sokss_8,3.162","tac chrutvoktaṃ mayā kiṃ kiṃ ko nāma sa niśamyatām /
sa hareṇeha yuṣmākaṃ cakravartī vinirmitaḥ","तच् छ्रुत्वोक्तं मया किं किं को नाम स निशम्यताम् /
स हरेणेह युष्माकं चक्रवर्ती विनिर्मितः"
Kathasaritsagara,"sokss_8,3.163","martyo vā yadi tan martyair devatvam api sādhitam /
vidyādharaiś ca martyasya tasya dṛṣṭaḥ parākramaḥ","मर्त्यो वा यदि तन् मर्त्यैर् देवत्वम् अपि साधितम् /
विद्याधरैश् च मर्त्यस्य तस्य दृष्टः पराक्रमः"
Kathasaritsagara,"sokss_8,3.164","nāśaś cehāgate tasmin kadācid vo hi dṛśyate /
ity evokte mayā kruddhā sā sabhā kṣobham āyayau","नाशश् चेहागते तस्मिन् कदाचिद् वो हि दृश्यते /
इत्य् एवोक्ते मया क्रुद्धा सा सभा क्षोभम् आययौ"
Kathasaritsagara,"sokss_8,3.165","adhāvatāṃ ca hantuṃ māṃ śrutaśarmadhuraṃdharau /
evaṃ paśyāmi śauryaṃ vām ity avocam ahaṃ ca tau","अधावतां च हन्तुं मां श्रुतशर्मधुरंधरौ /
एवं पश्यामि शौर्यं वाम् इत्य् अवोचम् अहं च तौ"
Kathasaritsagara,"sokss_8,3.166","tato dāmodareṇaitāv utthāya vinivāritau /
śāntaṃ dūtaś ca vipraś ca na vadhya iti jalpatā","ततो दामोदरेणैताव् उत्थाय विनिवारितौ /
शान्तं दूतश् च विप्रश् च न वध्य इति जल्पता"
Kathasaritsagara,"sokss_8,3.167","tato vikramaśaktir mām avādīd gaccha dūta bhoḥ /
tvatsvāmīva hi sarve 'pi vayam īśvaranirmitāḥ","ततो विक्रमशक्तिर् माम् अवादीद् गच्छ दूत भोः /
त्वत्स्वामीव हि सर्वे ऽपि वयम् ईश्वरनिर्मिताः"
Kathasaritsagara,"sokss_8,3.168","tad āyātu sa paśyāmas tasyātithyakṣamā vayam /
evaṃ sagarvaṃ tenokte vihasann aham abravam","तद् आयातु स पश्यामस् तस्यातिथ्यक्षमा वयम् /
एवं सगर्वं तेनोक्ते विहसन्न् अहम् अब्रवम्"
Kathasaritsagara,"sokss_8,3.169","haṃsāḥ padmavane tāvan nādaṃ kurvanti susthitāḥ /
yāvat paśyanti nāyāntaṃ megham ācchāditāmbaram","हंसाः पद्मवने तावन् नादं कुर्वन्ति सुस्थिताः /
यावत् पश्यन्ति नायान्तं मेघम् आच्छादिताम्बरम्"
Kathasaritsagara,"sokss_8,3.170","ity uktvotthāya sāvajñaṃ nirgatyāham ihāgataḥ /
etat prahastāc chrutvā tais tuṣṭiḥ prāpi mayādibhiḥ","इत्य् उक्त्वोत्थाय सावज्ञं निर्गत्याहम् इहागतः /
एतत् प्रहस्ताच् छ्रुत्वा तैस् तुष्टिः प्रापि मयादिभिः"
Kathasaritsagara,"sokss_8,3.171","niścitya cāhavodyogaṃ sarve senāpatiṃ vyadhuḥ /
prabhāsam atha te sūryaprabhādyā raṇadurmadam","निश्चित्य चाहवोद्योगं सर्वे सेनापतिं व्यधुः /
प्रभासम् अथ ते सूर्यप्रभाद्या रणदुर्मदम्"
Kathasaritsagara,"sokss_8,3.172","sarve ca raṇadīkṣāyāṃ te suvāsakumārataḥ /
nideśaṃ prāpya tad ahaḥ prāviśan niyatavratāḥ","सर्वे च रणदीक्षायां ते सुवासकुमारतः /
निदेशं प्राप्य तद् अहः प्राविशन् नियतव्रताः"
Kathasaritsagara,"sokss_8,3.173","rātrau sūryaprabhaś cātra vrataśayyāgṛhāntaram /
praviṣṭām aikṣatāpūrvām anidro varakanyakām","रात्रौ सूर्यप्रभश् चात्र व्रतशय्यागृहान्तरम् /
प्रविष्टाम् ऐक्षतापूर्वाम् अनिद्रो वरकन्यकाम्"
Kathasaritsagara,"sokss_8,3.174","sā tasya vyājasuptasya prasuptasacivasya ca /
svairaṃ nikaṭam āgatya sakhīm āha sahasthitām","सा तस्य व्याजसुप्तस्य प्रसुप्तसचिवस्य च /
स्वैरं निकटम् आगत्य सखीम् आह सहस्थिताम्"
Kathasaritsagara,"sokss_8,3.175","yadi suptasya viśrāntavilāsāpīyam īdṛśī /
rūpaśobhāsya tat kīdṛk prabuddhasya bhavet sakhi","यदि सुप्तस्य विश्रान्तविलासापीयम् ईदृशी /
रूपशोभास्य तत् कीदृक् प्रबुद्धस्य भवेत् सखि"
Kathasaritsagara,"sokss_8,3.176","tad astu na prabodhyo 'sau pūritaṃ kautukaṃ dṛśoḥ /
adhikaṃ hi nibaddhena kim atra hṛdayena me","तद् अस्तु न प्रबोध्यो ऽसौ पूरितं कौतुकं दृशोः /
अधिकं हि निबद्धेन किम् अत्र हृदयेन मे"
Kathasaritsagara,"sokss_8,3.177","bhaviṣyaty asya saṅgrāmaḥ samaṃ hi śrutaśarmaṇā /
tat tatra ko vijānāti bhavitā kila kasya kim","भविष्यत्य् अस्य सङ्ग्रामः समं हि श्रुतशर्मणा /
तत् तत्र को विजानाति भविता किल कस्य किम्"
Kathasaritsagara,"sokss_8,3.178","prāṇavyayāya śūrāṇāṃ jāyate hi raṇotsavaḥ /
tatrāsyāstu śivaṃ tāvat tato jñāsyāmahe punaḥ","प्राणव्ययाय शूराणां जायते हि रणोत्सवः /
तत्रास्यास्तु शिवं तावत् ततो ज्ञास्यामहे पुनः"
Kathasaritsagara,"sokss_8,3.179","kāmacūḍāmaṇir yena kiṃ ca vyomavihāriṇā /
dṛṣṭā tasyāsya hṛdayaṃ mādṛśī kā nu rañjayet","कामचूडामणिर् येन किं च व्योमविहारिणा /
दृष्टा तस्यास्य हृदयं मादृशी का नु रञ्जयेत्"
Kathasaritsagara,"sokss_8,3.180","evaṃ tayokte sāvādīt tatsakhī kiṃ bravīṣy adaḥ /
asaṅgo hṛdayasyāsminn āyattaś caṇḍi kiṃ tava","एवं तयोक्ते सावादीत् तत्सखी किं ब्रवीष्य् अदः /
असङ्गो हृदयस्यास्मिन्न् आयत्तश् चण्डि किं तव"
Kathasaritsagara,"sokss_8,3.181","yena dṛṣṭena hṛdayaṃ kāmacūḍāmaṇer hṛtam /
so 'nyasyā na haret kasyā yadi sākṣād arundhatī","येन दृष्टेन हृदयं कामचूडामणेर् हृतम् /
सो ऽन्यस्या न हरेत् कस्या यदि साक्षाद् अरुन्धती"
Kathasaritsagara,"sokss_8,3.182","vidyāvaśāc ca kalyāṇaṃ vetsi kiṃ nāsya saṃgare /
etasya bhāryāś coktāḥ stha siddhaiḥ saccakravartinaḥ","विद्यावशाच् च कल्याणं वेत्सि किं नास्य संगरे /
एतस्य भार्याश् चोक्ताः स्थ सिद्धैः सच्चक्रवर्तिनः"
Kathasaritsagara,"sokss_8,3.183","kāmacūḍāmaṇis tvaṃ ca suprabhā caikagotrajā /
eṣv eva pariṇītā ca dineṣv etena suprabhā","कामचूडामणिस् त्वं च सुप्रभा चैकगोत्रजा /
एष्व् एव परिणीता च दिनेष्व् एतेन सुप्रभा"
Kathasaritsagara,"sokss_8,3.184","tat kim asyāśivaṃ yuddhe na hi siddhavaco mṛṣā /
kiṃ cāhṛtaṃ suprabhayā cittaṃ yasyāsya tasya kim","तत् किम् अस्याशिवं युद्धे न हि सिद्धवचो मृषा /
किं चाहृतं सुप्रभया चित्तं यस्यास्य तस्य किम्"
Kathasaritsagara,"sokss_8,3.185","nāhared bhavatī tvaṃ hi rūpeṇābhyadhikānaghe /
bāndhavāpekṣayā vā te vikalpo yadi tan na sat","नाहरेद् भवती त्वं हि रूपेणाभ्यधिकानघे /
बान्धवापेक्षया वा ते विकल्पो यदि तन् न सत्"
Kathasaritsagara,"sokss_8,3.186","bhartāraṃ hi vinā nānyaḥ satīnām asti bāndhavaḥ /
etatsakhīvacaḥ śrutvā sāvocad varakanyakā","भर्तारं हि विना नान्यः सतीनाम् अस्ति बान्धवः /
एतत्सखीवचः श्रुत्वा सावोचद् वरकन्यका"
Kathasaritsagara,"sokss_8,3.187","satyaṃ sakhi tvayā proktaṃ na kāryaṃ me 'nyabandhubhiḥ /
saṃkhye cāsyāryaputrasya jayaṃ jāne svavidyayā","सत्यं सखि त्वया प्रोक्तं न कार्यं मे ऽन्यबन्धुभिः /
संख्ये चास्यार्यपुत्रस्य जयं जाने स्वविद्यया"
Kathasaritsagara,"sokss_8,3.188","siddhāni cāsya ratnāni vidyāś cādyāpi kiṃ punaḥ /
naitasyauṣadhayaḥ siddhās tena me dūyate manaḥ","सिद्धानि चास्य रत्नानि विद्याश् चाद्यापि किं पुनः /
नैतस्यौषधयः सिद्धास् तेन मे दूयते मनः"
Kathasaritsagara,"sokss_8,3.189","candrapādagirau tāś ca sarvāḥ santi guhāntare /
sidhyanti puṇyabhājaś ca cakravartina eva tāḥ","चन्द्रपादगिरौ ताश् च सर्वाः सन्ति गुहान्तरे /
सिध्यन्ति पुण्यभाजश् च चक्रवर्तिन एव ताः"
Kathasaritsagara,"sokss_8,3.190","tad eṣa sādhayed gatvā tatra sarvauṣadhīr yadi /
bhadraṃ tat syād yad āsannaḥ prātar asya mahāhavaḥ","तद् एष साधयेद् गत्वा तत्र सर्वौषधीर् यदि /
भद्रं तत् स्याद् यद् आसन्नः प्रातर् अस्य महाहवः"
Kathasaritsagara,"sokss_8,3.191","etac chrutvākhilaṃ tyaktvā vyājanidrāṃ sa utthitaḥ /
sūryaprabhaḥ savinayaṃ tām uvācātra kanyakām","एतच् छ्रुत्वाखिलं त्यक्त्वा व्याजनिद्रां स उत्थितः /
सूर्यप्रभः सविनयं ताम् उवाचात्र कन्यकाम्"
Kathasaritsagara,"sokss_8,3.192","darśito 'tīva mugdhākṣi pakṣapāto mayi tvayā /
tad eṣa tatra gacchāmi kāsi tvam iti śaṃsa me","दर्शितो ऽतीव मुग्धाक्षि पक्षपातो मयि त्वया /
तद् एष तत्र गच्छामि कासि त्वम् इति शंस मे"
Kathasaritsagara,"sokss_8,3.193","etac chrutvā śrutaṃ sarvam aneneti trapānatā /
tūṣṇīṃ babhūva sā kanyā tatsakhī tu jagāda sā","एतच् छ्रुत्वा श्रुतं सर्वम् अनेनेति त्रपानता /
तूष्णीं बभूव सा कन्या तत्सखी तु जगाद सा"
Kathasaritsagara,"sokss_8,3.194","eṣā vidyādharendrasya sumeror anujātmajā /
kanyā vilāsinī nāma tvaddarśanasakautukā","एषा विद्याधरेन्द्रस्य सुमेरोर् अनुजात्मजा /
कन्या विलासिनी नाम त्वद्दर्शनसकौतुका"
Kathasaritsagara,"sokss_8,3.195","evam uktavatīm eva tāṃ sakhīṃ sā vilāsinī /
ehi saṃprati gacchāva ity uktvā prayayau tataḥ","एवम् उक्तवतीम् एव तां सखीं सा विलासिनी /
एहि संप्रति गच्छाव इत्य् उक्त्वा प्रययौ ततः"
Kathasaritsagara,"sokss_8,3.196","tataḥ prabhāsādibhyas tat prabodhya tadudīritam /
sūryaprabhaḥ svamantribhyaḥ śaśaṃsauṣadhisādhanam","ततः प्रभासादिभ्यस् तत् प्रबोध्य तदुदीरितम् /
सूर्यप्रभः स्वमन्त्रिभ्यः शशंसौषधिसाधनम्"
Kathasaritsagara,"sokss_8,3.197","visasarja prahastaṃ ca yogyaṃ tatsādhanāya saḥ /
tad ākhyātuṃ sunīthasya sumeroś ca mayasya ca","विससर्ज प्रहस्तं च योग्यं तत्साधनाय सः /
तद् आख्यातुं सुनीथस्य सुमेरोश् च मयस्य च"
Kathasaritsagara,"sokss_8,3.198","tair āgataiḥ śraddadhānaiḥ samaṃ sa sacivānvitaḥ /
niśi sūryaprabhaḥ prāyāc candrapādācalaṃ prati","तैर् आगतैः श्रद्दधानैः समं स सचिवान्वितः /
निशि सूर्यप्रभः प्रायाच् चन्द्रपादाचलं प्रति"
Kathasaritsagara,"sokss_8,3.199","gacchatāṃ ca kramāt teṣām uttasthur mārgarodhinaḥ /
yakṣaguhyakakūṣmāṇḍā vighnā nānāyudhodyatāḥ","गच्छतां च क्रमात् तेषाम् उत्तस्थुर् मार्गरोधिनः /
यक्षगुह्यककूष्माण्डा विघ्ना नानायुधोद्यताः"
Kathasaritsagara,"sokss_8,3.200","kāṃścid astrair vimohyaitān kāṃścit saṃstabhya vidyayā /
candrapādagiriṃ taṃ te prāpuḥ sūryaprabhādayaḥ","कांश्चिद् अस्त्रैर् विमोह्यैतान् कांश्चित् संस्तभ्य विद्यया /
चन्द्रपादगिरिं तं ते प्रापुः सूर्यप्रभादयः"
Kathasaritsagara,"sokss_8,3.201","tatraiṣāṃ tadguhādvāraprāptānāṃ śāṃkarā gaṇāḥ /
etya praveśaṃ rurudhur vicitravikṛtānanāḥ","तत्रैषां तद्गुहाद्वारप्राप्तानां शांकरा गणाः /
एत्य प्रवेशं रुरुधुर् विचित्रविकृताननाः"
Kathasaritsagara,"sokss_8,3.202","etaiḥ saha na yoddhavyaṃ kupyed dhi bhagavān haraḥ /
tannāmāṣṭasahasreṇa tam eva varadaṃ stumaḥ","एतैः सह न योद्धव्यं कुप्येद् धि भगवान् हरः /
तन्नामाष्टसहस्रेण तम् एव वरदं स्तुमः"
Kathasaritsagara,"sokss_8,3.203","tenaiva te prasīdanti tadgaṇā ity avocata /
sa suvāsakumāras tān atha sūryaprabhādikān","तेनैव ते प्रसीदन्ति तद्गणा इत्य् अवोचत /
स सुवासकुमारस् तान् अथ सूर्यप्रभादिकान्"
Kathasaritsagara,"sokss_8,3.204","tatas tatheti sarve te tathaiva haram astuvan /
svāmistutiprasannāś ca tān vadanti sma te gaṇāḥ","ततस् तथेति सर्वे ते तथैव हरम् अस्तुवन् /
स्वामिस्तुतिप्रसन्नाश् च तान् वदन्ति स्म ते गणाः"
Kathasaritsagara,"sokss_8,3.205","mukteyaṃ vo guhāsmābhir gṛhṇītāsyāṃ mahauṣadhīḥ /
sūryaprabheṇa tv etasyāṃ na praveṣṭavyam ātmanā","मुक्तेयं वो गुहास्माभिर् गृह्णीतास्यां महौषधीः /
सूर्यप्रभेण त्व् एतस्यां न प्रवेष्टव्यम् आत्मना"
Kathasaritsagara,"sokss_8,3.206","prabhāsaḥ praviśatv etām etasya sugamā hy asau /
etad gaṇavacaḥ sarve te tathety anumenire","प्रभासः प्रविशत्व् एताम् एतस्य सुगमा ह्य् असौ /
एतद् गणवचः सर्वे ते तथेत्य् अनुमेनिरे"
Kathasaritsagara,"sokss_8,3.207","tataḥ praviśatas tasya prabhāsasya tadaiva sā /
guhā baddhāndhakārāpi suprakāśā kim apy abhūt","ततः प्रविशतस् तस्य प्रभासस्य तदैव सा /
गुहा बद्धान्धकारापि सुप्रकाशा किम् अप्य् अभूत्"
Kathasaritsagara,"sokss_8,3.208","utthāya ca mahāghorarūpā apy atra rākṣasāḥ /
catvāraḥ kiṃkarā ūcuḥ praṇatāḥ praviśeti tam","उत्थाय च महाघोररूपा अप्य् अत्र राक्षसाः /
चत्वारः किंकरा ऊचुः प्रणताः प्रविशेति तम्"
Kathasaritsagara,"sokss_8,3.209","atha praviśya saṃgṛhya divyāḥ saptauṣadhīḥ sa tāḥ /
prabhāso nirgataḥ sūryaprabhāya nikhilā dadau","अथ प्रविश्य संगृह्य दिव्याः सप्तौषधीः स ताः /
प्रभासो निर्गतः सूर्यप्रभाय निखिला ददौ"
Kathasaritsagara,"sokss_8,3.210","mahāprabhāvāḥ saptaitāḥ siddhāḥ sūryaprabhādya te /
oṣadhya iti tatkālaṃ gaganād udagād vacaḥ","महाप्रभावाः सप्तैताः सिद्धाः सूर्यप्रभाद्य ते /
ओषध्य इति तत्कालं गगनाद् उदगाद् वचः"
Kathasaritsagara,"sokss_8,3.211","tac chrutvā muditāḥ sūryaprabhādyāḥ sarva eva te /
svasainyam āyayuḥ kṣipraṃ sumervāspadam āśritam","तच् छ्रुत्वा मुदिताः सूर्यप्रभाद्याः सर्व एव ते /
स्वसैन्यम् आययुः क्षिप्रं सुमेर्वास्पदम् आश्रितम्"
Kathasaritsagara,"sokss_8,3.212","tatrāpṛcchat sunītho 'tha taṃ suvāsakumārakam /
mune sūryaprabhaṃ hitvā prabhāsaḥ kiṃ praveśitaḥ","तत्रापृच्छत् सुनीथो ऽथ तं सुवासकुमारकम् /
मुने सूर्यप्रभं हित्वा प्रभासः किं प्रवेशितः"
Kathasaritsagara,"sokss_8,3.213","gaṇair guhāyāṃ kiṃ caiṣa kiṃkarair api satkṛtaḥ /
etac chrutvā sa sarveṣu śṛṇvatsu munir abhyadhāt","गणैर् गुहायां किं चैष किंकरैर् अपि सत्कृतः /
एतच् छ्रुत्वा स सर्वेषु शृण्वत्सु मुनिर् अभ्यधात्"
Kathasaritsagara,"sokss_8,3.214","śrūyatāṃ kathayāmy etat prabhāso hitakṛt param /
sūryaprabhasyātmabhūto na bhedo 'sty anayor dvayoḥ","श्रूयतां कथयाम्य् एतत् प्रभासो हितकृत् परम् /
सूर्यप्रभस्यात्मभूतो न भेदो ऽस्त्य् अनयोर् द्वयोः"
Kathasaritsagara,"sokss_8,3.215","kiṃ ca prabhāsena samo nānyaḥ śauryaprabhāvavān /
asti prāgjanmasukṛtair etadīyā ca sā guhā","किं च प्रभासेन समो नान्यः शौर्यप्रभाववान् /
अस्ति प्राग्जन्मसुकृतैर् एतदीया च सा गुहा"
Kathasaritsagara,"sokss_8,3.216","yo 'yaṃ yādṛk purā cābhūt tad idaṃ kathayāmi vaḥ /
babhūva namucir nāma pūrvaṃ dānavasattamaḥ","यो ऽयं यादृक् पुरा चाभूत् तद् इदं कथयामि वः /
बभूव नमुचिर् नाम पूर्वं दानवसत्तमः"
Kathasaritsagara,"sokss_8,3.217","yasya dānaprasaktasya mahāvīrasya nābhavat /
adeyam ahitāyāpi yācamānāya kiṃcana","यस्य दानप्रसक्तस्य महावीरस्य नाभवत् /
अदेयम् अहितायापि याचमानाय किंचन"
Kathasaritsagara,"sokss_8,3.218","daśavarṣasahasrāṇi sa taptvā dhūmapas tapaḥ /
lohāśmakāṣṭhāvadhyatvaṃ viriñcāt prāptavān varam","दशवर्षसहस्राणि स तप्त्वा धूमपस् तपः /
लोहाश्मकाष्ठावध्यत्वं विरिञ्चात् प्राप्तवान् वरम्"
Kathasaritsagara,"sokss_8,3.219","tato sakṛd vijityendraṃ kāṃdiśīkaṃ sa taṃ vyadhāt /
tat prārthya kaśyaparṣis taṃ devaiḥ saṃdhim akārayat","ततो सकृद् विजित्येन्द्रं कांदिशीकं स तं व्यधात् /
तत् प्रार्थ्य कश्यपर्षिस् तं देवैः संधिम् अकारयत्"
Kathasaritsagara,"sokss_8,3.220","atha viśrāntavairās te saṃmantryaiva surāsurāḥ /
dugdhāmbhonidhim abhyetya mamanthur mandarādriṇā","अथ विश्रान्तवैरास् ते संमन्त्र्यैव सुरासुराः /
दुग्धाम्भोनिधिम् अभ्येत्य ममन्थुर् मन्दराद्रिणा"
Kathasaritsagara,"sokss_8,3.221","tato 'cyutādayo bhāgān kamalāprabhṛtīn yathā /
prāpus tathoccaiḥśravasaṃ hayaṃ namucir āptavān","ततो ऽच्युतादयो भागान् कमलाप्रभृतीन् यथा /
प्रापुस् तथोच्चैःश्रवसं हयं नमुचिर् आप्तवान्"
Kathasaritsagara,"sokss_8,3.222","anye devāsurāś cānyān pradiṣṭān brahmaṇā pṛthak /
lebhire vividhān bhāgān mathyamānārṇavotthitān","अन्ये देवासुराश् चान्यान् प्रदिष्टान् ब्रह्मणा पृथक् /
लेभिरे विविधान् भागान् मथ्यमानार्णवोत्थितान्"
Kathasaritsagara,"sokss_8,3.223","manthaparyantalabdhe ca tridaśair amṛte hṛte /
teṣām athāsurāṇāṃ ca punar vairam ajāyata","मन्थपर्यन्तलब्धे च त्रिदशैर् अमृते हृते /
तेषाम् अथासुराणां च पुनर् वैरम् अजायत"
Kathasaritsagara,"sokss_8,3.224","tato devāsuraraṇe jaghne yo yo 'suraḥ suraiḥ /
āghrāyoccaiḥśravās taṃ taṃ jīvāyām āsa tatkṣaṇam","ततो देवासुररणे जघ्ने यो यो ऽसुरः सुरैः /
आघ्रायोच्चैःश्रवास् तं तं जीवायाम् आस तत्क्षणम्"
Kathasaritsagara,"sokss_8,3.225","ajeyā jajñire tena devānāṃ daityadānavāḥ /
tato viṣaṇṇaṃ vakti sma rahaḥ śakraṃ bṛhaspatiḥ","अजेया जज्ञिरे तेन देवानां दैत्यदानवाः /
ततो विषण्णं वक्ति स्म रहः शक्रं बृहस्पतिः"
Kathasaritsagara,"sokss_8,3.226","ekas tavātropāyo 'sti taṃ kuruṣvāvilambitam /
svayaṃ yācasva gatvā tvaṃ namuciṃ taṃ hayottamam","एकस् तवात्रोपायो ऽस्ति तं कुरुष्वाविलम्बितम् /
स्वयं याचस्व गत्वा त्वं नमुचिं तं हयोत्तमम्"
Kathasaritsagara,"sokss_8,3.227","vipakṣāyāpi tubhyaṃ taṃ sa hayaṃ na na dāṣyati /
khaṇḍayiṣyati nājanmasaṃcitaṃ dātṛtāyaśaḥ","विपक्षायापि तुभ्यं तं स हयं न न दाष्यति /
खण्डयिष्यति नाजन्मसंचितं दातृतायशः"
Kathasaritsagara,"sokss_8,3.228","ity ukto devaguruṇā mahendras tridaśaiḥ saha /
gatvā yayāce namuciṃ tam uccaiḥśravasaṃ hayam","इत्य् उक्तो देवगुरुणा महेन्द्रस् त्रिदशैः सह /
गत्वा ययाचे नमुचिं तम् उच्चैःश्रवसं हयम्"
Kathasaritsagara,"sokss_8,3.229","na me parāṅmukho gacchaty arthī tatrāpi vāsavaḥ /
tad asmai namucir bhūtvā dadyāṃ nāhaṃ kathaṃ hayam","न मे पराङ्मुखो गच्छत्य् अर्थी तत्रापि वासवः /
तद् अस्मै नमुचिर् भूत्वा दद्यां नाहं कथं हयम्"
Kathasaritsagara,"sokss_8,3.230","jagatsu dātṛtākīrtir yā mayā ciram arjitā /
sā cen mlāniṃ gatā tan me kiṃ śriyā jīvitena vā","जगत्सु दातृताकीर्तिर् या मया चिरम् अर्जिता /
सा चेन् म्लानिं गता तन् मे किं श्रिया जीवितेन वा"
Kathasaritsagara,"sokss_8,3.231","iti saṃcintya śakrāya tam uccaiḥśravasaṃ dadau /
vāryamāṇo 'pi śukreṇa namuciḥ sa mahāśayaḥ","इति संचिन्त्य शक्राय तम् उच्चैःश्रवसं ददौ /
वार्यमाणो ऽपि शुक्रेण नमुचिः स महाशयः"
Kathasaritsagara,"sokss_8,3.232","dattāśvam atha viśvāsya taṃ gāṅgena jaghāna saḥ /
śastrādyavadhyaṃ phenena vajranyastena vṛtrahā","दत्ताश्वम् अथ विश्वास्य तं गाङ्गेन जघान सः /
शस्त्राद्यवध्यं फेनेन वज्रन्यस्तेन वृत्रहा"
Kathasaritsagara,"sokss_8,3.233","aho durantā saṃsāre bhogatṛṣṇā yayā hṛtāḥ /
anaucityād akīrteś ca devā api na bibhyati","अहो दुरन्ता संसारे भोगतृष्णा यया हृताः /
अनौचित्याद् अकीर्तेश् च देवा अपि न बिभ्यति"
Kathasaritsagara,"sokss_8,3.234","tad buddhvā tasya namucer danur mātā tapobalāt /
cakāra duḥkhasaṃtaptā saṃkalpaṃ śokaśāntaye","तद् बुद्ध्वा तस्य नमुचेर् दनुर् माता तपोबलात् /
चकार दुःखसंतप्ता संकल्पं शोकशान्तये"
Kathasaritsagara,"sokss_8,3.235","sa eva me punar garbhe saṃbhūyān namucir balī /
bhūyāc ca sarvadevānām ajeyaḥ saṃyugeṣv iti","स एव मे पुनर् गर्भे संभूयान् नमुचिर् बली /
भूयाच् च सर्वदेवानाम् अजेयः संयुगेष्व् इति"
Kathasaritsagara,"sokss_8,3.236","tataḥ sa tasyāḥ saṃbhūya garbhe jāto 'suraḥ punaḥ /
sarvaratnamayo nāmnā prabalo balayogataḥ","ततः स तस्याः संभूय गर्भे जातो ऽसुरः पुनः /
सर्वरत्नमयो नाम्ना प्रबलो बलयोगतः"
Kathasaritsagara,"sokss_8,3.237","so 'pi taptatapāḥ prīṇan prāṇair apy arthinaḥ kṛtī /
śatakṛtvo jigāyendraṃ prabalo dānaveśvaraḥ","सो ऽपि तप्ततपाः प्रीणन् प्राणैर् अप्य् अर्थिनः कृती /
शतकृत्वो जिगायेन्द्रं प्रबलो दानवेश्वरः"
Kathasaritsagara,"sokss_8,3.238","tataḥ saṃmantrya devās tam upetyaivaṃ yayācire /
dehaṃ puruṣamedhārtham asmabhyaṃ dehi sarvathā","ततः संमन्त्र्य देवास् तम् उपेत्यैवं ययाचिरे /
देहं पुरुषमेधार्थम् अस्मभ्यं देहि सर्वथा"
Kathasaritsagara,"sokss_8,3.239","tac chrutvā sa ripubhyo 'pi tebhyo deham adān nijam /
prāṇān udārā visṛjanty arthino na parāṅmukhān","तच् छ्रुत्वा स रिपुभ्यो ऽपि तेभ्यो देहम् अदान् निजम् /
प्राणान् उदारा विसृजन्त्य् अर्थिनो न पराङ्मुखान्"
Kathasaritsagara,"sokss_8,3.240","tataḥ sa khaṇḍaśo devaiḥ kṛtaḥ prabaladānavaḥ /
manuṣyaloke jāto 'dya prabhāsavapuṣā punaḥ","ततः स खण्डशो देवैः कृतः प्रबलदानवः /
मनुष्यलोके जातो ऽद्य प्रभासवपुषा पुनः"
Kathasaritsagara,"sokss_8,3.241","tad evam ādau namucis tato 'bhūt prabalaś ca saḥ /
saiṣa prabhāsas tatpuṇyaprabhāvād durjayo 'ribhiḥ","तद् एवम् आदौ नमुचिस् ततो ऽभूत् प्रबलश् च सः /
सैष प्रभासस् तत्पुण्यप्रभावाद् दुर्जयो ऽरिभिः"
Kathasaritsagara,"sokss_8,3.242","yā ca saṃbandhinī tasya prabalasyauṣadhīguhā /
tena prabhāsasyātmīyā vaśyā sāsya sakiṃkarā","या च संबन्धिनी तस्य प्रबलस्यौषधीगुहा /
तेन प्रभासस्यात्मीया वश्या सास्य सकिंकरा"
Kathasaritsagara,"sokss_8,3.243","tadadhaś cāsti pātāle mandiraṃ prabalasya tat /
yatra dvādaśa santy asya mukhyabhāryāḥ svalaṃkṛtāḥ","तदधश् चास्ति पाताले मन्दिरं प्रबलस्य तत् /
यत्र द्वादश सन्त्य् अस्य मुख्यभार्याः स्वलंकृताः"
Kathasaritsagara,"sokss_8,3.244","vividhāni ca ratnāni nānāpraharaṇāni ca /
cintāmaṇiś ca lakṣaṃ ca yodhānāṃ turagās tathā","विविधानि च रत्नानि नानाप्रहरणानि च /
चिन्तामणिश् च लक्षं च योधानां तुरगास् तथा"
Kathasaritsagara,"sokss_8,3.245","tat prabhāsasya saṃbandhi sarvam asya purārjitam /
tad īdṛśaḥ prabhāso 'yaṃ nāsyedaṃ kiṃcid adbhutam","तत् प्रभासस्य संबन्धि सर्वम् अस्य पुरार्जितम् /
तद् ईदृशः प्रभासो ऽयं नास्येदं किंचिद् अद्भुतम्"
Kathasaritsagara,"sokss_8,3.246","evaṃ tato munikumārakato niśamya sūryaprabhaprabhṛtayaḥ samayaprabhāsāḥ /
ratnādy avāptum atha tat prayayus tadaiva pātālagaṃ prabalaveśmabilapraveśam","एवं ततो मुनिकुमारकतो निशम्य सूर्यप्रभप्रभृतयः समयप्रभासाः /
रत्नाद्य् अवाप्तुम् अथ तत् प्रययुस् तदैव पातालगं प्रबलवेश्मबिलप्रवेशम्"
Kathasaritsagara,"sokss_8,3.247","tena praviśya parigṛhya ca pūrvapatnīś cintāmaṇiṃ ca turagān asurāṃś ca yodhān /
nirgatya cāttanikhiladraviṇaḥ sa ekaḥ sūryaprabhaṃ kim api toṣitavān prabhāsaḥ","तेन प्रविश्य परिगृह्य च पूर्वपत्नीश् चिन्तामणिं च तुरगान् असुरांश् च योधान् /
निर्गत्य चात्तनिखिलद्रविणः स एकः सूर्यप्रभं किम् अपि तोषितवान् प्रभासः"
Kathasaritsagara,"sokss_8,3.248","atha samayasunīthaḥ saprabhāsaḥ sumeruprabhṛtibhir anuyāto rājabhir mantribhiś ca /
drutam abhimatasiddhiṃ prāpya sūryaprabho 'sau punar api nijasenāsaṃniveśaṃ tam āgāt","अथ समयसुनीथः सप्रभासः सुमेरुप्रभृतिभिर् अनुयातो राजभिर् मन्त्रिभिश् च /
द्रुतम् अभिमतसिद्धिं प्राप्य सूर्यप्रभो ऽसौ पुनर् अपि निजसेनासंनिवेशं तम् आगात्"
Kathasaritsagara,"sokss_8,3.249","tatra so 'suranarādhipādiṣu
svasvavāsakagateṣu teṣu tam /
rātriśeṣam anayat kuśāstare
saṃnigṛhya raṇadīkṣitaḥ punaḥ","तत्र सो ऽसुरनराधिपादिषु
स्वस्ववासकगतेषु तेषु तम् /
रात्रिशेषम् अनयत् कुशास्तरे
संनिगृह्य रणदीक्षितः पुनः"
Kathasaritsagara,"sokss_8,4.1","iti mahākaviśrīsomadevabhaṭṭaviracite kathāsaritsāgare sūryaprabhalambake tṛtīyas taraṅgaḥ /

caturthas taraṅgaḥ /

tataḥ prātaḥ samaṃ sainyaiḥ sa sumerutapovanāt /
tasmāt sūryaprabhaḥ prāyāc chrutaśarmajigīṣayā","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके तृतीयस् तरङ्गः /

चतुर्थस् तरङ्गः /

ततः प्रातः समं सैन्यैः स सुमेरुतपोवनात् /
तस्मात् सूर्यप्रभः प्रायाच् छ्रुतशर्मजिगीषया"
Kathasaritsagara,"sokss_8,4.2","tannivāsasya nikaṭaṃ trikūṭādrer avāpya ca /
āvāsito 'bhūt tatrasthaṃ balenotsārya tadbalam","तन्निवासस्य निकटं त्रिकूटाद्रेर् अवाप्य च /
आवासितो ऽभूत् तत्रस्थं बलेनोत्सार्य तद्बलम्"
Kathasaritsagara,"sokss_8,4.3","āvāsite ca tatrāsmin sasumerumayādike /
āsthānasthe trikūṭeśasaṃbandhī dūta āyayau","आवासिते च तत्रास्मिन् ससुमेरुमयादिके /
आस्थानस्थे त्रिकूटेशसंबन्धी दूत आययौ"
Kathasaritsagara,"sokss_8,4.4","sa cāgatya jagādaivaṃ sumeruṃ khecareśvaram /
śrutaśarmapitā rājā tava saṃdiṣṭavān idam","स चागत्य जगादैवं सुमेरुं खेचरेश्वरम् /
श्रुतशर्मपिता राजा तव संदिष्टवान् इदम्"
Kathasaritsagara,"sokss_8,4.5","dūrasthasya na te 'smābhir ācāro jātucit kṛtaḥ /
adyāsmadviṣayaṃ prāptaḥ sa tvaṃ prāghuṇikaiḥ saha","दूरस्थस्य न ते ऽस्माभिर् आचारो जातुचित् कृतः /
अद्यास्मद्विषयं प्राप्तः स त्वं प्राघुणिकैः सह"
Kathasaritsagara,"sokss_8,4.6","tad ātithyam idānīṃ vo vidhāsyāmo yathocitam /
śrutvaitaṃ śatrusaṃdeśaṃ sumeruḥ pratyuvāca tam","तद् आतिथ्यम् इदानीं वो विधास्यामो यथोचितम् /
श्रुत्वैतं शत्रुसंदेशं सुमेरुः प्रत्युवाच तम्"
Kathasaritsagara,"sokss_8,4.7","sādhu nāsmatsamaṃ pātram atithiṃ prāpsyathāparam /
ātithyaṃ na pare loke dāsyatīhaiva tatphalam","साधु नास्मत्समं पात्रम् अतिथिं प्राप्स्यथापरम् /
आतिथ्यं न परे लोके दास्यतीहैव तत्फलम्"
Kathasaritsagara,"sokss_8,4.8","tad ime vayam ātithyaṃ kriyatām ity udāhṛte /
sumeruṇā tathaivāgāt sa dūtaḥ svaṃ prabhuṃ prati","तद् इमे वयम् आतिथ्यं क्रियताम् इत्य् उदाहृते /
सुमेरुणा तथैवागात् स दूतः स्वं प्रभुं प्रति"
Kathasaritsagara,"sokss_8,4.9","athonnatapradeśasthās te tu sūryaprabhādayaḥ /
sainyāni dadṛśuḥ svāni niviṣṭāni pṛthak pṛthak","अथोन्नतप्रदेशस्थास् ते तु सूर्यप्रभादयः /
सैन्यानि ददृशुः स्वानि निविष्टानि पृथक् पृथक्"
Kathasaritsagara,"sokss_8,4.10","tataḥ sunīthaḥ pitaraṃ svam uvāca mayāsuram /
pravibhāgaṃ rathādīnām asmatsainye 'tra śaṃsa naḥ","ततः सुनीथः पितरं स्वम् उवाच मयासुरम् /
प्रविभागं रथादीनाम् अस्मत्सैन्ये ऽत्र शंस नः"
Kathasaritsagara,"sokss_8,4.11","evaṃ karomi śṛṇutety uktvāṅgulyā nidarśayan /
dānavendraḥ sa sarvajño vaktum evaṃ pracakrame","एवं करोमि शृणुतेत्य् उक्त्वाङ्गुल्या निदर्शयन् /
दानवेन्द्रः स सर्वज्ञो वक्तुम् एवं प्रचक्रमे"
Kathasaritsagara,"sokss_8,4.12","asau subāhur nirghāto muṣṭiko goharas tathā /
pralambaś ca pramāthaś ca kaṅkaṭaḥ piṅgalo 'pi ca","असौ सुबाहुर् निर्घातो मुष्टिको गोहरस् तथा /
प्रलम्बश् च प्रमाथश् च कङ्कटः पिङ्गलो ऽपि च"
Kathasaritsagara,"sokss_8,4.13","vasudattādayaś caite rājāno 'rdharathā ime /
aṅkurī suviśālaś ca daṇḍibhūṣaṇasomilāḥ","वसुदत्तादयश् चैते राजानो ऽर्धरथा इमे /
अङ्कुरी सुविशालश् च दण्डिभूषणसोमिलाः"
Kathasaritsagara,"sokss_8,4.14","unmattako devaśarmā pitṛśarmā kumārakaḥ /
ete saharidattādyāḥ sarve pūrṇarathā matāḥ","उन्मत्तको देवशर्मा पितृशर्मा कुमारकः /
एते सहरिदत्ताद्याः सर्वे पूर्णरथा मताः"
Kathasaritsagara,"sokss_8,4.15","prakampano darpitaś ca kumbhīro mātṛpālitaḥ /
mahābhaṭaḥ sograbhaṭo vīrasvāmī surādharaḥ","प्रकम्पनो दर्पितश् च कुम्भीरो मातृपालितः /
महाभटः सोग्रभटो वीरस्वामी सुराधरः"
Kathasaritsagara,"sokss_8,4.16","bhaṇḍīraḥ siṃhadattaś ca guṇavarmā sakīṭakaḥ /
bhīmo bhayaṃkaraś ceti sarve 'mī dviguṇā rathāḥ","भण्डीरः सिंहदत्तश् च गुणवर्मा सकीटकः /
भीमो भयंकरश् चेति सर्वे ऽमी द्विगुणा रथाः"
Kathasaritsagara,"sokss_8,4.17","virocano vīraseno yajñaseno 'tha khujjaraḥ /
indravarmā śabarakaḥ krūrakarmā nirāsakaḥ","विरोचनो वीरसेनो यज्ञसेनो ऽथ खुज्जरः /
इन्द्रवर्मा शबरकः क्रूरकर्मा निरासकः"
Kathasaritsagara,"sokss_8,4.18","bhaveyus triguṇā ete rathā rājasutāḥ suta /
suśarmā bāhuśālī ca viśākhaḥ krodhano 'py ayam","भवेयुस् त्रिगुणा एते रथा राजसुताः सुत /
सुशर्मा बाहुशाली च विशाखः क्रोधनो ऽप्य् अयम्"
Kathasaritsagara,"sokss_8,4.19","pracaṇḍaś cety amī rājaputrā rathacaturguṇāḥ /
juñjarī vīravarmā ca pravīravara eva ca","प्रचण्डश् चेत्य् अमी राजपुत्रा रथचतुर्गुणाः /
जुञ्जरी वीरवर्मा च प्रवीरवर एव च"
Kathasaritsagara,"sokss_8,4.20","supratijño 'marārāmaś caṇḍadatto 'tha jālikaḥ /
trayaḥ siṃhabhaṭavyāghrabhaṭaśatrubhaṭā api","सुप्रतिज्ञो ऽमरारामश् चण्डदत्तो ऽथ जालिकः /
त्रयः सिंहभटव्याघ्रभटशत्रुभटा अपि"
Kathasaritsagara,"sokss_8,4.21","rājāno rājaputrāś ca rathāḥ pañcaguṇā amī /
ugravarmā tv ayaṃ rājaputraḥ syāt ṣaḍguṇo rathaḥ","राजानो राजपुत्राश् च रथाः पञ्चगुणा अमी /
उग्रवर्मा त्व् अयं राजपुत्रः स्यात् षड्गुणो रथः"
Kathasaritsagara,"sokss_8,4.22","rājaputro viśākhaś ca sutantuḥ sugamo 'pi ca /
narendraśarmā cety ete rathāḥ saptaguṇā matāḥ","राजपुत्रो विशाखश् च सुतन्तुः सुगमो ऽपि च /
नरेन्द्रशर्मा चेत्य् एते रथाः सप्तगुणा मताः"
Kathasaritsagara,"sokss_8,4.23","mahārathaḥ punar ayaṃ sahasrāyunṛpātmajaḥ /
mahārathānāṃ yūthasya śatānīkas tv ayaṃ patiḥ","महारथः पुनर् अयं सहस्रायुनृपात्मजः /
महारथानां यूथस्य शतानीकस् त्व् अयं पतिः"
Kathasaritsagara,"sokss_8,4.24","subhāsaharṣavimalāḥ sūryaprabhavayasyakāḥ /
mahābuddhyacalākhyau ca priyaṃkaraśubhaṃkarau","सुभासहर्षविमलाः सूर्यप्रभवयस्यकाः /
महाबुद्ध्यचलाख्यौ च प्रियंकरशुभंकरौ"
Kathasaritsagara,"sokss_8,4.25","ete mahārathā yajñarucidharmarucī tathā /
evaṃ viśvarucir bhāsaḥ siddhārthaś cety amī trayaḥ","एते महारथा यज्ञरुचिधर्मरुची तथा /
एवं विश्वरुचिर् भासः सिद्धार्थश् चेत्य् अमी त्रयः"
Kathasaritsagara,"sokss_8,4.26","sūryaprabhasya sacivāḥ syur mahārathayūthapāḥ /
prahastaś ca mahārthaś ca tasyātirathayūthapau","सूर्यप्रभस्य सचिवाः स्युर् महारथयूथपाः /
प्रहस्तश् च महार्थश् च तस्यातिरथयूथपौ"
Kathasaritsagara,"sokss_8,4.27","yūthapau rathayūthānāṃ prajñāḍhyasthirabuddhikau /
dānavaḥ sarvadamanas tathā pramathano 'py asau","यूथपौ रथयूथानां प्रज्ञाढ्यस्थिरबुद्धिकौ /
दानवः सर्वदमनस् तथा प्रमथनो ऽप्य् असौ"
Kathasaritsagara,"sokss_8,4.28","dhūmaketuḥ pravahaṇo vajrapañjara eva ca /
kālacakro marudvego rathātirathapā amī","धूमकेतुः प्रवहणो वज्रपञ्जर एव च /
कालचक्रो मरुद्वेगो रथातिरथपा अमी"
Kathasaritsagara,"sokss_8,4.29","prakampanaḥ siṃhanādo rathātirathayūthapau /
mahāmāyaḥ kāmbalikaḥ kālakampanako 'py ayam","प्रकम्पनः सिंहनादो रथातिरथयूथपौ /
महामायः काम्बलिकः कालकम्पनको ऽप्य् अयम्"
Kathasaritsagara,"sokss_8,4.30","prahṛṣṭaromā cety ete catvāro 'py asurādhipāḥ /
putr ātirathayūthādhipatīnām adhipā ime","प्रहृष्टरोमा चेत्य् एते चत्वारो ऽप्य् असुराधिपाः /
पुत्र् आतिरथयूथाधिपतीनाम् अधिपा इमे"
Kathasaritsagara,"sokss_8,4.31","sūryaprabhasamaś cāyaṃ prabhāsaḥ sainyanāyakaḥ /
sumerutanayaś caiṣa śrīkuñjarakumārakaḥ","सूर्यप्रभसमश् चायं प्रभासः सैन्यनायकः /
सुमेरुतनयश् चैष श्रीकुञ्जरकुमारकः"
Kathasaritsagara,"sokss_8,4.32","dvau mahārathayūthādhipatiyūthādhipāv imau /
ity ete 'smadbale 'nye ca śūrāḥ svaiḥ svair balair vṛtāḥ","द्वौ महारथयूथाधिपतियूथाधिपाव् इमौ /
इत्य् एते ऽस्मद्बले ऽन्ये च शूराः स्वैः स्वैर् बलैर् वृताः"
Kathasaritsagara,"sokss_8,4.33","parasainye 'dhikāḥ santi tathāpy asmadbalasya te /
na paryāptā bhaviṣyanti saprasāde maheśvare","परसैन्ये ऽधिकाः सन्ति तथाप्य् अस्मद्बलस्य ते /
न पर्याप्ता भविष्यन्ति सप्रसादे महेश्वरे"
Kathasaritsagara,"sokss_8,4.34","iti yāvat sunīthaṃ taṃ bravīti sa mayāsuraḥ /
śrutaśarmapituḥ pārśvād dūto 'nyas tāvad āyayau","इति यावत् सुनीथं तं ब्रवीति स मयासुरः /
श्रुतशर्मपितुः पार्श्वाद् दूतो ऽन्यस् तावद् आययौ"
Kathasaritsagara,"sokss_8,4.35","sa covāca trikūṭādhipatir evaṃ bravīti vaḥ /
saṅgrāmo nāma śūrāṇām utsavo hi mahān ayam","स चोवाच त्रिकूटाधिपतिर् एवं ब्रवीति वः /
सङ्ग्रामो नाम शूराणाम् उत्सवो हि महान् अयम्"
Kathasaritsagara,"sokss_8,4.36","tasyaiṣā saṃkaṭā bhūmis tasmād āgamyatām itaḥ /
yāmaḥ kalāpagrāmākhyaṃ pradeśaṃ vipulāntaram","तस्यैषा संकटा भूमिस् तस्माद् आगम्यताम् इतः /
यामः कलापग्रामाख्यं प्रदेशं विपुलान्तरम्"
Kathasaritsagara,"sokss_8,4.37","etac chrutvā sunīthādyāḥ sainyaiḥ saha tatheti te /
sarve kalāpagrāmaṃ taṃ sūryaprabhayutā yayuḥ","एतच् छ्रुत्वा सुनीथाद्याः सैन्यैः सह तथेति ते /
सर्वे कलापग्रामं तं सूर्यप्रभयुता ययुः"
Kathasaritsagara,"sokss_8,4.38","śrutaśarmādayas te 'pi tathaiva samaronmukhāḥ /
tam eva deśam ājagmur vidyādharabalair vṛtāḥ","श्रुतशर्मादयस् ते ऽपि तथैव समरोन्मुखाः /
तम् एव देशम् आजग्मुर् विद्याधरबलैर् वृताः"
Kathasaritsagara,"sokss_8,4.39","śrutaśarmabale dṛṣṭvā gajān sūryaprabhādayaḥ /
ānāyayan gajānīkaṃ svaṃ vimānādhiropitam","श्रुतशर्मबले दृष्ट्वा गजान् सूर्यप्रभादयः /
आनाययन् गजानीकं स्वं विमानाधिरोपितम्"
Kathasaritsagara,"sokss_8,4.40","tataḥ senāpatiś cakre senāyāṃ śrutaśarmaṇaḥ /
dāmodaro mahāsūcivyūhaṃ vidyādharottamaḥ","ततः सेनापतिश् चक्रे सेनायां श्रुतशर्मणः /
दामोदरो महासूचिव्यूहं विद्याधरोत्तमः"
Kathasaritsagara,"sokss_8,4.41","tatra pārśve svayaṃ tasthau śrutaśarmā samantrikaḥ /
agre dāmodaraś cāsīd anyatrānye mahārathāḥ","तत्र पार्श्वे स्वयं तस्थौ श्रुतशर्मा समन्त्रिकः /
अग्रे दामोदरश् चासीद् अन्यत्रान्ये महारथाः"
Kathasaritsagara,"sokss_8,4.42","sainye sūryaprabhasyāpi prabhāso 'nīkinīpatiḥ /
ardhacandraṃ vyadhād vyūhaṃ madhye tasyābhavat svayam","सैन्ये सूर्यप्रभस्यापि प्रभासो ऽनीकिनीपतिः /
अर्धचन्द्रं व्यधाद् व्यूहं मध्ये तस्याभवत् स्वयम्"
Kathasaritsagara,"sokss_8,4.43","sakuñjarakumāraś ca prahastaś cāsya koṇayoḥ /
sūryaprabhasunīthādyās tasthuḥ sarve 'tra pṛṣṭhataḥ","सकुञ्जरकुमारश् च प्रहस्तश् चास्य कोणयोः /
सूर्यप्रभसुनीथाद्यास् तस्थुः सर्वे ऽत्र पृष्ठतः"
Kathasaritsagara,"sokss_8,4.44","sumerau tatsamīpasthe sasuvāsakumārake /
āhanyanta raṇātodyāny ubhayor api sainyayoḥ","सुमेरौ तत्समीपस्थे ससुवासकुमारके /
आहन्यन्त रणातोद्यान्य् उभयोर् अपि सैन्ययोः"
Kathasaritsagara,"sokss_8,4.45","tāvac ca gaganaṃ devaiḥ saṅgrāmaṃ draṣṭum āgataiḥ /
sendraiḥ salokapālaiś ca sāpsaraskair apūryata","तावच् च गगनं देवैः सङ्ग्रामं द्रष्टुम् आगतैः /
सेन्द्रैः सलोकपालैश् च साप्सरस्कैर् अपूर्यत"
Kathasaritsagara,"sokss_8,4.46","āyayau cātra viśveśaḥ śaṃkaraḥ pārvatīyutaḥ /
devatābhir gaṇair bhūtair mātṛbhiś cāpy anudrutaḥ","आययौ चात्र विश्वेशः शंकरः पार्वतीयुतः /
देवताभिर् गणैर् भूतैर् मातृभिश् चाप्य् अनुद्रुतः"
Kathasaritsagara,"sokss_8,4.47","āgāc ca bhagavān brahmā sāvitryādibhir anvitaḥ /
mūrtair vedaiś ca śāstraiś ca nikhilaiś ca maharṣibhiḥ","आगाच् च भगवान् ब्रह्मा सावित्र्यादिभिर् अन्वितः /
मूर्तैर् वेदैश् च शास्त्रैश् च निखिलैश् च महर्षिभिः"
Kathasaritsagara,"sokss_8,4.48","ājagāma ca devībhir lakṣmīkīrtijayādibhiḥ /
dhṛtacakrāyudho devaḥ pakṣirājaratho hariḥ","आजगाम च देवीभिर् लक्ष्मीकीर्तिजयादिभिः /
धृतचक्रायुधो देवः पक्षिराजरथो हरिः"
Kathasaritsagara,"sokss_8,4.49","sabhāryaḥ kaśyapo 'py āgād ādityā vasavo 'pi ca /
yakṣarākṣasanāgendrāḥ prahlādādyās tathāsurāḥ","सभार्यः कश्यपो ऽप्य् आगाद् आदित्या वसवो ऽपि च /
यक्षराक्षसनागेन्द्राः प्रह्लादाद्यास् तथासुराः"
Kathasaritsagara,"sokss_8,4.50","tair āvṛte nabhobhāge śastrasaṃpātadāruṇaḥ /
prāvartata mahānādaḥ saṅgrāmaḥ senayos tayoḥ","तैर् आवृते नभोभागे शस्त्रसंपातदारुणः /
प्रावर्तत महानादः सङ्ग्रामः सेनयोस् तयोः"
Kathasaritsagara,"sokss_8,4.51","dikcakre bāṇajālena ghanenācchādite tadā /
anyonyaśarasaṃgharṣajātānalataḍillate","दिक्चक्रे बाणजालेन घनेनाच्छादिते तदा /
अन्योन्यशरसंघर्षजातानलतडिल्लते"
Kathasaritsagara,"sokss_8,4.52","śastrakṣatagajāśvaugharaktadhārāvapūritāḥ /
vīrakāyavahadgrāhā niryayuḥ śoṇitāpagāḥ","शस्त्रक्षतगजाश्वौघरक्तधारावपूरिताः /
वीरकायवहद्ग्राहा निर्ययुः शोणितापगाः"
Kathasaritsagara,"sokss_8,4.53","nṛtyatāṃ taratāṃ rakte nadatāṃ cotsavāya saḥ /
śūrāṇāṃ pheravāṇāṃ ca bhūtānaṃ cābhavad raṇaḥ","नृत्यतां तरतां रक्ते नदतां चोत्सवाय सः /
शूराणां फेरवाणां च भूतानं चाभवद् रणः"
Kathasaritsagara,"sokss_8,4.54","śānte tumulasaṅgrāme nihatāsaṃkhyasainike /
lakṣyamāṇe vibhāge ca śanaiḥ svaparasainyayoḥ","शान्ते तुमुलसङ्ग्रामे निहतासंख्यसैनिके /
लक्ष्यमाणे विभागे च शनैः स्वपरसैन्ययोः"
Kathasaritsagara,"sokss_8,4.55","pratipakṣapravīrāṇāṃ prayuddhānāṃ sumerutaḥ /
nāmādau śrūyamāṇe ca kramāt sūryaprabhādibhiḥ","प्रतिपक्षप्रवीराणां प्रयुद्धानां सुमेरुतः /
नामादौ श्रूयमाणे च क्रमात् सूर्यप्रभादिभिः"
Kathasaritsagara,"sokss_8,4.56","pūrvaṃ subāhor nṛpater vidyādharapates tathā /
aṭṭahāsābhidhānasya dvandvayuddham abhūd dvayoḥ","पूर्वं सुबाहोर् नृपतेर् विद्याधरपतेस् तथा /
अट्टहासाभिधानस्य द्वन्द्वयुद्धम् अभूद् द्वयोः"
Kathasaritsagara,"sokss_8,4.57","suciraṃ yudhyamānasya tasya viddhasya sāyakaiḥ /
aṭṭahāso 'rdhacandreṇa subāhor acchinac chiraḥ","सुचिरं युध्यमानस्य तस्य विद्धस्य सायकैः /
अट्टहासो ऽर्धचन्द्रेण सुबाहोर् अच्छिनच् छिरः"
Kathasaritsagara,"sokss_8,4.58","dṛṣṭvā subāhuṃ nihataṃ muṣṭiko 'bhyāpatat krudhā /
so 'pi tenāṭṭahāsena hṛdi bāṇahato 'patat","दृष्ट्वा सुबाहुं निहतं मुष्टिको ऽभ्यापतत् क्रुधा /
सो ऽपि तेनाट्टहासेन हृदि बाणहतो ऽपतत्"
Kathasaritsagara,"sokss_8,4.59","muṣṭike nihate kruddhaḥ pralambo nāma bhūpatiḥ /
abhidhāvyāṭṭahāsaṃ taṃ śaravarṣair ayodhayat","मुष्टिके निहते क्रुद्धः प्रलम्बो नाम भूपतिः /
अभिधाव्याट्टहासं तं शरवर्षैर् अयोधयत्"
Kathasaritsagara,"sokss_8,4.60","aṭṭahāso 'pi tatsainyaṃ hatvā hatvā ca marmaṇi /
pralambam api taṃ vīraṃ rathapṛṣṭhe nyapātayat","अट्टहासो ऽपि तत्सैन्यं हत्वा हत्वा च मर्मणि /
प्रलम्बम् अपि तं वीरं रथपृष्ठे न्यपातयत्"
Kathasaritsagara,"sokss_8,4.61","vīkṣya pralambaṃ nihataṃ mohano nāma bhūpatiḥ /
saṃnipatyāṭṭahāsaṃ taṃ tāḍayām āsa sāyakaiḥ","वीक्ष्य प्रलम्बं निहतं मोहनो नाम भूपतिः /
संनिपत्याट्टहासं तं ताडयाम् आस सायकैः"
Kathasaritsagara,"sokss_8,4.62","tato 'ṭṭahāsas taṃ chinnakodaṇḍaṃ hatasārathim /
dṛḍhaprahārābhihataṃ pātayām āsa mohanam","ततो ऽट्टहासस् तं छिन्नकोदण्डं हतसारथिम् /
दृढप्रहाराभिहतं पातयाम् आस मोहनम्"
Kathasaritsagara,"sokss_8,4.63","dṛṣṭvāṭṭahāsena hatāṃś caturaś catureṇa tān /
śrutaśarmabalaṃ harṣād unnanāda jayonmukham","दृष्ट्वाट्टहासेन हतांश् चतुरश् चतुरेण तान् /
श्रुतशर्मबलं हर्षाद् उन्ननाद जयोन्मुखम्"
Kathasaritsagara,"sokss_8,4.64","tad dṛṣṭvā kupito harṣaḥ sūryaprabhavayasyakaḥ /
sasainyam abhyadhāvat tam aṭṭahāsaṃ sasainikaḥ","तद् दृष्ट्वा कुपितो हर्षः सूर्यप्रभवयस्यकः /
ससैन्यम् अभ्यधावत् तम् अट्टहासं ससैनिकः"
Kathasaritsagara,"sokss_8,4.65","nivārya ca śarais tasya śarān sainyaṃ nihatya ca /
vyāpādya sārathiṃ dvis trir dhanuś chittvā ca sadhvajam","निवार्य च शरैस् तस्य शरान् सैन्यं निहत्य च /
व्यापाद्य सारथिं द्विस् त्रिर् धनुश् छित्त्वा च सध्वजम्"
Kathasaritsagara,"sokss_8,4.66","harṣo yad aṭṭahāsasya nirbibheda śaraiḥ śiraḥ /
tenāsau rudhirodgārī nipapāta rathād bhuvi","हर्षो यद् अट्टहासस्य निर्बिभेद शरैः शिरः /
तेनासौ रुधिरोद्गारी निपपात रथाद् भुवि"
Kathasaritsagara,"sokss_8,4.67","aṭṭahāse hate tādṛk kṣobho 'bhūd atra saṃyuge /
kṣaṇād ardhāvaśeṣaṃ tad yena jajñe baladvayam","अट्टहासे हते तादृक् क्षोभो ऽभूद् अत्र संयुगे /
क्षणाद् अर्धावशेषं तद् येन जज्ञे बलद्वयम्"
Kathasaritsagara,"sokss_8,4.68","nipetur eva nihatās tatrāśvagajapattayaḥ /
raṇamūrdhani cottasthuḥ kabandhā eva kevalam","निपेतुर् एव निहतास् तत्राश्वगजपत्तयः /
रणमूर्धनि चोत्तस्थुः कबन्धा एव केवलम्"
Kathasaritsagara,"sokss_8,4.69","tato vikṛtadaṃṣṭrākhyo harṣaṃ vidyādhareśvaraḥ /
etyāṭṭahāsanidhanakruddho bāṇair avākirat","ततो विकृतदंष्ट्राख्यो हर्षं विद्याधरेश्वरः /
एत्याट्टहासनिधनक्रुद्धो बाणैर् अवाकिरत्"
Kathasaritsagara,"sokss_8,4.70","harṣo 'pi tasya nirdhūya śarān sadhvajasārathīn /
hatvā rathāśvāṃś ciccheda śiro lalitakuṇḍalam","हर्षो ऽपि तस्य निर्धूय शरान् सध्वजसारथीन् /
हत्वा रथाश्वांश् चिच्छेद शिरो ललितकुण्डलम्"
Kathasaritsagara,"sokss_8,4.71","hate vikṛtadaṃṣṭre tu cakravāla iti śrutaḥ /
rājā vidyādharo harṣam abhyadhāvad amarṣitaḥ","हते विकृतदंष्ट्रे तु चक्रवाल इति श्रुतः /
राजा विद्याधरो हर्षम् अभ्यधावद् अमर्षितः"
Kathasaritsagara,"sokss_8,4.72","sa yudhyamānam avadhīd asakṛcchinnakārmukam /
cakravālo yudhi śrāntaṃ harṣaṃ śīrṇāparāyudham","स युध्यमानम् अवधीद् असकृच्छिन्नकार्मुकम् /
चक्रवालो युधि श्रान्तं हर्षं शीर्णापरायुधम्"
Kathasaritsagara,"sokss_8,4.73","tatkrodhād etya nṛpatiḥ pramāthas tam ayodhayat /
so 'py ahanyata tenātha cakravālena saṃyuge","तत्क्रोधाद् एत्य नृपतिः प्रमाथस् तम् अयोधयत् /
सो ऽप्य् अहन्यत तेनाथ चक्रवालेन संयुगे"
Kathasaritsagara,"sokss_8,4.74","tathaiva tena cātrānye 'py ekaśo dhāvitāḥ kramāt /
catvāraś cakravālena rājamukhyā nipātitāḥ","तथैव तेन चात्रान्ये ऽप्य् एकशो धाविताः क्रमात् /
चत्वारश् चक्रवालेन राजमुख्या निपातिताः"
Kathasaritsagara,"sokss_8,4.75","kaṅkaṭaś ca viśālaś ca pracaṇḍaś cāṅkurī tathā /
tad dṛṣṭvābhyapatat krodhān nirghāto nāma taṃ nṛpaḥ","कङ्कटश् च विशालश् च प्रचण्डश् चाङ्कुरी तथा /
तद् दृष्ट्वाभ्यपतत् क्रोधान् निर्घातो नाम तं नृपः"
Kathasaritsagara,"sokss_8,4.76","tau cakravālanirghātau yudhyamānau ciraṃ kramāt /
anyonyacūrṇitarathāv abhūtāṃ pādacāriṇau","तौ चक्रवालनिर्घातौ युध्यमानौ चिरं क्रमात् /
अन्योन्यचूर्णितरथाव् अभूतां पादचारिणौ"
Kathasaritsagara,"sokss_8,4.77","asicakradharau dvāv apy ākopamilitau ca tau /
khaḍgāhatidvidhābhūtamūrdhānau bhuvi petatuḥ","असिचक्रधरौ द्वाव् अप्य् आकोपमिलितौ च तौ /
खड्गाहतिद्विधाभूतमूर्धानौ भुवि पेततुः"
Kathasaritsagara,"sokss_8,4.78","vipannau vīkṣya tau vīrau viṣaṇṇe 'pi baladvaye /
raṇāgram āyayau vidyādharendraḥ kālakampanaḥ","विपन्नौ वीक्ष्य तौ वीरौ विषण्णे ऽपि बलद्वये /
रणाग्रम् आययौ विद्याधरेन्द्रः कालकम्पनः"
Kathasaritsagara,"sokss_8,4.79","rājaputro 'bhyadhāvac ca taṃ prakampananāmakaḥ /
sa kālakampanenātra kṣaṇāt tena nyapātyata","राजपुत्रो ऽभ्यधावच् च तं प्रकम्पननामकः /
स कालकम्पनेनात्र क्षणात् तेन न्यपात्यत"
Kathasaritsagara,"sokss_8,4.80","tasmin nipatite tasya pañcānye 'bhyapatan rathāḥ /
jālikaś caṇḍadattaś ca gopakaḥ somilo 'pi ca","तस्मिन् निपतिते तस्य पञ्चान्ये ऽभ्यपतन् रथाः /
जालिकश् चण्डदत्तश् च गोपकः सोमिलो ऽपि च"
Kathasaritsagara,"sokss_8,4.81","pitṛśarmā ca sarve te śarāṃs tasmin sahāmucan /
sa tu pañcāpi tān kālakampano virathīkṛtān","पितृशर्मा च सर्वे ते शरांस् तस्मिन् सहामुचन् /
स तु पञ्चापि तान् कालकम्पनो विरथीकृतान्"
Kathasaritsagara,"sokss_8,4.82","jaghāna yugapad vidhyan nārācair hṛdi pañcabhiḥ /
praṇeduḥ khecarās tena vyaṣīdan manujāsurāḥ","जघान युगपद् विध्यन् नाराचैर् हृदि पञ्चभिः /
प्रणेदुः खेचरास् तेन व्यषीदन् मनुजासुराः"
Kathasaritsagara,"sokss_8,4.83","tato 'bhyadhāvann apare catvāras taṃ rathāḥ samam /
unmattakaḥ praśastaś ca vilambakadhuraṃdharau","ततो ऽभ्यधावन्न् अपरे चत्वारस् तं रथाः समम् /
उन्मत्तकः प्रशस्तश् च विलम्बकधुरंधरौ"
Kathasaritsagara,"sokss_8,4.84","sa tān apy avadhīt kālakampano līlayākhilān /
tathaiva dhāvitān anyān ṣaḍ rathān nijaghāna saḥ","स तान् अप्य् अवधीत् कालकम्पनो लीलयाखिलान् /
तथैव धावितान् अन्यान् षड् रथान् निजघान सः"
Kathasaritsagara,"sokss_8,4.85","tejikaṃ geyikaṃ caiva vegilaṃ śākhilaṃ tathā /
bhadraṃkaraṃ daṇḍinaṃ ca bhūrisainyān mahārathān","तेजिकं गेयिकं चैव वेगिलं शाखिलं तथा /
भद्रंकरं दण्डिनं च भूरिसैन्यान् महारथान्"
Kathasaritsagara,"sokss_8,4.86","aparāṃś ca punaḥ pañca so 'vadhīn militān yudhi /
bhīmabhīṣaṇakumbhīravikaṭān savilocanān","अपरांश् च पुनः पञ्च सो ऽवधीन् मिलितान् युधि /
भीमभीषणकुम्भीरविकटान् सविलोचनान्"
Kathasaritsagara,"sokss_8,4.87","tad dṛṣṭvā kadanaṃ kālakampanena kṛtaṃ raṇe /
adhāvat sugaṇo nāma rājaputro 'sya saṃmukhaḥ","तद् दृष्ट्वा कदनं कालकम्पनेन कृतं रणे /
अधावत् सुगणो नाम राजपुत्रो ऽस्य संमुखः"
Kathasaritsagara,"sokss_8,4.88","sa tena tāvad vidadhe samaṃ yuddham ubhāv api /
hatāśvasārathī yāvad virathau tau babhūvatuḥ","स तेन तावद् विदधे समं युद्धम् उभाव् अपि /
हताश्वसारथी यावद् विरथौ तौ बभूवतुः"
Kathasaritsagara,"sokss_8,4.89","tatas taṃ khaḍgayuddhena sugaṇaṃ pādacāriṇam /
sa kālakampanaḥ pādacāry eva bhuvi jaghnivān","ततस् तं खड्गयुद्धेन सुगणं पादचारिणम् /
स कालकम्पनः पादचार्य् एव भुवि जघ्निवान्"
Kathasaritsagara,"sokss_8,4.90","tāvac ca mānuṣair vidyādharāṇāṃ samam āhavam /
asaṃbhāvyaṃ vilokyeva khinno 'staṃ prayayau raviḥ","तावच् च मानुषैर् विद्याधराणां समम् आहवम् /
असंभाव्यं विलोक्येव खिन्नो ऽस्तं प्रययौ रविः"
Kathasaritsagara,"sokss_8,4.91","raktāmbupūrabharitaṃ na paraṃ samarāṅgaṇam /
yāvat saṃdhyākṛtapadaṃ yayau vyomāpi śoṇatam","रक्ताम्बुपूरभरितं न परं समराङ्गणम् /
यावत् संध्याकृतपदं ययौ व्योमापि शोणतम्"
Kathasaritsagara,"sokss_8,4.92","kabandhaiḥ saha bhūteṣu saṃdhyānṛttodyateṣv atha /
saṃhṛtya yuddhaṃ yayatuḥ svaniveśāya te bale","कबन्धैः सह भूतेषु संध्यानृत्तोद्यतेष्व् अथ /
संहृत्य युद्धं ययतुः स्वनिवेशाय ते बले"
Kathasaritsagara,"sokss_8,4.93","śrutaśarmabale tasmin dine vīrā hatās trayaḥ /
trayastriṃśat pravīrās tu bale sauryaprabhe hatāḥ","श्रुतशर्मबले तस्मिन् दिने वीरा हतास् त्रयः /
त्रयस्त्रिंशत् प्रवीरास् तु बले सौर्यप्रभे हताः"
Kathasaritsagara,"sokss_8,4.94","tena bāndhavamittrādinidhanena sudurmanāḥ /
sūryaprabhas triyāmāṃ tām āsīd antaḥpurair vinā","तेन बान्धवमित्त्रादिनिधनेन सुदुर्मनाः /
सूर्यप्रभस् त्रियामां ताम् आसीद् अन्तःपुरैर् विना"
Kathasaritsagara,"sokss_8,4.95","anidra eva sacivaiḥ saha saṅgrāmasaṃkathāḥ /
tās tāḥ kurvan nināyaitāṃ punaryuddhonmukho niśām","अनिद्र एव सचिवैः सह सङ्ग्रामसंकथाः /
तास् ताः कुर्वन् निनायैतां पुनर्युद्धोन्मुखो निशाम्"
Kathasaritsagara,"sokss_8,4.96","tadbhāryāś ca milanti sma hatabāndhavaduḥkhitāḥ /
ekatra tasyāṃ rajanāv anyonyāśvāsanāgatāḥ","तद्भार्याश् च मिलन्ति स्म हतबान्धवदुःखिताः /
एकत्र तस्यां रजनाव् अन्योन्याश्वासनागताः"
Kathasaritsagara,"sokss_8,4.97","ruditāvasare 'py atra kathā nānāvidhā vyadhuḥ /
strīṇāṃ na sa kṣaṇo yatra na kathāsv aparāśrayā","रुदितावसरे ऽप्य् अत्र कथा नानाविधा व्यधुः /
स्त्रीणां न स क्षणो यत्र न कथास्व् अपराश्रया"
Kathasaritsagara,"sokss_8,4.98","tatprasaṅgena tatraikā rājaputrīdam abravīt /
āścaryam āryaputro 'dya kathaṃ supto niraṅganaḥ","तत्प्रसङ्गेन तत्रैका राजपुत्रीदम् अब्रवीत् /
आश्चर्यम् आर्यपुत्रो ऽद्य कथं सुप्तो निरङ्गनः"
Kathasaritsagara,"sokss_8,4.99","tac chrutvā vyājahārānyā saṅgrāme svajanakṣayāt /
duḥkhito hy āryaputro 'dya ramate strījane katham","तच् छ्रुत्वा व्याजहारान्या सङ्ग्रामे स्वजनक्षयात् /
दुःखितो ह्य् आर्यपुत्रो ऽद्य रमते स्त्रीजने कथम्"
Kathasaritsagara,"sokss_8,4.100","tato 'parā bravīti sma prāpnoty abhinavāṃ yadi /
varakanyāṃ sa tadduḥkhaṃ vismaraty adhunaiva tat","ततो ऽपरा ब्रवीति स्म प्राप्नोत्य् अभिनवां यदि /
वरकन्यां स तद्दुःखं विस्मरत्य् अधुनैव तत्"
Kathasaritsagara,"sokss_8,4.101","athetarābravīn maivaṃ yady api strīṣu lampaṭaḥ /
tathāpi na sa duḥkhe 'sminn īdṛśaḥ syāt tathāvidhaḥ","अथेतराब्रवीन् मैवं यद्य् अपि स्त्रीषु लम्पटः /
तथापि न स दुःखे ऽस्मिन्न् ईदृशः स्यात् तथाविधः"
Kathasaritsagara,"sokss_8,4.102","iti tāsu vadantīṣu jagādaikā savismayam /
brūta strīlampaṭaḥ kasmād āryaputro batedṛśaḥ","इति तासु वदन्तीषु जगादैका सविस्मयम् /
ब्रूत स्त्रीलम्पटः कस्माद् आर्यपुत्रो बतेदृशः"
Kathasaritsagara,"sokss_8,4.103","āhṛtāsv api bhāryāsu bhūyasīṣu navā navāḥ /
aniśaṃ rājaputrīr yat sa gṛhṇan naiva tuṣyati","आहृतास्व् अपि भार्यासु भूयसीषु नवा नवाः /
अनिशं राजपुत्रीर् यत् स गृह्णन् नैव तुष्यति"
Kathasaritsagara,"sokss_8,4.104","etac chrutvā vidagdhaikā tāsu nāmnā manovatī /
uvāca śrūyatāṃ yena rājāno bahuvallabhāḥ","एतच् छ्रुत्वा विदग्धैका तासु नाम्ना मनोवती /
उवाच श्रूयतां येन राजानो बहुवल्लभाः"
Kathasaritsagara,"sokss_8,4.105","deśarūpavayaśceṣṭāvijñānādivibhedataḥ /
bhinnā guṇā varastrīṇāṃ naikā sarvaguṇānvitā","देशरूपवयश्चेष्टाविज्ञानादिविभेदतः /
भिन्ना गुणा वरस्त्रीणां नैका सर्वगुणान्विता"
Kathasaritsagara,"sokss_8,4.106","karṇāṭalāṭasaurāṣṭramadhyadeśādideśajāḥ /
yoṣā deśasamācārai rañjayanti nijair nijaiḥ","कर्णाटलाटसौराष्ट्रमध्यदेशादिदेशजाः /
योषा देशसमाचारै रञ्जयन्ति निजैर् निजैः"
Kathasaritsagara,"sokss_8,4.107","kāścid dharanti sudṛśaḥ śāradendunibhair mukhaiḥ /
anyāḥ kanakakumbhābhaiḥ stanair unnatasaṃhataiḥ","काश्चिद् धरन्ति सुदृशः शारदेन्दुनिभैर् मुखैः /
अन्याः कनककुम्भाभैः स्तनैर् उन्नतसंहतैः"
Kathasaritsagara,"sokss_8,4.108","smarasiṃhāsanaprakhyair aparā jaghanasthalaiḥ /
itarāś cetarair aṅgaiḥ svasaundaryamanoramaiḥ","स्मरसिंहासनप्रख्यैर् अपरा जघनस्थलैः /
इतराश् चेतरैर् अङ्गैः स्वसौन्दर्यमनोरमैः"
Kathasaritsagara,"sokss_8,4.109","kācit kāñcanagaurāṅgī priyaṅguśyāmalāparā /
anyā raktāvadātā ca dṛṣṭvaiva haratīkṣaṇe","काचित् काञ्चनगौराङ्गी प्रियङ्गुश्यामलापरा /
अन्या रक्तावदाता च दृष्ट्वैव हरतीक्षणे"
Kathasaritsagara,"sokss_8,4.110","kācit pratyagrasubhagā kācit saṃpūrṇayauvanā /
kācit prauḍhatvasurasā prasaradvibhramojjvalā","काचित् प्रत्यग्रसुभगा काचित् संपूर्णयौवना /
काचित् प्रौढत्वसुरसा प्रसरद्विभ्रमोज्ज्वला"
Kathasaritsagara,"sokss_8,4.111","hasantī śobhate kācit kācit kope 'pi hāriṇī /
vrajantī gajavat kāpi haṃsavat kāpi rājate","हसन्ती शोभते काचित् काचित् कोपे ऽपि हारिणी /
व्रजन्ती गजवत् कापि हंसवत् कापि राजते"
Kathasaritsagara,"sokss_8,4.112","ālapanty amṛteneva kācid āsiñcati śrutim /
sabhrūvilāsaṃ paśyantī svabhāvād bhāti kācana","आलपन्त्य् अमृतेनेव काचिद् आसिञ्चति श्रुतिम् /
सभ्रूविलासं पश्यन्ती स्वभावाद् भाति काचन"
Kathasaritsagara,"sokss_8,4.113","nṛttena rocate kācit kācid gītena rājate /
vīṇādivādanajñānenānyā kāntā ca rocate","नृत्तेन रोचते काचित् काचिद् गीतेन राजते /
वीणादिवादनज्ञानेनान्या कान्ता च रोचते"
Kathasaritsagara,"sokss_8,4.114","kācid bāhyaratābhijñā kācid ābhyantarapriyā /
prasādhanojjvalā kācit kācid vaidagdhyaśobhitā","काचिद् बाह्यरताभिज्ञा काचिद् आभ्यन्तरप्रिया /
प्रसाधनोज्ज्वला काचित् काचिद् वैदग्ध्यशोभिता"
Kathasaritsagara,"sokss_8,4.115","bhartṛcittagrahābhijñā cānyā saubhāgyam aśrute /
kiyad vā vacmi bahavo 'py anye 'nyāsāṃ pṛthag guṇāḥ","भर्तृचित्तग्रहाभिज्ञा चान्या सौभाग्यम् अश्रुते /
कियद् वा वच्मि बहवो ऽप्य् अन्ये ऽन्यासां पृथग् गुणाः"
Kathasaritsagara,"sokss_8,4.116","tad evam iha kasyāścid guṇaḥ ko'pi varastriyaḥ /
na tu sarvaguṇāḥ sarvās trilokyām api kāścana","तद् एवम् इह कस्याश्चिद् गुणः कोऽपि वरस्त्रियः /
न तु सर्वगुणाः सर्वास् त्रिलोक्याम् अपि काश्चन"
Kathasaritsagara,"sokss_8,4.117","ato nānārasāsvādalabdhakakṣyāḥ kileśvarāḥ /
āhṛtyāpy āharantyeva bhāryā navanavāḥ sadā","अतो नानारसास्वादलब्धकक्ष्याः किलेश्वराः /
आहृत्याप्य् आहरन्त्येव भार्या नवनवाः सदा"
Kathasaritsagara,"sokss_8,4.118","uttamās tu na vāñchanti paradārān kathaṃcana /
tann āryaputrasyaiṣa syād doṣo nerṣyā ca naḥ kṣamā","उत्तमास् तु न वाञ्छन्ति परदारान् कथंचन /
तन्न् आर्यपुत्रस्यैष स्याद् दोषो नेर्ष्या च नः क्षमा"
Kathasaritsagara,"sokss_8,4.119","evamādyā manovatyā proktāḥ sūryaprabhāṅganāḥ /
anyā madanasenādyās tathaivocuḥ kathāḥ kramāt","एवमाद्या मनोवत्या प्रोक्ताः सूर्यप्रभाङ्गनाः /
अन्या मदनसेनाद्यास् तथैवोचुः कथाः क्रमात्"
Kathasaritsagara,"sokss_8,4.120","tato 'tirasataś ca tā vigatayantraṇānargalāḥ
parasparam upādiśan suratakāryatantrāṇy api /
prasaṅgamilitāḥ kathāprasarasaktacittā mithas
tad asti na kim apy aho yad iha nodvamanti striyaḥ","ततो ऽतिरसतश् च ता विगतयन्त्रणानर्गलाः
परस्परम् उपादिशन् सुरतकार्यतन्त्राण्य् अपि /
प्रसङ्गमिलिताः कथाप्रसरसक्तचित्ता मिथस्
तद् अस्ति न किम् अप्य् अहो यद् इह नोद्वमन्ति स्त्रियः"
Kathasaritsagara,"sokss_8,4.121","atha katham api dīrghā sā kathā cātra tāsām
avasitim upayātā sā ca rātriḥ krameṇa /
timiravigamavelāvekṣaṇaikābhikāṅkṣo
ripubalavijigīṣos tatra sūryaprabhasya","अथ कथम् अपि दीर्घा सा कथा चात्र तासाम्
अवसितिम् उपयाता सा च रात्रिः क्रमेण /
तिमिरविगमवेलावेक्षणैकाभिकाङ्क्षो
रिपुबलविजिगीषोस् तत्र सूर्यप्रभस्य"
Kathasaritsagara,"sokss_8,5.1","iti mahākaviśrīsomadevabhaṭṭaviracite kathāsaritsāgare sūryaprabhalambake caturthas taraṅgaḥ /

pañcamas taraṅgaḥ //

atha yuddhabhuvaṃ prātar jagmuḥ sūryaprabhādayaḥ /
śrutaśarmādayas te ca saṃnaddhāḥ sabalāḥ punaḥ","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके चतुर्थस् तरङ्गः /

पञ्चमस् तरङ्गः //

अथ युद्धभुवं प्रातर् जग्मुः सूर्यप्रभादयः /
श्रुतशर्मादयस् ते च संनद्धाः सबलाः पुनः"
Kathasaritsagara,"sokss_8,5.2","punaś ca sendrāḥ sabrahmaviṣṇurudrāḥ surāsurāḥ /
sayakṣoragagandharvāḥ saṅgrāmaṃ draṣṭum āyayuḥ","पुनश् च सेन्द्राः सब्रह्मविष्णुरुद्राः सुरासुराः /
सयक्षोरगगन्धर्वाः सङ्ग्रामं द्रष्टुम् आययुः"
Kathasaritsagara,"sokss_8,5.3","śrutaśarmabale cakravyūhaṃ dāmodaro vyadhāt /
vajravyūhaṃ prabhāsaś ca sūryaprabhabale 'karot","श्रुतशर्मबले चक्रव्यूहं दामोदरो व्यधात् /
वज्रव्यूहं प्रभासश् च सूर्यप्रभबले ऽकरोत्"
Kathasaritsagara,"sokss_8,5.4","tataḥ pravavṛte yuddhaṃ tayor ubhayasainyayoḥ /
tūryaiḥ subhaṭanādaiś ca badhirīkṛtadiktaṭam","ततः प्रववृते युद्धं तयोर् उभयसैन्ययोः /
तूर्यैः सुभटनादैश् च बधिरीकृतदिक्तटम्"
Kathasaritsagara,"sokss_8,5.5","samyak chastrahatāḥ śūrā bhindanti mama maṇḍalam /
itīva śarajālāntaśchanno bhānur abhūd bhiyā","सम्यक् छस्त्रहताः शूरा भिन्दन्ति मम मण्डलम् /
इतीव शरजालान्तश्छन्नो भानुर् अभूद् भिया"
Kathasaritsagara,"sokss_8,5.6","dāmodarakṛtaṃ cakravyuham anyena durbhidam /
bhittvā prabhāsaḥ prāvikṣad atha sūryaprabhājñayā","दामोदरकृतं चक्रव्युहम् अन्येन दुर्भिदम् /
भित्त्वा प्रभासः प्राविक्षद् अथ सूर्यप्रभाज्ञया"
Kathasaritsagara,"sokss_8,5.7","taṃ ca dāmodaro vyūhacchidram etyāvṛṇot svayam /
prabhāso yayudhe taṃ ca tatraikaratha eva saḥ","तं च दामोदरो व्यूहच्छिद्रम् एत्यावृणोत् स्वयम् /
प्रभासो ययुधे तं च तत्रैकरथ एव सः"
Kathasaritsagara,"sokss_8,5.8","praviṣṭam ekakaṃ taṃ ca dṛṣṭvā sūryaprabho 'tha saḥ /
paścāt pañcadaśaitasya visasarja mahārathān","प्रविष्टम् एककं तं च दृष्ट्वा सूर्यप्रभो ऽथ सः /
पश्चात् पञ्चदशैतस्य विससर्ज महारथान्"
Kathasaritsagara,"sokss_8,5.9","prakampanaṃ dhūmaketuṃ kālakampanakaṃ tathā /
mahāmāyaṃ marudvegaṃ prahastaṃ vajrapañjaram","प्रकम्पनं धूमकेतुं कालकम्पनकं तथा /
महामायं मरुद्वेगं प्रहस्तं वज्रपञ्जरम्"
Kathasaritsagara,"sokss_8,5.10","kālacakraṃ pramathanaṃ siṃhanādaṃ sakambalam /
vikaṭākṣaṃ pravahaṇaṃ taṃ kuñjarakumārakam","कालचक्रं प्रमथनं सिंहनादं सकम्बलम् /
विकटाक्षं प्रवहणं तं कुञ्जरकुमारकम्"
Kathasaritsagara,"sokss_8,5.11","taṃ ca prahṛṣṭaromāṇam asurādhipasattamam /
te pradhāvya yayuḥ sarve vyūhadvāraṃ mahārathāḥ","तं च प्रहृष्टरोमाणम् असुराधिपसत्तमम् /
ते प्रधाव्य ययुः सर्वे व्यूहद्वारं महारथाः"
Kathasaritsagara,"sokss_8,5.12","tatra dāmodaro pūrvaṃ svapauruṣam adarśayat /
yad eka eva yuyudhe taiḥ pañcadaśabhiḥ saha","तत्र दामोदरो पूर्वं स्वपौरुषम् अदर्शयत् /
यद् एक एव युयुधे तैः पञ्चदशभिः सह"
Kathasaritsagara,"sokss_8,5.13","tad dṛṣṭvā nāradamuniṃ pārśvasthaṃ vāsavo 'bhyadhat /
sūryaprabhādyā asurāvatārā akhilās tathā","तद् दृष्ट्वा नारदमुनिं पार्श्वस्थं वासवो ऽभ्यधत् /
सूर्यप्रभाद्या असुरावतारा अखिलास् तथा"
Kathasaritsagara,"sokss_8,5.14","śrutaśarmā madaṃśaś ca sarve vidyādharā ime /
devāṃśās tad ayaṃ yuktyā mune devāsurāhavaḥ","श्रुतशर्मा मदंशश् च सर्वे विद्याधरा इमे /
देवांशास् तद् अयं युक्त्या मुने देवासुराहवः"
Kathasaritsagara,"sokss_8,5.15","tasmiṃś ca paśya devānāṃ sahāyaḥ sarvadā hariḥ /
dāmodaras tadaṃśo 'yam evaṃ tad iha yudhyate","तस्मिंश् च पश्य देवानां सहायः सर्वदा हरिः /
दामोदरस् तदंशो ऽयम् एवं तद् इह युध्यते"
Kathasaritsagara,"sokss_8,5.16","evaṃ śakre vadaty asya dāmodaracamūpateḥ /
mahārathāḥ samājagmuḥ sāhāyyāya caturdaśa","एवं शक्रे वदत्य् अस्य दामोदरचमूपतेः /
महारथाः समाजग्मुः साहाय्याय चतुर्दश"
Kathasaritsagara,"sokss_8,5.17","brahmagupto vāyubalo yamadaṃṣṭraḥ suroṣaṇaḥ /
roṣāvaroho 'tibalas tejaḥprabhadhuraṃdharau","ब्रह्मगुप्तो वायुबलो यमदंष्ट्रः सुरोषणः /
रोषावरोहो ऽतिबलस् तेजःप्रभधुरंधरौ"
Kathasaritsagara,"sokss_8,5.18","kuberadatto varuṇaśarmā kambalikas tathā /
vīraś ca duṣṭamadano dohanārohaṇāv ubhau","कुबेरदत्तो वरुणशर्मा कम्बलिकस् तथा /
वीरश् च दुष्टमदनो दोहनारोहणाव् उभौ"
Kathasaritsagara,"sokss_8,5.19","dāmodarayutās te 'pi vīrāḥ pañcadaśaiva tān /
sūryaprabhīyān rurudhur vīrān vyūhāgrayodhinaḥ","दामोदरयुतास् ते ऽपि वीराः पञ्चदशैव तान् /
सूर्यप्रभीयान् रुरुधुर् वीरान् व्यूहाग्रयोधिनः"
Kathasaritsagara,"sokss_8,5.20","tato 'tra dvandvayuddhāni teṣām āsan parasparam /
dāmodareṇāstrayuddhaṃ samaṃ cakre prakampanaḥ","ततो ऽत्र द्वन्द्वयुद्धानि तेषाम् आसन् परस्परम् /
दामोदरेणास्त्रयुद्धं समं चक्रे प्रकम्पनः"
Kathasaritsagara,"sokss_8,5.21","brahmadattena ca samaṃ dhūmaketur ayudhyata /
mahāmāyas tu yuyudhe sahaivātibalena ca","ब्रह्मदत्तेन च समं धूमकेतुर् अयुध्यत /
महामायस् तु युयुधे सहैवातिबलेन च"
Kathasaritsagara,"sokss_8,5.22","tejaḥprabheṇa yuyudhe dānavaḥ kālakampanaḥ /
saha vāyubalenāpi marudvego mahāsuraḥ","तेजःप्रभेण युयुधे दानवः कालकम्पनः /
सह वायुबलेनापि मरुद्वेगो महासुरः"
Kathasaritsagara,"sokss_8,5.23","yamadaṃṣṭreṇa ca samaṃ yuyudhe vajrapañjaraḥ /
samaṃ suroṣaṇenāpi kālacakro 'surottamaḥ","यमदंष्ट्रेण च समं युयुधे वज्रपञ्जरः /
समं सुरोषणेनापि कालचक्रो ऽसुरोत्तमः"
Kathasaritsagara,"sokss_8,5.24","sākaṃ kuberadattena yuddhaṃ pramathano vyadhāt /
siṃhanādaś ca daityendraḥ samaṃ varuṇaśarmaṇā","साकं कुबेरदत्तेन युद्धं प्रमथनो व्यधात् /
सिंहनादश् च दैत्येन्द्रः समं वरुणशर्मणा"
Kathasaritsagara,"sokss_8,5.25","yuddhaṃ pravahaṇo duṣṭadamanena sahākarot /
prahṛṣṭaromā roṣāvaroheṇāpi ca dānavaḥ","युद्धं प्रवहणो दुष्टदमनेन सहाकरोत् /
प्रहृष्टरोमा रोषावरोहेणापि च दानवः"
Kathasaritsagara,"sokss_8,5.26","dhuraṃdhareṇa ca samaṃ vikaṭākṣo vyadhād yudham /
yuddhaṃ kambalikaś cakre samaṃ kambalikena ca","धुरंधरेण च समं विकटाक्षो व्यधाद् युधम् /
युद्धं कम्बलिकश् चक्रे समं कम्बलिकेन च"
Kathasaritsagara,"sokss_8,5.27","ārohaṇena ca samaṃ sa kuñjarakumārakaḥ /
mahotpātāparākhyeṇa prahasto dohanena ca","आरोहणेन च समं स कुञ्जरकुमारकः /
महोत्पातापराख्येण प्रहस्तो दोहनेन च"
Kathasaritsagara,"sokss_8,5.28","evaṃ mahārathadvandveṣv eṣu tatra parasparam /
vyūhāgre yudhyamāneṣu sunītho mayam abhyadhāt","एवं महारथद्वन्द्वेष्व् एषु तत्र परस्परम् /
व्यूहाग्रे युध्यमानेषु सुनीथो मयम् अभ्यधात्"
Kathasaritsagara,"sokss_8,5.29","kaṣṭam asmadrathāḥ śūrā nānāyuddhavido 'py amī /
ruddhāḥ pratirathair etaiḥ paśya vyūhapraveśataḥ","कष्टम् अस्मद्रथाः शूरा नानायुद्धविदो ऽप्य् अमी /
रुद्धाः प्रतिरथैर् एतैः पश्य व्यूहप्रवेशतः"
Kathasaritsagara,"sokss_8,5.30","prabhāsaś caika evāgre praviṣṭo 'trāvicāritam /
tan na jānīmahe kasya kim ivātra bhaviṣyati","प्रभासश् चैक एवाग्रे प्रविष्टो ऽत्राविचारितम् /
तन् न जानीमहे कस्य किम् इवात्र भविष्यति"
Kathasaritsagara,"sokss_8,5.31","etac chrutvā bravīti sma taṃ suvāsakumārakaḥ /
trailokye 'pi na paryāptāḥ sasurāsuramānuṣāḥ","एतच् छ्रुत्वा ब्रवीति स्म तं सुवासकुमारकः /
त्रैलोक्ये ऽपि न पर्याप्ताः ससुरासुरमानुषाः"
Kathasaritsagara,"sokss_8,5.32","ekasyāsya prabhāsasya kiṃ punaḥ khecarā ime /
tad eṣā katham asthāne śaṅkā vo jānatām api","एकस्यास्य प्रभासस्य किं पुनः खेचरा इमे /
तद् एषा कथम् अस्थाने शङ्का वो जानताम् अपि"
Kathasaritsagara,"sokss_8,5.33","evaṃ munikumāre 'smin bruvāṇe kālakampanaḥ /
vidyādharaḥ prabhāsasya yudhi saṃmukham āyayau","एवं मुनिकुमारे ऽस्मिन् ब्रुवाणे कालकम्पनः /
विद्याधरः प्रभासस्य युधि संमुखम् आययौ"
Kathasaritsagara,"sokss_8,5.34","tataḥ prabhāso 'vādīt taṃ re re hy apakṛtaṃ tvayā /
atīva nas tad adyeha paśyāmas tava pauruṣam","ततः प्रभासो ऽवादीत् तं रे रे ह्य् अपकृतं त्वया /
अतीव नस् तद् अद्येह पश्यामस् तव पौरुषम्"
Kathasaritsagara,"sokss_8,5.35","ity uktvā vyasṛjat tasmin prabhāso viśikhāvalim /
so 'pi taṃ sāyakaiḥ kālakampano 'vākirac chitaiḥ","इत्य् उक्त्वा व्यसृजत् तस्मिन् प्रभासो विशिखावलिम् /
सो ऽपि तं सायकैः कालकम्पनो ऽवाकिरच् छितैः"
Kathasaritsagara,"sokss_8,5.36","astrapratyastrayuddhena yuyudhāte mithas tataḥ /
pradattabhuvanāścaryau tau vidyādharamānuṣau","अस्त्रप्रत्यस्त्रयुद्धेन युयुधाते मिथस् ततः /
प्रदत्तभुवनाश्चर्यौ तौ विद्याधरमानुषौ"
Kathasaritsagara,"sokss_8,5.37","atha prabhāso viśikhenaikenāpātayad dhvajam /
dvitīyenāvadhīt kālakampanasya ca sārathim","अथ प्रभासो विशिखेनैकेनापातयद् ध्वजम् /
द्वितीयेनावधीत् कालकम्पनस्य च सारथिम्"
Kathasaritsagara,"sokss_8,5.38","caturbhiś caturaś cāśvān dhanur ekena cācchinat /
dvabhyāṃ hastau bhujau dvābhyāṃ dvābhyāṃ ca śravaṇāv ubhau","चतुर्भिश् चतुरश् चाश्वान् धनुर् एकेन चाच्छिनत् /
द्वभ्यां हस्तौ भुजौ द्वाभ्यां द्वाभ्यां च श्रवणाव् उभौ"
Kathasaritsagara,"sokss_8,5.39","ekena śitadhāreṇa śiraś ciccheda tasya ca /
prabhāsaḥ pattriṇā śatror darśitādbhutalāghavaḥ","एकेन शितधारेण शिरश् चिच्छेद तस्य च /
प्रभासः पत्त्रिणा शत्रोर् दर्शिताद्भुतलाघवः"
Kathasaritsagara,"sokss_8,5.40","evaṃ prāṅnihitānekapravīrotthena manyunā /
prabhāso nigrahaṃ kālakampanasya vyadhād iva","एवं प्राङ्निहितानेकप्रवीरोत्थेन मन्युना /
प्रभासो निग्रहं कालकम्पनस्य व्यधाद् इव"
Kathasaritsagara,"sokss_8,5.41","dṛṣṭvā ca taṃ hataṃ vidyādhareśaṃ manujāsuraiḥ /
nādaś cakre viṣādaś ca jagme sapadi khecaraiḥ","दृष्ट्वा च तं हतं विद्याधरेशं मनुजासुरैः /
नादश् चक्रे विषादश् च जग्मे सपदि खेचरैः"
Kathasaritsagara,"sokss_8,5.42","tato vidyutprabho nāma kālañjaragirīśvaraḥ /
prabhāsam abhyadhāvat taṃ krudhā vidyādharādhipaḥ","ततो विद्युत्प्रभो नाम कालञ्जरगिरीश्वरः /
प्रभासम् अभ्यधावत् तं क्रुधा विद्याधराधिपः"
Kathasaritsagara,"sokss_8,5.43","tasyāpi yudhyamānasya prabhāsaḥ sa mahādhvajam /
chittvā cakarta kodaṇḍam āttam āttaṃ punaḥ punaḥ","तस्यापि युध्यमानस्य प्रभासः स महाध्वजम् /
छित्त्वा चकर्त कोदण्डम् आत्तम् आत्तं पुनः पुनः"
Kathasaritsagara,"sokss_8,5.44","tataḥ sa māyayotpatya cchanno vidyutprabho nabhaḥ /
prabhāsasyopari hrīto vavarṣāsigadādikān","ततः स माययोत्पत्य च्छन्नो विद्युत्प्रभो नभः /
प्रभासस्योपरि ह्रीतो ववर्षासिगदादिकान्"
Kathasaritsagara,"sokss_8,5.45","prabhāso 'pi vidhūyāstrais tadāyudhaparamparām /
kṛtvā prakāśanāstreṇa prakāśaṃ taṃ nabhaścaram","प्रभासो ऽपि विधूयास्त्रैस् तदायुधपरम्पराम् /
कृत्वा प्रकाशनास्त्रेण प्रकाशं तं नभश्चरम्"
Kathasaritsagara,"sokss_8,5.46","dattvā mahāstram āgneyaṃ tattejodagdham ambarāt /
vidyutprabhaṃ bhūmitale gatajīvam apātayat","दत्त्वा महास्त्रम् आग्नेयं तत्तेजोदग्धम् अम्बरात् /
विद्युत्प्रभं भूमितले गतजीवम् अपातयत्"
Kathasaritsagara,"sokss_8,5.47","tad dṛṣṭvā śrutaśarmā tān nijagāda mahārathān /
paśyatānena nihatau dvau mahārathayūthapau","तद् दृष्ट्वा श्रुतशर्मा तान् निजगाद महारथान् /
पश्यतानेन निहतौ द्वौ महारथयूथपौ"
Kathasaritsagara,"sokss_8,5.48","tat kiṃ sahadhve saṃbhūya yuṣmābhir hanyatām ayam /
tac chrutvāṣṭau rathāḥ kruddhāḥ prabhāsaṃ paryavārayan","तत् किं सहध्वे संभूय युष्माभिर् हन्यताम् अयम् /
तच् छ्रुत्वाष्टौ रथाः क्रुद्धाः प्रभासं पर्यवारयन्"
Kathasaritsagara,"sokss_8,5.49","ekaḥ kaṅkaṭakādrīndranivāsī rathayūthapaḥ /
ūrdhvarometi vikhyāto vidyādharamahīpatiḥ","एकः कङ्कटकाद्रीन्द्रनिवासी रथयूथपः /
ऊर्ध्वरोमेति विख्यातो विद्याधरमहीपतिः"
Kathasaritsagara,"sokss_8,5.50","dharaṇīdharaśailādhipatir vikrośanābhidhaḥ /
vidyādharāṇām adhipo dvitīyaś ca mahārathaḥ","धरणीधरशैलाधिपतिर् विक्रोशनाभिधः /
विद्याधराणाम् अधिपो द्वितीयश् च महारथः"
Kathasaritsagara,"sokss_8,5.51","indumālī tṛtīyaś ca līlāparvataketanaḥ /
vīro 'tirathayūthasya patir vidyādharaprabhuḥ","इन्दुमाली तृतीयश् च लीलापर्वतकेतनः /
वीरो ऽतिरथयूथस्य पतिर् विद्याधरप्रभुः"
Kathasaritsagara,"sokss_8,5.52","malayādrinivāsī ca kākāṇḍaka iti śrutaḥ /
rathayūthapatī rājā caturthaḥ khecarottamaḥ","मलयाद्रिनिवासी च काकाण्डक इति श्रुतः /
रथयूथपती राजा चतुर्थः खेचरोत्तमः"
Kathasaritsagara,"sokss_8,5.53","niketādripatir nāmnā darpavāhaś ca pañcamaḥ /
ṣaṣṭhaś ca dhūrtavahano nāmnāñjanagirīśvaraḥ","निकेताद्रिपतिर् नाम्ना दर्पवाहश् च पञ्चमः /
षष्ठश् च धूर्तवहनो नाम्नाञ्जनगिरीश्वरः"
Kathasaritsagara,"sokss_8,5.54","vidyādharāv imau cātirathayūthapatī ubhau /
saptamo gardabharatho rājā kumudaparvate","विद्याधराव् इमौ चातिरथयूथपती उभौ /
सप्तमो गर्दभरथो राजा कुमुदपर्वते"
Kathasaritsagara,"sokss_8,5.55","nāmnā varāhasvāmīti yo mahārathayūthapaḥ /
tadrupo dundubhikṣmābhṛd ratho medhāvaro 'ṣṭamaḥ","नाम्ना वराहस्वामीति यो महारथयूथपः /
तद्रुपो दुन्दुभिक्ष्माभृद् रथो मेधावरो ऽष्टमः"
Kathasaritsagara,"sokss_8,5.56","ebhir aṣṭabhir āgatya muktān bāṇān vidhūya saḥ /
prabhāso yugapat sarvān sāyakair vidhyati sma tān","एभिर् अष्टभिर् आगत्य मुक्तान् बाणान् विधूय सः /
प्रभासो युगपत् सर्वान् सायकैर् विध्यति स्म तान्"
Kathasaritsagara,"sokss_8,5.57","jaghāna kasyacic cāśvān kasyacit sārathiṃ tathā /
cakarta kasyacit ketuṃ kasyacic cācchinad dhanuḥ","जघान कस्यचिच् चाश्वान् कस्यचित् सारथिं तथा /
चकर्त कस्यचित् केतुं कस्यचिच् चाच्छिनद् धनुः"
Kathasaritsagara,"sokss_8,5.58","medhāvaraṃ caturbhis tu śarair viddhvā samaṃ hṛdi /
apātayan mahīpṛṣṭhe sadyo 'pahṛtajīvitam","मेधावरं चतुर्भिस् तु शरैर् विद्ध्वा समं हृदि /
अपातयन् महीपृष्ठे सद्यो ऽपहृतजीवितम्"
Kathasaritsagara,"sokss_8,5.59","tataś ca yodhayann anyān kuñcitodbaddhakuntalam /
śareṇāñjalikenārād ūrdhvaromṇaḥ śiro 'cchinat","ततश् च योधयन्न् अन्यान् कुञ्चितोद्बद्धकुन्तलम् /
शरेणाञ्जलिकेनाराद् ऊर्ध्वरोम्णः शिरो ऽच्छिनत्"
Kathasaritsagara,"sokss_8,5.60","śeṣāṃś ca ṣaṭ tān ekaikabhallanirlūnakaṃdharān /
hatāśvasārathīn kṛtvā sa prabhāso nyapātayat","शेषांश् च षट् तान् एकैकभल्लनिर्लूनकंधरान् /
हताश्वसारथीन् कृत्वा स प्रभासो न्यपातयत्"
Kathasaritsagara,"sokss_8,5.61","papāta puṣpavṛṣṭiś ca tasya mūrdhni tato divaḥ /
uttejitāsuranṛpā vicchāyīkṛtakhecarā","पपात पुष्पवृष्टिश् च तस्य मूर्ध्नि ततो दिवः /
उत्तेजितासुरनृपा विच्छायीकृतखेचरा"
Kathasaritsagara,"sokss_8,5.62","tato 'nye tatra catvāraḥ preṣitāḥ śrutaśarmaṇā /
mahārathāḥ prabhāsaṃ taṃ rundhanti sma dhanurdharāḥ","ततो ऽन्ये तत्र चत्वारः प्रेषिताः श्रुतशर्मणा /
महारथाः प्रभासं तं रुन्धन्ति स्म धनुर्धराः"
Kathasaritsagara,"sokss_8,5.63","ekaḥ kācarako nāma kuraṇḍakagireḥ patiḥ /
dvitīyo diṇḍimālī ca pañcakādrisamāśrayaḥ","एकः काचरको नाम कुरण्डकगिरेः पतिः /
द्वितीयो दिण्डिमाली च पञ्चकाद्रिसमाश्रयः"
Kathasaritsagara,"sokss_8,5.64","vibhāvasus tṛtīyaś ca rājā jayapurācale /
caturtho dhavalo nāma bhūmituṇḍakaśāsitā","विभावसुस् तृतीयश् च राजा जयपुराचले /
चतुर्थो धवलो नाम भूमितुण्डकशासिता"
Kathasaritsagara,"sokss_8,5.65","te mahārathayūtādhipatayaḥ khecarottamāḥ /
prabhāse pañca pañceṣuśatāni mumucuḥ samam","ते महारथयूताधिपतयः खेचरोत्तमाः /
प्रभासे पञ्च पञ्चेषुशतानि मुमुचुः समम्"
Kathasaritsagara,"sokss_8,5.66","prabhāsaś ca kramāt teṣām ekaikasyāvahelayā /
ekena dhvajam ekena dhanur ekena sārathim","प्रभासश् च क्रमात् तेषाम् एकैकस्यावहेलया /
एकेन ध्वजम् एकेन धनुर् एकेन सारथिम्"
Kathasaritsagara,"sokss_8,5.67","caturbhir aśvān iṣuṇā tv ekenāpātayac chiraḥ /
śarair aṣṭabhir ekaikaṃ samāpyaivaṃ nanāda saḥ","चतुर्भिर् अश्वान् इषुणा त्व् एकेनापातयच् छिरः /
शरैर् अष्टभिर् एकैकं समाप्यैवं ननाद सः"
Kathasaritsagara,"sokss_8,5.68","atha vidyādharā bhūyaḥ śrutaśarmājñayā yudhi /
anye catvāra evāsya prabhāsasya samāgaman","अथ विद्याधरा भूयः श्रुतशर्माज्ञया युधि /
अन्ये चत्वार एवास्य प्रभासस्य समागमन्"
Kathasaritsagara,"sokss_8,5.69","ekaḥ kuvalayaśyāmaḥ kṣetre viśvāvasor budhāt /
jāto bhadraṃkaro nāma dvitīyaś ca niyantrakaḥ","एकः कुवलयश्यामः क्षेत्रे विश्वावसोर् बुधात् /
जातो भद्रंकरो नाम द्वितीयश् च नियन्त्रकः"
Kathasaritsagara,"sokss_8,5.70","utpanno jambhakakṣetre bhaumād agninibhaprabhaḥ /
tṛtīyaḥ kālakopākhyaḥ kṣetre dāmodarasya ca","उत्पन्नो जम्भकक्षेत्रे भौमाद् अग्निनिभप्रभः /
तृतीयः कालकोपाख्यः क्षेत्रे दामोदरस्य च"
Kathasaritsagara,"sokss_8,5.71","jātaḥ śanaiścarāt kṛṣṇakṛṣṇaḥ kapilamūrdhajaḥ /
jātaś coḍupateḥ kṣetre mahendrasacivād grahāt","जातः शनैश्चरात् कृष्णकृष्णः कपिलमूर्धजः /
जातश् चोडुपतेः क्षेत्रे महेन्द्रसचिवाद् ग्रहात्"
Kathasaritsagara,"sokss_8,5.72","nāmnā vikramaśaktiś ca caturthaḥ kanakadyutiḥ /
trayo 'tirathayūthādhipatīnām eṣu yūthapāḥ","नाम्ना विक्रमशक्तिश् च चतुर्थः कनकद्युतिः /
त्रयो ऽतिरथयूथाधिपतीनाम् एषु यूथपाः"
Kathasaritsagara,"sokss_8,5.73","caturthas tu mahāvīras tadabhyadhikavikramaḥ /
te ca prabhāsaṃ divyāstrair yodhayām āsur uddhatāḥ","चतुर्थस् तु महावीरस् तदभ्यधिकविक्रमः /
ते च प्रभासं दिव्यास्त्रैर् योधयाम् आसुर् उद्धताः"
Kathasaritsagara,"sokss_8,5.74","tāni nārāyaṇāstreṇa prabhāso 'strāṇy avārayat /
teṣāṃ ca helayaikaikasyāṣṭakṛtvo 'cchinad dhanuḥ","तानि नारायणास्त्रेण प्रभासो ऽस्त्राण्य् अवारयत् /
तेषां च हेलयैकैकस्याष्टकृत्वो ऽच्छिनद् धनुः"
Kathasaritsagara,"sokss_8,5.75","tatas tatprahitān prāsagadādīn pratihatya saḥ /
hatāśvasārathīn sarvān virathān akaroc ca tān","ततस् तत्प्रहितान् प्रासगदादीन् प्रतिहत्य सः /
हताश्वसारथीन् सर्वान् विरथान् अकरोच् च तान्"
Kathasaritsagara,"sokss_8,5.76","tad dṛṣṭvā visasarjānyāñ chrutaśarmā drutaṃ daśa /
rathayūthapayūthādhipatīn vidyādharādhipān","तद् दृष्ट्वा विससर्जान्याञ् छ्रुतशर्मा द्रुतं दश /
रथयूथपयूथाधिपतीन् विद्याधराधिपान्"
Kathasaritsagara,"sokss_8,5.77","damākhyaṃ niyamākhyaṃ ca svarūpasadṛśākṛtī /
ketumāleśvarakṣetre jātau dvāv aśvinoḥ sutau","दमाख्यं नियमाख्यं च स्वरूपसदृशाकृती /
केतुमालेश्वरक्षेत्रे जातौ द्वाव् अश्विनोः सुतौ"
Kathasaritsagara,"sokss_8,5.78","vikramaṃ saṃkramaṃ caiva parākramam athākramam /
saṃmardanaṃ mardanaṃ ca pramardanavimardanau","विक्रमं संक्रमं चैव पराक्रमम् अथाक्रमम् /
संमर्दनं मर्दनं च प्रमर्दनविमर्दनौ"
Kathasaritsagara,"sokss_8,5.79","kṣetrajān makarandasyāpy aṣṭau vasusutān samān /
teṣv āgateṣu cādyās te 'py ārohann aparān rathān","क्षेत्रजान् मकरन्दस्याप्य् अष्टौ वसुसुतान् समान् /
तेष्व् आगतेषु चाद्यास् ते ऽप्य् आरोहन्न् अपरान् रथान्"
Kathasaritsagara,"sokss_8,5.80","taiś caturdaśabhiḥ kṛtsnair militaiḥ śaravarṣibhiḥ /
niṣkampa eva yuyudhe prabhāsaś citram ekakaḥ","तैश् चतुर्दशभिः कृत्स्नैर् मिलितैः शरवर्षिभिः /
निष्कम्प एव युयुधे प्रभासश् चित्रम् एककः"
Kathasaritsagara,"sokss_8,5.81","tataḥ sūryaprabhādeśād vyūhāgrāt tyaktasaṃgarau /
sa kuñjarakumāraś ca prahastaś ca dhṛtāyudhau","ततः सूर्यप्रभादेशाद् व्यूहाग्रात् त्यक्तसंगरौ /
स कुञ्जरकुमारश् च प्रहस्तश् च धृतायुधौ"
Kathasaritsagara,"sokss_8,5.82","utpatya vyomamārgeṇa dhavalaśyāmalākṛtī /
tasyopajagmatuḥ pārśvaṃ rāmakṛṣṇāv ivāparau","उत्पत्य व्योममार्गेण धवलश्यामलाकृती /
तस्योपजग्मतुः पार्श्वं रामकृष्णाव् इवापरौ"
Kathasaritsagara,"sokss_8,5.83","tau padātī rathasthau dvau damaṃ ca niyamaṃ ca tam /
vyākulīcakratuś chinnacāpau nihatasārathī","तौ पदाती रथस्थौ द्वौ दमं च नियमं च तम् /
व्याकुलीचक्रतुश् छिन्नचापौ निहतसारथी"
Kathasaritsagara,"sokss_8,5.84","bhayād ārūḍhayor vyoma tayor ārohataḥ sma tau /
sa kuñjarakumāraś ca prahastaś ca dhṛtāyudhau","भयाद् आरूढयोर् व्योम तयोर् आरोहतः स्म तौ /
स कुञ्जरकुमारश् च प्रहस्तश् च धृतायुधौ"
Kathasaritsagara,"sokss_8,5.85","tad dṛṣṭvā rabhasāt sūryaprabho 'tra prāhiṇot tayoḥ /
mahābuddhyacaladbuddhī sārathitve svamantriṇau","तद् दृष्ट्वा रभसात् सूर्यप्रभो ऽत्र प्राहिणोत् तयोः /
महाबुद्ध्यचलद्बुद्धी सारथित्वे स्वमन्त्रिणौ"
Kathasaritsagara,"sokss_8,5.86","so 'tha prahasto dṛṣṭvā tāv adṛśyāv api māyayā /
siddhāñjanaprayogeṇa sakuñjarakumārakaḥ","सो ऽथ प्रहस्तो दृष्ट्वा ताव् अदृश्याव् अपि मायया /
सिद्धाञ्जनप्रयोगेण सकुञ्जरकुमारकः"
Kathasaritsagara,"sokss_8,5.87","tathā vivyādha bāṇaughaiḥ palāyya yayatur yathā /
damaś ca niyamaś cobhau tau vidyādharaputrakau","तथा विव्याध बाणौघैः पलाय्य ययतुर् यथा /
दमश् च नियमश् चोभौ तौ विद्याधरपुत्रकौ"
Kathasaritsagara,"sokss_8,5.88","prabhāso yudhyamānaś ca śeṣair dvādaśabhiḥ saha /
teṣāṃ cakarta kodaṇḍān asakṛt kalitān api","प्रभासो युध्यमानश् च शेषैर् द्वादशभिः सह /
तेषां चकर्त कोदण्डान् असकृत् कलितान् अपि"
Kathasaritsagara,"sokss_8,5.89","prahasto 'bhyetya sarveṣām avadhīt sārathīn samam /
sa kuñjarakumāro 'pi jaghānaiṣāṃ turaṃgamān","प्रहस्तो ऽभ्येत्य सर्वेषाम् अवधीत् सारथीन् समम् /
स कुञ्जरकुमारो ऽपि जघानैषां तुरंगमान्"
Kathasaritsagara,"sokss_8,5.90","tatas tatrārathāḥ sarve dvādaśāpi sametya te /
hanyamānās tribhir vīraiḥ palāyya samarād yayuḥ","ततस् तत्रारथाः सर्वे द्वादशापि समेत्य ते /
हन्यमानास् त्रिभिर् वीरैः पलाय्य समराद् ययुः"
Kathasaritsagara,"sokss_8,5.91","tato 'nyau śrutaśarmā dvau rathātirathayūthapau /
vidyādharau preṣitavān duḥkhakrodhatrapākulaḥ","ततो ऽन्यौ श्रुतशर्मा द्वौ रथातिरथयूथपौ /
विद्याधरौ प्रेषितवान् दुःखक्रोधत्रपाकुलः"
Kathasaritsagara,"sokss_8,5.92","ekaṃ candrakulādrīndrapateḥ kṣetre niśākarāt /
utpannaṃ candraguptākhyaṃ kāntaṃ candram ivāparam","एकं चन्द्रकुलाद्रीन्द्रपतेः क्षेत्रे निशाकरात् /
उत्पन्नं चन्द्रगुप्ताख्यं कान्तं चन्द्रम् इवापरम्"
Kathasaritsagara,"sokss_8,5.93","dhuraṃdharācalādhīśakṣetre jātaṃ mahādyutim /
nagaraṃgamanāmānaṃ dvitīyaṃ sacivaṃ svakam","धुरंधराचलाधीशक्षेत्रे जातं महाद्युतिम् /
नगरंगमनामानं द्वितीयं सचिवं स्वकम्"
Kathasaritsagara,"sokss_8,5.94","tāv api kṣiptabāṇaughau kṣaṇena virathīkṛtau /
taiḥ prabhāsādibhis tyaktvā yuddhaṃ naṣṭau babhūvatuḥ","ताव् अपि क्षिप्तबाणौघौ क्षणेन विरथीकृतौ /
तैः प्रभासादिभिस् त्यक्त्वा युद्धं नष्टौ बभूवतुः"
Kathasaritsagara,"sokss_8,5.95","tato nadatsu manujeṣv asureṣu ca sa svayam /
āgāc caturbhiḥ sahitaḥ śrutaśarmā mahārathaiḥ","ततो नदत्सु मनुजेष्व् असुरेषु च स स्वयम् /
आगाच् चतुर्भिः सहितः श्रुतशर्मा महारथैः"
Kathasaritsagara,"sokss_8,5.96","mahaughārohaṇotpātavetravatsaṃjñakaiḥ kramāt /
tvaṣṭur bhagasya cāryamṇaḥ pūṣṇaś cāpy ātmasaṃbhavaiḥ","महौघारोहणोत्पातवेत्रवत्संज्ञकैः क्रमात् /
त्वष्टुर् भगस्य चार्यम्णः पूष्णश् चाप्य् आत्मसंभवैः"
Kathasaritsagara,"sokss_8,5.97","caturṇāṃ citrapādādividyādharamahībhujām /
malayādyadrināthānāṃ kṣetrajaiḥ prājyavikramaiḥ","चतुर्णां चित्रपादादिविद्याधरमहीभुजाम् /
मलयाद्यद्रिनाथानां क्षेत्रजैः प्राज्यविक्रमैः"
Kathasaritsagara,"sokss_8,5.98","tatas tenātyamarṣāndhenātmanā pañcamena te /
ayudhyanta prabhāsādyās trayo 'tra śrutaśarmaṇā","ततस् तेनात्यमर्षान्धेनात्मना पञ्चमेन ते /
अयुध्यन्त प्रभासाद्यास् त्रयो ऽत्र श्रुतशर्मणा"
Kathasaritsagara,"sokss_8,5.99","tadā tair muktam anyonyaṃ bāṇajālaṃ babhau divi /
raṇalakṣmyā tapaty arke vitānakam ivātatam","तदा तैर् मुक्तम् अन्योन्यं बाणजालं बभौ दिवि /
रणलक्ष्म्या तपत्य् अर्के वितानकम् इवाततम्"
Kathasaritsagara,"sokss_8,5.100","tato vidyādharās te 'pi punas tatrāyayur mṛdhe /
virathībhūya ye naṣṭā babhūvuḥ samarāt tadā","ततो विद्याधरास् ते ऽपि पुनस् तत्राययुर् मृधे /
विरथीभूय ये नष्टा बभूवुः समरात् तदा"
Kathasaritsagara,"sokss_8,5.101","atha tāñ śrutaśarmādīn militān āhave bahūn /
dṛṣṭvā sūryaprabho 'nyān svān prabhāsādyanupoṣaṇe","अथ ताञ् श्रुतशर्मादीन् मिलितान् आहवे बहून् /
दृष्ट्वा सूर्यप्रभो ऽन्यान् स्वान् प्रभासाद्यनुपोषणे"
Kathasaritsagara,"sokss_8,5.102","mahārathān prahitavān prajñāḍhyaprabhṛtīn sakhīn /
vīrasenaśatānīkamukhyān rājasutāṃs tadā","महारथान् प्रहितवान् प्रज्ञाढ्यप्रभृतीन् सखीन् /
वीरसेनशतानीकमुख्यान् राजसुतांस् तदा"
Kathasaritsagara,"sokss_8,5.103","vyomnātra teṣāṃ yātānāṃ sa ca sūryaprabho rathān /
bhūtāsanavimānena prajighāya dyuvartmanā","व्योम्नात्र तेषां यातानां स च सूर्यप्रभो रथान् /
भूतासनविमानेन प्रजिघाय द्युवर्त्मना"
Kathasaritsagara,"sokss_8,5.104","tataḥ sarveṣu teṣv atra rathārūḍheṣu dhanviṣu /
vidyādharendrāḥ śeṣā apy ājagmuḥ śrutaśarmaṇaḥ","ततः सर्वेषु तेष्व् अत्र रथारूढेषु धन्विषु /
विद्याधरेन्द्राः शेषा अप्य् आजग्मुः श्रुतशर्मणः"
Kathasaritsagara,"sokss_8,5.105","teṣāṃ vidyādhareśānāṃ taiḥ prabhāsādibhiḥ saha /
saṃprahāraḥ pravṛtto 'bhūn mahāsainyakṣayāvahaḥ","तेषां विद्याधरेशानां तैः प्रभासादिभिः सह /
संप्रहारः प्रवृत्तो ऽभून् महासैन्यक्षयावहः"
Kathasaritsagara,"sokss_8,5.106","tatra ca dvandvasaṅgrāmeṣv anyonyaṃ sainyayor dvayoḥ /
hatā mahārathās te te mānuṣāsurakhecarāḥ","तत्र च द्वन्द्वसङ्ग्रामेष्व् अन्योन्यं सैन्ययोर् द्वयोः /
हता महारथास् ते ते मानुषासुरखेचराः"
Kathasaritsagara,"sokss_8,5.107","vīrasenena nihataḥ sānugo dhūmralocanaḥ /
vīraseno 'pi virathībhūtaḥ san hariśarmaṇā","वीरसेनेन निहतः सानुगो धूम्रलोचनः /
वीरसेनो ऽपि विरथीभूतः सन् हरिशर्मणा"
Kathasaritsagara,"sokss_8,5.108","hato vidyādharo vīro hiraṇyākṣo 'bhimanyunā /
abhimanyuḥ sunetreṇa hato haribhaṭas tathā","हतो विद्याधरो वीरो हिरण्याक्षो ऽभिमन्युना /
अभिमन्युः सुनेत्रेण हतो हरिभटस् तथा"
Kathasaritsagara,"sokss_8,5.109","sunetraś ca prabhāsena śiraś chitvā nipātitaḥ /
jvālāmālī mahāyuś cāpy anyonyena hatāv ubhau","सुनेत्रश् च प्रभासेन शिरश् छित्वा निपातितः /
ज्वालामाली महायुश् चाप्य् अन्योन्येन हताव् उभौ"
Kathasaritsagara,"sokss_8,5.110","kumbhīrako nīrasakaḥ prāharan daśanair api /
kharvaś ca bhujayoś chedāt suśarmā cogravikramaḥ","कुम्भीरको नीरसकः प्राहरन् दशनैर् अपि /
खर्वश् च भुजयोश् छेदात् सुशर्मा चोग्रविक्रमः"
Kathasaritsagara,"sokss_8,5.111","trayaḥ śatrubhaṭavyāghrabhaṭasiṃhabhaṭā api /
hatāḥ pravahaṇenaite vidyādharamahībhṛtā","त्रयः शत्रुभटव्याघ्रभटसिंहभटा अपि /
हताः प्रवहणेनैते विद्याधरमहीभृता"
Kathasaritsagara,"sokss_8,5.112","sa surohavirohābhyāṃ dvābhyāṃ pravahaṇo hataḥ /
śmaśānavāsinā dvau ca hatau siṃhabalena tau","स सुरोहविरोहाभ्यां द्वाभ्यां प्रवहणो हतः /
श्मशानवासिना द्वौ च हतौ सिंहबलेन तौ"
Kathasaritsagara,"sokss_8,5.113","sa pretavāhanaḥ siṃhabalaḥ kapilako 'pi ca /
citrāpīḍas tato vidyādharendro 'tha jagajjvaraḥ","स प्रेतवाहनः सिंहबलः कपिलको ऽपि च /
चित्रापीडस् ततो विद्याधरेन्द्रो ऽथ जगज्ज्वरः"
Kathasaritsagara,"sokss_8,5.114","tataḥ kāntāpatiḥ śūraḥ suvarṇaś ca mahābalaḥ /
dvau ca kāmaghanakrodhapatī vidyādhareśvarau","ततः कान्तापतिः शूरः सुवर्णश् च महाबलः /
द्वौ च कामघनक्रोधपती विद्याधरेश्वरौ"
Kathasaritsagara,"sokss_8,5.115","baladevas tato rājā vicitrāpīḍa eva ca /
rājaputraśatānīkenaite daśa nipātitāḥ","बलदेवस् ततो राजा विचित्रापीड एव च /
राजपुत्रशतानीकेनैते दश निपातिताः"
Kathasaritsagara,"sokss_8,5.116","evaṃ hateṣu vīreṣu dṛṣṭvā vidyādharakṣayam /
śrutaśarmā śatānīkam abhyadhāvat svayaṃ krudhā","एवं हतेषु वीरेषु दृष्ट्वा विद्याधरक्षयम् /
श्रुतशर्मा शतानीकम् अभ्यधावत् स्वयं क्रुधा"
Kathasaritsagara,"sokss_8,5.117","tatas tayor ā dināntaṃ sainyakṣayakaraṃ mahat /
āścaryam api devānāṃ tāvad yuddham abhūd dvayoḥ","ततस् तयोर् आ दिनान्तं सैन्यक्षयकरं महत् /
आश्चर्यम् अपि देवानां तावद् युद्धम् अभूद् द्वयोः"
Kathasaritsagara,"sokss_8,5.118","śatāni yāvad utthāya kabandhānāṃ samantataḥ /
bhūtānāṃ cakrur ālambaṃ saṃdhyānṛttotsavāgame","शतानि यावद् उत्थाय कबन्धानां समन्ततः /
भूतानां चक्रुर् आलम्बं संध्यानृत्तोत्सवागमे"
Kathasaritsagara,"sokss_8,5.119","ahnaḥ kṣaye 'tha bahusainyavināśavignā vidyādharā nihatabāndhavaduḥkhitāś ca /
martyāsurāḥ prasabhalabdhajayāś ca jagmuḥ saṃhṛtya yuddham ubhaye svaniveśanāni","अह्नः क्षये ऽथ बहुसैन्यविनाशविग्ना विद्याधरा निहतबान्धवदुःखिताश् च /
मर्त्यासुराः प्रसभलब्धजयाश् च जग्मुः संहृत्य युद्धम् उभये स्वनिवेशनानि"
Kathasaritsagara,"sokss_8,5.120","tatkālam atra ca sumeruniveditau dvau vidyādharāv adhipatī rathayūthapānām /
abhyetya taṃ parihṛtaśrutaśarmapakṣau sūryaprabhaṃ jagadatur vihitapraṇāmau","तत्कालम् अत्र च सुमेरुनिवेदितौ द्वौ विद्याधराव् अधिपती रथयूथपानाम् /
अभ्येत्य तं परिहृतश्रुतशर्मपक्षौ सूर्यप्रभं जगदतुर् विहितप्रणामौ"
Kathasaritsagara,"sokss_8,5.121","āvāṃ mahāyānasumāyasaṃjñāv
ubhāv ayaṃ siṃhabalas tṛtīyaḥ /
mahāśmaśānādhipatitvasiddhā
vidyādharendrair aparair adhṛṣyāḥ","आवां महायानसुमायसंज्ञाव्
उभाव् अयं सिंहबलस् तृतीयः /
महाश्मशानाधिपतित्वसिद्धा
विद्याधरेन्द्रैर् अपरैर् अधृष्याः"
Kathasaritsagara,"sokss_8,5.122","teṣāṃ śmaśānāntasukhasthitānām
asmākam āgan nikaṭaṃ kadācit /
sadā prasannā śarabhānanākhyā
sadyoginī divyamahāprabhāvā","तेषां श्मशानान्तसुखस्थितानाम्
अस्माकम् आगन् निकटं कदाचित् /
सदा प्रसन्ना शरभाननाख्या
सद्योगिनी दिव्यमहाप्रभावा"
Kathasaritsagara,"sokss_8,5.123","kutra sthitā tvaṃ vada kiṃ ca tatra
dṛṣṭaṃ bhavatyā bhagavaty apūrvam /
sāsmābhir itthaṃ praṇipatya pṛṣṭā
vṛttāntam evaṃ vadati sma deva","कुत्र स्थिता त्वं वद किं च तत्र
दृष्टं भवत्या भगवत्य् अपूर्वम् /
सास्माभिर् इत्थं प्रणिपत्य पृष्टा
वृत्तान्तम् एवं वदति स्म देव"
Kathasaritsagara,"sokss_8,5.124","draṣṭuṃ prabhuṃ svaṃ saha yoginībhir
devaṃ mahākālam ahaṃ gatāsam /
vyajijñapat tatra ca matsamakṣam
āgatya vetālapatis tam ekaḥ","द्रष्टुं प्रभुं स्वं सह योगिनीभिर्
देवं महाकालम् अहं गतासम् /
व्यजिज्ञपत् तत्र च मत्समक्षम्
आगत्य वेतालपतिस् तम् एकः"
Kathasaritsagara,"sokss_8,5.125","asmanmahāsainyapates tanūjāṃ
vidyādhareśair nihatasya deva /
paśyāgnikākhyasya haraty akāṇḍe
tejaḥprabho nāma mahārgharūpām","अस्मन्महासैन्यपतेस् तनूजां
विद्याधरेशैर् निहतस्य देव /
पश्याग्निकाख्यस्य हरत्य् अकाण्डे
तेजःप्रभो नाम महार्घरूपाम्"
Kathasaritsagara,"sokss_8,5.126","siddhaiś ca vidyādharacakravartipatnībhavitrī gaditā prabho sā /
tan mocayaināṃ kuru naḥ prasādaṃ yāvan na dūraṃ hriyate haṭhena","सिद्धैश् च विद्याधरचक्रवर्तिपत्नीभवित्री गदिता प्रभो सा /
तन् मोचयैनां कुरु नः प्रसादं यावन् न दूरं ह्रियते हठेन"
Kathasaritsagara,"sokss_8,5.127","ity ārtavetālavaco niśamya
prayāta tāṃ mocayateti so 'smān /
devaḥ samādikṣad athāmbareṇa
gatvaiva sāsmābhir avāpi kanyā","इत्य् आर्तवेतालवचो निशम्य
प्रयात तां मोचयतेति सो ऽस्मान् /
देवः समादिक्षद् अथाम्बरेण
गत्वैव सास्माभिर् अवापि कन्या"
Kathasaritsagara,"sokss_8,5.128","saccakravartiśrutaśarmahetor
etāṃ harāmīti ca taṃ vadantam /
saṃstabhya tejaḥprabham ātmaśaktyā
sāsmābhir ānīya vibhor vitīrṇā","सच्चक्रवर्तिश्रुतशर्महेतोर्
एतां हरामीति च तं वदन्तम् /
संस्तभ्य तेजःप्रभम् आत्मशक्त्या
सास्माभिर् आनीय विभोर् वितीर्णा"
Kathasaritsagara,"sokss_8,5.129","tenārpitā ca svajanāya kanyā
dṛṣṭaṃ mayā kāmam apūrvam etat /
tato 'tra kāṃścid divasān uṣitvā
praṇamya devaṃ tam ihāgatāsmi","तेनार्पिता च स्वजनाय कन्या
दृष्टं मया कामम् अपूर्वम् एतत् /
ततो ऽत्र कांश्चिद् दिवसान् उषित्वा
प्रणम्य देवं तम् इहागतास्मि"
Kathasaritsagara,"sokss_8,5.130","ity uktavākyā śarabhānanā sā
yoginy athāsmābhir apṛcchyataivam /
ko brūhi vidyādharacakravartī
bhaviṣyati tvaṃ khalu vetsi sarvam","इत्य् उक्तवाक्या शरभानना सा
योगिन्य् अथास्माभिर् अपृच्छ्यतैवम् /
को ब्रूहि विद्याधरचक्रवर्ती
भविष्यति त्वं खलु वेत्सि सर्वम्"
Kathasaritsagara,"sokss_8,5.131","sūryaprabho hanta bhaviṣyatīti
prokte tayā siṃhabalo 'bravīn nau /
asatyam etan nanu baddhakakṣyā
devā hi sendrāḥ śrutaśarmapakṣe","सूर्यप्रभो हन्त भविष्यतीति
प्रोक्ते तया सिंहबलो ऽब्रवीन् नौ /
असत्यम् एतन् ननु बद्धकक्ष्या
देवा हि सेन्द्राः श्रुतशर्मपक्षे"
Kathasaritsagara,"sokss_8,5.132","śrutvaitad āryā vadati sma sā nau
na pratyayaś cec chṛṇutaṃ bravīmi /
yathā bhaviṣyaty acireṇa yuddhaṃ
sūryaprabhasya śrutaśarmaṇaś ca","श्रुत्वैतद् आर्या वदति स्म सा नौ
न प्रत्ययश् चेच् छृणुतं ब्रवीमि /
यथा भविष्यत्य् अचिरेण युद्धं
सूर्यप्रभस्य श्रुतशर्मणश् च"
Kathasaritsagara,"sokss_8,5.133","haniṣyate siṃhabalo yadāyaṃ
yuṣmatsamakṣaṃ yudhi mānuṣeṇa /
yuvām abhijñānam idaṃ vilokya
vijñāsyathaḥ satyam idaṃ vaco me","हनिष्यते सिंहबलो यदायं
युष्मत्समक्षं युधि मानुषेण /
युवाम् अभिज्ञानम् इदं विलोक्य
विज्ञास्यथः सत्यम् इदं वचो मे"
Kathasaritsagara,"sokss_8,5.134","etāvad uktvā kila yoginī sā
yayau ca yātāni ca tāny ahāni /
pratyakṣam adyeha ca dṛṣṭam etan
martyena yat siṃhabalo hato 'sau","एतावद् उक्त्वा किल योगिनी सा
ययौ च यातानि च तान्य् अहानि /
प्रत्यक्षम् अद्येह च दृष्टम् एतन्
मर्त्येन यत् सिंहबलो हतो ऽसौ"
Kathasaritsagara,"sokss_8,5.135","tatpratyayān niścitam eva matvā
tvām eva sarvadyucarādhirājam /
avām imau pādasarojayugmaṃ
samāśritau śāsanavartinau te","तत्प्रत्ययान् निश्चितम् एव मत्वा
त्वाम् एव सर्वद्युचराधिराजम् /
अवाम् इमौ पादसरोजयुग्मं
समाश्रितौ शासनवर्तिनौ ते"
Kathasaritsagara,"sokss_8,5.136","ity uktavantau sa mayādiyuktaḥ
sūryaprabhas tāv atha khecarendrau /
śraddhāya saṃmānitavān yathārhaṃ
hṛṣṭau mahāyānasumāyakau dvau","इत्य् उक्तवन्तौ स मयादियुक्तः
सूर्यप्रभस् ताव् अथ खेचरेन्द्रौ /
श्रद्धाय संमानितवान् यथार्हं
हृष्टौ महायानसुमायकौ द्वौ"
Kathasaritsagara,"sokss_8,5.137","tac chrutvā śrutaśarmaṇo 'tra sutarām udvegabhājo vyadhād
āśvāsaṃ kila dūtyayā śatamakhaḥ saṃpreṣya viśvāvasum /
dhīras tvaṃ bhava sarvadevasahitaḥ prātaḥ kariṣyāmi te
sāhāyyaṃ raṇamūrdhanīti dhṛtikṛt saṃdeśya tatsnehataḥ","तच् छ्रुत्वा श्रुतशर्मणो ऽत्र सुतराम् उद्वेगभाजो व्यधाद्
आश्वासं किल दूत्यया शतमखः संप्रेष्य विश्वावसुम् /
धीरस् त्वं भव सर्वदेवसहितः प्रातः करिष्यामि ते
साहाय्यं रणमूर्धनीति धृतिकृत् संदेश्य तत्स्नेहतः"
Kathasaritsagara,"sokss_8,5.138","sa ca parabalabhedālokanotpannatoṣaḥ
samaraśirasi dṛṣṭārātipakṣakṣayaś ca /
punar api nijakāntāḥ projjhya sūryaprabhas tā
niśi sacivasameto vāsakaṃ svaṃ viveśa","स च परबलभेदालोकनोत्पन्नतोषः
समरशिरसि दृष्टारातिपक्षक्षयश् च /
पुनर् अपि निजकान्ताः प्रोज्झ्य सूर्यप्रभस् ता
निशि सचिवसमेतो वासकं स्वं विवेश"
Kathasaritsagara,"sokss_8,6.1","iti mahākaviśrīsomadevabhaṭṭaviracite kathāsaritsāgare sūryaprabhalambake pañcamas taraṅgaḥ /

ṣaṣṭhas taraṅgaḥ /

tataḥ sa rātrāv astrīkaḥ śayanastho raṇonmukhaḥ /
sūryaprabhaḥ svasacivaṃ vītabhītim abhāṣata","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके पञ्चमस् तरङ्गः /

षष्ठस् तरङ्गः /

ततः स रात्राव् अस्त्रीकः शयनस्थो रणोन्मुखः /
सूर्यप्रभः स्वसचिवं वीतभीतिम् अभाषत"
Kathasaritsagara,"sokss_8,6.2","nidrā me nāsti tat kāṃcit sattvavīrāśritāṃ sakhe /
kathām apūrvām ākhyāhi rātrāv asyāṃ vinodinīm","निद्रा मे नास्ति तत् कांचित् सत्त्ववीराश्रितां सखे /
कथाम् अपूर्वाम् आख्याहि रात्राव् अस्यां विनोदिनीम्"
Kathasaritsagara,"sokss_8,6.3","etat sūryaprabhavaco vītabhītir niśamya saḥ /
yathājñāpayasīty uktvā kathāṃ kathitavān imām","एतत् सूर्यप्रभवचो वीतभीतिर् निशम्य सः /
यथाज्ञापयसीत्य् उक्त्वा कथां कथितवान् इमाम्"
Kathasaritsagara,"sokss_8,6.4","asty alaṃkṛtir etasyāṃ pṛthvyām ujjayinī purī /
ratnair aśeṣair nicitā sunirmalaguṇombhitaiḥ","अस्त्य् अलंकृतिर् एतस्यां पृथ्व्याम् उज्जयिनी पुरी /
रत्नैर् अशेषैर् निचिता सुनिर्मलगुणोम्भितैः"
Kathasaritsagara,"sokss_8,6.5","tasyām abhūn mahāseno nāma rājā guṇipriyaḥ /
kalānāṃ caikanilayaḥ sūryendūbhayarūpadhṛk","तस्याम् अभून् महासेनो नाम राजा गुणिप्रियः /
कलानां चैकनिलयः सूर्येन्दूभयरूपधृक्"
Kathasaritsagara,"sokss_8,6.6","tasyāśokavatī nāma rājñī prāṇasamābhavat /
yasyā rūpeṇa sadṛśī nāsīd anyā jagattraye","तस्याशोकवती नाम राज्ञी प्राणसमाभवत् /
यस्या रूपेण सदृशी नासीद् अन्या जगत्त्रये"
Kathasaritsagara,"sokss_8,6.7","tayā devyā samaṃ tasya rājyaṃ rājño 'nuśāsataḥ /
guṇaśarmābhidhāno 'bhūd vipro mānyas tathā priyaḥ","तया देव्या समं तस्य राज्यं राज्ञो ऽनुशासतः /
गुणशर्माभिधानो ऽभूद् विप्रो मान्यस् तथा प्रियः"
Kathasaritsagara,"sokss_8,6.8","sa ca śūro 'tirūpaś ca vedavidyāntago yuvā /
kalāśastrāstravid vipraḥ siṣeve taṃ nṛpaṃ sadā","स च शूरो ऽतिरूपश् च वेदविद्यान्तगो युवा /
कलाशस्त्रास्त्रविद् विप्रः सिषेवे तं नृपं सदा"
Kathasaritsagara,"sokss_8,6.9","ekadāntaḥpure nṛttakathāprastāvataḥ sa tam /
rājā rājñī ca pārśvasthaṃ guṇaśarmāṇam ūcatuḥ","एकदान्तःपुरे नृत्तकथाप्रस्तावतः स तम् /
राजा राज्ञी च पार्श्वस्थं गुणशर्माणम् ऊचतुः"
Kathasaritsagara,"sokss_8,6.10","sarvajñas tvaṃ na dolātra tad asmākaṃ kutūhalam /
nartituṃ ced vijānāsi tat prasīdādya darśaya","सर्वज्ञस् त्वं न दोलात्र तद् अस्माकं कुतूहलम् /
नर्तितुं चेद् विजानासि तत् प्रसीदाद्य दर्शय"
Kathasaritsagara,"sokss_8,6.11","etac chrutvā smitamukho guṇaśarmā jagāda tau /
jānāmi kiṃ tu tad yuktam asti nṛttaṃ na saṃsadi","एतच् छ्रुत्वा स्मितमुखो गुणशर्मा जगाद तौ /
जानामि किं तु तद् युक्तम् अस्ति नृत्तं न संसदि"
Kathasaritsagara,"sokss_8,6.12","hāsanaṃ mūḍhanṛttaṃ tat prāyaśaḥ śāstragarhitam /
tatrāpi rājñaḥ purato rājñāś ca dhig aho trapā","हासनं मूढनृत्तं तत् प्रायशः शास्त्रगर्हितम् /
तत्रापि राज्ञः पुरतो राज्ञाश् च धिग् अहो त्रपा"
Kathasaritsagara,"sokss_8,6.13","ity uktavantaṃ taṃ rājā guṇaśarmāṇam atra saḥ /
pratyuvāca tayā rājñā preryamāṇaḥ kutūhalāt","इत्य् उक्तवन्तं तं राजा गुणशर्माणम् अत्र सः /
प्रत्युवाच तया राज्ञा प्रेर्यमाणः कुतूहलात्"
Kathasaritsagara,"sokss_8,6.14","nedaṃ raṅgādinṛttaṃ tad yat syāt puṃsas trapāvaham /
mittragoṣṭhī rahasy eṣā svavaidagdhyapradarśinī","नेदं रङ्गादिनृत्तं तद् यत् स्यात् पुंसस् त्रपावहम् /
मित्त्रगोष्ठी रहस्य् एषा स्ववैदग्ध्यप्रदर्शिनी"
Kathasaritsagara,"sokss_8,6.15","na cāhaṃ bhavato rājā tvaṃ me mittraṃ hy ayantraṇam /
tan nādya bhokṣye bhāvatkam adṛṣṭvā nṛttakautukam","न चाहं भवतो राजा त्वं मे मित्त्रं ह्य् अयन्त्रणम् /
तन् नाद्य भोक्ष्ये भावत्कम् अदृष्ट्वा नृत्तकौतुकम्"
Kathasaritsagara,"sokss_8,6.16","iti baddhagrahe rājñi sa vipro 'ṅgīcakāra tat /
kathaṃ hi laṅghyate bhṛtyair grahikasya prabhor vacaḥ","इति बद्धग्रहे राज्ञि स विप्रो ऽङ्गीचकार तत् /
कथं हि लङ्घ्यते भृत्यैर् ग्रहिकस्य प्रभोर् वचः"
Kathasaritsagara,"sokss_8,6.17","tataḥ sa guṇaśarmātra nanartāṅgair yuvā tathā /
rājā rājñī ca cittena tau dvau nanṛtatur yathā","ततः स गुणशर्मात्र ननर्ताङ्गैर् युवा तथा /
राजा राज्ञी च चित्तेन तौ द्वौ ननृततुर् यथा"
Kathasaritsagara,"sokss_8,6.18","tadante ca dadau rājā vādanāyāsya vallakīm /
tasyāṃ ca sāraṇām eṣa dadad evābravīn nṛpam","तदन्ते च ददौ राजा वादनायास्य वल्लकीम् /
तस्यां च सारणाम् एष ददद् एवाब्रवीन् नृपम्"
Kathasaritsagara,"sokss_8,6.19","devāpraśastā vīṇeyaṃ tad anyā dīyatāṃ mama /
asyās tantryāṃ yad etasyāṃ śvavālo vidyate 'ntare","देवाप्रशस्ता वीणेयं तद् अन्या दीयतां मम /
अस्यास् तन्त्र्यां यद् एतस्यां श्ववालो विद्यते ऽन्तरे"
Kathasaritsagara,"sokss_8,6.20","ahaṃ hy etad vijānāmi tantrījhāṃkāralakṣaṇaiḥ /
ity uktvā guṇaśarmāṅkāt tāṃ vipañcīṃ mumoca saḥ","अहं ह्य् एतद् विजानामि तन्त्रीझांकारलक्षणैः /
इत्य् उक्त्वा गुणशर्माङ्कात् तां विपञ्चीं मुमोच सः"
Kathasaritsagara,"sokss_8,6.21","tataḥ sa siktvā tantrīṃ tāṃ yāvad udveṣṭya bhūpatiḥ /
vīkṣate niragāt tāvad vālas tadgarbhataḥ śunaḥ","ततः स सिक्त्वा तन्त्रीं तां यावद् उद्वेष्ट्य भूपतिः /
वीक्षते निरगात् तावद् वालस् तद्गर्भतः शुनः"
Kathasaritsagara,"sokss_8,6.22","tataḥ sarvajñatāṃ tasya praśaṃsan so 'tivismitaḥ /
vīṇām ānāyayām āsa mahāsenanṛpo 'parām","ततः सर्वज्ञतां तस्य प्रशंसन् सो ऽतिविस्मितः /
वीणाम् आनाययाम् आस महासेननृपो ऽपराम्"
Kathasaritsagara,"sokss_8,6.23","tāṃ sa vāditavān gāyan guṇaśarmā trimārgagām /
gaṅgām ivaughasubhagāṃ karṇapāvananiḥsvanām","तां स वादितवान् गायन् गुणशर्मा त्रिमार्गगाम् /
गङ्गाम् इवौघसुभगां कर्णपावननिःस्वनाम्"
Kathasaritsagara,"sokss_8,6.24","tataś citrīyamāṇāya rājñe tasmai sajānaye /
darśayām āsa śastrāstravidyā api sa tatkramāt","ततश् चित्रीयमाणाय राज्ञे तस्मै सजानये /
दर्शयाम् आस शस्त्रास्त्रविद्या अपि स तत्क्रमात्"
Kathasaritsagara,"sokss_8,6.25","athāvocat sa rājā taṃ niyuddhaṃ yadi vetsi tat /
ekaṃ me bandhakaraṇaṃ śūnyahastaṃ pradarśaya","अथावोचत् स राजा तं नियुद्धं यदि वेत्सि तत् /
एकं मे बन्धकरणं शून्यहस्तं प्रदर्शय"
Kathasaritsagara,"sokss_8,6.26","gṛhāṇa deva śastrāṇi mayi prahara ca kramāt /
yāvat te darśayāmīti sa vipraḥ pratyuvāca tam","गृहाण देव शस्त्राणि मयि प्रहर च क्रमात् /
यावत् ते दर्शयामीति स विप्रः प्रत्युवाच तम्"
Kathasaritsagara,"sokss_8,6.27","tataḥ sa rājā khaḍgādi yad yad āyudham agrahīt /
tat tat praharatas tasya guṇaśarmāvahelayā","ततः स राजा खड्गादि यद् यद् आयुधम् अग्रहीत् /
तत् तत् प्रहरतस् तस्य गुणशर्मावहेलया"
Kathasaritsagara,"sokss_8,6.28","tenaiva bandhakaraṇenāpahṛtyāpahṛtya saḥ /
babandha rājño hastaṃ ca gātraṃ cāpy akṣato muhuḥ","तेनैव बन्धकरणेनापहृत्यापहृत्य सः /
बबन्ध राज्ञो हस्तं च गात्रं चाप्य् अक्षतो मुहुः"
Kathasaritsagara,"sokss_8,6.29","tatas taṃ rājyasāhāyyasahaṃ matvā dvijottamam /
saṃstuvan bahu mene sa rājā sarvātiśāyinam","ततस् तं राज्यसाहाय्यसहं मत्वा द्विजोत्तमम् /
संस्तुवन् बहु मेने स राजा सर्वातिशायिनम्"
Kathasaritsagara,"sokss_8,6.30","sā tv aśokavatī rājñī tasya rūpaṃ guṇāṃś ca tān /
dṛṣṭvā dṛṣṭvā dvijasyābhūt sadyas tadgatamānasā","सा त्व् अशोकवती राज्ञी तस्य रूपं गुणांश् च तान् /
दृष्ट्वा दृष्ट्वा द्विजस्याभूत् सद्यस् तद्गतमानसा"
Kathasaritsagara,"sokss_8,6.31","etaṃ cet prāpnuyāṃ nāhaṃ tat kiṃ me jīvite phalam /
iti saṃcintya yuktyā sā rājānam idam abravīt","एतं चेत् प्राप्नुयां नाहं तत् किं मे जीविते फलम् /
इति संचिन्त्य युक्त्या सा राजानम् इदम् अब्रवीत्"
Kathasaritsagara,"sokss_8,6.32","āryaputra prasīdājñāṃ dehy asmai guṇaśarmaṇe /
yathā māṃ śikṣayaty eṣa vīṇāṃ vādayituṃ prabho","आर्यपुत्र प्रसीदाज्ञां देह्य् अस्मै गुणशर्मणे /
यथा मां शिक्षयत्य् एष वीणां वादयितुं प्रभो"
Kathasaritsagara,"sokss_8,6.33","asyaitad adya dṛṣṭvā hi vīṇāvādananaipuṇam /
utpannaḥ ko 'py ayaṃ tatra mama prāṇādhiko rasaḥ","अस्यैतद् अद्य दृष्ट्वा हि वीणावादननैपुणम् /
उत्पन्नः को ऽप्य् अयं तत्र मम प्राणाधिको रसः"
Kathasaritsagara,"sokss_8,6.34","tac chrutvā guṇaśarmāṇaṃ sa rājā nijagāda tam /
vallakīvādanaṃ devīm imāṃ śikṣaya sarvathā","तच् छ्रुत्वा गुणशर्माणं स राजा निजगाद तम् /
वल्लकीवादनं देवीम् इमां शिक्षय सर्वथा"
Kathasaritsagara,"sokss_8,6.35","yathādiśasi kurmo 'tra prārambhaṃ suśubhe 'hani /
ity uktvāmantrya sa nṛpaṃ guṇaśarmā gṛhaṃ yayau","यथादिशसि कुर्मो ऽत्र प्रारम्भं सुशुभे ऽहनि /
इत्य् उक्त्वामन्त्र्य स नृपं गुणशर्मा गृहं ययौ"
Kathasaritsagara,"sokss_8,6.36","vīṇārambhāvahāraṃ tu cakre sa divasān bahūn /
dṛṣṭim anyādṛśīṃ rājñyāḥ prekṣyāpanayaśaṅkitaḥ","वीणारम्भावहारं तु चक्रे स दिवसान् बहून् /
दृष्टिम् अन्यादृशीं राज्ञ्याः प्रेक्ष्यापनयशङ्कितः"
Kathasaritsagara,"sokss_8,6.37","ekasmiṃś ca dine rājño bhuñjānasyāntike sthitaḥ /
vyañjanaṃ dadataṃ sūdam ekaṃ mā mety avārayat","एकस्मिंश् च दिने राज्ञो भुञ्जानस्यान्तिके स्थितः /
व्यञ्जनं ददतं सूदम् एकं मा मेत्य् अवारयत्"
Kathasaritsagara,"sokss_8,6.38","kim etad iti pṛṣṭaś ca rājñā prājño jagāda saḥ /
saviṣaṃ vyañjanam idaṃ mayā jñātaṃ ca lakṣaṇaiḥ","किम् एतद् इति पृष्टश् च राज्ञा प्राज्ञो जगाद सः /
सविषं व्यञ्जनम् इदं मया ज्ञातं च लक्षणैः"
Kathasaritsagara,"sokss_8,6.39","sūdena mama dṛṣṭaṃ hi vyañjanaṃ dadatāmunā /
mukhaṃ bhayasakampena śaṅkācakitadṛṣṭinā","सूदेन मम दृष्टं हि व्यञ्जनं ददतामुना /
मुखं भयसकम्पेन शङ्काचकितदृष्टिना"
Kathasaritsagara,"sokss_8,6.40","dṛśyate cādhunaivaitat kasmaicid dīyatām idam /
bhojanavyañjanaṃ yasya nirhariṣyāmy ahaṃ viṣam","दृश्यते चाधुनैवैतत् कस्मैचिद् दीयताम् इदम् /
भोजनव्यञ्जनं यस्य निर्हरिष्याम्य् अहं विषम्"
Kathasaritsagara,"sokss_8,6.41","ity ukte tena rājā sa sūpakāraṃ tam eva tat /
vyañjanaṃ bhojayām āsa bhuktvā tac ca mumūrccha saḥ","इत्य् उक्ते तेन राजा स सूपकारं तम् एव तत् /
व्यञ्जनं भोजयाम् आस भुक्त्वा तच् च मुमूर्च्छ सः"
Kathasaritsagara,"sokss_8,6.42","mantrāpāstaviṣas tena tataḥ sa guṇaśarmaṇā /
rājñā pṛṣṭo yathātattvam eva vakti sma sūpakṛt","मन्त्रापास्तविषस् तेन ततः स गुणशर्मणा /
राज्ञा पृष्टो यथातत्त्वम् एव वक्ति स्म सूपकृत्"
Kathasaritsagara,"sokss_8,6.43","devāhaṃ gauḍapatinā rājñā vikramaśaktinā /
viṣaṃ prayoktuṃ prahito yuṣmākam iha vairiṇā","देवाहं गौडपतिना राज्ञा विक्रमशक्तिना /
विषं प्रयोक्तुं प्रहितो युष्माकम् इह वैरिणा"
Kathasaritsagara,"sokss_8,6.44","so 'haṃ vaideśiko bhūtvā kuśalaḥ sūdakarmaṇi /
devāyātmānam āvedya praviṣṭo 'tra mahānase","सो ऽहं वैदेशिको भूत्वा कुशलः सूदकर्मणि /
देवायात्मानम् आवेद्य प्रविष्टो ऽत्र महानसे"
Kathasaritsagara,"sokss_8,6.45","tac cādya dadad evāhaṃ viṣaṃ vyañjanamadhyagam /
lakṣito dhīmatānena prabhur jānāty ataḥ param","तच् चाद्य ददद् एवाहं विषं व्यञ्जनमध्यगम् /
लक्षितो धीमतानेन प्रभुर् जानात्य् अतः परम्"
Kathasaritsagara,"sokss_8,6.46","ity uktavantaṃ taṃ sūdaṃ nigṛhya guṇaśarmaṇe /
prīto grāmasahasraṃ sa prāṇadāya dadau nṛpaḥ","इत्य् उक्तवन्तं तं सूदं निगृह्य गुणशर्मणे /
प्रीतो ग्रामसहस्रं स प्राणदाय ददौ नृपः"
Kathasaritsagara,"sokss_8,6.47","anyedyuś cānubadhnantyā rājñyā rājā sa yatnataḥ /
vīṇāyā guṇaśarmāṇaṃ śikṣārambham akārayat","अन्येद्युश् चानुबध्नन्त्या राज्ञ्या राजा स यत्नतः /
वीणाया गुणशर्माणं शिक्षारम्भम् अकारयत्"
Kathasaritsagara,"sokss_8,6.48","tataḥ śikṣayatas tasya vīṇāṃ sā guṇaśarmaṇaḥ /
rājñī vilāsahāsādi cakre 'śokavatī sadā","ततः शिक्षयतस् तस्य वीणां सा गुणशर्मणः /
राज्ञी विलासहासादि चक्रे ऽशोकवती सदा"
Kathasaritsagara,"sokss_8,6.49","ekadā sā kararuhair vidhyantī vijane muhuḥ /
uvāca vārayantaṃ taṃ dhīraṃ smaraśarāturā","एकदा सा कररुहैर् विध्यन्ती विजने मुहुः /
उवाच वारयन्तं तं धीरं स्मरशरातुरा"
Kathasaritsagara,"sokss_8,6.50","vīṇāvādyāpadeśena tvaṃ sundara mayārthitaḥ /
tvayi gāḍho 'nurāgo hi jāto me tad bhajasva mām","वीणावाद्यापदेशेन त्वं सुन्दर मयार्थितः /
त्वयि गाढो ऽनुरागो हि जातो मे तद् भजस्व माम्"
Kathasaritsagara,"sokss_8,6.51","evam uktavatīṃ rājñīṃ guṇaśarmā jagāda tām /
maivaṃ vādīr mama tvaṃ hi svāmidārā na cedṛśam","एवम् उक्तवतीं राज्ञीं गुणशर्मा जगाद ताम् /
मैवं वादीर् मम त्वं हि स्वामिदारा न चेदृशम्"
Kathasaritsagara,"sokss_8,6.52","asmādṛśaḥ prabhudrohaṃ kuryād virama sāhasāt /
ity ūcivāṃsaṃ sā rājñī guṇaśarmāṇam āha tam","अस्मादृशः प्रभुद्रोहं कुर्याद् विरम साहसात् /
इत्य् ऊचिवांसं सा राज्ञी गुणशर्माणम् आह तम्"
Kathasaritsagara,"sokss_8,6.53","kim idaṃ niṣphalaṃ rūpaṃ vaidagdhyaṃ ca kalāsu te /
mām īdṛśīṃ praṇayinīṃ nīrasopekṣase katham","किम् इदं निष्फलं रूपं वैदग्ध्यं च कलासु ते /
माम् ईदृशीं प्रणयिनीं नीरसोपेक्षसे कथम्"
Kathasaritsagara,"sokss_8,6.54","tac chrutvā guṇaśarmā tāṃ sopahāsam abhāṣata /
suṣṭhūktaṃ tasya rūpasya vaidagdhyasya ca kiṃ phalam","तच् छ्रुत्वा गुणशर्मा तां सोपहासम् अभाषत /
सुष्ठूक्तं तस्य रूपस्य वैदग्ध्यस्य च किं फलम्"
Kathasaritsagara,"sokss_8,6.55","paradārāpahāreṇa yan nākīrtimalīmasam /
ihāmutra ca yan na syāt pātāya narakārṇave","परदारापहारेण यन् नाकीर्तिमलीमसम् /
इहामुत्र च यन् न स्यात् पाताय नरकार्णवे"
Kathasaritsagara,"sokss_8,6.56","ity ukte tena sā rājñī sakopeva tam abravīt /
maraṇaṃ me dhruvaṃ tāvan madvacasy akṛte tvayā","इत्य् उक्ते तेन सा राज्ञी सकोपेव तम् अब्रवीत् /
मरणं मे ध्रुवं तावन् मद्वचस्य् अकृते त्वया"
Kathasaritsagara,"sokss_8,6.57","tad ahaṃ mārayitvā tvāṃ mariṣyāmy avamānitā /
guṇaśarmā tato 'vādīt kāmaṃ bhavatu nāma tat","तद् अहं मारयित्वा त्वां मरिष्याम्य् अवमानिता /
गुणशर्मा ततो ऽवादीत् कामं भवतु नाम तत्"
Kathasaritsagara,"sokss_8,6.58","varaṃ yad dharmapāśena kṣaṇam ekaṃ hi jīvitam /
paraṃ na yad adharmeṇa kalpakoṭiśatāny api","वरं यद् धर्मपाशेन क्षणम् एकं हि जीवितम् /
परं न यद् अधर्मेण कल्पकोटिशतान्य् अपि"
Kathasaritsagara,"sokss_8,6.59","ślāghyaś cākṛtapāpasya mama mṛtyur agarhitaḥ /
na punaḥ kṛtapāpasya garhitaṃ rājaśāsanam","श्लाघ्यश् चाकृतपापस्य मम मृत्युर् अगर्हितः /
न पुनः कृतपापस्य गर्हितं राजशासनम्"
Kathasaritsagara,"sokss_8,6.60","etac chrutvāpi sā rajñī punar evam uvāca tam /
ātmano mama ca drohaṃ mā kṛthāḥ śṛṇu vacmi te","एतच् छ्रुत्वापि सा रज्ञी पुनर् एवम् उवाच तम् /
आत्मनो मम च द्रोहं मा कृथाः शृणु वच्मि ते"
Kathasaritsagara,"sokss_8,6.61","nātikrāmati rājāyam aśakyam api madvacaḥ /
tad asya kṛtvā vijñaptiṃ viṣayān dāpayāmi te","नातिक्रामति राजायम् अशक्यम् अपि मद्वचः /
तद् अस्य कृत्वा विज्ञप्तिं विषयान् दापयामि ते"
Kathasaritsagara,"sokss_8,6.62","kārayāmi ca sāmantān sarvāṃs tvadanuyāyinaḥ /
tena saṃpatsyase rājā tvam eveha guṇojjvalaḥ","कारयामि च सामन्तान् सर्वांस् त्वदनुयायिनः /
तेन संपत्स्यसे राजा त्वम् एवेह गुणोज्ज्वलः"
Kathasaritsagara,"sokss_8,6.63","tatas te kiṃ bhayaṃ kas tvāṃ kathaṃ paribhaviṣyati /
tan māṃ bhajasva niḥśaṅkam anyathā na bhaviṣyasi","ततस् ते किं भयं कस् त्वां कथं परिभविष्यति /
तन् मां भजस्व निःशङ्कम् अन्यथा न भविष्यसि"
Kathasaritsagara,"sokss_8,6.64","iti tāṃ bruvatīṃ matvā sānubandhāṃ nṛpāṅganām /
guṇaśarmābravīd yuktyā tatkṣaṇaṃ sa vyapohitum","इति तां ब्रुवतीं मत्वा सानुबन्धां नृपाङ्गनाम् /
गुणशर्माब्रवीद् युक्त्या तत्क्षणं स व्यपोहितुम्"
Kathasaritsagara,"sokss_8,6.65","yadi te 'tyantanirbandhas tat kariṣye vacas tava /
pratibhedabhayād devi sahasā tu na yujyate","यदि ते ऽत्यन्तनिर्बन्धस् तत् करिष्ये वचस् तव /
प्रतिभेदभयाद् देवि सहसा तु न युज्यते"
Kathasaritsagara,"sokss_8,6.66","sahasva divasān kāṃścit satyaṃ jānīhi madvacaḥ /
sarvanāśaphalenārthas tvadvirodhena ko mama","सहस्व दिवसान् कांश्चित् सत्यं जानीहि मद्वचः /
सर्वनाशफलेनार्थस् त्वद्विरोधेन को मम"
Kathasaritsagara,"sokss_8,6.67","ity āśayā tāṃ saṃtoṣya pratipannavacās tayā /
guṇaśarmā sa nirgatya yayāv ucchvasitas tataḥ","इत्य् आशया तां संतोष्य प्रतिपन्नवचास् तया /
गुणशर्मा स निर्गत्य ययाव् उच्छ्वसितस् ततः"
Kathasaritsagara,"sokss_8,6.68","tato dineṣu gacchatsu sa mahāsenabhūpatiḥ /
gatvaiva veṣṭayām āsa koṭṭasthaṃ somakeśvaram","ततो दिनेषु गच्छत्सु स महासेनभूपतिः /
गत्वैव वेष्टयाम् आस कोट्टस्थं सोमकेश्वरम्"
Kathasaritsagara,"sokss_8,6.69","tatra prāptaṃ viditvā ca gauḍanāthaḥ sa bhūpatiḥ /
etya vikramaśaktis taṃ mahāsenam aveṣṭayat","तत्र प्राप्तं विदित्वा च गौडनाथः स भूपतिः /
एत्य विक्रमशक्तिस् तं महासेनम् अवेष्टयत्"
Kathasaritsagara,"sokss_8,6.70","tataḥ sa guṇaśarmāṇaṃ mahāsenanṛpo 'bravīt /
ekaṃ ruddhvā sthitāḥ santo ruddhāḥ smo 'nyena śatruṇā","ततः स गुणशर्माणं महासेननृपो ऽब्रवीत् /
एकं रुद्ध्वा स्थिताः सन्तो रुद्धाः स्मो ऽन्येन शत्रुणा"
Kathasaritsagara,"sokss_8,6.71","tad idānīm aparyāptāḥ kathaṃ yudhyāmahe dvayoḥ /
ayuddhe ruddhake vīra sthāsyāmaś ca kiyac ciram","तद् इदानीम् अपर्याप्ताः कथं युध्यामहे द्वयोः /
अयुद्धे रुद्धके वीर स्थास्यामश् च कियच् चिरम्"
Kathasaritsagara,"sokss_8,6.72","tad asmin saṃkaṭe 'smābhiḥ kiṃ kāryam iti tena saḥ /
pṛṣṭaḥ pārśvasthito rājñā guṇaśarmābhyabhāṣata","तद् अस्मिन् संकटे ऽस्माभिः किं कार्यम् इति तेन सः /
पृष्टः पार्श्वस्थितो राज्ञा गुणशर्माभ्यभाषत"
Kathasaritsagara,"sokss_8,6.73","dhīro bhava kariṣyāmi devopāyaṃ tathāvidham /
yenāsmān nistariṣyāmaḥ saṃkaṭād api kāryataḥ","धीरो भव करिष्यामि देवोपायं तथाविधम् /
येनास्मान् निस्तरिष्यामः संकटाद् अपि कार्यतः"
Kathasaritsagara,"sokss_8,6.74","ity āśvāsya nṛpaṃ dattvā so 'ntardhānāñjanaṃ dṛśoḥ /
rātrau vikramaśaktes tad adṛśyaḥ kaṭakaṃ yayau","इत्य् आश्वास्य नृपं दत्त्वा सो ऽन्तर्धानाञ्जनं दृशोः /
रात्रौ विक्रमशक्तेस् तद् अदृश्यः कटकं ययौ"
Kathasaritsagara,"sokss_8,6.75","praviśya cāntikaṃ tasya suptaṃ ca pratibodhya tam /
jagāda viddhi māṃ rājan devadūtam upāgatam","प्रविश्य चान्तिकं तस्य सुप्तं च प्रतिबोध्य तम् /
जगाद विद्धि मां राजन् देवदूतम् उपागतम्"
Kathasaritsagara,"sokss_8,6.76","saṃdhiṃ kṛtvā mahāsenanṛpeṇāpasara drutam /
anyathā te sasainyasya nāśaḥ syād iha niścitam","संधिं कृत्वा महासेननृपेणापसर द्रुतम् /
अन्यथा ते ससैन्यस्य नाशः स्याद् इह निश्चितम्"
Kathasaritsagara,"sokss_8,6.77","preṣite ca tvayā dūte sa saṃdhiṃ te 'numaṃsyate /
iti vaktuṃ bhagavatā viṣṇunā prahito 'smi te","प्रेषिते च त्वया दूते स संधिं ते ऽनुमंस्यते /
इति वक्तुं भगवता विष्णुना प्रहितो ऽस्मि ते"
Kathasaritsagara,"sokss_8,6.78","bhaktas tvaṃ ca sa bhaktānāṃ yogakṣemam avekṣate /
tac chrutvā cintitaṃ tena rajñā vikramaśaktinā","भक्तस् त्वं च स भक्तानां योगक्षेमम् अवेक्षते /
तच् छ्रुत्वा चिन्तितं तेन रज्ञा विक्रमशक्तिना"
Kathasaritsagara,"sokss_8,6.79","niścitaṃ satyam evaitad duṣpraveśe 'nyathā katham /
iha yaḥ praviśet kaścin naiṣā martyocitā kṛtiḥ","निश्चितं सत्यम् एवैतद् दुष्प्रवेशे ऽन्यथा कथम् /
इह यः प्रविशेत् कश्चिन् नैषा मर्त्योचिता कृतिः"
Kathasaritsagara,"sokss_8,6.80","ity ālocya sa taṃ prāha rājā dhanyo 'smi yasya me /
devaḥ samādiśaty evaṃ yathādiṣṭaṃ karomi tat","इत्य् आलोच्य स तं प्राह राजा धन्यो ऽस्मि यस्य मे /
देवः समादिशत्य् एवं यथादिष्टं करोमि तत्"
Kathasaritsagara,"sokss_8,6.81","iti vādina evāsya rājñaḥ pratyayam ādadhat /
añjanāntarhito bhūtvā guṇaśarmā tato yayau","इति वादिन एवास्य राज्ञः प्रत्ययम् आदधत् /
अञ्जनान्तर्हितो भूत्वा गुणशर्मा ततो ययौ"
Kathasaritsagara,"sokss_8,6.82","gatvā yathākṛtaṃ tac ca mahāsenāya so 'bhyadhāt /
so 'py abhyanandat kaṇṭhe taṃ gṛhītvā prāṇarājyadam","गत्वा यथाकृतं तच् च महासेनाय सो ऽभ्यधात् /
सो ऽप्य् अभ्यनन्दत् कण्ठे तं गृहीत्वा प्राणराज्यदम्"
Kathasaritsagara,"sokss_8,6.83","prātar vikramaśaktiś ca sa dūtaṃ preṣya bhūpatiḥ /
mahāsenena saṃdhāya sasainyaḥ prayayau tataḥ","प्रातर् विक्रमशक्तिश् च स दूतं प्रेष्य भूपतिः /
महासेनेन संधाय ससैन्यः प्रययौ ततः"
Kathasaritsagara,"sokss_8,6.84","mahāseno 'pi jitvā taṃ somakaṃ prāpya hastinaḥ /
aśvāṃś cūjjayinīm āgāt prabhāvād guṇaśarmaṇaḥ","महासेनो ऽपि जित्वा तं सोमकं प्राप्य हस्तिनः /
अश्वांश् चूज्जयिनीम् आगात् प्रभावाद् गुणशर्मणः"
Kathasaritsagara,"sokss_8,6.85","tatrasthaṃ ca nadīsnāne grāhād upavane ca tam /
sarpadaṃśaviṣād bhūpaṃ guṇaśarmā rarakṣa saḥ","तत्रस्थं च नदीस्नाने ग्राहाद् उपवने च तम् /
सर्पदंशविषाद् भूपं गुणशर्मा ररक्ष सः"
Kathasaritsagara,"sokss_8,6.86","gateṣv atha dineṣv āptabalo rājā sa vairiṇam /
mahāseno 'bhiyoktuṃ taṃ yayau vikramaśaktikam","गतेष्व् अथ दिनेष्व् आप्तबलो राजा स वैरिणम् /
महासेनो ऽभियोक्तुं तं ययौ विक्रमशक्तिकम्"
Kathasaritsagara,"sokss_8,6.87","so 'pi buddhvaiva tasyāgre nṛpo yuddhāya niryayau /
tataḥ pravavṛte tatra saṅgrāmo 'timahāṃs tayoḥ","सो ऽपि बुद्ध्वैव तस्याग्रे नृपो युद्धाय निर्ययौ /
ततः प्रववृते तत्र सङ्ग्रामो ऽतिमहांस् तयोः"
Kathasaritsagara,"sokss_8,6.88","kramāc ca dvandvayuddhena militau tāv ubhāv api /
rājānau sahasābhūtām anyonyaṃ virathīkṛtau","क्रमाच् च द्वन्द्वयुद्धेन मिलितौ ताव् उभाव् अपि /
राजानौ सहसाभूताम् अन्योन्यं विरथीकृतौ"
Kathasaritsagara,"sokss_8,6.89","tatas tayor dhāvitayoḥ prakopāt khaḍgahastayoḥ /
ākulatvena caskhāla mahāsenanṛpaḥ kṣitau","ततस् तयोर् धावितयोः प्रकोपात् खड्गहस्तयोः /
आकुलत्वेन चस्खाल महासेननृपः क्षितौ"
Kathasaritsagara,"sokss_8,6.90","skhalite 'smin praharataś cakreṇa bhujam acchinat /
rājño vikramaśakteḥ sa guṇaśarmā sakhaḍgakam","स्खलिते ऽस्मिन् प्रहरतश् चक्रेण भुजम् अच्छिनत् /
राज्ञो विक्रमशक्तेः स गुणशर्मा सखड्गकम्"
Kathasaritsagara,"sokss_8,6.91","punaś ca hṛdi hatvā taṃ parigheṇa nyapātayat /
tac cotthāya mahāseno rājā dṛṣṭvā tutoṣa saḥ","पुनश् च हृदि हत्वा तं परिघेण न्यपातयत् /
तच् चोत्थाय महासेनो राजा दृष्ट्वा तुतोष सः"
Kathasaritsagara,"sokss_8,6.92","kiṃ vacmi pañcamaṃ vāram idaṃ prāṇā ime mama /
vipravīra tvayā dattā iti taṃ cāvadan muhuḥ","किं वच्मि पञ्चमं वारम् इदं प्राणा इमे मम /
विप्रवीर त्वया दत्ता इति तं चावदन् मुहुः"
Kathasaritsagara,"sokss_8,6.93","tato vikramaśaktes tat tasya sainyaṃ sarāṣṭrakam /
ācakrāma mahāseno hatasya guṇaśarmaṇā","ततो विक्रमशक्तेस् तत् तस्य सैन्यं सराष्ट्रकम् /
आचक्राम महासेनो हतस्य गुणशर्मणा"
Kathasaritsagara,"sokss_8,6.94","ākramya cānyān nṛpatīn sahāye guṇaśarmaṇi /
āgatyojjayinīṃ tasthau sa rājā sukhitas tadā","आक्रम्य चान्यान् नृपतीन् सहाये गुणशर्मणि /
आगत्योज्जयिनीं तस्थौ स राजा सुखितस् तदा"
Kathasaritsagara,"sokss_8,6.95","sā tv aśokavatī rājñī sotsukā guṇaśarmaṇaḥ /
virarāma na nirbandhaprārthanāto divāniśam","सा त्व् अशोकवती राज्ञी सोत्सुका गुणशर्मणः /
विरराम न निर्बन्धप्रार्थनातो दिवानिशम्"
Kathasaritsagara,"sokss_8,6.96","sa tu nāṅgīcakāraiva tad akāryaṃ kathaṃcana /
dehapātam apīcchanti santo nāvinayaṃ punaḥ","स तु नाङ्गीचकारैव तद् अकार्यं कथंचन /
देहपातम् अपीच्छन्ति सन्तो नाविनयं पुनः"
Kathasaritsagara,"sokss_8,6.97","tato 'śokavatī buddhvā niścayaṃ tasya vairataḥ /
ekadā vyājakhedaṃ sā kṛtvā tasthau rudanmukhī","ततो ऽशोकवती बुद्ध्वा निश्चयं तस्य वैरतः /
एकदा व्याजखेदं सा कृत्वा तस्थौ रुदन्मुखी"
Kathasaritsagara,"sokss_8,6.98","praviṣṭo 'tha mahāsenas tām ālokya tathāsthitām /
papraccha rājā kim idaṃ priye kenāsi kopitā","प्रविष्टो ऽथ महासेनस् ताम् आलोक्य तथास्थिताम् /
पप्रच्छ राजा किम् इदं प्रिये केनासि कोपिता"
Kathasaritsagara,"sokss_8,6.99","brūhi tasya karomy eṣa dhanaiḥ prāṇaiś ca nigraham /
iti bruvāṇaṃ taṃ bhūpaṃ rājñī kṛcchrād ivāha sā","ब्रूहि तस्य करोम्य् एष धनैः प्राणैश् च निग्रहम् /
इति ब्रुवाणं तं भूपं राज्ञी कृच्छ्राद् इवाह सा"
Kathasaritsagara,"sokss_8,6.100","yena me 'pakṛtaṃ tasya naiva tvaṃ nigrahe kṣamaḥ /
na sa tādṛk tad etena mithyaivodghāṭitena kim","येन मे ऽपकृतं तस्य नैव त्वं निग्रहे क्षमः /
न स तादृक् तद् एतेन मिथ्यैवोद्घाटितेन किम्"
Kathasaritsagara,"sokss_8,6.101","ity uktvā sānubandhe sā rājñi mithyaivam abravīt /
āryaputrātinirbandho yadi te vacmi tac chṛṇu","इत्य् उक्त्वा सानुबन्धे सा राज्ञि मिथ्यैवम् अब्रवीत् /
आर्यपुत्रातिनिर्बन्धो यदि ते वच्मि तच् छृणु"
Kathasaritsagara,"sokss_8,6.102","arthaṃ gauḍeśvarāt prāptuṃ tena saṃsthāpya saṃvidam /
guṇaśarmā tava drohaṃ kartum aicchac chalād ataḥ","अर्थं गौडेश्वरात् प्राप्तुं तेन संस्थाप्य संविदम् /
गुणशर्मा तव द्रोहं कर्तुम् ऐच्छच् छलाद् अतः"
Kathasaritsagara,"sokss_8,6.103","taṃ ca koṣanibandhādi gauḍaṃ kārayituṃ nṛpam /
visasarja sa dūtaṃ svaṃ guptam āptaṃ dvijādhamaḥ","तं च कोषनिबन्धादि गौडं कारयितुं नृपम् /
विससर्ज स दूतं स्वं गुप्तम् आप्तं द्विजाधमः"
Kathasaritsagara,"sokss_8,6.104","taṃ dṛṣṭvā tatra sūdas tam āpto rājānam abhyadhāt /
ahaṃ te sādhayāmy etat kāryaṃ mārthakṣayaṃ kṛthāḥ","तं दृष्ट्वा तत्र सूदस् तम् आप्तो राजानम् अभ्यधात् /
अहं ते साधयाम्य् एतत् कार्यं मार्थक्षयं कृथाः"
Kathasaritsagara,"sokss_8,6.105","ity uktvā bandhayitvā taṃ sa dūtaṃ guṇaśarmaṇaḥ /
sūdo mantrasrutiṃ rakṣann ihāgād viṣadāyakaḥ","इत्य् उक्त्वा बन्धयित्वा तं स दूतं गुणशर्मणः /
सूदो मन्त्रस्रुतिं रक्षन्न् इहागाद् विषदायकः"
Kathasaritsagara,"sokss_8,6.106","tanmadhye ca palāyyaiva tato nirgatya bandhanāt /
guṇaśarmāntikaṃ dūtas tadīyaḥ so 'py upāgamat","तन्मध्ये च पलाय्यैव ततो निर्गत्य बन्धनात् /
गुणशर्मान्तिकं दूतस् तदीयः सो ऽप्य् उपागमत्"
Kathasaritsagara,"sokss_8,6.107","tenādhigatavṛttāntenoktvā sarvaṃ sa darśitaḥ /
sūdo mahānase 'smākaṃ praviṣṭo guṇaśarmaṇe","तेनाधिगतवृत्तान्तेनोक्त्वा सर्वं स दर्शितः /
सूदो महानसे ऽस्माकं प्रविष्टो गुणशर्मणे"
Kathasaritsagara,"sokss_8,6.108","tato jñātvā sa dhūrtena sūpakṛd brahmabandhunā /
viṣadānodyatas tena tubhyam āvedya ghātitaḥ","ततो ज्ञात्वा स धूर्तेन सूपकृद् ब्रह्मबन्धुना /
विषदानोद्यतस् तेन तुभ्यम् आवेद्य घातितः"
Kathasaritsagara,"sokss_8,6.109","adya tasyeha sūdasya mātṛbhārye tathānujām /
vārtām anveṣṭum āyātān guṇaśarmā sa buddhimān","अद्य तस्येह सूदस्य मातृभार्ये तथानुजाम् /
वार्ताम् अन्वेष्टुम् आयातान् गुणशर्मा स बुद्धिमान्"
Kathasaritsagara,"sokss_8,6.110","buddhvā tena hatā tasya bhāryā mātā ca so 'sya tu /
bhrātā palāyitau daivāt praviśan mama mandiram","बुद्ध्वा तेन हता तस्य भार्या माता च सो ऽस्य तु /
भ्राता पलायितौ दैवात् प्रविशन् मम मन्दिरम्"
Kathasaritsagara,"sokss_8,6.111","tena tad varṇyate yāvat sarvaṃ me śaraṇārthinā /
guṇaśarmā sa madvāsagṛhaṃ tāvat praviṣṭavān","तेन तद् वर्ण्यते यावत् सर्वं मे शरणार्थिना /
गुणशर्मा स मद्वासगृहं तावत् प्रविष्टवान्"
Kathasaritsagara,"sokss_8,6.112","taṃ dṛṣṭvā nāma ca śrutvā bhrātā sūdasya tasya saḥ /
bhayān nirgatya matpārśvān na jāne kva palāyitaḥ","तं दृष्ट्वा नाम च श्रुत्वा भ्राता सूदस्य तस्य सः /
भयान् निर्गत्य मत्पार्श्वान् न जाने क्व पलायितः"
Kathasaritsagara,"sokss_8,6.113","guṇaśarmāpi taṃ dṛṣṭvā svabhṛtyaiḥ pūrvadarśitam /
abhūt sadyaḥ savailakṣyo vimṛśann iva kiṃcana","गुणशर्मापि तं दृष्ट्वा स्वभृत्यैः पूर्वदर्शितम् /
अभूत् सद्यः सवैलक्ष्यो विमृशन्न् इव किंचन"
Kathasaritsagara,"sokss_8,6.114","guṇaśarman kim adyaivam anyādṛśa ivekṣyase /
ity apṛccham ahaṃ taṃ ca jijñāsur vijane tataḥ","गुणशर्मन् किम् अद्यैवम् अन्यादृश इवेक्ष्यसे /
इत्य् अपृच्छम् अहं तं च जिज्ञासुर् विजने ततः"
Kathasaritsagara,"sokss_8,6.115","so 'tha svīkartukāmo mām āha smodbhedaśaṅkitaḥ /
devi tvadanurāgāgnidagdho 'haṃ tad bhajasva mām","सो ऽथ स्वीकर्तुकामो माम् आह स्मोद्भेदशङ्कितः /
देवि त्वदनुरागाग्निदग्धो ऽहं तद् भजस्व माम्"
Kathasaritsagara,"sokss_8,6.116","anyathāhaṃ na jīveyaṃ dehi me prāṇadakṣiṇām /
ity uktvā vāsake śūnye pādayor apatat sa me","अन्यथाहं न जीवेयं देहि मे प्राणदक्षिणाम् /
इत्य् उक्त्वा वासके शून्ये पादयोर् अपतत् स मे"
Kathasaritsagara,"sokss_8,6.117","tato 'haṃ pādam ākṣipya saṃbhramād yāvad utthitā /
tāvad utthāya tenāham abalāliṅgitā balāt","ततो ऽहं पादम् आक्षिप्य संभ्रमाद् यावद् उत्थिता /
तावद् उत्थाय तेनाहम् अबलालिङ्गिता बलात्"
Kathasaritsagara,"sokss_8,6.118","tatkṣaṇaṃ ca praviṣṭā me ceṭī pallavikāntikam /
tāṃ dṛṣṭvaiva sa niṣkramya guṇaśarmā bhayād gataḥ","तत्क्षणं च प्रविष्टा मे चेटी पल्लविकान्तिकम् /
तां दृष्ट्वैव स निष्क्रम्य गुणशर्मा भयाद् गतः"
Kathasaritsagara,"sokss_8,6.119","yadi pallavikā nātra prāvekṣyat tat sa niścitam /
adhvaṃsayiṣyat pāpo mām ity evaṃ vṛttam adya me","यदि पल्लविका नात्र प्रावेक्ष्यत् तत् स निश्चितम् /
अध्वंसयिष्यत् पापो माम् इत्य् एवं वृत्तम् अद्य मे"
Kathasaritsagara,"sokss_8,6.120","ity uktvā sā mṛṣā rājñī virarāma ruroda ca /
ādāv asatyavacanaṃ paścājjātā hi kustriyaḥ","इत्य् उक्त्वा सा मृषा राज्ञी विरराम रुरोद च /
आदाव् असत्यवचनं पश्चाज्जाता हि कुस्त्रियः"
Kathasaritsagara,"sokss_8,6.121","rājā ca sa tad ākarṇya jajvāla jhaṭiti krudhā /
strīvacaḥpratyayo hanti vicāraṃ mahatām api","राजा च स तद् आकर्ण्य जज्वाल झटिति क्रुधा /
स्त्रीवचःप्रत्ययो हन्ति विचारं महताम् अपि"
Kathasaritsagara,"sokss_8,6.122","abravīc ca sa kāntāṃ svāṃ samāśvasihi sundari /
tasyāvaśyaṃ kariṣyāmi drohiṇo vadhanigraham","अब्रवीच् च स कान्तां स्वां समाश्वसिहि सुन्दरि /
तस्यावश्यं करिष्यामि द्रोहिणो वधनिग्रहम्"
Kathasaritsagara,"sokss_8,6.123","kiṃ tu yuktyā sa hantavyo bhaved apayaśo 'nyathā /
khyātaṃ hi yat pañcakṛtvo dattaṃ me tena jīvitam","किं तु युक्त्या स हन्तव्यो भवेद् अपयशो ऽन्यथा /
ख्यातं हि यत् पञ्चकृत्वो दत्तं मे तेन जीवितम्"
Kathasaritsagara,"sokss_8,6.124","tvadāskandanadoṣaś ca loke vaktuṃ na yujyate /
ity uktā tena rājñā sā rājñī taṃ pratyabhāṣata","त्वदास्कन्दनदोषश् च लोके वक्तुं न युज्यते /
इत्य् उक्ता तेन राज्ञा सा राज्ञी तं प्रत्यभाषत"
Kathasaritsagara,"sokss_8,6.125","avācya eṣa doṣaś cet tadā vācyo 'sya so 'pi kim /
yo gauḍeśvarasakhyena prabhudreho samudyamaḥ","अवाच्य एष दोषश् चेत् तदा वाच्यो ऽस्य सो ऽपि किम् /
यो गौडेश्वरसख्येन प्रभुद्रेहो समुद्यमः"
Kathasaritsagara,"sokss_8,6.126","evam ukte tayā yuktam uktam ity abhidhāya saḥ /
yayau rājā mahāseno nijam āsthānasaṃsadam","एवम् उक्ते तया युक्तम् उक्तम् इत्य् अभिधाय सः /
ययौ राजा महासेनो निजम् आस्थानसंसदम्"
Kathasaritsagara,"sokss_8,6.127","tatra sarve samājagmur darśanāyāsya bhūpateḥ /
rājāno rājaputrāś ca sāmantā mantriṇas tathā","तत्र सर्वे समाजग्मुर् दर्शनायास्य भूपतेः /
राजानो राजपुत्राश् च सामन्ता मन्त्रिणस् तथा"
Kathasaritsagara,"sokss_8,6.128","tāvac ca guṇaśarmāpi gṛhād rājakula prati /
āgān mārge ca subahūny animittāny avaikṣata","तावच् च गुणशर्मापि गृहाद् राजकुल प्रति /
आगान् मार्गे च सुबहून्य् अनिमित्तान्य् अवैक्षत"
Kathasaritsagara,"sokss_8,6.129","vāmas tasmābhavat kākaḥ śvā vāmād dakṣiṇaṃ yayau /
dakṣiṇo 'haribhūd vāmaḥ saskandhaś cāsphurad bhujaḥ","वामस् तस्माभवत् काकः श्वा वामाद् दक्षिणं ययौ /
दक्षिणो ऽहरिभूद् वामः सस्कन्धश् चास्फुरद् भुजः"
Kathasaritsagara,"sokss_8,6.130","aśubhaṃ sūcayanty etāny animittāni me dhruvam /
tan mamaivāstu yat kiṃcin mā bhūd rājñas tu matprabhoḥ","अशुभं सूचयन्त्य् एतान्य् अनिमित्तानि मे ध्रुवम् /
तन् ममैवास्तु यत् किंचिन् मा भूद् राज्ञस् तु मत्प्रभोः"
Kathasaritsagara,"sokss_8,6.131","ity antaś cintayan so 'tha nṛpasyāsthānam āviśat /
mā syād rājakule kiṃcid viruddham iti bhaktitaḥ","इत्य् अन्तश् चिन्तयन् सो ऽथ नृपस्यास्थानम् आविशत् /
मा स्याद् राजकुले किंचिद् विरुद्धम् इति भक्तितः"
Kathasaritsagara,"sokss_8,6.132","praṇamyātropaviṣṭaṃ ca na taṃ rājā sa pūrvavat /
abhyanandad apaśyat tu tiryak krodheddhayā dṛśā","प्रणम्यात्रोपविष्टं च न तं राजा स पूर्ववत् /
अभ्यनन्दद् अपश्यत् तु तिर्यक् क्रोधेद्धया दृशा"
Kathasaritsagara,"sokss_8,6.133","kim etad iti tasmiṃś ca guṇaśarmaṇi śaṅkite /
sa utthāyāsanād rājā tasya skandha upāviśat","किम् एतद् इति तस्मिंश् च गुणशर्मणि शङ्किते /
स उत्थायासनाद् राजा तस्य स्कन्ध उपाविशत्"
Kathasaritsagara,"sokss_8,6.134","vismitāṃś cābravīt sabhyān nyāyaṃ me guṇaśarmaṇaḥ /
śṛṇuteti tatas taṃ sa guṇaśarmā vyajijñapat","विस्मितांश् चाब्रवीत् सभ्यान् न्यायं मे गुणशर्मणः /
शृणुतेति ततस् तं स गुणशर्मा व्यजिज्ञपत्"
Kathasaritsagara,"sokss_8,6.135","bhṛtyo 'haṃ tvaṃ prabhus tan nau vyavahāraḥ kathaṃ samaḥ /
adhitiṣṭhāsanaṃ paścād yathecchasi tathādiśa","भृत्यो ऽहं त्वं प्रभुस् तन् नौ व्यवहारः कथं समः /
अधितिष्ठासनं पश्चाद् यथेच्छसि तथादिश"
Kathasaritsagara,"sokss_8,6.136","iti dhīreṇa tenokto mantribhiś ca prabodhitaḥ /
adhyāste smāsanaṃ rājā punaḥ sabhyān uvāca ca","इति धीरेण तेनोक्तो मन्त्रिभिश् च प्रबोधितः /
अध्यास्ते स्मासनं राजा पुनः सभ्यान् उवाच च"
Kathasaritsagara,"sokss_8,6.137","viditaṃ tāvad etad vo mantriṇo yat kramāgatān /
vihāya guṇaśarmāyaṃ tāvad ātmasamaḥ kṛtaḥ","विदितं तावद् एतद् वो मन्त्रिणो यत् क्रमागतान् /
विहाय गुणशर्मायं तावद् आत्मसमः कृतः"
Kathasaritsagara,"sokss_8,6.138","śrūyatāṃ mama caitena kīdṛg dūtagatāgataiḥ /
gauḍeśvareṇa kṛtvaikyaṃ drohaḥ kartum acintyata","श्रूयतां मम चैतेन कीदृग् दूतगतागतैः /
गौडेश्वरेण कृत्वैक्यं द्रोहः कर्तुम् अचिन्त्यत"
Kathasaritsagara,"sokss_8,6.139","ity uktvā varṇayām āsa tat tebhyaḥ sa mahīpatiḥ /
yad aśokavatī tasmai jagāda racitaṃ mṛṣā","इत्य् उक्त्वा वर्णयाम् आस तत् तेभ्यः स महीपतिः /
यद् अशोकवती तस्मै जगाद रचितं मृषा"
Kathasaritsagara,"sokss_8,6.140","yo 'py ātmadhvaṃsanākṣepas tayā tasya mṛṣoditaḥ /
niṣkāsya lokān āptebhyaḥ so 'py uktas tena bhūbhujā","यो ऽप्य् आत्मध्वंसनाक्षेपस् तया तस्य मृषोदितः /
निष्कास्य लोकान् आप्तेभ्यः सो ऽप्य् उक्तस् तेन भूभुजा"
Kathasaritsagara,"sokss_8,6.141","tataḥ sa guṇaśarmā tam uvācāsatyam īdṛśam /
deva kenāsi vijñaptaḥ khacitraṃ kena nirmitam","ततः स गुणशर्मा तम् उवाचासत्यम् ईदृशम् /
देव केनासि विज्ञप्तः खचित्रं केन निर्मितम्"
Kathasaritsagara,"sokss_8,6.142","tac chrutvaiva nṛpo 'vādīt pāpa satyaṃ na ced idam /
carubhāṇḍāntarasthaṃ tat kathaṃ jñātaṃ viṣaṃ tvayā","तच् छ्रुत्वैव नृपो ऽवादीत् पाप सत्यं न चेद् इदम् /
चरुभाण्डान्तरस्थं तत् कथं ज्ञातं विषं त्वया"
Kathasaritsagara,"sokss_8,6.143","prajñayā jñāyate sarvam ity ukte guṇaśarmaṇā /
aśakyam etad ity ūcus taddveṣeṇānyamantriṇaḥ","प्रज्ञया ज्ञायते सर्वम् इत्य् उक्ते गुणशर्मणा /
अशक्यम् एतद् इत्य् ऊचुस् तद्द्वेषेणान्यमन्त्रिणः"
Kathasaritsagara,"sokss_8,6.144","deva tattvam ananviṣya vaktum eva na te kṣamam /
prabhuś ca nirvicāraś ca nītijñair na praśasyate","देव तत्त्वम् अनन्विष्य वक्तुम् एव न ते क्षमम् /
प्रभुश् च निर्विचारश् च नीतिज्ञैर् न प्रशस्यते"
Kathasaritsagara,"sokss_8,6.145","ity asya vadato bhūyaḥ sa rājā guṇaśarmaṇaḥ /
dhāvitvā churikāghātaṃ dadau dhṛṣṭa iti bruvan","इत्य् अस्य वदतो भूयः स राजा गुणशर्मणः /
धावित्वा छुरिकाघातं ददौ धृष्ट इति ब्रुवन्"
Kathasaritsagara,"sokss_8,6.146","tasmin prahāre karaṇaprayogāt tena vañcite /
anye tu praharanti sma vīre tasmin nṛpānugāḥ","तस्मिन् प्रहारे करणप्रयोगात् तेन वञ्चिते /
अन्ये तु प्रहरन्ति स्म वीरे तस्मिन् नृपानुगाः"
Kathasaritsagara,"sokss_8,6.147","sa cāpi yuddhakaraṇair vañcayitvā kṛpāṇikāḥ /
guṇaśarmā samaṃ teṣāṃ sarveṣām apy apāharat","स चापि युद्धकरणैर् वञ्चयित्वा कृपाणिकाः /
गुणशर्मा समं तेषां सर्वेषाम् अप्य् अपाहरत्"
Kathasaritsagara,"sokss_8,6.148","babandha caitān anyonyakeśapāśena veṣṭitān /
kṛtvā karaṇayuktyaiva citraśikṣitalāghavaḥ","बबन्ध चैतान् अन्योन्यकेशपाशेन वेष्टितान् /
कृत्वा करणयुक्त्यैव चित्रशिक्षितलाघवः"
Kathasaritsagara,"sokss_8,6.149","niryayau ca tatas tasyāḥ prasahya nṛpasaṃsadaḥ /
jaghāna śatamātraṃ ca yodhānām anudhāvatām","निर्ययौ च ततस् तस्याः प्रसह्य नृपसंसदः /
जघान शतमात्रं च योधानाम् अनुधावताम्"
Kathasaritsagara,"sokss_8,6.150","tato dattvāñcalasthaṃ tad antardhānāñjanaṃ dṛśoḥ /
adṛśyaḥ prayayau tasmād deśāt tatkṣaṇam eva saḥ","ततो दत्त्वाञ्चलस्थं तद् अन्तर्धानाञ्जनं दृशोः /
अदृश्यः प्रययौ तस्माद् देशात् तत्क्षणम् एव सः"
Kathasaritsagara,"sokss_8,6.151","dakṣiṇāpatham uddiśya gacchaṃś cācintayat pathi /
nūnaṃ tayāśokavatyā mūḍho 'sau prerito nṛpaḥ","दक्षिणापथम् उद्दिश्य गच्छंश् चाचिन्तयत् पथि /
नूनं तयाशोकवत्या मूढो ऽसौ प्रेरितो नृपः"
Kathasaritsagara,"sokss_8,6.152","aho viṣād apy adhikāḥ striyo raktavimānitāḥ /
aho asevyāḥ sādhūnāṃ rājāno tattvadarśinaḥ","अहो विषाद् अप्य् अधिकाः स्त्रियो रक्तविमानिताः /
अहो असेव्याः साधूनां राजानो तत्त्वदर्शिनः"
Kathasaritsagara,"sokss_8,6.153","ityādi cintayan prāpa guṇaśarmā kathaṃcana /
grāmaṃ tatra vaṭasyādho dadarśaikaṃ dvijottamam","इत्यादि चिन्तयन् प्राप गुणशर्मा कथंचन /
ग्रामं तत्र वटस्याधो ददर्शैकं द्विजोत्तमम्"
Kathasaritsagara,"sokss_8,6.154","śiṣyān adhyāpayantaṃ tam upasṛtyābhyavādayat /
so 'pi taṃ vihitātithyaḥ papraccha brāhmaṇaḥ kṣaṇāt","शिष्यान् अध्यापयन्तं तम् उपसृत्याभ्यवादयत् /
सो ऽपि तं विहितातिथ्यः पप्रच्छ ब्राह्मणः क्षणात्"
Kathasaritsagara,"sokss_8,6.155","he brahman katamāṃ śākhām adhīṣe kathyatām iti /
tataḥ sa guṇaśarmā taṃ brāhmaṇaṃ pratyavocata","हे ब्रह्मन् कतमां शाखाम् अधीषे कथ्यताम् इति /
ततः स गुणशर्मा तं ब्राह्मणं प्रत्यवोचत"
Kathasaritsagara,"sokss_8,6.156","paṭhāmi dvādaśa brahmañ śākhā dve sāmavedataḥ /
ṛgvedād dve yajurvedāt sapta caikām atharvataḥ","पठामि द्वादश ब्रह्मञ् शाखा द्वे सामवेदतः /
ऋग्वेदाद् द्वे यजुर्वेदात् सप्त चैकाम् अथर्वतः"
Kathasaritsagara,"sokss_8,6.157","tac chrutvā tarhi devas tvam ity uktvā brāhmaṇo 'tha saḥ /
ākṛtyā kathitotkarṣaṃ prahvaḥ papraccha taṃ punaḥ","तच् छ्रुत्वा तर्हि देवस् त्वम् इत्य् उक्त्वा ब्राह्मणो ऽथ सः /
आकृत्या कथितोत्कर्षं प्रह्वः पप्रच्छ तं पुनः"
Kathasaritsagara,"sokss_8,6.158","ko deśaḥ ko 'nvayo brūhi janmanālaṃkṛtas tvayā /
kiṃ te nāma kathaṃ ceyat tvayādhītaṃ kva vā vada","को देशः को ऽन्वयो ब्रूहि जन्मनालंकृतस् त्वया /
किं ते नाम कथं चेयत् त्वयाधीतं क्व वा वद"
Kathasaritsagara,"sokss_8,6.159","tac chrutvā guṇaśarmā tam uvācojjayinīpuri /
ādityaśarmanāmāsīt ko'pi brāhmaṇaputrakaḥ","तच् छ्रुत्वा गुणशर्मा तम् उवाचोज्जयिनीपुरि /
आदित्यशर्मनामासीत् कोऽपि ब्राह्मणपुत्रकः"
Kathasaritsagara,"sokss_8,6.160","pitā tasya ca bālasya sataḥ pañcatvam āyayau /
mātā tena samaṃ patyā viveśa ca hutāśanam","पिता तस्य च बालस्य सतः पञ्चत्वम् आययौ /
माता तेन समं पत्या विवेश च हुताशनम्"
Kathasaritsagara,"sokss_8,6.161","tataḥ sa vavṛdhe tasyāṃ puri mātulaveśmani /
ādityaśarmādhīyāno vedān vidyāḥ kalās tathā","ततः स ववृधे तस्यां पुरि मातुलवेश्मनि /
आदित्यशर्माधीयानो वेदान् विद्याः कलास् तथा"
Kathasaritsagara,"sokss_8,6.162","prāptavidyasya tasyātra japavrataniṣeviṇaḥ /
pravrājakena kenāpi sakhyaṃ samudapadyata","प्राप्तविद्यस्य तस्यात्र जपव्रतनिषेविणः /
प्रव्राजकेन केनापि सख्यं समुदपद्यत"
Kathasaritsagara,"sokss_8,6.163","sa parivrāṭ samaṃ tena mittreṇādityaśarmaṇā /
gatvā pitṛvane homaṃ yakṣiṇīsiddhaye vyadhāt","स परिव्राट् समं तेन मित्त्रेणादित्यशर्मणा /
गत्वा पितृवने होमं यक्षिणीसिद्धये व्यधात्"
Kathasaritsagara,"sokss_8,6.164","tatra tasyāvirāsīc ca kārtasvaravimānagā /
varakanyāparivṛtā divyakanyā svalaṃkṛtā","तत्र तस्याविरासीच् च कार्तस्वरविमानगा /
वरकन्यापरिवृता दिव्यकन्या स्वलंकृता"
Kathasaritsagara,"sokss_8,6.165","sā taṃ madhurayā vācā babhāṣe maskarinn aham /
vidyunmālābhidhā yakṣī yakṣiṇyaś cāparā imāḥ","सा तं मधुरया वाचा बभाषे मस्करिन्न् अहम् /
विद्युन्मालाभिधा यक्षी यक्षिण्यश् चापरा इमाः"
Kathasaritsagara,"sokss_8,6.166","tad ito matparīvārād gṛhāṇaikāṃ yathāruci /
etāvad eva siddhaṃ te mantrasādhanayānayā","तद् इतो मत्परीवाराद् गृहाणैकां यथारुचि /
एतावद् एव सिद्धं ते मन्त्रसाधनयानया"
Kathasaritsagara,"sokss_8,6.167","tvayā hi naiva vijñātaṃ pūrṇaṃ manmantrasādhanam /
ato 'haṃ te na siddhaiva mānyaṃ kleśaṃ vṛthā kṛthāḥ","त्वया हि नैव विज्ञातं पूर्णं मन्मन्त्रसाधनम् /
अतो ऽहं ते न सिद्धैव मान्यं क्लेशं वृथा कृथाः"
Kathasaritsagara,"sokss_8,6.168","evam uktas tayā yakṣyā parivrāḍ anumānya saḥ /
yakṣiṇīm agrahīd ekāṃ tasmāt tatparivārataḥ","एवम् उक्तस् तया यक्ष्या परिव्राड् अनुमान्य सः /
यक्षिणीम् अग्रहीद् एकां तस्मात् तत्परिवारतः"
Kathasaritsagara,"sokss_8,6.169","tataś ca vidyunmālā sā tiro 'bhūt tāṃ ca yakṣiṇīm /
ādityaśarmā papraccha siddhā pravrājakasya yā","ततश् च विद्युन्माला सा तिरो ऽभूत् तां च यक्षिणीम् /
आदित्यशर्मा पप्रच्छ सिद्धा प्रव्राजकस्य या"
Kathasaritsagara,"sokss_8,6.170","apy asti vidyunmālāto yakṣiṇī kācid uttamā /
tac chrutvā yakṣiṇī sā taṃ pratyuvācāsti sundara","अप्य् अस्ति विद्युन्मालातो यक्षिणी काचिद् उत्तमा /
तच् छ्रुत्वा यक्षिणी सा तं प्रत्युवाचास्ति सुन्दर"
Kathasaritsagara,"sokss_8,6.171","vidyunmālā candralekhā tṛtīyā ca sulocanā /
uttamā yakṣiṇīṣv etā etāsv api sulocanā","विद्युन्माला चन्द्रलेखा तृतीया च सुलोचना /
उत्तमा यक्षिणीष्व् एता एतास्व् अपि सुलोचना"
Kathasaritsagara,"sokss_8,6.172","ity uktvā sā yathākālam āgantuṃ yakṣiṇī yayau /
ādityaśarmaṇā sākam agāt pravrāṭ ca tadgṛham","इत्य् उक्त्वा सा यथाकालम् आगन्तुं यक्षिणी ययौ /
आदित्यशर्मणा साकम् अगात् प्रव्राट् च तद्गृहम्"
Kathasaritsagara,"sokss_8,6.173","tatra pratidinaṃ tasmai prītā pravrajakāya sā /
prāyacchad yakṣiṇī bhogān iṣṭān kālopagāminī","तत्र प्रतिदिनं तस्मै प्रीता प्रव्रजकाय सा /
प्रायच्छद् यक्षिणी भोगान् इष्टान् कालोपगामिनी"
Kathasaritsagara,"sokss_8,6.174","ekadādityaśarmā ca pravrājakamukhena tām /
sulocanāmantravidhiṃ ko jānātīti pṛṣṭavān","एकदादित्यशर्मा च प्रव्राजकमुखेन ताम् /
सुलोचनामन्त्रविधिं को जानातीति पृष्टवान्"
Kathasaritsagara,"sokss_8,6.175","sāpi tanmukha evāsmai yakṣiṇy evaṃ kilābravīt /
asti tumbavanaṃ nāma sthānaṃ dakṣiṇadigbhuvi","सापि तन्मुख एवास्मै यक्षिण्य् एवं किलाब्रवीत् /
अस्ति तुम्बवनं नाम स्थानं दक्षिणदिग्भुवि"
Kathasaritsagara,"sokss_8,6.176","tatrāsti viṣṇuguptākhyo veṇātīrakṛtāspadaḥ /
pravrājako bhadantāgryaḥ sa tad vetti savistaram","तत्रास्ति विष्णुगुप्ताख्यो वेणातीरकृतास्पदः /
प्रव्राजको भदन्ताग्र्यः स तद् वेत्ति सविस्तरम्"
Kathasaritsagara,"sokss_8,6.177","buddhvaitad yakṣiṇīvākyāt taṃ deśaṃ cotsukau yayau /
ādityaśarmānugataḥ prītyā pravrājakena saḥ","बुद्ध्वैतद् यक्षिणीवाक्यात् तं देशं चोत्सुकौ ययौ /
आदित्यशर्मानुगतः प्रीत्या प्रव्राजकेन सः"
Kathasaritsagara,"sokss_8,6.178","tatrānviṣya yathāvat taṃ bhadantam abhigamya ca /
paricaryāparo bhaktyā trīṇi varṣāṇy asevata","तत्रान्विष्य यथावत् तं भदन्तम् अभिगम्य च /
परिचर्यापरो भक्त्या त्रीणि वर्षाण्य् असेवत"
Kathasaritsagara,"sokss_8,6.179","upācarac ca yakṣiṇyā parivrāṭ siddhayā tayā /
yathopayogopahṛtair upacārair amānuṣaiḥ","उपाचरच् च यक्षिण्या परिव्राट् सिद्धया तया /
यथोपयोगोपहृतैर् उपचारैर् अमानुषैः"
Kathasaritsagara,"sokss_8,6.180","tatas tuṣṭo bhadanto 'sau tasmāy ādityaśarmaṇe /
dadau sulocanāmantram arthitaṃ savidhānakam","ततस् तुष्टो भदन्तो ऽसौ तस्माय् आदित्यशर्मणे /
ददौ सुलोचनामन्त्रम् अर्थितं सविधानकम्"
Kathasaritsagara,"sokss_8,6.181","tataś cādityaśarmā taṃ mantraṃ prāpya samāpya ca /
homaṃ cakāra saṃpūrṇaṃ gatvaikānte yathāvidhi","ततश् चादित्यशर्मा तं मन्त्रं प्राप्य समाप्य च /
होमं चकार संपूर्णं गत्वैकान्ते यथाविधि"
Kathasaritsagara,"sokss_8,6.182","tatas tasya vimānasthā yakṣiṇī sā sulocanā /
prādurbabhūva rūpeṇa jagadāścaryadāyinā","ततस् तस्य विमानस्था यक्षिणी सा सुलोचना /
प्रादुर्बभूव रूपेण जगदाश्चर्यदायिना"
Kathasaritsagara,"sokss_8,6.183","jagāda caitam ehy ehi siddhāhaṃ tava kiṃ punaḥ /
ṣaṇmāsaṃ kanyakābhāvo nāpaneyo mama tvayā","जगाद चैतम् एह्य् एहि सिद्धाहं तव किं पुनः /
षण्मासं कन्यकाभावो नापनेयो मम त्वया"
Kathasaritsagara,"sokss_8,6.184","yadi matto mahāvīramṛddhipātraṃ sulakṣaṇam /
sarvajñakalpam ajitaṃ putraṃ saṃprāptum icchasi","यदि मत्तो महावीरमृद्धिपात्रं सुलक्षणम् /
सर्वज्ञकल्पम् अजितं पुत्रं संप्राप्तुम् इच्छसि"
Kathasaritsagara,"sokss_8,6.185","ity uktvā sā tathety enam uktavantaṃ ca yakṣiṇī /
ādāyādityaśarmāṇaṃ vimānenālakāṃ yayau","इत्य् उक्त्वा सा तथेत्य् एनम् उक्तवन्तं च यक्षिणी /
आदायादित्यशर्माणं विमानेनालकां ययौ"
Kathasaritsagara,"sokss_8,6.186","sa ca tatra samīpasthāṃ tāṃ paśyann āsta sarvadā /
ādityaśarmā ṣaṇmāsān asidhārāvrataṃ caran","स च तत्र समीपस्थां तां पश्यन्न् आस्त सर्वदा /
आदित्यशर्मा षण्मासान् असिधाराव्रतं चरन्"
Kathasaritsagara,"sokss_8,6.187","tatas tuṣṭo dhanādhyakṣo divyena vidhinā svayam /
ādityaśarmaṇe tasmai vyatarat tāṃ sulocanām","ततस् तुष्टो धनाध्यक्षो दिव्येन विधिना स्वयम् /
आदित्यशर्मणे तस्मै व्यतरत् तां सुलोचनाम्"
Kathasaritsagara,"sokss_8,6.188","tasyāṃ tasya dvijasyātra jāto 'yam aham ātmajaḥ /
pitrā ca me kṛtaṃ nāma guṇaśarmeti sadguṇāt","तस्यां तस्य द्विजस्यात्र जातो ऽयम् अहम् आत्मजः /
पित्रा च मे कृतं नाम गुणशर्मेति सद्गुणात्"
Kathasaritsagara,"sokss_8,6.189","tatas tatraiva yakṣādhipater maṇidharābhidhāt /
kramād vedāś ca vidyāś ca kalāś cādhigatā mayā","ततस् तत्रैव यक्षाधिपतेर् मणिधराभिधात् /
क्रमाद् वेदाश् च विद्याश् च कलाश् चाधिगता मया"
Kathasaritsagara,"sokss_8,6.190","athaikadā kim apy āgāc chakro 'tra dhanadāntikam /
udatiṣṭhaṃś ca taṃ dṛṣṭvā ye tatrāsata kecana","अथैकदा किम् अप्य् आगाच् छक्रो ऽत्र धनदान्तिकम् /
उदतिष्ठंश् च तं दृष्ट्वा ये तत्रासत केचन"
Kathasaritsagara,"sokss_8,6.191","matpitādityaśarmā tu tatkālaṃ vidhiyogataḥ /
anyatra gatacittatvān nodatiṣṭhat sasaṃbhramaḥ","मत्पितादित्यशर्मा तु तत्कालं विधियोगतः /
अन्यत्र गतचित्तत्वान् नोदतिष्ठत् ससंभ्रमः"
Kathasaritsagara,"sokss_8,6.192","tatas tam aśapat kruddhaḥ sa śakro dhig jaḍa vraja /
svam eva martyalokaṃ taṃ neha yogyo bhavān iti","ततस् तम् अशपत् क्रुद्धः स शक्रो धिग् जड व्रज /
स्वम् एव मर्त्यलोकं तं नेह योग्यो भवान् इति"
Kathasaritsagara,"sokss_8,6.193","praṇipatyānunīto 'tha sa sulocanayā tayā /
śakro 'bravīt tarhi mā gān martyalokamayaṃ svayam","प्रणिपत्यानुनीतो ऽथ स सुलोचनया तया /
शक्रो ऽब्रवीत् तर्हि मा गान् मर्त्यलोकमयं स्वयम्"
Kathasaritsagara,"sokss_8,6.194","etat putras tu yātv eṣa putro hy ātmaiva kathyate /
mā bhūn madvacanaṃ mogham ity uktvendraḥ śamaṃ yayau","एतत् पुत्रस् तु यात्व् एष पुत्रो ह्य् आत्मैव कथ्यते /
मा भून् मद्वचनं मोघम् इत्य् उक्त्वेन्द्रः शमं ययौ"
Kathasaritsagara,"sokss_8,6.195","tataḥ pitrāham ānīya nijamātulaveśmani /
ujjayinyāṃ vinikṣipto bhavitavyaṃ hi yasya tat","ततः पित्राहम् आनीय निजमातुलवेश्मनि /
उज्जयिन्यां विनिक्षिप्तो भवितव्यं हि यस्य तत्"
Kathasaritsagara,"sokss_8,6.196","tatrājāyata sakhyaṃ me rājñātratyena daivataḥ /
tato 'tra mama yad vṛttaṃ tat sarvaṃ śṛṇu vacmi te","तत्राजायत सख्यं मे राज्ञात्रत्येन दैवतः /
ततो ऽत्र मम यद् वृत्तं तत् सर्वं शृणु वच्मि ते"
Kathasaritsagara,"sokss_8,6.197","ity uktvāmūlavṛttāntaṃ yad aśokavatīkṛtam /
yac ca rājñā kṛtaṃ tasya yuddhāntaṃ tad avarṇayat","इत्य् उक्त्वामूलवृत्तान्तं यद् अशोकवतीकृतम् /
यच् च राज्ञा कृतं तस्य युद्धान्तं तद् अवर्णयत्"
Kathasaritsagara,"sokss_8,6.198","punaś covāca taṃ brahmann ittham asmi palāyitaḥ /
deśāntaraṃ vrajan mārge bhavantam iha dṛṣṭavān","पुनश् चोवाच तं ब्रह्मन्न् इत्थम् अस्मि पलायितः /
देशान्तरं व्रजन् मार्गे भवन्तम् इह दृष्टवान्"
Kathasaritsagara,"sokss_8,6.199","śrutvaitad brāhmaṇas taṃ sa guṇaśarmāṇam abhyadhāt /
tarhi dhanyo 'smi saṃvṛttas tvadabhyāgamanāt prabho","श्रुत्वैतद् ब्राह्मणस् तं स गुणशर्माणम् अभ्यधात् /
तर्हि धन्यो ऽस्मि संवृत्तस् त्वदभ्यागमनात् प्रभो"
Kathasaritsagara,"sokss_8,6.200","tad ehi me gṛhaṃ tāvad agnidattaṃ ca viddhi mām /
nāmnā madagrahāraś ca grāmo 'yaṃ nirvṛto bhava","तद् एहि मे गृहं तावद् अग्निदत्तं च विद्धि माम् /
नाम्ना मदग्रहारश् च ग्रामो ऽयं निर्वृतो भव"
Kathasaritsagara,"sokss_8,6.201","ity uktvā so 'gnidattas taṃ gṛhaṃ prāveśayan nijam /
ṛddhimad guṇaśarmāṇaṃ bahugomahiṣīhayam","इत्य् उक्त्वा सो ऽग्निदत्तस् तं गृहं प्रावेशयन् निजम् /
ऋद्धिमद् गुणशर्माणं बहुगोमहिषीहयम्"
Kathasaritsagara,"sokss_8,6.202","tatra snānāṅgarāgābhyāṃ vastrair ābharaṇaiś ca tam /
atithiṃ mānayām āsa bhojanair vividhaiś ca saḥ","तत्र स्नानाङ्गरागाभ्यां वस्त्रैर् आभरणैश् च तम् /
अतिथिं मानयाम् आस भोजनैर् विविधैश् च सः"
Kathasaritsagara,"sokss_8,6.203","adarśayac ca tasmai svāṃ kāmyarūpāṃ surair api /
lakṣaṇāvekṣaṇam iṣāt sundarīṃ nāma kanyakām","अदर्शयच् च तस्मै स्वां काम्यरूपां सुरैर् अपि /
लक्षणावेक्षणम् इषात् सुन्दरीं नाम कन्यकाम्"
Kathasaritsagara,"sokss_8,6.204","guṇaśarmāpi so 'nanyasamarūpāṃ vilokya tām /
sapatnyo 'syā bhaviṣyantīty agnidattam uvāca tam","गुणशर्मापि सो ऽनन्यसमरूपां विलोक्य ताम् /
सपत्न्यो ऽस्या भविष्यन्तीत्य् अग्निदत्तम् उवाच तम्"
Kathasaritsagara,"sokss_8,6.205","nāsāyāṃ tilako 'sty asyās tatsaṃbandhāc ca vacmy aham /
urasy asti dvitīyo 'pi tayoś caitat phalaṃ viduḥ","नासायां तिलको ऽस्त्य् अस्यास् तत्संबन्धाच् च वच्म्य् अहम् /
उरस्य् अस्ति द्वितीयो ऽपि तयोश् चैतत् फलं विदुः"
Kathasaritsagara,"sokss_8,6.206","evaṃ tenodite tasyā bhrātā pitur anujñayā /
udghāṭayaty uro yāvat tāvat tīlakam aikṣata","एवं तेनोदिते तस्या भ्राता पितुर् अनुज्ञया /
उद्घाटयत्य् उरो यावत् तावत् तीलकम् ऐक्षत"
Kathasaritsagara,"sokss_8,6.207","tato 'gnidattaḥ sāścaryo guṇaśarmāṇam abhyadhāt /
sarvajñas tvam imau tv asyās tilakau nāśubhapradau","ततो ऽग्निदत्तः साश्चर्यो गुणशर्माणम् अभ्यधात् /
सर्वज्ञस् त्वम् इमौ त्व् अस्यास् तिलकौ नाशुभप्रदौ"
Kathasaritsagara,"sokss_8,6.208","sapatnyo hi bhavantīha prāyaḥ śrīmati bhartari /
daridro bibhṛyād ekām api kaṣṭaṃ kuto bahūḥ","सपत्न्यो हि भवन्तीह प्रायः श्रीमति भर्तरि /
दरिद्रो बिभृयाद् एकाम् अपि कष्टं कुतो बहूः"
Kathasaritsagara,"sokss_8,6.209","tac chrutvā guṇaśarmā taṃ pratyuvāca yathāttha bhoḥ /
sulakṣaṇāyā īdṛśyā hy akṛter aśubhaṃ kutaḥ","तच् छ्रुत्वा गुणशर्मा तं प्रत्युवाच यथात्थ भोः /
सुलक्षणाया ईदृश्या ह्य् अकृतेर् अशुभं कुतः"
Kathasaritsagara,"sokss_8,6.210","ity ūcivān prasaṅgena pṛṣṭas tasmai śaśaṃsa saḥ /
pratyaṅgaṃ tilakādīnāṃ phalaṃ strīpuṃsayoḥ pṛthak","इत्य् ऊचिवान् प्रसङ्गेन पृष्टस् तस्मै शशंस सः /
प्रत्यङ्गं तिलकादीनां फलं स्त्रीपुंसयोः पृथक्"
Kathasaritsagara,"sokss_8,6.211","tadā ca guṇaśarmāṇaṃ taṃ sā dṛṣṭvaiva sundarī /
ity eṣa pātuṃ dṛṣṭyaiva cakorīvendum utsukā","तदा च गुणशर्माणं तं सा दृष्ट्वैव सुन्दरी /
इत्य् एष पातुं दृष्ट्यैव चकोरीवेन्दुम् उत्सुका"
Kathasaritsagara,"sokss_8,6.212","tato 'gnidatto vijane guṇaśarmāṇam āha tam /
mahābhāga dadāmy etāṃ kanyāṃ te sundarīm aham","ततो ऽग्निदत्तो विजने गुणशर्माणम् आह तम् /
महाभाग ददाम्य् एतां कन्यां ते सुन्दरीम् अहम्"
Kathasaritsagara,"sokss_8,6.213","mā gā videśaṃ tiṣṭheha gṛhe mama yathāsukham /
etat tadvacanaṃ śrutvā guṇaśarmāpy uvāca tam","मा गा विदेशं तिष्ठेह गृहे मम यथासुखम् /
एतत् तद्वचनं श्रुत्वा गुणशर्माप्य् उवाच तम्"
Kathasaritsagara,"sokss_8,6.214","satyam evaṃ kṛte kiṃ kiṃ na saukhyaṃ mama kiṃ tu mām /
mithyā rājāvamānāgnitaptaṃ prīṇāsti naiva tat","सत्यम् एवं कृते किं किं न सौख्यं मम किं तु माम् /
मिथ्या राजावमानाग्नितप्तं प्रीणास्ति नैव तत्"
Kathasaritsagara,"sokss_8,6.215","kāntā candrodayo vīṇāpañcamadhvanir ity amī /
ye nandayanti sukhitān duḥkhitān vyathayanti te","कान्ता चन्द्रोदयो वीणापञ्चमध्वनिर् इत्य् अमी /
ये नन्दयन्ति सुखितान् दुःखितान् व्यथयन्ति ते"
Kathasaritsagara,"sokss_8,6.216","jāyā ca svarasā raktā bhaved avyabhicārinī /
avaśā pitṛdattā tu syād aśokavatī yathā","जाया च स्वरसा रक्ता भवेद् अव्यभिचारिनी /
अवशा पितृदत्ता तु स्याद् अशोकवती यथा"
Kathasaritsagara,"sokss_8,6.217","itaḥ pradeśān nikaṭā sā kiṃ cojjayinī puri /
tad buddhvā sa nṛpo jātu mama kuryād upadravam","इतः प्रदेशान् निकटा सा किं चोज्जयिनी पुरि /
तद् बुद्ध्वा स नृपो जातु मम कुर्याद् उपद्रवम्"
Kathasaritsagara,"sokss_8,6.218","tat paribhramya tīrthāni prakṣālyājanmakilbiṣam /
śarīram etat tyakṣyāmi bhaviṣyāmy atha nirvṛtaḥ","तत् परिभ्रम्य तीर्थानि प्रक्षाल्याजन्मकिल्बिषम् /
शरीरम् एतत् त्यक्ष्यामि भविष्याम्य् अथ निर्वृतः"
Kathasaritsagara,"sokss_8,6.219","ity uktavantaṃ pratyāha so 'gnidatto vihasya tam /
tavāpi moho yatredṛk tatrānyasya kim ucyatām","इत्य् उक्तवन्तं प्रत्याह सो ऽग्निदत्तो विहस्य तम् /
तवापि मोहो यत्रेदृक् तत्रान्यस्य किम् उच्यताम्"
Kathasaritsagara,"sokss_8,6.220","ajñāvamānād dhāniḥ kā vada śuddhāśayasya te /
paṅko hi nabhasi kṣiptaḥ kṣeptuḥ patati mūrdhani","अज्ञावमानाद् धानिः का वद शुद्धाशयस्य ते /
पङ्को हि नभसि क्षिप्तः क्षेप्तुः पतति मूर्धनि"
Kathasaritsagara,"sokss_8,6.221","rājaiva so cirāt prapsyaty aviśeṣajñatāphalam /
mohāndham avivekaṃ hi śrīś cirāya na sevate","राजैव सो चिरात् प्रप्स्यत्य् अविशेषज्ञताफलम् /
मोहान्धम् अविवेकं हि श्रीश् चिराय न सेवते"
Kathasaritsagara,"sokss_8,6.222","kiṃ cāśokavatī dṛṣṭvā vairasyaṃ strīṣu cet tava /
satīṃ dṛṣṭvā na kiṃ tāsu śraddhā vetsi ca lakṣaṇam","किं चाशोकवती दृष्ट्वा वैरस्यं स्त्रीषु चेत् तव /
सतीं दृष्ट्वा न किं तासु श्रद्धा वेत्सि च लक्षणम्"
Kathasaritsagara,"sokss_8,6.223","nikaṭojjayinī vā cet tava dāsyāmy ahaṃ tathā /
yathā tvām iha tiṣṭhantaṃ naiva jñāsyati kaścana","निकटोज्जयिनी वा चेत् तव दास्याम्य् अहं तथा /
यथा त्वाम् इह तिष्ठन्तं नैव ज्ञास्यति कश्चन"
Kathasaritsagara,"sokss_8,6.224","tīrthayātrā taveṣṭā vā tac chastā tasya sā budhaiḥ /
saṃpattir vidhivan na syād vaidike yasya karmaṇi","तीर्थयात्रा तवेष्टा वा तच् छस्ता तस्य सा बुधैः /
संपत्तिर् विधिवन् न स्याद् वैदिके यस्य कर्मणि"
Kathasaritsagara,"sokss_8,6.225","anyathā devapitragnikriyāvratajapādibhiḥ /
gṛhe yā puṇyaniṣpattiḥ sādhvani bhramataḥ kutaḥ","अन्यथा देवपित्रग्निक्रियाव्रतजपादिभिः /
गृहे या पुण्यनिष्पत्तिः साध्वनि भ्रमतः कुतः"
Kathasaritsagara,"sokss_8,6.226","bhujopadhāno bhūśāyī bhikṣāśī kevalo 'dhanaḥ /
muneḥ samatvaṃ prāpyāpi na kleśair mucyate 'dhvagaḥ","भुजोपधानो भूशायी भिक्षाशी केवलो ऽधनः /
मुनेः समत्वं प्राप्यापि न क्लेशैर् मुच्यते ऽध्वगः"
Kathasaritsagara,"sokss_8,6.227","dehatyāgāt sukhaṃ yad vā vāñchasy eṣa tava bhramaḥ /
itaḥ kaṣṭataraṃ duḥkham amutra hy ātmaghātinām","देहत्यागात् सुखं यद् वा वाञ्छस्य् एष तव भ्रमः /
इतः कष्टतरं दुःखम् अमुत्र ह्य् आत्मघातिनाम्"
Kathasaritsagara,"sokss_8,6.228","tad eṣo 'nucito moho yūnaś ca viduṣaś ca te /
svayaṃ vicārayāvaśyaṃ kartavyaṃ madvacas tava","तद् एषो ऽनुचितो मोहो यूनश् च विदुषश् च ते /
स्वयं विचारयावश्यं कर्तव्यं मद्वचस् तव"
Kathasaritsagara,"sokss_8,6.229","kārayāsmīha guptaṃ te bhūgṛhaṃ pṛthu sundaram /
vivāhya sundarīṃ duḥkham amutra hy ātmaghātinām","कारयास्मीह गुप्तं ते भूगृहं पृथु सुन्दरम् /
विवाह्य सुन्दरीं दुःखम् अमुत्र ह्य् आत्मघातिनाम्"
Kathasaritsagara,"sokss_8,6.230","iti tenāgnidattena bodhitaḥ sa prayatnataḥ /
guṇaśarmā tathety etat pratipadya jagāda tam","इति तेनाग्निदत्तेन बोधितः स प्रयत्नतः /
गुणशर्मा तथेत्य् एतत् प्रतिपद्य जगाद तम्"
Kathasaritsagara,"sokss_8,6.231","kṛtaṃ mayā te vacanaṃ ko bhāryāṃ sundarīṃ tyajet /
kiṃ tv etām akṛtī nāhaṃ pariṇeṣyāmi te sutām","कृतं मया ते वचनं को भार्यां सुन्दरीं त्यजेत् /
किं त्व् एताम् अकृती नाहं परिणेष्यामि ते सुताम्"
Kathasaritsagara,"sokss_8,6.232","ārādhayāmy ahaṃ tāvad devaṃ kaṃcit susaṃyataḥ /
yena tasya kṛtaghnasya rājñaḥ kuryāṃ pratikriyām","आराधयाम्य् अहं तावद् देवं कंचित् सुसंयतः /
येन तस्य कृतघ्नस्य राज्ञः कुर्यां प्रतिक्रियाम्"
Kathasaritsagara,"sokss_8,6.233","iti tadvacanaṃ hṛṣṭaḥ so 'gnidatto 'nvamanyata /
so 'pi tāṃ guṇaśarmātra viśaśrāma sukhaṃ niśām","इति तद्वचनं हृष्टः सो ऽग्निदत्तो ऽन्वमन्यत /
सो ऽपि तां गुणशर्मात्र विशश्राम सुखं निशाम्"
Kathasaritsagara,"sokss_8,6.234","anyedyuś cāgnidatto 'sya saukhyārthaṃ tatra guptimat /
pātālavasatiprakhyaṃ kārayām āsa bhūgṛham","अन्येद्युश् चाग्निदत्तो ऽस्य सौख्यार्थं तत्र गुप्तिमत् /
पातालवसतिप्रख्यं कारयाम् आस भूगृहम्"
Kathasaritsagara,"sokss_8,6.235","tatrasthaś cāgnidattaṃ sa guṇaśarmābravīd rahaḥ /
ihāntar brūhi kaṃ devaṃ kena mantreṇa bhaktitaḥ","तत्रस्थश् चाग्निदत्तं स गुणशर्माब्रवीद् रहः /
इहान्तर् ब्रूहि कं देवं केन मन्त्रेण भक्तितः"
Kathasaritsagara,"sokss_8,6.236","ārādhayāmy ahaṃ tāvad varadaṃ vratacaryayā /
ity uktavantaṃ taṃ dhīram agnidatto 'bhyabhāṣata","आराधयाम्य् अहं तावद् वरदं व्रतचर्यया /
इत्य् उक्तवन्तं तं धीरम् अग्निदत्तो ऽभ्यभाषत"
Kathasaritsagara,"sokss_8,6.237","asti svāmikumārasya mantro me guruṇoditaḥ /
tenārādhaya taṃ devaṃ senānyaṃ tārakāntakam","अस्ति स्वामिकुमारस्य मन्त्रो मे गुरुणोदितः /
तेनाराधय तं देवं सेनान्यं तारकान्तकम्"
Kathasaritsagara,"sokss_8,6.238","yasya janmārthibhir devaiḥ preṣitaḥ śatrupīḍitaiḥ /
dagdho 'pi kāmaḥ saṃkalpajanmā śarveṇa nirmitaḥ","यस्य जन्मार्थिभिर् देवैः प्रेषितः शत्रुपीडितैः /
दग्धो ऽपि कामः संकल्पजन्मा शर्वेण निर्मितः"
Kathasaritsagara,"sokss_8,6.239","maheśvarād agnikuṇḍād agneḥ śaravaṇād api /
kṛttikābhyaś ca śaṃsanti vicitraṃ yasya saṃbhavam","महेश्वराद् अग्निकुण्डाद् अग्नेः शरवणाद् अपि /
कृत्तिकाभ्यश् च शंसन्ति विचित्रं यस्य संभवम्"
Kathasaritsagara,"sokss_8,6.240","jātenaiva jagat kṛtsnaṃ duṣpradharṣeṇa tejasā /
ānandya yena nihato durjayas tārakāsuraḥ","जातेनैव जगत् कृत्स्नं दुष्प्रधर्षेण तेजसा /
आनन्द्य येन निहतो दुर्जयस् तारकासुरः"
Kathasaritsagara,"sokss_8,6.241","tan mantram imam ādatsva matta ity abhidhāya saḥ /
agnidatto dadau tasmai mantraṃ taṃ guṇaśarmaṇe","तन् मन्त्रम् इमम् आदत्स्व मत्त इत्य् अभिधाय सः /
अग्निदत्तो ददौ तस्मै मन्त्रं तं गुणशर्मणे"
Kathasaritsagara,"sokss_8,6.242","tenārādhitavān skandaṃ guṇaśarmā sa bhūgṛhe /
tayopacaryamāṇaḥ san sundaryā niyatavrataḥ","तेनाराधितवान् स्कन्दं गुणशर्मा स भूगृहे /
तयोपचर्यमाणः सन् सुन्दर्या नियतव्रतः"
Kathasaritsagara,"sokss_8,6.243","tataḥ pratyakṣatām etya sākṣād devaḥ sa ṣaṇmukhaḥ /
tuṣṭo 'smi te varaṃ putra vṛṇīṣveti tam ādiśat","ततः प्रत्यक्षताम् एत्य साक्षाद् देवः स षण्मुखः /
तुष्टो ऽस्मि ते वरं पुत्र वृणीष्वेति तम् आदिशत्"
Kathasaritsagara,"sokss_8,6.244",,
Kathasaritsagara,"sokss_8,6.245","ākṣīṇakoṣo bhūtvā tvāṃ mahāsenaṃ vijitya ca /
gatvāpratihataḥ putra pṛthvīrājyaṃ kariṣyasi","आक्षीणकोषो भूत्वा त्वां महासेनं विजित्य च /
गत्वाप्रतिहतः पुत्र पृथ्वीराज्यं करिष्यसि"
Kathasaritsagara,"sokss_8,6.246","iti dattvādhikaṃ tasmai varaṃ skandas tirodadhe /
saṃprāptākṣayakośaś ca guṇaśarmāpi so 'bhavat","इति दत्त्वाधिकं तस्मै वरं स्कन्दस् तिरोदधे /
संप्राप्ताक्षयकोशश् च गुणशर्मापि सो ऽभवत्"
Kathasaritsagara,"sokss_8,6.247","ṛddhyā tataḥ svamahimocitayāgnidattaviprātmajām anudinādhikabaddhabhāvām /
bhāvyarthasiddhim iva rūpavatīm upetāṃ tāṃ sundarīṃ sa sukṛtī vidhinopayeme","ऋद्ध्या ततः स्वमहिमोचितयाग्निदत्तविप्रात्मजाम् अनुदिनाधिकबद्धभावाम् /
भाव्यर्थसिद्धिम् इव रूपवतीम् उपेतां तां सुन्दरीं स सुकृती विधिनोपयेमे"
Kathasaritsagara,"sokss_8,6.248","ākṣīṇakoṣanicayaprabhavaprabhāvāt saṃbhūtabhūrigajavājipadātisainyaḥ /
dānaprasādamilitākhilapārthivānāṃ rundhan balair avanim ujjayinīṃ jagāma","आक्षीणकोषनिचयप्रभवप्रभावात् संभूतभूरिगजवाजिपदातिसैन्यः /
दानप्रसादमिलिताखिलपार्थिवानां रुन्धन् बलैर् अवनिम् उज्जयिनीं जगाम"
Kathasaritsagara,"sokss_8,6.249","prakhyāpya tasyāṃ tad aśokavatyāḥ
prajāsv aśīlaṃ samare ca bhūpam /
jitvā mahāsenam apāsya rājyāt
pṛthvīpatitvaṃ sa samāsasāda","प्रख्याप्य तस्यां तद् अशोकवत्याः
प्रजास्व् अशीलं समरे च भूपम् /
जित्वा महासेनम् अपास्य राज्यात्
पृथ्वीपतित्वं स समाससाद"
Kathasaritsagara,"sokss_8,6.250","anyāś ca kanyāḥ pariṇīya rājñām
abdhes taṭeṣv apy aparāṅmukhākṣaḥ /
iṣṭān sa bhogān guṇaśarmasamrāṭ
cirāya bhuṅkte sma sasundarīkaḥ","अन्याश् च कन्याः परिणीय राज्ञाम्
अब्धेस् तटेष्व् अप्य् अपराङ्मुखाक्षः /
इष्टान् स भोगान् गुणशर्मसम्राट्
चिराय भुङ्क्ते स्म ससुन्दरीकः"
Kathasaritsagara,"sokss_8,6.251","iti puruṣaviśeṣājñānato mūḍhabuddhiḥ
sapadi vipadam āpa prāṅ mahāsenabhūpaḥ /
iti ca sa guṇaśarmā dhairyam ekaṃ sahāyaṃ
kṛtamatir avalambya prāptavān ṛddhim agryām","इति पुरुषविशेषाज्ञानतो मूढबुद्धिः
सपदि विपदम् आप प्राङ् महासेनभूपः /
इति च स गुणशर्मा धैर्यम् एकं सहायं
कृतमतिर् अवलम्ब्य प्राप्तवान् ऋद्धिम् अग्र्याम्"
Kathasaritsagara,"sokss_8,6.252","evaṃ kathāṃ svasacivasya mukhād udārāṃ sūryaprabho niśi niśamya sa vītabhīteḥ /
vīro mahāsamarasāgaram uttitīrṣur utsāham abhyadhikam āpa śanaiś ca śiśye","एवं कथां स्वसचिवस्य मुखाद् उदारां सूर्यप्रभो निशि निशम्य स वीतभीतेः /
वीरो महासमरसागरम् उत्तितीर्षुर् उत्साहम् अभ्यधिकम् आप शनैश् च शिश्ये"
Kathasaritsagara,"sokss_8,7.1","iti mahākaviśrīsomadevabhaṭṭaviracite kathāsaritsāgare sūryaprabhalambake ṣaṣṭhas taraṅgaḥ /

saptamas taraṅgaḥ /

tataḥ sūryaprabhaḥ prātar utthāya sacivaiḥ saha /
dānavādibalaiḥ sarvair yuto yuddhabhuvaṃ yayau","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके षष्ठस् तरङ्गः /

सप्तमस् तरङ्गः /

ततः सूर्यप्रभः प्रातर् उत्थाय सचिवैः सह /
दानवादिबलैः सर्वैर् युतो युद्धभुवं ययौ"
Kathasaritsagara,"sokss_8,7.2","yāyayau śrutaśarmā ca vidyādharabalair vṛtaḥ /
ājagmuś ca punar draṣṭuṃ sarve devāsurādayaḥ","याययौ श्रुतशर्मा च विद्याधरबलैर् वृतः /
आजग्मुश् च पुनर् द्रष्टुं सर्वे देवासुरादयः"
Kathasaritsagara,"sokss_8,7.3","sainye dve api te vyūhāv ardhacandrau ca cakratuḥ /
prāvartata tato yuddhaṃ balayor ubhayos tayoḥ","सैन्ये द्वे अपि ते व्यूहाव् अर्धचन्द्रौ च चक्रतुः /
प्रावर्तत ततो युद्धं बलयोर् उभयोस् तयोः"
Kathasaritsagara,"sokss_8,7.4","saśabdam abidhāvanto nikṛntantaḥ parasparam /
pattrārūḍhāḥ prajavino yuddhyante sma śarā api","सशब्दम् अबिधावन्तो निकृन्तन्तः परस्परम् /
पत्त्रारूढाः प्रजविनो युद्ध्यन्ते स्म शरा अपि"
Kathasaritsagara,"sokss_8,7.5","koṣān anāgraniryātāḥ sudīrghāḥ pītaśoṇitāḥ /
lolāḥ khaḍgalatā reju kṛtāntarasanā iva","कोषान् अनाग्रनिर्याताः सुदीर्घाः पीतशोणिताः /
लोलाः खड्गलता रेजु कृतान्तरसना इव"
Kathasaritsagara,"sokss_8,7.6","śūrotphullamukhāmbhojasaṃpataccakrasaṃhati /
rājahaṃsakṣayāyāsīt tadāhavamahāsaraḥ","शूरोत्फुल्लमुखाम्भोजसंपतच्चक्रसंहति /
राजहंसक्षयायासीत् तदाहवमहासरः"
Kathasaritsagara,"sokss_8,7.7","utphaladbhiḥ patadbhiś ca nirlūnaiḥ śūramurdhabhiḥ /
kṛtāntakandukakrīḍāsaṃnibhā samid ābabhau","उत्फलद्भिः पतद्भिश् च निर्लूनैः शूरमुर्धभिः /
कृतान्तकन्दुकक्रीडासंनिभा समिद् आबभौ"
Kathasaritsagara,"sokss_8,7.8","kṣatajāsekanirdhūtadhūlidhvānte raṇājire /
mahārathānām abhavan dvandvayuddhāny amarṣiṇām","क्षतजासेकनिर्धूतधूलिध्वान्ते रणाजिरे /
महारथानाम् अभवन् द्वन्द्वयुद्धान्य् अमर्षिणाम्"
Kathasaritsagara,"sokss_8,7.9","āsīt sūryaprabhasyātra saṅgrāmaḥ śrutaśarmaṇā /
dāmodareṇa ca samaṃ prabhāsasyāhavo 'bhavat","आसीत् सूर्यप्रभस्यात्र सङ्ग्रामः श्रुतशर्मणा /
दामोदरेण च समं प्रभासस्याहवो ऽभवत्"
Kathasaritsagara,"sokss_8,7.10","mahotpātena sākaṃ ca siddhārtho yuyudhe tadā /
prahasto brahmaguptena saṃgamena ca vītabhīḥ","महोत्पातेन साकं च सिद्धार्थो युयुधे तदा /
प्रहस्तो ब्रह्मगुप्तेन संगमेन च वीतभीः"
Kathasaritsagara,"sokss_8,7.11","prajñāḍhyaś candraguptenāpy akrameṇa priyaṃkaraḥ /
yuyudhe sarvadamanaḥ sahaivātibalena ca","प्रज्ञाढ्यश् चन्द्रगुप्तेनाप्य् अक्रमेण प्रियंकरः /
युयुधे सर्वदमनः सहैवातिबलेन च"
Kathasaritsagara,"sokss_8,7.12","dhuraṃdhareṇa yuyudhe sa kuñjarakumārakaḥ /
anye mahārathāś cānyair ayudhyanta pṛthak pṛthak","धुरंधरेण युयुधे स कुञ्जरकुमारकः /
अन्ये महारथाश् चान्यैर् अयुध्यन्त पृथक् पृथक्"
Kathasaritsagara,"sokss_8,7.13","tatra pūrvaṃ mahotpātaḥ pratihatya śaraiḥ śarān /
siddhārthasya dhanuś chittvā jaghānāśvān sasārathīn","तत्र पूर्वं महोत्पातः प्रतिहत्य शरैः शरान् /
सिद्धार्थस्य धनुश् छित्त्वा जघानाश्वान् ससारथीन्"
Kathasaritsagara,"sokss_8,7.14","virathaḥ so 'pi siddhārtho dhāvitvā tasya taṃ krudhā /
ayodaṇḍena mahatā sāśvaṃ ratham acūrṇayat","विरथः सो ऽपि सिद्धार्थो धावित्वा तस्य तं क्रुधा /
अयोदण्डेन महता साश्वं रथम् अचूर्णयत्"
Kathasaritsagara,"sokss_8,7.15","tatas taṃ pādacārī sa siddhārthaḥ pādacāriṇam /
bāhuyuddhena dharaṇau mahotpātam apātayat","ततस् तं पादचारी स सिद्धार्थः पादचारिणम् /
बाहुयुद्धेन धरणौ महोत्पातम् अपातयत्"
Kathasaritsagara,"sokss_8,7.16","yāvac cecchati niṣpeṣṭuṃ sa taṃ tāvat sa khecaraḥ /
bhagena rakṣitaḥ pitrā protthāya prayayau raṇāt","यावच् चेच्छति निष्पेष्टुं स तं तावत् स खेचरः /
भगेन रक्षितः पित्रा प्रोत्थाय प्रययौ रणात्"
Kathasaritsagara,"sokss_8,7.17","prahastabrahmaguptau cāpy anyonyaṃ virathīkṛtau /
karaṇaiḥ khaḍgayuddhena yudhyete sma pṛthag vidhaiḥ","प्रहस्तब्रह्मगुप्तौ चाप्य् अन्योन्यं विरथीकृतौ /
करणैः खड्गयुद्धेन युध्येते स्म पृथग् विधैः"
Kathasaritsagara,"sokss_8,7.18","prahastaś cāsinirlūnacarmāṇaṃ karaṇakramāt /
yuktyā taṃ pātayām āsa brahmaguptaṃ bhuvas tale","प्रहस्तश् चासिनिर्लूनचर्माणं करणक्रमात् /
युक्त्या तं पातयाम् आस ब्रह्मगुप्तं भुवस् तले"
Kathasaritsagara,"sokss_8,7.19","patitasya śiras tasya sa yāvac chettum icchati /
tavan nivārito dūrāt pitrāsya brahmaṇā svayam","पतितस्य शिरस् तस्य स यावच् छेत्तुम् इच्छति /
तवन् निवारितो दूरात् पित्रास्य ब्रह्मणा स्वयम्"
Kathasaritsagara,"sokss_8,7.20","sutān rakṣitum āyātā yūyaṃ na prekṣituṃ raṇam /
ity uktvā dānavāḥ sarve devān vijahasus tadā","सुतान् रक्षितुम् आयाता यूयं न प्रेक्षितुं रणम् /
इत्य् उक्त्वा दानवाः सर्वे देवान् विजहसुस् तदा"
Kathasaritsagara,"sokss_8,7.21","tāvad vītabhayaś chinnadhanvānaṃ hatasārathim /
jaghāna hṛdaye viddhvā pradyumnāstreṇa saṃkramam","तावद् वीतभयश् छिन्नधन्वानं हतसारथिम् /
जघान हृदये विद्ध्वा प्रद्युम्नास्त्रेण संक्रमम्"
Kathasaritsagara,"sokss_8,7.22","prajñāḍhyaś candraguptaṃ ca padātiṃ rathayoḥ kṣayāt /
padātiḥ khaḍgayuddhena nyavadhīt kṛttam astakam","प्रज्ञाढ्यश् चन्द्रगुप्तं च पदातिं रथयोः क्षयात् /
पदातिः खड्गयुद्धेन न्यवधीत् कृत्तम् अस्तकम्"
Kathasaritsagara,"sokss_8,7.23","tataḥ putravadhakruddhaḥ svayam āgatya candramāḥ /
rajñāḍhyaṃ yodhayām āsa yuddhaṃ cāsīt tayoḥ samam","ततः पुत्रवधक्रुद्धः स्वयम् आगत्य चन्द्रमाः /
रज्ञाढ्यं योधयाम् आस युद्धं चासीत् तयोः समम्"
Kathasaritsagara,"sokss_8,7.24","priyaṃkaraś ca viratho virathaṃ rathanāśataḥ /
ekakhaḍgaprahāreṇa karoti smākramaṃ dvidhā","प्रियंकरश् च विरथो विरथं रथनाशतः /
एकखड्गप्रहारेण करोति स्माक्रमं द्विधा"
Kathasaritsagara,"sokss_8,7.25","chinne dhanuṣi nikṣiptenāṅkuśena hṛdi kṣatam /
hatavān sarvadamano helayātibalaṃ raṇe","छिन्ने धनुषि निक्षिप्तेनाङ्कुशेन हृदि क्षतम् /
हतवान् सर्वदमनो हेलयातिबलं रणे"
Kathasaritsagara,"sokss_8,7.26","tato dhuraṃdharaṃ taṃ ca sa kuñjarakumārakaḥ /
astrapratyastrayuddhena cakāra virathaṃ muhuḥ","ततो धुरंधरं तं च स कुञ्जरकुमारकः /
अस्त्रप्रत्यस्त्रयुद्धेन चकार विरथं मुहुः"
Kathasaritsagara,"sokss_8,7.27","muhur vikramaśaktiś ca tasmai ratham aḍhaukayat /
rarakṣa saṃkaṭe taṃ cāpy astrair astrāṇi vārayan","मुहुर् विक्रमशक्तिश् च तस्मै रथम् अढौकयत् /
ररक्ष संकटे तं चाप्य् अस्त्रैर् अस्त्राणि वारयन्"
Kathasaritsagara,"sokss_8,7.28","sa kuñjarakumāro 'tha dhāvitvā mahatīṃ śilām /
kruddho vikramaśakter drāk cikṣepa syandanopari","स कुञ्जरकुमारो ऽथ धावित्वा महतीं शिलाम् /
क्रुद्धो विक्रमशक्तेर् द्राक् चिक्षेप स्यन्दनोपरि"
Kathasaritsagara,"sokss_8,7.29","gate vikramaśaktau ca cūrṇitasyandane tataḥ /
tayaiva śilayā taṃ sa dhuraṃdharam acūrṇayat","गते विक्रमशक्तौ च चूर्णितस्यन्दने ततः /
तयैव शिलया तं स धुरंधरम् अचूर्णयत्"
Kathasaritsagara,"sokss_8,7.30","sūryaprabhaḥ prayuddho 'pi sahātra śrutaśarmaṇā /
virocanavadhakrodhāj jaghānaikeṣuṇā damam","सूर्यप्रभः प्रयुद्धो ऽपि सहात्र श्रुतशर्मणा /
विरोचनवधक्रोधाज् जघानैकेषुणा दमम्"
Kathasaritsagara,"sokss_8,7.31","tatkrodhād aśvinau devau yuddhāyāpatitau śaraiḥ /
sunīthaḥ pratijagrāha teṣāṃ yuddham abhūn mahat","तत्क्रोधाद् अश्विनौ देवौ युद्धायापतितौ शरैः /
सुनीथः प्रतिजग्राह तेषां युद्धम् अभून् महत्"
Kathasaritsagara,"sokss_8,7.32","sthirabuddhiś ca saṅgrāme śaktyā hatvā parākramam /
vasubhis tadvadhakruddhaiḥ sahāṣṭābhir ayudhyata","स्थिरबुद्धिश् च सङ्ग्रामे शक्त्या हत्वा पराक्रमम् /
वसुभिस् तद्वधक्रुद्धैः सहाष्टाभिर् अयुध्यत"
Kathasaritsagara,"sokss_8,7.33","virathīkṛtabhāsaṃ ca prabhāso vīkṣya mardanam /
dāmodararaṇāsakto 'py ekeneveṣuṇāvadhīt","विरथीकृतभासं च प्रभासो वीक्ष्य मर्दनम् /
दामोदररणासक्तो ऽप्य् एकेनेवेषुणावधीत्"
Kathasaritsagara,"sokss_8,7.34","prakampano 'strayuddhena hatvā tejaḥprabhaṃ yudhi /
yuyudhe tadvadhakruddhenāgninā saha dānavaḥ","प्रकम्पनो ऽस्त्रयुद्धेन हत्वा तेजःप्रभं युधि /
युयुधे तद्वधक्रुद्धेनाग्निना सह दानवः"
Kathasaritsagara,"sokss_8,7.35","dhūmaketoś ca samare yamadaṃṣṭraṃ nijaghnuṣaḥ /
kupitena yamenābhūt saha yuddhaṃ sudāruṇam","धूमकेतोश् च समरे यमदंष्ट्रं निजघ्नुषः /
कुपितेन यमेनाभूत् सह युद्धं सुदारुणम्"
Kathasaritsagara,"sokss_8,7.36","cūrṇayitvā sa śilayā siṃhadraṣṭaṃ suroṣaṇam /
samaṃ nirṛtinā yuddhe tadvadhāmarṣaśālinā","चूर्णयित्वा स शिलया सिंहद्रष्टं सुरोषणम् /
समं निरृतिना युद्धे तद्वधामर्षशालिना"
Kathasaritsagara,"sokss_8,7.37","kālacakro 'pi cakreṇa cakre vāyubalaṃ dvidhā /
ayudhyata ca tatkopāj jvalatā vāyunā saha","कालचक्रो ऽपि चक्रेण चक्रे वायुबलं द्विधा /
अयुध्यत च तत्कोपाज् ज्वलता वायुना सह"
Kathasaritsagara,"sokss_8,7.38","rūpair nāgādrivṛkṣāṇāṃ mahāmāyo vimohadam /
kuberadattaṃ hatavāṃs tārkṣyavajrāgnirūpadhṛt","रूपैर् नागाद्रिवृक्षाणां महामायो विमोहदम् /
कुबेरदत्तं हतवांस् तार्क्ष्यवज्राग्निरूपधृत्"
Kathasaritsagara,"sokss_8,7.39","tataḥ kruddhaḥ kubero 'tra tena sākam ayudhyata /
evam anye 'py ayudhyanta surā svāṃśavadhakrudhā","ततः क्रुद्धः कुबेरो ऽत्र तेन साकम् अयुध्यत /
एवम् अन्ये ऽप्य् अयुध्यन्त सुरा स्वांशवधक्रुधा"
Kathasaritsagara,"sokss_8,7.40","nijaghnire 'tra cānye 'pi te te vidyādharādhipāḥ /
utpatadbhiḥ pratipadaṃ tais tair manujadānavaiḥ","निजघ्निरे ऽत्र चान्ये ऽपि ते ते विद्याधराधिपाः /
उत्पतद्भिः प्रतिपदं तैस् तैर् मनुजदानवैः"
Kathasaritsagara,"sokss_8,7.41","tāvac cātra prabhāsasya saha dāmodareṇa tat /
parasparāstrapratyastrabhīmaṃ yuddham avartata","तावच् चात्र प्रभासस्य सह दामोदरेण तत् /
परस्परास्त्रप्रत्यस्त्रभीमं युद्धम् अवर्तत"
Kathasaritsagara,"sokss_8,7.42","atha dāmodaraś chinnadhanvā nihatasārathiḥ /
āttānyacāpaḥ saṃgṛhya svayaṃ raśmīn ayudhyata","अथ दामोदरश् छिन्नधन्वा निहतसारथिः /
आत्तान्यचापः संगृह्य स्वयं रश्मीन् अयुध्यत"
Kathasaritsagara,"sokss_8,7.43","sādhuvādapradaṃ cāsya papracchendro 'mbujāsanam /
hīyamānaṃ prati kathaṃ tuṣṭo 'si bhagavann iti","साधुवादप्रदं चास्य पप्रच्छेन्द्रो ऽम्बुजासनम् /
हीयमानं प्रति कथं तुष्टो ऽसि भगवन्न् इति"
Kathasaritsagara,"sokss_8,7.44","tato brahmā jagādainaṃ kathaṃ naitasya tuṣyate /
iyac ciraṃ prabhāsena saha yo 'nena yudhyate","ततो ब्रह्मा जगादैनं कथं नैतस्य तुष्यते /
इयच् चिरं प्रभासेन सह यो ऽनेन युध्यते"
Kathasaritsagara,"sokss_8,7.45","dāmodaraṃ harer aṃśaṃ vinā kuryād idaṃ hi kaḥ /
ekasya hi prabhāsasya sarve 'py alpāḥ surā raṇe","दामोदरं हरेर् अंशं विना कुर्याद् इदं हि कः /
एकस्य हि प्रभासस्य सर्वे ऽप्य् अल्पाः सुरा रणे"
Kathasaritsagara,"sokss_8,7.46","namucir nāma yo hy āsīd asuraḥ suramardanaḥ /
prabalākhyas tato jajñe sarvaratnamayaś ca yaḥ","नमुचिर् नाम यो ह्य् आसीद् असुरः सुरमर्दनः /
प्रबलाख्यस् ततो जज्ञे सर्वरत्नमयश् च यः"
Kathasaritsagara,"sokss_8,7.47","saiṣa prabhāso jāto 'dya putro bhāsasya durjayaḥ /
bhāso 'pi pūrvam abhavat kālanemir mahāsuraḥ","सैष प्रभासो जातो ऽद्य पुत्रो भासस्य दुर्जयः /
भासो ऽपि पूर्वम् अभवत् कालनेमिर् महासुरः"
Kathasaritsagara,"sokss_8,7.48","bhūyo hiraṇyakaśipus tato bhūtvā kapiñjalaḥ /
sumuṇḍīko 'suro yo 'bhūt so 'yaṃ sūryaprabho 'dya ca","भूयो हिरण्यकशिपुस् ततो भूत्वा कपिञ्जलः /
सुमुण्डीको ऽसुरो यो ऽभूत् सो ऽयं सूर्यप्रभो ऽद्य च"
Kathasaritsagara,"sokss_8,7.49","hiraṇyākṣaś ca yo 'bhūt prāksa sunīthāsuro 'py ayam /
prahastādyāś ca ye 'py ete te sarve daityadānavāḥ","हिरण्याक्षश् च यो ऽभूत् प्राक्स सुनीथासुरो ऽप्य् अयम् /
प्रहस्ताद्याश् च ये ऽप्य् एते ते सर्वे दैत्यदानवाः"
Kathasaritsagara,"sokss_8,7.50","ye yuṣmābhir hatās te 'mī punar jātā yato 'surāḥ /
mayādayo 'ta evāmī pakṣam eṣām upāśritāḥ","ये युष्माभिर् हतास् ते ऽमी पुनर् जाता यतो ऽसुराः /
मयादयो ऽत एवामी पक्षम् एषाम् उपाश्रिताः"
Kathasaritsagara,"sokss_8,7.51","sūryaprabhādibhiḥ sviṣṭarudrayajñaprabhāvataḥ /
visrastabandhanaḥ paśya balir draṣṭum ihāgataḥ","सूर्यप्रभादिभिः स्विष्टरुद्रयज्ञप्रभावतः /
विस्रस्तबन्धनः पश्य बलिर् द्रष्टुम् इहागतः"
Kathasaritsagara,"sokss_8,7.52","svaṃ satyavacanaṃ rakṣan pātāleṣv eva tiṣṭhati /
tvadrājyakālaparyantaṃ tataś cen ro bhaviṣyati","स्वं सत्यवचनं रक्षन् पातालेष्व् एव तिष्ठति /
त्वद्राज्यकालपर्यन्तं ततश् चेन् रो भविष्यति"
Kathasaritsagara,"sokss_8,7.53","ete parigṛhītāś ca sāṃprataṃ tripurāriṇā /
tan nāyaṃ jayakālo vaḥ saṃdhiṃ kuruta kiṃ grahaiḥ","एते परिगृहीताश् च सांप्रतं त्रिपुरारिणा /
तन् नायं जयकालो वः संधिं कुरुत किं ग्रहैः"
Kathasaritsagara,"sokss_8,7.54","iti yāvat surapatiṃ bravīti kamalāsanaḥ /
tāvat prabhāsaḥ prāmuñcad astraṃ pāśupataṃ mahat","इति यावत् सुरपतिं ब्रवीति कमलासनः /
तावत् प्रभासः प्रामुञ्चद् अस्त्रं पाशुपतं महत्"
Kathasaritsagara,"sokss_8,7.55","tad dṛṣṭvā sarvasaṃhāri raudram astraṃ vijṛmbhitam /
pramuktaṃ hariṇā cakraṃ sutasnehāt sudarśanam","तद् दृष्ट्वा सर्वसंहारि रौद्रम् अस्त्रं विजृम्भितम् /
प्रमुक्तं हरिणा चक्रं सुतस्नेहात् सुदर्शनम्"
Kathasaritsagara,"sokss_8,7.56","tataḥ sarūpayor āsīd yuddhaṃ divyāstrayos tayoḥ /
akāṇḍaviśvasaṃhārasaṃbhrāntabhuvanatrayam","ततः सरूपयोर् आसीद् युद्धं दिव्यास्त्रयोस् तयोः /
अकाण्डविश्वसंहारसंभ्रान्तभुवनत्रयम्"
Kathasaritsagara,"sokss_8,7.57","astraṃ svaṃ saṃharaitat tvaṃ yāvat svaṃ saṃharāmy aham /
ity ukto hariṇā so 'tha prabhāsaḥ pratyuvāca tam","अस्त्रं स्वं संहरैतत् त्वं यावत् स्वं संहराम्य् अहम् /
इत्य् उक्तो हरिणा सो ऽथ प्रभासः प्रत्युवाच तम्"
Kathasaritsagara,"sokss_8,7.58","muktam astraṃ vṛthā na syāt tat prayātu parāṅmukhaḥ /
dāmodaro raṇaṃ hitvā tato 'straṃ saṃharāmy aham","मुक्तम् अस्त्रं वृथा न स्यात् तत् प्रयातु पराङ्मुखः /
दामोदरो रणं हित्वा ततो ऽस्त्रं संहराम्य् अहम्"
Kathasaritsagara,"sokss_8,7.59","ity ukte tena bhagavān avādīt tarhi mānaya /
cakraṃ tvam api me mā bhūd vaiphalyam ubhayor api","इत्य् उक्ते तेन भगवान् अवादीत् तर्हि मानय /
चक्रं त्वम् अपि मे मा भूद् वैफल्यम् उभयोर् अपि"
Kathasaritsagara,"sokss_8,7.60","etac chaurer vacaḥ śrutvā prabhāsaḥ prāha kālavit /
evam astu rathaṃ hantu mama cakram idaṃ tava","एतच् छौरेर् वचः श्रुत्वा प्रभासः प्राह कालवित् /
एवम् अस्तु रथं हन्तु मम चक्रम् इदं तव"
Kathasaritsagara,"sokss_8,7.61","tatheti hariṇā dāmodare vyāvartite raṇāt /
prabhāsaḥ saṃjahārāstraṃ cakraṃ cāsyāpatad rathe","तथेति हरिणा दामोदरे व्यावर्तिते रणात् /
प्रभासः संजहारास्त्रं चक्रं चास्यापतद् रथे"
Kathasaritsagara,"sokss_8,7.62","āruhyānyaṃ rathaṃ so 'tha yayau sūryaprabhāntikam /
dāmodaro 'pi sa prāyāc chrutaśarmāntikaṃ tataḥ","आरुह्यान्यं रथं सो ऽथ ययौ सूर्यप्रभान्तिकम् /
दामोदरो ऽपि स प्रायाच् छ्रुतशर्मान्तिकं ततः"
Kathasaritsagara,"sokss_8,7.63","tāvac ca vāsavāṃśatvadṛptasya śrutaśarmaṇaḥ /
sūryaprabhasya ca dvandvayuddhaṃ kāṣṭhāṃ parām agāt","तावच् च वासवांशत्वदृप्तस्य श्रुतशर्मणः /
सूर्यप्रभस्य च द्वन्द्वयुद्धं काष्ठां पराम् अगात्"
Kathasaritsagara,"sokss_8,7.64","śrutaśarmā prayuṅkte sma yad yad astraṃ prayatnataḥ /
pratyastraiḥ pratihanti sma tat tat sūryaprabhaḥ kṣaṇāt","श्रुतशर्मा प्रयुङ्क्ते स्म यद् यद् अस्त्रं प्रयत्नतः /
प्रत्यस्त्रैः प्रतिहन्ति स्म तत् तत् सूर्यप्रभः क्षणात्"
Kathasaritsagara,"sokss_8,7.65","māyā yā yā ca tenātra prayuktā śrutaśarmaṇā /
sūryaprabheṇa sā sāsya nihatā pratimāyayā","माया या या च तेनात्र प्रयुक्ता श्रुतशर्मणा /
सूर्यप्रभेण सा सास्य निहता प्रतिमायया"
Kathasaritsagara,"sokss_8,7.66","tato brahmāstram amucac chrutaśarmātikopataḥ /
sūryaprabho 'pi prāmuñcad astraṃ pāśupataṃ kṛtī","ततो ब्रह्मास्त्रम् अमुचच् छ्रुतशर्मातिकोपतः /
सूर्यप्रभो ऽपि प्रामुञ्चद् अस्त्रं पाशुपतं कृती"
Kathasaritsagara,"sokss_8,7.67","tena raudramahāstreṇa brahmāstraṃ pratihatya tat /
yāvat sa duṣpradharmeṇa śrutaśarmābhibhūyate","तेन रौद्रमहास्त्रेण ब्रह्मास्त्रं प्रतिहत्य तत् /
यावत् स दुष्प्रधर्मेण श्रुतशर्माभिभूयते"
Kathasaritsagara,"sokss_8,7.68","tāvad indraprabhṛtibhir lokapālaiḥ samantataḥ /
vajrādīni prayuktāni paramāstrāṇy amarṣibhiḥ","तावद् इन्द्रप्रभृतिभिर् लोकपालैः समन्ततः /
वज्रादीनि प्रयुक्तानि परमास्त्राण्य् अमर्षिभिः"
Kathasaritsagara,"sokss_8,7.69","tat tu pāśupataṃ tāni jitvā sarvāyudhāny api /
jajvāla sutarām astraṃ śrutaśarmajighāṃsayā","तत् तु पाशुपतं तानि जित्वा सर्वायुधान्य् अपि /
जज्वाल सुतराम् अस्त्रं श्रुतशर्मजिघांसया"
Kathasaritsagara,"sokss_8,7.70","tataḥ sūryaprabhaḥ stutvā mahāstraṃ tad vyajijñapat /
mā vadhīḥ śrutaśarmāṇaṃ baddhvā tvaṃ taṃ samarpaya","ततः सूर्यप्रभः स्तुत्वा महास्त्रं तद् व्यजिज्ञपत् /
मा वधीः श्रुतशर्माणं बद्ध्वा त्वं तं समर्पय"
Kathasaritsagara,"sokss_8,7.71","tataḥ prasahya niḥśeṣaiḥ saṃnaddham abhavat suraiḥ /
tajjigīṣāvaśāc cānyaiḥ prekṣakair asurair api","ततः प्रसह्य निःशेषैः संनद्धम् अभवत् सुरैः /
तज्जिगीषावशाच् चान्यैः प्रेक्षकैर् असुरैर् अपि"
Kathasaritsagara,"sokss_8,7.72","tatkṣaṇaṃ vīrabhadrākhyaḥ śaṃbhunā prerito gaṇaḥ /
āgatyaiva tadādeśam indrādibhyo 'bravīd idam","तत्क्षणं वीरभद्राख्यः शंभुना प्रेरितो गणः /
आगत्यैव तदादेशम् इन्द्रादिभ्यो ऽब्रवीद् इदम्"
Kathasaritsagara,"sokss_8,7.73","yūyaṃ prekṣitum āyātās tad yoddhuṃ vaḥ kramo 'tra kaḥ /
maryādālaṅghanāc cānyad api syād asamañjasam","यूयं प्रेक्षितुम् आयातास् तद् योद्धुं वः क्रमो ऽत्र कः /
मर्यादालङ्घनाच् चान्यद् अपि स्याद् असमञ्जसम्"
Kathasaritsagara,"sokss_8,7.74","etac chrutvāruvan devā hanyante ca hatāś ca naḥ /
sarveṣām atra tanayās tan na yudhyāmahe katham","एतच् छ्रुत्वारुवन् देवा हन्यन्ते च हताश् च नः /
सर्वेषाम् अत्र तनयास् तन् न युध्यामहे कथम्"
Kathasaritsagara,"sokss_8,7.75","dustyajo hi sutasnehas tad avaśyaṃ pratikriyā /
tan nihantṛṣu kartavyā yathāśakty atra ko 'kramaḥ","दुस्त्यजो हि सुतस्नेहस् तद् अवश्यं प्रतिक्रिया /
तन् निहन्तृषु कर्तव्या यथाशक्त्य् अत्र को ऽक्रमः"
Kathasaritsagara,"sokss_8,7.76","ity uktavatsu deveṣu vīrabhadre tato gate /
surāṇām asurāṇāṃ ca prāvartata mahāraṇaḥ","इत्य् उक्तवत्सु देवेषु वीरभद्रे ततो गते /
सुराणाम् असुराणां च प्रावर्तत महारणः"
Kathasaritsagara,"sokss_8,7.77","sunīthaḥ samam aśvibhyāṃ prajñāḍhyaś ca sahendunā /
sthirabuddhiś ca vasubhiḥ kālacakraś ca vāyunā","सुनीथः समम् अश्विभ्यां प्रज्ञाढ्यश् च सहेन्दुना /
स्थिरबुद्धिश् च वसुभिः कालचक्रश् च वायुना"
Kathasaritsagara,"sokss_8,7.78","prakampano 'gninā siṃhadaṃṣṭro nirṛtinā tathā /
varuṇena prathamano dhūmaketur yamena ca","प्रकम्पनो ऽग्निना सिंहदंष्ट्रो निरृतिना तथा /
वरुणेन प्रथमनो धूमकेतुर् यमेन च"
Kathasaritsagara,"sokss_8,7.79","mahāmāyaḥ sa ca tadā dhanādhipatinā saha /
ayudhyatāstrapratyastrair anyonyaiś ca samaṃ suraiḥ","महामायः स च तदा धनाधिपतिना सह /
अयुध्यतास्त्रप्रत्यस्त्रैर् अन्योन्यैश् च समं सुरैः"
Kathasaritsagara,"sokss_8,7.80","paryante paramāstraṃ ca yo yo yad yat suro 'kṣipat /
tasya tasya haras tat tad dhuṃkāreṇa vyanāśayat","पर्यन्ते परमास्त्रं च यो यो यद् यत् सुरो ऽक्षिपत् /
तस्य तस्य हरस् तत् तद् धुंकारेण व्यनाशयत्"
Kathasaritsagara,"sokss_8,7.81","dhanadas tūdyatagadaḥ sāmnā śarveṇa vāritaḥ /
bhagnāstrāś ca surās te te parityajyāhavaṃ yayuḥ","धनदस् तूद्यतगदः साम्ना शर्वेण वारितः /
भग्नास्त्राश् च सुरास् ते ते परित्यज्याहवं ययुः"
Kathasaritsagara,"sokss_8,7.82","tataḥ sūryaprabhaṃ śakraḥ svayaṃ krodhād ayodhayat /
śaraugham amucat tasmiṃs tāni tāny āyudhāni ca","ततः सूर्यप्रभं शक्रः स्वयं क्रोधाद् अयोधयत् /
शरौघम् अमुचत् तस्मिंस् तानि तान्य् आयुधानि च"
Kathasaritsagara,"sokss_8,7.83","sūryaprabhaś ca nirdhūya tadastrāṇy avahelayā /
ākarṇākṛṣṭanārācaśatenendram atāḍayat","सूर्यप्रभश् च निर्धूय तदस्त्राण्य् अवहेलया /
आकर्णाकृष्टनाराचशतेनेन्द्रम् अताडयत्"
Kathasaritsagara,"sokss_8,7.84","tataḥ kruddhaḥ sa kuliśaṃ jagrāha ca surādhipaḥ /
huṃkāraṃ cākarod rudraḥ kuliśaṃ ca nanāśa tat","ततः क्रुद्धः स कुलिशं जग्राह च सुराधिपः /
हुंकारं चाकरोद् रुद्रः कुलिशं च ननाश तत्"
Kathasaritsagara,"sokss_8,7.85","tataḥ parāṅmukhe yāte śakre nārāyaṇaḥ svayam /
prabhāsaṃ yodhayām āsa krodhāt koṭīmukhaiḥ śaraiḥ","ततः पराङ्मुखे याते शक्रे नारायणः स्वयम् /
प्रभासं योधयाम् आस क्रोधात् कोटीमुखैः शरैः"
Kathasaritsagara,"sokss_8,7.86","astrāṇy anyāni cāpy astrair niṣkampo yuyudhe samam /
hatāśvo virathībhūto 'py āruhyānyaṃ rathaṃ ca saḥ","अस्त्राण्य् अन्यानि चाप्य् अस्त्रैर् निष्कम्पो युयुधे समम् /
हताश्वो विरथीभूतो ऽप्य् आरुह्यान्यं रथं च सः"
Kathasaritsagara,"sokss_8,7.87","tena daityāriṇā sārdhaṃ nirviśeṣam ayudhyata /
tataḥ prakupito devo jvalac cakraṃ mumoca saḥ","तेन दैत्यारिणा सार्धं निर्विशेषम् अयुध्यत /
ततः प्रकुपितो देवो ज्वलच् चक्रं मुमोच सः"
Kathasaritsagara,"sokss_8,7.88","prabhāso 'py abhimantryaiva divyaṃ khaḍgaṃ pramuktavān /
tayor āyudhayor yudhyamānayor vīkṣya cakrataḥ","प्रभासो ऽप्य् अभिमन्त्र्यैव दिव्यं खड्गं प्रमुक्तवान् /
तयोर् आयुधयोर् युध्यमानयोर् वीक्ष्य चक्रतः"
Kathasaritsagara,"sokss_8,7.89","hīyamānaṃ śanaiḥ khaḍgaṃ huṃkāraṃ kṛtavān haraḥ /
tena te khaḍgacakre dve antardhānam upeyatuḥ","हीयमानं शनैः खड्गं हुंकारं कृतवान् हरः /
तेन ते खड्गचक्रे द्वे अन्तर्धानम् उपेयतुः"
Kathasaritsagara,"sokss_8,7.90","tato nanandur asurā viṣīdanti sma cāmarāḥ /
sūryaprabhe labdhajaye baddhe ca śrutaśarmaṇi","ततो ननन्दुर् असुरा विषीदन्ति स्म चामराः /
सूर्यप्रभे लब्धजये बद्धे च श्रुतशर्मणि"
Kathasaritsagara,"sokss_8,7.91","saṃstutyārādhayām āsur atha devā vṛṣadhvajam /
tatas tuṣṭaḥ surān evam ādideśāmbikāpatiḥ","संस्तुत्याराधयाम् आसुर् अथ देवा वृषध्वजम् /
ततस् तुष्टः सुरान् एवम् आदिदेशाम्बिकापतिः"
Kathasaritsagara,"sokss_8,7.92","sūryaprabha pratijñātaṃ varjayitvārthyatāṃ varaḥ /
deva yat te pratijñātaṃ kaḥ śaktaḥ kartum anyathā","सूर्यप्रभ प्रतिज्ञातं वर्जयित्वार्थ्यतां वरः /
देव यत् ते प्रतिज्ञातं कः शक्तः कर्तुम् अन्यथा"
Kathasaritsagara,"sokss_8,7.93","kiṃ tv asmābhiḥ pratijñātaṃ yad asya śrutaśarmaṇaḥ /
satyaṃ tad apy astu vibho mā bhūd vaṃśakṣayaś ca naḥ","किं त्व् अस्माभिः प्रतिज्ञातं यद् अस्य श्रुतशर्मणः /
सत्यं तद् अप्य् अस्तु विभो मा भूद् वंशक्षयश् च नः"
Kathasaritsagara,"sokss_8,7.94","ity uktvā viratan devān bhagavān evam ādiśat /
saṃdhau kṛte bhavaty etat saṃdhiś caivam ihāstu vaḥ","इत्य् उक्त्वा विरतन् देवान् भगवान् एवम् आदिशत् /
संधौ कृते भवत्य् एतत् संधिश् चैवम् इहास्तु वः"
Kathasaritsagara,"sokss_8,7.95","sūryaprabhaṃ praṇamatu śrutaśarmā sahānugaḥ /
tatas tathā vadiṣyāmo yathobhayahitaṃ bhavet","सूर्यप्रभं प्रणमतु श्रुतशर्मा सहानुगः /
ततस् तथा वदिष्यामो यथोभयहितं भवेत्"
Kathasaritsagara,"sokss_8,7.96","itīśvaravaco devāḥ pratipadya tatheti ca /
sūryaprabhasya vidadhuḥ śrutaśarmāṇam ānatam","इतीश्वरवचो देवाः प्रतिपद्य तथेति च /
सूर्यप्रभस्य विदधुः श्रुतशर्माणम् आनतम्"
Kathasaritsagara,"sokss_8,7.97","tatas tayor mithas tyaktavairayoḥ kaṇṭhalagnayoḥ /
saṃdhiṃ devāsurāś cakruḥ śāntavairāḥ parasparam","ततस् तयोर् मिथस् त्यक्तवैरयोः कण्ठलग्नयोः /
संधिं देवासुराश् चक्रुः शान्तवैराः परस्परम्"
Kathasaritsagara,"sokss_8,7.98","atha śṛṇvatsu nikhileṣv asureṣu sureṣu ca /
uvāca bhagavāñ śaṃbhuḥ sūryaprabham idaṃ vacaḥ","अथ शृण्वत्सु निखिलेष्व् असुरेषु सुरेषु च /
उवाच भगवाञ् शंभुः सूर्यप्रभम् इदं वचः"
Kathasaritsagara,"sokss_8,7.99","kuru dakṣiṇavedyarthe cakravartitvam ātmanaḥ /
uttarasmiṃs tu vedyarthe dehi tac chrutaśarmaṇe","कुरु दक्षिणवेद्यर्थे चक्रवर्तित्वम् आत्मनः /
उत्तरस्मिंस् तु वेद्यर्थे देहि तच् छ्रुतशर्मणे"
Kathasaritsagara,"sokss_8,7.100","prāptavyam acirāt putra tvayā hītaś caturguṇam /
sāmrājyaṃ kiṃnarādīnām aśeṣāṇāṃ dyucāriṇām","प्राप्तव्यम् अचिरात् पुत्र त्वया हीतश् चतुर्गुणम् /
साम्राज्यं किंनरादीनाम् अशेषाणां द्युचारिणाम्"
Kathasaritsagara,"sokss_8,7.101","tasmin prāpte ca dadyās tvaṃ vedyardham api dakṣiṇam /
tat kuñjarakumārāya saviśeṣapade sthitaḥ","तस्मिन् प्राप्ते च दद्यास् त्वं वेद्यर्धम् अपि दक्षिणम् /
तत् कुञ्जरकुमाराय सविशेषपदे स्थितः"
Kathasaritsagara,"sokss_8,7.102","ye cātra nihatā vīrāḥ samity ubhayapakṣayoḥ /
uttiṣṭhantv akṣatair aṅgair jīvantaḥ sarva eva te","ये चात्र निहता वीराः समित्य् उभयपक्षयोः /
उत्तिष्ठन्त्व् अक्षतैर् अङ्गैर् जीवन्तः सर्व एव ते"
Kathasaritsagara,"sokss_8,7.103","ity uktvāntardadhe śaṃbhuḥ sarve cottasthur akṣatāḥ /
suptaprabuddhā iva te ye 'trābhūvan raṇe hatāḥ","इत्य् उक्त्वान्तर्दधे शंभुः सर्वे चोत्तस्थुर् अक्षताः /
सुप्तप्रबुद्धा इव ते ये ऽत्राभूवन् रणे हताः"
Kathasaritsagara,"sokss_8,7.104","atha sūryaprabho mūrdhni dhṛtaśāṃbhavaśāsanaḥ /
gatvā viviktaṃ vistīrṇaṃ bhūmibhāgam ariṃdamaḥ","अथ सूर्यप्रभो मूर्ध्नि धृतशांभवशासनः /
गत्वा विविक्तं विस्तीर्णं भूमिभागम् अरिंदमः"
Kathasaritsagara,"sokss_8,7.105","upaviṣṭo mahāsthāne śrutaśarmāṇam āgatam /
nijasiṃhāsanārdhe tam upāveśitavān svayam","उपविष्टो महास्थाने श्रुतशर्माणम् आगतम् /
निजसिंहासनार्धे तम् उपावेशितवान् स्वयम्"
Kathasaritsagara,"sokss_8,7.106","tadvayasyāḥ prabhāsādyā vayasyāḥ śrutaśarmaṇaḥ /
dāmodarādyāś ca tayoḥ pārśvayoḥ sam upāviśan","तद्वयस्याः प्रभासाद्या वयस्याः श्रुतशर्मणः /
दामोदराद्याश् च तयोः पार्श्वयोः सम् उपाविशन्"
Kathasaritsagara,"sokss_8,7.107","upāviśat sunīthaś ca mayaś cānye ca dānavāḥ /
āsaneṣu yathārheṣu tathā vidyādhareśvarāḥ","उपाविशत् सुनीथश् च मयश् चान्ये च दानवाः /
आसनेषु यथार्हेषु तथा विद्याधरेश्वराः"
Kathasaritsagara,"sokss_8,7.108","tatas tatrāyayuḥ saptapātālapatayo 'khilāḥ /
prahlādapramukhā daityadānavendrāḥ praharṣataḥ","ततस् तत्राययुः सप्तपातालपतयो ऽखिलाः /
प्रह्लादप्रमुखा दैत्यदानवेन्द्राः प्रहर्षतः"
Kathasaritsagara,"sokss_8,7.109","śakraś ca lokapālādiyuto gurupuraḥsaraḥ /
vidyādharaḥ sumeruś ca sa suvāsakumārakaḥ","शक्रश् च लोकपालादियुतो गुरुपुरःसरः /
विद्याधरः सुमेरुश् च स सुवासकुमारकः"
Kathasaritsagara,"sokss_8,7.110","danuprabhṛtayaḥ sarvāś cāyayuḥ kaśyapāṅganāḥ /
bhūtāsanavimānena bhāryāḥ sūryaprabhasya ca","दनुप्रभृतयः सर्वाश् चाययुः कश्यपाङ्गनाः /
भूतासनविमानेन भार्याः सूर्यप्रभस्य च"
Kathasaritsagara,"sokss_8,7.111","sarveṣv eṣu kṛtānyonyaprītyācāropaveśiṣu /
siddhir nāma sakhī datvās tadvākyenaivam abhyadhāt","सर्वेष्व् एषु कृतान्योन्यप्रीत्याचारोपवेशिषु /
सिद्धिर् नाम सखी दत्वास् तद्वाक्येनैवम् अभ्यधात्"
Kathasaritsagara,"sokss_8,7.112","bho bhoḥ surāsurā devī danur yuṣmān bravīty asau /
asmin prītisamāje yat saumanasyaṃ sukhaṃ ca naḥ","भो भोः सुरासुरा देवी दनुर् युष्मान् ब्रवीत्य् असौ /
अस्मिन् प्रीतिसमाजे यत् सौमनस्यं सुखं च नः"
Kathasaritsagara,"sokss_8,7.113","tad brūta yadi yuṣmābhir anubhūtaṃ kadācana /
tad anyonyaṃ na kartavyo virodho duḥkhadāruṇaḥ","तद् ब्रूत यदि युष्माभिर् अनुभूतं कदाचन /
तद् अन्योन्यं न कर्तव्यो विरोधो दुःखदारुणः"
Kathasaritsagara,"sokss_8,7.114","hiraṇyākṣādibhir jyeṣṭhair dyurājyāya kṛtaḥ sa yaiḥ /
te gatāḥ śakra evādya jyeṣṭhas tat kā virodhitā","हिरण्याक्षादिभिर् ज्येष्ठैर् द्युराज्याय कृतः स यैः /
ते गताः शक्र एवाद्य ज्येष्ठस् तत् का विरोधिता"
Kathasaritsagara,"sokss_8,7.115","nirvairasukhitās tasmād vartadhvam itaretaram /
asmākaṃ yena saṃtoṣaḥ śivaṃ ca jagatāṃ bhavet","निर्वैरसुखितास् तस्माद् वर्तध्वम् इतरेतरम् /
अस्माकं येन संतोषः शिवं च जगतां भवेत्"
Kathasaritsagara,"sokss_8,7.116","iti siddhimukhāc chrutvā bhagavatyā danor vacaḥ /
śakreṇa vīkṣitamukho bṛhaspatir uvāca tām","इति सिद्धिमुखाच् छ्रुत्वा भगवत्या दनोर् वचः /
शक्रेण वीक्षितमुखो बृहस्पतिर् उवाच ताम्"
Kathasaritsagara,"sokss_8,7.117","nānubandho 'sti devānām asurān prati kaścana /
vikurvate na yady ete mithyā devān imān prati","नानुबन्धो ऽस्ति देवानाम् असुरान् प्रति कश्चन /
विकुर्वते न यद्य् एते मिथ्या देवान् इमान् प्रति"
Kathasaritsagara,"sokss_8,7.118","ity ukte devaguruṇā dānavendro mayo 'bravīt /
syād vikāro 'surāṇāṃ cet tad dadyān nasmuciḥ katham","इत्य् उक्ते देवगुरुणा दानवेन्द्रो मयो ऽब्रवीत् /
स्याद् विकारो ऽसुराणां चेत् तद् दद्यान् नस्मुचिः कथम्"
Kathasaritsagara,"sokss_8,7.119","uccaiḥśravasam indrāya mṛtasaṃjīvanaṃ hayam /
prabalaś ca śarīraṃ svaṃ surebhyaḥ katham arpayet","उच्चैःश्रवसम् इन्द्राय मृतसंजीवनं हयम् /
प्रबलश् च शरीरं स्वं सुरेभ्यः कथम् अर्पयेत्"
Kathasaritsagara,"sokss_8,7.120","trailokyaṃ haraye dattvā viśet kārāṃ kathaṃ baliḥ /
ayodehaḥ kathaṃ dehaṃ dadyād vā viśvakarmaṇe","त्रैलोक्यं हरये दत्त्वा विशेत् कारां कथं बलिः /
अयोदेहः कथं देहं दद्याद् वा विश्वकर्मणे"
Kathasaritsagara,"sokss_8,7.121","adhikaṃ vā kiyad vacmi nityasaṃbhāvino 'surāḥ /
chadmanā cen na bādhyante tad eṣāṃ nāsti vikriyā","अधिकं वा कियद् वच्मि नित्यसंभाविनो ऽसुराः /
छद्मना चेन् न बाध्यन्ते तद् एषां नास्ति विक्रिया"
Kathasaritsagara,"sokss_8,7.122","evaṃ mayāsureṇokte siddhyāvoci tathā yathā /
prītiṃ devāsurāś cakrur mithaḥ kaṇṭhagrahottaram","एवं मयासुरेणोक्ते सिद्ध्यावोचि तथा यथा /
प्रीतिं देवासुराश् चक्रुर् मिथः कण्ठग्रहोत्तरम्"
Kathasaritsagara,"sokss_8,7.123","tāvad bhavānyā prahitā pratīhārī jayābhidhā /
atrāgāt pūjitā sarvaiḥ sumeruma vadac ca sā","तावद् भवान्या प्रहिता प्रतीहारी जयाभिधा /
अत्रागात् पूजिता सर्वैः सुमेरुम वदच् च सा"
Kathasaritsagara,"sokss_8,7.124","devyāhaṃ preṣitā tvāṃ pratyādiṣṭaṃ ca tayā tava /
asti te kanyakā nāmnā kāmacūḍāmaṇiḥ sutā","देव्याहं प्रेषिता त्वां प्रत्यादिष्टं च तया तव /
अस्ति ते कन्यका नाम्ना कामचूडामणिः सुता"
Kathasaritsagara,"sokss_8,7.125","sūryaprabhāya tāṃ dehi śīghraṃ bhaktā hi sā mama /
ity ukto jayayā prahvaḥ sumeruḥ pratyuvāca tām","सूर्यप्रभाय तां देहि शीघ्रं भक्ता हि सा मम /
इत्य् उक्तो जयया प्रह्वः सुमेरुः प्रत्युवाच ताम्"
Kathasaritsagara,"sokss_8,7.126","yad ādiśati devī māṃ paramo 'nugraho hy ayam /
devenāpy ayam evārthaḥ prāg ādiṣṭo mamābhavat","यद् आदिशति देवी मां परमो ऽनुग्रहो ह्य् अयम् /
देवेनाप्य् अयम् एवार्थः प्राग् आदिष्टो ममाभवत्"
Kathasaritsagara,"sokss_8,7.127","evaṃ sumeruṇā proktā prāha sūryaprabhaṃ jayā /
tvayaiṣā sarvabhāryāṇāṃ kartavyoparivartinī","एवं सुमेरुणा प्रोक्ता प्राह सूर्यप्रभं जया /
त्वयैषा सर्वभार्याणां कर्तव्योपरिवर्तिनी"
Kathasaritsagara,"sokss_8,7.128","sarvābhyo 'bhimatānyābhyas tavāpy eṣā bhaviṣyati /
ityādiṣṭaṃ tavāpy adya devyā gauryā prasannayā","सर्वाभ्यो ऽभिमतान्याभ्यस् तवाप्य् एषा भविष्यति /
इत्यादिष्टं तवाप्य् अद्य देव्या गौर्या प्रसन्नया"
Kathasaritsagara,"sokss_8,7.129","ity uktvāntardadhe sūryaprabheṇābhyarcitā jayā /
atraivāhni sumeruś ca lagnaṃ niścitavān drutam","इत्य् उक्त्वान्तर्दधे सूर्यप्रभेणाभ्यर्चिता जया /
अत्रैवाह्नि सुमेरुश् च लग्नं निश्चितवान् द्रुतम्"
Kathasaritsagara,"sokss_8,7.130","vedīm akārayat so 'tra sadratnastambhakuṭṭimām /
yuktāṃ tadraśmijālena pihiteneva vahninā","वेदीम् अकारयत् सो ऽत्र सद्रत्नस्तम्भकुट्टिमाम् /
युक्तां तद्रश्मिजालेन पिहितेनेव वह्निना"
Kathasaritsagara,"sokss_8,7.131","ānāyayām āsa ca tāṃ kāmacūḍāmaṇiṃ sutām /
nipīyam ānalāvaṇyāṃ lolair devāsurekṣaṇaiḥ","आनाययाम् आस च तां कामचूडामणिं सुताम् /
निपीयम् आनलावण्यां लोलैर् देवासुरेक्षणैः"
Kathasaritsagara,"sokss_8,7.132","umā himavato jātā jātā ceyaṃ sumerutaḥ /
itīva tatsamānena saundaryeṇa samāśritām","उमा हिमवतो जाता जाता चेयं सुमेरुतः /
इतीव तत्समानेन सौन्दर्येण समाश्रिताम्"
Kathasaritsagara,"sokss_8,7.133","tato vedīṃ samāropya kṛtakautukaśobhitām /
prasādhitāṃ sumerus tāṃ dadau sūryaprabhāya saḥ","ततो वेदीं समारोप्य कृतकौतुकशोभिताम् /
प्रसाधितां सुमेरुस् तां ददौ सूर्यप्रभाय सः"
Kathasaritsagara,"sokss_8,7.134","sūryaprabhaś ca jagrāha kāmacūḍāmaṇes tadā /
danuprabhṛtibhir baddhakaṅkaṇaṃ pāṇipaṅkajam","सूर्यप्रभश् च जग्राह कामचूडामणेस् तदा /
दनुप्रभृतिभिर् बद्धकङ्कणं पाणिपङ्कजम्"
Kathasaritsagara,"sokss_8,7.135","dadau lājavisarge ca prathame tatkṣaṇāgatā /
jayā bhavānīprahitā divyāṃ mālām anaśvarīm","ददौ लाजविसर्गे च प्रथमे तत्क्षणागता /
जया भवानीप्रहिता दिव्यां मालाम् अनश्वरीम्"
Kathasaritsagara,"sokss_8,7.136","sumeruś cāpy anarghāṇi ratnāni pradadau tadā /
airāvaṇāt samutpannaṃ divyaṃ ca varavāraṇam","सुमेरुश् चाप्य् अनर्घाणि रत्नानि प्रददौ तदा /
ऐरावणात् समुत्पन्नं दिव्यं च वरवारणम्"
Kathasaritsagara,"sokss_8,7.137","dvitīye lājamokṣe ca jayā ratnāvalīm adāt /
yayā kaṇṭhasthayā mṛtyuḥ kṣuttṛṣṇā ca na bādhate","द्वितीये लाजमोक्षे च जया रत्नावलीम् अदात् /
यया कण्ठस्थया मृत्युः क्षुत्तृष्णा च न बाधते"
Kathasaritsagara,"sokss_8,7.138","sumeruś ca dadāti sma dviguṇaṃ ratnasaṃcayam /
uccaiḥśravaḥprasūtaṃ ca hayaratnam anuttamam","सुमेरुश् च ददाति स्म द्विगुणं रत्नसंचयम् /
उच्चैःश्रवःप्रसूतं च हयरत्नम् अनुत्तमम्"
Kathasaritsagara,"sokss_8,7.139","lājamokṣe tṛtīye ca dadāv ekāvalīṃ jayā /
yauvanaṃ kṣīyate naiva yayā kaṇṭhāvalagnayā","लाजमोक्षे तृतीये च ददाव् एकावलीं जया /
यौवनं क्षीयते नैव यया कण्ठावलग्नया"
Kathasaritsagara,"sokss_8,7.140","sumerus triguṇaṃ rāśiṃ ratnānāṃ pravitīrya ca /
dattavān gulikāṃ divyāṃ sarvasiddhyupayoginīm","सुमेरुस् त्रिगुणं राशिं रत्नानां प्रवितीर्य च /
दत्तवान् गुलिकां दिव्यां सर्वसिद्ध्युपयोगिनीम्"
Kathasaritsagara,"sokss_8,7.141","tato vivāhe nirvṛtte sumeruḥ sasurāsurān /
vidyādharān devamātṛḥ sarvān evaṃ vyajijñapat","ततो विवाहे निर्वृत्ते सुमेरुः ससुरासुरान् /
विद्याधरान् देवमातृः सर्वान् एवं व्यजिज्ञपत्"
Kathasaritsagara,"sokss_8,7.142","bhoktavyam adya yuṣmābhiḥ sarvair eva gṛhe mama /
anugrahaś ca kartavyo baddho mūrdhni mayāñjaliḥ","भोक्तव्यम् अद्य युष्माभिः सर्वैर् एव गृहे मम /
अनुग्रहश् च कर्तव्यो बद्धो मूर्ध्नि मयाञ्जलिः"
Kathasaritsagara,"sokss_8,7.143","evam abhyarthanāṃ tasya sumeroḥ sarva eva te /
yāvan necchanti tāvac ca nandī tatrāgato 'bhavat","एवम् अभ्यर्थनां तस्य सुमेरोः सर्व एव ते /
यावन् नेच्छन्ति तावच् च नन्दी तत्रागतो ऽभवत्"
Kathasaritsagara,"sokss_8,7.144","sa tān avādīt praṇatān ādiṣṭaṃ vas triśūlinā /
gṛhe sumeror bhoktavyam eṣa hy asmatparigrahaḥ","स तान् अवादीत् प्रणतान् आदिष्टं वस् त्रिशूलिना /
गृहे सुमेरोर् भोक्तव्यम् एष ह्य् अस्मत्परिग्रहः"
Kathasaritsagara,"sokss_8,7.145","etad anneṣu bhukteṣu tṛptiḥ syāc chāśvatī ca vaḥ /
iti nandimukhāc chrutvā sarve sat pratipedire","एतद् अन्नेषु भुक्तेषु तृप्तिः स्याच् छाश्वती च वः /
इति नन्दिमुखाच् छ्रुत्वा सर्वे सत् प्रतिपेदिरे"
Kathasaritsagara,"sokss_8,7.146","tato 'trājagmur amitāḥ śaṃkaraprahitā gaṇāḥ /
vināyakamahākālavīrabhadrādyadhiṣṭhitāḥ","ततो ऽत्राजग्मुर् अमिताः शंकरप्रहिता गणाः /
विनायकमहाकालवीरभद्राद्यधिष्ठिताः"
Kathasaritsagara,"sokss_8,7.147","te ca bhojanasajjāṃ tāṃ vediṃ kṛtvā yathākramam /
tān upāveśayan devadyucarāsuramānuṣān","ते च भोजनसज्जां तां वेदिं कृत्वा यथाक्रमम् /
तान् उपावेशयन् देवद्युचरासुरमानुषान्"
Kathasaritsagara,"sokss_8,7.148","upāharanta tebhyaś ca vidyākḷptān sumeruṇā /
āhārāñ śaṃkarādiṣṭakāmadhenūdbhavāṃs tathā","उपाहरन्त तेभ्यश् च विद्याकॢप्तान् सुमेरुणा /
आहाराञ् शंकरादिष्टकामधेनूद्भवांस् तथा"
Kathasaritsagara,"sokss_8,7.149","ekaikasya yathārhaṃ ca tasthur icchāvidhāyinaḥ /
vīrabhadramahākālabhṛṅgiprabhṛtayaḥ surāḥ","एकैकस्य यथार्हं च तस्थुर् इच्छाविधायिनः /
वीरभद्रमहाकालभृङ्गिप्रभृतयः सुराः"
Kathasaritsagara,"sokss_8,7.150","pade pade ca saṃtoṣamiladdyucaracāraṇam /
tadā saṃgītakam abhūd divyastrīnṛtyasundaram","पदे पदे च संतोषमिलद्द्युचरचारणम् /
तदा संगीतकम् अभूद् दिव्यस्त्रीनृत्यसुन्दरम्"
Kathasaritsagara,"sokss_8,7.151","āhārānte ca sarveṣāṃ teṣāṃ nandīśvarādayaḥ /
dadur divyāni mālyāni vastrāṇy ābharaṇāni ca","आहारान्ते च सर्वेषां तेषां नन्दीश्वरादयः /
ददुर् दिव्यानि माल्यानि वस्त्राण्य् आभरणानि च"
Kathasaritsagara,"sokss_8,7.152","evaṃ saṃmānya devādīn nandiprabhṛtayo 'khilāḥ /
gaṇeśvarā gaṇaiḥ sarvaiḥ saha jagmur yathāgatam","एवं संमान्य देवादीन् नन्दिप्रभृतयो ऽखिलाः /
गणेश्वरा गणैः सर्वैः सह जग्मुर् यथागतम्"
Kathasaritsagara,"sokss_8,7.153","tato devāsurāḥ sarve tāś ca tanmātaro yayuḥ /
śrutaśarmādayas te cāpy āmantrya svaṃ svam āspadam","ततो देवासुराः सर्वे ताश् च तन्मातरो ययुः /
श्रुतशर्मादयस् ते चाप्य् आमन्त्र्य स्वं स्वम् आस्पदम्"
Kathasaritsagara,"sokss_8,7.154","sūryaprabhaḥ sabhāryaś ca savayasyavadhūyataḥ /
vimānena yayāv ādyaṃ tat sumerutapovanam","सूर्यप्रभः सभार्यश् च सवयस्यवधूयतः /
विमानेन ययाव् आद्यं तत् सुमेरुतपोवनम्"
Kathasaritsagara,"sokss_8,7.155","preṣayām āsa harṣaṃ ca svavayasyaṃ mahībhṛtām /
ratnaprabhasya ca bhrātur ākhyātum udayaṃ nijam","प्रेषयाम् आस हर्षं च स्ववयस्यं महीभृताम् /
रत्नप्रभस्य च भ्रातुर् आख्यातुम् उदयं निजम्"
Kathasaritsagara,"sokss_8,7.156","dinānte ca sa sadratnaparyaṅkaṃ sādhunirmitam /
kāmacūḍāmaṇer vadhvā vāsaveśma viveśa tat","दिनान्ते च स सद्रत्नपर्यङ्कं साधुनिर्मितम् /
कामचूडामणेर् वध्वा वासवेश्म विवेश तत्"
Kathasaritsagara,"sokss_8,7.157","tatraitāṃ ca ghanāśleṣadaśanacchadakhaṇḍanaiḥ /
tyājayitvā śanair lajjāṃ navoḍhāsulabhāṃ kramāt","तत्रैतां च घनाश्लेषदशनच्छदखण्डनैः /
त्याजयित्वा शनैर् लज्जां नवोढासुलभां क्रमात्"
Kathasaritsagara,"sokss_8,7.158","anirvācyaṃ navaṃ mugdhavidagdhamadhuraṃ ratam /
anāsvāditam anyābhyaḥ siṣeve sa tayā saha","अनिर्वाच्यं नवं मुग्धविदग्धमधुरं रतम् /
अनास्वादितम् अन्याभ्यः सिषेवे स तया सह"
Kathasaritsagara,"sokss_8,7.159","idānīṃ bahir anyāsāṃ niveśo hṛdaye 'stu me /
antaḥ punas tavaikasyā iti tāṃ cānvarañjayat","इदानीं बहिर् अन्यासां निवेशो हृदये ऽस्तु मे /
अन्तः पुनस् तवैकस्या इति तां चान्वरञ्जयत्"
Kathasaritsagara,"sokss_8,7.160","tato ratāntasuptasya priyāśleṣasukhāvahā /
śanaiḥ samāptim agaman niśā nidrā ca tasya sā","ततो रतान्तसुप्तस्य प्रियाश्लेषसुखावहा /
शनैः समाप्तिम् अगमन् निशा निद्रा च तस्य सा"
Kathasaritsagara,"sokss_8,7.161","prabhāte ca sa utthāya gatvā sūryaprabhas tataḥ /
ādyās tā rañjayām āsa nijabhāryāḥ saha sthitāḥ","प्रभाते च स उत्थाय गत्वा सूर्यप्रभस् ततः /
आद्यास् ता रञ्जयाम् आस निजभार्याः सह स्थिताः"
Kathasaritsagara,"sokss_8,7.162","tās taṃ navavadhūraktaṃ yāvat parihasanti ca /
sanarmavakramadhurasnigdhamugdhair vacaḥkramaiḥ","तास् तं नववधूरक्तं यावत् परिहसन्ति च /
सनर्मवक्रमधुरस्निग्धमुग्धैर् वचःक्रमैः"
Kathasaritsagara,"sokss_8,7.163","dvāḥsthenāveditas tāvad āgatya praṇipatya ca /
vidyādharaḥ suṣeṇākhyaḥ kṛtinaṃ taṃ vyajijñapat","द्वाःस्थेनावेदितस् तावद् आगत्य प्रणिपत्य च /
विद्याधरः सुषेणाख्यः कृतिनं तं व्यजिज्ञपत्"
Kathasaritsagara,"sokss_8,7.164","deva trikūṭanāthādyaiḥ sarvair vidyādhareśvaraiḥ /
preṣito 'ham ihaivaṃ ca devaṃ vijñāpayanti te","देव त्रिकूटनाथाद्यैः सर्वैर् विद्याधरेश्वरैः /
प्रेषितो ऽहम् इहैवं च देवं विज्ञापयन्ति ते"
Kathasaritsagara,"sokss_8,7.165","ṛṣabhādrau tṛtīye 'hni hy abhiṣekaḥ śubhas tava /
saṃvādyatāṃ tat sarveṣām udyamo 'tra vidhīyatām","ऋषभाद्रौ तृतीये ऽह्नि ह्य् अभिषेकः शुभस् तव /
संवाद्यतां तत् सर्वेषाम् उद्यमो ऽत्र विधीयताम्"
Kathasaritsagara,"sokss_8,7.166","tac chrutvā pratyavocat taṃ dūtaṃ sūryaprabhas tadā /
gaccha trikūṭādhipatiprabhṛtīn brūhi madgirā","तच् छ्रुत्वा प्रत्यवोचत् तं दूतं सूर्यप्रभस् तदा /
गच्छ त्रिकूटाधिपतिप्रभृतीन् ब्रूहि मद्गिरा"
Kathasaritsagara,"sokss_8,7.167","bhavanta eva kurvantu samārambhaṃ vadantu ca /
ātmanaiva paraṃ sajjā vayam ete sthitāḥ punaḥ","भवन्त एव कुर्वन्तु समारम्भं वदन्तु च /
आत्मनैव परं सज्जा वयम् एते स्थिताः पुनः"
Kathasaritsagara,"sokss_8,7.168","saṃvādanaṃ tu sarveṣāṃ kariṣyāmo yathāyatham /
ity āttapratisaṃdeśaḥ suṣeṇaḥ sa tato yayau","संवादनं तु सर्वेषां करिष्यामो यथायथम् /
इत्य् आत्तप्रतिसंदेशः सुषेणः स ततो ययौ"
Kathasaritsagara,"sokss_8,7.169","sūryaprabho 'pi caikaikaṃ prabhāsaprabhṛtīn sakhīn /
devānāṃ yājñavalkyādimunīnāṃ bhūbhṛtāṃ tathā","सूर्यप्रभो ऽपि चैकैकं प्रभासप्रभृतीन् सखीन् /
देवानां याज्ञवल्क्यादिमुनीनां भूभृतां तथा"
Kathasaritsagara,"sokss_8,7.170","vidyādharāsurāṇāṃ ca visasarja pṛthak pṛthak /
nimantraṇāya sarveṣāṃ svābhiṣekamahotsave","विद्याधरासुराणां च विससर्ज पृथक् पृथक् /
निमन्त्रणाय सर्वेषां स्वाभिषेकमहोत्सवे"
Kathasaritsagara,"sokss_8,7.171","svayaṃ jagāma caikākī kailāsaṃ parvatottamam /
harasya cāmbikāyāś ca nimantraṇakṛtodyamaḥ","स्वयं जगाम चैकाकी कैलासं पर्वतोत्तमम् /
हरस्य चाम्बिकायाश् च निमन्त्रणकृतोद्यमः"
Kathasaritsagara,"sokss_8,7.172","ārohaṃś ca tam adrākṣīc chubhrabhūtisitaṃ girim /
sevyaṃ devarṣisiddhānāṃ dvitīyam iva śaṃkaram","आरोहंश् च तम् अद्राक्षीच् छुभ्रभूतिसितं गिरिम् /
सेव्यं देवर्षिसिद्धानां द्वितीयम् इव शंकरम्"
Kathasaritsagara,"sokss_8,7.173","ardhād adhikam āruhya durārohaṃ tataḥ param /
sa taṃ paśyan dadarśātra vaidrumaṃ dvāram ekataḥ","अर्धाद् अधिकम् आरुह्य दुरारोहं ततः परम् /
स तं पश्यन् ददर्शात्र वैद्रुमं द्वारम् एकतः"
Kathasaritsagara,"sokss_8,7.174","yadā praveśaṃ naivātra siddhimān apy avāpa saḥ /
tadaikāgreṇa manasā stauti sma śaśiśekharam","यदा प्रवेशं नैवात्र सिद्धिमान् अप्य् अवाप सः /
तदैकाग्रेण मनसा स्तौति स्म शशिशेखरम्"
Kathasaritsagara,"sokss_8,7.175","tatas tad dvāram udghāṭya pumān gajamukho 'bravīt /
ehi praviśa tuṣṭas te herambo bhagavān iti","ततस् तद् द्वारम् उद्घाट्य पुमान् गजमुखो ऽब्रवीत् /
एहि प्रविश तुष्टस् ते हेरम्बो भगवान् इति"
Kathasaritsagara,"sokss_8,7.176","tataḥ sūryaprabhas tatra praviśyāntaḥ savismayaḥ /
upaviṣṭe mahābhoge jyotīrasaśilātale","ततः सूर्यप्रभस् तत्र प्रविश्यान्तः सविस्मयः /
उपविष्टे महाभोगे ज्योतीरसशिलातले"
Kathasaritsagara,"sokss_8,7.177","dvādaśādityasaṃkāśam ekadaṃṣṭraṃ gajānanam /
lambodaraṃ trinetraṃ ca jvalatparaśumudgaram","द्वादशादित्यसंकाशम् एकदंष्ट्रं गजाननम् /
लम्बोदरं त्रिनेत्रं च ज्वलत्परशुमुद्गरम्"
Kathasaritsagara,"sokss_8,7.178","vināyakaṃ parivṛtaṃ nānāprāṇimukhair gaṇaiḥ /
dadarśātha vavande ca pādayoḥ praṇipatya tam","विनायकं परिवृतं नानाप्राणिमुखैर् गणैः /
ददर्शाथ ववन्दे च पादयोः प्रणिपत्य तम्"
Kathasaritsagara,"sokss_8,7.179","so 'pi taṃ vighnajitprītaḥ pṛṣṭvāgamanakāraṇam /
ārohānena mārgeṇety avocat snigdhayā girā","सो ऽपि तं विघ्नजित्प्रीतः पृष्ट्वागमनकारणम् /
आरोहानेन मार्गेणेत्य् अवोचत् स्निग्धया गिरा"
Kathasaritsagara,"sokss_8,7.180","tena sūryaprabhaḥ so 'nyām ārūḍhaḥ pañcayojanīm /
padmarāgamayaṃ dvāram apaśyad aparaṃ mahat","तेन सूर्यप्रभः सो ऽन्याम् आरूढः पञ्चयोजनीम् /
पद्मरागमयं द्वारम् अपश्यद् अपरं महत्"
Kathasaritsagara,"sokss_8,7.181","anavāptapraveśaś ca tatrāpi sa pinākinam /
devaṃ nāmasahasreṇa tuṣṭāvānanyamānasaḥ","अनवाप्तप्रवेशश् च तत्रापि स पिनाकिनम् /
देवं नामसहस्रेण तुष्टावानन्यमानसः"
Kathasaritsagara,"sokss_8,7.182","tataḥ kumāraputreṇa svayaṃ dvāraṃ vivṛtya tat /
uktātmanā viśākhākhyenāntaḥ prāveśyatātra saḥ","ततः कुमारपुत्रेण स्वयं द्वारं विवृत्य तत् /
उक्तात्मना विशाखाख्येनान्तः प्रावेश्यतात्र सः"
Kathasaritsagara,"sokss_8,7.183","praviṣṭaś ca dadarśātra skandaṃ jvālānaladyutim /
yuktaṃ śākhaviśākhādyaiḥ sadṛśaiḥ pañcabiḥ sutaiḥ","प्रविष्टश् च ददर्शात्र स्कन्दं ज्वालानलद्युतिम् /
युक्तं शाखविशाखाद्यैः सदृशैः पञ्चबिः सुतैः"
Kathasaritsagara,"sokss_8,7.184","sa jātamātrakaprahvair duṣṭagrahaśiśugrahaiḥ /
vṛtaṃ taṃ koṭisaṃkhyākair gaṇeśaiś caraṇānataiḥ","स जातमात्रकप्रह्वैर् दुष्टग्रहशिशुग्रहैः /
वृतं तं कोटिसंख्याकैर् गणेशैश् चरणानतैः"
Kathasaritsagara,"sokss_8,7.185","tenāpi parituṣṭena pṛṣṭvā kāraṇam āgame /
tasyārohaṇamārgo 'tra vyādiṣṭaḥ śarajanmanā","तेनापि परितुष्टेन पृष्ट्वा कारणम् आगमे /
तस्यारोहणमार्गो ऽत्र व्यादिष्टः शरजन्मना"
Kathasaritsagara,"sokss_8,7.186","evaṃ krameṇa cānyāni ratnadvārāṇi pañca saḥ /
sabhairavamahākālavīrabhadreṇa nandinā","एवं क्रमेण चान्यानि रत्नद्वाराणि पञ्च सः /
सभैरवमहाकालवीरभद्रेण नन्दिना"
Kathasaritsagara,"sokss_8,7.187","bhṛṅgiṇā cānugaiḥ sākaṃ niruddhāni yathākramam /
atītya prāpa pṛṣṭhe 'dreḥ sphāṭikaṃ dvāram uttamam","भृङ्गिणा चानुगैः साकं निरुद्धानि यथाक्रमम् /
अतीत्य प्राप पृष्ठे ऽद्रेः स्फाटिकं द्वारम् उत्तमम्"
Kathasaritsagara,"sokss_8,7.188","tataḥ stuvan devadevaṃ rudreṣv ekena sādaram /
praveśitas tad adrākṣīc chaṃbhoḥ svargādhikaṃ padam","ततः स्तुवन् देवदेवं रुद्रेष्व् एकेन सादरम् /
प्रवेशितस् तद् अद्राक्षीच् छंभोः स्वर्गाधिकं पदम्"
Kathasaritsagara,"sokss_8,7.189","divyagandhavahad vātaṃ sadāpuṣpaphaladrumam /
gandharvārabdhasaṃgītam apsaronṛttasotsavam","दिव्यगन्धवहद् वातं सदापुष्पफलद्रुमम् /
गन्धर्वारब्धसंगीतम् अप्सरोनृत्तसोत्सवम्"
Kathasaritsagara,"sokss_8,7.190","tatraikadeśe sphaṭikamayasiṃhāsane sthitam /
trilocanaṃ śūlapāṇiṃ svacchasphaṭikasaṃnibham","तत्रैकदेशे स्फटिकमयसिंहासने स्थितम् /
त्रिलोचनं शूलपाणिं स्वच्छस्फटिकसंनिभम्"
Kathasaritsagara,"sokss_8,7.191","baddhapiṅgajaṭājūṭaṃ cārucandrārdhaśekharam /
pārśvasthayā girijayā bhagavatyopasevitam","बद्धपिङ्गजटाजूटं चारुचन्द्रार्धशेखरम् /
पार्श्वस्थया गिरिजया भगवत्योपसेवितम्"
Kathasaritsagara,"sokss_8,7.192","sūryaprabhaḥ sa sānandaḥ paśyati sma maheśvaram /
upetya cāpatat tasya sadevīkasya pādayoḥ","सूर्यप्रभः स सानन्दः पश्यति स्म महेश्वरम् /
उपेत्य चापतत् तस्य सदेवीकस्य पादयोः"
Kathasaritsagara,"sokss_8,7.193","tataḥ pṛṣṭhe karaṃ dattvā tam utthāpyopaveśya ca /
kim artham āgato 'sīti papraccha bhagavān haraḥ","ततः पृष्ठे करं दत्त्वा तम् उत्थाप्योपवेश्य च /
किम् अर्थम् आगतो ऽसीति पप्रच्छ भगवान् हरः"
Kathasaritsagara,"sokss_8,7.194","pratyāsanno 'bhiṣeko me saṃnidhānaṃ tad arthaye /
prabhos tatreti taṃ sūryaprabhaḥ pratyabravīc ca saḥ","प्रत्यासन्नो ऽभिषेको मे संनिधानं तद् अर्थये /
प्रभोस् तत्रेति तं सूर्यप्रभः प्रत्यब्रवीच् च सः"
Kathasaritsagara,"sokss_8,7.195","tataḥ śaṃbhur uvācainam iyān kliṣṭo 'si tarhi kim /
saṃnidhānāya kiṃ putra tata evāsmi na smṛtaḥ","ततः शंभुर् उवाचैनम् इयान् क्लिष्टो ऽसि तर्हि किम् /
संनिधानाय किं पुत्र तत एवास्मि न स्मृतः"
Kathasaritsagara,"sokss_8,7.196","tad astu saṃnidhāsye 'ham ity uktvā bhaktavatsalaḥ /
so 'ntikasthitam āhūya gaṇam ekaṃ samādiśat","तद् अस्तु संनिधास्ये ऽहम् इत्य् उक्त्वा भक्तवत्सलः /
सो ऽन्तिकस्थितम् आहूय गणम् एकं समादिशत्"
Kathasaritsagara,"sokss_8,7.197","gacchaitam abhiṣekārtham ṛṣabhaṃ parvataṃ naya /
mahābhiṣekasthānaṃ hi tad eṣāṃ cakravartinām","गच्छैतम् अभिषेकार्थम् ऋषभं पर्वतं नय /
महाभिषेकस्थानं हि तद् एषां चक्रवर्तिनाम्"
Kathasaritsagara,"sokss_8,7.198","ityādiṣṭo bhagavatā sa taṃ sūryaprabhaṃ gaṇaḥ /
pradakṣiṇīkṛteśānam utsaṅge praṇato 'grahīt","इत्यादिष्टो भगवता स तं सूर्यप्रभं गणः /
प्रदक्षिणीकृतेशानम् उत्सङ्गे प्रणतो ऽग्रहीत्"
Kathasaritsagara,"sokss_8,7.199","nītvā saṃsthāpayām āsa tasminn ṛṣabha parvate /
svasiddhyā tatkṣaṇenaiva yayau cādarśanaṃ tataḥ","नीत्वा संस्थापयाम् आस तस्मिन्न् ऋषभ पर्वते /
स्वसिद्ध्या तत्क्षणेनैव ययौ चादर्शनं ततः"
Kathasaritsagara,"sokss_8,7.200","sūryaprabhasya cātrasthasyāyayuḥ svavayasyakāḥ /
kāmacūḍāmaṇimukhā bhāryā vidyādharādhipāḥ","सूर्यप्रभस्य चात्रस्थस्याययुः स्ववयस्यकाः /
कामचूडामणिमुखा भार्या विद्याधराधिपाः"
Kathasaritsagara,"sokss_8,7.201","sendrāś ca devā asurāḥ samayādyā maharṣayaḥ /
śrutaśarmā sumeruś ca sa suvāsakumārakaḥ","सेन्द्राश् च देवा असुराः समयाद्या महर्षयः /
श्रुतशर्मा सुमेरुश् च स सुवासकुमारकः"
Kathasaritsagara,"sokss_8,7.202","sūryaprabhaś ca sarvāṃs tāny athocitam amānayat /
uktarudrādivṛttāntam abhyanandaṃś ca te 'pi tam","सूर्यप्रभश् च सर्वांस् तान्य् अथोचितम् अमानयत् /
उक्तरुद्रादिवृत्तान्तम् अभ्यनन्दंश् च ते ऽपि तम्"
Kathasaritsagara,"sokss_8,7.203","atha vividhauṣadhisahitaṃ nadīnadāmbhodhitīrthasaṃbhūtam /
maṇikanakamayaiḥ kumbhaiḥ svayam āninyur jalaṃ prabhāsādyāḥ","अथ विविधौषधिसहितं नदीनदाम्भोधितीर्थसंभूतम् /
मणिकनकमयैः कुम्भैः स्वयम् आनिन्युर् जलं प्रभासाद्याः"
Kathasaritsagara,"sokss_8,7.204","tāvad gaurīsahito bhagavān atrāyayau purārātiḥ /
devāsuravidyādharanṛpatimaharṣipraṇamyamānāṅghriḥ","तावद् गौरीसहितो भगवान् अत्राययौ पुरारातिः /
देवासुरविद्याधरनृपतिमहर्षिप्रणम्यमानाङ्घ्रिः"
Kathasaritsagara,"sokss_8,7.205","sarveṣu teṣu suradānavakhecareṣu puṇyāhaghoṣamukhareṣv akhilair jalais te /
sūryaprabhaṃ tam ṛṣayo dyucarādhirājye siṃhāsane sam upaveśitam abhyaṣiñcan","सर्वेषु तेषु सुरदानवखेचरेषु पुण्याहघोषमुखरेष्व् अखिलैर् जलैस् ते /
सूर्यप्रभं तम् ऋषयो द्युचराधिराज्ये सिंहासने सम् उपवेशितम् अभ्यषिञ्चन्"
Kathasaritsagara,"sokss_8,7.206","babandha paṭṭaṃ mukuṭaṃ ca tasya sa
prahṛṣya vijñānamayo mayāsuraḥ /
nanāda tūryaiḥ saha devadundubhir
varāpsaronṛttapuraḥ saro divi","बबन्ध पट्टं मुकुटं च तस्य स
प्रहृष्य विज्ञानमयो मयासुरः /
ननाद तूर्यैः सह देवदुन्दुभिर्
वराप्सरोनृत्तपुरः सरो दिवि"
Kathasaritsagara,"sokss_8,7.207","tāṃ ca maharṣisamūhaḥ sa kāmacūḍāmaṇiṃ samabhiṣicya /
sūryaprabhasya vidadhe tasya samucitāṃ mahādevīm","तां च महर्षिसमूहः स कामचूडामणिं समभिषिच्य /
सूर्यप्रभस्य विदधे तस्य समुचितां महादेवीम्"
Kathasaritsagara,"sokss_8,7.208","tato gateṣu tridaśāsureṣu
sūryaprabho bandhusuhṛdvayasyaiḥ /
sahātra vidyādharacakravartī
mahābhiṣekotsavam ātatāna","ततो गतेषु त्रिदशासुरेषु
सूर्यप्रभो बन्धुसुहृद्वयस्यैः /
सहात्र विद्याधरचक्रवर्ती
महाभिषेकोत्सवम् आततान"
Kathasaritsagara,"sokss_8,7.209","dinaiś ca vedyardhakam uttaraṃ tad
dattvā haroktaṃ śrutaśarmaṇe saḥ /
anyāḥ priyāḥ prāpya samaṃ vayasyair
bheje ciraṃ khecararājalakṣmīm","दिनैश् च वेद्यर्धकम् उत्तरं तद्
दत्त्वा हरोक्तं श्रुतशर्मणे सः /
अन्याः प्रियाः प्राप्य समं वयस्यैर्
भेजे चिरं खेचरराजलक्ष्मीम्"
Kathasaritsagara,"sokss_8,7.210","evaṃ haraprasādaprabhāvataḥ prāpi mānuṣeṇāpi /
sūryaprabheṇa pūrvaṃ vidyādharacakravartitvam","एवं हरप्रसादप्रभावतः प्रापि मानुषेणापि /
सूर्यप्रभेण पूर्वं विद्याधरचक्रवर्तित्वम्"
Kathasaritsagara,"sokss_8,7.211","iti vidyādharadhuryo vyākhyāya kathāṃ sa vatsarājāgre /
vajraprabhaḥ praṇamya ca naravāhanadattam udyayau gaganam","इति विद्याधरधुर्यो व्याख्याय कथां स वत्सराजाग्रे /
वज्रप्रभः प्रणम्य च नरवाहनदत्तम् उद्ययौ गगनम्"
Kathasaritsagara,"sokss_8,7.212","tasmin gate ca naravāhanadattadevo devyā svayā madanamañcukayā sametaḥ /
vatseśvarasya pitur āsta gṛhe sa vīro vidyādharendrapadalābham udīkṣamāṇaḥ","तस्मिन् गते च नरवाहनदत्तदेवो देव्या स्वया मदनमञ्चुकया समेतः /
वत्सेश्वरस्य पितुर् आस्त गृहे स वीरो विद्याधरेन्द्रपदलाभम् उदीक्षमाणः"
Kathasaritsagara,"sokss_9,0.1","iti mahākaviśrīsomadevabhaṭṭaviracite kathāsaritsāgare sūryaprabhalambake saptamas taraṅgaḥ /

samāptaś cāyaṃ sūryaprabhalambako 'ṣṭamaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

alaṃkāravatī nāma navamo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे सूर्यप्रभलम्बके सप्तमस् तरङ्गः /

समाप्तश् चायं सूर्यप्रभलम्बको ऽष्टमः /

// श्रीः //

महाकविश्रीसोमदेवभट्टविरचितः कथासरित्सागरः /

अलंकारवती नाम नवमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_9,1.1","prathamas taraṅgaḥ /

niśumbhabharanamrūrvīkharvitāḥ parvatā api /
yaṃ namantīva nṛtyantaṃ namāmas taṃ vināyakam","प्रथमस् तरङ्गः /

निशुम्भभरनम्रूर्वीखर्विताः पर्वता अपि /
यं नमन्तीव नृत्यन्तं नमामस् तं विनायकम्"
Kathasaritsagara,"sokss_9,1.2","evaṃ vatseśvarasutaḥ kauśāmbyāṃ bhavane pituḥ /
vasan vidyadharādhīśair ādāv eva kṛtānatiḥ","एवं वत्सेश्वरसुतः कौशाम्ब्यां भवने पितुः /
वसन् विद्यधराधीशैर् आदाव् एव कृतानतिः"
Kathasaritsagara,"sokss_9,1.3","naravāhanadattaḥ sa kadācin mṛgayāgataḥ /
viveśa gomukhasakho muktasainyo mahad dhanam","नरवाहनदत्तः स कदाचिन् मृगयागतः /
विवेश गोमुखसखो मुक्तसैन्यो महद् धनम्"
Kathasaritsagara,"sokss_9,1.4","sa tatra dakṣiṇenākṣṇā sphuratoktaśubhāgamaḥ /
divyavīṇāravonmiśram aśṛṇod ītaniḥsvanam","स तत्र दक्षिणेनाक्ष्णा स्फुरतोक्तशुभागमः /
दिव्यवीणारवोन्मिश्रम् अशृणोद् ईतनिःस्वनम्"
Kathasaritsagara,"sokss_9,1.5","gatvā tadanusāreṇa nātidūraṃ dadarśa saḥ /
svayaṃbhyāyatanaṃ śaivaṃ saṃyatāśvo viveśa ca","गत्वा तदनुसारेण नातिदूरं ददर्श सः /
स्वयंभ्यायतनं शैवं संयताश्वो विवेश च"
Kathasaritsagara,"sokss_9,1.6","tatropavīṇayantīṃ ca deveśaṃ devakanyakām /
apaśyad varakanyābhir bahvībhiḥ parivāritām","तत्रोपवीणयन्तीं च देवेशं देवकन्यकाम् /
अपश्यद् वरकन्याभिर् बह्वीभिः परिवारिताम्"
Kathasaritsagara,"sokss_9,1.7","sā dṛṣṭā tasya hṛdayaṃ prasaratkāntinirjharā /
indumūrtir ivāmbhodheḥ kṣobhayām āsa tatkṣaṇam","सा दृष्टा तस्य हृदयं प्रसरत्कान्तिनिर्झरा /
इन्दुमूर्तिर् इवाम्भोधेः क्षोभयाम् आस तत्क्षणम्"
Kathasaritsagara,"sokss_9,1.8","sāpi taṃ sarasasnigdhamugdhenālokya cakṣuṣā /
tad ekagatacittābhūd vismṛtasvarasāraṇā","सापि तं सरसस्निग्धमुग्धेनालोक्य चक्षुषा /
तद् एकगतचित्ताभूद् विस्मृतस्वरसारणा"
Kathasaritsagara,"sokss_9,1.9","naravāhanadattasya cittajño gomukhas tataḥ /
keyaṃ kasya sutā ceti yāvat pṛcchati tatsakhīḥ","नरवाहनदत्तस्य चित्तज्ञो गोमुखस् ततः /
केयं कस्य सुता चेति यावत् पृच्छति तत्सखीः"
Kathasaritsagara,"sokss_9,1.10","tāvac ca sadṛśī tasyāḥ pūrvaṃ hemāruṇaprabhā /
paścād avatatāraikā prauḍhā vidyādharī divaḥ","तावच् च सदृशी तस्याः पूर्वं हेमारुणप्रभा /
पश्चाद् अवततारैका प्रौढा विद्याधरी दिवः"
Kathasaritsagara,"sokss_9,1.11","sā cāvatīrya kanyāyās tasyāḥ pārśva upāviśat /
kanyāpy utthāya sā tasyāḥ pādayor apatat tadā","सा चावतीर्य कन्यायास् तस्याः पार्श्व उपाविशत् /
कन्याप्य् उत्थाय सा तस्याः पादयोर् अपतत् तदा"
Kathasaritsagara,"sokss_9,1.12","sarvavidyādharādhīśaṃ nirvighnaṃ patim āpnuhi /
iti prauḍhāpi sā tasyāḥ kanyāyā āśiṣaṃ dadau","सर्वविद्याधराधीशं निर्विघ्नं पतिम् आप्नुहि /
इति प्रौढापि सा तस्याः कन्याया आशिषं ददौ"
Kathasaritsagara,"sokss_9,1.13","naravāhanadatto 'tha tām upetya praṇamya ca /
dattāśiṣaṃ paryapṛcchat saumyāṃ vidyādharīṃ śanaiḥ","नरवाहनदत्तो ऽथ ताम् उपेत्य प्रणम्य च /
दत्ताशिषं पर्यपृच्छत् सौम्यां विद्याधरीं शनैः"
Kathasaritsagara,"sokss_9,1.14","keyaṃ kanyā bhavaty amba tava kā kathyatām iti /
tato vidyādharī sā tam uvāca śṛṇu vacmy adaḥ","केयं कन्या भवत्य् अम्ब तव का कथ्यताम् इति /
ततो विद्याधरी सा तम् उवाच शृणु वच्म्य् अदः"
Kathasaritsagara,"sokss_9,1.15","asti gaurīguroḥ śaile śrīsundarapuraṃ puram /
āste 'laṃkāraśīlākhyas tatra vidyādhareśvaraḥ","अस्ति गौरीगुरोः शैले श्रीसुन्दरपुरं पुरम् /
आस्ते ऽलंकारशीलाख्यस् तत्र विद्याधरेश्वरः"
Kathasaritsagara,"sokss_9,1.16","tasyodāraguṇasyāsti mahiṣī kāñcanaprabhā /
tasyāṃ tasya ca kālena rājñaḥ sūnur ajāyata","तस्योदारगुणस्यास्ति महिषी काञ्चनप्रभा /
तस्यां तस्य च कालेन राज्ञः सूनुर् अजायत"
Kathasaritsagara,"sokss_9,1.17","eṣa dharmaparo bhāvīty ādiṣṭam umayā yadā /
svapne tadā dharmaśīlaṃ nāmnā tam akarot pitā","एष धर्मपरो भावीत्य् आदिष्टम् उमया यदा /
स्वप्ने तदा धर्मशीलं नाम्ना तम् अकरोत् पिता"
Kathasaritsagara,"sokss_9,1.18","krameṇa yauvanaprāptaṃ dharmaśīlaṃ sa taṃ sutam /
rājā saṃyojya vidyābhir yauvarājye 'bhiṣiktavān","क्रमेण यौवनप्राप्तं धर्मशीलं स तं सुतम् /
राजा संयोज्य विद्याभिर् यौवराज्ये ऽभिषिक्तवान्"
Kathasaritsagara,"sokss_9,1.19","tataḥ sa yauvarājyastho dharmaikaparamo vaśī /
arañjayad dharmaśīlaḥ pitur abhyadhikaṃ prajāḥ","ततः स यौवराज्यस्थो धर्मैकपरमो वशी /
अरञ्जयद् धर्मशीलः पितुर् अभ्यधिकं प्रजाः"
Kathasaritsagara,"sokss_9,1.20","tato 'laṃkāraśīlasya rājñaḥ sā kāñcanaprabhā /
antarvatnī satī rājñī tasya sūte sma kanyakām","ततो ऽलंकारशीलस्य राज्ञः सा काञ्चनप्रभा /
अन्तर्वत्नी सती राज्ञी तस्य सूते स्म कन्यकाम्"
Kathasaritsagara,"sokss_9,1.21","naravāhanadattasya bhāryaiṣā cakravartinaḥ /
kanyā bhavitrīti tadā divyā vāgudaghoṣayat","नरवाहनदत्तस्य भार्यैषा चक्रवर्तिनः /
कन्या भवित्रीति तदा दिव्या वागुदघोषयत्"
Kathasaritsagara,"sokss_9,1.22","tato 'tra tenālaṃkāravatīti kṛtanāmikā /
pitrā krameṇāvardhiṣṭa bālā śaktikaleva sā","ततो ऽत्र तेनालंकारवतीति कृतनामिका /
पित्रा क्रमेणावर्धिष्ट बाला शक्तिकलेव सा"
Kathasaritsagara,"sokss_9,1.23","kālena yauvanasthā ca prāptavidyā nijātpituḥ /
tattadāyatanaṃ śaṃbhorbhaktyā bhramitumudyatā","कालेन यौवनस्था च प्राप्तविद्या निजात्पितुः /
तत्तदायतनं शंभोर्भक्त्या भ्रमितुमुद्यता"
Kathasaritsagara,"sokss_9,1.24","tāvac ca dharmaśīlo 'sya bhrātā śānto yuvāpi san /
raho 'laṃkāraśīlaṃ taṃ pitaraṃ svaṃ vyajijñapat","तावच् च धर्मशीलो ऽस्य भ्राता शान्तो युवापि सन् /
रहो ऽलंकारशीलं तं पितरं स्वं व्यजिज्ञपत्"
Kathasaritsagara,"sokss_9,1.25","na māṃ bhogā ime tāta prīṇanti kṣaṇabhaṅgurāḥ /
kiṃ tadasti hi saṃsāre paryantavirasaṃ na yat","न मां भोगा इमे तात प्रीणन्ति क्षणभङ्गुराः /
किं तदस्ति हि संसारे पर्यन्तविरसं न यत्"
Kathasaritsagara,"sokss_9,1.26","tathā caitattvayā kiṃ na śrutaṃ vyāsamunervacaḥ /
sarve kṣayāntā nicayāḥ patanāntāḥ samucchrayāḥ","तथा चैतत्त्वया किं न श्रुतं व्यासमुनेर्वचः /
सर्वे क्षयान्ता निचयाः पतनान्ताः समुच्छ्रयाः"
Kathasaritsagara,"sokss_9,1.27","saṃyogā viprayogāntā maraṇāntaṃ hi jīvitam /
tadeṣu kā ratistāta naśvareṣu manasvinām","संयोगा विप्रयोगान्ता मरणान्तं हि जीवितम् /
तदेषु का रतिस्तात नश्वरेषु मनस्विनाम्"
Kathasaritsagara,"sokss_9,1.28","paratra ca sahāyānti na bhogā nārthasaṃcayāḥ /
ekastu bāndhavo dharmo na jahāti padātpadam","परत्र च सहायान्ति न भोगा नार्थसंचयाः /
एकस्तु बान्धवो धर्मो न जहाति पदात्पदम्"
Kathasaritsagara,"sokss_9,1.29","tasmādvanāya gatvāhaṃ sādhayāmyuttamaṃ tapaḥ /
āsādayeyaṃ tad yena śāśvataṃ paramaṃ padam","तस्माद्वनाय गत्वाहं साधयाम्युत्तमं तपः /
आसादयेयं तद् येन शाश्वतं परमं पदम्"
Kathasaritsagara,"sokss_9,1.30","ity uktavantaṃ taṃ putraṃ dharmaśīlaṃ samākulaḥ /
rājālaṃkāraśīlo 'tha vakti smodaśrulocanaḥ","इत्य् उक्तवन्तं तं पुत्रं धर्मशीलं समाकुलः /
राजालंकारशीलो ऽथ वक्ति स्मोदश्रुलोचनः"
Kathasaritsagara,"sokss_9,1.31","bālasyaiva tavākāṇḍe ko 'yaṃ putra matibhramaḥ /
upayukte hi tāruṇye praśamaḥ sadbhir iṣyate","बालस्यैव तवाकाण्डे को ऽयं पुत्र मतिभ्रमः /
उपयुक्ते हि तारुण्ये प्रशमः सद्भिर् इष्यते"
Kathasaritsagara,"sokss_9,1.32","kṛtadārasya dharmeṇa rājyaṃ pālayatastava /
bhogān bhoktum ayaṃ kālo na vairāgyasya sāṃpratam","कृतदारस्य धर्मेण राज्यं पालयतस्तव /
भोगान् भोक्तुम् अयं कालो न वैराग्यस्य सांप्रतम्"
Kathasaritsagara,"sokss_9,1.33","etatpiturvacaḥ śrutvā dharmaśīlo 'bhyadhātpunaḥ /
na śamāśamayor atra niyamo 'sti vayaḥkṛtaḥ","एतत्पितुर्वचः श्रुत्वा धर्मशीलो ऽभ्यधात्पुनः /
न शमाशमयोर् अत्र नियमो ऽस्ति वयःकृतः"
Kathasaritsagara,"sokss_9,1.34","īśvarānugṛhīto hi kaścidbālo 'pi śāmyati /
vṛddho 'pi na śamaṃ yāti kaś citkāpuruṣaḥ punaḥ","ईश्वरानुगृहीतो हि कश्चिद्बालो ऽपि शाम्यति /
वृद्धो ऽपि न शमं याति कश् चित्कापुरुषः पुनः"
Kathasaritsagara,"sokss_9,1.35","na ca rājye ratirme 'sti na vā dāraparigrahe /
mamaitajīvitaphalaṃ yacchivārādhanaṃ tapaḥ","न च राज्ये रतिर्मे ऽस्ति न वा दारपरिग्रहे /
ममैतजीवितफलं यच्छिवाराधनं तपः"
Kathasaritsagara,"sokss_9,1.36","iti bruvāṇaṃ yatnenāpyanivāryamavekṣya tam /
pitālaṃkāraśīlo 'sau vimucyāśrūṇyabhāṣata","इति ब्रुवाणं यत्नेनाप्यनिवार्यमवेक्ष्य तम् /
पितालंकारशीलो ऽसौ विमुच्याश्रूण्यभाषत"
Kathasaritsagara,"sokss_9,1.37","yadi yūno 'pi te putra vairāgyam idamīdṛśam /
nāsti vṛddhasya me tatkimaham apy āśraye vanam","यदि यूनो ऽपि ते पुत्र वैराग्यम् इदमीदृशम् /
नास्ति वृद्धस्य मे तत्किमहम् अप्य् आश्रये वनम्"
Kathasaritsagara,"sokss_9,1.38","ity uktvā martyalokaṃ ca gatvā bhārāyutaṃ dadau /
brāhmaṇebhyo daridrebhyo ratnānāṃ kāñcanasya ca","इत्य् उक्त्वा मर्त्यलोकं च गत्वा भारायुतं ददौ /
ब्राह्मणेभ्यो दरिद्रेभ्यो रत्नानां काञ्चनस्य च"
Kathasaritsagara,"sokss_9,1.39","etya ca svapuraṃ bhāryāmavocatkāñcanaprabhām /
tvayā madājñayehaiva sthātavyaṃ nagare nije","एत्य च स्वपुरं भार्यामवोचत्काञ्चनप्रभाम् /
त्वया मदाज्ञयेहैव स्थातव्यं नगरे निजे"
Kathasaritsagara,"sokss_9,1.40","rakṣālaṃkāravatyeṣā kanyā pūrṇe ca vatsare /
asti vaivāhalagno 'syāstithāvadyatane śubhaḥ","रक्षालंकारवत्येषा कन्या पूर्णे च वत्सरे /
अस्ति वैवाहलग्नो ऽस्यास्तिथावद्यतने शुभः"
Kathasaritsagara,"sokss_9,1.41","naravāhanadattāya dāsyāmyetāmahaṃ tadā /
sa cakravartī jāmātā pāsyatīdaṃ puraṃ ca naḥ","नरवाहनदत्ताय दास्याम्येतामहं तदा /
स चक्रवर्ती जामाता पास्यतीदं पुरं च नः"
Kathasaritsagara,"sokss_9,1.42","ity uktvā dattaśapathāṃ bhāryāṃ rājā nivartya saḥ /
sasutāṃ vilapantīṃ tāṃ saputraḥ śiśriye vanam","इत्य् उक्त्वा दत्तशपथां भार्यां राजा निवर्त्य सः /
ससुतां विलपन्तीं तां सपुत्रः शिश्रिये वनम्"
Kathasaritsagara,"sokss_9,1.43","sā tu svapuramadhyāsta tadbhāryā kāñcanaprabhā /
duhitrā saha sādhvī strī bhartrājñāṃ kā hi laṅghayet","सा तु स्वपुरमध्यास्त तद्भार्या काञ्चनप्रभा /
दुहित्रा सह साध्वी स्त्री भर्त्राज्ञां का हि लङ्घयेत्"
Kathasaritsagara,"sokss_9,1.44","tatsutātha tayā mātrā saha snehānuyātayā /
alaṃkāravatī bhrāntā bahūnyāyatanāni ca","तत्सुताथ तया मात्रा सह स्नेहानुयातया /
अलंकारवती भ्रान्ता बहून्यायतनानि च"
Kathasaritsagara,"sokss_9,1.45","ekadā tāṃ ca vakti sma vidyā prajñaptisaṃjñikā /
kaśmīreṣu svayaṃbhūni gatvā kṣetrāṇi pūjaya","एकदा तां च वक्ति स्म विद्या प्रज्ञप्तिसंज्ञिका /
कश्मीरेषु स्वयंभूनि गत्वा क्षेत्राणि पूजय"
Kathasaritsagara,"sokss_9,1.46","naravāhanadattaṃ hi nirvighnaṃ taṃ patiṃ tataḥ /
sarvavidyādharendraikacakravartinamāpsyasi","नरवाहनदत्तं हि निर्विघ्नं तं पतिं ततः /
सर्वविद्याधरेन्द्रैकचक्रवर्तिनमाप्स्यसि"
Kathasaritsagara,"sokss_9,1.47","ity uktā vidyayā gatvā kaśmīrānsā samātṛkā /
alaṃkāravatī śaṃbhuṃ puṇyakṣetreṣv apūjayat","इत्य् उक्ता विद्यया गत्वा कश्मीरान्सा समातृका /
अलंकारवती शंभुं पुण्यक्षेत्रेष्व् अपूजयत्"
Kathasaritsagara,"sokss_9,1.48","nandikṣetre mahādevagirāvamaraparvate /
sureśvaryādriṣu tathā vijaye kapaṭeśvare","नन्दिक्षेत्रे महादेवगिरावमरपर्वते /
सुरेश्वर्याद्रिषु तथा विजये कपटेश्वरे"
Kathasaritsagara,"sokss_9,1.49","evamādiṣu saṃpūjya kṣetreṣu girijāpatim /
vidyādharendrakanyā sā tanmātā cāgate gṛhān","एवमादिषु संपूज्य क्षेत्रेषु गिरिजापतिम् /
विद्याधरेन्द्रकन्या सा तन्माता चागते गृहान्"
Kathasaritsagara,"sokss_9,1.50","tāmetāṃ viddhyalaṃkāravatīṃ subhaga kanyakām /
tāṃ ca mātarametasyā viddhi māṃ kāñcanaprabhām","तामेतां विद्ध्यलंकारवतीं सुभग कन्यकाम् /
तां च मातरमेतस्या विद्धि मां काञ्चनप्रभाम्"
Kathasaritsagara,"sokss_9,1.51","adya caiṣā mamānuktvaivāgatemaṃ śivālayam /
tataḥ prajñaptividyāto vijñāyāhamihāgatā","अद्य चैषा ममानुक्त्वैवागतेमं शिवालयम् /
ततः प्रज्ञप्तिविद्यातो विज्ञायाहमिहागता"
Kathasaritsagara,"sokss_9,1.52","tanmukhādeva ca jñātastvamapīhāgato mayā /
tadetāṃ devatādiṣṭām upayacchasva me sutām","तन्मुखादेव च ज्ञातस्त्वमपीहागतो मया /
तदेतां देवतादिष्टाम् उपयच्छस्व मे सुताम्"
Kathasaritsagara,"sokss_9,1.53","prātaś ca so 'syāḥ pitroktaḥ prāpto vaivāhavāsaraḥ /
tadadya putra kauśāmbīṃ svām eva nagarīṃ vraja","प्रातश् च सो ऽस्याः पित्रोक्तः प्राप्तो वैवाहवासरः /
तदद्य पुत्र कौशाम्बीं स्वाम् एव नगरीं व्रज"
Kathasaritsagara,"sokss_9,1.54","āvāmitaś ca gacchāvaḥ prātaretya tapovanāt /
rājālaṃkāraśīlas te dāsyatyetāṃ sutāṃ svayam","आवामितश् च गच्छावः प्रातरेत्य तपोवनात् /
राजालंकारशीलस् ते दास्यत्येतां सुतां स्वयम्"
Kathasaritsagara,"sokss_9,1.55","evaṃ tayokte 'laṃkāravatyās tasyāś ca tasya ca /
naravāhanadattasya kāpyavasthā dvayor abhūt","एवं तयोक्ते ऽलंकारवत्यास् तस्याश् च तस्य च /
नरवाहनदत्तस्य काप्यवस्था द्वयोर् अभूत्"
Kathasaritsagara,"sokss_9,1.56","anyonyarajanīmātraviśleṣāsahanātmanoḥ /
cakrāhvayor ivāsanne dinānte sāśrunetrayoḥ","अन्योन्यरजनीमात्रविश्लेषासहनात्मनोः /
चक्राह्वयोर् इवासन्ने दिनान्ते साश्रुनेत्रयोः"
Kathasaritsagara,"sokss_9,1.57","dṛṣṭvā tau tādṛśau dvāvapyavādītkāñcanaprabhā /
kimekarātriviśleṣe hy adhair yaṃ yuvayor idam","दृष्ट्वा तौ तादृशौ द्वावप्यवादीत्काञ्चनप्रभा /
किमेकरात्रिविश्लेषे ह्य् अधैर् यं युवयोर् इदम्"
Kathasaritsagara,"sokss_9,1.58","aniścitāvadhiṃ dhīrāḥ sahante virahaṃ ciram /
śrūyatāṃ rāmabhadrasya sītādevyās tathā kathā","अनिश्चितावधिं धीराः सहन्ते विरहं चिरम् /
श्रूयतां रामभद्रस्य सीतादेव्यास् तथा कथा"
Kathasaritsagara,"sokss_9,1.59","rājño daśarathasyāsīdayodhyādhipateḥ sutaḥ /
rāmo bharataśatrughnalakṣmaṇānāṃ purāgrajaḥ","राज्ञो दशरथस्यासीदयोध्याधिपतेः सुतः /
रामो भरतशत्रुघ्नलक्ष्मणानां पुराग्रजः"
Kathasaritsagara,"sokss_9,1.60","viṣṇoravatatārāṃśo rāvaṇocchedanāya yaḥ /
sītā tasyābhavadbhāryā prāṇeśā janakātmajā","विष्णोरवततारांशो रावणोच्छेदनाय यः /
सीता तस्याभवद्भार्या प्राणेशा जनकात्मजा"
Kathasaritsagara,"sokss_9,1.61","sa pitrā bharatanyastarāyena vidhiyogataḥ /
preṣito 'bhūdvanaṃ sākaṃ sītayā lakṣmaṇena ca","स पित्रा भरतन्यस्तरायेन विधियोगतः /
प्रेषितो ऽभूद्वनं साकं सीतया लक्ष्मणेन च"
Kathasaritsagara,"sokss_9,1.62","tatra tasyāharatsītāṃ māyayā rāvaṇaḥ priyām /
nināya ca purīṃ laṅkāṃ pathi hatvā jaṭāyuṣam","तत्र तस्याहरत्सीतां मायया रावणः प्रियाम् /
निनाय च पुरीं लङ्कां पथि हत्वा जटायुषम्"
Kathasaritsagara,"sokss_9,1.63","tataḥ sa rāmo virahī sugrīvaṃ vālino vadhāt /
svīkṛtya mārutiṃ preṣya tatpravṛttimabudhyata","ततः स रामो विरही सुग्रीवं वालिनो वधात् /
स्वीकृत्य मारुतिं प्रेष्य तत्प्रवृत्तिमबुध्यत"
Kathasaritsagara,"sokss_9,1.64","gatvā ca sāgare setuṃ baddhvā hatvā ca rāvaṇam /
laṅkāṃ vibhīṣaṇe nyasya sītāṃ pratyājahāra saḥ","गत्वा च सागरे सेतुं बद्ध्वा हत्वा च रावणम् /
लङ्कां विभीषणे न्यस्य सीतां प्रत्याजहार सः"
Kathasaritsagara,"sokss_9,1.65","athāvṛttasya vanataḥ śāsato bharatārpitam /
tasya rājyamayodhyāyāṃ sītā garbhamadhatta sā","अथावृत्तस्य वनतः शासतो भरतार्पितम् /
तस्य राज्यमयोध्यायां सीता गर्भमधत्त सा"
Kathasaritsagara,"sokss_9,1.66","tāvac cātra prajāceṣṭāṃ jñātumalpaparicchadaḥ /
svair aṃ paribhramannekaṃ so 'paśyatpuruṣaṃ prabhuḥ","तावच् चात्र प्रजाचेष्टां ज्ञातुमल्पपरिच्छदः /
स्वैर् अं परिभ्रमन्नेकं सो ऽपश्यत्पुरुषं प्रभुः"
Kathasaritsagara,"sokss_9,1.67","has te gṛhītvā gṛhiṇīṃ nirasyantaṃ nijād gṛhāt /
parasyeyaṃ gṛhamagāditi doṣānukīrtanāt","हस् ते गृहीत्वा गृहिणीं निरस्यन्तं निजाद् गृहात् /
परस्येयं गृहमगादिति दोषानुकीर्तनात्"
Kathasaritsagara,"sokss_9,1.68","rakṣogṛhoṣitā sītā rāmadevena nojjhitā /
ayam abhyadhiko yo māmujjhati jñātiveśmagām","रक्षोगृहोषिता सीता रामदेवेन नोज्झिता /
अयम् अभ्यधिको यो मामुज्झति ज्ञातिवेश्मगाम्"
Kathasaritsagara,"sokss_9,1.69","iti tadgṛhiṇīṃ tāṃ ca bruvatīṃ taṃ nijaṃ patim /
rāmo rājā sa śuśrāva khinnaścābhyantaraṃ yayau","इति तद्गृहिणीं तां च ब्रुवतीं तं निजं पतिम् /
रामो राजा स शुश्राव खिन्नश्चाभ्यन्तरं ययौ"
Kathasaritsagara,"sokss_9,1.70","lokāpavādabhītaś ca sītāṃ tatyāja tāṃ vane /
sahate virahakleśaṃ yaśasvī nāyaśaḥ punaḥ","लोकापवादभीतश् च सीतां तत्याज तां वने /
सहते विरहक्लेशं यशस्वी नायशः पुनः"
Kathasaritsagara,"sokss_9,1.71","sā ca garbhālasā daivādvālmīkeḥ prāpadāśramam /
tenarṣiṇā samāśvāsya tatraiva grāhitā sthitim","सा च गर्भालसा दैवाद्वाल्मीकेः प्रापदाश्रमम् /
तेनर्षिणा समाश्वास्य तत्रैव ग्राहिता स्थितिम्"
Kathasaritsagara,"sokss_9,1.72","nūnaṃ sītā sadoṣeyaṃ tyaktā bhartrānyathā katham /
tadetaddarśanānnityaṃ pāpaṃ saṃkrāmatīha naḥ","नूनं सीता सदोषेयं त्यक्ता भर्त्रान्यथा कथम् /
तदेतद्दर्शनान्नित्यं पापं संक्रामतीह नः"
Kathasaritsagara,"sokss_9,1.73","vālmīkaḥ kṛpayā caināṃ nirvāsayati nāśramāt /
etaddarśanajaṃ pāpaṃ tapasā ca vyapohati","वाल्मीकः कृपया चैनां निर्वासयति नाश्रमात् /
एतद्दर्शनजं पापं तपसा च व्यपोहति"
Kathasaritsagara,"sokss_9,1.74","tadeta yāvad gacchāmo dvitīyaṃ kaṃcid āśramam /
iti saṃmantrayāmāsustatrānye munayastadā","तदेत यावद् गच्छामो द्वितीयं कंचिद् आश्रमम् /
इति संमन्त्रयामासुस्तत्रान्ये मुनयस्तदा"
Kathasaritsagara,"sokss_9,1.75","tadbuddhvā tānsa vālmīkirabravīnnātra saṃśayaḥ /
śuddhaiṣā prāṇidhānena mayā dṛṣṭā dvijā iti","तद्बुद्ध्वा तान्स वाल्मीकिरब्रवीन्नात्र संशयः /
शुद्धैषा प्राणिधानेन मया दृष्टा द्विजा इति"
Kathasaritsagara,"sokss_9,1.76","tathāpyapratyayasteṣāṃ yadā sīta tadābhyadhāt /
bhagavanto yathā vittha tathā śodhayateha mām","तथाप्यप्रत्ययस्तेषां यदा सीत तदाभ्यधात् /
भगवन्तो यथा वित्थ तथा शोधयतेह माम्"
Kathasaritsagara,"sokss_9,1.77","aśuddhāyāḥ śiraśchedanigrahaḥ kriyatāṃ mama /
tac chrutvā jātakaruṇā jagadurmunayo 'tra te","अशुद्धायाः शिरश्छेदनिग्रहः क्रियतां मम /
तच् छ्रुत्वा जातकरुणा जगदुर्मुनयो ऽत्र ते"
Kathasaritsagara,"sokss_9,1.78","astyatra ṭīṭibhasaronāma tīrthaṃ mahadvane /
ṭīṭibhī hi purā kāpi bhartrānyāsaṅgaśaṅkinā","अस्त्यत्र टीटिभसरोनाम तीर्थं महद्वने /
टीटिभी हि पुरा कापि भर्त्रान्यासङ्गशङ्किना"
Kathasaritsagara,"sokss_9,1.79","mithyaiva dūṣitā sādhvī cakrandāśaraṇā bhuvam /
lokapālāṃś ca taistasyāḥ śuddhyarthaṃ tadvinirmitam","मिथ्यैव दूषिता साध्वी चक्रन्दाशरणा भुवम् /
लोकपालांश् च तैस्तस्याः शुद्ध्यर्थं तद्विनिर्मितम्"
Kathasaritsagara,"sokss_9,1.80","tatraiṣā rāghavavadhūḥ pariśuddhiṃ karotu naḥ /
ity uktavadbhis taiḥ sākaṃ jānakī tatsaro yayau","तत्रैषा राघववधूः परिशुद्धिं करोतु नः /
इत्य् उक्तवद्भिस् तैः साकं जानकी तत्सरो ययौ"
Kathasaritsagara,"sokss_9,1.81","yady āryaputrād anyatra na svapne 'pi mano mama /
taduttareyaṃ sarasaḥ pāramamba vasuṃdhare","यद्य् आर्यपुत्राद् अन्यत्र न स्वप्ने ऽपि मनो मम /
तदुत्तरेयं सरसः पारमम्ब वसुंधरे"
Kathasaritsagara,"sokss_9,1.82","ity uktvaiva praviṣṭā ca tasminsarasi sā satī /
nītā ca pāramutsaṅge kṛtvāvirbhūtayā bhuvā","इत्य् उक्त्वैव प्रविष्टा च तस्मिन्सरसि सा सती /
नीता च पारमुत्सङ्गे कृत्वाविर्भूतया भुवा"
Kathasaritsagara,"sokss_9,1.83","tatastāṃ te mahāsādhvīṃ praṇemurmunayo 'khilāḥ /
rāghavaṃ śaptum aicchaṃś ca tatparityāgamanyunā","ततस्तां ते महासाध्वीं प्रणेमुर्मुनयो ऽखिलाः /
राघवं शप्तुम् ऐच्छंश् च तत्परित्यागमन्युना"
Kathasaritsagara,"sokss_9,1.84","yuṣmābhir āryaputrasya na dhyātavyamamaṅgalam /
śaptumarhatha mām eva pāpāmañjalireṣa vaḥ","युष्माभिर् आर्यपुत्रस्य न ध्यातव्यममङ्गलम् /
शप्तुमर्हथ माम् एव पापामञ्जलिरेष वः"
Kathasaritsagara,"sokss_9,1.85","iti yadvārayām āsa sītā tānsā pativratā /
tena te munayas tuṣṭās tasyāḥ putrāśiṣaṃ daduḥ","इति यद्वारयाम् आस सीता तान्सा पतिव्रता /
तेन ते मुनयस् तुष्टास् तस्याः पुत्राशिषं ददुः"
Kathasaritsagara,"sokss_9,1.86","tataḥ sā tatra tiṣṭhantī samaye suṣuve sutam /
taṃ ca nāmnā lavaṃ cakre sa vālmīkimuniḥ śiśum","ततः सा तत्र तिष्ठन्ती समये सुषुवे सुतम् /
तं च नाम्ना लवं चक्रे स वाल्मीकिमुनिः शिशुम्"
Kathasaritsagara,"sokss_9,1.87","bālam ādāya taṃ tasyāṃ gatāyāṃ snātum ekadā /
tena śūnyaṃ taduṭajaṃ dṛṣṭvā so 'cintayanmuniḥ","बालम् आदाय तं तस्यां गतायां स्नातुम् एकदा /
तेन शून्यं तदुटजं दृष्ट्वा सो ऽचिन्तयन्मुनिः"
Kathasaritsagara,"sokss_9,1.88","sthāpayitvārbhakaṃ yāti snātuṃ sā tat kva so 'rbhakaḥ /
nītaḥ sa śvāpadeneha nūnam anyaṃ sṛjāmi tat","स्थापयित्वार्भकं याति स्नातुं सा तत् क्व सो ऽर्भकः /
नीतः स श्वापदेनेह नूनम् अन्यं सृजामि तत्"
Kathasaritsagara,"sokss_9,1.89","snātvāgatānyathā sītā na prāṇāndhārayediha /
iti dhyātvā kuśaiḥ kṛtvā pavitraṃ nirmame 'rbhakam","स्नात्वागतान्यथा सीता न प्राणान्धारयेदिह /
इति ध्यात्वा कुशैः कृत्वा पवित्रं निर्ममे ऽर्भकम्"
Kathasaritsagara,"sokss_9,1.90","lavasya sadṛśaṃ taṃ ca sa tathāsthāpayanmuniḥ /
āgatā taṃ ca sā dṛṣṭvā muniṃ sītā vyajijñapat","लवस्य सदृशं तं च स तथास्थापयन्मुनिः /
आगता तं च सा दृष्ट्वा मुनिं सीता व्यजिज्ञपत्"
Kathasaritsagara,"sokss_9,1.91","svako 'yaṃ me sthito bālastadeṣo 'nyaḥ kuto mune /
tac chrutvā sa yathāvṛttamuktvā munir uvāca tām","स्वको ऽयं मे स्थितो बालस्तदेषो ऽन्यः कुतो मुने /
तच् छ्रुत्वा स यथावृत्तमुक्त्वा मुनिर् उवाच ताम्"
Kathasaritsagara,"sokss_9,1.92","bhavitavyaṃ gṛhāṇaitaṃ dvitīyamanaghe sutam /
kuśasaṃjñaṃ mayāyaṃ yatsvaprabhāvātkuśaiḥ kṛtaḥ","भवितव्यं गृहाणैतं द्वितीयमनघे सुतम् /
कुशसंज्ञं मयायं यत्स्वप्रभावात्कुशैः कृतः"
Kathasaritsagara,"sokss_9,1.93","ity uktā tena muninā sītā lavakuśau sutau /
tenaiva kṛtasaṃskārau vardhayām āsa tatra tau","इत्य् उक्ता तेन मुनिना सीता लवकुशौ सुतौ /
तेनैव कृतसंस्कारौ वर्धयाम् आस तत्र तौ"
Kathasaritsagara,"sokss_9,1.94","bālāveva ca tau divyamastragrāmamavāpatuḥ /
vidyāś ca sarvā vālmīkamuneḥ kṣatrakumārakau","बालावेव च तौ दिव्यमस्त्रग्राममवापतुः /
विद्याश् च सर्वा वाल्मीकमुनेः क्षत्रकुमारकौ"
Kathasaritsagara,"sokss_9,1.95","ekadā āśramamṛgaṃ hatvā tanmāṃsamādatuḥ /
arcāliṅgaṃ ca vālmīkeścakratuḥ krīḍanīyakam","एकदा आश्रममृगं हत्वा तन्मांसमादतुः /
अर्चालिङ्गं च वाल्मीकेश्चक्रतुः क्रीडनीयकम्"
Kathasaritsagara,"sokss_9,1.96","tena khinno muniḥ so 'tha sītādevyānunāthitaḥ /
prāyaścittaṃ tayor evamādideśa kumārayoḥ","तेन खिन्नो मुनिः सो ऽथ सीतादेव्यानुनाथितः /
प्रायश्चित्तं तयोर् एवमादिदेश कुमारयोः"
Kathasaritsagara,"sokss_9,1.97","gatvā kuberasarasaḥ svarṇapadmānyayaṃ lavaḥ /
tadudyānāc ca mandārapuṣpāṇyānayatu drutam","गत्वा कुबेरसरसः स्वर्णपद्मान्ययं लवः /
तदुद्यानाच् च मन्दारपुष्पाण्यानयतु द्रुतम्"
Kathasaritsagara,"sokss_9,1.98","tair etau bhrātarāv etalliṅgam arcayatām ubhau /
tenaitayor idaṃ pāpam upaśāntiṃ gamiṣyati","तैर् एतौ भ्रातराव् एतल्लिङ्गम् अर्चयताम् उभौ /
तेनैतयोर् इदं पापम् उपशान्तिं गमिष्यति"
Kathasaritsagara,"sokss_9,1.99","etac chrutvaiva kailāsaṃ sa bālo 'pi lavo yayau /
ācaskanda kuberasya saraścopavanaṃ ca tat","एतच् छ्रुत्वैव कैलासं स बालो ऽपि लवो ययौ /
आचस्कन्द कुबेरस्य सरश्चोपवनं च तत्"
Kathasaritsagara,"sokss_9,1.100","nihatya yakṣān ādāya padmāni kusumāni ca /
āgacchan pathi sa śrānto viśaśrāma tarostale","निहत्य यक्षान् आदाय पद्मानि कुसुमानि च /
आगच्छन् पथि स श्रान्तो विशश्राम तरोस्तले"
Kathasaritsagara,"sokss_9,1.101","atrāntare ca rāmasya naramedhe sulakṣaṇam /
cinvan puruṣam āgacchat tena mārgeṇa lakṣmaṇaḥ","अत्रान्तरे च रामस्य नरमेधे सुलक्षणम् /
चिन्वन् पुरुषम् आगच्छत् तेन मार्गेण लक्ष्मणः"
Kathasaritsagara,"sokss_9,1.102","sa lavaṃ samarāhūtaṃ mohanāstreṇa mohitam /
kṣatradharmeṇa baddhvā tamayodhyāmanayatpurīm","स लवं समराहूतं मोहनास्त्रेण मोहितम् /
क्षत्रधर्मेण बद्ध्वा तमयोध्यामनयत्पुरीम्"
Kathasaritsagara,"sokss_9,1.103","tāvac ca sītām āśvāsya lavāgamanaduḥsthitām /
vālmīkaḥ svāśrame tatra jñānī kuśam abhāṣata","तावच् च सीताम् आश्वास्य लवागमनदुःस्थिताम् /
वाल्मीकः स्वाश्रमे तत्र ज्ञानी कुशम् अभाषत"
Kathasaritsagara,"sokss_9,1.104","nīto 'yodhyāmavaṣṭabhya lakṣmaṇena suto lavaḥ /
gaccha mocaya taṃ tasmādebhir astrair vinirjitāt","नीतो ऽयोध्यामवष्टभ्य लक्ष्मणेन सुतो लवः /
गच्छ मोचय तं तस्मादेभिर् अस्त्रैर् विनिर्जितात्"
Kathasaritsagara,"sokss_9,1.105","ity uktvā dattadivyāstrastena gatvā kuśas tataḥ /
rodhyamānāmayodhyāyāṃ yajñabhūmiṃ rurodha saḥ","इत्य् उक्त्वा दत्तदिव्यास्त्रस्तेन गत्वा कुशस् ततः /
रोध्यमानामयोध्यायां यज्ञभूमिं रुरोध सः"
Kathasaritsagara,"sokss_9,1.106","jigāya lakṣmaṇaṃ cātra tannimittaṃ pradhāvitam /
yuddhe divyair mahāstraistaistato rāmastamabhyagāt","जिगाय लक्ष्मणं चात्र तन्निमित्तं प्रधावितम् /
युद्धे दिव्यैर् महास्त्रैस्तैस्ततो रामस्तमभ्यगात्"
Kathasaritsagara,"sokss_9,1.107","so 'pi prabhāvād vālmīker jetuṃ nāstraiḥ śaśāka tam /
kuśaṃ yattena papraccha ko 'rthas te ko bhavāniti","सो ऽपि प्रभावाद् वाल्मीकेर् जेतुं नास्त्रैः शशाक तम् /
कुशं यत्तेन पप्रच्छ को ऽर्थस् ते को भवानिति"
Kathasaritsagara,"sokss_9,1.108","kuśas tato 'bravīd baddhvā lakṣmaṇenāgrajo mama /
ānīta iha tasyāhaṃ mocanārthamihāgataḥ","कुशस् ततो ऽब्रवीद् बद्ध्वा लक्ष्मणेनाग्रजो मम /
आनीत इह तस्याहं मोचनार्थमिहागतः"
Kathasaritsagara,"sokss_9,1.109","āvāṃ lavakuśau rāmatanayāviti jānakī /
mātā nau vakti cety uktvā tadvṛttāntaṃ śaśaṃsa saḥ","आवां लवकुशौ रामतनयाविति जानकी /
माता नौ वक्ति चेत्य् उक्त्वा तद्वृत्तान्तं शशंस सः"
Kathasaritsagara,"sokss_9,1.110","tataḥ sabāṣpo rāmastaṃ lavamānāyya tāvubhau /
kaṇṭhe jagrāha saiṣo 'haṃ pāpo rāma iti bruvan","ततः सबाष्पो रामस्तं लवमानाय्य तावुभौ /
कण्ठे जग्राह सैषो ऽहं पापो राम इति ब्रुवन्"
Kathasaritsagara,"sokss_9,1.111","atha sītāṃ praśaṃsatsu vīrau paśyatsu tau śiśū /
paureṣu militeṣv atra sa tau rāmo 'grahītsutau","अथ सीतां प्रशंसत्सु वीरौ पश्यत्सु तौ शिशू /
पौरेषु मिलितेष्व् अत्र स तौ रामो ऽग्रहीत्सुतौ"
Kathasaritsagara,"sokss_9,1.112","ānāyya sītādevīṃ ca vālmīker āśramāt tataḥ /
tayā saha sukhaṃ tasthau putranyastabharo 'tha saḥ","आनाय्य सीतादेवीं च वाल्मीकेर् आश्रमात् ततः /
तया सह सुखं तस्थौ पुत्रन्यस्तभरो ऽथ सः"
Kathasaritsagara,"sokss_9,1.113","evaṃ sahante virahaṃ dhīrāściramapīdṛśam /
na sahethe yuvāṃ putrau kathamekām apikṣapām","एवं सहन्ते विरहं धीराश्चिरमपीदृशम् /
न सहेथे युवां पुत्रौ कथमेकाम् अपिक्षपाम्"
Kathasaritsagara,"sokss_9,1.114","ityātmajāmalaṃkāravatīṃ pariṇayotsukām /
naravāhanadattaṃ ca tamuktvā kāñcanaprabhā","इत्यात्मजामलंकारवतीं परिणयोत्सुकाम् /
नरवाहनदत्तं च तमुक्त्वा काञ्चनप्रभा"
Kathasaritsagara,"sokss_9,1.115","nabhasā prātarāgantumagādādāya tāṃ sutām /
naravāhanadatto 'pi kauśāmbīṃ vimanā yayau","नभसा प्रातरागन्तुमगादादाय तां सुताम् /
नरवाहनदत्तो ऽपि कौशाम्बीं विमना ययौ"
Kathasaritsagara,"sokss_9,1.116","tatrānidraṃ niśi smāha gomukhastaṃ vinodayan /
pṛthvīrūpakathāṃ deva śṛṇvimāṃ kasthayāmi te","तत्रानिद्रं निशि स्माह गोमुखस्तं विनोदयन् /
पृथ्वीरूपकथां देव शृण्विमां कस्थयामि ते"
Kathasaritsagara,"sokss_9,1.117","asti nāmnā pratiṣṭhānaṃ nagaraṃ dakṣiṇāpathe /
pṛthvīrūpābhidhāno 'bhūdrājā tatrātirūpavān","अस्ति नाम्ना प्रतिष्ठानं नगरं दक्षिणापथे /
पृथ्वीरूपाभिधानो ऽभूद्राजा तत्रातिरूपवान्"
Kathasaritsagara,"sokss_9,1.118","taṃ parijñāninau jātu śramaṇo dvāvupeyatuḥ /
vilokyādbhutarūpaṃ ca tāvevaṃ nṛpamūcatuḥ","तं परिज्ञानिनौ जातु श्रमणो द्वावुपेयतुः /
विलोक्याद्भुतरूपं च तावेवं नृपमूचतुः"
Kathasaritsagara,"sokss_9,1.119","devāvāṃ pṛthivīṃ bhrāntau na ca rūpeṇa te samam /
anyaṃ pumāṃsaṃ nārīṃ vā dṛṣṭavantau kva citprabho","देवावां पृथिवीं भ्रान्तौ न च रूपेण ते समम् /
अन्यं पुमांसं नारीं वा दृष्टवन्तौ क्व चित्प्रभो"
Kathasaritsagara,"sokss_9,1.120","kiṃ tu muktipuradvīpe rājño rūpadharasya yā /
asti hemalatādevyāṃ jātā rūpalatā sutā","किं तु मुक्तिपुरद्वीपे राज्ञो रूपधरस्य या /
अस्ति हेमलतादेव्यां जाता रूपलता सुता"
Kathasaritsagara,"sokss_9,1.121","saikā te sadṛśī kanyā tasyāścaiko bhavānapi /
yuvayor yadi saṃyogo bhavetsyātsukṛtaṃ tataḥ","सैका ते सदृशी कन्या तस्याश्चैको भवानपि /
युवयोर् यदि संयोगो भवेत्स्यात्सुकृतं ततः"
Kathasaritsagara,"sokss_9,1.122","iti śramaṇavākyena samaṃ madanasāyakāḥ /
praviśya śrutimārgeṇa rājñas tasyālagan hṛdi","इति श्रमणवाक्येन समं मदनसायकाः /
प्रविश्य श्रुतिमार्गेण राज्ञस् तस्यालगन् हृदि"
Kathasaritsagara,"sokss_9,1.123","tataḥ samutsuko rājā nijaṃ citrakarottamam /
kumāridattanāmānāṃ pṛthvīrūpaḥ samādiśat","ततः समुत्सुको राजा निजं चित्रकरोत्तमम् /
कुमारिदत्तनामानां पृथ्वीरूपः समादिशत्"
Kathasaritsagara,"sokss_9,1.124","paṭe yathāvallikhitāṃ samādāya madākṛtim /
etābhyāṃ saha bhikṣubhyāṃ dvīpaṃ muktipuraṃ vraja","पटे यथावल्लिखितां समादाय मदाकृतिम् /
एताभ्यां सह भिक्षुभ्यां द्वीपं मुक्तिपुरं व्रज"
Kathasaritsagara,"sokss_9,1.125","tatra rūpadharākhyasya rājñas tadduhitus tathā /
yuktyā rūpalatāyāstvaṃ madākāraṃ pradarśaya","तत्र रूपधराख्यस्य राज्ञस् तद्दुहितुस् तथा /
युक्त्या रूपलतायास्त्वं मदाकारं प्रदर्शय"
Kathasaritsagara,"sokss_9,1.126","paśya kiṃ sa nṛpastāṃ me dadāti tanayāṃ na vā /
tāṃ ca rūpalatāṃ citre likhitvā tvamihānaya","पश्य किं स नृपस्तां मे ददाति तनयां न वा /
तां च रूपलतां चित्रे लिखित्वा त्वमिहानय"
Kathasaritsagara,"sokss_9,1.127","evam uktvābhilekhyaṃ svaṃ rūpaṃ citrapaṭe sa tam /
sabhikṣukaṃ citrakaraṃ dvīpaṃ taṃ prāhiṇonnṛpaḥ","एवम् उक्त्वाभिलेख्यं स्वं रूपं चित्रपटे स तम् /
सभिक्षुकं चित्रकरं द्वीपं तं प्राहिणोन्नृपः"
Kathasaritsagara,"sokss_9,1.128","te ca kramāccitrakaraśramaṇāḥ prasthitās tataḥ /
prāpuḥ patrapuraṃ nāma nagaraṃ vāridhestaṭe","ते च क्रमाच्चित्रकरश्रमणाः प्रस्थितास् ततः /
प्रापुः पत्रपुरं नाम नगरं वारिधेस्तटे"
Kathasaritsagara,"sokss_9,1.129","tataḥ pravahaṇārūḍhā gatvaivāmbudhivartmanā /
te taṃ muktipuradvīpamavāpuḥ pañcabhir dinaiḥ","ततः प्रवहणारूढा गत्वैवाम्बुधिवर्त्मना /
ते तं मुक्तिपुरद्वीपमवापुः पञ्चभिर् दिनैः"
Kathasaritsagara,"sokss_9,1.130","tatra citrakaro gatvā rājadvāri sa cīrikām /
mama citrakarastulyo nānyo 'stītyudalambayat","तत्र चित्रकरो गत्वा राजद्वारि स चीरिकाम् /
मम चित्रकरस्तुल्यो नान्यो ऽस्तीत्युदलम्बयत्"
Kathasaritsagara,"sokss_9,1.131","tadbuddhvaiva samāhūto rājñā rūpadhareṇa saḥ /
praviśya rājabhavanaṃ taṃ praṇamya vyajijñapat","तद्बुद्ध्वैव समाहूतो राज्ञा रूपधरेण सः /
प्रविश्य राजभवनं तं प्रणम्य व्यजिज्ञपत्"
Kathasaritsagara,"sokss_9,1.132","pṛthvīṃ bhrāntvā mayā deva na dṛṣṭaścitrakṛtsamaḥ /
taddevāsuramartyānāmālikhāmi kamādiśa","पृथ्वीं भ्रान्त्वा मया देव न दृष्टश्चित्रकृत्समः /
तद्देवासुरमर्त्यानामालिखामि कमादिश"
Kathasaritsagara,"sokss_9,1.133","tac chrutvānāyya nṛpatiḥ sa tāṃ rūpalatāṃ puraḥ /
imāmālikhya matputrīṃ darśayetyādideśa tam","तच् छ्रुत्वानाय्य नृपतिः स तां रूपलतां पुरः /
इमामालिख्य मत्पुत्रीं दर्शयेत्यादिदेश तम्"
Kathasaritsagara,"sokss_9,1.134","tataḥ kumāridattaḥ sa citrakṛdrājakanyakām /
ālikhya darśayām āsa tadrūpām eva tāṃ paṭe","ततः कुमारिदत्तः स चित्रकृद्राजकन्यकाम् /
आलिख्य दर्शयाम् आस तद्रूपाम् एव तां पटे"
Kathasaritsagara,"sokss_9,1.135","atha rūpadharo rājā tuṣṭo matvā vicakṣaṇam /
pṛcchati sma sa taṃ citrakaraṃ jāmātṛlipsayā","अथ रूपधरो राजा तुष्टो मत्वा विचक्षणम् /
पृच्छति स्म स तं चित्रकरं जामातृलिप्सया"
Kathasaritsagara,"sokss_9,1.136","bhadra pṛthvī tvayā bhrāntā tadbrūhi yadi kutracit /
rūpe madduhitustulyā dṛṣṭā strī puruṣo 'pi vā","भद्र पृथ्वी त्वया भ्रान्ता तद्ब्रूहि यदि कुत्रचित् /
रूपे मद्दुहितुस्तुल्या दृष्टा स्त्री पुरुषो ऽपि वा"
Kathasaritsagara,"sokss_9,1.137","ity uktastena rājñā sa citrakṛtpratyuvāca tam /
naitattulyā mayā dṛṣṭā nārī kāpyathavā pumān","इत्य् उक्तस्तेन राज्ञा स चित्रकृत्प्रत्युवाच तम् /
नैतत्तुल्या मया दृष्टा नारी काप्यथवा पुमान्"
Kathasaritsagara,"sokss_9,1.138","ekas tu pṛthvīrūpākhyaḥ pratiṣṭhāne mahīpatiḥ /
dṛṣṭaḥ samo 'syās tenaiṣā yujyate yadi sādhu tat","एकस् तु पृथ्वीरूपाख्यः प्रतिष्ठाने महीपतिः /
दृष्टः समो ऽस्यास् तेनैषा युज्यते यदि साधु तत्"
Kathasaritsagara,"sokss_9,1.139","tulyarūpā yadā tena na prāptā rājakanyakā /
tadā nave 'pi tāruṇye sa tiṣṭhaty aparigrahaḥ","तुल्यरूपा यदा तेन न प्राप्ता राजकन्यका /
तदा नवे ऽपि तारुण्ये स तिष्ठत्य् अपरिग्रहः"
Kathasaritsagara,"sokss_9,1.140","mayā ca deva dṛṣṭvaiva sa rājā locanapriyaḥ /
abhilikhya paṭe samyag gṛhīto rūpakautukāt","मया च देव दृष्ट्वैव स राजा लोचनप्रियः /
अभिलिख्य पटे सम्यग् गृहीतो रूपकौतुकात्"
Kathasaritsagara,"sokss_9,1.141","tac chrutvā kiṃ paṭaḥ so 'stīty uktastena sa bhūbhṛtā /
astīty uktvā ca taṃ citrakaraḥ paṭamadarśayat","तच् छ्रुत्वा किं पटः सो ऽस्तीत्य् उक्तस्तेन स भूभृता /
अस्तीत्य् उक्त्वा च तं चित्रकरः पटमदर्शयत्"
Kathasaritsagara,"sokss_9,1.142","tatra dṛṣṭvā sa tadrūpaṃ pṛthvīrūpasya bhūpateḥ /
rājā rūpadharo dadhne vismayāghūrṇitaṃ śiraḥ","तत्र दृष्ट्वा स तद्रूपं पृथ्वीरूपस्य भूपतेः /
राजा रूपधरो दध्ने विस्मयाघूर्णितं शिरः"
Kathasaritsagara,"sokss_9,1.143","jagāda ca vayaṃ dhanyā yair atra likhito 'py ayam /
dṛṣṭo rājā namastebhyaḥ sākṣātpaśyanti ye tvamum","जगाद च वयं धन्या यैर् अत्र लिखितो ऽप्य् अयम् /
दृष्टो राजा नमस्तेभ्यः साक्षात्पश्यन्ति ये त्वमुम्"
Kathasaritsagara,"sokss_9,1.144","etatpitṛvacaḥ śrutvā dṛṣṭvā citre ca taṃ nṛpam /
sotkā rūpalatā nānyacchuśrāva na dadarśa ca","एतत्पितृवचः श्रुत्वा दृष्ट्वा चित्रे च तं नृपम् /
सोत्का रूपलता नान्यच्छुश्राव न ददर्श च"
Kathasaritsagara,"sokss_9,1.145","tāṃ māramohitāṃ dṛṣṭvā sutāṃ sa nṛpatistadā /
kumāridattaṃ taṃ citrakaraṃ rūpadharo 'bhyadhāt","तां मारमोहितां दृष्ट्वा सुतां स नृपतिस्तदा /
कुमारिदत्तं तं चित्रकरं रूपधरो ऽभ्यधात्"
Kathasaritsagara,"sokss_9,1.146","nāstyālekhyavisaṃvādastava tadduhiturmama /
etasyāḥ pratirūpaḥ sa pṛthvīrūpanṛpaḥ patiḥ","नास्त्यालेख्यविसंवादस्तव तद्दुहितुर्मम /
एतस्याः प्रतिरूपः स पृथ्वीरूपनृपः पतिः"
Kathasaritsagara,"sokss_9,1.147","tadetaṃ matsutācitrapaṭaṃ nītvādya satvaram /
pṛthvīrūpanṛpāyaitāṃ matsutāṃ gaccha darśaya","तदेतं मत्सुताचित्रपटं नीत्वाद्य सत्वरम् /
पृथ्वीरूपनृपायैतां मत्सुतां गच्छ दर्शय"
Kathasaritsagara,"sokss_9,1.148","ākhyāya ca yathāvṛttaṃ tattasmai yadi rocate /
tadiha drutamāyātu pariṇetuṃ madātmajām","आख्याय च यथावृत्तं तत्तस्मै यदि रोचते /
तदिह द्रुतमायातु परिणेतुं मदात्मजाम्"
Kathasaritsagara,"sokss_9,1.149","ity uktvā pūjayitvārthaiḥ sa sahasthitabhikṣukam /
rājā citrakaraṃ taṃ ca svadūtaṃ ca visṛṣṭavān","इत्य् उक्त्वा पूजयित्वार्थैः स सहस्थितभिक्षुकम् /
राजा चित्रकरं तं च स्वदूतं च विसृष्टवान्"
Kathasaritsagara,"sokss_9,1.150","te gatvāmbudhimuttīrya citrakṛddūtabhikṣukāḥ /
sarve prāpuḥ pratiṣṭhānaṃ pṛthvīrūpanṛpāntikam","ते गत्वाम्बुधिमुत्तीर्य चित्रकृद्दूतभिक्षुकाः /
सर्वे प्रापुः प्रतिष्ठानं पृथ्वीरूपनृपान्तिकम्"
Kathasaritsagara,"sokss_9,1.151","tatra prābhṛtakaṃ datvā kāryaṃ tatte yathākṛtam /
sarūpadharasaṃdeśaṃ rājñe tasmai nyavedayan","तत्र प्राभृतकं दत्वा कार्यं तत्ते यथाकृतम् /
सरूपधरसंदेशं राज्ञे तस्मै न्यवेदयन्"
Kathasaritsagara,"sokss_9,1.152","sa ca citrakṛdetasmai bhūbhṛte tāmadarśayast /
kumāridattaś citrasthāṃ priyāṃ rūpalatāṃ tataḥ","स च चित्रकृदेतस्मै भूभृते तामदर्शयस्त् /
कुमारिदत्तश् चित्रस्थां प्रियां रूपलतां ततः"
Kathasaritsagara,"sokss_9,1.153","rājñas tasya vapuṣyasyā lāvaṇyasarasīkṣataḥ /
magnā dṛṣṭis tathā naitāmuddhartumaśakadyathā","राज्ञस् तस्य वपुष्यस्या लावण्यसरसीक्षतः /
मग्ना दृष्टिस् तथा नैतामुद्धर्तुमशकद्यथा"
Kathasaritsagara,"sokss_9,1.154","sa hi kāntisudhāsyandamayīṃ tāṃ carvayannṛpaḥ /
nātṛpyadadhikotkaṇṭhyaścakoraścandrikāmiva","स हि कान्तिसुधास्यन्दमयीं तां चर्वयन्नृपः /
नातृप्यदधिकोत्कण्ठ्यश्चकोरश्चन्द्रिकामिव"
Kathasaritsagara,"sokss_9,1.155","prāha citrakaraṃ taṃ ca vandyo vedhāḥ karaś ca te /
yenedaṃ nirmitaṃ rūpaṃ yena cālikhitaṃ sakhe","प्राह चित्रकरं तं च वन्द्यो वेधाः करश् च ते /
येनेदं निर्मितं रूपं येन चालिखितं सखे"
Kathasaritsagara,"sokss_9,1.156","tadrūpadharabhūpasya pratipannaṃ vaco mayā /
yāmi muktipuradvīpam upayacche ca tatsutām","तद्रूपधरभूपस्य प्रतिपन्नं वचो मया /
यामि मुक्तिपुरद्वीपम् उपयच्छे च तत्सुताम्"
Kathasaritsagara,"sokss_9,1.157","ity uktvā citrakṛddūtabhikṣūn saṃmānya tāndhanaiḥ /
āsīccitrapaṭaṃ paśyan pṛthvīrūpanṛpo 'tra saḥ","इत्य् उक्त्वा चित्रकृद्दूतभिक्षून् संमान्य तान्धनैः /
आसीच्चित्रपटं पश्यन् पृथ्वीरूपनृपो ऽत्र सः"
Kathasaritsagara,"sokss_9,1.158","udyānādiṣu nītvā ca taddinaṃ virahāturaḥ /
lagnaṃ niścitya so 'nyedyuścakre rājā prayāṇakam","उद्यानादिषु नीत्वा च तद्दिनं विरहातुरः /
लग्नं निश्चित्य सो ऽन्येद्युश्चक्रे राजा प्रयाणकम्"
Kathasaritsagara,"sokss_9,1.159","yukto vividhahastyaśvaiḥ sāmantai rājasūnubhiḥ /
sarūpadharadūtaistaiścitrakṛcchramaṇaiś ca saḥ","युक्तो विविधहस्त्यश्वैः सामन्तै राजसूनुभिः /
सरूपधरदूतैस्तैश्चित्रकृच्छ्रमणैश् च सः"
Kathasaritsagara,"sokss_9,1.160","gajendraṃ maṅgalaghaṭaṃ rājāruhya vrajandinaiḥ /
prāpya vindhyāṭavīdvāraṃ sāyaṃ tatra sthito 'bhavat","गजेन्द्रं मङ्गलघटं राजारुह्य व्रजन्दिनैः /
प्राप्य विन्ध्याटवीद्वारं सायं तत्र स्थितो ऽभवत्"
Kathasaritsagara,"sokss_9,1.161","dvitīye 'hni samāruhya śatrumardanasaṃjñakam /
gajaṃ tāmaṭavīṃ rājā pṛthvīrūpo viveśa saḥ","द्वितीये ऽह्नि समारुह्य शत्रुमर्दनसंज्ञकम् /
गजं तामटवीं राजा पृथ्वीरूपो विवेश सः"
Kathasaritsagara,"sokss_9,1.162","yāvadyāti purastāvadagrayāyi nijaṃ balam /
palāyamānamāvṛttamakasmātsa vyalokayat","यावद्याति पुरस्तावदग्रयायि निजं बलम् /
पलायमानमावृत्तमकस्मात्स व्यलोकयत्"
Kathasaritsagara,"sokss_9,1.163","kimetaditi saṃbhrāntaṃ taṃ cābhyetyaiva tatkṣaṇam /
rājaputro gajārūḍho nirbhayākhyo vyajijñapat","किमेतदिति संभ्रान्तं तं चाभ्येत्यैव तत्क्षणम् /
राजपुत्रो गजारूढो निर्भयाख्यो व्यजिज्ञपत्"
Kathasaritsagara,"sokss_9,1.164","devāgrato 'timahatī bhillasenābhidhāvitā /
tair vāraṇā naḥ pañcāśanmātrā bhillai raṇe hatāḥ","देवाग्रतो ऽतिमहती भिल्लसेनाभिधाविता /
तैर् वारणा नः पञ्चाशन्मात्रा भिल्लै रणे हताः"
Kathasaritsagara,"sokss_9,1.165","sahasraṃ ca padātīnām aśvānāṃ ca śatatrayam /
asmadīyaiś ca bhillānāṃ dve sahasre nipātite","सहस्रं च पदातीनाम् अश्वानां च शतत्रयम् /
अस्मदीयैश् च भिल्लानां द्वे सहस्रे निपातिते"
Kathasaritsagara,"sokss_9,1.166","eko hy asmadbale dṛṣṭaḥ kabandho dvau ca tadbale /
tato 'smatsainikā bhagnāstadbāṇāśanipīḍitāḥ","एको ह्य् अस्मद्बले दृष्टः कबन्धो द्वौ च तद्बले /
ततो ऽस्मत्सैनिका भग्नास्तद्बाणाशनिपीडिताः"
Kathasaritsagara,"sokss_9,1.167","tac chrutvā kupito rājā pṛthvīrūpaḥ pradhāvya saḥ /
jaghāna senāṃ bhillānāṃ kauravāṇāmivārjunaḥ","तच् छ्रुत्वा कुपितो राजा पृथ्वीरूपः प्रधाव्य सः /
जघान सेनां भिल्लानां कौरवाणामिवार्जुनः"
Kathasaritsagara,"sokss_9,1.168","nirbhayādibhir anyeṣu nihateṣv atha dasyuṣu /
sa cicchedaikabhallena bhillasenāpateḥ śiraḥ","निर्भयादिभिर् अन्येषु निहतेष्व् अथ दस्युषु /
स चिच्छेदैकभल्लेन भिल्लसेनापतेः शिरः"
Kathasaritsagara,"sokss_9,1.169","bāṇavraṇagaladraktastasyebhaḥ śatrumardanaḥ /
sadhātunirjharodgāramañjanādriṃ vyaḍambayat","बाणव्रणगलद्रक्तस्तस्येभः शत्रुमर्दनः /
सधातुनिर्झरोद्गारमञ्जनाद्रिं व्यडम्बयत्"
Kathasaritsagara,"sokss_9,1.170","tato labdhajayāvṛtte tatsainye milite 'khile /
palāyya hataśeṣāste bhillā daśa diśo yayuḥ","ततो लब्धजयावृत्ते तत्सैन्ये मिलिते ऽखिले /
पलाय्य हतशेषास्ते भिल्ला दश दिशो ययुः"
Kathasaritsagara,"sokss_9,1.171","tato nivṛttasaṅgrāmaḥ pṛthvīrūpo mahīpatiḥ /
sa rūpadharadūtena stūyamānaparākramaḥ","ततो निवृत्तसङ्ग्रामः पृथ्वीरूपो महीपतिः /
स रूपधरदूतेन स्तूयमानपराक्रमः"
Kathasaritsagara,"sokss_9,1.172","vraṇitānīkaviśrāntyai tasyāmevāṭavībhuvi /
vijayī sarasītīre divasaṃ vasati sma tam","व्रणितानीकविश्रान्त्यै तस्यामेवाटवीभुवि /
विजयी सरसीतीरे दिवसं वसति स्म तम्"
Kathasaritsagara,"sokss_9,1.173","prātas tataḥ prayātaś ca sa rājā kramaśo vrajan /
tatprāpa nagaraṃ patrapuraṃ tīrasthamambudheḥ","प्रातस् ततः प्रयातश् च स राजा क्रमशो व्रजन् /
तत्प्राप नगरं पत्रपुरं तीरस्थमम्बुधेः"
Kathasaritsagara,"sokss_9,1.174","tatraikāhaṃ viśaśrāma tatratyena mahībhṛtā /
udāracaritākhyena racitocitasatkriyaḥ","तत्रैकाहं विशश्राम तत्रत्येन महीभृता /
उदारचरिताख्येन रचितोचितसत्क्रियः"
Kathasaritsagara,"sokss_9,1.175","tenaivopahṛtair yānapātraistīrtvā ca sāgaram /
aṣṭabhir divasaiḥ prāpa dvīpaṃ muktipuraṃ sa tat","तेनैवोपहृतैर् यानपात्रैस्तीर्त्वा च सागरम् /
अष्टभिर् दिवसैः प्राप द्वीपं मुक्तिपुरं स तत्"
Kathasaritsagara,"sokss_9,1.176","buddhvā rūpadharastac ca rājā hṛṣṭastamabhyagāt /
milataḥ sma ca tau bhūpau kṛtakaṇṭhagrahau mithaḥ","बुद्ध्वा रूपधरस्तच् च राजा हृष्टस्तमभ्यगात् /
मिलतः स्म च तौ भूपौ कृतकण्ठग्रहौ मिथः"
Kathasaritsagara,"sokss_9,1.177","tatastena samaṃ pṛthvīrūpo rājā sa tatpuram /
viveśa pauranārīṇāṃ pīyamāna ivekṣaṇaiḥ","ततस्तेन समं पृथ्वीरूपो राजा स तत्पुरम् /
विवेश पौरनारीणां पीयमान इवेक्षणैः"
Kathasaritsagara,"sokss_9,1.178","tatra hemalatā rājñī sa ca rūpadharo nṛpaḥ /
dṛṣṭvānurūpaṃ duhiturbhartāraṃ taṃ nanandatuḥ","तत्र हेमलता राज्ञी स च रूपधरो नृपः /
दृष्ट्वानुरूपं दुहितुर्भर्तारं तं ननन्दतुः"
Kathasaritsagara,"sokss_9,1.179","atha svasaṃpaducitai rājñā rūpadhareṇa saḥ /
ācārair arcitastasthau pṛthvīrūpo 'tra pārthivaḥ","अथ स्वसंपदुचितै राज्ञा रूपधरेण सः /
आचारैर् अर्चितस्तस्थौ पृथ्वीरूपो ऽत्र पार्थिवः"
Kathasaritsagara,"sokss_9,1.180","anyedyuś ca cirotkāyā vedīmāruhya śobhane /
lagne rūpalatāyāḥ sa sotsavaḥ pāṇimagrahīt","अन्येद्युश् च चिरोत्काया वेदीमारुह्य शोभने /
लग्ने रूपलतायाः स सोत्सवः पाणिमग्रहीत्"
Kathasaritsagara,"sokss_9,1.181","satyaṃ śrutaṃ tvayā pūrvam iti vaktum iva śrutim /
prāpotphullā tayor dṛṣṭir anyonyarūpadarśinoḥ","सत्यं श्रुतं त्वया पूर्वम् इति वक्तुम् इव श्रुतिम् /
प्रापोत्फुल्ला तयोर् दृष्टिर् अन्योन्यरूपदर्शिनोः"
Kathasaritsagara,"sokss_9,1.182","ratnāni lājamokṣeṣu dvayo rūpadharastayoḥ /
dadau tathā yathā saiṣa mene ratnākaro janaiḥ","रत्नानि लाजमोक्षेषु द्वयो रूपधरस्तयोः /
ददौ तथा यथा सैष मेने रत्नाकरो जनैः"
Kathasaritsagara,"sokss_9,1.183","nirvṛtte ca sutodvāhe citrakṛcchramaṇānsa tān /
saṃpūjya vastrābharaṇaiḥ sarvānanyānapūjayat","निर्वृत्ते च सुतोद्वाहे चित्रकृच्छ्रमणान्स तान् /
संपूज्य वस्त्राभरणैः सर्वानन्यानपूजयत्"
Kathasaritsagara,"sokss_9,1.184","tataḥ pure sthitas tasmin pṛthvīrūpanṛpo 'tra saḥ /
taddvīpocitam āhāraṃ bheje pānaṃ ca sānugaḥ","ततः पुरे स्थितस् तस्मिन् पृथ्वीरूपनृपो ऽत्र सः /
तद्द्वीपोचितम् आहारं भेजे पानं च सानुगः"
Kathasaritsagara,"sokss_9,1.185","nṛttagītādibhir yāte dine naktaṃ viveśa ca /
sūtko rūpalatāvāsabhavanaṃ so 'vanīpatiḥ","नृत्तगीतादिभिर् याते दिने नक्तं विवेश च /
सूत्को रूपलतावासभवनं सो ऽवनीपतिः"
Kathasaritsagara,"sokss_9,1.186","āstīrṇaratnaparyaṅkaṃ ratnakuṭṭimaśobhitam /
ratnastambhombhitābhogaṃ ratnadīpaprakāśitam","आस्तीर्णरत्नपर्यङ्कं रत्नकुट्टिमशोभितम् /
रत्नस्तम्भोम्भिताभोगं रत्नदीपप्रकाशितम्"
Kathasaritsagara,"sokss_9,1.187","tatra bheje tayā sākaṃ sa rūpalatayā yuvā /
cirasaṃkalpaguṇitaṃ yathecchaṃ suratotsavam","तत्र भेजे तया साकं स रूपलतया युवा /
चिरसंकल्पगुणितं यथेच्छं सुरतोत्सवम्"
Kathasaritsagara,"sokss_9,1.188","surataśramasuptaś ca paṭhadbhir bandimāgadhaiḥ /
bodhitaḥ prātar utthāya tasthāvindro yathā divi","सुरतश्रमसुप्तश् च पठद्भिर् बन्दिमागधैः /
बोधितः प्रातर् उत्थाय तस्थाविन्द्रो यथा दिवि"
Kathasaritsagara,"sokss_9,1.189","evaṃ daśa dināny atra pṛthvīrūpanṛpo 'vasat /
dvīpe navanavair bhogair vilasañ śvaśurāhṛtaiḥ","एवं दश दिनान्य् अत्र पृथ्वीरूपनृपो ऽवसत् /
द्वीपे नवनवैर् भोगैर् विलसञ् श्वशुराहृतैः"
Kathasaritsagara,"sokss_9,1.190","ekādaśe dine yuktaḥ sa rūpalatayā tataḥ /
gaṇakānumato rājā pratasthe kṛtamaṅgalaḥ","एकादशे दिने युक्तः स रूपलतया ततः /
गणकानुमतो राजा प्रतस्थे कृतमङ्गलः"
Kathasaritsagara,"sokss_9,1.191","kṛtānuyātraḥ śvaśureṇā samudrataṭaṃ ca saḥ /
vadhvā saha pravahaṇānyārurohānugānvitaḥ","कृतानुयात्रः श्वशुरेणा समुद्रतटं च सः /
वध्वा सह प्रवहणान्यारुरोहानुगान्वितः"
Kathasaritsagara,"sokss_9,1.192","dināṣṭakena tīrtvābdhiṃ tīrasthe milite bale /
udāracarite cāgraprāpte patrapuraṃ yayau","दिनाष्टकेन तीर्त्वाब्धिं तीरस्थे मिलिते बले /
उदारचरिते चाग्रप्राप्ते पत्रपुरं ययौ"
Kathasaritsagara,"sokss_9,1.193","tatropacaritastena rājñā viśramya kānicit /
dināni sa tataḥ prāyātpṛthvīrūpo nareśvaraḥ","तत्रोपचरितस्तेन राज्ञा विश्रम्य कानिचित् /
दिनानि स ततः प्रायात्पृथ्वीरूपो नरेश्वरः"
Kathasaritsagara,"sokss_9,1.194","priyāṃ rūpalatāṃ hastinyāropya jayamaṅgale /
kalyāṇagirināmāsnamātmanāruhya ca dvipam","प्रियां रूपलतां हस्तिन्यारोप्य जयमङ्गले /
कल्याणगिरिनामास्नमात्मनारुह्य च द्विपम्"
Kathasaritsagara,"sokss_9,1.195","gacchan kramād avirataiḥ so 'tha rājā prayāṇakaiḥ /
utpatākadhvajaṃ prāpa pratiṣṭhānaṃ nijaṃ puram","गच्छन् क्रमाद् अविरतैः सो ऽथ राजा प्रयाणकैः /
उत्पताकध्वजं प्राप प्रतिष्ठानं निजं पुरम्"
Kathasaritsagara,"sokss_9,1.196","tatra rūpralatāṃ dṛṣṭvā rūpadarpaṃ purāṅganāḥ /
jahustatkālamāścaryanirnimeṣavilocanāḥ","तत्र रूप्रलतां दृष्ट्वा रूपदर्पं पुराङ्गनाः /
जहुस्तत्कालमाश्चर्यनिर्निमेषविलोचनाः"
Kathasaritsagara,"sokss_9,1.197","rājadhānīṃ praviśyātha pṛthvīrūpaḥ kṛtotsavaḥ /
dadau citrakṛte tasmai grāmāsnrājā dhanaṃ ca saḥ","राजधानीं प्रविश्याथ पृथ्वीरूपः कृतोत्सवः /
ददौ चित्रकृते तस्मै ग्रामास्न्राजा धनं च सः"
Kathasaritsagara,"sokss_9,1.198","śramaṇau pūjayitvā ca vasubhistau yathocitam /
sāmantānsacivānrājaputrāṃś ca samamānayat","श्रमणौ पूजयित्वा च वसुभिस्तौ यथोचितम् /
सामन्तान्सचिवान्राजपुत्रांश् च सममानयत्"
Kathasaritsagara,"sokss_9,1.199","tataḥ sa rūpalatayā priyayā sahitastayā /
jīvalokasukhaṃ tatra bheje pṛthvīpatiḥ kṛtī","ततः स रूपलतया प्रियया सहितस्तया /
जीवलोकसुखं तत्र भेजे पृथ्वीपतिः कृती"
Kathasaritsagara,"sokss_9,1.200","ityākhyāya kathāṃ mantrī gomukhastatsukhonmukhaḥ /
naravāhanadattāya tam uvācotsukaṃ punaḥ","इत्याख्याय कथां मन्त्री गोमुखस्तत्सुखोन्मुखः /
नरवाहनदत्ताय तम् उवाचोत्सुकं पुनः"
Kathasaritsagara,"sokss_9,1.201","evaṃ viṣahyate dhīraiḥ sakleśo virahaściram /
tvaṃ punaḥ sahase naikām apideva niśāṃ katham","एवं विषह्यते धीरैः सक्लेशो विरहश्चिरम् /
त्वं पुनः सहसे नैकाम् अपिदेव निशां कथम्"
Kathasaritsagara,"sokss_9,1.202","prātarbhavānalaṃkāravatīṃ hi pariṇeṣyati /
gomukhenaivamukte ca tatra tatsamayāgataḥ","प्रातर्भवानलंकारवतीं हि परिणेष्यति /
गोमुखेनैवमुक्ते च तत्र तत्समयागतः"
Kathasaritsagara,"sokss_9,1.203","yaugandharāyaṇasuto marubhūtirabhāṣata /
adṛṣṭasmarasaṃtāpaḥ svasthastvaṃ kiṃ na jalpasi","यौगन्धरायणसुतो मरुभूतिरभाषत /
अदृष्टस्मरसंतापः स्वस्थस्त्वं किं न जल्पसि"
Kathasaritsagara,"sokss_9,1.204","tāvaddhate pumāndhair yaṃ vivekaṃ śīlam eva ca /
yāvat patati kāmasya sāyakānāṃ na gocare","तावद्धते पुमान्धैर् यं विवेकं शीलम् एव च /
यावत् पतति कामस्य सायकानां न गोचरे"
Kathasaritsagara,"sokss_9,1.205","dhanyāḥ sarasvatī skando jinaś ca jagati trayaḥ /
paṭāntalagnatṛṇavatkṣipto vyādhūya yaiḥ smaraḥ","धन्याः सरस्वती स्कन्दो जिनश् च जगति त्रयः /
पटान्तलग्नतृणवत्क्षिप्तो व्याधूय यैः स्मरः"
Kathasaritsagara,"sokss_9,1.206","marubhūtau vadatyevamudvignaṃ vīkṣya gomukham /
naravāhanadattas taṃ samarthayitum abhyadhāt","मरुभूतौ वदत्येवमुद्विग्नं वीक्ष्य गोमुखम् /
नरवाहनदत्तस् तं समर्थयितुम् अभ्यधात्"
Kathasaritsagara,"sokss_9,1.207","vinodanārthametanme gomukho yuktamuktavān /
snigdho hi virahāyāse sādhuvādaṃ dadāti kim","विनोदनार्थमेतन्मे गोमुखो युक्तमुक्तवान् /
स्निग्धो हि विरहायासे साधुवादं ददाति किम्"
Kathasaritsagara,"sokss_9,1.208","samāśvāso yathāśakti svajanair virahāturaḥ /
ataḥ paraṃ sa jānāti devaścāsamasāyakaḥ","समाश्वासो यथाशक्ति स्वजनैर् विरहातुरः /
अतः परं स जानाति देवश्चासमसायकः"
Kathasaritsagara,"sokss_9,1.209","ityādi jalpañ chṛṇvaṃś ca tāstāḥ parijanātkathāḥ /
naravāhanadattas tāṃ triyāmāmatyavāhayat","इत्यादि जल्पञ् छृण्वंश् च तास्ताः परिजनात्कथाः /
नरवाहनदत्तस् तां त्रियामामत्यवाहयत्"
Kathasaritsagara,"sokss_9,1.210","atha sa prātar utthāya vihitāvaśyakakriyaḥ /
gaganādavarohantīmapaśyastkāñcanaprabhām","अथ स प्रातर् उत्थाय विहितावश्यकक्रियः /
गगनादवरोहन्तीमपश्यस्त्काञ्चनप्रभाम्"
Kathasaritsagara,"sokss_9,1.211","bhartrālaṃkāraśīlena dharmaśīlena sūnunā /
tayālaṃkāravatyā ca svaduhitrā samanvitām","भर्त्रालंकारशीलेन धर्मशीलेन सूनुना /
तयालंकारवत्या च स्वदुहित्रा समन्विताम्"
Kathasaritsagara,"sokss_9,1.212","te cāvatīrya sarve 'pi tatsamīpam upāgaman /
abhyanandac ca tānso 'pi taṃ ca te 'pi yathocitam","ते चावतीर्य सर्वे ऽपि तत्समीपम् उपागमन् /
अभ्यनन्दच् च तान्सो ऽपि तं च ते ऽपि यथोचितम्"
Kathasaritsagara,"sokss_9,1.213","tāvac ca hemaratnādibhāravāhāḥ sahasraśaḥ /
anye 'py avataranti sma tatra vidyādharā divaḥ","तावच् च हेमरत्नादिभारवाहाः सहस्रशः /
अन्ये ऽप्य् अवतरन्ति स्म तत्र विद्याधरा दिवः"
Kathasaritsagara,"sokss_9,1.214","vijñāyaitaṃ ca vṛttāntaṃ vatsarājaḥ samantrikaḥ /
sapatnīkaś ca tatrāgāt tanayotkarṣaharṣitaḥ","विज्ञायैतं च वृत्तान्तं वत्सराजः समन्त्रिकः /
सपत्नीकश् च तत्रागात् तनयोत्कर्षहर्षितः"
Kathasaritsagara,"sokss_9,1.215","yathārhavihitātithye tasmin vatseśvare 'tha saḥ /
rājālaṃkāraśīlas tam uvāca praṇayānataḥ","यथार्हविहितातिथ्ये तस्मिन् वत्सेश्वरे ऽथ सः /
राजालंकारशीलस् तम् उवाच प्रणयानतः"
Kathasaritsagara,"sokss_9,1.216","rājannalaṃkāravatī kanyeyaṃ tanayā mama /
jātaiva caiṣā vyādiṣṭā gaganodgatayā girā","राजन्नलंकारवती कन्येयं तनया मम /
जातैव चैषा व्यादिष्टा गगनोद्गतया गिरा"
Kathasaritsagara,"sokss_9,1.217","naravāhanadattasya bhāryāmuṣya sutasya te /
sarvavidyādharendrāṇāṃ bhāvinaścakravartinaḥ","नरवाहनदत्तस्य भार्यामुष्य सुतस्य ते /
सर्वविद्याधरेन्द्राणां भाविनश्चक्रवर्तिनः"
Kathasaritsagara,"sokss_9,1.218","tadetasmai dadāmyenāṃ lagno hy adyānayoḥ śubhaḥ /
etadarthaṃ militvāhametaiḥ sarvair ihāgataḥ","तदेतस्मै ददाम्येनां लग्नो ह्य् अद्यानयोः शुभः /
एतदर्थं मिलित्वाहमेतैः सर्वैर् इहागतः"
Kathasaritsagara,"sokss_9,1.219","etadvidyādharendrasya tasya vatseśvaro vacaḥ /
mahānanugraha iti burvannabhinananda saḥ","एतद्विद्याधरेन्द्रस्य तस्य वत्सेश्वरो वचः /
महाननुग्रह इति बुर्वन्नभिननन्द सः"
Kathasaritsagara,"sokss_9,1.220","atha nijavidyāvibhavātpāṇitalotpāditena toyena /
abhyukṣati sma so 'ṅganabhūmiṃ vidyādharādhīśaḥ","अथ निजविद्याविभवात्पाणितलोत्पादितेन तोयेन /
अभ्युक्षति स्म सो ऽङ्गनभूमिं विद्याधराधीशः"
Kathasaritsagara,"sokss_9,1.221","tatrotpede vedī kanakamayī divyavastrasaṃchannā /
nānāratnamayaṃ cāpy akṛtrimaṃ kautukāgāram","तत्रोत्पेदे वेदी कनकमयी दिव्यवस्त्रसंछन्ना /
नानारत्नमयं चाप्य् अकृत्रिमं कौतुकागारम्"
Kathasaritsagara,"sokss_9,1.222","uttiṣṭha lagnavelā prāptā snāhītyuvāca tadanu kṛtī /
taṃ naravāhanadattaṃ rājālaṃkāraśīlo 'sau","उत्तिष्ठ लग्नवेला प्राप्ता स्नाहीत्युवाच तदनु कृती /
तं नरवाहनदत्तं राजालंकारशीलो ऽसौ"
Kathasaritsagara,"sokss_9,1.223","snātāya kautukabhrte vedīmānīya dhṛtavadhūveṣām /
hṛṣṭo 'laṃkāravatīṃ sa dadau manasātmajāṃ tasmai","स्नाताय कौतुकभ्र्ते वेदीमानीय धृतवधूवेषाम् /
हृष्टो ऽलंकारवतीं स ददौ मनसात्मजां तस्मै"
Kathasaritsagara,"sokss_9,1.224","maṇikanakavastrabhūṣaṇabhārasahasrāṇi divyanārīśca /
agnau lājavisargeṣv adadāc ca sa sātmajo duhituḥ","मणिकनकवस्त्रभूषणभारसहस्राणि दिव्यनारीश्च /
अग्नौ लाजविसर्गेष्व् अददाच् च स सात्मजो दुहितुः"
Kathasaritsagara,"sokss_9,1.225","nirvṛtte ca vivāhe sarvān saṃmānya tadanu cāmantrya /
saha patnyā putreṇa ca nabhasaiva yathāgataṃ sa yayau","निर्वृत्ते च विवाहे सर्वान् संमान्य तदनु चामन्त्र्य /
सह पत्न्या पुत्रेण च नभसैव यथागतं स ययौ"
Kathasaritsagara,"sokss_9,1.226","atha vīkṣya tathopacaryamāṇaṃ
praṇataiḥ khecararājabhis tanūjam /
udayonmukham atra vatsarājo
muditas taṃ ciram utsavaṃ tatāna","अथ वीक्ष्य तथोपचर्यमाणं
प्रणतैः खेचरराजभिस् तनूजम् /
उदयोन्मुखम् अत्र वत्सराजो
मुदितस् तं चिरम् उत्सवं ततान"
Kathasaritsagara,"sokss_9,1.227","sa ca naravāhanadattaḥ sadvṛttamanoramāmudāraguṇām /
prāpyālaṃkāravatīṃ vāṇīm iva sukavirāsta tadrasikaḥ","स च नरवाहनदत्तः सद्वृत्तमनोरमामुदारगुणाम् /
प्राप्यालंकारवतीं वाणीम् इव सुकविरास्त तद्रसिकः"
Kathasaritsagara,"sokss_9,2.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake prathamas taraṅgaḥ /

dvitīyas taraṅgaḥ /

tato 'laṃkāravatyā sa yukto vatseśvarātmajaḥ /
naravāhanadatto 'tra navavadhvā pitur gṛhe","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके प्रथमस् तरङ्गः /

द्वितीयस् तरङ्गः /

ततो ऽलंकारवत्या स युक्तो वत्सेश्वरात्मजः /
नरवाहनदत्तो ऽत्र नववध्वा पितुर् गृहे"
Kathasaritsagara,"sokss_9,2.2","tacceṭikānāṃ divyena nṛtyagītena rañjitaḥ /
āpānaṃ sevamānaś ca sacivaiḥ saha tasthivān","तच्चेटिकानां दिव्येन नृत्यगीतेन रञ्जितः /
आपानं सेवमानश् च सचिवैः सह तस्थिवान्"
Kathasaritsagara,"sokss_9,2.3","ekadā ca tamāgatya sā śvaśrūḥ kāñcanaprabhā /
alaṃkāravatīmātā vihitātithyam abravīt","एकदा च तमागत्य सा श्वश्रूः काञ्चनप्रभा /
अलंकारवतीमाता विहितातिथ्यम् अब्रवीत्"
Kathasaritsagara,"sokss_9,2.4","āgacchāsmadgṛhaṃ paśya tatsundarapuraṃ puram /
ramasva tatropavaneṣv alaṃkāravatīyutaḥ","आगच्छास्मद्गृहं पश्य तत्सुन्दरपुरं पुरम् /
रमस्व तत्रोपवनेष्व् अलंकारवतीयुतः"
Kathasaritsagara,"sokss_9,2.5","etac chrutvā tathety uktvā piturāvedya tadgirā /
vasantakaṃ sahādāya vadhvā saha samantrikaḥ","एतच् छ्रुत्वा तथेत्य् उक्त्वा पितुरावेद्य तद्गिरा /
वसन्तकं सहादाय वध्वा सह समन्त्रिकः"
Kathasaritsagara,"sokss_9,2.6","śvaśrvā vidyāprabhāveṇa tayaiva sa vinirmitam /
vimānavaramāruhya pratasthe vyomavartmanā","श्वश्र्वा विद्याप्रभावेण तयैव स विनिर्मितम् /
विमानवरमारुह्य प्रतस्थे व्योमवर्त्मना"
Kathasaritsagara,"sokss_9,2.7","vimānasthaś ca gaganāts o 'dhastāt pravilokayan /
sthalīparimitāṃ pṛthvīṃ samudrān parikhālaghūn","विमानस्थश् च गगनात्स् ओ ऽधस्तात् प्रविलोकयन् /
स्थलीपरिमितां पृथ्वीं समुद्रान् परिखालघून्"
Kathasaritsagara,"sokss_9,2.8","... /
...","... /
..."
Kathasaritsagara,"sokss_9,2.9","śvaśrūbhāryādibhiḥ sākaṃ kramātprāpa himācalam /
nāditaṃ kiṃnarīgītaiḥ svarvadhūsaṃghasundaram","श्वश्रूभार्यादिभिः साकं क्रमात्प्राप हिमाचलम् /
नादितं किंनरीगीतैः स्वर्वधूसंघसुन्दरम्"
Kathasaritsagara,"sokss_9,2.10","tatrāścaryāṇi subahūnyeṣa paśyannavāptavān /
naravāhanadatto 'tha tatsundarapuraṃ yuvā","तत्राश्चर्याणि सुबहून्येष पश्यन्नवाप्तवान् /
नरवाहनदत्तो ऽथ तत्सुन्दरपुरं युवा"
Kathasaritsagara,"sokss_9,2.11","sauvarṇai ratnanicitaiḥ prāsādair himavatyapi /
sumeruśikharabhrāntiṃ kurvadbhir upaśobhitam","सौवर्णै रत्ननिचितैः प्रासादैर् हिमवत्यपि /
सुमेरुशिखरभ्रान्तिं कुर्वद्भिर् उपशोभितम्"
Kathasaritsagara,"sokss_9,2.12","vyomāvatīrṇaś cottīrya vimānāt praviveśa tat /
sānāthyadarśanānnṛtyadiva lolair dhvajāṃśukaiḥ","व्योमावतीर्णश् चोत्तीर्य विमानात् प्रविवेश तत् /
सानाथ्यदर्शनान्नृत्यदिव लोलैर् ध्वजांशुकैः"
Kathasaritsagara,"sokss_9,2.13","praviśadrājadhānīṃ ca sa śvaśrvā kṛtamaṅgalaḥ /
alaṃkāravatīyuktaḥ savayasyavasantakaḥ","प्रविशद्राजधानीं च स श्वश्र्वा कृतमङ्गलः /
अलंकारवतीयुक्तः सवयस्यवसन्तकः"
Kathasaritsagara,"sokss_9,2.14","tatra taṃ divasaṃ divyair bhogaiḥ śvaśrūprabhāvajaiḥ /
uvāsa sukṛtī svarga iva śvaśuraveśmani","तत्र तं दिवसं दिव्यैर् भोगैः श्वश्रूप्रभावजैः /
उवास सुकृती स्वर्ग इव श्वशुरवेश्मनि"
Kathasaritsagara,"sokss_9,2.15","anyedyustaṃ ca sā śvaśrūravocatkāñcanaprabhā /
asti svayaṃbhūrbhagavānnagare 'sminnumāpatiḥ","अन्येद्युस्तं च सा श्वश्रूरवोचत्काञ्चनप्रभा /
अस्ति स्वयंभूर्भगवान्नगरे ऽस्मिन्नुमापतिः"
Kathasaritsagara,"sokss_9,2.16","sa dṛṣṭapūjito bhogaṃ mokṣaṃ caiva prayacchati /
alaṃkāravatīpitrā tatrodyānaṃ kṛtaṃ mahat","स दृष्टपूजितो भोगं मोक्षं चैव प्रयच्छति /
अलंकारवतीपित्रा तत्रोद्यानं कृतं महत्"
Kathasaritsagara,"sokss_9,2.17","tīrthaṃ gaṅgāsaraḥsaṃjñamanvarthaṃ cāvatāritam /
taṃ tatrārcayituṃ devaṃ vihartuṃ cādya gacchata","तीर्थं गङ्गासरःसंज्ञमन्वर्थं चावतारितम् /
तं तत्रार्चयितुं देवं विहर्तुं चाद्य गच्छत"
Kathasaritsagara,"sokss_9,2.18","evaṃ śvaśrvā tayoktastu śārvodyānaṃ sahānugaḥ /
naravāhanadatto 'gādalaṃkāravatīsakhaḥ","एवं श्वश्र्वा तयोक्तस्तु शार्वोद्यानं सहानुगः /
नरवाहनदत्तो ऽगादलंकारवतीसखः"
Kathasaritsagara,"sokss_9,2.19","tarubhiḥ kāñcanaskandhai ratnaśākhāmanoramaiḥ /
muktāgucchācchakusumaiḥ kāntaṃ vidrumapallavaiḥ","तरुभिः काञ्चनस्कन्धै रत्नशाखामनोरमैः /
मुक्तागुच्छाच्छकुसुमैः कान्तं विद्रुमपल्लवैः"
Kathasaritsagara,"sokss_9,2.20","tatra gaṅgāsaraḥ snātaḥ pūjitomāpatiś ca saḥ /
babhrāma ratnasopānā vāpīḥ kāñcanapaṅkajāḥ","तत्र गङ्गासरः स्नातः पूजितोमापतिश् च सः /
बभ्राम रत्नसोपाना वापीः काञ्चनपङ्कजाः"
Kathasaritsagara,"sokss_9,2.21","tāsāṃ tīreṣu hṛdyeṣu kalpavalligṛheṣu ca /
sahālaṃkāravatyā sa vijahārānugānvitaḥ","तासां तीरेषु हृद्येषु कल्पवल्लिगृहेषु च /
सहालंकारवत्या स विजहारानुगान्वितः"
Kathasaritsagara,"sokss_9,2.22","divyair āpānasaṃgītaiḥ parihāsaiś ca peśalaiḥ /
marubhūtyārjavakṛtai ramate sma ca teṣu saḥ","दिव्यैर् आपानसंगीतैः परिहासैश् च पेशलैः /
मरुभूत्यार्जवकृतै रमते स्म च तेषु सः"
Kathasaritsagara,"sokss_9,2.23","māsamatramuvāsaivaṃ krīḍannudyānabhūmiṣu /
naravāhanadatto 'tra śvaśrūvidyāvihūtibhiḥ","मासमत्रमुवासैवं क्रीडन्नुद्यानभूमिषु /
नरवाहनदत्तो ऽत्र श्वश्रूविद्याविहूतिभिः"
Kathasaritsagara,"sokss_9,2.24","tato devocitair vastrair alaṃkāraiś ca pūjitaḥ /
savadhūkaḥ sahāmātyaḥ kāñcanaprabhayā tayā","ततो देवोचितैर् वस्त्रैर् अलंकारैश् च पूजितः /
सवधूकः सहामात्यः काञ्चनप्रभया तया"
Kathasaritsagara,"sokss_9,2.25","āyayau sa vimānena tenaiva saha sānugaḥ /
kauśāmbīṃ sahito vadhvā pitrordattekṣaṇotsavaḥ","आययौ स विमानेन तेनैव सह सानुगः /
कौशाम्बीं सहितो वध्वा पित्रोर्दत्तेक्षणोत्सवः"
Kathasaritsagara,"sokss_9,2.26","tatra vāsavadattāyā vatsarājasya cāgrataḥ /
alaṃkāravatīm āha mātā sā kāñcanaprabhā","तत्र वासवदत्ताया वत्सराजस्य चाग्रतः /
अलंकारवतीम् आह माता सा काञ्चनप्रभा"
Kathasaritsagara,"sokss_9,2.27","duḥkhaṃ sthāpyastvayā bhartā nerṣyākopena jātucit /
tatpāpajo hi virahaḥ putri gāḍhānutāpakṛt","दुःखं स्थाप्यस्त्वया भर्ता नेर्ष्याकोपेन जातुचित् /
तत्पापजो हि विरहः पुत्रि गाढानुतापकृत्"
Kathasaritsagara,"sokss_9,2.28","īrṣyāvatyā mayā pūrvaṃ duḥkhaṃ yat sthāpitaḥ patiḥ /
tato 'dya paścāt tāpena dahye tasmin gate vanam","ईर्ष्यावत्या मया पूर्वं दुःखं यत् स्थापितः पतिः /
ततो ऽद्य पश्चात् तापेन दह्ये तस्मिन् गते वनम्"
Kathasaritsagara,"sokss_9,2.29","ity uktvā tāṃ samāśliṣya bāṣpasaṃruddhanetrayā /
kāñcanaprabhayā jagme khamutpatya nijaṃ puram","इत्य् उक्त्वा तां समाश्लिष्य बाष्पसंरुद्धनेत्रया /
काञ्चनप्रभया जग्मे खमुत्पत्य निजं पुरम्"
Kathasaritsagara,"sokss_9,2.30","tatas tasmindine yāte prātaḥ kṛtvocitāḥ kriyāḥ /
naravāhanadatte 'tra sthite svasacivānvite","ततस् तस्मिन्दिने याते प्रातः कृत्वोचिताः क्रियाः /
नरवाहनदत्ते ऽत्र स्थिते स्वसचिवान्विते"
Kathasaritsagara,"sokss_9,2.31","alaṃkāravatīpārśvaṃ praviśyaiva vilāsinī /
ekābravīd bhītabhītā devi strīṃ rakṣa rakṣa mām","अलंकारवतीपार्श्वं प्रविश्यैव विलासिनी /
एकाब्रवीद् भीतभीता देवि स्त्रीं रक्ष रक्ष माम्"
Kathasaritsagara,"sokss_9,2.32","eṣa hi brāhmaṇo hantumāgato māṃ bahiḥ sthitaḥ /
etadbhayātpraviṣṭāhaṃ palāyya śaraṇaiṣiṇī","एष हि ब्राह्मणो हन्तुमागतो मां बहिः स्थितः /
एतद्भयात्प्रविष्टाहं पलाय्य शरणैषिणी"
Kathasaritsagara,"sokss_9,2.33","mā bhaiṣīrbrūhi vṛttāntaṃ ko 'yaṃ kiṃ tvāṃ jighāṃsati /
iti pṛṣṭā ca sā vaktuṃ bhūya eva pracakrame","मा भैषीर्ब्रूहि वृत्तान्तं को ऽयं किं त्वां जिघांसति /
इति पृष्टा च सा वक्तुं भूय एव प्रचक्रमे"
Kathasaritsagara,"sokss_9,2.34","aśokamālā nāmāhasmasyām eva puri prabho /
balasenābhidhānasya kṣatriyasyātmasaṃbhavā","अशोकमाला नामाहस्मस्याम् एव पुरि प्रभो /
बलसेनाभिधानस्य क्षत्रियस्यात्मसंभवा"
Kathasaritsagara,"sokss_9,2.35","sāhaṃ kanyā satī pūrvaṃ rūpalubdhena yācitā /
haṭhaśarmābhidhānena vipreṇārthavatā pituḥ","साहं कन्या सती पूर्वं रूपलुब्धेन याचिता /
हठशर्माभिधानेन विप्रेणार्थवता पितुः"
Kathasaritsagara,"sokss_9,2.36","nāhaṃ durākṛtiṃ ghoramukhamicchāmyamuṃ patim /
dattā nāse gṛhe 'syeti pitaraṃ cāham abravam","नाहं दुराकृतिं घोरमुखमिच्छाम्यमुं पतिम् /
दत्ता नासे गृहे ऽस्येति पितरं चाहम् अब्रवम्"
Kathasaritsagara,"sokss_9,2.37","tac chrutvāpyakarottāvaddhaṭhaśarmā gṛhe pituḥ /
prāyaṃ yāvadahaṃ dattā tenāsmai vadhabhīruṇā","तच् छ्रुत्वाप्यकरोत्तावद्धठशर्मा गृहे पितुः /
प्रायं यावदहं दत्ता तेनास्मै वधभीरुणा"
Kathasaritsagara,"sokss_9,2.38","tato vivāhyān icchantīm apy anaiṣīt sa māṃ dvijaḥ /
ahaṃ gatā ca taṃ tyaktvaivānyaṃ kṣatriyaputrakam","ततो विवाह्यान् इच्छन्तीम् अप्य् अनैषीत् स मां द्विजः /
अहं गता च तं त्यक्त्वैवान्यं क्षत्रियपुत्रकम्"
Kathasaritsagara,"sokss_9,2.39","so 'bhibhūto 'rthasaṃdarpādyattena haṭhaśarmaṇā /
taddvitīyo mayā kṣattrakumāro dhanavāñchritaḥ","सो ऽभिभूतो ऽर्थसंदर्पाद्यत्तेन हठशर्मणा /
तद्द्वितीयो मया क्षत्त्रकुमारो धनवाञ्छ्रितः"
Kathasaritsagara,"sokss_9,2.40","tasya tenāgninā rātrau gatvaivoddīpitaṃ gṛham /
tatastena vimuktāhaṃ tṛtīyaṃ kṣatriyaṃ gatā","तस्य तेनाग्निना रात्रौ गत्वैवोद्दीपितं गृहम् /
ततस्तेन विमुक्ताहं तृतीयं क्षत्रियं गता"
Kathasaritsagara,"sokss_9,2.41","tasyāpy ādīpitaṃ tena niśi veśma dvijanmanā /
tatastenāpyahaṃ tyaktā saṃpraptā kāṃdiśīkatām","तस्याप्य् आदीपितं तेन निशि वेश्म द्विजन्मना /
ततस्तेनाप्यहं त्यक्ता संप्रप्ता कांदिशीकताम्"
Kathasaritsagara,"sokss_9,2.42","jambukādavikevātha bibhyatī hantukāmataḥ /
haṭhaśarmadvijāttasmātpadātpadamamuñcataḥ","जम्बुकादविकेवाथ बिभ्यती हन्तुकामतः /
हठशर्मद्विजात्तस्मात्पदात्पदममुञ्चतः"
Kathasaritsagara,"sokss_9,2.43","ihaiva yuṣmadbhṛtyasya balino vīraśarmaṇaḥ /
rājaputrasya dāsītvaṃ śaraṇyasyāham āśrayam","इहैव युष्मद्भृत्यस्य बलिनो वीरशर्मणः /
राजपुत्रस्य दासीत्वं शरण्यस्याहम् आश्रयम्"
Kathasaritsagara,"sokss_9,2.44","tadbuddhvā mayi nair āśyavidhuro virahāturaḥ /
tvagasthiśeṣaḥ saṃvṛtto haṭhaśarmā nivāritaḥ","तद्बुद्ध्वा मयि नैर् आश्यविधुरो विरहातुरः /
त्वगस्थिशेषः संवृत्तो हठशर्मा निवारितः"
Kathasaritsagara,"sokss_9,2.45","madrakṣārthaṃ pravṛttaśca bandhanāyeha tasya saḥ /
rājaputro mayā devi vīraśarmā nivāritaḥ","मद्रक्षार्थं प्रवृत्तश्च बन्धनायेह तस्य सः /
राजपुत्रो मया देवि वीरशर्मा निवारितः"
Kathasaritsagara,"sokss_9,2.46","adya māṃ nirgatāṃ daivāddṛṣṭvākṛṣṭakṛpāṇikaḥ /
haṭhaśarmā sa hantuṃ māmito yāvat pradhāvitaḥ","अद्य मां निर्गतां दैवाद्दृष्ट्वाकृष्टकृपाणिकः /
हठशर्मा स हन्तुं मामितो यावत् प्रधावितः"
Kathasaritsagara,"sokss_9,2.47","tenāgatā palāyyeha pratīhāryā dayārdrayā /
muktadvārā praviṣṭāhaṃ sa ca jāne sthito bahiḥ","तेनागता पलाय्येह प्रतीहार्या दयार्द्रया /
मुक्तद्वारा प्रविष्टाहं स च जाने स्थितो बहिः"
Kathasaritsagara,"sokss_9,2.48","ity uktavatyāṃ tasyāṃ ca haṭhaśarmāṇamātmanaḥ /
naravāhanadattas tamagramānāyayaddvijam","इत्य् उक्तवत्यां तस्यां च हठशर्माणमात्मनः /
नरवाहनदत्तस् तमग्रमानाययद्द्विजम्"
Kathasaritsagara,"sokss_9,2.49","krodhādaśokamālāṃ tāṃ paśyantaṃ dīptayā dṛśā /
vikṛtaṃ kṣurikāhastaṃ kopakampāṅgasaṃdhikam","क्रोधादशोकमालां तां पश्यन्तं दीप्तया दृशा /
विकृतं क्षुरिकाहस्तं कोपकम्पाङ्गसंधिकम्"
Kathasaritsagara,"sokss_9,2.50","uvāca cainaṃ kubrahmanstriyaṃ haṃsi dahasyapi /
tadarthaṃ paraveśmāni kimarthaṃ pāpakāryasi","उवाच चैनं कुब्रह्मन्स्त्रियं हंसि दहस्यपि /
तदर्थं परवेश्मानि किमर्थं पापकार्यसि"
Kathasaritsagara,"sokss_9,2.51","tac chrutvā sa dvijo 'vādīddharmadārā iyaṃ mama /
tyaktvā māṃ cānyato yātā saheya tadahaṃ katham","तच् छ्रुत्वा स द्विजो ऽवादीद्धर्मदारा इयं मम /
त्यक्त्वा मां चान्यतो याता सहेय तदहं कथम्"
Kathasaritsagara,"sokss_9,2.52","ity ukte tena vignā sāśokamālā tadābravīt /
bho lokapālā brūtaitatkiṃ na yuṣmāsu sākṣiṣu","इत्य् उक्ते तेन विग्ना साशोकमाला तदाब्रवीत् /
भो लोकपाला ब्रूतैतत्किं न युष्मासु साक्षिषु"
Kathasaritsagara,"sokss_9,2.53","anicchantī haṭhānnītā vivāhy ahamihāmunā /
kiṃ tadā ca mayā noktaṃ nāsiṣye te gṛheṣviti","अनिच्छन्ती हठान्नीता विवाह्य् अहमिहामुना /
किं तदा च मया नोक्तं नासिष्ये ते गृहेष्विति"
Kathasaritsagara,"sokss_9,2.54","evam ukte tayā tatra divyā vāgevam abhyadhāt /
yathaivāśokamāleyaṃ vakti satyaṃ tathaiva tat","एवम् उक्ते तया तत्र दिव्या वागेवम् अभ्यधात् /
यथैवाशोकमालेयं वक्ति सत्यं तथैव तत्"
Kathasaritsagara,"sokss_9,2.55","na caiṣā mānuṣī tattvametadīyaṃ niśamyatām /
astyaśokakaro nāma vīro vidyādhareśvaraḥ","न चैषा मानुषी तत्त्वमेतदीयं निशम्यताम् /
अस्त्यशोककरो नाम वीरो विद्याधरेश्वरः"
Kathasaritsagara,"sokss_9,2.56","tasyāputrasya caikeva daivādajani kanyakā /
aśokamālā nāmnā sāvardhatāsya pitur gṛhe","तस्यापुत्रस्य चैकेव दैवादजनि कन्यका /
अशोकमाला नाम्ना सावर्धतास्य पितुर् गृहे"
Kathasaritsagara,"sokss_9,2.57","yauvanasthā ca sā tena dīyamānānvayārthinā /
na kaṃcid aicchad bhartāram atirūpābhimānataḥ","यौवनस्था च सा तेन दीयमानान्वयार्थिना /
न कंचिद् ऐच्छद् भर्तारम् अतिरूपाभिमानतः"
Kathasaritsagara,"sokss_9,2.58","tena śāpamadātso 'syai nirbandhakupitaḥ pitā /
mānuṣyaṃ vraja nāmātra bhavitā ca svam eva te","तेन शापमदात्सो ऽस्यै निर्बन्धकुपितः पिता /
मानुष्यं व्रज नामात्र भविता च स्वम् एव ते"
Kathasaritsagara,"sokss_9,2.59","pariṇeṣyati cātra tvāṃ virūpo brāhmaṇo haṭhāt /
taṃ tyaktvā tadbhayādbhartṝn krameṇa trīn upaiṣyasi","परिणेष्यति चात्र त्वां विरूपो ब्राह्मणो हठात् /
तं त्यक्त्वा तद्भयाद्भर्तॄन् क्रमेण त्रीन् उपैष्यसि"
Kathasaritsagara,"sokss_9,2.60","tato 'py upadrutā tena dāsītvenāśrayiṣyasi /
rājaputraṃ balīyāṃsaṃ na caiva sa nivartsyati","ततो ऽप्य् उपद्रुता तेन दासीत्वेनाश्रयिष्यसि /
राजपुत्रं बलीयांसं न चैव स निवर्त्स्यति"
Kathasaritsagara,"sokss_9,2.61","dṛṣṭvā ca dhāvite tasmin hantukāme palāyitā /
praviṣṭā rājabhavanaṃ śāpādasmādvimokṣyase","दृष्ट्वा च धाविते तस्मिन् हन्तुकामे पलायिता /
प्रविष्टा राजभवनं शापादस्माद्विमोक्ष्यसे"
Kathasaritsagara,"sokss_9,2.62","evaṃ yaśokamālā sā pitrā vidyadharī purā /
śaptā tenaiva nāmnādya saiṣā jātātra mānuṣī","एवं यशोकमाला सा पित्रा विद्यधरी पुरा /
शप्ता तेनैव नाम्नाद्य सैषा जातात्र मानुषी"
Kathasaritsagara,"sokss_9,2.63","jātaś ca saiṣa śāpānto 'muṣyā gatvādhunā padam /
vaidyādharaṃ tvaṃ tatrasthā pravekṣyati nijāṃ tanum","जातश् च सैष शापान्तो ऽमुष्या गत्वाधुना पदम् /
वैद्याधरं त्वं तत्रस्था प्रवेक्ष्यति निजां तनुम्"
Kathasaritsagara,"sokss_9,2.64","tato 'bhir ucitākhyena vidyādharamahībhujā /
vṛtena bhartrā sahitā śāpaṃ saṃsmṛtya raṃsyate","ततो ऽभिर् उचिताख्येन विद्याधरमहीभुजा /
वृतेन भर्त्रा सहिता शापं संस्मृत्य रंस्यते"
Kathasaritsagara,"sokss_9,2.65","ity uktvā virataṃ vācā divyayā sāpi tatkṣaṇam /
aśokamālā sahasā gatajīvāpatadbhuvi","इत्य् उक्त्वा विरतं वाचा दिव्यया सापि तत्क्षणम् /
अशोकमाला सहसा गतजीवापतद्भुवि"
Kathasaritsagara,"sokss_9,2.66","dṛṣṭvā ca tadalaṃkāravatī bāṣpāyitekṣaṇā /
naravāhanadattaś ca tatpārśvasthau babhūvatuḥ","दृष्ट्वा च तदलंकारवती बाष्पायितेक्षणा /
नरवाहनदत्तश् च तत्पार्श्वस्थौ बभूवतुः"
Kathasaritsagara,"sokss_9,2.67","sa tu duḥkhajitāmarṣo rāgāndho vilapannapi /
akasmāddhaṭhaśarmābhūddharṣotphullānano dvijaḥ","स तु दुःखजितामर्षो रागान्धो विलपन्नपि /
अकस्माद्धठशर्माभूद्धर्षोत्फुल्लाननो द्विजः"
Kathasaritsagara,"sokss_9,2.68","kimetaditi pṛṣṭaś ca sarvair vipro jagāda saḥ /
mayā janma smṛtaṃ pūrvaṃ tac ca vacmi niśamyatām","किमेतदिति पृष्टश् च सर्वैर् विप्रो जगाद सः /
मया जन्म स्मृतं पूर्वं तच् च वच्मि निशम्यताम्"
Kathasaritsagara,"sokss_9,2.69","himādrāvasti madanapuraṃ nāmottamaṃ puram /
pralambabhuja ityasti tatra vidyādhareśvaraḥ","हिमाद्रावस्ति मदनपुरं नामोत्तमं पुरम् /
प्रलम्बभुज इत्यस्ति तत्र विद्याधरेश्वरः"
Kathasaritsagara,"sokss_9,2.70","tasyodapadyata sthūlabhujākhyas tanayaḥ prabho /
sa ca rājasuto bhavyo yauvanastho 'bhavatkramāt","तस्योदपद्यत स्थूलभुजाख्यस् तनयः प्रभो /
स च राजसुतो भव्यो यौवनस्थो ऽभवत्क्रमात्"
Kathasaritsagara,"sokss_9,2.71","tataḥ surabhivatsākhyo vidyādharapatiḥ svayam /
sakanyo gṛhamāgatya pralambabhujamāha tam","ततः सुरभिवत्साख्यो विद्याधरपतिः स्वयम् /
सकन्यो गृहमागत्य प्रलम्बभुजमाह तम्"
Kathasaritsagara,"sokss_9,2.72","iyaṃ surabhidattākhyā sutā tvatsūnave mayā /
dattā sthūlabhujāyādya guṇavān sa vahatvimām","इयं सुरभिदत्ताख्या सुता त्वत्सूनवे मया /
दत्ता स्थूलभुजायाद्य गुणवान् स वहत्विमाम्"
Kathasaritsagara,"sokss_9,2.73","tac chrutvā pratipadyaiva samāhūya svasūnave /
sa pralambabhujastasmāyetamarthaṃ nyavedayat","तच् छ्रुत्वा प्रतिपद्यैव समाहूय स्वसूनवे /
स प्रलम्बभुजस्तस्मायेतमर्थं न्यवेदयत्"
Kathasaritsagara,"sokss_9,2.74","tataḥ sa taṃ sthūlabhujo rūpadarpātsuto 'bravīt /
pariṇeṣye na tātaināṃ rūpeṇaiṣā hi madhyamā","ततः स तं स्थूलभुजो रूपदर्पात्सुतो ऽब्रवीत् /
परिणेष्ये न तातैनां रूपेणैषा हि मध्यमा"
Kathasaritsagara,"sokss_9,2.75","kiṃ putrātyantarūpeṇa mānyā hyeṣā mahānvayā /
pitrā dattā mayā cāttā tvatkṛte mānyathā kṛthāḥ","किं पुत्रात्यन्तरूपेण मान्या ह्येषा महान्वया /
पित्रा दत्ता मया चात्ता त्वत्कृते मान्यथा कृथाः"
Kathasaritsagara,"sokss_9,2.76","ity uktaś ca punastena pitrā sthūlabhujaḥ sa tat /
nākarodyattatas taṃ sa śaśāpa kupitaḥ pitā","इत्य् उक्तश् च पुनस्तेन पित्रा स्थूलभुजः स तत् /
नाकरोद्यत्ततस् तं स शशाप कुपितः पिता"
Kathasaritsagara,"sokss_9,2.77","rūpāhaṃkāradoṣeṇa mānuṣye 'vatarāmunā /
bhaviṣyasi ca tatra tvaṃ vikṛto vikaṭānanaḥ","रूपाहंकारदोषेण मानुष्ये ऽवतरामुना /
भविष्यसि च तत्र त्वं विकृतो विकटाननः"
Kathasaritsagara,"sokss_9,2.78","bhāryāmaśokamālākhyāṃ prāpya śāpacyutāṃ haṭhāt /
prāptāsi virahakleśamanicchantyā tayojjhitaḥ","भार्यामशोकमालाख्यां प्राप्य शापच्युतां हठात् /
प्राप्तासि विरहक्लेशमनिच्छन्त्या तयोज्झितः"
Kathasaritsagara,"sokss_9,2.79","tasyāścānyaprasaktāyāḥ kṛte duḥkhakṛśīkṛtaḥ /
kariṣyasyagnidāhādi pātakaṃ rāgamohitaḥ","तस्याश्चान्यप्रसक्तायाः कृते दुःखकृशीकृतः /
करिष्यस्यग्निदाहादि पातकं रागमोहितः"
Kathasaritsagara,"sokss_9,2.80","ity uktaśāpaṃ rudatī taṃ pralambabhujaṃ tadā /
sādhvī surabhidattā sā pādalagnā vyajijñapat","इत्य् उक्तशापं रुदती तं प्रलम्बभुजं तदा /
साध्वी सुरभिदत्ता सा पादलग्ना व्यजिज्ञपत्"
Kathasaritsagara,"sokss_9,2.81","dehi śāpaṃ mamāpyevaṃ samāstu gatirāvayoḥ /
mā bhūnme bharturekasya kleśo madaparādhataḥ","देहि शापं ममाप्येवं समास्तु गतिरावयोः /
मा भून्मे भर्तुरेकस्य क्लेशो मदपराधतः"
Kathasaritsagara,"sokss_9,2.82","evam uktavatīṃ tuṣṭaḥ sādhvīṃ tāṃ parisāntvayan /
sa pralambabhujaḥ sūnorevaṃ śāpāntam abhyadhāt","एवम् उक्तवतीं तुष्टः साध्वीं तां परिसान्त्वयन् /
स प्रलम्बभुजः सूनोरेवं शापान्तम् अभ्यधात्"
Kathasaritsagara,"sokss_9,2.83","yadaivāśokamālāyāḥ śāpamokṣo bhaviṣyati /
tadaiva jātiṃ smṛtvāyaṃ śāpādasmādvimokṣyate","यदैवाशोकमालायाः शापमोक्षो भविष्यति /
तदैव जातिं स्मृत्वायं शापादस्माद्विमोक्ष्यते"
Kathasaritsagara,"sokss_9,2.84","prāpya ca svatanuṃ śāpaṃ saṃsmarannirahaṃkṛtiḥ /
acirāttvāṃ vivāhyeha tvadyukto bhavitā sukhī","प्राप्य च स्वतनुं शापं संस्मरन्निरहंकृतिः /
अचिरात्त्वां विवाह्येह त्वद्युक्तो भविता सुखी"
Kathasaritsagara,"sokss_9,2.85","ity uktā tena sā sādhvī kathaṃciddhṛtimādade /
taṃ ca jānīta māṃ sthūlabhujaṃ śāpādiha cyutam","इत्य् उक्ता तेन सा साध्वी कथंचिद्धृतिमाददे /
तं च जानीत मां स्थूलभुजं शापादिह च्युतम्"
Kathasaritsagara,"sokss_9,2.86","dṛṣṭaṃ mayā cāhaṃkāradoṣād duḥkham idaṃ mahat /
puṃsām adṛṣṭe dṛṣṭe vā śreyo 'haṃkāriṇāṃ kutaḥ","दृष्टं मया चाहंकारदोषाद् दुःखम् इदं महत् /
पुंसाम् अदृष्टे दृष्टे वा श्रेयो ऽहंकारिणां कुतः"
Kathasaritsagara,"sokss_9,2.87","kṣīṇo me sa ca śāpo 'dyety uktvā muktvā ca tāṃ tanum /
haṭhaśarmā sa saṃpede vidyādharakumārakaḥ","क्षीणो मे स च शापो ऽद्येत्य् उक्त्वा मुक्त्वा च तां तनुम् /
हठशर्मा स संपेदे विद्याधरकुमारकः"
Kathasaritsagara,"sokss_9,2.88","aśokamālādehaṃ ca nītvā vidyāprabhāvataḥ /
adṛśyam eva cikṣepa gaṅgāyāmānṛśaṃsyataḥ","अशोकमालादेहं च नीत्वा विद्याप्रभावतः /
अदृश्यम् एव चिक्षेप गङ्गायामानृशंस्यतः"
Kathasaritsagara,"sokss_9,2.89","vidyāprabhāvānītaiś ca tattoyair abhitaḥ kṣaṇāt /
akṣālayadalaṃkāravatīvāsagṛhaṃ sa tat","विद्याप्रभावानीतैश् च तत्तोयैर् अभितः क्षणात् /
अक्षालयदलंकारवतीवासगृहं स तत्"
Kathasaritsagara,"sokss_9,2.90","naravāhanadattaṃ ca natvā taṃ bhāvinaṃ prabhum /
svakāryasiddhaye prāyādutpatya sa nabhas tataḥ","नरवाहनदत्तं च नत्वा तं भाविनं प्रभुम् /
स्वकार्यसिद्धये प्रायादुत्पत्य स नभस् ततः"
Kathasaritsagara,"sokss_9,2.91","vismiteṣv atha sarveṣu prasaṅgād atra gomukhaḥ /
anaṅgaratisaṃbaddhāmimāmakathayatkathām","विस्मितेष्व् अथ सर्वेषु प्रसङ्गाद् अत्र गोमुखः /
अनङ्गरतिसंबद्धामिमामकथयत्कथाम्"
Kathasaritsagara,"sokss_9,2.92","asti śūrapuraṃ nāma yathārthaṃ nagaraṃ bhuvi /
mahāvarāha ityāsīdrājā tatrātidurmadaḥ","अस्ति शूरपुरं नाम यथार्थं नगरं भुवि /
महावराह इत्यासीद्राजा तत्रातिदुर्मदः"
Kathasaritsagara,"sokss_9,2.93","gauryārādhanatas tasya devyāṃ padmaratau sutā /
jajñe 'naṅgaratir nāma bhūpasyānanyasaṃtateḥ","गौर्याराधनतस् तस्य देव्यां पद्मरतौ सुता /
जज्ञे ऽनङ्गरतिर् नाम भूपस्यानन्यसंततेः"
Kathasaritsagara,"sokss_9,2.94","kālena yauvanārūḍhā sā ca rūpābhimāninī /
necchati sma patiṃ kaṃcidyācamāneṣu rājasu","कालेन यौवनारूढा सा च रूपाभिमानिनी /
नेच्छति स्म पतिं कंचिद्याचमानेषु राजसु"
Kathasaritsagara,"sokss_9,2.95","yaḥ śūro rūpavānekaṃ vijñānaṃ vetti śobhanam /
tasmai mayātmā dātavya ity uvāca tu niścayāt","यः शूरो रूपवानेकं विज्ञानं वेत्ति शोभनम् /
तस्मै मयात्मा दातव्य इत्य् उवाच तु निश्चयात्"
Kathasaritsagara,"sokss_9,2.96","atha tatrāyayurvīrāścatvāro dakṣiṇāpathāt /
tatprepsavaḥ śrutodantāstadīpsitaguṇānvitāḥ","अथ तत्राययुर्वीराश्चत्वारो दक्षिणापथात् /
तत्प्रेप्सवः श्रुतोदन्तास्तदीप्सितगुणान्विताः"
Kathasaritsagara,"sokss_9,2.97","dvāḥsthair āveditāṃs tāṃś ca praviṣṭān pṛcchati sma saḥ /
mahāvarāho nṛpatir anaṅgaratisaṃnidhau","द्वाःस्थैर् आवेदितांस् तांश् च प्रविष्टान् पृच्छति स्म सः /
महावराहो नृपतिर् अनङ्गरतिसंनिधौ"
Kathasaritsagara,"sokss_9,2.98","nāma kiṃ kasya yuṣmākaṃ jātirvijñānam eva ca /
etadrājavacaḥ śrutvā teṣvekastaṃ vyajijñapat","नाम किं कस्य युष्माकं जातिर्विज्ञानम् एव च /
एतद्राजवचः श्रुत्वा तेष्वेकस्तं व्यजिज्ञपत्"
Kathasaritsagara,"sokss_9,2.99","pañcapaṭṭikanāmāhaṃ śūdro vijñānamasti me /
vayāmi pratyahaṃ pañca paṭṭikāyugalāni yat","पञ्चपट्टिकनामाहं शूद्रो विज्ञानमस्ति मे /
वयामि प्रत्यहं पञ्च पट्टिकायुगलानि यत्"
Kathasaritsagara,"sokss_9,2.100","tebhya ekaṃ prayacchāmi brāhmaṇāya dadāmi ca /
dvitīyaṃ parameśāya tṛtīyaṃ ca vase svayam","तेभ्य एकं प्रयच्छामि ब्राह्मणाय ददामि च /
द्वितीयं परमेशाय तृतीयं च वसे स्वयम्"
Kathasaritsagara,"sokss_9,2.101","caturthaṃ me bhavedbhāryā yadi tasyai dadāmi tat /
śarīrayātrāṃ vikrīya pañcamena karomy aham","चतुर्थं मे भवेद्भार्या यदि तस्यै ददामि तत् /
शरीरयात्रां विक्रीय पञ्चमेन करोम्य् अहम्"
Kathasaritsagara,"sokss_9,2.102","atha dvitīyo 'pyācakhyāvahaṃ bhāṣājñasaṃjñakaḥ /
vaiśyo rutaṃ vijānāmi sarveṣāṃ mṛgapakṣiṇām","अथ द्वितीयो ऽप्याचख्यावहं भाषाज्ञसंज्ञकः /
वैश्यो रुतं विजानामि सर्वेषां मृगपक्षिणाम्"
Kathasaritsagara,"sokss_9,2.103","tatastṛtīyo 'yavadadahaṃ khaḍgadharābhidhaḥ /
kṣatriyaḥ khaḍgayuddhena jīye nānyena kenacit","ततस्तृतीयो ऽयवददहं खड्गधराभिधः /
क्षत्रियः खड्गयुद्धेन जीये नान्येन केनचित्"
Kathasaritsagara,"sokss_9,2.104","caturthaścābravījjīvadattākhyo 'haṃ dvijottamaḥ /
gauriprasādavidyābhyāṃ jīvayāmi mṛtāṃ striyam","चतुर्थश्चाब्रवीज्जीवदत्ताख्यो ऽहं द्विजोत्तमः /
गौरिप्रसादविद्याभ्यां जीवयामि मृतां स्त्रियम्"
Kathasaritsagara,"sokss_9,2.105","evam uktavatāṃ śeṣāṃ śūdraviṭkṣatriyāstrayaḥ /
rūpaṃ śauryaṃ balaṃ caiva śaśaṃsuḥ pṛthagātmanaḥ","एवम् उक्तवतां शेषां शूद्रविट्क्षत्रियास्त्रयः /
रूपं शौर्यं बलं चैव शशंसुः पृथगात्मनः"
Kathasaritsagara,"sokss_9,2.106","brāhmaṇo rūpavarjaṃ tu balavīryaṃ śaśaṃsa saḥ /
tato mahāvarāhaḥ svaṃ kṣattāramavadannṛpaḥ","ब्राह्मणो रूपवर्जं तु बलवीर्यं शशंस सः /
ततो महावराहः स्वं क्षत्तारमवदन्नृपः"
Kathasaritsagara,"sokss_9,2.107","nītvā viśramayaitāṃstvaṃ saṃprati svagṛhe 'khilān /
tac chrutvā sa tathety uktvā kṣattā tānānayadgṛham","नीत्वा विश्रमयैतांस्त्वं संप्रति स्वगृहे ऽखिलान् /
तच् छ्रुत्वा स तथेत्य् उक्त्वा क्षत्ता तानानयद्गृहम्"
Kathasaritsagara,"sokss_9,2.108","tato 'bravītsa rājā tāmanaṅgaratimātmajām /
eṣāṃ caturṇāṃ vīrāṇāṃ putri ko 'bhimatastava","ततो ऽब्रवीत्स राजा तामनङ्गरतिमात्मजाम् /
एषां चतुर्णां वीराणां पुत्रि को ऽभिमतस्तव"
Kathasaritsagara,"sokss_9,2.109","śrutvaitatpitaraṃ taṃ sā prāhānaṅgaratistadā /
caturṇām apitātaiṣāṃ na ko 'py abhimato mama","श्रुत्वैतत्पितरं तं सा प्राहानङ्गरतिस्तदा /
चतुर्णाम् अपितातैषां न को ऽप्य् अभिमतो मम"
Kathasaritsagara,"sokss_9,2.110","śūdraś ca vayakaścaikaḥ kriyate tasya kiṃ guṇaiḥ /
vaiśyo dvitīyaḥ pakṣyādirutair jñātaiś ca tasya kim","शूद्रश् च वयकश्चैकः क्रियते तस्य किं गुणैः /
वैश्यो द्वितीयः पक्ष्यादिरुतैर् ज्ञातैश् च तस्य किम्"
Kathasaritsagara,"sokss_9,2.111","tābhyāṃ kathamahaṃ dadyāmātmānaṃ kṣatriyā satī /
tṛtīyastulyavarṇo me bhavati kṣatriyo guṇī","ताभ्यां कथमहं दद्यामात्मानं क्षत्रिया सती /
तृतीयस्तुल्यवर्णो मे भवति क्षत्रियो गुणी"
Kathasaritsagara,"sokss_9,2.112","kiṃ tu sevopajīvī sa daridraḥ prāṇavikrayī /
pṛthvīpatisutā bhūtvā kathaṃ syāṃ tasya gehinī","किं तु सेवोपजीवी स दरिद्रः प्राणविक्रयी /
पृथ्वीपतिसुता भूत्वा कथं स्यां तस्य गेहिनी"
Kathasaritsagara,"sokss_9,2.113","caturtho brāhmaṇo jīvadatto 'py abhimato na me /
sa virūpo vikarmasthaḥ patito vedavarjitaḥ","चतुर्थो ब्राह्मणो जीवदत्तो ऽप्य् अभिमतो न मे /
स विरूपो विकर्मस्थः पतितो वेदवर्जितः"
Kathasaritsagara,"sokss_9,2.114","sa te daṇḍayituṃ yuktaḥ kiṃ nu tasmai dadāsi mām /
varṇāśramāṇāṃ dharmasya rājā tvaṃ tāta rakṣitā","स ते दण्डयितुं युक्तः किं नु तस्मै ददासि माम् /
वर्णाश्रमाणां धर्मस्य राजा त्वं तात रक्षिता"
Kathasaritsagara,"sokss_9,2.115","khaḍgaśūrāc ca nṛpaterdharmaśūraḥ praśasyate /
khaḍgaśūrasahasrāṇāṃ dharmaśūro bhavetpatiḥ","खड्गशूराच् च नृपतेर्धर्मशूरः प्रशस्यते /
खड्गशूरसहस्राणां धर्मशूरो भवेत्पतिः"
Kathasaritsagara,"sokss_9,2.116","ityādyuktavatīm etāṃ sutām antaḥpuraṃ nijam /
visṛjya ca samuttasthau snānādyarthaṃ sa bhūpatiḥ","इत्याद्युक्तवतीम् एतां सुताम् अन्तःपुरं निजम् /
विसृज्य च समुत्तस्थौ स्नानाद्यर्थं स भूपतिः"
Kathasaritsagara,"sokss_9,2.117","dvitīye 'hni ca te vīrā gṛhātkṣatturvinirgatāḥ /
babhramurnagare tatra catvaro 'pi sakautukāḥ","द्वितीये ऽह्नि च ते वीरा गृहात्क्षत्तुर्विनिर्गताः /
बभ्रमुर्नगरे तत्र चत्वरो ऽपि सकौतुकाः"
Kathasaritsagara,"sokss_9,2.118","tāvac ca padmakavalo nāmātra vyalavāraṇaḥ /
bhagnālāno janaṃ mathnañ śālāyā niragān madāt","तावच् च पद्मकवलो नामात्र व्यलवारणः /
भग्नालानो जनं मथ्नञ् शालाया निरगान् मदात्"
Kathasaritsagara,"sokss_9,2.119","so 'py adhāvac ca tān dṛṣṭvā vīrān hantuṃ mahāgajaḥ /
te cāpi tasyābhimukhaṃ prādhāvann udyatāyudhāḥ","सो ऽप्य् अधावच् च तान् दृष्ट्वा वीरान् हन्तुं महागजः /
ते चापि तस्याभिमुखं प्राधावन्न् उद्यतायुधाः"
Kathasaritsagara,"sokss_9,2.120","tataḥ khaḍgadharākhyo yastanmadhye kṣatriyaḥ sa tān /
anyānnivārya trīn eko gajamabhyāpapāta tam","ततः खड्गधराख्यो यस्तन्मध्ये क्षत्रियः स तान् /
अन्यान्निवार्य त्रीन् एको गजमभ्यापपात तम्"
Kathasaritsagara,"sokss_9,2.121","lulāva ca karaṃ tasya garjato 'graprasāritam /
ekenāpi prahāreṇa visakandāvahelayā","लुलाव च करं तस्य गर्जतो ऽग्रप्रसारितम् /
एकेनापि प्रहारेण विसकन्दावहेलया"
Kathasaritsagara,"sokss_9,2.122","padamadhye ca nirgatya darśayitvā ca lāghavam /
prahāraṃ pradadau pṛṣṭhe dvitīyaṃ tasya dantinaḥ","पदमध्ये च निर्गत्य दर्शयित्वा च लाघवम् /
प्रहारं प्रददौ पृष्ठे द्वितीयं तस्य दन्तिनः"
Kathasaritsagara,"sokss_9,2.123","tṛtīyena ca ciccheda tasya pādāvubhāvapi /
tato muktāraṭir hastī papāta ca mamāra ca","तृतीयेन च चिच्छेद तस्य पादावुभावपि /
ततो मुक्तारटिर् हस्ती पपात च ममार च"
Kathasaritsagara,"sokss_9,2.124","taṃ dṛṣṭvā vikramaṃ tasya janaḥ sarvo visismiye /
rājā mahāvarāhastadbuddhvā citrīyate sma ca","तं दृष्ट्वा विक्रमं तस्य जनः सर्वो विसिस्मिये /
राजा महावराहस्तद्बुद्ध्वा चित्रीयते स्म च"
Kathasaritsagara,"sokss_9,2.125","anyedyuḥ sa gajārūḍho mṛgayāyai nṛpo yayau /
vīrāḥ khaḍgadharādyās te catvāro 'pi tam anvaguḥ","अन्येद्युः स गजारूढो मृगयायै नृपो ययौ /
वीराः खड्गधराद्यास् ते चत्वारो ऽपि तम् अन्वगुः"
Kathasaritsagara,"sokss_9,2.126","tatra vyāghramṛgakroḍān sasainye rājñi nighnati /
adhāvan kupitāḥ siṃhāḥ śrutavāraṇabṛṃhitāḥ","तत्र व्याघ्रमृगक्रोडान् ससैन्ये राज्ञि निघ्नति /
अधावन् कुपिताः सिंहाः श्रुतवारणबृंहिताः"
Kathasaritsagara,"sokss_9,2.127","abhyāpatantamekaṃ ca siṃhaṃ khaḍgadharo 'tha saḥ /
ekena tīkṣṇanistriṃśaprahāreṇa dvidhākarot","अभ्यापतन्तमेकं च सिंहं खड्गधरो ऽथ सः /
एकेन तीक्ष्णनिस्त्रिंशप्रहारेण द्विधाकरोत्"
Kathasaritsagara,"sokss_9,2.128","dvitīyaṃ ca gṛhītvaiva caraṇe vāmapāṇinā /
āsphoṭya bhūtale siṃhaṃ cakāra gatajīvitam","द्वितीयं च गृहीत्वैव चरणे वामपाणिना /
आस्फोट्य भूतले सिंहं चकार गतजीवितम्"
Kathasaritsagara,"sokss_9,2.129","bhāṣājño jīvadattaś ca pañcapaṭṭika eva ca /
ekaikaḥ siṃhamekaikaṃ tathaivāsphoṭayadbhuvi","भाषाज्ञो जीवदत्तश् च पञ्चपट्टिक एव च /
एकैकः सिंहमेकैकं तथैवास्फोटयद्भुवि"
Kathasaritsagara,"sokss_9,2.130","evaṃ krameṇa te rājñaḥ paśyataḥ pādacāribhiḥ /
līlayā bahavo vīraiḥ siṃhavyāghrādayo hatāḥ","एवं क्रमेण ते राज्ञः पश्यतः पादचारिभिः /
लीलया बहवो वीरैः सिंहव्याघ्रादयो हताः"
Kathasaritsagara,"sokss_9,2.131","tataḥ savismayastuṣṭaḥ kṛtākheṭaḥ sa bhūpatiḥ /
viveśa svapuraṃ te 'pi vīrāḥ kṣatturgṛhaṃ yayuḥ","ततः सविस्मयस्तुष्टः कृताखेटः स भूपतिः /
विवेश स्वपुरं ते ऽपि वीराः क्षत्तुर्गृहं ययुः"
Kathasaritsagara,"sokss_9,2.132","sa ca rājñā praviśyāntaḥpuraṃ śrānto 'pi tatkṣaṇam /
tatraivānāyayām āsa tāmanaṅgaratiṃ sutām","स च राज्ञा प्रविश्यान्तःपुरं श्रान्तो ऽपि तत्क्षणम् /
तत्रैवानाययाम् आस तामनङ्गरतिं सुताम्"
Kathasaritsagara,"sokss_9,2.133","ākhyāya teṣāṃ vīrāṇāmekaikasya parākramam /
ākheṭake yathādṛṣṭaṃ tām uvācātivismitām","आख्याय तेषां वीराणामेकैकस्य पराक्रमम् /
आखेटके यथादृष्टं ताम् उवाचातिविस्मिताम्"
Kathasaritsagara,"sokss_9,2.134","pañcapaṭṭikabhāṣājñāvasavarṇāvubhau yadi /
vipro 'pi jīvadattaścedrūpahīno vikarmakṛt","पञ्चपट्टिकभाषाज्ञावसवर्णावुभौ यदि /
विप्रो ऽपि जीवदत्तश्चेद्रूपहीनो विकर्मकृत्"
Kathasaritsagara,"sokss_9,2.135","tatkṣitriyasya doṣo 'sti tasya khaḍgadharasya kaḥ /
supramāṇasurūpasya balavikramaśālinaḥ","तत्क्षित्रियस्य दोषो ऽस्ति तस्य खड्गधरस्य कः /
सुप्रमाणसुरूपस्य बलविक्रमशालिनः"
Kathasaritsagara,"sokss_9,2.136","yena hastī hatas tādṛg yaḥ pinaṣṭi ca bhūtale /
gṛhītvā pādataḥ siṃhān khaḍgenānyān nihanti ca","येन हस्ती हतस् तादृग् यः पिनष्टि च भूतले /
गृहीत्वा पादतः सिंहान् खड्गेनान्यान् निहन्ति च"
Kathasaritsagara,"sokss_9,2.137","daridraḥ sevakaśceti doṣastasyocyate yadi /
ahaṃ taṃ sevyamanyeṣāṃ kariṣyāmīśvaraṃ kṣaṇāt","दरिद्रः सेवकश्चेति दोषस्तस्योच्यते यदि /
अहं तं सेव्यमन्येषां करिष्यामीश्वरं क्षणात्"
Kathasaritsagara,"sokss_9,2.138","tattaṃ vṛṇīṣva bhartāraṃ yadi te putri rocate /
ity uktā tena sānaṅgaratiḥ pitrā jagāda tam","तत्तं वृणीष्व भर्तारं यदि ते पुत्रि रोचते /
इत्य् उक्ता तेन सानङ्गरतिः पित्रा जगाद तम्"
Kathasaritsagara,"sokss_9,2.139","tarhyānīteṣu sarveṣu teṣu vīreṣviha tvayā /
gaṇakaḥ pṛcchyatāṃ tāvat paśyāmaḥ kiṃ bravīti saḥ","तर्ह्यानीतेषु सर्वेषु तेषु वीरेष्विह त्वया /
गणकः पृच्छ्यतां तावत् पश्यामः किं ब्रवीति सः"
Kathasaritsagara,"sokss_9,2.140","evaṃ tayoktaḥ sa nṛpo vīrānānāyya tatra tān /
tatsaṃnidhau sānurodhaḥ papraccha gaṇakaṃ svayam","एवं तयोक्तः स नृपो वीरानानाय्य तत्र तान् /
तत्संनिधौ सानुरोधः पप्रच्छ गणकं स्वयम्"
Kathasaritsagara,"sokss_9,2.141","paśyāsnaṅgaratereṣāṃ madhyātkena samaṃ mithaḥ /
astyānukūlyaṃ lagnaś ca bhavettasyāḥ kadā śubhaḥ","पश्यास्नङ्गरतेरेषां मध्यात्केन समं मिथः /
अस्त्यानुकूल्यं लग्नश् च भवेत्तस्याः कदा शुभः"
Kathasaritsagara,"sokss_9,2.142","tac chrutvā pṛṣṭanakṣatras teṣāṃ sa gaṇakottamaḥ /
gaṇayitvā ciraṃ kālaṃ rājānaṃ tam abhāṣata","तच् छ्रुत्वा पृष्टनक्षत्रस् तेषां स गणकोत्तमः /
गणयित्वा चिरं कालं राजानं तम् अभाषत"
Kathasaritsagara,"sokss_9,2.143","na cetkupyasi me devaṃ sphuṭaṃ vijñāpayāmi tat /
asti tvadduhiturnaiṣāmekenāpyanukūlatā","न चेत्कुप्यसि मे देवं स्फुटं विज्ञापयामि तत् /
अस्ति त्वद्दुहितुर्नैषामेकेनाप्यनुकूलता"
Kathasaritsagara,"sokss_9,2.144","na cehāsti vivāho 'syā eṣā śāpacyutātra yat /
vidyādharī sa śāpo 'syāstribhir māsair nivartsyati","न चेहास्ति विवाहो ऽस्या एषा शापच्युतात्र यत् /
विद्याधरी स शापो ऽस्यास्त्रिभिर् मासैर् निवर्त्स्यति"
Kathasaritsagara,"sokss_9,2.145","tasmānmāsatrayaṃ tāvat pratīkṣantāmamī iha /
naiṣāṃ svalokaṃ yātā cettata etadbhaviṣyati","तस्मान्मासत्रयं तावत् प्रतीक्षन्ताममी इह /
नैषां स्वलोकं याता चेत्तत एतद्भविष्यति"
Kathasaritsagara,"sokss_9,2.146","etanmauhūrtikasyāsya vacaḥ sarve 'pi tatra te /
śraddadhus tatra caivāsanvīrā māsatrayāvadhi","एतन्मौहूर्तिकस्यास्य वचः सर्वे ऽपि तत्र ते /
श्रद्दधुस् तत्र चैवासन्वीरा मासत्रयावधि"
Kathasaritsagara,"sokss_9,2.147","gate māsatraye rājā tān vīrān gaṇakaṃ ca tam /
svāgramānāyayām āsa tām anaṅgaratiṃ ca saḥ","गते मासत्रये राजा तान् वीरान् गणकं च तम् /
स्वाग्रमानाययाम् आस ताम् अनङ्गरतिं च सः"
Kathasaritsagara,"sokss_9,2.148","dṛṣṭvā cādhikasaundaryāmakasmāttaṃ sutāṃ nṛpaḥ /
jaharṣa gaṇakastāṃ tu prāptakālām amanyata","दृष्ट्वा चाधिकसौन्दर्यामकस्मात्तं सुतां नृपः /
जहर्ष गणकस्तां तु प्राप्तकालाम् अमन्यत"
Kathasaritsagara,"sokss_9,2.149","idānīṃ brūhi yadyuktaṃ te hi māsāstrayo gatāḥ /
iti yāvac ca taṃ rājā gaṇakaṃ pṛcchati sma saḥ","इदानीं ब्रूहि यद्युक्तं ते हि मासास्त्रयो गताः /
इति यावच् च तं राजा गणकं पृच्छति स्म सः"
Kathasaritsagara,"sokss_9,2.150","tāvajjātiṃ nijāṃ smṛtvā sānaṅgaratirānanam /
ācchādya svottarīyeṇa mānuṣīṃ tāṃ tanuṃ jahau","तावज्जातिं निजां स्मृत्वा सानङ्गरतिराननम् /
आच्छाद्य स्वोत्तरीयेण मानुषीं तां तनुं जहौ"
Kathasaritsagara,"sokss_9,2.151","evameṣā sthitā kiṃsviditi rājñā svayaṃ mukham /
yāvaduddhāṭyate tasyās tāvat sā dadṛśe mṛtā","एवमेषा स्थिता किंस्विदिति राज्ञा स्वयं मुखम् /
यावदुद्धाट्यते तस्यास् तावत् सा ददृशे मृता"
Kathasaritsagara,"sokss_9,2.152","vyāvṛttanetrabhramarā vivarṇavadanāmbujā /
haṃsamañjusvanonmuktā padminīva himāhatā","व्यावृत्तनेत्रभ्रमरा विवर्णवदनाम्बुजा /
हंसमञ्जुस्वनोन्मुक्ता पद्मिनीव हिमाहता"
Kathasaritsagara,"sokss_9,2.153","tataḥ sa sadyas tacchokavajrapātāhato bhuvi /
bhūbhṛtpapāta niśceṣṭaḥ svapakṣacchedamūrcchitaḥ","ततः स सद्यस् तच्छोकवज्रपाताहतो भुवि /
भूभृत्पपात निश्चेष्टः स्वपक्षच्छेदमूर्च्छितः"
Kathasaritsagara,"sokss_9,2.154","rājñī padmaratiḥ sāpi vyāmohapatitā yayau /
bhraṣṭābharaṇapuṣpā kṣmāmibhabhagneva mañjarī","राज्ञी पद्मरतिः सापि व्यामोहपतिता ययौ /
भ्रष्टाभरणपुष्पा क्ष्मामिभभग्नेव मञ्जरी"
Kathasaritsagara,"sokss_9,2.155","muktākrande parijane teṣu vīreṣu duḥkhiṣu /
labdhasaṃjñaḥ kṣaṇādrājā jīvadattam uvāca tam","मुक्ताक्रन्दे परिजने तेषु वीरेषु दुःखिषु /
लब्धसंज्ञः क्षणाद्राजा जीवदत्तम् उवाच तम्"
Kathasaritsagara,"sokss_9,2.156","nātraiṣāṃ śaktir anyeṣām adhunāvasaro 'stu te /
pratijñātaṃ tvayā nārīṃ jīvayāmi mṛtāmiti","नात्रैषां शक्तिर् अन्येषाम् अधुनावसरो ऽस्तु ते /
प्रतिज्ञातं त्वया नारीं जीवयामि मृतामिति"
Kathasaritsagara,"sokss_9,2.157","yadi vidyābalaṃ te 'sti tajjīvaya sutāṃ mama /
dāsyāmi tubhyamevaitāsṃ viprāya prāptajīvitām","यदि विद्याबलं ते ऽस्ति तज्जीवय सुतां मम /
दास्यामि तुभ्यमेवैतास्ं विप्राय प्राप्तजीविताम्"
Kathasaritsagara,"sokss_9,2.158","iti rājño vacaḥ śrutvā jīvadatto 'bhimantritaiḥ /
abhyukṣya toyais tāṃ rājaputrīm āryām imāṃ jagau","इति राज्ञो वचः श्रुत्वा जीवदत्तो ऽभिमन्त्रितैः /
अभ्युक्ष्य तोयैस् तां राजपुत्रीम् आर्याम् इमां जगौ"
Kathasaritsagara,"sokss_9,2.159","aṭṭāṭṭahāsahasite karaṅkamālākule durāloke /
cāmuṇḍe vikarāle sāhāyyaṃ me kuru tvaritam","अट्टाट्टहासहसिते करङ्कमालाकुले दुरालोके /
चामुण्डे विकराले साहाय्यं मे कुरु त्वरितम्"
Kathasaritsagara,"sokss_9,2.160","evaṃ tena kṛte yatne jīvadattena sā yadā /
bālā na jīvitaṃ prāpa viṣaṇṇaḥ so 'vadattadā","एवं तेन कृते यत्ने जीवदत्तेन सा यदा /
बाला न जीवितं प्राप विषण्णः सो ऽवदत्तदा"
Kathasaritsagara,"sokss_9,2.161","dattāpi vindhyavāsinyā vidyā me niṣphalā gatā /
tadetenopahāsyena kiṃ kāryaṃ jīvitena me","दत्तापि विन्ध्यवासिन्या विद्या मे निष्फला गता /
तदेतेनोपहास्येन किं कार्यं जीवितेन मे"
Kathasaritsagara,"sokss_9,2.162","ity uktvā jīvadattaḥ svaṃ śiraśchettuṃ mahāsinā /
yāvat pravartate tāvadudagādbhāratī divaḥ","इत्य् उक्त्वा जीवदत्तः स्वं शिरश्छेत्तुं महासिना /
यावत् प्रवर्तते तावदुदगाद्भारती दिवः"
Kathasaritsagara,"sokss_9,2.163","bho jīvadatta mā kārṣīḥ sāhasaṃ śṛṇu saṃprati /
eṣānaṅgaprabhā nāma sadvidyādharakanyakā","भो जीवदत्त मा कार्षीः साहसं शृणु संप्रति /
एषानङ्गप्रभा नाम सद्विद्याधरकन्यका"
Kathasaritsagara,"sokss_9,2.164","pitroḥ śāpena mānuṣyamiyantaṃ kālamāgatā /
tyaktvādyaitāṃ tanuṃ yātā svalokaṃ svatanuṃ śritā","पित्रोः शापेन मानुष्यमियन्तं कालमागता /
त्यक्त्वाद्यैतां तनुं याता स्वलोकं स्वतनुं श्रिता"
Kathasaritsagara,"sokss_9,2.165","tadvindhyavāsinīm eva gatvārādhaya tāṃ punaḥ /
tatprasādādimāṃ prāpsyasy api vidyādharīṃ satīm","तद्विन्ध्यवासिनीम् एव गत्वाराधय तां पुनः /
तत्प्रसादादिमां प्राप्स्यस्य् अपि विद्याधरीं सतीम्"
Kathasaritsagara,"sokss_9,2.166","na caiṣā divyabhogasthā śocyā rājño na cāpi te /
ity udīrya yathātattvaṃ divyā vāgvirarāma sā","न चैषा दिव्यभोगस्था शोच्या राज्ञो न चापि ते /
इत्य् उदीर्य यथातत्त्वं दिव्या वाग्विरराम सा"
Kathasaritsagara,"sokss_9,2.167","tataḥ sutāyāḥ saṃskāraṃ kṛtvā rājā jahau śucam /
sadāro 'pi yayuste 'nye trayo vīrā yathāgatam","ततः सुतायाः संस्कारं कृत्वा राजा जहौ शुचम् /
सदारो ऽपि ययुस्ते ऽन्ये त्रयो वीरा यथागतम्"
Kathasaritsagara,"sokss_9,2.168","jīvadattastu jātāstho gatvā tāṃ vindhyavāsinīm /
tapasārādhayām āsa svapne sāpy ādideśa tam","जीवदत्तस्तु जातास्थो गत्वा तां विन्ध्यवासिनीम् /
तपसाराधयाम् आस स्वप्ने साप्य् आदिदेश तम्"
Kathasaritsagara,"sokss_9,2.169","tuṣṭā tavāhamuttiṣṭha śṛṇu cedaṃ bravīmi te /
asti vīrapuraṃ nāma nagaraṃ tuhinācale","तुष्टा तवाहमुत्तिष्ठ शृणु चेदं ब्रवीमि ते /
अस्ति वीरपुरं नाम नगरं तुहिनाचले"
Kathasaritsagara,"sokss_9,2.170","vidyādharādhirājo 'sti samaro nāma tatra ca /
tasyānaṅgavatīdevyāṃ sutānaṅgaprabhājani","विद्याधराधिराजो ऽस्ति समरो नाम तत्र च /
तस्यानङ्गवतीदेव्यां सुतानङ्गप्रभाजनि"
Kathasaritsagara,"sokss_9,2.171","sā rūpayauvanotsekā naicchatkaṃcitpatiṃ yadā /
tadātidurgrahakruddhau pitarau śapataḥ sma tām","सा रूपयौवनोत्सेका नैच्छत्कंचित्पतिं यदा /
तदातिदुर्ग्रहक्रुद्धौ पितरौ शपतः स्म ताम्"
Kathasaritsagara,"sokss_9,2.172","mānuṣyaṃ vraja tatrāpi na bhartṛsukhamāpsyasi /
kanyeva ṣoḍaśābdā tāṃ tyaktvā tanumihaiṣyasi","मानुष्यं व्रज तत्रापि न भर्तृसुखमाप्स्यसि /
कन्येव षोडशाब्दा तां त्यक्त्वा तनुमिहैष्यसि"
Kathasaritsagara,"sokss_9,2.173","martyo virūpo bhāvī ca khaḍgasiddho 'tha te patiḥ /
munikanyābhilāṣeṇa śāpānmartyatvamāgataḥ","मर्त्यो विरूपो भावी च खड्गसिद्धो ऽथ ते पतिः /
मुनिकन्याभिलाषेण शापान्मर्त्यत्वमागतः"
Kathasaritsagara,"sokss_9,2.174","anicchantīm apitvāṃ ca martyalokaṃ sa neṣyati /
tvayā tasya viyogo 'tra bhaviṣyatyanyanītayā","अनिच्छन्तीम् अपित्वां च मर्त्यलोकं स नेष्यति /
त्वया तस्य वियोगो ऽत्र भविष्यत्यन्यनीतया"
Kathasaritsagara,"sokss_9,2.175","pūrvajanmani tenāṣṭau hṛtā hi parayoṣitaḥ /
tenāṣṭajanmabhogārhaṃ duḥkhaṃ so 'nubhaviṣyati","पूर्वजन्मनि तेनाष्टौ हृता हि परयोषितः /
तेनाष्टजन्मभोगार्हं दुःखं सो ऽनुभविष्यति"
Kathasaritsagara,"sokss_9,2.176","tvaṃ cātra janmany ekasmin naṣṭānām iva janmanām /
duḥkhaṃ prāpsyasi vidyānāṃ bhraṃśena manujīkṛtā","त्वं चात्र जन्मन्य् एकस्मिन् नष्टानाम् इव जन्मनाम् /
दुःखं प्राप्स्यसि विद्यानां भ्रंशेन मनुजीकृता"
Kathasaritsagara,"sokss_9,2.177","sarvasyaiva hi pāpiṣṭhasaṃparkaḥ pāpabhāgadaḥ /
samapāpaḥ punaḥ strīṇāṃ bhartrā pāpena saṃgamaḥ","सर्वस्यैव हि पापिष्ठसंपर्कः पापभागदः /
समपापः पुनः स्त्रीणां भर्त्रा पापेन संगमः"
Kathasaritsagara,"sokss_9,2.178","naṣṭasmṛtiḥ patīṃś cātra bahūn prāpsyasi mānuṣān /
tvayocitavaradveṣadurgraho vihito yataḥ","नष्टस्मृतिः पतींश् चात्र बहून् प्राप्स्यसि मानुषान् /
त्वयोचितवरद्वेषदुर्ग्रहो विहितो यतः"
Kathasaritsagara,"sokss_9,2.179","yo 'yācata samānastvāṃ dyucaro madanaprabhaḥ /
bhūtvā sa mānuṣo bhūbhṛdante bhāvī patistava","यो ऽयाचत समानस्त्वां द्युचरो मदनप्रभः /
भूत्वा स मानुषो भूभृदन्ते भावी पतिस्तव"
Kathasaritsagara,"sokss_9,2.180","tatastvaṃ śāpanirmuktā svalokaṃ punarāgatā /
tam eva dyucarībhūtaṃ sasṃprāpsyasyucitaṃ patim","ततस्त्वं शापनिर्मुक्ता स्वलोकं पुनरागता /
तम् एव द्युचरीभूतं सस्ंप्राप्स्यस्युचितं पतिम्"
Kathasaritsagara,"sokss_9,2.181","tadevaṃ pitṛśaptā sā bhūtvānaṅgaratiḥ kṣitau /
prāptādya pitrornikaṭaṃ jātānaṅgaprabhā punaḥ","तदेवं पितृशप्ता सा भूत्वानङ्गरतिः क्षितौ /
प्राप्ताद्य पित्रोर्निकटं जातानङ्गप्रभा पुनः"
Kathasaritsagara,"sokss_9,2.182","ato vīrapuraṃ gatvā jitvā tatpitaraṃ raṇe /
jānantam apikaulīnarakṣitaṃ tāmavāpnuhi","अतो वीरपुरं गत्वा जित्वा तत्पितरं रणे /
जानन्तम् अपिकौलीनरक्षितं तामवाप्नुहि"
Kathasaritsagara,"sokss_9,2.183","imaṃ gṛhāṇa khaḍgaṃ ca yena hastagatena te /
gatir bhaviṣyaty ākāśe kiṃ cājeyo bhaviṣyasi","इमं गृहाण खड्गं च येन हस्तगतेन ते /
गतिर् भविष्यत्य् आकाशे किं चाजेयो भविष्यसि"
Kathasaritsagara,"sokss_9,2.184","ity uktvārpitakhaḍgā sā tasya devī tirodadhe /
sa ca prabubudhe divyaṃ khaḍgaṃ has te dadarśa ca","इत्य् उक्त्वार्पितखड्गा सा तस्य देवी तिरोदधे /
स च प्रबुबुधे दिव्यं खड्गं हस् ते ददर्श च"
Kathasaritsagara,"sokss_9,2.185","athotthāya prahṛṣṭātmā jīvadatto natāmbikaḥ /
tatprasādāmṛtāpyāyaśāntāśeṣatapaḥ klamaḥ","अथोत्थाय प्रहृष्टात्मा जीवदत्तो नताम्बिकः /
तत्प्रसादामृताप्यायशान्ताशेषतपः क्लमः"
Kathasaritsagara,"sokss_9,2.186","khaḍgahastaḥ kham utpatya paribhramya himālayam /
prāpa vīrapurasthaṃ taṃ samaraṃ dyucareśvaram","खड्गहस्तः खम् उत्पत्य परिभ्रम्य हिमालयम् /
प्राप वीरपुरस्थं तं समरं द्युचरेश्वरम्"
Kathasaritsagara,"sokss_9,2.187","tena yuddhajitenātra pradattāṃ pariṇīya saḥ /
tāmanaṅgaprabhāṃ bheje divyāṃ saṃbhogasaṃpadam","तेन युद्धजितेनात्र प्रदत्तां परिणीय सः /
तामनङ्गप्रभां भेजे दिव्यां संभोगसंपदम्"
Kathasaritsagara,"sokss_9,2.188","kaṃcitkālaṃ sthitaścātra śvaśuraṃ samaraṃ sa tam /
jīvadatto jagādaivaṃ tāṃ cānaṅgaprabhāṃ priyām","कंचित्कालं स्थितश्चात्र श्वशुरं समरं स तम् /
जीवदत्तो जगादैवं तां चानङ्गप्रभां प्रियाम्"
Kathasaritsagara,"sokss_9,2.189","manuṣyalokasṃ gacchāvastaṃ pratyutkaṇṭhito 'smi yat /
prāṇināṃ hi nikṛṣṭāpi janmabhūmiḥ parā priyā","मनुष्यलोकस्ं गच्छावस्तं प्रत्युत्कण्ठितो ऽस्मि यत् /
प्राणिनां हि निकृष्टापि जन्मभूमिः परा प्रिया"
Kathasaritsagara,"sokss_9,2.190","etac chrutvā vacas tasya śvaśuraḥ so 'nvamanyata /
sā tvanaṅgaprabhā kṛcchrādanumene vijānatī","एतच् छ्रुत्वा वचस् तस्य श्वशुरः सो ऽन्वमन्यत /
सा त्वनङ्गप्रभा कृच्छ्रादनुमेने विजानती"
Kathasaritsagara,"sokss_9,2.191","athāṅkopāttayā sākamanaṅgaprabhayā tayā /
jīvadattaḥ sa nabhasā martyalokamavātarat","अथाङ्कोपात्तया साकमनङ्गप्रभया तया /
जीवदत्तः स नभसा मर्त्यलोकमवातरत्"
Kathasaritsagara,"sokss_9,2.192","dṛṣṭvātra ramyamekaṃ ca parvataṃ sā jagāda tam /
śrāntānaṅgaprabhā kṣipramiha viśramyatāmiti","दृष्ट्वात्र रम्यमेकं च पर्वतं सा जगाद तम् /
श्रान्तानङ्गप्रभा क्षिप्रमिह विश्रम्यतामिति"
Kathasaritsagara,"sokss_9,2.193","tatas tatheti tatraiva so 'vatīrya tayā saha /
cakārāhārapānādi tattadvidyāprabhāvataḥ","ततस् तथेति तत्रैव सो ऽवतीर्य तया सह /
चकाराहारपानादि तत्तद्विद्याप्रभावतः"
Kathasaritsagara,"sokss_9,2.194","tato 'naṅgaprabhāṃ jīvadatto 'sau vidhicoditaḥ /
tām uvāca priye kiṃcinmadhuraṃ gīyatāṃ tvayā","ततो ऽनङ्गप्रभां जीवदत्तो ऽसौ विधिचोदितः /
ताम् उवाच प्रिये किंचिन्मधुरं गीयतां त्वया"
Kathasaritsagara,"sokss_9,2.195","tac chrutvā gātumārebhe sā bhaktyā dhūrjaṭeḥ stutim /
tena tadgītaśabdena so 'tha nidrāmagāddvijaḥ","तच् छ्रुत्वा गातुमारेभे सा भक्त्या धूर्जटेः स्तुतिम् /
तेन तद्गीतशब्देन सो ऽथ निद्रामगाद्द्विजः"
Kathasaritsagara,"sokss_9,2.196","tāvadākheṭakaśrānto nirjharāmbhobhilāṣukaḥ /
rājā harivaro nāma pathā tena kilāyayau","तावदाखेटकश्रान्तो निर्झराम्भोभिलाषुकः /
राजा हरिवरो नाम पथा तेन किलाययौ"
Kathasaritsagara,"sokss_9,2.197","sa tena gītaśabdena śrutena hariṇo yathā /
ākṛṣṭo 'bhyāpatattatra rathamunmucya kevalaḥ","स तेन गीतशब्देन श्रुतेन हरिणो यथा /
आकृष्टो ऽभ्यापतत्तत्र रथमुन्मुच्य केवलः"
Kathasaritsagara,"sokss_9,2.198","śakunaiḥ pūrvamākhyātaśubho 'paśyatsa bhūpatiḥ /
tāmanaṅgaprabhāṃ satyāmanaṅgasya prabhāmiva","शकुनैः पूर्वमाख्यातशुभो ऽपश्यत्स भूपतिः /
तामनङ्गप्रभां सत्यामनङ्गस्य प्रभामिव"
Kathasaritsagara,"sokss_9,2.199","tadā tadgītarūpābhyaṃ nītaṃ tasya vihastatām /
nirbibheda yathākāmaṃ hṛdayaṃ madanaḥ śaraiḥ","तदा तद्गीतरूपाभ्यं नीतं तस्य विहस्तताम् /
निर्बिभेद यथाकामं हृदयं मदनः शरैः"
Kathasaritsagara,"sokss_9,2.200","sāpi taṃ vīkṣya sahasā subhagaṃ puṣpadhanvanaḥ /
patitā gocare 'naṅgaprabhā kṣaṇamacintayat","सापि तं वीक्ष्य सहसा सुभगं पुष्पधन्वनः /
पतिता गोचरे ऽनङ्गप्रभा क्षणमचिन्तयत्"
Kathasaritsagara,"sokss_9,2.201","ko 'yaṃ kimayamunmuktapuṣpacāmo manobhavaḥ /
kiṃ mūrto gītatuṣṭasya śarvasyānugraho mayi","को ऽयं किमयमुन्मुक्तपुष्पचामो मनोभवः /
किं मूर्तो गीततुष्टस्य शर्वस्यानुग्रहो मयि"
Kathasaritsagara,"sokss_9,2.202","iti saṃcintya papraccha sā taṃ madanamohitā /
kastvaṃ kathaṃ vanaṃ cedamāgato 'syucyatāmiti","इति संचिन्त्य पप्रच्छ सा तं मदनमोहिता /
कस्त्वं कथं वनं चेदमागतो ऽस्युच्यतामिति"
Kathasaritsagara,"sokss_9,2.203","tato yathāgato yaḥ sa sarvaṃ tasyai śaśaṃsa tat /
sa rājā tāmathāpṛcchatkā tvaṃ sundari śaṃsa me","ततो यथागतो यः स सर्वं तस्यै शशंस तत् /
स राजा तामथापृच्छत्का त्वं सुन्दरि शंस मे"
Kathasaritsagara,"sokss_9,2.204","yaś ca suptasthito 'trāyam eṣa kaḥ kamalānane /
iti taṃ pṛṣṭavantaṃ ca saṃkṣepeṇa jagāda sā","यश् च सुप्तस्थितो ऽत्रायम् एष कः कमलानने /
इति तं पृष्टवन्तं च संक्षेपेण जगाद सा"
Kathasaritsagara,"sokss_9,2.205","ahaṃ vidyādharī khaḍgasiddhaś caiṣaḥ patir mama /
dṛṣṭamātre ca jātāsmi sānurāgādhunā tvayi","अहं विद्याधरी खड्गसिद्धश् चैषः पतिर् मम /
दृष्टमात्रे च जातास्मि सानुरागाधुना त्वयि"
Kathasaritsagara,"sokss_9,2.206","tadehi tāvad gacchāvas tvadīyaṃ nagaraṃ drutam /
tāvat prabudhyate nāyaṃ tatra vakṣyāmi vistarāt","तदेहि तावद् गच्छावस् त्वदीयं नगरं द्रुतम् /
तावत् प्रबुध्यते नायं तत्र वक्ष्यामि विस्तरात्"
Kathasaritsagara,"sokss_9,2.207","śrutvaitattadvaco rājā pratipadya tatheti saḥ /
trailokyarajyasaṃprāptiharṣaṃ harivaro dadhe","श्रुत्वैतत्तद्वचो राजा प्रतिपद्य तथेति सः /
त्रैलोक्यरज्यसंप्राप्तिहर्षं हरिवरो दधे"
Kathasaritsagara,"sokss_9,2.208","nṛpamaṅke gṛhītvemaṃ gacchāmyutpatya khaṃ javāt /
ityanaṅgaprabhā sāntaḥ satvarā samacintayat","नृपमङ्के गृहीत्वेमं गच्छाम्युत्पत्य खं जवात् /
इत्यनङ्गप्रभा सान्तः सत्वरा समचिन्तयत्"
Kathasaritsagara,"sokss_9,2.209","tāvac ca bhraṣṭavidyābhūdbhartṛdroheṇa tena sā /
smarantī pitṛśāpaṃ ca viṣādaṃ sahasā yayau","तावच् च भ्रष्टविद्याभूद्भर्तृद्रोहेण तेन सा /
स्मरन्ती पितृशापं च विषादं सहसा ययौ"
Kathasaritsagara,"sokss_9,2.210","taddṛṣṭvā kāraṇaṃ pṛṣṭvā sa rājā tām abhāṣata /
na viṣādasya kālo 'yaṃ prabudhyetaiṣa te patiḥ","तद्दृष्ट्वा कारणं पृष्ट्वा स राजा ताम् अभाषत /
न विषादस्य कालो ऽयं प्रबुध्येतैष ते पतिः"
Kathasaritsagara,"sokss_9,2.211","daivāyattaṃ ca vastvetacchocituṃ nārhasi priye /
ko hi svaśirasaś chāyāṃ vidheścollaṅghayedgatim","दैवायत्तं च वस्त्वेतच्छोचितुं नार्हसि प्रिये /
को हि स्वशिरसश् छायां विधेश्चोल्लङ्घयेद्गतिम्"
Kathasaritsagara,"sokss_9,2.212","tadehi yāma ity uktvā tāṃ sa śraddhitatadgiram /
aṅke harivaraścakrerājānaṅgaprabhāṃ drutam","तदेहि याम इत्य् उक्त्वा तां स श्रद्धिततद्गिरम् /
अङ्के हरिवरश्चक्रेराजानङ्गप्रभां द्रुतम्"
Kathasaritsagara,"sokss_9,2.213","tato nidhānalabdhyeva tuṣṭo gatvā javāttataḥ /
rājāruroha svarathaṃ sa bhṛtyair abhinanditaḥ","ततो निधानलब्ध्येव तुष्टो गत्वा जवात्ततः /
राजारुरोह स्वरथं स भृत्यैर् अभिनन्दितः"
Kathasaritsagara,"sokss_9,2.214","tena svanagaraṃ prāpa sa manaḥ śīghragāminā /
rathena ramaṇīyuktaḥ prajānāṃ dattakautukaḥ","तेन स्वनगरं प्राप स मनः शीघ्रगामिना /
रथेन रमणीयुक्तः प्रजानां दत्तकौतुकः"
Kathasaritsagara,"sokss_9,2.215","svanāmalāñchane tasminso 'naṅgaprabhayā tayā /
saha divyasukhastasthau tato harivaro nṛpaḥ","स्वनामलाञ्छने तस्मिन्सो ऽनङ्गप्रभया तया /
सह दिव्यसुखस्तस्थौ ततो हरिवरो नृपः"
Kathasaritsagara,"sokss_9,2.216","sāpy anaṅgaprabhā tatraivāsīttadanurāgiṇī /
vismṛtya svaṃ prabhāvaṃ taṃ sarvaṃ śāpavimohitā","साप्य् अनङ्गप्रभा तत्रैवासीत्तदनुरागिणी /
विस्मृत्य स्वं प्रभावं तं सर्वं शापविमोहिता"
Kathasaritsagara,"sokss_9,2.217","atrāntare sa tatrādrau jīvadatto na kevalam /
prabuddho naikṣatānaṅgaprabhāṃ yāvat svam apy asim","अत्रान्तरे स तत्राद्रौ जीवदत्तो न केवलम् /
प्रबुद्धो नैक्षतानङ्गप्रभां यावत् स्वम् अप्य् असिम्"
Kathasaritsagara,"sokss_9,2.218","kva sānaṅgaprabhā kaṣṭaṃ kva sa khaḍgo 'pi kiṃ nu tam /
hṛtvā gatā sā kiṃ vā tau nītau dvāvapi kenacit","क्व सानङ्गप्रभा कष्टं क्व स खड्गो ऽपि किं नु तम् /
हृत्वा गता सा किं वा तौ नीतौ द्वावपि केनचित्"
Kathasaritsagara,"sokss_9,2.219","ity udbhrānto bahūn kurvan vitarkān sa dinatrayam /
giriṃ taṃ vicinoti sma dahyamānaḥ smarāgninā","इत्य् उद्भ्रान्तो बहून् कुर्वन् वितर्कान् स दिनत्रयम् /
गिरिं तं विचिनोति स्म दह्यमानः स्मराग्निना"
Kathasaritsagara,"sokss_9,2.220","tato 'vatīrya cinvāno vanāni divasāndaśa /
sa babhrāma na cāpaśyat tasyāḥ pādam apikva cit","ततो ऽवतीर्य चिन्वानो वनानि दिवसान्दश /
स बभ्राम न चापश्यत् तस्याः पादम् अपिक्व चित्"
Kathasaritsagara,"sokss_9,2.221","hā durjanavidhe kṛcchrātsā dattāpi kathaṃ tvayā /
khaḍgasiddhyā saha hṛtā priyānaṅgaprabhā mama","हा दुर्जनविधे कृच्छ्रात्सा दत्तापि कथं त्वया /
खड्गसिद्ध्या सह हृता प्रियानङ्गप्रभा मम"
Kathasaritsagara,"sokss_9,2.222","ityākrandannirāhāro bhramasnnekamavāptavān /
grāmaṃ tatra viveśaikamāḍhyaṃ dvijagṛhaṃ ca saḥ","इत्याक्रन्दन्निराहारो भ्रमस्न्नेकमवाप्तवान् /
ग्रामं तत्र विवेशैकमाढ्यं द्विजगृहं च सः"
Kathasaritsagara,"sokss_9,2.223","gṛhiṇī tatra subhagā suvastrās copaveśya tam /
āsane priyadattākhyā svaceṭīḥ śīghram ādiśat","गृहिणी तत्र सुभगा सुवस्त्रास् चोपवेश्य तम् /
आसने प्रियदत्ताख्या स्वचेटीः शीघ्रम् आदिशत्"
Kathasaritsagara,"sokss_9,2.224","tvaritaṃ jīvadattasya pādau kṣālayatāsya hi /
nirāhārasya virahāddinamadya trayodaśam","त्वरितं जीवदत्तस्य पादौ क्षालयतास्य हि /
निराहारस्य विरहाद्दिनमद्य त्रयोदशम्"
Kathasaritsagara,"sokss_9,2.225","tac chrutvā vismito jīvadatto 'ntarvimamarśa saḥ /
ihānaṅgaprabhā prāptā kiṃ kimeṣātha yoginī","तच् छ्रुत्वा विस्मितो जीवदत्तो ऽन्तर्विममर्श सः /
इहानङ्गप्रभा प्राप्ता किं किमेषाथ योगिनी"
Kathasaritsagara,"sokss_9,2.226","iti dhyāyan dhautapādo bhuktataddattabhojanaḥ /
praṇataḥ priyadattāṃ tāmatyārtyā pṛcchati sma saḥ","इति ध्यायन् धौतपादो भुक्ततद्दत्तभोजनः /
प्रणतः प्रियदत्तां तामत्यार्त्या पृच्छति स्म सः"
Kathasaritsagara,"sokss_9,2.227","ekaṃ brūhi kathaṃ vetsi madvṛttāntamanindite /
dvitīyaṃ cāpi kathaya priyākhaḍgau kva me gatau","एकं ब्रूहि कथं वेत्सि मद्वृत्तान्तमनिन्दिते /
द्वितीयं चापि कथय प्रियाखड्गौ क्व मे गतौ"
Kathasaritsagara,"sokss_9,2.228","tac chrutvā tamavocatsā priyadattā pativratā /
bharturanyo na me citte svapne 'pi kurute padam","तच् छ्रुत्वा तमवोचत्सा प्रियदत्ता पतिव्रता /
भर्तुरन्यो न मे चित्ते स्वप्ने ऽपि कुरुते पदम्"
Kathasaritsagara,"sokss_9,2.229","putrabhrātṛsamān anyān paśyāmi puruṣān aham /
na ca me 'narcito yāti kadācid atithir gṛhāt","पुत्रभ्रातृसमान् अन्यान् पश्यामि पुरुषान् अहम् /
न च मे ऽनर्चितो याति कदाचिद् अतिथिर् गृहात्"
Kathasaritsagara,"sokss_9,2.230","tatprabhāveṇa jānāmi bhūtaṃ bhavyaṃ ca bhāvi ca /
sā cānaṅgaprabhā nītā rājñā harivareṇa te","तत्प्रभावेण जानामि भूतं भव्यं च भावि च /
सा चानङ्गप्रभा नीता राज्ञा हरिवरेण ते"
Kathasaritsagara,"sokss_9,2.231","supte tvayi vidheryogāttanmārgāgāminā tadā /
gītākṛṣṭopayātena svanāmapuravāsinā","सुप्ते त्वयि विधेर्योगात्तन्मार्गागामिना तदा /
गीताकृष्टोपयातेन स्वनामपुरवासिना"
Kathasaritsagara,"sokss_9,2.232","sā ca śaktyā na te prāptuṃ sa hi rājā mahābalaḥ /
sā punastam apityaktvā kulaṭānyatra yāsyati","सा च शक्त्या न ते प्राप्तुं स हि राजा महाबलः /
सा पुनस्तम् अपित्यक्त्वा कुलटान्यत्र यास्यति"
Kathasaritsagara,"sokss_9,2.233","khaḍgaṃca devī prādātte tatprāptyai tadvidhāya saḥ /
tasyāṃ hṛtāyāṃ divyatvāddevyā evāntikaṃ gataḥ","खड्गंच देवी प्रादात्ते तत्प्राप्त्यै तद्विधाय सः /
तस्यां हृतायां दिव्यत्वाद्देव्या एवान्तिकं गतः"
Kathasaritsagara,"sokss_9,2.234","kiṃca devyava te 'naṅgaprabhāśāpopavarṇane /
svapne bhāvi yadādiṣṭaṃ tatkathaṃ vismṛtaṃ tava","किंच देव्यव ते ऽनङ्गप्रभाशापोपवर्णने /
स्वप्ने भावि यदादिष्टं तत्कथं विस्मृतं तव"
Kathasaritsagara,"sokss_9,2.235","tadeṣa bhavitavye 'rthe vyāmohas te vṛthaiva kaḥ /
pāpānubandhaṃ muñcainaṃ bhūyo bhūyo 'tiduḥkhadam","तदेष भवितव्ये ऽर्थे व्यामोहस् ते वृथैव कः /
पापानुबन्धं मुञ्चैनं भूयो भूयो ऽतिदुःखदम्"
Kathasaritsagara,"sokss_9,2.236","kiṃ vādhunā tava tayā pāpayanyānuraktayā /
mānuṣībhūtayā bhrātastvaddrohabhraṣṭavidyayā","किं वाधुना तव तया पापयन्यानुरक्तया /
मानुषीभूतया भ्रातस्त्वद्द्रोहभ्रष्टविद्यया"
Kathasaritsagara,"sokss_9,2.237","ity uktaḥ sa tayā sādhvyā tyaktānaṅgaprabhāspṛhaḥ /
taccāpalaviraktātmā jīvadatto jagāda tām","इत्य् उक्तः स तया साध्व्या त्यक्तानङ्गप्रभास्पृहः /
तच्चापलविरक्तात्मा जीवदत्तो जगाद ताम्"
Kathasaritsagara,"sokss_9,2.238","śāntastvadvacasā mohaḥ satyenāmbāmunā mama /
kāmaṃ na śreyase kasya saṃgamaḥ paṇyakarmabhiḥ","शान्तस्त्वद्वचसा मोहः सत्येनाम्बामुना मम /
कामं न श्रेयसे कस्य संगमः पण्यकर्मभिः"
Kathasaritsagara,"sokss_9,2.239","pūrvapāpavaśādetadduḥkhamāpatitaṃ mama /
tatkṣālanāya yāsyāmi tīrthānyujjhitamatsaraḥ","पूर्वपापवशादेतद्दुःखमापतितं मम /
तत्क्षालनाय यास्यामि तीर्थान्युज्झितमत्सरः"
Kathasaritsagara,"sokss_9,2.240","ko me 'naṅgaprabhāhetorvair eṇārthaḥ paraiḥ saha /
jitakrodhena sarvaṃ hi jagadetadvijīyate","को मे ऽनङ्गप्रभाहेतोर्वैर् एणार्थः परैः सह /
जितक्रोधेन सर्वं हि जगदेतद्विजीयते"
Kathasaritsagara,"sokss_9,2.241","iti yāvat sa vaktyatra tāvattasyāḥ patirgṛhe /
āyayau priyadattāyā dhārmiko 'tithivatsalaḥ","इति यावत् स वक्त्यत्र तावत्तस्याः पतिर्गृहे /
आययौ प्रियदत्ताया धार्मिको ऽतिथिवत्सलः"
Kathasaritsagara,"sokss_9,2.242","kṛtātithyena tenāpi tyajito duḥkhamatra saḥ /
viśramya tīrthayātrāyai prāyādāpṛcchya tāvubhau","कृतातिथ्येन तेनापि त्यजितो दुःखमत्र सः /
विश्रम्य तीर्थयात्रायै प्रायादापृच्छ्य तावुभौ"
Kathasaritsagara,"sokss_9,2.243","tataḥ krameṇa sarvāṇi pṛthvyāṃ tīrthāni so 'bhramat /
visoḍhānekakāntārakaṣṭo mūlaphalāśanaḥ","ततः क्रमेण सर्वाणि पृथ्व्यां तीर्थानि सो ऽभ्रमत् /
विसोढानेककान्तारकष्टो मूलफलाशनः"
Kathasaritsagara,"sokss_9,2.244","bhrāntatīrthaś ca tām eva sa yayau vindhyavāsinīm /
tatra tepe tapastīvraṃ nirāhāraḥ kuśāstare","भ्रान्ततीर्थश् च ताम् एव स ययौ विन्ध्यवासिनीम् /
तत्र तेपे तपस्तीव्रं निराहारः कुशास्तरे"
Kathasaritsagara,"sokss_9,2.245","tapastuṣṭā ca sā sākṣāduvācaivaṃ tamambikā /
uttiṣṭha putra yūyaṃ hi castvāro māmakā gaṇāḥ","तपस्तुष्टा च सा साक्षादुवाचैवं तमम्बिका /
उत्तिष्ठ पुत्र यूयं हि चस्त्वारो मामका गणाः"
Kathasaritsagara,"sokss_9,2.246","pañcamūlacaturvakramahodaramukhāstrayaḥ /
tvaṃ caturthaś ca vikaṭavadanāskhyaḥ kramottamaḥ","पञ्चमूलचतुर्वक्रमहोदरमुखास्त्रयः /
त्वं चतुर्थश् च विकटवदनास्ख्यः क्रमोत्तमः"
Kathasaritsagara,"sokss_9,2.247","te yūyaṃ jātu gaṅgāyā vihartuṃ pulinaṃ gatāḥ /
tatra snāntī ca yuṣmābhir dṛṣṭaikā munikanyakā","ते यूयं जातु गङ्गाया विहर्तुं पुलिनं गताः /
तत्र स्नान्ती च युष्माभिर् दृष्टैका मुनिकन्यका"
Kathasaritsagara,"sokss_9,2.248","cāpalekheti kapilajaṭākhyasya muneḥ sutā /
prārthyate sma ca sarvaiḥ sā bhavadbhir madanāturaiḥ","चापलेखेति कपिलजटाख्यस्य मुनेः सुता /
प्रार्थ्यते स्म च सर्वैः सा भवद्भिर् मदनातुरैः"
Kathasaritsagara,"sokss_9,2.249","kanyāhamapayāteti tayokte te trayo 'pare /
tūṣṇīmāsaṃstvayā sā tu haṭhādvāhāvagṛhyata","कन्याहमपयातेति तयोक्ते ते त्रयो ऽपरे /
तूष्णीमासंस्त्वया सा तु हठाद्वाहावगृह्यत"
Kathasaritsagara,"sokss_9,2.250","krandati sma ca sā tāta tāta trāyasva māmiti /
tac chrutvā nikaṭastho 'tra sa kruddho munirāgamat","क्रन्दति स्म च सा तात तात त्रायस्व मामिति /
तच् छ्रुत्वा निकटस्थो ऽत्र स क्रुद्धो मुनिरागमत्"
Kathasaritsagara,"sokss_9,2.251","taṃ dṛṣṭvā sā tvayā muktā tato yuṣmāñ śaśāpa saḥ /
manuṣyayoniṃ pāpiṣṭhāḥ sarve yāteti tatkṣaṇāt","तं दृष्ट्वा सा त्वया मुक्ता ततो युष्माञ् शशाप सः /
मनुष्ययोनिं पापिष्ठाः सर्वे यातेति तत्क्षणात्"
Kathasaritsagara,"sokss_9,2.252","prārthitaḥ so 'tha śāpāntam evaṃ vo munirabhyadhāt /
yadānaṅgaprabhā rājasutā yuṣmābhir arthitā","प्रार्थितः सो ऽथ शापान्तम् एवं वो मुनिरभ्यधात् /
यदानङ्गप्रभा राजसुता युष्माभिर् अर्थिता"
Kathasaritsagara,"sokss_9,2.253","gatā vaidyādharaṃ lokaṃ mokṣyāścāmī tadā trayaḥ /
tvaṃ tu vidyādharībhūtāṃ prāpyaitāṃ hārayiṣyasi","गता वैद्याधरं लोकं मोक्ष्याश्चामी तदा त्रयः /
त्वं तु विद्याधरीभूतां प्राप्यैतां हारयिष्यसि"
Kathasaritsagara,"sokss_9,2.254","tataḥ prāptāsi vikaṭavadana vyasanaṃ mahat /
cirāc ca devīm ārādhya śāpād asmād vimokṣyase","ततः प्राप्तासि विकटवदन व्यसनं महत् /
चिराच् च देवीम् आराध्य शापाद् अस्माद् विमोक्ष्यसे"
Kathasaritsagara,"sokss_9,2.255","tvayāsyāścāpalekhāyā hastasparśo yataḥ kṛtaḥ /
paradārāpahārotthaṃ pāpamasti ca te bahu","त्वयास्याश्चापलेखाया हस्तस्पर्शो यतः कृतः /
परदारापहारोत्थं पापमस्ति च ते बहु"
Kathasaritsagara,"sokss_9,2.256","iti ye madgaṇā yūyaṃ śaptāstena maharṣiṇā /
te 'tha jātāḥ stha catvāraḥ pravīrā dakṣiṇāpathe","इति ये मद्गणा यूयं शप्तास्तेन महर्षिणा /
ते ऽथ जाताः स्थ चत्वारः प्रवीरा दक्षिणापथे"
Kathasaritsagara,"sokss_9,2.257","pañcapaṭṭikahāṣājñau yau tau khaḍgadharaś ca yaḥ /
sakhāyas te trayastvaṃ ca caturtho jīvadattakaḥ","पञ्चपट्टिकहाषाज्ञौ यौ तौ खड्गधरश् च यः /
सखायस् ते त्रयस्त्वं च चतुर्थो जीवदत्तकः"
Kathasaritsagara,"sokss_9,2.258","te ca trayo 'naṅgaratau prayātāyāṃ nijaṃ padam /
ihāgatyaiva nirmuktā matprasādena śāpataḥ","ते च त्रयो ऽनङ्गरतौ प्रयातायां निजं पदम् /
इहागत्यैव निर्मुक्ता मत्प्रसादेन शापतः"
Kathasaritsagara,"sokss_9,2.259","tvayā cārādhitāsmyadya jātaḥ śāpakṣayaś ca te /
tadāgneyīṃ gṛhītvemāṃ dhāraṇāṃ svatanuṃ tyaja","त्वया चाराधितास्म्यद्य जातः शापक्षयश् च ते /
तदाग्नेयीं गृहीत्वेमां धारणां स्वतनुं त्यज"
Kathasaritsagara,"sokss_9,2.260","aṣṭajanmopabhogyaṃ ca pātakaṃ tatsakṛddaha /
ity uktvā dhāraṇāṃ dattvā devī tasya tirodadhe","अष्टजन्मोपभोग्यं च पातकं तत्सकृद्दह /
इत्य् उक्त्वा धारणां दत्त्वा देवी तस्य तिरोदधे"
Kathasaritsagara,"sokss_9,2.261","sa martyadehaṃ pāpaṃ ca dagdhvā dhāraṇayā tayā /
jīvadattaścirācchāpamukto jajñe gaṇottamaḥ","स मर्त्यदेहं पापं च दग्ध्वा धारणया तया /
जीवदत्तश्चिराच्छापमुक्तो जज्ञे गणोत्तमः"
Kathasaritsagara,"sokss_9,2.262","devānām apy aho yena pāpena kleśa īdṛśaḥ /
parastrīsaṃgamotthena hānyeṣāṃ tena kā gatiḥ","देवानाम् अप्य् अहो येन पापेन क्लेश ईदृशः /
परस्त्रीसंगमोत्थेन हान्येषां तेन का गतिः"
Kathasaritsagara,"sokss_9,2.263","tāvac ca tatra sānaṅgaprabhā harivare pure /
rājño harivarasyāntaḥpurāṇāṃ prāpa mukhyatām","तावच् च तत्र सानङ्गप्रभा हरिवरे पुरे /
राज्ञो हरिवरस्यान्तःपुराणां प्राप मुख्यताम्"
Kathasaritsagara,"sokss_9,2.264","sa ca rājā tadekāgramanāstasthau divāniśam /
svamantriṇi sumantrākhye nyastarājyamahābharaḥ","स च राजा तदेकाग्रमनास्तस्थौ दिवानिशम् /
स्वमन्त्रिणि सुमन्त्राख्ये न्यस्तराज्यमहाभरः"
Kathasaritsagara,"sokss_9,2.265","ekadā tasya rājñasya nikaṭaṃ madhyadeśataḥ /
āgāllabdhavaro nāma nāṭyācāryo 'tra nūtanaḥ","एकदा तस्य राज्ञस्य निकटं मध्यदेशतः /
आगाल्लब्धवरो नाम नाट्याचार्यो ऽत्र नूतनः"
Kathasaritsagara,"sokss_9,2.266","sa dṛṣṭakauśalastena bhūbhṛtā vādyanāṭyayoḥ /
saṃmānyāntaḥpurastrīṇāṃ nāṭyācāryo vyadhīyata","स दृष्टकौशलस्तेन भूभृता वाद्यनाट्ययोः /
संमान्यान्तःपुरस्त्रीणां नाट्याचार्यो व्यधीयत"
Kathasaritsagara,"sokss_9,2.267","tenānaṅgaprabhā nṛtte prakarṣaṃ prāpitā tathā /
nṛtyanty api sapatnīnāṃ spṛhaṇīyābhavadyathā","तेनानङ्गप्रभा नृत्ते प्रकर्षं प्रापिता तथा /
नृत्यन्त्य् अपि सपत्नीनां स्पृहणीयाभवद्यथा"
Kathasaritsagara,"sokss_9,2.268","sahavāsāc ca tasyātha nṛttaśikṣārasādapi /
nāṭyācāryasya sānaṅgaprabhābhūdanurāgiṇī","सहवासाच् च तस्याथ नृत्तशिक्षारसादपि /
नाट्याचार्यस्य सानङ्गप्रभाभूदनुरागिणी"
Kathasaritsagara,"sokss_9,2.269","tasyāś ca rūpanṛttābhyāmākṛṣṭaḥ sa śanair aho /
nāṭyācāryo 'pi kāmena kim apy anyadanṛtyata","तस्याश् च रूपनृत्ताभ्यामाकृष्टः स शनैर् अहो /
नाट्याचार्यो ऽपि कामेन किम् अप्य् अन्यदनृत्यत"
Kathasaritsagara,"sokss_9,2.270","vijane caikadānaṅgaprabhā sā nāṭyaveśmani /
prasahya nāṭyācāryaṃ tam upāgād ratalālasā","विजने चैकदानङ्गप्रभा सा नाट्यवेश्मनि /
प्रसह्य नाट्याचार्यं तम् उपागाद् रतलालसा"
Kathasaritsagara,"sokss_9,2.271","suratānte ca sātyantasānurāgā jagāda tam /
tvayā vinā kṛtā nāhaṃ sthātuṃ śakṣyāmy api kṣaṇam","सुरतान्ते च सात्यन्तसानुरागा जगाद तम् /
त्वया विना कृता नाहं स्थातुं शक्ष्याम्य् अपि क्षणम्"
Kathasaritsagara,"sokss_9,2.272","rājā harivaraścaitad buddhvā naiva kṣamiṣyate /
tadehyanyatra gacchāvo yatra rājā na buddhyate","राजा हरिवरश्चैतद् बुद्ध्वा नैव क्षमिष्यते /
तदेह्यन्यत्र गच्छावो यत्र राजा न बुद्ध्यते"
Kathasaritsagara,"sokss_9,2.273","asti hemahayoṣṭrādi dhanaṃ tava ca bhūbhṛtā /
nāṭyatuṣṭena yaddattam asti cābharaṇaṃ mama","अस्ति हेमहयोष्ट्रादि धनं तव च भूभृता /
नाट्यतुष्टेन यद्दत्तम् अस्ति चाभरणं मम"
Kathasaritsagara,"sokss_9,2.274","tat tatra tvaritaṃ yāmaḥ sthāsyāmo yatra nirbhayāḥ /
etat sa tadvaco hṛṣṭo nāṭyācāryo 'nvamanyata","तत् तत्र त्वरितं यामः स्थास्यामो यत्र निर्भयाः /
एतत् स तद्वचो हृष्टो नाट्याचार्यो ऽन्वमन्यत"
Kathasaritsagara,"sokss_9,2.275","tataḥ puruṣaveṣaṃ sā kṛtvānaṅgaprabhā yayau /
nāṭyācāryagṛhaṃ ceṭyā saha susnigdhayaikayā","ततः पुरुषवेषं सा कृत्वानङ्गप्रभा ययौ /
नाट्याचार्यगृहं चेट्या सह सुस्निग्धयैकया"
Kathasaritsagara,"sokss_9,2.276","tatas tadaina tenoṣṭrapṛṣṭhārpitadhanārthinā /
sākaṃ sā turagārūḍhā prāyānnāṭyopadeśinā","ततस् तदैन तेनोष्ट्रपृष्ठार्पितधनार्थिना /
साकं सा तुरगारूढा प्रायान्नाट्योपदेशिना"
Kathasaritsagara,"sokss_9,2.277","sādau vaidyādharīṃ lakṣmīṃ tyaktvā rājaśriyaṃ punaḥ /
śiśriye cāraṇarddhiṃ sā dhik strīṇāṃ capalaṃ manaḥ","सादौ वैद्याधरीं लक्ष्मीं त्यक्त्वा राजश्रियं पुनः /
शिश्रिये चारणर्द्धिं सा धिक् स्त्रीणां चपलं मनः"
Kathasaritsagara,"sokss_9,2.278","gatvā ca nāṭyācāryeṇa tenānaṅgaprabhā saha /
dūraṃ sā nagaraṃ prāpa viyogapurasaṃjñakam","गत्वा च नाट्याचार्येण तेनानङ्गप्रभा सह /
दूरं सा नगरं प्राप वियोगपुरसंज्ञकम्"
Kathasaritsagara,"sokss_9,2.279","tatra tatsahitā tasthau sukhaṃ sā so 'pi labdhayā /
tayā labdhavarākhyāṃ svāṃ satyāṃ mene naṭāgraṇīḥ","तत्र तत्सहिता तस्थौ सुखं सा सो ऽपि लब्धया /
तया लब्धवराख्यां स्वां सत्यां मेने नटाग्रणीः"
Kathasaritsagara,"sokss_9,2.280","tāvac ca tāṃ gatāṃ kvāpi buddhvānaṅgaprabhāṃ priyām /
rājā harivaraḥ so 'bhūddehatyāgonmukhaḥ śucā","तावच् च तां गतां क्वापि बुद्ध्वानङ्गप्रभां प्रियाम् /
राजा हरिवरः सो ऽभूद्देहत्यागोन्मुखः शुचा"
Kathasaritsagara,"sokss_9,2.281","tataḥ sumantro mantrī tam uvācāśvāsayannṛpam /
deva kiṃ yanna vetsi tvaṃ paryālocaya tatsvayam","ततः सुमन्त्रो मन्त्री तम् उवाचाश्वासयन्नृपम् /
देव किं यन्न वेत्सि त्वं पर्यालोचय तत्स्वयम्"
Kathasaritsagara,"sokss_9,2.282","khaḍgavidyādharaṃ tyaktvā patiṃ tvāṃ dṛṣṭam eva yā /
upāśritā kathaṃ tasyāḥ sthair yaṃ syāttvayy api prabho","खड्गविद्याधरं त्यक्त्वा पतिं त्वां दृष्टम् एव या /
उपाश्रिता कथं तस्याः स्थैर् यं स्यात्त्वय्य् अपि प्रभो"
Kathasaritsagara,"sokss_9,2.283","laghuṃ kaṃcidgṛhītvā sā gatā sadvastuniḥspṛhā /
tṛṇaratnaśalākeva tṛṇadṛṣṭyanurāgataḥ","लघुं कंचिद्गृहीत्वा सा गता सद्वस्तुनिःस्पृहा /
तृणरत्नशलाकेव तृणदृष्ट्यनुरागतः"
Kathasaritsagara,"sokss_9,2.284","nāṭyācāryeṇa sā nūnaṃ nītā sa hi na dṛśyate /
saṃgītakagṛhe prātastau sthitāviti ca śrutam","नाट्याचार्येण सा नूनं नीता स हि न दृश्यते /
संगीतकगृहे प्रातस्तौ स्थिताविति च श्रुतम्"
Kathasaritsagara,"sokss_9,2.285","taddeva vada kastasyāṃ jānato 'pi tavāgrahaḥ /
vilāsinī hi sarvasya saṃdhyeva kṣaṇarāgiṇī","तद्देव वद कस्तस्यां जानतो ऽपि तवाग्रहः /
विलासिनी हि सर्वस्य संध्येव क्षणरागिणी"
Kathasaritsagara,"sokss_9,2.286","ity ukto mantriṇā so 'tha vicārapatito nṛpaḥ /
acintayadaho satyamuktaṃ me sudhiyāmunā","इत्य् उक्तो मन्त्रिणा सो ऽथ विचारपतितो नृपः /
अचिन्तयदहो सत्यमुक्तं मे सुधियामुना"
Kathasaritsagara,"sokss_9,2.287","paryantavirasā kaṣṭā pratikṣaṇavivartinī /
bhavasthitirivānityasaṃbandhā hi vilāsinī","पर्यन्तविरसा कष्टा प्रतिक्षणविवर्तिनी /
भवस्थितिरिवानित्यसंबन्धा हि विलासिनी"
Kathasaritsagara,"sokss_9,2.288","patitaṃ majjayantīṣu darśitotkalikāsu ca /
prājñaḥ patatyagādhāsu na strīṣu ca nadīṣu ca","पतितं मज्जयन्तीषु दर्शितोत्कलिकासु च /
प्राज्ञः पतत्यगाधासु न स्त्रीषु च नदीषु च"
Kathasaritsagara,"sokss_9,2.289","vyasaneṣu nirudvegā vibhaveṣv apyagarvitāḥ /
kāryeṣv akātarā ye ca te dhīrāstair jitaṃ jagat","व्यसनेषु निरुद्वेगा विभवेष्व् अप्यगर्विताः /
कार्येष्व् अकातरा ये च ते धीरास्तैर् जितं जगत्"
Kathasaritsagara,"sokss_9,2.290","ityālocya śucaṃ tyaktvā mantriṇo vacanena saḥ /
svadāreṣv eva saṃtoṣa rājā harivaro vyadhāt","इत्यालोच्य शुचं त्यक्त्वा मन्त्रिणो वचनेन सः /
स्वदारेष्व् एव संतोष राजा हरिवरो व्यधात्"
Kathasaritsagara,"sokss_9,2.291","sāpy anaṅgaprabhā tatra viyogapuranāmani /
nāṭyācāryayutā tāvat kaṃcit kālaṃ sthitā pure","साप्य् अनङ्गप्रभा तत्र वियोगपुरनामनि /
नाट्याचार्ययुता तावत् कंचित् कालं स्थिता पुरे"
Kathasaritsagara,"sokss_9,2.292","tāvattatrāpi saṃjajña nāṭyācāryasya daivataḥ /
yūnā sudarśanākhyena dyūtakāreṇa saṃgatiḥ","तावत्तत्रापि संजज्ञ नाट्याचार्यस्य दैवतः /
यूना सुदर्शनाख्येन द्यूतकारेण संगतिः"
Kathasaritsagara,"sokss_9,2.293","tena dyūtahṛtāśeṣadhano 'naṅgaprabhāgrataḥ /
kṛtaḥ sudarśanenātra nāṭyācāryo 'cireṇa saḥ","तेन द्यूतहृताशेषधनो ऽनङ्गप्रभाग्रतः /
कृतः सुदर्शनेनात्र नाट्याचार्यो ऽचिरेण सः"
Kathasaritsagara,"sokss_9,2.294","tadroṣādiva niḥśrīkaṃ tyaktvānaṅgaprabhātha tam /
sā sudarśanamevaitaṃ prasahyāśiśriyatpatim","तद्रोषादिव निःश्रीकं त्यक्त्वानङ्गप्रभाथ तम् /
सा सुदर्शनमेवैतं प्रसह्याशिश्रियत्पतिम्"
Kathasaritsagara,"sokss_9,2.295","naṣṭadāradhanaḥ so 'tha nāṭyācāryo 'pratiśrayaḥ /
vair āgyāttapase baddhajaṭo gaṅgātaṭaṃ yayau","नष्टदारधनः सो ऽथ नाट्याचार्यो ऽप्रतिश्रयः /
वैर् आग्यात्तपसे बद्धजटो गङ्गातटं ययौ"
Kathasaritsagara,"sokss_9,2.296","sā tvanaṅgaprabhā tena dyūtakāreṇa saṃgatā /
sudarśanena tatraiva tasthau navanavapriyā","सा त्वनङ्गप्रभा तेन द्यूतकारेण संगता /
सुदर्शनेन तत्रैव तस्थौ नवनवप्रिया"
Kathasaritsagara,"sokss_9,2.297","ekadā ca patistasyāstaskaraiḥ sa sudarśanaḥ /
muṣitāśeṣasarvasvaḥ praviśya rajanau kṛtaḥ","एकदा च पतिस्तस्यास्तस्करैः स सुदर्शनः /
मुषिताशेषसर्वस्वः प्रविश्य रजनौ कृतः"
Kathasaritsagara,"sokss_9,2.298","tatas tāṃ draviṇābhāvād duḥsthitām anutāpinīm /
dṛṣṭvā sudarśano 'naṅgaprabhām idam uvāca saḥ","ततस् तां द्रविणाभावाद् दुःस्थिताम् अनुतापिनीम् /
दृष्ट्वा सुदर्शनो ऽनङ्गप्रभाम् इदम् उवाच सः"
Kathasaritsagara,"sokss_9,2.299","hiraṇyaguptanāmā yaḥ suhṛnme 'sti mahādhanaḥ /
tatsakāśādṛṇaṃ kiṃcidehyadya mṛgayāmahe","हिरण्यगुप्तनामा यः सुहृन्मे ऽस्ति महाधनः /
तत्सकाशादृणं किंचिदेह्यद्य मृगयामहे"
Kathasaritsagara,"sokss_9,2.300","ity uktvā daivahatadhīḥ sa gatvaiva tayā saha /
ṛṇaṃ hiraṇyaguptaṃ taṃ vaṇiṅmukhyamayācata","इत्य् उक्त्वा दैवहतधीः स गत्वैव तया सह /
ऋणं हिरण्यगुप्तं तं वणिङ्मुख्यमयाचत"
Kathasaritsagara,"sokss_9,2.301","sa cānaṅgaprabhāṃ dṛṣṭvā vaṇiksāpi ca taṃ tadā /
anyonyasābhilāṣau tau babhūvaturubhāvapi","स चानङ्गप्रभां दृष्ट्वा वणिक्सापि च तं तदा /
अन्योन्यसाभिलाषौ तौ बभूवतुरुभावपि"
Kathasaritsagara,"sokss_9,2.302","uvāca caivaṃ sa vaṇiktaṃ sudarśanamādarāt /
prātardāsye hiraṇyaṃ vāmadyehaiva tu bhujyatām","उवाच चैवं स वणिक्तं सुदर्शनमादरात् /
प्रातर्दास्ये हिरण्यं वामद्येहैव तु भुज्यताम्"
Kathasaritsagara,"sokss_9,2.303","tac chrutvānyādṛśaṃ bhāvam upalakṣya tayor dvayoḥ /
sudarśano 'bravīnnāhaṃ bhojane 'dya paṭuḥ sthitaḥ","तच् छ्रुत्वान्यादृशं भावम् उपलक्ष्य तयोर् द्वयोः /
सुदर्शनो ऽब्रवीन्नाहं भोजने ऽद्य पटुः स्थितः"
Kathasaritsagara,"sokss_9,2.304","vaṇikpatistato 'vādīttarhi tvadvanitā sakhe /
bhuṅktāṃ prathamamasmākameṣā hi gṛhamāgatā","वणिक्पतिस्ततो ऽवादीत्तर्हि त्वद्वनिता सखे /
भुङ्क्तां प्रथममस्माकमेषा हि गृहमागता"
Kathasaritsagara,"sokss_9,2.305","ity uktastena tūṣṇīṃ sa babhūva kitavo 'pi san /
sa cānaṅgaprabhāyukto yayāvabhyantaraṃ vaṇik","इत्य् उक्तस्तेन तूष्णीं स बभूव कितवो ऽपि सन् /
स चानङ्गप्रभायुक्तो ययावभ्यन्तरं वणिक्"
Kathasaritsagara,"sokss_9,2.306","tatra cakre tayā sākaṃ pānāhārādinirvṛtim /
atarkitopanatayā lasanmadavilāsayā","तत्र चक्रे तया साकं पानाहारादिनिर्वृतिम् /
अतर्कितोपनतया लसन्मदविलासया"
Kathasaritsagara,"sokss_9,2.307","sudarśanaḥ sa tasyāś ca nirgamaṃ pratipālayan /
bahiḥ sthitaḥ saṃs tadbhṛtyair ūce tatpreritais tataḥ","सुदर्शनः स तस्याश् च निर्गमं प्रतिपालयन् /
बहिः स्थितः संस् तद्भृत्यैर् ऊचे तत्प्रेरितैस् ततः"
Kathasaritsagara,"sokss_9,2.308","bhuktvā gṛhaṃ gatā sā te niryāntī na tvayekṣitā /
tattvayā kimihādyāpi kriyate gamyatāmiti","भुक्त्वा गृहं गता सा ते निर्यान्ती न त्वयेक्षिता /
तत्त्वया किमिहाद्यापि क्रियते गम्यतामिति"
Kathasaritsagara,"sokss_9,2.309","sāntaḥ sthitā na niryātā na yāsyāmīti sa bruvan /
dattvā pādapraharāṃs tais tadbhṛtyair nirakālyata","सान्तः स्थिता न निर्याता न यास्यामीति स ब्रुवन् /
दत्त्वा पादप्रहरांस् तैस् तद्भृत्यैर् निरकाल्यत"
Kathasaritsagara,"sokss_9,2.310","tataḥ sudarśano gatvā duḥkhitaḥ sa vyacintayat /
kathaṃ me vaṇijā dārā mittreṇāpyamunā hṛtāḥ","ततः सुदर्शनो गत्वा दुःखितः स व्यचिन्तयत् /
कथं मे वणिजा दारा मित्त्रेणाप्यमुना हृताः"
Kathasaritsagara,"sokss_9,2.311","ihaivopanataṃ vā me svapāpaphalamīdṛśam /
yanmayā kṛtamanyasya tadanyena kṛtaṃ mama","इहैवोपनतं वा मे स्वपापफलमीदृशम् /
यन्मया कृतमन्यस्य तदन्येन कृतं मम"
Kathasaritsagara,"sokss_9,2.312","kupyāmi kiṃ tadanyasmai kopārhaṃ tatsvakarma me /
tacchinadmi na yena syātpunarmama parābhavaḥ","कुप्यामि किं तदन्यस्मै कोपार्हं तत्स्वकर्म मे /
तच्छिनद्मि न येन स्यात्पुनर्मम पराभवः"
Kathasaritsagara,"sokss_9,2.313","ityālocya krudhaṃ tyaktvā gatvā badarikāśramam /
dyūtakārastadā tatra bhavacchedi vyadhāttapaḥ","इत्यालोच्य क्रुधं त्यक्त्वा गत्वा बदरिकाश्रमम् /
द्यूतकारस्तदा तत्र भवच्छेदि व्यधात्तपः"
Kathasaritsagara,"sokss_9,2.314","sā ca rūpādhikaṃ prāpya priyaṃ taṃ vaṇijaṃ patim /
reme 'naṅgaprabhā bhṛṅgī puṣpātpuṣpamivāgatā","सा च रूपाधिकं प्राप्य प्रियं तं वणिजं पतिम् /
रेमे ऽनङ्गप्रभा भृङ्गी पुष्पात्पुष्पमिवागता"
Kathasaritsagara,"sokss_9,2.315","krameṇa tasya sā cābhūdvaṇijo vipulaśriyaḥ /
svāminī sānurāgasya prāṇeṣv api dhaneṣv api","क्रमेण तस्य सा चाभूद्वणिजो विपुलश्रियः /
स्वामिनी सानुरागस्य प्राणेष्व् अपि धनेष्व् अपि"
Kathasaritsagara,"sokss_9,2.316","rājātra vīrabāhuś ca tatrasthāmekasundarīm /
buddhvāpi dharmamaryādāṃ rakṣannaiva jahāra tām","राजात्र वीरबाहुश् च तत्रस्थामेकसुन्दरीम् /
बुद्ध्वापि धर्ममर्यादां रक्षन्नैव जहार ताम्"
Kathasaritsagara,"sokss_9,2.317","dinaiś ca tadvyayaiḥ so 'bhūdvaṇigalpībhavaddhanaḥ /
mlāyati śrīḥ kulastrīva gṛhe bandhakyadhiṣṭhite","दिनैश् च तद्व्ययैः सो ऽभूद्वणिगल्पीभवद्धनः /
म्लायति श्रीः कुलस्त्रीव गृहे बन्धक्यधिष्ठिते"
Kathasaritsagara,"sokss_9,2.318","tataḥ suvarṇabhūmyākhyaṃ dvīpaṃ saṃbhṛtabhāṇḍakaḥ /
hiraṇyaguptaḥ sa vaṇikprasthito 'bhūdvaṇijyayā","ततः सुवर्णभूम्याख्यं द्वीपं संभृतभाण्डकः /
हिरण्यगुप्तः स वणिक्प्रस्थितो ऽभूद्वणिज्यया"
Kathasaritsagara,"sokss_9,2.319","viyogabhītyā cādāya tām anaṅgaprabhāṃ saha /
vrajan pathi kramāt prāpa sa sāgarapuraṃ puram","वियोगभीत्या चादाय ताम् अनङ्गप्रभां सह /
व्रजन् पथि क्रमात् प्राप स सागरपुरं पुरम्"
Kathasaritsagara,"sokss_9,2.320","tatra sāgaravīrākhyo vāstavyo dhīvarādhipaḥ /
nagare 'mbhodhinikaṭe tasyaiko milito 'bhavat","तत्र सागरवीराख्यो वास्तव्यो धीवराधिपः /
नगरे ऽम्भोधिनिकटे तस्यैको मिलितो ऽभवत्"
Kathasaritsagara,"sokss_9,2.321","tenābdhijīvinā sākaṃ so 'tha gatvāmbudhestaṭam /
taḍḍhaukitaṃ yānapātramāruroha priyāsakhaḥ","तेनाब्धिजीविना साकं सो ऽथ गत्वाम्बुधेस्तटम् /
तड्ढौकितं यानपात्रमारुरोह प्रियासखः"
Kathasaritsagara,"sokss_9,2.322","tato 'bdhau yānapātreṇa tena yāvat prayāti saḥ /
vyayaḥ sāgaravīreṇa dināni katicidvaṇik","ततो ऽब्धौ यानपात्रेण तेन यावत् प्रयाति सः /
व्ययः सागरवीरेण दिनानि कतिचिद्वणिक्"
Kathasaritsagara,"sokss_9,2.323","ekasmindivase tāvajjaladvidyudvilocanaḥ /
ugraḥ saṃhārabhayadaḥ kālameghaḥ samāyayau","एकस्मिन्दिवसे तावज्जलद्विद्युद्विलोचनः /
उग्रः संहारभयदः कालमेघः समाययौ"
Kathasaritsagara,"sokss_9,2.324","svasthūlavarṣadhāreṇa vāyunā balinā hatam /
tato majjitumārebhe yānapātraṃ tadūrmiṣu","स्वस्थूलवर्षधारेण वायुना बलिना हतम् /
ततो मज्जितुमारेभे यानपात्रं तदूर्मिषु"
Kathasaritsagara,"sokss_9,2.325","muktākrande parijane manoratha iva svake /
majyamāne pravahaṇe kakṣyābaddhottarīyakaḥ","मुक्ताक्रन्दे परिजने मनोरथ इव स्वके /
मज्यमाने प्रवहणे कक्ष्याबद्धोत्तरीयकः"
Kathasaritsagara,"sokss_9,2.326","vaṇigghiraṇyaguptaḥ so 'dṛṣṭvānaṅgaprabhāmukham /
hā priye kva tvamity uktvā cikṣepātmānamambudhau","वणिग्घिरण्यगुप्तः सो ऽदृष्ट्वानङ्गप्रभामुखम् /
हा प्रिये क्व त्वमित्य् उक्त्वा चिक्षेपात्मानमम्बुधौ"
Kathasaritsagara,"sokss_9,2.327","gatvā ca bāhuvikṣepātkāṃcitprāpa sa daivataḥ /
vaṇikpravahaṇīmekāṃ tāṃ cālambyāruroha saḥ","गत्वा च बाहुविक्षेपात्कांचित्प्राप स दैवतः /
वणिक्प्रवहणीमेकां तां चालम्ब्यारुरोह सः"
Kathasaritsagara,"sokss_9,2.328","sāpy anaṅgaprabhā rajjvā baddhe phalahakotkare /
tena sāgaravīreṇa jhagityevādhyaropyata","साप्य् अनङ्गप्रभा रज्ज्वा बद्धे फलहकोत्करे /
तेन सागरवीरेण झगित्येवाध्यरोप्यत"
Kathasaritsagara,"sokss_9,2.329","svayaṃ cāruhya tatraiva bhītāmāśvāsayansa tām /
plavamāno yayāvabdhau bāhubhyāṃ vāri vikṣipan","स्वयं चारुह्य तत्रैव भीतामाश्वासयन्स ताम् /
प्लवमानो ययावब्धौ बाहुभ्यां वारि विक्षिपन्"
Kathasaritsagara,"sokss_9,2.330","kṣaṇātpravahaṇe bhagne naṣṭābhramabhavannabhaḥ /
sādhoḥ praśāntakopasya tulyo 'bhūtstimito 'mbudhiḥ","क्षणात्प्रवहणे भग्ने नष्टाभ्रमभवन्नभः /
साधोः प्रशान्तकोपस्य तुल्यो ऽभूत्स्तिमितो ऽम्बुधिः"
Kathasaritsagara,"sokss_9,2.331","sa cārūḍhaḥ pravahaṇaṃ pañcāhenānileritam /
hiraṇyaguptaḥ prāpābdheḥ kūlaṃ daivādvaṇiktataḥ","स चारूढः प्रवहणं पञ्चाहेनानिलेरितम् /
हिरण्यगुप्तः प्रापाब्धेः कूलं दैवाद्वणिक्ततः"
Kathasaritsagara,"sokss_9,2.332","avatīrya taṭe so 'tha priyāvirahaduḥkhitaḥ /
aśakyapratikāraṃ ca matvā vidhiviceṣṭitam","अवतीर्य तटे सो ऽथ प्रियाविरहदुःखितः /
अशक्यप्रतिकारं च मत्वा विधिविचेष्टितम्"
Kathasaritsagara,"sokss_9,2.333","gatvā śanaiḥ svanagaraṃ baddhvā dhīrāśayo dhṛtim /
hiraṇyagupto bhūyo 'rthān upārjyāsta sunirvṛtaḥ","गत्वा शनैः स्वनगरं बद्ध्वा धीराशयो धृतिम् /
हिरण्यगुप्तो भूयो ऽर्थान् उपार्ज्यास्त सुनिर्वृतः"
Kathasaritsagara,"sokss_9,2.334","sā tvanaṅgaprabhaikāhāccitraṃ phalahakasthitā /
tena sāgaravīreṇa prāpitāmbhonidhestaṭam","सा त्वनङ्गप्रभैकाहाच्चित्रं फलहकस्थिता /
तेन सागरवीरेण प्रापिताम्भोनिधेस्तटम्"
Kathasaritsagara,"sokss_9,2.335","tatrāśvāsya ca nītābhūdvīvarendreṇa tena sā /
tatsāgarapuraṃ nāma nagaraṃ bhavanaṃ nijam","तत्राश्वास्य च नीताभूद्वीवरेन्द्रेण तेन सा /
तत्सागरपुरं नाम नगरं भवनं निजम्"
Kathasaritsagara,"sokss_9,2.336","tatra rājasamaśrīkaṃ vīraṃ prāṇapradāyinam /
suyauvanaṃ surūpaṃ ca vicintyājñāvidhāyinam","तत्र राजसमश्रीकं वीरं प्राणप्रदायिनम् /
सुयौवनं सुरूपं च विचिन्त्याज्ञाविधायिनम्"
Kathasaritsagara,"sokss_9,2.337","tam eva cakre sānaṅgaprabhā dāśapatiṃ patim /
na strī calitacāritrā nimnonnatam avekṣate","तम् एव चक्रे सानङ्गप्रभा दाशपतिं पतिम् /
न स्त्री चलितचारित्रा निम्नोन्नतम् अवेक्षते"
Kathasaritsagara,"sokss_9,2.338","tataḥ kaivartapatinā tena sākamuvāsa sā /
tadveśmanyupabhuñjānā tatsamṛddhiṃ tadarpitām","ततः कैवर्तपतिना तेन साकमुवास सा /
तद्वेश्मन्युपभुञ्जाना तत्समृद्धिं तदर्पिताम्"
Kathasaritsagara,"sokss_9,2.339","ekadā sātra harmyāgrādapaśyadrathyayā tayā /
yāntaṃ vijayavarmākhyaṃ bhavyaṃ kṣatriyaputrakam","एकदा सात्र हर्म्याग्रादपश्यद्रथ्यया तया /
यान्तं विजयवर्माख्यं भव्यं क्षत्रियपुत्रकम्"
Kathasaritsagara,"sokss_9,2.340","rūpalubdhāvatīryaiva tam upetya jagāda sā /
darśanātkṛṣṭacittāṃ māṃ bhaja praṇayinīmiti","रूपलुब्धावतीर्यैव तम् उपेत्य जगाद सा /
दर्शनात्कृष्टचित्तां मां भज प्रणयिनीमिति"
Kathasaritsagara,"sokss_9,2.341","sa cābhinandya hṛṣṭastāmākāśapatitāmiva /
gṛhītvā ca jagāma svaṃ gṛhaṃ trailokyasundarīm","स चाभिनन्द्य हृष्टस्तामाकाशपतितामिव /
गृहीत्वा च जगाम स्वं गृहं त्रैलोक्यसुन्दरीम्"
Kathasaritsagara,"sokss_9,2.342","so 'tha sāgaravīrastāṃ buddhvā kvāpi gatāṃ priyām /
tyaktvā sarvaṃ tanuṃ tyakṣyaṃstapasā suranimnagām","सो ऽथ सागरवीरस्तां बुद्ध्वा क्वापि गतां प्रियाम् /
त्यक्त्वा सर्वं तनुं त्यक्ष्यंस्तपसा सुरनिम्नगाम्"
Kathasaritsagara,"sokss_9,2.343","yadagāttatkathaṃ mā bhūdduḥkhaṃ tasya tathāvidham /
kva dāśatvaṃ kva tādṛśyā vidyādharyā hi saṃgamaḥ","यदगात्तत्कथं मा भूद्दुःखं तस्य तथाविधम् /
क्व दाशत्वं क्व तादृश्या विद्याधर्या हि संगमः"
Kathasaritsagara,"sokss_9,2.344","sā cānaṅgaprabhā tena samaṃ vijayavarmaṇā /
tasthau tatraiva nagare yathāsukhamanargalā","सा चानङ्गप्रभा तेन समं विजयवर्मणा /
तस्थौ तत्रैव नगरे यथासुखमनर्गला"
Kathasaritsagara,"sokss_9,2.345","tataḥ kadācit tatratyaḥ samārūḍhakareṇukaḥ /
rājā sāgaravarmākhyo niragād bhramituṃ puram","ततः कदाचित् तत्रत्यः समारूढकरेणुकः /
राजा सागरवर्माख्यो निरगाद् भ्रमितुं पुरम्"
Kathasaritsagara,"sokss_9,2.346","svanāmasaṃjñaṃ svakṛtaṃ sa paśyaṃstatpuraṃ nṛpaḥ /
tenāyayau pathā yatra gṛhaṃ vijayavarmaṇaḥ","स्वनामसंज्ञं स्वकृतं स पश्यंस्तत्पुरं नृपः /
तेनाययौ पथा यत्र गृहं विजयवर्मणः"
Kathasaritsagara,"sokss_9,2.347","buddhvā ca nṛpamāyāntaṃ taddarśanakutūhalāt /
ārurohātra sānaṅgaprabhā harmyatalaṃ tadā","बुद्ध्वा च नृपमायान्तं तद्दर्शनकुतूहलात् /
आरुरोहात्र सानङ्गप्रभा हर्म्यतलं तदा"
Kathasaritsagara,"sokss_9,2.348","dṛṣṭvaiva sā taṃ rājānaṃ tathābhūttadvaśā yathā /
haṭhādrājakareṇusthaṃ hastyāroham abhāṣata","दृष्ट्वैव सा तं राजानं तथाभूत्तद्वशा यथा /
हठाद्राजकरेणुस्थं हस्त्यारोहम् अभाषत"
Kathasaritsagara,"sokss_9,2.349","bho hastyāroha naivāhamārūḍhā jātu hastinam /
tadārohaya māmatra vīkṣe tāvatkiyatsukham","भो हस्त्यारोह नैवाहमारूढा जातु हस्तिनम् /
तदारोहय मामत्र वीक्षे तावत्कियत्सुखम्"
Kathasaritsagara,"sokss_9,2.350","tac chrutvādhoraṇe tasminrājānanavilokini /
rājā dadarśa tāmindordivaḥ kāntim iva cyutām","तच् छ्रुत्वाधोरणे तस्मिन्राजाननविलोकिनि /
राजा ददर्श तामिन्दोर्दिवः कान्तिम् इव च्युताम्"
Kathasaritsagara,"sokss_9,2.351","pibaṃś ca tāmatṛptena cakora iva cakṣuṣā /
nṛpastatprāptibaddhāśo hastyāroham uvāca saḥ","पिबंश् च तामतृप्तेन चकोर इव चक्षुषा /
नृपस्तत्प्राप्तिबद्धाशो हस्त्यारोहम् उवाच सः"
Kathasaritsagara,"sokss_9,2.352","nītvā kareṇuṃ nikaṭaṃ pūrayāsyā manoratham /
āropayenduvadanāmetāmatrāvilambitam","नीत्वा करेणुं निकटं पूरयास्या मनोरथम् /
आरोपयेन्दुवदनामेतामत्राविलम्बितम्"
Kathasaritsagara,"sokss_9,2.353","iti rājñodite tena hastyāroheṇa ḍhaukitā /
adhastāttasya harmyasya tatkṣaṇaṃ sā kareṇukā","इति राज्ञोदिते तेन हस्त्यारोहेण ढौकिता /
अधस्तात्तस्य हर्म्यस्य तत्क्षणं सा करेणुका"
Kathasaritsagara,"sokss_9,2.354","dṛṣṭvā tāṃ nikaṭaprāptāṃ rājñaḥ sāgaravarmaṇaḥ /
utsaṅge tasya sānaṅgaprabhātmānamapātayat","दृष्ट्वा तां निकटप्राप्तां राज्ञः सागरवर्मणः /
उत्सङ्गे तस्य सानङ्गप्रभात्मानमपातयत्"
Kathasaritsagara,"sokss_9,2.355","kvādau sa bhartṛvidveṣaḥ kaiṣā bhartṛṣvatṛptatā /
hā tasyāḥ pitṛśāpena darśito 'tiviparyayaḥ","क्वादौ स भर्तृविद्वेषः कैषा भर्तृष्वतृप्तता /
हा तस्याः पितृशापेन दर्शितो ऽतिविपर्ययः"
Kathasaritsagara,"sokss_9,2.356","nipātabhīteva ca sā kaṇṭhe taṃ nṛpamagrahīt /
tatsparśāmṛtasiktāṅgaḥ so 'pi prāpa parāṃ mudam","निपातभीतेव च सा कण्ठे तं नृपमग्रहीत् /
तत्स्पर्शामृतसिक्ताङ्गः सो ऽपि प्राप परां मुदम्"
Kathasaritsagara,"sokss_9,2.357","yuktyā samarpitātmānaṃ paricumbanalālasām /
tāṃ sa rājā gṛhītvaiva jagāmāśu svamandiram","युक्त्या समर्पितात्मानं परिचुम्बनलालसाम् /
तां स राजा गृहीत्वैव जगामाशु स्वमन्दिरम्"
Kathasaritsagara,"sokss_9,2.358","tatra tām uktavṛttāntāṃ tadaiva dyucarāṅganām /
sa cakāra mahādevīṃ praveśyāntaḥpure nṛpaḥ","तत्र ताम् उक्तवृत्तान्तां तदैव द्युचराङ्गनाम् /
स चकार महादेवीं प्रवेश्यान्तःपुरे नृपः"
Kathasaritsagara,"sokss_9,2.359","buddhvā rājahṛtāmetāmetya kṣattramivātha saḥ /
bahirvijayavarmātra rājabhṛtyānayodhayat","बुद्ध्वा राजहृतामेतामेत्य क्षत्त्रमिवाथ सः /
बहिर्विजयवर्मात्र राजभृत्यानयोधयत्"
Kathasaritsagara,"sokss_9,2.360","yuddhe ca tatra tatyāja śarīramaparāṅmukhaḥ /
na śūrā viṣahante hi strīnimittaṃ parābhavam","युद्धे च तत्र तत्याज शरीरमपराङ्मुखः /
न शूरा विषहन्ते हि स्त्रीनिमित्तं पराभवम्"
Kathasaritsagara,"sokss_9,2.361","kimetayā varākyā te bhajāsmānehinandanam /
itīva ca surastrībhiḥ sanīto 'bhūtsurālayam","किमेतया वराक्या ते भजास्मानेहिनन्दनम् /
इतीव च सुरस्त्रीभिः सनीतो ऽभूत्सुरालयम्"
Kathasaritsagara,"sokss_9,2.362","sāpy anaṅgaprabhā tasminrājñi sāgaravarmaṇi /
nadīva sāgare sthair yaṃ babandhānanyagāminī","साप्य् अनङ्गप्रभा तस्मिन्राज्ञि सागरवर्मणि /
नदीव सागरे स्थैर् यं बबन्धानन्यगामिनी"
Kathasaritsagara,"sokss_9,2.363","bhavitavyabalānmene tena patyā kṛtārthatām /
so 'pi janmaphalaṃ prāptaṃ tayāmanyata bhāryayā","भवितव्यबलान्मेने तेन पत्या कृतार्थताम् /
सो ऽपि जन्मफलं प्राप्तं तयामन्यत भार्यया"
Kathasaritsagara,"sokss_9,2.364","dinaiś ca tasya rājñī sā rājñaḥ sāgaravarmaṇaḥ /
dadhre 'naṅgaprabhā garbhaṃ kāle ca suṣuve sutam","दिनैश् च तस्य राज्ञी सा राज्ञः सागरवर्मणः /
दध्रे ऽनङ्गप्रभा गर्भं काले च सुषुवे सुतम्"
Kathasaritsagara,"sokss_9,2.365","nāmnā samudravarmāṇaṃ taṃ sa rājā pitā śiśum /
cakāra vihitodāraputrajanmamahotsavaḥ","नाम्ना समुद्रवर्माणं तं स राजा पिता शिशुम् /
चकार विहितोदारपुत्रजन्ममहोत्सवः"
Kathasaritsagara,"sokss_9,2.366","kramāc ca vṛddhimāyātaṃ saguṇaṃ prāptayauvanam /
yauvarājye 'bhyaṣiñcattaṃ sutaṃ sa bhujaśālinam","क्रमाच् च वृद्धिमायातं सगुणं प्राप्तयौवनम् /
यौवराज्ये ऽभ्यषिञ्चत्तं सुतं स भुजशालिनम्"
Kathasaritsagara,"sokss_9,2.367","vivāhahetos tasyātha sūnoḥ samaravarmaṇaḥ /
rājñaḥ kamalavatyākhyāṃ sutām āharati sma saḥ","विवाहहेतोस् तस्याथ सूनोः समरवर्मणः /
राज्ञः कमलवत्याख्यां सुताम् आहरति स्म सः"
Kathasaritsagara,"sokss_9,2.368","kṛtodvāhāya tasmai ca putrāyāvarjito guṇaiḥ /
samudravarmaṇe rājyaṃ nijaṃ prādātsa bhūpatiḥ","कृतोद्वाहाय तस्मै च पुत्रायावर्जितो गुणैः /
समुद्रवर्मणे राज्यं निजं प्रादात्स भूपतिः"
Kathasaritsagara,"sokss_9,2.369","so 'pi prāpyaiva tadrājyamojasvī kṣatradharmavit /
samudravarmā pitaraṃ praṇatastaṃ vyajijñapat","सो ऽपि प्राप्यैव तद्राज्यमोजस्वी क्षत्रधर्मवित् /
समुद्रवर्मा पितरं प्रणतस्तं व्यजिज्ञपत्"
Kathasaritsagara,"sokss_9,2.370","anujānīhi māṃ tāta diśo jetuṃ vrajāmy aham /
ajigīṣuḥ patirbhūmernindyaḥ klība iva striyāḥ","अनुजानीहि मां तात दिशो जेतुं व्रजाम्य् अहम् /
अजिगीषुः पतिर्भूमेर्निन्द्यः क्लीब इव स्त्रियाः"
Kathasaritsagara,"sokss_9,2.371","dharmyā kīrtikarī sā ca lakṣmīriha mahībhujām /
yā jitvā pararāṣṭrāṇi nijabāhubalārjitā","धर्म्या कीर्तिकरी सा च लक्ष्मीरिह महीभुजाम् /
या जित्वा परराष्ट्राणि निजबाहुबलार्जिता"
Kathasaritsagara,"sokss_9,2.372","kiṃ teṣāṃ tāta rājatvaṃ kṣudrāṇāmabhibhūtaye /
svaprajām eva khādanti mārjārā iva lolupāḥ","किं तेषां तात राजत्वं क्षुद्राणामभिभूतये /
स्वप्रजाम् एव खादन्ति मार्जारा इव लोलुपाः"
Kathasaritsagara,"sokss_9,2.373","icyūcivān sa tenoce pitrā sāgaravarmaṇā /
nūtanaṃ putra rājyaṃ te tattāvattvaṃ prasādhaya","इच्यूचिवान् स तेनोचे पित्रा सागरवर्मणा /
नूतनं पुत्र राज्यं ते तत्तावत्त्वं प्रसाधय"
Kathasaritsagara,"sokss_9,2.374","nāstyapuṇyamakīrtirvā prajā dharmeṇa śāsataḥ /
anavekṣya ca śaktiṃ svāṃ yukto rājñāṃ na vigrahaḥ","नास्त्यपुण्यमकीर्तिर्वा प्रजा धर्मेण शासतः /
अनवेक्ष्य च शक्तिं स्वां युक्तो राज्ञां न विग्रहः"
Kathasaritsagara,"sokss_9,2.375","vatsa yady api śūrastvaṃ sainyamasti ca te bahu /
tathāpi naiva viśvāso jayaśrīścapalā raṇe","वत्स यद्य् अपि शूरस्त्वं सैन्यमस्ति च ते बहु /
तथापि नैव विश्वासो जयश्रीश्चपला रणे"
Kathasaritsagara,"sokss_9,2.376","ityādi pitrā prokto 'pi tam anujñāpya yatnataḥ /
samudravarmā sa yayau tejasvī digjigīṣayā","इत्यादि पित्रा प्रोक्तो ऽपि तम् अनुज्ञाप्य यत्नतः /
समुद्रवर्मा स ययौ तेजस्वी दिग्जिगीषया"
Kathasaritsagara,"sokss_9,2.377","krameṇa ca diśo jitvā sthāpayitvā vaśe nṛpān /
prāptahastyaśvahemādirāyayau nagaraṃ nijam","क्रमेण च दिशो जित्वा स्थापयित्वा वशे नृपान् /
प्राप्तहस्त्यश्वहेमादिराययौ नगरं निजम्"
Kathasaritsagara,"sokss_9,2.378","tatra pitrormahāratnair nānādeśodbhavaiś ca saḥ /
caraṇau pūjayām āsa praṇataḥ parituṣṭayoḥ","तत्र पित्रोर्महारत्नैर् नानादेशोद्भवैश् च सः /
चरणौ पूजयाम् आस प्रणतः परितुष्टयोः"
Kathasaritsagara,"sokss_9,2.379","tadājñayā ca pradadau brāhmaṇebhyo mahāyaśāḥ /
mahādānāni hastyaśvahemaratnamayāni saḥ","तदाज्ञया च प्रददौ ब्राह्मणेभ्यो महायशाः /
महादानानि हस्त्यश्वहेमरत्नमयानि सः"
Kathasaritsagara,"sokss_9,2.380","tato vasu tathārthibhyo bhṛtyebhyaś ca vavarṣa saḥ /
eko daridraśabdo 'tra yathabhūdarthavarjitaḥ","ततो वसु तथार्थिभ्यो भृत्येभ्यश् च ववर्ष सः /
एको दरिद्रशब्दो ऽत्र यथभूदर्थवर्जितः"
Kathasaritsagara,"sokss_9,2.381","tad dṛṣṭvā putramāhātmyam ātmanaḥ kṛtakṛtyatām /
rājā sāgaravarmā sa mene 'naṅgaprabhāyutaḥ","तद् दृष्ट्वा पुत्रमाहात्म्यम् आत्मनः कृतकृत्यताम् /
राजा सागरवर्मा स मेने ऽनङ्गप्रभायुतः"
Kathasaritsagara,"sokss_9,2.382","utsavena ca nītvā tānyahāni nṛpatiḥ sa tam /
putraṃ samudravarmāṇamavocanmantrisaṃnidhau","उत्सवेन च नीत्वा तान्यहानि नृपतिः स तम् /
पुत्रं समुद्रवर्माणमवोचन्मन्त्रिसंनिधौ"
Kathasaritsagara,"sokss_9,2.383","yanmayā putra kartavyaṃ kṛtaṃ tad iha janmani /
bhuktaṃ rājyasukhaṃ dṛṣṭaḥ parebhyo na parābhavaḥ","यन्मया पुत्र कर्तव्यं कृतं तद् इह जन्मनि /
भुक्तं राज्यसुखं दृष्टः परेभ्यो न पराभवः"
Kathasaritsagara,"sokss_9,2.384","dṛṣṭastvaṃ cāttasāmrājyaḥ kimanyatprāpyamasti me /
tadāśrayāmyahaṃ tīrthaṃ yāvanme dhriyate tanuḥ","दृष्टस्त्वं चात्तसाम्राज्यः किमन्यत्प्राप्यमस्ति मे /
तदाश्रयाम्यहं तीर्थं यावन्मे ध्रियते तनुः"
Kathasaritsagara,"sokss_9,2.385","vinaśvare śarīre 'smin kim adyāpi gṛhe tava /
itīvaiṣā jarā paśya karṇamūle bravīti me","विनश्वरे शरीरे ऽस्मिन् किम् अद्यापि गृहे तव /
इतीवैषा जरा पश्य कर्णमूले ब्रवीति मे"
Kathasaritsagara,"sokss_9,2.386","ity uktvā sa sute 'nicchaty api tasminnṛpaḥ kṛtī /
yayau sāgaravarmātha prayāgaṃ priyayā saha","इत्य् उक्त्वा स सुते ऽनिच्छत्य् अपि तस्मिन्नृपः कृती /
ययौ सागरवर्माथ प्रयागं प्रियया सह"
Kathasaritsagara,"sokss_9,2.387","tamanuvrajya pitaraṃ sa cāgatya nijaṃ puram /
samudravarmā svaṃ rājyaṃ yathāvidhi śaśāsa tat","तमनुव्रज्य पितरं स चागत्य निजं पुरम् /
समुद्रवर्मा स्वं राज्यं यथाविधि शशास तत्"
Kathasaritsagara,"sokss_9,2.388","rājā sāgaravarmāpi so 'naṅgaprabhayā yutaḥ /
prayāge tapasā devaṃ vṛṣadhvajamatoṣayat","राजा सागरवर्मापि सो ऽनङ्गप्रभया युतः /
प्रयागे तपसा देवं वृषध्वजमतोषयत्"
Kathasaritsagara,"sokss_9,2.389","sa svapne tam uvācaivaṃ tripurārirniśākṣaye /
tuṣṭo 'smi te sabhāryasya tapasā tadidaṃ śṛṇu","स स्वप्ने तम् उवाचैवं त्रिपुरारिर्निशाक्षये /
तुष्टो ऽस्मि ते सभार्यस्य तपसा तदिदं शृणु"
Kathasaritsagara,"sokss_9,2.390","eṣānaṅgaprabhā tvaṃ ca yuvāṃ vidyādharāvubhau /
śāpakṣayānnijaṃ lokaṃ prātaḥ putra gamiṣyathaḥ","एषानङ्गप्रभा त्वं च युवां विद्याधरावुभौ /
शापक्षयान्निजं लोकं प्रातः पुत्र गमिष्यथः"
Kathasaritsagara,"sokss_9,2.391","tac chrutvā sa prabubudhe rājānaṅgaprabhā ca sā /
tadvadālokitasvapnā taccānyonyamathocatuḥ","तच् छ्रुत्वा स प्रबुबुधे राजानङ्गप्रभा च सा /
तद्वदालोकितस्वप्ना तच्चान्योन्यमथोचतुः"
Kathasaritsagara,"sokss_9,2.392","tataś ca nṛpatiṃ taṃ sā hṛṣṭānaṅgaprabhābhyadhāt /
āryaputra mayā jātiḥ kṛtsnātmīyā smṛtādhunā","ततश् च नृपतिं तं सा हृष्टानङ्गप्रभाभ्यधात् /
आर्यपुत्र मया जातिः कृत्स्नात्मीया स्मृताधुना"
Kathasaritsagara,"sokss_9,2.393","ahaṃ vidyādharendrasya samarasyātmasaṃbhavā /
eṣānaṅgaprabhā nāma pure vīrapurābhidhe","अहं विद्याधरेन्द्रस्य समरस्यात्मसंभवा /
एषानङ्गप्रभा नाम पुरे वीरपुराभिधे"
Kathasaritsagara,"sokss_9,2.394","pitṛśāpādihāgatya vidyābhraṃśena mānuṣī /
bhūtvā vidyādharībhāvaṃ sāhaṃ vyasmaramātmanaḥ","पितृशापादिहागत्य विद्याभ्रंशेन मानुषी /
भूत्वा विद्याधरीभावं साहं व्यस्मरमात्मनः"
Kathasaritsagara,"sokss_9,2.395","idānīṃ ca prabuddhāhamiti yāvac ca vakti sā /
tāvat so 'vatatārātra samarastatpitā divaḥ","इदानीं च प्रबुद्धाहमिति यावच् च वक्ति सा /
तावत् सो ऽवततारात्र समरस्तत्पिता दिवः"
Kathasaritsagara,"sokss_9,2.396","namaskṛtaḥ sa tenātra rājñā sāgaravarmaṇā /
uvāca pādapatitāṃ tāmanaṅgaprabhāṃ sutām","नमस्कृतः स तेनात्र राज्ञा सागरवर्मणा /
उवाच पादपतितां तामनङ्गप्रभां सुताम्"
Kathasaritsagara,"sokss_9,2.397","ehi putri gṛhāṇaitā vidyāḥ śāpaḥ sa te gataḥ /
tvayāṣṭajanmaduḥkhaṃ hi bhuktamekatra janmani","एहि पुत्रि गृहाणैता विद्याः शापः स ते गतः /
त्वयाष्टजन्मदुःखं हि भुक्तमेकत्र जन्मनि"
Kathasaritsagara,"sokss_9,2.398","ity uktvotsaṅgamāropya vidyāstasyai punardadau /
tataḥ sāgaravarmāṇaṃ rājānaṃ tam abhāṣata","इत्य् उक्त्वोत्सङ्गमारोप्य विद्यास्तस्यै पुनर्ददौ /
ततः सागरवर्माणं राजानं तम् अभाषत"
Kathasaritsagara,"sokss_9,2.399","bhavānvidyādharādhīśo madanaprabhasaṃjñakaḥ /
ahaṃ ca samaro nāma sutānaṅgaprabhā mama","भवान्विद्याधराधीशो मदनप्रभसंज्ञकः /
अहं च समरो नाम सुतानङ्गप्रभा मम"
Kathasaritsagara,"sokss_9,2.400","pradeyā pūrvameṣā ca varaistaistair ayācyata /
na ca teṣāṃ kam apy aicchadbhartāraṃ rūpagarvitā","प्रदेया पूर्वमेषा च वरैस्तैस्तैर् अयाच्यत /
न च तेषां कम् अप्य् ऐच्छद्भर्तारं रूपगर्विता"
Kathasaritsagara,"sokss_9,2.401","tatastulyaguṇenaiṣā tvayātyutkena yācitā /
vidhiyogāc ca na tadā tvam apy aṅgīkṛto 'nayā","ततस्तुल्यगुणेनैषा त्वयात्युत्केन याचिता /
विधियोगाच् च न तदा त्वम् अप्य् अङ्गीकृतो ऽनया"
Kathasaritsagara,"sokss_9,2.402","martyalokāgamāyāsyāstena śāpamadāmaham /
bhūyānme martyaloke 'pi bhāryeyamiti rāgiṇā","मर्त्यलोकागमायास्यास्तेन शापमदामहम् /
भूयान्मे मर्त्यलोके ऽपि भार्येयमिति रागिणा"
Kathasaritsagara,"sokss_9,2.403","saṃkalpya hṛdaye dhyātvā varadaṃ girijāpatim /
yogena svā tanus tyaktā tato vaidyādharī tvayā","संकल्प्य हृदये ध्यात्वा वरदं गिरिजापतिम् /
योगेन स्वा तनुस् त्यक्ता ततो वैद्याधरी त्वया"
Kathasaritsagara,"sokss_9,2.404","tatas tvaṃ mānuṣo jāto jātā bhāryā tavāpyasau /
āgacchatamidānīṃ svaṃ lokaṃ yuktau yuvāṃ mithaḥ","ततस् त्वं मानुषो जातो जाता भार्या तवाप्यसौ /
आगच्छतमिदानीं स्वं लोकं युक्तौ युवां मिथः"
Kathasaritsagara,"sokss_9,2.405","iti samareṇa sa uktaḥ smṛtajātistāṃ tanuṃ prayāgajale /
muktvā sāgaravarmā babhūva madanaprabhaḥ sadyaḥ","इति समरेण स उक्तः स्मृतजातिस्तां तनुं प्रयागजले /
मुक्त्वा सागरवर्मा बभूव मदनप्रभः सद्यः"
Kathasaritsagara,"sokss_9,2.406","sā punaradhigatavidyā dīptānaṅgaprabhāpi tenaiva /
dehenānyeva babhau jātā vidyādharī jhagiti","सा पुनरधिगतविद्या दीप्तानङ्गप्रभापि तेनैव /
देहेनान्येव बभौ जाता विद्याधरी झगिति"
Kathasaritsagara,"sokss_9,2.407","sānando madanaprabhaḥ sa ca tataḥ sā cāpy anaṅgaprabhā
divyānyonyavapurvilokanalasadgāḍhānurāgāvubhau /
sa śrīmānsamaraś ca khecarapatiḥ sarve samutpatya khaṃ
jagmurvīrapuraṃ sahaiva kila te vaidyādharaṃ tatpuram","सानन्दो मदनप्रभः स च ततः सा चाप्य् अनङ्गप्रभा
दिव्यान्योन्यवपुर्विलोकनलसद्गाढानुरागावुभौ /
स श्रीमान्समरश् च खेचरपतिः सर्वे समुत्पत्य खं
जग्मुर्वीरपुरं सहैव किल ते वैद्याधरं तत्पुरम्"
Kathasaritsagara,"sokss_9,2.408","sa tatra samaro yathāvidhi sutām anaṅgaprabhāṃ
tadaiva madanaprabhadyucarabhūbhṛte tāṃ dadau /
sa ca kṣapitaśāpayā samamathaitayā prītayā
jagāma madanaprabhaḥ svapuramatra cāsītsukham","स तत्र समरो यथाविधि सुताम् अनङ्गप्रभां
तदैव मदनप्रभद्युचरभूभृते तां ददौ /
स च क्षपितशापया सममथैतया प्रीतया
जगाम मदनप्रभः स्वपुरमत्र चासीत्सुखम्"
Kathasaritsagara,"sokss_9,2.409","itthaṃ svadurnayavipākavaśena divyāḥ śāpacyutā hy avataranti manuṣyaloke /
bhuktvā phalaṃ taducitaṃ ca nijāṃ gatiṃ te pūrvārjitena sukṛtena punaḥ prayānti","इत्थं स्वदुर्नयविपाकवशेन दिव्याः शापच्युता ह्य् अवतरन्ति मनुष्यलोके /
भुक्त्वा फलं तदुचितं च निजां गतिं ते पूर्वार्जितेन सुकृतेन पुनः प्रयान्ति"
Kathasaritsagara,"sokss_9,2.410","iti sa kathāṃ naravāhanadattaḥ sacivān niśamya gomukhataḥ /
sālaṃkāravatīkas tutoṣa cakre tataś ca dinakṛtyam","इति स कथां नरवाहनदत्तः सचिवान् निशम्य गोमुखतः /
सालंकारवतीकस् तुतोष चक्रे ततश् च दिनकृत्यम्"
Kathasaritsagara,"sokss_9,3.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake dvitīyas taraṅgaḥ /

tṛtīyas taraṅgaḥ /

tato 'nyedyuralaṃkāravatīpārśvasthitaṃ sakhā /
naravāhanadattaṃ taṃ marubhūtirvyajijñapat","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके द्वितीयस् तरङ्गः /

तृतीयस् तरङ्गः /

ततो ऽन्येद्युरलंकारवतीपार्श्वस्थितं सखा /
नरवाहनदत्तं तं मरुभूतिर्व्यजिज्ञपत्"
Kathasaritsagara,"sokss_9,3.2","paśya paśya varāko 'yaṃ deva kārpaṭikastava /
carmakhaṇḍaikavasano jaṭālaḥ kṛśadhūsaraḥ","पश्य पश्य वराको ऽयं देव कार्पटिकस्तव /
चर्मखण्डैकवसनो जटालः कृशधूसरः"
Kathasaritsagara,"sokss_9,3.3","siṃhadvārāddivārātraṃ śīte vāpyātape 'pi vā /
na calatyeva tannāsya kimadyāpi prasīdasi","सिंहद्वाराद्दिवारात्रं शीते वाप्यातपे ऽपि वा /
न चलत्येव तन्नास्य किमद्यापि प्रसीदसि"
Kathasaritsagara,"sokss_9,3.4","kāle dattaṃ varaṃ hy alpamakāle bahunāpi kim /
tadyāvanmriyate naiṣa tāvadasya kṛpāṃ kuru","काले दत्तं वरं ह्य् अल्पमकाले बहुनापि किम् /
तद्यावन्म्रियते नैष तावदस्य कृपां कुरु"
Kathasaritsagara,"sokss_9,3.5","tac chrutvā gomukho 'vādītsādhūktaṃ marubhūtinā /
kiṃ punarnāparādho 'sti tava devātra kaścana","तच् छ्रुत्वा गोमुखो ऽवादीत्साधूक्तं मरुभूतिना /
किं पुनर्नापराधो ऽस्ति तव देवात्र कश्चन"
Kathasaritsagara,"sokss_9,3.6","kṣayo yāvanna vṛtto hi pāpasya paripanthinaḥ /
tāvaddānapravṛtto 'pi dātuṃ śaknoti na prabhuḥ","क्षयो यावन्न वृत्तो हि पापस्य परिपन्थिनः /
तावद्दानप्रवृत्तो ऽपि दातुं शक्नोति न प्रभुः"
Kathasaritsagara,"sokss_9,3.7","parikṣīṇe punaḥ pāpe vāryamāṇo 'pi yatnataḥ /
īśvaraḥ pradadātyeva karmāyattamidaṃ kila","परिक्षीणे पुनः पापे वार्यमाणो ऽपि यत्नतः /
ईश्वरः प्रददात्येव कर्मायत्तमिदं किल"
Kathasaritsagara,"sokss_9,3.8","tathā ca lakṣadattasya rājñaḥ kārpaṭikasya ca /
labdhadattasya devaitāṃ kathāmākhyāmi te śṛṇu","तथा च लक्षदत्तस्य राज्ञः कार्पटिकस्य च /
लब्धदत्तस्य देवैतां कथामाख्यामि ते शृणु"
Kathasaritsagara,"sokss_9,3.9","abhūllakṣaparaṃ nāma nagaraṃ vasudhātale /
tatrāsīllakṣadattākhyas tyāgināmagraṇīrnṛpaḥ","अभूल्लक्षपरं नाम नगरं वसुधातले /
तत्रासील्लक्षदत्ताख्यस् त्यागिनामग्रणीर्नृपः"
Kathasaritsagara,"sokss_9,3.10","lakṣādūnaṃ na dātuṃ sa jānāti sma kilārthine /
saṃbabhāṣe tu yaṃ tasmai dadau lakṣāṇi pañca saḥ","लक्षादूनं न दातुं स जानाति स्म किलार्थिने /
संबभाषे तु यं तस्मै ददौ लक्षाणि पञ्च सः"
Kathasaritsagara,"sokss_9,3.11","tutoṣa yasmai sa punarnidrāridryaṃ cakāra tam /
lakṣadatta iti khyātaṃ nāma tasyāta eva tat","तुतोष यस्मै स पुनर्निद्रारिद्र्यं चकार तम् /
लक्षदत्त इति ख्यातं नाम तस्यात एव तत्"
Kathasaritsagara,"sokss_9,3.12","tasyaiko labdhadattākhyaḥ siṃhadvāre divāniśam /
tasthau kārpaṭikaścarmakhaṇḍaikakaṭikarpaṭaḥ","तस्यैको लब्धदत्ताख्यः सिंहद्वारे दिवानिशम् /
तस्थौ कार्पटिकश्चर्मखण्डैककटिकर्पटः"
Kathasaritsagara,"sokss_9,3.13","sa nibaddhajaṭaḥ śītavarṣe grīṣmātape 'pi vā /
na cacāla tataḥ kṣipraṃ sa rājā ca dadarśa tam","स निबद्धजटः शीतवर्षे ग्रीष्मातपे ऽपि वा /
न चचाल ततः क्षिप्रं स राजा च ददर्श तम्"
Kathasaritsagara,"sokss_9,3.14","tathā tasya ciraṃ tatra tiṣṭhataḥ kleśavartinaḥ /
na sa rājā dadau kiṃciddātāpi sakṛpo 'pi san","तथा तस्य चिरं तत्र तिष्ठतः क्लेशवर्तिनः /
न स राजा ददौ किंचिद्दातापि सकृपो ऽपि सन्"
Kathasaritsagara,"sokss_9,3.15","athaikadā sa nṛpatirjagāmākheṭakāṭavim /
sa ca taṃ laguḍaṃ bibhradanvakkārpaṭiko yayau","अथैकदा स नृपतिर्जगामाखेटकाटविम् /
स च तं लगुडं बिभ्रदन्वक्कार्पटिको ययौ"
Kathasaritsagara,"sokss_9,3.16","tatra tasya sasainyasya vāhanasthasya dhanvinaḥ /
vyāghrān varāhān hariṇān bāṇavarṣeṇa nighnataḥ","तत्र तस्य ससैन्यस्य वाहनस्थस्य धन्विनः /
व्याघ्रान् वराहान् हरिणान् बाणवर्षेण निघ्नतः"
Kathasaritsagara,"sokss_9,3.17","agrataḥ pādacārī san sa kārpaṭika ekakaḥ /
jaghāna laguḍenaiva varāhān hariṇān bahūn","अग्रतः पादचारी सन् स कार्पटिक एककः /
जघान लगुडेनैव वराहान् हरिणान् बहून्"
Kathasaritsagara,"sokss_9,3.18","sa dṛṣṭvā vikramaṃ tasya citraṃ śūraḥ kiyānayam /
iti dadhyau sa rājāntarna tvasmai kiṃcidapyadāt","स दृष्ट्वा विक्रमं तस्य चित्रं शूरः कियानयम् /
इति दध्यौ स राजान्तर्न त्वस्मै किंचिदप्यदात्"
Kathasaritsagara,"sokss_9,3.19","kṛtākheṭaḥ sa nagaraṃ svasukhāyāviśannṛpaḥ /
sa ca kārpaṭikastasthau siṃhadvāre ca pūrvavat","कृताखेटः स नगरं स्वसुखायाविशन्नृपः /
स च कार्पटिकस्तस्थौ सिंहद्वारे च पूर्ववत्"
Kathasaritsagara,"sokss_9,3.20","kadācidekasīmāntagotrajāvajayāya saḥ /
lakṣadatto yayau rājā yuddhaṃ cāsyābhavanmahat","कदाचिदेकसीमान्तगोत्रजावजयाय सः /
लक्षदत्तो ययौ राजा युद्धं चास्याभवन्महत्"
Kathasaritsagara,"sokss_9,3.21","tatra yuddhe sa tasyāgre rājñaḥ kārpaṭiko bahūn /
dṛḍhakhādiradaṇḍāgraprahārair avadhītparān","तत्र युद्धे स तस्याग्रे राज्ञः कार्पटिको बहून् /
दृढखादिरदण्डाग्रप्रहारैर् अवधीत्परान्"
Kathasaritsagara,"sokss_9,3.22","jitaśatruḥ sa rājā ca nijaṃ pratyāyayau puram /
na ca tasmai dadau kiṃcidapi dṛṣṭaparākramaḥ","जितशत्रुः स राजा च निजं प्रत्याययौ पुरम् /
न च तस्मै ददौ किंचिदपि दृष्टपराक्रमः"
Kathasaritsagara,"sokss_9,3.23","evaṃ kārpaṭikasyātra labdhadattasya tiṣṭhataḥ /
vyatīyuḥ pañca varṣāṇi tasya kāṣṭhena jīvataḥ","एवं कार्पटिकस्यात्र लब्धदत्तस्य तिष्ठतः /
व्यतीयुः पञ्च वर्षाणि तस्य काष्ठेन जीवतः"
Kathasaritsagara,"sokss_9,3.24","ṣaṣṭhe pravṛtte dṛṣṭvā tamekadā daivayogataḥ /
sa rājā jātakaruṇo lakṣadatto vyacintayat","षष्ठे प्रवृत्ते दृष्ट्वा तमेकदा दैवयोगतः /
स राजा जातकरुणो लक्षदत्तो व्यचिन्तयत्"
Kathasaritsagara,"sokss_9,3.25","nādyāpyasya mayā dattaṃ cirakliṣṭasya kiṃcana /
tadyuktyā kiṃcidetasmai dattvā paśyāmyahaṃ na kim","नाद्याप्यस्य मया दत्तं चिरक्लिष्टस्य किंचन /
तद्युक्त्या किंचिदेतस्मै दत्त्वा पश्याम्यहं न किम्"
Kathasaritsagara,"sokss_9,3.26","kiṃ nāmāsya varākasya vṛttaḥ pāpakṣayo na vā /
kiṃ dadāti na vādyāpi lakṣmīrasya ca darśanam","किं नामास्य वराकस्य वृत्तः पापक्षयो न वा /
किं ददाति न वाद्यापि लक्ष्मीरस्य च दर्शनम्"
Kathasaritsagara,"sokss_9,3.27","ityālocya nṛpaḥ svair aṃ bhāṇḍāgāraṃ praviśya saḥ /
ratnair bhṛtaṃ mātuluṅgaṃ samudgakam iva vyadhāt","इत्यालोच्य नृपः स्वैर् अं भाण्डागारं प्रविश्य सः /
रत्नैर् भृतं मातुलुङ्गं समुद्गकम् इव व्यधात्"
Kathasaritsagara,"sokss_9,3.28","cakāra sarvāsthānaṃ ca sa vidhāya bahiḥ sabhām /
tatra ca prāviśansarve paurasāmantamantriṇaḥ","चकार सर्वास्थानं च स विधाय बहिः सभाम् /
तत्र च प्राविशन्सर्वे पौरसामन्तमन्त्रिणः"
Kathasaritsagara,"sokss_9,3.29","tanmadhye ca praviṣṭaṃ taṃ rājā kārpaṭikaṃ svayam /
ito nikaṭamehīti jagāda snigdhayā girā","तन्मध्ये च प्रविष्टं तं राजा कार्पटिकं स्वयम् /
इतो निकटमेहीति जगाद स्निग्धया गिरा"
Kathasaritsagara,"sokss_9,3.30","tataḥ kārpaṭikaḥ śrutvā labdhadattaḥ praharṣavān /
agre savidhamāgatya rājñastasyopaviṣṭavān","ततः कार्पटिकः श्रुत्वा लब्धदत्तः प्रहर्षवान् /
अग्रे सविधमागत्य राज्ञस्तस्योपविष्टवान्"
Kathasaritsagara,"sokss_9,3.31","tatas tamavadadrājā brūhi kiṃcitsubhāṣitam /
tadākarṇyā papāṭhaitām āryāṃ kārpaṭiko 'tha saḥ","ततस् तमवदद्राजा ब्रूहि किंचित्सुभाषितम् /
तदाकर्ण्या पपाठैताम् आर्यां कार्पटिको ऽथ सः"
Kathasaritsagara,"sokss_9,3.32","pūrayati pūrṇam eṣā taraṅgiṇīsaṃhatiḥ samudram iva /
lakṣmīr adhanasya punar locanamārge 'pi nāyāti","पूरयति पूर्णम् एषा तरङ्गिणीसंहतिः समुद्रम् इव /
लक्ष्मीर् अधनस्य पुनर् लोचनमार्गे ऽपि नायाति"
Kathasaritsagara,"sokss_9,3.33","śrutvaitat pāṭhayitvā ca bhūyas tuṣṭaḥ sa bhūpatiḥ /
sadratnapūrṇaṃ tasmai tan mātuluṅgaphalaṃ dadau","श्रुत्वैतत् पाठयित्वा च भूयस् तुष्टः स भूपतिः /
सद्रत्नपूर्णं तस्मै तन् मातुलुङ्गफलं ददौ"
Kathasaritsagara,"sokss_9,3.34","yasya tuṣyati rājāyaṃ dāridryaṃ tasya kṛntati /
śocyaḥ kārpaṭikas tv eṣa yam āhūyaivam ādarāt","यस्य तुष्यति राजायं दारिद्र्यं तस्य कृन्तति /
शोच्यः कार्पटिकस् त्व् एष यम् आहूयैवम् आदरात्"
Kathasaritsagara,"sokss_9,3.35","mātuluṅgam idaṃ dattaṃ tuṣṭenānena bhūbhṛtā /
kalpavṛkṣo 'py abhavyānāṃ prāyo yāti palāśatām","मातुलुङ्गम् इदं दत्तं तुष्टेनानेन भूभृता /
कल्पवृक्षो ऽप्य् अभव्यानां प्रायो याति पलाशताम्"
Kathasaritsagara,"sokss_9,3.36","iti sarve 'pi tad dṛṣṭvā tatrāsthāne viṣādinaḥ /
ajñātaparamārthatvātsvair amūcuḥ parasparam","इति सर्वे ऽपि तद् दृष्ट्वा तत्रास्थाने विषादिनः /
अज्ञातपरमार्थत्वात्स्वैर् अमूचुः परस्परम्"
Kathasaritsagara,"sokss_9,3.37","sa tu kārpaṭiko mātuluṅgamādāya niryayau /
āyayau cāgratas tasya bhikṣureko viṣīdataḥ","स तु कार्पटिको मातुलुङ्गमादाय निर्ययौ /
आययौ चाग्रतस् तस्य भिक्षुरेको विषीदतः"
Kathasaritsagara,"sokss_9,3.38","sa rājabandināmā taddattvā śāṭakamagrahīt /
tasmātkārpaṭikānmātuluṅgaṃ dṛṣṭvā manoramam","स राजबन्दिनामा तद्दत्त्वा शाटकमग्रहीत् /
तस्मात्कार्पटिकान्मातुलुङ्गं दृष्ट्वा मनोरमम्"
Kathasaritsagara,"sokss_9,3.39","praviśya ca sa bhikṣustadrājñe phalamaḍhaukayat /
rājā ca tatparijñāya śramaṇaṃ pṛcchati sma tam","प्रविश्य च स भिक्षुस्तद्राज्ञे फलमढौकयत् /
राजा च तत्परिज्ञाय श्रमणं पृच्छति स्म तम्"
Kathasaritsagara,"sokss_9,3.40","mātuluṅgaṃ kuta idaṃ bhadanta bhavatāmiti /
tataḥ kārpaṭikaṃ so 'smai taddātāraṃ śaśaṃsa tam","मातुलुङ्गं कुत इदं भदन्त भवतामिति /
ततः कार्पटिकं सो ऽस्मै तद्दातारं शशंस तम्"
Kathasaritsagara,"sokss_9,3.41","atha rājā viṣaṇṇaś ca vismitaś ca babhūva saḥ /
aho adyāpi na kṣīṇaṃ pāpaṃ tasyeti cintayan","अथ राजा विषण्णश् च विस्मितश् च बभूव सः /
अहो अद्यापि न क्षीणं पापं तस्येति चिन्तयन्"
Kathasaritsagara,"sokss_9,3.42","svīkṛtya mātuluṅgaṃ tadutthāyāsthānataḥ kṣaṇāt /
cakāra dinakartavyaṃ lakṣadattaḥ sa bhūpatiḥ","स्वीकृत्य मातुलुङ्गं तदुत्थायास्थानतः क्षणात् /
चकार दिनकर्तव्यं लक्षदत्तः स भूपतिः"
Kathasaritsagara,"sokss_9,3.43","so 'pi kārpaṭiko gatvā siṃhadvāre yathāsthitaḥ /
kṛtabhojanapānādirāsīdvikrītaśāṭakaḥ","सो ऽपि कार्पटिको गत्वा सिंहद्वारे यथास्थितः /
कृतभोजनपानादिरासीद्विक्रीतशाटकः"
Kathasaritsagara,"sokss_9,3.44","dvitīye 'hni sa rājā sa sarvāsthānaṃ tathaiva tat /
vidadhe tatra sarve ca sapaurāḥ prāviśan punaḥ","द्वितीये ऽह्नि स राजा स सर्वास्थानं तथैव तत् /
विदधे तत्र सर्वे च सपौराः प्राविशन् पुनः"
Kathasaritsagara,"sokss_9,3.45","dṛṣṭvā kārpaṭikaṃ taṃ ca praviṣṭaṃ so 'tha bhūmibhṛt /
tathaivāhūya punarapy upāveśayadantike","दृष्ट्वा कार्पटिकं तं च प्रविष्टं सो ऽथ भूमिभृत् /
तथैवाहूय पुनरप्य् उपावेशयदन्तिके"
Kathasaritsagara,"sokss_9,3.46","pāṭhayitvā ca bhūyo 'pi tāmevāryāṃ prasādataḥ /
gūḍharatnaṃ dadau tasmai mātuluṅgaṃ tad eva saḥ","पाठयित्वा च भूयो ऽपि तामेवार्यां प्रसादतः /
गूढरत्नं ददौ तस्मै मातुलुङ्गं तद् एव सः"
Kathasaritsagara,"sokss_9,3.47","aho dvitīye divase tuṣṭo 'syāyaṃ vṛthā prabhuḥ /
kiṃ tāvadetadityatra sarve dadhyuḥ savismayāḥ","अहो द्वितीये दिवसे तुष्टो ऽस्यायं वृथा प्रभुः /
किं तावदेतदित्यत्र सर्वे दध्युः सविस्मयाः"
Kathasaritsagara,"sokss_9,3.48","sa ca kārpaṭiko vigno has te kṛtvā tu tatphalam /
rājaprasādaṃ saphalaṃ manvāno niryayau bahiḥ","स च कार्पटिको विग्नो हस् ते कृत्वा तु तत्फलम् /
राजप्रसादं सफलं मन्वानो निर्ययौ बहिः"
Kathasaritsagara,"sokss_9,3.49","tāvattasyāyayau ko'pi viṣayādhikṛto 'grataḥ /
pravivikṣutadāsthānaṃ draṣṭukāmo mahīkṣitam","तावत्तस्याययौ कोऽपि विषयाधिकृतो ऽग्रतः /
प्रविविक्षुतदास्थानं द्रष्टुकामो महीक्षितम्"
Kathasaritsagara,"sokss_9,3.50","sa dṛṣṭvā mātuluṅgaṃ tadvavre kārpaṭikāttataḥ /
ādade śakunāpekṣī dattvāsmai vastrayor yugam","स दृष्ट्वा मातुलुङ्गं तद्वव्रे कार्पटिकात्ततः /
आददे शकुनापेक्षी दत्त्वास्मै वस्त्रयोर् युगम्"
Kathasaritsagara,"sokss_9,3.51","praviśya ca nṛpāsthānaṃ pādanamro nṛpāya tat /
mātuluṅgaṃ dadāvādau tato 'nyatprābhṛtaṃ nijam","प्रविश्य च नृपास्थानं पादनम्रो नृपाय तत् /
मातुलुङ्गं ददावादौ ततो ऽन्यत्प्राभृतं निजम्"
Kathasaritsagara,"sokss_9,3.52","parijñāya ca tadrājñā phalaṃ sa viṣayādhipaḥ /
kuta etattavety ukto 'vocatkārpaṭikāditi","परिज्ञाय च तद्राज्ञा फलं स विषयाधिपः /
कुत एतत्तवेत्य् उक्तो ऽवोचत्कार्पटिकादिति"
Kathasaritsagara,"sokss_9,3.53","aho dadāti nādyāpi lakṣmīstasyeha darśanam /
ityantaścintayanso 'tha rājābhūdvimanā bhṛśam","अहो ददाति नाद्यापि लक्ष्मीस्तस्येह दर्शनम् /
इत्यन्तश्चिन्तयन्सो ऽथ राजाभूद्विमना भृशम्"
Kathasaritsagara,"sokss_9,3.54","uttasthau mātuluṅgaṃ tadgṛhītvāsthānataś ca saḥ /
so 'tha kārpaṭiko vastrayugmaṃ prāpyāpaṇaṃ yayau","उत्तस्थौ मातुलुङ्गं तद्गृहीत्वास्थानतश् च सः /
सो ऽथ कार्पटिको वस्त्रयुग्मं प्राप्यापणं ययौ"
Kathasaritsagara,"sokss_9,3.55","cakre bhojanapānādi vikrīyaikaṃ ca śāṭakam /
dvitīyaṃ ca dvidhā kṛtvā vāsasī dve vyadhatta saḥ","चक्रे भोजनपानादि विक्रीयैकं च शाटकम् /
द्वितीयं च द्विधा कृत्वा वाससी द्वे व्यधत्त सः"
Kathasaritsagara,"sokss_9,3.56","tatastṛtīye 'pi dine sarvāsthānaṃ sa pārthivaḥ /
vyadhāttathaiva sarvaś ca praviveśa punarjanaḥ","ततस्तृतीये ऽपि दिने सर्वास्थानं स पार्थिवः /
व्यधात्तथैव सर्वश् च प्रविवेश पुनर्जनः"
Kathasaritsagara,"sokss_9,3.57","tasmai praviṣṭāya ca tanmātuluṅgaṃ tathaiva saḥ /
bhūyo 'pyāhūya tāmāryāṃ pāṭhayitvā nṛpo dadau","तस्मै प्रविष्टाय च तन्मातुलुङ्गं तथैव सः /
भूयो ऽप्याहूय तामार्यां पाठयित्वा नृपो ददौ"
Kathasaritsagara,"sokss_9,3.58","vismiteṣv atha sarveṣu so 'pi kārpaṭiko bahiḥ /
gatvā rājavilāsinyai tadadādbījapūrakam","विस्मितेष्व् अथ सर्वेषु सो ऽपि कार्पटिको बहिः /
गत्वा राजविलासिन्यै तददाद्बीजपूरकम्"
Kathasaritsagara,"sokss_9,3.59","sā tasmai rājasaṃmānataruvallīva jaṅgamā /
jātarūpaṃ dadau puṣpamivāgraphalasūcakam","सा तस्मै राजसंमानतरुवल्लीव जङ्गमा /
जातरूपं ददौ पुष्पमिवाग्रफलसूचकम्"
Kathasaritsagara,"sokss_9,3.60","tatsa vikrīya tadahastasthau kārpaṭikaḥ sukham /
vilāsiny api sā rājñaḥ praviveśāntikaṃ tadā","तत्स विक्रीय तदहस्तस्थौ कार्पटिकः सुखम् /
विलासिन्य् अपि सा राज्ञः प्रविवेशान्तिकं तदा"
Kathasaritsagara,"sokss_9,3.61","tasmai ca sthūlaramyaṃ tanmātuluṅgamaḍhaukayat /
so 'pi tatpratyabhijñāya tāṃ papraccha tadāgamam","तस्मै च स्थूलरम्यं तन्मातुलुङ्गमढौकयत् /
सो ऽपि तत्प्रत्यभिज्ञाय तां पप्रच्छ तदागमम्"
Kathasaritsagara,"sokss_9,3.62","tato jagāda sā dattamidaṃ kārpaṭikena me /
tac chrutvā sa nṛpo dadhyau lakṣmyā so 'dyāpi nekṣitaḥ","ततो जगाद सा दत्तमिदं कार्पटिकेन मे /
तच् छ्रुत्वा स नृपो दध्यौ लक्ष्म्या सो ऽद्यापि नेक्षितः"
Kathasaritsagara,"sokss_9,3.63","mandapuṇyo na yo vetti matprasādamaniṣphalam /
mām eva caitānyāyānti mahāratnāny aho muhuḥ","मन्दपुण्यो न यो वेत्ति मत्प्रसादमनिष्फलम् /
माम् एव चैतान्यायान्ति महारत्नान्य् अहो मुहुः"
Kathasaritsagara,"sokss_9,3.64","iti dhyātvā gṛhītvā tatsthāpayitvā ca rakṣitam /
mātuluṅgaṃ sa utthāya cakre bhūpatirāhnikam","इति ध्यात्वा गृहीत्वा तत्स्थापयित्वा च रक्षितम् /
मातुलुङ्गं स उत्थाय चक्रे भूपतिराह्निकम्"
Kathasaritsagara,"sokss_9,3.65","caturthe 'hni ca so 'kārṣīdrājāsthānaṃ tathaiva tat /
pūryate sma ca tatsarvaiḥ sāmantasacivādibhiḥ","चतुर्थे ऽह्नि च सो ऽकार्षीद्राजास्थानं तथैव तत् /
पूर्यते स्म च तत्सर्वैः सामन्तसचिवादिभिः"
Kathasaritsagara,"sokss_9,3.66","tatas tatra tamāyātaṃ bhūyaḥ kārpaṭikaṃ nṛpaḥ /
upaveśyāgrataḥ prāgvatsa tamāryāmapāṭhayat","ततस् तत्र तमायातं भूयः कार्पटिकं नृपः /
उपवेश्याग्रतः प्राग्वत्स तमार्यामपाठयत्"
Kathasaritsagara,"sokss_9,3.67","dadau ca mātuluṅgaṃ tattasmai tac ca drutojjhitam /
tasya hastārdhasaṃprāptaṃ dvidhābhūtpatitaṃ bhuvi","ददौ च मातुलुङ्गं तत्तस्मै तच् च द्रुतोज्झितम् /
तस्य हस्तार्धसंप्राप्तं द्विधाभूत्पतितं भुवि"
Kathasaritsagara,"sokss_9,3.68","pidhānasaṃdhibhagnāc ca tasmādratnāni niryayuḥ /
bhāsayanti tadāsthānaṃ mahārghāṇi bahūni ca","पिधानसंधिभग्नाच् च तस्माद्रत्नानि निर्ययुः /
भासयन्ति तदास्थानं महार्घाणि बहूनि च"
Kathasaritsagara,"sokss_9,3.69","tāni dṛṣtvābruvan sarve paramārtham ajānatām /
tryahaṃ mṛṣā bhramo 'bhūn naḥ prasādas tv īdṛśaḥ prabhoḥ","तानि दृष्त्वाब्रुवन् सर्वे परमार्थम् अजानताम् /
त्र्यहं मृषा भ्रमो ऽभून् नः प्रसादस् त्व् ईदृशः प्रभोः"
Kathasaritsagara,"sokss_9,3.70","etac chrutvābravīdrājā mayā yuktyānayā hy ayam /
darśanaṃ śrīrdadātyasya kiṃ na veti parīkṣitaḥ","एतच् छ्रुत्वाब्रवीद्राजा मया युक्त्यानया ह्य् अयम् /
दर्शनं श्रीर्ददात्यस्य किं न वेति परीक्षितः"
Kathasaritsagara,"sokss_9,3.71","pāpāntaś ca tryahaṃ nāsya prāptaḥ prāpto 'sya so 'dya tu /
tenaiva darśanaṃ lakṣmyā dattametasya sāṃpratam","पापान्तश् च त्र्यहं नास्य प्राप्तः प्राप्तो ऽस्य सो ऽद्य तु /
तेनैव दर्शनं लक्ष्म्या दत्तमेतस्य सांप्रतम्"
Kathasaritsagara,"sokss_9,3.72","ity uktvā tāni ratnāni grāmān hastyaśvakāñcanam /
dattvā cakāra sāmantaṃ sa taṃ kārpaṭikaṃ prabhuḥ","इत्य् उक्त्वा तानि रत्नानि ग्रामान् हस्त्यश्वकाञ्चनम् /
दत्त्वा चकार सामन्तं स तं कार्पटिकं प्रभुः"
Kathasaritsagara,"sokss_9,3.73","uttathau ca tataḥ snātumāsthānātsaṃstuvajjanāt /
yayau kārpaṭikaḥ so 'pi kṛtārtho vasatiṃ nijām","उत्तथौ च ततः स्नातुमास्थानात्संस्तुवज्जनात् /
ययौ कार्पटिकः सो ऽपि कृतार्थो वसतिं निजाम्"
Kathasaritsagara,"sokss_9,3.74","evaṃ yāvanna pāpānto vṛttastāvanna labhyate /
prabhuprasādo bhṛtyena kṛtaiḥ kaṣṭaśatair api","एवं यावन्न पापान्तो वृत्तस्तावन्न लभ्यते /
प्रभुप्रसादो भृत्येन कृतैः कष्टशतैर् अपि"
Kathasaritsagara,"sokss_9,3.75","ityākhyāya kathāmetāṃ mantrimukhyaḥ sa gomukhaḥ /
naravāhanadattaṃ taṃ jagāda svaprabhuṃ punaḥ","इत्याख्याय कथामेतां मन्त्रिमुख्यः स गोमुखः /
नरवाहनदत्तं तं जगाद स्वप्रभुं पुनः"
Kathasaritsagara,"sokss_9,3.76","taddeva jāne naitasya nūnaṃ kārpaṭikasya te /
vṛttaḥ pāpakṣayo 'dyāpi yena nāsya prasīdasi","तद्देव जाने नैतस्य नूनं कार्पटिकस्य ते /
वृत्तः पापक्षयो ऽद्यापि येन नास्य प्रसीदसि"
Kathasaritsagara,"sokss_9,3.77","śrūtvaitadgomukhavaco hanta sādhvity udīrya ca /
tasmai kārpaṭikākhyāya nijakārpaṭikāya saḥ","श्रूत्वैतद्गोमुखवचो हन्त साध्वित्य् उदीर्य च /
तस्मै कार्पटिकाख्याय निजकार्पटिकाय सः"
Kathasaritsagara,"sokss_9,3.78","vatseśvarasutaḥ sadyaḥ pradadau grāmasaṃcayam /
hastyaśvaṃ hemakoṭiṃ ca sadvastrābharaṇāni ca","वत्सेश्वरसुतः सद्यः प्रददौ ग्रामसंचयम् /
हस्त्यश्वं हेमकोटिं च सद्वस्त्राभरणानि च"
Kathasaritsagara,"sokss_9,3.79","tadaiva rājasadṛśaḥ so 'bhūtkārpaṭikaḥ kṛtī /
kṛtajñe satparīvāre prabhau sevāphalā kutaḥ","तदैव राजसदृशः सो ऽभूत्कार्पटिकः कृती /
कृतज्ञे सत्परीवारे प्रभौ सेवाफला कुतः"
Kathasaritsagara,"sokss_9,3.80","evam sthitasya tasyātra jātu sevārtham āyayau /
naravāhanadattasya dākṣiṇātyo yuvā dvijaḥ","एवम् स्थितस्य तस्यात्र जातु सेवार्थम् आययौ /
नरवाहनदत्तस्य दाक्षिणात्यो युवा द्विजः"
Kathasaritsagara,"sokss_9,3.81","pralambabāhunāmā ca sa vīrastaṃ vyajijñapat /
kīrtyākṛṣṭastavaiṣo 'haṃ pādau deva samāśritaḥ","प्रलम्बबाहुनामा च स वीरस्तं व्यजिज्ञपत् /
कीर्त्याकृष्टस्तवैषो ऽहं पादौ देव समाश्रितः"
Kathasaritsagara,"sokss_9,3.82","padātpadaṃ ca devasya padātirna calāmy aham /
gajavājirathair bhūmau gacchato nāmbare punaḥ","पदात्पदं च देवस्य पदातिर्न चलाम्य् अहम् /
गजवाजिरथैर् भूमौ गच्छतो नाम्बरे पुनः"
Kathasaritsagara,"sokss_9,3.83","vidyādharendratā yasmācchrūyate bhāvinī prabhoḥ /
dine dine svarṇaśataṃ dīyatāṃ vṛttaye mama","विद्याधरेन्द्रता यस्माच्छ्रूयते भाविनी प्रभोः /
दिने दिने स्वर्णशतं दीयतां वृत्तये मम"
Kathasaritsagara,"sokss_9,3.84","evam uktavate tasmai tatkilātulatejase /
naravāhanadattas tāṃ dadau vṛttiṃ dvijātaye","एवम् उक्तवते तस्मै तत्किलातुलतेजसे /
नरवाहनदत्तस् तां ददौ वृत्तिं द्विजातये"
Kathasaritsagara,"sokss_9,3.85","tatprasaṅgāc ca vakti sma gomukho deva sevakāḥ /
bhavantyevaṃvidhā rājñāṃ tathā ca śrūyatāṃ kathā","तत्प्रसङ्गाच् च वक्ति स्म गोमुखो देव सेवकाः /
भवन्त्येवंविधा राज्ञां तथा च श्रूयतां कथा"
Kathasaritsagara,"sokss_9,3.86","astīha vikramapuraṃ nāmnā puravaraṃ mahat /
tatra vikramatuṅgākhyo babhūva nṛpatiḥ purā","अस्तीह विक्रमपुरं नाम्ना पुरवरं महत् /
तत्र विक्रमतुङ्गाख्यो बभूव नृपतिः पुरा"
Kathasaritsagara,"sokss_9,3.87","taikṣṇyaṃ kṛpāṇe yasyābhūnna daṇḍe nayaśālinaḥ /
dharme ca satatāsaktirna tu strīmṛgayādiṣu","तैक्ष्ण्यं कृपाणे यस्याभून्न दण्डे नयशालिनः /
धर्मे च सततासक्तिर्न तु स्त्रीमृगयादिषु"
Kathasaritsagara,"sokss_9,3.88","tasmiṃś ca rājñi kulayo rajaḥsu guṇavicyutiḥ /
sāyakeṣv avicāraś ca goṣṭheṣu paśurakṣinām","तस्मिंश् च राज्ञि कुलयो रजःसु गुणविच्युतिः /
सायकेष्व् अविचारश् च गोष्ठेषु पशुरक्षिनाम्"
Kathasaritsagara,"sokss_9,3.89","tasya vīravaro nāma śūro mālavadeśajaḥ /
svākṛtiścāyayau rājño vipraḥ sevārthamekadā","तस्य वीरवरो नाम शूरो मालवदेशजः /
स्वाकृतिश्चाययौ राज्ञो विप्रः सेवार्थमेकदा"
Kathasaritsagara,"sokss_9,3.90","yasya dharmavatī nāma bhāryā vīravatī sutā /
putraḥ sattvavaraśceti trayaṃ parikaro gṛhe","यस्य धर्मवती नाम भार्या वीरवती सुता /
पुत्रः सत्त्ववरश्चेति त्रयं परिकरो गृहे"
Kathasaritsagara,"sokss_9,3.91","sevāparikaraścānyattrayaṃ kaṭyāṃ kṛpāṇikā /
pāṇau karatalaikasmiṃścarmānyasminsudarpaṇam","सेवापरिकरश्चान्यत्त्रयं कट्यां कृपाणिका /
पाणौ करतलैकस्मिंश्चर्मान्यस्मिन्सुदर्पणम्"
Kathasaritsagara,"sokss_9,3.92","iyanmātre parikare vṛttaye 'rthayate sma saḥ /
pratyahaṃ nṛpatestasmāddīnāraśatapañcakam","इयन्मात्रे परिकरे वृत्तये ऽर्थयते स्म सः /
प्रत्यहं नृपतेस्तस्माद्दीनारशतपञ्चकम्"
Kathasaritsagara,"sokss_9,3.93","rājā ca sa dadau tasmai vṛttiṃ tāṃ lakṣitaujase /
paśyāmi tāvadetasya prakarṣamiti cintayan","राजा च स ददौ तस्मै वृत्तिं तां लक्षितौजसे /
पश्यामि तावदेतस्य प्रकर्षमिति चिन्तयन्"
Kathasaritsagara,"sokss_9,3.94","dadau ca tasya cārānsa paścājjijñāsituṃ nṛpaḥ /
kuryādiyadbhir dīnāraiḥ kiṃ dvibāhurasāviti","ददौ च तस्य चारान्स पश्चाज्जिज्ञासितुं नृपः /
कुर्यादियद्भिर् दीनारैः किं द्विबाहुरसाविति"
Kathasaritsagara,"sokss_9,3.95","sa ca vīravarasteṣāṃ dīnārāṇāṃ dine dine /
śataṃ has te svabhāryāyā bhojanādikṛte dadau","स च वीरवरस्तेषां दीनाराणां दिने दिने /
शतं हस् ते स्वभार्याया भोजनादिकृते ददौ"
Kathasaritsagara,"sokss_9,3.96","śatena vastramālyādi krīṇāti sma śataṃ punaḥ /
snātvā hariharādīnāmarcanārthamakalpayat","शतेन वस्त्रमाल्यादि क्रीणाति स्म शतं पुनः /
स्नात्वा हरिहरादीनामर्चनार्थमकल्पयत्"
Kathasaritsagara,"sokss_9,3.97","dvijātikṛpaṇādibhyo dadāvanyacchatadvayam /
evaṃ sa viniyuṅkte sma nityaṃ pañcaśatīmapi","द्विजातिकृपणादिभ्यो ददावन्यच्छतद्वयम् /
एवं स विनियुङ्क्ते स्म नित्यं पञ्चशतीमपि"
Kathasaritsagara,"sokss_9,3.98","tasthau ca pūrvamadhyāhnaṃ siṃhadvāre 'sya bhūpateḥ /
kṛtvāhnikādi cāgatya tatraivāsīn niśāṃ punaḥ","तस्थौ च पूर्वमध्याह्नं सिंहद्वारे ऽस्य भूपतेः /
कृत्वाह्निकादि चागत्य तत्रैवासीन् निशां पुनः"
Kathasaritsagara,"sokss_9,3.99","etāṃ taddinacaryāṃ ca nityaṃ cārā nyavedayan /
rājñe tasmai tatastuṣṭaḥ sa tāṃścārānnyavartayat","एतां तद्दिनचर्यां च नित्यं चारा न्यवेदयन् /
राज्ञे तस्मै ततस्तुष्टः स तांश्चारान्न्यवर्तयत्"
Kathasaritsagara,"sokss_9,3.100","so 'pi vīravaras tasya rājñastasthau divāniśam /
snānādisamayaṃ muktvā siṃhadvāre dhṛtāyudhaḥ","सो ऽपि वीरवरस् तस्य राज्ञस्तस्थौ दिवानिशम् /
स्नानादिसमयं मुक्त्वा सिंहद्वारे धृतायुधः"
Kathasaritsagara,"sokss_9,3.101","athātra taṃ vīravaraṃ jetumicchannivāyayau /
śūrapratāpāsahano garjitogro ghanāgamaḥ","अथात्र तं वीरवरं जेतुमिच्छन्निवाययौ /
शूरप्रतापासहनो गर्जितोग्रो घनागमः"
Kathasaritsagara,"sokss_9,3.102","tadā cavarṣati ghane ghorā dhārāśarāvalīḥ /
na sa vīravaraḥ siṃhadvārātstambha ivācalat","तदा चवर्षति घने घोरा धाराशरावलीः /
न स वीरवरः सिंहद्वारात्स्तम्भ इवाचलत्"
Kathasaritsagara,"sokss_9,3.103","rājā vikramatuṅgaś ca prāsādādvīkṣya taṃ sadā /
āruroha sa jijñāsuḥ prāsādaṃ taṃ punarniśi","राजा विक्रमतुङ्गश् च प्रासादाद्वीक्ष्य तं सदा /
आरुरोह स जिज्ञासुः प्रासादं तं पुनर्निशि"
Kathasaritsagara,"sokss_9,3.104","siṃhadvāre sthitaḥ ko 'tretyupariṣṭājjagāda saḥ /
tac chrutvāhaṃ sthito 'treti so 'pi vīravaro 'bhyadhāt","सिंहद्वारे स्थितः को ऽत्रेत्युपरिष्टाज्जगाद सः /
तच् छ्रुत्वाहं स्थितो ऽत्रेति सो ऽपि वीरवरो ऽभ्यधात्"
Kathasaritsagara,"sokss_9,3.105","aho ayaṃ mahāsattvaḥ sumahatpadamarhati /
siṃhadvāraṃ na yo muñcatyambude varṣatīdṛśe","अहो अयं महासत्त्वः सुमहत्पदमर्हति /
सिंहद्वारं न यो मुञ्चत्यम्बुदे वर्षतीदृशे"
Kathasaritsagara,"sokss_9,3.106","iti yāvac ca sa śrutvā vicintayati bhūmibhṛt /
tāvaddūrātsakaruṇaṃ rudatīmaśṛṇotstriyam","इति यावच् च स श्रुत्वा विचिन्तयति भूमिभृत् /
तावद्दूरात्सकरुणं रुदतीमशृणोत्स्त्रियम्"
Kathasaritsagara,"sokss_9,3.107","duḥkhito me na rāṣṭre 'sti tadeṣā kā nu roditi /
ityālocyābravīdrājā sa taṃ vīravaraṃ tadā","दुःखितो मे न राष्ट्रे ऽस्ति तदेषा का नु रोदिति /
इत्यालोच्याब्रवीद्राजा स तं वीरवरं तदा"
Kathasaritsagara,"sokss_9,3.108","bho vīravara kāpi strī dūre rodity asau śṛṇu /
kaiṣā kiṃ duḥkhamasyāścetyatra gatvā nirūpaya","भो वीरवर कापि स्त्री दूरे रोदित्य् असौ शृणु /
कैषा किं दुःखमस्याश्चेत्यत्र गत्वा निरूपय"
Kathasaritsagara,"sokss_9,3.109","tac chrutvā sa tathety uktvā gantuṃ pravavṛte tataḥ /
dhunvan karatalaṃ vīravaro baddhāsidhenukaḥ","तच् छ्रुत्वा स तथेत्य् उक्त्वा गन्तुं प्रववृते ततः /
धुन्वन् करतलं वीरवरो बद्धासिधेनुकः"
Kathasaritsagara,"sokss_9,3.110","dṛṣṭvā taṃ prasthitaṃ meghe jvaladvidyuti tādṛśe /
dhārānipātasaṃruddharodorandhre sakautukaḥ","दृष्ट्वा तं प्रस्थितं मेघे ज्वलद्विद्युति तादृशे /
धारानिपातसंरुद्धरोदोरन्ध्रे सकौतुकः"
Kathasaritsagara,"sokss_9,3.111","sakṛpaścābatīryaiva prāsādāttasya pṛṣṭhataḥ /
alakṣitaḥ khaḍgapāṇiḥ pratasthe so 'pi bhūmipaḥ","सकृपश्चाबतीर्यैव प्रासादात्तस्य पृष्ठतः /
अलक्षितः खड्गपाणिः प्रतस्थे सो ऽपि भूमिपः"
Kathasaritsagara,"sokss_9,3.112","sa cānusarpanruditaṃ guptānvāgatabhūpatiḥ /
gatvā bahiḥ purādekaṃ prāpa vīravaraḥ saraḥ","स चानुसर्पन्रुदितं गुप्तान्वागतभूपतिः /
गत्वा बहिः पुरादेकं प्राप वीरवरः सरः"
Kathasaritsagara,"sokss_9,3.113","hā nātha hā kṛpālo hā śūra tyaktā tvayā katham /
vatsyāmīti ca tanmadhye rudatīṃ strīṃ dadarśa tām","हा नाथ हा कृपालो हा शूर त्यक्ता त्वया कथम् /
वत्स्यामीति च तन्मध्ये रुदतीं स्त्रीं ददर्श ताम्"
Kathasaritsagara,"sokss_9,3.114","kā tvaṃ śocasi kaṃ nāthamiti pṛṣṭā ca tena sā /
uvāca putrā māmetāṃ viddhi vīravara kṣitim","का त्वं शोचसि कं नाथमिति पृष्टा च तेन सा /
उवाच पुत्रा मामेतां विद्धि वीरवर क्षितिम्"
Kathasaritsagara,"sokss_9,3.115","tasyā vikramatuṅgo me rājā nātho 'dya dhārmikaḥ /
mṛtyuś ca bhavitā tasya tṛtīye 'hani niścitam","तस्या विक्रमतुङ्गो मे राजा नाथो ऽद्य धार्मिकः /
मृत्युश् च भविता तस्य तृतीये ऽहनि निश्चितम्"
Kathasaritsagara,"sokss_9,3.116","etādṛśaś ca bhūyo 'pi patiḥ syātputra me kutaḥ /
tenaitamanuśocāmi svātmānaṃ ca suduḥkhitā","एतादृशश् च भूयो ऽपि पतिः स्यात्पुत्र मे कुतः /
तेनैतमनुशोचामि स्वात्मानं च सुदुःखिता"
Kathasaritsagara,"sokss_9,3.117","ahaṃ hi bhāvi paśyāmi divyadṛṣṭyā śubhāśubham /
tridivastho yathādrākṣītsuprabho devaputrakaḥ","अहं हि भावि पश्यामि दिव्यदृष्ट्या शुभाशुभम् /
त्रिदिवस्थो यथाद्राक्षीत्सुप्रभो देवपुत्रकः"
Kathasaritsagara,"sokss_9,3.118","sa hi puṇyakṣayātsvargātpatanaṃ bhāvi divyadṛk /
saptāhātsūkarīgarbhe saṃbhavaṃ caikṣatātmanaḥ","स हि पुण्यक्षयात्स्वर्गात्पतनं भावि दिव्यदृक् /
सप्ताहात्सूकरीगर्भे संभवं चैक्षतात्मनः"
Kathasaritsagara,"sokss_9,3.119","tataḥ sa sūkarīgarbhavāsakleśaṃ vibhāvayan /
devaputro 'nvaśocat tān divyān bhogān sahātmanā","ततः स सूकरीगर्भवासक्लेशं विभावयन् /
देवपुत्रो ऽन्वशोचत् तान् दिव्यान् भोगान् सहात्मना"
Kathasaritsagara,"sokss_9,3.120","hā svarga hā hāpsaraso hā nandanalatāgṛhāḥ /
hā vatsyāmi kathaṃ kroḍīgarbhe tadanu kardame","हा स्वर्ग हा हाप्सरसो हा नन्दनलतागृहाः /
हा वत्स्यामि कथं क्रोडीगर्भे तदनु कर्दमे"
Kathasaritsagara,"sokss_9,3.121","ityādi vilapantaṃ taṃ śrutvābhyetya surādhipaḥ /
papraccha so 'pi svaṃ tasmai duḥkhahetumavarṇayat","इत्यादि विलपन्तं तं श्रुत्वाभ्येत्य सुराधिपः /
पप्रच्छ सो ऽपि स्वं तस्मै दुःखहेतुमवर्णयत्"
Kathasaritsagara,"sokss_9,3.122","tataḥ śakro jagādainam asty upāyo 'tra te śṛṇu /
vrajoṃ namaḥ śivāyeti japañ śaraṇam īśvaram","ततः शक्रो जगादैनम् अस्त्य् उपायो ऽत्र ते शृणु /
व्रजों नमः शिवायेति जपञ् शरणम् ईश्वरम्"
Kathasaritsagara,"sokss_9,3.123","taṃ gatvā śaraṇaṃ hitvā pāpaṃ puṇyamavāpsyasi /
yena prāpsyasi na kroḍayoniṃ svargān na ca cyutim","तं गत्वा शरणं हित्वा पापं पुण्यमवाप्स्यसि /
येन प्राप्स्यसि न क्रोडयोनिं स्वर्गान् न च च्युतिम्"
Kathasaritsagara,"sokss_9,3.124","ity ukto devarājena suprabho 'tha tatheti saḥ /
uktvā namaḥ śivāyeti śaṃbhuṃ śaraṇam agrahīt","इत्य् उक्तो देवराजेन सुप्रभो ऽथ तथेति सः /
उक्त्वा नमः शिवायेति शंभुं शरणम् अग्रहीत्"
Kathasaritsagara,"sokss_9,3.125","tanmayaḥ sa dinaiḥ ṣaḍbhis tatprasādān na kevalam /
nikṣiptaḥ sūkarīgarbhe yāvat svargād uparyagāt","तन्मयः स दिनैः षड्भिस् तत्प्रसादान् न केवलम् /
निक्षिप्तः सूकरीगर्भे यावत् स्वर्गाद् उपर्यगात्"
Kathasaritsagara,"sokss_9,3.126","saptame 'hni ca taṃ svarge tatrāpaśyañ śatakratuḥ /
vīkṣate yāvad adhikaṃ lokāntaram asau gataḥ","सप्तमे ऽह्नि च तं स्वर्गे तत्रापश्यञ् शतक्रतुः /
वीक्षते यावद् अधिकं लोकान्तरम् असौ गतः"
Kathasaritsagara,"sokss_9,3.127","itthaṃ śuśoca sa yathā dṛṣṭvāghaṃ bhāvi suprabhaḥ /
tathaiva bhāvinaṃ mṛtyuṃ dṛṣṭvā śocāmi bhūbhṛtaḥ","इत्थं शुशोच स यथा दृष्ट्वाघं भावि सुप्रभः /
तथैव भाविनं मृत्युं दृष्ट्वा शोचामि भूभृतः"
Kathasaritsagara,"sokss_9,3.128","evam uktavatīṃ bhūmiṃ tāṃ sa vīravaro 'bravīt /
yathāmba suprabhasyābhūdupāyaḥ śakravākyataḥ","एवम् उक्तवतीं भूमिं तां स वीरवरो ऽब्रवीत् /
यथाम्ब सुप्रभस्याभूदुपायः शक्रवाक्यतः"
Kathasaritsagara,"sokss_9,3.129","tathā yadyasti rājño 'sya rakṣopāyastad ucyatām /
iti vīravareṇokte pṛthivī tam uvāca sā","तथा यद्यस्ति राज्ञो ऽस्य रक्षोपायस्तद् उच्यताम् /
इति वीरवरेणोक्ते पृथिवी तम् उवाच सा"
Kathasaritsagara,"sokss_9,3.130","eka evāstyupāyo 'tra svādhīnaḥ sa tavaiva ca /
tac chrutvaiva ca so 'vādīddhṛṣṭo vīravaro dvijaḥ","एक एवास्त्युपायो ऽत्र स्वाधीनः स तवैव च /
तच् छ्रुत्वैव च सो ऽवादीद्धृष्टो वीरवरो द्विजः"
Kathasaritsagara,"sokss_9,3.131","tarhi brūhi drutaṃ devi yadi śreyo bhavetprabhoḥ /
prāṇair me putradārair vā tajjanma saphalaṃ mama","तर्हि ब्रूहि द्रुतं देवि यदि श्रेयो भवेत्प्रभोः /
प्राणैर् मे पुत्रदारैर् वा तज्जन्म सफलं मम"
Kathasaritsagara,"sokss_9,3.132","ity uktavantamavadatsā taṃ vīravaraṃ kṣitiḥ /
astyatra caṇḍikādevī yaiṣā rājakulāntike","इत्य् उक्तवन्तमवदत्सा तं वीरवरं क्षितिः /
अस्त्यत्र चण्डिकादेवी यैषा राजकुलान्तिके"
Kathasaritsagara,"sokss_9,3.133","tasyai sattvavaraṃ putram upahārīkaroṣi cet /
tato jīvati rājāsau nāstyupāyo 'paraḥ punaḥ","तस्यै सत्त्ववरं पुत्रम् उपहारीकरोषि चेत् /
ततो जीवति राजासौ नास्त्युपायो ऽपरः पुनः"
Kathasaritsagara,"sokss_9,3.134","śrutvaitadvasudhāvākyaṃ dhīro vīravarastadā /
yāmi devi karomyetadadhunaivetyuvāca saḥ","श्रुत्वैतद्वसुधावाक्यं धीरो वीरवरस्तदा /
यामि देवि करोम्येतदधुनैवेत्युवाच सः"
Kathasaritsagara,"sokss_9,3.135","ko 'nyaḥ svāmihitas tvādṛgbhadraṃ te 'stu vrajeti bhūḥ /
uktvā tiro 'bhūt sarvaṃ ca rājā so 'nvāgato 'śṛṇot","को ऽन्यः स्वामिहितस् त्वादृग्भद्रं ते ऽस्तु व्रजेति भूः /
उक्त्वा तिरो ऽभूत् सर्वं च राजा सो ऽन्वागतो ऽशृणोत्"
Kathasaritsagara,"sokss_9,3.136","tato vikramatuṅge 'sminrājñi cchanne 'nugacchati /
drutaṃ vīravarastasyāṃ rātrau sa svagṛhaṃ yayau","ततो विक्रमतुङ्गे ऽस्मिन्राज्ञि च्छन्ने ऽनुगच्छति /
द्रुतं वीरवरस्तस्यां रात्रौ स स्वगृहं ययौ"
Kathasaritsagara,"sokss_9,3.137","tatra prabodhya bhāryāyai dharmavatyai śaśaṃsa saḥ /
svaputram upahartavyaṃ rājārthe vacanādbhuvaḥ","तत्र प्रबोध्य भार्यायै धर्मवत्यै शशंस सः /
स्वपुत्रम् उपहर्तव्यं राजार्थे वचनाद्भुवः"
Kathasaritsagara,"sokss_9,3.138","sā tac chrutvābravītkāryamavaśyaṃ svāmino hitam /
tatputrāścādya bhavatā pratibodhyocyatāmiti","सा तच् छ्रुत्वाब्रवीत्कार्यमवश्यं स्वामिनो हितम् /
तत्पुत्राश्चाद्य भवता प्रतिबोध्योच्यतामिति"
Kathasaritsagara,"sokss_9,3.139","tataḥ prabodhya bālāya tasmai vīravareṇa tat /
ūce tadupahārāntaṃ rājārthe yadbhuvoditam","ततः प्रबोध्य बालाय तस्मै वीरवरेण तत् /
ऊचे तदुपहारान्तं राजार्थे यद्भुवोदितम्"
Kathasaritsagara,"sokss_9,3.140","tac chrutvā sa yathārthākhyo bālaḥ sattvavaro 'bhyadhāt /
prabhukāryopayuktāsuḥ puṇyavāṃstāta nāsmi kim","तच् छ्रुत्वा स यथार्थाख्यो बालः सत्त्ववरो ऽभ्यधात् /
प्रभुकार्योपयुक्तासुः पुण्यवांस्तात नास्मि किम्"
Kathasaritsagara,"sokss_9,3.141","bhuktaṃ mayā tadannaṃ yacchodhanīyaṃ mayāpi tat /
tannītvā tatkṛte devyā upahārīkuruṣva mām","भुक्तं मया तदन्नं यच्छोधनीयं मयापि तत् /
तन्नीत्वा तत्कृते देव्या उपहारीकुरुष्व माम्"
Kathasaritsagara,"sokss_9,3.142","ityūcivāsaṃ taṃ sattvavaraṃ vīravaraḥ śiśum /
satyaṃ bhavasi majjāta ityavocadaviklavam","इत्यूचिवासं तं सत्त्ववरं वीरवरः शिशुम् /
सत्यं भवसि मज्जात इत्यवोचदविक्लवम्"
Kathasaritsagara,"sokss_9,3.143","etadvikramatuṅgaḥ sa rājā śrutvā bahiḥ sthitaḥ /
acintayadaho sarve samasattvā amī iti","एतद्विक्रमतुङ्गः स राजा श्रुत्वा बहिः स्थितः /
अचिन्तयदहो सर्वे समसत्त्वा अमी इति"
Kathasaritsagara,"sokss_9,3.144","tato vīravaraḥ skandhe sutaṃ sattvavaraṃ sa tam /
bhāryā dharmavatī cāsya pṛṣṭhe vīravatīṃ sutām","ततो वीरवरः स्कन्धे सुतं सत्त्ववरं स तम् /
भार्या धर्मवती चास्य पृष्ठे वीरवतीं सुताम्"
Kathasaritsagara,"sokss_9,3.145","gṛhītvā jagmatustau dvau rātrau taccaṇḍikāgṛham /
rājā vikramatuṅgaś ca paścācchanno yayau tayoḥ","गृहीत्वा जग्मतुस्तौ द्वौ रात्रौ तच्चण्डिकागृहम् /
राजा विक्रमतुङ्गश् च पश्चाच्छन्नो ययौ तयोः"
Kathasaritsagara,"sokss_9,3.146","tatrāvatāritaḥ skandhātpitrā sattvavaro 'tha saḥ /
bālo 'pi dhair yarāśistāṃ natvā devīṃ vyajijñapat","तत्रावतारितः स्कन्धात्पित्रा सत्त्ववरो ऽथ सः /
बालो ऽपि धैर् यराशिस्तां नत्वा देवीं व्यजिज्ञपत्"
Kathasaritsagara,"sokss_9,3.147","devi mūrdhopahāreṇa mama jīvatu naḥ prabhuḥ /
nṛpo vikramatuṅgo 'tra śāstu ca kṣmāmakaṇṭakām","देवि मूर्धोपहारेण मम जीवतु नः प्रभुः /
नृपो विक्रमतुङ्गो ऽत्र शास्तु च क्ष्मामकण्टकाम्"
Kathasaritsagara,"sokss_9,3.148","evam uktavatas tasya sādhu putretyudīrya saḥ /
kṛṣṭvā karatalāṃ sūnośchittvā vīravaraḥ śiraḥ","एवम् उक्तवतस् तस्य साधु पुत्रेत्युदीर्य सः /
कृष्ट्वा करतलां सूनोश्छित्त्वा वीरवरः शिरः"
Kathasaritsagara,"sokss_9,3.149","pradadau caṇḍikādevyau rājñaḥ śreyo 'stviti bruvan /
nāstyaho svāmibhaktānāṃ putre vātmani vā spṛhā","प्रददौ चण्डिकादेव्यौ राज्ञः श्रेयो ऽस्त्विति ब्रुवन् /
नास्त्यहो स्वामिभक्तानां पुत्रे वात्मनि वा स्पृहा"
Kathasaritsagara,"sokss_9,3.150","sādhu vīravara prattaṃ svāmino jīvitaṃ tvayā /
api prāṇaiḥ sutasyeti śuśruve vāktadā divaḥ","साधु वीरवर प्रत्तं स्वामिनो जीवितं त्वया /
अपि प्राणैः सुतस्येति शुश्रुवे वाक्तदा दिवः"
Kathasaritsagara,"sokss_9,3.151","tac cātivismite rājñi sarvam paśyati śṛṇvati /
bālā vīravatī tasya bhrātur vīravarātmajā","तच् चातिविस्मिते राज्ञि सर्वम् पश्यति शृण्वति /
बाला वीरवती तस्य भ्रातुर् वीरवरात्मजा"
Kathasaritsagara,"sokss_9,3.152","hatasyopetya mūrdhānamāśliṣya paricumbya ca /
hā bhrātariti cākrandya hṛtsphoṭena vyapādi sā","हतस्योपेत्य मूर्धानमाश्लिष्य परिचुम्ब्य च /
हा भ्रातरिति चाक्रन्द्य हृत्स्फोटेन व्यपादि सा"
Kathasaritsagara,"sokss_9,3.153","dṛṣṭvā sutām apimṛtāṃ sā taṃ vīravaraṃ tadā /
bhāryā dharmavatī dainyenābravīdracitāñjaliḥ","दृष्ट्वा सुताम् अपिमृतां सा तं वीरवरं तदा /
भार्या धर्मवती दैन्येनाब्रवीद्रचिताञ्जलिः"
Kathasaritsagara,"sokss_9,3.154","rājñaḥ śivaṃ kṛtaṃ tāvattadanujñāṃ prayaccha me /
yāvadāttamṛtāpatyadvayāgniṃ praviśāmy aham","राज्ञः शिवं कृतं तावत्तदनुज्ञां प्रयच्छ मे /
यावदात्तमृतापत्यद्वयाग्निं प्रविशाम्य् अहम्"
Kathasaritsagara,"sokss_9,3.155","bālā yatreyamajñānāpyevaṃ bhrātṛśucā mṛtā /
kā śobhā jīvitenātra naṣṭe 'patyadvaye 'pi me","बाला यत्रेयमज्ञानाप्येवं भ्रातृशुचा मृता /
का शोभा जीवितेनात्र नष्टे ऽपत्यद्वये ऽपि मे"
Kathasaritsagara,"sokss_9,3.156","niścayeneti jalpantīṃ tāṃ sa vīravaro 'bravīt /
evaṃ kuruṣva kim vacmi nahīdānīm anindite","निश्चयेनेति जल्पन्तीं तां स वीरवरो ऽब्रवीत् /
एवं कुरुष्व किम् वच्मि नहीदानीम् अनिन्दिते"
Kathasaritsagara,"sokss_9,3.157","apatyaśokaikamaye saṃsāre 'sti sukhaṃ tava /
tatpratīkṣasva yāvatte racayāmi citāmaham","अपत्यशोकैकमये संसारे ऽस्ति सुखं तव /
तत्प्रतीक्षस्व यावत्ते रचयामि चितामहम्"
Kathasaritsagara,"sokss_9,3.158","ity uktvātra sthitair devīkṣetranirmāṇadārubhiḥ /
nyastāpatyaśavāṃ cakre dīpāgnijvalitāṃ citām","इत्य् उक्त्वात्र स्थितैर् देवीक्षेत्रनिर्माणदारुभिः /
न्यस्तापत्यशवां चक्रे दीपाग्निज्वलितां चिताम्"
Kathasaritsagara,"sokss_9,3.159","tato dharmavatī bhāryā pādau tasya praṇamya sā /
janmāntare 'pi me bhūyādaryaputra patirbhavān","ततो धर्मवती भार्या पादौ तस्य प्रणम्य सा /
जन्मान्तरे ऽपि मे भूयादर्यपुत्र पतिर्भवान्"
Kathasaritsagara,"sokss_9,3.160","śivaṃ rājño 'stu cety uktvā sādhvī tasmiṃścitānale /
jvālājaṭāle nyapatacchītalahradalīlayā","शिवं राज्ञो ऽस्तु चेत्य् उक्त्वा साध्वी तस्मिंश्चितानले /
ज्वालाजटाले न्यपतच्छीतलह्रदलीलया"
Kathasaritsagara,"sokss_9,3.161","tatsa vikramatuṅgaś ca dṛṣṭvā guptasthito nṛpaḥ /
kenaiṣāmanṛṇo 'haṃ syāmityāsīddhyānamohitaḥ","तत्स विक्रमतुङ्गश् च दृष्ट्वा गुप्तस्थितो नृपः /
केनैषामनृणो ऽहं स्यामित्यासीद्ध्यानमोहितः"
Kathasaritsagara,"sokss_9,3.162","tato vīravaraḥ so 'pi dhīracetā vyacintayat /
saṃpannaṃ svāmikāryaṃ me sākṣād divyā hi vākchrutā","ततो वीरवरः सो ऽपि धीरचेता व्यचिन्तयत् /
संपन्नं स्वामिकार्यं मे साक्षाद् दिव्या हि वाक्छ्रुता"
Kathasaritsagara,"sokss_9,3.163","bhuktānnapiṇḍaḥ saṃśuddhaḥ prabhostadadhunā mayā /
sarvamiṣṭaṃ vyayīkṛtya bharaṇīyaṃ kuṭumbakam","भुक्तान्नपिण्डः संशुद्धः प्रभोस्तदधुना मया /
सर्वमिष्टं व्ययीकृत्य भरणीयं कुटुम्बकम्"
Kathasaritsagara,"sokss_9,3.164","ekasyātmabharitvena ca cakāstyeva jīvitam /
tat kiṃ nātmopahāreṇāpy arcayāmy ambikām imām","एकस्यात्मभरित्वेन च चकास्त्येव जीवितम् /
तत् किं नात्मोपहारेणाप्य् अर्चयाम्य् अम्बिकाम् इमाम्"
Kathasaritsagara,"sokss_9,3.165","iti vīravaraḥ sattvaniṣṭhaḥ saṃkalpya caṇḍikām /
devīṃ tāṃ varadāṃ pūrvaṃ sa stotreṇopatasthivān","इति वीरवरः सत्त्वनिष्ठः संकल्प्य चण्डिकाम् /
देवीं तां वरदां पूर्वं स स्तोत्रेणोपतस्थिवान्"
Kathasaritsagara,"sokss_9,3.166","maheśvari namastubhyaṃ praṇatābhayadāyini /
saṃsārapaṅkam agraṃ māṃ śaraṇāgatamuddhara","महेश्वरि नमस्तुभ्यं प्रणताभयदायिनि /
संसारपङ्कम् अग्रं मां शरणागतमुद्धर"
Kathasaritsagara,"sokss_9,3.167","tvaṃ prāṇaśaktir bhūtānāṃ tvayedaṃ ceṣṭate jagat /
sṛṣṭer ādau svasaṃbhūtā svayaṃ dṛṣṭāsi śaṃbhunā","त्वं प्राणशक्तिर् भूतानां त्वयेदं चेष्टते जगत् /
सृष्टेर् आदौ स्वसंभूता स्वयं दृष्टासि शंभुना"
Kathasaritsagara,"sokss_9,3.168","jvalantī viśvamudbhāsya durnirīkṣyeṇa tejasā /
uccaṇḍākāṇḍabālārkakoṭipaṅktirivoditā","ज्वलन्ती विश्वमुद्भास्य दुर्निरीक्ष्येण तेजसा /
उच्चण्डाकाण्डबालार्ककोटिपङ्क्तिरिवोदिता"
Kathasaritsagara,"sokss_9,3.169","bhujānāṃ cakravālena saṃchāditadigantarā /
khaḍgakheṭakakodaṇḍaśaraśūlādidhāriṇā","भुजानां चक्रवालेन संछादितदिगन्तरा /
खड्गखेटककोदण्डशरशूलादिधारिणा"
Kathasaritsagara,"sokss_9,3.170","saṃstutāsi ca tenaiva devenaivaṃ triśūlinā /
namas te caṇḍi cāmuṇḍe maṅgale tripure jaye","संस्तुतासि च तेनैव देवेनैवं त्रिशूलिना /
नमस् ते चण्डि चामुण्डे मङ्गले त्रिपुरे जये"
Kathasaritsagara,"sokss_9,3.171","ekānaṃśe śive durge nārāyaṇi sarasvati /
bhadrakāli mahālakṣmi siddhe ruruvidāriṇi","एकानंशे शिवे दुर्गे नारायणि सरस्वति /
भद्रकालि महालक्ष्मि सिद्धे रुरुविदारिणि"
Kathasaritsagara,"sokss_9,3.172","tvaṃ gāyatrī mahārājñī revatī vindhyavāsinī /
umā kātyāyanī ca tvaṃ śarvaparvatavāsinī","त्वं गायत्री महाराज्ञी रेवती विन्ध्यवासिनी /
उमा कात्यायनी च त्वं शर्वपर्वतवासिनी"
Kathasaritsagara,"sokss_9,3.173","ityādibhir nāmabhis tvām devi stutiparaṃ haram /
śrutvā skando vasiṣṭhaś ca brahmādyās tvāṃ ca tuṣṭuvuḥ","इत्यादिभिर् नामभिस् त्वाम् देवि स्तुतिपरं हरम् /
श्रुत्वा स्कन्दो वसिष्ठश् च ब्रह्माद्यास् त्वां च तुष्टुवुः"
Kathasaritsagara,"sokss_9,3.174","stuvantas tvāṃ ca bhagavaty amarā ṛṣayo narāḥ /
īpsitābhyadhikān kāmān prāptāś ca prāpnuvanti ca","स्तुवन्तस् त्वां च भगवत्य् अमरा ऋषयो नराः /
ईप्सिताभ्यधिकान् कामान् प्राप्ताश् च प्राप्नुवन्ति च"
Kathasaritsagara,"sokss_9,3.175","tanme prasīda varade gṛhāṇa tvamimāmapi /
maccharīropahārārcāṃ śreyo rājño 'stu matprabhoḥ","तन्मे प्रसीद वरदे गृहाण त्वमिमामपि /
मच्छरीरोपहारार्चां श्रेयो राज्ञो ऽस्तु मत्प्रभोः"
Kathasaritsagara,"sokss_9,3.176","ity udīrya śiraśchettuṃ yāvadicchati sa svakam /
udabhūdbhāratī tāvadaśarīrā nabhastalāt","इत्य् उदीर्य शिरश्छेत्तुं यावदिच्छति स स्वकम् /
उदभूद्भारती तावदशरीरा नभस्तलात्"
Kathasaritsagara,"sokss_9,3.177","mā kārṣīḥ sāhasaṃ putra sattvenaivāmunā hy aham /
suprītā tava tanmattaḥ prārthayesvepsitaṃ varam","मा कार्षीः साहसं पुत्र सत्त्वेनैवामुना ह्य् अहम् /
सुप्रीता तव तन्मत्तः प्रार्थयेस्वेप्सितं वरम्"
Kathasaritsagara,"sokss_9,3.178","tac chrutvā so 'bravīdvīravarastuṣṭāsi devi cet /
rajā vikramatuṅgastajjīvatvanyatsamāśatam","तच् छ्रुत्वा सो ऽब्रवीद्वीरवरस्तुष्टासि देवि चेत् /
रजा विक्रमतुङ्गस्तज्जीवत्वन्यत्समाशतम्"
Kathasaritsagara,"sokss_9,3.179","bhāryāpatyāni jīvantu mama ceti vare 'rthite /
tena bhūyaḥ samudabhūdevamastviti vāgdivaḥ","भार्यापत्यानि जीवन्तु मम चेति वरे ऽर्थिते /
तेन भूयः समुदभूदेवमस्त्विति वाग्दिवः"
Kathasaritsagara,"sokss_9,3.180","tatkṣaṇaṃ te ca jīvantas trayo 'pyuttasthurakṣataiḥ /
dehair dharmavatī sattvavaro vīravatī ca sā","तत्क्षणं ते च जीवन्तस् त्रयो ऽप्युत्तस्थुरक्षतैः /
देहैर् धर्मवती सत्त्ववरो वीरवती च सा"
Kathasaritsagara,"sokss_9,3.181","tato vīravaro hṛṣṭo bodhitāndevyanugrahāt /
nītvā tānsvagṛhaṃ sarvānrājño dvāramagātpunaḥ","ततो वीरवरो हृष्टो बोधितान्देव्यनुग्रहात् /
नीत्वा तान्स्वगृहं सर्वान्राज्ञो द्वारमगात्पुनः"
Kathasaritsagara,"sokss_9,3.182","nṛpo vikramatuṅgaś ca taddṛṣṭvā hṛṣṭavismitaḥ /
gatvā punastaṃ prāsādamārohastvamalakṣitaḥ","नृपो विक्रमतुङ्गश् च तद्दृष्ट्वा हृष्टविस्मितः /
गत्वा पुनस्तं प्रासादमारोहस्त्वमलक्षितः"
Kathasaritsagara,"sokss_9,3.183","siṃhadvāre sthitaḥ ko 'tretyupariṣṭāduvāca ca /
tac chrutvādhaḥsthito vīravarastaṃ pratyuvāca saḥ","सिंहद्वारे स्थितः को ऽत्रेत्युपरिष्टादुवाच च /
तच् छ्रुत्वाधःस्थितो वीरवरस्तं प्रत्युवाच सः"
Kathasaritsagara,"sokss_9,3.184","ahaṃ sthito 'tra tāṃ ca strīṃ vīkṣituṃ gatavāhanam /
devateva ca sā kvāpi dṛṣṭanaṣṭeva me gatā","अहं स्थितो ऽत्र तां च स्त्रीं वीक्षितुं गतवाहनम् /
देवतेव च सा क्वापि दृष्टनष्टेव मे गता"
Kathasaritsagara,"sokss_9,3.185","śrutvaitatkṛtsnavṛttāntaṃ dṛṣṭvā so 'tyantamadbhutam /
bhūbhṛdvikramatuṅgo 'tra rātrāveko vyacintayat","श्रुत्वैतत्कृत्स्नवृत्तान्तं दृष्ट्वा सो ऽत्यन्तमद्भुतम् /
भूभृद्विक्रमतुङ्गो ऽत्र रात्रावेको व्यचिन्तयत्"
Kathasaritsagara,"sokss_9,3.186","aho apūrvaḥ ko 'pyeṣa puruṣātiśayo bata /
yaḥ karotīdṛśaṃ ślāghyamullekhaṃ na ca śaṃsati","अहो अपूर्वः को ऽप्येष पुरुषातिशयो बत /
यः करोतीदृशं श्लाघ्यमुल्लेखं न च शंसति"
Kathasaritsagara,"sokss_9,3.187","gambhīro 'pi viśālo 'pi mahāsattvo 'pi nāmbudhiḥ /
acalena mahāvātasparśe 'pi spardhate 'munā","गम्भीरो ऽपि विशालो ऽपि महासत्त्वो ऽपि नाम्बुधिः /
अचलेन महावातस्पर्शे ऽपि स्पर्धते ऽमुना"
Kathasaritsagara,"sokss_9,3.188","parokṣaṃ niśi yenaivaṃ putradāravyayena me /
prāṇāḥ pradattās tasyāsya kuryāṃ kāṃ pratyupakriyām","परोक्षं निशि येनैवं पुत्रदारव्ययेन मे /
प्राणाः प्रदत्तास् तस्यास्य कुर्यां कां प्रत्युपक्रियाम्"
Kathasaritsagara,"sokss_9,3.189","ityādyākalayanrājā prāsādādavatīrya saḥ /
praviśyābhyantaraṃ rātriṃ smayamāno nināya tām","इत्याद्याकलयन्राजा प्रासादादवतीर्य सः /
प्रविश्याभ्यन्तरं रात्रिं स्मयमानो निनाय ताम्"
Kathasaritsagara,"sokss_9,3.190","prātaś ca sa mahāsthāne tasminvīravare sthite /
tadīyaṃ kathayām āsa tadrātricaritādbhutam","प्रातश् च स महास्थाने तस्मिन्वीरवरे स्थिते /
तदीयं कथयाम् आस तद्रात्रिचरिताद्भुतम्"
Kathasaritsagara,"sokss_9,3.191","tataḥ saṃstūyamānasya sarvair vīravarasya saḥ /
babandha tasya sasutasyāpi paṭṭaṃ narādhipaḥ","ततः संस्तूयमानस्य सर्वैर् वीरवरस्य सः /
बबन्ध तस्य ससुतस्यापि पट्टं नराधिपः"
Kathasaritsagara,"sokss_9,3.192","prādādbahūṃś ca viṣayānaśvānratnāni vāraṇān /
daśa kāñcanakoṭīś ca vṛttiṃ ṣaṣṭiguṇāmapi","प्रादाद्बहूंश् च विषयानश्वान्रत्नानि वारणान् /
दश काञ्चनकोटीश् च वृत्तिं षष्टिगुणामपि"
Kathasaritsagara,"sokss_9,3.193","tatkṣaṇādrājatulyaś ca so 'bhūdvīravaro dvijaḥ /
ucchritenātapatreṇa kṛtārthaḥ sakuṭumbakaḥ","तत्क्षणाद्राजतुल्यश् च सो ऽभूद्वीरवरो द्विजः /
उच्छ्रितेनातपत्रेण कृतार्थः सकुटुम्बकः"
Kathasaritsagara,"sokss_9,3.194","iti sa kathāṃ kathayitvā vidadhānaḥ prastutopasaṃhāram /
naravāhanadattaṃ taṃ punaravadadgomukho mantrī","इति स कथां कथयित्वा विदधानः प्रस्तुतोपसंहारम् /
नरवाहनदत्तं तं पुनरवदद्गोमुखो मन्त्री"
Kathasaritsagara,"sokss_9,3.195","evaṃ deva kṣmābhṛtāmekavīrā
bhṛtyāḥ kecit puṇyayogān milanti /
ye svāmyarthe tyaktadehādyapekṣāḥ
asmyaglokau dvau susattvā jayanti","एवं देव क्ष्माभृतामेकवीरा
भृत्याः केचित् पुण्ययोगान् मिलन्ति /
ये स्वाम्यर्थे त्यक्तदेहाद्यपेक्षाः
अस्म्यग्लोकौ द्वौ सुसत्त्वा जयन्ति"
Kathasaritsagara,"sokss_9,3.196","tadeṣa tādṛgvidha eva dṛśyate
dvijapravīrastava deva sevakaḥ /
navāgataḥ sattvaguṇādhikādhikaḥ
pralambabāhuḥ sthirasauṣṭhavākṛtiḥ","तदेष तादृग्विध एव दृश्यते
द्विजप्रवीरस्तव देव सेवकः /
नवागतः सत्त्वगुणाधिकाधिकः
प्रलम्बबाहुः स्थिरसौष्ठवाकृतिः"
Kathasaritsagara,"sokss_9,3.197","iti nijasacivādudārasattvo
vipulamater avadhārya gomukhāt saḥ /
naravāhanadattarājaputro
hṛdi paritoṣamanuttamaṃ babhāra","इति निजसचिवादुदारसत्त्वो
विपुलमतेर् अवधार्य गोमुखात् सः /
नरवाहनदत्तराजपुत्रो
हृदि परितोषमनुत्तमं बभार"
Kathasaritsagara,"sokss_9,4.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake tṛtīyas taraṅgaḥ /

caturthas taraṅgaḥ /

evaṃ sa nivasaṃs tatra vatseśasya pitur gṛhe /
gomukhādyaiḥ svasacivaiḥ sevyamāno 'nurāgibhiḥ","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके तृतीयस् तरङ्गः /

चतुर्थस् तरङ्गः /

एवं स निवसंस् तत्र वत्सेशस्य पितुर् गृहे /
गोमुखाद्यैः स्वसचिवैः सेव्यमानो ऽनुरागिभिः"
Kathasaritsagara,"sokss_9,4.2","viharaṃś cāpy alaṃkāravatyā devyānuraktayā /
mānavighnāsahodgāḍhatatpremamuṣiterṣyayā","विहरंश् चाप्य् अलंकारवत्या देव्यानुरक्तया /
मानविघ्नासहोद्गाढतत्प्रेममुषितेर्ष्यया"
Kathasaritsagara,"sokss_9,4.3","naravāhanadatto 'tha kadācinmṛgakānanam /
jagāma rathamāruhya paścādārūḍhagomukhaḥ","नरवाहनदत्तो ऽथ कदाचिन्मृगकाननम् /
जगाम रथमारुह्य पश्चादारूढगोमुखः"
Kathasaritsagara,"sokss_9,4.4","pralambabāhau tasmiṃśca vipravīre 'grayāyini /
cakārākheṭakakrīḍāṃ sa tatra sahito 'nugaiḥ","प्रलम्बबाहौ तस्मिंश्च विप्रवीरे ऽग्रयायिनि /
चकाराखेटकक्रीडां स तत्र सहितो ऽनुगैः"
Kathasaritsagara,"sokss_9,4.5","sarvaprāṇena dhāvatsu rathāśveṣvapi tasya saḥ /
pralambabāhus tadvegaṃ vijitya purato yayau","सर्वप्राणेन धावत्सु रथाश्वेष्वपि तस्य सः /
प्रलम्बबाहुस् तद्वेगं विजित्य पुरतो ययौ"
Kathasaritsagara,"sokss_9,4.6","so 'vadhītsāyakaiḥ siṃhavyāghrādīnsyandane sthitaḥ /
pralambabāhus tvasinā pādacārī jaghāna tān","सो ऽवधीत्सायकैः सिंहव्याघ्रादीन्स्यन्दने स्थितः /
प्रलम्बबाहुस् त्वसिना पादचारी जघान तान्"
Kathasaritsagara,"sokss_9,4.7","aho śauryamaho jaṅghājavo 'syeti visismiye /
naravāhanadattaś ca dṛṣṭvā dṛṣṭvā sa taṃ dvijam","अहो शौर्यमहो जङ्घाजवो ऽस्येति विसिस्मिये /
नरवाहनदत्तश् च दृष्ट्वा दृष्ट्वा स तं द्विजम्"
Kathasaritsagara,"sokss_9,4.8","kṛtākheṭaḥ pariśrāntaḥ sa sasārathigomukhaḥ /
pralambabāhau subhaṭe tasminnagrasare tataḥ","कृताखेटः परिश्रान्तः स ससारथिगोमुखः /
प्रलम्बबाहौ सुभटे तस्मिन्नग्रसरे ततः"
Kathasaritsagara,"sokss_9,4.9","rathārūḍhastṛṣākrāntaḥ salilānveṣaṇakramāt /
vatseśvarātmajo dūraṃ viveśānyanmahāvanam","रथारूढस्तृषाक्रान्तः सलिलान्वेषणक्रमात् /
वत्सेश्वरात्मजो दूरं विवेशान्यन्महावनम्"
Kathasaritsagara,"sokss_9,4.10","tatrotphullahiraṇyābjaṃ divyaṃ prāpa mahatsaraḥ /
dvitīyam iva bahvarkabimbaṃ bhūmigataṃ nabhaḥ","तत्रोत्फुल्लहिरण्याब्जं दिव्यं प्राप महत्सरः /
द्वितीयम् इव बह्वर्कबिम्बं भूमिगतं नभः"
Kathasaritsagara,"sokss_9,4.11","tatra sa snātapītāmbhāḥ kṛtasnānādisānugaḥ /
tadekadeśe caturo dūrādaikṣata pūruṣān","तत्र स स्नातपीताम्भाः कृतस्नानादिसानुगः /
तदेकदेशे चतुरो दूरादैक्षत पूरुषान्"
Kathasaritsagara,"sokss_9,4.12","divyākṛtīn divyavastrān divyābharaṇabhūṣitān /
hemāmbujāni sarasastasmāduccitya gṛhṇataḥ","दिव्याकृतीन् दिव्यवस्त्रान् दिव्याभरणभूषितान् /
हेमाम्बुजानि सरसस्तस्मादुच्चित्य गृह्णतः"
Kathasaritsagara,"sokss_9,4.13","upāgātkautukāttāṃś ca pṛṣṭaḥ ko 'sīti tair api /
anvayaṃ nāma vṛttāntaṃ nijaṃ tebhyaḥ śaśaṃsa saḥ","उपागात्कौतुकात्तांश् च पृष्टः को ऽसीति तैर् अपि /
अन्वयं नाम वृत्तान्तं निजं तेभ्यः शशंस सः"
Kathasaritsagara,"sokss_9,4.14","te 'pyevaṃ darśanaprītāḥ pṛṣṭavantaṃ tamabruvan /
asti madhye mahāmbhodheḥ śrīmaddvīpavaraṃ mahat","ते ऽप्येवं दर्शनप्रीताः पृष्टवन्तं तमब्रुवन् /
अस्ति मध्ये महाम्भोधेः श्रीमद्द्वीपवरं महत्"
Kathasaritsagara,"sokss_9,4.15","yan nārikeladvīpākhyaṃ khyātaṃ jagati sundaram /
tatra santi ca catvāraḥ parvatā diyabhūmayaḥ","यन् नारिकेलद्वीपाख्यं ख्यातं जगति सुन्दरम् /
तत्र सन्ति च चत्वारः पर्वता दियभूमयः"
Kathasaritsagara,"sokss_9,4.16","maināko vṛṣabhaścakro balāhaka iti smṛtāḥ /
caturṣu teṣu catvāro nivasāma ime vayam","मैनाको वृषभश्चक्रो बलाहक इति स्मृताः /
चतुर्षु तेषु चत्वारो निवसाम इमे वयम्"
Kathasaritsagara,"sokss_9,4.17","eko 'smākaṃ rūpasiddhirnāmnā vividharūpadhṛt /
pramāṇasiddhiraparo bṛhatsūkṣmapramāṇadṛk","एको ऽस्माकं रूपसिद्धिर्नाम्ना विविधरूपधृत् /
प्रमाणसिद्धिरपरो बृहत्सूक्ष्मप्रमाणदृक्"
Kathasaritsagara,"sokss_9,4.18","jñānasiddhistṛtīyaś ca bhaviṣyadbhūtabhāvyavit /
devasiddhiścaturtho 'pi sarvadaivatasiddhibhṛt","ज्ञानसिद्धिस्तृतीयश् च भविष्यद्भूतभाव्यवित् /
देवसिद्धिश्चतुर्थो ऽपि सर्वदैवतसिद्धिभृत्"
Kathasaritsagara,"sokss_9,4.19","te vayaṃ hemakamalānyetānyādāya sāṃpratam /
devaṃ pūjayituṃ yāmaḥ śvetadvīpe śriyaḥ patim","ते वयं हेमकमलान्येतान्यादाय सांप्रतम् /
देवं पूजयितुं यामः श्वेतद्वीपे श्रियः पतिम्"
Kathasaritsagara,"sokss_9,4.20","tadbhaktā hi vayaṃ sarve tatprasādena cādriṣu /
teṣu sveṣvādhipatyaṃ naḥ siddhiyuktāś ca saṃpadaḥ","तद्भक्ता हि वयं सर्वे तत्प्रसादेन चाद्रिषु /
तेषु स्वेष्वाधिपत्यं नः सिद्धियुक्ताश् च संपदः"
Kathasaritsagara,"sokss_9,4.21","tadehi darśayāmas te śvetadvīpe hariṃ prabhum /
nayāmastvantarikṣeṇa yadi te rocate sakhe","तदेहि दर्शयामस् ते श्वेतद्वीपे हरिं प्रभुम् /
नयामस्त्वन्तरिक्षेण यदि ते रोचते सखे"
Kathasaritsagara,"sokss_9,4.22","ity uktavadbhis taiḥ sākaṃ devaputrais tatheti saḥ /
naravāhanadatto 'tra svādhīnāmbuphalādike","इत्य् उक्तवद्भिस् तैः साकं देवपुत्रैस् तथेति सः /
नरवाहनदत्तो ऽत्र स्वाधीनाम्बुफलादिके"
Kathasaritsagara,"sokss_9,4.23","gomukhādīnavasthāpya śvetadvīpaṃ vihāyasā /
yayau gṛhītaḥ svotsaṅge tanmadhyāddevasiddhinā","गोमुखादीनवस्थाप्य श्वेतद्वीपं विहायसा /
ययौ गृहीतः स्वोत्सङ्गे तन्मध्याद्देवसिद्धिना"
Kathasaritsagara,"sokss_9,4.24","tatrāvatīrya gaganād dūrād evopasṛtya ca /
pārśvasthitābdhitanayaṃ pādāntasthavasuṃdharam","तत्रावतीर्य गगनाद् दूराद् एवोपसृत्य च /
पार्श्वस्थिताब्धितनयं पादान्तस्थवसुंधरम्"
Kathasaritsagara,"sokss_9,4.25","śaṅkhacakragadāpadmaiḥ sevyamānaṃ savigrahaiḥ /
bhaktyopagīyamānaṃ ca gandharvair nāradādibhiḥ","शङ्खचक्रगदापद्मैः सेव्यमानं सविग्रहैः /
भक्त्योपगीयमानं च गन्धर्वैर् नारदादिभिः"
Kathasaritsagara,"sokss_9,4.26","praṇamyamānaṃ devaiś ca siddhair vidyādharais tathā /
agropaviṣṭagaruḍaṃ śeṣaśayyāgataṃ harim","प्रणम्यमानं देवैश् च सिद्धैर् विद्याधरैस् तथा /
अग्रोपविष्टगरुडं शेषशय्यागतं हरिम्"
Kathasaritsagara,"sokss_9,4.27","sa dadarśa caturbhistaiḥ prāpito devaputrakaiḥ /
kasya nābhyudaye heturbhavetsādhusamāgamaḥ","स ददर्श चतुर्भिस्तैः प्रापितो देवपुत्रकैः /
कस्य नाभ्युदये हेतुर्भवेत्साधुसमागमः"
Kathasaritsagara,"sokss_9,4.28","tato 'rcitaṃ devaputraiḥ kaśyapādyaiś ca saṃstutam /
naravāhanadattas tamastauṣītprāñjaliḥ prabhum","ततो ऽर्चितं देवपुत्रैः कश्यपाद्यैश् च संस्तुतम् /
नरवाहनदत्तस् तमस्तौषीत्प्राञ्जलिः प्रभुम्"
Kathasaritsagara,"sokss_9,4.29","namo 'stu tubhyaṃ bhagavan bhaktakalpamahīruha /
lakṣmīkalpalatāśliṣṭavapuṣe 'bhīṣṭadāyine","नमो ऽस्तु तुभ्यं भगवन् भक्तकल्पमहीरुह /
लक्ष्मीकल्पलताश्लिष्टवपुषे ऽभीष्टदायिने"
Kathasaritsagara,"sokss_9,4.30","namas te divyahaṃsāya sanmānasanivāsine /
satatoditanādāya parākāśavihāriṇe","नमस् ते दिव्यहंसाय सन्मानसनिवासिने /
सततोदितनादाय पराकाशविहारिणे"
Kathasaritsagara,"sokss_9,4.31","tubhyaṃ namo 'tisarvāya sarvābhyantaravartine /
guṇātikrāntarūpāya pūrṇaṣāḍguṇyamūrtaye","तुभ्यं नमो ऽतिसर्वाय सर्वाभ्यन्तरवर्तिने /
गुणातिक्रान्तरूपाय पूर्णषाड्गुण्यमूर्तये"
Kathasaritsagara,"sokss_9,4.32","brahmā te nābhikamale svadhyāyodyan mṛdudhvaniḥ /
tadbhūtānekacaraṇo 'py eṣa ṣaṭcāraṇāyate","ब्रह्मा ते नाभिकमले स्वध्यायोद्यन् मृदुध्वनिः /
तद्भूतानेकचरणो ऽप्य् एष षट्चारणायते"
Kathasaritsagara,"sokss_9,4.33","bhūmipādo dyumūrdhā tvaṃ dikśrotro 'rkendulocanaḥ /
brahmāṇḍajaṭharaḥ ko'pi puruṣo gīyase budhaiḥ","भूमिपादो द्युमूर्धा त्वं दिक्श्रोत्रो ऽर्केन्दुलोचनः /
ब्रह्माण्डजठरः कोऽपि पुरुषो गीयसे बुधैः"
Kathasaritsagara,"sokss_9,4.34","tvatto dhāmanidheścāsau bhūtagrāmo vijṛmbhate /
nātha sphuliṅgasaṃghāta iva prajvalato 'nalāt","त्वत्तो धामनिधेश्चासौ भूतग्रामो विजृम्भते /
नाथ स्फुलिङ्गसंघात इव प्रज्वलतो ऽनलात्"
Kathasaritsagara,"sokss_9,4.35","punaś ca praviśatyeṣa tvām eva pralayāgame /
dinānte vigrahavrāta iva vāsamahādrumam","पुनश् च प्रविशत्येष त्वाम् एव प्रलयागमे /
दिनान्ते विग्रहव्रात इव वासमहाद्रुमम्"
Kathasaritsagara,"sokss_9,4.36","sṛjasy ullasitaḥ svāṃśāṃs tvam etān bhuvaneśvarān /
anantavelākṣubhitas taraṅgān iva vāridhiḥ","सृजस्य् उल्लसितः स्वांशांस् त्वम् एतान् भुवनेश्वरान् /
अनन्तवेलाक्षुभितस् तरङ्गान् इव वारिधिः"
Kathasaritsagara,"sokss_9,4.37","viśvarūpo 'py arūpastvaṃ viśvakarmāpi cākriyaḥ /
viśvādhāro 'py anādhāraḥ kaḥ sa tattvamavaiti te","विश्वरूपो ऽप्य् अरूपस्त्वं विश्वकर्मापि चाक्रियः /
विश्वाधारो ऽप्य् अनाधारः कः स तत्त्वमवैति ते"
Kathasaritsagara,"sokss_9,4.38","tāṃ tāmṛddhiṃ surāḥ prāptāstvatprasannekṣaṇekṣitāḥ /
tatprasīda prapannaṃ māṃ paśya paśyārdrayā dṛśā","तां तामृद्धिं सुराः प्राप्तास्त्वत्प्रसन्नेक्षणेक्षिताः /
तत्प्रसीद प्रपन्नं मां पश्य पश्यार्द्रया दृशा"
Kathasaritsagara,"sokss_9,4.39","evaṃ kṛtastutiṃ dṛṣṭvā saprasādena cakṣuṣā /
naravāhanadattaṃ taṃ harirnāradam abhyadhāt","एवं कृतस्तुतिं दृष्ट्वा सप्रसादेन चक्षुषा /
नरवाहनदत्तं तं हरिर्नारदम् अभ्यधात्"
Kathasaritsagara,"sokss_9,4.40","gaccha kṣīrodasaṃbhūtā yā varāpsarasaḥ purā /
nyāsīkṛtya mayāhas te śakrasya sthāpitāḥ svakāḥ","गच्छ क्षीरोदसंभूता या वराप्सरसः पुरा /
न्यासीकृत्य मयाहस् ते शक्रस्य स्थापिताः स्वकाः"
Kathasaritsagara,"sokss_9,4.41","tāstasmānmama vākyena mṛgayitvā mahāmune /
āropya tadrathe sarvāḥ satvaraṃ tvamihānaya","तास्तस्मान्मम वाक्येन मृगयित्वा महामुने /
आरोप्य तद्रथे सर्वाः सत्वरं त्वमिहानय"
Kathasaritsagara,"sokss_9,4.42","ity ukto hariṇā gatvā nāradaḥ sa tatheti tāḥ /
āninye 'psarasaḥ śakrāttadrathena samātaliḥ","इत्य् उक्तो हरिणा गत्वा नारदः स तथेति ताः /
आनिन्ये ऽप्सरसः शक्रात्तद्रथेन समातलिः"
Kathasaritsagara,"sokss_9,4.43","tena tāsūpanītāsu praṇatenāpsaraḥsvatha /
vatsarājatanūjaṃ taṃ bhagavānādideśa saḥ","तेन तासूपनीतासु प्रणतेनाप्सरःस्वथ /
वत्सराजतनूजं तं भगवानादिदेश सः"
Kathasaritsagara,"sokss_9,4.44","naravāhanadattaitāstubhyamapsaraso mayā /
dattā vidyādharendrāṇāṃ bhaviṣyaccakravartine","नरवाहनदत्तैतास्तुभ्यमप्सरसो मया /
दत्ता विद्याधरेन्द्राणां भविष्यच्चक्रवर्तिने"
Kathasaritsagara,"sokss_9,4.45","tvamāsāmucito bhartā bhāryāścaitāstavocitāḥ /
kāmadevāvatāro hi nirmitastvaṃ purāriṇā","त्वमासामुचितो भर्ता भार्याश्चैतास्तवोचिताः /
कामदेवावतारो हि निर्मितस्त्वं पुरारिणा"
Kathasaritsagara,"sokss_9,4.46","tac chrutvā pādapatite tasminvatseśvarātmaje /
labdhaprasādamudite harirmātalimādiśat","तच् छ्रुत्वा पादपतिते तस्मिन्वत्सेश्वरात्मजे /
लब्धप्रसादमुदिते हरिर्मातलिमादिशत्"
Kathasaritsagara,"sokss_9,4.47","naravāhanadatto 'sāv apsaraḥ sahitastvayā /
prāpyatāṃ svagṛhaṃ yāvat pathā yenāyamicchati","नरवाहनदत्तो ऽसाव् अप्सरः सहितस्त्वया /
प्राप्यतां स्वगृहं यावत् पथा येनायमिच्छति"
Kathasaritsagara,"sokss_9,4.48","evaṃ bhagavatādiṣṭe sāpsaraskaḥ praṇamya tam /
naravāhanadattaḥ sa rathaṃ mātalisārathim","एवं भगवतादिष्टे साप्सरस्कः प्रणम्य तम् /
नरवाहनदत्तः स रथं मातलिसारथिम्"
Kathasaritsagara,"sokss_9,4.49","āruhya devaputraistaiḥ sākaṃ kṛtanimantraṇaiḥ /
nārikelamagāddvīpaṃ devaiścaiva kṛtaspṛhaḥ","आरुह्य देवपुत्रैस्तैः साकं कृतनिमन्त्रणैः /
नारिकेलमगाद्द्वीपं देवैश्चैव कृतस्पृहः"
Kathasaritsagara,"sokss_9,4.50","tatra tair arcito rūpasiddhiprabhṛtibhiḥ kṛtī /
caturbhir divyapuruṣaiḥ śakrasārathinā yutaḥ","तत्र तैर् अर्चितो रूपसिद्धिप्रभृतिभिः कृती /
चतुर्भिर् दिव्यपुरुषैः शक्रसारथिना युतः"
Kathasaritsagara,"sokss_9,4.51","mainākavṛṣabhādyeṣu tannivāsādriṣu kramāt /
apsarobhiḥ samaṃ tābhiḥ svargaspardhiṣvaraṃsta saḥ","मैनाकवृषभाद्येषु तन्निवासाद्रिषु क्रमात् /
अप्सरोभिः समं ताभिः स्वर्गस्पर्धिष्वरंस्त सः"
Kathasaritsagara,"sokss_9,4.52","madhumāsāgamotphullanānātaruvanāsu ca /
vijahāra tadudyānavanabhūmiṣu kautukī","मधुमासागमोत्फुल्लनानातरुवनासु च /
विजहार तदुद्यानवनभूमिषु कौतुकी"
Kathasaritsagara,"sokss_9,4.53","paśyaitāstarumañjaryaḥ pṛthupuṣpavilocanaiḥ /
kāntaṃ vasantamāyāntaṃ paśyantīva vikasvaraiḥ","पश्यैतास्तरुमञ्जर्यः पृथुपुष्पविलोचनैः /
कान्तं वसन्तमायान्तं पश्यन्तीव विकस्वरैः"
Kathasaritsagara,"sokss_9,4.54","janmakṣetre 'tra mā bhūnnaḥ saṃtāpo 'rkakaroṣmajaḥ /
itīvācchāditaṃ paśya phullaiḥ sarasijaiḥ saraḥ","जन्मक्षेत्रे ऽत्र मा भून्नः संतापो ऽर्ककरोष्मजः /
इतीवाच्छादितं पश्य फुल्लैः सरसिजैः सरः"
Kathasaritsagara,"sokss_9,4.55","paśyojjvalaṃ karṇikāram upetyāpi visaurabham /
vimuñcantyalayo nīcaṃ śrīmantam iva sādhavaḥ","पश्योज्ज्वलं कर्णिकारम् उपेत्यापि विसौरभम् /
विमुञ्चन्त्यलयो नीचं श्रीमन्तम् इव साधवः"
Kathasaritsagara,"sokss_9,4.56","paśyeha kiṃnarīgītaiḥ kokilānāṃ ca kūjitaiḥ /
rutair alīnāṃ saṃgītamṛturājasya tanyate","पश्येह किंनरीगीतैः कोकिलानां च कूजितैः /
रुतैर् अलीनां संगीतमृतुराजस्य तन्यते"
Kathasaritsagara,"sokss_9,4.57","ityādi devaputrāste bruvāṇāstāmadarśayan /
naravāhanadattāya tasmai svopavanāvalīm","इत्यादि देवपुत्रास्ते ब्रुवाणास्तामदर्शयन् /
नरवाहनदत्ताय तस्मै स्वोपवनावलीम्"
Kathasaritsagara,"sokss_9,4.58","tatpureṣv api cikrīḍa paśyanvatseśvarātmajaḥ /
sa vasantotsavoddāmapranṛtyatpauracarcarīḥ","तत्पुरेष्व् अपि चिक्रीड पश्यन्वत्सेश्वरात्मजः /
स वसन्तोत्सवोद्दामप्रनृत्यत्पौरचर्चरीः"
Kathasaritsagara,"sokss_9,4.59","bubhuje sāpsaraskaś ca bhogānatrāmarocitān /
sukṛto yatra gacchanti tatraiṣāmṛddhayo 'grataḥ","बुभुजे साप्सरस्कश् च भोगानत्रामरोचितान् /
सुकृतो यत्र गच्छन्ति तत्रैषामृद्धयो ऽग्रतः"
Kathasaritsagara,"sokss_9,4.60","evaṃ sthitvā tricaturāndivasāndevaputrakān /
naravāhanadattas tānsuhṛdo nijagāda saḥ","एवं स्थित्वा त्रिचतुरान्दिवसान्देवपुत्रकान् /
नरवाहनदत्तस् तान्सुहृदो निजगाद सः"
Kathasaritsagara,"sokss_9,4.61","gacchāmyahaṃ svanagarīṃ tātasaṃdarśanotsukaḥ /
tadyūyaṃ tāṃ purīmetya kṛtārthayata paśyata","गच्छाम्यहं स्वनगरीं तातसंदर्शनोत्सुकः /
तद्यूयं तां पुरीमेत्य कृतार्थयत पश्यत"
Kathasaritsagara,"sokss_9,4.62","tac chrutvā te 'bruvandṛṣṭaḥ sārastasyāḥ puro bhavān /
kimanyatpraptividyena smartavyāstu vayaṃ tvayā","तच् छ्रुत्वा ते ऽब्रुवन्दृष्टः सारस्तस्याः पुरो भवान् /
किमन्यत्प्रप्तिविद्येन स्मर्तव्यास्तु वयं त्वया"
Kathasaritsagara,"sokss_9,4.63","ity uktvā pratimuktastair upanītendrasadratham /
naravāhanadatto 'sau mātaliṃ tam abhāṣata","इत्य् उक्त्वा प्रतिमुक्तस्तैर् उपनीतेन्द्रसद्रथम् /
नरवाहनदत्तो ऽसौ मातलिं तम् अभाषत"
Kathasaritsagara,"sokss_9,4.64","yatradivyasarastīre sthitā me gomukhādayaḥ /
tena mārgeṇa kauśāmbīṃ purīṃ prāpaya māmiti","यत्रदिव्यसरस्तीरे स्थिता मे गोमुखादयः /
तेन मार्गेण कौशाम्बीं पुरीं प्रापय मामिति"
Kathasaritsagara,"sokss_9,4.65","tatas tatheti tenoktaḥ sāpsaraskaḥ sa tadrathe /
āruhya tatsaraḥ prāpa gomukhādīndadarśa ca","ततस् तथेति तेनोक्तः साप्सरस्कः स तद्रथे /
आरुह्य तत्सरः प्राप गोमुखादीन्ददर्श च"
Kathasaritsagara,"sokss_9,4.66","āyāta svapathā śīghraṃ sarvaṃ vakṣyāmi vo gṛhe /
ity uktvā tāṃś ca kauśāmbīṃ yayau śakrarathena saḥ","आयात स्वपथा शीघ्रं सर्वं वक्ष्यामि वो गृहे /
इत्य् उक्त्वा तांश् च कौशाम्बीं ययौ शक्ररथेन सः"
Kathasaritsagara,"sokss_9,4.67","tatrāvatīrya nabhasaḥ pūjitaṃ preṣya mātalim /
apsarobhir yutastābhiḥ sa viveśa svamandiram","तत्रावतीर्य नभसः पूजितं प्रेष्य मातलिम् /
अप्सरोभिर् युतस्ताभिः स विवेश स्वमन्दिरम्"
Kathasaritsagara,"sokss_9,4.68","sthāpayitvā ca tās tatra gatvā vatseśvarasya saḥ /
tadāgamanahṛṣṭasya vavande caraṇau pituḥ","स्थापयित्वा च तास् तत्र गत्वा वत्सेश्वरस्य सः /
तदागमनहृष्टस्य ववन्दे चरणौ पितुः"
Kathasaritsagara,"sokss_9,4.69","māturvāsavadattāyāḥ padmāvatyās tathaiva ca /
abhyanandaṃś ca te 'pyenaṃ darśanātṛptacakṣuṣaḥ","मातुर्वासवदत्तायाः पद्मावत्यास् तथैव च /
अभ्यनन्दंश् च ते ऽप्येनं दर्शनातृप्तचक्षुषः"
Kathasaritsagara,"sokss_9,4.70","tāvac ca sa rathārūḍho gomukho 'tra sasārathiḥ /
pralambabāhunā tena vipreṇa samamāyayau","तावच् च स रथारूढो गोमुखो ऽत्र ससारथिः /
प्रलम्बबाहुना तेन विप्रेण सममाययौ"
Kathasaritsagara,"sokss_9,4.71","atha sthite mantrivarge pitrā pṛṣṭaḥ śaśaṃsa saḥ /
naravāhanadattas taṃ svavṛttāntaṃ mahādbhutam","अथ स्थिते मन्त्रिवर्गे पित्रा पृष्टः शशंस सः /
नरवाहनदत्तस् तं स्ववृत्तान्तं महाद्भुतम्"
Kathasaritsagara,"sokss_9,4.72","dadāti tasya kalyāṇamitrasaṃyogamīśvaraḥ /
icchatyanugrahaṃ yasya kartuṃ sukṛtakarmaṇaḥ","ददाति तस्य कल्याणमित्रसंयोगमीश्वरः /
इच्छत्यनुग्रहं यस्य कर्तुं सुकृतकर्मणः"
Kathasaritsagara,"sokss_9,4.73","iti śaṃsatsu sarveṣu rājā vatseśvaro 'tha saḥ /
cakāra tuṣṭastanayasyācyutānugrahotsavam","इति शंसत्सु सर्वेषु राजा वत्सेश्वरो ऽथ सः /
चकार तुष्टस्तनयस्याच्युतानुग्रहोत्सवम्"
Kathasaritsagara,"sokss_9,4.74","dadarśa pādapatanāyānītā gomukhena ca /
hariprasādalabdhāstāḥ sadāro 'psarasaḥ snuṣāḥ","ददर्श पादपतनायानीता गोमुखेन च /
हरिप्रसादलब्धास्ताः सदारो ऽप्सरसः स्नुषाः"
Kathasaritsagara,"sokss_9,4.75","devarūpāṃ devaratiṃ devamālāṃ tathaiva ca /
devapriyāṃ caturthīṃ ca ceṭībhiḥ pṛṣṭanāmakāḥ","देवरूपां देवरतिं देवमालां तथैव च /
देवप्रियां चतुर्थीं च चेटीभिः पृष्टनामकाः"
Kathasaritsagara,"sokss_9,4.76","kvāhaṃ kva mayyapsaraso diṣṭyāhaṃ rājasūnunā /
naravāhanadattena bhuvi svarnagarī kṛtā","क्वाहं क्व मय्यप्सरसो दिष्ट्याहं राजसूनुना /
नरवाहनदत्तेन भुवि स्वर्नगरी कृता"
Kathasaritsagara,"sokss_9,4.77","itīvāvakirantī mā sindūraṃ vitatotsavā /
caladraktapatākābhiḥ kauśāmbī dadṛśe tadā","इतीवावकिरन्ती मा सिन्दूरं विततोत्सवा /
चलद्रक्तपताकाभिः कौशाम्बी ददृशे तदा"
Kathasaritsagara,"sokss_9,4.78","naravāhanadattaś ca pitrordattotsavo dṛśoḥ /
anyāḥ saṃbhāvayām āsa bhāryā mārgonmukhīrnijāḥ","नरवाहनदत्तश् च पित्रोर्दत्तोत्सवो दृशोः /
अन्याः संभावयाम् आस भार्या मार्गोन्मुखीर्निजाः"
Kathasaritsagara,"sokss_9,4.79","tāścaturbhir dinair varṣair iva taṃ ca kṛśīkṛtāḥ /
anandayan varṇayantyas tāṃ tāṃ virahavedanām","ताश्चतुर्भिर् दिनैर् वर्षैर् इव तं च कृशीकृताः /
अनन्दयन् वर्णयन्त्यस् तां तां विरहवेदनाम्"
Kathasaritsagara,"sokss_9,4.80","gomukho vanavāse ca rakṣato rathavājinaḥ /
pralambabāhoḥ siṃhādivadhaśauryamavarṇayat","गोमुखो वनवासे च रक्षतो रथवाजिनः /
प्रलम्बबाहोः सिंहादिवधशौर्यमवर्णयत्"
Kathasaritsagara,"sokss_9,4.81","evaṃ śrutisukhāñ śṛṇvan kathālāpān ayantraṇān /
nirvarṇayamś ca kāntānāṃ rūpaṃ sa nayanāmṛtam","एवं श्रुतिसुखाञ् शृण्वन् कथालापान् अयन्त्रणान् /
निर्वर्णयम्श् च कान्तानां रूपं स नयनामृतम्"
Kathasaritsagara,"sokss_9,4.82","kurvaṃścāṭūni ca pibanmadhūni sacivair yutaḥ /
naravāhanadatto 'tra taṃ kālamavasatsukhī","कुर्वंश्चाटूनि च पिबन्मधूनि सचिवैर् युतः /
नरवाहनदत्तो ऽत्र तं कालमवसत्सुखी"
Kathasaritsagara,"sokss_9,4.83","ekadāntaralaṃkāravatīvāsagṛhe sthitaḥ /
savayasyaḥ sa śuśrāva tūryakolāhalaṃ bahiḥ","एकदान्तरलंकारवतीवासगृहे स्थितः /
सवयस्यः स शुश्राव तूर्यकोलाहलं बहिः"
Kathasaritsagara,"sokss_9,4.84","tato hariśikhaṃ senāpatiṃ nijam uvāca saḥ /
akasmātkuta etatsyāttūryanādo mahāniha","ततो हरिशिखं सेनापतिं निजम् उवाच सः /
अकस्मात्कुत एतत्स्यात्तूर्यनादो महानिह"
Kathasaritsagara,"sokss_9,4.85","etac chrutvaiva nirgatya praviśya ca sa taṃ kṣaṇāt /
vyajijñapaddhariśikho vatsarājasutaṃ prabhum","एतच् छ्रुत्वैव निर्गत्य प्रविश्य च स तं क्षणात् /
व्यजिज्ञपद्धरिशिखो वत्सराजसुतं प्रभुम्"
Kathasaritsagara,"sokss_9,4.86","rudro nāma vaṇigdeva nagaryāmiha vidyate /
itaḥ suvarṇadvīpaṃ ca sa jagāma vaṇijyayā","रुद्रो नाम वणिग्देव नगर्यामिह विद्यते /
इतः सुवर्णद्वीपं च स जगाम वणिज्यया"
Kathasaritsagara,"sokss_9,4.87","āgacchato nijas tasya saṃprāpto 'py arthasaṃcayaḥ /
abdhau vahanabhaṅgena nimagno nāśamāgataḥ","आगच्छतो निजस् तस्य संप्राप्तो ऽप्य् अर्थसंचयः /
अब्धौ वहनभङ्गेन निमग्नो नाशमागतः"
Kathasaritsagara,"sokss_9,4.88","uttīrṇaścātmanaivaiko deva jīvansa vāridheḥ /
prāptaścādya dinaṃ ṣaṣṭhamihāpanno nijaṃ gṛham","उत्तीर्णश्चात्मनैवैको देव जीवन्स वारिधेः /
प्राप्तश्चाद्य दिनं षष्ठमिहापन्नो निजं गृहम्"
Kathasaritsagara,"sokss_9,4.89","dināni katicidyāvadiha tiṣṭhati duḥkhitaḥ /
tāvat svārāmato daivātprāptastena nidhirmahān","दिनानि कतिचिद्यावदिह तिष्ठति दुःखितः /
तावत् स्वारामतो दैवात्प्राप्तस्तेन निधिर्महान्"
Kathasaritsagara,"sokss_9,4.90","tadgotrajānāṃ ca mukhājjñātaṃ vatseśvareṇa tat /
tato 'dyāgatya tenāsau vijñapto vaṇijā prabhuḥ","तद्गोत्रजानां च मुखाज्ज्ञातं वत्सेश्वरेण तत् /
ततो ऽद्यागत्य तेनासौ विज्ञप्तो वणिजा प्रभुः"
Kathasaritsagara,"sokss_9,4.91","saratnaughā mayā labdhāścatasro hemakoṭayaḥ /
tadādiśati devaścedarpayiṣyāmi tā iti","सरत्नौघा मया लब्धाश्चतस्रो हेमकोटयः /
तदादिशति देवश्चेदर्पयिष्यामि ता इति"
Kathasaritsagara,"sokss_9,4.92","jalāśayena muṣitaṃ dīnaṃ dṛṣṭvaiva vedhasā /
kṛpayā saṃvibhaktaṃ tvāṃ ko muṣṇātyajaḍāśayaḥ","जलाशयेन मुषितं दीनं दृष्ट्वैव वेधसा /
कृपया संविभक्तं त्वां को मुष्णात्यजडाशयः"
Kathasaritsagara,"sokss_9,4.93","gaccha bhuṅkṣa yathākāmaṃ dhanaṃ prāptaṃ svabhūmitaḥ /
iti vatseśvareṇāpi vyādiṣṭo 'sau vaṇiktataḥ","गच्छ भुङ्क्ष यथाकामं धनं प्राप्तं स्वभूमितः /
इति वत्सेश्वरेणापि व्यादिष्टो ऽसौ वणिक्ततः"
Kathasaritsagara,"sokss_9,4.94","sa eṣa pādayo rājñaḥ patitvā harṣanirbharaḥ /
tūryāṇi vādayanyāti svagṛhaṃ sānugo vaṇik","स एष पादयो राज्ञः पतित्वा हर्षनिर्भरः /
तूर्याणि वादयन्याति स्वगृहं सानुगो वणिक्"
Kathasaritsagara,"sokss_9,4.95","evaṃ hariśikhenoktāṃ śrutvā dhārmikatāṃ pituḥ /
naravāhanadattaḥ svān sacivānvismito 'bravīt","एवं हरिशिखेनोक्तां श्रुत्वा धार्मिकतां पितुः /
नरवाहनदत्तः स्वान् सचिवान्विस्मितो ऽब्रवीत्"
Kathasaritsagara,"sokss_9,4.96","yadi tāvad dharaty arthāṃs tadanveva dadāti kim /
citramucchrāyapātābhyāṃ krīḍatīva vidhirnṛṇām","यदि तावद् धरत्य् अर्थांस् तदन्वेव ददाति किम् /
चित्रमुच्छ्रायपाताभ्यां क्रीडतीव विधिर्नृणाम्"
Kathasaritsagara,"sokss_9,4.97","tac chrutvā gomukho 'vādīdīdṛśyeva gatirvidheḥ /
samudraśūrasya kathā tathā cātra niśamyatām","तच् छ्रुत्वा गोमुखो ऽवादीदीदृश्येव गतिर्विधेः /
समुद्रशूरस्य कथा तथा चात्र निशम्यताम्"
Kathasaritsagara,"sokss_9,4.98","babhūva nagaraṃ pūrvaṃ nṛpater harṣavarmaṇaḥ /
sphītaṃ harṣapuraṃ nāma saurājyasukhitaprajam","बभूव नगरं पूर्वं नृपतेर् हर्षवर्मणः /
स्फीतं हर्षपुरं नाम सौराज्यसुखितप्रजम्"
Kathasaritsagara,"sokss_9,4.99","tasminsamudraśūrākhyo nagare 'bhūnmahāvaṇik /
kulajo dhārmiko dhīrasattvo bahudhaneśvaraḥ","तस्मिन्समुद्रशूराख्यो नगरे ऽभून्महावणिक् /
कुलजो धार्मिको धीरसत्त्वो बहुधनेश्वरः"
Kathasaritsagara,"sokss_9,4.100","sa vaṇijyāvaśādgacchansuvarṇadvīpamekadā /
āruroha pravahaṇaṃ taṭaṃ prāpya mahāmbudheḥ","स वणिज्यावशाद्गच्छन्सुवर्णद्वीपमेकदा /
आरुरोह प्रवहणं तटं प्राप्य महाम्बुधेः"
Kathasaritsagara,"sokss_9,4.101","gacchatas tasya tenābdhau kiṃciccheṣe tadadhvani /
ghoraḥ samudabhūnmegho vāyuś ca kṣobhitārṇavaḥ","गच्छतस् तस्य तेनाब्धौ किंचिच्छेषे तदध्वनि /
घोरः समुदभून्मेघो वायुश् च क्षोभितार्णवः"
Kathasaritsagara,"sokss_9,4.102","tenormivegavikṣipte vahane makarāhate /
bhagne parikaraṃ baddhvā so 'mbudhāvapatadvaṇik","तेनोर्मिवेगविक्षिप्ते वहने मकराहते /
भग्ने परिकरं बद्ध्वा सो ऽम्बुधावपतद्वणिक्"
Kathasaritsagara,"sokss_9,4.103","yāvac ca bāhuvikṣepair vīro 'tra tarati kṣaṇam /
tāvac ciramṛtaṃ prāpta puruṣaṃ pavaneritam","यावच् च बाहुविक्षेपैर् वीरो ऽत्र तरति क्षणम् /
तावच् चिरमृतं प्राप्त पुरुषं पवनेरितम्"
Kathasaritsagara,"sokss_9,4.104","tadārūḍhaś ca bāhubhyāṃ kṣiptāmburvidhinaiva saḥ /
nītaḥ suvarṇadvīpaṃ tad anukūlena vāyunā","तदारूढश् च बाहुभ्यां क्षिप्ताम्बुर्विधिनैव सः /
नीतः सुवर्णद्वीपं तद् अनुकूलेन वायुना"
Kathasaritsagara,"sokss_9,4.105","tatrāvatīrṇaḥ puline sa tasmānmṛtamānuṣāt /
kaṭīnibaddhaṃ sagranthiṃ tasyāvaikṣata śāṭakam","तत्रावतीर्णः पुलिने स तस्मान्मृतमानुषात् /
कटीनिबद्धं सग्रन्थिं तस्यावैक्षत शाटकम्"
Kathasaritsagara,"sokss_9,4.106","unmucya vīkṣate yāvac chāṭakaṃ kaṭito 'sya tat /
tāvattadantarāddivyaṃ ratnāḍhyaṃ prāpa kaṇṭhakam","उन्मुच्य वीक्षते यावच् छाटकं कटितो ऽस्य तत् /
तावत्तदन्तराद्दिव्यं रत्नाढ्यं प्राप कण्ठकम्"
Kathasaritsagara,"sokss_9,4.107","taṃ dṛṣṭvānarghamādāya kṛtasnānastutoṣa saḥ /
manvāno 'bdhau vinaṣṭaṃ taddhanaṃ tasyāgratastṛṇam","तं दृष्ट्वानर्घमादाय कृतस्नानस्तुतोष सः /
मन्वानो ऽब्धौ विनष्टं तद्धनं तस्याग्रतस्तृणम्"
Kathasaritsagara,"sokss_9,4.108","tato gatvānna kalaśapurākhyaṃ nagaraṃ kramāt /
hastasthakaṇṭhako devakulamekaṃ viveśa saḥ","ततो गत्वान्न कलशपुराख्यं नगरं क्रमात् /
हस्तस्थकण्ठको देवकुलमेकं विवेश सः"
Kathasaritsagara,"sokss_9,4.109","tatra chāyopaviṣṭaḥ sa vārivyāyāmato bhṛśam /
pariśrāntaḥ śanair nidrāṃ yayau vidhivimohitaḥ","तत्र छायोपविष्टः स वारिव्यायामतो भृशम् /
परिश्रान्तः शनैर् निद्रां ययौ विधिविमोहितः"
Kathasaritsagara,"sokss_9,4.110","suptasya tatra cākasmādāgatāḥ purarakṣiṇaḥ /
dadṛśus tasya hastasthaṃ kaṇṭhakaṃ tamasaṃvṛtam","सुप्तस्य तत्र चाकस्मादागताः पुररक्षिणः /
ददृशुस् तस्य हस्तस्थं कण्ठकं तमसंवृतम्"
Kathasaritsagara,"sokss_9,4.111","ayaṃ sa kaṇṭhako rājasutāyā iha kaṇṭhataḥ /
hāritaścakrasenāyā dhruvaṃ cauro 'yam eva saḥ","अयं स कण्ठको राजसुताया इह कण्ठतः /
हारितश्चक्रसेनाया ध्रुवं चौरो ऽयम् एव सः"
Kathasaritsagara,"sokss_9,4.112","ity uktvā taiḥ prabodhyāsau ninye rājakulaṃ vaṇik /
tatra pṛṣṭaḥ svayaṃ rājñā sa yathāvṛttam abhyadhāt","इत्य् उक्त्वा तैः प्रबोध्यासौ निन्ये राजकुलं वणिक् /
तत्र पृष्टः स्वयं राज्ञा स यथावृत्तम् अभ्यधात्"
Kathasaritsagara,"sokss_9,4.113","mithyā vakty eṣa cauro 'yam imaṃ paśyata kaṇṭhakam /
iti prasārya taṃ rājā yāvat sabhyān bravīti saḥ","मिथ्या वक्त्य् एष चौरो ऽयम् इमं पश्यत कण्ठकम् /
इति प्रसार्य तं राजा यावत् सभ्यान् ब्रवीति सः"
Kathasaritsagara,"sokss_9,4.114","tāvat prabhāsvaraṃ dṛṣṭvā nipatya nabhaso javāt /
gṛdhrastaṃ kaṇṭhakaṃ hṛtvā jagāma kvāpy adarśanam","तावत् प्रभास्वरं दृष्ट्वा निपत्य नभसो जवात् /
गृध्रस्तं कण्ठकं हृत्वा जगाम क्वाप्य् अदर्शनम्"
Kathasaritsagara,"sokss_9,4.115","athātyārtasya vaṇijaḥ krandataḥ śaraṇaṃ śivam /
vadhe rājñā krudhādiṣṭe śuśruve bhāratī divaḥ","अथात्यार्तस्य वणिजः क्रन्दतः शरणं शिवम् /
वधे राज्ञा क्रुधादिष्टे शुश्रुवे भारती दिवः"
Kathasaritsagara,"sokss_9,4.116","mā sma rājanvadhīrenamasau harṣapurādvaṇik /
sādhuḥ samuraśūrākhyo viṣaye 'bhyāgatastava","मा स्म राजन्वधीरेनमसौ हर्षपुराद्वणिक् /
साधुः समुरशूराख्यो विषये ऽभ्यागतस्तव"
Kathasaritsagara,"sokss_9,4.117","kaṇṭhako yena nīto 'bhūtsa cauraḥ purarakṣiṇām /
bhayena vihvalo naśyannipastyābdhau mṛto niśi","कण्ठको येन नीतो ऽभूत्स चौरः पुररक्षिणाम् /
भयेन विह्वलो नश्यन्निपस्त्याब्धौ मृतो निशि"
Kathasaritsagara,"sokss_9,4.118","ayaṃ tu tasya caurasya kāyaṃ prāpyādhiruhya ca /
vaṇigbhagnapravahaṇastīrtvāmbhodhimihāgataḥ","अयं तु तस्य चौरस्य कायं प्राप्याधिरुह्य च /
वणिग्भग्नप्रवहणस्तीर्त्वाम्भोधिमिहागतः"
Kathasaritsagara,"sokss_9,4.119","tadā ca tatkaṭībaddhaśāṭakagranthito 'munā /
vaṇijā kaṇṭhakaḥ prāpto na nīto 'nena ve gṛhāt","तदा च तत्कटीबद्धशाटकग्रन्थितो ऽमुना /
वणिजा कण्ठकः प्राप्तो न नीतो ऽनेन वे गृहात्"
Kathasaritsagara,"sokss_9,4.120","tadacauramimaṃ rājanvaṇijaṃ muñca dhārmikam /
saṃmānya prahiṇuṣvainam ity uktvā virarāma vāk","तदचौरमिमं राजन्वणिजं मुञ्च धार्मिकम् /
संमान्य प्रहिणुष्वैनम् इत्य् उक्त्वा विरराम वाक्"
Kathasaritsagara,"sokss_9,4.121","etac chrutvā sa saṃtuṣya muktvā taṃ vaṇijaṃ vadhāt /
samudraśūraṃ saṃmānya dhanai rājā visṛṣṭavān","एतच् छ्रुत्वा स संतुष्य मुक्त्वा तं वणिजं वधात् /
समुद्रशूरं संमान्य धनै राजा विसृष्टवान्"
Kathasaritsagara,"sokss_9,4.122","sa ca prāptadhanaḥ krītabhāṇḍo bhūyo bhayaṃkaram /
svadeśameṣyanvahanenottatārāmbudhiṃ vaṇik","स च प्राप्तधनः क्रीतभाण्डो भूयो भयंकरम् /
स्वदेशमेष्यन्वहनेनोत्तताराम्बुधिं वणिक्"
Kathasaritsagara,"sokss_9,4.123","tīrṇābdhiś ca tato gatvā sārthena saha sa kramāt /
aṭavīṃ prāpadekasminvāsare divasātyaye","तीर्णाब्धिश् च ततो गत्वा सार्थेन सह स क्रमात् /
अटवीं प्रापदेकस्मिन्वासरे दिवसात्यये"
Kathasaritsagara,"sokss_9,4.124","tasyāmāvasite sārthe rātrau tasmiṃś ca jāgrati /
samudraśūro nyapataccaurasenātra durjayā","तस्यामावसिते सार्थे रात्रौ तस्मिंश् च जाग्रति /
समुद्रशूरो न्यपतच्चौरसेनात्र दुर्जया"
Kathasaritsagara,"sokss_9,4.125","hanyamāne tayā sārthe bhāṇḍāṃstyaktvā palāyya saḥ /
samūdraśūro nyagrodhamārūḍho 'bhūdalakṣitaḥ","हन्यमाने तया सार्थे भाण्डांस्त्यक्त्वा पलाय्य सः /
समूद्रशूरो न्यग्रोधमारूढो ऽभूदलक्षितः"
Kathasaritsagara,"sokss_9,4.126","hṛtāśeṣadhane yāte caurasainye bhayākulaḥ /
tatraiva tāṃ tarau rātriṃ duḥkhārtaś ca nināya saḥ","हृताशेषधने याते चौरसैन्ये भयाकुलः /
तत्रैव तां तरौ रात्रिं दुःखार्तश् च निनाय सः"
Kathasaritsagara,"sokss_9,4.127","prātas tasya taroḥ pṛṣṭhe gatadṛṣṭiḥ sa daivataḥ /
dīpaprabhāmivāpaśyatsphurantīṃ pattramadhyagām","प्रातस् तस्य तरोः पृष्ठे गतदृष्टिः स दैवतः /
दीपप्रभामिवापश्यत्स्फुरन्तीं पत्त्रमध्यगाम्"
Kathasaritsagara,"sokss_9,4.128","vismayāttatra cārūḍho gṛdhranīḍamavaikṣata /
antaḥsthabhāsvarānargharatnābharaṇasaṃcayam","विस्मयात्तत्र चारूढो गृध्रनीडमवैक्षत /
अन्तःस्थभास्वरानर्घरत्नाभरणसंचयम्"
Kathasaritsagara,"sokss_9,4.129","jagrāha tasmāt sarvaṃ tat tanmadhye prāpa kaṇṭhakam /
taṃ sa yaṃ prāptavānsvarṇadvīpe gṛdhro 'harac ca yam","जग्राह तस्मात् सर्वं तत् तन्मध्ये प्राप कण्ठकम् /
तं स यं प्राप्तवान्स्वर्णद्वीपे गृध्रो ऽहरच् च यम्"
Kathasaritsagara,"sokss_9,4.130","tataḥ prāptāmitadhano nyagrodhād avaruhya saḥ /
hṛṣṭo gacchan kramāt prāpa nijaṃ harṣapuraṃ puram","ततः प्राप्तामितधनो न्यग्रोधाद् अवरुह्य सः /
हृष्टो गच्छन् क्रमात् प्राप निजं हर्षपुरं पुरम्"
Kathasaritsagara,"sokss_9,4.131","tatra tasthau vaṇikso 'tha vītānyadraviṇaspṛhaḥ /
samudraśūraḥ svajanaiḥ saha nandanyathecchayā","तत्र तस्थौ वणिक्सो ऽथ वीतान्यद्रविणस्पृहः /
समुद्रशूरः स्वजनैः सह नन्दन्यथेच्छया"
Kathasaritsagara,"sokss_9,4.132","abdhau tatpatanaṃ so 'rthanāśastattaraṇaṃ tataḥ /
sā kaṇṭhakasya ca prāptis tasyaivāpagamaḥ sa ca","अब्धौ तत्पतनं सो ऽर्थनाशस्तत्तरणं ततः /
सा कण्ठकस्य च प्राप्तिस् तस्यैवापगमः स च"
Kathasaritsagara,"sokss_9,4.133","sā niṣkāraṇanigrāhyadaśāvāptiḥ sa tatkṣaṇam /
tuṣṭvāddvīpeśvarāllābhastadabdhestaraṇaṃ punaḥ","सा निष्कारणनिग्राह्यदशावाप्तिः स तत्क्षणम् /
तुष्ट्वाद्द्वीपेश्वराल्लाभस्तदब्धेस्तरणं पुनः"
Kathasaritsagara,"sokss_9,4.134","so 'tha sarvāpahāraś ca pathiḥ sauraiḥ samāgamāt /
paryante tasya vaṇijastarupṛṣṭhāddhanāgamaḥ","सो ऽथ सर्वापहारश् च पथिः सौरैः समागमात् /
पर्यन्ते तस्य वणिजस्तरुपृष्ठाद्धनागमः"
Kathasaritsagara,"sokss_9,4.135","tadevamīdṛśaṃ deva vicitraṃ ceṣṭitaṃ vidheḥ /
sukṛtī cānubhūyaiva duḥkham apy aśrute sukham","तदेवमीदृशं देव विचित्रं चेष्टितं विधेः /
सुकृती चानुभूयैव दुःखम् अप्य् अश्रुते सुखम्"
Kathasaritsagara,"sokss_9,4.136","iti gomukhataḥ śrutvā śraddhāyotthāya ca vyadhāt /
naravāhanadatto 'tra snānādidivasakriyām","इति गोमुखतः श्रुत्वा श्रद्धायोत्थाय च व्यधात् /
नरवाहनदत्तो ऽत्र स्नानादिदिवसक्रियाम्"
Kathasaritsagara,"sokss_9,4.137","anyedyuretya cāsthānagataṃ taṃ bālasevakaḥ /
śūraḥ samaratuṅgākhyo rājaputro vyajijñapat","अन्येद्युरेत्य चास्थानगतं तं बालसेवकः /
शूरः समरतुङ्गाख्यो राजपुत्रो व्यजिज्ञपत्"
Kathasaritsagara,"sokss_9,4.138","deva saṅgrāmavarṣeṇa nāśito gotrajena me /
deśaścaturbhir yuktena putrair vīrajitādibhiḥ","देव सङ्ग्रामवर्षेण नाशितो गोत्रजेन मे /
देशश्चतुर्भिर् युक्तेन पुत्रैर् वीरजितादिभिः"
Kathasaritsagara,"sokss_9,4.139","tadeṣa gatvā pañcāpi baddhvā tānānayāmy aham /
prabhorviditamastvetadity uktvā tatra so 'gamat","तदेष गत्वा पञ्चापि बद्ध्वा तानानयाम्य् अहम् /
प्रभोर्विदितमस्त्वेतदित्य् उक्त्वा तत्र सो ऽगमत्"
Kathasaritsagara,"sokss_9,4.140","tam alpasainyaṃ tān anyān bhūrisainyān avetya saḥ /
vatseśvarasutas tasya dideśānu balaṃ nijam","तम् अल्पसैन्यं तान् अन्यान् भूरिसैन्यान् अवेत्य सः /
वत्सेश्वरसुतस् तस्य दिदेशानु बलं निजम्"
Kathasaritsagara,"sokss_9,4.141","so 'gṛhītvaiva tanmānī gatvā pañcāpi tānripūn /
svabāhubhyāṃ raṇe jitvā saṃyamyānītavān samam","सो ऽगृहीत्वैव तन्मानी गत्वा पञ्चापि तान्रिपून् /
स्वबाहुभ्यां रणे जित्वा संयम्यानीतवान् समम्"
Kathasaritsagara,"sokss_9,4.142","tathā jayinamāyāntaṃ vīraṃ saṃmānya sa prabhuḥ /
naravāhanadattas taṃ praśaśaṃsa svasevakam","तथा जयिनमायान्तं वीरं संमान्य स प्रभुः /
नरवाहनदत्तस् तं प्रशशंस स्वसेवकम्"
Kathasaritsagara,"sokss_9,4.143","citram ākrāntaviṣayān sabalān indriyopamān /
jitvānena ripūn pañca puruṣārthaḥ prasādhitaḥ","चित्रम् आक्रान्तविषयान् सबलान् इन्द्रियोपमान् /
जित्वानेन रिपून् पञ्च पुरुषार्थः प्रसाधितः"
Kathasaritsagara,"sokss_9,4.144","tac chrutvā gomukho 'vādīc chrutā ced deva nedṛśī /
rājñaś camaravālasya kathā tac chṛṇu vacmi tām","तच् छ्रुत्वा गोमुखो ऽवादीच् छ्रुता चेद् देव नेदृशी /
राज्ञश् चमरवालस्य कथा तच् छृणु वच्मि ताम्"
Kathasaritsagara,"sokss_9,4.145","hastināpuramityasti nagaraṃ tatra cābhavat /
rājā cāmaravālākhyaḥ koṣadurgabalānvitaḥ","हस्तिनापुरमित्यस्ति नगरं तत्र चाभवत् /
राजा चामरवालाख्यः कोषदुर्गबलान्वितः"
Kathasaritsagara,"sokss_9,4.146","babhūvus tasya samarabālādyā bhūmyanantarāḥ /
rājāno gotrajāste ca saṃbhūyaivamacintayan","बभूवुस् तस्य समरबालाद्या भूम्यनन्तराः /
राजानो गोत्रजास्ते च संभूयैवमचिन्तयन्"
Kathasaritsagara,"sokss_9,4.147","ayaṃ camaravālo 'smānekaikaṃ bādhate sadā /
tadete militāḥ sarve vidadhmo 'sya parābhavam","अयं चमरवालो ऽस्मानेकैकं बाधते सदा /
तदेते मिलिताः सर्वे विदध्मो ऽस्य पराभवम्"
Kathasaritsagara,"sokss_9,4.148","iti saṃmantrya pañcaite tajjayāya yiyāsavaḥ /
prasthānalagnaṃ kṣitipāḥ papracchurgaṇakaṃ rahaḥ","इति संमन्त्र्य पञ्चैते तज्जयाय यियासवः /
प्रस्थानलग्नं क्षितिपाः पप्रच्छुर्गणकं रहः"
Kathasaritsagara,"sokss_9,4.149","apaśyansa śubhaṃ lagnaṃ paśyannaśakunāni ca /
jagāda gaṇako nāsti lagnaṃ saṃvatsare 'tra vaḥ","अपश्यन्स शुभं लग्नं पश्यन्नशकुनानि च /
जगाद गणको नास्ति लग्नं संवत्सरे ऽत्र वः"
Kathasaritsagara,"sokss_9,4.150","yathā tathā ca yātānāṃ na yuṣmākaṃ bhavejjayaḥ /
kiṃ cātra vo 'nubandhena samṛddhiṃ tasya paśyatām","यथा तथा च यातानां न युष्माकं भवेज्जयः /
किं चात्र वो ऽनुबन्धेन समृद्धिं तस्य पश्यताम्"
Kathasaritsagara,"sokss_9,4.151","bhogo nāma phalaṃ lakṣmyāḥ sa tasmādadhiko 'sti vaḥ /
na cecchrutā śrūyatāṃ tatkathātra vaṇijordvayoḥ","भोगो नाम फलं लक्ष्म्याः स तस्मादधिको ऽस्ति वः /
न चेच्छ्रुता श्रूयतां तत्कथात्र वणिजोर्द्वयोः"
Kathasaritsagara,"sokss_9,4.152","babhūva kautukapuraṃ nāmeha nagaraṃ purā /
tasminn anvarthanāmābhūd rājā bahusuvarṇakaḥ","बभूव कौतुकपुरं नामेह नगरं पुरा /
तस्मिन्न् अन्वर्थनामाभूद् राजा बहुसुवर्णकः"
Kathasaritsagara,"sokss_9,4.153","yaśovarmeti tasyāsītsevakaḥ kṣatriyo yuvā /
tasmai dātāpi sa nṛpo nādātkiṃcitkadācana","यशोवर्मेति तस्यासीत्सेवकः क्षत्रियो युवा /
तस्मै दातापि स नृपो नादात्किंचित्कदाचन"
Kathasaritsagara,"sokss_9,4.154","yadā yadā ca nṛpatistenārtyā yācyate sma saḥ /
ādityaṃ darśayannevaṃ tam uvāca tadā tadā","यदा यदा च नृपतिस्तेनार्त्या याच्यते स्म सः /
आदित्यं दर्शयन्नेवं तम् उवाच तदा तदा"
Kathasaritsagara,"sokss_9,4.155","ahamicchāmi te dātuṃ kiṃ punarbhagavānayam /
tubhyaṃ necchati me dātuṃ kiṃ karomyucyatāmiti","अहमिच्छामि ते दातुं किं पुनर्भगवानयम् /
तुभ्यं नेच्छति मे दातुं किं करोम्युच्यतामिति"
Kathasaritsagara,"sokss_9,4.156","tataḥ so 'vasaraṃ cinvan yāvat tiṣṭhati duḥkhitaḥ /
sūryoparāgasamayas tāvad atrāgato 'bhavat","ततः सो ऽवसरं चिन्वन् यावत् तिष्ठति दुःखितः /
सूर्योपरागसमयस् तावद् अत्रागतो ऽभवत्"
Kathasaritsagara,"sokss_9,4.157","tatkālaṃ sa yaśovarmā gatvā satatasevakaḥ /
nṛpaṃ bhūrimahādānapravṛttaṃ taṃ vyajijñapat","तत्कालं स यशोवर्मा गत्वा सततसेवकः /
नृपं भूरिमहादानप्रवृत्तं तं व्यजिज्ञपत्"
Kathasaritsagara,"sokss_9,4.158","yo dadāti na te tubhyaṃ dātuṃ saiṣa raviḥ prabho /
grasto 'dya vairiṇā yāvat tāvat kiṃcit prayaccha me","यो ददाति न ते तुभ्यं दातुं सैष रविः प्रभो /
ग्रस्तो ऽद्य वैरिणा यावत् तावत् किंचित् प्रयच्छ मे"
Kathasaritsagara,"sokss_9,4.159","tac chrutvā sa hasitvā ca dattadāno mahīpatiḥ /
dadau vastrahiraṇyādi tasmai bahusuvarṇakam","तच् छ्रुत्वा स हसित्वा च दत्तदानो महीपतिः /
ददौ वस्त्रहिरण्यादि तस्मै बहुसुवर्णकम्"
Kathasaritsagara,"sokss_9,4.160","kramattasmindhane bhukte khinnaḥ so 'dadati prabhau /
mṛtajāniryaśovarmā prayayau vindhyavāsinīm","क्रमत्तस्मिन्धने भुक्ते खिन्नः सो ऽददति प्रभौ /
मृतजानिर्यशोवर्मा प्रययौ विन्ध्यवासिनीम्"
Kathasaritsagara,"sokss_9,4.161","kiṃ nirarthena dehena jīvatāpi mṛtena me /
tyakṣyāmyetaṃ puro devyā varaṃ prāpsyāmi vepsitam","किं निरर्थेन देहेन जीवतापि मृतेन मे /
त्यक्ष्याम्येतं पुरो देव्या वरं प्राप्स्यामि वेप्सितम्"
Kathasaritsagara,"sokss_9,4.162","ityagre vindhyavāsinyāḥ saṃviṣṭo darbhasaṃstare /
tanmanāḥ sa nirāhārastapo mahadatapyata","इत्यग्रे विन्ध्यवासिन्याः संविष्टो दर्भसंस्तरे /
तन्मनाः स निराहारस्तपो महदतप्यत"
Kathasaritsagara,"sokss_9,4.163","ādiśattaṃ ca sā svapne devī tuṣṭāsmi putra te /
dadāmyarthaśriyaṃ kiṃ te kiṃ vā bhogaśriyaṃ vada","आदिशत्तं च सा स्वप्ने देवी तुष्टास्मि पुत्र ते /
ददाम्यर्थश्रियं किं ते किं वा भोगश्रियं वद"
Kathasaritsagara,"sokss_9,4.164","tac chrutvā sa yaśovarma devīṃ tāṃ pratyabhāṣata /
etayor nipuṇaṃ vedmi nāhaṃ bhedaṃ śriyoriti","तच् छ्रुत्वा स यशोवर्म देवीं तां प्रत्यभाषत /
एतयोर् निपुणं वेद्मि नाहं भेदं श्रियोरिति"
Kathasaritsagara,"sokss_9,4.165","tatas tamavadaddevī svadeśe tarhi yau tava /
bhogavarmārthavarmāṇau vidyete vaṇijāvubhau","ततस् तमवदद्देवी स्वदेशे तर्हि यौ तव /
भोगवर्मार्थवर्माणौ विद्येते वणिजावुभौ"
Kathasaritsagara,"sokss_9,4.166","tayor gatvā śriyaṃ paśya tato yatsadṛśī ca te /
rociṣyate tatsadṛśī tvayāgatyārthyatāmiti","तयोर् गत्वा श्रियं पश्य ततो यत्सदृशी च ते /
रोचिष्यते तत्सदृशी त्वयागत्यार्थ्यतामिति"
Kathasaritsagara,"sokss_9,4.167","etac chrutvā prabudhyaiva sa prātaḥ kṛtapāraṇaḥ /
svadeśaṃ kautukaparaṃ yaśovarmā tato yayau","एतच् छ्रुत्वा प्रबुध्यैव स प्रातः कृतपारणः /
स्वदेशं कौतुकपरं यशोवर्मा ततो ययौ"
Kathasaritsagara,"sokss_9,4.168","tatrāgātprathamaṃ tāvat sa gṛhānarthavarmaṇaḥ /
asaṃkhyahemaratnādivyavahārārjitaśriyaḥ","तत्रागात्प्रथमं तावत् स गृहानर्थवर्मणः /
असंख्यहेमरत्नादिव्यवहारार्जितश्रियः"
Kathasaritsagara,"sokss_9,4.169","paśyaṃstāṃ saṃpadaṃ tasya yathāvattam upāyayau /
kṛtātithyaś ca tenāsau bhojanāya nyamantryata","पश्यंस्तां संपदं तस्य यथावत्तम् उपाययौ /
कृतातिथ्यश् च तेनासौ भोजनाय न्यमन्त्र्यत"
Kathasaritsagara,"sokss_9,4.170","tato 'trābhuṅkta saghṛtaṃ samāṃsavyañjanaṃ ca saḥ /
prāghuṇocitamāhāraṃ pārśve tasyārthavarmaṇaḥ","ततो ऽत्राभुङ्क्त सघृतं समांसव्यञ्जनं च सः /
प्राघुणोचितमाहारं पार्श्वे तस्यार्थवर्मणः"
Kathasaritsagara,"sokss_9,4.171","arthavarmā tu bhuṅkte sma ghṛtārdhapalasaṃyutān /
saktūn bhaktam api stokaṃ māṃsavyañjanam alpakam","अर्थवर्मा तु भुङ्क्ते स्म घृतार्धपलसंयुतान् /
सक्तून् भक्तम् अपि स्तोकं मांसव्यञ्जनम् अल्पकम्"
Kathasaritsagara,"sokss_9,4.172","sārthavāha kimetāvadaśnāsīti sakautukam /
sa yaśovarmaṇā pṛṣṭo vaṇigevam abhāṣata","सार्थवाह किमेतावदश्नासीति सकौतुकम् /
स यशोवर्मणा पृष्टो वणिगेवम् अभाषत"
Kathasaritsagara,"sokss_9,4.173","adya tvaduparodhena samāṃsavyañjanaṃ mayā /
bhuktaṃ stokaṃ ghṛtasyārdhapalaṃ bhuktaṃ ca saktavaḥ","अद्य त्वदुपरोधेन समांसव्यञ्जनं मया /
भुक्तं स्तोकं घृतस्यार्धपलं भुक्तं च सक्तवः"
Kathasaritsagara,"sokss_9,4.174","sadā tu ghṛtakarṣaṃ ca saktūṃścāśnāmi kevalān /
ato 'dhikaṃ me mandāgnerudare naiva jīryate","सदा तु घृतकर्षं च सक्तूंश्चाश्नामि केवलान् /
अतो ऽधिकं मे मन्दाग्नेरुदरे नैव जीर्यते"
Kathasaritsagara,"sokss_9,4.175","tac chrutvā sa yaśovarmā vicikitsannininda tām /
hṛdayena śriyaṃ tasya viphalāmarthavarmaṇaḥ","तच् छ्रुत्वा स यशोवर्मा विचिकित्सन्निनिन्द ताम् /
हृदयेन श्रियं तस्य विफलामर्थवर्मणः"
Kathasaritsagara,"sokss_9,4.176","tato niśāgame bhaktaṃ kṣīraṃ cānāyayatpunaḥ /
arthavarmā vaṇiktasya sa yaśovarmaṇaḥ kṛte","ततो निशागमे भक्तं क्षीरं चानाययत्पुनः /
अर्थवर्मा वणिक्तस्य स यशोवर्मणः कृते"
Kathasaritsagara,"sokss_9,4.177","yaśovarmā ca bhūyastadyathākāmamabhuṅkta saḥ /
athavarmāpi sa tadā kīrasyekaṃ palaṃ papau","यशोवर्मा च भूयस्तद्यथाकाममभुङ्क्त सः /
अथवर्मापि स तदा कीरस्येकं पलं पपौ"
Kathasaritsagara,"sokss_9,4.178","tatraiva caikasthāne tāv āstīrṇaśayanāv ubhau /
yaśovarmārthavarmāṇau śanair nidrām upeyatuḥ","तत्रैव चैकस्थाने ताव् आस्तीर्णशयनाव् उभौ /
यशोवर्मार्थवर्माणौ शनैर् निद्राम् उपेयतुः"
Kathasaritsagara,"sokss_9,4.179","niśīthe ca yaśovarmā svapne 'paśyad aśaṅkitam /
praviṣṭān atra puruṣān daṇḍahastān bhayaṃkarān","निशीथे च यशोवर्मा स्वप्ने ऽपश्यद् अशङ्कितम् /
प्रविष्टान् अत्र पुरुषान् दण्डहस्तान् भयंकरान्"
Kathasaritsagara,"sokss_9,4.180","dhigalpābhyadhikaḥ karṣo ghṛtasya kimiti tvayā /
māṃsaudanaś ca bhukto 'dya pītaṃ ca payasaḥ palam","धिगल्पाभ्यधिकः कर्षो घृतस्य किमिति त्वया /
मांसौदनश् च भुक्तो ऽद्य पीतं च पयसः पलम्"
Kathasaritsagara,"sokss_9,4.181","iti krodhādbruvāṇaistair ākṛṣyaivātha pādataḥ /
puruṣair arthavarmā sa laguḍaiḥ paryatāḍyata","इति क्रोधाद्ब्रुवाणैस्तैर् आकृष्यैवाथ पादतः /
पुरुषैर् अर्थवर्मा स लगुडैः पर्यताड्यत"
Kathasaritsagara,"sokss_9,4.182","ghṛtakarṣapayomāṃsabhaktam abhyadhikaṃ ca yat /
bhuktaṃ tatsarvamudarādācakarṣuś ca tasya te","घृतकर्षपयोमांसभक्तम् अभ्यधिकं च यत् /
भुक्तं तत्सर्वमुदरादाचकर्षुश् च तस्य ते"
Kathasaritsagara,"sokss_9,4.183","taddṛṣṭvā sa yaśovarmā prabuddho yāvadīkṣate /
tāvattasyāyayau śūlaṃ vibuddhasyārthavarmaṇaḥ","तद्दृष्ट्वा स यशोवर्मा प्रबुद्धो यावदीक्षते /
तावत्तस्याययौ शूलं विबुद्धस्यार्थवर्मणः"
Kathasaritsagara,"sokss_9,4.184","tataḥ krandan parijanair madyamānodaraś ca saḥ /
vamati smārthavarmā tadadhikaṃ yat sa bhuktavān","ततः क्रन्दन् परिजनैर् मद्यमानोदरश् च सः /
वमति स्मार्थवर्मा तदधिकं यत् स भुक्तवान्"
Kathasaritsagara,"sokss_9,4.185","śāntaśūle tatas tasminyaśovarmā vyacintayat /
dhigdhigarthaśriyamimāṃ yasyā bhogo 'yamīdṛśaḥ","शान्तशूले ततस् तस्मिन्यशोवर्मा व्यचिन्तयत् /
धिग्धिगर्थश्रियमिमां यस्या भोगो ऽयमीदृशः"
Kathasaritsagara,"sokss_9,4.186","khalīkṛteyamīdṛśyā bhūyādabhavaniḥ śriyaḥ /
ityantaścintayanso 'tra rātriṃ tāmatyavāhayat","खलीकृतेयमीदृश्या भूयादभवनिः श्रियः /
इत्यन्तश्चिन्तयन्सो ऽत्र रात्रिं तामत्यवाहयत्"
Kathasaritsagara,"sokss_9,4.187","prātastamarthavarmāṇamāmantryaṃ sa yayau tataḥ /
yaśovarmā gṛhaṃ tasya vaṇijo bhogavarmaṇaḥ","प्रातस्तमर्थवर्माणमामन्त्र्यं स ययौ ततः /
यशोवर्मा गृहं तस्य वणिजो भोगवर्मणः"
Kathasaritsagara,"sokss_9,4.188","tatrābhyāgādyathāvattaṃ tenāpi ca kṛtādaraḥ /
nimantrito 'bhūdvaṇijā tadaharbhojanāya saḥ","तत्राभ्यागाद्यथावत्तं तेनापि च कृतादरः /
निमन्त्रितो ऽभूद्वणिजा तदहर्भोजनाय सः"
Kathasaritsagara,"sokss_9,4.189","na cāsya vaṇijo 'paśyatsa kāṃciddhanasaṃpadam /
apaśyattu śubhaṃ veśma vāsāṃsyabharaṇāni ca","न चास्य वणिजो ऽपश्यत्स कांचिद्धनसंपदम् /
अपश्यत्तु शुभं वेश्म वासांस्यभरणानि च"
Kathasaritsagara,"sokss_9,4.190","tataḥ sthite yaśovarmaṇy asmin prāvartatātra saḥ /
bhogavarmā vaṇik kartuṃ vyavahāraṃ nijocitam","ततः स्थिते यशोवर्मण्य् अस्मिन् प्रावर्ततात्र सः /
भोगवर्मा वणिक् कर्तुं व्यवहारं निजोचितम्"
Kathasaritsagara,"sokss_9,4.191","anyasmādbhāṇḍamādāya dadāvanyasya tatkṣaṇam /
vinaiva svadhanaṃ mahyāddīnārānudapādayast","अन्यस्माद्भाण्डमादाय ददावन्यस्य तत्क्षणम् /
विनैव स्वधनं मह्याद्दीनारानुदपादयस्त्"
Kathasaritsagara,"sokss_9,4.192","tvaritaṃ tān sa dīnārān bhṛtyahaste visṛṣṭavān /
svabhāryāyai vicitrann apānasaṃpādanāya ca","त्वरितं तान् स दीनारान् भृत्यहस्ते विसृष्टवान् /
स्वभार्यायै विचित्रन्न् अपानसंपादनाय च"
Kathasaritsagara,"sokss_9,4.193","kṣaṇāc ca suhṛdekastamicchābharaṇanāmakaḥ /
upāgatyaiva rabhasādbhogavarmāṇam abhyadhāt","क्षणाच् च सुहृदेकस्तमिच्छाभरणनामकः /
उपागत्यैव रभसाद्भोगवर्माणम् अभ्यधात्"
Kathasaritsagara,"sokss_9,4.194","siddhaṃ bhojanamasmākamuttiṣṭhāgaccha bhuñjmahe /
suhṛdo militā hy anye tvatpratīkṣāḥ sthitā iti","सिद्धं भोजनमस्माकमुत्तिष्ठागच्छ भुञ्ज्महे /
सुहृदो मिलिता ह्य् अन्ये त्वत्प्रतीक्षाः स्थिता इति"
Kathasaritsagara,"sokss_9,4.195","adyāhaṃ nāgamiṣyāmi prāghuṇo 'yaṃ sthito hi me /
iti bruvāṇaṃ punarapyenaṃ sa suhṛdabravīt","अद्याहं नागमिष्यामि प्राघुणो ऽयं स्थितो हि मे /
इति ब्रुवाणं पुनरप्येनं स सुहृदब्रवीत्"
Kathasaritsagara,"sokss_9,4.196","bhavatā samamāyātu tarhi prāghuṇiko 'py ayam /
eṣo 'pi na kimasmākaṃ mittramuttiṣṭha satvaram","भवता सममायातु तर्हि प्राघुणिको ऽप्य् अयम् /
एषो ऽपि न किमस्माकं मित्त्रमुत्तिष्ठ सत्वरम्"
Kathasaritsagara,"sokss_9,4.197","ity āgrahād bhogavarmā nīto mittreṇa tena saḥ /
yaśovarmayuto gatvā bhuṅkte smāharam uttamam","इत्य् आग्रहाद् भोगवर्मा नीतो मित्त्रेण तेन सः /
यशोवर्मयुतो गत्वा भुङ्क्ते स्माहरम् उत्तमम्"
Kathasaritsagara,"sokss_9,4.198","pītvā ca pānam āgatya sāyaṃ sa svagṛhe punaḥ /
sa yaśovarmako bheje vicitraṃ pānabhojanam","पीत्वा च पानम् आगत्य सायं स स्वगृहे पुनः /
स यशोवर्मको भेजे विचित्रं पानभोजनम्"
Kathasaritsagara,"sokss_9,4.199","prāptāyāṃ niśi papraccha nijaṃ parijanaṃ ca saḥ /
kimadya rātriparyāptamasti naḥ sarakaṃ na vā","प्राप्तायां निशि पप्रच्छ निजं परिजनं च सः /
किमद्य रात्रिपर्याप्तमस्ति नः सरकं न वा"
Kathasaritsagara,"sokss_9,4.200","svāminnāstīti tenoktaḥ sa bheje śayanaṃ vaṇik /
pāsyāmo 'pararātre 'dya kathaṃ jalamiti bruvan","स्वामिन्नास्तीति तेनोक्तः स भेजे शयनं वणिक् /
पास्यामो ऽपररात्रे ऽद्य कथं जलमिति ब्रुवन्"
Kathasaritsagara,"sokss_9,4.201","yaśovarmātha tatpārśve suptaḥ svapne 'tra dṛṣṭavān /
praviṣṭhān puruṣān dvitrān anyāṃs teṣāṃ ca pṛṣṭhataḥ","यशोवर्माथ तत्पार्श्वे सुप्तः स्वप्ने ऽत्र दृष्टवान् /
प्रविष्ठान् पुरुषान् द्वित्रान् अन्यांस् तेषां च पृष्ठतः"
Kathasaritsagara,"sokss_9,4.202","kasmād apararātrārthaṃ sarakaṃ bhogavarmaṇaḥ /
cintitaṃ nādya yuṣmābhiḥ kva bhavadbhiḥ sthitaṃ śaṭhāḥ","कस्माद् अपररात्रार्थं सरकं भोगवर्मणः /
चिन्तितं नाद्य युष्माभिः क्व भवद्भिः स्थितं शठाः"
Kathasaritsagara,"sokss_9,4.203","iti paścāt praviṣṭās te puruṣā daṇḍapāṇayaḥ /
pūrvapraviṣṭān krodhāt tān daṇḍāghātair atāḍayan","इति पश्चात् प्रविष्टास् ते पुरुषा दण्डपाणयः /
पूर्वप्रविष्टान् क्रोधात् तान् दण्डाघातैर् अताडयन्"
Kathasaritsagara,"sokss_9,4.204","aparādho 'yameko naḥ kṣamyatāmiti vādinaḥ /
daṇḍāhatās te puruṣās te cānye niragus tataḥ","अपराधो ऽयमेको नः क्षम्यतामिति वादिनः /
दण्डाहतास् ते पुरुषास् ते चान्ये निरगुस् ततः"
Kathasaritsagara,"sokss_9,4.205","yaśovarmātha taddṛṣṭvā prabuddhaḥ samacintayat /
acintyopanatiḥ ślāghā bhogaśrīrbhogavarmaṇaḥ","यशोवर्माथ तद्दृष्ट्वा प्रबुद्धः समचिन्तयत् /
अचिन्त्योपनतिः श्लाघा भोगश्रीर्भोगवर्मणः"
Kathasaritsagara,"sokss_9,4.206","bhogahīnā samṛddhāpi nārthaśrīrarthavarmaṇaḥ /
iti cintayatas tasya sāticakrāma yāminī","भोगहीना समृद्धापि नार्थश्रीरर्थवर्मणः /
इति चिन्तयतस् तस्य सातिचक्राम यामिनी"
Kathasaritsagara,"sokss_9,4.207","prātaś ca sa yaśovarmā tamāmantrya vaṇigvaram /
jagāma vindhyavāsinyāḥ pādamūlaṃ punas tataḥ","प्रातश् च स यशोवर्मा तमामन्त्र्य वणिग्वरम् /
जगाम विन्ध्यवासिन्याः पादमूलं पुनस् ततः"
Kathasaritsagara,"sokss_9,4.208","tapaḥsthaḥ svapnadṛṣṭāyāstasyāḥ pūrvoktayor dvayoḥ /
śriyorbhogaśriyaṃ tatra vavre sāsmai dadau ca tām","तपःस्थः स्वप्नदृष्टायास्तस्याः पूर्वोक्तयोर् द्वयोः /
श्रियोर्भोगश्रियं तत्र वव्रे सास्मै ददौ च ताम्"
Kathasaritsagara,"sokss_9,4.209","athāgatya yaśovarmā gṛhaṃ devīprasādataḥ /
acintitopagāminyā tasthau bhogaśriyā sukham","अथागत्य यशोवर्मा गृहं देवीप्रसादतः /
अचिन्तितोपगामिन्या तस्थौ भोगश्रिया सुखम्"
Kathasaritsagara,"sokss_9,4.210","tadevaṃ bhogasaṃpannā śrīrapyalpatarā varam /
na punarbhogarahitā suvistīrṇāpyapārthakā","तदेवं भोगसंपन्ना श्रीरप्यल्पतरा वरम् /
न पुनर्भोगरहिता सुविस्तीर्णाप्यपार्थका"
Kathasaritsagara,"sokss_9,4.211","tatkiṃ camaravālasya rājñaḥ kārpaṇyasaṃpadā /
tapyadhve dānabhogāḍhyāṃ vīkṣadhve svāṃ śriyaṃ na kim","तत्किं चमरवालस्य राज्ञः कार्पण्यसंपदा /
तप्यध्वे दानभोगाढ्यां वीक्षध्वे स्वां श्रियं न किम्"
Kathasaritsagara,"sokss_9,4.212","atastaṃ prati yuṣmākam avaskando na bhadrakaḥ /
yātrālagnaś ca nāstyeva nāpi vā dṛśyate jayaḥ","अतस्तं प्रति युष्माकम् अवस्कन्दो न भद्रकः /
यात्रालग्नश् च नास्त्येव नापि वा दृश्यते जयः"
Kathasaritsagara,"sokss_9,4.213","ity uktā api te tena pañca jyotirvidā nṛpāḥ /
yayuścamaravālaṃ taṃ nṛpaṃ pratyasahiṣṇavaḥ","इत्य् उक्ता अपि ते तेन पञ्च ज्योतिर्विदा नृपाः /
ययुश्चमरवालं तं नृपं प्रत्यसहिष्णवः"
Kathasaritsagara,"sokss_9,4.214","sīmāprāptāṃś ca tān buddhvā niryāsyansamarāya saḥ /
rājā camaravālaḥ prāk snātvā haram apūjayat","सीमाप्राप्तांश् च तान् बुद्ध्वा निर्यास्यन्समराय सः /
राजा चमरवालः प्राक् स्नात्वा हरम् अपूजयत्"
Kathasaritsagara,"sokss_9,4.215","aṣṭaṣaṣṭyuttamasthānaniyatair nāmabhiḥ śubhaiḥ /
yathāvattaṃ ca tuṣṭāva pāpaghnaiḥ sarvakāmadaiḥ","अष्टषष्ट्युत्तमस्थाननियतैर् नामभिः शुभैः /
यथावत्तं च तुष्टाव पापघ्नैः सर्वकामदैः"
Kathasaritsagara,"sokss_9,4.216","rājanyudhyasva niḥśaṅkaṃ śatrūñjeṣyasi saṃgare /
ity udgatāṃ ca gaganātso 'tha śuśrāva bhāratīm","राजन्युध्यस्व निःशङ्कं शत्रूञ्जेष्यसि संगरे /
इत्य् उद्गतां च गगनात्सो ऽथ शुश्राव भारतीम्"
Kathasaritsagara,"sokss_9,4.217","tataḥ prahṛṣṭaḥ saṃnahya teṣāṃ nijabalānvitaḥ /
rājā camaravālo 'gne yuddhāya niragāddviṣām","ततः प्रहृष्टः संनह्य तेषां निजबलान्वितः /
राजा चमरवालो ऽग्ने युद्धाय निरगाद्द्विषाम्"
Kathasaritsagara,"sokss_9,4.218","triṃśadgajasahasrāṇi trīṇi lakṣāṇi vājinām /
koṭiḥ pādabhaṭānāṃ ca tasyāsīdvairiṇāṃ bale","त्रिंशद्गजसहस्राणि त्रीणि लक्षाणि वाजिनाम् /
कोटिः पादभटानां च तस्यासीद्वैरिणां बले"
Kathasaritsagara,"sokss_9,4.219","svabale ca padātīnāṃ tasya lakṣāṇi viṃśati /
daśa dantisahasrāṇi hayānāṃ lakṣam apy abhūt","स्वबले च पदातीनां तस्य लक्षाणि विंशति /
दश दन्तिसहस्राणि हयानां लक्षम् अप्य् अभूत्"
Kathasaritsagara,"sokss_9,4.220","pravṛtte tu mahāyuddhe tayor ubhayasenayoḥ /
yathārthanāmni vīrākhye pratīhāre 'grayāyini","प्रवृत्ते तु महायुद्धे तयोर् उभयसेनयोः /
यथार्थनाम्नि वीराख्ये प्रतीहारे ऽग्रयायिनि"
Kathasaritsagara,"sokss_9,4.221","svayaṃ camaravālo 'sau rājā tatsamarāṅgaṇam /
mahāvarāho bhagavānmahārṇavamivāviśat","स्वयं चमरवालो ऽसौ राजा तत्समराङ्गणम् /
महावराहो भगवान्महार्णवमिवाविशत्"
Kathasaritsagara,"sokss_9,4.222","mamarda cālpasainyo 'pi parasainyaṃ mahat tathā /
yathāśvagajapattīnāṃ hayānāṃ rāśayo 'bhavan","ममर्द चाल्पसैन्यो ऽपि परसैन्यं महत् तथा /
यथाश्वगजपत्तीनां हयानां राशयो ऽभवन्"
Kathasaritsagara,"sokss_9,4.223","dhāvitvā cātra samarabalaṃ taṃ saṃmukhāgatam /
āhatya śaktyā rājānaṃ pāśenākṛṣya baddhavān","धावित्वा चात्र समरबलं तं संमुखागतम् /
आहत्य शक्त्या राजानं पाशेनाकृष्य बद्धवान्"
Kathasaritsagara,"sokss_9,4.224","tataḥ samaraśūraṃ ca hṛdi bāṇāhataṃ nṛpam /
dvitīyaṃ tadvadākṛṣya pāśenaiva babandha saḥ","ततः समरशूरं च हृदि बाणाहतं नृपम् /
द्वितीयं तद्वदाकृष्य पाशेनैव बबन्ध सः"
Kathasaritsagara,"sokss_9,4.225","tṛtīyaṃ cātra samarajitaṃ nāma mahīpatim /
vīrākhyas tatpratīhāro baddhvā tatpārśvamānayat","तृतीयं चात्र समरजितं नाम महीपतिम् /
वीराख्यस् तत्प्रतीहारो बद्ध्वा तत्पार्श्वमानयत्"
Kathasaritsagara,"sokss_9,4.226","senāpatirdevabalastasyānīya samarpayat /
nṛpaṃ pratāpacandrākhyaṃ caturthaṃ sāyakāhatam","सेनापतिर्देवबलस्तस्यानीय समर्पयत् /
नृपं प्रतापचन्द्राख्यं चतुर्थं सायकाहतम्"
Kathasaritsagara,"sokss_9,4.227","tataḥ pratapasenākhyas taddṛṣṭvā pañcamo nṛpaḥ /
krodhāccamaravālaṃ taṃ bhūpamabhyapatadraṇe","ततः प्रतपसेनाख्यस् तद्दृष्ट्वा पञ्चमो नृपः /
क्रोधाच्चमरवालं तं भूपमभ्यपतद्रणे"
Kathasaritsagara,"sokss_9,4.228","sa tu nirdhūya tadbāṇānsvaśaraugheṇa viddhavān /
rājā camaravālastaṃ lalāṭe tribhir āśugaiḥ","स तु निर्धूय तद्बाणान्स्वशरौघेण विद्धवान् /
राजा चमरवालस्तं ललाटे त्रिभिर् आशुगैः"
Kathasaritsagara,"sokss_9,4.229","kaṇṭhakṣiptena pāśena taṃ ca kāla ivātha saḥ /
ākṛṣya svavaśe cakre śarāghātavighūrṇitam","कण्ठक्षिप्तेन पाशेन तं च काल इवाथ सः /
आकृष्य स्ववशे चक्रे शराघातविघूर्णितम्"
Kathasaritsagara,"sokss_9,4.230","evaṃ rājasubaddheṣu teṣu pañcasvapi kramāt /
hataśeṣāṇi sainyāni diśasteṣāṃ pradudruvuḥ","एवं राजसुबद्धेषु तेषु पञ्चस्वपि क्रमात् /
हतशेषाणि सैन्यानि दिशस्तेषां प्रदुद्रुवुः"
Kathasaritsagara,"sokss_9,4.231","amitaṃ hemaratnādi bahūnyantaḥpurāṇi ca /
rājñā camaravālena praptānyeṣāṃ mahībhujām","अमितं हेमरत्नादि बहून्यन्तःपुराणि च /
राज्ञा चमरवालेन प्रप्तान्येषां महीभुजाम्"
Kathasaritsagara,"sokss_9,4.232","tanmadhye ca mahādevī yaśolekheti viśrutā /
rājñaḥ pratāpasenasya prāptā tenāṅganottamā","तन्मध्ये च महादेवी यशोलेखेति विश्रुता /
राज्ञः प्रतापसेनस्य प्राप्ता तेनाङ्गनोत्तमा"
Kathasaritsagara,"sokss_9,4.233","tataḥ praviśya nagaraṃ vīradevabalau ca saḥ /
kṣattṛsenapatī paṭṭaṃ baddhvā ratnair apūrayat","ततः प्रविश्य नगरं वीरदेवबलौ च सः /
क्षत्तृसेनपती पट्टं बद्ध्वा रत्नैर् अपूरयत्"
Kathasaritsagara,"sokss_9,4.234","pratāpasenāmahiṣīṃ kṣattradharmajiteti tām /
yaśolekhāṃ sa nṛpatiḥ svāvarodhavadhūṃ vyadhāt","प्रतापसेनामहिषीं क्षत्त्रधर्मजितेति ताम् /
यशोलेखां स नृपतिः स्वावरोधवधूं व्यधात्"
Kathasaritsagara,"sokss_9,4.235","bhujārjitāhamasyeti sehe sā capalāmi tam /
kāmamohapravṛttānāṃ śabalā dharmavāsanā","भुजार्जिताहमस्येति सेहे सा चपलामि तम् /
काममोहप्रवृत्तानां शबला धर्मवासना"
Kathasaritsagara,"sokss_9,4.236","dinaś cābhyarthito rājñyā sa yaśolekhayā tayā /
rājā camaravālas tān baddhān pañcāpi bhūpatīn","दिनश् चाभ्यर्थितो राज्ञ्या स यशोलेखया तया /
राजा चमरवालस् तान् बद्धान् पञ्चापि भूपतीन्"
Kathasaritsagara,"sokss_9,4.237","pratāpasenaprabhṛtīn gṛhītavinayān natān /
mumoca nijarājyeṣu satkṛtya visasarja ca","प्रतापसेनप्रभृतीन् गृहीतविनयान् नतान् /
मुमोच निजराज्येषु सत्कृत्य विससर्ज च"
Kathasaritsagara,"sokss_9,4.238","tataḥ sa tadakaṇṭakaṃ vijitaśatru rājyaṃ nijaṃ
samṛddhamaśiṣacciraṃ camaravālapṛthvīpatiḥ /
araṃsta ca varāpsarobhyadhikarūpalāvaṇyayā
dviṣajjayapatākayā saha tayā yaśolekhayā","ततः स तदकण्टकं विजितशत्रु राज्यं निजं
समृद्धमशिषच्चिरं चमरवालपृथ्वीपतिः /
अरंस्त च वराप्सरोभ्यधिकरूपलावण्यया
द्विषज्जयपताकया सह तया यशोलेखया"
Kathasaritsagara,"sokss_9,4.239","evaṃ bahūnapi ripūn rabhasapravṛttān dveṣākulān agaṇitasvaparasvarūpān /
eko 'py ananyasamapauruṣabhagnasāradarpajvarāñjayati saṃyugamūrdhni dhīraḥ","एवं बहूनपि रिपून् रभसप्रवृत्तान् द्वेषाकुलान् अगणितस्वपरस्वरूपान् /
एको ऽप्य् अनन्यसमपौरुषभग्नसारदर्पज्वराञ्जयति संयुगमूर्ध्नि धीरः"
Kathasaritsagara,"sokss_9,4.240","iti gomukhena kathitāmarthyāṃ śrutvā kathāṃ kṛtaślāghaḥ /
akarodatha naravāhanadattaḥ snānādi dinakāryam","इति गोमुखेन कथितामर्थ्यां श्रुत्वा कथां कृतश्लाघः /
अकरोदथ नरवाहनदत्तः स्नानादि दिनकार्यम्"
Kathasaritsagara,"sokss_9,4.241","nināya saṃgītarasāc ca tāṃ tathā
niśāṃ sa gāyansvayamaṅganāsakhaḥ /
sarasvatī tasya nabhaḥsthitā yathā
dadau priyābhiś cirasaṃstavaṃ varam","निनाय संगीतरसाच् च तां तथा
निशां स गायन्स्वयमङ्गनासखः /
सरस्वती तस्य नभःस्थिता यथा
ददौ प्रियाभिश् चिरसंस्तवं वरम्"
Kathasaritsagara,"sokss_9,5.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake caturthas taraṅgaḥ /

pañcamas taraṅgaḥ /

tato 'nyedyuralaṃkāravatīvāsagṛhe sthitam /
naravāhanadattaṃ taṃ saṃnidhau sarvamantriṇām","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके चतुर्थस् तरङ्गः /

पञ्चमस् तरङ्गः /

ततो ऽन्येद्युरलंकारवतीवासगृहे स्थितम् /
नरवाहनदत्तं तं संनिधौ सर्वमन्त्रिणाम्"
Kathasaritsagara,"sokss_9,5.2","etya vijñāpayām āsa marubhūtikasevakaḥ /
sodaryaḥ sauvidallasya tadantaḥ purarakṣiṇaḥ","एत्य विज्ञापयाम् आस मरुभूतिकसेवकः /
सोदर्यः सौविदल्लस्य तदन्तः पुररक्षिणः"
Kathasaritsagara,"sokss_9,5.3","marubhūtermayā deva sevā varṣadvayaṃ kṛtā /
bhojanācchādanaṃ dattaṃ sabhāryasyāmunā mama","मरुभूतेर्मया देव सेवा वर्षद्वयं कृता /
भोजनाच्छादनं दत्तं सभार्यस्यामुना मम"
Kathasaritsagara,"sokss_9,5.4","ābhāṣitāstu tatpṛṣṭhe dīnārāḥ prativatsaram /
pañcāśadye mamānena tāneṣa na dadāti me","आभाषितास्तु तत्पृष्ठे दीनाराः प्रतिवत्सरम् /
पञ्चाशद्ये ममानेन तानेष न ददाति मे"
Kathasaritsagara,"sokss_9,5.5","mṛgyamāṇena caitena caraṇenāhamāhataḥ /
tenopaviṣṭaḥ prāye 'haṃ siṃhadvāre 'sya tāvake","मृग्यमाणेन चैतेन चरणेनाहमाहतः /
तेनोपविष्टः प्राये ऽहं सिंहद्वारे ऽस्य तावके"
Kathasaritsagara,"sokss_9,5.6","vicārayati cennātra devo me tatkaromy aham /
agnipraveśamadhikaṃ kiṃ vacmyeṣa hi me prabhuḥ","विचारयति चेन्नात्र देवो मे तत्करोम्य् अहम् /
अग्निप्रवेशमधिकं किं वच्म्येष हि मे प्रभुः"
Kathasaritsagara,"sokss_9,5.7","ity uktvā virate tasminmarubhūtirabhāṣata /
deyā mayāsmai dīnārāḥ sāṃprataṃ tu na santi me","इत्य् उक्त्वा विरते तस्मिन्मरुभूतिरभाषत /
देया मयास्मै दीनाराः सांप्रतं तु न सन्ति मे"
Kathasaritsagara,"sokss_9,5.8","ity uktavantaṃ sarveṣu prahasatsu svamantriṇam /
naravāhanadattas taṃ marubhūtim abhāṣata","इत्य् उक्तवन्तं सर्वेषु प्रहसत्सु स्वमन्त्रिणम् /
नरवाहनदत्तस् तं मरुभूतिम् अभाषत"
Kathasaritsagara,"sokss_9,5.9","kimevaṃ mūrkhabhāvas te nādhikeyaṃ matistava /
uttiṣṭha dīnāraśataṃ dehyasmā avilambitam","किमेवं मूर्खभावस् ते नाधिकेयं मतिस्तव /
उत्तिष्ठ दीनारशतं देह्यस्मा अविलम्बितम्"
Kathasaritsagara,"sokss_9,5.10","etatprabhorvacaḥ śrutvā marubhūtirvilajjitaḥ /
tadaivānīya tattasmai sa dīnāraśataṃ dadau","एतत्प्रभोर्वचः श्रुत्वा मरुभूतिर्विलज्जितः /
तदैवानीय तत्तस्मै स दीनारशतं ददौ"
Kathasaritsagara,"sokss_9,5.11","tato 'tra gomukho 'vādīnna vācyo marubhūtikaḥ /
vicitracittavṛttiryatsargo deva prajāpateḥ","ततो ऽत्र गोमुखो ऽवादीन्न वाच्यो मरुभूतिकः /
विचित्रचित्तवृत्तिर्यत्सर्गो देव प्रजापतेः"
Kathasaritsagara,"sokss_9,5.12","yuṣmābhir eṣā kiṃ cātra ciradātur mahīpateḥ /
tatsevakasya ca kathā prasaṅgākhyasya na śrutā","युष्माभिर् एषा किं चात्र चिरदातुर् महीपतेः /
तत्सेवकस्य च कथा प्रसङ्गाख्यस्य न श्रुता"
Kathasaritsagara,"sokss_9,5.13","ciradātetyabhūtpūrvaṃ rājā cirapureśvaraḥ /
sujanasyāpi tasyāsītparivāro 'tidurjanaḥ","चिरदातेत्यभूत्पूर्वं राजा चिरपुरेश्वरः /
सुजनस्यापि तस्यासीत्परिवारो ऽतिदुर्जनः"
Kathasaritsagara,"sokss_9,5.14","deśāntarāgatas tasya prasaṅgo nāma bhūpateḥ /
mittrābhyāṃ sahito dvābhyāṃ babhūva kila sevakaḥ","देशान्तरागतस् तस्य प्रसङ्गो नाम भूपतेः /
मित्त्राभ्यां सहितो द्वाभ्यां बभूव किल सेवकः"
Kathasaritsagara,"sokss_9,5.15","sevāṃ cakurvatas tasya vyatītaṃ varṣapañcakam /
na sa rājā dadau kiṃcinnimitte 'pyutsavādike","सेवां चकुर्वतस् तस्य व्यतीतं वर्षपञ्चकम् /
न स राजा ददौ किंचिन्निमित्ते ऽप्युत्सवादिके"
Kathasaritsagara,"sokss_9,5.16","sa ca tasya na saṃprāpa vijñaptyavasaraṃ prabhoḥ /
parivārasya dauratmyātsakhyoḥ prerayatoḥ sadā","स च तस्य न संप्राप विज्ञप्त्यवसरं प्रभोः /
परिवारस्य दौरत्म्यात्सख्योः प्रेरयतोः सदा"
Kathasaritsagara,"sokss_9,5.17","ekadā tasya rājñaś ca bālaḥ putro vyapadyata /
duḥkhitaṃ caitya sarve 'pi bhṛtyāstaṃ paryavārayan","एकदा तस्य राज्ञश् च बालः पुत्रो व्यपद्यत /
दुःखितं चैत्य सर्वे ऽपि भृत्यास्तं पर्यवारयन्"
Kathasaritsagara,"sokss_9,5.18","tanmadhye ca prasaṅgākhyaḥ śokādeva sa sevakaḥ /
sakhibhyāṃ vāryamāṇo 'pi rājānaṃ taṃ vyajijñapat","तन्मध्ये च प्रसङ्गाख्यः शोकादेव स सेवकः /
सखिभ्यां वार्यमाणो ऽपि राजानं तं व्यजिज्ञपत्"
Kathasaritsagara,"sokss_9,5.19","bahukālaṃ vayaṃ deva sevakā na ca nastvayā /
dattaṃ kiṃcittathāpīha sthitāḥ smastvatsutāśayā","बहुकालं वयं देव सेवका न च नस्त्वया /
दत्तं किंचित्तथापीह स्थिताः स्मस्त्वत्सुताशया"
Kathasaritsagara,"sokss_9,5.20","tvayā yadi na dattaṃ tattvatputro 'smasu dāsyati /
so 'pi daivena nītaścettan naḥ kimiha sāṃpratam","त्वया यदि न दत्तं तत्त्वत्पुत्रो ऽस्मसु दास्यति /
सो ऽपि दैवेन नीतश्चेत्तन् नः किमिह सांप्रतम्"
Kathasaritsagara,"sokss_9,5.21","vrajāma iti jalpitvā patitvā so 'sya pādayoḥ /
rājña prasaṅgo niragātsakhidvayayutas tataḥ","व्रजाम इति जल्पित्वा पतित्वा सो ऽस्य पादयोः /
राज्ञ प्रसङ्गो निरगात्सखिद्वययुतस् ततः"
Kathasaritsagara,"sokss_9,5.22","aho putre 'pi baddhāsthāḥ sevakā me dṛḍhā ime /
tadete mama na tyājyā iti saṃcintya tatkṣaṇam","अहो पुत्रे ऽपि बद्धास्थाः सेवका मे दृढा इमे /
तदेते मम न त्याज्या इति संचिन्त्य तत्क्षणम्"
Kathasaritsagara,"sokss_9,5.23","sa rājā tān prasaṅgādīn ānāyyaiva tathā dhanaiḥ /
apūrayad yathā bhūyo naitān dāridryam aspṛśat","स राजा तान् प्रसङ्गादीन् आनाय्यैव तथा धनैः /
अपूरयद् यथा भूयो नैतान् दारिद्र्यम् अस्पृशत्"
Kathasaritsagara,"sokss_9,5.24","evaṃ vicitrā dṛśyante svabhāvā deva dehinām /
yatkāle sa nṛpo nādādakāle tu dadau tathā","एवं विचित्रा दृश्यन्ते स्वभावा देव देहिनाम् /
यत्काले स नृपो नादादकाले तु ददौ तथा"
Kathasaritsagara,"sokss_9,5.25","ityākhyāya kathākhyānapaṭurbhūyaḥ sa gomukhaḥ /
vatseśvarasutādeśādimāmakathayatkathām","इत्याख्याय कथाख्यानपटुर्भूयः स गोमुखः /
वत्सेश्वरसुतादेशादिमामकथयत्कथाम्"
Kathasaritsagara,"sokss_9,5.26","āsīdgaṅgātaṭe pūrvaṃ pūtapauraṃ tadambubhiḥ /
saurājyaramyaṃ kanakapurākhyaṃ nagarottamam","आसीद्गङ्गातटे पूर्वं पूतपौरं तदम्बुभिः /
सौराज्यरम्यं कनकपुराख्यं नगरोत्तमम्"
Kathasaritsagara,"sokss_9,5.27","yatra bandhaḥ kavigirāṃ chedaḥ prattreṣv adṛśyata /
bhaṅgo 'lakeṣu nārīṇāṃ sasyasaṃgrahaṇe khalaḥ","यत्र बन्धः कविगिरां छेदः प्रत्त्रेष्व् अदृश्यत /
भङ्गो ऽलकेषु नारीणां सस्यसंग्रहणे खलः"
Kathasaritsagara,"sokss_9,5.28","tatra vāsukināgendratanayātpriyadarśanāt /
jāto yaśodharākhyāyāṃ rājaputryāṃ mahāyaśāḥ","तत्र वासुकिनागेन्द्रतनयात्प्रियदर्शनात् /
जातो यशोधराख्यायां राजपुत्र्यां महायशाः"
Kathasaritsagara,"sokss_9,5.29","āsītkanakavarṣākhyo nagare nṛpatiḥ purā /
kṛtsnabhūbhāravoḍhāpi yo 'śeṣaguṇabhūṣitaḥ","आसीत्कनकवर्षाख्यो नगरे नृपतिः पुरा /
कृत्स्नभूभारवोढापि यो ऽशेषगुणभूषितः"
Kathasaritsagara,"sokss_9,5.30","lubdho yaśasi na tvarthe bhītaḥ pāpānna śatrutaḥ /
mūrkhaḥ parāpavādeṣu na ca śāstreṣu yo 'bhavat","लुब्धो यशसि न त्वर्थे भीतः पापान्न शत्रुतः /
मूर्खः परापवादेषु न च शास्त्रेषु यो ऽभवत्"
Kathasaritsagara,"sokss_9,5.31","alpatvaṃ yasya kope 'bhūnna prasāde mahātmanaḥ /
cāpe ca baddhamuṣṭitvaṃ na dāne dhīracetasaḥ","अल्पत्वं यस्य कोपे ऽभून्न प्रसादे महात्मनः /
चापे च बद्धमुष्टित्वं न दाने धीरचेतसः"
Kathasaritsagara,"sokss_9,5.32","yenātyadbhutarūpeṇa rakṣatā cākhilaṃ jagat /
māravyathākulaścakre dṛṣṭenaivābalājanaḥ","येनात्यद्भुतरूपेण रक्षता चाखिलं जगत् /
मारव्यथाकुलश्चक्रे दृष्टेनैवाबलाजनः"
Kathasaritsagara,"sokss_9,5.33","sa kadāciccharatkāle soṣmaṇyunmadavāraṇe /
rājahaṃsaparīvāre sotsavānanditapraje","स कदाचिच्छरत्काले सोष्मण्युन्मदवारणे /
राजहंसपरीवारे सोत्सवानन्दितप्रजे"
Kathasaritsagara,"sokss_9,5.34","ātmatulyaguṇe rantuṃ citraprāsādam āviśat /
ākṛṣṭakamalāmodavahanmārutaśītalam","आत्मतुल्यगुणे रन्तुं चित्रप्रासादम् आविशत् /
आकृष्टकमलामोदवहन्मारुतशीतलम्"
Kathasaritsagara,"sokss_9,5.35","tatra nirvarṇayanyāvattaccitraṃ sa praśaṃsati /
tāvat praviśya bhūpaṃ taṃ pratīhāro vyajijñapat","तत्र निर्वर्णयन्यावत्तच्चित्रं स प्रशंसति /
तावत् प्रविश्य भूपं तं प्रतीहारो व्यजिज्ञपत्"
Kathasaritsagara,"sokss_9,5.36","ihāgato vidarbhebhyo 'pūrvaścitrakaraḥ prabho /
ananyasamamātmānaṃ citrakarmaṇyudāharan","इहागतो विदर्भेभ्यो ऽपूर्वश्चित्रकरः प्रभो /
अनन्यसममात्मानं चित्रकर्मण्युदाहरन्"
Kathasaritsagara,"sokss_9,5.37","roladevābhidhānena siṃhadvāre 'tra tena ca /
etaddevābhilikhyādya cīrikollambitā kila","रोलदेवाभिधानेन सिंहद्वारे ऽत्र तेन च /
एतद्देवाभिलिख्याद्य चीरिकोल्लम्बिता किल"
Kathasaritsagara,"sokss_9,5.38","tac chrutvaivādarādbhūpenādiṣṭānayanaṃ sa tam /
ānināya pratīhāro gatvā citrakaraṃ kṣaṇāt","तच् छ्रुत्वैवादराद्भूपेनादिष्टानयनं स तम् /
आनिनाय प्रतीहारो गत्वा चित्रकरं क्षणात्"
Kathasaritsagara,"sokss_9,5.39","sa praviśya dadarśātra citrālokanalīlayā /
sthitaṃ kanakavarṣaṃ taṃ nṛpaṃ citrakaro rahaḥ","स प्रविश्य ददर्शात्र चित्रालोकनलीलया /
स्थितं कनकवर्षं तं नृपं चित्रकरो रहः"
Kathasaritsagara,"sokss_9,5.40","varanārīkucotsaṅgasamarpitatanūbharam /
sahelodañcitakaropāttatāmbūlavīṭikam","वरनारीकुचोत्सङ्गसमर्पिततनूभरम् /
सहेलोदञ्चितकरोपात्तताम्बूलवीटिकम्"
Kathasaritsagara,"sokss_9,5.41","praṇamya copaviṣṭastāṃ rājānaṃ vihitādaram /
śanair vijñāpayām āsa roladevaḥ sa citrakṛt","प्रणम्य चोपविष्टस्तां राजानं विहितादरम् /
शनैर् विज्ञापयाम् आस रोलदेवः स चित्रकृत्"
Kathasaritsagara,"sokss_9,5.42","cīrikollambitā deva tvatpādābjadidṛkṣayā /
mayā na vijñānamadāttatkṣantavyamidaṃ mama","चीरिकोल्लम्बिता देव त्वत्पादाब्जदिदृक्षया /
मया न विज्ञानमदात्तत्क्षन्तव्यमिदं मम"
Kathasaritsagara,"sokss_9,5.43","ādiśyatāṃ ca citre kimalikhāmīha rūpakam /
bhavatvetatkalāśikṣāyatno me saphalaḥ prabho","आदिश्यतां च चित्रे किमलिखामीह रूपकम् /
भवत्वेतत्कलाशिक्षायत्नो मे सफलः प्रभो"
Kathasaritsagara,"sokss_9,5.44","iti citrakareṇokte sa rājā nijagāda tam /
upādhyāya yathākāmaṃ kiṃcidālikhyatāṃ tvayā","इति चित्रकरेणोक्ते स राजा निजगाद तम् /
उपाध्याय यथाकामं किंचिदालिख्यतां त्वया"
Kathasaritsagara,"sokss_9,5.45","hlādayāmo vayaṃ cakṣurbhrāntistvatkauśale tu kā /
ity ukte tena rājñātra tatpārśvasthā babhāṣire","ह्लादयामो वयं चक्षुर्भ्रान्तिस्त्वत्कौशले तु का /
इत्य् उक्ते तेन राज्ञात्र तत्पार्श्वस्था बभाषिरे"
Kathasaritsagara,"sokss_9,5.46","rājaivālikhyatāmanyair virūpaiḥ kiṃ prayojanam /
tac chrutva citrakṛttuṣṭaḥ sa taṃ rājānamālikhat","राजैवालिख्यतामन्यैर् विरूपैः किं प्रयोजनम् /
तच् छ्रुत्व चित्रकृत्तुष्टः स तं राजानमालिखत्"
Kathasaritsagara,"sokss_9,5.47","tuṅgena nāsāvaṃśena dīrgharaktena cakṣuṣā /
vipulena lalāṭena kutalaiḥ kuñcitāsitaiḥ","तुङ्गेन नासावंशेन दीर्घरक्तेन चक्षुषा /
विपुलेन ललाटेन कुतलैः कुञ्चितासितैः"
Kathasaritsagara,"sokss_9,5.48","vistīrṇenorasā rūḍhabāṇādivraṇaśobhinā /
bhujayugmena digdantikarākāreṇa hāriṇā","विस्तीर्णेनोरसा रूढबाणादिव्रणशोभिना /
भुजयुग्मेन दिग्दन्तिकराकारेण हारिणा"
Kathasaritsagara,"sokss_9,5.49","madhyena muṣṭimeyena kesarīndrakiśorakaiḥ /
upāyanīkṛteneva parākramaparājitaiḥ","मध्येन मुष्टिमेयेन केसरीन्द्रकिशोरकैः /
उपायनीकृतेनेव पराक्रमपराजितैः"
Kathasaritsagara,"sokss_9,5.50","yauvanadviradālānanibhenoruyugeṇa ca /
aśokapallavanibhenāṅghriyugmena cāruṇā","यौवनद्विरदालाननिभेनोरुयुगेण च /
अशोकपल्लवनिभेनाङ्घ्रियुग्मेन चारुणा"
Kathasaritsagara,"sokss_9,5.51","dṛṣṭvaiva svānurūpeṇa rūpeṇālikhitaṃ nṛpam /
sādhuvādaṃ daduḥ sarve tasya citrakṛtastadā","दृष्ट्वैव स्वानुरूपेण रूपेणालिखितं नृपम् /
साधुवादं ददुः सर्वे तस्य चित्रकृतस्तदा"
Kathasaritsagara,"sokss_9,5.52","jagadustaṃ ca necchāmo draṣṭumekākinaṃ prabhum /
citrabhittau tadetasyāmetāsvālikhitāsviha","जगदुस्तं च नेच्छामो द्रष्टुमेकाकिनं प्रभुम् /
चित्रभित्तौ तदेतस्यामेतास्वालिखितास्विह"
Kathasaritsagara,"sokss_9,5.53","rājñīṣu madhyād ekāṃ tvaṃ suvicāryānurūpikām /
likhopādhyāya pārśve 'tra pūrṇo netrotsavo 'stu naḥ","राज्ञीषु मध्याद् एकां त्वं सुविचार्यानुरूपिकाम् /
लिखोपाध्याय पार्श्वे ऽत्र पूर्णो नेत्रोत्सवो ऽस्तु नः"
Kathasaritsagara,"sokss_9,5.54","tac chrutvā sā vilokyātra citraṃ citrakaro 'bravīt /
bhūyasīṣvapi naitāsu tulyā rājño 'sti kācana","तच् छ्रुत्वा सा विलोक्यात्र चित्रं चित्रकरो ऽब्रवीत् /
भूयसीष्वपि नैतासु तुल्या राज्ञो ऽस्ति काचन"
Kathasaritsagara,"sokss_9,5.55","jāne ca pṛthvyām evāsya tulyarūpāsti nāṅganā /
astyekā rājaputrī ca śṛṇutākhyāmi tāṃ ca vaḥ","जाने च पृथ्व्याम् एवास्य तुल्यरूपास्ति नाङ्गना /
अस्त्येका राजपुत्री च शृणुताख्यामि तां च वः"
Kathasaritsagara,"sokss_9,5.56","vidarbheṣv asti nagaraṃ śrīmatkuṇḍinasaṃjñakam /
devaśaktiriti khyātastatrāsti ca mahīpatiḥ","विदर्भेष्व् अस्ति नगरं श्रीमत्कुण्डिनसंज्ञकम् /
देवशक्तिरिति ख्यातस्तत्रास्ति च महीपतिः"
Kathasaritsagara,"sokss_9,5.57","tasyānantavatītyasti rājñī prāṇādhikapriyā /
tasyāṃ tasya sutotpannā nāmnā madanasundarī","तस्यानन्तवतीत्यस्ति राज्ञी प्राणाधिकप्रिया /
तस्यां तस्य सुतोत्पन्ना नाम्ना मदनसुन्दरी"
Kathasaritsagara,"sokss_9,5.58","yasyā varṇayituṃ rūpam ekayā jihvayānayā /
mādṛśaḥ kaḥ pragalbheta kiṃ tv etāvad vadāmy aham","यस्या वर्णयितुं रूपम् एकया जिह्वयानया /
मादृशः कः प्रगल्भेत किं त्व् एतावद् वदाम्य् अहम्"
Kathasaritsagara,"sokss_9,5.59","tāṃ nirmāya vidhirmanye saṃjāteccho 'pi tadrasāt /
nirmātumanyāṃ tadrūpāṃ yugair api na vetsyati","तां निर्माय विधिर्मन्ये संजातेच्छो ऽपि तद्रसात् /
निर्मातुमन्यां तद्रूपां युगैर् अपि न वेत्स्यति"
Kathasaritsagara,"sokss_9,5.60","saikāsya rājñaḥ sadṛśī pṛthivyāṃ rājakanyakā /
rūpalāvaṇyavinayair vayasā ca kulena ca","सैकास्य राज्ञः सदृशी पृथिव्यां राजकन्यका /
रूपलावण्यविनयैर् वयसा च कुलेन च"
Kathasaritsagara,"sokss_9,5.61","ahaṃ tayā hi tatrasthaḥ kadācitpreṣya ceṭikām /
āhūto 'ntapuraṃ tasyā rājaputryā gato 'bhavam","अहं तया हि तत्रस्थः कदाचित्प्रेष्य चेटिकाम् /
आहूतो ऽन्तपुरं तस्या राजपुत्र्या गतो ऽभवम्"
Kathasaritsagara,"sokss_9,5.62","tatrāpaśyamahaṃ tāṃ ca candanārdravilepanām /
mṛṇālahārāṃ bisinīpattraśayyāvivartinīm","तत्रापश्यमहं तां च चन्दनार्द्रविलेपनाम् /
मृणालहारां बिसिनीपत्त्रशय्याविवर्तिनीम्"
Kathasaritsagara,"sokss_9,5.63","kadalīpattrapavanair vījyamānāṃ sakhījanaiḥ /
pāṇḍukṣāmāmabhivyaktasmarasaṃjvaralakṣaṇām","कदलीपत्त्रपवनैर् वीज्यमानां सखीजनैः /
पाण्डुक्षामामभिव्यक्तस्मरसंज्वरलक्षणाम्"
Kathasaritsagara,"sokss_9,5.64","he sakhyaś candanālepakadalīdalamārutaiḥ /
kṛtam ebhiḥ kim etena viphalena śrameṇa vaḥ","हे सख्यश् चन्दनालेपकदलीदलमारुतैः /
कृतम् एभिः किम् एतेन विफलेन श्रमेण वः"
Kathasaritsagara,"sokss_9,5.65","ete hi mandapuṇyāṃ māṃ dahanti śiśirā api /
evaṃ nivārayantīṃ ca sakhīr āśvāsanākulāḥ","एते हि मन्दपुण्यां मां दहन्ति शिशिरा अपि /
एवं निवारयन्तीं च सखीर् आश्वासनाकुलाः"
Kathasaritsagara,"sokss_9,5.66","vilokya tadavasthāṃ tāṃ tadvitarkasamākulaḥ /
kṛtapraṇāmas tasyāś ca purato 'ham upāviśam","विलोक्य तदवस्थां तां तद्वितर्कसमाकुलः /
कृतप्रणामस् तस्याश् च पुरतो ऽहम् उपाविशम्"
Kathasaritsagara,"sokss_9,5.67","upādhyāyedṛgālikhya citre me dehi rūpakam /
ity uktvā vepamānena pāṇinā dhṛtavartinā","उपाध्यायेदृगालिख्य चित्रे मे देहि रूपकम् /
इत्य् उक्त्वा वेपमानेन पाणिना धृतवर्तिना"
Kathasaritsagara,"sokss_9,5.68","śanair ālikhya sā bhūmau darśayantī nṛpātmajā /
alekhayanmayā kaṃcidyuvānaṃ rūpavattaram","शनैर् आलिख्य सा भूमौ दर्शयन्ती नृपात्मजा /
अलेखयन्मया कंचिद्युवानं रूपवत्तरम्"
Kathasaritsagara,"sokss_9,5.69","ālikhya sundaraṃ taṃ ca deva cintitavānaham /
kāma evānayā sākṣādayamālekhito mayā","आलिख्य सुन्दरं तं च देव चिन्तितवानहम् /
काम एवानया साक्षादयमालेखितो मया"
Kathasaritsagara,"sokss_9,5.70","kiṃ tu puṣpamayaścāpo has te yannāsya lekhitaḥ /
tena jāne na kāmo 'yaṃ tadrūpaḥ ko 'py asau yuvā","किं तु पुष्पमयश्चापो हस् ते यन्नास्य लेखितः /
तेन जाने न कामो ऽयं तद्रूपः को ऽप्य् असौ युवा"
Kathasaritsagara,"sokss_9,5.71","ayaṃ ca nūnamanayā dṛṣṭaḥ kvāpi śruto 'pi vā /
etannibandhanaṃ cedamasyāḥ smaravijṛmbhitam","अयं च नूनमनया दृष्टः क्वापि श्रुतो ऽपि वा /
एतन्निबन्धनं चेदमस्याः स्मरविजृम्भितम्"
Kathasaritsagara,"sokss_9,5.72","tadito me 'payātavyamugradaṇḍo hy ayaṃ nṛpaḥ /
etatpitā devaśaktirbuddhvedaṃ na kṣameta me","तदितो मे ऽपयातव्यमुग्रदण्डो ह्य् अयं नृपः /
एतत्पिता देवशक्तिर्बुद्ध्वेदं न क्षमेत मे"
Kathasaritsagara,"sokss_9,5.73","ityālocyeva natvā tāmahaṃ madanasundarīm /
rājakanyāṃ niragamaṃ tayā saṃmānitas tataḥ","इत्यालोच्येव नत्वा तामहं मदनसुन्दरीम् /
राजकन्यां निरगमं तया संमानितस् ततः"
Kathasaritsagara,"sokss_9,5.74","śrutaṃ cātra mahārāja mayā parijanānmithaḥ /
svair aṃ kathayato yatsā sānurāgā śrute tvayi","श्रुतं चात्र महाराज मया परिजनान्मिथः /
स्वैर् अं कथयतो यत्सा सानुरागा श्रुते त्वयि"
Kathasaritsagara,"sokss_9,5.75","tataścitrapaṭe guptaṃ likhitāṃ tāṃ nṛpātmajām /
ādāyāhaṃ bhavatpādamūlaṃ tvaritamāgataḥ","ततश्चित्रपटे गुप्तं लिखितां तां नृपात्मजाम् /
आदायाहं भवत्पादमूलं त्वरितमागतः"
Kathasaritsagara,"sokss_9,5.76","dṛṣṭvā ca devasyākāraṃ nivṛttaḥ saṃśayo mama /
deva eva tayā citre maddhastenābhilekhitaḥ","दृष्ट्वा च देवस्याकारं निवृत्तः संशयो मम /
देव एव तया चित्रे मद्धस्तेनाभिलेखितः"
Kathasaritsagara,"sokss_9,5.77","sā cāsakṛnna sadṛśī śakyā likhitumity aham /
citre devasya pārśve tāṃ na likhāmi samāmapi","सा चासकृन्न सदृशी शक्या लिखितुमित्य् अहम् /
चित्रे देवस्य पार्श्वे तां न लिखामि समामपि"
Kathasaritsagara,"sokss_9,5.78","ity uktavantaṃ taṃ roladevaṃ rājā jagāda saḥ /
tarhi tvayā sā taccittrapaṭasthā darśyatāmiti","इत्य् उक्तवन्तं तं रोलदेवं राजा जगाद सः /
तर्हि त्वया सा तच्चित्त्रपटस्था दर्श्यतामिति"
Kathasaritsagara,"sokss_9,5.79","tato valgulikātastaṃ kṛṣṭvā paṭamadarśayat /
sa citrakṛttāṃ citrasthāṃ rājñe madanasundarīm","ततो वल्गुलिकातस्तं कृष्ट्वा पटमदर्शयत् /
स चित्रकृत्तां चित्रस्थां राज्ञे मदनसुन्दरीम्"
Kathasaritsagara,"sokss_9,5.80","rājā kanakavarṣo 'pi tāṃ sa citragatāmapi /
vicitrarūpām ālokya sadyaḥ smaravaśaṃ yayau","राजा कनकवर्षो ऽपि तां स चित्रगतामपि /
विचित्ररूपाम् आलोक्य सद्यः स्मरवशं ययौ"
Kathasaritsagara,"sokss_9,5.81","pūrayitvā ca bahunā hemnā citrakaraṃ sa tam /
āttapriyācitrapaṭo viveśābhyantaraṃ nṛpaḥ","पूरयित्वा च बहुना हेम्ना चित्रकरं स तम् /
आत्तप्रियाचित्रपटो विवेशाभ्यन्तरं नृपः"
Kathasaritsagara,"sokss_9,5.82","tatra tadrūpalāvaṇyadarśanāttṛptalocanaḥ /
tyaktasarvakriyastasthau tadekamayamānasaḥ","तत्र तद्रूपलावण्यदर्शनात्तृप्तलोचनः /
त्यक्तसर्वक्रियस्तस्थौ तदेकमयमानसः"
Kathasaritsagara,"sokss_9,5.83","babādhe dhair yahārī taṃ nighnaṃllabdhāntaraḥ śaraiḥ /
rūpaspardhāsamudbhūtamātsarya iva manmathaḥ","बबाधे धैर् यहारी तं निघ्नंल्लब्धान्तरः शरैः /
रूपस्पर्धासमुद्भूतमात्सर्य इव मन्मथः"
Kathasaritsagara,"sokss_9,5.84","yā dattā rūpalubdhānāṃ smarārtistena yoṣitām /
phaliteva ca saivāsya śataśākhaṃ mahīkṣitaḥ","या दत्ता रूपलुब्धानां स्मरार्तिस्तेन योषिताम् /
फलितेव च सैवास्य शतशाखं महीक्षितः"
Kathasaritsagara,"sokss_9,5.85","tato dinaiś ca virahakṣāmapāṇḍuḥ śasaṃsa saḥ /
āptebhyaḥ sacivebhyastatpṛcchyadbhyaḥ svaṃ manogatam","ततो दिनैश् च विरहक्षामपाण्डुः शसंस सः /
आप्तेभ्यः सचिवेभ्यस्तत्पृच्छ्यद्भ्यः स्वं मनोगतम्"
Kathasaritsagara,"sokss_9,5.86","mantrayitvā ca taiḥ sākaṃ kanyāṃ madanasundarīm /
yācituṃ prāhiṇoddūtaṃ sa rājñe devaśaktaye","मन्त्रयित्वा च तैः साकं कन्यां मदनसुन्दरीम् /
याचितुं प्राहिणोद्दूतं स राज्ञे देवशक्तये"
Kathasaritsagara,"sokss_9,5.87","saṃgamasvāmināmānaṃ kālajñaṃ kāryavedinam /
vipramāttaṃ kulīnaṃ ca madhurodāttabhāṣiṇam","संगमस्वामिनामानं कालज्ञं कार्यवेदिनम् /
विप्रमात्तं कुलीनं च मधुरोदात्तभाषिणम्"
Kathasaritsagara,"sokss_9,5.88","sa gatvā sumahārheṇa vipraḥ parikareṇa tān /
vidarbhānsaṃgamasvāmī prāviśatkuṇḍinaṃ puram","स गत्वा सुमहार्हेण विप्रः परिकरेण तान् /
विदर्भान्संगमस्वामी प्राविशत्कुण्डिनं पुरम्"
Kathasaritsagara,"sokss_9,5.89","yathāvattatra rājānaṃ devaśaktiṃ dadarśa tam /
sa svāmino 'rthe tasmāc ca prārthayām āsa tatsutām","यथावत्तत्र राजानं देवशक्तिं ददर्श तम् /
स स्वामिनो ऽर्थे तस्माच् च प्रार्थयाम् आस तत्सुताम्"
Kathasaritsagara,"sokss_9,5.90","deyā tāvanmayānyasmai uhitaiṣā sa cocitaḥ /
bhūpaḥ kanakavarṣo 'smādṛśo 'pyetāṃ ca yācate","देया तावन्मयान्यस्मै उहितैषा स चोचितः /
भूपः कनकवर्षो ऽस्मादृशो ऽप्येतां च याचते"
Kathasaritsagara,"sokss_9,5.91","tadetasmai dadāmyenāmiti saṃmantrya so 'pi ca /
śraddadhe devaśaktistatsaṃgamasvāmino vacaḥ","तदेतस्मै ददाम्येनामिति संमन्त्र्य सो ऽपि च /
श्रद्दधे देवशक्तिस्तत्संगमस्वामिनो वचः"
Kathasaritsagara,"sokss_9,5.92","darśayām āsa tasmai ca tasyā rūpamivādbhutam /
nṛttaṃ madanasundaryāḥ sutāyāḥ sa mahīpatiḥ","दर्शयाम् आस तस्मै च तस्या रूपमिवाद्भुतम् /
नृत्तं मदनसुन्दर्याः सुतायाः स महीपतिः"
Kathasaritsagara,"sokss_9,5.93","tatas taddarśanaprītaṃ saṃgamasvāminaṃ sa tam /
pratipannasutādānaḥ saṃmānya prāhiṇonnṛpaḥ","ततस् तद्दर्शनप्रीतं संगमस्वामिनं स तम् /
प्रतिपन्नसुतादानः संमान्य प्राहिणोन्नृपः"
Kathasaritsagara,"sokss_9,5.94","niścitya lagnamudvāhahetorāgamyatāmiha /
saṃdiśyeti samaṃ tena pratidūtaṃ sasarja ca","निश्चित्य लग्नमुद्वाहहेतोरागम्यतामिह /
संदिश्येति समं तेन प्रतिदूतं ससर्ज च"
Kathasaritsagara,"sokss_9,5.95","āgatya saṃgamasvāmī pratidūtayuto 'tha saḥ /
rājñe kanakavarṣāya siddhaṃ kāryaṃ nyavedayat","आगत्य संगमस्वामी प्रतिदूतयुतो ऽथ सः /
राज्ञे कनकवर्षाय सिद्धं कार्यं न्यवेदयत्"
Kathasaritsagara,"sokss_9,5.96","tato lagnaṃ viniścitya pratidūtaṃ prapūjya tam /
asakṛttāṃ ca vijñāya raktāṃ madanasundarīm","ततो लग्नं विनिश्चित्य प्रतिदूतं प्रपूज्य तम् /
असकृत्तां च विज्ञाय रक्तां मदनसुन्दरीम्"
Kathasaritsagara,"sokss_9,5.97","tadvivāhāya durvāravīryo niḥśaṅkamānasaḥ /
rājā kanakavarṣo 'sau prāyāttatkuṇḍinaṃ puram","तद्विवाहाय दुर्वारवीर्यो निःशङ्कमानसः /
राजा कनकवर्षो ऽसौ प्रायात्तत्कुण्डिनं पुरम्"
Kathasaritsagara,"sokss_9,5.98","aśokalatayārūḍhaḥ pratyantāraṇyavāsinaḥ /
prāṇiprāṇaharān nighnan siṃhādīñ śabarān iva","अशोकलतयारूढः प्रत्यन्तारण्यवासिनः /
प्राणिप्राणहरान् निघ्नन् सिंहादीञ् शबरान् इव"
Kathasaritsagara,"sokss_9,5.99","vidarbhān prāpya nagaraṃ kuṇḍinaṃ tadviveśa saḥ /
nirgatenāgrato rājñā sahito devaśaktinā","विदर्भान् प्राप्य नगरं कुण्डिनं तद्विवेश सः /
निर्गतेनाग्रतो राज्ञा सहितो देवशक्तिना"
Kathasaritsagara,"sokss_9,5.100","tatra paurapuraṃdhrīṇāṃ vilabdhanayanotsavaḥ /
sajjitodvāhasaṃbhāraṃ prāviśadrājamandiram","तत्र पौरपुरंध्रीणां विलब्धनयनोत्सवः /
सज्जितोद्वाहसंभारं प्राविशद्राजमन्दिरम्"
Kathasaritsagara,"sokss_9,5.101","viśrāmyati sma tatraitatsa dinaṃ saparicchadaḥ /
devaśaktinṛpodārakṛtācārānurañjitaḥ","विश्राम्यति स्म तत्रैतत्स दिनं सपरिच्छदः /
देवशक्तिनृपोदारकृताचारानुरञ्जितः"
Kathasaritsagara,"sokss_9,5.102","anyedyurdevaśaktistāṃ tasmai madanasundarīm /
sutāṃ rājyaikaśeṣeṇa sarvasvena samaṃ dadau","अन्येद्युर्देवशक्तिस्तां तस्मै मदनसुन्दरीम् /
सुतां राज्यैकशेषेण सर्वस्वेन समं ददौ"
Kathasaritsagara,"sokss_9,5.103","sthitvā ca tatra saptāhaṃ sa rājā nagaraṃ nijam /
āgātkanakavarṣo 'tha navavadhvā samaṃ tayā","स्थित्वा च तत्र सप्ताहं स राजा नगरं निजम् /
आगात्कनकवर्षो ऽथ नववध्वा समं तया"
Kathasaritsagara,"sokss_9,5.104","prāpte kāntāyute tasmiñjagadānandadāyini /
sakaumudīke śaśinīvāsīttatsotsavaṃ puram","प्राप्ते कान्तायुते तस्मिञ्जगदानन्ददायिनि /
सकौमुदीके शशिनीवासीत्तत्सोत्सवं पुरम्"
Kathasaritsagara,"sokss_9,5.105","sātha prāṇādhikā tasya rājño madanasundarī /
āsīdbahvavarodhasyāpyacyutasyeva rukmiṇī","साथ प्राणाधिका तस्य राज्ञो मदनसुन्दरी /
आसीद्बह्ववरोधस्याप्यच्युतस्येव रुक्मिणी"
Kathasaritsagara,"sokss_9,5.106","anyonyavadanāsaktalocanaiḥ smarasāyakaiḥ /
kīlitāviva tau cāstāṃ daṃpatī cārupakṣmabhiḥ","अन्योन्यवदनासक्तलोचनैः स्मरसायकैः /
कीलिताविव तौ चास्तां दंपती चारुपक्ष्मभिः"
Kathasaritsagara,"sokss_9,5.107","ekadā cājagāmātra vikasatkesarāvaliḥ /
dalayanmāninīmānamātaṅgaṃ madhukesarī","एकदा चाजगामात्र विकसत्केसरावलिः /
दलयन्मानिनीमानमातङ्गं मधुकेसरी"
Kathasaritsagara,"sokss_9,5.108","lagnālimālāmaurvīkāḥ puṣpeṣoḥ kusumākaraḥ /
sajjīcakāra cotphullacūtavallīdhanurlatāḥ","लग्नालिमालामौर्वीकाः पुष्पेषोः कुसुमाकरः /
सज्जीचकार चोत्फुल्लचूतवल्लीधनुर्लताः"
Kathasaritsagara,"sokss_9,5.109","vavau copavanānīva cetāṃsyadhvagayoṣitām /
samuddīpitakāmāni kampayanmalayānilaḥ","ववौ चोपवनानीव चेतांस्यध्वगयोषिताम् /
समुद्दीपितकामानि कम्पयन्मलयानिलः"
Kathasaritsagara,"sokss_9,5.110","pūrā nadīnāṃ puṣpāṇi tarūṇāṃ śaśinaḥ kalāḥ /
kṣīṇāni punarāyānti yauvanāni na dehinām","पूरा नदीनां पुष्पाणि तरूणां शशिनः कलाः /
क्षीणानि पुनरायान्ति यौवनानि न देहिनाम्"
Kathasaritsagara,"sokss_9,5.111","bho muktamānakalahā ramadhvaṃ dayitānvitāḥ /
itīva madhurālāpāḥ kokilā jagadur janān","भो मुक्तमानकलहा रमध्वं दयितान्विताः /
इतीव मधुरालापाः कोकिला जगदुर् जनान्"
Kathasaritsagara,"sokss_9,5.112","tatkāle ca madhudyānaṃ vihartuṃ praviveśa saḥ /
rājā kanakavarṣo 'tra sarvair antaḥpuraiḥ saha","तत्काले च मधुद्यानं विहर्तुं प्रविवेश सः /
राजा कनकवर्षो ऽत्र सर्वैर् अन्तःपुरैः सह"
Kathasaritsagara,"sokss_9,5.113","muṣṇañ śriyam aśokānāṃ raktaiḥ parijanāmbaraiḥ /
gītair varāṅganānāṃ ca kokilabhramaradhvanim","मुष्णञ् श्रियम् अशोकानां रक्तैः परिजनाम्बरैः /
गीतैर् वराङ्गनानां च कोकिलभ्रमरध्वनिम्"
Kathasaritsagara,"sokss_9,5.114","devyā madanasundaryā samaṃ tatra sa bhūpatiḥ /
cikrīḍa sāvarodho 'pi kusumāvacayādibhiḥ","देव्या मदनसुन्दर्या समं तत्र स भूपतिः /
चिक्रीड सावरोधो ऽपि कुसुमावचयादिभिः"
Kathasaritsagara,"sokss_9,5.115","vihṛtya cātra suciraṃ snātuṃ godāvarīṃ nṛpaḥ /
avatīrya jalakrīḍāṃ sāntaḥpurajano vyadhāt","विहृत्य चात्र सुचिरं स्नातुं गोदावरीं नृपः /
अवतीर्य जलक्रीडां सान्तःपुरजनो व्यधात्"
Kathasaritsagara,"sokss_9,5.116","mukhaiḥ padmāni nayanair utpalāni payodharaiḥ /
rathāṅganāmnāṃ yugmāni nitambaiḥ pulinasthalīḥ","मुखैः पद्मानि नयनैर् उत्पलानि पयोधरैः /
रथाङ्गनाम्नां युग्मानि नितम्बैः पुलिनस्थलीः"
Kathasaritsagara,"sokss_9,5.117","vijitya tasyāḥ saritaḥ kṣobhayāmāsurāśayam /
tarāṅgadarśitāmarṣabhrūbhaṅgāyāstadaṅganāḥ","विजित्य तस्याः सरितः क्षोभयामासुराशयम् /
तराङ्गदर्शितामर्षभ्रूभङ्गायास्तदङ्गनाः"
Kathasaritsagara,"sokss_9,5.118","ambhovihāravicaladvastravyaktāṅgabhaṅgiṣu /
reme kanakavarṣasya tāsu tasya tadā manaḥ","अम्भोविहारविचलद्वस्त्रव्यक्ताङ्गभङ्गिषु /
रेमे कनकवर्षस्य तासु तस्य तदा मनः"
Kathasaritsagara,"sokss_9,5.119","ekāṃ cātāḍayadrājñīṃ hemakumbhadvayopame /
kucayugme ca visrastavasane karavāriṇā","एकां चाताडयद्राज्ञीं हेमकुम्भद्वयोपमे /
कुचयुग्मे च विस्रस्तवसने करवारिणा"
Kathasaritsagara,"sokss_9,5.120","taddṛṣṭvā sā cukopāsyai serṣyā madanasundarī /
kiyatkṣobhyā nadītyeva sodvegeva jagāda ca","तद्दृष्ट्वा सा चुकोपास्यै सेर्ष्या मदनसुन्दरी /
कियत्क्षोभ्या नदीत्येव सोद्वेगेव जगाद च"
Kathasaritsagara,"sokss_9,5.121","uttīrya cāmbhasaḥ prāyādāttavastrāntarā ruṣā /
priyāparādhaṃ śaṃsantī taṃ sakhībhyaḥ svamandiram","उत्तीर्य चाम्भसः प्रायादात्तवस्त्रान्तरा रुषा /
प्रियापराधं शंसन्ती तं सखीभ्यः स्वमन्दिरम्"
Kathasaritsagara,"sokss_9,5.122","tato jñātāśayastasyā jalakrīḍāṃ vimucya saḥ /
rājā kanakavarṣo 'pi tadvāsagṛham āyayau","ततो ज्ञाताशयस्तस्या जलक्रीडां विमुच्य सः /
राजा कनकवर्षो ऽपि तद्वासगृहम् आययौ"
Kathasaritsagara,"sokss_9,5.123","vāryamāṇo ruṣā tatra pañjarasthaiḥ śukair api /
praviśya sa dadarśāntardevīṃ tāṃ manyupīḍitām","वार्यमाणो रुषा तत्र पञ्जरस्थैः शुकैर् अपि /
प्रविश्य स ददर्शान्तर्देवीं तां मन्युपीडिताम्"
Kathasaritsagara,"sokss_9,5.124","vāmahastatalanyastaviṣaṇṇavadanāmbujām /
svacchamuktāphalanibhaiḥ patadbhir bāṣpabindubhiḥ","वामहस्ततलन्यस्तविषण्णवदनाम्बुजाम् /
स्वच्छमुक्ताफलनिभैः पतद्भिर् बाष्पबिन्दुभिः"
Kathasaritsagara,"sokss_9,5.125","jaï viraho ṇa sahijjaï māṇo [suhā v] parivajjaṇīo te /
viraho hiaa sahijjaï māṇo [evva] parivaḍhḍhaṇīo te","जई विरहो ण सहिज्जई माणो [सुहा व्] परिवज्जणीओ ते /
विरहो हिअअ सहिज्जई माणो [एव्व] परिवढ्ढणीओ ते"
Kathasaritsagara,"sokss_9,5.126","ia jāṇiūṇa ṇiuṇaṃ ciṭṭhasu olambiūṇa ikkadaram /
uhaataadiṇṇapāo majjhaṇiviḍio dhuvaṃ viṇissihasi","इअ जाणिऊण णिउणं चिट्ठसु ओलम्बिऊण इक्कदरम् /
उहअतअदिण्णपाओ मज्झणिविडिओ धुवं विणिस्सिहसि"
Kathasaritsagara,"sokss_9,5.127","itīmaṃ dvipadīkhaṇḍaṃ paṭhantīṃ sāśrugadgadam /
niryaddantāṃśuhāriṇyā girāpabhraṃśamugdhayā","इतीमं द्विपदीखण्डं पठन्तीं साश्रुगद्गदम् /
निर्यद्दन्तांशुहारिण्या गिरापभ्रंशमुग्धया"
Kathasaritsagara,"sokss_9,5.128","vilokya ca tathābhūtāṃ tāṃ kope 'pi manoramām /
upāyayau salajjaś ca sabhayaś ca sa bhūpatiḥ","विलोक्य च तथाभूतां तां कोपे ऽपि मनोरमाम् /
उपाययौ सलज्जश् च सभयश् च स भूपतिः"
Kathasaritsagara,"sokss_9,5.129","parāṅmukhīmathāśliṣya vacobhiḥ prītipeśalaiḥ /
pravṛtto 'bhūtsavinayaistāṃ prasādayituṃ ca saḥ","पराङ्मुखीमथाश्लिष्य वचोभिः प्रीतिपेशलैः /
प्रवृत्तो ऽभूत्सविनयैस्तां प्रसादयितुं च सः"
Kathasaritsagara,"sokss_9,5.130","vakroktisūcitāvadye parivāre papāta ca /
tasyāścaraṇayor nindannātmānamaparādhinam","वक्रोक्तिसूचितावद्ये परिवारे पपात च /
तस्याश्चरणयोर् निन्दन्नात्मानमपराधिनम्"
Kathasaritsagara,"sokss_9,5.131","tatas tanmanyunevāśruvāsriṇā galitena sā /
siñcantī kaṇṭhalagnāsya prasasāda mahīpateḥ","ततस् तन्मन्युनेवाश्रुवास्रिणा गलितेन सा /
सिञ्चन्ती कण्ठलग्नास्य प्रससाद महीपतेः"
Kathasaritsagara,"sokss_9,5.132","athaiṣa hṛṣṭo nītvā taddinaṃ kupitatuṣṭayā /
rājā tayā sahāsevya rataṃ nidrāmagānniśi","अथैष हृष्टो नीत्वा तद्दिनं कुपिततुष्टया /
राजा तया सहासेव्य रतं निद्रामगान्निशि"
Kathasaritsagara,"sokss_9,5.133","supto dadarśa cākasmātsvapne vikṛtayā striyā /
hṛtāmekāvalīṃ kaṇṭhāccūḍāratnaṃ ca mūrdhataḥ","सुप्तो ददर्श चाकस्मात्स्वप्ने विकृतया स्त्रिया /
हृतामेकावलीं कण्ठाच्चूडारत्नं च मूर्धतः"
Kathasaritsagara,"sokss_9,5.134","tato 'py apaśyad vetālaṃ nānāprāṇyaṅgavigraham /
bāhuyuddhe pravṛttaṃ ca taṃ sa bhūmāv apātayat","ततो ऽप्य् अपश्यद् वेतालं नानाप्राण्यङ्गविग्रहम् /
बाहुयुद्धे प्रवृत्तं च तं स भूमाव् अपातयत्"
Kathasaritsagara,"sokss_9,5.135","pṛṣṭhopaviṣṭaś coḍḍīya pakṣiṇeva vihāyasā /
nītvā tena nṛpo 'mbhodhau vetālena sa cikṣipe","पृष्ठोपविष्टश् चोड्डीय पक्षिणेव विहायसा /
नीत्वा तेन नृपो ऽम्भोधौ वेतालेन स चिक्षिपे"
Kathasaritsagara,"sokss_9,5.136","tataḥ kathaṃciduttīrṇaḥ paramekāvalīṃ gale /
cūḍāmaṇiṃ ca taṃ mūrdhni pūrvavatsthitamaikṣata","ततः कथंचिदुत्तीर्णः परमेकावलीं गले /
चूडामणिं च तं मूर्ध्नि पूर्ववत्स्थितमैक्षत"
Kathasaritsagara,"sokss_9,5.137","etaddṛṣṭvā prabuddhaḥ sa prātaḥparicayāgatam /
asya kṣapaṇakaṃ rājā phalaṃ svapnasya pṛṣṭavān","एतद्दृष्ट्वा प्रबुद्धः स प्रातःपरिचयागतम् /
अस्य क्षपणकं राजा फलं स्वप्नस्य पृष्टवान्"
Kathasaritsagara,"sokss_9,5.138","... /
na vācyamapriyaṃ kiṃ tu kathaṃ pṛṣṭo na vacmi ye","... /
न वाच्यमप्रियं किं तु कथं पृष्टो न वच्मि ये"
Kathasaritsagara,"sokss_9,5.139","yā tvayaikāvalī dṛṣṭā hṛtā cūḍāmaṇis tathā /
saiṣa devyā viyogas te putreṇa ca bhaviṣyati","या त्वयैकावली दृष्टा हृता चूडामणिस् तथा /
सैष देव्या वियोगस् ते पुत्रेण च भविष्यति"
Kathasaritsagara,"sokss_9,5.140","prāpte caikāvalīratne yaduttīrṇābdhinā tvayā /
duḥkhānte so 'pi bhāvī te devīputrasamāgamaḥ","प्राप्ते चैकावलीरत्ने यदुत्तीर्णाब्धिना त्वया /
दुःखान्ते सो ऽपि भावी ते देवीपुत्रसमागमः"
Kathasaritsagara,"sokss_9,5.141","iti kṣapaṇakenokte vimṛśya sa nṛpo 'bravīt /
putro me 'dyāpi nāstyeva sa tāvajjāyatāmiti","इति क्षपणकेनोक्ते विमृश्य स नृपो ऽब्रवीत् /
पुत्रो मे ऽद्यापि नास्त्येव स तावज्जायतामिति"
Kathasaritsagara,"sokss_9,5.142","athopayātād aśrauṣīt sa rāmāyaṇapāṭhakāt /
putrārthaṃ vihitakleśaṃ rājā daśarathaṃ nṛpam","अथोपयाताद् अश्रौषीत् स रामायणपाठकात् /
पुत्रार्थं विहितक्लेशं राजा दशरथं नृपम्"
Kathasaritsagara,"sokss_9,5.143","tenodbhūtasutaprāpticintaḥ kṣapaṇake gate /
rājā kanakavarṣastannināya vimanā dinam","तेनोद्भूतसुतप्राप्तिचिन्तः क्षपणके गते /
राजा कनकवर्षस्तन्निनाय विमना दिनम्"
Kathasaritsagara,"sokss_9,5.144","rātrāv akasmāc caikākī vinidraḥ śayanasthitaḥ /
dvāre 'nudghāṭite 'py antaḥ praviṣṭāṃ striyam aikṣata","रात्राव् अकस्माच् चैकाकी विनिद्रः शयनस्थितः /
द्वारे ऽनुद्घाटिते ऽप्य् अन्तः प्रविष्टां स्त्रियम् ऐक्षत"
Kathasaritsagara,"sokss_9,5.145","vinītā saumyarūpā ca sā taṃ sāścaryamutthitam /
kṛtapraṇāmaṃ dattāśīḥ kṣitīśvaram abhāṣata","विनीता सौम्यरूपा च सा तं साश्चर्यमुत्थितम् /
कृतप्रणामं दत्ताशीः क्षितीश्वरम् अभाषत"
Kathasaritsagara,"sokss_9,5.146","putra māṃ viddhi tanayāṃ nāgarājasya vāsukeḥ /
tvatpiturbhaginīṃ jyeṣṭhāṃ nāmnā ratnaprabhāmimām","पुत्र मां विद्धि तनयां नागराजस्य वासुकेः /
त्वत्पितुर्भगिनीं ज्येष्ठां नाम्ना रत्नप्रभामिमाम्"
Kathasaritsagara,"sokss_9,5.147","rakṣārthaṃ te 'ntike śaśvadadṛṣṭā ca vasāmy aham /
adya dṛṣṭvā sacintaṃ tvamātmā te darśito mayā","रक्षार्थं ते ऽन्तिके शश्वददृष्टा च वसाम्य् अहम् /
अद्य दृष्ट्वा सचिन्तं त्वमात्मा ते दर्शितो मया"
Kathasaritsagara,"sokss_9,5.148","na draṣṭumutsahe glāniṃ tava tadbrūhi kāraṇam /
ity uktaḥ sa tayā rājā pitṛṣvasrā jagāda tām","न द्रष्टुमुत्सहे ग्लानिं तव तद्ब्रूहि कारणम् /
इत्य् उक्तः स तया राजा पितृष्वस्रा जगाद ताम्"
Kathasaritsagara,"sokss_9,5.149","dhanyo 'hamamba yasyaivaṃ tvaṃ prasādaṃ karoṣi me /
anirvṛtiṃ ca me viddhi putrāsaṃbhavahetukām","धन्यो ऽहमम्ब यस्यैवं त्वं प्रसादं करोषि मे /
अनिर्वृतिं च मे विद्धि पुत्रासंभवहेतुकाम्"
Kathasaritsagara,"sokss_9,5.150","api rājarṣayo yatra purā daśarathādayaḥ /
svargārtham aicchaṃs tatrāmba kathaṃ necchantu mādṛśāḥ","अपि राजर्षयो यत्र पुरा दशरथादयः /
स्वर्गार्थम् ऐच्छंस् तत्राम्ब कथं नेच्छन्तु मादृशाः"
Kathasaritsagara,"sokss_9,5.151","etatkanakavarṣasya nṛpates tasya sā vacaḥ /
śrutvā ratnaprabhā nāgī bhrātuḥ putram uvāca tam","एतत्कनकवर्षस्य नृपतेस् तस्य सा वचः /
श्रुत्वा रत्नप्रभा नागी भ्रातुः पुत्रम् उवाच तम्"
Kathasaritsagara,"sokss_9,5.152","tarhi putra vadāmyekaṃ yam upāyaṃ kuruṣva tam /
gatvā svāmikumāraṃ tvametadarthaṃ prasādaya","तर्हि पुत्र वदाम्येकं यम् उपायं कुरुष्व तम् /
गत्वा स्वामिकुमारं त्वमेतदर्थं प्रसादय"
Kathasaritsagara,"sokss_9,5.153","kumāradhārāṃ vighnāya patantīṃ mūrdhni duḥsahām /
śarīrāntaḥpraviṣṭāyāḥ prabhavānme sahiṣyase","कुमारधारां विघ्नाय पतन्तीं मूर्ध्नि दुःसहाम् /
शरीरान्तःप्रविष्टायाः प्रभवान्मे सहिष्यसे"
Kathasaritsagara,"sokss_9,5.154","vighnajātaṃ vijityānyadapi prāpsyasi vāñchitam /
ity uktvāntardadhe nāgī rājā hṛṣṭo 'kṣipatkṣapām","विघ्नजातं विजित्यान्यदपि प्राप्स्यसि वाञ्छितम् /
इत्य् उक्त्वान्तर्दधे नागी राजा हृष्टो ऽक्षिपत्क्षपाम्"
Kathasaritsagara,"sokss_9,5.155","prātarmantriṣu vinyasya rājyaṃ putrābhikāṅkṣayā /
yayau svāmikumārasya pādamūlaṃ sa bhūpatiḥ","प्रातर्मन्त्रिषु विन्यस्य राज्यं पुत्राभिकाङ्क्षया /
ययौ स्वामिकुमारस्य पादमूलं स भूपतिः"
Kathasaritsagara,"sokss_9,5.156","tatra tīvraṃ tapaścakre tamārādhayituṃ prabhum /
tayārpitabalo nāgyā śarīrāntaḥpraviṣṭayā","तत्र तीव्रं तपश्चक्रे तमाराधयितुं प्रभुम् /
तयार्पितबलो नाग्या शरीरान्तःप्रविष्टया"
Kathasaritsagara,"sokss_9,5.157","tato 'śaninibhā rājñaḥ patituṃ tasya mūrdhani /
kumāravāridhārā sā pravṛttābhūdanāratam","ततो ऽशनिनिभा राज्ञः पतितुं तस्य मूर्धनि /
कुमारवारिधारा सा प्रवृत्ताभूदनारतम्"
Kathasaritsagara,"sokss_9,5.158","sa ca sehe śarīrāntargatanāgībalena tām /
tatas tasyādhivighnārthaṃ herambaṃ prair ayadguhaḥ","स च सेहे शरीरान्तर्गतनागीबलेन ताम् /
ततस् तस्याधिविघ्नार्थं हेरम्बं प्रैर् अयद्गुहः"
Kathasaritsagara,"sokss_9,5.159","herambaścāsṛjattatra dhārāmadhye mahāviṣam /
tasyājagaramatyugraṃ na sa tenāpyakampata","हेरम्बश्चासृजत्तत्र धारामध्ये महाविषम् /
तस्याजगरमत्युग्रं न स तेनाप्यकम्पत"
Kathasaritsagara,"sokss_9,5.160","tato vināyakaḥ sākṣāddantāghātānuraḥsthale /
etya dātuṃ pravavṛte tasyājayyaḥ surair api","ततो विनायकः साक्षाद्दन्ताघातानुरःस्थले /
एत्य दातुं प्रववृते तस्याजय्यः सुरैर् अपि"
Kathasaritsagara,"sokss_9,5.161","matvā taṃ durjayaṃ devaṃ so 'tha stutibhir arcitum /
rājā kanakavarṣastadviṣahyaivopacakrame","मत्वा तं दुर्जयं देवं सो ऽथ स्तुतिभिर् अर्चितुम् /
राजा कनकवर्षस्तद्विषह्यैवोपचक्रमे"
Kathasaritsagara,"sokss_9,5.162","namaḥ sarvārthasaṃsiddhinidhikumbhopamātmane /
lambodarāya vighneśa vyālālaṃkaraṇāya te","नमः सर्वार्थसंसिद्धिनिधिकुम्भोपमात्मने /
लम्बोदराय विघ्नेश व्यालालंकरणाय ते"
Kathasaritsagara,"sokss_9,5.163","līlotkṣiptakarāghātavidhutāsanapaṅkajam /
brahmāṇam apisotkampaṃ kurvañjaya gajānana","लीलोत्क्षिप्तकराघातविधुतासनपङ्कजम् /
ब्रह्माणम् अपिसोत्कम्पं कुर्वञ्जय गजानन"
Kathasaritsagara,"sokss_9,5.164","surāsuramunīndrāṇām apisanti na siddhayaḥ /
atuṣṭe tvayi lokaikaśaraṇye śaṃkarapriya","सुरासुरमुनीन्द्राणाम् अपिसन्ति न सिद्धयः /
अतुष्टे त्वयि लोकैकशरण्ये शंकरप्रिय"
Kathasaritsagara,"sokss_9,5.165","ghaṭodaraḥ śūrpakarṇo gaṇādhyakṣo madotkaṭaḥ /
pāśahasto 'mbarīṣaś ca jambakastriśikhāyudhaḥ","घटोदरः शूर्पकर्णो गणाध्यक्षो मदोत्कटः /
पाशहस्तो ऽम्बरीषश् च जम्बकस्त्रिशिखायुधः"
Kathasaritsagara,"sokss_9,5.166","evamādyaiḥ stuvanti sma pāpaghnair aṣṭaṣaṣṭibhiḥ /
tatsaṃkhyasthānaniyatair nāmabhistvāṃ surottamāḥ","एवमाद्यैः स्तुवन्ति स्म पापघ्नैर् अष्टषष्टिभिः /
तत्संख्यस्थाननियतैर् नामभिस्त्वां सुरोत्तमाः"
Kathasaritsagara,"sokss_9,5.167","smarataḥ stuvataś ca tvāṃ vinaśyati bhayaṃ prabho /
raṇarājakuladyūtacaurāgniśvāpadādijam","स्मरतः स्तुवतश् च त्वां विनश्यति भयं प्रभो /
रणराजकुलद्यूतचौराग्निश्वापदादिजम्"
Kathasaritsagara,"sokss_9,5.168","iti stutipadair etair anyair bahuvidhaiś ca saḥ /
nṛpaḥ kanakavarṣastaṃ vighneśvaramapūjayat","इति स्तुतिपदैर् एतैर् अन्यैर् बहुविधैश् च सः /
नृपः कनकवर्षस्तं विघ्नेश्वरमपूजयत्"
Kathasaritsagara,"sokss_9,5.169","tuṣṭo 'smi na kariṣyāmi vighnaṃ te putramāpnuhi /
ity uktvāntardadhe tatra rājñas tasya sa vighnajit","तुष्टो ऽस्मि न करिष्यामि विघ्नं ते पुत्रमाप्नुहि /
इत्य् उक्त्वान्तर्दधे तत्र राज्ञस् तस्य स विघ्नजित्"
Kathasaritsagara,"sokss_9,5.170","tataḥ svāmikumārastaṃ taddhārādhāriṇaṃ nṛpam /
uvāca dhīra tuṣṭo 'smi tava yācasva tadvaram","ततः स्वामिकुमारस्तं तद्धाराधारिणं नृपम् /
उवाच धीर तुष्टो ऽस्मि तव याचस्व तद्वरम्"
Kathasaritsagara,"sokss_9,5.171","tac chrutvā sa prahṛṣṭastaṃ devaṃ rājā vyajijñapat /
tvatprasādena me nātha sūnurutpadyatāmiti","तच् छ्रुत्वा स प्रहृष्टस्तं देवं राजा व्यजिज्ञपत् /
त्वत्प्रसादेन मे नाथ सूनुरुत्पद्यतामिति"
Kathasaritsagara,"sokss_9,5.172","evamastu suto bhāvī bhavato madgaṇāṃśajaḥ /
nāmnā hiraṇyavarṣaś ca bhaviṣyati sa bhūpate","एवमस्तु सुतो भावी भवतो मद्गणांशजः /
नाम्ना हिरण्यवर्षश् च भविष्यति स भूपते"
Kathasaritsagara,"sokss_9,5.173","ity uktvā garbhagehāntaḥ praveśāya tamāhvayat /
saviśeṣaprasādepsur nṛpatiṃ barhivāhanaḥ","इत्य् उक्त्वा गर्भगेहान्तः प्रवेशाय तमाह्वयत् /
सविशेषप्रसादेप्सुर् नृपतिं बर्हिवाहनः"
Kathasaritsagara,"sokss_9,5.174","tenādṛśyāsya niragānnāgī dehānnṛpasya sā /
viśanti śāpabhītā hi na kumāragṛhaṃ striyaḥ","तेनादृश्यास्य निरगान्नागी देहान्नृपस्य सा /
विशन्ति शापभीता हि न कुमारगृहं स्त्रियः"
Kathasaritsagara,"sokss_9,5.175","tataḥ kanakavarṣo 'sau svena mānuṣatejasā /
viveśa garbhabhavanaṃ tasya devasya pāvakeḥ","ततः कनकवर्षो ऽसौ स्वेन मानुषतेजसा /
विवेश गर्भभवनं तस्य देवस्य पावकेः"
Kathasaritsagara,"sokss_9,5.176","sa taṃ nāgyanadhiṣṭhānātpūrvatejovinākṛtam /
dṛṣṭvā nṛpaṃ kim etat syād iti devo 'py acintayat","स तं नाग्यनधिष्ठानात्पूर्वतेजोविनाकृतम् /
दृष्ट्वा नृपं किम् एतत् स्याद् इति देवो ऽप्य् अचिन्तयत्"
Kathasaritsagara,"sokss_9,5.177","jñātvā nāgībalavyājanirvyūḍhaviṣamavratam /
praṇidhānāc ca taṃ kruddhaḥ śaśāpa sa nṛpaṃ guhaḥ","ज्ञात्वा नागीबलव्याजनिर्व्यूढविषमव्रतम् /
प्रणिधानाच् च तं क्रुद्धः शशाप स नृपं गुहः"
Kathasaritsagara,"sokss_9,5.178","vyājastvayā kṛto yasmādato jātena sūnunā /
mahādevyā ca durdānta viyogas te bhaviṣyati","व्याजस्त्वया कृतो यस्मादतो जातेन सूनुना /
महादेव्या च दुर्दान्त वियोगस् ते भविष्यति"
Kathasaritsagara,"sokss_9,5.179","nirghātadāruṇaṃ śrutvā śāpametaṃ sa bhūpatiḥ /
sūktaistuṣṭāva taṃ devaṃ mohaṃ muktvā mahākaviḥ","निर्घातदारुणं श्रुत्वा शापमेतं स भूपतिः /
सूक्तैस्तुष्टाव तं देवं मोहं मुक्त्वा महाकविः"
Kathasaritsagara,"sokss_9,5.180","sa subhāṣitatuṣṭo 'tha ṣaṇmukhastam abhāṣata /
rājaṃstuṣṭo 'smi sūktaiste śāpāntaṃ tava vacmi tat","स सुभाषिततुष्टो ऽथ षण्मुखस्तम् अभाषत /
राजंस्तुष्टो ऽस्मि सूक्तैस्ते शापान्तं तव वच्मि तत्"
Kathasaritsagara,"sokss_9,5.181","bhaviṣyatyabdamekaṃ te patnīputraviyuktatā /
mukto 'pamṛtyutritayāttau ca prāpsyasyataḥ param","भविष्यत्यब्दमेकं ते पत्नीपुत्रवियुक्तता /
मुक्तो ऽपमृत्युत्रितयात्तौ च प्राप्स्यस्यतः परम्"
Kathasaritsagara,"sokss_9,5.182","ity uktvā viratālāpe ṣaṇmukhe sa praṇamya tam /
tatprasādasudhātṛpto rājā svapuramāyayau","इत्य् उक्त्वा विरतालापे षण्मुखे स प्रणम्य तम् /
तत्प्रसादसुधातृप्तो राजा स्वपुरमाययौ"
Kathasaritsagara,"sokss_9,5.183","tatra tasyāmṛtasyando jyotsnāyām iva śītagoḥ /
devyāṃ madanasundaryāṃ kramātsūnurajāyata","तत्र तस्यामृतस्यन्दो ज्योत्स्नायाम् इव शीतगोः /
देव्यां मदनसुन्दर्यां क्रमात्सूनुरजायत"
Kathasaritsagara,"sokss_9,5.184","dṛṣṭvā sutamukhaṃ so 'tha rājā rājñī ca sā muhuḥ /
atyānandasamāyukte nāvartetāṃ tadātmani","दृष्ट्वा सुतमुखं सो ऽथ राजा राज्ञी च सा मुहुः /
अत्यानन्दसमायुक्ते नावर्तेतां तदात्मनि"
Kathasaritsagara,"sokss_9,5.185","tatkālaṃ cotsavaṃ cakre vasu varṣan sa bhūpatiḥ /
nijāṃ kanakavarṣākhyāṃ nayan bhuvi yathārthatām","तत्कालं चोत्सवं चक्रे वसु वर्षन् स भूपतिः /
निजां कनकवर्षाख्यां नयन् भुवि यथार्थताम्"
Kathasaritsagara,"sokss_9,5.186","pañcarātre gate ṣaṣṭhyāṃ rajanau jātaveśmani /
kṛte rakṣāvidhau tatra megho 'śaṅkitamāgataḥ","पञ्चरात्रे गते षष्ठ्यां रजनौ जातवेश्मनि /
कृते रक्षाविधौ तत्र मेघो ऽशङ्कितमागतः"
Kathasaritsagara,"sokss_9,5.187","tena vṛddhimavāptena tatrāvavre nabhaḥ kramāt /
śatruṇopekṣiteneva rājyaṃ rājñaḥ pramādinaḥ","तेन वृद्धिमवाप्तेन तत्रावव्रे नभः क्रमात् /
शत्रुणोपेक्षितेनेव राज्यं राज्ञः प्रमादिनः"
Kathasaritsagara,"sokss_9,5.188","madasyeva kṣipandhārā varṣasyonmūlitadrumaḥ /
tato dhāvitumārebhe vātamattamataṅgajaḥ","मदस्येव क्षिपन्धारा वर्षस्योन्मूलितद्रुमः /
ततो धावितुमारेभे वातमत्तमतङ्गजः"
Kathasaritsagara,"sokss_9,5.189","tatkṣaṇaṃ sārgalam apidvāramudghāṭya bhīṣaṇā /
strī kāpi kṣurikāhastā jātaveśma viveśa tat","तत्क्षणं सार्गलम् अपिद्वारमुद्घाट्य भीषणा /
स्त्री कापि क्षुरिकाहस्ता जातवेश्म विवेश तत्"
Kathasaritsagara,"sokss_9,5.190","sā taṃ madanasundaryāḥ stanāsaktamukhaṃ sutam /
hṛtvā devyāḥ pradudrāva saṃmohyaiva paricchadam","सा तं मदनसुन्दर्याः स्तनासक्तमुखं सुतम् /
हृत्वा देव्याः प्रदुद्राव संमोह्यैव परिच्छदम्"
Kathasaritsagara,"sokss_9,5.191","hā hā hṛto me rākṣasyā suta ityatha vihvalā /
krandantī cānvadhāvattāṃ rājñī sā strīṃ tamasyapi","हा हा हृतो मे राक्षस्या सुत इत्यथ विह्वला /
क्रन्दन्ती चान्वधावत्तां राज्ञी सा स्त्रीं तमस्यपि"
Kathasaritsagara,"sokss_9,5.192","sā ca gatvā papāta strī sarasyantaḥ sabālakā /
rājñī cānvapatatsāpi tatraivāpatyatṛṣṇayā","सा च गत्वा पपात स्त्री सरस्यन्तः सबालका /
राज्ञी चान्वपतत्सापि तत्रैवापत्यतृष्णया"
Kathasaritsagara,"sokss_9,5.193","kṣaṇānmegho nivavṛte jagāmāntaṃ ca yāminī /
jātaveśmani cākrandaḥ parivārasya śuśruve","क्षणान्मेघो निववृते जगामान्तं च यामिनी /
जातवेश्मनि चाक्रन्दः परिवारस्य शुश्रुवे"
Kathasaritsagara,"sokss_9,5.194","rājā kanakavarṣo 'tha tac chrutvā jātavāsakam /
etya putrapriyāśūnyaṃ dṛṣṭvā mohaṃ jagāma saḥ","राजा कनकवर्षो ऽथ तच् छ्रुत्वा जातवासकम् /
एत्य पुत्रप्रियाशून्यं दृष्ट्वा मोहं जगाम सः"
Kathasaritsagara,"sokss_9,5.195","samāśvasya ca hā devi hā putraka śiśo iti /
vilapannatha sasmāra śāpaṃ taṃ vatsarāvadhim","समाश्वस्य च हा देवि हा पुत्रक शिशो इति /
विलपन्नथ सस्मार शापं तं वत्सरावधिम्"
Kathasaritsagara,"sokss_9,5.196","bhagavañ śāpasaṃpṛkto mandapuṇyasya me varaḥ /
kathaṃ skanda tvayā dattaḥ saviṣāmṛtasaṃnibhaḥ","भगवञ् शापसंपृक्तो मन्दपुण्यस्य मे वरः /
कथं स्कन्द त्वया दत्तः सविषामृतसंनिभः"
Kathasaritsagara,"sokss_9,5.197","hāhā yugasahasrābhaṃ kathaṃ neṣyāmi vatsaram /
devyā madanasundaryā jīvitādhikayā vinā","हाहा युगसहस्राभं कथं नेष्यामि वत्सरम् /
देव्या मदनसुन्दर्या जीविताधिकया विना"
Kathasaritsagara,"sokss_9,5.198","ityākrandaṃś ca sa jñātavṛttāntair mantribhir nṛpaḥ /
bodhyamāno 'pi na prāpa devyā saha gatāṃ dhṛtim","इत्याक्रन्दंश् च स ज्ञातवृत्तान्तैर् मन्त्रिभिर् नृपः /
बोध्यमानो ऽपि न प्राप देव्या सह गतां धृतिम्"
Kathasaritsagara,"sokss_9,5.199","kramāc ca madanāvegavivaśo nirgataḥ purāt /
viveśa vindhyakāntāramunmanībhūya sa bhraman","क्रमाच् च मदनावेगविवशो निर्गतः पुरात् /
विवेश विन्ध्यकान्तारमुन्मनीभूय स भ्रमन्"
Kathasaritsagara,"sokss_9,5.200","tatra bālamṛgīnetraiḥ priyāyā locanaśriyam /
kabarībhārasaundaryaṃ camarīvālasaṃcayaiḥ","तत्र बालमृगीनेत्रैः प्रियाया लोचनश्रियम् /
कबरीभारसौन्दर्यं चमरीवालसंचयैः"
Kathasaritsagara,"sokss_9,5.201","dṛṣṭaiḥ karikareṇūnāṃ gatair mantharatāṃ gateḥ /
smaratas tasya jajvāla sutarāṃ madanānalaḥ","दृष्टैः करिकरेणूनां गतैर् मन्थरतां गतेः /
स्मरतस् तस्य जज्वाल सुतरां मदनानलः"
Kathasaritsagara,"sokss_9,5.202","bhrāmyaṃstṛṣṇātapaklānto vindhyapādamavāpya saḥ /
pītanirjharapānīyastarumūla upāviśat","भ्राम्यंस्तृष्णातपक्लान्तो विन्ध्यपादमवाप्य सः /
पीतनिर्झरपानीयस्तरुमूल उपाविशत्"
Kathasaritsagara,"sokss_9,5.203","tāvadguhāmukhādvindhyasyāṭṭahāsa ivonnadan /
siṃhaḥ saṭālo nirgatya hantumabhyutpapāta tam","तावद्गुहामुखाद्विन्ध्यस्याट्टहास इवोन्नदन् /
सिंहः सटालो निर्गत्य हन्तुमभ्युत्पपात तम्"
Kathasaritsagara,"sokss_9,5.204","tatkṣaṇaṃ gaganāyātaḥ ko'pi vidyādharo javāt /
nipatyāsiprahāreṇa siṃhaṃ tamakaroddvidhā","तत्क्षणं गगनायातः कोऽपि विद्याधरो जवात् /
निपत्यासिप्रहारेण सिंहं तमकरोद्द्विधा"
Kathasaritsagara,"sokss_9,5.205","samīpam etya cāpṛcchad rājānaṃ taṃ sa khecaraḥ /
rājan kanakavarṣaivaṃ prāpto 'syetāṃ kathaṃ bhuvam","समीपम् एत्य चापृच्छद् राजानं तं स खेचरः /
राजन् कनकवर्षैवं प्राप्तो ऽस्येतां कथं भुवम्"
Kathasaritsagara,"sokss_9,5.206","tac chrutvā saṃsmṛtiṃ labdhā sa rājā pratyuvāca tam /
virahānalavikṣiptaṃ kutastvaṃ vetsi māmiti","तच् छ्रुत्वा संस्मृतिं लब्धा स राजा प्रत्युवाच तम् /
विरहानलविक्षिप्तं कुतस्त्वं वेत्सि मामिति"
Kathasaritsagara,"sokss_9,5.207","tato vidyādharo 'vādīdahaṃ pravrājako bhavan /
mānuṣo bandhumittrākhyas tvatpure nyavasaṃ purā","ततो विद्याधरो ऽवादीदहं प्रव्राजको भवन् /
मानुषो बन्धुमित्त्राख्यस् त्वत्पुरे न्यवसं पुरा"
Kathasaritsagara,"sokss_9,5.208","sevayā prārthitenātra tvayā sāhāyake kṛte /
vidyādharatvaṃ prāpto 'smi vīravetālasādhanāt","सेवया प्रार्थितेनात्र त्वया साहायके कृते /
विद्याधरत्वं प्राप्तो ऽस्मि वीरवेतालसाधनात्"
Kathasaritsagara,"sokss_9,5.209","tena tvaṃ pratyabhijñāya kartuṃ te pratyupakriyām /
tvajjighāṃsurayaṃ dṛṣṭvā siṃho vyapadito mayā","तेन त्वं प्रत्यभिज्ञाय कर्तुं ते प्रत्युपक्रियाम् /
त्वज्जिघांसुरयं दृष्ट्वा सिंहो व्यपदितो मया"
Kathasaritsagara,"sokss_9,5.210","nāmnā bandhuprabhaścādya saṃvṛtto 'smīti vādinam /
rājā kanakavarṣastaṃ jātaprītirabhāṣata","नाम्ना बन्धुप्रभश्चाद्य संवृत्तो ऽस्मीति वादिनम् /
राजा कनकवर्षस्तं जातप्रीतिरभाषत"
Kathasaritsagara,"sokss_9,5.211","hanta smarāmi sā ceha maittrī nirvāhitā tvayā /
tadbrūhi me kadā bhāvī bhāryāputrasamāgamaḥ","हन्त स्मरामि सा चेह मैत्त्री निर्वाहिता त्वया /
तद्ब्रूहि मे कदा भावी भार्यापुत्रसमागमः"
Kathasaritsagara,"sokss_9,5.212","iti tasya vacaḥ śrutvā buddhvā vidyāprabhāvataḥ /
vidyādharo 'bravīdbandhuprabhastaṃ sa mahībhṛtam","इति तस्य वचः श्रुत्वा बुद्ध्वा विद्याप्रभावतः /
विद्याधरो ऽब्रवीद्बन्धुप्रभस्तं स महीभृतम्"
Kathasaritsagara,"sokss_9,5.213","dṛṣṭayā vindhyavāsinyā patnīputrau tvamāpsyasi /
tattatra gaccha siddhyai tvaṃ svalokaṃ ca vrajāmy aham","दृष्टया विन्ध्यवासिन्या पत्नीपुत्रौ त्वमाप्स्यसि /
तत्तत्र गच्छ सिद्ध्यै त्वं स्वलोकं च व्रजाम्य् अहम्"
Kathasaritsagara,"sokss_9,5.214","ity uktvā khaṃ gate tasminrājā labdhadhṛtiḥ śanaiḥ /
prāyātkanakavarṣo 'sau draṣṭuṃ tāṃ vindhyavāsinīm","इत्य् उक्त्वा खं गते तस्मिन्राजा लब्धधृतिः शनैः /
प्रायात्कनकवर्षो ऽसौ द्रष्टुं तां विन्ध्यवासिनीम्"
Kathasaritsagara,"sokss_9,5.215","gacchantam abhyadhāvat taṃ nṛpaṃ vanyo mahān pathi /
adhūtamastako mattaḥ prasāritakaraḥ karī","गच्छन्तम् अभ्यधावत् तं नृपं वन्यो महान् पथि /
अधूतमस्तको मत्तः प्रसारितकरः करी"
Kathasaritsagara,"sokss_9,5.216","taṃ dṛṣṭvā śvabhramārgeṇa sa rājāpāsarat tathā /
yathānudhāvansa gajo vipede śvabhrapātataḥ","तं दृष्ट्वा श्वभ्रमार्गेण स राजापासरत् तथा /
यथानुधावन्स गजो विपेदे श्वभ्रपाततः"
Kathasaritsagara,"sokss_9,5.217","tataḥ so 'dhvaśramāyāsaklānto rājā vrajan kramāt /
uddaṇḍapuṇḍarīkāḍhyaṃ prāpad ekaṃ mahatsaraḥ","ततः सो ऽध्वश्रमायासक्लान्तो राजा व्रजन् क्रमात् /
उद्दण्डपुण्डरीकाढ्यं प्रापद् एकं महत्सरः"
Kathasaritsagara,"sokss_9,5.218","tatra snātvā ca pītvā ca jalaṃ jagdhamṛṇālakaḥ /
viśrāntaḥ pādapatale kṣaṇaṃ jahre sa nidrayā","तत्र स्नात्वा च पीत्वा च जलं जग्धमृणालकः /
विश्रान्तः पादपतले क्षणं जह्रे स निद्रया"
Kathasaritsagara,"sokss_9,5.219","tāvac ca tena mṛgayānivṛttāḥ śabarāḥ pathā /
āgatā dadṛśuḥ suptaṃ taṃ rājānaṃ sulakṣaṇam","तावच् च तेन मृगयानिवृत्ताः शबराः पथा /
आगता ददृशुः सुप्तं तं राजानं सुलक्षणम्"
Kathasaritsagara,"sokss_9,5.220","te ca devyupahārāryaṃ baddhvā ninyustadaiva tam /
svasya muktāphalākhyasya pārśvaṃ śabarabhūbhṛtaḥ","ते च देव्युपहारार्यं बद्ध्वा निन्युस्तदैव तम् /
स्वस्य मुक्ताफलाख्यस्य पार्श्वं शबरभूभृतः"
Kathasaritsagara,"sokss_9,5.221","so 'pyenaṃ śabarādhīśaḥ praśastaṃ vīkṣya nītavān /
ketanaṃ vindhyavāsinyāḥ paśūkartuṃ narādhipam","सो ऽप्येनं शबराधीशः प्रशस्तं वीक्ष्य नीतवान् /
केतनं विन्ध्यवासिन्याः पशूकर्तुं नराधिपम्"
Kathasaritsagara,"sokss_9,5.222","dṛṣṭvaiva ca sa devīṃ tāṃ praṇamaṃstadanugrahāt /
rājā skandaprasādācca babhūva srastabandhanaḥ","दृष्ट्वैव च स देवीं तां प्रणमंस्तदनुग्रहात् /
राजा स्कन्दप्रसादाच्च बभूव स्रस्तबन्धनः"
Kathasaritsagara,"sokss_9,5.223","tadālokyādbhutaṃ matvā tasya taṃ devyanugraham /
mumoca taṃ sa rājānaṃ śabarādhipatirvadhāt","तदालोक्याद्भुतं मत्वा तस्य तं देव्यनुग्रहम् /
मुमोच तं स राजानं शबराधिपतिर्वधात्"
Kathasaritsagara,"sokss_9,5.224","evaṃ kanakavarṣasya tṛtīyādapamṛtyutaḥ /
atikrāntasya tasyābhūtpūrṇaṃ tacchāpavatsaram","एवं कनकवर्षस्य तृतीयादपमृत्युतः /
अतिक्रान्तस्य तस्याभूत्पूर्णं तच्छापवत्सरम्"
Kathasaritsagara,"sokss_9,5.225","tāvac ca tasya sā nāgī rājño madanasundarīm /
devīṃ saputrām ādāya tatraivāgāt pitṛṣvasā","तावच् च तस्य सा नागी राज्ञो मदनसुन्दरीम् /
देवीं सपुत्राम् आदाय तत्रैवागात् पितृष्वसा"
Kathasaritsagara,"sokss_9,5.226","jagāda taṃ ca bho rājañ jñātakaumāraśāpayā /
etau te rakṣitau yuktvā nītvā svabhavanaṃ mayā","जगाद तं च भो राजञ् ज्ञातकौमारशापया /
एतौ ते रक्षितौ युक्त्वा नीत्वा स्वभवनं मया"
Kathasaritsagara,"sokss_9,5.227","tasmāt kanakavarṣa svau gṛhāṇaitau priyāsutau /
bhuṅkṣvedaṃ pṛthivīrājyaṃ kṣīṇaśāpo 'dhunā hy asi","तस्मात् कनकवर्ष स्वौ गृहाणैतौ प्रियासुतौ /
भुङ्क्ष्वेदं पृथिवीराज्यं क्षीणशापो ऽधुना ह्य् असि"
Kathasaritsagara,"sokss_9,5.228","ity uktvā praṇataṃ sā taṃ nṛpaṃ nāgī tirodadhe /
nṛpo 'pi svapnam iva tanmene bhāryāsutāgamam","इत्य् उक्त्वा प्रणतं सा तं नृपं नागी तिरोदधे /
नृपो ऽपि स्वप्नम् इव तन्मेने भार्यासुतागमम्"
Kathasaritsagara,"sokss_9,5.229","tato 'sya rājño rājñyāś ca cirād āśliṣṭayor mithaḥ /
agaladvirahakleśo harṣabāṣpāmbubhiḥ saha","ततो ऽस्य राज्ञो राज्ञ्याश् च चिराद् आश्लिष्टयोर् मिथः /
अगलद्विरहक्लेशो हर्षबाष्पाम्बुभिः सह"
Kathasaritsagara,"sokss_9,5.230","tataḥ kanakavarṣaṃ taṃ buddhvā pṛthvīpatiṃ prabhum /
muktāphalo 'patattasya śabarendraḥ sa pādayoḥ","ततः कनकवर्षं तं बुद्ध्वा पृथ्वीपतिं प्रभुम् /
मुक्ताफलो ऽपतत्तस्य शबरेन्द्रः स पादयोः"
Kathasaritsagara,"sokss_9,5.231","kṣamayitvā ca pallīṃ svāṃ praveśya ca nijocitaiḥ /
taistaiḥ sasutadāraṃ tam upacārair upācarat","क्षमयित्वा च पल्लीं स्वां प्रवेश्य च निजोचितैः /
तैस्तैः ससुतदारं तम् उपचारैर् उपाचरत्"
Kathasaritsagara,"sokss_9,5.232","so 'tha tatra sthito rājā dūtair ānāyayannṛpam /
śvaśuraṃ devaśaktiṃ taṃ svasainyaṃ ca nijātpurāt","सो ऽथ तत्र स्थितो राजा दूतैर् आनाययन्नृपम् /
श्वशुरं देवशक्तिं तं स्वसैन्यं च निजात्पुरात्"
Kathasaritsagara,"sokss_9,5.233","athāsthitakareṇukā madanasundarī tāṃ priyāṃ
sutaṃ ca śarajanmanoditahiraṇyavarṣābhidham /
vidhāya puratas tataḥ śvaśuraveśmavāsāditaś
cacāla sa tadanvitaḥ kanakavarṣapṛthvīpatiḥ","अथास्थितकरेणुका मदनसुन्दरी तां प्रियां
सुतं च शरजन्मनोदितहिरण्यवर्षाभिधम् /
विधाय पुरतस् ततः श्वशुरवेश्मवासादितश्
चचाल स तदन्वितः कनकवर्षपृथ्वीपतिः"
Kathasaritsagara,"sokss_9,5.234","avāpa ca sa vāsaraiḥ katipayair gṛhaṃ śvāśuraṃ
vidarbhaviṣayāśritaṃ tadatha kuṇḍinākhyaṃ puram /
samṛddhimati tatra ca śvaśurasatkṛtaḥ kānicid
dinānyabhajata sthitiṃ tanayadārasenāyutaḥ","अवाप च स वासरैः कतिपयैर् गृहं श्वाशुरं
विदर्भविषयाश्रितं तदथ कुण्डिनाख्यं पुरम् /
समृद्धिमति तत्र च श्वशुरसत्कृतः कानिचिद्
दिनान्यभजत स्थितिं तनयदारसेनायुतः"
Kathasaritsagara,"sokss_9,5.235","prasthāya tataś ca śanaiḥ kanakapuraṃ prāptavānnijaṃ nagaram /
pauravadhūjananayanaiścirotsukaiḥ pīyamāna iva","प्रस्थाय ततश् च शनैः कनकपुरं प्राप्तवान्निजं नगरम् /
पौरवधूजननयनैश्चिरोत्सुकैः पीयमान इव"
Kathasaritsagara,"sokss_9,5.236","aviśac ca rājadhānīṃ sutasahito madanasundarīyuktaḥ /
utsava iva vigrahavān pramodaśobhānvitaḥ sa nṛpaḥ","अविशच् च राजधानीं सुतसहितो मदनसुन्दरीयुक्तः /
उत्सव इव विग्रहवान् प्रमोदशोभान्वितः स नृपः"
Kathasaritsagara,"sokss_9,5.237","abhiṣicya baddhapaṭṭāṃ tatra ca tāṃ madanasundarīmakarot /
sarvāntaḥpuramukhyāmabhyudaye mānitaprakṛtiḥ","अभिषिच्य बद्धपट्टां तत्र च तां मदनसुन्दरीमकरोत् /
सर्वान्तःपुरमुख्यामभ्युदये मानितप्रकृतिः"
Kathasaritsagara,"sokss_9,5.238","devyā tayā saha sutena ca tena baddhanityotsavaḥ punar adṛṣṭaviyogaduḥkhaḥ /
niṣkaṇṭakaṃ kanakavarṣanareśvaro 'tha bhūmaṇḍalaṃ sacaturantamidaṃ śaśāsa","देव्या तया सह सुतेन च तेन बद्धनित्योत्सवः पुनर् अदृष्टवियोगदुःखः /
निष्कण्टकं कनकवर्षनरेश्वरो ऽथ भूमण्डलं सचतुरन्तमिदं शशास"
Kathasaritsagara,"sokss_9,5.239","iti gomukhataḥ svamantrimukhyād
rucirāṃ tatra kathāmimāṃ niśamya /
naravāhanadattarājaputraḥ
sadalaṃkāravatīyutastutoṣa","इति गोमुखतः स्वमन्त्रिमुख्याद्
रुचिरां तत्र कथामिमां निशम्य /
नरवाहनदत्तराजपुत्रः
सदलंकारवतीयुतस्तुतोष"
Kathasaritsagara,"sokss_9,6.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake pañcamas taraṅgaḥ /

ṣaṣṭhas taraṅgaḥ /

tataḥ sa gomukhākhyātakathātuṣṭaḥ priyāsakhaḥ /
dṛṣṭvā sakopavikṛtiṃ marubhūtiṃ tadīrṣyayā","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके पञ्चमस् तरङ्गः /

षष्ठस् तरङ्गः /

ततः स गोमुखाख्यातकथातुष्टः प्रियासखः /
दृष्ट्वा सकोपविकृतिं मरुभूतिं तदीर्ष्यया"
Kathasaritsagara,"sokss_9,6.2","naravāhanadattas taṃ nijagādānurañjayan /
marubhūte tvam apy ekāṃ kiṃ nākhyāsi kathām iti","नरवाहनदत्तस् तं निजगादानुरञ्जयन् /
मरुभूते त्वम् अप्य् एकां किं नाख्यासि कथाम् इति"
Kathasaritsagara,"sokss_9,6.3","tataḥ sa bāḍhamākhyāmīty uktvā tuṣṭena cetasā /
samākhyātuṃ kathāmetāṃ marubhūtiḥ pracakrame","ततः स बाढमाख्यामीत्य् उक्त्वा तुष्टेन चेतसा /
समाख्यातुं कथामेतां मरुभूतिः प्रचक्रमे"
Kathasaritsagara,"sokss_9,6.4","candrasvāmītyabhūtpūrvaṃ rājñaḥ kamalavarmaṇaḥ /
nagare deva kamalapurākhye brahmaṇottamaḥ","चन्द्रस्वामीत्यभूत्पूर्वं राज्ञः कमलवर्मणः /
नगरे देव कमलपुराख्ये ब्रह्मणोत्तमः"
Kathasaritsagara,"sokss_9,6.5","tasya lakṣmīsarasvatyostṛtīyā vinayojjvalā /
bhāryā devamatir nāma samānā sumaterabhūt","तस्य लक्ष्मीसरस्वत्योस्तृतीया विनयोज्ज्वला /
भार्या देवमतिर् नाम समाना सुमतेरभूत्"
Kathasaritsagara,"sokss_9,6.6","tasyāṃ tasya ca viprasya patnyāṃ jajñe sulakṣaṇaḥ /
putraḥ sa yasya jātasya vāgevamudagāddivaḥ","तस्यां तस्य च विप्रस्य पत्न्यां जज्ञे सुलक्षणः /
पुत्रः स यस्य जातस्य वागेवमुदगाद्दिवः"
Kathasaritsagara,"sokss_9,6.7","candrasvāmīnmahīpālo nāmnā kāryaḥ sutastvayā /
rājā bhūtvā ciraṃ yasmātpālayiṣyatyayaṃ mahīm","चन्द्रस्वामीन्महीपालो नाम्ना कार्यः सुतस्त्वया /
राजा भूत्वा चिरं यस्मात्पालयिष्यत्ययं महीम्"
Kathasaritsagara,"sokss_9,6.8","etaddivyaṃ vacaḥ śrutvā sa mahīpālam eva tam /
candrasvāmisutaṃ nāmna cakāra racitotsavaḥ","एतद्दिव्यं वचः श्रुत्वा स महीपालम् एव तम् /
चन्द्रस्वामिसुतं नाम्न चकार रचितोत्सवः"
Kathasaritsagara,"sokss_9,6.9","kramāc ca sa mahīpālo vivṛddho grāhito 'bhavat /
śastrāstravedaṃ vidyāsu samaṃ sarvāsu śikṣitaḥ","क्रमाच् च स महीपालो विवृद्धो ग्राहितो ऽभवत् /
शस्त्रास्त्रवेदं विद्यासु समं सर्वासु शिक्षितः"
Kathasaritsagara,"sokss_9,6.10","tāvac ca suṣuve tasya sā candrasvāminaḥ punaḥ /
bhāryā devamatiḥ kanyāṃ sarvāvayavasundarīm","तावच् च सुषुवे तस्य सा चन्द्रस्वामिनः पुनः /
भार्या देवमतिः कन्यां सर्वावयवसुन्दरीम्"
Kathasaritsagara,"sokss_9,6.11","sā ca candravatī nāma mahīpālaḥ sa ca kramāt /
bhrātarau vavṛdhāte tau svapitus tasya veśmani","सा च चन्द्रवती नाम महीपालः स च क्रमात् /
भ्रातरौ ववृधाते तौ स्वपितुस् तस्य वेश्मनि"
Kathasaritsagara,"sokss_9,6.12","athāvṛṣṭikṛtas tatra deśe durbhikṣaviplavaḥ /
udapadyata dagdheṣu sasyeṣu raviraśmibhiḥ","अथावृष्टिकृतस् तत्र देशे दुर्भिक्षविप्लवः /
उदपद्यत दग्धेषु सस्येषु रविरश्मिभिः"
Kathasaritsagara,"sokss_9,6.13","taddoṣeṇa ca rājātra prārebhe taskarāyitum /
adharmeṇa prajābhyo 'rthamākarṣanmuktasatpathaḥ","तद्दोषेण च राजात्र प्रारेभे तस्करायितुम् /
अधर्मेण प्रजाभ्यो ऽर्थमाकर्षन्मुक्तसत्पथः"
Kathasaritsagara,"sokss_9,6.14","tato 'vasīd atyatyarthaṃ deśe tasminn uvāca sā /
bhāryā devamatir vipraṃ candrasvāminam atra tam","ततो ऽवसीद् अत्यत्यर्थं देशे तस्मिन्न् उवाच सा /
भार्या देवमतिर् विप्रं चन्द्रस्वामिनम् अत्र तम्"
Kathasaritsagara,"sokss_9,6.15","āgaccha matpitṛgṛhaṃ vrajāmo nagarāditaḥ /
ete hy apatye naśyetāmāvayor iha jātucit","आगच्छ मत्पितृगृहं व्रजामो नगरादितः /
एते ह्य् अपत्ये नश्येतामावयोर् इह जातुचित्"
Kathasaritsagara,"sokss_9,6.16","tac chrutvā tāṃ sa vakti sma candrasvāmī svagehinīm /
maivaṃ pāpaṃ mahadgehāddurbhikṣe hi palāyanam","तच् छ्रुत्वा तां स वक्ति स्म चन्द्रस्वामी स्वगेहिनीम् /
मैवं पापं महद्गेहाद्दुर्भिक्षे हि पलायनम्"
Kathasaritsagara,"sokss_9,6.17","tadahaṃ bālakāvetau nītvā tatpitṛveśmani /
sthāpayāmi tvamāsveha śīghraṃ caiṣyāmyahaṃ punaḥ","तदहं बालकावेतौ नीत्वा तत्पितृवेश्मनि /
स्थापयामि त्वमास्वेह शीघ्रं चैष्याम्यहं पुनः"
Kathasaritsagara,"sokss_9,6.18","ity uktvā sthāpayitvā tāṃ tathety uktavatīṃ gṛhe /
bhāryāṃ ca candrasvāmī tau gṛhītvā dārakau nijau","इत्य् उक्त्वा स्थापयित्वा तां तथेत्य् उक्तवतीं गृहे /
भार्यां च चन्द्रस्वामी तौ गृहीत्वा दारकौ निजौ"
Kathasaritsagara,"sokss_9,6.19","mahīpālaṃ ca taṃ tāṃ ca kanyāṃ candravatīmubhau /
tataḥ pratasthe nagarātpatnīṃ pitṛgṛhaṃ prati","महीपालं च तं तां च कन्यां चन्द्रवतीमुभौ /
ततः प्रतस्थे नगरात्पत्नीं पितृगृहं प्रति"
Kathasaritsagara,"sokss_9,6.20","gacchan kramāt tricaturair dinaiḥ prāpa mahāṭavīm /
arkāṃśutaptasikatāṃ viśuṣkaviraladrumām","गच्छन् क्रमात् त्रिचतुरैर् दिनैः प्राप महाटवीम् /
अर्कांशुतप्तसिकतां विशुष्कविरलद्रुमाम्"
Kathasaritsagara,"sokss_9,6.21","tasyāṃ tṛṣābhibhūtau tau sthāpayitvā sa dārakau /
candrasvāmī yayau dūramanveṣṭuṃ vāri tatkṛte","तस्यां तृषाभिभूतौ तौ स्थापयित्वा स दारकौ /
चन्द्रस्वामी ययौ दूरमन्वेष्टुं वारि तत्कृते"
Kathasaritsagara,"sokss_9,6.22","tatra tasyāyayāvagre sānugaḥ śabarādhipaḥ /
akasmātsiṃhadaṃṣṭrākhyaḥ kāryāya prasthitaḥ kva cit","तत्र तस्याययावग्रे सानुगः शबराधिपः /
अकस्मात्सिंहदंष्ट्राख्यः कार्याय प्रस्थितः क्व चित्"
Kathasaritsagara,"sokss_9,6.23","sa taṃ dṛṣṭvānna pṛṣṭvā ca buddhvā bhillo jalārthinam /
saṃjñāṃ kṛtvābravīdbhṛtyānnītvāmbhaḥ prāpyatāmayam","स तं दृष्ट्वान्न पृष्ट्वा च बुद्ध्वा भिल्लो जलार्थिनम् /
संज्ञां कृत्वाब्रवीद्भृत्यान्नीत्वाम्भः प्राप्यतामयम्"
Kathasaritsagara,"sokss_9,6.24","tac chrutvā tasya bhṛtyāste dvitrā labdhāśayā ṛjum /
te candrasvāminaṃ pallīṃ nītvā baddhamakurvata","तच् छ्रुत्वा तस्य भृत्यास्ते द्वित्रा लब्धाशया ऋजुम् /
ते चन्द्रस्वामिनं पल्लीं नीत्वा बद्धमकुर्वत"
Kathasaritsagara,"sokss_9,6.25","naropahārāyātmānaṃ tebhyo buddhvā sa saṃyatam /
candrasvāmī śuśoca svau dārakāvaṭavīgatau","नरोपहारायात्मानं तेभ्यो बुद्ध्वा स संयतम् /
चन्द्रस्वामी शुशोच स्वौ दारकावटवीगतौ"
Kathasaritsagara,"sokss_9,6.26","hā mahīpāla hā vatse candravatyapade katham /
mayāraṇye yuvāṃ tyaktvā siṃhavyaghrāmiṣīkṛtau","हा महीपाल हा वत्से चन्द्रवत्यपदे कथम् /
मयारण्ये युवां त्यक्त्वा सिंहव्यघ्रामिषीकृतौ"
Kathasaritsagara,"sokss_9,6.27","ātmā ca ghātitaścaurair na cāsti śaraṇaṃ mama /
ityākrandansa vipro 'rkaṃ vyomnyapaśyadasaṃmadāt","आत्मा च घातितश्चौरैर् न चास्ति शरणं मम /
इत्याक्रन्दन्स विप्रो ऽर्कं व्योम्न्यपश्यदसंमदात्"
Kathasaritsagara,"sokss_9,6.28","hanta mohaṃ vihāyaitaṃ svaṃ prabhuṃ śaraṇaṃ śraye /
ityālocya dvijaḥ sūryaṃ sa stotum upacakrame","हन्त मोहं विहायैतं स्वं प्रभुं शरणं श्रये /
इत्यालोच्य द्विजः सूर्यं स स्तोतुम् उपचक्रमे"
Kathasaritsagara,"sokss_9,6.29","tubhyaṃ paraparākāśaśāyine jyotiṣe vibho /
ābhyantaraṃ ca bāhyaṃ ca tamaḥ praṇudate namaḥ","तुभ्यं परपराकाशशायिने ज्योतिषे विभो /
आभ्यन्तरं च बाह्यं च तमः प्रणुदते नमः"
Kathasaritsagara,"sokss_9,6.30","tvaṃ viṣṇustrijagadvyāpī tvaṃ śivaḥ śreyasāṃ nidhiḥ /
suptaṃ viceṣṭayanviśvaṃ paramastvaṃ prajāpatiḥ","त्वं विष्णुस्त्रिजगद्व्यापी त्वं शिवः श्रेयसां निधिः /
सुप्तं विचेष्टयन्विश्वं परमस्त्वं प्रजापतिः"
Kathasaritsagara,"sokss_9,6.31","aprakāśau prakāśetāmetāsvityagnicandrayoḥ /
nyastātmatejā dayayevāntardhiṃ yāsi yāminīm","अप्रकाशौ प्रकाशेतामेतास्वित्यग्निचन्द्रयोः /
न्यस्तात्मतेजा दययेवान्तर्धिं यासि यामिनीम्"
Kathasaritsagara,"sokss_9,6.32","vidravanty api rakṣāṃsi prabhavanti na dasyavaḥ /
pramodante ca guṇino bhāsvannabhyudite tvayi","विद्रवन्त्य् अपि रक्षांसि प्रभवन्ति न दस्यवः /
प्रमोदन्ते च गुणिनो भास्वन्नभ्युदिते त्वयि"
Kathasaritsagara,"sokss_9,6.33","tadrakṣa śaraṇāpannaṃ trailokyaikapradīpa mām /
idaṃ duḥkhāndhakāraṃ me vidāraya dayāṃ kuru","तद्रक्ष शरणापन्नं त्रैलोक्यैकप्रदीप माम् /
इदं दुःखान्धकारं मे विदारय दयां कुरु"
Kathasaritsagara,"sokss_9,6.34","ityādibhistadā vākyair bhaktyā stutavato ravim /
candrasvāmidvijasyāsya gaganāduccacāra vāk","इत्यादिभिस्तदा वाक्यैर् भक्त्या स्तुतवतो रविम् /
चन्द्रस्वामिद्विजस्यास्य गगनादुच्चचार वाक्"
Kathasaritsagara,"sokss_9,6.35","tuṣṭo 'smi candrasvāmiṃs te na tvaṃ vadhamavāpsyasi /
matprasādāc ca putrādisaṃgamas te bhaviṣyati","तुष्टो ऽस्मि चन्द्रस्वामिंस् ते न त्वं वधमवाप्स्यसि /
मत्प्रसादाच् च पुत्रादिसंगमस् ते भविष्यति"
Kathasaritsagara,"sokss_9,6.36","ity ukto divyayā vācā jātasthas tatra tasthivān /
candrasvāmī sa śabaropāhṛtasnānabhojanaḥ","इत्य् उक्तो दिव्यया वाचा जातस्थस् तत्र तस्थिवान् /
चन्द्रस्वामी स शबरोपाहृतस्नानभोजनः"
Kathasaritsagara,"sokss_9,6.37","tāvac ca taṃ mahīpālaṃ svasrā yuktamaraṇyagam /
pitary anāyaty ākrandavidhuraṃ śaṅkitāśubham","तावच् च तं महीपालं स्वस्रा युक्तमरण्यगम् /
पितर्य् अनायत्य् आक्रन्दविधुरं शङ्किताशुभम्"
Kathasaritsagara,"sokss_9,6.38","dadarśa tena mārgeṇa sārthavāhaḥ samāgataḥ /
mahānsārthadharo nāma vṛttāntaṃ pṛcchati sma ca","ददर्श तेन मार्गेण सार्थवाहः समागतः /
महान्सार्थधरो नाम वृत्तान्तं पृच्छति स्म च"
Kathasaritsagara,"sokss_9,6.39","sa tamāśvāsya kṛpayā śiśuṃ dṛṣṭvā sulakṣaṇam /
sārthavāho nināya svaṃ deśaṃ svasṛsakhaṃ tataḥ","स तमाश्वास्य कृपया शिशुं दृष्ट्वा सुलक्षणम् /
सार्थवाहो निनाय स्वं देशं स्वसृसखं ततः"
Kathasaritsagara,"sokss_9,6.40","tatrāsītsa mahīpālo bālye 'py agnikriyārataḥ /
sadane tasya vaṇijaḥ putrasnehena paśyataḥ","तत्रासीत्स महीपालो बाल्ये ऽप्य् अग्निक्रियारतः /
सदने तस्य वणिजः पुत्रस्नेहेन पश्यतः"
Kathasaritsagara,"sokss_9,6.41","ekadā nṛpatermantrī tārāpuranivāsinaḥ /
tārādharmābhidhānasya kāryāttenāgataḥ pathā","एकदा नृपतेर्मन्त्री तारापुरनिवासिनः /
ताराधर्माभिधानस्य कार्यात्तेनागतः पथा"
Kathasaritsagara,"sokss_9,6.42","viveśa sārthavāhasya tasya mittraṃ dvijottamaḥ /
gṛhān anantasvāmīti sahastyaśvapadātikaḥ","विवेश सार्थवाहस्य तस्य मित्त्रं द्विजोत्तमः /
गृहान् अनन्तस्वामीति सहस्त्यश्वपदातिकः"
Kathasaritsagara,"sokss_9,6.43","sa viśrānto 'tra taṃ dṛṣṭvā mahīpālaṃ śubhākṛtim /
japāgnikāryādirataṃ vṛttāntaṃ paripṛcchya ca","स विश्रान्तो ऽत्र तं दृष्ट्वा महीपालं शुभाकृतिम् /
जपाग्निकार्यादिरतं वृत्तान्तं परिपृच्छ्य च"
Kathasaritsagara,"sokss_9,6.44","anapatyo viditvā ca savarṇaṃ sārthavāhataḥ /
tasmādyayāce 'patyārthī mantrī tadbhaginīṃ ca tām","अनपत्यो विदित्वा च सवर्णं सार्थवाहतः /
तस्माद्ययाचे ऽपत्यार्थी मन्त्री तद्भगिनीं च ताम्"
Kathasaritsagara,"sokss_9,6.45","tatas tau tena vaiśyena dattāvādāya dārakau /
sārthavāhena so 'nantasvāmī tārāpuraṃ yayau","ततस् तौ तेन वैश्येन दत्तावादाय दारकौ /
सार्थवाहेन सो ऽनन्तस्वामी तारापुरं ययौ"
Kathasaritsagara,"sokss_9,6.46","tatra putrīkṛtastena mahīpālaḥ sa mantriṇā /
tasthau tadbhavane 'py asya vidyāvipulasaṃpadi","तत्र पुत्रीकृतस्तेन महीपालः स मन्त्रिणा /
तस्थौ तद्भवने ऽप्य् अस्य विद्याविपुलसंपदि"
Kathasaritsagara,"sokss_9,6.47","atrāntare ca baddhaṃ taṃ candrasvāminametya saḥ /
bhillādhipaḥ siṃhadaṃṣṭraḥ pallyāṃ tasyām abhāṣata","अत्रान्तरे च बद्धं तं चन्द्रस्वामिनमेत्य सः /
भिल्लाधिपः सिंहदंष्ट्रः पल्ल्यां तस्याम् अभाषत"
Kathasaritsagara,"sokss_9,6.48","brahmansvapne 'hamādiṣṭas tathā devena bhānunā /
yathā saṃpūjya moktavyo na hantavyo mayā bhavān","ब्रह्मन्स्वप्ने ऽहमादिष्टस् तथा देवेन भानुना /
यथा संपूज्य मोक्तव्यो न हन्तव्यो मया भवान्"
Kathasaritsagara,"sokss_9,6.49","taduttiṣṭha vraja svecchamity uktvā sa mumoca tam /
prattamuktāmṛgamadaṃ kḷptāraṇyānuyātrikam","तदुत्तिष्ठ व्रज स्वेच्छमित्य् उक्त्वा स मुमोच तम् /
प्रत्तमुक्तामृगमदं कॢप्तारण्यानुयात्रिकम्"
Kathasaritsagara,"sokss_9,6.50","so 'tha muktastataścandrasvāmī tamanujāyutam /
aprāpyāraṇyataḥ putraṃ mahīpālaṃ gaveṣayan","सो ऽथ मुक्तस्ततश्चन्द्रस्वामी तमनुजायुतम् /
अप्राप्यारण्यतः पुत्रं महीपालं गवेषयन्"
Kathasaritsagara,"sokss_9,6.51","bhramannabdhestaṭe prāpya nāmnā jalapuraṃ puram /
praviveśātithirbhūtvā gṛhaṃ viprasya kasyacit","भ्रमन्नब्धेस्तटे प्राप्य नाम्ना जलपुरं पुरम् /
प्रविवेशातिथिर्भूत्वा गृहं विप्रस्य कस्यचित्"
Kathasaritsagara,"sokss_9,6.52","tatra bhuktottarākhyātasvavṛttāntaṃ prasaṅgataḥ /
taṃ sa vipro gṛhapatiścandrasvāminam abhyadhāt","तत्र भुक्तोत्तराख्यातस्ववृत्तान्तं प्रसङ्गतः /
तं स विप्रो गृहपतिश्चन्द्रस्वामिनम् अभ्यधात्"
Kathasaritsagara,"sokss_9,6.53","vaṇikkanakavarmākhyo 'tīteṣvāgāddineṣviha /
tenāṭavyāṃ svasṛsakhaḥ prāpto brāhmaṇadārakaḥ","वणिक्कनकवर्माख्यो ऽतीतेष्वागाद्दिनेष्विह /
तेनाटव्यां स्वसृसखः प्राप्तो ब्राह्मणदारकः"
Kathasaritsagara,"sokss_9,6.54","tau cādāyātibhavyau dvau dārakau sa ito gataḥ /
nārikelamahādvīpe noktaṃ tannāma tena tu","तौ चादायातिभव्यौ द्वौ दारकौ स इतो गतः /
नारिकेलमहाद्वीपे नोक्तं तन्नाम तेन तु"
Kathasaritsagara,"sokss_9,6.55","tac chrutvā māmakāveva nūnaṃ tāviti cintayan /
candrasvāmī matiṃ cakre gantuṃ dvīpavaraṃ sa tam","तच् छ्रुत्वा मामकावेव नूनं ताविति चिन्तयन् /
चन्द्रस्वामी मतिं चक्रे गन्तुं द्वीपवरं स तम्"
Kathasaritsagara,"sokss_9,6.56","nītvā ca rātrimanviṣya vaṇijā viṣṇuvarmaṇā /
sa vyadhātsaṃgatiṃ dvīpaṃ nārikelaṃ prayāsyatā","नीत्वा च रात्रिमन्विष्य वणिजा विष्णुवर्मणा /
स व्यधात्संगतिं द्वीपं नारिकेलं प्रयास्यता"
Kathasaritsagara,"sokss_9,6.57","tenaiva ca sahāruhya yānapātraṃ jagāma saḥ /
candrasvāmī sutasnehād dvīpam abdhipathena tam","तेनैव च सहारुह्य यानपात्रं जगाम सः /
चन्द्रस्वामी सुतस्नेहाद् द्वीपम् अब्धिपथेन तम्"
Kathasaritsagara,"sokss_9,6.58","tatra pṛcchantamūcustaṃ vaṇijastannivāsinaḥ /
vaṇikkanakavarmākhyaḥ kāmamāsīdihāgataḥ","तत्र पृच्छन्तमूचुस्तं वणिजस्तन्निवासिनः /
वणिक्कनकवर्माख्यः काममासीदिहागतः"
Kathasaritsagara,"sokss_9,6.59","surūpāvaṭavīprāptāvādāya dvijadārakau /
gataḥ kaṭāhadvīpaṃ tu tadyuktaḥ sa ito 'dhunā","सुरूपावटवीप्राप्तावादाय द्विजदारकौ /
गतः कटाहद्वीपं तु तद्युक्तः स इतो ऽधुना"
Kathasaritsagara,"sokss_9,6.60","tac chrutvā sa tato vipro vaṇijā dānavarmaṇā /
potena gacchatā sākaṃ kaṭāhadvīpamabhyagāt","तच् छ्रुत्वा स ततो विप्रो वणिजा दानवर्मणा /
पोतेन गच्छता साकं कटाहद्वीपमभ्यगात्"
Kathasaritsagara,"sokss_9,6.61","tatrāpi sa dvijo 'śrauṣīd gataṃ taṃ vaṇijaṃ tataḥ /
dvīpāt kanakavarmāṇaṃ dvīpaṃ karpūrasaṃjñakam","तत्रापि स द्विजो ऽश्रौषीद् गतं तं वणिजं ततः /
द्वीपात् कनकवर्माणं द्वीपं कर्पूरसंज्ञकम्"
Kathasaritsagara,"sokss_9,6.62","evaṃ krameṇa karpūrasuvarṇadvīpasiṃhalān /
vaṇigbhiḥ saha gatvāpi taṃ prāpa vaṇijaṃ na saḥ","एवं क्रमेण कर्पूरसुवर्णद्वीपसिंहलान् /
वणिग्भिः सह गत्वापि तं प्राप वणिजं न सः"
Kathasaritsagara,"sokss_9,6.63","siṃhalebhyastu śuśrāva gataṃ taṃ vaṇijaṃ nijam /
deśaṃ kanakavarmāṇaṃ citrakūṭābhidhaṃ puram","सिंहलेभ्यस्तु शुश्राव गतं तं वणिजं निजम् /
देशं कनकवर्माणं चित्रकूटाभिधं पुरम्"
Kathasaritsagara,"sokss_9,6.64","tataḥ koṭīśvarākhyena vaṇijā sa samaṃ yayau /
candrasvāmī citrakūṭaṃ tatpotottīrṇavāridhiḥ","ततः कोटीश्वराख्येन वणिजा स समं ययौ /
चन्द्रस्वामी चित्रकूटं तत्पोतोत्तीर्णवारिधिः"
Kathasaritsagara,"sokss_9,6.65","tasmin kanakavarmāṇaṃ vaṇijaṃ tam avāpa saḥ /
ācakhyau cākhilaṃ tasmai svodantaṃ dārakotsukaḥ","तस्मिन् कनकवर्माणं वणिजं तम् अवाप सः /
आचख्यौ चाखिलं तस्मै स्वोदन्तं दारकोत्सुकः"
Kathasaritsagara,"sokss_9,6.66","tataḥ kanakavarmā tau jñātārtiḥ so 'sya dārakau /
darśayām āsa yau tena labdhā nītavaraṇyataḥ","ततः कनकवर्मा तौ ज्ञातार्तिः सो ऽस्य दारकौ /
दर्शयाम् आस यौ तेन लब्धा नीतवरण्यतः"
Kathasaritsagara,"sokss_9,6.67","candrasvāmī ca tau yāvadvīkṣate dārakāvubhau /
tāvannaiva tadīyau tau tāvanyāveva kaucana","चन्द्रस्वामी च तौ यावद्वीक्षते दारकावुभौ /
तावन्नैव तदीयौ तौ तावन्यावेव कौचन"
Kathasaritsagara,"sokss_9,6.68","tataḥ sabāṣpaṃ śokārto nirāśo vilalāpa saḥ /
iyadbhrāntvāpi hā prāpto na putro na sutā mayā","ततः सबाष्पं शोकार्तो निराशो विललाप सः /
इयद्भ्रान्त्वापि हा प्राप्तो न पुत्रो न सुता मया"
Kathasaritsagara,"sokss_9,6.69","dhātrā kuprabhuṇevāśā darśitā me na pūritā /
bhrāmito 'smi ca mithyaiva dūrāddūraṃ durātmanā","धात्रा कुप्रभुणेवाशा दर्शिता मे न पूरिता /
भ्रामितो ऽस्मि च मिथ्यैव दूराद्दूरं दुरात्मना"
Kathasaritsagara,"sokss_9,6.70","ityādi śocanvaṇijā kramātkanakavarmaṇā /
āśvāsitaḥ sa tenātha candrasvāmī śucābravīt","इत्यादि शोचन्वणिजा क्रमात्कनकवर्मणा /
आश्वासितः स तेनाथ चन्द्रस्वामी शुचाब्रवीत्"
Kathasaritsagara,"sokss_9,6.71","vatsareṇātmajau tau cenna prāpsyāmi bhuvaṃ bhraman /
tatastyakṣyāmi tapasā gaṅgātīre śarīrakam","वत्सरेणात्मजौ तौ चेन्न प्राप्स्यामि भुवं भ्रमन् /
ततस्त्यक्ष्यामि तपसा गङ्गातीरे शरीरकम्"
Kathasaritsagara,"sokss_9,6.72","ity uktavantaṃ tatrastho jñānī ko'pi tam abhyadhat /
nārāyaṇyāḥ prasādāttau prāpsyasyevātmajau vraja","इत्य् उक्तवन्तं तत्रस्थो ज्ञानी कोऽपि तम् अभ्यधत् /
नारायण्याः प्रसादात्तौ प्राप्स्यस्येवात्मजौ व्रज"
Kathasaritsagara,"sokss_9,6.73","tac chrutvā sa prahṛṣṭātmā bhāskarānugrahaṃ smaran /
vaṇigbhiḥ pūjitaḥ prāyāccandrasvāmī purāttataḥ","तच् छ्रुत्वा स प्रहृष्टात्मा भास्करानुग्रहं स्मरन् /
वणिग्भिः पूजितः प्रायाच्चन्द्रस्वामी पुरात्ततः"
Kathasaritsagara,"sokss_9,6.74","tato 'grahārān grāmāṃś ca cinvan sa nagarāṇi ca /
bhraman prāpaikadā sāyaṃ vanaṃ prāṃśubahudrumam","ततो ऽग्रहारान् ग्रामांश् च चिन्वन् स नगराणि च /
भ्रमन् प्रापैकदा सायं वनं प्रांशुबहुद्रुमम्"
Kathasaritsagara,"sokss_9,6.75","tatra kṣapayituṃ rātriṃ kṛtvā vṛttiṃ phalāmbubhiḥ /
sa tasthau tarumāruhya siṃhavyāghrādiśaṅkayā","तत्र क्षपयितुं रात्रिं कृत्वा वृत्तिं फलाम्बुभिः /
स तस्थौ तरुमारुह्य सिंहव्याघ्रादिशङ्कया"
Kathasaritsagara,"sokss_9,6.76","anidraś ca niśīthe 'tra dadarśa sa taroradhaḥ /
mahannārāyaṇīmukhyaṃ mātṛcakraṃ samāgatam","अनिद्रश् च निशीथे ऽत्र ददर्श स तरोरधः /
महन्नारायणीमुख्यं मातृचक्रं समागतम्"
Kathasaritsagara,"sokss_9,6.77","upahārānsamāhṛtya nānārūpānnijocitān /
pratīkṣamāṇaṃ devasya bhair avasya kilāgamam","उपहारान्समाहृत्य नानारूपान्निजोचितान् /
प्रतीक्षमाणं देवस्य भैर् अवस्य किलागमम्"
Kathasaritsagara,"sokss_9,6.78","cirayaty adya kiṃ deva iti tatra ca mātaraḥ /
nārāyaṇīm athāpṛcchan sā jahāsa tu nābravīt","चिरयत्य् अद्य किं देव इति तत्र च मातरः /
नारायणीम् अथापृच्छन् सा जहास तु नाब्रवीत्"
Kathasaritsagara,"sokss_9,6.79","atinirbandhapṛṣṭā ca tābhistāḥ pratyuvāca sā /
lajjāvahaṃ yadapyetatsakhyastadapi vacmy aham","अतिनिर्बन्धपृष्टा च ताभिस्ताः प्रत्युवाच सा /
लज्जावहं यदप्येतत्सख्यस्तदपि वच्म्य् अहम्"
Kathasaritsagara,"sokss_9,6.80","astīha surasenākhyo rājā surapure pure /
tasya vidyādharī nāma khyātarūpāsti cātmajā","अस्तीह सुरसेनाख्यो राजा सुरपुरे पुरे /
तस्य विद्याधरी नाम ख्यातरूपास्ति चात्मजा"
Kathasaritsagara,"sokss_9,6.81","pradeyāyāś ca tenāsyā rājñā rūpasamaḥ śrutaḥ /
vimalākhyasya tanayo rājño nāmnā prabhākaraḥ","प्रदेयायाश् च तेनास्या राज्ञा रूपसमः श्रुतः /
विमलाख्यस्य तनयो राज्ञो नाम्ना प्रभाकरः"
Kathasaritsagara,"sokss_9,6.82","tasmai ditsati tāṃ tasminrājñi tenāpi sā śrutā /
vimalena sutā asya nijaputrānurūpikā","तस्मै दित्सति तां तस्मिन्राज्ञि तेनापि सा श्रुता /
विमलेन सुता अस्य निजपुत्रानुरूपिका"
Kathasaritsagara,"sokss_9,6.83","tataḥ sa vimalastasmātsurasenādayācata /
vidyādharīṃ dūtamukhātputrārthe tāṃ tadātmajām","ततः स विमलस्तस्मात्सुरसेनादयाचत /
विद्याधरीं दूतमुखात्पुत्रार्थे तां तदात्मजाम्"
Kathasaritsagara,"sokss_9,6.84","so 'py apekṣitasaṃpattyā tatsutāya sutāmadāt /
prabhākarāya tasmai tāṃ suraseno yathāvidhi","सो ऽप्य् अपेक्षितसंपत्त्या तत्सुताय सुतामदात् /
प्रभाकराय तस्मै तां सुरसेनो यथाविधि"
Kathasaritsagara,"sokss_9,6.85","tataḥ sā prapya vimalapurākhyaṃ śvāśuraṃ puram /
vidyādharī samaṃ bhartrā śayanīyam agān niśi","ततः सा प्रप्य विमलपुराख्यं श्वाशुरं पुरम् /
विद्याधरी समं भर्त्रा शयनीयम् अगान् निशि"
Kathasaritsagara,"sokss_9,6.86","tatrāsaṃbhogasuptaṃ sā patiṃ sotkā prabhākaram /
yāvannirīkṣate tāvattamapaśyannapuṃsakam","तत्रासंभोगसुप्तं सा पतिं सोत्का प्रभाकरम् /
यावन्निरीक्षते तावत्तमपश्यन्नपुंसकम्"
Kathasaritsagara,"sokss_9,6.87","hā hatāsmiḥ kathaṃ ṣaṇḍhaḥ patiḥ prāpto mayeti sā /
śocantī cetasā rātriṃ rājaputrī nināya tām","हा हतास्मिः कथं षण्ढः पतिः प्राप्तो मयेति सा /
शोचन्ती चेतसा रात्रिं राजपुत्री निनाय ताम्"
Kathasaritsagara,"sokss_9,6.88","napuṃsakāya dattāhamananviṣya kathaṃ tvayā /
iti lekhaṃ likhitvā ca pitre sā prāhiṇottataḥ","नपुंसकाय दत्ताहमनन्विष्य कथं त्वया /
इति लेखं लिखित्वा च पित्रे सा प्राहिणोत्ततः"
Kathasaritsagara,"sokss_9,6.89","sa lekhaṃ vācayitvaiva vimalenāsmi vañcitaḥ /
chadmanetyagamatkrodhaṃ tatpitā vimalaṃ prati","स लेखं वाचयित्वैव विमलेनास्मि वञ्चितः /
छद्मनेत्यगमत्क्रोधं तत्पिता विमलं प्रति"
Kathasaritsagara,"sokss_9,6.90","sutāṃ napuṃsakāyāhaṃ yadvyājād dāpitas tvayā /
putrāya tatphalaṃ bhuṅkṣva paśya tvām etya hanmy aham","सुतां नपुंसकायाहं यद्व्याजाद् दापितस् त्वया /
पुत्राय तत्फलं भुङ्क्ष्व पश्य त्वाम् एत्य हन्म्य् अहम्"
Kathasaritsagara,"sokss_9,6.91","iti tasmai svalekhena saṃdideśa sa bhūpatiḥ /
suraseno balodrikto vimalāya mahīkṣite","इति तस्मै स्वलेखेन संदिदेश स भूपतिः /
सुरसेनो बलोद्रिक्तो विमलाय महीक्षिते"
Kathasaritsagara,"sokss_9,6.92","vimalaścādhigatyaitaṃ tallekhārthaṃ samantrikaḥ /
vimṛśandurjaye tasminnopāyaṃ kaṃcidaikṣata","विमलश्चाधिगत्यैतं तल्लेखार्थं समन्त्रिकः /
विमृशन्दुर्जये तस्मिन्नोपायं कंचिदैक्षत"
Kathasaritsagara,"sokss_9,6.93","tatas taṃ piṅgadattākhyo mantrī vimalam abhyadhāt /
eka evāstyupāyo 'tra taṃ deva śreyase kuru","ततस् तं पिङ्गदत्ताख्यो मन्त्री विमलम् अभ्यधात् /
एक एवास्त्युपायो ऽत्र तं देव श्रेयसे कुरु"
Kathasaritsagara,"sokss_9,6.94","asti sthūlaśirā nāma yakṣas tasya ca vedmy aham /
mantramārādhanaṃ yena varamiṣṭaṃ dadāti saḥ","अस्ति स्थूलशिरा नाम यक्षस् तस्य च वेद्म्य् अहम् /
मन्त्रमाराधनं येन वरमिष्टं ददाति सः"
Kathasaritsagara,"sokss_9,6.95","tenopāttena mantreṇa yakṣamārādhya saṃprati /
liṅgaṃ yācasva putrārthaṃ sadyaḥ śāmyatu vigrahaḥ","तेनोपात्तेन मन्त्रेण यक्षमाराध्य संप्रति /
लिङ्गं याचस्व पुत्रार्थं सद्यः शाम्यतु विग्रहः"
Kathasaritsagara,"sokss_9,6.96","ity ukto mantriṇā tasmān mantram ādāya taṃ nṛpaḥ /
sutārthaṃ yakṣamārādhya sa taṃ liṅgamayācata","इत्य् उक्तो मन्त्रिणा तस्मान् मन्त्रम् आदाय तं नृपः /
सुतार्थं यक्षमाराध्य स तं लिङ्गमयाचत"
Kathasaritsagara,"sokss_9,6.97","tena saṃprati datte ca liṅge yakṣeṇa tatsutaḥ /
pumān prabhākaraḥ so 'bhūd yakṣas tvāsīn napuṃsakaḥ","तेन संप्रति दत्ते च लिङ्गे यक्षेण तत्सुतः /
पुमान् प्रभाकरः सो ऽभूद् यक्षस् त्वासीन् नपुंसकः"
Kathasaritsagara,"sokss_9,6.98","sā tu vidyādharī dṛṣṭvā pumāṃsaṃ taṃ prabhākaram /
tena patyā sahāvāptaratasaukhyā vyacintayat","सा तु विद्याधरी दृष्ट्वा पुमांसं तं प्रभाकरम् /
तेन पत्या सहावाप्तरतसौख्या व्यचिन्तयत्"
Kathasaritsagara,"sokss_9,6.99","bhrāntāhaṃ madadoṣeṇa na me bhartā napuṃsakaḥ /
pumānevaiṣa subhago nātra kāryānyathā matiḥ","भ्रान्ताहं मददोषेण न मे भर्ता नपुंसकः /
पुमानेवैष सुभगो नात्र कार्यान्यथा मतिः"
Kathasaritsagara,"sokss_9,6.100","ityālocyainamevārthaṃ likhitvā lajjitā punaḥ /
pitre sā prāhiṇollekhaṃ śamaṃ bheje ca tena saḥ","इत्यालोच्यैनमेवार्थं लिखित्वा लज्जिता पुनः /
पित्रे सा प्राहिणोल्लेखं शमं भेजे च तेन सः"
Kathasaritsagara,"sokss_9,6.101","etaṃ jñātvā ca vṛttāntaṃ bhair aveṇādya kupyatā /
ānāyya sa sthulaśirāḥ śapto devena guhyakaḥ","एतं ज्ञात्वा च वृत्तान्तं भैर् अवेणाद्य कुप्यता /
आनाय्य स स्थुलशिराः शप्तो देवेन गुह्यकः"
Kathasaritsagara,"sokss_9,6.102","liṅgatyāgena ṣaṇḍhatvamāśritaṃ yattvayā tataḥ /
ṣaṇḍha eva bhavājīvaṃ pumān so 'stu prabhākaraḥ","लिङ्गत्यागेन षण्ढत्वमाश्रितं यत्त्वया ततः /
षण्ढ एव भवाजीवं पुमान् सो ऽस्तु प्रभाकरः"
Kathasaritsagara,"sokss_9,6.103","evaṃ napuṃsakībhūto guhyakaḥ so 'dya duḥkhabhāk /
prabhākaraś ca puruṣībhūto bhogasukhāya saḥ","एवं नपुंसकीभूतो गुह्यकः सो ऽद्य दुःखभाक् /
प्रभाकरश् च पुरुषीभूतो भोगसुखाय सः"
Kathasaritsagara,"sokss_9,6.104","tadetenādya kāryeṇa devasyāgamane manāk /
jāto vilambaḥ kṣiprāc ca jānītāgatam eva tam","तदेतेनाद्य कार्येण देवस्यागमने मनाक् /
जातो विलम्बः क्षिप्राच् च जानीतागतम् एव तम्"
Kathasaritsagara,"sokss_9,6.105","iti nārāyaṇī devī mātṛryāvadbravīti sā /
devaścakreśvarastāvadāyayau so 'tra bhair ava","इति नारायणी देवी मातृर्यावद्ब्रवीति सा /
देवश्चक्रेश्वरस्तावदाययौ सो ऽत्र भैर् अव"
Kathasaritsagara,"sokss_9,6.106","saṃpūjitaś ca sarvābhir upahāraiḥ sa mātṛbhiḥ /
tāṇḍavena kṣaṇaṃ nṛtyannakrīḍadyoginīsakhaḥ","संपूजितश् च सर्वाभिर् उपहारैः स मातृभिः /
ताण्डवेन क्षणं नृत्यन्नक्रीडद्योगिनीसखः"
Kathasaritsagara,"sokss_9,6.107","tac ca sarvaṃ taroḥ pṛṣṭhāccandrasvāmī vilokayan /
nārāyaṇyā dadarśaikāṃ dāsīṃ sāpi tamaikṣata","तच् च सर्वं तरोः पृष्ठाच्चन्द्रस्वामी विलोकयन् /
नारायण्या ददर्शैकां दासीं सापि तमैक्षत"
Kathasaritsagara,"sokss_9,6.108","anyonyasābhilāṣau ca daivāddvau tau babhūvatuḥ /
sā ca nārāyaṇī devī tathābhūtau viveda tau","अन्योन्यसाभिलाषौ च दैवाद्द्वौ तौ बभूवतुः /
सा च नारायणी देवी तथाभूतौ विवेद तौ"
Kathasaritsagara,"sokss_9,6.109","gate 'tha mātṛsahite bhair ave sā vilambya tam /
nārāyaṇī pādapasthaṃ candrasvāminamāhvayat","गते ऽथ मातृसहिते भैर् अवे सा विलम्ब्य तम् /
नारायणी पादपस्थं चन्द्रस्वामिनमाह्वयत्"
Kathasaritsagara,"sokss_9,6.110","avaruhyāgataṃ taṃ ca svadāsīṃ tāṃ ca sā tataḥ /
papraccha kaccidanyonyamabhilāṣo 'sti vāmiti","अवरुह्यागतं तं च स्वदासीं तां च सा ततः /
पप्रच्छ कच्चिदन्योन्यमभिलाषो ऽस्ति वामिति"
Kathasaritsagara,"sokss_9,6.111","asti devīti vijñaptā tābhyāṃ tathyaṃ tataś ca sā /
devī vimuktakopā taṃ candrasvāminam abhyadhāt","अस्ति देवीति विज्ञप्ता ताभ्यां तथ्यं ततश् च सा /
देवी विमुक्तकोपा तं चन्द्रस्वामिनम् अभ्यधात्"
Kathasaritsagara,"sokss_9,6.112","satyenoktena tuṣṭāhaṃ yuvayor na śapāmi vām /
dadāmyetāṃ tu dāsīṃ te bhavataṃ nirvṛtau yuvām","सत्येनोक्तेन तुष्टाहं युवयोर् न शपामि वाम् /
ददाम्येतां तु दासीं ते भवतं निर्वृतौ युवाम्"
Kathasaritsagara,"sokss_9,6.113","tac chrutvā so 'bravīdvipro devi yady api cañcalam /
mano ruṇadhmi tadapi spṛśāmi na parastriyam","तच् छ्रुत्वा सो ऽब्रवीद्विप्रो देवि यद्य् अपि चञ्चलम् /
मनो रुणध्मि तदपि स्पृशामि न परस्त्रियम्"
Kathasaritsagara,"sokss_9,6.114","manasaḥ prakṛtirhyeṣā rakṣyaṃ pāpaṃ tu kāyikam /
ityūcivāṃsaṃ taṃ dhīraṃ vipraṃ devī jagāda sā","मनसः प्रकृतिर्ह्येषा रक्ष्यं पापं तु कायिकम् /
इत्यूचिवांसं तं धीरं विप्रं देवी जगाद सा"
Kathasaritsagara,"sokss_9,6.115","prītāsmi te varaś cāyaṃ putrādīñ śīghram apsyasi /
idaṃ cotpalam amlāyi viṣādighnaṃ gṛhāṇa me","प्रीतास्मि ते वरश् चायं पुत्रादीञ् शीघ्रम् अप्स्यसि /
इदं चोत्पलम् अम्लायि विषादिघ्नं गृहाण मे"
Kathasaritsagara,"sokss_9,6.116","ity uktvā nīrajaṃ dattvā candrasvāmidvijasya sā /
nārāyaṇī sadāsīkā devī tasya tirodadhe","इत्य् उक्त्वा नीरजं दत्त्वा चन्द्रस्वामिद्विजस्य सा /
नारायणी सदासीका देवी तस्य तिरोदधे"
Kathasaritsagara,"sokss_9,6.117","sa ca prāptotpalo rātrau kṣīṇāyāṃ prasthitas tataḥ /
tārāpuraṃ tan nagaraṃ prāpa vipraḥ paribhraman","स च प्राप्तोत्पलो रात्रौ क्षीणायां प्रस्थितस् ततः /
तारापुरं तन् नगरं प्राप विप्रः परिभ्रमन्"
Kathasaritsagara,"sokss_9,6.118","yatrāsya sa sthitaḥ putro mahīpālaḥ sutā ca sā /
anantasvāminas tasya gṛhe viprasya mantriṇaḥ","यत्रास्य स स्थितः पुत्रो महीपालः सुता च सा /
अनन्तस्वामिनस् तस्य गृहे विप्रस्य मन्त्रिणः"
Kathasaritsagara,"sokss_9,6.119","tatra gatvā sa tasyaiva mantriṇo bhojanepsayā /
dvāre prādhyayanaṃ cakre śrutvā tamatithiṃ priyam","तत्र गत्वा स तस्यैव मन्त्रिणो भोजनेप्सया /
द्वारे प्राध्ययनं चक्रे श्रुत्वा तमतिथिं प्रियम्"
Kathasaritsagara,"sokss_9,6.120","sa ca mantrī pratīhārair āvedyāntaḥ praveśitam /
nyamantrayata dṛṣṭvaiva vidvāṃsaṃ bhojanāya tam","स च मन्त्री प्रतीहारैर् आवेद्यान्तः प्रवेशितम् /
न्यमन्त्रयत दृष्ट्वैव विद्वांसं भोजनाय तम्"
Kathasaritsagara,"sokss_9,6.121","nimantrito 'tha sa śrutvā tatra pāpaharaṃ saraḥ /
candrasvāmī yayau snātumanantahṛdasaṃjñakam","निमन्त्रितो ऽथ स श्रुत्वा तत्र पापहरं सरः /
चन्द्रस्वामी ययौ स्नातुमनन्तहृदसंज्ञकम्"
Kathasaritsagara,"sokss_9,6.122","āgacchati tataḥ snātvā yāvattāvat samantataḥ /
hākaṣṭaśabdaṃ śuśrāva nagare tatra sa dvijaḥ","आगच्छति ततः स्नात्वा यावत्तावत् समन्ततः /
हाकष्टशब्दं शुश्राव नगरे तत्र स द्विजः"
Kathasaritsagara,"sokss_9,6.123","tatkāraṇaṃ ca pṛcchantaṃ tam evamavadajjanaḥ /
iha sthito mahīpālo nāma brāhmaṇaputrakaḥ","तत्कारणं च पृच्छन्तं तम् एवमवदज्जनः /
इह स्थितो महीपालो नाम ब्राह्मणपुत्रकः"
Kathasaritsagara,"sokss_9,6.124","aṭavyāḥ sārthavāhena prāptaḥ sārthadhareṇa saḥ /
tasmātsulakṣaṇo dṛṣṭvā yācitvā bhaginīsakhaḥ","अटव्याः सार्थवाहेन प्राप्तः सार्थधरेण सः /
तस्मात्सुलक्षणो दृष्ट्वा याचित्वा भगिनीसखः"
Kathasaritsagara,"sokss_9,6.125","anantasvāminā yatnādihānītaḥ sa mantriṇā /
putrīkṛtaś cāputreṇa sa tena priyatāṃ gataḥ","अनन्तस्वामिना यत्नादिहानीतः स मन्त्रिणा /
पुत्रीकृतश् चापुत्रेण स तेन प्रियतां गतः"
Kathasaritsagara,"sokss_9,6.126","tārāvarmanṛpasyeha rāṣṭrasyāsya ca sadguṇaḥ /
so 'dya kṛṣṇāhinā daṣṭastena hāhāravaḥ pure","तारावर्मनृपस्येह राष्ट्रस्यास्य च सद्गुणः /
सो ऽद्य कृष्णाहिना दष्टस्तेन हाहारवः पुरे"
Kathasaritsagara,"sokss_9,6.127","etac chrutvā sa evaiṣa matputra iti cintayan /
āyayau tvaritaścandrasvāmī mantrigṛhaṃ sa tat","एतच् छ्रुत्वा स एवैष मत्पुत्र इति चिन्तयन् /
आययौ त्वरितश्चन्द्रस्वामी मन्त्रिगृहं स तत्"
Kathasaritsagara,"sokss_9,6.128","tatra sarvair vṛtaṃ dṛṣṭvā parijñāya ca taṃ sutam /
nandati sma sa hastasthadevīdattāgadotpalaḥ","तत्र सर्वैर् वृतं दृष्ट्वा परिज्ञाय च तं सुतम् /
नन्दति स्म स हस्तस्थदेवीदत्तागदोत्पलः"
Kathasaritsagara,"sokss_9,6.129","aḍhaukayac ca nāsāyāṃ mahīpālasya tasya tat /
nīlotpalaṃ tadaivābhūttadgandhena sa nirviṣaḥ","अढौकयच् च नासायां महीपालस्य तस्य तत् /
नीलोत्पलं तदैवाभूत्तद्गन्धेन स निर्विषः"
Kathasaritsagara,"sokss_9,6.130","uttasthau ca mahīpālo nidrāyukta ivāsta saḥ /
pure cātrotsavaṃ cakre janaḥ sarvaḥ sarājakaḥ","उत्तस्थौ च महीपालो निद्रायुक्त इवास्त सः /
पुरे चात्रोत्सवं चक्रे जनः सर्वः सराजकः"
Kathasaritsagara,"sokss_9,6.131","candrasvāmī ca sa tadā devāṃśaḥ ko 'py asāv iti /
anantasvāminā paurai rājñā cārthair apūjyata","चन्द्रस्वामी च स तदा देवांशः को ऽप्य् असाव् इति /
अनन्तस्वामिना पौरै राज्ञा चार्थैर् अपूज्यत"
Kathasaritsagara,"sokss_9,6.132","tasthau ca tatraiva sukhaṃ mantriveśmani so 'rcitaḥ /
paśyan putraṃ mahīpālaṃ sutāṃ candravatīṃ ca tām","तस्थौ च तत्रैव सुखं मन्त्रिवेश्मनि सो ऽर्चितः /
पश्यन् पुत्रं महीपालं सुतां चन्द्रवतीं च ताम्"
Kathasaritsagara,"sokss_9,6.133","parijñāyāpi cānyonyaṃ tūṣṇīṃ tasthustrayo 'pi te /
kurvantyakāle 'bhivyaktiṃ na kāryāpekṣiṇo budhāḥ","परिज्ञायापि चान्योन्यं तूष्णीं तस्थुस्त्रयो ऽपि ते /
कुर्वन्त्यकाले ऽभिव्यक्तिं न कार्यापेक्षिणो बुधाः"
Kathasaritsagara,"sokss_9,6.134","atha tasmai mahīpālāyāntaḥ saṃtoṣito guṇaiḥ /
rājā bandhumatīṃ nāma tārāvarmā dadau sutām","अथ तस्मै महीपालायान्तः संतोषितो गुणैः /
राजा बन्धुमतीं नाम तारावर्मा ददौ सुताम्"
Kathasaritsagara,"sokss_9,6.135","pradattanijarājyārdhe tasminneva vyadhāttadā /
sukhī rājyabharaṃ kṛtsnaṃ sa nṛpo 'nanyaputrakaḥ","प्रदत्तनिजराज्यार्धे तस्मिन्नेव व्यधात्तदा /
सुखी राज्यभरं कृत्स्नं स नृपो ऽनन्यपुत्रकः"
Kathasaritsagara,"sokss_9,6.136","mahīpālo 'pi sa prāptarājyaḥ prakhyāpya taṃ nijam /
pitaraṃ svānujāṃ sthāne dattvā tasthau yathāsukham","महीपालो ऽपि स प्राप्तराज्यः प्रख्याप्य तं निजम् /
पितरं स्वानुजां स्थाने दत्त्वा तस्थौ यथासुखम्"
Kathasaritsagara,"sokss_9,6.137","ekadā taṃ pitā candrasvāmī svair am abhāṣata /
ehi svadeśaṃ gacchāvo māturānayanāya te","एकदा तं पिता चन्द्रस्वामी स्वैर् अम् अभाषत /
एहि स्वदेशं गच्छावो मातुरानयनाय ते"
Kathasaritsagara,"sokss_9,6.138","rājyasthaṃ tvāṃ hi buddhvā sā kathaṃ tenāsmi vismṛtā /
iti kruddhā śapejjātu putrāticiraduḥkhitā","राज्यस्थं त्वां हि बुद्ध्वा सा कथं तेनास्मि विस्मृता /
इति क्रुद्धा शपेज्जातु पुत्रातिचिरदुःखिता"
Kathasaritsagara,"sokss_9,6.139","matāpitṛbhyāṃ śaptaḥ sanna jātu sukhamaśnute /
tathā caitāṃ purāvṛttāṃ vaṇikputrakathāṃ śṛṇu","मतापितृभ्यां शप्तः सन्न जातु सुखमश्नुते /
तथा चैतां पुरावृत्तां वणिक्पुत्रकथां शृणु"
Kathasaritsagara,"sokss_9,6.140","cakro nāma vaṇikputro dhavalākhye 'bhavatpure /
so 'nicchatoragātpitroḥ svarṇadvīpaṃ vaṇijyayā","चक्रो नाम वणिक्पुत्रो धवलाख्ये ऽभवत्पुरे /
सो ऽनिच्छतोरगात्पित्रोः स्वर्णद्वीपं वणिज्यया"
Kathasaritsagara,"sokss_9,6.141","tataḥ sa pañcabhir varṣair upārjitamahādhanaḥ /
āgacchannārurohābdhau vahanaṃ ratnapūritam","ततः स पञ्चभिर् वर्षैर् उपार्जितमहाधनः /
आगच्छन्नारुरोहाब्धौ वहनं रत्नपूरितम्"
Kathasaritsagara,"sokss_9,6.142","alpāvaśeṣe gantavye vāridhau tasya connadan /
udatiṣṭhanmahāvātavarṣavegākulo 'mbudaḥ","अल्पावशेषे गन्तव्ये वारिधौ तस्य चोन्नदन् /
उदतिष्ठन्महावातवर्षवेगाकुलो ऽम्बुदः"
Kathasaritsagara,"sokss_9,6.143","pitarāvavamanyaiṣa kimāyāta itīva tat /
krodhātpravahaṇaṃ tasya nirbabhañjurmahormayaḥ","पितराववमन्यैष किमायात इतीव तत् /
क्रोधात्प्रवहणं तस्य निर्बभञ्जुर्महोर्मयः"
Kathasaritsagara,"sokss_9,6.144","tatsthāḥ ke 'pi hṛtāstoyair makaraiḥ ke 'pi bhakṣitāḥ /
cakrastvāyurbalānnītvā tīre kṣiptaś ca vīcibhiḥ","तत्स्थाः के ऽपि हृतास्तोयैर् मकरैः के ऽपि भक्षिताः /
चक्रस्त्वायुर्बलान्नीत्वा तीरे क्षिप्तश् च वीचिभिः"
Kathasaritsagara,"sokss_9,6.145","tatrastho niḥsahaḥ svapna iva raudrāsitākṛtim /
pāśahastaṃ dadarśaikaṃ puruṣaṃ sa vaṇiksutaḥ","तत्रस्थो निःसहः स्वप्न इव रौद्रासिताकृतिम् /
पाशहस्तं ददर्शैकं पुरुषं स वणिक्सुतः"
Kathasaritsagara,"sokss_9,6.146","tenotkṣipya ca nīto 'bhūtsa cakraḥ pāśaveṣṭitaḥ /
dūraṃ siṃhāsanasthena puruṣeṇāsthitāṃ sabhām","तेनोत्क्षिप्य च नीतो ऽभूत्स चक्रः पाशवेष्टितः /
दूरं सिंहासनस्थेन पुरुषेणास्थितां सभाम्"
Kathasaritsagara,"sokss_9,6.147","tasyājñayāsanasthasya tenaiva sa vaṇigyuvā /
nītvā pāśabhṛtā lohamaye gehe nyaveśyata","तस्याज्ञयासनस्थस्य तेनैव स वणिग्युवा /
नीत्वा पाशभृता लोहमये गेहे न्यवेश्यत"
Kathasaritsagara,"sokss_9,6.148","tatrāntaḥ pīḍyamānaṃ sa cakraḥ puruṣamaikṣata /
mūrdhni taptena lauhena cakreṇa bhramatāniśam","तत्रान्तः पीड्यमानं स चक्रः पुरुषमैक्षत /
मूर्ध्नि तप्तेन लौहेन चक्रेण भ्रमतानिशम्"
Kathasaritsagara,"sokss_9,6.149","kastvaṃ kenāśubhenedaṃ tava jīvasyaho katham /
ityapṛcchatsa cakrastaṃ so 'pyevaṃ pratyuvāca tam","कस्त्वं केनाशुभेनेदं तव जीवस्यहो कथम् /
इत्यपृच्छत्स चक्रस्तं सो ऽप्येवं प्रत्युवाच तम्"
Kathasaritsagara,"sokss_9,6.150","khaḍgākhyo 'haṃ vaṇikputraḥ pitroryac ca vaco mayā /
na kṛtaṃ tena saṃkruddhau tau māmaśapatāṃ krudhā","खड्गाख्यो ऽहं वणिक्पुत्रः पित्रोर्यच् च वचो मया /
न कृतं तेन संक्रुद्धौ तौ मामशपतां क्रुधा"
Kathasaritsagara,"sokss_9,6.151","śiraḥsthāyasasaṃtaptacakrābhau nau dunoṣi yat /
tadīdṛśyeva te pīḍā durācāra bhaviṣyati","शिरःस्थायससंतप्तचक्राभौ नौ दुनोषि यत् /
तदीदृश्येव ते पीडा दुराचार भविष्यति"
Kathasaritsagara,"sokss_9,6.152","ity uktvā tau viramyobhau rudantaṃ māmavocatām /
mā rodīrekamevāstu māsaṃ pīḍā tavedṛśī","इत्य् उक्त्वा तौ विरम्योभौ रुदन्तं मामवोचताम् /
मा रोदीरेकमेवास्तु मासं पीडा तवेदृशी"
Kathasaritsagara,"sokss_9,6.153","tacchruvāhaṃ śucā nītvā taddinaṃ śayanāśritaḥ /
niśi svapna ivādrākṣaṃ bhīmaṃ puruṣamāgatam","तच्छ्रुवाहं शुचा नीत्वा तद्दिनं शयनाश्रितः /
निशि स्वप्न इवाद्राक्षं भीमं पुरुषमागतम्"
Kathasaritsagara,"sokss_9,6.154","tenādāya balenāhamasmiṃllohamaye gṛhe /
kṣipto nyastaṃ ca me mūrdhni jvalaccakramidaṃ bhramat","तेनादाय बलेनाहमस्मिंल्लोहमये गृहे /
क्षिप्तो न्यस्तं च मे मूर्ध्नि ज्वलच्चक्रमिदं भ्रमत्"
Kathasaritsagara,"sokss_9,6.155","iti me pitṛśāpo 'yaṃ tena prāṇa na yānti me /
sa ca māso 'dya saṃpūrṇo na ca mucye tathāpy aham","इति मे पितृशापो ऽयं तेन प्राण न यान्ति मे /
स च मासो ऽद्य संपूर्णो न च मुच्ये तथाप्य् अहम्"
Kathasaritsagara,"sokss_9,6.156","ity uktavantaṃ taṃ khaḍgaṃ sa cakraḥ sakṛpo 'bravīt /
pitroḥ pravasatārthārthaṃ mayāpi na kṛtaṃ vacaḥ","इत्य् उक्तवन्तं तं खड्गं स चक्रः सकृपो ऽब्रवीत् /
पित्रोः प्रवसतार्थार्थं मयापि न कृतं वचः"
Kathasaritsagara,"sokss_9,6.157","prāptaṃ naṅkṣyati te vittamiti māṃ śapataḥ sma tau /
tenābdhau me dhanaṃ naṣṭaṃ kṛtsnaṃ dvīpāntarārjitam","प्राप्तं नङ्क्ष्यति ते वित्तमिति मां शपतः स्म तौ /
तेनाब्धौ मे धनं नष्टं कृत्स्नं द्वीपान्तरार्जितम्"
Kathasaritsagara,"sokss_9,6.158","eṣaiva vārtā cānyatra tatko 'rtho jīvitena me /
dehyetanmūrdhni me cakraṃ khaḍga śāpo 'payātu te","एषैव वार्ता चान्यत्र तत्को ऽर्थो जीवितेन मे /
देह्येतन्मूर्ध्नि मे चक्रं खड्ग शापो ऽपयातु ते"
Kathasaritsagara,"sokss_9,6.159","iti cakre vadaty eva vāṇī divyātra śuśruve /
khaḍga mukto 'si cakrasya mūrdhny etac cakramarpaya","इति चक्रे वदत्य् एव वाणी दिव्यात्र शुश्रुवे /
खड्ग मुक्तो ऽसि चक्रस्य मूर्ध्न्य् एतच् चक्रमर्पय"
Kathasaritsagara,"sokss_9,6.160","tac chrutvā cakraśirasi nyastacakrastadaiva saḥ /
khaḍgaḥ kenāpyadṛśyena ninye pitṛhṛhaṃ tataḥ","तच् छ्रुत्वा चक्रशिरसि न्यस्तचक्रस्तदैव सः /
खड्गः केनाप्यदृश्येन निन्ये पितृहृहं ततः"
Kathasaritsagara,"sokss_9,6.161","tatrāsītsa punaḥ pitroranullaṅghitaśāsanaḥ /
cakrastvādāya tanmūrdhni cakraṃ tatraivam abhyadhāt","तत्रासीत्स पुनः पित्रोरनुल्लङ्घितशासनः /
चक्रस्त्वादाय तन्मूर्ध्नि चक्रं तत्रैवम् अभ्यधात्"
Kathasaritsagara,"sokss_9,6.162","papino 'nye 'pi mucyantāṃ pṛthvyāṃ tatpātakair api /
ā papakṣayametanme cakraṃ bhrāmyatu mūrdhani","पपिनो ऽन्ये ऽपि मुच्यन्तां पृथ्व्यां तत्पातकैर् अपि /
आ पपक्षयमेतन्मे चक्रं भ्राम्यतु मूर्धनि"
Kathasaritsagara,"sokss_9,6.163","ity uktavantaṃ taṃ cakraṃ dhīrasattvaṃ nabhaḥsthitāḥ /
puṣpavṛṣṭimuco devāḥ parituṣyaivam abruvan","इत्य् उक्तवन्तं तं चक्रं धीरसत्त्वं नभःस्थिताः /
पुष्पवृष्टिमुचो देवाः परितुष्यैवम् अब्रुवन्"
Kathasaritsagara,"sokss_9,6.164","sādhu sādhu mahāsattva śāntaṃ karuṇayānayā /
pāpaṃ te vraja vittaṃ ca tavākṣayyaṃ bhaviṣyati","साधु साधु महासत्त्व शान्तं करुणयानया /
पापं ते व्रज वित्तं च तवाक्षय्यं भविष्यति"
Kathasaritsagara,"sokss_9,6.165","ity uktavatsu deveṣu cakrasya śirasaḥ kṣaṇāt /
āyasaṃ tasya taccakraṃ jagāma kvāpy adarśanam","इत्य् उक्तवत्सु देवेषु चक्रस्य शिरसः क्षणात् /
आयसं तस्य तच्चक्रं जगाम क्वाप्य् अदर्शनम्"
Kathasaritsagara,"sokss_9,6.166","tathopetyāmbarādeko vidyādharakumārakaḥ /
tuṣṭendrapreṣitaṃ dattvā mahārghaṃ ratnasaṃcayam","तथोपेत्याम्बरादेको विद्याधरकुमारकः /
तुष्टेन्द्रप्रेषितं दत्त्वा महार्घं रत्नसंचयम्"
Kathasaritsagara,"sokss_9,6.167","aṅke kṛtvaiva taṃ cakraṃ nagaraṃ dhavalābhidham /
nijaṃ tatprāpayām āsa jagāma ca yathāgatam","अङ्के कृत्वैव तं चक्रं नगरं धवलाभिधम् /
निजं तत्प्रापयाम् आस जगाम च यथागतम्"
Kathasaritsagara,"sokss_9,6.168","so 'tha cakro 'ntikaṃ pitroḥ prāpyānanditabāndhavaḥ /
tasthāvākhyātavṛttāntas tatra dharmāparicyutaḥ","सो ऽथ चक्रो ऽन्तिकं पित्रोः प्राप्यानन्दितबान्धवः /
तस्थावाख्यातवृत्तान्तस् तत्र धर्मापरिच्युतः"
Kathasaritsagara,"sokss_9,6.169","ityākhyāya mahīpālaṃ candrasvāmyavadatpunaḥ /
īdṛkpāpaphalaṃ putra mātāpitrorvirodhanam","इत्याख्याय महीपालं चन्द्रस्वाम्यवदत्पुनः /
ईदृक्पापफलं पुत्र मातापित्रोर्विरोधनम्"
Kathasaritsagara,"sokss_9,6.170","kāmadhenus tu tadbhaktis tatrāpyetāṃ kathāṃ śṛṇu /
āsīt ko'pi muniḥ pūrvaṃ vanacārī mahātapāḥ","कामधेनुस् तु तद्भक्तिस् तत्राप्येतां कथां शृणु /
आसीत् कोऽपि मुनिः पूर्वं वनचारी महातपाः"
Kathasaritsagara,"sokss_9,6.171","tarucchāyopaviṣṭasya tasyopari balākayā /
viṣṭhā kadācin muktābhūt so 'tha kruddho dadarśa tām","तरुच्छायोपविष्टस्य तस्योपरि बलाकया /
विष्ठा कदाचिन् मुक्ताभूत् सो ऽथ क्रुद्धो ददर्श ताम्"
Kathasaritsagara,"sokss_9,6.172","dṛṣṭam atraiva sā tena balākā bhasmasādabhūt /
tapaḥ prabhāvāhaṃkāraṃ sa ca bheje tato muniḥ","दृष्टम् अत्रैव सा तेन बलाका भस्मसादभूत् /
तपः प्रभावाहंकारं स च भेजे ततो मुनिः"
Kathasaritsagara,"sokss_9,6.173","ekadā nagare kvāpi sa brāhmaṇagṛhaṃ muniḥ /
ekaṃ praviśya gṛhiṇīṃ tatra bhikṣāmayācata","एकदा नगरे क्वापि स ब्राह्मणगृहं मुनिः /
एकं प्रविश्य गृहिणीं तत्र भिक्षामयाचत"
Kathasaritsagara,"sokss_9,6.174","pratīkṣasva manāgbhartuḥ paricaryāṃ samāpaye /
iti taṃ sā ca gṛhiṇī nijagāda pativratā","प्रतीक्षस्व मनाग्भर्तुः परिचर्यां समापये /
इति तं सा च गृहिणी निजगाद पतिव्रता"
Kathasaritsagara,"sokss_9,6.175","tatas taṃ kruddhayā dṛṣṭyā vīkṣamāṇaṃ vihasya sā /
abhāṣata mune nāhaṃ balākā mṛṣyatām iti","ततस् तं क्रुद्धया दृष्ट्या वीक्षमाणं विहस्य सा /
अभाषत मुने नाहं बलाका मृष्यताम् इति"
Kathasaritsagara,"sokss_9,6.176","śrutvaitatsa munistasthavupaviśyātra sādbhutaḥ /
etatkatham iva jñātamanayeti vicintayan","श्रुत्वैतत्स मुनिस्तस्थवुपविश्यात्र साद्भुतः /
एतत्कथम् इव ज्ञातमनयेति विचिन्तयन्"
Kathasaritsagara,"sokss_9,6.177","tataḥ kṛtvāgnikāryādeḥ śuśrūṣāṃ bharturatra sā /
sādhvī bhikṣāṃ samādāya tasyāgādantikaṃ muneḥ","ततः कृत्वाग्निकार्यादेः शुश्रूषां भर्तुरत्र सा /
साध्वी भिक्षां समादाय तस्यागादन्तिकं मुनेः"
Kathasaritsagara,"sokss_9,6.178","so 'tha baddhāñjalirbhūtvā munistāmavadatsatīm /
kathaṃ balākāvṛttāntaḥ parokṣo 'pi mama tvayā","सो ऽथ बद्धाञ्जलिर्भूत्वा मुनिस्तामवदत्सतीम् /
कथं बलाकावृत्तान्तः परोक्षो ऽपि मम त्वया"
Kathasaritsagara,"sokss_9,6.179","jñāta ityādito brūhi bhikṣāṃ gṛhṇāmyahaṃ tataḥ /
ity uktavantaṃ tamṛṣiṃ sāvocatpatidevatā","ज्ञात इत्यादितो ब्रूहि भिक्षां गृह्णाम्यहं ततः /
इत्य् उक्तवन्तं तमृषिं सावोचत्पतिदेवता"
Kathasaritsagara,"sokss_9,6.180","na bhartṛbhakter aparaṃ dharmaṃ kaṃcana vedmy aham /
tena me tatprasādena vijñānabalamīdṛśam","न भर्तृभक्तेर् अपरं धर्मं कंचन वेद्म्य् अहम् /
तेन मे तत्प्रसादेन विज्ञानबलमीदृशम्"
Kathasaritsagara,"sokss_9,6.181","kiṃ ceha dharmavyādhākhyaṃ māṃsavikrayajīvinasm /
gatvā paśya tataḥ śreyo nirahaṃkāramāpsyasi","किं चेह धर्मव्याधाख्यं मांसविक्रयजीविनस्म् /
गत्वा पश्य ततः श्रेयो निरहंकारमाप्स्यसि"
Kathasaritsagara,"sokss_9,6.182","evaṃ sarvavidā proktaḥ sa pativratayā muniḥ /
gṛhītāthitibhāgastāṃ praṇamya niragāttataḥ","एवं सर्वविदा प्रोक्तः स पतिव्रतया मुनिः /
गृहीताथितिभागस्तां प्रणम्य निरगात्ततः"
Kathasaritsagara,"sokss_9,6.183","anyedyuḥ sa munirdharmavyādhamanviṣya tatra tam /
vipaṇistham upāgacchatkurvāṇaṃ māṃsavikrayam","अन्येद्युः स मुनिर्धर्मव्याधमन्विष्य तत्र तम् /
विपणिस्थम् उपागच्छत्कुर्वाणं मांसविक्रयम्"
Kathasaritsagara,"sokss_9,6.184","dharmavyādhaś ca dṛṣṭvaiva sa taṃ munim abhāṣata /
kiṃ pativratayā brahmanniha tvaṃ preṣitastayā","धर्मव्याधश् च दृष्ट्वैव स तं मुनिम् अभाषत /
किं पतिव्रतया ब्रह्मन्निह त्वं प्रेषितस्तया"
Kathasaritsagara,"sokss_9,6.185","tac chrutvā vismito 'vādīddharmasvyādhamṛṣiḥ sa tam /
īdṛśaṃ te kathaṃ jñānaṃ māṃsavikrayiṇaḥ sataḥ","तच् छ्रुत्वा विस्मितो ऽवादीद्धर्मस्व्याधमृषिः स तम् /
ईदृशं ते कथं ज्ञानं मांसविक्रयिणः सतः"
Kathasaritsagara,"sokss_9,6.186","ity uktavantaṃ tamṛṣiṃ dharmavyādho jagāda saḥ /
mātāpitrorahaṃ bhaktastau mamaikaṃ parāyaṇam","इत्य् उक्तवन्तं तमृषिं धर्मव्याधो जगाद सः /
मातापित्रोरहं भक्तस्तौ ममैकं परायणम्"
Kathasaritsagara,"sokss_9,6.187","tayoḥ snapitayoḥ snāmi bhuñje bhojitayostayoḥ /
śaye śayitayostena jñānam īdṛgvidhaṃ mama","तयोः स्नपितयोः स्नामि भुञ्जे भोजितयोस्तयोः /
शये शयितयोस्तेन ज्ञानम् ईदृग्विधं मम"
Kathasaritsagara,"sokss_9,6.188","māṃsaṃ cānyahatasyāhaṃ mṛgādervṛttaye param /
svadharmanirato bhūtvā vikrīṇe nārthagardhataḥ","मांसं चान्यहतस्याहं मृगादेर्वृत्तये परम् /
स्वधर्मनिरतो भूत्वा विक्रीणे नार्थगर्धतः"
Kathasaritsagara,"sokss_9,6.189","jñānavighnamahaṃkāramahaṃ sā ca pativratā /
naiva kurvo mune tena nirbādhajñānamāvayoḥ","ज्ञानविघ्नमहंकारमहं सा च पतिव्रता /
नैव कुर्वो मुने तेन निर्बाधज्ञानमावयोः"
Kathasaritsagara,"sokss_9,6.190","tasmāttvam apy ahaṃkāraṃ muktvā śuddhyai munivrataḥ /
svadharmaṃ cara yenāśu paraṃ jyotiravāpsyasi","तस्मात्त्वम् अप्य् अहंकारं मुक्त्वा शुद्ध्यै मुनिव्रतः /
स्वधर्मं चर येनाशु परं ज्योतिरवाप्स्यसि"
Kathasaritsagara,"sokss_9,6.191","iti tesnānuśiṣṭaś ca dharmavyādhena tadgṛhān /
gatvā dṛṣṭvā ca taccaryāṃ munistuṣṭo vanaṃ yayau","इति तेस्नानुशिष्टश् च धर्मव्याधेन तद्गृहान् /
गत्वा दृष्ट्वा च तच्चर्यां मुनिस्तुष्टो वनं ययौ"
Kathasaritsagara,"sokss_9,6.192","siddhastadupadeśāc ca so 'bhūttāvapi jagmatuḥ /
siddhiṃ pativratādharmavyādhau taddharmacaryayā","सिद्धस्तदुपदेशाच् च सो ऽभूत्तावपि जग्मतुः /
सिद्धिं पतिव्रताधर्मव्याधौ तद्धर्मचर्यया"
Kathasaritsagara,"sokss_9,6.193","eṣa prabhāvo bhaktānāṃ patyau pitari mātari /
tadehi saṃbhāvaya tāṃ mātaraṃ darśanotsukām","एष प्रभावो भक्तानां पत्यौ पितरि मातरि /
तदेहि संभावय तां मातरं दर्शनोत्सुकाम्"
Kathasaritsagara,"sokss_9,6.194","evaṃ pitrā mahīpālaḥ sa candrasvāminoditaḥ /
pratipede svadeśāya gantuṃ mātranurodhataḥ","एवं पित्रा महीपालः स चन्द्रस्वामिनोदितः /
प्रतिपेदे स्वदेशाय गन्तुं मात्रनुरोधतः"
Kathasaritsagara,"sokss_9,6.195","anantasvāmine sarvaṃ dharmapitre nivedya tat /
tenāttabhāraḥ sa tataḥ prāyātpitṛsakho niśi","अनन्तस्वामिने सर्वं धर्मपित्रे निवेद्य तत् /
तेनात्तभारः स ततः प्रायात्पितृसखो निशि"
Kathasaritsagara,"sokss_9,6.196","kramātprāpya svadeśaṃ ca jananīṃ darśanena tām /
anandayaddevamatiṃ madhuḥ pikavadhūmiva","क्रमात्प्राप्य स्वदेशं च जननीं दर्शनेन ताम् /
अनन्दयद्देवमतिं मधुः पिकवधूमिव"
Kathasaritsagara,"sokss_9,6.197","kaṃcitkālaṃ mahīpālastasthau bāndhavasatkṛtaḥ /
tatra mātṛyutaḥ pitrā vṛttāntākhyāyinā saha","कंचित्कालं महीपालस्तस्थौ बान्धवसत्कृतः /
तत्र मातृयुतः पित्रा वृत्तान्ताख्यायिना सह"
Kathasaritsagara,"sokss_9,6.198","tāvattārāpure tatra tadbhāryā tu nṛpātmajā /
niśākṣaye bandhumatī sāntaḥ suptā vyabudhyata","तावत्तारापुरे तत्र तद्भार्या तु नृपात्मजा /
निशाक्षये बन्धुमती सान्तः सुप्ता व्यबुध्यत"
Kathasaritsagara,"sokss_9,6.199","buddhvā ca taṃ patiṃ kvāpi gataṃ virahaviklavā /
na lebhe sā ratiṃ kvāpi prāsādopavanādiṣu","बुद्ध्वा च तं पतिं क्वापि गतं विरहविक्लवा /
न लेभे सा रतिं क्वापि प्रासादोपवनादिषु"
Kathasaritsagara,"sokss_9,6.200","dviguṇīkṛtahāreṇa bāṣpeṇa rudatī param /
āsītpralāpaikamayī vāñchantī mṛtyunā sukham","द्विगुणीकृतहारेण बाष्पेण रुदती परम् /
आसीत्प्रलापैकमयी वाञ्छन्ती मृत्युना सुखम्"
Kathasaritsagara,"sokss_9,6.201","yāmi kāryeṇa kenāpi śīghrameṣyāmi ceti me /
svair amuktvaiva sa gatastanmā putri śucaṃ kṛthāḥ","यामि कार्येण केनापि शीघ्रमेष्यामि चेति मे /
स्वैर् अमुक्त्वैव स गतस्तन्मा पुत्रि शुचं कृथाः"
Kathasaritsagara,"sokss_9,6.202","ityāśādarśibhir vākyair anantasvāminā tataḥ /
mantriṇāśvāsitābhyetya kṛcchrātsā dhṛtimādade","इत्याशादर्शिभिर् वाक्यैर् अनन्तस्वामिना ततः /
मन्त्रिणाश्वासिताभ्येत्य कृच्छ्रात्सा धृतिमाददे"
Kathasaritsagara,"sokss_9,6.203","tataḥ pravṛttijñānārthaṃ bhartur deśāntarāgatān /
pūjayantī sadaivāsīd dānaiḥ sā dvijapuṃgavān","ततः प्रवृत्तिज्ञानार्थं भर्तुर् देशान्तरागतान् /
पूजयन्ती सदैवासीद् दानैः सा द्विजपुंगवान्"
Kathasaritsagara,"sokss_9,6.204","tena saṃgamadattākhyaṃ dīnaṃ dānāgataṃ dvijam /
bhartuḥ papraccha sā vārtāmuktvābhijñānanāmanī","तेन संगमदत्ताख्यं दीनं दानागतं द्विजम् /
भर्तुः पप्रच्छ सा वार्तामुक्त्वाभिज्ञाननामनी"
Kathasaritsagara,"sokss_9,6.205","tatastāṃ sa dvijo 'vādīdṛṣṭo naivaṃvidho mayā /
kaś cittathāpi devyatra kāryā naivādhṛtistvayā","ततस्तां स द्विजो ऽवादीदृष्टो नैवंविधो मया /
कश् चित्तथापि देव्यत्र कार्या नैवाधृतिस्त्वया"
Kathasaritsagara,"sokss_9,6.206","cirādavāpyate 'bhīṣṭasaṃyogaḥ śubhakarmabhiḥ /
tathā ca yanmayā dṛṣṭamāścaryaṃ vacmi tacchṛṇu","चिरादवाप्यते ऽभीष्टसंयोगः शुभकर्मभिः /
तथा च यन्मया दृष्टमाश्चर्यं वच्मि तच्छृणु"
Kathasaritsagara,"sokss_9,6.207","tīrthānyaṭannahaṃ prāpaṃ himādrau mānasaṃ saraḥ /
tatrādarśamivāpaśyamantarmaṇimayaṃ gṛham","तीर्थान्यटन्नहं प्रापं हिमाद्रौ मानसं सरः /
तत्रादर्शमिवापश्यमन्तर्मणिमयं गृहम्"
Kathasaritsagara,"sokss_9,6.208","tato 'kasmāc ca nirgatya khaḍgapāṇiḥ pumān gṛhāt /
adhyārohat sarastīraṃ divyanārīgaṇānvitaḥ","ततो ऽकस्माच् च निर्गत्य खड्गपाणिः पुमान् गृहात् /
अध्यारोहत् सरस्तीरं दिव्यनारीगणान्वितः"
Kathasaritsagara,"sokss_9,6.209","tatrodyāne saha strībhiḥ so 'krīḍat pānalīlayā /
dūrāt sakautukaś cāhaṃ paśyan nāsamalakṣitaḥ","तत्रोद्याने सह स्त्रीभिः सो ऽक्रीडत् पानलीलया /
दूरात् सकौतुकश् चाहं पश्यन् नासमलक्षितः"
Kathasaritsagara,"sokss_9,6.210","tāvatkuto 'pi tatrāgātsubhagaḥ puruṣo 'paraḥ /
militāya ca tattasmai yathādṛṣṭaṃ mayoditam","तावत्कुतो ऽपि तत्रागात्सुभगः पुरुषो ऽपरः /
मिलिताय च तत्तस्मै यथादृष्टं मयोदितम्"
Kathasaritsagara,"sokss_9,6.211","darśitaś ca sa sastrīkaḥ pumāndūrātkutūhalāt /
taddṛṣṭvaiva svavṛttāntam evamākhyātavānmama","दर्शितश् च स सस्त्रीकः पुमान्दूरात्कुतूहलात् /
तद्दृष्ट्वैव स्ववृत्तान्तम् एवमाख्यातवान्मम"
Kathasaritsagara,"sokss_9,6.212","pure tribhuvanākhye 'haṃ rājā tribhuvanābhidhaḥ /
tatra me suciraṃ sevāmekaḥ pāśupato vyadhāt","पुरे त्रिभुवनाख्ये ऽहं राजा त्रिभुवनाभिधः /
तत्र मे सुचिरं सेवामेकः पाशुपतो व्यधात्"
Kathasaritsagara,"sokss_9,6.213","... /
...","... /
..."
Kathasaritsagara,"sokss_9,6.214","sa pṛṣṭaḥ kāraṇaṃ svair aṃ bilakhaḍgaprasādhane /
sahāyaṃ prārthayata māṃ pratipannaṃ mayā ca tat","स पृष्टः कारणं स्वैर् अं बिलखड्गप्रसाधने /
सहायं प्रार्थयत मां प्रतिपन्नं मया च तत्"
Kathasaritsagara,"sokss_9,6.215","tato mayā sahāraṇyaṃ gatvā homādinā niśi /
prakaṭīkṛtya vivaraṃ sa māṃ pāśupato 'bhyadhāt","ततो मया सहारण्यं गत्वा होमादिना निशि /
प्रकटीकृत्य विवरं स मां पाशुपतो ऽभ्यधात्"
Kathasaritsagara,"sokss_9,6.216","vīra praviśa pūrvaṃ tvaṃ khaḍgaṃ prāpya ca māmapi /
praveśayestvaṃ nirgatya samayaṃ cātra me kuru","वीर प्रविश पूर्वं त्वं खड्गं प्राप्य च मामपि /
प्रवेशयेस्त्वं निर्गत्य समयं चात्र मे कुरु"
Kathasaritsagara,"sokss_9,6.217","ity uktastena tasyāhaṃ kṛtvā samayamāśu tat /
praviśya vivaraṃ prāpamekaṃ ratnamayaṃ gṛham","इत्य् उक्तस्तेन तस्याहं कृत्वा समयमाशु तत् /
प्रविश्य विवरं प्रापमेकं रत्नमयं गृहम्"
Kathasaritsagara,"sokss_9,6.218","tato nirgatya māṃ caikā pradhānāsurakanyakā /
antaḥ prāveśayatpremṇā prādāt khaḍgaṃ ca sātra me","ततो निर्गत्य मां चैका प्रधानासुरकन्यका /
अन्तः प्रावेशयत्प्रेम्णा प्रादात् खड्गं च सात्र मे"
Kathasaritsagara,"sokss_9,6.219","sarvasiddhipradimimaṃ khaḍgaṃ khagatidāyinam /
rakṣerity uktavatyāhaṃ tayā tatrāvasaṃ saha","सर्वसिद्धिप्रदिमिमं खड्गं खगतिदायिनम् /
रक्षेरित्य् उक्तवत्याहं तया तत्रावसं सह"
Kathasaritsagara,"sokss_9,6.220","smṛtvātha khaḍgahasto 'haṃ nirgatya vivareṇa tam /
prāveśayaṃ pāśupataṃ tasminnasuramandire","स्मृत्वाथ खड्गहस्तो ऽहं निर्गत्य विवरेण तम् /
प्रावेशयं पाशुपतं तस्मिन्नसुरमन्दिरे"
Kathasaritsagara,"sokss_9,6.221","tatrāhamādyayā sākaṃ tayā saparivārayā /
so 'pi dvitīyayā sākamāsīdasurakanyayā","तत्राहमाद्यया साकं तया सपरिवारया /
सो ऽपि द्वितीयया साकमासीदसुरकन्यया"
Kathasaritsagara,"sokss_9,6.222","ekadā pānamāttasya sa me pāśupataśchalāt /
hṛtvā pārśvasthitaṃ khaḍgamakaronnijahastagam","एकदा पानमात्तस्य स मे पाशुपतश्छलात् /
हृत्वा पार्श्वस्थितं खड्गमकरोन्निजहस्तगम्"
Kathasaritsagara,"sokss_9,6.223","tasmin hastasthite labdhamahāsiddhiḥ sa pāṇitaḥ /
mām ādāyaiva niṣkālya vivarāt prākṣipadbahiḥ","तस्मिन् हस्तस्थिते लब्धमहासिद्धिः स पाणितः /
माम् आदायैव निष्काल्य विवरात् प्राक्षिपद्बहिः"
Kathasaritsagara,"sokss_9,6.224","tato dvādaśavarṣāṇi masyā bilamukheṣu saḥ /
gaveṣitaḥ kadācittaṃ nirgataṃ prāpnuyāmiti","ततो द्वादशवर्षाणि मस्या बिलमुखेषु सः /
गवेषितः कदाचित्तं निर्गतं प्राप्नुयामिति"
Kathasaritsagara,"sokss_9,6.225","so 'yamadyeha me dṛṣṭipathe nipatitaḥ śaṭhaḥ /
madīyayaitayā sākaṃ krīḍannasurakanyayā","सो ऽयमद्येह मे दृष्टिपथे निपतितः शठः /
मदीययैतया साकं क्रीडन्नसुरकन्यया"
Kathasaritsagara,"sokss_9,6.226","iti yāvattribhuvanaḥ sa rājā devi vakti mām /
tāvat pānamadānnidrāmagātpāśupato 'tra saḥ","इति यावत्त्रिभुवनः स राजा देवि वक्ति माम् /
तावत् पानमदान्निद्रामगात्पाशुपतो ऽत्र सः"
Kathasaritsagara,"sokss_9,6.227","suptasya tasya gatvaiva pārśvātkhaḍgaṃ tamagrahīt /
sa rājā tena bhūyaś ca prabhāvaṃ divyamāptavān","सुप्तस्य तस्य गत्वैव पार्श्वात्खड्गं तमग्रहीत् /
स राजा तेन भूयश् च प्रभावं दिव्यमाप्तवान्"
Kathasaritsagara,"sokss_9,6.228","tataḥ pāśupataṃ pādaprahāreṇa prabodhya tam /
nirabhartsayadāpannaṃ sa vīro nāvadhītpunaḥ","ततः पाशुपतं पादप्रहारेण प्रबोध्य तम् /
निरभर्त्सयदापन्नं स वीरो नावधीत्पुनः"
Kathasaritsagara,"sokss_9,6.229","prāviśaccāsurapuraṃ saparicchadayā tayā /
prāptayā sa svayā sākaṃ siddhyaivāsurakanyayā","प्राविशच्चासुरपुरं सपरिच्छदया तया /
प्राप्तया स स्वया साकं सिद्ध्यैवासुरकन्यया"
Kathasaritsagara,"sokss_9,6.230","sa ca pāśupataḥ siddibhraṣṭaḥ kaṣṭamagātparam /
kṛtaghnāścirasiddhārthā api bhraśyanti hi dhruvam","स च पाशुपतः सिद्दिभ्रष्टः कष्टमगात्परम् /
कृतघ्नाश्चिरसिद्धार्था अपि भ्रश्यन्ति हि ध्रुवम्"
Kathasaritsagara,"sokss_9,6.231","etatsākṣādvilokyāhamiha prāptaḥ paribhraman /
taddevi priyasaṃyogastava bhāvī cirādapi","एतत्साक्षाद्विलोक्याहमिह प्राप्तः परिभ्रमन् /
तद्देवि प्रियसंयोगस्तव भावी चिरादपि"
Kathasaritsagara,"sokss_9,6.232","yathā tribhuvanasyābhūcchubhakṛnnahi sīdati /
iti tasmāddvijāc chrutvā toṣaṃ bandhumatī yayau","यथा त्रिभुवनस्याभूच्छुभकृन्नहि सीदति /
इति तस्माद्द्विजाच् छ्रुत्वा तोषं बन्धुमती ययौ"
Kathasaritsagara,"sokss_9,6.233","cakāra ca kṛtārthaṃ taṃ vipraṃ dattvā dhanaṃ bahu /
anyedyuś ca dvijo 'pūrvastatrāgāddūradeśajaḥ","चकार च कृतार्थं तं विप्रं दत्त्वा धनं बहु /
अन्येद्युश् च द्विजो ऽपूर्वस्तत्रागाद्दूरदेशजः"
Kathasaritsagara,"sokss_9,6.234","taṃ ca bandhumatī sotkā proktābhijñānanāmakā /
bharturvārtāmapṛcchatsā so 'tha tāṃ brāhmaṇo 'bhyadhāt","तं च बन्धुमती सोत्का प्रोक्ताभिज्ञाननामका /
भर्तुर्वार्तामपृच्छत्सा सो ऽथ तां ब्राह्मणो ऽभ्यधात्"
Kathasaritsagara,"sokss_9,6.235","na sa devi mayā dṛṣṭastvadbhartā kvāpi kiṃ tvaham /
anvarthaḥ sumanonāmā tavādya gṛhamāgataḥ","न स देवि मया दृष्टस्त्वद्भर्ता क्वापि किं त्वहम् /
अन्वर्थः सुमनोनामा तवाद्य गृहमागतः"
Kathasaritsagara,"sokss_9,6.236","tadāsu saumanasyaṃ te bhāvītyākhyāti me manaḥ /
bhavatyeva ca saṃyogaściraviśleṣiṇāmapi","तदासु सौमनस्यं ते भावीत्याख्याति मे मनः /
भवत्येव च संयोगश्चिरविश्लेषिणामपि"
Kathasaritsagara,"sokss_9,6.237","tathā ca kathayāmyetāmatra devi kathāṃ śṛṇu /
niṣadhādhipatī rājā nalo nāmābhavatpurā","तथा च कथयाम्येतामत्र देवि कथां शृणु /
निषधाधिपती राजा नलो नामाभवत्पुरा"
Kathasaritsagara,"sokss_9,6.238","yasya rūpeṇa vijitaḥ kāmo manye 'vamānataḥ /
kopitatripurārātinetrāgnāvajuhottanum","यस्य रूपेण विजितः कामो मन्ये ऽवमानतः /
कोपितत्रिपुरारातिनेत्राग्नावजुहोत्तनुम्"
Kathasaritsagara,"sokss_9,6.239","tenābhāryeṇa sadṛśī bhāryāśrāvi vicinvatā /
damayantīti bhīmasya vidarbhādhipateḥ sutā","तेनाभार्येण सदृशी भार्याश्रावि विचिन्वता /
दमयन्तीति भीमस्य विदर्भाधिपतेः सुता"
Kathasaritsagara,"sokss_9,6.240","bhīmenāpi vicitya kṣmāṃ dadṛśe tena rājasu /
na nalādaparo rājā tulyaḥ svaduhituḥ patiḥ","भीमेनापि विचित्य क्ष्मां ददृशे तेन राजसु /
न नलादपरो राजा तुल्यः स्वदुहितुः पतिः"
Kathasaritsagara,"sokss_9,6.241","atrāntare svanagare damayantī sarovaram /
bhīmātmajā jalakrīḍāhetoravatatāra sā","अत्रान्तरे स्वनगरे दमयन्ती सरोवरम् /
भीमात्मजा जलक्रीडाहेतोरवततार सा"
Kathasaritsagara,"sokss_9,6.242","tatraikaṃ rājahaṃsaṃ sā dṛṣṭvā daṣṭotpalāmbujam /
babandha krīḍayā bālā yuktikṣiptottarīyakā","तत्रैकं राजहंसं सा दृष्ट्वा दष्टोत्पलाम्बुजम् /
बबन्ध क्रीडया बाला युक्तिक्षिप्तोत्तरीयका"
Kathasaritsagara,"sokss_9,6.243","sa baddho divyahaṃsastām uvāca vyaktayā girā /
rājaputryupakāraṃ te kariṣyāmi vimuñca mām","स बद्धो दिव्यहंसस्ताम् उवाच व्यक्तया गिरा /
राजपुत्र्युपकारं ते करिष्यामि विमुञ्च माम्"
Kathasaritsagara,"sokss_9,6.244","naiṣadho 'sti nalo nāma rājā hṛdi vahanti yam /
sadguṇair gumphitaṃ hāram iva divyāṅganā api","नैषधो ऽस्ति नलो नाम राजा हृदि वहन्ति यम् /
सद्गुणैर् गुम्फितं हारम् इव दिव्याङ्गना अपि"
Kathasaritsagara,"sokss_9,6.245","tasya tvaṃ sadṛśī bhāryā bhartā sa sadṛśastava /
tad atra tulyasaṃyoge kāmadūto bhavāmi vām","तस्य त्वं सदृशी भार्या भर्ता स सदृशस्तव /
तद् अत्र तुल्यसंयोगे कामदूतो भवामि वाम्"
Kathasaritsagara,"sokss_9,6.246","tac chrutvā divyahaṃsaṃ sā matvā satyābhibhāṣiṇam /
mumoca damayantī tam evamastviti vādinī","तच् छ्रुत्वा दिव्यहंसं सा मत्वा सत्याभिभाषिणम् /
मुमोच दमयन्ती तम् एवमस्त्विति वादिनी"
Kathasaritsagara,"sokss_9,6.247","na mayā varaṇīyo 'nyo nalāditi jagāda ca /
śrutimārgapraviṣṭena tenāpahṛtamānasā","न मया वरणीयो ऽन्यो नलादिति जगाद च /
श्रुतिमार्गप्रविष्टेन तेनापहृतमानसा"
Kathasaritsagara,"sokss_9,6.248","sa ca haṃsastato gatvā niṣedhaṣvāśu śiśriye /
jalakrīḍāpravṛttena nalenādhyāsitaṃ saraḥ","स च हंसस्ततो गत्वा निषेधष्वाशु शिश्रिये /
जलक्रीडाप्रवृत्तेन नलेनाध्यासितं सरः"
Kathasaritsagara,"sokss_9,6.249","nalaḥ sa rājā dṛṣṭvā taṃ rājahaṃsaṃ manoramam /
babandha svottarīyeṇa līlākṣiptena kautukāt","नलः स राजा दृष्ट्वा तं राजहंसं मनोरमम् /
बबन्ध स्वोत्तरीयेण लीलाक्षिप्तेन कौतुकात्"
Kathasaritsagara,"sokss_9,6.250","so 'tha haṃso 'bravīnmuñca nṛpate māmahaṃ yataḥ /
iha tvadupakārārthamāgataḥ śṛṇu vacmi te","सो ऽथ हंसो ऽब्रवीन्मुञ्च नृपते मामहं यतः /
इह त्वदुपकारार्थमागतः शृणु वच्मि ते"
Kathasaritsagara,"sokss_9,6.251","vidarbheṣv asti bhīmasya rājñaḥ kṣititilottamā /
damayantīti duhitā spṛhaṇīyā surair api","विदर्भेष्व् अस्ति भीमस्य राज्ञः क्षितितिलोत्तमा /
दमयन्तीति दुहिता स्पृहणीया सुरैर् अपि"
Kathasaritsagara,"sokss_9,6.252","tvam eva ca madākhyātaguṇo baddhānurāgayā /
tayā bhartā vṛtastac ca tavāhaṃ vaktumāgataḥ","त्वम् एव च मदाख्यातगुणो बद्धानुरागया /
तया भर्ता वृतस्तच् च तवाहं वक्तुमागतः"
Kathasaritsagara,"sokss_9,6.253","iti haṃsottamasyāsya vacobhiḥ satphalojjvalaiḥ /
viśikhaiś ca sa puṣpeṣornalaḥ samamavidhyata","इति हंसोत्तमस्यास्य वचोभिः सत्फलोज्ज्वलैः /
विशिखैश् च स पुष्पेषोर्नलः सममविध्यत"
Kathasaritsagara,"sokss_9,6.254","abravītsa ca haṃsaṃ taṃ dhanyo 'haṃ vihagottama /
yo manorathasaṃpattyā mūrtayeva vṛtastayā","अब्रवीत्स च हंसं तं धन्यो ऽहं विहगोत्तम /
यो मनोरथसंपत्त्या मूर्तयेव वृतस्तया"
Kathasaritsagara,"sokss_9,6.255","ity uktvā tena muktaḥ sa haṃso gatvā śaśaṃsa tat /
damayantyai yathāvastu yathākāmaṃ jagāma ca","इत्य् उक्त्वा तेन मुक्तः स हंसो गत्वा शशंस तत् /
दमयन्त्यै यथावस्तु यथाकामं जगाम च"
Kathasaritsagara,"sokss_9,6.256","damayantī ca sotkaṇṭhā yuktyā mātṛmukhena sā /
pituḥ svātprārthayām āsa nalaprāptyai svayaṃvaram","दमयन्ती च सोत्कण्ठा युक्त्या मातृमुखेन सा /
पितुः स्वात्प्रार्थयाम् आस नलप्राप्त्यै स्वयंवरम्"
Kathasaritsagara,"sokss_9,6.257","anumanya sa tasyāś ca svayaṃvarakṛte pitā /
bhīmaḥ pṛthivyāṃ sarveṣāṃ rājñāṃ dūtānvisṛṣṭavān","अनुमन्य स तस्याश् च स्वयंवरकृते पिता /
भीमः पृथिव्यां सर्वेषां राज्ञां दूतान्विसृष्टवान्"
Kathasaritsagara,"sokss_9,6.258","prāptadūtāś ca nikhilā vidarbhān prati bhūmipāḥ /
vrajanti sma nalo 'py utko rathārūḍhaś cacāla saḥ","प्राप्तदूताश् च निखिला विदर्भान् प्रति भूमिपाः /
व्रजन्ति स्म नलो ऽप्य् उत्को रथारूढश् चचाल सः"
Kathasaritsagara,"sokss_9,6.259","tataś ca damayantyāstau nalapremasvayaṃvarau /
indrādayo lokapālāḥ śuśruvurnāradānmuneḥ","ततश् च दमयन्त्यास्तौ नलप्रेमस्वयंवरौ /
इन्द्रादयो लोकपालाः शुश्रुवुर्नारदान्मुनेः"
Kathasaritsagara,"sokss_9,6.260","teṣāṃ ca balabhidvāyuyamāgnivaruṇās tataḥ /
saṃmantrya damayanty uktvā nalasyaivāntikaṃ yayuḥ","तेषां च बलभिद्वायुयमाग्निवरुणास् ततः /
संमन्त्र्य दमयन्त्य् उक्त्वा नलस्यैवान्तिकं ययुः"
Kathasaritsagara,"sokss_9,6.261","ūcuś ca prāpya taṃ prahvaṃ vidarbhān prasthitaṃ pathi /
gatvāsmadvacanād brūhi damayantīm idaṃ nṛpa","ऊचुश् च प्राप्य तं प्रह्वं विदर्भान् प्रस्थितं पथि /
गत्वास्मद्वचनाद् ब्रूहि दमयन्तीम् इदं नृप"
Kathasaritsagara,"sokss_9,6.262","pañcānāṃ varayaikaṃ naḥ kiṃ martyena nalena te /
martyā maraṇadharmāṇastridaśāstvamarā iti","पञ्चानां वरयैकं नः किं मर्त्येन नलेन ते /
मर्त्या मरणधर्माणस्त्रिदशास्त्वमरा इति"
Kathasaritsagara,"sokss_9,6.263","asmadvarāc ca tatpārśvamadṛṣṭo 'nyaiḥ pravekṣyasi /
tathetyetāṃ ca devājñāṃ pratipede nalo 'tha saḥ","अस्मद्वराच् च तत्पार्श्वमदृष्टो ऽन्यैः प्रवेक्ष्यसि /
तथेत्येतां च देवाज्ञां प्रतिपेदे नलो ऽथ सः"
Kathasaritsagara,"sokss_9,6.264","gatvā cāntaḥpuraṃ tasyāḥ praviśyādṛṣṭa eva ca /
damayantyāḥ śaśaṃsaiva devādeśaṃ tathaiva tam","गत्वा चान्तःपुरं तस्याः प्रविश्यादृष्ट एव च /
दमयन्त्याः शशंसैव देवादेशं तथैव तम्"
Kathasaritsagara,"sokss_9,6.265","sā taṃ śrutvābravītsādhvī devāste santu tādṛśāḥ /
tathāpi me nalo bhartā na kāryaṃ tridaśair mama","सा तं श्रुत्वाब्रवीत्साध्वी देवास्ते सन्तु तादृशाः /
तथापि मे नलो भर्ता न कार्यं त्रिदशैर् मम"
Kathasaritsagara,"sokss_9,6.266","iti samyagvacastasyāḥ śrutvātmānaṃ prakāśya ca /
nalo gatvā tathaivaitadindrādibhyaḥ śaśaṃsa saḥ","इति सम्यग्वचस्तस्याः श्रुत्वात्मानं प्रकाश्य च /
नलो गत्वा तथैवैतदिन्द्रादिभ्यः शशंस सः"
Kathasaritsagara,"sokss_9,6.267","vaśyā vayamidānīṃ te smṛtamātropagāminaḥ /
tathyavādinniti ca te tuṣṭāstasmai dudurvarān","वश्या वयमिदानीं ते स्मृतमात्रोपगामिनः /
तथ्यवादिन्निति च ते तुष्टास्तस्मै दुदुर्वरान्"
Kathasaritsagara,"sokss_9,6.268","tato hṛṣṭe nale yāte vidarbhānvañcanepsubhiḥ /
damayantyāḥ sureśādyair nalarūpamakāri taiḥ","ततो हृष्टे नले याते विदर्भान्वञ्चनेप्सुभिः /
दमयन्त्याः सुरेशाद्यैर् नलरूपमकारि तैः"
Kathasaritsagara,"sokss_9,6.269","gatvā ca bhīmasya sabhāṃ martyadharmānupāśritāḥ /
svayaṃvare prastute te nalāntika upāviśan","गत्वा च भीमस्य सभां मर्त्यधर्मानुपाश्रिताः /
स्वयंवरे प्रस्तुते ते नलान्तिक उपाविशन्"
Kathasaritsagara,"sokss_9,6.270","athaitya damayantī sā bhrātrā svenaikaśo nṛpān /
āvedyamānān ujjhantī kramātpāpa nalāntikam","अथैत्य दमयन्ती सा भ्रात्रा स्वेनैकशो नृपान् /
आवेद्यमानान् उज्झन्ती क्रमात्पाप नलान्तिकम्"
Kathasaritsagara,"sokss_9,6.271","dṛṣṭvā chāyānimeṣādiguṇāṃs tatra ca ṣaṇnalān /
sā bhrātari samudbhrānte vyākulā samacintayat","दृष्ट्वा छायानिमेषादिगुणांस् तत्र च षण्नलान् /
सा भ्रातरि समुद्भ्रान्ते व्याकुला समचिन्तयत्"
Kathasaritsagara,"sokss_9,6.272","nūnaṃ me lokapālaistair māyeyaṃ pañcabhiḥ kṛtā /
ṣaṣṭhaṃ manye nalaṃ tvatra na cānyatrāsti me gatiḥ","नूनं मे लोकपालैस्तैर् मायेयं पञ्चभिः कृता /
षष्ठं मन्ये नलं त्वत्र न चान्यत्रास्ति मे गतिः"
Kathasaritsagara,"sokss_9,6.273","ityālocyaiva sādhvī sā nalaikāsaktamānasā /
ādityābhimukhī bhūtvā damayantyevam abravīt","इत्यालोच्यैव साध्वी सा नलैकासक्तमानसा /
आदित्याभिमुखी भूत्वा दमयन्त्येवम् अब्रवीत्"
Kathasaritsagara,"sokss_9,6.274","bho lokapālāḥ svapne 'pi nalādanyatra cenna me /
manastattena satyena svaṃ darśayata me vapuḥ","भो लोकपालाः स्वप्ने ऽपि नलादन्यत्र चेन्न मे /
मनस्तत्तेन सत्येन स्वं दर्शयत मे वपुः"
Kathasaritsagara,"sokss_9,6.275","varātpūrvavṛtāccānye kanyāyāḥ parapūruṣāḥ /
paradārāś ca sā teṣāṃ tatkathaṃ moha eṣa vaḥ","वरात्पूर्ववृताच्चान्ये कन्यायाः परपूरुषाः /
परदाराश् च सा तेषां तत्कथं मोह एष वः"
Kathasaritsagara,"sokss_9,6.276","śrutvaitatpañca śakrādyāḥ svena rūpeṇa te 'bhavan /
ṣaṣṭhaḥ satyanalaścābhūtsvarūpasthaḥ sa bhūpatiḥ","श्रुत्वैतत्पञ्च शक्राद्याः स्वेन रूपेण ते ऽभवन् /
षष्ठः सत्यनलश्चाभूत्स्वरूपस्थः स भूपतिः"
Kathasaritsagara,"sokss_9,6.277","tasminsā damayantī tāṃ phullendīvarasundarīm /
dṛśaṃ varaṇamālāṃ ca hṛṣṭā rājñi nale nyadhāt","तस्मिन्सा दमयन्ती तां फुल्लेन्दीवरसुन्दरीम् /
दृशं वरणमालां च हृष्टा राज्ञि नले न्यधात्"
Kathasaritsagara,"sokss_9,6.278","papāta puṣpavṛṣṭiś ca nabhomadhyāttato nṛpaḥ /
vivāhamaṅgalaṃ bhīmaścakre tasya nalasya ca","पपात पुष्पवृष्टिश् च नभोमध्यात्ततो नृपः /
विवाहमङ्गलं भीमश्चक्रे तस्य नलस्य च"
Kathasaritsagara,"sokss_9,6.279","vihitocitapūjāś ca tena vaidarbhabhūbhṛtā /
nṛpā yathāgataṃ jagmurdevāḥ śakrādayaś ca te","विहितोचितपूजाश् च तेन वैदर्भभूभृता /
नृपा यथागतं जग्मुर्देवाः शक्रादयश् च ते"
Kathasaritsagara,"sokss_9,6.280","śakrādayastu dadṛśurdvau kalidvāparau pathi /
buddhvā ca damayantyarthamāgatau tau ca te 'bruvan","शक्रादयस्तु ददृशुर्द्वौ कलिद्वापरौ पथि /
बुद्ध्वा च दमयन्त्यर्थमागतौ तौ च ते ऽब्रुवन्"
Kathasaritsagara,"sokss_9,6.281","na gantavyaṃ vidarbheṣu tata evāgatā vayam /
vṛttaḥ svayaṃvaro rājā damayantyā nalo vṛtaḥ","न गन्तव्यं विदर्भेषु तत एवागता वयम् /
वृत्तः स्वयंवरो राजा दमयन्त्या नलो वृतः"
Kathasaritsagara,"sokss_9,6.282","tac chrutvaivocatuḥ pāpau tau kalidvāparau ruṣā /
devān bhavādṛśāṃs tyaktvā yat sa martyo vṛtas tayā","तच् छ्रुत्वैवोचतुः पापौ तौ कलिद्वापरौ रुषा /
देवान् भवादृशांस् त्यक्त्वा यत् स मर्त्यो वृतस् तया"
Kathasaritsagara,"sokss_9,6.283","tadavaśyaṃ kariṣyāvo viyogamubhayostayoḥ /
evaṃ kṛtapratijñau tau nivartya yayatus tataḥ","तदवश्यं करिष्यावो वियोगमुभयोस्तयोः /
एवं कृतप्रतिज्ञौ तौ निवर्त्य ययतुस् ततः"
Kathasaritsagara,"sokss_9,6.284","nalaś ca sapta divasānsthitvā śvaśuraveśmani /
damayantyā samaṃ vadhvā kṛtārtho niṣadhānagāt","नलश् च सप्त दिवसान्स्थित्वा श्वशुरवेश्मनि /
दमयन्त्या समं वध्वा कृतार्थो निषधानगात्"
Kathasaritsagara,"sokss_9,6.285","tatrāsītprema daṃpatyorgaurīśarvādhikaṃ tayoḥ /
śarvasya gaurī dehārdhaṃ tasya tvātmaiva sābhavat","तत्रासीत्प्रेम दंपत्योर्गौरीशर्वाधिकं तयोः /
शर्वस्य गौरी देहार्धं तस्य त्वात्मैव साभवत्"
Kathasaritsagara,"sokss_9,6.286","kālena cenrasenākhyaṃ damayantī nalātsutam /
prasūte sma tadanvekāmindrasenāṃ ca kanyakām","कालेन चेन्रसेनाख्यं दमयन्ती नलात्सुतम् /
प्रसूते स्म तदन्वेकामिन्द्रसेनां च कन्यकाम्"
Kathasaritsagara,"sokss_9,6.287","tāvac ca sa kaliś chidraṃ tasyānucchāstravartinaḥ /
nalasyāsīc ciraṃ cinvan pratijñātārthaniścitaḥ","तावच् च स कलिश् छिद्रं तस्यानुच्छास्त्रवर्तिनः /
नलस्यासीच् चिरं चिन्वन् प्रतिज्ञातार्थनिश्चितः"
Kathasaritsagara,"sokss_9,6.288","athaikadānupāsyaiva saṃdhyāmakṣālitāṅghrikaḥ /
sa suṣvāpa nalaḥ pānamadena muṣitasmṛtiḥ","अथैकदानुपास्यैव संध्यामक्षालिताङ्घ्रिकः /
स सुष्वाप नलः पानमदेन मुषितस्मृतिः"
Kathasaritsagara,"sokss_9,6.289","chidrametadavāpyaiva dattadṛṣṭirdivāniśam /
kalis tasya śarīrāntarnalasya praviveśa saḥ","छिद्रमेतदवाप्यैव दत्तदृष्टिर्दिवानिशम् /
कलिस् तस्य शरीरान्तर्नलस्य प्रविवेश सः"
Kathasaritsagara,"sokss_9,6.290","tena dehapraviṣṭena kalinā sa nalo nṛpaḥ /
vihāya dharmyamācāramācacāra yathāruci","तेन देहप्रविष्टेन कलिना स नलो नृपः /
विहाय धर्म्यमाचारमाचचार यथारुचि"
Kathasaritsagara,"sokss_9,6.291","akṣair adīvyad dāsībhir araṃstāsatyam abravīt /
asevata divā svapnaṃ sa jajāgara rātriṣu","अक्षैर् अदीव्यद् दासीभिर् अरंस्तासत्यम् अब्रवीत् /
असेवत दिवा स्वप्नं स जजागर रात्रिषु"
Kathasaritsagara,"sokss_9,6.292","cakārākāraṇaṃ kopamanyāyenārthamādade /
avamānaṃ satāṃ cakre saṃmānamasatāṃ ca saḥ","चकाराकारणं कोपमन्यायेनार्थमाददे /
अवमानं सतां चक्रे संमानमसतां च सः"
Kathasaritsagara,"sokss_9,6.293","tadbhrātaraṃ puṣkarākhyaṃ tathaivotkrāntasatpatham /
chidraṃ prāpya śarīrāntaḥpraviṣṭo dvāparo vyadhāt","तद्भ्रातरं पुष्कराख्यं तथैवोत्क्रान्तसत्पथम् /
छिद्रं प्राप्य शरीरान्तःप्रविष्टो द्वापरो व्यधात्"
Kathasaritsagara,"sokss_9,6.294","kadācit puṣkarākhyas ya gṛhe tasyānujasya saḥ /
nalo dadarśa dāntākhyaṃ sundaraṃ dhavalaṃ vṛṣam","कदाचित् पुष्कराख्यस् य गृहे तस्यानुजस्य सः /
नलो ददर्श दान्ताख्यं सुन्दरं धवलं वृषम्"
Kathasaritsagara,"sokss_9,6.295","lobhānmṛgayamānāya taṃ tasmai jyāyase na saḥ /
dvāparagrastatadbhaktiḥ puṣkarākhyo vṛṣaṃ dadau","लोभान्मृगयमानाय तं तस्मै ज्यायसे न सः /
द्वापरग्रस्ततद्भक्तिः पुष्कराख्यो वृषं ददौ"
Kathasaritsagara,"sokss_9,6.296","jagāda taṃ ca yadyasti vāñchāsminvṛṣabhe tava /
taddyūtena vijityainaṃ mattaḥ svīkuru mā ciram","जगाद तं च यद्यस्ति वाञ्छास्मिन्वृषभे तव /
तद्द्यूतेन विजित्यैनं मत्तः स्वीकुरु मा चिरम्"
Kathasaritsagara,"sokss_9,6.297","tac chrutvā sa nalo mohātpratipede tatheti tat /
tataḥ pravavṛte dyūtaṃ tayor bhātroḥ parasparam","तच् छ्रुत्वा स नलो मोहात्प्रतिपेदे तथेति तत् /
ततः प्रववृते द्यूतं तयोर् भात्रोः परस्परम्"
Kathasaritsagara,"sokss_9,6.298","puṣkarākhyas ya sa vṛṣo nalasyebhādayaḥ paṇaḥ /
jigāya puṣkarākhyaś ca nalo muhurajīyata","पुष्कराख्यस् य स वृषो नलस्येभादयः पणः /
जिगाय पुष्कराख्यश् च नलो मुहुरजीयत"
Kathasaritsagara,"sokss_9,6.299","dinair dvitrair bale koṣe hārite 'pi durodarāt /
na nalo vāryamāṇo 'pi cacāla kaliviplutaḥ","दिनैर् द्वित्रैर् बले कोषे हारिते ऽपि दुरोदरात् /
न नलो वार्यमाणो ऽपि चचाल कलिविप्लुतः"
Kathasaritsagara,"sokss_9,6.300","tena matvā gataṃ rājyaṃ damayantī nijau śiśū /
rathottamaṃ samāropya prāhiṇotsvapitur gṛham","तेन मत्वा गतं राज्यं दमयन्ती निजौ शिशू /
रथोत्तमं समारोप्य प्राहिणोत्स्वपितुर् गृहम्"
Kathasaritsagara,"sokss_9,6.301","tāvannalena rājyaṃ svaṃ samagram apihāritam /
tataḥ sa puṣkarākhyena jagade jitakāśinā","तावन्नलेन राज्यं स्वं समग्रम् अपिहारितम् /
ततः स पुष्कराख्येन जगदे जितकाशिना"
Kathasaritsagara,"sokss_9,6.302","tvayānyaddhāritaṃ sarvaṃ tattasyokṣṇaḥ paṇasya me /
damayantīmidānīṃ tvaṃ dyūte pratipaṇaṃ kuru","त्वयान्यद्धारितं सर्वं तत्तस्योक्ष्णः पणस्य मे /
दमयन्तीमिदानीं त्वं द्यूते प्रतिपणं कुरु"
Kathasaritsagara,"sokss_9,6.303","ity uktivātyayā tasya nalo 'nala iva jvalan /
na cākāle 'bravītkiṃcinna ca cakre paṇakriyām","इत्य् उक्तिवात्यया तस्य नलो ऽनल इव ज्वलन् /
न चाकाले ऽब्रवीत्किंचिन्न च चक्रे पणक्रियाम्"
Kathasaritsagara,"sokss_9,6.304","tataḥ sa puṣkarākhyas tamavādīnna karoṣi cet /
bhāryāṃ paṇaṃ tadasmānme deśānniryāhi tatsakhaḥ","ततः स पुष्कराख्यस् तमवादीन्न करोषि चेत् /
भार्यां पणं तदस्मान्मे देशान्निर्याहि तत्सखः"
Kathasaritsagara,"sokss_9,6.305","tac chrutvaiva nalo deśāddamayantyā samaṃ tataḥ /
niragādrājapuruṣair ā sīmāntaṃ pravāsitaḥ","तच् छ्रुत्वैव नलो देशाद्दमयन्त्या समं ततः /
निरगाद्राजपुरुषैर् आ सीमान्तं प्रवासितः"
Kathasaritsagara,"sokss_9,6.306","hā nalasyāpi yatredṛgavasthā kalinā kṛtā /
tatrocyatāṃ kimanyeṣāṃ krimīṇām iva dehinām","हा नलस्यापि यत्रेदृगवस्था कलिना कृता /
तत्रोच्यतां किमन्येषां क्रिमीणाम् इव देहिनाम्"
Kathasaritsagara,"sokss_9,6.307","dhigdhiṅnirdharma niḥsnehaṃ rājarṣīṇāmapīdṛśām /
vipadāmāspadaṃ dyūtaṃ kalidvāparajīvitam","धिग्धिङ्निर्धर्म निःस्नेहं राजर्षीणामपीदृशाम् /
विपदामास्पदं द्यूतं कलिद्वापरजीवितम्"
Kathasaritsagara,"sokss_9,6.308","atha bhrātṛhṛtaiśvaryo videśaṃ sa nalo brajan /
damayantyā saha prāpa kṣudhāklānto vanāntaram","अथ भ्रातृहृतैश्वर्यो विदेशं स नलो ब्रजन् /
दमयन्त्या सह प्राप क्षुधाक्लान्तो वनान्तरम्"
Kathasaritsagara,"sokss_9,6.309","tatra sākaṃ tayā darbhabhinnapeśalapādayā /
sa viśrāntaḥ sarastīre haṃsau dvāvaikṣatāgatau","तत्र साकं तया दर्भभिन्नपेशलपादया /
स विश्रान्तः सरस्तीरे हंसौ द्वावैक्षतागतौ"
Kathasaritsagara,"sokss_9,6.310","āhārārthaṃ ca sa tayor grahaṇāyottarīyakam /
cikṣepa tac ca hṛtvaiva haṃsau tau tasya jagmatuḥ","आहारार्थं च स तयोर् ग्रहणायोत्तरीयकम् /
चिक्षेप तच् च हृत्वैव हंसौ तौ तस्य जग्मतुः"
Kathasaritsagara,"sokss_9,6.311","haṃsarūpeṇa tāvetāvakṣau vāso 'py upetya te /
hṛtvā gatāviti nalaḥ sa vācaṃ cāśṛṇoddivaḥ","हंसरूपेण तावेतावक्षौ वासो ऽप्य् उपेत्य ते /
हृत्वा गताविति नलः स वाचं चाशृणोद्दिवः"
Kathasaritsagara,"sokss_9,6.312","upaviśyaikavastro 'tha sa yuktyā vimanā nṛpaḥ /
panthānaṃ darśayām āsa damayantyāḥ pitur gṛhe","उपविश्यैकवस्त्रो ऽथ स युक्त्या विमना नृपः /
पन्थानं दर्शयाम् आस दमयन्त्याः पितुर् गृहे"
Kathasaritsagara,"sokss_9,6.313","ayaṃ mārgo vidarbheṣu priye pitṛgṛhe iva /
ayamaṅgeṣu mārgo 'yamaparaḥ kośaleṣu ca","अयं मार्गो विदर्भेषु प्रिये पितृगृहे इव /
अयमङ्गेषु मार्गो ऽयमपरः कोशलेषु च"
Kathasaritsagara,"sokss_9,6.314","tac chrutvā damayantī sā śaṅkitevābhavattadā /
tyakṣyannivārya putro me mārgaṃ kiṃ vakty asāv iti","तच् छ्रुत्वा दमयन्ती सा शङ्कितेवाभवत्तदा /
त्यक्ष्यन्निवार्य पुत्रो मे मार्गं किं वक्त्य् असाव् इति"
Kathasaritsagara,"sokss_9,6.315","tatas tau phalamūlānnau vane tatra niśāgame /
śrāntau saṃviśataḥ smobhau daṃpatī kuśasaṃstare","ततस् तौ फलमूलान्नौ वने तत्र निशागमे /
श्रान्तौ संविशतः स्मोभौ दंपती कुशसंस्तरे"
Kathasaritsagara,"sokss_9,6.316","damayantī śanair nidrāmadhvakhinnā jagāma sā /
nalo gantumanāstvāsīdanidraḥ kalimohitaḥ","दमयन्ती शनैर् निद्रामध्वखिन्ना जगाम सा /
नलो गन्तुमनास्त्वासीदनिद्रः कलिमोहितः"
Kathasaritsagara,"sokss_9,6.317","utthāya caikavastrāṃ tāṃ damayantīṃ vimucya saḥ /
chinnaṃ taduttarīyārdhaṃ prāvṛtya ca tato yayau","उत्थाय चैकवस्त्रां तां दमयन्तीं विमुच्य सः /
छिन्नं तदुत्तरीयार्धं प्रावृत्य च ततो ययौ"
Kathasaritsagara,"sokss_9,6.318","damayantī ca rātryante prabuddhā taṃ patiṃ vane /
apaśyantī gataṃ tyaktvā vilalāpa vicintya sā","दमयन्ती च रात्र्यन्ते प्रबुद्धा तं पतिं वने /
अपश्यन्ती गतं त्यक्त्वा विललाप विचिन्त्य सा"
Kathasaritsagara,"sokss_9,6.319","hāryaputra mahāsattva ripāvapi kṛpāpara /
hā madvatsala kenāsi mayi niṣkaruṇīkṛtaḥ","हार्यपुत्र महासत्त्व रिपावपि कृपापर /
हा मद्वत्सल केनासि मयि निष्करुणीकृतः"
Kathasaritsagara,"sokss_9,6.320","ekākī ca kathaṃ padbhyāmaṭavīṣu prayāsyasi /
kas te śramāpanodāya paricaryāṃ kariṣyati","एकाकी च कथं पद्भ्यामटवीषु प्रयास्यसि /
कस् ते श्रमापनोदाय परिचर्यां करिष्यति"
Kathasaritsagara,"sokss_9,6.321","maulimālāparāgeṇa rañjitau yau mahībhujām /
tau te pati kathaṃ pādau dhūliḥ kaluṣayiṣyati","मौलिमालापरागेण रञ्जितौ यौ महीभुजाम् /
तौ ते पति कथं पादौ धूलिः कलुषयिष्यति"
Kathasaritsagara,"sokss_9,6.322","haricandanacūrṇenāpyāliptaṃ sahate na yat /
aṅgaṃ sahiṣyate tatte madhyāhnārkātapaṃ katham","हरिचन्दनचूर्णेनाप्यालिप्तं सहते न यत् /
अङ्गं सहिष्यते तत्ते मध्याह्नार्कातपं कथम्"
Kathasaritsagara,"sokss_9,6.323","kiṃ me bālena putreṇa kiṃ duhitrā kimātmanā /
tavaikasya śivaṃ devāḥ kurvatāṃ yadyahaṃ satī","किं मे बालेन पुत्रेण किं दुहित्रा किमात्मना /
तवैकस्य शिवं देवाः कुर्वतां यद्यहं सती"
Kathasaritsagara,"sokss_9,6.324","ityekakānuśocantī damayantī nalaṃ tadā /
tatpūrvadarśitenaiva pratasthe sā tataḥ pathā","इत्येककानुशोचन्ती दमयन्ती नलं तदा /
तत्पूर्वदर्शितेनैव प्रतस्थे सा ततः पथा"
Kathasaritsagara,"sokss_9,6.325","kathaṃciccāticakrāma nadīśailavanāṭavīḥ /
nāticakrāma bhaktiṃ tu sā bhartari kathaṃcana","कथंचिच्चातिचक्राम नदीशैलवनाटवीः /
नातिचक्राम भक्तिं तु सा भर्तरि कथंचन"
Kathasaritsagara,"sokss_9,6.326","satītejaś ca mārge tāmarakṣadyena lubdhakaḥ /
bhasmīkṛto 'hestrātāyāṃ tasyāṃ gatamanāḥ kṣaṇāt","सतीतेजश् च मार्गे तामरक्षद्येन लुब्धकः /
भस्मीकृतो ऽहेस्त्रातायां तस्यां गतमनाः क्षणात्"
Kathasaritsagara,"sokss_9,6.327","tatau daivād vaṇiksārthenāntarā militena sā /
saha gatvā puraṃ prāpa subāhvākhyasya bhūpateḥ","ततौ दैवाद् वणिक्सार्थेनान्तरा मिलितेन सा /
सह गत्वा पुरं प्राप सुबाह्वाख्यस्य भूपतेः"
Kathasaritsagara,"sokss_9,6.328","tatra sā rājasutayā durāddṛṣṭvaiva harmyataḥ /
saundaryaprītayānāyya svamātre prābhṛtīkṛtā","तत्र सा राजसुतया दुराद्दृष्ट्वैव हर्म्यतः /
सौन्दर्यप्रीतयानाय्य स्वमात्रे प्राभृतीकृता"
Kathasaritsagara,"sokss_9,6.329","tasyāḥ pārśve mahādevyāḥ sā tasthau ca tadādṛtā /
tyaktvā gato māṃ bharteti pṛṣṭā caitāvadabravīt","तस्याः पार्श्वे महादेव्याः सा तस्थौ च तदादृता /
त्यक्त्वा गतो मां भर्तेति पृष्टा चैतावदब्रवीत्"
Kathasaritsagara,"sokss_9,6.330","tāvac ca tatpitā bhīmo nalodantamavetya tam /
tayor anveṣaṇāyāptānnarāndikṣu visṛṣṭavān","तावच् च तत्पिता भीमो नलोदन्तमवेत्य तम् /
तयोर् अन्वेषणायाप्तान्नरान्दिक्षु विसृष्टवान्"
Kathasaritsagara,"sokss_9,6.331","tanmadhyāc ca suṣeṇākhya ekastatsacivo bhraman /
subāho rājadhānīṃ tāṃ prāpa brāhmaṇarūpabhṛt","तन्मध्याच् च सुषेणाख्य एकस्तत्सचिवो भ्रमन् /
सुबाहो राजधानीं तां प्राप ब्राह्मणरूपभृत्"
Kathasaritsagara,"sokss_9,6.332","sa tatra damayantīṃ tāmāgantūṃścinvatīṃ sadā /
adrākṣītsāpy apaśyattaṃ duḥkhitā pitṛmantriṇam","स तत्र दमयन्तीं तामागन्तूंश्चिन्वतीं सदा /
अद्राक्षीत्साप्य् अपश्यत्तं दुःखिता पितृमन्त्रिणम्"
Kathasaritsagara,"sokss_9,6.333","anyonyaṃ pratyabhijñāya sametya rudataḥ sma tau /
tathā yathātra rājñī sā subāhostadabudhyata","अन्योन्यं प्रत्यभिज्ञाय समेत्य रुदतः स्म तौ /
तथा यथात्र राज्ञी सा सुबाहोस्तदबुध्यत"
Kathasaritsagara,"sokss_9,6.334","yāvac cānāyya sā devī tau yathāvastu pṛcchati /
bubudhe damayantīm tāṃ tāvat svabhaginīsutām","यावच् चानाय्य सा देवी तौ यथावस्तु पृच्छति /
बुबुधे दमयन्तीम् तां तावत् स्वभगिनीसुताम्"
Kathasaritsagara,"sokss_9,6.335","tataḥ sā bharturāvedya tāṃ saṃmānya pitur gṛham /
rathe 'dhiropya vyasṛjat sasuṣeṇāṃ sasainikām","ततः सा भर्तुरावेद्य तां संमान्य पितुर् गृहम् /
रथे ऽधिरोप्य व्यसृजत् ससुषेणां ससैनिकाम्"
Kathasaritsagara,"sokss_9,6.336","tatra sā damayantyāsītprāptāpatyadvayā tataḥ /
pitrāpi dṛśyamānā sā bharturvārtāṃ vicinvatī","तत्र सा दमयन्त्यासीत्प्राप्तापत्यद्वया ततः /
पित्रापि दृश्यमाना सा भर्तुर्वार्तां विचिन्वती"
Kathasaritsagara,"sokss_9,6.337","tatpitā vyasṛjaccārānanveṣṭuṃ taṃ ca tatpatim /
sudūsyandanavidyābhyāṃ divyābhyām upalakṣitam","तत्पिता व्यसृजच्चारानन्वेष्टुं तं च तत्पतिम् /
सुदूस्यन्दनविद्याभ्यां दिव्याभ्याम् उपलक्षितम्"
Kathasaritsagara,"sokss_9,6.338","bālāṃ vane prasuptāṃ nṛśaṃsa saṃtyajya kumudinīkāntām /
prāpyaivāmbarakhaṇḍaṃ candrādṛśyaḥ kva yāto 'si","बालां वने प्रसुप्तां नृशंस संत्यज्य कुमुदिनीकान्ताम् /
प्राप्यैवाम्बरखण्डं चन्द्रादृश्यः क्व यातो ऽसि"
Kathasaritsagara,"sokss_9,6.339","evaṃ bhavadbhir vaktavyaṃ sthitaḥ śaṅkyeta yatra saḥ /
ityādideśa cārāṃstānsa ca bhīmo mahīpatiḥ","एवं भवद्भिर् वक्तव्यं स्थितः शङ्क्येत यत्र सः /
इत्यादिदेश चारांस्तान्स च भीमो महीपतिः"
Kathasaritsagara,"sokss_9,6.340","atrāntare sa rājā ca nalastasminvane niśi /
prāvṛtārdhapaṭo dūraṃ gatvā dāvāgnimaikṣata","अत्रान्तरे स राजा च नलस्तस्मिन्वने निशि /
प्रावृतार्धपटो दूरं गत्वा दावाग्निमैक्षत"
Kathasaritsagara,"sokss_9,6.341","bho mahāsattva yāvanna dahye 'hamabalo 'munā /
apasāraya māṃ tāvaddāvāgnernikaṭāditaḥ","भो महासत्त्व यावन्न दह्ये ऽहमबलो ऽमुना /
अपसारय मां तावद्दावाग्नेर्निकटादितः"
Kathasaritsagara,"sokss_9,6.342","ityatra tadvacaḥ śrutvā dattadṛṣṭirdadarśa saḥ /
ābaddhamaṇḍalaṃ nāgaṃ nalo dāvānalāntike","इत्यत्र तद्वचः श्रुत्वा दत्तदृष्टिर्ददर्श सः /
आबद्धमण्डलं नागं नलो दावानलान्तिके"
Kathasaritsagara,"sokss_9,6.343","phaṇāratnaprabhājālajaṭilaṃ vanavahninā /
gṛhītam iva tenograhetihastena mūrdhani","फणारत्नप्रभाजालजटिलं वनवह्निना /
गृहीतम् इव तेनोग्रहेतिहस्तेन मूर्धनि"
Kathasaritsagara,"sokss_9,6.344","upetya kṛpayāṃse taṃ kṛtvā nītvā ca dūrataḥ /
tyaktumicchati yāvat sa tāvannāgo 'bravītsa tam","उपेत्य कृपयांसे तं कृत्वा नीत्वा च दूरतः /
त्यक्तुमिच्छति यावत् स तावन्नागो ऽब्रवीत्स तम्"
Kathasaritsagara,"sokss_9,6.345","gaṇayitvā daśānyāni padāni naya māmitaḥ /
tataḥ sa prayayāvevaṃ padāni gaṇayannalaḥ","गणयित्वा दशान्यानि पदानि नय मामितः /
ततः स प्रययावेवं पदानि गणयन्नलः"
Kathasaritsagara,"sokss_9,6.346","ekaṃ dve trīṇi catvāri pañca ṣaṭ sapta śṛṇvahe /
aṣṭau nava daśety uktavantamukticchalena tam","एकं द्वे त्रीणि चत्वारि पञ्च षट् सप्त शृण्वहे /
अष्टौ नव दशेत्य् उक्तवन्तमुक्तिच्छलेन तम्"
Kathasaritsagara,"sokss_9,6.347","nalaṃ skandhasthito nāgo lalāṭānte dadaṃśa saḥ /
tena hasvabhujaḥ kṛṣṇo virūpaḥ so 'bhavannṛpaḥ","नलं स्कन्धस्थितो नागो ललाटान्ते ददंश सः /
तेन हस्वभुजः कृष्णो विरूपः सो ऽभवन्नृपः"
Kathasaritsagara,"sokss_9,6.348","tato 'vatārya skandhāttaṃ sa rājā pṛṣṭavān ahim /
ko bhavān kā kṛtā ceyaṃ tvayā me pratyupakriyā","ततो ऽवतार्य स्कन्धात्तं स राजा पृष्टवान् अहिम् /
को भवान् का कृता चेयं त्वया मे प्रत्युपक्रिया"
Kathasaritsagara,"sokss_9,6.349","etan nalavacaḥ śrutvā sa nāgaḥ pratyuvāca tam /
rājan kārkoṭanāmānaṃ nāgarājam avehi mām","एतन् नलवचः श्रुत्वा स नागः प्रत्युवाच तम् /
राजन् कार्कोटनामानं नागराजम् अवेहि माम्"
Kathasaritsagara,"sokss_9,6.350","daṃśo guṇāya ca mayā dattas te tac ca vetsyasi /
gūḍhavāse ca vairūpyaṃ mahatāṃ kāryasiddhaye","दंशो गुणाय च मया दत्तस् ते तच् च वेत्स्यसि /
गूढवासे च वैरूप्यं महतां कार्यसिद्धये"
Kathasaritsagara,"sokss_9,6.351","gṛhāṇa cāgniśaucākhyamidaṃ vastrayugaṃ mama /
anena prāvṛtenaiva svaṃ rūpaṃ pratipatsyase","गृहाण चाग्निशौचाख्यमिदं वस्त्रयुगं मम /
अनेन प्रावृतेनैव स्वं रूपं प्रतिपत्स्यसे"
Kathasaritsagara,"sokss_9,6.352","ity uktvā dattatadvastrayuge kārkoṭake gate /
nalastasmādvanādgatvā krameṇa prāpa kośalān","इत्य् उक्त्वा दत्ततद्वस्त्रयुगे कार्कोटके गते /
नलस्तस्माद्वनाद्गत्वा क्रमेण प्राप कोशलान्"
Kathasaritsagara,"sokss_9,6.353","kośalādhipates tatra ṛtuparṇasya bhūpateḥ /
sa hrasvabāhunāmā sansūdatvaṃ śiśriye gṛhe","कोशलाधिपतेस् तत्र ऋतुपर्णस्य भूपतेः /
स ह्रस्वबाहुनामा सन्सूदत्वं शिश्रिये गृहे"
Kathasaritsagara,"sokss_9,6.354","bhojanāni ca yat tasya cakre divyarasāni saḥ /
tena prasiddhiṃ prāpātra rathavijñānatas tathā","भोजनानि च यत् तस्य चक्रे दिव्यरसानि सः /
तेन प्रसिद्धिं प्रापात्र रथविज्ञानतस् तथा"
Kathasaritsagara,"sokss_9,6.355","tatrasthe hrasvabāhvākhye nale tasmin kadācana /
vidarbharājacāreṣu teṣv eko 'tra kilāyayau","तत्रस्थे ह्रस्वबाह्वाख्ये नले तस्मिन् कदाचन /
विदर्भराजचारेषु तेष्व् एको ऽत्र किलाययौ"
Kathasaritsagara,"sokss_9,6.356","hrasvabāhuritīhāsti svavidyārathavidyayoḥ /
nalatulyo navaḥ sūda iti cāro 'tra so 'śṛṇot","ह्रस्वबाहुरितीहास्ति स्वविद्यारथविद्ययोः /
नलतुल्यो नवः सूद इति चारो ऽत्र सो ऽशृणोत्"
Kathasaritsagara,"sokss_9,6.357","nalaṃ saṃbhāvya taṃ buddhyā cāsthāne nṛpateḥ sthitam /
yuktyā sa tatra gatvaitāṃ papāṭhāryāṃ prabhūditām","नलं संभाव्य तं बुद्ध्या चास्थाने नृपतेः स्थितम् /
युक्त्या स तत्र गत्वैतां पपाठार्यां प्रभूदिताम्"
Kathasaritsagara,"sokss_9,6.358","bālāṃ vane prasuptāṃ nṛśaṃsa saṃtyajya kumudinīkāntām /
prāpyaivāmbarakhaṇḍaṃ candrādṛśyaḥ kva yāto 'si","बालां वने प्रसुप्तां नृशंस संत्यज्य कुमुदिनीकान्ताम् /
प्राप्यैवाम्बरखण्डं चन्द्रादृश्यः क्व यातो ऽसि"
Kathasaritsagara,"sokss_9,6.359","tac chrutvonmattavākhyābhaṃ tatrasthā avajajñire /
sūdacchadmasthitastvatra sa nalaḥ pratyuvāca tam","तच् छ्रुत्वोन्मत्तवाख्याभं तत्रस्था अवजज्ञिरे /
सूदच्छद्मस्थितस्त्वत्र स नलः प्रत्युवाच तम्"
Kathasaritsagara,"sokss_9,6.360","kṣīṇo 'mbaraikadeśaṃ candraḥ prāpyānyamaṇḍalaṃ praviśan /
kumudinyā yadadṛśyo jātastatkā nṛśaṃsatā tasya","क्षीणो ऽम्बरैकदेशं चन्द्रः प्राप्यान्यमण्डलं प्रविशन् /
कुमुदिन्या यददृश्यो जातस्तत्का नृशंसता तस्य"
Kathasaritsagara,"sokss_9,6.361","etattaduttaraṃ śrutvā satyaṃ saṃbhāvya taṃ nalam /
vipadudbhūtavair ūpyaṃ cāraḥ so 'tha yayau tataḥ","एतत्तदुत्तरं श्रुत्वा सत्यं संभाव्य तं नलम् /
विपदुद्भूतवैर् ऊप्यं चारः सो ऽथ ययौ ततः"
Kathasaritsagara,"sokss_9,6.362","vidarbhān prāpya bhīmāya rājñe bhāryāyutāya saḥ /
damayantyai ca tatsarvaṃ dṛṣṭaśrutam avarṇayat","विदर्भान् प्राप्य भीमाय राज्ञे भार्यायुताय सः /
दमयन्त्यै च तत्सर्वं दृष्टश्रुतम् अवर्णयत्"
Kathasaritsagara,"sokss_9,6.363","tato 'tra damayantī sā pitaraṃ svair am abravīt /
niḥsaṃdehaṃ sa evāryaputraḥ sūdamiṣaṃ śritaḥ","ततो ऽत्र दमयन्ती सा पितरं स्वैर् अम् अब्रवीत् /
निःसंदेहं स एवार्यपुत्रः सूदमिषं श्रितः"
Kathasaritsagara,"sokss_9,6.364","tattadānayane yuktirmanmatā kriyatāmiha /
ṛtuparṇasya nṛpates tasya dūto visṛjyatām","तत्तदानयने युक्तिर्मन्मता क्रियतामिह /
ऋतुपर्णस्य नृपतेस् तस्य दूतो विसृज्यताम्"
Kathasaritsagara,"sokss_9,6.365","prāptamātraś ca taṃ bhūpamevaṃ tatra bravītu saḥ /
gataḥ kvāpi nalo rājā pravṛttirnāsya budhyate","प्राप्तमात्रश् च तं भूपमेवं तत्र ब्रवीतु सः /
गतः क्वापि नलो राजा प्रवृत्तिर्नास्य बुध्यते"
Kathasaritsagara,"sokss_9,6.366","tatprātaḥ kurute bhūyo damayantī svayaṃvaram /
ato 'dyaiva vidarbheṣu śighramāgamyatāmiti","तत्प्रातः कुरुते भूयो दमयन्ती स्वयंवरम् /
अतो ऽद्यैव विदर्भेषु शिघ्रमागम्यतामिति"
Kathasaritsagara,"sokss_9,6.367","tataḥ śrutaitadvārtena sa rathajñāninā nṛpaḥ /
ekāhenāryaputreṇa sākaṃ dhruvam ihaiṣyati","ततः श्रुतैतद्वार्तेन स रथज्ञानिना नृपः /
एकाहेनार्यपुत्रेण साकं ध्रुवम् इहैष्यति"
Kathasaritsagara,"sokss_9,6.368","evaṃ sapitṛkālocya saṃdiśya ca tathaiva sā /
kośalānvyasṛjaddūtaṃ damayantī yathocitam","एवं सपितृकालोच्य संदिश्य च तथैव सा /
कोशलान्व्यसृजद्दूतं दमयन्ती यथोचितम्"
Kathasaritsagara,"sokss_9,6.369","tenartuparṇo gatvā sa tathaivoktaḥ samutsukaḥ /
jagāda sūdarūpaṃ taṃ praṇayātpārśvagaṃ nalam","तेनर्तुपर्णो गत्वा स तथैवोक्तः समुत्सुकः /
जगाद सूदरूपं तं प्रणयात्पार्श्वगं नलम्"
Kathasaritsagara,"sokss_9,6.370","hrasvabāho rathajñānaṃ mamāstītyavadadbhavān /
tatprāpaya vidarbhānmāmadyaivotsahase yadi","ह्रस्वबाहो रथज्ञानं ममास्तीत्यवदद्भवान् /
तत्प्रापय विदर्भान्मामद्यैवोत्सहसे यदि"
Kathasaritsagara,"sokss_9,6.371","tac chrutvaiva nalo bāḍhaṃ prāpayāmītyudīrya saḥ /
gatvā varāśvān saṃyojya sajjaṃ cakre rathottamam","तच् छ्रुत्वैव नलो बाढं प्रापयामीत्युदीर्य सः /
गत्वा वराश्वान् संयोज्य सज्जं चक्रे रथोत्तमम्"
Kathasaritsagara,"sokss_9,6.372","svayaṃvarapravādo 'yaṃ jāne matprāptaye tayā /
kṛto na damayantī tu sā svapne 'pīdṛśī bhavet","स्वयंवरप्रवादो ऽयं जाने मत्प्राप्तये तया /
कृतो न दमयन्ती तु सा स्वप्ने ऽपीदृशी भवेत्"
Kathasaritsagara,"sokss_9,6.373","tat tatra tāvad gacchāmi paśyāmīti vicintya saḥ /
rājñas tasyartuparṇasya sajjaṃ ratham upānayat","तत् तत्र तावद् गच्छामि पश्यामीति विचिन्त्य सः /
राज्ञस् तस्यर्तुपर्णस्य सज्जं रथम् उपानयत्"
Kathasaritsagara,"sokss_9,6.374","ārūḍhe ca nṛpe tasmiṃstaṃ saṃvāhayituṃ ratham /
nalaḥ pravavṛte tārkṣyajavajaitreṇa raṃhasā","आरूढे च नृपे तस्मिंस्तं संवाहयितुं रथम् /
नलः प्रववृते तार्क्ष्यजवजैत्रेण रंहसा"
Kathasaritsagara,"sokss_9,6.375","rathavegacyutaṃ vastraṃ prāptaṃ rathavidhāraṇam /
bruvāṇamatha mārge tamṛtuparṇaṃ nalo 'bravīt","रथवेगच्युतं वस्त्रं प्राप्तं रथविधारणम् /
ब्रुवाणमथ मार्गे तमृतुपर्णं नलो ऽब्रवीत्"
Kathasaritsagara,"sokss_9,6.376","rājan kva tava tadvastram anenaiva kṣaṇena hi /
bahūni yojanāny eṣa vyatikrānto rathas tava","राजन् क्व तव तद्वस्त्रम् अनेनैव क्षणेन हि /
बहूनि योजनान्य् एष व्यतिक्रान्तो रथस् तव"
Kathasaritsagara,"sokss_9,6.377","śrutvaitadṛtuparṇastamavādīdaṅga dehi me /
rathajñānamidaṃ tubhyamakṣajñānaṃ dadāmy aham","श्रुत्वैतदृतुपर्णस्तमवादीदङ्ग देहि मे /
रथज्ञानमिदं तुभ्यमक्षज्ञानं ददाम्य् अहम्"
Kathasaritsagara,"sokss_9,6.378","yena vaśya bhavantyakṣāḥ saṃkhyājñānaṃ ca jāyate /
saṃpratyeva ca paśyātra vadāmi pratyayaṃ tava","येन वश्य भवन्त्यक्षाः संख्याज्ञानं च जायते /
संप्रत्येव च पश्यात्र वदामि प्रत्ययं तव"
Kathasaritsagara,"sokss_9,6.379","dṛśyate 'gre taruryo 'yaṃ saṃkhyāmetasya te 'dhunā /
vacmyahaṃ phalaparṇānāṃ gaṇayitvā ca paśya tām","दृश्यते ऽग्रे तरुर्यो ऽयं संख्यामेतस्य ते ऽधुना /
वच्म्यहं फलपर्णानां गणयित्वा च पश्य ताम्"
Kathasaritsagara,"sokss_9,6.380","ity uktvā phalaparṇāni yāvantyeva jagāda saḥ /
nalena gaṇitānyāsaṃstāvantyevātra śākhinaḥ","इत्य् उक्त्वा फलपर्णानि यावन्त्येव जगाद सः /
नलेन गणितान्यासंस्तावन्त्येवात्र शाखिनः"
Kathasaritsagara,"sokss_9,6.381","tato nalo rathajñānamṛtuparṇāya taddadau /
ṛtuparṇo 'py adādakṣajñānaṃ tasmai nalāya tat","ततो नलो रथज्ञानमृतुपर्णाय तद्ददौ /
ऋतुपर्णो ऽप्य् अदादक्षज्ञानं तस्मै नलाय तत्"
Kathasaritsagara,"sokss_9,6.382","parīkṣate sma tajjñānaṃ nalo gatvāpare tarau /
samyak ca bubudhe saṃkhyā pattrādiṣv atra tena sā","परीक्षते स्म तज्ज्ञानं नलो गत्वापरे तरौ /
सम्यक् च बुबुधे संख्या पत्त्रादिष्व् अत्र तेन सा"
Kathasaritsagara,"sokss_9,6.383","tato hṛṣyati yāvat sa tāvattasya śarīrataḥ /
niragātpuruṣaḥ kṛṣṇastaṃ sa ko 'sīti pṛṣṭavān","ततो हृष्यति यावत् स तावत्तस्य शरीरतः /
निरगात्पुरुषः कृष्णस्तं स को ऽसीति पृष्टवान्"
Kathasaritsagara,"sokss_9,6.384","ahaṃ kaliḥ śarīrāntardamayantīvṛtasya te /
īrṣyayā prāviśaṃ tena bhraṣṭā dyūtena te śriyaḥ","अहं कलिः शरीरान्तर्दमयन्तीवृतस्य ते /
ईर्ष्यया प्राविशं तेन भ्रष्टा द्यूतेन ते श्रियः"
Kathasaritsagara,"sokss_9,6.385","tatastvāṃ daśatā tena kārkoṭena tadā vane /
na dagdhastvamahaṃ tveṣa paśya dagdhastvayi sthitaḥ","ततस्त्वां दशता तेन कार्कोटेन तदा वने /
न दग्धस्त्वमहं त्वेष पश्य दग्धस्त्वयि स्थितः"
Kathasaritsagara,"sokss_9,6.386","mithyā parāpakāro hi kṛtaḥ syātkasya śarmaṇe /
tadgacchāmyavakāśo hi nāstyanyeṣu na vatsa me","मिथ्या परापकारो हि कृतः स्यात्कस्य शर्मणे /
तद्गच्छाम्यवकाशो हि नास्त्यन्येषु न वत्स मे"
Kathasaritsagara,"sokss_9,6.387","ity uktvā sa kalis tasya tiro 'bhūtso 'pi tatkṣaṇam /
jātadharmamatiḥ prāptatejāḥ prāgvadabhūnnalaḥ","इत्य् उक्त्वा स कलिस् तस्य तिरो ऽभूत्सो ऽपि तत्क्षणम् /
जातधर्ममतिः प्राप्ततेजाः प्राग्वदभून्नलः"
Kathasaritsagara,"sokss_9,6.388","āgatya cāruhya rathaṃ tasminnevāhni taṃ javāt /
vidarbhānṛtuparṇaṃ taṃ prāpayām āsa bhūpatim","आगत्य चारुह्य रथं तस्मिन्नेवाह्नि तं जवात् /
विदर्भानृतुपर्णं तं प्रापयाम् आस भूपतिम्"
Kathasaritsagara,"sokss_9,6.389","sa copahasyamāno 'tra pṛṣṭāgamanakāraṇaiḥ /
ṛtuparṇo janai rājagṛhāsanne samāvasat","स चोपहस्यमानो ऽत्र पृष्टागमनकारणैः /
ऋतुपर्णो जनै राजगृहासन्ने समावसत्"
Kathasaritsagara,"sokss_9,6.390","prāptaṃ taṃ tatra buddhvā sā śrutāścaryarathasvanā /
damayantī jaharṣāntaḥ saṃbhāvitanalāgamā","प्राप्तं तं तत्र बुद्ध्वा सा श्रुताश्चर्यरथस्वना /
दमयन्ती जहर्षान्तः संभावितनलागमा"
Kathasaritsagara,"sokss_9,6.391","visasarjātha sā tattvamanveṣṭuṃ ceṭikāṃ nijām /
sā cānviṣyāgatā ceṭī tām uvāca priyotsukām","विससर्जाथ सा तत्त्वमन्वेष्टुं चेटिकां निजाम् /
सा चान्विष्यागता चेटी ताम् उवाच प्रियोत्सुकाम्"
Kathasaritsagara,"sokss_9,6.392","devi gatvā mayānviṣṭameṣa yaḥ kośaleśvaraḥ /
svayaṃvarapravādaṃ te mithyā śrutvā kilāgataḥ","देवि गत्वा मयान्विष्टमेष यः कोशलेश्वरः /
स्वयंवरप्रवादं ते मिथ्या श्रुत्वा किलागतः"
Kathasaritsagara,"sokss_9,6.393","ānīto rathavāhena sūdena hrasvabāhunā /
ekenaiva dinenādya rathavijñānaśālinā","आनीतो रथवाहेन सूदेन ह्रस्वबाहुना /
एकेनैव दिनेनाद्य रथविज्ञानशालिना"
Kathasaritsagara,"sokss_9,6.394","sa ca tatsūdaśālāyāṃ gatvā sūdo mayekṣitaḥ /
kṛṣṇavarṇo virūpaś ca prabhāvaḥ ko'pi tasya tu","स च तत्सूदशालायां गत्वा सूदो मयेक्षितः /
कृष्णवर्णो विरूपश् च प्रभावः कोऽपि तस्य तु"
Kathasaritsagara,"sokss_9,6.395","akṣiptam eva yat tasya pānīyaṃ caruṣūdgatam /
kāṣṭhānyanarpitāgnīti svayaṃ prajvalitāni ca","अक्षिप्तम् एव यत् तस्य पानीयं चरुषूद्गतम् /
काष्ठान्यनर्पिताग्नीति स्वयं प्रज्वलितानि च"
Kathasaritsagara,"sokss_9,6.396","kṣaṇāc ca bhojanaistaistair niṣpannaṃ divyam eva ca /
etaddṛṣṭvā mahāścaryaṃ tataścāhamihāgatā","क्षणाच् च भोजनैस्तैस्तैर् निष्पन्नं दिव्यम् एव च /
एतद्दृष्ट्वा महाश्चर्यं ततश्चाहमिहागता"
Kathasaritsagara,"sokss_9,6.397","etacceṭīmukhāc chrutvā damayantī vyacintayat /
vaśyāgnivaruṇaḥ sūdo rathavidyārahasyavit","एतच्चेटीमुखाच् छ्रुत्वा दमयन्ती व्यचिन्तयत् /
वश्याग्निवरुणः सूदो रथविद्यारहस्यवित्"
Kathasaritsagara,"sokss_9,6.398","āryaputro bhavatyeṣa gato vairūpyamanyathā /
jāne madviprayogārtaṃ jijñāse 'haṃ tadapyamum","आर्यपुत्रो भवत्येष गतो वैरूप्यमन्यथा /
जाने मद्विप्रयोगार्तं जिज्ञासे ऽहं तदप्यमुम्"
Kathasaritsagara,"sokss_9,6.399","iti saṃkalpya yuktyā svau saha ceṭyā tayaiva sā /
tasyāntikaṃ darśayituṃ prāhiṇoddārakāvubhau","इति संकल्प्य युक्त्या स्वौ सह चेट्या तयैव सा /
तस्यान्तिकं दर्शयितुं प्राहिणोद्दारकावुभौ"
Kathasaritsagara,"sokss_9,6.400","sa tau nijaśiśū dṛṣṭvā kṛtvā cāṅke nalaściram /
baddhadhārāpravāheṇa tūṣṇīmarudadaśruṇā","स तौ निजशिशू दृष्ट्वा कृत्वा चाङ्के नलश्चिरम् /
बद्धधाराप्रवाहेण तूष्णीमरुददश्रुणा"
Kathasaritsagara,"sokss_9,6.401","īdṛśāveva me bālau mātāmahagṛhe sthitau /
jātaṃ me tatsmṛterduḥkhamity uvāca ca ceṭikām","ईदृशावेव मे बालौ मातामहगृहे स्थितौ /
जातं मे तत्स्मृतेर्दुःखमित्य् उवाच च चेटिकाम्"
Kathasaritsagara,"sokss_9,6.402","sā śiśubhyāṃ sahāgatya ceṭī sarvaṃ śaśaṃsa tat /
damayantyai tataḥ sāpi jātāsthā sutarāmabhūt","सा शिशुभ्यां सहागत्य चेटी सर्वं शशंस तत् /
दमयन्त्यै ततः सापि जातास्था सुतरामभूत्"
Kathasaritsagara,"sokss_9,6.403","apareyuś ca tāṃ prātaḥ svaceṭīmādideśa sā /
gatvā tamṛtuparṇasya sūdaṃ madvacanādvada","अपरेयुश् च तां प्रातः स्वचेटीमादिदेश सा /
गत्वा तमृतुपर्णस्य सूदं मद्वचनाद्वद"
Kathasaritsagara,"sokss_9,6.404","śrutaṃ mayā yadbhavatā tulyo nānyo 'sti sūpakṛt /
tanmamādya tvayāgatya vyañjanaṃ sādhyatāmiti","श्रुतं मया यद्भवता तुल्यो नान्यो ऽस्ति सूपकृत् /
तन्ममाद्य त्वयागत्य व्यञ्जनं साध्यतामिति"
Kathasaritsagara,"sokss_9,6.405","tatheti sa tadā gatvā nalaśceṭyā tayārthitaḥ /
ṛtuparṇamanujñāpya damayantīm upāyayau","तथेति स तदा गत्वा नलश्चेट्या तयार्थितः /
ऋतुपर्णमनुज्ञाप्य दमयन्तीम् उपाययौ"
Kathasaritsagara,"sokss_9,6.406","satyaṃ brūhi nalo rājā yadi tvaṃ sūdarūpabhṛt /
cintābdhimagnāṃ pāraṃ māṃ prāpayādyetyuvāca sā","सत्यं ब्रूहि नलो राजा यदि त्वं सूदरूपभृत् /
चिन्ताब्धिमग्नां पारं मां प्रापयाद्येत्युवाच सा"
Kathasaritsagara,"sokss_9,6.407","tac chrutvā sa nalaḥ snehaharṣaduḥkhatrapākulaḥ /
avāṅmukhaḥ prāptakālaṃ tām uvācāśrugadgadam","तच् छ्रुत्वा स नलः स्नेहहर्षदुःखत्रपाकुलः /
अवाङ्मुखः प्राप्तकालं ताम् उवाचाश्रुगद्गदम्"
Kathasaritsagara,"sokss_9,6.408","sa evāsmi nalaḥ satyaṃ pāpaḥ kuliśakarkaśaḥ /
tvāṃ saṃtāpayatā yena vyamohādanalāyitam","स एवास्मि नलः सत्यं पापः कुलिशकर्कशः /
त्वां संतापयता येन व्यमोहादनलायितम्"
Kathasaritsagara,"sokss_9,6.409","ity uktavān sa pṛṣṭo 'bhūddamayantyā tayā nalaḥ /
yadyevaṃ tarhyarūpatvaṃ kathaṃ prāpto bhavāniti","इत्य् उक्तवान् स पृष्टो ऽभूद्दमयन्त्या तया नलः /
यद्येवं तर्ह्यरूपत्वं कथं प्राप्तो भवानिति"
Kathasaritsagara,"sokss_9,6.410","tataḥ sa tasyai svodantaṃ nalaḥ kṛtsnamavarṇayat /
kārkoṭasakhyād ārabhya kalinirgamanāvadhim","ततः स तस्यै स्वोदन्तं नलः कृत्स्नमवर्णयत् /
कार्कोटसख्याद् आरभ्य कलिनिर्गमनावधिम्"
Kathasaritsagara,"sokss_9,6.411","tadaiva cāgniśaucaṃ taddattaṃ kārkoṭakena saḥ /
prāvṛtya vastrayugalaṃ rūpaṃ svaṃ pratyapadyata","तदैव चाग्निशौचं तद्दत्तं कार्कोटकेन सः /
प्रावृत्य वस्त्रयुगलं रूपं स्वं प्रत्यपद्यत"
Kathasaritsagara,"sokss_9,6.412","dṛṣṭvā nalaṃ punaravāptanijābhir āmarūpaṃ tamāśu vikasadvadanāravindā /
netrāmbubhiḥ śamitaduḥkhadavānaleva harṣaṃ kam apy anupamaṃ damayantyavāpa","दृष्ट्वा नलं पुनरवाप्तनिजाभिर् आमरूपं तमाशु विकसद्वदनारविन्दा /
नेत्राम्बुभिः शमितदुःखदवानलेव हर्षं कम् अप्य् अनुपमं दमयन्त्यवाप"
Kathasaritsagara,"sokss_9,6.413","buddhvā ca tatparijanātpramadapravṛttād āgatya tatra sahasā sa vidarbharājaḥ /
bhīmo nalaṃ samabhinandya kṛtānurūpapūjaṃ mahotsavamayaṃ svapuraṃ cakāra","बुद्ध्वा च तत्परिजनात्प्रमदप्रवृत्ताद् आगत्य तत्र सहसा स विदर्भराजः /
भीमो नलं समभिनन्द्य कृतानुरूपपूजं महोत्सवमयं स्वपुरं चकार"
Kathasaritsagara,"sokss_9,6.414","hasatā hṛdi bhīmabhūbhujā
kṛtasaṃvṛttyupacārasatkriyaḥ /
ṛtuparṇanṛpo 'pi taṃ nalaṃ
pratipūjyātha jagāma kośalān","हसता हृदि भीमभूभुजा
कृतसंवृत्त्युपचारसत्क्रियः /
ऋतुपर्णनृपो ऽपि तं नलं
प्रतिपूज्याथ जगाम कोशलान्"
Kathasaritsagara,"sokss_9,6.415","atha niṣadhanareśvaro nijaṃ
kalidaurātmyavijṛmbhitaṃ nalaḥ /
śvaśurāya sa tatra varṇayann
avasat prāṇasamāsakhaḥ sukham","अथ निषधनरेश्वरो निजं
कलिदौरात्म्यविजृम्भितं नलः /
श्वशुराय स तत्र वर्णयन्न्
अवसत् प्राणसमासखः सुखम्"
Kathasaritsagara,"sokss_9,6.416","gatvālpaiś ca dinais tataḥ sa niṣadhānsainyaiḥ saha śvāśurair
akṣajñānajitaṃ vidhāya vinataṃ taṃ puṣkarākhyaṃ punaḥ /
dharmātmā kṛtasaṃvibhāgamanujaṃ dehādgatadvāparaṃ
rājyaṃ svaṃ damayantyavāptisukhito bheje yathāvannalaḥ","गत्वाल्पैश् च दिनैस् ततः स निषधान्सैन्यैः सह श्वाशुरैर्
अक्षज्ञानजितं विधाय विनतं तं पुष्कराख्यं पुनः /
धर्मात्मा कृतसंविभागमनुजं देहाद्गतद्वापरं
राज्यं स्वं दमयन्त्यवाप्तिसुखितो भेजे यथावन्नलः"
Kathasaritsagara,"sokss_9,6.417","iti sa vyākhyāya kathāṃ nagare tārāpure dvijaḥ sumanāḥ /
rājasutāṃ bandhumatīṃ proṣitapatikām uvāca tāṃ bhūyaḥ","इति स व्याख्याय कथां नगरे तारापुरे द्विजः सुमनाः /
राजसुतां बन्धुमतीं प्रोषितपतिकाम् उवाच तां भूयः"
Kathasaritsagara,"sokss_9,6.418","evaṃ devi mahānto viṣahya duḥkhaṃ bhajanti kalyāṇam /
anubhūyāstamanaṃ kila dinakṛtpramukhā vrajantyudayam","एवं देवि महान्तो विषह्य दुःखं भजन्ति कल्याणम् /
अनुभूयास्तमनं किल दिनकृत्प्रमुखा व्रजन्त्युदयम्"
Kathasaritsagara,"sokss_9,6.419","tasmātvam apitamāpsyasi patimanaghe proṣitāgataṃ nacirāt /
kuru dhṛtimaratiṃ parihara vihara ca patikāmanālābhaiḥ","तस्मात्वम् अपितमाप्स्यसि पतिमनघे प्रोषितागतं नचिरात् /
कुरु धृतिमरतिं परिहर विहर च पतिकामनालाभैः"
Kathasaritsagara,"sokss_9,6.420","iti taṃ dvijamuktayuktavākyaṃ
bahunābhyasrcya dhanena sadguṇaṃ sā /
avalambya dhṛtiṃ pratīkṣamāṇā
dayitaṃ bandhumatī svamatra tasthau","इति तं द्विजमुक्तयुक्तवाक्यं
बहुनाभ्यस्र्च्य धनेन सद्गुणं सा /
अवलम्ब्य धृतिं प्रतीक्षमाणा
दयितं बन्धुमती स्वमत्र तस्थौ"
Kathasaritsagara,"sokss_9,6.421","alpair eva ca tasyā dinaiḥ sa patirāyayau mahīpālaḥ /
deśāntare sthitāṃ tāṃ jananīmādāya pitṛsahitaḥ","अल्पैर् एव च तस्या दिनैः स पतिराययौ महीपालः /
देशान्तरे स्थितां तां जननीमादाय पितृसहितः"
Kathasaritsagara,"sokss_9,6.422","āgatya cāmṛtāṃśuḥ pārvaṇa iva vārirāśijalalakṣmīm /
jananayanotsavadāyī bandhumatīṃ nandayāmāsa","आगत्य चामृतांशुः पार्वण इव वारिराशिजललक्ष्मीम् /
जननयनोत्सवदायी बन्धुमतीं नन्दयामास"
Kathasaritsagara,"sokss_9,6.423","aha tatra tayā sahitas tatpitrā pūrvadattarājyadhuraḥ /
sa mahīpālo bubhuje rājā sann īpsitān bhogān","अह तत्र तया सहितस् तत्पित्रा पूर्वदत्तराज्यधुरः /
स महीपालो बुभुजे राजा सन्न् ईप्सितान् भोगान्"
Kathasaritsagara,"sokss_9,6.424","ityātmamantrimarubhūtimukhānniśamya citrāṃ kathāmanupamāmanurāgaramyām /
rāmāsakhaḥ sa naravāhanadattadevo vatseśvarasya tanayo bhṛśamabhyatuṣyat","इत्यात्ममन्त्रिमरुभूतिमुखान्निशम्य चित्रां कथामनुपमामनुरागरम्याम् /
रामासखः स नरवाहनदत्तदेवो वत्सेश्वरस्य तनयो भृशमभ्यतुष्यत्"
Kathasaritsagara,"sokss_10,0.1","iti mahākaviśrīsomadevabhaṭṭaviracite kathāsaritsāgare 'laṃkāravatīlambake ṣaṣṭhas taraṅgaḥ /

samāptaś cāyam alaṃkāravatīlambako navamaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

śaktiyaśo nāma daśamo lambakaḥ /

idaṃ gurugirīndrajāpraṇayamandarāndolanāt
purā kila tathāmṛtaṃ haramukhāmbudherudgatam /
prasahya rasayanti ye vigatavighnalabdhardvayo
dhuraṃ dadhati vaivudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे ऽलंकारवतीलम्बके षष्ठस् तरङ्गः /

समाप्तश् चायम् अलंकारवतीलम्बको नवमः /

// श्रीः //

महाकविश्रीसोमदेवभट्टविरचितः कथासरित्सागरः /

शक्तियशो नाम दशमो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल तथामृतं हरमुखाम्बुधेरुद्गतम् /
प्रसह्य रसयन्ति ये विगतविघ्नलब्धर्द्वयो
धुरं दधति वैवुधीं भुवि भवप्रसादेन ते"
Kathasaritsagara,"sokss_10,1.1","prathamas taraṅgaḥ /

avāraṇīyaṃ ripubhir vāraṇīyaṃ karaṃ numaḥ /
herambasya sasindūramasiṃ dūramaghacchidam","प्रथमस् तरङ्गः /

अवारणीयं रिपुभिर् वारणीयं करं नुमः /
हेरम्बस्य ससिन्दूरमसिं दूरमघच्छिदम्"
Kathasaritsagara,"sokss_10,1.2","pāyādvaḥ puradāhāya śaṃbhoḥ saṃdadhataḥ śaram /
samaṃ vyagreṣu netreṣu tṛtīyamadhikaṃ sphurat","पायाद्वः पुरदाहाय शंभोः संदधतः शरम् /
समं व्यग्रेषु नेत्रेषु तृतीयमधिकं स्फुरत्"
Kathasaritsagara,"sokss_10,1.3","raktāruṇā nṛsiṃhasya kuṭilā vidviṣo vadhe /
nakhaśreṇī ca dṛṣṭiś ca nihantuṃ duritāni vaḥ","रक्तारुणा नृसिंहस्य कुटिला विद्विषो वधे /
नखश्रेणी च दृष्टिश् च निहन्तुं दुरितानि वः"
Kathasaritsagara,"sokss_10,1.4","evaṃ vatseśvarasutaḥ kauśāmbyāṃ sacivaiḥ saha /
naravāhanadattaḥ sa tasthau bhāryāsakhaḥ sukhī","एवं वत्सेश्वरसुतः कौशाम्ब्यां सचिवैः सह /
नरवाहनदत्तः स तस्थौ भार्यासखः सुखी"
Kathasaritsagara,"sokss_10,1.5","ekadā cāsthite tasminnāsthānasthasya tatpituḥ /
vatseśvarasya vijñaptyai tadvāsī vaṇigāyayau","एकदा चास्थिते तस्मिन्नास्थानस्थस्य तत्पितुः /
वत्सेश्वरस्य विज्ञप्त्यै तद्वासी वणिगाययौ"
Kathasaritsagara,"sokss_10,1.6","sa ratnadattanāmā taṃ pratīhāraniveditaḥ /
praviśya natvā rājānaṃ vaṇigevaṃ vyajijñapat","स रत्नदत्तनामा तं प्रतीहारनिवेदितः /
प्रविश्य नत्वा राजानं वणिगेवं व्यजिज्ञपत्"
Kathasaritsagara,"sokss_10,1.7","nāmnā vasudharo deva daridro 'stīha bhārikaḥ /
akasmāc ca dadat khādan pibaṃś cādya sa dṛśyate","नाम्ना वसुधरो देव दरिद्रो ऽस्तीह भारिकः /
अकस्माच् च ददत् खादन् पिबंश् चाद्य स दृश्यते"
Kathasaritsagara,"sokss_10,1.8","kautukāc ca gṛhaṃ nītvā yatheṣṭaṃ pānabhojanam /
dattvā sa kṣībatāṃ nītvā mayā pṛṣṭo 'bravīdidam","कौतुकाच् च गृहं नीत्वा यथेष्टं पानभोजनम् /
दत्त्वा स क्षीबतां नीत्वा मया पृष्टो ऽब्रवीदिदम्"
Kathasaritsagara,"sokss_10,1.9","labdhaṃ rājakuladvārātsaratnaṃ kaṭakaṃ mayā /
utpāṭya ratnamekaṃ ca tato vikrītavānaham","लब्धं राजकुलद्वारात्सरत्नं कटकं मया /
उत्पाट्य रत्नमेकं च ततो विक्रीतवानहम्"
Kathasaritsagara,"sokss_10,1.10","tac ca dīnāralakṣeṇa mūlyena vaṇijo mayā /
dattaṃ hiraṇyaguptasya tenādyāhaṃ sukhaṃ sthitaḥ","तच् च दीनारलक्षेण मूल्येन वणिजो मया /
दत्तं हिरण्यगुप्तस्य तेनाद्याहं सुखं स्थितः"
Kathasaritsagara,"sokss_10,1.11","ity uktvā darśitaṃ tena devanāmāṅkitaṃ mama /
kaṭakaṃ yattato deva vijñapto 'dya mayā prabhuḥ","इत्य् उक्त्वा दर्शितं तेन देवनामाङ्कितं मम /
कटकं यत्ततो देव विज्ञप्तो ऽद्य मया प्रभुः"
Kathasaritsagara,"sokss_10,1.12","etac chrutvā sa vatseśastatrānāyayati sma tau /
bhārikaṃ taṃ savalayaṃ saratnaṃ vāṇijaṃ ca tam","एतच् छ्रुत्वा स वत्सेशस्तत्रानाययति स्म तौ /
भारिकं तं सवलयं सरत्नं वाणिजं च तम्"
Kathasaritsagara,"sokss_10,1.13","hanta smṛtaṃ prakoṣṭhānme bhraṣṭametatpurabhrame /
iti tatkaṭakaṃ dṛṣṭvā sa rājābhidadhe svayam","हन्त स्मृतं प्रकोष्ठान्मे भ्रष्टमेतत्पुरभ्रमे /
इति तत्कटकं दृष्ट्वा स राजाभिदधे स्वयम्"
Kathasaritsagara,"sokss_10,1.14","nirhṛtaṃ rājanāmāṅkaṃ labdhvā kiṃ kaṭakaṃ tvayā /
iti pṛṣṭo 'tha sabhyaiḥ sa rājāgre bhāriko 'bhyadhāt","निर्हृतं राजनामाङ्कं लब्ध्वा किं कटकं त्वया /
इति पृष्टो ऽथ सभ्यैः स राजाग्रे भारिको ऽभ्यधात्"
Kathasaritsagara,"sokss_10,1.15","bhārajīvī kuto vedmi rājanāmākṣarāṇy aham /
dāridryaduḥkhadagdhena labdhvaitat svīkṛtaṃ mayā","भारजीवी कुतो वेद्मि राजनामाक्षराण्य् अहम् /
दारिद्र्यदुःखदग्धेन लब्ध्वैतत् स्वीकृतं मया"
Kathasaritsagara,"sokss_10,1.16","ity ukte tena ratnārthamākṣiptaḥ so 'bravīdvaṇik /
prasahya mūlyena mayā gṛhītaṃ ratnamāpaṇe","इत्य् उक्ते तेन रत्नार्थमाक्षिप्तः सो ऽब्रवीद्वणिक् /
प्रसह्य मूल्येन मया गृहीतं रत्नमापणे"
Kathasaritsagara,"sokss_10,1.17","na cāsya rājābhijñānam asti tanmayam ucyate /
mūlyāt pañcasahasrī tu nītānena paraṃ sthitam","न चास्य राजाभिज्ञानम् अस्ति तन्मयम् उच्यते /
मूल्यात् पञ्चसहस्री तु नीतानेन परं स्थितम्"
Kathasaritsagara,"sokss_10,1.18","etaddhiraṇyaguptasya vaco yaugandharāyaṇaḥ /
śrutvā tatra sthito 'vādīnnātra doṣo 'sti kasyacit","एतद्धिरण्यगुप्तस्य वचो यौगन्धरायणः /
श्रुत्वा तत्र स्थितो ऽवादीन्नात्र दोषो ऽस्ति कस्यचित्"
Kathasaritsagara,"sokss_10,1.19","daridrasyālipijñasya bhaṇyatāṃ bhārikasya kim /
dāridryātkriyate cauryaṃ labdhaṃ kenojjhitaṃ punaḥ","दरिद्रस्यालिपिज्ञस्य भण्यतां भारिकस्य किम् /
दारिद्र्यात्क्रियते चौर्यं लब्धं केनोज्झितं पुनः"
Kathasaritsagara,"sokss_10,1.20","mūlyena ratnagrāhī ca na vācyo vaṇig apy asau /
etan mahāmantrivaco vatseśaḥ śraddadhe tadā","मूल्येन रत्नग्राही च न वाच्यो वणिग् अप्य् असौ /
एतन् महामन्त्रिवचो वत्सेशः श्रद्दधे तदा"
Kathasaritsagara,"sokss_10,1.21","dattvā pañcasahasrīṃ ca bhārikeṇa vyayīkṛtām /
hiraṇyaguptādvaṇijo ratnaṃ tasmātsvamādade","दत्त्वा पञ्चसहस्रीं च भारिकेण व्ययीकृताम् /
हिरण्यगुप्ताद्वणिजो रत्नं तस्मात्स्वमाददे"
Kathasaritsagara,"sokss_10,1.22","bhārikaṃ cākaronmuktaṃ gṛhītvā kaṭakaṃ nijam /
bhuktapañcasahasrīko gatabhīḥ so 'py agādgṛham","भारिकं चाकरोन्मुक्तं गृहीत्वा कटकं निजम् /
भुक्तपञ्चसहस्रीको गतभीः सो ऽप्य् अगाद्गृहम्"
Kathasaritsagara,"sokss_10,1.23","viśvastaghātī pāpo 'yamiti cāntardviṣannṛpaḥ /
ratnadattaṃ sa vaṇijaṃ kāryārthaṃ tamamānayat","विश्वस्तघाती पापो ऽयमिति चान्तर्द्विषन्नृपः /
रत्नदत्तं स वणिजं कार्यार्थं तममानयत्"
Kathasaritsagara,"sokss_10,1.24","gateṣu teṣu rājāgragato 'vocadvasantakaḥ /
aho daivābhiśaptānāṃ prāpto 'py arthaḥ palāyate","गतेषु तेषु राजाग्रगतो ऽवोचद्वसन्तकः /
अहो दैवाभिशप्तानां प्राप्तो ऽप्य् अर्थः पलायते"
Kathasaritsagara,"sokss_10,1.25","asya bhadraghaṭodantaḥ saṃvṛtto bhārikasya yat /
tathāhi kaścidāsītprākpure pāṭaliputrake","अस्य भद्रघटोदन्तः संवृत्तो भारिकस्य यत् /
तथाहि कश्चिदासीत्प्राक्पुरे पाटलिपुत्रके"
Kathasaritsagara,"sokss_10,1.26","śubhadattaḥ sa nāmnā ca pratyahaṃ kāṣṭhabhārakam /
vanādānīya vikrīya puṣṇāti sma kuṭumbakam","शुभदत्तः स नाम्ना च प्रत्यहं काष्ठभारकम् /
वनादानीय विक्रीय पुष्णाति स्म कुटुम्बकम्"
Kathasaritsagara,"sokss_10,1.27","ekadā cāgato dūraṃ vanaṃ daivāddadarśa saḥ /
tatrasthāṃścaturo yakṣāndivyābharaṇavāsasaḥ","एकदा चागतो दूरं वनं दैवाद्ददर्श सः /
तत्रस्थांश्चतुरो यक्षान्दिव्याभरणवाससः"
Kathasaritsagara,"sokss_10,1.28","te bhītaṃ vīkṣya taṃ prītyā sarve pṛṣṭvā yathātatham /
buddhvā daridramutpannakṛpā yakṣā babhāṣire","ते भीतं वीक्ष्य तं प्रीत्या सर्वे पृष्ट्वा यथातथम् /
बुद्ध्वा दरिद्रमुत्पन्नकृपा यक्षा बभाषिरे"
Kathasaritsagara,"sokss_10,1.29","ihāsmadantike tiṣṭha bhadra karmakaro bhavān /
akleśaṃ gṛhanirvāhaṃ kariṣyāmo vayaṃ tava","इहास्मदन्तिके तिष्ठ भद्र कर्मकरो भवान् /
अक्लेशं गृहनिर्वाहं करिष्यामो वयं तव"
Kathasaritsagara,"sokss_10,1.30","ity uktastais tathetyāsīcchubhadattastadantike /
snānādiparicaryāṃ ca kṛtsnāṃ teṣāṃ cakāra saḥ","इत्य् उक्तस्तैस् तथेत्यासीच्छुभदत्तस्तदन्तिके /
स्नानादिपरिचर्यां च कृत्स्नां तेषां चकार सः"
Kathasaritsagara,"sokss_10,1.31","saṃjāte bhojanasthāne yakṣāste jagaduś ca tam /
āhāramasmānamuto dehi bhadraghaṭāditi","संजाते भोजनस्थाने यक्षास्ते जगदुश् च तम् /
आहारमस्मानमुतो देहि भद्रघटादिति"
Kathasaritsagara,"sokss_10,1.32","antaḥśūnyaṃ sa taṃ dṛṣṭvā ghaṭaṃ yāvadvilambate /
tāvatte guhyakā bhūyastamāhuḥ sasmitānanāḥ","अन्तःशून्यं स तं दृष्ट्वा घटं यावद्विलम्बते /
तावत्ते गुह्यका भूयस्तमाहुः सस्मिताननाः"
Kathasaritsagara,"sokss_10,1.33","śubhadatta na vetsi tvaṃ kṣipa hastaṃ ghaṭāntare /
yatheṣṭaṃ lapsyase sarvaṃ ghaṭaḥ kāmaprado hy asau","शुभदत्त न वेत्सि त्वं क्षिप हस्तं घटान्तरे /
यथेष्टं लप्स्यसे सर्वं घटः कामप्रदो ह्य् असौ"
Kathasaritsagara,"sokss_10,1.34","tac chrutvā prakṣipatyantaḥ pāṇiṃ yāvaddhaṭāntare /
tāvad āhārapānādi kāmitaṃ dṛṣṭavān asau","तच् छ्रुत्वा प्रक्षिपत्यन्तः पाणिं यावद्धटान्तरे /
तावद् आहारपानादि कामितं दृष्टवान् असौ"
Kathasaritsagara,"sokss_10,1.35","... /
śubhadatto dadau tebhyo bubhuje ca svayaṃ tataḥ","... /
शुभदत्तो ददौ तेभ्यो बुभुजे च स्वयं ततः"
Kathasaritsagara,"sokss_10,1.36","evaṃ paricaran yakṣān bhaktyā bhītyā ca so 'nvaham /
tasthau kuṭumbacintārtaḥ śubhadattas tadantike","एवं परिचरन् यक्षान् भक्त्या भीत्या च सो ऽन्वहम् /
तस्थौ कुटुम्बचिन्तार्तः शुभदत्तस् तदन्तिके"
Kathasaritsagara,"sokss_10,1.37","tatkuṭumbaṃ ca duḥkhārtaṃ svapnādeśena guhyakaiḥ /
āśvāsitaṃ tatprasādād ramate sma tataś ca saḥ","तत्कुटुम्बं च दुःखार्तं स्वप्नादेशेन गुह्यकैः /
आश्वासितं तत्प्रसादाद् रमते स्म ततश् च सः"
Kathasaritsagara,"sokss_10,1.38","māsamātreṇa yakṣāste śubhadattaṃ tam abhyadhuḥ /
tuṣṭāḥ smas te 'nayā bhaktyā brūhi kiṃciddadāma te","मासमात्रेण यक्षास्ते शुभदत्तं तम् अभ्यधुः /
तुष्टाः स्मस् ते ऽनया भक्त्या ब्रूहि किंचिद्ददाम ते"
Kathasaritsagara,"sokss_10,1.39","tac chrutvā sa jagādaitāṃstuṣṭāḥ stha yadi satyataḥ /
eṣa bhadraghaṭastanme yuṣmābhir dīyatāmiti","तच् छ्रुत्वा स जगादैतांस्तुष्टाः स्थ यदि सत्यतः /
एष भद्रघटस्तन्मे युष्माभिर् दीयतामिति"
Kathasaritsagara,"sokss_10,1.40","tatas tam ūcur yakṣās te naitaṃ śakṣyasi rakṣitum /
bhaṅge palāyate hyeṣa tadvṛṇīṣvāparaṃ varam","ततस् तम् ऊचुर् यक्षास् ते नैतं शक्ष्यसि रक्षितुम् /
भङ्गे पलायते ह्येष तद्वृणीष्वापरं वरम्"
Kathasaritsagara,"sokss_10,1.41","ity ukto 'pi sa yakṣaistaiḥ śubhadatto 'paraṃ yadā /
varaṃ naicchattadā tasmai te taṃ bhadraghaṭaṃ daduḥ","इत्य् उक्तो ऽपि स यक्षैस्तैः शुभदत्तो ऽपरं यदा /
वरं नैच्छत्तदा तस्मै ते तं भद्रघटं ददुः"
Kathasaritsagara,"sokss_10,1.42","tataḥ praṇamya tān hṛṣṭo ghaṭam ādāya taṃ javāt /
gṛhaṃ sa śubhadattaḥ svaṃ prāpa nanditabāndhavaḥ","ततः प्रणम्य तान् हृष्टो घटम् आदाय तं जवात् /
गृहं स शुभदत्तः स्वं प्राप नन्दितबान्धवः"
Kathasaritsagara,"sokss_10,1.43","tatra tasmāddhaṭāllabdhvā bhojanādi niveśya tat /
guptyarthamanyabhāṇḍeṣu so 'bhuṅkta svajanaiḥ saha","तत्र तस्माद्धटाल्लब्ध्वा भोजनादि निवेश्य तत् /
गुप्त्यर्थमन्यभाण्डेषु सो ऽभुङ्क्त स्वजनैः सह"
Kathasaritsagara,"sokss_10,1.44","bhāramukto bhajan bhogān pānamatto 'tha jātu saḥ /
kutas tavaiṣā bhogaśrīr ity apṛcchyata bandhubhiḥ","भारमुक्तो भजन् भोगान् पानमत्तो ऽथ जातु सः /
कुतस् तवैषा भोगश्रीर् इत्य् अपृच्छ्यत बन्धुभिः"
Kathasaritsagara,"sokss_10,1.45","sa vyaktamabruvanmūḍho gareṇepsitakāmadam /
gṛhītvā ghaṭakaṃ skandhe prārebhe bata nartitum","स व्यक्तमब्रुवन्मूढो गरेणेप्सितकामदम् /
गृहीत्वा घटकं स्कन्धे प्रारेभे बत नर्तितुम्"
Kathasaritsagara,"sokss_10,1.46","nṛtyatas tasya ca skandhānmadodrekaskhaladgateḥ /
sa bhadraghaṭako yātaḥ patitvā bhuvi khaṇḍaśaḥ","नृत्यतस् तस्य च स्कन्धान्मदोद्रेकस्खलद्गतेः /
स भद्रघटको यातः पतित्वा भुवि खण्डशः"
Kathasaritsagara,"sokss_10,1.47","tadaiva cākṣatībhūya sa jagāma yathāgatam /
pūrvāvasthāṃ ca sa prāpa śubhadatto viṣādavān","तदैव चाक्षतीभूय स जगाम यथागतम् /
पूर्वावस्थां च स प्राप शुभदत्तो विषादवान्"
Kathasaritsagara,"sokss_10,1.48","tadevaṃ pānadoṣādiprabhādāhatabuddhayaḥ /
abhavyāḥ prāptamatyarthaṃ naiva jānanti rakṣitum","तदेवं पानदोषादिप्रभादाहतबुद्धयः /
अभव्याः प्राप्तमत्यर्थं नैव जानन्ति रक्षितुम्"
Kathasaritsagara,"sokss_10,1.49","iti bhadraghaṭākhyānahāsaṃ śrutvā vasantakāt /
utthāya cakre vatseśaḥ snānāhārādikāḥ kriyāḥ","इति भद्रघटाख्यानहासं श्रुत्वा वसन्तकात् /
उत्थाय चक्रे वत्सेशः स्नानाहारादिकाः क्रियाः"
Kathasaritsagara,"sokss_10,1.50","naravāhanadatto 'pi snātvā bhuktvāntike pituḥ /
dinānte sakhibhiḥ sākaṃ jagāma bhavanaṃ nijam","नरवाहनदत्तो ऽपि स्नात्वा भुक्त्वान्तिके पितुः /
दिनान्ते सखिभिः साकं जगाम भवनं निजम्"
Kathasaritsagara,"sokss_10,1.51","tatra rātrāvanidraṃ taṃ śayanīyagataṃ suhṛt /
śṛṇvatsu saciveṣveteṣv avocanmarubhūtikaḥ","तत्र रात्रावनिद्रं तं शयनीयगतं सुहृत् /
शृण्वत्सु सचिवेष्वेतेष्व् अवोचन्मरुभूतिकः"
Kathasaritsagara,"sokss_10,1.52","dāsīsaṅgecchayā deva jāne nāntaḥpuraṃ tvayā /
āhūtaṃ sāpi nāhūtā tena nidrādya nāsti te","दासीसङ्गेच्छया देव जाने नान्तःपुरं त्वया /
आहूतं सापि नाहूता तेन निद्राद्य नास्ति ते"
Kathasaritsagara,"sokss_10,1.53","tatkimadyāpi veśyāsu jānannapyanurajyase /
nahyāsāṃ cāsti sadbhāvas tathā caitāṃ kathāṃ śṛṇu","तत्किमद्यापि वेश्यासु जानन्नप्यनुरज्यसे /
नह्यासां चास्ति सद्भावस् तथा चैतां कथां शृणु"
Kathasaritsagara,"sokss_10,1.54","astīha citrakūṭākhyamṛddhimannagaraṃ mahat /
tatrābhūdratnavarmākhyo mahādhanapatirvaṇik","अस्तीह चित्रकूटाख्यमृद्धिमन्नगरं महत् /
तत्राभूद्रत्नवर्माख्यो महाधनपतिर्वणिक्"
Kathasaritsagara,"sokss_10,1.55","īśvarārādhanādekas tasya sūnurajāyata /
ataś ceśvaravarmāṇaṃ nāmnā cakre sa taṃ sutam","ईश्वराराधनादेकस् तस्य सूनुरजायत /
अतश् चेश्वरवर्माणं नाम्ना चक्रे स तं सुतम्"
Kathasaritsagara,"sokss_10,1.56","adhītavidyamāsannayauvanaṃ vīkṣya taṃ ca saḥ /
ekaputro vaṇiṅmukhyo ratnavarmā vyacintayat","अधीतविद्यमासन्नयौवनं वीक्ष्य तं च सः /
एकपुत्रो वणिङ्मुख्यो रत्नवर्मा व्यचिन्तयत्"
Kathasaritsagara,"sokss_10,1.57","rūpiṇī kusṛtiḥ sṛṣṭā dhanaprāṇāpahāriṇi /
āḍhyānāṃ yauvanāndhānāṃ veśyā nāmeha vedhasā","रूपिणी कुसृतिः सृष्टा धनप्राणापहारिणि /
आढ्यानां यौवनान्धानां वेश्या नामेह वेधसा"
Kathasaritsagara,"sokss_10,1.58","tadarpayāmi kuṭṭanyāḥ kasyāścidamumātmajam /
veśyāvyājopaśikṣārthaṃ yena tābhir na vañcyate","तदर्पयामि कुट्टन्याः कस्याश्चिदमुमात्मजम् /
वेश्याव्याजोपशिक्षार्थं येन ताभिर् न वञ्च्यते"
Kathasaritsagara,"sokss_10,1.59","ityālocya sa putreṇa sahaiveśvaravarmaṇā /
yamajihvābhidhānāyāḥ kuṭṭanyāḥ sadanaṃ yayau","इत्यालोच्य स पुत्रेण सहैवेश्वरवर्मणा /
यमजिह्वाभिधानायाः कुट्टन्याः सदनं ययौ"
Kathasaritsagara,"sokss_10,1.60","tatra sthūlahanuṃ dīrghadaśanāṃ bhugnanāsikām /
śikṣayantīṃ duhitaram kuṭṭanīṃ tāṃ dadarśa saḥ","तत्र स्थूलहनुं दीर्घदशनां भुग्ननासिकाम् /
शिक्षयन्तीं दुहितरम् कुट्टनीं तां ददर्श सः"
Kathasaritsagara,"sokss_10,1.61","dhanena pūjyate putri sarvo veśyā viśeṣataḥ /
tac ca nāsty anurāgiṇyā rāgaṃ veśyā tyajed ataḥ","धनेन पूज्यते पुत्रि सर्वो वेश्या विशेषतः /
तच् च नास्त्य् अनुरागिण्या रागं वेश्या त्यजेद् अतः"
Kathasaritsagara,"sokss_10,1.62","doṣāgradūto rāgo hi veśyāpaścimasaṃdhyayoḥ /
mithyaiva darśayedveśyā taṃ naṭīva suśikṣitā","दोषाग्रदूतो रागो हि वेश्यापश्चिमसंध्ययोः /
मिथ्यैव दर्शयेद्वेश्या तं नटीव सुशिक्षिता"
Kathasaritsagara,"sokss_10,1.63","rañjayettena sā pūrvaṃ duhyādraktaṃ tato dhanam /
dugdhārthaṃ ca tyajedante prāptārthaṃ punarāharet","रञ्जयेत्तेन सा पूर्वं दुह्याद्रक्तं ततो धनम् /
दुग्धार्थं च त्यजेदन्ते प्राप्तार्थं पुनराहरेत्"
Kathasaritsagara,"sokss_10,1.64","samo yūni śiśau vṛddhe virūpe rūpavatyapi /
veśyājano yo munivatsa cārthaṃ paramaśrute","समो यूनि शिशौ वृद्धे विरूपे रूपवत्यपि /
वेश्याजनो यो मुनिवत्स चार्थं परमश्रुते"
Kathasaritsagara,"sokss_10,1.65","iti bruvāṇāṃ duhitustām upāgātsa kuṭṭanīm /
ratnavarmā kṛtātithyastayā ca samupāviśat","इति ब्रुवाणां दुहितुस्ताम् उपागात्स कुट्टनीम् /
रत्नवर्मा कृतातिथ्यस्तया च समुपाविशत्"
Kathasaritsagara,"sokss_10,1.66","abravīttāṃ ca putro me tvayārye śikṣyatāmayam /
veśayoṣitkalā yena vaidagdhyaṃ prāpnuyādasau","अब्रवीत्तां च पुत्रो मे त्वयार्ये शिक्ष्यतामयम् /
वेशयोषित्कला येन वैदग्ध्यं प्राप्नुयादसौ"
Kathasaritsagara,"sokss_10,1.67","dīnārāṇāṃ sahasraṃ ca niṣkrayaṃ te dadāmy aham /
tac chrutvā tasya kāmaṃ taṃ pratipede tatheti sā","दीनाराणां सहस्रं च निष्क्रयं ते ददाम्य् अहम् /
तच् छ्रुत्वा तस्य कामं तं प्रतिपेदे तथेति सा"
Kathasaritsagara,"sokss_10,1.68","tato vitīrya dīnārānputraṃ tasyai samarpya ca /
sa tam īśvaravarmāṇaṃ ratnavarmā yayau gṛham","ततो वितीर्य दीनारान्पुत्रं तस्यै समर्प्य च /
स तम् ईश्वरवर्माणं रत्नवर्मा ययौ गृहम्"
Kathasaritsagara,"sokss_10,1.69","athātreśvaravarmā sa yamajihvāgṛhe kalāḥ /
varṣeṇaikena śikṣitvā pitus tasya gṛhaṃ yayau","अथात्रेश्वरवर्मा स यमजिह्वागृहे कलाः /
वर्षेणैकेन शिक्षित्वा पितुस् तस्य गृहं ययौ"
Kathasaritsagara,"sokss_10,1.70","prāptaṣoḍaśavarṣaś ca pitaraṃ tam uvāca saḥ /
arthāddhi dharmakāmau naḥ pūjārthādarthataḥ prathā","प्राप्तषोडशवर्षश् च पितरं तम् उवाच सः /
अर्थाद्धि धर्मकामौ नः पूजार्थादर्थतः प्रथा"
Kathasaritsagara,"sokss_10,1.71","evam uktavate tasmai śraddhāya sa tatheti tat /
pañcānāṃ dravyakoṭīnāṃ bhāṇḍaṃ prīto dadau pitā","एवम् उक्तवते तस्मै श्रद्धाय स तथेति तत् /
पञ्चानां द्रव्यकोटीनां भाण्डं प्रीतो ददौ पिता"
Kathasaritsagara,"sokss_10,1.72","tadādāya vaṇikputraḥ sasārthaḥ sa śubhe 'hani /
prāyād īśvaravarmātha svarṇadvīpābhivāñchayā","तदादाय वणिक्पुत्रः ससार्थः स शुभे ऽहनि /
प्रायाद् ईश्वरवर्माथ स्वर्णद्वीपाभिवाञ्छया"
Kathasaritsagara,"sokss_10,1.73","gacchan kramāt pathi prāpa sa kāñcanapurābhidham /
nagaraṃ tatra cāsannabāhyodyāne samāvasat","गच्छन् क्रमात् पथि प्राप स काञ्चनपुराभिधम् /
नगरं तत्र चासन्नबाह्योद्याने समावसत्"
Kathasaritsagara,"sokss_10,1.74","snātabhuktānuliptaś ca praviśya nagare 'tra saḥ /
yuvā prekṣaṇakaṃ draṣṭumekaṃ devakulaṃ yayau","स्नातभुक्तानुलिप्तश् च प्रविश्य नगरे ऽत्र सः /
युवा प्रेक्षणकं द्रष्टुमेकं देवकुलं ययौ"
Kathasaritsagara,"sokss_10,1.75","tatrāpaśyac ca nṛtyantīṃ sundarīṃ nāma lāsikīm /
tāruṇyavātocchalitāṃ rūpābdherlaharīmiva","तत्रापश्यच् च नृत्यन्तीं सुन्दरीं नाम लासिकीम् /
तारुण्यवातोच्छलितां रूपाब्धेर्लहरीमिव"
Kathasaritsagara,"sokss_10,1.76","dṛṣṭvaiva tāṃ tadā so 'bhūttadekagatamānasaḥ /
kruddheva kuṭṭanīśikṣā dūre tasyābhavadyathā","दृष्ट्वैव तां तदा सो ऽभूत्तदेकगतमानसः /
क्रुद्धेव कुट्टनीशिक्षा दूरे तस्याभवद्यथा"
Kathasaritsagara,"sokss_10,1.77","vayasyaṃ preṣya nṛttānte prārthayām āsa tāṃ ca saḥ /
dhanyāsmīti vidantī ca prahvā sāpy anvamanyata","वयस्यं प्रेष्य नृत्तान्ते प्रार्थयाम् आस तां च सः /
धन्यास्मीति विदन्ती च प्रह्वा साप्य् अन्वमन्यत"
Kathasaritsagara,"sokss_10,1.78","sthāpayitvā nivāse sve nipuṇāmbhāṇḍarakṣiṇaḥ /
tasyā īśvaravarmāsau sundaryā vasatiṃ yayau","स्थापयित्वा निवासे स्वे निपुणाम्भाण्डरक्षिणः /
तस्या ईश्वरवर्मासौ सुन्दर्या वसतिं ययौ"
Kathasaritsagara,"sokss_10,1.79","tasminmakarakaṭyākhyā tanmātā tam upāgatam /
amānayadgṛhācāraistaistaistatsamayocitaiḥ","तस्मिन्मकरकट्याख्या तन्माता तम् उपागतम् /
अमानयद्गृहाचारैस्तैस्तैस्तत्समयोचितैः"
Kathasaritsagara,"sokss_10,1.80","niśāgame vāsagṛhaṃ sphuradratnavitānakam /
nyastaparyaṅkaśayanaṃ prāveśyata tayā ca saḥ","निशागमे वासगृहं स्फुरद्रत्नवितानकम् /
न्यस्तपर्यङ्कशयनं प्रावेश्यत तया च सः"
Kathasaritsagara,"sokss_10,1.81","tatrāramata sundaryā tayānumatayā saha /
vicitrakaraṇe nṛtte surate ca vidagdhayā","तत्रारमत सुन्दर्या तयानुमतया सह /
विचित्रकरणे नृत्ते सुरते च विदग्धया"
Kathasaritsagara,"sokss_10,1.82","gāḍhadarśitarāgāṃ tāṃ pārśvādanapagāminīm /
dṛṣṭvā dvitīye 'hni tato nirgantuṃ nāśakac ca saḥ","गाढदर्शितरागां तां पार्श्वादनपगामिनीम् /
दृष्ट्वा द्वितीये ऽह्नि ततो निर्गन्तुं नाशकच् च सः"
Kathasaritsagara,"sokss_10,1.83","dadau ca hemaratnādilakṣāṇāṃ pañcaviṃśatim /
tasyai dinadvaye tasminsundaryai sa vaṇigyuvā","ददौ च हेमरत्नादिलक्षाणां पञ्चविंशतिम् /
तस्यै दिनद्वये तस्मिन्सुन्दर्यै स वणिग्युवा"
Kathasaritsagara,"sokss_10,1.84","prāptaṃ mayā dhanaṃ bhūri nāhaṃ prāptā bhavādṛśam /
sa eva cenmayā prāptaḥ kiṃ dhanena karomy aham","प्राप्तं मया धनं भूरि नाहं प्राप्ता भवादृशम् /
स एव चेन्मया प्राप्तः किं धनेन करोम्य् अहम्"
Kathasaritsagara,"sokss_10,1.85","ityasatyānubandhena sundarīṃ tadagṛhṇatīm /
mātā makarakaṭyevamekāpatyaiva sāha tām","इत्यसत्यानुबन्धेन सुन्दरीं तदगृह्णतीम् /
माता मकरकट्येवमेकापत्यैव साह ताम्"
Kathasaritsagara,"sokss_10,1.86","idānīmasmadīyaṃ yattadasyaiva svakaṃ dhanam /
tanmadhye sthāpayitvā tadgṛhyatāṃ putri kā kṣatiḥ","इदानीमस्मदीयं यत्तदस्यैव स्वकं धनम् /
तन्मध्ये स्थापयित्वा तद्गृह्यतां पुत्रि का क्षतिः"
Kathasaritsagara,"sokss_10,1.87","ity uktā sundarī mātrā kṛcchrādiva tadagrahīt /
mene ceśvaravarmā tāṃ mūḍhaḥ satyānurāgiṇīm","इत्य् उक्ता सुन्दरी मात्रा कृच्छ्रादिव तदग्रहीत् /
मेने चेश्वरवर्मा तां मूढः सत्यानुरागिणीम्"
Kathasaritsagara,"sokss_10,1.88","tasyā rūpeṇa nṛttena gītena ca hṛtātmanaḥ /
vaṇijo 'tra sthitasyātha tasya māsadvayaṃ yayau","तस्या रूपेण नृत्तेन गीतेन च हृतात्मनः /
वणिजो ऽत्र स्थितस्याथ तस्य मासद्वयं ययौ"
Kathasaritsagara,"sokss_10,1.89","tāvac ca tasyai sundaryai koṭyau dve sa dadau kramāt /
athopetyārthadattākhyaḥ sakhā svair am uvāca tam","तावच् च तस्यै सुन्दर्यै कोट्यौ द्वे स ददौ क्रमात् /
अथोपेत्यार्थदत्ताख्यः सखा स्वैर् अम् उवाच तम्"
Kathasaritsagara,"sokss_10,1.90","sakhe kiṃ kuṭṭanīśikṣā sā yatnopāritāpi te /
kātarasyāstravidyeva niṣphalāvasare gatā","सखे किं कुट्टनीशिक्षा सा यत्नोपारितापि ते /
कातरस्यास्त्रविद्येव निष्फलावसरे गता"
Kathasaritsagara,"sokss_10,1.91","veśyāpremaṇi sadbhāvo yad asmin budhyate tvayā /
satyaṃ bhavati kiṃ jātu jalaṃ marumarīciṣu","वेश्याप्रेमणि सद्भावो यद् अस्मिन् बुध्यते त्वया /
सत्यं भवति किं जातु जलं मरुमरीचिषु"
Kathasaritsagara,"sokss_10,1.92","tatsarvaṃ kṣīyate yāvadihaiva na dhanaṃ tava /
tāvadvrajāmo budhvā hi kṣametaitatpitā na te","तत्सर्वं क्षीयते यावदिहैव न धनं तव /
तावद्व्रजामो बुध्वा हि क्षमेतैतत्पिता न ते"
Kathasaritsagara,"sokss_10,1.93","ity uktas tena mittreṇa vaṇikputro jagāda saḥ /
satyaṃ na veśyāsvāśvāsaḥ sundarī tu na tādṛśī","इत्य् उक्तस् तेन मित्त्रेण वणिक्पुत्रो जगाद सः /
सत्यं न वेश्यास्वाश्वासः सुन्दरी तु न तादृशी"
Kathasaritsagara,"sokss_10,1.94","kṣaṇaṃ hi māmapaśyantī muñcetprāṇānasau sakhe /
tadgatvā bodhayatyetāṃ gantavyaṃ yadi sarvathā","क्षणं हि मामपश्यन्ती मुञ्चेत्प्राणानसौ सखे /
तद्गत्वा बोधयत्येतां गन्तव्यं यदि सर्वथा"
Kathasaritsagara,"sokss_10,1.95","evam uktaḥ sa tenārthadattastasyaiva saṃnidhau /
māturmakarakaṭyāś ca sundarīmavadattataḥ","एवम् उक्तः स तेनार्थदत्तस्तस्यैव संनिधौ /
मातुर्मकरकट्याश् च सुन्दरीमवदत्ततः"
Kathasaritsagara,"sokss_10,1.96","tava tāvadasāmānyā prītirīśvaravarmaṇi /
gantavyaṃ cādhunāvaśyaṃ svarṇadvīpaṃ vaṇijyayā","तव तावदसामान्या प्रीतिरीश्वरवर्मणि /
गन्तव्यं चाधुनावश्यं स्वर्णद्वीपं वणिज्यया"
Kathasaritsagara,"sokss_10,1.97","tataḥ prāpsyatyayaṃ lakṣmīṃ yayāgatya tvadantike /
yāvatkālaṃ sukhaṃ sthāsyatyanumanyasva tatsakhi","ततः प्राप्स्यत्ययं लक्ष्मीं ययागत्य त्वदन्तिके /
यावत्कालं सुखं स्थास्यत्यनुमन्यस्व तत्सखि"
Kathasaritsagara,"sokss_10,1.98","tacchrutvā sāśrunayanā paśyantīśvaravarmaṇaḥ /
mukhaṃ kṛtaviṣādā sā sundarī ca tam abhyadhāt","तच्छ्रुत्वा साश्रुनयना पश्यन्तीश्वरवर्मणः /
मुखं कृतविषादा सा सुन्दरी च तम् अभ्यधात्"
Kathasaritsagara,"sokss_10,1.99","yūyaṃ jānīta kimahaṃ vacmyantamanavekṣya kaḥ /
kasya pratyeti tadalaṃ yadvidhattāṃ vidhirmama","यूयं जानीत किमहं वच्म्यन्तमनवेक्ष्य कः /
कस्य प्रत्येति तदलं यद्विधत्तां विधिर्मम"
Kathasaritsagara,"sokss_10,1.100","tac chrutvovāca mātā tāṃ mā duḥkhaṃ dhṛtirastu te /
eṣyatyeva priyo 'yaṃ te siddhārthastvāṃ na hāsyati","तच् छ्रुत्वोवाच माता तां मा दुःखं धृतिरस्तु ते /
एष्यत्येव प्रियो ऽयं ते सिद्धार्थस्त्वां न हास्यति"
Kathasaritsagara,"sokss_10,1.101","iti mātā kilāśvāsya kṛtasaṃvittayā saha /
mārgāgre guptam ekasmin kūpe jālam akārayat","इति माता किलाश्वास्य कृतसंवित्तया सह /
मार्गाग्रे गुप्तम् एकस्मिन् कूपे जालम् अकारयत्"
Kathasaritsagara,"sokss_10,1.102","tadā ceśvaravarmābhūttaddolārūḍhamānasaḥ /
śucevālpālpamāhārapānaṃ cakre ca sundarī","तदा चेश्वरवर्माभूत्तद्दोलारूढमानसः /
शुचेवाल्पाल्पमाहारपानं चक्रे च सुन्दरी"
Kathasaritsagara,"sokss_10,1.103","gītavāditranṛtteṣu na babandha ratiṃ ca sā /
āśvāsyate sma praṇayaistaistair īśvaravarmaṇā","गीतवादित्रनृत्तेषु न बबन्ध रतिं च सा /
आश्वास्यते स्म प्रणयैस्तैस्तैर् ईश्वरवर्मणा"
Kathasaritsagara,"sokss_10,1.104","tato dine vayasyokte sundarīmandirāttataḥ /
cacāleśvaravarmā sa kuṭṭanīkṛtamaṅgalaḥ","ततो दिने वयस्योक्ते सुन्दरीमन्दिरात्ततः /
चचालेश्वरवर्मा स कुट्टनीकृतमङ्गलः"
Kathasaritsagara,"sokss_10,1.105","anuvavrāja codaśruḥ sundarīṃ taṃ samātṛkā /
nagarādbahirā kūpadbaddhāntarjālakāttataḥ","अनुवव्राज चोदश्रुः सुन्दरीं तं समातृका /
नगराद्बहिरा कूपद्बद्धान्तर्जालकात्ततः"
Kathasaritsagara,"sokss_10,1.106","tato nivartya yāvac ca sundarīṃ tāṃ prayāti saḥ /
tāvadātmā tayā kūpe jālapṛṣṭhe nicikṣipe","ततो निवर्त्य यावच् च सुन्दरीं तां प्रयाति सः /
तावदात्मा तया कूपे जालपृष्ठे निचिक्षिपे"
Kathasaritsagara,"sokss_10,1.107","hā hā svāmini hā putrītyākrandaḥ sumahāṃs tataḥ /
dāsīnāṃ bhṛtyavargasya tanmātuścātra śuśruve","हा हा स्वामिनि हा पुत्रीत्याक्रन्दः सुमहांस् ततः /
दासीनां भृत्यवर्गस्य तन्मातुश्चात्र शुश्रुवे"
Kathasaritsagara,"sokss_10,1.108","tena pratinivṛttyaiva samittraḥ sa vaṇiksutaḥ /
kūpe kṣiptatanuṃ kāntāṃ buddhvā mohamagātkṣaṇam","तेन प्रतिनिवृत्त्यैव समित्त्रः स वणिक्सुतः /
कूपे क्षिप्ततनुं कान्तां बुद्ध्वा मोहमगात्क्षणम्"
Kathasaritsagara,"sokss_10,1.109","sapralāpaṃ ca śocantī tasmin makarakaṭy atha /
svānavātārayadbhṛtyān kūpe snigdhān sasaṃvidaḥ","सप्रलापं च शोचन्ती तस्मिन् मकरकट्य् अथ /
स्वानवातारयद्भृत्यान् कूपे स्निग्धान् ससंविदः"
Kathasaritsagara,"sokss_10,1.110","rajjubhiste 'vatīryaiva diṣṭyā jīvati jīvati /
ity uktvā tāṃ tataḥ kūpādutkṣipanti sma sundarīm","रज्जुभिस्ते ऽवतीर्यैव दिष्ट्या जीवति जीवति /
इत्य् उक्त्वा तां ततः कूपादुत्क्षिपन्ति स्म सुन्दरीम्"
Kathasaritsagara,"sokss_10,1.111","utkṣiptā mṛtakalpaṃ sā kṛtvātmānaṃ niveditam /
pratyāgataṃ vaṇikputramālāpaṃ śanakair dadau","उत्क्षिप्ता मृतकल्पं सा कृत्वात्मानं निवेदितम् /
प्रत्यागतं वणिक्पुत्रमालापं शनकैर् ददौ"
Kathasaritsagara,"sokss_10,1.112","samāśvastāṃ samādāya hṛṣṭastāṃ sānugaḥ priyām /
agādīśvaravarmāsau pratyāvṛttyaiva tadgṛham","समाश्वस्तां समादाय हृष्टस्तां सानुगः प्रियाम् /
अगादीश्वरवर्मासौ प्रत्यावृत्त्यैव तद्गृहम्"
Kathasaritsagara,"sokss_10,1.113","niścitya sundarīpremapratyayaṃ janmanaḥ phalam /
tatprāptim eva matvā sa yātrābuddhiṃ punarjahau","निश्चित्य सुन्दरीप्रेमप्रत्ययं जन्मनः फलम् /
तत्प्राप्तिम् एव मत्वा स यात्राबुद्धिं पुनर्जहौ"
Kathasaritsagara,"sokss_10,1.114","tato baddhasthitiṃ tatra so 'rthadattaḥ sakhā punaḥ /
tam abhyadhātsakhe mohātkimātmā nāśitastvayā","ततो बद्धस्थितिं तत्र सो ऽर्थदत्तः सखा पुनः /
तम् अभ्यधात्सखे मोहात्किमात्मा नाशितस्त्वया"
Kathasaritsagara,"sokss_10,1.115","mā bhūtte sundarīsnehapratyayaḥ kūpapātataḥ /
atarkyā kuṭṭanīkūṭaracanā hi vidherapi","मा भूत्ते सुन्दरीस्नेहप्रत्ययः कूपपाततः /
अतर्क्या कुट्टनीकूटरचना हि विधेरपि"
Kathasaritsagara,"sokss_10,1.116","pituś ca kṣapitārthaḥ kiṃ vakṣyase yāsyasi kva vā /
tadito 'dyāpi niryāhi kalyāṇe cenmatistava","पितुश् च क्षपितार्थः किं वक्ष्यसे यास्यसि क्व वा /
तदितो ऽद्यापि निर्याहि कल्याणे चेन्मतिस्तव"
Kathasaritsagara,"sokss_10,1.117","etat tasya vacaḥ sakhyur avadhīrya vaṇig yuvā /
māsenānyadvyayīcakre tatra koṭitrayaṃ sa tat","एतत् तस्य वचः सख्युर् अवधीर्य वणिग् युवा /
मासेनान्यद्व्ययीचक्रे तत्र कोटित्रयं स तत्"
Kathasaritsagara,"sokss_10,1.118","tato hṛtasvo dattārdhacandrakaḥ sundarīgṛhāt /
tayā makarakaṭyātha kuṭṭanyā niravāsyata","ततो हृतस्वो दत्तार्धचन्द्रकः सुन्दरीगृहात् /
तया मकरकट्याथ कुट्टन्या निरवास्यत"
Kathasaritsagara,"sokss_10,1.119","arthadattādayas te ca gatvā svanagaraṃ drutam /
tatpitre tatsamācakhyuryathāvṛttamaśeṣataḥ","अर्थदत्तादयस् ते च गत्वा स्वनगरं द्रुतम् /
तत्पित्रे तत्समाचख्युर्यथावृत्तमशेषतः"
Kathasaritsagara,"sokss_10,1.120","sa tatpitā ratnavarmā tad buddhvā duḥkhito bhṛśam /
kuṭṭanīṃ yamajihvāṃ tāṃ gatvāvocad vaṇikpatiḥ","स तत्पिता रत्नवर्मा तद् बुद्ध्वा दुःखितो भृशम् /
कुट्टनीं यमजिह्वां तां गत्वावोचद् वणिक्पतिः"
Kathasaritsagara,"sokss_10,1.121","gṛhītvā mūlyamīdṛksa tvayā me śikṣitaḥ sutaḥ /
hṛtaṃ makarakaṭyā yatsarvasvaṃ tasya helayā","गृहीत्वा मूल्यमीदृक्स त्वया मे शिक्षितः सुतः /
हृतं मकरकट्या यत्सर्वस्वं तस्य हेलया"
Kathasaritsagara,"sokss_10,1.122","ity uktvā putravṛttāntaṃ tasyai sa tamavarṇayat /
tataḥ sā yamajihvāṃ taṃ vṛddhakuṭṭanyabhāṣata","इत्य् उक्त्वा पुत्रवृत्तान्तं तस्यै स तमवर्णयत् /
ततः सा यमजिह्वां तं वृद्धकुट्टन्यभाषत"
Kathasaritsagara,"sokss_10,1.123","ānāyayeha putraṃ te kariṣyāmi tathā yathā /
tasyā makarakaṭyāstatsarvasvaṃ sa hariṣyati","आनाययेह पुत्रं ते करिष्यामि तथा यथा /
तस्या मकरकट्यास्तत्सर्वस्वं स हरिष्यति"
Kathasaritsagara,"sokss_10,1.124","evaṃ tayā pratijñāte kuṭṭanyā yamajihvayā /
tadaiva śīghraṃ saṃdiśya vṛttyā dānapuraḥsaram","एवं तया प्रतिज्ञाते कुट्टन्या यमजिह्वया /
तदैव शीघ्रं संदिश्य वृत्त्या दानपुरःसरम्"
Kathasaritsagara,"sokss_10,1.125","ratnavarmā tatas tasya putrasyānayanāya saḥ /
tanmittramarthadattaṃ ca prajighāya hitaiṣiṇam","रत्नवर्मा ततस् तस्य पुत्रस्यानयनाय सः /
तन्मित्त्रमर्थदत्तं च प्रजिघाय हितैषिणम्"
Kathasaritsagara,"sokss_10,1.126","arthadattaḥ sa gatvā ca tatkāñcanapuraṃ puram /
tasmai taṃ sarvasaṃdeśaṃ śaśaṃseśvaravarmaṇe","अर्थदत्तः स गत्वा च तत्काञ्चनपुरं पुरम् /
तस्मै तं सर्वसंदेशं शशंसेश्वरवर्मणे"
Kathasaritsagara,"sokss_10,1.127","punastaṃ cābravīnmitraṃ nākārṣīstvaṃ vaco hi me /
tad adya veśyāsadbhāvo dṛṣṭaḥ pratyakṣatas tvayā","पुनस्तं चाब्रवीन्मित्रं नाकार्षीस्त्वं वचो हि मे /
तद् अद्य वेश्यासद्भावो दृष्टः प्रत्यक्षतस् त्वया"
Kathasaritsagara,"sokss_10,1.128","ardhacandras tvayā prāpto dattvā tatkoṭipañcakam /
kaḥ prājño vāñchati snehaṃ veśyāsu sikatāsu ca","अर्धचन्द्रस् त्वया प्राप्तो दत्त्वा तत्कोटिपञ्चकम् /
कः प्राज्ञो वाञ्छति स्नेहं वेश्यासु सिकतासु च"
Kathasaritsagara,"sokss_10,1.129","kimucyate vā bhavato vastudharmo 'yamīdṛśaḥ /
tāvadvidagdho vīraś ca naro bhāgī śubhasya ca","किमुच्यते वा भवतो वस्तुधर्मो ऽयमीदृशः /
तावद्विदग्धो वीरश् च नरो भागी शुभस्य च"
Kathasaritsagara,"sokss_10,1.130","yāvat patati naivāsau rāmāvibhramabhūmiṣu /
tadāgaccha pituḥ pārśvaṃ manyupratikṛtiṃ kuru","यावत् पतति नैवासौ रामाविभ्रमभूमिषु /
तदागच्छ पितुः पार्श्वं मन्युप्रतिकृतिं कुरु"
Kathasaritsagara,"sokss_10,1.131","ity uktvā so 'rthadattena tenānīyata satvaram /
āśvāsyeśvaravarmāsau pituḥ pārśvamupāgataḥ","इत्य् उक्त्वा सो ऽर्थदत्तेन तेनानीयत सत्वरम् /
आश्वास्येश्वरवर्मासौ पितुः पार्श्वमुपागतः"
Kathasaritsagara,"sokss_10,1.132","pitrā caikasutasnehātsāntvayitvaiva tena saḥ /
nīto 'bhūdyamajihvāyāḥ kuṭṭanyā nikaṭaṃ punaḥ","पित्रा चैकसुतस्नेहात्सान्त्वयित्वैव तेन सः /
नीतो ऽभूद्यमजिह्वायाः कुट्टन्या निकटं पुनः"
Kathasaritsagara,"sokss_10,1.133","pṛṣṭaścātra tayācakhyau so 'rthadattamukhena tam /
svodantaṃ sundarīkūpanipātāntaṃ dhanakṣayam","पृष्टश्चात्र तयाचख्यौ सो ऽर्थदत्तमुखेन तम् /
स्वोदन्तं सुन्दरीकूपनिपातान्तं धनक्षयम्"
Kathasaritsagara,"sokss_10,1.134","yamajihvā tato 'vādīd aham evāparādhinī /
yad vismṛtya mayā māyām etām eṣa na śikṣitaḥ","यमजिह्वा ततो ऽवादीद् अहम् एवापराधिनी /
यद् विस्मृत्य मया मायाम् एताम् एष न शिक्षितः"
Kathasaritsagara,"sokss_10,1.135","kūpe makarakaṭyā hi jālamantarnyabadhyata /
tatpṛṣṭhe sundarī dehamakṣipanna mamāra yat","कूपे मकरकट्या हि जालमन्तर्न्यबध्यत /
तत्पृष्ठे सुन्दरी देहमक्षिपन्न ममार यत्"
Kathasaritsagara,"sokss_10,1.136","tadatrāsti pratīkāra ity uktvā sāpi kuṭṭanī /
ānāyayastvadāsībhir ālaṃ nāma svamarkaṭam","तदत्रास्ति प्रतीकार इत्य् उक्त्वा सापि कुट्टनी /
आनाययस्त्वदासीभिर् आलं नाम स्वमर्कटम्"
Kathasaritsagara,"sokss_10,1.137","dattvāgre svaṃ ca dīnārasahasraṃ tam uvāca sā /
nigileti tataḥ so 'pi śikṣitastannigīrṇavān","दत्त्वाग्रे स्वं च दीनारसहस्रं तम् उवाच सा /
निगिलेति ततः सो ऽपि शिक्षितस्तन्निगीर्णवान्"
Kathasaritsagara,"sokss_10,1.138","putrāsmai viṃśatiṃ dehi dehyasmai pañcaviṃśatim /
ṣaṣṭimasmai śataṃ cāsmā iti nānāvyayeṣu ca","पुत्रास्मै विंशतिं देहि देह्यस्मै पञ्चविंशतिम् /
षष्टिमस्मै शतं चास्मा इति नानाव्ययेषु च"
Kathasaritsagara,"sokss_10,1.139","dāpyamāno nigīrṇāṃstāṃstayātra yamajihvayā /
udgīryodgīrya dīnārāṃs tathaiva sa kapirdadau","दाप्यमानो निगीर्णांस्तांस्तयात्र यमजिह्वया /
उद्गीर्योद्गीर्य दीनारांस् तथैव स कपिर्ददौ"
Kathasaritsagara,"sokss_10,1.140","ālayuktiṃ pradarśyaitāṃ yamajihvābravītpunaḥ /
gṛhāṇeśvaravarmaṃstvametaṃ markaṭapotakam","आलयुक्तिं प्रदर्श्यैतां यमजिह्वाब्रवीत्पुनः /
गृहाणेश्वरवर्मंस्त्वमेतं मर्कटपोतकम्"
Kathasaritsagara,"sokss_10,1.141","punastatsundarīveśma prāgvadgatvā dine dine /
evaṃ guptanigīrṇāṃs tān mṛgayasvāmuto vyaye","पुनस्तत्सुन्दरीवेश्म प्राग्वद्गत्वा दिने दिने /
एवं गुप्तनिगीर्णांस् तान् मृगयस्वामुतो व्यये"
Kathasaritsagara,"sokss_10,1.142","dṛṣṭvā cintāmaṇiprakhyaṃ saitamālaṃ ca sundarī /
dattvā te prārthya sarvasvaṃ kapimekaṃ grahīṣyati","दृष्ट्वा चिन्तामणिप्रख्यं सैतमालं च सुन्दरी /
दत्त्वा ते प्रार्थ्य सर्वस्वं कपिमेकं ग्रहीष्यति"
Kathasaritsagara,"sokss_10,1.143","gṛhītataddhano dattvā nigīrṇāhardvayavyayam /
imaṃ tasyai tato dūraṃ yāyāstvamavilambitam","गृहीततद्धनो दत्त्वा निगीर्णाहर्द्वयव्ययम् /
इमं तस्यै ततो दूरं यायास्त्वमविलम्बितम्"
Kathasaritsagara,"sokss_10,1.144","ity uktvā yamajihvā tattasmāyīśvaravarmaṇe /
markaṭaṃ taṃ dadau bhāṇḍaṃ pitā koṭidvayasya ca","इत्य् उक्त्वा यमजिह्वा तत्तस्मायीश्वरवर्मणे /
मर्कटं तं ददौ भाण्डं पिता कोटिद्वयस्य च"
Kathasaritsagara,"sokss_10,1.145","tadgṛhītvaiva sa prāyāttatkāñcanapuraṃ punaḥ /
sṛṭāgradūtaḥ sundaryā tadgṛhaṃ praviveśa ca","तद्गृहीत्वैव स प्रायात्तत्काञ्चनपुरं पुनः /
सृटाग्रदूतः सुन्दर्या तद्गृहं प्रविवेश च"
Kathasaritsagara,"sokss_10,1.146","sā taṃ sādhanasarvasvaṃ nirbandham iva sundarī /
abhyanandatsasuhṛdaṃ kaṇṭhāśleṣādisaṃbhramaiḥ","सा तं साधनसर्वस्वं निर्बन्धम् इव सुन्दरी /
अभ्यनन्दत्ससुहृदं कण्ठाश्लेषादिसंभ्रमैः"
Kathasaritsagara,"sokss_10,1.147","viśvāsyeśvaravarmātha tatsamakṣaṃ kṣaṇāntare /
ālamānaya gatveti so 'rthadattam abhāṣata","विश्वास्येश्वरवर्माथ तत्समक्षं क्षणान्तरे /
आलमानय गत्वेति सो ऽर्थदत्तम् अभाषत"
Kathasaritsagara,"sokss_10,1.148","tatheti tena gatvā ca samānīyata markaṭaḥ /
nigīrṇapūrvadīnārasahasraṃ sa jagāda tam","तथेति तेन गत्वा च समानीयत मर्कटः /
निगीर्णपूर्वदीनारसहस्रं स जगाद तम्"
Kathasaritsagara,"sokss_10,1.149","āla putra prayacchādya dīnārāṇāṃ śatatrayam /
āhārapānasya kṛte tāmbūlādivyaye śatam","आल पुत्र प्रयच्छाद्य दीनाराणां शतत्रयम् /
आहारपानस्य कृते ताम्बूलादिव्यये शतम्"
Kathasaritsagara,"sokss_10,1.150","śataṃ makarakaṭyai ca dehyambāyai dvijātiṣu /
śataṃ śeṣaṃ sahasrādyatsundaryai tatsamarpaya","शतं मकरकट्यै च देह्यम्बायै द्विजातिषु /
शतं शेषं सहस्राद्यत्सुन्दर्यै तत्समर्पय"
Kathasaritsagara,"sokss_10,1.151","evamīśvaravarmokto markaṭaḥ sa tathaiva tān /
udgīryodgīrya dīnārān prāṅnigīrṇānvyayeṣv adāt","एवमीश्वरवर्मोक्तो मर्कटः स तथैव तान् /
उद्गीर्योद्गीर्य दीनारान् प्राङ्निगीर्णान्व्ययेष्व् अदात्"
Kathasaritsagara,"sokss_10,1.152","itthaṃ yuktyānayā nityaṃ yāvadīśvaravarmaṇā /
ālo vyayeṣu dīnārāndāpyate pakṣamātrakam","इत्थं युक्त्यानया नित्यं यावदीश्वरवर्मणा /
आलो व्ययेषु दीनारान्दाप्यते पक्षमात्रकम्"
Kathasaritsagara,"sokss_10,1.153","tāvanmakarakaṭyevaṃ sundarī ca vyacintayat /
aho cintāmaṇirayaṃ siddho 'sya kapirūpadhṛt","तावन्मकरकट्येवं सुन्दरी च व्यचिन्तयत् /
अहो चिन्तामणिरयं सिद्धो ऽस्य कपिरूपधृत्"
Kathasaritsagara,"sokss_10,1.154","dine dine sahasraṃ yo dīnārāṇāṃ prayacchati /
eṣo 'munā ced asmākaṃ dattaḥ siddhaṃ manorathaiḥ","दिने दिने सहस्रं यो दीनाराणां प्रयच्छति /
एषो ऽमुना चेद् अस्माकं दत्तः सिद्धं मनोरथैः"
Kathasaritsagara,"sokss_10,1.155","ityālocya samaṃ mātrā vijane 'rthayate sma tam /
sundarīśvaravarmāṇaṃ bhuktottarasukhasthitam","इत्यालोच्य समं मात्रा विजने ऽर्थयते स्म तम् /
सुन्दरीश्वरवर्माणं भुक्तोत्तरसुखस्थितम्"
Kathasaritsagara,"sokss_10,1.156","prasādo mayi satyaṃ cedālametaṃ prayaccha me /
tac chrutveśvaravarmā tāṃ nijagāda hasanniva","प्रसादो मयि सत्यं चेदालमेतं प्रयच्छ मे /
तच् छ्रुत्वेश्वरवर्मा तां निजगाद हसन्निव"
Kathasaritsagara,"sokss_10,1.157","asau tātasya sarvasvaṃ tac ca dātuṃ na yujyate /
ityūcivāṃsaṃ ca punaḥ sundarī tam uvāca sā","असौ तातस्य सर्वस्वं तच् च दातुं न युज्यते /
इत्यूचिवांसं च पुनः सुन्दरी तम् उवाच सा"
Kathasaritsagara,"sokss_10,1.158","dadāmi pañcakoṭīrvastadayaṃ dīyatāmiti /
tata īśvaravarmā ca niścityaiva jagāda tam","ददामि पञ्चकोटीर्वस्तदयं दीयतामिति /
तत ईश्वरवर्मा च निश्चित्यैव जगाद तम्"
Kathasaritsagara,"sokss_10,1.159","dadāsi yadi sarvasvamidaṃ vā nagaraṃ mama /
tathāpi yujyate naiṣa dātuṃ kimiti koṭibhiḥ","ददासि यदि सर्वस्वमिदं वा नगरं मम /
तथापि युज्यते नैष दातुं किमिति कोटिभिः"
Kathasaritsagara,"sokss_10,1.160","śrutvaitatsundarī smāha sarvasvaṃ te dadāmy aham /
dehyetaṃ markaṭaṃ mahyamambā kupyatu nāma me","श्रुत्वैतत्सुन्दरी स्माह सर्वस्वं ते ददाम्य् अहम् /
देह्येतं मर्कटं मह्यमम्बा कुप्यतु नाम मे"
Kathasaritsagara,"sokss_10,1.161","ity uktvā sundarī pādau jagrāheśvaravarmaṇaḥ /
ūcustato 'rthadattādyā dīyatāṃ yadbhavatviti","इत्य् उक्त्वा सुन्दरी पादौ जग्राहेश्वरवर्मणः /
ऊचुस्ततो ऽर्थदत्ताद्या दीयतां यद्भवत्विति"
Kathasaritsagara,"sokss_10,1.162","tataśceśvaravarmā taṃ tathā dātumamanyata /
anayat saha sundaryā dinaṃ tac ca prahṛṣṭayā","ततश्चेश्वरवर्मा तं तथा दातुममन्यत /
अनयत् सह सुन्दर्या दिनं तच् च प्रहृष्टया"
Kathasaritsagara,"sokss_10,1.163","prātaścābhyarthamānāyai sundaryai markaṭaṃ sa tam /
nigīrṇaguptadīnārasahasradvitayaṃ dadau","प्रातश्चाभ्यर्थमानायै सुन्दर्यै मर्कटं स तम् /
निगीर्णगुप्तदीनारसहस्रद्वितयं ददौ"
Kathasaritsagara,"sokss_10,1.164","tanmūlyaṃ gṛhasarvasvaṃ tasyāścādāya tatkṣaṇam /
tataḥ prāyāddrutaṃ cāgātsvarṇadvīpaṃ vaṇijyayā","तन्मूल्यं गृहसर्वस्वं तस्याश्चादाय तत्क्षणम् /
ततः प्रायाद्द्रुतं चागात्स्वर्णद्वीपं वणिज्यया"
Kathasaritsagara,"sokss_10,1.165","sundaryai ca prahṛṣṭāsyai dadāvālo dinadvayam /
sa sahasraṃ sahasraṃ tāndīnārānyācitaḥ kapiḥ","सुन्दर्यै च प्रहृष्टास्यै ददावालो दिनद्वयम् /
स सहस्रं सहस्रं तान्दीनारान्याचितः कपिः"
Kathasaritsagara,"sokss_10,1.166","tṛtīye 'hnyasakṛtprītyā yācyamāno 'py asau yadā /
nādātkiṃcittadā muṣṭyāṃ sundarī tamatāḍayat","तृतीये ऽह्न्यसकृत्प्रीत्या याच्यमानो ऽप्य् असौ यदा /
नादात्किंचित्तदा मुष्ट्यां सुन्दरी तमताडयत्"
Kathasaritsagara,"sokss_10,1.167","sa tāḍitaḥ krudhotpatya markaṭo daśanair nakhaiḥ /
sundaryās tajjananyāś ca ghnantyoḥ pāṭitavān mukham","स ताडितः क्रुधोत्पत्य मर्कटो दशनैर् नखैः /
सुन्दर्यास् तज्जनन्याश् च घ्नन्त्योः पाटितवान् मुखम्"
Kathasaritsagara,"sokss_10,1.168","tatas tajjananī sā taṃ sravadraktamukhī krudhā /
laguḍaistāḍayām āsa tenālo 'tra mamāra saḥ","ततस् तज्जननी सा तं स्रवद्रक्तमुखी क्रुधा /
लगुडैस्ताडयाम् आस तेनालो ऽत्र ममार सः"
Kathasaritsagara,"sokss_10,1.169","taṃ mṛtaṃ vīkṣya sarvasvaṃ naṣṭamālocya duḥkhitā /
prāṇatyāgodyatā sābhūjjananyā saha sundarī","तं मृतं वीक्ष्य सर्वस्वं नष्टमालोच्य दुःखिता /
प्राणत्यागोद्यता साभूज्जनन्या सह सुन्दरी"
Kathasaritsagara,"sokss_10,1.170","jālaṃ makarakaṭyā tatkṛtvā yasya hṛtaṃ dhanam /
ālaṃ kṛtvādya tenāsyāḥ sarvasvaṃ sudhiyā hṛtam","जालं मकरकट्या तत्कृत्वा यस्य हृतं धनम् /
आलं कृत्वाद्य तेनास्याः सर्वस्वं सुधिया हृतम्"
Kathasaritsagara,"sokss_10,1.171","tayānyasya kṛtaṃ jālamālaṃ jñātaṃ tu nātmanaḥ /
ity uvācātra vijñātavṛttānto vihasañjanaḥ","तयान्यस्य कृतं जालमालं ज्ञातं तु नात्मनः /
इत्य् उवाचात्र विज्ञातवृत्तान्तो विहसञ्जनः"
Kathasaritsagara,"sokss_10,1.172","tataḥ sā sundarī kṛcchrāddehatyāgānnyavartyata /
svajanair jananīyuktā naṣṭārthā pāṭitānanā","ततः सा सुन्दरी कृच्छ्राद्देहत्यागान्न्यवर्त्यत /
स्वजनैर् जननीयुक्ता नष्टार्था पाटितानना"
Kathasaritsagara,"sokss_10,1.173","sa cārjitādhikaśrīkaḥ svarṇadvīpāttato 'cirāt /
āgādīśvaravarmā taccitrakūṭe pitur gṛham","स चार्जिताधिकश्रीकः स्वर्णद्वीपात्ततो ऽचिरात् /
आगादीश्वरवर्मा तच्चित्रकूटे पितुर् गृहम्"
Kathasaritsagara,"sokss_10,1.174","tam upāgatamarjitāmitārthaṃ
sutamālokya pitā ca ratnavarmā /
abhipūjya sa kuṭṭanīṃ dhanena
yamajihvāṃ sumahotsavaṃ cakāra","तम् उपागतमर्जितामितार्थं
सुतमालोक्य पिता च रत्नवर्मा /
अभिपूज्य स कुट्टनीं धनेन
यमजिह्वां सुमहोत्सवं चकार"
Kathasaritsagara,"sokss_10,1.175","sa ca viditātulamāyo viraktacetā vilāsinīsaṅge /
āsīdīśvaravarmā tato 'tra kṛtadārasaṃgrahaḥ svagṛhe","स च विदितातुलमायो विरक्तचेता विलासिनीसङ्गे /
आसीदीश्वरवर्मा ततो ऽत्र कृतदारसंग्रहः स्वगृहे"
Kathasaritsagara,"sokss_10,1.176","evaṃ nareśa vanitāhṛdaye na jātu kūṭādṛte vasati satyakathālavo 'pi /
tatsārthasādhyagamanāsu sadaiva tāsu śūnyāṭavīṣviva rameta na bhūtikāmaḥ","एवं नरेश वनिताहृदये न जातु कूटादृते वसति सत्यकथालवो ऽपि /
तत्सार्थसाध्यगमनासु सदैव तासु शून्याटवीष्विव रमेत न भूतिकामः"
Kathasaritsagara,"sokss_10,1.177","iti marubhūtervadanāc chrutvā sa yathāvadālajālakathām /
naravāhanadattas tacchraddhāya jahāsa gomukhādiyutaḥ","इति मरुभूतेर्वदनाच् छ्रुत्वा स यथावदालजालकथाम् /
नरवाहनदत्तस् तच्छ्रद्धाय जहास गोमुखादियुतः"
Kathasaritsagara,"sokss_10,2.1","iti mahākaviśrīsomadevabhaṭṭaviracite kathāsarītsāgare śaktiyaśolambake prathamas taraṅgaḥ /

dvitīyas taraṅgaḥ /

evaṃ veśyāsvasadbhāve kathite marubhūtinā /
ācakhyau gomukho dhīmāṃstadvatkumudikākathām","इति महाकविश्रीसोमदेवभट्टविरचिते कथासरीत्सागरे शक्तियशोलम्बके प्रथमस् तरङ्गः /

द्वितीयस् तरङ्गः /

एवं वेश्यास्वसद्भावे कथिते मरुभूतिना /
आचख्यौ गोमुखो धीमांस्तद्वत्कुमुदिकाकथाम्"
Kathasaritsagara,"sokss_10,2.2","āsīdvikramasiṃhākhyaḥ pratiṣṭhāne mahīpatiḥ /
vyadhāyi vidhinānvartho yaḥ siṃha iva vikrame","आसीद्विक्रमसिंहाख्यः प्रतिष्ठाने महीपतिः /
व्यधायि विधिनान्वर्थो यः सिंह इव विक्रमे"
Kathasaritsagara,"sokss_10,2.3","yasyeśvarasya subhagā nadīnaprabhavā priyā /
alaṃkāratanurdevī śaśilekheti cābhavat","यस्येश्वरस्य सुभगा नदीनप्रभवा प्रिया /
अलंकारतनुर्देवी शशिलेखेति चाभवत्"
Kathasaritsagara,"sokss_10,2.4","tamekadā svanagare sthitaṃ saṃbhūya gotrajāḥ /
pañcaṣā gṛhamāgatya rājānaṃ paryaveṣṭayan","तमेकदा स्वनगरे स्थितं संभूय गोत्रजाः /
पञ्चषा गृहमागत्य राजानं पर्यवेष्टयन्"
Kathasaritsagara,"sokss_10,2.5","mahābhaṭo vīrabāhuḥ subāhuḥ subhaṭas tathā /
nṛpaḥ pratāpādityaś ca sarve 'py ete mahābalāḥ","महाभटो वीरबाहुः सुबाहुः सुभटस् तथा /
नृपः प्रतापादित्यश् च सर्वे ऽप्य् एते महाबलाः"
Kathasaritsagara,"sokss_10,2.6","teṣu sāmādi yuñjānaṃ nirākṛtya svamantriṇam /
rājā vikramasiṃho 'sau yuddhāyaiṣāṃ viniryayau","तेषु सामादि युञ्जानं निराकृत्य स्वमन्त्रिणम् /
राजा विक्रमसिंहो ऽसौ युद्धायैषां विनिर्ययौ"
Kathasaritsagara,"sokss_10,2.7","pravṛtte śastrasaṃpāte sa nṛpaḥ sainyayor dvayoḥ /
śauryadarpādgajārūḍhaḥ praviveśāhavaṃ svayam","प्रवृत्ते शस्त्रसंपाते स नृपः सैन्ययोर् द्वयोः /
शौर्यदर्पाद्गजारूढः प्रविवेशाहवं स्वयम्"
Kathasaritsagara,"sokss_10,2.8","dhanurdvitīyaṃ dṛṣṭvā taṃ dalayantaṃ dviṣaccamūm /
mahābhaṭādyāḥ pañcāpi rājāno 'bhyapatansamam","धनुर्द्वितीयं दृष्ट्वा तं दलयन्तं द्विषच्चमूम् /
महाभटाद्याः पञ्चापि राजानो ऽभ्यपतन्समम्"
Kathasaritsagara,"sokss_10,2.9","tadbale ca samaṃ bhūyasyakhile 'py abhidhāvati /
balaṃ vikramasiṃhasya tadatulyam abhajyata","तद्बले च समं भूयस्यखिले ऽप्य् अभिधावति /
बलं विक्रमसिंहस्य तदतुल्यम् अभज्यत"
Kathasaritsagara,"sokss_10,2.10","tato 'nantaguṇākhyas taṃ mantrī pārśvasthito 'bravīt /
bhagnamasmadbalaṃ tāvajjayo nāstīha sāṃpratam","ततो ऽनन्तगुणाख्यस् तं मन्त्री पार्श्वस्थितो ऽब्रवीत् /
भग्नमस्मद्बलं तावज्जयो नास्तीह सांप्रतम्"
Kathasaritsagara,"sokss_10,2.11","vidhūyāsmān kṛtaś cāyaṃ balavadvigrahas tvayā /
tacchivāyādhunāpīdaṃ madīyaṃ vacanaṃ kuru","विधूयास्मान् कृतश् चायं बलवद्विग्रहस् त्वया /
तच्छिवायाधुनापीदं मदीयं वचनं कुरु"
Kathasaritsagara,"sokss_10,2.12","avaruhya dvipād asmād āruhya ca turaṅgamam /
ehy anyaviṣayaṃ yāvo jīvañ jetāsyarīn punaḥ","अवरुह्य द्विपाद् अस्माद् आरुह्य च तुरङ्गमम् /
एह्य् अन्यविषयं यावो जीवञ् जेतास्यरीन् पुनः"
Kathasaritsagara,"sokss_10,2.13","iti mantrigirā svair amavatīrya sa vāraṇāt /
hayārūḍhaḥ samaṃ tena svabālānniryayau punaḥ","इति मन्त्रिगिरा स्वैर् अमवतीर्य स वारणात् /
हयारूढः समं तेन स्वबालान्निर्ययौ पुनः"
Kathasaritsagara,"sokss_10,2.14","yayau ca veṣacchannaḥ san sahitas tena mantriṇā /
rājā vikramasiṃho 'sau kramād ujjayinīṃ purīm","ययौ च वेषच्छन्नः सन् सहितस् तेन मन्त्रिणा /
राजा विक्रमसिंहो ऽसौ क्रमाद् उज्जयिनीं पुरीम्"
Kathasaritsagara,"sokss_10,2.15","tasyāṃ kumudikākhyāyāḥ prakhyātavasusaṃpadaḥ /
mantridvitīyo vasatiṃ vilāsinyā viveśa saḥ","तस्यां कुमुदिकाख्यायाः प्रख्यातवसुसंपदः /
मन्त्रिद्वितीयो वसतिं विलासिन्या विवेश सः"
Kathasaritsagara,"sokss_10,2.16","akasmāttaṃ gṛhāyātaṃ dṛṣṭvā sāpi vyacintayat /
puruṣātiśayaḥ ko'pi mamāyaṃ gṛhamāgataḥ","अकस्मात्तं गृहायातं दृष्ट्वा सापि व्यचिन्तयत् /
पुरुषातिशयः कोऽपि ममायं गृहमागतः"
Kathasaritsagara,"sokss_10,2.17","tejasā lakṣaṇaiś caiṣa mahān rājeti sūcyate /
tan me yathepsitaṃ sidhyed īdṛk cet svīkṛto bhavet","तेजसा लक्षणैश् चैष महान् राजेति सूच्यते /
तन् मे यथेप्सितं सिध्येद् ईदृक् चेत् स्वीकृतो भवेत्"
Kathasaritsagara,"sokss_10,2.18","ityālocya tamutthāya svāgatenābhinandya ca /
cakāra mahadātithyaṃ rājñaḥ kumudikāsya sā","इत्यालोच्य तमुत्थाय स्वागतेनाभिनन्द्य च /
चकार महदातिथ्यं राज्ञः कुमुदिकास्य सा"
Kathasaritsagara,"sokss_10,2.19","viśrāntaṃ ca jagādainaṃ rājānaṃ sā kṣaṇāntare /
dhanyāhamadya sukṛtaṃ prāktanaṃ phalitaṃ mama","विश्रान्तं च जगादैनं राजानं सा क्षणान्तरे /
धन्याहमद्य सुकृतं प्राक्तनं फलितं मम"
Kathasaritsagara,"sokss_10,2.20","devena svayamāgatya yadgṛhaṃ me pavitritam /
tadanena prasādena krītā dāsīyamasmi te","देवेन स्वयमागत्य यद्गृहं मे पवित्रितम् /
तदनेन प्रसादेन क्रीता दासीयमस्मि ते"
Kathasaritsagara,"sokss_10,2.21","yadasti me hastiśataṃ hayānāṃ dve tathāyute /
mandiraṃ pūrṇaratnaṃ ca tadāyattamidaṃ tava","यदस्ति मे हस्तिशतं हयानां द्वे तथायुते /
मन्दिरं पूर्णरत्नं च तदायत्तमिदं तव"
Kathasaritsagara,"sokss_10,2.22","ity uktvā sā kumudikā rājānaṃ tam upācarat /
snānādinopacāreṇa mahārheṇa samantrikam","इत्य् उक्त्वा सा कुमुदिका राजानं तम् उपाचरत् /
स्नानादिनोपचारेण महार्हेण समन्त्रिकम्"
Kathasaritsagara,"sokss_10,2.23","tatas tanmandire sākaṃ tayā tatrārpitasvayā /
rājā vikramasiṃho 'sau khinnastasthau yathāsukham","ततस् तन्मन्दिरे साकं तया तत्रार्पितस्वया /
राजा विक्रमसिंहो ऽसौ खिन्नस्तस्थौ यथासुखम्"
Kathasaritsagara,"sokss_10,2.24","bubhuje draviṇaṃ tasyā yācakebhyo dadau ca saḥ /
na ca sādarśayat tasya vikāraṃ tuṣyati sma tu","बुभुजे द्रविणं तस्या याचकेभ्यो ददौ च सः /
न च सादर्शयत् तस्य विकारं तुष्यति स्म तु"
Kathasaritsagara,"sokss_10,2.25","aho mayyanurakteyamiti tuṣṭaṃ tato nṛpam /
taṃ so 'nantaguṇo mantrī raho 'vādītsahasthitaḥ","अहो मय्यनुरक्तेयमिति तुष्टं ततो नृपम् /
तं सो ऽनन्तगुणो मन्त्री रहो ऽवादीत्सहस्थितः"
Kathasaritsagara,"sokss_10,2.26","veśyānāṃ deva sadbhāvo nāstyeva kurute punaḥ /
yatte kumudikā bhaktiṃ na jāne tatra kāraṇam","वेश्यानां देव सद्भावो नास्त्येव कुरुते पुनः /
यत्ते कुमुदिका भक्तिं न जाने तत्र कारणम्"
Kathasaritsagara,"sokss_10,2.27","etattasya vacaḥ śrutvā sa rājā nijagāda tam /
maivaṃ kumudikā prāṇānapi muñcati matkṛte","एतत्तस्य वचः श्रुत्वा स राजा निजगाद तम् /
मैवं कुमुदिका प्राणानपि मुञ्चति मत्कृते"
Kathasaritsagara,"sokss_10,2.28","na cetpratyeṣi tadahaṃ pratyayaṃ darśayāmi te /
ity uktvā taṃ svasacivaṃ rājā vyājamimaṃ vyadhāt","न चेत्प्रत्येषि तदहं प्रत्ययं दर्शयामि ते /
इत्य् उक्त्वा तं स्वसचिवं राजा व्याजमिमं व्यधात्"
Kathasaritsagara,"sokss_10,2.29","śanaiḥ kṛśīkṛtya tanuṃ mitapāno 'lpabhojanaḥ /
cakāra mṛtamātmānaṃ niśceṣṭaṃ luṭhitāṅgakam","शनैः कृशीकृत्य तनुं मितपानो ऽल्पभोजनः /
चकार मृतमात्मानं निश्चेष्टं लुठिताङ्गकम्"
Kathasaritsagara,"sokss_10,2.30","tato 'dhiropya śibikāṃ ninye parijanena saḥ /
śmaśānaṃ śocatānantaguṇe kṛtakaduḥkhite","ततो ऽधिरोप्य शिबिकां निन्ये परिजनेन सः /
श्मशानं शोचतानन्तगुणे कृतकदुःखिते"
Kathasaritsagara,"sokss_10,2.31","sā ca śokākumudikā vāryamāṇāpi bāndhavaiḥ /
āgatya tenaiva samaṃ samārohaccitopari","सा च शोकाकुमुदिका वार्यमाणापि बान्धवैः /
आगत्य तेनैव समं समारोहच्चितोपरि"
Kathasaritsagara,"sokss_10,2.32","yāvanna dīpyate vahnistāvadanvāgatāṃ sa tām /
buddhvā kumudikāṃ rāja samuttasthau sajṛmbhikam","यावन्न दीप्यते वह्निस्तावदन्वागतां स ताम् /
बुद्ध्वा कुमुदिकां राज समुत्तस्थौ सजृम्भिकम्"
Kathasaritsagara,"sokss_10,2.33","pratyujjīvita eṣo 'tra diṣṭyā diṣṭyeti vādinaḥ /
sarve kumudikāyuktaṃ ninyustaṃ svagṛhaṃ mudā","प्रत्युज्जीवित एषो ऽत्र दिष्ट्या दिष्ट्येति वादिनः /
सर्वे कुमुदिकायुक्तं निन्युस्तं स्वगृहं मुदा"
Kathasaritsagara,"sokss_10,2.34","athotsave kṛte prāptaḥ sa rājā prakṛtiṃ rahaḥ /
kacciddṛṣṭo 'nurāgo 'syā iti taṃ smāha mantriṇam","अथोत्सवे कृते प्राप्तः स राजा प्रकृतिं रहः /
कच्चिद्दृष्टो ऽनुरागो ऽस्या इति तं स्माह मन्त्रिणम्"
Kathasaritsagara,"sokss_10,2.35","tatas taṃ so 'bravīnmantrī na pratyemyevam apy aham /
astyatra kāraṇaṃ nūnaṃ tatpaśyāmo 'tra niścayam","ततस् तं सो ऽब्रवीन्मन्त्री न प्रत्येम्येवम् अप्य् अहम् /
अस्त्यत्र कारणं नूनं तत्पश्यामो ऽत्र निश्चयम्"
Kathasaritsagara,"sokss_10,2.36","prakāśayām astv ātmānam asyai yenaitad arpitam /
balaṃ mittrabalaṃ cānyat prāpya hanmo ripūn raṇe","प्रकाशयाम् अस्त्व् आत्मानम् अस्यै येनैतद् अर्पितम् /
बलं मित्त्रबलं चान्यत् प्राप्य हन्मो रिपून् रणे"
Kathasaritsagara,"sokss_10,2.37","evaṃ tasminvadatyeva mantriṇyatrāyayau punaḥ /
sa guptaprahitaścāraḥ sa ca pṛṣṭo 'bravīdidam","एवं तस्मिन्वदत्येव मन्त्रिण्यत्राययौ पुनः /
स गुप्तप्रहितश्चारः स च पृष्टो ऽब्रवीदिदम्"
Kathasaritsagara,"sokss_10,2.38","vair ibhir viṣayo vyāptaḥ śaśilekhā tu lokataḥ /
devī rājño mṛṣā śrutvā vipattiṃ vahnimāviśat","वैर् इभिर् विषयो व्याप्तः शशिलेखा तु लोकतः /
देवी राज्ञो मृषा श्रुत्वा विपत्तिं वह्निमाविशत्"
Kathasaritsagara,"sokss_10,2.39","etaccāravacaḥ śrutvā śokāśanihatastadā /
hā devi hā satītyādi vilalāpa sa bhūpatiḥ","एतच्चारवचः श्रुत्वा शोकाशनिहतस्तदा /
हा देवि हा सतीत्यादि विललाप स भूपतिः"
Kathasaritsagara,"sokss_10,2.40","tataḥ krameṇa vijñātatattvā kumudikātra sā /
etya vikramasiṃhaṃ tamāśvāsyovāca bhūpatim","ततः क्रमेण विज्ञाततत्त्वा कुमुदिकात्र सा /
एत्य विक्रमसिंहं तमाश्वास्योवाच भूपतिम्"
Kathasaritsagara,"sokss_10,2.41","prāgeva mama nādiṣṭaṃ kiṃ devenādhunāpi yat /
dhanair madīyaiḥ sabalaiḥ kriyatāmarinigrahaḥ","प्रागेव मम नादिष्टं किं देवेनाधुनापि यत् /
धनैर् मदीयैः सबलैः क्रियतामरिनिग्रहः"
Kathasaritsagara,"sokss_10,2.42","ity uktaḥ sa tayā kṛtvā taddhanair adhikaṃ balam /
yayau rājā svamittrasya rājño balavato 'ntikam","इत्य् उक्तः स तया कृत्वा तद्धनैर् अधिकं बलम् /
ययौ राजा स्वमित्त्रस्य राज्ञो बलवतो ऽन्तिकम्"
Kathasaritsagara,"sokss_10,2.43","tadbalaiḥ svabalaistaiś ca saha gatvā nihatya tān /
pañcāpy arinṛpānyuddhe tadrājyānyapyavāpa saḥ","तद्बलैः स्वबलैस्तैश् च सह गत्वा निहत्य तान् /
पञ्चाप्य् अरिनृपान्युद्धे तद्राज्यान्यप्यवाप सः"
Kathasaritsagara,"sokss_10,2.44","tatastuṣṭaḥ kumudikāṃ so 'bravīttāṃ saha sthitām /
prīto 'smi te tavābhīṣṭaṃ kiṃ karomyucyatāmiti","ततस्तुष्टः कुमुदिकां सो ऽब्रवीत्तां सह स्थिताम् /
प्रीतो ऽस्मि ते तवाभीष्टं किं करोम्युच्यतामिति"
Kathasaritsagara,"sokss_10,2.45","athāvocatkumudikā satyaṃ tuṣṭo 'si cetprabho /
taduddharedaṃ hṛcchalyamekaṃ mama cirasthitam","अथावोचत्कुमुदिका सत्यं तुष्टो ऽसि चेत्प्रभो /
तदुद्धरेदं हृच्छल्यमेकं मम चिरस्थितम्"
Kathasaritsagara,"sokss_10,2.46","ujjayinyāṃ dvijasutaṃ śrīdharaṃ nāma me priyam /
rājñālpenāparādhena baddhaṃ tasmādvimocaya","उज्जयिन्यां द्विजसुतं श्रीधरं नाम मे प्रियम् /
राज्ञाल्पेनापराधेन बद्धं तस्माद्विमोचय"
Kathasaritsagara,"sokss_10,2.47","dṛṣṭvā tvāṃ bhāvikalyāṇamuttamai rājalakṣaṇaiḥ /
etatkāryakṣamaṃ deva bhaktyā sevitavaty aham","दृष्ट्वा त्वां भाविकल्याणमुत्तमै राजलक्षणैः /
एतत्कार्यक्षमं देव भक्त्या सेवितवत्य् अहम्"
Kathasaritsagara,"sokss_10,2.48","abhīṣṭasiddhinair āśyādārohaṃ tvaccitāmapi /
viphalaṃ jīvitaṃ matvā vinā taṃ vipraputrakam","अभीष्टसिद्धिनैर् आश्यादारोहं त्वच्चितामपि /
विफलं जीवितं मत्वा विना तं विप्रपुत्रकम्"
Kathasaritsagara,"sokss_10,2.49","evam uktavatīṃ tāṃ sa rājāvocadvilāsinīm /
sādhayiṣyāmyahaṃ tatte dhīrā suvadane bhava","एवम् उक्तवतीं तां स राजावोचद्विलासिनीम् /
साधयिष्याम्यहं तत्ते धीरा सुवदने भव"
Kathasaritsagara,"sokss_10,2.50","ity uktvā mantrivacanaṃ saṃsmṛtyācintayac ca saḥ /
satyaṃ veśyāsvasadbhāvaḥ prokto 'nantaguṇena me","इत्य् उक्त्वा मन्त्रिवचनं संस्मृत्याचिन्तयच् च सः /
सत्यं वेश्यास्वसद्भावः प्रोक्तो ऽनन्तगुणेन मे"
Kathasaritsagara,"sokss_10,2.51","atastu pūraṇīyaiṣā varākhyāḥ kāmanā mayā /
iti saṃkalpya sabalaḥ sa tāmujjayinīmagāt","अतस्तु पूरणीयैषा वराख्याः कामना मया /
इति संकल्प्य सबलः स तामुज्जयिनीमगात्"
Kathasaritsagara,"sokss_10,2.52","śrīdharaṃ mocayitvā taṃ dattvā ca draviṇaṃ bahu /
vyādhātkumudikāṃ tatra priyasaṃgamasusthitām","श्रीधरं मोचयित्वा तं दत्त्वा च द्रविणं बहु /
व्याधात्कुमुदिकां तत्र प्रियसंगमसुस्थिताम्"
Kathasaritsagara,"sokss_10,2.53","āgatya ca svanagaraṃ mantrimantram alaṅghayan /
kramād vikramasimho 'sau bubhuje sakalāṃ mahīm","आगत्य च स्वनगरं मन्त्रिमन्त्रम् अलङ्घयन् /
क्रमाद् विक्रमसिम्हो ऽसौ बुभुजे सकलां महीम्"
Kathasaritsagara,"sokss_10,2.54","evaṃ hṛdayamajñeyamagādhaṃ veśayoṣitām /
...","एवं हृदयमज्ञेयमगाधं वेशयोषिताम् /
..."
Kathasaritsagara,"sokss_10,2.55","ityākhyāya kathāṃ tasminvirate tatra gomukhe /
naravāhanadattāgre jagādātha tapantakaḥ","इत्याख्याय कथां तस्मिन्विरते तत्र गोमुखे /
नरवाहनदत्ताग्रे जगादाथ तपन्तकः"
Kathasaritsagara,"sokss_10,2.56","deva na pratyayaḥ strīṣu capalāsvakhilāsvapi /
ciraṇṭīṣvapi na grāhyo veśastrīṣv iva sarvadā","देव न प्रत्ययः स्त्रीषु चपलास्वखिलास्वपि /
चिरण्टीष्वपि न ग्राह्यो वेशस्त्रीष्व् इव सर्वदा"
Kathasaritsagara,"sokss_10,2.57","ihaiva yanmayā dṛṣṭamāśvaryaṃ vacmi tacchṛṇu /
balavarmābhidhāno 'bhūdasyām eva vaṇikpuri","इहैव यन्मया दृष्टमाश्वर्यं वच्मि तच्छृणु /
बलवर्माभिधानो ऽभूदस्याम् एव वणिक्पुरि"
Kathasaritsagara,"sokss_10,2.58","candraśrīs tasya bhāryābhūt sā ca vātāyanāgrataḥ /
bhavyaṃ śīlaharaṃ nāma dadarśaikaṃ vaṇiksutam","चन्द्रश्रीस् तस्य भार्याभूत् सा च वातायनाग्रतः /
भव्यं शीलहरं नाम ददर्शैकं वणिक्सुतम्"
Kathasaritsagara,"sokss_10,2.59","sakhīgṛhaṃ tamānīya tanmukhenaiva tatkṣaṇam /
araṃsta madanākrāntā tena sākamalakṣitā","सखीगृहं तमानीय तन्मुखेनैव तत्क्षणम् /
अरंस्त मदनाक्रान्ता तेन साकमलक्षिता"
Kathasaritsagara,"sokss_10,2.60","pratyahaṃ ca samaṃ tena yāvat sā ramate tathā /
tāvattatsaṅginī jñātā samagrair bhṛtyabāndhavaiḥ","प्रत्यहं च समं तेन यावत् सा रमते तथा /
तावत्तत्सङ्गिनी ज्ञाता समग्रैर् भृत्यबान्धवैः"
Kathasaritsagara,"sokss_10,2.61","ekas tu balavarmā tāṃ nājñāsīd asatīṃ patiḥ /
prāyeṇa bhāryādauḥśīlyaṃ snehāndho nekṣate janaḥ","एकस् तु बलवर्मा तां नाज्ञासीद् असतीं पतिः /
प्रायेण भार्यादौःशील्यं स्नेहान्धो नेक्षते जनः"
Kathasaritsagara,"sokss_10,2.62","atha dāhajvaras tasya samabhūdvalavarmaṇaḥ /
tena cāntyāmavasthāṃ sa kramātsaṃprāptavānvaṇik","अथ दाहज्वरस् तस्य समभूद्वलवर्मणः /
तेन चान्त्यामवस्थां स क्रमात्संप्राप्तवान्वणिक्"
Kathasaritsagara,"sokss_10,2.63","tadavasthe 'pi tasmiṃś ca tadbhāryā sā dine dine /
agādupapates tasya nikaṭaṃ svasakhīgṛhe","तदवस्थे ऽपि तस्मिंश् च तद्भार्या सा दिने दिने /
अगादुपपतेस् तस्य निकटं स्वसखीगृहे"
Kathasaritsagara,"sokss_10,2.64","tatraiva cāsyāṃ tiṣṭhantyāmanyedyustatpatirmṛtaḥ /
agacchatsā ca tadbuddhvā tamāpṛcchyāśu kāmukam","तत्रैव चास्यां तिष्ठन्त्यामन्येद्युस्तत्पतिर्मृतः /
अगच्छत्सा च तद्बुद्ध्वा तमापृच्छ्याशु कामुकम्"
Kathasaritsagara,"sokss_10,2.65","ārohaca samaṃ tena patyā sā tacchucā citām /
svajanair vāryamāṇāpi śīlajñaiḥ kṛtaniścayā","आरोहच समं तेन पत्या सा तच्छुचा चिताम् /
स्वजनैर् वार्यमाणापि शीलज्ञैः कृतनिश्चया"
Kathasaritsagara,"sokss_10,2.66","itthaṃ duravadhāryaiva strīcittasya gatiḥ kila /
anyāsaṅgaṃ ca kurvanti mriyante ca patiṃ vinā","इत्थं दुरवधार्यैव स्त्रीचित्तस्य गतिः किल /
अन्यासङ्गं च कुर्वन्ति म्रियन्ते च पतिं विना"
Kathasaritsagara,"sokss_10,2.67","evaṃ tapantakenokte kramāddhariśikho 'bhyadhāt /
atrāpi devadāsasya yadvṛttaṃ tan na kiṃ śrutam","एवं तपन्तकेनोक्ते क्रमाद्धरिशिखो ऽभ्यधात् /
अत्रापि देवदासस्य यद्वृत्तं तन् न किं श्रुतम्"
Kathasaritsagara,"sokss_10,2.68","kuṭumbī devadāsākhyo grāme sa hy abhavatpurā /
duḥśīleti ca tasyāsīnnāmnānvarthena gehinī","कुटुम्बी देवदासाख्यो ग्रामे स ह्य् अभवत्पुरा /
दुःशीलेति च तस्यासीन्नाम्नान्वर्थेन गेहिनी"
Kathasaritsagara,"sokss_10,2.69","tāṃ cānyapuruṣāsaktāṃ vividuḥ prātiveśikāḥ /
ekadā devadāso 'sau kāryādrājakulaṃ yayau","तां चान्यपुरुषासक्तां विविदुः प्रातिवेशिकाः /
एकदा देवदासो ऽसौ कार्याद्राजकुलं ययौ"
Kathasaritsagara,"sokss_10,2.70","ānīya sā ca tatkālaṃ tadbhāryā tadvadhaiṣiṇī /
gṛhasyoparibhūmau taṃ nidadhe parapūruṣam","आनीय सा च तत्कालं तद्भार्या तद्वधैषिणी /
गृहस्योपरिभूमौ तं निदधे परपूरुषम्"
Kathasaritsagara,"sokss_10,2.71","āgataṃ ca tatas taṃ sā devadāsaṃ nijaṃ patim /
niśīthe tena jāreṇa bhuktasuptamaghātayat","आगतं च ततस् तं सा देवदासं निजं पतिम् /
निशीथे तेन जारेण भुक्तसुप्तमघातयत्"
Kathasaritsagara,"sokss_10,2.72","visṛjyopapatiṃ taṃ ca sthitvā tūṣṇīṃ niśātyaye /
nirgatya cakranda hato bhartā me taskarair iti","विसृज्योपपतिं तं च स्थित्वा तूष्णीं निशात्यये /
निर्गत्य चक्रन्द हतो भर्ता मे तस्करैर् इति"
Kathasaritsagara,"sokss_10,2.73","tato 'tra bandhavo 'bhyetya dṛṣṭvāvocannayaṃ yadā /
caurair hataḥ kathaṃ nītaṃ na kiṃcidapi tair itaḥ","ततो ऽत्र बन्धवो ऽभ्येत्य दृष्ट्वावोचन्नयं यदा /
चौरैर् हतः कथं नीतं न किंचिदपि तैर् इतः"
Kathasaritsagara,"sokss_10,2.74","ity uktvātra sthitaṃ bālaṃ papracchuste tadātmajam /
tāto hatas te keneti tataḥ sa spaṣṭam abravīt","इत्य् उक्त्वात्र स्थितं बालं पप्रच्छुस्ते तदात्मजम् /
तातो हतस् ते केनेति ततः स स्पष्टम् अब्रवीत्"
Kathasaritsagara,"sokss_10,2.75","pṛṣṭhabhūmāv ihāruhya ko 'pyāsīddivase yuvā /
rātrau tenāvatīryaiva tāto me paśyato hataḥ","पृष्ठभूमाव् इहारुह्य को ऽप्यासीद्दिवसे युवा /
रात्रौ तेनावतीर्यैव तातो मे पश्यतो हतः"
Kathasaritsagara,"sokss_10,2.76","ambā tu māṃ gṛhītvādau tātapārśvāttadotthitā /
ity ukte śiśunā buddhvā bhāryājāreṇa taṃ hatam","अम्बा तु मां गृहीत्वादौ तातपार्श्वात्तदोत्थिता /
इत्य् उक्ते शिशुना बुद्ध्वा भार्याजारेण तं हतम्"
Kathasaritsagara,"sokss_10,2.77","jaghnustadbandhavo 'nviṣya tajjāraṃ taṃ tadaiva te /
svīkṛtya taṃ śiśuṃ tāṃ ca duḥśīlāṃ niravāsayan","जघ्नुस्तद्बन्धवो ऽन्विष्य तज्जारं तं तदैव ते /
स्वीकृत्य तं शिशुं तां च दुःशीलां निरवासयन्"
Kathasaritsagara,"sokss_10,2.78","ity anyaraktacittā strībhujaṃgī hanty asaṃśayam /
evaṃ hariśikhenokte babhāṣe gomukhaḥ punaḥ","इत्य् अन्यरक्तचित्ता स्त्रीभुजंगी हन्त्य् असंशयम् /
एवं हरिशिखेनोक्ते बभाषे गोमुखः पुनः"
Kathasaritsagara,"sokss_10,2.79","kimanyeneha yadvṛttaṃ vajrasārasya saṃprati /
vatseśa sevakasyeha hāsyaṃ tacchrūyatām idam","किमन्येनेह यद्वृत्तं वज्रसारस्य संप्रति /
वत्सेश सेवकस्येह हास्यं तच्छ्रूयताम् इदम्"
Kathasaritsagara,"sokss_10,2.80","tasya śūrasya kāntasya surūpā mālavodbhavā /
vajrasārasya bhāryābhūtsvaśarīrādhikapriyā","तस्य शूरस्य कान्तस्य सुरूपा मालवोद्भवा /
वज्रसारस्य भार्याभूत्स्वशरीराधिकप्रिया"
Kathasaritsagara,"sokss_10,2.81","ekadā tasya bhāryāyāstasyāḥ putrānvitaḥ pitā /
nimantraṇāya mālavyaḥ sotkaṇṭho 'bhyāyayau svayam","एकदा तस्य भार्यायास्तस्याः पुत्रान्वितः पिता /
निमन्त्रणाय मालव्यः सोत्कण्ठो ऽभ्याययौ स्वयम्"
Kathasaritsagara,"sokss_10,2.82","vajrasāro 'tha satkṛtya taṃ sa rājñe nivedya ca /
nimantritas tena samam sabhāryo mālavaṃ yayau","वज्रसारो ऽथ सत्कृत्य तं स राज्ञे निवेद्य च /
निमन्त्रितस् तेन समम् सभार्यो मालवं ययौ"
Kathasaritsagara,"sokss_10,2.83","māsamātraṃ ca viśramya so 'tra śvaśuraveśmani /
ihāgādrājasevārthaṃ tadbhāryā tvāsta tatra sā","मासमात्रं च विश्रम्य सो ऽत्र श्वशुरवेश्मनि /
इहागाद्राजसेवार्थं तद्भार्या त्वास्त तत्र सा"
Kathasaritsagara,"sokss_10,2.84","tato dineṣu yāteṣu vajrasāram upetya tam /
akasmātkrodhano nāma suhṛdevam abhāṣata","ततो दिनेषु यातेषु वज्रसारम् उपेत्य तम् /
अकस्मात्क्रोधनो नाम सुहृदेवम् अभाषत"
Kathasaritsagara,"sokss_10,2.85","bhāryāṃ pitṛgṛhe tyaktvā kiṃ gṛhaṃ nāśitaṃ tvayā /
tatrānyapuruṣāsaṅgaḥ pāpayā hi kṛtastayā","भार्यां पितृगृहे त्यक्त्वा किं गृहं नाशितं त्वया /
तत्रान्यपुरुषासङ्गः पापया हि कृतस्तया"
Kathasaritsagara,"sokss_10,2.86","āgatena tato 'dyaitadāptena kathitaṃ mama /
mā maṃsthā vitathaṃ tasmānnigṛhyaitāṃ vahāparām","आगतेन ततो ऽद्यैतदाप्तेन कथितं मम /
मा मंस्था वितथं तस्मान्निगृह्यैतां वहापराम्"
Kathasaritsagara,"sokss_10,2.87","ity uktvā krodhane yāte sthitvā mūḍha iva kṣaṇam /
acintayad vajrasāraḥ śaṅke satyaṃ bhaved idam","इत्य् उक्त्वा क्रोधने याते स्थित्वा मूढ इव क्षणम् /
अचिन्तयद् वज्रसारः शङ्के सत्यं भवेद् इदम्"
Kathasaritsagara,"sokss_10,2.88","āhvāyake visṛṣṭe 'pi sānyathā nāgatā katham /
tadetāṃ svayamānetuṃ yāmi paśyāmi kiṃ bhavet","आह्वायके विसृष्टे ऽपि सान्यथा नागता कथम् /
तदेतां स्वयमानेतुं यामि पश्यामि किं भवेत्"
Kathasaritsagara,"sokss_10,2.89","iti saṃkalpya gatvaiva mālavaṃ śvaśurau sa tau /
anujñāpya gṛhītvaitāṃ bhāryāṃ prasthitavāṃs tataḥ","इति संकल्प्य गत्वैव मालवं श्वशुरौ स तौ /
अनुज्ञाप्य गृहीत्वैतां भार्यां प्रस्थितवांस् ततः"
Kathasaritsagara,"sokss_10,2.90","gatvā ca dūramadhvānaṃ sa yuktyā vañcitānugaḥ /
utpathenāviśadbhāryāmādāya gahanaṃ vanam","गत्वा च दूरमध्वानं स युक्त्या वञ्चितानुगः /
उत्पथेनाविशद्भार्यामादाय गहनं वनम्"
Kathasaritsagara,"sokss_10,2.91","tatropaveśya madhye tāṃ vijane vadati sma saḥ /
tvamanyapuruṣāsaktetyāptānittrānmayā śrutam","तत्रोपवेश्य मध्ये तां विजने वदति स्म सः /
त्वमन्यपुरुषासक्तेत्याप्तानित्त्रान्मया श्रुतम्"
Kathasaritsagara,"sokss_10,2.92","mayā cātra sthitenaiva yadāhūtāsi nāgatā /
tatsatyaṃ brūhi no cedvā kariṣye nigrahaṃ tava","मया चात्र स्थितेनैव यदाहूतासि नागता /
तत्सत्यं ब्रूहि नो चेद्वा करिष्ये निग्रहं तव"
Kathasaritsagara,"sokss_10,2.93","tac chrutvā tamavādītsā tavaiṣa yadi niścayaḥ /
tatkiṃ pṛcchasi māṃ yatte rocate tatkuruṣva me","तच् छ्रुत्वा तमवादीत्सा तवैष यदि निश्चयः /
तत्किं पृच्छसि मां यत्ते रोचते तत्कुरुष्व मे"
Kathasaritsagara,"sokss_10,2.94","iti sāvajñamākarṇya vacastasyāḥ sa kopataḥ /
vajrasārastarau baddhvā latābhistāmatāḍayat","इति सावज्ञमाकर्ण्य वचस्तस्याः स कोपतः /
वज्रसारस्तरौ बद्ध्वा लताभिस्तामताडयत्"
Kathasaritsagara,"sokss_10,2.95","vastraṃ harati yāvac ca tasyāstāvadvilokya tām /
nagnāṃ riraṃsā mūḍhasya tasyājāyata rāgiṇaḥ","वस्त्रं हरति यावच् च तस्यास्तावद्विलोक्य ताम् /
नग्नां रिरंसा मूढस्य तस्याजायत रागिणः"
Kathasaritsagara,"sokss_10,2.96","tato niveśya baddhvā tāṃ rantum āśliṣyati sma saḥ /
necchati sma ca sā tena prārthyamānā jagāda ca","ततो निवेश्य बद्ध्वा तां रन्तुम् आश्लिष्यति स्म सः /
नेच्छति स्म च सा तेन प्रार्थ्यमाना जगाद च"
Kathasaritsagara,"sokss_10,2.97","latābhistāḍitā baddhvā yathāhaṃ bhavatā tathā /
yadyahaṃ tāḍayeyaṃ tvāṃ tata icchāmi nānyathā","लताभिस्ताडिता बद्ध्वा यथाहं भवता तथा /
यद्यहं ताडयेयं त्वां तत इच्छामि नान्यथा"
Kathasaritsagara,"sokss_10,2.98","tatheti pratipede tatsa ca vyasanamohitaḥ /
tṛṇasārīkṛtaścitraṃ vajrasāro manobhuvā","तथेति प्रतिपेदे तत्स च व्यसनमोहितः /
तृणसारीकृतश्चित्रं वज्रसारो मनोभुवा"
Kathasaritsagara,"sokss_10,2.99","tataḥ sahastapādaṃ taṃ sā babandha dṛḍhaṃ tarau /
tacchastreṇaiva baddhasya karṇanāsaṃ cakarta sā","ततः सहस्तपादं तं सा बबन्ध दृढं तरौ /
तच्छस्त्रेणैव बद्धस्य कर्णनासं चकर्त सा"
Kathasaritsagara,"sokss_10,2.100","gṛhītvā tasya śastraṃ ca vāsāṃsi ca vidhāya ca /
pāpā puruṣaveṣaṃ sā yathākāmamagāttataḥ","गृहीत्वा तस्य शस्त्रं च वासांसि च विधाय च /
पापा पुरुषवेषं सा यथाकाममगात्ततः"
Kathasaritsagara,"sokss_10,2.101","vajrasārastu tatrāsīcchinnaśravaṇanāsikaḥ /
galatā śoṇitaughena mānena ca natānanaḥ","वज्रसारस्तु तत्रासीच्छिन्नश्रवणनासिकः /
गलता शोणितौघेन मानेन च नताननः"
Kathasaritsagara,"sokss_10,2.102","atha tatrāgataḥ kaścid oṣadhyarthaṃ vane bhiṣak /
dṛṣṭvā taṃ kṛpayonmucya sādhuḥ svaṃ nītavān gṛham","अथ तत्रागतः कश्चिद् ओषध्यर्थं वने भिषक् /
दृष्ट्वा तं कृपयोन्मुच्य साधुः स्वं नीतवान् गृहम्"
Kathasaritsagara,"sokss_10,2.103","tatra cāśvāsitas tena śanaiḥ svagṛham āgamat /
sa vajrasāro na ca tāṃ cinvan prāpa kugehinīm","तत्र चाश्वासितस् तेन शनैः स्वगृहम् आगमत् /
स वज्रसारो न च तां चिन्वन् प्राप कुगेहिनीम्"
Kathasaritsagara,"sokss_10,2.104","avarṇayac ca taṃ tasmai vṛttāntaṃ krodhanāya saḥ /
tenāpi vatsarājāgre kathitaṃ sarvam eva tat","अवर्णयच् च तं तस्मै वृत्तान्तं क्रोधनाय सः /
तेनापि वत्सराजाग्रे कथितं सर्वम् एव तत्"
Kathasaritsagara,"sokss_10,2.105","ayaṃ niṣpauruṣāmarṣaḥ strībhūta iti bhāryayā /
puṃveṣo 'sya hṛto nūnaṃ nigrahaścocitaḥ kṛtaḥ","अयं निष्पौरुषामर्षः स्त्रीभूत इति भार्यया /
पुंवेषो ऽस्य हृतो नूनं निग्रहश्चोचितः कृतः"
Kathasaritsagara,"sokss_10,2.106","iti rājakule sarvajanopahasito 'pi saḥ /
vajrasāra ihaivāste vajrasāreṇa cetasā","इति राजकुले सर्वजनोपहसितो ऽपि सः /
वज्रसार इहैवास्ते वज्रसारेण चेतसा"
Kathasaritsagara,"sokss_10,2.107","tadevaṃ kasya viśvāsaḥ strīṣu deveti gomukhe /
uktavatyatha bhūyo 'pi jagāda marubhūtikaḥ","तदेवं कस्य विश्वासः स्त्रीषु देवेति गोमुखे /
उक्तवत्यथ भूयो ऽपि जगाद मरुभूतिकः"
Kathasaritsagara,"sokss_10,2.108","apratiṣṭhaṃ manaḥ strīṇāmatrāpi śrūyatāṃ kathā /
pūrvaṃ siṃhabalo nāma rājābhūddakṣiṇāpathe","अप्रतिष्ठं मनः स्त्रीणामत्रापि श्रूयतां कथा /
पूर्वं सिंहबलो नाम राजाभूद्दक्षिणापथे"
Kathasaritsagara,"sokss_10,2.109","tasya kalyāṇavatyākhyā sarvāntaḥpurayoṣitām /
priyā mālavasāmantasutā bhāryā babhūva ca","तस्य कल्याणवत्याख्या सर्वान्तःपुरयोषिताम् /
प्रिया मालवसामन्तसुता भार्या बभूव च"
Kathasaritsagara,"sokss_10,2.110","tayā saha sa rājyaṃ svaṃ śāsannṛpatirekadā /
niṣkāsito 'bhūdbalibhir deśātsaṃbhūya gotrajaiḥ","तया सह स राज्यं स्वं शासन्नृपतिरेकदा /
निष्कासितो ऽभूद्बलिभिर् देशात्संभूय गोत्रजैः"
Kathasaritsagara,"sokss_10,2.111","devīdvitīyaḥ pracchannaṃ sāyudho 'lpaparicchadaḥ /
sa pratasthe tato rājā mālavaṃ śvaśurāspadam","देवीद्वितीयः प्रच्छन्नं सायुधो ऽल्पपरिच्छदः /
स प्रतस्थे ततो राजा मालवं श्वशुरास्पदम्"
Kathasaritsagara,"sokss_10,2.112","gacchan pathi ca so 'ṭavyāṃ siṃham ādhāvitaṃ puraḥ /
śaraḥ khaḍgaprahāreṇa dvidhā cakre 'vahelayā","गच्छन् पथि च सो ऽटव्यां सिंहम् आधावितं पुरः /
शरः खड्गप्रहारेण द्विधा चक्रे ऽवहेलया"
Kathasaritsagara,"sokss_10,2.113","vanadvipaṃ ca garjantamāyāntaṃ maṇḍalair bhraman /
khaḍgacchinnakarāṅghrīkaṃ muktāraṭimapātayat","वनद्विपं च गर्जन्तमायान्तं मण्डलैर् भ्रमन् /
खड्गच्छिन्नकराङ्घ्रीकं मुक्तारटिमपातयत्"
Kathasaritsagara,"sokss_10,2.114","ekākī taskaracamūrvidalannavapaṅkajāḥ /
mamāthāraṇyavikrāntaḥ karī kamalinīriva","एकाकी तस्करचमूर्विदलन्नवपङ्कजाः /
ममाथारण्यविक्रान्तः करी कमलिनीरिव"
Kathasaritsagara,"sokss_10,2.115","evaṃ mārgamatikramya dṛṣṭātyadbhutavikramām /
mālavaṃ prāpya devīṃ svāṃ so 'bravītsatvasāgaraḥ","एवं मार्गमतिक्रम्य दृष्टात्यद्भुतविक्रमाम् /
मालवं प्राप्य देवीं स्वां सो ऽब्रवीत्सत्वसागरः"
Kathasaritsagara,"sokss_10,2.116","na mārgavṛttametanme vācyaṃ pitṛgṛhe tvayā /
lajjaiṣā devi kā ślāghā kṣatriyasya hi vikrame","न मार्गवृत्तमेतन्मे वाच्यं पितृगृहे त्वया /
लज्जैषा देवि का श्लाघा क्षत्रियस्य हि विक्रमे"
Kathasaritsagara,"sokss_10,2.117","ity uktvā ca tayā sākaṃ prāviśattatpiturhṛham /
saṃbhramāttena pṛṣṭaś ca nijaṃ vṛttāntamuktavān","इत्य् उक्त्वा च तया साकं प्राविशत्तत्पितुर्हृहम् /
संभ्रमात्तेन पृष्टश् च निजं वृत्तान्तमुक्तवान्"
Kathasaritsagara,"sokss_10,2.118","saṃmānya dattahastyaśvas tenaiva śvaśureṇa saḥ /
gajānīkābhidhasyāgādrājño 'tibalino 'ntikam","संमान्य दत्तहस्त्यश्वस् तेनैव श्वशुरेण सः /
गजानीकाभिधस्यागाद्राज्ञो ऽतिबलिनो ऽन्तिकम्"
Kathasaritsagara,"sokss_10,2.119","devīṃ tu kalyāṇavatīṃ bhāryāṃ tāṃ pitṛveśmani /
tatraiva sthāpayām āsa vipakṣavijayodyataḥ","देवीं तु कल्याणवतीं भार्यां तां पितृवेश्मनि /
तत्रैव स्थापयाम् आस विपक्षविजयोद्यतः"
Kathasaritsagara,"sokss_10,2.120","tasmin prayāte yāteṣu divaseṣv ekad atra sā /
devī vātāyanāgrasthā kaṃcit puruṣam aikṣata","तस्मिन् प्रयाते यातेषु दिवसेष्व् एकद् अत्र सा /
देवी वातायनाग्रस्था कंचित् पुरुषम् ऐक्षत"
Kathasaritsagara,"sokss_10,2.121","sa dṛṣṭa eva rūpeṇa tasyāścittamapāharat /
smareṇākṛṣyamāṇā ca tatkṣaṇaṃ sā vyacintayat","स दृष्ट एव रूपेण तस्याश्चित्तमपाहरत् /
स्मरेणाकृष्यमाणा च तत्क्षणं सा व्यचिन्तयत्"
Kathasaritsagara,"sokss_10,2.122","jāne 'haṃ nāryaputrādyatsurūpo 'nyo na śauryavān /
dhāvatyeva tathāpyasmipuruṣe bata me manaḥ","जाने ऽहं नार्यपुत्राद्यत्सुरूपो ऽन्यो न शौर्यवान् /
धावत्येव तथाप्यस्मिपुरुषे बत मे मनः"
Kathasaritsagara,"sokss_10,2.123","tadadyaiva bhajāmyenamiti saṃcintya sā tadā /
sakhyai rahasyadhāriṇyai svābhiprāyaṃ śaśaṃsa tam","तदद्यैव भजाम्येनमिति संचिन्त्य सा तदा /
सख्यै रहस्यधारिण्यै स्वाभिप्रायं शशंस तम्"
Kathasaritsagara,"sokss_10,2.124","tayaivānāyya naktaṃ ca vātāyanapathena sā /
antaḥpuraṃ taṃ paruṣaṃ rajjūtkṣiptaṃ nyaveśayet","तयैवानाय्य नक्तं च वातायनपथेन सा /
अन्तःपुरं तं परुषं रज्जूत्क्षिप्तं न्यवेशयेत्"
Kathasaritsagara,"sokss_10,2.125","sa praviṣṭo 'tra puruṣo naivādhyāsitumojasā /
śaśāka tasyāḥ paryaṅkaṃ nyaṣīdatpṛthagāsane","स प्रविष्टो ऽत्र पुरुषो नैवाध्यासितुमोजसा /
शशाक तस्याः पर्यङ्कं न्यषीदत्पृथगासने"
Kathasaritsagara,"sokss_10,2.126","taddṛṣṭvā bata nīco 'yamiti yāvadviṣīdati /
rājñī sā tāvadatrāgādupariṣṭādbhramannahiḥ","तद्दृष्ट्वा बत नीचो ऽयमिति यावद्विषीदति /
राज्ञी सा तावदत्रागादुपरिष्टाद्भ्रमन्नहिः"
Kathasaritsagara,"sokss_10,2.127","taṃ vilokya bhiyotthāya sahasā puruṣo 'tra saḥ /
dhanurādāya bhujagaṃ jaghāna viśikhena tam","तं विलोक्य भियोत्थाय सहसा पुरुषो ऽत्र सः /
धनुरादाय भुजगं जघान विशिखेन तम्"
Kathasaritsagara,"sokss_10,2.128","vipannapatitaṃ taṃ ca gavākṣeṇākṣipadbahiḥ /
harṣeṇa tadbhayottīrṇo nanarta sa ca kātaraḥ","विपन्नपतितं तं च गवाक्षेणाक्षिपद्बहिः /
हर्षेण तद्भयोत्तीर्णो ननर्त स च कातरः"
Kathasaritsagara,"sokss_10,2.129","nṛtyantaṃ vīkṣya taṃ vignā sā kalyāṇavatī bhṛśam /
dadhyau dhigdhikkimetena niḥsattvenādhamena me","नृत्यन्तं वीक्ष्य तं विग्ना सा कल्याणवती भृशम् /
दध्यौ धिग्धिक्किमेतेन निःसत्त्वेनाधमेन मे"
Kathasaritsagara,"sokss_10,2.130","dṛṣṭvaiva tadviraktāṃ tāṃ cittajñā sā ca tatsakhī /
nirgatyāśu praviśyātra jagāda kṛtasaṃbhramā","दृष्ट्वैव तद्विरक्तां तां चित्तज्ञा सा च तत्सखी /
निर्गत्याशु प्रविश्यात्र जगाद कृतसंभ्रमा"
Kathasaritsagara,"sokss_10,2.131","āgatas te pitā devi tad ayam yātu saṃprati /
yathāgatenaiva pathā svagṛhaṃ tvaritaṃ yuvā","आगतस् ते पिता देवि तद् अयम् यातु संप्रति /
यथागतेनैव पथा स्वगृहं त्वरितं युवा"
Kathasaritsagara,"sokss_10,2.132","evaṃ tayokte niryāto rajjvā vātāyanādbahiḥ /
bhayākulaḥ sa patito na daivātpañcatāṃ gataḥ","एवं तयोक्ते निर्यातो रज्ज्वा वातायनाद्बहिः /
भयाकुलः स पतितो न दैवात्पञ्चतां गतः"
Kathasaritsagara,"sokss_10,2.133","gate tasminnavocattāṃ sā kalyāṇavatī sakhīm /
sakhi suṣṭhu kṛtaṃ nīco yattvayaiṣa bahiḥkṛtaḥ","गते तस्मिन्नवोचत्तां सा कल्याणवती सखीम् /
सखि सुष्ठु कृतं नीचो यत्त्वयैष बहिःकृतः"
Kathasaritsagara,"sokss_10,2.134","jñātaṃ tvayā me hṛdayaṃ ceto hi mama dūyate /
bhartā me vyāghrasiṃhādīnnipātyāpahnute hriyā","ज्ञातं त्वया मे हृदयं चेतो हि मम दूयते /
भर्ता मे व्याघ्रसिंहादीन्निपात्यापह्नुते ह्रिया"
Kathasaritsagara,"sokss_10,2.135","ayaṃ tu bhujagaṃ hatvā hīnasattvaḥ panṛtyati /
tattādṛśaṃ taṃ hitvā kimasminme prākṛte ratiḥ","अयं तु भुजगं हत्वा हीनसत्त्वः पनृत्यति /
तत्तादृशं तं हित्वा किमस्मिन्मे प्राकृते रतिः"
Kathasaritsagara,"sokss_10,2.136","tadapratiṣṭhitamatiṃ dhiṅ māṃ dhigathavā striyaḥ /
yā dhāvantyaśuciṃ hitvā karpūraṃ makṣikā iva","तदप्रतिष्ठितमतिं धिङ् मां धिगथवा स्त्रियः /
या धावन्त्यशुचिं हित्वा कर्पूरं मक्षिका इव"
Kathasaritsagara,"sokss_10,2.137","iti jātānutāpā sā rājñī nītvā niśāṃ tataḥ /
pratīkṣamāṇā bhartāramāsīttatra pitur gṛhe","इति जातानुतापा सा राज्ञी नीत्वा निशां ततः /
प्रतीक्षमाणा भर्तारमासीत्तत्र पितुर् गृहे"
Kathasaritsagara,"sokss_10,2.138","tāvat sa dattānyabalo gajānīkena bhūbhujā /
gatvā tān gotrajān pañca pāpān siṃhabalo 'vadhīt","तावत् स दत्तान्यबलो गजानीकेन भूभुजा /
गत्वा तान् गोत्रजान् पञ्च पापान् सिंहबलो ऽवधीत्"
Kathasaritsagara,"sokss_10,2.139","tataḥ sa saṃprāpya punaḥ svarājyam
ānīya bhāryāṃ ca pitur gṛhāttām /
prapūrya taṃ ca śvaśuraṃ dhanaughair
niṣkaṇṭakāṃ kṣmāṃ suciraṃ śaśāsa","ततः स संप्राप्य पुनः स्वराज्यम्
आनीय भार्यां च पितुर् गृहात्ताम् /
प्रपूर्य तं च श्वशुरं धनौघैर्
निष्कण्टकां क्ष्मां सुचिरं शशास"
Kathasaritsagara,"sokss_10,2.140","iti pravīre subhage ca satpatau
vivekinīnām api deva yoṣitām /
calaṃ mano dhāvati yatra kutracid
viśuddhasattvā viralāḥ punaḥ striyaḥ","इति प्रवीरे सुभगे च सत्पतौ
विवेकिनीनाम् अपि देव योषिताम् /
चलं मनो धावति यत्र कुत्रचिद्
विशुद्धसत्त्वा विरलाः पुनः स्त्रियः"
Kathasaritsagara,"sokss_10,2.141","iti marubhūtinigaditāmākarṇya kathāṃ sa vatsarājasutaḥ /
naravāhanadattas tāṃ sukhasupto nītavānrajanīm","इति मरुभूतिनिगदितामाकर्ण्य कथां स वत्सराजसुतः /
नरवाहनदत्तस् तां सुखसुप्तो नीतवान्रजनीम्"
Kathasaritsagara,"sokss_10,3.1","iti mahākaviśrīsomadevabhaṭṭaviracite kathāsaritsāgare śaktiyaśolambake dvitīyas taraṅgaḥ /

tṛtīyas taraṅgaḥ /

tataḥ prātaḥ kṛtāvaśyakāryaḥ sa sacivaiḥ saha /
naravāhanadattaḥ svamudyānaṃ viharanyayau","इति महाकविश्रीसोमदेवभट्टविरचिते कथासरित्सागरे शक्तियशोलम्बके द्वितीयस् तरङ्गः /

तृतीयस् तरङ्गः /

ततः प्रातः कृतावश्यकार्यः स सचिवैः सह /
नरवाहनदत्तः स्वमुद्यानं विहरन्ययौ"
Kathasaritsagara,"sokss_10,3.2","tatrasthaś ca prabhapuñjamādau vyomno 'py anantaram /
tato vidyādharīrvahvīravatīrṇā dadarśa saḥ","तत्रस्थश् च प्रभपुञ्जमादौ व्योम्नो ऽप्य् अनन्तरम् /
ततो विद्याधरीर्वह्वीरवतीर्णा ददर्श सः"
Kathasaritsagara,"sokss_10,3.3","tāsāṃ madhye ca dīptānāṃ dadarśaikāṃ sa kanyakām /
tārāṇām iva śītāṃśulekhāṃ locanahārinīm","तासां मध्ये च दीप्तानां ददर्शैकां स कन्यकाम् /
ताराणाम् इव शीतांशुलेखां लोचनहारिनीम्"
Kathasaritsagara,"sokss_10,3.4","vikasatpadmavadanāṃ lolalocanaṣaṭpadām /
salīlahaṃsagamanāṃ bahadutpalasaurabhām","विकसत्पद्मवदनां लोललोचनषट्पदाम् /
सलीलहंसगमनां बहदुत्पलसौरभाम्"
Kathasaritsagara,"sokss_10,3.5","taraṅgahāritrivalīlatālaṃkṛtamadhyamām /
sākṣādiva smarodyānavāpīśobhādhidevatām","तरङ्गहारित्रिवलीलतालंकृतमध्यमाम् /
साक्षादिव स्मरोद्यानवापीशोभाधिदेवताम्"
Kathasaritsagara,"sokss_10,3.6","smarasaṃjīvanīṃ tāṃ ca dṛṣṭvā sotkalikāmataḥ /
cāndrīṃ mūrtimivāmbhodhiścukṣubhe sa nṛpātmajaḥ","स्मरसंजीवनीं तां च दृष्ट्वा सोत्कलिकामतः /
चान्द्रीं मूर्तिमिवाम्भोधिश्चुक्षुभे स नृपात्मजः"
Kathasaritsagara,"sokss_10,3.7","aho sundaranirmāṇavaicitrī kāpy asau vidheḥ /
iti śaṃsansa sacivaiḥ sahitastām upāyayau","अहो सुन्दरनिर्माणवैचित्री काप्य् असौ विधेः /
इति शंसन्स सचिवैः सहितस्ताम् उपाययौ"
Kathasaritsagara,"sokss_10,3.8","tiryakpremārdrayā dṛṣṭyā paśyantīṃ tāṃ ca sa kramāt /
papraccha kā tvaṃ kalyāṇi kimihāgamanaṃ ca te","तिर्यक्प्रेमार्द्रया दृष्ट्या पश्यन्तीं तां च स क्रमात् /
पप्रच्छ का त्वं कल्याणि किमिहागमनं च ते"
Kathasaritsagara,"sokss_10,3.9","tac chrutvā sābravītkanyā śṛṇutaitadvadāmi vaḥ /
asti kāñcanaśṛṅgākhyaṃ puraṃ haimaṃ himācale","तच् छ्रुत्वा साब्रवीत्कन्या शृणुतैतद्वदामि वः /
अस्ति काञ्चनशृङ्गाख्यं पुरं हैमं हिमाचले"
Kathasaritsagara,"sokss_10,3.10","tatrāsti nāmnā sphaṭikayaśā vidyādhareśvaraḥ /
dhārmikaḥ kṛpaṇānāhaśaraṇāgatavatsalaḥ","तत्रास्ति नाम्ना स्फटिकयशा विद्याधरेश्वरः /
धार्मिकः कृपणानाहशरणागतवत्सलः"
Kathasaritsagara,"sokss_10,3.11","tasya hemaprabhādevyāṃ jātāṃ gaurīvarodbhavām /
māṃ śaktiyaśasaṃ nāma jānīhi tanayāmimām","तस्य हेमप्रभादेव्यां जातां गौरीवरोद्भवाम् /
मां शक्तियशसं नाम जानीहि तनयामिमाम्"
Kathasaritsagara,"sokss_10,3.12","pituḥ prāṇapriyā sāhaṃ pañcabhrātṛkanīyasī /
atoṣayaṃ tadādeśādvrataiḥ stotraiś ca pārvatīm","पितुः प्राणप्रिया साहं पञ्चभ्रातृकनीयसी /
अतोषयं तदादेशाद्व्रतैः स्तोत्रैश् च पार्वतीम्"
Kathasaritsagara,"sokss_10,3.13","tuṣṭā sā sakalā vidyā dattvā māmevamādiśat /
piturdaśaguṇaṃ putri bhāvi vidyābalaṃ tava","तुष्टा सा सकला विद्या दत्त्वा मामेवमादिशत् /
पितुर्दशगुणं पुत्रि भावि विद्याबलं तव"
Kathasaritsagara,"sokss_10,3.14","naravāhanadattaś ca bhartā tava bhaviṣyati /
vatsarājasuto bhāvicakravartī dyucāriṇām","नरवाहनदत्तश् च भर्ता तव भविष्यति /
वत्सराजसुतो भाविचक्रवर्ती द्युचारिणाम्"
Kathasaritsagara,"sokss_10,3.15","ity uktvā śarvapatnī me tiro 'bhūttatprasādataḥ /
labdhavidyābalā cāhaṃ saṃprāptā yauvanaṃ kramāt","इत्य् उक्त्वा शर्वपत्नी मे तिरो ऽभूत्तत्प्रसादतः /
लब्धविद्याबला चाहं संप्राप्ता यौवनं क्रमात्"
Kathasaritsagara,"sokss_10,3.16","adyādiśac ca sā rātrau devī māṃ dattadarśanā /
prātaḥ putri tvayā gatvā draṣṭavyaḥ sa nijaḥ patiḥ","अद्यादिशच् च सा रात्रौ देवी मां दत्तदर्शना /
प्रातः पुत्रि त्वया गत्वा द्रष्टव्यः स निजः पतिः"
Kathasaritsagara,"sokss_10,3.17","āgantavyam ihaivādya māsena hi pitā tava /
cittasthitaitatsaṃkalpo vivāhaṃ saṃvidhāsyati","आगन्तव्यम् इहैवाद्य मासेन हि पिता तव /
चित्तस्थितैतत्संकल्पो विवाहं संविधास्यति"
Kathasaritsagara,"sokss_10,3.18","ityādiśya tiro 'bhūtsā devī yātā ca yāminī /
tato 'hamāryaputraiṣā tvāmiha draṣṭumāgatā","इत्यादिश्य तिरो ऽभूत्सा देवी याता च यामिनी /
ततो ऽहमार्यपुत्रैषा त्वामिह द्रष्टुमागता"
Kathasaritsagara,"sokss_10,3.19","tatsaṃprati vrajāmīti gaditvā sasakhījanā /
utpatya khaṃ śaktiyaśāḥ sā jagāma puraṃ pituḥ","तत्संप्रति व्रजामीति गदित्वा ससखीजना /
उत्पत्य खं शक्तियशाः सा जगाम पुरं पितुः"
Kathasaritsagara,"sokss_10,3.20","naravāhanadattaś ca tadvivāhotsukas tataḥ /
viveśābhyantaraṃ vignaḥ paśyan māsam yugopamam","नरवाहनदत्तश् च तद्विवाहोत्सुकस् ततः /
विवेशाभ्यन्तरं विग्नः पश्यन् मासम् युगोपमम्"
Kathasaritsagara,"sokss_10,3.21","tatra dṛṣṭvā vimanasaṃ so 'tha taṃ gomukho 'bravīt /
śṛṇu deva kathāmekāṃ tavākhyāmi vinodinīm","तत्र दृष्ट्वा विमनसं सो ऽथ तं गोमुखो ऽब्रवीत् /
शृणु देव कथामेकां तवाख्यामि विनोदिनीम्"
Kathasaritsagara,"sokss_10,3.22","babhūva kāñcanapurītyākhyayā nagarī purā /
tasyāṃ ca sumanā nāma mahānāsīnmahīpatiḥ","बभूव काञ्चनपुरीत्याख्यया नगरी पुरा /
तस्यां च सुमना नाम महानासीन्महीपतिः"
Kathasaritsagara,"sokss_10,3.23","ākrāntadurgakāntārabhūminā yena cakrire /
citraṃ virājamānena tādṛśā api śatravaḥ","आक्रान्तदुर्गकान्तारभूमिना येन चक्रिरे /
चित्रं विराजमानेन तादृशा अपि शत्रवः"
Kathasaritsagara,"sokss_10,3.24","tamekadāsthānagataṃ pratīhāro vyajijñapat /
deva muktālatā nāma niṣādādhipakanyakā","तमेकदास्थानगतं प्रतीहारो व्यजिज्ञपत् /
देव मुक्तालता नाम निषादाधिपकन्यका"
Kathasaritsagara,"sokss_10,3.25","pañjarasthitamādāya śukaṃ dvāri bahiḥ sthitā /
vīraprabheṇānugatā bhrātrā devaṃ didṛkṣate","पञ्जरस्थितमादाय शुकं द्वारि बहिः स्थिता /
वीरप्रभेणानुगता भ्रात्रा देवं दिदृक्षते"
Kathasaritsagara,"sokss_10,3.26","praviśatviti rājñoke pratīhāranideśataḥ /
bhillakanyā nṛpāsthānaprāṅgaṇaṃ praviveśa sā","प्रविशत्विति राज्ञोके प्रतीहारनिदेशतः /
भिल्लकन्या नृपास्थानप्राङ्गणं प्रविवेश सा"
Kathasaritsagara,"sokss_10,3.27","na mānuṣīyaṃ divyastrī kāpi nūnamasāviti /
sarve 'py acintayaṃs tatra dṛṣṭvā tadrūpamadbhutam","न मानुषीयं दिव्यस्त्री कापि नूनमसाविति /
सर्वे ऽप्य् अचिन्तयंस् तत्र दृष्ट्वा तद्रूपमद्भुतम्"
Kathasaritsagara,"sokss_10,3.28","sā ca praṇamya rājānamevaṃ vyajñāpayattadā /
devāyaṃ śāstragañjākhyaś caturvedadharaḥ śukaḥ","सा च प्रणम्य राजानमेवं व्यज्ञापयत्तदा /
देवायं शास्त्रगञ्जाख्यश् चतुर्वेदधरः शुकः"
Kathasaritsagara,"sokss_10,3.29","kaviḥ kṛtsnāsu vidyāsu kalāsu ca vicakṣaṇaḥ /
mayeśvaropayogitvādihānīto 'dya gṛhyatām","कविः कृत्स्नासु विद्यासु कलासु च विचक्षणः /
मयेश्वरोपयोगित्वादिहानीतो ऽद्य गृह्यताम्"
Kathasaritsagara,"sokss_10,3.30","ityarpitastayādāya pratīhāreṇa kautukāt /
nīto 'gre nṛpateretaṃ śukaḥ ślokaṃ papāṭha saḥ","इत्यर्पितस्तयादाय प्रतीहारेण कौतुकात् /
नीतो ऽग्रे नृपतेरेतं शुकः श्लोकं पपाठ सः"
Kathasaritsagara,"sokss_10,3.31","rājanyuktamidaṃ sadaiva yadayaṃ devasya saṃdhyukṣyate
dhūmaśyāmamukho dviṣadvirahiṇīniḥśvāsavātodgamaiḥ /
etattvadbhutam eva yatparibhavādbāṣpāmbupūraplavair
āsāṃ prajvalatīha dikṣu daśasu prājyaḥ pratāpānalaḥ","राजन्युक्तमिदं सदैव यदयं देवस्य संध्युक्ष्यते
धूमश्याममुखो द्विषद्विरहिणीनिःश्वासवातोद्गमैः /
एतत्त्वद्भुतम् एव यत्परिभवाद्बाष्पाम्बुपूरप्लवैर्
आसां प्रज्वलतीह दिक्षु दशसु प्राज्यः प्रतापानलः"
Kathasaritsagara,"sokss_10,3.32","evaṃ paṭhitvā vyākhyāya śuko 'vādītpunaś ca saḥ /
kiṃ prameyaṃ kutaḥ śāstrādbravīmyādiśyatāmiti","एवं पठित्वा व्याख्याय शुको ऽवादीत्पुनश् च सः /
किं प्रमेयं कुतः शास्त्राद्ब्रवीम्यादिश्यतामिति"
Kathasaritsagara,"sokss_10,3.33","tato 'tivismite rājñī mantrī tasyābravīdidam /
śaṅke śāpācchukībhūtaḥ pūrvarṣiḥ ko 'py ayaṃ prabho","ततो ऽतिविस्मिते राज्ञी मन्त्री तस्याब्रवीदिदम् /
शङ्के शापाच्छुकीभूतः पूर्वर्षिः को ऽप्य् अयं प्रभो"
Kathasaritsagara,"sokss_10,3.34","jātismaro dharmavaśātpurādhītaṃ smaratyataḥ /
ity ukte mantriṇā rājā sa śukaṃ pṛcchati sma tam","जातिस्मरो धर्मवशात्पुराधीतं स्मरत्यतः /
इत्य् उक्ते मन्त्रिणा राजा स शुकं पृच्छति स्म तम्"
Kathasaritsagara,"sokss_10,3.35","kautukaṃ bhadra me brūhi svavṛttāntaṃ kva janma te /
śukatve śāstravijñānaṃ kutaḥ ko vā bhavāniti","कौतुकं भद्र मे ब्रूहि स्ववृत्तान्तं क्व जन्म ते /
शुकत्वे शास्त्रविज्ञानं कुतः को वा भवानिति"
Kathasaritsagara,"sokss_10,3.36","tataḥ sa bāṣpamutsṛjya vadati sma śukaḥ śanaiḥ /
avācyam apidevaitacchṛṇu vacmi tvadājñayā","ततः स बाष्पमुत्सृज्य वदति स्म शुकः शनैः /
अवाच्यम् अपिदेवैतच्छृणु वच्मि त्वदाज्ञया"
Kathasaritsagara,"sokss_10,3.37","himavannikaṭe rājannastyeko rohiṇītaruḥ /
āmnāya iva digvyāpibhūriśākhāśritadvijaḥ","हिमवन्निकटे राजन्नस्त्येको रोहिणीतरुः /
आम्नाय इव दिग्व्यापिभूरिशाखाश्रितद्विजः"
Kathasaritsagara,"sokss_10,3.38","tasminnekaḥ samaṃ śukyā śukastasthau kṛtālayaḥ /
tasmādeṣo 'hamutpannastasyāṃ duṣkarmayogataḥ","तस्मिन्नेकः समं शुक्या शुकस्तस्थौ कृतालयः /
तस्मादेषो ऽहमुत्पन्नस्तस्यां दुष्कर्मयोगतः"
Kathasaritsagara,"sokss_10,3.39","jātasyaiva ca me mātā śukī sā pañcatāṃ gatā /
tātastu vṛddhaḥ pakṣāntaḥ kṣiptvā vardhayati sma mām","जातस्यैव च मे माता शुकी सा पञ्चतां गता /
तातस्तु वृद्धः पक्षान्तः क्षिप्त्वा वर्धयति स्म माम्"
Kathasaritsagara,"sokss_10,3.40","nikaṭasthaśukānītabhuktaśeṣaphalāni ca /
aśnanmahyaṃ ca vitarannatha tatrāsta matpitā","निकटस्थशुकानीतभुक्तशेषफलानि च /
अश्नन्मह्यं च वितरन्नथ तत्रास्त मत्पिता"
Kathasaritsagara,"sokss_10,3.41","ekadā tatra tūryābhidhmātagośṛṅganādinī /
akheṭakāya samagādbhillasenā bhayaṃkarī","एकदा तत्र तूर्याभिध्मातगोशृङ्गनादिनी /
अखेटकाय समगाद्भिल्लसेना भयंकरी"
Kathasaritsagara,"sokss_10,3.42","vitrastakṛṣṇasārākṣī dhūlivyālulitāṃśukā /
saṃbhramodvelacamarīvisrastakabarībharā","वित्रस्तकृष्णसाराक्षी धूलिव्यालुलितांशुका /
संभ्रमोद्वेलचमरीविस्रस्तकबरीभरा"
Kathasaritsagara,"sokss_10,3.43","vidrutavyākulevābhūt sahasā sā mahāṭavī /
pulindavṛnde vividhaprāṇighātāya dhāvati","विद्रुतव्याकुलेवाभूत् सहसा सा महाटवी /
पुलिन्दवृन्दे विविधप्राणिघाताय धावति"
Kathasaritsagara,"sokss_10,3.44","kṛtāntakrīḍitaṃ kṛtvā dinamākheṭabhūmiṣu /
āgācchabarasainyaṃ tadāttaiḥ piśitabhārakaiḥ","कृतान्तक्रीडितं कृत्वा दिनमाखेटभूमिषु /
आगाच्छबरसैन्यं तदात्तैः पिशितभारकैः"
Kathasaritsagara,"sokss_10,3.45","ekastu vṛddhaśabarastatrānāsāditāmiṣaḥ /
adrākṣītsa taruṃ sāyaṃ kṣudhitastam upāgamat","एकस्तु वृद्धशबरस्तत्रानासादितामिषः /
अद्राक्षीत्स तरुं सायं क्षुधितस्तम् उपागमत्"
Kathasaritsagara,"sokss_10,3.46","āruhya ca sa tatrāśu śukānanyāṃś ca pakṣiṇaḥ /
ākṛṣyākṛṣya nīḍebhyo hatvā hatva bhuvi nyadhāt","आरुह्य च स तत्राशु शुकानन्यांश् च पक्षिणः /
आकृष्याकृष्य नीडेभ्यो हत्वा हत्व भुवि न्यधात्"
Kathasaritsagara,"sokss_10,3.47","tathāyāntaṃ ca nikaṭaṃ yamakiṃkarasaṃnibham /
taṃ dṛṣṭvāhaṃ bhayāllīnaḥ śanaiḥ pakṣāntare pituḥ","तथायान्तं च निकटं यमकिंकरसंनिभम् /
तं दृष्ट्वाहं भयाल्लीनः शनैः पक्षान्तरे पितुः"
Kathasaritsagara,"sokss_10,3.48","tāvac cāsmatkulāyaṃ sa prāpyākṛṣyaiva pātakī /
tātaṃ me pīḍitagrīvaṃ hatvā tarutale 'kṣipat","तावच् चास्मत्कुलायं स प्राप्याकृष्यैव पातकी /
तातं मे पीडितग्रीवं हत्वा तरुतले ऽक्षिपत्"
Kathasaritsagara,"sokss_10,3.49","ahaṃ ca tātena samaṃ patitvā tasya pakṣateḥ /
nirgatya tṛṇaparṇāntaḥ sabhayaḥ prāviśaṃ śanaiḥ","अहं च तातेन समं पतित्वा तस्य पक्षतेः /
निर्गत्य तृणपर्णान्तः सभयः प्राविशं शनैः"
Kathasaritsagara,"sokss_10,3.50","athāvatīrya bhillo 'sāvagnau bhṛṣṭānabhakṣayat /
śukānanyānsamādāya pāpaḥ pallīṃ nijāmagāt","अथावतीर्य भिल्लो ऽसावग्नौ भृष्टानभक्षयत् /
शुकानन्यान्समादाय पापः पल्लीं निजामगात्"
Kathasaritsagara,"sokss_10,3.51","tataḥ śāntabhayo duḥkhadīrghāṃ nītvā niśāmaham /
prātarbhūyiṣṭhamudite jagaccakṣuṣi bhāsvati","ततः शान्तभयो दुःखदीर्घां नीत्वा निशामहम् /
प्रातर्भूयिष्ठमुदिते जगच्चक्षुषि भास्वति"
Kathasaritsagara,"sokss_10,3.52","agacchaṃ pakṣasaṃruddhavasudhaḥ praskhalanmuhuḥ /
tṛṣārtaḥ padmasarasastīramāsannavartinaḥ","अगच्छं पक्षसंरुद्धवसुधः प्रस्खलन्मुहुः /
तृषार्तः पद्मसरसस्तीरमासन्नवर्तिनः"
Kathasaritsagara,"sokss_10,3.53","tatrāpaśyaṃ kṛtasnānamahaṃ tatsaikatasthitam /
muniṃ marīcināmānaṃ pūrvapuṇyamivātmanaḥ","तत्रापश्यं कृतस्नानमहं तत्सैकतस्थितम् /
मुनिं मरीचिनामानं पूर्वपुण्यमिवात्मनः"
Kathasaritsagara,"sokss_10,3.54","sa maṃ dṛṣṭvā samāśvāsya mukhakṣiptodabindubhiḥ /
kṛtvā pattrapuṭe 'naiṣīdāśramaṃ kṛpayā muniḥ","स मं दृष्ट्वा समाश्वास्य मुखक्षिप्तोदबिन्दुभिः /
कृत्वा पत्त्रपुटे ऽनैषीदाश्रमं कृपया मुनिः"
Kathasaritsagara,"sokss_10,3.55","tatra dṛṣṭvā kulapatirmaṃ pulastyaḥ kilāhasat /
tenānyamunibhiḥ pṛṣṭo divyadṛṣṭir uvāca saḥ","तत्र दृष्ट्वा कुलपतिर्मं पुलस्त्यः किलाहसत् /
तेनान्यमुनिभिः पृष्टो दिव्यदृष्टिर् उवाच सः"
Kathasaritsagara,"sokss_10,3.56","imaṃ śāpaśukaṃ dṛṣṭvā duḥkhena hasitaṃ mayā /
vakṣyāmi caitat saṃbaddhāṃ kathāṃ vo vihitāhnikaḥ","इमं शापशुकं दृष्ट्वा दुःखेन हसितं मया /
वक्ष्यामि चैतत् संबद्धां कथां वो विहिताह्निकः"
Kathasaritsagara,"sokss_10,3.57","jātiṃ yacchravaṇādeṣa prāgvṛttaṃ ca smariṣyati /
ity uktvā sa pulastyarṣirāhnikāyotthito 'bhavat","जातिं यच्छ्रवणादेष प्राग्वृत्तं च स्मरिष्यति /
इत्य् उक्त्वा स पुलस्त्यर्षिराह्निकायोत्थितो ऽभवत्"
Kathasaritsagara,"sokss_10,3.58","kṛtāhnikaś ca munibhiḥ punarabhyarthito 'tra saḥ /
matsaṃbaddhāṃ kathāmetāṃ mahāmuniravarṇayat","कृताह्निकश् च मुनिभिः पुनरभ्यर्थितो ऽत्र सः /
मत्संबद्धां कथामेतां महामुनिरवर्णयत्"
Kathasaritsagara,"sokss_10,3.59","āsījjyotiṣprabho nāma rājā ratnākare pure /
āratnākaramurvīṃ yaḥ śaśāsorjitaśāsanaḥ","आसीज्ज्योतिष्प्रभो नाम राजा रत्नाकरे पुरे /
आरत्नाकरमुर्वीं यः शशासोर्जितशासनः"
Kathasaritsagara,"sokss_10,3.60","tasya tīvratapastuṣṭagaurīpativarodbhavaḥ /
harṣavatyabhidhānāyāṃ putro devyāmajāyata","तस्य तीव्रतपस्तुष्टगौरीपतिवरोद्भवः /
हर्षवत्यभिधानायां पुत्रो देव्यामजायत"
Kathasaritsagara,"sokss_10,3.61","svapne mukhapraviṣṭaṃ yatsomaṃ devī dadarśa sā /
tena somaprabhaṃ nāmnā taṃ cakre svasutaṃ nṛpaḥ","स्वप्ने मुखप्रविष्टं यत्सोमं देवी ददर्श सा /
तेन सोमप्रभं नाम्ना तं चक्रे स्वसुतं नृपः"
Kathasaritsagara,"sokss_10,3.62","vavṛdhe ca sa tanvānaḥ prajānāṃ nayanotsavam /
rājaputro 'mṛtamayair guṇaiḥ somaprabhaḥ kramāt","ववृधे च स तन्वानः प्रजानां नयनोत्सवम् /
राजपुत्रो ऽमृतमयैर् गुणैः सोमप्रभः क्रमात्"
Kathasaritsagara,"sokss_10,3.63","dṛṣṭvā bharakṣamaṃ śūraṃ yuvānaṃ prakṛtipriyam /
yauvarājye bhyaṣiñcattaṃ prīto jyotiṣprabhaḥ pitā","दृष्ट्वा भरक्षमं शूरं युवानं प्रकृतिप्रियम् /
यौवराज्ये भ्यषिञ्चत्तं प्रीतो ज्योतिष्प्रभः पिता"
Kathasaritsagara,"sokss_10,3.64","prabhākarābhihānasya tanayaṃ nijamantriṇaḥ /
dadau priyaṃkaraṃ nāma mantritve cāsya sadguṇam","प्रभाकराभिहानस्य तनयं निजमन्त्रिणः /
ददौ प्रियंकरं नाम मन्त्रित्वे चास्य सद्गुणम्"
Kathasaritsagara,"sokss_10,3.65","tatkālamambarād aśvaṃ divyam ādāya mātaliḥ /
avatīrṇas tam abhyetya somaprabham abhāṣata","तत्कालमम्बराद् अश्वं दिव्यम् आदाय मातलिः /
अवतीर्णस् तम् अभ्येत्य सोमप्रभम् अभाषत"
Kathasaritsagara,"sokss_10,3.66","vidyādharaḥ sakhā śakrasyāvatīrṇo bhavāniha /
tena cāśuśravā nāma śakreṇoccaiḥ śravaḥsutaḥ","विद्याधरः सखा शक्रस्यावतीर्णो भवानिह /
तेन चाशुश्रवा नाम शक्रेणोच्चैः श्रवःसुतः"
Kathasaritsagara,"sokss_10,3.67","pūrvasnehena te rājan prahitas turagottamaḥ /
atrādhirūḍhaḥ śatrūṇām ajeyas tvaṃ bhaviṣyasi","पूर्वस्नेहेन ते राजन् प्रहितस् तुरगोत्तमः /
अत्राधिरूढः शत्रूणाम् अजेयस् त्वं भविष्यसि"
Kathasaritsagara,"sokss_10,3.68","ity uktvā vājiratnaṃ taddatvā somaprabhāya saḥ /
āttapūjaḥ khamutpatya yayau vāsavasārathiḥ","इत्य् उक्त्वा वाजिरत्नं तद्दत्वा सोमप्रभाय सः /
आत्तपूजः खमुत्पत्य ययौ वासवसारथिः"
Kathasaritsagara,"sokss_10,3.69","tato nītvaiva divasaṃ tamutsavamanoramam /
somaprabhastamanyedyur uvāca pitaraṃ nṛpam","ततो नीत्वैव दिवसं तमुत्सवमनोरमम् /
सोमप्रभस्तमन्येद्युर् उवाच पितरं नृपम्"
Kathasaritsagara,"sokss_10,3.70","tāta na kṣatriyasyaiṣa dharmo yad ajigīṣutā /
tadājñāṃ dehi me yāvad digjayāya vrajāmy aham","तात न क्षत्रियस्यैष धर्मो यद् अजिगीषुता /
तदाज्ञां देहि मे यावद् दिग्जयाय व्रजाम्य् अहम्"
Kathasaritsagara,"sokss_10,3.71","tac chrutvā sa pitā tuṣṭas tatheti pratyabhāṣata /
cakre jyotiṣprabhas tasya yātrasaṃvidam eva ca","तच् छ्रुत्वा स पिता तुष्टस् तथेति प्रत्यभाषत /
चक्रे ज्योतिष्प्रभस् तस्य यात्रसंविदम् एव च"
Kathasaritsagara,"sokss_10,3.72","tataḥ praṇamya pitaraṃ digjayāya balaiḥ saha /
prayāc chakrahayārūḍhaḥ śubhe somaprabho 'hani","ततः प्रणम्य पितरं दिग्जयाय बलैः सह /
प्रयाच् छक्रहयारूढः शुभे सोमप्रभो ऽहनि"
Kathasaritsagara,"sokss_10,3.73","jigāya so 'śvaratnena tena dikṣu mahīpatīn /
ājahāra ca ratnāni tebhyo durvāravikramaḥ","जिगाय सो ऽश्वरत्नेन तेन दिक्षु महीपतीन् /
आजहार च रत्नानि तेभ्यो दुर्वारविक्रमः"
Kathasaritsagara,"sokss_10,3.74","nāmitaṃ svadhanustena vidviṣāṃ ca śiraḥ samam /
unnatiṃ taddhanuḥ prāpa na tu taddviṣatāṃ śiraḥ","नामितं स्वधनुस्तेन विद्विषां च शिरः समम् /
उन्नतिं तद्धनुः प्राप न तु तद्द्विषतां शिरः"
Kathasaritsagara,"sokss_10,3.75","āgacchan kṛtakāryo 'tha himādrinikaṭe pathi /
saṃniviṣṭabalaś cakre mṛgayāṃ sa vanāntare","आगच्छन् कृतकार्यो ऽथ हिमाद्रिनिकटे पथि /
संनिविष्टबलश् चक्रे मृगयां स वनान्तरे"
Kathasaritsagara,"sokss_10,3.76","daivātsadratnakhacitaṃ tatrāpaśyatsa kiṃnaram /
abhyadhāvac ca taṃ prāptuṃ tena śākreṇa vājinā","दैवात्सद्रत्नखचितं तत्रापश्यत्स किंनरम् /
अभ्यधावच् च तं प्राप्तुं तेन शाक्रेण वाजिना"
Kathasaritsagara,"sokss_10,3.77","sa kiṃnaro giriguhāṃ praviśyādarśanaṃ yayau /
somaprabhastu tenāśvenātidūramanīyata","स किंनरो गिरिगुहां प्रविश्यादर्शनं ययौ /
सोमप्रभस्तु तेनाश्वेनातिदूरमनीयत"
Kathasaritsagara,"sokss_10,3.78","tāvat prakīrya kāṣṭhāsu prakāśaṃ tigmatejasi /
prāpte pratīcīṃ kakubhaṃ saṃdhyāsaṃgamakāriṇīm","तावत् प्रकीर्य काष्ठासु प्रकाशं तिग्मतेजसि /
प्राप्ते प्रतीचीं ककुभं संध्यासंगमकारिणीम्"
Kathasaritsagara,"sokss_10,3.79","śrāntaḥ kathaṃcidāvṛtya sa dadarśa mahatsaraḥ /
tattīre tāṃ niśāṃ netukāmaścāśvādavātarat","श्रान्तः कथंचिदावृत्य स ददर्श महत्सरः /
तत्तीरे तां निशां नेतुकामश्चाश्वादवातरत्"
Kathasaritsagara,"sokss_10,3.80","dattvā tṛṇodakaṃ tasmāyāhṛtāmbuphalodakaḥ /
viśrāntaścaikato 'kasmādaśṛṇodgītaniḥsvanam","दत्त्वा तृणोदकं तस्मायाहृताम्बुफलोदकः /
विश्रान्तश्चैकतो ऽकस्मादशृणोद्गीतनिःस्वनम्"
Kathasaritsagara,"sokss_10,3.81","gatvā tadanusāreṇa kautukānnātidūrataḥ /
so 'paśyacchivaliṅgāgre gāyantīṃ divyakanyakām","गत्वा तदनुसारेण कौतुकान्नातिदूरतः /
सो ऽपश्यच्छिवलिङ्गाग्रे गायन्तीं दिव्यकन्यकाम्"
Kathasaritsagara,"sokss_10,3.82","keyamadbhutarūpā syād iti taṃ ca savismayam /
sāpy udārākṛtiṃ dṛṣṭvā kṛtvātithyam avocata","केयमद्भुतरूपा स्याद् इति तं च सविस्मयम् /
साप्य् उदाराकृतिं दृष्ट्वा कृत्वातिथ्यम् अवोचत"
Kathasaritsagara,"sokss_10,3.83","kastvaṃ kathamimāṃ bhūmimekaḥ prāpto 'si durgamām /
etac chrutvā svavṛttāntamuktvā papraccha so 'pi tām","कस्त्वं कथमिमां भूमिमेकः प्राप्तो ऽसि दुर्गमाम् /
एतच् छ्रुत्वा स्ववृत्तान्तमुक्त्वा पप्रच्छ सो ऽपि ताम्"
Kathasaritsagara,"sokss_10,3.84","tvaṃ me kathaya kāsitvaṃ vane 'smin kā ca te sthitiḥ /
iti taṃ pṛṣṭavantaṃ ca divyakanyā jagāda sā","त्वं मे कथय कासित्वं वने ऽस्मिन् का च ते स्थितिः /
इति तं पृष्टवन्तं च दिव्यकन्या जगाद सा"
Kathasaritsagara,"sokss_10,3.85","kautukaṃ cenmahābhāga tadvacmi śṛṇu matkathām /
ity uktvā sā lasadbaṣpapūrā vaktuṃ pracakrame","कौतुकं चेन्महाभाग तद्वच्मि शृणु मत्कथाम् /
इत्य् उक्त्वा सा लसद्बष्पपूरा वक्तुं प्रचक्रमे"
Kathasaritsagara,"sokss_10,3.86","astīha kāñcanābhākhyaṃ himādrikaṭake puram /
padmakūṭābhidhāno 'sti tatra vidyādhareśvaraḥ","अस्तीह काञ्चनाभाख्यं हिमाद्रिकटके पुरम् /
पद्मकूटाभिधानो ऽस्ति तत्र विद्याधरेश्वरः"
Kathasaritsagara,"sokss_10,3.87","tasya hemaprabhādevyāṃ rājñaḥ putrādhikapriyām /
manorathaprabhāṃ nāma viddhi māṃ tanayāmimām","तस्य हेमप्रभादेव्यां राज्ञः पुत्राधिकप्रियाम् /
मनोरथप्रभां नाम विद्धि मां तनयामिमाम्"
Kathasaritsagara,"sokss_10,3.88","sāhaṃ vidyāprabhāveṇa sakhībhiḥ samamāśramān /
dvīpāni kulaśailāṃś ca vanānyupavanāni ca","साहं विद्याप्रभावेण सखीभिः सममाश्रमान् /
द्वीपानि कुलशैलांश् च वनान्युपवनानि च"
Kathasaritsagara,"sokss_10,3.89","krīḍitvā pratyahaṃ caivamāhārasamaye pituḥ /
āgacchāmi svabhavanaṃ vāsarapraharaistribhiḥ","क्रीडित्वा प्रत्यहं चैवमाहारसमये पितुः /
आगच्छामि स्वभवनं वासरप्रहरैस्त्रिभिः"
Kathasaritsagara,"sokss_10,3.90","ekadāhamiha prāptā viharantī sarastaṭe /
muniputrakamadrākṣaṃ savayasyamiha sthitam","एकदाहमिह प्राप्ता विहरन्ती सरस्तटे /
मुनिपुत्रकमद्राक्षं सवयस्यमिह स्थितम्"
Kathasaritsagara,"sokss_10,3.91","tadrūpaśobhayākṛṣṭā dūtyevāhaṃ tamabhyagām /
so 'pi sākūtayā dṛṣṭyaivākarotsvāgataṃ mama","तद्रूपशोभयाकृष्टा दूत्येवाहं तमभ्यगाम् /
सो ऽपि साकूतया दृष्ट्यैवाकरोत्स्वागतं मम"
Kathasaritsagara,"sokss_10,3.92","tato mamopaviṣṭāyāḥ sakhī jñātobhayāśayā /
kastvaṃ brūhi mahābhāgetyapṛcchattadvayasyakam","ततो ममोपविष्टायाः सखी ज्ञातोभयाशया /
कस्त्वं ब्रूहि महाभागेत्यपृच्छत्तद्वयस्यकम्"
Kathasaritsagara,"sokss_10,3.93","sa cābravīt tadvayasyo nātidūramitaḥ sakhi /
nivasaty āśramapade munir dīdhitimān iti","स चाब्रवीत् तद्वयस्यो नातिदूरमितः सखि /
निवसत्य् आश्रमपदे मुनिर् दीधितिमान् इति"
Kathasaritsagara,"sokss_10,3.94","sa brahmacārī sarasi snātumatra kadācana /
āgato dadṛśe devyā tatkālāgatayā śriyā","स ब्रह्मचारी सरसि स्नातुमत्र कदाचन /
आगतो ददृशे देव्या तत्कालागतया श्रिया"
Kathasaritsagara,"sokss_10,3.95","sā taṃ śarīreṇāprāpyaṃ praśāntaṃ manasaiva yat /
sakāmā cakame tena putraṃ saṃprāpa mānasam","सा तं शरीरेणाप्राप्यं प्रशान्तं मनसैव यत् /
सकामा चकमे तेन पुत्रं संप्राप मानसम्"
Kathasaritsagara,"sokss_10,3.96","tvaddarśanānmamotpannaḥ putro 'yaṃ pratigṛhyatām /
iti nītvaiva tajjātaṃ sā dīdhitimataḥ sutam","त्वद्दर्शनान्ममोत्पन्नः पुत्रो ऽयं प्रतिगृह्यताम् /
इति नीत्वैव तज्जातं सा दीधितिमतः सुतम्"
Kathasaritsagara,"sokss_10,3.97","bālakaṃ munaye tasmai samarpya śrīstirodadhe /
so 'py anāyāsalabdhaṃ taṃ putraṃ hṛṣṭo 'grahīnmuniḥ","बालकं मुनये तस्मै समर्प्य श्रीस्तिरोदधे /
सो ऽप्य् अनायासलब्धं तं पुत्रं हृष्टो ऽग्रहीन्मुनिः"
Kathasaritsagara,"sokss_10,3.98","raśmimāniti nāmnā ca kṛtvā saṃvardhya ca kramāt /
upanīya samaṃ sarvā vidyāḥ snehādaśikṣayat","रश्मिमानिति नाम्ना च कृत्वा संवर्ध्य च क्रमात् /
उपनीय समं सर्वा विद्याः स्नेहादशिक्षयत्"
Kathasaritsagara,"sokss_10,3.99","taṃ raśmimantaṃ jānītametaṃ munikumārakam /
śriyaḥ sutaṃ mayā sākaṃ viharantamihāgatam","तं रश्मिमन्तं जानीतमेतं मुनिकुमारकम् /
श्रियः सुतं मया साकं विहरन्तमिहागतम्"
Kathasaritsagara,"sokss_10,3.100","ity uktvā tadvayasyena pṛṣṭā tenāpi matsakhī /
sā sanāmānvayaṃ sarvaṃ maduktaṃ taṃ tadabravīt","इत्य् उक्त्वा तद्वयस्येन पृष्टा तेनापि मत्सखी /
सा सनामान्वयं सर्वं मदुक्तं तं तदब्रवीत्"
Kathasaritsagara,"sokss_10,3.101","tato 'nyonyānvayajñānānnitarāmanurāgiṇau /
muniputraḥ sa cāhaṃ ca yāvattatra sthitāvubhau","ततो ऽन्योन्यान्वयज्ञानान्नितरामनुरागिणौ /
मुनिपुत्रः स चाहं च यावत्तत्र स्थितावुभौ"
Kathasaritsagara,"sokss_10,3.102","tāvadetya dvitīyā māṃ svagṛhādavadatsakhī /
uttiṣṭhāhārabhūmau tvāṃ pitā mugdhe pratīkṣate","तावदेत्य द्वितीया मां स्वगृहादवदत्सखी /
उत्तिष्ठाहारभूमौ त्वां पिता मुग्धे प्रतीक्षते"
Kathasaritsagara,"sokss_10,3.103","tac chrutvā śrīghram eṣyāmīty uktvāvasthāpya cātra tam /
muniputraṃ gatābhūvaṃ bhītyāhaṃ pitur antikam","तच् छ्रुत्वा श्रीघ्रम् एष्यामीत्य् उक्त्वावस्थाप्य चात्र तम् /
मुनिपुत्रं गताभूवं भीत्याहं पितुर् अन्तिकम्"
Kathasaritsagara,"sokss_10,3.104","tatra kiṃcitkṛtāhārā yāvac cāhaṃ vinirgatā /
tāvadādyā sakhī sā mamāgatya svair am abravīt","तत्र किंचित्कृताहारा यावच् चाहं विनिर्गता /
तावदाद्या सखी सा ममागत्य स्वैर् अम् अब्रवीत्"
Kathasaritsagara,"sokss_10,3.105","āgato muniputrasya tasyeha sa sakhā sakhi /
sthitaś ca prāṅgaṇadvāri satvaraś ca mamāvadat","आगतो मुनिपुत्रस्य तस्येह स सखा सखि /
स्थितश् च प्राङ्गणद्वारि सत्वरश् च ममावदत्"
Kathasaritsagara,"sokss_10,3.106","manorathaprabhāpārśvamahaṃ raśmimatādhunā /
preṣito vyomagamanīṃ vidyāṃ dattvaiva paitṛkīm","मनोरथप्रभापार्श्वमहं रश्मिमताधुना /
प्रेषितो व्योमगमनीं विद्यां दत्त्वैव पैतृकीम्"
Kathasaritsagara,"sokss_10,3.107","prāṇeśvarīṃ vinā tāṃ hi madanena sa dāruṇām /
daśāṃ nīto na śaknoti praṇāndhārayituṃ kṣaṇam","प्राणेश्वरीं विना तां हि मदनेन स दारुणाम् /
दशां नीतो न शक्नोति प्रणान्धारयितुं क्षणम्"
Kathasaritsagara,"sokss_10,3.108","tac chrutvaivāsmi nirgatya tena yuktāgrayāyinā /
muniputrakamittreṇa sakhyā cāhamihāgatā","तच् छ्रुत्वैवास्मि निर्गत्य तेन युक्ताग्रयायिना /
मुनिपुत्रकमित्त्रेण सख्या चाहमिहागता"
Kathasaritsagara,"sokss_10,3.109","prāptā ca tamihādrākṣaṃ muniputraṃ vinā mayā /
candrodgamenaiva samaṃ vṛttaprāṇodgamānmṛtam","प्राप्ता च तमिहाद्राक्षं मुनिपुत्रं विना मया /
चन्द्रोद्गमेनैव समं वृत्तप्राणोद्गमान्मृतम्"
Kathasaritsagara,"sokss_10,3.110","tato 'haṃ tadviyogārtā nindantī tanumātmanaḥ /
praveṣṭumaicchamanalaṃ gṛhītvā tatkalevaram","ततो ऽहं तद्वियोगार्ता निन्दन्ती तनुमात्मनः /
प्रवेष्टुमैच्छमनलं गृहीत्वा तत्कलेवरम्"
Kathasaritsagara,"sokss_10,3.111","tāvaddivo 'vatīryaiva tejaḥpuñjākṛtiḥ pumān /
ādāya taccharīraṃ sa cotpatya gaganaṃ yayau","तावद्दिवो ऽवतीर्यैव तेजःपुञ्जाकृतिः पुमान् /
आदाय तच्छरीरं स चोत्पत्य गगनं ययौ"
Kathasaritsagara,"sokss_10,3.112","athāhaṃ kevalaivāgnau patituṃ yāvadudyatā /
tāvaduccarati smaivaṃ gaganādiha bhāratī","अथाहं केवलैवाग्नौ पतितुं यावदुद्यता /
तावदुच्चरति स्मैवं गगनादिह भारती"
Kathasaritsagara,"sokss_10,3.113","manorathaprabhe maivaṃ kṛthā bhūyo bhaviṣyati /
etena muniputreṇa tava kālena saṃgamaḥ","मनोरथप्रभे मैवं कृथा भूयो भविष्यति /
एतेन मुनिपुत्रेण तव कालेन संगमः"
Kathasaritsagara,"sokss_10,3.114","etac chrutvā parāvṛttya maraṇāttatpratīkṣiṇī /
sthitāsmīhaiva baddhāśā śaṃkarārcanatatparā","एतच् छ्रुत्वा परावृत्त्य मरणात्तत्प्रतीक्षिणी /
स्थितास्मीहैव बद्धाशा शंकरार्चनतत्परा"
Kathasaritsagara,"sokss_10,3.115","muniputrasuhṛtso 'pi gato me kvāpy adarśanam /
iti tāṃ vādinīṃ vidyādharīṃ somaprabho 'bhyadhāt","मुनिपुत्रसुहृत्सो ऽपि गतो मे क्वाप्य् अदर्शनम् /
इति तां वादिनीं विद्याधरीं सोमप्रभो ऽभ्यधात्"
Kathasaritsagara,"sokss_10,3.116","sthitāsyekākinī tarhi kathaṃ sāpi sakhī kva te /
etac chrutvā tamāha sma sā vidyādharakanyakā","स्थितास्येकाकिनी तर्हि कथं सापि सखी क्व ते /
एतच् छ्रुत्वा तमाह स्म सा विद्याधरकन्यका"
Kathasaritsagara,"sokss_10,3.117","siṃhavikrama ityasti nāmnā vidyādhareśvaraḥ /
tasyānanyasamā cāsti tanayā makarandikā","सिंहविक्रम इत्यस्ति नाम्ना विद्याधरेश्वरः /
तस्यानन्यसमा चास्ति तनया मकरन्दिका"
Kathasaritsagara,"sokss_10,3.118","sā me sakhī prāṇasamā kanyā madduḥkhaduḥkhitā /
tayā sakhī preṣitābhūdvārtāṃ jñātumihādya me","सा मे सखी प्राणसमा कन्या मद्दुःखदुःखिता /
तया सखी प्रेषिताभूद्वार्तां ज्ञातुमिहाद्य मे"
Kathasaritsagara,"sokss_10,3.119","tato mayāpi tatsakhyā samaṃ sā prahitā nijā /
sakhī tadantikaṃ tena sthitāsmyekaiva saṃprati","ततो मयापि तत्सख्या समं सा प्रहिता निजा /
सखी तदन्तिकं तेन स्थितास्म्येकैव संप्रति"
Kathasaritsagara,"sokss_10,3.120","evaṃ vadantī gaganādavatīrṇāṃ tadaiva tām /
svasakhīṃ darśayām āsa tasmai somaprabhāya sā","एवं वदन्ती गगनादवतीर्णां तदैव ताम् /
स्वसखीं दर्शयाम् आस तस्मै सोमप्रभाय सा"
Kathasaritsagara,"sokss_10,3.121","tāmathoktasakhīvārtāṃ parṇaśayyāmakārayat /
somaprabhasya tadvāhasyāpi ghāsamadāpayat","तामथोक्तसखीवार्तां पर्णशय्यामकारयत् /
सोमप्रभस्य तद्वाहस्यापि घासमदापयत्"
Kathasaritsagara,"sokss_10,3.122","tato nītvā niśāṃ sarve tatra te prātar utthitāḥ /
vyomno 'vatīrṇaṃ dadṛśurvidyādharam upāgatam","ततो नीत्वा निशां सर्वे तत्र ते प्रातर् उत्थिताः /
व्योम्नो ऽवतीर्णं ददृशुर्विद्याधरम् उपागतम्"
Kathasaritsagara,"sokss_10,3.123","sa ca vidyādharo devajayo nāma kṛtānatiḥ /
manorathaprabhāmevam upaviśya jagāda tām","स च विद्याधरो देवजयो नाम कृतानतिः /
मनोरथप्रभामेवम् उपविश्य जगाद ताम्"
Kathasaritsagara,"sokss_10,3.124","manorathaprabhe rājā vakti tvāṃ siṃhavikramaḥ /
yāvattava na niṣpanno varastāvanna matsutā","मनोरथप्रभे राजा वक्ति त्वां सिंहविक्रमः /
यावत्तव न निष्पन्नो वरस्तावन्न मत्सुता"
Kathasaritsagara,"sokss_10,3.125","vivāhamicchati snehāttvatsakhī makarandikā /
tadetāṃ bodhayāgatya yenodvāhe pravartate","विवाहमिच्छति स्नेहात्त्वत्सखी मकरन्दिका /
तदेतां बोधयागत्य येनोद्वाहे प्रवर्तते"
Kathasaritsagara,"sokss_10,3.126","etac chrutvā sakhisnehāttāṃ vidyādharakanyakām /
gantuṃ pravṛttāṃ vakti sma rājā somaprabho 'tha saḥ","एतच् छ्रुत्वा सखिस्नेहात्तां विद्याधरकन्यकाम् /
गन्तुं प्रवृत्तां वक्ति स्म राजा सोमप्रभो ऽथ सः"
Kathasaritsagara,"sokss_10,3.127","draṣṭuṃ vaidyādharaṃ lokamanaghe kautukaṃ mama /
tattatra naya māmaśvo dattaghāso 'tra tiṣṭhatu","द्रष्टुं वैद्याधरं लोकमनघे कौतुकं मम /
तत्तत्र नय मामश्वो दत्तघासो ऽत्र तिष्ठतु"
Kathasaritsagara,"sokss_10,3.128","tac chrutvā sā tathety uktvā vyomnā sadyaḥ sakhīyutā /
tena devajayotsaṅgāropitena samaṃ yayau","तच् छ्रुत्वा सा तथेत्य् उक्त्वा व्योम्ना सद्यः सखीयुता /
तेन देवजयोत्सङ्गारोपितेन समं ययौ"
Kathasaritsagara,"sokss_10,3.129","prāptā tatra kṛtātithyā makarandikayā tayā /
dṛṣṭvā somaprabhaṃ ko 'yamiti svair amapṛcchyata","प्राप्ता तत्र कृतातिथ्या मकरन्दिकया तया /
दृष्ट्वा सोमप्रभं को ऽयमिति स्वैर् अमपृच्छ्यत"
Kathasaritsagara,"sokss_10,3.130","tayoktatadudantā ca tataḥ sā makarantikā /
somaprabheṇa tenābhūtsadyo 'pahṛtamānasā","तयोक्ततदुदन्ता च ततः सा मकरन्तिका /
सोमप्रभेण तेनाभूत्सद्यो ऽपहृतमानसा"
Kathasaritsagara,"sokss_10,3.131","so 'pi tāṃ manasā prāpya lakṣmīṃ rūpavatīmiva /
sa tu kaḥ sukṛtī yo 'syā varaḥ syādityacintayat","सो ऽपि तां मनसा प्राप्य लक्ष्मीं रूपवतीमिव /
स तु कः सुकृती यो ऽस्या वरः स्यादित्यचिन्तयत्"
Kathasaritsagara,"sokss_10,3.132","tataḥ svair aṃ kathālāpe tāmāha makarandikām /
manorathaprabhā caṇḍi kasmānnodvāhamicchasi","ततः स्वैर् अं कथालापे तामाह मकरन्दिकाम् /
मनोरथप्रभा चण्डि कस्मान्नोद्वाहमिच्छसि"
Kathasaritsagara,"sokss_10,3.133","tac chrutvā sāpy avocattāṃ tvayānaṅgīkṛte vare /
kathaṃ vivāhamiccheyaṃ tvaṃ śarīrādhikā hi me","तच् छ्रुत्वा साप्य् अवोचत्तां त्वयानङ्गीकृते वरे /
कथं विवाहमिच्छेयं त्वं शरीराधिका हि मे"
Kathasaritsagara,"sokss_10,3.134","evaṃ tayā sapraṇayaṃ makarandikayodite /
manorathaprabhāvādīdvṛto mugdhe mayā varaḥ","एवं तया सप्रणयं मकरन्दिकयोदिते /
मनोरथप्रभावादीद्वृतो मुग्धे मया वरः"
Kathasaritsagara,"sokss_10,3.135","tatsaṃgamapratīkṣā hi tiṣṭhāmītyudite tayā /
karomi tarhi tvadvākyamityāha makarandikā","तत्संगमप्रतीक्षा हि तिष्ठामीत्युदिते तया /
करोमि तर्हि त्वद्वाक्यमित्याह मकरन्दिका"
Kathasaritsagara,"sokss_10,3.136","manorathaprabhā sātha jñātacittā jagāda tām /
sakhi somaprabhaḥ pṛthvīṃ bhrāntvā prāpto 'tithistava","मनोरथप्रभा साथ ज्ञातचित्ता जगाद ताम् /
सखि सोमप्रभः पृथ्वीं भ्रान्त्वा प्राप्तो ऽतिथिस्तव"
Kathasaritsagara,"sokss_10,3.137","tadasyātithisatkāraḥ kartavyaḥ sundari tvayā /
ityākarṇyaiva jagade makarandikayā tayā","तदस्यातिथिसत्कारः कर्तव्यः सुन्दरि त्वया /
इत्याकर्ण्यैव जगदे मकरन्दिकया तया"
Kathasaritsagara,"sokss_10,3.138","ā śarīrānmayā sarvam idametasya sāṃpratam /
arghapātrīkṛtaṃ kāmaṃ svīkarotu yadīcchati","आ शरीरान्मया सर्वम् इदमेतस्य सांप्रतम् /
अर्घपात्रीकृतं कामं स्वीकरोतु यदीच्छति"
Kathasaritsagara,"sokss_10,3.139","evaṃ tayokte tatprītiṃ kramādāvedya tatpituḥ /
manorathaprabhā cakre tayor udvāhaniścayam","एवं तयोक्ते तत्प्रीतिं क्रमादावेद्य तत्पितुः /
मनोरथप्रभा चक्रे तयोर् उद्वाहनिश्चयम्"
Kathasaritsagara,"sokss_10,3.140","tataḥ somaprabho labdhadhṛtistuṣṭo jagāda tām /
tvadāśramamahaṃ yāmi sāṃprataṃ tatra jātu me","ततः सोमप्रभो लब्धधृतिस्तुष्टो जगाद ताम् /
त्वदाश्रममहं यामि सांप्रतं तत्र जातु मे"
Kathasaritsagara,"sokss_10,3.141","cinvānaṃ padavīṃ sainyamāgacchenmantryadhiṣṭhitam /
māmaprāpyāhitāśaṅki tac ca gacchetparāṅmukham","चिन्वानं पदवीं सैन्यमागच्छेन्मन्त्र्यधिष्ठितम् /
मामप्राप्याहिताशङ्कि तच् च गच्छेत्पराङ्मुखम्"
Kathasaritsagara,"sokss_10,3.142","tadgatvā sainyavṛttāntaṃ buddhvāgatya tataḥ punaḥ /
niścitya pariṇeṣyāmi śubhe 'hni makarandikām","तद्गत्वा सैन्यवृत्तान्तं बुद्ध्वागत्य ततः पुनः /
निश्चित्य परिणेष्यामि शुभे ऽह्नि मकरन्दिकाम्"
Kathasaritsagara,"sokss_10,3.143","tac chrutvā sā tathety uktvā tamanaiṣīnnijāśramam /
manorathaprabhā devajayāṅkāropitaṃ punaḥ","तच् छ्रुत्वा सा तथेत्य् उक्त्वा तमनैषीन्निजाश्रमम् /
मनोरथप्रभा देवजयाङ्कारोपितं पुनः"
Kathasaritsagara,"sokss_10,3.144","tāvat priyaṃkaro mantrī tasya somaprabhasya saḥ /
vicinvānaś ca padavīṃ tatraivāgātsasainikaḥ","तावत् प्रियंकरो मन्त्री तस्य सोमप्रभस्य सः /
विचिन्वानश् च पदवीं तत्रैवागात्ससैनिकः"
Kathasaritsagara,"sokss_10,3.145","militāya tatas tasmai prahṛṣṭo nijamantriṇe /
somaprabhaḥ svavṛttāntaṃ yāvat sarvaṃ sa śaṃsati","मिलिताय ततस् तस्मै प्रहृष्टो निजमन्त्रिणे /
सोमप्रभः स्ववृत्तान्तं यावत् सर्वं स शंसति"
Kathasaritsagara,"sokss_10,3.146","tāvat tasyāyayau dūtaḥ śīghram āgamyatām iti /
lekhe likhitvā saṃdeśam ādāya pitur antikāt","तावत् तस्याययौ दूतः शीघ्रम् आगम्यताम् इति /
लेखे लिखित्वा संदेशम् आदाय पितुर् अन्तिकात्"
Kathasaritsagara,"sokss_10,3.147","tena sainyaṃ samādāya sacivānumatena saḥ /
pitrājñāmanatikrāmañjagāma nagaraṃ nijam","तेन सैन्यं समादाय सचिवानुमतेन सः /
पित्राज्ञामनतिक्रामञ्जगाम नगरं निजम्"
Kathasaritsagara,"sokss_10,3.148","tātaṃ dṛṣṭvāhameṣyāmi nacirādity uvāca ca /
manorathaprabhāṃ tāṃ ca taṃ ca devajayaṃ vrajan","तातं दृष्ट्वाहमेष्यामि नचिरादित्य् उवाच च /
मनोरथप्रभां तां च तं च देवजयं व्रजन्"
Kathasaritsagara,"sokss_10,3.149","so 'tha devajayo gatvā tatsarvaṃ makarandikām /
tathaivābodhayattena jajñe sā virahāturā","सो ऽथ देवजयो गत्वा तत्सर्वं मकरन्दिकाम् /
तथैवाबोधयत्तेन जज्ञे सा विरहातुरा"
Kathasaritsagara,"sokss_10,3.150","nodyāne sā ratiṃ lebhe na gīte na sakhījane /
śukānām apiśuśrāva na vinodavatīrgiraḥ","नोद्याने सा रतिं लेभे न गीते न सखीजने /
शुकानाम् अपिशुश्राव न विनोदवतीर्गिरः"
Kathasaritsagara,"sokss_10,3.151","nāhāram apisā bheje kā kathā maṇḍanādike /
prayatnair bodhyamānāpi pitṛbhyāṃ nāgrahīddhṛtim","नाहारम् अपिसा भेजे का कथा मण्डनादिके /
प्रयत्नैर् बोध्यमानापि पितृभ्यां नाग्रहीद्धृतिम्"
Kathasaritsagara,"sokss_10,3.152","utsṛjya bisinīpatraśayanaṃ cācireṇa sā /
unmādinīva babhrāma pitror udvegadāyinī","उत्सृज्य बिसिनीपत्रशयनं चाचिरेण सा /
उन्मादिनीव बभ्राम पित्रोर् उद्वेगदायिनी"
Kathasaritsagara,"sokss_10,3.153","yadā na pratipede sā samāśvāsayatostayoḥ /
vacastadā tau kupitau pitarau śapataḥ sma tām","यदा न प्रतिपेदे सा समाश्वासयतोस्तयोः /
वचस्तदा तौ कुपितौ पितरौ शपतः स्म ताम्"
Kathasaritsagara,"sokss_10,3.154","niṣādamadhye niḥśrīke kaṃcitkālaṃ patiṣyasi /
anenaiva śarīreṇa svajātismṛtivarjitā","निषादमध्ये निःश्रीके कंचित्कालं पतिष्यसि /
अनेनैव शरीरेण स्वजातिस्मृतिवर्जिता"
Kathasaritsagara,"sokss_10,3.155","iti śaptā pitṛbhyāṃ sā niṣādabhavanaṃ gatā /
niṣādakanyā saṃpannā tadaiva makarandikā","इति शप्ता पितृभ्यां सा निषादभवनं गता /
निषादकन्या संपन्ना तदैव मकरन्दिका"
Kathasaritsagara,"sokss_10,3.156","sa cānutapya tacchokāttatpitā siṃhavikramaḥ /
vidyādhareśvaraḥ patnyā saha pañcatvamāyayau","स चानुतप्य तच्छोकात्तत्पिता सिंहविक्रमः /
विद्याधरेश्वरः पत्न्या सह पञ्चत्वमाययौ"
Kathasaritsagara,"sokss_10,3.157","sa ca vidyādharendro 'bhūtprāgṛṣiḥ sarvaśāstravit /
kenāpi prāktanāpuṇyaśeṣeṇa śukatāṃ gataḥ","स च विद्याधरेन्द्रो ऽभूत्प्रागृषिः सर्वशास्त्रवित् /
केनापि प्राक्तनापुण्यशेषेण शुकतां गतः"
Kathasaritsagara,"sokss_10,3.158","tathaiva tasya bhāryā ca sā jātāraṇyasūkarī /
so 'yaṃ śukaḥ purādhītaṃ vetti caiva tapobalāt","तथैव तस्य भार्या च सा जातारण्यसूकरी /
सो ऽयं शुकः पुराधीतं वेत्ति चैव तपोबलात्"
Kathasaritsagara,"sokss_10,3.159","atha karmagatiṃ citrāṃ dṛṣṭvāsya hasitaṃ mayā /
etāṃ rājasadasty uktvā kathāṃ caiṣa vimokṣyate","अथ कर्मगतिं चित्रां दृष्ट्वास्य हसितं मया /
एतां राजसदस्त्य् उक्त्वा कथां चैष विमोक्ष्यते"
Kathasaritsagara,"sokss_10,3.160","somaprabhaś ca tāmasya sutāṃ dyucarajanmani /
prāpsyatyeva niṣādītvamāgatāṃ makarandikām","सोमप्रभश् च तामस्य सुतां द्युचरजन्मनि /
प्राप्स्यत्येव निषादीत्वमागतां मकरन्दिकाम्"
Kathasaritsagara,"sokss_10,3.161","manorathaprabhā taṃ ca jātaṃ saṃprati bhūmipam /
raśmimantaṃ munisutaṃ tadaiva patimāpsyati","मनोरथप्रभा तं च जातं संप्रति भूमिपम् /
रश्मिमन्तं मुनिसुतं तदैव पतिमाप्स्यति"
Kathasaritsagara,"sokss_10,3.162","somaprabho 'pi pitaraṃ dṛṣṭvā gatvā tadāśrame /
sāṃprataṃ sa priyāprāptyai śarvamārādhayansthitaḥ","सोमप्रभो ऽपि पितरं दृष्ट्वा गत्वा तदाश्रमे /
सांप्रतं स प्रियाप्राप्त्यै शर्वमाराधयन्स्थितः"
Kathasaritsagara,"sokss_10,3.163","ityākhyāya kathāṃ tatra pulastyo vyaramanmuniḥ /
ahaṃ ca jātimasmārṣaṃ harṣaśokapariplutaḥ","इत्याख्याय कथां तत्र पुलस्त्यो व्यरमन्मुनिः /
अहं च जातिमस्मार्षं हर्षशोकपरिप्लुतः"
Kathasaritsagara,"sokss_10,3.164","tato yenāhamabhavaṃ nītastatkṛpayāśramam /
sa marīcimunis tatra gṛhītvā māmavardhayat","ततो येनाहमभवं नीतस्तत्कृपयाश्रमम् /
स मरीचिमुनिस् तत्र गृहीत्वा मामवर्धयत्"
Kathasaritsagara,"sokss_10,3.165","jātapakṣaś ca pakṣitvasulabhāccāpalādaham /
itas tataḥ paribhrāmyanvidyāścaryaṃ pradarśayan","जातपक्षश् च पक्षित्वसुलभाच्चापलादहम् /
इतस् ततः परिभ्राम्यन्विद्याश्चर्यं प्रदर्शयन्"
Kathasaritsagara,"sokss_10,3.166","niṣādahas te patitaḥ kramātprāptastvadantikam /
idānīṃ ca mama kṣīṇaṃ duṣkṛtaṃ pakṣiyonijam","निषादहस् ते पतितः क्रमात्प्राप्तस्त्वदन्तिकम् /
इदानीं च मम क्षीणं दुष्कृतं पक्षियोनिजम्"
Kathasaritsagara,"sokss_10,3.167","iti sadasi kathām udīrya tasmin
viduṣi śuke virate vicitravāci /
sapadi sa sumanomahībhṛdāsīt
pramadataraṅgitavismṛtāntarātmā","इति सदसि कथाम् उदीर्य तस्मिन्
विदुषि शुके विरते विचित्रवाचि /
सपदि स सुमनोमहीभृदासीत्
प्रमदतरङ्गितविस्मृतान्तरात्मा"
Kathasaritsagara,"sokss_10,3.168","atrāntare taṃ parituṣya śaṃbhuḥ
svapne ca somaprabhamādideśa /
uttiṣṭha rājansumanonṛpasya
pārśvaṃ vraja prāpsyasi tatra kāntām","अत्रान्तरे तं परितुष्य शंभुः
स्वप्ने च सोमप्रभमादिदेश /
उत्तिष्ठ राजन्सुमनोनृपस्य
पार्श्वं व्रज प्राप्स्यसि तत्र कान्ताम्"
Kathasaritsagara,"sokss_10,3.169","muktālatākhyā pitṛśāpato hi
bhūtvā niṣādī makarandikākhyā /
ādāya taṃ svaṃ pitaraṃ gatāsya
rājño 'ntikaṃ sā śukatāmavāptam","मुक्तालताख्या पितृशापतो हि
भूत्वा निषादी मकरन्दिकाख्या /
आदाय तं स्वं पितरं गतास्य
राज्ञो ऽन्तिकं सा शुकतामवाप्तम्"
Kathasaritsagara,"sokss_10,3.170","smariṣyati tvāṃ tu vilokya jātiṃ vidyādharī sā vinivṛttaśāpā /
anyonyavijñānavivṛddhaharṣaśobhī bhaviṣyaty atha saṃgamo vām","स्मरिष्यति त्वां तु विलोक्य जातिं विद्याधरी सा विनिवृत्तशापा /
अन्योन्यविज्ञानविवृद्धहर्षशोभी भविष्यत्य् अथ संगमो वाम्"
Kathasaritsagara,"sokss_10,3.171","iti bhūmipatiṃ nigadya taṃ
giriśaḥ svāśramagāṃ tathaiva tām /
aparāṃ sa manorathaprabhāṃ
bhagavān bhaktakṛpālur abravīt","इति भूमिपतिं निगद्य तं
गिरिशः स्वाश्रमगां तथैव ताम् /
अपरां स मनोरथप्रभां
भगवान् भक्तकृपालुर् अब्रवीत्"
Kathasaritsagara,"sokss_10,3.172","yo raśmimān munisuto 'bhimato varas te jātaḥ sa saṃprati punaḥ sumanobhidhānaḥ /
tat tatra gaccha tam avāpnuhi sa svajātiṃ sadyaḥ smariṣyati śubhe tava darśanena","यो रश्मिमान् मुनिसुतो ऽभिमतो वरस् ते जातः स संप्रति पुनः सुमनोभिधानः /
तत् तत्र गच्छ तम् अवाप्नुहि स स्वजातिं सद्यः स्मरिष्यति शुभे तव दर्शनेन"
Kathasaritsagara,"sokss_10,3.173","evaṃ te somaprabhavidyādharakanyake pṛthagvibhunā /
svapnādiṣṭe nṛpates tasya sadaḥ sumanasastadā yayatuḥ","एवं ते सोमप्रभविद्याधरकन्यके पृथग्विभुना /
स्वप्नादिष्टे नृपतेस् तस्य सदः सुमनसस्तदा ययतुः"
Kathasaritsagara,"sokss_10,3.174","somaprabhaṃ tatra ca taṃ vilokya
saṃsmṛtya jātiṃ makarandikā svām /
divyaṃ prapadyaiva nijaṃ vapus taj
jagrāha kaṇṭhe ciraśāpamuktā","सोमप्रभं तत्र च तं विलोक्य
संस्मृत्य जातिं मकरन्दिका स्वाम् /
दिव्यं प्रपद्यैव निजं वपुस् तज्
जग्राह कण्ठे चिरशापमुक्ता"
Kathasaritsagara,"sokss_10,3.175","so 'pi prasādādgirijāpatestāṃ saṃprāpya vidyādhararājaputrīm /
somaprabhaḥ sākṛtidivyabhogalakṣmīm ivāśliṣya kṛtī babhūva","सो ऽपि प्रसादाद्गिरिजापतेस्तां संप्राप्य विद्याधरराजपुत्रीम् /
सोमप्रभः साकृतिदिव्यभोगलक्ष्मीम् इवाश्लिष्य कृती बभूव"
Kathasaritsagara,"sokss_10,3.176","sa cāpi dṛṣṭvaiva manorathaprabhāṃ
smṛtasvajātiḥ sumanomahīpatiḥ /
praviśya pūrvāṃ nabhasaścyutāṃ tanuṃ
munīndraputraś ca babhūva raśmimān","स चापि दृष्ट्वैव मनोरथप्रभां
स्मृतस्वजातिः सुमनोमहीपतिः /
प्रविश्य पूर्वां नभसश्च्युतां तनुं
मुनीन्द्रपुत्रश् च बभूव रश्मिमान्"
Kathasaritsagara,"sokss_10,3.177","tayā ca saṃgamya punaḥ svakāntayā
cirotsukaḥ sa prayayau svamāśramam /
yayau sa somaprabhabhūpatiś ca tāṃ
priyāṃ samādāya nijāṃ nijaṃ puram","तया च संगम्य पुनः स्वकान्तया
चिरोत्सुकः स प्रययौ स्वमाश्रमम् /
ययौ स सोमप्रभभूपतिश् च तां
प्रियां समादाय निजां निजं पुरम्"
Kathasaritsagara,"sokss_10,3.178","śuko 'pi muktvaiva sa vaihagīṃ tanuṃ
jagāma dhāma svatapobhir arjitam /
itīha dūrāntarito 'pi dehināṃ
bhavaty avaśyaṃ vihitaḥ samāgamaḥ","शुको ऽपि मुक्त्वैव स वैहगीं तनुं
जगाम धाम स्वतपोभिर् अर्जितम् /
इतीह दूरान्तरितो ऽपि देहिनां
भवत्य् अवश्यं विहितः समागमः"
Kathasaritsagara,"sokss_10,3.179","iti naravāhanadatto nijasacivādgomukhātkathāṃ śrutvā /
adbhutavicitrarucirāṃ śaktiyaśaḥ sotsukastutoṣa tadā","इति नरवाहनदत्तो निजसचिवाद्गोमुखात्कथां श्रुत्वा /
अद्भुतविचित्ररुचिरां शक्तियशः सोत्सुकस्तुतोष तदा"
Kathasaritsagara,"sokss_10,4.1","iti mahākaviśrīsomadevabhaṭṭaviracite kathāsaritsāgare śaktiyaśolambake tṛtīyas taraṅgaḥ /

caturthas taraṅgaḥ /

tato vidyādharīyugmakathām ākhyāya gomukhaḥ /
naravāhanadattaṃ tam uvāca sacivāgraṇīḥ","इति महाकविश्रीसोमदेवभट्टविरचिते कथासरित्सागरे शक्तियशोलम्बके तृतीयस् तरङ्गः /

चतुर्थस् तरङ्गः /

ततो विद्याधरीयुग्मकथाम् आख्याय गोमुखः /
नरवाहनदत्तं तम् उवाच सचिवाग्रणीः"
Kathasaritsagara,"sokss_10,4.2","keciddeva sahante 'tra lokadvayahitaiṣiṇaḥ /
sāmānyā api kāmāderāvegaṃ kṛtabuddhayaḥ","केचिद्देव सहन्ते ऽत्र लोकद्वयहितैषिणः /
सामान्या अपि कामादेरावेगं कृतबुद्धयः"
Kathasaritsagara,"sokss_10,4.3","tathā ca śūravarmākhyo babhūva kulaputrakaḥ /
rājñaḥ kuladharākhyasya sevakaḥ khyātapauruṣaḥ","तथा च शूरवर्माख्यो बभूव कुलपुत्रकः /
राज्ञः कुलधराख्यस्य सेवकः ख्यातपौरुषः"
Kathasaritsagara,"sokss_10,4.4","sa grāmadāgato jātu praviṣṭo 'śaṅkitaṃ gṛhe /
bhāryāṃ svenaiva mittreṇa dadarśa svair asaṃgatām","स ग्रामदागतो जातु प्रविष्टो ऽशङ्कितं गृहे /
भार्यां स्वेनैव मित्त्रेण ददर्श स्वैर् असंगताम्"
Kathasaritsagara,"sokss_10,4.5","dṛṣṭvā niyamya sa krodhaṃ cintayām āsa dhair yataḥ /
kiṃ mitradrohiṇaitena paśunā nihatena me","दृष्ट्वा नियम्य स क्रोधं चिन्तयाम् आस धैर् यतः /
किं मित्रद्रोहिणैतेन पशुना निहतेन मे"
Kathasaritsagara,"sokss_10,4.6","duścāriṇyānayā vāpi pāpayā nigṛhītayā /
kiṃ karomy aham apy enamātmānaṃ pāpabhāginam","दुश्चारिण्यानया वापि पापया निगृहीतया /
किं करोम्य् अहम् अप्य् एनमात्मानं पापभागिनम्"
Kathasaritsagara,"sokss_10,4.7","ityālocya parityajya tāvubhāvapyuvāca saḥ /
hanyāmahaṃ taṃ yuvayor yaṃ paśyeyaṃ punaḥ punaḥ","इत्यालोच्य परित्यज्य तावुभावप्युवाच सः /
हन्यामहं तं युवयोर् यं पश्येयं पुनः पुनः"
Kathasaritsagara,"sokss_10,4.8","nāgantavyamito bhūyo mama locanagocaram /
ity uktvā tena muktau tau yayatuḥ kvāpi dūrataḥ","नागन्तव्यमितो भूयो मम लोचनगोचरम् /
इत्य् उक्त्वा तेन मुक्तौ तौ ययतुः क्वापि दूरतः"
Kathasaritsagara,"sokss_10,4.9","sa tvanyāṃ pariṇīyābhūcchūravarma sunirvṛtaḥ /
evaṃ deva jitakrodho na duḥkhasyāspadībhavet","स त्वन्यां परिणीयाभूच्छूरवर्म सुनिर्वृतः /
एवं देव जितक्रोधो न दुःखस्यास्पदीभवेत्"
Kathasaritsagara,"sokss_10,4.10","kṛtaprajñaś ca vipadā deva jātu na bādhyate /
tiraścām apihi prajñā śreyase na parākramaḥ","कृतप्रज्ञश् च विपदा देव जातु न बाध्यते /
तिरश्चाम् अपिहि प्रज्ञा श्रेयसे न पराक्रमः"
Kathasaritsagara,"sokss_10,4.11","tathā ca śṛṇvimāṃ siṃhavṛṣabhādigatāṃ kathām /
āsīt ko'pi vaṇikputro dhanavānnagare kva cit","तथा च शृण्विमां सिंहवृषभादिगतां कथाम् /
आसीत् कोऽपि वणिक्पुत्रो धनवान्नगरे क्व चित्"
Kathasaritsagara,"sokss_10,4.12","tasyaikadā vaṇijyārthaṃ gacchato mathurāṃ purīm /
bhāravoḍhā yugaṃ karṣan bhareṇa yugabhaṅgataḥ","तस्यैकदा वणिज्यार्थं गच्छतो मथुरां पुरीम् /
भारवोढा युगं कर्षन् भरेण युगभङ्गतः"
Kathasaritsagara,"sokss_10,4.13","giriprasravaṇodbhūtakardame skhalitaḥ pathi /
saṃjīvakākhyo vṛṣabhaḥ papātāṅgair vicūrṇitaiḥ","गिरिप्रस्रवणोद्भूतकर्दमे स्खलितः पथि /
संजीवकाख्यो वृषभः पपाताङ्गैर् विचूर्णितैः"
Kathasaritsagara,"sokss_10,4.14","dṛṣṭvābhighātaniśceṣṭamasiddhotthāpanakramaḥ /
nirāśastaṃ cirāttyaktvā vaṇikputro jagāma saḥ","दृष्ट्वाभिघातनिश्चेष्टमसिद्धोत्थापनक्रमः /
निराशस्तं चिरात्त्यक्त्वा वणिक्पुत्रो जगाम सः"
Kathasaritsagara,"sokss_10,4.15","sa ca saṃjīvako daivāt samāśvasto vṛṣaḥ śanaiḥ /
utthāya śaṣpān samṛdūn aśnan prakṛtim āptavān","स च संजीवको दैवात् समाश्वस्तो वृषः शनैः /
उत्थाय शष्पान् समृदून् अश्नन् प्रकृतिम् आप्तवान्"
Kathasaritsagara,"sokss_10,4.16","gatvā ca yamunātīraṃ haritāni tṛṇāni saḥ /
khādan svacchandacārī san pṛṣṭāṅgo balavān abhūt","गत्वा च यमुनातीरं हरितानि तृणानि सः /
खादन् स्वच्छन्दचारी सन् पृष्टाङ्गो बलवान् अभूत्"
Kathasaritsagara,"sokss_10,4.17","vyacarat pīnakakudo mādyan haravṛṣopamaḥ /
śṛṅgotpāṭitavalmīkaḥ sa ca tatronnadan muhuḥ","व्यचरत् पीनककुदो माद्यन् हरवृषोपमः /
शृङ्गोत्पाटितवल्मीकः स च तत्रोन्नदन् मुहुः"
Kathasaritsagara,"sokss_10,4.18","tatkālaṃ cābhavattatra nātidūre vanāntare /
siṃhaḥ piṅgalako nāma vikramākrāntakānanaḥ","तत्कालं चाभवत्तत्र नातिदूरे वनान्तरे /
सिंहः पिङ्गलको नाम विक्रमाक्रान्तकाननः"
Kathasaritsagara,"sokss_10,4.19","mṛgarājasya tasyās tāṃ mantriṇau jambukāv ubhau /
eko damanako nāma tathā karaṭako 'paraḥ","मृगराजस्य तस्यास् तां मन्त्रिणौ जम्बुकाव् उभौ /
एको दमनको नाम तथा करटको ऽपरः"
Kathasaritsagara,"sokss_10,4.20","sa siṃho jātu toyārtham āgacchan yamunātaṭam /
tasyārān nādam aśrauṣīt saṃjīvakakakudmataḥ","स सिंहो जातु तोयार्थम् आगच्छन् यमुनातटम् /
तस्यारान् नादम् अश्रौषीत् संजीवकककुद्मतः"
Kathasaritsagara,"sokss_10,4.21","śrutvā cāśrutapūrvaṃ taṃ tannādaṃ dikṣu mūrcchitam /
sa siṃho 'cintayatkasya bata nādo 'yamīdṛśaḥ","श्रुत्वा चाश्रुतपूर्वं तं तन्नादं दिक्षु मूर्च्छितम् /
स सिंहो ऽचिन्तयत्कस्य बत नादो ऽयमीदृशः"
Kathasaritsagara,"sokss_10,4.22","nūnamatra mahatsattvaṃ kiṃcittiṣṭhatyavaimi tat /
taddhi dṛṣṭvaiva māṃ hanyādvanādvāpi pravāsayet","नूनमत्र महत्सत्त्वं किंचित्तिष्ठत्यवैमि तत् /
तद्धि दृष्ट्वैव मां हन्याद्वनाद्वापि प्रवासयेत्"
Kathasaritsagara,"sokss_10,4.23","iti so 'pītapānīya eva gatvā vanaṃ drutam /
bhītaḥ siṃho nigūhyāsīdākāramanuyāyiṣu","इति सो ऽपीतपानीय एव गत्वा वनं द्रुतम् /
भीतः सिंहो निगूह्यासीदाकारमनुयायिषु"
Kathasaritsagara,"sokss_10,4.24","atha prājño damanakaḥ sa mantrī tasya jambukaḥ /
tam avocat karaṭakaṃ dvitīyaṃ mantriṇaṃ rahaḥ","अथ प्राज्ञो दमनकः स मन्त्री तस्य जम्बुकः /
तम् अवोचत् करटकं द्वितीयं मन्त्रिणं रहः"
Kathasaritsagara,"sokss_10,4.25","asmatsvāmī payaḥ pātuṃ gato 'pītvaiva tatkatham /
āgatastvaritaṃ bhadra praṣṭavyo 'traiṣa kāraṇam","अस्मत्स्वामी पयः पातुं गतो ऽपीत्वैव तत्कथम् /
आगतस्त्वरितं भद्र प्रष्टव्यो ऽत्रैष कारणम्"
Kathasaritsagara,"sokss_10,4.26","tataḥ karaṭako 'vādīdvyāpāro 'smākameṣa kaḥ /
śrutastvayā na vṛttāntaḥ kiṃ kīlotpāṭinaḥ kapeḥ","ततः करटको ऽवादीद्व्यापारो ऽस्माकमेष कः /
श्रुतस्त्वया न वृत्तान्तः किं कीलोत्पाटिनः कपेः"
Kathasaritsagara,"sokss_10,4.27","nagare kvāpi kenāpi vaṇijā devatāgṛham /
kartuṃ prārabdham abhavad bhūrisaṃbhṛtadārukam","नगरे क्वापि केनापि वणिजा देवतागृहम् /
कर्तुं प्रारब्धम् अभवद् भूरिसंभृतदारुकम्"
Kathasaritsagara,"sokss_10,4.28","tatra karmakarāḥ kāṣṭhaṃ krakacordhvārdhatāṭitam /
dattāntaḥkīlayantraṃ te sthāpayitvā gṛhaṃ yayuḥ","तत्र कर्मकराः काष्ठं क्रकचोर्ध्वार्धताटितम् /
दत्तान्तःकीलयन्त्रं ते स्थापयित्वा गृहं ययुः"
Kathasaritsagara,"sokss_10,4.29","tāvadāgatya tatraiko vānaraś cāpalotplutaḥ /
kīlavyastavibhāge 'pi kāṣṭhe tasminn upāviśat","तावदागत्य तत्रैको वानरश् चापलोत्प्लुतः /
कीलव्यस्तविभागे ऽपि काष्ठे तस्मिन्न् उपाविशत्"
Kathasaritsagara,"sokss_10,4.30","nāḍyantare mukhe mṛtyoriva tatropaviśya ca /
kīlamutpāṭayām āsa hastābhyāṃ niṣprayojanam","नाड्यन्तरे मुखे मृत्योरिव तत्रोपविश्य च /
कीलमुत्पाटयाम् आस हस्ताभ्यां निष्प्रयोजनम्"
Kathasaritsagara,"sokss_10,4.31","nipatyotkhātakīlena saha kāṣṭhena tena ca /
tadbhāgadvayasaṃghaṭṭapīḍitāṅgo mamāra saḥ","निपत्योत्खातकीलेन सह काष्ठेन तेन च /
तद्भागद्वयसंघट्टपीडिताङ्गो ममार सः"
Kathasaritsagara,"sokss_10,4.32","evaṃ na yasya yastkarma sa tatkurvanvinaśyati /
tasmātkiṃ mṛgarājasya vijñātenāśayena naḥ","एवं न यस्य यस्त्कर्म स तत्कुर्वन्विनश्यति /
तस्मात्किं मृगराजस्य विज्ञातेनाशयेन नः"
Kathasaritsagara,"sokss_10,4.33","etatkaraṭakāc chrutvā dhīro damanako 'bravīt /
antarbhūya prabhoḥ prāpyo viśeṣaḥ sarvadā budhaiḥ","एतत्करटकाच् छ्रुत्वा धीरो दमनको ऽब्रवीत् /
अन्तर्भूय प्रभोः प्राप्यो विशेषः सर्वदा बुधैः"
Kathasaritsagara,"sokss_10,4.34","ko hi nāma na kurvīta kevalodarapūraṇam /
evaṃ damanakenokte sādhuḥ karaṭako 'bravīt","को हि नाम न कुर्वीत केवलोदरपूरणम् /
एवं दमनकेनोक्ते साधुः करटको ऽब्रवीत्"
Kathasaritsagara,"sokss_10,4.35","svecchayātipraveśo yo na dharmaḥ sevakasya saḥ /
iti coktaḥ karaṭakenedaṃ damanako 'bhyadhāt","स्वेच्छयातिप्रवेशो यो न धर्मः सेवकस्य सः /
इति चोक्तः करटकेनेदं दमनको ऽभ्यधात्"
Kathasaritsagara,"sokss_10,4.36","maivamātmānurūpaṃ hi phalaṃ sarvo 'pi vāñchati /
śvā tuṣyatyasthimātreṇa kesarī dhāvati dvipe","मैवमात्मानुरूपं हि फलं सर्वो ऽपि वाञ्छति /
श्वा तुष्यत्यस्थिमात्रेण केसरी धावति द्विपे"
Kathasaritsagara,"sokss_10,4.37","etac chrutvā karaṭako 'vādīdevaṃ kṛte yadi /
kupyati pratyuta svāmī tadviśeṣaphalaṃ kutaḥ","एतच् छ्रुत्वा करटको ऽवादीदेवं कृते यदि /
कुप्यति प्रत्युत स्वामी तद्विशेषफलं कुतः"
Kathasaritsagara,"sokss_10,4.38","atīva karkaśāḥ stabdhā hiṃsrair jantubhir āvṛtāḥ /
durāsadāś ca viṣamā īśvarāḥ parvatā iva","अतीव कर्कशाः स्तब्धा हिंस्रैर् जन्तुभिर् आवृताः /
दुरासदाश् च विषमा ईश्वराः पर्वता इव"
Kathasaritsagara,"sokss_10,4.39","tato damanako 'vādītsatyametadbudhastu yaḥ /
svabhāvānupraveśena svīkaroti śanaiḥ prabhum","ततो दमनको ऽवादीत्सत्यमेतद्बुधस्तु यः /
स्वभावानुप्रवेशेन स्वीकरोति शनैः प्रभुम्"
Kathasaritsagara,"sokss_10,4.40","evaṃ kurviti tenoktas tataḥ karaṭakena saḥ /
yayau damanakas tasya siṃhasya svāmino 'ntikam","एवं कुर्विति तेनोक्तस् ततः करटकेन सः /
ययौ दमनकस् तस्य सिंहस्य स्वामिनो ऽन्तिकम्"
Kathasaritsagara,"sokss_10,4.41","praṇipatyopaviṣṭaś ca siṃhaṃ piṅgalakaṃ sa tam /
svāminaṃ kṛtasatkāraṃ kṣaṇādevaṃ vyajijñapat","प्रणिपत्योपविष्टश् च सिंहं पिङ्गलकं स तम् /
स्वामिनं कृतसत्कारं क्षणादेवं व्यजिज्ञपत्"
Kathasaritsagara,"sokss_10,4.42","ahaṃ kramāgatastāvaddeva bhṛtyo hitastava /
hitaḥ paro 'pi svīkāryo heyaḥ svo 'py ahitaḥ punaḥ","अहं क्रमागतस्तावद्देव भृत्यो हितस्तव /
हितः परो ऽपि स्वीकार्यो हेयः स्वो ऽप्य् अहितः पुनः"
Kathasaritsagara,"sokss_10,4.43","krītvānyato 'pi mūlyena mārjāraḥ poṣyate hitaḥ /
ahito hanyate yatnādgṛhajāto 'pi mūṣakaḥ","क्रीत्वान्यतो ऽपि मूल्येन मार्जारः पोष्यते हितः /
अहितो हन्यते यत्नाद्गृहजातो ऽपि मूषकः"
Kathasaritsagara,"sokss_10,4.44","śrotavyaṃ ca hitaiṣibhyo bhṛtyebhyo bhūtimicchatā /
apṛṣṭair api kartavyaṃ taiś ca kāle hitaṃ prabhoḥ","श्रोतव्यं च हितैषिभ्यो भृत्येभ्यो भूतिमिच्छता /
अपृष्टैर् अपि कर्तव्यं तैश् च काले हितं प्रभोः"
Kathasaritsagara,"sokss_10,4.45","tadviśvasiṣi ceddeva na kupyasi na nihnuṣe /
pṛcchāmi tadahaṃ kiṃcinna codvegaṃ karoṣi cet","तद्विश्वसिषि चेद्देव न कुप्यसि न निह्नुषे /
पृच्छामि तदहं किंचिन्न चोद्वेगं करोषि चेत्"
Kathasaritsagara,"sokss_10,4.46","evaṃ damanakenoktaḥ siṃhaḥ piṅgalako 'bravīt /
viśvāsārho 'si bhakto 'si tanniḥśaṅkaṃ tvayocyatām","एवं दमनकेनोक्तः सिंहः पिङ्गलको ऽब्रवीत् /
विश्वासार्हो ऽसि भक्तो ऽसि तन्निःशङ्कं त्वयोच्यताम्"
Kathasaritsagara,"sokss_10,4.47","iti piṅgalakenokte 'vocaddamanako 'tha saḥ /
deva pānīyapānārthaṃ tṛṣito gatavānasi","इति पिङ्गलकेनोक्ते ऽवोचद्दमनको ऽथ सः /
देव पानीयपानार्थं तृषितो गतवानसि"
Kathasaritsagara,"sokss_10,4.48","tadapītajalaḥ kiṃ tvamāgato vimanā iva /
etattadvacanaṃ śrutvā sa mṛgenro vyacintayat","तदपीतजलः किं त्वमागतो विमना इव /
एतत्तद्वचनं श्रुत्वा स मृगेन्रो व्यचिन्तयत्"
Kathasaritsagara,"sokss_10,4.49","lakṣito 'smyamunā tatkiṃ bhaktasyāsya nigūhyate /
ityālocyābravīttaṃ sa śṛṇu gopyaṃ na te 'sti me","लक्षितो ऽस्म्यमुना तत्किं भक्तस्यास्य निगूह्यते /
इत्यालोच्याब्रवीत्तं स शृणु गोप्यं न ते ऽस्ति मे"
Kathasaritsagara,"sokss_10,4.50","jalapārśvagatenātra nādo 'pūrvaḥ śruto mayā /
sa cāsmadadhikasyogro jāne sattvasya kasyacit","जलपार्श्वगतेनात्र नादो ऽपूर्वः श्रुतो मया /
स चास्मदधिकस्योग्रो जाने सत्त्वस्य कस्यचित्"
Kathasaritsagara,"sokss_10,4.51","bhāvyaṃ śabdānurūpeṇa prāyeṇa prāṇinā yataḥ /
prajāpatervicitro hi prāṇisargo 'dhikādhikaḥ","भाव्यं शब्दानुरूपेण प्रायेण प्राणिना यतः /
प्रजापतेर्विचित्रो हि प्राणिसर्गो ऽधिकाधिकः"
Kathasaritsagara,"sokss_10,4.52","tena ceha praviṣṭena na śarīraṃ na me vanam /
tasmādito mayānyatra gantavyaṃ kānane kva cit","तेन चेह प्रविष्टेन न शरीरं न मे वनम् /
तस्मादितो मयान्यत्र गन्तव्यं कानने क्व चित्"
Kathasaritsagara,"sokss_10,4.53","iti vādinamāha sma siṃhaṃ damanako 'tha tam /
śūraḥ sanniyatā deva kiṃ vanaṃ tyaktumicchasi","इति वादिनमाह स्म सिंहं दमनको ऽथ तम् /
शूरः सन्नियता देव किं वनं त्यक्तुमिच्छसि"
Kathasaritsagara,"sokss_10,4.54","jalena bhajyate setuḥ snehaḥ karṇejapena tu /
arakṣaṇena mantraś ca śabdamātreṇa kātaraḥ","जलेन भज्यते सेतुः स्नेहः कर्णेजपेन तु /
अरक्षणेन मन्त्रश् च शब्दमात्रेण कातरः"
Kathasaritsagara,"sokss_10,4.55","yantrādiśabdās te te hi bhavanty eva bhayaṃkarāḥ /
paramārtham avijñāya na bhetavyam ataḥ prabho","यन्त्रादिशब्दास् ते ते हि भवन्त्य् एव भयंकराः /
परमार्थम् अविज्ञाय न भेतव्यम् अतः प्रभो"
Kathasaritsagara,"sokss_10,4.56","tathā ca bherīgomāyukatheyaṃ śrūyatāṃ tvayā /
ko'pi kvāpi vanoddeśe gomāyur abhavat purā","तथा च भेरीगोमायुकथेयं श्रूयतां त्वया /
कोऽपि क्वापि वनोद्देशे गोमायुर् अभवत् पुरा"
Kathasaritsagara,"sokss_10,4.57","sa bhakṣyārthī bhramanvṛttayuddhāṃ prāpya bhuvaṃ dhvanim /
gambhīramekataḥ śrutvā bhīto dṛṣṭiṃ tato dadau","स भक्ष्यार्थी भ्रमन्वृत्तयुद्धां प्राप्य भुवं ध्वनिम् /
गम्भीरमेकतः श्रुत्वा भीतो दृष्टिं ततो ददौ"
Kathasaritsagara,"sokss_10,4.58","tatrādṛṣṭacarāṃ bherīmapaśyatpatitasthitām /
kimīdṛśo 'yaṃ prāṇī syātko 'pyevaṃrūpaśabdakṛt","तत्रादृष्टचरां भेरीमपश्यत्पतितस्थिताम् /
किमीदृशो ऽयं प्राणी स्यात्को ऽप्येवंरूपशब्दकृत्"
Kathasaritsagara,"sokss_10,4.59","iti saṃcintayandṛṣṭvā niḥspandāṃ tām upāgataḥ /
yāvat paśyati tāvat sa nāyaṃ prāṇītyabudhyata","इति संचिन्तयन्दृष्ट्वा निःस्पन्दां ताम् उपागतः /
यावत् पश्यति तावत् स नायं प्राणीत्यबुध्यत"
Kathasaritsagara,"sokss_10,4.60","vātavellaccharastambahatacarmapuṭodbhavam /
śabdaṃ nirūpya tasyāṃ ca sa gomāyurjahau bhayam","वातवेल्लच्छरस्तम्बहतचर्मपुटोद्भवम् /
शब्दं निरूप्य तस्यां च स गोमायुर्जहौ भयम्"
Kathasaritsagara,"sokss_10,4.61","syātkiṃcidbhakṣyamatrāntarity utpāṭya sa puṣkaram /
praviśya vīkṣate yāvatkevale dārucasrmaṇī","स्यात्किंचिद्भक्ष्यमत्रान्तरित्य् उत्पाट्य स पुष्करम् /
प्रविश्य वीक्षते यावत्केवले दारुचस्र्मणी"
Kathasaritsagara,"sokss_10,4.62","taddeva śabdamātreṇa kiṃ bibhyati bhavādṛśāḥ /
manyase yadi tattatra tadvijñātuṃ vrajāmy aham","तद्देव शब्दमात्रेण किं बिभ्यति भवादृशाः /
मन्यसे यदि तत्तत्र तद्विज्ञातुं व्रजाम्य् अहम्"
Kathasaritsagara,"sokss_10,4.63","ityūcivāndamanako gaccha śakto 'si cediti /
gaditastena siṃhena sa yayau yamunātaṭam","इत्यूचिवान्दमनको गच्छ शक्तो ऽसि चेदिति /
गदितस्तेन सिंहेन स ययौ यमुनातटम्"
Kathasaritsagara,"sokss_10,4.64","tatra śabdānusāreṇa yāvat svairaṃ sa gacchati /
tāvattṛṇāni khādantaṃ vṛṣabhaṃ taṃ dadarśa saḥ","तत्र शब्दानुसारेण यावत् स्वैरं स गच्छति /
तावत्तृणानि खादन्तं वृषभं तं ददर्श सः"
Kathasaritsagara,"sokss_10,4.65","upetya cāntikaṃ tasya kṛtvā tena ca saṃvidam /
gatvā tasmai sa siṃhāya yathāvastu śaśaṃsa tat","उपेत्य चान्तिकं तस्य कृत्वा तेन च संविदम् /
गत्वा तस्मै स सिंहाय यथावस्तु शशंस तत्"
Kathasaritsagara,"sokss_10,4.66","mahokṣaḥ sa tvayā dṛṣṭaḥ saṃstavaś ca kṛto yadi /
tadihānaya taṃ yuktyā tāvat paśyāmi kīdṛśaḥ","महोक्षः स त्वया दृष्टः संस्तवश् च कृतो यदि /
तदिहानय तं युक्त्या तावत् पश्यामि कीदृशः"
Kathasaritsagara,"sokss_10,4.67","ity uktvā sa prahṛṣṭastaṃ siṃhaḥ piṅgalakas tataḥ /
vṛṣasya prāhiṇottasya pārśvaṃ damanakaṃ punaḥ","इत्य् उक्त्वा स प्रहृष्टस्तं सिंहः पिङ्गलकस् ततः /
वृषस्य प्राहिणोत्तस्य पार्श्वं दमनकं पुनः"
Kathasaritsagara,"sokss_10,4.68","ehyahvayati tuṣṭastvamasmatsvāmī mṛgādhipaḥ /
iti gatvā damanakenoktaḥ sa vṛṣabho bhayāt","एह्यह्वयति तुष्टस्त्वमस्मत्स्वामी मृगाधिपः /
इति गत्वा दमनकेनोक्तः स वृषभो भयात्"
Kathasaritsagara,"sokss_10,4.69","yadā na pratipede tattadā gatvā punarvanam /
taṃ nijasvāminaṃ siṃhaṃ tasyābhayamadāpayat","यदा न प्रतिपेदे तत्तदा गत्वा पुनर्वनम् /
तं निजस्वामिनं सिंहं तस्याभयमदापयत्"
Kathasaritsagara,"sokss_10,4.70","etyābhayena cāśvāsya tataḥ saṃjīvakaṃ sa tam /
vṛṣabhaṃ taṃ damanako 'naiṣītkesariṇo 'ntikam","एत्याभयेन चाश्वास्य ततः संजीवकं स तम् /
वृषभं तं दमनको ऽनैषीत्केसरिणो ऽन्तिकम्"
Kathasaritsagara,"sokss_10,4.71","sa cāgataṃ taṃ praṇataṃ dṛṣṭvā siṃhaḥ kṛtādaraḥ /
uvācehaiva tiṣṭha tvaṃ matpārśve nirbhayo 'dhunā","स चागतं तं प्रणतं दृष्ट्वा सिंहः कृतादरः /
उवाचेहैव तिष्ठ त्वं मत्पार्श्वे निर्भयो ऽधुना"
Kathasaritsagara,"sokss_10,4.72","tadeti tena tatrasthenāhṛtaḥ sa tathā kramāt /
ukṣṇā yathānyavimukhas tadvaśo 'bhūt sa kesarī","तदेति तेन तत्रस्थेनाहृतः स तथा क्रमात् /
उक्ष्णा यथान्यविमुखस् तद्वशो ऽभूत् स केसरी"
Kathasaritsagara,"sokss_10,4.73","tato damanako 'vādītkhinnaḥ karaṭakaṃ rahaḥ /
paśya saṃjīvakahṛtaḥ svāmī nāvāmavekṣate","ततो दमनको ऽवादीत्खिन्नः करटकं रहः /
पश्य संजीवकहृतः स्वामी नावामवेक्षते"
Kathasaritsagara,"sokss_10,4.74","eka evāmiṣaṃ bhuṅkte na bhāgaṃ nau prayacchati /
mūḍhabuddhiḥ prabhuścāyamukṣṇānenādya śikṣyate","एक एवामिषं भुङ्क्ते न भागं नौ प्रयच्छति /
मूढबुद्धिः प्रभुश्चायमुक्ष्णानेनाद्य शिक्ष्यते"
Kathasaritsagara,"sokss_10,4.75","kṛto mayaiva doṣo 'yaṃ yadetaṃ vṛṣamānayam /
tat tathāhaṃ kariṣyāmi yathokṣāyaṃ vinaṅkṣyati","कृतो मयैव दोषो ऽयं यदेतं वृषमानयम् /
तत् तथाहं करिष्यामि यथोक्षायं विनङ्क्ष्यति"
Kathasaritsagara,"sokss_10,4.76","asthānavyasanāccāyaṃ nivartsyati yathā prabhuḥ /
etaddamanakāc chrutvā vacaḥ karaṭako 'tha saḥ","अस्थानव्यसनाच्चायं निवर्त्स्यति यथा प्रभुः /
एतद्दमनकाच् छ्रुत्वा वचः करटको ऽथ सः"
Kathasaritsagara,"sokss_10,4.77","sakhe na kartumadhunā śakṣyatyetadbhavānapi /
tato damanako 'vādīcchakṣyāmi prajñayā dhruvam","सखे न कर्तुमधुना शक्ष्यत्येतद्भवानपि /
ततो दमनको ऽवादीच्छक्ष्यामि प्रज्ञया ध्रुवम्"
Kathasaritsagara,"sokss_10,4.78","na sa śaknoti kiṃ yasya prajñā nāpadi hīyate /
tathā ca makarasyaitāṃ bakahantuḥ kathāṃ śṛṇu","न स शक्नोति किं यस्य प्रज्ञा नापदि हीयते /
तथा च मकरस्यैतां बकहन्तुः कथां शृणु"
Kathasaritsagara,"sokss_10,4.79","āsīt ko'pi bakaḥ pūrvaṃ matsyāḍhye sarasi kva cit /
matsyās tatra palāyanta tasya dṛṣṭipathādbhayāt","आसीत् कोऽपि बकः पूर्वं मत्स्याढ्ये सरसि क्व चित् /
मत्स्यास् तत्र पलायन्त तस्य दृष्टिपथाद्भयात्"
Kathasaritsagara,"sokss_10,4.80","aprāpnuvaṃś ca mithyā tānsa matsyānabravīdbakaḥ /
ihāgato matsyaghātī puruṣaḥ ko'pi jālavān","अप्राप्नुवंश् च मिथ्या तान्स मत्स्यानब्रवीद्बकः /
इहागतो मत्स्यघाती पुरुषः कोऽपि जालवान्"
Kathasaritsagara,"sokss_10,4.81","sa jālenācirād yuṣmān gṛhītvā nihaniṣyati /
tat kurudhvaṃ mama vaco viśvāso vo 'sti cen mayi","स जालेनाचिराद् युष्मान् गृहीत्वा निहनिष्यति /
तत् कुरुध्वं मम वचो विश्वासो वो ऽस्ति चेन् मयि"
Kathasaritsagara,"sokss_10,4.82","astyekānte saraḥ svacchamajñātamiha dhīvaraiḥ /
ete tatra nivāsārthaṃ nītvaikaikaṃ kṣipāmi vaḥ","अस्त्येकान्ते सरः स्वच्छमज्ञातमिह धीवरैः /
एते तत्र निवासार्थं नीत्वैकैकं क्षिपामि वः"
Kathasaritsagara,"sokss_10,4.83","tac chrutvā sabhayair ūce matsyaistair jaḍabuddhibhiḥ /
evaṃ kuruṣva viśvastā vayaṃ tvayyakhilā iti","तच् छ्रुत्वा सभयैर् ऊचे मत्स्यैस्तैर् जडबुद्धिभिः /
एवं कुरुष्व विश्वस्ता वयं त्वय्यखिला इति"
Kathasaritsagara,"sokss_10,4.84","tato bakas tān ekaikaṃ matsyān nitvā śilātale /
vinyasya bhakṣayām āsa sa bahūn vipralambhakaḥ","ततो बकस् तान् एकैकं मत्स्यान् नित्वा शिलातले /
विन्यस्य भक्षयाम् आस स बहून् विप्रलम्भकः"
Kathasaritsagara,"sokss_10,4.85","dṛṣṭvā mīnānnayantaṃ taṃ makarastatsarogataḥ /
eko bakaṃ taṃ papraccha nayasi kva timīniti","दृष्ट्वा मीनान्नयन्तं तं मकरस्तत्सरोगतः /
एको बकं तं पप्रच्छ नयसि क्व तिमीनिति"
Kathasaritsagara,"sokss_10,4.86","tatas taṃ sa tadevāha bako matsyānuvāca yat /
tena bhīto jhaṣo 'vocatsa mām apinayeti tam","ततस् तं स तदेवाह बको मत्स्यानुवाच यत् /
तेन भीतो झषो ऽवोचत्स माम् अपिनयेति तम्"
Kathasaritsagara,"sokss_10,4.87","so 'pi tanmāṃsagardhāndhabuddhirādāya taṃ bakaḥ /
utpatya prāpayati tadyāvavadhyaśilātalam","सो ऽपि तन्मांसगर्धान्धबुद्धिरादाय तं बकः /
उत्पत्य प्रापयति तद्याववध्यशिलातलम्"
Kathasaritsagara,"sokss_10,4.88","tāvattajjagdhamīnāsthiśakalānyatra vīṣya saḥ /
taṃ budhyate sma makaro bakaṃ viśvāsya bhakṣakam","तावत्तज्जग्धमीनास्थिशकलान्यत्र वीष्य सः /
तं बुध्यते स्म मकरो बकं विश्वास्य भक्षकम्"
Kathasaritsagara,"sokss_10,4.89","tataḥ śilātalanyastamātras tasya sa tatkṣaṇam /
bakasya makaro dhīmāṃścakartāvihvalaḥ śiraḥ","ततः शिलातलन्यस्तमात्रस् तस्य स तत्क्षणम् /
बकस्य मकरो धीमांश्चकर्ताविह्वलः शिरः"
Kathasaritsagara,"sokss_10,4.90","gatvā ca śeṣamatsyānāṃ yathāvatsa śaśaṃsa tat /
te cāpy abhinanandustaṃ tuṣṭāḥ prāṇapradāyinam","गत्वा च शेषमत्स्यानां यथावत्स शशंस तत् /
ते चाप्य् अभिननन्दुस्तं तुष्टाः प्राणप्रदायिनम्"
Kathasaritsagara,"sokss_10,4.91","prajñā nāma balaṃ tasmānniṣprajñasya balena kim /
etāṃ ca siṃhāśaśayoḥ kathāmatrāparāṃ śṛṇu","प्रज्ञा नाम बलं तस्मान्निष्प्रज्ञस्य बलेन किम् /
एतां च सिंहाशशयोः कथामत्रापरां शृणु"
Kathasaritsagara,"sokss_10,4.92","abhūtkvāpi vane siṃha ekavīro 'parājitaḥ /
sa ca yaṃ yaṃ dadarśātra sattvaṃ taṃ taṃ nyapātayat","अभूत्क्वापि वने सिंह एकवीरो ऽपराजितः /
स च यं यं ददर्शात्र सत्त्वं तं तं न्यपातयत्"
Kathasaritsagara,"sokss_10,4.93","tataḥ so 'bhyarthitaḥ sarvaiḥ saṃbhūyātra mṛgādibhiḥ /
āhārāya tavaikaikaṃ preṣayāmo dine dine","ततः सो ऽभ्यर्थितः सर्वैः संभूयात्र मृगादिभिः /
आहाराय तवैकैकं प्रेषयामो दिने दिने"
Kathasaritsagara,"sokss_10,4.94","sarvān no yugapaddhatvā svārthahāniṃ karoṣi kim /
iti tadvacanaṃ siṃhaḥ sa tathety anvamanyata","सर्वान् नो युगपद्धत्वा स्वार्थहानिं करोषि किम् /
इति तद्वचनं सिंहः स तथेत्य् अन्वमन्यत"
Kathasaritsagara,"sokss_10,4.95","tataḥ prāṇinamekaikaṃ tasminnanvahamaśnati /
ekadā śaśakasyāgādvāra ekasya tatkṛte","ततः प्राणिनमेकैकं तस्मिन्नन्वहमश्नति /
एकदा शशकस्यागाद्वार एकस्य तत्कृते"
Kathasaritsagara,"sokss_10,4.96","sa sarvaiḥ preṣito gacchañ śaśo dhīmān acintayat /
sa dhīro yo na saṃmoham āpatkāle 'pi gacchati","स सर्वैः प्रेषितो गच्छञ् शशो धीमान् अचिन्तयत् /
स धीरो यो न संमोहम् आपत्काले ऽपि गच्छति"
Kathasaritsagara,"sokss_10,4.97","upasthite 'pi mṛtyau tadyuktiṃ tāvatkaromy aham /
ityālocya sa taṃ siṃhaṃ vilambya śaśako 'bhyagāt","उपस्थिते ऽपि मृत्यौ तद्युक्तिं तावत्करोम्य् अहम् /
इत्यालोच्य स तं सिंहं विलम्ब्य शशको ऽभ्यगात्"
Kathasaritsagara,"sokss_10,4.98","āgataṃ tu vilambena kesarī nijagāda saḥ /
are velā vyatikrāntā mamāhāre kathaṃ tvayā","आगतं तु विलम्बेन केसरी निजगाद सः /
अरे वेला व्यतिक्रान्ता ममाहारे कथं त्वया"
Kathasaritsagara,"sokss_10,4.99","vadhādapyadhikaṃ kiṃ vā kartavyaṃ te mayā śaṭha /
ity uktavantaṃ taṃ siṃhaṃ prahvaḥ sa śaśako 'bravīt","वधादप्यधिकं किं वा कर्तव्यं ते मया शठ /
इत्य् उक्तवन्तं तं सिंहं प्रह्वः स शशको ऽब्रवीत्"
Kathasaritsagara,"sokss_10,4.100","na me devāparādho 'yaṃ svavaśo nāhamadya yat /
mārge vidhārya siṃhena dvitīyenojjhitaścirāt","न मे देवापराधो ऽयं स्ववशो नाहमद्य यत् /
मार्गे विधार्य सिंहेन द्वितीयेनोज्झितश्चिरात्"
Kathasaritsagara,"sokss_10,4.101","tac chrutvāsphālya lāṅgūlaṃ siṃhaḥ krodhāruṇekṣaṇaḥ /
so 'bravītko dvitīyo 'sau siṃho me darśyatāṃ tvayā","तच् छ्रुत्वास्फाल्य लाङ्गूलं सिंहः क्रोधारुणेक्षणः /
सो ऽब्रवीत्को द्वितीयो ऽसौ सिंहो मे दर्श्यतां त्वया"
Kathasaritsagara,"sokss_10,4.102","āgatya dṛśyatāṃ devety uktvā so 'pi nināya tam /
tathety anvāgataṃ siṃhaṃ dūraṃ kūpāntikaṃ śaśaḥ","आगत्य दृश्यतां देवेत्य् उक्त्वा सो ऽपि निनाय तम् /
तथेत्य् अन्वागतं सिंहं दूरं कूपान्तिकं शशः"
Kathasaritsagara,"sokss_10,4.103","ihāntaḥsthaṃ sthitaṃ paśyety uktas tatra ca tena saḥ /
śaśakena krudhā garjansiṃho 'ntaḥkūpamaikṣata","इहान्तःस्थं स्थितं पश्येत्य् उक्तस् तत्र च तेन सः /
शशकेन क्रुधा गर्जन्सिंहो ऽन्तःकूपमैक्षत"
Kathasaritsagara,"sokss_10,4.104","dṛṣṭvā svacche ca toye svaṃ pratibimbaṃ niśamya ca /
svagarjitapratiravaṃ matvā tatrātigarjitam","दृष्ट्वा स्वच्छे च तोये स्वं प्रतिबिम्बं निशम्य च /
स्वगर्जितप्रतिरवं मत्वा तत्रातिगर्जितम्"
Kathasaritsagara,"sokss_10,4.105","pratisiṃhaṃ sa kopena tadvadhāya mṛgādhipaḥ /
ātmānamakṣipastkūpe mūḍho 'traiva vyapādi ca","प्रतिसिंहं स कोपेन तद्वधाय मृगाधिपः /
आत्मानमक्षिपस्त्कूपे मूढो ऽत्रैव व्यपादि च"
Kathasaritsagara,"sokss_10,4.106","śaśaḥ sa prajñayottīrya mṛtyoruttārya cākhilān /
mṛgān gatvā tad ākhyāya svavṛttaṃ tān anandayat","शशः स प्रज्ञयोत्तीर्य मृत्योरुत्तार्य चाखिलान् /
मृगान् गत्वा तद् आख्याय स्ववृत्तं तान् अनन्दयत्"
Kathasaritsagara,"sokss_10,4.107","evaṃ prajñaiva paramaṃ balaṃ na tu parākramaḥ /
yatprabhāveṇa nihataḥ śaśakenāpi kesarī","एवं प्रज्ञैव परमं बलं न तु पराक्रमः /
यत्प्रभावेण निहतः शशकेनापि केसरी"
Kathasaritsagara,"sokss_10,4.108","tadahaṃ sādhayāmyeva prajñayā svamabhīpsitam /
evaṃ damanakenokte tūṣṇiṃ karaṭako 'bhavat","तदहं साधयाम्येव प्रज्ञया स्वमभीप्सितम् /
एवं दमनकेनोक्ते तूष्णिं करटको ऽभवत्"
Kathasaritsagara,"sokss_10,4.109","tato damanakaścāpi tasya piṅgalakasya saḥ /
siṃhasya svaprabhorāsīdantike durmanā iva","ततो दमनकश्चापि तस्य पिङ्गलकस्य सः /
सिंहस्य स्वप्रभोरासीदन्तिके दुर्मना इव"
Kathasaritsagara,"sokss_10,4.110","pṛṣṭaś ca kāraṇaṃ tena tam uvāca janāntikam /
buddhvā na yujyate tūṣṇīṃ sthātuṃ deva vadāmyataḥ","पृष्टश् च कारणं तेन तम् उवाच जनान्तिकम् /
बुद्ध्वा न युज्यते तूष्णीं स्थातुं देव वदाम्यतः"
Kathasaritsagara,"sokss_10,4.111","aniyukto 'pi ca brūyādyadīcchetsvāmino hitam /
tadvihāyānyathābuddhiṃ madvijñaptimimāṃ śṛṇu","अनियुक्तो ऽपि च ब्रूयाद्यदीच्छेत्स्वामिनो हितम् /
तद्विहायान्यथाबुद्धिं मद्विज्ञप्तिमिमां शृणु"
Kathasaritsagara,"sokss_10,4.112","vṛṣaḥ saṃjīvako 'yaṃ tvāṃ hatvā rājyaṃ cikīrṣati /
mantriṇā hi satānena tvaṃ bhīruriti niścitaḥ","वृषः संजीवको ऽयं त्वां हत्वा राज्यं चिकीर्षति /
मन्त्रिणा हि सतानेन त्वं भीरुरिति निश्चितः"
Kathasaritsagara,"sokss_10,4.113","dhunoti tvāṃ jighāṃsuś ca śṛṅgayugmaṃ nijāyudham /
nirbhayā jīvatha sukhaṃ mayi rājñi tṛṇāśane","धुनोति त्वां जिघांसुश् च शृङ्गयुग्मं निजायुधम् /
निर्भया जीवथ सुखं मयि राज्ञि तृणाशने"
Kathasaritsagara,"sokss_10,4.114","tadeta hanmo yuktyāmuṃ mṛgendraṃ māṃsabhojanam /
āśvāsyopajapatyevaṃ prāṇinaś ca vane vane","तदेत हन्मो युक्त्यामुं मृगेन्द्रं मांसभोजनम् /
आश्वास्योपजपत्येवं प्राणिनश् च वने वने"
Kathasaritsagara,"sokss_10,4.115","tadetaṃ cintaya vṛṣaṃ nāstyasminsati śarma te /
evaṃ damanakenoktaḥ sa taṃ piṅgalako 'bhyadhāt","तदेतं चिन्तय वृषं नास्त्यस्मिन्सति शर्म ते /
एवं दमनकेनोक्तः स तं पिङ्गलको ऽभ्यधात्"
Kathasaritsagara,"sokss_10,4.116","balīvardo varāko 'yaṃ kiṃ kuryāttṛṇabhuṅmama /
dattābhayaṃ kathaṃ hanyāmenaṃ ca śaraṇāgatam","बलीवर्दो वराको ऽयं किं कुर्यात्तृणभुङ्मम /
दत्ताभयं कथं हन्यामेनं च शरणागतम्"
Kathasaritsagara,"sokss_10,4.117","etac chrutvā damanakaḥ prāha mā smaivamādiśa /
yastulyaḥ kriyate rājñā na tadvacchrīḥ prasarpati","एतच् छ्रुत्वा दमनकः प्राह मा स्मैवमादिश /
यस्तुल्यः क्रियते राज्ञा न तद्वच्छ्रीः प्रसर्पति"
Kathasaritsagara,"sokss_10,4.118","dvayor dattapadā sā ca tayor ucchritayoścalā /
na śaknoti ciraṃ sthātuṃ dhruvamekaṃ vimuñcati","द्वयोर् दत्तपदा सा च तयोर् उच्छ्रितयोश्चला /
न शक्नोति चिरं स्थातुं ध्रुवमेकं विमुञ्चति"
Kathasaritsagara,"sokss_10,4.119","prabhuś ca yo hitaṃ dveṣṭi sevate cāhitaṃ sadā /
sa varjanīyo vidvadbhir vaidyair duṣṭāturo yathā","प्रभुश् च यो हितं द्वेष्टि सेवते चाहितं सदा /
स वर्जनीयो विद्वद्भिर् वैद्यैर् दुष्टातुरो यथा"
Kathasaritsagara,"sokss_10,4.120","apriyasya prathamataḥ pariṇāme hitasya ca /
vaktā śrotā ca yatra syāttatra śrīḥ kurute padam","अप्रियस्य प्रथमतः परिणामे हितस्य च /
वक्ता श्रोता च यत्र स्यात्तत्र श्रीः कुरुते पदम्"
Kathasaritsagara,"sokss_10,4.121","na śṛṇoti satāṃ mantram asatāṃ ca śṛṇoti yaḥ /
acireṇa sa saṃprāpyaḥ vipadaṃ paritapyate","न शृणोति सतां मन्त्रम् असतां च शृणोति यः /
अचिरेण स संप्राप्यः विपदं परितप्यते"
Kathasaritsagara,"sokss_10,4.122","tad asmin ukṣṇi kaḥ snehas tava deva kim asya vā /
druhyato 'bhayadānaṃ ca śaraṇāgatatā ca kā","तद् अस्मिन् उक्ष्णि कः स्नेहस् तव देव किम् अस्य वा /
द्रुह्यतो ऽभयदानं च शरणागतता च का"
Kathasaritsagara,"sokss_10,4.123","kiṃ caitasya bhavetpārśve nityasaṃnihitasya goḥ /
deva kītāḥ prajāyante te tanmūtrapurīṣayoḥ","किं चैतस्य भवेत्पार्श्वे नित्यसंनिहितस्य गोः /
देव कीताः प्रजायन्ते ते तन्मूत्रपुरीषयोः"
Kathasaritsagara,"sokss_10,4.124","te ced viśanti mattebhadantāghātavranāvṛte /
śarīre bhavataḥ kiṃ na vṛttaḥ syād yuktito vadhaḥ","ते चेद् विशन्ति मत्तेभदन्ताघातव्रनावृते /
शरीरे भवतः किं न वृत्तः स्याद् युक्तितो वधः"
Kathasaritsagara,"sokss_10,4.125","durjanaś cet svayaṃ dosaṃ vipaścin na karoti tat /
utpatsyate sa tatsaṅgād atra ca śrūyatāṃ kathā","दुर्जनश् चेत् स्वयं दोसं विपश्चिन् न करोति तत् /
उत्पत्स्यते स तत्सङ्गाद् अत्र च श्रूयतां कथा"
Kathasaritsagara,"sokss_10,4.126","rājñaḥ kasyāpi śayane ciramāsīdalakṣitā /
yūkā kutaścidāgatya nāmnā mandavisarpiṇī","राज्ञः कस्यापि शयने चिरमासीदलक्षिता /
यूका कुतश्चिदागत्य नाम्ना मन्दविसर्पिणी"
Kathasaritsagara,"sokss_10,4.127","akasmāt tatra copetya kuto 'pi pavaneritaḥ /
viveśa śayanīyaṃ tat ṭiṭṭibho nāma matkuṇaḥ","अकस्मात् तत्र चोपेत्य कुतो ऽपि पवनेरितः /
विवेश शयनीयं तत् टिट्टिभो नाम मत्कुणः"
Kathasaritsagara,"sokss_10,4.128","mannivāsamimaṃ kasmādāgatastvaṃ vrajānyataḥ /
iti mandavisarpiṇyā sa dṛṣṭvā jagade tayā","मन्निवासमिमं कस्मादागतस्त्वं व्रजान्यतः /
इति मन्दविसर्पिण्या स दृष्ट्वा जगदे तया"
Kathasaritsagara,"sokss_10,4.129","apītapūrvaṃ paśyāmi rajāsṛk tatprasīda me /
dehīha vastum iti tām avādīt so 'pi ṭiṭṭibhaḥ","अपीतपूर्वं पश्यामि रजासृक् तत्प्रसीद मे /
देहीह वस्तुम् इति ताम् अवादीत् सो ऽपि टिट्टिभः"
Kathasaritsagara,"sokss_10,4.130","tato 'nurodhād āha sma sā taṃ yady evam āssva tat /
kiṃ tvasya rājño nākāle daṃśo deyas tvayā sakhe","ततो ऽनुरोधाद् आह स्म सा तं यद्य् एवम् आस्स्व तत् /
किं त्वस्य राज्ञो नाकाले दंशो देयस् त्वया सखे"
Kathasaritsagara,"sokss_10,4.131","deyo 'sya daṃśaḥ suptasya ratiśaktasya vā laghu /
tac chrutvā ṭiṭṭibhaḥ so 'tra tathety uktvā vyatiṣṭhata","देयो ऽस्य दंशः सुप्तस्य रतिशक्तस्य वा लघु /
तच् छ्रुत्वा टिट्टिभः सो ऽत्र तथेत्य् उक्त्वा व्यतिष्ठत"
Kathasaritsagara,"sokss_10,4.132","naktaṃ śayyāsthitaṃ taṃ ca nṛpamāśu dadaṃśa saḥ /
uttasthau ca tato rājā hā daṣṭo 'smīti sa bruvan","नक्तं शय्यास्थितं तं च नृपमाशु ददंश सः /
उत्तस्थौ च ततो राजा हा दष्टो ऽस्मीति स ब्रुवन्"
Kathasaritsagara,"sokss_10,4.133","tataḥ palāyite tasmiṃstvaritaṃ matkuṇe śaṭhe /
vicintya rājabhṛtyaiḥ sa labdhā yuktā vyapātyata","ततः पलायिते तस्मिंस्त्वरितं मत्कुणे शठे /
विचिन्त्य राजभृत्यैः स लब्धा युक्ता व्यपात्यत"
Kathasaritsagara,"sokss_10,4.134","evaṃ ṭiṭṭibhasaṃparkānnaṣṭā mandavisarpiṇī /
tatsaṃjīvakasaṃghas te na śivasya bhaviṣyati","एवं टिट्टिभसंपर्कान्नष्टा मन्दविसर्पिणी /
तत्संजीवकसंघस् ते न शिवस्य भविष्यति"
Kathasaritsagara,"sokss_10,4.135","na me pratyeṣi cettattvaṃ svayaṃ drakṣyasyupāgatam /
śiro dhunānaṃ darpeṇa śṛṅgayoḥ śūlaśātayoḥ","न मे प्रत्येषि चेत्तत्त्वं स्वयं द्रक्ष्यस्युपागतम् /
शिरो धुनानं दर्पेण शृङ्गयोः शूलशातयोः"
Kathasaritsagara,"sokss_10,4.136","ity uktvā vikṛtiṃ tena nīto damanakena saḥ /
siṃhaḥ piṅgalakaścakre vadhyaṃ saṃjīvakaṃ hṛdi","इत्य् उक्त्वा विकृतिं तेन नीतो दमनकेन सः /
सिंहः पिङ्गलकश्चक्रे वध्यं संजीवकं हृदि"
Kathasaritsagara,"sokss_10,4.137","labdhvā tasyāśayaṃ svair aṃ kṣaṇāddamanakas tataḥ /
tasya saṃjīvakasyāgāt sa viṣaṇṇa ivāntikam","लब्ध्वा तस्याशयं स्वैर् अं क्षणाद्दमनकस् ततः /
तस्य संजीवकस्यागात् स विषण्ण इवान्तिकम्"
Kathasaritsagara,"sokss_10,4.138","kimīdṛgasi kiṃ mitra śarīre kuśalaṃ tava /
iti pṛṣṭaś ca tenātra vṛṣeṇa sa jagādatam","किमीदृगसि किं मित्र शरीरे कुशलं तव /
इति पृष्टश् च तेनात्र वृषेण स जगादतम्"
Kathasaritsagara,"sokss_10,4.139","kiṃ sevakasya kuśalaṃ kaś ca rājñāṃ sadā priyaḥ /
ko 'rthī na lāghavaṃ yātaḥ kaḥ kālasya na gocaraḥ","किं सेवकस्य कुशलं कश् च राज्ञां सदा प्रियः /
को ऽर्थी न लाघवं यातः कः कालस्य न गोचरः"
Kathasaritsagara,"sokss_10,4.140","ity uktavantaṃ papraccha taṃ sa saṃjīvakaḥ punaḥ /
kimudvigna ivaivaṃ tvaṃ vayasyādyocyatāmiti","इत्य् उक्तवन्तं पप्रच्छ तं स संजीवकः पुनः /
किमुद्विग्न इवैवं त्वं वयस्याद्योच्यतामिति"
Kathasaritsagara,"sokss_10,4.141","tato damanako 'vādīcchṛṇu prītyā vadāmi te /
mṛgarājo viruddho 'sau jātaḥ piṅgalako 'dya te","ततो दमनको ऽवादीच्छृणु प्रीत्या वदामि ते /
मृगराजो विरुद्धो ऽसौ जातः पिङ्गलको ऽद्य ते"
Kathasaritsagara,"sokss_10,4.142","nirapekṣo 'sthirasneho hatvā tvāṃ bhoktumicchati /
hiṃsraṃ paricchadaṃ cāsya paśyāmi prerakaṃ sadā","निरपेक्षो ऽस्थिरस्नेहो हत्वा त्वां भोक्तुमिच्छति /
हिंस्रं परिच्छदं चास्य पश्यामि प्रेरकं सदा"
Kathasaritsagara,"sokss_10,4.143","vaco damanakasyaitatsa pūrvapratyayādṛjuḥ /
satyaṃ vicintya vṛṣabho vimanā nijagāda tam","वचो दमनकस्यैतत्स पूर्वप्रत्ययादृजुः /
सत्यं विचिन्त्य वृषभो विमना निजगाद तम्"
Kathasaritsagara,"sokss_10,4.144","dhiksevāpratipanno 'pi kṣudraḥ kṣudraparigrahaḥ /
prabhurvair itvamevaiti tathā cemāṃ kathāṃ śṛṇu","धिक्सेवाप्रतिपन्नो ऽपि क्षुद्रः क्षुद्रपरिग्रहः /
प्रभुर्वैर् इत्वमेवैति तथा चेमां कथां शृणु"
Kathasaritsagara,"sokss_10,4.145","āsīnmadotkaṭo nāma siṃhaḥ kvāpi vanāntare /
trayastasyānugāścāsandvīpivāyasajambukāḥ","आसीन्मदोत्कटो नाम सिंहः क्वापि वनान्तरे /
त्रयस्तस्यानुगाश्चासन्द्वीपिवायसजम्बुकाः"
Kathasaritsagara,"sokss_10,4.146","sa siṃho 'tra vane 'drākṣīdadṛṣṭacaramekadā /
karabhaṃ sārthavibhraṣṭaṃ praviṣṭaṃ hāsanākṛtim","स सिंहो ऽत्र वने ऽद्राक्षीददृष्टचरमेकदा /
करभं सार्थविभ्रष्टं प्रविष्टं हासनाकृतिम्"
Kathasaritsagara,"sokss_10,4.147","ko 'yaṃ prāṇīti sāścaryaṃ vadatyasminmṛgādhipe /
uṣṭro 'yamiti vakti sma deśadraṣṭātra vāyasaḥ","को ऽयं प्राणीति साश्चर्यं वदत्यस्मिन्मृगाधिपे /
उष्ट्रो ऽयमिति वक्ति स्म देशद्रष्टात्र वायसः"
Kathasaritsagara,"sokss_10,4.148","tato dattābhayastena siṃhenānāyya kautukāt /
uṣṭraḥ so 'nucarīkṛtya svāntike sthāpito 'bhavat","ततो दत्ताभयस्तेन सिंहेनानाय्य कौतुकात् /
उष्ट्रः सो ऽनुचरीकृत्य स्वान्तिके स्थापितो ऽभवत्"
Kathasaritsagara,"sokss_10,4.149","ekadā vraṇito 'svasthaḥ sa siṃho gajayuddhataḥ /
upavāsān bahūṃś cakre svasthais taiḥ sahito 'nugaiḥ","एकदा व्रणितो ऽस्वस्थः स सिंहो गजयुद्धतः /
उपवासान् बहूंश् चक्रे स्वस्थैस् तैः सहितो ऽनुगैः"
Kathasaritsagara,"sokss_10,4.150","tataḥ klāntaḥ sa bhakṣyārthaṃ bhramansiṃho 'navāpya tat /
kiṃ kāryamityapṛcchattānuṣṭraṃ muktvānugānrahaḥ","ततः क्लान्तः स भक्ष्यार्थं भ्रमन्सिंहो ऽनवाप्य तत् /
किं कार्यमित्यपृच्छत्तानुष्ट्रं मुक्त्वानुगान्रहः"
Kathasaritsagara,"sokss_10,4.151","te tamūcuḥ prabho vācyamasmābhir yuktamāpadi /
uṣṭreṇa sākaṃ kiṃ sakhyaṃ kiṃ nāsāveva bhakṣyate","ते तमूचुः प्रभो वाच्यमस्माभिर् युक्तमापदि /
उष्ट्रेण साकं किं सख्यं किं नासावेव भक्ष्यते"
Kathasaritsagara,"sokss_10,4.152","tṛṇāśī cāyamasmākaṃ bhakṣya evāmiṣāśinām /
bahūnāmāmiṣasyārthe kiṃ caikastyajyate na kim","तृणाशी चायमस्माकं भक्ष्य एवामिषाशिनाम् /
बहूनामामिषस्यार्थे किं चैकस्त्यज्यते न किम्"
Kathasaritsagara,"sokss_10,4.153","dattābhayaṃ kathaṃ hanmītyucyate prabhuṇā yadi /
dāpayāmaḥ svavācā tadyuktyā tanumamuṃ vayam","दत्ताभयं कथं हन्मीत्युच्यते प्रभुणा यदि /
दापयामः स्ववाचा तद्युक्त्या तनुममुं वयम्"
Kathasaritsagara,"sokss_10,4.154","ity ukte tair anujñātastena siṃhena vāyasaḥ /
vadhāya saṃvidaṃ kṛtvā karabhaṃ tam abhāṣata","इत्य् उक्ते तैर् अनुज्ञातस्तेन सिंहेन वायसः /
वधाय संविदं कृत्वा करभं तम् अभाषत"
Kathasaritsagara,"sokss_10,4.155","eṣa svāmī kṣudhākrānto 'py asmānvakti na kiṃcana /
tadasyātmapradānoktyā priyaṃ kurmo yathā vayam","एष स्वामी क्षुधाक्रान्तो ऽप्य् अस्मान्वक्ति न किंचन /
तदस्यात्मप्रदानोक्त्या प्रियं कुर्मो यथा वयम्"
Kathasaritsagara,"sokss_10,4.156","tathā tvam apikurvīthā yenāsau prīyate tvayi /
ity ukto vāyasenoṣṭraḥ sādhustatpratyapadyata","तथा त्वम् अपिकुर्वीथा येनासौ प्रीयते त्वयि /
इत्य् उक्तो वायसेनोष्ट्रः साधुस्तत्प्रत्यपद्यत"
Kathasaritsagara,"sokss_10,4.157","upāyayau ca taṃ siṃha saha kākena tena saḥ /
tataḥ kāko 'bravīddeva svāyattaṃ bhuṅkṣva māmimam","उपाययौ च तं सिंह सह काकेन तेन सः /
ततः काको ऽब्रवीद्देव स्वायत्तं भुङ्क्ष्व मामिमम्"
Kathasaritsagara,"sokss_10,4.158","kiṃ tvayā svalpakāyenety ukte siṃhena jambukaḥ /
māṃ bhuṅkṣvetyavadattaṃ ca sa tathaiva nirākarot","किं त्वया स्वल्पकायेनेत्य् उक्ते सिंहेन जम्बुकः /
मां भुङ्क्ष्वेत्यवदत्तं च स तथैव निराकरोत्"
Kathasaritsagara,"sokss_10,4.159","dvīpī tam abravīddeva māṃ bhuṅkṣveti tam apy asau /
nābhuṅkta hariruṣṭro 'tha babhāṣe bhuṅkṣva māmiti","द्वीपी तम् अब्रवीद्देव मां भुङ्क्ष्वेति तम् अप्य् असौ /
नाभुङ्क्त हरिरुष्ट्रो ऽथ बभाषे भुङ्क्ष्व मामिति"
Kathasaritsagara,"sokss_10,4.160","vākchalena sa tenaiva hatvā kṛtvā ca khaṇḍaśaḥ /
uṣṭras tair bhakṣitaḥ sadyaḥ sasiṃhair vāyasādibhiḥ","वाक्छलेन स तेनैव हत्वा कृत्वा च खण्डशः /
उष्ट्रस् तैर् भक्षितः सद्यः ससिंहैर् वायसादिभिः"
Kathasaritsagara,"sokss_10,4.161","evaṃ kenāpi piśunenaiṣa piṅgalako mayi /
prerito 'kāraṇaṃ rājā pramāṇamadhunā vidhiḥ","एवं केनापि पिशुनेनैष पिङ्गलको मयि /
प्रेरितो ऽकारणं राजा प्रमाणमधुना विधिः"
Kathasaritsagara,"sokss_10,4.162","gṛdhro 'pi hi varaṃ rājā sevyo haṃsaparicchadaḥ /
na gṛdhraparivārastu haṃso 'pi kimutāparaḥ","गृध्रो ऽपि हि वरं राजा सेव्यो हंसपरिच्छदः /
न गृध्रपरिवारस्तु हंसो ऽपि किमुतापरः"
Kathasaritsagara,"sokss_10,4.163","etatsaṃjīvakāc chrutvāvādīddamanako 'nṛjuḥ /
dhair yeṇa sādhyate sarvaṃ śṛṇu vacmyatra te kathām","एतत्संजीवकाच् छ्रुत्वावादीद्दमनको ऽनृजुः /
धैर् येण साध्यते सर्वं शृणु वच्म्यत्र ते कथाम्"
Kathasaritsagara,"sokss_10,4.164","ko 'yāsīṭṭiṭṭibhaḥ pakṣī sabhāryo vāridhestaṭe /
dhṛtagarbhā sati bhāryā ṭiṭṭibhī nijagāda tam","को ऽयासीट्टिट्टिभः पक्षी सभार्यो वारिधेस्तटे /
धृतगर्भा सति भार्या टिट्टिभी निजगाद तम्"
Kathasaritsagara,"sokss_10,4.165","ehi kvāpy anyato yāvaḥ prasūtāyā mameha hi /
hared apatyāny ambhodhiḥ kadācid ayam ūrmibhiḥ","एहि क्वाप्य् अन्यतो यावः प्रसूताया ममेह हि /
हरेद् अपत्यान्य् अम्भोधिः कदाचिद् अयम् ऊर्मिभिः"
Kathasaritsagara,"sokss_10,4.166","etadbhāryāvacaḥ śrutvā ṭiṭṭibhaḥ sa jagāda tām /
na śaknoti mayā sākaṃ virodhaṃ kartumambudhiḥ","एतद्भार्यावचः श्रुत्वा टिट्टिभः स जगाद ताम् /
न शक्नोति मया साकं विरोधं कर्तुमम्बुधिः"
Kathasaritsagara,"sokss_10,4.167","tac chrutvā ṭiṭṭibhī prāha maivaṃ kā te tulābdhinā /
hitopadeśo 'nuṣṭheyo vināśaḥ prāpyate 'nyathā","तच् छ्रुत्वा टिट्टिभी प्राह मैवं का ते तुलाब्धिना /
हितोपदेशो ऽनुष्ठेयो विनाशः प्राप्यते ऽन्यथा"
Kathasaritsagara,"sokss_10,4.168","tathā ca kambugrīvākhyaḥ kūrmaḥ kvāpi sarasy abhūt /
tasyāstāṃ suhṛdau haṃsau nāmnā vikaṭasaṃkaṭau","तथा च कम्बुग्रीवाख्यः कूर्मः क्वापि सरस्य् अभूत् /
तस्यास्तां सुहृदौ हंसौ नाम्ना विकटसंकटौ"
Kathasaritsagara,"sokss_10,4.169","ekadāvagrahakṣīṇajale sarasi tatra tau /
haṃsavanyatsaro gantukāmau kūrmo jagāda saḥ","एकदावग्रहक्षीणजले सरसि तत्र तौ /
हंसवन्यत्सरो गन्तुकामौ कूर्मो जगाद सः"
Kathasaritsagara,"sokss_10,4.170","yuvāṃ yatrodyatau gantuṃ nayataṃ tatra māmapi /
tac chrutvā tāvubhau haṃsau kūrmaṃ taṃ mittramūcatuḥ","युवां यत्रोद्यतौ गन्तुं नयतं तत्र मामपि /
तच् छ्रुत्वा तावुभौ हंसौ कूर्मं तं मित्त्रमूचतुः"
Kathasaritsagara,"sokss_10,4.171","saro dūrāddavīyastadyatrāvāṃ gantumudyatau /
tatrāgantuṃ tavecchā cetkāryamasmadvacastvayā","सरो दूराद्दवीयस्तद्यत्रावां गन्तुमुद्यतौ /
तत्रागन्तुं तवेच्छा चेत्कार्यमस्मद्वचस्त्वया"
Kathasaritsagara,"sokss_10,4.172","asmaddhṛtāṃ gṛhītvaiva dantair yaṣṭiṃ divi vrajan /
nirālāpo 'vatiṣṭhethā bhraṣṭo vyāpatsyase 'nyathā","अस्मद्धृतां गृहीत्वैव दन्तैर् यष्टिं दिवि व्रजन् /
निरालापो ऽवतिष्ठेथा भ्रष्टो व्यापत्स्यसे ऽन्यथा"
Kathasaritsagara,"sokss_10,4.173","tatheti tena dantāttayaṣṭinā saha tau nabhaḥ /
kūrmeṇotpetaturhaṃsau prāntayor āttayaṣṭikau","तथेति तेन दन्तात्तयष्टिना सह तौ नभः /
कूर्मेणोत्पेततुर्हंसौ प्रान्तयोर् आत्तयष्टिकौ"
Kathasaritsagara,"sokss_10,4.174","kramāc ca tatsarobhyarṇaṃ prāptau tau kūrmahāriṇau /
dadṛśustadadhovartinagarāśrayiṇo janāḥ","क्रमाच् च तत्सरोभ्यर्णं प्राप्तौ तौ कूर्महारिणौ /
ददृशुस्तदधोवर्तिनगराश्रयिणो जनाः"
Kathasaritsagara,"sokss_10,4.175","kimetannīyate citraṃ haṃsābhyāmiti tair janaiḥ /
kriyamāṇaṃ kalakalaṃ sa kūrmaścapalo 'śṛṇot","किमेतन्नीयते चित्रं हंसाभ्यामिति तैर् जनैः /
क्रियमाणं कलकलं स कूर्मश्चपलो ऽशृणोत्"
Kathasaritsagara,"sokss_10,4.176","kutaḥ kalakalo 'dhastād iti vaktrād vihāya tām /
yaṣṭiṃ sa pṛcchan haṃsau tau bhraṣṭo jaghne janair bhuvi","कुतः कलकलो ऽधस्ताद् इति वक्त्राद् विहाय ताम् /
यष्टिं स पृच्छन् हंसौ तौ भ्रष्टो जघ्ने जनैर् भुवि"
Kathasaritsagara,"sokss_10,4.177","evaṃ buddhicyuto naśyet kūrmo yaṣṭicyuto yathā /
itthaṃ tayoktaṣ ṭiṭṭibhyā ṭiṭṭibhaḥ sa jagāda tām","एवं बुद्धिच्युतो नश्येत् कूर्मो यष्टिच्युतो यथा /
इत्थं तयोक्तष् टिट्टिभ्या टिट्टिभः स जगाद ताम्"
Kathasaritsagara,"sokss_10,4.178","satyam etat priye kiṃ tu tvam apy etāṃ kathāṃ śṛṇu /
nadyantaḥsthe hṛde 'bhūvan kvāpi matsyāḥ purā trayaḥ","सत्यम् एतत् प्रिये किं तु त्वम् अप्य् एतां कथां शृणु /
नद्यन्तःस्थे हृदे ऽभूवन् क्वापि मत्स्याः पुरा त्रयः"
Kathasaritsagara,"sokss_10,4.179","anāgatavidhātaikaḥ pratyutpannamatis tathā /
tṛtīyo yadbhaviṣyaś ca trayas te sahacāriṇaḥ","अनागतविधातैकः प्रत्युत्पन्नमतिस् तथा /
तृतीयो यद्भविष्यश् च त्रयस् ते सहचारिणः"
Kathasaritsagara,"sokss_10,4.180","te dāśānāṃ vaco jātu tena mārgeṇa gacchatām /
aho asmin hrade matsyāḥ santīti kila śuśruvuḥ","ते दाशानां वचो जातु तेन मार्गेण गच्छताम् /
अहो अस्मिन् ह्रदे मत्स्याः सन्तीति किल शुश्रुवुः"
Kathasaritsagara,"sokss_10,4.181","tenāśaṅkya vadhaṃ dāśair nadīsrotaḥ praviśya saḥ /
anāgatavidhātātha buddhimānanyato yayau","तेनाशङ्क्य वधं दाशैर् नदीस्रोतः प्रविश्य सः /
अनागतविधाताथ बुद्धिमानन्यतो ययौ"
Kathasaritsagara,"sokss_10,4.182","pratyutpannamatistvāsītsa tatraivāvikampitaḥ /
ahaṃ pratividhāsyāmi bhayaṃ cedāpatediti","प्रत्युत्पन्नमतिस्त्वासीत्स तत्रैवाविकम्पितः /
अहं प्रतिविधास्यामि भयं चेदापतेदिति"
Kathasaritsagara,"sokss_10,4.183","yanme bhaviṣyatītyāsīdyadbhaviṣyastu tatra saḥ /
athāgatyākṣipañjālaṃ tatra me dhīvarā hrade","यन्मे भविष्यतीत्यासीद्यद्भविष्यस्तु तत्र सः /
अथागत्याक्षिपञ्जालं तत्र मे धीवरा ह्रदे"
Kathasaritsagara,"sokss_10,4.184","jālotkṣiptastu taiḥ sadyaḥ pratyutpannamatiḥ sudhīḥ /
kṛtvā niṣpandamātmānaṃ tiṣṭhati sma mṛto yathā","जालोत्क्षिप्तस्तु तैः सद्यः प्रत्युत्पन्नमतिः सुधीः /
कृत्वा निष्पन्दमात्मानं तिष्ठति स्म मृतो यथा"
Kathasaritsagara,"sokss_10,4.185","svayaṃ mṛto 'yamiti teṣv aghnatsu timighātiṣu /
patitvā sa nadīsrotasyagacchaddrutamanyataḥ","स्वयं मृतो ऽयमिति तेष्व् अघ्नत्सु तिमिघातिषु /
पतित्वा स नदीस्रोतस्यगच्छद्द्रुतमन्यतः"
Kathasaritsagara,"sokss_10,4.186","yadbhaviṣyas tu jālāntarudvartanavivartane /
kurvan gṛhītvā nihato mandabuddhiḥ sa dhīvaraiḥ","यद्भविष्यस् तु जालान्तरुद्वर्तनविवर्तने /
कुर्वन् गृहीत्वा निहतो मन्दबुद्धिः स धीवरैः"
Kathasaritsagara,"sokss_10,4.187","tasmātpratividhāsye 'haṃ na yāsyāmyambudhair bhayāt /
ity uktvā ṭiṭṭibho bhāryāṃ tatraivāsītsvanīḍake","तस्मात्प्रतिविधास्ये ऽहं न यास्याम्यम्बुधैर् भयात् /
इत्य् उक्त्वा टिट्टिभो भार्यां तत्रैवासीत्स्वनीडके"
Kathasaritsagara,"sokss_10,4.188","tatrāśrauṣīdvacas tasya sāhaṃkāraṃ mahodadhiḥ /
divasaiś ca prasūtā sā tadbhāryā tatra ṭiṭṭibhī","तत्राश्रौषीद्वचस् तस्य साहंकारं महोदधिः /
दिवसैश् च प्रसूता सा तद्भार्या तत्र टिट्टिभी"
Kathasaritsagara,"sokss_10,4.189","jahāra sa tato 'ṇḍāni tasyā jaladhirūrmiṇā /
paśyāmi ṭiṭṭibho 'yaṃ me kiṃ kuryāditi kautukān","जहार स ततो ऽण्डानि तस्या जलधिरूर्मिणा /
पश्यामि टिट्टिभो ऽयं मे किं कुर्यादिति कौतुकान्"
Kathasaritsagara,"sokss_10,4.190","prāptaṃ tadetadvyasanaṃ yanmayoktamabhūttava /
ityāha rudatī sā taṃ ṭiṭṭibhī ṭiṭṭibhaṃ patim","प्राप्तं तदेतद्व्यसनं यन्मयोक्तमभूत्तव /
इत्याह रुदती सा तं टिट्टिभी टिट्टिभं पतिम्"
Kathasaritsagara,"sokss_10,4.191","tataḥ sa ṭiṭṭibho dhīrastāṃ svabhāryām abhāṣata /
paśyeha kiṃ karomyasya pāpasya jaladheraham","ततः स टिट्टिभो धीरस्तां स्वभार्याम् अभाषत /
पश्येह किं करोम्यस्य पापस्य जलधेरहम्"
Kathasaritsagara,"sokss_10,4.192","ity uktvā pakṣiṇaḥ sarvān saṃghāṭyoktaparābhavaḥ /
gatvā taiḥ saha cakranda śaraṇaṃ garuḍaṃ prabhum","इत्य् उक्त्वा पक्षिणः सर्वान् संघाट्योक्तपराभवः /
गत्वा तैः सह चक्रन्द शरणं गरुडं प्रभुम्"
Kathasaritsagara,"sokss_10,4.193","abdhināṇḍāpahāreṇa vayaṃ nāthe sati tvayi /
anāthavatparābhūtā ityūcustaṃ ca te khagāḥ","अब्धिनाण्डापहारेण वयं नाथे सति त्वयि /
अनाथवत्पराभूता इत्यूचुस्तं च ते खगाः"
Kathasaritsagara,"sokss_10,4.194","tataḥ kruddhena tārkṣyeṇa vijñapto harirambudhim /
āgneyāstreṇa saṃśoṣya ṭiṭṭibhāṇḍānyadāpayat","ततः क्रुद्धेन तार्क्ष्येण विज्ञप्तो हरिरम्बुधिम् /
आग्नेयास्त्रेण संशोष्य टिट्टिभाण्डान्यदापयत्"
Kathasaritsagara,"sokss_10,4.195","tasmād atyaktadhair yeṇa bhāvyam āpadi dhīmatā /
upasthitam idānīm tu yuddhaṃ piṅgalakena te","तस्माद् अत्यक्तधैर् येण भाव्यम् आपदि धीमता /
उपस्थितम् इदानीम् तु युद्धं पिङ्गलकेन ते"
Kathasaritsagara,"sokss_10,4.196","yadaivotkṣiptalāṅgūlaś caturbhiś caraṇaiḥ samam /
utthāsyati sa te vidyāḥ prajihīrṣuṃ tadaiva tam","यदैवोत्क्षिप्तलाङ्गूलश् चतुर्भिश् चरणैः समम् /
उत्थास्यति स ते विद्याः प्रजिहीर्षुं तदैव तम्"
Kathasaritsagara,"sokss_10,4.197","sajjo nataśirā bhūtvā śṛṅgābhyām udare ca tam /
hatvābhipatitaṃ kuryāḥ kīrṇāntranikaraṃ ripum","सज्जो नतशिरा भूत्वा शृङ्गाभ्याम् उदरे च तम् /
हत्वाभिपतितं कुर्याः कीर्णान्त्रनिकरं रिपुम्"
Kathasaritsagara,"sokss_10,4.198","evam uktvā damanakaḥ saṃjīvakavṛṣaṃ sa tam /
gatvā karaṭakāyobhau siddhabhedau śaśaṃsa tau","एवम् उक्त्वा दमनकः संजीवकवृषं स तम् /
गत्वा करटकायोभौ सिद्धभेदौ शशंस तौ"
Kathasaritsagara,"sokss_10,4.199","tataḥ saṃjīvakaḥ prāyācchanaiḥ piṅgalakāntikam /
jijñāsuriṅgitākāraiścittaṃ tasya mṛgaprabhoḥ","ततः संजीवकः प्रायाच्छनैः पिङ्गलकान्तिकम् /
जिज्ञासुरिङ्गिताकारैश्चित्तं तस्य मृगप्रभोः"
Kathasaritsagara,"sokss_10,4.200","dadarśotkṣiptalāṅgūlaṃ yuyutsuṃ taṃ samāṅghrikam /
siṃhaṃ siṃho 'py apaśyattaṃ śaṅkoddhūtasvamastakam","ददर्शोत्क्षिप्तलाङ्गूलं युयुत्सुं तं समाङ्घ्रिकम् /
सिंहं सिंहो ऽप्य् अपश्यत्तं शङ्कोद्धूतस्वमस्तकम्"
Kathasaritsagara,"sokss_10,4.201","tataḥ prāharadutpatya sa siṃho 'sminvṛṣe nakhaiḥ /
vṛṣo 'pi tasmiñ śṛṅgābhyaṃ prāvartiṣṭāhavas tayoḥ","ततः प्राहरदुत्पत्य स सिंहो ऽस्मिन्वृषे नखैः /
वृषो ऽपि तस्मिञ् शृङ्गाभ्यं प्रावर्तिष्टाहवस् तयोः"
Kathasaritsagara,"sokss_10,4.202","tac ca dṛṣṭvā damanakaṃ sādhuḥ karaṭako 'bravīt /
kiṃ svārthasiddhyai vyasanaṃ prabhorutpāditaṃ tvayā","तच् च दृष्ट्वा दमनकं साधुः करटको ऽब्रवीत् /
किं स्वार्थसिद्ध्यै व्यसनं प्रभोरुत्पादितं त्वया"
Kathasaritsagara,"sokss_10,4.203","saṃpatprajānutāpena maittrī śāṭhyena kāminī /
pāruṣyeṇāhṛtā mittra na cirasthāyinī bhavet","संपत्प्रजानुतापेन मैत्त्री शाठ्येन कामिनी /
पारुष्येणाहृता मित्त्र न चिरस्थायिनी भवेत्"
Kathasaritsagara,"sokss_10,4.204","alaṃ vā yo bahu brūte hitavākyāvamāninaḥ /
sa tasmāllabhate doṣaṃ kapeḥ sūcīmukho yathā","अलं वा यो बहु ब्रूते हितवाक्यावमानिनः /
स तस्माल्लभते दोषं कपेः सूचीमुखो यथा"
Kathasaritsagara,"sokss_10,4.205","pūrvamāsanvane kvāpi vānarā yūthacāriṇaḥ /
te śīte jātu khadyotaṃ dṛṣṭvāgniriti menire","पूर्वमासन्वने क्वापि वानरा यूथचारिणः /
ते शीते जातु खद्योतं दृष्ट्वाग्निरिति मेनिरे"
Kathasaritsagara,"sokss_10,4.206","tasmiṃś ca tṛṇaparṇāni vinyasyāṅgamatāpayan /
ekastu teṣāṃ khadyotamadhamattaṃ mukhānilaiḥ","तस्मिंश् च तृणपर्णानि विन्यस्याङ्गमतापयन् /
एकस्तु तेषां खद्योतमधमत्तं मुखानिलैः"
Kathasaritsagara,"sokss_10,4.207","taddṛṣṭvā tatra taṃ prāha pakṣī sūcimukhābhidhaḥ /
naiṣo 'gnireṣa khadyoto mā kleśamanubhūriti","तद्दृष्ट्वा तत्र तं प्राह पक्षी सूचिमुखाभिधः /
नैषो ऽग्निरेष खद्योतो मा क्लेशमनुभूरिति"
Kathasaritsagara,"sokss_10,4.208","tac chrutvāpy anivṛttaṃ taṃ pakṣī so 'bhyetya vṛkṣataḥ /
nyavārayad yan nirbandhāt kapis tena cukopa saḥ","तच् छ्रुत्वाप्य् अनिवृत्तं तं पक्षी सो ऽभ्येत्य वृक्षतः /
न्यवारयद् यन् निर्बन्धात् कपिस् तेन चुकोप सः"
Kathasaritsagara,"sokss_10,4.209","kṣiptayā śilayā taṃ ca sūcīmukham acūrṇayat /
tasmān na tasya vaktavyaṃ yaḥ kuryān na hitaṃ vacaḥ","क्षिप्तया शिलया तं च सूचीमुखम् अचूर्णयत् /
तस्मान् न तस्य वक्तव्यं यः कुर्यान् न हितं वचः"
Kathasaritsagara,"sokss_10,4.210","ataḥ kiṃ vacmi doṣāya bhedastāvatkṛtastvayā /
duṣṭayā kriyate yac ca buddhyā tan na śubhaṃ bhavet","अतः किं वच्मि दोषाय भेदस्तावत्कृतस्त्वया /
दुष्टया क्रियते यच् च बुद्ध्या तन् न शुभं भवेत्"
Kathasaritsagara,"sokss_10,4.211","tathā cābhavatāṃ pūrvaṃ bhrātarau dvau vaṇiksutau /
dharmabuddhis tathā duṣṭabuddhiḥ kvacana pattane","तथा चाभवतां पूर्वं भ्रातरौ द्वौ वणिक्सुतौ /
धर्मबुद्धिस् तथा दुष्टबुद्धिः क्वचन पत्तने"
Kathasaritsagara,"sokss_10,4.212","tāvarthārthaṃ piturgehādgatvā deśāntaraṃ saha /
kathaṃcitsvarṇadīnārasahasradvayamāpatuḥ","तावर्थार्थं पितुर्गेहाद्गत्वा देशान्तरं सह /
कथंचित्स्वर्णदीनारसहस्रद्वयमापतुः"
Kathasaritsagara,"sokss_10,4.213","tad gṛhītvā svanagaraṃ punar ājagmatuś ca tau /
vṛkṣamūle ca dīnārān bhūtale tān nicakhnatuḥ","तद् गृहीत्वा स्वनगरं पुनर् आजग्मतुश् च तौ /
वृक्षमूले च दीनारान् भूतले तान् निचख्नतुः"
Kathasaritsagara,"sokss_10,4.214","śatamekaṃ gṛhītvā ca dīnārāṇāṃ vibhajya ca /
parasparaṃ samāṃśena tasthatuḥ pitṛveśmani","शतमेकं गृहीत्वा च दीनाराणां विभज्य च /
परस्परं समांशेन तस्थतुः पितृवेश्मनि"
Kathasaritsagara,"sokss_10,4.215","ekadā duṣṭabuddhiḥ sa gatvā tarutalāttataḥ /
eka evāgrahītsvair aṃ dīnārāṃstānasadvyayī","एकदा दुष्टबुद्धिः स गत्वा तरुतलात्ततः /
एक एवाग्रहीत्स्वैर् अं दीनारांस्तानसद्व्ययी"
Kathasaritsagara,"sokss_10,4.216","māsamātre gate taṃ ca dharmabuddhim uvāca saḥ /
ehyārya vibhajāvastāndīnārānasti me vyayaḥ","मासमात्रे गते तं च धर्मबुद्धिम् उवाच सः /
एह्यार्य विभजावस्तान्दीनारानस्ति मे व्ययः"
Kathasaritsagara,"sokss_10,4.217","tac chrutva dharmabuddhistāṃ gatvā bhūmiṃ tatheti saḥ /
cakhāna tenaiva samaṃ dīnārānyatra tānnyadhāt","तच् छ्रुत्व धर्मबुद्धिस्तां गत्वा भूमिं तथेति सः /
चखान तेनैव समं दीनारान्यत्र तान्न्यधात्"
Kathasaritsagara,"sokss_10,4.218","saṃprāptā na yadā te ca dīnārāḥ svātakāttataḥ /
tadā sa duṣṭabuddhistaṃ dharmabuddhiṃ śaṭho 'bravīt","संप्राप्ता न यदा ते च दीनाराः स्वातकात्ततः /
तदा स दुष्टबुद्धिस्तं धर्मबुद्धिं शठो ऽब्रवीत्"
Kathasaritsagara,"sokss_10,4.219","nītāste bhavatā tanme svamardhaṃ dīyatāmiti /
na te nītā mayā nītāstvayetyāha sma taṃ ca saḥ","नीतास्ते भवता तन्मे स्वमर्धं दीयतामिति /
न ते नीता मया नीतास्त्वयेत्याह स्म तं च सः"
Kathasaritsagara,"sokss_10,4.220","evaṃ pravṛtte kalahe so 'śmanātāḍayac chiraḥ /
duṣṭabuddhī rājakulaṃ dharmabuddhiṃ nināya ca","एवं प्रवृत्ते कलहे सो ऽश्मनाताडयच् छिरः /
दुष्टबुद्धी राजकुलं धर्मबुद्धिं निनाय च"
Kathasaritsagara,"sokss_10,4.221","tatroktasvasvapakṣau tāvanāsāditanirṇayaiḥ /
sthāpitāvā dinaccedamubhau rājādhikāribhiḥ","तत्रोक्तस्वस्वपक्षौ तावनासादितनिर्णयैः /
स्थापितावा दिनच्चेदमुभौ राजाधिकारिभिः"
Kathasaritsagara,"sokss_10,4.222","yasya mūle nyadhīyanta dīnārāste vanaspateḥ /
sa sākṣī vakti yannītāste 'munā dharmabuddhinā","यस्य मूले न्यधीयन्त दीनारास्ते वनस्पतेः /
स साक्षी वक्ति यन्नीतास्ते ऽमुना धर्मबुद्धिना"
Kathasaritsagara,"sokss_10,4.223","ity uvācātha tānduṣṭabuddhī rājādhikāriṇaḥ /
prakṣyāmastarhi taṃ prātarityūcuste 'tivismitāḥ","इत्य् उवाचाथ तान्दुष्टबुद्धी राजाधिकारिणः /
प्रक्ष्यामस्तर्हि तं प्रातरित्यूचुस्ते ऽतिविस्मिताः"
Kathasaritsagara,"sokss_10,4.224","tatas tair dharmabuddhiś ca duṣṭabuddhiś ca tāv ubhau /
dattapratibhuvau muktau vibhinnau jagmatur gṛham","ततस् तैर् धर्मबुद्धिश् च दुष्टबुद्धिश् च ताव् उभौ /
दत्तप्रतिभुवौ मुक्तौ विभिन्नौ जग्मतुर् गृहम्"
Kathasaritsagara,"sokss_10,4.225","duṣṭabuddhistu vastūktvā dattvārthaṃ pitaraṃ rahaḥ /
bhava me vṛkṣagarbhāntaḥ sthitvā sākṣītyabhāṣata","दुष्टबुद्धिस्तु वस्तूक्त्वा दत्त्वार्थं पितरं रहः /
भव मे वृक्षगर्भान्तः स्थित्वा साक्षीत्यभाषत"
Kathasaritsagara,"sokss_10,4.226","bāḍhamity uktavantaṃ ca nītvā mahati koṭare /
niveśya taṃ tarau tatra rātrau sa gṛhamāyayau","बाढमित्य् उक्तवन्तं च नीत्वा महति कोटरे /
निवेश्य तं तरौ तत्र रात्रौ स गृहमाययौ"
Kathasaritsagara,"sokss_10,4.227","prātaś ca rājādhikṛtaiḥ saha tau bhrātarau tarum /
gatvā papracchatuḥ kastāndīnārānnītavāniti","प्रातश् च राजाधिकृतैः सह तौ भ्रातरौ तरुम् /
गत्वा पप्रच्छतुः कस्तान्दीनारान्नीतवानिति"
Kathasaritsagara,"sokss_10,4.228","dīnāradharmabuddhistānnītavāniti sa sphuṭam /
tadvṛkṣakoṭarāntaḥsthastato 'bhāṣata tatpitā","दीनारधर्मबुद्धिस्तान्नीतवानिति स स्फुटम् /
तद्वृक्षकोटरान्तःस्थस्ततो ऽभाषत तत्पिता"
Kathasaritsagara,"sokss_10,4.229","tadasaṃbhāvyamākarṇya niścitaṃ duṣṭabuddhinā /
atrāntaḥ sthāpitaḥ ko 'pīty uktvādhikṛtakāś ca te","तदसंभाव्यमाकर्ण्य निश्चितं दुष्टबुद्धिना /
अत्रान्तः स्थापितः को ऽपीत्य् उक्त्वाधिकृतकाश् च ते"
Kathasaritsagara,"sokss_10,4.230","tarugarbhe dudurdhūmaṃ yenādhmātaḥ sa niḥsaran /
nipatyādhogataḥ kṣmāyāṃ duṣṭabuddhipitā mṛtaḥ","तरुगर्भे दुदुर्धूमं येनाध्मातः स निःसरन् /
निपत्याधोगतः क्ष्मायां दुष्टबुद्धिपिता मृतः"
Kathasaritsagara,"sokss_10,4.231","taddṛṣṭvā vastu buddhvā ca rājādhikṛtakaiḥ sa taiḥ /
dāpito duṣṭabuddhistāndīnārāndharmabuddhaye","तद्दृष्ट्वा वस्तु बुद्ध्वा च राजाधिकृतकैः स तैः /
दापितो दुष्टबुद्धिस्तान्दीनारान्धर्मबुद्धये"
Kathasaritsagara,"sokss_10,4.232","nikṛttahastajihvaś ca taiḥ sa nirvāsitas tataḥ /
duṣṭabuddhiryathārthākhyo dharmabuddhiś ca mānitaḥ","निकृत्तहस्तजिह्वश् च तैः स निर्वासितस् ततः /
दुष्टबुद्धिर्यथार्थाख्यो धर्मबुद्धिश् च मानितः"
Kathasaritsagara,"sokss_10,4.233","evamanyāyyayā buddhyā kṛtaṃ karmāśubhāvaham /
tasmāttannyāyyayā kuryādbakenāheḥ kṛtaṃ yathā","एवमन्याय्यया बुद्ध्या कृतं कर्माशुभावहम् /
तस्मात्तन्न्याय्यया कुर्याद्बकेनाहेः कृतं यथा"
Kathasaritsagara,"sokss_10,4.234","pūrvaṃ bakasya kasyāpi jātaṃ jātamabhakṣayat /
bhujago 'patyamāgatya sa saṃtepe tato bakaḥ","पूर्वं बकस्य कस्यापि जातं जातमभक्षयत् /
भुजगो ऽपत्यमागत्य स संतेपे ततो बकः"
Kathasaritsagara,"sokss_10,4.235","jhaṣopadeśāt tenātha bakena nakulālayāt /
āruhyāhibilaṃ yāvan matsyamāṃsaṃ vyakīryata","झषोपदेशात् तेनाथ बकेन नकुलालयात् /
आरुह्याहिबिलं यावन् मत्स्यमांसं व्यकीर्यत"
Kathasaritsagara,"sokss_10,4.236","nirgatya nakulastac ca khādaṃstadanusārataḥ /
dṛṣṭvā bilaṃ praviṣṭastaṃ sāpatyamavadhīdahim","निर्गत्य नकुलस्तच् च खादंस्तदनुसारतः /
दृष्ट्वा बिलं प्रविष्टस्तं सापत्यमवधीदहिम्"
Kathasaritsagara,"sokss_10,4.237","evaṃ bhavatyupāyena kāryamanyac ca me śṛṇu /
āsīt ko'pi tulāśeṣaḥ pitryārthātprāgvaṇiksutaḥ","एवं भवत्युपायेन कार्यमन्यच् च मे शृणु /
आसीत् कोऽपि तुलाशेषः पित्र्यार्थात्प्राग्वणिक्सुतः"
Kathasaritsagara,"sokss_10,4.238","ayaḥpalasahasreṇa ghaṭitāṃ tāṃ tulāṃ ca saḥ /
kasyāpi vaṇijo has te nyasya deśāntaraṃ yayau","अयःपलसहस्रेण घटितां तां तुलां च सः /
कस्यापि वणिजो हस् ते न्यस्य देशान्तरं ययौ"
Kathasaritsagara,"sokss_10,4.239","āgataś ca tato yāvattasmānmṛgayate tulām /
ākhubhir bhakṣitā seti tāvattaṃ so 'bravīdvaṇik","आगतश् च ततो यावत्तस्मान्मृगयते तुलाम् /
आखुभिर् भक्षिता सेति तावत्तं सो ऽब्रवीद्वणिक्"
Kathasaritsagara,"sokss_10,4.240","satyaṃ susvādu tallohaṃ tena jagdhaṃ tadākhubhiḥ /
iti so 'pi tam āha sma vaṇikputro hasan hṛdi","सत्यं सुस्वादु तल्लोहं तेन जग्धं तदाखुभिः /
इति सो ऽपि तम् आह स्म वणिक्पुत्रो हसन् हृदि"
Kathasaritsagara,"sokss_10,4.241","prārthayām āsa ca tato vaṇijo 'smātsa bhojanam /
so 'pi saṃtuṣya tattasmai pradātuṃ pratyapadyata","प्रार्थयाम् आस च ततो वणिजो ऽस्मात्स भोजनम् /
सो ऽपि संतुष्य तत्तस्मै प्रदातुं प्रत्यपद्यत"
Kathasaritsagara,"sokss_10,4.242","tataḥ sa saha kṛtvāsya vaṇijaḥ putramarbhakam /
snātuṃ vaṇiksutaḥ prāyāddattāmalakamātrakam","ततः स सह कृत्वास्य वणिजः पुत्रमर्भकम् /
स्नातुं वणिक्सुतः प्रायाद्दत्तामलकमात्रकम्"
Kathasaritsagara,"sokss_10,4.243","snātvārbhakaṃ taṃ nikṣipya guptaṃ kvāpi suhṛdgṛhe /
eka evāyayau tasya sa dhīmānvaṇijo gṛham","स्नात्वार्भकं तं निक्षिप्य गुप्तं क्वापि सुहृद्गृहे /
एक एवाययौ तस्य स धीमान्वणिजो गृहम्"
Kathasaritsagara,"sokss_10,4.244","arbhakaḥ kva sa ityevaṃ pṛcchantaṃ vaṇijaṃ ca tam /
śyenena so 'rbhako nītaḥ khānnipatyetyuvāca saḥ","अर्भकः क्व स इत्येवं पृच्छन्तं वणिजं च तम् /
श्येनेन सो ऽर्भको नीतः खान्निपत्येत्युवाच सः"
Kathasaritsagara,"sokss_10,4.245","chādito me tvayā putra iti kruddhena tena ca /
nītaḥ sa vaṇijā rājakule 'pyāha sma tat tathā","छादितो मे त्वया पुत्र इति क्रुद्धेन तेन च /
नीतः स वणिजा राजकुले ऽप्याह स्म तत् तथा"
Kathasaritsagara,"sokss_10,4.246","asaṃbhāvyamidaṃ śyeno nayetkathamivārbhakam /
iti sabhyaiś ca tatrokte vaṇikputro jagāda saḥ","असंभाव्यमिदं श्येनो नयेत्कथमिवार्भकम् /
इति सभ्यैश् च तत्रोक्ते वणिक्पुत्रो जगाद सः"
Kathasaritsagara,"sokss_10,4.247","mūṣakair bhakṣyate lauhī deśe yatra mahātulā /
tatra dvipam api śyeno nayet kiṃ punar arbhakam","मूषकैर् भक्ष्यते लौही देशे यत्र महातुला /
तत्र द्विपम् अपि श्येनो नयेत् किं पुनर् अर्भकम्"
Kathasaritsagara,"sokss_10,4.248","tac chrutvā kautukātpṛṣṭavṛttāntais tasya dāpitā /
sabhyaistulā sā tenāpi sa ānīyārpito 'rbhakaḥ","तच् छ्रुत्वा कौतुकात्पृष्टवृत्तान्तैस् तस्य दापिता /
सभ्यैस्तुला सा तेनापि स आनीयार्पितो ऽर्भकः"
Kathasaritsagara,"sokss_10,4.249","ity upāyena ghaṭayantyabhīṣṭaṃ buddhiśālinaḥ /
tvayā tu sāhasenaiva saṃdehe prāpitaḥ prabhuḥ","इत्य् उपायेन घटयन्त्यभीष्टं बुद्धिशालिनः /
त्वया तु साहसेनैव संदेहे प्रापितः प्रभुः"
Kathasaritsagara,"sokss_10,4.250","etatkaraṭakāc chrutvāvādīddamanako hasan /
maivaṃ kimukṣayuddhe 'sti siṃhasya jayasaṃśayaḥ","एतत्करटकाच् छ्रुत्वावादीद्दमनको हसन् /
मैवं किमुक्षयुद्धे ऽस्ति सिंहस्य जयसंशयः"
Kathasaritsagara,"sokss_10,4.251","mattebhadaśanāghātaghanavraṇavibhūṣaṇaḥ /
kva kesarī kva dāntaś ca pratodakṣatavigrahaḥ","मत्तेभदशनाघातघनव्रणविभूषणः /
क्व केसरी क्व दान्तश् च प्रतोदक्षतविग्रहः"
Kathasaritsagara,"sokss_10,4.252","ityādi jalpato yāvajjambukau tau parasparam /
tāvat saṃjīvakavṛṣaṃ yuddhe piṅgalako 'bravīt","इत्यादि जल्पतो यावज्जम्बुकौ तौ परस्परम् /
तावत् संजीवकवृषं युद्धे पिङ्गलको ऽब्रवीत्"
Kathasaritsagara,"sokss_10,4.253","tasmin hate sa kila piṅgalakasya tasya
pārśve samaṃ karaṭakena mṛgādhipasya /
tasthau tato damanako muditaś cirāya
mantritvam apratihataṃ samavāpya bhūyaḥ","तस्मिन् हते स किल पिङ्गलकस्य तस्य
पार्श्वे समं करटकेन मृगाधिपस्य /
तस्थौ ततो दमनको मुदितश् चिराय
मन्त्रित्वम् अप्रतिहतं समवाप्य भूयः"
Kathasaritsagara,"sokss_10,4.254","iti naravāhanadatto nītimato buddhivibhavasaṃpannām /
mantrivarādgomukhataḥ śrutvā citrāṃ kathāṃ jaharṣa bhṛśam","इति नरवाहनदत्तो नीतिमतो बुद्धिविभवसंपन्नाम् /
मन्त्रिवराद्गोमुखतः श्रुत्वा चित्रां कथां जहर्ष भृशम्"
Kathasaritsagara,"sokss_10,5.1","iti mahākaviśrīsomadevabhaṭṭaviracite kathāsaritsāgare śaktiyaśolambake caturthas taraṅgaḥ /

pañcamas taraṅgaḥ /

tataḥ śaktiyaśaḥ sotkaṃ gomukhaḥ sa vinodayan /
naravāhanadattaṃ taṃ mantrī punar abhāṣata","इति महाकविश्रीसोमदेवभट्टविरचिते कथासरित्सागरे शक्तियशोलम्बके चतुर्थस् तरङ्गः /

पञ्चमस् तरङ्गः /

ततः शक्तियशः सोत्कं गोमुखः स विनोदयन् /
नरवाहनदत्तं तं मन्त्री पुनर् अभाषत"
Kathasaritsagara,"sokss_10,5.2","śrutā prājñakathā deva tvayā mugdhakathāṃ śṛṇu /
mugdhabuddhirabhūtkaścidāḍhyaśya vaṇijaḥ sutaḥ","श्रुता प्राज्ञकथा देव त्वया मुग्धकथां शृणु /
मुग्धबुद्धिरभूत्कश्चिदाढ्यश्य वणिजः सुतः"
Kathasaritsagara,"sokss_10,5.3","jagāma sa vaṇijyāyai kaṭāhadvīpamekadā /
bhāṇḍamadhye ca tasyābhūnmahānagurusaṃcayaḥ","जगाम स वणिज्यायै कटाहद्वीपमेकदा /
भाण्डमध्ये च तस्याभून्महानगुरुसंचयः"
Kathasaritsagara,"sokss_10,5.4","vikrītā parabhāṇḍasya na tasyāguru tatra tat /
kaścijjagrāha tadvāsī jano vetti na tatra tat","विक्रीता परभाण्डस्य न तस्यागुरु तत्र तत् /
कश्चिज्जग्राह तद्वासी जनो वेत्ति न तत्र तत्"
Kathasaritsagara,"sokss_10,5.5","kāṣṭhikebhyastato 'ṅgārāndṛṣṭvāpi krīṇato janān /
sa kālāguru dagdhvā tadaṅgārānakarojjaḍaḥ","काष्ठिकेभ्यस्ततो ऽङ्गारान्दृष्ट्वापि क्रीणतो जनान् /
स कालागुरु दग्ध्वा तदङ्गारानकरोज्जडः"
Kathasaritsagara,"sokss_10,5.6","vikrīyāṅgāramūlyena tac cāgatya tato gṛham /
tad eva kauśalaṃ śaṃsansa yayau lokahāsyatām","विक्रीयाङ्गारमूल्येन तच् चागत्य ततो गृहम् /
तद् एव कौशलं शंसन्स ययौ लोकहास्यताम्"
Kathasaritsagara,"sokss_10,5.7","kathito 'gurudāhyeṣa śrūyatāṃ tilakārṣikaḥ /
babhūva kaścid grāmīṇo bhūtaprāyaḥ kṛṣīvalaḥ","कथितो ऽगुरुदाह्येष श्रूयतां तिलकार्षिकः /
बभूव कश्चिद् ग्रामीणो भूतप्रायः कृषीवलः"
Kathasaritsagara,"sokss_10,5.8","sa kadācit tilān bhṛṣṭān bhuktvā svādūn avetya tān /
bhṛṣṭān evāvapadbhūrīṃs tādṛśotpattivāñchayā","स कदाचित् तिलान् भृष्टान् भुक्त्वा स्वादून् अवेत्य तान् /
भृष्टान् एवावपद्भूरींस् तादृशोत्पत्तिवाञ्छया"
Kathasaritsagara,"sokss_10,5.9","bhṛṣṭeṣu teṣv ajāteṣu naṣṭārthaṃ taṃ jano 'hasat /
tilakārṣika ukto 'sau jale 'gnikṣepakaṃ śṛṇu","भृष्टेषु तेष्व् अजातेषु नष्टार्थं तं जनो ऽहसत् /
तिलकार्षिक उक्तो ऽसौ जले ऽग्निक्षेपकं शृणु"
Kathasaritsagara,"sokss_10,5.10","mandabuddhirabhūtkaś citpumānniśi sa caikadā /
prabhāte devatāpūjāṃ kariṣyannityacintayat","मन्दबुद्धिरभूत्कश् चित्पुमान्निशि स चैकदा /
प्रभाते देवतापूजां करिष्यन्नित्यचिन्तयत्"
Kathasaritsagara,"sokss_10,5.11","upayuktau mama snānadhūpādyarthaṃ jalānalau /
sthāpayāmi tadekasthau tau śīghraṃ prāpnuyāṃ yathā","उपयुक्तौ मम स्नानधूपाद्यर्थं जलानलौ /
स्थापयामि तदेकस्थौ तौ शीघ्रं प्राप्नुयां यथा"
Kathasaritsagara,"sokss_10,5.12","ityālocyāmbukumbhāntaḥ kṣiptvāgniṃ saṃviveśa saḥ /
prātaś ca vīkṣate yāvadgato 'gnirnaṣṭamambu ca","इत्यालोच्याम्बुकुम्भान्तः क्षिप्त्वाग्निं संविवेश सः /
प्रातश् च वीक्षते यावद्गतो ऽग्निर्नष्टमम्बु च"
Kathasaritsagara,"sokss_10,5.13","aṅgāramaline toye dṛṣṭe tasyābhavanmukham /
tādṛgeva sahāsasya lokasyāsītpunaḥ smitam","अङ्गारमलिने तोये दृष्टे तस्याभवन्मुखम् /
तादृगेव सहासस्य लोकस्यासीत्पुनः स्मितम्"
Kathasaritsagara,"sokss_10,5.14","śrutastvayāgnikumbhākhyo nāsikāropaṇaṃ śṛṇu /
babhūva kaś citpuruṣo mūrkho mūḍhamatiḥ kva cit","श्रुतस्त्वयाग्निकुम्भाख्यो नासिकारोपणं शृणु /
बभूव कश् चित्पुरुषो मूर्खो मूढमतिः क्व चित्"
Kathasaritsagara,"sokss_10,5.15","sa bhāryāṃ cipiṭaghrāṇāṃ guruṃ cottuṅganāsikam /
dṛṣṭvā tasya prasuptasya nāsāṃ chittvāgrahīdguroḥ","स भार्यां चिपिटघ्राणां गुरुं चोत्तुङ्गनासिकम् /
दृष्ट्वा तस्य प्रसुप्तस्य नासां छित्त्वाग्रहीद्गुरोः"
Kathasaritsagara,"sokss_10,5.16","gatvā ca nāsikāṃ chittvā bhāryāyāstāmaropayat /
gurunāsāṃ mukhe tasyā na ca tatrāruroha sā","गत्वा च नासिकां छित्त्वा भार्यायास्तामरोपयत् /
गुरुनासां मुखे तस्या न च तत्रारुरोह सा"
Kathasaritsagara,"sokss_10,5.17","evaṃ bhāryāgurū tena cchinnanāsau kṛtāv ubhau /
adhunā vanavāsī ca paśupālo niśāmyatām","एवं भार्यागुरू तेन च्छिन्ननासौ कृताव् उभौ /
अधुना वनवासी च पशुपालो निशाम्यताम्"
Kathasaritsagara,"sokss_10,5.18","paśupālo mahāmugdhaḥ ko 'pyāsīddhanavānvane /
tasya dhūrtāḥ samāśritya mittratve bahavo 'milan","पशुपालो महामुग्धः को ऽप्यासीद्धनवान्वने /
तस्य धूर्ताः समाश्रित्य मित्त्रत्वे बहवो ऽमिलन्"
Kathasaritsagara,"sokss_10,5.19","te taṃ jagadurāḍhyasya sutā nagaravāsinaḥ /
tvatkṛte yācitāsmābhiḥ sā ca pitrā pratiśrutā","ते तं जगदुराढ्यस्य सुता नगरवासिनः /
त्वत्कृते याचितास्माभिः सा च पित्रा प्रतिश्रुता"
Kathasaritsagara,"sokss_10,5.20","tac chrutvā sa dadau tuṣṭastebhyo 'rthaṃ taṃ ca te punaḥ /
vivāhastava saṃpanna ityūcurdivasair gataiḥ","तच् छ्रुत्वा स ददौ तुष्टस्तेभ्यो ऽर्थं तं च ते पुनः /
विवाहस्तव संपन्न इत्यूचुर्दिवसैर् गतैः"
Kathasaritsagara,"sokss_10,5.21","tataḥ sa sutarāṃ tuṣṭastebhyo bhūri dhanaṃ dadau /
dinaiś ca taṃ vadanti sma putro jātastaveti te","ततः स सुतरां तुष्टस्तेभ्यो भूरि धनं ददौ /
दिनैश् च तं वदन्ति स्म पुत्रो जातस्तवेति ते"
Kathasaritsagara,"sokss_10,5.22","nananda tena sarvaṃ ca mūḍhastebhyaḥ samarpya saḥ /
putraṃ pratyutsuko 'smīti prārodīccāpare 'hani","ननन्द तेन सर्वं च मूढस्तेभ्यः समर्प्य सः /
पुत्रं प्रत्युत्सुको ऽस्मीति प्रारोदीच्चापरे ऽहनि"
Kathasaritsagara,"sokss_10,5.23","rudaṃścādatta lokasya hāsaṃ dhūrtaiḥ sa vañcitaḥ /
paśubhya iva saṃkrāntajaḍimā paśupālakaḥ","रुदंश्चादत्त लोकस्य हासं धूर्तैः स वञ्चितः /
पशुभ्य इव संक्रान्तजडिमा पशुपालकः"
Kathasaritsagara,"sokss_10,5.24","paśupālaḥ śruto deva śṛṇv alaṃkāralambakam /
grāmyaḥ kaścit khanan bhūmiṃ prāpālaṃkaraṇaṃ mahat","पशुपालः श्रुतो देव शृण्व् अलंकारलम्बकम् /
ग्राम्यः कश्चित् खनन् भूमिं प्रापालंकरणं महत्"
Kathasaritsagara,"sokss_10,5.25","rātrau rājakulāccaurair nītvā tatra niveśitam /
yadgṛhītvā sa tatraiva bhāryāṃ tena vyabhūṣayat","रात्रौ राजकुलाच्चौरैर् नीत्वा तत्र निवेशितम् /
यद्गृहीत्वा स तत्रैव भार्यां तेन व्यभूषयत्"
Kathasaritsagara,"sokss_10,5.26","babandha mekhalāṃ mūrdhni hāraṃ ca jaghanasthale /
nūpurau karayostasyāḥ karṇayor api kaṅkaṇau","बबन्ध मेखलां मूर्ध्नि हारं च जघनस्थले /
नूपुरौ करयोस्तस्याः कर्णयोर् अपि कङ्कणौ"
Kathasaritsagara,"sokss_10,5.27","hasadbhiḥ khyāpitaṃ lokair buddhvā rājā jahāra tat /
tasmātsvābharaṇaṃ taṃ tu paśuprāyaṃ mumoca saḥ","हसद्भिः ख्यापितं लोकैर् बुद्ध्वा राजा जहार तत् /
तस्मात्स्वाभरणं तं तु पशुप्रायं मुमोच सः"
Kathasaritsagara,"sokss_10,5.28","ukto 'laṃkaraṇo deva śṛṇu vacmyatha tūlikam /
mūrkhaḥ kaś citpumāṃstūlavikrayāyāpaṇaṃ yayau","उक्तो ऽलंकरणो देव शृणु वच्म्यथ तूलिकम् /
मूर्खः कश् चित्पुमांस्तूलविक्रयायापणं ययौ"
Kathasaritsagara,"sokss_10,5.29","aśuddhamiti tattasya na jagrāhātra kaścana /
tāvaddadarśa tatrāgnau hema niṣṭaptaśodhitam","अशुद्धमिति तत्तस्य न जग्राहात्र कश्चन /
तावद्ददर्श तत्राग्नौ हेम निष्टप्तशोधितम्"
Kathasaritsagara,"sokss_10,5.30","svarṇakāreṇa vikrītaṃ gṛhītaṃ grāhakeṇa ca /
tad dṛṣṭvāpi sa tattūlam icchañ śodhayituṃ jaḍaḥ","स्वर्णकारेण विक्रीतं गृहीतं ग्राहकेण च /
तद् दृष्ट्वापि स तत्तूलम् इच्छञ् शोधयितुं जडः"
Kathasaritsagara,"sokss_10,5.31","agnau cikṣepa dagdhe ca tasmiṃl loko jahāsa tam /
śruto 'yaṃ tūliko devakharjūrīchedakaṃ śṛṇu","अग्नौ चिक्षेप दग्धे च तस्मिंल् लोको जहास तम् /
श्रुतो ऽयं तूलिको देवखर्जूरीछेदकं शृणु"
Kathasaritsagara,"sokss_10,5.32","kecinmūrkhāḥ samāhūya nyayojyantādhikāribhiḥ /
grāmyā rājakulādiṣṭaṃ kharjūrānayanaṃ prati","केचिन्मूर्खाः समाहूय न्ययोज्यन्ताधिकारिभिः /
ग्राम्या राजकुलादिष्टं खर्जूरानयनं प्रति"
Kathasaritsagara,"sokss_10,5.33","te dṛṣṭvaikā sukhagrāhyāṃ kharjūrapatitāṃ svataḥ /
kharjūrīṃ tatra kharjūrīḥ sarvā grāme svake 'cchinan","ते दृष्ट्वैका सुखग्राह्यां खर्जूरपतितां स्वतः /
खर्जूरीं तत्र खर्जूरीः सर्वा ग्रामे स्वके ऽच्छिनन्"
Kathasaritsagara,"sokss_10,5.34","patitāstāś ca kalitāśeṣakharjūrasaṃcayāḥ /
utthāpyāropayāmāsurna caiṣāṃ siddhyati sma tat","पतितास्ताश् च कलिताशेषखर्जूरसंचयाः /
उत्थाप्यारोपयामासुर्न चैषां सिद्ध्यति स्म तत्"
Kathasaritsagara,"sokss_10,5.35","tataś cānītakharjūrā ādṛtāropaṇena te /
kharjūrīchedanaṃ buddhvā rājñā pratyuta daṇḍitāḥ","ततश् चानीतखर्जूरा आदृतारोपणेन ते /
खर्जूरीछेदनं बुद्ध्वा राज्ञा प्रत्युत दण्डिताः"
Kathasaritsagara,"sokss_10,5.36","uktaḥ kharjūrahāso 'yaṃ nidhyālokanamucyate /
nidhānadarśī kenāpi ko 'pyājahre mahībhujā","उक्तः खर्जूरहासो ऽयं निध्यालोकनमुच्यते /
निधानदर्शी केनापि को ऽप्याजह्रे महीभुजा"
Kathasaritsagara,"sokss_10,5.37","mā gātkvāpi palāyyāyamiti rājakumantriṇā /
netre tasyodapāṭyetāṃ nidhānasthānadarśinaḥ","मा गात्क्वापि पलाय्यायमिति राजकुमन्त्रिणा /
नेत्रे तस्योदपाट्येतां निधानस्थानदर्शिनः"
Kathasaritsagara,"sokss_10,5.38","bhūlakṣaṇānyapaśyantaṃ gatāvapyagatau samam /
andhaṃ dṛṣṭvā ca taṃ mantrī sa jaḍo jahase janaiḥ","भूलक्षणान्यपश्यन्तं गतावप्यगतौ समम् /
अन्धं दृष्ट्वा च तं मन्त्री स जडो जहसे जनैः"
Kathasaritsagara,"sokss_10,5.39","nidhānālokanaṃ śrutvā śrūyatāṃ lavaṇāśanam /
babhūva gahvaro grāmavāsī ko'pi jaḍaḥ pumān","निधानालोकनं श्रुत्वा श्रूयतां लवणाशनम् /
बभूव गह्वरो ग्रामवासी कोऽपि जडः पुमान्"
Kathasaritsagara,"sokss_10,5.40","sa mitreṇa gṛhaṃ jātu nīto nagaravāsinā /
bhojito lavaṇasvādūnyannāni vyañjanāni ca","स मित्रेण गृहं जातु नीतो नगरवासिना /
भोजितो लवणस्वादून्यन्नानि व्यञ्जनानि च"
Kathasaritsagara,"sokss_10,5.41","keneyaṃ svādutānnāderityapṛcchatsa gahvaraḥ /
prādhānyāllavaṇeneti tenoce suhṛdā tadā","केनेयं स्वादुतान्नादेरित्यपृच्छत्स गह्वरः /
प्राधान्याल्लवणेनेति तेनोचे सुहृदा तदा"
Kathasaritsagara,"sokss_10,5.42","tadeva tarhi bhoktavyamity uktvā lavaṇasya saḥ /
piṣṭasya muṣṭimādāya prakṣipyābhakṣayanmukhe","तदेव तर्हि भोक्तव्यमित्य् उक्त्वा लवणस्य सः /
पिष्टस्य मुष्टिमादाय प्रक्षिप्याभक्षयन्मुखे"
Kathasaritsagara,"sokss_10,5.43","taccūrṇaṃ tasya durbuddheroṣṭhau śmaśrūṇi cālipat /
hasatastu janasyātra mukhaṃ dhavalatāṃ yayau","तच्चूर्णं तस्य दुर्बुद्धेरोष्ठौ श्मश्रूणि चालिपत् /
हसतस्तु जनस्यात्र मुखं धवलतां ययौ"
Kathasaritsagara,"sokss_10,5.44","lavaṇāśī śruto deva tvayā godohakaṃ śṛṇu /
grāmyaḥ kaścidabhūnmugdho gaurekā tasya cābhavat","लवणाशी श्रुतो देव त्वया गोदोहकं शृणु /
ग्राम्यः कश्चिदभून्मुग्धो गौरेका तस्य चाभवत्"
Kathasaritsagara,"sokss_10,5.45","sā ca tasyāsnvahaṃ dhenuḥ payaḥ palaśataṃ dadau /
kadāciccābhavattasya pratyāsannaḥ kilotsavaḥ","सा च तस्यास्न्वहं धेनुः पयः पलशतं ददौ /
कदाचिच्चाभवत्तस्य प्रत्यासन्नः किलोत्सवः"
Kathasaritsagara,"sokss_10,5.46","ekavāraṃ grahīṣyāmi payo 'syāḥ prājyamutsave /
iti mūrkhaḥ sa naivaitāṃ masamātraṃ dudoha gām","एकवारं ग्रहीष्यामि पयो ऽस्याः प्राज्यमुत्सवे /
इति मूर्खः स नैवैतां मसमात्रं दुदोह गाम्"
Kathasaritsagara,"sokss_10,5.47","prāptotsavaś ca yāvattāṃ dogdhi tāvat payo 'khilam /
tattasyāśchinnamacchinnaṃ lokasya hasitaṃ tvabhūt","प्राप्तोत्सवश् च यावत्तां दोग्धि तावत् पयो ऽखिलम् /
तत्तस्याश्छिन्नमच्छिन्नं लोकस्य हसितं त्वभूत्"
Kathasaritsagara,"sokss_10,5.48","śruto godohako mūrkhaḥ śrūyatāmaparāvimau /
khalatistāmrakumbhābhaśirāḥ kaś citpumānabhūt","श्रुतो गोदोहको मूर्खः श्रूयतामपराविमौ /
खलतिस्ताम्रकुम्भाभशिराः कश् चित्पुमानभूत्"
Kathasaritsagara,"sokss_10,5.49","vṛkṣamūlopaviṣṭaṃ taṃ taruṇaḥ kaścidaikṣata /
āgato 'tra kapitthāni gṛhītvā kṣudhitaḥ pathā","वृक्षमूलोपविष्टं तं तरुणः कश्चिदैक्षत /
आगतो ऽत्र कपित्थानि गृहीत्वा क्षुधितः पथा"
Kathasaritsagara,"sokss_10,5.50","sa kapitthena tattasya krīḍayātāḍayacchiraḥ /
khalatiḥ so 'pi tatsehe na tasyovāca kiṃcana","स कपित्थेन तत्तस्य क्रीडयाताडयच्छिरः /
खलतिः सो ऽपि तत्सेहे न तस्योवाच किंचन"
Kathasaritsagara,"sokss_10,5.51","tato 'nyaiḥ kramaśaḥ sarvaiḥ sa kapitthair atāḍayat /
śiras tasya sa cātiṣṭatūṣṇīṃ rakte sravatyapi","ततो ऽन्यैः क्रमशः सर्वैः स कपित्थैर् अताडयत् /
शिरस् तस्य स चातिष्टतूष्णीं रक्ते स्रवत्यपि"
Kathasaritsagara,"sokss_10,5.52","sa ca niṣphalatāruṇyakṛtakrīḍāvicūrṇitaiḥ /
vinā kapitthaiḥ kṣutklānto yayau mūrkhayuvā tataḥ","स च निष्फलतारुण्यकृतक्रीडाविचूर्णितैः /
विना कपित्थैः क्षुत्क्लान्तो ययौ मूर्खयुवा ततः"
Kathasaritsagara,"sokss_10,5.53","kapitthaiḥ svādubhiḥ kiṃ na sahe ghātāniti bruvan /
sa khalvāṭo galadraktaśirā mūrkho yayau gṛham","कपित्थैः स्वादुभिः किं न सहे घातानिति ब्रुवन् /
स खल्वाटो गलद्रक्तशिरा मूर्खो ययौ गृहम्"
Kathasaritsagara,"sokss_10,5.54","mūrkhasāmrājyabaddhena paṭṭeneva vṛtaṃ śiraḥ /
raktena tasya taddṛṣṭvā hasati sma na tatra kaḥ","मूर्खसाम्राज्यबद्धेन पट्टेनेव वृतं शिरः /
रक्तेन तस्य तद्दृष्ट्वा हसति स्म न तत्र कः"
Kathasaritsagara,"sokss_10,5.55","evaṃ devopahāsyatvaṃ loke gacchantyabuddhayaḥ /
labhante nārthasiddhiṃ ca pūjyante tu subuddhayaḥ","एवं देवोपहास्यत्वं लोके गच्छन्त्यबुद्धयः /
लभन्ते नार्थसिद्धिं च पूज्यन्ते तु सुबुद्धयः"
Kathasaritsagara,"sokss_10,5.56","iti gomukhataḥ śrutvā mugdhahāsakathā imāḥ /
naravāhanadattaḥ samutthāya vyadhitāhnikam","इति गोमुखतः श्रुत्वा मुग्धहासकथा इमाः /
नरवाहनदत्तः समुत्थाय व्यधिताह्निकम्"
Kathasaritsagara,"sokss_10,5.57","niśāgame punastena niyuktaścotsukena saḥ /
gomukhaḥ kathayām āsa prajñāniṣṭhāmimāṃ kathām","निशागमे पुनस्तेन नियुक्तश्चोत्सुकेन सः /
गोमुखः कथयाम् आस प्रज्ञानिष्ठामिमां कथाम्"
Kathasaritsagara,"sokss_10,5.58","abhūt kvāpi vanoddeśe mahāñ śālmalipādapaḥ /
uvāsa laghupātīti kākas tatra kṛtālayaḥ","अभूत् क्वापि वनोद्देशे महाञ् शाल्मलिपादपः /
उवास लघुपातीति काकस् तत्र कृतालयः"
Kathasaritsagara,"sokss_10,5.59","sa kadācitsvanīḍastho dadarśātra taroradhaḥ /
jālahastaṃ salaguḍaṃ raudraṃ puruṣamāgatam","स कदाचित्स्वनीडस्थो ददर्शात्र तरोरधः /
जालहस्तं सलगुडं रौद्रं पुरुषमागतम्"
Kathasaritsagara,"sokss_10,5.60","tataḥ sa vīkṣate yāvatkākastāvadvitatya saḥ /
jālaṃ bhuvi vikīryātra vrīhīṃśchanno 'bhavatpumān","ततः स वीक्षते यावत्काकस्तावद्वितत्य सः /
जालं भुवि विकीर्यात्र व्रीहींश्छन्नो ऽभवत्पुमान्"
Kathasaritsagara,"sokss_10,5.61","tāvac ca citragrīvākhyaḥ pārāvatapatir bhraman /
tatrājagāma nabhasā pārāvataśatair vṛtaḥ","तावच् च चित्रग्रीवाख्यः पारावतपतिर् भ्रमन् /
तत्राजगाम नभसा पारावतशतैर् वृतः"
Kathasaritsagara,"sokss_10,5.62","sa vrīhiprakaraṃ dṛṣṭvā jāle 'trāhāralipsayā /
patitaḥ pāśanikarair baddho 'bhutsaparicchadaḥ","स व्रीहिप्रकरं दृष्ट्वा जाले ऽत्राहारलिप्सया /
पतितः पाशनिकरैर् बद्धो ऽभुत्सपरिच्छदः"
Kathasaritsagara,"sokss_10,5.63","taddṛṣṭvā cānugānsarvāṃścitragrīvo jagāda saḥ /
gṛhītvā cañcubhir jālaṃ khamutpatata vegataḥ","तद्दृष्ट्वा चानुगान्सर्वांश्चित्रग्रीवो जगाद सः /
गृहीत्वा चञ्चुभिर् जालं खमुत्पतत वेगतः"
Kathasaritsagara,"sokss_10,5.64","tatas tatheti te jālamādāyotpatya vegataḥ /
kapotā nabhasā gantuṃ bhītāḥ prārebhir e 'khilāḥ","ततस् तथेति ते जालमादायोत्पत्य वेगतः /
कपोता नभसा गन्तुं भीताः प्रारेभिर् ए ऽखिलाः"
Kathasaritsagara,"sokss_10,5.65","so 'pyutthāyordhvadṛgvigno lubdhakaḥ saṃnyavartata /
nirbhayo 'tha jagādaitāṃścitragrīvo 'nuyāyinaḥ","सो ऽप्युत्थायोर्ध्वदृग्विग्नो लुब्धकः संन्यवर्तत /
निर्भयो ऽथ जगादैतांश्चित्रग्रीवो ऽनुयायिनः"
Kathasaritsagara,"sokss_10,5.66","manmittrasya hiraṇyasya mūṣakasyāntikaṃ drutam /
vrajāmaḥ sa imān pāśāṃś chittvāsmān mocayiṣyati","मन्मित्त्रस्य हिरण्यस्य मूषकस्यान्तिकं द्रुतम् /
व्रजामः स इमान् पाशांश् छित्त्वास्मान् मोचयिष्यति"
Kathasaritsagara,"sokss_10,5.67","ity uktvā so 'nugaiḥ sākaṃ gatvā tair jālakarṣibhiḥ /
mūṣakasya biladvāraṃ prāpyākāśādavātarat","इत्य् उक्त्वा सो ऽनुगैः साकं गत्वा तैर् जालकर्षिभिः /
मूषकस्य बिलद्वारं प्राप्याकाशादवातरत्"
Kathasaritsagara,"sokss_10,5.68","bho bho hiraṇya niryāhi citragrīvo 'hamāgataḥ /
ityājuhāva taṃ tatra mūṣakaṃ sa kapotarāṭ","भो भो हिरण्य निर्याहि चित्रग्रीवो ऽहमागतः /
इत्याजुहाव तं तत्र मूषकं स कपोतराट्"
Kathasaritsagara,"sokss_10,5.69","sa śrutvā dvāramārgeṇa dṛṣṭvā taṃ cāgataṃ tathā /
suhṛdaṃ niryayāvākhustasmācchatamukhādbilāt","स श्रुत्वा द्वारमार्गेण दृष्ट्वा तं चागतं तथा /
सुहृदं निर्ययावाखुस्तस्माच्छतमुखाद्बिलात्"
Kathasaritsagara,"sokss_10,5.70","upetya pṛṣṭvā vṛttāntaṃ saṃbhramātso 'pi mūṣakaḥ /
pārāvatapateḥ pāśānsānugasyācchinatsuhṛt","उपेत्य पृष्ट्वा वृत्तान्तं संभ्रमात्सो ऽपि मूषकः /
पारावतपतेः पाशान्सानुगस्याच्छिनत्सुहृत्"
Kathasaritsagara,"sokss_10,5.71","chinnapāśastamāmantrya mūṣakaṃ vacanaiḥ priyaiḥ /
citragrīvaḥ khamutpatya yayau so 'nucaraiḥ saha","छिन्नपाशस्तमामन्त्र्य मूषकं वचनैः प्रियैः /
चित्रग्रीवः खमुत्पत्य ययौ सो ऽनुचरैः सह"
Kathasaritsagara,"sokss_10,5.72","anvāgataḥ sa kāko 'tra laghupātī vilokya tat /
bilapraviṣṭaṃ taddvāram āgatyovāca mūṣakam","अन्वागतः स काको ऽत्र लघुपाती विलोक्य तत् /
बिलप्रविष्टं तद्द्वारम् आगत्योवाच मूषकम्"
Kathasaritsagara,"sokss_10,5.73","laghupātīti kāko 'haṃ dṛṣṭvā tvāṃ mittravatsalam /
mittratvāya vṛṇomīdṛgvipaduddharaṇakṣamam","लघुपातीति काको ऽहं दृष्ट्वा त्वां मित्त्रवत्सलम् /
मित्त्रत्वाय वृणोमीदृग्विपदुद्धरणक्षमम्"
Kathasaritsagara,"sokss_10,5.74","tac chrutvābhyantarād dṛṣṭvā mūṣakas taṃ sa vāyasam /
jagāda gaccha kā maittrī bhakṣyabhakṣakayor iti","तच् छ्रुत्वाभ्यन्तराद् दृष्ट्वा मूषकस् तं स वायसम् /
जगाद गच्छ का मैत्त्री भक्ष्यभक्षकयोर् इति"
Kathasaritsagara,"sokss_10,5.75","tataḥ sa vāyaso 'vādīc chāntaṃ bhukte mama tvayi /
tṛptiḥ kṣaṇaṃ syān mittre tu śaśvaj jīvitarakṣaṇam","ततः स वायसो ऽवादीच् छान्तं भुक्ते मम त्वयि /
तृप्तिः क्षणं स्यान् मित्त्रे तु शश्वज् जीवितरक्षणम्"
Kathasaritsagara,"sokss_10,5.76","ityādy uktvā saśapathaṃ kṛtvāśvāsaṃ ca tena saḥ /
nirgatenākarot sakhyam ākhunā saha vāyasaḥ","इत्याद्य् उक्त्वा सशपथं कृत्वाश्वासं च तेन सः /
निर्गतेनाकरोत् सख्यम् आखुना सह वायसः"
Kathasaritsagara,"sokss_10,5.77","sa māṃsapeśīr ānaiṣīd ākhuḥ śālikaṇān api /
ekatra saha bhuñjānau tasthatus tāv ubhau sukham","स मांसपेशीर् आनैषीद् आखुः शालिकणान् अपि /
एकत्र सह भुञ्जानौ तस्थतुस् ताव् उभौ सुखम्"
Kathasaritsagara,"sokss_10,5.78","ekadā ca sa kākas taṃ mittraṃ mūṣakam abravīt /
ito 'vidūre mittrāsti vanamadhyagatā nadī","एकदा च स काकस् तं मित्त्रं मूषकम् अब्रवीत् /
इतो ऽविदूरे मित्त्रास्ति वनमध्यगता नदी"
Kathasaritsagara,"sokss_10,5.79","tasyāṃ mantharako nāma kūrmaścāsti suhṛnmama /
tadarthaṃ yāmi tatsthānaṃ suprāpāmiṣabhojanam","तस्यां मन्थरको नाम कूर्मश्चास्ति सुहृन्मम /
तदर्थं यामि तत्स्थानं सुप्रापामिषभोजनम्"
Kathasaritsagara,"sokss_10,5.80","kṛcchrātprāpya ihāhāro nityaṃ vyādhabhayaṃ ca me /
ity uktavantaṃ taṃ kākaṃ mūṣako 'pi jagāda saḥ","कृच्छ्रात्प्राप्य इहाहारो नित्यं व्याधभयं च मे /
इत्य् उक्तवन्तं तं काकं मूषको ऽपि जगाद सः"
Kathasaritsagara,"sokss_10,5.81","sahaiva tarhi vatsyāmo naya tatraiva māmapi /
mamāpyastīha nirvedo vakṣye tatraiva taṃ ca te","सहैव तर्हि वत्स्यामो नय तत्रैव मामपि /
ममाप्यस्तीह निर्वेदो वक्ष्ये तत्रैव तं च ते"
Kathasaritsagara,"sokss_10,5.82","iti vādinam ādāya cañcvā taṃ sa hiraṇyakam /
nabhasā laghupātī tad yayau vananadītaṭam","इति वादिनम् आदाय चञ्च्वा तं स हिरण्यकम् /
नभसा लघुपाती तद् ययौ वननदीतटम्"
Kathasaritsagara,"sokss_10,5.83","militvā saha kūrmeṇa tatra mantharakeṇa saḥ /
kṛtāthithyena mittreṇa sa tasthau mūṣakānvitaḥ","मिलित्वा सह कूर्मेण तत्र मन्थरकेण सः /
कृताथिथ्येन मित्त्रेण स तस्थौ मूषकान्वितः"
Kathasaritsagara,"sokss_10,5.84","kathāntare ca kūrmāya tasmai svāgamakāraṇasm /
hiraṇyasakhyavṛttāntayuktaṃ kākaḥ śaśaṃsa saḥ","कथान्तरे च कूर्माय तस्मै स्वागमकारणस्म् /
हिरण्यसख्यवृत्तान्तयुक्तं काकः शशंस सः"
Kathasaritsagara,"sokss_10,5.85","tataḥ sa kūrmas taṃ kṛtvā mittraṃ vāyasasaṃstutam /
deśanirvāsanirvedahetuṃ papraccha mūṣakam","ततः स कूर्मस् तं कृत्वा मित्त्रं वायससंस्तुतम् /
देशनिर्वासनिर्वेदहेतुं पप्रच्छ मूषकम्"
Kathasaritsagara,"sokss_10,5.86","tato hiraṇyaḥ sa tayor ubhayoḥ kākakūrmayoḥ /
śṛṇvatornijavṛttāntakathāmetāmavarṇayast","ततो हिरण्यः स तयोर् उभयोः काककूर्मयोः /
शृण्वतोर्निजवृत्तान्तकथामेतामवर्णयस्त्"
Kathasaritsagara,"sokss_10,5.87","ahaṃ mahābile tatra nagarāsannavartini /
vasanrājakulāddhāramānīyāsthāpayaṃ niśi","अहं महाबिले तत्र नगरासन्नवर्तिनि /
वसन्राजकुलाद्धारमानीयास्थापयं निशि"
Kathasaritsagara,"sokss_10,5.88","dṛśyamānena hāreṇa tena jātaujasaṃ ca mām /
samarthamannāharaṇe mūṣakāḥ paryavārayan","दृश्यमानेन हारेण तेन जातौजसं च माम् /
समर्थमन्नाहरणे मूषकाः पर्यवारयन्"
Kathasaritsagara,"sokss_10,5.89","atrāntare ca tatrāsītkaścidasmadbilāntike /
parivrāṇmaṭhikāṃ kṛtvā nānābhikṣānnavṛttikaḥ","अत्रान्तरे च तत्रासीत्कश्चिदस्मद्बिलान्तिके /
परिव्राण्मठिकां कृत्वा नानाभिक्षान्नवृत्तिकः"
Kathasaritsagara,"sokss_10,5.90","sa bhuktaśeṣaṃ bhikṣānnaṃ naktaṃ sthāpayati sma tat /
bhikyabhāṇḍasthamullambya śaṅkau prātarjighatsayā","स भुक्तशेषं भिक्षान्नं नक्तं स्थापयति स्म तत् /
भिक्यभाण्डस्थमुल्लम्ब्य शङ्कौ प्रातर्जिघत्सया"
Kathasaritsagara,"sokss_10,5.91","suptasyātra ca tasyāham bilenāntaḥ praviśya tat /
dattordhvajhampo niḥśeṣamanaiṣaṃ pratiyāmini","सुप्तस्यात्र च तस्याहम् बिलेनान्तः प्रविश्य तत् /
दत्तोर्ध्वझम्पो निःशेषमनैषं प्रतियामिनि"
Kathasaritsagara,"sokss_10,5.92","kadācittatra tasyāgātsuhṛtpravrājako 'paraḥ /
bhuktottaraṃ samaṃ tena kathāṃ rātrau sa cākarot","कदाचित्तत्र तस्यागात्सुहृत्प्रव्राजको ऽपरः /
भुक्तोत्तरं समं तेन कथां रात्रौ स चाकरोत्"
Kathasaritsagara,"sokss_10,5.93","tāvannetuṃ pravṛtte 'nnaṃ mayi jarjarakeṇa saḥ /
pravrāḍavādayaddattakarṇastadbhāṇḍakaṃ muhuḥ","तावन्नेतुं प्रवृत्ते ऽन्नं मयि जर्जरकेण सः /
प्रव्राडवादयद्दत्तकर्णस्तद्भाण्डकं मुहुः"
Kathasaritsagara,"sokss_10,5.94","kathamācchidya kimidaṃ karoṣīti sa tena ca /
āgantunā parivrājā pṛṣṭaḥ pravrāṭ tam abravīt","कथमाच्छिद्य किमिदं करोषीति स तेन च /
आगन्तुना परिव्राजा पृष्टः प्रव्राट् तम् अब्रवीत्"
Kathasaritsagara,"sokss_10,5.95","iha me mūṣakaḥ śatrurutpanno 'tha sadaiva yaḥ /
api dūrasthamutplutya nayatyannamito mama","इह मे मूषकः शत्रुरुत्पन्नो ऽथ सदैव यः /
अपि दूरस्थमुत्प्लुत्य नयत्यन्नमितो मम"
Kathasaritsagara,"sokss_10,5.96","taṃ trāsayāmi calayañjarjareṇānnabhājanam /
ity uktavantaṃ pravrājaṃ parivrāṭ so 'paro 'bravīt","तं त्रासयामि चलयञ्जर्जरेणान्नभाजनम् /
इत्य् उक्तवन्तं प्रव्राजं परिव्राट् सो ऽपरो ऽब्रवीत्"
Kathasaritsagara,"sokss_10,5.97","lobho nāmaiṣa jantūnāṃ doṣāyātra kathāṃ śṛṇu /
tīrthāny ahaṃ bhraman prāpam ekaṃ nagaram ekadā","लोभो नामैष जन्तूनां दोषायात्र कथां शृणु /
तीर्थान्य् अहं भ्रमन् प्रापम् एकं नगरम् एकदा"
Kathasaritsagara,"sokss_10,5.98","tatra caikasya viprasya nivāsāyāviśaṃ gṛham /
sthite mayi sa vipraś ca vadati sma svagehinīm","तत्र चैकस्य विप्रस्य निवासायाविशं गृहम् /
स्थिते मयि स विप्रश् च वदति स्म स्वगेहिनीम्"
Kathasaritsagara,"sokss_10,5.99","kṛsaraṃ brāhmaṇakṛte parvaṇy adya pacer iti /
kutas te nirdhanasyaitad ity avocac ca sāpi tam","कृसरं ब्राह्मणकृते पर्वण्य् अद्य पचेर् इति /
कुतस् ते निर्धनस्यैतद् इत्य् अवोचच् च सापि तम्"
Kathasaritsagara,"sokss_10,5.100","tataḥ sa vipro 'vādīttāṃ priye kārye 'pi saṃcaye /
nātisaṃcayadhīḥ kāryā śṛṇu cātra kathāmimām","ततः स विप्रो ऽवादीत्तां प्रिये कार्ये ऽपि संचये /
नातिसंचयधीः कार्या शृणु चात्र कथामिमाम्"
Kathasaritsagara,"sokss_10,5.101","vane kvāpi kṛtākheṭo vyādho yantritasāyakaḥ /
prādāya māṃsaṃ dhanuṣi prādhāvatsūkaraṃ prati","वने क्वापि कृताखेटो व्याधो यन्त्रितसायकः /
प्रादाय मांसं धनुषि प्राधावत्सूकरं प्रति"
Kathasaritsagara,"sokss_10,5.102","tenaiva kāṇḍabiddhena nihataḥ potravikṣataḥ /
sa vyapadyata taccātra dūrādaikṣata jambukaḥ","तेनैव काण्डबिद्धेन निहतः पोत्रविक्षतः /
स व्यपद्यत तच्चात्र दूरादैक्षत जम्बुकः"
Kathasaritsagara,"sokss_10,5.103","sa cāgatya kṣudhārto 'pi cikīrṣuḥ saṃcayāya tat /
kroḍavyādhāmiṣātkiṃcinna cakhādātibhūyasaḥ","स चागत्य क्षुधार्तो ऽपि चिकीर्षुः संचयाय तत् /
क्रोडव्याधामिषात्किंचिन्न चखादातिभूयसः"
Kathasaritsagara,"sokss_10,5.104","bhoktuṃ pravavṛte tattu gatvā dhanuṣi yatsthitam /
tatkṣaṇaṃ coccaladyantraśaraviddho mamāra saḥ","भोक्तुं प्रववृते तत्तु गत्वा धनुषि यत्स्थितम् /
तत्क्षणं चोच्चलद्यन्त्रशरविद्धो ममार सः"
Kathasaritsagara,"sokss_10,5.105","tan nātisaṃcayaḥ kārya iti tena dvijena sā /
bhāryoktā pratipadyaitat tilān prākṣipadātape","तन् नातिसंचयः कार्य इति तेन द्विजेन सा /
भार्योक्ता प्रतिपद्यैतत् तिलान् प्राक्षिपदातपे"
Kathasaritsagara,"sokss_10,5.106","praviṣṭāyāṃ gṛhaṃ tasyāṃ prāśya śvā tān adūṣayat /
tato na kṛṣarān etān kaścin mūlyādināgrahīt","प्रविष्टायां गृहं तस्यां प्राश्य श्वा तान् अदूषयत् /
ततो न कृषरान् एतान् कश्चिन् मूल्यादिनाग्रहीत्"
Kathasaritsagara,"sokss_10,5.107","tadevaṃ nopabhogāya lobhaḥ kleśāya kevalam /
ity uktvā punarāha sma pravrāḍāgantuko 'tha saḥ","तदेवं नोपभोगाय लोभः क्लेशाय केवलम् /
इत्य् उक्त्वा पुनराह स्म प्रव्राडागन्तुको ऽथ सः"
Kathasaritsagara,"sokss_10,5.108","khanitramasti cettanme dīyatāṃ yāvadadya vaḥ /
yuktyā nivārayāmyetaṃ mūṣakottham upadravam","खनित्रमस्ति चेत्तन्मे दीयतां यावदद्य वः /
युक्त्या निवारयाम्येतं मूषकोत्थम् उपद्रवम्"
Kathasaritsagara,"sokss_10,5.109","tac chrutvā tannivāsī sa pravrāṭ tasmai khanitrakam /
dadāvahaṃ ca cchannasthastaddṛṣṭvā prāviśaṃ bilam","तच् छ्रुत्वा तन्निवासी स प्रव्राट् तस्मै खनित्रकम् /
ददावहं च च्छन्नस्थस्तद्दृष्ट्वा प्राविशं बिलम्"
Kathasaritsagara,"sokss_10,5.110","tatastena khanitreṇa pravrāḍāgantuko 'tha saḥ /
matsaṃcārabilaṃ vīkṣya prārebhye khanituṃ śaṭhaḥ","ततस्तेन खनित्रेण प्रव्राडागन्तुको ऽथ सः /
मत्संचारबिलं वीक्ष्य प्रारेभ्ये खनितुं शठः"
Kathasaritsagara,"sokss_10,5.111","kramāc ca tāvadakhanatpalāyanapare mayi /
yāvattaṃ prāpa tatrasthaṃ hāraṃ me cānyasaṃcayam","क्रमाच् च तावदखनत्पलायनपरे मयि /
यावत्तं प्राप तत्रस्थं हारं मे चान्यसंचयम्"
Kathasaritsagara,"sokss_10,5.112","tejasānena tasyābhūdākhostattādṛśaṃ balam /
ityāha sthāninaṃ taṃ ca pravrājaṃ mayi śṛṇvati","तेजसानेन तस्याभूदाखोस्तत्तादृशं बलम् /
इत्याह स्थानिनं तं च प्रव्राजं मयि शृण्वति"
Kathasaritsagara,"sokss_10,5.113","nītvā ca tanme sarvasvaṃ hāraṃ mūrdhni nidhāya ca /
āgantusthāyinau hṛṣṭau pravrājau svapataḥ sma tau","नीत्वा च तन्मे सर्वस्वं हारं मूर्ध्नि निधाय च /
आगन्तुस्थायिनौ हृष्टौ प्रव्राजौ स्वपतः स्म तौ"
Kathasaritsagara,"sokss_10,5.114","prasuptayostayostaṃ ca hartuṃ māṃ punarāgatam /
prabudhyātāḍayadyaṣṭyā pravrāṭ sthāyī sa mūrdhani","प्रसुप्तयोस्तयोस्तं च हर्तुं मां पुनरागतम् /
प्रबुध्याताडयद्यष्ट्या प्रव्राट् स्थायी स मूर्धनि"
Kathasaritsagara,"sokss_10,5.115","tenāhaṃ vraṇito daivān na mṛto bilam āviśam /
bhūyaś ca śaktir nābhūn me tadannāharaṇaplave","तेनाहं व्रणितो दैवान् न मृतो बिलम् आविशम् /
भूयश् च शक्तिर् नाभून् मे तदन्नाहरणप्लवे"
Kathasaritsagara,"sokss_10,5.116","artho hi yauvanaṃ puṃsāṃ tadabhāvaś ca vārdhakam /
tenāsyojo balaṃ rūpamutsāhaścāpi hīyate","अर्थो हि यौवनं पुंसां तदभावश् च वार्धकम् /
तेनास्योजो बलं रूपमुत्साहश्चापि हीयते"
Kathasaritsagara,"sokss_10,5.117","athātmamātrabharaṇe yatnavantamavekṣya mām /
parityajya gataḥ sarvaḥ sa mūṣakaparicchadaḥ","अथात्ममात्रभरणे यत्नवन्तमवेक्ष्य माम् /
परित्यज्य गतः सर्वः स मूषकपरिच्छदः"
Kathasaritsagara,"sokss_10,5.118","avṛttike prabhuṃ bhṛtyā apuṣpaṃ bhramarāstarum /
ajalaṃ ca saro haṃsā muñcanty api ciroṣitam","अवृत्तिके प्रभुं भृत्या अपुष्पं भ्रमरास्तरुम् /
अजलं च सरो हंसा मुञ्चन्त्य् अपि चिरोषितम्"
Kathasaritsagara,"sokss_10,5.119","itthaṃ tatra cirodvignaḥ suhṛdaṃ laghupātinam /
prāpyaitaṃ kacchapaśreṣṭha tvatpārśvamahamāgataḥ","इत्थं तत्र चिरोद्विग्नः सुहृदं लघुपातिनम् /
प्राप्यैतं कच्छपश्रेष्ठ त्वत्पार्श्वमहमागतः"
Kathasaritsagara,"sokss_10,5.120","evaṃ hiraṇyakenokte kūrmo mantharako 'bhyadhāt /
svam eva sthānametatte tanmā mitrādhṛtiṃ kṛthāḥ","एवं हिरण्यकेनोक्ते कूर्मो मन्थरको ऽभ्यधात् /
स्वम् एव स्थानमेतत्ते तन्मा मित्राधृतिं कृथाः"
Kathasaritsagara,"sokss_10,5.121","gunino na videśo 'sti na saṃtuṣṭasya cāsukham /
dhīrasya ca vipannāsti nāsādhyaṃ vyavasāyinaḥ","गुनिनो न विदेशो ऽस्ति न संतुष्टस्य चासुखम् /
धीरस्य च विपन्नास्ति नासाध्यं व्यवसायिनः"
Kathasaritsagara,"sokss_10,5.122","iti tasminvadatyeva kūrme citrāṅgasaṃjñakaḥ /
dūrato vyādhavitrasto mṛgastadvanamāyayau","इति तस्मिन्वदत्येव कूर्मे चित्राङ्गसंज्ञकः /
दूरतो व्याधवित्रस्तो मृगस्तद्वनमाययौ"
Kathasaritsagara,"sokss_10,5.123","taṃ dṛṣṭvā tasya dṛṣṭvā ca paścādvyādhamanāgatam /
āśvāsitena tenāpi sakhyaṃ kūrmādayo vyadhuḥ","तं दृष्ट्वा तस्य दृष्ट्वा च पश्चाद्व्याधमनागतम् /
आश्वासितेन तेनापि सख्यं कूर्मादयो व्यधुः"
Kathasaritsagara,"sokss_10,5.124","nyavasaṃste tatas tatra kākakūrmamṛgākhavaḥ /
parasparopacāreṇa sukhitāḥ suhṛdaḥ samam","न्यवसंस्ते ततस् तत्र काककूर्ममृगाखवः /
परस्परोपचारेण सुखिताः सुहृदः समम्"
Kathasaritsagara,"sokss_10,5.125","ekadā kvāpi citrāṅgaṃ cirāyātaṃ tamīkṣitum /
āruhya tarumaikṣiṣṭa laghupātī sa tadvanam","एकदा क्वापि चित्राङ्गं चिरायातं तमीक्षितुम् /
आरुह्य तरुमैक्षिष्ट लघुपाती स तद्वनम्"
Kathasaritsagara,"sokss_10,5.126","dadarśa ca nadītīre kīlapāśena saṃyatam /
citrāṅgamavaruhyaitadavadaccākhukūrmayoḥ","ददर्श च नदीतीरे कीलपाशेन संयतम् /
चित्राङ्गमवरुह्यैतदवदच्चाखुकूर्मयोः"
Kathasaritsagara,"sokss_10,5.127","tataḥ saṃmantrya cañcvā taṃ gṛhītvākhuṃ hiraṇyakam /
citrāṅgasyāntikaṃ tasya laghupātī nināya saḥ","ततः संमन्त्र्य चञ्च्वा तं गृहीत्वाखुं हिरण्यकम् /
चित्राङ्गस्यान्तिकं तस्य लघुपाती निनाय सः"
Kathasaritsagara,"sokss_10,5.128","hiraṇyakaś ca taṃ bandhavidhuraṃ muṣako mṛgam /
kṣaṇādamuñcadāśvāsya daśanacchinnapāśakam","हिरण्यकश् च तं बन्धविधुरं मुषको मृगम् /
क्षणादमुञ्चदाश्वास्य दशनच्छिन्नपाशकम्"
Kathasaritsagara,"sokss_10,5.129","tāvanmantharako 'bhyetya nadīmadhyena kacchapaḥ /
āruroha taṭaṃ teṣāṃ nikaṭaṃ sa suhṛtpriyaḥ","तावन्मन्थरको ऽभ्येत्य नदीमध्येन कच्छपः /
आरुरोह तटं तेषां निकटं स सुहृत्प्रियः"
Kathasaritsagara,"sokss_10,5.130","tatkṣaṇaṃ sa kuto 'pyetya lubdhakaḥ pāśadāyakaḥ /
vidruteṣu mṛgādyeṣu labdhvā taṃ kūrmamagrahīt","तत्क्षणं स कुतो ऽप्येत्य लुब्धकः पाशदायकः /
विद्रुतेषु मृगाद्येषु लब्ध्वा तं कूर्ममग्रहीत्"
Kathasaritsagara,"sokss_10,5.131","kṣiptvā ca jālakāntas taṃ yāvan naṣṭamṛgākulaḥ /
sa yāti tāvad duṣṭvaitad dīrghadṛśvākhuvākyataḥ","क्षिप्त्वा च जालकान्तस् तं यावन् नष्टमृगाकुलः /
स याति तावद् दुष्ट्वैतद् दीर्घदृश्वाखुवाक्यतः"
Kathasaritsagara,"sokss_10,5.132","mṛgo gatvā tato dūre patitvāsīnmṛto yathā /
kākastu mūrdhni tasyāsīccakṣuṣī pāṭayanniva","मृगो गत्वा ततो दूरे पतित्वासीन्मृतो यथा /
काकस्तु मूर्ध्नि तस्यासीच्चक्षुषी पाटयन्निव"
Kathasaritsagara,"sokss_10,5.133","taddṛṣṭvā sa gṛhītaṃ taṃ vyādho matvā mṛgaṃ mṛtam /
gantuṃ pravavṛte nadyāstaṭe kūrmaṃ nidhāya tam","तद्दृष्ट्वा स गृहीतं तं व्याधो मत्वा मृगं मृतम् /
गन्तुं प्रववृते नद्यास्तटे कूर्मं निधाय तम्"
Kathasaritsagara,"sokss_10,5.134","yātaṃ dṛṣṭvā tamabhyetya mūṣakas tasya jālikām /
kūrmasya so 'cchinattena mukto nadyāṃ papāta saḥ","यातं दृष्ट्वा तमभ्येत्य मूषकस् तस्य जालिकाम् /
कूर्मस्य सो ऽच्छिनत्तेन मुक्तो नद्यां पपात सः"
Kathasaritsagara,"sokss_10,5.135","mṛgo 'pi nikaṭībhūtaṃ vyādhaṃ vīkṣya vikacchapam /
utthāya sa palāyyāgātkāko 'pyārūḍhavāṃstarum","मृगो ऽपि निकटीभूतं व्याधं वीक्ष्य विकच्छपम् /
उत्थाय स पलाय्यागात्काको ऽप्यारूढवांस्तरुम्"
Kathasaritsagara,"sokss_10,5.136","etya vyādho 'tra kūrmaṃ taṃ bandhacchedapalāyitam /
aprāpyobhayavibhraṣṭo daivaṃ śocannagādgṛham","एत्य व्याधो ऽत्र कूर्मं तं बन्धच्छेदपलायितम् /
अप्राप्योभयविभ्रष्टो दैवं शोचन्नगाद्गृहम्"
Kathasaritsagara,"sokss_10,5.137","tato milanti smaikatra hṛṣṭāḥ kūrmādayo 'tra te /
mṛgastu prītimānevaṃ kūrmādīṃstānuvāca saḥ","ततो मिलन्ति स्मैकत्र हृष्टाः कूर्मादयो ऽत्र ते /
मृगस्तु प्रीतिमानेवं कूर्मादींस्तानुवाच सः"
Kathasaritsagara,"sokss_10,5.138","puṇyavānasmi yatprāptā bhavantaḥ suhṛdo mayā /
praṇānupekṣya yair evaṃ mṛtyoradyāhamuddhṛtaḥ","पुण्यवानस्मि यत्प्राप्ता भवन्तः सुहृदो मया /
प्रणानुपेक्ष्य यैर् एवं मृत्योरद्याहमुद्धृतः"
Kathasaritsagara,"sokss_10,5.139","evaṃ praśaṃsatā tena mṛgeṇa saha tatra te /
anyonyaprītisukhitāḥ kākakūrmākhavo 'vasan","एवं प्रशंसता तेन मृगेण सह तत्र ते /
अन्योन्यप्रीतिसुखिताः काककूर्माखवो ऽवसन्"
Kathasaritsagara,"sokss_10,5.140","prajñayā sādhayantyevaṃ tiryañco 'pi samīhitam /
prāṇair api na muñcanti te 'pyevaṃ mittramāpadi","प्रज्ञया साधयन्त्येवं तिर्यञ्चो ऽपि समीहितम् /
प्राणैर् अपि न मुञ्चन्ति ते ऽप्येवं मित्त्रमापदि"
Kathasaritsagara,"sokss_10,5.141","evaṃ ca śreyasī mittreṣv āsaktir nāṅganāsu tām /
īrṣyāśrayatvāc chaṃsanti tathā ca śrūyatāṃ kathā","एवं च श्रेयसी मित्त्रेष्व् आसक्तिर् नाङ्गनासु ताम् /
ईर्ष्याश्रयत्वाच् छंसन्ति तथा च श्रूयतां कथा"
Kathasaritsagara,"sokss_10,5.142","nagare kvāpi ko 'py āsīd īrṣyāvān puruṣaḥ prabho /
babhūva tasya bhāryā ca vallabhā rūpaśālinī","नगरे क्वापि को ऽप्य् आसीद् ईर्ष्यावान् पुरुषः प्रभो /
बभूव तस्य भार्या च वल्लभा रूपशालिनी"
Kathasaritsagara,"sokss_10,5.143","aviśvasto na tāṃ jātu mumocaikākinīṃ ca saḥ /
tasyā hi śīlavibhraṃśaṃ citrasthebhyo 'py aśaṅkata","अविश्वस्तो न तां जातु मुमोचैकाकिनीं च सः /
तस्या हि शीलविभ्रंशं चित्रस्थेभ्यो ऽप्य् अशङ्कत"
Kathasaritsagara,"sokss_10,5.144","kenāpyavaśyakāryeṇa kadācitsa pumānatha /
sahaivādāya tāṃ bhāryāṃ pratasthe viṣayāntaram","केनाप्यवश्यकार्येण कदाचित्स पुमानथ /
सहैवादाय तां भार्यां प्रतस्थे विषयान्तरम्"
Kathasaritsagara,"sokss_10,5.145","mārge sabhillāmaṭavīmagre dṛṣṭvā sa tadbhayāst /
sthāpayitvā gṛhe grāmyavṛddhaviprasya tāṃ yayau","मार्गे सभिल्लामटवीमग्रे दृष्ट्वा स तद्भयास्त् /
स्थापयित्वा गृहे ग्राम्यवृद्धविप्रस्य तां ययौ"
Kathasaritsagara,"sokss_10,5.146","tatra sthitā ca sā dṛṣṭā bhillāṃs tenāgatān pathā /
ekena yūnā bhillena saha dhṛṣṭā yayau tataḥ","तत्र स्थिता च सा दृष्टा भिल्लांस् तेनागतान् पथा /
एकेन यूना भिल्लेन सह धृष्टा ययौ ततः"
Kathasaritsagara,"sokss_10,5.147","tena yuktā ca tatpallīṃ yathākāmaṃ cacāra sā /
utkrānterṣyālupatikā bhagnaseturivāpagā","तेन युक्ता च तत्पल्लीं यथाकामं चचार सा /
उत्क्रान्तेर्ष्यालुपतिका भग्नसेतुरिवापगा"
Kathasaritsagara,"sokss_10,5.148","tāvat sa tatpatiḥ kṛtvā kāryamāgatya taṃ dvijam /
grāmyaṃ yayāce tāṃ bhāryāṃ so 'pi vipro jagāda tam","तावत् स तत्पतिः कृत्वा कार्यमागत्य तं द्विजम् /
ग्राम्यं ययाचे तां भार्यां सो ऽपि विप्रो जगाद तम्"
Kathasaritsagara,"sokss_10,5.149","na jāne 'haṃ kva yātā sā jānāmyetāvadeva tu /
bhillā ihāgatā āsaṃstaiḥ sa nītā bhaviṣyati","न जाने ऽहं क्व याता सा जानाम्येतावदेव तु /
भिल्ला इहागता आसंस्तैः स नीता भविष्यति"
Kathasaritsagara,"sokss_10,5.150","sā pallī nikaṭe ceha tattatra vraja satvaram /
tataḥ prāpsyasi tāṃ bhāryāmanyathā mā matiṃ kṛthāḥ","सा पल्ली निकटे चेह तत्तत्र व्रज सत्वरम् /
ततः प्राप्स्यसि तां भार्यामन्यथा मा मतिं कृथाः"
Kathasaritsagara,"sokss_10,5.151","ity uktas tena sa rudan nindan buddhiviparyayam /
jagāma bhillapallīṃ tāṃ bhāryāṃ tatra dadarśa ca","इत्य् उक्तस् तेन स रुदन् निन्दन् बुद्धिविपर्ययम् /
जगाम भिल्लपल्लीं तां भार्यां तत्र ददर्श च"
Kathasaritsagara,"sokss_10,5.152","sāpi dṛṣṭvā tamabhyetya pāpā bhītā tadābravīt /
na me doṣo 'hamānītā bhilleneha balāditi","सापि दृष्ट्वा तमभ्येत्य पापा भीता तदाब्रवीत् /
न मे दोषो ऽहमानीता भिल्लेनेह बलादिति"
Kathasaritsagara,"sokss_10,5.153","āyāhi tatra gacchāvo yāvatkaścinna paśyati /
iti bruvāṇaṃ rāgāndhaṃ tam uvāca patiṃ ca sā","आयाहि तत्र गच्छावो यावत्कश्चिन्न पश्यति /
इति ब्रुवाणं रागान्धं तम् उवाच पतिं च सा"
Kathasaritsagara,"sokss_10,5.154","tasyāgamanaveleyaṃ bhillasyākheṭagāminaḥ /
āgataścānudhāvyaiva hanyāttvāṃ māṃ ca sa dhruvam","तस्यागमनवेलेयं भिल्लस्याखेटगामिनः /
आगतश्चानुधाव्यैव हन्यात्त्वां मां च स ध्रुवम्"
Kathasaritsagara,"sokss_10,5.155","tatpraviśya guhāmetāṃ pracchannastiṣṭha saṃprati /
rātrau ca suptaṃ hatvā taṃ yāsyāvo nirbhayāvitaḥ","तत्प्रविश्य गुहामेतां प्रच्छन्नस्तिष्ठ संप्रति /
रात्रौ च सुप्तं हत्वा तं यास्यावो निर्भयावितः"
Kathasaritsagara,"sokss_10,5.156","evaṃ tayoktaḥ śaṭhayā praviśyāsīdguhāṃ sa tām /
ko 'vakāśo vivekasya hṛdi kāmāndhacetasaḥ","एवं तयोक्तः शठया प्रविश्यासीद्गुहां स ताम् /
को ऽवकाशो विवेकस्य हृदि कामान्धचेतसः"
Kathasaritsagara,"sokss_10,5.157","sātha kustrī gṛhāntaḥsthamānītaṃ vyasanena tam /
bhillāyādarśayattasmā āgatāya dinātyaye","साथ कुस्त्री गृहान्तःस्थमानीतं व्यसनेन तम् /
भिल्लायादर्शयत्तस्मा आगताय दिनात्यये"
Kathasaritsagara,"sokss_10,5.158","sa ca niṣkṛṣya taṃ bhillaḥ krūrakarmā parākramī /
prātardevyupahārārthaṃ babandha sudṛḍhaṃ tarau","स च निष्कृष्य तं भिल्लः क्रूरकर्मा पराक्रमी /
प्रातर्देव्युपहारार्थं बबन्ध सुदृढं तरौ"
Kathasaritsagara,"sokss_10,5.159","bhuktvā ca paśyatas tasya rātrau tadbhāryayā saha /
sa samāsevya surataṃ sukhaṃ suṣvāpa tadyutaḥ","भुक्त्वा च पश्यतस् तस्य रात्रौ तद्भार्यया सह /
स समासेव्य सुरतं सुखं सुष्वाप तद्युतः"
Kathasaritsagara,"sokss_10,5.160","taṃ dṛṣṭvā suptamīrṣyāluḥ sa pumāṃstarusaṃyataḥ /
caṇḍīṃ stutibhir abhyarcya yayau śaraṇamārtitaḥ","तं दृष्ट्वा सुप्तमीर्ष्यालुः स पुमांस्तरुसंयतः /
चण्डीं स्तुतिभिर् अभ्यर्च्य ययौ शरणमार्तितः"
Kathasaritsagara,"sokss_10,5.161","sāvirbhūya varaṃ tasmai taṃ dadau yena tasya saḥ /
tatkhaḍgenaiva bhillasya srastabandho 'cchinacchiraḥ","साविर्भूय वरं तस्मै तं ददौ येन तस्य सः /
तत्खड्गेनैव भिल्लस्य स्रस्तबन्धो ऽच्छिनच्छिरः"
Kathasaritsagara,"sokss_10,5.162","ehīdānīṃ hataḥ pāpo mayāyamiti so 'tha tām /
prabodhya bhāryāṃ vakti sma sāpy uttasthau suduḥkhitā","एहीदानीं हतः पापो मयायमिति सो ऽथ ताम् /
प्रबोध्य भार्यां वक्ति स्म साप्य् उत्तस्थौ सुदुःखिता"
Kathasaritsagara,"sokss_10,5.163","gṛhītvā tasya ca śiro bhillasyālakṣitaṃ niśi /
tataḥ pratasthe kustrī sa patyā tena sahaiva ca","गृहीत्वा तस्य च शिरो भिल्लस्यालक्षितं निशि /
ततः प्रतस्थे कुस्त्री स पत्या तेन सहैव च"
Kathasaritsagara,"sokss_10,5.164","prātaś ca nagaraṃ prāpya darśayantī śiro 'tra tat /
bhartā hato me 'neneti cakrandākramya taṃ patim","प्रातश् च नगरं प्राप्य दर्शयन्ती शिरो ऽत्र तत् /
भर्ता हतो मे ऽनेनेति चक्रन्दाक्रम्य तं पतिम्"
Kathasaritsagara,"sokss_10,5.165","tataḥ sa nītas tadyukto rājāgre purarakṣibhiḥ /
pṛṣṭas tatra yathāvṛttam īrṣyālus tad avarṇayat","ततः स नीतस् तद्युक्तो राजाग्रे पुररक्षिभिः /
पृष्टस् तत्र यथावृत्तम् ईर्ष्यालुस् तद् अवर्णयत्"
Kathasaritsagara,"sokss_10,5.166","rājātha tattvamanviṣya cchedayām āsa kustriyaḥ /
tasyāḥ karṇau ca nāsāṃ ca tatpatiṃ ca mumoca tam","राजाथ तत्त्वमन्विष्य च्छेदयाम् आस कुस्त्रियः /
तस्याः कर्णौ च नासां च तत्पतिं च मुमोच तम्"
Kathasaritsagara,"sokss_10,5.167","sa muktaḥ svagṛhaṃ prāyātkustrīsnehagrahojjhitaḥ /
evaṃ hi kurute deva yoṣidīrṣyāniyantritā","स मुक्तः स्वगृहं प्रायात्कुस्त्रीस्नेहग्रहोज्झितः /
एवं हि कुरुते देव योषिदीर्ष्यानियन्त्रिता"
Kathasaritsagara,"sokss_10,5.168","śikṣayastyatyapuruṣāsaṅgamīrṣyaiva hi striyaḥ /
tadīrṣyāmaprakāśyaiva rakṣyā nārī subuddhinā","शिक्षयस्त्यत्यपुरुषासङ्गमीर्ष्यैव हि स्त्रियः /
तदीर्ष्यामप्रकाश्यैव रक्ष्या नारी सुबुद्धिना"
Kathasaritsagara,"sokss_10,5.169","rahasyaṃ ca na vaktavyaṃ vanitāsu yathā tathā /
puruṣeṇecchatā kṣemamatra ca śrūyatāṃ kathā","रहस्यं च न वक्तव्यं वनितासु यथा तथा /
पुरुषेणेच्छता क्षेममत्र च श्रूयतां कथा"
Kathasaritsagara,"sokss_10,5.170","nāgaḥ kaś citpalāyyāsīstkutracidgaṇikāgṛhe /
mānuṣaṃ rūpamāsthāya vainateyabhayadbhuvi","नागः कश् चित्पलाय्यासीस्त्कुत्रचिद्गणिकागृहे /
मानुषं रूपमास्थाय वैनतेयभयद्भुवि"
Kathasaritsagara,"sokss_10,5.171","gaṇikāpyagrahīdbhāṭiṃ sa hastiśatapañcakam /
svaprabhāvāc ca tattasyai sa nāgaḥ pratyahaṃ dadau","गणिकाप्यग्रहीद्भाटिं स हस्तिशतपञ्चकम् /
स्वप्रभावाच् च तत्तस्यै स नागः प्रत्यहं ददौ"
Kathasaritsagara,"sokss_10,5.172","kuto 'nvahamiyantas te hastino brūhi ko bhavān /
iti nirbandhataḥ sātha taṃ papraccha vilāsinī","कुतो ऽन्वहमियन्तस् ते हस्तिनो ब्रूहि को भवान् /
इति निर्बन्धतः साथ तं पप्रच्छ विलासिनी"
Kathasaritsagara,"sokss_10,5.173","mā vocaḥ kasyacittārkṣyabhayādevamiha sthitaḥ /
nāgo 'hamiti vakti sma so 'pi tāṃ māramohitaḥ","मा वोचः कस्यचित्तार्क्ष्यभयादेवमिह स्थितः /
नागो ऽहमिति वक्ति स्म सो ऽपि तां मारमोहितः"
Kathasaritsagara,"sokss_10,5.174","sā tadrahasi kuṭṭanyai śaśaṃsa gaṇikā tataḥ /
atha tārkṣyo jagaccinvannatrāgātpuruṣākṛtiḥ","सा तद्रहसि कुट्टन्यै शशंस गणिका ततः /
अथ तार्क्ष्यो जगच्चिन्वन्नत्रागात्पुरुषाकृतिः"
Kathasaritsagara,"sokss_10,5.175","upetya kuṭṭanīṃ tāṃ ca jagāda tvatsutāgṛhe /
ahamadya vasāmyārye bhāṭirme gṛhyatāmiti","उपेत्य कुट्टनीं तां च जगाद त्वत्सुतागृहे /
अहमद्य वसाम्यार्ये भाटिर्मे गृह्यतामिति"
Kathasaritsagara,"sokss_10,5.176","iha nāgaḥ sthito nityamibhapañcaśatīṃ dadat /
tatkimekāhabhāṭyeti kuṭṭany api jagāda tam","इह नागः स्थितो नित्यमिभपञ्चशतीं ददत् /
तत्किमेकाहभाट्येति कुट्टन्य् अपि जगाद तम्"
Kathasaritsagara,"sokss_10,5.177","tataḥ sa garuḍo nāgaṃ tatra sthitamavetya tam /
viveśātithirūpeṇa tadvāravanitāgṛham","ततः स गरुडो नागं तत्र स्थितमवेत्य तम् /
विवेशातिथिरूपेण तद्वारवनितागृहम्"
Kathasaritsagara,"sokss_10,5.178","tatra prāsādapṛṣṭhasthaṃ nāgaṃ tamavalokya saḥ /
prakāśyātmānamutplutya jaghāna ca jaghāsa ca","तत्र प्रासादपृष्ठस्थं नागं तमवलोक्य सः /
प्रकाश्यात्मानमुत्प्लुत्य जघान च जघास च"
Kathasaritsagara,"sokss_10,5.179","ato na kathayetprājño rahasyaṃ strīṣvanargalam /
ity uktvā gomukho mugdhakathāṃ punaravarṇayat","अतो न कथयेत्प्राज्ञो रहस्यं स्त्रीष्वनर्गलम् /
इत्य् उक्त्वा गोमुखो मुग्धकथां पुनरवर्णयत्"
Kathasaritsagara,"sokss_10,5.180","tāmrakumbhopamaśirāḥ ko 'yāsītkhalatiḥ pumān /
sa ca mūrkho 'rthavāṃlloke lajjate sma kacair vinā","ताम्रकुम्भोपमशिराः को ऽयासीत्खलतिः पुमान् /
स च मूर्खो ऽर्थवांल्लोके लज्जते स्म कचैर् विना"
Kathasaritsagara,"sokss_10,5.181","atha dhūrtastamāgatya ko 'pyuvācopajīvikaḥ /
eko 'sti vaidyo yo vetti keśotpādanamauṣadham","अथ धूर्तस्तमागत्य को ऽप्युवाचोपजीविकः /
एको ऽस्ति वैद्यो यो वेत्ति केशोत्पादनमौषधम्"
Kathasaritsagara,"sokss_10,5.182","etac chrutvā tamāha sma tamāsnayasi cenmama /
tato 'haṃ tava dāsyāmi dhanaṃ vaidyasya tasya ca","एतच् छ्रुत्वा तमाह स्म तमास्नयसि चेन्मम /
ततो ऽहं तव दास्यामि धनं वैद्यस्य तस्य च"
Kathasaritsagara,"sokss_10,5.183","evam uktavatas tasya dhanaṃ bhuktvācireṇa saḥ /
mugdhasyānītavānekaṃ dhūrto dhūrtacikitsakam","एवम् उक्तवतस् तस्य धनं भुक्त्वाचिरेण सः /
मुग्धस्यानीतवानेकं धूर्तो धूर्तचिकित्सकम्"
Kathasaritsagara,"sokss_10,5.184","upajīvya ciraṃ so 'pi khalvāṭaṃ taṃ bhiṣakchiraḥ /
apāsya veṣṭanaṃ yuktvā mugdhāyāsmāy adarśayat","उपजीव्य चिरं सो ऽपि खल्वाटं तं भिषक्छिरः /
अपास्य वेष्टनं युक्त्वा मुग्धायास्माय् अदर्शयत्"
Kathasaritsagara,"sokss_10,5.185","taddṛṣṭvāpyavimarśaḥ sanvaidyaṃ keśārthamauṣadham /
taṃ yayāce sa jaḍadhīstato vaidyo 'bravītsa tam","तद्दृष्ट्वाप्यविमर्शः सन्वैद्यं केशार्थमौषधम् /
तं ययाचे स जडधीस्ततो वैद्यो ऽब्रवीत्स तम्"
Kathasaritsagara,"sokss_10,5.186","khalvāṭaḥ svayamanyasya janayeyaṃ kathaṃ kacān /
iti te mūrkha nirloma darśitaṃ svaśiro mayā","खल्वाटः स्वयमन्यस्य जनयेयं कथं कचान् /
इति ते मूर्ख निर्लोम दर्शितं स्वशिरो मया"
Kathasaritsagara,"sokss_10,5.187","tathāpi tvaṃ na vetsyeva dhigity uktvā yayau bhiṣak /
evaṃ deva sadā dhūrtāḥ krīḍanti jaḍabuddhibhiḥ","तथापि त्वं न वेत्स्येव धिगित्य् उक्त्वा ययौ भिषक् /
एवं देव सदा धूर्ताः क्रीडन्ति जडबुद्धिभिः"
Kathasaritsagara,"sokss_10,5.188","evaṃ śrutaḥ keśamugdhastailamugdho niśamyatām /
mugdho 'bhūtpuruṣaḥ kaścidbhūtyaḥ śiṣṭasya kasyacit","एवं श्रुतः केशमुग्धस्तैलमुग्धो निशम्यताम् /
मुग्धो ऽभूत्पुरुषः कश्चिद्भूत्यः शिष्टस्य कस्यचित्"
Kathasaritsagara,"sokss_10,5.189","sa tena svāminā tailamānetuṃ vaṇijo 'ntikam /
preṣito jātu tattasmātpātre tailam upādade","स तेन स्वामिना तैलमानेतुं वणिजो ऽन्तिकम् /
प्रेषितो जातु तत्तस्मात्पात्रे तैलम् उपाददे"
Kathasaritsagara,"sokss_10,5.190","tailapātraṃ gṛhītvā tadāgacchaṃs tatra kenacit /
ūce mittreṇa rakṣedaṃ tailapātraṃ sravatyadhaḥ","तैलपात्रं गृहीत्वा तदागच्छंस् तत्र केनचित् /
ऊचे मित्त्रेण रक्षेदं तैलपात्रं स्रवत्यधः"
Kathasaritsagara,"sokss_10,5.191","tac chrutvā vīkṣitumadhaḥ pātraṃ tatparyavartayat /
sa mūḍhastena tatsarvaṃ tailaṃ tasyāpatadbhuvi","तच् छ्रुत्वा वीक्षितुमधः पात्रं तत्पर्यवर्तयत् /
स मूढस्तेन तत्सर्वं तैलं तस्यापतद्भुवि"
Kathasaritsagara,"sokss_10,5.192","tadbuddhvā lokahāsyo 'sau nirastaḥ svāminā gṛhāt /
tasmāt svabuddhir mugdhasya varaṃ na tvanuśāsanam","तद्बुद्ध्वा लोकहास्यो ऽसौ निरस्तः स्वामिना गृहात् /
तस्मात् स्वबुद्धिर् मुग्धस्य वरं न त्वनुशासनम्"
Kathasaritsagara,"sokss_10,5.193","tailamugdhaḥ śrutasāvadasthimugdho niśamyatām /
abhūn mūrkhaḥ pumān kaścid bhāryābhūt tasya cāsatī","तैलमुग्धः श्रुतसावदस्थिमुग्धो निशम्यताम् /
अभून् मूर्खः पुमान् कश्चिद् भार्याभूत् तस्य चासती"
Kathasaritsagara,"sokss_10,5.194","sā tasminnekadā patyau kāryāddeśāntaraṃ gate /
dattakartavyaśikṣāṃ svamāptāṃ karmakarīṃ gṛhe","सा तस्मिन्नेकदा पत्यौ कार्याद्देशान्तरं गते /
दत्तकर्तव्यशिक्षां स्वमाप्तां कर्मकरीं गृहे"
Kathasaritsagara,"sokss_10,5.195","ananyadāsīṃ saṃsthāpya nirgatyaināntatas tataḥ /
yayāvupapatergehaṃ nirargalasukhecchayā","अनन्यदासीं संस्थाप्य निर्गत्यैनान्ततस् ततः /
ययावुपपतेर्गेहं निरर्गलसुखेच्छया"
Kathasaritsagara,"sokss_10,5.196","athāgataṃ tatpatiṃ sa sthitaśikṣāśrugadgadam /
karmakaryavadadbharyā mṛtā dagdhā ca sā tava","अथागतं तत्पतिं स स्थितशिक्षाश्रुगद्गदम् /
कर्मकर्यवदद्भर्या मृता दग्धा च सा तव"
Kathasaritsagara,"sokss_10,5.197","ity uktvā sā śmaśānaṃ ca nītvā tasmāyadarśayast /
asthīny anyacitāsthāni tāny ādāya rudaṃś ca saḥ","इत्य् उक्त्वा सा श्मशानं च नीत्वा तस्मायदर्शयस्त् /
अस्थीन्य् अन्यचितास्थानि तान्य् आदाय रुदंश् च सः"
Kathasaritsagara,"sokss_10,5.198","kṛtodako 'ha tīrtheṣu prakṣipyāsthīni tāni ca /
prāvartata sa bhāryāyāstasyāḥ śrāddhavidhau jaḍaḥ","कृतोदको ऽह तीर्थेषु प्रक्षिप्यास्थीनि तानि च /
प्रावर्तत स भार्यायास्तस्याः श्राद्धविधौ जडः"
Kathasaritsagara,"sokss_10,5.199","sadvipra ity upānītaṃ karmakaryā tayaiva ca /
tam eva bhāryopapatiṃ śrāddhavipraṃ cakāra saḥ","सद्विप्र इत्य् उपानीतं कर्मकर्या तयैव च /
तम् एव भार्योपपतिं श्राद्धविप्रं चकार सः"
Kathasaritsagara,"sokss_10,5.200","tenopapatinā sārdhaṃ tadbhāryābhyetya tatra sā /
udāraveṣā bhuṅkte sma mṛṣṭānnaṃ māsi māsi tat","तेनोपपतिना सार्धं तद्भार्याभ्येत्य तत्र सा /
उदारवेषा भुङ्क्ते स्म मृष्टान्नं मासि मासि तत्"
Kathasaritsagara,"sokss_10,5.201","satīdharmaprabhāveṇa bhāryā te paralokataḥ /
paśyāgatya svayaṃ bhuṅkte brāhmaṇena samaṃ prabho","सतीधर्मप्रभावेण भार्या ते परलोकतः /
पश्यागत्य स्वयं भुङ्क्ते ब्राह्मणेन समं प्रभो"
Kathasaritsagara,"sokss_10,5.202","iti karmakarī sā tamavocattatpatiṃ yathā /
tathaiva pratipede tatsarvaṃ mūrkhaśiromaṇiḥ","इति कर्मकरी सा तमवोचत्तत्पतिं यथा /
तथैव प्रतिपेदे तत्सर्वं मूर्खशिरोमणिः"
Kathasaritsagara,"sokss_10,5.203","vañcyante helayaivaivaṃ kustrībhiḥ saralāśayāḥ /
śruto 'sthimugdhaś caṇḍālakanyakā śrūyatāṃ tvayā","वञ्च्यन्ते हेलयैवैवं कुस्त्रीभिः सरलाशयाः /
श्रुतो ऽस्थिमुग्धश् चण्डालकन्यका श्रूयतां त्वया"
Kathasaritsagara,"sokss_10,5.204","abhūdrūpavatī kāpi mugdhā caṇḍālakanyakā /
sārvabhaumavaraprāptau saṃkalpaṃ hṛdi sākarot","अभूद्रूपवती कापि मुग्धा चण्डालकन्यका /
सार्वभौमवरप्राप्तौ संकल्पं हृदि साकरोत्"
Kathasaritsagara,"sokss_10,5.205","sā jātu dṛṣṭvā rājānaṃ nagarabhramanirgatam /
sarvottamaṃ bhartṛbuddheranuyātuṃ pracakrame","सा जातु दृष्ट्वा राजानं नगरभ्रमनिर्गतम् /
सर्वोत्तमं भर्तृबुद्धेरनुयातुं प्रचक्रमे"
Kathasaritsagara,"sokss_10,5.206","tāvadāgātpathā tena munis tasya praṇamya saḥ /
pādau gajāvarūḍhaḥ sanrājā svabhavanaṃ yayau","तावदागात्पथा तेन मुनिस् तस्य प्रणम्य सः /
पादौ गजावरूढः सन्राजा स्वभवनं ययौ"
Kathasaritsagara,"sokss_10,5.207","taddṛṣṭvā rājato 'pyenaṃ vicintya munimuttamam /
caṇḍālakanyā rājānaṃ tyaktvā sā munimanvagāt","तद्दृष्ट्वा राजतो ऽप्येनं विचिन्त्य मुनिमुत्तमम् /
चण्डालकन्या राजानं त्यक्त्वा सा मुनिमन्वगात्"
Kathasaritsagara,"sokss_10,5.208","muniḥ so 'pi vrajandṛṣṭvā śūnyamagre śivālayam /
nyastajānuḥ kṣitau tatra śivaṃ natvā yayau tataḥ","मुनिः सो ऽपि व्रजन्दृष्ट्वा शून्यमग्रे शिवालयम् /
न्यस्तजानुः क्षितौ तत्र शिवं नत्वा ययौ ततः"
Kathasaritsagara,"sokss_10,5.209","tadvīkṣya sāntyajā matvā munerapyuttamaṃ śivam /
bhartṛbuddhyā muniṃ tyaktvā devaṃ tatraiva śiśriye","तद्वीक्ष्य सान्त्यजा मत्वा मुनेरप्युत्तमं शिवम् /
भर्तृबुद्ध्या मुनिं त्यक्त्वा देवं तत्रैव शिश्रिये"
Kathasaritsagara,"sokss_10,5.210","kṣaṇāccātra praviśya śvā devasyāruhya pīṭhikām /
jaṅghāmutkṣipya jāteryatsadṛśaṃ tasya tadvyadhāt","क्षणाच्चात्र प्रविश्य श्वा देवस्यारुह्य पीठिकाम् /
जङ्घामुत्क्षिप्य जातेर्यत्सदृशं तस्य तद्व्यधात्"
Kathasaritsagara,"sokss_10,5.211","tadvilokyāntyajā matvā devācchvānaṃ tam uttamam /
yāntaṃ tam evānvagāt sā tyaktvā devaṃ patīcchayā","तद्विलोक्यान्त्यजा मत्वा देवाच्छ्वानं तम् उत्तमम् /
यान्तं तम् एवान्वगात् सा त्यक्त्वा देवं पतीच्छया"
Kathasaritsagara,"sokss_10,5.212","śvā cāgatyaiva caṇḍālagṛhaṃ paricitasya saḥ /
caṇḍālayūnaḥ praṇayālluloṭhaikasya pādayoḥ","श्वा चागत्यैव चण्डालगृहं परिचितस्य सः /
चण्डालयूनः प्रणयाल्लुलोठैकस्य पादयोः"
Kathasaritsagara,"sokss_10,5.213","tadālokyottamaṃ matvā śunaścaṇḍālaputrakam /
svajātituṣṭā vavre sā tam eva patimantyajā","तदालोक्योत्तमं मत्वा शुनश्चण्डालपुत्रकम् /
स्वजातितुष्टा वव्रे सा तम् एव पतिमन्त्यजा"
Kathasaritsagara,"sokss_10,5.214","evaṃ kṛtapadā dūre patanti svapade jaḍāḥ /
evaṃ ca mūrkhaṃ rājānaṃ saṃkṣepādaparaṃ śṛṇu","एवं कृतपदा दूरे पतन्ति स्वपदे जडाः /
एवं च मूर्खं राजानं संक्षेपादपरं शृणु"
Kathasaritsagara,"sokss_10,5.215","mūrkhaḥ kaścidabhūdrājā kṛpaṇaḥ koṣavānapi /
ekadā jagaduścaivaṃ mantriṇastaṃ hitaiṣiṇaḥ","मूर्खः कश्चिदभूद्राजा कृपणः कोषवानपि /
एकदा जगदुश्चैवं मन्त्रिणस्तं हितैषिणः"
Kathasaritsagara,"sokss_10,5.216","dānaṃ harati deveha durgatiṃ pāralokikīṃ /
tad dehi dānam āyūṃṣi bhaṅgurāṇi dhanāni ca","दानं हरति देवेह दुर्गतिं पारलोकिकीं /
तद् देहि दानम् आयूंषि भङ्गुराणि धनानि च"
Kathasaritsagara,"sokss_10,5.217","tacchrutvā sa nṛpo 'vādīddānaṃ dāsyāmyahaṃ tadā /
durgatiṃ prāptamātmānaṃ mṛto drakṣyāmi cediti","तच्छ्रुत्वा स नृपो ऽवादीद्दानं दास्याम्यहं तदा /
दुर्गतिं प्राप्तमात्मानं मृतो द्रक्ष्यामि चेदिति"
Kathasaritsagara,"sokss_10,5.218","tataścāntarhasantas te tūṣṇīmāsata mantriṇaḥ /
evaṃ nojjhati mūḍho 'rthānyāvadarthaiḥ sa nojjhitaḥ","ततश्चान्तर्हसन्तस् ते तूष्णीमासत मन्त्रिणः /
एवं नोज्झति मूढो ऽर्थान्यावदर्थैः स नोज्झितः"
Kathasaritsagara,"sokss_10,5.219","rājabhautaḥ śruto deva madhye mittradvayaṃ śṛṇu /
babhūva candrāpīḍākhyaḥ kānyakubje mahīpatiḥ","राजभौतः श्रुतो देव मध्ये मित्त्रद्वयं शृणु /
बभूव चन्द्रापीडाख्यः कान्यकुब्जे महीपतिः"
Kathasaritsagara,"sokss_10,5.220","tasyābhavac ca dhavalamukhākhyaḥ ko'pi sevakaḥ /
bahir bhuktvā ca pītvā ca sadaiva prāviśadgṛham","तस्याभवच् च धवलमुखाख्यः कोऽपि सेवकः /
बहिर् भुक्त्वा च पीत्वा च सदैव प्राविशद्गृहम्"
Kathasaritsagara,"sokss_10,5.221","bhuktapītaḥ kuto nityamāyāsīti ca bhāryayā /
pṛṣṭaḥ sa jātu dhavalamukhastāmevam abhyadhāt","भुक्तपीतः कुतो नित्यमायासीति च भार्यया /
पृष्टः स जातु धवलमुखस्तामेवम् अभ्यधात्"
Kathasaritsagara,"sokss_10,5.222","suhṛtpārśvādahaṃ śaśvadbhuktvā pītvā ca sundari /
sadaivāyāmi yenāsti loke mittradvayaṃ mama","सुहृत्पार्श्वादहं शश्वद्भुक्त्वा पीत्वा च सुन्दरि /
सदैवायामि येनास्ति लोके मित्त्रद्वयं मम"
Kathasaritsagara,"sokss_10,5.223","kalyāṇavarmanāmaiko bhojanādyupakārakṛt /
dvitīyo vīrabāhuś ca prāṇair apy upakārakaḥ","कल्याणवर्मनामैको भोजनाद्युपकारकृत् /
द्वितीयो वीरबाहुश् च प्राणैर् अप्य् उपकारकः"
Kathasaritsagara,"sokss_10,5.224","evaṃ śrutvaiva dhavalamukho 'sau bhāryayā tayā /
ūce mittradvayaṃ tanme bhavatā darśyatāmiti","एवं श्रुत्वैव धवलमुखो ऽसौ भार्यया तया /
ऊचे मित्त्रद्वयं तन्मे भवता दर्श्यतामिति"
Kathasaritsagara,"sokss_10,5.225","tato yayau sa tadyuktas tasya kalyāṇavarmaṇaḥ /
gṛhaṃ so 'pi mahārhaistam upacārair upācarat","ततो ययौ स तद्युक्तस् तस्य कल्याणवर्मणः /
गृहं सो ऽपि महार्हैस्तम् उपचारैर् उपाचरत्"
Kathasaritsagara,"sokss_10,5.226","anyedyuḥ sa yayau vīrabāhorbhāryāyuto 'ntikam /
sa ca dyūtasthitaḥ kṛtvā svāgataṃ taṃ visṛṣṭavān","अन्येद्युः स ययौ वीरबाहोर्भार्यायुतो ऽन्तिकम् /
स च द्यूतस्थितः कृत्वा स्वागतं तं विसृष्टवान्"
Kathasaritsagara,"sokss_10,5.227","tato 'bravīt sā dhavalamukhaṃ bhāryā sakautukā /
kalyāṇavarmā mahatīṃ satkriyām akarot tava","ततो ऽब्रवीत् सा धवलमुखं भार्या सकौतुका /
कल्याणवर्मा महतीं सत्क्रियाम् अकरोत् तव"
Kathasaritsagara,"sokss_10,5.228","kṛtaṃ svāgatamātraṃ tu bhavato vīrabāhunā /
tadāryaputra taṃ mittraṃ manyase 'bhyadhikaṃ katham","कृतं स्वागतमात्रं तु भवतो वीरबाहुना /
तदार्यपुत्र तं मित्त्रं मन्यसे ऽभ्यधिकं कथम्"
Kathasaritsagara,"sokss_10,5.229","tac chrutvā so 'bravīdgaccha mithyā tau brūhyubhau kramāt /
rājā naḥ kupito 'kasmāttato jñāsyasyatha svayam","तच् छ्रुत्वा सो ऽब्रवीद्गच्छ मिथ्या तौ ब्रूह्युभौ क्रमात् /
राजा नः कुपितो ऽकस्मात्ततो ज्ञास्यस्यथ स्वयम्"
Kathasaritsagara,"sokss_10,5.230","ity uktā tena gatvaiva sā tatheti tadaiva tat /
kalyāṇavarmaṇo 'vocatsa śrutvaiva jagāda tām","इत्य् उक्ता तेन गत्वैव सा तथेति तदैव तत् /
कल्याणवर्मणो ऽवोचत्स श्रुत्वैव जगाद ताम्"
Kathasaritsagara,"sokss_10,5.231","bhavatyahaṃ vaṇikputro brūhi rājñaḥ karomi kim /
ity uktā tena sā prāyād vīrabāhor athāntikam","भवत्यहं वणिक्पुत्रो ब्रूहि राज्ञः करोमि किम् /
इत्य् उक्ता तेन सा प्रायाद् वीरबाहोर् अथान्तिकम्"
Kathasaritsagara,"sokss_10,5.232","tasmai tathaiva sāśaṃsad rājakopaṃ svabhartari /
sa śrutvaivāyayau dhāvan gṛhītvā khaḍgacarmaṇī","तस्मै तथैव साशंसद् राजकोपं स्वभर्तरि /
स श्रुत्वैवाययौ धावन् गृहीत्वा खड्गचर्मणी"
Kathasaritsagara,"sokss_10,5.233","mantribhir vāritaḥ kopādrājāsau tadvrajeti tam /
vīrabāhuṃ sa dhavalamukho 'tha prāhiṇodgṛham","मन्त्रिभिर् वारितः कोपाद्राजासौ तद्व्रजेति तम् /
वीरबाहुं स धवलमुखो ऽथ प्राहिणोद्गृहम्"
Kathasaritsagara,"sokss_10,5.234","evaṃ tadantaraṃ tanvi mittrayor etayor mama /
iti bhāryātha dhavalamukhenoktā tutoṣa sā","एवं तदन्तरं तन्वि मित्त्रयोर् एतयोर् मम /
इति भार्याथ धवलमुखेनोक्ता तुतोष सा"
Kathasaritsagara,"sokss_10,5.235","ityanyadupacāreṇa mittramanyattu satyataḥ /
tulye 'pi snigdhatāyoge tailaṃ tailaṃ ghṛtaṃ ghṛtam","इत्यन्यदुपचारेण मित्त्रमन्यत्तु सत्यतः /
तुल्ये ऽपि स्निग्धतायोगे तैलं तैलं घृतं घृतम्"
Kathasaritsagara,"sokss_10,5.236","ityākhyāya kathāmetāṃ mantrī mugdhakathāḥ kramāt /
naravāhanadattāya gomukho 'kathayatpunaḥ","इत्याख्याय कथामेतां मन्त्री मुग्धकथाः क्रमात् /
नरवाहनदत्ताय गोमुखो ऽकथयत्पुनः"
Kathasaritsagara,"sokss_10,5.237","kaścinmugdho 'dhvagastīrtvā kṛcchrāttṛṣṇāturo 'ṭavīm /
nadīṃ prāpyāpi na papau vīkṣāṃcakre paraṃ jalam","कश्चिन्मुग्धो ऽध्वगस्तीर्त्वा कृच्छ्रात्तृष्णातुरो ऽटवीम् /
नदीं प्राप्यापि न पपौ वीक्षांचक्रे परं जलम्"
Kathasaritsagara,"sokss_10,5.238","tṛṣito 'pi pibasyambhaḥ kiṃ nety ukto 'tra kenacit /
iyatkathaṃ pibāmīti mandabuddhir uvāca tam","तृषितो ऽपि पिबस्यम्भः किं नेत्य् उक्तो ऽत्र केनचित् /
इयत्कथं पिबामीति मन्दबुद्धिर् उवाच तम्"
Kathasaritsagara,"sokss_10,5.239","kiṃ daṇḍayati rājā tvāṃ sarvaṃ pītaṃ na cettvayā /
iti tenopahasito 'py ambu mugdhaḥ sa nāpibat","किं दण्डयति राजा त्वां सर्वं पीतं न चेत्त्वया /
इति तेनोपहसितो ऽप्य् अम्बु मुग्धः स नापिबत्"
Kathasaritsagara,"sokss_10,5.240","evaṃ na śaknuvantīha yadyatkartumaśeṣataḥ /
yathāśakti na tasyāṃśam apikurvantyabuddhayaḥ","एवं न शक्नुवन्तीह यद्यत्कर्तुमशेषतः /
यथाशक्ति न तस्यांशम् अपिकुर्वन्त्यबुद्धयः"
Kathasaritsagara,"sokss_10,5.241","jalabhītaḥ śruto deva śrūyatāṃ putraghātyayam /
bahuputro daridraś ca mūrkhaḥ kaścidabhūtpumān","जलभीतः श्रुतो देव श्रूयतां पुत्रघात्ययम् /
बहुपुत्रो दरिद्रश् च मूर्खः कश्चिदभूत्पुमान्"
Kathasaritsagara,"sokss_10,5.242","sa ekasminmṛte putre dvitīyamavadhītsvayam /
kathaṃ bālo 'yamekākī pathi dūre vrajediti","स एकस्मिन्मृते पुत्रे द्वितीयमवधीत्स्वयम् /
कथं बालो ऽयमेकाकी पथि दूरे व्रजेदिति"
Kathasaritsagara,"sokss_10,5.243","tataḥ sa nindyo hāsyaś ca deśānnirvāsito janaiḥ /
evaṃ paśuś ca mūrkhaś ca nirvivekamatī samau","ततः स निन्द्यो हास्यश् च देशान्निर्वासितो जनैः /
एवं पशुश् च मूर्खश् च निर्विवेकमती समौ"
Kathasaritsagara,"sokss_10,5.244","śrutas tvayā putraghātī bhrātṛbhautam imaṃ śṛṇu /
janamadhye kathāḥ kurvan ko 'py āsīt kvāpi mugdhadhīḥ","श्रुतस् त्वया पुत्रघाती भ्रातृभौतम् इमं शृणु /
जनमध्ये कथाः कुर्वन् को ऽप्य् आसीत् क्वापि मुग्धधीः"
Kathasaritsagara,"sokss_10,5.245","sa bhavyaṃ puruṣaṃ dūrād dṛṣṭvā mūrkho 'bravīd idam /
eṣa me bhavati bhrātā rikthamasya harāmyataḥ","स भव्यं पुरुषं दूराद् दृष्ट्वा मूर्खो ऽब्रवीद् इदम् /
एष मे भवति भ्राता रिक्थमस्य हराम्यतः"
Kathasaritsagara,"sokss_10,5.246","ahaṃ tu kaścin naitasya tena naitad ṛṇaṃ mama /
ity uktavān sa mūḍho 'tra pāṣāṇānapyahāsayat","अहं तु कश्चिन् नैतस्य तेन नैतद् ऋणं मम /
इत्य् उक्तवान् स मूढो ऽत्र पाषाणानप्यहासयत्"
Kathasaritsagara,"sokss_10,5.247","evaṃ mūḍhasya mūḍhatvaṃ svārthāndhasyāticitratā /
bhrātṛbhautaḥ śruto deva brahmacārisutaṃ śṛṇu","एवं मूढस्य मूढत्वं स्वार्थान्धस्यातिचित्रता /
भ्रातृभौतः श्रुतो देव ब्रह्मचारिसुतं शृणु"
Kathasaritsagara,"sokss_10,5.248","kaś citpitṛguṇākhyānapravṛttasakhimadhyagaḥ /
mugdhaḥ svapiturutkarṣaṃ varṇayannevam abhyadhāt","कश् चित्पितृगुणाख्यानप्रवृत्तसखिमध्यगः /
मुग्धः स्वपितुरुत्कर्षं वर्णयन्नेवम् अभ्यधात्"
Kathasaritsagara,"sokss_10,5.249","ābalyādbrahmacārī me pitā nānyo 'sti tatsamaḥ /
tac chrutvā tvaṃ kuto jāta iti taṃ suhṛdo 'bruvan","आबल्याद्ब्रह्मचारी मे पिता नान्यो ऽस्ति तत्समः /
तच् छ्रुत्वा त्वं कुतो जात इति तं सुहृदो ऽब्रुवन्"
Kathasaritsagara,"sokss_10,5.250","mānaso 'haṃ sutas tasyety evaṃ punar api bruvan /
viśeṣato vihasitaḥ sa tair jaḍaśiromaṇiḥ","मानसो ऽहं सुतस् तस्येत्य् एवं पुनर् अपि ब्रुवन् /
विशेषतो विहसितः स तैर् जडशिरोमणिः"
Kathasaritsagara,"sokss_10,5.251","atyārūḍhaṃ vadanty evam asaṃbaddhaṃ jaḍāśayāḥ /
brahmacārisutaṃ śrutvā śrūyatāṃ gaṇako 'py ayam","अत्यारूढं वदन्त्य् एवम् असंबद्धं जडाशयाः /
ब्रह्मचारिसुतं श्रुत्वा श्रूयतां गणको ऽप्य् अयम्"
Kathasaritsagara,"sokss_10,5.252","babhūva nāma gaṇakaḥ kaścidvijñānavarjitaḥ /
sa bhāryāputrasahitaḥ svadeśādvṛttyabhāvataḥ","बभूव नाम गणकः कश्चिद्विज्ञानवर्जितः /
स भार्यापुत्रसहितः स्वदेशाद्वृत्त्यभावतः"
Kathasaritsagara,"sokss_10,5.253","gatvā deśāntaraṃ caivaṃ mithyāvijñānamātmanaḥ /
kṛtakapratyayenārthapūjāṃ prāptamadarśayat","गत्वा देशान्तरं चैवं मिथ्याविज्ञानमात्मनः /
कृतकप्रत्ययेनार्थपूजां प्राप्तमदर्शयत्"
Kathasaritsagara,"sokss_10,5.254","pariṣvajya sutaṃ bālaṃ sa taṃ sarvajanāgrataḥ /
ruroda pṛṣṭaś ca janair evaṃ pāpo jagāda saḥ","परिष्वज्य सुतं बालं स तं सर्वजनाग्रतः /
रुरोद पृष्टश् च जनैर् एवं पापो जगाद सः"
Kathasaritsagara,"sokss_10,5.255","bhūtaṃ bhavyaṃ bhaviṣyac ca jāne 'haṃ tadayaṃ śiśuḥ /
vipatsyate me divase saptame tena rodimi","भूतं भव्यं भविष्यच् च जाने ऽहं तदयं शिशुः /
विपत्स्यते मे दिवसे सप्तमे तेन रोदिमि"
Kathasaritsagara,"sokss_10,5.256","ity uktvā tatra vismāpya lokaṃ prāpte 'ni saptame /
pratyūṣa eva suptaṃ ca sa vyāpāditavānsutam","इत्य् उक्त्वा तत्र विस्माप्य लोकं प्राप्ते ऽनि सप्तमे /
प्रत्यूष एव सुप्तं च स व्यापादितवान्सुतम्"
Kathasaritsagara,"sokss_10,5.257","dṛṣṭvātha taṃ mṛtaṃ bālaṃ saṃjātapratyayair janaiḥ /
pūjito dhanamāsādya svadeśaṃ svair amāyayau","दृष्ट्वाथ तं मृतं बालं संजातप्रत्ययैर् जनैः /
पूजितो धनमासाद्य स्वदेशं स्वैर् अमाययौ"
Kathasaritsagara,"sokss_10,5.258","ity arthalobhān mithyaiva vijñānakhyāpanecchavaḥ /
mūrkhāḥ putram api ghnanti na rajyet teṣu buddhimān","इत्य् अर्थलोभान् मिथ्यैव विज्ञानख्यापनेच्छवः /
मूर्खाः पुत्रम् अपि घ्नन्ति न रज्येत् तेषु बुद्धिमान्"
Kathasaritsagara,"sokss_10,5.259","ayaṃ ca śrūyatāṃ mūrkhaḥ krodhanaḥ puruṣaḥ prabho /
bahiḥ sthitasya kasyāpi puṃsaḥ kutrāpi śṛṇvataḥ","अयं च श्रूयतां मूर्खः क्रोधनः पुरुषः प्रभो /
बहिः स्थितस्य कस्यापि पुंसः कुत्रापि शृण्वतः"
Kathasaritsagara,"sokss_10,5.260","abhyantare guṇān kaścic chaśaṃsa svajanāgrataḥ /
tadā caiko 'bravīt tatra satyaṃ sa guṇavān sakhe","अभ्यन्तरे गुणान् कश्चिच् छशंस स्वजनाग्रतः /
तदा चैको ऽब्रवीत् तत्र सत्यं स गुणवान् सखे"
Kathasaritsagara,"sokss_10,5.261","kiṃ tu dvau tasya doṣau staḥ sāhasī krodhanaś ca yat /
iti vādinamevaitaṃ bahirvartī niśamya saḥ","किं तु द्वौ तस्य दोषौ स्तः साहसी क्रोधनश् च यत् /
इति वादिनमेवैतं बहिर्वर्ती निशम्य सः"
Kathasaritsagara,"sokss_10,5.262","pumān praviśya sahasā vāsasāveṣṭayadgale /
re jālma sāhasaṃ kiṃ me krodhaḥ kaś ca mayā kṛtaḥ","पुमान् प्रविश्य सहसा वाससावेष्टयद्गले /
रे जाल्म साहसं किं मे क्रोधः कश् च मया कृतः"
Kathasaritsagara,"sokss_10,5.263","ity uvāca ca sākṣepaṃ pumān krodhāgninā jvalan /
tato hasantas tatrānye tam ūcuḥ kiṃ bravīty adaḥ","इत्य् उवाच च साक्षेपं पुमान् क्रोधाग्निना ज्वलन् /
ततो हसन्तस् तत्रान्ये तम् ऊचुः किं ब्रवीत्य् अदः"
Kathasaritsagara,"sokss_10,5.264","pratyakṣadarśitakrodhasāhaso 'pi bhavāniti /
evaṃ svadoṣaḥ prakaṭo 'py ajñair deva na budhyate","प्रत्यक्षदर्शितक्रोधसाहसो ऽपि भवानिति /
एवं स्वदोषः प्रकटो ऽप्य् अज्ञैर् देव न बुध्यते"
Kathasaritsagara,"sokss_10,5.265","idānīṃ śrūyatāṃ mugdhaḥ kanyāvardhayitā nṛpaḥ /
rājābhūt ko'pi kanyaikā surūpājani tasya ca","इदानीं श्रूयतां मुग्धः कन्यावर्धयिता नृपः /
राजाभूत् कोऽपि कन्यैका सुरूपाजनि तस्य च"
Kathasaritsagara,"sokss_10,5.266","sa vardhayitukāmastāmatisnehena satvaram /
vaidyānānīya nṛpatiḥ prītipūrvam abhāṣata","स वर्धयितुकामस्तामतिस्नेहेन सत्वरम् /
वैद्यानानीय नृपतिः प्रीतिपूर्वम् अभाषत"
Kathasaritsagara,"sokss_10,5.267","sadauṣadhaprayogaṃ taṃ kaṃcitkuruta yena me /
sutaiṣā vardhate śīghraṃ sadbhartre ca pradīyate","सदौषधप्रयोगं तं कंचित्कुरुत येन मे /
सुतैषा वर्धते शीघ्रं सद्भर्त्रे च प्रदीयते"
Kathasaritsagara,"sokss_10,5.268","tac chrutvā te 'bruvanvaidyā upajīvayituṃ jaḍam /
astyauṣadhamito dūrāttattu deśādavāpyate","तच् छ्रुत्वा ते ऽब्रुवन्वैद्या उपजीवयितुं जडम् /
अस्त्यौषधमितो दूरात्तत्तु देशादवाप्यते"
Kathasaritsagara,"sokss_10,5.269","ānayāmaś ca yāvattattāvadeva sutā tava /
adṛśyā sthāpanīyaiṣā vidhānaṃ tatra hīdṛśam","आनयामश् च यावत्तत्तावदेव सुता तव /
अदृश्या स्थापनीयैषा विधानं तत्र हीदृशम्"
Kathasaritsagara,"sokss_10,5.270","ity uktvā sthāspayāmāsuśchannāṃ te tāṃ nṛpatmajām /
saṃvatsarānatra bahūnauṣadhaprāptiśaṃsinaḥ","इत्य् उक्त्वा स्थास्पयामासुश्छन्नां ते तां नृपत्मजाम् /
संवत्सरानत्र बहूनौषधप्राप्तिशंसिनः"
Kathasaritsagara,"sokss_10,5.271","yauvanasthāṃ ca tāṃ prāptāmauṣadhena pravardhitām /
bruvāṇā darśayāmāsuḥ sutāṃ tasmai mahībhṛte","यौवनस्थां च तां प्राप्तामौषधेन प्रवर्धिताम् /
ब्रुवाणा दर्शयामासुः सुतां तस्मै महीभृते"
Kathasaritsagara,"sokss_10,5.272","so 'pi tān pūrayām āsa vaidyāṃs tuṣṭo dhanoccayaiḥ /
iti vyājāj jaḍadhiyo dhūrtair bhujyanta īśvarāḥ","सो ऽपि तान् पूरयाम् आस वैद्यांस् तुष्टो धनोच्चयैः /
इति व्याजाज् जडधियो धूर्तैर् भुज्यन्त ईश्वराः"
Kathasaritsagara,"sokss_10,5.273","ayaṃ cākarṇyatām ardhapaṇopārjitapaṇḍitaḥ /
abhūn nagaravāsyekaḥ pumān prajñābhimānavān","अयं चाकर्ण्यताम् अर्धपणोपार्जितपण्डितः /
अभून् नगरवास्येकः पुमान् प्रज्ञाभिमानवान्"
Kathasaritsagara,"sokss_10,5.274","grāmavāsī ca tasyaikaḥ pumānsaṃvatsarāvadhi /
bhṛtako vṛttyasaṃtoṣādāpṛcchya svagṛhaṃ yayau","ग्रामवासी च तस्यैकः पुमान्संवत्सरावधि /
भृतको वृत्त्यसंतोषादापृच्छ्य स्वगृहं ययौ"
Kathasaritsagara,"sokss_10,5.275","gate tasmiṃś ca papraccha bhāryāṃ tanvi gataḥ sa nā /
tvattaḥ kiṃcidgṛhītveti sāpy ardhapaṇam abhyadhāt","गते तस्मिंश् च पप्रच्छ भार्यां तन्वि गतः स ना /
त्वत्तः किंचिद्गृहीत्वेति साप्य् अर्धपणम् अभ्यधात्"
Kathasaritsagara,"sokss_10,5.276","tato daśapaṇān kṛtvā pātheyaṃ sa nadītaṭe /
gatvā svabhṛtakāt tasmāt tam ardhapaṇam ānayat","ततो दशपणान् कृत्वा पाथेयं स नदीतटे /
गत्वा स्वभृतकात् तस्मात् तम् अर्धपणम् आनयत्"
Kathasaritsagara,"sokss_10,5.277","taccārthakauśalaṃ śaṃsansa yayau lokahāsyatām /
evaṃ bahu kṣapayati svalpasyārthe dhanāndhadhīḥ","तच्चार्थकौशलं शंसन्स ययौ लोकहास्यताम् /
एवं बहु क्षपयति स्वल्पस्यार्थे धनान्धधीः"
Kathasaritsagara,"sokss_10,5.278","athedānīmabhijñānakartā ca śrūyatāṃ prabho /
kasyacidyānapātreṇa mūrkhasya vrajato 'mbudhau","अथेदानीमभिज्ञानकर्ता च श्रूयतां प्रभो /
कस्यचिद्यानपात्रेण मूर्खस्य व्रजतो ऽम्बुधौ"
Kathasaritsagara,"sokss_10,5.279","rājataṃ bhājanaṃ hastādapatattajjalāntare /
sa tatra mūrkho 'bhijñānamāvartādikamagrahīt","राजतं भाजनं हस्तादपतत्तज्जलान्तरे /
स तत्र मूर्खो ऽभिज्ञानमावर्तादिकमग्रहीत्"
Kathasaritsagara,"sokss_10,5.280","āgacchannuddhariṣyāmi tadito 'bdhijalāditi /
pāraṃ prāpyāmbudhestīrṇo dṛṣṭvāvartādi vāriṇi","आगच्छन्नुद्धरिष्यामि तदितो ऽब्धिजलादिति /
पारं प्राप्याम्बुधेस्तीर्णो दृष्ट्वावर्तादि वारिणि"
Kathasaritsagara,"sokss_10,5.281","mamajja bhājanaṃ prāptumabhijñānadhiyā muhuḥ /
pṛṣṭaścoktāśayaḥ so 'nyair upāhasyata dhikkṛtaḥ","ममज्ज भाजनं प्राप्तुमभिज्ञानधिया मुहुः /
पृष्टश्चोक्ताशयः सो ऽन्यैर् उपाहस्यत धिक्कृतः"
Kathasaritsagara,"sokss_10,5.282","evaṃ ca śṛṇutedānīṃ pratimāṃsapradaṃ nṛpam /
mugdhaḥ ko'pi nṛpo 'paśyatprāsadāddvāvatho narau","एवं च शृणुतेदानीं प्रतिमांसप्रदं नृपम् /
मुग्धः कोऽपि नृपो ऽपश्यत्प्रासदाद्द्वावथो नरौ"
Kathasaritsagara,"sokss_10,5.283","... /
...","... /
..."
Kathasaritsagara,"sokss_10,5.284","tayor ekena ca hṛtaṃ māṃsaṃ dṛṣṭvā mahānase /
pañca māṃsapalānyaṅgāttasya harturvyakartayat","तयोर् एकेन च हृतं मांसं दृष्ट्वा महानसे /
पञ्च मांसपलान्यङ्गात्तस्य हर्तुर्व्यकर्तयत्"
Kathasaritsagara,"sokss_10,5.285","utkṛttamāṃsaṃ krandantaṃ dṛṣṭvā taṃ patitaṃ bhuvi /
jātānukampo rājāsau pratīhāraṃ samādiśat","उत्कृत्तमांसं क्रन्दन्तं दृष्ट्वा तं पतितं भुवि /
जातानुकम्पो राजासौ प्रतीहारं समादिशत्"
Kathasaritsagara,"sokss_10,5.286","cinne pañcapalī māṃse nāsya śāmyati sā vyathā /
tadato 'py adhikaṃ māṃsamamuṣmai dīyatāmiti","चिन्ने पञ्चपली मांसे नास्य शाम्यति सा व्यथा /
तदतो ऽप्य् अधिकं मांसममुष्मै दीयतामिति"
Kathasaritsagara,"sokss_10,5.287","kiṃ jīvati śiraśchinno dattair uta śiraḥśataiḥ /
dāsyāmi devety uktvā sa kṣattā gatvāhasadbahiḥ","किं जीवति शिरश्छिन्नो दत्तैर् उत शिरःशतैः /
दास्यामि देवेत्य् उक्त्वा स क्षत्ता गत्वाहसद्बहिः"
Kathasaritsagara,"sokss_10,5.288","taṃ sāmāśvāsya vaidyebhyaḥ kṛttamāṃsaṃ samarpayat /
evaṃ mūḍhaprabhurvetti nigrahaṃ nāpyanugraham","तं सामाश्वास्य वैद्येभ्यः कृत्तमांसं समर्पयत् /
एवं मूढप्रभुर्वेत्ति निग्रहं नाप्यनुग्रहम्"
Kathasaritsagara,"sokss_10,5.289","iyaṃ cākarṇyatāṃ mandā strī putrāntarakāṅkṣiṇī /
ekaputrāṃ striyaṃ kāṃcidanyaputrābhikāṅkṣayā","इयं चाकर्ण्यतां मन्दा स्त्री पुत्रान्तरकाङ्क्षिणी /
एकपुत्रां स्त्रियं कांचिदन्यपुत्राभिकाङ्क्षया"
Kathasaritsagara,"sokss_10,5.290","pṛcchantīm abravītkācitpākhaṇḍā kṣudratāpasī /
yo 'yaṃ putro 'sti te bālastaṃ hatvā devatābaliḥ","पृच्छन्तीम् अब्रवीत्काचित्पाखण्डा क्षुद्रतापसी /
यो ऽयं पुत्रो ऽस्ति ते बालस्तं हत्वा देवताबलिः"
Kathasaritsagara,"sokss_10,5.291","kriyate cettato 'nyas te niścitaṃ jāyate sutaḥ /
evaṃ tayoktā yāvat sā tat tathākartumicchati","क्रियते चेत्ततो ऽन्यस् ते निश्चितं जायते सुतः /
एवं तयोक्ता यावत् सा तत् तथाकर्तुमिच्छति"
Kathasaritsagara,"sokss_10,5.292","tāvadbuddhvā hitānyā strī vṛddhā tāmavadadrahaḥ /
haṃsi pāpe sutaṃ jātamajātaṃ prāptumicchasi","तावद्बुद्ध्वा हितान्या स्त्री वृद्धा तामवदद्रहः /
हंसि पापे सुतं जातमजातं प्राप्तुमिच्छसि"
Kathasaritsagara,"sokss_10,5.293","yadi so 'pi na jātas te tatastvaṃ kiṃ kariṣyasi /
ity avāryata sā pāpād āryayā vṛddhayā tayā","यदि सो ऽपि न जातस् ते ततस्त्वं किं करिष्यसि /
इत्य् अवार्यत सा पापाद् आर्यया वृद्धया तया"
Kathasaritsagara,"sokss_10,5.294","evaṃ patantyakāryeṣu śākinīsaṃgatāḥ striyaḥ /
vṛddhopadeśena tu tā rakṣyante kṛtayantraṇāḥ","एवं पतन्त्यकार्येषु शाकिनीसंगताः स्त्रियः /
वृद्धोपदेशेन तु ता रक्ष्यन्ते कृतयन्त्रणाः"
Kathasaritsagara,"sokss_10,5.295","ayamāmalakānetā devedānīṃ niśamyatām /
kasyāpyabhūdgṛhasthasya bhṛtyaḥ kaścana mugdhadhīḥ","अयमामलकानेता देवेदानीं निशम्यताम् /
कस्याप्यभूद्गृहस्थस्य भृत्यः कश्चन मुग्धधीः"
Kathasaritsagara,"sokss_10,5.296","samādiśadgṛhasthastaṃ bhṛtyamāmalakapriyaḥ /
gacchārāmātsumadhurāṇyānayāmalakāni me","समादिशद्गृहस्थस्तं भृत्यमामलकप्रियः /
गच्छारामात्सुमधुराण्यानयामलकानि मे"
Kathasaritsagara,"sokss_10,5.297","ekaikaṃ daśanacchedenāsvādyānītavāñjaḍaḥ /
āsvādya madhurāṇyetānyānītānīkṣatāṃ prabhuḥ","एकैकं दशनच्छेदेनास्वाद्यानीतवाञ्जडः /
आस्वाद्य मधुराण्येतान्यानीतानीक्षतां प्रभुः"
Kathasaritsagara,"sokss_10,5.298","so 'bravītso 'pi tānyardhocchiṣṭānyālokya kutsayā /
jahau gṛhapatistena bhṛtyenābuddhinā samam","सो ऽब्रवीत्सो ऽपि तान्यर्धोच्छिष्टान्यालोक्य कुत्सया /
जहौ गृहपतिस्तेन भृत्येनाबुद्धिना समम्"
Kathasaritsagara,"sokss_10,5.299","niṣprajño nāśayatyevaṃ prabhorarthamathātmanaḥ /
antarā cātra śṛṇuta bhrātṛdvayakathāmimām","निष्प्रज्ञो नाशयत्येवं प्रभोरर्थमथात्मनः /
अन्तरा चात्र शृणुत भ्रातृद्वयकथामिमाम्"
Kathasaritsagara,"sokss_10,5.300","brāhmaṇau bhrātarāvāstāṃ pure pāṭaliputrake /
yajñasoma iti jyeṣṭhaḥ kīrtisomo 'sya cānujaḥ","ब्राह्मणौ भ्रातरावास्तां पुरे पाटलिपुत्रके /
यज्ञसोम इति ज्येष्ठः कीर्तिसोमो ऽस्य चानुजः"
Kathasaritsagara,"sokss_10,5.301","pitryaṃ cābhūddhanaṃ bhūri tayor brāhmaṇaputrayoḥ /
kīrtisomo nijaṃ bhāgaṃ vyavahārādavardhayat","पित्र्यं चाभूद्धनं भूरि तयोर् ब्राह्मणपुत्रयोः /
कीर्तिसोमो निजं भागं व्यवहारादवर्धयत्"
Kathasaritsagara,"sokss_10,5.302","yajñasomastu bhuñjāno dadaccāpy anayatkṣayam /
tataḥ sa nirdhanībhūto nijāṃ bhāryām abhāṣata","यज्ञसोमस्तु भुञ्जानो ददच्चाप्य् अनयत्क्षयम् /
ततः स निर्धनीभूतो निजां भार्याम् अभाषत"
Kathasaritsagara,"sokss_10,5.303","priye dhanāḍhyo bhūtvāhamidānīṃ nirdhanaḥ katham /
vasāmi madhye bandhūnāṃ tadvideśaṃ śrayāvahe","प्रिये धनाढ्यो भूत्वाहमिदानीं निर्धनः कथम् /
वसामि मध्ये बन्धूनां तद्विदेशं श्रयावहे"
Kathasaritsagara,"sokss_10,5.304","pātheyena vinā kutra yāva ity udite tayā /
nirbandhaṃ sa yadā cakre tadā bhāryā tamāha sā","पाथेयेन विना कुत्र याव इत्य् उदिते तया /
निर्बन्धं स यदा चक्रे तदा भार्या तमाह सा"
Kathasaritsagara,"sokss_10,5.305","avaśyaṃ yadi gantavyaṃ tadgatvā kīrtisomataḥ /
mṛgayasva dhanaṃ kiṃcitpātheyamanujāditi","अवश्यं यदि गन्तव्यं तद्गत्वा कीर्तिसोमतः /
मृगयस्व धनं किंचित्पाथेयमनुजादिति"
Kathasaritsagara,"sokss_10,5.306","tato gatvānujaṃ yāvat pātheyaṃ taṃ sa mārgati /
tāvattadanujaḥ so 'tra jagade bhāryayā svayā","ततो गत्वानुजं यावत् पाथेयं तं स मार्गति /
तावत्तदनुजः सो ऽत्र जगदे भार्यया स्वया"
Kathasaritsagara,"sokss_10,5.307","kṣapitasvadhanāyāsmai vayaṃ dadmaḥ kutaḥ kiyat /
ya eva hi daridraḥ syāt sa evāsmān bhajiṣyati","क्षपितस्वधनायास्मै वयं दद्मः कुतः कियत् /
य एव हि दरिद्रः स्यात् स एवास्मान् भजिष्यति"
Kathasaritsagara,"sokss_10,5.308","śrutvaitatkīrtisomo 'sau bhrātṛsnehānvito 'pi san /
naicchaddātuṃ kim apy asmai kaṣṭā kustrīṣu vaśyatā","श्रुत्वैतत्कीर्तिसोमो ऽसौ भ्रातृस्नेहान्वितो ऽपि सन् /
नैच्छद्दातुं किम् अप्य् अस्मै कष्टा कुस्त्रीषु वश्यता"
Kathasaritsagara,"sokss_10,5.309","yajñasomastatastūṣṇīṃ gatvā patnyai nivedya tat /
tayā saha prasthitavāndaivaikaśaraṇas tataḥ","यज्ञसोमस्ततस्तूष्णीं गत्वा पत्न्यै निवेद्य तत् /
तया सह प्रस्थितवान्दैवैकशरणस् ततः"
Kathasaritsagara,"sokss_10,5.310","gacchan prāpto 'ṭavīṃ daivān nigīrṇo 'jagareṇa saḥ /
tadbhāryā ca tad ālokya cakranda patitā bhuvi","गच्छन् प्राप्तो ऽटवीं दैवान् निगीर्णो ऽजगरेण सः /
तद्भार्या च तद् आलोक्य चक्रन्द पतिता भुवि"
Kathasaritsagara,"sokss_10,5.311","kimākrandasi bhadre tvamiti mānuṣabhāṣayā /
sā tenājagareṇoktā brāhmaṇī nijagāda tam","किमाक्रन्दसि भद्रे त्वमिति मानुषभाषया /
सा तेनाजगरेणोक्ता ब्राह्मणी निजगाद तम्"
Kathasaritsagara,"sokss_10,5.312","na krandāmi kathaṃ yasmānmahāsattva mama tvayā /
duḥkhitāyā videśe 'dya hā bhikṣābhājanaṃ hṛtam","न क्रन्दामि कथं यस्मान्महासत्त्व मम त्वया /
दुःखिताया विदेशे ऽद्य हा भिक्षाभाजनं हृतम्"
Kathasaritsagara,"sokss_10,5.313","tac chrutvājagaro vaktrādudgīryāsyai dadau mahat /
svarṇapātraṃ gṛhāṇedaṃ bhikṣābhāṇḍamiti bruvan","तच् छ्रुत्वाजगरो वक्त्रादुद्गीर्यास्यै ददौ महत् /
स्वर्णपात्रं गृहाणेदं भिक्षाभाण्डमिति ब्रुवन्"
Kathasaritsagara,"sokss_10,5.314","ko mahābhāga bhikṣāṃ me dāsyatyasminstriyā iti /
uktas tayā sadbrāhmaṇyā jagādājagaraś ca saḥ","को महाभाग भिक्षां मे दास्यत्यस्मिन्स्त्रिया इति /
उक्तस् तया सद्ब्राह्मण्या जगादाजगरश् च सः"
Kathasaritsagara,"sokss_10,5.315","na dāsyatyarthito yo 'tra bhikṣāṃ te tasya tatkṣaṇam /
śatadhā yāsyati śiraḥ satyametadvaco mama","न दास्यत्यर्थितो यो ऽत्र भिक्षां ते तस्य तत्क्षणम् /
शतधा यास्यति शिरः सत्यमेतद्वचो मम"
Kathasaritsagara,"sokss_10,5.316","tac chrutvā brāhmaṇī sā tam uvācājagaraṃ satī /
yadevaṃ tattvamevātra bhartṛbhikṣāṃ prayaccha me","तच् छ्रुत्वा ब्राह्मणी सा तम् उवाचाजगरं सती /
यदेवं तत्त्वमेवात्र भर्तृभिक्षां प्रयच्छ मे"
Kathasaritsagara,"sokss_10,5.317","ity uktamātre brāhmāṇyā satyā so 'jagaro mukhāt /
ujjagārākṣataṃ yajñasomaṃ jīvantam eva tam","इत्य् उक्तमात्रे ब्राह्माण्या सत्या सो ऽजगरो मुखात् /
उज्जगाराक्षतं यज्ञसोमं जीवन्तम् एव तम्"
Kathasaritsagara,"sokss_10,5.318","tamudgīryaiva sapadi divyaḥ so 'jagaraḥ pumān /
parituṣṭaś ca tau hṛṣṭau daṃpatī nijagāda saḥ","तमुद्गीर्यैव सपदि दिव्यः सो ऽजगरः पुमान् /
परितुष्टश् च तौ हृष्टौ दंपती निजगाद सः"
Kathasaritsagara,"sokss_10,5.319","ahaṃ kāñcanavegākhyo vidyādharamahīpatiḥ /
so 'haṃ gautamaśāpena prāpto 'smyājagarīṃ gatim","अहं काञ्चनवेगाख्यो विद्याधरमहीपतिः /
सो ऽहं गौतमशापेन प्राप्तो ऽस्म्याजगरीं गतिम्"
Kathasaritsagara,"sokss_10,5.320","sādhvīsaṃvādaparyantaḥ sa ca śāpo mamābhavat /
ity uktvā hemapatraṃ ca ratnair āpūrya tatkṣaṇāt","साध्वीसंवादपर्यन्तः स च शापो ममाभवत् /
इत्य् उक्त्वा हेमपत्रं च रत्नैर् आपूर्य तत्क्षणात्"
Kathasaritsagara,"sokss_10,5.321","vidyādhareśvaro hṛṣṭaḥ khamutpatya jagāma saḥ /
tau cāyayaturādāya ratnaughaṃ daṃpatī gṛham","विद्याधरेश्वरो हृष्टः खमुत्पत्य जगाम सः /
तौ चाययतुरादाय रत्नौघं दंपती गृहम्"
Kathasaritsagara,"sokss_10,5.322","tatrāsta yajñasomo 'sāvakṣayāptadhanaḥ sukham /
sattvānurūpaṃ sarvasya dhātā sarvaṃ prayacchati","तत्रास्त यज्ञसोमो ऽसावक्षयाप्तधनः सुखम् /
सत्त्वानुरूपं सर्वस्य धाता सर्वं प्रयच्छति"
Kathasaritsagara,"sokss_10,5.323","śrūyatāṃ nāpitasyārthī mugdho 'tra ca pumānayam /
karṇāṭaḥ ko'pi bhūpaṃ svaṃ raṇe śauryādatoṣayat","श्रूयतां नापितस्यार्थी मुग्धो ऽत्र च पुमानयम् /
कर्णाटः कोऽपि भूपं स्वं रणे शौर्यादतोषयत्"
Kathasaritsagara,"sokss_10,5.324","sa prasanno nṛpastasmāyabhīṣṭaṃ dattavānvaram /
tasyaiva nāpitaṃ vavre napuṃsakanibho bhaṭaḥ","स प्रसन्नो नृपस्तस्मायभीष्टं दत्तवान्वरम् /
तस्यैव नापितं वव्रे नपुंसकनिभो भटः"
Kathasaritsagara,"sokss_10,5.325","sarvaścittapramāṇena sadasadvābhivāñchati /
na kiṃcinmārgaṇaṃ cemamunmugdhaṃ śṛṇutādhunā","सर्वश्चित्तप्रमाणेन सदसद्वाभिवाञ्छति /
न किंचिन्मार्गणं चेममुन्मुग्धं शृणुताधुना"
Kathasaritsagara,"sokss_10,5.326","kaś citpathi vrajanmūrkhaḥ śakaṭasthena kenacit /
ūce samaṃ kuruṣvaitacchakaṭaṃ me manāgiti","कश् चित्पथि व्रजन्मूर्खः शकटस्थेन केनचित् /
ऊचे समं कुरुष्वैतच्छकटं मे मनागिति"
Kathasaritsagara,"sokss_10,5.327","samaṃ karomi cettanme kiṃ dadāsīti vādinam /
na kiṃcitte dadāmīti śakaṭī nijagāda tam","समं करोमि चेत्तन्मे किं ददासीति वादिनम् /
न किंचित्ते ददामीति शकटी निजगाद तम्"
Kathasaritsagara,"sokss_10,5.328","tataḥ sa mūrkhaḥ śakaṭaṃ samaṃ kṛtvaiva tasya tat /
tan me na kiṃcid dehīti taṃ yayāce sa cāhasat","ततः स मूर्खः शकटं समं कृत्वैव तस्य तत् /
तन् मे न किंचिद् देहीति तं ययाचे स चाहसत्"
Kathasaritsagara,"sokss_10,5.329","iti deva sadaiva hāsyabhāvaṃ
paribhāvaṃ ca janasya nindyatāṃ ca /
vipadāspadatāṃ ca yānti mūḍhā
iha santastu bhavanti pūjanīyāḥ","इति देव सदैव हास्यभावं
परिभावं च जनस्य निन्द्यतां च /
विपदास्पदतां च यान्ति मूढा
इह सन्तस्तु भवन्ति पूजनीयाः"
Kathasaritsagara,"sokss_10,5.330","evaṃ sa gomukhamukhoktakathāvinodam etan niśamya rajanau sacivaiḥ sametaḥ /
viśrāntihetum akhilasya jagattrayasya nidrāmiyāya naravāhanadattadevaḥ","एवं स गोमुखमुखोक्तकथाविनोदम् एतन् निशम्य रजनौ सचिवैः समेतः /
विश्रान्तिहेतुम् अखिलस्य जगत्त्रयस्य निद्रामियाय नरवाहनदत्तदेवः"
Kathasaritsagara,"sokss_10,6.1","iti mahākaviśrīsomadevabhaṭṭaviracite kathāsaritsāgare śaktiyaśolambake pañcamas taraṅgaḥ /

ṣaṣṭhas taraṅgaḥ /

tataḥ prātaḥ samutthāya piturvatseśvarasya saḥ /
naravāhanadatto 'tra darśanāyāntikaṃ yayau","इति महाकविश्रीसोमदेवभट्टविरचिते कथासरित्सागरे शक्तियशोलम्बके पञ्चमस् तरङ्गः /

षष्ठस् तरङ्गः /

ततः प्रातः समुत्थाय पितुर्वत्सेश्वरस्य सः /
नरवाहनदत्तो ऽत्र दर्शनायान्तिकं ययौ"
Kathasaritsagara,"sokss_10,6.2","tatra padmāvatīdevī bhrātari svagṛhāttataḥ /
āgate magadheśasya tanaye siṃhavarmaṇi","तत्र पद्मावतीदेवी भ्रातरि स्वगृहात्ततः /
आगते मगधेशस्य तनये सिंहवर्मणि"
Kathasaritsagara,"sokss_10,6.3","tatsvāgatakathāpraśnapravādair divase gate /
naravāhanadattaḥ svaṃ bhuktvā mandiramāyayau","तत्स्वागतकथाप्रश्नप्रवादैर् दिवसे गते /
नरवाहनदत्तः स्वं भुक्त्वा मन्दिरमाययौ"
Kathasaritsagara,"sokss_10,6.4","tatra śaktiyaśaḥ sotkaṃ taṃ vinodayituṃ niśi /
tataḥ sa gomukho dhīmānimāmakathayatkathām","तत्र शक्तियशः सोत्कं तं विनोदयितुं निशि /
ततः स गोमुखो धीमानिमामकथयत्कथाम्"
Kathasaritsagara,"sokss_10,6.5","babhūva kvāpi sacchāyo mahānnyagrodhapādapaḥ /
śakuntaśabdaiḥ pathikānviśramāyāhvayanniva","बभूव क्वापि सच्छायो महान्न्यग्रोधपादपः /
शकुन्तशब्दैः पथिकान्विश्रमायाह्वयन्निव"
Kathasaritsagara,"sokss_10,6.6","tatrāsīn meghavarṇākhyaḥ kākarājaḥ kṛtālayaḥ /
tasyāvamardanāmābhūdulūkādhipatī ripuḥ","तत्रासीन् मेघवर्णाख्यः काकराजः कृतालयः /
तस्यावमर्दनामाभूदुलूकाधिपती रिपुः"
Kathasaritsagara,"sokss_10,6.7","sa tasya kākarājasya tatra rātrāv ulūkarāṭ /
etya kākān bahūn hatvā kṛtvā paribhavaṃ yayau","स तस्य काकराजस्य तत्र रात्राव् उलूकराट् /
एत्य काकान् बहून् हत्वा कृत्वा परिभवं ययौ"
Kathasaritsagara,"sokss_10,6.8","prātaḥ sa kākarājo 'tra sabhājyovāca mantriṇaḥ /
uḍḍīvyaḍīvisaṃḍīvipraḍīvicirajīvinaḥ","प्रातः स काकराजो ऽत्र सभाज्योवाच मन्त्रिणः /
उड्डीव्यडीविसंडीविप्रडीविचिरजीविनः"
Kathasaritsagara,"sokss_10,6.9","sa śatruḥ paribhūyāsmāṃllabdhalakṣyo balī punaḥ /
āpatedeva tattatra pratīkāro nirūpyatām","स शत्रुः परिभूयास्मांल्लब्धलक्ष्यो बली पुनः /
आपतेदेव तत्तत्र प्रतीकारो निरूप्यताम्"
Kathasaritsagara,"sokss_10,6.10","tac chrutvābhāṣatoḍḍīvī śatrau balavati prabho /
anyadeśāśrayaḥ kāryastasyaivānunayo 'thavā","तच् छ्रुत्वाभाषतोड्डीवी शत्रौ बलवति प्रभो /
अन्यदेशाश्रयः कार्यस्तस्यैवानुनयो ऽथवा"
Kathasaritsagara,"sokss_10,6.11","śrutvaitad āḍīvy āha sma sadyo na bhayam apy adaḥ /
parāśayaṃ svaśaktiṃ ca vīkṣya kurmo yathākṣamam","श्रुत्वैतद् आडीव्य् आह स्म सद्यो न भयम् अप्य् अदः /
पराशयं स्वशक्तिं च वीक्ष्य कुर्मो यथाक्षमम्"
Kathasaritsagara,"sokss_10,6.12","tato jagāda saṃḍīvī maraṇaṃ deva śobhanam /
na tu praṇamanaṃ śatrorvideśe vāpi jīvanam","ततो जगाद संडीवी मरणं देव शोभनम् /
न तु प्रणमनं शत्रोर्विदेशे वापि जीवनम्"
Kathasaritsagara,"sokss_10,6.13","yoddhavyaṃ tena sākaṃ naḥ kṛtāvad yena śatruṇā /
rājā sahāyavāñ śūraḥ sotsāho jayati dviṣaḥ","योद्धव्यं तेन साकं नः कृतावद् येन शत्रुणा /
राजा सहायवाञ् शूरः सोत्साहो जयति द्विषः"
Kathasaritsagara,"sokss_10,6.14","atha praḍīvī vakti sma na jayyaḥ sa balī raṇe /
saṃdhiṃ kṛtvā tu hantavyaḥ saṃprāpte 'vasare punaḥ","अथ प्रडीवी वक्ति स्म न जय्यः स बली रणे /
संधिं कृत्वा तु हन्तव्यः संप्राप्ते ऽवसरे पुनः"
Kathasaritsagara,"sokss_10,6.15","cirajīvī tato 'vādītkaḥ saṃdhirdūta eva kaḥ /
āsṛṣṭi vairaṃ kākānāmulūkais tatra ko vrajet","चिरजीवी ततो ऽवादीत्कः संधिर्दूत एव कः /
आसृष्टि वैरं काकानामुलूकैस् तत्र को व्रजेत्"
Kathasaritsagara,"sokss_10,6.16","mantrasādhyamidaṃ mantro mūlaṃ rājyasya cocyate /
śrutvaitatkākarājastaṃ so 'bravīccīrajīvinam","मन्त्रसाध्यमिदं मन्त्रो मूलं राज्यस्य चोच्यते /
श्रुत्वैतत्काकराजस्तं सो ऽब्रवीच्चीरजीविनम्"
Kathasaritsagara,"sokss_10,6.17","vṛddhastvaṃ vetsi cettanme brūhi tvaṃ kena hetunā /
kākolūkasya vairitvaṃ mantraṃ vakṣyasyataḥ param","वृद्धस्त्वं वेत्सि चेत्तन्मे ब्रूहि त्वं केन हेतुना /
काकोलूकस्य वैरित्वं मन्त्रं वक्ष्यस्यतः परम्"
Kathasaritsagara,"sokss_10,6.18","tac chrutvā kākarājaṃ taṃ cirajīvī jagāda saḥ /
vāgdoṣo 'yaṃ śrutā kiṃ na gardabhākhyāyikā tvayā","तच् छ्रुत्वा काकराजं तं चिरजीवी जगाद सः /
वाग्दोषो ऽयं श्रुता किं न गर्दभाख्यायिका त्वया"
Kathasaritsagara,"sokss_10,6.19","kenāpi rajakenaitya gardabhaḥ puṣṭaye kṛśaḥ /
parasasyeṣu mukto 'bhūdācchādya dvīpicarmaṇā","केनापि रजकेनैत्य गर्दभः पुष्टये कृशः /
परसस्येषु मुक्तो ऽभूदाच्छाद्य द्वीपिचर्मणा"
Kathasaritsagara,"sokss_10,6.20","sa tāni khādan dvīpīti janais trāsān na vāritaḥ /
ekena dadṛśe jātu kārṣikeṇa dhanurbhṛtā","स तानि खादन् द्वीपीति जनैस् त्रासान् न वारितः /
एकेन ददृशे जातु कार्षिकेण धनुर्भृता"
Kathasaritsagara,"sokss_10,6.21","sa taṃ dvīpīti manvānaḥ kubjībhūya bhayānataḥ /
kambalāveṣṭitatanurgantuṃ pravavṛte tataḥ","स तं द्वीपीति मन्वानः कुब्जीभूय भयानतः /
कम्बलावेष्टिततनुर्गन्तुं प्रववृते ततः"
Kathasaritsagara,"sokss_10,6.22","taṃ ca dṛṣṭvā tathāyāntaṃ kharo 'yamiti cintayan /
kharastaṃ svarutenoccair vyāharatsasyapoṣitaḥ","तं च दृष्ट्वा तथायान्तं खरो ऽयमिति चिन्तयन् /
खरस्तं स्वरुतेनोच्चैर् व्याहरत्सस्यपोषितः"
Kathasaritsagara,"sokss_10,6.23","tac chrutvā gardabhaṃ matvā tam upetya sa kārṣikaḥ /
avadhīccharaghātena kṛtavair aṃ svayā girā","तच् छ्रुत्वा गर्दभं मत्वा तम् उपेत्य स कार्षिकः /
अवधीच्छरघातेन कृतवैर् अं स्वया गिरा"
Kathasaritsagara,"sokss_10,6.24","evaṃ vāgdoṣato 'smākam ulūkaiḥ saha vairitā /
pūrvaṃ hy arājakā āsan kadācid api pakṣiṇaḥ","एवं वाग्दोषतो ऽस्माकम् उलूकैः सह वैरिता /
पूर्वं ह्य् अराजका आसन् कदाचिद् अपि पक्षिणः"
Kathasaritsagara,"sokss_10,6.25","te saṃbhūyārabhante sma pakṣirājābhiṣecanam /
sarve kartumulūkasya ḍhaukitacchattracāmaram","ते संभूयारभन्ते स्म पक्षिराजाभिषेचनम् /
सर्वे कर्तुमुलूकस्य ढौकितच्छत्त्रचामरम्"
Kathasaritsagara,"sokss_10,6.26","tāvac ca gaganāyātastaddṛṣṭvā vāyaso 'bravīt /
re mūḍhāḥ santi no haṃsakokilādyā na kiṃ khagāḥ","तावच् च गगनायातस्तद्दृष्ट्वा वायसो ऽब्रवीत् /
रे मूढाः सन्ति नो हंसकोकिलाद्या न किं खगाः"
Kathasaritsagara,"sokss_10,6.27","yena krūradṛśaṃ pāpamimamapriyadarśanam /
abhiṣiñcatha rājye 'smindhigulūkamamaṅgalam","येन क्रूरदृशं पापमिममप्रियदर्शनम् /
अभिषिञ्चथ राज्ये ऽस्मिन्धिगुलूकममङ्गलम्"
Kathasaritsagara,"sokss_10,6.28","rājā prabhāvavān kāryo yasya nāmaiva siddhikṛt /
tathā ca śṛṇutātraikāṃ kathāṃ vo varṇayāmy aham","राजा प्रभाववान् कार्यो यस्य नामैव सिद्धिकृत् /
तथा च शृणुतात्रैकां कथां वो वर्णयाम्य् अहम्"
Kathasaritsagara,"sokss_10,6.29","asti candrasaro nāma mahadbhūrijalaṃ saraḥ /
śilīmukhākhyas tattīre 'pyuvāsa śaśakeśvaraḥ","अस्ति चन्द्रसरो नाम महद्भूरिजलं सरः /
शिलीमुखाख्यस् तत्तीरे ऽप्युवास शशकेश्वरः"
Kathasaritsagara,"sokss_10,6.30","tatrāvagrahaśuṣke 'nyanipāne gajayūthapaḥ /
caturdantābhidhāno 'mbhaḥ pātum āgāt kadācana","तत्रावग्रहशुष्के ऽन्यनिपाने गजयूथपः /
चतुर्दन्ताभिधानो ऽम्भः पातुम् आगात् कदाचन"
Kathasaritsagara,"sokss_10,6.31","tasya yūthena śaśaka gāhamānena tatra te /
śilīmukhasya bahavaḥ śaśarājasya cūrṇitāḥ","तस्य यूथेन शशक गाहमानेन तत्र ते /
शिलीमुखस्य बहवः शशराजस्य चूर्णिताः"
Kathasaritsagara,"sokss_10,6.32","tato gajapatau tasmin gate so 'tra śilīmukhaḥ /
duḥkhito vijayaṃ nāma śaśaṃ prāhānyasaṃnidhau","ततो गजपतौ तस्मिन् गते सो ऽत्र शिलीमुखः /
दुःखितो विजयं नाम शशं प्राहान्यसंनिधौ"
Kathasaritsagara,"sokss_10,6.33","labdhāsvādo gajendro 'yaṃ punaḥ punarihaiṣyati /
niḥśeṣayiṣyaty asmāṃś ca tadupāyo 'tra cintyatām","लब्धास्वादो गजेन्द्रो ऽयं पुनः पुनरिहैष्यति /
निःशेषयिष्यत्य् अस्मांश् च तदुपायो ऽत्र चिन्त्यताम्"
Kathasaritsagara,"sokss_10,6.34","gaccha tasyāntikaṃ paśya yuktiḥ kāpyasti tena vā /
tvaṃ hi kāryam upāyaṃ ca vetsi vaktuṃ ca yuktimān","गच्छ तस्यान्तिकं पश्य युक्तिः काप्यस्ति तेन वा /
त्वं हि कार्यम् उपायं च वेत्सि वक्तुं च युक्तिमान्"
Kathasaritsagara,"sokss_10,6.35","yatra yatra gatastvaṃ hi tatra tatrābhavacchubham /
iti sa preṣitastena prītas tatra yayau śanaiḥ","यत्र यत्र गतस्त्वं हि तत्र तत्राभवच्छुभम् /
इति स प्रेषितस्तेन प्रीतस् तत्र ययौ शनैः"
Kathasaritsagara,"sokss_10,6.36","mārgānusārāt prāptaṃ ca vāraṇendraṃ dadarśa tam /
yathā tathā ca yuktaḥ syāt saṃgamo balineti saḥ","मार्गानुसारात् प्राप्तं च वारणेन्द्रं ददर्श तम् /
यथा तथा च युक्तः स्यात् संगमो बलिनेति सः"
Kathasaritsagara,"sokss_10,6.37","śaśo 'driśikharārūḍho dhīmāṃstamavadadgajam /
ahaṃ devasya candrasya dūtastvāṃ caivamāha saḥ","शशो ऽद्रिशिखरारूढो धीमांस्तमवदद्गजम् /
अहं देवस्य चन्द्रस्य दूतस्त्वां चैवमाह सः"
Kathasaritsagara,"sokss_10,6.38","śītaṃ candrasaro nāma nivāso 'sti saro mama /
tatrāsate śaśāsteṣāṃ rājāhaṃ te ca me priyāḥ","शीतं चन्द्रसरो नाम निवासो ऽस्ति सरो मम /
तत्रासते शशास्तेषां राजाहं ते च मे प्रियाः"
Kathasaritsagara,"sokss_10,6.39","ata evāsmi śītāṃśuḥ śaśī ceti gataḥ prathām /
tatsaro nāśitaṃ te ca śaśakā me hatāstvayā","अत एवास्मि शीतांशुः शशी चेति गतः प्रथाम् /
तत्सरो नाशितं ते च शशका मे हतास्त्वया"
Kathasaritsagara,"sokss_10,6.40","bhūyaḥ kartāsi cedevaṃ mattaḥ prāpsyasi tatphalam /
etaddūtācchaśāc chrutvā gajendraḥ so 'bravīdbhayāt","भूयः कर्तासि चेदेवं मत्तः प्राप्स्यसि तत्फलम् /
एतद्दूताच्छशाच् छ्रुत्वा गजेन्द्रः सो ऽब्रवीद्भयात्"
Kathasaritsagara,"sokss_10,6.41","naivaṃ kariṣye bhūyo 'haṃ mānyo me bhagavāñ śaśī /
tadehi darśayāmas te yāvat taṃ prārthayeḥ sakhe","नैवं करिष्ये भूयो ऽहं मान्यो मे भगवाञ् शशी /
तदेहि दर्शयामस् ते यावत् तं प्रार्थयेः सखे"
Kathasaritsagara,"sokss_10,6.42","ityūcivān sa nāgendramānīya saraso 'ntare /
tatra tasmai śaśaścandrapratibimbamadarśayat","इत्यूचिवान् स नागेन्द्रमानीय सरसो ऽन्तरे /
तत्र तस्मै शशश्चन्द्रप्रतिबिम्बमदर्शयत्"
Kathasaritsagara,"sokss_10,6.43","taddṛṣṭvā dūrato natva bhayātkampasamākulaḥ /
vanaṃ dvipendraḥ sa yayau bhūyas tatra ca nāyayau","तद्दृष्ट्वा दूरतो नत्व भयात्कम्पसमाकुलः /
वनं द्विपेन्द्रः स ययौ भूयस् तत्र च नाययौ"
Kathasaritsagara,"sokss_10,6.44","pratyakṣaṃ tac ca dṛṣṭvā sa śaśarājaḥ śilīmukhaḥ /
saṃmānya taṃ śaśaṃ dūtamavasattatra nirbhayaḥ","प्रत्यक्षं तच् च दृष्ट्वा स शशराजः शिलीमुखः /
संमान्य तं शशं दूतमवसत्तत्र निर्भयः"
Kathasaritsagara,"sokss_10,6.45","ity uktvā vāyaso bhūyaḥ pakṣiṇastānabhāṣata /
evaṃ prabhuḥ svanāmnaiva yasya kaścinna bādhate","इत्य् उक्त्वा वायसो भूयः पक्षिणस्तानभाषत /
एवं प्रभुः स्वनाम्नैव यस्य कश्चिन्न बाधते"
Kathasaritsagara,"sokss_10,6.46","tadulūko divāndho 'yaṃ kṣudro rājyaṃ kuto 'rhati /
kṣudraś ca syādaviśvāsyas tatra caitāṃ kathāṃ śṛṇu","तदुलूको दिवान्धो ऽयं क्षुद्रो राज्यं कुतो ऽर्हति /
क्षुद्रश् च स्यादविश्वास्यस् तत्र चैतां कथां शृणु"
Kathasaritsagara,"sokss_10,6.47","kadācitkvāpi vṛkṣe 'hamavasaṃ tatra cāpy adhaḥ /
pakṣī kapiñjalo nāma vasati sma kṛtālayaḥ","कदाचित्क्वापि वृक्षे ऽहमवसं तत्र चाप्य् अधः /
पक्षी कपिञ्जलो नाम वसति स्म कृतालयः"
Kathasaritsagara,"sokss_10,6.48","sa kadācid gataḥ kvāpi yāvan na divasān bahūn /
āyāti tāvat tannīḍaṃ tam etya śaśako 'vasat","स कदाचिद् गतः क्वापि यावन् न दिवसान् बहून् /
आयाति तावत् तन्नीडं तम् एत्य शशको ऽवसत्"
Kathasaritsagara,"sokss_10,6.49","dinaiḥ kapiñjalo 'trāgāttato 'sya śaśakasya ca /
nīḍo me tava netyevaṃ vivāda udabhūddvayoḥ","दिनैः कपिञ्जलो ऽत्रागात्ततो ऽस्य शशकस्य च /
नीडो मे तव नेत्येवं विवाद उदभूद्द्वयोः"
Kathasaritsagara,"sokss_10,6.50","nirṇetāraṃ tataḥ sabhyamanveṣṭuṃ prasthitāvubhau /
tāvahaṃ kautukāddraṣṭumanvagacchamalakṣitaḥ","निर्णेतारं ततः सभ्यमन्वेष्टुं प्रस्थितावुभौ /
तावहं कौतुकाद्द्रष्टुमन्वगच्छमलक्षितः"
Kathasaritsagara,"sokss_10,6.51","gatvā stokaṃ sarastīre 'hiṃsādhṛtamṛṣāvratam /
dhyānārdhamīlitadṛśaṃ mārjāraṃ tāvapaśyatām","गत्वा स्तोकं सरस्तीरे ऽहिंसाधृतमृषाव्रतम् /
ध्यानार्धमीलितदृशं मार्जारं तावपश्यताम्"
Kathasaritsagara,"sokss_10,6.52","etam eva ca pṛcchāvaḥ kiṃ nyāyyamiha dhārmikam /
ity uktvā tau biḍālaṃ tam upetyaivamavocatām","एतम् एव च पृच्छावः किं न्याय्यमिह धार्मिकम् /
इत्य् उक्त्वा तौ बिडालं तम् उपेत्यैवमवोचताम्"
Kathasaritsagara,"sokss_10,6.53","śṛṇu nau bhagavannyāyaṃ tapasvī tvaṃ hi dhārmikaḥ /
śrutvaitadalpayā vācā biḍālastau jagāda saḥ","शृणु नौ भगवन्न्यायं तपस्वी त्वं हि धार्मिकः /
श्रुत्वैतदल्पया वाचा बिडालस्तौ जगाद सः"
Kathasaritsagara,"sokss_10,6.54","na śṛṇomi tapaḥkṣāmo dūrādāyāta me 'ntikam /
dharmo hy asamyaṅ nirṇīto nihantyubhayalokayoḥ","न शृणोमि तपःक्षामो दूरादायात मे ऽन्तिकम् /
धर्मो ह्य् असम्यङ् निर्णीतो निहन्त्युभयलोकयोः"
Kathasaritsagara,"sokss_10,6.55","ity uktvāśvāsya tāvagramānīyaṃ sa biḍālakaḥ /
ubhāvapyavadhītkṣudraḥ sākaṃ śaśakapiñjalau","इत्य् उक्त्वाश्वास्य तावग्रमानीयं स बिडालकः /
उभावप्यवधीत्क्षुद्रः साकं शशकपिञ्जलौ"
Kathasaritsagara,"sokss_10,6.56","tadevaṃ nāsti viśvāsaḥ kṣudrakarmaṇi durjane /
tasmādulūko rājāyaṃ na kartavyo 'tidurjanaḥ","तदेवं नास्ति विश्वासः क्षुद्रकर्मणि दुर्जने /
तस्मादुलूको राजायं न कर्तव्यो ऽतिदुर्जनः"
Kathasaritsagara,"sokss_10,6.57","ity uktāḥ pakṣiṇastena vāyasena tatheti te /
abhiṣekamulūkasya nivāryetastato yayuḥ","इत्य् उक्ताः पक्षिणस्तेन वायसेन तथेति ते /
अभिषेकमुलूकस्य निवार्येतस्ततो ययुः"
Kathasaritsagara,"sokss_10,6.58","adyaprabhṛti yūyaṃ ca vayaṃ cānyonyaśatravaḥ /
smara yāmītyulūkastaṃ kākamuktvā krudhā yayau","अद्यप्रभृति यूयं च वयं चान्योन्यशत्रवः /
स्मर यामीत्युलूकस्तं काकमुक्त्वा क्रुधा ययौ"
Kathasaritsagara,"sokss_10,6.59","kāko 'pi yuktamuktaṃ tu matvā vignastato 'bhavat /
vāṅmātrotpāditāsahyavair ātko nānutapyate","काको ऽपि युक्तमुक्तं तु मत्वा विग्नस्ततो ऽभवत् /
वाङ्मात्रोत्पादितासह्यवैर् आत्को नानुतप्यते"
Kathasaritsagara,"sokss_10,6.60","evaṃ vāgdoṣasaṃbhūtaṃ vairaṃ naḥ kauśikaiḥ saha /
ity uktvā kākarājaṃ taṃ cirajīvyavadatpunaḥ","एवं वाग्दोषसंभूतं वैरं नः कौशिकैः सह /
इत्य् उक्त्वा काकराजं तं चिरजीव्यवदत्पुनः"
Kathasaritsagara,"sokss_10,6.61","bahavo balinas te ca jetuṃ śakyā na kauśikāḥ /
bahavo hi jayantīha śṛṇu cātra nidarśanam","बहवो बलिनस् ते च जेतुं शक्या न कौशिकाः /
बहवो हि जयन्तीह शृणु चात्र निदर्शनम्"
Kathasaritsagara,"sokss_10,6.62","chāgaṃ krītaṃ gṛhītvāṃse grāmāt ko'pi vrajandvijaḥ /
bahubhir dadṛśe mārge dhūrtaiśchāgaṃ jihīrṣubhiḥ","छागं क्रीतं गृहीत्वांसे ग्रामात् कोऽपि व्रजन्द्विजः /
बहुभिर् ददृशे मार्गे धूर्तैश्छागं जिहीर्षुभिः"
Kathasaritsagara,"sokss_10,6.63","ekaś ca tebhya āgatya tam uvāca sasaṃbhramam /
brahman kathamayaṃ skandhe gṛhītaḥ śvā tvayā tyaja","एकश् च तेभ्य आगत्य तम् उवाच ससंभ्रमम् /
ब्रह्मन् कथमयं स्कन्धे गृहीतः श्वा त्वया त्यज"
Kathasaritsagara,"sokss_10,6.64","tac chrutvā tamanādṛtya sa dvijaḥ prākramadyadā /
tato 'nyau dvāvupetyāgre tadvadeva tamūcatuḥ","तच् छ्रुत्वा तमनादृत्य स द्विजः प्राक्रमद्यदा /
ततो ऽन्यौ द्वावुपेत्याग्रे तद्वदेव तमूचतुः"
Kathasaritsagara,"sokss_10,6.65","tataḥ sasaṃśayo yāvad yāti cchāgaṃ nirūpayan /
tāvad anye trayo 'bhyetya tam evam avadañ śaṭhāḥ","ततः ससंशयो यावद् याति च्छागं निरूपयन् /
तावद् अन्ये त्रयो ऽभ्येत्य तम् एवम् अवदञ् शठाः"
Kathasaritsagara,"sokss_10,6.66","kathaṃ yajñopavītaṃ tvaṃ śvānaṃ ca vahase samam /
nūnaṃ vyādho na vipras tvaṃ haṃsyanena śunā mṛgān","कथं यज्ञोपवीतं त्वं श्वानं च वहसे समम् /
नूनं व्याधो न विप्रस् त्वं हंस्यनेन शुना मृगान्"
Kathasaritsagara,"sokss_10,6.67","tac chrutvā sa dvijo dadhyau nūnaṃ bhūtena kenacit /
bhrāmito 'haṃ dṛśaṃ hṛtvā sarve paśyanti kiṃ mṛṣā","तच् छ्रुत्वा स द्विजो दध्यौ नूनं भूतेन केनचित् /
भ्रामितो ऽहं दृशं हृत्वा सर्वे पश्यन्ति किं मृषा"
Kathasaritsagara,"sokss_10,6.68","iti vipraḥ sa taṃ tyaktvā chāgaṃ snātvā gṛhaṃ yayau /
dhūrtāś ca nītvā tam ajaṃ yathecchaṃ samabhakṣayan","इति विप्रः स तं त्यक्त्वा छागं स्नात्वा गृहं ययौ /
धूर्ताश् च नीत्वा तम् अजं यथेच्छं समभक्षयन्"
Kathasaritsagara,"sokss_10,6.69","ity uktvā cirajīvī taṃ vāyaseśvaram abravīt /
tadevaṃ deva bahavo balavantaś ca durjayāḥ","इत्य् उक्त्वा चिरजीवी तं वायसेश्वरम् अब्रवीत् /
तदेवं देव बहवो बलवन्तश् च दुर्जयाः"
Kathasaritsagara,"sokss_10,6.70","tasmādbalivirodhe 'sminyadahaṃ vacmi tatkuru /
kiṃcilluñcitapakṣaṃ māṃ tyaktvāsyaiva taroradhaḥ","तस्माद्बलिविरोधे ऽस्मिन्यदहं वच्मि तत्कुरु /
किंचिल्लुञ्चितपक्षं मां त्यक्त्वास्यैव तरोरधः"
Kathasaritsagara,"sokss_10,6.71","yūyaṃ girimimaṃ yāta kṛtārtho yāvadevy aham /
tac chrutvā taṃ tathetyatra krudhevolluñcitacchadam","यूयं गिरिमिमं यात कृतार्थो यावदेव्य् अहम् /
तच् छ्रुत्वा तं तथेत्यत्र क्रुधेवोल्लुञ्चितच्छदम्"
Kathasaritsagara,"sokss_10,6.72","kṛtyādhastaṃ giriṃ prāyātkākarājaḥ sa sānugaḥ /
cirajīvi tu tatrāsītpatitvā svatarostale","कृत्याधस्तं गिरिं प्रायात्काकराजः स सानुगः /
चिरजीवि तु तत्रासीत्पतित्वा स्वतरोस्तले"
Kathasaritsagara,"sokss_10,6.73","tatas tatrāyayau rātrau sānugaḥ sa ulūkarāṭ /
avamardo na cāpaśyattatraikam apivāyasam","ततस् तत्राययौ रात्रौ सानुगः स उलूकराट् /
अवमर्दो न चापश्यत्तत्रैकम् अपिवायसम्"
Kathasaritsagara,"sokss_10,6.74","tāvat sa cirajīvyatra mandaṃ mandaṃ virautyadhaḥ /
śrutvā colūkarājastamavatīrya dadarśa saḥ","तावत् स चिरजीव्यत्र मन्दं मन्दं विरौत्यधः /
श्रुत्वा चोलूकराजस्तमवतीर्य ददर्श सः"
Kathasaritsagara,"sokss_10,6.75","kas tvaṃ kim evaṃbhūto 'sīty apṛcchat taṃ savismayaḥ /
tataḥ sa cirajīvī taṃ rujevālpasvaro 'vadat","कस् त्वं किम् एवंभूतो ऽसीत्य् अपृच्छत् तं सविस्मयः /
ततः स चिरजीवी तं रुजेवाल्पस्वरो ऽवदत्"
Kathasaritsagara,"sokss_10,6.76","cirajīvītyahaṃ tasya sacivo vāyasaprabhoḥ /
sa ca dātumavaskandamaicchatte mantrisaṃmatam","चिरजीवीत्यहं तस्य सचिवो वायसप्रभोः /
स च दातुमवस्कन्दमैच्छत्ते मन्त्रिसंमतम्"
Kathasaritsagara,"sokss_10,6.77","tatas tanmantriṇo 'nyāṃstānnirbhartsyāhaṃ tam abravam /
yadi pṛcchasi māṃ mantraṃ yadi cāhaṃ matastava","ततस् तन्मन्त्रिणो ऽन्यांस्तान्निर्भर्त्स्याहं तम् अब्रवम् /
यदि पृच्छसि मां मन्त्रं यदि चाहं मतस्तव"
Kathasaritsagara,"sokss_10,6.78","tan na kāryo balavatā kauśikendreṇa vigrahaḥ /
kāryastvanunayas tasya nītiṃ cedanumanyase","तन् न कार्यो बलवता कौशिकेन्द्रेण विग्रहः /
कार्यस्त्वनुनयस् तस्य नीतिं चेदनुमन्यसे"
Kathasaritsagara,"sokss_10,6.79","śrutvaitacchatrupakṣo 'yamiti krodhātprahṛtya me /
sa kākaḥ svaiḥ samaṃ mittrair mūrkho 'vasthāmimāṃ vyadhāt","श्रुत्वैतच्छत्रुपक्षो ऽयमिति क्रोधात्प्रहृत्य मे /
स काकः स्वैः समं मित्त्रैर् मूर्खो ऽवस्थामिमां व्यधात्"
Kathasaritsagara,"sokss_10,6.80","kṣiptvā ca māṃ tarutale kvāpi sānucaro gataḥ /
ity uktvā cirajīvī sa śvasannāsīdadhomukhaḥ","क्षिप्त्वा च मां तरुतले क्वापि सानुचरो गतः /
इत्य् उक्त्वा चिरजीवी स श्वसन्नासीदधोमुखः"
Kathasaritsagara,"sokss_10,6.81","ulūkarājaś ca tataḥ sa papraccha svamantriṇaḥ /
kimetasya vidhātavyamasmābhiś cirajīvinaḥ","उलूकराजश् च ततः स पप्रच्छ स्वमन्त्रिणः /
किमेतस्य विधातव्यमस्माभिश् चिरजीविनः"
Kathasaritsagara,"sokss_10,6.82","tac chrutvā dīptanayano nāma mantrī jagāda tam /
arakṣyo rakṣyate cauro 'py upakārīti sajjanaiḥ","तच् छ्रुत्वा दीप्तनयनो नाम मन्त्री जगाद तम् /
अरक्ष्यो रक्ष्यते चौरो ऽप्य् उपकारीति सज्जनैः"
Kathasaritsagara,"sokss_10,6.83","tathā hi pūrvaṃ kvāpy āsīdvaṇikko 'i sa kāmapi /
vṛddho 'py arthaprabhāveṇa pariṇinye vaṇiksutām","तथा हि पूर्वं क्वाप्य् आसीद्वणिक्को ऽइ स कामपि /
वृद्धो ऽप्य् अर्थप्रभावेण परिणिन्ये वणिक्सुताम्"
Kathasaritsagara,"sokss_10,6.84","sā tasya śayane nityaṃ jarāto 'bhūtparāṅmukhī /
vyatītapuṣpakāle 'tra bhramarīva tarorvane","सा तस्य शयने नित्यं जरातो ऽभूत्पराङ्मुखी /
व्यतीतपुष्पकाले ऽत्र भ्रमरीव तरोर्वने"
Kathasaritsagara,"sokss_10,6.85","ekadā cāviśaccauro niśi śayyāsthayostayoḥ /
taṃ dṛṣṭvā sā parāvṛtya tamāśliṣyatpatiṃ bhayāt","एकदा चाविशच्चौरो निशि शय्यास्थयोस्तयोः /
तं दृष्ट्वा सा परावृत्य तमाश्लिष्यत्पतिं भयात्"
Kathasaritsagara,"sokss_10,6.86","tamabhyudayamāścaryaṃ matvā yāvannirīkṣate /
diśas tatra vaṇiktāvatkoṇe cauraṃ dadarśa tam","तमभ्युदयमाश्चर्यं मत्वा यावन्निरीक्षते /
दिशस् तत्र वणिक्तावत्कोणे चौरं ददर्श तम्"
Kathasaritsagara,"sokss_10,6.87","upakāryasi me tattvāṃ na bhṛtyair ghātayāmy aham /
ity uktvā so 'tha cauraṃ taṃ rakṣitvā prāhiṇodvaṇik","उपकार्यसि मे तत्त्वां न भृत्यैर् घातयाम्य् अहम् /
इत्य् उक्त्वा सो ऽथ चौरं तं रक्षित्वा प्राहिणोद्वणिक्"
Kathasaritsagara,"sokss_10,6.88","evaṃ rakṣyo 'yamasmākaṃ cirajīvyupakārakaḥ /
ity uktvā dīptanayano mantrī tūṣṇīṃ babhūva saḥ","एवं रक्ष्यो ऽयमस्माकं चिरजीव्युपकारकः /
इत्य् उक्त्वा दीप्तनयनो मन्त्री तूष्णीं बभूव सः"
Kathasaritsagara,"sokss_10,6.89","tato 'nyaṃ vakranāsākhyaṃ mantriṇaṃ kauśikeśvaraḥ /
sa pṛcchati sma kiṃ kāryaṃ samyagvaktuṃ bhavāniti","ततो ऽन्यं वक्रनासाख्यं मन्त्रिणं कौशिकेश्वरः /
स पृच्छति स्म किं कार्यं सम्यग्वक्तुं भवानिति"
Kathasaritsagara,"sokss_10,6.90","vakranāsatato 'vādīdrakṣyo 'yaṃ paramarmavit /
asmākametayor vairaṃ śreyase svāmimantriṇoḥ","वक्रनासततो ऽवादीद्रक्ष्यो ऽयं परमर्मवित् /
अस्माकमेतयोर् वैरं श्रेयसे स्वामिमन्त्रिणोः"
Kathasaritsagara,"sokss_10,6.91","nidarśanakathā deva śrūyatāmatra vacmi te /
kaścitpratigraheṇa dve gāvau prāpa dvijottamaḥ","निदर्शनकथा देव श्रूयतामत्र वच्मि ते /
कश्चित्प्रतिग्रहेण द्वे गावौ प्राप द्विजोत्तमः"
Kathasaritsagara,"sokss_10,6.92","tasya dṛṣṭvātha cauras te gāvau netumacintayat /
tatkālaṃ rākṣasaḥ ko'pi tamaicchatkhādituṃ dvijam","तस्य दृष्ट्वाथ चौरस् ते गावौ नेतुमचिन्तयत् /
तत्कालं राक्षसः कोऽपि तमैच्छत्खादितुं द्विजम्"
Kathasaritsagara,"sokss_10,6.93","tadarthaṃ niśi gacchantau daivāttau caurarākṣasau /
militvānyonyamuktārthau tatra prayayatuḥ samam","तदर्थं निशि गच्छन्तौ दैवात्तौ चौरराक्षसौ /
मिलित्वान्योन्यमुक्तार्थौ तत्र प्रययतुः समम्"
Kathasaritsagara,"sokss_10,6.94","ahaṃ dhenū harāmyādau tvadgṛhīto hy ayaṃ dvijaḥ /
supto yadi prabuddhastaddhareyaṃ goyugaṃ katham","अहं धेनू हराम्यादौ त्वद्गृहीतो ह्य् अयं द्विजः /
सुप्तो यदि प्रबुद्धस्तद्धरेयं गोयुगं कथम्"
Kathasaritsagara,"sokss_10,6.95","maivaṃ harāmy ahaṃ pūrvaṃ vipraṃ no ced vṛthā mama /
bhaved gokhuraśabdena prabuddhe 'smin pariśramaḥ","मैवं हराम्य् अहं पूर्वं विप्रं नो चेद् वृथा मम /
भवेद् गोखुरशब्देन प्रबुद्धे ऽस्मिन् परिश्रमः"
Kathasaritsagara,"sokss_10,6.96","iti praviśya tadviprasadanaṃ caurarākṣasau /
yāvattau kalahāyete tāvat prābodhi sa dvijaḥ","इति प्रविश्य तद्विप्रसदनं चौरराक्षसौ /
यावत्तौ कलहायेते तावत् प्राबोधि स द्विजः"
Kathasaritsagara,"sokss_10,6.97","utthāyāttakṛpāṇe ca tasminrakṣoghnajāpini /
brāhmaṇe jagmatuścaurarākṣasau dvau palāyya tau","उत्थायात्तकृपाणे च तस्मिन्रक्षोघ्नजापिनि /
ब्राह्मणे जग्मतुश्चौरराक्षसौ द्वौ पलाय्य तौ"
Kathasaritsagara,"sokss_10,6.98","evaṃ tayor yathā bhedo hitāyābhūddvijanmanaḥ /
tathā bhedo hito 'smākaṃ kākendracirajīvinoḥ","एवं तयोर् यथा भेदो हितायाभूद्द्विजन्मनः /
तथा भेदो हितो ऽस्माकं काकेन्द्रचिरजीविनोः"
Kathasaritsagara,"sokss_10,6.99","ity ukto vakranāsena kauśikendraḥ svamantriṇam /
taṃ ca prākārakarṇākhyamapṛcchatso 'pyuvāca tam","इत्य् उक्तो वक्रनासेन कौशिकेन्द्रः स्वमन्त्रिणम् /
तं च प्राकारकर्णाख्यमपृच्छत्सो ऽप्युवाच तम्"
Kathasaritsagara,"sokss_10,6.100","cirajīvyanukampyo 'yamāpannaḥ śaraṇāgataḥ /
śaraṇāgatahetoḥ prāksvamāmiṣamadācchibiḥ","चिरजीव्यनुकम्प्यो ऽयमापन्नः शरणागतः /
शरणागतहेतोः प्राक्स्वमामिषमदाच्छिबिः"
Kathasaritsagara,"sokss_10,6.101","prākārakarṇāc chrutvaitat sacivaṃ krūralocanam /
ulūkarājaḥ papraccha so 'pi tadvad abhāṣata","प्राकारकर्णाच् छ्रुत्वैतत् सचिवं क्रूरलोचनम् /
उलूकराजः पप्रच्छ सो ऽपि तद्वद् अभाषत"
Kathasaritsagara,"sokss_10,6.102","tato raktākṣanāmānaṃ sacivaṃ kauśikeśvaraḥ /
tathaiva paripapraccha so 'pi prājño 'bravīdidam","ततो रक्ताक्षनामानं सचिवं कौशिकेश्वरः /
तथैव परिपप्रच्छ सो ऽपि प्राज्ञो ऽब्रवीदिदम्"
Kathasaritsagara,"sokss_10,6.103","rājannapanayenaitair mantribhir nāśito bhavān /
pratīyante na nītijñāḥ kṛtāvajñasya vairiṇaḥ","राजन्नपनयेनैतैर् मन्त्रिभिर् नाशितो भवान् /
प्रतीयन्ते न नीतिज्ञाः कृतावज्ञस्य वैरिणः"
Kathasaritsagara,"sokss_10,6.104","mūrkho dṛṣṭavyalīko 'pi vyājasāntvena tuṣyati /
tathā hi takṣā ko 'pyāsīdbhāryābhūttasya tu priyā","मूर्खो दृष्टव्यलीको ऽपि व्याजसान्त्वेन तुष्यति /
तथा हि तक्षा को ऽप्यासीद्भार्याभूत्तस्य तु प्रिया"
Kathasaritsagara,"sokss_10,6.105","tāṃ cānyapuruṣāsaktāṃ takṣā buddhvānyalokataḥ /
tattvaṃ jijñāsamānastāṃ bhāryāmavadadekadā","तां चान्यपुरुषासक्तां तक्षा बुद्ध्वान्यलोकतः /
तत्त्वं जिज्ञासमानस्तां भार्यामवददेकदा"
Kathasaritsagara,"sokss_10,6.106","priye rājājñayā dūraṃ svavyāpārāya yāmy aham /
tattvayā mama saktvādi pātheyaṃ dīyatāmiti","प्रिये राजाज्ञया दूरं स्वव्यापाराय याम्य् अहम् /
तत्त्वया मम सक्त्वादि पाथेयं दीयतामिति"
Kathasaritsagara,"sokss_10,6.107","tatheti dattapātheyastayā nirgatya gehataḥ /
saśiṣyo guptamāgatya tatraiva praviveśa saḥ","तथेति दत्तपाथेयस्तया निर्गत्य गेहतः /
सशिष्यो गुप्तमागत्य तत्रैव प्रविवेश सः"
Kathasaritsagara,"sokss_10,6.108","tadadṛṣṭastu khaṭvāyāstasthau śiṣyayutasthale /
sāpy athānāyayattaṃ svaṃ tadbhāryā parapūruṣam","तददृष्टस्तु खट्वायास्तस्थौ शिष्ययुतस्थले /
साप्य् अथानाययत्तं स्वं तद्भार्या परपूरुषम्"
Kathasaritsagara,"sokss_10,6.109","tena sākaṃ ca khaṭvāyāṃ ramamāṇā patiṃ padā /
spṛṣṭvā kathaṃcit taṃ pāpā mene tatrastham eva tam","तेन साकं च खट्वायां रममाणा पतिं पदा /
स्पृष्ट्वा कथंचित् तं पापा मेने तत्रस्थम् एव तम्"
Kathasaritsagara,"sokss_10,6.110","kṣaṇāccopapatis tatra vyākulaḥ pṛcchati sma tām /
brūhi priye kimadhikaṃ priyo 'haṃ tava kiṃ patiḥ","क्षणाच्चोपपतिस् तत्र व्याकुलः पृच्छति स्म ताम् /
ब्रूहि प्रिये किमधिकं प्रियो ऽहं तव किं पतिः"
Kathasaritsagara,"sokss_10,6.111","tac chrutvā kūṭakuśalā taṃ jāraṃ nijagāda sā /
priyo mama patis tasya kṛte prāṇāṃstyajāmy aham","तच् छ्रुत्वा कूटकुशला तं जारं निजगाद सा /
प्रियो मम पतिस् तस्य कृते प्राणांस्त्यजाम्य् अहम्"
Kathasaritsagara,"sokss_10,6.112","idaṃ tu cāpalaṃ strīṇāṃ sahajaṃ kriyate 'tra kim /
amedhyam apibhakṣyaṃ syānnāsāṃ syuryadi nāsikāḥ","इदं तु चापलं स्त्रीणां सहजं क्रियते ऽत्र किम् /
अमेध्यम् अपिभक्ष्यं स्यान्नासां स्युर्यदि नासिकाः"
Kathasaritsagara,"sokss_10,6.113","etattasyā vacaḥ śrutvā kulaṭāyāḥ sa kṛtrimam /
tuṣṭaḥ śayyātalāttakṣā nirgataḥ śiṣyam abhyadhāt","एतत्तस्या वचः श्रुत्वा कुलटायाः स कृत्रिमम् /
तुष्टः शय्यातलात्तक्षा निर्गतः शिष्यम् अभ्यधात्"
Kathasaritsagara,"sokss_10,6.114","dṛṣṭvaṃ tvayādya sākṣī tvaṃ mama bhakteyamīdṛśī /
amumevāśritā kāntaṃ tadetāṃ mūrdhnyahaṃ vahe","दृष्ट्वं त्वयाद्य साक्षी त्वं मम भक्तेयमीदृशी /
अमुमेवाश्रिता कान्तं तदेतां मूर्ध्न्यहं वहे"
Kathasaritsagara,"sokss_10,6.115","ity uktvā sahasotkṣipya khaṭvāsthāveva tāvubhau /
saśiṣyaḥ sa jaḍo jāyātajjārau śirasāvahan","इत्य् उक्त्वा सहसोत्क्षिप्य खट्वास्थावेव तावुभौ /
सशिष्यः स जडो जायातज्जारौ शिरसावहन्"
Kathasaritsagara,"sokss_10,6.116","itthaṃ pratyakṣadṛṣṭe 'pi doṣe kapaṭasāntvataḥ /
mūrkhastuṣyati hāsyatvaṃ nirvivekaś ca gacchati","इत्थं प्रत्यक्षदृष्टे ऽपि दोषे कपटसान्त्वतः /
मूर्खस्तुष्यति हास्यत्वं निर्विवेकश् च गच्छति"
Kathasaritsagara,"sokss_10,6.117","tadeṣa cirajīvī te rakṣyo nāriparigrahaḥ /
upekṣito hy ayaṃ deva hanyādroga iva drutam","तदेष चिरजीवी ते रक्ष्यो नारिपरिग्रहः /
उपेक्षितो ह्य् अयं देव हन्याद्रोग इव द्रुतम्"
Kathasaritsagara,"sokss_10,6.118","iti raktākṣataḥ śrutvā kauśikendro 'bravītsa tam /
kurvannasmaddhitaṃ sādhuḥ prāpto 'vasthāsmimāmayam","इति रक्ताक्षतः श्रुत्वा कौशिकेन्द्रो ऽब्रवीत्स तम् /
कुर्वन्नस्मद्धितं साधुः प्राप्तो ऽवस्थास्मिमामयम्"
Kathasaritsagara,"sokss_10,6.119","tatkathaṃ syānna saṃrakṣyaḥ kiṃ kuryādekakaśca naḥ /
iti tatsa nirācakre mantrivākyamulūkarāṭ","तत्कथं स्यान्न संरक्ष्यः किं कुर्यादेककश्च नः /
इति तत्स निराचक्रे मन्त्रिवाक्यमुलूकराट्"
Kathasaritsagara,"sokss_10,6.120","āśvāsayām āsa ca taṃ vāyasaṃ cirajīvinam /
tataḥ sa cirajīvī tamulūkeśaṃ vyajijñapat","आश्वासयाम् आस च तं वायसं चिरजीविनम् /
ततः स चिरजीवी तमुलूकेशं व्यजिज्ञपत्"
Kathasaritsagara,"sokss_10,6.121","kiṃ mamaitadavasthasya jīvitena prayojanam /
tanme dāpaya kāṣṭhāni yāvadagniṃ viśāmy aham","किं ममैतदवस्थस्य जीवितेन प्रयोजनम् /
तन्मे दापय काष्ठानि यावदग्निं विशाम्य् अहम्"
Kathasaritsagara,"sokss_10,6.122","ulūkayoniṃ ca varaṃ prārthaye 'haṃ hutāśanam /
tartuṃ vāyasarājasya tasya vairapratikriyām","उलूकयोनिं च वरं प्रार्थये ऽहं हुताशनम् /
तर्तुं वायसराजस्य तस्य वैरप्रतिक्रियाम्"
Kathasaritsagara,"sokss_10,6.123","ity uktavantaṃ vihasanraktākṣo nijagāda tam /
asmatprabhoḥ prasādāttvaṃ svastha eva kimagninā","इत्य् उक्तवन्तं विहसन्रक्ताक्षो निजगाद तम् /
अस्मत्प्रभोः प्रसादात्त्वं स्वस्थ एव किमग्निना"
Kathasaritsagara,"sokss_10,6.124","na ca tvaṃ kauśiko bhāvī yāvatkākatvamasti te /
yādṛśo yaḥ kṛto dhātrā bhavettādṛśa eva saḥ","न च त्वं कौशिको भावी यावत्काकत्वमस्ति ते /
यादृशो यः कृतो धात्रा भवेत्तादृश एव सः"
Kathasaritsagara,"sokss_10,6.125","tathā ca prāṅmuniḥ kaścic chyenahastacyutaṃ śiśum /
mūṣikāṃ prāpya kṛpayā kanyāṃ cakre tapobalāt","तथा च प्राङ्मुनिः कश्चिच् छ्येनहस्तच्युतं शिशुम् /
मूषिकां प्राप्य कृपया कन्यां चक्रे तपोबलात्"
Kathasaritsagara,"sokss_10,6.126","vardhitāmāśrame tāṃ ca sa dṛṣṭvā prāptayauvanām /
munirbalavate dātumicchannādityamāhvayat","वर्धितामाश्रमे तां च स दृष्ट्वा प्राप्तयौवनाम् /
मुनिर्बलवते दातुमिच्छन्नादित्यमाह्वयत्"
Kathasaritsagara,"sokss_10,6.127","baline ditsitāmetāṃ kanyāṃ pariṇayasva me /
ity uvāca sa carṣistaṃ tatas taṃ so 'bravīdraviḥ","बलिने दित्सितामेतां कन्यां परिणयस्व मे /
इत्य् उवाच स चर्षिस्तं ततस् तं सो ऽब्रवीद्रविः"
Kathasaritsagara,"sokss_10,6.128","matto 'pi balavānmeghaḥ sa māṃ sthagayati kṣaṇāt /
tac chrutvā taṃ visṛjyārkaṃ meghamāhūtavānmuniḥ","मत्तो ऽपि बलवान्मेघः स मां स्थगयति क्षणात् /
तच् छ्रुत्वा तं विसृज्यार्कं मेघमाहूतवान्मुनिः"
Kathasaritsagara,"sokss_10,6.129","aṃ tathaiva ca so 'vādīttenāpyevamavādi saḥ /
matto 'pi balavānvāyuryo vikṣipati dikṣu mām","अं तथैव च सो ऽवादीत्तेनाप्येवमवादि सः /
मत्तो ऽपि बलवान्वायुर्यो विक्षिपति दिक्षु माम्"
Kathasaritsagara,"sokss_10,6.130","ity ukte tena sa munirvayumāhvayati sma tam /
sa tathaiva ca tenoktastam evamavadanmarut","इत्य् उक्ते तेन स मुनिर्वयुमाह्वयति स्म तम् /
स तथैव च तेनोक्तस्तम् एवमवदन्मरुत्"
Kathasaritsagara,"sokss_10,6.131","mayāpi ye na cālyante mattas te balino 'drayaḥ /
śrutvaitadekaṃ śailendramāhvayanmunisattamaḥ","मयापि ये न चाल्यन्ते मत्तस् ते बलिनो ऽद्रयः /
श्रुत्वैतदेकं शैलेन्द्रमाह्वयन्मुनिसत्तमः"
Kathasaritsagara,"sokss_10,6.132","tathaiva yāvat taṃ vakti tāvat so 'drir jagāda tam /
mūṣakā balino matto ye me chidrāṇi kurvate","तथैव यावत् तं वक्ति तावत् सो ऽद्रिर् जगाद तम् /
मूषका बलिनो मत्तो ये मे छिद्राणि कुर्वते"
Kathasaritsagara,"sokss_10,6.133","iti krameṇa praty ukto daivatair jñānibhiḥ sa taiḥ /
maharṣirājuhāvaikaṃ mūṣakaṃ vanasaṃbhavam","इति क्रमेण प्रत्य् उक्तो दैवतैर् ज्ञानिभिः स तैः /
महर्षिराजुहावैकं मूषकं वनसंभवम्"
Kathasaritsagara,"sokss_10,6.134","kanyāṃ vadaitām ity uktas tenovāca sa mūṣakaḥ /
kathaṃ pravekṣyati bilaṃ mamaiṣā dṛśyatāmiti","कन्यां वदैताम् इत्य् उक्तस् तेनोवाच स मूषकः /
कथं प्रवेक्ष्यति बिलं ममैषा दृश्यतामिति"
Kathasaritsagara,"sokss_10,6.135","pūrvavanmūṣikaivāstu varamityatha sa bruvan /
munistāṃ mūṣikāṃ kṛtvā tasmai prāyacchadākhave","पूर्ववन्मूषिकैवास्तु वरमित्यथ स ब्रुवन् /
मुनिस्तां मूषिकां कृत्वा तस्मै प्रायच्छदाखवे"
Kathasaritsagara,"sokss_10,6.136","evaṃ sudūraṃ gatvāpi yo yādṛk tādṛg eva saḥ /
tadulūko na jātu tvaṃ cirajīvin bhaviṣyasi","एवं सुदूरं गत्वापि यो यादृक् तादृग् एव सः /
तदुलूको न जातु त्वं चिरजीविन् भविष्यसि"
Kathasaritsagara,"sokss_10,6.137","ity uktaścirajīvī sa raktākṣeṇa vyacintayat /
nītijñasya na caitasya rājñānena kṛtaṃ vacaḥ","इत्य् उक्तश्चिरजीवी स रक्ताक्षेण व्यचिन्तयत् /
नीतिज्ञस्य न चैतस्य राज्ञानेन कृतं वचः"
Kathasaritsagara,"sokss_10,6.138","śeṣā mūrkhā ime sarve tatkāryaṃ siddham eva me /
iti saṃcintayantaṃ tam ādāya cirajīvinam","शेषा मूर्खा इमे सर्वे तत्कार्यं सिद्धम् एव मे /
इति संचिन्तयन्तं तम् आदाय चिरजीविनम्"
Kathasaritsagara,"sokss_10,6.139","avicāryaiva raktākṣavākyaṃ tadbalagarvitaḥ /
ulūkarājaḥ sa yayāvavamardo nijaṃ padam","अविचार्यैव रक्ताक्षवाक्यं तद्बलगर्वितः /
उलूकराजः स ययाववमर्दो निजं पदम्"
Kathasaritsagara,"sokss_10,6.140","cirajīvī ca taddattamāṃsādyaśanapoṣitaḥ /
tatpārśvastho 'cireṇaiva barhīvābhūtsupakṣatiḥ","चिरजीवी च तद्दत्तमांसाद्यशनपोषितः /
तत्पार्श्वस्थो ऽचिरेणैव बर्हीवाभूत्सुपक्षतिः"
Kathasaritsagara,"sokss_10,6.141","ekadā tamulūkendramavadaddeva yāmy aham /
āśvāsya kākarājaṃ tamānayāmi svamāspadam","एकदा तमुलूकेन्द्रमवदद्देव याम्य् अहम् /
आश्वास्य काकराजं तमानयामि स्वमास्पदम्"
Kathasaritsagara,"sokss_10,6.142","yena rātrau nipatyādya yuṣmābhiḥ sa nihanyate /
ahaṃ bhajāmi caitasya tvatprasādasya niṣkṛtim","येन रात्रौ निपत्याद्य युष्माभिः स निहन्यते /
अहं भजामि चैतस्य त्वत्प्रसादस्य निष्कृतिम्"
Kathasaritsagara,"sokss_10,6.143","yūyaṃ tṛṇādyair ācchādya dvāraṃ nīḍagṛhāntare /
divā tadāpātabhayātsarve tiṣṭhantu rakṣitāḥ","यूयं तृणाद्यैर् आच्छाद्य द्वारं नीडगृहान्तरे /
दिवा तदापातभयात्सर्वे तिष्ठन्तु रक्षिताः"
Kathasaritsagara,"sokss_10,6.144","ity uktvā tṛṇaparṇādicchannadvāraguhāgatān /
kṛtvolūkānyayau pārśvaṃ cirajīvī nijaprabhoḥ","इत्य् उक्त्वा तृणपर्णादिच्छन्नद्वारगुहागतान् /
कृत्वोलूकान्ययौ पार्श्वं चिरजीवी निजप्रभोः"
Kathasaritsagara,"sokss_10,6.145","tadyuktaś cāyayāvāttavahnidīptacitolmukaḥ /
cañcvā pralambitaikaikakāṣṭhikaiḥ saha vāyasaiḥ","तद्युक्तश् चाययावात्तवह्निदीप्तचितोल्मुकः /
चञ्च्वा प्रलम्बितैकैककाष्ठिकैः सह वायसैः"
Kathasaritsagara,"sokss_10,6.146","āgatyaiva divāndhānāṃ teṣāṃ channaṃ tṛṇādibhiḥ /
ulūkānāṃ guhādvāraṃ jvālayām āsa vahninā","आगत्यैव दिवान्धानां तेषां छन्नं तृणादिभिः /
उलूकानां गुहाद्वारं ज्वालयाम् आस वह्निना"
Kathasaritsagara,"sokss_10,6.147","prākṣipattadvadekaikastadānīṃ tāś ca kāṣṭhikaḥ /
samidhyāgniṃ dadāhātra tānulūkānsarājakān","प्राक्षिपत्तद्वदेकैकस्तदानीं ताश् च काष्ठिकः /
समिध्याग्निं ददाहात्र तानुलूकान्सराजकान्"
Kathasaritsagara,"sokss_10,6.148","vināśya śatruṃ kākendrastadyukto 'tha tutoṣa saḥ /
samaṃ kākakulenāgānnijaṃ nyagrodhapādapam","विनाश्य शत्रुं काकेन्द्रस्तद्युक्तो ऽथ तुतोष सः /
समं काककुलेनागान्निजं न्यग्रोधपादपम्"
Kathasaritsagara,"sokss_10,6.149","tatrākhyāya dviṣanmadhyavāsavṛttāntamātmanaḥ /
kākendraṃ meghavarṇaṃ taṃ cirajīvyabravīdidam","तत्राख्याय द्विषन्मध्यवासवृत्तान्तमात्मनः /
काकेन्द्रं मेघवर्णं तं चिरजीव्यब्रवीदिदम्"
Kathasaritsagara,"sokss_10,6.150","raktākṣa eva sanmantrī tasyāsīttvadripoḥ prabho /
tasyaivākurvatā vākyaṃ madāndhenāsmyupekṣitaḥ","रक्ताक्ष एव सन्मन्त्री तस्यासीत्त्वद्रिपोः प्रभो /
तस्यैवाकुर्वता वाक्यं मदान्धेनास्म्युपेक्षितः"
Kathasaritsagara,"sokss_10,6.151","yadasyākāraṇaṃ matvā vacanaṃ nākarocchaṭhaḥ /
ataḥ so 'panayī mūrkho mayā viśvāsya vañcitaḥ","यदस्याकारणं मत्वा वचनं नाकरोच्छठः /
अतः सो ऽपनयी मूर्खो मया विश्वास्य वञ्चितः"
Kathasaritsagara,"sokss_10,6.152","vyājānuvṛttyā viśvāsya maṇḍūkā ahinā yathā /
vṛddhaḥ kaś citsukhaṃ prāptumaśaktaḥ puruṣāśraye","व्याजानुवृत्त्या विश्वास्य मण्डूका अहिना यथा /
वृद्धः कश् चित्सुखं प्राप्तुमशक्तः पुरुषाश्रये"
Kathasaritsagara,"sokss_10,6.153","bhekānahiḥ sarastīre tasmiṃstasthau suniścalaḥ /
tathāsthitaṃ ca taṃ bhekāḥ papracchurdūravartinaḥ","भेकानहिः सरस्तीरे तस्मिंस्तस्थौ सुनिश्चलः /
तथास्थितं च तं भेकाः पप्रच्छुर्दूरवर्तिनः"
Kathasaritsagara,"sokss_10,6.154","brūhi kiṃ pūrvavannāsmānaśnātyadya bhavāniti /
iti pṛṣṭastadā bhekaiḥ sa taiḥ provāca pannagaḥ","ब्रूहि किं पूर्ववन्नास्मानश्नात्यद्य भवानिति /
इति पृष्टस्तदा भेकैः स तैः प्रोवाच पन्नगः"
Kathasaritsagara,"sokss_10,6.155","mayā brāhmaṇaputrasya maṇḍūkamanudhāvatā /
bhrāntyā daṣṭo batāṅguṣṭhaḥ sa ca pañcatvamāyayau","मया ब्राह्मणपुत्रस्य मण्डूकमनुधावता /
भ्रान्त्या दष्टो बताङ्गुष्ठः स च पञ्चत्वमाययौ"
Kathasaritsagara,"sokss_10,6.156","tatpitrā cāsmi śāpena bhekānāṃ vāhanīkṛtaḥ /
tad yuṣmān katham aśnāmi pratyutāhaṃ vahāmi vaḥ","तत्पित्रा चास्मि शापेन भेकानां वाहनीकृतः /
तद् युष्मान् कथम् अश्नामि प्रत्युताहं वहामि वः"
Kathasaritsagara,"sokss_10,6.157","tac chrutvā tatra bhekānāṃ rājā vāhasamutsukaḥ /
jalāduttīrya tatpṛṣṭhamārohadgatabhīrmudā","तच् छ्रुत्वा तत्र भेकानां राजा वाहसमुत्सुकः /
जलादुत्तीर्य तत्पृष्ठमारोहद्गतभीर्मुदा"
Kathasaritsagara,"sokss_10,6.158","tatas taṃ vāhanasukhair āvarjya sacivair yutam /
kṛtvāvasannamātmānam uvāca sa sakaitavaḥ","ततस् तं वाहनसुखैर् आवर्ज्य सचिवैर् युतम् /
कृत्वावसन्नमात्मानम् उवाच स सकैतवः"
Kathasaritsagara,"sokss_10,6.159","āhāreṇa vinā deva na gantumahamutsahe /
tanme dehyaśanaṃ bhṛtyo hy avṛttirvartate katham","आहारेण विना देव न गन्तुमहमुत्सहे /
तन्मे देह्यशनं भृत्यो ह्य् अवृत्तिर्वर्तते कथम्"
Kathasaritsagara,"sokss_10,6.160","tac chrutvā bhekarājastamavocadvāhanapriyaḥ /
kāṃścitparimitāṃstarhi bhuṅkṣva me 'nucarāniti","तच् छ्रुत्वा भेकराजस्तमवोचद्वाहनप्रियः /
कांश्चित्परिमितांस्तर्हि भुङ्क्ष्व मे ऽनुचरानिति"
Kathasaritsagara,"sokss_10,6.161","tataḥ kramātsa maṇḍūkānahiḥ svecchamabhakṣayat /
tadvāhanābhimānāndhaḥ sehe bhekapatiḥ sa tat","ततः क्रमात्स मण्डूकानहिः स्वेच्छमभक्षयत् /
तद्वाहनाभिमानान्धः सेहे भेकपतिः स तत्"
Kathasaritsagara,"sokss_10,6.162","evaṃ madhyapraviṣṭena mūrkhaḥ prājñena vañcyate /
mayāpyanupraviśyaivaṃ deva tvadripavo hatāḥ","एवं मध्यप्रविष्टेन मूर्खः प्राज्ञेन वञ्च्यते /
मयाप्यनुप्रविश्यैवं देव त्वद्रिपवो हताः"
Kathasaritsagara,"sokss_10,6.163","tasmānnītividā rājñā bhavitavyaṃ kṛtātmanā /
yathecchaṃ bhujyate bhṛtyair hanyate ca parair jaḍaḥ","तस्मान्नीतिविदा राज्ञा भवितव्यं कृतात्मना /
यथेच्छं भुज्यते भृत्यैर् हन्यते च परैर् जडः"
Kathasaritsagara,"sokss_10,6.164","śrīriyaṃ ca sadā deva dyūtalīleva sacchalā /
vārivīcīva capalā madireva vimohinī","श्रीरियं च सदा देव द्यूतलीलेव सच्छला /
वारिवीचीव चपला मदिरेव विमोहिनी"
Kathasaritsagara,"sokss_10,6.165","sa dhīrasya sumantrasya rājño nirvyasanasya ca /
viśeṣajñasya sotsāhā pāśabaddheva tiṣṭhati","स धीरस्य सुमन्त्रस्य राज्ञो निर्व्यसनस्य च /
विशेषज्ञस्य सोत्साहा पाशबद्धेव तिष्ठति"
Kathasaritsagara,"sokss_10,6.166","tadidānīmavahitastvaṃ vidvadvacane sthitaḥ /
nihatārātisukhitaḥ śādhi rājyamakaṇṭakam","तदिदानीमवहितस्त्वं विद्वद्वचने स्थितः /
निहतारातिसुखितः शाधि राज्यमकण्टकम्"
Kathasaritsagara,"sokss_10,6.167","ity ukto mantriṇā meghavarṇaḥ sa cirajīvinā /
saṃmānya taṃ kākarājaścakre rājyaṃ tathaiva tam","इत्य् उक्तो मन्त्रिणा मेघवर्णः स चिरजीविना /
संमान्य तं काकराजश्चक्रे राज्यं तथैव तम्"
Kathasaritsagara,"sokss_10,6.168","ity uktvā gomukho bhūyo vatseśasutam abhyadhāt /
tadevaṃ prajñayā rājyaṃ tiryagbhir api bhujyate","इत्य् उक्त्वा गोमुखो भूयो वत्सेशसुतम् अभ्यधात् /
तदेवं प्रज्ञया राज्यं तिर्यग्भिर् अपि भुज्यते"
Kathasaritsagara,"sokss_10,6.169","niṣprajñāstvavasīdanti lokopahasitāḥ sadā /
tathā ca jaḍadhīrbhṛtyo babhūvāḍhyasya kasyacit","निष्प्रज्ञास्त्ववसीदन्ति लोकोपहसिताः सदा /
तथा च जडधीर्भृत्यो बभूवाढ्यस्य कस्यचित्"
Kathasaritsagara,"sokss_10,6.170","so 'jānannapi tasyāṅge jānāmītyabhimānataḥ /
sphāraṃ dadau maurkhyabalātprabhostvacamapāṭayat","सो ऽजानन्नपि तस्याङ्गे जानामीत्यभिमानतः /
स्फारं ददौ मौर्ख्यबलात्प्रभोस्त्वचमपाटयत्"
Kathasaritsagara,"sokss_10,6.171","tatas tena parityaktaḥ svāmināvasasāda saḥ /
ajānāno haṭāt kurvan prājñamānī vinaśyati","ततस् तेन परित्यक्तः स्वामिनावससाद सः /
अजानानो हटात् कुर्वन् प्राज्ञमानी विनश्यति"
Kathasaritsagara,"sokss_10,6.172","idaṃ ca śrūyatām anyanmālave bhrātarāv ubhau /
viprāv abhūtām advaidhaṃ tayoḥ pitryam abhūd dhanam","इदं च श्रूयताम् अन्यन्मालवे भ्रातराव् उभौ /
विप्राव् अभूताम् अद्वैधं तयोः पित्र्यम् अभूद् धनम्"
Kathasaritsagara,"sokss_10,6.173","vibhajyamāne cārthe 'sminnyūnādhikavivādinau /
stheyīkṛta upādhyāyaśchāndasastāvabhāṣata","विभज्यमाने चार्थे ऽस्मिन्न्यूनाधिकविवादिनौ /
स्थेयीकृत उपाध्यायश्छान्दसस्तावभाषत"
Kathasaritsagara,"sokss_10,6.174","vastu vastu same dve dve ardhe kṛtvā vibhajyatām /
yuvābhyāṃ yena naiva syānnyūnādhikakṛtaḥ kaliḥ","वस्तु वस्तु समे द्वे द्वे अर्धे कृत्वा विभज्यताम् /
युवाभ्यां येन नैव स्यान्न्यूनाधिककृतः कलिः"
Kathasaritsagara,"sokss_10,6.175","tacchruvā veśmaśayyādibhāṇḍaṃ sarvaṃ paśūnapi /
ekamekaṃ dvidhā kṛtvā mūḍhau vibhajataḥ sma tau","तच्छ्रुवा वेश्मशय्यादिभाण्डं सर्वं पशूनपि /
एकमेकं द्विधा कृत्वा मूढौ विभजतः स्म तौ"
Kathasaritsagara,"sokss_10,6.176","ekā dāsī tayor āsītsāpi tābhyāṃ dvidhā kṛtā /
tadbuddhvā daṇḍitau rājñā sarvasvaṃ tāvubhāvapi","एका दासी तयोर् आसीत्सापि ताभ्यां द्विधा कृता /
तद्बुद्ध्वा दण्डितौ राज्ञा सर्वस्वं तावुभावपि"
Kathasaritsagara,"sokss_10,6.177","dvau lokau nāśayantyevaṃ mūrkhā mūrkhopadeśataḥ /
tasmānmūrkhānna seveta prājñaḥ seveta paṇḍitān","द्वौ लोकौ नाशयन्त्येवं मूर्खा मूर्खोपदेशतः /
तस्मान्मूर्खान्न सेवेत प्राज्ञः सेवेत पण्डितान्"
Kathasaritsagara,"sokss_10,6.178","asaṃtoṣo 'pi doṣāya tathā cedaṃ niśamyatām /
āsan pravrājakāḥ kecid bhikṣāsaṃtoṣapīvarāḥ","असंतोषो ऽपि दोषाय तथा चेदं निशम्यताम् /
आसन् प्रव्राजकाः केचिद् भिक्षासंतोषपीवराः"
Kathasaritsagara,"sokss_10,6.179","tāndṛṣṭvā puruṣāḥ kecidanyonyaṃ suhṛdo 'bruvan /
aho bhikṣāśino 'pyete pīnāḥ pravrājakā iti","तान्दृष्ट्वा पुरुषाः केचिदन्योन्यं सुहृदो ऽब्रुवन् /
अहो भिक्षाशिनो ऽप्येते पीनाः प्रव्राजका इति"
Kathasaritsagara,"sokss_10,6.180","ekas teṣu tato 'vādīt kautukaṃ darśayāmi vaḥ /
ahaṃ kṛśīkaromy etān bhuñjānān api pūrvavat","एकस् तेषु ततो ऽवादीत् कौतुकं दर्शयामि वः /
अहं कृशीकरोम्य् एतान् भुञ्जानान् अपि पूर्ववत्"
Kathasaritsagara,"sokss_10,6.181","ity uktvā sa nimantryaitān kramāt pravrājakān gṛhe /
ekāhaṃ bhojayām āsa ṣaḍrasāhāram uttamam","इत्य् उक्त्वा स निमन्त्र्यैतान् क्रमात् प्रव्राजकान् गृहे /
एकाहं भोजयाम् आस षड्रसाहारम् उत्तमम्"
Kathasaritsagara,"sokss_10,6.182","te 'tha mūrkhāstadāsvādaṃ smaranto bhaikṣabhojanam /
na tathābhilaṣanti sma tena durbalatāṃ yayuḥ","ते ऽथ मूर्खास्तदास्वादं स्मरन्तो भैक्षभोजनम् /
न तथाभिलषन्ति स्म तेन दुर्बलतां ययुः"
Kathasaritsagara,"sokss_10,6.183","tataḥ pradarśya suhṛdāṃ dṛṣṭvā tatsaṃnidhau ca tān /
pravrājakāṃstadāhāradāyī sa puruṣo 'bravīt","ततः प्रदर्श्य सुहृदां दृष्ट्वा तत्संनिधौ च तान् /
प्रव्राजकांस्तदाहारदायी स पुरुषो ऽब्रवीत्"
Kathasaritsagara,"sokss_10,6.184","tadā bhaikṣeṇa saṃtuṣṭā hṛṣṭapuṣṭā ime 'bhavan /
adhunā tadasaṃtoṣaduḥkhāddurbalatāṃ gatāḥ","तदा भैक्षेण संतुष्टा हृष्टपुष्टा इमे ऽभवन् /
अधुना तदसंतोषदुःखाद्दुर्बलतां गताः"
Kathasaritsagara,"sokss_10,6.185","tasmātprājñaḥ sukhaṃ vāñchansaṃtoṣe sthāpayenmanaḥ /
lokadvaye 'py asaṃtoṣo duḥsahāśrāntaduḥkhadaḥ","तस्मात्प्राज्ञः सुखं वाञ्छन्संतोषे स्थापयेन्मनः /
लोकद्वये ऽप्य् असंतोषो दुःसहाश्रान्तदुःखदः"
Kathasaritsagara,"sokss_10,6.186","iti tenānuśiṣṭāste suhṛdo duṣkṛtāspadam /
asaṃtoṣaṃ jahuḥ kasya satsaṅgo na bhavecchubhaḥ","इति तेनानुशिष्टास्ते सुहृदो दुष्कृतास्पदम् /
असंतोषं जहुः कस्य सत्सङ्गो न भवेच्छुभः"
Kathasaritsagara,"sokss_10,6.187","ayaṃ suvarṇamugdhaś ca devedānīṃ niśamyatām /
pumān kaścij jalaṃ pātuṃ taḍāgamagamadyuvā","अयं सुवर्णमुग्धश् च देवेदानीं निशम्यताम् /
पुमान् कश्चिज् जलं पातुं तडागमगमद्युवा"
Kathasaritsagara,"sokss_10,6.188","sa jaḍo 'nokahasthasya svārṇacūḍasya pakṣiṇaḥ /
suvarṇavarṇaṃ tatrāmbhasyapaśyatpratibimbakam","स जडो ऽनोकहस्थस्य स्वार्णचूडस्य पक्षिणः /
सुवर्णवर्णं तत्राम्भस्यपश्यत्प्रतिबिम्बकम्"
Kathasaritsagara,"sokss_10,6.189","suvarṇamiti matvā tadgrahītuṃ praviveśa tam /
taḍāgaṃ na ca tatprāpa dṛṣṭanaṣṭaṃ cale jale","सुवर्णमिति मत्वा तद्ग्रहीतुं प्रविवेश तम् /
तडागं न च तत्प्राप दृष्टनष्टं चले जले"
Kathasaritsagara,"sokss_10,6.190","āruhyāruhya ca jale sa tat paśyan praviśya tat /
punaḥ punas taḍāgāmbho jighṛkṣur nāpa kiṃcana","आरुह्यारुह्य च जले स तत् पश्यन् प्रविश्य तत् /
पुनः पुनस् तडागाम्भो जिघृक्षुर् नाप किंचन"
Kathasaritsagara,"sokss_10,6.191","pitrā ca svena dṛṣṭo 'tha pṛṣṭo ninye gṛhaṃ jaḍaḥ /
tāṃ dṛṣṭvā pratimāṃ toye khagaṃ vidrāvya bodhitaḥ","पित्रा च स्वेन दृष्टो ऽथ पृष्टो निन्ये गृहं जडः /
तां दृष्ट्वा प्रतिमां तोये खगं विद्राव्य बोधितः"
Kathasaritsagara,"sokss_10,6.192","nirvimarśā mṛṣājñānair muhyantyevamabuddhayaḥ /
upahāsyāḥ pareṣāṃ ca śocyāḥ sveṣāṃ bhavanti ca","निर्विमर्शा मृषाज्ञानैर् मुह्यन्त्येवमबुद्धयः /
उपहास्याः परेषां च शोच्याः स्वेषां भवन्ति च"
Kathasaritsagara,"sokss_10,6.193","ayaṃ cānyo mahāmūrkhavṛttānto 'tra niśamyatām /
kasyāpyuṣṭro 'vasanno 'bhūdbhāreṇa vaṇijo 'dhvani","अयं चान्यो महामूर्खवृत्तान्तो ऽत्र निशम्यताम् /
कस्याप्युष्ट्रो ऽवसन्नो ऽभूद्भारेण वणिजो ऽध्वनि"
Kathasaritsagara,"sokss_10,6.194","sa bhṛtyānabravītkaṃciduṣṭraṃ gatvānyamānaye /
kritvāhaṃ yo 'sya karabhasyārdhaṃ bhārādito haret","स भृत्यानब्रवीत्कंचिदुष्ट्रं गत्वान्यमानये /
क्रित्वाहं यो ऽस्य करभस्यार्धं भारादितो हरेत्"
Kathasaritsagara,"sokss_10,6.195","meghāgame yathāvastrapeṭāsvetāsu na spṛśet /
ambhaścasrmāṇi yuṣmābhis tathā kāryamiha sthitaiḥ","मेघागमे यथावस्त्रपेटास्वेतासु न स्पृशेत् /
अम्भश्चस्र्माणि युष्माभिस् तथा कार्यमिह स्थितैः"
Kathasaritsagara,"sokss_10,6.196","ity uṣṭrapārśve 'vasthāpya bhṛtyāṃs tasmiṃs tato gate /
vaṇijy akasmād unnamya prārebhe varṣituṃ ghanaḥ","इत्य् उष्ट्रपार्श्वे ऽवस्थाप्य भृत्यांस् तस्मिंस् ततो गते /
वणिज्य् अकस्माद् उन्नम्य प्रारेभे वर्षितुं घनः"
Kathasaritsagara,"sokss_10,6.197","tathā kāryaṃ yathā nāmbhaḥ peṭācarmāṇi saṃspṛśet /
iti naḥ svāminā proktamityālocyātha te jaḍāḥ","तथा कार्यं यथा नाम्भः पेटाचर्माणि संस्पृशेत् /
इति नः स्वामिना प्रोक्तमित्यालोच्याथ ते जडाः"
Kathasaritsagara,"sokss_10,6.198","kṛṣṭvā vastrāṇi peṭābhyas tais te tāny abhyaveṣṭayan /
carmāṇi tena vastrāṇi vineśus tena vāriṇā","कृष्ट्वा वस्त्राणि पेटाभ्यस् तैस् ते तान्य् अभ्यवेष्टयन् /
चर्माणि तेन वस्त्राणि विनेशुस् तेन वारिणा"
Kathasaritsagara,"sokss_10,6.199","pāpāḥ kimatra sakalo vastraugho nāśito 'mbhasā /
ityāgato 'tha sa vaṇikkruddho bhṛtyānabhāṣata","पापाः किमत्र सकलो वस्त्रौघो नाशितो ऽम्भसा /
इत्यागतो ऽथ स वणिक्क्रुद्धो भृत्यानभाषत"
Kathasaritsagara,"sokss_10,6.200","vayaivādiṣṭamudakātpeṭācarmābhir akṣaṇam /
doṣas tatra ca ko 'smākamiti te 'pi tam abhyadhuḥ","वयैवादिष्टमुदकात्पेटाचर्माभिर् अक्षणम् /
दोषस् तत्र च को ऽस्माकमिति ते ऽपि तम् अभ्यधुः"
Kathasaritsagara,"sokss_10,6.201","carmasvārdreṣu naśyanti vastrāṇīti mayoditam /
vastrāṇām eva rakṣārthamuktaṃ vo na tu carmaṇām","चर्मस्वार्द्रेषु नश्यन्ति वस्त्राणीति मयोदितम् /
वस्त्राणाम् एव रक्षार्थमुक्तं वो न तु चर्मणाम्"
Kathasaritsagara,"sokss_10,6.202","ity uktvā cānyakarabhanyastabhāro vaṇiktataḥ /
sa gatvā svagṛhaṃ bhṛtyānsarvasvaṃ tānadaṇḍayat","इत्य् उक्त्वा चान्यकरभन्यस्तभारो वणिक्ततः /
स गत्वा स्वगृहं भृत्यान्सर्वस्वं तानदण्डयत्"
Kathasaritsagara,"sokss_10,6.203","evam ajñātahṛdayās mūrkhāḥ kṛtvā viparyayam /
ghnanti svārthaṃ parārthaṃ ca tādṛgdadati cottaram","एवम् अज्ञातहृदयास् मूर्खाः कृत्वा विपर्ययम् /
घ्नन्ति स्वार्थं परार्थं च तादृग्ददति चोत्तरम्"
Kathasaritsagara,"sokss_10,6.204","ayaṃ cāpūpikāmugdhaḥ saṃkṣepeṇa niśamyatām /
krīṇāti smādhvagaḥ kaś citpaṇenāṣṭāvapūpakān","अयं चापूपिकामुग्धः संक्षेपेण निशम्यताम् /
क्रीणाति स्माध्वगः कश् चित्पणेनाष्टावपूपकान्"
Kathasaritsagara,"sokss_10,6.205","teṣāṃ ca yāvat ṣaḍbhuṅkte tāvan mene na tṛptatām /
saptamenātha bhuktena tṛptis tasyodapadyata","तेषां च यावत् षड्भुङ्क्ते तावन् मेने न तृप्तताम् /
सप्तमेनाथ भुक्तेन तृप्तिस् तस्योदपद्यत"
Kathasaritsagara,"sokss_10,6.206","tataścakranda sa jaḍo muṣito 'smi na kiṃ mayā /
eṣa evādito bhukto 'pūpo yenāsmi tarpitaḥ","ततश्चक्रन्द स जडो मुषितो ऽस्मि न किं मया /
एष एवादितो भुक्तो ऽपूपो येनास्मि तर्पितः"
Kathasaritsagara,"sokss_10,6.207","nāśitāḥ kiṃ vṛthaivānye mayā haste na kiṃ kṛtāḥ /
iti śocan kramāt tṛptim ajānañ jahase janaiḥ","नाशिताः किं वृथैवान्ये मया हस्ते न किं कृताः /
इति शोचन् क्रमात् तृप्तिम् अजानञ् जहसे जनैः"
Kathasaritsagara,"sokss_10,6.208","... /
...","... /
..."
Kathasaritsagara,"sokss_10,6.209","kaścid dāso hi vaṇijā mūrkhaḥ kenāpy abhaṇyata /
rakṣes tvaṃ vipaṇīdvāraṃ kṣaṇaṃ geham viśāmy aham","कश्चिद् दासो हि वणिजा मूर्खः केनाप्य् अभण्यत /
रक्षेस् त्वं विपणीद्वारं क्षणं गेहम् विशाम्य् अहम्"
Kathasaritsagara,"sokss_10,6.210","ity uktavati yāte 'smin vaṇiji dvārapaṭṭakam /
vipaṇīto gṛhītvāṃse dāso draṣṭum agān naṭam","इत्य् उक्तवति याते ऽस्मिन् वणिजि द्वारपट्टकम् /
विपणीतो गृहीत्वांसे दासो द्रष्टुम् अगान् नटम्"
Kathasaritsagara,"sokss_10,6.211","āgacchaṃś ca tato dṛṣṭvā vaṇijā tena bhartsitaḥ /
tvaduktaṃ rakṣitaṃ dvāraṃ mayedamiti so 'bravīt","आगच्छंश् च ततो दृष्ट्वा वणिजा तेन भर्त्सितः /
त्वदुक्तं रक्षितं द्वारं मयेदमिति सो ऽब्रवीत्"
Kathasaritsagara,"sokss_10,6.212","ity anarthāya śabdaikaparo 'tātparyavijjaḍaḥ /
evaṃ ca mahiṣīmugdham apūrvaṃ śṛṇutādhunā","इत्य् अनर्थाय शब्दैकपरो ऽतात्पर्यविज्जडः /
एवं च महिषीमुग्धम् अपूर्वं शृणुताधुना"
Kathasaritsagara,"sokss_10,6.213","kasyacinmahiṣaḥ kaiścidgrāmyair grāmasya bāhyataḥ /
nītvā vaṭatalaṃ bhillavāṭe vyāpādya bhakṣitaḥ","कस्यचिन्महिषः कैश्चिद्ग्राम्यैर् ग्रामस्य बाह्यतः /
नीत्वा वटतलं भिल्लवाटे व्यापाद्य भक्षितः"
Kathasaritsagara,"sokss_10,6.214","tena gatvātha vijñapto mahiṣasvāminā nṛpaḥ /
grāmyānānāyayām āsa sa tānmahiṣabhakṣakān","तेन गत्वाथ विज्ञप्तो महिषस्वामिना नृपः /
ग्राम्यानानाययाम् आस स तान्महिषभक्षकान्"
Kathasaritsagara,"sokss_10,6.215","tatsamakṣaṃ sa rājāgre mahiṣasvāsmyabhāṣata /
taḍāganikaṭe deva nītvā vaṭataroradhaḥ","तत्समक्षं स राजाग्रे महिषस्वास्म्यभाषत /
तडागनिकटे देव नीत्वा वटतरोरधः"
Kathasaritsagara,"sokss_10,6.216","ebhir me mahiṣo hatvā bhakṣitaḥ paśyato jaḍaiḥ /
tac chrutvānyeṣu teṣveko vṛddhamūrkho 'bravīdidam","एभिर् मे महिषो हत्वा भक्षितः पश्यतो जडैः /
तच् छ्रुत्वान्येषु तेष्वेको वृद्धमूर्खो ऽब्रवीदिदम्"
Kathasaritsagara,"sokss_10,6.217","taḍāga eva nāsty asmin grāme na ca vaṭaḥ kvacit /
mithyā vakty eṣa mahiṣaḥ kva hato bhakṣito 'sya vā","तडाग एव नास्त्य् अस्मिन् ग्रामे न च वटः क्वचित् /
मिथ्या वक्त्य् एष महिषः क्व हतो भक्षितो ऽस्य वा"
Kathasaritsagara,"sokss_10,6.218","śrutvaitanmahiṣasvāmī so 'bravīnāsti kiṃ vaṭaḥ /
taḍāgaś ca sa pūrvasyāṃ diśi grāmasya tasya vaḥ","श्रुत्वैतन्महिषस्वामी सो ऽब्रवीनास्ति किं वटः /
तडागश् च स पूर्वस्यां दिशि ग्रामस्य तस्य वः"
Kathasaritsagara,"sokss_10,6.219","aṣṭamyāṃ ca sa yuṣmābhir bhakṣito mahiṣo 'tra me /
ity uktastena sa punarvṛddhamūrkho 'bravīdidam","अष्टम्यां च स युष्माभिर् भक्षितो महिषो ऽत्र मे /
इत्य् उक्तस्तेन स पुनर्वृद्धमूर्खो ऽब्रवीदिदम्"
Kathasaritsagara,"sokss_10,6.220","pūrvā digeva nāstyasmadgrāme nāpyaṣṭamī tithiḥ /
etac chrutvā hasanrājā tamāhotsāhayañjaḍam","पूर्वा दिगेव नास्त्यस्मद्ग्रामे नाप्यष्टमी तिथिः /
एतच् छ्रुत्वा हसन्राजा तमाहोत्साहयञ्जडम्"
Kathasaritsagara,"sokss_10,6.221","tvaṃ satyavādī nāsatyaṃ kiṃcidvadasi tanmama /
satyaṃ brūhi sa yuṣmābhiḥ kiṃ bhukto mahiṣo na vā","त्वं सत्यवादी नासत्यं किंचिद्वदसि तन्मम /
सत्यं ब्रूहि स युष्माभिः किं भुक्तो महिषो न वा"
Kathasaritsagara,"sokss_10,6.222","etac chrutvā jaḍo 'vādīnmṛte pitari vatsaraiḥ /
tribhir jāto 'smi tenaiva śikṣito 'smyuktipāṭavam","एतच् छ्रुत्वा जडो ऽवादीन्मृते पितरि वत्सरैः /
त्रिभिर् जातो ऽस्मि तेनैव शिक्षितो ऽस्म्युक्तिपाटवम्"
Kathasaritsagara,"sokss_10,6.223","tadasatyaṃ mahārāja na kadācidvadāmy aham /
bhukto 'sya mahiṣo 'smābhir anyadvakti mṛṣāhyasau","तदसत्यं महाराज न कदाचिद्वदाम्य् अहम् /
भुक्तो ऽस्य महिषो ऽस्माभिर् अन्यद्वक्ति मृषाह्यसौ"
Kathasaritsagara,"sokss_10,6.224","śrutvaitatsānugo rājā hāsaṃ roddhuṃ sa nāśakat /
niryātya mahiṣaṃ tasya tāṃś ca grāmyānadaṇḍayat","श्रुत्वैतत्सानुगो राजा हासं रोद्धुं स नाशकत् /
निर्यात्य महिषं तस्य तांश् च ग्राम्यानदण्डयत्"
Kathasaritsagara,"sokss_10,6.225","ity aguhyaṃ nigūhante guhyaṃ prakaṭayanti ca /
maurkhyābhimānenādātum mūrkhāḥ pratyayam ātmani","इत्य् अगुह्यं निगूहन्ते गुह्यं प्रकटयन्ति च /
मौर्ख्याभिमानेनादातुम् मूर्खाः प्रत्ययम् आत्मनि"
Kathasaritsagara,"sokss_10,6.226","kaṃciddaridraṃ gṛhiṇī caṇḍī mūrkham abhāṣata /
prataḥ pitṛgṛhaṃ yāsyāmyutsave 'mi nimantritā","कंचिद्दरिद्रं गृहिणी चण्डी मूर्खम् अभाषत /
प्रतः पितृगृहं यास्याम्युत्सवे ऽमि निमन्त्रिता"
Kathasaritsagara,"sokss_10,6.227","tattvayotpalamālaikā nānītā cetkuto 'pi me /
tan na bhāryāsmi te nāpi bhartā mama bhavāniti","तत्त्वयोत्पलमालैका नानीता चेत्कुतो ऽपि मे /
तन् न भार्यास्मि ते नापि भर्ता मम भवानिति"
Kathasaritsagara,"sokss_10,6.228","tatas tadarthaṃ rātrau sa rājakīyasaro yayau /
tatpraviṣṭaś ca ko 'sīti dṛṣṭvāpṛcchyata rakṣakaiḥ","ततस् तदर्थं रात्रौ स राजकीयसरो ययौ /
तत्प्रविष्टश् च को ऽसीति दृष्ट्वापृच्छ्यत रक्षकैः"
Kathasaritsagara,"sokss_10,6.229","cakrāhvo 'smīti ca vadan baddhvā nītaḥ prage sa taiḥ /
rājāgre pṛcchyamānaś ca cakravākarutaṃ vyadhāt","चक्राह्वो ऽस्मीति च वदन् बद्ध्वा नीतः प्रगे स तैः /
राजाग्रे पृच्छ्यमानश् च चक्रवाकरुतं व्यधात्"
Kathasaritsagara,"sokss_10,6.230","tataḥ sa rājñā kathitaḥ svayaṃ pṛṣṭo 'nubandhataḥ /
mūrkhaḥ kathitavṛttānto mukto dīno dayālunā","ततः स राज्ञा कथितः स्वयं पृष्टो ऽनुबन्धतः /
मूर्खः कथितवृत्तान्तो मुक्तो दीनो दयालुना"
Kathasaritsagara,"sokss_10,6.231","kaścic ca mūḍhadhīrvaidyaḥ kenāpyūce dvijanmanā /
kakudaṃ mama putrasya kubjasyābhyantaraṃ naya","कश्चिच् च मूढधीर्वैद्यः केनाप्यूचे द्विजन्मना /
ककुदं मम पुत्रस्य कुब्जस्याभ्यन्तरं नय"
Kathasaritsagara,"sokss_10,6.232","etac chrutvābravīdvaidyo daśa dehi paṇānmama /
dadāmi te daśaguṇānsādhayāmi na cedidam","एतच् छ्रुत्वाब्रवीद्वैद्यो दश देहि पणान्मम /
ददामि ते दशगुणान्साधयामि न चेदिदम्"
Kathasaritsagara,"sokss_10,6.233","evaṃ kṛtvā paṇaṃ tasmād gṛhītvā tān paṇān dvijāt /
sa taṃ svedādibhiḥ kubjam arujat kevalaṃ bhiṣak","एवं कृत्वा पणं तस्माद् गृहीत्वा तान् पणान् द्विजात् /
स तं स्वेदादिभिः कुब्जम् अरुजत् केवलं भिषक्"
Kathasaritsagara,"sokss_10,6.234","na cāśakat spaṣṭayituṃ dadau daśaguṇān paṇān /
ko hi kubjam ṛjūkartuṃ śaknuyād iha mānuṣam","न चाशकत् स्पष्टयितुं ददौ दशगुणान् पणान् /
को हि कुब्जम् ऋजूकर्तुं शक्नुयाद् इह मानुषम्"
Kathasaritsagara,"sokss_10,6.235","hāsāyaivamaśakyārthapratijñānavikatthanam /
tadīdṛśair mūḍhamārgaiḥ saṃcareta na buddhimān","हासायैवमशक्यार्थप्रतिज्ञानविकत्थनम् /
तदीदृशैर् मूढमार्गैः संचरेत न बुद्धिमान्"
Kathasaritsagara,"sokss_10,6.236","iti bhadramukhāt sa gomukhākhyāt
sacivān mugdhakathāṃ niśamya rātrau /
naravāhanadattarājaputraḥ
sumatiḥ prītamanās tutoṣa tasmai","इति भद्रमुखात् स गोमुखाख्यात्
सचिवान् मुग्धकथां निशम्य रात्रौ /
नरवाहनदत्तराजपुत्रः
सुमतिः प्रीतमनास् तुतोष तस्मै"
Kathasaritsagara,"sokss_10,6.237","abhajac ca sa tatkathāvinodāc
chanakaiḥ śaktiyaśaḥ samutsuko 'pi /
śayanīyam upāgato 'tha nidrāṃ
savayobhiḥ sahito nijair vayasyaiḥ","अभजच् च स तत्कथाविनोदाच्
छनकैः शक्तियशः समुत्सुको ऽपि /
शयनीयम् उपागतो ऽथ निद्रां
सवयोभिः सहितो निजैर् वयस्यैः"
Kathasaritsagara,"sokss_10,7.1","iti mahākaviśrīsomadevabhaṭṭaviracite kathāsaritsāgare śaktiyaśolambake ṣaṣṭhas taraṅgaḥ /

saptamas taraṅgaḥ /

tataḥ prātaḥ prabuddhas tāṃ sa śaktiyaśasaṃ priyām /
naravāhanadatto 'tra dhyāyanvyākulatāṃ yayau","इति महाकविश्रीसोमदेवभट्टविरचिते कथासरित्सागरे शक्तियशोलम्बके षष्ठस् तरङ्गः /

सप्तमस् तरङ्गः /

ततः प्रातः प्रबुद्धस् तां स शक्तियशसं प्रियाम् /
नरवाहनदत्तो ऽत्र ध्यायन्व्याकुलतां ययौ"
Kathasaritsagara,"sokss_10,7.2","tadvivāhāvadheḥ śeṣaṃ māsasya yugasaṃnibham /
manvāno na ratiṃ lebhe navoḍhotkena cetasā","तद्विवाहावधेः शेषं मासस्य युगसंनिभम् /
मन्वानो न रतिं लेभे नवोढोत्केन चेतसा"
Kathasaritsagara,"sokss_10,7.3","tad buddhvā gomukhamukhāt snehāt tasya pitāntikam /
vatsarājaḥ svasacivān prāhiṇot savasantakān","तद् बुद्ध्वा गोमुखमुखात् स्नेहात् तस्य पितान्तिकम् /
वत्सराजः स्वसचिवान् प्राहिणोत् सवसन्तकान्"
Kathasaritsagara,"sokss_10,7.4","tadgauravāttadhair ye ca tasminvatseśvarātmaje /
vidagdho gomukho mantrī vasantakam uvāca tam","तद्गौरवात्तधैर् ये च तस्मिन्वत्सेश्वरात्मजे /
विदग्धो गोमुखो मन्त्री वसन्तकम् उवाच तम्"
Kathasaritsagara,"sokss_10,7.5","yuvarājamanastuṣṭikarīmāryavasantaka /
vicitrāṃ kāṃcidākhyāhi kathāmabhinavāmiti","युवराजमनस्तुष्टिकरीमार्यवसन्तक /
विचित्रां कांचिदाख्याहि कथामभिनवामिति"
Kathasaritsagara,"sokss_10,7.6","tato vasantako dhīmān kathāṃ vaktuṃ pracakrame /
mālave śrīdharo nāma prakhyāto 'bhūd dvijottamaḥ","ततो वसन्तको धीमान् कथां वक्तुं प्रचक्रमे /
मालवे श्रीधरो नाम प्रख्यातो ऽभूद् द्विजोत्तमः"
Kathasaritsagara,"sokss_10,7.7","utpadyete sma tasya dvau sadṛśau yamajau sutau /
jyeṣṭho yaśodharo nāma tasya lakṣmīdharo 'nujaḥ","उत्पद्येते स्म तस्य द्वौ सदृशौ यमजौ सुतौ /
ज्येष्ठो यशोधरो नाम तस्य लक्ष्मीधरो ऽनुजः"
Kathasaritsagara,"sokss_10,7.8","yauvanasthau ca tau vidyāprāptaye bhrātarāvubhau /
deśāntaraṃ pratasthāte sahitau pitṛsaṃjñayā","यौवनस्थौ च तौ विद्याप्राप्तये भ्रातरावुभौ /
देशान्तरं प्रतस्थाते सहितौ पितृसंज्ञया"
Kathasaritsagara,"sokss_10,7.9","kramātpathi vrajantau ca prāpatustau mahāṭavīm /
ajalāmatarucchāyāṃ saṃtaptasikatācitām","क्रमात्पथि व्रजन्तौ च प्रापतुस्तौ महाटवीम् /
अजलामतरुच्छायां संतप्तसिकताचिताम्"
Kathasaritsagara,"sokss_10,7.10","tatra yāntau parikrāntāvātapena tṛṣā ca tau /
ekaṃ saphalasacchāyāṃ sāyaṃ saṃprāpatustarum","तत्र यान्तौ परिक्रान्तावातपेन तृषा च तौ /
एकं सफलसच्छायां सायं संप्रापतुस्तरुम्"
Kathasaritsagara,"sokss_10,7.11","mūle tasya taroścaikāṃ vāpīṃ pṛthagavasthitām /
śītalasvacchasalilāṃ kamalāmodavāsitām","मूले तस्य तरोश्चैकां वापीं पृथगवस्थिताम् /
शीतलस्वच्छसलिलां कमलामोदवासिताम्"
Kathasaritsagara,"sokss_10,7.12","tasyāṃ snātvā kṛtāhārau pītaśītāmbunirvṛtau /
śilāpaṭṭopaviṣṭau ca kṣaṇaṃ viśrāmyataḥ sma tau","तस्यां स्नात्वा कृताहारौ पीतशीताम्बुनिर्वृतौ /
शिलापट्टोपविष्टौ च क्षणं विश्राम्यतः स्म तौ"
Kathasaritsagara,"sokss_10,7.13","astaṃ gate ravau saṃdhyām upāsya prāṇināṃ bhayāt /
netuṃ niśāṃ bhrātarau tau tamāruruhatustarum","अस्तं गते रवौ संध्याम् उपास्य प्राणिनां भयात् /
नेतुं निशां भ्रातरौ तौ तमारुरुहतुस्तरुम्"
Kathasaritsagara,"sokss_10,7.14","niśāmukhe ca tatrādho vāpyāstasmājjalāntarāt /
udgacchanti sma puruṣā bahavaḥ paśyatostayoḥ","निशामुखे च तत्राधो वाप्यास्तस्माज्जलान्तरात् /
उद्गच्छन्ति स्म पुरुषा बहवः पश्यतोस्तयोः"
Kathasaritsagara,"sokss_10,7.15","teṣāṃ cāśodhayatkaścidbhūmiṃ tāṃ kaścidālipat /
kaścic ca tatra puṣpāṇi pañcavarṇānyavākirat","तेषां चाशोधयत्कश्चिद्भूमिं तां कश्चिदालिपत् /
कश्चिच् च तत्र पुष्पाणि पञ्चवर्णान्यवाकिरत्"
Kathasaritsagara,"sokss_10,7.16","kaś citkanakaparyaṅkamānīyātra nyaveśayast /
kaś cittastāra tasmiṃś ca tūlikāṃ pracchadottarām","कश् चित्कनकपर्यङ्कमानीयात्र न्यवेशयस्त् /
कश् चित्तस्तार तस्मिंश् च तूलिकां प्रच्छदोत्तराम्"
Kathasaritsagara,"sokss_10,7.17","kecitpuṣpāṅgarāgādi pānamāhāramuttamam /
ānīya sthāpayāmāsurekadeśe tarostale","केचित्पुष्पाङ्गरागादि पानमाहारमुत्तमम् /
आनीय स्थापयामासुरेकदेशे तरोस्तले"
Kathasaritsagara,"sokss_10,7.18","tato vāpītalāttasmādrūpeṇa jitamanmathaḥ /
udagātpuruṣaḥ khaḍgī divyābharaṇabhūṣitaḥ","ततो वापीतलात्तस्माद्रूपेण जितमन्मथः /
उदगात्पुरुषः खड्गी दिव्याभरणभूषितः"
Kathasaritsagara,"sokss_10,7.19","tasmiṃstatrāsanāsīne kḷptamālyānulepanāḥ /
sarve parijanāstasyāṃ vāpyām eva mamajjire","तस्मिंस्तत्रासनासीने कॢप्तमाल्यानुलेपनाः /
सर्वे परिजनास्तस्यां वाप्याम् एव ममज्जिरे"
Kathasaritsagara,"sokss_10,7.20","athojjagāra sa sukhādekāṃ bhavyākṛtiṃ priyām /
vinītaveṣāṃ maṅgalyamālyābharaṇadhāriṇīm","अथोज्जगार स सुखादेकां भव्याकृतिं प्रियाम् /
विनीतवेषां मङ्गल्यमाल्याभरणधारिणीम्"
Kathasaritsagara,"sokss_10,7.21","dvitīyāṃ cātirūpāḍhyāṃ sadvastrābharaṇojjvalām /
te ca bhārye ubhe tasya paścimā vallabhā punaḥ","द्वितीयां चातिरूपाढ्यां सद्वस्त्राभरणोज्ज्वलाम् /
ते च भार्ये उभे तस्य पश्चिमा वल्लभा पुनः"
Kathasaritsagara,"sokss_10,7.22","tato 'tra ratnapātrāṇi nyasya pātradvaye tayoḥ /
bhartuḥ sapatnyāś cāhāraṃ pānaṃ copānayat satī","ततो ऽत्र रत्नपात्राणि न्यस्य पात्रद्वये तयोः /
भर्तुः सपत्न्याश् चाहारं पानं चोपानयत् सती"
Kathasaritsagara,"sokss_10,7.23","tayor bhuktavatoḥ sāpi bubhuje so 'tha tatpatiḥ /
paryaṅkaśayanaṃ bheje tayā sākaṃ dvitīyayā","तयोर् भुक्तवतोः सापि बुभुजे सो ऽथ तत्पतिः /
पर्यङ्कशयनं भेजे तया साकं द्वितीयया"
Kathasaritsagara,"sokss_10,7.24","anubhūya ratikrīḍāsukhaṃ nidrāṃ jagāma saḥ /
ādyā ca bhāryā sā tasya pādasaṃvāhanaṃ vyadhāt","अनुभूय रतिक्रीडासुखं निद्रां जगाम सः /
आद्या च भार्या सा तस्य पादसंवाहनं व्यधात्"
Kathasaritsagara,"sokss_10,7.25","dvitīyā sāpy anidraiva tasyābhūcchayane priyā /
dṛṣṭvaitattau vipraputrau tarusthāvūcaturmithaḥ","द्वितीया साप्य् अनिद्रैव तस्याभूच्छयने प्रिया /
दृष्ट्वैतत्तौ विप्रपुत्रौ तरुस्थावूचतुर्मिथः"
Kathasaritsagara,"sokss_10,7.26","ko 'yaṃ syādavatīryaitatpādasaṃvāhikāmimām /
etasya kila pṛcchāvaḥ sarve hy avikṛtā amī","को ऽयं स्यादवतीर्यैतत्पादसंवाहिकामिमाम् /
एतस्य किल पृच्छावः सर्वे ह्य् अविकृता अमी"
Kathasaritsagara,"sokss_10,7.27","avatīryātha tau yāvadādyāṃ tām upasarpataḥ /
yaśodharaṃ tayostāvaddvitīyā sā dadarśa tam","अवतीर्याथ तौ यावदाद्यां ताम् उपसर्पतः /
यशोधरं तयोस्तावद्द्वितीया सा ददर्श तम्"
Kathasaritsagara,"sokss_10,7.28","utthāya śayanātpatyuḥ suptasyoddāmacāpalā /
tam upetya surūpaṃ sā māṃ bhajasvetyabhāṣata","उत्थाय शयनात्पत्युः सुप्तस्योद्दामचापला /
तम् उपेत्य सुरूपं सा मां भजस्वेत्यभाषत"
Kathasaritsagara,"sokss_10,7.29","pāpe tvaṃ paradārā me tavāhaṃ parapūruṣaḥ /
tatkimevaṃ bravīṣīti tenoktā sābravītpunaḥ","पापे त्वं परदारा मे तवाहं परपूरुषः /
तत्किमेवं ब्रवीषीति तेनोक्ता साब्रवीत्पुनः"
Kathasaritsagara,"sokss_10,7.30","tvādṛśānāṃ śatenāhaṃ saṃgatā kiṃ bhayaṃ tava /
na cetpratyeṣi paśyaitadaṅgulīyaśataṃ mama","त्वादृशानां शतेनाहं संगता किं भयं तव /
न चेत्प्रत्येषि पश्यैतदङ्गुलीयशतं मम"
Kathasaritsagara,"sokss_10,7.31","ekaikamaṅgulīyaṃ hi hṛtamekaikato mayā /
ity uktvā svāñcalāttasmāyaṅgulīyānyadarśayat","एकैकमङ्गुलीयं हि हृतमेकैकतो मया /
इत्य् उक्त्वा स्वाञ्चलात्तस्मायङ्गुलीयान्यदर्शयत्"
Kathasaritsagara,"sokss_10,7.32","tato yaśodharo 'vādītsaṃgacchasva śatena vā /
lakṣeṇa vā mama tvaṃ tu mātā nāhaṃ tathāvidhaḥ","ततो यशोधरो ऽवादीत्संगच्छस्व शतेन वा /
लक्षेण वा मम त्वं तु माता नाहं तथाविधः"
Kathasaritsagara,"sokss_10,7.33","evaṃ nirākṛtā tena sā prabodhya patiṃ krudhā /
yaśodharaṃ taṃ saṃdarśya jagāda rudatī śaṭhā","एवं निराकृता तेन सा प्रबोध्य पतिं क्रुधा /
यशोधरं तं संदर्श्य जगाद रुदती शठा"
Kathasaritsagara,"sokss_10,7.34","anena pāpmanā supte tvayyahaṃ dhvaṃsitā balāt /
tac chrutvaiva sa uttasthau khaḍgamākṛṣya tatpatiḥ","अनेन पाप्मना सुप्ते त्वय्यहं ध्वंसिता बलात् /
तच् छ्रुत्वैव स उत्तस्थौ खड्गमाकृष्य तत्पतिः"
Kathasaritsagara,"sokss_10,7.35","athānyā sā satī bhāryā taṃ gṛhītvaiva pādayoḥ /
abravīnmā kṛthā mithyā pāpaṃ śṛṇu vaco mama","अथान्या सा सती भार्या तं गृहीत्वैव पादयोः /
अब्रवीन्मा कृथा मिथ्या पापं शृणु वचो मम"
Kathasaritsagara,"sokss_10,7.36","anayā pāpayā dṛṣṭvā tvatpārśvotthitayā haṭhāt /
arthito 'yaṃ vaco nāsyāḥ sādhustatpratyapadyata","अनया पापया दृष्ट्वा त्वत्पार्श्वोत्थितया हठात् /
अर्थितो ऽयं वचो नास्याः साधुस्तत्प्रत्यपद्यत"
Kathasaritsagara,"sokss_10,7.37","mātā mama tvamity uktvā yadanena nirākṛtā /
prābodhayadamarṣāttvāṃ vadhāyaitasya kopataḥ","माता मम त्वमित्य् उक्त्वा यदनेन निराकृता /
प्राबोधयदमर्षात्त्वां वधायैतस्य कोपतः"
Kathasaritsagara,"sokss_10,7.38","anayā matsamakṣaṃ ca rātriṣviha tarau sthitāḥ /
hṛtāṅgulīyakā bhuktāḥ śatasaṃkhyāḥ prabho 'dhvagāḥ","अनया मत्समक्षं च रात्रिष्विह तरौ स्थिताः /
हृताङ्गुलीयका भुक्ताः शतसंख्याः प्रभो ऽध्वगाः"
Kathasaritsagara,"sokss_10,7.39","dveṣasaṃbhāvanabhayānmayā coktaṃ na jātu te /
adya tvatpāpabhītyaivamavācyamaham abravam","द्वेषसंभावनभयान्मया चोक्तं न जातु ते /
अद्य त्वत्पापभीत्यैवमवाच्यमहम् अब्रवम्"
Kathasaritsagara,"sokss_10,7.40","vastrāñcale 'ṅgulīyāni paśyāsyāḥ pratyayo na cet /
na caiṣa me satīdharmo yadbhartaryanṛtaṃ vacaḥ","वस्त्राञ्चले ऽङ्गुलीयानि पश्यास्याः प्रत्ययो न चेत् /
न चैष मे सतीधर्मो यद्भर्तर्यनृतं वचः"
Kathasaritsagara,"sokss_10,7.41","satītvapratyayāyemaṃ prabhāvaṃ paśya me prabho /
ity uktvā bhasma cakre sā taruṃ taṃ krodhavīkṣitam","सतीत्वप्रत्ययायेमं प्रभावं पश्य मे प्रभो /
इत्य् उक्त्वा भस्म चक्रे सा तरुं तं क्रोधवीक्षितम्"
Kathasaritsagara,"sokss_10,7.42","prasādadṛṣṭaṃ ca punastaṃ pūrvābhyadhikaṃ vyadhāt /
taddṛṣṭvā sa cirādbhartā tuṣṭastām upagūḍhavān","प्रसाददृष्टं च पुनस्तं पूर्वाभ्यधिकं व्यधात् /
तद्दृष्ट्वा स चिराद्भर्ता तुष्टस्ताम् उपगूढवान्"
Kathasaritsagara,"sokss_10,7.43","nirāsa ca dvitīyāṃ tāṃ chittvā nāsāṃ kugehinīm /
aṅgulīyāni saṃprāpya tadvastrāntātsa tatpatiḥ","निरास च द्वितीयां तां छित्त्वा नासां कुगेहिनीम् /
अङ्गुलीयानि संप्राप्य तद्वस्त्रान्तात्स तत्पतिः"
Kathasaritsagara,"sokss_10,7.44","kṣamayām āsa kila taṃ dṛṣṭvādhyayanapāṭhakam /
yaśodharaṃ bhrātṛyutaṃ sanirvedo jagāda ca","क्षमयाम् आस किल तं दृष्ट्वाध्ययनपाठकम् /
यशोधरं भ्रातृयुतं सनिर्वेदो जगाद च"
Kathasaritsagara,"sokss_10,7.45","bhārye hṛdi nidhāyaite rakṣyāmīrṣyāvaśātsadā /
tathāpyeṣā na śakitā pāpaikā rakṣituṃ mayā","भार्ये हृदि निधायैते रक्ष्यामीर्ष्यावशात्सदा /
तथाप्येषा न शकिता पापैका रक्षितुं मया"
Kathasaritsagara,"sokss_10,7.46","vidyutaṃ kaḥ sthirīkuryātko rakṣeccapalāṃ striyam /
sādhvī yadi paraṃ svena śīlenaikena rakṣyate","विद्युतं कः स्थिरीकुर्यात्को रक्षेच्चपलां स्त्रियम् /
साध्वी यदि परं स्वेन शीलेनैकेन रक्ष्यते"
Kathasaritsagara,"sokss_10,7.47","tadrakṣitā sā bhartāraṃ rakṣatyubhayalokayoḥ /
yathānayā śāpavarakṣamayādyāsmi rakṣitaḥ","तद्रक्षिता सा भर्तारं रक्षत्युभयलोकयोः /
यथानया शापवरक्षमयाद्यास्मि रक्षितः"
Kathasaritsagara,"sokss_10,7.48","etatprasādātkulaṭāsaṃgamo 'pagato mama /
na copanatamatyugraṃ sadvipravadhapātakam","एतत्प्रसादात्कुलटासंगमो ऽपगतो मम /
न चोपनतमत्युग्रं सद्विप्रवधपातकम्"
Kathasaritsagara,"sokss_10,7.49","ity uktvā sa tamaprākṣīdupaveśya yaśodharam /
āgatau sthaḥ kutaḥ kutra vrajathaḥ kathyatāmiti","इत्य् उक्त्वा स तमप्राक्षीदुपवेश्य यशोधरम् /
आगतौ स्थः कुतः कुत्र व्रजथः कथ्यतामिति"
Kathasaritsagara,"sokss_10,7.50","tato yaśodharastasmai svavṛttāntaṃ nivedya saḥ /
viśvāsaṃ prāpya papraccha tam apy evaṃ kutūhalāt","ततो यशोधरस्तस्मै स्ववृत्तान्तं निवेद्य सः /
विश्वासं प्राप्य पप्रच्छ तम् अप्य् एवं कुतूहलात्"
Kathasaritsagara,"sokss_10,7.51","na rahasyaṃ mahābhāga yadi tadbrūhi me 'dhunā /
kastvamīdṛśi bhoge 'pi kiṃ ca te jalavāsitā","न रहस्यं महाभाग यदि तद्ब्रूहि मे ऽधुना /
कस्त्वमीदृशि भोगे ऽपि किं च ते जलवासिता"
Kathasaritsagara,"sokss_10,7.52","tac chrutvā śrūyatāṃ vacmīty uktvā sa puruṣastadā /
jalavāsī svavṛttāntam evaṃ vaktuṃ pracakrame","तच् छ्रुत्वा श्रूयतां वच्मीत्य् उक्त्वा स पुरुषस्तदा /
जलवासी स्ववृत्तान्तम् एवं वक्तुं प्रचक्रमे"
Kathasaritsagara,"sokss_10,7.53","himavaddakṣiṇo deśaḥ kaśmīrākhyo 'sti yaṃ vidhiḥ /
svargakautūhalaṃ kartuṃ martyānām iva nirmame","हिमवद्दक्षिणो देशः कश्मीराख्यो ऽस्ति यं विधिः /
स्वर्गकौतूहलं कर्तुं मर्त्यानाम् इव निर्ममे"
Kathasaritsagara,"sokss_10,7.54","yatra vismṛtya kailāsaśvetadvīpasukhasthitim /
svayaṃbhuvau sthānaśatāny adhyāsāte harācyutau","यत्र विस्मृत्य कैलासश्वेतद्वीपसुखस्थितिम् /
स्वयंभुवौ स्थानशतान्य् अध्यासाते हराच्युतौ"
Kathasaritsagara,"sokss_10,7.55","vitastājalapūto yaḥ śūravidvajjanākulaḥ /
ajeyaśchaladoṣāṇāṃ dviṣatāṃ balināmapi","वितस्ताजलपूतो यः शूरविद्वज्जनाकुलः /
अजेयश्छलदोषाणां द्विषतां बलिनामपि"
Kathasaritsagara,"sokss_10,7.56","tatrāhaṃ bhavaśarmākhyo grāmavāsī kilābhavam /
dvijātiputraḥ sāmānyo dvibhāryaḥ pūrvajanmani","तत्राहं भवशर्माख्यो ग्रामवासी किलाभवम् /
द्विजातिपुत्रः सामान्यो द्विभार्यः पूर्वजन्मनि"
Kathasaritsagara,"sokss_10,7.57","so 'haṃ kadācit saṃjātasaṃstavo bhikṣubhiḥ saha /
upoṣaṇākhyaṃ niyamaṃ tacchāstroktaṃ gṛhītavān","सो ऽहं कदाचित् संजातसंस्तवो भिक्षुभिः सह /
उपोषणाख्यं नियमं तच्छास्त्रोक्तं गृहीतवान्"
Kathasaritsagara,"sokss_10,7.58","tasmin samāptaprāye ca niyame śayane mama /
pāpā haṭhād upetyaikā bhāryā suptavatī kila","तस्मिन् समाप्तप्राये च नियमे शयने मम /
पापा हठाद् उपेत्यैका भार्या सुप्तवती किल"
Kathasaritsagara,"sokss_10,7.59","tūrye tu yāme vismṛtya tadbrate tanniveṣaṇam /
nidrāmohāttayā sākaṃ rataṃ sevitavānaham","तूर्ये तु यामे विस्मृत्य तद्ब्रते तन्निवेषणम् /
निद्रामोहात्तया साकं रतं सेवितवानहम्"
Kathasaritsagara,"sokss_10,7.60","tanmātrakhaṇḍite tasminvrate 'haṃ jalapūruṣaḥ /
ihādya jātas te dve ca bhārye jāte ihāpi me","तन्मात्रखण्डिते तस्मिन्व्रते ऽहं जलपूरुषः /
इहाद्य जातस् ते द्वे च भार्ये जाते इहापि मे"
Kathasaritsagara,"sokss_10,7.61","ekā sā kulaṭā pāpā dvitīyeyaṃ pativratā /
khaṇḍitasyāpi tasyedṛkprabhāvo niyamasya me","एका सा कुलटा पापा द्वितीयेयं पतिव्रता /
खण्डितस्यापि तस्येदृक्प्रभावो नियमस्य मे"
Kathasaritsagara,"sokss_10,7.62","jātiṃ smarāmi yadyac ca rātrau bhogā mamedṛśāḥ /
yadi nākhaṇḍayiṣyaṃ tadidaṃ syānme na janma tat","जातिं स्मरामि यद्यच् च रात्रौ भोगा ममेदृशाः /
यदि नाखण्डयिष्यं तदिदं स्यान्मे न जन्म तत्"
Kathasaritsagara,"sokss_10,7.63","ityākhyāya svavṛtāntamatithī tāvapūjayat /
samṛṣṭabhojanair divyavastraiś ca bhrātarāvubhau","इत्याख्याय स्ववृतान्तमतिथी तावपूजयत् /
समृष्टभोजनैर् दिव्यवस्त्रैश् च भ्रातरावुभौ"
Kathasaritsagara,"sokss_10,7.64","tato 'sya sā satī bhāryā pūrvavṛttamavetya tat /
vinyasya jānunī bhūmāv induṃ paśyantyabhāṣata","ततो ऽस्य सा सती भार्या पूर्ववृत्तमवेत्य तत् /
विन्यस्य जानुनी भूमाव् इन्दुं पश्यन्त्यभाषत"
Kathasaritsagara,"sokss_10,7.65","bho lokapālāḥ satyaṃ cedahaṃ sādhvī pativratā /
tadambubāsamukto 'dya svargaṃ yātveṣa me patiḥ","भो लोकपालाः सत्यं चेदहं साध्वी पतिव्रता /
तदम्बुबासमुक्तो ऽद्य स्वर्गं यात्वेष मे पतिः"
Kathasaritsagara,"sokss_10,7.66","ity uktavatyām evāsyāṃ khād vimānam avātarat /
tadārūḍhau ca tau svargaṃ daṃpatī saha jagmatuḥ","इत्य् उक्तवत्याम् एवास्यां खाद् विमानम् अवातरत् /
तदारूढौ च तौ स्वर्गं दंपती सह जग्मतुः"
Kathasaritsagara,"sokss_10,7.67","asādhyaṃ satyasādhvīnāṃ kimasti hi jagattraye /
tau ca viprau tadālokya vismayaṃ yayatuḥ param","असाध्यं सत्यसाध्वीनां किमस्ति हि जगत्त्रये /
तौ च विप्रौ तदालोक्य विस्मयं ययतुः परम्"
Kathasaritsagara,"sokss_10,7.68","nītvā ca rātriśeṣaṃ taṃ prabhāte sa yaśodharaḥ /
lakṣmīdharaś ca viprau tau bhrātarau prasthitau tataḥ","नीत्वा च रात्रिशेषं तं प्रभाते स यशोधरः /
लक्ष्मीधरश् च विप्रौ तौ भ्रातरौ प्रस्थितौ ततः"
Kathasaritsagara,"sokss_10,7.69","sāyaṃ ca nirjanāraṇye vṛkṣamūlamavāpatuḥ /
jalaprepsū ca tasmāttau vṛkṣācchuśruvaturgiram","सायं च निर्जनारण्ये वृक्षमूलमवापतुः /
जलप्रेप्सू च तस्मात्तौ वृक्षाच्छुश्रुवतुर्गिरम्"
Kathasaritsagara,"sokss_10,7.70","he viprau tiṣṭhataṃ tāvadahamadya karomi vām /
snānānnapānair ātithyaṃ gṛhaṃ me hy āgatau yuvām","हे विप्रौ तिष्ठतं तावदहमद्य करोमि वाम् /
स्नानान्नपानैर् आतिथ्यं गृहं मे ह्य् आगतौ युवाम्"
Kathasaritsagara,"sokss_10,7.71","ity uktvā vyaramad vāk ca jajñe tatrāmbuvāpikā /
athopatasthe tattīre vicitraṃ pānabhojanam","इत्य् उक्त्वा व्यरमद् वाक् च जज्ञे तत्राम्बुवापिका /
अथोपतस्थे तत्तीरे विचित्रं पानभोजनम्"
Kathasaritsagara,"sokss_10,7.72","kimetaditi sāścaryau tatas tau dvijaputrakau /
snātvā vāpyāṃ yathākāmamāhārādyatra cakratuḥ","किमेतदिति साश्चर्यौ ततस् तौ द्विजपुत्रकौ /
स्नात्वा वाप्यां यथाकाममाहाराद्यत्र चक्रतुः"
Kathasaritsagara,"sokss_10,7.73","tataḥ saṃdhyām upāsyaitau yāvattarutale sthitau /
tāvac ca kāntaḥ puruṣastarostasmādavātarat","ततः संध्याम् उपास्यैतौ यावत्तरुतले स्थितौ /
तावच् च कान्तः पुरुषस्तरोस्तस्मादवातरत्"
Kathasaritsagara,"sokss_10,7.74","sa cābhivāditastābhyāṃ vihitasvāgataḥ kramāt /
upaviṣṭo dvijātibhyāṃ ko bhavānityapṛcchyata","स चाभिवादितस्ताभ्यां विहितस्वागतः क्रमात् /
उपविष्टो द्विजातिभ्यां को भवानित्यपृच्छ्यत"
Kathasaritsagara,"sokss_10,7.75","tataḥ sa puruṣo 'vādītpurāhaṃ durgato dvijaḥ /
abhūvaṃ tasya me jātā daivācchramaṇasaṃgatiḥ","ततः स पुरुषो ऽवादीत्पुराहं दुर्गतो द्विजः /
अभूवं तस्य मे जाता दैवाच्छ्रमणसंगतिः"
Kathasaritsagara,"sokss_10,7.76","kurvaṃstadupadiṣṭaṃ ca jātu vratam upoṣaṇam /
śaṭhena sāyaṃ kenāpi bhojito 'smi balātpunaḥ","कुर्वंस्तदुपदिष्टं च जातु व्रतम् उपोषणम् /
शठेन सायं केनापि भोजितो ऽस्मि बलात्पुनः"
Kathasaritsagara,"sokss_10,7.77","tenāhaṃ khaṇḍitāttasmādvratājjāto 'smi guhyakaḥ /
pūrṇaṃ yadyakariṣyaṃ tadabhaviṣyaṃ suro divi","तेनाहं खण्डितात्तस्माद्व्रताज्जातो ऽस्मि गुह्यकः /
पूर्णं यद्यकरिष्यं तदभविष्यं सुरो दिवि"
Kathasaritsagara,"sokss_10,7.78","evaṃ mayoktaḥ svodanto yuvāṃ kathayataṃ tu me /
kuto yuvāṃ kimetāṃ ca praviṣṭau stho marusthalīm","एवं मयोक्तः स्वोदन्तो युवां कथयतं तु मे /
कुतो युवां किमेतां च प्रविष्टौ स्थो मरुस्थलीम्"
Kathasaritsagara,"sokss_10,7.79","tac chrutvā so 'bravīttasmai svavṛttāntaṃ yaśodharaḥ /
tatas tau brāhmaṇau yakṣaḥ punarevam abhāṣata","तच् छ्रुत्वा सो ऽब्रवीत्तस्मै स्ववृत्तान्तं यशोधरः /
ततस् तौ ब्राह्मणौ यक्षः पुनरेवम् अभाषत"
Kathasaritsagara,"sokss_10,7.80","yadyevaṃ tadahaṃ vidyāḥ svaprabhāvāddadāmi vām /
kṛtavidyau gṛhaṃ yātaṃ videśabhramaṇena kim","यद्येवं तदहं विद्याः स्वप्रभावाद्ददामि वाम् /
कृतविद्यौ गृहं यातं विदेशभ्रमणेन किम्"
Kathasaritsagara,"sokss_10,7.81","ity uktvā sa dadau tābhyāṃ vidyāstau ca tadaiva tāḥ /
tatprabhāvājjagṛhatuḥ so 'tha yakṣo jagāda tau","इत्य् उक्त्वा स ददौ ताभ्यां विद्यास्तौ च तदैव ताः /
तत्प्रभावाज्जगृहतुः सो ऽथ यक्षो जगाद तौ"
Kathasaritsagara,"sokss_10,7.82","ekāmidānīṃ yāce 'haṃ bhavadbhyāṃ gurudakṣiṇām /
yuvābhyāṃ matkṛte kāryaṃ vratametadupoṣaṇam","एकामिदानीं याचे ऽहं भवद्भ्यां गुरुदक्षिणाम् /
युवाभ्यां मत्कृते कार्यं व्रतमेतदुपोषणम्"
Kathasaritsagara,"sokss_10,7.83","satyābhibhāṣaṇaṃ brahmacaryaṃ devapradakṣiṇām /
bhojanaṃ bhikṣuvelāyāṃ manasaḥ saṃyamaḥ kṣamā","सत्याभिभाषणं ब्रह्मचर्यं देवप्रदक्षिणाम् /
भोजनं भिक्षुवेलायां मनसः संयमः क्षमा"
Kathasaritsagara,"sokss_10,7.84","ekarātraṃ vidhāyaitadarpaṇīyaṃ phalaṃ mayi /
pūrṇavrataphalaṃ yena divyatvaṃ prāpnuyāmaham","एकरात्रं विधायैतदर्पणीयं फलं मयि /
पूर्णव्रतफलं येन दिव्यत्वं प्राप्नुयामहम्"
Kathasaritsagara,"sokss_10,7.85","ityūcivānvinamrābhyāṃ tābhyāṃ yakṣas tatheti saḥ /
viprābhyāṃ pratipannārthastatraivāntardadhe tarau","इत्यूचिवान्विनम्राभ्यां ताभ्यां यक्षस् तथेति सः /
विप्राभ्यां प्रतिपन्नार्थस्तत्रैवान्तर्दधे तरौ"
Kathasaritsagara,"sokss_10,7.86","tau cāprayāsasiddhārthau prahṛṣṭau bhrātarāvubhau /
rātriṃ nītvā parāvṛttya svamevājagmaturgṛham","तौ चाप्रयाससिद्धार्थौ प्रहृष्टौ भ्रातरावुभौ /
रात्रिं नीत्वा परावृत्त्य स्वमेवाजग्मतुर्गृहम्"
Kathasaritsagara,"sokss_10,7.87","tatrākhyāya svavṛttāntamānandya pitarau nijau /
upoṣaṇavrataṃ tattau yakṣapuṇyāya cakratuḥ","तत्राख्याय स्ववृत्तान्तमानन्द्य पितरौ निजौ /
उपोषणव्रतं तत्तौ यक्षपुण्याय चक्रतुः"
Kathasaritsagara,"sokss_10,7.88","athaitya sa gururyakṣo vimānastho jagāda tau /
yuṣmatprasādād devatvaṃ prāpto 'smy uttīrya yakṣatām","अथैत्य स गुरुर्यक्षो विमानस्थो जगाद तौ /
युष्मत्प्रसादाद् देवत्वं प्राप्तो ऽस्म्य् उत्तीर्य यक्षताम्"
Kathasaritsagara,"sokss_10,7.89","tadātmārthamidaṃ kāryaṃ yuvābhyām apitadvratam /
bhavitā yena devatvaṃ dehānte yuvayor iti","तदात्मार्थमिदं कार्यं युवाभ्याम् अपितद्व्रतम् /
भविता येन देवत्वं देहान्ते युवयोर् इति"
Kathasaritsagara,"sokss_10,7.90","akṣīṇārthāv idānīṃ ca varān mama bhaviṣyathaḥ /
ity uktvā sa vimānena kāmacārī yayau divam","अक्षीणार्थाव् इदानीं च वरान् मम भविष्यथः /
इत्य् उक्त्वा स विमानेन कामचारी ययौ दिवम्"
Kathasaritsagara,"sokss_10,7.91","tato yaśodharo lakṣmīdharaś ca bhrātarāv ubhau /
kṛtvā vrataṃ tatprāptārthavidyāv āstāṃ yathāsukham","ततो यशोधरो लक्ष्मीधरश् च भ्रातराव् उभौ /
कृत्वा व्रतं तत्प्राप्तार्थविद्याव् आस्तां यथासुखम्"
Kathasaritsagara,"sokss_10,7.92","evaṃ dharmapravṛttānāṃ śīlaṃ kṛcchre 'py amuñcatām /
devatā api rakṣanti kurvantīṣṭārthasādhanam","एवं धर्मप्रवृत्तानां शीलं कृच्छ्रे ऽप्य् अमुञ्चताम् /
देवता अपि रक्षन्ति कुर्वन्तीष्टार्थसाधनम्"
Kathasaritsagara,"sokss_10,7.93","itthaṃ vasantakākhyātakathādbhutavinoditaḥ /
vatseśvarasutaḥ prepsuḥ sa śaktiyaśasaṃ priyām","इत्थं वसन्तकाख्यातकथाद्भुतविनोदितः /
वत्सेश्वरसुतः प्रेप्सुः स शक्तियशसं प्रियाम्"
Kathasaritsagara,"sokss_10,7.94","āhārasamaye pitrā samāhūtastadantikam /
naravāhanadatto 'tha yayau svasacivaiḥ saha","आहारसमये पित्रा समाहूतस्तदन्तिकम् /
नरवाहनदत्तो ऽथ ययौ स्वसचिवैः सह"
Kathasaritsagara,"sokss_10,7.95","athānurūpaṃ bhuktvā ca tatra sāyaṃ svamandiram /
vayasyaiḥ sa nijaiḥ sākamāyayau gomukhādibhiḥ","अथानुरूपं भुक्त्वा च तत्र सायं स्वमन्दिरम् /
वयस्यैः स निजैः साकमाययौ गोमुखादिभिः"
Kathasaritsagara,"sokss_10,7.96","tatra taṃ gomukho bhūyo vinodayitum abravīt /
śrūyatāmimamanyaṃ vo devākhyāmi kathākramam","तत्र तं गोमुखो भूयो विनोदयितुम् अब्रवीत् /
श्रूयतामिममन्यं वो देवाख्यामि कथाक्रमम्"
Kathasaritsagara,"sokss_10,7.97","āsīdvalīmukho nāma paribhraṣṭaḥ svayūthataḥ /
udumbaravane tīre vāridhervānararṣabhaḥ","आसीद्वलीमुखो नाम परिभ्रष्टः स्वयूथतः /
उदुम्बरवने तीरे वारिधेर्वानरर्षभः"
Kathasaritsagara,"sokss_10,7.98","tasya bhakṣayato hastāścyutamekamudumbaram /
jaghāsa śiśumāro 'tra vārirāśijalāśrayaḥ","तस्य भक्षयतो हस्ताश्च्युतमेकमुदुम्बरम् /
जघास शिशुमारो ऽत्र वारिराशिजलाश्रयः"
Kathasaritsagara,"sokss_10,7.99","tatphalāsvādahṛṣṭaś ca sa pracakre kalaṃ ravam /
yadrasātsa bahūnyasmai phalāni kapirakṣipat","तत्फलास्वादहृष्टश् च स प्रचक्रे कलं रवम् /
यद्रसात्स बहून्यस्मै फलानि कपिरक्षिपत्"
Kathasaritsagara,"sokss_10,7.100","tathaiva cākṣipannityaṃ phalāni sa tathaiva ca /
śiśumāro rutaṃ cakre jajñe sakhyaṃ tatas tayoḥ","तथैव चाक्षिपन्नित्यं फलानि स तथैव च /
शिशुमारो रुतं चक्रे जज्ञे सख्यं ततस् तयोः"
Kathasaritsagara,"sokss_10,7.101","tenānvahaṃ taṭasthasya jalastho nikaṭe kapeḥ /
śiśumāro dinaṃ sthitvā sa sāyaṃ svagṛhaṃ yayau","तेनान्वहं तटस्थस्य जलस्थो निकटे कपेः /
शिशुमारो दिनं स्थित्वा स सायं स्वगृहं ययौ"
Kathasaritsagara,"sokss_10,7.102","jñātārthā tasya bhāryā ca sadā virahadaṃ divā /
kapisakhyamanicchantī māndyavyājamaśiśriyat","ज्ञातार्था तस्य भार्या च सदा विरहदं दिवा /
कपिसख्यमनिच्छन्ती मान्द्यव्याजमशिश्रियत्"
Kathasaritsagara,"sokss_10,7.103","brūhi priye kimasvāsthyaṃ tava kena ca śāmyati /
ityārtastaṃ sa papraccha śiśumāraḥ priyāṃ muhuḥ","ब्रूहि प्रिये किमस्वास्थ्यं तव केन च शाम्यति /
इत्यार्तस्तं स पप्रच्छ शिशुमारः प्रियां मुहुः"
Kathasaritsagara,"sokss_10,7.104","nirbandhapṛṣṭāpi yadā na sā prativaco dadau /
rahasyajñā sakhī tasyāstadā taṃ pratyabhāṣata","निर्बन्धपृष्टापि यदा न सा प्रतिवचो ददौ /
रहस्यज्ञा सखी तस्यास्तदा तं प्रत्यभाषत"
Kathasaritsagara,"sokss_10,7.105","yady api tvaṃ na kuruṣe necchatyeṣā tathāpy aham /
bravīmi vibudhaḥ khedaṃ janānāṃ nihnute katham","यद्य् अपि त्वं न कुरुषे नेच्छत्येषा तथाप्य् अहम् /
ब्रवीमि विबुधः खेदं जनानां निह्नुते कथम्"
Kathasaritsagara,"sokss_10,7.106","sa tādṛgasyā bhāryāyāstavotpanno mahāgadaḥ /
vinā vānarahṛtpadmayūṣaṃ na śamameti yaḥ","स तादृगस्या भार्यायास्तवोत्पन्नो महागदः /
विना वानरहृत्पद्मयूषं न शममेति यः"
Kathasaritsagara,"sokss_10,7.107","ity uktaḥ sa priyāsakhyā śiśumāro vyacintayat /
kaṣṭaṃ vānarahṛtpadmaṃ kutaḥ saṃprāpnuyām aham","इत्य् उक्तः स प्रियासख्या शिशुमारो व्यचिन्तयत् /
कष्टं वानरहृत्पद्मं कुतः संप्राप्नुयाम् अहम्"
Kathasaritsagara,"sokss_10,7.108","sakhyuḥ karomi ceddrohaṃ kapestatkiṃ mamocitam /
sakhyā kimathavā bhāryā prāṇebhyo 'py adhikapriyā","सख्युः करोमि चेद्द्रोहं कपेस्तत्किं ममोचितम् /
सख्या किमथवा भार्या प्राणेभ्यो ऽप्य् अधिकप्रिया"
Kathasaritsagara,"sokss_10,7.109","ityālocya svabhāryāṃ tāṃ śiśumāro jagāda saḥ /
tarhyānayāmyakhaṇḍaṃ te kapiṃ kiṃ dūyase priye","इत्यालोच्य स्वभार्यां तां शिशुमारो जगाद सः /
तर्ह्यानयाम्यखण्डं ते कपिं किं दूयसे प्रिये"
Kathasaritsagara,"sokss_10,7.110","ity uktvā sa yayau yasya mittrasya nikaṭaṃ kapeḥ /
kathāprasaṅgamutpādya tam evamavadatkapim","इत्य् उक्त्वा स ययौ यस्य मित्त्रस्य निकटं कपेः /
कथाप्रसङ्गमुत्पाद्य तम् एवमवदत्कपिम्"
Kathasaritsagara,"sokss_10,7.111","adyāpi na sakhe dṛṣṭaṃ gṛhaṃ bhāryā ca me tvayā /
tadehi tatra gacchāvo viśramāyaikam apy ahaḥ","अद्यापि न सखे दृष्टं गृहं भार्या च मे त्वया /
तदेहि तत्र गच्छावो विश्रमायैकम् अप्य् अहः"
Kathasaritsagara,"sokss_10,7.112","bhujyate yatra nānyonyaṃ gṛhametya nirargalam /
pradṛśyante na dārāś ca kaitavaṃ tan na sauhṛdam","भुज्यते यत्र नान्योन्यं गृहमेत्य निरर्गलम् /
प्रदृश्यन्ते न दाराश् च कैतवं तन् न सौहृदम्"
Kathasaritsagara,"sokss_10,7.113","iti pratārya jaladhāvavatāryāvalambya ca /
vānaraṃ śiśumāras taṃ gantuṃ pravavṛte 'tra saḥ","इति प्रतार्य जलधाववतार्यावलम्ब्य च /
वानरं शिशुमारस् तं गन्तुं प्रववृते ऽत्र सः"
Kathasaritsagara,"sokss_10,7.114","gacchantaṃ taṃ sa dṛṣṭvā ca vānaraścakitākulam /
sakhe 'nyādṛśamadya tvāṃ paśyāmīti sa pṛṣṭavān","गच्छन्तं तं स दृष्ट्वा च वानरश्चकिताकुलम् /
सखे ऽन्यादृशमद्य त्वां पश्यामीति स पृष्टवान्"
Kathasaritsagara,"sokss_10,7.115","nirbandhenātha pṛcchantaṃ matvā hastasthitaṃ ca tam /
plavaṃgamaṃ jagādaivaṃ śiśumāro jaḍāśayaḥ","निर्बन्धेनाथ पृच्छन्तं मत्वा हस्तस्थितं च तम् /
प्लवंगमं जगादैवं शिशुमारो जडाशयः"
Kathasaritsagara,"sokss_10,7.116","asvasthā me sthitā bhāryā sā ca pathyopayogi mām /
yācate kapihṛtpadmaṃ tenādya vimanāḥ sthitā","अस्वस्था मे स्थिता भार्या सा च पथ्योपयोगि माम् /
याचते कपिहृत्पद्मं तेनाद्य विमनाः स्थिता"
Kathasaritsagara,"sokss_10,7.117","śrutvaitatsa vacas tasya kapiḥ prājño vyacintayat /
hantaitadarthamānītaḥ pāpenāhamihāmunā","श्रुत्वैतत्स वचस् तस्य कपिः प्राज्ञो व्यचिन्तयत् /
हन्तैतदर्थमानीतः पापेनाहमिहामुना"
Kathasaritsagara,"sokss_10,7.118","aho strīvyasanākrānto mittradrohe 'yamudyataḥ /
kiṃ vā dantaiḥ svamāṃsāni bhūtagrasto na khādati","अहो स्त्रीव्यसनाक्रान्तो मित्त्रद्रोहे ऽयमुद्यतः /
किं वा दन्तैः स्वमांसानि भूतग्रस्तो न खादति"
Kathasaritsagara,"sokss_10,7.119","itthaṃ saṃcintya ca prāha śiśumāraṃ sa vānaraḥ /
yadyevaṃ tattvayaitanme kiṃ noktaṃ prathamaṃ sakhe","इत्थं संचिन्त्य च प्राह शिशुमारं स वानरः /
यद्येवं तत्त्वयैतन्मे किं नोक्तं प्रथमं सखे"
Kathasaritsagara,"sokss_10,7.120","āgamiṣyaṃ svamādāya hṛtpadmaṃ tvatpriyākṛte /
vāsodumbaravṛkṣe hi tadidānīṃ mama sthitam","आगमिष्यं स्वमादाय हृत्पद्मं त्वत्प्रियाकृते /
वासोदुम्बरवृक्षे हि तदिदानीं मम स्थितम्"
Kathasaritsagara,"sokss_10,7.121","tac chrutvā śiśumārastamārto mūrkho 'bravīdidam /
tarhyetadānayaihi tvamudumbarataroriti","तच् छ्रुत्वा शिशुमारस्तमार्तो मूर्खो ऽब्रवीदिदम् /
तर्ह्येतदानयैहि त्वमुदुम्बरतरोरिति"
Kathasaritsagara,"sokss_10,7.122","ānināyāmbudhestīraṃ śiśumāraḥ punaḥ sa tam /
tatra tenāntakeneva muktaḥ sa ca kapistaṭam","आनिनायाम्बुधेस्तीरं शिशुमारः पुनः स तम् /
तत्र तेनान्तकेनेव मुक्तः स च कपिस्तटम्"
Kathasaritsagara,"sokss_10,7.123","utpatyāruhya vṛkṣāgraṃ śiśumāram uvāca tam /
gaccha re mūrkha hṛdayaṃ dehādbhavati kiṃ pṛthak","उत्पत्यारुह्य वृक्षाग्रं शिशुमारम् उवाच तम् /
गच्छ रे मूर्ख हृदयं देहाद्भवति किं पृथक्"
Kathasaritsagara,"sokss_10,7.124","mayaivaṃ mocito hy ātmā na cātraiṣyāmyahaṃ punaḥ /
kimatra na śrutā mūrkha gardabhākhyāyikā tvayā","मयैवं मोचितो ह्य् आत्मा न चात्रैष्याम्यहं पुनः /
किमत्र न श्रुता मूर्ख गर्दभाख्यायिका त्वया"
Kathasaritsagara,"sokss_10,7.125","āsīdgomāyusacivaḥ siṃhaḥ ko'pi vane kva cit /
...","आसीद्गोमायुसचिवः सिंहः कोऽपि वने क्व चित् /
..."
Kathasaritsagara,"sokss_10,7.126","sa jātvākheṭakāyātenātra bhūpena kenacit /
āhato hetibhir jīvan katham apy aviśudguhām","स जात्वाखेटकायातेनात्र भूपेन केनचित् /
आहतो हेतिभिर् जीवन् कथम् अप्य् अविशुद्गुहाम्"
Kathasaritsagara,"sokss_10,7.127","tatra sthitaṃ gate tasmin rājñy anāhāraniḥsaham /
taccheṣāmiṣavṛttiḥ san gomāyuḥ sacivo 'bhyadhāt","तत्र स्थितं गते तस्मिन् राज्ञ्य् अनाहारनिःसहम् /
तच्छेषामिषवृत्तिः सन् गोमायुः सचिवो ऽभ्यधात्"
Kathasaritsagara,"sokss_10,7.128","nirgatya kiṃ yathāśakti nāhāraṃ cinuṣe prabho /
sīdatyeva śarīraṃ te samaṃ parijanena yat","निर्गत्य किं यथाशक्ति नाहारं चिनुषे प्रभो /
सीदत्येव शरीरं ते समं परिजनेन यत्"
Kathasaritsagara,"sokss_10,7.129","ity uktaḥ sa sṛgālena tena siṃho jagāda tam /
sakhe nāhaṃ vraṇākrāntaḥ śaknomi bhramituṃ kva cit","इत्य् उक्तः स सृगालेन तेन सिंहो जगाद तम् /
सखे नाहं व्रणाक्रान्तः शक्नोमि भ्रमितुं क्व चित्"
Kathasaritsagara,"sokss_10,7.130","svarasya karṇahṛdayaṃ bhakṣyaṃ prāpnomi cedaham /
tanme vraṇāni rohanti prakṛtistho bhavāmi ca","स्वरस्य कर्णहृदयं भक्ष्यं प्राप्नोमि चेदहम् /
तन्मे व्रणानि रोहन्ति प्रकृतिस्थो भवामि च"
Kathasaritsagara,"sokss_10,7.131","tadānaya kuto 'pi tvaṃ gatvā gardabhamāśu me /
ity uktastena gomāyuḥ sa tatheti yayau tataḥ","तदानय कुतो ऽपि त्वं गत्वा गर्दभमाशु मे /
इत्य् उक्तस्तेन गोमायुः स तथेति ययौ ततः"
Kathasaritsagara,"sokss_10,7.132","bhramañjalāntike labdhvā rajakasya sa gardabham /
prītyevopetya vakti sma durbalaḥ kiṃ bhavāniti","भ्रमञ्जलान्तिके लब्ध्वा रजकस्य स गर्दभम् /
प्रीत्येवोपेत्य वक्ति स्म दुर्बलः किं भवानिति"
Kathasaritsagara,"sokss_10,7.133","kṛśībhūto 'smi rajakasyāsya bhāraṃ vahansadā /
ity uktavantaṃ ca kharaṃ tam uvāca sa jambukaḥ","कृशीभूतो ऽस्मि रजकस्यास्य भारं वहन्सदा /
इत्य् उक्तवन्तं च खरं तम् उवाच स जम्बुकः"
Kathasaritsagara,"sokss_10,7.134","iha kiṃ vahasi kleśamehi tvāṃ prāpayāmy aham /
vanaṃ svargasukhaṃ yatra kharībhiḥ saha vardhase","इह किं वहसि क्लेशमेहि त्वां प्रापयाम्य् अहम् /
वनं स्वर्गसुखं यत्र खरीभिः सह वर्धसे"
Kathasaritsagara,"sokss_10,7.135","tac chrutvā sa tathety uktvā gardabho bhogalolupaḥ /
vanaṃ siṃhasya tasyāgāttena gomāyunā saha","तच् छ्रुत्वा स तथेत्य् उक्त्वा गर्दभो भोगलोलुपः /
वनं सिंहस्य तस्यागात्तेन गोमायुना सह"
Kathasaritsagara,"sokss_10,7.136","taṃ ca dṛṣṭvaiva tasyaitya pṛṣṭhato gardabhasya saḥ /
siṃho dadau karāghātaṃ prāṇavaiklavyadurbalaḥ","तं च दृष्ट्वैव तस्यैत्य पृष्ठतो गर्दभस्य सः /
सिंहो ददौ कराघातं प्राणवैक्लव्यदुर्बलः"
Kathasaritsagara,"sokss_10,7.137","sa tena vīkṣitastrastaḥ palāyya sahasā kharaḥ /
āgacchanna ca taṃ siṃho 'py apatadvihvalākulaḥ","स तेन वीक्षितस्त्रस्तः पलाय्य सहसा खरः /
आगच्छन्न च तं सिंहो ऽप्य् अपतद्विह्वलाकुलः"
Kathasaritsagara,"sokss_10,7.138","siṃhastvasiddhakāryaḥ svāṃ tvaritaṃ prāviśadguhām /
tatas taṃ jambuko mantrī sopālambham abhāṣata","सिंहस्त्वसिद्धकार्यः स्वां त्वरितं प्राविशद्गुहाम् /
ततस् तं जम्बुको मन्त्री सोपालम्भम् अभाषत"
Kathasaritsagara,"sokss_10,7.139","na hato gardabho 'pyeṣa varākaścettvayā prabho /
hariṇādivadhe kā tadvārtā tava bhaviṣyati","न हतो गर्दभो ऽप्येष वराकश्चेत्त्वया प्रभो /
हरिणादिवधे का तद्वार्ता तव भविष्यति"
Kathasaritsagara,"sokss_10,7.140","tac chrutvā so 'bravītsiṃho yathā vetsi tathā punaḥ /
tamānaya kharaṃ tāvat sajjo bhūtvā nihanmy aham","तच् छ्रुत्वा सो ऽब्रवीत्सिंहो यथा वेत्सि तथा पुनः /
तमानय खरं तावत् सज्जो भूत्वा निहन्म्य् अहम्"
Kathasaritsagara,"sokss_10,7.141","iti sa preṣitastena punaḥ siṃhena jambukaḥ /
gatvā kharaṃ tamavadadvidrutaḥ kiṃ bhavāniti","इति स प्रेषितस्तेन पुनः सिंहेन जम्बुकः /
गत्वा खरं तमवदद्विद्रुतः किं भवानिति"
Kathasaritsagara,"sokss_10,7.142","ahaṃ sattvena kenāpi tāḍito 'treti vādinam /
taṃ ca bhūyaḥ sa gomāyurvihasya kharam abravīt","अहं सत्त्वेन केनापि ताडितो ऽत्रेति वादिनम् /
तं च भूयः स गोमायुर्विहस्य खरम् अब्रवीत्"
Kathasaritsagara,"sokss_10,7.143","mithyaiva vibhramo dṛṣṭastvayā na tvatra tādṛśam /
sattvamasti sukhaṃ hy atra vasāmy ahamapīdṛśaḥ","मिथ्यैव विभ्रमो दृष्टस्त्वया न त्वत्र तादृशम् /
सत्त्वमस्ति सुखं ह्य् अत्र वसाम्य् अहमपीदृशः"
Kathasaritsagara,"sokss_10,7.144","tadehyeva mayā sākaṃ tannirbādhasukhaṃ vanam /
iti tadvacasā mūḍhastatrāgātsa kharaḥ punaḥ","तदेह्येव मया साकं तन्निर्बाधसुखं वनम् /
इति तद्वचसा मूढस्तत्रागात्स खरः पुनः"
Kathasaritsagara,"sokss_10,7.145","āgataṃ taṃ ca dṛṣṭvaiva sa nirgatya guhāmukhāt /
nipatya pṛṣṭhe nyavadhīnmṛgārirdāritaṃ nakhaiḥ","आगतं तं च दृष्ट्वैव स निर्गत्य गुहामुखात् /
निपत्य पृष्ठे न्यवधीन्मृगारिर्दारितं नखैः"
Kathasaritsagara,"sokss_10,7.146","nikṛtya gardabhaṃ taṃ ca sthāpayitvā ca rakṣakam /
tasya taṃ jambukaṃ śrāntaḥ siṃhaḥ snātuṃ jagāma saḥ","निकृत्य गर्दभं तं च स्थापयित्वा च रक्षकम् /
तस्य तं जम्बुकं श्रान्तः सिंहः स्नातुं जगाम सः"
Kathasaritsagara,"sokss_10,7.147","tatkālaṃ jambukas tasya sa māyāvī kharasya tat /
bhakṣayām āsa hṛdayaṃ karṇau cāpy ātmatṛptaye","तत्कालं जम्बुकस् तस्य स मायावी खरस्य तत् /
भक्षयाम् आस हृदयं कर्णौ चाप्य् आत्मतृप्तये"
Kathasaritsagara,"sokss_10,7.148","snātvāgatas tathābhūtaṃ taṃ dṛṣṭvā gardabhaṃ hariḥ /
kva karṇau hṛdayaṃ cāsyetyapṛcchattaṃ ca jambukam","स्नात्वागतस् तथाभूतं तं दृष्ट्वा गर्दभं हरिः /
क्व कर्णौ हृदयं चास्येत्यपृच्छत्तं च जम्बुकम्"
Kathasaritsagara,"sokss_10,7.149","jambukaḥ so 'py avādīttamakarṇahṛdayaḥ prabho /
prāgevāsītkathaṃ gatvāpyāgacchedanyathā hy ayam","जम्बुकः सो ऽप्य् अवादीत्तमकर्णहृदयः प्रभो /
प्रागेवासीत्कथं गत्वाप्यागच्छेदन्यथा ह्य् अयम्"
Kathasaritsagara,"sokss_10,7.150","tac chrutvā sa tathaivaitanmatvā kesaryabhakṣayat /
tanmāṃsam anyat taccheṣaṃ jambuko 'pi cakhāda saḥ","तच् छ्रुत्वा स तथैवैतन्मत्वा केसर्यभक्षयत् /
तन्मांसम् अन्यत् तच्छेषं जम्बुको ऽपि चखाद सः"
Kathasaritsagara,"sokss_10,7.151","ityākhyāya kapirbhūyaḥ śiśumāram uvāca tam /
tannātraiṣyāmyahaṃ bhūyaḥ kariṣyāmi kharāyitam","इत्याख्याय कपिर्भूयः शिशुमारम् उवाच तम् /
तन्नात्रैष्याम्यहं भूयः करिष्यामि खरायितम्"
Kathasaritsagara,"sokss_10,7.152","evaṃ tasmātkapeḥ śrutvā śiśumāro yayau gṛham /
mohādasiddhaṃ bhāryārthaṃ śocanmittraṃ ca hāritam","एवं तस्मात्कपेः श्रुत्वा शिशुमारो ययौ गृहम् /
मोहादसिद्धं भार्यार्थं शोचन्मित्त्रं च हारितम्"
Kathasaritsagara,"sokss_10,7.153","tatsakhyāpagamāccāsya bhārya prakṛtimāyayau /
kapiḥ so 'py ambudhestīre cacāra ca yathāsukham","तत्सख्यापगमाच्चास्य भार्य प्रकृतिमाययौ /
कपिः सो ऽप्य् अम्बुधेस्तीरे चचार च यथासुखम्"
Kathasaritsagara,"sokss_10,7.154","tadevaṃ viśvasennaiva buddhimāndurjane jane /
durjane kṛṣṇasarpe ca kuto viśvāsataḥ sukham","तदेवं विश्वसेन्नैव बुद्धिमान्दुर्जने जने /
दुर्जने कृष्णसर्पे च कुतो विश्वासतः सुखम्"
Kathasaritsagara,"sokss_10,7.155","ityākhyāya kathāsṃ mantrī gomukhaḥ punareva saḥ /
naravāhanadattaṃ taṃ nijagāda vinodayan","इत्याख्याय कथास्ं मन्त्री गोमुखः पुनरेव सः /
नरवाहनदत्तं तं निजगाद विनोदयन्"
Kathasaritsagara,"sokss_10,7.156","śṛṇvidānīṃ kramādanyānupahāsyānimāñjaḍān /
tatremaṃ śṛṇu gāndharvaparitoṣakaraṃ jaḍam","शृण्विदानीं क्रमादन्यानुपहास्यानिमाञ्जडान् /
तत्रेमं शृणु गान्धर्वपरितोषकरं जडम्"
Kathasaritsagara,"sokss_10,7.157","kaścidgāndharvikenāḍhyo gītavādyena toṣitaḥ /
bhāṇḍāgārikamāhūya tatsamakṣam abhāṣata","कश्चिद्गान्धर्विकेनाढ्यो गीतवाद्येन तोषितः /
भाण्डागारिकमाहूय तत्समक्षम् अभाषत"
Kathasaritsagara,"sokss_10,7.158","dehi gāndharvikāyāsmai dve sahasre paṇān iti /
evaṃ karomīty uktvā ca sa bhāṇḍāgāriko yayau","देहि गान्धर्विकायास्मै द्वे सहस्रे पणान् इति /
एवं करोमीत्य् उक्त्वा च स भाण्डागारिको ययौ"
Kathasaritsagara,"sokss_10,7.159","gāndharviko 'tha gatvā tān paṇāṃs tasmād ayācata /
na cāsmai sthitasaṃvittān paṇān bhāṇḍāriko dadau","गान्धर्विको ऽथ गत्वा तान् पणांस् तस्माद् अयाचत /
न चास्मै स्थितसंवित्तान् पणान् भाण्डारिको ददौ"
Kathasaritsagara,"sokss_10,7.160","athāḍhyastena vijñaptastatkṛte vaiṇikena saḥ /
uvāca kiṃ tvayā dattaṃ yena pratidadāni te","अथाढ्यस्तेन विज्ञप्तस्तत्कृते वैणिकेन सः /
उवाच किं त्वया दत्तं येन प्रतिददानि ते"
Kathasaritsagara,"sokss_10,7.161","vīṇāvādyena me kṣipraṃ tvayā śrutisukhaṃ kṛtam /
tathaiva dānavākyena kṛtaṃ kṣipraṃ mayāpi te","वीणावाद्येन मे क्षिप्रं त्वया श्रुतिसुखं कृतम् /
तथैव दानवाक्येन कृतं क्षिप्रं मयापि ते"
Kathasaritsagara,"sokss_10,7.162","tac chrutvā vihatāśo 'pi hasitvā vaiṇiko yayau /
kīnāśoktyāsnayā kiṃ na hāso grāvṇo 'pi jāyate","तच् छ्रुत्वा विहताशो ऽपि हसित्वा वैणिको ययौ /
कीनाशोक्त्यास्नया किं न हासो ग्राव्णो ऽपि जायते"
Kathasaritsagara,"sokss_10,7.163","bhautaśiṣyadvayaṃ cedaṃ devedānīṃ niśamyatāsm /
guroḥ kasyapyabhūtāṃ dvau śiṣyāvanyonyamatsarau","भौतशिष्यद्वयं चेदं देवेदानीं निशम्यतास्म् /
गुरोः कस्यप्यभूतां द्वौ शिष्यावन्योन्यमत्सरौ"
Kathasaritsagara,"sokss_10,7.164","tayor eko guros tasya dakṣiṇaṃ pādamanvaham /
abhyañjankṣālayām āsa vāmaṃ pādaṃ tathetaraḥ","तयोर् एको गुरोस् तस्य दक्षिणं पादमन्वहम् /
अभ्यञ्जन्क्षालयाम् आस वामं पादं तथेतरः"
Kathasaritsagara,"sokss_10,7.165","dakṣiṇābhyañjake jātu grāmaṃ saṃpreṣite guruḥ /
abhyaktavāmapādaṃ taṃ dvitīyaṃ śiṣyam abhyadhāt","दक्षिणाभ्यञ्जके जातु ग्रामं संप्रेषिते गुरुः /
अभ्यक्तवामपादं तं द्वितीयं शिष्यम् अभ्यधात्"
Kathasaritsagara,"sokss_10,7.166","tvam eva dakṣiṇaṃ pādamabhyajya kṣālayādya me /
śrutvaitanmūrkhaśiṣyo 'sau guruṃ svair am abhāṣata","त्वम् एव दक्षिणं पादमभ्यज्य क्षालयाद्य मे /
श्रुत्वैतन्मूर्खशिष्यो ऽसौ गुरुं स्वैर् अम् अभाषत"
Kathasaritsagara,"sokss_10,7.167","pratipakṣasya saṃbandhī na pādo 'bhyaṅgya eṣa me /
evam uktavataścāsya nirbandhaṃ so 'karodguruḥ","प्रतिपक्षस्य संबन्धी न पादो ऽभ्यङ्ग्य एष मे /
एवम् उक्तवतश्चास्य निर्बन्धं सो ऽकरोद्गुरुः"
Kathasaritsagara,"sokss_10,7.168","tato vipakṣatacchiṣyaroṣād ādāya tasya tam /
guroḥ śiṣyaḥ sa caraṇaṃ balād grāvṇā ca bhagnavān","ततो विपक्षतच्छिष्यरोषाद् आदाय तस्य तम् /
गुरोः शिष्यः स चरणं बलाद् ग्राव्णा च भग्नवान्"
Kathasaritsagara,"sokss_10,7.169","muktākrande gurau tasmin kuśiṣyo 'nyaiḥ praviśya saḥ /
tāḍyamānaḥ saśokena guruṇā tena mocitaḥ","मुक्ताक्रन्दे गुरौ तस्मिन् कुशिष्यो ऽन्यैः प्रविश्य सः /
ताड्यमानः सशोकेन गुरुणा तेन मोचितः"
Kathasaritsagara,"sokss_10,7.170","anyedyuḥ so 'paraḥ śiṣyaḥ prāpto grāmād vilokya tām /
aṅghripīḍāṃ guroḥ pṛṣṭavṛttāntaḥ prajvalan krudhā","अन्येद्युः सो ऽपरः शिष्यः प्राप्तो ग्रामाद् विलोक्य ताम् /
अङ्घ्रिपीडां गुरोः पृष्टवृत्तान्तः प्रज्वलन् क्रुधा"
Kathasaritsagara,"sokss_10,7.171","nāhaṃ bhanajmi kiṃ pādaṃ tasya saṃbandhinaṃ dviṣaḥ /
ityākṛṣya dvitīyāṅghrīṃ guros tasya babhañja saḥ","नाहं भनज्मि किं पादं तस्य संबन्धिनं द्विषः /
इत्याकृष्य द्वितीयाङ्घ्रीं गुरोस् तस्य बभञ्ज सः"
Kathasaritsagara,"sokss_10,7.172","tato 'tra tāḍyamāno 'nyair api bhagnobhayāṅghriṇā /
guruṇā tena kṛpayā duḥśiṣyaḥ so 'py amocyata","ततो ऽत्र ताड्यमानो ऽन्यैर् अपि भग्नोभयाङ्घ्रिणा /
गुरुणा तेन कृपया दुःशिष्यः सो ऽप्य् अमोच्यत"
Kathasaritsagara,"sokss_10,7.173","sarvadveṣyopahāsyau tau śiṣyau dvau yayatus tataḥ /
guruś ca svakṣamāślāghyaḥ svasthaḥ so 'py abhavatkramāt","सर्वद्वेष्योपहास्यौ तौ शिष्यौ द्वौ ययतुस् ततः /
गुरुश् च स्वक्षमाश्लाघ्यः स्वस्थः सो ऽप्य् अभवत्क्रमात्"
Kathasaritsagara,"sokss_10,7.174","evamanyonyavidviṣṭo mūrkhaḥ parijanaḥ prabho /
svāmino 'rthaṃ nihantyeva na cātmahitamaśnute","एवमन्योन्यविद्विष्टो मूर्खः परिजनः प्रभो /
स्वामिनो ऽर्थं निहन्त्येव न चात्महितमश्नुते"
Kathasaritsagara,"sokss_10,7.175","ayaṃ ca dviśiraḥsarpavṛttānto 'py avadhāryatām /
kasyāpy aher dve śirasī abhūtām agrapucchayoḥ","अयं च द्विशिरःसर्पवृत्तान्तो ऽप्य् अवधार्यताम् /
कस्याप्य् अहेर् द्वे शिरसी अभूताम् अग्रपुच्छयोः"
Kathasaritsagara,"sokss_10,7.176","paucchaṃ śirastvabhūdandhaṃ cakṣuṣmatprakṛtaṃ punaḥ /
ahaṃ mukhyamahaṃ mukhyamityāsīdāgrahastayoḥ","पौच्छं शिरस्त्वभूदन्धं चक्षुष्मत्प्रकृतं पुनः /
अहं मुख्यमहं मुख्यमित्यासीदाग्रहस्तयोः"
Kathasaritsagara,"sokss_10,7.177","sarpastu prakṛteneva mukhena vicacāra saḥ /
ekadāsya śiraḥ paucchaṃ mārge kaṣṭamavāpa tat","सर्पस्तु प्रकृतेनेव मुखेन विचचार सः /
एकदास्य शिरः पौच्छं मार्गे कष्टमवाप तत्"
Kathasaritsagara,"sokss_10,7.178","veṣṭayitvā dṛḍhaṃ tac ca sarpasyāsyāruṇadgatim /
tatas tadbalavanmene sa sarpo 'graśirojayi","वेष्टयित्वा दृढं तच् च सर्पस्यास्यारुणद्गतिम् /
ततस् तद्बलवन्मेने स सर्पो ऽग्रशिरोजयि"
Kathasaritsagara,"sokss_10,7.179","tenaiva cāndhena tataḥ sa mukhena bhramannahiḥ /
avaṭe 'gnau paribraṣṭo mārgādṛṣṭeradahyata","तेनैव चान्धेन ततः स मुखेन भ्रमन्नहिः /
अवटे ऽग्नौ परिब्रष्टो मार्गादृष्टेरदह्यत"
Kathasaritsagara,"sokss_10,7.180","evaṃ guṇasya ye 'lpasya bahavo nāntaraṃ viduḥ /
te hīnaguṇasaṅgena mūḍhā yānti parābhavam","एवं गुणस्य ये ऽल्पस्य बहवो नान्तरं विदुः /
ते हीनगुणसङ्गेन मूढा यान्ति पराभवम्"
Kathasaritsagara,"sokss_10,7.181","imaṃ ca śṛṇutedānīṃ bhautam taṇḍulabhakṣakam /
agāt kaścit pumān mūrkhaḥ prathamaṃ śvāśuraṃ gṛham","इमं च शृणुतेदानीं भौतम् तण्डुलभक्षकम् /
अगात् कश्चित् पुमान् मूर्खः प्रथमं श्वाशुरं गृहम्"
Kathasaritsagara,"sokss_10,7.182","sa tatra taṇḍulāñ śvaśrvā pākārthaṃ sthāpitān sitān /
dṛṣṭvā bhakṣayituṃ teṣāṃ muṣṭiṃ prākṣipad ānane","स तत्र तण्डुलाञ् श्वश्र्वा पाकार्थं स्थापितान् सितान् /
दृष्ट्वा भक्षयितुं तेषां मुष्टिं प्राक्षिपद् आनने"
Kathasaritsagara,"sokss_10,7.183","tatkṣaṇādāgatāyāṃ ca śvaśrvāṃ mūrkhaḥ sa taṇḍulān /
nāśakattānnigirituṃ na cāpy udgirituṃ hriyā","तत्क्षणादागतायां च श्वश्र्वां मूर्खः स तण्डुलान् /
नाशकत्तान्निगिरितुं न चाप्य् उद्गिरितुं ह्रिया"
Kathasaritsagara,"sokss_10,7.184","tatpīnocchūnagallaṃ ca nirālāpamavetya tam /
tadrogaśaṅkayāhūya tacchvaśrūḥ patimānayat","तत्पीनोच्छूनगल्लं च निरालापमवेत्य तम् /
तद्रोगशङ्कयाहूय तच्छ्वश्रूः पतिमानयत्"
Kathasaritsagara,"sokss_10,7.185","so 'pyālokya nināyāśu vaidyaṃ vaidyo 'py apāṭayat /
śophaśaṅkī hanuṃ tasya mūḍhasyākramya mastakam","सो ऽप्यालोक्य निनायाशु वैद्यं वैद्यो ऽप्य् अपाटयत् /
शोफशङ्की हनुं तस्य मूढस्याक्रम्य मस्तकम्"
Kathasaritsagara,"sokss_10,7.186","niryayurlokahāsena samaṃ tasya ca taṇḍulāḥ /
ityakāryaṃ karotyajño na ca jānāti gūhitum","निर्ययुर्लोकहासेन समं तस्य च तण्डुलाः /
इत्यकार्यं करोत्यज्ञो न च जानाति गूहितुम्"
Kathasaritsagara,"sokss_10,7.187","kecic ca dārakā mūrkhā dṛṣṭadohā gavādiṣu /
gardabhaṃ prāpya saṃrudhya dogdhumārebhire rasāt","केचिच् च दारका मूर्खा दृष्टदोहा गवादिषु /
गर्दभं प्राप्य संरुध्य दोग्धुमारेभिरे रसात्"
Kathasaritsagara,"sokss_10,7.188","kaściddudoha kaścic ca kṣīrakuṇḍamadhārayat /
ahaṃ prathamikānyeṣāṃ payaḥ pātumavartata","कश्चिद्दुदोह कश्चिच् च क्षीरकुण्डमधारयत् /
अहं प्रथमिकान्येषां पयः पातुमवर्तत"
Kathasaritsagara,"sokss_10,7.189","na ca te lebhir e kṣīraṃ kurvanto 'pi pariśramam /
avastuni kṛtakleśo mūrkho yātyavahāsyatām","न च ते लेभिर् ए क्षीरं कुर्वन्तो ऽपि परिश्रमम् /
अवस्तुनि कृतक्लेशो मूर्खो यात्यवहास्यताम्"
Kathasaritsagara,"sokss_10,7.190","kaścic ca deva mūrkho 'bhūdvipraputraḥ pitā ca tam /
sāyaṃ jagāda gantavyo grāmaḥ putra tvayā prage","कश्चिच् च देव मूर्खो ऽभूद्विप्रपुत्रः पिता च तम् /
सायं जगाद गन्तव्यो ग्रामः पुत्र त्वया प्रगे"
Kathasaritsagara,"sokss_10,7.191","śrutvetyapṛṣṭvā kāryaṃ taṃ pitaraṃ prātareva saḥ /
gatvā vṛthaiva taṃ grāmaṃ sāyamāgātkṛtaśramaḥ","श्रुत्वेत्यपृष्ट्वा कार्यं तं पितरं प्रातरेव सः /
गत्वा वृथैव तं ग्रामं सायमागात्कृतश्रमः"
Kathasaritsagara,"sokss_10,7.192","grāmaṃ gatvāhamāyāta ityāha pitaraṃ ca saḥ /
gate tvayi na kiṃ siddhamiti cāha sa tatpitā","ग्रामं गत्वाहमायात इत्याह पितरं च सः /
गते त्वयि न किं सिद्धमिति चाह स तत्पिता"
Kathasaritsagara,"sokss_10,7.193","tadeti nirabhiprāyaceṣṭito lokahāsyatām /
mūrkho 'nubhavati kleśaṃ na kāryaṃ kurute punaḥ","तदेति निरभिप्रायचेष्टितो लोकहास्यताम् /
मूर्खो ऽनुभवति क्लेशं न कार्यं कुरुते पुनः"
Kathasaritsagara,"sokss_10,7.194","ityākarṇya kathāṃ pradhānasacivācchikṣāvatīṃ gomukhād
ātmānaṃ ca nivedya śaktiyaśasaḥ saṃprāptibaddhaspṛham /
bhūyiṣṭhāṃ ca gatāmavetya rajanīṃ vatseśvarasyātmajo
nidrāmudritalocanaḥ sa śayanaṃ bheje vayasyair yataḥ","इत्याकर्ण्य कथां प्रधानसचिवाच्छिक्षावतीं गोमुखाद्
आत्मानं च निवेद्य शक्तियशसः संप्राप्तिबद्धस्पृहम् /
भूयिष्ठां च गतामवेत्य रजनीं वत्सेश्वरस्यात्मजो
निद्रामुद्रितलोचनः स शयनं भेजे वयस्यैर् यतः"
Kathasaritsagara,"sokss_10,8.1","iti mahākaviśrīsomadevabhaṭṭaviracite kathāsaritsāgare śaktiyaśolambake saptamas taraṅgaḥ /

aṣṭamas taraṅgaḥ /

tato 'nyedyuḥ punarnaktaṃ nijavāsagṛhe sthitam /
naravāhanadattaṃ taṃ dayitāprāptisotsukam","इति महाकविश्रीसोमदेवभट्टविरचिते कथासरित्सागरे शक्तियशोलम्बके सप्तमस् तरङ्गः /

अष्टमस् तरङ्गः /

ततो ऽन्येद्युः पुनर्नक्तं निजवासगृहे स्थितम् /
नरवाहनदत्तं तं दयिताप्राप्तिसोत्सुकम्"
Kathasaritsagara,"sokss_10,8.2","vatseśvarasutaṃ mantrī tanniyogāt sa gomukhaḥ /
vinodayan kathās tasya kramād evam avarṇayat","वत्सेश्वरसुतं मन्त्री तन्नियोगात् स गोमुखः /
विनोदयन् कथास् तस्य क्रमाद् एवम् अवर्णयत्"
Kathasaritsagara,"sokss_10,8.3","babhūva devaśarmākhyo brāhmaṇo nagare kva cit /
tasyābhūd devadatteti gehinī sadṛśānvayā","बभूव देवशर्माख्यो ब्राह्मणो नगरे क्व चित् /
तस्याभूद् देवदत्तेति गेहिनी सदृशान्वया"
Kathasaritsagara,"sokss_10,8.4","dhṛtagarbhā ca sā tasya kālena suṣuve sutam /
daridro 'pi sa taṃ mene nidhiṃ labdham iva dvijaḥ","धृतगर्भा च सा तस्य कालेन सुषुवे सुतम् /
दरिद्रो ऽपि स तं मेने निधिं लब्धम् इव द्विजः"
Kathasaritsagara,"sokss_10,8.5","sūtakānte ca sā tasya bhāryā snātumagānnadīm /
devaśarmā sa tasthau tu gṛhe rakṣansutaṃ śiśum","सूतकान्ते च सा तस्य भार्या स्नातुमगान्नदीम् /
देवशर्मा स तस्थौ तु गृहे रक्षन्सुतं शिशुम्"
Kathasaritsagara,"sokss_10,8.6","tāvadāhvāyikā tasya rājāntaḥpurato drutam /
ceṭikā brāhmaṇasyāgātsvastivācanajīvinaḥ","तावदाह्वायिका तस्य राजान्तःपुरतो द्रुतम् /
चेटिका ब्राह्मणस्यागात्स्वस्तिवाचनजीविनः"
Kathasaritsagara,"sokss_10,8.7","tataḥ sa dakṣiṇālobhānnakulajṃ rakṣakaṃ śiśoḥ /
sthāpayitvā yayau gehe ciramābālyavardhitam","ततः स दक्षिणालोभान्नकुलज्ं रक्षकं शिशोः /
स्थापयित्वा ययौ गेहे चिरमाबाल्यवर्धितम्"
Kathasaritsagara,"sokss_10,8.8","tasmin gate 'trākasmāc ca śiśos tasyāntikāgatam /
sarpam ālokya nakulaḥ svāmibhaktyā jaghāna tam","तस्मिन् गते ऽत्राकस्माच् च शिशोस् तस्यान्तिकागतम् /
सर्पम् आलोक्य नकुलः स्वामिभक्त्या जघान तम्"
Kathasaritsagara,"sokss_10,8.9","atha taṃ devaśarmāṇamāgataṃ vīkṣya dūrataḥ /
sarpāsrasikto nakulo hṛṣṭo 'sya niragātpuraḥ","अथ तं देवशर्माणमागतं वीक्ष्य दूरतः /
सर्पास्रसिक्तो नकुलो हृष्टो ऽस्य निरगात्पुरः"
Kathasaritsagara,"sokss_10,8.10","sa devaśarmā tadrūpaṃ taṃ dṛṣṭvaivāśmanāvadhīt /
dhruvaṃ sa bālaḥ putro me hato 'neneti saṃbhramāt","स देवशर्मा तद्रूपं तं दृष्ट्वैवाश्मनावधीत् /
ध्रुवं स बालः पुत्रो मे हतो ऽनेनेति संभ्रमात्"
Kathasaritsagara,"sokss_10,8.11","praviśya cāntar dṛṣṭvā taṃ bhujagaṃ nakulāhatam /
jīvantaṃ ca sthitaṃ bālaṃ brāhmaṇo 'ntar atapyata","प्रविश्य चान्तर् दृष्ट्वा तं भुजगं नकुलाहतम् /
जीवन्तं च स्थितं बालं ब्राह्मणो ऽन्तर् अतप्यत"
Kathasaritsagara,"sokss_10,8.12","avicāryopakārī sa nakulaḥ kiṃ hatastvayā /
ity upālabhatāyātā bhāryāpi tadavetya tam","अविचार्योपकारी स नकुलः किं हतस्त्वया /
इत्य् उपालभतायाता भार्यापि तदवेत्य तम्"
Kathasaritsagara,"sokss_10,8.13","tasmān na buddhimān kuryāt sahasā deva kiṃcana /
sahasā ceṣṭamāno hi hanyate lokayor dvayoḥ","तस्मान् न बुद्धिमान् कुर्यात् सहसा देव किंचन /
सहसा चेष्टमानो हि हन्यते लोकयोर् द्वयोः"
Kathasaritsagara,"sokss_10,8.14","kurvaṃścāvidhinā karma virodhiphalamaśnute /
tathā ca vāyunākrāntadehaḥ ko 'py abhavatpumān","कुर्वंश्चाविधिना कर्म विरोधिफलमश्नुते /
तथा च वायुनाक्रान्तदेहः को ऽप्य् अभवत्पुमान्"
Kathasaritsagara,"sokss_10,8.15","bastyarthamauṣadhaṃ dattvā babhāṣe jātu taṃ bhiṣak /
tvaṃ peṣayaitatsvagṛhaṃ gatvā yāvadupaimy aham","बस्त्यर्थमौषधं दत्त्वा बभाषे जातु तं भिषक् /
त्वं पेषयैतत्स्वगृहं गत्वा यावदुपैम्य् अहम्"
Kathasaritsagara,"sokss_10,8.16","evam uktvā gato vaidyo yāvac cirayati kṣaṇam /
tāvattadauṣadhaṃ piṣṭvā mūrkho 'sau vāriṇāpibat","एवम् उक्त्वा गतो वैद्यो यावच् चिरयति क्षणम् /
तावत्तदौषधं पिष्ट्वा मूर्खो ऽसौ वारिणापिबत्"
Kathasaritsagara,"sokss_10,8.17","utpannavyapadaṃ tena tamāgatya bhiṣaktataḥ /
sa dattvā vamanaṃ kṛcchrānmṛtakalpamajīvayat","उत्पन्नव्यपदं तेन तमागत्य भिषक्ततः /
स दत्त्वा वमनं कृच्छ्रान्मृतकल्पमजीवयत्"
Kathasaritsagara,"sokss_10,8.18","bastyauṣadhaṃ gude mūrkha dīyate na tu pīyate /
ahaṃ pratīkṣitaḥ kiṃ netyupālabhyata tena saḥ","बस्त्यौषधं गुदे मूर्ख दीयते न तु पीयते /
अहं प्रतीक्षितः किं नेत्युपालभ्यत तेन सः"
Kathasaritsagara,"sokss_10,8.19","itīṣṭam apy aniṣṭāya jāyate 'vidhinā kṛtam /
tasmānna vidhimutsṛjya prājñaḥ kurvīta kiṃcana","इतीष्टम् अप्य् अनिष्टाय जायते ऽविधिना कृतम् /
तस्मान्न विधिमुत्सृज्य प्राज्ञः कुर्वीत किंचन"
Kathasaritsagara,"sokss_10,8.20","aprekṣāpūrvakārī ca nindyate 'vadyakṛtkṣaṇāt /
tathā ca kutracitkaścijjaḍabuddhirabhūtpumān","अप्रेक्षापूर्वकारी च निन्द्यते ऽवद्यकृत्क्षणात् /
तथा च कुत्रचित्कश्चिज्जडबुद्धिरभूत्पुमान्"
Kathasaritsagara,"sokss_10,8.21","tasya deśāntaraṃ jātu gacchato 'nvāgataḥ sutaḥ /
aṭavyāṃ vāsite cārthe viveśa viharanvanam","तस्य देशान्तरं जातु गच्छतो ऽन्वागतः सुतः /
अटव्यां वासिते चार्थे विवेश विहरन्वनम्"
Kathasaritsagara,"sokss_10,8.22","pāṭito markaṭaiḥ so 'tra kṛcchrājjīvannupetya tam /
ṛkṣānabhijñaḥ pitaraṃ pṛcchantamavadajjaḍaḥ","पाटितो मर्कटैः सो ऽत्र कृच्छ्राज्जीवन्नुपेत्य तम् /
ऋक्षानभिज्ञः पितरं पृच्छन्तमवदज्जडः"
Kathasaritsagara,"sokss_10,8.23","vane 'smi pāṭitaḥ kaiścillomaśaiḥ phalabhakṣibhiḥ /
tac chrutvā krodhakṛṣṭāsistatpitā tadvanaṃ yayau","वने ऽस्मि पाटितः कैश्चिल्लोमशैः फलभक्षिभिः /
तच् छ्रुत्वा क्रोधकृष्टासिस्तत्पिता तद्वनं ययौ"
Kathasaritsagara,"sokss_10,8.24","dṛṣṭvā phalāny ādadānāñ jaṭilāṃs tatra tāpasān /
so 'bhyadhāvatkṣato 'mībhiḥ suto me lomaśair iti","दृष्ट्वा फलान्य् आददानाञ् जटिलांस् तत्र तापसान् /
सो ऽभ्यधावत्क्षतो ऽमीभिः सुतो मे लोमशैर् इति"
Kathasaritsagara,"sokss_10,8.25","ṛkṣaiste pāṭitaḥ putro maddṛṣṭair mā vadhīrmunīn /
ityavāryata pānthena tadvadhātso 'tha kenacit","ऋक्षैस्ते पाटितः पुत्रो मद्दृष्टैर् मा वधीर्मुनीन् /
इत्यवार्यत पान्थेन तद्वधात्सो ऽथ केनचित्"
Kathasaritsagara,"sokss_10,8.26","tataḥ sa daivād uttīrṇaḥ pātakāt sārtham āgataḥ /
tan na jātucidaprekṣāpūrvakārī bhaved budhaḥ","ततः स दैवाद् उत्तीर्णः पातकात् सार्थम् आगतः /
तन् न जातुचिदप्रेक्षापूर्वकारी भवेद् बुधः"
Kathasaritsagara,"sokss_10,8.27","kimanyatsarvadā bhāvyaṃ jantunā kṛtabuddhinā /
lokopahasitāḥ śaśvatsīdantyeva hy abuddhayaḥ","किमन्यत्सर्वदा भाव्यं जन्तुना कृतबुद्धिना /
लोकोपहसिताः शश्वत्सीदन्त्येव ह्य् अबुद्धयः"
Kathasaritsagara,"sokss_10,8.28","tathā ca nirdhanaḥ kaś citprāptavānadhvani vrajan /
sārthavāhasya kasyāpi cyutāṃ hemabhṛtāṃ dṛtim","तथा च निर्धनः कश् चित्प्राप्तवानध्वनि व्रजन् /
सार्थवाहस्य कस्यापि च्युतां हेमभृतां दृतिम्"
Kathasaritsagara,"sokss_10,8.29","sa mūḍhastāṃ gṛhītvaiva na jagāmānyato 'pi ca /
sthitvā tatraiva saṃkhyātumārebhe hema tac ca tat","स मूढस्तां गृहीत्वैव न जगामान्यतो ऽपि च /
स्थित्वा तत्रैव संख्यातुमारेभे हेम तच् च तत्"
Kathasaritsagara,"sokss_10,8.30","tāvat smṛtvā hayārūḍhaḥ pratyāgatya sa satvaram /
sārthavāho 'sya hṛṣṭasya hemabhastrāṃ jahāra tām","तावत् स्मृत्वा हयारूढः प्रत्यागत्य स सत्वरम् /
सार्थवाहो ऽस्य हृष्टस्य हेमभस्त्रां जहार ताम्"
Kathasaritsagara,"sokss_10,8.31","tataḥ sa dṛṣṭanaṣṭārthaḥ śocan prāyād adhomukhaḥ /
prāpto 'py arthaḥ kṣaṇād eva hāryate mandabuddhinā","ततः स दृष्टनष्टार्थः शोचन् प्रायाद् अधोमुखः /
प्राप्तो ऽप्य् अर्थः क्षणाद् एव हार्यते मन्दबुद्धिना"
Kathasaritsagara,"sokss_10,8.32","kaścic ca pārvaṇaṃ candraṃ didṛkṣuḥ kenacijjaḍaḥ /
aṅgulyabhimukhaṃ paśyetyūce dṛṣṭanavendunā","कश्चिच् च पार्वणं चन्द्रं दिदृक्षुः केनचिज्जडः /
अङ्गुल्यभिमुखं पश्येत्यूचे दृष्टनवेन्दुना"
Kathasaritsagara,"sokss_10,8.33","sa hitvā gaganaṃ tasyaivāṅguliṃ tāṃ vilokayasn /
tasthau na cendumadrākṣīdadrākṣīddhasato janān","स हित्वा गगनं तस्यैवाङ्गुलिं तां विलोकयस्न् /
तस्थौ न चेन्दुमद्राक्षीदद्राक्षीद्धसतो जनान्"
Kathasaritsagara,"sokss_10,8.34","prajñayā sādhyate 'sādhyaṃ tathā ca śrūyatāsṃ kathā /
kācid grāmāntaraṃ nārī gantuṃ prāvartataikakā","प्रज्ञया साध्यते ऽसाध्यं तथा च श्रूयतास्ं कथा /
काचिद् ग्रामान्तरं नारी गन्तुं प्रावर्ततैकका"
Kathasaritsagara,"sokss_10,8.35","pathi sā ca jighṛkṣantamakasmādetya vānaram /
vañcayantī muhurvṛkṣaṃ saṃśritā paryavartata","पथि सा च जिघृक्षन्तमकस्मादेत्य वानरम् /
वञ्चयन्ती मुहुर्वृक्षं संश्रिता पर्यवर्तत"
Kathasaritsagara,"sokss_10,8.36","sa taṃ tasyāstaruṃ mūḍho bhujābhyāṃ kapirāvṛṇot /
sāpy asya bāhū hastābhyāṃ tatraivāpīḍayattarau","स तं तस्यास्तरुं मूढो भुजाभ्यां कपिरावृणोत् /
साप्य् अस्य बाहू हस्ताभ्यां तत्रैवापीडयत्तरौ"
Kathasaritsagara,"sokss_10,8.37","tāvac ca tasmin niḥspande jātakrodhe ca vānare /
pathā tenāgataṃ kaṃcid ābhīraṃ strī jagāda sā","तावच् च तस्मिन् निःस्पन्दे जातक्रोधे च वानरे /
पथा तेनागतं कंचिद् आभीरं स्त्री जगाद सा"
Kathasaritsagara,"sokss_10,8.38","mahābhāga gṛhāṇemaṃ kṣaṇaṃ bāhvoḥ plavaṃgamam /
yāvadvastraṃ ca veṇīṃ ca visrastāṃ saṃvṛṇomy aham","महाभाग गृहाणेमं क्षणं बाह्वोः प्लवंगमम् /
यावद्वस्त्रं च वेणीं च विस्रस्तां संवृणोम्य् अहम्"
Kathasaritsagara,"sokss_10,8.39","evaṃ karomi bhajase yadi māmiti tena sā /
uktānumene tāvattatso 'tha taṃ kapimagrahīt","एवं करोमि भजसे यदि मामिति तेन सा /
उक्तानुमेने तावत्तत्सो ऽथ तं कपिमग्रहीत्"
Kathasaritsagara,"sokss_10,8.40","tato 'sya kṣurikāṃ kṛṣṭvā sā strī hatvā ca taṃ kapim /
ekāntamehīty uktvā tamābhīraṃ dūramānayat","ततो ऽस्य क्षुरिकां कृष्ट्वा सा स्त्री हत्वा च तं कपिम् /
एकान्तमेहीत्य् उक्त्वा तमाभीरं दूरमानयत्"
Kathasaritsagara,"sokss_10,8.41","militeṣv atha sārtheṣu taṃ vihāyaiva taiḥ saha /
sā jagāmepsitagrāmaṃ prajñārakṣitaviplavā","मिलितेष्व् अथ सार्थेषु तं विहायैव तैः सह /
सा जगामेप्सितग्रामं प्रज्ञारक्षितविप्लवा"
Kathasaritsagara,"sokss_10,8.42","itthaṃ prajñaiva nāmeha pradhānaṃ lokavartanam /
jīvatyarthadaridro 'pi dhīdaridro na jīvati","इत्थं प्रज्ञैव नामेह प्रधानं लोकवर्तनम् /
जीवत्यर्थदरिद्रो ऽपि धीदरिद्रो न जीवति"
Kathasaritsagara,"sokss_10,8.43","idānīṃ śṛṇu devaitāṃ vicitrāmadbhutāṃ kathām /
ghaṭakarparanāmānau caurāvāstāṃ pure kva cit","इदानीं शृणु देवैतां विचित्रामद्भुतां कथाम् /
घटकर्परनामानौ चौरावास्तां पुरे क्व चित्"
Kathasaritsagara,"sokss_10,8.44","tayoḥ sa karparo jātu bahirnyasya ghaṭaṃ niśi /
saṃdhiṃ dattvā nṛpasutāvāsaveśma praviṣṭavān","तयोः स कर्परो जातु बहिर्न्यस्य घटं निशि /
संधिं दत्त्वा नृपसुतावासवेश्म प्रविष्टवान्"
Kathasaritsagara,"sokss_10,8.45","tatra koṭhasthitaṃ taṃ sā vinidrā rājakanyakā /
dṛṣṭvaiva sadyaḥ saṃjātakāmā svair am upāhvayat","तत्र कोठस्थितं तं सा विनिद्रा राजकन्यका /
दृष्ट्वैव सद्यः संजातकामा स्वैर् अम् उपाह्वयत्"
Kathasaritsagara,"sokss_10,8.46","rantvā ca tena sākaṃ sā dattvā cārthaṃ tam abravīt /
dāsyāmyanyatprabhūtaṃ te punareṣyasi cediti","रन्त्वा च तेन साकं सा दत्त्वा चार्थं तम् अब्रवीत् /
दास्याम्यन्यत्प्रभूतं ते पुनरेष्यसि चेदिति"
Kathasaritsagara,"sokss_10,8.47","tato nirgatya vṛttāntamākhyāyārthaṃ samarpya ca /
vyasṛjatprāpya rājārthaṃ ghaṭaṃ gehaṃ sa karparaḥ","ततो निर्गत्य वृत्तान्तमाख्यायार्थं समर्प्य च /
व्यसृजत्प्राप्य राजार्थं घटं गेहं स कर्परः"
Kathasaritsagara,"sokss_10,8.48","svayaṃ tadaivaṃ tu punarviveśāntaḥpuraṃ sa tat /
ākṛṣṭaḥ kāmalobhābhyāmapāyaṃ ko hi paśyati","स्वयं तदैवं तु पुनर्विवेशान्तःपुरं स तत् /
आकृष्टः कामलोभाभ्यामपायं को हि पश्यति"
Kathasaritsagara,"sokss_10,8.49","tatraiṣa surataśrāntaḥ pānamattastayā saha /
rājaputryā samaṃ supto na bubodha gatāṃ niśām","तत्रैष सुरतश्रान्तः पानमत्तस्तया सह /
राजपुत्र्या समं सुप्तो न बुबोध गतां निशाम्"
Kathasaritsagara,"sokss_10,8.50","prātaḥ praviṣṭair labdhvā sa baddhvāntaḥpurarakṣibhiḥ /
rājñe niveditaḥ so 'pi krudhā tasyādiśadbadham","प्रातः प्रविष्टैर् लब्ध्वा स बद्ध्वान्तःपुररक्षिभिः /
राज्ञे निवेदितः सो ऽपि क्रुधा तस्यादिशद्बधम्"
Kathasaritsagara,"sokss_10,8.51","yāvat sa nīyate vadhyabhuvaṃ tāvat sakhāsya saḥ /
rātrāvanāgatasyāgādanveṣṭuṃ padavīṃ ghaṭaḥ","यावत् स नीयते वध्यभुवं तावत् सखास्य सः /
रात्रावनागतस्यागादन्वेष्टुं पदवीं घटः"
Kathasaritsagara,"sokss_10,8.52","tamāgataṃ sa dṛṣṭvātha ghaṭaṃ karparakaḥ punaḥ /
hṛtvā rājasutāṃ rakṣerityāha sma svasaṃjñayā","तमागतं स दृष्ट्वाथ घटं कर्परकः पुनः /
हृत्वा राजसुतां रक्षेरित्याह स्म स्वसंज्ञया"
Kathasaritsagara,"sokss_10,8.53","ghaṭenāṅgīkṛteccho 'tha saṃjñayaiva sa karparaḥ /
nītvollambya tarau kṣipraṃ vadhakair avaśo hataḥ","घटेनाङ्गीकृतेच्छो ऽथ संज्ञयैव स कर्परः /
नीत्वोल्लम्ब्य तरौ क्षिप्रं वधकैर् अवशो हतः"
Kathasaritsagara,"sokss_10,8.54","tato gatvā ghaṭo gehamanuśocanniśāgame /
bhittvā suraṅgāṃ prāvikṣatsa tadrājasutāgṛham","ततो गत्वा घटो गेहमनुशोचन्निशागमे /
भित्त्वा सुरङ्गां प्राविक्षत्स तद्राजसुतागृहम्"
Kathasaritsagara,"sokss_10,8.55","tatraikakāṃ saṃyamitāṃ dṛṣṭopetya jagāda saḥ /
tvatkṛte 'dya hatasyāhaṃ karparasya sakhā ghaṭaḥ","तत्रैककां संयमितां दृष्टोपेत्य जगाद सः /
त्वत्कृते ऽद्य हतस्याहं कर्परस्य सखा घटः"
Kathasaritsagara,"sokss_10,8.56","apanetum itas tvāṃ ca tatsnehād aham āgataḥ /
tad ehi yāvan nāniṣṭaṃ kiṃcit te kurute pitā","अपनेतुम् इतस् त्वां च तत्स्नेहाद् अहम् आगतः /
तद् एहि यावन् नानिष्टं किंचित् ते कुरुते पिता"
Kathasaritsagara,"sokss_10,8.57","ity ukte tena sā hṛṣṭā rājaputrī tatheti tat /
pratipede sa caitasyā bandhanāni nyavārayat","इत्य् उक्ते तेन सा हृष्टा राजपुत्री तथेति तत् /
प्रतिपेदे स चैतस्या बन्धनानि न्यवारयत्"
Kathasaritsagara,"sokss_10,8.58","tatas tayā samaṃ sadyaḥ samarpitaśarīrayā /
nirgatya sa yayau cauraḥ svaniketuṃ suruṅgayā","ततस् तया समं सद्यः समर्पितशरीरया /
निर्गत्य स ययौ चौरः स्वनिकेतुं सुरुङ्गया"
Kathasaritsagara,"sokss_10,8.59","prātaś ca khātadurlakṣyasuruṅgeṇa nijāṃ sutām /
kenāpyapahṛtāṃ buddhvā sa rājā samacintayat","प्रातश् च खातदुर्लक्ष्यसुरुङ्गेण निजां सुताम् /
केनाप्यपहृतां बुद्ध्वा स राजा समचिन्तयत्"
Kathasaritsagara,"sokss_10,8.60","dhruvaṃ tasyāsti pāpasya nigṛhītasya bāndhavaḥ /
kaś citsāhasiko yena hṛtaivaṃ sā sutā mama","ध्रुवं तस्यास्ति पापस्य निगृहीतस्य बान्धवः /
कश् चित्साहसिको येन हृतैवं सा सुता मम"
Kathasaritsagara,"sokss_10,8.61","iti saṃcintya nṛpatiḥ sa karparakalevaram /
rakṣituṃ sthāpayām āsa svabhṛtyānabravīc ca tān","इति संचिन्त्य नृपतिः स कर्परकलेवरम् /
रक्षितुं स्थापयाम् आस स्वभृत्यानब्रवीच् च तान्"
Kathasaritsagara,"sokss_10,8.62","yaḥ śocannimamāgacchetkartuṃ dāhādikaṃ ca vaḥ /
avaṣṭabhyastato lapsye pāpāṃ tāṃ kuludūṣikām","यः शोचन्निममागच्छेत्कर्तुं दाहादिकं च वः /
अवष्टभ्यस्ततो लप्स्ये पापां तां कुलुदूषिकाम्"
Kathasaritsagara,"sokss_10,8.63","iti rājñā samādiṣṭā rakṣiṇo 'tra tatheti te /
rakṣantas tasthur aniśaṃ tatkarparakalevaram","इति राज्ञा समादिष्टा रक्षिणो ऽत्र तथेति ते /
रक्षन्तस् तस्थुर् अनिशं तत्कर्परकलेवरम्"
Kathasaritsagara,"sokss_10,8.64","tat so 'nviṣya ghaṭo buddhvā rājaputrīm uvāca tām /
priye bandhuḥ sakhā yo 'bhūt paramaḥ karparo mama","तत् सो ऽन्विष्य घटो बुद्ध्वा राजपुत्रीम् उवाच ताम् /
प्रिये बन्धुः सखा यो ऽभूत् परमः कर्परो मम"
Kathasaritsagara,"sokss_10,8.65","yatprasādān mayā prāptā tvaṃ sasadratnasaṃcayā /
snehānṛṇyamakṛtvāsya nāsti me hṛdi nirvṛtiḥ","यत्प्रसादान् मया प्राप्ता त्वं ससद्रत्नसंचया /
स्नेहानृण्यमकृत्वास्य नास्ति मे हृदि निर्वृतिः"
Kathasaritsagara,"sokss_10,8.66","tattaṃ gatvānuśocāmi prekṣamāṇaḥ svayuktitaḥ /
kramāc ca saṃskaromyagnau tīrthe 'syāsthīni ca kṣipe","तत्तं गत्वानुशोचामि प्रेक्षमाणः स्वयुक्तितः /
क्रमाच् च संस्करोम्यग्नौ तीर्थे ऽस्यास्थीनि च क्षिपे"
Kathasaritsagara,"sokss_10,8.67","bhayaṃ mā bhūc ca te nāhamabuddhiḥ karparo yathā /
ity uktvā tāṃ tadaivābhūtsa mahāvrativeṣabhṛt","भयं मा भूच् च ते नाहमबुद्धिः कर्परो यथा /
इत्य् उक्त्वा तां तदैवाभूत्स महाव्रतिवेषभृत्"
Kathasaritsagara,"sokss_10,8.68","sa dadhyodanamādāya kasrpare karparāntikam /
mārgāgata ivopāgāccakre 'tra skhalitaṃ ca saḥ","स दध्योदनमादाय कस्र्परे कर्परान्तिकम् /
मार्गागत इवोपागाच्चक्रे ऽत्र स्खलितं च सः"
Kathasaritsagara,"sokss_10,8.69","nipātya hastād bhaṅktvā ca taṃ sadadhyann akarparam /
hā karparāmṛtabhṛtetyādi tat tac chuśoca saḥ","निपात्य हस्ताद् भङ्क्त्वा च तं सदध्यन्न् अकर्परम् /
हा कर्परामृतभृतेत्यादि तत् तच् छुशोच सः"
Kathasaritsagara,"sokss_10,8.70","rakṣino menare tac ca bhinnabhāṇḍānuśocanam /
kṣaṇāc ca gṛhamāgatya rājaputryai śaśaṃsa tat","रक्षिनो मेनरे तच् च भिन्नभाण्डानुशोचनम् /
क्षणाच् च गृहमागत्य राजपुत्र्यै शशंस तत्"
Kathasaritsagara,"sokss_10,8.71","anyedyuś ca vadhūveṣaṃ bhṛtyaṃ kṛtvaikamagrataḥ /
anyaṃ dhṛtasadhattūrabhakṣyabhāṇḍaṃ ca pṛṣṭhataḥ","अन्येद्युश् च वधूवेषं भृत्यं कृत्वैकमग्रतः /
अन्यं धृतसधत्तूरभक्ष्यभाण्डं च पृष्ठतः"
Kathasaritsagara,"sokss_10,8.72","svayaṃ ca mattagrāmīṇaveṣo bhūtvā dinātyaye /
praskhalan nikaṭe teṣām agāt karpararakṣiṇām","स्वयं च मत्तग्रामीणवेषो भूत्वा दिनात्यये /
प्रस्खलन् निकटे तेषाम् अगात् कर्पररक्षिणाम्"
Kathasaritsagara,"sokss_10,8.73","kas tvaṃ keyaṃ ca te bhrātaḥ kva yāsīti ca tatra taiḥ /
pṛṣṭaḥ sa dhūrtas tān evam uvāca skhalitākṣaram","कस् त्वं केयं च ते भ्रातः क्व यासीति च तत्र तैः /
पृष्टः स धूर्तस् तान् एवम् उवाच स्खलिताक्षरम्"
Kathasaritsagara,"sokss_10,8.74","grāmyo 'hameṣā bhāryā me yāmītaḥ śvāśuraṃ gṛham /
bhakṣyakośalikā ceyamānītā tatkṛte mayā","ग्राम्यो ऽहमेषा भार्या मे यामीतः श्वाशुरं गृहम् /
भक्ष्यकोशलिका चेयमानीता तत्कृते मया"
Kathasaritsagara,"sokss_10,8.75","saṃbhāṣaṇac ca yūyaṃ me saṃjātāḥ suhṛdo 'dhunā /
tadardhaṃ tatra neṣyāmi bhakṣyāṇāmardhamastu vaḥ","संभाषणच् च यूयं मे संजाताः सुहृदो ऽधुना /
तदर्धं तत्र नेष्यामि भक्ष्याणामर्धमस्तु वः"
Kathasaritsagara,"sokss_10,8.76","ity uktvā bhakṣyamekaikaṃ sa dadau teṣu rakṣiṣu /
te hasanto gṛhītvaiva bhuñjate smākhilā api","इत्य् उक्त्वा भक्ष्यमेकैकं स ददौ तेषु रक्षिषु /
ते हसन्तो गृहीत्वैव भुञ्जते स्माखिला अपि"
Kathasaritsagara,"sokss_10,8.77","tena rakṣiṣu dhattūramohiteṣveṣu so 'gnisāt /
niśi cakre ghaṭo dehaṃ karparasyāhṛtendhanaḥ","तेन रक्षिषु धत्तूरमोहितेष्वेषु सो ऽग्निसात् /
निशि चक्रे घटो देहं कर्परस्याहृतेन्धनः"
Kathasaritsagara,"sokss_10,8.78","gate tasmims tataḥ prātar buddhvā rājā nivārya tān /
vimūḍhān sthāpayām āsa rakṣiṇo 'nyānuvāca ca","गते तस्मिम्स् ततः प्रातर् बुद्ध्वा राजा निवार्य तान् /
विमूढान् स्थापयाम् आस रक्षिणो ऽन्यानुवाच च"
Kathasaritsagara,"sokss_10,8.79","rakṣyāṇyasthīnyapīdānīṃ yastānyādātumeṣyati /
sa yuṣmābhir grahītavyo bhakṣyaṃ kiṃcic ca nānyataḥ","रक्ष्याण्यस्थीन्यपीदानीं यस्तान्यादातुमेष्यति /
स युष्माभिर् ग्रहीतव्यो भक्ष्यं किंचिच् च नान्यतः"
Kathasaritsagara,"sokss_10,8.80","iti rājñoditāste ca sāvadhānā divāniśam /
tatrāsanrakṣiṇastaṃ ca vṛttāntaṃ bbubudhe ghaṭaḥ","इति राज्ञोदितास्ते च सावधाना दिवानिशम् /
तत्रासन्रक्षिणस्तं च वृत्तान्तं ब्बुबुधे घटः"
Kathasaritsagara,"sokss_10,8.81","tataḥ sa caṇḍikādattamohamantraprabhāvavit /
mittraṃ pravrājakaṃ kaṃciccakārāśvāsaketanam","ततः स चण्डिकादत्तमोहमन्त्रप्रभाववित् /
मित्त्रं प्रव्राजकं कंचिच्चकाराश्वासकेतनम्"
Kathasaritsagara,"sokss_10,8.82","tatra gatvā samaṃ tena pravrājā mantrajāpinā /
rakṣiṇo mohayitvā tān karparāsthīni so 'grahīt","तत्र गत्वा समं तेन प्रव्राजा मन्त्रजापिना /
रक्षिणो मोहयित्वा तान् कर्परास्थीनि सो ऽग्रहीत्"
Kathasaritsagara,"sokss_10,8.83","kṣiptvā ca tāni gaṅgāyāmetyākhyāya yathākṛtam /
rājaputryā samaṃ tasthau sukhaṃ pravrājakānvitaḥ","क्षिप्त्वा च तानि गङ्गायामेत्याख्याय यथाकृतम् /
राजपुत्र्या समं तस्थौ सुखं प्रव्राजकान्वितः"
Kathasaritsagara,"sokss_10,8.84","rājāpi so 'sthiharaṇaṃ buddhvā tadrakṣimohanam /
ā sutāharaṇātsarvaṃ mene tadyogiceṣṭitam","राजापि सो ऽस्थिहरणं बुद्ध्वा तद्रक्षिमोहनम् /
आ सुताहरणात्सर्वं मेने तद्योगिचेष्टितम्"
Kathasaritsagara,"sokss_10,8.85","yenedaṃ yoginākāri tanayāharaṇādi me /
dadāmi tasmai rājyārdhamabhivyaktiṃ sa yāti cet","येनेदं योगिनाकारि तनयाहरणादि मे /
ददामि तस्मै राज्यार्धमभिव्यक्तिं स याति चेत्"
Kathasaritsagara,"sokss_10,8.86","iti rājā svanagare dāpayām āsa ghoṣaṇāsm /
tāṃ śrutvā caicchadātmānaṃ ghaṭo darśayituṃ tadā","इति राजा स्वनगरे दापयाम् आस घोषणास्म् /
तां श्रुत्वा चैच्छदात्मानं घटो दर्शयितुं तदा"
Kathasaritsagara,"sokss_10,8.87","maivaṃ kṛthā na kāryo 'sminviśvāsaśchadmaghātini /
rājñītyavāryata tayā rājaputryā tataś ca saḥ","मैवं कृथा न कार्यो ऽस्मिन्विश्वासश्छद्मघातिनि /
राज्ञीत्यवार्यत तया राजपुत्र्या ततश् च सः"
Kathasaritsagara,"sokss_10,8.88","athodbhedabhayāttena sākaṃ pravrājakena saḥ /
ghaṭo deśāntaraṃ yāyādrājaputryā tayā yutaḥ","अथोद्भेदभयात्तेन साकं प्रव्राजकेन सः /
घटो देशान्तरं यायाद्राजपुत्र्या तया युतः"
Kathasaritsagara,"sokss_10,8.89","mārge ca rājaputrī sā pravrājaṃ taṃ raho 'bravīt /
ekena dhvaṃsitānyena bhraṃśitāsmy amunā padāt","मार्गे च राजपुत्री सा प्रव्राजं तं रहो ऽब्रवीत् /
एकेन ध्वंसितान्येन भ्रंशितास्म्य् अमुना पदात्"
Kathasaritsagara,"sokss_10,8.90","taccauraḥ sa mṛto nāyaṃ ghaṭo me tvaṃ bahupriyaḥ /
ity uktvā tena saṃgamya sā viṣeṇāvadhīddhaṭam","तच्चौरः स मृतो नायं घटो मे त्वं बहुप्रियः /
इत्य् उक्त्वा तेन संगम्य सा विषेणावधीद्धटम्"
Kathasaritsagara,"sokss_10,8.91","tatastena samaṃ yāntī pāpā pravrājakena sā /
dhanadevābhidhānena saṃjagme vaṇijā pathi","ततस्तेन समं यान्ती पापा प्रव्राजकेन सा /
धनदेवाभिधानेन संजग्मे वणिजा पथि"
Kathasaritsagara,"sokss_10,8.92","ko 'yaṃ kapālī tvaṃ preyānmamety uktvā yayau samam /
vaṇijā tena saṃsuptaṃ sā pravrājaṃ vihāya tam","को ऽयं कपाली त्वं प्रेयान्ममेत्य् उक्त्वा ययौ समम् /
वणिजा तेन संसुप्तं सा प्रव्राजं विहाय तम्"
Kathasaritsagara,"sokss_10,8.93","pravrājakaś ca sa prātaḥ prabuddhaḥ samacintayat /
na sneho 'sti na dākṣiṇyaṃ strīṣvaho cāpalādṛte","प्रव्राजकश् च स प्रातः प्रबुद्धः समचिन्तयत् /
न स्नेहो ऽस्ति न दाक्षिण्यं स्त्रीष्वहो चापलादृते"
Kathasaritsagara,"sokss_10,8.94","yadviśvāsyāpi māṃ pāpā hṛtārthā ca palāyitā /
saiṣa lābho 'thavā yanna hato 'smi ghaṭavattayā","यद्विश्वास्यापि मां पापा हृतार्था च पलायिता /
सैष लाभो ऽथवा यन्न हतो ऽस्मि घटवत्तया"
Kathasaritsagara,"sokss_10,8.95","ityālocya nijaṃ deśaṃ yayau pravrājako 'tha saḥ /
vaṇijā saha taddeśaṃ prāptā rājasutāpi sā","इत्यालोच्य निजं देशं ययौ प्रव्राजको ऽथ सः /
वणिजा सह तद्देशं प्राप्ता राजसुतापि सा"
Kathasaritsagara,"sokss_10,8.96","praveśayāmi sahasā bandhakīṃ kim imāṃ gṛham /
iti svadeśaprāptaś ca dhanadevo vicintayan","प्रवेशयामि सहसा बन्धकीं किम् इमां गृहम् /
इति स्वदेशप्राप्तश् च धनदेवो विचिन्तयन्"
Kathasaritsagara,"sokss_10,8.97","vaṇiktatra kilaikasyā vṛddhayā veśma yoṣitaḥ /
praviveśa tayā sākaṃ rājaputryā dinātyaye","वणिक्तत्र किलैकस्या वृद्धया वेश्म योषितः /
प्रविवेश तया साकं राजपुत्र्या दिनात्यये"
Kathasaritsagara,"sokss_10,8.98","tatra naktaṃ sa vṛddhāṃ tāṃ papracchāparijānatīm /
dhanadevavaṇiggehavārtām ambeha vetsi kim","तत्र नक्तं स वृद्धां तां पप्रच्छापरिजानतीम् /
धनदेववणिग्गेहवार्ताम् अम्बेह वेत्सि किम्"
Kathasaritsagara,"sokss_10,8.99","tac chrutvā sābravīdvṛddhā kā vārtā yatra tatra sā /
puṃsā navanavenaiva tadbhāryā ramate sadā","तच् छ्रुत्वा साब्रवीद्वृद्धा का वार्ता यत्र तत्र सा /
पुंसा नवनवेनैव तद्भार्या रमते सदा"
Kathasaritsagara,"sokss_10,8.100","carmapeṭā gavākṣeṇa rajjvā tatra hi lambyate /
nasktaṃ viśati yastasyāṃ sa evāntaḥ praveśyate","चर्मपेटा गवाक्षेण रज्ज्वा तत्र हि लम्ब्यते /
नस्क्तं विशति यस्तस्यां स एवान्तः प्रवेश्यते"
Kathasaritsagara,"sokss_10,8.101","niṣkālyate tathaivātra paścimāyāṃ punarniśi /
pānamattā ca sā naiva nibhālayati kiṃcana","निष्काल्यते तथैवात्र पश्चिमायां पुनर्निशि /
पानमत्ता च सा नैव निभालयति किंचन"
Kathasaritsagara,"sokss_10,8.102","eṣā ca tatsthitiḥ khyātiṃ nagare 'trākhile gatā /
bahukālo gato 'dyāpi na cāyāti sa tatpatiḥ","एषा च तत्स्थितिः ख्यातिं नगरे ऽत्राखिले गता /
बहुकालो गतो ऽद्यापि न चायाति स तत्पतिः"
Kathasaritsagara,"sokss_10,8.103","etadvṛddhāvacaḥ śrutvā dhanadevastadaiva saḥ /
yuktya nirgatya tatrāgātsāntarduḥkhaḥ sasaṃśayaḥ","एतद्वृद्धावचः श्रुत्वा धनदेवस्तदैव सः /
युक्त्य निर्गत्य तत्रागात्सान्तर्दुःखः ससंशयः"
Kathasaritsagara,"sokss_10,8.104","dṛṣṭvā sa tatra dāsībhiḥ peṭāṃ rajjvavalambitām /
viveśa sa tatastābhir utkṣipyāntaranīyata","दृष्ट्वा स तत्र दासीभिः पेटां रज्ज्ववलम्बिताम् /
विवेश स ततस्ताभिर् उत्क्षिप्यान्तरनीयत"
Kathasaritsagara,"sokss_10,8.105","praviṣṭaḥ sa tayāliṅgya śayyāṃ ninye madāndhayā /
avijñātaḥ svagehinyā haṭhātkṣībatvamūḍhayā","प्रविष्टः स तयालिङ्ग्य शय्यां निन्ये मदान्धया /
अविज्ञातः स्वगेहिन्या हठात्क्षीबत्वमूढया"
Kathasaritsagara,"sokss_10,8.106","riraṃsā tasya yāvac ca nāsti taddoṣadarśanāt /
tāvat sā madadoṣeṇa nidrāṃ tadgehinī yayau","रिरंसा तस्य यावच् च नास्ति तद्दोषदर्शनात् /
तावत् सा मददोषेण निद्रां तद्गेहिनी ययौ"
Kathasaritsagara,"sokss_10,8.107","niśānte ca sa dāsībhiḥ satvaraṃ rajjupeṭayā /
gavākṣeṇa bahiḥ kṣiptaḥ khinno vaṇigacintayat","निशान्ते च स दासीभिः सत्वरं रज्जुपेटया /
गवाक्षेण बहिः क्षिप्तः खिन्नो वणिगचिन्तयत्"
Kathasaritsagara,"sokss_10,8.108","alaṃ me gṛhamohena gṛhe nāryo nibandhanam /
tāsāmevedṛśī vārtā tasmāc chreyo vanaṃ param","अलं मे गृहमोहेन गृहे नार्यो निबन्धनम् /
तासामेवेदृशी वार्ता तस्माच् छ्रेयो वनं परम्"
Kathasaritsagara,"sokss_10,8.109","iti niścitya saṃtyajya sa tāṃ rājasutāmapi /
dhanadevaḥ pravavṛte gantuṃ dūraṃ vanāntaram","इति निश्चित्य संत्यज्य स तां राजसुतामपि /
धनदेवः प्रववृते गन्तुं दूरं वनान्तरम्"
Kathasaritsagara,"sokss_10,8.110","gacchatas tasya mārge ca milito mittratāmagāt /
brāhmaṇo rudrasomākhyaḥ pravāsādagataścirāt","गच्छतस् तस्य मार्गे च मिलितो मित्त्रतामगात् /
ब्राह्मणो रुद्रसोमाख्यः प्रवासादगतश्चिरात्"
Kathasaritsagara,"sokss_10,8.111","sa tenoktaḥ svavṛttāntaṃ svabhāryāśaṅkito dvijaḥ /
tenaiva vaṇijā sākaṃ sāyaṃ svagrāmamāsadat","स तेनोक्तः स्ववृत्तान्तं स्वभार्याशङ्कितो द्विजः /
तेनैव वणिजा साकं सायं स्वग्राममासदत्"
Kathasaritsagara,"sokss_10,8.112","tatra svabhavanopānte gopaṃ dṛṭvā nadītaṭe /
mādyantam iva gāyantaṃ narmaṇā pṛcchati sma saḥ","तत्र स्वभवनोपान्ते गोपं दृट्वा नदीतटे /
माद्यन्तम् इव गायन्तं नर्मणा पृच्छति स्म सः"
Kathasaritsagara,"sokss_10,8.113","gopa te taruṇī kācitkaccidastyanurāgiṇī /
yenaivaṃ gāyasi madān manyamānas tṛṇaṃ jagat","गोप ते तरुणी काचित्कच्चिदस्त्यनुरागिणी /
येनैवं गायसि मदान् मन्यमानस् तृणं जगत्"
Kathasaritsagara,"sokss_10,8.114","tac chrutvā so 'hasadgopo gopyaṃ vastu kiyanmayā /
ciraviproṣitasyeha rudrasomadvijanmanaḥ","तच् छ्रुत्वा सो ऽहसद्गोपो गोप्यं वस्तु कियन्मया /
चिरविप्रोषितस्येह रुद्रसोमद्विजन्मनः"
Kathasaritsagara,"sokss_10,8.115","grāmādhipasya taruṇīmahaṃ bhāryāṃ sadā bhaje /
praveśayati taddāsī strīveṣaṃ tadgṛhe 'tra mām","ग्रामाधिपस्य तरुणीमहं भार्यां सदा भजे /
प्रवेशयति तद्दासी स्त्रीवेषं तद्गृहे ऽत्र माम्"
Kathasaritsagara,"sokss_10,8.116","etadgopālataḥ śrutvā manyumantarnigṛhya ca /
tattvaṃ jijñāsamānastaṃ rudrasomo jagāda saḥ","एतद्गोपालतः श्रुत्वा मन्युमन्तर्निगृह्य च /
तत्त्वं जिज्ञासमानस्तं रुद्रसोमो जगाद सः"
Kathasaritsagara,"sokss_10,8.117","yadyevamatithiste 'haṃ svaveṣaṃ dehyamuṃ mama /
yāvattvam iva tatrādya yāmyahaṃ kautukaṃ hi me","यद्येवमतिथिस्ते ऽहं स्ववेषं देह्यमुं मम /
यावत्त्वम् इव तत्राद्य याम्यहं कौतुकं हि मे"
Kathasaritsagara,"sokss_10,8.118","evaṃ kuru gṛhāṇemaṃ madīyaṃ kālakambalam /
laguḍaṃ cāsva caiveha taddāsī yāvadeṣyati","एवं कुरु गृहाणेमं मदीयं कालकम्बलम् /
लगुडं चास्व चैवेह तद्दासी यावदेष्यति"
Kathasaritsagara,"sokss_10,8.119","madbuddhyā ca tayāhūya svair aṃ dattāṅganāmbaraḥ /
naktaṃ tatra vrajāhaṃ ca viśrāmyāmi niśāmimām","मद्बुद्ध्या च तयाहूय स्वैर् अं दत्ताङ्गनाम्बरः /
नक्तं तत्र व्रजाहं च विश्राम्यामि निशामिमाम्"
Kathasaritsagara,"sokss_10,8.120","evam uktavatastasmādgopāllaguḍakambalau /
gṛhītvā rudrasomo 'tra tadveṣeṇa sa tasthivān","एवम् उक्तवतस्तस्माद्गोपाल्लगुडकम्बलौ /
गृहीत्वा रुद्रसोमो ऽत्र तद्वेषेण स तस्थिवान्"
Kathasaritsagara,"sokss_10,8.121","gopaś ca vaṇijā sākaṃ dhanadevena tena saḥ /
dūre tatra manāk tasthau dāsī sā cāyayau tataḥ","गोपश् च वणिजा साकं धनदेवेन तेन सः /
दूरे तत्र मनाक् तस्थौ दासी सा चाययौ ततः"
Kathasaritsagara,"sokss_10,8.122","sā taṃ tamasi tūṣṇīkāmetya strīveṣaguṇṭhitam /
ehīty uktvā tato rudrasomaṃ gopadhiyānayat","सा तं तमसि तूष्णीकामेत्य स्त्रीवेषगुण्ठितम् /
एहीत्य् उक्त्वा ततो रुद्रसोमं गोपधियानयत्"
Kathasaritsagara,"sokss_10,8.123","sa ca nītaḥ svabhāryāṃ tāṃ dṛṣṭvā gopālabuddhitaḥ /
utthāyaiva kṛtāśleṣāṃ rudrasomo vyacintayat","स च नीतः स्वभार्यां तां दृष्ट्वा गोपालबुद्धितः /
उत्थायैव कृताश्लेषां रुद्रसोमो व्यचिन्तयत्"
Kathasaritsagara,"sokss_10,8.124","saṃnikṛṣṭe nikṛṣṭe 'pi kaṣṭaṃ rajyanti kustriyaḥ /
pāpānuraktā yadiyaṃ gope 'pyāsannavartini","संनिकृष्टे निकृष्टे ऽपि कष्टं रज्यन्ति कुस्त्रियः /
पापानुरक्ता यदियं गोपे ऽप्यासन्नवर्तिनि"
Kathasaritsagara,"sokss_10,8.125","iti dhyāyanmiṣaṃ kṛtvā tadaivāsphuṭayā girā /
nirgatyaiva viraktātmā dhanadevāntikaṃ yayau","इति ध्यायन्मिषं कृत्वा तदैवास्फुटया गिरा /
निर्गत्यैव विरक्तात्मा धनदेवान्तिकं ययौ"
Kathasaritsagara,"sokss_10,8.126","uktasvagṛhavṛttānto vaṇijaṃ tam uvāca saḥ /
tvayā sahāham apy emi vanaṃ yātu gṛhaṃ kṣayam","उक्तस्वगृहवृत्तान्तो वणिजं तम् उवाच सः /
त्वया सहाहम् अप्य् एमि वनं यातु गृहं क्षयम्"
Kathasaritsagara,"sokss_10,8.127","ity ūcivān rudrasomo dhanadevavaṇik ca saḥ /
vanaṃ prati pratasthāte tadaiva saha tau tataḥ","इत्य् ऊचिवान् रुद्रसोमो धनदेववणिक् च सः /
वनं प्रति प्रतस्थाते तदैव सह तौ ततः"
Kathasaritsagara,"sokss_10,8.128","militaś ca tayor mārge dhanadevasuhṛcchaśī /
kathāsprasaṅgāt tau tasmai svavṛttāntaṃ śaśaṃsatuḥ","मिलितश् च तयोर् मार्गे धनदेवसुहृच्छशी /
कथास्प्रसङ्गात् तौ तस्मै स्ववृत्तान्तं शशंसतुः"
Kathasaritsagara,"sokss_10,8.129","sa tac chrutvā śaśīrṣyāluścirāddeśāntarāgataḥ /
sāśaṅko 'bhūtsvagehinyāṃ nyastāyām apibhūgṛhe","स तच् छ्रुत्वा शशीर्ष्यालुश्चिराद्देशान्तरागतः /
साशङ्को ऽभूत्स्वगेहिन्यां न्यस्तायाम् अपिभूगृहे"
Kathasaritsagara,"sokss_10,8.130","prakrāmaṃś ca samaṃ tābhyāṃ sāyaṃ sa svagṛhāntikam /
śaśī prāpa gṛhātithyaṃ tayoḥ kartumiyeṣa ca","प्रक्रामंश् च समं ताभ्यां सायं स स्वगृहान्तिकम् /
शशी प्राप गृहातिथ्यं तयोः कर्तुमियेष च"
Kathasaritsagara,"sokss_10,8.131","tāvac ca durgandhavaham kuṣṭhaśīrṇakarāṅghrikam /
tatrāpaśyat saśṛṅgāraṃ gāyantaṃ puruṣaṃ sthitam","तावच् च दुर्गन्धवहम् कुष्ठशीर्णकराङ्घ्रिकम् /
तत्रापश्यत् सशृङ्गारं गायन्तं पुरुषं स्थितम्"
Kathasaritsagara,"sokss_10,8.132","vismayāc ca tamaprākṣīdīdṛśaḥ ko bhavāniti /
kāmadevo 'hamasmīti kuṣṭhī so 'pi jagāda tam","विस्मयाच् च तमप्राक्षीदीदृशः को भवानिति /
कामदेवो ऽहमस्मीति कुष्ठी सो ऽपि जगाद तम्"
Kathasaritsagara,"sokss_10,8.133","kā bhrāntiḥ kāmadevastvaṃ rūpaśobhaiva vakti te /
ity uktaḥ śaśinā bhūyaḥ so 'vādīcchṛṇu vacmi te","का भ्रान्तिः कामदेवस्त्वं रूपशोभैव वक्ति ते /
इत्य् उक्तः शशिना भूयः सो ऽवादीच्छृणु वच्मि ते"
Kathasaritsagara,"sokss_10,8.134","iha dhūrtaḥ śaśī nāma dattaikaparicārikām /
bhāryāṃ nikṣipya bhūgehe serṣyo deśāntaraṃ gataḥ","इह धूर्तः शशी नाम दत्तैकपरिचारिकाम् /
भार्यां निक्षिप्य भूगेहे सेर्ष्यो देशान्तरं गतः"
Kathasaritsagara,"sokss_10,8.135","tadbhāryayā vidhivaśādiha dṛṣṭasya me tayā /
arpitaḥ sadya evātmā madanākṛṣṭacittayā","तद्भार्यया विधिवशादिह दृष्टस्य मे तया /
अर्पितः सद्य एवात्मा मदनाकृष्टचित्तया"
Kathasaritsagara,"sokss_10,8.136","ayā samaṃ ca satataṃ rātrau rātrāvahaṃ rame /
pṛṣṭhe gṛhītvā taddāsī praveśayati tatra māsm","अया समं च सततं रात्रौ रात्रावहं रमे /
पृष्ठे गृहीत्वा तद्दासी प्रवेशयति तत्र मास्म्"
Kathasaritsagara,"sokss_10,8.137","tadbrūhi kiṃ na kāmo 'haṃ prāptiḥ kasyānyayoṣitām /
yaccitrākāradhāriṇyā bhāryāyāḥ śaśinaḥ priyaḥ","तद्ब्रूहि किं न कामो ऽहं प्राप्तिः कस्यान्ययोषिताम् /
यच्चित्राकारधारिण्या भार्यायाः शशिनः प्रियः"
Kathasaritsagara,"sokss_10,8.138","etatkuṣṭhivacaḥ śrutvā śaśī nirghātadāruṇam /
duḥkhaṃ nigūhya jijñāsurniścayaṃ tam uvāca saḥ","एतत्कुष्ठिवचः श्रुत्वा शशी निर्घातदारुणम् /
दुःखं निगूह्य जिज्ञासुर्निश्चयं तम् उवाच सः"
Kathasaritsagara,"sokss_10,8.139","satyaṃ bhavasi kāmastvaṃ tad evaṃ tvāhamarthaye /
tvattaḥ śrutāyām utpannaṃ tasyāṃ kautūhalaṃ mama","सत्यं भवसि कामस्त्वं तद् एवं त्वाहमर्थये /
त्वत्तः श्रुतायाम् उत्पन्नं तस्यां कौतूहलं मम"
Kathasaritsagara,"sokss_10,8.140","tadadyaiva niśāṃ tatra tvadveṣeṇa viśāmy aham /
prasīdānvahalabhye 'rthe tavātra kiyatī kṣatiḥ","तदद्यैव निशां तत्र त्वद्वेषेण विशाम्य् अहम् /
प्रसीदान्वहलभ्ये ऽर्थे तवात्र कियती क्षतिः"
Kathasaritsagara,"sokss_10,8.141","ity uktaḥ śaśinā tena sa kuṣṭhī tam abhāṣata /
evamastu gṛhāṇemaṃ madveṣaṃ dehi me nijam","इत्य् उक्तः शशिना तेन स कुष्ठी तम् अभाषत /
एवमस्तु गृहाणेमं मद्वेषं देहि मे निजम्"
Kathasaritsagara,"sokss_10,8.142","tiṣṭhāham iva saṃveṣṭya pāṇipādaṃ ca vāsasā /
yāvadāyāti sā tasyā dāsī tamasi jṛmbhite","तिष्ठाहम् इव संवेष्ट्य पाणिपादं च वाससा /
यावदायाति सा तस्या दासी तमसि जृम्भिते"
Kathasaritsagara,"sokss_10,8.143","madbuddhyā ca tayā pṛṣṭhe gṛhīto 'ham iva vraja /
ahaṃ hi pādavaikalyādgacchāmyatra tathā sadā","मद्बुद्ध्या च तया पृष्ठे गृहीतो ऽहम् इव व्रज /
अहं हि पादवैकल्याद्गच्छाम्यत्र तथा सदा"
Kathasaritsagara,"sokss_10,8.144","ity uktaḥ kuṣṭhinā so 'tha śaśī tadveṣamāsthitaḥ /
tatrāsīttatsahāyau tau kuṣṭhī cāsanvidūrataḥ","इत्य् उक्तः कुष्ठिना सो ऽथ शशी तद्वेषमास्थितः /
तत्रासीत्तत्सहायौ तौ कुष्ठी चासन्विदूरतः"
Kathasaritsagara,"sokss_10,8.145","athāgatya tayā kuṣṭhiveṣo dṛṣṭaḥ sa taddhiyā /
ehīty uktvā śaśī bhāryādāsyā pṛṣṭhe 'dhyaropyata","अथागत्य तया कुष्ठिवेषो दृष्टः स तद्धिया /
एहीत्य् उक्त्वा शशी भार्यादास्या पृष्ठे ऽध्यरोप्यत"
Kathasaritsagara,"sokss_10,8.146","ninye ca naktaṃ sa tayā svabhāryāyāstato 'ntikam /
kuṣṭhijārapratīkṣiṇyāstasyastadbhūgṛhāntaram","निन्ये च नक्तं स तया स्वभार्यायास्ततो ऽन्तिकम् /
कुष्ठिजारप्रतीक्षिण्यास्तस्यस्तद्भूगृहान्तरम्"
Kathasaritsagara,"sokss_10,8.147","tatrāndhakāre śocantīm aṅgasparśena tāṃ dhruvam /
svabhāryām eva niścitya sa vairagyamagācchaśī","तत्रान्धकारे शोचन्तीम् अङ्गस्पर्शेन तां ध्रुवम् /
स्वभार्याम् एव निश्चित्य स वैरग्यमगाच्छशी"
Kathasaritsagara,"sokss_10,8.148","tatas tasyāṃ prasuptāyāṃ nirgatyādṛṣṭa eva saḥ /
jagāma dhanadevasya rudrasomasya cāntikam","ततस् तस्यां प्रसुप्तायां निर्गत्यादृष्ट एव सः /
जगाम धनदेवस्य रुद्रसोमस्य चान्तिकम्"
Kathasaritsagara,"sokss_10,8.149","ākhyāya ca svavṛttāntaṃ tayoḥ khinno jagāda saḥ /
hā dhiṅnimnābhipātinyo lolā dūrānmanoramāḥ","आख्याय च स्ववृत्तान्तं तयोः खिन्नो जगाद सः /
हा धिङ्निम्नाभिपातिन्यो लोला दूरान्मनोरमाः"
Kathasaritsagara,"sokss_10,8.150","sukṣobhyā na striyaḥ śakyāḥ pātuṃ śvabhrāpagā iva /
yadeṣā bhūgṛhasthāpi bhāryā me kuṣṭhinaṃ gatā","सुक्षोभ्या न स्त्रियः शक्याः पातुं श्वभ्रापगा इव /
यदेषा भूगृहस्थापि भार्या मे कुष्ठिनं गता"
Kathasaritsagara,"sokss_10,8.151","tanmamāpi vanaṃ śreyo dhiggṛhāniti sa bruvan /
samaduḥkhavaṇigviprayutastāmanayanniśām","तन्ममापि वनं श्रेयो धिग्गृहानिति स ब्रुवन् /
समदुःखवणिग्विप्रयुतस्तामनयन्निशाम्"
Kathasaritsagara,"sokss_10,8.152","prātastrayo 'pi sahitāḥ prasthitāste vanaṃ prati /
savāpīkatalaṃ prāpurdinānte pathi pādapam","प्रातस्त्रयो ऽपि सहिताः प्रस्थितास्ते वनं प्रति /
सवापीकतलं प्रापुर्दिनान्ते पथि पादपम्"
Kathasaritsagara,"sokss_10,8.153","bhuktapītāś ca te rātrau tatrāruhya tarau sthitāḥ /
apaśyan pāntham āgatya suptam ekaṃ taror adhaḥ","भुक्तपीताश् च ते रात्रौ तत्रारुह्य तरौ स्थिताः /
अपश्यन् पान्थम् आगत्य सुप्तम् एकं तरोर् अधः"
Kathasaritsagara,"sokss_10,8.154","kṣaṇāc ca dadṛśurvāpīmadhyādaparamudgatam /
puruṣaṃ vidanodgīrṇasastrīkaśayanīyakam","क्षणाच् च ददृशुर्वापीमध्यादपरमुद्गतम् /
पुरुषं विदनोद्गीर्णसस्त्रीकशयनीयकम्"
Kathasaritsagara,"sokss_10,8.155","upabhujya striyaṃ tāṃ sa suṣvāpa śayanīyake /
strī ca dṛṣṭvaiva saṃjagme pānthenotthāya tena sā","उपभुज्य स्त्रियं तां स सुष्वाप शयनीयके /
स्त्री च दृष्ट्वैव संजग्मे पान्थेनोत्थाय तेन सा"
Kathasaritsagara,"sokss_10,8.156","kau yuvām iti pṛṣṭā ca ratānte tena sābravīt /
nāga eṣo 'ham etasya bhāryeyaṃ nāgakanyakā","कौ युवाम् इति पृष्टा च रतान्ते तेन साब्रवीत् /
नाग एषो ऽहम् एतस्य भार्येयं नागकन्यका"
Kathasaritsagara,"sokss_10,8.157","mābhūdbhayaṃ ca te yasmātpānthānāṃ navatirmayā /
navādhikopabhuktaiva pūritaṃ tu śataṃ tvayā","माभूद्भयं च ते यस्मात्पान्थानां नवतिर्मया /
नवाधिकोपभुक्तैव पूरितं तु शतं त्वया"
Kathasaritsagara,"sokss_10,8.158","evaṃ vadantīṃ tāṃ taṃ ca pānthaṃ devātprabudhya saḥ /
nāgo daṣṭvā mukhājjvālāṃ muktvā bhasmīcakāra tau","एवं वदन्तीं तां तं च पान्थं देवात्प्रबुध्य सः /
नागो दष्ट्वा मुखाज्ज्वालां मुक्त्वा भस्मीचकार तौ"
Kathasaritsagara,"sokss_10,8.159","na śakyā rakṣituṃ yatra dehāntarnihitā api /
striyas tatra gṛhe tāsāṃ kā vārtā dhigdhigeva tāḥ","न शक्या रक्षितुं यत्र देहान्तर्निहिता अपि /
स्त्रियस् तत्र गृहे तासां का वार्ता धिग्धिगेव ताः"
Kathasaritsagara,"sokss_10,8.160","iti nāge gate vāpīṃ bruvantas te trayo niśām /
śaśiprabhṛtayo nītvā nirvṛtāḥ prayayurvanam","इति नागे गते वापीं ब्रुवन्तस् ते त्रयो निशाम् /
शशिप्रभृतयो नीत्वा निर्वृताः प्रययुर्वनम्"
Kathasaritsagara,"sokss_10,8.161","tasmin maitryādyavikalacaturbhāvanābhyāsaśāntaiś
cittaiḥ samyaṅ niyatamatayaḥ sarvabhūteṣu saumyāḥ /
prāptāḥ siddhiṃ nirupamaparānandabhūmau samādhau
jagmur mokṣaṃ kṣapitatamasas te trayo 'pi krameṇa","तस्मिन् मैत्र्याद्यविकलचतुर्भावनाभ्यासशान्तैश्
चित्तैः सम्यङ् नियतमतयः सर्वभूतेषु सौम्याः /
प्राप्ताः सिद्धिं निरुपमपरानन्दभूमौ समाधौ
जग्मुर् मोक्षं क्षपिततमसस् ते त्रयो ऽपि क्रमेण"
Kathasaritsagara,"sokss_10,8.162","tā yoṣitas tu teṣāṃ nijapāpavipākajanitakaṣṭadaśāḥ /
acirād eva vinaṣṭā duṣṭā lokadvayabhraṣṭāḥ","ता योषितस् तु तेषां निजपापविपाकजनितकष्टदशाः /
अचिराद् एव विनष्टा दुष्टा लोकद्वयभ्रष्टाः"
Kathasaritsagara,"sokss_10,8.163","evaṃ mohaprabhavo rāgo na strīṣu kasya duḥkhāya /
tāsv eva vivekabhṛtāṃ bhavati virāgas tu mokṣāya","एवं मोहप्रभवो रागो न स्त्रीषु कस्य दुःखाय /
तास्व् एव विवेकभृतां भवति विरागस् तु मोक्षाय"
Kathasaritsagara,"sokss_10,8.164","iti gomukhataḥ kathāvinodaṃ
sacivācchaktiyaśaḥ samāgamotkaḥ /
punar eva sa vatsarājasūnuś
ciram ākarṇya śanair jagāma nidrām","इति गोमुखतः कथाविनोदं
सचिवाच्छक्तियशः समागमोत्कः /
पुनर् एव स वत्सराजसूनुश्
चिरम् आकर्ण्य शनैर् जगाम निद्राम्"
Kathasaritsagara,"sokss_10,9.1","iti mahākaviśrīsomadevabhaṭṭaviracite kathāsaritsāgare śaktiyaśolambake 'ṣṭamas taraṅgaḥ /

navamas taraṅgaḥ /

athānyedyuḥ punarimāṃ niśi prāgvadvinodayan /
naravāhanadattāya gomukho 'kathayatkathām","इति महाकविश्रीसोमदेवभट्टविरचिते कथासरित्सागरे शक्तियशोलम्बके ऽष्टमस् तरङ्गः /

नवमस् तरङ्गः /

अथान्येद्युः पुनरिमां निशि प्राग्वद्विनोदयन् /
नरवाहनदत्ताय गोमुखो ऽकथयत्कथाम्"
Kathasaritsagara,"sokss_10,9.2","babhūva nagare kvāpi bodhisattvāṃśasaṃbhavaḥ /
kasyāpyāḍhyasya vaṇijastanayo mṛtamāmṛkaḥ","बभूव नगरे क्वापि बोधिसत्त्वांशसंभवः /
कस्याप्याढ्यस्य वणिजस्तनयो मृतमामृकः"
Kathasaritsagara,"sokss_10,9.3","anyajāyāprasaktena pitrā tatpreritena saḥ /
nirasto vanavāsāya sabhāryo niragādgṛhāt","अन्यजायाप्रसक्तेन पित्रा तत्प्रेरितेन सः /
निरस्तो वनवासाय सभार्यो निरगाद्गृहात्"
Kathasaritsagara,"sokss_10,9.4","svānujaṃ tu sahāyāntaṃ tadvatpitrā nirākṛtam /
aśāntacittamutsṛjya so 'nyenaiva pathā yayau","स्वानुजं तु सहायान्तं तद्वत्पित्रा निराकृतम् /
अशान्तचित्तमुत्सृज्य सो ऽन्येनैव पथा ययौ"
Kathasaritsagara,"sokss_10,9.5","prakrāmaṃś ca kramātprāpa nistoyatṛṇapādapām /
pātheyahīnaś caṇḍāṃśutaptāṃ marumahāṭavīm","प्रक्रामंश् च क्रमात्प्राप निस्तोयतृणपादपाम् /
पाथेयहीनश् चण्डांशुतप्तां मरुमहाटवीम्"
Kathasaritsagara,"sokss_10,9.6","tasyāṃ vrajansa saptāhaṃ bhāryāṃ klāntāṃ kṣudhā tṛṣā /
ajīvayatsvamāṃsāsraḥ pāpā tānyāharac ca sā","तस्यां व्रजन्स सप्ताहं भार्यां क्लान्तां क्षुधा तृषा /
अजीवयत्स्वमांसास्रः पापा तान्याहरच् च सा"
Kathasaritsagara,"sokss_10,9.7","aṣṭame 'hni saridvīcivācālaṃ girikānanam /
prāpa satphalasacchāyapādapaṃ snigdhaśādvalam","अष्टमे ऽह्नि सरिद्वीचिवाचालं गिरिकाननम् /
प्राप सत्फलसच्छायपादपं स्निग्धशाद्वलम्"
Kathasaritsagara,"sokss_10,9.8","tatra saṃbhāvya bhāryāṃ tāṃ klāntāṃ mūlaphalāmbubhiḥ /
avātaradgirinadīṃ snātuṃ kallolamālinīm","तत्र संभाव्य भार्यां तां क्लान्तां मूलफलाम्बुभिः /
अवातरद्गिरिनदीं स्नातुं कल्लोलमालिनीम्"
Kathasaritsagara,"sokss_10,9.9","tasyāṃ dadarśa ca cchinnahastapādacatuṣṭayam /
hriyamāṇaṃ jalaughena puruṣaṃ trāṇakāṅkṣiṇam","तस्यां ददर्श च च्छिन्नहस्तपादचतुष्टयम् /
ह्रियमाणं जलौघेन पुरुषं त्राणकाङ्क्षिणम्"
Kathasaritsagara,"sokss_10,9.10","bahūpavāsaklānto 'pi tāṃ vigāhya nadīṃ tataḥ /
ujjahāra kṛpālus taṃ mahāsattvaḥ sa pūruṣam","बहूपवासक्लान्तो ऽपि तां विगाह्य नदीं ततः /
उज्जहार कृपालुस् तं महासत्त्वः स पूरुषम्"
Kathasaritsagara,"sokss_10,9.11","kenedaṃ te kṛtaṃ bhrātariti kāruṇikena ca /
tenāropya sthalaṃ pṛṣṭaḥ sa ruṇḍaḥ puruṣo 'bhyadhāt","केनेदं ते कृतं भ्रातरिति कारुणिकेन च /
तेनारोप्य स्थलं पृष्टः स रुण्डः पुरुषो ऽभ्यधात्"
Kathasaritsagara,"sokss_10,9.12","nikṛttahastacaraṇo nadyāṃ kṣipto 'smi śatrubhiḥ /
ditsubhiḥ kleśamaraṇaṃ tvayāhaṃ tūddhṛtas tataḥ","निकृत्तहस्तचरणो नद्यां क्षिप्तो ऽस्मि शत्रुभिः /
दित्सुभिः क्लेशमरणं त्वयाहं तूद्धृतस् ततः"
Kathasaritsagara,"sokss_10,9.13","evam uktavatas tasya sa buddhvā vraṇapaṭṭikām /
dattvāhāraṃ mahāsattvaḥ snānādi vyadhitātmanaḥ","एवम् उक्तवतस् तस्य स बुद्ध्वा व्रणपट्टिकाम् /
दत्त्वाहारं महासत्त्वः स्नानादि व्यधितात्मनः"
Kathasaritsagara,"sokss_10,9.14","tato mūlaphalāhāro bhāryāyukto 'tra kānane /
sa tasthau bodhisattvāṃśo vaṇikputrastapaścaran","ततो मूलफलाहारो भार्यायुक्तो ऽत्र कानने /
स तस्थौ बोधिसत्त्वांशो वणिक्पुत्रस्तपश्चरन्"
Kathasaritsagara,"sokss_10,9.15","ekadā phalamūlārthaṃ gate tasminsmarāturā /
tadbhāryā tena ruṇḍena reme rūḍhavraṇena sā","एकदा फलमूलार्थं गते तस्मिन्स्मरातुरा /
तद्भार्या तेन रुण्डेन रेमे रूढव्रणेन सा"
Kathasaritsagara,"sokss_10,9.16","tatsasktā tena saṃmantrya bhartus tasya vadhaiṣiṇī /
yuktyā cakāra sānyedyurmāndyaṃ duścāriṇī mṛṣā","तत्सस्क्ता तेन संमन्त्र्य भर्तुस् तस्य वधैषिणी /
युक्त्या चकार सान्येद्युर्मान्द्यं दुश्चारिणी मृषा"
Kathasaritsagara,"sokss_10,9.17","śvabhre duravatāre 'tha sthitāṃ dustaranimnage /
darśayitvauṣadhiṃ pāpā patiṃ sā tam abhāṣata","श्वभ्रे दुरवतारे ऽथ स्थितां दुस्तरनिम्नगे /
दर्शयित्वौषधिं पापा पतिं सा तम् अभाषत"
Kathasaritsagara,"sokss_10,9.18","jīvāmyahaṃ tvayaiṣā cenmamānītā mahauṣadhiḥ /
jāne hyetāmihasthāṃ me svapne vakti sma devatā","जीवाम्यहं त्वयैषा चेन्ममानीता महौषधिः /
जाने ह्येतामिहस्थां मे स्वप्ने वक्ति स्म देवता"
Kathasaritsagara,"sokss_10,9.19","tac chrutvā sa tathetyeva śvabhre tatrauṣadheḥ kṛte /
tṛṇaveṣṭitayā rajjvāvātarattarubaddhayā","तच् छ्रुत्वा स तथेत्येव श्वभ्रे तत्रौषधेः कृते /
तृणवेष्टितया रज्ज्वावातरत्तरुबद्धया"
Kathasaritsagara,"sokss_10,9.20","avatīrṇasya rajjuṃ tāṃ cikṣeponmucya tasya sā /
tataḥ sa patito nadyāṃ tayā jahre mahaughayā","अवतीर्णस्य रज्जुं तां चिक्षेपोन्मुच्य तस्य सा /
ततः स पतितो नद्यां तया जह्रे महौघया"
Kathasaritsagara,"sokss_10,9.21","dūrāddavīyo nītvā ca tayā sukṛtarakṣitaḥ /
nadyā kasyāpi nagarasyāsanne so 'rpitastaṭe","दूराद्दवीयो नीत्वा च तया सुकृतरक्षितः /
नद्या कस्यापि नगरस्यासन्ने सो ऽर्पितस्तटे"
Kathasaritsagara,"sokss_10,9.22","tataḥ sa sthalamāruhya cintayanstrīviceṣṭitam /
jalāvagāhanaklānto viśaśrāma tarostale","ततः स स्थलमारुह्य चिन्तयन्स्त्रीविचेष्टितम् /
जलावगाहनक्लान्तो विशश्राम तरोस्तले"
Kathasaritsagara,"sokss_10,9.23","tasmin kāle ca nagare rājā tatra mṛto 'bhavat /
mṛte rājani cānādirdeśe tatredṛśī sthitiḥ","तस्मिन् काले च नगरे राजा तत्र मृतो ऽभवत् /
मृते राजनि चानादिर्देशे तत्रेदृशी स्थितिः"
Kathasaritsagara,"sokss_10,9.24","yanmaṅgalagajaḥ paurair bhrāmyamāṇaḥ kareṇa yam /
āropayati pṛṣṭhe sve so 'tra rājye 'bhiṣicyate","यन्मङ्गलगजः पौरैर् भ्राम्यमाणः करेण यम् /
आरोपयति पृष्ठे स्वे सो ऽत्र राज्ये ऽभिषिच्यते"
Kathasaritsagara,"sokss_10,9.25","sa dhairyatuṣṭo dhāteva bhraman prāpto 'ntikaṃ gajaḥ /
utkṣipyāropayām āsa svapṛṣṭhe taṃ vaṇiksutam","स धैर्यतुष्टो धातेव भ्रमन् प्राप्तो ऽन्तिकं गजः /
उत्क्षिप्यारोपयाम् आस स्वपृष्ठे तं वणिक्सुतम्"
Kathasaritsagara,"sokss_10,9.26","tataḥ sa nagaraṃ nītvā rājye prakṛtibhiḥ kṣaṇāt /
vaṇiksuto 'bhiṣikto 'bhūdbodhisattvāṃśasaṃbhavaḥ","ततः स नगरं नीत्वा राज्ये प्रकृतिभिः क्षणात् /
वणिक्सुतो ऽभिषिक्तो ऽभूद्बोधिसत्त्वांशसंभवः"
Kathasaritsagara,"sokss_10,9.27","sa rājyaṃ prāpya karuṇāmuditākṣāntibhiḥ saha /
araṃsta na tu pāpābhiḥ strībhiś capalavṛttibhiḥ","स राज्यं प्राप्य करुणामुदिताक्षान्तिभिः सह /
अरंस्त न तु पापाभिः स्त्रीभिश् चपलवृत्तिभिः"
Kathasaritsagara,"sokss_10,9.28","tadbhāryā sāpi niḥśaṅkā matvā taṃ ca nadīhṛtam /
babhrāmetastato jāraṃ ruṇḍaṃ pṛṣṭhe 'dhiropya tam","तद्भार्या सापि निःशङ्का मत्वा तं च नदीहृतम् /
बभ्रामेतस्ततो जारं रुण्डं पृष्ठे ऽधिरोप्य तम्"
Kathasaritsagara,"sokss_10,9.29","vair ikṛttāṅghrihasto 'yaṃ bhartā me 'haṃ pativratā /
bhikṣitvā jīvayāmyetaṃ tadbhikṣāṃ me prayacchata","वैर् इकृत्ताङ्घ्रिहस्तो ऽयं भर्ता मे ऽहं पतिव्रता /
भिक्षित्वा जीवयाम्येतं तद्भिक्षां मे प्रयच्छत"
Kathasaritsagara,"sokss_10,9.30","iti sā bhikṣamāṇā ca grāme grāme pure pure /
rājyasthasyātmano bharturnagaraṃ prāpa tasya tat","इति सा भिक्षमाणा च ग्रामे ग्रामे पुरे पुरे /
राज्यस्थस्यात्मनो भर्तुर्नगरं प्राप तस्य तत्"
Kathasaritsagara,"sokss_10,9.31","tathaiva bhikṣamāṇātra rājñas tasya krameṇa sā /
pativratety arcyamānā pauraiḥ śrutipathaṃ yayau","तथैव भिक्षमाणात्र राज्ञस् तस्य क्रमेण सा /
पतिव्रतेत्य् अर्च्यमाना पौरैः श्रुतिपथं ययौ"
Kathasaritsagara,"sokss_10,9.32","ānāyayatsa rājā ca tāṃ pṛṣṭhārūḍharuṇḍikām /
kā sā pativratetyārātparijñāya ca pṛṣṭavān","आनाययत्स राजा च तां पृष्ठारूढरुण्डिकाम् /
का सा पतिव्रतेत्यारात्परिज्ञाय च पृष्टवान्"
Kathasaritsagara,"sokss_10,9.33","sāhaṃ pativratā devetyaparijñāya sāpi tam /
bhartāram abravītpāpā rājaśrītejasā vṛtam","साहं पतिव्रता देवेत्यपरिज्ञाय सापि तम् /
भर्तारम् अब्रवीत्पापा राजश्रीतेजसा वृतम्"
Kathasaritsagara,"sokss_10,9.34","tataḥ sa bodhisattvāṃśo hasanrājā jagāda tām /
dṛṣṭaṃ pativratātvaṃ te phalenedaṃ mayaiva ca","ततः स बोधिसत्त्वांशो हसन्राजा जगाद ताम् /
दृष्टं पतिव्रतात्वं ते फलेनेदं मयैव च"
Kathasaritsagara,"sokss_10,9.35","svaraktamāṃsaṃ dattvāpi svīkartuṃ śaṅkitā na yā /
svenāviluptahastena bhartrā mānuṣarākṣasī","स्वरक्तमांसं दत्त्वापि स्वीकर्तुं शङ्किता न या /
स्वेनाविलुप्तहस्तेन भर्त्रा मानुषराक्षसी"
Kathasaritsagara,"sokss_10,9.36","sā sadā raktamāṃsāni harantī bata me katham /
ruṇḍena vikalenāpi svīkṛtya vahanīkṛtā","सा सदा रक्तमांसानि हरन्ती बत मे कथम् /
रुण्डेन विकलेनापि स्वीकृत्य वहनीकृता"
Kathasaritsagara,"sokss_10,9.37","kiṃsvidūḍhaḥ sa bhartā yo nadyāṃ kṣiptastvayānaghaḥ /
karmaṇā tena vahase ruṇḍametaṃ bibharṣi ca","किंस्विदूढः स भर्ता यो नद्यां क्षिप्तस्त्वयानघः /
कर्मणा तेन वहसे रुण्डमेतं बिभर्षि च"
Kathasaritsagara,"sokss_10,9.38","ity udghāṭitavṛttaṃ taṃ parijñāya patiṃ tataḥ /
bhayātsā mūrcchitevābhūllikhiteva mṛteva ca","इत्य् उद्घाटितवृत्तं तं परिज्ञाय पतिं ततः /
भयात्सा मूर्च्छितेवाभूल्लिखितेव मृतेव च"
Kathasaritsagara,"sokss_10,9.39","kimetadbrūhi deveti so 'tha rājā sakautukaiḥ /
pṛṣṭo 'mātyair yathāvṛttaṃ tebhyaḥ sarvamavarṇayat","किमेतद्ब्रूहि देवेति सो ऽथ राजा सकौतुकैः /
पृष्टो ऽमात्यैर् यथावृत्तं तेभ्यः सर्वमवर्णयत्"
Kathasaritsagara,"sokss_10,9.40","tato bhartṛgṛhaṃ buddhvā chittvā tāṃ karṇanāsikam /
kṛtvāṅkaṃ mantriṇo deśātsaruṇḍāṃ niravāsayan","ततो भर्तृगृहं बुद्ध्वा छित्त्वा तां कर्णनासिकम् /
कृत्वाङ्कं मन्त्रिणो देशात्सरुण्डां निरवासयन्"
Kathasaritsagara,"sokss_10,9.41","chinnanāsikayā ruṇḍaṃ bodhisattvaṃ nṛpaśriyā /
yuktaṃ sadṛśasaṃyogaṃ tadā vidhiradarśayat","छिन्ननासिकया रुण्डं बोधिसत्त्वं नृपश्रिया /
युक्तं सदृशसंयोगं तदा विधिरदर्शयत्"
Kathasaritsagara,"sokss_10,9.42","evaṃ duravadhāryaiva gatiścittasya yoṣitām /
daivasyevāvicārasya nīcaikābhimukhasya ca","एवं दुरवधार्यैव गतिश्चित्तस्य योषिताम् /
दैवस्येवाविचारस्य नीचैकाभिमुखस्य च"
Kathasaritsagara,"sokss_10,9.43","evaṃ cātyaktaśīlānāṃ sasattvānāṃ jitakrudhām /
tuṣṭvevācintitā eva svayamāyānti saṃpadaḥ","एवं चात्यक्तशीलानां ससत्त्वानां जितक्रुधाम् /
तुष्ट्वेवाचिन्तिता एव स्वयमायान्ति संपदः"
Kathasaritsagara,"sokss_10,9.44","ityākhyāya kathāṃ mantrī gomukhaḥ punareva saḥ /
naravāhanadattāya kathāmetāmavarṇayat","इत्याख्याय कथां मन्त्री गोमुखः पुनरेव सः /
नरवाहनदत्ताय कथामेतामवर्णयत्"
Kathasaritsagara,"sokss_10,9.45","ko 'pyāsīdbodhisattvāṃśo vane kvāpi kṛtoṭajaḥ /
karuṇaikāgrahṛdayo mahāsattvastapaścaran","को ऽप्यासीद्बोधिसत्त्वांशो वने क्वापि कृतोटजः /
करुणैकाग्रहृदयो महासत्त्वस्तपश्चरन्"
Kathasaritsagara,"sokss_10,9.46","sa tatra jantūn āpannān piśācāṃś ca samuddharan /
aparāṃś ca jalair annaiḥ svaprabhāvād atarpayat","स तत्र जन्तून् आपन्नान् पिशाचांश् च समुद्धरन् /
अपरांश् च जलैर् अन्नैः स्वप्रभावाद् अतर्पयत्"
Kathasaritsagara,"sokss_10,9.47","ekadānyopakārārthaṃ bhramanso 'trāṭavībhuvi /
mahāntaṃ kūpamadrākṣīttadantaś ca dadau dṛśam","एकदान्योपकारार्थं भ्रमन्सो ऽत्राटवीभुवि /
महान्तं कूपमद्राक्षीत्तदन्तश् च ददौ दृशम्"
Kathasaritsagara,"sokss_10,9.48","tāvac ca strī tadantaḥsthā taṃ dṛṣṭvoccair abhāṣata /
bho mahātmannahaṃ nārī siṃhaḥ svarṇaśikhaḥ khagaḥ","तावच् च स्त्री तदन्तःस्था तं दृष्ट्वोच्चैर् अभाषत /
भो महात्मन्नहं नारी सिंहः स्वर्णशिखः खगः"
Kathasaritsagara,"sokss_10,9.49","bhujagaś ceti catvāraḥ kūpe 'tra rajanau vayam /
patitās tad ataḥ kleśād uddhārāsmān kṛpāṃ kuru","भुजगश् चेति चत्वारः कूपे ऽत्र रजनौ वयम् /
पतितास् तद् अतः क्लेशाद् उद्धारास्मान् कृपां कुरु"
Kathasaritsagara,"sokss_10,9.50","etac chrutvā jagādaitāṃ striyaṃ yūyaṃ trayo yadi /
tamasāndhā nipatitāḥ khago 'tra patitaḥ katham","एतच् छ्रुत्वा जगादैतां स्त्रियं यूयं त्रयो यदि /
तमसान्धा निपतिताः खगो ऽत्र पतितः कथम्"
Kathasaritsagara,"sokss_10,9.51","tathaivaiṣo 'pi patito vyādhajālena saṃyataḥ /
iti sāpi mahāsattvaṃ taṃ nārī pratyabhāṣata","तथैवैषो ऽपि पतितो व्याधजालेन संयतः /
इति सापि महासत्त्वं तं नारी प्रत्यभाषत"
Kathasaritsagara,"sokss_10,9.52","tatas tān sa tapaḥśaktyā yāvad uddhartum icchati /
tāvac chaśākas noddhartuṃ siddhis tasya tv ahīyata","ततस् तान् स तपःशक्त्या यावद् उद्धर्तुम् इच्छति /
तावच् छशाकस् नोद्धर्तुं सिद्धिस् तस्य त्व् अहीयत"
Kathasaritsagara,"sokss_10,9.53","pāpeyaṃ strī dhruvaṃ siddhiretatsaṃbhāṣaṇāddhi me /
naṣṭā yatas tv atra tāvad yuktim anyāṃ karomy aham","पापेयं स्त्री ध्रुवं सिद्धिरेतत्संभाषणाद्धि मे /
नष्टा यतस् त्व् अत्र तावद् युक्तिम् अन्यां करोम्य् अहम्"
Kathasaritsagara,"sokss_10,9.54","iti saṃcintya rajjvā tāṃstṛṇāveṣṭitayākhilān /
ujjahāra mahāsattvaḥ sa kūpātkurvataḥ stutim","इति संचिन्त्य रज्ज्वा तांस्तृणावेष्टितयाखिलान् /
उज्जहार महासत्त्वः स कूपात्कुर्वतः स्तुतिम्"
Kathasaritsagara,"sokss_10,9.55","savismayaś ca papracchas siṃhapakṣibhujaṃgamān /
vyaktā vāg vaḥ kathaṃ kīdṛgvṛttāntaś cocyatām iti","सविस्मयश् च पप्रच्छस् सिंहपक्षिभुजंगमान् /
व्यक्ता वाग् वः कथं कीदृग्वृत्तान्तश् चोच्यताम् इति"
Kathasaritsagara,"sokss_10,9.56","tataḥ siṃho 'bravīdvyaktavāco jātismarā vayam /
anyonyabādhakāścāsmadvṛttāntaṃ ca kramācchṛṇu","ततः सिंहो ऽब्रवीद्व्यक्तवाचो जातिस्मरा वयम् /
अन्योन्यबाधकाश्चास्मद्वृत्तान्तं च क्रमाच्छृणु"
Kathasaritsagara,"sokss_10,9.57","ity uktvā sa svavṛttāntaṃ siṃho vaktuṃ pracakrame /
asti vaidūryaśṛṅgākhyaṃ tuṣārādrau purottamam","इत्य् उक्त्वा स स्ववृत्तान्तं सिंहो वक्तुं प्रचक्रमे /
अस्ति वैदूर्यशृङ्गाख्यं तुषाराद्रौ पुरोत्तमम्"
Kathasaritsagara,"sokss_10,9.58","padmavegābhidhāno 'sti tatra vidyādhareśvaraḥ /
vajravegābhidhānaś ca putrastasyodapadyata","पद्मवेगाभिधानो ऽस्ति तत्र विद्याधरेश्वरः /
वज्रवेगाभिधानश् च पुत्रस्तस्योदपद्यत"
Kathasaritsagara,"sokss_10,9.59","sa vajravego 'haṃkārī virodhaṃ yenakenacit /
sākaṃ śauryamadāccakre loke vaidyādhare vasan","स वज्रवेगो ऽहंकारी विरोधं येनकेनचित् /
साकं शौर्यमदाच्चक्रे लोके वैद्याधरे वसन्"
Kathasaritsagara,"sokss_10,9.60","niṣedhataḥ pitus tasya yadā nāgaṇayadvacaḥ /
tadā pitā tamaśapanmartyaloke pateti saḥ","निषेधतः पितुस् तस्य यदा नागणयद्वचः /
तदा पिता तमशपन्मर्त्यलोके पतेति सः"
Kathasaritsagara,"sokss_10,9.61","tato naṣṭamado bhraṣṭavidyaḥ śāpahato rudan /
vajravegaḥ sa pitaraṃ śāpāntaṃ tamayācata","ततो नष्टमदो भ्रष्टविद्यः शापहतो रुदन् /
वज्रवेगः स पितरं शापान्तं तमयाचत"
Kathasaritsagara,"sokss_10,9.62","tataḥ sa tatpitā padmavego dhyātvābravītkṣaṇāt /
bhuvi viprasuto bhūtvā kṛtvāpyevaṃ madaṃ punaḥ","ततः स तत्पिता पद्मवेगो ध्यात्वाब्रवीत्क्षणात् /
भुवि विप्रसुतो भूत्वा कृत्वाप्येवं मदं पुनः"
Kathasaritsagara,"sokss_10,9.63","pituḥ śāpāttataḥ siṃho bhūtvā kūpe patiṣyasi /
mahāsattvaś ca kṛpayā kaś cittvāmuddhariṣyati","पितुः शापात्ततः सिंहो भूत्वा कूपे पतिष्यसि /
महासत्त्वश् च कृपया कश् चित्त्वामुद्धरिष्यति"
Kathasaritsagara,"sokss_10,9.64","tasya pratyupakāraṃ ca vidhāyāpadi mokṣyase /
śāpād asmād iti pitā śāpāntaṃ tasya sa vyadhāt","तस्य प्रत्युपकारं च विधायापदि मोक्ष्यसे /
शापाद् अस्माद् इति पिता शापान्तं तस्य स व्यधात्"
Kathasaritsagara,"sokss_10,9.65","atheha vajravego 'sau viprasyājani mālave /
haraghoṣābhidhānasya devaghoṣābhidhaḥ sutaḥ","अथेह वज्रवेगो ऽसौ विप्रस्याजनि मालवे /
हरघोषाभिधानस्य देवघोषाभिधः सुतः"
Kathasaritsagara,"sokss_10,9.66","sa tatrāpyakarodvair aṃ bahubhiḥ śauryagarvataḥ /
bahubhir ma kṛthā vairamiti taṃ cāvadatpitā","स तत्राप्यकरोद्वैर् अं बहुभिः शौर्यगर्वतः /
बहुभिर् म कृथा वैरमिति तं चावदत्पिता"
Kathasaritsagara,"sokss_10,9.67","akurvāṇaṃ vacas tasya śaptavān sa pitā krudhā /
śauryābhimānī durbuddhe siṃhastvaṃ bhava sāṃpratam","अकुर्वाणं वचस् तस्य शप्तवान् स पिता क्रुधा /
शौर्याभिमानी दुर्बुद्धे सिंहस्त्वं भव सांप्रतम्"
Kathasaritsagara,"sokss_10,9.68","evaṃ tasya pituḥ śāpāddevaghoṣaḥ punaś ca saḥ /
vidyādharāvatāraḥ sansiṃho jāto 'tra kānane","एवं तस्य पितुः शापाद्देवघोषः पुनश् च सः /
विद्याधरावतारः सन्सिंहो जातो ऽत्र कानने"
Kathasaritsagara,"sokss_10,9.69","tam imaṃ viddhi māṃ siṃhaṃ so 'haṃ daivādbhramanniśi /
kūpe 'dya patito 'muṣminmahāsattvoddhṛtastvayā","तम् इमं विद्धि मां सिंहं सो ऽहं दैवाद्भ्रमन्निशि /
कूपे ऽद्य पतितो ऽमुष्मिन्महासत्त्वोद्धृतस्त्वया"
Kathasaritsagara,"sokss_10,9.70","tadyāmi tāvadāpac ca yadā syātkvāpi te tadā /
māṃ smarerupakāraṃ te kṛtvā mokṣye svaśāpataḥ","तद्यामि तावदापच् च यदा स्यात्क्वापि ते तदा /
मां स्मरेरुपकारं ते कृत्वा मोक्ष्ये स्वशापतः"
Kathasaritsagara,"sokss_10,9.71","ityūdīrya gate siṃhe bodhisattvena tena saḥ /
pṛṣṭaḥ suvarṇacūlo 'tha pakṣī svodantam abhyadhāt","इत्यूदीर्य गते सिंहे बोधिसत्त्वेन तेन सः /
पृष्टः सुवर्णचूलो ऽथ पक्षी स्वोदन्तम् अभ्यधात्"
Kathasaritsagara,"sokss_10,9.72","asti vidyādharādhīśo vajradaṃṣṭro himācale /
tasya devyāmajāyanta pañca kanyā nirantarāḥ","अस्ति विद्याधराधीशो वज्रदंष्ट्रो हिमाचले /
तस्य देव्यामजायन्त पञ्च कन्या निरन्तराः"
Kathasaritsagara,"sokss_10,9.73","tataḥ sa haramārādhya tapasā prāptavānsutam /
rājā rajatadaṃṣṭrākhyaṃ jīvitādadhikapriyam","ततः स हरमाराध्य तपसा प्राप्तवान्सुतम् /
राजा रजतदंष्ट्राख्यं जीवितादधिकप्रियम्"
Kathasaritsagara,"sokss_10,9.74","sa tena pitrā bālo 'pi vidyāḥ snehena lambhitaḥ /
vṛddhiṃ rajatadaṃṣṭro 'tra bandhunetrotsavo yayau","स तेन पित्रा बालो ऽपि विद्याः स्नेहेन लम्भितः /
वृद्धिं रजतदंष्ट्रो ऽत्र बन्धुनेत्रोत्सवो ययौ"
Kathasaritsagara,"sokss_10,9.75","ekadā bhaginīṃ jyeṣṭhāṃ nāmnā somaprabhāṃ ca saḥ /
gauryāḥ puraḥ piñjarakaṃ vādayantīmavaikṣata","एकदा भगिनीं ज्येष्ठां नाम्ना सोमप्रभां च सः /
गौर्याः पुरः पिञ्जरकं वादयन्तीमवैक्षत"
Kathasaritsagara,"sokss_10,9.76","dehi piñjarakaṃ mahyaṃ vādayāmy aham apy adaḥ /
ityayācata tāṃ so 'tha bālatvādanubandhataḥ","देहि पिञ्जरकं मह्यं वादयाम्य् अहम् अप्य् अदः /
इत्ययाचत तां सो ऽथ बालत्वादनुबन्धतः"
Kathasaritsagara,"sokss_10,9.77","sā tannādādyadā tasmai tadā cāpalataḥ svayam /
tasyāstatso 'pahṛtyaiva pakṣīvodapatan nabhaḥ","सा तन्नादाद्यदा तस्मै तदा चापलतः स्वयम् /
तस्यास्तत्सो ऽपहृत्यैव पक्षीवोदपतन् नभः"
Kathasaritsagara,"sokss_10,9.78","sātha svasā tamaśapadyanme piñjarakaṃ haṭhāt /
hatvoḍḍīno 'si tatpakṣī svarṇacūlo bhaviṣyasi","साथ स्वसा तमशपद्यन्मे पिञ्जरकं हठात् /
हत्वोड्डीनो ऽसि तत्पक्षी स्वर्णचूलो भविष्यसि"
Kathasaritsagara,"sokss_10,9.79","tac chrutvā pādapatitenaitya sā tena yācitā /
svasā rajatadaṃṣṭreṇa tasya śāpāntam abravīt","तच् छ्रुत्वा पादपतितेनैत्य सा तेन याचिता /
स्वसा रजतदंष्ट्रेण तस्य शापान्तम् अब्रवीत्"
Kathasaritsagara,"sokss_10,9.80","pakṣī bhūtvāndhakūpe tvaṃ yadā mūḍha patiṣyasi /
uddhariṣyati kaścic ca tadā tvāṃ karuṇāparaḥ","पक्षी भूत्वान्धकूपे त्वं यदा मूढ पतिष्यसि /
उद्धरिष्यति कश्चिच् च तदा त्वां करुणापरः"
Kathasaritsagara,"sokss_10,9.81","tasya kṛtvopakārāṃśaṃ śāpametaṃ tariṣyasi /
ity uktaḥ sa tayā bhrātā svarṇacūlaḥ khago 'jani","तस्य कृत्वोपकारांशं शापमेतं तरिष्यसि /
इत्य् उक्तः स तया भ्राता स्वर्णचूलः खगो ऽजनि"
Kathasaritsagara,"sokss_10,9.82","sa eṣa svarṇacūlo 'haṃ pakṣī bhraṣṭo 'vaṭe niśi /
ihoddhṛto 'smi bhavatā tadidānīṃ vrajāmy aham","स एष स्वर्णचूलो ऽहं पक्षी भ्रष्टो ऽवटे निशि /
इहोद्धृतो ऽस्मि भवता तदिदानीं व्रजाम्य् अहम्"
Kathasaritsagara,"sokss_10,9.83","āpadi tvaṃ smarermāṃ ca tava kṛtvā hyupakriyām /
śāpānmokṣye 'hamity uktvā so 'pi pakṣī yayau tataḥ","आपदि त्वं स्मरेर्मां च तव कृत्वा ह्युपक्रियाम् /
शापान्मोक्ष्ये ऽहमित्य् उक्त्वा सो ऽपि पक्षी ययौ ततः"
Kathasaritsagara,"sokss_10,9.84","tataḥ sa bodhisattvena tena pṛṣṭo bhujaṃgamaḥ /
svodantaṃ kathayām āsa tasmāyatra mahātmane","ततः स बोधिसत्त्वेन तेन पृष्टो भुजंगमः /
स्वोदन्तं कथयाम् आस तस्मायत्र महात्मने"
Kathasaritsagara,"sokss_10,9.85","purā munikumāro 'hamabhūvaṃ kaśyapāśrame /
abhavattatra caiko me vayasyo muniputrakaḥ","पुरा मुनिकुमारो ऽहमभूवं कश्यपाश्रमे /
अभवत्तत्र चैको मे वयस्यो मुनिपुत्रकः"
Kathasaritsagara,"sokss_10,9.86","ekadā cāvatīrṇe 'sminsaraḥ snātuṃ vayasyake /
taṭasthito 'hamadrākṣaṃ triphaṇaṃ sarpamāgatam","एकदा चावतीर्णे ऽस्मिन्सरः स्नातुं वयस्यके /
तटस्थितो ऽहमद्राक्षं त्रिफणं सर्पमागतम्"
Kathasaritsagara,"sokss_10,9.87","tena bhīṣayituṃ taṃ ca vayasyaṃ narmaṇā mayā /
tatsaṃmukhaṃ taṭānte sa baddho mantrabalādahiḥ","तेन भीषयितुं तं च वयस्यं नर्मणा मया /
तत्संमुखं तटान्ते स बद्धो मन्त्रबलादहिः"
Kathasaritsagara,"sokss_10,9.88","kṣaṇātsnātvā taṭaṃ prāpto madvayasyo vilokya saḥ /
aśaṅkitaṃ mahāhiṃ taṃ trasto moham upāgamat","क्षणात्स्नात्वा तटं प्राप्तो मद्वयस्यो विलोक्य सः /
अशङ्कितं महाहिं तं त्रस्तो मोहम् उपागमत्"
Kathasaritsagara,"sokss_10,9.89","cirādāśvāsitaḥ so 'tha mayā dhyānādavetya tat /
matkṛtaṃ trāsanaṃ kopācchapati sma sakhāpi mām","चिरादाश्वासितः सो ऽथ मया ध्यानादवेत्य तत् /
मत्कृतं त्रासनं कोपाच्छपति स्म सखापि माम्"
Kathasaritsagara,"sokss_10,9.90","gacchedṛgeva triphaṇaḥ sarpo bhava mahāniti /
anunīto 'tha śāpāntamṛṣiputraḥ sa me 'vadat","गच्छेदृगेव त्रिफणः सर्पो भव महानिति /
अनुनीतो ऽथ शापान्तमृषिपुत्रः स मे ऽवदत्"
Kathasaritsagara,"sokss_10,9.91","sarpībhūtaṃ cyutaṃ kūpe yo 'sau tvāmuddhariṣyati /
tasyopakṛtyāvasare śāpamukto bhaviṣyasi","सर्पीभूतं च्युतं कूपे यो ऽसौ त्वामुद्धरिष्यति /
तस्योपकृत्यावसरे शापमुक्तो भविष्यसि"
Kathasaritsagara,"sokss_10,9.92","ity uktvaiva gate tasminneṣo 'haṃ sarpatāṃ gataḥ /
uddhṛto 'smi tvayā cādya kūpāttadyāmi saṃprati","इत्य् उक्त्वैव गते तस्मिन्नेषो ऽहं सर्पतां गतः /
उद्धृतो ऽस्मि त्वया चाद्य कूपात्तद्यामि संप्रति"
Kathasaritsagara,"sokss_10,9.93","smṛtaścaityopakāraṃ te kṛtvā mokṣye svaśāpataḥ /
ity uktvā bhujage yāte strī svavṛttamavarṇayat","स्मृतश्चैत्योपकारं ते कृत्वा मोक्ष्ये स्वशापतः /
इत्य् उक्त्वा भुजगे याते स्त्री स्ववृत्तमवर्णयत्"
Kathasaritsagara,"sokss_10,9.94","ahaṃ kṣatriyaputrasya bhāryā rājopasevinaḥ /
śūrasya tyāgino yūnaścārurūpasya māninaḥ","अहं क्षत्रियपुत्रस्य भार्या राजोपसेविनः /
शूरस्य त्यागिनो यूनश्चारुरूपस्य मानिनः"
Kathasaritsagara,"sokss_10,9.95","kṛto 'nyapuruṣāsaṅgo mayā tadapi pāpayā /
tadvijñāya sa bhartā me nigrahāyākaronmatim","कृतो ऽन्यपुरुषासङ्गो मया तदपि पापया /
तद्विज्ञाय स भर्ता मे निग्रहायाकरोन्मतिम्"
Kathasaritsagara,"sokss_10,9.96","sakhīmukhāc ca tadbuddhvā tadaibāhaṃ palāyitā /
rātrau vanaṃ praviṣṭedaṃ kūpabhraṣṭoddhṛtā tvayā","सखीमुखाच् च तद्बुद्ध्वा तदैबाहं पलायिता /
रात्रौ वनं प्रविष्टेदं कूपभ्रष्टोद्धृता त्वया"
Kathasaritsagara,"sokss_10,9.97","tvatprasādādidānīṃ ca gatvā jīvāmi kutracit /
bhūyāttanme dinaṃ yatra kuryāṃte pratyupakriyām","त्वत्प्रसादादिदानीं च गत्वा जीवामि कुत्रचित् /
भूयात्तन्मे दिनं यत्र कुर्यांते प्रत्युपक्रियाम्"
Kathasaritsagara,"sokss_10,9.98","ity uktvā bodhisattvaṃ taṃ kulaṭā nikaṭāttataḥ /
gotravardhanasaṃjñasya rājñaḥ sā nagaraṃ yayau","इत्य् उक्त्वा बोधिसत्त्वं तं कुलटा निकटात्ततः /
गोत्रवर्धनसंज्ञस्य राज्ञः सा नगरं ययौ"
Kathasaritsagara,"sokss_10,9.99","tasya saṃgatimutpādya parivārajanaiḥ saha /
tasthau rājamahādevyā dāsībhāvāśrayeṇa sā","तस्य संगतिमुत्पाद्य परिवारजनैः सह /
तस्थौ राजमहादेव्या दासीभावाश्रयेण सा"
Kathasaritsagara,"sokss_10,9.100","tasyāpi bodhisattvasya tasyāḥ saṃbhāṣaṇātstriyāḥ /
nāvirāsīdvane naṣṭasiddhermūlaphalādikam","तस्यापि बोधिसत्त्वस्य तस्याः संभाषणात्स्त्रियाः /
नाविरासीद्वने नष्टसिद्धेर्मूलफलादिकम्"
Kathasaritsagara,"sokss_10,9.101","tataḥ kṣuttṛṣṇayā klāntaḥ prāksa siṃhaṃ tamasmarat /
smṛtāgataḥ sa caitasya vyadhādvṛttiṃ mṛgāmiṣaiḥ","ततः क्षुत्तृष्णया क्लान्तः प्राक्स सिंहं तमस्मरत् /
स्मृतागतः स चैतस्य व्यधाद्वृत्तिं मृगामिषैः"
Kathasaritsagara,"sokss_10,9.102","kaṃcitkālaṃ sa tanmāṃsaiḥ prakṛtisthaṃ vidhāya tam /
kesarī so 'bravītkṣīṇaḥ saśāpo me vrajāmy aham","कंचित्कालं स तन्मांसैः प्रकृतिस्थं विधाय तम् /
केसरी सो ऽब्रवीत्क्षीणः सशापो मे व्रजाम्य् अहम्"
Kathasaritsagara,"sokss_10,9.103","ity uktvā siṃhatāṃ muktvā bhūtvā vidyādharaś ca saḥ /
jagāma tadanujñātastamāmantrya nijaṃ padam","इत्य् उक्त्वा सिंहतां मुक्त्वा भूत्वा विद्याधरश् च सः /
जगाम तदनुज्ञातस्तमामन्त्र्य निजं पदम्"
Kathasaritsagara,"sokss_10,9.104","tataḥ sa bodhisattvāṃśo vṛttiglānaḥ punaḥ khagam /
sasmāra svarṇacūlaṃ tam upāgātso 'pi tatsmṛtaḥ","ततः स बोधिसत्त्वांशो वृत्तिग्लानः पुनः खगम् /
सस्मार स्वर्णचूलं तम् उपागात्सो ऽपि तत्स्मृतः"
Kathasaritsagara,"sokss_10,9.105","āveditārtis tenāsau gatvānīya khagaḥ kṣaṇāt /
ratnābharaṇasaṃpūrṇāṃ dadau tasmai karaṇḍikām","आवेदितार्तिस् तेनासौ गत्वानीय खगः क्षणात् /
रत्नाभरणसंपूर्णां ददौ तस्मै करण्डिकाम्"
Kathasaritsagara,"sokss_10,9.106","uvāca caitenārthena vṛttiḥ syāc chāśvatī tava /
mama jātaś ca śāpāntaḥ svasti te sādhayāmy aham","उवाच चैतेनार्थेन वृत्तिः स्याच् छाश्वती तव /
मम जातश् च शापान्तः स्वस्ति ते साधयाम्य् अहम्"
Kathasaritsagara,"sokss_10,9.107","ity uktvā so 'pi bhūtvaiva vidyādharakumārakaḥ /
svalokaṃ nabhasā gatvā prāpa rājyaṃ nijātpituḥ","इत्य् उक्त्वा सो ऽपि भूत्वैव विद्याधरकुमारकः /
स्वलोकं नभसा गत्वा प्राप राज्यं निजात्पितुः"
Kathasaritsagara,"sokss_10,9.108","so 'pi ratnāni vikretuṃ bodhisattvaḥ paribhraman /
tatprāpa nagaraṃ yatra sā strī kūpoddhṛtā sthitā","सो ऽपि रत्नानि विक्रेतुं बोधिसत्त्वः परिभ्रमन् /
तत्प्राप नगरं यत्र सा स्त्री कूपोद्धृता स्थिता"
Kathasaritsagara,"sokss_10,9.109","tatraikasyāś ca vṛddhāyā brāhmaṇyā vijane gṛhe /
nidhāya tānyābharaṇānyāpaṇaṃ yāvadeti sasḥ","तत्रैकस्याश् च वृद्धाया ब्राह्मण्या विजने गृहे /
निधाय तान्याभरणान्यापणं यावदेति सस्ः"
Kathasaritsagara,"sokss_10,9.110","tāvaddadarśa tām eva vane kūpātsamuddhṛtām /
striyaṃ saṃmukhamāyāntīṃ sāpi strī paśyati sma tam","तावद्ददर्श ताम् एव वने कूपात्समुद्धृताम् /
स्त्रियं संमुखमायान्तीं सापि स्त्री पश्यति स्म तम्"
Kathasaritsagara,"sokss_10,9.111","saṃbhāṣaṇe kṛte 'nyonyamatha sā strī kathākramāt /
svaṃ rājamahiṣīpārśvasthitamasmai nyavedayat","संभाषणे कृते ऽन्योन्यमथ सा स्त्री कथाक्रमात् /
स्वं राजमहिषीपार्श्वस्थितमस्मै न्यवेदयत्"
Kathasaritsagara,"sokss_10,9.112","so 'pi pṛṣṭasvavṛttāntastayā tasyai śaśaṃsa tām /
ratnābharaṇasaṃprāptiṃ svarṇacūlakhagādṛjuḥ","सो ऽपि पृष्टस्ववृत्तान्तस्तया तस्यै शशंस ताम् /
रत्नाभरणसंप्राप्तिं स्वर्णचूलखगादृजुः"
Kathasaritsagara,"sokss_10,9.113","nītvā cābharaṇaṃ tasyai vṛddhāveśmany adarśayat /
sāpi gatvā śaṭhā rājñyai svasvāminyai śaśaṃsa tat","नीत्वा चाभरणं तस्यै वृद्धावेश्मन्य् अदर्शयत् /
सापि गत्वा शठा राज्ञ्यै स्वस्वामिन्यै शशंस तत्"
Kathasaritsagara,"sokss_10,9.114","tasyāś ca rājñyā gehāntaḥ svarṇacūlena pakṣiṇā /
nītaṃ chalena paśyantyā evābharaṇabhāṇḍakam","तस्याश् च राज्ञ्या गेहान्तः स्वर्णचूलेन पक्षिणा /
नीतं छलेन पश्यन्त्या एवाभरणभाण्डकम्"
Kathasaritsagara,"sokss_10,9.115","tac ca sā svapuraprāptaṃ rājñī tasyā mukhātstriyāḥ /
biddhvā viditavedyāyā rājānaṃ taṃ vyajijñapat","तच् च सा स्वपुरप्राप्तं राज्ञी तस्या मुखात्स्त्रियाः /
बिद्ध्वा विदितवेद्याया राजानं तं व्यजिज्ञपत्"
Kathasaritsagara,"sokss_10,9.116","rājāpi bodhisattvaṃ taṃ darśitaṃ kustriyā tayā /
ānāyayatsābharaṇaṃ bhṛtyair baddhvā gṛhāttataḥ","राजापि बोधिसत्त्वं तं दर्शितं कुस्त्रिया तया /
आनाययत्साभरणं भृत्यैर् बद्ध्वा गृहात्ततः"
Kathasaritsagara,"sokss_10,9.117","paripṛcchya ca vṛttāntaṃ satyaṃ matvāpi tadvacaḥ /
sthāpayām āsa baddhaṃ taṃ gṛhītvābharaṇāny api","परिपृच्छ्य च वृत्तान्तं सत्यं मत्वापि तद्वचः /
स्थापयाम् आस बद्धं तं गृहीत्वाभरणान्य् अपि"
Kathasaritsagara,"sokss_10,9.118","sa bandhastho 'tra sasmāra bodhisattvo bhujaṃgamam /
ṛṣiputrāvatāraṃ tam upatasthe ca so 'pi tam","स बन्धस्थो ऽत्र सस्मार बोधिसत्त्वो भुजंगमम् /
ऋषिपुत्रावतारं तम् उपतस्थे च सो ऽपि तम्"
Kathasaritsagara,"sokss_10,9.119","dṛṣṭvā ca taṃ sa pṛṣṭārthaḥ sarpaḥ sādhum abhāṣata /
gatvāhaṃ veṣṭayāmyetamā mūrdhāntaṃ mahīpatim","दृष्ट्वा च तं स पृष्टार्थः सर्पः साधुम् अभाषत /
गत्वाहं वेष्टयाम्येतमा मूर्धान्तं महीपतिम्"
Kathasaritsagara,"sokss_10,9.120","na ca muñcāmyamuṃ yāvadāgatyokto 'smi na tvayā /
mokṣyāmyahaṃ nṛpaṃ sarpāditi tvaṃ ca vaderiha","न च मुञ्चाम्यमुं यावदागत्योक्तो ऽस्मि न त्वया /
मोक्ष्याम्यहं नृपं सर्पादिति त्वं च वदेरिह"
Kathasaritsagara,"sokss_10,9.121","tvayyāgate tvadvacasā mokṣyāmy ahamato nṛpam /
manmuktaścaiṣa rājā te svarājyārdhaṃ pradāsyati","त्वय्यागते त्वद्वचसा मोक्ष्याम्य् अहमतो नृपम् /
मन्मुक्तश्चैष राजा ते स्वराज्यार्धं प्रदास्यति"
Kathasaritsagara,"sokss_10,9.122","ity uktvā taṃ sa gatvaiva pariveṣṭitavānahiḥ /
rājānamāsta caitasya mūrdhni kṛtvā phaṇatrayam","इत्य् उक्त्वा तं स गत्वैव परिवेष्टितवानहिः /
राजानमास्त चैतस्य मूर्ध्नि कृत्वा फणत्रयम्"
Kathasaritsagara,"sokss_10,9.123","hā hā daṣṭo 'hinā rājetyākrandati jane 'tha saḥ /
bodhisattvo 'bravīdrakṣāmyahaṃ nṛpamaheriti","हा हा दष्टो ऽहिना राजेत्याक्रन्दति जने ऽथ सः /
बोधिसत्त्वो ऽब्रवीद्रक्षाम्यहं नृपमहेरिति"
Kathasaritsagara,"sokss_10,9.124","śrutavadbhiś ca tadvākyaṃ vijñaptaḥ so 'nujīvibhiḥ /
ānāyya bodhisattvaṃ taṃ sarpākrānto 'bravīnnṛpaḥ","श्रुतवद्भिश् च तद्वाक्यं विज्ञप्तः सो ऽनुजीविभिः /
आनाय्य बोधिसत्त्वं तं सर्पाक्रान्तो ऽब्रवीन्नृपः"
Kathasaritsagara,"sokss_10,9.125","yadi māṃ mocayasyasmātsarpāttatte dadāmy aham /
rājyārdhamantarasthāś ca tavaite mantriṇo 'tra me","यदि मां मोचयस्यस्मात्सर्पात्तत्ते ददाम्य् अहम् /
राज्यार्धमन्तरस्थाश् च तवैते मन्त्रिणो ऽत्र मे"
Kathasaritsagara,"sokss_10,9.126","tac chrutvā bāḍhamity ukte mantribhiḥ sa jagāda tam /
bhujaṃgaṃ bodhisattvāṃśo muñca rājānamāśviti","तच् छ्रुत्वा बाढमित्य् उक्ते मन्त्रिभिः स जगाद तम् /
भुजंगं बोधिसत्त्वांशो मुञ्च राजानमाश्विति"
Kathasaritsagara,"sokss_10,9.127","tatastenāhinā mukto rājyārdhaṃ nṛpatirdadau /
sa tasmai bodhisattvāya so 'pi svastho 'bhavatkṣaṇāt","ततस्तेनाहिना मुक्तो राज्यार्धं नृपतिर्ददौ /
स तस्मै बोधिसत्त्वाय सो ऽपि स्वस्थो ऽभवत्क्षणात्"
Kathasaritsagara,"sokss_10,9.128","sarpaś ca kṣīṇaśāpaḥ san bhūtvā munikumārakaḥ /
sadasyākhyātavṛttānto jagāma nijamāśramam","सर्पश् च क्षीणशापः सन् भूत्वा मुनिकुमारकः /
सदस्याख्यातवृत्तान्तो जगाम निजमाश्रमम्"
Kathasaritsagara,"sokss_10,9.129","evaṃ niścitamabhyeti śubham eva śubhātmanām /
evaṃ cātikramo nāma kleśāya mahatāmapi","एवं निश्चितमभ्येति शुभम् एव शुभात्मनाम् /
एवं चातिक्रमो नाम क्लेशाय महतामपि"
Kathasaritsagara,"sokss_10,9.130","aviśvāsāspadaṃ caiva strīṇāṃ spṛśati nāśayam /
prāṇadānopakāro 'pi kiṃ tāsāmanyaducyate","अविश्वासास्पदं चैव स्त्रीणां स्पृशति नाशयम् /
प्राणदानोपकारो ऽपि किं तासामन्यदुच्यते"
Kathasaritsagara,"sokss_10,9.131","ityākhyāya kathāṃ vatsarājaputraṃ sa gomukhaḥ /
uvāca kathayāmyetāḥ punarmugdhakathāḥ śṛṇu","इत्याख्याय कथां वत्सराजपुत्रं स गोमुखः /
उवाच कथयाम्येताः पुनर्मुग्धकथाः शृणु"
Kathasaritsagara,"sokss_10,9.132","babhūva śramaṇaḥ kaścidvihāre kvāpi mūḍhadhīḥ /
sa rathyāyāṃ bhramañjātu śunā jānunyadaśyata","बभूव श्रमणः कश्चिद्विहारे क्वापि मूढधीः /
स रथ्यायां भ्रमञ्जातु शुना जानुन्यदश्यत"
Kathasaritsagara,"sokss_10,9.133","śvadaṣṭaḥ sa vihāraṃ svam upāgatya vyacintayat /
kiṃ vṛttaṃ jānuni tavetyekaikaḥ prakṣyatīha mām","श्वदष्टः स विहारं स्वम् उपागत्य व्यचिन्तयत् /
किं वृत्तं जानुनि तवेत्येकैकः प्रक्ष्यतीह माम्"
Kathasaritsagara,"sokss_10,9.134","pratyāyayiṣyāmy evaṃ ca kiyato 'haṃ kiyac ciram /
tadupāyaṃ karomy atra sarvān bodhayituṃ sakṛt","प्रत्याययिष्याम्य् एवं च कियतो ऽहं कियच् चिरम् /
तदुपायं करोम्य् अत्र सर्वान् बोधयितुं सकृत्"
Kathasaritsagara,"sokss_10,9.135","ityālocya samāruhya sa vihāropari drutam /
gṛhītvā granthimusalaṃ mūḍho bhikṣuravādayat","इत्यालोच्य समारुह्य स विहारोपरि द्रुतम् /
गृहीत्वा ग्रन्थिमुसलं मूढो भिक्षुरवादयत्"
Kathasaritsagara,"sokss_10,9.136","akāraṇamakāle kiṃ granthiṃ vādayasīti tam /
śrutvāścasryeṇa militāḥ papracchuratha bhikṣavaḥ","अकारणमकाले किं ग्रन्थिं वादयसीति तम् /
श्रुत्वाश्चस्र्येण मिलिताः पप्रच्छुरथ भिक्षवः"
Kathasaritsagara,"sokss_10,9.137","śunā me bhakṣitaṃ jānu tadekaikasya pṛcchataḥ /
bruve 'haṃ kiyadityevaṃ yūyaṃ saṃghaṭitā mayā","शुना मे भक्षितं जानु तदेकैकस्य पृच्छतः /
ब्रुवे ऽहं कियदित्येवं यूयं संघटिता मया"
Kathasaritsagara,"sokss_10,9.138","tad budhyadhvaṃ samaṃ sarve jānu me paśyateti saḥ /
bhikṣūn pratyabravīd etāñ śvadaṣṭaṃ jānu darśayan","तद् बुध्यध्वं समं सर्वे जानु मे पश्यतेति सः /
भिक्षून् प्रत्यब्रवीद् एताञ् श्वदष्टं जानु दर्शयन्"
Kathasaritsagara,"sokss_10,9.139","tataḥ pārśvopapīḍaṃ te samagrā bhikṣavo 'hasan /
kiyanmātre kṛto 'nena saṃrambho 'yaṃ kiyāniti","ततः पार्श्वोपपीडं ते समग्रा भिक्षवो ऽहसन् /
कियन्मात्रे कृतो ऽनेन संरम्भो ऽयं कियानिति"
Kathasaritsagara,"sokss_10,9.140","ākhyātaḥ śramaṇo mūrkhaṣṭakkvamūrkho niśamyatāsm /
kadaryaḥ ko 'py abhūtkvāpi mūrkhaṣṭakko mahādhanaḥ","आख्यातः श्रमणो मूर्खष्टक्क्वमूर्खो निशम्यतास्म् /
कदर्यः को ऽप्य् अभूत्क्वापि मूर्खष्टक्को महाधनः"
Kathasaritsagara,"sokss_10,9.141","sabhāyaḥ sa sadā bhuṅkte saktūṃllavaṇavarjitān /
anyasyānnasya bubudhe naiva svādaṃ sa jātucit","सभायः स सदा भुङ्क्ते सक्तूंल्लवणवर्जितान् /
अन्यस्यान्नस्य बुबुधे नैव स्वादं स जातुचित्"
Kathasaritsagara,"sokss_10,9.142","ekadā prerito dhātrā sa bhāryām abravīnnijām /
kṣīriṇīṃ prati jātā me śraddhā tāmadya me paca","एकदा प्रेरितो धात्रा स भार्याम् अब्रवीन्निजाम् /
क्षीरिणीं प्रति जाता मे श्रद्धा तामद्य मे पच"
Kathasaritsagara,"sokss_10,9.143","tatheti tasya sā bhāryā papāca kṣīriṇīṃ tadā /
tasthau cābhyantare guptaṃ sa ṭakkaḥ śayanaṃ śritaḥ","तथेति तस्य सा भार्या पपाच क्षीरिणीं तदा /
तस्थौ चाभ्यन्तरे गुप्तं स टक्कः शयनं श्रितः"
Kathasaritsagara,"sokss_10,9.144","dṛṣṭvā prāghuṇikaḥ kaścid atra me mā sma bhūditi /
tāvattasya suhṛddhūrtaṣṭakkastatraika yāyayau","दृष्ट्वा प्राघुणिकः कश्चिद् अत्र मे मा स्म भूदिति /
तावत्तस्य सुहृद्धूर्तष्टक्कस्तत्रैक याययौ"
Kathasaritsagara,"sokss_10,9.145","kva te bharteti papraccha sa ca tāṃ tasya gehinīm /
sāpy adattotarā tasya prāviśadbharturantikam","क्व ते भर्तेति पप्रच्छ स च तां तस्य गेहिनीम् /
साप्य् अदत्तोतरा तस्य प्राविशद्भर्तुरन्तिकम्"
Kathasaritsagara,"sokss_10,9.146","ākhyātamittrāgamanā so 'pi bhāryāṃ jagāda tām /
upaviśyeha rudatī pādāvādāya tiṣṭha me","आख्यातमित्त्रागमना सो ऽपि भार्यां जगाद ताम् /
उपविश्येह रुदती पादावादाय तिष्ठ मे"
Kathasaritsagara,"sokss_10,9.147","bhartā me mṛta ityevaṃ vadeś ca suhṛdaṃ mama /
tato gate 'sminn āvābhyāṃ bhoktavyā kṣīriṇī sukham","भर्ता मे मृत इत्येवं वदेश् च सुहृदं मम /
ततो गते ऽस्मिन्न् आवाभ्यां भोक्तव्या क्षीरिणी सुखम्"
Kathasaritsagara,"sokss_10,9.148","ity uktā tena yāvat sā pravṛttā rodituṃ tadā /
tāvat praviśya so 'pṛcchatkimetaditi tāṃ suhṛt","इत्य् उक्ता तेन यावत् सा प्रवृत्ता रोदितुं तदा /
तावत् प्रविश्य सो ऽपृच्छत्किमेतदिति तां सुहृत्"
Kathasaritsagara,"sokss_10,9.149","bhartā mṛto me paśyeti tayāktaḥ sa vyacintayat /
kva pacantī mayā dṛṣṭā sukhitā kṣīriṇāmiyam","भर्ता मृतो मे पश्येति तयाक्तः स व्यचिन्तयत् /
क्व पचन्ती मया दृष्टा सुखिता क्षीरिणामियम्"
Kathasaritsagara,"sokss_10,9.150","kvādhunaiva vipanno 'yametadbhartā vinā rujam /
nūnaṃ māṃ prāghunaṃ dṛṣṭvā kṛtamābhyāmidaṃ mṛṣā","क्वाधुनैव विपन्नो ऽयमेतद्भर्ता विना रुजम् /
नूनं मां प्राघुनं दृष्ट्वा कृतमाभ्यामिदं मृषा"
Kathasaritsagara,"sokss_10,9.151","tanmayā naiva gantavyamityalocyopaviśya saḥ /
dhūrto hā mittra hā mittretyākrandaṃs tatra tasthivān","तन्मया नैव गन्तव्यमित्यलोच्योपविश्य सः /
धूर्तो हा मित्त्र हा मित्त्रेत्याक्रन्दंस् तत्र तस्थिवान्"
Kathasaritsagara,"sokss_10,9.152","śrutākrandāḥ praviśyātra bāndhavā mṛtavatsthitam /
śmaśānaṃ bhautaṭakkaṃ taṃ netumāsansamudyatāḥ","श्रुताक्रन्दाः प्रविश्यात्र बान्धवा मृतवत्स्थितम् /
श्मशानं भौतटक्कं तं नेतुमासन्समुद्यताः"
Kathasaritsagara,"sokss_10,9.153","uttiṣṭha bāndhavair yāvadetair nītvā na dahyase /
ity upāṃśvavadatkarṇamūle bhāryā tadā ca tam","उत्तिष्ठ बान्धवैर् यावदेतैर् नीत्वा न दह्यसे /
इत्य् उपांश्ववदत्कर्णमूले भार्या तदा च तम्"
Kathasaritsagara,"sokss_10,9.154","maivaṃ śaṭho 'yaṃ ṭakko me kṣīriṇīṃ bhoktumicchati /
nottiṣṭhāmi tad etasminn agate 'haṃ mṛto yadi","मैवं शठो ऽयं टक्को मे क्षीरिणीं भोक्तुमिच्छति /
नोत्तिष्ठामि तद् एतस्मिन्न् अगते ऽहं मृतो यदि"
Kathasaritsagara,"sokss_10,9.155","prāṇebhyo 'py annamuṣṭirhi mādṛśānāṃ garīyasi /
iti pratyabravīdbhāryām upāṃśveva sa tāṃ jaḍaḥ","प्राणेभ्यो ऽप्य् अन्नमुष्टिर्हि मादृशानां गरीयसि /
इति प्रत्यब्रवीद्भार्याम् उपांश्वेव स तां जडः"
Kathasaritsagara,"sokss_10,9.156","tatastena kumittreṇa nītvā taiḥ svajanaiś ca saḥ /
dahyamāno 'pi niśceṣṭo dadau nāmaraṇādvacaḥ","ततस्तेन कुमित्त्रेण नीत्वा तैः स्वजनैश् च सः /
दह्यमानो ऽपि निश्चेष्टो ददौ नामरणाद्वचः"
Kathasaritsagara,"sokss_10,9.157","evaṃ sa mūḍho vijahau prāṇānna kṣīriṇīṃ punaḥ /
kleśārjitaṃ ca bubhuje tasyānyair helayā dhanam","एवं स मूढो विजहौ प्राणान्न क्षीरिणीं पुनः /
क्लेशार्जितं च बुभुजे तस्यान्यैर् हेलया धनम्"
Kathasaritsagara,"sokss_10,9.158","śrutaḥ kadaryaḥ śrūyantāmamī mārjārabhautakāḥ /
ujjayinyām upādhyāyo mugdhaḥ ko 'py abhavanmaṭhe","श्रुतः कदर्यः श्रूयन्ताममी मार्जारभौतकाः /
उज्जयिन्याम् उपाध्यायो मुग्धः को ऽप्य् अभवन्मठे"
Kathasaritsagara,"sokss_10,9.159","tatra nidrā na tasyābhūnmūṣakopadravānniśi /
tatkhinnastac ca suhṛde sa kasmaicidavarṇayast","तत्र निद्रा न तस्याभून्मूषकोपद्रवान्निशि /
तत्खिन्नस्तच् च सुहृदे स कस्मैचिदवर्णयस्त्"
Kathasaritsagara,"sokss_10,9.160","mārjāraṃ sthāpayānīya so 'tra khādati mūṣakān /
iti so 'pi suhṛdviprastamupādhyāyamabravīt","मार्जारं स्थापयानीय सो ऽत्र खादति मूषकान् /
इति सो ऽपि सुहृद्विप्रस्तमुपाध्यायमब्रवीत्"
Kathasaritsagara,"sokss_10,9.161","mārjāraḥ kīdṛśaḥ kvāste na sa dṛṣṭacaro mayā /
ity uktavatyupādhyāye taṃ suhṛtso 'bravītpunaḥ","मार्जारः कीदृशः क्वास्ते न स दृष्टचरो मया /
इत्य् उक्तवत्युपाध्याये तं सुहृत्सो ऽब्रवीत्पुनः"
Kathasaritsagara,"sokss_10,9.162","kācare locane tasya varṇaḥ kapiladhūsaraḥ /
pṛṣṭhe ca lomaśaṃ carma rathyāsvaṭati ceha saḥ","काचरे लोचने तस्य वर्णः कपिलधूसरः /
पृष्ठे च लोमशं चर्म रथ्यास्वटति चेह सः"
Kathasaritsagara,"sokss_10,9.163","tadebhistvamabhijñānair anviṣyānāyayāśu tam /
mitra mārjāramity uktvā tatsuhṛtsa yayau gṛham","तदेभिस्त्वमभिज्ञानैर् अन्विष्यानाययाशु तम् /
मित्र मार्जारमित्य् उक्त्वा तत्सुहृत्स ययौ गृहम्"
Kathasaritsagara,"sokss_10,9.164","tataḥ śiṣyānupādhyāyaḥ sa jagāda jaḍo nijān /
abhijñānāni yuṣmābhiḥ śrutānyeva sthitair iha","ततः शिष्यानुपाध्यायः स जगाद जडो निजान् /
अभिज्ञानानि युष्माभिः श्रुतान्येव स्थितैर् इह"
Kathasaritsagara,"sokss_10,9.165","tadanviṣyata mārjāraṃ rathyāsu tamiha kva cit /
tatheti te gatāḥ śiṣyās tatra bhremuritas tataḥ","तदन्विष्यत मार्जारं रथ्यासु तमिह क्व चित् /
तथेति ते गताः शिष्यास् तत्र भ्रेमुरितस् ततः"
Kathasaritsagara,"sokss_10,9.166","tathāpi na tu tair dṛṣṭo mārjāraḥ sa kadācana /
athaikaṃ te baṭuṃ rathyāmukhādaikṣanta nirgatam","तथापि न तु तैर् दृष्टो मार्जारः स कदाचन /
अथैकं ते बटुं रथ्यामुखादैक्षन्त निर्गतम्"
Kathasaritsagara,"sokss_10,9.167","kācaraṃ netrayugale varṇe dhūsarapiṅgalam /
pṛṣṭhopari dadhānaṃ ca lomaśaṃ hariṇājinam","काचरं नेत्रयुगले वर्णे धूसरपिङ्गलम् /
पृष्ठोपरि दधानं च लोमशं हरिणाजिनम्"
Kathasaritsagara,"sokss_10,9.168","dṛṣṭvā taṃ saiṣa mārjāraḥ prāpto 'smābhir yathāśrutaḥ /
ityavaṣṭabhya taṃ ninyurupādhyāyāntikaṃ ca te","दृष्ट्वा तं सैष मार्जारः प्राप्तो ऽस्माभिर् यथाश्रुतः /
इत्यवष्टभ्य तं निन्युरुपाध्यायान्तिकं च ते"
Kathasaritsagara,"sokss_10,9.169","upādhyāyo 'pi mittroktair yuktaṃ mārjāralakṣaṇaiḥ /
dṛṣṭvā taṃ sthāpayām āsa rātrau tatra maṭhāntare","उपाध्यायो ऽपि मित्त्रोक्तैर् युक्तं मार्जारलक्षणैः /
दृष्ट्वा तं स्थापयाम् आस रात्रौ तत्र मठान्तरे"
Kathasaritsagara,"sokss_10,9.170","mārjāro nūnamastīti mene so 'pi baṭurjaḍaḥ /
mārjārākhyāṃ kṛtāṃ śṛṇvannātmanastair abuddhibhiḥ","मार्जारो नूनमस्तीति मेने सो ऽपि बटुर्जडः /
मार्जाराख्यां कृतां शृण्वन्नात्मनस्तैर् अबुद्धिभिः"
Kathasaritsagara,"sokss_10,9.171","sa ca bhauto baṭuḥ śiṣyas tasya viprasya yena tat /
upādhyāyasya tasyoktaṃ maitryā mārjāralakṣaṇam","स च भौतो बटुः शिष्यस् तस्य विप्रस्य येन तत् /
उपाध्यायस्य तस्योक्तं मैत्र्या मार्जारलक्षणम्"
Kathasaritsagara,"sokss_10,9.172","prātaḥ so 'trāgato vipro baṭumantarvilokya tam /
iha kenāyamānīta iti bhautānuvāca tān","प्रातः सो ऽत्रागतो विप्रो बटुमन्तर्विलोक्य तम् /
इह केनायमानीत इति भौतानुवाच तान्"
Kathasaritsagara,"sokss_10,9.173","śrutopalakṣaṇastvatto mārjāro 'smābhir eṣa saḥ /
ānīta ity upādhyāyo bhautaḥ śiṣyāś ca te 'vadan","श्रुतोपलक्षणस्त्वत्तो मार्जारो ऽस्माभिर् एष सः /
आनीत इत्य् उपाध्यायो भौतः शिष्याश् च ते ऽवदन्"
Kathasaritsagara,"sokss_10,9.174","tato vihasya so 'vādīdvipro mūḍhāḥ kva mānuṣaḥ /
kva ca tiryaksa mārjāraścatuṣpātpucchavānapi","ततो विहस्य सो ऽवादीद्विप्रो मूढाः क्व मानुषः /
क्व च तिर्यक्स मार्जारश्चतुष्पात्पुच्छवानपि"
Kathasaritsagara,"sokss_10,9.175","tac chrutvā taṃ baṭuṃ muktvā te 'bruvanmandabuddhayaḥ /
tarhyanviṣyānayāmastaṃ mārjāraṃ tādṛśaṃ punaḥ","तच् छ्रुत्वा तं बटुं मुक्त्वा ते ऽब्रुवन्मन्दबुद्धयः /
तर्ह्यन्विष्यानयामस्तं मार्जारं तादृशं पुनः"
Kathasaritsagara,"sokss_10,9.176","evam uktavato mūḍhāñjanas tatra jahāsa tān /
ajñatā nāma kasyeha nopahāsāya jāyate","एवम् उक्तवतो मूढाञ्जनस् तत्र जहास तान् /
अज्ञता नाम कस्येह नोपहासाय जायते"
Kathasaritsagara,"sokss_10,9.177","mārjārabhautaḥ kathitaḥ śrūyantāmapare 'py amī /
āsīdbahūnāṃ mugdhānāṃ mukhyo mugdho maṭhe kva cit","मार्जारभौतः कथितः श्रूयन्तामपरे ऽप्य् अमी /
आसीद्बहूनां मुग्धानां मुख्यो मुग्धो मठे क्व चित्"
Kathasaritsagara,"sokss_10,9.178","sa kenacid vācyamānād dharmaśāstrāt kadācana /
taḍāgakartur aśrauṣīd amutra sumahatphalam","स केनचिद् वाच्यमानाद् धर्मशास्त्रात् कदाचन /
तडागकर्तुर् अश्रौषीद् अमुत्र सुमहत्फलम्"
Kathasaritsagara,"sokss_10,9.179","tataḥ sa dhanasaṃpūrṇo vipulaṃ vāripūritam /
taḍāgaṃ kārayām āsa nātidūre nijānmaṭhāt","ततः स धनसंपूर्णो विपुलं वारिपूरितम् /
तडागं कारयाम् आस नातिदूरे निजान्मठात्"
Kathasaritsagara,"sokss_10,9.180","ekadā sa taḍāgaṃ taṃ draṣṭuṃ mugdhāgraṇīrgataḥ /
kenāpyutpāṭitānyasya pulināni vyalokayat","एकदा स तडागं तं द्रष्टुं मुग्धाग्रणीर्गतः /
केनाप्युत्पाटितान्यस्य पुलिनानि व्यलोकयत्"
Kathasaritsagara,"sokss_10,9.181","tathaivāgatya so 'nyedyurutkhātaṃ taṭamanyataḥ /
dṛṣṭvā tasya taḍāgasya sodvegaḥ samacintayat","तथैवागत्य सो ऽन्येद्युरुत्खातं तटमन्यतः /
दृष्ट्वा तस्य तडागस्य सोद्वेगः समचिन्तयत्"
Kathasaritsagara,"sokss_10,9.182","prātaḥ prabhātād ārabhya sthāsyāmīhaiva vāsaram /
drakṣyāmi kaḥ karoty etad ity ālocya yayau prage","प्रातः प्रभाताद् आरभ्य स्थास्यामीहैव वासरम् /
द्रक्ष्यामि कः करोत्य् एतद् इत्य् आलोच्य ययौ प्रगे"
Kathasaritsagara,"sokss_10,9.183","anyedyuryāvadetyāste tāvattatra dadarśa saḥ /
divo 'vatīrya śṛṅgābhyāṃ khanantaṃ vṛṣabhaṃ taṭam","अन्येद्युर्यावदेत्यास्ते तावत्तत्र ददर्श सः /
दिवो ऽवतीर्य शृङ्गाभ्यां खनन्तं वृषभं तटम्"
Kathasaritsagara,"sokss_10,9.184","divyo vṛṣo 'yaṃ tatkiṃ na divaṃ yāmi sahāmunā /
ity upetya vṛṣasyāsya hastābhyāṃ pucchamagrahīt","दिव्यो वृषो ऽयं तत्किं न दिवं यामि सहामुना /
इत्य् उपेत्य वृषस्यास्य हस्ताभ्यां पुच्छमग्रहीत्"
Kathasaritsagara,"sokss_10,9.185","tataḥ pucchāgralagnaṃ taṃ bhautamutkṣipya vegataḥ /
kṣaṇānnināya kailāsaṃ svaṃ dhāma bhagavānvṛṣaḥ","ततः पुच्छाग्रलग्नं तं भौतमुत्क्षिप्य वेगतः /
क्षणान्निनाय कैलासं स्वं धाम भगवान्वृषः"
Kathasaritsagara,"sokss_10,9.186","tatra divyāni bhakṣyāṇi modakādīny avāpya saḥ /
bhuñjāno nyavasad bhauto dināni katicit sukhaṃ","तत्र दिव्यानि भक्ष्याणि मोदकादीन्य् अवाप्य सः /
भुञ्जानो न्यवसद् भौतो दिनानि कतिचित् सुखं"
Kathasaritsagara,"sokss_10,9.187","gatātagāni kurvāṇaṃ sa dṛṣṭvā taṃ mahāvṛṣam /
acintayata bhautānāṃ mukhyo daivena mohitaḥ","गतातगानि कुर्वाणं स दृष्ट्वा तं महावृषम् /
अचिन्तयत भौतानां मुख्यो दैवेन मोहितः"
Kathasaritsagara,"sokss_10,9.188","gacchāmi vṛṣapucchāgralagnaḥ paśyāmi bāndhavān /
kathayitvādbhutamidaṃ tathaivaiṣyāmyahaṃ punaḥ","गच्छामि वृषपुच्छाग्रलग्नः पश्यामि बान्धवान् /
कथयित्वाद्भुतमिदं तथैवैष्याम्यहं पुनः"
Kathasaritsagara,"sokss_10,9.189","iti saṃcintya vṛṣabhasyaikadopetya tasya saḥ /
ālambya gacchataḥ pucchamāgādbhauto bhuvastalam","इति संचिन्त्य वृषभस्यैकदोपेत्य तस्य सः /
आलम्ब्य गच्छतः पुच्छमागाद्भौतो भुवस्तलम्"
Kathasaritsagara,"sokss_10,9.190","tataḥ prāpto maṭhe bhautair anyair āśliṣya tatsthitaiḥ /
kva gato 'sīti pṛṣṭastaṃ svavṛttāntaṃ śaśaṃsa saḥ","ततः प्राप्तो मठे भौतैर् अन्यैर् आश्लिष्य तत्स्थितैः /
क्व गतो ऽसीति पृष्टस्तं स्ववृत्तान्तं शशंस सः"
Kathasaritsagara,"sokss_10,9.191","tataḥ sarve śrutāścasryā bhautāste prārthayanta tam /
prasīda naya tatrāsmānapi bhojaya modakān","ततः सर्वे श्रुताश्चस्र्या भौतास्ते प्रार्थयन्त तम् /
प्रसीद नय तत्रास्मानपि भोजय मोदकान्"
Kathasaritsagara,"sokss_10,9.192","tac chrutvā sa tathetyetānyuktimuktvāpare dine /
taḍāgopāntamanayatsa ca tatrāyayau vṛṣaḥ","तच् छ्रुत्वा स तथेत्येतान्युक्तिमुक्त्वापरे दिने /
तडागोपान्तमनयत्स च तत्राययौ वृषः"
Kathasaritsagara,"sokss_10,9.193","jagrāha tasya lāṅgūlaṃ mukhyaḥ pāṇidvayena saḥ /
tasyāspyagṛhṇāccaraṇāvanyastasyāpi cetaraḥ","जग्राह तस्य लाङ्गूलं मुख्यः पाणिद्वयेन सः /
तस्यास्प्यगृह्णाच्चरणावन्यस्तस्यापि चेतरः"
Kathasaritsagara,"sokss_10,9.194","ityanyonyāṅghrilagnaistair bhautair yāvac ca śṛṅkhalā /
racitā sa vṛṣastāvadutpapāta javānnabhaḥ","इत्यन्योन्याङ्घ्रिलग्नैस्तैर् भौतैर् यावच् च शृङ्खला /
रचिता स वृषस्तावदुत्पपात जवान्नभः"
Kathasaritsagara,"sokss_10,9.195","yāti tasmiṃś ca vṛṣabhe lāṅgūlālambibhautake /
mukhyabhautaṃ tamaprākṣīdeko bhauto 'tha daivataḥ","याति तस्मिंश् च वृषभे लाङ्गूलालम्बिभौतके /
मुख्यभौतं तमप्राक्षीदेको भौतो ऽथ दैवतः"
Kathasaritsagara,"sokss_10,9.196","śraddhāmākhyāhi nastāvadyatheṣṭasulabhā divi /
kiyatpramāṇā bhavatā modakā bhakṣitā iti","श्रद्धामाख्याहि नस्तावद्यथेष्टसुलभा दिवि /
कियत्प्रमाणा भवता मोदका भक्षिता इति"
Kathasaritsagara,"sokss_10,9.197","tato bhraṣṭānusaṃdhāno vṛṣapucchaṃ vimucya tam /
padmākārau karau kṛtvā saṃśliṣṭau bhautanāyakaḥ","ततो भ्रष्टानुसंधानो वृषपुच्छं विमुच्य तम् /
पद्माकारौ करौ कृत्वा संश्लिष्टौ भौतनायकः"
Kathasaritsagara,"sokss_10,9.198","iyatpramāṇā ity āśu yāvat tān prativakti saḥ /
tāvat so 'nye ca te sarve khān nipatya vipedire","इयत्प्रमाणा इत्य् आशु यावत् तान् प्रतिवक्ति सः /
तावत् सो ऽन्ये च ते सर्वे खान् निपत्य विपेदिरे"
Kathasaritsagara,"sokss_10,9.199","vṛṣaḥ prāyāc ca kailāsaṃ jano dṛṣṭvā jahāsa ca /
doṣāya nirvimarśaivaṃ bhautapraśnottarakriyā","वृषः प्रायाच् च कैलासं जनो दृष्ट्वा जहास च /
दोषाय निर्विमर्शैवं भौतप्रश्नोत्तरक्रिया"
Kathasaritsagara,"sokss_10,9.200","śrutā dyugāmino bhautāḥ śrūyatāmaparo 'py ayam /
kaścidbhauto visasmāra mārgaṃ mārgāntaraṃ vrajan","श्रुता द्युगामिनो भौताः श्रूयतामपरो ऽप्य् अयम् /
कश्चिद्भौतो विसस्मार मार्गं मार्गान्तरं व्रजन्"
Kathasaritsagara,"sokss_10,9.201","tarornadītaṭasthasya gacchāsyoparivartmanā /
ity ucyate sma panthānaṃ paripṛcchañjanaiś ca saḥ","तरोर्नदीतटस्थस्य गच्छास्योपरिवर्त्मना /
इत्य् उच्यते स्म पन्थानं परिपृच्छञ्जनैश् च सः"
Kathasaritsagara,"sokss_10,9.202","tatas tasya taroḥ pṛṣṭhaṃ gatvārūḍhaḥ sa mūḍhadhīḥ /
etatpṛṣṭhena me panthā upadiṣṭo janair iti","ततस् तस्य तरोः पृष्ठं गत्वारूढः स मूढधीः /
एतत्पृष्ठेन मे पन्था उपदिष्टो जनैर् इति"
Kathasaritsagara,"sokss_10,9.203","tatpṛṣṭhe sarpataścāsya bharātparyantavartinī /
śākhā nanāma yatnena papātālambya naiṣa tām","तत्पृष्ठे सर्पतश्चास्य भरात्पर्यन्तवर्तिनी /
शाखा ननाम यत्नेन पपातालम्ब्य नैष ताम्"
Kathasaritsagara,"sokss_10,9.204","tāmālambya sthito yāvattāvattenāyayau pathā /
āroheṇoparisthena nadyāṃ pītajalaḥ karī","तामालम्ब्य स्थितो यावत्तावत्तेनाययौ पथा /
आरोहेणोपरिस्थेन नद्यां पीतजलः करी"
Kathasaritsagara,"sokss_10,9.205","taṃ dṛṣṭvā taruśākhāgralambhī bhautaḥ sa dīnavāk /
mahātmanmāṃ gṛhāṇeti hastyāroham uvāca tam","तं दृष्ट्वा तरुशाखाग्रलम्भी भौतः स दीनवाक् /
महात्मन्मां गृहाणेति हस्त्यारोहम् उवाच तम्"
Kathasaritsagara,"sokss_10,9.206","hastyārohaś ca bhautaṃ tam avatārayituṃ taroḥ /
pādayor agrahīd dvābhyāṃ pāṇibhyām ujjhitāṅkuśaḥ","हस्त्यारोहश् च भौतं तम् अवतारयितुं तरोः /
पादयोर् अग्रहीद् द्वाभ्यां पाणिभ्याम् उज्झिताङ्कुशः"
Kathasaritsagara,"sokss_10,9.207","tāvac ca nirgatya gate gaje bhautasya tasya saḥ /
lalambe pādayohastipako vṛkṣāgralambinaḥ","तावच् च निर्गत्य गते गजे भौतस्य तस्य सः /
ललम्बे पादयोहस्तिपको वृक्षाग्रलम्बिनः"
Kathasaritsagara,"sokss_10,9.208","tataḥ sa tvarayan bhauto hastyārohaṃ tam abhyadhāt /
yadi jānāsi tacchrighraṃ yat kiṃcid gīyatāṃ tvayā","ततः स त्वरयन् भौतो हस्त्यारोहं तम् अभ्यधात् /
यदि जानासि तच्छ्रिघ्रं यत् किंचिद् गीयतां त्वया"
Kathasaritsagara,"sokss_10,9.209","ito 'vatārayejjātu yacchrutvāgatya nau janaḥ /
patitāvanyathādhastāddharedāvāmiyaṃ nadī","इतो ऽवतारयेज्जातु यच्छ्रुत्वागत्य नौ जनः /
पतितावन्यथाधस्ताद्धरेदावामियं नदी"
Kathasaritsagara,"sokss_10,9.210","ity uktaḥ sa gajārohastena mañju tathā jagau /
yathā sa eva bhauto 'tra paritoṣamagātparam","इत्य् उक्तः स गजारोहस्तेन मञ्जु तथा जगौ /
यथा स एव भौतो ऽत्र परितोषमगात्परम्"
Kathasaritsagara,"sokss_10,9.211","sādhuvādaṃ ca sa dadadvismṛtyojjhitapādapaḥ /
dātuṃ prāvartata dvābhyāṃ hastābhyāṃ choṭikāṃ jaḍaḥ","साधुवादं च स ददद्विस्मृत्योज्झितपादपः /
दातुं प्रावर्तत द्वाभ्यां हस्ताभ्यां छोटिकां जडः"
Kathasaritsagara,"sokss_10,9.212","tatkṣaṇaṃ vinipatyaiva sahastyāroha eva saḥ /
nadyāṃ vipede mūrkhair hi saṅgaḥ kasyāsti śarmaṇe","तत्क्षणं विनिपत्यैव सहस्त्यारोह एव सः /
नद्यां विपेदे मूर्खैर् हि सङ्गः कस्यास्ति शर्मणे"
Kathasaritsagara,"sokss_10,9.213","ityākhyāya kathāṃ bhūyo vatseśvarasutāya saḥ /
gomukhaḥ kathayām āsa hiraṇyākṣakathāmimām","इत्याख्याय कथां भूयो वत्सेश्वरसुताय सः /
गोमुखः कथयाम् आस हिरण्याक्षकथामिमाम्"
Kathasaritsagara,"sokss_10,9.214","astīha himavatkukṣau deśaḥ pṛthvīśiromaṇiḥ /
kaśmīra iti vidyānāṃ dharmasya ca niketanam","अस्तीह हिमवत्कुक्षौ देशः पृथ्वीशिरोमणिः /
कश्मीर इति विद्यानां धर्मस्य च निकेतनम्"
Kathasaritsagara,"sokss_10,9.215","tatrādhiṣṭhānamabhavaddhiraṇyapuranāmakam /
kanakākṣa iti khyātastasminrājā babhūva ca","तत्राधिष्ठानमभवद्धिरण्यपुरनामकम् /
कनकाक्ष इति ख्यातस्तस्मिन्राजा बभूव च"
Kathasaritsagara,"sokss_10,9.216","tasya ratnaprabhādevyāṃ śaṃkarārādhanodbhavaḥ /
putro hiraṇyākṣa iti kṣmāpaterudapadyata","तस्य रत्नप्रभादेव्यां शंकराराधनोद्भवः /
पुत्रो हिरण्याक्ष इति क्ष्मापतेरुदपद्यत"
Kathasaritsagara,"sokss_10,9.217","sa jātu gulikākrīḍāṃ kurvan gulikayā chalāt /
tāpasīṃ rājatanayo mārgāyātām atāḍayat","स जातु गुलिकाक्रीडां कुर्वन् गुलिकया छलात् /
तापसीं राजतनयो मार्गायाताम् अताडयत्"
Kathasaritsagara,"sokss_10,9.218","sā tāpasī jitakrodhā rājaputraṃ vihasya tam /
yogīśvarī hiraṇyākṣam uvāca vikṛtānanā","सा तापसी जितक्रोधा राजपुत्रं विहस्य तम् /
योगीश्वरी हिरण्याक्षम् उवाच विकृतानना"
Kathasaritsagara,"sokss_10,9.219","svayauvanādikair īdṛg darpaś cet tava tāṃ yadi /
mṛgāṅkalekhām āpnoṣi bhāryāṃ tat kīdṛśo bhavet","स्वयौवनादिकैर् ईदृग् दर्पश् चेत् तव तां यदि /
मृगाङ्कलेखाम् आप्नोषि भार्यां तत् कीदृशो भवेत्"
Kathasaritsagara,"sokss_10,9.220","tac chrutvā kṣamayitvā tāṃ rājaputraḥ sa pṛṣṭavān /
keṣā mṛgāṅkalekhākhyā bhagavatyucyatāmiti","तच् छ्रुत्वा क्षमयित्वा तां राजपुत्रः स पृष्टवान् /
केषा मृगाङ्कलेखाख्या भगवत्युच्यतामिति"
Kathasaritsagara,"sokss_10,9.221","tatas taṃ sābravīdasti śaśitejā iti śrutaḥ /
vidyādharendro himavatyacalendre mahāyaśāḥ","ततस् तं साब्रवीदस्ति शशितेजा इति श्रुतः /
विद्याधरेन्द्रो हिमवत्यचलेन्द्रे महायशाः"
Kathasaritsagara,"sokss_10,9.222","mṛgāṅkalekhā tasyāsti tanayā varakanyakā /
rūpeṇa dyucarendrāṇā niśāsūnnidrakapradā","मृगाङ्कलेखा तस्यास्ति तनया वरकन्यका /
रूपेण द्युचरेन्द्राणा निशासून्निद्रकप्रदा"
Kathasaritsagara,"sokss_10,9.223","sā cānurūpā bhāryā te tasyāstvamucitaḥ patiḥ /
ity uktaḥ siddhatāpasyā hiraṇyākṣo jagāda tām","सा चानुरूपा भार्या ते तस्यास्त्वमुचितः पतिः /
इत्य् उक्तः सिद्धतापस्या हिरण्याक्षो जगाद ताम्"
Kathasaritsagara,"sokss_10,9.224","kathaṃ bhagavati prāpyā mayā sā tarhi kathyatām /
tac chrutvā sā hiraṇyākṣaṃ taṃ yogeśvaryabhāṣata","कथं भगवति प्राप्या मया सा तर्हि कथ्यताम् /
तच् छ्रुत्वा सा हिरण्याक्षं तं योगेश्वर्यभाषत"
Kathasaritsagara,"sokss_10,9.225","gatvāhaṃ tvatkathākhyānādupalapsye tadāśayam /
āgatya cāham eva tvāṃ tatra neṣyāmyataḥ param","गत्वाहं त्वत्कथाख्यानादुपलप्स्ये तदाशयम् /
आगत्य चाहम् एव त्वां तत्र नेष्याम्यतः परम्"
Kathasaritsagara,"sokss_10,9.226","ihāsti yo 'mareśākhyo devastatketane tvayā /
prātaḥ prāpsyāsmi nityaṃ hi tamarcitum upaimy aham","इहास्ति यो ऽमरेशाख्यो देवस्तत्केतने त्वया /
प्रातः प्राप्स्यास्मि नित्यं हि तमर्चितुम् उपैम्य् अहम्"
Kathasaritsagara,"sokss_10,9.227","ity uktvā nabhasā prāyāttāpasī sā svasiddhitaḥ /
tasyā mṛgāṅkalekhāyā nikaṭaṃ tuhinācalam","इत्य् उक्त्वा नभसा प्रायात्तापसी सा स्वसिद्धितः /
तस्या मृगाङ्कलेखाया निकटं तुहिनाचलम्"
Kathasaritsagara,"sokss_10,9.228","tatra tasyai hiraṇyākṣaguṇān yuktyā śaśaṃsa sā /
tathā yathā divyakanyā sātyutkaivam uvāca tām","तत्र तस्यै हिरण्याक्षगुणान् युक्त्या शशंस सा /
तथा यथा दिव्यकन्या सात्युत्कैवम् उवाच ताम्"
Kathasaritsagara,"sokss_10,9.229","tādṛśaṃ cenna bhartāraṃ prāpnuyāṃ bhagavaty aham /
tanniṣphalena kiṃ kāryamamunā jīvitena me","तादृशं चेन्न भर्तारं प्राप्नुयां भगवत्य् अहम् /
तन्निष्फलेन किं कार्यममुना जीवितेन मे"
Kathasaritsagara,"sokss_10,9.230","ityārūḍhasmarāveśā nītvā tatkathayā dinam /
mṛgāṅkalekhā tāpasyā sahovāsa tayā niśām","इत्यारूढस्मरावेशा नीत्वा तत्कथया दिनम् /
मृगाङ्कलेखा तापस्या सहोवास तया निशाम्"
Kathasaritsagara,"sokss_10,9.231","tāvat so 'pi hiraṇyākṣastaccintānītavāsaraḥ /
suptaḥ kathaṃcijjagade gauryā svapne niśākṣaye","तावत् सो ऽपि हिरण्याक्षस्तच्चिन्तानीतवासरः /
सुप्तः कथंचिज्जगदे गौर्या स्वप्ने निशाक्षये"
Kathasaritsagara,"sokss_10,9.232","vidyādharaḥ san prāptas tvaṃ muniśāpena martyatām /
tāpasyāḥ karasaṃsparśādetasyā mokṣyase tataḥ","विद्याधरः सन् प्राप्तस् त्वं मुनिशापेन मर्त्यताम् /
तापस्याः करसंस्पर्शादेतस्या मोक्ष्यसे ततः"
Kathasaritsagara,"sokss_10,9.233","mṛgāṅkalekhāṃ ca tatastāmāśu pariṇeṣyasi /
taccintā nātra kāryā te pūrvabhāryā hi sā tava","मृगाङ्कलेखां च ततस्तामाशु परिणेष्यसि /
तच्चिन्ता नात्र कार्या ते पूर्वभार्या हि सा तव"
Kathasaritsagara,"sokss_10,9.234","ityādiśyaiva sā devī tiro 'bhūttasya so 'pi ca /
prabudhya prātar utthāya cakre snānādimaṅgalam","इत्यादिश्यैव सा देवी तिरो ऽभूत्तस्य सो ऽपि च /
प्रबुध्य प्रातर् उत्थाय चक्रे स्नानादिमङ्गलम्"
Kathasaritsagara,"sokss_10,9.235","tato 'vareśvarasyāgre gatvā tasthau praṇamya tam /
yatra saṃketakaṃ tasya tāpasyā vihitaṃ tayā","ततो ऽवरेश्वरस्याग्रे गत्वा तस्थौ प्रणम्य तम् /
यत्र संकेतकं तस्य तापस्या विहितं तया"
Kathasaritsagara,"sokss_10,9.236","atrāntare ca katham apy āptanidrāṃ svamandire /
mṛgāṅkalekhām apitāṃ gaurī svapne samādiśat","अत्रान्तरे च कथम् अप्य् आप्तनिद्रां स्वमन्दिरे /
मृगाङ्कलेखाम् अपितां गौरी स्वप्ने समादिशत्"
Kathasaritsagara,"sokss_10,9.237","kṣīṇaśāpaṃ hiraṇyākṣaṃ jātaṃ vidyādharaṃ punaḥ /
karasparśena tāpasyāḥ patiṃ prāpsyasy alaṃ śucā","क्षीणशापं हिरण्याक्षं जातं विद्याधरं पुनः /
करस्पर्शेन तापस्याः पतिं प्राप्स्यस्य् अलं शुचा"
Kathasaritsagara,"sokss_10,9.238","ity uktvāntarhitāyāṃ ca devyāṃ prātaḥ prabudhya sā /
mṛgāṅkalekhā tāpasyai tasyai svapnaṃ śaśaṃsa tam","इत्य् उक्त्वान्तर्हितायां च देव्यां प्रातः प्रबुध्य सा /
मृगाङ्कलेखा तापस्यै तस्यै स्वप्नं शशंस तम्"
Kathasaritsagara,"sokss_10,9.239","sā tac chrutvaiva cāgatya bhūlokaṃ siddhatāpasī /
sthitaṃ kṣetre 'mareśasya hiraṇyākṣaṃ tam abhyadhāt","सा तच् छ्रुत्वैव चागत्य भूलोकं सिद्धतापसी /
स्थितं क्षेत्रे ऽमरेशस्य हिरण्याक्षं तम् अभ्यधात्"
Kathasaritsagara,"sokss_10,9.240","ehi vaidyādharaṃ lokaṃ putrety uktvā kareṇa sā /
praṇataṃ taṃ samādāya bāhāvudapatan nabhaḥ","एहि वैद्याधरं लोकं पुत्रेत्य् उक्त्वा करेण सा /
प्रणतं तं समादाय बाहावुदपतन् नभः"
Kathasaritsagara,"sokss_10,9.241","tāvat sa sa hiraṇyākṣo bhūtvā vidyādhareśvaraḥ /
smṛtvā śāpakṣayājjātiṃ tāpasīṃ tām abhāṣata","तावत् स स हिरण्याक्षो भूत्वा विद्याधरेश्वरः /
स्मृत्वा शापक्षयाज्जातिं तापसीं ताम् अभाषत"
Kathasaritsagara,"sokss_10,9.242","himādrau vajrakūṭākhye pure jānīhi māmiyam /
vidyādharāṇāṃ rājānaṃ nāmnāpyamṛtatejasam","हिमाद्रौ वज्रकूटाख्ये पुरे जानीहि मामियम् /
विद्याधराणां राजानं नाम्नाप्यमृततेजसम्"
Kathasaritsagara,"sokss_10,9.243","so 'hamullaṅghanakrodhācchāpaṃ prāpya purā muneḥ /
martyayonim upāgacchaṃ tvatkarasparśanāvadhim","सो ऽहमुल्लङ्घनक्रोधाच्छापं प्राप्य पुरा मुनेः /
मर्त्ययोनिम् उपागच्छं त्वत्करस्पर्शनावधिम्"
Kathasaritsagara,"sokss_10,9.244","śaptasya me tadā bhāryā yā duḥkhādajahattanum /
saiṣā mṛgāṅkalekhādya jātā pūrvapriyā mama","शप्तस्य मे तदा भार्या या दुःखादजहत्तनुम् /
सैषा मृगाङ्कलेखाद्य जाता पूर्वप्रिया मम"
Kathasaritsagara,"sokss_10,9.245","idānīṃ ca tvayā sārdhaṃ gatvā prāpsyāmi tāmaham /
tvatkarasparśapūtasya śāntaḥ śāpo hi so 'dya me","इदानीं च त्वया सार्धं गत्वा प्राप्स्यामि तामहम् /
त्वत्करस्पर्शपूतस्य शान्तः शापो हि सो ऽद्य मे"
Kathasaritsagara,"sokss_10,9.246","iti bruvaṃstayā sākaṃ tāpasyā gaganena saḥ /
jagāmāmṛtatejāstaṃ himādriṃ dyucarādhipaḥ","इति ब्रुवंस्तया साकं तापस्या गगनेन सः /
जगामामृततेजास्तं हिमाद्रिं द्युचराधिपः"
Kathasaritsagara,"sokss_10,9.247","mṛgāṅkalekhām udyānasthitāṃ tatra dadarśa saḥ /
sāpy apaśyat tam āyāntaṃ tāpasyāveditaṃ tayā","मृगाङ्कलेखाम् उद्यानस्थितां तत्र ददर्श सः /
साप्य् अपश्यत् तम् आयान्तं तापस्यावेदितं तया"
Kathasaritsagara,"sokss_10,9.248","citraṃ śrutipathenādau praviśyānyonyamānasam /
anirgatyāpyaviśatāṃ dṛṣṭimārgeṇa tau punaḥ","चित्रं श्रुतिपथेनादौ प्रविश्यान्योन्यमानसम् /
अनिर्गत्याप्यविशतां दृष्टिमार्गेण तौ पुनः"
Kathasaritsagara,"sokss_10,9.249","vivāhasiddhaye pitre tvayedaṃ kathyatāmiti /
ūce mṛgāṅkalekhātra tāpasyā prauḍhayā tayā","विवाहसिद्धये पित्रे त्वयेदं कथ्यतामिति /
ऊचे मृगाङ्कलेखात्र तापस्या प्रौढया तया"
Kathasaritsagara,"sokss_10,9.250","tato lajjānatamukhī sā gatvā pitaraṃ nijam /
sakhīmukhena tatsarvaṃ bodhayām āsa tatkṣaṇam","ततो लज्जानतमुखी सा गत्वा पितरं निजम् /
सखीमुखेन तत्सर्वं बोधयाम् आस तत्क्षणम्"
Kathasaritsagara,"sokss_10,9.251","so 'pi svapne 'mbikādiṣṭastatpitā khecareśvaraḥ /
tamanaiṣītsvabhavanaṃ saṃmānyāmṛtatejasam","सो ऽपि स्वप्ने ऽम्बिकादिष्टस्तत्पिता खेचरेश्वरः /
तमनैषीत्स्वभवनं संमान्यामृततेजसम्"
Kathasaritsagara,"sokss_10,9.252","dadau mṛgāṅkalekhāṃ ca tasmai tāṃ sa yathāvidhi /
kṛtodvāhaś ca taṃ vajrakūṭaṃ svaṃ prayayau puram","ददौ मृगाङ्कलेखां च तस्मै तां स यथाविधि /
कृतोद्वाहश् च तं वज्रकूटं स्वं प्रययौ पुरम्"
Kathasaritsagara,"sokss_10,9.253","tatra so 'mṛtatejāḥ svaṃ rājyaṃ prāpya sabhāryakam /
ānītaṃ siddhatāpasyā martyatvātpitaraṃ nijam","तत्र सो ऽमृततेजाः स्वं राज्यं प्राप्य सभार्यकम् /
आनीतं सिद्धतापस्या मर्त्यत्वात्पितरं निजम्"
Kathasaritsagara,"sokss_10,9.254","kanakākṣaṃ tamabhyarcya bhogaiḥ prāpayya bhūtalam /
mṛgāṅkalekhayā sākaṃ tāmṛddhiṃ bubhuje ciram","कनकाक्षं तमभ्यर्च्य भोगैः प्रापय्य भूतलम् /
मृगाङ्कलेखया साकं तामृद्धिं बुभुजे चिरम्"
Kathasaritsagara,"sokss_10,9.255","iti pūrvakarmavihitaṃ bhavitavyaṃ jagati yasya jantoryat /
tadayatnena sa purataḥ patitaṃ prāpnotyasādhyamapi","इति पूर्वकर्मविहितं भवितव्यं जगति यस्य जन्तोर्यत् /
तदयत्नेन स पुरतः पतितं प्राप्नोत्यसाध्यमपि"
Kathasaritsagara,"sokss_10,9.256","evaṃ gomukhakathitāṃ śaktiyaśasyutsuko niśamya kathām /
śayane niśi naravāhanadatto nidrāmasau bheje","एवं गोमुखकथितां शक्तियशस्युत्सुको निशम्य कथाम् /
शयने निशि नरवाहनदत्तो निद्रामसौ भेजे"
Kathasaritsagara,"sokss_10,10.1","iti mahākaviśrīsomadevabhaṭṭaviracite kathāsaritsāgare śaktiyaśolambake navamas taraṅgaḥ /

daśamas taraṅgaḥ /

tato 'nyedyuḥ punarnaktaṃ vinodārthaṃ sa gomukhaḥ /
naravāhanadattāya kathāmetāmavarṇayat","इति महाकविश्रीसोमदेवभट्टविरचिते कथासरित्सागरे शक्तियशोलम्बके नवमस् तरङ्गः /

दशमस् तरङ्गः /

ततो ऽन्येद्युः पुनर्नक्तं विनोदार्थं स गोमुखः /
नरवाहनदत्ताय कथामेतामवर्णयत्"
Kathasaritsagara,"sokss_10,10.2","dhāreśvarābhidhe śaive siddhakṣetre purāvasat /
upāsyamāno bahubhiḥ śiṣyaiḥ ko'pi mahāmuniḥ","धारेश्वराभिधे शैवे सिद्धक्षेत्रे पुरावसत् /
उपास्यमानो बहुभिः शिष्यैः कोऽपि महामुनिः"
Kathasaritsagara,"sokss_10,10.3","so 'bravījjātu śiṣyānsvānyuṣmāsu yadi kenacit /
apūrvamīkṣitaṃ kiṃcicchrutaṃ vā tannivedyatām","सो ऽब्रवीज्जातु शिष्यान्स्वान्युष्मासु यदि केनचित् /
अपूर्वमीक्षितं किंचिच्छ्रुतं वा तन्निवेद्यताम्"
Kathasaritsagara,"sokss_10,10.4","ity ukte tena muninā śiṣya eko jagāda tam /
mayā śrutamapūrvaṃ yattadākhyāmi niśamyatām","इत्य् उक्ते तेन मुनिना शिष्य एको जगाद तम् /
मया श्रुतमपूर्वं यत्तदाख्यामि निशम्यताम्"
Kathasaritsagara,"sokss_10,10.5","vijayākhyaṃ mahākṣetraṃ kaśmīreṣv asti śāṃbhavam /
tatra pravrājakaḥ kaścidāsīdvidyābhimānavān","विजयाख्यं महाक्षेत्रं कश्मीरेष्व् अस्ति शांभवम् /
तत्र प्रव्राजकः कश्चिदासीद्विद्याभिमानवान्"
Kathasaritsagara,"sokss_10,10.6","jayī sarvatra bhūyāsam ity āśaṃsan praṇamya saḥ /
śaṃbhuṃ pratasthe vādāya pravrāṭ pāṭaliputrakam","जयी सर्वत्र भूयासम् इत्य् आशंसन् प्रणम्य सः /
शंभुं प्रतस्थे वादाय प्रव्राट् पाटलिपुत्रकम्"
Kathasaritsagara,"sokss_10,10.7","gacchaṃś ca mārge 'tikrāmanvanāni sarito girīn /
prāpyāṭavīṃ pariśrānto viśaśrāma tarostale","गच्छंश् च मार्गे ऽतिक्रामन्वनानि सरितो गिरीन् /
प्राप्याटवीं परिश्रान्तो विशश्राम तरोस्तले"
Kathasaritsagara,"sokss_10,10.8","kṣaṇāc ca vāpīśiśire tatra dūrādhvadhūsaram /
dadarśa dhārmikaṃ daṇḍakuṇḍikāhastamāgatam","क्षणाच् च वापीशिशिरे तत्र दूराध्वधूसरम् /
ददर्श धार्मिकं दण्डकुण्डिकाहस्तमागतम्"
Kathasaritsagara,"sokss_10,10.9","kutastvaṃ kutra yāsīti niṣaṇṇo 'tra ca tena saḥ /
pravrājakena pṛṣṭastamityabhāṣita dhārmikaḥ","कुतस्त्वं कुत्र यासीति निषण्णो ऽत्र च तेन सः /
प्रव्राजकेन पृष्टस्तमित्यभाषित धार्मिकः"
Kathasaritsagara,"sokss_10,10.10","āgato 'haṃ sakhe vidyākṣetrātpāṭaliputrakāt /
kaśmīrānyāmi tatratyāñjetuṃ vādena paṇḍitān","आगतो ऽहं सखे विद्याक्षेत्रात्पाटलिपुत्रकात् /
कश्मीरान्यामि तत्रत्याञ्जेतुं वादेन पण्डितान्"
Kathasaritsagara,"sokss_10,10.11","śrutvaitaddhārmikavacaḥ sa parivrāḍacintayat /
ihaiko na jito 'yaṃ cenmayā pāṭaliputrakaḥ","श्रुत्वैतद्धार्मिकवचः स परिव्राडचिन्तयत् /
इहैको न जितो ऽयं चेन्मया पाटलिपुत्रकः"
Kathasaritsagara,"sokss_10,10.12","tat tatra gatvā jeṣyāmi katham anyān bahūn aham /
ity ālocya sa taṃ pravrāḍ ākṣipyāha sma dhārmikam","तत् तत्र गत्वा जेष्यामि कथम् अन्यान् बहून् अहम् /
इत्य् आलोच्य स तं प्रव्राड् आक्षिप्याह स्म धार्मिकम्"
Kathasaritsagara,"sokss_10,10.13","viparītamidaṃ kiṃ te vada dhārmika ceṣṭitam /
kva dhārmiko mumukṣustvaṃ kva vādī vyasanāturaḥ","विपरीतमिदं किं ते वद धार्मिक चेष्टितम् /
क्व धार्मिको मुमुक्षुस्त्वं क्व वादी व्यसनातुरः"
Kathasaritsagara,"sokss_10,10.14","vādābhimānabandhena saṃsārānmokṣamicchasi /
śamayasyagninoṣmāṇaṃ śītaṃ haṃsi himena ca","वादाभिमानबन्धेन संसारान्मोक्षमिच्छसि /
शमयस्यग्निनोष्माणं शीतं हंसि हिमेन च"
Kathasaritsagara,"sokss_10,10.15","uttitīrṣasi pāṣāṇanāvā mūḍha mahodadhim /
vātena jvalitaṃ vahniṃ nivārayitumīhase","उत्तितीर्षसि पाषाणनावा मूढ महोदधिम् /
वातेन ज्वलितं वह्निं निवारयितुमीहसे"
Kathasaritsagara,"sokss_10,10.16","brāhmaṃ śīlaṃ kṣamā nāma kṣātramāpannarakṣaṇam /
mumukṣuśīlaṃ ca śamaḥ kalaho rakṣasāṃ smṛtam","ब्राह्मं शीलं क्षमा नाम क्षात्रमापन्नरक्षणम् /
मुमुक्षुशीलं च शमः कलहो रक्षसां स्मृतम्"
Kathasaritsagara,"sokss_10,10.17","tasmācchāntena dāntena bhavitavyaṃ mumukṣuṇā /
nirastadvandvaduḥkhena saṃsārakleśabhīruṇā","तस्माच्छान्तेन दान्तेन भवितव्यं मुमुक्षुणा /
निरस्तद्वन्द्वदुःखेन संसारक्लेशभीरुणा"
Kathasaritsagara,"sokss_10,10.18","ataḥ śamakuṭhāreṇa cchindhīmaṃ bhavapādapam /
hetuvādābhimānāmbusekaṃ tasya tu mā sma dāḥ","अतः शमकुठारेण च्छिन्धीमं भवपादपम् /
हेतुवादाभिमानाम्बुसेकं तस्य तु मा स्म दाः"
Kathasaritsagara,"sokss_10,10.19","ity ukto dhārmikastena parituṣṭaḥ praṇamya tam /
gururbhavānmamety uktvā jagāma sa yathāgatam","इत्य् उक्तो धार्मिकस्तेन परितुष्टः प्रणम्य तम् /
गुरुर्भवान्ममेत्य् उक्त्वा जगाम स यथागतम्"
Kathasaritsagara,"sokss_10,10.20","pravrāḍḍhasansthito 'traiva tarumūle tadantarāt /
yakṣasyālāpamaśṛṇotkrīḍato bhāryayā saha","प्रव्राड्ढसन्स्थितो ऽत्रैव तरुमूले तदन्तरात् /
यक्षस्यालापमशृणोत्क्रीडतो भार्यया सह"
Kathasaritsagara,"sokss_10,10.21","karṇaṃ dadāti yāvac ca sa pravrāṭ tāvad atra saḥ /
yakṣaḥ puṣpasrajā bhāryāṃ narmaṇā tāmatāḍayat","कर्णं ददाति यावच् च स प्रव्राट् तावद् अत्र सः /
यक्षः पुष्पस्रजा भार्यां नर्मणा तामताडयत्"
Kathasaritsagara,"sokss_10,10.22","tāvac ca mṛtakalpaṃ sā kṛtvātmānaṃ śaṭhā mṛṣā /
tasthau tatparivāraś ca muktākrando jhagityabhūt","तावच् च मृतकल्पं सा कृत्वात्मानं शठा मृषा /
तस्थौ तत्परिवारश् च मुक्ताक्रन्दो झगित्यभूत्"
Kathasaritsagara,"sokss_10,10.23","cirāccāgatajīveva sā dṛśāvudamīlayat /
kiṃ tvayā dṛṣṭamiti tāṃ yakṣo 'prākṣīttataḥ patiḥ","चिराच्चागतजीवेव सा दृशावुदमीलयत् /
किं त्वया दृष्टमिति तां यक्षो ऽप्राक्षीत्ततः पतिः"
Kathasaritsagara,"sokss_10,10.24","atha mithyaiva sāvocattvayāhaṃ mālayā yadā /
abhyāhatā tadāpaśyaṃ kṛṣṇaṃ puruṣamāgatam","अथ मिथ्यैव सावोचत्त्वयाहं मालया यदा /
अभ्याहता तदापश्यं कृष्णं पुरुषमागतम्"
Kathasaritsagara,"sokss_10,10.25","pāśahastaṃ jvalannetraṃ prāṃśumūrdhvaśiroruham /
bhayānakaṃ nijacchāyāmalinīkṛtadiktaṭam","पाशहस्तं ज्वलन्नेत्रं प्रांशुमूर्ध्वशिरोरुहम् /
भयानकं निजच्छायामलिनीकृतदिक्तटम्"
Kathasaritsagara,"sokss_10,10.26","tena nītāhamabhavaṃ duṣṭena yamamandiram /
tyajitāsmi ca tatratyaistaṃ nivāryādhikāribhiḥ","तेन नीताहमभवं दुष्टेन यममन्दिरम् /
त्यजितास्मि च तत्रत्यैस्तं निवार्याधिकारिभिः"
Kathasaritsagara,"sokss_10,10.27","evam tayokte yakṣiṇyā hasan yakṣo jagāda tām /
aho vinendrajālena strīṇāṃ ceṣṭā na vidyate","एवम् तयोक्ते यक्षिण्या हसन् यक्षो जगाद ताम् /
अहो विनेन्द्रजालेन स्त्रीणां चेष्टा न विद्यते"
Kathasaritsagara,"sokss_10,10.28","ko mṛtyuḥ kusumāghātādāvṛttiḥ kā yamālayāt /
mūḍhe pāṭaliputrastrīvṛttānto 'nukṛtastvayā","को मृत्युः कुसुमाघातादावृत्तिः का यमालयात् /
मूढे पाटलिपुत्रस्त्रीवृत्तान्तो ऽनुकृतस्त्वया"
Kathasaritsagara,"sokss_10,10.29","tasmin hi nagare rāja yo 'sti siṃhākṣanāmakaḥ /
tadbhāryā mantrisenānīpurohitabhiṣagvadhūḥ","तस्मिन् हि नगरे राज यो ऽस्ति सिंहाक्षनामकः /
तद्भार्या मन्त्रिसेनानीपुरोहितभिषग्वधूः"
Kathasaritsagara,"sokss_10,10.30","sahādāya trayodaśyāṃ śuklapakṣe kadācana /
sanāthīkṛtataddeśāmāgāddraṣṭuṃ sarasvatīm","सहादाय त्रयोदश्यां शुक्लपक्षे कदाचन /
सनाथीकृततद्देशामागाद्द्रष्टुं सरस्वतीम्"
Kathasaritsagara,"sokss_10,10.31","tatra tanmārgamilitaiḥ sarvāḥ kubjāndhapaṅgubhiḥ /
vyādhitair ity ayācyanta bhūpālapramukhāṅganāḥ","तत्र तन्मार्गमिलितैः सर्वाः कुब्जान्धपङ्गुभिः /
व्याधितैर् इत्य् अयाच्यन्त भूपालप्रमुखाङ्गनाः"
Kathasaritsagara,"sokss_10,10.32","rogāturāṇāṃ dīnānāmauṣadhaṃ naḥ prayacchata /
yena mucyāmahe rogātkurutārtānukampanam","रोगातुराणां दीनानामौषधं नः प्रयच्छत /
येन मुच्यामहे रोगात्कुरुतार्तानुकम्पनम्"
Kathasaritsagara,"sokss_10,10.33","samudralaharīlolo vidyutsphuritabhaṅguraḥ /
jīvaloko hy ayaṃ yātrādyutsavakṣaṇasundaraḥ","समुद्रलहरीलोलो विद्युत्स्फुरितभङ्गुरः /
जीवलोको ह्य् अयं यात्राद्युत्सवक्षणसुन्दरः"
Kathasaritsagara,"sokss_10,10.34","tadasāre 'tra saṃsāre sāraṃ dīneṣu yā dayā /
kṛpaṇeṣu ca yaddānaṃ guṇavān kva na jīvati","तदसारे ऽत्र संसारे सारं दीनेषु या दया /
कृपणेषु च यद्दानं गुणवान् क्व न जीवति"
Kathasaritsagara,"sokss_10,10.35","āḍhyasya kiṃ ca dānena suhitasyāśanena kim /
kiṃ ca ndanena śītāloḥ kiṃ dhanena himāgame","आढ्यस्य किं च दानेन सुहितस्याशनेन किम् /
किं च न्दनेन शीतालोः किं धनेन हिमागमे"
Kathasaritsagara,"sokss_10,10.36","tadetānuddharata naḥ kṛpaṇānāmayāpadaḥ /
ity uktā vyādhitaistaistā nṛpabhāryādayo 'bruvan","तदेतानुद्धरत नः कृपणानामयापदः /
इत्य् उक्ता व्याधितैस्तैस्ता नृपभार्यादयो ऽब्रुवन्"
Kathasaritsagara,"sokss_10,10.37","suṣṭhūpapannaṃ jalpanti kṛpaṇā vyādhitā ime /
sarvasvenāpyato 'smābhiḥ kāryameṣāṃ cikitsitam","सुष्ठूपपन्नं जल्पन्ति कृपणा व्याधिता इमे /
सर्वस्वेनाप्यतो ऽस्माभिः कार्यमेषां चिकित्सितम्"
Kathasaritsagara,"sokss_10,10.38","evamanyonyamālapya devīmabhyarcya yoṣitaḥ /
vyādhitāṃstānsvabhavanānyāninyustāḥ pṛthakpṛthak","एवमन्योन्यमालप्य देवीमभ्यर्च्य योषितः /
व्याधितांस्तान्स्वभवनान्यानिन्युस्ताः पृथक्पृथक्"
Kathasaritsagara,"sokss_10,10.39","svabhartṝn prerya teṣāṃ ca mahāsattvān mahauṣadhaiḥ /
cikitsāṃ kārayām āsur nottasthuś ca tadantikāt","स्वभर्तॄन् प्रेर्य तेषां च महासत्त्वान् महौषधैः /
चिकित्सां कारयाम् आसुर् नोत्तस्थुश् च तदन्तिकात्"
Kathasaritsagara,"sokss_10,10.40","sahavāsāc ca tair eva saṅgamudbhūtamanmathaiḥ /
tathā yayustāḥ saṃsāraṃ tanmayaṃ dadṛśuryathā","सहवासाच् च तैर् एव सङ्गमुद्भूतमन्मथैः /
तथा ययुस्ताः संसारं तन्मयं ददृशुर्यथा"
Kathasaritsagara,"sokss_10,10.41","kva rogiṇo 'mī kṛpaṇā bhartāraḥ kva nṛpādayaḥ /
iti na vyamṛśattāsāṃ manmathāndhīkṛtaṃ manaḥ","क्व रोगिणो ऽमी कृपणा भर्तारः क्व नृपादयः /
इति न व्यमृशत्तासां मन्मथान्धीकृतं मनः"
Kathasaritsagara,"sokss_10,10.42","tataś ca tā asaṃbhāvyarogisaṃbhogasaṃbhavaiḥ /
nakhadantakṣatair yuktāḥ patayo dadṛśurnijāḥ","ततश् च ता असंभाव्यरोगिसंभोगसंभवैः /
नखदन्तक्षतैर् युक्ताः पतयो ददृशुर्निजाः"
Kathasaritsagara,"sokss_10,10.43","te ca bhūpālatanmantrisenāpatimukhādayaḥ /
tadācakhyuḥ sasaṃdehāḥ parasparamatandritāḥ","ते च भूपालतन्मन्त्रिसेनापतिमुखादयः /
तदाचख्युः ससंदेहाः परस्परमतन्द्रिताः"
Kathasaritsagara,"sokss_10,10.44","tato rājābravīdanyānyūyaṃ saṃprati tiṣṭhata /
ahamadya nijāṃ bhāryāṃ tāvat pṛcchāmi yuktitaḥ","ततो राजाब्रवीदन्यान्यूयं संप्रति तिष्ठत /
अहमद्य निजां भार्यां तावत् पृच्छामि युक्तितः"
Kathasaritsagara,"sokss_10,10.45","ity uktvā tānvisṛjyaiva gatvā vāsagṛhaṃ ca saḥ /
pradarśitasnehabhayo bhāryāṃ papraccha tāṃ nṛpaḥ","इत्य् उक्त्वा तान्विसृज्यैव गत्वा वासगृहं च सः /
प्रदर्शितस्नेहभयो भार्यां पप्रच्छ तां नृपः"
Kathasaritsagara,"sokss_10,10.46","daṣṭaḥ kenādharo 'yaṃ te kṣatau kena nakhaiḥ stanau /
satyamākhyāsi cedasti śreyas te nānyathā punaḥ","दष्टः केनाधरो ऽयं ते क्षतौ केन नखैः स्तनौ /
सत्यमाख्यासि चेदस्ति श्रेयस् ते नान्यथा पुनः"
Kathasaritsagara,"sokss_10,10.47","ity uktvā tena rājñā sā rājñī kṛtakam abravīt /
avācyam apy athanyāhaṃ vacmyāścaryamidaṃ śṛṇu","इत्य् उक्त्वा तेन राज्ञा सा राज्ञी कृतकम् अब्रवीत् /
अवाच्यम् अप्य् अथन्याहं वच्म्याश्चर्यमिदं शृणु"
Kathasaritsagara,"sokss_10,10.48","citrabhitterito rātrau pumāṃścakragadādharaḥ /
nirgatyaivopabhuṅkte māṃ prātaścātraiva līyate","चित्रभित्तेरितो रात्रौ पुमांश्चक्रगदाधरः /
निर्गत्यैवोपभुङ्क्ते मां प्रातश्चात्रैव लीयते"
Kathasaritsagara,"sokss_10,10.49","yadaṅgaṃ candrasūryābhyām apidṛṣṭaṃ na jātu me /
tatredṛgetya kriyate tenāvasthā sthite tvayi","यदङ्गं चन्द्रसूर्याभ्याम् अपिदृष्टं न जातु मे /
तत्रेदृगेत्य क्रियते तेनावस्था स्थिते त्वयि"
Kathasaritsagara,"sokss_10,10.50","etattasyāḥ saduḥkhāyā iva śrutvā vaco nṛpaḥ /
pratyeti sma tathā mūrkho māyāmāśaṅkya vaiṣṇavīm","एतत्तस्याः सदुःखाया इव श्रुत्वा वचो नृपः /
प्रत्येति स्म तथा मूर्खो मायामाशङ्क्य वैष्णवीम्"
Kathasaritsagara,"sokss_10,10.51","śaśaṃsa mantryādibhyaś ca tebhyas te 'pi tathā jaḍāḥ /
matvācyutopabhuktās tā bhāryās tūṣṇīṃ kilābhavan","शशंस मन्त्र्यादिभ्यश् च तेभ्यस् ते ऽपि तथा जडाः /
मत्वाच्युतोपभुक्तास् ता भार्यास् तूष्णीं किलाभवन्"
Kathasaritsagara,"sokss_10,10.52","ityasatyaikaracanācaturāḥ kustriyaḥ śaṭhāḥ /
vañcayante jaḍamatīnnāhaṃ mūrkhastu tādṛśaḥ","इत्यसत्यैकरचनाचतुराः कुस्त्रियः शठाः /
वञ्चयन्ते जडमतीन्नाहं मूर्खस्तु तादृशः"
Kathasaritsagara,"sokss_10,10.53","iti yakṣo bruvan bhāryāṃ sa vilakṣīcakāra tām /
tac ca pravrājako 'śrauṣīt sarvaṃ tarutale sthitaḥ","इति यक्षो ब्रुवन् भार्यां स विलक्षीचकार ताम् /
तच् च प्रव्राजको ऽश्रौषीत् सर्वं तरुतले स्थितः"
Kathasaritsagara,"sokss_10,10.54","tataḥ kṛtāñjaliryakṣaṃ taṃ sa pravrāḍ vyajijñapat /
bhagavannāśramaprāptastavāhaṃ śaraṇāgataḥ","ततः कृताञ्जलिर्यक्षं तं स प्रव्राड् व्यजिज्ञपत् /
भगवन्नाश्रमप्राप्तस्तवाहं शरणागतः"
Kathasaritsagara,"sokss_10,10.55","tatkṣamasvāparādhaṃ me tvadvaco yanmayā śrutam /
ity uktaḥ satyavacanāttasya yakṣastutoṣa saḥ","तत्क्षमस्वापराधं मे त्वद्वचो यन्मया श्रुतम् /
इत्य् उक्तः सत्यवचनात्तस्य यक्षस्तुतोष सः"
Kathasaritsagara,"sokss_10,10.56","sarvasthānagatākhyo 'haṃ yakṣastuṣṭastavāsmi ca /
gṛhāṇa varamityūce pravrāḍ yakṣeṇa tena saḥ","सर्वस्थानगताख्यो ऽहं यक्षस्तुष्टस्तवास्मि च /
गृहाण वरमित्यूचे प्रव्राड् यक्षेण तेन सः"
Kathasaritsagara,"sokss_10,10.57","manyumasyāṃ svabhāryāyāṃ mā kṛthā eṣa eva me /
varo 'stviti tamāha sma sa pravrāḍapi guhyakam","मन्युमस्यां स्वभार्यायां मा कृथा एष एव मे /
वरो ऽस्त्विति तमाह स्म स प्रव्राडपि गुह्यकम्"
Kathasaritsagara,"sokss_10,10.58","tataḥ sa yakṣo 'vādīttaṃ tuṣṭo 'smi sutarāṃ tava /
tadeṣa te varo datto mayānyaḥ prārthyatāmiti","ततः स यक्षो ऽवादीत्तं तुष्टो ऽस्मि सुतरां तव /
तदेष ते वरो दत्तो मयान्यः प्रार्थ्यतामिति"
Kathasaritsagara,"sokss_10,10.59","tataḥ pravrājako 'vādīttarhyayaṃ me 'paro varaḥ /
adyaprabhṛti putraṃ māṃ jānītaṃ daṃpatī yuvām","ततः प्रव्राजको ऽवादीत्तर्ह्ययं मे ऽपरो वरः /
अद्यप्रभृति पुत्रं मां जानीतं दंपती युवाम्"
Kathasaritsagara,"sokss_10,10.60","śrutvaitatsa sabhāryo 'pi pratyakṣībhūya tatkṣaṇam /
yakṣastam abravīdbāḍhaṃ putra putrastvamāvayoḥ","श्रुत्वैतत्स सभार्यो ऽपि प्रत्यक्षीभूय तत्क्षणम् /
यक्षस्तम् अब्रवीद्बाढं पुत्र पुत्रस्त्वमावयोः"
Kathasaritsagara,"sokss_10,10.61","asmastprasādānna ca te bhaviṣyati vipatkva cit /
vivāde kalahe dyūte vijayī ca bhaviṣyasi","अस्मस्त्प्रसादान्न च ते भविष्यति विपत्क्व चित् /
विवादे कलहे द्यूते विजयी च भविष्यसि"
Kathasaritsagara,"sokss_10,10.62","ity ukvāntarhitaṃ yakṣaṃ taṃ praṇamyativāhya ca /
rātrimatrāyayau pravrāṭ sa taṃ pāṭaliputrakam","इत्य् उक्वान्तर्हितं यक्षं तं प्रणम्यतिवाह्य च /
रात्रिमत्राययौ प्रव्राट् स तं पाटलिपुत्रकम्"
Kathasaritsagara,"sokss_10,10.63","tatra dvāḥsthamukhenāntas tasmai siṃhākṣabhūbhṛte /
kaśmīrāgatam ātmānam ākhyāti sma sa vādinam","तत्र द्वाःस्थमुखेनान्तस् तस्मै सिंहाक्षभूभृते /
कश्मीरागतम् आत्मानम् आख्याति स्म स वादिनम्"
Kathasaritsagara,"sokss_10,10.64","anujñātapraveśaś ca tenāsthāne mahībhujā /
praviśyātra sthitānvādāyācikṣepa sa paṇḍitān","अनुज्ञातप्रवेशश् च तेनास्थाने महीभुजा /
प्रविश्यात्र स्थितान्वादायाचिक्षेप स पण्डितान्"
Kathasaritsagara,"sokss_10,10.65","jitvā vādena tānyakṣavaramāhātmyato 'khilān /
rājāgre sa punasteṣāṃ cakārākṣepamīdṛśam","जित्वा वादेन तान्यक्षवरमाहात्म्यतो ऽखिलान् /
राजाग्रे स पुनस्तेषां चकाराक्षेपमीदृशम्"
Kathasaritsagara,"sokss_10,10.66","citrabhittervinirgatya gadācakradharaḥ pumān /
daṣṭādharauṣṭhīṃ daśanaiḥ kṣatastanataṭāṃ nakhaiḥ","चित्रभित्तेर्विनिर्गत्य गदाचक्रधरः पुमान् /
दष्टाधरौष्ठीं दशनैः क्षतस्तनतटां नखैः"
Kathasaritsagara,"sokss_10,10.67","kṛtvopabhujya rātrau māṃ tadbhittāveva līyate /
etatkimiti vaḥ pṛcchāmyuttaraṃ me 'tra dīyatām","कृत्वोपभुज्य रात्रौ मां तद्भित्तावेव लीयते /
एतत्किमिति वः पृच्छाम्युत्तरं मे ऽत्र दीयताम्"
Kathasaritsagara,"sokss_10,10.68","etac chrutvā vaco nātra budhāḥ prativaco daduḥ /
paramārthamajānānā anyonyānanadarśinaḥ","एतच् छ्रुत्वा वचो नात्र बुधाः प्रतिवचो ददुः /
परमार्थमजानाना अन्योन्याननदर्शिनः"
Kathasaritsagara,"sokss_10,10.69","tato rājā sa siṃhākṣaḥ svayam eva tam abravīt /
yadetaduktaṃ bhavatā tadācakṣva tvam eva naḥ","ततो राजा स सिंहाक्षः स्वयम् एव तम् अब्रवीत् /
यदेतदुक्तं भवता तदाचक्ष्व त्वम् एव नः"
Kathasaritsagara,"sokss_10,10.70","etac chrutvā sa rājñe 'smai pravrāṭ sarvaṃ śaśaṃsa tat /
tadbhāryāvyājacaritaṃ yakṣādaśrāvi tena yat","एतच् छ्रुत्वा स राज्ञे ऽस्मै प्रव्राट् सर्वं शशंस तत् /
तद्भार्याव्याजचरितं यक्षादश्रावि तेन यत्"
Kathasaritsagara,"sokss_10,10.71","na tatkuryādabhiṣvaṅgaṃ pāpajñaptyekahetave /
strībhiḥ kadācana janastamityūce nṛpaṃ ca saḥ","न तत्कुर्यादभिष्वङ्गं पापज्ञप्त्येकहेतवे /
स्त्रीभिः कदाचन जनस्तमित्यूचे नृपं च सः"
Kathasaritsagara,"sokss_10,10.72","tuṣṭastasmai nijaṃ rājyaṃ rājā datumiyeṣa saḥ /
sa tu svadeśaikarataḥ pravrāṭ tannāgrahīdyadā","तुष्टस्तस्मै निजं राज्यं राजा दतुमियेष सः /
स तु स्वदेशैकरतः प्रव्राट् तन्नाग्रहीद्यदा"
Kathasaritsagara,"sokss_10,10.73","tadā saṃmānayām āsa rājā ratnotkareṇa tam /
āttaratnaḥ sa kaśmīrān pravrāṭ svaṃ deśam āgamat","तदा संमानयाम् आस राजा रत्नोत्करेण तम् /
आत्तरत्नः स कश्मीरान् प्रव्राट् स्वं देशम् आगमत्"
Kathasaritsagara,"sokss_10,10.74","tatra yakṣaprasādena sa nirdainyaḥ sukhaṃ sthitaḥ /
ityākhyāya sa śiṣyastaṃ mahāmunim abhāṣata","तत्र यक्षप्रसादेन स निर्दैन्यः सुखं स्थितः /
इत्याख्याय स शिष्यस्तं महामुनिम् अभाषत"
Kathasaritsagara,"sokss_10,10.75","ahaṃ pravrājakāttasmādevaṃ tac chrutavāniti /
tataḥ sa vismitaḥ sānyaśiṣyaściramabhūnmuniḥ","अहं प्रव्राजकात्तस्मादेवं तच् छ्रुतवानिति /
ततः स विस्मितः सान्यशिष्यश्चिरमभून्मुनिः"
Kathasaritsagara,"sokss_10,10.76","ity uktvā gomukho bhūyo vatseśātmajam abravīt /
evametāni kustrīṇāṃ ceṣṭitāni ca vedhasaḥ","इत्य् उक्त्वा गोमुखो भूयो वत्सेशात्मजम् अब्रवीत् /
एवमेतानि कुस्त्रीणां चेष्टितानि च वेधसः"
Kathasaritsagara,"sokss_10,10.77","vicitrāṇi sadā deva lokasya caritāni ca /
iyaṃ ca śrūyatāmanyā nāryekādaśamārikā","विचित्राणि सदा देव लोकस्य चरितानि च /
इयं च श्रूयतामन्या नार्येकादशमारिका"
Kathasaritsagara,"sokss_10,10.78","grāmavāsī pumānāsītkuṭumbī ko'pi mālave /
tasyodapādi duhitā dvitriputrakanīyasī","ग्रामवासी पुमानासीत्कुटुम्बी कोऽपि मालवे /
तस्योदपादि दुहिता द्वित्रिपुत्रकनीयसी"
Kathasaritsagara,"sokss_10,10.79","tasyāṃ ca jātamātrāyāṃ bhāryā tasya vyapadyata /
tato 'lpair divasais tasya putra eko vyapādi ca","तस्यां च जातमात्रायां भार्या तस्य व्यपद्यत /
ततो ऽल्पैर् दिवसैस् तस्य पुत्र एको व्यपादि च"
Kathasaritsagara,"sokss_10,10.80","tasminvipanne bhrātāsya vṛṣaśṛṅgahato mṛtaḥ /
so 'tha kanyāṃ kuṭumbī tāṃ nāmnā cakre trimārikām","तस्मिन्विपन्ने भ्रातास्य वृषशृङ्गहतो मृतः /
सो ऽथ कन्यां कुटुम्बी तां नाम्ना चक्रे त्रिमारिकाम्"
Kathasaritsagara,"sokss_10,10.81","trayo 'nayā lakṣaṇayā jātayā māritā iti /
kālena yauvanasthāṃ tāṃ pitustasmādayācata","त्रयो ऽनया लक्षणया जातया मारिता इति /
कालेन यौवनस्थां तां पितुस्तस्मादयाचत"
Kathasaritsagara,"sokss_10,10.82","trimārikām āḍhyaputraḥ kaścit tadgrāmasaṃbhavaḥ /
pitā ca tasmai prādāttāṃ sa yathāvat kṛtotsavaḥ","त्रिमारिकाम् आढ्यपुत्रः कश्चित् तद्ग्रामसंभवः /
पिता च तस्मै प्रादात्तां स यथावत् कृतोत्सवः"
Kathasaritsagara,"sokss_10,10.83","tena bhartrā sahāraṃsta kālaṃ kam apitatra sā /
acirāc ca tatas tasyāḥ sa bhartā pañcatāmagāt","तेन भर्त्रा सहारंस्त कालं कम् अपितत्र सा /
अचिराच् च ततस् तस्याः स भर्ता पञ्चतामगात्"
Kathasaritsagara,"sokss_10,10.84","divasair eva sā cānyaṃ capalā patimagrahīt /
so 'py alpenaiva kālena vipattiṃ prāpa tatpatiḥ","दिवसैर् एव सा चान्यं चपला पतिमग्रहीत् /
सो ऽप्य् अल्पेनैव कालेन विपत्तिं प्राप तत्पतिः"
Kathasaritsagara,"sokss_10,10.85","tataḥ sā yauvanonmattā tṛtīyaṃ patimādade /
so 'pi tasyā vipanno 'bhūtpatighnyāḥ patiranyavat","ततः सा यौवनोन्मत्ता तृतीयं पतिमाददे /
सो ऽपि तस्या विपन्नो ऽभूत्पतिघ्न्याः पतिरन्यवत्"
Kathasaritsagara,"sokss_10,10.86","evaṃ krameṇa patayo daśa tasyā vipedire /
tato hāsyena sā nāmnā paprathe daśamārikā","एवं क्रमेण पतयो दश तस्या विपेदिरे /
ततो हास्येन सा नाम्ना पप्रथे दशमारिका"
Kathasaritsagara,"sokss_10,10.87","athānyabhartṛsvīkārāt pitrā hrītena vāritā /
sā varjyamānā ca janais tasthau tasya pitur gṛhe","अथान्यभर्तृस्वीकारात् पित्रा ह्रीतेन वारिता /
सा वर्ज्यमाना च जनैस् तस्थौ तस्य पितुर् गृहे"
Kathasaritsagara,"sokss_10,10.88","ekadā ca viveśātra pāntho bhavyākṛtiryuvā /
ekarātrinivāsārthaṃ tatpitrānumato 'tithiḥ","एकदा च विवेशात्र पान्थो भव्याकृतिर्युवा /
एकरात्रिनिवासार्थं तत्पित्रानुमतो ऽतिथिः"
Kathasaritsagara,"sokss_10,10.89","taṃ dṛṣṭvā tadgatamanāḥ sābhavaddaśamārikā /
pāntho 'pi taruṇīṃ dṛṣṭvā so 'bhūttadabhilāṣukaḥ","तं दृष्ट्वा तद्गतमनाः साभवद्दशमारिका /
पान्थो ऽपि तरुणीं दृष्ट्वा सो ऽभूत्तदभिलाषुकः"
Kathasaritsagara,"sokss_10,10.90","tataḥ sā pāramuṣitatrapā pitaram abhyadhāt /
ekametamahaṃ tāta vṛṇomi pathikaṃ patim","ततः सा पारमुषितत्रपा पितरम् अभ्यधात् /
एकमेतमहं तात वृणोमि पथिकं पतिम्"
Kathasaritsagara,"sokss_10,10.91","vipatsyate ced eṣo 'pi grahīṣyāmi tato vratam /
evaṃ śṛṇvati pānthe tāṃ bruvatīṃ sa pitābravīt","विपत्स्यते चेद् एषो ऽपि ग्रहीष्यामि ततो व्रतम् /
एवं शृण्वति पान्थे तां ब्रुवतीं स पिताब्रवीत्"
Kathasaritsagara,"sokss_10,10.92","mā putri lajjā mahatī daśa te patayo mṛtāḥ /
tad etasminn api mṛte hasiṣyatitarāṃ janaḥ","मा पुत्रि लज्जा महती दश ते पतयो मृताः /
तद् एतस्मिन्न् अपि मृते हसिष्यतितरां जनः"
Kathasaritsagara,"sokss_10,10.93","tac chrutvaiva trapāṃ tyaktvā pathiko 'pi jagāda saḥ /
nāhaṃ mriye daśa mṛtāḥ kramādbhāryā mamāpi hi","तच् छ्रुत्वैव त्रपां त्यक्त्वा पथिको ऽपि जगाद सः /
नाहं म्रिये दश मृताः क्रमाद्भार्या ममापि हि"
Kathasaritsagara,"sokss_10,10.94","samāvāvāṃ śamāpyatra pādasparśena dhūrjaṭeḥ /
ity ukte tena pānthena nācitrīyata tatra kaḥ","समावावां शमाप्यत्र पादस्पर्शेन धूर्जटेः /
इत्य् उक्ते तेन पान्थेन नाचित्रीयत तत्र कः"
Kathasaritsagara,"sokss_10,10.95","buddhvā ca militair grāmyair dattānumatayā tayā /
daśamārikayā so 'tha pathiko jagṛhe patiḥ","बुद्ध्वा च मिलितैर् ग्राम्यैर् दत्तानुमतया तया /
दशमारिकया सो ऽथ पथिको जगृहे पतिः"
Kathasaritsagara,"sokss_10,10.96","tena sākaṃ ca yāvat sā kālaṃ kam apitiṣṭhati /
tāvac chītajvarākrāntaḥ so 'pi tasyāḥ kṣayaṃ yayau","तेन साकं च यावत् सा कालं कम् अपितिष्ठति /
तावच् छीतज्वराक्रान्तः सो ऽपि तस्याः क्षयं ययौ"
Kathasaritsagara,"sokss_10,10.97","tataḥ sā hāsinī grāvṇām apy ekādaśamārikā /
vignā gaṅgātaṭaṃ gatvā pravrajyām eva śiśriye","ततः सा हासिनी ग्राव्णाम् अप्य् एकादशमारिका /
विग्ना गङ्गातटं गत्वा प्रव्रज्याम् एव शिश्रिये"
Kathasaritsagara,"sokss_10,10.98","ity uktvā hasitaṃ vatsarājaputraṃ sa gomukhaḥ /
bhūyo 'bravītkathāmanyāṃ śṛṇvimāṃ dāntajīvinaḥ","इत्य् उक्त्वा हसितं वत्सराजपुत्रं स गोमुखः /
भूयो ऽब्रवीत्कथामन्यां शृण्विमां दान्तजीविनः"
Kathasaritsagara,"sokss_10,10.99","pumān kaścid daridro 'bhūd grāme kvāpi kuṭumbavān /
eka eva balīvardas tasya cābhūd gṛhe dhanam","पुमान् कश्चिद् दरिद्रो ऽभूद् ग्रामे क्वापि कुटुम्बवान् /
एक एव बलीवर्दस् तस्य चाभूद् गृहे धनम्"
Kathasaritsagara,"sokss_10,10.100","sa niḥsattvo 'śanābhāvātsīdaty api kuṭumbake /
sopavāso 'pi taṃ dāntaṃ vyakrīṇīta na lobhataḥ","स निःसत्त्वो ऽशनाभावात्सीदत्य् अपि कुटुम्बके /
सोपवासो ऽपि तं दान्तं व्यक्रीणीत न लोभतः"
Kathasaritsagara,"sokss_10,10.101","gatvā tu vindhyavāsinyāḥ purato darbhasaṃstare /
patitvā sa tapaścakre nirāhāro 'rthakāmyayā","गत्वा तु विन्ध्यवासिन्याः पुरतो दर्भसंस्तरे /
पतित्वा स तपश्चक्रे निराहारो ऽर्थकाम्यया"
Kathasaritsagara,"sokss_10,10.102","uttiṣṭhaiko balīvardaḥ sarvadā dhanamasti te /
atastam eva vikrīya jīviṣyasi sadā sukham","उत्तिष्ठैको बलीवर्दः सर्वदा धनमस्ति ते /
अतस्तम् एव विक्रीय जीविष्यसि सदा सुखम्"
Kathasaritsagara,"sokss_10,10.103","ityādiṣṭastayā svapne devyā prātaḥ prabudhya saḥ /
utthāya pāraṇaṃ kiṃcitkṛtvā svagṛhamāyayau","इत्यादिष्टस्तया स्वप्ने देव्या प्रातः प्रबुध्य सः /
उत्थाय पारणं किंचित्कृत्वा स्वगृहमाययौ"
Kathasaritsagara,"sokss_10,10.104","etyāpyadhīro vikretuṃ nokṣāṇaṃ taṃ śaśāka saḥ /
vikrīte 'sminnahaṃ niḥsvo naiva varteya jātviti","एत्याप्यधीरो विक्रेतुं नोक्षाणं तं शशाक सः /
विक्रीते ऽस्मिन्नहं निःस्वो नैव वर्तेय जात्विति"
Kathasaritsagara,"sokss_10,10.105","atha taṃ kathitasvapnadevyādeśaṃ prasaṅgataḥ /
upavāsakṛśaṃ kaściduvāca sumatiḥ suhṛt","अथ तं कथितस्वप्नदेव्यादेशं प्रसङ्गतः /
उपवासकृशं कश्चिदुवाच सुमतिः सुहृत्"
Kathasaritsagara,"sokss_10,10.106","eka evāsti dāntas te taṃ tvaṃ vikrīya sarvadā /
jīviṣyasīti devyoktaṃ tajjñātaṃ mūḍha na tvayā","एक एवास्ति दान्तस् ते तं त्वं विक्रीय सर्वदा /
जीविष्यसीति देव्योक्तं तज्ज्ञातं मूढ न त्वया"
Kathasaritsagara,"sokss_10,10.107","tadvikrīyaitamukṣāṇaṃ nirvāhaya kuṭumbakam /
tato bhaviṣyaty anyas te tataś cānyas tato 'paraḥ","तद्विक्रीयैतमुक्षाणं निर्वाहय कुटुम्बकम् /
ततो भविष्यत्य् अन्यस् ते ततश् चान्यस् ततो ऽपरः"
Kathasaritsagara,"sokss_10,10.108","ity uktastena mittreṇa grāmīṇaḥ sa tathākarot /
ekaikavṛṣapaṇyāc ca jijīva satataṃ sukhī","इत्य् उक्तस्तेन मित्त्रेण ग्रामीणः स तथाकरोत् /
एकैकवृषपण्याच् च जिजीव सततं सुखी"
Kathasaritsagara,"sokss_10,10.109","evaṃ phalati sarvasya vidhiḥ sattvānusārataḥ /
tatsusattvo bhavetsattvahīnaṃ na vṛṇate śriyaḥ","एवं फलति सर्वस्य विधिः सत्त्वानुसारतः /
तत्सुसत्त्वो भवेत्सत्त्वहीनं न वृणते श्रियः"
Kathasaritsagara,"sokss_10,10.110","śṛṇutānyāṃ kathāṃ cemāṃ dhūrtasyālīkamantriṇaḥ /
āsīt pṛthvīpatir nāma nagare dakṣiṇāpathe","शृणुतान्यां कथां चेमां धूर्तस्यालीकमन्त्रिणः /
आसीत् पृथ्वीपतिर् नाम नगरे दक्षिणापथे"
Kathasaritsagara,"sokss_10,10.111","tadrāṣṭre ko 'py abhūddhūrtaḥ paravañcanajīvikaḥ /
sa caikadā mahecchatvādasaṃtuṣṭo vyacintayat","तद्राष्ट्रे को ऽप्य् अभूद्धूर्तः परवञ्चनजीविकः /
स चैकदा महेच्छत्वादसंतुष्टो व्यचिन्तयत्"
Kathasaritsagara,"sokss_10,10.112","dhūrtatvenedṛśā kiṃ me yadāhārādimātrakṛt /
prāpyate mahatī yena śrīstādṛṅ na karomi kim","धूर्तत्वेनेदृशा किं मे यदाहारादिमात्रकृत् /
प्राप्यते महती येन श्रीस्तादृङ् न करोमि किम्"
Kathasaritsagara,"sokss_10,10.113","ityālocya vaṇigveṣamatyudāraṃ vidhāya saḥ /
upāsarpatpratīhāraṃ gatvā dvāraṃ mahīpateḥ","इत्यालोच्य वणिग्वेषमत्युदारं विधाय सः /
उपासर्पत्प्रतीहारं गत्वा द्वारं महीपतेः"
Kathasaritsagara,"sokss_10,10.114","tanmukhena praviśyāntaḥ prābhṛtaṃ copanīya saḥ /
ekānte me 'sti vijñaptiriti vyajñāpayannṛpam","तन्मुखेन प्रविश्यान्तः प्राभृतं चोपनीय सः /
एकान्ते मे ऽस्ति विज्ञप्तिरिति व्यज्ञापयन्नृपम्"
Kathasaritsagara,"sokss_10,10.115","rājñāpi veṣabhrāntena prābhṛtāvarjitena ca /
tatheti racitaikāntas tam evaṃ sa vyajijñapat","राज्ञापि वेषभ्रान्तेन प्राभृतावर्जितेन च /
तथेति रचितैकान्तस् तम् एवं स व्यजिज्ञपत्"
Kathasaritsagara,"sokss_10,10.116","dine dine mayā sākamāsthāne sarvasaṃnidhau /
bhūtvaikānte kathālāpaṃ kṣaṇamekaṃ kuru prabho","दिने दिने मया साकमास्थाने सर्वसंनिधौ /
भूत्वैकान्ते कथालापं क्षणमेकं कुरु प्रभो"
Kathasaritsagara,"sokss_10,10.117","tāvatāhaṃ pratidinaṃ dīnāraśatapañcakam /
dadāmy upāyanaṃ devasyārthaye na tu kiṃcana","तावताहं प्रतिदिनं दीनारशतपञ्चकम् /
ददाम्य् उपायनं देवस्यार्थये न तु किंचन"
Kathasaritsagara,"sokss_10,10.118","tac chrutvācintayadrājā ko doṣaḥ kimayaṃ mama /
gṛhītvā yāti dīnārāndadāti pratyutānvaham","तच् छ्रुत्वाचिन्तयद्राजा को दोषः किमयं मम /
गृहीत्वा याति दीनारान्ददाति प्रत्युतान्वहम्"
Kathasaritsagara,"sokss_10,10.119","mahatā vaṇijā sārdhaṃ kathālāpena kā trapā /
iti sa pratipadyaitadrājā tasya kathākarot","महता वणिजा सार्धं कथालापेन का त्रपा /
इति स प्रतिपद्यैतद्राजा तस्य कथाकरोत्"
Kathasaritsagara,"sokss_10,10.120","so 'pi tasmai dadau rājñe dīnārāṃstānyathoditān /
lokastaṃ ca mahāmantripadaṃ prāptamamanyata","सो ऽपि तस्मै ददौ राज्ञे दीनारांस्तान्यथोदितान् /
लोकस्तं च महामन्त्रिपदं प्राप्तममन्यत"
Kathasaritsagara,"sokss_10,10.121","ekasmiṃś ca dine dhūrto muhuḥ paśyanniyoginaḥ /
sākūtaṃ mukhamekasya cakre rājñā samaṃ kathām","एकस्मिंश् च दिने धूर्तो मुहुः पश्यन्नियोगिनः /
साकूतं मुखमेकस्य चक्रे राज्ञा समं कथाम्"
Kathasaritsagara,"sokss_10,10.122","nirgataś ca bahistena mukhālokanakāraṇam /
etyādhikāriṇā pṛṣṭaḥ sa svair aṃ taṃ mṛṣāvadat","निर्गतश् च बहिस्तेन मुखालोकनकारणम् /
एत्याधिकारिणा पृष्टः स स्वैर् अं तं मृषावदत्"
Kathasaritsagara,"sokss_10,10.123","deśo me luṇṭhito 'nenety evaṃ te kupito nṛpaḥ /
mayātas te mukhaṃ dṛṣṭaṃ śamayiṣyāmyahaṃ ca tam","देशो मे लुण्ठितो ऽनेनेत्य् एवं ते कुपितो नृपः /
मयातस् ते मुखं दृष्टं शमयिष्याम्यहं च तम्"
Kathasaritsagara,"sokss_10,10.124","ity uktastena so 'līkamantriṇā sabhayo gṛham /
āgatyādhikṛtaḥ svarṇasahasraṃ tasya dattavān","इत्य् उक्तस्तेन सो ऽलीकमन्त्रिणा सभयो गृहम् /
आगत्याधिकृतः स्वर्णसहस्रं तस्य दत्तवान्"
Kathasaritsagara,"sokss_10,10.125","anyedyuś ca samaṃ rājñā kathāṃ kṛtvā tathaiva saḥ /
nirgatya dhūrto 'vādīttaṃ niyoginam upāgatam","अन्येद्युश् च समं राज्ञा कथां कृत्वा तथैव सः /
निर्गत्य धूर्तो ऽवादीत्तं नियोगिनम् उपागतम्"
Kathasaritsagara,"sokss_10,10.126","yuktiyuktermayā vākyaistava rājā prasāditaḥ /
dhīro bhavādhunāhaṃ te sarvacchidreṣu rakṣakaḥ","युक्तियुक्तेर्मया वाक्यैस्तव राजा प्रसादितः /
धीरो भवाधुनाहं ते सर्वच्छिद्रेषु रक्षकः"
Kathasaritsagara,"sokss_10,10.127","iti svīkṛtya taṃ yuktyā visasarja ca so 'pi tam /
adhikārī sadā taistair upacārair upācarat","इति स्वीकृत्य तं युक्त्या विससर्ज च सो ऽपि तम् /
अधिकारी सदा तैस्तैर् उपचारैर् उपाचरत्"
Kathasaritsagara,"sokss_10,10.128","evaṃ krameṇa sarvebhyo niyogibhyaḥ sa buddhimān /
rājabhyo rājaputrebhyaḥ sevakebhyaś ca yuktibhiḥ","एवं क्रमेण सर्वेभ्यो नियोगिभ्यः स बुद्धिमान् /
राजभ्यो राजपुत्रेभ्यः सेवकेभ्यश् च युक्तिभिः"
Kathasaritsagara,"sokss_10,10.129","bahvībhir ādadāno 'rthānarjayām āsa sarvataḥ /
pañca koṭīḥ suvarṇasya kurvanrājā samaṃ kathāḥ","बह्वीभिर् आददानो ऽर्थानर्जयाम् आस सर्वतः /
पञ्च कोटीः सुवर्णस्य कुर्वन्राजा समं कथाः"
Kathasaritsagara,"sokss_10,10.130","tato rahasi rājānaṃ dhūrtamantrī jagāda saḥ /
deva dattvāpi nityaṃ te dīnāraśatapañcakam","ततो रहसि राजानं धूर्तमन्त्री जगाद सः /
देव दत्त्वापि नित्यं ते दीनारशतपञ्चकम्"
Kathasaritsagara,"sokss_10,10.131","tvatprasādānmayā prāptāḥ pañca kāñcanakoṭayaḥ /
tatprasīda gṛhāṇaitastvaṃ svarṇamahamatra kaḥ","त्वत्प्रसादान्मया प्राप्ताः पञ्च काञ्चनकोटयः /
तत्प्रसीद गृहाणैतस्त्वं स्वर्णमहमत्र कः"
Kathasaritsagara,"sokss_10,10.132","ity uktvā prakaṭaṃ rājñe kanakaṃ tan nyavedayat /
rājāpi kṛcchrāt tat tasya jagrāhārdhaṃ tato dhanāt","इत्य् उक्त्वा प्रकटं राज्ञे कनकं तन् न्यवेदयत् /
राजापि कृच्छ्रात् तत् तस्य जग्राहार्धं ततो धनात्"
Kathasaritsagara,"sokss_10,10.133","tuṣṭaś ca sthāpayāmāsa mahāmantripade sa tam /
so 'pi prāpya śriyaṃ dhūrto dānabhogairamānayat","तुष्टश् च स्थापयामास महामन्त्रिपदे स तम् /
सो ऽपि प्राप्य श्रियं धूर्तो दानभोगैरमानयत्"
Kathasaritsagara,"sokss_10,10.134","evaṃ prāpnoti mahataḥ prājño 'rthānnātipāpataḥ /
kūpakhānakavatprāpte phale doṣaṃ nihanti ca","एवं प्राप्नोति महतः प्राज्ञो ऽर्थान्नातिपापतः /
कूपखानकवत्प्राप्ते फले दोषं निहन्ति च"
Kathasaritsagara,"sokss_10,10.135","ity uktvā gomukhaḥ prāha vatsarājasutaṃ punaḥ /
ekām idānīm udvāhasotsukaḥ śṛṇv imāṃ kathām","इत्य् उक्त्वा गोमुखः प्राह वत्सराजसुतं पुनः /
एकाम् इदानीम् उद्वाहसोत्सुकः शृण्व् इमां कथाम्"
Kathasaritsagara,"sokss_10,10.136","babhūva durmadārātikarīndrakulakesarī /
ratnākarākhye nagare nāmnā buddhiprabho nṛpaḥ","बभूव दुर्मदारातिकरीन्द्रकुलकेसरी /
रत्नाकराख्ये नगरे नाम्ना बुद्धिप्रभो नृपः"
Kathasaritsagara,"sokss_10,10.137","ratnarekhābhidhānāyāṃ rājñyāṃ tasyodapadyata /
kanyā hemaprabhā nāma sarvalokaikasundarī","रत्नरेखाभिधानायां राज्ञ्यां तस्योदपद्यत /
कन्या हेमप्रभा नाम सर्वलोकैकसुन्दरी"
Kathasaritsagara,"sokss_10,10.138","sā ca vidyādharī śāpādavatīrṇā yadā tadā /
nabhovihārasaṃskāramadāccikrīḍa dolayā","सा च विद्याधरी शापादवतीर्णा यदा तदा /
नभोविहारसंस्कारमदाच्चिक्रीड दोलया"
Kathasaritsagara,"sokss_10,10.139","pātabhītyā niṣiddhāpi sā tato na cacāla yat /
tattasyāḥ sa pitā rājā capeṭaṃ kupito dadau","पातभीत्या निषिद्धापि सा ततो न चचाल यत् /
तत्तस्याः स पिता राजा चपेटं कुपितो ददौ"
Kathasaritsagara,"sokss_10,10.140","tāvatā sāvamānena rājaputrī vanaiṣiṇī /
vihāravyapadeśena jagāmopavanaṃ bahiḥ","तावता सावमानेन राजपुत्री वनैषिणी /
विहारव्यपदेशेन जगामोपवनं बहिः"
Kathasaritsagara,"sokss_10,10.141","pānamatteṣu bhṛtyeṣu saṃcarantī ca tatra sā /
praviśya vṛkṣagahanaṃ teṣāṃ dṛṣṭipathādyayau","पानमत्तेषु भृत्येषु संचरन्ती च तत्र सा /
प्रविश्य वृक्षगहनं तेषां दृष्टिपथाद्ययौ"
Kathasaritsagara,"sokss_10,10.142","gatvā caikākinī dūraṃ vanaṃ viracitoṭajā /
phalamūlāśinī tasthau harārādhanatatparā","गत्वा चैकाकिनी दूरं वनं विरचितोटजा /
फलमूलाशिनी तस्थौ हराराधनतत्परा"
Kathasaritsagara,"sokss_10,10.143","tatpitāpi sa rājā tāṃ buddhvā kvāpi tato gatām /
anviyeṣa na ca prāpa mahad duḥkham uvāha ca","तत्पितापि स राजा तां बुद्ध्वा क्वापि ततो गताम् /
अन्वियेष न च प्राप महद् दुःखम् उवाह च"
Kathasaritsagara,"sokss_10,10.144","cirāt kiṃcit tanūbhūtaduḥkhaś cittaṃ vinodayan /
buddhiprabhaḥ sa niragān mṛgayāyai mahīpatiḥ","चिरात् किंचित् तनूभूतदुःखश् चित्तं विनोदयन् /
बुद्धिप्रभः स निरगान् मृगयायै महीपतिः"
Kathasaritsagara,"sokss_10,10.145","bhramaṃś ca daivāt tat prāpa sudūraṃ sa vanāntaram /
tapasyantī sutā sāsya yatra hemaprabhā sthitā","भ्रमंश् च दैवात् तत् प्राप सुदूरं स वनान्तरम् /
तपस्यन्ती सुता सास्य यत्र हेमप्रभा स्थिता"
Kathasaritsagara,"sokss_10,10.146","uṭajaṃ tatra dṛṣṭvā sa rājābhyetya tadantare /
aśaṅkitaṃ tapaḥkṣāmāṃ tāṃ dadarśa nijāṃ sutām","उटजं तत्र दृष्ट्वा स राजाभ्येत्य तदन्तरे /
अशङ्कितं तपःक्षामां तां ददर्श निजां सुताम्"
Kathasaritsagara,"sokss_10,10.147","sāpi dṛṣṭvā tam utthāya pādayoḥ sahasāgrahīt /
āliṅgya sa pitā tāṃ ca sāśrur aṅke nyaveśayat","सापि दृष्ट्वा तम् उत्थाय पादयोः सहसाग्रहीत् /
आलिङ्ग्य स पिता तां च साश्रुर् अङ्के न्यवेशयत्"
Kathasaritsagara,"sokss_10,10.148","tau cānyonyaṃ cirāddṛṣṭvā tathā rurudatus tataḥ /
udaśravo yathā tatra vane 'bhūvanmṛgā api","तौ चान्योन्यं चिराद्दृष्ट्वा तथा रुरुदतुस् ततः /
उदश्रवो यथा तत्र वने ऽभूवन्मृगा अपि"
Kathasaritsagara,"sokss_10,10.149","tataḥ śanaiḥ samāśvāsya rājāvocatsa tāṃ sutām /
tyaktvā rājaśriyaṃ putri kimidaṃ vihitaṃ tvayā","ततः शनैः समाश्वास्य राजावोचत्स तां सुताम् /
त्यक्त्वा राजश्रियं पुत्रि किमिदं विहितं त्वया"
Kathasaritsagara,"sokss_10,10.150","tadehi jananīpārśvaṃ vanavāsamimaṃ tyaja /
ityūcivāṃsaṃ janakaṃ sā taṃ hemaprabhābhyadhāt","तदेहि जननीपार्श्वं वनवासमिमं त्यज /
इत्यूचिवांसं जनकं सा तं हेमप्रभाभ्यधात्"
Kathasaritsagara,"sokss_10,10.151","daivenaiva niyuktāsmi śaktistāta mamātra kā /
nacaiṣyāmi gṛhaṃ bhoktuṃ na tyajāmi tapaḥsukham","दैवेनैव नियुक्तास्मि शक्तिस्तात ममात्र का /
नचैष्यामि गृहं भोक्तुं न त्यजामि तपःसुखम्"
Kathasaritsagara,"sokss_10,10.152","iti bruvāṇā sā tasmānniścayānna cacāla yat /
tadrājākārayat tasyā vane tatraiva mandiram","इति ब्रुवाणा सा तस्मान्निश्चयान्न चचाल यत् /
तद्राजाकारयत् तस्या वने तत्रैव मन्दिरम्"
Kathasaritsagara,"sokss_10,10.153","gatvā ca rājadhānīṃ svāṃ preṣayām āsa so 'nvaham /
tasyā atithipūjārthaṃ pakvānnāni dhanāni ca","गत्वा च राजधानीं स्वां प्रेषयाम् आस सो ऽन्वहम् /
तस्या अतिथिपूजार्थं पक्वान्नानि धनानि च"
Kathasaritsagara,"sokss_10,10.154","sā ca hemaprabhā tatra dhanair annaiś ca taiḥ sadā /
pūjayantyatithīnāsītphalamūlāśinī svayam","सा च हेमप्रभा तत्र धनैर् अन्नैश् च तैः सदा /
पूजयन्त्यतिथीनासीत्फलमूलाशिनी स्वयम्"
Kathasaritsagara,"sokss_10,10.155","ekadā cāyayau tasyā rājaputryāstamāśramam /
pravrājikaikā bhrāmyantī kaumārabrahmacāriṇī","एकदा चाययौ तस्या राजपुत्र्यास्तमाश्रमम् /
प्रव्राजिकैका भ्राम्यन्ती कौमारब्रह्मचारिणी"
Kathasaritsagara,"sokss_10,10.156","sa tayābhyarcitā hemaprabhayā svakathāntare /
pravrajyākāraṇaṃ pṛṣṭvā bālapravrājikābravīt","स तयाभ्यर्चिता हेमप्रभया स्वकथान्तरे /
प्रव्रज्याकारणं पृष्ट्वा बालप्रव्राजिकाब्रवीत्"
Kathasaritsagara,"sokss_10,10.157","saṃvāhayantī caraṇāv ahaṃ kanyā satī pituḥ /
sīdatkarayugābhūvaṃ nidrākulitalocanā","संवाहयन्ती चरणाव् अहं कन्या सती पितुः /
सीदत्करयुगाभूवं निद्राकुलितलोचना"
Kathasaritsagara,"sokss_10,10.158","kiṃ nidrāsīti pādena tataḥ pitrāhamāhatā /
tanmanyunā pravrajitā nirgatyaivāsmi tadgṛhāt","किं निद्रासीति पादेन ततः पित्राहमाहता /
तन्मन्युना प्रव्रजिता निर्गत्यैवास्मि तद्गृहात्"
Kathasaritsagara,"sokss_10,10.159","iti pravrājikām uktavatīṃ hemaprabhātha sā /
samānaśīlaprītā tāṃ vanavāsasakhī vyadhāt","इति प्रव्राजिकाम् उक्तवतीं हेमप्रभाथ सा /
समानशीलप्रीता तां वनवाससखी व्यधात्"
Kathasaritsagara,"sokss_10,10.160","ekadā tāmavocatsā prātaḥ pravrājikāṃ sakhīm /
sakhi svapne 'dya jāne 'hamuttīrṇā vipulāṃ nadīm","एकदा तामवोचत्सा प्रातः प्रव्राजिकां सखीम् /
सखि स्वप्ने ऽद्य जाने ऽहमुत्तीर्णा विपुलां नदीम्"
Kathasaritsagara,"sokss_10,10.161","ārūḍhāsmi tataḥ śvetaṃ gajaṃ tadanu parvatam /
tatrāśrame mayā dṛṣṭo bhagavānambikāpatiḥ","आरूढास्मि ततः श्वेतं गजं तदनु पर्वतम् /
तत्राश्रमे मया दृष्टो भगवानम्बिकापतिः"
Kathasaritsagara,"sokss_10,10.162","tadagre prāpya vīṇāṃ ca gāyanty ahamavādayam /
tato 'drākṣaṃ ca puruṣaṃ divyākāram upāgatam","तदग्रे प्राप्य वीणां च गायन्त्य् अहमवादयम् /
ततो ऽद्राक्षं च पुरुषं दिव्याकारम् उपागतम्"
Kathasaritsagara,"sokss_10,10.163","taṃ dṛṣṭvā ca tvayā sākamahamutpatitā nabhaḥ /
iyaddṛṣṭvā prabuddhāsmi vyatikrāntā ca yāminī","तं दृष्ट्वा च त्वया साकमहमुत्पतिता नभः /
इयद्दृष्ट्वा प्रबुद्धास्मि व्यतिक्रान्ता च यामिनी"
Kathasaritsagara,"sokss_10,10.164","etac chrutvaiva tāṃ hemaprabhāmāha sma mā sakhī /
śāpāvatīrṇā kāpi tvaṃ divyā kalyāṇi niścitam","एतच् छ्रुत्वैव तां हेमप्रभामाह स्म मा सखी /
शापावतीर्णा कापि त्वं दिव्या कल्याणि निश्चितम्"
Kathasaritsagara,"sokss_10,10.165","pratyāsannaṃ ca śāpāntaṃ tava svapno vadatyasau /
śrutvaitadabhyanandatsā rājaputrī sakhīvacaḥ","प्रत्यासन्नं च शापान्तं तव स्वप्नो वदत्यसौ /
श्रुत्वैतदभ्यनन्दत्सा राजपुत्री सखीवचः"
Kathasaritsagara,"sokss_10,10.166","tato bhūyiṣṭhamudite jagaddīpe divākare /
āyayau turagārūḍho rājaputro 'tra kaścana","ततो भूयिष्ठमुदिते जगद्दीपे दिवाकरे /
आययौ तुरगारूढो राजपुत्रो ऽत्र कश्चन"
Kathasaritsagara,"sokss_10,10.167","sa tāṃ hemaprabhāṃ dṛṣṭvā tāpasīveṣadhāriṇīm /
jātaprītirupāgatya vavande muktavāhanaḥ","स तां हेमप्रभां दृष्ट्वा तापसीवेषधारिणीम् /
जातप्रीतिरुपागत्य ववन्दे मुक्तवाहनः"
Kathasaritsagara,"sokss_10,10.168","sāpi taṃ racitātithyā kṛtāsanaparigraham /
saṃjātapraṇayāprākṣīn mahātman ko bhavān iti","सापि तं रचितातिथ्या कृतासनपरिग्रहम् /
संजातप्रणयाप्राक्षीन् महात्मन् को भवान् इति"
Kathasaritsagara,"sokss_10,10.169","rājaputro 'tha so 'vādīnmahābhāge mahīpatiḥ /
pratāpasena ityasti śubhanāmānukīrtanaḥ","राजपुत्रो ऽथ सो ऽवादीन्महाभागे महीपतिः /
प्रतापसेन इत्यस्ति शुभनामानुकीर्तनः"
Kathasaritsagara,"sokss_10,10.170","sa tapyamānaḥ putrārthaṃ harasyārādhanaṃ tapaḥ /
tenādiśyata devena prādurbhūya prasādinā","स तप्यमानः पुत्रार्थं हरस्याराधनं तपः /
तेनादिश्यत देवेन प्रादुर्भूय प्रसादिना"
Kathasaritsagara,"sokss_10,10.171","vidyādharāvatāras te putra eko bhaviṣyati /
sa ca śāpakṣaye lokaṃ nijam eva prapatsyate","विद्याधरावतारस् ते पुत्र एको भविष्यति /
स च शापक्षये लोकं निजम् एव प्रपत्स्यते"
Kathasaritsagara,"sokss_10,10.172","dvitīyastu suto bhāvī vaṃśarajyadharastava /
ity uktaḥ śaṃbhunotthāya hṛṣṭaścakre sa pāraṇam","द्वितीयस्तु सुतो भावी वंशरज्यधरस्तव /
इत्य् उक्तः शंभुनोत्थाय हृष्टश्चक्रे स पारणम्"
Kathasaritsagara,"sokss_10,10.173","kālena jātas tasyaiko lakṣmīsenābhidhaḥ sutaḥ /
śūrasenābhidhānaś ca dvitīyo nṛpateḥ kramāt","कालेन जातस् तस्यैको लक्ष्मीसेनाभिधः सुतः /
शूरसेनाभिधानश् च द्वितीयो नृपतेः क्रमात्"
Kathasaritsagara,"sokss_10,10.174","tadimaṃ māṃ vijānīhi lakṣmīsenaṃ varānane /
ānītam iha vātāśvenākṛṣyākheṭanirgatam","तदिमं मां विजानीहि लक्ष्मीसेनं वरानने /
आनीतम् इह वाताश्वेनाकृष्याखेटनिर्गतम्"
Kathasaritsagara,"sokss_10,10.175","ity uktā tena sāpy uktvā svodantaṃ tasya pṛcchataḥ /
sadyo hemaprabhā jātiṃ smṛtvā hṛṣṭā jagāda tam","इत्य् उक्ता तेन साप्य् उक्त्वा स्वोदन्तं तस्य पृच्छतः /
सद्यो हेमप्रभा जातिं स्मृत्वा हृष्टा जगाद तम्"
Kathasaritsagara,"sokss_10,10.176","tvayi dṛṣṭe mayā jātir vidyābhiḥ saha saṃsmṛtā /
sākaṃ sakhyānayā śāpacyutā vidyādharī hy aham","त्वयि दृष्टे मया जातिर् विद्याभिः सह संस्मृता /
साकं सख्यानया शापच्युता विद्याधरी ह्य् अहम्"
Kathasaritsagara,"sokss_10,10.177","tvaṃ ca vidyādharaḥ śāpacyutaḥ svasacivānvitaḥ /
bhartā me tvaṃ ca matsakhyā asyāstvatsacivaś ca saḥ","त्वं च विद्याधरः शापच्युतः स्वसचिवान्वितः /
भर्ता मे त्वं च मत्सख्या अस्यास्त्वत्सचिवश् च सः"
Kathasaritsagara,"sokss_10,10.178","kṣīṇaś ca sasakhīkāyāḥ sa śāpo mama sāṃpratam /
loke vaidyādhare bhūyaḥ sarveṣāṃ naḥ samāgamaḥ","क्षीणश् च ससखीकायाः स शापो मम सांप्रतम् /
लोके वैद्याधरे भूयः सर्वेषां नः समागमः"
Kathasaritsagara,"sokss_10,10.179","ity uktā divyarūpatvaṃ prāpya sakhyā samaṃ tayā /
hemaprabhā khamutpatya sā svalokamagāttadā","इत्य् उक्ता दिव्यरूपत्वं प्राप्य सख्या समं तया /
हेमप्रभा खमुत्पत्य सा स्वलोकमगात्तदा"
Kathasaritsagara,"sokss_10,10.180","lakṣmīsenaś ca yāvat sa sāścaryo 'tra sthitaḥ kṣaṇāt /
tāvat sa sacivas tasya cinvāno mārgamāyayau","लक्ष्मीसेनश् च यावत् स साश्चर्यो ऽत्र स्थितः क्षणात् /
तावत् स सचिवस् तस्य चिन्वानो मार्गमाययौ"
Kathasaritsagara,"sokss_10,10.181","tasmai sa rājaputraś ca sakhye yāvadbravīti tat /
tāvadbuddhiprabho 'pyāgātsa rājā svasutotsukaḥ","तस्मै स राजपुत्रश् च सख्ये यावद्ब्रवीति तत् /
तावद्बुद्धिप्रभो ऽप्यागात्स राजा स्वसुतोत्सुकः"
Kathasaritsagara,"sokss_10,10.182","so 'dṛṣṭvaiva sutāṃ dṛṣṭvā lakṣmīsenasḥ samantrikaḥ /
smṛtvā śāpakṣayājjātiṃ svalokaṃ nabhasā yayau","सो ऽदृष्ट्वैव सुतां दृष्ट्वा लक्ष्मीसेनस्ः समन्त्रिकः /
स्मृत्वा शापक्षयाज्जातिं स्वलोकं नभसा ययौ"
Kathasaritsagara,"sokss_10,10.183","tato buddhiprabhe vigne lakṣmīsenaḥ samantrikaḥ /
smṛtvā śāpakṣayāj jātiṃ khalokaṃ nabhasā yayau","ततो बुद्धिप्रभे विग्ने लक्ष्मीसेनः समन्त्रिकः /
स्मृत्वा शापक्षयाज् जातिं खलोकं नभसा ययौ"
Kathasaritsagara,"sokss_10,10.184","prāpya hemaprabhāṃ bhāryāmāgatya ca tayā saha /
buddhiprabhaṃ tamāmantrya vyasṛjatsa nijaṃ puram","प्राप्य हेमप्रभां भार्यामागत्य च तया सह /
बुद्धिप्रभं तमामन्त्र्य व्यसृजत्स निजं पुरम्"
Kathasaritsagara,"sokss_10,10.185","gatvā ca prāptabhāryeṇa tena sakhyā samaṃ tataḥ /
pitre pratāpasenāya svavṛttāntamavarṇayat","गत्वा च प्राप्तभार्येण तेन सख्या समं ततः /
पित्रे प्रतापसेनाय स्ववृत्तान्तमवर्णयत्"
Kathasaritsagara,"sokss_10,10.186","tena dattaṃ kramaprāptaṃ rājyaṃ dattvānujanmane /
śūrasenāya sa yayau vaidyādharapuraṃ nijam","तेन दत्तं क्रमप्राप्तं राज्यं दत्त्वानुजन्मने /
शूरसेनाय स ययौ वैद्याधरपुरं निजम्"
Kathasaritsagara,"sokss_10,10.187","tatra vidyādharaiśvaryasukhaṃ hemaprabhāyutaḥ /
lakṣmīsenaḥ sa bhuṅkte sma sakhyā tenānvitaściram","तत्र विद्याधरैश्वर्यसुखं हेमप्रभायुतः /
लक्ष्मीसेनः स भुङ्क्ते स्म सख्या तेनान्वितश्चिरम्"
Kathasaritsagara,"sokss_10,10.188","itthaṃ kathā nigaditāḥ kila gomukhena śṛṇvan kramāt sa naravāhanadattadevaḥ /
āsannavartinavaśaktiyaśovivāhasūtko 'pi tāṃ kṣaṇam iva kṣaṇadāṃ nināya","इत्थं कथा निगदिताः किल गोमुखेन शृण्वन् क्रमात् स नरवाहनदत्तदेवः /
आसन्नवर्तिनवशक्तियशोविवाहसूत्को ऽपि तां क्षणम् इव क्षणदां निनाय"
Kathasaritsagara,"sokss_10,10.189","evaṃ vinodya ca dināni sa rājaputraḥ prāpte vivāhadivase piturantikasthaḥ /
vatseśvarasya nabhasaḥ sahasāvatīrṇaṃ vaidyādharaṃ tapanadīpti balaṃ dadarśa","एवं विनोद्य च दिनानि स राजपुत्रः प्राप्ते विवाहदिवसे पितुरन्तिकस्थः /
वत्सेश्वरस्य नभसः सहसावतीर्णं वैद्याधरं तपनदीप्ति बलं ददर्श"
Kathasaritsagara,"sokss_10,10.190","tanmadhye ca svakaduhitaraṃ ditsitāṃ tāṃ gṛhītvā prītyā prāptaṃ sphaṭikayaśasaṃ vīkṣya vidyādharendram /
pratyudgamya śvaśura iti taṃ pūjayām āsa harṣādvatseśena prathamavihitātithyamarghyādinā saḥ","तन्मध्ये च स्वकदुहितरं दित्सितां तां गृहीत्वा प्रीत्या प्राप्तं स्फटिकयशसं वीक्ष्य विद्याधरेन्द्रम् /
प्रत्युद्गम्य श्वशुर इति तं पूजयाम् आस हर्षाद्वत्सेशेन प्रथमविहितातिथ्यमर्घ्यादिना सः"
Kathasaritsagara,"sokss_10,10.191","so 'pyāvedya yathārthamambaracarādhīśaḥ kṣaṇātkalpitā
śeṣasvocitadivyavaibhavavidhiḥ siddhiprabhāvāttataḥ /
ratnaughapratipūritāya vidhivadvatseśaputrāya tāṃ
tasmai svāṃ vitatāra śaktiyaśasaṃ pūrvapradiṣṭāṃ sutām","सो ऽप्यावेद्य यथार्थमम्बरचराधीशः क्षणात्कल्पिता
शेषस्वोचितदिव्यवैभवविधिः सिद्धिप्रभावात्ततः /
रत्नौघप्रतिपूरिताय विधिवद्वत्सेशपुत्राय तां
तस्मै स्वां विततार शक्तियशसं पूर्वप्रदिष्टां सुताम्"
Kathasaritsagara,"sokss_10,10.192","sa ca naravāhanadatto bhāryāṃ vidyādharendratanayāṃ tām /
saṃprāpya śaktiyaśasaṃ padma ivārkadyutiṃ vyarucat","स च नरवाहनदत्तो भार्यां विद्याधरेन्द्रतनयां ताम् /
संप्राप्य शक्तियशसं पद्म इवार्कद्युतिं व्यरुचत्"
Kathasaritsagara,"sokss_10,10.193","sphaṭikayaśasyupayāte kauśāmbyāṃ puri sa vatsarājasutaḥ /
śaktiyaśovadanāmbujasaktekṣaṇaṣaṭpadas tadā tasthau","स्फटिकयशस्युपयाते कौशाम्ब्यां पुरि स वत्सराजसुतः /
शक्तियशोवदनाम्बुजसक्तेक्षणषट्पदस् तदा तस्थौ"
Kathasaritsagara,"sokss_11,0.1","iti mahākaviśrīsomadevabhaṭṭaviracite kathāsaritsāgare śaktiyaśolambake daśamas taraṅgaḥ /

samāptaś cāyaṃ śaktiyaśolambako daśamaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

velā nāmaikādaśo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे शक्तियशोलम्बके दशमस् तरङ्गः /

समाप्तश् चायं शक्तियशोलम्बको दशमः /

// श्रीः //

महाकविश्रीसोमदेवभट्टविरचितः कथासरित्सागरः /

वेला नामैकादशो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_11,1.1","prathamas taraṅgaḥ /

namatāśeṣavighnaughavāraṇaṃ vāraṇānanam /
kāraṇaṃ sarvasiddhīnāṃ duritārṇavatāraṇam","प्रथमस् तरङ्गः /

नमताशेषविघ्नौघवारणं वारणाननम् /
कारणं सर्वसिद्धीनां दुरितार्णवतारणम्"
Kathasaritsagara,"sokss_11,1.2","evaṃ sa śaktiyaśasaṃ prāpyānyāḥ prathamāś ca tāḥ /
ratnaprabhādyā devīṃ ca mukhyāṃ madanamañcukām","एवं स शक्तियशसं प्राप्यान्याः प्रथमाश् च ताः /
रत्नप्रभाद्या देवीं च मुख्यां मदनमञ्चुकाम्"
Kathasaritsagara,"sokss_11,1.3","atiṣṭhadviharanvatsayuvarājaḥ suhṛdyutaḥ /
naravāhanadatto 'tha kauśāmbyāṃ pitṛpārśvagaḥ","अतिष्ठद्विहरन्वत्सयुवराजः सुहृद्युतः /
नरवाहनदत्तो ऽथ कौशाम्ब्यां पितृपार्श्वगः"
Kathasaritsagara,"sokss_11,1.4","ekadā ca tamudyānagataṃ deśāntarāgatau /
bhrātarau rājaputrau dvāvakasmādabhyupeyatuḥ","एकदा च तमुद्यानगतं देशान्तरागतौ /
भ्रातरौ राजपुत्रौ द्वावकस्मादभ्युपेयतुः"
Kathasaritsagara,"sokss_11,1.5","kṛtātithyapraṇatayostayor eko 'bravīc ca tam /
vaiśākhyākhye pure rājñaḥ putrāvāvāṃ dvimātṛkau","कृतातिथ्यप्रणतयोस्तयोर् एको ऽब्रवीच् च तम् /
वैशाख्याख्ये पुरे राज्ञः पुत्रावावां द्विमातृकौ"
Kathasaritsagara,"sokss_11,1.6","nāmnā ruciradevo 'haṃ dvitīyaścaiṣa potakaḥ /
javinī hastinī me 'sti turagau dvāvamuṣya ca","नाम्ना रुचिरदेवो ऽहं द्वितीयश्चैष पोतकः /
जविनी हस्तिनी मे ऽस्ति तुरगौ द्वावमुष्य च"
Kathasaritsagara,"sokss_11,1.7","tannimittaṃ samutpanno vivādaścāvayor dvayoḥ /
ahaṃ javādhikāṃ vacmi hastinīṃ turagāvayam","तन्निमित्तं समुत्पन्नो विवादश्चावयोर् द्वयोः /
अहं जवाधिकां वच्मि हस्तिनीं तुरगावयम्"
Kathasaritsagara,"sokss_11,1.8","ahaṃ yadi jitastanme paṇaḥ saiva kareṇukā /
ayaṃ yadi jito vā syāttadaśvāveva tau paṇau","अहं यदि जितस्तन्मे पणः सैव करेणुका /
अयं यदि जितो वा स्यात्तदश्वावेव तौ पणौ"
Kathasaritsagara,"sokss_11,1.9","teṣāṃ javāntaraṃ jñātuṃ kṣamo nāstyastvayā vinā /
tadasmadgṛhamāgatya tatparīkṣāṃ kuru prabho","तेषां जवान्तरं ज्ञातुं क्षमो नास्त्यस्त्वया विना /
तदस्मद्गृहमागत्य तत्परीक्षां कुरु प्रभो"
Kathasaritsagara,"sokss_11,1.10","prasīda tvaṃ hi sarvārthaprārthanākalpapādapaḥ /
āvāṃ cābhyāgatau dūrādetadarthaṃ tavārthinau","प्रसीद त्वं हि सर्वार्थप्रार्थनाकल्पपादपः /
आवां चाभ्यागतौ दूरादेतदर्थं तवार्थिनौ"
Kathasaritsagara,"sokss_11,1.11","evaṃ ruciradevena so 'rthito 'śvavaśārasāt /
anurodhāc ca vatseśasūnus tatpratyapadyata","एवं रुचिरदेवेन सो ऽर्थितो ऽश्ववशारसात् /
अनुरोधाच् च वत्सेशसूनुस् तत्प्रत्यपद्यत"
Kathasaritsagara,"sokss_11,1.12","tadupānītavātāśvarathārūḍhastadaiva saḥ /
pratasthe prāpa vaiśākhapuraṃ tābhyāṃ samaṃ ca tat","तदुपानीतवाताश्वरथारूढस्तदैव सः /
प्रतस्थे प्राप वैशाखपुरं ताभ्यां समं च तत्"
Kathasaritsagara,"sokss_11,1.13","ko 'yaṃ syāt kiṃsvid aprāptaratiḥ kāmo navodbhavaḥ /
kiṃ vā dvitīyaś candro 'yam akalaṅko divācaraḥ","को ऽयं स्यात् किंस्विद् अप्राप्तरतिः कामो नवोद्भवः /
किं वा द्वितीयश् चन्द्रो ऽयम् अकलङ्को दिवाचरः"
Kathasaritsagara,"sokss_11,1.14","uta vā puruṣākāro dhātrā kāmasya nirmitaḥ /
taruṇīhṛdayākāṇḍasamūlonmūlanaḥ śaraḥ","उत वा पुरुषाकारो धात्रा कामस्य निर्मितः /
तरुणीहृदयाकाण्डसमूलोन्मूलनः शरः"
Kathasaritsagara,"sokss_11,1.15","ity unmadākulotpakṣmalocanābhir vilokya saḥ /
varṇyamānaḥ purastrībhistadviveśa purottamam","इत्य् उन्मदाकुलोत्पक्ष्मलोचनाभिर् विलोक्य सः /
वर्ण्यमानः पुरस्त्रीभिस्तद्विवेश पुरोत्तमम्"
Kathasaritsagara,"sokss_11,1.16","śṛṅgāraikamayaṃ tatra yuvarājo dadarśa saḥ /
pūrvaiḥ kṛtapratiṣṭhasya kāmadevasya mandiram","शृङ्गारैकमयं तत्र युवराजो ददर्श सः /
पूर्वैः कृतप्रतिष्ठस्य कामदेवस्य मन्दिरम्"
Kathasaritsagara,"sokss_11,1.17","tasminratiprītipade praviśya praṇipatya tam /
kāmadevaṃ sa viśramya kṣaṇamadhvaśramaṃ jahau","तस्मिन्रतिप्रीतिपदे प्रविश्य प्रणिपत्य तम् /
कामदेवं स विश्रम्य क्षणमध्वश्रमं जहौ"
Kathasaritsagara,"sokss_11,1.18","tatas taddevasadanābhyarṇavarti viveśa ca /
prītyā ruciradevasya mandiraṃ tatpuraskṛtaḥ","ततस् तद्देवसदनाभ्यर्णवर्ति विवेश च /
प्रीत्या रुचिरदेवस्य मन्दिरं तत्पुरस्कृतः"
Kathasaritsagara,"sokss_11,1.19","varavājigajākīrṇaṃ tadāgamanasotsavam /
ūrjitaśri sa tatpaśyanreme vatseśvarātmajaḥ","वरवाजिगजाकीर्णं तदागमनसोत्सवम् /
ऊर्जितश्रि स तत्पश्यन्रेमे वत्सेश्वरात्मजः"
Kathasaritsagara,"sokss_11,1.20","tais tai ruciradevena satkāraiḥ satkṛto 'tha saḥ /
tatra tadbhaginīṃ kanyāṃ dadarśātyadbhutākṛtim","तैस् तै रुचिरदेवेन सत्कारैः सत्कृतो ऽथ सः /
तत्र तद्भगिनीं कन्यां ददर्शात्यद्भुताकृतिम्"
Kathasaritsagara,"sokss_11,1.21","tadrūpaśobhākṛṣṭena cakṣuṣā mānasena ca /
na so 'paśyatpravāsaṃ vā virahaṃ svajanena vā","तद्रूपशोभाकृष्टेन चक्षुषा मानसेन च /
न सो ऽपश्यत्प्रवासं वा विरहं स्वजनेन वा"
Kathasaritsagara,"sokss_11,1.22","sāpi dṛṣṭyeva nīlābjamālayeva praphullayā /
premanikṣiptayā tasya cakāreva svayaṃvaram","सापि दृष्ट्येव नीलाब्जमालयेव प्रफुल्लया /
प्रेमनिक्षिप्तया तस्य चकारेव स्वयंवरम्"
Kathasaritsagara,"sokss_11,1.23","tato jayendrasenākhyāṃ tāṃ sa dadhyau yathā tathā /
āsatāṃ niśi nāryo 'nyā na nidrāpi jahāra tam","ततो जयेन्द्रसेनाख्यां तां स दध्यौ यथा तथा /
आसतां निशि नार्यो ऽन्या न निद्रापि जहार तम्"
Kathasaritsagara,"sokss_11,1.24","anyedyuḥ potakānītam apivātasamaṃ jave /
tadaśvaratnayugalaṃ vāhavidyārahasyavit","अन्येद्युः पोतकानीतम् अपिवातसमं जवे /
तदश्वरत्नयुगलं वाहविद्यारहस्यवित्"
Kathasaritsagara,"sokss_11,1.25","svayaṃ ruciradevī yāṃ tāmāruhya kareṇukām /
tadvegena jigāyaiva javādhānabalena saḥ","स्वयं रुचिरदेवी यां तामारुह्य करेणुकाम् /
तद्वेगेन जिगायैव जवाधानबलेन सः"
Kathasaritsagara,"sokss_11,1.26","tato ruciradevena vājiratnayuge jite /
yāvat sa vatseśasuto viśatyabhyantaraṃ tataḥ","ततो रुचिरदेवेन वाजिरत्नयुगे जिते /
यावत् स वत्सेशसुतो विशत्यभ्यन्तरं ततः"
Kathasaritsagara,"sokss_11,1.27","tāvattasya pituḥ pārśvāddūto 'ntikam upāyayau /
sa dṛṣṭvā pādayor dūtastaṃ praṇamyābravīdidam","तावत्तस्य पितुः पार्श्वाद्दूतो ऽन्तिकम् उपाययौ /
स दृष्ट्वा पादयोर् दूतस्तं प्रणम्याब्रवीदिदम्"
Kathasaritsagara,"sokss_11,1.28","iha prayātaṃ buddhvā tvāṃ parivārātpitā tava /
rājā māṃ prāhiṇottvāṃ pratyevamādiśati sma ca","इह प्रयातं बुद्ध्वा त्वां परिवारात्पिता तव /
राजा मां प्राहिणोत्त्वां प्रत्येवमादिशति स्म च"
Kathasaritsagara,"sokss_11,1.29","iyaddūramanāvedya yāto 'syudyānataḥ katham /
adhṛtirnastadāyāhi muktavyāsaṅgasatvaram","इयद्दूरमनावेद्य यातो ऽस्युद्यानतः कथम् /
अधृतिर्नस्तदायाहि मुक्तव्यासङ्गसत्वरम्"
Kathasaritsagara,"sokss_11,1.30","iti śṛṇvan pitur dūtāt priyāprāptiṃ ca cintayan /
naravāhanadatto 'bhūt sa dolārūḍhamānasaḥ","इति शृण्वन् पितुर् दूतात् प्रियाप्राप्तिं च चिन्तयन् /
नरवाहनदत्तो ऽभूत् स दोलारूढमानसः"
Kathasaritsagara,"sokss_11,1.31","tāvatkṣaṇāc ca tatraikaḥ sārthavāho 'tiharṣalaḥ /
dūrādeva namannetya yuvarājam uvāca tam","तावत्क्षणाच् च तत्रैकः सार्थवाहो ऽतिहर्षलः /
दूरादेव नमन्नेत्य युवराजम् उवाच तम्"
Kathasaritsagara,"sokss_11,1.32","jaya vīra jayāpuṣpakodaṇḍakusumāyudha /
bhāvividyādharādhīśa cakravartiñjaya prabho","जय वीर जयापुष्पकोदण्डकुसुमायुध /
भाविविद्याधराधीश चक्रवर्तिञ्जय प्रभो"
Kathasaritsagara,"sokss_11,1.33","bālo na kiṃ manohārī vardhamāno na kiṃ dviṣām /
vitrāsakārī dṛṣṭo 'si deva tasmādasaṃśayam","बालो न किं मनोहारी वर्धमानो न किं द्विषाम् /
वित्रासकारी दृष्टो ऽसि देव तस्मादसंशयम्"
Kathasaritsagara,"sokss_11,1.34","acirādacyutaguṇaṃ tvāṃ drakṣyantyeva khecarāḥ /
ākrāmantaṃ krameṇa dyāṃ kurvantaṃ balinirjayam","अचिरादच्युतगुणं त्वां द्रक्ष्यन्त्येव खेचराः /
आक्रामन्तं क्रमेण द्यां कुर्वन्तं बलिनिर्जयम्"
Kathasaritsagara,"sokss_11,1.35","ityādi stutavāṃstena yuvarājena satkṛtaḥ /
pṛṣṭaścākathayattasmai svavṛttāntaṃ mahāvaṇik","इत्यादि स्तुतवांस्तेन युवराजेन सत्कृतः /
पृष्टश्चाकथयत्तस्मै स्ववृत्तान्तं महावणिक्"
Kathasaritsagara,"sokss_11,1.36","asti lampeti nagarī pṛthivīmaulimālikā /
tasyāṃ kusumasārākhyo vaṇigāḍhyo mahānabhūt","अस्ति लम्पेति नगरी पृथिवीमौलिमालिका /
तस्यां कुसुमसाराख्यो वणिगाढ्यो महानभूत्"
Kathasaritsagara,"sokss_11,1.37","tasya dharmaikavasateḥ śaṃkarārādhanārjitaḥ /
eko 'haṃ candrasārākhyaḥ putro vatseśanandana","तस्य धर्मैकवसतेः शंकराराधनार्जितः /
एको ऽहं चन्द्रसाराख्यः पुत्रो वत्सेशनन्दन"
Kathasaritsagara,"sokss_11,1.38","so 'haṃ mittraiḥ samaṃ jātu devayātrāmavekṣitum /
gatastatrāparānāḍhyānadrākṣaṃ dadato 'rthiṣu","सो ऽहं मित्त्रैः समं जातु देवयात्रामवेक्षितुम् /
गतस्तत्रापरानाढ्यानद्राक्षं ददतो ऽर्थिषु"
Kathasaritsagara,"sokss_11,1.39","tato dhanārjanecchā me pradānaśraddhayodabhūt /
asaṃtuṣṭasya bahvyāpi pitrupārjitayā śriyā","ततो धनार्जनेच्छा मे प्रदानश्रद्धयोदभूत् /
असंतुष्टस्य बह्व्यापि पित्रुपार्जितया श्रिया"
Kathasaritsagara,"sokss_11,1.40","tena dvīpāntaraṃ gantum aham ambudhivartmanā /
arūḍhavān pravahaṇaṃ nānāratnaprapūritam","तेन द्वीपान्तरं गन्तुम् अहम् अम्बुधिवर्त्मना /
अरूढवान् प्रवहणं नानारत्नप्रपूरितम्"
Kathasaritsagara,"sokss_11,1.41","daivenevānukūlena vāyunā preritaṃ ca tat /
alpair eva dinaiḥ prāpa taṃ dvīpaṃ vahanaṃ mama","दैवेनेवानुकूलेन वायुना प्रेरितं च तत् /
अल्पैर् एव दिनैः प्राप तं द्वीपं वहनं मम"
Kathasaritsagara,"sokss_11,1.42","tatrāpratītamudriktaratnavyavahṛtiṃ ca mām /
buddhvā rājārthalobhena baddhvā kārāgṛhe nyadhāt","तत्राप्रतीतमुद्रिक्तरत्नव्यवहृतिं च माम् /
बुद्ध्वा राजार्थलोभेन बद्ध्वा कारागृहे न्यधात्"
Kathasaritsagara,"sokss_11,1.43","tasmin gṛhe duṣkṛtibhiḥ krandadbhiḥ kṣuttṛḍarditaiḥ /
pretair iva sthito yāvad ahaṃ nirayasaṃnibhe","तस्मिन् गृहे दुष्कृतिभिः क्रन्दद्भिः क्षुत्तृडर्दितैः /
प्रेतैर् इव स्थितो यावद् अहं निरयसंनिभे"
Kathasaritsagara,"sokss_11,1.44","tāvadasmatkulābhijñastannivāsī mahāvaṇik /
mahīdharākhyo rājānaṃ matkṛte taṃ vyajijñapat","तावदस्मत्कुलाभिज्ञस्तन्निवासी महावणिक् /
महीधराख्यो राजानं मत्कृते तं व्यजिज्ञपत्"
Kathasaritsagara,"sokss_11,1.45","lampānivāsino deva putra eṣa vaṇikpateḥ /
nirdoṣasya tadetasya bandhanādyayaśaskaram","लम्पानिवासिनो देव पुत्र एष वणिक्पतेः /
निर्दोषस्य तदेतस्य बन्धनाद्ययशस्करम्"
Kathasaritsagara,"sokss_11,1.46","ityādi bodhitastena sa māmunmocya bandhanāt /
ānāyya cāntikaṃ rājā sādaraṃ samamānayat","इत्यादि बोधितस्तेन स मामुन्मोच्य बन्धनात् /
आनाय्य चान्तिकं राजा सादरं सममानयत्"
Kathasaritsagara,"sokss_11,1.47","tato rājaprasādena tanmittropāśrayeṇa ca /
tatrāsaṃ mahataḥ kurvanvyavahārānahaṃ sukhī","ततो राजप्रसादेन तन्मित्त्रोपाश्रयेण च /
तत्रासं महतः कुर्वन्व्यवहारानहं सुखी"
Kathasaritsagara,"sokss_11,1.48","ekadātra madhūdyānayātrāyāṃ dṛṣṭavān aham /
vaṇijaḥ śikharākhyasya tanayāṃ varakanyakām","एकदात्र मधूद्यानयात्रायां दृष्टवान् अहम् /
वणिजः शिखराख्यस्य तनयां वरकन्यकाम्"
Kathasaritsagara,"sokss_11,1.49","tayā kaṃdarpadarpābdhilaharyeva hṛtas tataḥ /
gatvaiva tatpitustasmādahaṃ yācitavāṃś ca tām","तया कंदर्पदर्पाब्धिलहर्येव हृतस् ततः /
गत्वैव तत्पितुस्तस्मादहं याचितवांश् च ताम्"
Kathasaritsagara,"sokss_11,1.50","sa ca kṣaṇaṃ vicintyāntastatpitā mām abhāṣata /
sākṣānna yujyate dātumeṣā me 'styatra kāraṇam","स च क्षणं विचिन्त्यान्तस्तत्पिता माम् अभाषत /
साक्षान्न युज्यते दातुमेषा मे ऽस्त्यत्र कारणम्"
Kathasaritsagara,"sokss_11,1.51","tadetāṃ siṃhaladvīpamahaṃ mātāmahāntikam /
prahiṇomyupayacchasva gatvaināmarthitāṃ tataḥ","तदेतां सिंहलद्वीपमहं मातामहान्तिकम् /
प्रहिणोम्युपयच्छस्व गत्वैनामर्थितां ततः"
Kathasaritsagara,"sokss_11,1.52","saṃdekṣyāmi tathā tatra yathaitattava setsyati /
ity uktvā māṃ sa saṃmānya śikharo vyasṛjadgṛham","संदेक्ष्यामि तथा तत्र यथैतत्तव सेत्स्यति /
इत्य् उक्त्वा मां स संमान्य शिखरो व्यसृजद्गृहम्"
Kathasaritsagara,"sokss_11,1.53","anyedyuś ca sa tāṃ kanyām āropya saparicchadām /
yānapātre 'bdhimārgeṇa prāhiṇot siṃhalān prati","अन्येद्युश् च स तां कन्याम् आरोप्य सपरिच्छदाम् /
यानपात्रे ऽब्धिमार्गेण प्राहिणोत् सिंहलान् प्रति"
Kathasaritsagara,"sokss_11,1.54","atha yāvadahaṃ tatra gantumicchāmi sotsukaḥ /
tāvadvidyunnipātogrā vārtā tatrodabhūdiyam","अथ यावदहं तत्र गन्तुमिच्छामि सोत्सुकः /
तावद्विद्युन्निपातोग्रा वार्ता तत्रोदभूदियम्"
Kathasaritsagara,"sokss_11,1.55","śikharasya sutā yena yātā pravahaṇena tat /
magnamabdhau na caiko 'pi tata uttīrṇavāniti","शिखरस्य सुता येन याता प्रवहणेन तत् /
मग्नमब्धौ न चैको ऽपि तत उत्तीर्णवानिति"
Kathasaritsagara,"sokss_11,1.56","tadvārtāvātyayā bhagnadhair yaḥ pravahaṇākulaḥ /
ahaṃ sadyo nirālambe nyapataṃ śokasāgare","तद्वार्तावात्यया भग्नधैर् यः प्रवहणाकुलः /
अहं सद्यो निरालम्बे न्यपतं शोकसागरे"
Kathasaritsagara,"sokss_11,1.57","vṛddhair āśvāsyamānaś ca cittamāśābhir ākṣipasn /
akārṣaṃ niścayaṃ jñātuṃ taddvīpagamane matim","वृद्धैर् आश्वास्यमानश् च चित्तमाशाभिर् आक्षिपस्न् /
अकार्षं निश्चयं ज्ञातुं तद्द्वीपगमने मतिम्"
Kathasaritsagara,"sokss_11,1.58","aha rājapriyo 'py arthaistaistair upacito 'pi san /
āruhyāmbunidhau potaṃ gantumārabdhavānaham","अह राजप्रियो ऽप्य् अर्थैस्तैस्तैर् उपचितो ऽपि सन् /
आरुह्याम्बुनिधौ पोतं गन्तुमारब्धवानहम्"
Kathasaritsagara,"sokss_11,1.59","gacchataś ca mahāśabdo muñcandhārāśarāvalīḥ /
udatiṣṭhanmamākasmāddhoro vāridataskaraḥ","गच्छतश् च महाशब्दो मुञ्चन्धाराशरावलीः /
उदतिष्ठन्ममाकस्माद्धोरो वारिदतस्करः"
Kathasaritsagara,"sokss_11,1.60","tadvāyunā viruddhena vidhinaiva balīyasā /
utkṣipyotkṣipya ca muhurbhagnaṃ me vahanaṃ tataḥ","तद्वायुना विरुद्धेन विधिनैव बलीयसा /
उत्क्षिप्योत्क्षिप्य च मुहुर्भग्नं मे वहनं ततः"
Kathasaritsagara,"sokss_11,1.61","magne 'mbudhau parijane dhane ca vidhiyogataḥ /
ekaṃ prāpi mahatkāṣṭhaṃ patitena satā mayā","मग्ने ऽम्बुधौ परिजने धने च विधियोगतः /
एकं प्रापि महत्काष्ठं पतितेन सता मया"
Kathasaritsagara,"sokss_11,1.62","tena prasāriteneva dhātrā sapadi bāhunā /
śanair vātavaśād abdhe pulinaṃ prāptavān aham","तेन प्रसारितेनेव धात्रा सपदि बाहुना /
शनैर् वातवशाद् अब्धे पुलिनं प्राप्तवान् अहम्"
Kathasaritsagara,"sokss_11,1.63","tatrādhiruhya duḥkhārto nindandaivamaśaṅkitam /
svarṇaleśamahaṃ prāpaṃ taṭopāsntacyutasthitam","तत्राधिरुह्य दुःखार्तो निन्दन्दैवमशङ्कितम् /
स्वर्णलेशमहं प्रापं तटोपास्न्तच्युतस्थितम्"
Kathasaritsagara,"sokss_11,1.64","tadvikrīyātra nikaṭe grāme kṛtvāśanādikam /
krītavastrayugo 'tyākṣamabdhivāhaklamaṃ manāk","तद्विक्रीयात्र निकटे ग्रामे कृत्वाशनादिकम् /
क्रीतवस्त्रयुगो ऽत्याक्षमब्धिवाहक्लमं मनाक्"
Kathasaritsagara,"sokss_11,1.65","tato diśamajānāno dayitāvirahī bhraman /
dṛṣṭavānasmi sikatāśivaliṅgabhṛtāṃ bhuvam","ततो दिशमजानानो दयिताविरही भ्रमन् /
दृष्टवानस्मि सिकताशिवलिङ्गभृतां भुवम्"
Kathasaritsagara,"sokss_11,1.66","vicaranmunikanyāyāṃ tasyāṃ cādrākṣamekataḥ /
kanyāṃ liṅgārcanavyagrāṃ vanaveṣe 'pi śobhinīm","विचरन्मुनिकन्यायां तस्यां चाद्राक्षमेकतः /
कन्यां लिङ्गार्चनव्यग्रां वनवेषे ऽपि शोभिनीम्"
Kathasaritsagara,"sokss_11,1.67","aho priyā susadṛśī kāpyeṣā saiva kiṃ bhavet /
kuto vaitan na tādṛṃśi bhāgadheyāni yanmama","अहो प्रिया सुसदृशी काप्येषा सैव किं भवेत् /
कुतो वैतन् न तादृंशि भागधेयानि यन्मम"
Kathasaritsagara,"sokss_11,1.68","iti māṃ cintayantaṃ sa saiveyamiti dakṣiṇam /
locanaṃ vadati smaivaṃ sāhlādaṃ prasphuranmuhuḥ","इति मां चिन्तयन्तं स सैवेयमिति दक्षिणम् /
लोचनं वदति स्मैवं साह्लादं प्रस्फुरन्मुहुः"
Kathasaritsagara,"sokss_11,1.69","tanvi prāsādavāsārhā tvamaraṇye 'tra kā vada /
iti pṛṣṭā tataḥ sā ca mayā nāha sma kiṃcana","तन्वि प्रासादवासार्हा त्वमरण्ये ऽत्र का वद /
इति पृष्टा ततः सा च मया नाह स्म किंचन"
Kathasaritsagara,"sokss_11,1.70","muniśāpabhayenātha latāgulmāntarāśritaḥ /
sthitavānasmi tāṃ paśyannavitṛptena cakṣuṣā","मुनिशापभयेनाथ लतागुल्मान्तराश्रितः /
स्थितवानस्मि तां पश्यन्नवितृप्तेन चक्षुषा"
Kathasaritsagara,"sokss_11,1.71","kṛtārcanā sā ca muhuḥ sasnehaṃ parivṛtya mām /
paśyantī vimṛśantī ca kiṃcitprāyāttataḥ śanaiḥ","कृतार्चना सा च मुहुः सस्नेहं परिवृत्य माम् /
पश्यन्ती विमृशन्ती च किंचित्प्रायात्ततः शनैः"
Kathasaritsagara,"sokss_11,1.72","gatāyāṃ dṛkpathāttasyāṃ tamondhā paśyato diśaḥ /
niśācakrāhvasadṛśī kāpyavasthā mamābhavat","गतायां दृक्पथात्तस्यां तमोन्धा पश्यतो दिशः /
निशाचक्राह्वसदृशी काप्यवस्था ममाभवत्"
Kathasaritsagara,"sokss_11,1.73","kṣaṇāccāśaṅkitāyātāṃ tejasārkaprabhānibhām /
sutāṃ mataṅgasya munerābālyādbrahmacāriṇīm","क्षणाच्चाशङ्कितायातां तेजसार्कप्रभानिभाम् /
सुतां मतङ्गस्य मुनेराबाल्याद्ब्रह्मचारिणीम्"
Kathasaritsagara,"sokss_11,1.74","yamunākhyāṃ tapaḥ kṣāmaśarīrāṃ divyacakṣuṣam /
sākṣāddhṛtimivāpaśyamahaṃ kalyāṇadarśanām","यमुनाख्यां तपः क्षामशरीरां दिव्यचक्षुषम् /
साक्षाद्धृतिमिवापश्यमहं कल्याणदर्शनाम्"
Kathasaritsagara,"sokss_11,1.75","sā māmavadadālambya candrasāra dhṛtiṃ śṛṇu /
śikharākhyo vaṇigyo 'sāvasti dvīpāntare mahān","सा मामवददालम्ब्य चन्द्रसार धृतिं शृणु /
शिखराख्यो वणिग्यो ऽसावस्ति द्वीपान्तरे महान्"
Kathasaritsagara,"sokss_11,1.76","sa rūpavatyāṃ jātāyāṃ kanyāyāṃ suhṛdā kila /
jinarakṣitasaṃjñena jñānināvādi bhikṣuṇā","स रूपवत्यां जातायां कन्यायां सुहृदा किल /
जिनरक्षितसंज्ञेन ज्ञानिनावादि भिक्षुणा"
Kathasaritsagara,"sokss_11,1.77","svayaṃ tvayā na deyeyaṃ kanyaiṣā hy anyamātṛkā /
doṣaḥ syātte svayaṃ dāne vihitaṃ tādṛśaṃ hitam","स्वयं त्वया न देयेयं कन्यैषा ह्य् अन्यमातृका /
दोषः स्यात्ते स्वयं दाने विहितं तादृशं हितम्"
Kathasaritsagara,"sokss_11,1.78","ity ukto bhikṣuṇā so 'tha tāṃ pradeyāṃ sutāṃ vaṇik /
tanmātāmahahastena dātum aicchat tvadarthitām","इत्य् उक्तो भिक्षुणा सो ऽथ तां प्रदेयां सुतां वणिक् /
तन्मातामहहस्तेन दातुम् ऐच्छत् त्वदर्थिताम्"
Kathasaritsagara,"sokss_11,1.79","ataḥ sā siṃhaladvīpaṃ tena mātāmahāntikam /
pitrā visṛṣṭā vahane bhagne nyapatadambudhau","अतः सा सिंहलद्वीपं तेन मातामहान्तिकम् /
पित्रा विसृष्टा वहने भग्ने न्यपतदम्बुधौ"
Kathasaritsagara,"sokss_11,1.80","āyurbaleva cānīya daiveneva mahormiṇā /
velātaṭe samudreṇa nikṣiptā sā vaṇiksutā","आयुर्बलेव चानीय दैवेनेव महोर्मिणा /
वेलातटे समुद्रेण निक्षिप्ता सा वणिक्सुता"
Kathasaritsagara,"sokss_11,1.81","tāvat pitā me bhagavānmataṅgamunirambudhau /
saśiṣyaḥ snātumāyāto mṛtakalpāṃ dadarśa tām","तावत् पिता मे भगवान्मतङ्गमुनिरम्बुधौ /
सशिष्यः स्नातुमायातो मृतकल्पां ददर्श ताम्"
Kathasaritsagara,"sokss_11,1.82","sa dayāluḥ samāśvāsya tāṃ svamāśramamānayat /
yamune tava pālyeyamiti ca nyastavānmayi","स दयालुः समाश्वास्य तां स्वमाश्रममानयत् /
यमुने तव पाल्येयमिति च न्यस्तवान्मयि"
Kathasaritsagara,"sokss_11,1.83","velātaṭādiyaṃ prāptā mayeti sa mahāmuniḥ /
nāmnā tāmakarodvelāṃ bālāṃ munijanapriyām","वेलातटादियं प्राप्ता मयेति स महामुनिः /
नाम्ना तामकरोद्वेलां बालां मुनिजनप्रियाम्"
Kathasaritsagara,"sokss_11,1.84","tatsnehena ca cittaṃ me 'payasnehakṛpāmayaḥ /
brahmacaryanirasto 'pi hā saṃsāro 'dya bādhate","तत्स्नेहेन च चित्तं मे ऽपयस्नेहकृपामयः /
ब्रह्मचर्यनिरस्तो ऽपि हा संसारो ऽद्य बाधते"
Kathasaritsagara,"sokss_11,1.85","āpāṇigrahaṇāṃ tāṃ ca navayauvanaśobhinīm /
dūyate candrasāraitāṃ darśaṃ darśaṃ mano mama","आपाणिग्रहणां तां च नवयौवनशोभिनीम् /
दूयते चन्द्रसारैतां दर्शं दर्शं मनो मम"
Kathasaritsagara,"sokss_11,1.86","sā ca prāgjanmabhāryā te buddhvā ca tvām ihāgatam /
praṇidhānādahaṃ putra saṃprāptaiṣā tavāntikam","सा च प्राग्जन्मभार्या ते बुद्ध्वा च त्वाम् इहागतम् /
प्रणिधानादहं पुत्र संप्राप्तैषा तवान्तिकम्"
Kathasaritsagara,"sokss_11,1.87","tadāgacchopayacchasva velāṃ tāmasmadarpitām /
kleśo 'nubhūtaḥ sāphalyaṃ bhajatāṃ yuvayor ayam","तदागच्छोपयच्छस्व वेलां तामस्मदर्पिताम् /
क्लेशो ऽनुभूतः साफल्यं भजतां युवयोर् अयम्"
Kathasaritsagara,"sokss_11,1.88","ityānandya girānabhravṛṣṭyeva nayati sma sā /
yamunā māṃ bhagavatī mataṅgasyāśramaṃ pituḥ","इत्यानन्द्य गिरानभ्रवृष्ट्येव नयति स्म सा /
यमुना मां भगवती मतङ्गस्याश्रमं पितुः"
Kathasaritsagara,"sokss_11,1.89","vijñaptaś ca tayā tatra tāṃ mataṅgamuniḥ sa me /
dadau velāṃ manorājyasaṃpattim iva rūpiṇīm","विज्ञप्तश् च तया तत्र तां मतङ्गमुनिः स मे /
ददौ वेलां मनोराज्यसंपत्तिम् इव रूपिणीम्"
Kathasaritsagara,"sokss_11,1.90","tatas tayā samaṃ tatra velayāhaṃ sukhasthitaḥ /
ekadā tadyuto 'kārṣaṃ jalakeliṃ sarombhasi","ततस् तया समं तत्र वेलयाहं सुखस्थितः /
एकदा तद्युतो ऽकार्षं जलकेलिं सरोम्भसि"
Kathasaritsagara,"sokss_11,1.91","apaśyatā savelenāpyavelaṃ kṣipatā jalam /
siktaḥ snānapravṛtto 'tra sa mataṅgamunirmayā","अपश्यता सवेलेनाप्यवेलं क्षिपता जलम् /
सिक्तः स्नानप्रवृत्तो ऽत्र स मतङ्गमुनिर्मया"
Kathasaritsagara,"sokss_11,1.92","sa tena kupitaḥ śāpaṃ sabhārye mayyapātayat /
viyogo bhavitā pāpau daṃpatyoryuvayor iti","स तेन कुपितः शापं सभार्ये मय्यपातयत् /
वियोगो भविता पापौ दंपत्योर्युवयोर् इति"
Kathasaritsagara,"sokss_11,1.93","tatas tayā dīnagirā velayā pādalagnayā /
prārthitaḥ sa munirdhyātvā śāpāntaṃ nau samādiśat","ततस् तया दीनगिरा वेलया पादलग्नया /
प्रार्थितः स मुनिर्ध्यात्वा शापान्तं नौ समादिशत्"
Kathasaritsagara,"sokss_11,1.94","jetā kareṇuvegena yo 'śvaratnayugaṃ balī /
naravāhanadattaṃ taṃ bhāvividyādhareśvaram","जेता करेणुवेगेन यो ऽश्वरत्नयुगं बली /
नरवाहनदत्तं तं भाविविद्याधरेश्वरम्"
Kathasaritsagara,"sokss_11,1.95","candrasāra yadā drakṣyasyārādvatseśvarātmajam /
saṃgaṃsyase tadā śāpāpraśamādbhāryayānayā","चन्द्रसार यदा द्रक्ष्यस्याराद्वत्सेश्वरात्मजम् /
संगंस्यसे तदा शापाप्रशमाद्भार्ययानया"
Kathasaritsagara,"sokss_11,1.96","ity uktvā sa mataṅgarṣiḥ kṛtvā snānādikāṃ kriyām /
darśanāya harervyomnā śvetadvīpaṃ gato 'bhavat","इत्य् उक्त्वा स मतङ्गर्षिः कृत्वा स्नानादिकां क्रियाम् /
दर्शनाय हरेर्व्योम्ना श्वेतद्वीपं गतो ऽभवत्"
Kathasaritsagara,"sokss_11,1.97","vidyādhareṇa pādāgrādyaḥ prāpto dhūrjaṭeḥ purā /
tasmānmayā ca bālatvādātto yaścūtapādapaḥ","विद्याधरेण पादाग्राद्यः प्राप्तो धूर्जटेः पुरा /
तस्मान्मया च बालत्वादात्तो यश्चूतपादपः"
Kathasaritsagara,"sokss_11,1.98","so 'yaṃ sadratnanicito datto vāmadhunā mayā /
ity uktvā māṃ sabhāryaṃ sā tatraiva yamunāpyagāt","सो ऽयं सद्रत्ननिचितो दत्तो वामधुना मया /
इत्य् उक्त्वा मां सभार्यं सा तत्रैव यमुनाप्यगात्"
Kathasaritsagara,"sokss_11,1.99","athāhaṃ prāptadayito nirviṇṇo vanavāsataḥ /
viyogabhīterabhavaṃ svaṃ deśaṃ prati sotsukaḥ","अथाहं प्राप्तदयितो निर्विण्णो वनवासतः /
वियोगभीतेरभवं स्वं देशं प्रति सोत्सुकः"
Kathasaritsagara,"sokss_11,1.100","tataḥ pravṛttaś cāgantum ahaṃ prāpyām budhes taṭam /
labdhe vaṇikpravahaṇe bhāryām āropayaṃ puraḥ","ततः प्रवृत्तश् चागन्तुम् अहं प्राप्याम् बुधेस् तटम् /
लब्धे वणिक्प्रवहणे भार्याम् आरोपयं पुरः"
Kathasaritsagara,"sokss_11,1.101","svayaṃ cāroḍhumicchāmi yāvattāvat samīraṇaḥ /
muniśāpātsuhṛtpotaṃ taṃ dūramaharanmama","स्वयं चारोढुमिच्छामि यावत्तावत् समीरणः /
मुनिशापात्सुहृत्पोतं तं दूरमहरन्मम"
Kathasaritsagara,"sokss_11,1.102","potena hṛtabhāryasya moho 'pi vinipatya me /
labdhacchidra ivāhārṣīccetanāṃ vihvalātmanaḥ","पोतेन हृतभार्यस्य मोहो ऽपि विनिपत्य मे /
लब्धच्छिद्र इवाहार्षीच्चेतनां विह्वलात्मनः"
Kathasaritsagara,"sokss_11,1.103","tato 'tra tāpasaḥ kaścidāgato vīkṣya mūrcchitam /
kṛpayā māṃ samāśvāsya nītavānāśramaṃ śanaiḥ","ततो ऽत्र तापसः कश्चिदागतो वीक्ष्य मूर्च्छितम् /
कृपया मां समाश्वास्य नीतवानाश्रमं शनैः"
Kathasaritsagara,"sokss_11,1.104","pṛṣṭvā cātra yathāvṛttaṃ śrutvā śāpavijṛmbhitam /
buddhvā ca sāvadhiṃ śāpaṃ dhṛtibandhaṃ vyadhātsa me","पृष्ट्वा चात्र यथावृत्तं श्रुत्वा शापविजृम्भितम् /
बुद्ध्वा च सावधिं शापं धृतिबन्धं व्यधात्स मे"
Kathasaritsagara,"sokss_11,1.105","tato 'bdhau bhagnavahanottīrṇaṃ prāpya vaṇigvaram /
sakhāyaṃ milito 'bhūvamanviṣyaṃstāṃ priyāṃ punaḥ","ततो ऽब्धौ भग्नवहनोत्तीर्णं प्राप्य वणिग्वरम् /
सखायं मिलितो ऽभूवमन्विष्यंस्तां प्रियां पुनः"
Kathasaritsagara,"sokss_11,1.106","śāpakṣayāśayā dattahastālambaś ca durgamān /
tāṃstānullaṅghayandeśāndivasāṃś ca bahūnaham","शापक्षयाशया दत्तहस्तालम्बश् च दुर्गमान् /
तांस्तानुल्लङ्घयन्देशान्दिवसांश् च बहूनहम्"
Kathasaritsagara,"sokss_11,1.107","kramāc ca vaiśākhapuraṃ saṃprāpyedaṃ śruto mayā /
tvaṃ vatseśvarasadvaṃśamukāmaṇirihāgataḥ","क्रमाच् च वैशाखपुरं संप्राप्येदं श्रुतो मया /
त्वं वत्सेश्वरसद्वंशमुकामणिरिहागतः"
Kathasaritsagara,"sokss_11,1.108","dṛṣṭe ca dūrād dhastinyā vijitāśvayuge tvayi /
ujjhitaḥ sa mayā śāpabhāro laghvantarātmanā","दृष्टे च दूराद् धस्तिन्या विजिताश्वयुगे त्वयि /
उज्झितः स मया शापभारो लघ्वन्तरात्मना"
Kathasaritsagara,"sokss_11,1.109","kṣaṇāc ca saṃmukhāyātāmadrākṣamiha tāṃ priyām /
velāṃ vaṇigbhir ānītāṃ tena potena sādhubhiḥ","क्षणाच् च संमुखायातामद्राक्षमिह तां प्रियाम् /
वेलां वणिग्भिर् आनीतां तेन पोतेन साधुभिः"
Kathasaritsagara,"sokss_11,1.110","tatas tayāhaṃ yamunāprattasadratnahastayā /
militastvatprasādena tīrṇaśāpamahārṇavaḥ","ततस् तयाहं यमुनाप्रत्तसद्रत्नहस्तया /
मिलितस्त्वत्प्रसादेन तीर्णशापमहार्णवः"
Kathasaritsagara,"sokss_11,1.111","ataḥ praṇantuṃ tvāmasmi vatsarājasutāgataḥ /
nirvṛto yāmi cedānīṃ svadeśaṃ dayitāyutaḥ","अतः प्रणन्तुं त्वामस्मि वत्सराजसुतागतः /
निर्वृतो यामि चेदानीं स्वदेशं दयितायुतः"
Kathasaritsagara,"sokss_11,1.112","iti sa vaṇiji tasminn ātmavṛttāntam uktvā
gatavati caritārthe candrasāre praṇamya /
abhavad ativinamro vatsarājātmaje 'smin
sa kila ruciradevo dṛṣṭamāhātmyahṛṣṭaḥ","इति स वणिजि तस्मिन्न् आत्मवृत्तान्तम् उक्त्वा
गतवति चरितार्थे चन्द्रसारे प्रणम्य /
अभवद् अतिविनम्रो वत्सराजात्मजे ऽस्मिन्
स किल रुचिरदेवो दृष्टमाहात्म्यहृष्टः"
Kathasaritsagara,"sokss_11,1.113","prādāc ca tāṃ svabhaginīm upacāravṛttim ālambya yuktimanurāgahṛtāya tasmai /
prāgditsitāṃ susadṛśīṃ sa jayendrasenāṃ sadyaḥ kareṇuturagottamayugmayuktām","प्रादाच् च तां स्वभगिनीम् उपचारवृत्तिम् आलम्ब्य युक्तिमनुरागहृताय तस्मै /
प्राग्दित्सितां सुसदृशीं स जयेन्द्रसेनां सद्यः करेणुतुरगोत्तमयुग्मयुक्ताम्"
Kathasaritsagara,"sokss_11,1.114","sa ca tāmādāya vadhūṃ sāśvavaśāṃ ruciradevamāmantrya /
naravāhanadattaḥ svāṃ kauśāmbīmāyayau nagarīm","स च तामादाय वधूं साश्ववशां रुचिरदेवमामन्त्र्य /
नरवाहनदत्तः स्वां कौशाम्बीमाययौ नगरीम्"
Kathasaritsagara,"sokss_11,1.115","tasyāmāsta ca viharannanditavatseśvarastayā sahitaḥ /
anyābhiś ca sa sukhito devībhir madanamañcukādyābhiḥ","तस्यामास्त च विहरन्नन्दितवत्सेश्वरस्तया सहितः /
अन्याभिश् च स सुखितो देवीभिर् मदनमञ्चुकाद्याभिः"
Kathasaritsagara,"sokss_12,0.1","iti mahākaviśrīsomadevabhaṭṭaviracite kathāsaritsāgare velālambake prathamas taraṅgaḥ /

samāptaś cāyaṃ velālambaka ekādaśaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

śaśāṅkavatī nāma dvādaśo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे वेलालम्बके प्रथमस् तरङ्गः /

समाप्तश् चायं वेलालम्बक एकादशः /

// श्रीः //

महाकविश्रीसोमदेवभट्टविरचितः कथासरित्सागरः /

शशाङ्कवती नाम द्वादशो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_12,1.1","prathamas taraṅgaḥ /

avyādvo vighnavidhvaṃsakīrtistambhamivotkṣipan /
karaṃ gaṇapatiḥ krīḍālīnabhṛṅgākṣarāvalim","प्रथमस् तरङ्गः /

अव्याद्वो विघ्नविध्वंसकीर्तिस्तम्भमिवोत्क्षिपन् /
करं गणपतिः क्रीडालीनभृङ्गाक्षरावलिम्"
Kathasaritsagara,"sokss_12,1.2","arāgam apirāgāḍhyaracanācaturaṃ param /
haraṃ navanavāścaryasargacitrakaraṃ numaḥ","अरागम् अपिरागाढ्यरचनाचतुरं परम् /
हरं नवनवाश्चर्यसर्गचित्रकरं नुमः"
Kathasaritsagara,"sokss_12,1.3","jitaṃ smaraśarair yeṣu pauṣpeṣv api patatsviha /
vajrādīny api jāyante kuṇṭhitānyeva tadbhṛtām","जितं स्मरशरैर् येषु पौष्पेष्व् अपि पतत्स्विह /
वज्रादीन्य् अपि जायन्ते कुण्ठितान्येव तद्भृताम्"
Kathasaritsagara,"sokss_12,1.4","evaṃ vatseśvarasutastāṃ tāṃ bhāryāmavāpya saḥ /
naravāhanadatto 'tra kauśāmbyāmatha tasthivān","एवं वत्सेश्वरसुतस्तां तां भार्यामवाप्य सः /
नरवाहनदत्तो ऽत्र कौशाम्ब्यामथ तस्थिवान्"
Kathasaritsagara,"sokss_12,1.5","bahubhāryo 'pi tāmādyāṃ daivīṃ madanamañcukām /
prāṇebhyo 'py adhikāṃ mene rukmiṇīm iva mādhavaḥ","बहुभार्यो ऽपि तामाद्यां दैवीं मदनमञ्चुकाम् /
प्राणेभ्यो ऽप्य् अधिकां मेने रुक्मिणीम् इव माधवः"
Kathasaritsagara,"sokss_12,1.6","ekadā ca niśi svapne nabhasāgatya divyayā /
kayāpi kanyayātmānaṃ hriyamāṇaṃ dadarśa saḥ","एकदा च निशि स्वप्ने नभसागत्य दिव्यया /
कयापि कन्ययात्मानं ह्रियमाणं ददर्श सः"
Kathasaritsagara,"sokss_12,1.7","prabuddhaś ca mahāśailasānau sacchāyapādape /
apaśyatsthitamātmānaṃ tārkṣyaratnaśilātale","प्रबुद्धश् च महाशैलसानौ सच्छायपादपे /
अपश्यत्स्थितमात्मानं तार्क्ष्यरत्नशिलातले"
Kathasaritsagara,"sokss_12,1.8","tāṃ ca kanyāṃ svapārśvasthā niśi dyotitakānanām /
īkṣate sma smarasyeva viśvasaṃmohanauṣadhim","तां च कन्यां स्वपार्श्वस्था निशि द्योतितकाननाम् /
ईक्षते स्म स्मरस्येव विश्वसंमोहनौषधिम्"
Kathasaritsagara,"sokss_12,1.9","anayāhamihānīta iti matvā ca vīkṣya ca /
lajjāvilambitecchāṃ tāṃ kṛtvā cālīkasuptakam","अनयाहमिहानीत इति मत्वा च वीक्ष्य च /
लज्जाविलम्बितेच्छां तां कृत्वा चालीकसुप्तकम्"
Kathasaritsagara,"sokss_12,1.10","pralapanniva jijñāsurevaṃ dhūrto 'tha so 'bravīt /
kva tvamāliṅga māmehi priye madanamañcuke","प्रलपन्निव जिज्ञासुरेवं धूर्तो ऽथ सो ऽब्रवीत् /
क्व त्वमालिङ्ग मामेहि प्रिये मदनमञ्चुके"
Kathasaritsagara,"sokss_12,1.11","tac chrutveva taduddhātāsmṛtvā nirvrīḍayantraṇam /
rūpaṃ taddayitāyāḥ sā tasyāḥ kṛtvāliliṅga tam","तच् छ्रुत्वेव तदुद्धातास्मृत्वा निर्व्रीडयन्त्रणम् /
रूपं तद्दयितायाः सा तस्याः कृत्वालिलिङ्ग तम्"
Kathasaritsagara,"sokss_12,1.12","tataḥ sa netre unmīlya dṛṣṭvā tāṃ svapriyākṛtim /
aho vijñānamity uktvā kaṇṭhe jagrāha sasmitaḥ","ततः स नेत्रे उन्मील्य दृष्ट्वा तां स्वप्रियाकृतिम् /
अहो विज्ञानमित्य् उक्त्वा कण्ठे जग्राह सस्मितः"
Kathasaritsagara,"sokss_12,1.13","sātha hitvā trapāṃ rūpaṃ svaṃ pradarśya jagāda tam /
āryaputra gṛhāṇemāṃ māmidānīṃ svayaṃvarām","साथ हित्वा त्रपां रूपं स्वं प्रदर्श्य जगाद तम् /
आर्यपुत्र गृहाणेमां मामिदानीं स्वयंवराम्"
Kathasaritsagara,"sokss_12,1.14","evam uktavatīṃ tāṃ ca pariṇinye sa kanyakām /
naravāhanadatto 'tra gāndharvavidhinā tadā","एवम् उक्तवतीं तां च परिणिन्ये स कन्यकाम् /
नरवाहनदत्तो ऽत्र गान्धर्वविधिना तदा"
Kathasaritsagara,"sokss_12,1.15","nītvātha tatra tāṃ rātriṃ yathāvatsa tayā saha /
prātastāṃ dayitāṃ yuktyā kulajijñāsayābhyadhāt","नीत्वाथ तत्र तां रात्रिं यथावत्स तया सह /
प्रातस्तां दयितां युक्त्या कुलजिज्ञासयाभ्यधात्"
Kathasaritsagara,"sokss_12,1.16","priye śṛṇu kathāmetāmapūrvāṃ kathayāmi te /
brahmasiddhiriti kvāpi munirāsīttapovane","प्रिये शृणु कथामेतामपूर्वां कथयामि ते /
ब्रह्मसिद्धिरिति क्वापि मुनिरासीत्तपोवने"
Kathasaritsagara,"sokss_12,1.17","tasyāśramasamīpe ca yogasiddhasya sanmuneḥ /
abhūcchṛgālī jaratī guhāyāṃ vihitāspadā","तस्याश्रमसमीपे च योगसिद्धस्य सन्मुनेः /
अभूच्छृगाली जरती गुहायां विहितास्पदा"
Kathasaritsagara,"sokss_12,1.18","tāṃ durdine nirāhārāṃ bhakṣyārthaṃ jātu nirgatām /
vaśāviśleṣasonmādo hantumāgādvanadvipaḥ","तां दुर्दिने निराहारां भक्ष्यार्थं जातु निर्गताम् /
वशाविश्लेषसोन्मादो हन्तुमागाद्वनद्विपः"
Kathasaritsagara,"sokss_12,1.19","taddṛṣṭvā sa munirjñāsnī kṛpālustāṃ śṛgālikām /
pareṇa kariṇīṃ cakre 'nugrahāyaitayor dvayoḥ","तद्दृष्ट्वा स मुनिर्ज्ञास्नी कृपालुस्तां शृगालिकाम् /
परेण करिणीं चक्रे ऽनुग्रहायैतयोर् द्वयोः"
Kathasaritsagara,"sokss_12,1.20","tataḥ sa hastī tāṃ dṛṣṭvā kareṇuṃ śāntavaikṛtaḥ /
anurakto 'bhavattasyāṃ sāpi mṛtyoramucyata","ततः स हस्ती तां दृष्ट्वा करेणुं शान्तवैकृतः /
अनुरक्तो ऽभवत्तस्यां सापि मृत्योरमुच्यत"
Kathasaritsagara,"sokss_12,1.21","tato bhramaṃstayā sākaṃ sa gajo jātu tatkṛte /
prāviśatpadmamānetuṃ śaratpaṅkākulaṃ saraḥ","ततो भ्रमंस्तया साकं स गजो जातु तत्कृते /
प्राविशत्पद्ममानेतुं शरत्पङ्काकुलं सरः"
Kathasaritsagara,"sokss_12,1.22","mamajja tatra paṅkāntarna śaśāka viceṣṭitum /
tasthau kuliśanirlūnapakṣo bhraṣṭa ivācalaḥ","ममज्ज तत्र पङ्कान्तर्न शशाक विचेष्टितुम् /
तस्थौ कुलिशनिर्लूनपक्षो भ्रष्ट इवाचलः"
Kathasaritsagara,"sokss_12,1.23","dṛṣṭvā tathāvasannaṃ taṃ sā śṛgālīkareṇukā /
tadaivānyaṃ samāśritya vāraṇaṃ kvāpy agāttataḥ","दृष्ट्वा तथावसन्नं तं सा शृगालीकरेणुका /
तदैवान्यं समाश्रित्य वारणं क्वाप्य् अगात्ततः"
Kathasaritsagara,"sokss_12,1.24","tāvac ca pūrvaviśliṣṭā kariṇī tasya sā nijā /
anviṣyantī gajasyāgāttaṃ pradeśaṃ vidhervaśāt","तावच् च पूर्वविश्लिष्टा करिणी तस्य सा निजा /
अन्विष्यन्ती गजस्यागात्तं प्रदेशं विधेर्वशात्"
Kathasaritsagara,"sokss_12,1.25","sā bhadrajātir dṛṣṭvaiva grastaṃ paṅkena taṃ patim /
anusartuṃ saraḥpaṅkaṃ tam eva praviśattadā","सा भद्रजातिर् दृष्ट्वैव ग्रस्तं पङ्केन तं पतिम् /
अनुसर्तुं सरःपङ्कं तम् एव प्रविशत्तदा"
Kathasaritsagara,"sokss_12,1.26","tatkāle sa munirbrahmasiddhistenāgataḥ pathā /
śiṣyayuktastadālokya babhūva karuṇānvitaḥ","तत्काले स मुनिर्ब्रह्मसिद्धिस्तेनागतः पथा /
शिष्ययुक्तस्तदालोक्य बभूव करुणान्वितः"
Kathasaritsagara,"sokss_12,1.27","uddhārayām āsa ca tau vaśānāgau mahātapāḥ /
śiṣyair varodbhūtabalaiḥ saraḥ paṅkāntarāttataḥ","उद्धारयाम् आस च तौ वशानागौ महातपाः /
शिष्यैर् वरोद्भूतबलैः सरः पङ्कान्तरात्ततः"
Kathasaritsagara,"sokss_12,1.28","tatas tasminmunau yāte daṃpatī tau vaśāgajau /
mṛtyor viyogāc cottīrṇau yathākāmaṃ vijahratuḥ","ततस् तस्मिन्मुनौ याते दंपती तौ वशागजौ /
मृत्योर् वियोगाच् चोत्तीर्णौ यथाकामं विजह्रतुः"
Kathasaritsagara,"sokss_12,1.29","evamuttamajanmānastiryañco 'pyāpadi priye /
prabhuṃ nojjhanti mittraṃ vā tārayanti tataḥ punaḥ","एवमुत्तमजन्मानस्तिर्यञ्चो ऽप्यापदि प्रिये /
प्रभुं नोज्झन्ति मित्त्रं वा तारयन्ति ततः पुनः"
Kathasaritsagara,"sokss_12,1.30","hīnajātyudbhavā ye tu teṣāṃ spṛśati nāśayam /
kadācidapi sattvaṃ vā sneho vā cañcalātmanām","हीनजात्युद्भवा ये तु तेषां स्पृशति नाशयम् /
कदाचिदपि सत्त्वं वा स्नेहो वा चञ्चलात्मनाम्"
Kathasaritsagara,"sokss_12,1.31","etadvatseśvarasutāc chrutvā sā divyakanyakā /
tam uvācaivamevaitatsaṃśayo nātra vidyate","एतद्वत्सेश्वरसुताच् छ्रुत्वा सा दिव्यकन्यका /
तम् उवाचैवमेवैतत्संशयो नात्र विद्यते"
Kathasaritsagara,"sokss_12,1.32","abhiprāyaś ca vijñāto mayaivaṃvādinastava /
tadimām apimattastvamāryaputra kathāṃ śṛṇu","अभिप्रायश् च विज्ञातो मयैवंवादिनस्तव /
तदिमाम् अपिमत्तस्त्वमार्यपुत्र कथां शृणु"
Kathasaritsagara,"sokss_12,1.33","śūradattābhidhāno 'bhūt kānyakubje dvijottamaḥ /
mahīpater bāhuśakter mānyo grāmaśateśvaraḥ","शूरदत्ताभिधानो ऽभूत् कान्यकुब्जे द्विजोत्तमः /
महीपतेर् बाहुशक्तेर् मान्यो ग्रामशतेश्वरः"
Kathasaritsagara,"sokss_12,1.34","bhāryā vasumatī nāma tasyāsītpatidevatā /
tasyāṃ sa vāmadattākhyaṃ bhavyaṃ putramajījanat","भार्या वसुमती नाम तस्यासीत्पतिदेवता /
तस्यां स वामदत्ताख्यं भव्यं पुत्रमजीजनत्"
Kathasaritsagara,"sokss_12,1.35","sa vāmadatto nacirātsarvavidyāsu śikṣitaḥ /
bhāryāṃ śaśiprabhāṃ nāma pariṇinye pitṛpriyaḥ","स वामदत्तो नचिरात्सर्वविद्यासु शिक्षितः /
भार्यां शशिप्रभां नाम परिणिन्ये पितृप्रियः"
Kathasaritsagara,"sokss_12,1.36","kālena pitari svargaṃ bhāryayānugate gate /
prāvartata ca gārhasthye sa tayā bhāryayā saha","कालेन पितरि स्वर्गं भार्ययानुगते गते /
प्रावर्तत च गार्हस्थ्ये स तया भार्यया सह"
Kathasaritsagara,"sokss_12,1.37","sā ca tasyābhavadbhāryā svecchācāriṇyajānataḥ /
daivāt kutaścit saṃprāptaśākinīsiddhisaṃvarā","सा च तस्याभवद्भार्या स्वेच्छाचारिण्यजानतः /
दैवात् कुतश्चित् संप्राप्तशाकिनीसिद्धिसंवरा"
Kathasaritsagara,"sokss_12,1.38","ekadā rājasevārthaṃ sthitas tatkaṭake ca saḥ /
gṛhādetya pitṛvyena nijena jagade rahaḥ","एकदा राजसेवार्थं स्थितस् तत्कटके च सः /
गृहादेत्य पितृव्येन निजेन जगदे रहः"
Kathasaritsagara,"sokss_12,1.39","naṣṭamasmatkulaṃ putra yato bhāryā mayā tava /
dṛṣṭā mahiṣapālena tvadīyenaiva saṃgatā","नष्टमस्मत्कुलं पुत्र यतो भार्या मया तव /
दृष्टा महिषपालेन त्वदीयेनैव संगता"
Kathasaritsagara,"sokss_12,1.40","etat pitṛvyād ākarṇya kaṭake taṃ niveśya ca /
sa vāmadattaḥ khaḍgaikasakhaḥ svagṛhamāyayau","एतत् पितृव्याद् आकर्ण्य कटके तं निवेश्य च /
स वामदत्तः खड्गैकसखः स्वगृहमाययौ"
Kathasaritsagara,"sokss_12,1.41","tatra guptaṃ sthito yāvat puṣpārāme praviśya saḥ /
naktamāgātsa tatraiva tāvanmahiṣapālakaḥ","तत्र गुप्तं स्थितो यावत् पुष्पारामे प्रविश्य सः /
नक्तमागात्स तत्रैव तावन्महिषपालकः"
Kathasaritsagara,"sokss_12,1.42","kṣaṇāc ca tam upāgātsā tatropapatimutsukā /
tadbhāryā vividhāhārahastā mahiṣapālakam","क्षणाच् च तम् उपागात्सा तत्रोपपतिमुत्सुका /
तद्भार्या विविधाहारहस्ता महिषपालकम्"
Kathasaritsagara,"sokss_12,1.43","tato bhuktavatā tena sākaṃ sā śasyanaṃ yayau /
taddṛṣṭvā vāmadatto 'sau so 'bhyadhāvadudāyudhaḥ","ततो भुक्तवता तेन साकं सा शस्यनं ययौ /
तद्दृष्ट्वा वामदत्तो ऽसौ सो ऽभ्यधावदुदायुधः"
Kathasaritsagara,"sokss_12,1.44","āḥ pāpau gacchathaḥ kveti vadatas tasya gehinī /
sā dṛṣṭvotthāya dhigjālmety uktvā dhūliṃ mukhe nyadhāt","आः पापौ गच्छथः क्वेति वदतस् तस्य गेहिनी /
सा दृष्ट्वोत्थाय धिग्जाल्मेत्य् उक्त्वा धूलिं मुखे न्यधात्"
Kathasaritsagara,"sokss_12,1.45","tadā sa mānuṣo 'pyāśu mahiṣaḥ samapadyata /
vāmadattaḥ smṛtistvasya tadbhāve na vyalupyata","तदा स मानुषो ऽप्याशु महिषः समपद्यत /
वामदत्तः स्मृतिस्त्वस्य तद्भावे न व्यलुप्यत"
Kathasaritsagara,"sokss_12,1.46","tato mahiṣamadhye sā nikṣipya laguḍaiḥ śaṭhā /
bhāryā mahiṣapālena tāḍayām āsa tena tam","ततो महिषमध्ये सा निक्षिप्य लगुडैः शठा /
भार्या महिषपालेन ताडयाम् आस तेन तम्"
Kathasaritsagara,"sokss_12,1.47","tadaiva taṃ ca kasyāpi vaṇijo mahiṣārthinaḥ /
vikrīṇīte sma sā krūrā tiryaktvavivaśīkṛtam","तदैव तं च कस्यापि वणिजो महिषार्थिनः /
विक्रीणीते स्म सा क्रूरा तिर्यक्त्वविवशीकृतम्"
Kathasaritsagara,"sokss_12,1.48","tenāropitabhāro 'tha mahiṣībhāvapīḍitaḥ /
sa vāmadatto nīto 'bhūdgrāmaṃ gaṅgāsamīpagam","तेनारोपितभारो ऽथ महिषीभावपीडितः /
स वामदत्तो नीतो ऽभूद्ग्रामं गङ्गासमीपगम्"
Kathasaritsagara,"sokss_12,1.49","viśvas tasya gṛhe bhāryā sudurvṛttāpyatarkitā /
kakṣāntarapraviṣṭeva bhujagī kasya śarmaṇe","विश्वस् तस्य गृहे भार्या सुदुर्वृत्ताप्यतर्किता /
कक्षान्तरप्रविष्टेव भुजगी कस्य शर्मणे"
Kathasaritsagara,"sokss_12,1.50","iti taṃ cintayantaṃ ca tatrodvāṣpaṃ suduḥkhitam /
bhārakleśāsthiśeṣāṅgamapaśyatkāpi yoginī","इति तं चिन्तयन्तं च तत्रोद्वाष्पं सुदुःखितम् /
भारक्लेशास्थिशेषाङ्गमपश्यत्कापि योगिनी"
Kathasaritsagara,"sokss_12,1.51","sā buddhvā jñānataḥ sarvaṃ tadvṛttāntaṃ kṛpākulā /
mantratoyena siktvā taṃ mahiṣatvādamocayat","सा बुद्ध्वा ज्ञानतः सर्वं तद्वृत्तान्तं कृपाकुला /
मन्त्रतोयेन सिक्त्वा तं महिषत्वादमोचयत्"
Kathasaritsagara,"sokss_12,1.52","prāptamānuṣarūpāya saiva nītvā nijaṃ gṛham /
tasmai kāntimatīṃ nāma kanyāṃ duhitaraṃ dadau","प्राप्तमानुषरूपाय सैव नीत्वा निजं गृहम् /
तस्मै कान्तिमतीं नाम कन्यां दुहितरं ददौ"
Kathasaritsagara,"sokss_12,1.53","ebhir āhatya durbhāryāmādyāṃ tāṃ vaḍavāṃ kuru /
ity uktvā pradadau cāsmai sarṣapānabhimantritān","एभिर् आहत्य दुर्भार्यामाद्यां तां वडवां कुरु /
इत्य् उक्त्वा प्रददौ चास्मै सर्षपानभिमन्त्रितान्"
Kathasaritsagara,"sokss_12,1.54","tataḥ sa tāṃ kāntimatīṃ bhāryāmādāya nūtanām /
svagṛhaṃ vāmadattastadājagāma sasarṣapaḥ","ततः स तां कान्तिमतीं भार्यामादाय नूतनाम् /
स्वगृहं वामदत्तस्तदाजगाम ससर्षपः"
Kathasaritsagara,"sokss_12,1.55","hatvā mahiṣapālaṃ taṃ tatra kṛtvā ca sarṣapaiḥ /
vaḍavāmādyabhāryāṃ tāṃ śālābaddhāṃ vyadhatta saḥ","हत्वा महिषपालं तं तत्र कृत्वा च सर्षपैः /
वडवामाद्यभार्यां तां शालाबद्धां व्यधत्त सः"
Kathasaritsagara,"sokss_12,1.56","dattvā ca pratyahaṃ tasyai laguḍāhatisaptakam /
sa cakre bhojanaṃ baddhapratijño vairaśuddhaye","दत्त्वा च प्रत्यहं तस्यै लगुडाहतिसप्तकम् /
स चक्रे भोजनं बद्धप्रतिज्ञो वैरशुद्धये"
Kathasaritsagara,"sokss_12,1.57","evaṃ tatra sthitasyāsya kāntimatyā samaṃ punaḥ /
bhāryayā vāmadattasya ko 'pyāgādatithirgṛhe","एवं तत्र स्थितस्यास्य कान्तिमत्या समं पुनः /
भार्यया वामदत्तस्य को ऽप्यागादतिथिर्गृहे"
Kathasaritsagara,"sokss_12,1.58","bhoktuṃ tasmin pravṛtte ca so 'bhuktvā niryayau drutam /
vāmadattaḥ smṛtādattakubhāryālaguḍāhatiḥ","भोक्तुं तस्मिन् प्रवृत्ते च सो ऽभुक्त्वा निर्ययौ द्रुतम् /
वामदत्तः स्मृतादत्तकुभार्यालगुडाहतिः"
Kathasaritsagara,"sokss_12,1.59","dattvā ca tasyai vaḍavārūpāyai laguḍāhatīḥ /
niyatās tāḥ praviśyātra bubhuje jātanirvṛtiḥ","दत्त्वा च तस्यै वडवारूपायै लगुडाहतीः /
नियतास् ताः प्रविश्यात्र बुभुजे जातनिर्वृतिः"
Kathasaritsagara,"sokss_12,1.60","tato 'tithir vismitaḥ sa taṃ papraccha sakautukaḥ /
tyaktāhāraḥ kva yāto 'bhūtsaṃbhrameṇa bhavāniti","ततो ऽतिथिर् विस्मितः स तं पप्रच्छ सकौतुकः /
त्यक्ताहारः क्व यातो ऽभूत्संभ्रमेण भवानिति"
Kathasaritsagara,"sokss_12,1.61","tataḥ sa vāmadatto 'tra tasmāyatithaye 'bravīt /
tamā mūlātsvavṛttāntamatha so 'pi tam abhyadhāt","ततः स वामदत्तो ऽत्र तस्मायतिथये ऽब्रवीत् /
तमा मूलात्स्ववृत्तान्तमथ सो ऽपि तम् अभ्यधात्"
Kathasaritsagara,"sokss_12,1.62","durgraheṇa kim etena paśutvaṃ te hṛtaṃ yayā /
tām evārādhya svaśvaśrūṃ pakarṣaṃ kaṃcid āhara","दुर्ग्रहेण किम् एतेन पशुत्वं ते हृतं यया /
ताम् एवाराध्य स्वश्वश्रूं पकर्षं कंचिद् आहर"
Kathasaritsagara,"sokss_12,1.63","ity ukto 'tithinā tena vāmadattas tatheti tat /
śraddhāya so 'tithiṃ prātaḥ satkṛtya visasarja tam","इत्य् उक्तो ऽतिथिना तेन वामदत्तस् तथेति तत् /
श्रद्धाय सो ऽतिथिं प्रातः सत्कृत्य विससर्ज तम्"
Kathasaritsagara,"sokss_12,1.64","athākasmādgṛhāyātāṃ śvaśrūṃ tāṃ siddhayoginīm /
anugrahārthī so 'bhyarcya prārthayām āsa yatnataḥ","अथाकस्माद्गृहायातां श्वश्रूं तां सिद्धयोगिनीम् /
अनुग्रहार्थी सो ऽभ्यर्च्य प्रार्थयाम् आस यत्नतः"
Kathasaritsagara,"sokss_12,1.65","sātha yogeśvarī tasmai sabhāryāya yathāvidhi /
kālasaṃkarṣiṇīṃ vidyāṃ dīkṣāpūrvam upādiśat","साथ योगेश्वरी तस्मै सभार्याय यथाविधि /
कालसंकर्षिणीं विद्यां दीक्षापूर्वम् उपादिशत्"
Kathasaritsagara,"sokss_12,1.66","tataḥ śrīparvataṃ gatvā sa vidyāṃ tāmasādhayat /
sā ca siddhā satī sākṣāttasmai khaḍgottamaṃ dadau","ततः श्रीपर्वतं गत्वा स विद्यां तामसाधयत् /
सा च सिद्धा सती साक्षात्तस्मै खड्गोत्तमं ददौ"
Kathasaritsagara,"sokss_12,1.67","prāptakhaḍgaś ca saṃpannaḥ sa tayā bhāryayā saha /
kāntimatyā kṛtī vāmadatto vidyādharottamaḥ","प्राप्तखड्गश् च संपन्नः स तया भार्यया सह /
कान्तिमत्या कृती वामदत्तो विद्याधरोत्तमः"
Kathasaritsagara,"sokss_12,1.68","tato rajatakūṭākhye śṛṅge malayabhūbhṛtaḥ /
kṛtaṃ puravaraṃ tena nijasiddhiprabhāvataḥ","ततो रजतकूटाख्ये शृङ्गे मलयभूभृतः /
कृतं पुरवरं तेन निजसिद्धिप्रभावतः"
Kathasaritsagara,"sokss_12,1.69","tato vidyādharendrasya tatra kālena kanyakā /
tasyāṃ patnyāṃ samutpannā nāmnā lalitalocanā","ततो विद्याधरेन्द्रस्य तत्र कालेन कन्यका /
तस्यां पत्न्यां समुत्पन्ना नाम्ना ललितलोचना"
Kathasaritsagara,"sokss_12,1.70","jātamātraiva yā vidyādharasaccakravartinaḥ /
bhāryā bhavitrī nirdiṣṭā gaganodbhūtayā girā","जातमात्रैव या विद्याधरसच्चक्रवर्तिनः /
भार्या भवित्री निर्दिष्टा गगनोद्भूतया गिरा"
Kathasaritsagara,"sokss_12,1.71","tāmāryaputra māṃ viddhi viditārthāṃ svavidyayā /
anuraktāṃ tavānetrīmasminsve malayācale","तामार्यपुत्र मां विद्धि विदितार्थां स्वविद्यया /
अनुरक्तां तवानेत्रीमस्मिन्स्वे मलयाचले"
Kathasaritsagara,"sokss_12,1.72","ityākhyātakulāṃ tāṃ buddhvā vidyādharīṃ sa bahu mene /
naravāhanadatto 'tha prītamanā lalitalocanāṃ bhāryām","इत्याख्यातकुलां तां बुद्ध्वा विद्याधरीं स बहु मेने /
नरवाहनदत्तो ऽथ प्रीतमना ललितलोचनां भार्याम्"
Kathasaritsagara,"sokss_12,1.73","āsta ca tatra tayā saha saṃprati taṃ cāsya vatsarājādyāḥ /
ratnaprabhādividyāvibhavādvṛttāntam adhijagmuḥ","आस्त च तत्र तया सह संप्रति तं चास्य वत्सराजाद्याः /
रत्नप्रभादिविद्याविभवाद्वृत्तान्तम् अधिजग्मुः"
Kathasaritsagara,"sokss_12,2.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake prathamas taraṅgaḥ /

dvitīyas taraṅgaḥ /

tatastāṃ nūtanāṃ prāpya bhāryāṃ lalitalocanām /
naravāhanadattaḥ sa tasminmalayaparvate","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके प्रथमस् तरङ्गः /

द्वितीयस् तरङ्गः /

ततस्तां नूतनां प्राप्य भार्यां ललितलोचनाम् /
नरवाहनदत्तः स तस्मिन्मलयपर्वते"
Kathasaritsagara,"sokss_12,2.2","madhupravṛttisubhage vijahāra tayā saha /
teṣu teṣu vanānteṣu puṣpitadrumaśobhiṣu","मधुप्रवृत्तिसुभगे विजहार तया सह /
तेषु तेषु वनान्तेषु पुष्पितद्रुमशोभिषु"
Kathasaritsagara,"sokss_12,2.3","ekasmiṃś ca vane krīḍākusumāvacayakramāt /
tasyāṃ priyāyāṃ gahane gatāyāṃ dṛṣṭigocarāt","एकस्मिंश् च वने क्रीडाकुसुमावचयक्रमात् /
तस्यां प्रियायां गहने गतायां दृष्टिगोचरात्"
Kathasaritsagara,"sokss_12,2.4","saṃcaransa dadarśaikaṃ mahadacchajalaṃ saraḥ /
satārakamivākāśaṃ puṣpaistīratarucyutaiḥ","संचरन्स ददर्शैकं महदच्छजलं सरः /
सतारकमिवाकाशं पुष्पैस्तीरतरुच्युतैः"
Kathasaritsagara,"sokss_12,2.5","puṣpāṇy uccinvatī yāvan na samabhyeti sā priyā /
tāvat snātvā sarasy asmin kṣaṇam āse sarastaṭe","पुष्पाण्य् उच्चिन्वती यावन् न समभ्येति सा प्रिया /
तावत् स्नात्वा सरस्य् अस्मिन् क्षणम् आसे सरस्तटे"
Kathasaritsagara,"sokss_12,2.6","iti saṃcintya sa snātvā kṛtadevārcano 'tra ca /
sacandanatarucchāyam adhyāste sma śilātalam","इति संचिन्त्य स स्नात्वा कृतदेवार्चनो ऽत्र च /
सचन्दनतरुच्छायम् अध्यास्ते स्म शिलातलम्"
Kathasaritsagara,"sokss_12,2.7","tatrastho rājahaṃsīnāṃ dṛṣṭvā tatsadṛśīṃ gatim /
śrutvā tannibhamālāpaṃ pikīnāṃ cūtavalliṣu","तत्रस्थो राजहंसीनां दृष्ट्वा तत्सदृशीं गतिम् /
श्रुत्वा तन्निभमालापं पिकीनां चूतवल्लिषु"
Kathasaritsagara,"sokss_12,2.8","vilokya hariṇīnāṃ ca tannetrābhe vilocane /
dūrasthāṃ tāṃ sa sasmāra priyāṃ madanamañcukām","विलोक्य हरिणीनां च तन्नेत्राभे विलोचने /
दूरस्थां तां स सस्मार प्रियां मदनमञ्चुकाम्"
Kathasaritsagara,"sokss_12,2.9","smṛtvaivodbhūtakāmāgnisaṃtaptaś ca mumūrccha saḥ /
tatkṣaṇaṃ cāyayau snātuṃ tatraiko punipuṃgavaḥ","स्मृत्वैवोद्भूतकामाग्निसंतप्तश् च मुमूर्च्छ सः /
तत्क्षणं चाययौ स्नातुं तत्रैको पुनिपुंगवः"
Kathasaritsagara,"sokss_12,2.10","sa piśaṅgajaṭo nāma tadavasthamavekṣya tam /
asiñcatsvapriyāsparśatulyaiścandanavāribhiḥ","स पिशङ्गजटो नाम तदवस्थमवेक्ष्य तम् /
असिञ्चत्स्वप्रियास्पर्शतुल्यैश्चन्दनवारिभिः"
Kathasaritsagara,"sokss_12,2.11","tataḥ prabuddhaṃ praṇataṃ divyadṛṣṭiḥ sa taṃ muniḥ /
uvāca putra prāpnoṣi yatheṣṭaṃ dhair yamāpnuhi","ततः प्रबुद्धं प्रणतं दिव्यदृष्टिः स तं मुनिः /
उवाच पुत्र प्राप्नोषि यथेष्टं धैर् यमाप्नुहि"
Kathasaritsagara,"sokss_12,2.12","tena hi prāpyate sasrvaṃ tathā caitya madāśramam /
kathāṃ mṛgāṅkadattīyāṃ mattaḥ śṛṇu na cecchrutā","तेन हि प्राप्यते सस्र्वं तथा चैत्य मदाश्रमम् /
कथां मृगाङ्कदत्तीयां मत्तः शृणु न चेच्छ्रुता"
Kathasaritsagara,"sokss_12,2.13","ity uktvā sa muniḥ snātvā nināya nijamāśramam /
naravāhanadattaṃ taṃ cakre ca tvarayāhnikam","इत्य् उक्त्वा स मुनिः स्नात्वा निनाय निजमाश्रमम् /
नरवाहनदत्तं तं चक्रे च त्वरयाह्निकम्"
Kathasaritsagara,"sokss_12,2.14","kṛtvātithyaṃ phalais tasya tatra bhuktaphalaḥ svayam /
sa piṅgalajaṭo vaktuṃ kathāṃ tasmai pracakrame","कृत्वातिथ्यं फलैस् तस्य तत्र भुक्तफलः स्वयम् /
स पिङ्गलजटो वक्तुं कथां तस्मै प्रचक्रमे"
Kathasaritsagara,"sokss_12,2.15","astyayodhyeti nagarī bhuvanastrayaviśrutā /
tasyāmamaradattākhyaḥ pūrvamāsīnmahīpatiḥ","अस्त्ययोध्येति नगरी भुवनस्त्रयविश्रुता /
तस्याममरदत्ताख्यः पूर्वमासीन्महीपतिः"
Kathasaritsagara,"sokss_12,2.16","tasya nityānuraktaikā pradīptataratejasaḥ /
bhāryā vahneriva svāhā babhūva surataprabhā","तस्य नित्यानुरक्तैका प्रदीप्ततरतेजसः /
भार्या वह्नेरिव स्वाहा बभूव सुरतप्रभा"
Kathasaritsagara,"sokss_12,2.17","tasyāṃ mṛgāṅkadattākhyaḥ sutastasyodapadyata /
svakodaṇḍa ivābhūdyaḥ koṭiprāptaguṇānataḥ","तस्यां मृगाङ्कदत्ताख्यः सुतस्तस्योदपद्यत /
स्वकोदण्ड इवाभूद्यः कोटिप्राप्तगुणानतः"
Kathasaritsagara,"sokss_12,2.18","tasyābhavaṃś ca sacivā rājasūnornijā daśa /
pracaṇḍaśaktiḥ sa sthūlabāhurvikramakesarī","तस्याभवंश् च सचिवा राजसूनोर्निजा दश /
प्रचण्डशक्तिः स स्थूलबाहुर्विक्रमकेसरी"
Kathasaritsagara,"sokss_12,2.19","dṛḍhamuṣṭir meghabalas tathā bhīmaparākramaḥ /
tadvad vimalabuddhiś ca vyāghrasenaguṇākarau","दृढमुष्टिर् मेघबलस् तथा भीमपराक्रमः /
तद्वद् विमलबुद्धिश् च व्याघ्रसेनगुणाकरौ"
Kathasaritsagara,"sokss_12,2.20","vicitrakathasaṃjñaś ca daśamas te ca satkulāḥ /
sarve yuvānaḥ śūrāś ca prājñāḥ prabhuhitaiṣiṇaḥ","विचित्रकथसंज्ञश् च दशमस् ते च सत्कुलाः /
सर्वे युवानः शूराश् च प्राज्ञाः प्रभुहितैषिणः"
Kathasaritsagara,"sokss_12,2.21","taiḥ samaṃ sa sukhaṃ tiṣṭhanrājaputraḥ pitur gṛhe /
mṛgāṅkadattaḥ sadṛśīṃ na bhāryāṃ tāvadāptavān","तैः समं स सुखं तिष्ठन्राजपुत्रः पितुर् गृहे /
मृगाङ्कदत्तः सदृशीं न भार्यां तावदाप्तवान्"
Kathasaritsagara,"sokss_12,2.22","ekadā ca rahasyeko mantrī bhīmaparākramaḥ /
tamāha śrūyatāṃ deva rātrau vṛttaṃ mamādya yat","एकदा च रहस्येको मन्त्री भीमपराक्रमः /
तमाह श्रूयतां देव रात्रौ वृत्तं ममाद्य यत्"
Kathasaritsagara,"sokss_12,2.23","ahaṃ prāsādasupto 'dya prabuddho 'śaṅkitaṃ niśi /
vajrogranakharaṃ siṃham apaśyam abhidhāvitam","अहं प्रासादसुप्तो ऽद्य प्रबुद्धो ऽशङ्कितं निशि /
वज्रोग्रनखरं सिंहम् अपश्यम् अभिधावितम्"
Kathasaritsagara,"sokss_12,2.24","utthite churikāhas te mayi so 'tha palāyitum /
siṃhaḥ prāvartatāhaṃ ca tam evānvapataṃ javāt","उत्थिते छुरिकाहस् ते मयि सो ऽथ पलायितुम् /
सिंहः प्रावर्तताहं च तम् एवान्वपतं जवात्"
Kathasaritsagara,"sokss_12,2.25","sa ca gatvā nadīpāraṃ prasārya rasanāṃ mayi /
āsīdahaṃ ca tāmasya dīrghāṃ churikayācchidam","स च गत्वा नदीपारं प्रसार्य रसनां मयि /
आसीदहं च तामस्य दीर्घां छुरिकयाच्छिदम्"
Kathasaritsagara,"sokss_12,2.26","tayaiva setupṛthvyā ca yāvattīrṇo 'smi tāṃ nadīm /
tāvat sa siṃhaḥ sumahānsaṃpanno vikṛtaḥ pumān","तयैव सेतुपृथ्व्या च यावत्तीर्णो ऽस्मि तां नदीम् /
तावत् स सिंहः सुमहान्संपन्नो विकृतः पुमान्"
Kathasaritsagara,"sokss_12,2.27","ko bhavāniti pṛṣṭaś ca mayā sa puruṣo 'bravīt /
vetālo 'haṃ tvayā vīra sattvenāsmi ca toṣitaḥ","को भवानिति पृष्टश् च मया स पुरुषो ऽब्रवीत् /
वेतालो ऽहं त्वया वीर सत्त्वेनास्मि च तोषितः"
Kathasaritsagara,"sokss_12,2.28","tac chrutvāhaṃ tamaprākṣaṃ yadyevaṃ tattvayocyatām /
bhāryā mṛgāṅkadattasya kā bhaviṣyati me prabhoḥ","तच् छ्रुत्वाहं तमप्राक्षं यद्येवं तत्त्वयोच्यताम् /
भार्या मृगाङ्कदत्तस्य का भविष्यति मे प्रभोः"
Kathasaritsagara,"sokss_12,2.29","etanmadvacanaṃ śrutvā sa vetālo 'bravīttadā /
asyujjayinyāṃ nṛpatiḥ karmasena iti śrutaḥ","एतन्मद्वचनं श्रुत्वा स वेतालो ऽब्रवीत्तदा /
अस्युज्जयिन्यां नृपतिः कर्मसेन इति श्रुतः"
Kathasaritsagara,"sokss_12,2.30","tasyāsti tanayā rājño lāvaṇyanyakkṛtāpsarāḥ /
nidhānabhūmiḥ saundaryasargasyeva prajāpateḥ","तस्यास्ति तनया राज्ञो लावण्यन्यक्कृताप्सराः /
निधानभूमिः सौन्दर्यसर्गस्येव प्रजापतेः"
Kathasaritsagara,"sokss_12,2.31","sā śaśāṅkavatī nāma bhāryā tasya bhaviṣyati /
tvatprabhustadavāptyā ca pṛthvīrājyaṃ kariṣyati","सा शशाङ्कवती नाम भार्या तस्य भविष्यति /
त्वत्प्रभुस्तदवाप्त्या च पृथ्वीराज्यं करिष्यति"
Kathasaritsagara,"sokss_12,2.32","ity uktvā sa tiro 'bhūnme vetālo 'haṃ tathaiva ca /
āgato gṛhamityetanniśi vṛttaṃ mama prabho","इत्य् उक्त्वा स तिरो ऽभून्मे वेतालो ऽहं तथैव च /
आगतो गृहमित्येतन्निशि वृत्तं मम प्रभो"
Kathasaritsagara,"sokss_12,2.33","etanmṛgāṅkadatto 'sau śrutvā bhīmaparākramāt /
āhūya śrāvayām āsa sarvāṃstānnijamantriṇaḥ","एतन्मृगाङ्कदत्तो ऽसौ श्रुत्वा भीमपराक्रमात् /
आहूय श्रावयाम् आस सर्वांस्तान्निजमन्त्रिणः"
Kathasaritsagara,"sokss_12,2.34","jagāda caitāñ śṛṇuta svapne dṛṣṭaṃ mayā ca yat /
jāne mahāṭavīṃ kāṃcit praviṣṭā nikhilā vayam","जगाद चैताञ् शृणुत स्वप्ने दृष्टं मया च यत् /
जाने महाटवीं कांचित् प्रविष्टा निखिला वयम्"
Kathasaritsagara,"sokss_12,2.35","tatrādhvatṛṣitāḥ kṛcchrātprāpya toyaṃ pipāsavaḥ /
ruddhāḥ smaḥ sāyudhaiḥ puṃbhistata utthāya pañcabhiḥ","तत्राध्वतृषिताः कृच्छ्रात्प्राप्य तोयं पिपासवः /
रुद्धाः स्मः सायुधैः पुंभिस्तत उत्थाय पञ्चभिः"
Kathasaritsagara,"sokss_12,2.36","tān hatvā punar icchāmaḥ pātuṃ yāvat tṛṣāturāḥ /
tāvan na tatra puṃsas tān apaśyāma na tajjalam","तान् हत्वा पुनर् इच्छामः पातुं यावत् तृषातुराः /
तावन् न तत्र पुंसस् तान् अपश्याम न तज्जलम्"
Kathasaritsagara,"sokss_12,2.37","tataḥ kṛcchrāṃ daśāṃ prāptāścandrojjvalamaśaṅkitam /
vṛṣabhārūḍhamāyāntamaikṣāmahi maheśvaram","ततः कृच्छ्रां दशां प्राप्ताश्चन्द्रोज्ज्वलमशङ्कितम् /
वृषभारूढमायान्तमैक्षामहि महेश्वरम्"
Kathasaritsagara,"sokss_12,2.38","so 'smāsu praṇateṣv akṣṇo dakṣiṇādaśruṇaḥ kaṇam /
bhūmāv apātayatso 'tra samudraḥ samapadyata","सो ऽस्मासु प्रणतेष्व् अक्ष्णो दक्षिणादश्रुणः कणम् /
भूमाव् अपातयत्सो ऽत्र समुद्रः समपद्यत"
Kathasaritsagara,"sokss_12,2.39","tasmānmuktāvalīṃ prāptāṃ śubhāṃ baddhvā mayā gale /
pīto raktānuliptena nṛkapālena so 'mbudhiḥ","तस्मान्मुक्तावलीं प्राप्तां शुभां बद्ध्वा मया गले /
पीतो रक्तानुलिप्तेन नृकपालेन सो ऽम्बुधिः"
Kathasaritsagara,"sokss_12,2.40","tatkṣaṇaṃ ca prabuddho 'smi prayātā ca vibhāvarī /
evaṃ mṛgāṅkadattena svapnāścarye nivedite","तत्क्षणं च प्रबुद्धो ऽस्मि प्रयाता च विभावरी /
एवं मृगाङ्कदत्तेन स्वप्नाश्चर्ये निवेदिते"
Kathasaritsagara,"sokss_12,2.41","mantrī vimalabuddhistaṃ nandatsvanyeṣv abhāṣata /
tvaṃ deva dhanyo yasyaivaṃ vihitānugraho haraḥ","मन्त्री विमलबुद्धिस्तं नन्दत्स्वन्येष्व् अभाषत /
त्वं देव धन्यो यस्यैवं विहितानुग्रहो हरः"
Kathasaritsagara,"sokss_12,2.42","svapne muktāvalīṃ labdhvā yatpītaś ca tvayāmbudhiḥ /
tacchaśāṅkavatīṃ prāpya bhoktāsi pṛthivīṃ dhruvam","स्वप्ने मुक्तावलीं लब्ध्वा यत्पीतश् च त्वयाम्बुधिः /
तच्छशाङ्कवतीं प्राप्य भोक्तासि पृथिवीं ध्रुवम्"
Kathasaritsagara,"sokss_12,2.43","anyan manāk tu kleśāyety ukte vimalabuddhinā /
tato mṛgāṅkadattas tān uvāca sacivān punaḥ","अन्यन् मनाक् तु क्लेशायेत्य् उक्ते विमलबुद्धिना /
ततो मृगाङ्कदत्तस् तान् उवाच सचिवान् पुनः"
Kathasaritsagara,"sokss_12,2.44","yathā phalaṃ me svapnasya yathā bhīmaparākramaḥ /
śrutavāniha vetālāt tathā yady api bhāvi tat","यथा फलं मे स्वप्नस्य यथा भीमपराक्रमः /
श्रुतवानिह वेतालात् तथा यद्य् अपि भावि तत्"
Kathasaritsagara,"sokss_12,2.45","tathāpi karmasenasya baladurgābhimāninaḥ /
prajñābalānmayā prāpyā sā śaśāṅkavatī sutā","तथापि कर्मसेनस्य बलदुर्गाभिमानिनः /
प्रज्ञाबलान्मया प्राप्या सा शशाङ्कवती सुता"
Kathasaritsagara,"sokss_12,2.46","prajñābalaṃ ca sarveṣu mukhyaṃ kāryeṣu sādhanam /
tathā ca śṛṇutātraitāṃ kathāṃ vaḥ kathayāmy aham","प्रज्ञाबलं च सर्वेषु मुख्यं कार्येषु साधनम् /
तथा च शृणुतात्रैतां कथां वः कथयाम्य् अहम्"
Kathasaritsagara,"sokss_12,2.47","bhadrabāhurabhūnnāmnā magadheṣu mahīpatiḥ /
tasyāsīnmantraguptākhyo mantrī buddhimatāṃ varaḥ","भद्रबाहुरभून्नाम्ना मगधेषु महीपतिः /
तस्यासीन्मन्त्रगुप्ताख्यो मन्त्री बुद्धिमतां वरः"
Kathasaritsagara,"sokss_12,2.48","sa rājā taṃ nijāmātyaṃ kadācitsvair am abravīt /
anaṅgalīleti sutā rājño vārāṇasīpateḥ","स राजा तं निजामात्यं कदाचित्स्वैर् अम् अब्रवीत् /
अनङ्गलीलेति सुता राज्ञो वाराणसीपतेः"
Kathasaritsagara,"sokss_12,2.49","asti yā dharmagopasya jagattritayasundarī /
tāmārthito 'pi dveṣānme na sa rājā prayacchati","अस्ति या धर्मगोपस्य जगत्त्रितयसुन्दरी /
तामार्थितो ऽपि द्वेषान्मे न स राजा प्रयच्छति"
Kathasaritsagara,"sokss_12,2.50","dantino bhadradantasya prabhāvātsa ca durjayaḥ /
notsahe jīvituṃ cāhaṃ tayā tatsutayā vinā","दन्तिनो भद्रदन्तस्य प्रभावात्स च दुर्जयः /
नोत्सहे जीवितुं चाहं तया तत्सुतया विना"
Kathasaritsagara,"sokss_12,2.51","tad atra nāstyupāyo me sakhe kiṃ kāryamucyatām /
iti tenodite rājñā sa mantrī nijagāda tam","तद् अत्र नास्त्युपायो मे सखे किं कार्यमुच्यताम् /
इति तेनोदिते राज्ञा स मन्त्री निजगाद तम्"
Kathasaritsagara,"sokss_12,2.52","kiṃ deva vikramādeva siddhirasti na buddhitaḥ /
tadalaṃ cintayāhaṃ te svabuddhyā sādhayāmyadaḥ","किं देव विक्रमादेव सिद्धिरस्ति न बुद्धितः /
तदलं चिन्तयाहं ते स्वबुद्ध्या साधयाम्यदः"
Kathasaritsagara,"sokss_12,2.53","ity uktvā nṛpamanyedyuḥ pañcasaptānugānvitaḥ /
mahāvratikaveṣaḥ sanmantrī vārāṇasīṃ yayau","इत्य् उक्त्वा नृपमन्येद्युः पञ्चसप्तानुगान्वितः /
महाव्रतिकवेषः सन्मन्त्री वाराणसीं ययौ"
Kathasaritsagara,"sokss_12,2.54","tatra taṃ śiṣyaveṣāste siddho 'yamiti sarvataḥ /
svānugāḥ khyāpayāmāsurbhaktiprahvamilajjanam","तत्र तं शिष्यवेषास्ते सिद्धो ऽयमिति सर्वतः /
स्वानुगाः ख्यापयामासुर्भक्तिप्रह्वमिलज्जनम्"
Kathasaritsagara,"sokss_12,2.55","ekadā ca niśi bhrāmyan kāryayuktyupalabdhaye /
sānugaḥ sa dadarśātra dūrād gṛhavinirgatām","एकदा च निशि भ्राम्यन् कार्ययुक्त्युपलब्धये /
सानुगः स ददर्शात्र दूराद् गृहविनिर्गताम्"
Kathasaritsagara,"sokss_12,2.56","gṛhiṇīṃ hastipālasya śaṅkātvaritagāminīm /
nīyamānāṃ tricaturaiḥ puruṣaiḥ kvāpi sāyudhaiḥ","गृहिणीं हस्तिपालस्य शङ्कात्वरितगामिनीम् /
नीयमानां त्रिचतुरैः पुरुषैः क्वापि सायुधैः"
Kathasaritsagara,"sokss_12,2.57","dhruvaṃ vyutthāya yāteyaṃ tatpaśyāmaḥ kva gacchati /
iti saṃcintya sa svair aṃ sānugo 'nusasāra tām","ध्रुवं व्युत्थाय यातेयं तत्पश्यामः क्व गच्छति /
इति संचिन्त्य स स्वैर् अं सानुगो ऽनुससार ताम्"
Kathasaritsagara,"sokss_12,2.58","gatvā praviṣṭā sā yatra tac ca gehaṃ vidūrataḥ /
dṛṣṭvā nivāsasthānaṃ svam ājagāma tadaiva saḥ","गत्वा प्रविष्टा सा यत्र तच् च गेहं विदूरतः /
दृष्ट्वा निवासस्थानं स्वम् आजगाम तदैव सः"
Kathasaritsagara,"sokss_12,2.59","prātaś ca hastipālasya hṛtārthā tāṃ gatāṃ priyām /
cinvānasyāntikaṃ yuktyā prāhiṇodbhramato 'nugān","प्रातश् च हस्तिपालस्य हृतार्था तां गतां प्रियाम् /
चिन्वानस्यान्तिकं युक्त्या प्राहिणोद्भ्रमतो ऽनुगान्"
Kathasaritsagara,"sokss_12,2.60","te taṃ dṛṣṭvā tadaprāptiduḥkhajagdhaviṣaṃ tadā /
nivāritaviṣaṃ cakruḥ kṛpayeva svavidyayā","ते तं दृष्ट्वा तदप्राप्तिदुःखजग्धविषं तदा /
निवारितविषं चक्रुः कृपयेव स्वविद्यया"
Kathasaritsagara,"sokss_12,2.61","āgacchāsmadguroḥ pārśvaṃ jñānī sarvaṃ hi vetti saḥ /
ity uktvā ca tamāninyurnikaṭaṃ tasya mantriṇaḥ","आगच्छास्मद्गुरोः पार्श्वं ज्ञानी सर्वं हि वेत्ति सः /
इत्य् उक्त्वा च तमानिन्युर्निकटं तस्य मन्त्रिणः"
Kathasaritsagara,"sokss_12,2.62","sa ca hastipako dṛṣṭvā pādayoś ca praṇamya tam /
bhāryāpravṛttiṃ papraccha vratākalpopaśobhitam","स च हस्तिपको दृष्ट्वा पादयोश् च प्रणम्य तम् /
भार्याप्रवृत्तिं पप्रच्छ व्रताकल्पोपशोभितम्"
Kathasaritsagara,"sokss_12,2.63","so 'pi mantrī mṛṣā dhyātvā sābhijñānaṃ śaśaṃsa tat /
sthānaṃ tasmai parair nītā puruṣair yatra sā niśi","सो ऽपि मन्त्री मृषा ध्यात्वा साभिज्ञानं शशंस तत् /
स्थानं तस्मै परैर् नीता पुरुषैर् यत्र सा निशि"
Kathasaritsagara,"sokss_12,2.64","tataḥ praṇamya taṃ gatvā samaṃ nagararakṣibhiḥ /
sa hastipālakaḥ prāpya sthānaṃ tatparyaveṣṭayat","ततः प्रणम्य तं गत्वा समं नगररक्षिभिः /
स हस्तिपालकः प्राप्य स्थानं तत्पर्यवेष्टयत्"
Kathasaritsagara,"sokss_12,2.65","abadhītpuruṣāṃstāṃś ca pāpāndārāpahāriṇaḥ /
prāpa sābharaṇāṃ tāṃ ca sadhanāṃ nijayoṣitām","अबधीत्पुरुषांस्तांश् च पापान्दारापहारिणः /
प्राप साभरणां तां च सधनां निजयोषिताम्"
Kathasaritsagara,"sokss_12,2.66","dvitīye 'hni sa ca prātaretya natvā kṛtasthitiḥ /
cakāra vyājasiddhasya tasyāhāranimantraṇam","द्वितीये ऽह्नि स च प्रातरेत्य नत्वा कृतस्थितिः /
चकार व्याजसिद्धस्य तस्याहारनिमन्त्रणम्"
Kathasaritsagara,"sokss_12,2.67","gṛhapraveśān icchoś ca naktabhojitvavādinaḥ /
pradoṣe hastiśālāyāṃ tasyāhāramakalpayat","गृहप्रवेशान् इच्छोश् च नक्तभोजित्ववादिनः /
प्रदोषे हस्तिशालायां तस्याहारमकल्पयत्"
Kathasaritsagara,"sokss_12,2.68","so 'pi mantrabalātsarvaṃ vaṃśanāḍīniveśitam /
guptaṃ gṛhītvā gatvātra mantrī bhuṅkte sma sānugaḥ","सो ऽपि मन्त्रबलात्सर्वं वंशनाडीनिवेशितम् /
गुप्तं गृहीत्वा गत्वात्र मन्त्री भुङ्क्ते स्म सानुगः"
Kathasaritsagara,"sokss_12,2.69","tato gate hastipāle supteṣv anyeṣu tatra saḥ /
hastino bhadradantasya vaṃśanāḍyā niveśya tam","ततो गते हस्तिपाले सुप्तेष्व् अन्येषु तत्र सः /
हस्तिनो भद्रदन्तस्य वंशनाड्या निवेश्य तम्"
Kathasaritsagara,"sokss_12,2.70","karṇe suptasya bhujagaṃ rātriṃ nītvaiva tatra tām /
yayau svadeśaṃ magadhān hastī tena vyapādi ca","कर्णे सुप्तस्य भुजगं रात्रिं नीत्वैव तत्र ताम् /
ययौ स्वदेशं मगधान् हस्ती तेन व्यपादि च"
Kathasaritsagara,"sokss_12,2.71","hatvā taṃ dharmagopasya gajaṃ darpamivāgate /
tasminmantrivare rājā bhadrabāhurnananda saḥ","हत्वा तं धर्मगोपस्य गजं दर्पमिवागते /
तस्मिन्मन्त्रिवरे राजा भद्रबाहुर्ननन्द सः"
Kathasaritsagara,"sokss_12,2.72","tato vārāṇasīṃ tasmai dharmagopāya yācitum /
anaṅgalīlāṃ kanyāṃ tāṃ dūtaṃ ca visasarja saḥ","ततो वाराणसीं तस्मै धर्मगोपाय याचितुम् /
अनङ्गलीलां कन्यां तां दूतं च विससर्ज सः"
Kathasaritsagara,"sokss_12,2.73","so 'pi tāṃ pradadau tasmai tadgajābhāvadurbalaḥ /
bhajanti vaitasīṃ vṛttiṃ rājānaḥ kālavedinaḥ","सो ऽपि तां प्रददौ तस्मै तद्गजाभावदुर्बलः /
भजन्ति वैतसीं वृत्तिं राजानः कालवेदिनः"
Kathasaritsagara,"sokss_12,2.74","tadevaṃ prajñayā tasya mantraguptasya mantriṇaḥ /
anaṅgalīlāṃ saṃprāpa bhadrabāhuḥ sa bhūpatiḥ","तदेवं प्रज्ञया तस्य मन्त्रगुप्तस्य मन्त्रिणः /
अनङ्गलीलां संप्राप भद्रबाहुः स भूपतिः"
Kathasaritsagara,"sokss_12,2.75","tasmānmayāpi buddhyā sā bhāryā prāpyeti vādinam /
mṛgāṅkadattaṃ sacivastaṃ vicitrakatho 'bravīt","तस्मान्मयापि बुद्ध्या सा भार्या प्राप्येति वादिनम् /
मृगाङ्कदत्तं सचिवस्तं विचित्रकथो ऽब्रवीत्"
Kathasaritsagara,"sokss_12,2.76","sarvaṃ setsyati te hārāt svapnadṛṣṭād anugrahāt /
amogho devatānāṃ ca prasādaḥ kiṃ na sādhayet","सर्वं सेत्स्यति ते हारात् स्वप्नदृष्टाद् अनुग्रहात् /
अमोघो देवतानां च प्रसादः किं न साधयेत्"
Kathasaritsagara,"sokss_12,2.77","tathā ca śṛṇutātraikāṃ varṇyamānāṃ mayā kathām /
āsīttakṣaśilāpūryāṃ bhadrākṣo nāma bhūpatiḥ","तथा च शृणुतात्रैकां वर्ण्यमानां मया कथाम् /
आसीत्तक्षशिलापूर्यां भद्राक्षो नाम भूपतिः"
Kathasaritsagara,"sokss_12,2.78","sa putrakāmaḥ padmānāṃ śatenāṣṭabhir eva ca /
sitānāṃ pūjayām āsa khaḍge lakṣmīṃ dine dine","स पुत्रकामः पद्मानां शतेनाष्टभिर् एव च /
सितानां पूजयाम् आस खड्गे लक्ष्मीं दिने दिने"
Kathasaritsagara,"sokss_12,2.79","ekadārcayatas tasya rājño maunamamuñcataḥ /
ūnamekamabhūtpadmaṃ daivādgaṇayato dhiyā","एकदार्चयतस् तस्य राज्ञो मौनममुञ्चतः /
ऊनमेकमभूत्पद्मं दैवाद्गणयतो धिया"
Kathasaritsagara,"sokss_12,2.80","sa hṛtpadmaṃ vipāṭya svaṃ dadau devyai tataś ca sā /
tuṣṭā tasmai dadau sārvabhaumaputrapradaṃ varam","स हृत्पद्मं विपाट्य स्वं ददौ देव्यै ततश् च सा /
तुष्टा तस्मै ददौ सार्वभौमपुत्रप्रदं वरम्"
Kathasaritsagara,"sokss_12,2.81","kṛtvā cākṣatadehaṃ taṃ nṛpaṃ prāyādadarśanam /
atha tasya suto rājño mahādevyāmajāyata","कृत्वा चाक्षतदेहं तं नृपं प्रायाददर्शनम् /
अथ तस्य सुतो राज्ञो महादेव्यामजायत"
Kathasaritsagara,"sokss_12,2.82","hṛtpuṣkaraprasādena jāsto 'yamiti taṃ ca saḥ /
puṣkarākṣaṃ nṛpaścakre nāmnā putraṃ sulakṣaṇam","हृत्पुष्करप्रसादेन जास्तो ऽयमिति तं च सः /
पुष्कराक्षं नृपश्चक्रे नाम्ना पुत्रं सुलक्षणम्"
Kathasaritsagara,"sokss_12,2.83","kramāc ca yauvanaprāptaṃ tanayaṃ taṃ guṇānvitam /
rājye 'bhiṣicya bhadrākṣaḥ sa rājā śiśriye vanam","क्रमाच् च यौवनप्राप्तं तनयं तं गुणान्वितम् /
राज्ये ऽभिषिच्य भद्राक्षः स राजा शिश्रिये वनम्"
Kathasaritsagara,"sokss_12,2.84","puṣkarākṣo 'pi saṃprāpya rājyaṃ pratidinaṃ haram /
pūjayannekadābhyarcya bhāryāṃ tasmādayācata","पुष्कराक्षो ऽपि संप्राप्य राज्यं प्रतिदिनं हरम् /
पूजयन्नेकदाभ्यर्च्य भार्यां तस्मादयाचत"
Kathasaritsagara,"sokss_12,2.85","sarvaṃ saṃpatsyate putra yathābhilaṣitaṃ tava /
iti śuśrāva sa giraṃ gaganādudgatāṃ tadā","सर्वं संपत्स्यते पुत्र यथाभिलषितं तव /
इति शुश्राव स गिरं गगनादुद्गतां तदा"
Kathasaritsagara,"sokss_12,2.86","tataḥ prahṛṣṭo jātāsthaḥ sa tiṣṭhañjātucinnṛpaḥ /
ākheṭakavinodāya jagāma mṛgakānanam","ततः प्रहृष्टो जातास्थः स तिष्ठञ्जातुचिन्नृपः /
आखेटकविनोदाय जगाम मृगकाननम्"
Kathasaritsagara,"sokss_12,2.87","tatra saṃbhogasaṃsaktabhujaṃgamithunāśane /
pravṛttaṃ karabhaṃ dṛṣṭvā śokākrānto nyapātayat","तत्र संभोगसंसक्तभुजंगमिथुनाशने /
प्रवृत्तं करभं दृष्ट्वा शोकाक्रान्तो न्यपातयत्"
Kathasaritsagara,"sokss_12,2.88","sa nipātitamātraḥ sanmuktvā tāṃ karabhastanum /
bhūtvā vidyādharaḥ prītaḥ puṣkarākṣaṃ tam abravīt","स निपातितमात्रः सन्मुक्त्वा तां करभस्तनुम् /
भूत्वा विद्याधरः प्रीतः पुष्कराक्षं तम् अब्रवीत्"
Kathasaritsagara,"sokss_12,2.89","bhavān kṛtopakāro me tatte yad vacmi tac chṛṇu /
raṅkumālīti nāmnāsti rājan vidyādharottamaḥ","भवान् कृतोपकारो मे तत्ते यद् वच्मि तच् छृणु /
रङ्कुमालीति नाम्नास्ति राजन् विद्याधरोत्तमः"
Kathasaritsagara,"sokss_12,2.90","taṃ rūpalubdhā taruṇaṃ vavre dṛṣṭvānurāgiṇī /
svayaṃ tārāvalī nāma vidyādharavarātmajā","तं रूपलुब्धा तरुणं वव्रे दृष्ट्वानुरागिणी /
स्वयं तारावली नाम विद्याधरवरात्मजा"
Kathasaritsagara,"sokss_12,2.91","tasyāḥ pitā ca svecchātastayoḥ kṛtavivāhayoḥ /
kopādapātayacchāpaṃ kaṃcitkālaṃ viyogadam","तस्याः पिता च स्वेच्छातस्तयोः कृतविवाहयोः /
कोपादपातयच्छापं कंचित्कालं वियोगदम्"
Kathasaritsagara,"sokss_12,2.92","tatastārāvalīraṅkumālinau tau vijahratuḥ /
daṃpatī prasaratprītī tāsu tāsu svabhūmiṣu","ततस्तारावलीरङ्कुमालिनौ तौ विजह्रतुः /
दंपती प्रसरत्प्रीती तासु तासु स्वभूमिषु"
Kathasaritsagara,"sokss_12,2.93","kadācittena śāpena mitho dṛṣṭipathāccyutau /
anyonyaviprayuktau tau jātau kvāpi vanāntare","कदाचित्तेन शापेन मिथो दृष्टिपथाच्च्युतौ /
अन्योन्यविप्रयुक्तौ तौ जातौ क्वापि वनान्तरे"
Kathasaritsagara,"sokss_12,2.94","tatastārāvalī sā tamanviṣyantī patiṃ kramāt /
paścimābdheragātpāre vanaṃ siddharṣisevitam","ततस्तारावली सा तमन्विष्यन्ती पतिं क्रमात् /
पश्चिमाब्धेरगात्पारे वनं सिद्धर्षिसेवितम्"
Kathasaritsagara,"sokss_12,2.95","tatra sāpaśyadutphullamekaṃ jambumahātarum /
āśvāsayantaṃ prītyeva madhurair bhramarāravaiḥ","तत्र सापश्यदुत्फुल्लमेकं जम्बुमहातरुम् /
आश्वासयन्तं प्रीत्येव मधुरैर् भ्रमरारवैः"
Kathasaritsagara,"sokss_12,2.96","upāviśac ca viśrāntyai bhṛṅgīrūpaṃ vidhāya sā /
vṛkṣe tasminn athaikasmin kusume madhupāyinī","उपाविशच् च विश्रान्त्यै भृङ्गीरूपं विधाय सा /
वृक्षे तस्मिन्न् अथैकस्मिन् कुसुमे मधुपायिनी"
Kathasaritsagara,"sokss_12,2.97","kṣaṇāddaivāttamatraiva prāptaṃ dṛṣṭvā cirātpatim /
harṣacyutena vīryeṇa siktaṃ puṣpaṃ tayāśu tat","क्षणाद्दैवात्तमत्रैव प्राप्तं दृष्ट्वा चिरात्पतिम् /
हर्षच्युतेन वीर्येण सिक्तं पुष्पं तयाशु तत्"
Kathasaritsagara,"sokss_12,2.98","tyaktvā bhṛṅgīvapurgatvā saṃgatābhūc ca tena sā /
jyotsneva śaśinā bhartrā cinvatā raṅkumālinā","त्यक्त्वा भृङ्गीवपुर्गत्वा संगताभूच् च तेन सा /
ज्योत्स्नेव शशिना भर्त्रा चिन्वता रङ्कुमालिना"
Kathasaritsagara,"sokss_12,2.99","tatastena samaṃ tasyāṃ gatāyāṃ svaniketanam /
tadvīryasiktā tatrābhūjjambupuṣpāttataḥ phalam","ततस्तेन समं तस्यां गतायां स्वनिकेतनम् /
तद्वीर्यसिक्ता तत्राभूज्जम्बुपुष्पात्ततः फलम्"
Kathasaritsagara,"sokss_12,2.100","tasya cāntaḥ phalasyātra kālayogena kanyakā /
samabhūnnahi divyānāṃ vīryaṃ bhajati moghatām","तस्य चान्तः फलस्यात्र कालयोगेन कन्यका /
समभून्नहि दिव्यानां वीर्यं भजति मोघताम्"
Kathasaritsagara,"sokss_12,2.101","kadācitphalamūlārthaṃ vijitāśvābhidho muniḥ /
tatrāgādapatattac ca pakvaṃ jambutaroḥ phalam","कदाचित्फलमूलार्थं विजिताश्वाभिधो मुनिः /
तत्रागादपतत्तच् च पक्वं जम्बुतरोः फलम्"
Kathasaritsagara,"sokss_12,2.102","tasmātpatitabhagnāc ca divyā nirgatya kanyakā /
avandata munes tasya caraṇau vinayānatā","तस्मात्पतितभग्नाच् च दिव्या निर्गत्य कन्यका /
अवन्दत मुनेस् तस्य चरणौ विनयानता"
Kathasaritsagara,"sokss_12,2.103","sa divyadṛṣṭir dṛṣṭvā tāṃ buddhvā tattvaṃ savismayaḥ /
nītvāśramaṃ svaṃ vinayavatīṃ nāmnākaronmuniḥ","स दिव्यदृष्टिर् दृष्ट्वा तां बुद्ध्वा तत्त्वं सविस्मयः /
नीत्वाश्रमं स्वं विनयवतीं नाम्नाकरोन्मुनिः"
Kathasaritsagara,"sokss_12,2.104","tatra kālena sā vṛddhiṃ prāptā tasyāśrame muneḥ /
dṛṣṭā vinayavatyeṣā nabhasā gacchatā mayā","तत्र कालेन सा वृद्धिं प्राप्ता तस्याश्रमे मुनेः /
दृष्टा विनयवत्येषा नभसा गच्छता मया"
Kathasaritsagara,"sokss_12,2.105","tato 'haṃ rūpagarveṇa madanena ca mohitaḥ /
upetya tāmanicchantīṃ haṭhāddhartuṃ pravṛttavān","ततो ऽहं रूपगर्वेण मदनेन च मोहितः /
उपेत्य तामनिच्छन्तीं हठाद्धर्तुं प्रवृत्तवान्"
Kathasaritsagara,"sokss_12,2.106","tatkṣaṇaṃ sa muniḥ kruddhaḥ krandantyā śrāvitastayā /
vijitāsurupāgatya śāpaṃ mahyamadānnṛpa","तत्क्षणं स मुनिः क्रुद्धः क्रन्दन्त्या श्रावितस्तया /
विजितासुरुपागत्य शापं मह्यमदान्नृप"
Kathasaritsagara,"sokss_12,2.107","rūpagarvita sarvāṅganinditaḥ karabho bhava /
puṣkarākṣānnṛpātprāpte vadhe śāpādvimokṣyase","रूपगर्वित सर्वाङ्गनिन्दितः करभो भव /
पुष्कराक्षान्नृपात्प्राप्ते वधे शापाद्विमोक्ष्यसे"
Kathasaritsagara,"sokss_12,2.108","bhartā vinayavatyāś ca sa evāsyā bhaviṣyati /
ityahaṃ muninā śapto jāto 'syāṃ karabho bhuvi","भर्ता विनयवत्याश् च स एवास्या भविष्यति /
इत्यहं मुनिना शप्तो जातो ऽस्यां करभो भुवि"
Kathasaritsagara,"sokss_12,2.109","jātaś ca so 'dya śāpāntastvattastatpaścimāmbudheḥ /
pārasthaṃ tadvanaṃ gaccha nāmnā surabhimārutam","जातश् च सो ऽद्य शापान्तस्त्वत्तस्तत्पश्चिमाम्बुधेः /
पारस्थं तद्वनं गच्छ नाम्ना सुरभिमारुतम्"
Kathasaritsagara,"sokss_12,2.110","bhāryāmāpnuhi tāṃ divyāṃ rūpadarpaharāṃ śriyaḥ /
ity uktvā puṣkarākṣaṃ sa divaṃ vidyādharo yayau","भार्यामाप्नुहि तां दिव्यां रूपदर्पहरां श्रियः /
इत्य् उक्त्वा पुष्कराक्षं स दिवं विद्याधरो ययौ"
Kathasaritsagara,"sokss_12,2.111","puṣkarākṣo 'pi gatvā svāṃ purīṃ vinyasya mantriṣu /
rājyaṃ rātrau tataḥ prāyādeko 'śvamadhiruhya saḥ","पुष्कराक्षो ऽपि गत्वा स्वां पुरीं विन्यस्य मन्त्रिषु /
राज्यं रात्रौ ततः प्रायादेको ऽश्वमधिरुह्य सः"
Kathasaritsagara,"sokss_12,2.112","gacchan kramāc ca saṃprāpya paścimābdhes taṭaṃ punaḥ /
kathaṃ tareyam ambhodhim iti tatra vyacintayat","गच्छन् क्रमाच् च संप्राप्य पश्चिमाब्धेस् तटं पुनः /
कथं तरेयम् अम्भोधिम् इति तत्र व्यचिन्तयत्"
Kathasaritsagara,"sokss_12,2.113","tato dadarśa tatraikaṃ sa śūnyaṃ caṇḍikāgṛham /
praviśya ca tataḥ snātvā devīṃ tāṃ praṇanāma ca","ततो ददर्श तत्रैकं स शून्यं चण्डिकागृहम् /
प्रविश्य च ततः स्नात्वा देवीं तां प्रणनाम च"
Kathasaritsagara,"sokss_12,2.114","kenāpi nihitāṃ tatra vīṇāmādāya sādaraḥ /
upavīṇayati smaitāṃ devīmatra svagītakaiḥ","केनापि निहितां तत्र वीणामादाय सादरः /
उपवीणयति स्मैतां देवीमत्र स्वगीतकैः"
Kathasaritsagara,"sokss_12,2.115","upavīṇitatuṣṭā ca suptaṃ tatraiva sā niśi /
bhūtagrāmeṇa taṃ svena pāramabdheranāyayat","उपवीणिततुष्टा च सुप्तं तत्रैव सा निशि /
भूतग्रामेण तं स्वेन पारमब्धेरनाययत्"
Kathasaritsagara,"sokss_12,2.116","tataḥ prātaḥ prabuddho 'bdhestīre rājā dadarśa saḥ /
vanāntaḥsthitamātmānaṃ na tasmiṃścaṇḍikāgṛhe","ततः प्रातः प्रबुद्धो ऽब्धेस्तीरे राजा ददर्श सः /
वनान्तःस्थितमात्मानं न तस्मिंश्चण्डिकागृहे"
Kathasaritsagara,"sokss_12,2.117","utthāya vismitaścātra bhramannāśramamaikṣata /
praṇamantamivātithyātphalabhārānatair drumaiḥ","उत्थाय विस्मितश्चात्र भ्रमन्नाश्रममैक्षत /
प्रणमन्तमिवातिथ्यात्फलभारानतैर् द्रुमैः"
Kathasaritsagara,"sokss_12,2.118","kurvāṇaṃ svāgatam iva kvaṇitena patatriṇām /
praviśya tatra cāpaśyatsthitaṃ śiṣyair vṛtaṃ munim","कुर्वाणं स्वागतम् इव क्वणितेन पतत्रिणाम् /
प्रविश्य तत्र चापश्यत्स्थितं शिष्यैर् वृतं मुनिम्"
Kathasaritsagara,"sokss_12,2.119","upetya ca vavande tamṛṣiṃ rājā sa pādayoḥ /
so 'pyenaṃ vihitātithyo jñānavānmunirabravīt","उपेत्य च ववन्दे तमृषिं राजा स पादयोः /
सो ऽप्येनं विहितातिथ्यो ज्ञानवान्मुनिरब्रवीत्"
Kathasaritsagara,"sokss_12,2.120","puṣkarākṣa yadarthaṃ tvamāgataḥ sā kṣaṇaṃ gatā /
idhmādihetor vinayavatī tattiṣṭha saṃprati","पुष्कराक्ष यदर्थं त्वमागतः सा क्षणं गता /
इध्मादिहेतोर् विनयवती तत्तिष्ठ संप्रति"
Kathasaritsagara,"sokss_12,2.121","upayacchasva tāṃ pūrvabhāryāmadyaiva bhūpate /
ity ukto muninā so 'pi puṣkarākṣo vyacintayat","उपयच्छस्व तां पूर्वभार्यामद्यैव भूपते /
इत्य् उक्तो मुनिना सो ऽपि पुष्कराक्षो व्यचिन्तयत्"
Kathasaritsagara,"sokss_12,2.122","diṣṭyā muniḥ sa evāyaṃ vijitāsustadeva ca /
vanametaddhruvaṃ devyā tārito 'haṃ mahārṇavamf","दिष्ट्या मुनिः स एवायं विजितासुस्तदेव च /
वनमेतद्ध्रुवं देव्या तारितो ऽहं महार्णवम्फ़्"
Kathasaritsagara,"sokss_12,2.123","citraṃ ca pūrvabhāryaiṣā mamoktā munināmunā /
ityālocyaiva hṛṣṭastaṃ sa papraccha muniṃ nṛpaḥ","चित्रं च पूर्वभार्यैषा ममोक्ता मुनिनामुना /
इत्यालोच्यैव हृष्टस्तं स पप्रच्छ मुनिं नृपः"
Kathasaritsagara,"sokss_12,2.124","bhagavan pūrvabhāryaiṣā kathaṃ me kathyatām iti /
tato jagāda sa muniḥ śrūyatāṃ yadi kautukam","भगवन् पूर्वभार्यैषा कथं मे कथ्यताम् इति /
ततो जगाद स मुनिः श्रूयतां यदि कौतुकम्"
Kathasaritsagara,"sokss_12,2.125","babhūva dharmasenākhyas tāmraliptyāṃ purā vaṇik /
vidyullekheti nāmnā ca bhāryā tasyābhavacchubhā","बभूव धर्मसेनाख्यस् ताम्रलिप्त्यां पुरा वणिक् /
विद्युल्लेखेति नाम्ना च भार्या तस्याभवच्छुभा"
Kathasaritsagara,"sokss_12,2.126","sa daivānmuṣitaścauraiḥ śastraiścābhyāhato vaṇik /
mumūrṣurniragādvahniṃ praveṣṭuṃ bhāryayā saha","स दैवान्मुषितश्चौरैः शस्त्रैश्चाभ्याहतो वणिक् /
मुमूर्षुर्निरगाद्वह्निं प्रवेष्टुं भार्यया सह"
Kathasaritsagara,"sokss_12,2.127","apaśyatāmakasmāc ca tāvubhāvapi daṃpatī /
ākāśenāgataṃ haṃsamithunaṃ rucirākṛti","अपश्यतामकस्माच् च तावुभावपि दंपती /
आकाशेनागतं हंसमिथुनं रुचिराकृति"
Kathasaritsagara,"sokss_12,2.128","tatas tadgatacittau tau praviśya dahanaṃ mṛtau /
rājahaṃsau samutpannau punarbhāryāpatī ubhau","ततस् तद्गतचित्तौ तौ प्रविश्य दहनं मृतौ /
राजहंसौ समुत्पन्नौ पुनर्भार्यापती उभौ"
Kathasaritsagara,"sokss_12,2.129","kadācittau ca varṣāsu rātrau kharjūrapādape /
nīḍasthitau tamunmūlya taruṃ vātyā vyayūyujat","कदाचित्तौ च वर्षासु रात्रौ खर्जूरपादपे /
नीडस्थितौ तमुन्मूल्य तरुं वात्या व्ययूयुजत्"
Kathasaritsagara,"sokss_12,2.130","prātaḥ sa haṃsas tāṃ haṃsīṃ cinvañ śānte prabhañjane /
saraḥsv atha diganteṣu na kutaścid avāptavān","प्रातः स हंसस् तां हंसीं चिन्वञ् शान्ते प्रभञ्जने /
सरःस्व् अथ दिगन्तेषु न कुतश्चिद् अवाप्तवान्"
Kathasaritsagara,"sokss_12,2.131","tatas tatkālasaṃsevyaṃ haṃsānāṃ mānasaṃ saraḥ /
smarārtaḥ sa yayau haṃsyā janitāśo 'nyayā pathi","ततस् तत्कालसंसेव्यं हंसानां मानसं सरः /
स्मरार्तः स ययौ हंस्या जनिताशो ऽन्यया पथि"
Kathasaritsagara,"sokss_12,2.132","tatra tāṃ prāpya haṃsīṃ svāṃ nītvā ca jaladāgamam /
giriśṛṅgaṃ jagāmaikaṃ vihartuṃ sa tayā saha","तत्र तां प्राप्य हंसीं स्वां नीत्वा च जलदागमम् /
गिरिशृङ्गं जगामैकं विहर्तुं स तया सह"
Kathasaritsagara,"sokss_12,2.133","tatra tasya hatāṃ haṃsīṃ mṛtām ādāya vīkṣya ca /
dūrān mārgāgatān kāṃścit puruṣān sāyudhān bahūn","तत्र तस्य हतां हंसीं मृताम् आदाय वीक्ष्य च /
दूरान् मार्गागतान् कांश्चित् पुरुषान् सायुधान् बहून्"
Kathasaritsagara,"sokss_12,2.134","lubdhakas tāṃ hatāṃ haṃsīṃ mṛtām ādāya vīkṣya ca /
dūrān mārgāgatān kāṃścit puruṣān sāyudhān bahūn","लुब्धकस् तां हतां हंसीं मृताम् आदाय वीक्ष्य च /
दूरान् मार्गागतान् कांश्चित् पुरुषान् सायुधान् बहून्"
Kathasaritsagara,"sokss_12,2.135","drutaṃ churikayā chinnaistāmācchādya tṛṇair bhuvi /
haṃsīṃ nyadhādvilokyaitāṃ hareyurjātvamī iti","द्रुतं छुरिकया छिन्नैस्तामाच्छाद्य तृणैर् भुवि /
हंसीं न्यधाद्विलोक्यैतां हरेयुर्जात्वमी इति"
Kathasaritsagara,"sokss_12,2.136","gateṣu teṣu puruṣeṣūpagamya jighṛkṣataḥ /
lubdhakasyoddhṛtatṛṇā haṃsī sā tasya paśyataḥ","गतेषु तेषु पुरुषेषूपगम्य जिघृक्षतः /
लुब्धकस्योद्धृततृणा हंसी सा तस्य पश्यतः"
Kathasaritsagara,"sokss_12,2.137","tattṛṇāntarnikṛttāyā mṛtasaṃjīvanauṣadheḥ /
rasena jīvitaṃ prāpya khamutpatya tato yayau","तत्तृणान्तर्निकृत्ताया मृतसंजीवनौषधेः /
रसेन जीवितं प्राप्य खमुत्पत्य ततो ययौ"
Kathasaritsagara,"sokss_12,2.138","tāvat sa haṃsas tadbhartā gatvaikasminsarastaṭe /
mūḍho 'patad dhaṃsayūthe paśyaṃstām eva tanmanāḥ","तावत् स हंसस् तद्भर्ता गत्वैकस्मिन्सरस्तटे /
मूढो ऽपतद् धंसयूथे पश्यंस्ताम् एव तन्मनाः"
Kathasaritsagara,"sokss_12,2.139","tatkṣaṇaṃ dhīvaraḥ ko'pi kṣiptvā jālaṃ nibadhya tān /
haṃsānsarvānupāvikṣadāhārārthaṃ kila kṣaṇāt","तत्क्षणं धीवरः कोऽपि क्षिप्त्वा जालं निबध्य तान् /
हंसान्सर्वानुपाविक्षदाहारार्थं किल क्षणात्"
Kathasaritsagara,"sokss_12,2.140","tāvac cāgatya tatraiva sā haṃsī cinvatī patim /
dadarśa jālabaddhaṃ taṃ diśaścārtā vyalokayat","तावच् चागत्य तत्रैव सा हंसी चिन्वती पतिम् /
ददर्श जालबद्धं तं दिशश्चार्ता व्यलोकयत्"
Kathasaritsagara,"sokss_12,2.141","tataḥ snātuṃ pravṛttena kenāpyatra sarastaṭe /
puṃsā vastropari nyastāmapaśyadratnakaṇṭhikām","ततः स्नातुं प्रवृत्तेन केनाप्यत्र सरस्तटे /
पुंसा वस्त्रोपरि न्यस्तामपश्यद्रत्नकण्ठिकाम्"
Kathasaritsagara,"sokss_12,2.142","gatvā cāpaśyatas tasya tāṃ gṛhītvaiva kaṇṭhikām /
dāśāya darśayantī sā tasmai vyomnā śanair yayau","गत्वा चापश्यतस् तस्य तां गृहीत्वैव कण्ठिकाम् /
दाशाय दर्शयन्ती सा तस्मै व्योम्ना शनैर् ययौ"
Kathasaritsagara,"sokss_12,2.143","dāśo 'pi so 'nvadhāvat tāṃ dṛṣṭvā cañcvāttakaṇṭhikām /
haṃsīṃ gṛhītalaguḍaḥ pakṣijālaṃ vihāya tat","दाशो ऽपि सो ऽन्वधावत् तां दृष्ट्वा चञ्च्वात्तकण्ठिकाम् /
हंसीं गृहीतलगुडः पक्षिजालं विहाय तत्"
Kathasaritsagara,"sokss_12,2.144","haṃsī ca gatvā śailāgre dūre tāṃ kaṇṭhikāṃ nyadhāt /
dhīvaro 'pi sa tallobhāttatrāroḍhuṃ pracakrame","हंसी च गत्वा शैलाग्रे दूरे तां कण्ठिकां न्यधात् /
धीवरो ऽपि स तल्लोभात्तत्रारोढुं प्रचक्रमे"
Kathasaritsagara,"sokss_12,2.145","tad dṛṣṭvā sā drutaṃ gatvā haṃsī patyuḥ samīpage /
baddhasya vṛkṣe saṃsuptaṃ kapiṃ cañcvākṣṇy atāḍayat","तद् दृष्ट्वा सा द्रुतं गत्वा हंसी पत्युः समीपगे /
बद्धस्य वृक्षे संसुप्तं कपिं चञ्च्वाक्ष्ण्य् अताडयत्"
Kathasaritsagara,"sokss_12,2.146","sa kapistāḍitastrastaḥ patitvoparyapāṭayat /
jālaṃ tattena nirjagmurhaṃsāḥ sarve 'pi te tataḥ","स कपिस्ताडितस्त्रस्तः पतित्वोपर्यपाटयत् /
जालं तत्तेन निर्जग्मुर्हंसाः सर्वे ऽपि ते ततः"
Kathasaritsagara,"sokss_12,2.147","atha tau saṃgatāvuktasvavṛttāntau parasparam /
haṃsau bhāryāpatī hṛṣṭau yathākāmaṃ vijahratuḥ","अथ तौ संगतावुक्तस्ववृत्तान्तौ परस्परम् /
हंसौ भार्यापती हृष्टौ यथाकामं विजह्रतुः"
Kathasaritsagara,"sokss_12,2.148","dāśaṃ taṃ cāgataṃ prāptakaṇṭhikaṃ pakṣilobhataḥ /
lebhe 'tra sa pumāṃś cinvan hṛtā sā yasya kaṇṭhikā","दाशं तं चागतं प्राप्तकण्ठिकं पक्षिलोभतः /
लेभे ऽत्र स पुमांश् चिन्वन् हृता सा यस्य कण्ठिका"
Kathasaritsagara,"sokss_12,2.149","sa bhītisūcitasyāsya hastātsaṃprāpya kaṇṭhikām /
dāśasya dakṣiṇaṃ pāṇiṃ pumāṃśchurikayācchinat","स भीतिसूचितस्यास्य हस्तात्संप्राप्य कण्ठिकाम् /
दाशस्य दक्षिणं पाणिं पुमांश्छुरिकयाच्छिनत्"
Kathasaritsagara,"sokss_12,2.150","tau cāpi jātu haṃsau dvau chattīkṛtyaikamambujam /
madhyāhnakāle sarasaḥ protthāya vyomni ceratuḥ","तौ चापि जातु हंसौ द्वौ छत्तीकृत्यैकमम्बुजम् /
मध्याह्नकाले सरसः प्रोत्थाय व्योम्नि चेरतुः"
Kathasaritsagara,"sokss_12,2.151","kṣaṇāc ca nadyāḥ kasyāścitkhagau tau tīramāpatuḥ /
muninādhyāsitaṃ kenāpyarcāvyagreṇa dhūrjaṭeḥ","क्षणाच् च नद्याः कस्याश्चित्खगौ तौ तीरमापतुः /
मुनिनाध्यासितं केनाप्यर्चाव्यग्रेण धूर्जटेः"
Kathasaritsagara,"sokss_12,2.152","tatra vyādhena kenāpi yāntau tau saha daṃpatī /
hatāvekena yugapacchareṇa bhuvi petatuḥ","तत्र व्याधेन केनापि यान्तौ तौ सह दंपती /
हतावेकेन युगपच्छरेण भुवि पेततुः"
Kathasaritsagara,"sokss_12,2.153","ātapatrāmbujaṃ tac ca tadīyamapatattadā /
munerarcayatas tasya śivaliṅgasya mūrdhani","आतपत्राम्बुजं तच् च तदीयमपतत्तदा /
मुनेरर्चयतस् तस्य शिवलिङ्गस्य मूर्धनि"
Kathasaritsagara,"sokss_12,2.154","tato vyādhaḥ sa dṛṣṭvā tau haṃsaṃ svīkṛtya haṃsikām /
tāṃ dadau munaye tasmai so 'pyānarca śivaṃ tayā","ततो व्याधः स दृष्ट्वा तौ हंसं स्वीकृत्य हंसिकाम् /
तां ददौ मुनये तस्मै सो ऽप्यानर्च शिवं तया"
Kathasaritsagara,"sokss_12,2.155","talliṅgamūrdhni sras tasya tasyābjasya prabhāvataḥ /
sa puṣkarākṣa haṃsastvaṃ jāto rājanvaye 'dhunā","तल्लिङ्गमूर्ध्नि स्रस् तस्य तस्याब्जस्य प्रभावतः /
स पुष्कराक्ष हंसस्त्वं जातो राजन्वये ऽधुना"
Kathasaritsagara,"sokss_12,2.156","haṃsī ca saiṣā vinayavatī vidyādharānvaye /
jātā viśeṣato hy asyā māṃsair abhyarcito haraḥ","हंसी च सैषा विनयवती विद्याधरान्वये /
जाता विशेषतो ह्य् अस्या मांसैर् अभ्यर्चितो हरः"
Kathasaritsagara,"sokss_12,2.157","itthaṃ te pūrvabhāryāsāv ity ukto vijitāsunā /
muninā puṣkarākṣaḥ sa rājā taṃ punar abravīt","इत्थं ते पूर्वभार्यासाव् इत्य् उक्तो विजितासुना /
मुनिना पुष्कराक्षः स राजा तं पुनर् अब्रवीत्"
Kathasaritsagara,"sokss_12,2.158","katham agnipraveśasya tasyāghaughavighātinaḥ /
pakṣiyonāv abhūj janma bhagavan phalam āvayoḥ","कथम् अग्निप्रवेशस्य तस्याघौघविघातिनः /
पक्षियोनाव् अभूज् जन्म भगवन् फलम् आवयोः"
Kathasaritsagara,"sokss_12,2.159","ity uktavantaṃ rājānaṃ taṃ sa pratyabravīnmuniḥ /
yadbhāvitātmā mriyate jantūstadrūpamaśnute","इत्य् उक्तवन्तं राजानं तं स प्रत्यब्रवीन्मुनिः /
यद्भावितात्मा म्रियते जन्तूस्तद्रूपमश्नुते"
Kathasaritsagara,"sokss_12,2.160","tathā hyujjayinīpuryāṃ naiṣṭhikī brahmacāriṇī /
lāvaṇyamañjarī nāma kumārī brāhmaṇī purā","तथा ह्युज्जयिनीपुर्यां नैष्ठिकी ब्रह्मचारिणी /
लावण्यमञ्जरी नाम कुमारी ब्राह्मणी पुरा"
Kathasaritsagara,"sokss_12,2.161","yuvānaṃ brāhmaṇaṃ dṛṣṭvā kamalodayasaṃjñakam /
sahasā tadgatasvāntā dahyamānā smarāgninā","युवानं ब्राह्मणं दृष्ट्वा कमलोदयसंज्ञकम् /
सहसा तद्गतस्वान्ता दह्यमाना स्मराग्निना"
Kathasaritsagara,"sokss_12,2.162","amuñcantī svaniyamaṃ tadbhogadhyānabhāvitā /
gatvā gandhavatītīraṃ tīrthe tatyāja jīvitam","अमुञ्चन्ती स्वनियमं तद्भोगध्यानभाविता /
गत्वा गन्धवतीतीरं तीर्थे तत्याज जीवितम्"
Kathasaritsagara,"sokss_12,2.163","tayā bhāvanayā kiṃ na jātābhūdbhogasaṃginī /
nagaryāmekalavyāyāṃ veśyā rūpavatīti sā","तया भावनया किं न जाताभूद्भोगसंगिनी /
नगर्यामेकलव्यायां वेश्या रूपवतीति सा"
Kathasaritsagara,"sokss_12,2.164","tīrthavrataprabhāvāc ca saiva jātismarā satī /
prasaṅgāccoḍakarṇāya jāpakāya dvijanmane","तीर्थव्रतप्रभावाच् च सैव जातिस्मरा सती /
प्रसङ्गाच्चोडकर्णाय जापकाय द्विजन्मने"
Kathasaritsagara,"sokss_12,2.165","svapūrvajanmavṛttāntarahasyaṃ tadavarṇayat /
japakarmaikacittatve kurvāṇasyānuśāsanam","स्वपूर्वजन्मवृत्तान्तरहस्यं तदवर्णयत् /
जपकर्मैकचित्तत्वे कुर्वाणस्यानुशासनम्"
Kathasaritsagara,"sokss_12,2.166","ante ca śuddhasaṃkalpā yayau veśyāpi sadgatim /
tadrājanyo 'tra yaccittastanmayatvam upaiti saḥ","अन्ते च शुद्धसंकल्पा ययौ वेश्यापि सद्गतिम् /
तद्राजन्यो ऽत्र यच्चित्तस्तन्मयत्वम् उपैति सः"
Kathasaritsagara,"sokss_12,2.167","evam uktvā sa rājānaṃ snānāya visasarja tam /
munirmadhyāhnasavanaṃ svayaṃ ca niravartayat","एवम् उक्त्वा स राजानं स्नानाय विससर्ज तम् /
मुनिर्मध्याह्नसवनं स्वयं च निरवर्तयत्"
Kathasaritsagara,"sokss_12,2.168","rājā sa puṣkarākṣo 'pi gato vananadītaṭam /
tāṃ dadarśātra vinayavatīṃ puṣpāṇi cinvatīm","राजा स पुष्कराक्षो ऽपि गतो वननदीतटम् /
तां ददर्शात्र विनयवतीं पुष्पाणि चिन्वतीम्"
Kathasaritsagara,"sokss_12,2.169","bhāsamānāṃ svavapuṣā prabhām iva vivasvataḥ /
adṛṣṭapūrvaṃ gahanaṃ praviṣṭāṃ kautukādvanam","भासमानां स्ववपुषा प्रभाम् इव विवस्वतः /
अदृष्टपूर्वं गहनं प्रविष्टां कौतुकाद्वनम्"
Kathasaritsagara,"sokss_12,2.170","keyaṃ syāditi yāvac ca sa cintayati sotsukaḥ /
tāvatkathāṃ niṣaṇṇā sā visrabdhāmavadatsakhīm","केयं स्यादिति यावच् च स चिन्तयति सोत्सुकः /
तावत्कथां निषण्णा सा विस्रब्धामवदत्सखीम्"
Kathasaritsagara,"sokss_12,2.171","sakhi vidyādharo yo māṃ hartumaicchatpurā sa me /
āgatya śāpamukto 'dya bhartṛprāptimihoktavān","सखि विद्याधरो यो मां हर्तुमैच्छत्पुरा स मे /
आगत्य शापमुक्तो ऽद्य भर्तृप्राप्तिमिहोक्तवान्"
Kathasaritsagara,"sokss_12,2.172","tac chrutvā pratyavocattāṃ sā sakhī munikanyakām /
astyetanmayi śṛṇvatyāṃ muñjakeśo 'dya hi prage","तच् छ्रुत्वा प्रत्यवोचत्तां सा सखी मुनिकन्यकाम् /
अस्त्येतन्मयि शृण्वत्यां मुञ्जकेशो ऽद्य हि प्रगे"
Kathasaritsagara,"sokss_12,2.173","itthamukto nijaḥ śiṣyo muninā vijitāsunā /
gaccha tārāvalīraṅkumālināvānaya drutam","इत्थमुक्तो निजः शिष्यो मुनिना विजितासुना /
गच्छ तारावलीरङ्कुमालिनावानय द्रुतम्"
Kathasaritsagara,"sokss_12,2.174","kāmaṃ vinayavatyā hi vatseha duhitustayoḥ /
rājñaś ca puṣkarākṣasya vivāho 'dya bhaviṣyati","कामं विनयवत्या हि वत्सेह दुहितुस्तयोः /
राज्ञश् च पुष्कराक्षस्य विवाहो ऽद्य भविष्यति"
Kathasaritsagara,"sokss_12,2.175","ity ukto guruṇā muñjakeśo yātas tatheti saḥ /
ata ehyāśramapadaṃ gacchāvaḥ sakhi saṃprati","इत्य् उक्तो गुरुणा मुञ्जकेशो यातस् तथेति सः /
अत एह्याश्रमपदं गच्छावः सखि संप्रति"
Kathasaritsagara,"sokss_12,2.176","evaṃ tayokte vinayavatī sātha tato yayau /
puṣkarākṣaś ca śuśrāva sa taddūrādalakṣitaḥ","एवं तयोक्ते विनयवती साथ ततो ययौ /
पुष्कराक्षश् च शुश्राव स तद्दूरादलक्षितः"
Kathasaritsagara,"sokss_12,2.177","jvalatkāmāgnisaṃtāpādiva nadyāṃ nimajjya ca /
jagāma vijitāsostamāśramaṃ sa punarnṛpaḥ","ज्वलत्कामाग्निसंतापादिव नद्यां निमज्ज्य च /
जगाम विजितासोस्तमाश्रमं स पुनर्नृपः"
Kathasaritsagara,"sokss_12,2.178","tatra tārāvalīr aṅkumālinau tau samāgatau /
ānarcatustaṃ praṇataṃ parivavruś ca tāpasāḥ","तत्र तारावलीर् अङ्कुमालिनौ तौ समागतौ /
आनर्चतुस्तं प्रणतं परिवव्रुश् च तापसाः"
Kathasaritsagara,"sokss_12,2.179","tato vedyāṃ svatejobhir bhāsitāyāṃ maharṣiṇā /
dvitīyeneva mūrtena vahninā vijitāsunā","ततो वेद्यां स्वतेजोभिर् भासितायां महर्षिणा /
द्वितीयेनेव मूर्तेन वह्निना विजितासुना"
Kathasaritsagara,"sokss_12,2.180","tasmai sa rājñe vinayavatīṃ tāṃ pratyapādayat /
raṅkumālī dadau cāsmai rathaṃ divyaṃ nabhaścaram","तस्मै स राज्ञे विनयवतीं तां प्रत्यपादयत् /
रङ्कुमाली ददौ चास्मै रथं दिव्यं नभश्चरम्"
Kathasaritsagara,"sokss_12,2.181","catuḥ samudrāṃ pṛthivīṃ praśādhi samametayā /
ityetasmai varaṃ cādādvijitāsurmahāmuniḥ","चतुः समुद्रां पृथिवीं प्रशाधि सममेतया /
इत्येतस्मै वरं चादाद्विजितासुर्महामुनिः"
Kathasaritsagara,"sokss_12,2.182","athaiṣa tadanujñayā navavadhūm upādāya tāṃ
nṛpo gaganagāminaṃ tamadhiruhya divyaṃ ratham /
vilaṅghya ca payonidhiṃ sapadi puṣkarākṣastato
jagāma nagarīṃ nijāṃ prakṛtinetracandrodayaḥ","अथैष तदनुज्ञया नववधूम् उपादाय तां
नृपो गगनगामिनं तमधिरुह्य दिव्यं रथम् /
विलङ्घ्य च पयोनिधिं सपदि पुष्कराक्षस्ततो
जगाम नगरीं निजां प्रकृतिनेत्रचन्द्रोदयः"
Kathasaritsagara,"sokss_12,2.183","tatra ca jitvā pṛthivīṃ rathaprabhāvādavāptasāmrājyaḥ /
āste sma vinayavatyā sahito bhogāṃścirāya bhuñjānaḥ","तत्र च जित्वा पृथिवीं रथप्रभावादवाप्तसाम्राज्यः /
आस्ते स्म विनयवत्या सहितो भोगांश्चिराय भुञ्जानः"
Kathasaritsagara,"sokss_12,2.184","itthaṃ suduṣkaram apisvarasena kāryaṃ siddhyatyanugrahavatīṣviha devatāsu /
tatsvapnadṛṣṭagirijādayitaprasādāt setsyaty abhīṣṭam acireṇa tavāpi deva","इत्थं सुदुष्करम् अपिस्वरसेन कार्यं सिद्ध्यत्यनुग्रहवतीष्विह देवतासु /
तत्स्वप्नदृष्टगिरिजादयितप्रसादात् सेत्स्यत्य् अभीष्टम् अचिरेण तवापि देव"
Kathasaritsagara,"sokss_12,2.185","etāṃ niśamya sa vicitrakathāmamātyād autsukyavānadhigamāya śaśāṅkavatyāḥ /
rājātmajaḥ svasacivaiḥ samamujjayinyāṃ buddhiṃ babandha gamanāya mṛgāṅkadattaḥ","एतां निशम्य स विचित्रकथाममात्याद् औत्सुक्यवानधिगमाय शशाङ्कवत्याः /
राजात्मजः स्वसचिवैः सममुज्जयिन्यां बुद्धिं बबन्ध गमनाय मृगाङ्कदत्तः"
Kathasaritsagara,"sokss_12,3.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake dvitīyas taraṅgaḥ /

tṛtīyas taraṅgaḥ /

evaṃ mṛgāṅkadatto 'tra karmasenanṛpātmajām /
tāṃ śaśāṅkavatīṃ prāptukāmo vetālavarṇitām","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके द्वितीयस् तरङ्गः /

तृतीयस् तरङ्गः /

एवं मृगाङ्कदत्तो ऽत्र कर्मसेननृपात्मजाम् /
तां शशाङ्कवतीं प्राप्तुकामो वेतालवर्णिताम्"
Kathasaritsagara,"sokss_12,3.2","gantumujjayinīṃ guptaṃ svanagaryā nivirgamam /
mahāvratikaveṣeṇa so 'mantrayata mantribhiḥ","गन्तुमुज्जयिनीं गुप्तं स्वनगर्या निविर्गमम् /
महाव्रतिकवेषेण सो ऽमन्त्रयत मन्त्रिभिः"
Kathasaritsagara,"sokss_12,3.3","ādideśa ca khaṭvāṅgakapālādisamāhṛtau /
sa rājaputraḥ sacivaṃ svair aṃ bhīmaparākramam","आदिदेश च खट्वाङ्गकपालादिसमाहृतौ /
स राजपुत्रः सचिवं स्वैर् अं भीमपराक्रमम्"
Kathasaritsagara,"sokss_12,3.4","tena tac cāhṛtaṃ svasmin gṛhe cārādabudhyata /
mṛgāṅkadattasya pitur mantrī mukhyo 'tra bhūpateḥ","तेन तच् चाहृतं स्वस्मिन् गृहे चारादबुध्यत /
मृगाङ्कदत्तस्य पितुर् मन्त्री मुख्यो ऽत्र भूपतेः"
Kathasaritsagara,"sokss_12,3.5","tatkālaṃ cātra so 'kasmāt saṃcaran harmyapṛṣṭhataḥ /
mṛgāṅkadattas tāmbūlaniṣṭhīvanarasaṃ jahau","तत्कालं चात्र सो ऽकस्मात् संचरन् हर्म्यपृष्ठतः /
मृगाङ्कदत्तस् ताम्बूलनिष्ठीवनरसं जहौ"
Kathasaritsagara,"sokss_12,3.6","sa ca tasyāpatanmūrdhni daivāttatpitṛmantriṇaḥ /
adṛṣṭasya kilādhastāttena mārgeṇa gacchataḥ","स च तस्यापतन्मूर्ध्नि दैवात्तत्पितृमन्त्रिणः /
अदृष्टस्य किलाधस्तात्तेन मार्गेण गच्छतः"
Kathasaritsagara,"sokss_12,3.7","buddhvā mṛgāṅkadattena muktaṃ niṣṭhīvanaṃ sa tat /
mantrī paribhavakrodhaṃ kṛtasnāno hṛdi nyadhāt","बुद्ध्वा मृगाङ्कदत्तेन मुक्तं निष्ठीवनं स तत् /
मन्त्री परिभवक्रोधं कृतस्नानो हृदि न्यधात्"
Kathasaritsagara,"sokss_12,3.8","athātrāmaradattasya rājño daivādviṣūcikā /
mṛgāṅkadattajanakasyānyedyurudapadyata","अथात्रामरदत्तस्य राज्ञो दैवाद्विषूचिका /
मृगाङ्कदत्तजनकस्यान्येद्युरुदपद्यत"
Kathasaritsagara,"sokss_12,3.9","tataḥ so 'vasaraṃ labdhvā mantrī taṃ vijane nṛpam /
sahasod bhūtarogārtamavadadyācitābhayaḥ","ततः सो ऽवसरं लब्ध्वा मन्त्री तं विजने नृपम् /
सहसोद् भूतरोगार्तमवदद्याचिताभयः"
Kathasaritsagara,"sokss_12,3.10","abhicāraḥ prabho bhīmaparākramagṛhe tava /
mṛgāṅkadattenārabdhaḥ kartuṃ tenāsi pīḍitaḥ","अभिचारः प्रभो भीमपराक्रमगृहे तव /
मृगाङ्कदत्तेनारब्धः कर्तुं तेनासि पीडितः"
Kathasaritsagara,"sokss_12,3.11","mayā cāramukhājjñātaṃ pratyakṣaṃ tac ca dṛśyate /
tannirākuru deśāttaṃ dehādvyādhimivātmajam","मया चारमुखाज्ज्ञातं प्रत्यक्षं तच् च दृश्यते /
तन्निराकुरु देशात्तं देहाद्व्याधिमिवात्मजम्"
Kathasaritsagara,"sokss_12,3.12","tac chrutvā sa samudbhrāntaḥ prāhiṇottadavekṣaṇe /
nijaṃ senāpatiṃ bhīmaparākramagṛhaṃ nṛpaḥ","तच् छ्रुत्वा स समुद्भ्रान्तः प्राहिणोत्तदवेक्षणे /
निजं सेनापतिं भीमपराक्रमगृहं नृपः"
Kathasaritsagara,"sokss_12,3.13","sa ca keśakalāpādi labdhvā senāpatis tataḥ /
ānīya tatkṣaṇaṃ tasmai rājñe sākṣādadarśayat","स च केशकलापादि लब्ध्वा सेनापतिस् ततः /
आनीय तत्क्षणं तस्मै राज्ञे साक्षाददर्शयत्"
Kathasaritsagara,"sokss_12,3.14","rājyalubdhaḥ sa putro me drohī nirvāsyatāmitaḥ /
nagaryāḥ sahito 'mātyaistvayādyaivāvilambitam","राज्यलुब्धः स पुत्रो मे द्रोही निर्वास्यतामितः /
नगर्याः सहितो ऽमात्यैस्त्वयाद्यैवाविलम्बितम्"
Kathasaritsagara,"sokss_12,3.15","ityādiśatsa taṃ kruddho rājā senāpatiṃ tataḥ /
āśvasto vetti kusṛtiṃ prabhuḥ ko hi svamantriṇām","इत्यादिशत्स तं क्रुद्धो राजा सेनापतिं ततः /
आश्वस्तो वेत्ति कुसृतिं प्रभुः को हि स्वमन्त्रिणाम्"
Kathasaritsagara,"sokss_12,3.16","so 'tha senāpatirgatvā rājādeśaṃ nivedya tam /
mṛgāṅkadattaṃ sāmātyaṃ nagaryā nirakālayat","सो ऽथ सेनापतिर्गत्वा राजादेशं निवेद्य तम् /
मृगाङ्कदत्तं सामात्यं नगर्या निरकालयत्"
Kathasaritsagara,"sokss_12,3.17","so 'py apekṣitasaṃpattirhṛṣṭo 'rcitavināyakaḥ /
mṛgāṅkadatto manasā praṇamya pitarau tataḥ","सो ऽप्य् अपेक्षितसंपत्तिर्हृष्टो ऽर्चितविनायकः /
मृगाङ्कदत्तो मनसा प्रणम्य पितरौ ततः"
Kathasaritsagara,"sokss_12,3.18","ayodhyāto vinirgatya dūraṃ tānsahayāyinaḥ /
pracaṇḍaśaktipramukhānuvāca daśa mantriṇaḥ","अयोध्यातो विनिर्गत्य दूरं तान्सहयायिनः /
प्रचण्डशक्तिप्रमुखानुवाच दश मन्त्रिणः"
Kathasaritsagara,"sokss_12,3.19","śaktirakṣitanāmāsti kirātādhipatirmahān /
sabrahmacārī vidyāsu sa ca bālasuhṛnmama","शक्तिरक्षितनामास्ति किराताधिपतिर्महान् /
सब्रह्मचारी विद्यासु स च बालसुहृन्मम"
Kathasaritsagara,"sokss_12,3.20","yuddhabandīkṛtena prāksa hi pitrātmamuktaye /
niyamāya pratinidhistātasyeha samarpyata","युद्धबन्दीकृतेन प्राक्स हि पित्रात्ममुक्तये /
नियमाय प्रतिनिधिस्तातस्येह समर्प्यत"
Kathasaritsagara,"sokss_12,3.21","mṛte pitari codbhūtagotrajaḥ svabalena saḥ /
madvijñaptena tātena pitrye rājye 'dhiropitaḥ","मृते पितरि चोद्भूतगोत्रजः स्वबलेन सः /
मद्विज्ञप्तेन तातेन पित्र्ये राज्ये ऽधिरोपितः"
Kathasaritsagara,"sokss_12,3.22","tattasya nikaṭaṃ tāvadgacchāmaḥ suhṛdas tataḥ /
krameṇojjayinīṃ yāmastāṃ śaśāṅkavatīṃ prati","तत्तस्य निकटं तावद्गच्छामः सुहृदस् ततः /
क्रमेणोज्जयिनीं यामस्तां शशाङ्कवतीं प्रति"
Kathasaritsagara,"sokss_12,3.23","ity uktavāṃs tathety uktavadbhistaiḥ sacivaiḥ saha /
prayayau sa tataḥ prāpa sāyaṃ caikāṃ mahāṭavīm","इत्य् उक्तवांस् तथेत्य् उक्तवद्भिस्तैः सचिवैः सह /
प्रययौ स ततः प्राप सायं चैकां महाटवीम्"
Kathasaritsagara,"sokss_12,3.24","tasyāṃ nirvṛkṣatoyāyāṃ kṛcchrādekamavāpa saḥ /
tīropāntaprarūḍhaikaśuṣkapādapakaṃ saraḥ","तस्यां निर्वृक्षतोयायां कृच्छ्रादेकमवाप सः /
तीरोपान्तप्ररूढैकशुष्कपादपकं सरः"
Kathasaritsagara,"sokss_12,3.25","tasminsāṃdhyamanuṣṭhāya vidhiṃ pītvā jalāni saḥ /
śrāntaḥ suṣvāpa sāmātyas tasya śuṣkataroradhaḥ","तस्मिन्सांध्यमनुष्ठाय विधिं पीत्वा जलानि सः /
श्रान्तः सुष्वाप सामात्यस् तस्य शुष्कतरोरधः"
Kathasaritsagara,"sokss_12,3.26","rātrau ca candraśubhrāyāṃ prabuddhaḥ sa dadarśa tam /
śuṣkavṛkṣaṃ dalaiḥ puṣpaiḥ phalaiścāpūritaṃ kramāt","रात्रौ च चन्द्रशुभ्रायां प्रबुद्धः स ददर्श तम् /
शुष्कवृक्षं दलैः पुष्पैः फलैश्चापूरितं क्रमात्"
Kathasaritsagara,"sokss_12,3.27","pakvāni ca phalānyasya patantyālokya tatkṣaṇam /
prabodhya darśayām āsa sacivebhyas tadadbhutam","पक्वानि च फलान्यस्य पतन्त्यालोक्य तत्क्षणम् /
प्रबोध्य दर्शयाम् आस सचिवेभ्यस् तदद्भुतम्"
Kathasaritsagara,"sokss_12,3.28","tatas tair vismayāviṣṭaiḥ kṣudhitaiḥ saha tāni saḥ /
phalāni tasya susvādurasāni bubhuje taroḥ","ततस् तैर् विस्मयाविष्टैः क्षुधितैः सह तानि सः /
फलानि तस्य सुस्वादुरसानि बुभुजे तरोः"
Kathasaritsagara,"sokss_12,3.29","bhuktavatsu ca teṣv atra paśyatsvevākhileṣu saḥ /
śuṣkavṛkṣaḥ kṣaṇādviprakumāraḥ samapadyata","भुक्तवत्सु च तेष्व् अत्र पश्यत्स्वेवाखिलेषु सः /
शुष्कवृक्षः क्षणाद्विप्रकुमारः समपद्यत"
Kathasaritsagara,"sokss_12,3.30","pṛṣṭho mṛgāṅkadattena vismitenātha so 'bravīt /
damadhir nāma ko 'pyāsīdayodhyāyāṃ dvijottamaḥ","पृष्ठो मृगाङ्कदत्तेन विस्मितेनाथ सो ऽब्रवीत् /
दमधिर् नाम को ऽप्यासीदयोध्यायां द्विजोत्तमः"
Kathasaritsagara,"sokss_12,3.31","tasyāhaṃ śrutadhir nāma putraḥ sa ca mayā saha /
durbhikṣe mṛtajāniḥ san bhraman prāpad imāṃ bhuvam","तस्याहं श्रुतधिर् नाम पुत्रः स च मया सह /
दुर्भिक्षे मृतजानिः सन् भ्रमन् प्रापद् इमां भुवम्"
Kathasaritsagara,"sokss_12,3.32","iha kenāpi dattāni prāpya pañca phalāni saḥ /
kṣutkṣāmas trīṇi me prādāddve cāsthāpayad ātmane","इह केनापि दत्तानि प्राप्य पञ्च फलानि सः /
क्षुत्क्षामस् त्रीणि मे प्रादाद्द्वे चास्थापयद् आत्मने"
Kathasaritsagara,"sokss_12,3.33","tataḥ snātuṃ saras toyaṃ gate tasmin phalāny aham /
tānīha bhuktvā niḥśeṣāṇy akārṣaṃ vyājasuptakam","ततः स्नातुं सरस् तोयं गते तस्मिन् फलान्य् अहम् /
तानीह भुक्त्वा निःशेषाण्य् अकार्षं व्याजसुप्तकम्"
Kathasaritsagara,"sokss_12,3.34","so 'tha snātvāgato buddhvā chadmataḥ kāṣṭhavatsthitam /
māṃ śaptavān bhavehaiva śuṣkavṛkṣaḥ sarastaṭe","सो ऽथ स्नात्वागतो बुद्ध्वा छद्मतः काष्ठवत्स्थितम् /
मां शप्तवान् भवेहैव शुष्कवृक्षः सरस्तटे"
Kathasaritsagara,"sokss_12,3.35","rātrau ca te puṣpaphalaṃ candravatyāṃ bhaviṣyati /
tarpayitvātithīñjātu phalaiḥ śāpādvimokṣase","रात्रौ च ते पुष्पफलं चन्द्रवत्यां भविष्यति /
तर्पयित्वातिथीञ्जातु फलैः शापाद्विमोक्षसे"
Kathasaritsagara,"sokss_12,3.36","iti pitrābhiśapto 'haṃ sadyaḥ śuṣkadrumo 'bhavam /
yuṣmadbhuktaphalaścādya cirānmukto 'smi śāpataḥ","इति पित्राभिशप्तो ऽहं सद्यः शुष्कद्रुमो ऽभवम् /
युष्मद्भुक्तफलश्चाद्य चिरान्मुक्तो ऽस्मि शापतः"
Kathasaritsagara,"sokss_12,3.37","ity uktanijavṛttāntaṃ pṛcchantaṃ śrutadhiṃ tataḥ /
mṛgāṅkadatto 'pi sa taṃ svavṛttāntamabodhayat","इत्य् उक्तनिजवृत्तान्तं पृच्छन्तं श्रुतधिं ततः /
मृगाङ्कदत्तो ऽपि स तं स्ववृत्तान्तमबोधयत्"
Kathasaritsagara,"sokss_12,3.38","tataḥ so 'bāndhavo nītāvadhīti śrutadhirdvijaḥ /
mṛgāṅkadattādvṛtavānvaraṃ tadanuyāyitām","ततः सो ऽबान्धवो नीतावधीति श्रुतधिर्द्विजः /
मृगाङ्कदत्ताद्वृतवान्वरं तदनुयायिताम्"
Kathasaritsagara,"sokss_12,3.39","tato nītvā niśāṃ prātastena śrutadhinā saha /
mṛgāṅkadattaḥ sa tataḥ pratasthe sacivānvitaḥ","ततो नीत्वा निशां प्रातस्तेन श्रुतधिना सह /
मृगाङ्कदत्तः स ततः प्रतस्थे सचिवान्वितः"
Kathasaritsagara,"sokss_12,3.40","gacchaṃś ca sa prāpya vanaṃ karimaṇḍitasaṃjñakam /
dadarśa puruṣān pañca bhūrikeśān durākṛtīn","गच्छंश् च स प्राप्य वनं करिमण्डितसंज्ञकम् /
ददर्श पुरुषान् पञ्च भूरिकेशान् दुराकृतीन्"
Kathasaritsagara,"sokss_12,3.41","upetya praśrayātte ca tamūcurjātavismayam /
kāśipuryāṃ vayaṃ jātā viprā dhenūpajīvinaḥ","उपेत्य प्रश्रयात्ते च तमूचुर्जातविस्मयम् /
काशिपुर्यां वयं जाता विप्रा धेनूपजीविनः"
Kathasaritsagara,"sokss_12,3.42","te 'vagrahapluṣṭatṛṇāttato deśādidaṃ vanam /
āgatāḥ smo bahutṛṇaṃ durbhikṣe saha dhenubhiḥ","ते ऽवग्रहप्लुष्टतृणात्ततो देशादिदं वनम् /
आगताः स्मो बहुतृणं दुर्भिक्षे सह धेनुभिः"
Kathasaritsagara,"sokss_12,3.43","iha ca prāptamasmābhir vāpīvāri rasāyanam /
tīrarūḍhadrumabhraśyattriphalānityabhāvitam","इह च प्राप्तमस्माभिर् वापीवारि रसायनम् /
तीररूढद्रुमभ्रश्यत्त्रिफलानित्यभावितम्"
Kathasaritsagara,"sokss_12,3.44","pibatāṃ tatsadāsmākameṣāṃ kṣīrabhujāṃ satām /
pañca varṣaśatānyasmihnvyatītānyajane vane","पिबतां तत्सदास्माकमेषां क्षीरभुजां सताम् /
पञ्च वर्षशतान्यस्मिह्न्व्यतीतान्यजने वने"
Kathasaritsagara,"sokss_12,3.45","tenedṛśā vayaṃ deva yūyaṃ cātithayo 'dhunā /
asmābhir daivataḥ prāptāstadetāsmākamāśramam","तेनेदृशा वयं देव यूयं चातिथयो ऽधुना /
अस्माभिर् दैवतः प्राप्तास्तदेतास्माकमाश्रमम्"
Kathasaritsagara,"sokss_12,3.46","iti tair arthito gatvā sānugaḥ sa tadāśramam /
mṛgāṅkadattaḥ kṣīrādibhojī tadanayaddinam","इति तैर् अर्थितो गत्वा सानुगः स तदाश्रमम् /
मृगाङ्कदत्तः क्षीरादिभोजी तदनयद्दिनम्"
Kathasaritsagara,"sokss_12,3.47","prasthitaś ca tataḥ prātaranyāny api vilokayan /
kautukāni sa saṃprāpa kirātaviṣayaṃ kramāt","प्रस्थितश् च ततः प्रातरन्यान्य् अपि विलोकयन् /
कौतुकानि स संप्राप किरातविषयं क्रमात्"
Kathasaritsagara,"sokss_12,3.48","prāhiṇocchrutadhiṃ cātra svāgamāvedanāsya saḥ /
taṃ kirātapatiṃ mittraṃ śaktirakṣitakaṃ prati","प्राहिणोच्छ्रुतधिं चात्र स्वागमावेदनास्य सः /
तं किरातपतिं मित्त्रं शक्तिरक्षितकं प्रति"
Kathasaritsagara,"sokss_12,3.49","so 'pi buddhvā kirāteśo nirgatyāgre tamānataḥ /
mṛgāṅkadattaṃ sāmātyaṃ puraṃ prāveśayannijam","सो ऽपि बुद्ध्वा किरातेशो निर्गत्याग्रे तमानतः /
मृगाङ्कदत्तं सामात्यं पुरं प्रावेशयन्निजम्"
Kathasaritsagara,"sokss_12,3.50","tatastenopacaritastasthau tatra sa kāṃścana /
mṛgāṅkadatto divasānuktāgamanakāraṇaḥ","ततस्तेनोपचरितस्तस्थौ तत्र स कांश्चन /
मृगाङ्कदत्तो दिवसानुक्तागमनकारणः"
Kathasaritsagara,"sokss_12,3.51","svakārye prāptakālaṃ ca sāhāyye śaktirakṣitam /
sthāpayitvātra sajjaṃ tamāmantrya ca nṛpātmajaḥ","स्वकार्ये प्राप्तकालं च साहाय्ये शक्तिरक्षितम् /
स्थापयित्वात्र सज्जं तमामन्त्र्य च नृपात्मजः"
Kathasaritsagara,"sokss_12,3.52","prātiṣṭhata sa puṇyāhe punarujjayinīṃ prati /
śaśāṅkavatyā hṛtadhīrātmanā dvādaśas tataḥ","प्रातिष्ठत स पुण्याहे पुनरुज्जयिनीं प्रति /
शशाङ्कवत्या हृतधीरात्मना द्वादशस् ततः"
Kathasaritsagara,"sokss_12,3.53","gacchaṃś ca so 'ṭavīṃ prāpya śūnyāṃ tarutalasthitam /
tapasvinaṃ dadarśaikaṃ bhasmājinajaṭābhṛtam","गच्छंश् च सो ऽटवीं प्राप्य शून्यां तरुतलस्थितम् /
तपस्विनं ददर्शैकं भस्माजिनजटाभृतम्"
Kathasaritsagara,"sokss_12,3.54","nirāśramapade 'raṇye kimekākīha tiṣṭhasi /
bhagavannity upāgamya sa taṃ papraccha sānugaḥ","निराश्रमपदे ऽरण्ये किमेकाकीह तिष्ठसि /
भगवन्नित्य् उपागम्य स तं पप्रच्छ सानुगः"
Kathasaritsagara,"sokss_12,3.55","so 'tha taṃ tāpaso 'vādīdahaṃ śiṣyo mahāguroḥ /
śuddhakīrtyabhidhānasya nānāmantraughasiddhimān","सो ऽथ तं तापसो ऽवादीदहं शिष्यो महागुरोः /
शुद्धकीर्त्यभिधानस्य नानामन्त्रौघसिद्धिमान्"
Kathasaritsagara,"sokss_12,3.56","so 'haṃ kadāpyakaravaṃ svasthāveśaṃ prasaṅgataḥ /
śubhalakṣaṇamāsādya kaṃcitkṣatrakumārakam","सो ऽहं कदाप्यकरवं स्वस्थावेशं प्रसङ्गतः /
शुभलक्षणमासाद्य कंचित्क्षत्रकुमारकम्"
Kathasaritsagara,"sokss_12,3.57","sa kumāraḥ samāviṣṭaḥ pṛṣṭo nānāvidhāni me /
siddhauṣadhirasakṣetrāṇyudīryedamathābravīt","स कुमारः समाविष्टः पृष्टो नानाविधानि मे /
सिद्धौषधिरसक्षेत्राण्युदीर्येदमथाब्रवीत्"
Kathasaritsagara,"sokss_12,3.58","astīhottaradigbhāge kevalaḥ śiṃśapātaruḥ /
vindhyāṭavyāmadhaścāsya nāgendrabhavanaṃ mahat","अस्तीहोत्तरदिग्भागे केवलः शिंशपातरुः /
विन्ध्याटव्यामधश्चास्य नागेन्द्रभवनं महत्"
Kathasaritsagara,"sokss_12,3.59","tac cārdradhūlipracchannajalaṃ sadupalakṣyate /
madhyāhne haṃsamithunauḥ krīḍadbhiḥ sāmbusārasaiḥ","तच् चार्द्रधूलिप्रच्छन्नजलं सदुपलक्ष्यते /
मध्याह्ने हंसमिथुनौः क्रीडद्भिः साम्बुसारसैः"
Kathasaritsagara,"sokss_12,3.60","tatra pārāvatākhyo 'sti nāmnā nāgavaro balī /
tasya devāsuraraṇātprāptaḥ khaḍgo 'styanuttamaḥ","तत्र पारावताख्यो ऽस्ति नाम्ना नागवरो बली /
तस्य देवासुररणात्प्राप्तः खड्गो ऽस्त्यनुत्तमः"
Kathasaritsagara,"sokss_12,3.61","vaidūryakāntir nāmnā taṃ khaḍgaṃ prāpnoti yo naraḥ /
sa siddhādhipatir bhūtvā vicaratyaparājitaḥ","वैदूर्यकान्तिर् नाम्ना तं खड्गं प्राप्नोति यो नरः /
स सिद्धाधिपतिर् भूत्वा विचरत्यपराजितः"
Kathasaritsagara,"sokss_12,3.62","sa cāsiḥ prāpyate vīraiḥ sahāyair ity udīrite /
tenāviṣṭena tasyāhamathākārṣaṃ visarjanam","स चासिः प्राप्यते वीरैः सहायैर् इत्य् उदीरिते /
तेनाविष्टेन तस्याहमथाकार्षं विसर्जनम्"
Kathasaritsagara,"sokss_12,3.63","tato 'nyavimukhaḥ khaḍgaṃ prepsustaṃ pṛthivīmaham /
bhrāntvā sahāyān aprāpya khinno martum ihāgataḥ","ततो ऽन्यविमुखः खड्गं प्रेप्सुस्तं पृथिवीमहम् /
भ्रान्त्वा सहायान् अप्राप्य खिन्नो मर्तुम् इहागतः"
Kathasaritsagara,"sokss_12,3.64","etanmṛgāṅkadatto 'tra śrutvā tasmātsa tāpasāt /
ahaṃ sahāyaḥ sāmātyas taveti tam abhāṣata","एतन्मृगाङ्कदत्तो ऽत्र श्रुत्वा तस्मात्स तापसात् /
अहं सहायः सामात्यस् तवेति तम् अभाषत"
Kathasaritsagara,"sokss_12,3.65","sa cābhinandya tattena sānugena samaṃ yayau /
tasya nāgasya bhavanaṃ pādalepena tāpasaḥ","स चाभिनन्द्य तत्तेन सानुगेन समं ययौ /
तस्य नागस्य भवनं पादलेपेन तापसः"
Kathasaritsagara,"sokss_12,3.66","tatrābhijñānasaṃprāpte mantrabaddhāsu dikṣu ca /
rātrau mṛgāṅkadattādīnsthāpayitvābhimantritaiḥ","तत्राभिज्ञानसंप्राप्ते मन्त्रबद्धासु दिक्षु च /
रात्रौ मृगाङ्कदत्तादीन्स्थापयित्वाभिमन्त्रितैः"
Kathasaritsagara,"sokss_12,3.67","sarṣapaiḥ prakaṭīkṛtya kṣiptaistaddhūlito jalam /
sa nāgadamanair mantrair homaṃ kartuṃ pracakrame","सर्षपैः प्रकटीकृत्य क्षिप्तैस्तद्धूलितो जलम् /
स नागदमनैर् मन्त्रैर् होमं कर्तुं प्रचक्रमे"
Kathasaritsagara,"sokss_12,3.68","vighnāṃścotpātameghādīnmantraśaktyā jigāya saḥ /
tato 'tra niryayau tasmād divyā strī śiṃśapātaroḥ","विघ्नांश्चोत्पातमेघादीन्मन्त्रशक्त्या जिगाय सः /
ततो ऽत्र निर्ययौ तस्माद् दिव्या स्त्री शिंशपातरोः"
Kathasaritsagara,"sokss_12,3.69","mohamantraṃ paṭhantīva sā ratnābharaṇāravaiḥ /
upetya taṃ kṣaṇāccakre kaṭākṣakṣatamānasam","मोहमन्त्रं पठन्तीव सा रत्नाभरणारवैः /
उपेत्य तं क्षणाच्चक्रे कटाक्षक्षतमानसम्"
Kathasaritsagara,"sokss_12,3.70","hṛtadhair yā ca sā tasya samāliṅgya ghanastanī /
hastādvismṛtamantrasya homabhāṇḍamapātayat","हृतधैर् या च सा तस्य समालिङ्ग्य घनस्तनी /
हस्ताद्विस्मृतमन्त्रस्य होमभाण्डमपातयत्"
Kathasaritsagara,"sokss_12,3.71","labdhāntaraś ca tatkālaṃ sa nāgo bhavanāttataḥ /
pārāvatākhyaḥ kalpāntaghanāghana ivodagāt","लब्धान्तरश् च तत्कालं स नागो भवनात्ततः /
पारावताख्यः कल्पान्तघनाघन इवोदगात्"
Kathasaritsagara,"sokss_12,3.72","taṃ dṛṣṭvā nayanajvālāghoraṃ garjitadāruṇam /
sa naṣṭadivyanārīko hṛtsphoṭaṃ prāpa tāpasaḥ","तं दृष्ट्वा नयनज्वालाघोरं गर्जितदारुणम् /
स नष्टदिव्यनारीको हृत्स्फोटं प्राप तापसः"
Kathasaritsagara,"sokss_12,3.73","tasminvinaṣṭe tasyātra kṛtasāhāyakānsa tān /
nāgo mṛgāṅkadattādīnaśapacchāntavaikṛtaḥ","तस्मिन्विनष्टे तस्यात्र कृतसाहायकान्स तान् /
नागो मृगाङ्कदत्तादीनशपच्छान्तवैकृतः"
Kathasaritsagara,"sokss_12,3.74","yuṣmābhir etat saṃghātāt kṛtaṃ niṣkāraṇaṃ yataḥ /
viprayuktāstato 'nyonyaṃ kaṃcitkālaṃ bhaviṣyatha","युष्माभिर् एतत् संघातात् कृतं निष्कारणं यतः /
विप्रयुक्तास्ततो ऽन्योन्यं कंचित्कालं भविष्यथ"
Kathasaritsagara,"sokss_12,3.75","ity uktvāntarhite nāge sarve te tatra tatkṣaṇam /
dhvāntaruddhadṛśo dhvastaśabdaśravaṇaśaktayaḥ","इत्य् उक्त्वान्तर्हिते नागे सर्वे ते तत्र तत्क्षणम् /
ध्वान्तरुद्धदृशो ध्वस्तशब्दश्रवणशक्तयः"
Kathasaritsagara,"sokss_12,3.76","jagmurmṛgāṅkadattādyā viprayuktā yatas tataḥ /
śāpaprabhāvāt krośantiś cinvantaś ca parasparam","जग्मुर्मृगाङ्कदत्ताद्या विप्रयुक्ता यतस् ततः /
शापप्रभावात् क्रोशन्तिश् चिन्वन्तश् च परस्परम्"
Kathasaritsagara,"sokss_12,3.77","mṛgāṅkadattaś ca tataḥ sa gate rātrivibhrame /
bhrāmyannitastato 'ṭavyāṃ tatrāsītsacivair vinā","मृगाङ्कदत्तश् च ततः स गते रात्रिविभ्रमे /
भ्राम्यन्नितस्ततो ऽटव्यां तत्रासीत्सचिवैर् विना"
Kathasaritsagara,"sokss_12,3.78","gateṣv evaṃ ca māseṣu dvitreṣv atrātha tasya saḥ /
akasmāc chrutadhirvipro vicinvan prāpad antikam","गतेष्व् एवं च मासेषु द्वित्रेष्व् अत्राथ तस्य सः /
अकस्माच् छ्रुतधिर्विप्रो विचिन्वन् प्रापद् अन्तिकम्"
Kathasaritsagara,"sokss_12,3.79","sa pādapatitaḥ sāśruḥ śrutadhistaṃ kṛtādaram /
svamantrivārtāṃ pṛcchantaṃ samāśvāsyaivam abhyadhāt","स पादपतितः साश्रुः श्रुतधिस्तं कृतादरम् /
स्वमन्त्रिवार्तां पृच्छन्तं समाश्वास्यैवम् अभ्यधात्"
Kathasaritsagara,"sokss_12,3.80","na dṛṣṭāste mayā kiṃ tu jāne yāsyanti te prabho /
purīmujjayinīṃ saiva gantavyā vartate hi vaḥ","न दृष्टास्ते मया किं तु जाने यास्यन्ति ते प्रभो /
पुरीमुज्जयिनीं सैव गन्तव्या वर्तते हि वः"
Kathasaritsagara,"sokss_12,3.81","ityādyuktavatā tena preritastadyuto 'tha saḥ /
mṛgāṅkadattaḥ śanakaiḥ prāyādujjayinīṃ prati","इत्याद्युक्तवता तेन प्रेरितस्तद्युतो ऽथ सः /
मृगाङ्कदत्तः शनकैः प्रायादुज्जयिनीं प्रति"
Kathasaritsagara,"sokss_12,3.82","gacchanstokaiś ca divasair mārgeṇāśaṅkitāgatam /
hṛṣṭo vimalabuddhiṃ sa saṃprāpa nijamantriṇam","गच्छन्स्तोकैश् च दिवसैर् मार्गेणाशङ्कितागतम् /
हृष्टो विमलबुद्धिं स संप्राप निजमन्त्रिणम्"
Kathasaritsagara,"sokss_12,3.83","taddarśanodvāṣpadṛśaṃ praṇataṃ parirabhya saḥ /
upaveśya ca papraccha vārtāmitaramantriṇām","तद्दर्शनोद्वाष्पदृशं प्रणतं परिरभ्य सः /
उपवेश्य च पप्रच्छ वार्तामितरमन्त्रिणाम्"
Kathasaritsagara,"sokss_12,3.84","tato vimalabuddhistaṃ bhṛtyapriyam uvāca saḥ /
na jāne deva kasteṣu kva gato nāgaśāpataḥ","ततो विमलबुद्धिस्तं भृत्यप्रियम् उवाच सः /
न जाने देव कस्तेषु क्व गतो नागशापतः"
Kathasaritsagara,"sokss_12,3.85","tvaṃ tu tān prāpsyasīty etad yathā jāne tathā śṛṇu /
tadāhaṃ nāgapāśena dūrākṛṣṭaḥ paribhraman","त्वं तु तान् प्राप्स्यसीत्य् एतद् यथा जाने तथा शृणु /
तदाहं नागपाशेन दूराकृष्टः परिभ्रमन्"
Kathasaritsagara,"sokss_12,3.86","aṭavyāḥ pūrvadigbhāge klāntaḥ kenāpi sādhunā /
āśramaṃ prāpito 'bhūvaṃ maharṣerbrahmadaṇḍinaḥ","अटव्याः पूर्वदिग्भागे क्लान्तः केनापि साधुना /
आश्रमं प्रापितो ऽभूवं महर्षेर्ब्रह्मदण्डिनः"
Kathasaritsagara,"sokss_12,3.87","tatra tenarṣiṇā dattaiḥ phalāmbhobhir gataklamaḥ /
paryaṭannāśramādārādadrākṣaṃ bṛhatīṃ guhām","तत्र तेनर्षिणा दत्तैः फलाम्भोभिर् गतक्लमः /
पर्यटन्नाश्रमादारादद्राक्षं बृहतीं गुहाम्"
Kathasaritsagara,"sokss_12,3.88","praviśya kautukāttasyāṃ dṛṣṭvāntarmaṇimandiram /
pravṛttavānahaṃ jālagavākṣais tatra vīkṣitum","प्रविश्य कौतुकात्तस्यां दृष्ट्वान्तर्मणिमन्दिरम् /
प्रवृत्तवानहं जालगवाक्षैस् तत्र वीक्षितुम्"
Kathasaritsagara,"sokss_12,3.89","tāvat sthitāntaś cakraṃ strī bhrāmayantī sabhṛṅgakam /
bhṛṅgāste 'thāśritā bhedenātrasthau vṛṣagardabhau","तावत् स्थितान्तश् चक्रं स्त्री भ्रामयन्ती सभृङ्गकम् /
भृङ्गास्ते ऽथाश्रिता भेदेनात्रस्थौ वृषगर्दभौ"
Kathasaritsagara,"sokss_12,3.90","tābhyāṃ ca vāntau kṣīrāsṛkphenau pītvā yathāśrayam /
dvaye sitāsitā bhūtvā jātāste jālakārakāḥ","ताभ्यां च वान्तौ क्षीरासृक्फेनौ पीत्वा यथाश्रयम् /
द्वये सितासिता भूत्वा जातास्ते जालकारकाः"
Kathasaritsagara,"sokss_12,3.91","svaviṣṭhābhistatas taiś ca dvividhair vividhāḥ kṛtāḥ /
jālapāśāḥ supuṣpaiś ca viṣapuṣpaiś ca saṃgatāḥ","स्वविष्ठाभिस्ततस् तैश् च द्विविधैर् विविधाः कृताः /
जालपाशाः सुपुष्पैश् च विषपुष्पैश् च संगताः"
Kathasaritsagara,"sokss_12,3.92","teṣu pāśeṣu te saktā jālakārā yathāsukham /
śvetakṛṣṇobhayamukhenaitya daṣṭā mahāhinā","तेषु पाशेषु ते सक्ता जालकारा यथासुखम् /
श्वेतकृष्णोभयमुखेनैत्य दष्टा महाहिना"
Kathasaritsagara,"sokss_12,3.93","nānāghaṭeṣv atha kṣiptās tayā nāryā samutthitāḥ /
punas tathaiva tān eva pāśāñ śliṣṭvā yathātatham","नानाघटेष्व् अथ क्षिप्तास् तया नार्या समुत्थिताः /
पुनस् तथैव तान् एव पाशाञ् श्लिष्ट्वा यथातथम्"
Kathasaritsagara,"sokss_12,3.94","viṣodvegāc ca tatpuṣpajālastheṣvāraṭatsvatha /
anye 'pi te 'nyajālasthāḥ pravṛttāḥ krandituṃ tadā","विषोद्वेगाच् च तत्पुष्पजालस्थेष्वारटत्स्वथ /
अन्ये ऽपि ते ऽन्यजालस्थाः प्रवृत्ताः क्रन्दितुं तदा"
Kathasaritsagara,"sokss_12,3.95","tacchabdabhagnadhyānena tatrasthena kṛpālunā /
kenāpi bhālato muktā tato jvālā tapasvinā","तच्छब्दभग्नध्यानेन तत्रस्थेन कृपालुना /
केनापि भालतो मुक्ता ततो ज्वाला तपस्विना"
Kathasaritsagara,"sokss_12,3.96","tayā nirdagdhapāśāste daṇḍaṃ suṣiravaidrumam /
praviśyaiva tadūrdhvasthe līnā jyotiṣi bhāsvare","तया निर्दग्धपाशास्ते दण्डं सुषिरवैद्रुमम् /
प्रविश्यैव तदूर्ध्वस्थे लीना ज्योतिषि भास्वरे"
Kathasaritsagara,"sokss_12,3.97","tāvatkvāpi gatā sā strī sacakravṛṣagardabhā /
taddṛṣṭvā vismito yāvat sthito 'haṃ tatra paryaṭan","तावत्क्वापि गता सा स्त्री सचक्रवृषगर्दभा /
तद्दृष्ट्वा विस्मितो यावत् स्थितो ऽहं तत्र पर्यटन्"
Kathasaritsagara,"sokss_12,3.98","tāvat puṣkariṇīṃ hṛdyāmapaśyaṃ bhṛṅganāditaiḥ /
ihāpyāgatya vīkṣasvetyāhvayantīmivāmbujaiḥ","तावत् पुष्करिणीं हृद्यामपश्यं भृङ्गनादितैः /
इहाप्यागत्य वीक्षस्वेत्याह्वयन्तीमिवाम्बुजैः"
Kathasaritsagara,"sokss_12,3.99","tīropaviṣṭas tasyāś ca vīkṣe yāvadvanaṃ mahat /
jālāntare vane caiko lubdhakas tatra tena ca","तीरोपविष्टस् तस्याश् च वीक्षे यावद्वनं महत् /
जालान्तरे वने चैको लुब्धकस् तत्र तेन च"
Kathasaritsagara,"sokss_12,3.100","daśabāhuravāpyaikaḥ siṃhapoto vivardhya ca /
anāyatta iti krodhādvanāttasmātpravāsitaḥ","दशबाहुरवाप्यैकः सिंहपोतो विवर्ध्य च /
अनायत्त इति क्रोधाद्वनात्तस्मात्प्रवासितः"
Kathasaritsagara,"sokss_12,3.101","so 'pi siṃhaḥ samākarṇya siṃhāḥ śabdaṃ vanāntare /
tatra gacchanmahāvātenāvakīrṇabhujaḥ kṛtaḥ","सो ऽपि सिंहः समाकर्ण्य सिंहाः शब्दं वनान्तरे /
तत्र गच्छन्महावातेनावकीर्णभुजः कृतः"
Kathasaritsagara,"sokss_12,3.102","tato lambodareṇaitya puṃsāropitabāhukaḥ /
saṃpāditaḥ sa yātastadvanaṃ kesariṇīkṛte","ततो लम्बोदरेणैत्य पुंसारोपितबाहुकः /
संपादितः स यातस्तद्वनं केसरिणीकृते"
Kathasaritsagara,"sokss_12,3.103","tatra tasyāḥ kṛte kleśamanubhūya vanāntare /
prāgāttāṃ prāpya tadyuktaḥ sa nijaṃ vanamāgataḥ","तत्र तस्याः कृते क्लेशमनुभूय वनान्तरे /
प्रागात्तां प्राप्य तद्युक्तः स निजं वनमागतः"
Kathasaritsagara,"sokss_12,3.104","sabhāryamāgataṃ taṃ ca dṛṣṭvaiva karimardanam /
vanaṃ samarpya tattasmai lubdhakaḥ sa tato gataḥ","सभार्यमागतं तं च दृष्ट्वैव करिमर्दनम् /
वनं समर्प्य तत्तस्मै लुब्धकः स ततो गतः"
Kathasaritsagara,"sokss_12,3.105","etadapy ahamālokya gatvāśramapadaṃ tataḥ /
ubhayaṃ tanmahāścaryamavocaṃ brahmadaṇḍine","एतदप्य् अहमालोक्य गत्वाश्रमपदं ततः /
उभयं तन्महाश्चर्यमवोचं ब्रह्मदण्डिने"
Kathasaritsagara,"sokss_12,3.106","so 'tha prītyā trikālajño munirmāmevam abhyadhāt /
dhanyo 'si darśitaṃ sarvaṃ prasanneneśvareṇa te","सो ऽथ प्रीत्या त्रिकालज्ञो मुनिर्मामेवम् अभ्यधात् /
धन्यो ऽसि दर्शितं सर्वं प्रसन्नेनेश्वरेण ते"
Kathasaritsagara,"sokss_12,3.107","yā dṛṣṭā strī tvayā tatra sā māyā bhramitaṃ ca yat /
tayā saṃsāracakraṃ tadye bhṛṅgāste ca jantavaḥ","या दृष्टा स्त्री त्वया तत्र सा माया भ्रमितं च यत् /
तया संसारचक्रं तद्ये भृङ्गास्ते च जन्तवः"
Kathasaritsagara,"sokss_12,3.108","vṛṣagardabharūpau tau dharmādharmau pṛthakpṛthak /
śritāstadbāntadugdhāsṛgrūpe sukṛtaduṣkṛte","वृषगर्दभरूपौ तौ धर्माधर्मौ पृथक्पृथक् /
श्रितास्तद्बान्तदुग्धासृग्रूपे सुकृतदुष्कृते"
Kathasaritsagara,"sokss_12,3.109","svāsvāśrayotthe saṃsevya bhūtvā ca śvetakalmaṣāḥ /
dvividhā jālakārābha viṣṭabdhā nijavīryataḥ","स्वास्वाश्रयोत्थे संसेव्य भूत्वा च श्वेतकल्मषाः /
द्विविधा जालकाराभ विष्टब्धा निजवीर्यतः"
Kathasaritsagara,"sokss_12,3.110","nirmāya dvividhāneva jālapāśānsutādikān /
satpuṣpaviṣapuṣpābhasukhaduḥkhānuṣaṅgiṇaḥ","निर्माय द्विविधानेव जालपाशान्सुतादिकान् /
सत्पुष्पविषपुष्पाभसुखदुःखानुषङ्गिणः"
Kathasaritsagara,"sokss_12,3.111","yathāsvaṃ teṣu saṃsaktāḥ kālenoragarūpiṇā /
śubhāśubhābhyāṃ vaktrābhyāṃ hatāḥ putra yathocitam","यथास्वं तेषु संसक्ताः कालेनोरगरूपिणा /
शुभाशुभाभ्यां वक्त्राभ्यां हताः पुत्र यथोचितम्"
Kathasaritsagara,"sokss_12,3.112","tato ghaṭakarūpāsu nānāyoniṣu māyayā /
strīrūpayā tayā kṣiptās tathaivotthāya te punaḥ","ततो घटकरूपासु नानायोनिषु मायया /
स्त्रीरूपया तया क्षिप्तास् तथैवोत्थाय ते पुनः"
Kathasaritsagara,"sokss_12,3.113","tulyāsu patitāḥ śvetakṛṣṇāsvākṛtiṣu dvidhā /
putrādijālapāśeṣu sukhaduḥkhānubandhiṣu","तुल्यासु पतिताः श्वेतकृष्णास्वाकृतिषु द्विधा /
पुत्रादिजालपाशेषु सुखदुःखानुबन्धिषु"
Kathasaritsagara,"sokss_12,3.114","tataḥ kṛṣṇā nijair jālair baddhā duḥkhaviṣārditāḥ /
pravṛttāḥ krandituṃ vignāḥ śaraṇaṃ parameśvaram","ततः कृष्णा निजैर् जालैर् बद्धा दुःखविषार्दिताः /
प्रवृत्ताः क्रन्दितुं विग्नाः शरणं परमेश्वरम्"
Kathasaritsagara,"sokss_12,3.115","taddṛṣṭvā jātavair āgyāste śvetā api jantavaḥ /
prārabdhā nijajālasthāstam evākrandituṃ prabhum","तद्दृष्ट्वा जातवैर् आग्यास्ते श्वेता अपि जन्तवः /
प्रारब्धा निजजालस्थास्तम् एवाक्रन्दितुं प्रभुम्"
Kathasaritsagara,"sokss_12,3.116","tataḥ prabudhya devena tena tāpasarūpiṇā /
jñānāgnijvālayā dagdhapāśāḥ sarve 'pi te kṛtāḥ","ततः प्रबुध्य देवेन तेन तापसरूपिणा /
ज्ञानाग्निज्वालया दग्धपाशाः सर्वे ऽपि ते कृताः"
Kathasaritsagara,"sokss_12,3.117","tena vidrumasaddaṇḍarūpamādityamaṇḍalam /
praviśya tattadūrdhvasthaṃ paramaṃ dhāma te śritāḥ","तेन विद्रुमसद्दण्डरूपमादित्यमण्डलम् /
प्रविश्य तत्तदूर्ध्वस्थं परमं धाम ते श्रिताः"
Kathasaritsagara,"sokss_12,3.118","naṣṭā ca cakrākāreṇa saṃsāreṇa sahaiva sā /
māyā vṛṣakharākāradharmādharmasamanvitāḥ","नष्टा च चक्राकारेण संसारेण सहैव सा /
माया वृषखराकारधर्माधर्मसमन्विताः"
Kathasaritsagara,"sokss_12,3.119","evaṃ bhramanti saṃsāre śuklakṛṣṇāḥ svakarmabhiḥ /
īśvarārādhanādeva vimucyante ca jantavaḥ","एवं भ्रमन्ति संसारे शुक्लकृष्णाः स्वकर्मभिः /
ईश्वराराधनादेव विमुच्यन्ते च जन्तवः"
Kathasaritsagara,"sokss_12,3.120","iti te mohaśāntyarthamīśvareṇa pradarśitam /
vāpījale ca yaddṛṣṭaṃ bhavatā tadidaṃ śṛṇu","इति ते मोहशान्त्यर्थमीश्वरेण प्रदर्शितम् /
वापीजले च यद्दृष्टं भवता तदिदं शृणु"
Kathasaritsagara,"sokss_12,3.121","mṛgāṅkadattabhāvyarthapradarśanamidaṃ jale /
pratibimbamivotpādya kṛtaṃ bhagavatā tava","मृगाङ्कदत्तभाव्यर्थप्रदर्शनमिदं जले /
प्रतिबिम्बमिवोत्पाद्य कृतं भगवता तव"
Kathasaritsagara,"sokss_12,3.122","sa hi bālamṛgārātipotatulyo bhujopamaiḥ /
sacivair daśabhir yukto vardhito vanasaṃnibhāt","स हि बालमृगारातिपोततुल्यो भुजोपमैः /
सचिवैर् दशभिर् युक्तो वर्धितो वनसंनिभात्"
Kathasaritsagara,"sokss_12,3.123","deśāllubdhakatulyena pitrā kopātpravāsitaḥ /
avantideśād udbhūtāṃ khyātimanyavanopamāt","देशाल्लुब्धकतुल्येन पित्रा कोपात्प्रवासितः /
अवन्तिदेशाद् उद्भूतां ख्यातिमन्यवनोपमात्"
Kathasaritsagara,"sokss_12,3.124","śaśāṅkavatyās tatsiṃhyā iva śrutvā pradhāvitaḥ /
nāgaśāpena vātena bhraṣṭamantribhujaḥ kṛtaḥ","शशाङ्कवत्यास् तत्सिंह्या इव श्रुत्वा प्रधावितः /
नागशापेन वातेन भ्रष्टमन्त्रिभुजः कृतः"
Kathasaritsagara,"sokss_12,3.125","tato vināyakenātra sa lambodararūpiṇā /
saṃghāṭitāmātyabhujaḥ prakṛtisthaḥ punaḥ kṛtaḥ","ततो विनायकेनात्र स लम्बोदररूपिणा /
संघाटितामात्यभुजः प्रकृतिस्थः पुनः कृतः"
Kathasaritsagara,"sokss_12,3.126","tato gatvānubhūyātikleśaṃ prāptāṃ tato 'nyataḥ /
tāṃ śaśāṅkavatīṃ siṃhīmādāyātrāgataś ca saḥ","ततो गत्वानुभूयातिक्लेशं प्राप्तां ततो ऽन्यतः /
तां शशाङ्कवतीं सिंहीमादायात्रागतश् च सः"
Kathasaritsagara,"sokss_12,3.127","tataś ca nikaṭaṃ prāptaṃ vidyutārātivāraṇam /
mṛgāṅkadattasiṃhaṃ taṃ dṛṣṭvā bhāryāsamanvitam","ततश् च निकटं प्राप्तं विद्युतारातिवारणम् /
मृगाङ्कदत्तसिंहं तं दृष्ट्वा भार्यासमन्वितम्"
Kathasaritsagara,"sokss_12,3.128","tatsvadeśavanaṃ tasmai samarpya sakalaṃ svataḥ /
tatpitā lubdhakanibhaḥ sa prayātastapovanam","तत्स्वदेशवनं तस्मै समर्प्य सकलं स्वतः /
तत्पिता लुब्धकनिभः स प्रयातस्तपोवनम्"
Kathasaritsagara,"sokss_12,3.129","iti saṃpannavadbhāvi darśitaṃ vibhunā tava /
tadyuṣmānmantriṇo bhāryāṃ rājyaṃ cāpsyati vaḥ prabhuḥ","इति संपन्नवद्भावि दर्शितं विभुना तव /
तद्युष्मान्मन्त्रिणो भार्यां राज्यं चाप्स्यति वः प्रभुः"
Kathasaritsagara,"sokss_12,3.130","ity ahaṃ munivareṇa bodhitas
tena labdhadhṛtirāśramāttataḥ /
nirgato 'tha śanakair upāvrajann
adya deva militāstvayā saha","इत्य् अहं मुनिवरेण बोधितस्
तेन लब्धधृतिराश्रमात्ततः /
निर्गतो ऽथ शनकैर् उपाव्रजन्न्
अद्य देव मिलितास्त्वया सह"
Kathasaritsagara,"sokss_12,3.131","tasmādabhimatamāpsyasi sacivāṃllabdhvā pracaṇḍaśaktimukhān /
prasthānakālapūjāprasannavighneśvaro niyatam","तस्मादभिमतमाप्स्यसि सचिवांल्लब्ध्वा प्रचण्डशक्तिमुखान् /
प्रस्थानकालपूजाप्रसन्नविघ्नेश्वरो नियतम्"
Kathasaritsagara,"sokss_12,3.132","iti svasacivāt kṣaṇaṃ vimalabuddhitaḥ so 'dbhutaṃ
niśamya paritoṣavān api mṛgāṅkadattaḥ punaḥ /
vicārya saha tena tām aparamantryavāptyai kramād
avantinagarīṃ prati vrajitavānsvakāryāya ca","इति स्वसचिवात् क्षणं विमलबुद्धितः सो ऽद्भुतं
निशम्य परितोषवान् अपि मृगाङ्कदत्तः पुनः /
विचार्य सह तेन ताम् अपरमन्त्र्यवाप्त्यै क्रमाद्
अवन्तिनगरीं प्रति व्रजितवान्स्वकार्याय च"
Kathasaritsagara,"sokss_12,4.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake tṛtīyas taraṅgaḥ /

caturthas taraṅgaḥ /

tataḥ śrutadhiyuktena samaṃ vimalabuddhinā /
sa śaśāṅkavatīhetorgacchannujjayinīṃ prati","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके तृतीयस् तरङ्गः /

चतुर्थस् तरङ्गः /

ततः श्रुतधियुक्तेन समं विमलबुद्धिना /
स शशाङ्कवतीहेतोर्गच्छन्नुज्जयिनीं प्रति"
Kathasaritsagara,"sokss_12,4.2","mṛgāṅkadattaḥ saṃprāpadantarā narmadānadīm /
vīcivelladbhujalatāṃ vilasatphenapāṇḍurām","मृगाङ्कदत्तः संप्रापदन्तरा नर्मदानदीम् /
वीचिवेल्लद्भुजलतां विलसत्फेनपाण्डुराम्"
Kathasaritsagara,"sokss_12,4.3","diṣṭyā miladamātyo 'yaṃ saṃvṛtta iti vīkṣya tam /
harṣādiva pranṛtyantīṃ hasantīṃ capalāśayām","दिष्ट्या मिलदमात्यो ऽयं संवृत्त इति वीक्ष्य तम् /
हर्षादिव प्रनृत्यन्तीं हसन्तीं चपलाशयाम्"
Kathasaritsagara,"sokss_12,4.4","tasyāṃ snānāvatīrṇe ca tasmin kaścid upāyayau /
tatra māyābaṭur nāma snātuṃ śabarabhūpatiḥ","तस्यां स्नानावतीर्णे च तस्मिन् कश्चिद् उपाययौ /
तत्र मायाबटुर् नाम स्नातुं शबरभूपतिः"
Kathasaritsagara,"sokss_12,4.5","taṃ snāntaṃ sahasotthāya trayo 'tra jalamānuṣāḥ /
yugapajjagṛhurbhillaṃ bhītinaśyatparicchadam","तं स्नान्तं सहसोत्थाय त्रयो ऽत्र जलमानुषाः /
युगपज्जगृहुर्भिल्लं भीतिनश्यत्परिच्छदम्"
Kathasaritsagara,"sokss_12,4.6","tad dṛṣṭvākṛṣṭakhaḍgo 'ntaḥ praviśya jalamānuṣān /
hatvā mṛgāṅkadattas tān bhillendraṃ tam amocayat","तद् दृष्ट्वाकृष्टखड्गो ऽन्तः प्रविश्य जलमानुषान् /
हत्वा मृगाङ्कदत्तस् तान् भिल्लेन्द्रं तम् अमोचयत्"
Kathasaritsagara,"sokss_12,4.7","sa tadgrāhabhayānmukto bhillarājo jalotthitaḥ /
taṃ rājaputraṃ papraccha patitvā pādayos tataḥ","स तद्ग्राहभयान्मुक्तो भिल्लराजो जलोत्थितः /
तं राजपुत्रं पप्रच्छ पतित्वा पादयोस् ततः"
Kathasaritsagara,"sokss_12,4.8","dhātrā kastvamihānītaḥ prāṇatrāṇāya me vada /
kasya cālaṃkṛto vaṃśastvayā sukṛtinaḥ pituḥ","धात्रा कस्त्वमिहानीतः प्राणत्राणाय मे वद /
कस्य चालंकृतो वंशस्त्वया सुकृतिनः पितुः"
Kathasaritsagara,"sokss_12,4.9","ko vā kaṭākṣitaḥ puṇyair deśo yatra gamiṣyasi /
ity uktvā śrutadheḥ śrutvā tadvṛttāntamaśeṣataḥ","को वा कटाक्षितः पुण्यैर् देशो यत्र गमिष्यसि /
इत्य् उक्त्वा श्रुतधेः श्रुत्वा तद्वृत्तान्तमशेषतः"
Kathasaritsagara,"sokss_12,4.10","sutarāṃ praṇatastaṃ sa śabarendro 'bravītpunaḥ /
tarhyahaṃ te yathādiṣṭe sahāyo 'trābhivāñchite","सुतरां प्रणतस्तं स शबरेन्द्रो ऽब्रवीत्पुनः /
तर्ह्यहं ते यथादिष्टे सहायो ऽत्राभिवाञ्छिते"
Kathasaritsagara,"sokss_12,4.11","sakhyā durgapiśācena mātaṅgapatinā saha /
tatprasādaṃ kuruṣvehi gṛhān bhṛtyasya me prabho","सख्या दुर्गपिशाचेन मातङ्गपतिना सह /
तत्प्रसादं कुरुष्वेहि गृहान् भृत्यस्य मे प्रभो"
Kathasaritsagara,"sokss_12,4.12","iti sapraṇayaistaistair vacobhiḥ prārthya taṃ tataḥ /
mṛgāṅkadattaṃ pallīṃ svāṃ śabarendro nināya saḥ","इति सप्रणयैस्तैस्तैर् वचोभिः प्रार्थ्य तं ततः /
मृगाङ्कदत्तं पल्लीं स्वां शबरेन्द्रो निनाय सः"
Kathasaritsagara,"sokss_12,4.13","upācarac ca taṃ tatra yathāvatsvavibhūtibhiḥ /
rājaputramaśeṣeṇa pallīlokena pūjitam","उपाचरच् च तं तत्र यथावत्स्वविभूतिभिः /
राजपुत्रमशेषेण पल्लीलोकेन पूजितम्"
Kathasaritsagara,"sokss_12,4.14","so 'pi mātaṅgarājo 'tra sametyābhinananda tam /
dāsībhūya suhṛtprāṇapradaṃ nyastaśirā bhuvi","सो ऽपि मातङ्गराजो ऽत्र समेत्याभिननन्द तम् /
दासीभूय सुहृत्प्राणप्रदं न्यस्तशिरा भुवि"
Kathasaritsagara,"sokss_12,4.15","tato māyābaṭos tasya bhillendrasyānurodhataḥ /
mṛgāṅkadattas tatraiva tasthau kāṃścitsa vāsarān","ततो मायाबटोस् तस्य भिल्लेन्द्रस्यानुरोधतः /
मृगाङ्कदत्तस् तत्रैव तस्थौ कांश्चित्स वासरान्"
Kathasaritsagara,"sokss_12,4.16","ekadā ca sthite tasmindyūtaṃ sa śabareśvaraḥ /
samaṃ nijapratīhāreṇārebhe caṇḍaketunā","एकदा च स्थिते तस्मिन्द्यूतं स शबरेश्वरः /
समं निजप्रतीहारेणारेभे चण्डकेतुना"
Kathasaritsagara,"sokss_12,4.17","tāvannabhasi megheṣu garjatsu gṛhabarhiṇaḥ /
pranṛttāndraṣṭumuttasthau sa māyābaṭubhūpatiḥ","तावन्नभसि मेघेषु गर्जत्सु गृहबर्हिणः /
प्रनृत्तान्द्रष्टुमुत्तस्थौ स मायाबटुभूपतिः"
Kathasaritsagara,"sokss_12,4.18","tataḥ sa dyūtarasikaḥ pratīhārastam abhyadhāt /
kimebhiḥ prekṣitai rājannasuśikṣitatāṇḍavaiḥ","ततः स द्यूतरसिकः प्रतीहारस्तम् अभ्यधात् /
किमेभिः प्रेक्षितै राजन्नसुशिक्षितताण्डवैः"
Kathasaritsagara,"sokss_12,4.19","sa mayūro gṛhe me 'sti nāsti yo 'nyatra bhūtale /
darśayiṣyāmi taṃ prātastubhyaṃ tadrasiko 'si cet","स मयूरो गृहे मे ऽस्ति नास्ति यो ऽन्यत्र भूतले /
दर्शयिष्यामि तं प्रातस्तुभ्यं तद्रसिको ऽसि चेत्"
Kathasaritsagara,"sokss_12,4.20","tac chrutvā darśanīyo me sarvathā sa tvayeti ca /
uktvā sa taṃ pratīhāraṃ dinakṛtyaṃ vyadhānnṛpaḥ","तच् छ्रुत्वा दर्शनीयो मे सर्वथा स त्वयेति च /
उक्त्वा स तं प्रतीहारं दिनकृत्यं व्यधान्नृपः"
Kathasaritsagara,"sokss_12,4.21","mṛgāṅkadatto 'pyākarṇya sarvaṃ tattatra sānugaḥ /
tathaivotthāya vidadhe snānāhārādikāḥ kriyāḥ","मृगाङ्कदत्तो ऽप्याकर्ण्य सर्वं तत्तत्र सानुगः /
तथैवोत्थाय विदधे स्नानाहारादिकाः क्रियाः"
Kathasaritsagara,"sokss_12,4.22","tato rātrāvupetāyāmandhe tamasi jambhite /
kastūrikānuliptāṅgo vasāno nīlavāsasī","ततो रात्रावुपेतायामन्धे तमसि जम्भिते /
कस्तूरिकानुलिप्ताङ्गो वसानो नीलवाससी"
Kathasaritsagara,"sokss_12,4.23","sa rājaputraḥ svoddeśādvīracaryārthamekakaḥ /
suptānugādvāsagṛhātkhaḍgapāṇirviniryayau","स राजपुत्रः स्वोद्देशाद्वीरचर्यार्थमेककः /
सुप्तानुगाद्वासगृहात्खड्गपाणिर्विनिर्ययौ"
Kathasaritsagara,"sokss_12,4.24","bhramaṃś ca tatra kenāpi puṃsā mārgāgatena saḥ /
apaśyatā dhvāntavaśādaṃsenāṃse 'bhyahanyata","भ्रमंश् च तत्र केनापि पुंसा मार्गागतेन सः /
अपश्यता ध्वान्तवशादंसेनांसे ऽभ्यहन्यत"
Kathasaritsagara,"sokss_12,4.25","tataḥ so 'bhyabhavatkruddho yuddhāyāhvayati sma tam /
sa cāhataḥ pumān prauḍhas tatkālocitam abhyadhāt","ततः सो ऽभ्यभवत्क्रुद्धो युद्धायाह्वयति स्म तम् /
स चाहतः पुमान् प्रौढस् तत्कालोचितम् अभ्यधात्"
Kathasaritsagara,"sokss_12,4.26","kiṃ tāmyasyavicāryaiva vicārayasi cettataḥ /
vācyo niśāpatiryena niśaiṣā na prakāśitā","किं ताम्यस्यविचार्यैव विचारयसि चेत्ततः /
वाच्यो निशापतिर्येन निशैषा न प्रकाशिता"
Kathasaritsagara,"sokss_12,4.27","dhātā vā yena pūrṇo 'sya nādhikāro 'tra nirmitaḥ /
yena vairāṇi jāyante tamasīdṛśyakāraṇam","धाता वा येन पूर्णो ऽस्य नाधिकारो ऽत्र निर्मितः /
येन वैराणि जायन्ते तमसीदृश्यकारणम्"
Kathasaritsagara,"sokss_12,4.28","tac chrutvā satyamity uktvā tuṣṭo nāgarikoktitaḥ /
mṛgāṅkadattaḥ ko 'sīti sa taṃ papraccha pūruṣam","तच् छ्रुत्वा सत्यमित्य् उक्त्वा तुष्टो नागरिकोक्तितः /
मृगाङ्कदत्तः को ऽसीति स तं पप्रच्छ पूरुषम्"
Kathasaritsagara,"sokss_12,4.29","cauro 'hamiti tenoktaḥ puṃsā so 'py avadanmṛṣā /
hastamānaya sa brahmacārī mama bhavāniti","चौरो ऽहमिति तेनोक्तः पुंसा सो ऽप्य् अवदन्मृषा /
हस्तमानय स ब्रह्मचारी मम भवानिति"
Kathasaritsagara,"sokss_12,4.30","kṛtvā ca sakhyaṃ jijñāsuḥ sa tenaiva saha vrajan /
mṛgāṅkadattaḥ saṃprāpa jīrṇakūpajṃ tṛṇāvṛtam","कृत्वा च सख्यं जिज्ञासुः स तेनैव सह व्रजन् /
मृगाङ्कदत्तः संप्राप जीर्णकूपज्ं तृणावृतम्"
Kathasaritsagara,"sokss_12,4.31","tatra tena praviṣṭena puṃsā saha suruṅgayā /
gatvā māyābaṭos tasya rājño 'ntaḥpuramāptavān","तत्र तेन प्रविष्टेन पुंसा सह सुरुङ्गया /
गत्वा मायाबटोस् तस्य राज्ञो ऽन्तःपुरमाप्तवान्"
Kathasaritsagara,"sokss_12,4.32","tatra dīpena dṛṣṭvā taṃ parijajñe sa pūruṣam /
yāvat so 'tra pratīhāraścaṇḍaketurna taskaraḥ","तत्र दीपेन दृष्ट्वा तं परिजज्ञे स पूरुषम् /
यावत् सो ऽत्र प्रतीहारश्चण्डकेतुर्न तस्करः"
Kathasaritsagara,"sokss_12,4.33","pratīhāras tu na sa taṃ mandālokaikakoṇagam /
parijajñe 'nyaveṣasthaṃ rājastrīchannakāmukaḥ","प्रतीहारस् तु न स तं मन्दालोकैककोणगम् /
परिजज्ञे ऽन्यवेषस्थं राजस्त्रीछन्नकामुकः"
Kathasaritsagara,"sokss_12,4.34","rājavadhvā ca sa tayā prāpta evāsnuraktayā /
utthāya kaṇṭhe jagṛhe mañjumatyabhidhānayā","राजवध्वा च स तया प्राप्त एवास्नुरक्तया /
उत्थाय कण्ठे जगृहे मञ्जुमत्यभिधानया"
Kathasaritsagara,"sokss_12,4.35","upaveśya ca paryaṅke sa pṛṣṭo 'bhūttayā tadā /
adyaiva bhavatā ko 'yamihānītaḥ pumāniti","उपवेश्य च पर्यङ्के स पृष्टो ऽभूत्तया तदा /
अद्यैव भवता को ऽयमिहानीतः पुमानिति"
Kathasaritsagara,"sokss_12,4.36","suhṛnmamāyaṃ viśvastā bhavety uktā ca tena sā /
pratīhāreṇa sodvegā mañjumatyevam abravīt","सुहृन्ममायं विश्वस्ता भवेत्य् उक्ता च तेन सा /
प्रतीहारेण सोद्वेगा मञ्जुमत्येवम् अब्रवीत्"
Kathasaritsagara,"sokss_12,4.37","kuto me mandabhāgyāyā viśvāso yadasau nṛpaḥ /
mṛtyormṛgāṅkadattena mukhaṃ prāpto 'pi rakṣitaḥ","कुतो मे मन्दभाग्याया विश्वासो यदसौ नृपः /
मृत्योर्मृगाङ्कदत्तेन मुखं प्राप्तो ऽपि रक्षितः"
Kathasaritsagara,"sokss_12,4.38","tac chrutvā sa pratīhārastāmavādīdalaṃ śucā /
nṛpaṃ mṛgāṅkadattaṃ ca haniṣyāmyacirātpriye","तच् छ्रुत्वा स प्रतीहारस्तामवादीदलं शुचा /
नृपं मृगाङ्कदत्तं च हनिष्याम्यचिरात्प्रिये"
Kathasaritsagara,"sokss_12,4.39","ity uktavantaṃ taṃ daivātsābravītkiṃ vikatthase /
ākrānto 'bhūdyadā grāhair nṛpo 'sau narmadāmbhasi","इत्य् उक्तवन्तं तं दैवात्साब्रवीत्किं विकत्थसे /
आक्रान्तो ऽभूद्यदा ग्राहैर् नृपो ऽसौ नर्मदाम्भसि"
Kathasaritsagara,"sokss_12,4.40","mṛgāṅkadatta evaikastadā tadrakṣaṇodyataḥ /
tvayā kiṃ na hatas tatra bhīto hi tvaṃ palāyitaḥ","मृगाङ्कदत्त एवैकस्तदा तद्रक्षणोद्यतः /
त्वया किं न हतस् तत्र भीतो हि त्वं पलायितः"
Kathasaritsagara,"sokss_12,4.41","tattūṣṇīṃ bhava mā kaścidetacchroṣyasi te vacaḥ /
tato mṛgāṅkadattātvaṃ śūrādaśivamāpsyasi","तत्तूष्णीं भव मा कश्चिदेतच्छ्रोष्यसि ते वचः /
ततो मृगाङ्कदत्तात्वं शूरादशिवमाप्स्यसि"
Kathasaritsagara,"sokss_12,4.42","evam uktavatīṃ tāṃ ca jāraḥ kṣattā na cakṣame /
pāpe mṛgāṅkadatte tvaṃ baddhabhāvādhunā dhruvam","एवम् उक्तवतीं तां च जारः क्षत्ता न चक्षमे /
पापे मृगाङ्कदत्ते त्वं बद्धभावाधुना ध्रुवम्"
Kathasaritsagara,"sokss_12,4.43","tadasyānubhavedānīmadhikṣepasya me phalam /
ity uktvā ca sa hantuṃ tāmuttasthau sāsidhenukaḥ","तदस्यानुभवेदानीमधिक्षेपस्य मे फलम् /
इत्य् उक्त्वा च स हन्तुं तामुत्तस्थौ सासिधेनुकः"
Kathasaritsagara,"sokss_12,4.44","tato rahasyadhāriṇyā tatra ceṭikayaikayā /
dhāvitvā churikā tasyāvaṣṭabdhābhūtkareṇa sā","ततो रहस्यधारिण्या तत्र चेटिकयैकया /
धावित्वा छुरिका तस्यावष्टब्धाभूत्करेण सा"
Kathasaritsagara,"sokss_12,4.45","tāvadyayau mañjumatī tato nirgatya sānyataḥ /
kṣattā ca tasyāś ceṭyās tāṃ nikṛttāṅgulitaḥ karāt","तावद्ययौ मञ्जुमती ततो निर्गत्य सान्यतः /
क्षत्ता च तस्याश् चेट्यास् तां निकृत्ताङ्गुलितः करात्"
Kathasaritsagara,"sokss_12,4.46","ākṣipya churikāṃ prāyātsvagṛhaṃ sa yathāgatam /
mṛgāṅkadattena samamākulo vismitātmanā","आक्षिप्य छुरिकां प्रायात्स्वगृहं स यथागतम् /
मृगाङ्कदत्तेन सममाकुलो विस्मितात्मना"
Kathasaritsagara,"sokss_12,4.47","gacchāmy ahaṃ bhavān prāpto gṛhān iti ca tatra tam /
mṛgāṅkadattaḥ kṣattāraṃ tamasyaprakaṭo 'bravīt","गच्छाम्य् अहं भवान् प्राप्तो गृहान् इति च तत्र तम् /
मृगाङ्कदत्तः क्षत्तारं तमस्यप्रकटो ऽब्रवीत्"
Kathasaritsagara,"sokss_12,4.48","iha nidrāṃ bhaja kṣipraṃ pariśrānto bhṛśaṃ hy asi /
iti so 'pi pratīhāro rājaputraṃ tam abhyadhāt","इह निद्रां भज क्षिप्रं परिश्रान्तो भृशं ह्य् असि /
इति सो ऽपि प्रतीहारो राजपुत्रं तम् अभ्यधात्"
Kathasaritsagara,"sokss_12,4.49","tatas tatheti tenokte tacceṣṭālokanaiṣiṇā /
kṣattā svabhṛtyamatraikaṃ samāhūya jagāda saḥ","ततस् तथेति तेनोक्ते तच्चेष्टालोकनैषिणा /
क्षत्ता स्वभृत्यमत्रैकं समाहूय जगाद सः"
Kathasaritsagara,"sokss_12,4.50","sa mayūraḥ sthito yatra tatrainaṃ naya vāsakam /
puruṣaṃ viśramāyāsmai śayanīyaṃ prayaccha ca","स मयूरः स्थितो यत्र तत्रैनं नय वासकम् /
पुरुषं विश्रमायास्मै शयनीयं प्रयच्छ च"
Kathasaritsagara,"sokss_12,4.51","tatheti ca sa tadbhṛtyas tasmin prāveśayed gṛhe /
nītvā mṛgāṅkadattaṃ taṃ dattaśayyaṃ sadīpake","तथेति च स तद्भृत्यस् तस्मिन् प्रावेशयेद् गृहे /
नीत्वा मृगाङ्कदत्तं तं दत्तशय्यं सदीपके"
Kathasaritsagara,"sokss_12,4.52","gate tasmin bahirdvāraṃ baddhvā śṛṅkhalayātra saḥ /
mṛgāṅkadatto 'paśyat taṃ mayūraṃ pañjarasthitam","गते तस्मिन् बहिर्द्वारं बद्ध्वा शृङ्खलयात्र सः /
मृगाङ्कदत्तो ऽपश्यत् तं मयूरं पञ्जरस्थितम्"
Kathasaritsagara,"sokss_12,4.53","so 'yamukto 'munā kṣattrā śikhītyālocya kautukāt /
tasya coddhāṭayām āsa mayūrasya sa pañjaram","सो ऽयमुक्तो ऽमुना क्षत्त्रा शिखीत्यालोच्य कौतुकात् /
तस्य चोद्धाटयाम् आस मयूरस्य स पञ्जरम्"
Kathasaritsagara,"sokss_12,4.54","mayūraḥ sa ca nirgatya nipuṇaṃ vīkṣya pādayoḥ /
mṛgāṅkadattasya muhurnipapāta luloṭha ca","मयूरः स च निर्गत्य निपुणं वीक्ष्य पादयोः /
मृगाङ्कदत्तस्य मुहुर्निपपात लुलोठ च"
Kathasaritsagara,"sokss_12,4.55","luṭhatas tasya dṛṣṭvā ca kaṇṭhabaddhaṃ sa sūtrakam /
rājaputro mumocāśu matvā taṃ tena pīḍitam","लुठतस् तस्य दृष्ट्वा च कण्ठबद्धं स सूत्रकम् /
राजपुत्रो मुमोचाशु मत्वा तं तेन पीडितम्"
Kathasaritsagara,"sokss_12,4.56","sa muktakaṇṭhasūtraś ca mayūras tasya paśyataḥ /
saṃpanno 'bhūttadā tasya mantrī bhīmaparākramaḥ","स मुक्तकण्ठसूत्रश् च मयूरस् तस्य पश्यतः /
संपन्नो ऽभूत्तदा तस्य मन्त्री भीमपराक्रमः"
Kathasaritsagara,"sokss_12,4.57","tato mṛgāṅkadattastamāśliṣyotsukamānatam /
sakhe kathaya kiṃ nvetaditi papraccha vismayāt","ततो मृगाङ्कदत्तस्तमाश्लिष्योत्सुकमानतम् /
सखे कथय किं न्वेतदिति पप्रच्छ विस्मयात्"
Kathasaritsagara,"sokss_12,4.58","avocad atha saṃhṛṣṭaḥ sa taṃ bhīmaparākramaḥ /
śṛṇu deva svavṛttāntamā mūlātkathayāmi te","अवोचद् अथ संहृष्टः स तं भीमपराक्रमः /
शृणु देव स्ववृत्तान्तमा मूलात्कथयामि ते"
Kathasaritsagara,"sokss_12,4.59","tadāhaṃ nāgaśāpena vibhraṣṭo bhavadantikāt /
bhramannaṭavyāṃ saṃprāpamekaṃ śālmalipādapam","तदाहं नागशापेन विभ्रष्टो भवदन्तिकात् /
भ्रमन्नटव्यां संप्रापमेकं शाल्मलिपादपम्"
Kathasaritsagara,"sokss_12,4.60","tasminnikhātarūpāṃ ca gaṇeśapratimāmaham /
dṛṣṭvā praṇamya tanmūle pariśrānta upāviśam","तस्मिन्निखातरूपां च गणेशप्रतिमामहम् /
दृष्ट्वा प्रणम्य तन्मूले परिश्रान्त उपाविशम्"
Kathasaritsagara,"sokss_12,4.61","acintayaṃ ca dhiksarvamidaṃ pāpaṃ mayā kṛtam /
rāstrivetālavṛttāntamāvedya svāmine tadā","अचिन्तयं च धिक्सर्वमिदं पापं मया कृतम् /
रास्त्रिवेतालवृत्तान्तमावेद्य स्वामिने तदा"
Kathasaritsagara,"sokss_12,4.62","tadihaiva tyajāmyetamātmānamaparādhinam /
ityālocyātra devāgre sthito 'bhūvamabhojanaḥ","तदिहैव त्यजाम्येतमात्मानमपराधिनम् /
इत्यालोच्यात्र देवाग्रे स्थितो ऽभूवमभोजनः"
Kathasaritsagara,"sokss_12,4.63","gate katipayāhe ca ko'pi tenāgataḥ pathā /
vṛddhapānthas taros tasya cchāyāyāṃ sam upāviśat","गते कतिपयाहे च कोऽपि तेनागतः पथा /
वृद्धपान्थस् तरोस् तस्य च्छायायां सम् उपाविशत्"
Kathasaritsagara,"sokss_12,4.64","evaṃ mlānamukhaḥ putra kiṃ sthito 'sīha nirjane /
iti dṛṣṭvā ca so 'pṛcchatsādhurmāmanubandhataḥ","एवं म्लानमुखः पुत्र किं स्थितो ऽसीह निर्जने /
इति दृष्ट्वा च सो ऽपृच्छत्साधुर्मामनुबन्धतः"
Kathasaritsagara,"sokss_12,4.65","tato mayā svavṛttānte yathāvadvinivedite /
sa vṛddhapathikaḥ prītyā dhīrayanmām abhāṣata","ततो मया स्ववृत्तान्ते यथावद्विनिवेदिते /
स वृद्धपथिकः प्रीत्या धीरयन्माम् अभाषत"
Kathasaritsagara,"sokss_12,4.66","ātmānaṃ haṃsi vīro 'pi kathaṃ strīvatstriyo 'pi vā /
dhair yamāpadi nojjhanto tathā cemāṃ kathāṃ śṛṇu","आत्मानं हंसि वीरो ऽपि कथं स्त्रीवत्स्त्रियो ऽपि वा /
धैर् यमापदि नोज्झन्तो तथा चेमां कथां शृणु"
Kathasaritsagara,"sokss_12,4.67","nagaryāṃ kośalākhyāyāṃ vimalākara ityabhūt /
rājā tasya ca putro 'bhūtkamalākarasaṃjñakaḥ","नगर्यां कोशलाख्यायां विमलाकर इत्यभूत् /
राजा तस्य च पुत्रो ऽभूत्कमलाकरसंज्ञकः"
Kathasaritsagara,"sokss_12,4.68","yastejorūpadātṛtvaguṇaiḥ ślāghyo vinirmame /
dhātreva skandakaṃdarpakalpadrumajigīṣayā","यस्तेजोरूपदातृत्वगुणैः श्लाघ्यो विनिर्ममे /
धात्रेव स्कन्दकंदर्पकल्पद्रुमजिगीषया"
Kathasaritsagara,"sokss_12,4.69","tasyaikadā kumārasya dikṣu stutyasya bandibhiḥ /
gāthāmekāṃ papāṭhaiko bandī paricitaḥ puraḥ","तस्यैकदा कुमारस्य दिक्षु स्तुत्यस्य बन्दिभिः /
गाथामेकां पपाठैको बन्दी परिचितः पुरः"
Kathasaritsagara,"sokss_12,4.70","padmāsādanasotsavanānāmukharadvijāliparigītam /
kamalākaramaprāptā kva ratiṃ haṃsāvalīṃ labhatām","पद्मासादनसोत्सवनानामुखरद्विजालिपरिगीतम् /
कमलाकरमप्राप्ता क्व रतिं हंसावलीं लभताम्"
Kathasaritsagara,"sokss_12,4.71","evaṃ muhuḥ paṭhan pṛṣṭas tena bandī jagāda tam /
sa manorathasiddhyākhyaḥ kumāraṃ kamalākaram","एवं मुहुः पठन् पृष्टस् तेन बन्दी जगाद तम् /
स मनोरथसिद्ध्याख्यः कुमारं कमलाकरम्"
Kathasaritsagara,"sokss_12,4.72","deva bhrāmyan gato 'bhūvaṃ rājño 'haṃ meghamālinaḥ /
nagarīṃ vidiśāṃ nāma līlodyānabhuvaṃ śriyaḥ","देव भ्राम्यन् गतो ऽभूवं राज्ञो ऽहं मेघमालिनः /
नगरीं विदिशां नाम लीलोद्यानभुवं श्रियः"
Kathasaritsagara,"sokss_12,4.73","tatra dardurakākhyasya gītācāryasya veśmani /
aham āsaṃ sa caivaṃ māṃ prasaṅgenaikadābravīt","तत्र दर्दुरकाख्यस्य गीताचार्यस्य वेश्मनि /
अहम् आसं स चैवं मां प्रसङ्गेनैकदाब्रवीत्"
Kathasaritsagara,"sokss_12,4.74","iha haṃsāsvalī nāma duhitā nṛpateḥ puraḥ /
navīnaśikṣitaṃ prātaḥ svanṛttaṃ darśayiṣyati","इह हंसास्वली नाम दुहिता नृपतेः पुरः /
नवीनशिक्षितं प्रातः स्वनृत्तं दर्शयिष्यति"
Kathasaritsagara,"sokss_12,4.75","tac chrutvā kautukādyuktvā samaṃ tenāpare 'hani /
ahaṃ rājakulaṃ gatvā prāviśaṃ raṅgamaṇḍapam","तच् छ्रुत्वा कौतुकाद्युक्त्वा समं तेनापरे ऽहनि /
अहं राजकुलं गत्वा प्राविशं रङ्गमण्डपम्"
Kathasaritsagara,"sokss_12,4.76","tatrāhatamahātodye tāmapaśyaṃ sumadhyamām /
haṃsāsvalīṃ rājakanyāṃ nṛtyantīṃ pituragrataḥ","तत्राहतमहातोद्ये तामपश्यं सुमध्यमाम् /
हंसास्वलीं राजकन्यां नृत्यन्तीं पितुरग्रतः"
Kathasaritsagara,"sokss_12,4.77","ālolapuṣpābharaṇāṃ pāṇipreṅkhitapallavām /
vallīm iva smarataroryauvanānilaghūrṇitām","आलोलपुष्पाभरणां पाणिप्रेङ्खितपल्लवाम् /
वल्लीम् इव स्मरतरोर्यौवनानिलघूर्णिताम्"
Kathasaritsagara,"sokss_12,4.78","tataścācintayamahaṃ naivāsyā hariṇīdṛśaḥ /
bhartāsti kaścid yogo 'nyaḥ kumārātkamalākarāt","ततश्चाचिन्तयमहं नैवास्या हरिणीदृशः /
भर्तास्ति कश्चिद् योगो ऽन्यः कुमारात्कमलाकरात्"
Kathasaritsagara,"sokss_12,4.79","tena cettādṛśeneyaṃ yujyate nedṛśī tataḥ /
kāmasya kiṃ kṛte puṣpakārmukāropaṇagrahaḥ","तेन चेत्तादृशेनेयं युज्यते नेदृशी ततः /
कामस्य किं कृते पुष्पकार्मुकारोपणग्रहः"
Kathasaritsagara,"sokss_12,4.80","tadupāyaṃ karomyatra tāvadityanucintayan /
prekṣaṇānte tato rājakuladvāramagāmaham","तदुपायं करोम्यत्र तावदित्यनुचिन्तयन् /
प्रेक्षणान्ते ततो राजकुलद्वारमगामहम्"
Kathasaritsagara,"sokss_12,4.81","citraṃ likhatu yo 'trāsti citrakṛtsadṛśo mayā /
abhilikhyeti tatrāhaṃ cīrikāmudalambayam","चित्रं लिखतु यो ऽत्रास्ति चित्रकृत्सदृशो मया /
अभिलिख्येति तत्राहं चीरिकामुदलम्बयम्"
Kathasaritsagara,"sokss_12,4.82","apāṭitāyām anyena tasyāṃ buddhvā nṛpo 'tra tat /
āhūya svasutāvāse citrakṛtye nyayuṅkta mām","अपाटितायाम् अन्येन तस्यां बुद्ध्वा नृपो ऽत्र तत् /
आहूय स्वसुतावासे चित्रकृत्ये न्ययुङ्क्त माम्"
Kathasaritsagara,"sokss_12,4.83","tato vāsagṛhe tasyā haṃsāvalyāḥ sabhṛtyakaḥ /
bhittau mayābhilikhitastvaṃ deva kamalākara","ततो वासगृहे तस्या हंसावल्याः सभृत्यकः /
भित्तौ मयाभिलिखितस्त्वं देव कमलाकर"
Kathasaritsagara,"sokss_12,4.84","spaṣṭaṃ cetkhyāpayāmyetattaddhūrtaṃ vetti māmiyam /
tadetāṃ rājatanayāṃ yuktyaitadbodhayāmy aham","स्पष्टं चेत्ख्यापयाम्येतत्तद्धूर्तं वेत्ति मामियम् /
तदेतां राजतनयां युक्त्यैतद्बोधयाम्य् अहम्"
Kathasaritsagara,"sokss_12,4.85","iti saṃcintya suhṛdaṃ viśvastaṃ kṛtasaṃvidam /
tatraikamahamunmattarūpaṃ ramyamakārayam","इति संचिन्त्य सुहृदं विश्वस्तं कृतसंविदम् /
तत्रैकमहमुन्मत्तरूपं रम्यमकारयम्"
Kathasaritsagara,"sokss_12,4.86","sa unmatto bhraman gāyan nṛtyaṃś cālokya dūrataḥ /
ānāyyata krīḍanako rājaputrair nijāntikam","स उन्मत्तो भ्रमन् गायन् नृत्यंश् चालोक्य दूरतः /
आनाय्यत क्रीडनको राजपुत्रैर् निजान्तिकम्"
Kathasaritsagara,"sokss_12,4.87","tataḥ krīḍāvaśāddṛṣṭvā haṃsāvalyā svavāsakam /
praveśitaś ca saṃpaśyansa citraṃ tvatstutiṃ vyadhāt","ततः क्रीडावशाद्दृष्ट्वा हंसावल्या स्ववासकम् /
प्रवेशितश् च संपश्यन्स चित्रं त्वत्स्तुतिं व्यधात्"
Kathasaritsagara,"sokss_12,4.88","diṣṭyā dṛṣṭo 'bjaśaṅkhāṅkapāṇirlakṣmīvilāsabhūḥ /
so 'yaṃ haririvānantaguṇaughaḥ kamalākaraḥ","दिष्ट्या दृष्टो ऽब्जशङ्खाङ्कपाणिर्लक्ष्मीविलासभूः /
सो ऽयं हरिरिवानन्तगुणौघः कमलाकरः"
Kathasaritsagara,"sokss_12,4.89","ityādi nṛtyatastasmādrājakanyā niśamya sā /
māmapṛcchatkimāhāyaṃ kaścaiṣa likhitastvayā","इत्यादि नृत्यतस्तस्माद्राजकन्या निशम्य सा /
मामपृच्छत्किमाहायं कश्चैष लिखितस्त्वया"
Kathasaritsagara,"sokss_12,4.90","iti tāmanubandhena pṛcchantīmahamuktavān /
dṛṣṭapūrvo 'munā nūnamunmattenaiṣa sundari","इति तामनुबन्धेन पृच्छन्तीमहमुक्तवान् /
दृष्टपूर्वो ऽमुना नूनमुन्मत्तेनैष सुन्दरि"
Kathasaritsagara,"sokss_12,4.91","rājaputro mayā yo 'yaṃ likhito rūpagauravāt /
ity uktvā tvaṃ mayā tasyai guṇair nāmnā ca varṇitaḥ","राजपुत्रो मया यो ऽयं लिखितो रूपगौरवात् /
इत्य् उक्त्वा त्वं मया तस्यै गुणैर् नाम्ना च वर्णितः"
Kathasaritsagara,"sokss_12,4.92","tataḥ sphūrjadbhavatpremarasāsekāplute hṛdi /
saṃbhūto 'bhinavastasyā haṃsāvalyāḥ smaradrumaḥ","ततः स्फूर्जद्भवत्प्रेमरसासेकाप्लुते हृदि /
संभूतो ऽभिनवस्तस्या हंसावल्याः स्मरद्रुमः"
Kathasaritsagara,"sokss_12,4.93","athāgatena rājñātra pitrā tasyā vilokya saḥ /
nṛtyannanmattako 'haṃ ca krodhānniṣkālitau tataḥ","अथागतेन राज्ञात्र पित्रा तस्या विलोक्य सः /
नृत्यन्नन्मत्तको ऽहं च क्रोधान्निष्कालितौ ततः"
Kathasaritsagara,"sokss_12,4.94","tataḥ prabhṛti cotkā sā kṣiyamāṇā dine dine /
kṛṣṇapakṣendulekheva yātā lāvaṇyaśeṣatām","ततः प्रभृति चोत्का सा क्षियमाणा दिने दिने /
कृष्णपक्षेन्दुलेखेव याता लावण्यशेषताम्"
Kathasaritsagara,"sokss_12,4.95","māndyavyājāc ca pāpaghnamāśrityāyatanaṃ hareḥ /
vijanāsevinī yuktyā jātā sānujñayā pituḥ","मान्द्यव्याजाच् च पापघ्नमाश्रित्यायतनं हरेः /
विजनासेविनी युक्त्या जाता सानुज्ञया पितुः"
Kathasaritsagara,"sokss_12,4.96","bhavaccintāvinidrā ca candracandrātapā sahā /
sthitā niśāvāsarayor atra bhedamajānatī","भवच्चिन्ताविनिद्रा च चन्द्रचन्द्रातपा सहा /
स्थिता निशावासरयोर् अत्र भेदमजानती"
Kathasaritsagara,"sokss_12,4.97","tatra cāyatanoddeśātpraviṣṭaṃ māṃ vilokya sā /
āhūya vastrābharaṇaiḥ sagauravamapūjayat","तत्र चायतनोद्देशात्प्रविष्टं मां विलोक्य सा /
आहूय वस्त्राभरणैः सगौरवमपूजयत्"
Kathasaritsagara,"sokss_12,4.98","pūjito nirgataścāhaṃ taddattavasanāñcale /
gāsthāmapaśyaṃ likhitāṃ tvatkṛte śṛṇu tāṃ punaḥ","पूजितो निर्गतश्चाहं तद्दत्तवसनाञ्चले /
गास्थामपश्यं लिखितां त्वत्कृते शृणु तां पुनः"
Kathasaritsagara,"sokss_12,4.99","padmāsādanasotsavanānāmukharadvijāliparigītam /
kamalākaramaprāptā kva ratiṃ haṃsāvalī labhatām","पद्मासादनसोत्सवनानामुखरद्विजालिपरिगीतम् /
कमलाकरमप्राप्ता क्व रतिं हंसावली लभताम्"
Kathasaritsagara,"sokss_12,4.100","vācayitvāhametāṃ ca labdhataccittaniścayaḥ /
tvadbodhanārthamāgatya tavaināṃ purato 'paṭham","वाचयित्वाहमेतां च लब्धतच्चित्तनिश्चयः /
त्वद्बोधनार्थमागत्य तवैनां पुरतो ऽपठम्"
Kathasaritsagara,"sokss_12,4.101","idaṃ vastraṃ ca tadyatra gāthaiṣā likhitā tayā /
iti bandivacaḥ śrutvā gāthāṃ tāṃ pravilokya ca","इदं वस्त्रं च तद्यत्र गाथैषा लिखिता तया /
इति बन्दिवचः श्रुत्वा गाथां तां प्रविलोक्य च"
Kathasaritsagara,"sokss_12,4.102","sa śrotreṇota netreṇa praviṣṭām iva tāṃ hṛdi /
tadā haṃsāvalīṃ dhyāyañ jaharṣa kamalākaraḥ","स श्रोत्रेणोत नेत्रेण प्रविष्टाम् इव तां हृदि /
तदा हंसावलीं ध्यायञ् जहर्ष कमलाकरः"
Kathasaritsagara,"sokss_12,4.103","tatprāptyupāyaṃ yāvac ca sa cintayati sūtsukaḥ /
tāvat pitā tamāhūya rājā daivādabhāṣata","तत्प्राप्त्युपायं यावच् च स चिन्तयति सूत्सुकः /
तावत् पिता तमाहूय राजा दैवादभाषत"
Kathasaritsagara,"sokss_12,4.104","alasāḥ putra rājāno mantrabaddhā ivoragāḥ /
naśyantyanye tu naṣṭā apyudayante kathaṃ punaḥ","अलसाः पुत्र राजानो मन्त्रबद्धा इवोरगाः /
नश्यन्त्यन्ये तु नष्टा अप्युदयन्ते कथं पुनः"
Kathasaritsagara,"sokss_12,4.105","tvayā ca dṛṣṭā nādyāpi jigīṣā sukhasaṅginā /
tadudyukto bhavālasyamutsṛjya mayi tiṣṭhasi","त्वया च दृष्टा नाद्यापि जिगीषा सुखसङ्गिना /
तदुद्युक्तो भवालस्यमुत्सृज्य मयि तिष्ठसि"
Kathasaritsagara,"sokss_12,4.106","vijayasvāgrato gatvā tvam aṅgādhipatiṃ ripum /
asmān prati kṛtārambhaṃ nijadeśād vinirgatam","विजयस्वाग्रतो गत्वा त्वम् अङ्गाधिपतिं रिपुम् /
अस्मान् प्रति कृतारम्भं निजदेशाद् विनिर्गतम्"
Kathasaritsagara,"sokss_12,4.107","etatpitṛvaco hṛṣṭaḥ pratipede tatheti saḥ /
śūraḥ priyāṃ prati ca tāṃ yiyāsuḥ kamalākaraḥ","एतत्पितृवचो हृष्टः प्रतिपेदे तथेति सः /
शूरः प्रियां प्रति च तां यियासुः कमलाकरः"
Kathasaritsagara,"sokss_12,4.108","tataḥ pitrā samādiṣṭaiḥ pratasthe sa balaiḥ saha /
ākampayanmahīpṛṣṭhaṃ hṛdayāni ca vidviṣām","ततः पित्रा समादिष्टैः प्रतस्थे स बलैः सह /
आकम्पयन्महीपृष्ठं हृदयानि च विद्विषाम्"
Kathasaritsagara,"sokss_12,4.109","atha prayāṇakaiḥ kaiścitprāpyāṅgādhipateścamūm /
pratyavaskandabhagnena sahāyudhyata tena saḥ","अथ प्रयाणकैः कैश्चित्प्राप्याङ्गाधिपतेश्चमूम् /
प्रत्यवस्कन्दभग्नेन सहायुध्यत तेन सः"
Kathasaritsagara,"sokss_12,4.110","abdherjalamivāgastyastejasvī tasya ca dviṣaḥ /
balaṃ papau sa jagrāha jīvagrāhaṃ ca taṃ jayī","अब्धेर्जलमिवागस्त्यस्तेजस्वी तस्य च द्विषः /
बलं पपौ स जग्राह जीवग्राहं च तं जयी"
Kathasaritsagara,"sokss_12,4.111","prajighāya ca saṃyamya pituḥ pāsrśvamamuṃ ripum /
pratīhārasya dhuryasya has te dattvānuyāstrikān","प्रजिघाय च संयम्य पितुः पास्र्श्वममुं रिपुम् /
प्रतीहारस्य धुर्यस्य हस् ते दत्त्वानुयास्त्रिकान्"
Kathasaritsagara,"sokss_12,4.112","ahamanyānripūñjetumitastāta gato 'dhunā /
iti kṣatturmukhenāsmai pitre saṃdiśati sma saḥ","अहमन्यान्रिपूञ्जेतुमितस्तात गतो ऽधुना /
इति क्षत्तुर्मुखेनास्मै पित्रे संदिशति स्म सः"
Kathasaritsagara,"sokss_12,4.113","tato jayan krameṇānyān nṛpānupacito balaiḥ /
sa prāpa vidiśāpuryā nikaṭaṃ kamalākaraḥ","ततो जयन् क्रमेणान्यान् नृपानुपचितो बलैः /
स प्राप विदिशापुर्या निकटं कमलाकरः"
Kathasaritsagara,"sokss_12,4.114","tatra sthitaś ca vyasṛjatsa dūtaṃ meghamāline /
rājñe haṃsāvalīpitre yācituṃ tāṃ tadātmajāsm","तत्र स्थितश् च व्यसृजत्स दूतं मेघमालिने /
राज्ञे हंसावलीपित्रे याचितुं तां तदात्मजास्म्"
Kathasaritsagara,"sokss_12,4.115","so 'pi dūtādaduṣṭaṃ taṃ buddhvā kanyārthamāgatam /
meghamālī nṛpaḥ prītyā tatpārśvaṃ svayamāyayau","सो ऽपि दूताददुष्टं तं बुद्ध्वा कन्यार्थमागतम् /
मेघमाली नृपः प्रीत्या तत्पार्श्वं स्वयमाययौ"
Kathasaritsagara,"sokss_12,4.116","kṛtātithyo 'bravīccainaṃ rājaputraṃ kṛtādaram /
svayaṃ pariśramo dūtasādhye 'rthe kiṃ kṛtastvayā","कृतातिथ्यो ऽब्रवीच्चैनं राजपुत्रं कृतादरम् /
स्वयं परिश्रमो दूतसाध्ये ऽर्थे किं कृतस्त्वया"
Kathasaritsagara,"sokss_12,4.117","mamābhivāñchitaṃ hyetatkāraṇaṃ śṛṇu cātra yat /
etāṃ haṃsāvalīṃ bālye 'py acyutārcanatatparām","ममाभिवाञ्छितं ह्येतत्कारणं शृणु चात्र यत् /
एतां हंसावलीं बाल्ये ऽप्य् अच्युतार्चनतत्पराम्"
Kathasaritsagara,"sokss_12,4.118","śirīṣasukumārāṅgīṃ dṛṣṭvā cintā mamodabhūt /
īdṛgguṇāyāḥ sadṛśo varaḥ ko 'syā bhavediti","शिरीषसुकुमाराङ्गीं दृष्ट्वा चिन्ता ममोदभूत् /
ईदृग्गुणायाः सदृशो वरः को ऽस्या भवेदिति"
Kathasaritsagara,"sokss_12,4.119","apaśyataś ca sadṛśaṃ varamasyāstamo mama /
taccintayā vinidrasya hyudapādi mahāñjvaraḥ","अपश्यतश् च सदृशं वरमस्यास्तमो मम /
तच्चिन्तया विनिद्रस्य ह्युदपादि महाञ्ज्वरः"
Kathasaritsagara,"sokss_12,4.120","tatpraśāntyai ca saṃpūjya kṛtavijñaptimārtitaḥ /
rātrāvīṣatsanidraṃ māṃ hariḥ svapne samādiśat","तत्प्रशान्त्यै च संपूज्य कृतविज्ञप्तिमार्तितः /
रात्रावीषत्सनिद्रं मां हरिः स्वप्ने समादिशत्"
Kathasaritsagara,"sokss_12,4.121","yatkṛte putra jāto 'yaṃ jvaras te saiva pāṇinā /
haṃsāvalī tvāṃ spṛśatu tataḥ śāmyasti te jvaraḥ","यत्कृते पुत्र जातो ऽयं ज्वरस् ते सैव पाणिना /
हंसावली त्वां स्पृशतु ततः शाम्यस्ति ते ज्वरः"
Kathasaritsagara,"sokss_12,4.122","matpūjāpāvanenaiṣā yaṃ yaṃ hastena saṃspṛśet /
tasya tasya hy asādhyo 'pi jvaro naśyedasaṃśayam","मत्पूजापावनेनैषा यं यं हस्तेन संस्पृशेत् /
तस्य तस्य ह्य् असाध्यो ऽपि ज्वरो नश्येदसंशयम्"
Kathasaritsagara,"sokss_12,4.123","etadvivāhacintā ca na kāryā bhavatā punaḥ /
rājaputraḥ patir bhāvī yato 'syāḥ kamalākaraḥ","एतद्विवाहचिन्ता च न कार्या भवता पुनः /
राजपुत्रः पतिर् भावी यतो ऽस्याः कमलाकरः"
Kathasaritsagara,"sokss_12,4.124","kālaṃ tu kaṃcid etasyā manāk kleśo bhaviṣyati /
iti śārṅgabhṛtādiṣṭaḥ prabuddho 'smi niśākṣaye","कालं तु कंचिद् एतस्या मनाक् क्लेशो भविष्यति /
इति शार्ङ्गभृतादिष्टः प्रबुद्धो ऽस्मि निशाक्षये"
Kathasaritsagara,"sokss_12,4.125","tato haṃsāvalīhastasparśājjāto 'smi vijvaraḥ /
tadaivaṃ yuvayor eṣa saṃyogo devanirmitaḥ","ततो हंसावलीहस्तस्पर्शाज्जातो ऽस्मि विज्वरः /
तदैवं युवयोर् एष संयोगो देवनिर्मितः"
Kathasaritsagara,"sokss_12,4.126","tatte haṃsāvalī dattā mayety uktvā prakalpya ca /
lagnaṃ sa rājadhānīṃ svāṃ meghamālī nṛpo yayau","तत्ते हंसावली दत्ता मयेत्य् उक्त्वा प्रकल्प्य च /
लग्नं स राजधानीं स्वां मेघमाली नृपो ययौ"
Kathasaritsagara,"sokss_12,4.127","tatroktaṃ tena tatsarvaṃ śrutvā haṃsāvalī rahaḥ /
saskhīmāha rahasyajñāsṃ nāmnā kanakamañjarīm","तत्रोक्तं तेन तत्सर्वं श्रुत्वा हंसावली रहः /
सस्खीमाह रहस्यज्ञास्ं नाम्ना कनकमञ्जरीम्"
Kathasaritsagara,"sokss_12,4.128","tvayāsau dṛśyatāṃ gatvā rājaputraḥ sa eva kim /
citrakṛllikhiteneha yena me hṛdayaṃ hṛtam","त्वयासौ दृश्यतां गत्वा राजपुत्रः स एव किम् /
चित्रकृल्लिखितेनेह येन मे हृदयं हृतम्"
Kathasaritsagara,"sokss_12,4.129","tātaḥ kadācidanyasmai sabalāyāgatāya mām /
dadyāttannāmadheyāya bhayāddhi prābhṛtīkṛtām","तातः कदाचिदन्यस्मै सबलायागताय माम् /
दद्यात्तन्नामधेयाय भयाद्धि प्राभृतीकृताम्"
Kathasaritsagara,"sokss_12,4.130","ity uktvā preṣitā svair aṃ tayā kanakamañjarī /
sākṣasūtrājinajaṭaṃ tāpasīveṣaḍambaram","इत्य् उक्त्वा प्रेषिता स्वैर् अं तया कनकमञ्जरी /
साक्षसूत्राजिनजटं तापसीवेषडम्बरम्"
Kathasaritsagara,"sokss_12,4.131","vidhāya gatvā kaṭakaṃ rājaputrasya tasya sā /
āveditā parijanaiḥ praviśyaiva vilokya tam","विधाय गत्वा कटकं राजपुत्रस्य तस्य सा /
आवेदिता परिजनैः प्रविश्यैव विलोक्य तम्"
Kathasaritsagara,"sokss_12,4.132","kāmasyeva jagajjaitramohanāstrādhidaivatam /
tadrūpahṛtacittābhūtsamādhistheva tatkṣaṇam","कामस्येव जगज्जैत्रमोहनास्त्राधिदैवतम् /
तद्रूपहृतचित्ताभूत्समाधिस्थेव तत्क्षणम्"
Kathasaritsagara,"sokss_12,4.133","sotkā cācintayat syān me saṃgamo nedṛśena cet /
dhigjanma tarhi yuktaṃ tatkariṣye 'tra yad astv iti","सोत्का चाचिन्तयत् स्यान् मे संगमो नेदृशेन चेत् /
धिग्जन्म तर्हि युक्तं तत्करिष्ये ऽत्र यद् अस्त्व् इति"
Kathasaritsagara,"sokss_12,4.134","athopasṛtya dattāśīstasmai maṇim upānayat /
uvāca copaviṣṭā tamāttaratnaṃ kṛtādaram","अथोपसृत्य दत्ताशीस्तस्मै मणिम् उपानयत् /
उवाच चोपविष्टा तमात्तरत्नं कृतादरम्"
Kathasaritsagara,"sokss_12,4.135","mayāyamasakṛddṛṣṭapratyayo maṇiruttamaḥ /
dhāritenāmunā śatroḥ stambhyate śastramuttamam","मयायमसकृद्दृष्टप्रत्ययो मणिरुत्तमः /
धारितेनामुना शत्रोः स्तम्भ्यते शस्त्रमुत्तमम्"
Kathasaritsagara,"sokss_12,4.136","guṇānurāgāc ca mayā tubhyameṣa samarpitaḥ /
yasthā tavopayukto 'yaṃ rājaputra na me tathā","गुणानुरागाच् च मया तुभ्यमेष समर्पितः /
यस्था तवोपयुक्तो ऽयं राजपुत्र न मे तथा"
Kathasaritsagara,"sokss_12,4.137","evam uktavatī tena vyāhṛtā rājasūnunā /
ekabhikṣāvratavyājātsā niṣidhya yayau tataḥ","एवम् उक्तवती तेन व्याहृता राजसूनुना /
एकभिक्षाव्रतव्याजात्सा निषिध्य ययौ ततः"
Kathasaritsagara,"sokss_12,4.138","vimucya tāpasīveṣaṃ kṛtvodvignamivānanam /
haṃsāvalīm upāgātsā pṛṣṭā tāṃ ca mṛṣābravīt","विमुच्य तापसीवेषं कृत्वोद्विग्नमिवाननम् /
हंसावलीम् उपागात्सा पृष्टा तां च मृषाब्रवीत्"
Kathasaritsagara,"sokss_12,4.139","avācyam apite rājarahasyaṃ vacmi bhaktitaḥ /
ito māṃ tāpasīveṣāṃ rājaputrasya tasya tam","अवाच्यम् अपिते राजरहस्यं वच्मि भक्तितः /
इतो मां तापसीवेषां राजपुत्रस्य तस्य तम्"
Kathasaritsagara,"sokss_12,4.140","gatāṃ kaṭakamabhyetya svair ameko 'bhyadhātpumān /
bhagavaty api jānāsi bhūtatantravidhikramam","गतां कटकमभ्येत्य स्वैर् अमेको ऽभ्यधात्पुमान् /
भगवत्य् अपि जानासि भूततन्त्रविधिक्रमम्"
Kathasaritsagara,"sokss_12,4.141","tac chrutvā taṃ pratīhāram iva dṛṣṭvāham abravam /
suṣṭhu jānāmi kiṃ nāma mamaitatkila vastviti","तच् छ्रुत्वा तं प्रतीहारम् इव दृष्ट्वाहम् अब्रवम् /
सुष्ठु जानामि किं नाम ममैतत्किल वस्त्विति"
Kathasaritsagara,"sokss_12,4.142","tato 'haṃ tena tasyaiva sakāśaṃ devi tatkṣaṇam /
rājaputrasya kamalākarasyātra praveśitā","ततो ऽहं तेन तस्यैव सकाशं देवि तत्क्षणम् /
राजपुत्रस्य कमलाकरस्यात्र प्रवेशिता"
Kathasaritsagara,"sokss_12,4.143","sa ca dṛṣṭo mayā rugṇo bhūtāviṣṭo viṣaṇṇayā /
saṃyamyamānaḥ pārśvasthair ābaddhauṣadhisanmaṇiḥ","स च दृष्टो मया रुग्णो भूताविष्टो विषण्णया /
संयम्यमानः पार्श्वस्थैर् आबद्धौषधिसन्मणिः"
Kathasaritsagara,"sokss_12,4.144","racitālīkarakṣā ca nirgatāhaṃ tataḥ kṣaṇāt /
prātaretyāpaneṣyāmi doṣamasyetivādinī","रचितालीकरक्षा च निर्गताहं ततः क्षणात् /
प्रातरेत्यापनेष्यामि दोषमस्येतिवादिनी"
Kathasaritsagara,"sokss_12,4.145","tato 'śaṅkitadṛṣṭedṛganiṣṭātyarthaduḥkhitā /
āgatāsmi tavākhyātuṃ pramāṇaṃ tvamataḥ param","ततो ऽशङ्कितदृष्टेदृगनिष्टात्यर्थदुःखिता /
आगतास्मि तवाख्यातुं प्रमाणं त्वमतः परम्"
Kathasaritsagara,"sokss_12,4.146","śrutvaitadracitaṃ tasyā vaco nirghātadāruṇam /
ṛjvī haṃsāvalī kṣipraṃ saṃmuhyaiva jagāda tām","श्रुत्वैतद्रचितं तस्या वचो निर्घातदारुणम् /
ऋज्वी हंसावली क्षिप्रं संमुह्यैव जगाद ताम्"
Kathasaritsagara,"sokss_12,4.147","guṇavatyāṃ svasṛṣṭāvapyaho dhiṅmatsaro vidheḥ /
indroḥ kalaṅko doṣaś ca tasya yenaiṣa nirmitaḥ","गुणवत्यां स्वसृष्टावप्यहो धिङ्मत्सरो विधेः /
इन्द्रोः कलङ्को दोषश् च तस्य येनैष निर्मितः"
Kathasaritsagara,"sokss_12,4.148","dhṛtaś ca sa mayā bhartā na śakyaścopalakṣitum /
tasmānme maraṇaṃ śreyo vane vā gamanaṃ kva cit","धृतश् च स मया भर्ता न शक्यश्चोपलक्षितुम् /
तस्मान्मे मरणं श्रेयो वने वा गमनं क्व चित्"
Kathasaritsagara,"sokss_12,4.149","tad atra vada kiṃ kāryam ity uktā mugdhayātayā /
māyinī tām avādīt sā punaḥ kanakamañjarī","तद् अत्र वद किं कार्यम् इत्य् उक्ता मुग्धयातया /
मायिनी ताम् अवादीत् सा पुनः कनकमञ्जरी"
Kathasaritsagara,"sokss_12,4.150","vivāhe vinidhāyaikāṃ tvadveṣāmiha ceṭikām /
nirgatya kvāpi yāsyāvastatkālaṃ vyākule jane","विवाहे विनिधायैकां त्वद्वेषामिह चेटिकाम् /
निर्गत्य क्वापि यास्यावस्तत्कालं व्याकुले जने"
Kathasaritsagara,"sokss_12,4.151","tac chrutvā rājaputrī sā kusakhīṃ tām abhāṣata /
tvam eva tarhi madveṣaṃ kṛtvātmānaṃ vivāhaya","तच् छ्रुत्वा राजपुत्री सा कुसखीं ताम् अभाषत /
त्वम् एव तर्हि मद्वेषं कृत्वात्मानं विवाहय"
Kathasaritsagara,"sokss_12,4.152","tena rājasutenānyā kā mamāptā bhavādṛśī /
ity uktā sā tayā pāpāvocatkanakamañjarī","तेन राजसुतेनान्या का ममाप्ता भवादृशी /
इत्य् उक्ता सा तया पापावोचत्कनकमञ्जरी"
Kathasaritsagara,"sokss_12,4.153","evaṃ kariṣye yuktyāhaṃ bhavāśvastā yadastu me /
tatkālaṃ tu yathā vakṣye kurvīthāstvaṃ tathaiva tat","एवं करिष्ये युक्त्याहं भवाश्वस्ता यदस्तु मे /
तत्कालं तु यथा वक्ष्ये कुर्वीथास्त्वं तथैव तत्"
Kathasaritsagara,"sokss_12,4.154","ityāśvāsyaiva tāṃ gatvāśokakaryai śaśaṃsa sā /
viśvāsabhūmaye sakhyai svarahasyaṃ cikīrṣitam","इत्याश्वास्यैव तां गत्वाशोककर्यै शशंस सा /
विश्वासभूमये सख्यै स्वरहस्यं चिकीर्षितम्"
Kathasaritsagara,"sokss_12,4.155","tayaiva sahitā tāṃcas tānyahānyanvasevata /
haṃsāvalīṃ vimanasaṃ kṛtakartavyasaṃvidam","तयैव सहिता तांचस् तान्यहान्यन्वसेवत /
हंसावलीं विमनसं कृतकर्तव्यसंविदम्"
Kathasaritsagara,"sokss_12,4.156","prāpte codvāhadivase vare sāyam upāgate /
tasmin gajāśvapādātasahite kamalākare","प्राप्ते चोद्वाहदिवसे वरे सायम् उपागते /
तस्मिन् गजाश्वपादातसहिते कमलाकरे"
Kathasaritsagara,"sokss_12,4.157","sarvasminnutsavavyagre jane yuktyānyaceṭikāḥ /
nivārya vāsakaṃ guptaṃ prasādhananibhāddrutam","सर्वस्मिन्नुत्सवव्यग्रे जने युक्त्यान्यचेटिकाः /
निवार्य वासकं गुप्तं प्रसाधननिभाद्द्रुतम्"
Kathasaritsagara,"sokss_12,4.158","haṃsāvalīṃ praveśyaiva kṛtvā tadveṣamātmanaḥ /
cakre 'śokakarīveṣāṃ tāṃ sā kanakamañjarī","हंसावलीं प्रवेश्यैव कृत्वा तद्वेषमात्मनः /
चक्रे ऽशोककरीवेषां तां सा कनकमञ्जरी"
Kathasaritsagara,"sokss_12,4.159","aśokakaryāḥ svaṃ veṣaṃ sahacaryā vidhāya ca /
prāpte niśāgame haṃsāvalīmetām uvāca sā","अशोककर्याः स्वं वेषं सहचर्या विधाय च /
प्राप्ते निशागमे हंसावलीमेताम् उवाच सा"
Kathasaritsagara,"sokss_12,4.160","paścimena vinirgatya dvāreṇāsyāḥ puro bahiḥ /
krośamātre purāṇo 'sti suṣiraḥ śālmalidrumaḥ","पश्चिमेन विनिर्गत्य द्वारेणास्याः पुरो बहिः /
क्रोशमात्रे पुराणो ऽस्ति सुषिरः शाल्मलिद्रुमः"
Kathasaritsagara,"sokss_12,4.161","gatvā tasyāntare sthitvā pratīkṣasva madāgamam /
kṛte kārye ca tatrāhaṃ tvām upaiṣyāmi niścitam","गत्वा तस्यान्तरे स्थित्वा प्रतीक्षस्व मदागमम् /
कृते कार्ये च तत्राहं त्वाम् उपैष्यामि निश्चितम्"
Kathasaritsagara,"sokss_12,4.162","ity uktā sā tayā vyājasakhyā haṃsāvalī tadā /
niragāttatsakhīveṣā tathetyantaḥpurānniśi","इत्य् उक्ता सा तया व्याजसख्या हंसावली तदा /
निरगात्तत्सखीवेषा तथेत्यन्तःपुरान्निशि"
Kathasaritsagara,"sokss_12,4.163","prāyāc ca janyākīrṇena purīdvāreṇa tena sā /
nirgatyālakṣitā tasya mūlaṃ śālmaliśākhinaḥ","प्रायाच् च जन्याकीर्णेन पुरीद्वारेण तेन सा /
निर्गत्यालक्षिता तस्य मूलं शाल्मलिशाखिनः"
Kathasaritsagara,"sokss_12,4.164","dṛṣṭvāndhakāragahanaṃ tadgarbhaṃ nāviśac ca sā /
bibhyatī tatsamīpasthaṃ tvāruroha vaṭadrumam","दृष्ट्वान्धकारगहनं तद्गर्भं नाविशच् च सा /
बिभ्यती तत्समीपस्थं त्वारुरोह वटद्रुमम्"
Kathasaritsagara,"sokss_12,4.165","tatrāsītpallavacchannā kusakhī mārgadarśinī /
bubudhe na tu tasyāstāṃ kusṛtiṃ saralāśayā","तत्रासीत्पल्लवच्छन्ना कुसखी मार्गदर्शिनी /
बुबुधे न तु तस्यास्तां कुसृतिं सरलाशया"
Kathasaritsagara,"sokss_12,4.166","tāvadrājakule tatra lagnakāle 'bhyupasthite /
dhṛtahaṃsāsvalīveṣāṃ sthitāṃ kanakamañjarīm","तावद्राजकुले तत्र लग्नकाले ऽभ्युपस्थिते /
धृतहंसास्वलीवेषां स्थितां कनकमञ्जरीम्"
Kathasaritsagara,"sokss_12,4.167","ānāyyāropitāṃ vedīṃ rājñā tāṃ kamalākaraḥ /
upayeme sanīraṅgīṃ niśi kenāpyalakṣitām","आनाय्यारोपितां वेदीं राज्ञा तां कमलाकरः /
उपयेमे सनीरङ्गीं निशि केनाप्यलक्षिताम्"
Kathasaritsagara,"sokss_12,4.168","kṛtodvāho gṛhītvā ca vyājahaṃsāvalīṃ drutam /
māyākanakamañjaryāśokakaryā yutāṃ satām","कृतोद्वाहो गृहीत्वा च व्याजहंसावलीं द्रुतम् /
मायाकनकमञ्जर्याशोककर्या युतां सताम्"
Kathasaritsagara,"sokss_12,4.169","adyaiva śubhanakṣatravaśātsvakaṭakaṃ prati /
tena pratyakpurīdvāramārgeṇa prayayau tataḥ","अद्यैव शुभनक्षत्रवशात्स्वकटकं प्रति /
तेन प्रत्यक्पुरीद्वारमार्गेण प्रययौ ततः"
Kathasaritsagara,"sokss_12,4.170","gacchaṃś ca śālmalitarornikaṭaṃ prāpa tasya saḥ /
yasyāntike vipralabdhā sthitā haṃsāvalī vaṭe","गच्छंश् च शाल्मलितरोर्निकटं प्राप तस्य सः /
यस्यान्तिके विप्रलब्धा स्थिता हंसावली वटे"
Kathasaritsagara,"sokss_12,4.171","prāptaṃ cātra tamāliṅgya trasteva kamalākaram /
kūṭahaṃsāvalī sāśu tadārūḍhebhapṛṣṭhagā","प्राप्तं चात्र तमालिङ्ग्य त्रस्तेव कमलाकरम् /
कूटहंसावली साशु तदारूढेभपृष्ठगा"
Kathasaritsagara,"sokss_12,4.172","sabhramāttena pṛṣṭā ca kaitavātsāśrurabravīt /
āryaputrādya jāne 'haṃ svapne 'smācchālmalidrumāst","सभ्रमात्तेन पृष्टा च कैतवात्साश्रुरब्रवीत् /
आर्यपुत्राद्य जाने ऽहं स्वप्ने ऽस्माच्छाल्मलिद्रुमास्त्"
Kathasaritsagara,"sokss_12,4.173","nirgatya rākṣasīva strī māsṃ bhakṣayitumagrahīt /
tataḥ pradhāvya kenāpi brāhmaṇenāsmi mocitā","निर्गत्य राक्षसीव स्त्री मास्ं भक्षयितुमग्रहीत् /
ततः प्रधाव्य केनापि ब्राह्मणेनास्मि मोचिता"
Kathasaritsagara,"sokss_12,4.174","tenaivāśvāsya coktāhaṃ putryamuṃ dāhayestarum /
etasmānniriyātstrī cetkṣeptavyātraiva sā punaḥ","तेनैवाश्वास्य चोक्ताहं पुत्र्यमुं दाहयेस्तरुम् /
एतस्मान्निरियात्स्त्री चेत्क्षेप्तव्यात्रैव सा पुनः"
Kathasaritsagara,"sokss_12,4.175","evaṃ śivaṃ syād ity uktvā dvije tasmiṃs tirohite /
prabuddhāhaṃ smṛtaṃ caitad dṛṣṭvā tarum amuṃ mayā","एवं शिवं स्याद् इत्य् उक्त्वा द्विजे तस्मिंस् तिरोहिते /
प्रबुद्धाहं स्मृतं चैतद् दृष्ट्वा तरुम् अमुं मया"
Kathasaritsagara,"sokss_12,4.176","tena bhītāhamity uktastayā sa kamalākaraḥ /
ādideśāśu bhṛtyānsvāṃstayor dāhe tarustriyoḥ","तेन भीताहमित्य् उक्तस्तया स कमलाकरः /
आदिदेशाशु भृत्यान्स्वांस्तयोर् दाहे तरुस्त्रियोः"
Kathasaritsagara,"sokss_12,4.177","adhākṣuste ca taṃ vṛkṣaṃ kūṭahaṃsāvalī ca sā /
dagdhāṃ haṃsāvalīmatra mene tasmādanirgatām","अधाक्षुस्ते च तं वृक्षं कूटहंसावली च सा /
दग्धां हंसावलीमत्र मेने तस्मादनिर्गताम्"
Kathasaritsagara,"sokss_12,4.178","tatas tayā sa kamalākaro nirvṛtayā saha /
satyahaṃsāvalīlābhaṃ manvānaḥ kaṭakaṃ yayau","ततस् तया स कमलाकरो निर्वृतया सह /
सत्यहंसावलीलाभं मन्वानः कटकं ययौ"
Kathasaritsagara,"sokss_12,4.179","tato 'pi tvaritaṃ yātaḥ prātaḥ svāṃ kośalāṃ purīm /
kṛtakāryatvatuṣṭena pitrā rājye 'bhyaṣicyata","ततो ऽपि त्वरितं यातः प्रातः स्वां कोशलां पुरीम् /
कृतकार्यत्वतुष्टेन पित्रा राज्ये ऽभ्यषिच्यत"
Kathasaritsagara,"sokss_12,4.180","vanaṃ pitari yāte ca so 'nuśāsti sma medinīm /
vyājahaṃsāsvalīṃ bhāryāṃ bibhratkanakamañjarīm","वनं पितरि याते च सो ऽनुशास्ति स्म मेदिनीम् /
व्याजहंसास्वलीं भार्यां बिभ्रत्कनकमञ्जरीम्"
Kathasaritsagara,"sokss_12,4.181","sa manorathasiddhistu dūre rājakulādabhūt /
bandī tayā parijñānāccharīrabhayaśaṅkayā","स मनोरथसिद्धिस्तु दूरे राजकुलादभूत् /
बन्दी तया परिज्ञानाच्छरीरभयशङ्कया"
Kathasaritsagara,"sokss_12,4.182","sāpi haṃsāvalī tasyāṃ rātrau tatra vaṭe sthitā /
śrutvā dṛṣṭvā ca tatsarvaṃ vañcitāsmītyabudhyata","सापि हंसावली तस्यां रात्रौ तत्र वटे स्थिता /
श्रुत्वा दृष्ट्वा च तत्सर्वं वञ्चितास्मीत्यबुध्यत"
Kathasaritsagara,"sokss_12,4.183","acintayat tu tatkālaṃ prayāte kamalākare /
aho mamaitayā kāntaḥ kusakhyā chadmanā hṛtaḥ","अचिन्तयत् तु तत्कालं प्रयाते कमलाकरे /
अहो ममैतया कान्तः कुसख्या छद्मना हृतः"
Kathasaritsagara,"sokss_12,4.184","aho dagdhvaiva māmasmānnirvṛtiṃ prāptumīpsati /
aśreyase na vā kasya viśvāso durjane jane","अहो दग्ध्वैव मामस्मान्निर्वृतिं प्राप्तुमीप्सति /
अश्रेयसे न वा कस्य विश्वासो दुर्जने जने"
Kathasaritsagara,"sokss_12,4.185","tadasya matkṛte dagdhasyāṅgārārciṣi śālmaleḥ /
kṣipāmyabhavyamātmānaṃ bhavasyāmyānṛṇā taroḥ","तदस्य मत्कृते दग्धस्याङ्गारार्चिषि शाल्मलेः /
क्षिपाम्यभव्यमात्मानं भवस्याम्यानृणा तरोः"
Kathasaritsagara,"sokss_12,4.186","ityālocyāsvaruhyātha vaṭāstprāṇavyayonmukhī /
jātabuddhirvidheryogādityantarvimamarśa sā","इत्यालोच्यास्वरुह्याथ वटास्त्प्राणव्ययोन्मुखी /
जातबुद्धिर्विधेर्योगादित्यन्तर्विममर्श सा"
Kathasaritsagara,"sokss_12,4.187","kiṃ tyajāmi vṛthāstmānaṃ jīvantī nacirādaham /
manyupratikriyāṃ tasyāḥ kariṣyāmi sakhīdruhaḥ","किं त्यजामि वृथास्त्मानं जीवन्ती नचिरादहम् /
मन्युप्रतिक्रियां तस्याः करिष्यामि सखीद्रुहः"
Kathasaritsagara,"sokss_12,4.188","tātasya hitadā svapne jvarāskrāntasya śauriṇā /
tacchāntiṃ matkarasparśādādiśyoktamabhūdidam","तातस्य हितदा स्वप्ने ज्वरास्क्रान्तस्य शौरिणा /
तच्छान्तिं मत्करस्पर्शादादिश्योक्तमभूदिदम्"
Kathasaritsagara,"sokss_12,4.189","haṃsāvalī patiṃ prāpsyatyucitaṃ kamalākaram /
kālaṃ kam apitu kleśo bhavitāsyā manāgiti","हंसावली पतिं प्राप्स्यत्युचितं कमलाकरम् /
कालं कम् अपितु क्लेशो भवितास्या मनागिति"
Kathasaritsagara,"sokss_12,4.190","tadgatvā kvāpi paśyāmi tāvadityavadhārya sā /
haṃsāvalī tataḥ prāyānnirjanāmaṭavīṃ prati","तद्गत्वा क्वापि पश्यामि तावदित्यवधार्य सा /
हंसावली ततः प्रायान्निर्जनामटवीं प्रति"
Kathasaritsagara,"sokss_12,4.191","dūraṃ gatāyās tasyāś ca klāntāyāḥ praskhaladgateḥ /
mārgaprakaṭanāyeva dayayā sā yayau kṣapā","दूरं गतायास् तस्याश् च क्लान्तायाः प्रस्खलद्गतेः /
मार्गप्रकटनायेव दयया सा ययौ क्षपा"
Kathasaritsagara,"sokss_12,4.192","taddarśanasamudbhūtakṛpāveśavaśādiva /
mumoca dyauravaśyāsyabāṣpavārikaṇotkaram","तद्दर्शनसमुद्भूतकृपावेशवशादिव /
मुमोच द्यौरवश्यास्यबाष्पवारिकणोत्करम्"
Kathasaritsagara,"sokss_12,4.193","tadaśrumārjanāyeva prasāritakaro raviḥ /
darśitāśākṛtāśvāsamudagādguṇibāndhavaḥ","तदश्रुमार्जनायेव प्रसारितकरो रविः /
दर्शिताशाकृताश्वासमुदगाद्गुणिबान्धवः"
Kathasaritsagara,"sokss_12,4.194","tataḥ sā kiṃciducchvastā nirastajanadarśanā /
utpathaiḥ kramaśo yāntī kuśakaṇṭakavikṣatā","ततः सा किंचिदुच्छ्वस्ता निरस्तजनदर्शना /
उत्पथैः क्रमशो यान्ती कुशकण्टकविक्षता"
Kathasaritsagara,"sokss_12,4.195","rājaputrī cirātprāpa vanamekaṃ vihaṃgamaiḥ /
guñjadbhir ita ehīti vadadbhir iva rājitam","राजपुत्री चिरात्प्राप वनमेकं विहंगमैः /
गुञ्जद्भिर् इत एहीति वदद्भिर् इव राजितम्"
Kathasaritsagara,"sokss_12,4.196","tatra sā prāviśacchrāntā vījyamāneva sādaram /
vātavellallatājālatālavṛntair anokahaiḥ","तत्र सा प्राविशच्छ्रान्ता वीज्यमानेव सादरम् /
वातवेल्लल्लताजालतालवृन्तैर् अनोकहैः"
Kathasaritsagara,"sokss_12,4.197","dadarśa ca vanaṃ sā tanmadhusphītaṃ priyotsukā /
praphullasahakārasthakalakūjitakokilam","ददर्श च वनं सा तन्मधुस्फीतं प्रियोत्सुका /
प्रफुल्लसहकारस्थकलकूजितकोकिलम्"
Kathasaritsagara,"sokss_12,4.198","vignā ca cintayām āsa māṃ dahatyatra yadyapi /
puṣpareṇupiśaṅgo 'yaṃ malayānilapāvakaḥ","विग्ना च चिन्तयाम् आस मां दहत्यत्र यद्यपि /
पुष्परेणुपिशङ्गो ऽयं मलयानिलपावकः"
Kathasaritsagara,"sokss_12,4.199","tarubhyo nipatantaś ca kusumaprakarā ime /
nadatsvaliṣu nighnanti kāmabāṇotkarā iva","तरुभ्यो निपतन्तश् च कुसुमप्रकरा इमे /
नदत्स्वलिषु निघ्नन्ति कामबाणोत्करा इव"
Kathasaritsagara,"sokss_12,4.200","tathāpi kusumair ebhiḥ pūjayantī ramāpatim /
ihaiva tāvat tiṣṭhāmi kṣapayantī svaduṣkṛtam","तथापि कुसुमैर् एभिः पूजयन्ती रमापतिम् /
इहैव तावत् तिष्ठामि क्षपयन्ती स्वदुष्कृतम्"
Kathasaritsagara,"sokss_12,4.201","iti saṃcintya vāpīṣu snāntī tasthau phalāśanā /
tatra pūjāparā śaureḥ prepsuḥ sā kamalākaram","इति संचिन्त्य वापीषु स्नान्ती तस्थौ फलाशना /
तत्र पूजापरा शौरेः प्रेप्सुः सा कमलाकरम्"
Kathasaritsagara,"sokss_12,4.202","atrāntare kośalāyāṃ vidhiyogājjvareṇa saḥ /
cāturthikena dīrgheṇa jagṛhe kamalākaraḥ","अत्रान्तरे कोशलायां विधियोगाज्ज्वरेण सः /
चातुर्थिकेन दीर्घेण जगृहे कमलाकरः"
Kathasaritsagara,"sokss_12,4.203","taddṛṣṭvā tatra sā pāpā kūṭahaṃsāvalī tadā /
bhītā vyacintayaccetasyevaṃ kanakamañjarī","तद्दृष्ट्वा तत्र सा पापा कूटहंसावली तदा /
भीता व्यचिन्तयच्चेतस्येवं कनकमञ्जरी"
Kathasaritsagara,"sokss_12,4.204","ekaṃ tāvadbhayaṃ me 'ntaḥ sadāśokakarīkṛtam /
mantrabhedāttadupari dvitīyam idamāgatam","एकं तावद्भयं मे ऽन्तः सदाशोककरीकृतम् /
मन्त्रभेदात्तदुपरि द्वितीयम् इदमागतम्"
Kathasaritsagara,"sokss_12,4.205","yadyasya matprabhoḥ pūrvaṃ kathito jvaranāśanaḥ /
haṃsāvalīkarasparśastatpitrā janasaṃnidhau","यद्यस्य मत्प्रभोः पूर्वं कथितो ज्वरनाशनः /
हंसावलीकरस्पर्शस्तत्पित्रा जनसंनिधौ"
Kathasaritsagara,"sokss_12,4.206","taccādhunā jvarākrānto yadaivaiṣa smariṣyati /
atatprabhāvā naṅkṣyāmi tadaivoddhāṭitā satī","तच्चाधुना ज्वराक्रान्तो यदैवैष स्मरिष्यति /
अतत्प्रभावा नङ्क्ष्यामि तदैवोद्धाटिता सती"
Kathasaritsagara,"sokss_12,4.207","tanme kayāpi yoginyā yaḥ pūrvaṃ jvaraceṭakaḥ /
prokto vidhivadasyārthe jvaraghnaṃ sādhayāmi tam","तन्मे कयापि योगिन्या यः पूर्वं ज्वरचेटकः /
प्रोक्तो विधिवदस्यार्थे ज्वरघ्नं साधयामि तम्"
Kathasaritsagara,"sokss_12,4.208","tasyaivāgre ca hanmyetāṃ yuktyāśokakarīṃ yataḥ /
mānuṣāṅgaiḥ kṛtārghādiḥ sa siddho 'bhīṣṭakṛdbhavet","तस्यैवाग्रे च हन्म्येतां युक्त्याशोककरीं यतः /
मानुषाङ्गैः कृतार्घादिः स सिद्धो ऽभीष्टकृद्भवेत्"
Kathasaritsagara,"sokss_12,4.209","evaṃ rājño jvare naṣṭe 'śokakaryānayā saha /
ubhe bhaye me śāmyetāṃ na paśyāsmyanyathā śivam","एवं राज्ञो ज्वरे नष्टे ऽशोककर्यानया सह /
उभे भये मे शाम्येतां न पश्यास्म्यन्यथा शिवम्"
Kathasaritsagara,"sokss_12,4.210","ityālocyāviruddhaṃ yattattasyai svamanīṣitam /
śaśaṃsāśokakaryai sā mānuṣāghātavarjitam","इत्यालोच्याविरुद्धं यत्तत्तस्यै स्वमनीषितम् /
शशंसाशोककर्यै सा मानुषाघातवर्जितम्"
Kathasaritsagara,"sokss_12,4.211","tato dattānumatayā saṃbhāre ḍhaukite tayā /
taddvitīyā svayā yuktyā bahiḥ kṛtvā paricchadam","ततो दत्तानुमतया संभारे ढौकिते तया /
तद्द्वितीया स्वया युक्त्या बहिः कृत्वा परिच्छदम्"
Kathasaritsagara,"sokss_12,4.212","dvārāntareṇa nirgatya guptamantaḥpurānniśi /
yayau śūnyaikaliṅgaṃ sā khaḍgahastā śivālayam","द्वारान्तरेण निर्गत्य गुप्तमन्तःपुरान्निशि /
ययौ शून्यैकलिङ्गं सा खड्गहस्ता शिवालयम्"
Kathasaritsagara,"sokss_12,4.213","tatra khaḍgahatacchāgaśoṇitasnātarañjitam /
tadasrakalpitārghaṃ ca tadantrasragviveṣṭitam","तत्र खड्गहतच्छागशोणितस्नातरञ्जितम् /
तदस्रकल्पितार्घं च तदन्त्रस्रग्विवेष्टितम्"
Kathasaritsagara,"sokss_12,4.214","ānarca śivaliṅgaṃ sā taddhṛtpadmena mūrdhani /
dhūpaṃ dattvā tadakṣibhyāṃ tacchiro 'smai baliṃ dadau","आनर्च शिवलिङ्गं सा तद्धृत्पद्मेन मूर्धनि /
धूपं दत्त्वा तदक्षिभ्यां तच्छिरो ऽस्मै बलिं ददौ"
Kathasaritsagara,"sokss_12,4.215","tatas tadagravedyāṃ ca liptāyāṃ raktacandanaiḥ /
lilekha gorocanayā kamalaṃ sāṣṭapallavam","ततस् तदग्रवेद्यां च लिप्तायां रक्तचन्दनैः /
लिलेख गोरोचनया कमलं साष्टपल्लवम्"
Kathasaritsagara,"sokss_12,4.216","tatkarṇikāyāṃ sāsreṇa piṣṭena racitaṃ jvaram /
bhasmamuṣṭipraharaṇaṃ tripādaṃ trimukhaṃ nyadhāt","तत्कर्णिकायां सास्रेण पिष्टेन रचितं ज्वरम् /
भस्ममुष्टिप्रहरणं त्रिपादं त्रिमुखं न्यधात्"
Kathasaritsagara,"sokss_12,4.217","pallaveṣu niveśyātra parivāraṃ yathāvidhi /
jvarasya nijamantreṇa tasyāhvānaṃ vyadhatta sā","पल्लवेषु निवेश्यात्र परिवारं यथाविधि /
ज्वरस्य निजमन्त्रेण तस्याह्वानं व्यधत्त सा"
Kathasaritsagara,"sokss_12,4.218","tataḥ pūrvoktavatsāsya snānārghyādyaupahārikam /
cikīrṣur mānuṣāṅgāsraiḥ prāhāśokakarīṃ sma tām","ततः पूर्वोक्तवत्सास्य स्नानार्घ्याद्यौपहारिकम् /
चिकीर्षुर् मानुषाङ्गास्रैः प्राहाशोककरीं स्म ताम्"
Kathasaritsagara,"sokss_12,4.219","bhūtale nyastasarvāṅgaṃ devasya sakhi sāṃpratam /
kuru praṇāmamevaṃ hi śreyastava bhaviṣyati","भूतले न्यस्तसर्वाङ्गं देवस्य सखि सांप्रतम् /
कुरु प्रणाममेवं हि श्रेयस्तव भविष्यति"
Kathasaritsagara,"sokss_12,4.220","tatas tatheti dharaṇau praṇatāyā durāśayā /
tasyāḥ khaḍgaprahāraṃ sā dadau kanakamañjarī","ततस् तथेति धरणौ प्रणताया दुराशया /
तस्याः खड्गप्रहारं सा ददौ कनकमञ्जरी"
Kathasaritsagara,"sokss_12,4.221","tena daivānmanākskandhe kṣatā satrāsamutthitā /
vidrutā sānuyāntīṃ tāṃ dṛṣṭvā kanakamañjarīm","तेन दैवान्मनाक्स्कन्धे क्षता सत्रासमुत्थिता /
विद्रुता सानुयान्तीं तां दृष्ट्वा कनकमञ्जरीम्"
Kathasaritsagara,"sokss_12,4.222","trāyadhvamiti cakranda yadāśokakarī muhuḥ /
tenābhyadhāvannagarīrakṣiṇo 'trābhito janāḥ","त्रायध्वमिति चक्रन्द यदाशोककरी मुहुः /
तेनाभ्यधावन्नगरीरक्षिणो ऽत्राभितो जनाः"
Kathasaritsagara,"sokss_12,4.223","te dṛṣṭvākṛṣṭakhaḍgāṃ tāṃ bhīmāṃ kanakamañjarīm /
mṛtakalpāṃ vyadhuḥ śastraprahārai rākṣasīdhiyā","ते दृष्ट्वाकृष्टखड्गां तां भीमां कनकमञ्जरीम् /
मृतकल्पां व्यधुः शस्त्रप्रहारै राक्षसीधिया"
Kathasaritsagara,"sokss_12,4.224","buddhvāśokakarīvaktrādyathātattvaṃ tataś ca te /
dve te rājakulaṃ ninyuḥ puraskṛtya purādhipam","बुद्ध्वाशोककरीवक्त्राद्यथातत्त्वं ततश् च ते /
द्वे ते राजकुलं निन्युः पुरस्कृत्य पुराधिपम्"
Kathasaritsagara,"sokss_12,4.225","vijñaptas tatra tai rājā saṃbhrāntaḥ kamalākaraḥ /
ānāyayatkubhāryāṃ tāṃ svāntikaṃ tāṃ ca tatsakhīm","विज्ञप्तस् तत्र तै राजा संभ्रान्तः कमलाकरः /
आनाययत्कुभार्यां तां स्वान्तिकं तां च तत्सखीम्"
Kathasaritsagara,"sokss_12,4.226","tayoścānītayor bhītyā prahāravyathayā ca sā /
tīvrayotkrāntajīvābhūtsadyaḥ kanakamañjarī","तयोश्चानीतयोर् भीत्या प्रहारव्यथया च सा /
तीव्रयोत्क्रान्तजीवाभूत्सद्यः कनकमञ्जरी"
Kathasaritsagara,"sokss_12,4.227","tato 'śokakarīṃ rājā vraṇitāṃ tāṃ sa tatsakhīm /
kimidaṃ nirbhayā brūhītyapṛcchadatidurmanāḥ","ततो ऽशोककरीं राजा व्रणितां तां स तत्सखीम् /
किमिदं निर्भया ब्रूहीत्यपृच्छदतिदुर्मनाः"
Kathasaritsagara,"sokss_12,4.228","sā catasmai tadā mūlāt tathā sarvamavarṇayat /
yathā kanakamañjaryā kṛtaṃ tadvyājasāhasam","सा चतस्मै तदा मूलात् तथा सर्वमवर्णयत् /
यथा कनकमञ्जर्या कृतं तद्व्याजसाहसम्"
Kathasaritsagara,"sokss_12,4.229","tato 'dhigatatattvārthaḥ sa rājā kamalākaraḥ /
evaṃ śuśoca tatkālamātmānaṃ bhṛśaduḥkhitaḥ","ततो ऽधिगततत्त्वार्थः स राजा कमलाकरः /
एवं शुशोच तत्कालमात्मानं भृशदुःखितः"
Kathasaritsagara,"sokss_12,4.230","vipralabdho 'smyahaṃ kūṭahaṃsāvalyā vataitayā /
mūḍhena yatsvahastena dagdhā haṃsāvalī mayā","विप्रलब्धो ऽस्म्यहं कूटहंसावल्या वतैतया /
मूढेन यत्स्वहस्तेन दग्धा हंसावली मया"
Kathasaritsagara,"sokss_12,4.231","svaduṣkṛtaphalaṃ tāvat pāpayā labdhametayā /
yadrājamahiṣī bhūtvā prāptaiṣā vadhamīdṛśam","स्वदुष्कृतफलं तावत् पापया लब्धमेतया /
यद्राजमहिषी भूत्वा प्राप्तैषा वधमीदृशम्"
Kathasaritsagara,"sokss_12,4.232","kathaṃ tu rūpamātreṇa saṃmohyāhaṃ śiśuryathā /
hṛtaratnena muṣito dattvā kācaṃ kuvedhasā","कथं तु रूपमात्रेण संमोह्याहं शिशुर्यथा /
हृतरत्नेन मुषितो दत्त्वा काचं कुवेधसा"
Kathasaritsagara,"sokss_12,4.233","jvaraśāntyai mayā so 'pi jñaptikṛdvata na smṛtaḥ /
haṃsāvalīkarasparśas tatpitur viṣṇunoditaḥ","ज्वरशान्त्यै मया सो ऽपि ज्ञप्तिकृद्वत न स्मृतः /
हंसावलीकरस्पर्शस् तत्पितुर् विष्णुनोदितः"
Kathasaritsagara,"sokss_12,4.234","evaṃ sa vilapansmṛtvā vyamṛśatkamalākaraḥ /
haṃsāvalīṃ patiṃ prāpsyatyeṣā kleśo manākpunaḥ","एवं स विलपन्स्मृत्वा व्यमृशत्कमलाकरः /
हंसावलीं पतिं प्राप्स्यत्येषा क्लेशो मनाक्पुनः"
Kathasaritsagara,"sokss_12,4.235","bhavitāsyā iti vaco vaiṣṇavaṃ meghamālinā /
tatpitroktaṃ hi me tac ca prasiddhaṃ na bhavenmṛṣā","भवितास्या इति वचो वैष्णवं मेघमालिना /
तत्पित्रोक्तं हि मे तच् च प्रसिद्धं न भवेन्मृषा"
Kathasaritsagara,"sokss_12,4.236","tatsā kathaṃcidanyatra gatā jīvetkadācana /
strīcittasyeva daivasya ko vetti gahanāṃ gatim","तत्सा कथंचिदन्यत्र गता जीवेत्कदाचन /
स्त्रीचित्तस्येव दैवस्य को वेत्ति गहनां गतिम्"
Kathasaritsagara,"sokss_12,4.237","tanmanorathasiddhiḥ sa bandī me 'tra gatiḥ punaḥ /
ityālocya sa taṃ bandivaramānāyayannṛpaḥ","तन्मनोरथसिद्धिः स बन्दी मे ऽत्र गतिः पुनः /
इत्यालोच्य स तं बन्दिवरमानाययन्नृपः"
Kathasaritsagara,"sokss_12,4.238","abravīc ca kathaṃ bhadra bhavānnaiveha dṛśyate /
kva manorathasiddhirvā teṣāṃ ye dhūrtavañcitāḥ","अब्रवीच् च कथं भद्र भवान्नैवेह दृश्यते /
क्व मनोरथसिद्धिर्वा तेषां ये धूर्तवञ्चिताः"
Kathasaritsagara,"sokss_12,4.239","tac chrutvā so 'vadadbandī mantrabhedabhayāhatā /
eṣaivāśokakaryatra mahārāja mamottaram","तच् छ्रुत्वा सो ऽवदद्बन्दी मन्त्रभेदभयाहता /
एषैवाशोककर्यत्र महाराज ममोत्तरम्"
Kathasaritsagara,"sokss_12,4.240","na ca haṃsāvalīhetoḥ kāryā te 'tra viṣāditā /
ādiṣṭā hariṇaivāsyāḥ kaṃcitkālaṃ hi duḥsthitiḥ","न च हंसावलीहेतोः कार्या ते ऽत्र विषादिता /
आदिष्टा हरिणैवास्याः कंचित्कालं हि दुःस्थितिः"
Kathasaritsagara,"sokss_12,4.241","tannityārādhanodyogānniścitaṃ tāṃ sa rakṣati /
prabhavatyeva dharmo hi neha dṛṣṭaṃ tathā ca kim","तन्नित्याराधनोद्योगान्निश्चितं तां स रक्षति /
प्रभवत्येव धर्मो हि नेह दृष्टं तथा च किम्"
Kathasaritsagara,"sokss_12,4.242","tadahaṃ deva yāsyāmi tatpravṛttyupalabdhaye /
iti tena sa vijñapto bandinā kṣitipo 'bravīt","तदहं देव यास्यामि तत्प्रवृत्त्युपलब्धये /
इति तेन स विज्ञप्तो बन्दिना क्षितिपो ऽब्रवीत्"
Kathasaritsagara,"sokss_12,4.243","ātmanāhaṃ prayāsyāmi tāmanveṣṭuṃ tvayā saha /
anyathā naiva me cetaḥ kṣaṇam apy avatiṣṭhate","आत्मनाहं प्रयास्यामि तामन्वेष्टुं त्वया सह /
अन्यथा नैव मे चेतः क्षणम् अप्य् अवतिष्ठते"
Kathasaritsagara,"sokss_12,4.244","evam uktvā viniścitya prajñāḍhyākhyasya mantriṇaḥ /
haste 'nyedyur nicikṣepa rājyaṃ sa kamalākaraḥ","एवम् उक्त्वा विनिश्चित्य प्रज्ञाढ्याख्यस्य मन्त्रिणः /
हस्ते ऽन्येद्युर् निचिक्षेप राज्यं स कमलाकरः"
Kathasaritsagara,"sokss_12,4.245","vāryamāṇo 'py alaṃ tena nagaryā prayayau tataḥ /
nirgatyālakṣitaḥ sākaṃ sa manorathasiddhinā","वार्यमाणो ऽप्य् अलं तेन नगर्या प्रययौ ततः /
निर्गत्यालक्षितः साकं स मनोरथसिद्धिना"
Kathasaritsagara,"sokss_12,4.246","babhrāma ca vicinvānaḥ kṣetrāśramavanāni saḥ /
anapekṣitadehārtigurvī hy ājñā manobhuvaḥ","बभ्राम च विचिन्वानः क्षेत्राश्रमवनानि सः /
अनपेक्षितदेहार्तिगुर्वी ह्य् आज्ञा मनोभुवः"
Kathasaritsagara,"sokss_12,4.247","krameṇa prāpa daivāttatkānanaṃ yatra sā sthitā /
haṃsāvalī tapasyantī samanorathasiddhikaḥ","क्रमेण प्राप दैवात्तत्काननं यत्र सा स्थिता /
हंसावली तपस्यन्ती समनोरथसिद्धिकः"
Kathasaritsagara,"sokss_12,4.248","tatrāpaśyac ca tāṃ mūle raktāśokasya bhāsvataḥ /
antyām iva kalāmindoḥ kṣāmāṃ pāṇḍumanoramām","तत्रापश्यच् च तां मूले रक्ताशोकस्य भास्वतः /
अन्त्याम् इव कलामिन्दोः क्षामां पाण्डुमनोरमाम्"
Kathasaritsagara,"sokss_12,4.249","uvāca bandinaṃ taṃ sa keyaṃ niḥśabdaniścalā /
dhyānasthā devatā kiṃ syādrūpamasyā hy amānuṣam","उवाच बन्दिनं तं स केयं निःशब्दनिश्चला /
ध्यानस्था देवता किं स्याद्रूपमस्या ह्य् अमानुषम्"
Kathasaritsagara,"sokss_12,4.250","tac chrutvā vīkṣya so 'vādīd bandī diṣṭyābhivardhase /
deva haṃsāvalīprāptyā saiva hy eṣātra tiṣṭhati","तच् छ्रुत्वा वीक्ष्य सो ऽवादीद् बन्दी दिष्ट्याभिवर्धसे /
देव हंसावलीप्राप्त्या सैव ह्य् एषात्र तिष्ठति"
Kathasaritsagara,"sokss_12,4.251","śrutvā tatprekṣya tau taṃ ca pratyabhijñāya bandinam /
cakranda sā navībhūtaduḥkhā haṃsāvalī tadā","श्रुत्वा तत्प्रेक्ष्य तौ तं च प्रत्यभिज्ञाय बन्दिनम् /
चक्रन्द सा नवीभूतदुःखा हंसावली तदा"
Kathasaritsagara,"sokss_12,4.252","hā tāta hā hatāsmyāryaputra hā kamalākara /
hā manorathasiddhe hā viparītavidhe vidhe","हा तात हा हतास्म्यार्यपुत्र हा कमलाकर /
हा मनोरथसिद्धे हा विपरीतविधे विधे"
Kathasaritsagara,"sokss_12,4.253","ity evaṃ vilapantī sā mumūrccha bhuvi so 'pi tām /
śrutvā dṛṣṭvāpatadbhūmau duḥkhārtaḥ kamalākaraḥ","इत्य् एवं विलपन्ती सा मुमूर्च्छ भुवि सो ऽपि ताम् /
श्रुत्वा दृष्ट्वापतद्भूमौ दुःखार्तः कमलाकरः"
Kathasaritsagara,"sokss_12,4.254","āśvāsitā tatastena tau manorathasiddhinā /
ubhau niścitavijñāstaparasparasunirvṛtau","आश्वासिता ततस्तेन तौ मनोरथसिद्धिना /
उभौ निश्चितविज्ञास्तपरस्परसुनिर्वृतौ"
Kathasaritsagara,"sokss_12,4.255","viṣayogāsrṇavottīrṇau kāṃcinmudamavāpatuḥ /
anyonyaṃ ca kramāstsarvaṃ svaṃ svaṃ vṛttāntamūcatuḥ","विषयोगास्र्णवोत्तीर्णौ कांचिन्मुदमवापतुः /
अन्योन्यं च क्रमास्त्सर्वं स्वं स्वं वृत्तान्तमूचतुः"
Kathasaritsagara,"sokss_12,4.256","tato haṃsāvalīṃ tāṃ sa gṛhītvā kamalākaraḥ /
bandinā sahitastena yayau svāṃ kośalāṃ purīm","ततो हंसावलीं तां स गृहीत्वा कमलाकरः /
बन्दिना सहितस्तेन ययौ स्वां कोशलां पुरीम्"
Kathasaritsagara,"sokss_12,4.257","tatrāmayaharaṃ tasyāḥ pāṇiṃ vidhivadagrahīt /
ānāyite tatpitari pratīte meghamālini","तत्रामयहरं तस्याः पाणिं विधिवदग्रहीत् /
आनायिते तत्पितरि प्रतीते मेघमालिनि"
Kathasaritsagara,"sokss_12,4.258","tadā tayā samaṃ yukto viśuddhobhayapakṣayā /
haṃsāvalyāstivimalaḥ śuśubhe kamalākaraḥ","तदा तया समं युक्तो विशुद्धोभयपक्षया /
हंसावल्यास्तिविमलः शुशुभे कमलाकरः"
Kathasaritsagara,"sokss_12,4.259","araṃsta ca tayā sākaṃ kṛtī phalitadhair yayā /
śāsanmahīmaviyutaḥ sa manorathasiddhinā","अरंस्त च तया साकं कृती फलितधैर् यया /
शासन्महीमवियुतः स मनोरथसिद्धिना"
Kathasaritsagara,"sokss_12,4.260","evam āpady asaṃtyaktadhair yaiḥ sarvam avāpyate /
tad vatsa mā tanuṃ tyākṣīr jīvan prāpsyasi taṃ prabhum","एवम् आपद्य् असंत्यक्तधैर् यैः सर्वम् अवाप्यते /
तद् वत्स मा तनुं त्याक्षीर् जीवन् प्राप्स्यसि तं प्रभुम्"
Kathasaritsagara,"sokss_12,4.261","itthaṃ sa vṛddhapathikaḥ kathāmākhyāya deva me /
nivārya maraṇānmāsṃ ca yathākāmajṃ yayau tataḥ","इत्थं स वृद्धपथिकः कथामाख्याय देव मे /
निवार्य मरणान्मास्ं च यथाकामज्ं ययौ ततः"
Kathasaritsagara,"sokss_12,4.262","ity uktvā tatra rātrau ca caṇḍaketugṛhe tadā /
mṛgāṅkadattamavadatpunarbhīmaparākramaḥ","इत्य् उक्त्वा तत्र रात्रौ च चण्डकेतुगृहे तदा /
मृगाङ्कदत्तमवदत्पुनर्भीमपराक्रमः"
Kathasaritsagara,"sokss_12,4.263","atha labdhopadeśaḥ saṃstato 'ṭavyāstvadāptaye /
gantuṃ tavābhilaṣitāsmagāmujjayinīmaham","अथ लब्धोपदेशः संस्ततो ऽटव्यास्त्वदाप्तये /
गन्तुं तवाभिलषितास्मगामुज्जयिनीमहम्"
Kathasaritsagara,"sokss_12,4.264","tatra yuṣmānasaṃprāpya śrāntaḥ kasyāścana striyaḥ /
dattabhojanamūlyo 'haṃ vāsāya prāviśaṃ gṛham","तत्र युष्मानसंप्राप्य श्रान्तः कस्याश्चन स्त्रियः /
दत्तभोजनमूल्यो ऽहं वासाय प्राविशं गृहम्"
Kathasaritsagara,"sokss_12,4.265","tatra taddattaśayanaḥ kṣaṇaṃ suptaḥ śramādaham /
prabudhya yāvat paśyāmi kautukānnibhṛtasthitaḥ","तत्र तद्दत्तशयनः क्षणं सुप्तः श्रमादहम् /
प्रबुध्य यावत् पश्यामि कौतुकान्निभृतस्थितः"
Kathasaritsagara,"sokss_12,4.266","tāvat sā strī gṛhītvaiva yavamuṣṭiṃ gṛhāntare /
samantādāvapattatra mantreṇa sphuritādharā","तावत् सा स्त्री गृहीत्वैव यवमुष्टिं गृहान्तरे /
समन्तादावपत्तत्र मन्त्रेण स्फुरिताधरा"
Kathasaritsagara,"sokss_12,4.267","tair yavaistatkṣaṇaṃ jātaiḥ phalaitaiḥ pakvatāṃ gataiḥ /
lūnair bhṛṣṭaiś ca piṣṭaiś ca saktavo vihitāstayā","तैर् यवैस्तत्क्षणं जातैः फलैतैः पक्वतां गतैः /
लूनैर् भृष्टैश् च पिष्टैश् च सक्तवो विहितास्तया"
Kathasaritsagara,"sokss_12,4.268","tān saktūn kāṃsyapātryāṃ sā nidhāyādbhiḥ samukṣitān /
pūrvāvasthaṃ gṛhaṃ kṛtvā snānāya niragād drutam","तान् सक्तून् कांस्यपात्र्यां सा निधायाद्भिः समुक्षितान् /
पूर्वावस्थं गृहं कृत्वा स्नानाय निरगाद् द्रुतम्"
Kathasaritsagara,"sokss_12,4.269","tatas tāṃ śākinīṃ matvā svairam utthāya satvaram /
anyatra saktubhāṇḍe tān pātryāṃ saktūn nyadhām aham","ततस् तां शाकिनीं मत्वा स्वैरम् उत्थाय सत्वरम् /
अन्यत्र सक्तुभाण्डे तान् पात्र्यां सक्तून् न्यधाम् अहम्"
Kathasaritsagara,"sokss_12,4.270","saktubhāṇḍāttataścānyānsaktūnuddhṛtya tāvataḥ /
tasyāṃ sthāpitavān asmi pātryāṃ rakṣitasaṃkaraḥ","सक्तुभाण्डात्ततश्चान्यान्सक्तूनुद्धृत्य तावतः /
तस्यां स्थापितवान् अस्मि पात्र्यां रक्षितसंकरः"
Kathasaritsagara,"sokss_12,4.271","tato mayyāśrite bhūyaḥ śayanaṃ strī praviśya sā /
utthāpya mām adāt pātryāstān saktūn bhojanāya me","ततो मय्याश्रिते भूयः शयनं स्त्री प्रविश्य सा /
उत्थाप्य माम् अदात् पात्र्यास्तान् सक्तून् भोजनाय मे"
Kathasaritsagara,"sokss_12,4.272","svayaṃ ca bubhuje tasmād gṛhītvā saktubhāṇḍataḥ /
tān siddhasaktūn ajñātamatkṛtavyatyayā satī","स्वयं च बुभुजे तस्माद् गृहीत्वा सक्तुभाण्डतः /
तान् सिद्धसक्तून् अज्ञातमत्कृतव्यत्यया सती"
Kathasaritsagara,"sokss_12,4.273","bhuktais taiḥ saktubhiś chāgī samapadyata sā tadā /
tato nītvā mayāmarṣādvikrītā saunikasya sā","भुक्तैस् तैः सक्तुभिश् छागी समपद्यत सा तदा /
ततो नीत्वा मयामर्षाद्विक्रीता सौनिकस्य सा"
Kathasaritsagara,"sokss_12,4.274","tataḥ sainikabhāryā mām upetyāvocata krudhā /
matsakhī vipralabdheyaṃ tvayā tallapsyase phalam","ततः सैनिकभार्या माम् उपेत्यावोचत क्रुधा /
मत्सखी विप्रलब्धेयं त्वया तल्लप्स्यसे फलम्"
Kathasaritsagara,"sokss_12,4.275","iti tattarjito gatvā tato guptaṃ bahiḥ puraḥ /
śrāntaḥ śayitavānasmi mūle nyagrodhaśākhinaḥ","इति तत्तर्जितो गत्वा ततो गुप्तं बहिः पुरः /
श्रान्तः शयितवानस्मि मूले न्यग्रोधशाखिनः"
Kathasaritsagara,"sokss_12,4.276","tathābhūtasya me tatra tayā sainikabhāryayā /
āgatya duṣṭayoginyā gale 'badhyata sūtrakam","तथाभूतस्य मे तत्र तया सैनिकभार्यया /
आगत्य दुष्टयोगिन्या गले ऽबध्यत सूत्रकम्"
Kathasaritsagara,"sokss_12,4.277","tasyāṃ gatāyāṃ pāpāyāṃ prabuddho 'haṃ ca tatkṣaṇam /
paśyāmi yāvat prāpto 'smi mayūratvaṃ sthitasmṛtiḥ","तस्यां गतायां पापायां प्रबुद्धो ऽहं च तत्क्षणम् /
पश्यामि यावत् प्राप्तो ऽस्मि मयूरत्वं स्थितस्मृतिः"
Kathasaritsagara,"sokss_12,4.278","tato dināni katicid vigno bhrāmyann itas tataḥ /
jīvañ śākunikenāhaṃ gṛhīto 'bhūvam ekadā","ततो दिनानि कतिचिद् विग्नो भ्राम्यन्न् इतस् ततः /
जीवञ् शाकुनिकेनाहं गृहीतो ऽभूवम् एकदा"
Kathasaritsagara,"sokss_12,4.279","sa cānīya dadāti sma māmasmai caṇḍaketave /
bhillarājapratīhāramukhyāya prābhṛtīkṛtam","स चानीय ददाति स्म मामस्मै चण्डकेतवे /
भिल्लराजप्रतीहारमुख्याय प्राभृतीकृतम्"
Kathasaritsagara,"sokss_12,4.280","pratīhāro 'py ayaṃ prādātsvabhāryāyai tadaiva tām /
tayāhasṃ sthāpitaścāsmi maṇḍape krīḍanīyakaḥ","प्रतीहारो ऽप्य् अयं प्रादात्स्वभार्यायै तदैव ताम् /
तयाहस्ं स्थापितश्चास्मि मण्डपे क्रीडनीयकः"
Kathasaritsagara,"sokss_12,4.281","adyeha daivānītena tvayā me kaṇṭhasūtrake /
mukte prāpto 'smi tāṃ deva punaḥ svāṃ manuṣākṛtim","अद्येह दैवानीतेन त्वया मे कण्ठसूत्रके /
मुक्ते प्राप्तो ऽस्मि तां देव पुनः स्वां मनुषाकृतिम्"
Kathasaritsagara,"sokss_12,4.282","tad ito maṅkṣu gacchāvaḥ pratīhāro hi hanty asau /
rātricaryāsakhīn pāpaḥ pratibhedabhayāt sadā","तद् इतो मङ्क्षु गच्छावः प्रतीहारो हि हन्त्य् असौ /
रात्रिचर्यासखीन् पापः प्रतिभेदभयात् सदा"
Kathasaritsagara,"sokss_12,4.283","tvaṃ cānīto 'munā rātricaryādraṣṭādya tatprabho /
yoginīnirmitaṃ baddhvā kaṇṭhe sūtramidaṃ bhavān","त्वं चानीतो ऽमुना रात्रिचर्याद्रष्टाद्य तत्प्रभो /
योगिनीनिर्मितं बद्ध्वा कण्ठे सूत्रमिदं भवान्"
Kathasaritsagara,"sokss_12,4.284","mayūrībhūya niryātu gavākṣeṇāmunā bahiḥ /
tataḥ prasāritabhujaḥ sūtraṃ kaṇṭhāttavocchritāt","मयूरीभूय निर्यातु गवाक्षेणामुना बहिः /
ततः प्रसारितभुजः सूत्रं कण्ठात्तवोच्छ्रितात्"
Kathasaritsagara,"sokss_12,4.285","muktvā baddhvātmanaḥ kaṇṭhe tadvanniryāsmyahaṃ drutam /
tvayātha mukte me sūtre bhavāvaḥ prakṛtisthitau","मुक्त्वा बद्ध्वात्मनः कण्ठे तद्वन्निर्यास्म्यहं द्रुतम् /
त्वयाथ मुक्ते मे सूत्रे भवावः प्रकृतिस्थितौ"
Kathasaritsagara,"sokss_12,4.286","bahirargalitenāsti dvāreṇa na vinirgamaḥ /
evam uktavati prājñe tasmin bhīmaparākrame","बहिरर्गलितेनास्ति द्वारेण न विनिर्गमः /
एवम् उक्तवति प्राज्ञे तस्मिन् भीमपराक्रमे"
Kathasaritsagara,"sokss_12,4.287","mṛgāṅkadattas tadyuktas tatheti niragāttataḥ /
jagāma ca svanilayaṃ sthitānyasacivadvayam","मृगाङ्कदत्तस् तद्युक्तस् तथेति निरगात्ततः /
जगाम च स्वनिलयं स्थितान्यसचिवद्वयम्"
Kathasaritsagara,"sokss_12,4.288","tatra sarve 'pi te 'nyonyakṛtsnavṛttāntavarṇanaiḥ /
ninyur mṛgāṅkadattādyāḥ prahṛṣṭāstāṃ vibhāvarīm","तत्र सर्वे ऽपि ते ऽन्योन्यकृत्स्नवृत्तान्तवर्णनैः /
निन्युर् मृगाङ्कदत्ताद्याः प्रहृष्टास्तां विभावरीम्"
Kathasaritsagara,"sokss_12,4.289","prātarmṛgāṅkadattasya pārśvaṃ tasyājagāma saḥ /
māyābaṭur bhillarājas tasyāṃ pallyāmadhīśvaraḥ","प्रातर्मृगाङ्कदत्तस्य पार्श्वं तस्याजगाम सः /
मायाबटुर् भिल्लराजस् तस्यां पल्ल्यामधीश्वरः"
Kathasaritsagara,"sokss_12,4.290","sa pṛṣṭarātrisaukhyāstaṃ rājaputraṃ vinodayan /
akṣaiḥ krīḍāma ehīti māyābaṭurabhāṣata","स पृष्टरात्रिसौख्यास्तं राजपुत्रं विनोदयन् /
अक्षैः क्रीडाम एहीति मायाबटुरभाषत"
Kathasaritsagara,"sokss_12,4.291","tatas taṃ sapratīhāraṃ vīkṣya bhillaṃ samāgatam /
sakhā mṛgāṅkadattasya so 'tha śrutadhirabhyadhāt","ततस् तं सप्रतीहारं वीक्ष्य भिल्लं समागतम् /
सखा मृगाङ्कदत्तस्य सो ऽथ श्रुतधिरभ्यधात्"
Kathasaritsagara,"sokss_12,4.292","kimakṣair vismṛtaṃ kiṃ vā dṛśyamadya hi vartate /
pratīhāramayūrasya nṛtyamuktaṃ hy a eva yast","किमक्षैर् विस्मृतं किं वा दृश्यमद्य हि वर्तते /
प्रतीहारमयूरस्य नृत्यमुक्तं ह्य् अ एव यस्त्"
Kathasaritsagara,"sokss_12,4.293","śrutvaitac chrutadheḥ smṛtvā kautukācchabareśvaraḥ /
prāhiṇotsa pratīhāraṃ mayūrānayanāya tam","श्रुत्वैतच् छ्रुतधेः स्मृत्वा कौतुकाच्छबरेश्वरः /
प्राहिणोत्स प्रतीहारं मयूरानयनाय तम्"
Kathasaritsagara,"sokss_12,4.294","kathaṃ pramādād vismṛtya na sa cauro mayā hataḥ /
sākṣī rātrirahasyasya kṣipto 'pi śikhiveśmani","कथं प्रमादाद् विस्मृत्य न स चौरो मया हतः /
साक्षी रात्रिरहस्यस्य क्षिप्तो ऽपि शिखिवेश्मनि"
Kathasaritsagara,"sokss_12,4.295","tadyāmi śrīghramubhayaṃ karomīti vicintayan /
smṛtvoddhātātpratīhāraḥ so 'py agātsatvaraṃ gṛham","तद्यामि श्रीघ्रमुभयं करोमीति विचिन्तयन् /
स्मृत्वोद्धातात्प्रतीहारः सो ऽप्य् अगात्सत्वरं गृहम्"
Kathasaritsagara,"sokss_12,4.296","tatra yāvat praviśyaiva vīkṣate śikhiveśmani /
tāvanna cauraṃ nāpyatra sa mayūraṃ dadarśa tam","तत्र यावत् प्रविश्यैव वीक्षते शिखिवेश्मनि /
तावन्न चौरं नाप्यत्र स मयूरं ददर्श तम्"
Kathasaritsagara,"sokss_12,4.297","atha bhītaviṣaṇṇaḥ sa gatvā svaṃ nṛpam abravīt /
niśi caureṇa me nītaḥ sa mayūraḥ prabho iti","अथ भीतविषण्णः स गत्वा स्वं नृपम् अब्रवीत् /
निशि चौरेण मे नीतः स मयूरः प्रभो इति"
Kathasaritsagara,"sokss_12,4.298","prasiddhaḥ sa mahācauro yena barhī hṛtaḥ sa te /
iti tatra smitamukhenokte śrutadhinā tataḥ","प्रसिद्धः स महाचौरो येन बर्ही हृतः स ते /
इति तत्र स्मितमुखेनोक्ते श्रुतधिना ततः"
Kathasaritsagara,"sokss_12,4.299","dṛṣṭvā mṛgāṅkadattādīn hasato 'nyonyadarśinaḥ /
māyābaṭus tān nirbandhāt kim etad iti pṛṣṭavān","दृष्ट्वा मृगाङ्कदत्तादीन् हसतो ऽन्योन्यदर्शिनः /
मायाबटुस् तान् निर्बन्धात् किम् एतद् इति पृष्टवान्"
Kathasaritsagara,"sokss_12,4.300","tataḥ kṣattrā yathā tena rātrau melo yathā ca saḥ /
rājapatnyā gṛhaṃ kāmī gatvā śastrakaliṃ vyadhāt","ततः क्षत्त्रा यथा तेन रात्रौ मेलो यथा च सः /
राजपत्न्या गृहं कामी गत्वा शस्त्रकलिं व्यधात्"
Kathasaritsagara,"sokss_12,4.301","yathā kṣattṛgṛhaprāptiryathā bhīmaparākramaḥ /
mocito 'tra mayūratvān nirgamaś ca yathā tataḥ","यथा क्षत्तृगृहप्राप्तिर्यथा भीमपराक्रमः /
मोचितो ऽत्र मयूरत्वान् निर्गमश् च यथा ततः"
Kathasaritsagara,"sokss_12,4.302","tathā mṛgāṅkadattaḥ svaṃ kṣattuḥ saṃbandhinaṃ ca tam /
vṛttāntaṃ śabarendrāya tasmai sarvaṃ śaśaṃsa saḥ","तथा मृगाङ्कदत्तः स्वं क्षत्तुः संबन्धिनं च तम् /
वृत्तान्तं शबरेन्द्राय तस्मै सर्वं शशंस सः"
Kathasaritsagara,"sokss_12,4.303","tadbuddhvāchurikāparikṣatakarāmantaḥpure ceṭikāṃ
dṛṣṭvā tāmatha vīkṣya kaṇṭharacite tasmin kṣaṇaṃ sūtrake /
bhūyo bhīmaparākramasya śikhitāṃ śuddhāntavidhvaṃsinaṃ
kṣattāraṃ śabareśvaraḥ sapadi taṃ māyābaṭuṃ so 'vadhīt","तद्बुद्ध्वाछुरिकापरिक्षतकरामन्तःपुरे चेटिकां
दृष्ट्वा तामथ वीक्ष्य कण्ठरचिते तस्मिन् क्षणं सूत्रके /
भूयो भीमपराक्रमस्य शिखितां शुद्धान्तविध्वंसिनं
क्षत्तारं शबरेश्वरः सपदि तं मायाबटुं सो ऽवधीत्"
Kathasaritsagara,"sokss_12,4.304","tāṃ tvavinītāṃ rājñīṃ mṛgāṅkadattena rakṣitāṃ vadhataḥ /
dūrasthitāṃ cakāra sa mañjumatīṃ parihṛtasparśām","तां त्वविनीतां राज्ञीं मृगाङ्कदत्तेन रक्षितां वधतः /
दूरस्थितां चकार स मञ्जुमतीं परिहृतस्पर्शाम्"
Kathasaritsagara,"sokss_12,4.305","tatpūjitaḥ sa ca tato 'tra pulindapallyām āsīd dināni kila tāni mṛgāṅkadattaḥ /
baddhodyamo 'py adhigamāya śaśāṅkavatyāḥ saṃprāptaśeṣasakhisaṃgamasavyapekṣaḥ","तत्पूजितः स च ततो ऽत्र पुलिन्दपल्ल्याम् आसीद् दिनानि किल तानि मृगाङ्कदत्तः /
बद्धोद्यमो ऽप्य् अधिगमाय शशाङ्कवत्याः संप्राप्तशेषसखिसंगमसव्यपेक्षः"
Kathasaritsagara,"sokss_12,5.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake caturthas taraṅgaḥ /

pañcamas taraṅgaḥ /

evaṃ vimalabuddhyādiyuto yāvat sa tiṣṭhati /
mṛgāṅkadatto bhillādhipatermāyābaṭorgṛhe","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके चतुर्थस् तरङ्गः /

पञ्चमस् तरङ्गः /

एवं विमलबुद्ध्यादियुतो यावत् स तिष्ठति /
मृगाङ्कदत्तो भिल्लाधिपतेर्मायाबटोर्गृहे"
Kathasaritsagara,"sokss_12,5.2","tāvattatsaṃnidhāvetya tamātmīyaścamūpatiḥ /
ekadā śabarādhīśaṃ sasaṃrambho vyajijñapat","तावत्तत्संनिधावेत्य तमात्मीयश्चमूपतिः /
एकदा शबराधीशं ससंरम्भो व्यजिज्ञपत्"
Kathasaritsagara,"sokss_12,5.3","tvadādeśādvicinvadbhir bhagavatyāḥ kṛte prabho /
upahārāya puruṣaḥ prāpto 'smābhiḥ sa tādṛśaḥ","त्वदादेशाद्विचिन्वद्भिर् भगवत्याः कृते प्रभो /
उपहाराय पुरुषः प्राप्तो ऽस्माभिः स तादृशः"
Kathasaritsagara,"sokss_12,5.4","yenāsmadvīrayodhānāṃ khaṇḍitaṃ śatapañcakam /
ānītaś ca sa bhūyiṣṭhaprahāravivaśīkṛtaḥ","येनास्मद्वीरयोधानां खण्डितं शतपञ्चकम् /
आनीतश् च स भूयिष्ठप्रहारविवशीकृतः"
Kathasaritsagara,"sokss_12,5.5","tac chrutvā sa pulindendraḥ senāpatim uvāca tam /
praveśyatāmihaivāśu so 'smākaṃ darśyatāmiti","तच् छ्रुत्वा स पुलिन्देन्द्रः सेनापतिम् उवाच तम् /
प्रवेश्यतामिहैवाशु सो ऽस्माकं दर्श्यतामिति"
Kathasaritsagara,"sokss_12,5.6","tataḥ praveśitas tena yāvat sarvaiḥ sa dṛśyate /
śastrakṣatodyadraktāktaraṇadhūlīkalaṅkitaḥ","ततः प्रवेशितस् तेन यावत् सर्वैः स दृश्यते /
शस्त्रक्षतोद्यद्रक्ताक्तरणधूलीकलङ्कितः"
Kathasaritsagara,"sokss_12,5.7","gaṇḍasindūrasaṃpṛktasravaddānāmbupaṅkilaḥ /
pāśair viveṣṭito ghūrṇanmatto baddha iva dvipaḥ","गण्डसिन्दूरसंपृक्तस्रवद्दानाम्बुपङ्किलः /
पाशैर् विवेष्टितो घूर्णन्मत्तो बद्ध इव द्विपः"
Kathasaritsagara,"sokss_12,5.8","tāvattaṃ pratyabhijñāya mantriṇaṃ svaṃ guṇākaram /
mṛgāṅkadatto dhāvitvā kaṇṭhe prarudito 'grahīt","तावत्तं प्रत्यभिज्ञाय मन्त्रिणं स्वं गुणाकरम् /
मृगाङ्कदत्तो धावित्वा कण्ठे प्ररुदितो ऽग्रहीत्"
Kathasaritsagara,"sokss_12,5.9","buddhvātha tatsakhibhyas taṃ sa bhillendro guṇākaram /
prahvastamāśvāsitavān pādalagnaṃ nijaprabhoḥ","बुद्ध्वाथ तत्सखिभ्यस् तं स भिल्लेन्द्रो गुणाकरम् /
प्रह्वस्तमाश्वासितवान् पादलग्नं निजप्रभोः"
Kathasaritsagara,"sokss_12,5.10","praveśya ca gṛhaṃ snātaṃ taṃ baddhavraṇapaṭṭakam /
upācaradbhiṣakproktaiḥ sa pathyaiḥ pānabhojanaiḥ","प्रवेश्य च गृहं स्नातं तं बद्धव्रणपट्टकम् /
उपाचरद्भिषक्प्रोक्तैः स पथ्यैः पानभोजनैः"
Kathasaritsagara,"sokss_12,5.11","tato mṛgāṅkadattastaṃ samāśvastaṃ svamantriṇam /
sakhe kathaya vṛttāntaḥ kastaveti sa pṛṣṭavān","ततो मृगाङ्कदत्तस्तं समाश्वस्तं स्वमन्त्रिणम् /
सखे कथय वृत्तान्तः कस्तवेति स पृष्टवान्"
Kathasaritsagara,"sokss_12,5.12","atha sarveṣu śṛṇvatsu sa jagāda guṇākaraḥ /
śrūyatāṃ deva vṛttāntamātmīyaṃ kathayāmi vaḥ","अथ सर्वेषु शृण्वत्सु स जगाद गुणाकरः /
श्रूयतां देव वृत्तान्तमात्मीयं कथयामि वः"
Kathasaritsagara,"sokss_12,5.13","tato nāgasya śāpena bhavadbhyo 'haṃ viyojitaḥ /
na kiṃcidavidaṃ mohāddūrāṃ tāmaṭavīṃ bhraman","ततो नागस्य शापेन भवद्भ्यो ऽहं वियोजितः /
न किंचिदविदं मोहाद्दूरां तामटवीं भ्रमन्"
Kathasaritsagara,"sokss_12,5.14","cirātsaṃprāptabuddhiś ca duḥkhito 'hamacintayam /
aho duḥśikṣitasyaiṣa vilāsaḥ ko'pi vedhasaḥ","चिरात्संप्राप्तबुद्धिश् च दुःखितो ऽहमचिन्तयम् /
अहो दुःशिक्षितस्यैष विलासः कोऽपि वेधसः"
Kathasaritsagara,"sokss_12,5.15","mṛgāṅkadattaḥ khidyeta sthito harmyatale 'pi yaḥ /
so 'syāmaṭavyāṃ saṃtaptasikatāyāṃ kathaṃ bhavet","मृगाङ्कदत्तः खिद्येत स्थितो हर्म्यतले ऽपि यः /
सो ऽस्यामटव्यां संतप्तसिकतायां कथं भवेत्"
Kathasaritsagara,"sokss_12,5.16","kathaṃ ca te vayasyāḥ syurityantarvimṛśanmuhuḥ /
daivātsaṃprāptavānasmi paryaṭanvindhyavāsinīm","कथं च ते वयस्याः स्युरित्यन्तर्विमृशन्मुहुः /
दैवात्संप्राप्तवानस्मि पर्यटन्विन्ध्यवासिनीम्"
Kathasaritsagara,"sokss_12,5.17","tasyā upāhṛtānekanānājīvamaharniśam /
prāviśaṃ bhavanaṃ devyāḥ kṛtāntasadanopamam","तस्या उपाहृतानेकनानाजीवमहर्निशम् /
प्राविशं भवनं देव्याः कृतान्तसदनोपमम्"
Kathasaritsagara,"sokss_12,5.18","tatra devīṃ praṇamyāhamapaśyaṃ puruṣaṃ śavam /
kaṇṭhāntargatanistriṃśahastamātmopahāriṇam","तत्र देवीं प्रणम्याहमपश्यं पुरुषं शवम् /
कण्ठान्तर्गतनिस्त्रिंशहस्तमात्मोपहारिणम्"
Kathasaritsagara,"sokss_12,5.19","taṃ dṛṣṭvaiva punarduḥkhahetorme tvadviyoginaḥ /
abhūdātmopahāreṇa devīṃ toṣayituṃ matiḥ","तं दृष्ट्वैव पुनर्दुःखहेतोर्मे त्वद्वियोगिनः /
अभूदात्मोपहारेण देवीं तोषयितुं मतिः"
Kathasaritsagara,"sokss_12,5.20","tatkhaḍgam eva dhāvitvā yāvadasmi gṛhītavān /
tāvannivārayantīva dūrādvārdhakakampinā","तत्खड्गम् एव धावित्वा यावदस्मि गृहीतवान् /
तावन्निवारयन्तीव दूराद्वार्धककम्पिना"
Kathasaritsagara,"sokss_12,5.21","śirasā samupetyaiva sakṛpā kāpi tāpasī /
nirvāya maraṇātpṛṣṭvā vṛttāntaṃ nijagāda mām","शिरसा समुपेत्यैव सकृपा कापि तापसी /
निर्वाय मरणात्पृष्ट्वा वृत्तान्तं निजगाद माम्"
Kathasaritsagara,"sokss_12,5.22","maivaṃ kṛthāḥ punardṛṣṭo mṛtānām apisaṃgamaḥ /
kiṃ punarjīvatāṃ putra tathā caitāṃ kathāṃ śṛṇu","मैवं कृथाः पुनर्दृष्टो मृतानाम् अपिसंगमः /
किं पुनर्जीवतां पुत्र तथा चैतां कथां शृणु"
Kathasaritsagara,"sokss_12,5.23","ahicchattreti nāmnāsti vikhyātā nagarī bhuvi /
tasyām udayatuṅgākhyaḥ purābhūdrājakuñjaraḥ","अहिच्छत्त्रेति नाम्नास्ति विख्याता नगरी भुवि /
तस्याम् उदयतुङ्गाख्यः पुराभूद्राजकुञ्जरः"
Kathasaritsagara,"sokss_12,5.24","tasya kṣattā ca kamalamatir nāma mahānabhūt /
vinītamatirityāsīttasyāpy asadṛśaḥ sutaḥ","तस्य क्षत्ता च कमलमतिर् नाम महानभूत् /
विनीतमतिरित्यासीत्तस्याप्य् असदृशः सुतः"
Kathasaritsagara,"sokss_12,5.25","samāhṛtaguṇenāpi prāpi yasya na tulyatā /
sacchidreṇa mṛṇālena cāpena kuṭilena ca","समाहृतगुणेनापि प्रापि यस्य न तुल्यता /
सच्छिद्रेण मृणालेन चापेन कुटिलेन च"
Kathasaritsagara,"sokss_12,5.26","sa kadācitsudhādhautaprāsādopari pañcake /
sthito dadarśa śītāṃśumudgacchantaṃ niśāmukhe","स कदाचित्सुधाधौतप्रासादोपरि पञ्चके /
स्थितो ददर्श शीतांशुमुद्गच्छन्तं निशामुखे"
Kathasaritsagara,"sokss_12,5.27","kāmakalpadrumotthena pallavena vinirmitam /
rajanyā vāsavadiśaḥ karṇapūramivojjvalam","कामकल्पद्रुमोत्थेन पल्लवेन विनिर्मितम् /
रजन्या वासवदिशः कर्णपूरमिवोज्ज्वलम्"
Kathasaritsagara,"sokss_12,5.28","kramāttadraśmijālaiś ca jagadvīkṣya virājitam /
sa vinītamatirjātahṛdullāso vyacintayat","क्रमात्तद्रश्मिजालैश् च जगद्वीक्ष्य विराजितम् /
स विनीतमतिर्जातहृदुल्लासो व्यचिन्तयत्"
Kathasaritsagara,"sokss_12,5.29","aho candrikayā mārgāḥ sudhayevāvabhāsitāḥ /
dṛśyante tadamīṣveko gatvā na viharāmi kim","अहो चन्द्रिकया मार्गाः सुधयेवावभासिताः /
दृश्यन्ते तदमीष्वेको गत्वा न विहरामि किम्"
Kathasaritsagara,"sokss_12,5.30","iti dhyātvaiva sa dhanurdharo nirgatya paryaṭan /
krośamātraṃ gato 'kasmācchuśrāva ruditadhvanim","इति ध्यात्वैव स धनुर्धरो निर्गत्य पर्यटन् /
क्रोशमात्रं गतो ऽकस्माच्छुश्राव रुदितध्वनिम्"
Kathasaritsagara,"sokss_12,5.31","gatvā tadanusāreṇa dadarśaikāṃ sa kanyakām /
divyarūpāṃ prarudatīṃtarumūlasamāśrayām","गत्वा तदनुसारेण ददर्शैकां स कन्यकाम् /
दिव्यरूपां प्ररुदतींतरुमूलसमाश्रयाम्"
Kathasaritsagara,"sokss_12,5.32","papraccha ca śubhe kā tvaṃ kiṃ cāyaṃ nīyate tulām /
mukhenduḥ samalasyendostvayāśrumalinīkṛtaḥ","पप्रच्छ च शुभे का त्वं किं चायं नीयते तुलाम् /
मुखेन्दुः समलस्येन्दोस्त्वयाश्रुमलिनीकृतः"
Kathasaritsagara,"sokss_12,5.33","ity uktā tena sāvocat sutā nāgapater aham /
kanyā vijayavatyākhyā mahātman gandhamālinaḥ","इत्य् उक्ता तेन सावोचत् सुता नागपतेर् अहम् /
कन्या विजयवत्याख्या महात्मन् गन्धमालिनः"
Kathasaritsagara,"sokss_12,5.34","sa me pitā raṇānnaṣṭaḥ śapto vāsukinaikadā /
yāsyasi tvaṃ ripoḥ pāpa jitaḥ sandāsatāmiti","स मे पिता रणान्नष्टः शप्तो वासुकिनैकदा /
यास्यसि त्वं रिपोः पाप जितः सन्दासतामिति"
Kathasaritsagara,"sokss_12,5.35","tacchāpātsa ca yakṣeṇa kālajihvena vairiṇā /
jitvā manonugaḥ puṣpabhāravāhīkṛtaḥ sadā","तच्छापात्स च यक्षेण कालजिह्वेन वैरिणा /
जित्वा मनोनुगः पुष्पभारवाहीकृतः सदा"
Kathasaritsagara,"sokss_12,5.36","tadduḥkhāttatkṛte gaurīṃ tapasāhamatoṣayam /
pratyakṣībhūya me sā ca bhagavatyevam abravīt","तद्दुःखात्तत्कृते गौरीं तपसाहमतोषयम् /
प्रत्यक्षीभूय मे सा च भगवत्येवम् अब्रवीत्"
Kathasaritsagara,"sokss_12,5.37","vatse śṛṇvasti saraso mānasasyāntare mahat /
sahasradalavistīrṇaṃ sphāṭikaṃ divyamambujam","वत्से शृण्वस्ति सरसो मानसस्यान्तरे महत् /
सहस्रदलविस्तीर्णं स्फाटिकं दिव्यमम्बुजम्"
Kathasaritsagara,"sokss_12,5.38","yadarkakarasaṃsparśakīrṇatejo virājate /
śeṣasyeva śiro bhūriphaṇaṃ ratnāṃśupiñjaram","यदर्ककरसंस्पर्शकीर्णतेजो विराजते /
शेषस्येव शिरो भूरिफणं रत्नांशुपिञ्जरम्"
Kathasaritsagara,"sokss_12,5.39","tad ekadā vaiśravaṇo dṛṣṭvā snātvātra mānase /
jātaśraddho 'mbuje tasmin harasyārabhatārcanam","तद् एकदा वैश्रवणो दृष्ट्वा स्नात्वात्र मानसे /
जातश्रद्धो ऽम्बुजे तस्मिन् हरस्यारभतार्चनम्"
Kathasaritsagara,"sokss_12,5.40","tatkālaṃ cānugās tasya yakṣās tatra sarontare /
vijahruścakrahaṃsādirūpair vāricarocitaiḥ","तत्कालं चानुगास् तस्य यक्षास् तत्र सरोन्तरे /
विजह्रुश्चक्रहंसादिरूपैर् वारिचरोचितैः"
Kathasaritsagara,"sokss_12,5.41","tatra yuṣmadripos tasya kālajihvasya daivataḥ /
vidyujjihva iti jyeṣṭho bhrātā yakṣaḥ priyāsakhaḥ","तत्र युष्मद्रिपोस् तस्य कालजिह्वस्य दैवतः /
विद्युज्जिह्व इति ज्येष्ठो भ्राता यक्षः प्रियासखः"
Kathasaritsagara,"sokss_12,5.42","krīḍaṃś cakrāhvarūpeṇa pakṣavikṣepaghaṭṭanāt /
kuberasya karāgrasthamarghyapātramapātayat","क्रीडंश् चक्राह्वरूपेण पक्षविक्षेपघट्टनात् /
कुबेरस्य कराग्रस्थमर्घ्यपात्रमपातयत्"
Kathasaritsagara,"sokss_12,5.43","tataḥ sa dhanadaḥ kruddhaḥ śāpenātraiva mānase /
cakrāhvam eva taṃ cakre vidyujjihvaṃ sabhāryakam","ततः स धनदः क्रुद्धः शापेनात्रैव मानसे /
चक्राह्वम् एव तं चक्रे विद्युज्जिह्वं सभार्यकम्"
Kathasaritsagara,"sokss_12,5.44","tathākṛtaṃ ca saṃprītyā rātrau rātrau vinodayan /
kṛtatatpreyasīrūpo virahāturamagrajam","तथाकृतं च संप्रीत्या रात्रौ रात्रौ विनोदयन् /
कृततत्प्रेयसीरूपो विरहातुरमग्रजम्"
Kathasaritsagara,"sokss_12,5.45","kālajihvo 'dya tatrāste sa divā nijarūpabhṛt /
dāsīkṛtena tvatpitrā sahito gandhamālinā","कालजिह्वो ऽद्य तत्रास्ते स दिवा निजरूपभृत् /
दासीकृतेन त्वत्पित्रा सहितो गन्धमालिना"
Kathasaritsagara,"sokss_12,5.46","tattatra preryatāṃ putri pratīhārasutastvayā /
ahicchatro mahāsvīro vinītamatirudyamī","तत्तत्र प्रेर्यतां पुत्रि प्रतीहारसुतस्त्वया /
अहिच्छत्रो महास्वीरो विनीतमतिरुद्यमी"
Kathasaritsagara,"sokss_12,5.47","imamaścaṃ ca khaḍgaṃ ca gṛhāṇābhyāṃ vijitya tam /
yakṣaṃ sa hi pravīras te janakaṃ mocayiṣyati","इममश्चं च खड्गं च गृहाणाभ्यां विजित्य तम् /
यक्षं स हि प्रवीरस् ते जनकं मोचयिष्यति"
Kathasaritsagara,"sokss_12,5.48","khaḍgaratnasya caitasya svāmī bhavati yaḥ pumān /
sa jitvā nikhilāñ śatrūn rājā bhavati bhūtale","खड्गरत्नस्य चैतस्य स्वामी भवति यः पुमान् /
स जित्वा निखिलाञ् शत्रून् राजा भवति भूतले"
Kathasaritsagara,"sokss_12,5.49","evam uktvāśvakhaḍgau me devī dattvā tiro 'bhavat /
atha tvatpreraṇāyādya krameṇāhamihāgatā","एवम् उक्त्वाश्वखड्गौ मे देवी दत्त्वा तिरो ऽभवत् /
अथ त्वत्प्रेरणायाद्य क्रमेणाहमिहागता"
Kathasaritsagara,"sokss_12,5.50","devīprasādasahitaṃ vīkṣya tvāṃ nirgataṃ niśi /
yuktyā cānītavatyasmi saṃśrāvya ruditadhvanim","देवीप्रसादसहितं वीक्ष्य त्वां निर्गतं निशि /
युक्त्या चानीतवत्यस्मि संश्राव्य रुदितध्वनिम्"
Kathasaritsagara,"sokss_12,5.51","tadetatsādhayeṣṭaṃ me subhageti tayārthitaḥ /
sa vinītamatistasyāḥ pratipede tatheti tat","तदेतत्साधयेष्टं मे सुभगेति तयार्थितः /
स विनीतमतिस्तस्याः प्रतिपेदे तथेति तत्"
Kathasaritsagara,"sokss_12,5.52","tato gatvaiva sā nāgakanyā tatkṣaṇam eva tam /
vājinaṃ javanaṃ śvetaṃ piṇḍibhūtamivaindavam","ततो गत्वैव सा नागकन्या तत्क्षणम् एव तम् /
वाजिनं जवनं श्वेतं पिण्डिभूतमिवैन्दवम्"
Kathasaritsagara,"sokss_12,5.53","raśmijālaṃ diganteṣu tamo hantuṃ pradhāvitam /
tac ca vīrāvalokinyā viprekṣitam iva śriyā","रश्मिजालं दिगन्तेषु तमो हन्तुं प्रधावितम् /
तच् च वीरावलोकिन्या विप्रेक्षितम् इव श्रिया"
Kathasaritsagara,"sokss_12,5.54","khaḍgaratnam upānīya satāragaganacchavi /
tasmai vinītamataye samarpayata te ubhe","खड्गरत्नम् उपानीय सतारगगनच्छवि /
तस्मै विनीतमतये समर्पयत ते उभे"
Kathasaritsagara,"sokss_12,5.55","so 'pyāttakhaḍgasturagaṃ tamāruhya tayā saha /
prasthito 'śvaprabhāveṇa tadaiva prāpa mānasam","सो ऽप्यात्तखड्गस्तुरगं तमारुह्य तया सह /
प्रस्थितो ऽश्वप्रभावेण तदैव प्राप मानसम्"
Kathasaritsagara,"sokss_12,5.56","vātoddhūtāmbujakaraṃ cakravākārtakūjitaiḥ /
niṣedhadiva mā meti kālajihvānukampayā","वातोद्धूताम्बुजकरं चक्रवाकार्तकूजितैः /
निषेधदिव मा मेति कालजिह्वानुकम्पया"
Kathasaritsagara,"sokss_12,5.57","dṛṣṭvā sa tatra yakṣāṇāṃ vaśe taṃ gandhamālinam /
muktaye tasya tān kṣudrān vyadrāvayad asikṣatān","दृष्ट्वा स तत्र यक्षाणां वशे तं गन्धमालिनम् /
मुक्तये तस्य तान् क्षुद्रान् व्यद्रावयद् असिक्षतान्"
Kathasaritsagara,"sokss_12,5.58","taddṛṣṭvā sa saromadhyānmuktacakrāṅganāvapuḥ /
kālajihvaḥ samuttasthau prāvṛṇmegha ivennadan","तद्दृष्ट्वा स सरोमध्यान्मुक्तचक्राङ्गनावपुः /
कालजिह्वः समुत्तस्थौ प्रावृण्मेघ इवेन्नदन्"
Kathasaritsagara,"sokss_12,5.59","pravṛtte cāhave vyomni kālajihvaṃ tamutplutam /
vinītamatirutplutya sāśvaḥ keśeṣu so 'grahīt","प्रवृत्ते चाहवे व्योम्नि कालजिह्वं तमुत्प्लुतम् /
विनीतमतिरुत्प्लुत्य साश्वः केशेषु सो ऽग्रहीत्"
Kathasaritsagara,"sokss_12,5.60","chettumicchati yāvac ca śiraḥ khaḍgena tasya saḥ /
tāvat sa kṛpaṇaṃ jalpanyakṣastaṃ śaraṇaṃ yayau","छेत्तुमिच्छति यावच् च शिरः खड्गेन तस्य सः /
तावत् स कृपणं जल्पन्यक्षस्तं शरणं ययौ"
Kathasaritsagara,"sokss_12,5.61","dadau ca tasmai muktaḥ sannītighnaṃ svāṅgulīyakam /
prahvo mumoca dāsyāc ca nāgaṃ taṃ gandhamālinam","ददौ च तस्मै मुक्तः सन्नीतिघ्नं स्वाङ्गुलीयकम् /
प्रह्वो मुमोच दास्याच् च नागं तं गन्धमालिनम्"
Kathasaritsagara,"sokss_12,5.62","gandhamālī ca mudito vinītamataye tadā /
tasmai sutāṃ tāṃ vijayavatīṃ dattvā gṛhānagāt","गन्धमाली च मुदितो विनीतमतये तदा /
तस्मै सुतां तां विजयवतीं दत्त्वा गृहानगात्"
Kathasaritsagara,"sokss_12,5.63","tataḥ khaḍgāṅgulīyāśvakanyāratnayutaḥ kṛtī /
sa vinītamatirjāte prabhāte gṛhamāyayau","ततः खड्गाङ्गुलीयाश्वकन्यारत्नयुतः कृती /
स विनीतमतिर्जाते प्रभाते गृहमाययौ"
Kathasaritsagara,"sokss_12,5.64","tatrābhinanditaḥ pitrā pṛṣṭavṛttāntatoṣiṇā /
rājñā ca svena tāṃ nāgakanyāṃ sa pariṇītavān","तत्राभिनन्दितः पित्रा पृष्टवृत्तान्ततोषिणा /
राज्ञा च स्वेन तां नागकन्यां स परिणीतवान्"
Kathasaritsagara,"sokss_12,5.65","atha ratnaiścaturbhistair guṇaiḥ svaiścopabṛṃhitam /
pitā kadācitkamalamatiḥ provāca taṃ rahaḥ","अथ रत्नैश्चतुर्भिस्तैर् गुणैः स्वैश्चोपबृंहितम् /
पिता कदाचित्कमलमतिः प्रोवाच तं रहः"
Kathasaritsagara,"sokss_12,5.66","ihāsyodayatuṅgasya sutaiṣā yāsti bhūpate /
putrodayavatī nāma sarvavidyāsu śikṣitā","इहास्योदयतुङ्गस्य सुतैषा यास्ति भूपते /
पुत्रोदयवती नाम सर्वविद्यासु शिक्षिता"
Kathasaritsagara,"sokss_12,5.67","tasyāṃ paṇaḥ kṛto 'nena yo vipraḥ kṣattriyo 'pi vā /
vāde parājayetaitāṃ tasmai dadyāmimāmiti","तस्यां पणः कृतो ऽनेन यो विप्रः क्षत्त्रियो ऽपि वा /
वादे पराजयेतैतां तस्मै दद्यामिमामिति"
Kathasaritsagara,"sokss_12,5.68","parājitāś ca vādena vādino 'nye 'nayākhilāḥ /
jagadāścaryarūpeṇa rūpeṇevāmarāṅganāḥ","पराजिताश् च वादेन वादिनो ऽन्ये ऽनयाखिलाः /
जगदाश्चर्यरूपेण रूपेणेवामराङ्गनाः"
Kathasaritsagara,"sokss_12,5.69","tvaṃ caikavīraḥ svakṣatravāde tūṣṇīṃ ca tatkatham /
sthito 'si vijayasvaināṃ vāde pariṇayasva caf","त्वं चैकवीरः स्वक्षत्रवादे तूष्णीं च तत्कथम् /
स्थितो ऽसि विजयस्वैनां वादे परिणयस्व चफ़्"
Kathasaritsagara,"sokss_12,5.70","ity uktastena pitrā savinītamatirabravīt /
peśalābhiḥ saha strībhir vādaḥ kastāta mādṛśām","इत्य् उक्तस्तेन पित्रा सविनीतमतिरब्रवीत् /
पेशलाभिः सह स्त्रीभिर् वादः कस्तात मादृशाम्"
Kathasaritsagara,"sokss_12,5.71","tathāpyetaṃ tvadādeśaṃ kariṣyāmītyudīrite /
prauḍhena tena sa yayau tatpitā kṣitipāntikam","तथाप्येतं त्वदादेशं करिष्यामीत्युदीरिते /
प्रौढेन तेन स ययौ तत्पिता क्षितिपान्तिकम्"
Kathasaritsagara,"sokss_12,5.72","rājaputryā samaṃ vādaḥ prātardeva kariṣyate /
vinītamatinetyatra sa taṃ bhūpaṃ vyajijñapat","राजपुत्र्या समं वादः प्रातर्देव करिष्यते /
विनीतमतिनेत्यत्र स तं भूपं व्यजिज्ञपत्"
Kathasaritsagara,"sokss_12,5.73","bhūpena pratipannārtho gṛhametya ca sūnave /
vinītamataye tasmai tat tathaiva śaśaṃsa saḥ","भूपेन प्रतिपन्नार्थो गृहमेत्य च सूनवे /
विनीतमतये तस्मै तत् तथैव शशंस सः"
Kathasaritsagara,"sokss_12,5.74","tataḥ prāptaḥ svayaṃ tena rājahaṃsena saṃśritām /
vinītamatirāgatya vādī vidvatsabhābjinīm","ततः प्राप्तः स्वयं तेन राजहंसेन संश्रिताम् /
विनीतमतिरागत्य वादी विद्वत्सभाब्जिनीम्"
Kathasaritsagara,"sokss_12,5.75","bhāsvān sa bhāsayām āsa lolalocanaṣaṭpadaiḥ /
vilokyamāno 'bhimukhair guṇivṛndais tadāśritaiḥ","भास्वान् स भासयाम् आस लोललोचनषट्पदैः /
विलोक्यमानो ऽभिमुखैर् गुणिवृन्दैस् तदाश्रितैः"
Kathasaritsagara,"sokss_12,5.76","kṣaṇāntare cāyayau sā tatrodayavatī śanaiḥ /
rājaputrī guṇākṛṣṭā kāmasyeva dhanurlatā","क्षणान्तरे चाययौ सा तत्रोदयवती शनैः /
राजपुत्री गुणाकृष्टा कामस्येव धनुर्लता"
Kathasaritsagara,"sokss_12,5.77","śobhitā guṇavadbhiḥ svaiścāruśabdair vibhūṣaṇaiḥ /
tatpūrvapakṣopakṣepam iva kurvadbhir āditaḥ","शोभिता गुणवद्भिः स्वैश्चारुशब्दैर् विभूषणैः /
तत्पूर्वपक्षोपक्षेपम् इव कुर्वद्भिर् आदितः"
Kathasaritsagara,"sokss_12,5.78","nirdoṣe nirmalā cetsyādindulekhāmbare tataḥ /
bhajetsāmyaṃ niṣaṇṇāyāstasyā marakatāsane","निर्दोषे निर्मला चेत्स्यादिन्दुलेखाम्बरे ततः /
भजेत्साम्यं निषण्णायास्तस्या मरकतासने"
Kathasaritsagara,"sokss_12,5.79","cakre 'tha pūrvapakṣaṃ sā sphuraddantāṃśutantuṣu /
gumphayantīva suślakṣṇapadaratnamayīṃ srajam","चक्रे ऽथ पूर्वपक्षं सा स्फुरद्दन्तांशुतन्तुषु /
गुम्फयन्तीव सुश्लक्ष्णपदरत्नमयीं स्रजम्"
Kathasaritsagara,"sokss_12,5.80","tamavadyārthasiddhāntaṃ sa vinītamatirvyadhāt /
kṣaṇānniruttarīkṛtya sumukhīṃ tāṃ pade pade","तमवद्यार्थसिद्धान्तं स विनीतमतिर्व्यधात् /
क्षणान्निरुत्तरीकृत्य सुमुखीं तां पदे पदे"
Kathasaritsagara,"sokss_12,5.81","tataḥ sabhyaiḥ stute tasminsātmano rājaputrikā /
parājaye 'pi sadbhartṛlābhājjayamamanyata","ततः सभ्यैः स्तुते तस्मिन्सात्मनो राजपुत्रिका /
पराजये ऽपि सद्भर्तृलाभाज्जयममन्यत"
Kathasaritsagara,"sokss_12,5.82","sa cāpy udayatuṅgo 'tha rājā hṛṣṭo 'tra tāṃ sutām /
tasmai vinītamataye dadau vādapaṇārjitām","स चाप्य् उदयतुङ्गो ऽथ राजा हृष्टो ऽत्र तां सुताम् /
तस्मै विनीतमतये ददौ वादपणार्जिताम्"
Kathasaritsagara,"sokss_12,5.83","taddattaratnapūrṇo 'tra sa vinītamatis tataḥ /
tābhyāṃ nāgasutārājasutābhyāṃ saha tasthivān","तद्दत्तरत्नपूर्णो ऽत्र स विनीतमतिस् ततः /
ताभ्यां नागसुताराजसुताभ्यां सह तस्थिवान्"
Kathasaritsagara,"sokss_12,5.84","ekadā jīyamāno 'nyair dyūtastho vyākulāśayaḥ /
nirbandhādbrāhmaṇenaitya sa bhojanamayācyata","एकदा जीयमानो ऽन्यैर् द्यूतस्थो व्याकुलाशयः /
निर्बन्धाद्ब्राह्मणेनैत्य स भोजनमयाच्यत"
Kathasaritsagara,"sokss_12,5.85","tataḥ sa karṇe bhṛtyasya kathayitvā krudhā vṛtaḥ /
vastreṇācchādya sikatāpātramasmāyadāpayat","ततः स कर्णे भृत्यस्य कथयित्वा क्रुधा वृतः /
वस्त्रेणाच्छाद्य सिकतापात्रमस्मायदापयत्"
Kathasaritsagara,"sokss_12,5.86","sa tadvipro gṛhītvaiva gurutvātsahiraṇyakam /
matvā praharṣād ekāntamṛjurgatvodaghāṭayat","स तद्विप्रो गृहीत्वैव गुरुत्वात्सहिरण्यकम् /
मत्वा प्रहर्षाद् एकान्तमृजुर्गत्वोदघाटयत्"
Kathasaritsagara,"sokss_12,5.87","dṛṣṭvā ca vālukāpūrṇamutsārya dharaṇītale /
vipralabdho 'smi teneti viṣaṇṇaḥ svagṛhaṃ yayau","दृष्ट्वा च वालुकापूर्णमुत्सार्य धरणीतले /
विप्रलब्धो ऽस्मि तेनेति विषण्णः स्वगृहं ययौ"
Kathasaritsagara,"sokss_12,5.88","vinītamatirapyetadavicintya vimucya tat /
dyūtaṃ tasthau yathākāmaṃ svagṛheṣu priyāsakhaḥ","विनीतमतिरप्येतदविचिन्त्य विमुच्य तत् /
द्यूतं तस्थौ यथाकामं स्वगृहेषु प्रियासखः"
Kathasaritsagara,"sokss_12,5.89","yāti kāle ca jarasā viśliṣyatsaṃdhivigrahaḥ /
so 'bhūd udayatuṅgo 'tra rājā rājyabharākṣamaḥ","याति काले च जरसा विश्लिष्यत्संधिविग्रहः /
सो ऽभूद् उदयतुङ्गो ऽत्र राजा राज्यभराक्षमः"
Kathasaritsagara,"sokss_12,5.90","tato jāmātaraṃ rājye vinītamatim eva tam /
so 'bhiṣicya yayau gaṅgāmaputro dehamuktaye","ततो जामातरं राज्ये विनीतमतिम् एव तम् /
सो ऽभिषिच्य ययौ गङ्गामपुत्रो देहमुक्तये"
Kathasaritsagara,"sokss_12,5.91","prāptarājyaś ca nacirātsa vinītamatis tataḥ /
aśvakhaḍgaprabhāveṇa jigāyāpi diśo daśa","प्राप्तराज्यश् च नचिरात्स विनीतमतिस् ततः /
अश्वखड्गप्रभावेण जिगायापि दिशो दश"
Kathasaritsagara,"sokss_12,5.92","ītighnasyāṅgulīyasya prabhāvādasya cābhavat /
rāṣṭraṃ nīrogadurbhikṣaṃ rājño raghupateriva","ईतिघ्नस्याङ्गुलीयस्य प्रभावादस्य चाभवत् /
राष्ट्रं नीरोगदुर्भिक्षं राज्ञो रघुपतेरिव"
Kathasaritsagara,"sokss_12,5.93","ekadābhyāyayau taṃ ca bhikṣurdeśāntarānnṛpam /
ratnacandramatir nāma vādidviradakesarī","एकदाभ्याययौ तं च भिक्षुर्देशान्तरान्नृपम् /
रत्नचन्द्रमतिर् नाम वादिद्विरदकेसरी"
Kathasaritsagara,"sokss_12,5.94","sa ca bhikṣuḥ kṛtātithyo rājānaṃ taṃ guṇipriyam /
prārthayām āsa vādārthamīdṛśaṃ ca paṇaṃ jagau","स च भिक्षुः कृतातिथ्यो राजानं तं गुणिप्रियम् /
प्रार्थयाम् आस वादार्थमीदृशं च पणं जगौ"
Kathasaritsagara,"sokss_12,5.95","tvayā jitena rājendra grāhyaṃ sugataśāsanam /
mayā jitena śuśrūṣyā viprāḥ saṃtyajya cīvaram","त्वया जितेन राजेन्द्र ग्राह्यं सुगतशासनम् /
मया जितेन शुश्रूष्या विप्राः संत्यज्य चीवरम्"
Kathasaritsagara,"sokss_12,5.96","etac chrutvā tathety uktvā vādaṃ tena sahākarot /
sa vinītamatī rājā bhikṣuṇā dinasaptakam","एतच् छ्रुत्वा तथेत्य् उक्त्वा वादं तेन सहाकरोत् /
स विनीतमती राजा भिक्षुणा दिनसप्तकम्"
Kathasaritsagara,"sokss_12,5.97","aṣṭame 'hani bhikṣustaṃ sa jigāya mahīpatim /
yenodayavatī vādimuṇḍamudgarikā jitā","अष्टमे ऽहनि भिक्षुस्तं स जिगाय महीपतिम् /
येनोदयवती वादिमुण्डमुद्गरिका जिता"
Kathasaritsagara,"sokss_12,5.98","tatastenopadiṣṭaṃ sa bhikṣuṇā saugataṃ matam /
sattvopakārapuṇyāḍhyaṃ jātaśraddho 'grahīnnṛpaḥ","ततस्तेनोपदिष्टं स भिक्षुणा सौगतं मतम् /
सत्त्वोपकारपुण्याढ्यं जातश्रद्धो ऽग्रहीन्नृपः"
Kathasaritsagara,"sokss_12,5.99","bhīkṣūṇāṃ brāhmaṇādīnāṃ sarveṣāṃ ca cakāra saḥ /
vihārasattravasatīr jinapūjāparāyaṇaḥ","भीक्षूणां ब्राह्मणादीनां सर्वेषां च चकार सः /
विहारसत्त्रवसतीर् जिनपूजापरायणः"
Kathasaritsagara,"sokss_12,5.100","tadabhyāsopaśāntaś ca bhikṣostasmādayācata /
sa bodhisattvacaryāyāmājñāṃ sattvopakāriṇīm","तदभ्यासोपशान्तश् च भिक्षोस्तस्मादयाचत /
स बोधिसत्त्वचर्यायामाज्ञां सत्त्वोपकारिणीम्"
Kathasaritsagara,"sokss_12,5.101","so 'tha bhikṣustamāha sma rājanvigatakalmaṣaiḥ /
bodhisattvamahācaryā caritavyeha netaraiḥ","सो ऽथ भिक्षुस्तमाह स्म राजन्विगतकल्मषैः /
बोधिसत्त्वमहाचर्या चरितव्येह नेतरैः"
Kathasaritsagara,"sokss_12,5.102","tava cāsmādṛśair lakṣyaṃ sthūlaṃ nāsty eva kilbiṣam /
kiṃ tu tvaṃ sūkṣmamanayā yuktyānviṣya śamaṃ naya","तव चास्मादृशैर् लक्ष्यं स्थूलं नास्त्य् एव किल्बिषम् /
किं तु त्वं सूक्ष्ममनया युक्त्यान्विष्य शमं नय"
Kathasaritsagara,"sokss_12,5.103","ity uktvopādiśat tasmai sa bhikṣuḥ svapnamāṇavam /
so 'pi tena nṛpaḥ svapnaṃ dṛṣṭvāsmai prātarabhyadhāt","इत्य् उक्त्वोपादिशत् तस्मै स भिक्षुः स्वप्नमाणवम् /
सो ऽपि तेन नृपः स्वप्नं दृष्ट्वास्मै प्रातरभ्यधात्"
Kathasaritsagara,"sokss_12,5.104","ācārya jāne svapne 'dya paralokamahaṃ gataḥ /
tatra kṣudhārthitānnaṃ māṃ puruṣā daṇḍino 'bruvan","आचार्य जाने स्वप्ने ऽद्य परलोकमहं गतः /
तत्र क्षुधार्थितान्नं मां पुरुषा दण्डिनो ऽब्रुवन्"
Kathasaritsagara,"sokss_12,5.105","bhuṅkṣvaitā bhūyasī rājannarjitāstaptavālukāḥ /
yā dattāḥ kṣudhitāya prāgbrāhmaṇāyārthine tvayā","भुङ्क्ष्वैता भूयसी राजन्नर्जितास्तप्तवालुकाः /
या दत्ताः क्षुधिताय प्राग्ब्राह्मणायार्थिने त्वया"
Kathasaritsagara,"sokss_12,5.106","dattvā daśa svarṇakoṭīḥ pāpādasmādvimokṣyase /
ity ukto daṇḍahastaistaiḥ prabuddho 'haṃ niśākṣaye","दत्त्वा दश स्वर्णकोटीः पापादस्माद्विमोक्ष्यसे /
इत्य् उक्तो दण्डहस्तैस्तैः प्रबुद्धो ऽहं निशाक्षये"
Kathasaritsagara,"sokss_12,5.107","evam uktvā tadākhyāya mūlaṃ dattvā ca tā daśa /
svarṇakoṭīḥ punaścakre sa rājā svapnamāṇavam","एवम् उक्त्वा तदाख्याय मूलं दत्त्वा च ता दश /
स्वर्णकोटीः पुनश्चक्रे स राजा स्वप्नमाणवम्"
Kathasaritsagara,"sokss_12,5.108","dṛṣṭvā punaś ca sa svapnam utthāyoṣasyavarṇayat /
adyāpi dattaṃ svapne taiḥ kṣudhitasya paratra me","दृष्ट्वा पुनश् च स स्वप्नम् उत्थायोषस्यवर्णयत् /
अद्यापि दत्तं स्वप्ने तैः क्षुधितस्य परत्र मे"
Kathasaritsagara,"sokss_12,5.109","vālukābhojanaṃ puṃbhiḥ pṛṣṭāste ca tato mayā /
datte 'pi dāne bhokṣyāmi kimimāḥ sikatā iti","वालुकाभोजनं पुंभिः पृष्टास्ते च ततो मया /
दत्ते ऽपि दाने भोक्ष्यामि किमिमाः सिकता इति"
Kathasaritsagara,"sokss_12,5.110","tatas te mā rudanti sma taddānaṃ tava niṣphalam /
tatraikaṃ viprasaṃbandhi suvarṇamabhavadyataḥ","ततस् ते मा रुदन्ति स्म तद्दानं तव निष्फलम् /
तत्रैकं विप्रसंबन्धि सुवर्णमभवद्यतः"
Kathasaritsagara,"sokss_12,5.111","etac chrutvā prabuddho 'hamiti svapnamudīrya saḥ /
rājā prāyacchadarthibhyaḥ svarṇakoṭīḥ punardaśa","एतच् छ्रुत्वा प्रबुद्धो ऽहमिति स्वप्नमुदीर्य सः /
राजा प्रायच्छदर्थिभ्यः स्वर्णकोटीः पुनर्दश"
Kathasaritsagara,"sokss_12,5.112","cakre tataś ca bhūyo 'pi niśāyāṃ svapnam āṇavam /
dṛṣṭvā punaś ca sa svapnamutthāyoṣasyavarṇayat","चक्रे ततश् च भूयो ऽपि निशायां स्वप्नम् आणवम् /
दृष्ट्वा पुनश् च स स्वप्नमुत्थायोषस्यवर्णयत्"
Kathasaritsagara,"sokss_12,5.113","adyāpyaho taiḥ puruṣaistadeva sikatāśanam /
dattaṃ paratra me svapne pṛṣṭaścokto 'smi tair idam","अद्याप्यहो तैः पुरुषैस्तदेव सिकताशनम् /
दत्तं परत्र मे स्वप्ने पृष्टश्चोक्तो ऽस्मि तैर् इदम्"
Kathasaritsagara,"sokss_12,5.114","rājaṃstadapi te dānaṃ niṣphalaṃ dasyubhir yataḥ /
aṭavyāṃtava deśe 'dya muṣitvā nihato dvijaḥ","राजंस्तदपि ते दानं निष्फलं दस्युभिर् यतः /
अटव्यांतव देशे ऽद्य मुषित्वा निहतो द्विजः"
Kathasaritsagara,"sokss_12,5.115","na ca rakṣā tvadīyābhūdarakṣāviphalaṃ tataḥ /
tattavādyatanaṃ dānaṃ taddehi dviguṇaṃ punaḥ","न च रक्षा त्वदीयाभूदरक्षाविफलं ततः /
तत्तवाद्यतनं दानं तद्देहि द्विगुणं पुनः"
Kathasaritsagara,"sokss_12,5.116","śrutvaiveha prabuddho 'hamityākhyāya sa bhikṣave /
gurave nṛpatiḥ svapnaṃ dānaṃ taddviguṇaṃ dadau","श्रुत्वैवेह प्रबुद्धो ऽहमित्याख्याय स भिक्षवे /
गुरवे नृपतिः स्वप्नं दानं तद्द्विगुणं ददौ"
Kathasaritsagara,"sokss_12,5.117","tato jagāda taṃ bhikṣumācārya kathamīdṛśaḥ /
bahucchidro 'nupālyaḥ syāddharmo jagati mādṛśaiḥ","ततो जगाद तं भिक्षुमाचार्य कथमीदृशः /
बहुच्छिद्रो ऽनुपाल्यः स्याद्धर्मो जगति मादृशैः"
Kathasaritsagara,"sokss_12,5.118","tac chrutvā so 'bravīdbhikṣurdeva naitāvatā budhaiḥ /
dharmasya rakṣaṇavidhau kāryānutsāhinī matiḥ","तच् छ्रुत्वा सो ऽब्रवीद्भिक्षुर्देव नैतावता बुधैः /
धर्मस्य रक्षणविधौ कार्यानुत्साहिनी मतिः"
Kathasaritsagara,"sokss_12,5.119","dhīrānutsāhasaṃpannānsvadharmānavamāninaḥ /
devatā abhir akṣanti puṣṇantyeṣāṃ ca vāñchitam","धीरानुत्साहसंपन्नान्स्वधर्मानवमानिनः /
देवता अभिर् अक्षन्ति पुष्णन्त्येषां च वाञ्छितम्"
Kathasaritsagara,"sokss_12,5.120","tathā cedaṃ bhagavato bodhisattvasya jātakam /
vārāhaṃ na śrutaṃ rājanyadi tacchrūyatāṃ tvayā","तथा चेदं भगवतो बोधिसत्त्वस्य जातकम् /
वाराहं न श्रुतं राजन्यदि तच्छ्रूयतां त्वया"
Kathasaritsagara,"sokss_12,5.121","purā guhāyāṃ vindhyādrāvāsīdbuddhāṃśasaṃbhavaḥ /
varāhaḥ ko'pi suhṛdā markaṭena samaṃ sudhīḥ","पुरा गुहायां विन्ध्याद्रावासीद्बुद्धांशसंभवः /
वराहः कोऽपि सुहृदा मर्कटेन समं सुधीः"
Kathasaritsagara,"sokss_12,5.122","sa sarvasattvahitakṛtsakhyā tena yutaḥ sadā /
atithīn pūjayan kālaṃ nināya svocitaiḥ kramaiḥ","स सर्वसत्त्वहितकृत्सख्या तेन युतः सदा /
अतिथीन् पूजयन् कालं निनाय स्वोचितैः क्रमैः"
Kathasaritsagara,"sokss_12,5.123","ekadā codabhūt tatra durdinaṃ pañca vāsarān /
acchinnadhārāvicchinnaprāṇisaṃcāradāruṇam","एकदा चोदभूत् तत्र दुर्दिनं पञ्च वासरान् /
अच्छिन्नधाराविच्छिन्नप्राणिसंचारदारुणम्"
Kathasaritsagara,"sokss_12,5.124","pañcame 'hni varāhasya suptasya sakaperniśi /
agāttasya guhādvāraṃ siṃho bhāryāsutānvitaḥ","पञ्चमे ऽह्नि वराहस्य सुप्तस्य सकपेर्निशि /
अगात्तस्य गुहाद्वारं सिंहो भार्यासुतान्वितः"
Kathasaritsagara,"sokss_12,5.125","sa siṃhas tatra bhāryāṃ tāmavādīddurdine dhruvam /
mariṣyāmo 'dya dīrghe 'sminnaprāptaprāṇinaḥ kṣudhā","स सिंहस् तत्र भार्यां तामवादीद्दुर्दिने ध्रुवम् /
मरिष्यामो ऽद्य दीर्घे ऽस्मिन्नप्राप्तप्राणिनः क्षुधा"
Kathasaritsagara,"sokss_12,5.126","tac chrutvā sābravītsiṃhī sarve tāvatkṣudhā vayam /
na bhavāmastadekāṃ māṃ bhuktvā dvau jīvataṃ yuvām","तच् छ्रुत्वा साब्रवीत्सिंही सर्वे तावत्क्षुधा वयम् /
न भवामस्तदेकां मां भुक्त्वा द्वौ जीवतं युवाम्"
Kathasaritsagara,"sokss_12,5.127","tvaṃ hi prabhurayaṃ putraḥ prāṇasarvasvamāvayoḥ /
mādṛśī bhavitānyā te tanmayaivāstu vāṃ śivam","त्वं हि प्रभुरयं पुत्रः प्राणसर्वस्वमावयोः /
मादृशी भवितान्या ते तन्मयैवास्तु वां शिवम्"
Kathasaritsagara,"sokss_12,5.128","evamanyonyasaṃlāpo jāyāpatyostayostadā /
daivātprabuddhaḥ śuśrāva sa varāho mahāśayaḥ","एवमन्योन्यसंलापो जायापत्योस्तयोस्तदा /
दैवात्प्रबुद्धः शुश्राव स वराहो महाशयः"
Kathasaritsagara,"sokss_12,5.129","prītaścācintayaddiṣṭyā kva niśeyaṃ kva durdinam /
kva cedṛgatithiprāptiraho puṇyodayo 'dya me","प्रीतश्चाचिन्तयद्दिष्ट्या क्व निशेयं क्व दुर्दिनम् /
क्व चेदृगतिथिप्राप्तिरहो पुण्योदयो ऽद्य मे"
Kathasaritsagara,"sokss_12,5.130","tadvighno na bhavedyāvattāvatkṣaṇavināśinā /
kimanena na dehena tarpayāmyatithīnamūn","तद्विघ्नो न भवेद्यावत्तावत्क्षणविनाशिना /
किमनेन न देहेन तर्पयाम्यतिथीनमून्"
Kathasaritsagara,"sokss_12,5.131","ity utthāya sa nirgatya varāhaḥ snigdhayā girā /
siṃhaṃ jagāda taṃ bhadra mā gamastvaṃ viṣāditām","इत्य् उत्थाय स निर्गत्य वराहः स्निग्धया गिरा /
सिंहं जगाद तं भद्र मा गमस्त्वं विषादिताम्"
Kathasaritsagara,"sokss_12,5.132","ayaṃ sasutadārasya bhakṣyaḥ prāpto 'smyahaṃ tava /
tadbhuṅkṣva māmiti kroḍenokte tena sa kesarī","अयं ससुतदारस्य भक्ष्यः प्राप्तो ऽस्म्यहं तव /
तद्भुङ्क्ष्व मामिति क्रोडेनोक्ते तेन स केसरी"
Kathasaritsagara,"sokss_12,5.133","hṛṣṭastām abravīdbhāryāṃ pūrvaṃ bhuṅktāmayaṃ śiśuḥ /
anantaramahaṃ bhokṣye bhokṣyase tvamataḥ param","हृष्टस्ताम् अब्रवीद्भार्यां पूर्वं भुङ्क्तामयं शिशुः /
अनन्तरमहं भोक्ष्ये भोक्ष्यसे त्वमतः परम्"
Kathasaritsagara,"sokss_12,5.134","tathety ukte tayā pūrvaṃ siṃhapotena bhakṣite /
kroḍasya tasya māṃse 'tha siṃho bhoktuṃ pracakrame","तथेत्य् उक्ते तया पूर्वं सिंहपोतेन भक्षिते /
क्रोडस्य तस्य मांसे ऽथ सिंहो भोक्तुं प्रचक्रमे"
Kathasaritsagara,"sokss_12,5.135","bhuñjānaṃ catamāha sma mahāsattvaḥ sa sūkaraḥ /
śīghraṃ pibaitad raktaṃ me yāvad bhūmau na līyate","भुञ्जानं चतमाह स्म महासत्त्वः स सूकरः /
शीघ्रं पिबैतद् रक्तं मे यावद् भूमौ न लीयते"
Kathasaritsagara,"sokss_12,5.136","kuru tṛptiṃ ca manmāṃsaiḥ śeṣamaśnātu te priyā /
iti jalpan kramāt tena sa siṃhenāsthiśeṣatām","कुरु तृप्तिं च मन्मांसैः शेषमश्नातु ते प्रिया /
इति जल्पन् क्रमात् तेन स सिंहेनास्थिशेषताम्"
Kathasaritsagara,"sokss_12,5.137","nīto 'pi sūkaraḥ prāṇaiḥ sattvastho na vyamucyata /
tatra taddhair yaparyantamavekṣitum iva sthitaiḥ","नीतो ऽपि सूकरः प्राणैः सत्त्वस्थो न व्यमुच्यत /
तत्र तद्धैर् यपर्यन्तमवेक्षितुम् इव स्थितैः"
Kathasaritsagara,"sokss_12,5.138","tāvac ca sā kṣudhāklāntā siṃhī tatra vyapadyata /
sa sutaḥ kvāpy agāt siṃhaḥ kṣīyate sma ca yāminī","तावच् च सा क्षुधाक्लान्ता सिंही तत्र व्यपद्यत /
स सुतः क्वाप्य् अगात् सिंहः क्षीयते स्म च यामिनी"
Kathasaritsagara,"sokss_12,5.139","atrāntare prabuddhaḥ sa sakā nirgatya markaṭaḥ /
varāhaṃ taṃtathābhūtaṃ dṛṣṭvā papraccha saṃbhramāt","अत्रान्तरे प्रबुद्धः स सका निर्गत्य मर्कटः /
वराहं तंतथाभूतं दृष्ट्वा पप्रच्छ संभ्रमात्"
Kathasaritsagara,"sokss_12,5.140","kenāsvasthā kṛteyaṃ te brūhi śaknoṣi cetsakhe /
tac chrutvā sa yathāvṛttaṃ dhīro 'smai sūkaro 'bhyadhāt","केनास्वस्था कृतेयं ते ब्रूहि शक्नोषि चेत्सखे /
तच् छ्रुत्वा स यथावृत्तं धीरो ऽस्मै सूकरो ऽभ्यधात्"
Kathasaritsagara,"sokss_12,5.141","tato rudansa taṃ natvā pādayoḥ kapirabravīt /
tvaṃ devatāṃśo yenātmā tiryaktvānmocito 'mutaḥ","ततो रुदन्स तं नत्वा पादयोः कपिरब्रवीत् /
त्वं देवतांशो येनात्मा तिर्यक्त्वान्मोचितो ऽमुतः"
Kathasaritsagara,"sokss_12,5.142","tatkaṃcidabhilāṣaṃ me brūhi saṃsādhayāmi te /
ity uktastena kapinā sa varāho jagādatam","तत्कंचिदभिलाषं मे ब्रूहि संसाधयामि ते /
इत्य् उक्तस्तेन कपिना स वराहो जगादतम्"
Kathasaritsagara,"sokss_12,5.143","yo vayasyābhilāṣo me duḥsādhyo vidhināpi saḥ /
paśyato me mṛtā yeyaṃ kṣudhā siṃhī tapasvinī","यो वयस्याभिलाषो मे दुःसाध्यो विधिनापि सः /
पश्यतो मे मृता येयं क्षुधा सिंही तपस्विनी"
Kathasaritsagara,"sokss_12,5.144","eṣā saṃprāptapūrvāṅgaṃ punarmāṃ prāsptajīvitā /
bhuktvā tṛpyatviti sakhe ceto hi mama vāñchati","एषा संप्राप्तपूर्वाङ्गं पुनर्मां प्रास्प्तजीविता /
भुक्त्वा तृप्यत्विति सखे चेतो हि मम वाञ्छति"
Kathasaritsagara,"sokss_12,5.145","iti taṃ vādinaṃ kroḍaṃ pratyakṣībhūya pāṇinā /
parāmṛśya vyadhāddharmo munīndraṃ divyavigraham","इति तं वादिनं क्रोडं प्रत्यक्षीभूय पाणिना /
परामृश्य व्यधाद्धर्मो मुनीन्द्रं दिव्यविग्रहम्"
Kathasaritsagara,"sokss_12,5.146","uvāca ca mayaiveyaṃ māyā siṃhādirūpiṇās /
kṛtābhūttvāṃ parārthaikabaddhakakṣyaṃ jigīṣatā","उवाच च मयैवेयं माया सिंहादिरूपिणास् /
कृताभूत्त्वां परार्थैकबद्धकक्ष्यं जिगीषता"
Kathasaritsagara,"sokss_12,5.147","tvayā tvakhaṇḍasattvena parārthe prāṇadāyinā /
vijitya māmimaṃ dharmaṃ prāptaivādya munīndratā","त्वया त्वखण्डसत्त्वेन परार्थे प्राणदायिना /
विजित्य मामिमं धर्मं प्राप्तैवाद्य मुनीन्द्रता"
Kathasaritsagara,"sokss_12,5.148","tac chrutvā dharmamālokya puraḥsthaṃ so 'bravīnmuniḥ /
sakhyāvasminnasaṃtyaktatiryaktve markaṭe 'dhunā","तच् छ्रुत्वा धर्ममालोक्य पुरःस्थं सो ऽब्रवीन्मुनिः /
सख्यावस्मिन्नसंत्यक्ततिर्यक्त्वे मर्कटे ऽधुना"
Kathasaritsagara,"sokss_12,5.149","na māṃ prīṇāti bhagavan prāptāpy eṣā munīndratā /
śrutvaitat sa muniṃ cakre dharmas tam api markaṭam","न मां प्रीणाति भगवन् प्राप्ताप्य् एषा मुनीन्द्रता /
श्रुत्वैतत् स मुनिं चक्रे धर्मस् तम् अपि मर्कटम्"
Kathasaritsagara,"sokss_12,5.150","dhruvaṃ phalāya mahate mahadbhiḥ saha saṃgamaḥ /
atha dharmastiro 'bhūtsa siṃhī cāntardadhe mṛtā","ध्रुवं फलाय महते महद्भिः सह संगमः /
अथ धर्मस्तिरो ऽभूत्स सिंही चान्तर्दधे मृता"
Kathasaritsagara,"sokss_12,5.151","evaṃ sattvabalāttyaktadharmotsāhair adurlabhāḥ /
devatākṛtasāhāyyai rājanvāñchitasiddhayaḥ","एवं सत्त्वबलात्त्यक्तधर्मोत्साहैर् अदुर्लभाः /
देवताकृतसाहाय्यै राजन्वाञ्छितसिद्धयः"
Kathasaritsagara,"sokss_12,5.152","iti bhikṣorvacaḥ śrutvā sa vinītamatiḥ punaḥ /
dānaśūro nṛpaścakre rātrau taṃ svapnamāṇavam","इति भिक्षोर्वचः श्रुत्वा स विनीतमतिः पुनः /
दानशूरो नृपश्चक्रे रात्रौ तं स्वप्नमाणवम्"
Kathasaritsagara,"sokss_12,5.153","dṛṣṭvā śaśaṃsa ca svapnaṃ prātastasmai sa bhikṣave /
jāne svapne 'dya māmevaṃ divyaḥ ko 'py avadanmuniḥ","दृष्ट्वा शशंस च स्वप्नं प्रातस्तस्मै स भिक्षवे /
जाने स्वप्ने ऽद्य मामेवं दिव्यः को ऽप्य् अवदन्मुनिः"
Kathasaritsagara,"sokss_12,5.154","putra niṣkalmaṣo bodhisattvacaryāṃ carādhunā /
tac chrutvaiva ca tadvākyaṃ prabuddho 'smyadya nirvṛtaḥ","पुत्र निष्कल्मषो बोधिसत्त्वचर्यां चराधुना /
तच् छ्रुत्वैव च तद्वाक्यं प्रबुद्धो ऽस्म्यद्य निर्वृतः"
Kathasaritsagara,"sokss_12,5.155","evaṃ nivedya gurave bhikṣave sa mahīpatiḥ /
jagrāha tāṃ mahācaryāṃ śubhe 'hni tadanujñayā","एवं निवेद्य गुरवे भिक्षवे स महीपतिः /
जग्राह तां महाचर्यां शुभे ऽह्नि तदनुज्ञया"
Kathasaritsagara,"sokss_12,5.156","tasthau ca kāmānarthibhyo varṣann avirataṃ tataḥ /
dhanaṃ cāsyākṣayaṃ jajñe dharmamūlā hi saṃpadaḥ","तस्थौ च कामानर्थिभ्यो वर्षन्न् अविरतं ततः /
धनं चास्याक्षयं जज्ञे धर्ममूला हि संपदः"
Kathasaritsagara,"sokss_12,5.157","athaikadā tamabhyetya brāhmaṇo 'rthī vyajijñapat /
vipro 'haṃ deva vāstavyaḥ pure pāṭaliputrake","अथैकदा तमभ्येत्य ब्राह्मणो ऽर्थी व्यजिज्ञपत् /
विप्रो ऽहं देव वास्तव्यः पुरे पाटलिपुत्रके"
Kathasaritsagara,"sokss_12,5.158","tatrāgniśālām āvṛtya putro 'pi brahmarakṣasā /
āvṛto me na caitasminn upāyaḥ kramate mama","तत्राग्निशालाम् आवृत्य पुत्रो ऽपि ब्रह्मरक्षसा /
आवृतो मे न चैतस्मिन्न् उपायः क्रमते मम"
Kathasaritsagara,"sokss_12,5.159","ato 'rthikalpavṛkṣaṃ tvāmāgato 'smīha yācitum /
dehyetatsarvadoṣaghnamaṅgulīyaṃ śivāya me","अतो ऽर्थिकल्पवृक्षं त्वामागतो ऽस्मीह याचितुम् /
देह्येतत्सर्वदोषघ्नमङ्गुलीयं शिवाय मे"
Kathasaritsagara,"sokss_12,5.160","ityarthitaḥ sa vipreṇa tena rājāṅgulīyakam /
kālajihvādavāptaṃ tattasmai prādādavihvalaḥ","इत्यर्थितः स विप्रेण तेन राजाङ्गुलीयकम् /
कालजिह्वादवाप्तं तत्तस्मै प्रादादविह्वलः"
Kathasaritsagara,"sokss_12,5.161","ādāya tadgate tasminvipre taya ca bhūpateḥ /
bodhisattvavratayaśo diganteṣv api paprathe","आदाय तद्गते तस्मिन्विप्रे तय च भूपतेः /
बोधिसत्त्वव्रतयशो दिगन्तेष्व् अपि पप्रथे"
Kathasaritsagara,"sokss_12,5.162","tataḥ kadācidaparastasyāgāduttarāpathāt /
ko 'pīndukalaśo nāma rājaputro 'tithiḥ prabhoḥ","ततः कदाचिदपरस्तस्यागादुत्तरापथात् /
को ऽपीन्दुकलशो नाम राजपुत्रो ऽतिथिः प्रभोः"
Kathasaritsagara,"sokss_12,5.163","sa kṛtapraśrayastena rājñā jñātottamānvayaḥ /
pṛṣṭakāmaś ca dhīreṇa rājaputrastam abravīt","स कृतप्रश्रयस्तेन राज्ञा ज्ञातोत्तमान्वयः /
पृष्टकामश् च धीरेण राजपुत्रस्तम् अब्रवीत्"
Kathasaritsagara,"sokss_12,5.164","tvaṃ tāvadarthisārthasya khyātaścintāmaṇirbhuvi /
prāṇānām apite hy arthī na prayāti parāṅmukhaḥ","त्वं तावदर्थिसार्थस्य ख्यातश्चिन्तामणिर्भुवि /
प्राणानाम् अपिते ह्य् अर्थी न प्रयाति पराङ्मुखः"
Kathasaritsagara,"sokss_12,5.165","ahaṃ cāskandya kanakakalaśākhyena rājyataḥ /
bhrātrā nirvāsitaḥ pitryādarthitvāttvam upāgataḥ","अहं चास्कन्द्य कनककलशाख्येन राज्यतः /
भ्रात्रा निर्वासितः पित्र्यादर्थित्वात्त्वम् उपागतः"
Kathasaritsagara,"sokss_12,5.166","tadaśvakhaḍgaratne te ye state vīra dehi me /
yatprabhāveṇa dāyādaṃ jitvā rājyamavāpnuyām","तदश्वखड्गरत्ने ते ये स्तते वीर देहि मे /
यत्प्रभावेण दायादं जित्वा राज्यमवाप्नुयाम्"
Kathasaritsagara,"sokss_12,5.167","tacchrutvaivāśvakhaḍgau tau rājyarakṣāmaṇī api /
dadau rājasutāyāsmai sa vinītamatirnṛpaḥ","तच्छ्रुत्वैवाश्वखड्गौ तौ राज्यरक्षामणी अपि /
ददौ राजसुतायास्मै स विनीतमतिर्नृपः"
Kathasaritsagara,"sokss_12,5.168","na ca tasyābhavatkaścidvikalpo dhīracetasaḥ /
adhomukheṣu muñcatsu niḥśvāsānapi mantriṣu","न च तस्याभवत्कश्चिद्विकल्पो धीरचेतसः /
अधोमुखेषु मुञ्चत्सु निःश्वासानपि मन्त्रिषु"
Kathasaritsagara,"sokss_12,5.169","so 'tha prāptāśvakhaḍgaḥ san gatvā rājasutas tataḥ /
tatprabhāveṇa jitvā taṃ bhrātaraṃ rājyam āptavān","सो ऽथ प्राप्ताश्वखड्गः सन् गत्वा राजसुतस् ततः /
तत्प्रभावेण जित्वा तं भ्रातरं राज्यम् आप्तवान्"
Kathasaritsagara,"sokss_12,5.170","tadbhrātā so 'pi kanakakalaśo rājyataścyutaḥ /
tasyaṃ tāṃ nagarīmāgādvinītamatibhūpateḥ","तद्भ्राता सो ऽपि कनककलशो राज्यतश्च्युतः /
तस्यं तां नगरीमागाद्विनीतमतिभूपतेः"
Kathasaritsagara,"sokss_12,5.171","agnipraveśaṃ kartuṃ ca duḥkhenārabhatātra saḥ /
tadbuddhvā sa nṛpo 'mātyānvinītamatirabravīt","अग्निप्रवेशं कर्तुं च दुःखेनारभतात्र सः /
तद्बुद्ध्वा स नृपो ऽमात्यान्विनीतमतिरब्रवीत्"
Kathasaritsagara,"sokss_12,5.172","eṣa sādhurimāṃ prāpto daśāṃ madaparādhataḥ /
tatsvarājyapradānena bhavāmyasyānṛṇo 'dhunā","एष साधुरिमां प्राप्तो दशां मदपराधतः /
तत्स्वराज्यप्रदानेन भवाम्यस्यानृणो ऽधुना"
Kathasaritsagara,"sokss_12,5.173","parārthānupayuktena kiṃ rājyenāmunā ca me /
eṣa evānapatyasya putro me 'stu ca rājyabhṛt","परार्थानुपयुक्तेन किं राज्येनामुना च मे /
एष एवानपत्यस्य पुत्रो मे ऽस्तु च राज्यभृत्"
Kathasaritsagara,"sokss_12,5.174","ityuktvāhūya kanakakalaśāya sa taddadau /
tasmai svarājyaṃ saciveṣvanicchatsvapi bhūpatiḥ","इत्युक्त्वाहूय कनककलशाय स तद्ददौ /
तस्मै स्वराज्यं सचिवेष्वनिच्छत्स्वपि भूपतिः"
Kathasaritsagara,"sokss_12,5.175","dattarājyaś ca niragānnagaryāstatkṣaṇaṃ tataḥ /
bhāryābhyāṃ sahito dvābhyāṃ nirvikalpena cetasā","दत्तराज्यश् च निरगान्नगर्यास्तत्क्षणं ततः /
भार्याभ्यां सहितो द्वाभ्यां निर्विकल्पेन चेतसा"
Kathasaritsagara,"sokss_12,5.176","hā hā dhigjagadāpyāyī saṃpūrṇo 'mṛtadīdhitiḥ /
jātaś cāntaritaś caitya meghenākāṇḍapātinā","हा हा धिग्जगदाप्यायी संपूर्णो ऽमृतदीधितिः /
जातश् चान्तरितश् चैत्य मेघेनाकाण्डपातिना"
Kathasaritsagara,"sokss_12,5.177","pravṛttaiścaiṣa sarvāśāpūraṇe sarvadehinām /
nītaś ca vidhinā kvāpi prajākalpadrumo nṛpaḥ","प्रवृत्तैश्चैष सर्वाशापूरणे सर्वदेहिनाम् /
नीतश् च विधिना क्वापि प्रजाकल्पद्रुमो नृपः"
Kathasaritsagara,"sokss_12,5.178","ityādyākrandamukharāstaddṛṣṭvā vihvalāstadā /
bāṣpāmbusiktavasudhāḥ paurāstamanu niryayuḥ","इत्याद्याक्रन्दमुखरास्तद्दृष्ट्वा विह्वलास्तदा /
बाष्पाम्बुसिक्तवसुधाः पौरास्तमनु निर्ययुः"
Kathasaritsagara,"sokss_12,5.179","nivartya ca kathaṃcittānsabhāryo 'kampitas tataḥ /
sa vinītamatiḥ prāyādaraṇyaṃ pratyavāhanaḥ","निवर्त्य च कथंचित्तान्सभार्यो ऽकम्पितस् ततः /
स विनीतमतिः प्रायादरण्यं प्रत्यवाहनः"
Kathasaritsagara,"sokss_12,5.180","kramātprāpārkasaṃtaptasikatāṃ nirjaladrumām /
marubhūmiṃ sa vidhinā sṛṣṭāṃ dhair yamavekṣitum","क्रमात्प्रापार्कसंतप्तसिकतां निर्जलद्रुमाम् /
मरुभूमिं स विधिना सृष्टां धैर् यमवेक्षितुम्"
Kathasaritsagara,"sokss_12,5.181","tadekadeśe tṛṣṇārto dūrādhvaklamaviklavaḥ /
niṣaṇṇaḥ sa kṣaṇaṃ jahre sapatnīko 'pi nidrayā","तदेकदेशे तृष्णार्तो दूराध्वक्लमविक्लवः /
निषण्णः स क्षणं जह्रे सपत्नीको ऽपि निद्रया"
Kathasaritsagara,"sokss_12,5.182","prabuddho vīkṣate yāvattāvattatra dadarśa saḥ /
svasattvotkarṣaniṣpannaṃ mahadudyānamadbhutam","प्रबुद्धो वीक्षते यावत्तावत्तत्र ददर्श सः /
स्वसत्त्वोत्कर्षनिष्पन्नं महदुद्यानमद्भुतम्"
Kathasaritsagara,"sokss_12,5.183","phullābjaśītalasvacchasalilāpūrṇavāpikam /
nīlaśādvalasaṃchannaṃ phalabhārānatadrumam","फुल्लाब्जशीतलस्वच्छसलिलापूर्णवापिकम् /
नीलशाद्वलसंछन्नं फलभारानतद्रुमम्"
Kathasaritsagara,"sokss_12,5.184","pracchāyagatasuślakṣṇapṛthutuṅgaśilātalam /
dānaprabhāveṇākṛṣṭaṃ tridivād iva nandanam","प्रच्छायगतसुश्लक्ष्णपृथुतुङ्गशिलातलम् /
दानप्रभावेणाकृष्टं त्रिदिवाद् इव नन्दनम्"
Kathasaritsagara,"sokss_12,5.185","svapnaḥ kiṃ nu bhramo vāyaṃ devatānugraho 'tha me /
iti tadvīkṣya vīkṣyaiṣa yāvac citrīyate nṛpaḥ","स्वप्नः किं नु भ्रमो वायं देवतानुग्रहो ऽथ मे /
इति तद्वीक्ष्य वीक्ष्यैष यावच् चित्रीयते नृपः"
Kathasaritsagara,"sokss_12,5.186","tāvaddyucāriṇā haṃsadvandvarūpeṇa kenacit /
siddhadvayena gaganādīritāmaśṛṇodgiram","तावद्द्युचारिणा हंसद्वन्द्वरूपेण केनचित् /
सिद्धद्वयेन गगनादीरितामशृणोद्गिरम्"
Kathasaritsagara,"sokss_12,5.187","rājan svasattvamāhātmye tava ko 'trātivismayaḥ /
tad asmin kānane svecchaṃ sadāpuṣpaphale vasa","राजन् स्वसत्त्वमाहात्म्ये तव को ऽत्रातिविस्मयः /
तद् अस्मिन् कानने स्वेच्छं सदापुष्पफले वस"
Kathasaritsagara,"sokss_12,5.188","iti siddhavacaḥ śrutvā nirvṛtas tatra kānane /
tapasyansaha patnībhyāṃ vinītamatirāsta saḥ","इति सिद्धवचः श्रुत्वा निर्वृतस् तत्र कानने /
तपस्यन्सह पत्नीभ्यां विनीतमतिरास्त सः"
Kathasaritsagara,"sokss_12,5.189","ekadā ca dadarśārācchilātalagato 'tra saḥ /
udbandhanena puruṣaṃ kam apy ātmavadhodyatam","एकदा च ददर्शाराच्छिलातलगतो ऽत्र सः /
उद्बन्धनेन पुरुषं कम् अप्य् आत्मवधोद्यतम्"
Kathasaritsagara,"sokss_12,5.190","drutaṃ gatvā priyair vākyair anunīya nivārya ca /
maraṇātkāraṇaṃ tatra puruṣaṃ taṃ sa pṛṣṭavān","द्रुतं गत्वा प्रियैर् वाक्यैर् अनुनीय निवार्य च /
मरणात्कारणं तत्र पुरुषं तं स पृष्टवान्"
Kathasaritsagara,"sokss_12,5.191","tataḥ sa puruṣo 'vādīdāmūlaṃ śṛṇu vacmi te /
nāgaśūrasuto nāmnā somaśūro 'smi somakaḥ","ततः स पुरुषो ऽवादीदामूलं शृणु वच्मि ते /
नागशूरसुतो नाम्ना सोमशूरो ऽस्मि सोमकः"
Kathasaritsagara,"sokss_12,5.192","so 'haṃ jātakanirdiṣṭacauryastacchāstravedibhiḥ /
tadbhītyādhyāpitaḥ pitrā dharmaśāstraṃ prayatnataḥ","सो ऽहं जातकनिर्दिष्टचौर्यस्तच्छास्त्रवेदिभिः /
तद्भीत्याध्यापितः पित्रा धर्मशास्त्रं प्रयत्नतः"
Kathasaritsagara,"sokss_12,5.193","tadadhītyāpi caurye 'haṃ pravṛtto duṣṭasaṃgateḥ /
kasya prākkarma keneha śakyate kartumanyathā","तदधीत्यापि चौर्ये ऽहं प्रवृत्तो दुष्टसंगतेः /
कस्य प्राक्कर्म केनेह शक्यते कर्तुमन्यथा"
Kathasaritsagara,"sokss_12,5.194","athaikadā cauramadhyādgṛhītvā purarakṣibhiḥ /
śūlādhiropaṇasthānaṃ vadhāya prāpito 'bhavam","अथैकदा चौरमध्याद्गृहीत्वा पुररक्षिभिः /
शूलाधिरोपणस्थानं वधाय प्रापितो ऽभवम्"
Kathasaritsagara,"sokss_12,5.195","tatkṣaṇaṃ rājasaṃbandhī bhagnālāno mahādvipaḥ /
matto vyapādayañjantūṃstadeva sthānamāgamat","तत्क्षणं राजसंबन्धी भग्नालानो महाद्विपः /
मत्तो व्यपादयञ्जन्तूंस्तदेव स्थानमागमत्"
Kathasaritsagara,"sokss_12,5.196","tattrāsān māṃ parityajya kvāpi te vadhakā gatāḥ /
ahaṃ ca tumule tasmin palāyyaiva tato gataḥ","तत्त्रासान् मां परित्यज्य क्वापि ते वधका गताः /
अहं च तुमुले तस्मिन् पलाय्यैव ततो गतः"
Kathasaritsagara,"sokss_12,5.197","vadhāya nīyamānaṃ māṃ śrutvaivotkrāntajīvitam /
pitaraṃ lokato 'śrauṣaṃ mātrā me 'nugataṃ tataḥ","वधाय नीयमानं मां श्रुत्वैवोत्क्रान्तजीवितम् /
पितरं लोकतो ऽश्रौषं मात्रा मे ऽनुगतं ततः"
Kathasaritsagara,"sokss_12,5.198","atha śokāturo bhrāmyan khinno dehavyayonmukhaḥ /
kramādidam ahaṃ prāpto vijano kānanaṃ mahat","अथ शोकातुरो भ्राम्यन् खिन्नो देहव्ययोन्मुखः /
क्रमादिदम् अहं प्राप्तो विजनो काननं महत्"
Kathasaritsagara,"sokss_12,5.199","iha praviṣṭamātraṃ māmakasmāddattadarśanā /
upetya kāpi divyā strī kṛtāśvāsābhyabhāṣata","इह प्रविष्टमात्रं मामकस्माद्दत्तदर्शना /
उपेत्य कापि दिव्या स्त्री कृताश्वासाभ्यभाषत"
Kathasaritsagara,"sokss_12,5.200","tvaṃ vinītamateḥ putra rājarṣerimamāśramam /
prāpto gataṃ ca te pāpaṃ jñānaṃ tasmāc ca lapsyase","त्वं विनीतमतेः पुत्र राजर्षेरिममाश्रमम् /
प्राप्तो गतं च ते पापं ज्ञानं तस्माच् च लप्स्यसे"
Kathasaritsagara,"sokss_12,5.201","idamuktvā tiro 'bhūtsā bhrāmyaṃścāhamanāpnuvan /
rājarṣiṃ taṃ śucātmānaṃ tyaktumicchaṃstvayekṣitaḥ","इदमुक्त्वा तिरो ऽभूत्सा भ्राम्यंश्चाहमनाप्नुवन् /
राजर्षिं तं शुचात्मानं त्यक्तुमिच्छंस्त्वयेक्षितः"
Kathasaritsagara,"sokss_12,5.202","ity uktavanta nītvā taṃ somaśūraṃ nijoṭajam /
āvedyātmānamatithiṃ sa rājarṣirapūjayat","इत्य् उक्तवन्त नीत्वा तं सोमशूरं निजोटजम् /
आवेद्यात्मानमतिथिं स राजर्षिरपूजयत्"
Kathasaritsagara,"sokss_12,5.203","kṛtāhāraś ca taṃ prahvaṃ nānādharmakathāntare /
nivārayiṣyann ajñānāt sa rājamunir abravīt","कृताहारश् च तं प्रह्वं नानाधर्मकथान्तरे /
निवारयिष्यन्न् अज्ञानात् स राजमुनिर् अब्रवीत्"
Kathasaritsagara,"sokss_12,5.204","ajñānaṃ vatsa hātavyaṃ viparyastadhiyāṃ hi tat /
lokadvaye 'pi doṣāya śṛṇu cātrāgamaśrutim","अज्ञानं वत्स हातव्यं विपर्यस्तधियां हि तत् /
लोकद्वये ऽपि दोषाय शृणु चात्रागमश्रुतिम्"
Kathasaritsagara,"sokss_12,5.205","pāñcāleṣu purā devabhūtināmābhavaddvijaḥ /
tasyābhūdbhogavatyākhyā bhāryā vedavataḥ satī","पाञ्चालेषु पुरा देवभूतिनामाभवद्द्विजः /
तस्याभूद्भोगवत्याख्या भार्या वेदवतः सती"
Kathasaritsagara,"sokss_12,5.206","sā snānāya gate tasmiñ śākārthaṃ śākavāṭikām /
praviṣṭā dhāvakakharaṃ khādantaṃ śākamaikṣata","सा स्नानाय गते तस्मिञ् शाकार्थं शाकवाटिकाम् /
प्रविष्टा धावकखरं खादन्तं शाकमैक्षत"
Kathasaritsagara,"sokss_12,5.207","gṛhītalaguḍā taṃ ca sābhyadhāvatkharaś ca saḥ /
palāyamānaḥ patitaḥ śvabhre bhagnakhuro 'bhavat","गृहीतलगुडा तं च साभ्यधावत्खरश् च सः /
पलायमानः पतितः श्वभ्रे भग्नखुरो ऽभवत्"
Kathasaritsagara,"sokss_12,5.208","tadbuddhvā so 'tra tatsvāmī krodhādāgatya dhāvakaḥ /
laguḍaiḥ pādaghātaiś ca brāhmaṇīṃ tāmatāḍayat","तद्बुद्ध्वा सो ऽत्र तत्स्वामी क्रोधादागत्य धावकः /
लगुडैः पादघातैश् च ब्राह्मणीं तामताडयत्"
Kathasaritsagara,"sokss_12,5.209","tena sākāṇḍavibhraṣṭagarbhābhūdgarbhiṇī satī /
tataḥ sa kharamādāya dhāvakaḥ svagṛhaṃ yayau","तेन साकाण्डविभ्रष्टगर्भाभूद्गर्भिणी सती /
ततः स खरमादाय धावकः स्वगृहं ययौ"
Kathasaritsagara,"sokss_12,5.210","snātvāgato 'tha tadbhartā tadbuddhvā vīkṣya tāṃ ca saḥ /
bhāryāṃ vipraḥ purādhyakṣaṃ gatvodvigno vyajijñapat","स्नात्वागतो ऽथ तद्भर्ता तद्बुद्ध्वा वीक्ष्य तां च सः /
भार्यां विप्रः पुराध्यक्षं गत्वोद्विग्नो व्यजिज्ञपत्"
Kathasaritsagara,"sokss_12,5.211","sa balāsuranāmānaṃ tadaivānīya dhāvakam /
śrutvā tayor dvayor vādaṃ mūrkho vivṛtavānidam","स बलासुरनामानं तदैवानीय धावकम् /
श्रुत्वा तयोर् द्वयोर् वादं मूर्खो विवृतवानिदम्"
Kathasaritsagara,"sokss_12,5.212","khurabhaṅgātkharasyāsya dhāvakasya vahatvayam /
kharabhāraṃ dvijo yāvat prakṛtistho bhavetkharaḥ","खुरभङ्गात्खरस्यास्य धावकस्य वहत्वयम् /
खरभारं द्विजो यावत् प्रकृतिस्थो भवेत्खरः"
Kathasaritsagara,"sokss_12,5.213","dhāvako 'py ayametasya bhāryāyāmagrajanmanaḥ /
garbhaṃ prajanayatvanyaṃ tasyāṃ tadgarbhapātanāt","धावको ऽप्य् अयमेतस्य भार्यायामग्रजन्मनः /
गर्भं प्रजनयत्वन्यं तस्यां तद्गर्भपातनात्"
Kathasaritsagara,"sokss_12,5.214","eṣo 'nayor dvayor daṇḍa ity ukte tena sa dvijaḥ /
saṃtāpādbhakṣitaviṣaḥ sabhāryo 'pi jahāvasūn","एषो ऽनयोर् द्वयोर् दण्ड इत्य् उक्ते तेन स द्विजः /
संतापाद्भक्षितविषः सभार्यो ऽपि जहावसून्"
Kathasaritsagara,"sokss_12,5.215","tadbuddhvā tatra nihato rājñā durabadhārakaḥ /
brahmahā sa purādhyakṣastiryagyoniṃ gataściram","तद्बुद्ध्वा तत्र निहतो राज्ञा दुरबधारकः /
ब्रह्महा स पुराध्यक्षस्तिर्यग्योनिं गतश्चिरम्"
Kathasaritsagara,"sokss_12,5.216","ityajñānatamaśchannāḥ svadoṣonmārgagāminaḥ /
apuraskṛtasacchāstradīpā bhraśyanti niścitam","इत्यज्ञानतमश्छन्नाः स्वदोषोन्मार्गगामिनः /
अपुरस्कृतसच्छास्त्रदीपा भ्रश्यन्ति निश्चितम्"
Kathasaritsagara,"sokss_12,5.217","evam uktvā sa rājarṣirupadeśārthinaṃ punaḥ /
somaśūraṃ vinetuṃ taṃ vinītamatirabhyadhāt","एवम् उक्त्वा स राजर्षिरुपदेशार्थिनं पुनः /
सोमशूरं विनेतुं तं विनीतमतिरभ्यधात्"
Kathasaritsagara,"sokss_12,5.218","vatsa pāramitārthaṃ te vacmi tāvatkramācchṛṇu /
pūrvaṃ rājā kurukṣetre malayaprabha ityabhūt","वत्स पारमितार्थं ते वच्मि तावत्क्रमाच्छृणु /
पूर्वं राजा कुरुक्षेत्रे मलयप्रभ इत्यभूत्"
Kathasaritsagara,"sokss_12,5.219","taṃ kadācitprajābhyo 'rthaṃ durbhikṣe dadataṃ nṛpam /
mantribhir vāritaṃ lobhājjagādenduprabhaḥ sutaḥ","तं कदाचित्प्रजाभ्यो ऽर्थं दुर्भिक्षे ददतं नृपम् /
मन्त्रिभिर् वारितं लोभाज्जगादेन्दुप्रभः सुतः"
Kathasaritsagara,"sokss_12,5.220","upekṣase prajāstāta kathaṃ durmantriṇāṃ girā /
tvaṃ hi kalpadrumastāsāṃ tāś ca te kāmadhenavaḥ","उपेक्षसे प्रजास्तात कथं दुर्मन्त्रिणां गिरा /
त्वं हि कल्पद्रुमस्तासां ताश् च ते कामधेनवः"
Kathasaritsagara,"sokss_12,5.221","nirbandhāditi jalpantaṃ putraṃ mantrivaśo nṛpaḥ /
khedāttaṃ so 'bravīdvatsa kiṃ me 'sti dhanamakṣayam","निर्बन्धादिति जल्पन्तं पुत्रं मन्त्रिवशो नृपः /
खेदात्तं सो ऽब्रवीद्वत्स किं मे ऽस्ति धनमक्षयम्"
Kathasaritsagara,"sokss_12,5.222","vinā tena prajākalpapādapaścedbhavāmy aham /
tattvam eva kimetāsāṃ na dhatse kalpavṛkṣatām","विना तेन प्रजाकल्पपादपश्चेद्भवाम्य् अहम् /
तत्त्वम् एव किमेतासां न धत्से कल्पवृक्षताम्"
Kathasaritsagara,"sokss_12,5.223","etac chrutvā pituścakre pratijñāṃ sa nṛpātmajaḥ /
martavyaṃ kalpavṛkṣatvaṃ sādhyaṃ vā tapasā mayā","एतच् छ्रुत्वा पितुश्चक्रे प्रतिज्ञां स नृपात्मजः /
मर्तव्यं कल्पवृक्षत्वं साध्यं वा तपसा मया"
Kathasaritsagara,"sokss_12,5.224","iti niścitya sa prāyānmahāsattvastapovanam /
ārūḍha eva tasmiṃś ca sa durbhikṣo nyavartata","इति निश्चित्य स प्रायान्महासत्त्वस्तपोवनम् /
आरूढ एव तस्मिंश् च स दुर्भिक्षो न्यवर्तत"
Kathasaritsagara,"sokss_12,5.225","tato 'rthitavarastīvratapastuṣṭānmahendrataḥ /
svasminneva sa saṃjajñe nagare kalpapādapaḥ","ततो ऽर्थितवरस्तीव्रतपस्तुष्टान्महेन्द्रतः /
स्वस्मिन्नेव स संजज्ञे नगरे कल्पपादपः"
Kathasaritsagara,"sokss_12,5.226","ākarṣanniva dūrasthānāhvayanniva cārthinaḥ /
prasāritābhiḥ śākhābhir dikṣu śabdaiś ca pakṣiṇām","आकर्षन्निव दूरस्थानाह्वयन्निव चार्थिनः /
प्रसारिताभिः शाखाभिर् दिक्षु शब्दैश् च पक्षिणाम्"
Kathasaritsagara,"sokss_12,5.227","dadau ca kāmānarthibhyo duṣprāpān api so 'nvaham /
cakre ca tā nirākāṅkṣāḥ prajāḥ svargasthitā iva","ददौ च कामानर्थिभ्यो दुष्प्रापान् अपि सो ऽन्वहम् /
चक्रे च ता निराकाङ्क्षाः प्रजाः स्वर्गस्थिता इव"
Kathasaritsagara,"sokss_12,5.228","kālena ca mahendrastamāgatyovāca lobhayan /
pūrṇaḥ paropakāras te svargāyāgamyatāmiti","कालेन च महेन्द्रस्तमागत्योवाच लोभयन् /
पूर्णः परोपकारस् ते स्वर्गायागम्यतामिति"
Kathasaritsagara,"sokss_12,5.229","tataḥ kalpadrumībhūtastaṃ sa rājasuto 'bhyadhāt /
yatra puṣpaiḥ phalai ramyair apyanyataravo 'py amī","ततः कल्पद्रुमीभूतस्तं स राजसुतो ऽभ्यधात् /
यत्र पुष्पैः फलै रम्यैर् अप्यन्यतरवो ऽप्य् अमी"
Kathasaritsagara,"sokss_12,5.230","pārārthyam eva satataṃ bhajanti svārthaniḥspṛhāḥ /
tatra kalpatarurbhūtvā svasukhāya kathaṃ divam","पारार्थ्यम् एव सततं भजन्ति स्वार्थनिःस्पृहाः /
तत्र कल्पतरुर्भूत्वा स्वसुखाय कथं दिवम्"
Kathasaritsagara,"sokss_12,5.231","iyato 'sya janasyāśācchedaṃ kṛtvā vrajāmy aham /
ity udāraṃ vacas tasya śrutvā śakro 'bravītpunaḥ","इयतो ऽस्य जनस्याशाच्छेदं कृत्वा व्रजाम्य् अहम् /
इत्य् उदारं वचस् तस्य श्रुत्वा शक्रो ऽब्रवीत्पुनः"
Kathasaritsagara,"sokss_12,5.232","tarhi prajāpi te kṛtsnā svargamāyātvasāviti /
tatas tamavadadrājasūnuḥ kalpadrumo 'pi saḥ","तर्हि प्रजापि ते कृत्स्ना स्वर्गमायात्वसाविति /
ततस् तमवदद्राजसूनुः कल्पद्रुमो ऽपि सः"
Kathasaritsagara,"sokss_12,5.233","tuṣṭo 'si cennaya svargaṃ prajā nārtho 'sti tena me /
ahaṃ paropakāraikasiddhyai tapsye tapo mahat","तुष्टो ऽसि चेन्नय स्वर्गं प्रजा नार्थो ऽस्ति तेन मे /
अहं परोपकारैकसिद्ध्यै तप्स्ये तपो महत्"
Kathasaritsagara,"sokss_12,5.234","ity uktavantaṃ stutvā taṃ sugatāśaṃ tatheti saḥ /
ādāya ca prajāstuṣṭaḥ surendrastridivaṃ yayau","इत्य् उक्तवन्तं स्तुत्वा तं सुगताशं तथेति सः /
आदाय च प्रजास्तुष्टः सुरेन्द्रस्त्रिदिवं ययौ"
Kathasaritsagara,"sokss_12,5.235","so 'pi tāṃ tarutāṃ tyaktvā rājaputraḥ svarūpabhṛt /
tapasenduprabhaḥ prāpa vanastho bodhisattvatām","सो ऽपि तां तरुतां त्यक्त्वा राजपुत्रः स्वरूपभृत् /
तपसेन्दुप्रभः प्राप वनस्थो बोधिसत्त्वताम्"
Kathasaritsagara,"sokss_12,5.236","evaṃ syāddānasaktānāṃ siddhiratyuditā mayā /
dānapāramitaiṣā te śīlapāramitāṃ śṛṇu","एवं स्याद्दानसक्तानां सिद्धिरत्युदिता मया /
दानपारमितैषा ते शीलपारमितां शृणु"
Kathasaritsagara,"sokss_12,5.237","purā śukānāṃ rājābhūdvindhyādrau sugatāṃśajaḥ /
prāgjanmābhyastaśīlāḍhyo nāmnā hemaprabho vaśī","पुरा शुकानां राजाभूद्विन्ध्याद्रौ सुगतांशजः /
प्राग्जन्माभ्यस्तशीलाढ्यो नाम्ना हेमप्रभो वशी"
Kathasaritsagara,"sokss_12,5.238","tasya jātismarasyāsīdapi dharmopadeśinaḥ /
rāgimūrkhaḥ pratīhāro nāmnā cārumatiḥ śukaḥ","तस्य जातिस्मरस्यासीदपि धर्मोपदेशिनः /
रागिमूर्खः प्रतीहारो नाम्ना चारुमतिः शुकः"
Kathasaritsagara,"sokss_12,5.239","sa jātu pāśinā bhāryāṃ vyādhena nihatāṃ śukīm /
śocannavasthāṃ karuṇāṃ tadviyogāturo yayau","स जातु पाशिना भार्यां व्याधेन निहतां शुकीम् /
शोचन्नवस्थां करुणां तद्वियोगातुरो ययौ"
Kathasaritsagara,"sokss_12,5.240","tataḥ sa śukarājastaṃ yuktyā śokaṃ nivārayan /
hemaprabho hitāyaivam uvāca matimānmṛṣā","ततः स शुकराजस्तं युक्त्या शोकं निवारयन् /
हेमप्रभो हितायैवम् उवाच मतिमान्मृषा"
Kathasaritsagara,"sokss_12,5.241","na sā tava mṛtā bhāryā pāśācchākunikasya sā /
gatā palāyya dṛṣṭā hi jīvantyeva mayādhunā","न सा तव मृता भार्या पाशाच्छाकुनिकस्य सा /
गता पलाय्य दृष्टा हि जीवन्त्येव मयाधुना"
Kathasaritsagara,"sokss_12,5.242","darśayāmyehi tubhyaṃ tāmity uktvā sa nināya tam /
rājā cārumatiṃ vyomamārgeṇaikaṃ jalāśayam","दर्शयाम्येहि तुभ्यं तामित्य् उक्त्वा स निनाय तम् /
राजा चारुमतिं व्योममार्गेणैकं जलाशयम्"
Kathasaritsagara,"sokss_12,5.243","tatra saṃdarśya tasyaiva pratibimbaṃ jalāntare /
tam abravīdiyaṃ sā te bhāryāṃ paśyeha tiṣṭhati","तत्र संदर्श्य तस्यैव प्रतिबिम्बं जलान्तरे /
तम् अब्रवीदियं सा ते भार्यां पश्येह तिष्ठति"
Kathasaritsagara,"sokss_12,5.244","tac chrutvā vīkṣya cātrātmapratibimbaṃ sa mūḍhadhīḥ /
hṛṣṭaḥ praviśya toye tāmāliliṅga cucumba ca","तच् छ्रुत्वा वीक्ष्य चात्रात्मप्रतिबिम्बं स मूढधीः /
हृष्टः प्रविश्य तोये तामालिलिङ्ग चुचुम्ब च"
Kathasaritsagara,"sokss_12,5.245","aprāpnuvan priyāsparśam aśṛṇvaṃs tadvacaś ca saḥ /
sparśālāpau priyā kiṃ me na dadātīty acintayat","अप्राप्नुवन् प्रियास्पर्शम् अशृण्वंस् तद्वचश् च सः /
स्पर्शालापौ प्रिया किं मे न ददातीत्य् अचिन्तयत्"
Kathasaritsagara,"sokss_12,5.246","kopāśaṅkī tato gatvaivānīyāmalakaṃ tataḥ /
cāṭvarthaṃ dayitābuddhyā nyadhāstve pratibimbake","कोपाशङ्की ततो गत्वैवानीयामलकं ततः /
चाट्वर्थं दयिताबुद्ध्या न्यधास्त्वे प्रतिबिम्बके"
Kathasaritsagara,"sokss_12,5.247","tanmagnotpatitaṃ kāntāpratikṣiptamavetya ca /
gatvā sakhedo rājānaṃ taṃ hemaprabham abhyadhāt","तन्मग्नोत्पतितं कान्ताप्रतिक्षिप्तमवेत्य च /
गत्वा सखेदो राजानं तं हेमप्रभम् अभ्यधात्"
Kathasaritsagara,"sokss_12,5.248","deva bhāryā na sā sparśamālāpaṃ vā dadāti me /
kiṃ caitayā pratikṣiptaṃ dattamāmalakaṃ mayā","देव भार्या न सा स्पर्शमालापं वा ददाति मे /
किं चैतया प्रतिक्षिप्तं दत्तमामलकं मया"
Kathasaritsagara,"sokss_12,5.249","etac chrutvā sa rājā taṃ śanaiḥ kṛcchrād ivābravīt /
na yuktam etad vaktuṃ me vacmi snehāt tathāpi te","एतच् छ्रुत्वा स राजा तं शनैः कृच्छ्राद् इवाब्रवीत् /
न युक्तम् एतद् वक्तुं मे वच्मि स्नेहात् तथापि ते"
Kathasaritsagara,"sokss_12,5.250","anyānuraktā hy adyaiṣā tvayi prītiṃ kathaṃ bhajet /
darśayāmi ca te sākṣādehyatraiva jalāntare","अन्यानुरक्ता ह्य् अद्यैषा त्वयि प्रीतिं कथं भजेत् /
दर्शयामि च ते साक्षादेह्यत्रैव जलान्तरे"
Kathasaritsagara,"sokss_12,5.251","ity uktvā tatra nītvā taṃ svaṃ tadīyaṃ ca vāriṇi /
pratibimbe ubhe rājā tasmai śliṣṭe adarśayat","इत्य् उक्त्वा तत्र नीत्वा तं स्वं तदीयं च वारिणि /
प्रतिबिम्बे उभे राजा तस्मै श्लिष्टे अदर्शयत्"
Kathasaritsagara,"sokss_12,5.252","te dṛṣṭvaiva sa tāṃ bhāryāṃ mūrkho mastvānyasaṃgatām /
saṃnivṛtya viraktastaṃ svaṃ rājānaṃ vyajijñapat","ते दृष्ट्वैव स तां भार्यां मूर्खो मस्त्वान्यसंगताम् /
संनिवृत्य विरक्तस्तं स्वं राजानं व्यजिज्ञपत्"
Kathasaritsagara,"sokss_12,5.253","deva tvadupadeśo yan mayā mūḍhena na śrutaḥ /
tasyaiṣa pākas tan me 'tra kartavyamadhunādiśa","देव त्वदुपदेशो यन् मया मूढेन न श्रुतः /
तस्यैष पाकस् तन् मे ऽत्र कर्तव्यमधुनादिश"
Kathasaritsagara,"sokss_12,5.254","iti taṃ kṛtavijñaptiṃ rājā hemaprabho 'tha saḥ /
labdhopadeśāvasaraḥ pratīhāram abhāṣata","इति तं कृतविज्ञप्तिं राजा हेमप्रभो ऽथ सः /
लब्धोपदेशावसरः प्रतीहारम् अभाषत"
Kathasaritsagara,"sokss_12,5.255","varaṃ hālāhalaṃ bhuktamahirbaddho varaṃ gale /
na punaḥ strīṣu viśvāso maṇimantrādyagocaraḥ","वरं हालाहलं भुक्तमहिर्बद्धो वरं गले /
न पुनः स्त्रीषु विश्वासो मणिमन्त्राद्यगोचरः"
Kathasaritsagara,"sokss_12,5.256","kalaṅkayanti sanmārgajuṣaḥ paribhavantyalam /
vātyā ivāticapalāḥ striyo bhūrirajobhṛtaḥ","कलङ्कयन्ति सन्मार्गजुषः परिभवन्त्यलम् /
वात्या इवातिचपलाः स्त्रियो भूरिरजोभृतः"
Kathasaritsagara,"sokss_12,5.257","tattāsu na prasaktavyaṃ dhīrasattvaiḥ sabuddhibhiḥ /
śīlamabhyasanīyaṃ tu vītarāgapadāptaye","तत्तासु न प्रसक्तव्यं धीरसत्त्वैः सबुद्धिभिः /
शीलमभ्यसनीयं तु वीतरागपदाप्तये"
Kathasaritsagara,"sokss_12,5.258","iti tenānuśiṣṭaḥ sa rājñā cārumatiḥ striyaḥ /
parihṛtya babhūvordhvaretā buddhasamaḥ kramāt","इति तेनानुशिष्टः स राज्ञा चारुमतिः स्त्रियः /
परिहृत्य बभूवोर्ध्वरेता बुद्धसमः क्रमात्"
Kathasaritsagara,"sokss_12,5.259","ityanyānapi śīlāḍhyāstārayantīti te mayā /
śīlapāramitā proktā kṣamāpāramitāṃ śṛṇu","इत्यन्यानपि शीलाढ्यास्तारयन्तीति ते मया /
शीलपारमिता प्रोक्ता क्षमापारमितां शृणु"
Kathasaritsagara,"sokss_12,5.260","āsīcchubhanayo nāma kedārādrau mahāmuniḥ /
sadā mandākinītoyasnāyī dāntastapaḥ kṛśaḥ","आसीच्छुभनयो नाम केदाराद्रौ महामुनिः /
सदा मन्दाकिनीतोयस्नायी दान्तस्तपः कृशः"
Kathasaritsagara,"sokss_12,5.261","niśi tatraikadā pūrvanikhātaṃ bhuvi kāñcanam /
anveṣṭum āyayuś caurā na ca prāpuḥ kuto'pi tat","निशि तत्रैकदा पूर्वनिखातं भुवि काञ्चनम् /
अन्वेष्टुम् आययुश् चौरा न च प्रापुः कुतोऽपि तत्"
Kathasaritsagara,"sokss_12,5.262","tato 'tra vijane matvā tena tanmuninā hṛtam /
praviśya maṭhikāṃ tasya caurāste bruvate smatam","ततो ऽत्र विजने मत्वा तेन तन्मुनिना हृतम् /
प्रविश्य मठिकां तस्य चौरास्ते ब्रुवते स्मतम्"
Kathasaritsagara,"sokss_12,5.263","are dambhamune muñca nītaṃ naḥ kāñcanaṃ kṣiteḥ /
caurāṇām apy aho caurastvamasmākam upasthitaḥ","अरे दम्भमुने मुञ्च नीतं नः काञ्चनं क्षितेः /
चौराणाम् अप्य् अहो चौरस्त्वमस्माकम् उपस्थितः"
Kathasaritsagara,"sokss_12,5.264","ityākṣiptaḥ sa taiḥ pāpair ahṛtārtho mṛṣā muniḥ /
na nītaṃtanmayā kiṃcinna dṛṣṭaṃ cetyabhāṣata","इत्याक्षिप्तः स तैः पापैर् अहृतार्थो मृषा मुनिः /
न नीतंतन्मया किंचिन्न दृष्टं चेत्यभाषत"
Kathasaritsagara,"sokss_12,5.265","tatas tair laguḍair duṣṭais tāḍito 'pi sa dasyubhiḥ /
yadā tad eva vakti sma satyavāṅmunisattamaḥ","ततस् तैर् लगुडैर् दुष्टैस् ताडितो ऽपि स दस्युभिः /
यदा तद् एव वक्ति स्म सत्यवाङ्मुनिसत्तमः"
Kathasaritsagara,"sokss_12,5.266","tadā te cicchidus tasya krūro 'yamiti taskarāḥ /
kramāddhastau ca pādau ca nayane codapāṭayan","तदा ते चिच्छिदुस् तस्य क्रूरो ऽयमिति तस्कराः /
क्रमाद्धस्तौ च पादौ च नयने चोदपाटयन्"
Kathasaritsagara,"sokss_12,5.267","tathāpyananyavacanaṃ nirvikāramavetya tam /
matvānyaluptaṃ svarṇaṃ te jagmuścaurā yathāgatam","तथाप्यनन्यवचनं निर्विकारमवेत्य तम् /
मत्वान्यलुप्तं स्वर्णं ते जग्मुश्चौरा यथागतम्"
Kathasaritsagara,"sokss_12,5.268","prāptaś ca śekharajyotir nāma rājātra taṃ munim /
paśyati sma tathābhūtaṃ śiṣyastaddarśanāgataḥ","प्राप्तश् च शेखरज्योतिर् नाम राजात्र तं मुनिम् /
पश्यति स्म तथाभूतं शिष्यस्तद्दर्शनागतः"
Kathasaritsagara,"sokss_12,5.269","tataḥ sa guruśokārtastaṃ dṛṣṭvā tadavetya ca /
anviṣyānāyayaccaurāṃstāṃstatraiva tadā prabhuḥ","ततः स गुरुशोकार्तस्तं दृष्ट्वा तदवेत्य च /
अन्विष्यानाययच्चौरांस्तांस्तत्रैव तदा प्रभुः"
Kathasaritsagara,"sokss_12,5.270","teṣāṃ vadhe pravṛttaṃ ca nṛpaṃ taṃ so 'bravīnmuniḥ /
rājanyadi nihaṃsyetāṃstadātmānaṃ nihanmy aham","तेषां वधे प्रवृत्तं च नृपं तं सो ऽब्रवीन्मुनिः /
राजन्यदि निहंस्येतांस्तदात्मानं निहन्म्य् अहम्"
Kathasaritsagara,"sokss_12,5.271","śastreṇedaṃ kṛtaṃ cenme tadeṣāṃ kāparādhitā /
tasya vā prerakā hyete tarhyeteṣām apikrudhaḥ","शस्त्रेणेदं कृतं चेन्मे तदेषां कापराधिता /
तस्य वा प्रेरका ह्येते तर्ह्येतेषाम् अपिक्रुधः"
Kathasaritsagara,"sokss_12,5.272","tāsām api svarṇanāśas tasya matpūrvaduṣkṛtam /
tasyāpi svaṃ mamājñānaṃtasmāttadapakāri me","तासाम् अपि स्वर्णनाशस् तस्य मत्पूर्वदुष्कृतम् /
तस्यापि स्वं ममाज्ञानंतस्मात्तदपकारि मे"
Kathasaritsagara,"sokss_12,5.273","tatas tadeva me ghātyaṃ kiṃ ca yadyapakārataḥ /
vadhyā ete kathaṃ nātra rakṣyāḥ syurupakārataḥ","ततस् तदेव मे घात्यं किं च यद्यपकारतः /
वध्या एते कथं नात्र रक्ष्याः स्युरुपकारतः"
Kathasaritsagara,"sokss_12,5.274","naite kuryuridaṃ cenme kṣamāṃ mokṣaphalāmaham /
kasya kuryāṃ tadetair me pūrṇaivopakṛtiḥ kṛtā","नैते कुर्युरिदं चेन्मे क्षमां मोक्षफलामहम् /
कस्य कुर्यां तदेतैर् मे पूर्णैवोपकृतिः कृता"
Kathasaritsagara,"sokss_12,5.275","ityādibhiḥ sa bahubhir vākyaiḥ kṣāntiparo muniḥ /
prabodhya taṃ nṛpaṃ caurānnigrahāttānamocayat","इत्यादिभिः स बहुभिर् वाक्यैः क्षान्तिपरो मुनिः /
प्रबोध्य तं नृपं चौरान्निग्रहात्तानमोचयत्"
Kathasaritsagara,"sokss_12,5.276","tapasaścāsya māhātmyāttatkṣaṇaṃ prāgvadakṣatam /
śarīramabhavattasya siddhiścāvirabhūttadā","तपसश्चास्य माहात्म्यात्तत्क्षणं प्राग्वदक्षतम् /
शरीरमभवत्तस्य सिद्धिश्चाविरभूत्तदा"
Kathasaritsagara,"sokss_12,5.277","evaṃ taranti kṣamiṇaḥ saṃsāramiti varṇitā /
kṣamāpāramitā tubhyaṃ dhair yapāramitāṃ śṛṇu","एवं तरन्ति क्षमिणः संसारमिति वर्णिता /
क्षमापारमिता तुभ्यं धैर् यपारमितां शृणु"
Kathasaritsagara,"sokss_12,5.278","āsīnmālādharo nāma pūrvaṃ brāhmaṇaputrakaḥ /
so 'paśyadekadā siddhakumāraṃ vyomagāminam","आसीन्मालाधरो नाम पूर्वं ब्राह्मणपुत्रकः /
सो ऽपश्यदेकदा सिद्धकुमारं व्योमगामिनम्"
Kathasaritsagara,"sokss_12,5.279","tatspardhayā tṛṇamayān pakṣān ābadhya pārśvayoḥ /
utplutyoplutya gagane gatyabhyāsam aśikṣata","तत्स्पर्धया तृणमयान् पक्षान् आबध्य पार्श्वयोः /
उत्प्लुत्योप्लुत्य गगने गत्यभ्यासम् अशिक्षत"
Kathasaritsagara,"sokss_12,5.280","pratyahaṃ ca tathā kurvan pariśramam apārthakam /
dadṛśe sa kumāreṇa kadācid vyomacāriṇā","प्रत्यहं च तथा कुर्वन् परिश्रमम् अपार्थकम् /
ददृशे स कुमारेण कदाचिद् व्योमचारिणा"
Kathasaritsagara,"sokss_12,5.281","dhair yamuktaḥ pariśrāmyanduṣprāpe 'rthe 'pi sodyamaḥ /
bālo 'yamanukampyo me mama hyeṣa parigrahaḥ","धैर् यमुक्तः परिश्राम्यन्दुष्प्रापे ऽर्थे ऽपि सोद्यमः /
बालो ऽयमनुकम्प्यो मे मम ह्येष परिग्रहः"
Kathasaritsagara,"sokss_12,5.282","iti saṃcintya tuṣṭena nītvā tena svaśaktitaḥ /
skandena dvijamukhyo 'sāvātmano 'nucaraḥ kṛtaḥ","इति संचिन्त्य तुष्टेन नीत्वा तेन स्वशक्तितः /
स्कन्देन द्विजमुख्यो ऽसावात्मनो ऽनुचरः कृतः"
Kathasaritsagara,"sokss_12,5.283","itthaṃ dhair yeṇa tuṣyanti devatā api te mayā /
dhair yapāramitā proktā dhyānapāramitāṃ śṛṇu","इत्थं धैर् येण तुष्यन्ति देवता अपि ते मया /
धैर् यपारमिता प्रोक्ता ध्यानपारमितां शृणु"
Kathasaritsagara,"sokss_12,5.284","āsīdvijayamālīti karṇāṭeṣu purā vaṇik /
abhūnmalayamālīti maharddhes tasya cātmajaḥ","आसीद्विजयमालीति कर्णाटेषु पुरा वणिक् /
अभून्मलयमालीति महर्द्धेस् तस्य चात्मजः"
Kathasaritsagara,"sokss_12,5.285","sa tena pitrā sahito jātu rājakulaṃ gataḥ /
rājñas tasya yuvāpaśyadindukesariṇā sutām","स तेन पित्रा सहितो जातु राजकुलं गतः /
राज्ञस् तस्य युवापश्यदिन्दुकेसरिणा सुताम्"
Kathasaritsagara,"sokss_12,5.286","sā tasyenduyaśā nāma māravalliva mohinī /
vaṇikputrasya dṛṣṭvaiva viveśa hṛdi kanyakā","सा तस्येन्दुयशा नाम मारवल्लिव मोहिनी /
वणिक्पुत्रस्य दृष्ट्वैव विवेश हृदि कन्यका"
Kathasaritsagara,"sokss_12,5.287","tataḥ sa gṛhamāgatya vinidro niśi pāṇḍuraḥ /
divā saṃkucitastasthāvālambya kumudavratam","ततः स गृहमागत्य विनिद्रो निशि पाण्डुरः /
दिवा संकुचितस्तस्थावालम्ब्य कुमुदव्रतम्"
Kathasaritsagara,"sokss_12,5.288","tām eva cānvahaṃ dhyāyannāhārādiparāṅmukhaḥ /
pṛṣṭo 'pi svajanair naiva mūkavatkiṃcidabhyadhāt","ताम् एव चान्वहं ध्यायन्नाहारादिपराङ्मुखः /
पृष्टो ऽपि स्वजनैर् नैव मूकवत्किंचिदभ्यधात्"
Kathasaritsagara,"sokss_12,5.289","athaikānte tathārūpaṃ tamāpto virahāturam /
suhṛnmantharako nāma rājacitrakaro 'bravīt","अथैकान्ते तथारूपं तमाप्तो विरहातुरम् /
सुहृन्मन्थरको नाम राजचित्रकरो ऽब्रवीत्"
Kathasaritsagara,"sokss_12,5.290","sakhe kiṃ bhittisaktastvaṃ tiṣṭhasyālikhito yathā /
rūpaikasāro 'nāśvāsī na śṛṇoṣi na paśyasi","सखे किं भित्तिसक्तस्त्वं तिष्ठस्यालिखितो यथा /
रूपैकसारो ऽनाश्वासी न शृणोषि न पश्यसि"
Kathasaritsagara,"sokss_12,5.291","iti nirbandhatastasmai pṛcchate sa vaṇiksutaḥ /
sakhye malayamālī svamabhiprāyaṃ śaśaṃsa tam","इति निर्बन्धतस्तस्मै पृच्छते स वणिक्सुतः /
सख्ये मलयमाली स्वमभिप्रायं शशंस तम्"
Kathasaritsagara,"sokss_12,5.292","yuktā na te vaṇikputra rājaputrīṃ prati spṛhā /
haṃso vāñchatu nāmānyasarombujasukhaśriyam","युक्ता न ते वणिक्पुत्र राजपुत्रीं प्रति स्पृहा /
हंसो वाञ्छतु नामान्यसरोम्बुजसुखश्रियम्"
Kathasaritsagara,"sokss_12,5.293","harinābhīhradāmbhojabhogalakṣmyāḥ sa kaḥ punaḥ /
iti bruvansa ca yadā citrakṛnna śaśāka tam","हरिनाभीह्रदाम्भोजभोगलक्ष्म्याः स कः पुनः /
इति ब्रुवन्स च यदा चित्रकृन्न शशाक तम्"
Kathasaritsagara,"sokss_12,5.294","pratiṣeddhuṃ tadā tasmai tāmutkaṇṭhāvinodinīm /
kālātivāhāyālikhya rājaputrīṃ paṭe dadau","प्रतिषेद्धुं तदा तस्मै तामुत्कण्ठाविनोदिनीम् /
कालातिवाहायालिख्य राजपुत्रीं पटे ददौ"
Kathasaritsagara,"sokss_12,5.295","so 'pi citrasthitāṃ prāpya paśyannanunayanspṛśan /
āsīnmalayamālī tāṃ bhūṣayaṃś ca vaṇiksutaḥ","सो ऽपि चित्रस्थितां प्राप्य पश्यन्ननुनयन्स्पृशन् /
आसीन्मलयमाली तां भूषयंश् च वणिक्सुतः"
Kathasaritsagara,"sokss_12,5.296","seyaminduyaśā rājaputrītyevaṃ sa bhāvayan /
kramāttanmayatāṃ prāpya tayā vṛttyākarotkriyāḥ","सेयमिन्दुयशा राजपुत्रीत्येवं स भावयन् /
क्रमात्तन्मयतां प्राप्य तया वृत्त्याकरोत्क्रियाः"
Kathasaritsagara,"sokss_12,5.297","śanaiś ca tām ālapantīṃ cumbanādi ca kurvatīm /
tadbhāvanābhāvitaḥ sannapaśyallikhitāmapi","शनैश् च ताम् आलपन्तीं चुम्बनादि च कुर्वतीम् /
तद्भावनाभावितः सन्नपश्यल्लिखितामपि"
Kathasaritsagara,"sokss_12,5.298","tataḥ sa bhāvanāsiddhakāntāsaṃbhogasusthitaḥ /
tasthau citrapaṭasthaikakṛtsnasaṃsāranirvṛtaḥ","ततः स भावनासिद्धकान्तासंभोगसुस्थितः /
तस्थौ चित्रपटस्थैककृत्स्नसंसारनिर्वृतः"
Kathasaritsagara,"sokss_12,5.299","ekadādāya taṃ citrapaṭaṃ candrodaye 'tha saḥ /
nirgatyodyānamagamadvihartuṃ priyayā saha","एकदादाय तं चित्रपटं चन्द्रोदये ऽथ सः /
निर्गत्योद्यानमगमद्विहर्तुं प्रियया सह"
Kathasaritsagara,"sokss_12,5.300","tatraikasya tarormūle taṃ niveśya paṭaṃ ca saḥ /
viprakṛṣṭaṃ yayau puṣpāṇyavacetuṃ priyākṛte","तत्रैकस्य तरोर्मूले तं निवेश्य पटं च सः /
विप्रकृष्टं ययौ पुष्पाण्यवचेतुं प्रियाकृते"
Kathasaritsagara,"sokss_12,5.301","tatkālaṃ vinayajyotirnāmāmbaratalānmuniḥ /
dṛṣṭvā taṃ kṛpayā mohāduddhariṣyannavātarat","तत्कालं विनयज्योतिर्नामाम्बरतलान्मुनिः /
दृष्ट्वा तं कृपया मोहादुद्धरिष्यन्नवातरत्"
Kathasaritsagara,"sokss_12,5.302","so 'tra citrapaṭasyaikadeśe tasya svaśaktitaḥ /
sajīvaṃ sarpamālikhya kṛṣṇaṃ tasthāvalakṣitaḥ","सो ऽत्र चित्रपटस्यैकदेशे तस्य स्वशक्तितः /
सजीवं सर्पमालिख्य कृष्णं तस्थावलक्षितः"
Kathasaritsagara,"sokss_12,5.303","tāvan malayamālī ca puṣpāṇyuccitya tatra saḥ /
āgatya kṛṣṇasarpaṃ taṃ paṭe dṛṣṭvā vyacintayat","तावन् मलयमाली च पुष्पाण्युच्चित्य तत्र सः /
आगत्य कृष्णसर्पं तं पटे दृष्ट्वा व्यचिन्तयत्"
Kathasaritsagara,"sokss_12,5.304","sarpaḥ kuto 'dhunātraiṣo vidhinā kiṃ nu nirmitaḥ /
nidhānabhūtāṃ rūpasya rakṣituṃ sundarīmimām","सर्पः कुतो ऽधुनात्रैषो विधिना किं नु निर्मितः /
निधानभूतां रूपस्य रक्षितुं सुन्दरीमिमाम्"
Kathasaritsagara,"sokss_12,5.305","iti saṃcintya puṣpaistāmalaṃkṛtya priyāṃ paṭe /
bhāvanopanatāṃ yāvadāliṅgyaitatsa pṛcchati","इति संचिन्त्य पुष्पैस्तामलंकृत्य प्रियां पटे /
भावनोपनतां यावदालिङ्ग्यैतत्स पृच्छति"
Kathasaritsagara,"sokss_12,5.306","tāvaddadarśa tasyātra munermāyāprabhāvataḥ /
etāṃ kṛṣṇāhinā tena daṣṭāṃ vigatajīvitām","तावद्ददर्श तस्यात्र मुनेर्मायाप्रभावतः /
एतां कृष्णाहिना तेन दष्टां विगतजीविताम्"
Kathasaritsagara,"sokss_12,5.307","tataḥ sa vismṛtapaṭo hāhety uktvaiva mohitaḥ /
papāta paṭasaṃsiddhavidyādhara iva kṣitau","ततः स विस्मृतपटो हाहेत्य् उक्त्वैव मोहितः /
पपात पटसंसिद्धविद्याधर इव क्षितौ"
Kathasaritsagara,"sokss_12,5.308","kṣaṇāc ca saṃjñāṃ saṃprāpya vilapanmaraṇonmukhaḥ /
utthāyāruhya vṛkṣāgrāttuṅgādātmānamakṣipat","क्षणाच् च संज्ञां संप्राप्य विलपन्मरणोन्मुखः /
उत्थायारुह्य वृक्षाग्रात्तुङ्गादात्मानमक्षिपत्"
Kathasaritsagara,"sokss_12,5.309","patantam eva tasmāc ca pāṇibhyāṃ sa tamagrahīt /
munīndraḥ prakaṭībhūya samāśvāsya jagāda ca","पतन्तम् एव तस्माच् च पाणिभ्यां स तमग्रहीत् /
मुनीन्द्रः प्रकटीभूय समाश्वास्य जगाद च"
Kathasaritsagara,"sokss_12,5.310","mūḍha vetsi na kiṃ yatsā rājaputrī svamandire /
sthitā citrapaṭe caiṣā nirjīvā citraputrikā","मूढ वेत्सि न किं यत्सा राजपुत्री स्वमन्दिरे /
स्थिता चित्रपटे चैषा निर्जीवा चित्रपुत्रिका"
Kathasaritsagara,"sokss_12,5.311","tadāliṅgasi kāṃ kā vā tava daṣṭā mahāhinā /
rāgiṇas te svasaṃkalpabhāvanābhrama eṣa kaḥ","तदालिङ्गसि कां का वा तव दष्टा महाहिना /
रागिणस् ते स्वसंकल्पभावनाभ्रम एष कः"
Kathasaritsagara,"sokss_12,5.312","etāvaddhyānadārḍhyena tattvaṃ jijñāsase na kim /
yenedṛśānāṃ duḥkhānāṃ na punaryāsi pātratām","एतावद्ध्यानदार्ढ्येन तत्त्वं जिज्ञाससे न किम् /
येनेदृशानां दुःखानां न पुनर्यासि पात्रताम्"
Kathasaritsagara,"sokss_12,5.313","ity uktastena muninā jātamohaniśākṣayaḥ /
prabuddhaḥ sa vaṇikputraḥ praṇipatya jagāda tam","इत्य् उक्तस्तेन मुनिना जातमोहनिशाक्षयः /
प्रबुद्धः स वणिक्पुत्रः प्रणिपत्य जगाद तम्"
Kathasaritsagara,"sokss_12,5.314","tvatprasādena bhagavannetāṃ tīrṇo 'hamāpadam /
yathā tareyaṃ saṃsāraṃ prasādaṃ me tathā kuru","त्वत्प्रसादेन भगवन्नेतां तीर्णो ऽहमापदम् /
यथा तरेयं संसारं प्रसादं मे तथा कुरु"
Kathasaritsagara,"sokss_12,5.315","evaṃ so 'bhyarthito bodhisattvo malayamālinā /
munistasmai svavijñānam upadiśya tirodadhe","एवं सो ऽभ्यर्थितो बोधिसत्त्वो मलयमालिना /
मुनिस्तस्मै स्वविज्ञानम् उपदिश्य तिरोदधे"
Kathasaritsagara,"sokss_12,5.316","tato malayamālī sa vanaṃ gatvā tapobalāt /
sahetuheyopādeyatattvajño 'rhattvam āptavān","ततो मलयमाली स वनं गत्वा तपोबलात् /
सहेतुहेयोपादेयतत्त्वज्ञो ऽर्हत्त्वम् आप्तवान्"
Kathasaritsagara,"sokss_12,5.317","āgatya ca kṛpālustamindukesariṇaṃ nṛpam /
cakre jñānopadeśena sapauraṃ muktibhāginam","आगत्य च कृपालुस्तमिन्दुकेसरिणं नृपम् /
चक्रे ज्ञानोपदेशेन सपौरं मुक्तिभागिनम्"
Kathasaritsagara,"sokss_12,5.318","ityasatyam apidhyānabalināmeti satyatām /
dhyānapāramitaiṣoktā prajñāpāramitāṃ śṛṇu","इत्यसत्यम् अपिध्यानबलिनामेति सत्यताम् /
ध्यानपारमितैषोक्ता प्रज्ञापारमितां शृणु"
Kathasaritsagara,"sokss_12,5.319","cauraḥ prāksiṃhaladvīpe siṃhavikrama ityabhūt /
ājanmapoṣitatanuḥ parasvaiḥ sarvato hṛtaiḥ","चौरः प्राक्सिंहलद्वीपे सिंहविक्रम इत्यभूत् /
आजन्मपोषिततनुः परस्वैः सर्वतो हृतैः"
Kathasaritsagara,"sokss_12,5.320","vṛddhībhūtaḥ sa kālena viramyaitadacintayat /
paratra ko 'bhyupāyo me kaṃ tatra śaraṇaṃ śraye","वृद्धीभूतः स कालेन विरम्यैतदचिन्तयत् /
परत्र को ऽभ्युपायो मे कं तत्र शरणं श्रये"
Kathasaritsagara,"sokss_12,5.321","yadi vrajāmi śaraṇaṃ śaṃbhuṃ śaurimathātra tam /
ko 'haṃ tayor yayor devā munayo 'nye ca sevakāḥ","यदि व्रजामि शरणं शंभुं शौरिमथात्र तम् /
को ऽहं तयोर् ययोर् देवा मुनयो ऽन्ये च सेवकाः"
Kathasaritsagara,"sokss_12,5.322","tadyo likhati jantūnām ekaḥ sukṛtaduṣkṛte /
taṃ citraguptaṃ seve 'haṃ sa rakṣenmāṃ svayuktitaḥ","तद्यो लिखति जन्तूनाम् एकः सुकृतदुष्कृते /
तं चित्रगुप्तं सेवे ऽहं स रक्षेन्मां स्वयुक्तितः"
Kathasaritsagara,"sokss_12,5.323","kāyastho hi karotyeko vyāpāraṃ brahmarudrayoḥ /
likhatyutpuṃsayati ca kṣaṇādviśvaṃ karasthitam","कायस्थो हि करोत्येको व्यापारं ब्रह्मरुद्रयोः /
लिखत्युत्पुंसयति च क्षणाद्विश्वं करस्थितम्"
Kathasaritsagara,"sokss_12,5.324","iti saṃcintya tasyaiva bhaktimārabhate sma saḥ /
tam evānarca tatprītyai viprānnityamabhojayat","इति संचिन्त्य तस्यैव भक्तिमारभते स्म सः /
तम् एवानर्च तत्प्रीत्यै विप्रान्नित्यमभोजयत्"
Kathasaritsagara,"sokss_12,5.325","evamācaratas tasya cittaṃ caurasya vīkṣitum /
citragupto gṛhānāgādekadāstithirūpabhṛt","एवमाचरतस् तस्य चित्तं चौरस्य वीक्षितुम् /
चित्रगुप्तो गृहानागादेकदास्तिथिरूपभृत्"
Kathasaritsagara,"sokss_12,5.326","so 'tha caurastamabhyarcya bhojitaṃ dattadakṣiṇam /
uvāca citraguptas te prīto 'stvity ucyatāmiti","सो ऽथ चौरस्तमभ्यर्च्य भोजितं दत्तदक्षिणम् /
उवाच चित्रगुप्तस् ते प्रीतो ऽस्त्वित्य् उच्यतामिति"
Kathasaritsagara,"sokss_12,5.327","tataḥ sa citraguptastamavocadbrāhmaṇākṛtiḥ /
muktvā hariharādīṃste citraguptena kiṃ vada","ततः स चित्रगुप्तस्तमवोचद्ब्राह्मणाकृतिः /
मुक्त्वा हरिहरादींस्ते चित्रगुप्तेन किं वद"
Kathasaritsagara,"sokss_12,5.328","tac chrutvā so 'py avādīttaṃ taskaraḥ siṃhavikramaḥ /
kiṃ tavānena nārtho me tadanyair daivatair iti","तच् छ्रुत्वा सो ऽप्य् अवादीत्तं तस्करः सिंहविक्रमः /
किं तवानेन नार्थो मे तदन्यैर् दैवतैर् इति"
Kathasaritsagara,"sokss_12,5.329","atha sa dvijarūpī taṃ citragupto 'bravītpunaḥ /
tarhi me yadi bhāryāṃ svāṃ dadāsyevaṃ vadāmi tat","अथ स द्विजरूपी तं चित्रगुप्तो ऽब्रवीत्पुनः /
तर्हि मे यदि भार्यां स्वां ददास्येवं वदामि तत्"
Kathasaritsagara,"sokss_12,5.330","śrutvaivaitat sa hṛṣṭas tam avādīt siṃhavikramaḥ /
abhīṣṭadaivataprītyai bhāryā dattaiva te mayā","श्रुत्वैवैतत् स हृष्टस् तम् अवादीत् सिंहविक्रमः /
अभीष्टदैवतप्रीत्यै भार्या दत्तैव ते मया"
Kathasaritsagara,"sokss_12,5.331","citragupto 'tha tac chrutvā pradarśyātmānam abravīt /
saiṣa tuṣṭo 'smi tatkiṃ te karavai kathyatāmiti","चित्रगुप्तो ऽथ तच् छ्रुत्वा प्रदर्श्यात्मानम् अब्रवीत् /
सैष तुष्टो ऽस्मि तत्किं ते करवै कथ्यतामिति"
Kathasaritsagara,"sokss_12,5.332","tato hṛṣṭo 'bhyadhāttaṃ sa viśeṣātsiṃhavikramaḥ /
bhagavanna yathā mṛtyurbhavenmama tathā kuru","ततो हृष्टो ऽभ्यधात्तं स विशेषात्सिंहविक्रमः /
भगवन्न यथा मृत्युर्भवेन्मम तथा कुरु"
Kathasaritsagara,"sokss_12,5.333","tato 'bravīc citragupto mṛtyuḥ śakyo na rakṣitum /
tathāpi tāvad yuktiṃ te kariṣye tāṃ ca me śṛṇu","ततो ऽब्रवीच् चित्रगुप्तो मृत्युः शक्यो न रक्षितुम् /
तथापि तावद् युक्तिं ते करिष्ये तां च मे शृणु"
Kathasaritsagara,"sokss_12,5.334","tataḥ prabhṛti nirdagdhaḥ kālaḥ śvetanimittataḥ /
kupiteneśvareṇeha punaḥ kāryāc ca nirmitaḥ","ततः प्रभृति निर्दग्धः कालः श्वेतनिमित्ततः /
कुपितेनेश्वरेणेह पुनः कार्याच् च निर्मितः"
Kathasaritsagara,"sokss_12,5.335","tataḥ prabhṛti yatraiva śveto vasati tatra saḥ /
na jantūn bādhate 'pyānapyājñayā yantritaḥ prabhoḥ","ततः प्रभृति यत्रैव श्वेतो वसति तत्र सः /
न जन्तून् बाधते ऽप्यानप्याज्ञया यन्त्रितः प्रभोः"
Kathasaritsagara,"sokss_12,5.336","sa cādhunā śvetamuniḥ pāre pūrvāmbudheḥ sthitaḥ /
taraṅgiṇīṃ nāma nadīṃ samuttīrya tapovane","स चाधुना श्वेतमुनिः पारे पूर्वाम्बुधेः स्थितः /
तरङ्गिणीं नाम नदीं समुत्तीर्य तपोवने"
Kathasaritsagara,"sokss_12,5.337","tatra mṛtyoranākramye nītvā tvāṃ sthāpayāmy aham /
taraṅgiṇyā idaṃ pāramāgantavyaṃ ca na tvayā","तत्र मृत्योरनाक्रम्ये नीत्वा त्वां स्थापयाम्य् अहम् /
तरङ्गिण्या इदं पारमागन्तव्यं च न त्वया"
Kathasaritsagara,"sokss_12,5.338","āgataṃ vā pramādāttvāṃ mṛtyur bādhiṣyate yadi /
tadupāyaṃ kariṣyāmi paralokāgatasya te","आगतं वा प्रमादात्त्वां मृत्युर् बाधिष्यते यदि /
तदुपायं करिष्यामि परलोकागतस्य ते"
Kathasaritsagara,"sokss_12,5.339","ity uktvā citraguptastaṃ prahṛṣṭaḥ siṃhavikramam /
nītvā śvetāśrame tasminnidhāyādarśanaṃ yayau","इत्य् उक्त्वा चित्रगुप्तस्तं प्रहृष्टः सिंहविक्रमम् /
नीत्वा श्वेताश्रमे तस्मिन्निधायादर्शनं ययौ"
Kathasaritsagara,"sokss_12,5.340","tataḥ kālena tatrasthaṃ netuṃ taṃ siṃhavikramam /
kālastasyāstaraṅgiṇyā idaṃ pāram upāyayau","ततः कालेन तत्रस्थं नेतुं तं सिंहविक्रमम् /
कालस्तस्यास्तरङ्गिण्या इदं पारम् उपाययौ"
Kathasaritsagara,"sokss_12,5.341","tatra sthito dadarśānyam upāyaṃ na yadā tadā /
sa tasmai prāhiṇoddivyāṃ striyaṃ nirmāya māyayā","तत्र स्थितो ददर्शान्यम् उपायं न यदा तदा /
स तस्मै प्राहिणोद्दिव्यां स्त्रियं निर्माय मायया"
Kathasaritsagara,"sokss_12,5.342","sā gatvopetya taṃ yuktyā vaśīcakre vilāsinī /
mohayitvā svalāvaṇyasaṃpadā siṃhavikramam","सा गत्वोपेत्य तं युक्त्या वशीचक्रे विलासिनी /
मोहयित्वा स्वलावण्यसंपदा सिंहविक्रमम्"
Kathasaritsagara,"sokss_12,5.343","gateṣv ahaḥ su sā bandhudidṛkṣāvyapadeśataḥ /
sataraṅgāṃ tarītuṃ tāṃ praviveśa taraṅgiṇīm","गतेष्व् अहः सु सा बन्धुदिदृक्षाव्यपदेशतः /
सतरङ्गां तरीतुं तां प्रविवेश तरङ्गिणीम्"
Kathasaritsagara,"sokss_12,5.344","vīkṣamāṇe 'nvagāyāte tīrasthe siṃhavikrame /
madhyenadi ca sā cakre pariskhalitamātmanaḥ","वीक्षमाणे ऽन्वगायाते तीरस्थे सिंहविक्रमे /
मध्येनदि च सा चक्रे परिस्खलितमात्मनः"
Kathasaritsagara,"sokss_12,5.345","oghena hriyamāṇeva tāraṃ cakranda tatra sā /
vīkṣase mriyamāṇāṃ māmāryaputra na rakṣasi","ओघेन ह्रियमाणेव तारं चक्रन्द तत्र सा /
वीक्षसे म्रियमाणां मामार्यपुत्र न रक्षसि"
Kathasaritsagara,"sokss_12,5.346","sṛgālavikramaḥ kiṃ tvaṃ na punaḥ siṃhavikramaḥ /
tac chrutvaivāvatīrṇo 'bhūtsa nadyāṃ siṃhavikramaḥ","सृगालविक्रमः किं त्वं न पुनः सिंहविक्रमः /
तच् छ्रुत्वैवावतीर्णो ऽभूत्स नद्यां सिंहविक्रमः"
Kathasaritsagara,"sokss_12,5.347","sāpi strī vārivegena nīyamāneva tatra tam /
trātuṃ tamanugacchantaṃ tatpāramanayatkṣaṇāt","सापि स्त्री वारिवेगेन नीयमानेव तत्र तम् /
त्रातुं तमनुगच्छन्तं तत्पारमनयत्क्षणात्"
Kathasaritsagara,"sokss_12,5.348","tatra prāptaṃ galakṣiptapāśaḥ kālastam abravīt /
apāyo mastakastho hi viṣayagrastacetasām","तत्र प्राप्तं गलक्षिप्तपाशः कालस्तम् अब्रवीत् /
अपायो मस्तकस्थो हि विषयग्रस्तचेतसाम्"
Kathasaritsagara,"sokss_12,5.349","tato yamasabhāṃ nītaṃ kālenaitaṃ pramādinam /
citragupto 'bravīddṛṣṭvā prākprasanno janāntikam","ततो यमसभां नीतं कालेनैतं प्रमादिनम् /
चित्रगुप्तो ऽब्रवीद्दृष्ट्वा प्राक्प्रसन्नो जनान्तिकम्"
Kathasaritsagara,"sokss_12,5.350","pūrvaṃ kiṃ narakaṃ bhuṅkṣe kiṃ vā svargamitīha cet /
pṛcchyase prārthayethāstatsvargavāsaṃ tvamagrataḥ","पूर्वं किं नरकं भुङ्क्षे किं वा स्वर्गमितीह चेत् /
पृच्छ्यसे प्रार्थयेथास्तत्स्वर्गवासं त्वमग्रतः"
Kathasaritsagara,"sokss_12,5.351","svarge vasaṃś ca kurvīthāḥ puṇyaṃ taddārḍhyasiddhaye /
tataḥ kuryāstapas tatra kṛtsnapāpāpanuttaye","स्वर्गे वसंश् च कुर्वीथाः पुण्यं तद्दार्ढ्यसिद्धये /
ततः कुर्यास्तपस् तत्र कृत्स्नपापापनुत्तये"
Kathasaritsagara,"sokss_12,5.352","ity uktaścitraguptena sa svair aṃ siṃhavikramaḥ /
vilakṣo 'dhomukho bhītaḥ pratipede tatheti tat","इत्य् उक्तश्चित्रगुप्तेन स स्वैर् अं सिंहविक्रमः /
विलक्षो ऽधोमुखो भीतः प्रतिपेदे तथेति तत्"
Kathasaritsagara,"sokss_12,5.353","kṣaṇāc ca dharmarājo 'tra citraguptam abhāṣata /
kaccitko 'py asya puṇyāṃśaścaurasyāstyatra kiṃ na vā","क्षणाच् च धर्मराजो ऽत्र चित्रगुप्तम् अभाषत /
कच्चित्को ऽप्य् अस्य पुण्यांशश्चौरस्यास्त्यत्र किं न वा"
Kathasaritsagara,"sokss_12,5.354","citraguptastato 'vādīdastyasāvatithipriyaḥ /
prādāddārānapi sveṣṭadevatāprītaye 'rthine","चित्रगुप्तस्ततो ऽवादीदस्त्यसावतिथिप्रियः /
प्रादाद्दारानपि स्वेष्टदेवताप्रीतये ऽर्थिने"
Kathasaritsagara,"sokss_12,5.355","tato 'sya divasaṃ divyamasti svargagatiḥ prabho /
śrutvaitaddharmarājastamapaśyatsiṃhavikramam","ततो ऽस्य दिवसं दिव्यमस्ति स्वर्गगतिः प्रभो /
श्रुत्वैतद्धर्मराजस्तमपश्यत्सिंहविक्रमम्"
Kathasaritsagara,"sokss_12,5.356","re śubhāśubhayoḥ pūrvaṃ bhuṅkṣe kiṃ kathyatām iti /
tataḥ prārthitavān pūrvaṃ sa śubhaṃ siṃhavikramaḥ","रे शुभाशुभयोः पूर्वं भुङ्क्षे किं कथ्यताम् इति /
ततः प्रार्थितवान् पूर्वं स शुभं सिंहविक्रमः"
Kathasaritsagara,"sokss_12,5.357","tenājñayā dharmarājasyāgataṃ sa vimānakam /
āruhya tridivaṃ prāyāccitraguptavacaḥ smaran","तेनाज्ञया धर्मराजस्यागतं स विमानकम् /
आरुह्य त्रिदिवं प्रायाच्चित्रगुप्तवचः स्मरन्"
Kathasaritsagara,"sokss_12,5.358","tatra vyomasaritsnānajapavrataparāyaṇaḥ /
dvitīyaṃ divasaṃ prāpa sa svarge bhoganiḥspṛhaḥ","तत्र व्योमसरित्स्नानजपव्रतपरायणः /
द्वितीयं दिवसं प्राप स स्वर्गे भोगनिःस्पृहः"
Kathasaritsagara,"sokss_12,5.359","evaṃ krameṇa cāsādya svargaṃ tīvratapobalāt /
ārādhya śaṃkaraṃ prāpa jñānaṃ nirdagdhakilbiṣaḥ","एवं क्रमेण चासाद्य स्वर्गं तीव्रतपोबलात् /
आराध्य शंकरं प्राप ज्ञानं निर्दग्धकिल्बिषः"
Kathasaritsagara,"sokss_12,5.360","tato 'sya nārakā dūtā na śekurmukhamīkṣitum /
citragupto mamārjāghaṃ bhūrje tūṣṇīmabhūdyamaḥ","ततो ऽस्य नारका दूता न शेकुर्मुखमीक्षितुम् /
चित्रगुप्तो ममार्जाघं भूर्जे तूष्णीमभूद्यमः"
Kathasaritsagara,"sokss_12,5.361","itthaṃ cauro 'pi satprajñābalātsiddhimavāpa saḥ /
siṃhavikrama ityeṣā prajñāpāramitoditā","इत्थं चौरो ऽपि सत्प्रज्ञाबलात्सिद्धिमवाप सः /
सिंहविक्रम इत्येषा प्रज्ञापारमितोदिता"
Kathasaritsagara,"sokss_12,5.362","evaṃ cāruhya nautulyāṃ tarantyeva bhavāmbudhim /
vatsa buddhoktadānādiṣaṭkapāramitāṃ budhāḥ","एवं चारुह्य नौतुल्यां तरन्त्येव भवाम्बुधिम् /
वत्स बुद्धोक्तदानादिषट्कपारमितां बुधाः"
Kathasaritsagara,"sokss_12,5.363","iti tasminvane somaśūraṃ tasyānuśāsataḥ /
bodhisattvapadasthasya vinītamatibhūpateḥ","इति तस्मिन्वने सोमशूरं तस्यानुशासतः /
बोधिसत्त्वपदस्थस्य विनीतमतिभूपतेः"
Kathasaritsagara,"sokss_12,5.364","bhāskarastā niśamyaiva praśāmyandharmadeśanāḥ /
saṃdhyārāgāttakāṣāyo viveśāstādrikaṃdaram","भास्करस्ता निशम्यैव प्रशाम्यन्धर्मदेशनाः /
संध्यारागात्तकाषायो विवेशास्ताद्रिकंदरम्"
Kathasaritsagara,"sokss_12,5.365","tataḥ saṃdhyām upasthāya yathāvattatra tāṃ niśām /
sa vinītamatī rājā somaśūraś ca ninyatuḥ","ततः संध्याम् उपस्थाय यथावत्तत्र तां निशाम् /
स विनीतमती राजा सोमशूरश् च निन्यतुः"
Kathasaritsagara,"sokss_12,5.366","anyedyuś ca kramāttasmai somaśūrāya śāsanam /
sa vinītamatirbauddhaṃ sarahasyam upādiśat","अन्येद्युश् च क्रमात्तस्मै सोमशूराय शासनम् /
स विनीतमतिर्बौद्धं सरहस्यम् उपादिशत्"
Kathasaritsagara,"sokss_12,5.367","tataḥ sa somaśūrastam upāsīno guruṃ vane /
tasthau samādhiniṣṭho 'tra vṛkṣamūle kṛtoṭajaḥ","ततः स सोमशूरस्तम् उपासीनो गुरुं वने /
तस्थौ समाधिनिष्ठो ऽत्र वृक्षमूले कृतोटजः"
Kathasaritsagara,"sokss_12,5.368","kramāc ca tau samaṃ tatra guruśiṣyāvubhāvapi /
labdhayogamahāsiddhī parāṃ bodhimavāpatuḥ","क्रमाच् च तौ समं तत्र गुरुशिष्यावुभावपि /
लब्धयोगमहासिद्धी परां बोधिमवापतुः"
Kathasaritsagara,"sokss_12,5.369","atrāntare sa kanakakalaśo matsarānnṛpaḥ /
tenendukalaśenaitya tatkhaḍgāśvaprabhāvataḥ","अत्रान्तरे स कनककलशो मत्सरान्नृपः /
तेनेन्दुकलशेनैत्य तत्खड्गाश्वप्रभावतः"
Kathasaritsagara,"sokss_12,5.370","bhrātrā nirvāsitastasmādapyahicchattrarājyataḥ /
yadvinītamatistasmai tadutkhātāya dattavān","भ्रात्रा निर्वासितस्तस्मादप्यहिच्छत्त्रराज्यतः /
यद्विनीतमतिस्तस्मै तदुत्खाताय दत्तवान्"
Kathasaritsagara,"sokss_12,5.371","sa rājyavicyuto bhrāmyandvitrasvasacivānvitaḥ /
tadvinītamateḥ prāpa daivādāśramakāsnanam","स राज्यविच्युतो भ्राम्यन्द्वित्रस्वसचिवान्वितः /
तद्विनीतमतेः प्राप दैवादाश्रमकास्ननम्"
Kathasaritsagara,"sokss_12,5.372","tatra yāvat sa durvārakṣuttṛṣṇārto 'bhivāñchati /
phalamūlāmbu tāvattanmāyafyendreṇa kānanam","तत्र यावत् स दुर्वारक्षुत्तृष्णार्तो ऽभिवाञ्छति /
फलमूलाम्बु तावत्तन्मायफ़्येन्द्रेण काननम्"
Kathasaritsagara,"sokss_12,5.373","dagdhvā mārūkṛtaṃ prāgvattaṃ vañcayitumicchatā /
vinītamatimetādṛgadhvagātithyalobhataḥ","दग्ध्वा मारूकृतं प्राग्वत्तं वञ्चयितुमिच्छता /
विनीतमतिमेतादृगध्वगातिथ्यलोभतः"
Kathasaritsagara,"sokss_12,5.374","so 'py akasmānmarūbhūtamātmāśramamavekṣya tam /
vinītamatirudbhrānto babhrāmetas tataḥ kṣaṇam","सो ऽप्य् अकस्मान्मरूभूतमात्माश्रममवेक्ष्य तम् /
विनीतमतिरुद्भ्रान्तो बभ्रामेतस् ततः क्षणम्"
Kathasaritsagara,"sokss_12,5.375","dadarśa taṃ ca kanakakalaśaṃ bhrāntamāgatam /
kṣudhā kaṇṭhagataprāṇamatithiṃ sānugaṃ tataḥ","ददर्श तं च कनककलशं भ्रान्तमागतम् /
क्षुधा कण्ठगतप्राणमतिथिं सानुगं ततः"
Kathasaritsagara,"sokss_12,5.376","upetya tādṛśaṃ taṃ ca vṛttāntaṃ paripṛcchya ca /
ātitheyaḥ kṛtapraśno bodhisattvo jagāda saḥ","उपेत्य तादृशं तं च वृत्तान्तं परिपृच्छ्य च /
आतिथेयः कृतप्रश्नो बोधिसत्त्वो जगाद सः"
Kathasaritsagara,"sokss_12,5.377","araṇye 'sminnirātithye marubhūmitvamāgate /
jīvitopāyam apy etaṃ kṣudhitāsnāṃ vadāmi vaḥ","अरण्ये ऽस्मिन्निरातिथ्ये मरुभूमित्वमागते /
जीवितोपायम् अप्य् एतं क्षुधितास्नां वदामि वः"
Kathasaritsagara,"sokss_12,5.378","ito 'rdhakrośamātre 'tra patitvā khātake mṛtaḥ /
mṛgas tiṣṭhati tanmāṃsaiḥ prāṇān rakṣata gacchata","इतो ऽर्धक्रोशमात्रे ऽत्र पतित्वा खातके मृतः /
मृगस् तिष्ठति तन्मांसैः प्राणान् रक्षत गच्छत"
Kathasaritsagara,"sokss_12,5.379","tathetyārte 'tithau tatra sānuge gantumudyate /
sa vinītamatirbodhisattvaḥ pūrvaṃ tato yayau","तथेत्यार्ते ऽतिथौ तत्र सानुगे गन्तुमुद्यते /
स विनीतमतिर्बोधिसत्त्वः पूर्वं ततो ययौ"
Kathasaritsagara,"sokss_12,5.380","prāpya tatkhātakaṃ kṛtvā mṛgarūpaṃ ca yogataḥ /
nikṣipya tatra cātmānaṃ so 'rthihetorjahāvasūn","प्राप्य तत्खातकं कृत्वा मृगरूपं च योगतः /
निक्षिप्य तत्र चात्मानं सो ऽर्थिहेतोर्जहावसून्"
Kathasaritsagara,"sokss_12,5.381","tataḥ śanaiste kanakakalaśādyāḥ sam āyayuḥ /
khātaṃ taddadṛśuścātra taṃ vipannasthitaṃ mṛgam","ततः शनैस्ते कनककलशाद्याः सम् आययुः /
खातं तद्ददृशुश्चात्र तं विपन्नस्थितं मृगम्"
Kathasaritsagara,"sokss_12,5.382","uddhṛtya tamathotpādya jvalanaṃ tṛṇakaṇṭakaiḥ /
bhṛṣṭvā ca tasya māṃsāni te niḥśeṣāṇyabhakṣayan","उद्धृत्य तमथोत्पाद्य ज्वलनं तृणकण्टकैः /
भृष्ट्वा च तस्य मांसानि ते निःशेषाण्यभक्षयन्"
Kathasaritsagara,"sokss_12,5.383","tāvac ca tasya bhārye dve bodhisattvasya vihvale /
paśyantyāvāśramadhvaṃsamapaśyantau ca taṃ patim","तावच् च तस्य भार्ये द्वे बोधिसत्त्वस्य विह्वले /
पश्यन्त्यावाश्रमध्वंसमपश्यन्तौ च तं पतिम्"
Kathasaritsagara,"sokss_12,5.384","gatvā nāgasutārājasute tasmai tadūcatuḥ /
somaśūrāya nibiḍāccalitāya samādhitaḥ","गत्वा नागसुताराजसुते तस्मै तदूचतुः /
सोमशूराय निबिडाच्चलिताय समाधितः"
Kathasaritsagara,"sokss_12,5.385","so 'pi tatpraṇidhānena vijñāya guruceṣṭitam /
śaśaṃsa gurupatnībhyāsṃ tābhyāṃ duḥkhapradāyyapi","सो ऽपि तत्प्रणिधानेन विज्ञाय गुरुचेष्टितम् /
शशंस गुरुपत्नीभ्यास्ं ताभ्यां दुःखप्रदाय्यपि"
Kathasaritsagara,"sokss_12,5.386","tābhyām eva samaṃ cāśu tatkhātanikaṭaṃ yayau /
yatrātithibhyas tenātmā datto 'sya guruṇā tathā","ताभ्याम् एव समं चाशु तत्खातनिकटं ययौ /
यत्रातिथिभ्यस् तेनात्मा दत्तो ऽस्य गुरुणा तथा"
Kathasaritsagara,"sokss_12,5.387","tatra te nāgatanayārājaputryau mṛgākṛtim /
śṛṅgāsthimātraśeṣaṃ taṃ patiṃ dṛṣṭvānvaśocatām","तत्र ते नागतनयाराजपुत्र्यौ मृगाकृतिम् /
शृङ्गास्थिमात्रशेषं तं पतिं दृष्ट्वान्वशोचताम्"
Kathasaritsagara,"sokss_12,5.388","tacchṛṅgāsthīni cādāya svāśramāddārusaṃcayam /
ānīyāgnipraveśaṃ te kurutaḥ sma pativrate","तच्छृङ्गास्थीनि चादाय स्वाश्रमाद्दारुसंचयम् /
आनीयाग्निप्रवेशं ते कुरुतः स्म पतिव्रते"
Kathasaritsagara,"sokss_12,5.389","tatas tatra sthitaḥ so 'pi jñātavṛttāntaduḥkhitaḥ /
agnipraveśaṃ kanakakalaśaḥ sānugo vyadhāst","ततस् तत्र स्थितः सो ऽपि ज्ञातवृत्तान्तदुःखितः /
अग्निप्रवेशं कनककलशः सानुगो व्यधास्त्"
Kathasaritsagara,"sokss_12,5.390","evaṃgate somaśūro guruduḥkhāsaho 'tra saḥ /
darbhasaṃstaramadhyāsta prāṇotkrāntividhitsayā","एवंगते सोमशूरो गुरुदुःखासहो ऽत्र सः /
दर्भसंस्तरमध्यास्त प्राणोत्क्रान्तिविधित्सया"
Kathasaritsagara,"sokss_12,5.391","tatkṣaṇaṃ ca tamāgatya sākṣādindro 'bhyabhāṣata /
maivaṃ kṛthā mayā hyeṣa gurustava parīkṣataḥ","तत्क्षणं च तमागत्य साक्षादिन्द्रो ऽभ्यभाषत /
मैवं कृथा मया ह्येष गुरुस्तव परीक्षतः"
Kathasaritsagara,"sokss_12,5.392","asthibhasmāvaśeṣo 'pi jīvannutthāpito hy asau /
siktvaivāmṛtavarṣeṇa sabhāryaḥ sātithirmayā","अस्थिभस्मावशेषो ऽपि जीवन्नुत्थापितो ह्य् असौ /
सिक्त्वैवामृतवर्षेण सभार्यः सातिथिर्मया"
Kathasaritsagara,"sokss_12,5.393","itīndravacanaṃ śrutva taṃ praṇamyotthito mudā /
gatvā sa vīkṣate somaśūro yāvat sa tadguruḥ","इतीन्द्रवचनं श्रुत्व तं प्रणम्योत्थितो मुदा /
गत्वा स वीक्षते सोमशूरो यावत् स तद्गुरुः"
Kathasaritsagara,"sokss_12,5.394","bodhisattvaḥ punarjīvanvinītamatirutthitaḥ /
bhāryābhyāṃ taiś ca kanakakalaśapramukhaiḥ saha","बोधिसत्त्वः पुनर्जीवन्विनीतमतिरुत्थितः /
भार्याभ्यां तैश् च कनककलशप्रमुखैः सह"
Kathasaritsagara,"sokss_12,5.395","tataḥ sa taṃ sapatnīkaṃ paralokāgataṃ gurum /
mūrdhnāvandata vākpuṣpair ārcayaccakṣuṣā papau","ततः स तं सपत्नीकं परलोकागतं गुरुम् /
मूर्ध्नावन्दत वाक्पुष्पैर् आर्चयच्चक्षुषा पपौ"
Kathasaritsagara,"sokss_12,5.396","bhaktiprahveṣu kanakakalaśādiṣu teṣu ca /
brahmaviṣṇumukhā devāḥ sarve tatrāyayus tataḥ","भक्तिप्रह्वेषु कनककलशादिषु तेषु च /
ब्रह्मविष्णुमुखा देवाः सर्वे तत्राययुस् ततः"
Kathasaritsagara,"sokss_12,5.397","sattvāttuṣṭāś ca te tasmai vinītamataye varān /
divyānubhāvān pārārthyavṛtān dattvā tirodadhuḥ","सत्त्वात्तुष्टाश् च ते तस्मै विनीतमतये वरान् /
दिव्यानुभावान् पारार्थ्यवृतान् दत्त्वा तिरोदधुः"
Kathasaritsagara,"sokss_12,5.398","so 'pi tair uktavṛttāntair vinītamatiranvitaḥ /
somaśūrādibhiḥ prāyāddivyamanyattapovanam","सो ऽपि तैर् उक्तवृत्तान्तैर् विनीतमतिरन्वितः /
सोमशूरादिभिः प्रायाद्दिव्यमन्यत्तपोवनम्"
Kathasaritsagara,"sokss_12,5.399","evaṃ milantīha punarbhasmībhāvaṃ gatā api /
kiṃ punastāta jīvantaḥ svacchandagatayo narāḥ","एवं मिलन्तीह पुनर्भस्मीभावं गता अपि /
किं पुनस्तात जीवन्तः स्वच्छन्दगतयो नराः"
Kathasaritsagara,"sokss_12,5.400","tadalaṃ dehamutsṛjya vatsa vīro hy asi vraja /
bhāvī mṛgāṅkadattena tavāvaśyaṃ samāgamaḥ","तदलं देहमुत्सृज्य वत्स वीरो ह्य् असि व्रज /
भावी मृगाङ्कदत्तेन तवावश्यं समागमः"
Kathasaritsagara,"sokss_12,5.401","ity etāṃ vṛddhatāpasyā mukhāc chrutvā kathām aham /
jātāsthaḥ khaḍgahastas tāṃ natvā prasthitavāṃs tataḥ","इत्य् एतां वृद्धतापस्या मुखाच् छ्रुत्वा कथाम् अहम् /
जातास्थः खड्गहस्तस् तां नत्वा प्रस्थितवांस् ततः"
Kathasaritsagara,"sokss_12,5.402","kramātprāpto 'ṭavīmetāmebhir labdho 'smi daivataḥ /
upahāraṃ vicinvadbhiḥ śabaraiścaṇḍikākṛte","क्रमात्प्राप्तो ऽटवीमेतामेभिर् लब्धो ऽस्मि दैवतः /
उपहारं विचिन्वद्भिः शबरैश्चण्डिकाकृते"
Kathasaritsagara,"sokss_12,5.403","vaṣṭabhya caitair ānītaḥ prayuddhe 'haṃ vraṇārditaḥ /
śabarādhipaterasya pārśvaṃ māyābaṭoriha","वष्टभ्य चैतैर् आनीतः प्रयुद्धे ऽहं व्रणार्दितः /
शबराधिपतेरस्य पार्श्वं मायाबटोरिह"
Kathasaritsagara,"sokss_12,5.404","atra labdho mayā dvitramantriyukto bhavān prabho /
tvatprasādāc ca jātā me nirvṛtiḥ svagṛhe yathā","अत्र लब्धो मया द्वित्रमन्त्रियुक्तो भवान् प्रभो /
त्वत्प्रसादाच् च जाता मे निर्वृतिः स्वगृहे यथा"
Kathasaritsagara,"sokss_12,5.405","iti tena guṇākareṇa sakhyā
nijavṛttāntamudīritaṃ niśamya /
śabareśagṛhasthitaḥ sa bheje
paritoṣaṃ paramaṃ mṛgāṅkadattaḥ","इति तेन गुणाकरेण सख्या
निजवृत्तान्तमुदीरितं निशम्य /
शबरेशगृहस्थितः स भेजे
परितोषं परमं मृगाङ्कदत्तः"
Kathasaritsagara,"sokss_12,5.406","samavekṣya ca tasya saṃgare tāṃ
vraṇitasyocitapathyadehacaryām /
ahani valati so 'parair vayasyaiḥ
samam utthāya nijāhnikaṃ cakāra","समवेक्ष्य च तस्य संगरे तां
व्रणितस्योचितपथ्यदेहचर्याम् /
अहनि वलति सो ऽपरैर् वयस्यैः
समम् उत्थाय निजाह्निकं चकार"
Kathasaritsagara,"sokss_12,5.407","āsīc ca tatrātha guṇākaraṃ tam ullāghayan saṃprati tāny ahāni /
śeṣān sakhīn prāptum asau śaśāṅkavatyāptaye cojjayinīṃ yiyāsuḥ","आसीच् च तत्राथ गुणाकरं तम् उल्लाघयन् संप्रति तान्य् अहानि /
शेषान् सखीन् प्राप्तुम् असौ शशाङ्कवत्याप्तये चोज्जयिनीं यियासुः"
Kathasaritsagara,"sokss_12,6.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake pañcamas taraṅgaḥ /

ṣaṣṭhas taraṅgaḥ /

atha rūḍhavraṇe svasthe jāte tasmin guṇākare /
śubhe 'hani tam āpṛcchya suhṛdaṃ śabarādhipam","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके पञ्चमस् तरङ्गः /

षष्ठस् तरङ्गः /

अथ रूढव्रणे स्वस्थे जाते तस्मिन् गुणाकरे /
शुभे ऽहनि तम् आपृच्छ्य सुहृदं शबराधिपम्"
Kathasaritsagara,"sokss_12,6.2","sudūramanvagāyātaṃ kāryāya kṛtasaṃvidam /
sakhyā durgapiśācena mātaṅgapatinā yutam","सुदूरमन्वगायातं कार्याय कृतसंविदम् /
सख्या दुर्गपिशाचेन मातङ्गपतिना युतम्"
Kathasaritsagara,"sokss_12,6.3","māyābaṭuṃ sānucaraṃ sa śaśāṅkavatīkṛte /
mṛgāṅkadattas tatpallyāḥ prāyādujjayinīṃ prati","मायाबटुं सानुचरं स शशाङ्कवतीकृते /
मृगाङ्कदत्तस् तत्पल्ल्याः प्रायादुज्जयिनीं प्रति"
Kathasaritsagara,"sokss_12,6.4","gacchaṃś ca sa śrutadhinā tadā vimalabuddhinā /
guṇākareṇa ca samaṃ sahabhīmaparākramaḥ","गच्छंश् च स श्रुतधिना तदा विमलबुद्धिना /
गुणाकरेण च समं सहभीमपराक्रमः"
Kathasaritsagara,"sokss_12,6.5","cinvannanyānsakhīṃstasyāṃ vindhyāṭavyāmathaikadā /
sāmātyaḥ pathi suṣvāpa rātrau kvāpi tarostale","चिन्वन्नन्यान्सखींस्तस्यां विन्ध्याटव्यामथैकदा /
सामात्यः पथि सुष्वाप रात्रौ क्वापि तरोस्तले"
Kathasaritsagara,"sokss_12,6.6","akasmāc ca prabuddhaḥ sanyāvadutthāya vīkṣate /
tāvattatra dadarśaikaṃ suptasthaṃ mānuṣaṃ param","अकस्माच् च प्रबुद्धः सन्यावदुत्थाय वीक्षते /
तावत्तत्र ददर्शैकं सुप्तस्थं मानुषं परम्"
Kathasaritsagara,"sokss_12,6.7","vivṛṇoti mukhaṃ yāvat tasya tāvat svamantriṇam /
pratyabhijñātavān prāptaṃ vicitrakathasaṃjñakam","विवृणोति मुखं यावत् तस्य तावत् स्वमन्त्रिणम् /
प्रत्यभिज्ञातवान् प्राप्तं विचित्रकथसंज्ञकम्"
Kathasaritsagara,"sokss_12,6.8","so 'pi prabuddho dṛṣṭvaiva taṃ vicitrakathaḥ prabhum /
mṛgāṅkadattaṃ sānandaṃ sādhurjagrāha pādayoḥ","सो ऽपि प्रबुद्धो दृष्ट्वैव तं विचित्रकथः प्रभुम् /
मृगाङ्कदत्तं सानन्दं साधुर्जग्राह पादयोः"
Kathasaritsagara,"sokss_12,6.9","tenāpyāliṅgito 'kāṇḍadarśanotphullacakṣuṣā /
tanmantribhiś ca taiḥ sarvaiḥ prabuddhair abhyanandyata","तेनाप्यालिङ्गितो ऽकाण्डदर्शनोत्फुल्लचक्षुषा /
तन्मन्त्रिभिश् च तैः सर्वैः प्रबुद्धैर् अभ्यनन्द्यत"
Kathasaritsagara,"sokss_12,6.10","athoktasvasvavṛttāntaiḥ pṛṣṭastair akhilaiḥ kramāt /
sa vicitrakatho vaktuṃ svavṛttāntaṃ pracakrame","अथोक्तस्वस्ववृत्तान्तैः पृष्टस्तैर् अखिलैः क्रमात् /
स विचित्रकथो वक्तुं स्ववृत्तान्तं प्रचक्रमे"
Kathasaritsagara,"sokss_12,6.11","tadā pārāvatākhyasya śāpād yuṣmāsv itas tataḥ /
vibhraṣṭeṣv aham ekāki mohāt tatrābhramaṃ ciram","तदा पारावताख्यस्य शापाद् युष्मास्व् इतस् ततः /
विभ्रष्टेष्व् अहम् एकाकि मोहात् तत्राभ्रमं चिरम्"
Kathasaritsagara,"sokss_12,6.12","dūrabhrānto 'paredyuś ca naṣṭasaṃjño 'hamāptavān /
akasmādaṭavīprānte klānto divyaṃ mahatpuram","दूरभ्रान्तो ऽपरेद्युश् च नष्टसंज्ञो ऽहमाप्तवान् /
अकस्मादटवीप्रान्ते क्लान्तो दिव्यं महत्पुरम्"
Kathasaritsagara,"sokss_12,6.13","tatra divyaḥ pumāneko divyanārīdvayānvitaḥ /
māmāśvāsitavāndṛṣṭvā snapitaṃ śītalair jalaiḥ","तत्र दिव्यः पुमानेको दिव्यनारीद्वयान्वितः /
मामाश्वासितवान्दृष्ट्वा स्नपितं शीतलैर् जलैः"
Kathasaritsagara,"sokss_12,6.14","praveśya cāntaḥ prādānme yatnāddivyaṃ sa bhojanam /
tato 'bhuṅkta svayaṃ nāryāvabhuñjātāṃ tato 'pi te","प्रवेश्य चान्तः प्रादान्मे यत्नाद्दिव्यं स भोजनम् /
ततो ऽभुङ्क्त स्वयं नार्यावभुञ्जातां ततो ऽपि ते"
Kathasaritsagara,"sokss_12,6.15","bhukttottaraṃ ca tam ahaṃ viśrānto 'tra vyajijñapam /
ko bhavān kiṃ ca mām evaṃ mumūrṣuṃ trātavān asi","भुक्त्तोत्तरं च तम् अहं विश्रान्तो ऽत्र व्यजिज्ञपम् /
को भवान् किं च माम् एवं मुमूर्षुं त्रातवान् असि"
Kathasaritsagara,"sokss_12,6.16","mayā hy avaśyaṃ tyaktavyaṃ śarīraṃ svaprabhuṃ vinā /
ity uktvā varṇitas tasmai svavṛttānto 'khilo mayā","मया ह्य् अवश्यं त्यक्तव्यं शरीरं स्वप्रभुं विना /
इत्य् उक्त्वा वर्णितस् तस्मै स्ववृत्तान्तो ऽखिलो मया"
Kathasaritsagara,"sokss_12,6.17","tataś ca sa mahātmā māṃ prītimānevam abravīt /
yakṣo 'hamete madbhārye tvaṃ ca prāpto 'dya me 'tithiḥ","ततश् च स महात्मा मां प्रीतिमानेवम् अब्रवीत् /
यक्षो ऽहमेते मद्भार्ये त्वं च प्राप्तो ऽद्य मे ऽतिथिः"
Kathasaritsagara,"sokss_12,6.18","yathāśaktyatitheḥ pūjā dharmo hi gṛhamedhinām /
mayārcito 'syataḥ kiṃ ca prāṇān kasmān mumukṣasi","यथाशक्त्यतिथेः पूजा धर्मो हि गृहमेधिनाम् /
मयार्चितो ऽस्यतः किं च प्राणान् कस्मान् मुमुक्षसि"
Kathasaritsagara,"sokss_12,6.19","viyogo nāgaśāpena kaṃcitkālamayaṃ hi vaḥ /
avaśyaṃ kṣīṇaśāpānāṃ yuṣmākaṃ syātsamāgamaḥ","वियोगो नागशापेन कंचित्कालमयं हि वः /
अवश्यं क्षीणशापानां युष्माकं स्यात्समागमः"
Kathasaritsagara,"sokss_12,6.20","nirduḥkho nāma kaścātra saṃsāre bhadra jāyate /
yakṣeṇāpi mayā duḥkhaṃ yaddṛṣṭaṃ vacmi tacchṛṇu","निर्दुःखो नाम कश्चात्र संसारे भद्र जायते /
यक्षेणापि मया दुःखं यद्दृष्टं वच्मि तच्छृणु"
Kathasaritsagara,"sokss_12,6.21","astyasyā vasudhāvadhvā maulimaṇḍanamālikā /
trigartā nāma nagarī sumanoguṇagumphitā","अस्त्यस्या वसुधावध्वा मौलिमण्डनमालिका /
त्रिगर्ता नाम नगरी सुमनोगुणगुम्फिता"
Kathasaritsagara,"sokss_12,6.22","tasyāṃ dvijayuvā ko'pi pavitradhara ityabhūt /
dhanair daridraḥ svajanair adaridraḥ kulādibhiḥ","तस्यां द्विजयुवा कोऽपि पवित्रधर इत्यभूत् /
धनैर् दरिद्रः स्वजनैर् अदरिद्रः कुलादिभिः"
Kathasaritsagara,"sokss_12,6.23","sa vasañ śrīmatāṃ madhye dvijo mānī vyacintayat /
eṣām arthavatāṃ madhye vṛtthastho 'pi na bhāmy aham","स वसञ् श्रीमतां मध्ये द्विजो मानी व्यचिन्तयत् /
एषाम् अर्थवतां मध्ये वृत्थस्थो ऽपि न भाम्य् अहम्"
Kathasaritsagara,"sokss_12,6.24","ekaḥ satkāvyaśabdānām iva śabdo nirarthakaḥ /
manasvī ca na śaknomi sevāṃ nāpi pratigraham","एकः सत्काव्यशब्दानाम् इव शब्दो निरर्थकः /
मनस्वी च न शक्नोमि सेवां नापि प्रतिग्रहम्"
Kathasaritsagara,"sokss_12,6.25","tadgatvā kva cidekānte yakṣiṇīṃ sādhayāmy aham /
asti mantropadeśo hi tatra me guruvakrataḥ","तद्गत्वा क्व चिदेकान्ते यक्षिणीं साधयाम्य् अहम् /
अस्ति मन्त्रोपदेशो हि तत्र मे गुरुवक्रतः"
Kathasaritsagara,"sokss_12,6.26","iti saṃkalpya vidhivadgatvāraṇyāya yakṣiṇīm /
bhāryātve sādhayām āsa sa pavitradharo dvijaḥ","इति संकल्प्य विधिवद्गत्वारण्याय यक्षिणीम् /
भार्यात्वे साधयाम् आस स पवित्रधरो द्विजः"
Kathasaritsagara,"sokss_12,6.27","siddhayā ca tayā yuktaḥ saudāminyabhidhānayā /
tasthau ghorahimottīrṇo viṭapīva madhuśriyā","सिद्धया च तया युक्तः सौदामिन्यभिधानया /
तस्थौ घोरहिमोत्तीर्णो विटपीव मधुश्रिया"
Kathasaritsagara,"sokss_12,6.28","ekadā taṃ sutotpattiṃ vinā duḥkhitacetasam /
dṛṣṭvā sā yakṣiṇī bhāryā pavitradharam abravīt","एकदा तं सुतोत्पत्तिं विना दुःखितचेतसम् /
दृष्ट्वा सा यक्षिणी भार्या पवित्रधरम् अब्रवीत्"
Kathasaritsagara,"sokss_12,6.29","māryaputra kṛthāścintāṃ sūnurūtpadyate hi nau /
imaṃ ca śṛṇu vṛttāntamatrāhaṃ kathayāmi te","मार्यपुत्र कृथाश्चिन्तां सूनुरूत्पद्यते हि नौ /
इमं च शृणु वृत्तान्तमत्राहं कथयामि ते"
Kathasaritsagara,"sokss_12,6.30","asti dakṣiṇadikprānte prāvṛṣo janmabhūriva /
pihitārkā ghanaśyāmā tamālavanavīthikā","अस्ति दक्षिणदिक्प्रान्ते प्रावृषो जन्मभूरिव /
पिहितार्का घनश्यामा तमालवनवीथिका"
Kathasaritsagara,"sokss_12,6.31","tasyāṃ pṛthūdaro nāma yakṣo vasati viśrutaḥ /
tasyāhamiyamekaiva nāmnā saudāminī sutā","तस्यां पृथूदरो नाम यक्षो वसति विश्रुतः /
तस्याहमियमेकैव नाम्ना सौदामिनी सुता"
Kathasaritsagara,"sokss_12,6.32","sā snehāttena pitrāhaṃ nīyamānā kulādriṣu /
teṣu teṣu sadākrīḍaṃ divyopavanabhūmiṣu","सा स्नेहात्तेन पित्राहं नीयमाना कुलाद्रिषु /
तेषु तेषु सदाक्रीडं दिव्योपवनभूमिषु"
Kathasaritsagara,"sokss_12,6.33","ekadā ca samaṃ sakhyā krīḍantī kapiśabhruvā /
adrākṣamaṭṭahāsākhyaṃ kailāse yakṣaputrakam","एकदा च समं सख्या क्रीडन्ती कपिशभ्रुवा /
अद्राक्षमट्टहासाख्यं कैलासे यक्षपुत्रकम्"
Kathasaritsagara,"sokss_12,6.34","so 'pi māṃ sakhimadhyastho dṛṣṭavānatha tatkṣaṇam /
jātāvāvāṃ kilānyonyarūpākṛṣṭavilocanau","सो ऽपि मां सखिमध्यस्थो दृष्टवानथ तत्क्षणम् /
जातावावां किलान्योन्यरूपाकृष्टविलोचनौ"
Kathasaritsagara,"sokss_12,6.35","taddṛṣṭvā tulyasaṃyogamavetyāhūya cātra tam /
sadyo 'ṣṭahāsaṃ tātena vivāho nau viniścitaḥ","तद्दृष्ट्वा तुल्यसंयोगमवेत्याहूय चात्र तम् /
सद्यो ऽष्टहासं तातेन विवाहो नौ विनिश्चितः"
Kathasaritsagara,"sokss_12,6.36","sthāpite lagnadivase tāte māmanayadgṛham /
aṭṭahāso 'pi muditaḥ samitraḥ svagṛhānagāt","स्थापिते लग्नदिवसे ताते मामनयद्गृहम् /
अट्टहासो ऽपि मुदितः समित्रः स्वगृहानगात्"
Kathasaritsagara,"sokss_12,6.37","anyedyuś ca viṣaṇṇeva kapiśabhrūḥ sakhī mama /
āgātsamīpaṃ pṛṣṭā ca kṛcchrādevam abhāṣata","अन्येद्युश् च विषण्णेव कपिशभ्रूः सखी मम /
आगात्समीपं पृष्टा च कृच्छ्रादेवम् अभाषत"
Kathasaritsagara,"sokss_12,6.38","anākhyeyamapīdaṃ te kathayāmyapriyaṃ sakhi /
adyāyāntyā mayā dṛṣṭaḥ so 'ṭṭahāso varastava","अनाख्येयमपीदं ते कथयाम्यप्रियं सखि /
अद्यायान्त्या मया दृष्टः सो ऽट्टहासो वरस्तव"
Kathasaritsagara,"sokss_12,6.39","citrasthalākhye himavatsānūdyāne tvadutsukaḥ /
vinodayadbhiḥ sakhibhiḥ krīḍayā yakṣarāṭ kṛtaḥ","चित्रस्थलाख्ये हिमवत्सानूद्याने त्वदुत्सुकः /
विनोदयद्भिः सखिभिः क्रीडया यक्षराट् कृतः"
Kathasaritsagara,"sokss_12,6.40","bhrātā dīptaśikhas tasya tatputr onaḍakūbaraḥ /
kalpitastaiḥ svayaṃ te ca tasya sācivyamāśrayan","भ्राता दीप्तशिखस् तस्य तत्पुत्र् ओनडकूबरः /
कल्पितस्तैः स्वयं ते च तस्य साचिव्यमाश्रयन्"
Kathasaritsagara,"sokss_12,6.41","evaṃ kṛtavinodaṃ taṃ vayasyais tvatpriyaṃ tadā /
vyomnā yadṛcchayās gacchann apaśyan naḍakūbaraḥ","एवं कृतविनोदं तं वयस्यैस् त्वत्प्रियं तदा /
व्योम्ना यदृच्छयास् गच्छन्न् अपश्यन् नडकूबरः"
Kathasaritsagara,"sokss_12,6.42","sa tamāhūya saṃkruddho dhanādhipasuto 'śapat /
bhṛtyo bhūtvā prabhorlīlāmabhivāñchasi yattataḥ","स तमाहूय संक्रुद्धो धनाधिपसुतो ऽशपत् /
भृत्यो भूत्वा प्रभोर्लीलामभिवाञ्छसि यत्ततः"
Kathasaritsagara,"sokss_12,6.43","durmate bhava martyastvamūrdhvamicchannadho vraja /
ity uktastena vignastaṃ so 'ṭṭahāso vyajijñapat","दुर्मते भव मर्त्यस्त्वमूर्ध्वमिच्छन्नधो व्रज /
इत्य् उक्तस्तेन विग्नस्तं सो ऽट्टहासो व्यजिज्ञपत्"
Kathasaritsagara,"sokss_12,6.44","autsukyaṃ nudatā deva mūrkheṇedaṃ mayā kṛtam /
nādhikārābhimānena tatkṣamāṃ kuru me prabho","औत्सुक्यं नुदता देव मूर्खेणेदं मया कृतम् /
नाधिकाराभिमानेन तत्क्षमां कुरु मे प्रभो"
Kathasaritsagara,"sokss_12,6.45","ityārtaṃ tadvacaḥ śrutvā praṇidhānāttathaiva tat /
buddhvā śāpāntahetostaṃ so 'bravīnnaḍakūbaraḥ","इत्यार्तं तद्वचः श्रुत्वा प्रणिधानात्तथैव तत् /
बुद्ध्वा शापान्तहेतोस्तं सो ऽब्रवीन्नडकूबरः"
Kathasaritsagara,"sokss_12,6.46","yasyāṃ tvamutsukastasyāṃ yakṣiṇyāṃ mānuṣo bhavan /
janayitvānujaṃ dīptaśikhamevaitamātmajam","यस्यां त्वमुत्सुकस्तस्यां यक्षिण्यां मानुषो भवन् /
जनयित्वानुजं दीप्तशिखमेवैतमात्मजम्"
Kathasaritsagara,"sokss_12,6.47","śāpādvimuktaḥ svapadaṃ tayā patnyā sahāpsyasi /
bhrātā tu te suto bhūtvā kṛtvā rājyamasau bhuvi","शापाद्विमुक्तः स्वपदं तया पत्न्या सहाप्स्यसि /
भ्राता तु ते सुतो भूत्वा कृत्वा राज्यमसौ भुवि"
Kathasaritsagara,"sokss_12,6.48","śāponmokṣyata ity ukte tena vitteśasūnunā /
so 'ṭṭahāsastirobhūtaḥ kvāpi śāpaprabhāvataḥ","शापोन्मोक्ष्यत इत्य् उक्ते तेन वित्तेशसूनुना /
सो ऽट्टहासस्तिरोभूतः क्वापि शापप्रभावतः"
Kathasaritsagara,"sokss_12,6.49","taddṛṣṭvāhamihāyātā pārśvaṃ te sakhi duḥkhitā /
ity uktāhaṃ tayā sakhyā duḥkhātkām apy agāṃ daśām","तद्दृष्ट्वाहमिहायाता पार्श्वं ते सखि दुःखिता /
इत्य् उक्ताहं तया सख्या दुःखात्काम् अप्य् अगां दशाम्"
Kathasaritsagara,"sokss_12,6.50","ātmānamanuśocyātha gatvā pitrornivedya tat /
anaiṣaṃ tamahaṃ kālaṃ punaḥ saṃgamavāñchayā","आत्मानमनुशोच्याथ गत्वा पित्रोर्निवेद्य तत् /
अनैषं तमहं कालं पुनः संगमवाञ्छया"
Kathasaritsagara,"sokss_12,6.51","so 'ṭṭahāsastvamutpannaḥ sā cāhaṃ militāvubhau /
adyehāvāṃ tad evaṃ nau janitaivācirātsutaḥ","सो ऽट्टहासस्त्वमुत्पन्नः सा चाहं मिलितावुभौ /
अद्येहावां तद् एवं नौ जनितैवाचिरात्सुतः"
Kathasaritsagara,"sokss_12,6.52","evaṃ tayokte jñāninyā saudāminyā praharṣavān /
abhūdutpannaputrāsthaḥ sa pavitradharo dvijaḥ","एवं तयोक्ते ज्ञानिन्या सौदामिन्या प्रहर्षवान् /
अभूदुत्पन्नपुत्रास्थः स पवित्रधरो द्विजः"
Kathasaritsagara,"sokss_12,6.53","kālena tasya yakṣiṇyāṃ tasyāṃ sūnurajāyata /
gṛhaṃ cittaṃ ca jātena tayor yena prakāśitam","कालेन तस्य यक्षिण्यां तस्यां सूनुरजायत /
गृहं चित्तं च जातेन तयोर् येन प्रकाशितम्"
Kathasaritsagara,"sokss_12,6.54","dṛṣṭvā ca tasya putrasya sa pavitradharo mukham /
saṃpede so 'ṭṭahāso 'tra yakṣo divyākṛtiḥ kṣaṇāt","दृष्ट्वा च तस्य पुत्रस्य स पवित्रधरो मुखम् /
संपेदे सो ऽट्टहासो ऽत्र यक्षो दिव्याकृतिः क्षणात्"
Kathasaritsagara,"sokss_12,6.55","uvāca yakṣiṇīṃ caitā priye śāpo gataḥ sa nau /
jātaḥ saiṣo 'ṭṭahāso 'hamehi yāvo nijāṃ gatim","उवाच यक्षिणीं चैता प्रिये शापो गतः स नौ /
जातः सैषो ऽट्टहासो ऽहमेहि यावो निजां गतिम्"
Kathasaritsagara,"sokss_12,6.56","ity uktavantaṃ taṃ bhāryā sāvādīcchiśureva te /
bhrātā śāpātsutībhūtā kathaṃ syāditi cintyatām","इत्य् उक्तवन्तं तं भार्या सावादीच्छिशुरेव ते /
भ्राता शापात्सुतीभूता कथं स्यादिति चिन्त्यताम्"
Kathasaritsagara,"sokss_12,6.57","tac chrutvā dhyānato 'vekṣya so 'ṭṭahāso jagāda tām /
devadarśana ityasti brāhmaṇo 'syāṃ puri priye","तच् छ्रुत्वा ध्यानतो ऽवेक्ष्य सो ऽट्टहासो जगाद ताम् /
देवदर्शन इत्यस्ति ब्राह्मणो ऽस्यां पुरि प्रिये"
Kathasaritsagara,"sokss_12,6.58","pañcāgnes tasya cānyau dvāvadhikaṃ jvalataḥ kṣudhā /
jaṭharāgnī sabhāryasya daridrasya prajādhanaiḥ","पञ्चाग्नेस् तस्य चान्यौ द्वावधिकं ज्वलतः क्षुधा /
जठराग्नी सभार्यस्य दरिद्रस्य प्रजाधनैः"
Kathasaritsagara,"sokss_12,6.59","dhanaputrārthinaṃ taṃ ca tapasi sthitamekadā /
ārādhayantaṃ bhagavānagniḥ svapne samādiśat","धनपुत्रार्थिनं तं च तपसि स्थितमेकदा /
आराधयन्तं भगवानग्निः स्वप्ने समादिशत्"
Kathasaritsagara,"sokss_12,6.60","auraso nāsti putras te kṛtrimastu bhaviṣyati /
tadvaśādeva ca brahmandāridryaṃ te nivartsyati","औरसो नास्ति पुत्रस् ते कृत्रिमस्तु भविष्यति /
तद्वशादेव च ब्रह्मन्दारिद्र्यं ते निवर्त्स्यति"
Kathasaritsagara,"sokss_12,6.61","ityagnyādeśato viprastatpratīkṣo 'dya saṃsthitaḥ /
tasmai śiśurayaṃ deyo bhavitavyamidaṃ hi tat","इत्यग्न्यादेशतो विप्रस्तत्प्रतीक्षो ऽद्य संस्थितः /
तस्मै शिशुरयं देयो भवितव्यमिदं हि तत्"
Kathasaritsagara,"sokss_12,6.62","ity uktvā tāṃ priyāṃ svarṇapūrṇakumbhopari sthitam /
kṛtvā ca taṃ galābaddhadivyaratnasrajaṃ śiśum","इत्य् उक्त्वा तां प्रियां स्वर्णपूर्णकुम्भोपरि स्थितम् /
कृत्वा च तं गलाबद्धदिव्यरत्नस्रजं शिशुम्"
Kathasaritsagara,"sokss_12,6.63","kṣiptvā tasya gṛhe rātrau prasuptasya dvijanmanaḥ /
sabhāryaya sabhāryaḥ svāṃ so 'ṭṭahāso yayau gatim","क्षिप्त्वा तस्य गृहे रात्रौ प्रसुप्तस्य द्विजन्मनः /
सभार्यय सभार्यः स्वां सो ऽट्टहासो ययौ गतिम्"
Kathasaritsagara,"sokss_12,6.64","so 'pi prabudhya vipro 'tra visphuradratnatārakam /
apaśyadbālacandraṃ taṃ sabhāryo devadarśanaḥ","सो ऽपि प्रबुध्य विप्रो ऽत्र विस्फुरद्रत्नतारकम् /
अपश्यद्बालचन्द्रं तं सभार्यो देवदर्शनः"
Kathasaritsagara,"sokss_12,6.65","kimetaditi vismitya hemakumbhaṃ vilokya tam /
sa svapnādeśamāgneyaṃ sasmāra ca nananda caf","किमेतदिति विस्मित्य हेमकुम्भं विलोक्य तम् /
स स्वप्नादेशमाग्नेयं सस्मार च ननन्द चफ़्"
Kathasaritsagara,"sokss_12,6.66","jagrāha bālakaṃ taṃ ca putraṃ vidhisamarpitam /
dhanaṃ ca tatprabhāte ca vidadhe sa mahotsavam","जग्राह बालकं तं च पुत्रं विधिसमर्पितम् /
धनं च तत्प्रभाते च विदधे स महोत्सवम्"
Kathasaritsagara,"sokss_12,6.67","ekādaśe ca divase taya putrasya tatra saḥ /
bālasya svocitaṃ nāma śrīdarśana iti vyadhāt","एकादशे च दिवसे तय पुत्रस्य तत्र सः /
बालस्य स्वोचितं नाम श्रीदर्शन इति व्यधात्"
Kathasaritsagara,"sokss_12,6.68","tato mahādhano bhūtvā tasthau kratvādikāḥ kriyāḥ /
kurvan bhogāṃś ca bhuñjānaḥ sa vipro devadarśanaḥ","ततो महाधनो भूत्वा तस्थौ क्रत्वादिकाः क्रियाः /
कुर्वन् भोगांश् च भुञ्जानः स विप्रो देवदर्शनः"
Kathasaritsagara,"sokss_12,6.69","so 'pi śrīdarśanas tatra vṛddhiṃ prāptaḥ pitur gṛhe /
prakarṣaṃ vedavidyāsu prāpāstreṣu ca vīryavān","सो ऽपि श्रीदर्शनस् तत्र वृद्धिं प्राप्तः पितुर् गृहे /
प्रकर्षं वेदविद्यासु प्रापास्त्रेषु च वीर्यवान्"
Kathasaritsagara,"sokss_12,6.70","kālena yauvanasthasya sa pitā devadarśanaḥ /
tīrthayātrāgatas tasya prayāge praśamaṃ yayau","कालेन यौवनस्थस्य स पिता देवदर्शनः /
तीर्थयात्रागतस् तस्य प्रयागे प्रशमं ययौ"
Kathasaritsagara,"sokss_12,6.71","tadbuddhvā tasya māstāpi praviṣṭāgniṃ tataś ca saḥ /
vyadhācchrīdarśanaḥ śocaṃstayoḥ śāstroditāḥ kriyāḥ","तद्बुद्ध्वा तस्य मास्तापि प्रविष्टाग्निं ततश् च सः /
व्यधाच्छ्रीदर्शनः शोचंस्तयोः शास्त्रोदिताः क्रियाः"
Kathasaritsagara,"sokss_12,6.72","śanaiś ca sa tanūbhūtaśoko 'kṛtaparigrahaḥ /
dyūtakrīḍāprasakto 'bhūddaivātprājño 'py abāndhavaḥ","शनैश् च स तनूभूतशोको ऽकृतपरिग्रहः /
द्यूतक्रीडाप्रसक्तो ऽभूद्दैवात्प्राज्ञो ऽप्य् अबान्धवः"
Kathasaritsagara,"sokss_12,6.73","acireṇa ca kālena tasya kṣīṇārthasaṃpadaḥ /
tena durvyasanenāsīdbhojane 'pi kadarthanā","अचिरेण च कालेन तस्य क्षीणार्थसंपदः /
तेन दुर्व्यसनेनासीद्भोजने ऽपि कदर्थना"
Kathasaritsagara,"sokss_12,6.74","ekadā dyūtaśālāyāṃ nirāhārasthitaṃ try aham /
aśaknuvantaṃ nirgantuṃ lajjayānucitāmbaram","एकदा द्यूतशालायां निराहारस्थितं त्र्य् अहम् /
अशक्नुवन्तं निर्गन्तुं लज्जयानुचिताम्बरम्"
Kathasaritsagara,"sokss_12,6.75","anyair dattamabhuñjānaṃ duḥkhitaṃ kitavaḥ sakhā /
kaścinmukharako nāma taṃ śrīdarśanam abhyadhāt","अन्यैर् दत्तमभुञ्जानं दुःखितं कितवः सखा /
कश्चिन्मुखरको नाम तं श्रीदर्शनम् अभ्यधात्"
Kathasaritsagara,"sokss_12,6.76","kiṃ muhyasīd dṛg evedaṃ dyūtavyasanapātakam /
aśrīkaṭākṣapātāḥ kimakṣā na viditāstava","किं मुह्यसीद् दृग् एवेदं द्यूतव्यसनपातकम् /
अश्रीकटाक्षपाताः किमक्षा न विदितास्तव"
Kathasaritsagara,"sokss_12,6.77","bāhū prāvaraṇaṃ śayyā pāṃsavaścatvaraṃ gṛham /
bhāryā vidhvastatā dhātrā kitavasya hi nirmitam","बाहू प्रावरणं शय्या पांसवश्चत्वरं गृहम् /
भार्या विध्वस्तता धात्रा कितवस्य हि निर्मितम्"
Kathasaritsagara,"sokss_12,6.78","kiṃ tan na bhuṅkṣe vidvān apy ātmānaṃ kim upekṣase /
jīvan hi dhīro 'bhimataṃ kiṃ nāma na yadāpnuyāt","किं तन् न भुङ्क्षे विद्वान् अप्य् आत्मानं किम् उपेक्षसे /
जीवन् हि धीरो ऽभिमतं किं नाम न यदाप्नुयात्"
Kathasaritsagara,"sokss_12,6.79","tathā ca citrām atraitāṃ bhūnandanakathāṃ śṛṇu /
astīhābharaṇaṃ bhūmeḥ kaśmīrā iti maṇḍalam","तथा च चित्राम् अत्रैतां भूनन्दनकथां शृणु /
अस्तीहाभरणं भूमेः कश्मीरा इति मण्डलम्"
Kathasaritsagara,"sokss_12,6.80","dṛśyabhogaṃ vidhāyaikaṃ tridivaṃ sukṛtāṃ kṛte /
bhogyabhogaṃ vidhātā yaddvitīyam iva nirmame","दृश्यभोगं विधायैकं त्रिदिवं सुकृतां कृते /
भोग्यभोगं विधाता यद्द्वितीयम् इव निर्ममे"
Kathasaritsagara,"sokss_12,6.81","ahamatrādhikā nāhamityanyonyamiverṣyayā /
praviṣṭābhyāṃ śritaṃ dvābhyāṃ sarasvatyā śriyā ca yat","अहमत्राधिका नाहमित्यन्योन्यमिवेर्ष्यया /
प्रविष्टाभ्यां श्रितं द्वाभ्यां सरस्वत्या श्रिया च यत्"
Kathasaritsagara,"sokss_12,6.82","dharmadruhaḥ praveśo tra kalermā bhūditīva yat /
svadehapariveṣeṇa rakṣyate tuhinādriṇā","धर्मद्रुहः प्रवेशो त्र कलेर्मा भूदितीव यत् /
स्वदेहपरिवेषेण रक्ष्यते तुहिनाद्रिणा"
Kathasaritsagara,"sokss_12,6.83","devatīrthamayāddūramito yāhīti kalmaṣam /
vīcihastair nudantyeva bhūṣitaṃ yadvitastayā","देवतीर्थमयाद्दूरमितो याहीति कल्मषम् /
वीचिहस्तैर् नुदन्त्येव भूषितं यद्वितस्तया"
Kathasaritsagara,"sokss_12,6.84","yasminsitasudhādhautāstuṅgāḥ prāsādapaṅktayaḥ /
kurvantyāsannahimavatpādaśailāvalībhramam","यस्मिन्सितसुधाधौतास्तुङ्गाः प्रासादपङ्क्तयः /
कुर्वन्त्यासन्नहिमवत्पादशैलावलीभ्रमम्"
Kathasaritsagara,"sokss_12,6.85","tasmin varṇāśramaguruḥ prajānandanacandramāḥ /
abhūd vidyāgamabudho nāmnās bhūnandano nṛpaḥ","तस्मिन् वर्णाश्रमगुरुः प्रजानन्दनचन्द्रमाः /
अभूद् विद्यागमबुधो नाम्नास् भूनन्दनो नृपः"
Kathasaritsagara,"sokss_12,6.86","nakharājiniyukteṣu vireje yasya vikramaḥ /
kāminīkucayugmeṣu maṇḍaleṣu ca vidviṣām","नखराजिनियुक्तेषु विरेजे यस्य विक्रमः /
कामिनीकुचयुग्मेषु मण्डलेषु च विद्विषाम्"
Kathasaritsagara,"sokss_12,6.87","yasya nītimato 'py āsan prajāḥ śaśvadanītayaḥ /
kṛṣṇaikāsaktacittasyāpy akṛṣṇataramānasāḥ","यस्य नीतिमतो ऽप्य् आसन् प्रजाः शश्वदनीतयः /
कृष्णैकासक्तचित्तस्याप्य् अकृष्णतरमानसाः"
Kathasaritsagara,"sokss_12,6.88","sa jātu rājā dvādaśyāṃ vidhivatpūjitācyutaḥ /
svapne kām apy upāyātāmapaśyaddaityakanyakām","स जातु राजा द्वादश्यां विधिवत्पूजिताच्युतः /
स्वप्ने काम् अप्य् उपायातामपश्यद्दैत्यकन्यकाम्"
Kathasaritsagara,"sokss_12,6.89","tayā saṃprāpya saṃyogaṃ prabuddho na dadarśa tām /
vyaktaṃ dadarśa saṃbhogacihnamaṅge tu vismitaḥ","तया संप्राप्य संयोगं प्रबुद्धो न ददर्श ताम् /
व्यक्तं ददर्श संभोगचिह्नमङ्गे तु विस्मितः"
Kathasaritsagara,"sokss_12,6.90","nāyaṃ svapnaḥ sphuṭo hyeṣa saṃbhogastarkayāmy aham /
vipralabdhastayā nūnaṃ nāryā kim apidivyayā","नायं स्वप्नः स्फुटो ह्येष संभोगस्तर्कयाम्य् अहम् /
विप्रलब्धस्तया नूनं नार्या किम् अपिदिव्यया"
Kathasaritsagara,"sokss_12,6.91","ityavetya ca taccittas tathābhūdvirahāturaḥ /
yathā sa rājakāryāṇi jahau sarvāṇy api kramāt","इत्यवेत्य च तच्चित्तस् तथाभूद्विरहातुरः /
यथा स राजकार्याणि जहौ सर्वाण्य् अपि क्रमात्"
Kathasaritsagara,"sokss_12,6.92","apaśyan prāptyupāyaṃ ca tasyāḥ so 'cintayan nṛpaḥ /
hareḥ prasādāt so 'bhūn me tathā tatsaṃgamakṣaṇaḥ","अपश्यन् प्राप्त्युपायं च तस्याः सो ऽचिन्तयन् नृपः /
हरेः प्रसादात् सो ऽभून् मे तथा तत्संगमक्षणः"
Kathasaritsagara,"sokss_12,6.93","ārādhayāmi tatprāptyai gatvaikānte tam eva tat /
rājyapāśaṃ vimucyemaṃ hā tadvirahanīrasam","आराधयामि तत्प्राप्त्यै गत्वैकान्ते तम् एव तत् /
राज्यपाशं विमुच्येमं हा तद्विरहनीरसम्"
Kathasaritsagara,"sokss_12,6.94","iti saṃkalpya saṃbodhya sacivānanujāya saḥ /
sunandanābhidhānāya rājyaṃ bhūnandano dadau","इति संकल्प्य संबोध्य सचिवाननुजाय सः /
सुनन्दनाभिधानाय राज्यं भूनन्दनो ददौ"
Kathasaritsagara,"sokss_12,6.95","tyaktarājyaś ca sa yayau pādanyāsodbhavaṃ hareḥ /
tīrthaṃ kramasaro nāma trivikramakṛtaṃ purā","त्यक्तराज्यश् च स ययौ पादन्यासोद्भवं हरेः /
तीर्थं क्रमसरो नाम त्रिविक्रमकृतं पुरा"
Kathasaritsagara,"sokss_12,6.96","yadadhyāsitam abhyarṇaparvatāgraniveśibhiḥ /
śṛṅgākārais tribhir devair brahmaviṣṇumaheśvaraiḥ","यदध्यासितम् अभ्यर्णपर्वताग्रनिवेशिभिः /
शृङ्गाकारैस् त्रिभिर् देवैर् ब्रह्मविष्णुमहेश्वरैः"
Kathasaritsagara,"sokss_12,6.97","yena viṣṇupadenānyā kāśmīreṣu surāpagā /
sṛṣṭā viṣuvatī nāma vitastā matsarādiva","येन विष्णुपदेनान्या काश्मीरेषु सुरापगा /
सृष्टा विषुवती नाम वितस्ता मत्सरादिव"
Kathasaritsagara,"sokss_12,6.98","tatrāsītsa tapaḥ kurvanrājānyarasaniḥspṛhaḥ /
klāmyannavyarasākāṅkṣī nidāgha iva cātakaḥ","तत्रासीत्स तपः कुर्वन्राजान्यरसनिःस्पृहः /
क्लाम्यन्नव्यरसाकाङ्क्षी निदाघ इव चातकः"
Kathasaritsagara,"sokss_12,6.99","vyatītadvādaśābde ca tasmiṃs tatra tapaḥsthite /
agāttena pathā ko'pi tapasvī jñānināṃ varaḥ","व्यतीतद्वादशाब्दे च तस्मिंस् तत्र तपःस्थिते /
अगात्तेन पथा कोऽपि तपस्वी ज्ञानिनां वरः"
Kathasaritsagara,"sokss_12,6.100","piṅgalāgrajaṭaścīravāsāḥ śiṣyagaṇānvitaḥ /
tattīrthaśailaśikharādavatīrṇa iveśvaraḥ","पिङ्गलाग्रजटश्चीरवासाः शिष्यगणान्वितः /
तत्तीर्थशैलशिखरादवतीर्ण इवेश्वरः"
Kathasaritsagara,"sokss_12,6.101","sa taṃ dṛṣṭvaiva rājānaṃ jātaprītirupetya ca /
prahvaḥ pṛṣṭvā ca vṛttāntaṃ dhyātvā kṣaṇamivābravīt","स तं दृष्ट्वैव राजानं जातप्रीतिरुपेत्य च /
प्रह्वः पृष्ट्वा च वृत्तान्तं ध्यात्वा क्षणमिवाब्रवीत्"
Kathasaritsagara,"sokss_12,6.102","rājansā daityakanyā te priyā pāstālavāsinī /
tadāśvasihi tasyāstvāmantikaṃ prāpayāmy aham","राजन्सा दैत्यकन्या ते प्रिया पास्तालवासिनी /
तदाश्वसिहि तस्यास्त्वामन्तिकं प्रापयाम्य् अहम्"
Kathasaritsagara,"sokss_12,6.103","ahaṃ hi dākṣiṇātyasya yajñasaṃjñasya yajvanaḥ /
putro bhūtivasur nāma brāhmaṇo yogināṃ guruḥ","अहं हि दाक्षिणात्यस्य यज्ञसंज्ञस्य यज्वनः /
पुत्रो भूतिवसुर् नाम ब्राह्मणो योगिनां गुरुः"
Kathasaritsagara,"sokss_12,6.104","so 'haṃ saṃkramitajñānaḥ pitrā pātālaśāstrataḥ /
śikṣitvā haṭakeśānamantratantravidhikramam","सो ऽहं संक्रमितज्ञानः पित्रा पातालशास्त्रतः /
शिक्षित्वा हटकेशानमन्त्रतन्त्रविधिक्रमम्"
Kathasaritsagara,"sokss_12,6.105","gatvā śrīparvate 'kārṣaṃ tryambakārādhanaṃ tapaḥ /
tena tuṣṭo 'tha māṃ tatra sākṣādityādiśacchivaḥ","गत्वा श्रीपर्वते ऽकार्षं त्र्यम्बकाराधनं तपः /
तेन तुष्टो ऽथ मां तत्र साक्षादित्यादिशच्छिवः"
Kathasaritsagara,"sokss_12,6.106","gaccha daityāṅganāyukto bhuktvā bhogānrasātale /
mām upaiṣyasyupāyaṃ ca tatprāptau śṛṇu vacmi te","गच्छ दैत्याङ्गनायुक्तो भुक्त्वा भोगान्रसातले /
माम् उपैष्यस्युपायं च तत्प्राप्तौ शृणु वच्मि ते"
Kathasaritsagara,"sokss_12,6.107","santi bhūyāṃsi pātālavivarāṇyatra bhūtale /
prakāśaṃ tv asti kaśmīreṣv ekaṃ mayakṛtaṃ mahat","सन्ति भूयांसि पातालविवराण्यत्र भूतले /
प्रकाशं त्व् अस्ति कश्मीरेष्व् एकं मयकृतं महत्"
Kathasaritsagara,"sokss_12,6.108","yena praveśya guptāsu dānavodyānabhūmiṣu /
uṣā bāṇasutā kāsntamaniruddhaṃ vyanodayat","येन प्रवेश्य गुप्तासु दानवोद्यानभूमिषु /
उषा बाणसुता कास्न्तमनिरुद्धं व्यनोदयत्"
Kathasaritsagara,"sokss_12,6.109","pradyumnaś ca tadā putraṃ rakṣituṃ taṃ vyadhatta yat /
prakaṭaṃ giriśṛṅgeṇa prakalpya dvāramekataḥ","प्रद्युम्नश् च तदा पुत्रं रक्षितुं तं व्यधत्त यत् /
प्रकटं गिरिशृङ्गेण प्रकल्प्य द्वारमेकतः"
Kathasaritsagara,"sokss_12,6.110","taddvārarakṣāhetoś ca yatra durgāṃ nyaveśayat /
ārādhya sa stutiśataḥ śārikānām adhāriṇīm","तद्द्वाररक्षाहेतोश् च यत्र दुर्गां न्यवेशयत् /
आराध्य स स्तुतिशतः शारिकानाम् अधारिणीम्"
Kathasaritsagara,"sokss_12,6.111","yena pradyumnaśikharaṃ śārikākūṭamityapi /
nāmadvayena tattatra sthānamadyābhidhīyate","येन प्रद्युम्नशिखरं शारिकाकूटमित्यपि /
नामद्वयेन तत्तत्र स्थानमद्याभिधीयते"
Kathasaritsagara,"sokss_12,6.112","gaccha tena bilāgreṇa praviśyānucaraiḥ saha /
pātālaṃ matprasādāc ca siddhiste 'tra bhaviṣyati","गच्छ तेन बिलाग्रेण प्रविश्यानुचरैः सह /
पातालं मत्प्रसादाच् च सिद्धिस्ते ऽत्र भविष्यति"
Kathasaritsagara,"sokss_12,6.113","ity uktvāntarhite deve tatprasādaprabhāvataḥ /
utpannākhilavijñānaḥ kaśmīrānāgato 'smyamūn","इत्य् उक्त्वान्तर्हिते देवे तत्प्रसादप्रभावतः /
उत्पन्नाखिलविज्ञानः कश्मीरानागतो ऽस्म्यमून्"
Kathasaritsagara,"sokss_12,6.114","tad asmābhiḥ samaṃ rājañ śārikākūṭam ehi tat /
yāvad iṣṭāṅganāpārśvaṃ pātālaṃ tvāṃ nayāmy aham","तद् अस्माभिः समं राजञ् शारिकाकूटम् एहि तत् /
यावद् इष्टाङ्गनापार्श्वं पातालं त्वां नयाम्य् अहम्"
Kathasaritsagara,"sokss_12,6.115","evam uktavatā tena tathesi sa tapasvinā /
samaṃ tacchārikākūṭaṃ yayau bhūnandano nṛpaḥ","एवम् उक्तवता तेन तथेसि स तपस्विना /
समं तच्छारिकाकूटं ययौ भूनन्दनो नृपः"
Kathasaritsagara,"sokss_12,6.116","tatra snātvā vitastāyāmarcayitvā vināyakam /
saṃpūjya śārikāṃ devīṃ digbandhādipuraḥ saram","तत्र स्नात्वा वितस्तायामर्चयित्वा विनायकम् /
संपूज्य शारिकां देवीं दिग्बन्धादिपुरः सरम्"
Kathasaritsagara,"sokss_12,6.117","vidhivatsarṣapakṣepāddharānugrahaśālinā /
mahātapasvinā tena vivare prakaṭīkṛte","विधिवत्सर्षपक्षेपाद्धरानुग्रहशालिना /
महातपस्विना तेन विवरे प्रकटीकृते"
Kathasaritsagara,"sokss_12,6.118","praviśya tenaiva samaṃ saśiṣyeṇa sa bhūpatiḥ /
jagāma pātālapathaṃ pañcāhāni divāniśam","प्रविश्य तेनैव समं सशिष्येण स भूपतिः /
जगाम पातालपथं पञ्चाहानि दिवानिशम्"
Kathasaritsagara,"sokss_12,6.119","ṣaṣṭhe 'hni sarve 'pyuttīrya gaṅgāṃ pātālavāhinīm /
bhūmau rajatamayyāṃ te divyamaikṣanta kānanam","षष्ठे ऽह्नि सर्वे ऽप्युत्तीर्य गङ्गां पातालवाहिनीम् /
भूमौ रजतमय्यां ते दिव्यमैक्षन्त काननम्"
Kathasaritsagara,"sokss_12,6.120","sthalapraphullasauvarṇakamalāmodavāsitam /
udyatpravālakarpūracandanāgurupādapam","स्थलप्रफुल्लसौवर्णकमलामोदवासितम् /
उद्यत्प्रवालकर्पूरचन्दनागुरुपादपम्"
Kathasaritsagara,"sokss_12,6.121","tanmadhye sumahābhogaṃ ratnasopānasundaram /
sauvarṇabhitti māṇikyastambhasaṃbhārabhāsuram","तन्मध्ये सुमहाभोगं रत्नसोपानसुन्दरम् /
सौवर्णभित्ति माणिक्यस्तम्भसंभारभासुरम्"
Kathasaritsagara,"sokss_12,6.122","candrakāntaśilābaddhaviśālāmalasārakam /
prahṛṣṭā dadṛśuḥ prāṃśu śaivamāyatanaṃ ca te","चन्द्रकान्तशिलाबद्धविशालामलसारकम् /
प्रहृष्टा ददृशुः प्रांशु शैवमायतनं च ते"
Kathasaritsagara,"sokss_12,6.123","tataś ca sa tapasvī tānsvaśiṣyāṃstaṃ ca bhūpatim /
bhūnandanaṃ jñānivaro jātāścaryānabhāṣata","ततश् च स तपस्वी तान्स्वशिष्यांस्तं च भूपतिम् /
भूनन्दनं ज्ञानिवरो जाताश्चर्यानभाषत"
Kathasaritsagara,"sokss_12,6.124","ayaṃ sa devaḥ pātālanilayo hāṭakeśvaraḥ /
gīyate triṣu lokeṣu tadasau pūjyatāmiti","अयं स देवः पातालनिलयो हाटकेश्वरः /
गीयते त्रिषु लोकेषु तदसौ पूज्यतामिति"
Kathasaritsagara,"sokss_12,6.125","tataḥ sarve 'pi te taistaiḥ puṣpaiḥ pātālasaṃbhavaiḥ /
tadgaṅgāmbhaḥplutāḥ śaṃbhuṃ pūjayāmāsuratra tam","ततः सर्वे ऽपि ते तैस्तैः पुष्पैः पातालसंभवैः /
तद्गङ्गाम्भःप्लुताः शंभुं पूजयामासुरत्र तम्"
Kathasaritsagara,"sokss_12,6.126","tatpūjākṣaṇaviśrāntā gatvā prāpustataś ca te /
patatpakvaphalaṃ divyam ekaṃ jambumahādrumam","तत्पूजाक्षणविश्रान्ता गत्वा प्रापुस्ततश् च ते /
पतत्पक्वफलं दिव्यम् एकं जम्बुमहाद्रुमम्"
Kathasaritsagara,"sokss_12,6.127","taṃ prekṣya sa tapasvī tānavocanna phalāni vaḥ /
bhakṣyāṇyetasya vighnaṃ hi bhuktānyetāni kurvate","तं प्रेक्ष्य स तपस्वी तानवोचन्न फलानि वः /
भक्ष्याण्येतस्य विघ्नं हि भुक्तान्येतानि कुर्वते"
Kathasaritsagara,"sokss_12,6.128","tac chrutvāpi cakhādaikastacchiṣyastatphalaṃ kṣudhā /
khāditvaiva ca saṃpede niśceṣṭaḥ sthāvarākṛtiḥ","तच् छ्रुत्वापि चखादैकस्तच्छिष्यस्तत्फलं क्षुधा /
खादित्वैव च संपेदे निश्चेष्टः स्थावराकृतिः"
Kathasaritsagara,"sokss_12,6.129","tatas taddarśanatrāsaparityaktaphalaspṛhaiḥ /
sa tapasvī sahānyaistaiḥ śiṣyair bhūnandanānvitaḥ","ततस् तद्दर्शनत्रासपरित्यक्तफलस्पृहैः /
स तपस्वी सहान्यैस्तैः शिष्यैर् भूनन्दनान्वितः"
Kathasaritsagara,"sokss_12,6.130","krośamātramatikramya hemaprākāramucchritam /
sadratnaracitadvāramatrāvasthitamaikṣata","क्रोशमात्रमतिक्रम्य हेमप्राकारमुच्छ्रितम् /
सद्रत्नरचितद्वारमत्रावस्थितमैक्षत"
Kathasaritsagara,"sokss_12,6.131","taddvārapārśvayor lohamayāṅgāvubhayor ubhau /
praveśarodhinau meṣau dṛṣṭvā śṛṅgaprahāriṇau","तद्द्वारपार्श्वयोर् लोहमयाङ्गावुभयोर् उभौ /
प्रवेशरोधिनौ मेषौ दृष्ट्वा शृङ्गप्रहारिणौ"
Kathasaritsagara,"sokss_12,6.132","hatvā sapadi daṇḍena nyastamanttreṇa mūrdhani /
vidrāvayām āsa sa tau kvāpi vajrahatāviva","हत्वा सपदि दण्डेन न्यस्तमन्त्त्रेण मूर्धनि /
विद्रावयाम् आस स तौ क्वापि वज्रहताविव"
Kathasaritsagara,"sokss_12,6.133","tataḥ sa tena dvāreṇas tacchiṣyāś ca nṛpaś ca saḥ /
praviśya dadṛśur divyān hemaratnamayān gṛhān","ततः स तेन द्वारेणस् तच्छिष्याश् च नृपश् च सः /
प्रविश्य ददृशुर् दिव्यान् हेमरत्नमयान् गृहान्"
Kathasaritsagara,"sokss_12,6.134","dvāri dvāri ca teṣāṃ te dantadaṣṭādharotkaṭān /
gṛhītalohamusalānapaśyandvārarakṣiṇaḥ","द्वारि द्वारि च तेषां ते दन्तदष्टाधरोत्कटान् /
गृहीतलोहमुसलानपश्यन्द्वाररक्षिणः"
Kathasaritsagara,"sokss_12,6.135","tataś copāviśan sarve tatraikasya varos tale /
sa tapasvī tu duṣṭaghnīm abadhnād yogadhāraṇām","ततश् चोपाविशन् सर्वे तत्रैकस्य वरोस् तले /
स तपस्वी तु दुष्टघ्नीम् अबध्नाद् योगधारणाम्"
Kathasaritsagara,"sokss_12,6.136","taddhāraṇāprabhāveṇa raudrās te dvārarakṣakāḥ /
sarve 'pi sarvadvārebhyaḥ palāyyādarśanaṃ yayuḥ","तद्धारणाप्रभावेण रौद्रास् ते द्वाररक्षकाः /
सर्वे ऽपि सर्वद्वारेभ्यः पलाय्यादर्शनं ययुः"
Kathasaritsagara,"sokss_12,6.137","kṣaṇāc ca tebhyo dvārebhyo divyābharaṇavāsasaḥ /
daityakanyāparīvāravāranāryo viniryayuḥ","क्षणाच् च तेभ्यो द्वारेभ्यो दिव्याभरणवाससः /
दैत्यकन्यापरीवारवारनार्यो विनिर्ययुः"
Kathasaritsagara,"sokss_12,6.138","tāḥ pṛthakpṛthagabhyetya tānsarvānā tapasvinaḥ /
praveśāyārthayāmāsuryathāsvaṃ svāminīgirā","ताः पृथक्पृथगभ्येत्य तान्सर्वाना तपस्विनः /
प्रवेशायार्थयामासुर्यथास्वं स्वामिनीगिरा"
Kathasaritsagara,"sokss_12,6.139","antaḥpraviṣṭair yuṣmābhir nollaṅghyaṃ svapriyāvacaḥ /
iti tānaparānuktvā sa tapasvī kṛtī tataḥ","अन्तःप्रविष्टैर् युष्माभिर् नोल्लङ्घ्यं स्वप्रियावचः /
इति तानपरानुक्त्वा स तपस्वी कृती ततः"
Kathasaritsagara,"sokss_12,6.140","katibhiś ca samaṃ tābhiḥ praviśya varamandiram /
ekāṃ prāpottamāṃ daityakanyāṃ bhogāṃś ca vāñchitān","कतिभिश् च समं ताभिः प्रविश्य वरमन्दिरम् /
एकां प्रापोत्तमां दैत्यकन्यां भोगांश् च वाञ्छितान्"
Kathasaritsagara,"sokss_12,6.141","anye 'py ekaikaśo 'nyābhis tābhis te divyaveśmasu /
praveśitā yayur daityasutāsaṃbhogapātratām","अन्ये ऽप्य् एकैकशो ऽन्याभिस् ताभिस् ते दिव्यवेश्मसु /
प्रवेशिता ययुर् दैत्यसुतासंभोगपात्रताम्"
Kathasaritsagara,"sokss_12,6.142","rājā bhūnandanaḥ so 'pi nīto 'bhūdekayā tadā /
praśrayānatayā tatra bahirmaṇimayaṃ gṛham","राजा भूनन्दनः सो ऽपि नीतो ऽभूदेकया तदा /
प्रश्रयानतया तत्र बहिर्मणिमयं गृहम्"
Kathasaritsagara,"sokss_12,6.143","parīvāravarastrīṇāṃ pratibimbaiḥ samantataḥ /
sajīvacitravinyāsam iva yadratnabhittiṣu","परीवारवरस्त्रीणां प्रतिबिम्बैः समन्ततः /
सजीवचित्रविन्यासम् इव यद्रत्नभित्तिषु"
Kathasaritsagara,"sokss_12,6.144","yatsuślakṣṇamahānīlamayabhūbhaganirmitam /
divaḥ pṛṣṭhamivārūḍhaṃ vimānavijigīṣayā","यत्सुश्लक्ष्णमहानीलमयभूभगनिर्मितम् /
दिवः पृष्ठमिवारूढं विमानविजिगीषया"
Kathasaritsagara,"sokss_12,6.145","madākulalasadrāmaṃ hṛdyapradyumnavibhramam /
yadacyutaprabhāvāḍhyaṃ vṛṣṇīnām iva ketanam","मदाकुललसद्रामं हृद्यप्रद्युम्नविभ्रमम् /
यदच्युतप्रभावाढ्यं वृष्णीनाम् इव केतनम्"
Kathasaritsagara,"sokss_12,6.146","bālātapasahaṃ puṣpam apiyatra na yoṣitām /
vapuṣaḥ sukumāratve prāpnuyādupamānatām","बालातपसहं पुष्पम् अपियत्र न योषिताम् /
वपुषः सुकुमारत्वे प्राप्नुयादुपमानताम्"
Kathasaritsagara,"sokss_12,6.147","tatra praviṣṭaḥ so 'paśyaddivyasaṃgītanādini /
rājā prāksvamadṛṣṭāṃ tāṃ kāntāmasurakanyakām","तत्र प्रविष्टः सो ऽपश्यद्दिव्यसंगीतनादिनि /
राजा प्राक्स्वमदृष्टां तां कान्तामसुरकन्यकाम्"
Kathasaritsagara,"sokss_12,6.148","yasyāsḥ prakāśite kāntyā pātāle 'rkādivarjite /
ratnādyālokanirmāṇaṃ punaruktaṃ prajāpateḥ","यस्यास्ः प्रकाशिते कान्त्या पाताले ऽर्कादिवर्जिते /
रत्नाद्यालोकनिर्माणं पुनरुक्तं प्रजापतेः"
Kathasaritsagara,"sokss_12,6.149","tāṃ sa paśyannanirvācyarūpāṃ harṣāśruṇā nṛpaḥ /
anyāvalokanamalaṃ cakṣuṣordhautavāniva","तां स पश्यन्ननिर्वाच्यरूपां हर्षाश्रुणा नृपः /
अन्यावलोकनमलं चक्षुषोर्धौतवानिव"
Kathasaritsagara,"sokss_12,6.150","sāpi taṃ vīkṣya rājendraṃ khyāpyamānāligītibhiḥ /
bālā kumudinī nāma kam apipramadaṃ dadhau","सापि तं वीक्ष्य राजेन्द्रं ख्याप्यमानालिगीतिभिः /
बाला कुमुदिनी नाम कम् अपिप्रमदं दधौ"
Kathasaritsagara,"sokss_12,6.151","utthāya pāṇāvādāya kleśito 'si mayeti ca /
bruvatī sādarā sā tam upāveśayadāsane","उत्थाय पाणावादाय क्लेशितो ऽसि मयेति च /
ब्रुवती सादरा सा तम् उपावेशयदासने"
Kathasaritsagara,"sokss_12,6.152","kaṇamātraṃ ca viśrāntaṃ snātaṃ vastrādyalaṃkṛtam /
sā nināya tamudyānamāpānāyāsurāṅganā","कणमात्रं च विश्रान्तं स्नातं वस्त्राद्यलंकृतम् /
सा निनाय तमुद्यानमापानायासुराङ्गना"
Kathasaritsagara,"sokss_12,6.153","tatra tīratarūllambiśavaraktavasāsavaiḥ /
pūrṇāyāḥ sā taṭe vāpyāstena sākam upāviśat","तत्र तीरतरूल्लम्बिशवरक्तवसासवैः /
पूर्णायाः सा तटे वाप्यास्तेन साकम् उपाविशत्"
Kathasaritsagara,"sokss_12,6.154","tadvasāsavapūrṇaṃ ca pātraṃ tasmai nṛpāya sā /
dadau pānāya sa ca tan na jagrāha jugupsitam","तद्वसासवपूर्णं च पात्रं तस्मै नृपाय सा /
ददौ पानाय स च तन् न जग्राह जुगुप्सितम्"
Kathasaritsagara,"sokss_12,6.155","na te kṣemaṃ bhavedetadasmatpānaṃ niṣedhataḥ /
iti nirbandhatastāṃ ca bruvāṇāṃ so 'bravīnnṛpaḥ","न ते क्षेमं भवेदेतदस्मत्पानं निषेधतः /
इति निर्बन्धतस्तां च ब्रुवाणां सो ऽब्रवीन्नृपः"
Kathasaritsagara,"sokss_12,6.156","apeyaṃ niścitaṃ naiva pāsyāmyetadyadastviti /
tataḥ sā tasya tanmūrdhni pātraṃ kṣiptvānyato yayau","अपेयं निश्चितं नैव पास्याम्येतद्यदस्त्विति /
ततः सा तस्य तन्मूर्ध्नि पात्रं क्षिप्त्वान्यतो ययौ"
Kathasaritsagara,"sokss_12,6.157","sa ca kūṇitanetrāsyo rājānyasyāṃ jalāntare /
tacceṭikābhir ādāya dīrghikāyāṃ nicikṣipe","स च कूणितनेत्रास्यो राजान्यस्यां जलान्तरे /
तच्चेटिकाभिर् आदाय दीर्घिकायां निचिक्षिपे"
Kathasaritsagara,"sokss_12,6.158","kṣipta eva ca tatkālaṃ tasmin pūrvatapovane /
tīrthe kramasarasy eva prāptam ātmānam aikṣata","क्षिप्त एव च तत्कालं तस्मिन् पूर्वतपोवने /
तीर्थे क्रमसरस्य् एव प्राप्तम् आत्मानम् ऐक्षत"
Kathasaritsagara,"sokss_12,6.159","paśyaṃś ca sa himaṃ tatra hasantam iva taṃ nagam /
viṣaṇṇavismitodbhrānto vañcitaḥ sa vyacintayat","पश्यंश् च स हिमं तत्र हसन्तम् इव तं नगम् /
विषण्णविस्मितोद्भ्रान्तो वञ्चितः स व्यचिन्तयत्"
Kathasaritsagara,"sokss_12,6.160","kva taddaityasutodyānaṃ kvāyaṃ kramasaro giriḥ /
aho kim idamāścaryaṃ kiṃ māyā kiṃ matibhramaḥ","क्व तद्दैत्यसुतोद्यानं क्वायं क्रमसरो गिरिः /
अहो किम् इदमाश्चर्यं किं माया किं मतिभ्रमः"
Kathasaritsagara,"sokss_12,6.161","kimanyadvā dhruvaṃ tasya yanmayollaṅghitaṃ vacaḥ /
tapasvivākyaṃ śrutvāpi tasyedaṃ me vijṛmbhitam","किमन्यद्वा ध्रुवं तस्य यन्मयोल्लङ्घितं वचः /
तपस्विवाक्यं श्रुत्वापि तस्येदं मे विजृम्भितम्"
Kathasaritsagara,"sokss_12,6.162","na ca tanninditaṃ pānaṃ sā mamaiva parīkṣiṇī /
mūrdhni cyutena yattena divyamāyāti saurabham","न च तन्निन्दितं पानं सा ममैव परीक्षिणी /
मूर्ध्नि च्युतेन यत्तेन दिव्यमायाति सौरभम्"
Kathasaritsagara,"sokss_12,6.163","tatsarvathā hy abhavyānāṃ kṛtaḥ kleśo mahānapi /
na phalāya vidhisteṣu tathā vāmo hi vartate","तत्सर्वथा ह्य् अभव्यानां कृतः क्लेशो महानपि /
न फलाय विधिस्तेषु तथा वामो हि वर्तते"
Kathasaritsagara,"sokss_12,6.164","ityevaṃ cintayannetya bhṛṅgair bhūnandano 'tra saḥ /
aveṣṭyatāsurasutāpānasiktāṅgagandhataḥ","इत्येवं चिन्तयन्नेत्य भृङ्गैर् भूनन्दनो ऽत्र सः /
अवेष्ट्यतासुरसुतापानसिक्ताङ्गगन्धतः"
Kathasaritsagara,"sokss_12,6.165","kaṣṭamiṣṭaphalo mā bhūjjāto 'niṣṭaphalastu me /
parikleśo 'lpasattvasya vetālotthāpanaṃ yathā","कष्टमिष्टफलो मा भूज्जातो ऽनिष्टफलस्तु मे /
परिक्लेशो ऽल्पसत्त्वस्य वेतालोत्थापनं यथा"
Kathasaritsagara,"sokss_12,6.166","iti tair daśyamānaś ca bhṛṅgaiḥ sa vimṛśaṃstadā /
jātodvego matiṃ cakre dehatyāgāya bhūpatiḥ","इति तैर् दश्यमानश् च भृङ्गैः स विमृशंस्तदा /
जातोद्वेगो मतिं चक्रे देहत्यागाय भूपतिः"
Kathasaritsagara,"sokss_12,6.167","tāvac ca tena mārgeṇa ko'pi daivātsamāgataḥ /
muniputraḥ kṣitipatiṃ tathābhūtaṃ dadarśa tam","तावच् च तेन मार्गेण कोऽपि दैवात्समागतः /
मुनिपुत्रः क्षितिपतिं तथाभूतं ददर्श तम्"
Kathasaritsagara,"sokss_12,6.168","so 'bhyupetya nivāryāśu bhramarān karuṇārdradhīḥ /
ṛṣiḥ pṛṣṭvā ca vṛttāntaṃ nṛpam etam abhāṣata","सो ऽभ्युपेत्य निवार्याशु भ्रमरान् करुणार्द्रधीः /
ऋषिः पृष्ट्वा च वृत्तान्तं नृपम् एतम् अभाषत"
Kathasaritsagara,"sokss_12,6.169","rājanyāvadayaṃ dehastāvadduḥkhakṣayaḥ kutaḥ /
tadanudvegataḥ sādhyaḥ puruṣārthaḥ sadā budhaiḥ","राजन्यावदयं देहस्तावद्दुःखक्षयः कुतः /
तदनुद्वेगतः साध्यः पुरुषार्थः सदा बुधैः"
Kathasaritsagara,"sokss_12,6.170","yāvac ca nācyuteśānaviriñciṣvekatāmatiḥ /
bhedopāsanajāstāvadbhaṅgurā eva siddhayaḥ","यावच् च नाच्युतेशानविरिञ्चिष्वेकतामतिः /
भेदोपासनजास्तावद्भङ्गुरा एव सिद्धयः"
Kathasaritsagara,"sokss_12,6.171","tadabhedadhiyā dhyāyan brahmaviṣṇumaheśvarān /
dhair yeṇa dvādaśānyāni varṣāṇīha tapaḥ kuru","तदभेदधिया ध्यायन् ब्रह्मविष्णुमहेश्वरान् /
धैर् येण द्वादशान्यानि वर्षाणीह तपः कुरु"
Kathasaritsagara,"sokss_12,6.172","tataḥ prāpsyasi kāntāṃ tāmante siddhiṃ ca śāsvatīm /
dehas tu tāvat siddhas te paśyāyaṃ divyasaurabhaḥ","ततः प्राप्स्यसि कान्तां तामन्ते सिद्धिं च शास्वतीम् /
देहस् तु तावत् सिद्धस् ते पश्यायं दिव्यसौरभः"
Kathasaritsagara,"sokss_12,6.173","samattraṃ ca gṛhāṇedaṃ mama kṛṣṇamṛgājinam /
kṛtāvaguṇṭhano yena bhramarairnahi bādhyase","समत्त्रं च गृहाणेदं मम कृष्णमृगाजिनम् /
कृतावगुण्ठनो येन भ्रमरैर्नहि बाध्यसे"
Kathasaritsagara,"sokss_12,6.174","ity uktvājinamantrau sa tasmai dattvā muniryayau /
tathetyāttadhṛtiḥ so 'pi tīrthe tatrāvasannṛpaḥ","इत्य् उक्त्वाजिनमन्त्रौ स तस्मै दत्त्वा मुनिर्ययौ /
तथेत्यात्तधृतिः सो ऽपि तीर्थे तत्रावसन्नृपः"
Kathasaritsagara,"sokss_12,6.175","dvādaśābdoṣitaṃ taṃ ca tapasārādhiteśvaram /
bhūpaṃ kumudinī daityakanyā sā svayamabhyagāt","द्वादशाब्दोषितं तं च तपसाराधितेश्वरम् /
भूपं कुमुदिनी दैत्यकन्या सा स्वयमभ्यगात्"
Kathasaritsagara,"sokss_12,6.176","tayā sākaṃ sa pātālaṃ gatvā dayitayā ciram /
rājā bhūnandano bhogān bhuñjānaḥ siddhim āptavān","तया साकं स पातालं गत्वा दयितया चिरम् /
राजा भूनन्दनो भोगान् भुञ्जानः सिद्धिम् आप्तवान्"
Kathasaritsagara,"sokss_12,6.177","ityanudvegaśīlā ye bhavyā dhairyāvalambinaḥ /
dūrabhraṣṭāmapi nijāṃ bhūmiṃ saṃprāpnuvanti te","इत्यनुद्वेगशीला ये भव्या धैर्यावलम्बिनः /
दूरभ्रष्टामपि निजां भूमिं संप्राप्नुवन्ति ते"
Kathasaritsagara,"sokss_12,6.178","tvaṃ ceha bhāvikalyāṇaḥ śrīdarśana sulakṣaṇaḥ /
tadāhāraṃ vinātmānaṃ kimudvegādupekṣase","त्वं चेह भाविकल्याणः श्रीदर्शन सुलक्षणः /
तदाहारं विनात्मानं किमुद्वेगादुपेक्षसे"
Kathasaritsagara,"sokss_12,6.179","ityukto dyūtaśālāntaḥ sakhyā mukharakeṇa saḥ /
tena śrīdarśano rātrau nirāhāro jagāda tam","इत्युक्तो द्यूतशालान्तः सख्या मुखरकेण सः /
तेन श्रीदर्शनो रात्रौ निराहारो जगाद तम्"
Kathasaritsagara,"sokss_12,6.180","yathāttha tvaṃ kulīnaḥ san kiṃ tv asyāṃ puri lajjayā /
nirgantuṃ na bahiḥ śaknomīdṛśo dyūtadurgataḥ","यथात्थ त्वं कुलीनः सन् किं त्व् अस्यां पुरि लज्जया /
निर्गन्तुं न बहिः शक्नोमीदृशो द्यूतदुर्गतः"
Kathasaritsagara,"sokss_12,6.181","tadasyāmeva cedrātrau videśe gamanaṃ kvacit /
na niṣedhasi me miśra tadāhāraṃ karomyaham","तदस्यामेव चेद्रात्रौ विदेशे गमनं क्वचित् /
न निषेधसि मे मिश्र तदाहारं करोम्यहम्"
Kathasaritsagara,"sokss_12,6.182","tacchrutvaiva tathetyuktvā tasmai mukharako 'tha saḥ /
ānīya bhojanaṃ prādātso 'pi tadbubhuje tadā","तच्छ्रुत्वैव तथेत्युक्त्वा तस्मै मुखरको ऽथ सः /
आनीय भोजनं प्रादात्सो ऽपि तद्बुभुजे तदा"
Kathasaritsagara,"sokss_12,6.183","bhuktvaiva ca sa tenaiva saha śrīdarśanastataḥ /
prāyātsnehānuyātena sakhyā deśāntaraṃ prati","भुक्त्वैव च स तेनैव सह श्रीदर्शनस्ततः /
प्रायात्स्नेहानुयातेन सख्या देशान्तरं प्रति"
Kathasaritsagara,"sokss_12,6.184","gacchantaṃ cātra taṃ mārge yakṣau daivādapaśyatām /
yadṛcchayāgatau vyomnā jananījanakau niśi","गच्छन्तं चात्र तं मार्गे यक्षौ दैवादपश्यताम् /
यदृच्छयागतौ व्योम्ना जननीजनकौ निशि"
Kathasaritsagara,"sokss_12,6.185","saudāminyaṭṭahāsau tau yābhyāṃ viprasya veśmani /
sa devadarśanasyātra jātamātro nyadhīyata","सौदामिन्यट्टहासौ तौ याभ्यां विप्रस्य वेश्मनि /
स देवदर्शनस्यात्र जातमात्रो न्यधीयत"
Kathasaritsagara,"sokss_12,6.186","tau vijñāya tamāpannaṃ dyūtavyasananirdhanam /
videśaprasthitaṃ snehādadṛśyāvūcaturdivaḥ","तौ विज्ञाय तमापन्नं द्यूतव्यसननिर्धनम् /
विदेशप्रस्थितं स्नेहाददृश्यावूचतुर्दिवः"
Kathasaritsagara,"sokss_12,6.187","bhoḥ śrīdarśana mātrā te devadarśanabhāryayā /
bhūmāvābharaṇānyantaḥ sthāpitāni svavāsake","भोः श्रीदर्शन मात्रा ते देवदर्शनभार्यया /
भूमावाभरणान्यन्तः स्थापितानि स्ववासके"
Kathasaritsagara,"sokss_12,6.188","tāni gatvā gṛhītvā tvaṃ niścintaṃ mālavaṃ vraja /
ūrjitaśrīrhi tatrāsti śrīsena iti bhūpatiḥ","तानि गत्वा गृहीत्वा त्वं निश्चिन्तं मालवं व्रज /
ऊर्जितश्रीर्हि तत्रास्ति श्रीसेन इति भूपतिः"
Kathasaritsagara,"sokss_12,6.189","sa ca dyūtavipatkliṣṭaḥ kumāratve bhṛśaṃ yataḥ /
atastena kṛtaḥ sphītaḥ kitavānāṃ mahāmaṭhaḥ","स च द्यूतविपत्क्लिष्टः कुमारत्वे भृशं यतः /
अतस्तेन कृतः स्फीतः कितवानां महामठः"
Kathasaritsagara,"sokss_12,6.190","labhante kitavāstatra vasanto 'bhīṣṭabhojanam /
tadvatsa tatra gaccha tvaṃ bhadraṃ tava bhaviṣyati","लभन्ते कितवास्तत्र वसन्तो ऽभीष्टभोजनम् /
तद्वत्स तत्र गच्छ त्वं भद्रं तव भविष्यति"
Kathasaritsagara,"sokss_12,6.191","iti vācaṃ divaḥ śrutvā gatvā śrīdarśano gṛham /
bhuvaḥ khātātsamiśrastānyādattābharaṇāni saḥ","इति वाचं दिवः श्रुत्वा गत्वा श्रीदर्शनो गृहम् /
भुवः खातात्समिश्रस्तान्यादत्ताभरणानि सः"
Kathasaritsagara,"sokss_12,6.192","tato hṛṣṭaḥ samaṃ tena sakhyā mukharakeṇa saḥ /
devatānugrahaṃ matvā pratasthe mālavaṃ prati","ततो हृष्टः समं तेन सख्या मुखरकेण सः /
देवतानुग्रहं मत्वा प्रतस्थे मालवं प्रति"
Kathasaritsagara,"sokss_12,6.193","gatvā sudūramadhvānaṃ tayā rātryā dinena ca /
sāyaṃ sa bahusasyākhyaṃ grāmaṃ tena sahāptavān","गत्वा सुदूरमध्वानं तया रात्र्या दिनेन च /
सायं स बहुसस्याख्यं ग्रामं तेन सहाप्तवान्"
Kathasaritsagara,"sokss_12,6.194","śrāntaśca tasya grāmasya nātidūre suhṛtsakhaḥ /
upāviśatta āgasya tīre vimalapāthasaḥ","श्रान्तश्च तस्य ग्रामस्य नातिदूरे सुहृत्सखः /
उपाविशत्त आगस्य तीरे विमलपाथसः"
Kathasaritsagara,"sokss_12,6.195","tatra tasmin kṣaṇaṃ dhautapāde pītāmbhasi sthite /
kāpy ananyasamā rūpe kanyā toyārtham āyayau","तत्र तस्मिन् क्षणं धौतपादे पीताम्भसि स्थिते /
काप्य् अनन्यसमा रूपे कन्या तोयार्थम् आययौ"
Kathasaritsagara,"sokss_12,6.196","nīlotpalasavarṇāṅgalekhā ratirivaikikā /
haradagdhasya kāmasya dhūmena śyāmalīkṛtā","नीलोत्पलसवर्णाङ्गलेखा रतिरिवैकिका /
हरदग्धस्य कामस्य धूमेन श्यामलीकृता"
Kathasaritsagara,"sokss_12,6.197","sā taṃ śrīdarśanaṃ dṛṣṭvā premanirbharayā dṛśā /
upetya darśanaprītaṃ savayasyamabhāṣata","सा तं श्रीदर्शनं दृष्ट्वा प्रेमनिर्भरया दृशा /
उपेत्य दर्शनप्रीतं सवयस्यमभाषत"
Kathasaritsagara,"sokss_12,6.198","kutrāgatau mahābhāgau yuvāmiha vipattaye /
kimajñānājjvalatyagnau patitau sthaḥ pataṅgavat","कुत्रागतौ महाभागौ युवामिह विपत्तये /
किमज्ञानाज्ज्वलत्यग्नौ पतितौ स्थः पतङ्गवत्"
Kathasaritsagara,"sokss_12,6.199","etacchrutvā sa saṃbhrāntaḥ kanyāṃ mukharako 'tra tām /
papraccha kā tvaṃ kiṃ caitattvayoktaṃ kathyatām iti","एतच्छ्रुत्वा स संभ्रान्तः कन्यां मुखरको ऽत्र ताम् /
पप्रच्छ का त्वं किं चैतत्त्वयोक्तं कथ्यताम् इति"
Kathasaritsagara,"sokss_12,6.200","tato 'bravītsā saṃkṣepādvacmyetacchṛṇutaṃ yuvām /
astyagrahāraḥ sumahānsughoṣo nāma viśrutaḥ","ततो ऽब्रवीत्सा संक्षेपाद्वच्म्येतच्छृणुतं युवाम् /
अस्त्यग्रहारः सुमहान्सुघोषो नाम विश्रुतः"
Kathasaritsagara,"sokss_12,6.201","tatrābhūtpadmagarbhākhyo brāhmaṇo vedavittamaḥ /
tasyottamakulā bhāryā nāmnā śaśikalābhavat","तत्राभूत्पद्मगर्भाख्यो ब्राह्मणो वेदवित्तमः /
तस्योत्तमकुला भार्या नाम्ना शशिकलाभवत्"
Kathasaritsagara,"sokss_12,6.202","tasyāṃ ca tasyāpatye dve jāte āstāṃ sujanmanaḥ /
suto mukharako nāma padmiṣṭheti sutāpy aham","तस्यां च तस्यापत्ये द्वे जाते आस्तां सुजन्मनः /
सुतो मुखरको नाम पद्मिष्ठेति सुताप्य् अहम्"
Kathasaritsagara,"sokss_12,6.203","sa me mukharako bhrātā dyūtavyasanaviplutaḥ /
bālye 'pi nirgatya gṛhātkvāpi deśāntaraṃ gataḥ","स मे मुखरको भ्राता द्यूतव्यसनविप्लुतः /
बाल्ये ऽपि निर्गत्य गृहात्क्वापि देशान्तरं गतः"
Kathasaritsagara,"sokss_12,6.204","tena śokena paścatvaṃ gatāyāṃ mama mātari /
matpitobhayaduḥkhārtastyaktavānsa gṛhasthitim","तेन शोकेन पश्चत्वं गतायां मम मातरि /
मत्पितोभयदुःखार्तस्त्यक्तवान्स गृहस्थितिम्"
Kathasaritsagara,"sokss_12,6.205","ekākī ca gṛhītvā māṃ taṃ gaveṣayituṃ sutam /
bhrāmyagnitastataḥ prāpadimaṃ grāmaṃ vidhervaśāt","एकाकी च गृहीत्वा मां तं गवेषयितुं सुतम् /
भ्राम्यग्नितस्ततः प्रापदिमं ग्रामं विधेर्वशात्"
Kathasaritsagara,"sokss_12,6.206","iha cāsti mahān grāme cauraś cauracamūpatiḥ /
vasubhūtir iti khyāto brāhmaṇo nāmamātrataḥ","इह चास्ति महान् ग्रामे चौरश् चौरचमूपतिः /
वसुभूतिर् इति ख्यातो ब्राह्मणो नाममात्रतः"
Kathasaritsagara,"sokss_12,6.207","teneha prāpya pāpena sabhṛtyena piturmama /
tasya prāṇāḥ suvarṇaṃ ca śarīrāntargataṃ hṛtam","तेनेह प्राप्य पापेन सभृत्येन पितुर्मम /
तस्य प्राणाः सुवर्णं च शरीरान्तर्गतं हृतम्"
Kathasaritsagara,"sokss_12,6.208","ahaṃ ca tena nītvaiva gṛhaṃ bandīkṛtā satī /
subhūtināmne putrāya pradātuṃ parikalpitā","अहं च तेन नीत्वैव गृहं बन्दीकृता सती /
सुभूतिनाम्ने पुत्राय प्रदातुं परिकल्पिता"
Kathasaritsagara,"sokss_12,6.209","sa cāsya putro muṣituṃ sārthaṃ kvāpi gataḥ sthitaḥ /
nāyātyadyāpi matpuṇyaiḥ pramāṇaṃ me 'dhunā vidhiḥ","स चास्य पुत्रो मुषितुं सार्थं क्वापि गतः स्थितः /
नायात्यद्यापि मत्पुण्यैः प्रमाणं मे ऽधुना विधिः"
Kathasaritsagara,"sokss_12,6.210","tadeṣa cauro dṛṣṭvā vāṃ kuryādatyāhitaṃ dhruvam /
vimucyethe yathaitasmādupāyaṃ kurutaṃ tathā","तदेष चौरो दृष्ट्वा वां कुर्यादत्याहितं ध्रुवम् /
विमुच्येथे यथैतस्मादुपायं कुरुतं तथा"
Kathasaritsagara,"sokss_12,6.211","evam uktavatīṃ jātapratyabhijñastadaiva tām /
kanyāṃ kaṇṭhe samālambya rudanmukharako 'bravīt","एवम् उक्तवतीं जातप्रत्यभिज्ञस्तदैव ताम् /
कन्यां कण्ठे समालम्ब्य रुदन्मुखरको ऽब्रवीत्"
Kathasaritsagara,"sokss_12,6.212","hā padmiṣṭhe sa eṣo 'haṃ bhrātā mukharakastava /
bandhudrohī bhaginike mandabhāgyo hato 'smi hā","हा पद्मिष्ठे स एषो ऽहं भ्राता मुखरकस्तव /
बन्धुद्रोही भगिनिके मन्दभाग्यो हतो ऽस्मि हा"
Kathasaritsagara,"sokss_12,6.213","tac chrutvā sāpi padmiṣṭhā vignā dṛṣṭe 'graje tathā /
kṛpayevākhilair duḥkhaiḥ parivavre javādyathā","तच् छ्रुत्वा सापि पद्मिष्ठा विग्ना दृष्टे ऽग्रजे तथा /
कृपयेवाखिलैर् दुःखैः परिवव्रे जवाद्यथा"
Kathasaritsagara,"sokss_12,6.214","tatas tau pitarāvārtyā śocantau bhrātarāvubhau /
śrīdarśanaḥ samāśvāsya kālocitam abhāṣata","ततस् तौ पितरावार्त्या शोचन्तौ भ्रातरावुभौ /
श्रीदर्शनः समाश्वास्य कालोचितम् अभाषत"
Kathasaritsagara,"sokss_12,6.215","śokasyāvasaro nāyaṃ rakṣyo hy ātmaiva sāṃpratam /
tyaktvāpyarthaṃ tataḥ kāryā caurasyāsya pratikriyā","शोकस्यावसरो नायं रक्ष्यो ह्य् आत्मैव सांप्रतम् /
त्यक्त्वाप्यर्थं ततः कार्या चौरस्यास्य प्रतिक्रिया"
Kathasaritsagara,"sokss_12,6.216","evaṃ śrīdarśanenokte duḥkhaṃ saṃhṛtya dhair yataḥ /
kartavyasaṃvidaṃ cakruste trayo 'pi parasparam","एवं श्रीदर्शनेनोक्ते दुःखं संहृत्य धैर् यतः /
कर्तव्यसंविदं चक्रुस्ते त्रयो ऽपि परस्परम्"
Kathasaritsagara,"sokss_12,6.217","tataḥ śrīdarśano māndyaṃ vidhāyāsīnnipatya saḥ /
tīre tasya taḍāgasya kṛśaḥ pūrvair abhojanaiḥ","ततः श्रीदर्शनो मान्द्यं विधायासीन्निपत्य सः /
तीरे तस्य तडागस्य कृशः पूर्वैर् अभोजनैः"
Kathasaritsagara,"sokss_12,6.218","pādau tasya gṛhītvā ca tasthau mukharako rudan /
padmiṣṭhā ca yayau tasya pārśvaṃ caurapaterdrutam","पादौ तस्य गृहीत्वा च तस्थौ मुखरको रुदन् /
पद्मिष्ठा च ययौ तस्य पार्श्वं चौरपतेर्द्रुतम्"
Kathasaritsagara,"sokss_12,6.219","abravīc ca taḍāgānte mandaḥ ko 'pyāgataḥ sthitaḥ /
pānthas tasya dvitīyaś ca tatrāste paricārakaḥ","अब्रवीच् च तडागान्ते मन्दः को ऽप्यागतः स्थितः /
पान्थस् तस्य द्वितीयश् च तत्रास्ते परिचारकः"
Kathasaritsagara,"sokss_12,6.220","tac chrutvaiva sa cauro 'tra bhṛtyāṃścaurānvisṛṣṭavān /
te gatvā tau tathārūpau dṛṣṭvā mukharakaṃ tayoḥ","तच् छ्रुत्वैव स चौरो ऽत्र भृत्यांश्चौरान्विसृष्टवान् /
ते गत्वा तौ तथारूपौ दृष्ट्वा मुखरकं तयोः"
Kathasaritsagara,"sokss_12,6.221","apṛcchannasya kiṃ bhadra kṛte rodiṣi yadbhṛśam /
etac chrutvā kṛtārtistāṃścaurānmukharako 'bravīt","अपृच्छन्नस्य किं भद्र कृते रोदिषि यद्भृशम् /
एतच् छ्रुत्वा कृतार्तिस्तांश्चौरान्मुखरको ऽब्रवीत्"
Kathasaritsagara,"sokss_12,6.222","agrajo brāhmaṇo 'yaṃ me tīrthayātrāpravāsataḥ /
rogākrāntaḥ śanair bhrāmyanniha prāpto 'dya matsakhaḥ","अग्रजो ब्राह्मणो ऽयं मे तीर्थयात्राप्रवासतः /
रोगाक्रान्तः शनैर् भ्राम्यन्निह प्राप्तो ऽद्य मत्सखः"
Kathasaritsagara,"sokss_12,6.223","prāpta eva ca niśceṣṭībhūto māmayamuktavān /
uttiṣṭha vatsa me darbhasaṃstaraṃ kuru satvaram","प्राप्त एव च निश्चेष्टीभूतो मामयमुक्तवान् /
उत्तिष्ठ वत्स मे दर्भसंस्तरं कुरु सत्वरम्"
Kathasaritsagara,"sokss_12,6.224","brāhmaṇaṃ kaṃcidasmāc ca grāmādguṇinamānaya /
tasmai dadāmi sarvasvaṃ nādya jīvāmyahaṃ niśi","ब्राह्मणं कंचिदस्माच् च ग्रामाद्गुणिनमानय /
तस्मै ददामि सर्वस्वं नाद्य जीवाम्यहं निशि"
Kathasaritsagara,"sokss_12,6.225","ity ukto 'hamaneneha videśe 'staṃ gate ravau /
kartavyamūḍho duḥkhārto rodanaṃ śaraṇaṃ śritaḥ","इत्य् उक्तो ऽहमनेनेह विदेशे ऽस्तं गते रवौ /
कर्तव्यमूढो दुःखार्तो रोदनं शरणं श्रितः"
Kathasaritsagara,"sokss_12,6.226","tadyūyaṃ brāhmaṇaṃ kaṃcidasyānayata jīvataḥ /
yāvaddadātyayaṃ tasmai svahastena yadasti nau","तद्यूयं ब्राह्मणं कंचिदस्यानयत जीवतः /
यावद्ददात्ययं तस्मै स्वहस्तेन यदस्ति नौ"
Kathasaritsagara,"sokss_12,6.227","eṣa hy adya dhruvaṃ rātrau nabhaviṣyatyahaṃ ca tat /
duḥkhaṃ soḍhuṃ na śaknomi śvaḥ pravekṣyāmi pāvakam","एष ह्य् अद्य ध्रुवं रात्रौ नभविष्यत्यहं च तत् /
दुःखं सोढुं न शक्नोमि श्वः प्रवेक्ष्यामि पावकम्"
Kathasaritsagara,"sokss_12,6.228","tadasmadarthanāmetāṃ kurudhvaṃ yatkṛpālavaḥ /
militā yūyamasmākamihākāraṇabāndhavāḥ","तदस्मदर्थनामेतां कुरुध्वं यत्कृपालवः /
मिलिता यूयमस्माकमिहाकारणबान्धवाः"
Kathasaritsagara,"sokss_12,6.229","tac chrutvā jātakaruṇāścaurā gatvā tathaiva tat /
uktvā taṃ vasubhūtiṃ te svāminaṃ punarabruvan","तच् छ्रुत्वा जातकरुणाश्चौरा गत्वा तथैव तत् /
उक्त्वा तं वसुभूतिं ते स्वामिनं पुनरब्रुवन्"
Kathasaritsagara,"sokss_12,6.230","tadāgaccha gṛhāṇa tvaṃ svayaṃ tasmātprayacchataḥ /
pratigraheṇa viprāttaddhanaṃ grāhyaṃ nipātya yat","तदागच्छ गृहाण त्वं स्वयं तस्मात्प्रयच्छतः /
प्रतिग्रहेण विप्रात्तद्धनं ग्राह्यं निपात्य यत्"
Kathasaritsagara,"sokss_12,6.231","ity ukto vasubhūtistair avādīdeṣa kaḥ kramaḥ /
anipātya dhanādānamasmākamanayaḥ paraḥ","इत्य् उक्तो वसुभूतिस्तैर् अवादीदेष कः क्रमः /
अनिपात्य धनादानमस्माकमनयः परः"
Kathasaritsagara,"sokss_12,6.232","kurvīta niścayaṃ doṣaṃ hṛtasvo hy anipātitaḥ /
ity uktavantaṃ taṃ pāpaṃ bhṛtyāḥ pratyūcuratra te","कुर्वीत निश्चयं दोषं हृतस्वो ह्य् अनिपातितः /
इत्य् उक्तवन्तं तं पापं भृत्याः प्रत्यूचुरत्र ते"
Kathasaritsagara,"sokss_12,6.233","keyaṃ śaṅkā kva haraṇaṃ kva mumūrṣoḥ pratigrahaḥ /
prātarvā tau haniṣyāmo dvijau jīviṣyato yadi","केयं शङ्का क्व हरणं क्व मुमूर्षोः प्रतिग्रहः /
प्रातर्वा तौ हनिष्यामो द्विजौ जीविष्यतो यदि"
Kathasaritsagara,"sokss_12,6.234","anyathā tu vṛthā brahmahatyāpāpena kiṃ phalam /
śrutvaitatpratipede sa vasubhūtis tatheti tat","अन्यथा तु वृथा ब्रह्महत्यापापेन किं फलम् /
श्रुत्वैतत्प्रतिपेदे स वसुभूतिस् तथेति तत्"
Kathasaritsagara,"sokss_12,6.235","āgātpratigrahārthaṃ ca naktaṃ śrīdarśanāntikam /
śrīdarśano 'py avacchādya kiṃcitkiṃciddadau śvasan","आगात्प्रतिग्रहार्थं च नक्तं श्रीदर्शनान्तिकम् /
श्रीदर्शनो ऽप्य् अवच्छाद्य किंचित्किंचिद्ददौ श्वसन्"
Kathasaritsagara,"sokss_12,6.236","mātrābharaṇam asmai tat kṛtvā grastākṣarāṃ giram /
tataḥ kṛtārthaś cauro 'sau sānugo 'pi gṛhān yayau","मात्राभरणम् अस्मै तत् कृत्वा ग्रस्ताक्षरां गिरम् /
ततः कृतार्थश् चौरो ऽसौ सानुगो ऽपि गृहान् ययौ"
Kathasaritsagara,"sokss_12,6.237","atha supteṣu caureṣu rātrau śrīdarśanasya sā /
padmiṣṭhopāyayau tasya pārśvaṃ mukharakasya ca","अथ सुप्तेषु चौरेषु रात्रौ श्रीदर्शनस्य सा /
पद्मिष्ठोपाययौ तस्य पार्श्वं मुखरकस्य च"
Kathasaritsagara,"sokss_12,6.238","tatastrayo 'pi te tūrṇaṃ mantrayitvā yayus tataḥ /
pathā cauravihīnena mālavaṃ prati taṃ punaḥ","ततस्त्रयो ऽपि ते तूर्णं मन्त्रयित्वा ययुस् ततः /
पथा चौरविहीनेन मालवं प्रति तं पुनः"
Kathasaritsagara,"sokss_12,6.239","tayā rātryā ca dūraṃ te gatvā prāpurmahāṭavīm /
nityaṃ kaṇṭakitāṃ bhrāmyatkṛṣṇasāramṛgekṣaṇām","तया रात्र्या च दूरं ते गत्वा प्रापुर्महाटवीम् /
नित्यं कण्टकितां भ्राम्यत्कृष्णसारमृगेक्षणाम्"
Kathasaritsagara,"sokss_12,6.240","śuṣyattanulatāṃ tāracīracītkārarodinīm /
unnadadvyāghrasiṃhādiprāṇibhyo bibhyatīmiva","शुष्यत्तनुलतां तारचीरचीत्काररोदिनीम् /
उन्नदद्व्याघ्रसिंहादिप्राणिभ्यो बिभ्यतीमिव"
Kathasaritsagara,"sokss_12,6.241","tasyāṃ ca gacchatāṃ teṣāṃ kleśaṃ dṛṣṭvākhilaṃ dinam /
kṛpayevopasaṃhṛtya bhāsamastaṃ yayau raviḥ","तस्यां च गच्छतां तेषां क्लेशं दृष्ट्वाखिलं दिनम् /
कृपयेवोपसंहृत्य भासमस्तं ययौ रविः"
Kathasaritsagara,"sokss_12,6.242","tataḥ śrāntāḥ kṣudhārtāste vṛkṣamūlam upāśritāḥ /
pradoṣe 'gneriva jvālāṃ dadṛśus tatra dūrataḥ","ततः श्रान्ताः क्षुधार्तास्ते वृक्षमूलम् उपाश्रिताः /
प्रदोषे ऽग्नेरिव ज्वालां ददृशुस् तत्र दूरतः"
Kathasaritsagara,"sokss_12,6.243","grāmo 'yamatra jātu syāttadgatvālokayāmy aham /
ity uktvānusarañjvālāṃ so 'tha śrīdarśano yayau","ग्रामो ऽयमत्र जातु स्यात्तद्गत्वालोकयाम्य् अहम् /
इत्य् उक्त्वानुसरञ्ज्वालां सो ऽथ श्रीदर्शनो ययौ"
Kathasaritsagara,"sokss_12,6.244","prāpto 'tra vīkṣate yāvattāvadratnamayaṃ gṛham /
sa dadarśa mahattāṃ ca tasya jvālām iva prabhām","प्राप्तो ऽत्र वीक्षते यावत्तावद्रत्नमयं गृहम् /
स ददर्श महत्तां च तस्य ज्वालाम् इव प्रभाम्"
Kathasaritsagara,"sokss_12,6.245","tadantardivyarūpāṃ ca yakṣiṇīṃ bahubhir vṛtām /
viparītāṅghribhir yakṣair ākekaravilocanaiḥ","तदन्तर्दिव्यरूपां च यक्षिणीं बहुभिर् वृताम् /
विपरीताङ्घ्रिभिर् यक्षैर् आकेकरविलोचनैः"
Kathasaritsagara,"sokss_12,6.246","vividhaṃ cānnapānaṃ tair āhṛtaṃ tatra vīkṣya saḥ /
upetyātithibhāgaṃ tāṃ vīro 'yācata yakṣiṇīm","विविधं चान्नपानं तैर् आहृतं तत्र वीक्ष्य सः /
उपेत्यातिथिभागं तां वीरो ऽयाचत यक्षिणीम्"
Kathasaritsagara,"sokss_12,6.247","sattvatuṣṭā ca sā tasmai yathārthitamadāpayat /
annamātmatṛtīyasya saṃtṛptyai tasya vāri ca","सत्त्वतुष्टा च सा तस्मै यथार्थितमदापयत् /
अन्नमात्मतृतीयस्य संतृप्त्यै तस्य वारि च"
Kathasaritsagara,"sokss_12,6.248","tadgṛhītvā tadādiṣṭayakṣaskandhādhiropitam /
āyayau sa tayoḥ pārśvaṃ padmiṣṭhāsvavayasyayoḥ","तद्गृहीत्वा तदादिष्टयक्षस्कन्धाधिरोपितम् /
आययौ स तयोः पार्श्वं पद्मिष्ठास्ववयस्ययोः"
Kathasaritsagara,"sokss_12,6.249","visṛjya yakṣaṃ bubhuje tābhyāṃ saha ca tatra saḥ /
tadannaṃ v ividhaṃ divyaṃ papau śītācchamambu ca","विसृज्य यक्षं बुभुजे ताभ्यां सह च तत्र सः /
तदन्नं व् इविधं दिव्यं पपौ शीताच्छमम्बु च"
Kathasaritsagara,"sokss_12,6.250","tataḥ sattvaprabhāvāḍhyāṃ devāṃśaṃ tamavetya saḥ /
ātmano dhanyatāṃ vāñchaṃstuṣṭo mukharako 'bravīt","ततः सत्त्वप्रभावाढ्यां देवांशं तमवेत्य सः /
आत्मनो धन्यतां वाञ्छंस्तुष्टो मुखरको ऽब्रवीत्"
Kathasaritsagara,"sokss_12,6.251","tvaṃ tāvat ko'pi devāṃśaḥ padmiṣṭheyaṃ ca matsvasā /
lokaikasundarī tatte dattaiṣādya mayocitā","त्वं तावत् कोऽपि देवांशः पद्मिष्ठेयं च मत्स्वसा /
लोकैकसुन्दरी तत्ते दत्तैषाद्य मयोचिता"
Kathasaritsagara,"sokss_12,6.252","tac chrutvā suhṛdaṃ taṃ sānandaḥ śrīdarśano 'bhyadhāt /
mayābhinanditamidaṃ tvadvākyaṃ pūrvakāṅkṣitam","तच् छ्रुत्वा सुहृदं तं सानन्दः श्रीदर्शनो ऽभ्यधात् /
मयाभिनन्दितमिदं त्वद्वाक्यं पूर्वकाङ्क्षितम्"
Kathasaritsagara,"sokss_12,6.253","etāṃ tu pariṇeṣyāmi sthānaṃ prāpya yathāvidhi /
ityūcivān sa tau cobhau hṛṣṭāstāmanayanniśām","एतां तु परिणेष्यामि स्थानं प्राप्य यथाविधि /
इत्यूचिवान् स तौ चोभौ हृष्टास्तामनयन्निशाम्"
Kathasaritsagara,"sokss_12,6.254","prātaś ca prasthitāḥ sarve tataḥ prāpuḥ krameṇa te /
nagaraṃ mālavendrasya tasya śrīsenabhūpateḥ","प्रातश् च प्रस्थिताः सर्वे ततः प्रापुः क्रमेण ते /
नगरं मालवेन्द्रस्य तस्य श्रीसेनभूपतेः"
Kathasaritsagara,"sokss_12,6.255","tatra praviviśuste 'tha sadyaḥ śrāntāgatā gṛham /
viśrāntihetoḥ kasyāścidvṛddhāyā dvijayoṣitaḥ","तत्र प्रविविशुस्ते ऽथ सद्यः श्रान्तागता गृहम् /
विश्रान्तिहेतोः कस्याश्चिद्वृद्धाया द्विजयोषितः"
Kathasaritsagara,"sokss_12,6.256","tatra taiś ca prasaṅgoktanijavṛttāntanāmabhiḥ /
vigneva dṛṣṭā pṛṣṭā sā vṛddhayoṣiduvāca tān","तत्र तैश् च प्रसङ्गोक्तनिजवृत्तान्तनामभिः /
विग्नेव दृष्टा पृष्टा सा वृद्धयोषिदुवाच तान्"
Kathasaritsagara,"sokss_12,6.257","ahaṃ yaśasvatī nāma rājasevopajīvinaḥ /
bhāryā satyavratākhyasya viprasyehāmalānvayā","अहं यशस्वती नाम राजसेवोपजीविनः /
भार्या सत्यव्रताख्यस्य विप्रस्येहामलान्वया"
Kathasaritsagara,"sokss_12,6.258","mṛte bhartaryaputrāyāstasyā me vṛttaye 'munā /
tajjīvanacaturbhāgo datto rājñā dayālunā","मृते भर्तर्यपुत्रायास्तस्या मे वृत्तये ऽमुना /
तज्जीवनचतुर्भागो दत्तो राज्ञा दयालुना"
Kathasaritsagara,"sokss_12,6.259","adya caiṣa mamāpuṇyair viśvāpyāyakaro 'pi san /
gṛhīto rājaśaśabhṛdvaidyāsādhyena yakṣmaṇā","अद्य चैष ममापुण्यैर् विश्वाप्यायकरो ऽपि सन् /
गृहीतो राजशशभृद्वैद्यासाध्येन यक्ष्मणा"
Kathasaritsagara,"sokss_12,6.260","mantrāś cauṣadhayaś cāsmin kramante naiva tadvidām /
ekena tu pratijñātam asyāgre mantravādinā","मन्त्राश् चौषधयश् चास्मिन् क्रमन्ते नैव तद्विदाम् /
एकेन तु प्रतिज्ञातम् अस्याग्रे मन्त्रवादिना"
Kathasaritsagara,"sokss_12,6.261","yadi vīraḥ sahāyo me tādṛgbhavati ko'pi tat /
vetālasādhanenāhaṃ rujaṃ hanyāmimāmiti","यदि वीरः सहायो मे तादृग्भवति कोऽपि तत् /
वेतालसाधनेनाहं रुजं हन्यामिमामिति"
Kathasaritsagara,"sokss_12,6.262","tato hate 'pi paṭahe yadā prāpto na tādṛśaḥ /
vīraḥ ko'pi tadā rājā sacivānevamādiśat","ततो हते ऽपि पटहे यदा प्राप्तो न तादृशः /
वीरः कोऽपि तदा राजा सचिवानेवमादिशत्"
Kathasaritsagara,"sokss_12,6.263","kitavānāṃ kṛte yo 'yamiha khyāto mahāmaṭhaḥ /
āgantuko 'tra kitavo vīraścintyaḥ sa kaścana","कितवानां कृते यो ऽयमिह ख्यातो महामठः /
आगन्तुको ऽत्र कितवो वीरश्चिन्त्यः स कश्चन"
Kathasaritsagara,"sokss_12,6.264","kitavā nirapekṣā hi dārabandhudhanojjhitāḥ /
nirbhayā vṛkṣamūlādiśāyino yogino yathā","कितवा निरपेक्षा हि दारबन्धुधनोज्झिताः /
निर्भया वृक्षमूलादिशायिनो योगिनो यथा"
Kathasaritsagara,"sokss_12,6.265","iti rājñā samādiṣṭair mantribhistanmaṭhādhipaḥ /
tathaivokto vicinute vīramāgantukaṃ sadā","इति राज्ञा समादिष्टैर् मन्त्रिभिस्तन्मठाधिपः /
तथैवोक्तो विचिनुते वीरमागन्तुकं सदा"
Kathasaritsagara,"sokss_12,6.266","yūyaṃ ca kitavās tvaṃ ca tasmin karmaṇi cet kṣamaḥ /
tan nayāmy aham evādya tvāṃ śrīdarśana taṃ maṭham","यूयं च कितवास् त्वं च तस्मिन् कर्मणि चेत् क्षमः /
तन् नयाम्य् अहम् एवाद्य त्वां श्रीदर्शन तं मठम्"
Kathasaritsagara,"sokss_12,6.267","satkāraṃ prāpnuyāstvaṃ ca rājato mama ca tvayā /
kṛtā bhavedupakṛtirduḥkhaṃ prāṇāntakṛddhi me","सत्कारं प्राप्नुयास्त्वं च राजतो मम च त्वया /
कृता भवेदुपकृतिर्दुःखं प्राणान्तकृद्धि मे"
Kathasaritsagara,"sokss_12,6.268","evam uktavatīṃ tāṃ ca vṛddhāṃ śrīdarśano 'bravīt /
bāḍhaṃ śakto 'smi tatkāryaṃ kartuṃ tan naya māṃ maṭham","एवम् उक्तवतीं तां च वृद्धां श्रीदर्शनो ऽब्रवीत् /
बाढं शक्तो ऽस्मि तत्कार्यं कर्तुं तन् नय मां मठम्"
Kathasaritsagara,"sokss_12,6.269","etac chrutvā sapadmiṣṭhaṃ sā taṃ mukharakānvitam /
nītvā vṛddhā maṭhe tatra maṭhādhipatim abhyadhāt","एतच् छ्रुत्वा सपद्मिष्ठं सा तं मुखरकान्वितम् /
नीत्वा वृद्धा मठे तत्र मठाधिपतिम् अभ्यधात्"
Kathasaritsagara,"sokss_12,6.270","brāhmaṇo dyūtakāro 'yaṃ rājārthe mantravādinaḥ /
tasya sāhāyake śakto vīro deśāntarāgataḥ","ब्राह्मणो द्यूतकारो ऽयं राजार्थे मन्त्रवादिनः /
तस्य साहायके शक्तो वीरो देशान्तरागतः"
Kathasaritsagara,"sokss_12,6.271","tac chrutvā maṭhapaḥ pṛṣṭvā taṃ tathetyeva vādinam /
śrīdarśanaṃ sa satkṛtya nināyāśu nṛpāntikam","तच् छ्रुत्वा मठपः पृष्ट्वा तं तथेत्येव वादिनम् /
श्रीदर्शनं स सत्कृत्य निनायाशु नृपान्तिकम्"
Kathasaritsagara,"sokss_12,6.272","tatra cāveditastena rājānaṃ sa dadarśa tam /
śrīdarśanaḥ pāṇḍukṛśaṃ śaśāṅkam iva pārvaṇam","तत्र चावेदितस्तेन राजानं स ददर्श तम् /
श्रीदर्शनः पाण्डुकृशं शशाङ्कम् इव पार्वणम्"
Kathasaritsagara,"sokss_12,6.273","rājāpi praṇataṃ bhavyam upaviṣṭaṃ vilokya tam /
ākāratuṣṭaḥ śrīseno jātāśvāso jagāda saḥ","राजापि प्रणतं भव्यम् उपविष्टं विलोक्य तम् /
आकारतुष्टः श्रीसेनो जाताश्वासो जगाद सः"
Kathasaritsagara,"sokss_12,6.274","tvadyatnādeṣa me rogo nāśameṣyatyasaṃśayam /
etattvaddarśanadhvastapīḍā vakti hi me tanuḥ","त्वद्यत्नादेष मे रोगो नाशमेष्यत्यसंशयम् /
एतत्त्वद्दर्शनध्वस्तपीडा वक्ति हि मे तनुः"
Kathasaritsagara,"sokss_12,6.275","tatkuruṣvārya sāhāyyamity ukte tena bhūbhṛtā /
deva kiṃ nāma vastvetaditi śrīdarśano 'bravīt","तत्कुरुष्वार्य साहाय्यमित्य् उक्ते तेन भूभृता /
देव किं नाम वस्त्वेतदिति श्रीदर्शनो ऽब्रवीत्"
Kathasaritsagara,"sokss_12,6.276","athānāyya sa rājā taṃ mantravādinamabhyadhāt /
ayaṃ vīraḥ sahāyaste yattvayoktaṃ kuruṣva tat","अथानाय्य स राजा तं मन्त्रवादिनमभ्यधात् /
अयं वीरः सहायस्ते यत्त्वयोक्तं कुरुष्व तत्"
Kathasaritsagara,"sokss_12,6.277","tacchrutvā mantravādī taṃ śrīdarśanamuvāca saḥ /
vetālāhvānasāhāyye samartho bhadra cedasi","तच्छ्रुत्वा मन्त्रवादी तं श्रीदर्शनमुवाच सः /
वेतालाह्वानसाहाय्ये समर्थो भद्र चेदसि"
Kathasaritsagara,"sokss_12,6.278","tattvaṃ kṛṣṇacaturdaśyāmadyaivāsyāṃ niśāgame /
iha śmaśānamāgaccherantikaṃ mama siddhaye","तत्त्वं कृष्णचतुर्दश्यामद्यैवास्यां निशागमे /
इह श्मशानमागच्छेरन्तिकं मम सिद्धये"
Kathasaritsagara,"sokss_12,6.279","ityuktvā sa tato 'yāsīttapasvī mantrasādhakaḥ /
srīdarśano 'py agacchattaṃ maṭhamāmantrya bhūpatim","इत्युक्त्वा स ततो ऽयासीत्तपस्वी मन्त्रसाधकः /
स्रीदर्शनो ऽप्य् अगच्छत्तं मठमामन्त्र्य भूपतिम्"
Kathasaritsagara,"sokss_12,6.280","tatra padmiṣṭhayā sākaṃ bhuktvā mukharakeṇa ca /
ekaḥ kṛpāṇabhṛdrātrau śmaśānaṃ tajjagāma saḥ","तत्र पद्मिष्ठया साकं भुक्त्वा मुखरकेण च /
एकः कृपाणभृद्रात्रौ श्मशानं तज्जगाम सः"
Kathasaritsagara,"sokss_12,6.281","bhūribhūtākulaṃ śūnyamaśivaṃ ninadacchivam /
gāḍhāndhakāramālokaṃ kam apy upacitaṃ dadhat","भूरिभूताकुलं शून्यमशिवं निनदच्छिवम् /
गाढान्धकारमालोकं कम् अप्य् उपचितं दधत्"
Kathasaritsagara,"sokss_12,6.282","tatrāspade viruddhānāṃ vīro bhrāntvā dadarśa saḥ /
śrīdarśano madhyabhāgasthitaṃ taṃ mantrasādhakam","तत्रास्पदे विरुद्धानां वीरो भ्रान्त्वा ददर्श सः /
श्रीदर्शनो मध्यभागस्थितं तं मन्त्रसाधकम्"
Kathasaritsagara,"sokss_12,6.283","bhasmānuliptasarvāṅgaṃ dhṛtakeśopavītakam /
pretavastrakṛtoṣṇīṣaṃ saṃvītāsitavāsasam","भस्मानुलिप्तसर्वाङ्गं धृतकेशोपवीतकम् /
प्रेतवस्त्रकृतोष्णीषं संवीतासितवाससम्"
Kathasaritsagara,"sokss_12,6.284","upetyāveditātmā ca sa taṃ śrīdarśanas tataḥ /
ābaddhakakṣyaḥ papraccha brūhi kiṃ karavāṇi te","उपेत्यावेदितात्मा च स तं श्रीदर्शनस् ततः /
आबद्धकक्ष्यः पप्रच्छ ब्रूहि किं करवाणि ते"
Kathasaritsagara,"sokss_12,6.285","gacchārdhakrośamātre 'sti paścimāyāmito diśi /
citāgnitāpanirdagdhapallapaḥ śiṃśapātaruḥ","गच्छार्धक्रोशमात्रे ऽस्ति पश्चिमायामितो दिशि /
चिताग्नितापनिर्दग्धपल्लपः शिंशपातरुः"
Kathasaritsagara,"sokss_12,6.286","tasya sthitaḥ śavo mūle tamakṣatamihānaya /
iti so 'pi tamāha sma sādhako hṛṣṭamānasaḥ","तस्य स्थितः शवो मूले तमक्षतमिहानय /
इति सो ऽपि तमाह स्म साधको हृष्टमानसः"
Kathasaritsagara,"sokss_12,6.287","tatas tatheti sa gatas tatra śrīdarśano drutam /
anyena nīyamānaṃ taṃ kenāpi śavamaikṣata","ततस् तथेति स गतस् तत्र श्रीदर्शनो द्रुतम् /
अन्येन नीयमानं तं केनापि शवमैक्षत"
Kathasaritsagara,"sokss_12,6.288","dhāvitvā tasya ca skandhāccakarṣa tamamuñcataḥ /
muñca dāhyaṃ kva me mittraṃ nayasy etam iti bruvan","धावित्वा तस्य च स्कन्धाच्चकर्ष तममुञ्चतः /
मुञ्च दाह्यं क्व मे मित्त्रं नयस्य् एतम् इति ब्रुवन्"
Kathasaritsagara,"sokss_12,6.289","tataḥ so 'pi dvitīyo 'tra taṃ śrīdarśanam abravīt /
na mokṣyāmi mama hy eṣa mittraṃ ko 'sya bhavān iti","ततः सो ऽपि द्वितीयो ऽत्र तं श्रीदर्शनम् अब्रवीत् /
न मोक्ष्यामि मम ह्य् एष मित्त्रं को ऽस्य भवान् इति"
Kathasaritsagara,"sokss_12,6.290","evaṃ tayor ubhayataḥ skandhayoḥ karṣatoḥ śavaḥ /
vetālānupraviṣṭaḥ sannamuñcadbhair avaṃ ravam","एवं तयोर् उभयतः स्कन्धयोः कर्षतोः शवः /
वेतालानुप्रविष्टः सन्नमुञ्चद्भैर् अवं रवम्"
Kathasaritsagara,"sokss_12,6.291","tena trasto dvitīyaḥ sa hṛtsphoṭena vyapadyata /
śrīdarśanaś cacālātha sa gṛhītvaiva taṃ śavam","तेन त्रस्तो द्वितीयः स हृत्स्फोटेन व्यपद्यत /
श्रीदर्शनश् चचालाथ स गृहीत्वैव तं शवम्"
Kathasaritsagara,"sokss_12,6.292","tāvac cātra dvitīyaḥ sa mṛto 'pyutthāya pūruṣaḥ /
vetālādhiṣṭhito rundhaṃstaṃ śrīdarśanamuktavān","तावच् चात्र द्वितीयः स मृतो ऽप्युत्थाय पूरुषः /
वेतालाधिष्ठितो रुन्धंस्तं श्रीदर्शनमुक्तवान्"
Kathasaritsagara,"sokss_12,6.293","tiṣṭha skandhārpitaṃ kṛtvā mittraṃ me mā sma gā iti /
tataḥ sa bhūtāviṣṭaṃ taṃ matvā śrīdarśano 'bhyadhāt","तिष्ठ स्कन्धार्पितं कृत्वा मित्त्रं मे मा स्म गा इति /
ततः स भूताविष्टं तं मत्वा श्रीदर्शनो ऽभ्यधात्"
Kathasaritsagara,"sokss_12,6.294","kiṃ pramāṇaṃ tavaitasya mittratve mittrameṣa me /
tac chrutvā so 'paro 'vādītpramāṇamayam eva nau","किं प्रमाणं तवैतस्य मित्त्रत्वे मित्त्रमेष मे /
तच् छ्रुत्वा सो ऽपरो ऽवादीत्प्रमाणमयम् एव नौ"
Kathasaritsagara,"sokss_12,6.295","śrīdarśanastato 'vocanmittraṃ svaṃ tarhi vaktyasau /
tatas tatskandhavartī sa savetālaḥ śavo 'bravīt","श्रीदर्शनस्ततो ऽवोचन्मित्त्रं स्वं तर्हि वक्त्यसौ /
ततस् तत्स्कन्धवर्ती स सवेतालः शवो ऽब्रवीत्"
Kathasaritsagara,"sokss_12,6.296","ahamevaṃ bruve mahyamāhāraṃ yaḥ prayaṃcchati /
kṣudhitāya sa me mittraṃ svecchaṃ nayatu māṃ ca saḥ","अहमेवं ब्रुवे मह्यमाहारं यः प्रयंच्छति /
क्षुधिताय स मे मित्त्रं स्वेच्छं नयतु मां च सः"
Kathasaritsagara,"sokss_12,6.297","etac chrutvā sa vetālo dvitīyaḥ so 'vadacchavaḥ /
mama nāstyasya cedasti tadāhāraṃ dadātu te","एतच् छ्रुत्वा स वेतालो द्वितीयः सो ऽवदच्छवः /
मम नास्त्यस्य चेदस्ति तदाहारं ददातु ते"
Kathasaritsagara,"sokss_12,6.298","tac chrutvāhaṃ dadāmīti vadanyāvattam eva saḥ /
srīdarśano nijāṃsasthavetālāhārasiddhaye","तच् छ्रुत्वाहं ददामीति वदन्यावत्तम् एव सः /
स्रीदर्शनो निजांसस्थवेतालाहारसिद्धये"
Kathasaritsagara,"sokss_12,6.299","hanti khaḍgena tāvat sa hanyamānaḥ svasiddhitaḥ /
antardadhe dvitīyo 'tra savetālaḥ śavastadā","हन्ति खड्गेन तावत् स हन्यमानः स्वसिद्धितः /
अन्तर्दधे द्वितीयो ऽत्र सवेतालः शवस्तदा"
Kathasaritsagara,"sokss_12,6.300","atha śrīdarśanaṃ taṃ sa vetālo 'ṃsasthito 'bravīt /
pratipannamidānīṃ me bhojanaṃ dīyatāmiti","अथ श्रीदर्शनं तं स वेतालो ऽंसस्थितो ऽब्रवीत् /
प्रतिपन्नमिदानीं मे भोजनं दीयतामिति"
Kathasaritsagara,"sokss_12,6.301","tato yadā na lebhe 'nyanmāṃsaṃ śrīdarśano 'tra saḥ /
bhojanāya tatas tasmai svamutkṛtyāsinā dadau","ततो यदा न लेभे ऽन्यन्मांसं श्रीदर्शनो ऽत्र सः /
भोजनाय ततस् तस्मै स्वमुत्कृत्यासिना ददौ"
Kathasaritsagara,"sokss_12,6.302","tena tuṣṭaḥ sa vetālas tam evam avadat tadā /
prīto 'smi te mahāsattva dehas te 'stv ayam akṣataḥ","तेन तुष्टः स वेतालस् तम् एवम् अवदत् तदा /
प्रीतो ऽस्मि ते महासत्त्व देहस् ते ऽस्त्व् अयम् अक्षतः"
Kathasaritsagara,"sokss_12,6.303","naya mām adhunā kāryaṃ tavaivedaṃ hi setsyati /
sa sādhakas tapasvī tu svalpasattvo vinaṅkṣyati","नय माम् अधुना कार्यं तवैवेदं हि सेत्स्यति /
स साधकस् तपस्वी तु स्वल्पसत्त्वो विनङ्क्ष्यति"
Kathasaritsagara,"sokss_12,6.304","ity uktas tena bhūtvaiva sa svasthāṅgas tadaiva tam /
nītvā śrīdarśanas tasmai sādhakāya samarpayat","इत्य् उक्तस् तेन भूत्वैव स स्वस्थाङ्गस् तदैव तम् /
नीत्वा श्रीदर्शनस् तस्मै साधकाय समर्पयत्"
Kathasaritsagara,"sokss_12,6.305","sa cābhinandya saṃpūjya raktamālyānulepanaiḥ /
narāsthicūrṇalikhite koṇanyastāsrakumbhake","स चाभिनन्द्य संपूज्य रक्तमाल्यानुलेपनैः /
नरास्थिचूर्णलिखिते कोणन्यस्तास्रकुम्भके"
Kathasaritsagara,"sokss_12,6.306","mahātailajvaladdīpe maṇḍale vipulāntare /
vetālaṃ taṃ tadottānamāttapretatanuṃ vyadhāst","महातैलज्वलद्दीपे मण्डले विपुलान्तरे /
वेतालं तं तदोत्तानमात्तप्रेततनुं व्यधास्त्"
Kathasaritsagara,"sokss_12,6.307","vakṣasthalopaviṣṭaś ca tasyāsyakuhare 'tha saḥ /
narāsthisruksruvakaro homaṃ kartuṃ pracakrame","वक्षस्थलोपविष्टश् च तस्यास्यकुहरे ऽथ सः /
नरास्थिस्रुक्स्रुवकरो होमं कर्तुं प्रचक्रमे"
Kathasaritsagara,"sokss_12,6.308","kṣaṇāc ca tasya vetālasyāsyājjvālodabhūttadā /
yathā sa sādhakastrāsādutthāyāpāsarattataḥ","क्षणाच् च तस्य वेतालस्यास्याज्ज्वालोदभूत्तदा /
यथा स साधकस्त्रासादुत्थायापासरत्ततः"
Kathasaritsagara,"sokss_12,6.309","sattvacyutaṃ ca taṃ srastasruksruvaṃ paridhāvya saḥ /
vetālo vyāttavadanaḥ sāṅgopāṅgaṃ nigīrṇavān","सत्त्वच्युतं च तं स्रस्तस्रुक्स्रुवं परिधाव्य सः /
वेतालो व्यात्तवदनः साङ्गोपाङ्गं निगीर्णवान्"
Kathasaritsagara,"sokss_12,6.310","taddṛṣṭvā khaḍgamudyamya yāvac chrīdarśanaḥ sa tam /
abhidhāvati tāvat sa vetālastam abhāṣata","तद्दृष्ट्वा खड्गमुद्यम्य यावच् छ्रीदर्शनः स तम् /
अभिधावति तावत् स वेतालस्तम् अभाषत"
Kathasaritsagara,"sokss_12,6.311","bhoḥ śrīdarśana dhairyeṇa tuṣṭo 'smy evaṃvidhena te /
tatsarṣapān gṛhāṇa tvam imān manmukhasaṃbhavān","भोः श्रीदर्शन धैर्येण तुष्टो ऽस्म्य् एवंविधेन ते /
तत्सर्षपान् गृहाण त्वम् इमान् मन्मुखसंभवान्"
Kathasaritsagara,"sokss_12,6.312","ebhiḥ śironibaddhaiś ca pāṇisthaiścaiṣa bhūpatiḥ /
nivṛttayakṣmadoṣārtiḥ sadya eva bhaviṣyati","एभिः शिरोनिबद्धैश् च पाणिस्थैश्चैष भूपतिः /
निवृत्तयक्ष्मदोषार्तिः सद्य एव भविष्यति"
Kathasaritsagara,"sokss_12,6.313","tvaṃ cācireṇa sarvasyāḥ pṛthvyā rājā bhaviṣyasi /
iti tadvacanaṃ śrutvā taṃ sa śrīdarśano 'bhyadhāt","त्वं चाचिरेण सर्वस्याः पृथ्व्या राजा भविष्यसि /
इति तद्वचनं श्रुत्वा तं स श्रीदर्शनो ऽभ्यधात्"
Kathasaritsagara,"sokss_12,6.314","sādhakena vinaitena tatra yāsyāmyahaṃ katham /
anena sa hataḥ svārthalobhāditi vadennṛpaḥ","साधकेन विनैतेन तत्र यास्याम्यहं कथम् /
अनेन स हतः स्वार्थलोभादिति वदेन्नृपः"
Kathasaritsagara,"sokss_12,6.315","evaṃ śrīdarśanenokte vetālaḥ sa jagāda tam /
vacmi te pratyayaṃ yena śuddhistava bhaviṣyati","एवं श्रीदर्शनेनोक्ते वेतालः स जगाद तम् /
वच्मि ते प्रत्ययं येन शुद्धिस्तव भविष्यति"
Kathasaritsagara,"sokss_12,6.316","imaṃ mṛtaṃ mannigīrṇamihāsyaiva śavasya hi /
udaraṃ pāṭayitvā tvamantasthaṃ darśayiṣyasi","इमं मृतं मन्निगीर्णमिहास्यैव शवस्य हि /
उदरं पाटयित्वा त्वमन्तस्थं दर्शयिष्यसि"
Kathasaritsagara,"sokss_12,6.317","ity uktvā sa yayau kvāpi vetālo 'rpitasarṣapaḥ /
nirgatyaivā śavāttasmācchavaḥ so 'py apatadbhuvi","इत्य् उक्त्वा स ययौ क्वापि वेतालो ऽर्पितसर्षपः /
निर्गत्यैवा शवात्तस्माच्छवः सो ऽप्य् अपतद्भुवि"
Kathasaritsagara,"sokss_12,6.318","svīkṛtya sarṣapānso 'pi gatvā śrīdarśanas tataḥ /
sahāyādhyuṣite tasminmaṭhe rātriṃ nināya tām","स्वीकृत्य सर्षपान्सो ऽपि गत्वा श्रीदर्शनस् ततः /
सहायाध्युषिते तस्मिन्मठे रात्रिं निनाय ताम्"
Kathasaritsagara,"sokss_12,6.319","prage rājño 'ntikaṃ gatvā rātrivṛttaṃ nivedya tat /
mantribhyo 'darśayannītvā sādhakaṃ taṃ śavodarāt","प्रगे राज्ञो ऽन्तिकं गत्वा रात्रिवृत्तं निवेद्य तत् /
मन्त्रिभ्यो ऽदर्शयन्नीत्वा साधकं तं शवोदरात्"
Kathasaritsagara,"sokss_12,6.320","tato babandha rājñas tān pāṇau mūrdhni ca sarṣapān /
tena so 'bhūn nṛpo naṣṭaniḥśeṣavyādhinirvṛtaḥ","ततो बबन्ध राज्ञस् तान् पाणौ मूर्ध्नि च सर्षपान् /
तेन सो ऽभून् नृपो नष्टनिःशेषव्याधिनिर्वृतः"
Kathasaritsagara,"sokss_12,6.321","atha tuṣṭaḥ sa nṛpatiḥ śrīsenaḥ prāṇadāyinam /
anapatyaḥ sutatvena taṃ śrīdarśanamagrahīt","अथ तुष्टः स नृपतिः श्रीसेनः प्राणदायिनम् /
अनपत्यः सुतत्वेन तं श्रीदर्शनमग्रहीत्"
Kathasaritsagara,"sokss_12,6.322","abhyaṣiñcac ca taṃ vīraṃ yauvarājye tadaiva saḥ /
uptaṃ sukṛtabījaṃ hi sukṣetreṣu mahāphalam","अभ्यषिञ्चच् च तं वीरं यौवराज्ये तदैव सः /
उप्तं सुकृतबीजं हि सुक्षेत्रेषु महाफलम्"
Kathasaritsagara,"sokss_12,6.323","tataḥ śrīdarśanaḥ śrīmānupayeme sa tatra tām /
padmiṣṭhāṃ pūrvasevārthaṃ lakṣmīm iva sahāgatām","ततः श्रीदर्शनः श्रीमानुपयेमे स तत्र ताम् /
पद्मिष्ठां पूर्वसेवार्थं लक्ष्मीम् इव सहागताम्"
Kathasaritsagara,"sokss_12,6.324","tayā samaṃ sa bhuñjāno bhogānmukharakeṇa ca /
tadbhrātrā so 'tha tatrāsīt pṛthvīṃ vīro 'nupālayan","तया समं स भुञ्जानो भोगान्मुखरकेण च /
तद्भ्रात्रा सो ऽथ तत्रासीत् पृथ्वीं वीरो ऽनुपालयन्"
Kathasaritsagara,"sokss_12,6.325","ekadā jaladhestīrātprāpya ratnavināyakam /
upendraśaktirānīya dadau tasmai mahāvaṇik","एकदा जलधेस्तीरात्प्राप्य रत्नविनायकम् /
उपेन्द्रशक्तिरानीय ददौ तस्मै महावणिक्"
Kathasaritsagara,"sokss_12,6.326","tamanarghaṃ samālokya yuvarājaḥ sa bhaktitaḥ /
tatra pratiṣṭhāpitavānvibhavenātibhūyasā","तमनर्घं समालोक्य युवराजः स भक्तितः /
तत्र प्रतिष्ठापितवान्विभवेनातिभूयसा"
Kathasaritsagara,"sokss_12,6.327","dādau grāmasahasraṃ ca nityabhogāya tatra saḥ /
yātrotsavaṃ ca vidadhe militākhilamānavam","दादौ ग्रामसहस्रं च नित्यभोगाय तत्र सः /
यात्रोत्सवं च विदधे मिलिताखिलमानवम्"
Kathasaritsagara,"sokss_12,6.328","nṛttavāditragītaiś ca tatra sātiśayair niśi /
parituṣṭo gaṇānevamādideśa gaṇādhipaḥ","नृत्तवादित्रगीतैश् च तत्र सातिशयैर् निशि /
परितुष्टो गणानेवमादिदेश गणाधिपः"
Kathasaritsagara,"sokss_12,6.329","matprasādādayaṃ bhāvī samrāṭ śrīdarśano bhuvi /
tadihāstyaparāmbhodhau haṃsadvīpamiti śrutam","मत्प्रसादादयं भावी सम्राट् श्रीदर्शनो भुवि /
तदिहास्त्यपराम्भोधौ हंसद्वीपमिति श्रुतम्"
Kathasaritsagara,"sokss_12,6.330","dvīpaṃ tatrāsti ca kṣmābhṛdanaṅgodayasaṃjñakaḥ /
anaṅgamañjarīty asti strīratnaṃ tasya cātmajā","द्वीपं तत्रास्ति च क्ष्माभृदनङ्गोदयसंज्ञकः /
अनङ्गमञ्जरीत्य् अस्ति स्त्रीरत्नं तस्य चात्मजा"
Kathasaritsagara,"sokss_12,6.331","madbhaktā sā ca kanyā mām arcitvā yācate sadā /
sarvapṛthvīśvaraṃ dehi patiṃ me bhagavann iti","मद्भक्ता सा च कन्या माम् अर्चित्वा याचते सदा /
सर्वपृथ्वीश्वरं देहि पतिं मे भगवन्न् इति"
Kathasaritsagara,"sokss_12,6.332","ataḥ śrīdarśanenaitāṃ patyā saṃyojayāmy aham /
ubhayor etayor evaṃ dattaṃ bhaktiphalaṃ bhavet","अतः श्रीदर्शनेनैतां पत्या संयोजयाम्य् अहम् /
उभयोर् एतयोर् एवं दत्तं भक्तिफलं भवेत्"
Kathasaritsagara,"sokss_12,6.333","tasmāc chrīdarśanas tatra nītvā yuṣmābhir etayoḥ /
anyonyadarśanaṃ yuktyā saṃpādyānīyatāṃ drutam","तस्माच् छ्रीदर्शनस् तत्र नीत्वा युष्माभिर् एतयोः /
अन्योन्यदर्शनं युक्त्या संपाद्यानीयतां द्रुतम्"
Kathasaritsagara,"sokss_12,6.334","saṃyogastu śanaiḥ samyakkrameṇa bhavitānayoḥ /
adyaiva tu sa nāstyeva bhavitavyaṃ hi tat tathā","संयोगस्तु शनैः सम्यक्क्रमेण भवितानयोः /
अद्यैव तु स नास्त्येव भवितव्यं हि तत् तथा"
Kathasaritsagara,"sokss_12,6.335","kiṃ caiva vaṇijo 'py asya pratimāprāpakasya me /
upendraśakter asty eva vihitā kāpy upakriyā","किं चैव वणिजो ऽप्य् अस्य प्रतिमाप्रापकस्य मे /
उपेन्द्रशक्तेर् अस्त्य् एव विहिता काप्य् उपक्रिया"
Kathasaritsagara,"sokss_12,6.336","evaṃ gaṇeśenādiṣṭā gaṇā rātrau tadaiva tam /
suptaṃ śrīdarśanaṃ ninyurhaṃsadvīpaṃ svasiddhitaḥ","एवं गणेशेनादिष्टा गणा रात्रौ तदैव तम् /
सुप्तं श्रीदर्शनं निन्युर्हंसद्वीपं स्वसिद्धितः"
Kathasaritsagara,"sokss_12,6.337","tatra cānaṅgamañjaryāstaṃ praveśyaiva vāsake /
suptāyāḥ śayane tasyā rājaputryā nyaveśayan","तत्र चानङ्गमञ्जर्यास्तं प्रवेश्यैव वासके /
सुप्तायाः शयने तस्या राजपुत्र्या न्यवेशयन्"
Kathasaritsagara,"sokss_12,6.338","prabuddhaḥ sa kṣaṇāttatra jvaladratnapradīpake /
dyotamānavitānādinānānarghamahāmaṇau","प्रबुद्धः स क्षणात्तत्र ज्वलद्रत्नप्रदीपके /
द्योतमानवितानादिनानानर्घमहामणौ"
Kathasaritsagara,"sokss_12,6.339","rājāvartopalaśyāmatale sadvāsaveśmani /
paryaṅkaśayane dhautasitapaṭṭottaracchade","राजावर्तोपलश्यामतले सद्वासवेश्मनि /
पर्यङ्कशयने धौतसितपट्टोत्तरच्छदे"
Kathasaritsagara,"sokss_12,6.340","śayānām amṛtasyandasundaraprasaraddyutim /
sarvataḥ prasphurattāratārāvalimanorame","शयानाम् अमृतस्यन्दसुन्दरप्रसरद्द्युतिम् /
सर्वतः प्रस्फुरत्तारतारावलिमनोरमे"
Kathasaritsagara,"sokss_12,6.341","gagane dhavalāmbhodaśakalotsaṅgavartinīm /
śaracchaśabhṛto murtimivānandakarīṃ dṛśoḥ","गगने धवलाम्भोदशकलोत्सङ्गवर्तिनीम् /
शरच्छशभृतो मुर्तिमिवानन्दकरीं दृशोः"
Kathasaritsagara,"sokss_12,6.342","śrīdarśanastāṃ sahasā dadarśānaṅgamañjarīm /
hṛṣṭavismitavibhrāntaścintayām āsa ca kṣaṇam","श्रीदर्शनस्तां सहसा ददर्शानङ्गमञ्जरीम् /
हृष्टविस्मितविभ्रान्तश्चिन्तयाम् आस च क्षणम्"
Kathasaritsagara,"sokss_12,6.343","kva suptaḥ kva prabuddho 'smi kimidaṃ keyamaṅganā /
svapno dhruvamasau so 'pi varamastvayamīdṛśaḥ","क्व सुप्तः क्व प्रबुद्धो ऽस्मि किमिदं केयमङ्गना /
स्वप्नो ध्रुवमसौ सो ऽपि वरमस्त्वयमीदृशः"
Kathasaritsagara,"sokss_12,6.344","prabodhya tadimāṃ tāvat paśyāmīti vivicya saḥ /
nudati sma śanair aṃse pāṇinānaṅgamañjarīm","प्रबोध्य तदिमां तावत् पश्यामीति विविच्य सः /
नुदति स्म शनैर् अंसे पाणिनानङ्गमञ्जरीम्"
Kathasaritsagara,"sokss_12,6.345","sāpi tasya karasparśādindoriva kumudvatī /
vyālolanetrabhramarā prabodhaṃ prāpa tatkṣaṇam","सापि तस्य करस्पर्शादिन्दोरिव कुमुद्वती /
व्यालोलनेत्रभ्रमरा प्रबोधं प्राप तत्क्षणम्"
Kathasaritsagara,"sokss_12,6.346","dṛṣṭā ca taṃ kṣaṇaṃ dadhyau ko 'yaṃ divyākṛtirbhavet /
duṣpraveśe praviṣṭo 'tra devo nūnamasāviti","दृष्टा च तं क्षणं दध्यौ को ऽयं दिव्याकृतिर्भवेत् /
दुष्प्रवेशे प्रविष्टो ऽत्र देवो नूनमसाविति"
Kathasaritsagara,"sokss_12,6.347","utthāya caitaṃ papraccha saṃbhramapraśrayākulā /
kastvaṃ kasmātkathaṃ ceha praviṣṭo 'syucyatāmiti","उत्थाय चैतं पप्रच्छ संभ्रमप्रश्रयाकुला /
कस्त्वं कस्मात्कथं चेह प्रविष्टो ऽस्युच्यतामिति"
Kathasaritsagara,"sokss_12,6.348","tataḥ śrīdarśanenokte svodante sāpy avocata /
tatpṛṣṭā sundarī cāsmai deśanāmānvayānnijān","ततः श्रीदर्शनेनोक्ते स्वोदन्ते साप्य् अवोचत /
तत्पृष्टा सुन्दरी चास्मै देशनामान्वयान्निजान्"
Kathasaritsagara,"sokss_12,6.349","sotkāvanyonyasaṃtyaktasvapnabhrāntī tataś ca tau /
bhūṣaṇānāṃ vinimayaṃ cakraturniścayāptaye","सोत्कावन्योन्यसंत्यक्तस्वप्नभ्रान्ती ततश् च तौ /
भूषणानां विनिमयं चक्रतुर्निश्चयाप्तये"
Kathasaritsagara,"sokss_12,6.350","athobhāvapi gāndharvavivāhotsukamānasau /
te gaṇā mohayitvā tau ninyurnidrāvaśaṃ tadā","अथोभावपि गान्धर्वविवाहोत्सुकमानसौ /
ते गणा मोहयित्वा तौ निन्युर्निद्रावशं तदा"
Kathasaritsagara,"sokss_12,6.351","jātinidraṃ gṛhītvā ca taṃ tu śrīdarśanaṃ tataḥ /
svagṛhaṃ prāpayāmāsustadaivāprāptavāñchitam","जातिनिद्रं गृहीत्वा च तं तु श्रीदर्शनं ततः /
स्वगृहं प्रापयामासुस्तदैवाप्राप्तवाञ्छितम्"
Kathasaritsagara,"sokss_12,6.352","tatrāpagatanidraś ca dhāmni śrīdarśano nije /
sthitaḥ stryābharaṇair yuktaṃ dṛṣṭvātmānaṃ vyacintayat","तत्रापगतनिद्रश् च धाम्नि श्रीदर्शनो निजे /
स्थितः स्त्र्याभरणैर् युक्तं दृष्ट्वात्मानं व्यचिन्तयत्"
Kathasaritsagara,"sokss_12,6.353","aho kimetatkva nu sā haṃsadvīpeśvarātmajā /
kva tadvāsagṛhaṃ divyaṃ kvāhaṃ punarihaiva ca","अहो किमेतत्क्व नु सा हंसद्वीपेश्वरात्मजा /
क्व तद्वासगृहं दिव्यं क्वाहं पुनरिहैव च"
Kathasaritsagara,"sokss_12,6.354","na ca svapnaḥ sa yattāni tadīyābharaṇāni me /
tiṣṭhantyetāni tannūnaṃ vilāsaḥ ko 'py ayaṃ vidheḥ","न च स्वप्नः स यत्तानि तदीयाभरणानि मे /
तिष्ठन्त्येतानि तन्नूनं विलासः को ऽप्य् अयं विधेः"
Kathasaritsagara,"sokss_12,6.355","ityādi cintayan patnyā pṛṣṭaḥ suptaprabuddhayā /
padmiṣṭhayā dhīryamāṇaḥ sādhvyā tāṃ so 'nayan niśām","इत्यादि चिन्तयन् पत्न्या पृष्टः सुप्तप्रबुद्धया /
पद्मिष्ठया धीर्यमाणः साध्व्या तां सो ऽनयन् निशाम्"
Kathasaritsagara,"sokss_12,6.356","prātaś ca sarvaṃ rājñe 'pi śrīsenāsya tadabravīt /
anaṅgamañjarīnāmacihnitābharaṇānvitaḥ","प्रातश् च सर्वं राज्ञे ऽपि श्रीसेनास्य तदब्रवीत् /
अनङ्गमञ्जरीनामचिह्निताभरणान्वितः"
Kathasaritsagara,"sokss_12,6.357","rājāpi tatpriyaiṣī sa haṃsadvīpaṃ gaveṣayan /
mārgaṃ dattvāpi paṭahaṃ nopalebhe kutaścana","राजापि तत्प्रियैषी स हंसद्वीपं गवेषयन् /
मार्गं दत्त्वापि पटहं नोपलेभे कुतश्चन"
Kathasaritsagara,"sokss_12,6.358","tataḥ śrīdarśanas tatra sa vinānaṅgamañjarīm /
āsītsmarajvarākrāntaḥ sarvabhogaparāṅmukhaḥ","ततः श्रीदर्शनस् तत्र स विनानङ्गमञ्जरीम् /
आसीत्स्मरज्वराक्रान्तः सर्वभोगपराङ्मुखः"
Kathasaritsagara,"sokss_12,6.359","nāhāraṃ śraddadhe paśyannā hāraṃ tadalaṃkṛtīḥ /
svāpaṃ jahāvapaśyaṃstu svāpaṃ tanmukhapaṅkajam","नाहारं श्रद्दधे पश्यन्ना हारं तदलंकृतीः /
स्वापं जहावपश्यंस्तु स्वापं तन्मुखपङ्कजम्"
Kathasaritsagara,"sokss_12,6.360","atrāntare ca sā tatra haṃsadvīpe nṛpātmajā /
tūryaśabdaiḥ prabubudhe prabhāte 'naṅgamañjarī","अत्रान्तरे च सा तत्र हंसद्वीपे नृपात्मजा /
तूर्यशब्दैः प्रबुबुधे प्रभाते ऽनङ्गमञ्जरी"
Kathasaritsagara,"sokss_12,6.361","smṛtvā tadrātrivṛttaṃ sā dṛṣṭvā cālaṃkṛtā tanum /
śrīdarśanālaṃkaraṇaiścintāsmautsukyato yayau","स्मृत्वा तद्रात्रिवृत्तं सा दृष्ट्वा चालंकृता तनुम् /
श्रीदर्शनालंकरणैश्चिन्तास्मौत्सुक्यतो ययौ"
Kathasaritsagara,"sokss_12,6.362","svapnabhrāntiharair dattapremabhir dulabhe jane /
ebhir ābharaṇair nītāsmyahaṃ jīvitasaṃśayam","स्वप्नभ्रान्तिहरैर् दत्तप्रेमभिर् दुलभे जने /
एभिर् आभरणैर् नीतास्म्यहं जीवितसंशयम्"
Kathasaritsagara,"sokss_12,6.363","ityādi cintayantīṃ tāṃ puruṣābharaṇair yutām /
pitānaṅgodayo 'kasmātpraviśyātra vyalokayat","इत्यादि चिन्तयन्तीं तां पुरुषाभरणैर् युताम् /
पितानङ्गोदयो ऽकस्मात्प्रविश्यात्र व्यलोकयत्"
Kathasaritsagara,"sokss_12,6.364","vāsasācchāditāṅgīṃ ca lajjayāvanatāṃ tataḥ /
papracchotsaṅgamāropya sa tāṃ rājātivatsalaḥ","वाससाच्छादिताङ्गीं च लज्जयावनतां ततः /
पप्रच्छोत्सङ्गमारोप्य स तां राजातिवत्सलः"
Kathasaritsagara,"sokss_12,6.365","kimayaṃ putri puṃveṣaḥ kiṃ trapā cedṛśī vada /
mā kṛthā mayyaviśvāsaṃ baddhāḥ pāṇā hi me tvayi","किमयं पुत्रि पुंवेषः किं त्रपा चेदृशी वद /
मा कृथा मय्यविश्वासं बद्धाः पाणा हि मे त्वयि"
Kathasaritsagara,"sokss_12,6.366","ityādibhiḥ priyālāpaistena mandīkṛtatrapā /
pitrā śanaistaṃ vṛttāntaṃ kṛtsnaṃ tasmai śaśaṃsa sā","इत्यादिभिः प्रियालापैस्तेन मन्दीकृतत्रपा /
पित्रा शनैस्तं वृत्तान्तं कृत्स्नं तस्मै शशंस सा"
Kathasaritsagara,"sokss_12,6.367","tataḥ so 'syā pitā rājā tadamānuṣagocaram /
indrajālamivāvaitya yayau kartavyasaṃśayam","ततः सो ऽस्या पिता राजा तदमानुषगोचरम् /
इन्द्रजालमिवावैत्य ययौ कर्तव्यसंशयम्"
Kathasaritsagara,"sokss_12,6.368","gatvaiva tac ca papraccha suprītaṃ siddhayoginam /
mahāvratadharaṃ brahmasomaṃ nāma svadeśajam","गत्वैव तच् च पप्रच्छ सुप्रीतं सिद्धयोगिनम् /
महाव्रतधरं ब्रह्मसोमं नाम स्वदेशजम्"
Kathasaritsagara,"sokss_12,6.369","sa vīkṣya praṇidhānena nṛpaṃ taṃ tāpaso 'bhyadhāt /
mālavātsatyamāninye gaṇaiḥ śrīdarśano nṛpaḥ","स वीक्ष्य प्रणिधानेन नृपं तं तापसो ऽभ्यधात् /
मालवात्सत्यमानिन्ये गणैः श्रीदर्शनो नृपः"
Kathasaritsagara,"sokss_12,6.370","gaṇeśvaraḥ prasanno hi tvatputryās tasya cobhayoḥ /
tatprasādāc ca rājā sa sārvabhaumo bhaviṣyati","गणेश्वरः प्रसन्नो हि त्वत्पुत्र्यास् तस्य चोभयोः /
तत्प्रसादाच् च राजा स सार्वभौमो भविष्यति"
Kathasaritsagara,"sokss_12,6.371","tacchlāghanīyo duhitustava bhartā sa tādṛśaḥ /
ity ukte jñāninā tena prahvo rājā jagāda tam","तच्छ्लाघनीयो दुहितुस्तव भर्ता स तादृशः /
इत्य् उक्ते ज्ञानिना तेन प्रह्वो राजा जगाद तम्"
Kathasaritsagara,"sokss_12,6.372","kva mālavaḥ kva bhagavan haṃsadvīpo mahānayam /
panthā durgaś ca kāryaṃ ca nedaṃ kālāntarakṣamam","क्व मालवः क्व भगवन् हंसद्वीपो महानयम् /
पन्था दुर्गश् च कार्यं च नेदं कालान्तरक्षमम्"
Kathasaritsagara,"sokss_12,6.373","tatprasādaparo nityaṃ tvamevātra gatirmama /
iti rājñā sa vijñaptastapasvī bhaktavatsalaḥ","तत्प्रसादपरो नित्यं त्वमेवात्र गतिर्मम /
इति राज्ञा स विज्ञप्तस्तपस्वी भक्तवत्सलः"
Kathasaritsagara,"sokss_12,6.374","eṣo 'haṃ sādhayāmyetadity uktvāntardadhe tataḥ /
kṣaṇāc ca mālavaṃ prāpa puraṃ śrīsenabhūbhṛtaḥ","एषो ऽहं साधयाम्येतदित्य् उक्त्वान्तर्दधे ततः /
क्षणाच् च मालवं प्राप पुरं श्रीसेनभूभृतः"
Kathasaritsagara,"sokss_12,6.375","tatra tasmin praviśyaiva śrīdarśanavinirmite /
devāgāre gaṇādhīśaṃ praṇamyopaviveśa saḥ","तत्र तस्मिन् प्रविश्यैव श्रीदर्शनविनिर्मिते /
देवागारे गणाधीशं प्रणम्योपविवेश सः"
Kathasaritsagara,"sokss_12,6.376","namo 'stu tubhyaṃ nakṣatramālāmaṇḍitamūrdhane /
sumeruśikharābhāya kalyāṇamayamūrtaye","नमो ऽस्तु तुभ्यं नक्षत्रमालामण्डितमूर्धने /
सुमेरुशिखराभाय कल्याणमयमूर्तये"
Kathasaritsagara,"sokss_12,6.377","naumi nṛttotsavotkṣiptasaralābhraṃlihaṃ tava /
karaṃ tribhuvanāgāradhāraṇastambhasaṃnibham","नौमि नृत्तोत्सवोत्क्षिप्तसरलाभ्रंलिहं तव /
करं त्रिभुवनागारधारणस्तम्भसंनिभम्"
Kathasaritsagara,"sokss_12,6.378","nidhānaṃ sarvasiddhīnāṃ vighnāntaka namāmy aham /
pṛthulodarakumbhaṃ te pannagābharaṇaṃ vapuḥ","निधानं सर्वसिद्धीनां विघ्नान्तक नमाम्य् अहम् /
पृथुलोदरकुम्भं ते पन्नगाभरणं वपुः"
Kathasaritsagara,"sokss_12,6.379","iti tatra sa yāvac ca gaṇeśaṃ stauti tāpasaḥ /
tāvattatpratimānetuḥ putras tasya vaṇikpateḥ","इति तत्र स यावच् च गणेशं स्तौति तापसः /
तावत्तत्प्रतिमानेतुः पुत्रस् तस्य वणिक्पतेः"
Kathasaritsagara,"sokss_12,6.380","upendraśakter uddāmacironmādaviśṛṅkhalaḥ /
bhrāmyanmahendraśaktyākhyo viveśātraiva daivataḥ","उपेन्द्रशक्तेर् उद्दामचिरोन्मादविशृङ्खलः /
भ्राम्यन्महेन्द्रशक्त्याख्यो विवेशात्रैव दैवतः"
Kathasaritsagara,"sokss_12,6.381","abhyadhāvadgrahītuṃ ca tam eva sa tapasvinam /
tataḥ sa pāṇinā tatra tapasvī tamatāḍayat","अभ्यधावद्ग्रहीतुं च तम् एव स तपस्विनम् /
ततः स पाणिना तत्र तपस्वी तमताडयत्"
Kathasaritsagara,"sokss_12,6.382","sa tena nyastamantreṇa pāṇinā tasya tāḍitaḥ /
śāntonmādas tathaivābhūtsvasthabuddhirvaṇikstutaḥ","स तेन न्यस्तमन्त्रेण पाणिना तस्य ताडितः /
शान्तोन्मादस् तथैवाभूत्स्वस्थबुद्धिर्वणिक्स्तुतः"
Kathasaritsagara,"sokss_12,6.383","jātalajjaś ca sa tato nirgatyaiva digambaraḥ /
hastācchāditakaupīno jagāma svagṛhaṃ prati","जातलज्जश् च स ततो निर्गत्यैव दिगम्बरः /
हस्ताच्छादितकौपीनो जगाम स्वगृहं प्रति"
Kathasaritsagara,"sokss_12,6.384","tatkālaṃ lokato buddhvā sametyānandanirbharaḥ /
upendraśaktiḥ svapitā tamanaiṣīnnijaṃ gṛham","तत्कालं लोकतो बुद्ध्वा समेत्यानन्दनिर्भरः /
उपेन्द्रशक्तिः स्वपिता तमनैषीन्निजं गृहम्"
Kathasaritsagara,"sokss_12,6.385","tatra taṃ snapayitvā ca kṛtvā vastrādyalaṃkṛtam /
tadyuktastāpasaṃ taṃ sa brahmasomam upāsyayau","तत्र तं स्नपयित्वा च कृत्वा वस्त्राद्यलंकृतम् /
तद्युक्तस्तापसं तं स ब्रह्मसोमम् उपास्ययौ"
Kathasaritsagara,"sokss_12,6.386","upānayac ca bahvasmai dhanaṃ putrapradāyine /
sa tu tannaiva jagrāha tāpaso divyasiddhibhṛt","उपानयच् च बह्वस्मै धनं पुत्रप्रदायिने /
स तु तन्नैव जग्राह तापसो दिव्यसिद्धिभृत्"
Kathasaritsagara,"sokss_12,6.387","atrāntare ca tadbuddhvā tam upāgāttapasvinam /
śrīdarśanānvito bhaktyā śrīsenanṛpatiḥ svayam","अत्रान्तरे च तद्बुद्ध्वा तम् उपागात्तपस्विनम् /
श्रीदर्शनान्वितो भक्त्या श्रीसेननृपतिः स्वयम्"
Kathasaritsagara,"sokss_12,6.388","praṇipatya stutiṃ kṛtvā taṃ sa rājā vyajijñapat /
saṃpannā vaṇijastāvat putrasvāsthyādupakriyā","प्रणिपत्य स्तुतिं कृत्वा तं स राजा व्यजिज्ञपत् /
संपन्ना वणिजस्तावत् पुत्रस्वास्थ्यादुपक्रिया"
Kathasaritsagara,"sokss_12,6.389","yuṣmadāgamanādasya tanmamāpi tathā kuru /
yathā śrīdarśanasyāsya matsūnoḥ kuśalaṃ bhavet","युष्मदागमनादस्य तन्ममापि तथा कुरु /
यथा श्रीदर्शनस्यास्य मत्सूनोः कुशलं भवेत्"
Kathasaritsagara,"sokss_12,6.390","iti tenārthito rājñā tāpasaḥ so 'bravīd dhasan /
rājan kimasya caurasya karomy aham abhīpsitam","इति तेनार्थितो राज्ञा तापसः सो ऽब्रवीद् धसन् /
राजन् किमस्य चौरस्य करोम्य् अहम् अभीप्सितम्"
Kathasaritsagara,"sokss_12,6.391","yo rājaputryā hṛdayaṃ muṣitvābharaṇāni ca /
rātrāvanaṅgamañjaryā haṃsadvīpādihāgataḥ","यो राजपुत्र्या हृदयं मुषित्वाभरणानि च /
रात्रावनङ्गमञ्जर्या हंसद्वीपादिहागतः"
Kathasaritsagara,"sokss_12,6.392","tathāpi tvadvacaḥ kāryaṃ mayety uktvā prakoṣṭhataḥ /
śrīdarśanaṃ tamādāya tāpaso 'ntardadhe 'tha saḥ","तथापि त्वद्वचः कार्यं मयेत्य् उक्त्वा प्रकोष्ठतः /
श्रीदर्शनं तमादाय तापसो ऽन्तर्दधे ऽथ सः"
Kathasaritsagara,"sokss_12,6.393","sa prāpya haṃsadvīpaṃ ca rājño 'naṅgodayasya tam /
prāveśayad rājadhānīṃ tatsutābharaṇair yutam","स प्राप्य हंसद्वीपं च राज्ञो ऽनङ्गोदयस्य तम् /
प्रावेशयद् राजधानीं तत्सुताभरणैर् युतम्"
Kathasaritsagara,"sokss_12,6.394","so 'py abhyanandat taṃ rājā prāptaṃ śrīdarśanaṃ tadā /
hṛṣṭaḥ pūrvaṃ tam abhyarcya pādanamras tapasvinam","सो ऽप्य् अभ्यनन्दत् तं राजा प्राप्तं श्रीदर्शनं तदा /
हृष्टः पूर्वं तम् अभ्यर्च्य पादनम्रस् तपस्विनम्"
Kathasaritsagara,"sokss_12,6.395","dadau ca tāṃ sutāṃ tasmai puṇyāhe 'naṅgamañjarīm /
śrīdarśanāya ratnaughamālinīṃ vasudhāmiva","ददौ च तां सुतां तस्मै पुण्याहे ऽनङ्गमञ्जरीम् /
श्रीदर्शनाय रत्नौघमालिनीं वसुधामिव"
Kathasaritsagara,"sokss_12,6.396","tayā baddhvā sametaṃ ca taṃ sa jāmātaraṃ punaḥ /
mālavaṃ prāpayām āsa śaktyā tasya tapasvinaḥ","तया बद्ध्वा समेतं च तं स जामातरं पुनः /
मालवं प्रापयाम् आस शक्त्या तस्य तपस्विनः"
Kathasaritsagara,"sokss_12,6.397","tatra prāptaś ca sa tataḥ kāsntādvitayasaṃgataḥ /
śrīdarśanaḥ sukhaṃ tasthau hṛṣṭarājābhinanditaḥ","तत्र प्राप्तश् च स ततः कास्न्ताद्वितयसंगतः /
श्रीदर्शनः सुखं तस्थौ हृष्टराजाभिनन्दितः"
Kathasaritsagara,"sokss_12,6.398","kālena tasmiñ śrīsene rājñi lokāntaraṃ gate /
tadrājyaṃ prāpya pṛthivīṃ kṛtsnāṃ vīro jigāya saḥ","कालेन तस्मिञ् श्रीसेने राज्ञि लोकान्तरं गते /
तद्राज्यं प्राप्य पृथिवीं कृत्स्नां वीरो जिगाय सः"
Kathasaritsagara,"sokss_12,6.399","samāsāditasāmrājyaḥ sa tayor bhāryayor dvayoḥ /
padmiṣṭhānaṅgamañjaryostanayau dvāvajījanat","समासादितसाम्राज्यः स तयोर् भार्ययोर् द्वयोः /
पद्मिष्ठानङ्गमञ्जर्योस्तनयौ द्वावजीजनत्"
Kathasaritsagara,"sokss_12,6.400","ekaṃ tayoḥ padmasenaṃ nāmnā sa kṛtavānnṛpaḥ /
anaṅgasenamaparaṃ vṛddhiṃ tau cātra nītavān","एकं तयोः पद्मसेनं नाम्ना स कृतवान्नृपः /
अनङ्गसेनमपरं वृद्धिं तौ चात्र नीतवान्"
Kathasaritsagara,"sokss_12,6.401","yāti kāle ca devībhyāṃ saha so 'bhyantare sthitaḥ /
śrīdarśano 'śṛṇodrājā viprasyākranditaṃ bahiḥ","याति काले च देवीभ्यां सह सो ऽभ्यन्तरे स्थितः /
श्रीदर्शनो ऽशृणोद्राजा विप्रस्याक्रन्दितं बहिः"
Kathasaritsagara,"sokss_12,6.402","praveśya taṃ ca papraccha vipramākrandakāraṇam /
tataḥ sa darśitodvego viprastam idam abravīt","प्रवेश्य तं च पप्रच्छ विप्रमाक्रन्दकारणम् /
ततः स दर्शितोद्वेगो विप्रस्तम् इदम् अब्रवीत्"
Kathasaritsagara,"sokss_12,6.403","yo 'bhūddīptaśikho 'gnirme so 'ṭṭahāsamucādhunā /
sajyotidhūmalekho 'pi kālameghena nāśitaḥ","यो ऽभूद्दीप्तशिखो ऽग्निर्मे सो ऽट्टहासमुचाधुना /
सज्योतिधूमलेखो ऽपि कालमेघेन नाशितः"
Kathasaritsagara,"sokss_12,6.404","ity uktvā dṛṣṭanaṣṭo 'bhūdbrāhmaṇaḥ so 'tra tatkṣaṇam /
kimetaduktametena kva gataśceti vismayāt","इत्य् उक्त्वा दृष्टनष्टो ऽभूद्ब्राह्मणः सो ऽत्र तत्क्षणम् /
किमेतदुक्तमेतेन क्व गतश्चेति विस्मयात्"
Kathasaritsagara,"sokss_12,6.405","yāvat sa rājā brūte ca tāvaddevyāvaśaṅkitam /
dhārāśruṇā rudantyau te tasya pañcatvamāpatuḥ","यावत् स राजा ब्रूते च तावद्देव्यावशङ्कितम् /
धाराश्रुणा रुदन्त्यौ ते तस्य पञ्चत्वमापतुः"
Kathasaritsagara,"sokss_12,6.406","taddṛṣṭvāśanipātograṃ sahasā sa mahīpatiḥ /
hā hā kim idamityārto vilapannapadadbhuvi","तद्दृष्ट्वाशनिपातोग्रं सहसा स महीपतिः /
हा हा किम् इदमित्यार्तो विलपन्नपदद्भुवि"
Kathasaritsagara,"sokss_12,6.407","patitaṃ ca tamādāya pārśvagā ninyuranyataḥ /
devyoś ca vahnisaṃskāraṃ nītvā mukharako vyadhāt","पतितं च तमादाय पार्श्वगा निन्युरन्यतः /
देव्योश् च वह्निसंस्कारं नीत्वा मुखरको व्यधात्"
Kathasaritsagara,"sokss_12,6.408","labdhasaṃjño 'nuśocyātha bhārye te suciraṃ nṛpaḥ /
tayor nirvartayām āsa sa snehādaurdhvadaihikam","लब्धसंज्ञो ऽनुशोच्याथ भार्ये ते सुचिरं नृपः /
तयोर् निर्वर्तयाम् आस स स्नेहादौर्ध्वदैहिकम्"
Kathasaritsagara,"sokss_12,6.409","bāṣpadurdinabaddhāndhakāraṃ nītvā ca vatsaram /
dvābhyāṃ vibhajya putrābhyāṃ pṛthvīrājyaṃ dadau dvidhā","बाष्पदुर्दिनबद्धान्धकारं नीत्वा च वत्सरम् /
द्वाभ्यां विभज्य पुत्राभ्यां पृथ्वीराज्यं ददौ द्विधा"
Kathasaritsagara,"sokss_12,6.410","tato nirgatya nagarātprakṛtīranuyāyinīḥ /
nirvatya jātavair āgyaḥ śiśriye tapase vanam","ततो निर्गत्य नगरात्प्रकृतीरनुयायिनीः /
निर्वत्य जातवैर् आग्यः शिश्रिये तपसे वनम्"
Kathasaritsagara,"sokss_12,6.411","phalamūlāśanas tatra vasañjātu yadṛcchayā /
bhramanso 'ntikamekasya prāpa nyagrodhaśākhinaḥ","फलमूलाशनस् तत्र वसञ्जातु यदृच्छया /
भ्रमन्सो ऽन्तिकमेकस्य प्राप न्यग्रोधशाखिनः"
Kathasaritsagara,"sokss_12,6.412","tatra prāptamakasmāttaṃ nirgatyaiva taros tataḥ /
ūcaturdivyarūpe dve phalamūlakare striyau","तत्र प्राप्तमकस्मात्तं निर्गत्यैव तरोस् ततः /
ऊचतुर्दिव्यरूपे द्वे फलमूलकरे स्त्रियौ"
Kathasaritsagara,"sokss_12,6.413","rājannehi gṛhāṇaitānyadya mūlaphalāni nau /
tac chrutvā so 'bravīdbrūtaṃ tāvanme ke yuvāmiti","राजन्नेहि गृहाणैतान्यद्य मूलफलानि नौ /
तच् छ्रुत्वा सो ऽब्रवीद्ब्रूतं तावन्मे के युवामिति"
Kathasaritsagara,"sokss_12,6.414","tatas te divyanāryau tamūcatustarhi nau gṛham /
ehi praviśya tatraitadvakṣyāmas te yathātatham","ततस् ते दिव्यनार्यौ तमूचतुस्तर्हि नौ गृहम् /
एहि प्रविश्य तत्रैतद्वक्ष्यामस् ते यथातथम्"
Kathasaritsagara,"sokss_12,6.415","tac chrutvā sa tathety uktvā tābhyāṃ śrīdarśanaḥ saha /
praviṣṭo 'tra dadarśāntardivyaṃ hemamayaṃ puram","तच् छ्रुत्वा स तथेत्य् उक्त्वा ताभ्यां श्रीदर्शनः सह /
प्रविष्टो ऽत्र ददर्शान्तर्दिव्यं हेममयं पुरम्"
Kathasaritsagara,"sokss_12,6.416","viśrāntas tatra divyāni bhuktavāṃś ca phalāni saḥ /
nārībhyāṃ jagade tābhyāmidānīṃ nṛpate śṛṇu","विश्रान्तस् तत्र दिव्यानि भुक्तवांश् च फलानि सः /
नारीभ्यां जगदे ताभ्यामिदानीं नृपते शृणु"
Kathasaritsagara,"sokss_12,6.417","āsītkamalagarbhākhyaḥ pratiṣṭhāne purā dvijaḥ /
tasyābhūtāṃ ca bhārye dve ekā pathyā balāparā","आसीत्कमलगर्भाख्यः प्रतिष्ठाने पुरा द्विजः /
तस्याभूतां च भार्ये द्वे एका पथ्या बलापरा"
Kathasaritsagara,"sokss_12,6.418","jarākrāntāś ca kālena te bhāryāpatayastrayaḥ /
paryante viviśurvahniṃ sahānyonyānurāgiṇaḥ","जराक्रान्ताश् च कालेन ते भार्यापतयस्त्रयः /
पर्यन्ते विविशुर्वह्निं सहान्योन्यानुरागिणः"
Kathasaritsagara,"sokss_12,6.419","bhāryāpatitvaṃ sarvasmin bhūyājjanmani naḥ prabho /
iti prārthyata tasmiṃś ca kāle tair analādvaraḥ","भार्यापतित्वं सर्वस्मिन् भूयाज्जन्मनि नः प्रभो /
इति प्रार्थ्यत तस्मिंश् च काले तैर् अनलाद्वरः"
Kathasaritsagara,"sokss_12,6.420","tataḥ kamalagarbho 'sau yakṣayonāvajāyata /
pradīptākṣasya yakṣasya putr odīptaśikhābhidhaḥ","ततः कमलगर्भो ऽसौ यक्षयोनावजायत /
प्रदीप्ताक्षस्य यक्षस्य पुत्र् ओदीप्तशिखाभिधः"
Kathasaritsagara,"sokss_12,6.421","kanīyānaṭṭahāsasya bhrātā tīvratapobalāt /
tadbhārye api te pathyābale yakṣapateḥ sute","कनीयानट्टहासस्य भ्राता तीव्रतपोबलात् /
तद्भार्ये अपि ते पथ्याबले यक्षपतेः सुते"
Kathasaritsagara,"sokss_12,6.422","dhūmaketvabhidhānasya jajñāte yakṣakanyake /
jyotirlekhābhidhānaikā dhūmalekheti cāparā","धूमकेत्वभिधानस्य जज्ञाते यक्षकन्यके /
ज्योतिर्लेखाभिधानैका धूमलेखेति चापरा"
Kathasaritsagara,"sokss_12,6.423","kālena ca bhaginyau te kanyake prāptayauvane /
bhartrarthaṃ tapasā gatvāraṇye 'toṣayatāṃ haram","कालेन च भगिन्यौ ते कन्यके प्राप्तयौवने /
भर्त्रर्थं तपसा गत्वारण्ये ऽतोषयतां हरम्"
Kathasaritsagara,"sokss_12,6.424","sa tuṣṭo darśanaṃ dattvā devas te dve samādiśat /
samam eva praviśyāgniṃ yuvābhyāṃ pūrvajanmani","स तुष्टो दर्शनं दत्त्वा देवस् ते द्वे समादिशत् /
समम् एव प्रविश्याग्निं युवाभ्यां पूर्वजन्मनि"
Kathasaritsagara,"sokss_12,6.425","yena sākaṃ vṛtaṃ bhāryāpatitvaṃ sarvajanmasu /
sa vāṃ yakṣo 'ṭṭahāsasya bhrātā dīptaśikhābhidhaḥ","येन साकं वृतं भार्यापतित्वं सर्वजन्मसु /
स वां यक्षो ऽट्टहासस्य भ्राता दीप्तशिखाभिधः"
Kathasaritsagara,"sokss_12,6.426","jātaḥ sa svāmiśāpena punarmartyatvamāgataḥ /
jātaḥ śrīdarśano nāma tadyuvām apigacchatam","जातः स स्वामिशापेन पुनर्मर्त्यत्वमागतः /
जातः श्रीदर्शनो नाम तद्युवाम् अपिगच्छतम्"
Kathasaritsagara,"sokss_12,6.427","bhavetāṃ martyaloke 'sya bhārye śāpakṣaye punaḥ /
yūyaṃ ca bhāryāpatayo yakṣāḥ sarve bhaviṣyatha","भवेतां मर्त्यलोके ऽस्य भार्ये शापक्षये पुनः /
यूयं च भार्यापतयो यक्षाः सर्वे भविष्यथ"
Kathasaritsagara,"sokss_12,6.428","iti gaurīpatervākyādubhe te yakṣakanyake /
padmiṣṭhānaṅgamañjaryāvajāyetāṃ bhuvastale","इति गौरीपतेर्वाक्यादुभे ते यक्षकन्यके /
पद्मिष्ठानङ्गमञ्जर्यावजायेतां भुवस्तले"
Kathasaritsagara,"sokss_12,6.429","śrīdarśanasya bhāryātvaṃ prāpte satyau ca te 'cirāt /
etya tenāṭṭahāsena yuktyā brāhmaṇarūpiṇā","श्रीदर्शनस्य भार्यात्वं प्राप्ते सत्यौ च ते ऽचिरात् /
एत्य तेनाट्टहासेन युक्त्या ब्राह्मणरूपिणा"
Kathasaritsagara,"sokss_12,6.430","śliṣṭoktyā smārite daivājjātiṃ nāmānyudīrya yat /
tena te tāṃ tanuṃ tyaktvā yakṣaṇītvam upāgate","श्लिष्टोक्त्या स्मारिते दैवाज्जातिं नामान्युदीर्य यत् /
तेन ते तां तनुं त्यक्त्वा यक्षणीत्वम् उपागते"
Kathasaritsagara,"sokss_12,6.431","te cāvāṃ tvamime viddhi bahvāndīptaśikhaś ca saḥ /
ity ukta eva tābhyāṃ tāṃ jātiṃ śrīdarśano 'smarat","ते चावां त्वमिमे विद्धि बह्वान्दीप्तशिखश् च सः /
इत्य् उक्त एव ताभ्यां तां जातिं श्रीदर्शनो ऽस्मरत्"
Kathasaritsagara,"sokss_12,6.432","saṃpannaś ca tataḥ sadyo yakṣo dīptaśikho 'tra saḥ /
prāptaś ca tābhyāṃ bhāryābhyāṃ saṃyogaṃ vidhivatpunaḥ","संपन्नश् च ततः सद्यो यक्षो दीप्तशिखो ऽत्र सः /
प्राप्तश् च ताभ्यां भार्याभ्यां संयोगं विधिवत्पुनः"
Kathasaritsagara,"sokss_12,6.433","tam imaṃ viddhi māṃ yakṣaṃ vicitrakatha te ime /
jyotirlekhāṃ tathā dhūmalekhāṃ jānīhi me priye","तम् इमं विद्धि मां यक्षं विचित्रकथ ते इमे /
ज्योतिर्लेखां तथा धूमलेखां जानीहि मे प्रिये"
Kathasaritsagara,"sokss_12,6.434","tadevaṃ mādṛśāṃ devavaṃśajānāmapīdṛśam /
sukhaduḥkhaṃ bhavetkāmaṃ mānuṣāṇāṃ kathaiva kā","तदेवं मादृशां देववंशजानामपीदृशम् /
सुखदुःखं भवेत्कामं मानुषाणां कथैव का"
Kathasaritsagara,"sokss_12,6.435","yuṣmākaṃ cācirādvatsa bhaviṣyati samāgamaḥ /
bhartrā mṛgāṅkadattena mā viṣādamataḥ kṛthāḥ","युष्माकं चाचिराद्वत्स भविष्यति समागमः /
भर्त्रा मृगाङ्कदत्तेन मा विषादमतः कृथाः"
Kathasaritsagara,"sokss_12,6.436","ahaṃ ceha tavātithyahetor āsthām idaṃ hi me /
bhaumaṃ dhāma tadāssveha kariṣye 'bhimataṃ tava","अहं चेह तवातिथ्यहेतोर् आस्थाम् इदं हि मे /
भौमं धाम तदास्स्वेह करिष्ये ऽभिमतं तव"
Kathasaritsagara,"sokss_12,6.437","tato yāsyāmi kailāsaṃ svaṃ dhāmeti nijāṃ kathām /
uktvā sa yakṣo māṃ tatra kaṃcitkālam upācarat","ततो यास्यामि कैलासं स्वं धामेति निजां कथाम् /
उक्त्वा स यक्षो मां तत्र कंचित्कालम् उपाचरत्"
Kathasaritsagara,"sokss_12,6.438","adya yuṣmāniha prāptāñjñātvā rātrau sa sanmatiḥ /
suptānāṃ bhavatāṃ madhye suptamānīya māṃ nyadhāt","अद्य युष्मानिह प्राप्ताञ्ज्ञात्वा रात्रौ स सन्मतिः /
सुप्तानां भवतां मध्ये सुप्तमानीय मां न्यधात्"
Kathasaritsagara,"sokss_12,6.439","tato dṛṣṭo 'smi yuṣmābhir yūyaṃ dṛṣṭā mayāpi ca /
ity eṣa yuṣmadviśleṣe vṛttānto deva māmakaḥ","ततो दृष्टो ऽस्मि युष्माभिर् यूयं दृष्टा मयापि च /
इत्य् एष युष्मद्विश्लेषे वृत्तान्तो देव मामकः"
Kathasaritsagara,"sokss_12,6.440","iti nijasacivān niśamya tasmān
niśi sa vicitrakathādyathārthanāmnaḥ /
sukhamabhajadatīva rājaputraḥ
samamaparaiḥ sacivair mṛgāṅkadattaḥ","इति निजसचिवान् निशम्य तस्मान्
निशि स विचित्रकथाद्यथार्थनाम्नः /
सुखमभजदतीव राजपुत्रः
सममपरैः सचिवैर् मृगाङ्कदत्तः"
Kathasaritsagara,"sokss_12,6.441","nītvātra rātrimaṭavībhuvi nāgaśāpa viśleṣitān militaśeṣasakhīnvicinvan /
abhyujjayinyudacalac ca śaśāṅkavatyā lābhāya so 'rpitamatiḥ saha tair vayasyaiḥ","नीत्वात्र रात्रिमटवीभुवि नागशाप विश्लेषितान् मिलितशेषसखीन्विचिन्वन् /
अभ्युज्जयिन्युदचलच् च शशाङ्कवत्या लाभाय सो ऽर्पितमतिः सह तैर् वयस्यैः"
Kathasaritsagara,"sokss_12,7.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake ṣaṣṭhas taraṅgaḥ /

saptamas taraṅgaḥ /

tatas taiḥ sacivair yuktaḥ kramāc chrutadhipañcamaiḥ /
mṛgāṅkadattas tasyāṃ sa gacchan vindhyāṭavībhuvi","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके षष्ठस् तरङ्गः /

सप्तमस् तरङ्गः /

ततस् तैः सचिवैर् युक्तः क्रमाच् छ्रुतधिपञ्चमैः /
मृगाङ्कदत्तस् तस्यां स गच्छन् विन्ध्याटवीभुवि"
Kathasaritsagara,"sokss_12,7.2","saṃprāpa saphalasnigdhatarucchāyamanoramam /
ekaṃ kānanamacchācchasvāduśītajalāśayam","संप्राप सफलस्निग्धतरुच्छायमनोरमम् /
एकं काननमच्छाच्छस्वादुशीतजलाशयम्"
Kathasaritsagara,"sokss_12,7.3","tatra snātaḥ sasacivo bhuktanānāphalaś ca saḥ /
ekadeśe latācchanne samālāpamivāśṛṇot","तत्र स्नातः ससचिवो भुक्तनानाफलश् च सः /
एकदेशे लताच्छन्ने समालापमिवाशृणोत्"
Kathasaritsagara,"sokss_12,7.4","gatvā dadāti yāvac ca dṛṣṭiṃ tatra latāntare /
tāvaddadarśa tatrāntarmahāntaṃ varavāraṇam","गत्वा ददाति यावच् च दृष्टिं तत्र लतान्तरे /
तावद्ददर्श तत्रान्तर्महान्तं वरवारणम्"
Kathasaritsagara,"sokss_12,7.5","āśvāsayantaṃ puruṣaṃ pathi śrāntamacakṣuṣam /
kareṇopāhṛtaistoyaiḥ phalaiḥ karṇānilais tathā","आश्वासयन्तं पुरुषं पथि श्रान्तमचक्षुषम् /
करेणोपाहृतैस्तोयैः फलैः कर्णानिलैस् तथा"
Kathasaritsagara,"sokss_12,7.6","kaccitkiṃcitsamāśvasto bhavāniti ca taṃ muhuḥ /
sādhumānuṣavatprītyā vadantaṃ vyaktayā girā","कच्चित्किंचित्समाश्वस्तो भवानिति च तं मुहुः /
साधुमानुषवत्प्रीत्या वदन्तं व्यक्तया गिरा"
Kathasaritsagara,"sokss_12,7.7","taṃ dṛṣṭvā sa sakhīnāha rājaputraḥ savismayaḥ /
paśyata kva gajo vanyaḥ kvācāro mānuṣocitaḥ","तं दृष्ट्वा स सखीनाह राजपुत्रः सविस्मयः /
पश्यत क्व गजो वन्यः क्वाचारो मानुषोचितः"
Kathasaritsagara,"sokss_12,7.8","avaśyaṃ ko 'py ayaṃ hetoḥ kuto 'pyevamiha sthitaḥ /
ayaṃ pracaṇḍaśakteś ca sakhyuḥ susadṛśaḥ pumān","अवश्यं को ऽप्य् अयं हेतोः कुतो ऽप्येवमिह स्थितः /
अयं प्रचण्डशक्तेश् च सख्युः सुसदृशः पुमान्"
Kathasaritsagara,"sokss_12,7.9","kiṃ tvandha eṣa tatkṣipraṃ paśyāma iti tānsakhīn /
uktvā mṛgāṅkadatto 'tra tasthau śṛṇvannalakṣitaḥ","किं त्वन्ध एष तत्क्षिप्रं पश्याम इति तान्सखीन् /
उक्त्वा मृगाङ्कदत्तो ऽत्र तस्थौ शृण्वन्नलक्षितः"
Kathasaritsagara,"sokss_12,7.10","tāvat sa taṃ samāśvastam andhaṃ papraccha vāraṇaḥ /
kas tvaṃ katham ihāyāto 'syandhaḥ san kathyatām iti","तावत् स तं समाश्वस्तम् अन्धं पप्रच्छ वारणः /
कस् त्वं कथम् इहायातो ऽस्यन्धः सन् कथ्यताम् इति"
Kathasaritsagara,"sokss_12,7.11","tataḥ so 'pi jagādaitaṃ pumānandho gajottamam /
astīhāmaradattākhyo rājāyodhyāpurīpatiḥ","ततः सो ऽपि जगादैतं पुमानन्धो गजोत्तमम् /
अस्तीहामरदत्ताख्यो राजायोध्यापुरीपतिः"
Kathasaritsagara,"sokss_12,7.12","mṛgāṅkadatta ityasti tasyottamaguṇaḥ sutaḥ /
tasya pracaṇḍaśaktyākhyo bhṛtyo 'haṃ śubhajanmanaḥ","मृगाङ्कदत्त इत्यस्ति तस्योत्तमगुणः सुतः /
तस्य प्रचण्डशक्त्याख्यो भृत्यो ऽहं शुभजन्मनः"
Kathasaritsagara,"sokss_12,7.13","sa rājaputraḥ kenāpi kāraṇena svadeśataḥ /
pitrā nirvāsito 'smābhiḥ sahāyair daśabhir vṛtaḥ","स राजपुत्रः केनापि कारणेन स्वदेशतः /
पित्रा निर्वासितो ऽस्माभिः सहायैर् दशभिर् वृतः"
Kathasaritsagara,"sokss_12,7.14","te śaśāṅkavatīhetorvayamujjayinīṃ tataḥ /
prasthitā nāgaśāpena sarve 'ṭavyāṃ viyojitāḥ","ते शशाङ्कवतीहेतोर्वयमुज्जयिनीं ततः /
प्रस्थिता नागशापेन सर्वे ऽटव्यां वियोजिताः"
Kathasaritsagara,"sokss_12,7.15","ahaṃ cāndhatvamāyātastacchāpena paribhraman /
iha prāpto yathālabdhaphalamūlajalāśanaḥ","अहं चान्धत्वमायातस्तच्छापेन परिभ्रमन् /
इह प्राप्तो यथालब्धफलमूलजलाशनः"
Kathasaritsagara,"sokss_12,7.16","śvabhrādipātānaśanair mṛtyuriṣṭatamo 'pi me /
anubhāvayatā kleśaṃ na datto bata vedhasā","श्वभ्रादिपातानशनैर् मृत्युरिष्टतमो ऽपि मे /
अनुभावयता क्लेशं न दत्तो बत वेधसा"
Kathasaritsagara,"sokss_12,7.17","jāne tvadya yathā śāntaṃ kṣudduḥkhaṃ tvatprasādataḥ /
tathāndhyam apime śāmyetkim apitvaṃ hi daivatam","जाने त्वद्य यथा शान्तं क्षुद्दुःखं त्वत्प्रसादतः /
तथान्ध्यम् अपिमे शाम्येत्किम् अपित्वं हि दैवतम्"
Kathasaritsagara,"sokss_12,7.18","ity ukte tena saṃjātaniścayo harṣaśokayoḥ /
mṛgāṅkadatto madhyasthaḥ sacivāṃstānabhāṣata","इत्य् उक्ते तेन संजातनिश्चयो हर्षशोकयोः /
मृगाङ्कदत्तो मध्यस्थः सचिवांस्तानभाषत"
Kathasaritsagara,"sokss_12,7.19","pracaṇḍaśaktirevāyaṃ kaṣṭametāṃ daśāṃ gataḥ /
na caiṣa saṃbhāvayituṃ yukto nastvarayādhunā","प्रचण्डशक्तिरेवायं कष्टमेतां दशां गतः /
न चैष संभावयितुं युक्तो नस्त्वरयाधुना"
Kathasaritsagara,"sokss_12,7.20","netropakāramasyaiṣa dvipaḥ kurvīta jātucit /
asmāndṛṣṭvā tvasau naśyeddraṣṭavyo 'ntastad atra naḥ","नेत्रोपकारमस्यैष द्विपः कुर्वीत जातुचित् /
अस्मान्दृष्ट्वा त्वसौ नश्येद्द्रष्टव्यो ऽन्तस्तद् अत्र नः"
Kathasaritsagara,"sokss_12,7.21","ity uktvā sānugaḥ śṛṇvaṃstasthau rājasuto 'tra saḥ /
pracaṇḍaśaktiś ca tatas taṃ sa papraccha vāraṇamf","इत्य् उक्त्वा सानुगः शृण्वंस्तस्थौ राजसुतो ऽत्र सः /
प्रचण्डशक्तिश् च ततस् तं स पप्रच्छ वारणम्फ़्"
Kathasaritsagara,"sokss_12,7.22","idānīṃ brūhi vṛttāntaṃ mahātman mama ko bhavān /
kaiṣā te gajatā vāk ca samadasyāpi nirmadā","इदानीं ब्रूहि वृत्तान्तं महात्मन् मम को भवान् /
कैषा ते गजता वाक् च समदस्यापि निर्मदा"
Kathasaritsagara,"sokss_12,7.23","tadākarṇya sa niḥśvasya gajendrastam abhāṣata /
śṛṇvimaṃ nijavṛttāntamāmūlātkathayāmi te","तदाकर्ण्य स निःश्वस्य गजेन्द्रस्तम् अभाषत /
शृण्विमं निजवृत्तान्तमामूलात्कथयामि ते"
Kathasaritsagara,"sokss_12,7.24","nagaryāmekalavyāyāṃ purā śrutadharābhidhaḥ /
rājābhūttasya cābhūtāṃ sutau dvau bhāryayor dvayoḥ","नगर्यामेकलव्यायां पुरा श्रुतधराभिधः /
राजाभूत्तस्य चाभूतां सुतौ द्वौ भार्ययोर् द्वयोः"
Kathasaritsagara,"sokss_12,7.25","tayoḥ śīladharaṃ nāma jyeṣṭhaṃ tasmindivaṃ gate /
rājyātsatyadharo nāma kanīyānniravāsayat","तयोः शीलधरं नाम ज्येष्ठं तस्मिन्दिवं गते /
राज्यात्सत्यधरो नाम कनीयान्निरवासयत्"
Kathasaritsagara,"sokss_12,7.26","so 'tha śīladharo gatvā tenāmarṣeṇa śaṃkaram /
ārādhya tapasā tuṣṭāttasmādvaramayācata","सो ऽथ शीलधरो गत्वा तेनामर्षेण शंकरम् /
आराध्य तपसा तुष्टात्तस्माद्वरमयाचत"
Kathasaritsagara,"sokss_12,7.27","bhūyāsaṃ deva gandharvo yenāmbaracaro bhavan /
taṃ satyadharadāyādaṃ hanyāmevāvahelayā","भूयासं देव गन्धर्वो येनाम्बरचरो भवन् /
तं सत्यधरदायादं हन्यामेवावहेलया"
Kathasaritsagara,"sokss_12,7.28","tac chrutvā bhagavānevaṃ śaṃbhurādiśati sma tam /
etatte bhāvi kiṃ tvadya sa śatruste mṛtaḥ svayam","तच् छ्रुत्वा भगवानेवं शंभुरादिशति स्म तम् /
एतत्ते भावि किं त्वद्य स शत्रुस्ते मृतः स्वयम्"
Kathasaritsagara,"sokss_12,7.29","janiṣyate ca rāḍhāyāṃ punarugrabhaṭasya saḥ /
nṛpasya putraḥ samarabhaṭo nāma pitṛpriyaḥ","जनिष्यते च राढायां पुनरुग्रभटस्य सः /
नृपस्य पुत्रः समरभटो नाम पितृप्रियः"
Kathasaritsagara,"sokss_12,7.30","tvaṃ ca bhīmabhaṭo nāma tasya dvaimāturo 'grajaḥ /
bhrātā janiṣyate taṃ ca hatvā rājyaṃ kariṣyasi","त्वं च भीमभटो नाम तस्य द्वैमातुरो ऽग्रजः /
भ्राता जनिष्यते तं च हत्वा राज्यं करिष्यसि"
Kathasaritsagara,"sokss_12,7.31","sāmarṣeṇa tvayā caitadyatastaptaṃ tapas tataḥ /
muniśāpātpadabhraṣṭo vanyo hastī bhaviṣyasi","सामर्षेण त्वया चैतद्यतस्तप्तं तपस् ततः /
मुनिशापात्पदभ्रष्टो वन्यो हस्ती भविष्यसि"
Kathasaritsagara,"sokss_12,7.32","jātismaro vyaktavān kva bhavān āśvāsayiṣyati /
yadāvasannam atithiṃ svavṛttāntaṃ ca vakṣyati","जातिस्मरो व्यक्तवान् क्व भवान् आश्वासयिष्यति /
यदावसन्नम् अतिथिं स्ववृत्तान्तं च वक्ष्यति"
Kathasaritsagara,"sokss_12,7.33","tadā gajatvān nirmukto gandharvas tvaṃ bhaviṣyasi /
upakāraś ca tasyāpi bhaviṣyaty atithes tadā","तदा गजत्वान् निर्मुक्तो गन्धर्वस् त्वं भविष्यसि /
उपकारश् च तस्यापि भविष्यत्य् अतिथेस् तदा"
Kathasaritsagara,"sokss_12,7.34","ityādiśya tirobhūte bharge śīladharo 'tra saḥ /
dṛṣṭvā ciratapaḥkṣīṇāṃ gaṅgāyāṃ tanumakṣipat","इत्यादिश्य तिरोभूते भर्गे शीलधरो ऽत्र सः /
दृष्ट्वा चिरतपःक्षीणां गङ्गायां तनुमक्षिपत्"
Kathasaritsagara,"sokss_12,7.35","atrāntare kathāsaṃdhau pūrvoddiṣṭasya bhūpateḥ /
tasyograbhaṭasaṃjñasya rāḍhāyāṃ puri tulyayā","अत्रान्तरे कथासंधौ पूर्वोद्दिष्टस्य भूपतेः /
तस्योग्रभटसंज्ञस्य राढायां पुरि तुल्यया"
Kathasaritsagara,"sokss_12,7.36","manoramākhyayā devyā samaṃ nivasataḥ sukham /
pārśvaṃ deśāntarādāgāllāsako nāma nartakaḥ","मनोरमाख्यया देव्या समं निवसतः सुखम् /
पार्श्वं देशान्तरादागाल्लासको नाम नर्तकः"
Kathasaritsagara,"sokss_12,7.37","sa ca nāṭyaprayogaṃ taṃ rājñe tasmāyadarśayat /
daityānāṃ hariṇā yatra hṛtaṃ strīrūpiṇāmṛtam","स च नाट्यप्रयोगं तं राज्ञे तस्मायदर्शयत् /
दैत्यानां हरिणा यत्र हृतं स्त्रीरूपिणामृतम्"
Kathasaritsagara,"sokss_12,7.38","tatra cāmṛtikābhūmau nṛtyantīṃ nartakasya saḥ /
dadarśa tanayāṃ tasya nāmnā lāsyavatīṃ nṛpaḥ","तत्र चामृतिकाभूमौ नृत्यन्तीं नर्तकस्य सः /
ददर्श तनयां तस्य नाम्ना लास्यवतीं नृपः"
Kathasaritsagara,"sokss_12,7.39","tasyāḥ sa rūpaṃ dṛṣṭvaiva viśvakṣobhitadānavam /
satyāmṛtāyā iva tadrājā kāmavaśaṃ yayau","तस्याः स रूपं दृष्ट्वैव विश्वक्षोभितदानवम् /
सत्यामृताया इव तद्राजा कामवशं ययौ"
Kathasaritsagara,"sokss_12,7.40","nṛttānte ca dhanaṃ bhūri tatpitre pravitīrya saḥ /
prāveśayattāṃ tatkālaṃ kanyāmantaḥpuraṃ svakam","नृत्तान्ते च धनं भूरि तत्पित्रे प्रवितीर्य सः /
प्रावेशयत्तां तत्कालं कन्यामन्तःपुरं स्वकम्"
Kathasaritsagara,"sokss_12,7.41","tatas tayā sa nartakyā vihitodvāhayā saha /
lāsyavatyā nṛpastasthau tanmukhāsaktalocanaḥ","ततस् तया स नर्तक्या विहितोद्वाहया सह /
लास्यवत्या नृपस्तस्थौ तन्मुखासक्तलोचनः"
Kathasaritsagara,"sokss_12,7.42","ekadā sa yajuḥsvāmisaṃjñaṃ prāha purohitam /
putro nāstīha me tattvaṃ putreṣṭiṃ mama kurviti","एकदा स यजुःस्वामिसंज्ञं प्राह पुरोहितम् /
पुत्रो नास्तीह मे तत्त्वं पुत्रेष्टिं मम कुर्विति"
Kathasaritsagara,"sokss_12,7.43","tatas tatheti vidhivattāmiṣṭiṃ tasya bhūpateḥ /
purohitaḥ sa vidadhe vidvadbhir brāhmaṇaiḥ saha","ततस् तथेति विधिवत्तामिष्टिं तस्य भूपतेः /
पुरोहितः स विदधे विद्वद्भिर् ब्राह्मणैः सह"
Kathasaritsagara,"sokss_12,7.44","prāśayanmantrapūtaṃ ca taddevīṃ tāṃ manoramām /
bhāgamagryaṃ carorjyeṣṭhāṃ sa pūrvārādhitastayā","प्राशयन्मन्त्रपूतं च तद्देवीं तां मनोरमाम् /
भागमग्र्यं चरोर्ज्येष्ठां स पूर्वाराधितस्तया"
Kathasaritsagara,"sokss_12,7.45","śeṣaṃ tasyai dvitīyasyai lāsyavatyai dadau ca saḥ /
tataś ca tau tayoḥ śīladharasatyadharāvubhau","शेषं तस्यै द्वितीयस्यै लास्यवत्यै ददौ च सः /
ततश् च तौ तयोः शीलधरसत्यधरावुभौ"
Kathasaritsagara,"sokss_12,7.46","ubhayor udare rājñyoḥ pūrvoktau saṃbabhūvatuḥ /
prāpte ca samaye cātra devī tasya mahīpateḥ","उभयोर् उदरे राज्ञ्योः पूर्वोक्तौ संबभूवतुः /
प्राप्ते च समये चात्र देवी तस्य महीपतेः"
Kathasaritsagara,"sokss_12,7.47","manoramā prasūte sma putraṃ kalyāṇalakṣaṇam /
eṣa bhīmabhaṭo nāma jātaḥ khyātayaśā nṛpaḥ","मनोरमा प्रसूते स्म पुत्रं कल्याणलक्षणम् /
एष भीमभटो नाम जातः ख्यातयशा नृपः"
Kathasaritsagara,"sokss_12,7.48","ity uccacāra tatkālaṃ suspaṣṭā bhāratī divaḥ /
tato 'nyedyuḥ prasuṣuve sāpi lāsyavatī sutam","इत्य् उच्चचार तत्कालं सुस्पष्टा भारती दिवः /
ततो ऽन्येद्युः प्रसुषुवे सापि लास्यवती सुतम्"
Kathasaritsagara,"sokss_12,7.49","pitā cataṃ sa samarabhaṭaṃ nāmnākaronnṛpaḥ /
atha tau kṛtasaṃskārāvavardhetāṃ śanaiḥ śiśū","पिता चतं स समरभटं नाम्नाकरोन्नृपः /
अथ तौ कृतसंस्काराववर्धेतां शनैः शिशू"
Kathasaritsagara,"sokss_12,7.50","jyeṣṭho bhīmabhaṭastaṃ tu kaniṣṭhamajayadguṇaiḥ /
tatsaṃgharṣeṇa cānyonyaṃ tayor vairamavardhata","ज्येष्ठो भीमभटस्तं तु कनिष्ठमजयद्गुणैः /
तत्संघर्षेण चान्योन्यं तयोर् वैरमवर्धत"
Kathasaritsagara,"sokss_12,7.51","ekadā bāhunā bāhuyuddhakelau samatsaraḥ /
hanti sma kaṇṭhe samarabhaṭo bhīmabhaṭaṃ haṭhāt","एकदा बाहुना बाहुयुद्धकेलौ समत्सरः /
हन्ति स्म कण्ठे समरभटो भीमभटं हठात्"
Kathasaritsagara,"sokss_12,7.52","tato bhīmabhaṭaḥ krodhādbhujābhyāṃ pariveṣṭya tam /
nyadhādutkṣipya samarabhaṭaṃ caṭaditi kṣitau","ततो भीमभटः क्रोधाद्भुजाभ्यां परिवेष्ट्य तम् /
न्यधादुत्क्षिप्य समरभटं चटदिति क्षितौ"
Kathasaritsagara,"sokss_12,7.53","sa tenābhihato gāḍhaṃ sarvadvārair asṛgvaman /
samutthāpyāntikaṃ māturnīto 'bhūnnijasevakaiḥ","स तेनाभिहतो गाढं सर्वद्वारैर् असृग्वमन् /
समुत्थाप्यान्तिकं मातुर्नीतो ऽभून्निजसेवकैः"
Kathasaritsagara,"sokss_12,7.54","sā taṃ dṛṣṭvā ca buddhvā ca vṛttāntaṃ snehakātarā /
tasya mūrdhani mūrdhānamāsajya prārudadbhṛśam","सा तं दृष्ट्वा च बुद्ध्वा च वृत्तान्तं स्नेहकातरा /
तस्य मूर्धनि मूर्धानमासज्य प्रारुदद्भृशम्"
Kathasaritsagara,"sokss_12,7.55","tāvadrājñā praviṣṭena taddṛṣṭvākulacetasā /
kimetaditi pṛṣṭā sā lāsyavatyevam abravīt","तावद्राज्ञा प्रविष्टेन तद्दृष्ट्वाकुलचेतसा /
किमेतदिति पृष्टा सा लास्यवत्येवम् अब्रवीत्"
Kathasaritsagara,"sokss_12,7.56","iyaṃ bhīmabhaṭenāsya kṛtāvasthā sutasya me /
sadā cābhibhavatyenaṃ na cāhaṃ deva vacmi te","इयं भीमभटेनास्य कृतावस्था सुतस्य मे /
सदा चाभिभवत्येनं न चाहं देव वच्मि ते"
Kathasaritsagara,"sokss_12,7.57","idaṃ dṛṣṭvā tu jāne 'haṃ tavaiva syācchivaṃ katham /
tasminnevaṃvidhe putre vicārayatu vā bhavān","इदं दृष्ट्वा तु जाने ऽहं तवैव स्याच्छिवं कथम् /
तस्मिन्नेवंविधे पुत्रे विचारयतु वा भवान्"
Kathasaritsagara,"sokss_12,7.58","evaṃ tayoktaḥ priyayā sa tamugrabhaṭo nṛpaḥ /
kruddho bhīmabhaṭaṃ svātmasaṃnikarṣānnyavārayat","एवं तयोक्तः प्रियया स तमुग्रभटो नृपः /
क्रुद्धो भीमभटं स्वात्मसंनिकर्षान्न्यवारयत्"
Kathasaritsagara,"sokss_12,7.59","hṛtavṛttiṃ ca kṛtvainaṃ rājaputraśataṃ vyadhāt /
rakṣārthaṃ tasya samarabhaṭasya saparicchadam","हृतवृत्तिं च कृत्वैनं राजपुत्रशतं व्यधात् /
रक्षार्थं तस्य समरभटस्य सपरिच्छदम्"
Kathasaritsagara,"sokss_12,7.60","svādhīnaṃ cākarottasya bhāṇḍāgāraṃ kanīyasaḥ /
taṃ tu bhīmabhaṭaṃ jyeṣṭhaṃ sarvākāramapākarot","स्वाधीनं चाकरोत्तस्य भाण्डागारं कनीयसः /
तं तु भीमभटं ज्येष्ठं सर्वाकारमपाकरोत्"
Kathasaritsagara,"sokss_12,7.61","tato mātā tamāhūya sā vakti sma manoramā /
nartakīrāgiṇā tāvat pitrā tvaṃ parivarjitaḥ","ततो माता तमाहूय सा वक्ति स्म मनोरमा /
नर्तकीरागिणा तावत् पित्रा त्वं परिवर्जितः"
Kathasaritsagara,"sokss_12,7.62","tanmātāmahaśālāṃ tvaṃ gaccha pāṭaliputrakam /
tatra mātāmahaḥ svaṃ te rājyaṃ dāsyatyaputrakaḥ","तन्मातामहशालां त्वं गच्छ पाटलिपुत्रकम् /
तत्र मातामहः स्वं ते राज्यं दास्यत्यपुत्रकः"
Kathasaritsagara,"sokss_12,7.63","iha tvāṃ caiṣa samarabhaṭo hanyādripurbalī /
iti māturvacaḥ śrutvā tāṃ sa bhīmabhaṭo 'bravīt","इह त्वां चैष समरभटो हन्याद्रिपुर्बली /
इति मातुर्वचः श्रुत्वा तां स भीमभटो ऽब्रवीत्"
Kathasaritsagara,"sokss_12,7.64","kṣatriyaḥ sanna deśaṃ svaṃ tyakṣyāmi klībavadbhayāt /
dhīrā bhavāmba kaḥ śakto varāko māṃ prabādhitum","क्षत्रियः सन्न देशं स्वं त्यक्ष्यामि क्लीबवद्भयात् /
धीरा भवाम्ब कः शक्तो वराको मां प्रबाधितुम्"
Kathasaritsagara,"sokss_12,7.65","ity uktavantaṃ taṃ mātā sābravīt tarhi bhūyasaḥ /
sahāyān kuru rakṣārthaṃ madīyais tvaṃ dhanair iti","इत्य् उक्तवन्तं तं माता साब्रवीत् तर्हि भूयसः /
सहायान् कुरु रक्षार्थं मदीयैस् त्वं धनैर् इति"
Kathasaritsagara,"sokss_12,7.66","tato bhīmabhaṭo 'vādīd etad amba na śobhate /
evaṃ hi satyaṃ tātasya prātipakṣyaṃ kṛtaṃ bhavet","ततो भीमभटो ऽवादीद् एतद् अम्ब न शोभते /
एवं हि सत्यं तातस्य प्रातिपक्ष्यं कृतं भवेत्"
Kathasaritsagara,"sokss_12,7.67","tanme tvadāśiṣaiva syātkalyāṇaṃ nirvṛtā bhava /
ityāśvāsya sa tāṃ bhīmabhaṭo niragamattataḥ","तन्मे त्वदाशिषैव स्यात्कल्याणं निर्वृता भव /
इत्याश्वास्य स तां भीमभटो निरगमत्ततः"
Kathasaritsagara,"sokss_12,7.68","tāvac ca tatra buddhvā tatpaurāḥ sarve vyacintayan /
anaucityaṃ paraṃ rājñā kṛtaṃ bhīmabhaṭasya tu","तावच् च तत्र बुद्ध्वा तत्पौराः सर्वे व्यचिन्तयन् /
अनौचित्यं परं राज्ञा कृतं भीमभटस्य तु"
Kathasaritsagara,"sokss_12,7.69","naivāsya rājyaṃ samarabhaṭo hartuṃ pragalbhate /
tadeṣa pūrvasevāyāḥ kālo bhīmabhaṭasya naḥ","नैवास्य राज्यं समरभटो हर्तुं प्रगल्भते /
तदेष पूर्वसेवायाः कालो भीमभटस्य नः"
Kathasaritsagara,"sokss_12,7.70","iti niścitya guptaṃ te paurā bhīmabhaṭaṃ dhanaiḥ /
tathāpuṣyanyathā so 'tra tasthau bhṛtyaiḥ samaṃ sukham","इति निश्चित्य गुप्तं ते पौरा भीमभटं धनैः /
तथापुष्यन्यथा सो ऽत्र तस्थौ भृत्यैः समं सुखम्"
Kathasaritsagara,"sokss_12,7.71","kaniṣṭhaḥ sa tu tasyāsīdvadham eva nirūpayan /
pituḥ paricchadakṛtaḥ parikalpya tadāśayam","कनिष्ठः स तु तस्यासीद्वधम् एव निरूपयन् /
पितुः परिच्छदकृतः परिकल्प्य तदाशयम्"
Kathasaritsagara,"sokss_12,7.72","tāvac ca śaṅkadattākhyo vipraḥ śūro yuvā dhanī /
dvayor vayasyaḥ samarabhaṭam etya tam abravīt","तावच् च शङ्कदत्ताख्यो विप्रः शूरो युवा धनी /
द्वयोर् वयस्यः समरभटम् एत्य तम् अब्रवीत्"
Kathasaritsagara,"sokss_12,7.73","bhrātrā vairaṃ na yuktaṃ te naiṣa dharmo na ca tvayā /
jyāyānsa bādhituṃ śakyaḥ syādakīrtiḥ paraṃ tava","भ्रात्रा वैरं न युक्तं ते नैष धर्मो न च त्वया /
ज्यायान्स बाधितुं शक्यः स्यादकीर्तिः परं तव"
Kathasaritsagara,"sokss_12,7.74","iti bruvannadhikṣipya sa tena nirabhartsyata /
hitopadeśo mūrkhasya kopāyaiva na śāntaye","इति ब्रुवन्नधिक्षिप्य स तेन निरभर्त्स्यत /
हितोपदेशो मूर्खस्य कोपायैव न शान्तये"
Kathasaritsagara,"sokss_12,7.75","tatas tatkopato gatvā dhīrastadvijigīṣayā /
śaṅkhadatto vyadhādekasakhyaṃ bhīmabhaṭena saḥ","ततस् तत्कोपतो गत्वा धीरस्तद्विजिगीषया /
शङ्खदत्तो व्यधादेकसख्यं भीमभटेन सः"
Kathasaritsagara,"sokss_12,7.76","athātra maṇidattākhyaḥ ko'pi deśāntarāgataḥ /
ānītavān aśvaratnam ekam atyuttamaṃ vaṇik","अथात्र मणिदत्ताख्यः कोऽपि देशान्तरागतः /
आनीतवान् अश्वरत्नम् एकम् अत्युत्तमं वणिक्"
Kathasaritsagara,"sokss_12,7.77","śaśāṅkadhavalaṃ śuddhaśaṅkhādiśravyaniḥsvanam /
dugdhābdheriva kallolajālamucchritamutthitam","शशाङ्कधवलं शुद्धशङ्खादिश्रव्यनिःस्वनम् /
दुग्धाब्धेरिव कल्लोलजालमुच्छ्रितमुत्थितम्"
Kathasaritsagara,"sokss_12,7.78","rocamānaiḥ samāyuktacūḍāmaṇyaṅgadādibhiḥ /
gandharvakulasaṃbhūtisaṃsiddhair iva bhūṣitam","रोचमानैः समायुक्तचूडामण्यङ्गदादिभिः /
गन्धर्वकुलसंभूतिसंसिद्धैर् इव भूषितम्"
Kathasaritsagara,"sokss_12,7.79","ākhyātaṃ śaṅkhadattena taṃ ca gatvā hayottamam /
krīṇāti sma dhanair bhīmabhaṭastasmādvaṇigvarāt","आख्यातं शङ्खदत्तेन तं च गत्वा हयोत्तमम् /
क्रीणाति स्म धनैर् भीमभटस्तस्माद्वणिग्वरात्"
Kathasaritsagara,"sokss_12,7.80","tatkṣaṇaṃ cātra samarabhaṭo buddhvā tadaitya saḥ /
mūlyena dviguṇenāśvaṃ vaṇijo mārgati sma tam","तत्क्षणं चात्र समरभटो बुद्ध्वा तदैत्य सः /
मूल्येन द्विगुणेनाश्वं वणिजो मार्गति स्म तम्"
Kathasaritsagara,"sokss_12,7.81","paratantrīkṛtaṃ taṃ ca tasmai nādādvaṇigyadā /
tadā so 'śvaṃ balānnetuṃ taṃ prāvartata matsarāt","परतन्त्रीकृतं तं च तस्मै नादाद्वणिग्यदा /
तदा सो ऽश्वं बलान्नेतुं तं प्रावर्तत मत्सरात्"
Kathasaritsagara,"sokss_12,7.82","tenobhayostayo rājaputrayoḥ śastrapāṇiṣu /
bhṛtyeṣu dhāviteṣv atra samabhūdyuddhamuddhatam","तेनोभयोस्तयो राजपुत्रयोः शस्त्रपाणिषु /
भृत्येषु धावितेष्व् अत्र समभूद्युद्धमुद्धतम्"
Kathasaritsagara,"sokss_12,7.83","tatra bhīmabhaṭoccaṇḍadordaṇḍanihatānugaḥ /
tyaktvā hayaṃ sa samarabhaṭo 'bhajyata tadbhayāt","तत्र भीमभटोच्चण्डदोर्दण्डनिहतानुगः /
त्यक्त्वा हयं स समरभटो ऽभज्यत तद्भयात्"
Kathasaritsagara,"sokss_12,7.84","bhajyamānaṃ ca dhāvitvā keśeṣvākṛṣya pṛṣṭhataḥ /
nihanti śaṅkhadattas taṃ yāvan manyubharākulaḥ","भज्यमानं च धावित्वा केशेष्वाकृष्य पृष्ठतः /
निहन्ति शङ्खदत्तस् तं यावन् मन्युभराकुलः"
Kathasaritsagara,"sokss_12,7.85","tāvadbhīmabhaṭaḥ paścādupetyainaṃ nyavārayat /
āstāṃ saṃprati tātasya duḥkhamevaṃ bhavediti","तावद्भीमभटः पश्चादुपेत्यैनं न्यवारयत् /
आस्तां संप्रति तातस्य दुःखमेवं भवेदिति"
Kathasaritsagara,"sokss_12,7.86","tataḥ sa śaṅkhadattena mukto raktaṃ vraṇair vaman /
trastaḥ palāyya samarabhaṭaḥ pārśvamagātpituḥ","ततः स शङ्खदत्तेन मुक्तो रक्तं व्रणैर् वमन् /
त्रस्तः पलाय्य समरभटः पार्श्वमगात्पितुः"
Kathasaritsagara,"sokss_12,7.87","tato 'tra svīkṛtāṃśvaṃ taṃ vīraṃ bhīmabhaṭaṃ kṣaṇāt /
upetya brāhmaṇaḥ kaścinnītvā vijanam abravīt","ततो ऽत्र स्वीकृतांश्वं तं वीरं भीमभटं क्षणात् /
उपेत्य ब्राह्मणः कश्चिन्नीत्वा विजनम् अब्रवीत्"
Kathasaritsagara,"sokss_12,7.88","mātā manoramā devī yajuḥsvāmī purohitaḥ /
pitṛmantrī sa sumatistvāmidaṃ bruvate 'dhunā","माता मनोरमा देवी यजुःस्वामी पुरोहितः /
पितृमन्त्री स सुमतिस्त्वामिदं ब्रुवते ऽधुना"
Kathasaritsagara,"sokss_12,7.89","jānāsi yādṛśo vatsa rājā tvayi viśeṣataḥ /
asminvyatikare vṛtte śatrutām eva te gataḥ","जानासि यादृशो वत्स राजा त्वयि विशेषतः /
अस्मिन्व्यतिकरे वृत्ते शत्रुताम् एव ते गतः"
Kathasaritsagara,"sokss_12,7.90","tadātmānaṃ ca dharmaṃ ca yaśaś ca yadi rakṣasi /
āyatiṃ yadi jānāsi yadyasmānmanyase hitān","तदात्मानं च धर्मं च यशश् च यदि रक्षसि /
आयतिं यदि जानासि यद्यस्मान्मन्यसे हितान्"
Kathasaritsagara,"sokss_12,7.91","tadarko 'staṃ gato yāvaditastāvadalakṣitaḥ /
nirgatya sāṃprataṃ siddhyai mātāmahagṛhaṃ vraja","तदर्को ऽस्तं गतो यावदितस्तावदलक्षितः /
निर्गत्य सांप्रतं सिद्ध्यै मातामहगृहं व्रज"
Kathasaritsagara,"sokss_12,7.92","iti saṃdiṣṭavadbhiś ca sadratnasvarṇapūritam /
tair idaṃ preṣitaṃ bhāṇḍaṃ maddhastena ca gṛhyatām","इति संदिष्टवद्भिश् च सद्रत्नस्वर्णपूरितम् /
तैर् इदं प्रेषितं भाण्डं मद्धस्तेन च गृह्यताम्"
Kathasaritsagara,"sokss_12,7.93","etattasmāddvijāc chrutvā sa tathetyabhinandya ca /
sudhīstatsvarṇasadratnabhāṇḍaṃ bhīmabhaṭo 'grahīt","एतत्तस्माद्द्विजाच् छ्रुत्वा स तथेत्यभिनन्द्य च /
सुधीस्तत्स्वर्णसद्रत्नभाण्डं भीमभटो ऽग्रहीत्"
Kathasaritsagara,"sokss_12,7.94","dattvā ca pratisaṃdeśamanurūpaṃ visṛjya tam /
dvijaṃ kṛpāṇapāṇistamārūḍho 'bhūtturaṅgamam","दत्त्वा च प्रतिसंदेशमनुरूपं विसृज्य तम् /
द्विजं कृपाणपाणिस्तमारूढो ऽभूत्तुरङ्गमम्"
Kathasaritsagara,"sokss_12,7.95","gṛhītahemaratnena dvitīyāśvādhirohiṇā /
sahitaḥ śaṅkhadattena so 'tha prasthitavāṃs tataḥ","गृहीतहेमरत्नेन द्वितीयाश्वाधिरोहिणा /
सहितः शङ्खदत्तेन सो ऽथ प्रस्थितवांस् ततः"
Kathasaritsagara,"sokss_12,7.96","dūraṃ vyatītya cādhvānaṃ niśīthe sa nṛpātmajaḥ /
prāpadbhīmabhaṭo mārgamadhye śaravaṇaṃ mahāt","दूरं व्यतीत्य चाध्वानं निशीथे स नृपात्मजः /
प्रापद्भीमभटो मार्गमध्ये शरवणं महात्"
Kathasaritsagara,"sokss_12,7.97","tatrānavarataṃ tasya savayasyasya gacchataḥ /
patadvājikhurakṣuṇṇaśaraśabdaprabodhitam","तत्रानवरतं तस्य सवयस्यस्य गच्छतः /
पतद्वाजिखुरक्षुण्णशरशब्दप्रबोधितम्"
Kathasaritsagara,"sokss_12,7.98","utthāya siṃhamitunamudgarjatpotakaiḥ saha /
apāṭayattu turagau nakhair udarayor adhaḥ","उत्थाय सिंहमितुनमुद्गर्जत्पोतकैः सह /
अपाटयत्तु तुरगौ नखैर् उदरयोर् अधः"
Kathasaritsagara,"sokss_12,7.99","sadvitīyaś ca tānsarvānsiṃhāvīraḥ sa tatkṣaṇam /
khaḍgaprahāralūnāṅgānakarodgatajīvitān","सद्वितीयश् च तान्सर्वान्सिंहावीरः स तत्क्षणम् /
खड्गप्रहारलूनाङ्गानकरोद्गतजीवितान्"
Kathasaritsagara,"sokss_12,7.100","samittro 'py avaruhyātha turagau yāvadīkṣate /
tāvadvigalitāntrau tau bhūmāv apatatāmubhau","समित्त्रो ऽप्य् अवरुह्याथ तुरगौ यावदीक्षते /
तावद्विगलितान्त्रौ तौ भूमाव् अपततामुभौ"
Kathasaritsagara,"sokss_12,7.101","taddṛṣṭvā sa viṣaṇṇastaṃ śaṅkhadattam abhāṣata /
sakhe viruddhātsvajanādvayaṃ yatnātpalāyitāḥ","तद्दृष्ट्वा स विषण्णस्तं शङ्खदत्तम् अभाषत /
सखे विरुद्धात्स्वजनाद्वयं यत्नात्पलायिताः"
Kathasaritsagara,"sokss_12,7.102","brūhi yatnaśatenāpi kva palāyāmahe vidheḥ /
yenehāpi hatāḥ smo 'dya vāhamātrāsahiṣṇunā","ब्रूहि यत्नशतेनापि क्व पलायामहे विधेः /
येनेहापि हताः स्मो ऽद्य वाहमात्रासहिष्णुना"
Kathasaritsagara,"sokss_12,7.103","yatkṛte vihito deśatyāgaḥ so 'pi hayo mṛtaḥ /
tadasmābhiḥ kathaṃ padbhyāṃ gamyeyamaṭavī niśi","यत्कृते विहितो देशत्यागः सो ऽपि हयो मृतः /
तदस्माभिः कथं पद्भ्यां गम्येयमटवी निशि"
Kathasaritsagara,"sokss_12,7.104","ity uktastena sa suhṛcchaṅkhadattastam abravīt /
naitan navaṃ jayati yatpauruṣaṃ vidhuro vidhiḥ","इत्य् उक्तस्तेन स सुहृच्छङ्खदत्तस्तम् अब्रवीत् /
नैतन् नवं जयति यत्पौरुषं विधुरो विधिः"
Kathasaritsagara,"sokss_12,7.105","nisarga evaṃ tasyāyaṃ dhairyeṇa tu sa jīyate /
vāto 'drer iva kiṃ kuryād dhīrasyākampitasya saḥ","निसर्ग एवं तस्यायं धैर्येण तु स जीयते /
वातो ऽद्रेर् इव किं कुर्याद् धीरस्याकम्पितस्य सः"
Kathasaritsagara,"sokss_12,7.106","tadehyārūḍhadhair yāśvau vrajāvo 'treti vādinā /
śaṅkhadattena sa samaṃ prāyādbhīmabhaṭas tataḥ","तदेह्यारूढधैर् याश्वौ व्रजावो ऽत्रेति वादिना /
शङ्खदत्तेन स समं प्रायाद्भीमभटस् ततः"
Kathasaritsagara,"sokss_12,7.107","vyatikrāntasya śanakaiḥ kāntāramatha tasya tat /
śarapāṭitapādasya śarvarī paryahīyata","व्यतिक्रान्तस्य शनकैः कान्तारमथ तस्य तत् /
शरपाटितपादस्य शर्वरी पर्यहीयत"
Kathasaritsagara,"sokss_12,7.108","udite 'tha jagaddīpe bhānau naiśatamomuṣi /
mārgābjinīsarojeṣu madhurakvaṇitāliṣu","उदिते ऽथ जगद्दीपे भानौ नैशतमोमुषि /
मार्गाब्जिनीसरोजेषु मधुरक्वणितालिषु"
Kathasaritsagara,"sokss_12,7.109","diṣṭyā siṃhādisaṃkīrṇā tīrṇo 'yamaṭavīmimām /
jalpatsvivotphullamukheṣv anyonyamavalokya tam","दिष्ट्या सिंहादिसंकीर्णा तीर्णो ऽयमटवीमिमाम् /
जल्पत्स्विवोत्फुल्लमुखेष्व् अन्योन्यमवलोक्य तम्"
Kathasaritsagara,"sokss_12,7.110","krameṇa gacchann uṭajaiḥ samakīrṇaṃ tapasvinām /
pulinaṃ jahnukanyāyāḥ prāpat sa savayasyakaḥ","क्रमेण गच्छन्न् उटजैः समकीर्णं तपस्विनाम् /
पुलिनं जह्नुकन्यायाः प्रापत् स सवयस्यकः"
Kathasaritsagara,"sokss_12,7.111","tatra śārvaśirovāsalagnacandrāmṛtair iva /
tajjalaiḥ svādubhiḥ śītaiḥ snāto viśrāmyati sma saḥ","तत्र शार्वशिरोवासलग्नचन्द्रामृतैर् इव /
तज्जलैः स्वादुभिः शीतैः स्नातो विश्राम्यति स्म सः"
Kathasaritsagara,"sokss_12,7.112","vyādhānmārgāgatātkrītair bhṛṣṭaiś ca hariṇāmiṣaiḥ /
śaṅkhadattopanītaiś ca dehavṛttiṃ vyadhatta saḥ","व्याधान्मार्गागतात्क्रीतैर् भृष्टैश् च हरिणामिषैः /
शङ्खदत्तोपनीतैश् च देहवृत्तिं व्यधत्त सः"
Kathasaritsagara,"sokss_12,7.113","uttarītum aśakyāṃ ca pūrṇām ālokya jāhnvavīm /
taraṅgahastair asakṛd vārayantīm ivocchritaiḥ","उत्तरीतुम् अशक्यां च पूर्णाम् आलोक्य जाह्न्ववीम् /
तरङ्गहस्तैर् असकृद् वारयन्तीम् इवोच्छ्रितैः"
Kathasaritsagara,"sokss_12,7.114","tasyāḥ kūlena sa tato gatvā brāhmaṇaputrakam /
svādhyāyāsaktamadrākṣīdvijanasthoṭajāṅgaṇe","तस्याः कूलेन स ततो गत्वा ब्राह्मणपुत्रकम् /
स्वाध्यायासक्तमद्राक्षीद्विजनस्थोटजाङ्गणे"
Kathasaritsagara,"sokss_12,7.115","upetya tamapṛcchac ca kastvaṃ kimiha nirjane /
ekākyeva karoṣīti tataḥ so 'pyenam abhyadhāt","उपेत्य तमपृच्छच् च कस्त्वं किमिह निर्जने /
एकाक्येव करोषीति ततः सो ऽप्येनम् अभ्यधात्"
Kathasaritsagara,"sokss_12,7.116","ahaṃ vārāṇasīvāsī śrīkaṇṭhākhyadvijātmajaḥ /
nīlakaṇṭhābhidhaḥ pitrā kṛtasaṃskārapaddhatiḥ","अहं वाराणसीवासी श्रीकण्ठाख्यद्विजात्मजः /
नीलकण्ठाभिधः पित्रा कृतसंस्कारपद्धतिः"
Kathasaritsagara,"sokss_12,7.117","so 'haṃ gurukulādhītavidyo bālye nijaṃ gṛham /
upaimi yāvat tāvan me vinaṣṭāḥ sarvabāndhavāḥ","सो ऽहं गुरुकुलाधीतविद्यो बाल्ये निजं गृहम् /
उपैमि यावत् तावन् मे विनष्टाः सर्वबान्धवाः"
Kathasaritsagara,"sokss_12,7.118","tenānātho 'rthahīnaś ca gārhasthyāsiddhiduḥsthitaḥ /
nirviṇṇo 'hamihāgatya tapastīvramaśiśriyam","तेनानाथो ऽर्थहीनश् च गार्हस्थ्यासिद्धिदुःस्थितः /
निर्विण्णो ऽहमिहागत्य तपस्तीव्रमशिश्रियम्"
Kathasaritsagara,"sokss_12,7.119","tataḥ svapne 'bravīddevī gaṅgā dattvā phalāni me /
etāni khādaṃs tiṣṭheha yāvat prāpsyasi vāñchitam","ततः स्वप्ने ऽब्रवीद्देवी गङ्गा दत्त्वा फलानि मे /
एतानि खादंस् तिष्ठेह यावत् प्राप्स्यसि वाञ्छितम्"
Kathasaritsagara,"sokss_12,7.120","etac chrutvā prabuddhyaiva gatvā snātvā niśākṣaye /
prāpaṃ phalāni gaṅgāyāmāgatāni jalāntare","एतच् छ्रुत्वा प्रबुद्ध्यैव गत्वा स्नात्वा निशाक्षये /
प्रापं फलानि गङ्गायामागतानि जलान्तरे"
Kathasaritsagara,"sokss_12,7.121","tānyānīyāmṛtasvādūnyuṭaje 'haṃ ca bhuktavān /
evaṃ tānyanvahaṃ prāptānyāśnannahamiha sthitaḥ","तान्यानीयामृतस्वादून्युटजे ऽहं च भुक्तवान् /
एवं तान्यन्वहं प्राप्तान्याश्नन्नहमिह स्थितः"
Kathasaritsagara,"sokss_12,7.122","iti tenodite śaṅkhadattaṃ bhīmabhaṭo 'bravīt /
asmai gārhasthyaparyāptaṃ dadāmi guṇine dhanam","इति तेनोदिते शङ्खदत्तं भीमभटो ऽब्रवीत् /
अस्मै गार्हस्थ्यपर्याप्तं ददामि गुणिने धनम्"
Kathasaritsagara,"sokss_12,7.123","tac chrutvā śraddhitavacāstena rājasuto 'tha saḥ /
mātrā nisṛṣṭaṃ taddravyamadāttasmai dvijanmane","तच् छ्रुत्वा श्रद्धितवचास्तेन राजसुतो ऽथ सः /
मात्रा निसृष्टं तद्द्रव्यमदात्तस्मै द्विजन्मने"
Kathasaritsagara,"sokss_12,7.124","aluptasattvakoṣāṇāṃ mahattvaṃ mahatāṃ hi kim /
ākarṇitāṃ parasyārtiṃ na cecchindanti tatkṣaṇam","अलुप्तसत्त्वकोषाणां महत्त्वं महतां हि किम् /
आकर्णितां परस्यार्तिं न चेच्छिन्दन्ति तत्क्षणम्"
Kathasaritsagara,"sokss_12,7.125","kṛtārthīkṛtya taṃ vipraṃ tato gatvā sa sarvataḥ /
cinvannuttaraṇopāyaṃ gaṅgāyāṃ nāptavānyadā","कृतार्थीकृत्य तं विप्रं ततो गत्वा स सर्वतः /
चिन्वन्नुत्तरणोपायं गङ्गायां नाप्तवान्यदा"
Kathasaritsagara,"sokss_12,7.126","tadā bhīmabhaṭo mūrdhanibaddhāsivibhūṣaṇaḥ /
śaṅkhadattayuto dorbhyāṃ tarītuṃ tāmavātarat","तदा भीमभटो मूर्धनिबद्धासिविभूषणः /
शङ्खदत्तयुतो दोर्भ्यां तरीतुं तामवातरत्"
Kathasaritsagara,"sokss_12,7.127","madhyabhāge ca vāryoghadūrīkṛtavayasyakaḥ /
kathaṃcit tīrṇavān pāraṃ hriyamāṇaḥ sa vīcibhiḥ","मध्यभागे च वार्योघदूरीकृतवयस्यकः /
कथंचित् तीर्णवान् पारं ह्रियमाणः स वीचिभिः"
Kathasaritsagara,"sokss_12,7.128","pāraṃ prāptasya mittraṃ taṃ śaṅkhadattamapaśyataḥ /
anviṣyataścānutaṭaṃ tasyāstamagamadraviḥ","पारं प्राप्तस्य मित्त्रं तं शङ्खदत्तमपश्यतः /
अन्विष्यतश्चानुतटं तस्यास्तमगमद्रविः"
Kathasaritsagara,"sokss_12,7.129","tato nirāśo hā mittretyākrandannatiduḥkhitaḥ /
gaṅgāyāṃ kṣeptumātmānamudyato 'bhūnniśāgame","ततो निराशो हा मित्त्रेत्याक्रन्दन्नतिदुःखितः /
गङ्गायां क्षेप्तुमात्मानमुद्यतो ऽभून्निशागमे"
Kathasaritsagara,"sokss_12,7.130","jīvitaṃ me sahā devi jāhnavyapahṛtastvayā /
tacchūnyaṃ deham apy etaṃ tvaṃ gṛhāṇādhunā mama","जीवितं मे सहा देवि जाह्नव्यपहृतस्त्वया /
तच्छून्यं देहम् अप्य् एतं त्वं गृहाणाधुना मम"
Kathasaritsagara,"sokss_12,7.131","ity uktvā yāvadātmānaṃ kṣeptumicchati tatra saḥ /
tāvadāvirabhūtsākṣādgaṅgā tasyāmbumadhyataḥ","इत्य् उक्त्वा यावदात्मानं क्षेप्तुमिच्छति तत्र सः /
तावदाविरभूत्साक्षाद्गङ्गा तस्याम्बुमध्यतः"
Kathasaritsagara,"sokss_12,7.132","abravīttīvrasaṃvegatuṣṭā sā taṃ ca tatkṣaṇam /
mā putra sāhasaṃ kārṣīḥ sa te jīvansakhā sthitaḥ","अब्रवीत्तीव्रसंवेगतुष्टा सा तं च तत्क्षणम् /
मा पुत्र साहसं कार्षीः स ते जीवन्सखा स्थितः"
Kathasaritsagara,"sokss_12,7.133","acireṇa ca saṃyogastava tena bhaviṣyati /
pratilomānulomākhyāṃ vidyāṃ caitāṃ gṛhāṇa me","अचिरेण च संयोगस्तव तेन भविष्यति /
प्रतिलोमानुलोमाख्यां विद्यां चैतां गृहाण मे"
Kathasaritsagara,"sokss_12,7.134","adṛśyaḥ syāt parasyaitām anulomāṃ paṭhan naraḥ /
pratilomāṃ paṭhan kuryād iṣṭarūpaprakāśanam","अदृश्यः स्यात् परस्यैताम् अनुलोमां पठन् नरः /
प्रतिलोमां पठन् कुर्याद् इष्टरूपप्रकाशनम्"
Kathasaritsagara,"sokss_12,7.135","etatprabhāvā vidyeyaṃ yat sā saptākṣarobhitā /
etatprabhāvāt tvaṃ cāsyāṃ pṛthvyāṃ rājā bhaviṣyasi","एतत्प्रभावा विद्येयं यत् सा सप्ताक्षरोभिता /
एतत्प्रभावात् त्वं चास्यां पृथ्व्यां राजा भविष्यसि"
Kathasaritsagara,"sokss_12,7.136","ity uktvā dattavidyā sā tiro 'bhūttasya jāhnavī /
jātāsthaḥ sakhilābhādau maraṇātso 'py upāramat","इत्य् उक्त्वा दत्तविद्या सा तिरो ऽभूत्तस्य जाह्नवी /
जातास्थः सखिलाभादौ मरणात्सो ऽप्य् उपारमत्"
Kathasaritsagara,"sokss_12,7.137","mittraprāptyutsuko nītvā kṛcchrāt padma iva kṣapām /
prātar bhīmabhaṭas taṃ sa cinvan prasthitavāṃs tataḥ","मित्त्रप्राप्त्युत्सुको नीत्वा कृच्छ्रात् पद्म इव क्षपाम् /
प्रातर् भीमभटस् तं स चिन्वन् प्रस्थितवांस् ततः"
Kathasaritsagara,"sokss_12,7.138","athānveṣṭuṃ kramādetaṃ śaṅkhadattaṃ paribhraman /
deśaṃ sa lāṭaviṣayaṃ kadācitprāpadekakaḥ","अथान्वेष्टुं क्रमादेतं शङ्खदत्तं परिभ्रमन् /
देशं स लाटविषयं कदाचित्प्रापदेककः"
Kathasaritsagara,"sokss_12,7.139","yatrāsaṃkīrṇavarṇo 'pi janaścitrojjvalasthitiḥ /
nilayo 'pi kalānāṃ yo na doṣākaraśabdabhāk","यत्रासंकीर्णवर्णो ऽपि जनश्चित्रोज्ज्वलस्थितिः /
निलयो ऽपि कलानां यो न दोषाकरशब्दभाक्"
Kathasaritsagara,"sokss_12,7.140","tatrāntarnagare devakulāvāsānvilokayan /
bhrāntvā sa dyūtakārāṇāmekāṃ śālāmavāptavānf","तत्रान्तर्नगरे देवकुलावासान्विलोकयन् /
भ्रान्त्वा स द्यूतकाराणामेकां शालामवाप्तवान्फ़्"
Kathasaritsagara,"sokss_12,7.141","tatra praviśya cāpaśyatkitavānakṣadevinaḥ /
kaṭikarpaṭamātraikavasanānapi peśalaiḥ","तत्र प्रविश्य चापश्यत्कितवानक्षदेविनः /
कटिकर्पटमात्रैकवसनानपि पेशलैः"
Kathasaritsagara,"sokss_12,7.142","vibhaktaiḥ pīvaraiścāṅgair bhogavyāyāmasūcakaiḥ /
śaṃsato gūḍham aiśvaryam arthārthāśritatatkalam","विभक्तैः पीवरैश्चाङ्गैर् भोगव्यायामसूचकैः /
शंसतो गूढम् ऐश्वर्यम् अर्थार्थाश्रिततत्कलम्"
Kathasaritsagara,"sokss_12,7.143","kṛtālāpaiś ca taiḥ sākaṃ dyūtamārabhate sma saḥ /
ayaṃ sābharaṇo 'smākaṃ bhakṣya ityāttabuddhibhiḥ","कृतालापैश् च तैः साकं द्यूतमारभते स्म सः /
अयं साभरणो ऽस्माकं भक्ष्य इत्यात्तबुद्धिभिः"
Kathasaritsagara,"sokss_12,7.144","tatastena hṛtaṃ teṣāṃ jitvākṣair akhilaṃ dhanam /
dhūrtair yadvañcayitvānyāṃstair abhūtsam upārjitam","ततस्तेन हृतं तेषां जित्वाक्षैर् अखिलं धनम् /
धूर्तैर् यद्वञ्चयित्वान्यांस्तैर् अभूत्सम् उपार्जितम्"
Kathasaritsagara,"sokss_12,7.145","hāritārthāṃś ca kitavān svagṛhān gantum udyatān /
dvārārpitabhujo ruddhvā sa tān bhīmabhaṭo 'bravīt","हारितार्थांश् च कितवान् स्वगृहान् गन्तुम् उद्यतान् /
द्वारार्पितभुजो रुद्ध्वा स तान् भीमभटो ऽब्रवीत्"
Kathasaritsagara,"sokss_12,7.146","kva gacchathedaṃ gṛhṇīta dhanaṃ kimamunā mama /
mayaitaddeyamiṣṭebhyo yūyaṃ ceṣṭā na kiṃ mama","क्व गच्छथेदं गृह्णीत धनं किममुना मम /
मयैतद्देयमिष्टेभ्यो यूयं चेष्टा न किं मम"
Kathasaritsagara,"sokss_12,7.147","bhavadbhiḥ sadṛśān iṣṭān sakhīn prāpnomy ahaṃ kutaḥ /
iti tasmin vadaty eva teṣv agṛhṇatsu ca hriyā","भवद्भिः सदृशान् इष्टान् सखीन् प्राप्नोम्य् अहं कुतः /
इति तस्मिन् वदत्य् एव तेष्व् अगृह्णत्सु च ह्रिया"
Kathasaritsagara,"sokss_12,7.148","akṣakṣapaṇako nāma tatraikaḥ kitavo 'bravīt /
taddyūtaparibhāṣaiṣā hāritaṃ yanna dīyate","अक्षक्षपणको नाम तत्रैकः कितवो ऽब्रवीत् /
तद्द्यूतपरिभाषैषा हारितं यन्न दीयते"
Kathasaritsagara,"sokss_12,7.149","tathāpyeṣa suhṛdbhūtvā yadyasmabhyaṃ prayacchati /
svecchayā jitam apy arthaṃ tadgṛhṇīmo vayaṃ na kim","तथाप्येष सुहृद्भूत्वा यद्यस्मभ्यं प्रयच्छति /
स्वेच्छया जितम् अप्य् अर्थं तद्गृह्णीमो वयं न किम्"
Kathasaritsagara,"sokss_12,7.150","tac chrutvā te 'bruvannanye sakhyaṃ cedeṣa śāśvatam /
tādṛśaṃ kurute 'smābhistadaitadupapadyate","तच् छ्रुत्वा ते ऽब्रुवन्नन्ये सख्यं चेदेष शाश्वतम् /
तादृशं कुरुते ऽस्माभिस्तदैतदुपपद्यते"
Kathasaritsagara,"sokss_12,7.151","evam uktavatastānsa matvā vīrāṃs tatheti taiḥ /
vyadhādbhīmabhaṭaḥ sakhyamadāttebhyaś ca taddhanam","एवम् उक्तवतस्तान्स मत्वा वीरांस् तथेति तैः /
व्यधाद्भीमभटः सख्यमदात्तेभ्यश् च तद्धनम्"
Kathasaritsagara,"sokss_12,7.152","tadarthitaś ca taiḥ sākamudyāne sakuṭumbakaiḥ /
gatvā bhojanapānādyair vyaharattadupāhṛtaiḥ","तदर्थितश् च तैः साकमुद्याने सकुटुम्बकैः /
गत्वा भोजनपानाद्यैर् व्यहरत्तदुपाहृतैः"
Kathasaritsagara,"sokss_12,7.153","tato 'kṣakṣapaṇādyais taiḥ pṛṣṭas tebhyo 'bravīn nijam /
sa vaṃśanāmavṛttāntam apṛchac ca tathaiva tān","ततो ऽक्षक्षपणाद्यैस् तैः पृष्टस् तेभ्यो ऽब्रवीन् निजम् /
स वंशनामवृत्तान्तम् अपृछच् च तथैव तान्"
Kathasaritsagara,"sokss_12,7.154","athaivamakṣakṣapaṇastasmai svodantam abhyadhāt /
śivadattābhidhāno 'bhūdbrāhmaṇo hastināpure","अथैवमक्षक्षपणस्तस्मै स्वोदन्तम् अभ्यधात् /
शिवदत्ताभिधानो ऽभूद्ब्राह्मणो हस्तिनापुरे"
Kathasaritsagara,"sokss_12,7.155","tasyāhaṃ vasudattākhyo mahādhanavataḥ sutaḥ /
bālye mayā śastravidyā vedavidyāś ca śikṣitāḥ","तस्याहं वसुदत्ताख्यो महाधनवतः सुतः /
बाल्ये मया शस्त्रविद्या वेदविद्याश् च शिक्षिताः"
Kathasaritsagara,"sokss_12,7.156","tato vivāhaḥ pitrā me vihitaḥ sadṛśātkulāt /
mātā tu me mahāraudrā durārādhyātikopanā","ततो विवाहः पित्रा मे विहितः सदृशात्कुलात् /
माता तु मे महारौद्रा दुराराध्यातिकोपना"
Kathasaritsagara,"sokss_12,7.157","tayā codvejito 'py arthaṃ dṛṣṭvā māṃ saparigraham /
pitā me svagṛhaṃ tyaktvā sa gataḥ kvāpy atarkitaḥ","तया चोद्वेजितो ऽप्य् अर्थं दृष्ट्वा मां सपरिग्रहम् /
पिता मे स्वगृहं त्यक्त्वा स गतः क्वाप्य् अतर्कितः"
Kathasaritsagara,"sokss_12,7.158","tad dṛṣṭvā sabhayo 'mbāyāś cittagrahavidhāvaham /
yatnān niyuktavān bhāryāṃ sāpi bhītā tathākarot","तद् दृष्ट्वा सभयो ऽम्बायाश् चित्तग्रहविधावहम् /
यत्नान् नियुक्तवान् भार्यां सापि भीता तथाकरोत्"
Kathasaritsagara,"sokss_12,7.159","ambā tu tasyā nātuṣyatkathaṃcitkalahodyatā /
tūṣṇīṃsthānamavajñānaṃ dainyālāpaṃ ca kaitavam","अम्बा तु तस्या नातुष्यत्कथंचित्कलहोद्यता /
तूष्णींस्थानमवज्ञानं दैन्यालापं च कैतवम्"
Kathasaritsagara,"sokss_12,7.160","pratyāyanaṃ vivādaṃ ca manyamānā durāśayā /
ko hi tyājayituṃ śakto vahneḥ svāṃ dahanātmatām","प्रत्यायनं विवादं च मन्यमाना दुराशया /
को हि त्याजयितुं शक्तो वह्नेः स्वां दहनात्मताम्"
Kathasaritsagara,"sokss_12,7.161","tatas tasyā viruddhaistaiśceṣṭitaiḥ sā mamācirāt /
khinnā bhāryāpi nirgatya na jāne kva gatā gṛhāt","ततस् तस्या विरुद्धैस्तैश्चेष्टितैः सा ममाचिरात् /
खिन्ना भार्यापि निर्गत्य न जाने क्व गता गृहात्"
Kathasaritsagara,"sokss_12,7.162","athodvigno gṛhaṃ tyaktumanā api balādaham /
militvā bandhubhiḥ pāpair vivāhaṃ kārito 'param","अथोद्विग्नो गृहं त्यक्तुमना अपि बलादहम् /
मिलित्वा बन्धुभिः पापैर् विवाहं कारितो ऽपरम्"
Kathasaritsagara,"sokss_12,7.163","sāpi bhāryā mama tayā tathā saṃtāpitāmbhayā /
udbadhya pāśenātmānaṃ vyāpāditavatī yathā","सापि भार्या मम तया तथा संतापिताम्भया /
उद्बध्य पाशेनात्मानं व्यापादितवती यथा"
Kathasaritsagara,"sokss_12,7.164","tato 'haṃ nitarāṃ khinno videśaṃ gantumudyataḥ /
nivārayadbhyo bandhubhyo 'varṇayaṃ mātṛduṣṭatām","ततो ऽहं नितरां खिन्नो विदेशं गन्तुमुद्यतः /
निवारयद्भ्यो बन्धुभ्यो ऽवर्णयं मातृदुष्टताम्"
Kathasaritsagara,"sokss_12,7.165","pitṛpravāsanādau me kāraṇāntaravādinām /
teṣāṃ yatpratyayo nābhūttadyuktyā dāruputrikā","पितृप्रवासनादौ मे कारणान्तरवादिनाम् /
तेषां यत्प्रत्ययो नाभूत्तद्युक्त्या दारुपुत्रिका"
Kathasaritsagara,"sokss_12,7.166","kārayitvā mayaikānte pariṇītā mṛṣā punaḥ /
ānīya sthāpitā cāntargṛhe 'nyatrārpitārgale","कारयित्वा मयैकान्ते परिणीता मृषा पुनः /
आनीय स्थापिता चान्तर्गृहे ऽन्यत्रार्पितार्गले"
Kathasaritsagara,"sokss_12,7.167","rakṣikaikā kṛtā cāsyā nārī karmakarīnibhā /
mayaiṣā nūtanā bhāryā sthāpitaiva pṛthaggṛhe","रक्षिकैका कृता चास्या नारी कर्मकरीनिभा /
मयैषा नूतना भार्या स्थापितैव पृथग्गृहे"
Kathasaritsagara,"sokss_12,7.168","tvaṃ cāhaṃ cādhunātraiva svagṛhe pṛthagāsvahe /
na gantavyaṃ tvayā tatra nāgantavyamitastayā","त्वं चाहं चाधुनात्रैव स्वगृहे पृथगास्वहे /
न गन्तव्यं त्वया तत्र नागन्तव्यमितस्तया"
Kathasaritsagara,"sokss_12,7.169","ārādhanaṃ tavāprauḍhā na sā vetti hi saṃprati /
ityambām abravaṃ cāhamanvamanyata sāpi tat","आराधनं तवाप्रौढा न सा वेत्ति हि संप्रति /
इत्यम्बाम् अब्रवं चाहमन्वमन्यत सापि तत्"
Kathasaritsagara,"sokss_12,7.170","tato dineṣu yāteṣu yadā tāṃ kapaṭasnuṣām /
na kathaṃcidapi prāpatsārgale 'ntargṛhe sthitām","ततो दिनेषु यातेषु यदा तां कपटस्नुषाम् /
न कथंचिदपि प्रापत्सार्गले ऽन्तर्गृहे स्थिताम्"
Kathasaritsagara,"sokss_12,7.171","tadāśmanā sā mūrdhānamāhatya svayamekadā /
tāramākrandati smāmbā raktāktā svagṛhāṅgaṇe","तदाश्मना सा मूर्धानमाहत्य स्वयमेकदा /
तारमाक्रन्दति स्माम्बा रक्ताक्ता स्वगृहाङ्गणे"
Kathasaritsagara,"sokss_12,7.172","śrutvākrandaṃ praviṣṭena mayā sarvaiś ca bāndhavaiḥ /
dṛṣṭvā kim etad brūhīti pṛṣṭā sāsūyam abhyadhāt","श्रुत्वाक्रन्दं प्रविष्टेन मया सर्वैश् च बान्धवैः /
दृष्ट्वा किम् एतद् ब्रूहीति पृष्टा सासूयम् अभ्यधात्"
Kathasaritsagara,"sokss_12,7.173","īdṛśī snuṣayāgatya vināhetuḥ kṛtā mama /
avasthā tadidānīṃ me maraṇenaiva niṣkṛtiḥ","ईदृशी स्नुषयागत्य विनाहेतुः कृता मम /
अवस्था तदिदानीं मे मरणेनैव निष्कृतिः"
Kathasaritsagara,"sokss_12,7.174","tac chrutvaiva sakopāste tāṃ sahādāya bāndhavāḥ /
tatrāgacchanmayā sākaṃ yatra sā dāruputrikā","तच् छ्रुत्वैव सकोपास्ते तां सहादाय बान्धवाः /
तत्रागच्छन्मया साकं यत्र सा दारुपुत्रिका"
Kathasaritsagara,"sokss_12,7.175","apāsyārgalamuddhāṭya dvāraṃ yāvaddiśanti te /
tāvatkāṣṭhamayīṃ nārīmapaśyaṃs tatra kevalām","अपास्यार्गलमुद्धाट्य द्वारं यावद्दिशन्ति ते /
तावत्काष्ठमयीं नारीमपश्यंस् तत्र केवलाम्"
Kathasaritsagara,"sokss_12,7.176","tato viḍambitātmānaṃ hasanto 'mbāṃ vilakṣitām /
utpannapratyayā yātā bāndhavāste yathāgatam","ततो विडम्बितात्मानं हसन्तो ऽम्बां विलक्षिताम् /
उत्पन्नप्रत्यया याता बान्धवास्ते यथागतम्"
Kathasaritsagara,"sokss_12,7.177","ahaṃ ca tyaktataddeśo bhrāmyannimamavāptavān /
pradeśamiha ca dyūtaśālāṃ daivātkilāviśam","अहं च त्यक्ततद्देशो भ्राम्यन्निममवाप्तवान् /
प्रदेशमिह च द्यूतशालां दैवात्किलाविशम्"
Kathasaritsagara,"sokss_12,7.178","atraitānahamadrākṣaṃ pañcākṣair dīvyato janān /
imaṃ caṇḍabhujaṃgākhyametaṃ pāṃsupaṭaṃ tathā","अत्रैतानहमद्राक्षं पञ्चाक्षैर् दीव्यतो जनान् /
इमं चण्डभुजंगाख्यमेतं पांसुपटं तथा"
Kathasaritsagara,"sokss_12,7.179","amuṃ śmaśānavetālamimaṃ kālavarāṭakam /
śāriprastarametaṃ ca śūrāṃstulyaparākramān","अमुं श्मशानवेतालमिमं कालवराटकम् /
शारिप्रस्तरमेतं च शूरांस्तुल्यपराक्रमान्"
Kathasaritsagara,"sokss_12,7.180","etaiḥ samaṃ ca dyūtena tatra krīḍitavānaham /
dāsaḥ syādvijito jeturiti baddhvā mithaḥ paṇam","एतैः समं च द्यूतेन तत्र क्रीडितवानहम् /
दासः स्याद्विजितो जेतुरिति बद्ध्वा मिथः पणम्"
Kathasaritsagara,"sokss_12,7.181","tato dyūtena vijitā mama dāsyamime gatāḥ /
ahaṃ guṇair jitastveṣāṃ dāsatāmāgataḥ svayam","ततो द्यूतेन विजिता मम दास्यमिमे गताः /
अहं गुणैर् जितस्त्वेषां दासतामागतः स्वयम्"
Kathasaritsagara,"sokss_12,7.182","ebhiḥ samaṃ ca vasataḥ svaduḥkhaṃ vismṛtaṃ mama /
nāmnāvasthocitenātra viddhyakṣakṣapaṇaṃ ca mām","एभिः समं च वसतः स्वदुःखं विस्मृतं मम /
नाम्नावस्थोचितेनात्र विद्ध्यक्षक्षपणं च माम्"
Kathasaritsagara,"sokss_12,7.183","ityahaṃ satkulotpannair ihaivaṃ gūhitātmabhiḥ /
etaiḥ saha sthitaḥ puṇyaistvaṃ cādya milito 'tra naḥ","इत्यहं सत्कुलोत्पन्नैर् इहैवं गूहितात्मभिः /
एतैः सह स्थितः पुण्यैस्त्वं चाद्य मिलितो ऽत्र नः"
Kathasaritsagara,"sokss_12,7.184","tadidānīṃ tvamasmākaṃ prabhuḥ prāgeva caitayāf /
buddhyā tavāttamasmābhistaddhanaṃ guṇarāgibhiḥ","तदिदानीं त्वमस्माकं प्रभुः प्रागेव चैतयाफ़् /
बुद्ध्या तवात्तमस्माभिस्तद्धनं गुणरागिभिः"
Kathasaritsagara,"sokss_12,7.185","ityakṣakṣapaṇenokte svavṛttānte krameṇa te /
sarve bhīmabhaṭāyānye 'pyudantānsvānavarṇayan","इत्यक्षक्षपणेनोक्ते स्ववृत्तान्ते क्रमेण ते /
सर्वे भीमभटायान्ये ऽप्युदन्तान्स्वानवर्णयन्"
Kathasaritsagara,"sokss_12,7.186","tato 'rthārtham upāttābhiḥ kalābhiś chāditātmanaḥ /
pravīrāṃstānsakhīnmatvā kṛtvānyā vividhāḥ kathāḥ","ततो ऽर्थार्थम् उपात्ताभिः कलाभिश् छादितात्मनः /
प्रवीरांस्तान्सखीन्मत्वा कृत्वान्या विविधाः कथाः"
Kathasaritsagara,"sokss_12,7.187","nītvā vihāreṇa dinaṃ dṛṣṭvā pauraṃdarīṃ diśam /
udbhāsamānaśītāṃśutilakālaṃkṛtānanām","नीत्वा विहारेण दिनं दृष्ट्वा पौरंदरीं दिशम् /
उद्भासमानशीतांशुतिलकालंकृताननाम्"
Kathasaritsagara,"sokss_12,7.188","agād bhīmabhaṭas tasmād udyānāt sa nṛpātmajaḥ /
akṣakṣapaṇakādyais taiḥ ṣaḍbhiḥ saha tadāspadam","अगाद् भीमभटस् तस्माद् उद्यानात् स नृपात्मजः /
अक्षक्षपणकाद्यैस् तैः षड्भिः सह तदास्पदम्"
Kathasaritsagara,"sokss_12,7.189","taiḥ samaṃ tiṣṭhataścātra tasya prāvṛḍupāgamat /
śaṃsantīva suhṛtprāptiṃ pravṛṣṭaghanagarjitaiḥ","तैः समं तिष्ठतश्चात्र तस्य प्रावृडुपागमत् /
शंसन्तीव सुहृत्प्राप्तिं प्रवृष्टघनगर्जितैः"
Kathasaritsagara,"sokss_12,7.190","tadā cātra vipāśākhyā nadī mattā samudragā /
pratīpavāhinī jātā sāgaraugheṇa pūritā","तदा चात्र विपाशाख्या नदी मत्ता समुद्रगा /
प्रतीपवाहिनी जाता सागरौघेण पूरिता"
Kathasaritsagara,"sokss_12,7.191","samāpūrya mahāvāripūreṇa pulinaṃ ca sā /
oghapraśāntāv ambhodhisaṃmukhīva jagāma sā","समापूर्य महावारिपूरेण पुलिनं च सा /
ओघप्रशान्ताव् अम्भोधिसंमुखीव जगाम सा"
Kathasaritsagara,"sokss_12,7.192","tasmin kāle 'tra cānīya kṣiptas tenaughavāriṇā /
mahāmatsyo garīyas tvād vyāsakto 'bhūn nadītaṭe","तस्मिन् काले ऽत्र चानीय क्षिप्तस् तेनौघवारिणा /
महामत्स्यो गरीयस् त्वाद् व्यासक्तो ऽभून् नदीतटे"
Kathasaritsagara,"sokss_12,7.193","dṛṣṭvā ca taṃ pradhāvyaiva nihantuṃ vividhāyudhaiḥ /
tatratyāḥ pāṭayāmāsurjanāstasyodaraṃ timeḥ","दृष्ट्वा च तं प्रधाव्यैव निहन्तुं विविधायुधैः /
तत्रत्याः पाटयामासुर्जनास्तस्योदरं तिमेः"
Kathasaritsagara,"sokss_12,7.194","pāṭitānniragāccātra tasmājjīvanyuvā dvijaḥ /
taddarśanādbhutāttatra lokaḥ kolāhalaṃ vyadhāt","पाटितान्निरगाच्चात्र तस्माज्जीवन्युवा द्विजः /
तद्दर्शनाद्भुतात्तत्र लोकः कोलाहलं व्यधात्"
Kathasaritsagara,"sokss_12,7.195","tac chrutvā saha mittraistair gato bhīmabhaṭo 'tra saḥ /
apaśyacchaṅkhadattaṃ taṃ mittraṃ matsyādvinirgatān","तच् छ्रुत्वा सह मित्त्रैस्तैर् गतो भीमभटो ऽत्र सः /
अपश्यच्छङ्खदत्तं तं मित्त्रं मत्स्याद्विनिर्गतान्"
Kathasaritsagara,"sokss_12,7.196","samāśliṣac ca dhāvitvā siñcandhārāśrubhiḥ sa tam /
mīnodaradarīvāsavisraṃ prakṣālayanniva","समाश्लिषच् च धावित्वा सिञ्चन्धाराश्रुभिः स तम् /
मीनोदरदरीवासविस्रं प्रक्षालयन्निव"
Kathasaritsagara,"sokss_12,7.197","so 'pi tadvipaduttīrṇaḥ prāpya taṃ parirabhya ca /
suhṛdaṃ śaṅkhadatto 'gādutsavādutsavaṃ tadā","सो ऽपि तद्विपदुत्तीर्णः प्राप्य तं परिरभ्य च /
सुहृदं शङ्खदत्तो ऽगादुत्सवादुत्सवं तदा"
Kathasaritsagara,"sokss_12,7.198","tato bhīmabhaṭenātra tena pṛṣṭaḥ sa kautukāt /
śaṅkhadattaḥ svavṛttāntaṃ saṃkṣepādevam abravīt","ततो भीमभटेनात्र तेन पृष्टः स कौतुकात् /
शङ्खदत्तः स्ववृत्तान्तं संक्षेपादेवम् अब्रवीत्"
Kathasaritsagara,"sokss_12,7.199","tadā gaṅgormivegena hṛtas tvaddṛṣṭigocarāt /
aśaṅkitaṃ nigīrṇo 'smi matsyenātimahīyasā","तदा गङ्गोर्मिवेगेन हृतस् त्वद्दृष्टिगोचरात् /
अशङ्कितं निगीर्णो ऽस्मि मत्स्येनातिमहीयसा"
Kathasaritsagara,"sokss_12,7.200","tasyodaramahāveśmapraviṣṭo 'haṃ tataś ciram /
atiṣṭhaṃ churikotkṛttaṃ tanmāṃsaṃ bhakṣayan kṣudhā","तस्योदरमहावेश्मप्रविष्टो ऽहं ततश् चिरम् /
अतिष्ठं छुरिकोत्कृत्तं तन्मांसं भक्षयन् क्षुधा"
Kathasaritsagara,"sokss_12,7.201","adya so 'yamihānīya dhātrā kṣiptaḥ kathaṃcana /
matsyo hato janair ebhiḥ kṛṣṭaś cāsyodarād aham","अद्य सो ऽयमिहानीय धात्रा क्षिप्तः कथंचन /
मत्स्यो हतो जनैर् एभिः कृष्टश् चास्योदराद् अहम्"
Kathasaritsagara,"sokss_12,7.202","dṛṣṭo mayā tvamarkaś ca prakāśaṃ me gatā diśaḥ /
eṣa me mittra vṛttānto vedmi nāhamataḥ param","दृष्टो मया त्वमर्कश् च प्रकाशं मे गता दिशः /
एष मे मित्त्र वृत्तान्तो वेद्मि नाहमतः परम्"
Kathasaritsagara,"sokss_12,7.203","ity uktaḥ śaṅkhadattena tena bhīmabhaṭaś ca saḥ /
anye ca sarve tatrasthā vismayādevamabruvan","इत्य् उक्तः शङ्खदत्तेन तेन भीमभटश् च सः /
अन्ये च सर्वे तत्रस्था विस्मयादेवमब्रुवन्"
Kathasaritsagara,"sokss_12,7.204","kva gaṅgāyāṃ nigaraṇaṃ matsyenābdhau kva tadgatiḥ /
kva ca tadvartmanā tasya vipāśāyāṃ niveśanam","क्व गङ्गायां निगरणं मत्स्येनाब्धौ क्व तद्गतिः /
क्व च तद्वर्त्मना तस्य विपाशायां निवेशनम्"
Kathasaritsagara,"sokss_12,7.205","kva vadhas tasya tasmāc ca jīvataḥ kvāsya nirgamaḥ /
aho vidheracintyaiva gatiradbhutakarmaṇaḥ","क्व वधस् तस्य तस्माच् च जीवतः क्वास्य निर्गमः /
अहो विधेरचिन्त्यैव गतिरद्भुतकर्मणः"
Kathasaritsagara,"sokss_12,7.206","ityādi taiḥ saha vadannakṣakṣapaṇakādibhiḥ /
anayacchaṅkhadattaṃ sa dhāma bhīmabhaṭo nijam","इत्यादि तैः सह वदन्नक्षक्षपणकादिभिः /
अनयच्छङ्खदत्तं स धाम भीमभटो निजम्"
Kathasaritsagara,"sokss_12,7.207","tatra copācaratsnānavastrādyaistaṃ sa sotsavaḥ /
tenaiva vapuṣā jātam iva matsyodarātpunaḥ","तत्र चोपाचरत्स्नानवस्त्राद्यैस्तं स सोत्सवः /
तेनैव वपुषा जातम् इव मत्स्योदरात्पुनः"
Kathasaritsagara,"sokss_12,7.208","tatas tena samaṃ deśe tasmin bhīmabhaṭe sthite /
āgād yātrotsavas tatra nāgarājasya vāsukeḥ","ततस् तेन समं देशे तस्मिन् भीमभटे स्थिते /
आगाद् यात्रोत्सवस् तत्र नागराजस्य वासुकेः"
Kathasaritsagara,"sokss_12,7.209","taddarśanāya sa prāyādrājaputraḥ suhṛdvṛtaḥ /
milanmahājanaṃ tasya nāgamukhyasya ketanam","तद्दर्शनाय स प्रायाद्राजपुत्रः सुहृद्वृतः /
मिलन्महाजनं तस्य नागमुख्यस्य केतनम्"
Kathasaritsagara,"sokss_12,7.210","tatra praṇamya tanmūrtiṃ prāsāde mālyadāmabhiḥ /
bhṛte bhogigaṇākāraiḥ pāstālodakasaṃnibhe","तत्र प्रणम्य तन्मूर्तिं प्रासादे माल्यदामभिः /
भृते भोगिगणाकारैः पास्तालोदकसंनिभे"
Kathasaritsagara,"sokss_12,7.211","gatvā dakṣiṇato 'paśyanmahāntaṃ tasya sa hradam /
phaṇāratnaprabhāpuñjair iva raktāmbujaiścitam","गत्वा दक्षिणतो ऽपश्यन्महान्तं तस्य स ह्रदम् /
फणारत्नप्रभापुञ्जैर् इव रक्ताम्बुजैश्चितम्"
Kathasaritsagara,"sokss_12,7.212","viṣāgnidhūmapaṭalair iva nīlotpalair bhṛtam /
vṛtaṃ vātapatatpuṣpair arcadbhir iva pādapaiḥ","विषाग्निधूमपटलैर् इव नीलोत्पलैर् भृतम् /
वृतं वातपतत्पुष्पैर् अर्चद्भिर् इव पादपैः"
Kathasaritsagara,"sokss_12,7.213","svalpaḥ samudro 'mudrasya puro 'sya pratibhāti me /
ananyahāriśrīkasya hṛtaśrīkaḥ sa śauriṇā","स्वल्पः समुद्रो ऽमुद्रस्य पुरो ऽस्य प्रतिभाति मे /
अनन्यहारिश्रीकस्य हृतश्रीकः स शौरिणा"
Kathasaritsagara,"sokss_12,7.214","iti yāvac ca taṃ dṛṣṭvā sa cintayati vismitaḥ /
tāvat snānārthamāyātāmadrākṣīttatra kanyakām","इति यावच् च तं दृष्ट्वा स चिन्तयति विस्मितः /
तावत् स्नानार्थमायातामद्राक्षीत्तत्र कन्यकाम्"
Kathasaritsagara,"sokss_12,7.215","rājño lāṭeśvarasyātra candrādityasya putrikām /
jātāṃ kuvalayāvalyāṃ nāmnā haṃsāvalīṃ śubhām","राज्ञो लाटेश्वरस्यात्र चन्द्रादित्यस्य पुत्रिकाम् /
जातां कुवलयावल्यां नाम्ना हंसावलीं शुभाम्"
Kathasaritsagara,"sokss_12,7.216","aṅgair apahnuto 'py anyair yasyā divyānukāribhiḥ /
cakṣuṣā capalenokto martyabhāvo nimeṣataḥ","अङ्गैर् अपह्नुतो ऽप्य् अन्यैर् यस्या दिव्यानुकारिभिः /
चक्षुषा चपलेनोक्तो मर्त्यभावो निमेषतः"
Kathasaritsagara,"sokss_12,7.217","sā puṣpapelavavapuṣkoṭiprāptasphuradguṇā /
muṣṭigrāhyeṇa madhyena mānmathīva dhanurlatā","सा पुष्पपेलववपुष्कोटिप्राप्तस्फुरद्गुणा /
मुष्टिग्राह्येण मध्येन मान्मथीव धनुर्लता"
Kathasaritsagara,"sokss_12,7.218","dṛṣṭvaiva tiryag valitair api locanasāyakaiḥ /
amohayadbhīmabhaṭaṃ hṛdi nirbhidya taṃ tadā","दृष्ट्वैव तिर्यग् वलितैर् अपि लोचनसायकैः /
अमोहयद्भीमभटं हृदि निर्भिद्य तं तदा"
Kathasaritsagara,"sokss_12,7.219","so 'pi tasyāḥ praviśyaiva tiryaṅ nayanavartmanā /
hṛtkoṣamaharaddhair yaṃ jagatsaundaryataskaraḥ","सो ऽपि तस्याः प्रविश्यैव तिर्यङ् नयनवर्त्मना /
हृत्कोषमहरद्धैर् यं जगत्सौन्दर्यतस्करः"
Kathasaritsagara,"sokss_12,7.220","tato guptavisṛṣṭāptadakṣaceṭīmukhena sā /
anviṣyati sma mittrebhyas tasya nāmāspadādikam","ततो गुप्तविसृष्टाप्तदक्षचेटीमुखेन सा /
अन्विष्यति स्म मित्त्रेभ्यस् तस्य नामास्पदादिकम्"
Kathasaritsagara,"sokss_12,7.221","athāgātsā parijanair nīyamānā svamandiram /
snātā vivartitamukhī muhustadgatayā dṛśā","अथागात्सा परिजनैर् नीयमाना स्वमन्दिरम् /
स्नाता विवर्तितमुखी मुहुस्तद्गतया दृशा"
Kathasaritsagara,"sokss_12,7.222","tato bhīmabhaṭaḥ so 'pi svāvāsaṃ sakhibhiḥ saha /
pratyāgāttatpriyāpremapāśabandhaskhaladgatiḥ","ततो भीमभटः सो ऽपि स्वावासं सखिभिः सह /
प्रत्यागात्तत्प्रियाप्रेमपाशबन्धस्खलद्गतिः"
Kathasaritsagara,"sokss_12,7.223","tatra tasmai kṣaṇāddūtīṃ tāṃ ceṭīṃ rājakanyakā /
haṃsāvalī sā vyasṛjaddattvā saṃdeśamīpsitam","तत्र तस्मै क्षणाद्दूतीं तां चेटीं राजकन्यका /
हंसावली सा व्यसृजद्दत्त्वा संदेशमीप्सितम्"
Kathasaritsagara,"sokss_12,7.224","sābhupetya tamāha sma ceṭī bhīmabhaṭaṃ rahaḥ /
deva haṃsāvalī rājasutā tvāmanunāthati","साभुपेत्य तमाह स्म चेटी भीमभटं रहः /
देव हंसावली राजसुता त्वामनुनाथति"
Kathasaritsagara,"sokss_12,7.225","hriyamāṇaṃ smaraugheṇā dṛṣṭvā praṇayinaṃ janam /
imaṃ drutamanādṛtya na yuktā te taṭasthatā","ह्रियमाणं स्मरौघेणा दृष्ट्वा प्रणयिनं जनम् /
इमं द्रुतमनादृत्य न युक्ता ते तटस्थता"
Kathasaritsagara,"sokss_12,7.226","iti saṃprāpya dūtīto dayitāvacanāmṛtam /
labdhajīvitahṛṣṭastāṃ so 'tha bhīmabhaṭo 'bravīt","इति संप्राप्य दूतीतो दयितावचनामृतम् /
लब्धजीवितहृष्टस्तां सो ऽथ भीमभटो ऽब्रवीत्"
Kathasaritsagara,"sokss_12,7.227","oghastho na taṭastho 'hamiti vetti na kiṃ priyā /
tadvacastu kariṣyāmi kāmaṃ labdhāvalambanaḥ","ओघस्थो न तटस्थो ऽहमिति वेत्ति न किं प्रिया /
तद्वचस्तु करिष्यामि कामं लब्धावलम्बनः"
Kathasaritsagara,"sokss_12,7.228","etya saṃbhāvayiṣyāmi naktamantaḥpure 'dya tām /
vidyācchannaṃ viśantaṃ ca nahi drakṣyati ko'pi mām","एत्य संभावयिष्यामि नक्तमन्तःपुरे ऽद्य ताम् /
विद्याच्छन्नं विशन्तं च नहि द्रक्ष्यति कोऽपि माम्"
Kathasaritsagara,"sokss_12,7.229","ity uktā tena ceṭī sā tuṣṭā gatvā śaśaṃsa tat /
haṃsāvalyai tataḥ sāpi tasthau tatsaṃgamonmukhī","इत्य् उक्ता तेन चेटी सा तुष्टा गत्वा शशंस तत् /
हंसावल्यै ततः सापि तस्थौ तत्संगमोन्मुखी"
Kathasaritsagara,"sokss_12,7.230","so 'pi pradoṣasamaye divyābharaṇabhūṣitaḥ /
gaṅgāvitīrṇavidyāyā ānulomyena pāṭhataḥ","सो ऽपि प्रदोषसमये दिव्याभरणभूषितः /
गङ्गावितीर्णविद्याया आनुलोम्येन पाठतः"
Kathasaritsagara,"sokss_12,7.231","adṛśyībhūya gatvā tattasyā antaḥpurottamam /
samāviśadbhīmabhaṭaḥ prāgviviktīkṛtaṃ tayā","अदृश्यीभूय गत्वा तत्तस्या अन्तःपुरोत्तमम् /
समाविशद्भीमभटः प्राग्विविक्तीकृतं तया"
Kathasaritsagara,"sokss_12,7.232","ratiprītikare tatra kālāgurusugandhini /
daśārdhavarṇavinyastapuṣpaprakaraśobhite","रतिप्रीतिकरे तत्र कालागुरुसुगन्धिनि /
दशार्धवर्णविन्यस्तपुष्पप्रकरशोभिते"
Kathasaritsagara,"sokss_12,7.233","kāmodyānanibhe kāntāṃ tāṃ vahaddivyasaurabhām /
so 'paśyadgāṅgasadvidyāvallīprasavasaṃnibhām","कामोद्याननिभे कान्तां तां वहद्दिव्यसौरभाम् /
सो ऽपश्यद्गाङ्गसद्विद्यावल्लीप्रसवसंनिभाम्"
Kathasaritsagara,"sokss_12,7.234","prātilomyena vidyāṃ ca tāṃ paṭhitvā sa dṛśyatām /
sahasā subhagastasyā rājaputryā gato 'bhavat","प्रातिलोम्येन विद्यां च तां पठित्वा स दृश्यताम् /
सहसा सुभगस्तस्या राजपुत्र्या गतो ऽभवत्"
Kathasaritsagara,"sokss_12,7.235","sā taṃ dṛṣṭvaiva sānandapulakotkampasādhvasā /
raṇatsvābharaṇātodyeṣv anṛtyadiva tatkṣaṇam","सा तं दृष्ट्वैव सानन्दपुलकोत्कम्पसाध्वसा /
रणत्स्वाभरणातोद्येष्व् अनृत्यदिव तत्क्षणम्"
Kathasaritsagara,"sokss_12,7.236","āsīc ca kanyakābhāvalajjayā vinatānanā /
kartavyam iva pṛcchantī hṛdayaṃ tatpravṛttikṛt","आसीच् च कन्यकाभावलज्जया विनतानना /
कर्तव्यम् इव पृच्छन्ती हृदयं तत्प्रवृत्तिकृत्"
Kathasaritsagara,"sokss_12,7.237","mugdhe prakāśitasyāpi hriyā kiṃ cetaso 'dhunā /
nigūhate na tadvastu kathameṣa tu gūhyate","मुग्धे प्रकाशितस्यापि ह्रिया किं चेतसो ऽधुना /
निगूहते न तद्वस्तु कथमेष तु गूह्यते"
Kathasaritsagara,"sokss_12,7.238","pulako 'ṅgeṣu kiṃ caitadvidalatsaṃdhi kañcukam /
ityādibhir vacobhistāmanyaiś ca praṇayakramaiḥ","पुलको ऽङ्गेषु किं चैतद्विदलत्संधि कञ्चुकम् /
इत्यादिभिर् वचोभिस्तामन्यैश् च प्रणयक्रमैः"
Kathasaritsagara,"sokss_12,7.239","vidhāya sumukhīṃ muktalajjāṃ bhīmabhaṭo 'tha tām /
gāndharvodvāhavidhinā bhāryāṃ haṃsāvalīṃ vyadhāt","विधाय सुमुखीं मुक्तलज्जां भीमभटो ऽथ ताम् /
गान्धर्वोद्वाहविधिना भार्यां हंसावलीं व्यधात्"
Kathasaritsagara,"sokss_12,7.240","nītvā tayā samaṃ rātriṃ tanmukhābjālilīlayā /
kṛcchrāttāṃ naktameṣyāmītyāmantryāgātsvamāspadam","नीत्वा तया समं रात्रिं तन्मुखाब्जालिलीलया /
कृच्छ्रात्तां नक्तमेष्यामीत्यामन्त्र्यागात्स्वमास्पदम्"
Kathasaritsagara,"sokss_12,7.241","tāṃ ca haṃsāvalīṃ tatra praviṣṭāḥ svamahattarāḥ /
prātarantaḥpure 'drākṣuryuktāṃ saṃbhogalakṣaṇaiḥ","तां च हंसावलीं तत्र प्रविष्टाः स्वमहत्तराः /
प्रातरन्तःपुरे ऽद्राक्षुर्युक्तां संभोगलक्षणैः"
Kathasaritsagara,"sokss_12,7.242","lulitālakakeśāntāmārdradantanakhakṣatām /
sākṣātsmaraśaraśreṇivraṇavyākulitāmiva","लुलितालककेशान्तामार्द्रदन्तनखक्षताम् /
साक्षात्स्मरशरश्रेणिव्रणव्याकुलितामिव"
Kathasaritsagara,"sokss_12,7.243","gatvā carājñe tatpitre te śaśaṃsus tathaiva tat /
so 'pi tatra vyadhādguptaṃ naktaṃ cārānavekṣitum","गत्वा चराज्ञे तत्पित्रे ते शशंसुस् तथैव तत् /
सो ऽपि तत्र व्यधाद्गुप्तं नक्तं चारानवेक्षितुम्"
Kathasaritsagara,"sokss_12,7.244","so 'tha bhīmabhaṭo mittraiḥ sahitaś ca sukhaṃ dinam /
nītvā pradoṣe bhūyastatpriyāntaḥ puramāgamat","सो ऽथ भीमभटो मित्त्रैः सहितश् च सुखं दिनम् /
नीत्वा प्रदोषे भूयस्तत्प्रियान्तः पुरमागमत्"
Kathasaritsagara,"sokss_12,7.245","alakṣitapraviṣṭaṃ taṃ tatra vidyāprabhāvataḥ /
dṛṣṭvā saṃbhāvya siddhaṃ ca cārāste niryayus tataḥ","अलक्षितप्रविष्टं तं तत्र विद्याप्रभावतः /
दृष्ट्वा संभाव्य सिद्धं च चारास्ते निर्ययुस् ततः"
Kathasaritsagara,"sokss_12,7.246","gatvā carājñe jagaduḥ so 'pi tānevamādiśat /
adṛśyo yaḥ praviṣṭo 'tra sugupte na sa mānuṣaḥ","गत्वा चराज्ञे जगदुः सो ऽपि तानेवमादिशत् /
अदृश्यो यः प्रविष्टो ऽत्र सुगुप्ते न स मानुषः"
Kathasaritsagara,"sokss_12,7.247","tattamānayatehaiva yāvat paśyāmi kiṃ tvidam /
brūta cāparuṣaṃ yūyam eva madvacanena tam","तत्तमानयतेहैव यावत् पश्यामि किं त्विदम् /
ब्रूत चापरुषं यूयम् एव मद्वचनेन तम्"
Kathasaritsagara,"sokss_12,7.248","prakaṭaṃ prārthitā mattaḥ kiṃ na mattanayā tvayā /
rahasyaṃ kiṃ kṛtaṃ tvādṛgguṇavān hi varaḥ kutaḥ","प्रकटं प्रार्थिता मत्तः किं न मत्तनया त्वया /
रहस्यं किं कृतं त्वादृग्गुणवान् हि वरः कुतः"
Kathasaritsagara,"sokss_12,7.249","ity uktvā preṣitā rājñā gatvā cārās tathaiva te /
dvārasthā eva tadvākyamāhurbhīmabhaṭāya tat","इत्य् उक्त्वा प्रेषिता राज्ञा गत्वा चारास् तथैव ते /
द्वारस्था एव तद्वाक्यमाहुर्भीमभटाय तत्"
Kathasaritsagara,"sokss_12,7.250","so 'pi jñāto 'smi rājñeti buddhvāpy abhyantarasthitaḥ /
sudhīro rājaputras tān prasahya pratyabhāṣata","सो ऽपि ज्ञातो ऽस्मि राज्ञेति बुद्ध्वाप्य् अभ्यन्तरस्थितः /
सुधीरो राजपुत्रस् तान् प्रसह्य प्रत्यभाषत"
Kathasaritsagara,"sokss_12,7.251","madvākyādbrūta rājānaṃ prātarāsthānametya te /
tattvamāvedayiṣyāmi rātrirandhā hi saṃprati","मद्वाक्याद्ब्रूत राजानं प्रातरास्थानमेत्य ते /
तत्त्वमावेदयिष्यामि रात्रिरन्धा हि संप्रति"
Kathasaritsagara,"sokss_12,7.252","tac chrutvā tair gatais tadvaduktas tūṣṇīm abhūn nṛpaḥ /
prātar bhīmabhaṭaḥ so 'tha tato 'yāsīt sakhīn prati","तच् छ्रुत्वा तैर् गतैस् तद्वदुक्तस् तूष्णीम् अभून् नृपः /
प्रातर् भीमभटः सो ऽथ ततो ऽयासीत् सखीन् प्रति"
Kathasaritsagara,"sokss_12,7.253","taiś ca sākaṃ kṛtoddāmaveṣo vīraiḥ sa saptabhiḥ /
āsthānamagamattasya candrādityasya bhūpateḥ","तैश् च साकं कृतोद्दामवेषो वीरैः स सप्तभिः /
आस्थानमगमत्तस्य चन्द्रादित्यस्य भूपतेः"
Kathasaritsagara,"sokss_12,7.254","tattejovairyasaundaryadarśinā tena satkṛte /
nijocitāsanāsīne tasmin bhīmabhaṭe dvijaḥ","तत्तेजोवैर्यसौन्दर्यदर्शिना तेन सत्कृते /
निजोचितासनासीने तस्मिन् भीमभटे द्विजः"
Kathasaritsagara,"sokss_12,7.255","sa tatsakhā śaṅkhadatto rājānaṃ tam abhāṣata /
rājannugrabhaṭasyāyaṃ rājño rāḍhāpateḥ sutaḥ","स तत्सखा शङ्खदत्तो राजानं तम् अभाषत /
राजन्नुग्रभटस्यायं राज्ञो राढापतेः सुतः"
Kathasaritsagara,"sokss_12,7.256","atarkyavidyāmāhātmyād duratikramavikramaḥ /
nāmnā bhīmabhaṭo yuṣmatsutāhetor ihāgataḥ","अतर्क्यविद्यामाहात्म्याद् दुरतिक्रमविक्रमः /
नाम्ना भीमभटो युष्मत्सुताहेतोर् इहागतः"
Kathasaritsagara,"sokss_12,7.257","tac chrutvā rātrivṛttāntaṃ smaranyogyamavekṣya tam /
hanta dhanyāḥ sma ity uktvā rājā śraddhitavāṃs tataḥ","तच् छ्रुत्वा रात्रिवृत्तान्तं स्मरन्योग्यमवेक्ष्य तम् /
हन्त धन्याः स्म इत्य् उक्त्वा राजा श्रद्धितवांस् ततः"
Kathasaritsagara,"sokss_12,7.258","prādāc ca racitodvāhavibhavaprakriyo 'tha tām /
sutāṃ haṃsāvalīṃ bhīmabhaṭāya vibhavottaram","प्रादाच् च रचितोद्वाहविभवप्रक्रियो ऽथ ताम् /
सुतां हंसावलीं भीमभटाय विभवोत्तरम्"
Kathasaritsagara,"sokss_12,7.259","tato bhīmabhaṭo bhūrihastyaśvagrāmalābhavān /
haṃsāvalyā ca lakṣmyā ca sahāsīttatra nirvṛtaḥ","ततो भीमभटो भूरिहस्त्यश्वग्रामलाभवान् /
हंसावल्या च लक्ष्म्या च सहासीत्तत्र निर्वृतः"
Kathasaritsagara,"sokss_12,7.260","dinaiś ca tasmai śvaśuro lāṭarājyaṃ samarpya tat /
candrādityaḥ sa vṛddhaḥ sannaputraḥ prāvrajadvanam","दिनैश् च तस्मै श्वशुरो लाटराज्यं समर्प्य तत् /
चन्द्रादित्यः स वृद्धः सन्नपुत्रः प्राव्रजद्वनम्"
Kathasaritsagara,"sokss_12,7.261","atha bhīmabhaṭaḥ prāpya tadrājyamaśiṣatkṛtī /
samyaktaiḥ saptabhir vīraiḥ śaṅkhadattādibhiḥ saha","अथ भीमभटः प्राप्य तद्राज्यमशिषत्कृती /
सम्यक्तैः सप्तभिर् वीरैः शङ्खदत्तादिभिः सह"
Kathasaritsagara,"sokss_12,7.262","gateṣv atha dineṣv atra cārebhyo jātu so 'śṛṇot /
prayāgametya pitaraṃ mṛtamugrabhaṭaṃ nṛpam","गतेष्व् अथ दिनेष्व् अत्र चारेभ्यो जातु सो ऽशृणोत् /
प्रयागमेत्य पितरं मृतमुग्रभटं नृपम्"
Kathasaritsagara,"sokss_12,7.263","abhiṣiktaṃ ca tena sve rāḍhārājye mumūrṣatā /
putraṃ kaniṣṭhaṃ samarabhaṭaṃ taṃ nartakīsutam","अभिषिक्तं च तेन स्वे राढाराज्ये मुमूर्षता /
पुत्रं कनिष्ठं समरभटं तं नर्तकीसुतम्"
Kathasaritsagara,"sokss_12,7.264","tato 'nuśocya pitaraṃ kṛtvā tasyaurdhvadaihikam /
tasmai sa dūtaṃ samarabhaṭāya prāhiṇon nṛpaḥ","ततो ऽनुशोच्य पितरं कृत्वा तस्यौर्ध्वदैहिकम् /
तस्मै स दूतं समरभटाय प्राहिणोन् नृपः"
Kathasaritsagara,"sokss_12,7.265","tātasiṃhāsane mūrkha nartakīputra kā tava /
yogyatā mama tat svaṃ hi lāṭarājye 'tra saty api","तातसिंहासने मूर्ख नर्तकीपुत्र का तव /
योग्यता मम तत् स्वं हि लाटराज्ये ऽत्र सत्य् अपि"
Kathasaritsagara,"sokss_12,7.266","atastvayādhiroḍhavyaṃ na tasminniti tasya ca /
saṃdiṣṭavān sa lekhena dāyādasyāpakāriṇaḥ","अतस्त्वयाधिरोढव्यं न तस्मिन्निति तस्य च /
संदिष्टवान् स लेखेन दायादस्यापकारिणः"
Kathasaritsagara,"sokss_12,7.267","sa ca dūto drutaṃ gatvā lekhaṃ tasmai samarpayat /
āveditātmā samarabhaṭāyāsthānavartine","स च दूतो द्रुतं गत्वा लेखं तस्मै समर्पयत् /
आवेदितात्मा समरभटायास्थानवर्तिने"
Kathasaritsagara,"sokss_12,7.268","so 'pi taṃ tādṛśaṃ bhīmabhaṭanāmāṅkamuddhatam /
vācayitvaiva samarabhaṭaḥ kruddho 'bhyabhāṣata","सो ऽपि तं तादृशं भीमभटनामाङ्कमुद्धतम् /
वाचयित्वैव समरभटः क्रुद्धो ऽभ्यभाषत"
Kathasaritsagara,"sokss_12,7.269","ayogya iti pitrā yo deśānnirvāsitaḥ purā /
tasyaiṣā durvinītasya yuktā mithyābhimānitā","अयोग्य इति पित्रा यो देशान्निर्वासितः पुरा /
तस्यैषा दुर्विनीतस्य युक्ता मिथ्याभिमानिता"
Kathasaritsagara,"sokss_12,7.270","siṃhāyate sṛgālo 'pi svaguhāgṛhasaṃsthitaḥ /
siṃhasya darśanaṃ prāpto jñāyate sa tu tādṛśaḥ","सिंहायते सृगालो ऽपि स्वगुहागृहसंस्थितः /
सिंहस्य दर्शनं प्राप्तो ज्ञायते स तु तादृशः"
Kathasaritsagara,"sokss_12,7.271","ityādyudgarjya lekhena saṃdiśya ca tathaiva tat /
so 'pi bhīmabhaṭāya svaṃ pratidūtaṃ visṛṣṭavān","इत्याद्युद्गर्ज्य लेखेन संदिश्य च तथैव तत् /
सो ऽपि भीमभटाय स्वं प्रतिदूतं विसृष्टवान्"
Kathasaritsagara,"sokss_12,7.272","pratidūto 'pi gatvā sa lāṭadeśeśvarāya tam /
tasmai bhīmabhaṭāyādāllekhaṃ kṣattṛniveditaḥ","प्रतिदूतो ऽपि गत्वा स लाटदेशेश्वराय तम् /
तस्मै भीमभटायादाल्लेखं क्षत्तृनिवेदितः"
Kathasaritsagara,"sokss_12,7.273","so 'tha bhīmabhaṭastasmiṃllekhe tatrānuvācite /
muktāṭṭahāso dāyādapratidūtaṃ tam abhyadhāt","सो ऽथ भीमभटस्तस्मिंल्लेखे तत्रानुवाचिते /
मुक्ताट्टहासो दायादप्रतिदूतं तम् अभ्यधात्"
Kathasaritsagara,"sokss_12,7.274","gaccha re dūta madvākyādbrūhi taṃ nartakīsutam /
aśvagrahe śaṅkhadattādrakṣito 'si mayā tadā","गच्छ रे दूत मद्वाक्याद्ब्रूहि तं नर्तकीसुतम् /
अश्वग्रहे शङ्खदत्ताद्रक्षितो ऽसि मया तदा"
Kathasaritsagara,"sokss_12,7.275","bālastātapriyaśceti kṣamiṣye na punaḥ punaḥ /
niścitaṃ tvāṃ praheṣyāmi vatsalasyāntikaṃ pituḥ","बालस्तातप्रियश्चेति क्षमिष्ये न पुनः पुनः /
निश्चितं त्वां प्रहेष्यामि वत्सलस्यान्तिकं पितुः"
Kathasaritsagara,"sokss_12,7.276","sajjo bhava dinair eva jānīhi prāptamatra mām /
ity uktvā preṣya dūtaṃ taṃ yātrāṃ bhīmabhaṭo vyadhat","सज्जो भव दिनैर् एव जानीहि प्राप्तमत्र माम् /
इत्य् उक्त्वा प्रेष्य दूतं तं यात्रां भीमभटो व्यधत्"
Kathasaritsagara,"sokss_12,7.277","tasmin gajādrim ārūḍhe rājendāv udayojjvale /
kṣubhyann udacalad baddhanādaḥ sainyamahāmbudhiḥ","तस्मिन् गजाद्रिम् आरूढे राजेन्दाव् उदयोज्ज्वले /
क्षुभ्यन्न् उदचलद् बद्धनादः सैन्यमहाम्बुधिः"
Kathasaritsagara,"sokss_12,7.278","samāpūryanta cāsaṃkhyair upasaṃkhyām upasthitaiḥ /
sāmantai rājaputraiś ca prasthitaiḥ sabalair diśaḥ","समापूर्यन्त चासंख्यैर् उपसंख्याम् उपस्थितैः /
सामन्तै राजपुत्रैश् च प्रस्थितैः सबलैर् दिशः"
Kathasaritsagara,"sokss_12,7.279","sākampā saṃpatad bhūrigajavājijavākulā /
barādvidalanatrāsādiva rauti sma medinī","साकम्पा संपतद् भूरिगजवाजिजवाकुला /
बराद्विदलनत्रासादिव रौति स्म मेदिनी"
Kathasaritsagara,"sokss_12,7.280","evaṃ bhīmabhaṭo gatvā sa rāḍhābhyarṇamāptavān /
kurvansenārajorājimuṣitārkaprabhaṃ nabhaḥ","एवं भीमभटो गत्वा स राढाभ्यर्णमाप्तवान् /
कुर्वन्सेनारजोराजिमुषितार्कप्रभं नभः"
Kathasaritsagara,"sokss_12,7.281","tāvac ca so 'pi samarabhaṭo buddhvā nṛpo 'kṣamī /
saṃnahya senayā tasya niragādyoddhumagrataḥ","तावच् च सो ऽपि समरभटो बुद्ध्वा नृपो ऽक्षमी /
संनह्य सेनया तस्य निरगाद्योद्धुमग्रतः"
Kathasaritsagara,"sokss_12,7.282","milataḥ sma ca tau sainyajaladhī pūrvapaścimau /
prāvartata ca śūrāṇāmāhavapralayo mahān","मिलतः स्म च तौ सैन्यजलधी पूर्वपश्चिमौ /
प्रावर्तत च शूराणामाहवप्रलयो महान्"
Kathasaritsagara,"sokss_12,7.283","saśabdakhaḍgasaṃpātajanmā tatrānalo nabhaḥ /
kupyatkṛtāntadantāgradalanottha ivāvṛṇot","सशब्दखड्गसंपातजन्मा तत्रानलो नभः /
कुप्यत्कृतान्तदन्ताग्रदलनोत्थ इवावृणोत्"
Kathasaritsagara,"sokss_12,7.284","vahanti sma ca nārācāstīkṣṇāgrāyatapakṣmalāḥ /
vīrāvalokinākastrīlocanāpātavibhramāḥ","वहन्ति स्म च नाराचास्तीक्ष्णाग्रायतपक्ष्मलाः /
वीरावलोकिनाकस्त्रीलोचनापातविभ्रमाः"
Kathasaritsagara,"sokss_12,7.285","tato reṇuvitānā sā sainyanirghoṣavāditā /
nṛtyatkabandhā vyarucat saṅgrāmāṅgaṇaraṅgabhūḥ","ततो रेणुविताना सा सैन्यनिर्घोषवादिता /
नृत्यत्कबन्धा व्यरुचत् सङ्ग्रामाङ्गणरङ्गभूः"
Kathasaritsagara,"sokss_12,7.286","karaṅkavāhinī cātra pramattā muṇḍamālinī /
aharatkālarātrīva jantucakramasṛṅnadī","करङ्कवाहिनी चात्र प्रमत्ता मुण्डमालिनी /
अहरत्कालरात्रीव जन्तुचक्रमसृङ्नदी"
Kathasaritsagara,"sokss_12,7.287","kṣaṇāc ca śaṅkhadattena tenākṣakṣapaṇena ca /
taiś ca caṇḍabhujaṃgādyair bāhuyuddhaviśāradaiḥ","क्षणाच् च शङ्खदत्तेन तेनाक्षक्षपणेन च /
तैश् च चण्डभुजंगाद्यैर् बाहुयुद्धविशारदैः"
Kathasaritsagara,"sokss_12,7.288","samaṃ mahābalaiḥ śūrair durmadair dviradair iva /
sa tadbhīmabhaṭo 'bhāṅkṣītparasainyaṃ dhanurdharaḥ","समं महाबलैः शूरैर् दुर्मदैर् द्विरदैर् इव /
स तद्भीमभटो ऽभाङ्क्षीत्परसैन्यं धनुर्धरः"
Kathasaritsagara,"sokss_12,7.289","bhagne ca sainye samarabhaṭaḥ so 'tha rathasthitaḥ /
pradhāvyārabhata kruddho raṇābdhau mandarāyitam","भग्ने च सैन्ये समरभटः सो ऽथ रथस्थितः /
प्रधाव्यारभत क्रुद्धो रणाब्धौ मन्दरायितम्"
Kathasaritsagara,"sokss_12,7.290","tato bhīmabhaṭas tasya vāraṇastho 'bhipatya saḥ /
dhanuśchittvāvadhīdbāṇaiścaturo 'pi rathe hayān","ततो भीमभटस् तस्य वारणस्थो ऽभिपत्य सः /
धनुश्छित्त्वावधीद्बाणैश्चतुरो ऽपि रथे हयान्"
Kathasaritsagara,"sokss_12,7.291","viratho 'py atha dhāvitvā tomareṇa gajottamam /
hanti sma kumbhe samarabhaṭo bhīmabhaṭasya saḥ","विरथो ऽप्य् अथ धावित्वा तोमरेण गजोत्तमम् /
हन्ति स्म कुम्भे समरभटो भीमभटस्य सः"
Kathasaritsagara,"sokss_12,7.292","sa ca tattomarahato gajastasyāpatadbhuvi /
tatas tau virathau dvāvapyabhūtāṃ pādacāriṇau","स च तत्तोमरहतो गजस्तस्यापतद्भुवि /
ततस् तौ विरथौ द्वावप्यभूतां पादचारिणौ"
Kathasaritsagara,"sokss_12,7.293","gṛhītacarmakhaḍgau ca padātī eva tau tadā /
dvandvayuddhena nṛpatī ayudhyetāmamarṣaṇau","गृहीतचर्मखड्गौ च पदाती एव तौ तदा /
द्वन्द्वयुद्धेन नृपती अयुध्येताममर्षणौ"
Kathasaritsagara,"sokss_12,7.294","vidyāvaśādadṛśyatvaṃ kṛtvā śakto 'pi tadvadhe /
dharmāpekṣī na taṃ śatruṃ tathā bhīmabhaṭo 'vadhīt","विद्यावशाददृश्यत्वं कृत्वा शक्तो ऽपि तद्वधे /
धर्मापेक्षी न तं शत्रुं तथा भीमभटो ऽवधीत्"
Kathasaritsagara,"sokss_12,7.295","prasahya yudhyamānastu tasya mūrdhānamacchinat /
khaḍgena khaḍgayuddhajño nartakītanayasya saḥ","प्रसह्य युध्यमानस्तु तस्य मूर्धानमच्छिनत् /
खड्गेन खड्गयुद्धज्ञो नर्तकीतनयस्य सः"
Kathasaritsagara,"sokss_12,7.296","hate ca tasminsamarabhaṭe samyaksasainike /
pradatte sādhuvāde ca gaganātsiddhacāraṇaiḥ","हते च तस्मिन्समरभटे सम्यक्ससैनिके /
प्रदत्ते साधुवादे च गगनात्सिद्धचारणैः"
Kathasaritsagara,"sokss_12,7.297","gate samāptiṃ saṅgrāme bandimāgadhasaṃstutaḥ /
rāḍhāpurīṃ bhīmabhaṭaḥ prāviśatsakhibhiḥ saha","गते समाप्तिं सङ्ग्रामे बन्दिमागधसंस्तुतः /
राढापुरीं भीमभटः प्राविशत्सखिभिः सह"
Kathasaritsagara,"sokss_12,7.298","cirapravāsopayāto hatāris tatra mātaram /
sa rāma iva kauśalyāṃ darśanotkāmanandayat","चिरप्रवासोपयातो हतारिस् तत्र मातरम् /
स राम इव कौशल्यां दर्शनोत्कामनन्दयत्"
Kathasaritsagara,"sokss_12,7.299","paurābhinanditaścātha kṛtī siṃhāsane pituḥ /
upāviśattatsacivaiḥ pūjyamāno guṇapriyaiḥ","पौराभिनन्दितश्चाथ कृती सिंहासने पितुः /
उपाविशत्तत्सचिवैः पूज्यमानो गुणप्रियैः"
Kathasaritsagara,"sokss_12,7.300","saṃmānya prakṛtīḥ kṛtsnāstataś ca vihitotsavaḥ /
śubhe 'hni śaṅkhadattāya lāṭarājyaṃ sa dattavān","संमान्य प्रकृतीः कृत्स्नास्ततश् च विहितोत्सवः /
शुभे ऽह्नि शङ्खदत्ताय लाटराज्यं स दत्तवान्"
Kathasaritsagara,"sokss_12,7.301","taṃ preṣya lāṭaviṣayaṃ taddeśajabalānvitam /
tebhyo 'kṣakṣapaṇādibhyo dadau grāmānvasūni ca","तं प्रेष्य लाटविषयं तद्देशजबलान्वितम् /
तेभ्यो ऽक्षक्षपणादिभ्यो ददौ ग्रामान्वसूनि च"
Kathasaritsagara,"sokss_12,7.302","tair yukto 'tha sa tatrāsīt praśāsan paitṛkaṃ padam /
lāṭendrasutayā devyā haṃsāvalyā tayā saha","तैर् युक्तो ऽथ स तत्रासीत् प्रशासन् पैतृकं पदम् /
लाटेन्द्रसुतया देव्या हंसावल्या तया सह"
Kathasaritsagara,"sokss_12,7.303","kramāc ca jitvā pṛthivīmāhṛtya nṛpakanyakāḥ /
tatsaṃbhogaikasakto 'bhūtso 'tha bhīmabhaṭo nṛpaḥ","क्रमाच् च जित्वा पृथिवीमाहृत्य नृपकन्यकाः /
तत्संभोगैकसक्तो ऽभूत्सो ऽथ भीमभटो नृपः"
Kathasaritsagara,"sokss_12,7.304","mantriṣu nyastabhāraś ca krīḍannantaḥpuraiḥ saha /
abhyantarānna niragātpānādivyasanena saḥ","मन्त्रिषु न्यस्तभारश् च क्रीडन्नन्तःपुरैः सह /
अभ्यन्तरान्न निरगात्पानादिव्यसनेन सः"
Kathasaritsagara,"sokss_12,7.305","athaikadā munirdraṣṭuṃ tamuttaṅko yadṛcchayā /
pūrvaśarvasamādeśapākakāla ivāgamat","अथैकदा मुनिर्द्रष्टुं तमुत्तङ्को यदृच्छया /
पूर्वशर्वसमादेशपाककाल इवागमत्"
Kathasaritsagara,"sokss_12,7.306","dvāraṃ prāpte munau cāsmindvāḥstheṣvāvedayatsu ca /
rājā rāgamadaiśvaryadarpāndho na kilāśṛṇot","द्वारं प्राप्ते मुनौ चास्मिन्द्वाःस्थेष्वावेदयत्सु च /
राजा रागमदैश्वर्यदर्पान्धो न किलाशृणोत्"
Kathasaritsagara,"sokss_12,7.307","tataḥ kruddho muniḥ so 'smai rājñe śāpamadādimam /
madāndha rājyād bhraṣṭas tvaṃ vanyo hastī bhaviṣyasi","ततः क्रुद्धो मुनिः सो ऽस्मै राज्ञे शापमदादिमम् /
मदान्ध राज्याद् भ्रष्टस् त्वं वन्यो हस्ती भविष्यसि"
Kathasaritsagara,"sokss_12,7.308","tac chrutvā sa bhayādbhraṣṭamado nirgatya bhūpatiḥ /
dīnaiḥ prāsādayadvākyair muniṃ taṃ caraṇānataḥ","तच् छ्रुत्वा स भयाद्भ्रष्टमदो निर्गत्य भूपतिः /
दीनैः प्रासादयद्वाक्यैर् मुनिं तं चरणानतः"
Kathasaritsagara,"sokss_12,7.309","tataḥ sa śāntakopaḥ sanmaharṣistam abhāṣata /
bhaviṣyasi dvipastāvadrājanna syāttadanyathā","ततः स शान्तकोपः सन्महर्षिस्तम् अभाषत /
भविष्यसि द्विपस्तावद्राजन्न स्यात्तदन्यथा"
Kathasaritsagara,"sokss_12,7.310","kiṃ tu pracaṇḍaśaktyākhyaṃ nāgaśāpāvasāditam /
mṛgāṅkadattasacivaṃ cakṣurvaikalyamāgatam","किं तु प्रचण्डशक्त्याख्यं नागशापावसादितम् /
मृगाङ्कदत्तसचिवं चक्षुर्वैकल्यमागतम्"
Kathasaritsagara,"sokss_12,7.311","samāśvāsyātithībhūtaṃ yadā tasmai pravakṣyasi /
svavṛttāntaṃ tadaitasmānmokṣaṃ prāpsyasi śāpataḥ","समाश्वास्यातिथीभूतं यदा तस्मै प्रवक्ष्यसि /
स्ववृत्तान्तं तदैतस्मान्मोक्षं प्राप्स्यसि शापतः"
Kathasaritsagara,"sokss_12,7.312","tac ca prāggiriśādiṣṭaṃ gandharvatvamavāpsyasi /
sa cātithiste cakṣuṣmāneva saṃpadyate tadā","तच् च प्राग्गिरिशादिष्टं गन्धर्वत्वमवाप्स्यसि /
स चातिथिस्ते चक्षुष्मानेव संपद्यते तदा"
Kathasaritsagara,"sokss_12,7.313","ity uktvaiva muniḥ prāyāduttaṅkaḥ sa yathāgatam /
so 'pi bhīmabhaṭo hastī saṃpanno rājyavicyutaḥ","इत्य् उक्त्वैव मुनिः प्रायादुत्तङ्कः स यथागतम् /
सो ऽपि भीमभटो हस्ती संपन्नो राज्यविच्युतः"
Kathasaritsagara,"sokss_12,7.314","tam imaṃ māṃ gajībhūtaṃ viddhi bhīmabhaṭaṃ sakhe /
sa ca pracaṇaśaktistvaṃ jāne śāpānta eṣa me","तम् इमं मां गजीभूतं विद्धि भीमभटं सखे /
स च प्रचणशक्तिस्त्वं जाने शापान्त एष मे"
Kathasaritsagara,"sokss_12,7.315","evam uktvā gajākāraṃ tyaktvā bhīmabhaṭo 'tra saḥ /
tatkṣaṇaṃ divyavibhavo gandharvaḥ samapadyata","एवम् उक्त्वा गजाकारं त्यक्त्वा भीमभटो ऽत्र सः /
तत्क्षणं दिव्यविभवो गन्धर्वः समपद्यत"
Kathasaritsagara,"sokss_12,7.316","pracaṇḍaśaktiś cotpannalocanālokanotsavaḥ /
tatkālam eva saṃjajñe paśyan gandharvam atra tam","प्रचण्डशक्तिश् चोत्पन्नलोचनालोकनोत्सवः /
तत्कालम् एव संजज्ञे पश्यन् गन्धर्वम् अत्र तम्"
Kathasaritsagara,"sokss_12,7.317","tāvac ca vallījālāntaḥ sthitaḥ śrutvā tayoḥ kathām /
sahito 'nyaiḥ sa sacivaiḥ sudṛḍhotpannaniścayaḥ","तावच् च वल्लीजालान्तः स्थितः श्रुत्वा तयोः कथाम् /
सहितो ऽन्यैः स सचिवैः सुदृढोत्पन्ननिश्चयः"
Kathasaritsagara,"sokss_12,7.318","mṛgāṅkadattaḥ kālajñaḥ pradhāvya rabhasāddrutam /
pracaṇḍaśaktiṃ jagrāha kaṇṭhe taṃ nijamantriṇam","मृगाङ्कदत्तः कालज्ञः प्रधाव्य रभसाद्द्रुतम् /
प्रचण्डशक्तिं जग्राह कण्ठे तं निजमन्त्रिणम्"
Kathasaritsagara,"sokss_12,7.319","so 'py akāṇasudhāvarṣasiktāṅga iva vīkṣya tam /
pracaṇḍaśaktiḥ sahasā pādayor agrahītprabhum","सो ऽप्य् अकाणसुधावर्षसिक्ताङ्ग इव वीक्ष्य तम् /
प्रचण्डशक्तिः सहसा पादयोर् अग्रहीत्प्रभुम्"
Kathasaritsagara,"sokss_12,7.320","tatas tau ciraviśliṣṭasaṃśliṣṭau bhṛśaduḥkhitau /
sa bhīmabhaṭagandharvo rudantau paryasāntvayat","ततस् तौ चिरविश्लिष्टसंश्लिष्टौ भृशदुःखितौ /
स भीमभटगन्धर्वो रुदन्तौ पर्यसान्त्वयत्"
Kathasaritsagara,"sokss_12,7.321","mṛgāṅkadatto 'pi sa taṃ gandharvaṃ praṇato 'bravīt /
yadasmābhir ayaṃ labdhaḥ sakhā yaccāmunā punaḥ","मृगाङ्कदत्तो ऽपि स तं गन्धर्वं प्रणतो ऽब्रवीत् /
यदस्माभिर् अयं लब्धः सखा यच्चामुना पुनः"
Kathasaritsagara,"sokss_12,7.322","cakṣuṣmattvamavāptaṃ tattvanmāhātmyānnamo 'stu te /
śrutvaitatso 'pi gandharvo rājaputram uvāca tam","चक्षुष्मत्त्वमवाप्तं तत्त्वन्माहात्म्यान्नमो ऽस्तु ते /
श्रुत्वैतत्सो ऽपि गन्धर्वो राजपुत्रम् उवाच तम्"
Kathasaritsagara,"sokss_12,7.323","acirāt sacivāñ śeṣāṃl labdhvā kṛtsnān avāpsyasi /
tāṃ śaśāṅkavatīṃ bhāryāṃ sāmrājyaṃ ca mahītale","अचिरात् सचिवाञ् शेषांल् लब्ध्वा कृत्स्नान् अवाप्स्यसि /
तां शशाङ्कवतीं भार्यां साम्राज्यं च महीतले"
Kathasaritsagara,"sokss_12,7.324","tadadhair yaṃ na kāryaṃ te kalyāṇinsādhayāmy aham /
tadā ca saṃnidhāsye te yadā tvaṃ māṃ smariṣyasi","तदधैर् यं न कार्यं ते कल्याणिन्साधयाम्य् अहम् /
तदा च संनिधास्ये ते यदा त्वं मां स्मरिष्यसि"
Kathasaritsagara,"sokss_12,7.325","iti sa vigataśāpaḥ prāptakalyāṇatoṣaḥ prakaṭitasakhibhāvo rājaputraṃ tamuktvā /
prasabhamudapataddyāṃ cārukeyūrahārakvaṇitamukharitāśo 'nanyagandharvadhuryaḥ","इति स विगतशापः प्राप्तकल्याणतोषः प्रकटितसखिभावो राजपुत्रं तमुक्त्वा /
प्रसभमुदपतद्द्यां चारुकेयूरहारक्वणितमुखरिताशो ऽनन्यगन्धर्वधुर्यः"
Kathasaritsagara,"sokss_12,7.326","so 'pi pracaṇḍaśaktiṃ prāpya vane tatra mantribhiḥ sahitaḥ /
anayan mṛgāṅkadatto jātavṛtir nṛpasutas tadahaḥ","सो ऽपि प्रचण्डशक्तिं प्राप्य वने तत्र मन्त्रिभिः सहितः /
अनयन् मृगाङ्कदत्तो जातवृतिर् नृपसुतस् तदहः"
Kathasaritsagara,"sokss_12,8.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake saptamas taraṅgaḥ /

aṣṭamas taraṅgaḥ /

pañcaviṃśatikā /

jitaṃ vighnajitā yasya puṣpavṛṣṭir ivāmbarāt /
tārāvalī karāghātacyutā patati nṛtyataḥ","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके सप्तमस् तरङ्गः /

अष्टमस् तरङ्गः /

पञ्चविंशतिका /

जितं विघ्नजिता यस्य पुष्पवृष्टिर् इवाम्बरात् /
तारावली कराघातच्युता पतति नृत्यतः"
Kathasaritsagara,"sokss_12,8.2","tato 'tivāhya rātriṃ tāṃ prabhāte kānanāt tataḥ /
pracaṇḍaśaktipramukhaiḥ prasthitaḥ sacivaiḥ saha","ततो ऽतिवाह्य रात्रिं तां प्रभाते काननात् ततः /
प्रचण्डशक्तिप्रमुखैः प्रस्थितः सचिवैः सह"
Kathasaritsagara,"sokss_12,8.3","sa śaśāṅkavatīhetoḥ punar ujjayinīṃ prati /
mṛgāṅkadattaḥ prayayau cinvañ śeṣān svamantrinaḥ","स शशाङ्कवतीहेतोः पुनर् उज्जयिनीं प्रति /
मृगाङ्कदत्तः प्रययौ चिन्वञ् शेषान् स्वमन्त्रिनः"
Kathasaritsagara,"sokss_12,8.4","gacchatā dadṛśe tena mārge vikramakesarī /
mantrī puṃsātivikṛtenohyamāno nabhastale","गच्छता ददृशे तेन मार्गे विक्रमकेसरी /
मन्त्री पुंसातिविकृतेनोह्यमानो नभस्तले"
Kathasaritsagara,"sokss_12,8.5","darśyate cānyamantribhyo yāvat tena sa saṃbhramāt /
tāvat sa mantrī gaganāt tatsamīpe 'vatīrṇavān","दर्श्यते चान्यमन्त्रिभ्यो यावत् तेन स संभ्रमात् /
तावत् स मन्त्री गगनात् तत्समीपे ऽवतीर्णवान्"
Kathasaritsagara,"sokss_12,8.6","avaruhya ca tasyāśu puṃsaḥ skandhād upetya saḥ /
mṛgāṅkadattaṃ jagrāha pādayoḥ sāśrulocanaḥ","अवरुह्य च तस्याशु पुंसः स्कन्धाद् उपेत्य सः /
मृगाङ्कदत्तं जग्राह पादयोः साश्रुलोचनः"
Kathasaritsagara,"sokss_12,8.7","tenāśliṣṭaś ca hṛṣṭena tathā tanmantribhiḥ kramāt /
visasarja pumāṃsaṃ taṃ smṛto 'bhyeṣyasi mām iti","तेनाश्लिष्टश् च हृष्टेन तथा तन्मन्त्रिभिः क्रमात् /
विससर्ज पुमांसं तं स्मृतो ऽभ्येष्यसि माम् इति"
Kathasaritsagara,"sokss_12,8.8","tato mṛgāṅkadattena kautukād upaviśya saḥ /
pṛṣṭaḥ svodantam ācakhyau vane vikramakesarī","ततो मृगाङ्कदत्तेन कौतुकाद् उपविश्य सः /
पृष्टः स्वोदन्तम् आचख्यौ वने विक्रमकेसरी"
Kathasaritsagara,"sokss_12,8.9","tadā bhavadbhyo vibhraṣṭo nāgaśāpāt paribhraman /
bahūny ahāni cinvāno yuṣmān aham acintayam","तदा भवद्भ्यो विभ्रष्टो नागशापात् परिभ्रमन् /
बहून्य् अहानि चिन्वानो युष्मान् अहम् अचिन्तयम्"
Kathasaritsagara,"sokss_12,8.10","gacchāmy ujjayinīṃ tatra gantavyaṃ tair dhruvaṃ yataḥ /
evaṃ niścitya ca prāyām ahaṃ tāṃ nagarīṃ prati","गच्छाम्य् उज्जयिनीं तत्र गन्तव्यं तैर् ध्रुवं यतः /
एवं निश्चित्य च प्रायाम् अहं तां नगरीं प्रति"
Kathasaritsagara,"sokss_12,8.11","kramāt tannikaṭaṃ prāpya grāmaṃ brahmasthalābhidham /
vāpītaṭe 'ham ekasmin vṛkṣamūla upāviśam","क्रमात् तन्निकटं प्राप्य ग्रामं ब्रह्मस्थलाभिधम् /
वापीतटे ऽहम् एकस्मिन् वृक्षमूल उपाविशम्"
Kathasaritsagara,"sokss_12,8.12","tatraitya sarpadaṃśārto vṛddho māṃ brāhmaṇo 'bravīt /
ita uttiṣṭha mā putra madīyāṃ gatim āpsyasi","तत्रैत्य सर्पदंशार्तो वृद्धो मां ब्राह्मणो ऽब्रवीत् /
इत उत्तिष्ठ मा पुत्र मदीयां गतिम् आप्स्यसि"
Kathasaritsagara,"sokss_12,8.13","ihāsti hi mahāsarpo yena daṣṭo rujārditaḥ /
udyato 'syāṃ mahāvāpyām eṣo 'haṃ deham ujjhitam","इहास्ति हि महासर्पो येन दष्टो रुजार्दितः /
उद्यतो ऽस्यां महावाप्याम् एषो ऽहं देहम् उज्झितम्"
Kathasaritsagara,"sokss_12,8.14","ity uktavantaṃ kṛpayā dehatyāgān nivārya tam /
tatrākārṣam ahaṃ vipraṃ nirviṣaṃ viṣavidyayā","इत्य् उक्तवन्तं कृपया देहत्यागान् निवार्य तम् /
तत्राकार्षम् अहं विप्रं निर्विषं विषविद्यया"
Kathasaritsagara,"sokss_12,8.15","tataḥ sa vipraḥ sākūtam udantaṃ kṛtsnam ādarāt /
pṛṣṭvā māṃ prītimān evaṃ viditārtho 'bhyabhāṣata","ततः स विप्रः साकूतम् उदन्तं कृत्स्नम् आदरात् /
पृष्ट्वा मां प्रीतिमान् एवं विदितार्थो ऽभ्यभाषत"
Kathasaritsagara,"sokss_12,8.16","prāṇās tvayā mama prattā tat pravīra gṛhāṇa me /
vetālasādhanaṃ mantram imaṃ prāptaṃ mayā pituḥ","प्राणास् त्वया मम प्रत्ता तत् प्रवीर गृहाण मे /
वेतालसाधनं मन्त्रम् इमं प्राप्तं मया पितुः"
Kathasaritsagara,"sokss_12,8.17","tvādṛśām upayukto 'yaṃ siddhikṛt sattvaśālinām /
mādṛśāḥ punar ete na klībāḥ kiṃ nāma kurvate","त्वादृशाम् उपयुक्तो ऽयं सिद्धिकृत् सत्त्वशालिनाम् /
मादृशाः पुनर् एते न क्लीबाः किं नाम कुर्वते"
Kathasaritsagara,"sokss_12,8.18","ity uktas tena tam ahaṃ pratyavocaṃ dvijottamam /
mṛgāṅkadattaviyuto vetālaiḥ kiṃ karomy aham","इत्य् उक्तस् तेन तम् अहं प्रत्यवोचं द्विजोत्तमम् /
मृगाङ्कदत्तवियुतो वेतालैः किं करोम्य् अहम्"
Kathasaritsagara,"sokss_12,8.19","tac chrutvā sa vihasyaivaṃ vipro māṃ punar abravīt /
kiṃ na jānāsy abhīṣṭaṃ yad vetālāt sarvam āpyate","तच् छ्रुत्वा स विहस्यैवं विप्रो मां पुनर् अब्रवीत् /
किं न जानास्य् अभीष्टं यद् वेतालात् सर्वम् आप्यते"
Kathasaritsagara,"sokss_12,8.20","api vidyādharaiśvaryaṃ vetālasya prasādataḥ /
kiṃ trivikramasenena na prāptaṃ bhūbhujā purā","अपि विद्याधरैश्वर्यं वेतालस्य प्रसादतः /
किं त्रिविक्रमसेनेन न प्राप्तं भूभुजा पुरा"
Kathasaritsagara,"sokss_12,32.42","tathā ca kathayāmy etāṃ tadīyāṃ te kathāṃ śṛṇu pratiṣṭhānābhidhāno 'sti deśo godāvarītaṭe // sokss_12,8.21 (vet_0.1) //

 

tatra vikramasenasya putraḥ śakraparākramaḥ /
prāk trivikramasenākhyaḥ khyātakīrtir abhūn nṛpaḥ // sokss_12,8.22 (vet_0.2) //

 

tasya pratyaham āsthānagatasyopetya bhūpateḥ /
sevārthaṃ kṣāntiśīlākhyo bhikṣuḥ phalam upānayat // sokss_12,8.23 (vet_0.3) //

 

so 'pi rājā tad ādāya phalam āsannavartinaḥ /
haste dadau pratidinaṃ koṣāgārādhikāriṇaḥ // sokss_12,8.24 (vet_0.4) //

 

itthaṃ gateṣu varṣeṣu daśasv atra kilaikadā /
dattvā rājñe phalaṃ tasmai bhikṣāv āsthānato gate // sokss_12,8.25 (vet_0.5) //

 

sa rājā tat phalaṃ prādāt praviṣṭāyātra daivataḥ /
krīḍāmarkaṭapotāya hastabhraṣṭāya rakṣiṇām // sokss_12,8.26 (vet_0.6) //

 

sa markaṭas tad aśnāti yāvat tāvat phalāt tataḥ /
vibhinnamadhyān niragād anarghaṃ ratnam uttamam // sokss_12,8.27 (vet_0.7) //

 

tad dṛṣṭvādāya papraccha taṃ bhāṇḍāgārikaṃ nṛpaḥ /
bhikṣūpanītāni mayā yāni nityaṃ phalāni te // sokss_12,8.28 (vet_0.8) //

 

haste dattāni tāni kva sthāpitāni sadā tvayā /
tac chrutvā taṃ sa sabhayaḥ koṣādhyakṣo vyajijñapat // sokss_12,8.29 (vet_0.9) //

 

kṣiptāni tāny anudghāṭya mayā gañje gavākṣataḥ /
yady ādiśasi tad deva tam udghāṭya gaveṣaye // sokss_12,8.30 (vet_0.10) //

 

ity ūcivān anumato rājñā gatvā kṣaṇena saḥ /
koṣādhyakṣaḥ samāgatya prabhuṃ vyajñāpayat punaḥ // sokss_12,8.31 (vet_0.11) //

 

śīrṇāni nātra paśyāmi koṣe tāni phalāny aham /
ratnarāśiṃ tu paśyāmi raśmijvālākulaṃ vibho // sokss_12,8.32 (vet_0.12) //

 

tac chrutvā tān manīn dattvā tuṣṭo 'smai koṣarakṣiṇe /
rājānyedyur apṛcchat sa bhikṣuṃ taṃ prāgvad āgatam // sokss_12,8.33 (vet_0.13) //

 

bhikṣo dhanavyayenaivaṃ sevase māṃ kim anvaham /
nedānīṃ te grahīṣyāmi phalaṃ yāvan na vakṣyasi // sokss_12,8.34 (vet_0.14) //

 

ity uktavantaṃ rājānaṃ bhikṣus taṃ vijane 'bravīt /
vīrasācivyasāpekṣaṃ mantrasādhanam asti me // sokss_12,8.35 (vet_0.15) //

 

tatra vīrendra sāhāyyaṃ kriyamānaṃ tvayārthaye /
tac chrutvā pratipede tat tathety asya sa bhūpatiḥ // sokss_12,8.36 (vet_0.16) //

 

tataḥ sa śramaṇas tuṣṭo nṛpaṃ puna uvāca tam /
tarhi kṛṣṇacaturdaśyām āgāminyāṃ niśāgame // sokss_12,8.37 (vet_0.17) //

 

ito mahāśmaśānāntarvaṭasyādhaḥ sthitasya me /
āgantavyaṃ tvayā deva pratipālayato 'ntikam // sokss_12,8.38 (vet_0.18) //

 

bāḍham evaṃ kariṣyāmīty ukte tena mahībhujā /
sa kṣāntiśīlaḥ śramaṇo hṛṣṭaḥ svanilayaṃ yayau // sokss_12,8.39 (vet_0.19) //

 

atha tāṃ sa mahāsattvaḥ prāpya kṛṣṇacaturdaśīm /
prārthanāṃ pratipannāṃ tāṃ bhikṣos tasya nṛpaḥ smaran // sokss_12,8.40 (vet_0.20) //

 

pradoṣe nīlavasanas tamālakṛtaśekharaḥ /
niryayau rājadhānītaḥ khaḍgapāṇir alakṣitaḥ // sokss_12,8.41 (vet_0.21) //

 

yayau ca ghoranibiḍadhvāntavrātamalīmasam /
citānalogranayanajvālādāruṇadarśanam // sokss_12,8.42 (vet_0.22) //

 

asaṃkhyanarakaṅkālakapālāsthiviśaṅkaṭam /
hṛṣyatsaṃnihitottālabhūtavetālaveṣṭitam // sokss_12,8.43 (vet_0.23) //

 

bhairavasyāparaṃ rūpam iva gambhīrabhīṣaṇam /
sphūrjan mahāśivārāvaṃ śmaśānaṃ tad avihvalaḥ // sokss_12,8.44 (vet_0.24) //

 

vicitya cātra taṃ prāpya bhikṣuṃ vaṭataror adhaḥ /
kurvāṇaṃ maṇḍalanyāsam upasṛtya jagāda saḥ // sokss_12,8.45 (vet_0.25) //

 

eṣo 'ham āgato bhikṣo brūhi kiṃ karavāṇi te /
tac chrutvā sa nṛpaṃ dṛṣṭvā hṛṣṭo bhikṣur uvāca tam // sokss_12,8.46 (vet_0.26) //

 

rājan kṛtaḥ prasādaś cet tad ito dakṣiṇāmukham /
gatvā vidūram ekākī vidyate śiṃśapātaruḥ // sokss_12,8.47 (vet_0.27) //

 

tasminn ullambitamṛtaḥ ko 'py ekaḥ puruṣaḥ sthitaḥ /
tam ihānaya gatvā tvaṃ sānāthyaṃ kuru vīra me // sokss_12,8.48 (vet_0.28) //

 

tac chrutvaiva tathety uktvā sa rājā satyasaṃgaraḥ /
dakṣiṇāṃ diśam ālambya pravīraḥ prayayau tataḥ // sokss_12,8.49 (vet_0.29) //

 

āttadīptacitālātalakṣitena pathātra saḥ /
gatvā tamasi taṃ prāpa kathaṃcic chiṃśapātarum // sokss_12,8.50 (vet_0.30) //

 

tasya skandhe citādhūmadagdhasya kravyagandhinaḥ /
so 'paśyal lambamānaṃ taṃ bhūtasyeva śavaṃ taroḥ // sokss_12,8.51 (vet_0.31) //

 

āruhya cātra bhūmau taṃ chinna rajjum apātayat /
patitaś cātra so 'kasmāc cakranda vyathito yathā // sokss_12,8.52 (vet_0.32) //

 

tato 'varuhya kṛpayā jīvāśaṅkī sa tasya yat /
rājāṅgaṃ prāmṛśat tena so 'ṭṭahāsaṃ vyadhāc chavaḥ // sokss_12,8.53 (vet_0.33) //

 

tataḥ sa rājā matvā taṃ vetālādhiṣṭhitaṃ tadā /
kiṃ hasasy ehi gacchāva iti yāvad akampitaḥ // sokss_12,8.54 (vet_0.34) //

 

vakti tāvan na bhūmau savetālaṃ śavam aikṣata /
aikṣatātraiva vṛkṣe tu lambamānaṃ sthitaṃ punaḥ // sokss_12,8.55 (vet_0.35) //

 

tato 'dhiruhya bhūyo 'pi tam avātārayat tataḥ /
vajrād api hi vīrāṇāṃ cittaratnam akhaṇḍitam // sokss_12,8.56 (vet_0.36) //

 

āropya ca savetālaṃ skandhe maunena taṃ śavam /
sa trivikramaseno 'tha rājā gantuṃ pracakrame // sokss_12,8.57 (vet_0.37) //

 

yāntaṃ ca taṃ śavāntaḥstho vetālo 'ṃsasthito 'bravīt /
rājann adhvavinodāya kathām ākhyāmi te śṛṇu // sokss_12,8.58 (vet_0.38) //

 

asti vārāṇasī nāma purārivasatiḥ purī /
sthalīva kailāsagirer yā puṇyajanasevitā // sokss_12,8.59 (vet_1.1) //

 

bhūrivāribhṛtā śaśvadupakaṇṭhaniveśinī /
hārayaṣṭir ivābhāti yasyāḥ svargataraṅgiṇī // sokss_12,8.60 (vet_1.2) //

 

pratāpānalanirdagdhavipakṣakulakānanaḥ /
tasyāṃ pratāpamukuṭo nāma rājābhavat purā // sokss_12,8.61 (vet_1.3) //

 

tasyābhūd vajramukuṭas tanayo rūpaśauryayoḥ /
kurvāṇo darpadalanaṃ smarasyārijanasya ca // sokss_12,8.62 (vet_1.4) //

 

rājaputrasya tasyātra mantriputro mahāmatiḥ /
āsīd buddhiśarīrākhyaḥ śarīrābhyadhikaḥ sakhā // sokss_12,8.63 (vet_1.5) //

 

tena sakhyā saha krīḍan sa kadācin nṛpātmajaḥ /
jagāma dūram adhvānaṃ mṛgayāti prasaṅgataḥ // sokss_12,8.64 (vet_1.6) //

 

śauryaśrīcāmarāṇīva siṃhānāṃ mastakāni saḥ /
chindac charaiḥ saṭālāni viveśaikaṃ mahāvanam // sokss_12,8.65 (vet_1.7) //

 

tatrāsthāne smarasyeva paṭhat kokilabandini /
dattopakāre tarubhir mañjarīcalacāmaraiḥ // sokss_12,8.66 (vet_1.8) //

 

so 'nvito mantriputreṇa tenāpaśyat sarovaram /
vicitrakamalotpattidhāmāmbudhim ivāparam // sokss_12,8.67 (vet_1.9) //

 

tasmiṃs tadaiva sarasi snānārthaṃ kācid āgatā /
tena divyākṛtiḥ kanyā dadṛśe saparicchadā // sokss_12,8.68 (vet_1.10) //

 

pūrayantīva lāvaṇyanirjhareṇa sarovaram /
dṛṣṭipātaiḥ sṛjantīva tatrotpalavanaṃ navam // sokss_12,8.69 (vet_1.11) //

 

pratyādiśantīva mukhenāmbujāni jitendunā /
sā jahāra manas tasya rājaputrasya tatkṣaṇam // sokss_12,8.70 (vet_1.12) //

 

so 'py ahārṣīt tathā tasyā yuvā dṛṣṭvā vilocane /
yathā naikṣata sā kanyā lajjāṃ svām apy alaṃkṛtim // sokss_12,8.71 (vet_1.13) //

 

yūni paśyati tasmin sā keyaṃ syād iti sānuge /
saṃjñāṃ svadeśādyākhyātuṃ vilāsacchadmanākarot // sokss_12,8.72 (vet_1.14) //

 

karoti smautpalaṃ karṇe gṛhītvā puṣpaśekharāt /
ciraṃ ca dantaracanāṃ cakārādāya ca vyadhāt // sokss_12,8.73 (vet_1.15) //

 

padmaṃ śirasi sākūtaṃ hṛdaye cādadhe karam /
rājaputraś ca tasyās tāṃ saṃjñāṃ na jñātavāṃs tadā // sokss_12,8.74 (vet_1.16) //

 

mantriputras tu bubudhe sa sakhā tasya buddhimān /
kṣaṇāc ca sā yayau kanyā nīyamānānugais tataḥ // sokss_12,8.75 (vet_1.17) //

 

prāpya ca svagṛhaṃ tasthau paryaṅge 'ṅgaṃ nidhāya sā /
cittaṃ tu nijasaṃjñārtham āsthāt tasmin nṛpātmaje // sokss_12,8.76 (vet_1.18) //

 

so 'pi rājasuto bhraṣṭavidyo vidyādharo yathā /
gatvā svanagarīṃ kṛcchrāṃ prāpāvasthāṃ tayā vinā // sokss_12,8.77 (vet_1.19) //

 

sakhyā ca mantriputreṇa tena pṛṣṭas tadā rahaḥ /
śaṃsatā tām aduṣprāpāṃ tyaktadhairyo jagāda saḥ // sokss_12,8.78 (vet_1.20) //

 

yasyā na nāma na grāmo nānvayo vāvabudhyate /
sā kathaṃ prāpyate tan mām āśvāsayasi kiṃ mṛṣā // sokss_12,8.79 (vet_1.21) //

 

ity ukto rājaputreṇa mantriputras tam abhyadhāt /
kiṃ na dṛṣṭaṃ tvayā tad yat saṃjñayā sūcitaṃ tayā // sokss_12,8.80 (vet_1.22) //

 

nyastaṃ yad utpalaṃ karṇe tenaitat te tayoditam /
karṇotpalasya rāṣṭre 'haṃ nivasāmi mahībhṛtaḥ // sokss_12,8.81 (vet_1.23) //

 

kṛtā yad dantaracanā tenaitat kathitaṃ tayā /
tatra jānīhi māṃ dantaghāṭakasya sutām iti // sokss_12,8.82 (vet_1.24) //

 

padmāvatīti nāmoktaṃ tayottaṃsitapadmayā /
tvayi prāṇā iti proktaṃ hṛdayārpitahastayā // sokss_12,8.83 (vet_1.25) //

 

kaliṅgadeśe hy asty atra khyātaḥ karṇotpalo nṛpaḥ /
tasya prasādavitto 'sti mahān yo dantaghāṭakaḥ // sokss_12,8.84 (vet_1.26) //

 

saṅgrāmavardhanākhyasya tasyāpy asti jagattraye /
ratnaṃ padmāvatī nāma kanyā prāṇādhikapriyā // sokss_12,8.85 (vet_1.27) //

 

etac ca lokato deva yathāvad viditaṃ mama /
ato jñātā mayā saṃjñā tasyā deśādiśaṃsinī // sokss_12,8.86 (vet_1.28) //

 

ity ukto mantriputrena tena rājasuto 'tha saḥ /
tutoṣa tasmai sudhiye labdhopāyo jaharṣa ca // sokss_12,8.87 (vet_1.29) //

 

saṃmantrya ca samaṃ tena sa tadyuktaḥ svamandirāt /
priyārthī mṛgayāvyājāt punas tām agamad diśam // sokss_12,8.88 (vet_1.30) //

 

ardhamārge ca vātāśvavegavañcitasainikaḥ /
taṃ mantriputraikayutaḥ kaliṅgaviṣayaṃ yayau // sokss_12,8.89 (vet_1.31) //

 

tatra tau prāpya nagaraṃ karṇotpalamahībhṛtaḥ /
anviṣya dṛṣṭvā bhavanaṃ dantaghāṭasya tasya ca // sokss_12,8.90 (vet_1.32) //

 

tad adūre ca vāsārtham ekasyā vṛddhayoṣitaḥ /
gṛhaṃ prāviśatāṃ mantriputrarājasutāv ubhau // sokss_12,8.91 (vet_1.33) //

 

dattāmbuyavasau vāhau gupte 'vasthāpya cātra saḥ /
rājaputre sthite vṛddhāṃ mantriputro jagāda tām // sokss_12,8.92 (vet_1.34) //

 

kaccid vetsy amba saṅgrāmavardhanaṃ dantaghāṭakam /
tac chrutvā sā jaradyoṣit saśraddhā tam abhāṣata // sokss_12,8.93 (vet_1.35) //

 

vedmy eva dhātrī tasyāsmi sthāpitā tena cādhunā /
padmāvatyāḥ svaduhituḥ pārśve jyeṣṭhatarety aham // sokss_12,8.94 (vet_1.36) //

 

kiṃ tv ahaṃ na sadā tatra gacchāmy upahatāmbarā /
kuputraḥ kitavo vastraṃ dṛṣṭvā hi harate mama // sokss_12,8.95 (vet_1.37) //

 

evam uktavatīṃ prītaḥ svottarīyādidānataḥ /
saṃtoṣya so 'tra vṛddhāṃ tāṃ mantriputro 'bravīt punaḥ // sokss_12,8.96 (vet_1.38) //

 

mātā tvaṃ tad vadāmas te guptaṃ yat tat kuruṣva naḥ /
dantaghāṭasutām etāṃ gatvā padmāvatīṃ vada // sokss_12,8.97 (vet_1.39) //

 

so 'trāgato rājaputro dṛṣṭo yaḥ sarasi tvayā /
tena ceha tad ākhyātuṃ preṣitā praṇayād aham // sokss_12,8.98 (vet_1.40) //

 

tac chrutvā sā tathety uktvā vṛddhā dānavaśīkṛtā /
gatvā padmāvatīpārśvam ājagāma kṣaṇāntare // sokss_12,8.99 (vet_1.41) //

 

pṛṣṭā jagāda tau rājasutamantrisutau ca sā /
yuṣmadāgamanaṃ gatvā guptaṃ tasyā mayoditam // sokss_12,8.100 (vet_1.42) //

 

tayā śrutvā ca nirbhartsya pāṇibhyām aham āhatā /
dvābhyāṃ karpūraliptābhyām ubhayor gaṇḍayor mukhe // sokss_12,8.101 (vet_1.43) //

 

tataḥ paribhavodvignā rudaty aham ihāgatā /
etās tad aṅgulīmudrāḥ putrau me paśyataṃ mukhe // sokss_12,8.102 (vet_1.44) //

 

evaṃ tayokte nairāśyaviṣaṇṇaṃ taṃ nṛpātmajam /
jagāda sa mahāprājño mantriputro janāntikam // sokss_12,8.103 (vet_1.45) //

 

mā gā viṣādaṃ rakṣantyā mantraṃ nirbhartsya yat tayā /
karpūraśubhrā vaktre 'syāḥ svāṅgulyo daśa pātitāḥ // sokss_12,8.104 (vet_1.46) //

 

tad etad uktaṃ pakṣe 'smiñ śukle candravatīr imāḥ /
rātrīr daśa pratīkṣadhvaṃ saṃgamānucitā iti // sokss_12,8.105 (vet_1.47) //

 

ity āśvāsya sa taṃ rājasutaṃ mantrisutas tataḥ /
vikrīya guptaṃ hastasthaṃ kāñcanaṃ kiṃcid āpaṇe // sokss_12,8.106 (vet_1.48) //

 

vṛddhayā sādhayāmāsa mahārhaṃ bhojanaṃ tayā /
tatas tau bubhujāte dvau tat tayā saha vṛddhayā // sokss_12,8.107 (vet_1.49) //

 

evaṃ nītvā daśāhāni jijñāsārthaṃ punaḥ sa tām /
padmāvatyantikaṃ vṛddhāṃ mantriputro visṛṣṭavān // sokss_12,8.108 (vet_1.50) //

 

sāpi mṛṣṭānnapānādilubdhā tad anurodhataḥ /
gatvā vāsagṛhaṃ tasyā bhūyo 'bhyetya jagāda tau // sokss_12,8.109 (vet_1.51) //

 

ito gatvādya tūṣṇīm apy ahaṃ tatra sthitā tayā /
yuṣmatkathāparādhaṃ tam udgirantyā svayaṃ punaḥ // sokss_12,8.110 (vet_1.52) //

 

sā laktakābhis tisṛbhiḥ karāṅgulibhir āhatā /
urasy asminn athaiṣāham ihāyātā tad antikāt // sokss_12,8.111 (vet_1.53) //

 

tac chrutvā rājaputraṃ taṃ svairaṃ mantrisuto 'bravīt /
mā kārṣīr anyathā śaṅkām asyā hi hṛdaye tayā // sokss_12,8.112 (vet_1.54) //

 

sā laktakāṅgulīmudrātrayaṃ vinyasya yuktitaḥ /
rajasvalā niśās tisraḥ sthitāham iti sūcitam // sokss_12,8.113 (vet_1.55) //

 

evam uktvā nṛpasutaṃ mantriputras tryahe gate /
padmāvatyai punas tasyai vṛddhāṃ tāṃ prajighāya saḥ // sokss_12,8.114 (vet_1.56) //

 

sā gatā mandiraṃ tasyās tayā saṃmānya bhojitā /
prītyā pānādilīlābhir dinaṃ cātra vinoditā // sokss_12,8.115 (vet_1.57) //

 

sāyaṃ ca yāvat sā vṛddhā gṛham āgantum icchati /
udabhūd bhayakṛt tāvat tatra kolāhalo bahiḥ // sokss_12,8.116 (vet_1.58) //

 

hā hā bhraṣṭo 'yam ālānāj janān mathnan pradhāvati /
mattahastīti lokasya tatrākrando 'tha śuśruve // sokss_12,8.117 (vet_1.59) //

 

tataḥ padmāvatī sā tāṃ vṛddhām evam abhāṣata /
spaṣṭena hastiruddhena gantuṃ yuktaṃ na te pathā // sokss_12,8.118 (vet_1.60) //

 

tat pīṭhikāṃ samāropya baddhālambanarajjukām /
bṛhadgavākṣeṇānena tvām atra prakṣipāmahe // sokss_12,8.119 (vet_1.61) //

 

gṛhodyāne tato vṛkṣam āruhyāmuṃ vilaṅghya ca /
prākāram avaruhyānyavṛkṣeṇa svagṛhaṃ vraja // sokss_12,8.120 (vet_1.62) //

 

ity uktvā sā gavākṣeṇa kṣepayāmāsa tatra tām /
vṛddhāṃ ceṭībhir udyāne rajjupīṭhikayā tataḥ // sokss_12,8.121 (vet_1.63) //

 

sātha gatvā yathoktena pathā sarvaṃ śaśaṃsa tat /
yathāvad rājaputrāya tasmai mantrisutāya ca // sokss_12,8.122 (vet_1.64) //

 

tataḥ sa mantriputras taṃ rājaputram abhāṣata /
siddhaṃ taveṣṭaṃ mārgo hi yuktyā te darśitas tayā // sokss_12,8.123 (vet_1.65) //

 

tad gacchādyaiva tatra tvaṃ pradoṣe 'smin nṛpāgate /
etenaiva pathā tasyāḥ priyāyā mandiraṃ viśa // sokss_12,8.124 (vet_1.66) //

 

ity uktas tena tadyukto rājaputro yayau sa tat /
udyānaṃ vṛddhayoktena tena prākāravartmanā // sokss_12,8.125 (vet_1.67) //

 

tatrāpaśyac ca rajjuṃ tāṃ lambamānāṃ sapīṭhikām /
mārgonmukhābhiś ceṭībhir upariṣṭād adhiṣṭhitām // sokss_12,8.126 (vet_1.68) //

 

ārūḍhas tāṃ ca dṛṣṭvaiva dāsībhis tābhir āśu saḥ /
rajjūtkṣipto gavākṣeṇa praviveśa priyāntikam // sokss_12,8.127 (vet_1.69) //

 

tasmin praviṣṭe sa yayau mantriputraḥ svam āspadam /
rājaputras tu tāṃ padmāvatīṃ tatra dadarśa saḥ // sokss_12,8.128 (vet_1.70) //

 

pūrṇāmṛtāṃśuvadanāṃ prasaratkānticandrakām /
kṛṣṇapakṣabhayād guptasthitāṃ rākāniśām iva // sokss_12,8.129 (vet_1.71) //

 

sāpi dṛṣṭvā tam utthāya cirautsukyocitais tataḥ /
kaṇṭhagrahādibhis tais tair upacārair amānayat // sokss_12,8.130 (vet_1.72) //

 

tatas tayā sa gāndharvavidhinodūḍhayā saha /
guptaṃ rājasutas tasthau pūrṇecchas tatra kāntayā // sokss_12,8.131 (vet_1.73) //

 

sthitvā cāhāni katicid rātrau tām avadat priyām /
sakhā mama sahāyāto mantriputra iti sthitaḥ // sokss_12,8.132 (vet_1.74) //

 

sa cātra tiṣṭhaty ekākī tvajjyeṣṭhatarikāgṛhe /
gatvā saṃbhāvya taṃ tanvi puna eṣyāmi te 'ntikam // sokss_12,8.133 (vet_1.75) //

 

tac chrutvā tam avocat sā dhūrtā padmāvatī priyam /
hantāryaputra pṛcchāmi tāḥ saṃjñā matkṛtās tvayā // sokss_12,8.134 (vet_1.76) //

 

jñātā kiṃ kim uvā tena sakhyā mantrisutena te /
evam uktavatīm etāṃ rājaputro jagāda saḥ // sokss_12,8.135 (vet_1.77) //

 

na jñātaṃ tan mayā kiṃcij jñātvā sarvaṃ ca tena me /
ākhyātaṃ mantriputreṇa divyaprajñānaśālinā // sokss_12,8.136 (vet_1.78) //

 

etac chrutvā vicintyaiva bhāminī sā jagāda tam /
tarhy ayuktaṃ kṛtaṃ yan me cirāt sa kathitas tvayā // sokss_12,8.137 (vet_1.79) //

 

sa me bhrātā sakhā yas te tasya ca prathamaṃ mayā /
tāmbūlādisamācāraḥ kartavyo hi sadā bhavet // sokss_12,8.138 (vet_1.80) //

 

ity uktavatyānumatas tayā pūrvapathena saḥ /
rajāputro 'ntikaṃ tasya sakhyur āgāt tato niśi // sokss_12,8.139 (vet_1.81) //

 

śaśaṃsa ca kathāmadhye tat tasmai yat tadāśrayam /
saṃjñāvijñānakathanaṃ kṛtaṃ tena priyāntike // sokss_12,8.140 (vet_1.82) //

 

mantriputras tu so 'yuktam iti na śraddadhe 'sya tat /
tāvac ca sā tayos tatra vibhātābhūd vibhāvarī // sokss_12,8.141 (vet_1.83) //

 

athaitayor vidhau sāṃdhye nivṛtte kurvatoḥ kathāḥ /
āgāt pakvānnatāmbūlahastā padmāvatīsakhī // sokss_12,8.142 (vet_1.84) //

 

sā mantriputraṃ kuśalaṃ pṛṣṭvā dattopacārikā /
niṣeddhuṃ rājaputrasya bhojanaṃ tatra yuktitaḥ // sokss_12,8.143 (vet_1.85) //

 

kathāntare svāminīṃ svāṃ bhojanādau tadāgamam /
pratīkṣamāṇām āvedya kṣaṇād guptaṃ tato yayau // sokss_12,8.144 (vet_1.86) //

 

tatas taṃ mantriputraḥ sa rājaputram abhāṣata /
kautukaṃ paśya devaikaṃ darśayāmy adhunā tava // sokss_12,8.145 (vet_1.87) //

 

ity uktvā bhakṣyam ekaṃ sa pakvānnaṃ dattavāṃs tataḥ /
sārameyāya sa ca tat khāditvaiva vyapadyata // sokss_12,8.146 (vet_1.88) //

 

tad dṛṣṭvā kim idaṃ citram iti rājasuto 'tra saḥ /
papraccha mantriputraṃ taṃ sa caitaṃ pratyabhāṣata // sokss_12,8.147 (vet_1.89) //

 

saṃjñājñānena dhūrtaṃ māṃ viditvā hantukāmayā /
tayā viṣānnaṃ prahitaṃ mama tvadanuraktayā // sokss_12,8.148 (vet_1.90) //

 

nāsmin sati madekāgro rājaputro bhaved ayam /
etadvaśaś ca muktvā māṃ nagarīṃ svāṃ vrajed iti // sokss_12,8.149 (vet_1.91) //

 

tan muñca manyum etasyāṃ bandhutyāgān mahātmanaḥ /
kuryās tvaṃ haraṇe yuktiṃ vakṣyāmy ālocya yām aham // sokss_12,8.150 (vet_1.92) //

 

ity uktavantaṃ taṃ mantrisuto rājasuto 'tra saḥ /
satyaṃ buddhiśarīras tvam iti yāvat praśaṃsati // sokss_12,8.151 (vet_1.93) //

 

aśaṅkitaṃ bahis tāvad duḥkhākulajanāravaḥ /
hā dhig rājñaḥ suto bālo vipanna iti śuśruve // sokss_12,8.152 (vet_1.94) //

 

tadākarṇanahṛṣṭo 'tha mantriputro nṛpātmajam /
jagāda hanta gacchādya padmāvatyā gṛhaṃ niśi // sokss_12,8.153 (vet_1.95) //

 

tatra tāṃ pāyayes tāvad yāvat pānamadena sā /
niḥsaṃjñā naṣṭaceṣṭā ca gatajīveva jāyate // sokss_12,8.154 (vet_1.96) //

 

tatas tasyāḥ sanidrāyāḥ śūlenāṅkaṃ kaṭītaṭe /
dattvāgnitaptenādāya tadābharaṇasaṃcayam // sokss_12,8.155 (vet_1.97) //

 

āgacches tvaṃ gavākṣeṇa rajjulambavinirgataḥ /
tataḥ paraṃ yathā bhadraṃ bhavej jñāsyāmy ahaṃ tathā // sokss_12,8.156 (vet_1.98) //

 

ity uktvā kārayitvā ca kroḍavālanibhāśrikam /
mantriputro dadau tasmai triśūlaṃ rājasūnave // sokss_12,8.157 (vet_1.99) //

 

rājaputraḥ sa haste tat kṛtvā kuṭilakarkaśam /
kālāyasa dṛḍhaṃ cittam iva kāntāvayasyayoḥ // sokss_12,8.158 (vet_1.100) //

 

tatheti pūrvavad rātrāv agāt padmāvatīgṛham /
avicāryaṃ prabhūṇāṃ hi śucer vākyaṃ svamantriṇaḥ // sokss_12,8.159 (vet_1.101) //

 

tatra tāṃ madyaniśceṣṭāṃ śūlena jaghane 'ṅkitām /
hṛtālaṃkaraṇāṃ kṛtvā tasyāgāt sakhyur antikam // sokss_12,8.160 (vet_1.102) //

 

darśitābharaṇas tasmai śaśaṃsa ca yathākṛtam /
tataḥ sa mantriputro 'pi siddhaṃ mene manīṣitam // sokss_12,8.161 (vet_1.103) //

 

prātar gatvā śmaśānaṃ ca so 'bhūt tāpasaveṣabhṛt /
svairaṃ rājasutaṃ taṃ ca vidadhe śiṣyarūpiṇam // sokss_12,8.162 (vet_1.104) //

 

abravīt taṃ ca gacchaikam ito 'laṃkaraṇād imām /
muktāvalīṃ samādāya tvaṃ vikretum ivāpaṇe // sokss_12,8.163 (vet_1.105) //

 

bahumūlyaṃ vadeś cāsyā yenaitāṃ naiva kaś cane /
gṛhṇīyād bhrāmyamāṇāṃ ca sarvaḥ ko'pi vilokayet // sokss_12,8.164 (vet_1.106) //

 

guruṇā mama vikretum iyaṃ dattety anākulaḥ /
brūyāś ca yadi gṛhṇīyur atra tvāṃ purarakṣiṇaḥ // sokss_12,8.165 (vet_1.107) //

 

iti sa preṣitas tena gatvā rājasutas tadā /
atiṣṭhad āpaṇe bhrāmyan vyaktaṃ muktāvalīṃ dadhat // sokss_12,8.166 (vet_1.108) //

 

tathābhūtaś ca jagṛhe sa dṛṣṭvā purarakṣibhiḥ /
dantaghāṭasutāmoṣajñapteś cauregaveṣibhiḥ // sokss_12,8.167 (vet_1.109) //

 

ninye ca nagarādhyakṣanikaṭaṃ taiḥ sa tatkṣaṇāt /
sa ca taṃ tāpasākāraṃ dṛṣṭvā papraccha sāntvataḥ // sokss_12,8.168 (vet_1.110) //

 

kuto muktāvalīyaṃ te bhagavann iha hāritā /
dantaghāṭakakanyāyā hṛtaṃ hy ābharaṇaṃ niśi // sokss_12,8.169 (vet_1.111) //

 

tac chrutvā rājaputras taṃ so 'vādīt tāpasākṛtiḥ /
guruṇā mama datteyam etyāsau pṛcchyatām iti // sokss_12,8.170 (vet_1.112) //

 

tataś copetya taṃ natvā papraccha nagarādhipaḥ /
muktāvalīyaṃ bhagavan kutas te śiṣyahastagā // sokss_12,8.171 (vet_1.113) //

 

śrutvaitad vijanaṃ kṛtvā sa dhūrtas tam abhāṣata /
ahaṃ tapasvī bhrāmyāmi sadāraṇyeṣv itas tataḥ // sokss_12,8.172 (vet_1.114) //

 

so 'haṃ daivād iha prāptaḥ śmaśāne 'tra sthito niśi /
apaśyaṃ yoginīcakraṃ samāgatam itas tataḥ // sokss_12,8.173 (vet_1.115) //

 

tanmadhye caikayānīya yoginyā rājaputrakaḥ /
udghāṭitahṛdambhojo bhairavāya niveditaḥ // sokss_12,8.174 (vet_1.116) //

 

pānamattā ca sā hartuṃ japato me 'kṣamālikām /
prāvartata mahāmāyā vikārān kurvatī mukhe // sokss_12,8.175 (vet_1.117) //

 

atipravṛttā ca mayā kruddhena jaghanasthale /
aṅkitā sā triśūlena mantraprajvālitāśriṇā // sokss_12,8.176 (vet_1.118) //

 

hṛtā muktāvalī ceyaṃ tasyāḥ kaṇṭhān mayā tadā /
saiṣādya tāpasānarhā vikreyā mama vartate // sokss_12,8.177 (vet_1.119) //

 

etac chrutvā purādhyakṣo gatvā bhūpaṃ vyajijñapat /
bhūpo 'py ākarṇya tat tāṃ ca buddhvā tanmauktikāvalīm // sokss_12,8.178 (vet_1.120) //

 

prekṣaṇapreṣitāyātavṛddhāptavanitāmukhāt /
śrutvā ca dṛśyaśūlāṅkāṃ jaghane satyam eva tām // sokss_12,8.179 (vet_1.121) //

 

grastaḥ suto me ḍakinyā tayety utpannaniścayaḥ /
svayaṃ tasyāntikaṃ gatvā mantriputratapasvinaḥ // sokss_12,8.180 (vet_1.122) //

 

pṛṣṭvā ca nigrahaṃ tasyāḥ padmāvatyāḥ sa tadgirā /
pitṛbhyāṃ śocyamānāyāḥ purān nirvāsanaṃ vyadhāt // sokss_12,8.181 (vet_1.123) //

 

nirvāsitāṭavīsthā sā vignāpi na jahau tanum /
upāyaṃ mantriputreṇa taṃ saṃbhāvya tathā kṛtam // sokss_12,8.182 (vet_1.124) //

 

dinānte tāṃ ca śocantīm aśvārūḍhāv upeyatuḥ /
tyaktatāpasaveṣau tau mantriputranṛpātmajau // sokss_12,8.183 (vet_1.125) //

 

āśvāsyāropya turage svarāṣṭraṃ ninyatuś ca tām /
tatra tasthau tayā sākaṃ rājaputraḥ sa nirvṛtaḥ // sokss_12,8.184 (vet_1.126) //

 

dantaghāṭas tv araṇye tāṃ kravyādair bhakṣitāṃ sutām /
matvā vyapādi śokena bhāryā cānujagāma tam // sokss_12,8.185 (vet_1.127) //

 

ity ākhyāya sa bhūyas taṃ vetālo nṛpam abravīt /
tan me 'tra saṃśayaṃ chinddhi daṃpatyor etayor vadhāt // sokss_12,8.186 (vet_1.128) //

 

mantriputrasya kiṃ pāpaṃ rājaputrasya kiṃ nu vā /
padmāvatyāḥ kim atha vā tvaṃ hi buddhimatāṃ varaḥ // sokss_12,8.187 (vet_1.129) //

 

jānānaś ca na ced rājan mama tattvaṃ vadiṣyasi /
tad eṣa śatadhā mūrdhā niścitaṃ te sphuṭiṣyati // sokss_12,8.188 (vet_1.130) //

 

ity uktavantaṃ vetālaṃ vijānañ śāpabhītitaḥ /
sa trivikramasenas tam evaṃ pratyabravīn nṛpaḥ // sokss_12,8.189 (vet_1.131) //

 

yogeśvara kim ajñeyam etan naiṣāṃ hi pātakam /
trayāṇām api rājñas tu pāpaṃ karṇotpalasya tat // sokss_12,8.190 (vet_1.132) //

 

vetālo 'py āha rājñaḥ kiṃ te hi tatkāriṇas trayaḥ /
kākāḥ kim aparādhyanti haṃsair jagdheṣu śāliṣu // sokss_12,8.191 (vet_1.133) //

 

rājā tato 'bravīc cainaṃ na duṣyanti trayo 'pi te /
mantrisūnor hi tat tāvat prabhukāryam apātakam // sokss_12,8.192 (vet_1.134) //

 

padmāvatīrājaputrau tau hi kāmaśarāgninā /
saṃtaptāv avicārārhāv adoṣau svārtham udyatau // sokss_12,8.193 (vet_1.135) //

 

karṇotpalas tu rājā sa nītiśāstreṣv aśikṣitaḥ /
caraiḥ prajāsv ananviṣyaṃs tattvaśuddhiṃ nijāsv api // sokss_12,8.194 (vet_1.136) //

 

ajānan dhūrtacaritānīṅgitādyavicakṣaṇaḥ /
tathā tan nirvicāraṃ yac cakre tena sa pāpabhāk // sokss_12,8.195 (vet_1.137) //

 

ity ākarṇya vimuktamaunam udite samyaṅ nṛpeṇottare
skandhāt tasya sa dārḍhyam ākalayituṃ māyābalāt tatkṣaṇam /
vetālo nṛkalevarāntaragataḥ kvāpy apratarkyo yayau
niḥkampaḥ sa ca bhūpatiḥ punar amuṃ prāptuṃ vyadhān niścayam // sokss_12,8.196 (vet_1.138) //

 

navamas taraṅgaḥ /

tato 'tra puna ānetuṃ taṃ vetālam agān nṛpaḥ /
sa trivikramasenas tac chiṃśapāpādapāntikam // sokss_12,9.1 (vet_2.1) //

 

prāpto 'tra vīkṣate yāvac citālokavaśān niśi /
tāvad dadarśa taṃ bhūmau kūjantaṃ patitaṃ śavam // sokss_12,9.2 (vet_2.2) //

 

atha taṃ mṛtadehasthaṃ vetālaṃ sa mahīpatiḥ /
āropya skandham ānetuṃ tūṣṇīṃ pravavṛte javāt // sokss_12,9.3 (vet_2.3) //

 

tataḥ skandhāt sa vetālo bhūyas taṃ nṛpam abravīt /
rājan mahaty anucite kleśe 'smin patito bhavān // sokss_12,9.4 (vet_2.4) //

 

atas tava vinodāya khatayāmi khatāṃ śṛṇu /
asty agrahāraḥ kālindīkūle brahmasthalābhidhaḥ // sokss_12,9.5 (vet_2.5) //

 

agnisvāmīti tatrāsīd brāhmaṇo vedapāragaḥ /
tasyātirūpā mandāravatīty ajani kanyakā // sokss_12,9.6 (vet_2.6) //

 

yāṃ nirmāya navānarghalāvaṇyāṃ niyataṃ vidhiḥ /
svargastrīpūrvanirmāṇaṃ nijam evājugupsata // sokss_12,9.7 (vet_2.7) //

 

tasyāṃ ca yauvanasthāyām āyayuḥ kānyakubjataḥ /
samasarvaguṇās tatra trayo brāhmaṇaputrakāḥ // sokss_12,9.8 (vet_2.8) //

 

teṣāṃ cātmārtham ekaikas tatpitus tām ayācata /
anicchan dānam anyasmai tasyāḥ prānavyayād api // sokss_12,9.9 (vet_2.9) //

 

tatpitā sa tu tanmadhyān naikasmā api tāṃ dadau /
bhīto 'nyayor vadhāt tena tasthau kanyaiva sā tataḥ // sokss_12,9.10 (vet_2.10) //

 

te ca trayo 'pi tadvaktracandraikāsakta dṛṣṭhayaḥ /
cakoravratam ālambya tatraivāsan divāniśam // sokss_12,9.11 (vet_2.11) //

 

athākasmātsamutpanna dāhajvaravaśena sā /
jagāma mandāravatī kumārī kila pañcatām // sokss_12,9.12 (vet_2.12) //

 

tatas tāṃ vipraputrās te parāsuṃ śokaviklavāḥ /
kṛtaprasādhanāṃ nītvā śmaśānaṃ cakrur agnisāt // sokss_12,9.13 (vet_2.13) //

 

ekaś ca teṣāṃ tatraiva vidhāya maṭhikāṃ tataḥ /
kṛtatadbhasmaśayyaḥ sann āstāyācitabhaikṣabhuk // sokss_12,9.14 (vet_2.14) //

 

dvitīyo 'sthīny upādāya tasyā bhāgīrathīṃ yayau /
tṛtīyas tāpaso bhūtvā bhrāntuṃ deśāntarāṇy agāt // sokss_12,9.15 (vet_2.15) //

 

sa bhrāmyaṃs tāpasaḥ prāpa grāmaṃ vakrolakābhidham /
tatrātithiḥ san kasyāpi viprasya prāviśad gṛham // sokss_12,9.16 (vet_2.16) //

 

tatpūjitaḥ sa yāvac ca bhoktuṃ tatra pracakrame /
tāvad ekaḥ śiśus tatra pravṛtto 'bhūt praroditum // sokss_12,9.17 (vet_2.17) //

 

sa sāntvyamāno 'pi yadā na vyaraṃsīt tadā krudhā /
bāhāv ādāya gṛhiṇī jvalaty agnau tam akṣipat // sokss_12,9.18 (vet_2.18) //

 

kṣipta mātraḥ sa mṛdvaṅgo bhasmībhāvam avāptavān /
tad dṛṣṭvā jātaromāñcaḥ so 'bravīt tāpaso 'tithiḥ // sokss_12,9.19 (vet_2.19) //

 

hā dhikkaṣṭaṃ praviṣṭo 'smi brahmarākṣasaveśmani /
tanmūrtaṃ kilbiṣam idaṃ na bhokṣye 'nnam ihādhunā // sokss_12,9.20 (vet_2.20) //

 

evaṃ vadantaṃ taṃ so 'tra gṛhasthaḥ prāha paśya me /
śaktiṃ paṭhitasiddhasya mantrasya mṛtajīvanīm // sokss_12,9.21 (vet_2.21) //

 

ity uktvādāya tan mantrapustikām anuvācya ca /
tatra bhasmani cikṣepa sa dhūlim abhimantritām // sokss_12,9.22 (vet_2.22) //

 

tenodatiṣṭhat tadrūpa eva jīvan sa bālakaḥ /
tataḥ sa nirvṛtas tatra bhuktavān vipratāpasaḥ // sokss_12,9.23 (vet_2.23) //

 

gṛhastho 'pi sa tāṃ nāgadante 'vasthāpya pustikām /
bhukvā ca śayanaṃ bheje rātrau tatraiva tadyutaḥ // sokss_12,9.24 (vet_2.24) //

 

supte gṛhapatau tasmin svairam utthāya śaṅkitaḥ /
sa priyājīvitārthī tāṃ pustikāṃ tāpaso 'grahīt // sokss_12,9.25 (vet_2.25) //

 

gṛhītvaiva ca nirgatya tato rātridinaṃ vrajan /
kramāc chmaśānaṃ tat prāpa yatra dagdhāsya sā priyā // sokss_12,9.26 (vet_2.26) //

 

dadarśa cātra tatkālaṃ taṃ dvitīyam upāgatam /
yaḥ sa gaṅgāmbhasi kṣeptuṃ tadasthīni gato 'bhavat // sokss_12,9.27 (vet_2.27) //

 

tatas taṃ ca tam ādyaṃ ca tasyā bhasmani śāyinam /
nibaddhamaṭhikaṃ tatra dvāv apy etau jagāda saḥ // sokss_12,9.28 (vet_2.28) //

 

maṭhikāpāsyatām eṣā yāvad utthāpayāmi tām /
jīvantīṃ bhasmataḥ kāntāṃ mantraśaktyā kayāpy aham // sokss_12,9.29 (vet_2.29) //

 

iti tau prerya nirbandhān nirloṭhya maṭhikāṃ ca saḥ /
udghāṭya tāpaso vipraḥ pustikāṃ tām avācayat // sokss_12,9.30 (vet_2.30) //

 

abhimantrya ca mantreṇa dhūliṃ bhasmany avākṣipat /
udatiṣṭhac ca jīvantī sā mandāravatī tataḥ // sokss_12,9.31 (vet_2.31) //

 

vahniṃ praviśya niṣkrāntaṃ vapuḥ pūrvādhikadyuti /
tadā babhāra sā kanyā kañcaneneva nirmitam // sokss_12,9.32 (vet_2.32) //

 

tādṛśīṃ tāṃ punar jātāṃ te dṛṣṭvaiva smarāturāḥ /
prāptukāmās trayo 'py evam anyonaṃ kalahaṃ vyadhuḥ // sokss_12,9.33 (vet_2.33) //

 

eko 'bravīd iyaṃ bhāryā mama mantrabalārjitā /
tīrthaprabhāvajā bhāryā mameyam iti cāparaḥ // sokss_12,9.34 (vet_2.34) //

 

rakṣitvā bhasma tapasā jīviteyaṃ mayeha yat /
tad eṣā mama bhāryeti tṛtīyo 'tra jagāda saḥ // sokss_12,9.35 (vet_2.35) //

 

vivādanirṇaye teṣāṃ tvaṃ tāvan me mahīpate /
niścayaṃ brūhi kasyaiṣā kanyā bhāryopapadyate // sokss_12,9.36 (vet_2.36) //

 

vidaliṣyati mūrdhā te yadi jānan na vakṣyasi /
iti vetālataḥ śrutvā taṃ sa rājaivam abhyadhāt // sokss_12,9.37 (vet_2.37) //

 

yaḥ kleśam anubhūyāpi mantreṇaitām ajīvayat /
pitā sa tasyās tatkāryakaraṇān na punaḥ patīḥ // sokss_12,9.38 (vet_2.38) //

 

yaś cāstīni nināyāsya gaṅgāyāṃ sa suto mataḥ /
yas tu tad bhasmaśayyaṃ tām āśliṣyāsīt tapaś caran // sokss_12,9.39 (vet_2.39) //

 

śmaśāna eva tat prītyā bhartā tasyāḥ sa ucyate /
kṛtaṃ tadanurūpaṃ hi tena gāḍhānurāgiṇa // sokss_12,9.40 (vet_2.40) //

 

evaṃ nṛpāt trivikramasenāc chrutvaiva muktamaunāt saḥ /
tasya skandhād agamad vetālo 'tarkitaḥ svapadam // sokss_12,9.41 (vet_2.41) //

 

rājātha bhikṣvarthasamudyatas taṃ
prāptuṃ sa bhūyo 'pi mano babandha /
prāṇātyaye 'pi pratipannam arthaṃ
tiṣṭhanty anirvāhya na dhīrasattvāḥ // sokss_12,9.42 (vet_2.42) //

 

daśamas taraṅgaḥ /

atha bhūyo 'pi vetālam ānetuṃ nṛpasattamaḥ /
sa trivikramasenas tam upāgāc chiṃśapātarum // sokss_12,10.1 (vet_3.1) //

 

tatrastham etaṃ saṃprāpya mṛtadehagataṃ punaḥ /
skandhe gṛhītvaivāgantuṃ tūṣṇīṃ pravavṛte tataḥ // sokss_12,10.2 (vet_3.2) //

 

prayāntaṃ ca tam āha sma sa vetālo 'sya pṛṣṭhagaḥ /
citraṃ nodvijase rājan niśi kurvan gamāgamam // sokss_12,10.3 (vet_3.3) //

 

tad akhedāya bhūyas te varṇayāmi kathāṃ śṛṇu /
asti pāṭaliputrākhyaṃ khyātaṃ bhūmaṇḍale puram // sokss_12,10.4 (vet_3.4) //

 

tatrāsīn nṛpatiḥ pūrvaṃ nāmnā vikramakesarī /
guṇānām iva ratnānām āśrayaṃ yaṃ vyadhād vidhiḥ // sokss_12,10.5 (vet_3.5) //

 

tatra śāpāvatīrṇo 'bhūd divyavijñānavāñ śukaḥ /
vidagdhacūdamaṇir ity ākhyayā sarvaśāstravit // sokss_12,10.6 (vet_3.6) //

 

tenopadiṣṭāṃ sadṛśīṃ rājaputrīṃ nṛpātmajaḥ /
māgadhīm upayeme sa bhāryāṃ candraprabhābhidhām // sokss_12,10.7 (vet_3.7) //

 

tasyā api tathābhūtā sarvavijñānaśālinī /
śārikā somikā nāma rājaputryāḥ kilābhavat // sokss_12,10.8 (vet_3.8) //

 

te caikapañjarasthe dve tatrāstāṃ śukaśārike /
sevamāne svaviñjānair daṃpatī tau nijaprabhū // sokss_12,10.9 (vet_3.9) //

 

ekadā sābhilāṣas tāṃ śārikāṃ so 'bravīc chukaḥ /
ekaśayyāsanāhāraṃ subhage bhaja mām iti // sokss_12,10.10 (vet_3.10) //

 

nāhaṃ puruṣasaṃsargam icchāmi puruṣā yataḥ /
duṣṭāḥ kṛtaghnā iti sā sārikā pratyuvāca tam // sokss_12,10.11 (vet_3.11) //

 

na duṣṭāḥ puruṣā duṣṭā nṛśaṃsahṛdayāḥ striyaḥ /
iti bhūyaḥ śukenokte vivādo 'trālagat tayoḥ // sokss_12,10.12 (vet_3.12) //

 

kṛtadāsatvabhāryātvapaṇau tau śakunī mithaḥ /
niścayāyātha sabhyaṃ taṃ rājaputram upeyatuḥ // sokss_12,10.13 (vet_3.13) //

 

sa vivādapadaṃ śrutvā tayor āsthānagaḥ pituḥ /
kathaṃ kṛtaghnāḥ puruṣā brūhīty āha sma śārikām // sokss_12,10.14 (vet_3.14) //

 

tataḥ sā śṛṇutety uktvā nijapakṣaprasiddhaye /
puṃdoṣākhyāyinīm etāṃ śārikākathayat kathām // sokss_12,10.15 (vet_3.15) //

 

asti kāmandikā nāma yā mahānagarī bhuvi /
arthadattābhidhāno 'sti vaṇik tasyāṃ mahādhanaḥ // sokss_12,10.16 (vet_3.16) //

 

dhanadattābhidhānaś ca putras tasyodapadyata /
pitary uparate so 'pi babhūvocchṛṅkhalo yuvā // sokss_12,10.17 (vet_3.17) //

 

dyūtādisaṅge dūrtāś ca militvā tam apātayan /
kāmaṃ vyasanavṛkṣasya mūlaṃ durjanasaṃgatiḥ // sokss_12,10.18 (vet_3.18) //

 

acirād vyasanakṣīṇadhano daurgatyalajjayā /
so 'tha tyaktvā svadeśaṃ taṃ bhrāntuṃ deśāntarāṇy agāt // sokss_12,10.19 (vet_3.19) //

 

gacchaṃś ca candanapuraṃ nāma sthānam avāpya saḥ /
viveśa bhojanārthī sann ekasya vaṇijo gṛham // sokss_12,10.20 (vet_3.20) //

 

sa vaṇik sukumāraṃ taṃ dṛṣṭvā pṛṣṭvānvayādikam /
jñātvā kulīnaṃ satkṛtya svīcakre daivayogataḥ // sokss_12,10.21 (vet_3.21) //

 

dadau ca sadhanāṃ tasmai nāmnā ratnāvalīṃ sutām /
tataḥ sa dhanadatto 'tra tasthau śvaśuraveśmani // sokss_12,10.22 (vet_3.22) //

 

dineṣv eva ca yāteṣu sukhavismṛtadurgatiḥ /
svadeśaṃ gantukāmo 'bhūt prāptārtho vyasanonmukhaḥ // sokss_12,10.23 (vet_3.23) //

 

tato 'numānya katham apy avaśaṃ śvaśuraṃ śaṭhaḥ /
taṃ duhitrekasaṃtānaṃ gṛhītvā tām alaṃkṛtām // sokss_12,10.24 (vet_3.24) //

 

bhāryāṃ ratnāvalīṃ yuktām ekayā vṛddhayā striyā /
sa ātmanā tṛtīyaḥ sandeśāt prasthitavāṃs tataḥ // sokss_12,10.25 (vet_3.25) //

 

kramāt prāpyāṭavīṃ dūrām uktvā taskarajāṃ bhiyam /
gṛhītvābharaṇaṃ tasyā bhāryāyāḥ svīcakāra saḥ // sokss_12,10.26 (vet_3.26) //

 

dṛśyatāṃ dyūtaveśyādikaṣṭavyasanasaṅginām /
hṛdayaṃ hā kṛtaghnānāṃ puṃsāṃ nistriṃśakarkaśam // sokss_12,10.27 (vet_3.27) //

 

so 'tha pāpo 'rthahetos tāṃ bhāryāṃ guṇavatīm api /
hantuṃ śvabhre nicikṣepa tayā vṛddhastriyā yutām // sokss_12,10.28 (vet_3.28) //

 

kṣiptvaiva ca gate tasmin sātha vṛddhā vyapadyata /
tad bhāryā tu latāgulmavignayā na vyapādi sā // sokss_12,10.29 (vet_3.29) //

 

uttasthau ca tataḥ śvabhrāt krośantī karuṇaṃ śaṇaiḥ /
ālambya tṛṇagulmādi saśeṣatvāt kilāyuṣaḥ // sokss_12,10.30 (vet_3.30) //

 

āyayau vikṣatāṅgī ca pṛṣṭvā mārgaṃ pade pade /
yathāgatenaiva pathā kṛcchrāt tat sadanaṃ pituḥ // sokss_12,10.31 (vet_3.31) //

 

tatrākasmāt tathābhūtā prāptā pṛṣṭā sasaṃbhramam /
mātrā pitrā ca rudatī sādhvī saivam abhāṣata // sokss_12,10.32 (vet_3.32) //

 

muṣitāḥ sma pathi stenair nīto baddhvā ca matpatiḥ /
vṛddhā mṛtā nipatyāpi śvabhre nāhaṃ mṛtā punaḥ // sokss_12,10.33 (vet_3.33) //

 

athāgatena kenāpi pathikena kṛpālunā /
uddhṛtāhaṃ tataḥ śvabhrāt prāptāsmīha ca daivataḥ // sokss_12,10.34 (vet_3.34) //

 

evam uktavatī mātrā pitrā cāśvāsitā tataḥ /
bhartṛcittaiva sā tasthau tatra ratnāvalī satī // sokss_12,10.35 (vet_3.35) //

 

yāti kāle ca tadbhartā sa svadeśagataḥ punaḥ /
dyūtakṣapitatadvitto danadatto vyacintayat // sokss_12,10.36 (vet_3.36) //

 

ānayāmi punar gatvā mārgitvā śvaśurād dhanam /
gṛhe sthitā me tvat putrīty abhidhāsye ca tatra tam // sokss_12,10.37 (vet_3.37) //

 

evaṃ sa hṛdaye dhyātvā prāyāc chvaśuraveśma tat /
prāptaṃ ca tatra taṃ dūrāt svabhāryā paśyati sma sā // sokss_12,10.38 (vet_3.38) //

 

dhāvitvā cāpatat tasya sā pāpasyāpi pādayoḥ /
duṣṭe 'pi patyau sādhvīnāṃ nānyathāvṛttimānasam // sokss_12,10.39 (vet_3.39) //

 

bhītāya ca tatas tasmai tad aśeṣaṃ nyavedayat /
yan mṛṣā caurapātādi pitroḥ prāg varṇitaṃ tayā // sokss_12,10.40 (vet_3.40) //

 

tatas tayā samaṃ tatra nirbhayaḥ śvāśure gṛhe /
praviṣṭaḥ śvaśurābhyāṃ sa harṣād dṛṣṭvābhyanandyata // sokss_12,10.41 (vet_3.41) //

 

diṣṭyā jīvann ayaṃ muktaś caurair iti mahotsavaḥ /
tena tacchvaśureṇātha cakre militabandhunā // sokss_12,10.42 (vet_3.42) //

 

tataḥ sa dhanadatto 'tra bhuñjānaḥ śvaśuraśriyam /
ratnāvalyā tayā sākam āsīt patnyā yathāsukham // sokss_12,10.43 (vet_3.43) //

 

ekadā tatra rātrau ca sa nṛśaṃsaś cakāra yat /
kathoparodhataḥ śāntam avācyam api kathyate // sokss_12,10.44 (vet_3.44) //

 

hatvāṅkasuptāṃ bhāryāṃ tāṃ tadābharaṇasaṃcayam /
apahṛtya tataḥ prāyāt sa svadeśam alakṣitaḥ // sokss_12,10.45 (vet_3.45) //

 

īdṛśāḥ puruṣāḥ pāpā iti śārikayodite /
tvam idānīṃ vadety āha rājaputras tadā śukam // sokss_12,10.46 (vet_3.46) //

 

tato jagāda sa śuko deva duḥsahasāhasāḥ /
striyo duścaritāḥ pāpās tathā ca śrūyatāṃ kathā // sokss_12,10.47 (vet_3.47) //

 

asti harṣavatī nāma nagarī tatra cābhavat /
agraṇīr dharmadattākhyo bahukoṭīśvaro vaṇik // sokss_12,10.48 (vet_3.48) //

 

vasudattābhidhānā ca rūpe 'nanyasamā sutā /
babhūva tasya vaṇijaḥ prāṇebhyo 'py adhikapriyā // sokss_12,10.49 (vet_3.49) //

 

sā ca tena samānāya rūpayauvanaśāline /
dattā varāṅganānetracakorāmṛtaraśmaye // sokss_12,10.50 (vet_3.50) //

 

nāmnā samudradattāya vaṇikputrāya sādhave /
nagaryām āryajuṣṭāyāṃ tāmraliptyāṃ nivāsine // sokss_12,10.51 (vet_3.51) //

 

kadācit sā svadeśasthe patyau svasya pitur gṛhe /
sthitā vaṇiksutā dūrāt kaṃcit puruṣam aikṣata // sokss_12,10.52 (vet_3.52) //

 

taṃ yuvānaṃ sukāntaṃ sā capalā māramohitā /
guptaṃ sakhīmukhānītaṃ bheje pracchannakāmukam // sokss_12,10.53 (vet_3.53) //

 

tataḥprabhṛti tenaiva saha tatra sadā rahaḥ /
rātrau rātrāv araṃstāsau tadekāsaktamānasā // sokss_12,10.54 (vet_3.54) //

 

ekadā ca sa kaumāraḥ patis tasyāḥ svadeśataḥ /
ājagāmātra tatpitroḥ pramoda iva mūrtimān // sokss_12,10.55 (vet_3.55) //

 

sotsave ca dine tasmin sā naktaṃ kṛtamaṇḍanā /
mātrānupreṣitā bheje śayyāsthāpi na taṃ patim // sokss_12,10.56 (vet_3.56) //

 

prārthitā tena cālīkasuptaṃ cakre 'nyamānasā /
pānamatto 'dhvakhinnaś ca so 'pi jahre 'tha nidrayā // sokss_12,10.57 (vet_3.57) //

 

tataś ca supte sarvasmin bhuktapīte jane śanaiḥ /
saṃdhiṃ bhittvā viveśātra cauro vāsagṛhāntare // sokss_12,10.58 (vet_3.58) //

 

tatkālaṃ tam apaśyantī sāpy utthāya vaṇiksutā /
svajārakṛtasaṃketā niragān nibhṛtaṃ tataḥ // sokss_12,10.59 (vet_3.59) //

 

tadālokya sa cauro 'tra vighniteccho vyacintayat /
yeṣām arthe praviṣṭo 'haṃ tair evābharaṇair vṛtā // sokss_12,10.60 (vet_3.60) //

 

niśīthe nirgataiṣā tad vīkṣe 'haṃ sā kva gacchati /
ity ākalayya nirgatya sa cauras tāṃ vaṇiksutām // sokss_12,10.61 (vet_3.61) //

 

vasudattām anu yayau dattadṛṣṭir alakṣitaḥ /
sāpi puṣpādihastaikasasaṃketasakhīyutā // sokss_12,10.62 (vet_3.62) //

 

gatvā bāhyaṃ praviṣṭābhūd udyānaṃ nātidūragam /
tatrāpaśyac ca taṃ vṛkṣe lambamānaṃ svakāmukam // sokss_12,10.63 (vet_3.63) //

 

saṃketakāgataṃ rātrau labdhvā nagararakṣibhiḥ /
ullambitaṃ caurabuddhyā pāśakaṇṭhaṃ mṛtaṃ sthitam // sokss_12,10.64 (vet_3.64) //

 

tataḥ sā vihvalodbhrāntā hā hatāsmīti vādinī /
papāta bhūmau kṛpaṇaṃ vilapantī ruroda ca // sokss_12,10.65 (vet_3.65) //

 

avatāryātha vṛkṣāt taṃ gatāsuṃ nijakāmukam /
upaveśyāṅgarāgeṇa puṣpaiś cālaṃcakāra sā // sokss_12,10.66 (vet_3.66) //

 

samāliṅgya ca niḥsaṃjñaṃ rāgaśokāndhamānasā /
unnamayya mukhaṃ yāvat tasyārtā paricumbati // sokss_12,10.67 (vet_3.67) //

 

tāvat sa tasyāḥ sahasā nirjīvaḥ parapūruṣaḥ /
vetālānupraviṣṭaḥ sad dantaiś ciccheda nāsikām // sokss_12,10.68 (vet_3.68) //

 

tena sā vihvalā tasmāt savyathāpasṛtāpy aho /
kiṃ svij jīved iti hatā puna etya tam aikṣata // sokss_12,10.69 (vet_3.69) //

 

dṛṣṭvā ca vītavetālaṃ niśceṣṭaṃ mṛtam eva tam /
sā bhītā paribhūtā ca cacāla rudatī śanaiḥ // sokss_12,10.70 (vet_3.70) //

 

tāvac channaḥ sthitaḥ so 'tha cauraḥ sarvaṃ vyalokayat /
acintayac ca kim idaṃ pāpayā kṛtam etayā // sokss_12,10.71 (vet_3.71) //

 

aho batāśayaḥ strīṇāṃ bhīṣaṇo ghanatāmasaḥ /
andhakūpa ivāgādhaḥ pātāya gahanaḥ param // sokss_12,10.72 (vet_3.72) //

 

tad idānīm iyaṃ kiṃ nu kuryād iti vicintya saḥ /
kautukād dūrataś cauro bhūyo 'py anusasāra tām // sokss_12,10.73 (vet_3.73) //

 

sāpi gatvā praviśyaiva tat suptasthitabhartṛkam /
gṛhaṃ tadā svakaṃ prauccaiḥ prarudaty evam abravīt // sokss_12,10.74 (vet_3.74) //

 

paritrāyadhvam etena duṣṭena mama nāsikā /
chinnā niraparādhāyā bhartṛrūpeṇa śatruṇā // sokss_12,10.75 (vet_3.75) //

 

śrutvaitaṃ muhur ākrandaṃ tasyāḥ sarve sasaṃbhramam /
udatiṣṭhan prabudhyātra patiḥ parijanaḥ pitā // sokss_12,10.76 (vet_3.76) //

 

etyātha tatpitā dṛṣṭvā tām ārdracchinnanāsikām /
kruddhas taṃ bandhayāmāsa bhāryādrohīti tat patim // sokss_12,10.77 (vet_3.77) //

 

sa tu naivābravīt kiṃcid badhyamāno 'pi mūkavat /
viparyasteṣu sarveṣu śṛṇvatsu śvaśurādiṣu // sokss_12,10.78 (vet_3.78) //

 

tato jñatvaiva tac caure tasminn apasṛte laghu /
kolāhalena tasyāṃ ca vyatītāyāṃ kramān niśi // sokss_12,10.79 (vet_3.79) //

 

sa ninye vaṇijā tena śvaśureṇa vaṇiksutaḥ /
rājāntikaṃ tayā sārdhaṃ bhāryayā chinnanāsayā // sokss_12,10.80 (vet_3.80) //

 

rājā ca kṛtavijñaptiḥ svadāradrohy asāv iti /
tasyādiśad vaṇiksūnor vadhaṃ nyakkṛtatadvacāḥ // sokss_12,10.81 (vet_3.81) //

 

tato vadhyabhuvaṃ tasmin nīyamāne saḍiṇḍimam /
upāgamya sa cauro 'tra babhāṣe rājapūruṣān // sokss_12,10.82 (vet_3.82) //

 

niḥkāraṇaṃ na vadhyo 'yaṃ yathāvṛttaṃ tu vedmy aham /
māṃ prāpayata rājāgraṃ yāvat sarvaṃ vadāmy ataḥ // sokss_12,10.83 (vet_3.83) //

 

ity ūcivān sa nītas tair nṛpasyāgraṃ vṛtābhayaḥ /
ā mūlād rātrivṛttāntaṃ cauraḥ sarvaṃ nyavedayat // sokss_12,10.84 (vet_3.84) //

 

abravīc ca na ced deva madvāci pratyayas tava /
tat sā nāsā mukhe tasya śavasyādyāpi vīkṣyatām // sokss_12,10.85 (vet_3.85) //

 

tac chrutvā vīkṣituṃ bhṛtyān preṣya satyam avetya tat /
sa rājā taṃ vaṇikputraṃ muktavān vadhanigrahāt // sokss_12,10.86 (vet_3.86) //

 

tāṃ ca karṇāv api chitvā duṣṭāṃ deśān nirastavān /
tad bhāryāṃ śvaśuraṃ cāsya taṃ sarvasvam adaṇḍayat // sokss_12,10.87 (vet_3.87) //

 

cauraṃ ca taṃ purādhyakṣaṃ tuṣṭaś cakre sa bhūpatiḥ /
evaṃ striyo bhavantīha nisargaviṣamāḥ śaṭhāḥ // sokss_12,10.88 (vet_3.88) //

 

ity uktavān eva śuko bhūtvā citrarathābhidhaḥ /
kṣīṇendraśāpo gandharvo divyarūpo divaṃ yayau // sokss_12,10.89 (vet_3.89) //

 

śārikā sāpi tatkālaṃ bhūtvā svaḥstrī tilottamā /
tathaiva kṣīṇatacchāpā jagāma sahasā divam // sokss_12,10.90 (vet_3.90) //

 

vivādaś cāpy anirṇītaḥ sabhāyāṃ so 'bhavat tayoḥ /
ity ākhyāya kathāṃ bhūyas taṃ vetālo 'bravīn nṛpam // sokss_12,10.91 (vet_3.91) //

 

tad bhavān vaktu kiṃ pāpāḥ puruṣāḥ kimuta striyaḥ /
ajalpato jāna tas te śiro yasyati khaṇḍaśaḥ // sokss_12,10.92 (vet_3.92) //

 

etan niśamya vacanaṃ vetālasyāṃsavartinas tasya /
sa jagāda bhūpatis taṃ yogeśvara yoṣitaḥ pāpāḥ // sokss_12,10.93 (vet_3.93) //

 

puruṣaḥ ko'pi hi tādṛk kvāpi kadācid bhaved durācāraḥ /
prāyaḥ sarvatra sadā striyas tu tādṛgvidhā eva // sokss_12,10.94 (vet_3.94) //

 

ity uktavato nṛpateḥ prāgvat skandhāt sa tasya vetālaḥ /
naṣṭo 'bhūt sa ca rājā jagrāha punas tadānayanayatram // sokss_12,10.95 (vet_3.95) //

 

ekādaśas taraṅgaḥ /

tato gatvā punas tasya nikaṭaṃ śiṃśapātaroḥ /
sa trivikramaseno 'tra śmaśānaṃ niśi bhūpatiḥ // sokss_12,11.1 (vet_4.1) //

 

labdhvā muktāttahāsaṃ taṃ vetālaṃ nṛśarīragam /
niḥkampaḥ skandham āropya tūṣṇīm udacalat tataḥ // sokss_12,11.2 (vet_4.2) //

 

calantaṃ ca tam aṃsastho vetālaḥ so 'bravīt punaḥ /
rājan kubhikṣor etasya kṛte ko 'yaṃ tava śramaḥ // sokss_12,11.3 (vet_4.3) //

 

āyāse niṣphale 'muṣmin viveko bata nāsti te /
tad imāṃ śṛṇu mattas tvaṃ kathāṃ pathi vinodinīm // sokss_12,11.4 (vet_4.4) //

 

asti śobhāvatī nāma satyākhyā nagarī bhuvi /
tasyāṃ ca śūdrakākhyo 'bhūd bhūpatiḥ prājyavikramaḥ // sokss_12,11.5 (vet_4.5) //

 

yasya jajvāla jayinaḥ pratāpajvalano niśam /
bandīkṛtārilalanādhūtacāmaramārutaiḥ // sokss_12,11.6 (vet_4.6) //

 

aluptadharmacaraṇasphītā manthe vasuṃdharā /
rājñi yasmin visasmāra rāmādīn api bhūpatīn // sokss_12,11.7 (vet_4.7) //

 

taṃ kadācin mahīpālaṃ priyaśūram upāyayau /
sevārthaṃ mālavād eko namnā vīravaro dvijaḥ // sokss_12,11.8 (vet_4.8) //

 

yasya dharmavatī nāma bhāryā satvavaraḥ sutaḥ /
kanyā vīravatī ceti trayaṃ gṛhaparicchadaḥ // sokss_12,11.9 (vet_4.9) //

 

sevāparicchadaś cānyat trayaṃ kaṭyāṃ kṛpāṇikā /
kare karatalaikatra cāru carma paratra ca // sokss_12,11.10 (vet_4.10) //

 

tāvanmātraparīvāro dīnāraśatapañcakam /
pratyahaṃ prārthayāmāsa rājñas tasmāt sa vṛttaye // sokss_12,11.11 (vet_4.11) //

 

rājāpi sa tam ākārasūcitodārapauruṣam /
vīkṣya tasmai dadau vṛttiṃ sūdrakas tāṃ yathepsitām // sokss_12,11.12 (vet_4.12) //

 

alpe parikare 'py ebhir iyadbhiḥ svarṇarūpakaiḥ /
kim eṣa vyasanaṃ puṣṇāty atha kaṃcana sadvyayam // sokss_12,11.13 (vet_4.13) //

 

ity anveṣṭuṃ samācāraṃ kautukāt sa mahīpatiḥ /
pracchannān sthāpayāmāsa cārānasyātra pṛṣṭhataḥ // sokss_12,11.14 (vet_4.14) //

 

sa ca vīravaraḥ prātaḥ kṛtvā bhūpasya darśanam /
sthitvā ca tasyā madhyāhnaṃ siṃhadvāre dhṛtāyudhaḥ // sokss_12,11.15 (vet_4.15) //

 

gatvā svavṛttilabdhānāṃ dīnārāṇāṃ śataṃ gṛhe /
bhojanārthaṃ svabhāryāyā haste prādāt kilānvaham // sokss_12,11.16 (vet_4.16) //

 

vastrāṅgarāgatāmbūlaṃ krīṇāti sma śatena ca /
śataṃ snātvā ca pūjārthaṃ vyadhād viṣṇoḥ śivasya ca // sokss_12,11.17 (vet_4.17) //

 

viprebhyaḥ kṛpaṇebhyaś ca dadau dānaṃ śatadvayam /
evaṃ vibheje pañcāpi tāni nityaṃ śatāny asau // sokss_12,11.18 (vet_4.18) //

 

tataḥ kṛtvāgnikāryādi bhūktvā gatvaikako niśi /
siṃhadvāre punas tasthau pāṇau karatalāṃ dadhat // sokss_12,11.19 (vet_4.19) //

 

etāṃ satatacaryāṃ ca tasya vīravarasya saḥ /
rājā cāramukhāc chrutvā tutoṣa hṛdi śudrakaḥ // sokss_12,11.20 (vet_4.20) //

 

nivārayāmāsa ca tāṃś cārāṃs tasyānumārgagān /
mene viśeṣapūjārhaṃ puruṣātiśayaṃ ca tam // sokss_12,11.21 (vet_4.21) //

 

atha yāteṣu divaseṣv avahelāvalaṅghite /
grīṣme vīravareṇātra supracaṇḍārkatejasi // sokss_12,11.22 (vet_4.22) //

 

tadīrṣyāta ivodbhūtavidyutkaratalāṃ dadhat /
dhārāprahārī ninadann ājagāma ghanāgamaḥ // sokss_12,11.23 (vet_4.23) //

 

tadā ca ghora meghaughe pravarṣati divāniśam /
siṃhadvāre tathaivāsīt so 'tra vīravaro 'calaḥ // sokss_12,11.24 (vet_4.24) //

 

taṃ ca dṛṣṭvā divā rājā prāsādāgrāt sa śūdrakaḥ /
niśi bhūyas tadārohaj jijñāsus tasya tāṃ sthitim // sokss_12,11.25 (vet_4.25) //

 

jagāda ca tataḥ ko nu siṃhadvāre sthito 'tra bhoḥ /
tac chrutvāhaṃ sthito 'treti so 'pi vīravaro 'bravīt // sokss_12,11.26 (vet_4.26) //

 

aho sudṛḍhasattvo 'yaṃ bhakto vīravaro mayi /
tad eṣa prāpaṇīyo me 'vaśyam eva mahat padam // sokss_12,11.27 (vet_4.27) //

 

iti saṃcintya nṛpatiḥ prāsādād avatīrya saḥ /
śūdrakaḥ śayanaṃ bheje praviśyāntaḥpuraṃ tataḥ // sokss_12,11.28 (vet_4.28) //

 

anyedyuś ca bhṛśaṃ meghe dhārāsāreṇa varṣati /
pradoṣe guptabhavane kāle tamasi jṛmbhite // sokss_12,11.29 (vet_4.29) //

 

punaḥ sa rājā jijñāsuḥ prāsādam adhiruhya tam /
siṃhadvāre sthitaḥ ko 'trety ekākī prāha taṃ sphuṭam // sokss_12,11.30 (vet_4.30) //

 

ahaṃ sthita iti prokte punar vīravareṇa ca /
yāvad vismayate so 'tra rājā taddhairyadarśanāt // sokss_12,11.31 (vet_4.31) //

 

tāvad vidūre śuśrāva sahasā rudatīṃ striyam /
viṣādavikalām ekāṃ pralāpakaruṇasvanam // sokss_12,11.32 (vet_4.32) //

 

na me rāṣṭre parābhūto na daridro na duḥkhitaḥ /
kaś cid asti tad eṣā kā rodity ekākinī niśi // sokss_12,11.33 (vet_4.33) //

 

iti cācintayac chrutvā sa jātakaruṇo nṛpaḥ /
ādideśa ca taṃ vīravaram ekam adhaḥ sthitam // sokss_12,11.34 (vet_4.34) //

 

bho vīravara śṛṇv eṣā dūre strī kāpi roditi /
kāsau roditi kiṃ ceti tvayā gatvā nirūpyatām // sokss_12,11.35 (vet_4.35) //

 

tac chrutvā sa tathety uktvā gantuṃ vīravaras tataḥ /
prāvartata nibaddhāsidhenuḥ karatalākaraḥ // sokss_12,11.36 (vet_4.36) //

 

na ca meghāndhakāraṃ taj jvaladvidyudvilocanam /
sthūladhārāśilāvārṣi rakṣorūpam ajīgaṇat // sokss_12,11.37 (vet_4.37) //

 

prasthitaṃ vīkṣya tādṛśyāṃ tasyāṃ rātrau tam ekakam /
karuṇākautukāviṣṭo rājā prāsādapṛṣṭhataḥ // sokss_12,11.38 (vet_4.38) //

 

āvatīrya gṛhītāsir ekākī tasya pṛṣṭhataḥ /
so 'pi pratasthe tatraiva śudrako 'nupalakṣitaḥ // sokss_12,11.39 (vet_4.39) //

 

sa ca vīravaro gatvā ruditānusṛtikriyaḥ /
bahirnagaryāḥ prāpaikaṃ saras tatra dadarśa ca // sokss_12,11.40 (vet_4.40) //

 

hā śūra hā kṛpālo hā tyāgiñ śūnyā tvayā katham /
vatsyāmītyādi rudatīṃ tāṃ striyaṃ vārimadhyagām // sokss_12,11.41 (vet_4.41) //

 

kā tvaṃ rodiṣi kiṃ caivam ity anvakprāptabhūpatiḥ /
papraccha tāṃ ca sāścaryas tataḥ sāpy evam abhyadhāt // sokss_12,11.42 (vet_4.42) //

 

bho vīravara jānīhi vatsa māṃ pṛthivīm imām /
tasyā mamādhunā rājā śūdrako dhārmikaḥ patiḥ // sokss_12,11.43 (vet_4.43) //

 

tṛtīye ca dine tasya rājño mṛtyur bhaviṣyati /
tādṛśaṃ ca patiṃ prāpsyāmy aham anyaṃ nṛpaṃ kutaḥ // sokss_12,11.44 (vet_4.44) //

 

atas tam anuśocāmi duḥkhitātmānam eva ca /
etac chrutvā sa tāṃ trasta iva vīravaro 'bravīt // sokss_12,11.45 (vet_4.45) //

 

he devi kac cid apy asti ko 'py upāyaḥ sa tādṛśaḥ /
yenāsya na bhavenmṛtyur jagadrakṣāmaṇeḥ prabhoḥ // sokss_12,11.46 (vet_4.46) //

 

iti tad vacanaṃ śrutvā sā jagāda vasuṃdharā /
eko 'sty upāyas taṃ caikaḥ kartuṃ śakto bhavān iti // sokss_12,11.47 (vet_4.47) //

 

tato vīravaro 'vādīt tarhi devi vada drutam /
yāvat tat sādhayāmy āśu ko 'rthaḥ prāṇair mamānyathā // sokss_12,11.48 (vet_4.48) //

 

tac chrutvovāca vasudhā viraḥ ko 'nyas tvayā samaḥ /
svāmibhaktas tad etasya śarmopāyam imaṃ śṛṇu // sokss_12,11.49 (vet_4.49) //

 

rājñā kṛtapratiṣṭāsti yaiṣā rājakulāntike /
uttamā caṇḍikā devī sāṃnidhyotkarṣaśālinī // sokss_12,11.50 (vet_4.50) //

 

tasyai sattvavaraṃ putram upahārīkaroṣi cet /
tan naiṣa rājā mriyate jīvaty anyat samāśatam // sokss_12,11.51 (vet_4.51) //

 

adyaiva caitad bhavatā kṛtaṃ ced asti tac chivam /
anyathāsya tṛtīye 'hni prāpte nāsty eva jīvitam // sokss_12,11.52 (vet_4.52) //

 

ity uktaḥ sa tayā pṛthvyā vīro vīravaras tadā /
yāmi devi karomy etad adhunaivety abhāṣata // sokss_12,11.53 (vet_4.53) //

 

tato bhadraṃ tavety uktvā vasudhā sā tirodadhe /
tac ca sarvaṃ sa śuśrāva guptam anvaksthito nṛpaḥ // sokss_12,11.54 (vet_4.54) //

 

tataś ca gūḍhe jijñāsau tasmin rājñy anugacchati /
śūdrake tvaritaṃ gehaṃ niśi vīravaro yayau // sokss_12,11.55 (vet_4.55) //

 

tatra putropahāro 'sya rājārthe dharayā yathā /
uktas tathābravīt patnyai dharmavatyai vibodhya saḥ // sokss_12,11.56 (vet_4.56) //

 

tac chrutvā sā tam āha sma nātha kāryaṃ śivaṃ prabhoḥ /
tatprabodhya sutasyāsya śiśor vaktu bhavān iti // sokss_12,11.57 (vet_4.57) //

 

tataḥ prabodhya suptaṃ taṃ bālaṃ sattvavaraṃ sutam /
ākhyāya taṃ ca vṛttāntam evaṃ vīravaro 'bravīt // sokss_12,11.58 (vet_4.58) //

 

tat putra caṇḍikādevyā upahārīkṛte tvayi /
rājā jīvaty asau no cet tṛtīye 'hni vipadyate // sokss_12,11.59 (vet_4.59) //

 

etac chrutvaiva bālo 'pi yathārthaṃ nāma darśayan /
aklībacittaḥ pitaraṃ taṃ sa sattvavaro 'bravīt // sokss_12,11.60 (vet_4.60) //

 

kṛtārtho 'haṃ mama prāṇai rājā cet tāta jīvati /
bhuktasya hi tadannasya dattā syān niṣkṛtir mayā // sokss_12,11.61 (vet_4.61) //

 

tatkiṃ vilambyate nītvā bhagavatyāḥ puro 'dhunā /
upahārīkurudhvaṃ mām astu śāntir mayā prabhoḥ // sokss_12,11.62 (vet_4.62) //

 

iti sattvavareṇokte tena vīravaro 'tra saḥ /
sādhu satyaṃ prasūto 'si mattaḥ putrety abhāṣata // sokss_12,11.63 (vet_4.63) //

 

etat so 'nvāgato rājā sarvaṃ śrutvā bahiḥ sthitaḥ /
aha eṣāṃ samaṃ sattvaṃ sarveṣām ity acintayat // sokss_12,11.64 (vet_4.64) //

 

tato vīravaraḥ skandhe kṛtvā sattvavaraṃ sutam /
bharyā dharmavatī cāsya kanyāṃ vīravatīm api // sokss_12,11.65 (vet_4.65) //

 

ubhau tau yayatus tasyāṃ rātrau tac caṇḍikāgṛham /
rājāpi śūdrakaś channaḥ pṛṣṭataḥ sa tayor yayau // sokss_12,11.66 (vet_4.66) //

 

tatra devyāḥ puraḥ skandhāt so 'tha pitrāvatāritaḥ /
devīṃ sattvavaro natvā dhairyarāśir vyajijñapat // sokss_12,11.67 (vet_4.67) //

 

mama mūrdhopahāreṇa rājā jīvatu śudrakaḥ /
anyad varṣaśataṃ devi kuryād rājyam akaṇṭakam // sokss_12,11.68 (vet_4.68) //

 

evam uktavatas tasya sādhu sādhv ity udīrya saḥ /
sūnoḥ sattvavarasyātha kṛṣṭvā karatalāṃ śiśoḥ // sokss_12,11.69 (vet_4.69) //

 

chittvā śiraś caṇḍikāyai devyai vīravaro dadau /
matputreṇopahāreṇa rājā jīvatv iti bruvan // sokss_12,11.70 (vet_4.70) //

 

sādhu kaḥ svāmibhakto 'nyaḥ samo vīravara tvayā /
yenaivam ekasatputraprāṇavyayavidhāyinā // sokss_12,11.71 (vet_4.71) //

 

datto jīvaś ca rājyaṃ ca śudrakasyāsya bhūpateḥ /
ity antarikṣād udagāt tatkṣaṇaṃ tatra bhāratī // sokss_12,11.72 (vet_4.72) //

 

tac ca sarvaṃ nṛpe tasmiṃś channe śṛṇvati pasyati /
kanyā vīravatī sā tu bālā vīravarātmajā // sokss_12,11.73 (vet_4.73) //

 

upetyāśliṣya mūrdhāṇaṃ tasya bhrātur hatasya tam /
vilapanty uruśokāndhā hṛtsphoṭena vyapadyata // sokss_12,11.74 (vet_4.74) //

 

tato vīravaraṃ bhāryā dharmavaty evam abravīt /
rājñas tāvat kṛtaṃ śreyas tad idānīṃ vadāmi te // sokss_12,11.75 (vet_4.75) //

 

nirjñānā yatra bālāpi bhrātṛśokād iyaṃ mṛtā /
naṣṭe 'patyadvaye 'py asmiṃs tatra kiṃ jīvitena me // sokss_12,11.76 (vet_4.76) //

 

prāg eva rājñaḥ śreyorthaṃ mūḍhayā svaśiro mayā /
devyai nopahṛtaṃ tasmād dehy anujñāṃ mamādhunā // sokss_12,11.77 (vet_4.77) //

 

praviṣamy analaṃ tāvad āttāpatyakalevarā /
ityāgrahād vadantīṃ tāṃ so 'tha vīravaro 'bravīt // sokss_12,11.78 (vet_4.78) //

 

evaṃ kuruṣva bhadraṃ te kā hi saṃprati te ratiḥ /
apatyaduḥkhaikamaye jīvitavye manasvini // sokss_12,11.79 (vet_4.79) //

 

kiṃ na datto mayaivātmety eṣā mā bhūc ca te vyathā /
dadyāṃ kiṃ nāham ātmānam anyasādhyaṃ bhaved yadi // sokss_12,11.80 (vet_4.80) //

 

tat pratīkṣasva yāvat te citām atra karomy aham /
amībhir dārubhir devīkṣetranirmāṇasaṃbhṛtaiḥ // sokss_12,11.81 (vet_4.81) //

 

ity uktvā dārubhis taiḥ sa kṛtvā vīravaraś citām /
dīpāgre jvālayāmāsa nyastāpatyaśavadvayām // sokss_12,11.82 (vet_4.82) //

 

tato dharmavatī patnī patitvā sāsya pādayoḥ /
praṇamya devīṃ caṇḍīṃ tāṃ vyajijñapad apāṃsulā // sokss_12,11.83 (vet_4.83) //

 

janmāntare 'py ayaṃ bhūyād āryaputraḥ patir mama /
etat prabhos tu rājño 'stu maddehenāmunā śivam // sokss_12,11.84 (vet_4.84) //

 

ity udīryaiva sā sādhvī tasminn ambhovahelayā /
jvālākalāpajaṭile nipapāta citānale // sokss_12,11.85 (vet_4.85) //

 

tataś ca cintayāmāsa vīro vīravaro 'tra saḥ /
niṣpannaṃ rājakāryaṃ me vāg divyā hy udgatā yathā // sokss_12,11.86 (vet_4.86) //

 

bhuktasya cānnapiṇḍasya jāto 'ham anṛṇaḥ prabhoḥ /
tad idānīṃ mamaikasya keyaṃ jīvitagṛdhnutā // sokss_12,11.87 (vet_4.87) //

 

bharaṇīyaṃ priyaṃ kṛtsnaṃ vyayīkṛtya kuṭumbakam /
jīvayann ekam ātmānaṃ mādṛśaḥ ko hi śobhate // sokss_12,11.88 (vet_4.88) //

 

tat kim ātmopahāreṇāpy etāṃ prīṇāmi nāmbikām /
ity ālocya sa devīṃ tāṃ stutyā prāg upatasthivān // sokss_12,11.89 (vet_4.89) //

 

jaya mahiṣāsuramāriṇi dāriṇi rurudānavasya śūlakare /
jaya vibudhotsavakāriṇi dhāriṇi bhuvanatrayasya mātṛvare // sokss_12,11.90 (vet_4.90) //

 

jaya jagad arcitacaraṇe śaraṇe niḥśreyasasya bhaktānām /
jaya dhṛtabhāskarakiraṇe haraṇe duritāndhakāravṛndānām // sokss_12,11.91 (vet_4.91) //

 

jaya kāli jaya kapālini jaya kaṅkālini śive namas te 'stu /
śūdrakanṛpater adhunā prasīda manmastakopahāreṇa // sokss_12,11.92 (vet_4.92) //

 

ity upasthāya devyāṃ sa tasyāṃ vīravaraḥ punaḥ /
sadyaḥ karatalāghātenottamāṅgaṃ svamacchinat // sokss_12,11.93 (vet_4.93) //

 

tad ālokyākhilaṃ tatra channasthaḥ śudrako nṛpaḥ /
sākulaś ca saduḥkhaś ca sāścaryaś ca vyacintayat // sokss_12,11.94 (vet_4.94) //

 

aho kim apy anenaitad anyatrādṛṣṭam aśrutam /
sādhunā sakuṭumbena duḥkaraṃ matkṛte kṛtam // sokss_12,11.95 (vet_4.95) //

 

vicitre 'py atra saṃsāre dhīraḥ syādīdṛśaḥ kutaḥ /
akhyāpayan prabho arthe parokṣaṃ yo dadāty asūn // sokss_12,11.96 (vet_4.96) //

 

etasya copakārosya na kuryāṃ sadṛśaṃ yadi /
tan me kā prabhutā kiṃ ca jīvitavyaṃ paśor iva // sokss_12,11.97 (vet_4.97) //

 

iti saṃcintya nṛpatiḥ khaḍgam ākṛṣya kopataḥ /
upetya śūdrako devīṃ tāṃ pravīro vyajijñapat // sokss_12,11.98 (vet_4.98) //

 

satatānuprapannasya bhagavaty adhunāmunā /
mama mūrdhopahāreṇa suprītā kurv anugraham // sokss_12,11.99 (vet_4.99) //

 

ayaṃ vīravaro vipro nāmānuguṇaceṣṭitaḥ /
madartham ujjhitaprāṇaḥ sakuṭumbo 'pi jīvatu // sokss_12,11.100 (vet_4.100) //

 

ity udīryāsinā rājā śiraś chettuṃ sa śūdrakaḥ /
yāvat pravartate tāvad udabhūd bhāratī divaḥ // sokss_12,11.101 (vet_4.101) //

 

mā sāhasaṃ kṛthās tuṣṭā sattvenānena te hy aham /
pratyujjīvatu sāpatyadāro vīravaro dvijaḥ // sokss_12,11.102 (vet_4.102) //

 

ity uktvā vyaramad vāk sā sa cottasthau saputrakaḥ /
sākaṃ duhitrā patnyā ca jīvan vīravaro 'kṣataḥ // sokss_12,11.103 (vet_4.103) //

 

tad vilokyādbhutaṃ rājā channo bhūtvā punaś ca saḥ /
paśyann atṛptas tām āsīd dṛṣṭyā harṣāśrupūrṇayā // sokss_12,11.104 (vet_4.104) //

 

so 'pi vīravaro dṛṣṭvā suptotthita ivāśu tam /
putradāraṃ tathātmānam abhūd vibhrāntamānasaḥ // sokss_12,11.105 (vet_4.105) //

 

papraccha ca pṛthaṅ nāmagrāhaṃ dārasutān sa tān /
bhasmībhūtāḥ kathaṃ yūyaṃ jīvantaḥ puna utthitāḥ // sokss_12,11.106 (vet_4.106) //

 

mayāpi svaśiraś chinnaṃ jīvāmy eṣaś ca kiṃ nv idam /
kiṃ vibhramo 'yam āho svit suspaṣṭo devyanugrahaḥ // sokss_12,11.107 (vet_4.107) //

 

evaṃ vadan sa tair ūce dārāpatyair alakṣitaḥ /
devyanugraha evāyaṃ jīvāmo yad amī iti // sokss_12,11.108 (vet_4.108) //

 

tataḥ sa tat tathā matvā natvā vīravaro 'mbakām /
ādāya putradārāṃs tānsiddhakāryo gṛhaṃ yayau // sokss_12,11.109 (vet_4.109) //

 

tatra praveśya putraṃ taṃ bhāryāṃ duhitaraṃ ca tām /
siṃhadvāram agād rājño rātrau tasyāṃ sa pūrvavat // sokss_12,11.110 (vet_4.110) //

 

rājā sa śūdrako 'py etad dṛṣṭvā sarvam alakṣitaḥ /
gatvāruroha svāvāsaprāsādaṃ taṃ punas tadā // sokss_12,11.111 (vet_4.111) //

 

vyāharac ca sthitaḥ ko 'tra siṃhadvārīti pṛṣṭhataḥ /
tato vīravaro 'vādīt saiṣa tiṣṭhāmy ahaṃ prabho // sokss_12,11.112 (vet_4.112) //

 

devādeśād gataś cāham abhūvaṃ tāṃ striyaṃ prati /
rākṣasīva ca sā kvāpi dṛṣṭanaṣṭaiva me gatā // sokss_12,11.113 (vet_4.113) //

 

etac chrutvā vacas tasya rājā vīravarasya saḥ /
sutarāṃ vismayāviṣṭo dṛṣṭodanto vyacintayat // sokss_12,11.114 (vet_4.114) //

 

aho samudragambhīradhīracittā manasvinaḥ /
kṛtvāpy ananyasāmānyam ullekhaṃ nodgiranti ye // sokss_12,11.115 (vet_4.115) //

 

ity ādy ākalayaṃs tūṣṇīṃ prāsādād avaruhya saḥ /
praviśyāntaḥpuraṃ rājā rātriśeṣaṃ nināya tam // sokss_12,11.116 (vet_4.116) //

 

prātaś cāsthānasamaye darśanopagatasthite /
tasmin vīravare prītas tathā kṛtsnaṃ sa bhūpatiḥ // sokss_12,11.117 (vet_4.117) //

 

tadīyaṃ rātrivṛttāntaṃ mantribhyas tam avarṇayat /
yathā babhūvur āścaryamohitā iva te 'khilāḥ // sokss_12,11.118 (vet_4.118) //

 

dadau tasmai saputrāya prītyā vīravarāya ca /
lāṭadeśe tato rājyaṃ sa karṇāṭayute nṛpaḥ // sokss_12,11.119 (vet_4.119) //

 

tato 'tra tulyavibhavāv anyonyasyopakāriṇau /
āsātāṃ tau sukhaṃ vīravaraśūdrakabhūpatī // sokss_12,11.120 (vet_4.120) //

 

ity ākhyāya kathām etāṃ vetālo 'tyadbhutāṃ tadā /
taṃ trivikramasenaṃ sa rājānam avadat punaḥ // sokss_12,11.121 (vet_4.121) //

 

tad brūhi rājann eteṣu vīraḥ sarveṣu ko 'dhikaḥ /
pūrva eva sa śāpas te yadi jānan na vakṣyasi // sokss_12,11.122 (vet_4.122) //

 

etac chrutvā sa bhūpālo vetālaṃ pratyuvāca tam /
eteṣu śudrako rājā pravīraḥ so 'khileṣv iti // sokss_12,11.123 (vet_4.123) //

 

tato 'bravīt sa vetālo rājan vīravaro na kim /
so 'dhiko yasya tulyo 'syāṃ pṛthvyām eva na jāyate // sokss_12,11.124 (vet_4.124) //

 

tatpatnī nādhikā kiṃ vā strībhutā yānvamanyata /
tathopahārapaśutāṃ sūnoḥ pratyakṣadarśinī // sokss_12,11.125 (vet_4.125) //

 

sa vā sattvavaro nātra tatputro 'bhyadhikaḥ katham /
bālasyāpi sato yasya sattvotkarṣaḥ sa tādṛśaḥ // sokss_12,11.126 (vet_4.126) //

 

tat kasmāc chudrakaṃ bhūpam ebhyas tvaṃ bhāṣase 'dhikam /
ity uktavantaṃ vetālaṃ sa jagāda punar nṛpaḥ // sokss_12,11.127 (vet_4.127) //

 

maivaṃ vīravaras tāvat sa tādṛkkulaputrakaḥ /
tasya prāṇaiḥ sutair dāraiḥ svāmisaṃrakṣaṇaṃ vratam // sokss_12,11.128 (vet_4.128) //

 

tatpatnī sāpi kulajā sādvī patyekadevatā /
bhartṛvartmānusāreṇa tasyā dharmo 'stu ko 'paraḥ // sokss_12,11.129 (vet_4.129) //

 

tābhyāṃ jātas tu tadrūpa eva sattvavaro 'pi saḥ /
yādṛśās tantavaḥ kāmaṃ tādṛśo jāyate paṭaḥ // sokss_12,11.130 (vet_4.130) //

 

yeṣāṃ prāṇais tu bhṛtyānāṃ nṛpair ātmābhirakṣyate /
teṣām arthe tyajandehaṃ śudrako 'tra viśiṣyate // sokss_12,11.131 (vet_4.131) //

 

ity ākarṇya vacaḥ sa tasya nṛpater aṃsād asaṃlakṣitaḥ
vetālaḥ sahasā yayau nijapadaṃ bhūyo 'pi tanmāyayā /
rājāpy uccalito babhūva punar apy ānetum etaṃ pathā
pūrveṇaiva suniścitaḥ pitṛvane tasmin sa tasyāṃ niśi // sokss_12,11.132 (vet_4.132) //

 

dvādaśas taraṅgaḥ /

tatas tasya punar gatvā śiṃśapāśākhino 'ntikam /
tathaivollambamānaṃ taṃ dṛṣṭvā naraśarīragam // sokss_12,12.1 (vet_5.1) //

 

vetālam avatāryaiva kṛtvāsmai bahu vaikṛtam /
sa trivikramaseno drāg gantuṃ pravavṛte tataḥ // sokss_12,12.2 (vet_5.2) //

 

āgacchantaṃ ca taṃ tūṣṇīṃ vetālaḥ pūrvavatpathi /
rātrau mahāśmaśāne 'tra skandhastho vyājahāra saḥ // sokss_12,12.3 (vet_5.3) //

 

rājann abhiniviṣṭo 'si kaṣṭe 'tyantapriyo 'si ca /
tat te cetovinodāya varṇayāmi kathāṃ śṛṇu // sokss_12,12.4 (vet_5.4) //

 

ujjayinyām abhūd vipraḥ puṇyasenasya bhūpateḥ /
anujīvī priyo 'mātyo harisvāmīti sadguṇaḥ // sokss_12,12.5 (vet_5.5) //

 

tasyātmano 'nurūpāyāṃ bhāryāyāṃ gṛhamedhinaḥ /
guṇavān sadṛśaḥ putro devasvāmīty ajāyata // sokss_12,12.6 (vet_5.6) //

 

tadvac cānanya sāmānya rūpalāvaṇya viśrutā /
kanyā somaprabhā nāma tasyānvarthodapadyata // sokss_12,12.7 (vet_5.7) //

 

sā pradeyā satī kanyā rūpotkarṣābhimāninī /
mātur mukhena pitaraṃ bhrātaraṃ ca jagāda tam // sokss_12,12.8 (vet_5.8) //

 

śūrasya jñānino vāhaṃ deyā vijñānino 'pi vā /
anyasmai nāsmi dātavyā kāryaṃ majjīvitena cet // sokss_12,12.9 (vet_5.9) //

 

tac chrutvā tādṛśaṃ tasyāś cinvann ekatamaṃ varam /
tatpitā sa harisvāmī yāvac cintāṃ vahaty alam // sokss_12,12.10 (vet_5.10) //

 

tāvad vyasarjī rajñā sa puṇyasenena dūtyayā /
saṃdhyarthaṃ vigrahāyāta dākṣiṇātyanṛpāntikam // sokss_12,12.11 (vet_5.11) //

 

kṛtakāryaś ca tatrāsāv ekenābhyetya tāṃ sutām /
yācito 'bhūd dvijāgryeṇa śrutatadrūpasaṃpadā // sokss_12,12.12 (vet_5.12) //

 

vijñānino jñānino vā śūrād vā nāparaṃ patim /
matputrīcchati tat teṣāṃ madhyāt kathaya ko bhavān // sokss_12,12.13 (vet_5.13) //

 

ity uktas tena bhāryārthaḥ sa harisvāminā dvijaḥ /
ahaṃ jānāmi vijñānam iti taṃ pratyabhāṣata // sokss_12,12.14 (vet_5.14) //

 

tarhi tad darśayasveti puna uktaś ca tena saḥ /
vijñānī kalpayāmāsa svaśaktyā dyucaraṃ ratham // sokss_12,12.15 (vet_5.15) //

 

māyāyantrarathe tatra taṃ harisvāminaṃ kṣaṇāt /
āropya nītvā svargādīṃ lokāṃs tasmā adarśayat // sokss_12,12.16 (vet_5.16) //

 

ānināya ca tuṣṭaṃ taṃ tatraiva kaṭakaṃ punaḥ /
dākṣiṇātyasya nṛpater yatrāyātaḥ sa kāryataḥ // sokss_12,12.17 (vet_5.17) //

 

tataḥ so 'smai harisvāmī pratiśuśrāva tāṃ sutām /
vijñānine vivāhaṃ ca niścikāyāhni saptame // sokss_12,12.18 (vet_5.18) //

 

tatkālam ujjayinyām apy anyenaitya dvijanmanā /
devasvāmī sa tatputraḥ svasāraṃ tām ayācyata // sokss_12,12.19 (vet_5.19) //

 

jñānivijñāniśūrebhyo nānyam icchati sā patim /
iti tenāpi so 'py uktaḥ śūram ātmānam abhyadhāt // sokss_12,12.20 (vet_5.20) //

 

tato darśitaśastrāstraśriye tasmai dvijo 'nujām /
devasvāmī sa śūrāya dātuṃ tāṃ pratyapadyata // sokss_12,12.21 (vet_5.21) //

 

saptame 'hni ca tatraiva vivāhaṃ gaṇakoktitaḥ /
tasyāpi so 'bhyadhān mātuḥ parokṣaṃ kṛtaniścayaḥ // sokss_12,12.22 (vet_5.22) //

 

tanmātāpi harisvāmibhāryā tatkalam eva sā /
kenāpy etya tṛtīyena sutāṃ tāṃ yācitā pṛthak // sokss_12,12.23 (vet_5.23) //

 

jñānī śūro 'tha vijñānī bhartāsmad duhitur mataḥ /
ity uktaś ca tayā mātar ahaṃ jñānīti so 'bhyadhāt // sokss_12,12.24 (vet_5.24) //

 

pṛṣṭvā bhūtaṃ bhaviṣyac ca tasmai tāṃ jñānine sutām /
pratijajñe pradātuṃ sāpy ahni tatraiva saptame // sokss_12,12.25 (vet_5.25) //

 

anyedyuś cāgataḥ so 'tra harisvāmī yathā kṛtam /
patnyaiḥ putrāya cācakhyau taṃ kanyādānaniścayam // sokss_12,12.26 (vet_5.26) //

 

tau ca taṃ svakṛtaṃ tasmai bhinnaṃ bhinnam avocatām /
so 'pi tenākulo jajñe varatrayanimantraṇāt // sokss_12,12.27 (vet_5.27) //

 

athodvāhadine tasmin harisvāmigṛhe varāḥ /
āyayur jñānivijñāniśūrās tatra trayo 'pi te // sokss_12,12.28 (vet_5.28) //

 

tatkālaṃ cātra sā citraṃ kanyā somaprabhā vadhuḥ /
aśaṅkitaṃ gatā kvāpi na vicityāpy alabhyata // sokss_12,12.29 (vet_5.29) //

 

tato 'bravīd dharisvāmī jñāninaṃ taṃ sasaṃbhramaḥ /
jñāninn idānīṃ brūhy āśu duhitā me kva sā gatā // sokss_12,12.30 (vet_5.30) //

 

tac chrutvā so 'vadaj jñānī rākṣasenāpahṛtya sā /
nītā vindhyāṭavīṃ dhūmaśikhena vasatiṃ nijām // sokss_12,12.31 (vet_5.31) //

 

ity ukto jñāninā bhīto harisvāmī jagāda saḥ /
hā dhik kathaṃ sā prapyeta vivāhaś cāpi hā katham // sokss_12,12.32 (vet_5.32) //

 

śrutvaitat prāha vijñānī dhīro bhava nayāmi vaḥ /
tatrādhunaiva yatraiṣo jñānī vadati tāṃ sthitām // sokss_12,12.33 (vet_5.33) //

 

ity uktvā tatkṣaṇaṃ kṛtvā rathaṃ sarvāstrasaṃyutam /
tatrāropya harisvāmijñāniśūrān khagāmini // sokss_12,12.34 (vet_5.34) //

 

tān sa saṃprāpayāmāsa kṣaṇād vindhyāṭavībhuvi /
jñāninā tāṃ samākhyātāṃ vasatiṃ tatra rakṣasaḥ // sokss_12,12.35 (vet_5.35) //

 

tatra taṃ rākṣasaṃ kruddhaṃ jñātavṛttāntanirgatam /
śūro 'tha yodhayāmāsa harisvāmipuraskṛtaḥ // sokss_12,12.36 (vet_5.36) //

 

tadāścaryam abhūd yuddhaṃ tayor mānuṣarakṣasoḥ /
citrāstrayodhinoḥ stryarthaṃ rāmarāvaṇayor iva // sokss_12,12.37 (vet_5.37) //

 

kṣaṇena ca sa saṅgrāmadurmadasyāpi rakṣasaḥ /
ardhacandreṇa bāṇena śūras tasyācchinac chiraḥ // sokss_12,12.38 (vet_5.38) //

 

hate rakṣasi tāṃ somaprabhām āptāṃ tadāspadāt /
ādāya vijñānirathenājagmus te tato 'khilāḥ // sokss_12,12.39 (vet_5.39) //

 

harisvāmigṛhaṃ prāpya teṣāṃ lagne 'py upasthite /
jñānivijñāniśūrāṇāṃ vivāda udabhūn mahān // sokss_12,12.40 (vet_5.40) //

 

jñānī jagāda nāhaṃ cej jānīyāṃ tad iyaṃ katham /
prāpyeta kanyā gūḍhasthā deyā mahyam asāv itaḥ // sokss_12,12.41 (vet_5.41) //

 

vijñānī tv avadan nāhaṃ kuryāṃ ced vyomagaṃ ratham /
gamāgamau kathaṃ syātāṃ devānām iva vaḥ kṣaṇāt // sokss_12,12.42 (vet_5.42) //

 

kathaṃ syāc cārathaṃ yuddhaṃ rathinā rakṣasā saha /
tasmān mahyam iyaṃ deyā lagno hy eṣa mayājitaḥ // sokss_12,12.43 (vet_5.43) //

 

śūro 'py uvāca hanyāṃ cen nāhaṃ taṃ rākṣasaṃ raṇe /
tad yuvābhyāṃ kṛte yatne 'py etāṃ kanyāṃ ka ānayet // sokss_12,12.44 (vet_5.44) //

 

tan mahyam eṣā dātavyety evaṃ teṣu vivādiṣu /
harisvāmī kṣaṇaṃ tūṣṇīm āsīd udbhrāntamānasaḥ // sokss_12,12.45 (vet_5.45) //

 

tat kasmai sātra deyeti rājan vadatu me bhavān /
na vadiṣyasi jānaṃś cet tat te mūrdhā sphuṭiṣyati // sokss_12,12.46 (vet_5.46) //

 

iti vetālatas tasmāc chrutvā maunaṃ vihāya ca /
sa trivikramasenas tam uvācaivaṃ mahīpatiḥ // sokss_12,12.47 (vet_5.47) //

 

śūrāya sā pradātavyā yena prāṇapaṇodyamāt /
arjitā bahuvīryeṇa hatvā taṃ yudhi rākṣasam // sokss_12,12.48 (vet_5.48) //

 

jñānivijñāninau tv asya dhātrā karmakarau kṛtau /
sadā gaṇakatakṣāṇau paropakaraṇe na kim // sokss_12,12.49 (vet_5.49) //

 

ity uktaṃ manujapater niśamya tasya skandhāgrāt sapadi sa pūrvavaj jagāma /
vetālo nijapadam eva so 'pi rājānudvegaḥ punar api taṃ prati pratasthe // sokss_12,12.50 (vet_5.50) //

 

trayodaśas taraṅgaḥ /

tato gatvā punas tasmāt prāpya taṃ śiṃśapātaroḥ /
vetālaṃ prāgvad ādāya skandhe maunena bhūpatiḥ // sokss_12,13.1 (vet_6.1) //

 

sa trivikramaseno 'tra yāvad āgacchati drutam /
tāvat pathi sa vetālo bhūyo 'py evam uvāca tam // sokss_12,13.2 (vet_6.2) //

 

rājan sudhīḥ susattvaś ca bhavāṃs tena priyo 'si me /
ato vinodinīṃ vacmi kathāṃ praśnaṃ ca me śṛṇu // sokss_12,13.3 (vet_6.3) //

 

āsīd rājā yaśaḥketur iti khyāto mahītale /
tasya śobhāvatī nāma rājadhāny abhavat purī // sokss_12,13.4 (vet_6.4) //

 

tasyām abhūn nagaryāṃ ca gauryāyatanam uttamam /
tasya dakṣiṇataś cāsīd gaurītīrthābhidhaṃ saraḥ // sokss_12,13.5 (vet_6.5) //

 

tasyāṣāḍhacaturdaśyāṃ śuklāyāṃ prativatsaram /
yātrāyāṃ snātum eti sma nānādigbhyo mahājanaḥ // sokss_12,13.6 (vet_6.6) //

 

ekadā ca tithau tasyāṃ snātum atrāyayau yuvā /
rajako dhavalo nāma grāmād brahmasthalābhidhāt // sokss_12,13.7 (vet_6.7) //

 

so 'paśyad rajakasyātra tīrthe snānāgatāṃ sutām /
kanyāṃ śuddhapaṭākhyasya nāmnā madanasundarīm // sokss_12,13.8 (vet_6.8) //

 

indor lāvaṇyahāriṇyā tayā sa hṛtamānasaḥ /
anviṣya tannāmakule kāmārto 'tha gṛhaṃ yayau // sokss_12,13.9 (vet_6.9) //

 

tatrānavasthitas tiṣṭhan nirāhāras tayā vinā /
pṛṣṭho mātrārtayā tasyai tac chaśaṃsa manogatam // sokss_12,13.10 (vet_6.10) //

 

sā gatvā vimalākhyāya tat svabhartre nyavedayat /
so 'py āgatya tathāvasthaṃ dṛṣṭvā taṃ sutam abhyadhāt // sokss_12,13.11 (vet_6.11) //

 

kiṃ viṣīdasi putraivam aduṣprāpye 'pi vāñchite /
sa hi madyācitaḥ śuddhapaṭo dāsyati te sutām // sokss_12,13.12 (vet_6.12) //

 

anyūnā hi vayaṃ tasmāt kulenārthena karmaṇā /
taṃ vedmy ahaṃ sa māṃ vetti tenaitan me na duḥkaram // sokss_12,13.13 (vet_6.13) //

 

ity āśvāsya sa taṃ putram āhārādau pravartya ca /
tadyukto vimalo 'nyedyur yayau śuddhapaṭāspadam // sokss_12,13.14 (vet_6.14) //

 

yayāce cātra putrasya tasyārthe dhavalasya saḥ /
kanyāṃ tasmāt sa cāsmai tāṃ pratiśuśrāva sādaram // sokss_12,13.15 (vet_6.15) //

 

lagnaṃ niścitya cānyedyus tāṃ sa śuddhapaṭaḥ sutām /
dhavalāya dadau tasmai tulyāṃ madanasundarīm // sokss_12,13.16 (vet_6.16) //

 

kṛtodvāhaś ca sa tayā sākaṃ darśanasaktayā /
bhāryayā svapitur gehaṃ jagāma dhavalaḥ kṛtī // sokss_12,13.17 (vet_6.17) //

 

sukhasthitasya tasyātha kadācic chvaśurātmajaḥ /
tasyā madanasundaryā bhrātā tatrāgato 'bhavat // sokss_12,13.18 (vet_6.18) //

 

sa kṛtapraśrayaḥ sarvaiḥ svasrāśliṣyābhinanditaḥ /
saṃbandhipṛṣṭakuśalo viśrāntaś ca jagāda tān // sokss_12,13.19 (vet_6.19) //

 

ahaṃ madanasundaryā jāmātuś ca nimantraṇe /
tātena preṣito yasmād devīpūjotsavo 'sti naḥ // sokss_12,13.20 (vet_6.20) //

 

śraddhāya caitat tadvākyaṃ yathārhaiḥ pānabhojanaiḥ /
te saṃbandhyādayaḥ sarve tad ahas tam upācaran // sokss_12,13.21 (vet_6.21) //

 

prātar madanasundaryā svaśuryeṇa ca tena saḥ /
sahito dhavalaḥ prāyād gṛhaṃ tac chvāśuraṃ prati // sokss_12,13.22 (vet_6.22) //

 

prāpya śobhāvatīṃ tāṃ ca purīm ātmatṛtīyakaḥ /
dadarśa nikaṭaṃ prāpya sa gauryāyatanaṃ mahat // sokss_12,13.23 (vet_6.23) //

 

nijagāda ca tau bhāryāśvaśuryau śraddhayā tataḥ /
etam etāṃ bhagavatīṃ paśyāmo devatām iha // sokss_12,13.24 (vet_6.24) //

 

tac chrutvā sa śvaśuryas taṃ niṣedhaṃ pratyabhāṣata /
iyanto riktahastāḥ kiṃ paśyāmo devatām iti // sokss_12,13.25 (vet_6.25) //

 

ahaṃ tāvad vrajāmy eko yuvām atraiva tiṣṭhatam /
ity uktvā dhavalo draṣṭuṃ devīṃ tāṃ sa tato yayau // sokss_12,13.26 (vet_6.26) //

 

praviśyāyatanaṃ tasyāḥ praṇamya ca vibhāvya ca /
tām aṣṭādaśadordaṇḍakhaṇḍitoccaṇḍadānavām // sokss_12,13.27 (vet_6.27) //

 

pādapadmatalākṣiptamahiṣāsuramardinīm /
sa vidhipreraṇotpannabuddhir evam acintayat // sokss_12,13.28 (vet_6.28) //

 

jīvopahārair vividhair imāṃ devīṃ jano 'rcati /
ahaṃ tu siddhyai kiṃ naitāṃ prīṇāmy ātmopahārataḥ // sokss_12,13.29 (vet_6.29) //

 

iti dhyātvaiva tadgarbhagṛhād ādāya nirjanāt /
khaḍgaṃ sāṃyātrikaiḥ kaiścid devyāḥ prāk prābhṛtīkṛtam // sokss_12,13.30 (vet_6.30) //

 

baddhvā śiroruhair ghaṇṭāśṛṅkhalāyāṃ nijaṃ śiram /
cicchedaitena khaḍgena tac chinnaṃ cāpatad bhuvi // sokss_12,13.31 (vet_6.31) //

 

ciraṃ yāvat sa nāyāti tāvad gatvā tam īkṣitum /
tatraiva devībhavane tacchvaśuryo viveśa saḥ // sokss_12,13.32 (vet_6.32) //

 

so 'pi dṛṣṭvā tam utkṛttamūrdhānaṃ bhaginīpatim /
vyāmohitas tathaiva svaṃ śiras tenāsinācchinat // sokss_12,13.33 (vet_6.33) //

 

so 'pi yāvac ca nāyāti tāvad udbhrāntamānasā /
taddevībhavanaṃ sāpi yayau madanasundarī // sokss_12,13.34 (vet_6.34) //

 

praviśya dṛṣṭvaiva patiṃ bhrātaraṃ ca tathāgatau /
hā kim etad dhatāsmīti vilapanty apatad bhuvi // sokss_12,13.35 (vet_6.35) //

 

kṣaṇāc cotthāya śocantī tāv akāṇḍahatāv ubhau /
kiṃ mamāpy adhunānena jīvitenety acintayat // sokss_12,13.36 (vet_6.36) //

 

vyajijñapac ca devīṃ tāṃ dehatyāgonmukhī satī /
devi saubhāgyacāritravidhānaikādhidevate // sokss_12,13.37 (vet_6.37) //

 

adhyāsitaśarīrārdhe bhartur māraripor api /
aśeṣalalanālokaśaraṇye duḥkhahāriṇi // sokss_12,13.38 (vet_6.38) //

 

hṛtāv ekapade kasmād bhartā bhrātā ca me tvayā /
na yuktam etan mayi te nityabhaktā hy ahaṃ tvayi // sokss_12,13.39 (vet_6.39) //

 

tan me śritāyāḥ śaraṇaṃ śṛṇv ekaṃ kṛpaṇaṃ vacaḥ /
etāṃ tāvat tyajāmy atra daurbhāgyopahatāṃ tanum // sokss_12,13.40 (vet_6.40) //

 

janiṣye devi bhūyas tu yatra kutrāpi janmani /
tatraitāv eva bhūyāstāṃ dvau bhartṛbhrātarau mama // sokss_12,13.41 (vet_6.41) //

 

iti saṃstutya vijñapya devīṃ natvā ca tāṃ punaḥ /
pāśaṃ viracayāmāsa latayāśokapādape // sokss_12,13.42 (vet_6.42) //

 

tatrārpayati yāvac ca pāśe kaṇṭhaṃ vitatya sā /
tāvat tatroccacāraivaṃ bhāratī gaganāṅgaṇāt // sokss_12,13.43 (vet_6.43) //

 

mā kṛthāḥ sāhasaṃ putri bālāyā api te 'munā /
sattvotkarṣeṇa tuṣṭāsmi pāśam etaṃ parityaja // sokss_12,13.44 (vet_6.44) //

 

saṃśleṣaya śiraḥ svaṃ svaṃ bhartṛbhrātṛkabandhayoḥ /
uttiṣṭhatāṃ te jīvantāv etau dvāv api madvarāt // sokss_12,13.45 (vet_6.45) //

 

etac chrutvaiva saṃtyajya pāśaṃ harṣād upetya sā /
avibhāvyātirabhasād bhrāntā madanasundarī // sokss_12,13.46 (vet_6.46) //

 

bālā bhartṛśiro bhrātṛdehena samayojayat /
bhartṛdehena ca bhrātṛśiro vidhiniyogataḥ // sokss_12,13.47 (vet_6.47) //

 

tato 'kṣatāṅgau jīvantāv ubhāv uttasthatuś ca tau /
śirovinimayāj jātasaṃkarau kāyayor mithaḥ // sokss_12,13.48 (vet_6.48) //

 

athānyonyoditasvasvayathāvṛttāntatoṣiṇaḥ /
praṇamya devīṃ śarvānīṃ yatheṣṭaṃ te yayus trayaḥ // sokss_12,13.49 (vet_6.49) //

 

yāntī ca dṛṣṭvā svakṛtaṃ śirovinimayaṃ tayoḥ /
vignā kiṃkāryatāmūḍhā sābhūn madanasundarī // sokss_12,13.50 (vet_6.50) //

 

tad brūhi rājan ko bhartā tasyāḥ saṃkīrṇayos tayoḥ /
purvoktaḥ syāt sa śāpas te jānāno na bravīṣi cet // sokss_12,13.51 (vet_6.51) //

 

ity ākarṇya kathāpraśnaṃ rājā vetālatas tataḥ /
sa trivikramaseno 'tra tam evaṃ pratyabhāṣata // sokss_12,13.52 (vet_6.52) //

 

yat saṃsthaṃ tatpatiśiraḥ saiṣa tasyāḥ patis tayoḥ /
pradhānaṃ ca śiro 'ṅgeṣu pratyabhijñā ca tadgatā // sokss_12,13.53 (vet_6.53) //

 

ity uktavato nṛpates tasyāṃsāt punar atarkitaḥ sa yayau /
vetālaḥ sa ca rājā jagāma bhūyas tam ānetum // sokss_12,13.54 (vet_6.54) //

 

caturdaśas taraṅgaḥ /

tato gatvā punaḥ prāpya vetālaṃ śiṃśapātaroḥ /
sa trivikramasenas taṃ skandhe jagrāha bhūpatiḥ // sokss_12,14.1 (vet_7.1) //

 

gṛhītvā prasthitaṃ taṃ ca vetālaḥ so 'bravīt pathi /
rājañ śramavinodārthaṃ kathām ākhyāmi te śṛṇu // sokss_12,14.2 (vet_7.2) //

 

astīha tāmraliptīti purī pūrvāmbudhes taṭe /
caṇḍasenābhidhānaś ca rājā tasyām abhūt puri // sokss_12,14.3 (vet_7.3) //

 

parāṅmukhaḥ parastrīṣu yo na saṅgrāmabhūmiṣu /
hartā ca śatrulakṣmīṇāṃ na paradravyasaṃpadām // sokss_12,14.4 (vet_7.4) //

 

tasyaikadā dākṣiṇātyo rājaputro janapriyaḥ /
āyayau sattvaśīlākhyaḥ siṃhadvāre 'tra bhūpateḥ // sokss_12,14.5 (vet_7.5) //

 

tatra cātmānam āvedya nairdhanyāttaṃ nṛpaṃ prati /
kapaṭaṃ pāṭayāmāsa rājaputraiḥ sahāparaiḥ // sokss_12,14.6 (vet_7.6) //

 

tataḥ kārpaṭiko bhūtvā bahūny abdāni tatra saḥ /
tasthau kurvan sadā sevān naiva prāpa phalaṃ nṛpāt // sokss_12,14.7 (vet_7.7) //

 

yadi rājānvaye janma nirdhanatvaṃ kim īdṛśam /
nirdhanatve 'pi kiṃ dhātrā kṛteyaṃ me mahecchatā // sokss_12,14.8 (vet_7.8) //

 

ayaṃ hi sevamānaṃ mām evaṃ kliṣṭaparicchadam /
ciraṃ kṣudhāvasīdantaṃ rājā nādyāpi vīkṣate // sokss_12,14.9 (vet_7.9) //

 

iti yāvac ca sa dhyāyaty atra kārpaṭikas tataḥ /
tāvad ākheṭakārthaṃ sa niragād ekadā nṛpaḥ // sokss_12,14.10 (vet_7.10) //

 

tasmin kārpaṭike dhāvaty agre laguḍavāhini /
jagāma cāśvapādātayutaḥ so 'tha mṛgāṭavīm // sokss_12,14.11 (vet_7.11) //

 

kṛtākheṭaś ca tatrārān mahāntaṃ mattasūkaram /
anudhāvan kṣaṇāt prāpad atidūraṃ vanāntaram // sokss_12,14.12 (vet_7.12) //

 

tatra parṇatṛṇacchannamārge hāritasūkaraḥ /
śrānto mahāvane so 'tha rājā diṅmoham āyayau // sokss_12,14.13 (vet_7.13) //

 

ekaḥ kārpaṭikaś cātha sa taṃ vātāśvapṛṣṭhagam /
prānānapekṣo 'nuyayau padātiḥ kṣuttṛṣārditaḥ // sokss_12,14.14 (vet_7.14) //

 

taṃ ca dṛṣṭvā tathābhūtam anvāyātaṃ sa bhūpatiḥ /
sasneham avadat kaccid vetsi mārgaṃ yathāgatam // sokss_12,14.15 (vet_7.15) //

 

tadākarṇyāñjaliṃ baddhvā sa taṃ kārpaṭiko 'bhyadhāt /
vedmi kiṃ ca kṣaṇaṃ tāvad iha viśrāmyatu prabhuḥ // sokss_12,14.16 (vet_7.16) //

 

dyuvadhūmekhalāmadhyamaṇir eṣa hi saṃprati /
dedīpyate sphuradraśmiśikhājālo 'bjinīpatiḥ // sokss_12,14.17 (vet_7.17) //

 

etac chrutvā sa rājā taṃ soparodham abhāṣata /
tarhi kvāpīha pānīyaṃ bhavatā prekṣyatām iti // sokss_12,14.18 (vet_7.18) //

 

tathety āruhya sa tatas tuṅgaṃ kārpaṭikas tarum /
nadīṃ dṛṣṭvāvaruhyātha nṛpaṃ tatra nināya tam // sokss_12,14.19 (vet_7.19) //

 

tad vāhaṃ ca viparyānīkṛtaṃ kṛtavivartanam /
dattāmbuśaṣpakavalaṃ vidadhe vigataśramam // sokss_12,14.20 (vet_7.20) //

 

kṛtasnānāya rājñe ca pronmucya vasanāñcalāt /
prakṣālyopānayat tasmai hṛdyāny āmalakāni saḥ // sokss_12,14.21 (vet_7.21) //

 

etāni kuta ity etaṃ pṛcchantaṃ sa ca bhūpatim /
evaṃ vyajijñapaj jānusthitaḥ sāmalakāñjaliḥ // sokss_12,14.22 (vet_7.22) //

 

etadvṛttir ahaṃ nityaṃ vyatītadaśavatsaraḥ /
carāmy ārādhayan devam anekāntamunivratam // sokss_12,14.23 (vet_7.23) //

 

tac chrutvā satyanāmā tvaṃ sattvaśīlaḥ kim ucyate /
ity uktvā sa kṛpākrānto hrītaś cācintayan nṛpaḥ // sokss_12,14.24 (vet_7.24) //

 

dhiṅ nṛpān kliṣṭam akliṣṭaṃ ye bhṛtyeṣa na jānate /
dhik ca taṃ parivāraṃ yo na jñāpayati tāṃs tathā // sokss_12,14.25 (vet_7.25) //

 

iti saṃcintya jagrāha sa rājāmalakadvayam /
hastāt kārpaṭikasyātha kathaṃcid anubadhnataḥ // sokss_12,14.26 (vet_7.26) //

 

bhuktvā ca tan nipīyāmbu viśaśrāmātra sa kṣaṇam /
jagdhāmalakasaṃpītajalakārpaṭikānvitaḥ // sokss_12,14.27 (vet_7.27) //

 

tataḥ sajjīkṛtaṃ tena vāhaṃ kārpaṭikena saḥ /
āruhyāgresare tasminn eva mārgapradarśini // sokss_12,14.28 (vet_7.28) //

 

paścādbhāgam anārūḍhe hayasyābhyarthite 'py alam /
yayau sa rājā svapuriṃ pathi prāptātmasainikaḥ // sokss_12,14.29 (vet_7.29) //

 

tatra prakhyāpya tadbhaktiṃ vasubhir viṣayaiś ca tam /
apūrayat kārpaṭikaṃ na cāmanyata niṣkṛtim // sokss_12,14.30 (vet_7.30) //

 

tataḥ kṛtārthaḥ pārśve 'sya caṇḍasiṃhasya bhūpateḥ /
muktakārpaṭikācāraḥ sattvaśīlaḥ sa tasthivān // sokss_12,14.31 (vet_7.31) //

 

ekadā tena rājñā ca sa siṃhalapateḥ sutām /
yācituṃ siṃhaladvīpam ātmārthaṃ preṣito 'bhavat // sokss_12,14.32 (vet_7.32) //

 

tatrābdhivartmanā gacchann arcitābhīṣṭadevataḥ /
āruroha pravahaṇaṃ rājādiṣṭaiḥ saha dvijaiḥ // sokss_12,14.33 (vet_7.33) //

 

gate tasmin pravahaṇe madhyabhāgam aśaṅkitam /
uttasthau jaladhes tasmād dhvajo janitavismayaḥ // sokss_12,14.34 (vet_7.34) //

 

abhramlihāgraḥ sumahāñ jāmbūnadavinirmitaḥ /
vicitravarṇavicaladvaijayantīvirājitaḥ // sokss_12,14.35 (vet_7.35) //

 

tatkālaṃ cātra sahasā samunnamya ghanāvalī /
bhṛśaṃ varṣitum ārebhe vavau tīvraś ca mārutaḥ // sokss_12,14.36 (vet_7.36) //

 

tair varṣavātaiḥ sa balād ākṛṣyādhoranair iva /
āsajyata dhvajastambhe tasmin pravahaṇadvipaḥ // sokss_12,14.37 (vet_7.37) //

 

tāvac ca sa dhvajas tasmin vāridhau vīciviplute /
vahanena samaṃ tena prāvartata nimajjitum // sokss_12,14.38 (vet_7.38) //

 

tato dvijās te tatrasthāś caṇḍasiṃhaṃ svabhūpatim /
uddiśyodghoṣayāmāsur abhrahmaṇyaṃ bhayākulāḥ // sokss_12,14.39 (vet_7.39) //

 

tad ākarṇyāsahiṣṇuś ca svāmibhakter anudhvajam /
sa sattvaśīlo nistriṃśahasto baddhottarīyakaḥ // sokss_12,14.40 (vet_7.40) //

 

ātmānam akṣipat tatra nirapekṣo mahodadhau /
udadheḥ kāraṇāśaṅkī vīraḥ pratividhitsayā // sokss_12,14.41 (vet_7.41) //

 

magne ca tasmin vātormidūrotkṣiptam abhajyata /
vahanaṃ tac ca tatstāś ca nipetur yādasāṃ mukhe // sokss_12,14.42 (vet_7.42) //

 

sa ca magno 'mbudhau tatra sattvaśīlo nirīkṣate /
yāvat tāvad dadarśātra purīṃ divyāṃ na vāridhim // sokss_12,14.43 (vet_7.43) //

 

tasmin maṇimayasthambhair bhāsvare hemamandire /
sadratnabaddhasopānavāpīkodyānaśobhini // sokss_12,14.44 (vet_7.44) //

 

nānāmaṇiśilābhittiratnacitrocchritadhvajam /
kātyāyanīdevagṛhaṃ merupronnatam aikṣata // sokss_12,14.45 (vet_7.45) //

 

tatra praṇamya devīṃ tāṃ stutyābhyarcya tadagrataḥ /
indrajālaṃ kim etat syād ity āścaryād upāviśat // sokss_12,14.46 (vet_7.46) //

 

tāvac ca devyagragataprabhāmaṇḍalakāntarāt /
akasmān niragāt kanyā divyodghāṭya kavāṭakam // sokss_12,14.47 (vet_7.47) //

 

indī varākṣī phullābjavadanā kusumasmitā /
mṛṇālanālamṛdvaṅgī jaṅgameva sarojinī // sokss_12,14.48 (vet_7.48) //

 

strīsahasraparīvārā devīgarbhagṛhaṃ ca sā /
viveśa sattvaśīlasya hṛdayaṃ ca tataḥ samam // sokss_12,14.49 (vet_7.49) //

 

niragāt kṛtapūjā ca devīgarbhagṛhāt tataḥ /
na punaḥ sattvaśīlasya hṛdayāt sā kathaṃ cana // sokss_12,14.50 (vet_7.50) //

 

prāviśat sā ca tatraiva prabhāmaṇḍalakāntare /
sattvaśīlo 'py asau tasyāḥ paścāt tatra praviṣṭavān // sokss_12,14.51 (vet_7.51) //

 

praviśya ca dadarśāntar anyad evottamaṃ puram /
saṃketodyānam iva yat sarvāsāṃ bhogasaṃpadām // sokss_12,14.52 (vet_7.52) //

 

tatrāntarmaṇiparyaṅkaniṣaṇṇāṃ tāṃ vilokya saḥ /
kanyām upetya tatpārśve sattvaśīla upāviśat // sokss_12,14.53 (vet_7.53) //

 

āsīc ca tanmukhāsaktalocano likhito yathā /
aṅgaiḥ sotkampapulakair vadann āliṅganotkatām // sokss_12,14.54 (vet_7.54) //

 

dṛṣṭvā ca taṃ smarāviṣṭaṃ ceṭīnām atra sā mukham /
adrākṣīt tāś ca tatkālam iṅgitajñās tam abruvan // sokss_12,14.55 (vet_7.55) //

 

atithis tvam iha prāptas tad asmatsvāminīkṛtam /
bhajasvātithyam uttiṣṭha snāhi bhuṅksva tataḥ param // sokss_12,14.56 (vet_7.56) //

 

tac chrutvā so 'valambyāśāṃ khatam apy utthitas tataḥ /
yayau pradarśitāṃ tābhir ekām udyānavāpikām // sokss_12,14.57 (vet_7.57) //

 

tasyāṃ nimagnaś cottasthau tāmraliptyāṃ sa tatkṣaṇāt /
caṇḍasiṃhanṛpodyānavāpīmadhyāt sasaṃbhramaḥ // sokss_12,14.58 (vet_7.58) //

 

tatra prāptam akasmāc ca vikṣyātmānam acintayat /
aho kim etat kvodyānam idaṃ divyaṃ kva tat puram // sokss_12,14.59 (vet_7.59) //

 

tatrāmṛtāsārasamaṃ kva tat tasyāś ca darśanam /
kva cānantaram evedaṃ tadviśleṣamahāviṣam // sokss_12,14.60 (vet_7.60) //

 

svapnaś ca nāyaṃ suspaṣṭo vinidro 'nubhavo hi me /
dhruvaṃ pātālakanyābhis tābhir mūḍho 'smi vañcitaḥ // sokss_12,14.61 (vet_7.61) //

 

iti dhyāyan vinā tāṃ sa kanyām unmādavān iva /
udyāne tatra babhrāma kāmārto vilalāpa ca // sokss_12,14.62 (vet_7.62) //

 

tadavasthaṃ ca taṃ dṛṣṭvā piśaṅgaiḥ puṣpareṇubhiḥ /
vātoddhūtaiḥ parītāṅgaṃ viprayogānalair iva // sokss_12,14.63 (vet_7.63) //

 

udyānapālā gatvaiva caṇḍasiṃhamahībhṛtam /
vyajijñapan sa codbhrāntaḥ svayam etya dadarśa tam // sokss_12,14.64 (vet_7.64) //

 

sāntvayitvā ca papraccha kim idaṃ brūhi naḥ sakhe /
kva prasthitas tvaṃ kva prāptaḥ kvāstaḥ kva patitaḥ śaraḥ // sokss_12,14.65 (vet_7.65) //

 

tac chrutvā sa svavṛttāntaṃ tasmai sarva śaśaṃsa tam /
sattvaśīlo nṛpataye so 'py athaivam acintayat // sokss_12,14.66 (vet_7.66) //

 

hanta vīro 'pi matpuṇyaiḥ kāmenaiṣo viḍambitaḥ /
ānṛṇyaṃ gantum etasya labdho hy avasaro mayā // sokss_12,14.67 (vet_7.67) //

 

ity antaś cintayitvā sa vīro rājā jagāda tam /
tahri muñca mudhā śokam ahaṃ tvāṃ prāpayāmi tām // sokss_12,14.68 (vet_7.68) //

 

nītvā tenaiva mārgeṇa priyām asurakanyakām /
iti cāśvāsayāmāsa taṃ sa snānādinā nṛpaḥ // sokss_12,14.69 (vet_7.69) //

 

anyedyur mantrivinyastarājyas tena samaṃ ca saḥ /
prāyāt pravahaṇārūḍhas taddarśitapatho 'mbudhim // sokss_12,14.70 (vet_7.70) //

 

prāpya tanmadhyabhāgaṃ ca dṛṣṭvā taṃ prāgvad utthitam /
sapatākaṃ dhvajaṃ sattvaśīlas taṃ nṛpam abhyadhāt // sokss_12,14.71 (vet_7.71) //

 

so 'yam abhyutthito divyaprabhāvo 'tra mahādhvajaḥ /
mayi magne 'tra maṅktavyaṃ devenaitam anu dhvajam // sokss_12,14.72 (vet_7.72) //

 

ity uktvā nikaṭaṃ prāpya dhvajasyāsya nimajjataḥ /
mārge sa sattvaśīlo 'sau pūrvam ātmānam akṣipat // sokss_12,14.73 (vet_7.73) //

 

tato rājāpi cikṣepa tatrātmānaṃ tathaiva saḥ /
anto magnau ca tau kṣipraṃ tad divyaṃ prāpatuḥ puram // sokss_12,14.74 (vet_7.74) //

 

tatra dṛṣṭvā sa sāścaryo rājā devīṃ praṇamya tām /
pārvatīṃ sattvaśīlena sahitaḥ samupāviśat // sokss_12,14.75 (vet_7.75) //

 

tāvac ca niragāt tatra sā sakhījanasaṃgatā /
rūpinīva prabhā kanyā prabhāmaṇḍalakāt tataḥ // sokss_12,14.76 (vet_7.76) //

 

iyaṃ sā sumukhīty ukte sattvaśīlena tāṃ nṛpaḥ /
dṛṣṭvā yuktam abhiṣvaṅgaṃ tasya tasyām amanyata // sokss_12,14.77 (vet_7.77) //

 

sāpi taṃ vīkṣya rājānaṃ śubhaśārīralakṣaṇam /
puruṣātiśayo 'pūrvaḥ ko 'yaṃ syād ity acintayat // sokss_12,14.78 (vet_7.78) //

 

viveśa cāmbikādhāma pūjāyai sā nṛpo 'pi saḥ /
jagāmodyānam ādāya sattvaśīlam avajñayā // sokss_12,14.79 (vet_7.79) //

 

kṣaṇāc ca kṛtapūjā sā niragād daityakanyakā /
yācitvā satpatiprāptiṃ devyā garbhagṛhāntarāt // sokss_12,14.80 (vet_7.80) //

 

nirgatya sā jagādaikāṃ sakhīṃ sakhi gaveṣyatām /
yo 'sāv iha mayā dṛṣṭo mahātmā kva sa tiṣṭhati // sokss_12,14.81 (vet_7.81) //

 

ātithyaṃ gṛhyatām etya prasādaḥ kriyatāṃ tvayā /
iti caiṣo 'rthyatāṃ pūjyaḥ pumān ko 'py uttamo hy asau // sokss_12,14.82 (vet_7.82) //

 

evaṃ sakhī tayoktā sā vicityodyānavartine /
svasvāminīnideśaṃ taṃ prahvā tasmai nyavedayat // sokss_12,14.83 (vet_7.83) //

 

tac chrutvā sa nṛpo vīraḥ sāvahelam uvāca tām /
eṣaivātithyam asmākam anyat kim upayujyate // sokss_12,14.84 (vet_7.84) //

 

etac chrutvā tayā gatvā sakhyā sā śrāvitā tadā /
mene mānyam udāraṃ taṃ sarvathā daityakanyakā // sokss_12,14.85 (vet_7.85) //

 

tataś cākṛṣyamāneva dhairyapāśena tena sā /
nṛpeṇa mānuṣāyogye 'py ātithye niḥspṛhātmanā // sokss_12,14.86 (vet_7.86) //

 

patyarthaṃ pārvatīsevāparipākasamarpitam /
matvā tat svayam udyānaṃ viveśāsuraputrikā // sokss_12,14.87 (vet_7.87) //

 

vicitraśakunālāpair vātāñcitalatābhujaiḥ /
vikīrṇakusumair ārān nandyamāneva pādapaiḥ // sokss_12,14.88 (vet_7.88) //

 

upagamya ca sā tatra yathāvat praśrayānatā /
ātithyagrahaṇārthaṃ taṃ prārthayāmāsa pārthivam // sokss_12,14.89 (vet_7.89) //

 

tataḥ sa sattvaśīlaṃ tam uddiśyovāca tāṃ nṛpaḥ /
anena kathitāṃ devīm ihāhaṃ draṣṭum āgataḥ // sokss_12,14.90 (vet_7.90) //

 

gaurīṃ dhvajapathaprāpyaparamādbhutaketanām /
sā dṛṣṭā tadanu tvaṃ ca kānyātithyārthitātra naḥ // sokss_12,14.91 (vet_7.91) //

 

tac chrutvā sābravīt kanyā kautukāt tarhi vīkṣitum /
āgamyatāṃ dvitīyaṃ me puraṃ trijagadadbhutām // sokss_12,14.92 (vet_7.92) //

 

evam uktavatīṃ tāṃ ca sa vihasya nṛpo 'bravīt /
tad apy anenaivoktaṃ me yatra sā snānavāpikā // sokss_12,14.93 (vet_7.93) //

 

tataḥ sā kanyakāvādīd deva mā smaivam ādiśa /
na viḍambanaśīlāhaṃ kā vā pūjye viḍambanā // sokss_12,14.94 (vet_7.94) //

 

ahaṃ hi sattvotkarṣeṇa yuṣmākaṃ kiṃkarīkṛtā /
tanmama prārthanābhaṅgaṃ naivaivaṃ kartum arhatha // sokss_12,14.95 (vet_7.95) //

 

etac chrutvā tathety uktvā sattvaśīlasakhaḥ sa tat /
prabhāmaṇḍalakopāntaṃ yayau rājā tayā saha // sokss_12,14.96 (vet_7.96) //

 

apāvṛtakavāṭe ca tasminn antas tathaiva saḥ /
praveśito dadarśāsyās tad divyam aparaṃ puram // sokss_12,14.97 (vet_7.97) //

 

nitya saṃnaddhasarvartu sadāpuṣpaphaladrumam /
merupṛṣṭham ivāśeṣaṃ nirmitaṃ ratnakāñcanaiḥ // sokss_12,14.98 (vet_7.98) //

 

ratnāsane mahārhe taṃ rājānam upaveśya sā /
yathocitopanītārghyā daityarājasutābravīt // sokss_12,14.99 (vet_7.99) //

 

kanyāham asurendrasya kālanemer mahātmanaḥ /
cakrāyudhena ca sa me svargatiṃ prāpitaḥ pitā // sokss_12,14.100 (vet_7.100) //

 

viśvakarmakṛtaṃ cedaṃ paitṛkaṃ me puradvayam /
na jarātra na mṛtyuś ca bādhate sarvakāmade // sokss_12,14.101 (vet_7.101) //

 

idānīṃ ca pitā tvaṃ me sapurāhaṃ vaśe tava /
ity arpitātmasarvasvāṃ tām uvāca sa bhūpatiḥ // sokss_12,14.102 (vet_7.102) //

 

yady evaṃ tat sute hy asmai mayā dattāsy anindite /
sattvaśīlāya vīrāya suhṛde bāndhavāya ca // sokss_12,14.103 (vet_7.103) //

 

evaṃ devīprasādena mūrteneva nṛpeṇa sā /
uktā guṇajñā vinatā tat tathety anvamanyata // sokss_12,14.104 (vet_7.104) //

 

tataḥ kṛtārthaṃ taṃ tasyāḥ kṛtapāṇigrahaṃ nṛpaḥ /
dattāsurapuraiśvaryaṃ sattvaśīlam uvāca saḥ // sokss_12,14.105 (vet_7.105) //

 

buktayor āmalakayos tayor ekaṃ mayā tava /
saṃśodhitam asaṃśuddhād ṛṇī te 'haṃ dvitīyataḥ // sokss_12,14.106 (vet_7.106) //

 

iti praṇatam uktvā taṃ daityaputrīṃ jagāda tām /
mārgo me darśyatāṃ yena svapurīṃ prāpnuyām iti // sokss_12,14.107 (vet_7.107) //

 

tato 'parājitaṃ nāma khaḍgaṃ bhakṣyaṃ phalaṃ ca sā /
ekaṃ jarāmṛtyuharaṃ tasmai daityasutā dadau // sokss_12,14.108 (vet_7.108) //

 

tābhyāṃ yuktas tayoktāyāṃ vāpyaṃ magnaḥ svadeśataḥ /
utthāya sarvasaṃsiddhakāmo 'bhūt sa kramān nṛpaḥ // sokss_12,14.109 (vet_7.109) //

 

sattvaśīlo 'pi daityastrīpurarājyaṃ śaśāsa saḥ /
tad brūhi ko 'bdhipatane dvayoḥ sattvādhiko 'nayoḥ // sokss_12,14.110 (vet_7.110) //

 

iti śrutvā tathā praśnaṃ vetālāc chapabhītitaḥ /
sa trivikramasenas taṃ bhūpatiḥ pratyabhāṣata // sokss_12,14.111 (vet_7.111) //

 

etayoḥ sattvaśīlo 'tra sa me sattvādhiko mataḥ /
sa hy avijñātatattvārtho nirāsthaḥ patito 'mbudhau // sokss_12,14.112 (vet_7.112) //

 

rājā tu tattvaṃ vijñāya viveśāmbhodhim āsthayā /
daityakanyāṃ ca nāvañchad asādhyā spṛhayeti saḥ // sokss_12,14.113 (vet_7.113) //

 

iti tasyākarṇya vaco nirastamaunasya bhūpateḥ skandhāt /
sa jagāma pūrvavat taṃ vetālaḥ śiṃśapātaruṃ svapadam // sokss_12,14.114 (vet_7.114) //

 

rājāpi tathaiva sa taṃ punar apy ānetum anujagāma javāt /
prārabdhe hy asamāpte kārye śithilībhavanti kiṃ sudhiyaḥ // sokss_12,14.115 (vet_7.115) //

 

pañcadaśas taraṅgaḥ /

gatvā tāṃ śiṃśapāṃ bhūyo vetālaṃ prāpya bhūmipaḥ /
taṃ trivikramaseno 'tra skandhe kṛtvoccacāla saḥ // sokss_12,15.1 (vet_8.1) //

 

prayāntaṃ sa punas taṃ ca vetālaḥ skandhato 'bravīt /
śramavismṛtaye rājan mattaḥ praśnam imaṃ śṛṇu // sokss_12,15.2 (vet_8.2) //

 

aṅgadeśe 'grahāro 'sti mahān vṛkṣaghaṭābhidhaḥ /
viṣṇusvāmīti tatrāsīd dvijo yajvā mahādhanaḥ // sokss_12,15.3 (vet_8.3) //

 

tasya ca svānurūpāyāṃ patnyāṃ jātāḥ kramāt trayaḥ /
babhūvus taruṇāḥ putrā divyavaidagdhyaśālinaḥ // sokss_12,15.4 (vet_8.4) //

 

te pitrā preṣitās tena kūrmahetoḥ kadācana /
prārabdhayajñena yayus te trayo bhrātaro 'mbudhim // sokss_12,15.5 (vet_8.5) //

 

prāpya kūrmaṃ tato jyāyān kaniṣṭhau tāv abhāṣata /
gṛhṇātu yuvayor ekaḥ kūrmaṃ kratukṛte pituḥ // sokss_12,15.6 (vet_8.6) //

 

aham etaṃ na śaknomi grahītuṃ visrapicchalam /
ity uktavantaṃ taṃ jyeṣṭhaṃ kaniṣṭhau tāv avocatām // sokss_12,15.7 (vet_8.7) //

 

tavātra vicikitsā cen nāvayor api sā katham /
tac chrutvā so 'bravīj jyeṣṭho gṛhṇītaṃ gacchataṃ yuvām // sokss_12,15.8 (vet_8.8) //

 

pitur yajñakriyālopo bhaved yuṣmatkṛto 'nyathā /
tato narakapātaḥ syād yuvayos tasya ca dhruvam // sokss_12,15.9 (vet_8.9) //

 

ity uktāv anujau tena tau vihasya tam ūcatuḥ /
dharmaṃ vetsy āvayor eva samānam api nātmanaḥ // sokss_12,15.10 (vet_8.10) //

 

tato jyeṣṭho 'bravīt kiṃ me jānītho naiva caṅgatām /
ahaṃ bhojanacaṅgo 'smi nārhaḥ spraṣṭuṃ jugupsitam // sokss_12,15.11 (vet_8.11) //

 

etat tasya vacaḥ śrutvā bhrātaraṃ madhyamo 'bravīt /
ahaṃ tarhy adhikaś caṅgo nārīcaṅgo vicakṣaṇaḥ // sokss_12,15.12 (vet_8.12) //

 

madhyamenaivam ukte tu jyāyān puna uvāca saḥ /
kūrmaṃ gṛhṇātu tarhy eṣa kanīyān āvayor iti // sokss_12,15.13 (vet_8.13) //

 

tataḥ sa bhrukuṭiṃ kṛtvā kanīyān apy uvāca tau /
he mūrkhau tūlikācaṅgaś caṅgo 'haṃ hi viśeṣataḥ // sokss_12,15.14 (vet_8.14) //

 

evaṃ te kalahāsaktās trayo 'pi bhrātaro mithaḥ /
nirṇayāyābhimānaikagrastāḥ kūrmaṃ vihāya tam // sokss_12,15.15 (vet_8.15) //

 

rājñaḥ prasenajinnāmnas tatpradeśabhuvo 'ntikam /
nagaraṃ sahasā jagmur viṭaṅkapuranāmakam // sokss_12,15.16 (vet_8.16) //

 

tatra pratīhāramukhenāvedyāntaḥ praviśya ca /
nṛpaṃ vijñāpayāmāsuḥ svavṛttāntaṃ tathaiva te // sokss_12,15.17 (vet_8.17) //

 

tiṣṭhatehaiva yāvad vaḥ parīkṣiṣye kramād aham /
ity uktas tena rājñā ca tasthus tatra tatheti te // sokss_12,15.18 (vet_8.18) //

 

svāhārakāle cānāyya tebhyaḥ so 'grāsanaṃ nṛpaḥ /
rājārhaṃ dāpayāmāsa ṣaḍrasaṃ svādubhojanam // sokss_12,15.19 (vet_8.19) //

 

bhuñjāneṣu ca sarveṣu tadaiko bubhuje na saḥ /
vipro bhojanacaṅgo 'tra jugupsākūṇitānanaḥ // sokss_12,15.20 (vet_8.20) //

 

kathaṃ na bhojanaṃ bhuṅkte brahman svādu sugandhy api /
iti rajñā svayaṃ pṛṣṭaḥ śanair vipro jagāda saḥ // sokss_12,15.21 (vet_8.21) //

 

śavadhūmadurāmodaḥ śālibhakte 'tra vidyate /
tena nāham idaṃ bhoktum utsahe svādv api prabho // sokss_12,15.22 (vet_8.22) //

 

ity ukte tena sarve 'pi tatrāghrāya nṛpājñayā /
ūcuḥ kalamaśālyannam adoṣaṃ tat sugandhi ca // sokss_12,15.23 (vet_8.23) //

 

sa tu bhojanacaṅgas tan nāśnāt pihitanāsikaḥ /
tataḥ sa rājā saṃcintya yāvad anviṣyati kramāt // sokss_12,15.24 (vet_8.24) //

 

tāvan niyogijanatas tad annaṃ bubudhe tathā /
grāmaśmaśānanikaṭakṣetrasaṃbhavaśālijam // sokss_12,15.25 (vet_8.25) //

 

tato 'tivismitas tuṣṭaḥ sa rājā tam abhāṣata /
satyaṃ bhojanacaṅgas tvaṃ tadanyadbhujyatām iti // sokss_12,15.26 (vet_8.26) //

 

kṛtāhāraś ca sa nṛpo viprān vāsagṛheṣu tān /
visṛjyānāyayāmāsa svam ekāṃ gaṇikottamām // sokss_12,15.27 (vet_8.27) //

 

tāṃ ca tasmai dvitīyasmai prāhiṇot kṛtamaṇḍanām /
viprāya nāricaṅgāya sāyaṃ sarvāṅgasundarīm // sokss_12,15.28 (vet_8.28) //

 

sā ca vāsagṛhaṃ tasya rājabhṛtyānvitā yayau /
rākāniśeva purṇendumukhī kaṃdarpadīpinī // sokss_12,15.29 (vet_8.29) //

 

praviṣṭāyāṃ ca tasyāṃ sa prabhābhāsitaveśmani /
utpannamūrcchaḥ saṃruddhanāsāgro vāmapāṇinā // sokss_12,15.30 (vet_8.30) //

 

nārīcaṅgo 'bravīd rājabhṛtyān niṣkāsyatām iti /
na cen mṛto 'haṃ niryāti gandho 'syāś chāgalo yataḥ // sokss_12,15.31 (vet_8.31) //

 

ity uktās tena ninyus te vignāṃ tāṃ rājapūruṣāḥ /
rājño 'ntikaṃ vāravadhūṃ vṛttāntaṃ jagaduś ca tam // sokss_12,15.32 (vet_8.32) //

 

rājāpy ānāyya tatkālaṃ nārīcaṅgam uvāca tam /
yeyaṃ śrīkhaṇḍakarpūrakālāgurumadottamaiḥ // sokss_12,15.33 (vet_8.33) //

 

kṛtaprasādhanā dikṣu prasaraccārusaurabhā /
tasyā vāravilāsinyā gandhaḥ syāc chāgalaḥ kutaḥ // sokss_12,15.34 (vet_8.34) //

 

ity ukto 'pi sa rājñā tan nārīcaṅgas tadā na yat /
pratipede tadā rājā vicārapatito 'bhavat // sokss_12,15.35 (vet_8.35) //

 

pṛcchaṃś ca yuktyā bubudhe tām ajakṣīravardhitām /
tanmukhād eva bālatve mātṛdhātrīviyogataḥ // sokss_12,15.36 (vet_8.36) //

 

tato 'tivismitas tasya nārīcaṅgasya caṅgatām /
praśaṃsan nṛpatis tasmai tṛtīyāya dvijanmane // sokss_12,15.37 (vet_8.37) //

 

tadrasāt tūlikācaṅgāyāśu śayyām adāpayat /
paryaṅkopari vinyastasaptasaṃkhyākatūlikām // sokss_12,15.38 (vet_8.38) //

 

tasyāṃ ca tūlikācaṅgo mahārhe vāsavesmani /
suṣvāpa dhautasuślakṣṇapaṭapracchadavāsasi // sokss_12,15.39 (vet_8.39) //

 

yāmārdha eva ca gate sa rātrau śayanāt tataḥ /
uttasthau pāṇyavaṣṭabdhapārśvaḥ krandan vyathārditaḥ // sokss_12,15.40 (vet_8.40) //

 

dadṛśe tasya pārśve ca tatratyai rājapūruṣaiḥ /
gāḍhalagnasya bālasya mudreva kuṭilāruṇā // sokss_12,15.41 (vet_8.41) //

 

gatvā ca tais tadākhyātaṃ rājñe rājāpy uvāca tān /
tūlikānāṃ tale kiṃcin mā syāt tad vīkṣyatām iti // sokss_12,15.42 (vet_8.42) //

 

gatvekṣante ca te yāvad ekaikaṃ tūlikātalam /
tāvat sarvatalād āpur vālaṃ paryaṅkapṛṣṭataḥ // sokss_12,15.43 (vet_8.43) //

 

nītvā cādarśayan rājñe so 'py ānītasya vīkṣya tat /
tadrūpaṃ tūlikācaṅgasyāṅgaṃ rājā visismiye // sokss_12,15.44 (vet_8.44) //

 

saptabhyas tūlikābhyo 'sya vālo lagnas tanau khatam /
iti citrīyamāṇas tāṃ rājā rātriṃ nināya saḥ // sokss_12,15.45 (vet_8.45) //

 

prātaś cādbhutavaidagdhyasaukumāryā amī iti /
tebhyas tribhyo 'pi caṅgebhyo hemalakṣatrayaṃ dadau // sokss_12,15.46 (vet_8.46) //

 

tatas te sukhitās tatra tasthur vismṛtakacchapāḥ /
pitur vighnitayajñārthaphalopārjitapātakāḥ // sokss_12,15.47 (vet_8.47) //

 

ity ākhyāya kathādbhutam aṃsaniṣaṇṇaḥ punaḥ sa vetālaḥ /
papraccha taṃ trivikramasenaṃ pṛthvīpatiṃ praśnam // sokss_12,15.48 (vet_8.48) //

 

rājan vicintya śāpaṃ pūrvoktaṃ brūhi me tvam eteṣām /
bhojananārīśayyācaṅgānāṃ ko 'dhikaś caṅgaḥ // sokss_12,15.49 (vet_8.49) //

 

tac chrutvaiva sa dhīmān vetālaṃ pratyuvāca taṃ nṛpatiḥ /
aham eṣāṃ niḥkaitavam adhikaṃ jānāmi tūlikācaṅgam // sokss_12,15.50 (vet_8.50) //

 

yasyāṅge pratyakṣaṃ vālapratibimbam udgataṃ dṛṣṭam /
itarābhyāṃ hi bhavet tat pūrvaṃ jātv anyato 'vagatam // sokss_12,15.51 (vet_8.51) //

 

iti tasyoktavato 'ṃsād vetālo bhūpater yayau prāgvat /
so 'pi tathaiva ca rājā tam anvayāsīd anirviṇṇaḥ // sokss_12,15.52 (vet_8.52) //

 

ṣoḍaśas taraṅgaḥ /

tato gatvā punas tasmāc chiṃśapāpādapān nṛpaḥ /
sa trivikramasenas taṃ skandhe vetālam agrahīt // sokss_12,16.1 (vet_9.1) //

 

prasthitaś ca tatas tena vetālenābhyadhāyi saḥ /
rājan kva rājyaṃ kvaitasmiñ śmaśāne bhramaṇaṃ niśi // sokss_12,16.2 (vet_9.2) //

 

kim etan nekṣase bhūtasaṃkulaṃ rātribhīṣaṇam /
citādhūmair iva dhvāntair niruddhaṃ pitṛkānanam // sokss_12,16.3 (vet_9.3) //

 

kaṣṭaṃ kīdṛg graho 'yaṃ te bhikṣos tasyānurodhataḥ /
tad idaṃ śṛṇu tāvan me praśnaṃ mārgavinodanam // sokss_12,16.4 (vet_9.4) //

 

avantiṣv asti nagarī yugādau devanirmitā /
śaivī tanur ivoddāmabhogibhūtivibhūṣitā // sokss_12,16.5 (vet_9.5) //

 

padmāvatī bhogavatī yā hiraṇyavatīti ca /
kṛtādiṣu triṣu khyātā kalāv ujjayinīti ca // sokss_12,16.6 (vet_9.6) //

 

tasyāṃ ca vīradevākhyo rājābhūd bhūbhṛtāṃ varaḥ /
tasya padmaratir nāma mahādevī babhūva ca // sokss_12,16.7 (vet_9.7) //

 

so 'tha rājā tayā sākaṃ gatvā mandākinītaṭe /
haram ārādhayāmāsa tapasā putrakāmyayā // sokss_12,16.8 (vet_9.8) //

 

ciraṃ tapaḥsthitaś cātra parituṣṭeśvaroditām /
kṛtasnānārcanavidhiḥ śuśrāvemāṃ giraṃ divaḥ // sokss_12,16.9 (vet_9.9) //

 

rājann utpatsyate putraḥ śūras tava kulodbhavaḥ /
kanyā cānanyasāmānyalāvaṇyanyakkṛtāpsarāḥ // sokss_12,16.10 (vet_9.10) //

 

śrutvaitāṃ nābhasīṃ vāṇīṃ siddhābhīṣṭaḥ sa bhūpatiḥ /
vīradevaḥ svanagarīm āyayau mahiṣīsakhaḥ // sokss_12,16.11 (vet_9.11) //

 

tatrāsya śūradevākhye jāte prathamam ātmaje /
tasyāṃ padmaratau devyāṃ kramād ajani kanyakā // sokss_12,16.12 (vet_9.12) //

 

anaṅgasyāpi rūpeṇa ratim utpādayed iyam /
ity anaṅgaratir nāmnā pitrā tena vyadhāyi sā // sokss_12,16.13 (vet_9.13) //

 

vṛddhiṃ gatāyās tasyāś ca sa pitā sadṛśaṃ varam /
prepsur ānāyayat pṛthvyāṃ paṭeṣu likhithān nṛpān // sokss_12,16.14 (vet_9.14) //

 

teṣv eko 'pi na yat tasya tattulyaḥ pratyabhāsata /
tena rājā sa vātsalyāt tāṃ sutāṃ pratyabhāṣata // sokss_12,16.15 (vet_9.15) //

 

ahaṃ tāvan na paśyāmi sadṛśaṃ putri te varam /
tat kuruṣva nṛpān sarvān melayitvā svayaṃvaram // sokss_12,16.16 (vet_9.16) //

 

etat pitṛvacaḥ śrutvā rājaputrī jagāda sā /
tāta svayaṃvaraṃ kartuṃ hrepaṇān nāham utsahe // sokss_12,16.17 (vet_9.17) //

 

kiṃ tv ekaṃ vetti yo 'pūrvaṃ vijñānaṃ svākṛtir yuvā /
tasmai tvayāhaṃ dātavyā nārtho 'nyenādhikena me // sokss_12,16.18 (vet_9.18) //

 

ity anaṅgarates tasyāḥ śrutvā svaduhitur vacaḥ /
tādṛśaṃ tadvaraṃ yāvad anviṣyati sa bhūpatiḥ // sokss_12,16.19 (vet_9.19) //

 

tāvat tallokato buddhvā catvāras tam upāyayuḥ /
vīrā vijñānino bhavyāḥ puruṣā dakṣiṇāpathāt // sokss_12,16.20 (vet_9.20) //

 

te rājñā pūjitās tasmai svaṃ svaṃ vijñānam ekaśaḥ /
śaśaṃsuḥ saṃnidhau tasyā rājaputryās tadarthinaḥ // sokss_12,16.21 (vet_9.21) //

 

eko jagāda śūdro 'ham ākhyayā pañcapaṭṭikaḥ /
pañcāgryavastrayugmāni karomy eko 'ham anvaham // sokss_12,16.22 (vet_9.22) //

 

tebhya ekaṃ prayacchāmi devāyaikaṃ dvijanmane /
ekaṃ ca parigṛhṇāmi vāsasor ātmanaḥ kṛte // sokss_12,16.23 (vet_9.23) //

 

ekaṃ dadāmi bhāryāyai yadi sā bhavatīha me /
ekaṃ vikrīya cāhārapānādi vidadhāmy aham // sokss_12,16.24 (vet_9.24) //

 

evaṃ vijñānine 'naṅgaratir me dīyatām iti /
ity ekenodite tena dvitīyaḥ puruṣo 'bravīt // sokss_12,16.25 (vet_9.25) //

 

bhāṣājño nāma vaiśyo 'haṃ sarveṣāṃ mṛgapakṣiṇām /
rutaṃ vedmi tad eṣā me rājaputrī pradīyatām // sokss_12,16.26 (vet_9.26) //

 

evam ukte dvitīyena tṛtīyaḥ proktavāṃs tataḥ /
ahaṃ khaḍgadharo nāma doḥśālī kṣatriyo nṛpa // sokss_12,16.27 (vet_9.27) //

 

na khaḍgavidyāvijñāne pratimallo 'sti me kṣitau /
tad eṣā tanayā rājaṃs tvayā mahyaṃ vitīryatām // sokss_12,16.28 (vet_9.28) //

 

ity ukte tu tṛtīyena caturtha idam abhyadhāt /
vipro 'haṃ jīvadattākhyo vijñānaṃ ca mamedṛśam // sokss_12,16.29 (vet_9.29) //

 

jantūṃ mṛtān apy ānīya darśayāmy āśu jīvataḥ /
tadvīracaryāsiddhaṃ māṃ patim eṣā prapadyatām // sokss_12,16.30 (vet_9.30) //

 

evaṃ vaktṝn sa tān paśyan divyaveṣākṛtīn nṛpaḥ /
vīradevaḥ sutāyukto dolārūḍha ivābhavat // sokss_12,16.31 (vet_9.31) //

 

ity ākhyāya kathām etāṃ vetālaḥ pṛṣṭavān nṛpam /
sa trivikramasenaṃ taṃ dattapūrvoktaśāpabhīḥ // sokss_12,16.32 (vet_9.32) //

 

tad bhavān vaktu tāvan me kasmai deyā viśāmpate /
teṣāṃ caturṇāṃ madhyāt sā kanyānaṅgaratir bhavet // sokss_12,16.33 (vet_9.33) //

 

etac chrutvā sa rājā taṃ vetālaṃ pratyabhāṣata /
maunaṃ tyājayati prāyaḥ kālakṣepāya māṃ bhavān // sokss_12,16.34 (vet_9.34) //

 

anyathā gahanaḥ ko 'yaṃ praśno yogeśvarocyatām /
śūdrāya hi kuvindāya kṣatriyā dīyate katham // sokss_12,16.35 (vet_9.35) //

 

vaiśyāyāpi kathaṃ deyā kṣatriyā yac ca tad gatam /
mṛgādibhāṣāvijñānaṃ kārye tat kvopayujyate // sokss_12,16.36 (vet_9.36) //

 

yo 'pi vipras tṛtīyo 'tra tenāpi patitena kim /
svakarmapracyutenendrajālinā vīramāninā // sokss_12,16.37 (vet_9.37) //

 

tasmāt tasmai kṣatriyāya caturthāya samāya sā /
deyā khaḍgadharāyaiva svavidyāvīryaśāline // sokss_12,16.38 (vet_9.38) //

 

etat tasya vaco niśamya nṛpater aṃsasthalāt pūrvavat
vetālaḥ sa jagāma yogabalataḥ svasthānam evāśu tat /
bhūpālo 'pi sa taṃ tathaiva punar apy ānetum anvag yayau
utsāhaikaghane hi vīrahṛdaye nāpnoti khedo 'ntaram // sokss_12,16.39 (vet_9.39) //

 

saptadaśas taraṅgaḥ /

sa trivikramaseno 'tha gatvā taṃ śiṃśapātaroḥ /
rājā jagrāha vetālaṃ punar aṃse cacāla ca // sokss_12,17.1 (vet_10.1) //

 

prayāntaṃ ca tam āha sma vetālaḥ so 'ṃsapṛṣṭhagaḥ /
śrānto 'si rājaṃs tad imāṃ śṛṇu śramaharāṃ kathām // sokss_12,17.2 (vet_10.2) //

 

abhūt sakalabhūpālamastakanyastaśāsanaḥ /
vīrabāhur iti khyāto nāmnā pārthivasattamaḥ // sokss_12,17.3 (vet_10.3) //

 

tasyānaṅgapuraṃ nāma babhūva nagarottamam /
tatrāsīd arthadattākhyaḥ sārthavāho mahādhanaḥ // sokss_12,17.4 (vet_10.4) //

 

tasyāsīd dhanadattākhyajyeṣṭhaputrakanīyasī /
sutā madanaseneti kanyāratnaṃ vaṇikpateḥ // sokss_12,17.5 (vet_10.5) //

 

tām ekadā nijodyāne krīḍantīṃ sasakhījanām /
dadarśa dharmadattākhyo bhrātṛmitraṃ vaṇiksutaḥ // sokss_12,17.6 (vet_10.6) //

 

sa tām ālokya lāvaṇyarasanirbharanirjharām /
ālakṣya kucakumbhāgrāṃ valitrayataraṅgitām // sokss_12,17.7 (vet_10.7) //

 

yauvanadviradasyeva krīḍāmajjanavāpikām /
sadyo 'bhūt smarabāṇaughasaṃtāpahṛtacetanaḥ // sokss_12,17.8 (vet_10.8) //

 

aho dhārādhirūḍhena rūpeṇa dyotitāmunā /
iyaṃ me mānasaṃ bhettuṃ bhallī māreṇa nirmitā // sokss_12,17.9 (vet_10.9) //

 

ity ādi yāvad dhyāyan sa nirvarṇayati tāṃ ciram /
tāvat tasyāticakrāma cakrāhvasyeva vāsaraḥ // sokss_12,17.10 (vet_10.10) //

 

tato madanasenā sā viveśa svagṛhāntaram /
cittaṃ ca dharmadattasya tadanālokanavyathā // sokss_12,17.11 (vet_10.11) //

 

tadadarśanaduḥkhāgnisaṃtāpeneva ca jvalan /
lohito nipapātāśu bhāsvān apy aparāmbudhau // sokss_12,17.12 (vet_10.12) //

 

tāṃ vijñāyaiva sumukhīṃ naktam abhyantare gatām /
udiyāya śanaiś candras tanmukhābjavinirjitaḥ // sokss_12,17.13 (vet_10.13) //

 

tāvad gatvā gṛhaṃ tāṃ sa dharmadatto 'nucintayan /
tasthau nipatya śayane candrapādāhato luṭhan // sokss_12,17.14 (vet_10.14) //

 

yatnena pṛcchyamāno 'pi sakhibhir bandhubhis tathā /
na kiṃcit kathayām āsa smaragrahavimohitaḥ // sokss_12,17.15 (vet_10.15) //

 

niśi kṛcchrāc ca saṃprāptanidraḥ svapne tathaiva tām /
paśyann anunayan kāntāṃ kiṃ kiṃ cakre na sotsukaḥ // sokss_12,17.16 (vet_10.16) //

 

prātaḥ prabuddho gatvā ca dadarśaikākinīṃ rahaḥ /
sakhīṃ pratīkṣamānāṃ tāṃ tatrodyānasthitāṃ punaḥ // sokss_12,17.17 (vet_10.17) //

 

upetya ca pariṣvaṅgalālasaḥ premapeśalaiḥ /
tām upacchandayāmāsa vacobhiś caraṇānataḥ // sokss_12,17.18 (vet_10.18) //

 

kanyāhaṃ paradārāś ca na tavāsmīha saṃpratam /
pitrā samudradattāya dattāhaṃ vaṇije yataḥ // sokss_12,17.19 (vet_10.19) //

 

dinaiḥ katipayair eva vivāho bhavitā ca me /
tad gaccha tūṣṇīṃ mā kaścit paśyed doṣo bhavet tataḥ // sokss_12,17.20 (vet_10.20) //

 

ity uktaḥ sa tayāty arthaṃ dharmadatto jagāda tām /
yad astu me na jīveyaṃ vinā hi bhavatīm aham // sokss_12,17.21 (vet_10.21) //

 

tac chrutvā sā vaṇikkanyā balātkārabhayākulā /
tam uvāca vivāho me tāvat saṃpadyatām iha // sokss_12,17.22 (vet_10.22) //

 

kanyādānaphalaṃ tātaḥ prāpnotu cirakāṅkṣitam /
tato 'haṃ tvām upaiṣyāmi niścitaṃ praṇayārjitā // sokss_12,17.23 (vet_10.23) //

 

śrutvaitat so 'bravīn neṣṭā hy anyapūrvā mama priyā /
parabhukte hi kamale kim aler jāyate ratiḥ // sokss_12,17.24 (vet_10.24) //

 

ity uktā tena sāvādīt kṛtodvāhaiva tarhy aham /
pūrvaṃ tvām upayāsyāmi tato 'bhyeṣyāmi taṃ patim // sokss_12,17.25 (vet_10.25) //

 

evam uktavatīṃ tasmin nojjhati pratyayaṃ vinā /
vaṇikputre saśapathaṃ satyavācaṃ babandha sā // sokss_12,17.26 (vet_10.26) //

 

tatas tenojjhatā vignā sā viveśa svamandiram /
prāpte ca lagnadivase nirvṛttodvāhamaṅgalā // sokss_12,17.27 (vet_10.27) //

 

gatvā patigṛhaṃ nītvā sotsavena ca taddinam /
sā patyā samam adhyāsta śayanīyagṛhaṃ niśi // sokss_12,17.28 (vet_10.28) //

 

tatra śayyāniṣaṇṇāpi na tasya pratyapadyata /
patyuḥ samudradattasya pariṣvaṅgam asaṃmukhī // sokss_12,17.29 (vet_10.29) //

 

tenānunīyamānāpi yad udaśrur babhūva sā /
tat sa nābhimato 'smy asyā nūnam ity akarod dhṛdi // sokss_12,17.30 (vet_10.30) //

 

jagāda cānabhimato yady ahaṃ tava sundari /
tan me nārthas tvayā gaccha yaḥ priyas tava taṃ prati // sokss_12,17.31 (vet_10.31) //

 

tac chrutvā sā natamukhī śanair evam uvāca tam /
tvaṃ me prāṇādhikaḥ preyān vijñaptiṃ kiṃ tu me śṛṇu // sokss_12,17.32 (vet_10.32) //

 

anutiṣṭha saharṣaṃ ca prayaccha ca mamābhayam /
kuruṣva śapathaṃ yāvad āryaputra vadāmi te // sokss_12,17.33 (vet_10.33) //

 

evam uktavatī kṛcchrāt tathā tena kṛte punaḥ /
salajjaṃ saviṣādaṃ ca sabhayaṃ ca jagāda sā // sokss_12,17.34 (vet_10.34) //

 

ekākinīṃ gṛhodyāne dṛṣṭvā mām ekadā yuvā /
aruṇad dharmadattākhyaḥ sakhā bhrātuḥ smarāturaḥ // sokss_12,17.35 (vet_10.35) //

 

rakṣantyā saparīvādaṃ kanyādānaphalaṃ pituḥ /
mayā haṭhapravṛttasya tasya vāksaṃyamaḥ kṛtaḥ // sokss_12,17.36 (vet_10.36) //

 

pūrvaṃ kṛtavivāhā tvām upaiṣyāmi tataḥ priyam /
tan me satyavacaḥ pālyam anumanyasva tat prabho // sokss_12,17.37 (vet_10.37) //

 

yāvat tan nikaṭaṃ gatvā kṣaṇenopaimi te 'ntikam /
na hi śaknomy atikrāntuṃ satyam ābālya sevitam // sokss_12,17.38 (vet_10.38) //

 

iti tasyā vacovajrapātena sahasā hataḥ /
samudradattaḥ satyena baddhaḥ kṣaṇam acintayat // sokss_12,17.39 (vet_10.39) //

 

aho dhig anyarakteyaṃ gantavyaṃ dhruvam etayā /
tatsatyaṃ hanmi kiṃ yātu ko 'syāḥ pariṇayagrahaḥ // sokss_12,17.40 (vet_10.40) //

 

ity ālocyānumene tāṃ yatheṣṭagamanāya saḥ /
sāpy utthāya tatas tasmān niryayau pativeśmanaḥ // sokss_12,17.41 (vet_10.41) //

 

tāvad atrodayādrīndraharmyāgraṃ himadīdhitiḥ /
āruroha karākrāntahasatpūrvadigaṅganaḥ // sokss_12,17.42 (vet_10.42) //

 

tatas tamaḥsv apy āśliṣya sthiteṣv adridarī priyāḥ /
sevamāneṣu bhṛṅgeṣv apy aparaṃ kumudākaram // sokss_12,17.43 (vet_10.43) //

 

yāntī madanasenā sā mārge dṛṣṭvaikakā niśi /
caureṇādhāvya kenāpi rurudhe vasanāñcale // sokss_12,17.44 (vet_10.44) //

 

kā tvaṃ brūhi kva yāsīti tenoktā bibhyatī ca sā /
uvāca kiṃ tavānena muñca kāryam ihāsti me // sokss_12,17.45 (vet_10.45) //

 

tataś cauro 'bravīn mattaś caurāt tvaṃ mucyase katham /
tac chrutvā sāvadat taṃ ca gṛhāṇābharaṇāni me // sokss_12,17.46 (vet_10.46) //

 

atha cauro 'bhyadhān mugdhe kim ebhir upalair mama /
candrakāntānanāṃ tārkṣyaratnāsitaśiroruhām // sokss_12,17.47 (vet_10.47) //

 

vajramadhyāṃ suvarṇāṅgīṃ padmarāgāṅghrihāriṇīm /
jagadābharaṇaṃ naiva mokṣyāmi bhavatīm aham // sokss_12,17.48 (vet_10.48) //

 

ity uktā tena caureṇa vivaśā sā vaṇiksutā /
ākhyāya nijavṛttāntam evaṃ prārthayate sma tam // sokss_12,17.49 (vet_10.49) //

 

kṣamasva me kṣaṇaṃ yāvat kṛtvā satyānupālanam /
ihasthasyaiva te pārśvam āgamiṣyāmi satvaram // sokss_12,17.50 (vet_10.50) //

 

nāham ullaṅghayiṣyāmi bhadra satyām imāṃ giram /
śrutvaitat satyasaṃdhāṃ tāṃ matvā cauro mumoca saḥ // sokss_12,17.51 (vet_10.51) //

 

tasthau pratīkṣamānaś ca tatraiva sa tadāgamam /
sāpi tasyāntikaṃ dharmadattasya vaṇijo yayau // sokss_12,17.52 (vet_10.52) //

 

sa cābhīṣṭām api prāptāṃ tathā tāṃ vijane sthitām /
dṛṣṭvā pṛṣṭvā yathāvṛttaṃ vicintya kṣaṇam abravīt // sokss_12,17.53 (vet_10.53) //

 

satyena tava tuṣṭo 'smi kiṃ tvayā me parastriyā /
yāvat tvāṃ nekṣate kaścit tāvad gaccha yathāgatam // sokss_12,17.54 (vet_10.54) //

 

iti tena parityaktā sā tathety āyayau tataḥ /
caurasya nikaṭaṃ tasya pratipālayataḥ pathi // sokss_12,17.55 (vet_10.55) //

 

brūhi kas te 'tra vṛttānto gatāyā iti pṛcchate /
tasmai sā tena vaṇijā yathā muktā tathābravīt // sokss_12,17.56 (vet_10.56) //

 

tataḥ sa cauro 'vādīt tāṃ yady evaṃ tan mayāpy asi /
vimuktā satyatuṣṭena gṛhaṃ sābharaṇā vraja // sokss_12,17.57 (vet_10.57) //

 

evaṃ tenāpi sā tyaktā rakṣitā cānuyāyinā /
aluptaśīlā muditā patyur evāyayau gṛham // sokss_12,17.58 (vet_10.58) //

 

tatra guptaṃ praviṣṭā sā prahṛṣṭopāgatā satī /
dṛṣṭvā pṛṣṭavate tasmai patye sarvam avarṇayat // sokss_12,17.59 (vet_10.59) //

 

so 'py aluptamukhacchāyāṃ tām asaṃbhogalakṣaṇām /
saṃbhāvyābhagnacāritrāṃ satyalābharatāṃ satīm // sokss_12,17.60 (vet_10.60) //

 

adṛṣṭamanasaṃ bhāryām abhinandya kulocitam /
tasthau samudradatto 'tha tayā saha yathāsukham // sokss_12,17.61 (vet_10.61) //

 

iti tatra kathām uktvā pitṛvanabhūmau tadā sa vetālaḥ /
vadati sma taṃ trivikramasenaṃ vasudhādhipaṃ bhūyaḥ // sokss_12,17.62 (vet_10.62) //

 

tad brūhi cauravaṇijām eṣāṃ madhyān narendra kas tyāgī /
jānan yadi na vadiṣyasi vidaliṣyati te śiraḥ śatadhā // sokss_12,17.63 (vet_10.63) //

 

tac chrutvā sa mahīpatir ujjhitamaunas tam āha vetālam /
eṣāṃ cauras tyāgī na punar vaṇijāv ubhāv api tau // sokss_12,17.64 (vet_10.64) //

 

yo hi patis tām ajahād atyājyāṃ tādṛśīṃ vivāhyāpi /
kulajaḥ so 'nyāsaktāṃ bhāryāṃ jānan kathaṃ vahatu // sokss_12,17.65 (vet_10.65) //

 

yo 'py aparaḥ sa bhayāt tām atyākṣīt kālajīrṇasaṃvegaḥ /
viditārtho bhartāsyāḥ prātar brūyān nṛpāyeti // sokss_12,17.66 (vet_10.66) //

 

cauras tu guptacārī nirapekṣaḥ pāpakarmakṛt prāptam /
strīratnaṃ yad amuñcat sābharaṇaṃ tena sa tyāgī // sokss_12,17.67 (vet_10.67) //

 

etac chrutvaivāṃsatas tasya rājño
vetālo 'gāt pūrvavat svaṃ padaṃ saḥ /
rājā bhūyo 'py atra saṃprāptum etat
prāyād evākhaṇḍitoddāmadhairyaḥ // sokss_12,17.68 (vet_10.68) //

 

aṣṭādaśas taraṅgaḥ /

tato gatvā punaḥ prāpya śiṃśapāto 'grahīn nṛpaḥ /
sa trivikramaseno 'ṃse vetālaṃ taṃ cacāla ca // sokss_12,18.1 (vet_11.1) //

 

āyāntaṃ ca tam aṃsastho vetālaḥ so 'bravīn nṛpam /
rājan vicitrām ekāṃ te varṇayāmi kathāṃ śṛṇu // sokss_12,18.2 (vet_11.2) //

 

ujjayinyām abhūt pūrvaṃ nāmnā dharmadhvajo nṛpaḥ /
tisras tasyābhavan bhāryā rājaputryo 'tivallabhāḥ // sokss_12,18.3 (vet_11.3) //

 

ekā tāsv indulekheti tārāvaly aparā tathā /
nāmnā mṛgāṅkavaty anyā niḥsāmānyavapurguṇāḥ // sokss_12,18.4 (vet_11.4) //

 

tābhiḥ sa viharan rājā rājñībhis tisṛbhiḥ saha /
āsāṃcakre kṛtī tatra jitāśeṣaripuḥ sukham // sokss_12,18.5 (vet_11.5) //

 

ekadā tatra saṃprāpte vasantasamayotsave /
priyābhiḥ sahitas tābhir udyānaṃ krīḍituṃ yayau // sokss_12,18.6 (vet_11.6) //

 

tatrālimālāmaurvīkāḥ paśyan puṣpānatā latāḥ /
cāpayaṣṭīr anaṅgasya madhunā sajjitā iva // sokss_12,18.7 (vet_11.7) //

 

śṛṇvaṃś ca taddrumāgrasthakokilodīritāṃ giram /
sambhogaikarasasyājñām iva mānasajanmanaḥ // sokss_12,18.8 (vet_11.8) //

 

siṣeve 'ntaḥpuraiḥ sākaṃ sa rājā vāsavopamaḥ /
pānaṃ madasya kaṃdarpajīvitasyāpi jīvitam // sokss_12,18.9 (vet_11.9) //

 

tanniḥśvāsasugandhīni tadbimbauṣṭharucīni ca /
priyāpītāvaśeṣāṇi piban reme madhūni saḥ // sokss_12,18.10 (vet_11.10) //

 

tatra tasyendulekhāyā rājñaḥ kelikacagrahāt /
tasyāḥ papāta karṇāgrād utsaṅge tvaṅgad utpalam // sokss_12,18.11 (vet_11.11) //

 

tenorupṛṣṭhe sahasā kṣate jāte 'bhighātaje /
abhijātā mahādevī hā hety uktvā mumūrccha sā // sokss_12,18.12 (vet_11.12) //

 

tad dṛṣṭvā vihvalenārtyā rājñā parijanena ca /
samāśvāsyata rājñī sā śanaiḥ śītāmbumārutaiḥ // sokss_12,18.13 (vet_11.13) //

 

tato nītvā sa rājā tāṃ rājadhānīṃ bhiṣakkṛtaiḥ /
priyām upācarad divyair āmuktavraṇapaṭṭikām // sokss_12,18.14 (vet_11.14) //

 

rātrau ca susthitāṃ dṛṣṭvā tāṃ sa rājā dvitīyayā /
tārāvalyā sahārohac candraprāsādam īśvaraḥ // sokss_12,18.15 (vet_11.15) //

 

tatra tasyāṅkasuptāyā rājñas tasyā himatviṣaḥ /
karā jālapathaiḥ petur aṅge calitavāsasi // sokss_12,18.16 (vet_11.16) //

 

tataḥ kṣaṇāt prabuddhā sā hā dagdhāsmīti vādinī /
śayanāt sahasottasthau tadaṅgaparimarśinī // sokss_12,18.17 (vet_11.17) //

 

kim etad iti saṃbhrāntaḥ prabuddho 'tha dadarśa saḥ /
utthāya rājā visphoṭān aṅge tasyā vinirgatān // sokss_12,18.18 (vet_11.18) //

 

pṛcchantaṃ sā ca taṃ prāha rājñī tārāvalī tadā /
nagnāṅge patitair indoḥ karair etat kṛtaṃ mama // sokss_12,18.19 (vet_11.19) //

 

ity uktavatyāḥ krandantyāḥ sārtir āhvayati sma saḥ /
tasyāḥ parijanaṃ rājā vihvalākuladhāvitam // sokss_12,18.20 (vet_11.20) //

 

tenāsyāḥ kārayāmāsa sajalair nalinīdalaiḥ /
śayyām adāpayac cāṅge śrīkhaṇḍārdravilepanam // sokss_12,18.21 (vet_11.21) //

 

tāvad buddhvā tṛtīyāsya sā mṛgāṅkavatī priyā /
tatpārśvam āgantumanā niryayau nijamandirāt // sokss_12,18.22 (vet_11.22) //

 

nirgatā sāśṛṇot kvāpi gṛhe dhānyāvaghātajam /
niḥśabdāyāṃ niśi vyaktaṃ vidūre musaladhvanim // sokss_12,18.23 (vet_11.23) //

 

śrutvaiva hā mṛtāsmīti bruvāṇā dhunvatī karau /
upāviśad vyathākrāntā mārge sā mṛgalocanā // sokss_12,18.24 (vet_11.24) //

 

tataḥ pratinivṛtyaiva nītvā parijanena sā /
svam evāntaḥpuraṃ bālā rudatī śayane 'patat // sokss_12,18.25 (vet_11.25) //

 

dadarśa tatra tasyāś ca cinvan sāśruḥ paricchadaḥ /
ālīnabhramarau padmāv iva hastau kiṇāṅkitau // sokss_12,18.26 (vet_11.26) //

 

gatvā ca so 'bravīd rājñe rājāpy āgatya vihvalaḥ /
kim etad iti papraccha so 'tha dharmadhvajaḥ priyām // sokss_12,18.27 (vet_11.27) //

 

sāpi pradarśya hastau tam ity uvāca rujānvitā /
śrute musalaśabde me jatāv etau kiṇāṅkitau // sokss_12,18.28 (vet_11.28) //

 

tataḥ sa dāhaśamanaṃ dāpayāmāsa hastayoḥ /
tasyāś candanalepādi rājādbhutaviṣādavān // sokss_12,18.29 (vet_11.29) //

 

ekasyā utpalenāpi patatā kṣatam āhitam /
dvitīyasyāḥ punar dagdham aṅgaṃ śaśikarair api // sokss_12,18.30 (vet_11.30) //

 

ekasyās tu tṛtīyasyāḥ śrutenāpi vinirgatāḥ /
kaṣṭaṃ musalaśabdena hastayor īdṛśāḥ kiṇāḥ // sokss_12,18.31 (vet_11.31) //

 

aho yugapad etāsāṃ preyasīnāṃ mamādhunā /
guṇo 'py atyabhijātatvaṃ jāto doṣāya daivataḥ // sokss_12,18.32 (vet_11.32) //

 

iti cintayatas tasya bhramato 'ntaḥpureṣu ca /
triyāmā śatayāmeva kṛcchrāt sā nṛpater yayau // sokss_12,18.33 (vet_11.33) //

 

prātaś ca sa bhiṣakśalyahartṛbhiḥ saha saṃvyadhāt /
tathā yathābhūd acirāt svasthāntaḥpuranirvṛtaḥ // sokss_12,18.34 (vet_11.34) //

 

evam etāṃ kathām uktvā vetālo 'tyadbhutāṃ tadā /
sa trivikramasenaṃ taṃ papracchāṃsasthito nṛpam // sokss_12,18.35 (vet_11.35) //

 

abhijātataraitāsu rājan rājñīṣu kā vada /
pūrvoktaḥ so 'stu śāpas te jānan yadi na jalpasi // sokss_12,18.36 (vet_11.36) //

 

tac chrutvā so 'bravīd rājā sukumāratarātra sā /
aspṛṣṭe musale yasyāḥ śabdenaivodgatāḥ kiṇāḥ // sokss_12,18.37 (vet_11.37) //

 

utpalendukaraiḥ sparśe vṛtte tv itarayor dvayoḥ /
saṃjātā vraṇavisphoṭās tena tasyā na te same // sokss_12,18.38 (vet_11.38) //

 

iti tasyoktavato 'ṃsād rājño bhūyo jagāma sa svapadam /
vetālaḥ sa ca rājā tathaiva taṃ sudṛḍhaniścayo 'nuyayau // sokss_12,18.39 (vet_11.39) //

 

navadaśas taraṅgaḥ /

sa trivikramaseno 'tha punas taṃ śiṃśapātarum /
gatvā prāpya ca vetālaṃ rājā skandhe cakāra tam // sokss_12,19.1 (vet_12.1) //

 

pratasthe ca tam ādāya tūṣṇīm eva sa pūrvavat /
tato bhūyas tam āha sma vetālaḥ so 'ṃsapṛṣṭhataḥ // sokss_12,19.2 (vet_12.2) //

 

rājann evam anudvignaḥ paryāptam asi me priyaḥ /
tad etāṃ śṛṇv akhedāya hṛdyām ākhyāmi te kathām // sokss_12,19.3 (vet_12.3) //

 

aṅgadeśe yaśaḥketur iti rājābhavat purā /
kṣmām āśrito 'ṅgaguptyartham adagdho 'nya iva smaraḥ // sokss_12,19.4 (vet_12.4) //

 

bāhuvīryajitāśeṣavairivargasya tasya ca /
dīrghadarśīty abhūn mantrī śakrasyeva bṛhaspatiḥ // sokss_12,19.5 (vet_12.5) //

 

tasmin mantriṇi vinyasya rājyaṃ sa hatakaṇṭakam /
śanaiḥ sukhaikasakto 'bhūd vayorūpamadān nṛpaḥ // sokss_12,19.6 (vet_12.6) //

 

tasthāv antaḥpure śaśvan nāsthāne pramadāspade /
śuśrāva raktimad gītaṃ vacanaṃ na hitaiṣiṇām // sokss_12,19.7 (vet_12.7) //

 

rajyati sma ca niścinto jālavātāyaneṣu saḥ /
na punā rājakāryeṣu bahucchidreṣu jātv api // sokss_12,19.8 (vet_12.8) //

 

dīrghadarśī tu tad rājyacintābhāraṃ samudvahan /
atiṣṭhat sa mahāmantrī divāniśam atandritaḥ // sokss_12,19.9 (vet_12.9) //

 

nāmamātre kṛtadhṛtiṃ prakṣipya vyasane nṛpam /
mantrī rājñaḥ śriyaṃ bhuṅkte dīrghadarśīha sāmpratam // sokss_12,19.10 (vet_12.10) //

 

ity utpanne mahaty atra janavāde 'tha gehinīm /
svairaṃ medhāvinīṃ nāma dīrghadarśī jagāda saḥ // sokss_12,19.11 (vet_12.11) //

 

priye rājñi sukhāsakte tadbhāraṃ vahato 'pi me /
rājyaṃ bhakṣitam etenety utpannam ayaśo jane // sokss_12,19.12 (vet_12.12) //

 

lokavādaś ca mithyāpi mahatām iha doṣakṛt /
tatyāja kiṃ na rāmo 'pi janavādena jānakīm // sokss_12,19.13 (vet_12.13) //

 

tad atra kiṃ mayā kāryam ity ukte tena mantriṇā /
bhāryā medhāvinī dhīrā sānvarthā tam abhāṣata // sokss_12,19.14 (vet_12.14) //

 

tīrthayātrāpadeśena yuktyāpṛcchya mahīpatim /
kaṃcit kālaṃ videśaṃ te gantuṃ yuktaṃ mahāmate // sokss_12,19.15 (vet_12.15) //

 

evaṃ te niḥspṛhasyaiṣa janavādo nivartsyati /
tvayy asthite tato rājyam udvakṣyati nṛpaḥ svayam // sokss_12,19.16 (vet_12.16) //

 

tataś cāsya śanair etad vyasanaṃ hānimeṣyati /
āgatasyātra nirgarhā bhavitrī mantritā ca te // sokss_12,19.17 (vet_12.17) //

 

ity ukto bhāryayā gatvā dīrghadarśī tatheti saḥ /
kathāprasaṅge taṃ bhūpaṃ yaśaḥketuṃ vyajijñapat // sokss_12,19.18 (vet_12.18) //

 

anujānīhi māṃ rājan divasān kāṃścid apy aham /
vrajāmi tīrthayātrāyai dharmo hi prepsitaḥ sa me // sokss_12,19.19 (vet_12.19) //

 

tac chrutvā so 'bravīd rājā maivaṃ tīrthair vinā paraḥ /
dānādiḥ kiṃ na dharmo 'sti svargyas te svagṛheṣv api // sokss_12,19.20 (vet_12.20) //

 

athāvocat sa mantrī tam arthaśuddhyādi mṛgyate /
dānādau nityaśuddhāni tīrthāni nṛpate punaḥ // sokss_12,19.21 (vet_12.21) //

 

yāvac ca yauvanaṃ rājaṃs tāvad gamyāni dhīmatā /
aviśvāsye śarīre hi saṃgamas taiḥ kuto 'nyadā // sokss_12,19.22 (vet_12.22) //

 

iti tasmin vadaty eva rājñi caivaṃ niṣedhati /
praviśyātra pratīhāro rājānaṃ taṃ vyajijñapat // sokss_12,19.23 (vet_12.23) //

 

deva vyomasaromadhyam aṃśumālī vigāhate /
tad uttiṣṭhata saiṣā vaḥ snānavelātivartate // sokss_12,19.24 (vet_12.24) //

 

śrutvaitat sahasā snātum udatiṣṭhan mahīpatiḥ /
yātronmukhaḥ sa mantrī ca taṃ praṇamya gṛhaṃ yayau // sokss_12,19.25 (vet_12.25) //

 

tatrāvasthāpya bhāryāṃ tām anuyātrānivāritām /
sa pratasthe tato yuktyā svabhṛtyair apy atarkitaḥ // sokss_12,19.26 (vet_12.26) //

 

ekākī ca bhramaṃs tāṃs tān deśāṃs tīrthāni ca vrajan /
sa prāpa puṇḍraviṣayaṃ dīrghadarśī suniścayaḥ // sokss_12,19.27 (vet_12.27) //

 

tatra pattana ekasminn adūre 'bdheḥ praviśya saḥ /
ekaṃ devakulaṃ śaivaṃ tatprāṅgaṇa upāviśat // sokss_12,19.28 (vet_12.28) //

 

tatrārkakarasaṃtāpaklāntaṃ dūrādhvadhūsaram /
dadarśa nidhidattākhyo vaṇig devārcanāgataḥ // sokss_12,19.29 (vet_12.29) //

 

sa taṃ tathāvidhaṃ dṛṣṭvā sopavītaṃ sulakṣaṇam /
saṃbhāvya cottamaṃ vipram ātitheyo 'nayad gṛham // sokss_12,19.30 (vet_12.30) //

 

tatra cāpūjayat snānabhojanādyais tam uttamaiḥ /
kaḥ kutas tvaṃ kva yāsīti viśrāntaṃ ca sa pṛṣṭavān // sokss_12,19.31 (vet_12.31) //

 

dīrghadarśīti vipro 'ham aṅgadeśād ihāgataḥ /
tīrthayātrārtham ity eva gāmbhīryāt so 'py uvāca tam // sokss_12,19.32 (vet_12.32) //

 

tataḥ sa nidhidatto 'pi taṃ jagāda mahāvaṇik /
suvarṇadvīpagamanāyodyato 'haṃ vaṇijyayā // sokss_12,19.33 (vet_12.33) //

 

tat tvaṃ tiṣṭheha madgehe yāvad eṣyāmy ahaṃ tataḥ /
tīrthayātrāpariśrānto viśrānto hy atha yāsyasi // sokss_12,19.34 (vet_12.34) //

 

tac chrutvā so 'bravīd dīrghadarśī tarhi mameha kim /
tvayaiva saha yāsyāmi sārthavāha yathāsukham // sokss_12,19.35 (vet_12.35) //

 

evam astv iti tenokte sādhunā so 'tha tadgṛhe /
cirād avāptaśayano niśāṃ mantrī nināya tām // sokss_12,19.36 (vet_12.36) //

 

anyedyur atha tenaiva vaṇijā saha vāridhim /
gatvāruroha tadbhāṇḍapūrṇaṃ pravahaṇaṃ ca saḥ // sokss_12,19.37 (vet_12.37) //

 

tena gacchan pravahaṇenābdhim adbhutabhīṣaṇam /
vilokayan sa saṃprāpa svarṇadvīpaṃ krameṇa tat // sokss_12,19.38 (vet_12.38) //

 

kva mantrimukhyatā cāsya kva vādhvollaṅghitāmbudhiḥ /
ayaśobhīravaḥ kiṃ na kurvate bata sādhavaḥ // sokss_12,19.39 (vet_12.39) //

 

tatra dvīpe samaṃ tena kaṃcit kālam uvāsa saḥ /
vaṇijā nidhidattena kurvatā krayavikrayau // sokss_12,19.40 (vet_12.40) //

 

āgacchaṃś ca tato 'kasmāt tadyukto vahanasthitaḥ /
kalpavṛkṣaṃ dadarśābdhāv ūrmeḥ paścāt samutthitam // sokss_12,19.41 (vet_12.41) //

 

pravālaśākhāsubhagaiḥ skandhair jāmbūnadojjvalaiḥ /
phalair maṇimayaiḥ kāntaiḥ kusumaiś copaśobhitam // sokss_12,19.42 (vet_12.42) //

 

tasya skandhe ca sadratnaparyaṅkotsaṅgavartinīm /
kanyām atyadbhutākārakamanīyām avaikṣata // sokss_12,19.43 (vet_12.43) //

 

aho kim etad ity evaṃ yāvad dhyāyati sa kṣaṇam /
tāvat sā vīṇinī kanyā gātum evaṃ pracakrame // sokss_12,19.44 (vet_12.44) //

 

yat karmabījam uptaṃ yena purā niścitaṃ sa tad bhuṅkte /
pūrvakṛtasya hi śakyo vidhināpi na kartum anyathābhāvaḥ // sokss_12,19.45 (vet_12.45) //

 

ity udgāya kṣaṇāt tasminn ambhodhau divyakanyakā /
sakalpadrumaparyaṅkaśayyātraiva mamajja sā // sokss_12,19.46 (vet_12.46) //

 

kimapy apūrvam adyedaṃ mayā dṛṣṭam ihādbhutam /
kvābdhiḥ kva dṛṣṭanaṣṭo 'tra gāyaddivyāṅganas taruḥ // sokss_12,19.47 (vet_12.47) //

 

yadi vā vandya eṣo 'bdhir ākaraḥ śaśvad īdṛśām /
lakṣmīndupārijātādyā nāsmāt te te kim udgatāḥ // sokss_12,19.48 (vet_12.48) //

 

iti taṃ cintayantaṃ ca tatkṣaṇaṃ dīrghadarśinam /
vilokya vismayāviṣṭaṃ karṇadhārādayo 'bruvan // sokss_12,19.49 (vet_12.49) //

 

evam eṣā sadaiveha dṛśyate varakanyakā /
nimajjati ca tatkālaṃ tavaitad darśanaṃ navam // sokss_12,19.50 (vet_12.50) //

 

ity uktas taiḥ samaṃ tena nidhidattena sa kramāt /
mantrī citrīyamāṇo 'bdhes tīraṃ potagato 'bhyagāt // sokss_12,19.51 (vet_12.51) //

 

tatrottāritabhāṇḍena tenaiva vaṇijā saha /
jagāma hṛṣṭabhṛtyena sotsavaṃ so 'tha tadgṛham // sokss_12,19.52 (vet_12.52) //

 

sthitvā nāticiraṃ tatra nidhidattam uvāca tam /
sārthavāha bhavadgehe viśrānto 'haṃ ciraṃ sukham // sokss_12,19.53 (vet_12.53) //

 

idānīṃ gantum icchāmi svadeśaṃ bhadram astu te /
ity uktvā tam anicchantam apy āmantrya vaṇikpatim // sokss_12,19.54 (vet_12.54) //

 

dīrghadarśī sa sattvaikasahāyaḥ prasthitas tataḥ /
kramollaṅghitadūrādhvā prāpāṅgaviṣayaṃ nijam // sokss_12,19.55 (vet_12.55) //

 

tatra taṃ dadṛśuś cārā bahir nagaram āgatam /
ye yaśaḥketunā rājñā prāṅnyastās tadgaveṣaṇe // sokss_12,19.56 (vet_12.56) //

 

taiś ca gatvā sa vijñaptaś cārai rājā tam abhyagāt /
svayaṃ nirgatya nagarāt tadviśleṣasuduḥkhitaḥ // sokss_12,19.57 (vet_12.57) //

 

upetya ca pariṣvaṅgapūrvaṃ tam abhinandya saḥ /
nināyābhyantaraṃ bhūpaś cirādhvakṣāmadhūsaram // sokss_12,19.58 (vet_12.58) //

 

tyaktvāsmān kiṃ tvayā nītaṃ na paraṃ bata mānasam /
yāvac charīram apy etan niḥsnehaparuṣāṃ daśām // sokss_12,19.59 (vet_12.59) //

 

kiṃ vā bhagavato vetti bhavitavyasya ko gatim /
yad akasmāt tavaiṣābhūt tīrthādigamane matiḥ // sokss_12,19.60 (vet_12.60) //

 

tad brūhi ke tvayā bhrāntā deśā dṛṣṭaṃ ca kiṃ navam /
iti tatra ca taṃ rājā sa jagāda svamantriṇam // sokss_12,19.61 (vet_12.61) //

 

tataḥ suvarṇadvīpāntaṃ so 'dhvānaṃ varṇayan kramāt /
abdhāv udgaminīṃ tasmai tāṃ dṛṣṭāṃ divyakanyakām // sokss_12,19.62 (vet_12.62) //

 

gāyantīṃ trijagatsārabhūtāṃ kalpatarusthitām /
yathāvat kathayāmāsa dīrghadarśī mahībhṛte // sokss_12,19.63 (vet_12.63) //

 

sa tāṃ śrutvaiva ca nṛpas tathā smaravaśo 'bhavat /
yathā tayā vinā mene niṣphale rājyajīvite // sokss_12,19.64 (vet_12.64) //

 

jagāda ca tam ekānte nītvā svasacivaṃ tadā /
draṣṭavyāsau mayāvaśyaṃ jīvitaṃ nāsti me 'nyathā // sokss_12,19.65 (vet_12.65) //

 

yāmi tvaduktena pathā praṇamya bhavitavyatām /
nivāraṇīyo nāhaṃ te nānugamyaś ca sarvathā // sokss_12,19.66 (vet_12.66) //

 

guptam eko hi yāsyāmi rājyaṃ rakṣyaṃ tu me tvayā /
madvaco mānyathā kārṣīḥ śāpito 'si mamāsubhiḥ // sokss_12,19.67 (vet_12.67) //

 

ity uktvā tatprativaco nirasya visasarja tam /
mantriṇaṃ svagṛhaṃ rājā cirotkaṃ svajanaṃ prati // sokss_12,19.68 (vet_12.68) //

 

tatrānalpotsave 'py āsīd dīrghadarśī sudurmanāḥ /
svāminy asādhyavyasane sukhaṃ sanmantriṇāṃ kutaḥ // sokss_12,19.69 (vet_12.69) //

 

anyedyuś ca sa taddhastanyastarājyabharo nṛpaḥ /
yaśaḥketus tataḥ prāyān niśi tāpasaveṣabhṛt // sokss_12,19.70 (vet_12.70) //

 

gacchaṃś ca kuśanābhākhyaṃ muniṃ mārge dadarśa saḥ /
so 'tra taṃ tāpasākalpaṃ praṇataṃ munir ādiśat // sokss_12,19.71 (vet_12.71) //

 

lakṣmīdattena vaṇijā saha potena vāridhau /
gatvā prapsyasi tām iṣṭāṃ kanyāṃ vraja nirākulaḥ // sokss_12,19.72 (vet_12.72) //

 

iti tadvacasā prītās taṃ praṇamya sa pārthivaḥ /
gacchan deśān nadīr adrīn krāntvā taṃ prāpad ambudhim // sokss_12,19.73 (vet_12.73) //

 

sutāraśaṅkhadhavalair vīcibhrūbhir vikasvaraiḥ /
vīkṣamāṇam ivāvartanetrair ātithyasaṃbhramāt // sokss_12,19.74 (vet_12.74) //

 

tattīre vaṇijā tena muniproktena saṃgatiḥ /
lakṣmīdattena jajñe 'sya svarṇadvīpaṃ yiyāsunā // sokss_12,19.75 (vet_12.75) //

 

tenaiva saha cakrāṅkapādamudrādi darśanāt /
prahveṇāruhya vahanaṃ pratasthe so 'mbudhau nṛpaḥ // sokss_12,19.76 (vet_12.76) //

 

madhyam abdheś ca saṃprāpte vahane vārimadhyataḥ /
udagāt kalpaviṭapiskandhasthā sātra kanyakā // sokss_12,19.77 (vet_12.77) //

 

yāvat paśyati tāṃ rājā cakora iva candrikām /
tāvat sā gāyati smaivaṃ vallakīvādyasundaram // sokss_12,19.78 (vet_12.78) //

 

yat karmabījam uptaṃ yena purā niścitaṃ sa tad bhuṅkte /
pūrvakṛtasya hi śakyo vidhināpi na kartum anyathābhāvaḥ // sokss_12,19.79 (vet_12.79) //

 

tasmād yatra yathā yad bhavitavyaṃ yasya daivayogena /
tatra tathā tatprāptyai vivaśo 'sau nīyate 'tra na bhrāntiḥ // sokss_12,19.80 (vet_12.80) //

 

iti sūcitabhavyārthāṃ gāyantīṃ tāṃ vibhāvayan /
niḥspandaḥ sa kṣaṇaṃ tasthau rājā smaraśarāhataḥ // sokss_12,19.81 (vet_12.81) //

 

ratnākara namaḥ satyam agādhahṛdayāya te /
yena tvayaitāṃ pracchādya vipralabdho hariḥ śriyā // sokss_12,19.82 (vet_12.82) //

 

tat surair apy alabhyāntaṃ sapakṣakṣmābhṛdāśrayam /
śaraṇaṃ tvāṃ prapanno 'ham iṣṭasiddhiṃ vidhatsva me // sokss_12,19.83 (vet_12.83) //

 

evaṃ yāvat samudraṃ taṃ sa nataḥ stauti bhūmipaḥ /
tāvat sā kanyakā tatra nimamajja sapādapā // sokss_12,19.84 (vet_12.84) //

 

tad dṛṣṭvaivānumārge 'syāḥ sa rājātmānam akṣipat /
vāridhāv atra kāmāgnisaṃtāpasyeva śāntaye // sokss_12,19.85 (vet_12.85) //

 

tad vīkṣyāśaṅkitaṃ matvā vinaṣṭaṃ taṃ sa sajjanaḥ /
lakṣmīdatto vaṇig duḥkhād dehatyāgodyato 'bhavat // sokss_12,19.86 (vet_12.86) //

 

mā kārṣīḥ sāhasaṃ nāsti magnasyāsyāmbhudhau bhayam /
eṣo rājā yaśaḥketur nāmnā tāpasaveṣabhṛt // sokss_12,19.87 (vet_12.87) //

 

etat kanyārtham āyātaḥ pūrvabhāryeyam asya ca /
etāṃ prāpya punaś cāsāv aṅgarājyaṃ sameṣyati // sokss_12,19.88 (vet_12.88) //

 

ity athāśvāsito vācā tatkālaṃ gaganotthayā /
sārthavāho yathākāmaṃ sa jagāmeṣṭasiddhaye // sokss_12,19.89 (vet_12.89) //

 

sa rājāpi yaśaḥketur nimagno 'nto mahodadhau /
akasmān nagaraṃ divyam apaśyaj jātavismayaḥ // sokss_12,19.90 (vet_12.90) //

 

bhāsvanmaṇimayastambhaiḥ kāñcanojjvalabhittibhiḥ /
virājamānaṃ prāsādair muktājālagavākṣakaiḥ // sokss_12,19.91 (vet_12.91) //

 

nānāratnaśilāpaṭṭabaddhasopānavāpikaiḥ /
kāmadaiḥ kalpavṛkṣāḍhyair udyānair upaśobhitam // sokss_12,19.92 (vet_12.92) //

 

samṛddhe 'pi pure tatra nirjane 'tha gṛhaṃ gṛham /
anupraviśya na yadā tāṃ dadarśa priyāṃ kvacit // sokss_12,19.93 (vet_12.93) //

 

tadā vicinvan dṛṣṭvaikam uttuṅgaṃ maṇimandiram /
āruhya dvāram udghāṭya praviveśa sa bhūpatiḥ // sokss_12,19.94 (vet_12.94) //

 

praviśya cāntaḥ sadratnaparyaṅkasthitam ekakam /
vastrācchāditasarvāṅgaṃ śayānaṃ kaṃcid aikṣata // sokss_12,19.95 (vet_12.95) //

 

kiṃ syāt saiveti sotkaṇṭham udghāṭayati tanmukham /
yāvat tāvad apaśyat tāṃ svepsitām eva so 'ṅganām // sokss_12,19.96 (vet_12.96) //

 

srastanīlāṃśukadhvāntahasanmukhaśaśiśriyam /
jyotsnāvadātāṃ pātālagatām iva divā niśām // sokss_12,19.97 (vet_12.97) //

 

taddarśanena cāsyābhūd avasthā kāpi sā tadā /
grīṣmartau marupānthasya saritsaṃdarśanena yā // sokss_12,19.98 (vet_12.98) //

 

sāpy unmīlitacakṣus taṃ kalyāṇākṛtilakṣaṇam /
vīkṣyākasmāt tathāprāptaṃ saṃbhramāc chayanaṃ jahau // sokss_12,19.99 (vet_12.99) //

 

kṛtātithyā natamukhī pūjayantīva pādayoḥ /
phullekṣaṇotpalanyāsaiḥ śanair etam uvāca ca // sokss_12,19.100 (vet_12.100) //

 

ko bhavān kim agamyaṃ ca praviṣṭho 'si rasātalam /
rājacihnāṅkitatanoḥ kiṃ ca te tāpasavratam // sokss_12,19.101 (vet_12.101) //

 

ity ādiśa mahābhāga prasādo yadi te mayi /
evaṃ tasyā vacaḥ śrutvā sa rājā pratyuvāca tām // sokss_12,19.102 (vet_12.102) //

 

aṅgarājo yaśaḥketur iti nāmnāsmi sundari /
āptād anvahadṛśyāṃ ca tvām aśrauṣam ihāmbudhau // sokss_12,19.103 (vet_12.103) //

 

tatas tvadarthaṃ kṛtvemaṃ veṣaṃ rājyaṃ vimucya ca /
āgatyaiṣa praviṣṭo 'ham anumārgeṇa te 'mbudhim // sokss_12,19.104 (vet_12.104) //

 

tan me kathaya kāsi tvam ity ukte tena cātha sā /
salajjā sānurāgā ca sānandā caivam abhyadhāt // sokss_12,19.105 (vet_12.105) //

 

mṛgāṅkasena ity asti śrīmān vidyādharādhipaḥ /
māṃ mṛgāṅkavatīṃ nāmnā viddhi tasya sutām imām // sokss_12,19.106 (vet_12.106) //

 

sa mām asmin svanagare vimucyaikākinīṃ pitā /
na jāne hetunā kena gataḥ kvāpi sapaurakaḥ // sokss_12,19.107 (vet_12.107) //

 

tenāhaṃ śūnyavasater nirviṇṇonmajjya vāridheḥ /
yantrakalpadrumārūḍhā gāyāmi bhavitavyatām // sokss_12,19.108 (vet_12.108) //

 

evam uktavatī tena smaratā tan muner vacaḥ /
tathārajyata sā rājñā vacobhiḥ premapeśalaiḥ // sokss_12,19.109 (vet_12.109) //

 

yathānurāgavivaśā bhāryātvaṃ tasya tatkṣaṇam /
aṅgīcakāra vīrasya samayaṃ tv ekam abhyadhāt // sokss_12,19.110 (vet_12.110) //

 

śuklakṛṣṇacaturdaśyām aṣṭamyāṃ cāryaputra te /
pratimāsam anāyattā caturo divasān aham // sokss_12,19.111 (vet_12.111) //

 

yatra kvāpi dineṣv eṣu gacchantī cāsmi na tvayā /
praṣṭavyā na niṣeddhavyā kāraṇaṃ hy atra vidyate // sokss_12,19.112 (vet_12.112) //

 

evaṃ tām uktasamayāṃ sa rājā divyakanyakām /
tathety uktvaiva gāndharvavidhinā pariṇītavān // sokss_12,19.113 (vet_12.113) //

 

bheje tataś ca saṃbhogasukhaṃ tatra tayā saha /
yathābhūd anya evāsyā mānmatho maṇḍanakramaḥ // sokss_12,19.114 (vet_12.114) //

 

keśeṣu srastamālyeṣu kacagrahanakhāvalī /
bimbādhare 'tha niṣpītanīrāge daśanakṣatiḥ // sokss_12,19.115 (vet_12.115) //

 

kucayoḥ karajaśreṇir bhinnamāṇikyamālayoḥ /
luptāṅgarāgeṣv aṅgeṣu gāḍhāliṅganarāgitā // sokss_12,19.116 (vet_12.116) //

 

iti taddivyasaṃbhogasukhāvasthitam atra tam /
sā mṛgāṅkavatī bhāryā bhūpaṃ prāhedam ekadā // sokss_12,19.117 (vet_12.117) //

 

tvam ihaiva pratīkṣethāḥ kāryārthaṃ kvāpi yāmy aham /
adya saiṣā hi saṃprāptā mama kṛṣṇacaturdaśī // sokss_12,19.118 (vet_12.118) //

 

iha sthas tv āryaputrāmuṃ mā sma gāḥ sphāṭikaṃ gṛham /
mātra vāpyāṃ nipatito bhūlokaṃ tvaṃ gamiṣyasi // sokss_12,19.119 (vet_12.119) //

 

ity uktvā sā tam āmantrya yayau tasmāt purād bahiḥ /
rājāpi prāptakhaḍgas tāṃ channo jijñāsur anvagāt // sokss_12,19.120 (vet_12.120) //

 

tatrāpaśyat tamaḥśyāmaṃ vyāttavakrabilaṃ ca saḥ /
sākāram iva pātālam āyāntaṃ rākṣasaṃ nṛpaḥ // sokss_12,19.121 (vet_12.121) //

 

sa rākṣaso nipatyaiva muktaghoraravas tadā /
tāṃ mṛgāṅkavatīṃ vaktre nikṣipyaiva nigīrṇavān // sokss_12,19.122 (vet_12.122) //

 

tad dṛṣṭvaivātikopena sahasā sa jvalann iva /
nirmokamuktabhujagaśyāmalena mahāsinā // sokss_12,19.123 (vet_12.123) //

 

koṣākṛṣṭena dhāvitvā rājasiṃho 'bhidhāvataḥ /
ciccheda rakṣasas tasya saṃdaṣṭauṣṭhapuṭaṃ śiraḥ // sokss_12,19.124 (vet_12.124) //

 

rakṣaḥkabandhavāntena rājñas tasyāsravāriṇā /
krodhajo 'tha śaśāmāgnir na tu kāntāviyogajaḥ // sokss_12,19.125 (vet_12.125) //

 

tato mohaniśāndhe 'smin vinaṣṭagatike nṛpe /
akasmān meghamalinasyāṅgaṃ bhittveva rakṣasaḥ // sokss_12,19.126 (vet_12.126) //

 

tasyoddyotitadikcakrā candramūrtir ivāmalā /
sā mṛgāṅkavatī jīvanty akṣatāṅgī viniryayau // sokss_12,19.127 (vet_12.127) //

 

tāṃ tathā saṃkaṭottīrṇāṃ dṛṣṭvā kāntāṃ sasaṃbhramam /
ehy ehīti vadan rājā pradhāvyaivāliliṅga saḥ // sokss_12,19.128 (vet_12.128) //

 

priye kim etat svapno 'yam uta māyeti tena sā /
pṛṣṭā nṛpeṇa saṃsmṛtya vidyādhary evam abravīt // sokss_12,19.129 (vet_12.129) //

 

śṛṇv āryaputra na svapno na māyeyam ayaṃ punaḥ /
vidhyādharendrāt svapituḥ śāpo 'bhūd īdṛśo mama // sokss_12,19.130 (vet_12.130) //

 

bahuputro 'pi sa hi me pitā pūrvaṃ vasann iha /
mayā vinātivātsalyān nāhāram akarot sadā // sokss_12,19.131 (vet_12.131) //

 

ahaṃ ca sarvadā śarvapūjāsakteha nirjane /
caturdaśyor athāṣṭamyor āgacchaṃ pakṣayor dvayoḥ // sokss_12,19.132 (vet_12.132) //

 

ekadā ca caturdaśyām ihāgatya rasān mama /
ciraṃ gaurīṃ samarcantyā daivād avasitaṃ dinam // sokss_12,19.133 (vet_12.133) //

 

tad ahar matpratīkṣaḥ san kṣudhito 'pi sa matpitā /
nābhuṅkta nāpibat kiṃcid āsīt kruddhas tu māṃ prati // sokss_12,19.134 (vet_12.134) //

 

tato rātrāv upetāṃ māṃ sāparādhām adhomukhīm /
bhavitavyabalagrastamatsnehaḥ śapati sma saḥ // sokss_12,19.135 (vet_12.135) //

 

yathā tvadavalepena grasto 'dyāham ayaṃ kṣudhā /
māsi māsi tathāṣṭamyoś caturdaśyoś ca kevalam // sokss_12,19.136 (vet_12.136) //

 

harārcanarasād yantīm atraiva tvāṃ bahiḥ pure /
nāmnā kṛtāntasaṃtrāso rākṣaso nigariṣyati // sokss_12,19.137 (vet_12.137) //

 

bhittvā bhittvāsya hṛdayaṃ jīvantī ca nireṣyasi /
na smariṣyasi śāpaṃ ca na tāṃ nigaraṇavyathām // sokss_12,19.138 (vet_12.138) //

 

sthāsyasy ekākinī cātrety uktaśāpavacāḥ śanaiḥ /
so 'nunīto mayā dhyātvā śāpāntaṃ me 'bravīt pitā // sokss_12,19.139 (vet_12.139) //

 

bhartā bhūtvā yaśaḥketunāmāṅganṛpatir yadā /
rākṣasena nigīrṇāṃ tvāṃ dṛṣṭvā taṃ nihaniṣyati // sokss_12,19.140 (vet_12.140) //

 

tadā tvaṃ mokṣyase śāpād dhṛdayāt tasya nirgatā /
saṃsmariṣyasi śāpādi vidyāḥ sarvās tathā nijāḥ // sokss_12,19.141 (vet_12.141) //

 

ity ādiśya sa śāpāntaṃ tyaktvā mām ekakām iha /
niṣadhādriṃ gatas tāto bhūlokaṃ saparicchadaḥ // sokss_12,19.142 (vet_12.142) //

 

ahaṃ tathā carantī ca śāpamohād ihāvasam /
kṣīṇaś caiṣa sa śāpo me jātā sarvatra ca smṛtiḥ // sokss_12,19.143 (vet_12.143) //

 

tat tātapārśvam adhunā niṣadhādriṃ vrajāmy aham /
śāpānte svāṃ gatiṃ yāma ity eṣa samayo hi naḥ // sokss_12,19.144 (vet_12.144) //

 

tvam ihāsva svarāṣṭraṃ vā vraja svātantryam atra te /
evaṃ tayokte sa nṛpo duḥkhito 'rthayate sma tām // sokss_12,19.145 (vet_12.145) //

 

saptāhāni na gantavyaṃ prasīda sumukhi tvayā /
kṣipāva tāvad autsukyam udyāne krīḍanair iha // sokss_12,19.146 (vet_12.146) //

 

tvaṃ gacchātha pituḥ sthānaṃ yāsyāmy aham api svakam /
etat tadvacanaṃ mugdhā tathety aṅgīcakāra sā // sokss_12,19.147 (vet_12.147) //

 

tato 'tra reme sa tayā sahodyāneṣu kāntayā /
sajalotpalanetrāsu vāpīṣu ṣaḍahaṃ nṛpaḥ // sokss_12,19.148 (vet_12.148) //

 

mā sma yātaṃ vihāyāsmān iti pūt kurvatīṣv iva /
utkṣiptavīcihastāsu haṃsasārasaniḥsvanaiḥ // sokss_12,19.149 (vet_12.149) //

 

saptame 'hni sa yuktyā tāṃ priyāṃ tatrānayad gṛhe /
bhūlokaprāpiṇī yatra sā yantradvāravāpikā // sokss_12,19.150 (vet_12.150) //

 

tatra kaṇṭhe gṛhītvā tāṃ tasyāṃ vāpyāṃ nipatya saḥ /
uttasthau svapurodyānavāpīmadhyāt tayā saha // sokss_12,19.151 (vet_12.151) //

 

tatra kāntāsakhaṃ prāptaṃ taṃ dṛṣṭvodyānapālakāḥ /
hṛṣṭās tan mantriṇe gatvā jagadur dīrghadarśine // sokss_12,19.152 (vet_12.152) //

 

so 'py etya pādapatitas tam ānītepsitāṅganam /
dṛṣṭvā prāveśayan mantrī sapauro 'bhyantaraṃ nṛpam // sokss_12,19.153 (vet_12.153) //

 

aho saiṣā kathaṃ prāptā rājñā divyāṅganāmunā /
vyomnīva vidyud iva yā kṣaṇadṛśyā mayekṣitā // sokss_12,19.154 (vet_12.154) //

 

yad yasya likhitaṃ dhātrā lalāṭākṣarapaṅktiṣu /
tad avaśyam asaṃbhāvyam api tasyopatiṣṭhate // sokss_12,19.155 (vet_12.155) //

 

ity atra mantrimukhye 'smin dhyāyaty anyajane 'pi ca /
divyastrīprāptisāścaryaṃ rājāgamanasotsave // sokss_12,19.156 (vet_12.156) //

 

sā mṛgāṅkavatī dṛṣṭvā taṃ svadeśagataṃ nṛpam /
iyeṣa pūrṇasaptāhā yātuṃ vaidyādharīṃ gatim // sokss_12,19.157 (vet_12.157) //

 

nāvirāsīc ca vidyāsyāḥ smṛtāpy utpatanī tadā /
tataḥ sā muṣitevātra viṣādam agamat param // sokss_12,19.158 (vet_12.158) //

 

kim akasmād viṣaṇṇeva dṛśyase vada me priye /
ity uktā tena rājñā sā vidhyādary evam abravīt // sokss_12,19.159 (vet_12.159) //

 

sthitāhaṃ śāpamuktāpi tvatsnehād yad iyac ciram /
tena vidyā mama bhraṣṭā naṣṭā divyā ca sā gatiḥ // sokss_12,19.160 (vet_12.160) //

 

tac chrutvā hanta siddheyaṃ mama vidyādharīti saḥ /
rājā tato yaśaḥketuḥ pūrṇaṃ cakre mahotsavam // sokss_12,19.161 (vet_12.161) //

 

tad dṛṣṭvā dīrghadarśī sa mantrī gatvā gṛhaṃ niśi /
śayanīyagato 'kasmād dhṛtsphoṭena vyapadyata // sokss_12,19.162 (vet_12.162) //

 

tato 'nubhūya tacchokaṃ dhṛtarājyabharaḥ svayam /
yaśaḥketuś ciraṃ tasthau sa mṛgāṅkavatīyutaḥ // sokss_12,19.163 (vet_12.163) //

 

ity etāṃ kathayitvā mārge tasmai kathāṃ sa vetālaḥ /
avadat punas trivikramasenaṃ nṛpatiṃ tam aṃsagataḥ // sokss_12,19.164 (vet_12.164) //

 

tad brūhi bhūpate te saṃpanne svāminas tathābhyudaye /
hṛdayaṃ sapadi sphuṭitaṃ tasya mahāmantriṇaḥ kim iti // sokss_12,19.165 (vet_12.165) //

 

divyastrī na mayā kiṃ prāpteti śucāsphuṭad dhṛdayam /
kiṃ vā rājyam abhīpsor rājāgamajena duḥkhena // sokss_12,19.166 (vet_12.166) //

 

etac ca yadi na vakṣyasi mahyaṃ jānann apīha tad rājan /
dharmaś ca tava vinaṅkṣyati yāsyati dalaśaś ca jhaṭiti śiraḥ // sokss_12,19.167 (vet_12.167) //

 

śrutveti tu trivikramaseno rājā jagāda vetālam /
naitat tasmin dvayam api śubhacarite yujyate hi mantrivare // sokss_12,19.168 (vet_12.168) //

 

kiṃ tu strīmātrarasād upekṣitaṃ yena bhūbhujā rājyam /
tasyādhunā tu divyastrīraktasyātra kā vārtā // sokss_12,19.169 (vet_12.169) //

 

tan me kaṣṭe 'pi kṛte pratyuta doṣo batādhikībhūtaḥ /
iti tasya vibhāvayato hṛdayaṃ tanmantriṇaḥ sphuṭitam // sokss_12,19.170 (vet_12.170) //

 

ity ukte narapatinā punaḥ sa māyī vetālo nijapadam eva taj jagāma /
rājāpi prasabham avāptum anvadhāvad bhūyo 'pi drutam atha taṃ sa dhīracetāḥ // sokss_12,19.171 (vet_12.171) //

 

viṃśas taraṅgaḥ /

atha gatvā punaḥ prāpya śiṃśapātas tato nṛpaḥ /
sa trivikramasenas taṃ skandhe vetālam ādade // sokss_12,20.1 (vet_13.1) //

 

āyāntaṃ ca sa vetālo bhūyas taṃ nṛpam abravīt /
rājañ śṛṇu kathām ekāṃ saṃkṣiptāṃ varṇayāmi te // sokss_12,20.2 (vet_13.2) //

 

asti vārāṇasī nāma purī haranivāsabhūḥ /
devasvāmīti tatrāsīn mānyo narapater dvijaḥ // sokss_12,20.3 (vet_13.3) //

 

mahādhanasya tasyaiko harisvāmīty abhūt sutaḥ /
tasya bhāryā ca lāvaṇyavatīty atyuttamābhavat // sokss_12,20.4 (vet_13.4) //

 

tilottamādinākastrīnirmāṇe prāptakauśalaḥ /
anargharūpalāvaṇyāṃ manye yāṃ nirmame vidhiḥ // sokss_12,20.5 (vet_13.5) //

 

tayā sa kāntayā sākaṃ harisvāmī kadācana /
ratiśrānto yayau nidrāṃ harmye candrāṃśuśītale // sokss_12,20.6 (vet_13.6) //

 

tat kālaṃ tena mārgeṇa kāmacārī vihāyasā /
āgān madanavegākhyo vidyādharakumārakaḥ // sokss_12,20.7 (vet_13.7) //

 

sa tatra lāvaṇyavatīṃ patyuḥ pārśve dadarśa tām /
suptāṃ ratiklamasrastavastravyaktāṅgasauṣṭhavām // sokss_12,20.8 (vet_13.8) //

 

tadrūpahṛtacittaḥ san madanāndhaḥ sa tat kṣaṇam /
suptām eva nipatyaitāṃ gṛhītvā nabhasā yayau // sokss_12,20.9 (vet_13.9) //

 

kṣaṇāt prabuddho 'tha yuvā harisvāmī sa tatpatiḥ /
prāṇeśvarīm apaśyaṃs tām udatiṣṭhat sasaṃbhramaḥ // sokss_12,20.10 (vet_13.10) //

 

aho kim etat kva gatā kupitā sā nu kiṃ mayi /
channā jijñāsituṃ kiṃ me cittaṃ parihasaty uta // sokss_12,20.11 (vet_13.11) //

 

ity anekavikalpaughavyākulas tām itas tataḥ /
harmyaprāsādavalabhīṣv anviṣyan so 'bhraman niśi // sokss_12,20.12 (vet_13.12) //

 

agṛhodyānataś cinvan yan na prāpa kuto 'pi tām /
tat sa śokāgnisaṃtapto vilalāpāśrugadgadam // sokss_12,20.13 (vet_13.13) //

 

hā candrabimbavadane hā jyotsnāgauri hā priye /
rātryā tulyaguṇadveṣāt kiṃ nu soḍhāsi nānayā // sokss_12,20.14 (vet_13.14) //

 

tvayā kāntyā jito bibhyad iva candanaśītalaiḥ /
karair asukhayad yo māṃ so 'yam indus tvayā vinā // sokss_12,20.15 (vet_13.15) //

 

labdhāntara ivedānīṃ tair eva tudati priye /
prajvaladbhir ivāṅgārair viṣadigdhair ivāśugaiḥ // sokss_12,20.16 (vet_13.16) //

 

ity ādi krandatas tasya sā harisvāminas tadā /
kṛcchrād vyatīyāya niśā na punar virahavyathā // sokss_12,20.17 (vet_13.17) //

 

prātar bibheda viśvasya karaiḥ saṃtamasaṃ raviḥ /
bhettuṃ na cakṣame tasya mohāndhatamasaṃ punaḥ // sokss_12,20.18 (vet_13.18) //

 

vilabdha iva cakrāhvais tasya tīrṇaniśais tadā /
bheje śatagunībhāvaṃ karuṇākranditadhvaniḥ // sokss_12,20.19 (vet_13.19) //

 

svajanaiḥ sāntvyamāno 'pi viyogānaladīpitaḥ /
na ca lebhe dvijayuvā dhṛtiṃ tāṃ preyasīṃ vinā // sokss_12,20.20 (vet_13.20) //

 

iha sthitam iha snātaṃ kṛtam atra prasādhanam /
vihṛtaṃ ca tayātreti yayau tv ita ito rudan // sokss_12,20.21 (vet_13.21) //

 

mṛtā tāvan na sā tat kim ātmaivaṃ hanyate tvayā /
avaśyaṃ tām avāptāsi jīvañ jātu kutaścana // sokss_12,20.22 (vet_13.22) //

 

tad dhairyam avalambasva tāṃ gaveṣaya ca priyām /
aprāpyaṃ nāma nehāsti dhīrasya vyavasāyinaḥ // sokss_12,20.23 (vet_13.23) //

 

iti bandhusuhṛdvākyair bodhitaḥ so 'tha kṛcchrataḥ /
dinaiḥ kaiścid dharisvāmī babandha dhṛtim āsthayā // sokss_12,20.24 (vet_13.24) //

 

acintayac ca sarvasvaṃ kṛtvā brāhmaṇasād aham /
bhramāmi tāvat tīrthāni kṣapayāmy aghasaṃcayam // sokss_12,20.25 (vet_13.25) //

 

pāpakṣayād dhi tāṃ jātu priyāṃ bhrāmyann avāpnuyām /
ity ālocya yathāvasthaṃ snānādy utthāya so 'karot // sokss_12,20.26 (vet_13.26) //

 

anyedyuś ca vicitrānnapānaṃ sattre dvijanmanām /
cakārāvāritaṃ kiṃ ca dadau dhanam aśeṣataḥ // sokss_12,20.27 (vet_13.27) //

 

brāhmaṇyamātravittasya nirgatyaiva svadeśataḥ /
priyāprāptīcchayā so 'tha tīrthāni bhramituṃ yayau // sokss_12,20.28 (vet_13.28) //

 

bhrāmyataś ca jagāmāsya bhīmo grīṣmartukesarī /
pracaṇḍādityavadano dīptatadraśmikesaraḥ // sokss_12,20.29 (vet_13.29) //

 

priyāvirahasaṃtaptapānthaniḥśvāsamārutaiḥ /
nyastoṣmāṇa ivātyuṣṇā vānti sma ca samīraṇāḥ // sokss_12,20.30 (vet_13.30) //

 

śuṣyadvidīrṇapaṅkāś ca hṛdayaiḥ sphuṭitair iva /
jalāśayā dadṛśire gharmaluptāmbusaṃpadaḥ // sokss_12,20.31 (vet_13.31) //

 

cīrīcītkāramukharās tāpamlānadalādharāḥ /
madhuśrīvirahān mārgeṣv arudann iva pādapāḥ // sokss_12,20.32 (vet_13.32) //

 

tasmin kāle 'rkatāpena viyogena kṣudhā tṛṣā /
nityādhvanā ca sa klānto virūkṣakṣāmadhūsaraḥ // sokss_12,20.33 (vet_13.33) //

 

bhojanārthi harisvāmī prāpa grāmaṃ kvacid bhraman /
padmanābhābhidhānasya gṛhaṃ viprasya sattriṇaḥ // sokss_12,20.34 (vet_13.34) //

 

tatra dṛṣṭvā sa bhuñjānān viprān abhyantare bahūn /
dvāraśākhāṃ samālambya tasthau niḥśabdaniścalaḥ // sokss_12,20.35 (vet_13.35) //

 

tathāsthitaṃ tam ālokya sattriṇas tasya gehinī /
padmanābhasya saṃjātadayā sādhvī vyacintayat // sokss_12,20.36 (vet_13.36) //

 

aho kṣun nāma gurvy eṣā na kuryāt kasya lāghavam /
yad evam ayam annārthī ko 'py āste dvāry adhomukhaḥ // sokss_12,20.37 (vet_13.37) //

 

dūrādhvābhyāgataḥ snātas tāvat kṣīṇendriyaḥ kṣudhā /
tad eṣaś cānnadānasya pātram ity avadhārya sā // sokss_12,20.38 (vet_13.38) //

 

paramānnabhṛtaṃ sādhvī tasmai saghṛtaśarkaram /
pātram utkṣipya pāṇibhyām ānīya praśritā dadau // sokss_12,20.39 (vet_13.39) //

 

jagāda caitaṃ bhuṅkṣvaitad gatvā vāpītaṭe kvacit /
idaṃ sthānaṃ samucchiṣṭaṃ bhuñjānair brāhmanair vṛtam // sokss_12,20.40 (vet_13.40) //

 

tatheti so 'nnapātraṃ tad gṛhītvā nātidūrataḥ /
gatvā sthāpitavān vāpyās taṭe vaṭataror adhaḥ // sokss_12,20.41 (vet_13.41) //

 

prakṣālya pāṇipādaṃ ca vāpyām ācamya cātra saḥ /
yāvad bhakṣayituṃ tuṣṭaḥ paramānnam upaiti tat // sokss_12,20.42 (vet_13.42) //

 

tāvad gṛhītvā kṛṣṇāhiṃ cañcvā pādayugena ca /
śyenaḥ kutaścid āgatya tarau tasminn upāviśat // sokss_12,20.43 (vet_13.43) //

 

tena tasyohyamānasya sarpasyākramya pakṣiṇā /
utkrāntajīvitasyāsyād viṣalālā viniryayau // sokss_12,20.44 (vet_13.44) //

 

sā tatrādhaḥsthite tasminn annapātre 'patat tadā /
tac cādṛṣṭvā harisvāmī sa etyānnam abhuṅkta tat // sokss_12,20.45 (vet_13.45) //

 

kṣudhārtasya tadā tasya mṛṣṭānnaṃ tat kṣaṇena tat /
kṛtsnaṃ bhuktavatas tīvrā prodabhūd viṣavedanā // sokss_12,20.46 (vet_13.46) //

 

aho vidhau viparyaste na viparyasyatīha kim /
yad viṣībhūtam annaṃ me sakṣīraghṛṭaśarkaram // sokss_12,20.47 (vet_13.47) //

 

iti jalpan viṣārtaḥ sa harisvāmī pariskhalan /
gatvā tāṃ sattriṇas tasya viprasyovāca gehinīm // sokss_12,20.48 (vet_13.48) //

 

tvaddattād viṣam annān me jātaṃ tad viṣamantriṇam /
kaṃcin mamānaya kṣipraṃ brahmahatyānyathāsti te // sokss_12,20.49 (vet_13.49) //

 

ity uktvaiva sa tāṃ sādhvīṃ kim etad iti vihvalām /
harisvāmī parāvṛttanetraḥ prāṇair vyayujyata // sokss_12,20.50 (vet_13.50) //

 

tataḥ sā tena nirdoṣāpy ātitheyy api sattriṇā /
bhāryā niṣkāsitā gehān mithyātithivadhakrudhā // sokss_12,20.51 (vet_13.51) //

 

sāpy utpannamṛṣāvadyā suśubhād api karmaṇaḥ /
jātāvamānā tapase sādhvī tīrtham aśiśriyat // sokss_12,20.52 (vet_13.52) //

 

kasya vipravadhaḥ so 'stu sarpaśyenānnadeśv iti /
tad abhūd dharmarājāgre vādo nāsīt tu nirṇayaḥ // sokss_12,20.53 (vet_13.53) //

 

tat trivikramasena tvaṃ rajan brūhi mamādhunā /
kasya sā brahmahatyeti pūrvaḥ śāpaḥ sa te 'nyathā // sokss_12,20.54 (vet_13.54) //

 

iti vetālato rājā śrutvā śāpaniyantritaḥ /
sa trivikramasenas taṃ muktamauno 'bravīd idam // sokss_12,20.55 (vet_13.55) //

 

tasya tat pātakaṃ tāvat sarpasya yadi vāsya kaḥ /
vivaśasyāparādho 'sti bhakṣyamāṇasya śatruṇā // sokss_12,20.56 (vet_13.56) //

 

atha syenasya tenāpi kiṃ duṣṭaṃ kṣudhitātmanā /
akasmāt prāptam ānīya bhakṣyaṃ bhakṣayatā nijam // sokss_12,20.57 (vet_13.57) //

 

daṃpatyor annadātror vā tayor ekasya vā kutaḥ /
abhāvyadoṣau dharmaikapravṛttau tāv ubhau yataḥ // sokss_12,20.58 (vet_13.58) //

 

tad ahaṃ tasya manye sā brahmahatyā jaḍātmanaḥ /
avicāryaiva yo brūyād eṣām ekatamasya tām // sokss_12,20.59 (vet_13.59) //

 

ity uktavato 'sya nṛpasyāṃsād bhūyo 'py agāt sa vetālaḥ /
nijapadam eva nṛpo 'pi sa punar api dhīras tam anvagād eva // sokss_12,20.60 (vet_13.60) //

 

ekaviṃśas taraṅgaḥ /

sa trivikramaseno 'tha gatvā taṃ śiṃśapātaroḥ /
bhūyo 'py āsādya vetālaṃ skandhe jagrāha bhūpatiḥ // sokss_12,21.1 (vet_14.1) //

 

prasthitaṃ ca tam urvīśaṃ sa vetālo 'bhyadhāt punaḥ /
rājañ śrānto 'si tac citrāṃ kathām ākhyāmi te śṛṇu // sokss_12,21.2 (vet_14.2) //

 

asty ayodhyeti nagarī rājadhānī babhūva yā /
rakṣaḥkulakṛtāntasya rāmarūpasya śārṅgiṇaḥ // sokss_12,21.3 (vet_14.3) //

 

tasyāṃ rājābhavad vīraketur nāma rarakṣa yaḥ /
kṣoṇīm imāṃ mahābāhuḥ prākāro nagarīm iva // sokss_12,21.4 (vet_14.4) //

 

tasmin mahīpatāv asyāṃ puryām eko mahāvaṇik /
ratnadattābhidhāno 'bhūd vaṇiṅnīvahanāyakaḥ // sokss_12,21.5 (vet_14.5) //

 

nandayantyabhidhānāyāṃ patnyāṃ tasyodapadyata /
sutā ratnavatī nāma devatārādhanārjitā // sokss_12,21.6 (vet_14.6) //

 

sā ca tasya pitur veśmany avardhata manasvinī /
rūpalāvaṇyavinayaiḥ sahaiva sahajair guṇaiḥ // sokss_12,21.7 (vet_14.7) //

 

yauvanasthāṃ ca tāṃ tasmād ratnadattān na kevalam /
mahānto vaṇijo yāvad rājāno 'pi yayācire // sokss_12,21.8 (vet_14.8) //

 

sā tu puṃdveṣiṇī naicchad bhartāram api vāsavam /
prāṇatyāgodyatā sehe na vivāhakathām api // sokss_12,21.9 (vet_14.9) //

 

tena tasyāḥ pitā tūṣṇīṃ tasthau vātsalyaduḥsthitaḥ /
sa ca pravādo 'yodyāyāṃ tasyāṃ sarvatra paprathe // sokss_12,21.10 (vet_14.10) //

 

atrāntare sadā caurair muṣyamāṇāḥ kilākhilāḥ /
saṃbhūyātra nṛpaṃ paurā vīraketuṃ vyajijñapan // sokss_12,21.11 (vet_14.11) //

 

nityaṃ muṣyāmahe caurai rātrau rātrāv iha prabho /
lakṣyante te ca nāsmābhis tad devo vettu yat param // sokss_12,21.12 (vet_14.12) //

 

iti pauraiḥ sa vijñapto rājā tām abhitaḥ purīm /
taskarānveṣaṇe channān ādiśad ratrirakṣakān // sokss_12,21.13 (vet_14.13) //

 

te 'pi prāpur na yac caurān purī sāmuṣyataiva ca /
tadaikadā svayaṃ rājā niśi svairaṃ viniryayau // sokss_12,21.14 (vet_14.14) //

 

ekākī cāttaśastro 'tra bhraman so 'paśyad ekataḥ /
ekaṃ prākārapṛṣṭena yāntaṃ kam api pūruṣam // sokss_12,21.15 (vet_14.15) //

 

niḥśabdapadavinyāsavicitragatikauśalam /
saśaṅkalolanayanaṃ paśyantaṃ pṛṣṭato muhuḥ // sokss_12,21.16 (vet_14.16) //

 

ayaṃ sa nūnaṃ cauro me muṣṇāty ekacaraḥ purīm /
iti matvaiva nikaṭaṃ sa tasyopayayau nṛpaḥ // sokss_12,21.17 (vet_14.17) //

 

tataḥ sa cauro dṛṣṭvā taṃ nṛpaṃ ko 'sīty abhāṣata /
cauro 'ham iti rājā taṃ cauraṃ pratyabravīt sa tam // sokss_12,21.18 (vet_14.18) //

 

so 'tha cauro 'bhyadhād dṛṣṭvā tarhi tulyo 'si me suhṛt /
tad ehi madgṛhaṃ tāvan mitrācāraṃ karomi te // sokss_12,21.19 (vet_14.19) //

 

tac chrutvā sa tathety uktvā tenaiva saha bhūpatiḥ /
yayau vanāntardharaṇīkhātāntarvarti tadgṛham // sokss_12,21.20 (vet_14.20) //

 

aśeṣabhogabhogāḍhyaṃ bhāsvaddīpaprakāśitam /
navīnam iva pātālaṃ balirājānadhiṣṭhitam // sokss_12,21.21 (vet_14.21) //

 

tatra praviṣṭe tasmiṃś ca kṛtāsanaparigrahe /
rājñi so 'bhyantaragṛhaṃ praviveśātha taskaraḥ // sokss_12,21.22 (vet_14.22) //

 

tat kṣaṇaṃ ca tam etyaikā dāsī tatrāvadan nṛpam /
mahābhāga praviṣṭas tvam iha mṛtyumukhe katham // sokss_12,21.23 (vet_14.23) //

 

ekacauro hy asau pāpaṃ nirgatyātaḥ kariṣyati /
dhruvaṃ visvāsaghātīti tad itas tvaritaṃ vraja // sokss_12,21.24 (vet_14.24) //

 

ity uktaḥ sa tayā rājā nirgatyaiva tato drutam /
gatvā svarājadhānīṃ ca niśi sainyāny asajjayat // sokss_12,21.25 (vet_14.25) //

 

saṃnaddhasainyaś cāgatya dasyos tasya rurodha tat /
bhūgṛhadvāravivaraṃ rasattūryākulair balaiḥ // sokss_12,21.26 (vet_14.26) //

 

tato ruddhe gṛhe vṛttaṃ pratibhedam avetya saḥ /
maraṇe niścitaś cauraḥ śūro yuddhāya niryayau // sokss_12,21.27 (vet_14.27) //

 

nirgataś ca raṇe cakre parākramam amānuṣam /
karāṃś cakarta kariṇāṃ jaṅghāś ciccheda vājinām // sokss_12,21.28 (vet_14.28) //

 

jahāra ca śirāṃsy eko bhaṭānāṃ khaḍgacarmabhṛt /
tatas taṃ kṣapitānīkam abhyadhāvat svayaṃ nṛpaḥ // sokss_12,21.29 (vet_14.29) //

 

sa tasya khaḍgavidyājño rājā karaṇayuktitaḥ /
hastāj jahāra nistriṃśam atha tāṃ kṣurikām api // sokss_12,21.30 (vet_14.30) //

 

aśastraṃ muktaśastro 'tha bāhuyuddhena taṃ nṛpaḥ /
cauraṃ nihatya dharaṇau sajīvagrāham agrahīt // sokss_12,21.31 (vet_14.31) //

 

nināya taṃ ca saṃyamya sadhanaṃ nagarīṃ nijām /
prātaś cājñāpayat tasya śūlāropaṇanigraham // sokss_12,21.32 (vet_14.32) //

 

nīyamānaṃ ca taṃ vadhyabhūmiṃ cauraṃ saḍiṇḍimam /
dadarśa sā ratnavatī vaṇikkanyātra harmyataḥ // sokss_12,21.33 (vet_14.33) //

 

vraṇitaṃ dhūliliptāṅgam apy etaṃ māramohitā /
dṛṣṭvaiva gatvā pitaraṃ ratnadattam uvāca sā // sokss_12,21.34 (vet_14.34) //

 

vadhāya nīyate yo 'yam eṣa bhartā vṛto mayā /
tan nṛpād rakṣa tātainaṃ na ced enam anu mriye // sokss_12,21.35 (vet_14.35) //

 

tac chrutvā tāṃ pitāvādīt kim idaṃ putri bhāṣase /
yā tvaṃ necchasi bhūpālām api bhartṝn abhīpsataḥ // sokss_12,21.36 (vet_14.36) //

 

sā pāpaṃ taskaram imaṃ vāñchasy āpadgataṃ katham /
ity ādi pitrā proktāpi niścayān na cacāla sā // sokss_12,21.37 (vet_14.37) //

 

tataḥ sa tatpitā gatvā tasya caurasya satvaram /
sarvasvenāpi rājānaṃ vadhān mokṣam ayācata // sokss_12,21.38 (vet_14.38) //

 

rājā tu taṃ na tatyāja hemakoṭiśatair api /
svaśarīrapaṇānītaṃ cauraṃ sarvāpahāriṇam // sokss_12,21.39 (vet_14.39) //

 

tataḥ pitary upāyāte vimukhe sā vaṇiksutā /
anumartuṃ kṛtasnānā vāryamāṇāpi bandhubhiḥ // sokss_12,21.40 (vet_14.40) //

 

āruhya śibikāṃ tasya dasyor vadhyabhuvaṃ yayau /
anvīyamānā rudatā pitrā mātrā janena ca // sokss_12,21.41 (vet_14.41) //

 

tāvac ca vadhakaiḥ so 'tra cauraḥ śūle 'dhiropitaḥ /
tāṃ dadarśa galatprāṇas tathā sajñātim āgatām // sokss_12,21.42 (vet_14.42) //

 

janāc chrutvā ca vṛttāntam aśru muktvā kṣaṇaṃ tataḥ /
hasan sa cauraḥ kim api prāṇāñ śūlagato jahau // sokss_12,21.43 (vet_14.43) //

 

tato 'vatāritaṃ śūlāt sā taccaurakalevaram /
ādāya cārurohātra citāṃ sādhvī vaṇiksutā // sokss_12,21.44 (vet_14.44) //

 

tat kṣaṇaṃ ca śmaśāne 'tra bhairavaḥ kṛtasaṃnidhiḥ /
adṛśyo bhagavān evaṃ tām uvācāntarikṣataḥ // sokss_12,21.45 (vet_14.45) //

 

asmin svayaṃvarapatāv evaṃ bhaktyā tavānayā /
tuṣṭo 'smi tad varaṃ mattaḥ prārthayasva pativrate // sokss_12,21.46 (vet_14.46) //

 

tac chrutvaiva varaṃ devād evaṃ vavre praṇamya sā /
nātha putraśataṃ bhūyād aputrasyāpi matpituḥ // sokss_12,21.47 (vet_14.47) //

 

yenānanyasuto naiṣaḥ prāṇāñ jahyān mayā vinā /
iti proktavatīm enāṃ sādhvīṃ devo 'bravīt punaḥ // sokss_12,21.48 (vet_14.48) //

 

pituḥ putraśataṃ te 'stu varam anyaṃ vṛṇīṣva ca /
tvādṛśī dṛḍhasattvā hi naitāvanmātram arhati // sokss_12,21.49 (vet_14.49) //

 

tad ākarṇyātha sāvādīt prasanno mayi cet prabhuḥ /
taj jīvatv eṣa bhartā me dhārmikaś ca sadāstv iti // sokss_12,21.50 (vet_14.50) //

 

evam astv akṣato jīvann uttiṣṭhatv eṣa te patiḥ /
dhārmikaś cāstu rājāsya vīraketuś ca tuṣyatu // sokss_12,21.51 (vet_14.51) //

 

ity uktavaty anālakṣyamūrtau śarve nabhaḥsthite /
uttasthāv akṣatāṅgo 'tra cauro jīvaṃs tadaiva saḥ // sokss_12,21.52 (vet_14.52) //

 

tato vismitahṛṣṭaḥ san ratnadattaḥ sutāṃ vaṇik /
ādāya tāṃ ratnavatīṃ cauraṃ jāmātaraṃ ca tam // sokss_12,21.53 (vet_14.53) //

 

prahṛṣṭair bāndhavaiḥ sākaṃ praviśya nijamandiram /
labdhaputravaraś cakre svānandocitam utsavam // sokss_12,21.54 (vet_14.54) //

 

jñātavṛttāntatuṣṭaś ca tadaivānāyya taṃ nṛpaḥ /
ekavīraṃ vīraketuś cauraṃ senāpatiṃ vyadhāt // sokss_12,21.55 (vet_14.55) //

 

cauryān nivṛtto 'tha sa tāṃ pariṇīya vaṇiksutām /
ekavīraḥ sukhaṃ tasthau mārgastho rājasaṃmataḥ // sokss_12,21.56 (vet_14.56) //

 

iti kathayitvā sa kathāṃ vetālo dattapūrvaśāpabhayam /
aṃsasthitas trivikramasenaṃ papraccha taṃ kṣitipam // sokss_12,21.57 (vet_14.57) //

 

rājan brūhi sapitṛkām upasthitāṃ tāṃ vaṇiksutāṃ dṛṣṭvā /
caureṇa śūlapṛṣṭe ruditaṃ hasitaṃ ca kiṃ tena // sokss_12,21.58 (vet_14.58) //

 

atha rājā pratyavadad ruditaṃ caureṇa duḥkhatas tena /
nāsyānṛṇyam akāraṇabandhor yāto 'smi vaṇija iti // sokss_12,21.59 (vet_14.59) //

 

āścaryataś ca hasitaṃ kim iyaṃ kanyā nṛpān varān hitvā /
mayy asminn anuraktā strīcittam aho vicitram iti // sokss_12,21.60 (vet_14.60) //

 

ity uktavākyasya mahībhṛto 'ṃsān
māyī svaśaktyaiva tadā jagāma /
svaṃ dhāma vetālavaraḥ sa rājāpy
etaṃ punaḥ pūrvavad anvagacchat // sokss_12,21.61 (vet_14.61) //

 

dvāviṃśas taraṅgaḥ /

tato gatvā punaḥ prāpya vetālaṃ śiṃśapātaroḥ /
sa trivikramasenas tam ādāyodacalat punaḥ // sokss_12,22.1 (vet_15.1) //

 

āyāntaṃ taṃ ca rājānaṃ sa vetālo 'ṃsapṛṣṭhagaḥ /
jagāda bhūyo 'py etāṃ te rājan vacmi kathāṃ śṛṇu // sokss_12,22.2 (vet_15.2) //

 

abhūn nepālaviṣaye nāmnā śivapuraṃ puram /
yathārthanāmā tatrāsīd yaśaḥketuḥ purā nṛpaḥ // sokss_12,22.3 (vet_15.3) //

 

sa mantriṇi nyasya bharaṃ prajñāsāgarasaṃjñake /
candraprabhākhyayā devyā sārdhaṃ bhogān asevata // sokss_12,22.4 (vet_15.4) //

 

kālena tasyāṃ devyāṃ ca tasyājāyata kanyakā /
rājñaḥ śaśiprabhā nāma jagannetraśaśiprabhā // sokss_12,22.5 (vet_15.5) //

 

krameṇa yauvanasthā sā madhumāse kadācana /
yayau yātrotsavaṃ draṣṭum udyānaṃ saparicchadā // sokss_12,22.6 (vet_15.6) //

 

tatraikadeśe 'paśyat tāṃ kusumāvacayodyatām /
utkṣiptabāhulatikālakṣitaikapayodharām // sokss_12,22.7 (vet_15.7) //

 

prasūnavṛntavigalatsaṃdaṃśakaraśobhinīm /
āḍhyaputro manaḥsvāmī nāma yātrāgato dvijaḥ // sokss_12,22.8 (vet_15.8) //

 

sa tayā dṛṣṭayā sadyo hṛtasya manaso yuvā /
manaḥsvāmy api naivābhūt svāmī madanamohitaḥ // sokss_12,22.9 (vet_15.9) //

 

mārgaṇānāṃ kṛte kiṃ svid ratir eṣā manobhuvaḥ /
vasantasaṃbhṛtānīha puṣpāṇy uccinute svayam // sokss_12,22.10 (vet_15.10) //

 

kiṃ vārcayitukāmeyaṃ mādhavaṃ vanadevatā /
iti saṃcintayantaṃ taṃ sāpy apaśyan nṛpātmajā // sokss_12,22.11 (vet_15.11) //

 

dṛṣṭamātre ca sā tasmin sāṅge nava iva smare /
na puṣpāṇi na cāṅgāni sotkā nātmānam asmarat // sokss_12,22.12 (vet_15.12) //

 

ity anyonanavapremasarasau yāvad atra tau /
tiṣṭhatas tāvad udabhūd dhāhāheti mahāravaḥ // sokss_12,22.13 (vet_15.13) //

 

kim etad iti cotkṣiptakaṃdharaṃ paśyatos tayoḥ /
āyād atropalabdhānyagajagandhotthayā ruṣā // sokss_12,22.14 (vet_15.14) //

 

bhagnālāno vinirgatya matto mārgadrumān rujan /
patitādhorano dhāvaṃl lambamānāṅkuśaḥ karī // sokss_12,22.15 (vet_15.15) //

 

tataḥ parijane trastavidrute tāṃ sasaṃbhramam /
rājaputrīṃ pradhāvyaiva dorbhyām utkṣipya caikakām // sokss_12,22.16 (vet_15.16) //

 

aṅgaiḥ kiṃcit kṛtāśleṣāṃ bhayaprematrapākulām /
nināya sa manaḥsvāmī sudūraṃ gajagocarāt // sokss_12,22.17 (vet_15.17) //

 

athāgataiḥ parijanaiḥ stuvadbhis taṃ dvijottamam /
muhur vivṛtya paśyantī sā ninye nijamandiram // sokss_12,22.18 (vet_15.18) //

 

tatra tasthau tam evārtā smarantī prāṇadāyinam /
smarāgnipuṭapākena pacyamānā divāniśam // sokss_12,22.19 (vet_15.19) //

 

so 'py udyānān manaḥsvāmī tadā tasmād anuvrajan /
svāntaḥpurapraviṣṭāṃ tāṃ dṛṣṭvā sotko vyacintayat // sokss_12,22.20 (vet_15.20) //

 

naitāṃ vinādhunā sthātuṃ jīvituṃ vāham utsahe /
tan me śrīmūladevo 'tra dhūrthaḥ siddho gurur gatiḥ // sokss_12,22.21 (vet_15.21) //

 

iti saṃcintya katham apy asminn avasite dine /
prato yayau guros tasya mūladevasya so 'ntikam // sokss_12,22.22 (vet_15.22) //

 

dadarśa taṃ ca mitreṇa śaśinā nitya saṃgatam /
siddhamāyādbhutapathaṃ saśarīram ivāmbaram // sokss_12,22.23 (vet_15.23) //

 

nyavedayac ca tat tasmai praṇamya svamanīṣitam /
so 'pi sādhayituṃ tasya pratipede vihasya tat // sokss_12,22.24 (vet_15.24) //

 

tataḥ sa yogagulikāṃ kṣiptvā dhūrtapatir mukhe /
mūladevo vyadhād vṛddhabrāhmaṇākṛtim ātmanaḥ // sokss_12,22.25 (vet_15.25) //

 

dvitīyāṃ gulikāṃ dattvā mukhakṣepyāṃ cakāra ca /
sukāntakanyakārūpaṃ taṃ manaḥsvāminaṃ dvijam // sokss_12,22.26 (vet_15.26) //

 

tadrūpaṃ taṃ samādāya gatvā dhūrtādhipo 'tha saḥ /
tatpriyājanakaṃ bhūpam āsthāne taṃ vyajijñapat // sokss_12,22.27 (vet_15.27) //

 

rājann eko 'sti me putraḥ kanyā dūrāc ca tatkṛte /
mayaiṣā yācitānītā sa ca kvāpi gato 'dhunā // sokss_12,22.28 (vet_15.28) //

 

tam anveṣṭum ahaṃ yāmi tad eṣā rakṣyatāṃ tvayā /
ānayāmi sutaṃ yāvat tvaṃ hi viśvasya rakṣitā // sokss_12,22.29 (vet_15.29) //

 

tac chrutvā śāpabhītyā ca pratipadya sa bhūpatiḥ /
sutām ānāyayāmāsa yaśaḥketuḥ śaśiprabhām // sokss_12,22.30 (vet_15.30) //

 

jagāda caitāṃ putrīmāṃ kanyāṃ rakṣeḥ svamandire /
svapārśva eva cāhāraṃ śayyāṃ cāsyāḥ prakalpayeḥ // sokss_12,22.31 (vet_15.31) //

 

iti pitroktayā ninye kanyārūpas tatheti saḥ /
antaḥpuraṃ manaḥsvāmī rājaputryā tayā nijam // sokss_12,22.32 (vet_15.32) //

 

yathāruci tato yāte muladeve dvijākṛtau /
kanyārūpaḥ sa tatrāsīn manaḥsvāmī priyāntike // sokss_12,22.33 (vet_15.33) //

 

dinaiś ca tāṃ sakhīprītivisrambhaṃ samyagāgatām /
ekadā virahakṣāmāṃ śayanīyaluṭhattanum // sokss_12,22.34 (vet_15.34) //

 

rātrau raho rājasutām āsannaśayanasthitaḥ /
kanyārūpapraticchanno manaḥsvāmī sa pṛṣṭavān // sokss_12,22.35 (vet_15.35) //

 

sakhi kiṃ pāṇḍuracchāyā kṣīyamāṇā dine dine /
kāntapakṣaviyukteva duḥkhitāsi śaśiprabhe // sokss_12,22.36 (vet_15.36) //

 

brūhi me ko hy aviśvāsaḥ snigdhamugdhe sakhījane /
idānīṃ naiva bhokṣye 'haṃ na vadiṣyasi cen mama // sokss_12,22.37 (vet_15.37) //

 

tac chrutvā sā viniḥśvasya śanai rājasutābravīt /
kiṃ me tvayy apy aviśvāsaḥ śṛṇu tat sakhi vacmi te // sokss_12,22.38 (vet_15.38) //

 

ekadāhaṃ madhūdyānayātrāṃ draṣṭuṃ gatābhavam /
tatrāpaśyaṃ ca subhagaṃ kaṃcid brāhmaṇaputrakam // sokss_12,22.39 (vet_15.39) //

 

himamuktendusaśrīkaṃ darśanoddīpitasmaram /
madhumāsam ivālokakrīḍālaṃkṛtakānanam // sokss_12,22.40 (vet_15.40) //

 

cakorāyitum ete ca pravṛtte yāvad unmukhe /
tanmukhendudyutisudhāpāyinī me vilocane // sokss_12,22.41 (vet_15.41) //

 

tāvat sravanmadajalas tatrākasmān nirargalaḥ /
akālakālameghābho garjann āgān mahāgajaḥ // sokss_12,22.42 (vet_15.42) //

 

tatsaṃbhramāt parijane naṣṭe 'haṃ bhayavihvalā /
utkṣipya vipraputreṇa nītā tenaiva dūrataḥ // sokss_12,22.43 (vet_15.43) //

 

śrīkhaṇḍenānulipteva sikteva sudhayā tathā /
ahaṃ tadaṅgasparśena na jāne kāṃ daśām agām // sokss_12,22.44 (vet_15.44) //

 

kṣanāc ca parivāreṇa militenāvaśā tataḥ /
ihānītāsmi nikṣiptā svargād iva bhuvas tale // sokss_12,22.45 (vet_15.45) //

 

tadāprabhṛti saṃkalpais tais taiḥ kalpitasaṃgamam /
paśyāmi taṃ prabuddhāpi pārśvasthaṃ prāṇadaṃ patim // sokss_12,22.46 (vet_15.46) //

 

suptā svapne ca kurvāṇaṃ cāṭūny ālokayāmi tam /
tyājayantaṃ haṭhāl lajjāṃ cumbanāliṅganādhibhiḥ // sokss_12,22.47 (vet_15.47) //

 

na ca prāpnomy abhavyā tannāmādyajñānamohitā /
tad evaṃ māṃ dahaty eṣa prāṇeśavirahānalaḥ // sokss_12,22.48 (vet_15.48) //

 

iti vāksudhayā tasyāḥ pūrṇasvaśravaṇodaraḥ /
sānandaḥ sa manaḥsvāmī viprakanyāvapurdharaḥ // sokss_12,22.49 (vet_15.49) //

 

kṛtārthamānī matvā taṃ kālam ātmaprakāśane /
svarūpaṃ prakaṭīcakre niṣkṛṣya gulikāṃ mukhāt // sokss_12,22.50 (vet_15.50) //

 

jagāda ca vilolākṣi so 'ham evaiṣa yas tvayā /
udyāne darśanakrīto nīto nirvyājadāsatām // sokss_12,22.51 (vet_15.51) //

 

tvat saṃstavakṣaṇabhraṃśāt kleśaṃ taṃ cāptavān aham /
yasyaiṣaḥ pariṇāmo me kanyārūpagraho 'bhavat // sokss_12,22.52 (vet_15.52) //

 

tasmāt saphalayaitāṃ me visoḍhāṃ virahavyathām /
ātmanaś ca na tanvaṅgi kṣamate 'taḥ paraṃ smaraḥ // sokss_12,22.53 (vet_15.53) //

 

evaṃ vadantaṃ sahasā prāṇeśaṃ taṃ vilokya sā /
āsīd rājasutā kṣipraṃ snehāścaryatrapākulā // sokss_12,22.54 (vet_15.54) //

 

athātyautsukyanirvṛttagāndharvodvāhayos tayoḥ /
premṇas tasya mato yādṛk tādṛśo 'bhūd ratotsavaḥ // sokss_12,22.55 (vet_15.55) //

 

tataḥ so 'tra manaḥsvāmī kṛtī tasthau dvirūpabhṛt /
divā sagulikāḥ kanyā rātrāv agulikāḥ pumān // sokss_12,22.56 (vet_15.56) //

 

gateṣv atha dineṣv atra yaśaḥketor mahīpateḥ /
mṛgāṅkadattasaṃjñena svaśuryeṇa nijā sutā // sokss_12,22.57 (vet_15.57) //

 

dattā mṛgāṅkavatyākhyā mahārhavibhavottarā /
dvijātaye mahāmantriprajñāsāgarasūnave // sokss_12,22.58 (vet_15.58) //

 

tasmin mātulaputryāḥ sā rājaputrī śaśiprabhā /
vivāhe mātulagṛhaṃ taj jagāma nimantritā // sokss_12,22.59 (vet_15.59) //

 

tayā saha yayau so 'pi kanyakāparivārayā /
vipraputro manaḥsvāmī kāntakanyāsvarūpadhṛt // sokss_12,22.60 (vet_15.60) //

 

tatra taṃ kanyakārūpadharaṃ mantrisuto 'tha saḥ /
dṛṣṭvā kila smaravyādhagāḍhabāṇāhato 'bhavat // sokss_12,22.61 (vet_15.61) //

 

tato muṣitacittaḥ saṃs tayā kapaṭakanyayā /
yayau mantrisutaḥ śūnyaṃ svagṛhaṃ svavadhūsakhaḥ // sokss_12,22.62 (vet_15.62) //

 

tatra tanmukhalāvanyadhyānāsakto jagāma saḥ /
tīvrarāgamahāvyāladaṣṭo moham aśaṅkitam // sokss_12,22.63 (vet_15.63) //

 

kim etad iti saṃbhrānte jane tatrotsavojjhite /
tam upāgād drutaṃ buddhvā sa prajñāsāgaraḥ pitā // sokss_12,22.64 (vet_15.64) //

 

tena cāśvāsyamāno 'pi pitrā mohāt prabudhya saḥ /
pralapann iva sonmādam ujjagāra manogatam // sokss_12,22.65 (vet_15.65) //

 

asvādhīnaṃ ca taṃ matvā tat pitary ativihvale /
tasmin rājāpi tad buddhvā tatraiva samupāyayau // sokss_12,22.66 (vet_15.66) //

 

sa taṃ dṛṣṭvā jhaṭity eva gāḍhābhiṣvaṅgato gatam /
saptamīṃ madanāvasthāṃ jagāda prakṛtīr nṛpaḥ // sokss_12,22.67 (vet_15.67) //

 

kathaṃ brāhmaṇanikṣepaḥ kanyā sāsmai pradīyate /
tayā vinā ca niyataṃ paścimām ety asau daśām // sokss_12,22.68 (vet_15.68) //

 

asmin naṣṭe pitāsyaiṣo mama mantrī vinaṅkṣyati /
etannāśe rājyanāśas tad iha brūta kā gatiḥ // sokss_12,22.69 (vet_15.69) //

 

ity uktās tena rājñā tāḥ sarvāḥ prakṛtayo 'bruvan /
rājño dharmaṃ nijaṃ prāhuḥ prajānāṃ dharmarakṣaṇam // sokss_12,22.70 (vet_15.70) //

 

mūlaṃ tasya vidur mantraṃ sa ca mantriṣv avasthitaḥ /
mantrināśe mūlanāśād rakṣyā dharmakṣatir dhruvam // sokss_12,22.71 (vet_15.71) //

 

pāpaṃ ca syād dvijasyāsya sasūnor mantriṇo vadhāt /
tasmād rakṣyo 'yam āsanno 'vaśyaṃ te dharmaviplavaḥ // sokss_12,22.72 (vet_15.72) //

 

dātavyā mantriputrāya vipranyastā kumārikā /
kālāntarāgate vipre kruddhe pratividhāsyate // sokss_12,22.73 (vet_15.73) //

 

evam uktaḥ prakṛtibhis tatheti pratyapadyata /
sa rājā mantriputrāya dātuṃ tāṃ kūṭakanyakām // sokss_12,22.74 (vet_15.74) //

 

ānītaś ca sa niścitya lagnaṃ rājasutāgṛhāt /
kanyārūpo manaḥsvāmī taṃ jagāda mahīpatim // sokss_12,22.75 (vet_15.75) //

 

anyenānyārtham ānītām anyasmai māṃ dadāsi cet /
kāmaṃ tad astu rājā tvaṃ dharmādharmau tavādya tau // sokss_12,22.76 (vet_15.76) //

 

ahaṃ vivāham icchāmi samayenedṛśena tu /
ekaśayyāṃ na netavyā patyā tāvad ahaṃ haṭhāt // sokss_12,22.77 (vet_15.77) //

 

yāvat tīrthāni ṣaṇmāsān paribhramya sa nāgataḥ /
evaṃ na cet kṛttajihvāṃ dantair jānīhi māṃ mṛtām // sokss_12,22.78 (vet_15.78) //

 

ity ukte samaye tena yūnā kanyāvapurbhṛtā /
rājñā sa bodhitaḥ prāpa nirvṛttiṃ mantriputrakaḥ // sokss_12,22.79 (vet_15.79) //

 

tatheti pratipadyaitat kṛtvodvāhaṃ kilāśu tam /
ekasmin sthāpayitvā ca vāsake te surakṣite // sokss_12,22.80 (vet_15.80) //

 

tāṃ mṛgāṅkavatīm ādyāṃ vadhūṃ kūṭavadhūṃ ca tām /
jagāma tīrthayātrāyai mūḍaḥ kāntāpriyecchayā // sokss_12,22.81 (vet_15.81) //

 

sa covāsa manaḥsvāmī strīrūpo 'tra tayā saha /
mṛgāṅkavatyekagṛhe samānaśayanāsanaḥ // sokss_12,22.82 (vet_15.82) //

 

tathā sthitaṃ kadācit taṃ sā mṛgāṅkavatī niśi /
śayyāgṛhe raho 'vādīd bahiḥsupte paricchade // sokss_12,22.83 (vet_15.83) //

 

kathāṃ kāṃcit tvam ākhyāhi nidrā nāsti hi me sakhi /
tac chrutvākathayat so 'syai strīrūpas tāṃ kathāṃ yuvā // sokss_12,22.84 (vet_15.84) //

 

yatrelākhyasya rājarṣeḥ sūryavaṃśabhuvaḥ purā /
prāptasya gaurīśāpena strītvaṃ viśvaikamohanam // sokss_12,22.85 (vet_15.85) //

 

anyonyadarśanaprītyā devodyānavanāntare /
abhūd budhena saṃyogaḥ samabhūc ca purūravāḥ // sokss_12,22.86 (vet_15.86) //

 

tāṃ kathāṃ kathayitvā ca dhūrtaḥ puna uvāca saḥ /
tad evaṃ devatādeśān mantrauṣadhavaśena vā // sokss_12,22.87 (vet_15.87) //

 

puruṣaḥ strī kadācit syāt strī vā jātu pumān bhavet /
bhavanti caivaṃ saṃyogāḥ kāmajā mahatām api // sokss_12,22.88 (vet_15.88) //

 

śrutvaitat taruṇī mugdhā vivāhaproṣitānukā /
sā mṛgāṅkavatī smāha viśvastā sahavāsataḥ // sokss_12,22.89 (vet_15.89) //

 

śrutvaitāṃ me kathām etad aṅgaṃ simisimāyate /
hṛdayaṃ sīdatīvedaṃ tad etat sakhi kiṃ vada // sokss_12,22.90 (vet_15.90) //

 

tac chrutvā so 'ṅganārūpo vipraḥ puna uvāca tām /
etāni kāmacihnāni nanv apūrvāṇi te sakhi // sokss_12,22.91 (vet_15.91) //

 

mayaitāny anubhūtāni nigūhe na hy ahaṃ tava /
iti tenoditāvādīt sā mṛgāṅkavatī śanaiḥ // sokss_12,22.92 (vet_15.92) //

 

sakhi prāṇasamā tvaṃ me tat kālajñā na vacmi kim /
api puṃsaḥ praveśaḥ syād upāyena hi kenacit // sokss_12,22.93 (vet_15.93) //

 

evam uktavatīm etāṃ sa ca labdhāśayas tadā /
prāha dhūrtapateḥ śiṣyo yady evaṃ tad vadāmi te // sokss_12,22.94 (vet_15.94) //

 

vaiṣṇavo 'sti prasādo me yenāhaṃ svecchayā niśi /
puruṣaḥ syāṃ tad eṣo 'dya bhavāmi tvatkṛte pumān // sokss_12,22.95 (vet_15.95) //

 

ity uktvā sa manaḥsvāmī niṣkṛṣya gulikāṃ mukhāt /
yauvanoddāmam ātmānaṃ tasyai kāntam adarśayat // sokss_12,22.96 (vet_15.96) //

 

tataḥ kathitavisrambhaḥ sarvasvagatayantraṇaḥ /
kālocitarasaḥ ko'pi tayor āsīd ratotsavaḥ // sokss_12,22.97 (vet_15.97) //

 

atha tatra tayā sākaṃ sa mantrisutabhāryayā /
tasthau dvijo divā nārī rātrau ca puruṣo bhavan // sokss_12,22.98 (vet_15.98) //

 

āsannāgamanaṃ taṃ ca buddhvā mantrisutaṃ dinaiḥ /
tām ādāya niśi svairaṃ palāyya sa yayau tataḥ // sokss_12,22.99 (vet_15.99) //

 

etasmiṃś ca kathāsaṃdhau mūladevaḥ sa tadguruḥ /
buddhvā tad akhilaṃ bhūtvā bhūyo vṛddhadvijākṛtiḥ // sokss_12,22.100 (vet_15.100) //

 

śaśinānugataḥ sakhyā taruṇadvijarūpiṇā /
āgatya taṃ yaśaḥketuṃ prahvo rājānam abravīt // sokss_12,22.101 (vet_15.101) //

 

ānīto 'yaṃ mayā putro dehi me tāṃ snuṣām iti /
tataḥ saṃmantrya sa nṛpaḥ śāpabhītas tam abhyadhāt // sokss_12,22.102 (vet_15.102) //

 

brahman na jāne kva gatā sā snuṣā te kṣamasva tat /
aparādhāt sutasyārthe dadāmi svasutāṃ tava // sokss_12,22.103 (vet_15.103) //

 

ity uktvā dhūrtarājaṃ taṃ kṛtakakrodhaniṣṭhuram /
vibruvāṇaṃ jaradviprarūpaṃ prārthya sa bhūpatiḥ // sokss_12,22.104 (vet_15.104) //

 

tatsakhye kṛtatatputravyapadeśāya tāṃ dadau /
tanayāṃ śaśine tasmai yathāvidhi śaśiprabhām // sokss_12,22.105 (vet_15.105) //

 

tataḥ sa mūladevas tau yathābhūtau vadhūvarau /
ādāya svāspadaṃ prāyād rājārtheṣv akṛtaspṛhaḥ // sokss_12,22.106 (vet_15.106) //

 

tatra tasmiṃś ca milite manaḥsvāmīny abhūn mahān /
vivādo mūladevāgre śaśinas tasya cobhayoḥ // sokss_12,22.107 (vet_15.107) //

 

manaḥsvāmy abravīd eṣā dīyatāṃ me śaśiprabhā /
kanyaiva hi mayodūḍā prāg asau gurvanugrahāt // sokss_12,22.108 (vet_15.108) //

 

śaśī jagāda ko 'syās tvaṃ mūrkha dārā iyaṃ mama /
agnisākṣikam eṣā hi pitrā me pratipāditā // sokss_12,22.109 (vet_15.109) //

 

evaṃ māyābalaprāptarājaputrīnimittataḥ /
vivādāsaktayor nāsīt paricchedas tayor dvayoḥ // sokss_12,22.110 (vet_15.110) //

 

tad rājaṃs tvaṃ mama brūhi tāvat kasyopapadyate /
bhāryā sā saṃśayaṃ chindhi pūrvoktaḥ samayo 'sti te // sokss_12,22.111 (vet_15.111) //

 

iti vetālataḥ śrutvā tasmāt skandhāgravartinaḥ /
sa trivikramasenas taṃ nṛpatiḥ pratyabhāṣata // sokss_12,22.112 (vet_15.112) //

 

manye śaśina evāsau bhāryā nyāyyā nṛpātmajā /
yasmai pradattā prakaṭaṃ pitrā dharmyeṇa vartmanā // sokss_12,22.113 (vet_15.113) //

 

manaḥsvāmī tu tāṃ bheje cauryād gāndharvadharmataḥ /
caurasya tu parasveṣu svatvaṃ nyāyyaṃ na jātu cit // sokss_12,22.114 (vet_15.114) //

 

iti tasya vaco niśamya rājño
vetālaḥ sa yayau punas tad eva /
sahasaiva tad aṃsataḥ svadhāma
kṣitipaḥ so 'pi tam anviyāya tūrṇam // sokss_12,22.115 (vet_15.115) //

 

trayoviṃśas taraṅgaḥ /

atha gatvā punaḥ skandhe vetālaṃ śiṃśapādrumāt /
sa trivikramasenas tam ādāyodacalat tataḥ // sokss_12,23.1 (vet_16.1) //

 

āgacchantaṃ ca taṃ bhūpaṃ sa vetālo 'bravīt punaḥ /
rājañ śṛṇu kathām ekām udārāṃ kathayāmi te // sokss_12,23.2 (vet_16.2) //

 

astīha himavān nāma nagendraḥ sarvaratnabhūḥ /
yo gaurīgaṅgayos tulyaḥ prabhavo harakāntayoḥ // sokss_12,23.3 (vet_16.3) //

 

śūrāsaṃspṛṣṭapṛṣṭhaś ca yo madhye kulabhūbhṛtām /
abhimānonnataḥ satyaṃ gīyate bhuvanatraye // sokss_12,23.4 (vet_16.4) //

 

tasyāsti sānuny anvarthaṃ tat kāñcanapuraṃ puram /
nyāsīkṛtam ivārkeṇa raśmivṛndaṃ vibhāti yat // sokss_12,23.5 (vet_16.5) //

 

jīmūtaketur ity āsīt tasmin puravare purā /
vidyādhareśvaraḥ śrīmān merāv iva śatakratuḥ // sokss_12,23.6 (vet_16.6) //

 

tasyāsīt svagṛhodyāne kalpavṛkṣo 'nvayāgataḥ /
yathārthanāmā prathito yo manorathadāyakaḥ // sokss_12,23.7 (vet_16.7) //

 

taṃ prārthya devatātmānaṃ sa rājā tat prasādataḥ /
prāpa jātismaraṃ putraṃ bodhisattvāṃśasaṃbhavam // sokss_12,23.8 (vet_16.8) //

 

dānavīraṃ mahāsattvaṃ sarvabhūtānukampinam /
guruśuśrūṣaṇaparaṃ nāmnā jīmūtavāhanam // sokss_12,23.9 (vet_16.9) //

 

saṃprāptayauvanaṃ taṃ ca yauvarājye 'bhiṣiktavān /
tanayaṃ preritaḥ sadbhis tadguṇaiḥ sacivaiś ca saḥ // sokss_12,23.10 (vet_16.10) //

 

yauvarājyasthitaś caiṣo jātu jīmūtavāhanaḥ /
hitaiṣibhir upāgatya jagade pitṛmantribhiḥ // sokss_12,23.11 (vet_16.11) //

 

deva kalpatarur yo 'yam asti vaḥ sarvakāmadaḥ /
adhṛṣyaḥ sarvabhūtānāṃ saiṣa pūjyaḥ sadā tava // sokss_12,23.12 (vet_16.12) //

 

nāsmin sati hi śakro 'pi bādhetāsmān kuto 'paraḥ /
etac chrutvā sa jīmūtavāhano 'ntaracintayat // sokss_12,23.13 (vet_16.13) //

 

aho batedṛśam imaṃ saṃprāpyāmarapādapam /
nāsāditaṃ kim apy asmāt pūrvair nas tādṛśaṃ phalam // sokss_12,23.14 (vet_16.14) //

 

kevalaṃ kaiścid apy arthair arthitaiḥ kṛpaṇocitaiḥ /
ātmā caiṣo mahātmā ca nītau dvāv api lāghavam // sokss_12,23.15 (vet_16.15) //

 

tad ahaṃ sādhayīṣyāmi kāmam asmān manogatam /
iti niścitya sa yayau mahāsattvo 'ntikaṃ pituḥ // sokss_12,23.16 (vet_16.16) //

 

tatra saṃvihitāśeṣaśuśrūṣāparitoṣitam /
sukhāsīnaṃ tam ekānte pitaraṃ sa vyajijñapat // sokss_12,23.17 (vet_16.17) //

 

tata tvam eva jānāsi yad etasmin bhavāmbudhau /
āśarīram idaṃ sarvaṃ vīcivibhramacañcalam // sokss_12,23.18 (vet_16.18) //

 

viśeṣenācirasthāyiprakāśapravilāyinī /
saṃdhyā vidyuc ca lakṣmīś ca dṛṣṭā kutra kadā sthirā // sokss_12,23.19 (vet_16.19) //

 

ekaḥ paropakāras tu saṃsāre 'sminn anaśvaraḥ /
yo dharmayaśasī sūte yugāntaśatasākṣiṇī // sokss_12,23.20 (vet_16.20) //

 

tat tāta kṣaṇikeṣv eṣu bhogeṣv asmābhir īdṛśaḥ /
eṣa kalpataruḥ kasya kṛte mogho 'bhirakṣyate // sokss_12,23.21 (vet_16.21) //

 

yair vā mama mamety evam āgrahenaiṣa rakṣitaḥ /
pūrvais te kutra kutrāyaṃ teṣāṃ kaś caiṣa ko 'sya vā // sokss_12,23.22 (vet_16.22) //

 

tasmāt paropakāraikaphalasiddhyai tvadājñayā /
tātainaṃ viniyuñje 'haṃ kāmadaṃ kalpapādapam // sokss_12,23.23 (vet_16.23) //

 

evam astv iti pitrā ca dattānujño 'tha tena saḥ /
jīmūtavāhano gatvā kalpadrumam uvāca tam // sokss_12,23.24 (vet_16.24) //

 

abhīṣṭāḥ pūritāḥ kāmāḥ pūrveṣāṃ deva nas tvayā /
tan mamaikam imaṃ kāmam ananyaṃ paripūraya // sokss_12,23.25 (vet_16.25) //

 

adaridrāṃ yathā pṛthvīm imāṃ drakṣye tathā kuru /
bhadraṃ te vraja datto 'si lokāyārthārthine mayā // sokss_12,23.26 (vet_16.26) //

 

ity uktavati jīmūtavāhane racitāñjalau /
tyaktas tvayaiṣo jāto 'smīty udabhūd vāk taros tataḥ // sokss_12,23.27 (vet_16.27) //

 

kṣaṇāc cotpatya sa divaṃ kalpavṛkṣas tathā vasu /
vavarṣa bhuvi naivāsīt ko 'py asyāṃ durgato yathā // sokss_12,23.28 (vet_16.28) //

 

tatas tasya tayā tīvrasarvasattvānukampayā /
jīmūtavāhanasyātra trailokye paprathe yaśaḥ // sokss_12,23.29 (vet_16.29) //

 

tena tadgotrajāḥ sarve mātsaryād asahiṣṇavaḥ /
taṃ lokasātkṛtārtighnakalpavṛkṣavinākṛtam // sokss_12,23.30 (vet_16.30) //

 

jeyaṃ sapitṛkaṃ matvā saṃbhūya kṛtaniścayāḥ /
yuddhāya samanahyanta tad rājyāpajihīrṣayā // sokss_12,23.31 (vet_16.31) //

 

tad dṛṣṭvā prāha pitaraṃ svaṃ sa jīmūtavāhanaḥ /
tāta kasyāparasyāsti śaktis tvayi dhṛtāyudhe // sokss_12,23.32 (vet_16.32) //

 

kiṃ tv asya pāpakasyārthe śarīrasya vināśinaḥ /
hatvā bandhūn akṛpano rājyaṃ ko nāma vāñchati // sokss_12,23.33 (vet_16.33) //

 

tat kiṃ rājyena naḥ kāryaṃ gatvānyatra kvacid vayam /
dharmam eva cariṣyāmo lokadvayasukhāvaham // sokss_12,23.34 (vet_16.34) //

 

modantāṃ kṛpaṇā ete dāyādā rājyalolupāḥ /
ity uktavantaṃ jīmūtaketus taṃ sa pitābravīt // sokss_12,23.35 (vet_16.35) //

 

ahaṃ tvadartham icchāmi rājyaṃ putra tvam eva cet /
taj jahāsi kṛpāviṣṭas tan me vṛddhasya tena kim // sokss_12,23.36 (vet_16.36) //

 

evaṃ kṛtābhyanujñena pitrā mātrā ca so 'nvitaḥ /
malayādrim agāt tyaktarājyo jīmūtavāhanaḥ // sokss_12,23.37 (vet_16.37) //

 

tatra candanasaṃchannavahan nirjharakandare /
śuśrūṣamāṇaḥ pitaraṃ sa tasthau kalpitāśramaḥ // sokss_12,23.38 (vet_16.38) //

 

mitraṃ cāsyātra saṃpede mitrāvasur iti śrutaḥ /
viśvāvasoḥ sutaḥ siddharājasyaitannivāsinaḥ // sokss_12,23.39 (vet_16.39) //

 

ekadā cātra sa bhrāmyan viveśopavanasthitam /
draṣṭum āyatanaṃ devyā gauryā jīmūtavāhanaḥ // sokss_12,23.40 (vet_16.40) //

 

tatropavīṇayantīṃ ca dadarśa varakanyakām /
sakhījanānvitāṃ śailatanayārādhanodyatām // sokss_12,23.41 (vet_16.41) //

 

ākarṇyamānasaṃgītamañjuvīṇāravāṃ mṛgaiḥ /
dṛṣṭalocanalāvanyalajjitair iva niścalaiḥ // sokss_12,23.42 (vet_16.42) //

 

dadhatā tārakaṃ kṛṣṇam arjunena svacakṣuṣā /
pāṇḍavīyām iva camūṃ karṇamūlaṃ vivikṣatīm // sokss_12,23.43 (vet_16.43) //

 

paraḥparavimardena mukhendor iva darśanam /
atṛptāv iva vāñchantau bibhrantīṃ saṃmukhau stanau // sokss_12,23.44 (vet_16.44) //

 

dhātur ghaṭayato muṣṭigraheṇeva nipīḍite /
valīmagnāṅgulīmudre madhye kṣāmamanoramām // sokss_12,23.45 (vet_16.45) //

 

dṛṣṭayā ca tayā sadyaḥ so 'bhūj jīmūtavāhanaḥ /
tanvyā muṣitacitto 'nto dṛṣṭimārgapraviṣṭayā // sokss_12,23.46 (vet_16.46) //

 

sāpi taṃ bhūṣitodyānaṃ dṛṣṭvotkaṇṭhāvikāradam /
kāmāṅgadāhavairāgyād vanaṃ madhum ivāśritam // sokss_12,23.47 (vet_16.47) //

 

tathānurāgavivaśā bheje kanyā vihastatām /
yathā sakhīva vīṇāsyā vyākulālāpatāṃ yayau // sokss_12,23.48 (vet_16.48) //

 

tataḥ sa papraccha sakhīṃ tasyā jīmūtavāhanaḥ /
kiṃ dhanyaṃ nāma sakhyās te ko vaṃśo 'laṃkṛto 'nayā // sokss_12,23.49 (vet_16.49) //

 

tac chrutvā sā sakhī prāha nāmnā malayavaty asau /
mitrāvasusvasā siddharājaviśvāvasoḥ sutā // sokss_12,23.50 (vet_16.50) //

 

evam uktvā sahṛdayā sā taṃ jīmūtavāhanam /
nāmānvayau ca pṛṣṭvāsya muniputraṃ sahāgatam // sokss_12,23.51 (vet_16.51) //

 

tāṃ bravīti sma malayavatīṃ smitamitākṣaram /
sakhi vidyādharendrasya nāsyātithyaṃ karoṣi kim // sokss_12,23.52 (vet_16.52) //

 

jagatpūjyo 'tithir hy eṣa prāpta ity udite tayā /
sābhūd vidyādharasutā tūṣṇīṃ lajjānatānanā // sokss_12,23.53 (vet_16.53) //

 

lajjāvatīyaṃ matto 'rcā gṛhyatām iti vādinī /
ekātha tat sakhī tasmai sārghyāṃ mālām upānayat // sokss_12,23.54 (vet_16.54) //

 

sa cādāyaiva jīmūtavāhanaḥ premanirbharaḥ /
kaṇṭhe malayavatyās tāṃ mālāṃ tasyāḥ samarpayat // sokss_12,23.55 (vet_16.55) //

 

sāpi tiryakprasṛtayā paśyantī snigdhayā dṛśā /
nīlotpalamayīṃ mālām iva tasmin nyaveśayat // sokss_12,23.56 (vet_16.56) //

 

ity anyonakṛtāśabdasvayaṃvaraviśeṣayoḥ /
tayor etya jagādaikā ceṭī tāṃ siddhakanyakām // sokss_12,23.57 (vet_16.57) //

 

jananī rājaputri tvāṃ smaraty āgaccha māciram /
tac chrutvākṛṣya kāmeṣukīlitām iva kṛcchrataḥ // sokss_12,23.58 (vet_16.58) //

 

sotkāṃ priyamukhād dṛṣṭiṃ kathaṃcit sā yayau gṛham /
jīmūtavāhano 'py āgāt tan natātmā svamāśramam // sokss_12,23.59 (vet_16.59) //

 

sātha svāṃ jananīṃ dṛṣṭā prāṇeśavirahāturā /
gatvā malayavaty āśu papāta śayanīyake // sokss_12,23.60 (vet_16.60) //

 

athāntargatakāmāgnidhūmenevāvilekṣaṇā /
aśrudhārāṃ pramuñcantī saṃtāpakvathitāṅgakā // sokss_12,23.61 (vet_16.61) //

 

sakhībhiś candanair liptā vījitā cābjinīdalaiḥ /
ratiṃ na bheje śayane nāṅke sakhyā na bhūtale // sokss_12,23.62 (vet_16.62) //

 

gate 'tha vāsare kvāpi raktayā saha saṃdhyayā /
hasatprācīmukhaṃ candre samākramya ca cumbati // sokss_12,23.63 (vet_16.63) //

 

smareṇa preryamāṇāpi dūtīsaṃpreṣaṇādi sā /
lajjayā nāśakat kartuṃ jīvitaspṛhayojjhitā // sokss_12,23.64 (vet_16.64) //

 

nināya ca niśām induviṣamām abjinīva tām /
baddhamohālipaṭale hṛdi saṃkocam etya sā // sokss_12,23.65 (vet_16.65) //

 

tāvac ca tadviyogārtaḥ so 'pi jīmūtavāhanaḥ /
śayanastho 'pi patito haste kusumadhanvanaḥ // sokss_12,23.66 (vet_16.66) //

 

nūtanodbhinnarāgo 'pi pronmiṣatpāṇḍuracchaviḥ /
hrīmūko 'pi vadan pīḍāṃ kāmajām anayan niśām // sokss_12,23.67 (vet_16.67) //

 

prātaś cātyutsuko bhūyas tad gauryāyatanaṃ yayau /
yatra dṛṣṭābhavat tena sā siddhādhipaputrikā // sokss_12,23.68 (vet_16.68) //

 

tatra tena sa mitreṇa muniputreṇa pṛṣṭhataḥ /
āgatyāśvāsyate yāvan madanānalavihvalaḥ // sokss_12,23.69 (vet_16.69) //

 

tāvat tatraiva sāpy āgān nirgatyaikaiva nirjane /
guptaṃ malayavaty ātmatyāgāya virahāsahā // sokss_12,23.70 (vet_16.70) //

 

alakṣayantī kāntaṃ svaṃ pādapāntaritaṃ ca sā /
udaśrulocanā bālā devīṃ gaurīṃ vyajijñapat // sokss_12,23.71 (vet_16.71) //

 

tvadbhaktyā devi saṃvṛtto nāsmiñ janmani cen mama /
jīmūtavāhano bhartā tad bhūyāt so 'nyajanmani // sokss_12,23.72 (vet_16.72) //

 

ity uktvā racayāmāsa svottarīyeṇa tat kṣaṇam /
aśokataruśākhāyāṃ pāśaṃ sā girijāgrataḥ // sokss_12,23.73 (vet_16.73) //

 

hā nātha viśvavikhyātakaruṇenāpi na tvayā /
katham asmi paritrātā deva jīmūtavāhana // sokss_12,23.74 (vet_16.74) //

 

evam uktvā gale yāvat sā taṃ pāśaṃ niyacchati /
uccacāra divas tāvad bhāratī devyudīritā // sokss_12,23.75 (vet_16.75) //

 

putri mā sāhasaṃ kārṣīś cakravartī patis tava /
vidyādharendro jīmūtavāhano hi bhaviṣyati // sokss_12,23.76 (vet_16.76) //

 

ity uktavatyāṃ devyāṃ sa śrutvaiva savayasyakaḥ /
jīmūtavāhano hṛṣṭāṃ priyām upajagāma tām // sokss_12,23.77 (vet_16.77) //

 

saiṣa devyā varaḥ paśya vitīrṇaḥ satya eva te /
iti jalpati bālāṃ tāṃ tanmitre muniputrake // sokss_12,23.78 (vet_16.78) //

 

jīmūtavāhanas tat tad bruvan praṇayapeśalam /
svahastenaiva taṃ tasyāḥ kaṇṭhāt pāśam apānayat // sokss_12,23.79 (vet_16.79) //

 

tato 'kasmāt sudhāvarṣam iva manvānayos tayoḥ /
bhuvaṃ malayavatyāṃ ca likhantyāṃ hrītayā dṛśā // sokss_12,23.80 (vet_16.80) //

 

cinvānāgatya sahasā sakhī hṛṣṭā jagāda tām /
sakhi kalyāṇinī diṣṭyā vardhase 'bhīṣṭasiddhitaḥ // sokss_12,23.81 (vet_16.81) //

 

adyaiva hi mahārājas tava viśvāvasuḥ pitā /
kumāramitrāvasunā vijñaptaḥ saṃnidhau mama // sokss_12,23.82 (vet_16.82) //

 

ihāgato jaganmānyas tāta kalpatarupradaḥ /
vidyādharendratanayo yo 'yaṃ jīmūtavāhanaḥ // sokss_12,23.83 (vet_16.83) //

 

atithitvāt sa naḥ pūjyo varaś cānyo na tādṛśaḥ /
tasmān malayavatyāsau kanyāratnena pūjyatām // sokss_12,23.84 (vet_16.84) //

 

tatheti śraddhite rājñā bhrātā mitrāvasuḥ sa te /
tādarthyena mahābhāgasyāsyāśramapadaṃ gataḥ // sokss_12,23.85 (vet_16.85) //

 

jāne sadyaś ca bhāvī te vivāhas tat svamandiram /
āyāhi yātu caiṣo 'pi mahābhāgaḥ svam āspadam // sokss_12,23.86 (vet_16.86) //

 

ity uktā sā tayā sakhyā rājaputrī śanais tataḥ /
yayuḥ saharṣā sotkā ca muhur valitakaṃdharā // sokss_12,23.87 (vet_16.87) //

 

jīmūtavāhano 'py āśu gatvā svāśramam āgatāt /
mitrāvasor yathābhīṣṭaṃ kāryaṃ śrutvābhinandya ca // sokss_12,23.88 (vet_16.88) //

 

jātismaraḥ samācakhyau tasmai svaṃ pūrvajanma saḥ /
yatra mitraṃ sa tasyāsīt sā ca bhāryaiva tatsvasā // sokss_12,23.89 (vet_16.89) //

 

tato mitrāvasuḥ prītas tatpitroḥ parituṣyatoḥ /
āvedya gatvā pitarau kṛtārthaḥ svāv anandayat // sokss_12,23.90 (vet_16.90) //

 

nināya ca tadaiva svān gṛhāñ jīmūtavāhanam /
cakre cotsavasaṃbhāraṃ svasiddhyucitavaibhavam // sokss_12,23.91 (vet_16.91) //

 

tasminn eva ca dhanye 'hni tasya vidyādharaprabhoḥ /
svasur malayavatyāś ca vivāhaṃ samapādayan // sokss_12,23.92 (vet_16.92) //

 

tato navoḍhayā sākaṃ tayā jīmūtavāhanaḥ /
tasthau malayavatyā sa tatra siddhamanorathaḥ // sokss_12,23.93 (vet_16.93) //

 

ekadā kautukāc cātra sa mitrāvasunā saha /
malayādrau bhramann abdher velāvanam upeyivān // sokss_12,23.94 (vet_16.94) //

 

tatrāsthirāśīn subahūn dṛṣṭvā mitrāvasuṃ sa tam /
keṣām ete 'sthisaṃghātāḥ prāṇinām iti pṛṣṭavān // sokss_12,23.95 (vet_16.95) //

 

tato mitrāvasuḥ śyālas taṃ kāruṇikam abravīt /
śṛṇu vṛttāntam atremaṃ saṃkṣepād varṇayāmi te // sokss_12,23.96 (vet_16.96) //

 

nāgamātā purā kadrūr vinatāṃ tārkṣyamātaram /
nināya kila dāsatvaṃ savyājapaṇanirjitām // sokss_12,23.97 (vet_16.97) //

 

tena vaireṇa garuḍas tām unmocyāpi mātaram /
balī bhakṣayituṃ nāgān kadrūputrān pracakrame // sokss_12,23.98 (vet_16.98) //

 

sadā praviśya pātālaṃ so 'tha kāṃścij jaghāsa tān /
kāṃścin mamarda kecit tu svayaṃ trāsād vipedire // sokss_12,23.99 (vet_16.99) //

 

tad dṛṣṭvaikapade sarvakṣayam āśaṅkya nāgarāṭ /
vāsukiḥ prārthanāpūrvaṃ tārkṣyasya samayaṃ vyadhāt // sokss_12,23.100 (vet_16.100) //

 

ekam ekam ahaṃ nāgam āhārārthaṃ khagendra te /
pratyahaṃ preṣayāmy atra puline dakṣiṇodadheḥ // sokss_12,23.101 (vet_16.101) //

 

tvayā tu na praveṣṭavyaṃ pātāle 'smin kathaṃcana /
ko hi svārtho vinaṣṭeṣu nāgeṣv ekapade tava // sokss_12,23.102 (vet_16.102) //

 

ity ukte nāgarājena samayaṃ pratyapadyata /
svārthadarśī tathety eva garuḍo guruvikramaḥ // sokss_12,23.103 (vet_16.103) //

 

tadāprabhṛti caikaikaṃ nāgaṃ bhuṅkte dine dine /
vāsukipreṣitaṃ so 'tra khagendraḥ puline 'mbudheḥ // sokss_12,23.104 (vet_16.104) //

 

atas tadbhakṣyamāṇānāṃ nāganām asthisaṃcayāḥ /
ete 'tra giriśṛṅgābhā vṛddhiṃ kālakramād gatāḥ // sokss_12,23.105 (vet_16.105) //

 

iti mitrāvasor vaktrāt sāntarduḥkho niśamya saḥ /
nijagāda dayādhairyanidhir jīmūtavāhanaḥ // sokss_12,23.106 (vet_16.106) //

 

śocyaḥ sa vāsukī rājā yaḥ svahastena vidviṣe /
upahārīkaroti svāḥ prajāḥ klībo dine dine // sokss_12,23.107 (vet_16.107) //

 

dhṛtānanasahasraḥ sann ekenāpy ānanena saḥ /
mām ādau bhuṅkṣva tārkṣyeti bhāṣituṃ nāśakat katham // sokss_12,23.108 (vet_16.108) //

 

kathaṃ cābhyarthayāmāsa niḥsattvaḥ svakulakṣayam /
tārkṣyaṃ nāgāṅganākrandanityākarṇananirghṛṇaḥ // sokss_12,23.109 (vet_16.109) //

 

tārkṣyo 'pi kāśyapir vīraḥ kṛṣṇādhiṣṭhānapāvanaḥ /
īdṛśaṃ kurute pāpam aho mohasya gāḍhatā // sokss_12,23.110 (vet_16.110) //

 

ity uktvā sa mahāsattvo hṛdi cakre manoratham /
apy asāreṇa dehena sāram atrāpnuyām aham // sokss_12,23.111 (vet_16.111) //

 

ekasyāpy adya nāgasya kuryāṃ jīvitarakṣaṇam /
abāndhavasya bhītasya dattvātmānaṃ garutmate // sokss_12,23.112 (vet_16.112) //

 

iti saṃcintayaty eva tasmiñ jīmūtavāhane /
mitrāvasoḥ pituḥ pārśvāt kṣattāhvānārtham āyayau // sokss_12,23.113 (vet_16.113) //

 

vraja tvam aham eṣyāmi paścād iti tataś ca tam /
mitrāvasuṃ sa jīmūtavāhano vyasṛjad gṛham // sokss_12,23.114 (vet_16.114) //

 

gate tasmin sa cātraiko vāñchitārthonmukho bhraman /
kṛpālur aśṛnod dūrāt karuṇaṃ ruditadhvanim // sokss_12,23.115 (vet_16.115) //

 

gatvā dadarśa cottuṅgaśilātalasamīpagam /
yuvānam ekaṃ puruṣaṃ duḥkhitaṃ sundarākṛtim // sokss_12,23.116 (vet_16.116) //

 

puṃsā rājabhaṭeneva tyaktam ānīya tat kṣaṇam /
nivartayantaṃ rudatīṃ vṛddhāṃ sānunayaṃ striyam // sokss_12,23.117 (vet_16.117) //

 

ko 'yaṃ syād iti yāvac ca jijñāsuḥ so 'tra tiṣṭhati /
karuṇākulitaś channaḥ śṛṇvañ jīmūtavāhanaḥ // sokss_12,23.118 (vet_16.118) //

 

tāvat sā tatra vṛddhā strī duḥkhabhārātipīḍitā /
prāvartata yuvānaṃ taṃ dṛṣṭvā dṛṣṭvānuśocitum // sokss_12,23.119 (vet_16.119) //

 

hā śaṅkhacūḍa hā duḥkhaśatasaṃprāpta hā guṇin /
kulaikatanto hā putra kva tvāṃ drakṣyāmy ahaṃ punaḥ // sokss_12,23.120 (vet_16.120) //

 

vatsa tvanmukhacandre 'smin gate 'staṃ sa pitā tava /
sokāndhakārapatitaḥ kathaṃ vṛddho bhaviṣyati // sokss_12,23.121 (vet_16.121) //

 

athārkakarasaṃsparśād aṅgaṃ dūyeta yat tava /
kathaṃ śakṣyati tat soḍhuṃ tārkṣyabhakṣaṇajāṃ rujam // sokss_12,23.122 (vet_16.122) //

 

vistīrṇe nāgaloke 'pi dhātrā nāgādhipena ca /
labdhas tvaṃ kim abhavyāyā vicityaikasuto mama // sokss_12,23.123 (vet_16.123) //

 

iti tāṃ vilapantīṃ ca sa yuvā tanayo 'bravīt /
duḥkhārtam api mām amba kiṃ duḥkhayasi hā bhṛśam // sokss_12,23.124 (vet_16.124) //

 

nivartasva gṛhān eṣa praṇāmaḥ paścimas tava /
ihāgamanavelā hi bhavej jātu garutmataḥ // sokss_12,23.125 (vet_16.125) //

 

tac chrutvā hā hatāsmīha ko me pāsyati putrakam /
ita cakranda sā vṛddhā dikṣu kṣiptārtalocanā // sokss_12,23.126 (vet_16.126) //

 

tāvac ca bodhisattvāṃśaḥ sa taj jīmūtavāhanaḥ /
śrutvā dṛṣṭvā ca kṛpayā gāḍhākrānto vyacintayat // sokss_12,23.127 (vet_16.127) //

 

hantāyaṃ śaṅkhacūḍākhyo nāgo vāsukinā bata /
āhārahetos tārkṣyasya tapasvī preṣito 'dhunā // sokss_12,23.128 (vet_16.128) //

 

iyaṃ caitasya jananī snehenehānvag āgatā /
etadekasutā vṛddhā duḥkhadīnapralāpinī // sokss_12,23.129 (vet_16.129) //

 

tad enam ekam ārtaṃ ced dehenaikāntanāśinā /
rakṣāmi nāmunā nāgaṃ tan me dhig janma niḥphalam // sokss_12,23.130 (vet_16.130) //

 

ity ālocyopagamyaiva mudā jīmūtavāhanaḥ /
vṛddhām uvāca tāṃ mātaḥ putraṃ rakṣāmy ahaṃ tava // sokss_12,23.131 (vet_16.131) //

 

tac chrutvā bhāvitabhayā vṛddhā garuḍaśaṅkhinī /
saṃtrastā tārkṣya māṃ bhuṅkṣva māṃ bhuṅkṣveti jagāda sā // sokss_12,23.132 (vet_16.132) //

 

śaṅkhacūḍas tato 'vādīn naiṣas tārkṣyo 'mba mā trasīḥ /
kvāyaṃ candra ivāhlādī kva sa tārkṣyo bhayaṃkaraḥ // sokss_12,23.133 (vet_16.133) //

 

ity ukte śaṅkhacūḍena prāha jīmūtavāhanaḥ /
vidyādharo 'ham āyāto rākṣituṃ sutam amba te // sokss_12,23.134 (vet_16.134) //

 

dāsyāmi hi śarīraṃ svaṃ vastracchannaṃ garutmate /
kṣudhitāya prayāhi tvam ādāyainaṃ sutaṃ gṛham // sokss_12,23.135 (vet_16.135) //

 

tac chrutvā sābravīd vṛddhā maivaṃ tvaṃ hy adhiko mama /
putro yasyedṛśe kāle kṛpāsmāsv iyam īdṛśī // sokss_12,23.136 (vet_16.136) //

 

etac chrutvā sa jīmūtavāhanaḥ punar abravīt /
na me manorathasyāsya bhaṅgaṃ kartum ihārhatha // sokss_12,23.137 (vet_16.137) //

 

grahād evaṃ bruvāṇaṃ ca śaṅkhacūḍo jagāda tam /
darśitaiva mahāsattva tvayā satyaṃ kṛpālutā // sokss_12,23.138 (vet_16.138) //

 

na tv ahaṃ tvaccharīreṇa rakṣyāmi svaśarīrakam /
ratnavyayena pāṣāṇaṃ ko hi rakṣitum arhati // sokss_12,23.139 (vet_16.139) //

 

mādṛśais tu jagat pūrṇaṃ svātmamātrānukampibhiḥ /
anukampyaṃ jagad yeṣāṃ viralās te bhavādṛśāḥ // sokss_12,23.140 (vet_16.140) //

 

na cāhaṃ malinīkartuṃ śaṅkhapālakulaṃ śuci /
kalaṅka iva tīkṣṇāṃśubimbaṃ śakṣyāmi sanmate // sokss_12,23.141 (vet_16.141) //

 

iti taṃ pratiṣidhyaiva śaṅkhacūḍaḥ svamātaram /
jagādāmba nivartasva kāntārād durgamād itaḥ // sokss_12,23.142 (vet_16.142) //

 

na paśyasi kim atraitan nāgāsṛkkardamokṣitam /
kṛtāntalīlāparyaṅkaraudraṃ vadhyaśilātalam // sokss_12,23.143 (vet_16.143) //

 

ahaṃ cābdhitaṭe gatvā natvā gokarṇam īśvaram /
āgacchāmi drutaṃ yāvan nāyāti garuḍo 'tra saḥ // sokss_12,23.144 (vet_16.144) //

 

ity uktvā kṛpaṇākrandāṃ praṇamyāpṛcchya mātaram /
sa gokarṇapraṇāmārthaṃ śaṅkhacūḍo yayau tataḥ // sokss_12,23.145 (vet_16.145) //

 

asmiṃś ced antare prāptas tārkṣyaḥ siddho mamepsitaḥ /
parārtha iti jīmūtavāhano 'py akarod dhṛdi // sokss_12,23.146 (vet_16.146) //

 

tāvac cāsannapakṣīndrapakṣānilacalāṃs tarūn /
vilokyātra sa mā meti nivāraṇaparān iva // sokss_12,23.147 (vet_16.147) //

 

matvā garuḍavelāṃ ca prāptāṃ jīmūtavāhanaḥ /
parārthaprāṇado vadhyaśilām adhyāruroha tām // sokss_12,23.148 (vet_16.148) //

 

pavanāghūrṇite cābdhau sphuradratnaprabhādṛśā /
taṃ sattvātiśayaṃ tasya paśyatīva savismayam // sokss_12,23.149 (vet_16.149) //

 

āgatyācchāditanabhā nipatyaitacchilātalāt /
cañcvā garutmān āhatya mahāsattvaṃ jahāra tam // sokss_12,23.150 (vet_16.150) //

 

srutāsṛgdhāram utkhātaśiroratnaṃ ca taṃ javāt /
nītvā bhakṣayituṃ śṛṅge malayādreḥ pracakrame // sokss_12,23.151 (vet_16.151) //

 

evam eva parārthāya dehaḥ syāt pratijanma me /
mā bhūtāṃ svargamokṣau tu paropakṛtivarjitau // sokss_12,23.152 (vet_16.152) //

 

iti tārkṣyādyamānasya tasyānudhyāyatas tadā /
vidyādharendor apatat puṣpavṛṣṭir nabhotalāt // sokss_12,23.153 (vet_16.153) //

 

atrāntare sa tad raktadhārāsravaśiromaṇiḥ /
tasyā malayavatyāś ca tatpatnyāḥ prāpatat puraḥ // sokss_12,23.154 (vet_16.154) //

 

sā tad dṛṣṭvā parijñāya cūḍāratnaṃ suvihvalā /
antikasthā śvaśurayos tābhyāṃ sāśrur adarśayat // sokss_12,23.155 (vet_16.155) //

 

tau ca jāyāpatī sūnoḥ śiroratnaṃ vilokya tam /
kim etad iti saṃbhrāntau sahasaiva babhūvatuḥ // sokss_12,23.156 (vet_16.156) //

 

tataḥ svavidyānudhyānād yathāvṛttam avetya tat /
rājā jīmūtaketuḥ sā rājñī kanakavaty api // sokss_12,23.157 (vet_16.157) //

 

vadhvā malayavatyā tau prāvartetāṃ saha drutam /
gantuṃ tatraiva tau yatra tārkṣyajīmūtavāhanau // sokss_12,23.158 (vet_16.158) //

 

tāvat sa śaṅkhacūḍo 'tra natvā gokarṇam āgataḥ /
dadarśa rudhirārdraṃ tad vigno vadhyaśilātalam // sokss_12,23.159 (vet_16.159) //

 

hā hato 'smi mahāpāpo dhruvaṃ tena mahātmanā /
ātmā garutmate datto matkṛte sukṛpālunā // sokss_12,23.160 (vet_16.160) //

 

tad anviṣyāmi nītaḥ sa kṣaṇe 'smin kvāhivairiṇā /
majjeyaṃ nāyaśaḥpaṅke jīvantaṃ cet tam āpnuyām // sokss_12,23.161 (vet_16.161) //

 

ity udaśrur vadan so 'tha sādhur dṛṣṭvā nirantarām /
patitāṃ bhuvi tadraktadhārām anusaran yayau // sokss_12,23.162 (vet_16.162) //

 

atrāntare bhakṣayaṃs taṃ dṛṣṭvā jīmūtavāhanam /
hṛṣṭaṃ viramya garuḍaś cintayāmāsa tat kṣaṇam // sokss_12,23.163 (vet_16.163) //

 

aho apūrvaḥ ko 'py eṣa bhakṣyamāno 'pi yo mayā /
prahṛṣyati mahāsattvo na tu prāṇair viyujyate // sokss_12,23.164 (vet_16.164) //

 

bibharti luptaśeṣe ca gātre romāñcakañcukam /
kiṃ copakāriṇīvāsya mayi dṛṣṭiḥ prasīdati // sokss_12,23.165 (vet_16.165) //

 

tan naiṣa nāgaḥ ko'py eṣa sādhuḥ pṛcchāmi nādmy amum /
iti tārkṣyaṃ vimṛśyantaṃ prāha jīmūtavāhanaḥ // sokss_12,23.166 (vet_16.166) //

 

pakṣīndra kiṃ nivṛtto 'si na hi me māṃsaśoṇitam /
dehe nāsti na cādyāpi paritṛpto 'si buṅkṣva tat // sokss_12,23.167 (vet_16.167) //

 

etac chrutvātisāścaryas taṃ papraccha sa pakṣirāṭ /
nāgo naivāsi tad brūhi mahātman ko bhavān iti // sokss_12,23.168 (vet_16.168) //

 

nāga evāsmi ko 'yaṃ te praśnaḥ prakṛtam ācara /
prastutārthaviruddhaṃ hi ko 'bhidadhyād abāliśaḥ // sokss_12,23.169 (vet_16.169) //

 

evaṃ prativadaty eva tārkṣyaṃ jīmūtavāhane /
prāptaḥ sa śaṅkhacūḍo 'tra dūrād evābhyabhāṣata // sokss_12,23.170 (vet_16.170) //

 

mā mā kṛthā mahāpāpaṃ sāhasaṃ vinatātmaja /
ko 'yaṃ bhramas te na hy eṣa nāgo nāgo 'ham eṣa te // sokss_12,23.171 (vet_16.171) //

 

ity uktvā drutam āgatya madhye sthitvā tayor dvayoḥ /
dṛṣṭvā ca tārkṣyaṃ vibhrāntaṃ śaṅkhacūḍo 'bravīt punaḥ // sokss_12,23.172 (vet_16.172) //

 

kiṃ bhrāmyasi phaṇāḥ kiṃ me jihve dve ca na paśyasi /
vidyādharasya kiṃ cāsya saumyāṃ paśyasi nākṛtim // sokss_12,23.173 (vet_16.173) //

 

śaṅkhacūḍe vadaty evaṃ bhāryā ca pitarau ca tau /
jīmūtavāhanasyātra sarve satvaram āyayuḥ // sokss_12,23.174 (vet_16.174) //

 

viluptāṅgaṃ ca taṃ dṛṣṭvā pitarau tasya tat kṣaṇam /
cakrandatus tau hā putra hā hā jīmūtavāhana // sokss_12,23.175 (vet_16.175) //

 

hā kāruṇika hā vatsa parārthaprattajīvita /
hā kathaṃ vainateyedam avimṛśya kṛtaṃ tvayā // sokss_12,23.176 (vet_16.176) //

 

etac chrutvaiva tārkṣyo 'tra so 'nutapto vyacintayat /
hā kathaṃ bodhisattvāṃśaḥ saṃmohād bhakṣito mayā // sokss_12,23.177 (vet_16.177) //

 

jīmūtavāhanaḥ so 'yaṃ parārthaprāṇadāyakaḥ /
yasya bhramati kṛtsne 'smiṃs trailokye kīrtighoṣaṇā // sokss_12,23.178 (vet_16.178) //

 

tan me mṛte 'smin pāpasya prāptam agnipraveśanam /
adharmaviṣavṛkṣasya pacyate svādu kiṃ phalam // sokss_12,23.179 (vet_16.179) //

 

iti cintākule tārkṣye dṛṣṭvā bandhūn nipatya saḥ /
vraṇavyathāyāṃ pañcatvaṃ prāpa jīmūtavāhanaḥ // sokss_12,23.180 (vet_16.180) //

 

tato vilapatos tatra tatpitroḥ śokadīnayoḥ /
utkruśya muhur ātmānaṃ śaṅkhacūḍe ca nindati // sokss_12,23.181 (vet_16.181) //

 

bhāryā malayavaty asya nabho dṛṣṭvāśrugadgadam /
pūrvaprasannāṃ varadām ity upālabhatāmbikām // sokss_12,23.182 (vet_16.182) //

 

vidyādharādhipo bhāvicakravartī patis tava /
bhavitety aham ādiṣṭā devi gaurī tadā tvayā // sokss_12,23.183 (vet_16.183) //

 

tan mithyāvādinī jātā tvam apy asi kathaṃ mayi /
ity uktavatyāṃ tasyāṃ sā gaurī pratyakṣatām agāt // sokss_12,23.184 (vet_16.184) //

 

na me mithyā vacaḥ putrīty uktvā sā svakamaṇḍaloḥ /
amṛtenāśu jīmūtavāhanaṃ siñcati sma tam // sokss_12,23.185 (vet_16.185) //

 

tena so 'kṣatasarvāṅgaḥ pūrvādhikataradyutiḥ /
jīvan sadyaḥ samuttasthau kṛtī jīmūtavāhanaḥ // sokss_12,23.186 (vet_16.186) //

 

utthitaṃ praṇataṃ taṃ ca sarveṣu praṇamatsu sā /
uvāca devī tuṣṭāsmi dehadānena te 'munā // sokss_12,23.187 (vet_16.187) //

 

tad eṣā tvābhiṣiñcāmi putrātmīyena pāṇinā /
vidyādharāṇām ākalpaṃ cakravartipade 'dhunā // sokss_12,23.188 (vet_16.188) //

 

evaṃ vadantī jīmūtavāhanaṃ kalaśāmbudhiḥ /
tam abhyaṣiñcac charvānī pūjitā ca tirodadhe // sokss_12,23.189 (vet_16.189) //

 

nipetuś cātra tat kālaṃ divyāḥ kusumavṛṣṭayaḥ /
nadanti sma ca sānandaṃ devadundubhayo divi // sokss_12,23.190 (vet_16.190) //

 

athovāca sa taṃ prahvas tārkṣyo jīmūtavāhanam /
cakravartinn ahaṃ prītaḥ puruṣātiśaye tvayi // sokss_12,23.191 (vet_16.191) //

 

apūrvodāramatinā trijagatkautukāvaham /
brahmāṇḍabhittilikhitaṃ yena citram idaṃ kṛtam // sokss_12,23.192 (vet_16.192) //

 

tan māṃ praśādhi mattaś ca vṛṇuṣvābhīpsitaṃ varam /
ity uktavantaṃ garuḍaṃ mahāsattvo jagāda saḥ // sokss_12,23.193 (vet_16.193) //

 

na bhakṣyāḥ sānutāpena bhūtvā nāgāḥ punas tvayā /
te 'py asthiśeṣā jīvantu ye tvayā pūrvabhakṣitāḥ // sokss_12,23.194 (vet_16.194) //

 

evam astu na bhokṣye 'haṃ nāgāñ śāntamataḥ param /
prāg ye ca bhuktās te jīvantv iti tārkṣyo 'py uvāca saḥ // sokss_12,23.195 (vet_16.195) //

 

tato 'stiśeṣā ye 'py āsan nāgās tatpūrvabhakṣitāḥ /
te 'pi sarve samuttasthus tadvarāmṛtajīvitāḥ // sokss_12,23.196 (vet_16.196) //

 

surair nagair muniganaiḥ sānandair militair atha /
sa lokatritayābhikhyām uvāha malayācalaḥ // sokss_12,23.197 (vet_16.197) //

 

tat kālaṃ taṃ ca jīmūtavāhanodantam adbhutam /
gauryāḥ prasādād vividuḥ sarve vidyādhareśvarāḥ // sokss_12,23.198 (vet_16.198) //

 

āgatya te ca caraṇāvanatā himādriṃ ninyuḥ kṣaṇān muditabandhusuhṛtsametam /
taṃ pārvatīsvakarakḷptamahābhiṣekaṃ saccakravartinam atha pratimuktatārkṣyam // sokss_12,23.199 (vet_16.199) //

 

tatra sa pitrā mātrā mitrāvasunā ca malayavatyā ca /
nijagṛhagatāgatena ca saṃyuktaḥ śaṅkhacūḍena // sokss_12,23.200 (vet_16.200) //

 

lokottaracaritādbhutasiddhāṃ jīmūtavāhanaḥ suciram /
abhajata ratnopacitāṃ vidyādharacakravartidhuram // sokss_12,23.201 (vet_16.201) //

 

ity atyudārasarasām ākhyāya kathāṃ tadā sa vetālaḥ /
puna eva taṃ trivikramasenaṃ papraccha rājānam // sokss_12,23.202 (vet_16.202) //

 

tad brūhi śaṅkhacūḍaḥ kiṃ vā jīmūtavāhano 'bhyadhikaḥ /
sattvena tayor ubhayoḥ pūrvoktaś cātra samayas te // sokss_12,23.203 (vet_16.203) //

 

ity asmād vetālāc chrutvā maunaṃ vihāya śāpabhayāt /
tam uvāca sa trivikramaseno nṛpatir nirudvegaḥ // sokss_12,23.204 (vet_16.204) //

 

bahujanmasiddham etac citraṃ jīmūtavāhanasya kiyat /
ślāghyaḥ sa śaṅkhacūḍo maraṇottīrṇo 'pi yo ripave // sokss_12,23.205 (vet_16.205) //

 

anyaprattātmānaṃ prāpya sudūraṃ gatāya tārkṣyāya /
paścād dhāvan gatvā svaṃ deham upānayat prasabham // sokss_12,23.206 (vet_16.206) //

 

etan niśamyaiva nṛpasya tasya
vākyaṃ sa vetālavaro jagāma /
punaḥ svadhāmaiva tadaṃsapṛṣṭhān
nṛpo 'pi taṃ so 'nuyayau tathaiva // sokss_12,23.207 (vet_16.207) //

 

caturviṃśas taraṅgaḥ /

tato gatvā punas tasmāt sa rājā śiṃśapātaroḥ /
taṃ trivikramaseno 'ṃse vīro vetālam agrahīt // sokss_12,24.1 (vet_17.1) //

 

prasthitaṃ ca tatas taṃ sa vetālaḥ skandhato 'bravīt /
rājañ śramavinodāya śṛṇv etāṃ vacmi te kathām // sokss_12,24.2 (vet_17.2) //

 

akhaṇḍadharmamaryādaṃ gaṅgākūle kṛtāspadam /
kaler agamyaṃ kanakapuraṃ nāmnābhavat puram // sokss_12,24.3 (vet_17.3) //

 

tasmin yaśodhanākhyo 'bhūd anvartho vasudhādhipaḥ /
rarakṣa viplavāmbhodher yo velādrir iva kṣitim // sokss_12,24.4 (vet_17.4) //

 

jagādāhlādakaś caṇḍapratāpo 'khaṇḍamaṇḍalaḥ /
vidhinā yaś ca candrārkāv ekīkṛtyeva nirmame // sokss_12,24.5 (vet_17.5) //

 

maurkhyaṃ paraparīvāde na śāstrārthe daridratā /
doṣe na koṣadaṇḍābhyāṃ yasyāsīc ca mahīpateḥ // sokss_12,24.6 (vet_17.6) //

 

pāpabhīrur yaśolubdhaḥ ṣaṇḍhaḥ parapuraṃdhriṣu /
yaḥ śauryaudāryaśṛṅgāramayo janatayā jage // sokss_12,24.7 (vet_17.7) //

 

tasya rājñaḥ pure tasminn abhūd eko mahāvaṇik /
unmādinīti khyātā ca kanyā tasyābhavat sutā // sokss_12,24.8 (vet_17.8) //

 

yo yas tāṃ hi dadarśātra sa sa tadrūpasaṃpadā /
unmādyati sma madanasyāpi mohanaśaktayā // sokss_12,24.9 (vet_17.9) //

 

tasyāṃ ca yauvanasthāyāṃ sa gatvā tatpitā vaṇik /
yaśodhanaṃ taṃ rājānaṃ nītivedī vyajijñapat // sokss_12,24.10 (vet_17.10) //

 

trailokyaratnabhūtā me pradeyāsti sutā prabho /
tām anāvedya devasya nānyasmai dātum utsahe // sokss_12,24.11 (vet_17.11) //

 

devo 'pi sarvaratnānāṃ prabhuḥ kṛtsne 'pi bhūtale /
tatsvīkṛtyānugṛhṇātu devas tāṃ pratimucya vā // sokss_12,24.12 (vet_17.12) //

 

ity ākarṇya vaṇigvākyaṃ sa rājā brāhmaṇān nijān /
sādaraṃ vyasṛjat tasyāḥ saulakṣaṇyam avekṣitum // sokss_12,24.13 (vet_17.13) //

 

te gatvā brāhmaṇā dṛṣṭvā tāṃ trailokyaikasundarīm /
sadyaḥ kṣobhaṃ yayuḥ kṣiprāl labdhvā dhairyam acintayan // sokss_12,24.14 (vet_17.14) //

 

imāṃ prāpnoti ced rājā tad rāṣṭram avasīdati /
etanmohitacitto hi kiṃ sa rājyam avekṣate // sokss_12,24.15 (vet_17.15) //

 

tasmāt sulakṣaṇety eṣā nākhyeyā kṣitipāya naḥ /
ity eva mantraṃ saṃmantrya rājñas te jagmur antikam // sokss_12,24.16 (vet_17.16) //

 

kulakṣaṇā sā deveti tam ūcuś cātra te mṛṣā /
tena rājā sa naivaitāṃ svīcakāra vaṇiksutām // sokss_12,24.17 (vet_17.17) //

 

tatas tadājñayā tāṃ sa kanyām unmādinīṃ pitā /
vaṇig baladharākhyāya tat senāpataye dadau // sokss_12,24.18 (vet_17.18) //

 

atha sā tadgṛhe tasthau bhartrā tena samaṃ sukham /
kulakṣaṇety ahaṃ rajñā tyaktety āttavimānanā // sokss_12,24.19 (vet_17.19) //

 

yāti kāle ca jātv atra hatvā hemantahastinam /
phullakundalatādantaṃ mathitāmbujinīvanam // sokss_12,24.20 (vet_17.20) //

 

ājagāma lasatpuṣpamañjarīkesarāvaliḥ /
cūtāṅkuranakhaḥ krīdan kānane madhukesarī // sokss_12,24.21 (vet_17.21) //

 

tat kālaṃ cātra nagare taṃ vasantamahotsavam /
sa rājā niryayau draṣṭuṃ gajārūḍho yaśodhanaḥ // sokss_12,24.22 (vet_17.22) //

 

tadrūpālokasaṃbhāvyaviplavāḥ kulayoṣitaḥ /
apasārayituṃ dattaṃ tadā codghoṣaḍiṇḍimam // sokss_12,24.23 (vet_17.23) //

 

sā śrutvonmādinī tasmai rājñe svagṛhaharmyataḥ /
ātmānaṃ darśayāmāsa parityāgāvamānataḥ // sokss_12,24.24 (vet_17.24) //

 

sa ca tāṃ cakṣubhe dṛṣṭvā rājā jvālām ivodgatām /
saṃdhukṣitasya kāmāgner madhunā malayānilaiḥ // sokss_12,24.25 (vet_17.25) //

 

nirvarṇayaṃś ca tadrūpaṃ jaitram astraṃ manobhuvaḥ /
gāḍhaṃ praviṣṭaṃ hṛdaye kṣaṇān moham upāyayau // sokss_12,24.26 (vet_17.26) //

 

bhṛtyair āśvāsitaś cātra rājadhānīṃ praviśya saḥ /
pṛṣṭebhyo bubudhe tebhyas tāṃ prāgupanatojjhitām // sokss_12,24.27 (vet_17.27) //

 

tato nirvāsya deśāt tāṃs tatkulakṣaṇavādinaḥ /
viprān anudinaṃ dadhyau tām evotkaḥ sa bhūpatiḥ // sokss_12,24.28 (vet_17.28) //

 

aho jaḍātmā nirlajjaś candro nityam udeti yat /
jagannetrotsave tasyā niḥkalaṅke mukhe sati // sokss_12,24.29 (vet_17.29) //

 

kaṭhorau hemakalaśau gajakumbhau ca karkaśau /
labhete nopamām asyāḥ stanayoḥ pīnatuṅgayoḥ // sokss_12,24.30 (vet_17.30) //

 

kāñcīnakṣatramālāṅkaṃ tat tasyā jaghanasthalam /
kaṃ na kaṃdarpamātaṅgamastakābhaṃ vilobhayet // sokss_12,24.31 (vet_17.31) //

 

iti tāṃ cintayann antaḥ kṣīyate sma dine dine /
kāmāgnipuṭapākena pacyamānaḥ sa bhūpatiḥ // sokss_12,24.32 (vet_17.32) //

 

hriyā nigūhamānaś ca pṛcchadbhyo bāhyalakṣaṇaiḥ /
kṛcchrāc chaśaṃsa cāptebhyaḥ svapīḍākāraṇaṃ sa tat // sokss_12,24.33 (vet_17.33) //

 

alaṃ saṃtapya bhajase svādhīnāṃ tarhi kiṃ na tām /
ity uktas taiś ca naivaitad anumene sa dhārmikaḥ // sokss_12,24.34 (vet_17.34) //

 

tato baladharo buddhvā sa senāpatir etya tam /
prabhum abhyarthayāmāsa sadbhaktaś caraṇānataḥ // sokss_12,24.35 (vet_17.35) //

 

dāsastrī tava dāsy eva sā deva na parāṅganā /
svayaṃ cāhaṃ prayacchāmi tad bhāryāṃ svīkuruṣva me // sokss_12,24.36 (vet_17.36) //

 

athavā tāṃ tyajāmīha deva devakule tataḥ /
na doṣo grahaṇe tasyās tava devakulastriyaḥ // sokss_12,24.37 (vet_17.37) //

 

iti svasenāpatinā nirbandhena sa pārthivaḥ /
tenānunāthyamāno 'pi sāntaḥkopam uvāca tam // sokss_12,24.38 (vet_17.38) //

 

rājā bhūtvā kathaṃ kuryām adharmam aham īdṛśam /
mayy ullaṅghitamaryāde ko hi tiṣṭhet svavartmani // sokss_12,24.39 (vet_17.39) //

 

bhakto 'pi ca bhavān pāpe niyojayati māṃ katham /
paralokamahāduḥkhahetau kṣaṇasukhāvahe // sokss_12,24.40 (vet_17.40) //

 

na kṣamiṣye ca te dharmyān dārān yadi vihāsyasi /
sahate mādṛśaḥ ko hi tādṛśaṃ dharmaviplavam // sokss_12,24.41 (vet_17.41) //

 

tad varaṃ mṛtyur ity uktvā sa rājā niṣiṣedha tam /
tyajanty uttamasattvā hi prāṇān api na satpatham // sokss_12,24.42 (vet_17.42) //

 

tathaivārthayamānāṃś ca paurajānapadān api /
militān sa nirācakre rājā sudṛḍhaniścayaḥ // sokss_12,24.43 (vet_17.43) //

 

tataḥ krameṇa tenaiva smarajvarabharoṣmaṇā /
prakṣīṇadehaḥ prayayau sa yaśaḥśeṣatāṃ nṛpaḥ // sokss_12,24.44 (vet_17.44) //

 

senāpatiś cāsahiṣṇus taṃ tathā pramayaṃ prabhoḥ /
so 'gniṃ viveśa bhaktānām anirvācyaṃ hi ceṣṭitam // sokss_12,24.45 (vet_17.45) //

 

ity ākhyātakathāścaryo vetālo 'ṃsasthitas tadā /
sa trivikramasenaṃ taṃ bhūyaḥ papraccha pārthivam // sokss_12,24.46 (vet_17.46) //

 

tad etayoḥ ko nṛpateḥ senāpatimahībhṛtoḥ /
sattvenābhyadhiko brūhi pūrvoktaḥ samayaś ca te // sokss_12,24.47 (vet_17.47) //

 

iti vetālataḥ śrutvā muktamaunaḥ sa taṃ nṛpaḥ /
pratyuvāca dvayor rājā sattvavān adhikas tayoḥ // sokss_12,24.48 (vet_17.48) //

 

tad ākarṇyaiva vetālaḥ sākṣepas tam abhāṣata /
senāpatiḥ kathaṃ nātra rājann abhyadhiko vada // sokss_12,24.49 (vet_17.49) //

 

yas tathā svāmine bhaktyā svabhāryāṃ tāṃ tathāvidhām /
sucirajñātatadbhogasukhāsvādo 'py upānayat // sokss_12,24.50 (vet_17.50) //

 

ātmānaṃ cāgnisāc cakre tasmin pañcatvam āgate /
anāsvāditatadbhogas tatkāntāṃ tu jahau nṛpaḥ // sokss_12,24.51 (vet_17.51) //

 

vetālenaivam uktas tu vihasya sa nṛpo 'bravīt /
yady apy evaṃ tathāpy etat kiṃ citraṃ kulaputrakaḥ // sokss_12,24.52 (vet_17.52) //

 

senāpatiḥ sa bhaktyā yat svāmyarthe tat tathākarot /
prāṇair api hi bhṛtyānāṃ svāmisaṃrakṣaṇaṃ vratam // sokss_12,24.53 (vet_17.53) //

 

rājānas tu madādhmātā gajā iva niraṅkuśāḥ /
chindanti dharmamaryādāśṛṅkhalāṃ viṣayonmukhāḥ // sokss_12,24.54 (vet_17.54) //

 

teṣāṃ hy udriktacittānām abhiṣekāmbubhiḥ samam /
viveko vigalaty oghenohyamāna ivākhilaḥ // sokss_12,24.55 (vet_17.55) //

 

kṣipyanta iva coddhūya calaccāmaramārutaiḥ /
vṛddhopadiṣṭaśāstrārtharajomaśakamakṣikāḥ // sokss_12,24.56 (vet_17.56) //

 

ātapatreṇa satyaṃ ca sūryāloko nivāryate /
vibhūtivātyopahatā dṛṣṭir mārgaṃ ca nekṣate // sokss_12,24.57 (vet_17.57) //

 

te te ca vipadaṃ prāptā māramohitacetasaḥ /
jagadvijayino 'pīha rājāno nahuṣādayaḥ // sokss_12,24.58 (vet_17.58) //

 

eṣo rājā punaḥ pṛthvyām ekacchatro 'pi yat tayā /
unmadinyā capalayā lakṣmyeva na vimohitaḥ // sokss_12,24.59 (vet_17.59) //

 

prāṇān api sa dharmātmā tatyāja na punaḥ padam /
amārge nidadhe dhīras tenāsau me 'dhiko mataḥ // sokss_12,24.60 (vet_17.60) //

 

ity ākarṇya nṛpasya tasya vacanaṃ bhūyas tadaṃsasthalād
vetālaḥ sahasā svam eva sa padaṃ māyāprabhāvād yayau /
rājāpy anvasarat tathaiva sa punaḥ saṃprāptum etaṃ javād
ārabdhe hi suduḥkare 'pi mahatāṃ madhye virāmaḥ kutaḥ // sokss_12,24.61 (vet_17.61) //

 

pañcaviṃśas taraṅgaḥ /

tataḥ pitṛvane tasmin kravyabhakṣibhir āvṛte /
jvālāvilolarasanair bhūtair iva citāgnibhiḥ // sokss_12,25.1 (vet_18.1) //

 

gatvaiva tasyām akṣobhyaḥ kṣapāyāṃ śiṃśapātarum /
sa trivikramasenas tam āsasāda punar nṛpaḥ // sokss_12,25.2 (vet_18.2) //

 

tatrāpaśyac ca vetālavikṛtān sadṛśākṛtīn /
ullambamānān subahūn pretakāyān aśaṅkitam // sokss_12,25.3 (vet_18.3) //

 

aho kim etat kiṃ vānyan māyī kālaṃ kṣipaty ayam /
vetālo me na vedmy eṣāṃ grāhyaṃ yeneha bhūyaṣām // sokss_12,25.4 (vet_18.4) //

 

asiddhārthasya ced rātrir iyaṃ mama gamiṣyati /
tato vahniṃ pravekṣyāmi na sahiṣye tu hāsyatām // sokss_12,25.5 (vet_18.5) //

 

iti cintayatas tasya rājño vijñāya niścayam /
sattvatuṣṭaḥ sa vetālaḥ svamāyāṃ saṃjahāra tām // sokss_12,25.6 (vet_18.6) //

 

tato dṛṣṭvaikam evātra vetālaṃ nṛkalevare /
avatīrya gṛhītvāṃse sa pratasthe punar nṛpaḥ // sokss_12,25.7 (vet_18.7) //

 

prakrāmantaṃ ca taṃ bhūyaḥ sa vetālo 'bhyabhāṣata /
rājan nodvijase citraṃ tad imāṃ me kathāṃ sṛṇu // sokss_12,25.8 (vet_18.8) //

 

asti gaurītapaḥkleśavṛtena tripurāriṇā /
asāmānyaguṇotkarṣalubdheneva svayaṃvṛtā // sokss_12,25.9 (vet_18.9) //

 

bhogavatyamarāvatyos tṛtīyojjayinī purī /
udārasukṛtaprāpyanānābhogopabṛṃhitā // sokss_12,25.10 (vet_18.10) //

 

yasyāṃ stabdhatvakārkaśye kuceṣu varayoṣitām /
tāsām eva bhruvor bhaṅgo locaneṣu ca cāpalam // sokss_12,25.11 (vet_18.11) //

 

tamo niśāsu vakratvaṃ yasyāṃ kavivaroktiṣu /
mado dantiṣu jāḍyaṃ ca muktāmalayajenduṣu // sokss_12,25.12 (vet_18.12) //

 

tasyāṃ candraprabhākhyasya rājño 'mātyo bahuśrutaḥ /
devasvāmīty abhūd vipro bhūriyajño mahādhanaḥ // sokss_12,25.13 (vet_18.13) //

 

tasya kālena tanayaś candrasvāmīty ajāyata /
so 'dhītavidyo 'pi yuvā dyūtaikavyasano 'bhavat // sokss_12,25.14 (vet_18.14) //

 

ekadā ca dvijasutaś candrasvāmī sa kāṃcana /
dyūtakāramahāṭhiṇṭhāṃ dyūtena krīḍituṃ yayau // sokss_12,25.15 (vet_18.15) //

 

āśliṣyāmaḥ kam atreti vipadbhir iva vīkṣitum /
vikṣiptaiḥ kṛṣṇaśārābhair netrair akṣair nirantarām // sokss_12,25.16 (vet_18.16) //

 

kaḥ so 'sti na śriyaṃ yasya harāmy apy alakāpateḥ /
itīva tanvatīṃ nādān dyūtakṛtkalahasvanaiḥ // sokss_12,25.17 (vet_18.17) //

 

tāṃ praviśya kramād dīvyann akṣaiḥ sa kitavaiḥ saha /
vastrādi hārayitvāpi dhanam anyad ahārayat // sokss_12,25.18 (vet_18.18) //

 

mṛgyamāṇaṃ ca yan nādāt sa tad dhanam asaṃbhavi /
tad avaṣṭabhya sabhyena laguḍaiḥ paryatāḍyata // sokss_12,25.19 (vet_18.19) //

 

laguḍāhatasarvāṅgaḥ pāṣāṇam iva niścalam /
kṛtvā mṛtam ivātmānaṃ tasthau viprasuto 'tha saḥ // sokss_12,25.20 (vet_18.20) //

 

tathaiva divasān dvitrāṃs tatra tasminn avasthite /
kruddhaḥ sa sabhyaṣ ṭhiṇṭhāyāṃ kitavān svān abhāṣata // sokss_12,25.21 (vet_18.21) //

 

śritānenāśmatā tāvat tad etaṃ kṣipata kvacit /
nītvāndhakūpe niḥsattvaṃ dhanaṃ dāsyāmy ahaṃ tu vaḥ // sokss_12,25.22 (vet_18.22) //

 

ity uktās tena kitavās taṃ candrasvāminaṃ tataḥ /
araṇyaṃ ninyur utkṣipya dūraṃ kūpagaveṣiṇaḥ // sokss_12,25.23 (vet_18.23) //

 

tatraiko vṛddhakitavas tān anyān evam abhyadhāt /
mṛto 'yaṃ prāyaśas tat kiṃ kūpe kṣiptena no 'munā // sokss_12,25.24 (vet_18.24) //

 

tad ihaivainam ujjhitvā vakṣyāmaḥ kūpa ujjhitam /
iti te tadvacaḥ sarve tatheti pratipedire // sokss_12,25.25 (vet_18.25) //

 

tatas tyaktvā gateṣv eṣu kitaveṣu sa utthitaḥ /
candrasvāmī viveśātra śūnyam ekaṃ śivālayam // sokss_12,25.26 (vet_18.26) //

 

tatra kiṃcit samāśvasya cintayāmāsa duḥkhitaḥ /
viśvasto māyayā kaṣṭaṃ muṣitaḥ kitavair aham // sokss_12,25.27 (vet_18.27) //

 

tad īdṛśaḥ kva gacchāmi nāgnopahatapāṃśulaḥ /
pitā bandhuḥ suhṛd vāpi dṛṣṭvā kiṃ hi vaden mama // sokss_12,25.28 (vet_18.28) //

 

tat saṃprati sthito 'smīha naktaṃ ca kṣutpraśāntaye /
paśyāmi nirgatya kathaṃ yatiṣye bhojanaṃ prati // sokss_12,25.29 (vet_18.29) //

 

ity ālocayatas tasya klāntasyānambarasya ca /
mandīkṛtātapo 'stādriṃ ravis tyaktāmbaro yayau // sokss_12,25.30 (vet_18.30) //

 

tāvac ca bhūtidigdhāṅgas tatrāyāti sma tāpasaḥ /
mahāvratī jaṭāśūladharo hara ivāparaḥ // sokss_12,25.31 (vet_18.31) //

 

sa candrasvāminaṃ dṛṣṭvā ko 'sīti paripṛcchya ca /
srutvā tasmāc ca vṛttāntaṃ prahvaṃ taṃ tāpaso 'bravīt // sokss_12,25.32 (vet_18.32) //

 

tvaṃ mamehāśramaṃ prāptaḥ kṣutklānto 'cintito 'tithiḥ /
tad uttiṣṭha kṛtasnāno bhikṣābhāgaṃ mamāhara // sokss_12,25.33 (vet_18.33) //

 

ity ukto vratinā so 'tha candrasvāmī jagāda tam /
vipro 'haṃ bhagavan bhokṣye bhikṣābhāgaṃ kathaṃ tava // sokss_12,25.34 (vet_18.34) //

 

tac chrutvā sa vratī siddhaḥ praviśya maṭhikāṃ nijām /
iṣṭasaṃpādinīṃ vidyāṃ sasmārātithivallabhaḥ // sokss_12,25.35 (vet_18.35) //

 

saṃsmṛtopasthitāṃ tāṃ ca kiṃ karomīti vādinīm /
amuṣyātithyam atitheḥ kuruṣveti śaśāsa tām // sokss_12,25.36 (vet_18.36) //

 

tathety ukte tayā tatra sodyānaṃ sāṅganājanam /
puraṃ sauvarṇam utpannaṃ candrasvāmī dadarśa saḥ // sokss_12,25.37 (vet_18.37) //

 

vismitaṃ ca tam abhyetya tasmād vārāṅganāḥ purāt /
ūcur uttiṣṭha bhadraihi snāhi bhuṅkṣva tyaja śramam // sokss_12,25.38 (vet_18.38) //

 

ity uktvābhyantaraṃ nītvā snāpayitvānulipya ca /
tābhiḥ sa dattasadvastro ninye 'nyad vāsakottamam // sokss_12,25.39 (vet_18.39) //

 

tatrāntaḥ sa dadarśaikāṃ pradhānayuvatiṃ yuvā /
sarvāṅgasundarīṃ dhātrā kautukād iva nirmitām // sokss_12,25.40 (vet_18.40) //

 

tayā sa sotkayotthāya svāsanārdhopaveśitaḥ /
bubhuje divyam āhāraṃ tayaivātra samaṃ tataḥ // sokss_12,25.41 (vet_18.41) //

 

bhuktapakvaphalasvādutāmbūlaḥ svarasena ca /
paryaṅkaśayane bheje tatsaṃbhogasukhaṃ niśi // sokss_12,25.42 (vet_18.42) //

 

prātaḥ prabuddhaś cāpaśyat tad evātra śivāyalam /
nāpi divyāṅganāṃ nāpi puraṃ tan na paricchadam // sokss_12,25.43 (vet_18.43) //

 

tataḥ sa vigno niryātaṃ maṭhikātaḥ smitānanam /
pṛṣṭarātrisukhaṃ prātas tāpasaṃ taṃ vyajijñapat // sokss_12,25.44 (vet_18.44) //

 

tatprasādād ahaṃ rātrāv uṣito bhagavan sukham /
kiṃ tu yāsyanti me prāṇās tayā divyastriyā vinā // sokss_12,25.45 (vet_18.45) //

 

tac chrutvā sa tapasvī taṃ hasan kāruṇiko 'bravīt /
ihaivāssva punar naktaṃ bhaviṣyati tathaiva te // sokss_12,25.46 (vet_18.46) //

 

ity ukte vratinā tena tadyuktyaiva pratikṣapam /
candrasvāmy atra so 'bhuṅkta bhogāṃs tāṃs tatprasādataḥ // sokss_12,25.47 (vet_18.47) //

 

buddhvā ca taṃ śanair vidyāprabhāvaṃ vidhicoditaḥ /
ekadā tāpasendraṃ taṃ sa prasādyānvayācata // sokss_12,25.48 (vet_18.48) //

 

satyaṃ kṛpā ced bhagavan mayi te śaraṇāgate /
tad etāṃ dehi me vidyāṃ yatprabhāvo 'yam īdṛśaḥ // sokss_12,25.49 (vet_18.49) //

 

iti bruvāṇaṃ nirbandhāt taṃ pratyāha sa tāpasaḥ /
asādhyā tava vidyeyaṃ sādhyate 'ntarjale hy asau // sokss_12,25.50 (vet_18.50) //

 

tatra caiṣā sṛjaty āśu japataḥ sādhakasya tat /
māyājālaṃ vimohāya yena siddhiṃ na so 'śnute // sokss_12,25.51 (vet_18.51) //

 

sa hi tatra punar jātaṃ bālam ātmānam īkṣate /
tato yuvānam udvyūḍhadāraṃ jātātmajaṃ tathā // sokss_12,25.52 (vet_18.52) //

 

suhṛn me 'yam ayaṃ śatrur iti mithyā sa muhyati /
na ca smarati janmedaṃ na vidyāsādhane kriyām // sokss_12,25.53 (vet_18.53) //

 

yas tu triraṣṭavarṣaḥ san guruvidyāprabodhitaḥ /
janma smṛtvā viditvā tad dhīro māyāvijṛmbhitam // sokss_12,25.54 (vet_18.54) //

 

tadvaśo 'py atra kurute tathaivāgnipraveśanam /
paramārthaṃ jalottīrṇaḥ siddhavidyaḥ sa paśyati // sokss_12,25.55 (vet_18.55) //

 

anyasya na paraṃ vidyā śiṣyasyaiṣā hi sidhyati /
asthānārpaṇato yāvad guror api vinaśyati // sokss_12,25.56 (vet_18.56) //

 

matsiddhyaiva phale siddhe kiṃ graheṇāmunā tava /
matsiddhihānyā mā jātu tavaitad api naṅkṣyati // sokss_12,25.57 (vet_18.57) //

 

evaṃ tapasvinokte 'pi candrasvāmī graheṇa saḥ /
śikṣyāmi sarvaṃ mā bhūd vaś cintātreti tam abravīt // sokss_12,25.58 (vet_18.58) //

 

tato 'smai pratipede tāṃ vidyāṃ dātuṃ sa tāpasaḥ /
batāśritānurodhena kiṃ na kurvanti sādhavaḥ // sokss_12,25.59 (vet_18.59) //

 

tato nītvā nadītīraṃ sa taṃ smāha mahāvratī /
vatsa vidyāṃ japan māyāṃ yadi drakṣyasi tāṃ tadā // sokss_12,25.60 (vet_18.60) //

 

māyāgnim eva praviśer vidhyayā bodhito mayā /
ahaṃ ca tāvat sthāsyāmi tavehaiva nadītaṭe // sokss_12,25.61 (vet_18.61) //

 

ity uktvādhyāpayāmāsa tam ācāntaṃ śuciṃ śuciḥ /
sa candrasvāminaṃ vidyāṃ samyak tāṃ vratināṃ varaḥ // sokss_12,25.62 (vet_18.62) //

 

tatas tīre sthite tasmin gurau mūrdhnā praṇamya tam /
candrasvāmī sa rabhasān nadīm avatatāra tām // sokss_12,25.63 (vet_18.63) //

 

tasyām antarjale vidyāṃ tāṃ japan sahasaiva saḥ /
tanmāyāmohito mithyā sarvaṃ vismṛtya janma tat // sokss_12,25.64 (vet_18.64) //

 

vīkṣate yāvad anyasyām utpannaḥ svātmanā puri /
putro viprasya kasyāpi buddhiṃ sa śanakair gataḥ // sokss_12,25.65 (vet_18.65) //

 

kṛtopanayano 'dhītavidyo dārān avāpya ca /
tadduḥkhasukhasaṃmūḍhaḥ saṃpūrṇo 'patyavān kramāt // sokss_12,25.66 (vet_18.66) //

 

tataś cātra sutasnehasvīkṛtas tat tad ācarat /
sthito baddharatiḥ sārdhaṃ pitṛbhyāṃ bandhubhis tathā // sokss_12,25.67 (vet_18.67) //

 

evaṃ janmāntaraṃ mithyā tasyānubhavato 'tra saḥ /
kāle prabodhinīṃ vidyāṃ guruḥ prāyuṅkta tāpasaḥ // sokss_12,25.68 (vet_18.68) //

 

sa tadvidyāprayogeṇa sadyas tena prabodhitaḥ /
smṛtvātmānaṃ guruṃ taṃ ca māyājālam avetya tat // sokss_12,25.69 (vet_18.69) //

 

udyato 'gnipraveśāya divyāsādhyaphalāptaye /
paryavāri niṣedhadbhir vṛddhāptagurubandhubhiḥ // sokss_12,25.70 (vet_18.70) //

 

bahudhā bodhyamāno 'pi tair divyasukhalolupaḥ /
sa sajjitacitaṃ prāyān nadītīraṃ sabāndhavaḥ // sokss_12,25.71 (vet_18.71) //

 

dṛṣṭvātra vṛddhau pitarau bhāryāṃ ca maraṇodyatām /
krandanti bālāpatyāni so 'tha mohād acintayat // sokss_12,25.72 (vet_18.72) //

 

kaṣṭaṃ mriyante svajanāḥ sarve me viśato 'nalam /
na ca jānāmi kiṃ satyaṃ guros tad vacanaṃ na vā // sokss_12,25.73 (vet_18.73) //

 

tat kiṃ nu praviśāmy agnim uta na praviśāmi kim /
athavā tat kathaṃ mithyā syāt saṃvādi guror vacaḥ // sokss_12,25.74 (vet_18.74) //

 

tad viśāmy analaṃ kāmam ity antaḥ pravimṛśya saḥ /
agnipraveśaṃ vidadhe candrasvāmī kila dvijaḥ // sokss_12,25.75 (vet_18.75) //

 

anubhūtahimasparśo vahneś ca sa savismayaḥ /
śāntamāyo nadītīrād utthāyopayayau taṭam // sokss_12,25.76 (vet_18.76) //

 

tatra sthitaṃ ca dṛṣṭvā taṃ guruṃ natvā ca pādayoḥ /
pṛcchantaṃ cāgniśaityāntaṃ svam udantam abodhayat // sokss_12,25.77 (vet_18.77) //

 

tatas taṃ sa guruḥ prāha vatsa śaṅke kṛtas tvayā /
apacāro 'tra śītas te kathaṃ jāto 'gnir anyathā // sokss_12,25.78 (vet_18.78) //

 

adṛṣṭam etad etasyā vidyāyāḥ sādhane yataḥ /
etad guror vacaḥ śrutvā candrasvāmī jagāda saḥ // sokss_12,25.79 (vet_18.79) //

 

nāpacāro mayā kaścid vihito bhagavann iti /
tataḥ sa tadgurur vidyāṃ jijñāsus tāṃ samasmarat // sokss_12,25.80 (vet_18.80) //

 

na ca sāvirabhūt tasya na tacchiṣyasya tasya vā /
naṣṭavidyāv athobhau tau viṣaṇṇau jagmatus tataḥ // sokss_12,25.81 (vet_18.81) //

 

ity ākhyāya kathām atha vetālaḥ pṛṣṭavān sa taṃ bhūyaḥ /
pṛthvīpatiṃ trivikramasenaṃ samayaṃ nigadya pūrvoktam // sokss_12,25.82 (vet_18.82) //

 

rājan saṃśayam etaṃ chinddhi mama brūhi hetunā kena /
vihite 'pi yathoddiṣṭe karmaṇi vidyobhayos tayor naṣṭā // sokss_12,25.83 (vet_18.83) //

 

etat sa vetālavaco niśamya
taṃ pratyavocan manujendravīraḥ /
jāne bhavān me kṣipatīha kālaṃ
yogeśvaraivaṃ tad api bravīmi // sokss_12,25.84 (vet_18.84) //

 

na duṣkareṇāpi hi karmaṇaiva
śuddhena siddhiḥ puruṣasya labhyā /
yāvan na niṣkramya vikalpaśuddhaṃ
dhīraṃ mano nirmalasattvavṛtti // sokss_12,25.85 (vet_18.85) //

 

tasyātra mandasya tu viprayūnaś
cittaṃ prabudhyāpi vikalpate sma /
vidyā na sā tena gatāsya siddhir
asthānadānāc ca guror vinaṣṭā // sokss_12,25.86 (vet_18.86) //

 

iti tasya nṛpasya sṛṣṭavāco bata vetālavaro 'ṃsataḥ sa bhūyaḥ /
nijam eva padaṃ yayāv alakṣyo nṛpatis taṃ ca tathaiva so 'nvayāsīt // sokss_12,25.87 (vet_18.87) //

 

ṣaḍviṃśas taraṅgaḥ /

atha gatvā punaḥ skandhe vetālaṃ śiṃśapādrumāt /
sa trivikramasenas taṃ gṛhītvodacalan nṛpaḥ // sokss_12,26.1 (vet_19.1) //

 

āgacchantaṃ ca taṃ bhūyo vetālaḥ so 'bhyabhāṣata /
rājañ śṛṇu katham ekāṃ hṛdyāṃ te kathayāmy aham // sokss_12,26.2 (vet_19.2) //

 

asti vakrolakaṃ nāma puraṃ surapuropamam /
tasmin sūryaprabhākhyo 'bhūd rājā jambhārisaṃnibhaḥ // sokss_12,26.3 (vet_19.3) //

 

saukaryodyatayā mūrtyā dattānando vasuṃdharām /
imāṃ harir ivoddhṛtya yo babhāra ciraṃ bhuje // sokss_12,26.4 (vet_19.4) //

 

dhūmāsaṅge 'śrusaṃpātaḥ śṛṅgāre mārasaṃkathāḥ /
dvāḥstheṣu hemadaṇḍāś ca rāṣṭre yasyābhavan prabhoḥ // sokss_12,26.5 (vet_19.5) //

 

sarvasaṃpatsamṛddhasya tasyaikābhūd anirvṛtiḥ /
nodapadyata yat putro bahuṣv antaḥpureṣv api // sokss_12,26.6 (vet_19.6) //

 

etasmiṃś ca kathāsaṃdhau tāmraliptyāṃ mahāpuri /
babhūva dhanapālākhyo dhuryo dhanavatāṃ vanik // sokss_12,26.7 (vet_19.7) //

 

tasya cājāyataikaiva nāmnā dhanavatī sutā /
vidyādharī cyutā śāpāt saundaryeṇaiva sūcitā // sokss_12,26.8 (vet_19.8) //

 

tasyāṃ ca yauvanasthāyāṃ sa vaṇik pañcatāṃ yayau /
taddhanaṃ rājasānāthyād ākrāntam atha gotrajaiḥ // sokss_12,26.9 (vet_19.9) //

 

tato hiraṇyavatyākhyā vaṇijas tasya gehinī /
ādāya ratnabharaṇaṃ nijam aprakaṭasthitam // sokss_12,26.10 (vet_19.10) //

 

dhanavatyā tayā sākaṃ svaduhitrā niśāmukhe /
palāyya dāyādabhayād gṛhād guptaṃ viniryayau // sokss_12,26.11 (vet_19.11) //

 

dhvāntena bahir antaś ca sā duḥkhenāndhakāritā /
kṛcchrād bahiḥpuraṃ prāyāt sutāhastāvalambinī // sokss_12,26.12 (vet_19.12) //

 

tatra saṃtamase yāntī vidhiyogād alakṣitam /
aṃsenātāḍayac cauraṃ śūlāgrāropitasthitam // sokss_12,26.13 (vet_19.13) //

 

sa sajīvas tadaṃsāgraghaṭṭanādhikapīḍitaḥ /
āḥ kṣate kṣāram etan me kṣiptaṃ kenety abhāṣata // sokss_12,26.14 (vet_19.14) //

 

tatas tatraiva sā ko 'sīty apṛcchat taṃ vaṇigvadhūḥ /
pratyuvāca tataś cauraś cauro 'ham iha sūcitaḥ // sokss_12,26.15 (vet_19.15) //

 

śūle pāpasya cādyāpi notkrāmanti mamāsavaḥ /
tad ārye tvaṃ mama brūhi kāsikvaivaṃ prayāsi ca // sokss_12,26.16 (vet_19.16) //

 

tac chrutvā taṃ vaṇigbhāryā yāvat svodantam āha sā /
tāvat tilakitaṃ prācyā mukham udbhāsitendunā // sokss_12,26.17 (vet_19.17) //

 

tato dikṣu prakāśāsu sa cauras tāṃ vaṇiksutām /
dṛṣṭvā dhanavatīṃ kanyāṃ tanmātaram uvāca tām // sokss_12,26.18 (vet_19.18) //

 

śṛṇu me prārthanām ekāṃ sahasraṃ kāñcanasya te /
dadāmi tad imāṃ mahyaṃ svasutāṃ dehi kanyakām // sokss_12,26.19 (vet_19.19) //

 

kim etayā tavety ukto hasantyātha tayātra saḥ /
punaś cauro 'bravīn nāsti putro mama gatāyuṣaḥ // sokss_12,26.20 (vet_19.20) //

 

na cāputro 'śnate lokāṃs tad eṣā yaṃ madājñayā /
kutracij janayet putraṃ kṣetrajaḥ sa bhaven mama // sokss_12,26.21 (vet_19.21) //

 

ity etāṃ prārthaye tvaṃ tu tad vidhatsva mamepsitam /
tac chrutvā sā vaṇigyoṣil lobhāt tat pratyapadyata // sokss_12,26.22 (vet_19.22) //

 

ānīya ca kuto 'py ambu pāṇau caurasya tasya sā /
eṣā sutā mayā tubhyaṃ kanyā dattety apātayat // sokss_12,26.23 (vet_19.23) //

 

so 'pi tadduhitur dattayathoktājño jagāda tām /
gacchāmuṣya vaṭasyādhaḥ khātvā svarṇaṃ gṛhāṇa tat // sokss_12,26.24 (vet_19.24) //

 

gatāsor dāhayitvā me dehaṃ yuktyā visṛjya ca /
asthīni tīrthe sasutā gaccher vakrolakaṃ puram // sokss_12,26.25 (vet_19.25) //

 

tatra sūryaprabhe rājñi saurājyasukhite jane /
nirupadravaniścintā sthāsyasi tvaṃ yathecchasi // sokss_12,26.26 (vet_19.26) //

 

ity uktvā tṛṣitaḥ pītvā tayaivopahṛtaṃ jalam /
śūlavyadhavyathotkrāntajīvaś cauro babhūva saḥ // sokss_12,26.27 (vet_19.27) //

 

tato gatvā vaṇikstrī sā svarṇaṃ vaṭataros talāt /
gṛhītvā sasutā guptam agād bhartṛsuhṛdgṛham // sokss_12,26.28 (vet_19.28) //

 

tatra sthitvā ca yuktyā tad dāhayitvā kalevaram /
caurasya tasya tīrthe 'sthikṣepādikam akārayat // sokss_12,26.29 (vet_19.29) //

 

anyedyuś cāttaguptārthā tato nirgatya sātmajā /
prayāntī kramaśaḥ prāpa sā tad vakrolakaṃ puram // sokss_12,26.30 (vet_19.30) //

 

tatraikaṃ vasudattākhyād gṛhaṃ krītvā vaṇigvarāt /
tasminn uvāsa sutayā dhanavatyā tayā saha // sokss_12,26.31 (vet_19.31) //

 

tadā ca tatropādhyāyo viṣṇusvāmīty abhūt pure /
manaḥsvāmīti tasyāsīc chiṣyo vipro 'tirūpavān // sokss_12,26.32 (vet_19.32) //

 

vidhyābhijanayukto 'pi sa yauvanavaśīkṛtaḥ /
tatra haṃsāvalīṃ nāma vāñchati sma vilāsinīm // sokss_12,26.33 (vet_19.33) //

 

sā ca sauvarṇadīnāraśatapañcakam agrahīt /
bhāṭiṃ tasya ca tan nābhūd vyaṣīdat tena so 'nvaham // sokss_12,26.34 (vet_19.34) //

 

ekadā ca tam adrākṣīt tādṛśaṃ sā vaṇiksutā /
kṣāmābhirāmavapuṣaṃ dhanavaty atra harmyataḥ // sokss_12,26.35 (vet_19.35) //

 

tadrūpahṛtacittā ca bhartuś caurasya tasya sā /
smṛtvānujñāṃ samīpasthāṃ yuktyāvocat svamātaram // sokss_12,26.36 (vet_19.36) //

 

amba viprasutasyāsya paśyaite rūpayauvane /
kīdṛśe bata viśvasya nayanāmṛtavarṣiṇī // sokss_12,26.37 (vet_19.37) //

 

etac chrutvaiva tasmiṃs tāṃ baddhabhāvām avetya ca /
tan mātā sā vaṇigbhāryā manasy evam acintayat // sokss_12,26.38 (vet_19.38) //

 

madduhitrānayā tāvad varaṇīyaḥ sutāptaye /
kaścid bhartrājñayā tasmād eṣa evārthyate na kim // sokss_12,26.39 (vet_19.39) //

 

ity ākalayya vyasṛjat tat saṃdiśya manīṣitam /
rahasyadhāriṇīṃ ceṭīṃ tam ānetuṃ sutākṛte // sokss_12,26.40 (vet_19.40) //

 

sā gatvā vijane nītvā ceṭī tasmai śaśaṃsa tat /
sa ca śrutvā dvijayuvā vyasanī tām abhāṣata // sokss_12,26.41 (vet_19.41) //

 

yadi haṃsāvalīhetor dīnāraśatapañcakam /
sauvarṇaṃ dīyate sahyaṃ tad ekām emi yāminīm // sokss_12,26.42 (vet_19.42) //

 

iti tenoktayā ceṭyā tayā gatvā tathaiva sā /
uktā vaṇikstrī tasmai tat taddhaste prāhiṇod dhanam // sokss_12,26.43 (vet_19.43) //

 

tad gṛhītvā manaḥsvāmī tatputryā vāsakaṃ yayau /
tasyāḥ sa tannisṛṣṭāyā dhanavatyaḥ saceṭikaḥ // sokss_12,26.44 (vet_19.44) //

 

tatra tāṃ vitatotkaṇṭhāṃ kāntāṃ bhūṣitabhūtalām /
sa cakora iva jyotsnāṃ dadarśa ca jaharṣa ca // sokss_12,26.45 (vet_19.45) //

 

tayā samaṃ ca nītvā tāṃ rātriṃ saṃbhogalīlayā /
nirgatya sa tato guptaṃ yayau prātar yathāgatam // sokss_12,26.46 (vet_19.46) //

 

sāpi tasmād dhanavatī sagarbhābhūd vaṇiksutā /
kāle ca suṣuve putraṃ lakṣaṇānumitāyatim // sokss_12,26.47 (vet_19.47) //

 

parituṣṭāṃ tadā tāṃ ca sutotpattyā samātṛkām /
ādideśa haraḥ svapne darśitasvavapur niśi // sokss_12,26.48 (vet_19.48) //

 

yuktaṃ hemasahasreṇa nītvā bālam uṣasy amum /
sūryaprabhanṛpasyeha mañcasthaṃ dvāri muñcatam // sokss_12,26.49 (vet_19.49) //

 

evaṃ syāt kṣemam ity uktā śūlinā sā vaṇiksutā /
tanmātā ca prabudhyaitaṃ svapnann anyonam ūcatuḥ // sokss_12,26.50 (vet_19.50) //

 

nītvā ca taṃ tatyajatur bhagavatpratyayāc chiśum /
rājñaḥ sūryaprabhasyāsya siṃhadvāre sahemakam // sokss_12,26.51 (vet_19.51) //

 

tāvac ca tam api svapne sutacintāturaṃ sadā /
tatra sūryaprabhaṃ bhūpam ādideśa vṛṣadhvajaḥ // sokss_12,26.52 (vet_19.52) //

 

uttiṣṭha rājan bālas te siṃhadvāre sakāñcanaḥ /
kenāpi sthāpito bhavyo mañcakasthaṃ gṛhāṇa tam // sokss_12,26.53 (vet_19.53) //

 

ity uktaḥ śaṃbhunā prātaḥ prabuddho 'pi tathaiva saḥ /
dvāḥsthaiḥ praviśya vijñapto niryayau nṛpatiḥ svayam // sokss_12,26.54 (vet_19.54) //

 

dṛṣṭvā ca siṃhadvāre taṃ bālaṃ sakanakotkaram /
rekhācchattradhvajādyaṅkapāṇipādaṃ śubhākṛtim // sokss_12,26.55 (vet_19.55) //

 

datto mamocitaḥ putraḥ śaṃbhunāyam iti bruvan /
svayaṃ gṛhītvā bāhubhyāṃ rājadhānīṃ viveśa saḥ // sokss_12,26.56 (vet_19.56) //

 

cakāra cotsavaṃ tāvad asaṃkhyātaṃ dadad vasu /
daridraśabdasyaikasya yāvad āsīn nirarthatā // sokss_12,26.57 (vet_19.57) //

 

nṛttavādyādibhir nītvā dvādaśāhaṃ tataḥ sa tam /
putraṃ candraprabhaṃ nāmnā cakre suryaprabho nṛpaḥ // sokss_12,26.58 (vet_19.58) //

 

vavṛdhe rājaputro 'tra so 'tha candraprabhaḥ kramāt /
vapuṣeva guṇaughenāpy āśritānandadāyinā // sokss_12,26.59 (vet_19.59) //

 

śanair yuvā ca saṃjañje śauryaudāryaśrutādibhiḥ /
āvarjitaprakṛtikaḥ kṣmābhārodvahanakṣamaḥ // sokss_12,26.60 (vet_19.60) //

 

tādṛśaṃ ca tato dṛṣṭvā taṃ sa sūryaprabhaḥ pitā /
rājye 'bhiṣicyaiva kṛtī vṛddho vārāṇasīṃ yayau // sokss_12,26.61 (vet_19.61) //

 

pṛthvīṃ śāsati tasmiṃś ca tanaye nayaśālina /
sa rājā tatra tatyāja caraṃs tīvratapas tanum // sokss_12,26.62 (vet_19.62) //

 

buddhvā pitṛvipattiṃ tām anuśocya kṛtakriyaḥ /
so 'tha candraprabho rājā sacivān dhārmiko 'bravīt // sokss_12,26.63 (vet_19.63) //

 

tātasya tāvat kenāham anṛṇo bhavituṃ kṣamaḥ /
tathāpy ekāṃ svahastena dadāmy etasya niṣkṛtim // sokss_12,26.64 (vet_19.64) //

 

nītvā kṣipāmi gaṅgāyām asthīny asya yathāvidhi /
gatvā sarvapitṛhyaś ca gayāṃ piṇḍaṃ dadāmy aham // sokss_12,26.65 (vet_19.65) //

 

prasaṅgāt tīrthayātrāṃ ca karomy āpūrvasāgaram /
ity uktavantaṃ rājānaṃ mantriṇas taṃ vyajijñapan // sokss_12,26.66 (vet_19.66) //

 

na deva yujyate kartum etad rājñaḥ kathaṃcana /
na hi rājyaṃ bahuchidraṃ kṣaṇaṃ tiṣṭhaty arakṣitam // sokss_12,26.67 (vet_19.67) //

 

tad eṣā parahastena kāryā te pitrupakriyā /
svadharmapālanād anyā tīrthayātrā ca kā tava // sokss_12,26.68 (vet_19.68) //

 

bahvapāyaṃ kva pānthatvāṃ nityaguptāḥ kva pārthivāḥ /
iti mantrivacaḥ śrutvā rājā candraprabho 'bravīt // sokss_12,26.69 (vet_19.69) //

 

alaṃ vikalpaiḥ pitrarthe gantavyaṃ niścitaṃ mayā /
draṣṭavyāni ca tīrthāni yāvan me kṣamate vayaḥ // sokss_12,26.70 (vet_19.70) //

 

paścā ko vetti kiṃ bhāvi śarire kṣaṇanaśvare /
rājyaṃ cāgamanaṃ yāvad rakṣyaṃ yuṣmābhir eva me // sokss_12,26.71 (vet_19.71) //

 

śrutvaitaṃ niścayaṃ rājñas tūṣṇīm āsata mantriṇaḥ /
tataḥ prayaṇasaṃbhāraṃ sajjīcakre sa bhūpatiḥ // sokss_12,26.72 (vet_19.72) //

 

athāhni sa śubhe snāto hutāgniḥ pūjitadvijaḥ /
suyuktaṃ ratham āsthāya prayataḥ śāntaveṣabhṛt // sokss_12,26.73 (vet_19.73) //

 

sāmantān rajaputrāṃś ca paurāñ janapadān api /
nivartyānicchataḥ kṛcchrād āsīmāntānuyāyinaḥ // sokss_12,26.74 (vet_19.74) //

 

brāhmaṇair vāhanārūḍhaiḥ samaṃ sa sapurohitaḥ /
pratasthe sacivanyastarājyaś candraprabho nṛpaḥ // sokss_12,26.75 (vet_19.75) //

 

vicitraveṣabhāṣādivilokanavinoditaḥ /
paśyan nānāvidhān deśān kramāt prāpa ca jāhnavīm // sokss_12,26.76 (vet_19.76) //

 

dadarśa tā ca jantūnāṃ jalakallolapaṅktibhiḥ /
tridivārohasopānapaddhatiṃ sṛjatīm iva // sokss_12,26.77 (vet_19.77) //

 

himavatprabhavāṃ śaṃbhoḥ kṛtakrīḍākacagrahām /
bibhratīṃ cāmbikālīlāṃ devarṣigaṇavanditām // sokss_12,26.78 (vet_19.78) //

 

rathāvatīrṇas tasyāṃ ca kṛtasnāno yathāvidhi /
cikṣepāsthīni bhūpasya tasya sūryaprabhasya saḥ // sokss_12,26.79 (vet_19.79) //

 

dattadānaḥ kṛtaśrāddho rathārūḍhas tato 'pi ca /
prasthitaḥ kramaśaḥ prāpa prayāgam ṛṣisaṃstutam // sokss_12,26.80 (vet_19.80) //

 

yatrārcirādyadhūmādim āgrāv iva samāgatau /
gaṅgāyamunayor vāhau bhātaḥ sugataye nṛṇām // sokss_12,26.81 (vet_19.81) //

 

tatropoṣya kṛtasnānadānaśrāddhādisatkriyaḥ /
vārāṇasīṃ jagāmātha sa candraprabhabhūpatiḥ // sokss_12,26.82 (vet_19.82) //

 

eta mokṣaṃ prayāteti vadantām iva dūrataḥ /
vātākṣiptasamutkṣiptaiḥ surasadmadhvajāṃśukaiḥ // sokss_12,26.83 (vet_19.83) //

 

tasyāṃ dināny upoṣya trīṇy abhyarcyātha vṛṣadhvajam /
bhogair nijocitais tais taiḥ prayayau sa gayāṃ prati // sokss_12,26.84 (vet_19.84) //

 

tataḥ phalaughanamitair mañjuguñjadvihaṃgamaiḥ /
pade pade sapraṇāmaṃ stūyamāna ivāṅghripaiḥ // sokss_12,26.85 (vet_19.85) //

 

vikṣiptavanyakusumair arcyamāna ivānilaiḥ /
nānāraṇyāny atikramya puṇyaṃ prāpa gayāśiraḥ // sokss_12,26.86 (vet_19.86) //

 

vidhāya tatra ca śrāddhaṃ vidhivad bhūridakṣiṇam /
candraprabhaḥ sa rājātra dharmāraṇyam upeyivān // sokss_12,26.87 (vet_19.87) //

 

gayākūpe 'sya dadataḥ pituḥ piṇḍaṃ tadantarāt /
samuttasthus tam ādātuṃ trayo mānuṣapāṇayaḥ // sokss_12,26.88 (vet_19.88) //

 

tad dṛṣṭvaiva sa vibhrāntaḥ kim etad iti pārthavaḥ /
kasmin haste kṣipe piṇḍam ity apṛcchan nijān dvijān // sokss_12,26.89 (vet_19.89) //

 

te tam ūcur ayaṃ tāvad ekaś caurasya niścatam /
hasto lohamayaḥ śaṅkur yasmin devaiṣa dṛśyate // sokss_12,26.90 (vet_19.90) //

 

dvitīyo brāhmaṇasyāyaṃ karo dhṛtapavitrakaḥ /
rājñaḥ pāṇis tṛtīyo 'yaṃ sāṅgulīyaḥ sulakṣaṇaḥ // sokss_12,26.91 (vet_19.91) //

 

tan na vidmaḥ kva piṇḍo 'yaṃ nikṣepyaḥ kim idaṃ bhavet /
ity uktas tair dvijaiḥ so 'tra rājā lebhe na niścayam // sokss_12,26.92 (vet_19.92) //

 

ity ākhyāya kathāścaryaṃ vetālo 'ṃsasthitas tadā /
sa trivikramasenaṃ taṃ jagāda nṛpatiṃ punaḥ // sokss_12,26.93 (vet_19.93) //

 

tat kasya haste deyaḥ syāt sa piṇḍa iti vaktu me /
bhavāṃs tāvat sa evātra prāktanaḥ samayaś ca te // sokss_12,26.94 (vet_19.94) //

 

iti vetālataḥ śrutvā muktamaunaḥ sa bhūpatiḥ /
taṃ trivikramaseno 'tra dharmajñaḥ pratyabhāṣata // sokss_12,26.95 (vet_19.95) //

 

caurasya haste dātavyaḥ sa piṇḍaḥ kṣetrajo yataḥ /
candraprabaḥ sa nṛpatiḥ putras tasyaiva nānyayoḥ // sokss_12,26.96 (vet_19.96) //

 

viprasya janakasyāpi sa hi putro na budhyate /
vikrīto hi dhanenātmā tām ekāṃ tena yāminīm // sokss_12,26.97 (vet_19.97) //

 

rājñaḥ sūraprabasyāpi saṃskārādānavardhanaiḥ /
bhavet sa putro na syāc cet svadhanaṃ tasya tatkṛte // sokss_12,26.98 (vet_19.98) //

 

śiśos tasya hi śīrṣānte mañcasthasyaiva hema yat /
nyastam āsīt tad evāsya mūlyaṃ saṃvardhanādike // sokss_12,26.99 (vet_19.99) //

 

tasmād dhastodakaprāptā tanmātā yasya yena sā /
ajñā tajjanane dattā yasya tan nikhilaṃ dhanam // sokss_12,26.100 (vet_19.100) //

 

tasya sa kṣetrajaḥ putraś caurasyaiva mahīpatiḥ /
piṇḍas tasyaiva haste ca deyas teneti me matiḥ // sokss_12,26.101 (vet_19.101) //

 

ity uktavato nṛpates tasyāṃsāt svapadam eva vetālaḥ /
prayayau sa ca trivikramaseno rājā tam anvayād bhūyaḥ // sokss_12,26.102 (vet_19.102) //

 

saptaviṃśas taraṅgaḥ /

tato gatvā gṛhītvāṃse vetālaṃ śiṃśapātaroḥ /
sa trivikramasenas tam uccacāla punar nṛpaḥ // sokss_12,27.1 (vet_20.1) //

 

maunena prasthitaṃ taṃ ca vetālo 'ṃsād uvāca saḥ /
rājan kas te 'nubandho 'yaṃ gaccha rātrisukhaṃ bhaja // sokss_12,27.2 (vet_20.2) //

 

na yuktaṃ tava netuṃ māṃ kubhikṣos tasya gocaram /
graho vā tatra ced astu kathām ekām imāṃ śṛṇu // sokss_12,27.3 (vet_20.3) //

 

asti svarekhānutkrāntavarṇabhedavyavasthiti /
nagaraṃ citrakūṭākhyaṃ bibhrāṇaṃ satyanāmatām // sokss_12,27.4 (vet_20.4) //

 

tatrāmṛtarasāsāravarṣī praṇayicakṣuṣām /
candrāvaloka ity āsīd rājā rājaśikhāmaṇiḥ // sokss_12,27.5 (vet_20.5) //

 

ālānaṃ śauryakariṇas tyāgasyotpattiketanam /
vilāsaveśma rūpasya śaśaṃsur yaṃ vicakṣaṇāḥ // sokss_12,27.6 (vet_20.6) //

 

satīṣu sarvasaṃpatsu yan na prāpa nijocitām /
bhāryāṃ saikā paraṃ cintā yūnas tasyābhavad dhṛdi // sokss_12,27.7 (vet_20.7) //

 

ekadā ca tadudvegavinodāya mahāṭavīm /
jagāmāśvīyasahito mṛgayāyai sa bhūpatiḥ // sokss_12,27.8 (vet_20.8) //

 

tatra sūkaravṛndāni bhindan bāṇair nirantaraiḥ /
śyāmalāmbararociṣṇus tamāṃsīva raviḥ karaiḥ // sokss_12,27.9 (vet_20.9) //

 

śāyayañ śaraśayyāsu siṃhān samaradurmadān /
mūrdhajair dhavalair bhīṣmān arjunādhikavikramaḥ // sokss_12,27.10 (vet_20.10) //

 

vipakṣīkṛtya śarabhān pātayan parvatopamān /
dambholikarkaśaprāsapātair jambhārivikramaḥ // sokss_12,27.11 (vet_20.11) //

 

rasād vivikṣuḥ sa nṛpo vanābhyantaram ekakaḥ /
tīvrapārṣṇiprahāreṇa prerayāmāsa vājinam // sokss_12,27.12 (vet_20.12) //

 

sa vājī tena ca kaśāghātenottejito bhṛśam /
pārṣṇighātena viṣamaṃ samaṃ cāgaṇayan kṣaṇāt // sokss_12,27.13 (vet_20.13) //

 

vanāntaraṃ tato 'naiṣīd vātādhikajavo nṛpam /
mohitendriyavṛttiṃ taṃ vyatītya daśayojanīm // sokss_12,27.14 (vet_20.14) //

 

tatra tasmin sthite vāhe rājā diṅmoham etya saḥ /
bhramañ śrānto dadarśaikam ārāt suvipulaṃ saraḥ // sokss_12,27.15 (vet_20.15) //

 

mārutenābhimukhyena namitonnamitair muhuḥ /
ita ehīti hastābhaiḥ saṃjñāṃ kurvad ivāmbujaiḥ // sokss_12,27.16 (vet_20.16) //

 

tatra gatvā ca turagaṃ viparyāṇopavartitam /
snātapītaṃ tarucchāyābaddhaṃ dattatṛṇotkaram // sokss_12,27.17 (vet_20.17) //

 

kṛtvā svayaṃ kṛtasnānaḥ pītāmbur galitaśramaḥ /
ramyeṣu tatpradeśeṣu dadau dṛṣṭim itas tataḥ // sokss_12,27.18 (vet_20.18) //

 

ekatra cāśokataror adhastān munikanyakām /
āmuktapuṣpābharaṇāṃ valkalāṃśukaśobhinīm // sokss_12,27.19 (vet_20.19) //

 

mugdhabaddhajaṭājūṭasaviśeṣamanoramām /
sakhīdvitīyām āścaryarūpāṃ rājā dadarśa saḥ // sokss_12,27.20 (vet_20.20) //

 

acintayac ca puṣpeṣoḥ patitaḥ śaragocare /
keyaṃ syāt sarasi snātuṃ sāvitrī kiṃ svid āgatā // sokss_12,27.21 (vet_20.21) //

 

kiṃ harasyāṅkavibhraṣṭā gaurī bhūyaḥ śritā tapaḥ /
ahany astaṃgatasyendoḥ kāntiḥ kiṃ vā dhṛtavratā // sokss_12,27.22 (vet_20.22) //

 

tad etām upasṛtyeha śanair upalabhe varam /
ity ālocya yayau tasyāḥ kanyāyāḥ so 'ntikaṃ nṛpaḥ // sokss_12,27.23 (vet_20.23) //

 

sāpi dṛṣṭvā tam āyāntaṃ tadrūpākulitekṣaṇā /
pūrvaprārabdhapuṣpasraksannahastā vyacintayat // sokss_12,27.24 (vet_20.24) //

 

ko 'yam īdṛg araṇye 'smin siddho vidyādharo nu kim /
batāsya rūpaṃ viśvasya kṛtārthīkaraṇaṃ dṛśoḥ // sokss_12,27.25 (vet_20.25) //

 

evaṃ vitarkya paśyantī tiryak taṃ trapayā tataḥ /
utthāya sorustambhāpi gantuṃ prāvartataiva sā // sokss_12,27.26 (vet_20.26) //

 

athopetya sa rājā tām evaṃ nāgariko 'bravīt /
āstāṃ prathamadṛṣṭasya darśanaikaphalārthinaḥ // sokss_12,27.27 (vet_20.27) //

 

janasya dūrāyātasya sundari svāgatādikam /
ko 'yaṃ nv āśramiṇāṃ dharmo yad etasmāt palāyyate // sokss_12,27.28 (vet_20.28) //

 

ity ukte bhūbhujā tasyāḥ sakhī tadvad vicakṣaṇā /
tatropaveśya nṛpateś cakārātithyasatkriyām // sokss_12,27.29 (vet_20.29) //

 

atha sapraṇayaṃ rājā tāṃ sa papraccha sotsukaḥ /
bhadre kaḥ puṇyavān vaṃśas tvatsakhyālaṃkṛto 'nayā // sokss_12,27.30 (vet_20.30) //

 

kāni śrotrāmṛtasyandīny asyā nāmākṣarāṇi ca /
kiṃ caivam anayā puṣpasukumāram idaṃ vapuḥ // sokss_12,27.31 (vet_20.31) //

 

tāpasocitayā vṛttyā vijane 'smin kadarthyate /
iti rājño vacaḥ śrutvā tatsakhī pratyuvāca sā // sokss_12,27.32 (vet_20.32) //

 

eṣā maharṣeḥ kaṇvasya duhitā vardhitāśrame /
menakāsaṃbhavā kanyā nāmnā cendīvaraprabhā // sokss_12,27.33 (vet_20.33) //

 

ihāsmin sarasi snātum āgatānujñayā pituḥ /
ito 'tra nātidūre 'sti tasyaitat pitur āśramaḥ // sokss_12,27.34 (vet_20.34) //

 

ity uktaḥ sa tayā hṛṣṭo rājāruhya turaṅgamam /
yācituṃ tāṃ sutāṃ tasya kaṇvarṣer āśramaṃ yayau // sokss_12,27.35 (vet_20.35) //

 

viveśa ca vinītas taṃ bahiḥ sthāpitavāhanaḥ /
jaṭāvalkalibhiḥ pūrṇaṃ pādapair iva tāpasaiḥ // sokss_12,27.36 (vet_20.36) //

 

tanmadhye ca tam adrākṣīd ṛṣibhiḥ parivāritam /
tejasāhlādanaṃ kaṇvamuniṃ candram iva grahaiḥ // sokss_12,27.37 (vet_20.37) //

 

upetya pādayos taṃ ca vavande so 'pi taṃ muniḥ /
kalpitātithyaviśrāntaṃ jñānī kṣiprād abhāṣata // sokss_12,27.38 (vet_20.38) //

 

vatsa candravalokaitac chṛṇu yad vacmi te hitam /
jānāsi yādṛk saṃsāre prāṇināṃ mṛtyuto bhayam // sokss_12,27.39 (vet_20.39) //

 

tan niḥkāraṇam evaitān varākān haṃsi kiṃ mṛgān /
śastraṃ hi bhītarakṣārthaṃ dhātrā kṣatrasya nirmitam // sokss_12,27.40 (vet_20.40) //

 

tat prajā rakṣa dharmeṇa samun mūlaya kaṇṭakān /
hastyaśvāstrādiyogyābhiś calalakṣmyādi sādhaya // sokss_12,27.41 (vet_20.41) //

 

bhuṅkṣva rājyasukhaṃ dehi dhanaṃ dikṣu yaśaḥ kira /
kṛtāntakrīḍitaṃ hiṃsraṃ mṛgayāvyasanaṃ tyaja // sokss_12,27.42 (vet_20.42) //

 

hantur vadhyasya cānyasya yatra tulyā pramāditā /
kiṃ tena bahvanarthena pāṇḍor vṛttaṃ na kiṃ śrutam // sokss_12,27.43 (vet_20.43) //

 

etat kaṇvamuner vākyaṃ śrutvā samabhinandya ca /
rājā candrāvalokas tam arthajñaḥ pratyabhāṣata // sokss_12,27.44 (vet_20.44) //

 

anuśiṣṭo 'smi bhagavan kṛto me 'nugrahaḥ paraḥ /
mṛgayāyā nivṛtto 'haṃ prāṇinaḥ santu nirbhayāḥ // sokss_12,27.45 (vet_20.45) //

 

tac chrutvovāca sa munis tuṣṭo 'ham amunā tava /
prāṇiṣv abhayadānena tad vṛṇīṣvepsitaṃ varam // sokss_12,27.46 (vet_20.46) //

 

ity uktas tena muninā kālajñaḥ sa nṛpo 'bhyadhāt /
tuṣṭo 'si cet sutāṃ dehi mahyam indīvaraprabhām // sokss_12,27.47 (vet_20.47) //

 

ity arthitavate so 'smai rājñe snānagatāṃ muniḥ /
apsaraḥsaṃbhavāṃ kanyāṃ tāṃ dadāv anurūpikām // sokss_12,27.48 (vet_20.48) //

 

tataḥ kṛtavivāhas tāṃ munibhāryāprasādhitām /
kṛtānuyātrām udbāṣpais tāpasair ā nijāśramāt // sokss_12,27.49 (vet_20.49) //

 

indīvaraprabhāṃ bhāryām ādāyāruhya vājinam /
candrāvalokas tarasā pratasthe sa tato nṛpaḥ // sokss_12,27.50 (vet_20.50) //

 

gacchataś cāsya vitataṃ dṛṣṭvā taddinaceṣṭitam /
raviḥ khinna ivāstādrim astake samupāviśat // sokss_12,27.51 (vet_20.51) //

 

dadṛśe mṛganetrā ca kramād udriktamanmathā /
dhvāntanīlapaṭacchannarūpā rātryabhisārikā // sokss_12,27.52 (vet_20.52) //

 

tasmin kāle pathi prāpa sa rājāśvatthapādapam /
sajjanāśayasusvacchavāpījalataṭasthitam // sokss_12,27.53 (vet_20.53) //

 

śākhāpattraughasaṃchannaśādvalaśyāmalasthalam /
dṛṣṭvā ca taṃ vasāmīha rātrim ity akarod dhṛdi // sokss_12,27.54 (vet_20.54) //

 

tato 'vatīrya turagād dattvā tasmai tṛṇodakam /
viśramya puline vāpyā upayuktāmbumārutaḥ // sokss_12,27.55 (vet_20.55) //

 

muniputrikayā sārdhaṃ tayā tasya taros tale /
priyayā puṣpaśayyāyāṃ saṃviveśa sa bhūpatiḥ // sokss_12,27.56 (vet_20.56) //

 

tatkṣaṇaṃ ca samākramya timirāṃśukahāriṇā /
sarāgam ānanaṃ prācyāś cucumbe śaśalakṣmaṇā // sokss_12,27.57 (vet_20.57) //

 

virejuś candrakiraṇaiḥ samāśliṣya prasāritāḥ /
vītamānāvakāśāś cāśeṣā vitamaso diśaḥ // sokss_12,27.58 (vet_20.58) //

 

atrāntare latāgulmavivaraprasṛtaiḥ karaiḥ /
aindavai ratnadīpābhais tarumūle vibhāsite // sokss_12,27.59 (vet_20.59) //

 

so 'pi rājā siṣeve tām āśliṣyendīvaraprabhām /
navasaṃgamasotkaṇṭhasarasaṃ suratotsavam // sokss_12,27.60 (vet_20.60) //

 

visraṃsayāmāsa śanair nīvīṃ tasyās trapām iva /
akhaṇḍayac ca daśanair mugdhabhāvam ivādharam // sokss_12,27.61 (vet_20.61) //

 

racayāmāsa kucayor yauvanadvipakumbhayoḥ /
karajakṣatasadratnanavanakṣatramālikām // sokss_12,27.62 (vet_20.62) //

 

mukhaṃ kapolau nayane muhuḥ paricucumba ca /
lāvaṇyāmṛtaniḥṣyandam āpibann iva sarvataḥ // sokss_12,27.63 (vet_20.63) //

 

itthan nidhuvanakrīḍāsukhena sa tayā saha /
nināya kāntayā tatra rājā kṣaṇam iva kṣapām // sokss_12,27.64 (vet_20.64) //

 

prātaś ca muktaśayanaḥ sāṃdhyasyānantaraṃ vidheḥ /
svasainyāvāptaye yātum unmukho 'bhūd vadhūsakhaḥ // sokss_12,27.65 (vet_20.65) //

 

tāvac ca naktaṃ luptābjakhaṇḍaśobhaṃ niśāpatim /
bhiyevāstādrikuharapralīnaṃ dhvastatejasam // sokss_12,27.66 (vet_20.66) //

 

hantukāma iva krodhād ātāmratararociṣi /
prasāritakarotkṣiptamaṇḍalāgre vivasvati // sokss_12,27.67 (vet_20.67) //

 

akasmād ājagāmātra vidyutpiṅgaśiroruhaḥ /
kajjalaśyāmalaḥ kālameghābho brahmarākṣasaḥ // sokss_12,27.68 (vet_20.68) //

 

antramālākṛtottaṃsaḥ keśayajñopavītabhṛt /
khādan naraśiromāṃsaṃ kapālena pibann asṛk // sokss_12,27.69 (vet_20.69) //

 

so 'ṭṭahāsaṃ vimucyograṃ mukhenāgniṃ vaman krudhā /
daṃṣṭrākarālo rājānaṃ bhartsayan nijagāda tam // sokss_12,27.70 (vet_20.70) //

 

pāpa jvālāmukhaṃ nāma viddhi māṃ brahmarākṣasam /
nivāsaś caiṣa me 'śvattho devair api na laṅghyate // sokss_12,27.71 (vet_20.71) //

 

so 'yaṃ tvayā samākramya paribhuktaḥ striyā saha /
rātricaryāgatasyādya tad bhuṅkṣvāvinayāt phalam // sokss_12,27.72 (vet_20.72) //

 

eṣo 'haṃ te durācāra kāmopahatacetasaḥ /
utpāṭya hṛdayaṃ bhokṣye pāsyāmy eva ca śoṇitam // sokss_12,27.73 (vet_20.73) //

 

tac chrutvaiva tathā ghoraṃ tam avadhyam avekṣya ca /
trastāṅganaḥ savinayaṃ bhayāt pratyabravīn nṛpaḥ // sokss_12,27.74 (vet_20.74) //

 

ajānatāparāddhaṃ yan mayā te tat kṣamasva me /
tavāham āśrame hy asminn atithiḥ śaraṇāśritaḥ // sokss_12,27.75 (vet_20.75) //

 

dāsyāmi cepsitaṃ tubhyam ānīya puruṣaṃ paśum /
yena te bhavitā tṛptis tat prasīda krudhaṃ tyaja // sokss_12,27.76 (vet_20.76) //

 

iti rājño vacaḥ śrutvā śāntaḥ sa brahmarāksasaḥ /
astu ko doṣa ity anto vicintyaivam abhāṣata // sokss_12,27.77 (vet_20.77) //

 

yaḥ saptavarṣadeśyo 'pi mahāsattvo vivekavān /
tvadarthe svecchayātmānaṃ dadyād brāhmaṇaputrakaḥ // sokss_12,27.78 (vet_20.78) //

 

hanyamānaṃ ca yaṃ mātā hastayoḥ pādayoḥ pitā /
avaṣṭabhyātisudṛḍhaṃ saṃniveśya mahītale // sokss_12,27.79 (vet_20.79) //

 

tādṛśaṃ puruṣaṃ mahyam upahārīkaroṣi cet /
svayaṃ khaḍgaprahāreṇa hatvā saptadināntare // sokss_12,27.80 (vet_20.80) //

 

tat te kṣamiṣye nyakkāram anyathā tu mahīpate /
sadyo vināśayiṣyāmi tvām ahaṃ saparicchadam // sokss_12,27.81 (vet_20.81) //

 

śrutvaitat sa bhayād rājā pratipede tatheti tat /
tirobabhūva ca brahmarākṣasaḥ so 'pi tat kṣaṇam // sokss_12,27.82 (vet_20.82) //

 

atha candrāvaloko 'sau rājā sendīvaraprabhaḥ /
hayārūḍhas tataḥ prāyāt sainyaṃ cinvan sudurmanāḥ // sokss_12,27.83 (vet_20.83) //

 

aho ahaṃ mṛgayayā madanena ca mohitaḥ /
gataḥ pāṇḍur ivākāṇḍe vināśaṃ bata bāliśaḥ // sokss_12,27.84 (vet_20.84) //

 

prāpyate hy upahāro 'sya rākṣasas tādṛśaḥ kutaḥ /
tan nijaṃ nagaraṃ tāvad yāmi paśyāmi bhāvi kim // sokss_12,27.85 (vet_20.85) //

 

iti dhyāyan sa ca prāpa svasainyaṃ cinvad āgatam /
tadyuktaś ca sadāraḥ svaṃ citrakūṭam agāt puram // sokss_12,27.86 (vet_20.86) //

 

tatra tasyocitāṃ bhāryāprāptiṃ vīkṣya kṛtotsave /
rāṣṭre 'ntargataduḥkhasya dinaśeṣo jagāma saḥ // sokss_12,27.87 (vet_20.87) //

 

dvitīye 'hni rahaḥ sarvaṃ svavṛttāntaṃ śaśaṃsa saḥ /
mantribhyas teṣu caikas taṃ mantrī sumatir abravīt // sokss_12,27.88 (vet_20.88) //

 

viṣādo deva te mā bhūd upahāraṃ hi tādṛśam /
āneṣyāmy aham anviṣya bahvāścaryā hi medinī // sokss_12,27.89 (vet_20.89) //

 

evam āśvāsya rājānaṃ sa sauvarṇīm akārayat /
mantrī saptābdadeśīyabālakapratimāṃ drutam // sokss_12,27.90 (vet_20.90) //

 

ratnair alaṃkṛtāṃ tāṃ ca kṛtvā karṇirathārpitām /
bhrāmayāmāsa nagaragrāmaghoṣeṣv itas tataḥ // sokss_12,27.91 (vet_20.91) //

 

yaḥ saptavarṣadeśīyaḥ svecchayā vipraputrakaḥ /
dadāti sarvasattvārtham ātmānaṃ brahmarakṣase // sokss_12,27.92 (vet_20.92) //

 

upahārāya sattvastho mātāpitror anujñayā /
hanyamānaś ca yas tābhyāṃ hastapāde pragṛhyate // sokss_12,27.93 (vet_20.93) //

 

tasmai grāmaśatopetāṃ hemaratnamayīm imām /
dadāti pratimāṃ rājā pitror upacikīrṣave // sokss_12,27.94 (vet_20.94) //

 

iti ca bhrāmyamānāyās tasyāḥ pratikṛteḥ śiśoḥ /
paṭahodghoṣaṇāṃ mantrī so 'gre 'jasram adāpayat // sokss_12,27.95 (vet_20.95) //

 

tāvac chrutvā tad ekasminn agrahāre dvijārbhakaḥ /
ko'pi saptābdadeśīyo 'py atidhīro 'dbhutākṛtiḥ // sokss_12,27.96 (vet_20.96) //

 

pūrvābhyāsena bālye 'pi sadā parahite rataḥ /
prajāpuṇyaparīpāka iva sākāratāṃ gataḥ // sokss_12,27.97 (vet_20.97) //

 

uvācodghoṣakān etya yuṣmadarthe dadāmy aham /
ātmānaṃ pitarau gatvā bodhayitvābhyupaimi ca // sokss_12,27.98 (vet_20.98) //

 

ity ūcivāṃs tān muditān sa bālo 'numataś ca taiḥ /
gatvā gṛhaṃ jagāda svau pitarau racitāñjaliḥ // sokss_12,27.99 (vet_20.99) //

 

dadāmi sarvasattvārthaṃ deham etaṃ vinaśvaram /
tan mām abhyanujānītaṃ hatāṃ cāpadam ātmanaḥ // sokss_12,27.100 (vet_20.100) //

 

ātmapratikṛtiṃ hy etāṃ gṛhītvā vitarāmi vām /
hemaratnamayīṃ rājñā dattāṃ grāmaśatānvitām // sokss_12,27.101 (vet_20.101) //

 

evaṃ me yuṣmadānṛṇyaṃ parārthaś caiva sidhyati /
yuvāṃ ca dhvastadāridryau bahūn putrān avāpsyathaḥ // sokss_12,27.102 (vet_20.102) //

 

ity uktavantaṃ sahasā pitarau tau tam ūcatuḥ /
kim etad bhāṣase putra vātena kṣubhito 'si kim // sokss_12,27.103 (vet_20.103) //

 

kiṃ vā grahagṛhīto 'si pralapasy anyathā katham /
ko hy arthair ghātayet putraṃ dehaṃ dadyāc ca kaḥ śiśuḥ // sokss_12,27.104 (vet_20.104) //

 

etat pitror vacaḥ śrutvā bālaḥ puna uvāca saḥ /
na buddhimohāj jalpāmi śṛṇutaṃ me 'rthavad vacaḥ // sokss_12,27.105 (vet_20.105) //

 

avācyāśucisaṃpūrṇam utpattyaiva sugupsitam /
duḥkhakṣetraṃ vināśy eva śarīram acirād idam // sokss_12,27.106 (vet_20.106) //

 

tad etenātyasāreṇa sukṛtaṃ yad upārjyate /
tad eva sāraṃ saṃsāre kṛtabuddhibhir ucyate // sokss_12,27.107 (vet_20.107) //

 

sarvabhūtopakārāc ca kim anyat sukṛtaṃ param /
tatrāpi pitror bhaktiś cet kiṃ dehād dṛśyate phalam // sokss_12,27.108 (vet_20.108) //

 

ityādivākyaiḥ sa śiśuḥ śocantau dṛḍhaniścayaḥ /
tāv aṅgīkārayāmāsa pitarau svamanīṣitam // sokss_12,27.109 (vet_20.109) //

 

gatvā ca rājabhṛtyebhyaḥ pratimāṃ taṃ hiraṇmayīm /
ānīya pradadau tābhyāṃ sagrāmaśataśāsanām // sokss_12,27.110 (vet_20.110) //

 

tataḥ kṛtvāgrato rājabhṛtyāṃs tān eva sa drutam /
pitṛbhyām anvitaḥ prāyāc citrakūṭaṃ nṛpāntikam // sokss_12,27.111 (vet_20.111) //

 

tatra candrāvalokas taṃ vīkṣyākhaṇḍitatejasam /
rakṣāratnam iva prāptaṃ bālaṃ rājā nananda saḥ // sokss_12,27.112 (vet_20.112) //

 

āropya gajapṛṣṭaṃ ca racitasragvilepanam /
nīnāya taṃ sapitṛkaṃ ketanaṃ brahmarakṣasaḥ // sokss_12,27.113 (vet_20.113) //

 

tatra maṇḍalam ālikhya tasyāśvatthasya pārśvataḥ /
vihitocitapūjena hute vahnau purodhasā // sokss_12,27.114 (vet_20.114) //

 

āvirbabhūva muktāṭṭahāsaḥ so 'dhyayanaṃ paṭhan /
ghūrṇan raktāsavakṣībo jṛmbhamāṇo muhuḥ śvasan // sokss_12,27.115 (vet_20.115) //

 

jvalannetro diśaḥ kurvan dehacchāyāndhakāritāḥ /
jvālāmukho mahāraudradarśano brahmarākṣasaḥ // sokss_12,27.116 (vet_20.116) //

 

tataś candrāvalokas taṃ dṛṣṭvā prahvo 'bravīn nṛpaḥ /
naropahāro bhagavann ānītaḥ sa mayā tava // sokss_12,27.117 (vet_20.117) //

 

saptamo divasaś cādya pratijñātasya so 'sya te /
tat prasīda gṛhāṇaitam upahāraṃ yathāvidhi // sokss_12,27.118 (vet_20.118) //

 

iti rāñjārthito viprakumāraṃ brahmarākṣasaḥ /
sa tam ālokayāmāsa jihvayā sṛkkiṇī lihan // sokss_12,27.119 (vet_20.119) //

 

tat kṣaṇaṃ sa mahāsattvo bālo hṛṣyann acintayat /
svadehadānenānena sukṛtaṃ yan mayārjitam // sokss_12,27.120 (vet_20.120) //

 

tena mā bhūn mama svargo mokṣo vā nirupakriyaḥ /
bhūyāt tu me parārthāya deho janmani janmani // sokss_12,27.121 (vet_20.121) //

 

iti saṃkalpayaty eva tasminn āpūryata kṣaṇāt /
vimānaiḥ surasaṃghānāṃ puṣpavṛṣṭimucāṃ nabhaḥ // sokss_12,27.122 (vet_20.122) //

 

athāgre prāpitaṃ tasya bālaṃ taṃ brahmarakṣasaḥ /
mātā jagrāha karayoḥ pitā caraṇayos tathā // sokss_12,27.123 (vet_20.123) //

 

tato yāvat tam ākṛṣṭakhaḍgo rājā jighāṃsati /
tāvaj jahāsa sa śiśus tathā sarve 'tra te yathā // sokss_12,27.124 (vet_20.124) //

 

sabrahmarākṣasās tyaktvā svaṃ svaṃ karma savismayāḥ /
racitāñjalayaḥ prahvās tanmukhaprekṣiṇo 'bhavan // sokss_12,27.125 (vet_20.125) //

 

iti vyākhyāya vetālo vicitrasarasāṃ kathām /
taṃ trivikramasenaṃ sa nijagāda nṛpaṃ punaḥ // sokss_12,27.126 (vet_20.126) //

 

tad brūhi rājan ko hetur yat tena hasitaṃ tadā /
bālenaitādṛśe 'py asmin prāṇāntasamaye 'py aho // sokss_12,27.127 (vet_20.127) //

 

kautukaṃ ca mahan me 'tra tad etac cen na vakṣyasi /
jānāno 'pi tato mūrdhā śatadhā te sphuṭiṣyati // sokss_12,27.128 (vet_20.128) //

 

iti vetālataḥ śrutvā sa rājā pratyuvāca tam /
śṛṇu yo 'bhūd abhiprāyo hāse tasya śiśos tadā // sokss_12,27.129 (vet_20.129) //

 

yo nāma durbalo jantuḥ sa bhaye pratyupasthite /
krandati prāṇahetoḥ svaṃ pitaraṃ mātaraṃ tathā // sokss_12,27.130 (vet_20.130) //

 

tadvyapāye ca rājānam ārtatrāṇāya nirmitam /
tadalābhe 'pi yady atra yathāsaṃbhavi daivatam // sokss_12,27.131 (vet_20.131) //

 

tasya tv ekastham apy etat sarvaṃ saṃjātam anyathā /
pitṛbhyāṃ hastapādaṃ hi ruddhaṃ tasyārthatṛṣṇayā // sokss_12,27.132 (vet_20.132) //

 

rājā ca trātum ātmānaṃ svayaṃ taṃ hantum udyataḥ /
daivataṃ tatra yad brahmarakṣas tat tasya bhakṣakam // sokss_12,27.133 (vet_20.133) //

 

adhruvasyāntavirasasyādhivyādhikṣatasya ca /
dehasyārthe vimūḍhānāṃ teṣām īdṛg viḍambanā // sokss_12,27.134 (vet_20.134) //

 

brahmendraviṣṇurudrādyā yatrāvaśyaṃ vināśinaḥ /
tatraiṣām īdṛśī kāpi śarīrasthairyavāsanā // sokss_12,27.135 (vet_20.135) //

 

etat tan mohavaicitryaṃ dṛṣṭvā matvā ca vāñchitam /
siddham āścaryaharṣābhyāṃ sa jahāsa dvijārbhakaḥ // sokss_12,27.136 (vet_20.136) //

 

ity uktvā viratasya tasya nṛpater aṃsāt sa bhūyo 'pi tad
vetālo jhagiti svakaṃ padam agād antarhito māyayā /
rājā so 'py avikalpam eva punar apy anvag yayau taṃ javād
akṣobhyaṃ hṛdayaṃ bateha mahatām ambhonidhīnām iva // sokss_12,27.137 (vet_20.137) //

 

aṣṭāviṃśas taraṅgaḥ /

atha gatvā punaḥ prāpya śiṃśapātas tato 'grahīt /
sa trivikramaseno 'ṃse vetālaṃ taṃ narādhipaḥ // sokss_12,28.1 (vet_21.1) //

 

āgacchantaṃ ca taṃ bhūyaḥ sa vetālo 'bravīn nṛpam /
rājann udgāḍhakandarpāṃ śṛṇv ekāṃ vacmi te kathām // sokss_12,28.2 (vet_21.2) //

 

asti śakrapurīvānyā dhātrā sukṛtināṃ kṛte /
divaś cyutānāṃ vihitā viśālākhyā purī bhuvi // sokss_12,28.3 (vet_21.3) //

 

tasyāṃ babhūva nṛpatiḥ padmanābha iti śrutaḥ /
saccakranandakaḥ srīmān ākrāntabalirājakaḥ // sokss_12,28.4 (vet_21.4) //

 

tasmin pṛthvīpatau tasyāṃ nagaryāṃ sumahāvaṇik /
arthadattābhidhāno 'bhūd dhanair vijitavittapaḥ // sokss_12,28.5 (vet_21.5) //

 

tasyaikā ca sutānaṅgamañjarīty udapadyata /
svaḥsundarīpratikṛtir bhuvi dhātreva darśitā // sokss_12,28.6 (vet_21.6) //

 

dattā ca tena vaṇijā vaṇigvarasutāya sā /
maṇivarmābhidhānāya tāmraliptīnivāsine // sokss_12,28.7 (vet_21.7) //

 

ekāpatyatayā cātivatsalaḥ sa na tāṃ vaṇik /
bhartṛyuktāṃ sutāṃ gehāt tatyājānaṅgamañjarīm // sokss_12,28.8 (vet_21.8) //

 

tasyāś cānaṅgamañjaryāḥ patir dveṣyo babhūva saḥ /
maṇivarmā sarogasya kaṭutiktam ivauṣadham // sokss_12,28.9 (vet_21.9) //

 

patyus tu sāsya sumukhī jīvitād apy abhūt priyā /
dhanarddhiḥ kṛpaṇasyeva kṛcchrāt sucirasaṃcitā // sokss_12,28.10 (vet_21.10) //

 

ekadā cāntikaṃ pitros tāmraliptīṃ nijaṃ gṛham /
utkaṇṭhādinimittena maṇivarmā jagāma saḥ // sokss_12,28.11 (vet_21.11) //

 

tato dineṣu yāteṣu tīkṣṇasūryāṃśusāyakaiḥ /
proṣitānāṃ niruddhādhvā gharmakāla ihābhyagāt // sokss_12,28.12 (vet_21.12) //

 

vasantavirahād uṣṇā niḥśvāsāḥ kakubhām iva /
mallikāpāṭalāmodamedurā maruto vavuḥ // sokss_12,28.13 (vet_21.13) //

 

utpetuḥ pavanoddhūtā gagane reṇurājayaḥ /
dūtyo ghanāgamāyeva prahitās taptayā bhuvā // sokss_12,28.14 (vet_21.14) //

 

ākāṅkṣitatarucchāyāḥ kaṭhorātapatāpitāḥ /
pathikā iva yānti sma cireṇa divasā api // sokss_12,28.15 (vet_21.15) //

 

candrāṃśupāṇḍurucayo gāḍhāśleṣasukhapradam /
vinā hemantam agamann atidurbalatāṃ niśāḥ // sokss_12,28.16 (vet_21.16) //

 

tatkālaṃ candanālepadhavalā sā vaṇiksutā /
saṃvītatanukauśeyaśobhitānaṅgamañjarī // sokss_12,28.17 (vet_21.17) //

 

dadarśa svagṛhottuṅgavātāyanagataikadā /
āptasakhyā yutā bhavyaṃ yuvānaṃ vipraputrakam // sokss_12,28.18 (vet_21.18) //

 

saṃcarantaṃ ratiprāptyai navotpannam iva smaram /
kamalākaranāmānaṃ putraṃ rājapurodhasaḥ // sokss_12,28.19 (vet_21.19) //

 

so 'pīndor iva mūrtiṃ tāṃ kāntāṃ dṛṣṭvopari sthitām /
kumudākaratāṃ bheje sānandaḥ kamalākaraḥ // sokss_12,28.20 (vet_21.20) //

 

tayor abhūd amūlyaṃ tan manaḥsaṃvananaṃ tadā /
smaragurvājñayā yūnor anyonyasyāvalokanam // sokss_12,28.21 (vet_21.21) //

 

unmūlitahriyau tau ca dūravikṣiptacetasā /
rajobhibhūtau jahrāte manmathāvegavātyayā // sokss_12,28.22 (vet_21.22) //

 

dṛṣṭvā ca madanāviṣṭaḥ sakhyā sa kamalākaraḥ /
sahasthitena nīto 'bhūt kathaṃcid bhavanaṃ nijam // sokss_12,28.23 (vet_21.23) //

 

sāpi taṃ nāmato 'nviṣya vivaśānaṅgamañjarī /
tayā svayā samaṃ sakhyā prāviśad vāsakaṃ śanaiḥ // sokss_12,28.24 (vet_21.24) //

 

tatra saṃcintayantī ca kāntaṃ kāmajvarāturā /
nāpaśyan nāśṛṇot kiṃcil luṭhantī śayanīyake // sokss_12,28.25 (vet_21.25) //

 

gateṣv ahaḥsu dvitreṣu satrapā sabhayā ca sā /
asahā virahonmādaṃ visoḍhuṃ kṛśapāṇḍurā // sokss_12,28.26 (vet_21.26) //

 

duṣprāpapriyasaṃyoganirāsthā naktam ekadā /
gavākṣapreritakareṇākṛṣṭeva himāṃśunā // sokss_12,28.27 (vet_21.27) //

 

supte parijane svairaṃ nirgatya maraṇonmukhī /
jagāma svagṛhodyānavāpīṃ tarulatāvṛtām // sokss_12,28.28 (vet_21.28) //

 

tatra pitrā kṛtodārapratiṣṭhāṃ kuladevatām /
upetya caṇḍikāṃ devīṃ natvā stutvā vyajijñapat // sokss_12,28.29 (vet_21.29) //

 

asmiñ janmani ced bhartā na mayā kamalākaraḥ /
prāptas tad devi bhūyān me so 'nyasminn api janmani // sokss_12,28.30 (vet_21.30) //

 

ity uktvā puratas tasyā devyāḥ sāśokapādape /
pāśaṃ viracayāmāsa svottarīyeṇa rāgiṇī // sokss_12,28.31 (vet_21.31) //

 

tāvad āptā sakhī tasyāḥ sā prabudhyātra vāsake /
tām adṛṣṭvā tad udyānaṃ daivād āgād vicinvatī // sokss_12,28.32 (vet_21.32) //

 

tatra dṛṣṭvā ca tāṃ pāśam arpayantīṃ tathā gale /
mā mety uktvā pradhāvyaiva pāśaṃ tasyās tam acchinat // sokss_12,28.33 (vet_21.33) //

 

sāpi tāṃ vīkṣya saṃprāptāṃ kṛttapāśāṃ nijāṃ sakhīm /
anaṅgamañjarī bhūmau papātādhikaduḥkhitā // sokss_12,28.34 (vet_21.34) //

 

āśvāsitā svasakhyā ca tayā pṛṣṭā ca sā kṣaṇāt /
duḥkhahetuṃ samākhyāya puna enām abhāṣata // sokss_12,28.35 (vet_21.35) //

 

sakhi mālatike tan me durlabhe priyasaṃgame /
gurvādiparatantrāyā na sukhaṃ maraṇāt param // sokss_12,28.36 (vet_21.36) //

 

iti bruvāṇaivānaṅgaśarāgnijvalitā bhṛśam /
sānaṅgamañjarī mohaṃ yayau nairāśyaniḥsahā // sokss_12,28.37 (vet_21.37) //

 

kaṣṭaṃ smarājñā durlaṅghyā yayā nītā daśām imām /
anyāvinītavanitāhāsinīyaṃ sakhī mama // sokss_12,28.38 (vet_21.38) //

 

ityādivilapantī ca tāṃ sā mālatikā sakhī /
śanair āśvāsayāmāsa śītāmbupavanādibhiḥ // sokss_12,28.39 (vet_21.39) //

 

tāpopaśāntaye cāsyāś cakāra nalinīdalaiḥ /
śayyāṃ dadau ca hṛdaye hāraṃ tuhinaśītalam // sokss_12,28.40 (vet_21.40) //

 

tataḥ sāśrur uvācaitāṃ sakhīṃ sānaṅgamañjarī /
sakhi hārādibhir nāyaṃ dāho 'nto mama śāmyati // sokss_12,28.41 (vet_21.41) //

 

yena praśāmyati punaḥ svabuddhyaiva vidhatsva tat /
māṃ saṃyojaya kāntena jīvitaṃ me yadīcchasi // sokss_12,28.42 (vet_21.42) //

 

evam uktavatīṃ tāṃ sā snehān mālatikābravīt /
sakhi bhūyiṣṭayātādya rātriḥ prātar ahaṃ punaḥ // sokss_12,28.43 (vet_21.43) //

 

ihaiva kṛtasaṃketam āneṣyāmi priyaṃ tava /
tad ālambya dhṛtiṃ tāvan nijaṃ praviśa mandiram // sokss_12,28.44 (vet_21.44) //

 

ityuktavatyai saṃtuṣya tasyai sānaṅgamañjarī /
hāraṃ svakaṇṭhād ākṛṣya pradadau pāritoṣikam // sokss_12,28.45 (vet_21.45) //

 

gacchādhunaiva svagṛhaṃ prātaḥ siddhyai tato vraja /
iti caitāṃ sakhīṃ preṣya sā viveśa svavāsakam // sokss_12,28.46 (vet_21.46) //

 

prātaś ca sā mālatikā kenāpy anupalakṣitā /
tatsakhī tasya kamalākarasya bhavanaṃ yayau // sokss_12,28.47 (vet_21.47) //

 

cinvatī tatra codyāne tarumūle dadarśa tam /
candanārdrāmburuhiṇīpattraśayyāvivartinam // sokss_12,28.48 (vet_21.48) //

 

rahasyadhāriṇaikena kadalīdalamārutaiḥ /
āśvāsyamānaṃ suhṛdā dahyamānaṃ smarāgninā // sokss_12,28.49 (vet_21.49) //

 

tasyā vineyam asya syāt kāmāvasthedṛśīti sā /
vicintya tasthau pracchannā jñātuṃ tatra viniścayam // sokss_12,28.50 (vet_21.50) //

 

tāvac ca suhṛdā tena sa ūce kamalākaraḥ /
kṣaṇam ekam ihodyāne dattvā dṛṣṭiṃ manorame // sokss_12,28.51 (vet_21.51) //

 

vinodaya mano mitra mātra viklavatām agāḥ /
tac chrutvā taṃ svasuhṛdaṃ vipraputro jagāda saḥ // sokss_12,28.52 (vet_21.52) //

 

yan mamānaṅgamañjaryā vaṇikputryā tayā hṛtam /
vinodayāmi tad idaṃ kutaḥ śūnyāśayo manaḥ // sokss_12,28.53 (vet_21.53) //

 

smareṇa śūnyahṛdayo bāṇatūṇīkṛto hy aham /
tat prāpsyāmi manaścaurīṃ tāṃ yathā kuru me tathā // sokss_12,28.54 (vet_21.54) //

 

ity ukte vipraputreṇa tenātmānaṃ pradarśya sā /
hṛṣṭā mālatikābhyetya tam uvācāstasaṃśayā // sokss_12,28.55 (vet_21.55) //

 

tavāsmy anaṅgamañjaryā subhaga prahitāntikam /
saṃdeśaṃ cāham evaiṣā vispaṣṭārthaṃ bravīmi te // sokss_12,28.56 (vet_21.56) //

 

eṣa kaḥ śiṣṭadharmo yat praviśya hṛdayaṃ haṭhāt /
mano muṣitvā mugdhāyā gamyate sthagitātmanā // sokss_12,28.57 (vet_21.57) //

 

citraṃ ca yad vāmadṛśā tubhyam eva tayādhunā /
manoharāya deho 'pi dātuṃ prāṇaiḥ saheṣyate // sokss_12,28.58 (vet_21.58) //

 

niḥśvāsān sā hi saṃtaptān vimuñcati divāniśam /
jvalato hṛdi kandarpavahner dhūmodgamān iva // sokss_12,28.59 (vet_21.59) //

 

saṃpatanti muhuś cāsyāḥ sāñjanā bāṣpabindavaḥ /
vadanāmbhojasaugandhyalubdhā madhukarā iva // sokss_12,28.60 (vet_21.60) //

 

tad yadīcchasi tad vacmi śivaṃ vām ubhayor aham /
ity ukto mālatikayā so 'bravīt kamalākaraḥ // sokss_12,28.61 (vet_21.61) //

 

bhadre bhayaṃ karoty eṣā vāk tavāśvāsayaty api /
vadantī vidhurāvasthāṃ baddhabhāvāṃ ca me priyām // sokss_12,28.62 (vet_21.62) //

 

tad ekā gatir atra tvaṃ yathā vetsi tathā kuru /
ityuktavākye kamalākare mālatikābravīt // sokss_12,28.63 (vet_21.63) //

 

anaṅgamañjarīm adya guptaṃ tāṃ prāpayāmy aham /
naktaṃ svabhavanodyānaṃ tvaṃ tiṣṭhes tatra bāhyataḥ // sokss_12,28.64 (vet_21.64) //

 

tataḥ praveśayiṣyāmi tvām atrāntaḥ svayuktitaḥ /
evaṃ yatheṣṭo yuvayor bhaviṣyati samāgamaḥ // sokss_12,28.65 (vet_21.65) //

 

ity uktvānandya taṃ vipraputraṃ mālatikā tataḥ /
gatvā kṛtārthā sānaṅgamañjarīm apy anandayat // sokss_12,28.66 (vet_21.66) //

 

athāhnā saha yāte 'rke kvāpi saṃdhyānurāgiṇi /
aindryā diśendutilakenānane suprasādhite // sokss_12,28.67 (vet_21.67) //

 

tyaktapadmākarā prāptā śrīr mayetīva harṣataḥ /
hasaty uphullavadane viśade kumudākare // sokss_12,28.68 (vet_21.68) //

 

kṛtaprasādhanaḥ sotkaḥ svairaṃ sa kamalākaraḥ /
kāmī kāntāgṛhodyānadvārabāhyam upāgamat // sokss_12,28.69 (vet_21.69) //

 

tāvac ca sā mālatikā tāṃ yuktyānaṅgamañjarīm /
ānināya tad udyānaṃ kṛcchrād gamitavāsarām // sokss_12,28.70 (vet_21.70) //

 

upaveśya ca tāṃ madhye gulmake cūtaśākhinām /
prāveśayat taṃ nirgatya tatraiva kamalākaram // sokss_12,28.71 (vet_21.71) //

 

sa ca praviśya pattraughaghanapādapamadhyagām /
tām adhvaga iva chāyāṃ dadarśānaṅgamañjarīm // sokss_12,28.72 (vet_21.72) //

 

upaiti yāvac ca sa tāṃ tāvad dṛṣṭvā pradhāvya sā /
kāmavegahṛtavrīḍā kaṇṭhe taṃ sahasāgrahīt // sokss_12,28.73 (vet_21.73) //

 

kva yāsi labdho 'si mamety ālapantī ca tat kṣaṇam /
sātiharṣabharastabdhaniḥśvāsā pañcatām agāt // sokss_12,28.74 (vet_21.74) //

 

papāta ca mahīpṛṣṭhe vātarugṇā lateva sā /
vicitro bata kāmasya vipākaviṣamaḥ kramaḥ // sokss_12,28.75 (vet_21.75) //

 

tad dṛṣṭvāśanipātograṃ sadyaḥ sa kamalākaraḥ /
hā hā kim etad ity uktvā mūrcchito nyapatad bhuvi // sokss_12,28.76 (vet_21.76) //

 

labdhasaṃjñaḥ kṣaṇenātha tām aṅkāropitāṃ priyām /
āliṅgan paricumbaṃś ca tat tac ca vilapan bahu // sokss_12,28.77 (vet_21.77) //

 

tathā dukhātibhāreṇa sa prasahya nipīḍitaḥ /
yathā tasya ṭasatkṛtya kṣaṇād dhṛdayam asphuṭat // sokss_12,28.78 (vet_21.78) //

 

atha tau mālatikayā śocyamānāv ubhāv api /
dṛṣṭvā prāptakṣayau śokād iva kṣīṇābhavat kṣapā // sokss_12,28.79 (vet_21.79) //

 

prāta udyānapālebhyo jñātvā bandhujanas tayoḥ /
tatrāyayau trapāścaryaduḥkhamohākulīkṛtaḥ // sokss_12,28.80 (vet_21.80) //

 

āsīt kartavyatāmūḍhaś ciraṃ khedād avāṅmukhaḥ /
kaṣṭāḥ kulakhalīkārahetavo bata kustriyaḥ // sokss_12,28.81 (vet_21.81) //

 

tāvac ca tāmraliptītaḥ sa tasyāḥ patir āgamat /
sotkaṇṭho 'naṅgamañjaryā maṇivarmā pitur gṛhāt // sokss_12,28.82 (vet_21.82) //

 

sa śvāśuraṃ gṛhaṃ prāpya yathātattvam avetya tat /
bāṣpāndhalocano dhyāyaṃs tad evodyānam āyayau // sokss_12,28.83 (vet_21.83) //

 

tatra bhāryāṃ gatāsuṃ tāṃ dṛṣṭvānyasahitām api /
śokāgnijvalito rāgī sadyaḥ so 'pi jahāv asūn // sokss_12,28.84 (vet_21.84) //

 

tataḥ krandati tatrasthe jane kolāhalākulāḥ /
āyayur jñātavṛttāntāḥ paurāḥ sarve 'tra vismitāḥ // sokss_12,28.85 (vet_21.85) //

 

athātrānaṅgamañjaryāḥ pitrā pūrvāvatāritā /
devī saṃnihitā caṇḍī vijñaptābhūn nijair gaṇaiḥ // sokss_12,28.86 (vet_21.86) //

 

tvadākārapratiṣṭhākṛd arthadattaḥ sadaiṣa te /
bhakto vaṇik tad asyāsmin duḥkhe devi dayāṃ kuru // sokss_12,28.87 (vet_21.87) //

 

etad gaṇebhyaḥ śrutvā sā śaraṇyā śaṅkarapriyā /
śāntānaṅgās trayo 'py ete jīvantv iti samādiśat // sokss_12,28.88 (vet_21.88) //

 

atha sarve 'pi te suptapratibuddhā iva kṣaṇāt /
tatprasādāt samuttasthur jīvanto vītamanmathāḥ // sokss_12,28.89 (vet_21.89) //

 

tato dṛṣṭvā tad āścaryaṃ sānande sakale jane /
lajjānatamukhaḥ prāyāt svagṛhaṃ kamalākaraḥ // sokss_12,28.90 (vet_21.90) //

 

arthadatto 'pi tāṃ hrītām ādāyānaṅgamañjarīm /
sutāṃ svabhartṛsahitāṃ yayau baddhotsavo gṛhān // sokss_12,28.91 (vet_21.91) //

 

iti kathayitvā tasyāṃ rātrau mārge kathāṃ sa vetālaḥ /
nijagāda taṃ trivikramasenaṃ kṣoṇīpatiṃ bhūyaḥ // sokss_12,28.92 (vet_21.92) //

 

rājan kasya vadaiteṣv adhiko moho 'nurāgamūḍheṣu /
so 'tra ca pūrvoktas te śāpo jānan na ced vadasi // sokss_12,28.93 (vet_21.93) //

 

ity etad vetālāc chrutvā sa pratyuvāca taṃ nṛpatiḥ /
eteṣu rāgamūḍhaḥ pratibhāti mamādhikaḥ sa maṇivarmā // sokss_12,28.94 (vet_21.94) //

 

itarau hi tāv ubhāv api kālakramapakvamanmathāvasthau /
anyonasānurāgau yadi jīvitam ujjhataḥ sma tad bhavatu // sokss_12,28.95 (vet_21.95) //

 

maṇivarmā tv atimūḍho yo bhāryām anyapuruṣasaktamṛtām /
dṛṣṭvaiva kopakāle pratyuta raktaḥ śucāmucat prāṇān // sokss_12,28.96 (vet_21.96) //

 

iti gaditavataḥ sa tasya rājño
bata vetālapatiḥ punar jagāma /
nijam eva padaṃ tad aṃsapīṭhād
atha rājāpi tam anvagāt sa bhūyaḥ // sokss_12,28.97 (vet_21.97) //

 

navaviṃśas taraṅgaḥ /

tato rājā punar gatvā vetālaṃ śiṃśapāgrataḥ /
sa trivikramasenas taṃ prāpyāṃsāropitaṃ vyadhāt // sokss_12,29.1 (vet_22.1) //

 

āyāntaṃ taṃ ca rājānaṃ sa vetālo 'bravīt pathi /
rājan sādhuḥ susattvas tvaṃ tad apūrvāṃ kathāṃ śṛṇu // sokss_12,29.2 (vet_22.2) //

 

babhūva pūrvaṃ kusumapurākhyanagareśvaraḥ /
pṛthvītale 'smin dharaṇīvarāho nāma bhūpatiḥ // sokss_12,29.3 (vet_22.3) //

 

tasya brāhmaṇabhūyiṣṭhe rāṣṭre brahmasthalābhidhaḥ /
agrahāro 'bhavat tatra viṣṇusvāmīty abhūd dvijaḥ // sokss_12,29.4 (vet_22.4) //

 

tasyānurūpā bhāryābhūd yathā svāhā havir bhujaḥ /
tasyāṃ ca tasya catvāraḥ kramād utpedire sutāḥ // sokss_12,29.5 (vet_22.5) //

 

adhītavedeṣūtkrāntaśaiśaveṣu ca teṣu saḥ /
viṣṇusvāmī divaṃ prāyād bhāryayānugatas tayā // sokss_12,29.6 (vet_22.6) //

 

tatas te tatra tatputrāḥ sarve 'py ānāyya duḥsthitāḥ /
gotrajair hṛtasarvasvā mantrayāṃcakrire mithaḥ // sokss_12,29.7 (vet_22.7) //

 

nāstīha gatir asmākaṃ tad vrajāmo vayaṃ na kim /
ito mātāmahagṛhaṃ grāmaṃ yañjasthalābhidham // sokss_12,29.8 (vet_22.8) //

 

etad eva viniścitya prasthitā bhaikṣyabhojanāḥ /
mātāmahagṛhaṃ prāpus te 'tha tad bahubhir dinaiḥ // sokss_12,29.9 (vet_22.9) //

 

tatra mātāmahābhāvān mātulair dattasaṃśrayāḥ /
bhuñjānās tadgṛhe tasthuḥ svādhyāyābhyāsatatparāḥ // sokss_12,29.10 (vet_22.10) //

 

kālakramāc ca teṣāṃ te mātulānām akiṃcanāḥ /
avajñāpātratāṃ jagmur bhojanācchādanādiṣu // sokss_12,29.11 (vet_22.11) //

 

tataḥ svajanasaṃsphūrjadavamānahatātmanām /
teṣāṃ rahaḥ sacintānāṃ jyeṣṭho bhrātābravīd idam // sokss_12,29.12 (vet_22.12) //

 

bho bhrātaraḥ kiṃ kriyate sarvam āceṣṭate vidhiḥ /
na śakyaṃ puruṣasyeha kvacit kiṃcit kadācana // sokss_12,29.13 (vet_22.13) //

 

ahaṃ hy udvegato bhrāmyan prāpto 'dya pitṛkānane /
vipannasthitam adrākṣaṃ trastāṅgaṃ puruṣaṃ bhuvi // sokss_12,29.14 (vet_22.14) //

 

acintayaṃ ca dṛṣṭvā tam ahaṃ tāṃ spṛhayan gatim /
dhanyo 'yam evaṃ viśrānto duḥkhabhāraṃ vimucya yaḥ // sokss_12,29.15 (vet_22.15) //

 

iti saṃcintya tat kālaṃ kṛtvā maraṇaniścayam /
vṛkṣāgrasaṅginā pāśenātmānam udalambayam // sokss_12,29.16 (vet_22.16) //

 

yāvac ca me visaṃjñasya tadā niryānti nāsavaḥ /
tāvat truṭitapāśo 'tra patito 'smi mahītale // sokss_12,29.17 (vet_22.17) //

 

labdhasaṃjñaś ca kenāpi puṃsā kṣiprāt kṛpālunā /
āśvāsyamānam ātmānam apaśyaṃ paṭamārutaiḥ // sokss_12,29.18 (vet_22.18) //

 

sakhe kathaya vidvān apy evaṃ kaṃ prati khidyase /
sukhaṃ hi sukṛtād duḥkhaṃ duḥkṛtād eti nānyataḥ // sokss_12,29.19 (vet_22.19) //

 

duḥkhād yadi tavodvegaḥ sukṛtaṃ tat samācara /
kathaṃ tu nārakaṃ duḥkham ātmatyāgena vāñchasi // sokss_12,29.20 (vet_22.20) //

 

ity uktvā māṃ samāśvāsya sa ca kvāpi gataḥ pumān /
ahaṃ cehāgatas tyaktvā tādṛśaṃ maraṇodyamam // sokss_12,29.21 (vet_22.21) //

 

tad evaṃ necchati vidhau na martum api labhyate /
idānīṃ ca tanuṃ tīrthe tapasā dāhayāmy aham // sokss_12,29.22 (vet_22.22) //

 

yena nirdhanatāduḥkhabhāgī na syām ahaṃ punaḥ /
ity uktavantaṃ jyeṣṭhaṃ taṃ kaniṣṭhā bhrātaro 'bruvan // sokss_12,29.23 (vet_22.23) //

 

arthair vinā kathaṃ prājño 'py ārya duḥkena bādhyase /
kiṃ na vetsi yad arthānāṃ śaradabhracalā gatiḥ // sokss_12,29.24 (vet_22.24) //

 

āhṛtya rakṣyamāṇāpi yatnenāntavirāgiṇī /
asanmaitrī ca veśyā ca śrīś ca kasya kadā sthirā // sokss_12,29.25 (vet_22.25) //

 

tad udyogena sa guṇaḥ ko 'py upārjyo manasvinā /
ānīyante haṭād baddhvā yenārthahariṇā muhuḥ // sokss_12,29.26 (vet_22.26) //

 

ity ukto bhrātṛbhir dhairyaṃ kṣaṇāj jyeṣṭho 'valambya saḥ /
uvāca ko guṇas tādṛgarjanīyo bhaved iti // sokss_12,29.27 (vet_22.27) //

 

tato vicitya sarve te vadanti sma parasparam /
vicintya pṛthvīṃ vijñānaṃ kiṃcic chikṣāmahe vayam // sokss_12,29.28 (vet_22.28) //

 

niścityaitac ca saṃketasthānam uktvā samāgame /
ekaikaśas te catvāraś catasraḥ prayayur diśaḥ // sokss_12,29.29 (vet_22.29) //

 

yāti kāle ca militās te saṃketaniketane /
kiṃ kena śikṣitam iti bhrātaro 'nyonyam abruvan // sokss_12,29.30 (vet_22.30) //

 

athātraiko 'bravīd īdṛg vijñānaṃ śikṣitaṃ mayā /
yenāsthiśakalaṃ prāpya prāṇino yasya kasyacit // sokss_12,29.31 (vet_22.31) //

 

utpādayāmy ahaṃ tasmin māṃsaṃ taducitaṃ kṣaṇāt /
etat tasya vacaḥ śrutvā dvitīyas teṣv abhāṣata // sokss_12,29.32 (vet_22.32) //

 

ahaṃ tatraiva saṃjātamāṃse 'sthiśakale kila /
jāne janayituṃ lomatvacaṃ tatprāṇisaṃbhavi // sokss_12,29.33 (vet_22.33) //

 

tatas tṛtīyo 'py avadaj jāne tatraiva cāsmy aham /
tatprānyavayavān sraṣṭuṃ jātatvaṅmāṃsalomani // sokss_12,29.34 (vet_22.34) //

 

caturthaś ca tato 'vādīd utpannāvayavākṛtim /
tam eva prāṇinaṃ prānair yuktaṃ kartum avaimy aham // sokss_12,29.35 (vet_22.35) //

 

evam uktvā mithaḥ svasvavijñānaprathanāya te /
catvāro 'py asthikhaṇḍāya prayayur bhrātaro 'ṭavīm // sokss_12,29.36 (vet_22.36) //

 

tatra siṃhasya te prāpur asthikhaṇḍaṃ vidher vaśāt /
avijñātaviśeṣāś ca gṛhnanti sma tathaiva tat // sokss_12,29.37 (vet_22.37) //

 

ekaś ca tat samucitais tato māṃsair ayojayat /
dvitīyo 'janayat tasya tadvat tvaglomasaṃhatīḥ // sokss_12,29.38 (vet_22.38) //

 

tṛtīyaś cākhilair aṅgais tadyogyais tad apūrayat /
caturthaś ca dadau tasya siṃhībhūtasya jīvitam // sokss_12,29.39 (vet_22.39) //

 

udatiṣṭhad athoddhūtasaṭābhāro 'tibhairavaḥ /
sa daṃṣṭrāsaṃkaṭamukhaḥ siṃhaḥ kharanakhāṅkuśaḥ // sokss_12,29.40 (vet_22.40) //

 

dhāvitvā ca svanirmātṝṃs tān eva caturo 'pi saḥ /
avadhīt kesarī tṛpto viveśa ca vanaṃ tataḥ // sokss_12,29.41 (vet_22.41) //

 

evaṃ te siṃhanirmāṇadoṣān naṣṭā dvijātayaḥ /
duṣṭaṃ hi jantum utthāpya kasyātmani sukhaṃ bhavet // sokss_12,29.42 (vet_22.42) //

 

itthaṃ copārjito yatnād guṇo 'pi vidhure vidhau /
saṃpattaye na na paraṃ jāyate tu vipattaye // sokss_12,29.43 (vet_22.43) //

 

mūle hy avikṛte daive sikte prajñānavāriṇā /
nayālavālaḥ phalati prāyaḥ pauruṣapādapaḥ // sokss_12,29.44 (vet_22.44) //

 

iti tasyāṃ niśi mārge vetālenāṃsataḥ kathāṃ tena /
ākhyāya sa trivikramaseno rājā punar jagade // sokss_12,29.45 (vet_22.45) //

 

rājaṃs teṣv aparādhyati caturṣu kas tatra siṃhanirmāṇe /
yan nyavadhīt tatkḷpto vada samayaḥ so 'tra pūrvas te // sokss_12,29.46 (vet_22.46) //

 

iti vetālāc chrutvā rājā so 'cintayad vimaunasya /
icchati gantum ayaṃ me yātv āneṣyāmy amuṃ bhūyaḥ // sokss_12,29.47 (vet_22.47) //

 

iti hṛdi niścitya sa taṃ mahīpatiḥ pratyuvāca vetālam /
yas tasya jīvadāyī siṃhasya sa pāpabhāk teṣu // sokss_12,29.48 (vet_22.48) //

 

prāṇiviśeṣam abuddhvā māṃsatvaglomagātranirmāṇam /
yuktibalāt tu kṛtaṃ yais teṣāṃ doṣo 'sti nājñānāt // sokss_12,29.49 (vet_22.49) //

 

yena tu siṃhākāraṃ dṛṣṭvā vidyāprakāśanotkena /
prāṇās tasya vitīrṇās tena kṛtā brahmahatyās tāḥ // sokss_12,29.50 (vet_22.50) //

 

etat sa rājño vacanaṃ niśamya
svadhāma vetālavaro jagāma /
tasyāṃsatas tat puna eva māyī
rājāpi taṃ so 'nusasāra bhūyaḥ // sokss_12,29.51 (vet_22.51) //

 

triṃśas taraṅgaḥ /

tato gatvā punaḥ prāpa śiṃśapāpādapāt tataḥ /
sa trivikramasenas taṃ vetālaṃ rājasattamaḥ // sokss_12,30.1 (vet_23.1) //

 

skandhe kṛtvā ca taṃ maunī darśitānekavaikṛtam /
yāvat pratiṣṭhate tāvat sa vetālas tam abravīt // sokss_12,30.2 (vet_23.2) //

 

rājann akārye 'py etasmin durvāro 'yaṃ grahas tava /
tat te śramavinodāya kathayāmi kathāṃ śṛṇu // sokss_12,30.3 (vet_23.3) //

 

āsīt kaliṅgaviṣaye nāmnā śobhāvatī purī /
divīva śakranagarī vasatiḥ śubhakarmaṇām // sokss_12,30.4 (vet_23.4) //

 

yāṃ pradyumna ivaiśvaryavīryātiśayaviśrutaḥ /
pradyumnanāmā nṛpatiḥ śaśāsorjitaśāsanaḥ // sokss_12,30.5 (vet_23.5) //

 

guṇāpakarṣaś cāpeṣu murajeṣu karāhatiḥ /
yugeṣv aśrūyata kalir yasyāṃ prajñāsu tīkṣṇatā // sokss_12,30.6 (vet_23.6) //

 

ekadeśe puras tasyā nṛpeṇa pratipāditaḥ /
yajñasthalābhidhāno 'bhūd agrahāro bahudvijaḥ // sokss_12,30.7 (vet_23.7) //

 

tatrāsīd yajñasomākhyo brāhmaṇo vedapāragaḥ /
mahādhano 'gnihotrī ca pūjitātithidevataḥ // sokss_12,30.8 (vet_23.8) //

 

tasya vyatīte tāruṇye manorathaśataiḥ sutaḥ /
bhāryāyām anurūpāyām eka evodapadyata // sokss_12,30.9 (vet_23.9) //

 

vavṛdhe ca pituḥ so 'sya gṛhe bālaḥ sulakṣaṇaḥ /
kṛtābhidhāno vidhivad devasoma iti dvijaiḥ // sokss_12,30.10 (vet_23.10) //

 

prāptaṣoḍaśavarṣaś ca sa vidyāvinayādibhiḥ /
āvarjitajano 'kasmāj jvareṇa prāpa pañcatām // sokss_12,30.11 (vet_23.11) //

 

tataḥ parāsuṃ snehāt tam āśliṣya saha bhāryayā /
yajñasenaḥ pitā śocan na dāhāya jahau ciram // sokss_12,30.12 (vet_23.12) //

 

brahman saṃsāragandharvanagarasya na vetsi kim /
parāvarajño 'pi gatiṃ vāribudbudabhaṅgurām // sokss_12,30.13 (vet_23.13) //

 

ye sainyaiḥ pūritadharā harmyapṛṣṭheṣu hāriṣu /
lasatsaṃgītanādeṣu ratnaparyaṅkavartinaḥ // sokss_12,30.14 (vet_23.14) //

 

śrīkhaṇḍadravaliptāṅgā varastrīparivāritāḥ /
vyalasann amaraṃmanyā bhūloke 'smin narādhipāḥ // sokss_12,30.15 (vet_23.15) //

 

te 'py ekakāḥ śmaśāneṣu rudatpretānuyāyiṣu /
citādhiśayino yatra jagdhāḥ kravyātkṛśānubhiḥ // sokss_12,30.16 (vet_23.16) //

 

śivābhir valitopāntāḥ kālena kavalīkṛtāḥ /
na roddhuṃ śakitāḥ kaiścit tatrānyeṣāṃ kathaiva kā // sokss_12,30.17 (vet_23.17) //

 

tad etaṃ pretam āśliṣya vidvan vada karoṣi kim /
ityādy abodhayan vṛddhā militās taṃ dvijaṃ tataḥ // sokss_12,30.18 (vet_23.18) //

 

tatas tena kathaṃcit taṃ muktam āropya tatsutam /
śibikāyāṃ gataprāṇaṃ kṛtapretaprasādhanam // sokss_12,30.19 (vet_23.19) //

 

bāndhavā vaiśasodaśrumiladbandhujanānvitāḥ /
śmaśānaṃ prāpayāmāsuḥ kolāhalasamākulāḥ // sokss_12,30.20 (vet_23.20) //

 

atrāntare ca tatrāsīc chmaśāne ko'pi tāpasaḥ /
vṛddhaḥ pāśupato yogī maṭhikāyāṃ kṛtasthitiḥ // sokss_12,30.21 (vet_23.21) //

 

vayasā tapasā cātibhūyasā sukṛśāṃ tanum /
bibhrāṇo bhaṅgabhītyeva sirābhiḥ pariveṣṭitam // sokss_12,30.22 (vet_23.22) //

 

nāmnā vāmaśivo bhasmapāṇḍuromāvṛtākṛtiḥ /
vidyutpiṅgajaṭājūṭo maheśvara ivāparaḥ // sokss_12,30.23 (vet_23.23) //

 

sa tāpaso 'tra tat kālaṃ dattopālambhakheditam /
mūrkhaṃ śaṭhaṃ dhyānayogādyavaliptam ahaṃkṛtam // sokss_12,30.24 (vet_23.24) //

 

bhikṣāphalavratadharaṃ śiṣyam antikavāsinam /
jagāda dūrāc chrutvā taṃ janakolāhalaṃ bahiḥ // sokss_12,30.25 (vet_23.25) //

 

uttiṣṭha gatvātra bahir vijñāyāgaccha satvaram /
kuto 'trāśrutapūrvo 'yaṃ śmaśāne tumulāravaḥ // sokss_12,30.26 (vet_23.26) //

 

ity ukte guruṇā tena sa śiṣyaḥ pratyuvāca tam /
nāhaṃ yāmi svayaṃ yāhi bhikṣāvelā hy apaiti me // sokss_12,30.27 (vet_23.27) //

 

tac chrutvovāca sa gurur dhiṅ mūrkhodaratatpara /
ahno 'rdhaprahare yāte bhikṣāvelātra kā tava // sokss_12,30.28 (vet_23.28) //

 

śrutvaivaitat sa taṃ kruddhaḥ kuśiṣyaḥ prāha tāpasam /
dhig jarājīrṇa nāhaṃ te śiṣyo na tvaṃ gurur mama // sokss_12,30.29 (vet_23.29) //

 

aham anyatra yāsyāmi vaha pātrīm imāṃ svayam /
ity uktvotthāya sa prāyāt tyaktvāgre daṇḍakuṇḍikām // sokss_12,30.30 (vet_23.30) //

 

vihasann atha nirgatya maṭhikāyāḥ sa tāpasaḥ /
tatrāgād yatra dāhārtham ānītaḥ sa dvijārbhakaḥ // sokss_12,30.31 (vet_23.31) //

 

dṛṣṭvā ca taṃ janatayā śocyamānāgryayauvanam /
yogī praveṣṭuṃ taddehaṃ matiṃ cakre jarārditaḥ // sokss_12,30.32 (vet_23.32) //

 

gatvā ca drutam ekānte muktakaṇṭhaṃ prarudya ca /
nanarta sa tataḥ kṣipram aṅgahārair yathocitaiḥ // sokss_12,30.33 (vet_23.33) //

 

tato viveśa yogāt tad dvijaputrakalevaram /
kṣaṇāt sa svatanuṃ tyaktvā tapasvī yauvanecchayā // sokss_12,30.34 (vet_23.34) //

 

tat kṣaṇaṃ racitāyāṃ ca citāyāṃ sahasaiva saḥ /
labdhajīvo dvijayuvā prottasthau kṛtajṛmbhikaḥ // sokss_12,30.35 (vet_23.35) //

 

tad dṛṣṭvā bandhuvargasya diṣṭyā jīvati jīvati /
ity udbabhūva nādo 'tra nikhilasya janasya ca // sokss_12,30.36 (vet_23.36) //

 

athāmokṣyan vrataṃ sarvān mṛṣā yogesvaraḥ sa tān /
vipraputraśarīrāntaḥpraviṣṭas tāpaso 'bravīt // sokss_12,30.37 (vet_23.37) //

 

lokāntaragatasyādya mahāpāśupatavratam /
grāhyaṃ sākṣān mamābhāṣya dattaṃ śarveṇa jīvitam // sokss_12,30.38 (vet_23.38) //

 

adhunaiva ca dhāryaṃ tad gatvaikānte vrataṃ mayā /
jīvitaṃ me 'nyathā nāsti tad yūyaṃ yāta yāmy aham // sokss_12,30.39 (vet_23.39) //

 

iti sarvān sa tatrasthān saṃbodhya dṛḍhaniścayaḥ /
svagṛhān preṣayāmāsa harṣaśokākulān vratī // sokss_12,30.40 (vet_23.40) //

 

svayaṃ ca gatvā śvabhre tat kṣiptvā pūrvakalevaram /
āttavrato mahāyogī yuvībhūto 'nyato yayau // sokss_12,30.41 (vet_23.41) //

 

iti vyākhyāya vetālaḥ kathāṃ niśi tadā pathi /
taṃ trivikramasenaṃ sa rājānaṃ punar abravīt // sokss_12,30.42 (vet_23.42) //

 

rājan brūhi sa yogīndraḥ kasmāt parapure vasan /
praruroda nanartātha kautukaṃ mahad atra me // sokss_12,30.43 (vet_23.43) //

 

iti vetālataḥ śrutvā śāpaśaṅkī sa bhūpatiḥ /
vimucya maunam evaṃ tam avādīd dhīmatāṃ varaḥ // sokss_12,30.44 (vet_23.44) //

 

śṛṇu tatra babhūvāsya yo 'bhiprāyas tapasvinaḥ /
saha vṛddhaṃ cirāyedaṃ śarīraṃ siddhisādhanam // sokss_12,30.45 (vet_23.45) //

 

pitṛbhyāṃ lālitaṃ bālye tyajāmy adyeti duḥkhitaḥ /
sa jarat tāpaso 'rodīd dehasneho hi dustyajaḥ // sokss_12,30.46 (vet_23.46) //

 

navaṃ dehaṃ pravekṣyāmi sādhayiṣyāmy ato 'dhikam /
iti harṣād anṛtyac ca kasya neṣṭaṃ hi yauvanam // sokss_12,30.47 (vet_23.47) //

 

etat tasya vaco niśamya nṛpater aṃsat sa bhūyo 'py agād
vetālo mṛtapūruṣāntaragatas taṃ śiṃśapāpādapam /
rājā so 'pi tam anvadhāvad adhikotsāhaḥ punaḥ prepsayā
kalpānte 'py acalaṃ kulādrivijayi sthairyaṃ hi dhīrātmanām // sokss_12,30.48 (vet_23.48) //

 

ekatriṃśas taraṅgaḥ /

tatas tāṃ timiraśyāmāṃ citāgnijvalitekṣaṇām /
smaśāne bhīṣaṇe tasmin vīro rajanirākṣasīm // sokss_12,31.1 (vet_24.1) //

 

ghorām agaṇayan rājā gatvā tāṃ śiṃśapāṃ punaḥ /
sa trivikramasenas taṃ tasyā vetālam ādade // sokss_12,31.2 (vet_24.2) //

 

skandhe kṛtvā ca taṃ yāvat prakrāmati sa pūrvavat /
tāvad bhūyaḥ sa vetālo naradevam uvāca tam // sokss_12,31.3 (vet_24.3) //

 

bho rājann aham udvigno na punas tvaṃ gatāgataiḥ /
tad ekaṃ me mahāpraśnam imaṃ kathayataḥ śṛṇu // sokss_12,31.4 (vet_24.4) //

 

āsīn māṇḍalikaḥ ko'pi nṛpatir dakṣiṇāpathe /
dharmābhidhāno dhaureyaḥ sādhūnāṃ bahugotrajaḥ // sokss_12,31.5 (vet_24.5) //

 

tasya candravatīnāma bhāryā mālavadeśajā /
abhūn mahākulotpannā varastrīmaulimālikā // sokss_12,31.6 (vet_24.6) //

 

tasyāṃ ca tasya bhāryāyāṃ bhūpater udapadyata /
ekaiva lāvaṇyavatī nāmānvarthābhidhā sutā // sokss_12,31.7 (vet_24.7) //

 

pradeyāyāṃ ca tasyāṃ sa sutāyāṃ dharmabhūpatiḥ /
unmūlito 'bhūn militair dāyādai rāṣṭrabhedibhiḥ // sokss_12,31.8 (vet_24.8) //

 

tataḥ palāyya niragāt sa deśād bhāryayā saha /
duhitrā ca tayā rātrav āttasadratnasaṃcayaḥ // sokss_12,31.9 (vet_24.9) //

 

mālavaṃ prati ca svairaṃ prasthitaḥ śvaśurāspadam /
vindhyāṭavīṃ tayā rātryā prāpa bhāryāsutāyutaḥ // sokss_12,31.10 (vet_24.10) //

 

tasyāṃ praviṣṭasyodaśrur ivāvaśyāyaśīkaraiḥ /
niśānuyātrāṃ dattveva yayau tasya mahīkṣitaḥ // sokss_12,31.11 (vet_24.11) //

 

ārurohātha pūrvādrim utkṣiptāgrakaro raviḥ /
mā gāś caurāṭavīm etām iti taṃ vārayann iva // sokss_12,31.12 (vet_24.12) //

 

tato 'tra sasutājāniḥ kṣatāṅghriḥ kuśakaṇṭakaiḥ /
padātiḥ sa nṛpo gacchan bhillānāṃ prāpa pallikām // sokss_12,31.13 (vet_24.13) //

 

pareṣāṃ prāṇasarvasvahāribhiḥ puṃbhir āvṛtām /
varjitāṃ dhārmikair durgāṃ kṛtāntanagarīm iva // sokss_12,31.14 (vet_24.14) //

 

tatra dṛṣṭvaiva taṃ dūrāt savastrābharaṇaṃ nṛpam /
moṣituṃ bahavo 'dhāvañ śabarā vividhāyudhāḥ // sokss_12,31.15 (vet_24.15) //

 

tān vilokya sutābhārye rājā dharmo jagāda saḥ /
purā spṛśanti vāṃ mlecchās tad ito viśataṃ vanam // sokss_12,31.16 (vet_24.16) //

 

iti rājñoditā rajñī vanamadhyaṃ viveśa sā /
lāvaṇyavatyā sutayā sārdhaṃ candravatī bhayāt // sokss_12,31.17 (vet_24.17) //

 

rājāpy abhimukhāyātān khaḍgacarmadharo 'tra saḥ /
avadhīt tān bahūñ śūraḥ śabarāñ śaravartiṇaḥ // sokss_12,31.18 (vet_24.18) //

 

tatas tenākhilā pallī patyājñaptā nipatya tam /
prahārakṣatacarmāṇam avadhīn nṛpam ekakam // sokss_12,31.19 (vet_24.19) //

 

gṛhītābharaṇe yāte dasyusainye vilokya tam /
bhartāraṃ nihataṃ dūrād vanagulmāntarasthitā // sokss_12,31.20 (vet_24.20) //

 

rājñī candravatī sātra duhitrā saha vihvalā /
palāyamānā gahanaṃ dūram anvag agād vanam // sokss_12,31.21 (vet_24.21) //

 

tatra madhyāhnatāpārtāsv iva mūlāni śākhinām /
chāyāsv api praviṣṭāsu śiśirāṇi sahādhvagaiḥ // sokss_12,31.22 (vet_24.22) //

 

ekadeśe 'bjasarasas tīre 'śokataros tale /
śokārtā rudatī śrāntā sasutā samupāviśat // sokss_12,31.23 (vet_24.23) //

 

tāvat tad vanam abhyarṇanivāsī mṛgayākṛte /
mahāmanuṣyaḥ ko 'py āgād aśvārūḍhaḥ saputrakaḥ // sokss_12,31.24 (vet_24.24) //

 

sa caṇḍasiṃhanāmā taṃ putraṃ siṃhaparākramam /
uvāca dṛṣṭvātra tayoḥ pāṃsūtthe padapaddhatī // sokss_12,31.25 (vet_24.25) //

 

ete surekhe subhage anusṛtyāpnuvo yadi /
strīyau te tat tayor ekāṃ svīkuruṣva yathāruci // sokss_12,31.26 (vet_24.26) //

 

ity uktavantaṃ taṃ smāha putraḥ siṃhaparākramaḥ /
yasyāḥ sūkṣmāv imau pādau sā bhāryā pratibhāti me // sokss_12,31.27 (vet_24.27) //

 

sā hi svalpavayā nūnaṃ jāne samucitā mama /
bṛhatpādā tu yogyeyam etajjyeṣṭhavayās tava // sokss_12,31.28 (vet_24.28) //

 

iti sūnor vacaḥ śrutvā caṇḍasiṃho jagāda tam /
kaiṣā kathā bhavanmātā pratyagraṃ hi gatā divam // sokss_12,31.29 (vet_24.29) //

 

tādṛśe sukalatre ca gate kānyatra vāsanā /
tac chrutvā so 'pi putras taṃ caṇḍasiṃham abhāṣata // sokss_12,31.30 (vet_24.30) //

 

tāta maivam abhāryaṃ hi śūnyaṃ gṛhapater gṛham /
anyac ca mūladevoktā gāthā kiṃ na śrutā tvayā // sokss_12,31.31 (vet_24.31) //

 

yatra ghanastanajaghanā nāste mārgāvalokinī kāntā /
ajaḍaḥ kas tad anigaḍaṃ praviśati gṛhasaṃjñakaṃ durgam // sokss_12,31.32 (vet_24.32) //

 

taj jīvitena me tāta śāpito 'si na tāṃ yadi /
dvitīyāṃ madabhīṣṭāyāṃ bhāryārthe svīkarīṣyasi // sokss_12,31.33 (vet_24.33) //

 

etat putravacaḥ śrutvā pratipadya ca tatsakhaḥ /
sa caṇḍasiṃho 'nusaran padapaṅktiṃ śanair yayau // sokss_12,31.34 (vet_24.34) //

 

prāpya tac ca saraḥsthānaṃ muktātāraughamaṇḍitām /
śyāmāṃ candravatīṃ rājñīṃ tāṃ dadarśāvabhāsitām // sokss_12,31.35 (vet_24.35) //

 

lāvaṇyavatyā sutayā jyotsnayevāvadātayā /
naiśīṃ dyām iva madhyāhne tarucchāyām upāśritām // sokss_12,31.36 (vet_24.36) //

 

upāyayau ca putreṇa sākaṃ tāṃ sa sakautukaḥ /
sāpi dṛṣṭvā tam uttasthau vitrastā cauraśaṅkinī // sokss_12,31.37 (vet_24.37) //

 

alaṃ trāsena nāmbaitau caurau saumyākṛtī imau /
suveṣau kaucid ākheṭakṛte nūnam ihāgatau // sokss_12,31.38 (vet_24.38) //

 

ity uktā sutayā rājñī yāvad dolāyate 'tra sā /
tāvad aśvāvatīrṇas te caṇḍasiṃho 'bravīd ubhe // sokss_12,31.39 (vet_24.39) //

 

kiṃ saṃbhrameṇa vām āvāṃ praṇayād draṣṭum āgatau /
tad visvasya nirātaṅke vadataṃ ke yuvām iti // sokss_12,31.40 (vet_24.40) //

 

haranetrānalajvālādagdhamanmathaduḥsthite /
ratiprītī ivāraṇyam idam evam upāgate // sokss_12,31.41 (vet_24.41) //

 

praviṣṭe sthaḥ kathaṃ ceha bata nirmānuṣe vane /
ratnaprāsādavāsārham idaṃ hi yuvayor vapuḥ // sokss_12,31.42 (vet_24.42) //

 

kathaṃ varāṅganotsaṅgayogyau kaṇṭakinīm imām /
bhuvaṃ vāṃ caraṇau bhrāntāv iti nau manasi vyathā // sokss_12,31.43 (vet_24.43) //

 

eṣā ca citraṃ yuvayoḥ patantī dhūlir ānane /
vātoddhūtā hatacchāyam āvayoḥ kurute mukham // sokss_12,31.44 (vet_24.44) //

 

bhavatyor eṣa cāṅge 'smin nipatan puṣpapeśale /
kiraṇoṣmā dahaty asmān uccaṇḍaś caṇḍadīdhiteḥ // sokss_12,31.45 (vet_24.45) //

 

tad brūtam ātmavṛttāntaṃ dūyate hṛdayaṃ hi naḥ /
draṣṭuṃ na śaknumo 'raṇye sthitiṃ vāṃ svāpadāvṛte // sokss_12,31.46 (vet_24.46) //

 

ity ukte caṇḍasiṃhena rājñī niḥsvasya sā śanaiḥ /
lajjāśokākulā tasmai svaṃ vṛttāntam avarṇayat // sokss_12,31.47 (vet_24.47) //

 

tato niḥsvāmikāṃ matvā tām āśvāsya ca sātmajām /
svīcakre madhurair vākyaiś caṇḍasiṃho 'nurañjayan // sokss_12,31.48 (vet_24.48) //

 

āropya cāsvayoḥ pṛṣṭhaṃ saputras tāṃ saputrikām /
nināya vittapapurīsamṛddhāṃ vasatiṃ nijām // sokss_12,31.49 (vet_24.49) //

 

sāpi janmāntaragatevāvaśāṅgīcakāra tam /
anāthā kṛcchrapatitā videśe strī karoti kim // sokss_12,31.50 (vet_24.50) //

 

tatas tāṃ sūkṣmapādatvād rājñīṃ siṃhaparākramaḥ /
caṇḍasiṃhasutas tatra bhāryāṃ candravatīṃ vyadhāt // sokss_12,31.51 (vet_24.51) //

 

tatsutāṃ tāṃ ca lāvaṇyavatīṃ nṛpatikanyakām /
bṛhattvāt pādayor bhāryāṃ caṇḍasiṃhaś cakāra saḥ // sokss_12,31.52 (vet_24.52) //

 

prāg ghi sūkṣmabṛhatpādamudrāpaṅktidvayekṣaṇāt /
pratipannaṃ tathā tābhyāṃ satyaṃ kaś cātivartate // sokss_12,31.53 (vet_24.53) //

 

evaṃ pādaviparyāsāt te pitāputrayos tayoḥ /
duhitāmātarau bhārye jāte śvaśrūsnuṣe tadā // sokss_12,31.54 (vet_24.54) //

 

kālena ca tayos tābhyāṃ bhartṛbhyāṃ jajñire dvayoḥ /
putrā duhitaraś caiva teṣām anye 'py atha kramāt // sokss_12,31.55 (vet_24.55) //

 

itthaṃ saṃprāpya tau caṇḍasiṃhasiṃhaparākramau /
tasthatus tatra lāvaṇyavatīṃ candravatīṃ ca te // sokss_12,31.56 (vet_24.56) //

 

iti vyāvarṇya vetālas tadā pathi kathāṃ niśi /
sa trivikramasenaṃ taṃ papraccha nṛpatiṃ punaḥ // sokss_12,31.57 (vet_24.57) //

 

tayor mātāduhitror ye putrapitros tayor nṛpa /
sakāśāj jantavo jātāḥ kramād ubhayapakṣayoḥ // sokss_12,31.58 (vet_24.58) //

 

jñātvedaṃ brūhi me teṣām anyonaṃ ke bhavanti te /
pūrvoktaḥ so 'tra śāpas te jānānaś cen na vakṣyasi // sokss_12,31.59 (vet_24.59) //

 

etad vetālataḥ śrutvā vimṛśan bahudhāpi saḥ /
nājñāsīt tad yadā rājā tūṣṇīkaḥ prayayau tadā // sokss_12,31.60 (vet_24.60) //

 

tatas tadaṃsakūṭastho vetālo vihasan hṛdi /
mṛtapūruṣadehānto niviṣṭaḥ samacintayat // sokss_12,31.61 (vet_24.61) //

 

nāyaṃ rājā mahāpraśne vetty asmin dātum uttaram /
tena tūṣṇīṃ vrajaty eṣa hṛṣṭo 'ticaturaiḥ padaiḥ // sokss_12,31.62 (vet_24.62) //

 

na ca vañcayituṃ śakyaḥ sattvarāśir ayaṃ param /
krīḍan bhikṣuḥ sa cāsmābhir iyataiva na śāmyati // sokss_12,31.63 (vet_24.63) //

 

tad adya vañcayitvā taṃ durātmānam upāyataḥ /
tatsiddhiṃ bhāvikalyāṇe rājany asmin niveśaye // sokss_12,31.64 (vet_24.64) //

 

ity ālocya sa vetālo nṛpaṃ tam avadat tadā /
rājan kṛṣṇaniśāghore smaśāne 'smin gatāgataiḥ // sokss_12,31.65 (vet_24.65) //

 

etaiḥ kliṣṭaḥ sukhārhas tvaṃ na vikalpaś ca ko'pi te /
tad āścaryeṇa dhairyeṇa tuṣṭo 'ham amunā tava // sokss_12,31.66 (vet_24.66) //

 

śavam etaṃ nayedānīṃ nirgacchāmy amuto hy aham /
idaṃ tu śṛṇu yad vacmi hitaṃ tava kuruṣva ca // sokss_12,31.67 (vet_24.67) //

 

ānītam etad bhavatā yasyārthe nṛkalevaram /
kubhikṣuḥ so 'dya mām asmin samāhūyārcayiṣyati // sokss_12,31.68 (vet_24.68) //

 

upahārīcikīrṣuś ca tvām eva sa śaṭhas tataḥ /
bhūmau praṇāmam aṣṭābhir aṅgaiḥ kurv iti vakṣyati // sokss_12,31.69 (vet_24.69) //

 

tvaṃ prāg darśaya tāvan me kariṣye 'haṃ tathaiva tat /
iti so 'pi mahārāja vaktavyaḥ śramaṇas tvayā // sokss_12,31.70 (vet_24.70) //

 

tato nipatya bhūtau sa praṇāmaṃ yāvad eva te /
darśayiṣyati tāvat tvaṃ chindyās tasyāsinā śiraḥ // sokss_12,31.71 (vet_24.71) //

 

tato vidyādharaiśvaryasiddhir yā tasya vāñchitā /
tāṃ tvaṃ prāpsyasi bhuṅkṣvemaṃ bhuvaṃ tadupahārataḥ // sokss_12,31.72 (vet_24.72) //

 

anyathā tu sa bhikṣus tvām upahārīkariṣyati /
etadarthaṃ kṛto vighnas tavātreyac ciraṃ mayā // sokss_12,31.73 (vet_24.73) //

 

tat siddhir astu te gacchety uktvā tasyāṃsapṛṣṭhagāt /
nirgatya sa yayau tasmād vetālaḥ pretakāyataḥ // sokss_12,31.74 (vet_24.74) //

 

atha sa narapatis taṃ prītavetālavākyāc
chramaṇam ahitam eva kṣāntiśīlaṃ vicintya /
vaṭaviṭapitalaṃ tat tasya pārśvaṃ pratasthe
mṛtapuruṣaśarīraṃ tad gṛhītvā prahṛṣṭaḥ // sokss_12,31.75 (vet_24.75) //

 

dvātriṃśas taraṅgaḥ /

tatas tasyāntikaṃ bhikṣoḥ kṣāntiśīlasya bhūpatiḥ /
sa trivikramaseno 'tra prāpa skandhe śavaṃ vahan // sokss_12,32.1 (vet_25.1) //

 

dadarśa taṃ ca śramaṇaṃ mārgābhimukham ekakam /
kṛṣṇapakṣakṣapāraudre śmaśāne tarumūlagam // sokss_12,32.2 (vet_25.2) //

 

asṛgliptasthale gaureṇāsthicūrṇena nirmite /
maṇḍale dikṣu vinyastapūrṇaśoṇitakumbhake // sokss_12,32.3 (vet_25.3) //

 

mahātailapradīpāḍhye hutapārśvasthavahnini /
saṃbhṛtocitasaṃbhāre sveṣṭadaivatapūjane // sokss_12,32.4 (vet_25.4) //

 

upāgāc ca sa taṃ rājā so 'pi bhikṣur vilokya tam /
ānītamaṭakaṃ harṣād utthāyovāca saṃstuvan // sokss_12,32.5 (vet_25.5) //

 

duḥkaro me mahārāja vihito 'nugrahas tvayā /
tvā dṛśāḥ kva kva ceṣṭeyaṃ deśakālau kva cedṛśau // sokss_12,32.6 (vet_25.6) //

 

niḥkampaṃ satyam evāhur mukhyaṃ tvāṃ kulabhūbhṛtām /
evam ātmānapekṣeṇa parārtho yena sādhyate // sokss_12,32.7 (vet_25.7) //

 

etad eva mahattvaṃ ca mahatām ucyate budhaiḥ /
pratipannād acalanaṃ prāṇānām atyaye 'pi yat // sokss_12,32.8 (vet_25.8) //

 

iti bruvan sa siddhārthamānī bhikṣur mahīpateḥ /
tasyāvatārayāmāsa skandhāt taṃ maṭakaṃ tadā // sokss_12,32.9 (vet_25.9) //

 

snapayitvā samālabhya baddhamālyaṃ vidhāya ca /
maṭakaṃ maṇḍalasyāntaḥ sthāpayāmāsa tasya tat // sokss_12,32.10 (vet_25.10) //

 

bhasmoddhūlitagātraś ca keśayajñopavītabhṛt /
prāvṛtapretavasano bhūtvā dhyānasthitaḥ kṣaṇam // sokss_12,32.11 (vet_25.11) //

 

tasmin mantrabalāhūtaṃ praveśya nṛkalevare /
taṃ vetālavaraṃ bhikṣuḥ pūjayāmāsa sa kramāt // sokss_12,32.12 (vet_25.12) //

 

dadau tasmai kapālārghapātreṇārghyaṃ sunirmalaiḥ /
naradantais tataḥ puṣpaṃ sugāndhi ca vilepanam // sokss_12,32.13 (vet_25.13) //

 

dattvā mānuṣanetraiś ca dhūpaṃ māṃsair baliṃ tathā /
samāpya pūjāṃ rājānaṃ tam uvāca sa pārśvagam // sokss_12,32.14 (vet_25.14) //

 

rājann ihāsya mantrādhirājasya kṛtasaṃvidheḥ /
praṇāmam aṅgair aṣṭābhir nipatya kuru bhūtale // sokss_12,32.15 (vet_25.15) //

 

yenābhipretasiddhiṃ te dāsyaty eṣa varapradaḥ /
śrutvaitat smṛtavetālavacā rājābravīt sa tam // sokss_12,32.16 (vet_25.16) //

 

nāhaṃ jānāmi tat pūrvaṃ pradarśayatu me bhavān /
tatas tathaiva tad ahaṃ kariṣye bhagavann iti // sokss_12,32.17 (vet_25.17) //

 

tato darśayituṃ yāvat sa bhikṣuḥ patito bhuvi /
tāvat khaḍgaprahāreṇa sa rājāsya śiro 'cchinat // sokss_12,32.18 (vet_25.18) //

 

ācakarṣa ca hṛtpadmam udarād asya pāṭitam /
vetālāya ca tasmai tacchirohṛtkamalaṃ dadau // sokss_12,32.19 (vet_25.19) //

 

sādhuvāde tato datte prītair bhūtagaṇais tataḥ /
tuṣṭo 'bravīt sa vetālo nṛpaṃ taṃ nṛkalevarāt // sokss_12,32.20 (vet_25.20) //

 

rājan vidyādharendratvaṃ bhikṣor āsīd yad īpsitam /
tat tāvad bhūmisāmrājyabhogānte te bhaviṣyati // sokss_12,32.21 (vet_25.21) //

 

kleśito 'si mayā yat tvaṃ tad abhīṣṭaṃ varaṃ vṛṇu /
ity uktavantaṃ vetālaṃ sa rājā tam abhāṣata // sokss_12,32.22 (vet_25.22) //

 

tvaṃ cet prasannaḥ ko nāma na siddho 'bhimato varaḥ /
tathāpy amoghavacanād idaṃ tvatto 'ham arthaye // sokss_12,32.23 (vet_25.23) //

 

ādyāḥ praśnakathā etā nānākhyānamanoramāḥ /
caturviṃśatir eṣā ca pañcaviṃśī samāptigā // sokss_12,32.24 (vet_25.24) //

 

sarvāḥ khyātā bhavantv etāḥ pūjanīyāś ca bhūtale /
iti tenārthito rājñā vetālo nijagāda saḥ // sokss_12,32.25 (vet_25.25) //

 

evam astu viśeṣaṃ ca śṛṇu vacmy atra bhūtale /
yāś caturviṃśatiḥ pūrvā yaiṣā caikā samāpinī // sokss_12,32.26 (vet_25.26) //

 

kathāvalīyaṃ vetālapañcaviṃśatikākhyayā /
khyātā jagati pūjyā ca śivā caiva bhaviṣyati // sokss_12,32.27 (vet_25.27) //

 

yaḥ ślokamātram apy asyāḥ kathayiṣyati sādaraḥ /
yo vā śroṣyati tau sadyo muktapāpau bhaviṣyataḥ // sokss_12,32.28 (vet_25.28) //

 

yakṣavetālakūṣmāṇḍaḍākinīrākṣasādayaḥ /
na tatra prabhaviṣyanti yatraiṣā kīrtayiṣyate // sokss_12,32.29 (vet_25.29) //

 

ity uktvā sa yayau tasmān nirgatya nṛkalevarāt /
yathābhirucitaṃ dhāma vetālo yogamāyayā // sokss_12,32.30 (vet_25.30) //

 

tatas tatra suraiḥ sārdhaṃ rājñas tasya maheśvaraḥ /
sākṣād āvirabhūt tuṣṭaḥ praṇataṃ cādideśa tam // sokss_12,32.31 (vet_25.31) //

 

sādhu vatsa hato 'dyāyaṃ yat tvayā kūṭatāpasaḥ /
vidyādharamahācakravartitāhaṭhakāmukaḥ // sokss_12,32.32 (vet_25.32) //

 

tvam ādau vikramādityaḥ sṛṣṭo 'bhūḥ svāṃśato mayā /
mleccharūpāvatīrṇānām asurāṇāṃ praśāntaye // sokss_12,32.33 (vet_25.33) //

 

adya coddāmadurvṛttadamanāya mayā punaḥ /
tvaṃ trivikramasenākhyo hīraḥ sṛṣṭo 'tra bhūpatiḥ // sokss_12,32.34 (vet_25.34) //

 

ataḥ sadvīpapātālāṃ sthāpayitvā mahīṃ vaśe /
vidyādharāṇam acirād adhirājo bhaviṣyasi // sokss_12,32.35 (vet_25.35) //

 

bhuktvā divyāṃś ciraṃ bhogān udvignaḥ svecchayaiva tān /
tyaktvā mamaiva sāyujyam ante yāsyasy asaṃśayam // sokss_12,32.36 (vet_25.36) //

 

aparājitanāmānaṃ khaḍgaṃ caitaṃ gṛhāṇa me /
yasya prasādāt sarvaṃ tvaṃ prāpsyasy etad yathoditam // sokss_12,32.37 (vet_25.37) //

 

ity uktvā khaḍgaratnaṃ tad dattvā tasmai mahībhṛte /
vākpuṣpābhyarcitas tena devaḥ śaṃbhus tirodadhe // sokss_12,32.38 (vet_25.38) //

 

atha dṛṣṭvaiva samāptaṃ kāryam aśeṣaṃ niśi prabhātāyām /
praviveśa sa trivikramasenaḥ svapuraṃ nṛpaḥ pratiṣṭhānam // sokss_12,32.39 (vet_25.39) //

 

tatra kramāvagatarātriviceṣṭitābhir abhyarcitaḥ prakṛtibhir vitatotsavābhiḥ /
snānapradānagiriśārcananṛttagītavādyādibhis tad akhilaṃ sa dinaṃ nināya // sokss_12,32.40 (vet_25.40) //

 

alpair eva ca vāsaraiḥ sa nṛpatiḥ śārvasya vīryād aseḥ
sadvīpāṃ sarasā talāṃ ca bubhuje niḥkaṇṭakāṃ medinīm /
saṃprāpyātha harājñayā sumahatīṃ vidyādharādhīśatāṃ
bhuktvā tāṃ suciraṃ jagāma bhagavatsāyujyam ante kṛtī // sokss_12,32.41 (vet_25.41) //

 

iti vikramakesarī sa mantrī
ciramilitaḥ pathi śāpaviprayogāt /
abhidhāya punar mṛgāṅkadattaṃ
prakṛtārthaṃ nijagāda rājaputram","तथा च कथयाम्य् एतां तदीयां ते कथां शृणु प्रतिष्ठानाभिधानो ऽस्ति देशो गोदावरीतटे // सोक्स्स्_१२,८.२१ (वेत्_०.१) //

 

तत्र विक्रमसेनस्य पुत्रः शक्रपराक्रमः /
प्राक् त्रिविक्रमसेनाख्यः ख्यातकीर्तिर् अभून् नृपः // सोक्स्स्_१२,८.२२ (वेत्_०.२) //

 

तस्य प्रत्यहम् आस्थानगतस्योपेत्य भूपतेः /
सेवार्थं क्षान्तिशीलाख्यो भिक्षुः फलम् उपानयत् // सोक्स्स्_१२,८.२३ (वेत्_०.३) //

 

सो ऽपि राजा तद् आदाय फलम् आसन्नवर्तिनः /
हस्ते ददौ प्रतिदिनं कोषागाराधिकारिणः // सोक्स्स्_१२,८.२४ (वेत्_०.४) //

 

इत्थं गतेषु वर्षेषु दशस्व् अत्र किलैकदा /
दत्त्वा राज्ञे फलं तस्मै भिक्षाव् आस्थानतो गते // सोक्स्स्_१२,८.२५ (वेत्_०.५) //

 

स राजा तत् फलं प्रादात् प्रविष्टायात्र दैवतः /
क्रीडामर्कटपोताय हस्तभ्रष्टाय रक्षिणाम् // सोक्स्स्_१२,८.२६ (वेत्_०.६) //

 

स मर्कटस् तद् अश्नाति यावत् तावत् फलात् ततः /
विभिन्नमध्यान् निरगाद् अनर्घं रत्नम् उत्तमम् // सोक्स्स्_१२,८.२७ (वेत्_०.७) //

 

तद् दृष्ट्वादाय पप्रच्छ तं भाण्डागारिकं नृपः /
भिक्षूपनीतानि मया यानि नित्यं फलानि ते // सोक्स्स्_१२,८.२८ (वेत्_०.८) //

 

हस्ते दत्तानि तानि क्व स्थापितानि सदा त्वया /
तच् छ्रुत्वा तं स सभयः कोषाध्यक्षो व्यजिज्ञपत् // सोक्स्स्_१२,८.२९ (वेत्_०.९) //

 

क्षिप्तानि तान्य् अनुद्घाट्य मया गञ्जे गवाक्षतः /
यद्य् आदिशसि तद् देव तम् उद्घाट्य गवेषये // सोक्स्स्_१२,८.३० (वेत्_०.१०) //

 

इत्य् ऊचिवान् अनुमतो राज्ञा गत्वा क्षणेन सः /
कोषाध्यक्षः समागत्य प्रभुं व्यज्ञापयत् पुनः // सोक्स्स्_१२,८.३१ (वेत्_०.११) //

 

शीर्णानि नात्र पश्यामि कोषे तानि फलान्य् अहम् /
रत्नराशिं तु पश्यामि रश्मिज्वालाकुलं विभो // सोक्स्स्_१२,८.३२ (वेत्_०.१२) //

 

तच् छ्रुत्वा तान् मनीन् दत्त्वा तुष्टो ऽस्मै कोषरक्षिणे /
राजान्येद्युर् अपृच्छत् स भिक्षुं तं प्राग्वद् आगतम् // सोक्स्स्_१२,८.३३ (वेत्_०.१३) //

 

भिक्षो धनव्ययेनैवं सेवसे मां किम् अन्वहम् /
नेदानीं ते ग्रहीष्यामि फलं यावन् न वक्ष्यसि // सोक्स्स्_१२,८.३४ (वेत्_०.१४) //

 

इत्य् उक्तवन्तं राजानं भिक्षुस् तं विजने ऽब्रवीत् /
वीरसाचिव्यसापेक्षं मन्त्रसाधनम् अस्ति मे // सोक्स्स्_१२,८.३५ (वेत्_०.१५) //

 

तत्र वीरेन्द्र साहाय्यं क्रियमानं त्वयार्थये /
तच् छ्रुत्वा प्रतिपेदे तत् तथेत्य् अस्य स भूपतिः // सोक्स्स्_१२,८.३६ (वेत्_०.१६) //

 

ततः स श्रमणस् तुष्टो नृपं पुन उवाच तम् /
तर्हि कृष्णचतुर्दश्याम् आगामिन्यां निशागमे // सोक्स्स्_१२,८.३७ (वेत्_०.१७) //

 

इतो महाश्मशानान्तर्वटस्याधः स्थितस्य मे /
आगन्तव्यं त्वया देव प्रतिपालयतो ऽन्तिकम् // सोक्स्स्_१२,८.३८ (वेत्_०.१८) //

 

बाढम् एवं करिष्यामीत्य् उक्ते तेन महीभुजा /
स क्षान्तिशीलः श्रमणो हृष्टः स्वनिलयं ययौ // सोक्स्स्_१२,८.३९ (वेत्_०.१९) //

 

अथ तां स महासत्त्वः प्राप्य कृष्णचतुर्दशीम् /
प्रार्थनां प्रतिपन्नां तां भिक्षोस् तस्य नृपः स्मरन् // सोक्स्स्_१२,८.४० (वेत्_०.२०) //

 

प्रदोषे नीलवसनस् तमालकृतशेखरः /
निर्ययौ राजधानीतः खड्गपाणिर् अलक्षितः // सोक्स्स्_१२,८.४१ (वेत्_०.२१) //

 

ययौ च घोरनिबिडध्वान्तव्रातमलीमसम् /
चितानलोग्रनयनज्वालादारुणदर्शनम् // सोक्स्स्_१२,८.४२ (वेत्_०.२२) //

 

असंख्यनरकङ्कालकपालास्थिविशङ्कटम् /
हृष्यत्संनिहितोत्तालभूतवेतालवेष्टितम् // सोक्स्स्_१२,८.४३ (वेत्_०.२३) //

 

भैरवस्यापरं रूपम् इव गम्भीरभीषणम् /
स्फूर्जन् महाशिवारावं श्मशानं तद् अविह्वलः // सोक्स्स्_१२,८.४४ (वेत्_०.२४) //

 

विचित्य चात्र तं प्राप्य भिक्षुं वटतरोर् अधः /
कुर्वाणं मण्डलन्यासम् उपसृत्य जगाद सः // सोक्स्स्_१२,८.४५ (वेत्_०.२५) //

 

एषो ऽहम् आगतो भिक्षो ब्रूहि किं करवाणि ते /
तच् छ्रुत्वा स नृपं दृष्ट्वा हृष्टो भिक्षुर् उवाच तम् // सोक्स्स्_१२,८.४६ (वेत्_०.२६) //

 

राजन् कृतः प्रसादश् चेत् तद् इतो दक्षिणामुखम् /
गत्वा विदूरम् एकाकी विद्यते शिंशपातरुः // सोक्स्स्_१२,८.४७ (वेत्_०.२७) //

 

तस्मिन्न् उल्लम्बितमृतः को ऽप्य् एकः पुरुषः स्थितः /
तम् इहानय गत्वा त्वं सानाथ्यं कुरु वीर मे // सोक्स्स्_१२,८.४८ (वेत्_०.२८) //

 

तच् छ्रुत्वैव तथेत्य् उक्त्वा स राजा सत्यसंगरः /
दक्षिणां दिशम् आलम्ब्य प्रवीरः प्रययौ ततः // सोक्स्स्_१२,८.४९ (वेत्_०.२९) //

 

आत्तदीप्तचितालातलक्षितेन पथात्र सः /
गत्वा तमसि तं प्राप कथंचिच् छिंशपातरुम् // सोक्स्स्_१२,८.५० (वेत्_०.३०) //

 

तस्य स्कन्धे चिताधूमदग्धस्य क्रव्यगन्धिनः /
सो ऽपश्यल् लम्बमानं तं भूतस्येव शवं तरोः // सोक्स्स्_१२,८.५१ (वेत्_०.३१) //

 

आरुह्य चात्र भूमौ तं छिन्न रज्जुम् अपातयत् /
पतितश् चात्र सो ऽकस्माच् चक्रन्द व्यथितो यथा // सोक्स्स्_१२,८.५२ (वेत्_०.३२) //

 

ततो ऽवरुह्य कृपया जीवाशङ्की स तस्य यत् /
राजाङ्गं प्रामृशत् तेन सो ऽट्टहासं व्यधाच् छवः // सोक्स्स्_१२,८.५३ (वेत्_०.३३) //

 

ततः स राजा मत्वा तं वेतालाधिष्ठितं तदा /
किं हसस्य् एहि गच्छाव इति यावद् अकम्पितः // सोक्स्स्_१२,८.५४ (वेत्_०.३४) //

 

वक्ति तावन् न भूमौ सवेतालं शवम् ऐक्षत /
ऐक्षतात्रैव वृक्षे तु लम्बमानं स्थितं पुनः // सोक्स्स्_१२,८.५५ (वेत्_०.३५) //

 

ततो ऽधिरुह्य भूयो ऽपि तम् अवातारयत् ततः /
वज्राद् अपि हि वीराणां चित्तरत्नम् अखण्डितम् // सोक्स्स्_१२,८.५६ (वेत्_०.३६) //

 

आरोप्य च सवेतालं स्कन्धे मौनेन तं शवम् /
स त्रिविक्रमसेनो ऽथ राजा गन्तुं प्रचक्रमे // सोक्स्स्_१२,८.५७ (वेत्_०.३७) //

 

यान्तं च तं शवान्तःस्थो वेतालो ऽंसस्थितो ऽब्रवीत् /
राजन्न् अध्वविनोदाय कथाम् आख्यामि ते शृणु // सोक्स्स्_१२,८.५८ (वेत्_०.३८) //

 

अस्ति वाराणसी नाम पुरारिवसतिः पुरी /
स्थलीव कैलासगिरेर् या पुण्यजनसेविता // सोक्स्स्_१२,८.५९ (वेत्_१.१) //

 

भूरिवारिभृता शश्वदुपकण्ठनिवेशिनी /
हारयष्टिर् इवाभाति यस्याः स्वर्गतरङ्गिणी // सोक्स्स्_१२,८.६० (वेत्_१.२) //

 

प्रतापानलनिर्दग्धविपक्षकुलकाननः /
तस्यां प्रतापमुकुटो नाम राजाभवत् पुरा // सोक्स्स्_१२,८.६१ (वेत्_१.३) //

 

तस्याभूद् वज्रमुकुटस् तनयो रूपशौर्ययोः /
कुर्वाणो दर्पदलनं स्मरस्यारिजनस्य च // सोक्स्स्_१२,८.६२ (वेत्_१.४) //

 

राजपुत्रस्य तस्यात्र मन्त्रिपुत्रो महामतिः /
आसीद् बुद्धिशरीराख्यः शरीराभ्यधिकः सखा // सोक्स्स्_१२,८.६३ (वेत्_१.५) //

 

तेन सख्या सह क्रीडन् स कदाचिन् नृपात्मजः /
जगाम दूरम् अध्वानं मृगयाति प्रसङ्गतः // सोक्स्स्_१२,८.६४ (वेत्_१.६) //

 

शौर्यश्रीचामराणीव सिंहानां मस्तकानि सः /
छिन्दच् छरैः सटालानि विवेशैकं महावनम् // सोक्स्स्_१२,८.६५ (वेत्_१.७) //

 

तत्रास्थाने स्मरस्येव पठत् कोकिलबन्दिनि /
दत्तोपकारे तरुभिर् मञ्जरीचलचामरैः // सोक्स्स्_१२,८.६६ (वेत्_१.८) //

 

सो ऽन्वितो मन्त्रिपुत्रेण तेनापश्यत् सरोवरम् /
विचित्रकमलोत्पत्तिधामाम्बुधिम् इवापरम् // सोक्स्स्_१२,८.६७ (वेत्_१.९) //

 

तस्मिंस् तदैव सरसि स्नानार्थं काचिद् आगता /
तेन दिव्याकृतिः कन्या ददृशे सपरिच्छदा // सोक्स्स्_१२,८.६८ (वेत्_१.१०) //

 

पूरयन्तीव लावण्यनिर्झरेण सरोवरम् /
दृष्टिपातैः सृजन्तीव तत्रोत्पलवनं नवम् // सोक्स्स्_१२,८.६९ (वेत्_१.११) //

 

प्रत्यादिशन्तीव मुखेनाम्बुजानि जितेन्दुना /
सा जहार मनस् तस्य राजपुत्रस्य तत्क्षणम् // सोक्स्स्_१२,८.७० (वेत्_१.१२) //

 

सो ऽप्य् अहार्षीत् तथा तस्या युवा दृष्ट्वा विलोचने /
यथा नैक्षत सा कन्या लज्जां स्वाम् अप्य् अलंकृतिम् // सोक्स्स्_१२,८.७१ (वेत्_१.१३) //

 

यूनि पश्यति तस्मिन् सा केयं स्याद् इति सानुगे /
संज्ञां स्वदेशाद्याख्यातुं विलासच्छद्मनाकरोत् // सोक्स्स्_१२,८.७२ (वेत्_१.१४) //

 

करोति स्मौत्पलं कर्णे गृहीत्वा पुष्पशेखरात् /
चिरं च दन्तरचनां चकारादाय च व्यधात् // सोक्स्स्_१२,८.७३ (वेत्_१.१५) //

 

पद्मं शिरसि साकूतं हृदये चादधे करम् /
राजपुत्रश् च तस्यास् तां संज्ञां न ज्ञातवांस् तदा // सोक्स्स्_१२,८.७४ (वेत्_१.१६) //

 

मन्त्रिपुत्रस् तु बुबुधे स सखा तस्य बुद्धिमान् /
क्षणाच् च सा ययौ कन्या नीयमानानुगैस् ततः // सोक्स्स्_१२,८.७५ (वेत्_१.१७) //

 

प्राप्य च स्वगृहं तस्थौ पर्यङ्गे ऽङ्गं निधाय सा /
चित्तं तु निजसंज्ञार्थम् आस्थात् तस्मिन् नृपात्मजे // सोक्स्स्_१२,८.७६ (वेत्_१.१८) //

 

सो ऽपि राजसुतो भ्रष्टविद्यो विद्याधरो यथा /
गत्वा स्वनगरीं कृच्छ्रां प्रापावस्थां तया विना // सोक्स्स्_१२,८.७७ (वेत्_१.१९) //

 

सख्या च मन्त्रिपुत्रेण तेन पृष्टस् तदा रहः /
शंसता ताम् अदुष्प्रापां त्यक्तधैर्यो जगाद सः // सोक्स्स्_१२,८.७८ (वेत्_१.२०) //

 

यस्या न नाम न ग्रामो नान्वयो वावबुध्यते /
सा कथं प्राप्यते तन् माम् आश्वासयसि किं मृषा // सोक्स्स्_१२,८.७९ (वेत्_१.२१) //

 

इत्य् उक्तो राजपुत्रेण मन्त्रिपुत्रस् तम् अभ्यधात् /
किं न दृष्टं त्वया तद् यत् संज्ञया सूचितं तया // सोक्स्स्_१२,८.८० (वेत्_१.२२) //

 

न्यस्तं यद् उत्पलं कर्णे तेनैतत् ते तयोदितम् /
कर्णोत्पलस्य राष्ट्रे ऽहं निवसामि महीभृतः // सोक्स्स्_१२,८.८१ (वेत्_१.२३) //

 

कृता यद् दन्तरचना तेनैतत् कथितं तया /
तत्र जानीहि मां दन्तघाटकस्य सुताम् इति // सोक्स्स्_१२,८.८२ (वेत्_१.२४) //

 

पद्मावतीति नामोक्तं तयोत्तंसितपद्मया /
त्वयि प्राणा इति प्रोक्तं हृदयार्पितहस्तया // सोक्स्स्_१२,८.८३ (वेत्_१.२५) //

 

कलिङ्गदेशे ह्य् अस्त्य् अत्र ख्यातः कर्णोत्पलो नृपः /
तस्य प्रसादवित्तो ऽस्ति महान् यो दन्तघाटकः // सोक्स्स्_१२,८.८४ (वेत्_१.२६) //

 

सङ्ग्रामवर्धनाख्यस्य तस्याप्य् अस्ति जगत्त्रये /
रत्नं पद्मावती नाम कन्या प्राणाधिकप्रिया // सोक्स्स्_१२,८.८५ (वेत्_१.२७) //

 

एतच् च लोकतो देव यथावद् विदितं मम /
अतो ज्ञाता मया संज्ञा तस्या देशादिशंसिनी // सोक्स्स्_१२,८.८६ (वेत्_१.२८) //

 

इत्य् उक्तो मन्त्रिपुत्रेन तेन राजसुतो ऽथ सः /
तुतोष तस्मै सुधिये लब्धोपायो जहर्ष च // सोक्स्स्_१२,८.८७ (वेत्_१.२९) //

 

संमन्त्र्य च समं तेन स तद्युक्तः स्वमन्दिरात् /
प्रियार्थी मृगयाव्याजात् पुनस् ताम् अगमद् दिशम् // सोक्स्स्_१२,८.८८ (वेत्_१.३०) //

 

अर्धमार्गे च वाताश्ववेगवञ्चितसैनिकः /
तं मन्त्रिपुत्रैकयुतः कलिङ्गविषयं ययौ // सोक्स्स्_१२,८.८९ (वेत्_१.३१) //

 

तत्र तौ प्राप्य नगरं कर्णोत्पलमहीभृतः /
अन्विष्य दृष्ट्वा भवनं दन्तघाटस्य तस्य च // सोक्स्स्_१२,८.९० (वेत्_१.३२) //

 

तद् अदूरे च वासार्थम् एकस्या वृद्धयोषितः /
गृहं प्राविशतां मन्त्रिपुत्रराजसुताव् उभौ // सोक्स्स्_१२,८.९१ (वेत्_१.३३) //

 

दत्ताम्बुयवसौ वाहौ गुप्ते ऽवस्थाप्य चात्र सः /
राजपुत्रे स्थिते वृद्धां मन्त्रिपुत्रो जगाद ताम् // सोक्स्स्_१२,८.९२ (वेत्_१.३४) //

 

कच्चिद् वेत्स्य् अम्ब सङ्ग्रामवर्धनं दन्तघाटकम् /
तच् छ्रुत्वा सा जरद्योषित् सश्रद्धा तम् अभाषत // सोक्स्स्_१२,८.९३ (वेत्_१.३५) //

 

वेद्म्य् एव धात्री तस्यास्मि स्थापिता तेन चाधुना /
पद्मावत्याः स्वदुहितुः पार्श्वे ज्येष्ठतरेत्य् अहम् // सोक्स्स्_१२,८.९४ (वेत्_१.३६) //

 

किं त्व् अहं न सदा तत्र गच्छाम्य् उपहताम्बरा /
कुपुत्रः कितवो वस्त्रं दृष्ट्वा हि हरते मम // सोक्स्स्_१२,८.९५ (वेत्_१.३७) //

 

एवम् उक्तवतीं प्रीतः स्वोत्तरीयादिदानतः /
संतोष्य सो ऽत्र वृद्धां तां मन्त्रिपुत्रो ऽब्रवीत् पुनः // सोक्स्स्_१२,८.९६ (वेत्_१.३८) //

 

माता त्वं तद् वदामस् ते गुप्तं यत् तत् कुरुष्व नः /
दन्तघाटसुताम् एतां गत्वा पद्मावतीं वद // सोक्स्स्_१२,८.९७ (वेत्_१.३९) //

 

सो ऽत्रागतो राजपुत्रो दृष्टो यः सरसि त्वया /
तेन चेह तद् आख्यातुं प्रेषिता प्रणयाद् अहम् // सोक्स्स्_१२,८.९८ (वेत्_१.४०) //

 

तच् छ्रुत्वा सा तथेत्य् उक्त्वा वृद्धा दानवशीकृता /
गत्वा पद्मावतीपार्श्वम् आजगाम क्षणान्तरे // सोक्स्स्_१२,८.९९ (वेत्_१.४१) //

 

पृष्टा जगाद तौ राजसुतमन्त्रिसुतौ च सा /
युष्मदागमनं गत्वा गुप्तं तस्या मयोदितम् // सोक्स्स्_१२,८.१०० (वेत्_१.४२) //

 

तया श्रुत्वा च निर्भर्त्स्य पाणिभ्याम् अहम् आहता /
द्वाभ्यां कर्पूरलिप्ताभ्याम् उभयोर् गण्डयोर् मुखे // सोक्स्स्_१२,८.१०१ (वेत्_१.४३) //

 

ततः परिभवोद्विग्ना रुदत्य् अहम् इहागता /
एतास् तद् अङ्गुलीमुद्राः पुत्रौ मे पश्यतं मुखे // सोक्स्स्_१२,८.१०२ (वेत्_१.४४) //

 

एवं तयोक्ते नैराश्यविषण्णं तं नृपात्मजम् /
जगाद स महाप्राज्ञो मन्त्रिपुत्रो जनान्तिकम् // सोक्स्स्_१२,८.१०३ (वेत्_१.४५) //

 

मा गा विषादं रक्षन्त्या मन्त्रं निर्भर्त्स्य यत् तया /
कर्पूरशुभ्रा वक्त्रे ऽस्याः स्वाङ्गुल्यो दश पातिताः // सोक्स्स्_१२,८.१०४ (वेत्_१.४६) //

 

तद् एतद् उक्तं पक्षे ऽस्मिञ् शुक्ले चन्द्रवतीर् इमाः /
रात्रीर् दश प्रतीक्षध्वं संगमानुचिता इति // सोक्स्स्_१२,८.१०५ (वेत्_१.४७) //

 

इत्य् आश्वास्य स तं राजसुतं मन्त्रिसुतस् ततः /
विक्रीय गुप्तं हस्तस्थं काञ्चनं किंचिद् आपणे // सोक्स्स्_१२,८.१०६ (वेत्_१.४८) //

 

वृद्धया साधयामास महार्हं भोजनं तया /
ततस् तौ बुभुजाते द्वौ तत् तया सह वृद्धया // सोक्स्स्_१२,८.१०७ (वेत्_१.४९) //

 

एवं नीत्वा दशाहानि जिज्ञासार्थं पुनः स ताम् /
पद्मावत्यन्तिकं वृद्धां मन्त्रिपुत्रो विसृष्टवान् // सोक्स्स्_१२,८.१०८ (वेत्_१.५०) //

 

सापि मृष्टान्नपानादिलुब्धा तद् अनुरोधतः /
गत्वा वासगृहं तस्या भूयो ऽभ्येत्य जगाद तौ // सोक्स्स्_१२,८.१०९ (वेत्_१.५१) //

 

इतो गत्वाद्य तूष्णीम् अप्य् अहं तत्र स्थिता तया /
युष्मत्कथापराधं तम् उद्गिरन्त्या स्वयं पुनः // सोक्स्स्_१२,८.११० (वेत्_१.५२) //

 

सा लक्तकाभिस् तिसृभिः कराङ्गुलिभिर् आहता /
उरस्य् अस्मिन्न् अथैषाहम् इहायाता तद् अन्तिकात् // सोक्स्स्_१२,८.१११ (वेत्_१.५३) //

 

तच् छ्रुत्वा राजपुत्रं तं स्वैरं मन्त्रिसुतो ऽब्रवीत् /
मा कार्षीर् अन्यथा शङ्काम् अस्या हि हृदये तया // सोक्स्स्_१२,८.११२ (वेत्_१.५४) //

 

सा लक्तकाङ्गुलीमुद्रात्रयं विन्यस्य युक्तितः /
रजस्वला निशास् तिस्रः स्थिताहम् इति सूचितम् // सोक्स्स्_१२,८.११३ (वेत्_१.५५) //

 

एवम् उक्त्वा नृपसुतं मन्त्रिपुत्रस् त्र्यहे गते /
पद्मावत्यै पुनस् तस्यै वृद्धां तां प्रजिघाय सः // सोक्स्स्_१२,८.११४ (वेत्_१.५६) //

 

सा गता मन्दिरं तस्यास् तया संमान्य भोजिता /
प्रीत्या पानादिलीलाभिर् दिनं चात्र विनोदिता // सोक्स्स्_१२,८.११५ (वेत्_१.५७) //

 

सायं च यावत् सा वृद्धा गृहम् आगन्तुम् इच्छति /
उदभूद् भयकृत् तावत् तत्र कोलाहलो बहिः // सोक्स्स्_१२,८.११६ (वेत्_१.५८) //

 

हा हा भ्रष्टो ऽयम् आलानाज् जनान् मथ्नन् प्रधावति /
मत्तहस्तीति लोकस्य तत्राक्रन्दो ऽथ शुश्रुवे // सोक्स्स्_१२,८.११७ (वेत्_१.५९) //

 

ततः पद्मावती सा तां वृद्धाम् एवम् अभाषत /
स्पष्टेन हस्तिरुद्धेन गन्तुं युक्तं न ते पथा // सोक्स्स्_१२,८.११८ (वेत्_१.६०) //

 

तत् पीठिकां समारोप्य बद्धालम्बनरज्जुकाम् /
बृहद्गवाक्षेणानेन त्वाम् अत्र प्रक्षिपामहे // सोक्स्स्_१२,८.११९ (वेत्_१.६१) //

 

गृहोद्याने ततो वृक्षम् आरुह्यामुं विलङ्घ्य च /
प्राकारम् अवरुह्यान्यवृक्षेण स्वगृहं व्रज // सोक्स्स्_१२,८.१२० (वेत्_१.६२) //

 

इत्य् उक्त्वा सा गवाक्षेण क्षेपयामास तत्र ताम् /
वृद्धां चेटीभिर् उद्याने रज्जुपीठिकया ततः // सोक्स्स्_१२,८.१२१ (वेत्_१.६३) //

 

साथ गत्वा यथोक्तेन पथा सर्वं शशंस तत् /
यथावद् राजपुत्राय तस्मै मन्त्रिसुताय च // सोक्स्स्_१२,८.१२२ (वेत्_१.६४) //

 

ततः स मन्त्रिपुत्रस् तं राजपुत्रम् अभाषत /
सिद्धं तवेष्टं मार्गो हि युक्त्या ते दर्शितस् तया // सोक्स्स्_१२,८.१२३ (वेत्_१.६५) //

 

तद् गच्छाद्यैव तत्र त्वं प्रदोषे ऽस्मिन् नृपागते /
एतेनैव पथा तस्याः प्रियाया मन्दिरं विश // सोक्स्स्_१२,८.१२४ (वेत्_१.६६) //

 

इत्य् उक्तस् तेन तद्युक्तो राजपुत्रो ययौ स तत् /
उद्यानं वृद्धयोक्तेन तेन प्राकारवर्त्मना // सोक्स्स्_१२,८.१२५ (वेत्_१.६७) //

 

तत्रापश्यच् च रज्जुं तां लम्बमानां सपीठिकाम् /
मार्गोन्मुखाभिश् चेटीभिर् उपरिष्टाद् अधिष्ठिताम् // सोक्स्स्_१२,८.१२६ (वेत्_१.६८) //

 

आरूढस् तां च दृष्ट्वैव दासीभिस् ताभिर् आशु सः /
रज्जूत्क्षिप्तो गवाक्षेण प्रविवेश प्रियान्तिकम् // सोक्स्स्_१२,८.१२७ (वेत्_१.६९) //

 

तस्मिन् प्रविष्टे स ययौ मन्त्रिपुत्रः स्वम् आस्पदम् /
राजपुत्रस् तु तां पद्मावतीं तत्र ददर्श सः // सोक्स्स्_१२,८.१२८ (वेत्_१.७०) //

 

पूर्णामृतांशुवदनां प्रसरत्कान्तिचन्द्रकाम् /
कृष्णपक्षभयाद् गुप्तस्थितां राकानिशाम् इव // सोक्स्स्_१२,८.१२९ (वेत्_१.७१) //

 

सापि दृष्ट्वा तम् उत्थाय चिरौत्सुक्योचितैस् ततः /
कण्ठग्रहादिभिस् तैस् तैर् उपचारैर् अमानयत् // सोक्स्स्_१२,८.१३० (वेत्_१.७२) //

 

ततस् तया स गान्धर्वविधिनोदूढया सह /
गुप्तं राजसुतस् तस्थौ पूर्णेच्छस् तत्र कान्तया // सोक्स्स्_१२,८.१३१ (वेत्_१.७३) //

 

स्थित्वा चाहानि कतिचिद् रात्रौ ताम् अवदत् प्रियाम् /
सखा मम सहायातो मन्त्रिपुत्र इति स्थितः // सोक्स्स्_१२,८.१३२ (वेत्_१.७४) //

 

स चात्र तिष्ठत्य् एकाकी त्वज्ज्येष्ठतरिकागृहे /
गत्वा संभाव्य तं तन्वि पुन एष्यामि ते ऽन्तिकम् // सोक्स्स्_१२,८.१३३ (वेत्_१.७५) //

 

तच् छ्रुत्वा तम् अवोचत् सा धूर्ता पद्मावती प्रियम् /
हन्तार्यपुत्र पृच्छामि ताः संज्ञा मत्कृतास् त्वया // सोक्स्स्_१२,८.१३४ (वेत्_१.७६) //

 

ज्ञाता किं किम् उवा तेन सख्या मन्त्रिसुतेन ते /
एवम् उक्तवतीम् एतां राजपुत्रो जगाद सः // सोक्स्स्_१२,८.१३५ (वेत्_१.७७) //

 

न ज्ञातं तन् मया किंचिज् ज्ञात्वा सर्वं च तेन मे /
आख्यातं मन्त्रिपुत्रेण दिव्यप्रज्ञानशालिना // सोक्स्स्_१२,८.१३६ (वेत्_१.७८) //

 

एतच् छ्रुत्वा विचिन्त्यैव भामिनी सा जगाद तम् /
तर्ह्य् अयुक्तं कृतं यन् मे चिरात् स कथितस् त्वया // सोक्स्स्_१२,८.१३७ (वेत्_१.७९) //

 

स मे भ्राता सखा यस् ते तस्य च प्रथमं मया /
ताम्बूलादिसमाचारः कर्तव्यो हि सदा भवेत् // सोक्स्स्_१२,८.१३८ (वेत्_१.८०) //

 

इत्य् उक्तवत्यानुमतस् तया पूर्वपथेन सः /
रजापुत्रो ऽन्तिकं तस्य सख्युर् आगात् ततो निशि // सोक्स्स्_१२,८.१३९ (वेत्_१.८१) //

 

शशंस च कथामध्ये तत् तस्मै यत् तदाश्रयम् /
संज्ञाविज्ञानकथनं कृतं तेन प्रियान्तिके // सोक्स्स्_१२,८.१४० (वेत्_१.८२) //

 

मन्त्रिपुत्रस् तु सो ऽयुक्तम् इति न श्रद्दधे ऽस्य तत् /
तावच् च सा तयोस् तत्र विभाताभूद् विभावरी // सोक्स्स्_१२,८.१४१ (वेत्_१.८३) //

 

अथैतयोर् विधौ सांध्ये निवृत्ते कुर्वतोः कथाः /
आगात् पक्वान्नताम्बूलहस्ता पद्मावतीसखी // सोक्स्स्_१२,८.१४२ (वेत्_१.८४) //

 

सा मन्त्रिपुत्रं कुशलं पृष्ट्वा दत्तोपचारिका /
निषेद्धुं राजपुत्रस्य भोजनं तत्र युक्तितः // सोक्स्स्_१२,८.१४३ (वेत्_१.८५) //

 

कथान्तरे स्वामिनीं स्वां भोजनादौ तदागमम् /
प्रतीक्षमाणाम् आवेद्य क्षणाद् गुप्तं ततो ययौ // सोक्स्स्_१२,८.१४४ (वेत्_१.८६) //

 

ततस् तं मन्त्रिपुत्रः स राजपुत्रम् अभाषत /
कौतुकं पश्य देवैकं दर्शयाम्य् अधुना तव // सोक्स्स्_१२,८.१४५ (वेत्_१.८७) //

 

इत्य् उक्त्वा भक्ष्यम् एकं स पक्वान्नं दत्तवांस् ततः /
सारमेयाय स च तत् खादित्वैव व्यपद्यत // सोक्स्स्_१२,८.१४६ (वेत्_१.८८) //

 

तद् दृष्ट्वा किम् इदं चित्रम् इति राजसुतो ऽत्र सः /
पप्रच्छ मन्त्रिपुत्रं तं स चैतं प्रत्यभाषत // सोक्स्स्_१२,८.१४७ (वेत्_१.८९) //

 

संज्ञाज्ञानेन धूर्तं मां विदित्वा हन्तुकामया /
तया विषान्नं प्रहितं मम त्वदनुरक्तया // सोक्स्स्_१२,८.१४८ (वेत्_१.९०) //

 

नास्मिन् सति मदेकाग्रो राजपुत्रो भवेद् अयम् /
एतद्वशश् च मुक्त्वा मां नगरीं स्वां व्रजेद् इति // सोक्स्स्_१२,८.१४९ (वेत्_१.९१) //

 

तन् मुञ्च मन्युम् एतस्यां बन्धुत्यागान् महात्मनः /
कुर्यास् त्वं हरणे युक्तिं वक्ष्याम्य् आलोच्य याम् अहम् // सोक्स्स्_१२,८.१५० (वेत्_१.९२) //

 

इत्य् उक्तवन्तं तं मन्त्रिसुतो राजसुतो ऽत्र सः /
सत्यं बुद्धिशरीरस् त्वम् इति यावत् प्रशंसति // सोक्स्स्_१२,८.१५१ (वेत्_१.९३) //

 

अशङ्कितं बहिस् तावद् दुःखाकुलजनारवः /
हा धिग् राज्ञः सुतो बालो विपन्न इति शुश्रुवे // सोक्स्स्_१२,८.१५२ (वेत्_१.९४) //

 

तदाकर्णनहृष्टो ऽथ मन्त्रिपुत्रो नृपात्मजम् /
जगाद हन्त गच्छाद्य पद्मावत्या गृहं निशि // सोक्स्स्_१२,८.१५३ (वेत्_१.९५) //

 

तत्र तां पाययेस् तावद् यावत् पानमदेन सा /
निःसंज्ञा नष्टचेष्टा च गतजीवेव जायते // सोक्स्स्_१२,८.१५४ (वेत्_१.९६) //

 

ततस् तस्याः सनिद्रायाः शूलेनाङ्कं कटीतटे /
दत्त्वाग्नितप्तेनादाय तदाभरणसंचयम् // सोक्स्स्_१२,८.१५५ (वेत्_१.९७) //

 

आगच्छेस् त्वं गवाक्षेण रज्जुलम्बविनिर्गतः /
ततः परं यथा भद्रं भवेज् ज्ञास्याम्य् अहं तथा // सोक्स्स्_१२,८.१५६ (वेत्_१.९८) //

 

इत्य् उक्त्वा कारयित्वा च क्रोडवालनिभाश्रिकम् /
मन्त्रिपुत्रो ददौ तस्मै त्रिशूलं राजसूनवे // सोक्स्स्_१२,८.१५७ (वेत्_१.९९) //

 

राजपुत्रः स हस्ते तत् कृत्वा कुटिलकर्कशम् /
कालायस दृढं चित्तम् इव कान्तावयस्ययोः // सोक्स्स्_१२,८.१५८ (वेत्_१.१००) //

 

तथेति पूर्ववद् रात्राव् अगात् पद्मावतीगृहम् /
अविचार्यं प्रभूणां हि शुचेर् वाक्यं स्वमन्त्रिणः // सोक्स्स्_१२,८.१५९ (वेत्_१.१०१) //

 

तत्र तां मद्यनिश्चेष्टां शूलेन जघने ऽङ्किताम् /
हृतालंकरणां कृत्वा तस्यागात् सख्युर् अन्तिकम् // सोक्स्स्_१२,८.१६० (वेत्_१.१०२) //

 

दर्शिताभरणस् तस्मै शशंस च यथाकृतम् /
ततः स मन्त्रिपुत्रो ऽपि सिद्धं मेने मनीषितम् // सोक्स्स्_१२,८.१६१ (वेत्_१.१०३) //

 

प्रातर् गत्वा श्मशानं च सो ऽभूत् तापसवेषभृत् /
स्वैरं राजसुतं तं च विदधे शिष्यरूपिणम् // सोक्स्स्_१२,८.१६२ (वेत्_१.१०४) //

 

अब्रवीत् तं च गच्छैकम् इतो ऽलंकरणाद् इमाम् /
मुक्तावलीं समादाय त्वं विक्रेतुम् इवापणे // सोक्स्स्_१२,८.१६३ (वेत्_१.१०५) //

 

बहुमूल्यं वदेश् चास्या येनैतां नैव कश् चने /
गृह्णीयाद् भ्राम्यमाणां च सर्वः कोऽपि विलोकयेत् // सोक्स्स्_१२,८.१६४ (वेत्_१.१०६) //

 

गुरुणा मम विक्रेतुम् इयं दत्तेत्य् अनाकुलः /
ब्रूयाश् च यदि गृह्णीयुर् अत्र त्वां पुररक्षिणः // सोक्स्स्_१२,८.१६५ (वेत्_१.१०७) //

 

इति स प्रेषितस् तेन गत्वा राजसुतस् तदा /
अतिष्ठद् आपणे भ्राम्यन् व्यक्तं मुक्तावलीं दधत् // सोक्स्स्_१२,८.१६६ (वेत्_१.१०८) //

 

तथाभूतश् च जगृहे स दृष्ट्वा पुररक्षिभिः /
दन्तघाटसुतामोषज्ञप्तेश् चौरेगवेषिभिः // सोक्स्स्_१२,८.१६७ (वेत्_१.१०९) //

 

निन्ये च नगराध्यक्षनिकटं तैः स तत्क्षणात् /
स च तं तापसाकारं दृष्ट्वा पप्रच्छ सान्त्वतः // सोक्स्स्_१२,८.१६८ (वेत्_१.११०) //

 

कुतो मुक्तावलीयं ते भगवन्न् इह हारिता /
दन्तघाटककन्याया हृतं ह्य् आभरणं निशि // सोक्स्स्_१२,८.१६९ (वेत्_१.१११) //

 

तच् छ्रुत्वा राजपुत्रस् तं सो ऽवादीत् तापसाकृतिः /
गुरुणा मम दत्तेयम् एत्यासौ पृच्छ्यताम् इति // सोक्स्स्_१२,८.१७० (वेत्_१.११२) //

 

ततश् चोपेत्य तं नत्वा पप्रच्छ नगराधिपः /
मुक्तावलीयं भगवन् कुतस् ते शिष्यहस्तगा // सोक्स्स्_१२,८.१७१ (वेत्_१.११३) //

 

श्रुत्वैतद् विजनं कृत्वा स धूर्तस् तम् अभाषत /
अहं तपस्वी भ्राम्यामि सदारण्येष्व् इतस् ततः // सोक्स्स्_१२,८.१७२ (वेत्_१.११४) //

 

सो ऽहं दैवाद् इह प्राप्तः श्मशाने ऽत्र स्थितो निशि /
अपश्यं योगिनीचक्रं समागतम् इतस् ततः // सोक्स्स्_१२,८.१७३ (वेत्_१.११५) //

 

तन्मध्ये चैकयानीय योगिन्या राजपुत्रकः /
उद्घाटितहृदम्भोजो भैरवाय निवेदितः // सोक्स्स्_१२,८.१७४ (वेत्_१.११६) //

 

पानमत्ता च सा हर्तुं जपतो मे ऽक्षमालिकाम् /
प्रावर्तत महामाया विकारान् कुर्वती मुखे // सोक्स्स्_१२,८.१७५ (वेत्_१.११७) //

 

अतिप्रवृत्ता च मया क्रुद्धेन जघनस्थले /
अङ्किता सा त्रिशूलेन मन्त्रप्रज्वालिताश्रिणा // सोक्स्स्_१२,८.१७६ (वेत्_१.११८) //

 

हृता मुक्तावली चेयं तस्याः कण्ठान् मया तदा /
सैषाद्य तापसानर्हा विक्रेया मम वर्तते // सोक्स्स्_१२,८.१७७ (वेत्_१.११९) //

 

एतच् छ्रुत्वा पुराध्यक्षो गत्वा भूपं व्यजिज्ञपत् /
भूपो ऽप्य् आकर्ण्य तत् तां च बुद्ध्वा तन्मौक्तिकावलीम् // सोक्स्स्_१२,८.१७८ (वेत्_१.१२०) //

 

प्रेक्षणप्रेषितायातवृद्धाप्तवनितामुखात् /
श्रुत्वा च दृश्यशूलाङ्कां जघने सत्यम् एव ताम् // सोक्स्स्_१२,८.१७९ (वेत्_१.१२१) //

 

ग्रस्तः सुतो मे डकिन्या तयेत्य् उत्पन्ननिश्चयः /
स्वयं तस्यान्तिकं गत्वा मन्त्रिपुत्रतपस्विनः // सोक्स्स्_१२,८.१८० (वेत्_१.१२२) //

 

पृष्ट्वा च निग्रहं तस्याः पद्मावत्याः स तद्गिरा /
पितृभ्यां शोच्यमानायाः पुरान् निर्वासनं व्यधात् // सोक्स्स्_१२,८.१८१ (वेत्_१.१२३) //

 

निर्वासिताटवीस्था सा विग्नापि न जहौ तनुम् /
उपायं मन्त्रिपुत्रेण तं संभाव्य तथा कृतम् // सोक्स्स्_१२,८.१८२ (वेत्_१.१२४) //

 

दिनान्ते तां च शोचन्तीम् अश्वारूढाव् उपेयतुः /
त्यक्ततापसवेषौ तौ मन्त्रिपुत्रनृपात्मजौ // सोक्स्स्_१२,८.१८३ (वेत्_१.१२५) //

 

आश्वास्यारोप्य तुरगे स्वराष्ट्रं निन्यतुश् च ताम् /
तत्र तस्थौ तया साकं राजपुत्रः स निर्वृतः // सोक्स्स्_१२,८.१८४ (वेत्_१.१२६) //

 

दन्तघाटस् त्व् अरण्ये तां क्रव्यादैर् भक्षितां सुताम् /
मत्वा व्यपादि शोकेन भार्या चानुजगाम तम् // सोक्स्स्_१२,८.१८५ (वेत्_१.१२७) //

 

इत्य् आख्याय स भूयस् तं वेतालो नृपम् अब्रवीत् /
तन् मे ऽत्र संशयं छिन्द्धि दंपत्योर् एतयोर् वधात् // सोक्स्स्_१२,८.१८६ (वेत्_१.१२८) //

 

मन्त्रिपुत्रस्य किं पापं राजपुत्रस्य किं नु वा /
पद्मावत्याः किम् अथ वा त्वं हि बुद्धिमतां वरः // सोक्स्स्_१२,८.१८७ (वेत्_१.१२९) //

 

जानानश् च न चेद् राजन् मम तत्त्वं वदिष्यसि /
तद् एष शतधा मूर्धा निश्चितं ते स्फुटिष्यति // सोक्स्स्_१२,८.१८८ (वेत्_१.१३०) //

 

इत्य् उक्तवन्तं वेतालं विजानञ् शापभीतितः /
स त्रिविक्रमसेनस् तम् एवं प्रत्यब्रवीन् नृपः // सोक्स्स्_१२,८.१८९ (वेत्_१.१३१) //

 

योगेश्वर किम् अज्ञेयम् एतन् नैषां हि पातकम् /
त्रयाणाम् अपि राज्ञस् तु पापं कर्णोत्पलस्य तत् // सोक्स्स्_१२,८.१९० (वेत्_१.१३२) //

 

वेतालो ऽप्य् आह राज्ञः किं ते हि तत्कारिणस् त्रयः /
काकाः किम् अपराध्यन्ति हंसैर् जग्धेषु शालिषु // सोक्स्स्_१२,८.१९१ (वेत्_१.१३३) //

 

राजा ततो ऽब्रवीच् चैनं न दुष्यन्ति त्रयो ऽपि ते /
मन्त्रिसूनोर् हि तत् तावत् प्रभुकार्यम् अपातकम् // सोक्स्स्_१२,८.१९२ (वेत्_१.१३४) //

 

पद्मावतीराजपुत्रौ तौ हि कामशराग्निना /
संतप्ताव् अविचारार्हाव् अदोषौ स्वार्थम् उद्यतौ // सोक्स्स्_१२,८.१९३ (वेत्_१.१३५) //

 

कर्णोत्पलस् तु राजा स नीतिशास्त्रेष्व् अशिक्षितः /
चरैः प्रजास्व् अनन्विष्यंस् तत्त्वशुद्धिं निजास्व् अपि // सोक्स्स्_१२,८.१९४ (वेत्_१.१३६) //

 

अजानन् धूर्तचरितानीङ्गिताद्यविचक्षणः /
तथा तन् निर्विचारं यच् चक्रे तेन स पापभाक् // सोक्स्स्_१२,८.१९५ (वेत्_१.१३७) //

 

इत्य् आकर्ण्य विमुक्तमौनम् उदिते सम्यङ् नृपेणोत्तरे
स्कन्धात् तस्य स दार्ढ्यम् आकलयितुं मायाबलात् तत्क्षणम् /
वेतालो नृकलेवरान्तरगतः क्वाप्य् अप्रतर्क्यो ययौ
निःकम्पः स च भूपतिः पुनर् अमुं प्राप्तुं व्यधान् निश्चयम् // सोक्स्स्_१२,८.१९६ (वेत्_१.१३८) //

 

नवमस् तरङ्गः /

ततो ऽत्र पुन आनेतुं तं वेतालम् अगान् नृपः /
स त्रिविक्रमसेनस् तच् छिंशपापादपान्तिकम् // सोक्स्स्_१२,९.१ (वेत्_२.१) //

 

प्राप्तो ऽत्र वीक्षते यावच् चितालोकवशान् निशि /
तावद् ददर्श तं भूमौ कूजन्तं पतितं शवम् // सोक्स्स्_१२,९.२ (वेत्_२.२) //

 

अथ तं मृतदेहस्थं वेतालं स महीपतिः /
आरोप्य स्कन्धम् आनेतुं तूष्णीं प्रववृते जवात् // सोक्स्स्_१२,९.३ (वेत्_२.३) //

 

ततः स्कन्धात् स वेतालो भूयस् तं नृपम् अब्रवीत् /
राजन् महत्य् अनुचिते क्लेशे ऽस्मिन् पतितो भवान् // सोक्स्स्_१२,९.४ (वेत्_२.४) //

 

अतस् तव विनोदाय खतयामि खतां शृणु /
अस्त्य् अग्रहारः कालिन्दीकूले ब्रह्मस्थलाभिधः // सोक्स्स्_१२,९.५ (वेत्_२.५) //

 

अग्निस्वामीति तत्रासीद् ब्राह्मणो वेदपारगः /
तस्यातिरूपा मन्दारवतीत्य् अजनि कन्यका // सोक्स्स्_१२,९.६ (वेत्_२.६) //

 

यां निर्माय नवानर्घलावण्यां नियतं विधिः /
स्वर्गस्त्रीपूर्वनिर्माणं निजम् एवाजुगुप्सत // सोक्स्स्_१२,९.७ (वेत्_२.७) //

 

तस्यां च यौवनस्थायाम् आययुः कान्यकुब्जतः /
समसर्वगुणास् तत्र त्रयो ब्राह्मणपुत्रकाः // सोक्स्स्_१२,९.८ (वेत्_२.८) //

 

तेषां चात्मार्थम् एकैकस् तत्पितुस् ताम् अयाचत /
अनिच्छन् दानम् अन्यस्मै तस्याः प्रानव्ययाद् अपि // सोक्स्स्_१२,९.९ (वेत्_२.९) //

 

तत्पिता स तु तन्मध्यान् नैकस्मा अपि तां ददौ /
भीतो ऽन्ययोर् वधात् तेन तस्थौ कन्यैव सा ततः // सोक्स्स्_१२,९.१० (वेत्_२.१०) //

 

ते च त्रयो ऽपि तद्वक्त्रचन्द्रैकासक्त दृष्ठयः /
चकोरव्रतम् आलम्ब्य तत्रैवासन् दिवानिशम् // सोक्स्स्_१२,९.११ (वेत्_२.११) //

 

अथाकस्मात्समुत्पन्न दाहज्वरवशेन सा /
जगाम मन्दारवती कुमारी किल पञ्चताम् // सोक्स्स्_१२,९.१२ (वेत्_२.१२) //

 

ततस् तां विप्रपुत्रास् ते परासुं शोकविक्लवाः /
कृतप्रसाधनां नीत्वा श्मशानं चक्रुर् अग्निसात् // सोक्स्स्_१२,९.१३ (वेत्_२.१३) //

 

एकश् च तेषां तत्रैव विधाय मठिकां ततः /
कृततद्भस्मशय्यः सन्न् आस्तायाचितभैक्षभुक् // सोक्स्स्_१२,९.१४ (वेत्_२.१४) //

 

द्वितीयो ऽस्थीन्य् उपादाय तस्या भागीरथीं ययौ /
तृतीयस् तापसो भूत्वा भ्रान्तुं देशान्तराण्य् अगात् // सोक्स्स्_१२,९.१५ (वेत्_२.१५) //

 

स भ्राम्यंस् तापसः प्राप ग्रामं वक्रोलकाभिधम् /
तत्रातिथिः सन् कस्यापि विप्रस्य प्राविशद् गृहम् // सोक्स्स्_१२,९.१६ (वेत्_२.१६) //

 

तत्पूजितः स यावच् च भोक्तुं तत्र प्रचक्रमे /
तावद् एकः शिशुस् तत्र प्रवृत्तो ऽभूत् प्ररोदितुम् // सोक्स्स्_१२,९.१७ (वेत्_२.१७) //

 

स सान्त्व्यमानो ऽपि यदा न व्यरंसीत् तदा क्रुधा /
बाहाव् आदाय गृहिणी ज्वलत्य् अग्नौ तम् अक्षिपत् // सोक्स्स्_१२,९.१८ (वेत्_२.१८) //

 

क्षिप्त मात्रः स मृद्वङ्गो भस्मीभावम् अवाप्तवान् /
तद् दृष्ट्वा जातरोमाञ्चः सो ऽब्रवीत् तापसो ऽतिथिः // सोक्स्स्_१२,९.१९ (वेत्_२.१९) //

 

हा धिक्कष्टं प्रविष्टो ऽस्मि ब्रह्मराक्षसवेश्मनि /
तन्मूर्तं किल्बिषम् इदं न भोक्ष्ये ऽन्नम् इहाधुना // सोक्स्स्_१२,९.२० (वेत्_२.२०) //

 

एवं वदन्तं तं सो ऽत्र गृहस्थः प्राह पश्य मे /
शक्तिं पठितसिद्धस्य मन्त्रस्य मृतजीवनीम् // सोक्स्स्_१२,९.२१ (वेत्_२.२१) //

 

इत्य् उक्त्वादाय तन् मन्त्रपुस्तिकाम् अनुवाच्य च /
तत्र भस्मनि चिक्षेप स धूलिम् अभिमन्त्रिताम् // सोक्स्स्_१२,९.२२ (वेत्_२.२२) //

 

तेनोदतिष्ठत् तद्रूप एव जीवन् स बालकः /
ततः स निर्वृतस् तत्र भुक्तवान् विप्रतापसः // सोक्स्स्_१२,९.२३ (वेत्_२.२३) //

 

गृहस्थो ऽपि स तां नागदन्ते ऽवस्थाप्य पुस्तिकाम् /
भुक्वा च शयनं भेजे रात्रौ तत्रैव तद्युतः // सोक्स्स्_१२,९.२४ (वेत्_२.२४) //

 

सुप्ते गृहपतौ तस्मिन् स्वैरम् उत्थाय शङ्कितः /
स प्रियाजीवितार्थी तां पुस्तिकां तापसो ऽग्रहीत् // सोक्स्स्_१२,९.२५ (वेत्_२.२५) //

 

गृहीत्वैव च निर्गत्य ततो रात्रिदिनं व्रजन् /
क्रमाच् छ्मशानं तत् प्राप यत्र दग्धास्य सा प्रिया // सोक्स्स्_१२,९.२६ (वेत्_२.२६) //

 

ददर्श चात्र तत्कालं तं द्वितीयम् उपागतम् /
यः स गङ्गाम्भसि क्षेप्तुं तदस्थीनि गतो ऽभवत् // सोक्स्स्_१२,९.२७ (वेत्_२.२७) //

 

ततस् तं च तम् आद्यं च तस्या भस्मनि शायिनम् /
निबद्धमठिकं तत्र द्वाव् अप्य् एतौ जगाद सः // सोक्स्स्_१२,९.२८ (वेत्_२.२८) //

 

मठिकापास्यताम् एषा यावद् उत्थापयामि ताम् /
जीवन्तीं भस्मतः कान्तां मन्त्रशक्त्या कयाप्य् अहम् // सोक्स्स्_१२,९.२९ (वेत्_२.२९) //

 

इति तौ प्रेर्य निर्बन्धान् निर्लोठ्य मठिकां च सः /
उद्घाट्य तापसो विप्रः पुस्तिकां ताम् अवाचयत् // सोक्स्स्_१२,९.३० (वेत्_२.३०) //

 

अभिमन्त्र्य च मन्त्रेण धूलिं भस्मन्य् अवाक्षिपत् /
उदतिष्ठच् च जीवन्ती सा मन्दारवती ततः // सोक्स्स्_१२,९.३१ (वेत्_२.३१) //

 

वह्निं प्रविश्य निष्क्रान्तं वपुः पूर्वाधिकद्युति /
तदा बभार सा कन्या कञ्चनेनेव निर्मितम् // सोक्स्स्_१२,९.३२ (वेत्_२.३२) //

 

तादृशीं तां पुनर् जातां ते दृष्ट्वैव स्मरातुराः /
प्राप्तुकामास् त्रयो ऽप्य् एवम् अन्योनं कलहं व्यधुः // सोक्स्स्_१२,९.३३ (वेत्_२.३३) //

 

एको ऽब्रवीद् इयं भार्या मम मन्त्रबलार्जिता /
तीर्थप्रभावजा भार्या ममेयम् इति चापरः // सोक्स्स्_१२,९.३४ (वेत्_२.३४) //

 

रक्षित्वा भस्म तपसा जीवितेयं मयेह यत् /
तद् एषा मम भार्येति तृतीयो ऽत्र जगाद सः // सोक्स्स्_१२,९.३५ (वेत्_२.३५) //

 

विवादनिर्णये तेषां त्वं तावन् मे महीपते /
निश्चयं ब्रूहि कस्यैषा कन्या भार्योपपद्यते // सोक्स्स्_१२,९.३६ (वेत्_२.३६) //

 

विदलिष्यति मूर्धा ते यदि जानन् न वक्ष्यसि /
इति वेतालतः श्रुत्वा तं स राजैवम् अभ्यधात् // सोक्स्स्_१२,९.३७ (वेत्_२.३७) //

 

यः क्लेशम् अनुभूयापि मन्त्रेणैताम् अजीवयत् /
पिता स तस्यास् तत्कार्यकरणान् न पुनः पतीः // सोक्स्स्_१२,९.३८ (वेत्_२.३८) //

 

यश् चास्तीनि निनायास्य गङ्गायां स सुतो मतः /
यस् तु तद् भस्मशय्यं ताम् आश्लिष्यासीत् तपश् चरन् // सोक्स्स्_१२,९.३९ (वेत्_२.३९) //

 

श्मशान एव तत् प्रीत्या भर्ता तस्याः स उच्यते /
कृतं तदनुरूपं हि तेन गाढानुरागिण // सोक्स्स्_१२,९.४० (वेत्_२.४०) //

 

एवं नृपात् त्रिविक्रमसेनाच् छ्रुत्वैव मुक्तमौनात् सः /
तस्य स्कन्धाद् अगमद् वेतालो ऽतर्कितः स्वपदम् // सोक्स्स्_१२,९.४१ (वेत्_२.४१) //

 

राजाथ भिक्ष्वर्थसमुद्यतस् तं
प्राप्तुं स भूयो ऽपि मनो बबन्ध /
प्राणात्यये ऽपि प्रतिपन्नम् अर्थं
तिष्ठन्त्य् अनिर्वाह्य न धीरसत्त्वाः // सोक्स्स्_१२,९.४२ (वेत्_२.४२) //

 

दशमस् तरङ्गः /

अथ भूयो ऽपि वेतालम् आनेतुं नृपसत्तमः /
स त्रिविक्रमसेनस् तम् उपागाच् छिंशपातरुम् // सोक्स्स्_१२,१०.१ (वेत्_३.१) //

 

तत्रस्थम् एतं संप्राप्य मृतदेहगतं पुनः /
स्कन्धे गृहीत्वैवागन्तुं तूष्णीं प्रववृते ततः // सोक्स्स्_१२,१०.२ (वेत्_३.२) //

 

प्रयान्तं च तम् आह स्म स वेतालो ऽस्य पृष्ठगः /
चित्रं नोद्विजसे राजन् निशि कुर्वन् गमागमम् // सोक्स्स्_१२,१०.३ (वेत्_३.३) //

 

तद् अखेदाय भूयस् ते वर्णयामि कथां शृणु /
अस्ति पाटलिपुत्राख्यं ख्यातं भूमण्डले पुरम् // सोक्स्स्_१२,१०.४ (वेत्_३.४) //

 

तत्रासीन् नृपतिः पूर्वं नाम्ना विक्रमकेसरी /
गुणानाम् इव रत्नानाम् आश्रयं यं व्यधाद् विधिः // सोक्स्स्_१२,१०.५ (वेत्_३.५) //

 

तत्र शापावतीर्णो ऽभूद् दिव्यविज्ञानवाञ् शुकः /
विदग्धचूदमणिर् इत्य् आख्यया सर्वशास्त्रवित् // सोक्स्स्_१२,१०.६ (वेत्_३.६) //

 

तेनोपदिष्टां सदृशीं राजपुत्रीं नृपात्मजः /
मागधीम् उपयेमे स भार्यां चन्द्रप्रभाभिधाम् // सोक्स्स्_१२,१०.७ (वेत्_३.७) //

 

तस्या अपि तथाभूता सर्वविज्ञानशालिनी /
शारिका सोमिका नाम राजपुत्र्याः किलाभवत् // सोक्स्स्_१२,१०.८ (वेत्_३.८) //

 

ते चैकपञ्जरस्थे द्वे तत्रास्तां शुकशारिके /
सेवमाने स्वविञ्जानैर् दंपती तौ निजप्रभू // सोक्स्स्_१२,१०.९ (वेत्_३.९) //

 

एकदा साभिलाषस् तां शारिकां सो ऽब्रवीच् छुकः /
एकशय्यासनाहारं सुभगे भज माम् इति // सोक्स्स्_१२,१०.१० (वेत्_३.१०) //

 

नाहं पुरुषसंसर्गम् इच्छामि पुरुषा यतः /
दुष्टाः कृतघ्ना इति सा सारिका प्रत्युवाच तम् // सोक्स्स्_१२,१०.११ (वेत्_३.११) //

 

न दुष्टाः पुरुषा दुष्टा नृशंसहृदयाः स्त्रियः /
इति भूयः शुकेनोक्ते विवादो ऽत्रालगत् तयोः // सोक्स्स्_१२,१०.१२ (वेत्_३.१२) //

 

कृतदासत्वभार्यात्वपणौ तौ शकुनी मिथः /
निश्चयायाथ सभ्यं तं राजपुत्रम् उपेयतुः // सोक्स्स्_१२,१०.१३ (वेत्_३.१३) //

 

स विवादपदं श्रुत्वा तयोर् आस्थानगः पितुः /
कथं कृतघ्नाः पुरुषा ब्रूहीत्य् आह स्म शारिकाम् // सोक्स्स्_१२,१०.१४ (वेत्_३.१४) //

 

ततः सा शृणुतेत्य् उक्त्वा निजपक्षप्रसिद्धये /
पुंदोषाख्यायिनीम् एतां शारिकाकथयत् कथाम् // सोक्स्स्_१२,१०.१५ (वेत्_३.१५) //

 

अस्ति कामन्दिका नाम या महानगरी भुवि /
अर्थदत्ताभिधानो ऽस्ति वणिक् तस्यां महाधनः // सोक्स्स्_१२,१०.१६ (वेत्_३.१६) //

 

धनदत्ताभिधानश् च पुत्रस् तस्योदपद्यत /
पितर्य् उपरते सो ऽपि बभूवोच्छृङ्खलो युवा // सोक्स्स्_१२,१०.१७ (वेत्_३.१७) //

 

द्यूतादिसङ्गे दूर्ताश् च मिलित्वा तम् अपातयन् /
कामं व्यसनवृक्षस्य मूलं दुर्जनसंगतिः // सोक्स्स्_१२,१०.१८ (वेत्_३.१८) //

 

अचिराद् व्यसनक्षीणधनो दौर्गत्यलज्जया /
सो ऽथ त्यक्त्वा स्वदेशं तं भ्रान्तुं देशान्तराण्य् अगात् // सोक्स्स्_१२,१०.१९ (वेत्_३.१९) //

 

गच्छंश् च चन्दनपुरं नाम स्थानम् अवाप्य सः /
विवेश भोजनार्थी सन्न् एकस्य वणिजो गृहम् // सोक्स्स्_१२,१०.२० (वेत्_३.२०) //

 

स वणिक् सुकुमारं तं दृष्ट्वा पृष्ट्वान्वयादिकम् /
ज्ञात्वा कुलीनं सत्कृत्य स्वीचक्रे दैवयोगतः // सोक्स्स्_१२,१०.२१ (वेत्_३.२१) //

 

ददौ च सधनां तस्मै नाम्ना रत्नावलीं सुताम् /
ततः स धनदत्तो ऽत्र तस्थौ श्वशुरवेश्मनि // सोक्स्स्_१२,१०.२२ (वेत्_३.२२) //

 

दिनेष्व् एव च यातेषु सुखविस्मृतदुर्गतिः /
स्वदेशं गन्तुकामो ऽभूत् प्राप्तार्थो व्यसनोन्मुखः // सोक्स्स्_१२,१०.२३ (वेत्_३.२३) //

 

ततो ऽनुमान्य कथम् अप्य् अवशं श्वशुरं शठः /
तं दुहित्रेकसंतानं गृहीत्वा ताम् अलंकृताम् // सोक्स्स्_१२,१०.२४ (वेत्_३.२४) //

 

भार्यां रत्नावलीं युक्ताम् एकया वृद्धया स्त्रिया /
स आत्मना तृतीयः सन्देशात् प्रस्थितवांस् ततः // सोक्स्स्_१२,१०.२५ (वेत्_३.२५) //

 

क्रमात् प्राप्याटवीं दूराम् उक्त्वा तस्करजां भियम् /
गृहीत्वाभरणं तस्या भार्यायाः स्वीचकार सः // सोक्स्स्_१२,१०.२६ (वेत्_३.२६) //

 

दृश्यतां द्यूतवेश्यादिकष्टव्यसनसङ्गिनाम् /
हृदयं हा कृतघ्नानां पुंसां निस्त्रिंशकर्कशम् // सोक्स्स्_१२,१०.२७ (वेत्_३.२७) //

 

सो ऽथ पापो ऽर्थहेतोस् तां भार्यां गुणवतीम् अपि /
हन्तुं श्वभ्रे निचिक्षेप तया वृद्धस्त्रिया युताम् // सोक्स्स्_१२,१०.२८ (वेत्_३.२८) //

 

क्षिप्त्वैव च गते तस्मिन् साथ वृद्धा व्यपद्यत /
तद् भार्या तु लतागुल्मविग्नया न व्यपादि सा // सोक्स्स्_१२,१०.२९ (वेत्_३.२९) //

 

उत्तस्थौ च ततः श्वभ्रात् क्रोशन्ती करुणं शणैः /
आलम्ब्य तृणगुल्मादि सशेषत्वात् किलायुषः // सोक्स्स्_१२,१०.३० (वेत्_३.३०) //

 

आययौ विक्षताङ्गी च पृष्ट्वा मार्गं पदे पदे /
यथागतेनैव पथा कृच्छ्रात् तत् सदनं पितुः // सोक्स्स्_१२,१०.३१ (वेत्_३.३१) //

 

तत्राकस्मात् तथाभूता प्राप्ता पृष्टा ससंभ्रमम् /
मात्रा पित्रा च रुदती साध्वी सैवम् अभाषत // सोक्स्स्_१२,१०.३२ (वेत्_३.३२) //

 

मुषिताः स्म पथि स्तेनैर् नीतो बद्ध्वा च मत्पतिः /
वृद्धा मृता निपत्यापि श्वभ्रे नाहं मृता पुनः // सोक्स्स्_१२,१०.३३ (वेत्_३.३३) //

 

अथागतेन केनापि पथिकेन कृपालुना /
उद्धृताहं ततः श्वभ्रात् प्राप्तास्मीह च दैवतः // सोक्स्स्_१२,१०.३४ (वेत्_३.३४) //

 

एवम् उक्तवती मात्रा पित्रा चाश्वासिता ततः /
भर्तृचित्तैव सा तस्थौ तत्र रत्नावली सती // सोक्स्स्_१२,१०.३५ (वेत्_३.३५) //

 

याति काले च तद्भर्ता स स्वदेशगतः पुनः /
द्यूतक्षपिततद्वित्तो दनदत्तो व्यचिन्तयत् // सोक्स्स्_१२,१०.३६ (वेत्_३.३६) //

 

आनयामि पुनर् गत्वा मार्गित्वा श्वशुराद् धनम् /
गृहे स्थिता मे त्वत् पुत्रीत्य् अभिधास्ये च तत्र तम् // सोक्स्स्_१२,१०.३७ (वेत्_३.३७) //

 

एवं स हृदये ध्यात्वा प्रायाच् छ्वशुरवेश्म तत् /
प्राप्तं च तत्र तं दूरात् स्वभार्या पश्यति स्म सा // सोक्स्स्_१२,१०.३८ (वेत्_३.३८) //

 

धावित्वा चापतत् तस्य सा पापस्यापि पादयोः /
दुष्टे ऽपि पत्यौ साध्वीनां नान्यथावृत्तिमानसम् // सोक्स्स्_१२,१०.३९ (वेत्_३.३९) //

 

भीताय च ततस् तस्मै तद् अशेषं न्यवेदयत् /
यन् मृषा चौरपातादि पित्रोः प्राग् वर्णितं तया // सोक्स्स्_१२,१०.४० (वेत्_३.४०) //

 

ततस् तया समं तत्र निर्भयः श्वाशुरे गृहे /
प्रविष्टः श्वशुराभ्यां स हर्षाद् दृष्ट्वाभ्यनन्द्यत // सोक्स्स्_१२,१०.४१ (वेत्_३.४१) //

 

दिष्ट्या जीवन्न् अयं मुक्तश् चौरैर् इति महोत्सवः /
तेन तच्छ्वशुरेणाथ चक्रे मिलितबन्धुना // सोक्स्स्_१२,१०.४२ (वेत्_३.४२) //

 

ततः स धनदत्तो ऽत्र भुञ्जानः श्वशुरश्रियम् /
रत्नावल्या तया साकम् आसीत् पत्न्या यथासुखम् // सोक्स्स्_१२,१०.४३ (वेत्_३.४३) //

 

एकदा तत्र रात्रौ च स नृशंसश् चकार यत् /
कथोपरोधतः शान्तम् अवाच्यम् अपि कथ्यते // सोक्स्स्_१२,१०.४४ (वेत्_३.४४) //

 

हत्वाङ्कसुप्तां भार्यां तां तदाभरणसंचयम् /
अपहृत्य ततः प्रायात् स स्वदेशम् अलक्षितः // सोक्स्स्_१२,१०.४५ (वेत्_३.४५) //

 

ईदृशाः पुरुषाः पापा इति शारिकयोदिते /
त्वम् इदानीं वदेत्य् आह राजपुत्रस् तदा शुकम् // सोक्स्स्_१२,१०.४६ (वेत्_३.४६) //

 

ततो जगाद स शुको देव दुःसहसाहसाः /
स्त्रियो दुश्चरिताः पापास् तथा च श्रूयतां कथा // सोक्स्स्_१२,१०.४७ (वेत्_३.४७) //

 

अस्ति हर्षवती नाम नगरी तत्र चाभवत् /
अग्रणीर् धर्मदत्ताख्यो बहुकोटीश्वरो वणिक् // सोक्स्स्_१२,१०.४८ (वेत्_३.४८) //

 

वसुदत्ताभिधाना च रूपे ऽनन्यसमा सुता /
बभूव तस्य वणिजः प्राणेभ्यो ऽप्य् अधिकप्रिया // सोक्स्स्_१२,१०.४९ (वेत्_३.४९) //

 

सा च तेन समानाय रूपयौवनशालिने /
दत्ता वराङ्गनानेत्रचकोरामृतरश्मये // सोक्स्स्_१२,१०.५० (वेत्_३.५०) //

 

नाम्ना समुद्रदत्ताय वणिक्पुत्राय साधवे /
नगर्याम् आर्यजुष्टायां ताम्रलिप्त्यां निवासिने // सोक्स्स्_१२,१०.५१ (वेत्_३.५१) //

 

कदाचित् सा स्वदेशस्थे पत्यौ स्वस्य पितुर् गृहे /
स्थिता वणिक्सुता दूरात् कंचित् पुरुषम् ऐक्षत // सोक्स्स्_१२,१०.५२ (वेत्_३.५२) //

 

तं युवानं सुकान्तं सा चपला मारमोहिता /
गुप्तं सखीमुखानीतं भेजे प्रच्छन्नकामुकम् // सोक्स्स्_१२,१०.५३ (वेत्_३.५३) //

 

ततःप्रभृति तेनैव सह तत्र सदा रहः /
रात्रौ रात्राव् अरंस्तासौ तदेकासक्तमानसा // सोक्स्स्_१२,१०.५४ (वेत्_३.५४) //

 

एकदा च स कौमारः पतिस् तस्याः स्वदेशतः /
आजगामात्र तत्पित्रोः प्रमोद इव मूर्तिमान् // सोक्स्स्_१२,१०.५५ (वेत्_३.५५) //

 

सोत्सवे च दिने तस्मिन् सा नक्तं कृतमण्डना /
मात्रानुप्रेषिता भेजे शय्यास्थापि न तं पतिम् // सोक्स्स्_१२,१०.५६ (वेत्_३.५६) //

 

प्रार्थिता तेन चालीकसुप्तं चक्रे ऽन्यमानसा /
पानमत्तो ऽध्वखिन्नश् च सो ऽपि जह्रे ऽथ निद्रया // सोक्स्स्_१२,१०.५७ (वेत्_३.५७) //

 

ततश् च सुप्ते सर्वस्मिन् भुक्तपीते जने शनैः /
संधिं भित्त्वा विवेशात्र चौरो वासगृहान्तरे // सोक्स्स्_१२,१०.५८ (वेत्_३.५८) //

 

तत्कालं तम् अपश्यन्ती साप्य् उत्थाय वणिक्सुता /
स्वजारकृतसंकेता निरगान् निभृतं ततः // सोक्स्स्_१२,१०.५९ (वेत्_३.५९) //

 

तदालोक्य स चौरो ऽत्र विघ्नितेच्छो व्यचिन्तयत् /
येषाम् अर्थे प्रविष्टो ऽहं तैर् एवाभरणैर् वृता // सोक्स्स्_१२,१०.६० (वेत्_३.६०) //

 

निशीथे निर्गतैषा तद् वीक्षे ऽहं सा क्व गच्छति /
इत्य् आकलय्य निर्गत्य स चौरस् तां वणिक्सुताम् // सोक्स्स्_१२,१०.६१ (वेत्_३.६१) //

 

वसुदत्ताम् अनु ययौ दत्तदृष्टिर् अलक्षितः /
सापि पुष्पादिहस्तैकससंकेतसखीयुता // सोक्स्स्_१२,१०.६२ (वेत्_३.६२) //

 

गत्वा बाह्यं प्रविष्टाभूद् उद्यानं नातिदूरगम् /
तत्रापश्यच् च तं वृक्षे लम्बमानं स्वकामुकम् // सोक्स्स्_१२,१०.६३ (वेत्_३.६३) //

 

संकेतकागतं रात्रौ लब्ध्वा नगररक्षिभिः /
उल्लम्बितं चौरबुद्ध्या पाशकण्ठं मृतं स्थितम् // सोक्स्स्_१२,१०.६४ (वेत्_३.६४) //

 

ततः सा विह्वलोद्भ्रान्ता हा हतास्मीति वादिनी /
पपात भूमौ कृपणं विलपन्ती रुरोद च // सोक्स्स्_१२,१०.६५ (वेत्_३.६५) //

 

अवतार्याथ वृक्षात् तं गतासुं निजकामुकम् /
उपवेश्याङ्गरागेण पुष्पैश् चालंचकार सा // सोक्स्स्_१२,१०.६६ (वेत्_३.६६) //

 

समालिङ्ग्य च निःसंज्ञं रागशोकान्धमानसा /
उन्नमय्य मुखं यावत् तस्यार्ता परिचुम्बति // सोक्स्स्_१२,१०.६७ (वेत्_३.६७) //

 

तावत् स तस्याः सहसा निर्जीवः परपूरुषः /
वेतालानुप्रविष्टः सद् दन्तैश् चिच्छेद नासिकाम् // सोक्स्स्_१२,१०.६८ (वेत्_३.६८) //

 

तेन सा विह्वला तस्मात् सव्यथापसृताप्य् अहो /
किं स्विज् जीवेद् इति हता पुन एत्य तम् ऐक्षत // सोक्स्स्_१२,१०.६९ (वेत्_३.६९) //

 

दृष्ट्वा च वीतवेतालं निश्चेष्टं मृतम् एव तम् /
सा भीता परिभूता च चचाल रुदती शनैः // सोक्स्स्_१२,१०.७० (वेत्_३.७०) //

 

तावच् छन्नः स्थितः सो ऽथ चौरः सर्वं व्यलोकयत् /
अचिन्तयच् च किम् इदं पापया कृतम् एतया // सोक्स्स्_१२,१०.७१ (वेत्_३.७१) //

 

अहो बताशयः स्त्रीणां भीषणो घनतामसः /
अन्धकूप इवागाधः पाताय गहनः परम् // सोक्स्स्_१२,१०.७२ (वेत्_३.७२) //

 

तद् इदानीम् इयं किं नु कुर्याद् इति विचिन्त्य सः /
कौतुकाद् दूरतश् चौरो भूयो ऽप्य् अनुससार ताम् // सोक्स्स्_१२,१०.७३ (वेत्_३.७३) //

 

सापि गत्वा प्रविश्यैव तत् सुप्तस्थितभर्तृकम् /
गृहं तदा स्वकं प्रौच्चैः प्ररुदत्य् एवम् अब्रवीत् // सोक्स्स्_१२,१०.७४ (वेत्_३.७४) //

 

परित्रायध्वम् एतेन दुष्टेन मम नासिका /
छिन्ना निरपराधाया भर्तृरूपेण शत्रुणा // सोक्स्स्_१२,१०.७५ (वेत्_३.७५) //

 

श्रुत्वैतं मुहुर् आक्रन्दं तस्याः सर्वे ससंभ्रमम् /
उदतिष्ठन् प्रबुध्यात्र पतिः परिजनः पिता // सोक्स्स्_१२,१०.७६ (वेत्_३.७६) //

 

एत्याथ तत्पिता दृष्ट्वा ताम् आर्द्रच्छिन्ननासिकाम् /
क्रुद्धस् तं बन्धयामास भार्याद्रोहीति तत् पतिम् // सोक्स्स्_१२,१०.७७ (वेत्_३.७७) //

 

स तु नैवाब्रवीत् किंचिद् बध्यमानो ऽपि मूकवत् /
विपर्यस्तेषु सर्वेषु शृण्वत्सु श्वशुरादिषु // सोक्स्स्_१२,१०.७८ (वेत्_३.७८) //

 

ततो ज्ञत्वैव तच् चौरे तस्मिन्न् अपसृते लघु /
कोलाहलेन तस्यां च व्यतीतायां क्रमान् निशि // सोक्स्स्_१२,१०.७९ (वेत्_३.७९) //

 

स निन्ये वणिजा तेन श्वशुरेण वणिक्सुतः /
राजान्तिकं तया सार्धं भार्यया छिन्ननासया // सोक्स्स्_१२,१०.८० (वेत्_३.८०) //

 

राजा च कृतविज्ञप्तिः स्वदारद्रोह्य् असाव् इति /
तस्यादिशद् वणिक्सूनोर् वधं न्यक्कृततद्वचाः // सोक्स्स्_१२,१०.८१ (वेत्_३.८१) //

 

ततो वध्यभुवं तस्मिन् नीयमाने सडिण्डिमम् /
उपागम्य स चौरो ऽत्र बभाषे राजपूरुषान् // सोक्स्स्_१२,१०.८२ (वेत्_३.८२) //

 

निःकारणं न वध्यो ऽयं यथावृत्तं तु वेद्म्य् अहम् /
मां प्रापयत राजाग्रं यावत् सर्वं वदाम्य् अतः // सोक्स्स्_१२,१०.८३ (वेत्_३.८३) //

 

इत्य् ऊचिवान् स नीतस् तैर् नृपस्याग्रं वृताभयः /
आ मूलाद् रात्रिवृत्तान्तं चौरः सर्वं न्यवेदयत् // सोक्स्स्_१२,१०.८४ (वेत्_३.८४) //

 

अब्रवीच् च न चेद् देव मद्वाचि प्रत्ययस् तव /
तत् सा नासा मुखे तस्य शवस्याद्यापि वीक्ष्यताम् // सोक्स्स्_१२,१०.८५ (वेत्_३.८५) //

 

तच् छ्रुत्वा वीक्षितुं भृत्यान् प्रेष्य सत्यम् अवेत्य तत् /
स राजा तं वणिक्पुत्रं मुक्तवान् वधनिग्रहात् // सोक्स्स्_१२,१०.८६ (वेत्_३.८६) //

 

तां च कर्णाव् अपि छित्वा दुष्टां देशान् निरस्तवान् /
तद् भार्यां श्वशुरं चास्य तं सर्वस्वम् अदण्डयत् // सोक्स्स्_१२,१०.८७ (वेत्_३.८७) //

 

चौरं च तं पुराध्यक्षं तुष्टश् चक्रे स भूपतिः /
एवं स्त्रियो भवन्तीह निसर्गविषमाः शठाः // सोक्स्स्_१२,१०.८८ (वेत्_३.८८) //

 

इत्य् उक्तवान् एव शुको भूत्वा चित्ररथाभिधः /
क्षीणेन्द्रशापो गन्धर्वो दिव्यरूपो दिवं ययौ // सोक्स्स्_१२,१०.८९ (वेत्_३.८९) //

 

शारिका सापि तत्कालं भूत्वा स्वःस्त्री तिलोत्तमा /
तथैव क्षीणतच्छापा जगाम सहसा दिवम् // सोक्स्स्_१२,१०.९० (वेत्_३.९०) //

 

विवादश् चाप्य् अनिर्णीतः सभायां सो ऽभवत् तयोः /
इत्य् आख्याय कथां भूयस् तं वेतालो ऽब्रवीन् नृपम् // सोक्स्स्_१२,१०.९१ (वेत्_३.९१) //

 

तद् भवान् वक्तु किं पापाः पुरुषाः किमुत स्त्रियः /
अजल्पतो जान तस् ते शिरो यस्यति खण्डशः // सोक्स्स्_१२,१०.९२ (वेत्_३.९२) //

 

एतन् निशम्य वचनं वेतालस्यांसवर्तिनस् तस्य /
स जगाद भूपतिस् तं योगेश्वर योषितः पापाः // सोक्स्स्_१२,१०.९३ (वेत्_३.९३) //

 

पुरुषः कोऽपि हि तादृक् क्वापि कदाचिद् भवेद् दुराचारः /
प्रायः सर्वत्र सदा स्त्रियस् तु तादृग्विधा एव // सोक्स्स्_१२,१०.९४ (वेत्_३.९४) //

 

इत्य् उक्तवतो नृपतेः प्राग्वत् स्कन्धात् स तस्य वेतालः /
नष्टो ऽभूत् स च राजा जग्राह पुनस् तदानयनयत्रम् // सोक्स्स्_१२,१०.९५ (वेत्_३.९५) //

 

एकादशस् तरङ्गः /

ततो गत्वा पुनस् तस्य निकटं शिंशपातरोः /
स त्रिविक्रमसेनो ऽत्र श्मशानं निशि भूपतिः // सोक्स्स्_१२,११.१ (वेत्_४.१) //

 

लब्ध्वा मुक्तात्तहासं तं वेतालं नृशरीरगम् /
निःकम्पः स्कन्धम् आरोप्य तूष्णीम् उदचलत् ततः // सोक्स्स्_१२,११.२ (वेत्_४.२) //

 

चलन्तं च तम् अंसस्थो वेतालः सो ऽब्रवीत् पुनः /
राजन् कुभिक्षोर् एतस्य कृते को ऽयं तव श्रमः // सोक्स्स्_१२,११.३ (वेत्_४.३) //

 

आयासे निष्फले ऽमुष्मिन् विवेको बत नास्ति ते /
तद् इमां शृणु मत्तस् त्वं कथां पथि विनोदिनीम् // सोक्स्स्_१२,११.४ (वेत्_४.४) //

 

अस्ति शोभावती नाम सत्याख्या नगरी भुवि /
तस्यां च शूद्रकाख्यो ऽभूद् भूपतिः प्राज्यविक्रमः // सोक्स्स्_१२,११.५ (वेत्_४.५) //

 

यस्य जज्वाल जयिनः प्रतापज्वलनो निशम् /
बन्दीकृतारिललनाधूतचामरमारुतैः // सोक्स्स्_१२,११.६ (वेत्_४.६) //

 

अलुप्तधर्मचरणस्फीता मन्थे वसुंधरा /
राज्ञि यस्मिन् विसस्मार रामादीन् अपि भूपतीन् // सोक्स्स्_१२,११.७ (वेत्_४.७) //

 

तं कदाचिन् महीपालं प्रियशूरम् उपाययौ /
सेवार्थं मालवाद् एको नम्ना वीरवरो द्विजः // सोक्स्स्_१२,११.८ (वेत्_४.८) //

 

यस्य धर्मवती नाम भार्या सत्ववरः सुतः /
कन्या वीरवती चेति त्रयं गृहपरिच्छदः // सोक्स्स्_१२,११.९ (वेत्_४.९) //

 

सेवापरिच्छदश् चान्यत् त्रयं कट्यां कृपाणिका /
करे करतलैकत्र चारु चर्म परत्र च // सोक्स्स्_१२,११.१० (वेत्_४.१०) //

 

तावन्मात्रपरीवारो दीनारशतपञ्चकम् /
प्रत्यहं प्रार्थयामास राज्ञस् तस्मात् स वृत्तये // सोक्स्स्_१२,११.११ (वेत्_४.११) //

 

राजापि स तम् आकारसूचितोदारपौरुषम् /
वीक्ष्य तस्मै ददौ वृत्तिं सूद्रकस् तां यथेप्सिताम् // सोक्स्स्_१२,११.१२ (वेत्_४.१२) //

 

अल्पे परिकरे ऽप्य् एभिर् इयद्भिः स्वर्णरूपकैः /
किम् एष व्यसनं पुष्णात्य् अथ कंचन सद्व्ययम् // सोक्स्स्_१२,११.१३ (वेत्_४.१३) //

 

इत्य् अन्वेष्टुं समाचारं कौतुकात् स महीपतिः /
प्रच्छन्नान् स्थापयामास चारानस्यात्र पृष्ठतः // सोक्स्स्_१२,११.१४ (वेत्_४.१४) //

 

स च वीरवरः प्रातः कृत्वा भूपस्य दर्शनम् /
स्थित्वा च तस्या मध्याह्नं सिंहद्वारे धृतायुधः // सोक्स्स्_१२,११.१५ (वेत्_४.१५) //

 

गत्वा स्ववृत्तिलब्धानां दीनाराणां शतं गृहे /
भोजनार्थं स्वभार्याया हस्ते प्रादात् किलान्वहम् // सोक्स्स्_१२,११.१६ (वेत्_४.१६) //

 

वस्त्राङ्गरागताम्बूलं क्रीणाति स्म शतेन च /
शतं स्नात्वा च पूजार्थं व्यधाद् विष्णोः शिवस्य च // सोक्स्स्_१२,११.१७ (वेत्_४.१७) //

 

विप्रेभ्यः कृपणेभ्यश् च ददौ दानं शतद्वयम् /
एवं विभेजे पञ्चापि तानि नित्यं शतान्य् असौ // सोक्स्स्_१२,११.१८ (वेत्_४.१८) //

 

ततः कृत्वाग्निकार्यादि भूक्त्वा गत्वैकको निशि /
सिंहद्वारे पुनस् तस्थौ पाणौ करतलां दधत् // सोक्स्स्_१२,११.१९ (वेत्_४.१९) //

 

एतां सततचर्यां च तस्य वीरवरस्य सः /
राजा चारमुखाच् छ्रुत्वा तुतोष हृदि शुद्रकः // सोक्स्स्_१२,११.२० (वेत्_४.२०) //

 

निवारयामास च तांश् चारांस् तस्यानुमार्गगान् /
मेने विशेषपूजार्हं पुरुषातिशयं च तम् // सोक्स्स्_१२,११.२१ (वेत्_४.२१) //

 

अथ यातेषु दिवसेष्व् अवहेलावलङ्घिते /
ग्रीष्मे वीरवरेणात्र सुप्रचण्डार्कतेजसि // सोक्स्स्_१२,११.२२ (वेत्_४.२२) //

 

तदीर्ष्यात इवोद्भूतविद्युत्करतलां दधत् /
धाराप्रहारी निनदन्न् आजगाम घनागमः // सोक्स्स्_१२,११.२३ (वेत्_४.२३) //

 

तदा च घोर मेघौघे प्रवर्षति दिवानिशम् /
सिंहद्वारे तथैवासीत् सो ऽत्र वीरवरो ऽचलः // सोक्स्स्_१२,११.२४ (वेत्_४.२४) //

 

तं च दृष्ट्वा दिवा राजा प्रासादाग्रात् स शूद्रकः /
निशि भूयस् तदारोहज् जिज्ञासुस् तस्य तां स्थितिम् // सोक्स्स्_१२,११.२५ (वेत्_४.२५) //

 

जगाद च ततः को नु सिंहद्वारे स्थितो ऽत्र भोः /
तच् छ्रुत्वाहं स्थितो ऽत्रेति सो ऽपि वीरवरो ऽब्रवीत् // सोक्स्स्_१२,११.२६ (वेत्_४.२६) //

 

अहो सुदृढसत्त्वो ऽयं भक्तो वीरवरो मयि /
तद् एष प्रापणीयो मे ऽवश्यम् एव महत् पदम् // सोक्स्स्_१२,११.२७ (वेत्_४.२७) //

 

इति संचिन्त्य नृपतिः प्रासादाद् अवतीर्य सः /
शूद्रकः शयनं भेजे प्रविश्यान्तःपुरं ततः // सोक्स्स्_१२,११.२८ (वेत्_४.२८) //

 

अन्येद्युश् च भृशं मेघे धारासारेण वर्षति /
प्रदोषे गुप्तभवने काले तमसि जृम्भिते // सोक्स्स्_१२,११.२९ (वेत्_४.२९) //

 

पुनः स राजा जिज्ञासुः प्रासादम् अधिरुह्य तम् /
सिंहद्वारे स्थितः को ऽत्रेत्य् एकाकी प्राह तं स्फुटम् // सोक्स्स्_१२,११.३० (वेत्_४.३०) //

 

अहं स्थित इति प्रोक्ते पुनर् वीरवरेण च /
यावद् विस्मयते सो ऽत्र राजा तद्धैर्यदर्शनात् // सोक्स्स्_१२,११.३१ (वेत्_४.३१) //

 

तावद् विदूरे शुश्राव सहसा रुदतीं स्त्रियम् /
विषादविकलाम् एकां प्रलापकरुणस्वनम् // सोक्स्स्_१२,११.३२ (वेत्_४.३२) //

 

न मे राष्ट्रे पराभूतो न दरिद्रो न दुःखितः /
कश् चिद् अस्ति तद् एषा का रोदित्य् एकाकिनी निशि // सोक्स्स्_१२,११.३३ (वेत्_४.३३) //

 

इति चाचिन्तयच् छ्रुत्वा स जातकरुणो नृपः /
आदिदेश च तं वीरवरम् एकम् अधः स्थितम् // सोक्स्स्_१२,११.३४ (वेत्_४.३४) //

 

भो वीरवर शृण्व् एषा दूरे स्त्री कापि रोदिति /
कासौ रोदिति किं चेति त्वया गत्वा निरूप्यताम् // सोक्स्स्_१२,११.३५ (वेत्_४.३५) //

 

तच् छ्रुत्वा स तथेत्य् उक्त्वा गन्तुं वीरवरस् ततः /
प्रावर्तत निबद्धासिधेनुः करतलाकरः // सोक्स्स्_१२,११.३६ (वेत्_४.३६) //

 

न च मेघान्धकारं तज् ज्वलद्विद्युद्विलोचनम् /
स्थूलधाराशिलावार्षि रक्षोरूपम् अजीगणत् // सोक्स्स्_१२,११.३७ (वेत्_४.३७) //

 

प्रस्थितं वीक्ष्य तादृश्यां तस्यां रात्रौ तम् एककम् /
करुणाकौतुकाविष्टो राजा प्रासादपृष्ठतः // सोक्स्स्_१२,११.३८ (वेत्_४.३८) //

 

आवतीर्य गृहीतासिर् एकाकी तस्य पृष्ठतः /
सो ऽपि प्रतस्थे तत्रैव शुद्रको ऽनुपलक्षितः // सोक्स्स्_१२,११.३९ (वेत्_४.३९) //

 

स च वीरवरो गत्वा रुदितानुसृतिक्रियः /
बहिर्नगर्याः प्रापैकं सरस् तत्र ददर्श च // सोक्स्स्_१२,११.४० (वेत्_४.४०) //

 

हा शूर हा कृपालो हा त्यागिञ् शून्या त्वया कथम् /
वत्स्यामीत्यादि रुदतीं तां स्त्रियं वारिमध्यगाम् // सोक्स्स्_१२,११.४१ (वेत्_४.४१) //

 

का त्वं रोदिषि किं चैवम् इत्य् अन्वक्प्राप्तभूपतिः /
पप्रच्छ तां च साश्चर्यस् ततः साप्य् एवम् अभ्यधात् // सोक्स्स्_१२,११.४२ (वेत्_४.४२) //

 

भो वीरवर जानीहि वत्स मां पृथिवीम् इमाम् /
तस्या ममाधुना राजा शूद्रको धार्मिकः पतिः // सोक्स्स्_१२,११.४३ (वेत्_४.४३) //

 

तृतीये च दिने तस्य राज्ञो मृत्युर् भविष्यति /
तादृशं च पतिं प्राप्स्याम्य् अहम् अन्यं नृपं कुतः // सोक्स्स्_१२,११.४४ (वेत्_४.४४) //

 

अतस् तम् अनुशोचामि दुःखितात्मानम् एव च /
एतच् छ्रुत्वा स तां त्रस्त इव वीरवरो ऽब्रवीत् // सोक्स्स्_१२,११.४५ (वेत्_४.४५) //

 

हे देवि कच् चिद् अप्य् अस्ति को ऽप्य् उपायः स तादृशः /
येनास्य न भवेन्मृत्युर् जगद्रक्षामणेः प्रभोः // सोक्स्स्_१२,११.४६ (वेत्_४.४६) //

 

इति तद् वचनं श्रुत्वा सा जगाद वसुंधरा /
एको ऽस्त्य् उपायस् तं चैकः कर्तुं शक्तो भवान् इति // सोक्स्स्_१२,११.४७ (वेत्_४.४७) //

 

ततो वीरवरो ऽवादीत् तर्हि देवि वद द्रुतम् /
यावत् तत् साधयाम्य् आशु को ऽर्थः प्राणैर् ममान्यथा // सोक्स्स्_१२,११.४८ (वेत्_४.४८) //

 

तच् छ्रुत्वोवाच वसुधा विरः को ऽन्यस् त्वया समः /
स्वामिभक्तस् तद् एतस्य शर्मोपायम् इमं शृणु // सोक्स्स्_१२,११.४९ (वेत्_४.४९) //

 

राज्ञा कृतप्रतिष्टास्ति यैषा राजकुलान्तिके /
उत्तमा चण्डिका देवी सांनिध्योत्कर्षशालिनी // सोक्स्स्_१२,११.५० (वेत्_४.५०) //

 

तस्यै सत्त्ववरं पुत्रम् उपहारीकरोषि चेत् /
तन् नैष राजा म्रियते जीवत्य् अन्यत् समाशतम् // सोक्स्स्_१२,११.५१ (वेत्_४.५१) //

 

अद्यैव चैतद् भवता कृतं चेद् अस्ति तच् छिवम् /
अन्यथास्य तृतीये ऽह्नि प्राप्ते नास्त्य् एव जीवितम् // सोक्स्स्_१२,११.५२ (वेत्_४.५२) //

 

इत्य् उक्तः स तया पृथ्व्या वीरो वीरवरस् तदा /
यामि देवि करोम्य् एतद् अधुनैवेत्य् अभाषत // सोक्स्स्_१२,११.५३ (वेत्_४.५३) //

 

ततो भद्रं तवेत्य् उक्त्वा वसुधा सा तिरोदधे /
तच् च सर्वं स शुश्राव गुप्तम् अन्वक्स्थितो नृपः // सोक्स्स्_१२,११.५४ (वेत्_४.५४) //

 

ततश् च गूढे जिज्ञासौ तस्मिन् राज्ञ्य् अनुगच्छति /
शूद्रके त्वरितं गेहं निशि वीरवरो ययौ // सोक्स्स्_१२,११.५५ (वेत्_४.५५) //

 

तत्र पुत्रोपहारो ऽस्य राजार्थे धरया यथा /
उक्तस् तथाब्रवीत् पत्न्यै धर्मवत्यै विबोध्य सः // सोक्स्स्_१२,११.५६ (वेत्_४.५६) //

 

तच् छ्रुत्वा सा तम् आह स्म नाथ कार्यं शिवं प्रभोः /
तत्प्रबोध्य सुतस्यास्य शिशोर् वक्तु भवान् इति // सोक्स्स्_१२,११.५७ (वेत्_४.५७) //

 

ततः प्रबोध्य सुप्तं तं बालं सत्त्ववरं सुतम् /
आख्याय तं च वृत्तान्तम् एवं वीरवरो ऽब्रवीत् // सोक्स्स्_१२,११.५८ (वेत्_४.५८) //

 

तत् पुत्र चण्डिकादेव्या उपहारीकृते त्वयि /
राजा जीवत्य् असौ नो चेत् तृतीये ऽह्नि विपद्यते // सोक्स्स्_१२,११.५९ (वेत्_४.५९) //

 

एतच् छ्रुत्वैव बालो ऽपि यथार्थं नाम दर्शयन् /
अक्लीबचित्तः पितरं तं स सत्त्ववरो ऽब्रवीत् // सोक्स्स्_१२,११.६० (वेत्_४.६०) //

 

कृतार्थो ऽहं मम प्राणै राजा चेत् तात जीवति /
भुक्तस्य हि तदन्नस्य दत्ता स्यान् निष्कृतिर् मया // सोक्स्स्_१२,११.६१ (वेत्_४.६१) //

 

तत्किं विलम्ब्यते नीत्वा भगवत्याः पुरो ऽधुना /
उपहारीकुरुध्वं माम् अस्तु शान्तिर् मया प्रभोः // सोक्स्स्_१२,११.६२ (वेत्_४.६२) //

 

इति सत्त्ववरेणोक्ते तेन वीरवरो ऽत्र सः /
साधु सत्यं प्रसूतो ऽसि मत्तः पुत्रेत्य् अभाषत // सोक्स्स्_१२,११.६३ (वेत्_४.६३) //

 

एतत् सो ऽन्वागतो राजा सर्वं श्रुत्वा बहिः स्थितः /
अह एषां समं सत्त्वं सर्वेषाम् इत्य् अचिन्तयत् // सोक्स्स्_१२,११.६४ (वेत्_४.६४) //

 

ततो वीरवरः स्कन्धे कृत्वा सत्त्ववरं सुतम् /
भर्या धर्मवती चास्य कन्यां वीरवतीम् अपि // सोक्स्स्_१२,११.६५ (वेत्_४.६५) //

 

उभौ तौ ययतुस् तस्यां रात्रौ तच् चण्डिकागृहम् /
राजापि शूद्रकश् छन्नः पृष्टतः स तयोर् ययौ // सोक्स्स्_१२,११.६६ (वेत्_४.६६) //

 

तत्र देव्याः पुरः स्कन्धात् सो ऽथ पित्रावतारितः /
देवीं सत्त्ववरो नत्वा धैर्यराशिर् व्यजिज्ञपत् // सोक्स्स्_१२,११.६७ (वेत्_४.६७) //

 

मम मूर्धोपहारेण राजा जीवतु शुद्रकः /
अन्यद् वर्षशतं देवि कुर्याद् राज्यम् अकण्टकम् // सोक्स्स्_१२,११.६८ (वेत्_४.६८) //

 

एवम् उक्तवतस् तस्य साधु साध्व् इत्य् उदीर्य सः /
सूनोः सत्त्ववरस्याथ कृष्ट्वा करतलां शिशोः // सोक्स्स्_१२,११.६९ (वेत्_४.६९) //

 

छित्त्वा शिरश् चण्डिकायै देव्यै वीरवरो ददौ /
मत्पुत्रेणोपहारेण राजा जीवत्व् इति ब्रुवन् // सोक्स्स्_१२,११.७० (वेत्_४.७०) //

 

साधु कः स्वामिभक्तो ऽन्यः समो वीरवर त्वया /
येनैवम् एकसत्पुत्रप्राणव्ययविधायिना // सोक्स्स्_१२,११.७१ (वेत्_४.७१) //

 

दत्तो जीवश् च राज्यं च शुद्रकस्यास्य भूपतेः /
इत्य् अन्तरिक्षाद् उदगात् तत्क्षणं तत्र भारती // सोक्स्स्_१२,११.७२ (वेत्_४.७२) //

 

तच् च सर्वं नृपे तस्मिंश् छन्ने शृण्वति पस्यति /
कन्या वीरवती सा तु बाला वीरवरात्मजा // सोक्स्स्_१२,११.७३ (वेत्_४.७३) //

 

उपेत्याश्लिष्य मूर्धाणं तस्य भ्रातुर् हतस्य तम् /
विलपन्त्य् उरुशोकान्धा हृत्स्फोटेन व्यपद्यत // सोक्स्स्_१२,११.७४ (वेत्_४.७४) //

 

ततो वीरवरं भार्या धर्मवत्य् एवम् अब्रवीत् /
राज्ञस् तावत् कृतं श्रेयस् तद् इदानीं वदामि ते // सोक्स्स्_१२,११.७५ (वेत्_४.७५) //

 

निर्ज्ञाना यत्र बालापि भ्रातृशोकाद् इयं मृता /
नष्टे ऽपत्यद्वये ऽप्य् अस्मिंस् तत्र किं जीवितेन मे // सोक्स्स्_१२,११.७६ (वेत्_४.७६) //

 

प्राग् एव राज्ञः श्रेयोर्थं मूढया स्वशिरो मया /
देव्यै नोपहृतं तस्माद् देह्य् अनुज्ञां ममाधुना // सोक्स्स्_१२,११.७७ (वेत्_४.७७) //

 

प्रविषम्य् अनलं तावद् आत्तापत्यकलेवरा /
इत्याग्रहाद् वदन्तीं तां सो ऽथ वीरवरो ऽब्रवीत् // सोक्स्स्_१२,११.७८ (वेत्_४.७८) //

 

एवं कुरुष्व भद्रं ते का हि संप्रति ते रतिः /
अपत्यदुःखैकमये जीवितव्ये मनस्विनि // सोक्स्स्_१२,११.७९ (वेत्_४.७९) //

 

किं न दत्तो मयैवात्मेत्य् एषा मा भूच् च ते व्यथा /
दद्यां किं नाहम् आत्मानम् अन्यसाध्यं भवेद् यदि // सोक्स्स्_१२,११.८० (वेत्_४.८०) //

 

तत् प्रतीक्षस्व यावत् ते चिताम् अत्र करोम्य् अहम् /
अमीभिर् दारुभिर् देवीक्षेत्रनिर्माणसंभृतैः // सोक्स्स्_१२,११.८१ (वेत्_४.८१) //

 

इत्य् उक्त्वा दारुभिस् तैः स कृत्वा वीरवरश् चिताम् /
दीपाग्रे ज्वालयामास न्यस्तापत्यशवद्वयाम् // सोक्स्स्_१२,११.८२ (वेत्_४.८२) //

 

ततो धर्मवती पत्नी पतित्वा सास्य पादयोः /
प्रणम्य देवीं चण्डीं तां व्यजिज्ञपद् अपांसुला // सोक्स्स्_१२,११.८३ (वेत्_४.८३) //

 

जन्मान्तरे ऽप्य् अयं भूयाद् आर्यपुत्रः पतिर् मम /
एतत् प्रभोस् तु राज्ञो ऽस्तु मद्देहेनामुना शिवम् // सोक्स्स्_१२,११.८४ (वेत्_४.८४) //

 

इत्य् उदीर्यैव सा साध्वी तस्मिन्न् अम्भोवहेलया /
ज्वालाकलापजटिले निपपात चितानले // सोक्स्स्_१२,११.८५ (वेत्_४.८५) //

 

ततश् च चिन्तयामास वीरो वीरवरो ऽत्र सः /
निष्पन्नं राजकार्यं मे वाग् दिव्या ह्य् उद्गता यथा // सोक्स्स्_१२,११.८६ (वेत्_४.८६) //

 

भुक्तस्य चान्नपिण्डस्य जातो ऽहम् अनृणः प्रभोः /
तद् इदानीं ममैकस्य केयं जीवितगृध्नुता // सोक्स्स्_१२,११.८७ (वेत्_४.८७) //

 

भरणीयं प्रियं कृत्स्नं व्ययीकृत्य कुटुम्बकम् /
जीवयन्न् एकम् आत्मानं मादृशः को हि शोभते // सोक्स्स्_१२,११.८८ (वेत्_४.८८) //

 

तत् किम् आत्मोपहारेणाप्य् एतां प्रीणामि नाम्बिकाम् /
इत्य् आलोच्य स देवीं तां स्तुत्या प्राग् उपतस्थिवान् // सोक्स्स्_१२,११.८९ (वेत्_४.८९) //

 

जय महिषासुरमारिणि दारिणि रुरुदानवस्य शूलकरे /
जय विबुधोत्सवकारिणि धारिणि भुवनत्रयस्य मातृवरे // सोक्स्स्_१२,११.९० (वेत्_४.९०) //

 

जय जगद् अर्चितचरणे शरणे निःश्रेयसस्य भक्तानाम् /
जय धृतभास्करकिरणे हरणे दुरितान्धकारवृन्दानाम् // सोक्स्स्_१२,११.९१ (वेत्_४.९१) //

 

जय कालि जय कपालिनि जय कङ्कालिनि शिवे नमस् ते ऽस्तु /
शूद्रकनृपतेर् अधुना प्रसीद मन्मस्तकोपहारेण // सोक्स्स्_१२,११.९२ (वेत्_४.९२) //

 

इत्य् उपस्थाय देव्यां स तस्यां वीरवरः पुनः /
सद्यः करतलाघातेनोत्तमाङ्गं स्वमच्छिनत् // सोक्स्स्_१२,११.९३ (वेत्_४.९३) //

 

तद् आलोक्याखिलं तत्र छन्नस्थः शुद्रको नृपः /
साकुलश् च सदुःखश् च साश्चर्यश् च व्यचिन्तयत् // सोक्स्स्_१२,११.९४ (वेत्_४.९४) //

 

अहो किम् अप्य् अनेनैतद् अन्यत्रादृष्टम् अश्रुतम् /
साधुना सकुटुम्बेन दुःकरं मत्कृते कृतम् // सोक्स्स्_१२,११.९५ (वेत्_४.९५) //

 

विचित्रे ऽप्य् अत्र संसारे धीरः स्यादीदृशः कुतः /
अख्यापयन् प्रभो अर्थे परोक्षं यो ददात्य् असून् // सोक्स्स्_१२,११.९६ (वेत्_४.९६) //

 

एतस्य चोपकारोस्य न कुर्यां सदृशं यदि /
तन् मे का प्रभुता किं च जीवितव्यं पशोर् इव // सोक्स्स्_१२,११.९७ (वेत्_४.९७) //

 

इति संचिन्त्य नृपतिः खड्गम् आकृष्य कोपतः /
उपेत्य शूद्रको देवीं तां प्रवीरो व्यजिज्ञपत् // सोक्स्स्_१२,११.९८ (वेत्_४.९८) //

 

सततानुप्रपन्नस्य भगवत्य् अधुनामुना /
मम मूर्धोपहारेण सुप्रीता कुर्व् अनुग्रहम् // सोक्स्स्_१२,११.९९ (वेत्_४.९९) //

 

अयं वीरवरो विप्रो नामानुगुणचेष्टितः /
मदर्थम् उज्झितप्राणः सकुटुम्बो ऽपि जीवतु // सोक्स्स्_१२,११.१०० (वेत्_४.१००) //

 

इत्य् उदीर्यासिना राजा शिरश् छेत्तुं स शूद्रकः /
यावत् प्रवर्तते तावद् उदभूद् भारती दिवः // सोक्स्स्_१२,११.१०१ (वेत्_४.१०१) //

 

मा साहसं कृथास् तुष्टा सत्त्वेनानेन ते ह्य् अहम् /
प्रत्युज्जीवतु सापत्यदारो वीरवरो द्विजः // सोक्स्स्_१२,११.१०२ (वेत्_४.१०२) //

 

इत्य् उक्त्वा व्यरमद् वाक् सा स चोत्तस्थौ सपुत्रकः /
साकं दुहित्रा पत्न्या च जीवन् वीरवरो ऽक्षतः // सोक्स्स्_१२,११.१०३ (वेत्_४.१०३) //

 

तद् विलोक्याद्भुतं राजा छन्नो भूत्वा पुनश् च सः /
पश्यन्न् अतृप्तस् ताम् आसीद् दृष्ट्या हर्षाश्रुपूर्णया // सोक्स्स्_१२,११.१०४ (वेत्_४.१०४) //

 

सो ऽपि वीरवरो दृष्ट्वा सुप्तोत्थित इवाशु तम् /
पुत्रदारं तथात्मानम् अभूद् विभ्रान्तमानसः // सोक्स्स्_१२,११.१०५ (वेत्_४.१०५) //

 

पप्रच्छ च पृथङ् नामग्राहं दारसुतान् स तान् /
भस्मीभूताः कथं यूयं जीवन्तः पुन उत्थिताः // सोक्स्स्_१२,११.१०६ (वेत्_४.१०६) //

 

मयापि स्वशिरश् छिन्नं जीवाम्य् एषश् च किं न्व् इदम् /
किं विभ्रमो ऽयम् आहो स्वित् सुस्पष्टो देव्यनुग्रहः // सोक्स्स्_१२,११.१०७ (वेत्_४.१०७) //

 

एवं वदन् स तैर् ऊचे दारापत्यैर् अलक्षितः /
देव्यनुग्रह एवायं जीवामो यद् अमी इति // सोक्स्स्_१२,११.१०८ (वेत्_४.१०८) //

 

ततः स तत् तथा मत्वा नत्वा वीरवरो ऽम्बकाम् /
आदाय पुत्रदारांस् तान्सिद्धकार्यो गृहं ययौ // सोक्स्स्_१२,११.१०९ (वेत्_४.१०९) //

 

तत्र प्रवेश्य पुत्रं तं भार्यां दुहितरं च ताम् /
सिंहद्वारम् अगाद् राज्ञो रात्रौ तस्यां स पूर्ववत् // सोक्स्स्_१२,११.११० (वेत्_४.११०) //

 

राजा स शूद्रको ऽप्य् एतद् दृष्ट्वा सर्वम् अलक्षितः /
गत्वारुरोह स्वावासप्रासादं तं पुनस् तदा // सोक्स्स्_१२,११.१११ (वेत्_४.१११) //

 

व्याहरच् च स्थितः को ऽत्र सिंहद्वारीति पृष्ठतः /
ततो वीरवरो ऽवादीत् सैष तिष्ठाम्य् अहं प्रभो // सोक्स्स्_१२,११.११२ (वेत्_४.११२) //

 

देवादेशाद् गतश् चाहम् अभूवं तां स्त्रियं प्रति /
राक्षसीव च सा क्वापि दृष्टनष्टैव मे गता // सोक्स्स्_१२,११.११३ (वेत्_४.११३) //

 

एतच् छ्रुत्वा वचस् तस्य राजा वीरवरस्य सः /
सुतरां विस्मयाविष्टो दृष्टोदन्तो व्यचिन्तयत् // सोक्स्स्_१२,११.११४ (वेत्_४.११४) //

 

अहो समुद्रगम्भीरधीरचित्ता मनस्विनः /
कृत्वाप्य् अनन्यसामान्यम् उल्लेखं नोद्गिरन्ति ये // सोक्स्स्_१२,११.११५ (वेत्_४.११५) //

 

इत्य् आद्य् आकलयंस् तूष्णीं प्रासादाद् अवरुह्य सः /
प्रविश्यान्तःपुरं राजा रात्रिशेषं निनाय तम् // सोक्स्स्_१२,११.११६ (वेत्_४.११६) //

 

प्रातश् चास्थानसमये दर्शनोपगतस्थिते /
तस्मिन् वीरवरे प्रीतस् तथा कृत्स्नं स भूपतिः // सोक्स्स्_१२,११.११७ (वेत्_४.११७) //

 

तदीयं रात्रिवृत्तान्तं मन्त्रिभ्यस् तम् अवर्णयत् /
यथा बभूवुर् आश्चर्यमोहिता इव ते ऽखिलाः // सोक्स्स्_१२,११.११८ (वेत्_४.११८) //

 

ददौ तस्मै सपुत्राय प्रीत्या वीरवराय च /
लाटदेशे ततो राज्यं स कर्णाटयुते नृपः // सोक्स्स्_१२,११.११९ (वेत्_४.११९) //

 

ततो ऽत्र तुल्यविभवाव् अन्योन्यस्योपकारिणौ /
आसातां तौ सुखं वीरवरशूद्रकभूपती // सोक्स्स्_१२,११.१२० (वेत्_४.१२०) //

 

इत्य् आख्याय कथाम् एतां वेतालो ऽत्यद्भुतां तदा /
तं त्रिविक्रमसेनं स राजानम् अवदत् पुनः // सोक्स्स्_१२,११.१२१ (वेत्_४.१२१) //

 

तद् ब्रूहि राजन्न् एतेषु वीरः सर्वेषु को ऽधिकः /
पूर्व एव स शापस् ते यदि जानन् न वक्ष्यसि // सोक्स्स्_१२,११.१२२ (वेत्_४.१२२) //

 

एतच् छ्रुत्वा स भूपालो वेतालं प्रत्युवाच तम् /
एतेषु शुद्रको राजा प्रवीरः सो ऽखिलेष्व् इति // सोक्स्स्_१२,११.१२३ (वेत्_४.१२३) //

 

ततो ऽब्रवीत् स वेतालो राजन् वीरवरो न किम् /
सो ऽधिको यस्य तुल्यो ऽस्यां पृथ्व्याम् एव न जायते // सोक्स्स्_१२,११.१२४ (वेत्_४.१२४) //

 

तत्पत्नी नाधिका किं वा स्त्रीभुता यान्वमन्यत /
तथोपहारपशुतां सूनोः प्रत्यक्षदर्शिनी // सोक्स्स्_१२,११.१२५ (वेत्_४.१२५) //

 

स वा सत्त्ववरो नात्र तत्पुत्रो ऽभ्यधिकः कथम् /
बालस्यापि सतो यस्य सत्त्वोत्कर्षः स तादृशः // सोक्स्स्_१२,११.१२६ (वेत्_४.१२६) //

 

तत् कस्माच् छुद्रकं भूपम् एभ्यस् त्वं भाषसे ऽधिकम् /
इत्य् उक्तवन्तं वेतालं स जगाद पुनर् नृपः // सोक्स्स्_१२,११.१२७ (वेत्_४.१२७) //

 

मैवं वीरवरस् तावत् स तादृक्कुलपुत्रकः /
तस्य प्राणैः सुतैर् दारैः स्वामिसंरक्षणं व्रतम् // सोक्स्स्_१२,११.१२८ (वेत्_४.१२८) //

 

तत्पत्नी सापि कुलजा साद्वी पत्येकदेवता /
भर्तृवर्त्मानुसारेण तस्या धर्मो ऽस्तु को ऽपरः // सोक्स्स्_१२,११.१२९ (वेत्_४.१२९) //

 

ताभ्यां जातस् तु तद्रूप एव सत्त्ववरो ऽपि सः /
यादृशास् तन्तवः कामं तादृशो जायते पटः // सोक्स्स्_१२,११.१३० (वेत्_४.१३०) //

 

येषां प्राणैस् तु भृत्यानां नृपैर् आत्माभिरक्ष्यते /
तेषाम् अर्थे त्यजन्देहं शुद्रको ऽत्र विशिष्यते // सोक्स्स्_१२,११.१३१ (वेत्_४.१३१) //

 

इत्य् आकर्ण्य वचः स तस्य नृपतेर् अंसाद् असंलक्षितः
वेतालः सहसा ययौ निजपदं भूयो ऽपि तन्मायया /
राजाप्य् उच्चलितो बभूव पुनर् अप्य् आनेतुम् एतं पथा
पूर्वेणैव सुनिश्चितः पितृवने तस्मिन् स तस्यां निशि // सोक्स्स्_१२,११.१३२ (वेत्_४.१३२) //

 

द्वादशस् तरङ्गः /

ततस् तस्य पुनर् गत्वा शिंशपाशाखिनो ऽन्तिकम् /
तथैवोल्लम्बमानं तं दृष्ट्वा नरशरीरगम् // सोक्स्स्_१२,१२.१ (वेत्_५.१) //

 

वेतालम् अवतार्यैव कृत्वास्मै बहु वैकृतम् /
स त्रिविक्रमसेनो द्राग् गन्तुं प्रववृते ततः // सोक्स्स्_१२,१२.२ (वेत्_५.२) //

 

आगच्छन्तं च तं तूष्णीं वेतालः पूर्ववत्पथि /
रात्रौ महाश्मशाने ऽत्र स्कन्धस्थो व्याजहार सः // सोक्स्स्_१२,१२.३ (वेत्_५.३) //

 

राजन्न् अभिनिविष्टो ऽसि कष्टे ऽत्यन्तप्रियो ऽसि च /
तत् ते चेतोविनोदाय वर्णयामि कथां शृणु // सोक्स्स्_१२,१२.४ (वेत्_५.४) //

 

उज्जयिन्याम् अभूद् विप्रः पुण्यसेनस्य भूपतेः /
अनुजीवी प्रियो ऽमात्यो हरिस्वामीति सद्गुणः // सोक्स्स्_१२,१२.५ (वेत्_५.५) //

 

तस्यात्मनो ऽनुरूपायां भार्यायां गृहमेधिनः /
गुणवान् सदृशः पुत्रो देवस्वामीत्य् अजायत // सोक्स्स्_१२,१२.६ (वेत्_५.६) //

 

तद्वच् चानन्य सामान्य रूपलावण्य विश्रुता /
कन्या सोमप्रभा नाम तस्यान्वर्थोदपद्यत // सोक्स्स्_१२,१२.७ (वेत्_५.७) //

 

सा प्रदेया सती कन्या रूपोत्कर्षाभिमानिनी /
मातुर् मुखेन पितरं भ्रातरं च जगाद तम् // सोक्स्स्_१२,१२.८ (वेत्_५.८) //

 

शूरस्य ज्ञानिनो वाहं देया विज्ञानिनो ऽपि वा /
अन्यस्मै नास्मि दातव्या कार्यं मज्जीवितेन चेत् // सोक्स्स्_१२,१२.९ (वेत्_५.९) //

 

तच् छ्रुत्वा तादृशं तस्याश् चिन्वन्न् एकतमं वरम् /
तत्पिता स हरिस्वामी यावच् चिन्तां वहत्य् अलम् // सोक्स्स्_१२,१२.१० (वेत्_५.१०) //

 

तावद् व्यसर्जी रज्ञा स पुण्यसेनेन दूत्यया /
संध्यर्थं विग्रहायात दाक्षिणात्यनृपान्तिकम् // सोक्स्स्_१२,१२.११ (वेत्_५.११) //

 

कृतकार्यश् च तत्रासाव् एकेनाभ्येत्य तां सुताम् /
याचितो ऽभूद् द्विजाग्र्येण श्रुततद्रूपसंपदा // सोक्स्स्_१२,१२.१२ (वेत्_५.१२) //

 

विज्ञानिनो ज्ञानिनो वा शूराद् वा नापरं पतिम् /
मत्पुत्रीच्छति तत् तेषां मध्यात् कथय को भवान् // सोक्स्स्_१२,१२.१३ (वेत्_५.१३) //

 

इत्य् उक्तस् तेन भार्यार्थः स हरिस्वामिना द्विजः /
अहं जानामि विज्ञानम् इति तं प्रत्यभाषत // सोक्स्स्_१२,१२.१४ (वेत्_५.१४) //

 

तर्हि तद् दर्शयस्वेति पुन उक्तश् च तेन सः /
विज्ञानी कल्पयामास स्वशक्त्या द्युचरं रथम् // सोक्स्स्_१२,१२.१५ (वेत्_५.१५) //

 

मायायन्त्ररथे तत्र तं हरिस्वामिनं क्षणात् /
आरोप्य नीत्वा स्वर्गादीं लोकांस् तस्मा अदर्शयत् // सोक्स्स्_१२,१२.१६ (वेत्_५.१६) //

 

आनिनाय च तुष्टं तं तत्रैव कटकं पुनः /
दाक्षिणात्यस्य नृपतेर् यत्रायातः स कार्यतः // सोक्स्स्_१२,१२.१७ (वेत्_५.१७) //

 

ततः सो ऽस्मै हरिस्वामी प्रतिशुश्राव तां सुताम् /
विज्ञानिने विवाहं च निश्चिकायाह्नि सप्तमे // सोक्स्स्_१२,१२.१८ (वेत्_५.१८) //

 

तत्कालम् उज्जयिन्याम् अप्य् अन्येनैत्य द्विजन्मना /
देवस्वामी स तत्पुत्रः स्वसारं ताम् अयाच्यत // सोक्स्स्_१२,१२.१९ (वेत्_५.१९) //

 

ज्ञानिविज्ञानिशूरेभ्यो नान्यम् इच्छति सा पतिम् /
इति तेनापि सो ऽप्य् उक्तः शूरम् आत्मानम् अभ्यधात् // सोक्स्स्_१२,१२.२० (वेत्_५.२०) //

 

ततो दर्शितशस्त्रास्त्रश्रिये तस्मै द्विजो ऽनुजाम् /
देवस्वामी स शूराय दातुं तां प्रत्यपद्यत // सोक्स्स्_१२,१२.२१ (वेत्_५.२१) //

 

सप्तमे ऽह्नि च तत्रैव विवाहं गणकोक्तितः /
तस्यापि सो ऽभ्यधान् मातुः परोक्षं कृतनिश्चयः // सोक्स्स्_१२,१२.२२ (वेत्_५.२२) //

 

तन्मातापि हरिस्वामिभार्या तत्कलम् एव सा /
केनाप्य् एत्य तृतीयेन सुतां तां याचिता पृथक् // सोक्स्स्_१२,१२.२३ (वेत्_५.२३) //

 

ज्ञानी शूरो ऽथ विज्ञानी भर्तास्मद् दुहितुर् मतः /
इत्य् उक्तश् च तया मातर् अहं ज्ञानीति सो ऽभ्यधात् // सोक्स्स्_१२,१२.२४ (वेत्_५.२४) //

 

पृष्ट्वा भूतं भविष्यच् च तस्मै तां ज्ञानिने सुताम् /
प्रतिजज्ञे प्रदातुं साप्य् अह्नि तत्रैव सप्तमे // सोक्स्स्_१२,१२.२५ (वेत्_५.२५) //

 

अन्येद्युश् चागतः सो ऽत्र हरिस्वामी यथा कृतम् /
पत्न्यैः पुत्राय चाचख्यौ तं कन्यादाननिश्चयम् // सोक्स्स्_१२,१२.२६ (वेत्_५.२६) //

 

तौ च तं स्वकृतं तस्मै भिन्नं भिन्नम् अवोचताम् /
सो ऽपि तेनाकुलो जज्ञे वरत्रयनिमन्त्रणात् // सोक्स्स्_१२,१२.२७ (वेत्_५.२७) //

 

अथोद्वाहदिने तस्मिन् हरिस्वामिगृहे वराः /
आययुर् ज्ञानिविज्ञानिशूरास् तत्र त्रयो ऽपि ते // सोक्स्स्_१२,१२.२८ (वेत्_५.२८) //

 

तत्कालं चात्र सा चित्रं कन्या सोमप्रभा वधुः /
अशङ्कितं गता क्वापि न विचित्याप्य् अलभ्यत // सोक्स्स्_१२,१२.२९ (वेत्_५.२९) //

 

ततो ऽब्रवीद् धरिस्वामी ज्ञानिनं तं ससंभ्रमः /
ज्ञानिन्न् इदानीं ब्रूह्य् आशु दुहिता मे क्व सा गता // सोक्स्स्_१२,१२.३० (वेत्_५.३०) //

 

तच् छ्रुत्वा सो ऽवदज् ज्ञानी राक्षसेनापहृत्य सा /
नीता विन्ध्याटवीं धूमशिखेन वसतिं निजाम् // सोक्स्स्_१२,१२.३१ (वेत्_५.३१) //

 

इत्य् उक्तो ज्ञानिना भीतो हरिस्वामी जगाद सः /
हा धिक् कथं सा प्रप्येत विवाहश् चापि हा कथम् // सोक्स्स्_१२,१२.३२ (वेत्_५.३२) //

 

श्रुत्वैतत् प्राह विज्ञानी धीरो भव नयामि वः /
तत्राधुनैव यत्रैषो ज्ञानी वदति तां स्थिताम् // सोक्स्स्_१२,१२.३३ (वेत्_५.३३) //

 

इत्य् उक्त्वा तत्क्षणं कृत्वा रथं सर्वास्त्रसंयुतम् /
तत्रारोप्य हरिस्वामिज्ञानिशूरान् खगामिनि // सोक्स्स्_१२,१२.३४ (वेत्_५.३४) //

 

तान् स संप्रापयामास क्षणाद् विन्ध्याटवीभुवि /
ज्ञानिना तां समाख्यातां वसतिं तत्र रक्षसः // सोक्स्स्_१२,१२.३५ (वेत्_५.३५) //

 

तत्र तं राक्षसं क्रुद्धं ज्ञातवृत्तान्तनिर्गतम् /
शूरो ऽथ योधयामास हरिस्वामिपुरस्कृतः // सोक्स्स्_१२,१२.३६ (वेत्_५.३६) //

 

तदाश्चर्यम् अभूद् युद्धं तयोर् मानुषरक्षसोः /
चित्रास्त्रयोधिनोः स्त्र्यर्थं रामरावणयोर् इव // सोक्स्स्_१२,१२.३७ (वेत्_५.३७) //

 

क्षणेन च स सङ्ग्रामदुर्मदस्यापि रक्षसः /
अर्धचन्द्रेण बाणेन शूरस् तस्याच्छिनच् छिरः // सोक्स्स्_१२,१२.३८ (वेत्_५.३८) //

 

हते रक्षसि तां सोमप्रभाम् आप्तां तदास्पदात् /
आदाय विज्ञानिरथेनाजग्मुस् ते ततो ऽखिलाः // सोक्स्स्_१२,१२.३९ (वेत्_५.३९) //

 

हरिस्वामिगृहं प्राप्य तेषां लग्ने ऽप्य् उपस्थिते /
ज्ञानिविज्ञानिशूराणां विवाद उदभून् महान् // सोक्स्स्_१२,१२.४० (वेत्_५.४०) //

 

ज्ञानी जगाद नाहं चेज् जानीयां तद् इयं कथम् /
प्राप्येत कन्या गूढस्था देया मह्यम् असाव् इतः // सोक्स्स्_१२,१२.४१ (वेत्_५.४१) //

 

विज्ञानी त्व् अवदन् नाहं कुर्यां चेद् व्योमगं रथम् /
गमागमौ कथं स्यातां देवानाम् इव वः क्षणात् // सोक्स्स्_१२,१२.४२ (वेत्_५.४२) //

 

कथं स्याच् चारथं युद्धं रथिना रक्षसा सह /
तस्मान् मह्यम् इयं देया लग्नो ह्य् एष मयाजितः // सोक्स्स्_१२,१२.४३ (वेत्_५.४३) //

 

शूरो ऽप्य् उवाच हन्यां चेन् नाहं तं राक्षसं रणे /
तद् युवाभ्यां कृते यत्ने ऽप्य् एतां कन्यां क आनयेत् // सोक्स्स्_१२,१२.४४ (वेत्_५.४४) //

 

तन् मह्यम् एषा दातव्येत्य् एवं तेषु विवादिषु /
हरिस्वामी क्षणं तूष्णीम् आसीद् उद्भ्रान्तमानसः // सोक्स्स्_१२,१२.४५ (वेत्_५.४५) //

 

तत् कस्मै सात्र देयेति राजन् वदतु मे भवान् /
न वदिष्यसि जानंश् चेत् तत् ते मूर्धा स्फुटिष्यति // सोक्स्स्_१२,१२.४६ (वेत्_५.४६) //

 

इति वेतालतस् तस्माच् छ्रुत्वा मौनं विहाय च /
स त्रिविक्रमसेनस् तम् उवाचैवं महीपतिः // सोक्स्स्_१२,१२.४७ (वेत्_५.४७) //

 

शूराय सा प्रदातव्या येन प्राणपणोद्यमात् /
अर्जिता बहुवीर्येण हत्वा तं युधि राक्षसम् // सोक्स्स्_१२,१२.४८ (वेत्_५.४८) //

 

ज्ञानिविज्ञानिनौ त्व् अस्य धात्रा कर्मकरौ कृतौ /
सदा गणकतक्षाणौ परोपकरणे न किम् // सोक्स्स्_१२,१२.४९ (वेत्_५.४९) //

 

इत्य् उक्तं मनुजपतेर् निशम्य तस्य स्कन्धाग्रात् सपदि स पूर्ववज् जगाम /
वेतालो निजपदम् एव सो ऽपि राजानुद्वेगः पुनर् अपि तं प्रति प्रतस्थे // सोक्स्स्_१२,१२.५० (वेत्_५.५०) //

 

त्रयोदशस् तरङ्गः /

ततो गत्वा पुनस् तस्मात् प्राप्य तं शिंशपातरोः /
वेतालं प्राग्वद् आदाय स्कन्धे मौनेन भूपतिः // सोक्स्स्_१२,१३.१ (वेत्_६.१) //

 

स त्रिविक्रमसेनो ऽत्र यावद् आगच्छति द्रुतम् /
तावत् पथि स वेतालो भूयो ऽप्य् एवम् उवाच तम् // सोक्स्स्_१२,१३.२ (वेत्_६.२) //

 

राजन् सुधीः सुसत्त्वश् च भवांस् तेन प्रियो ऽसि मे /
अतो विनोदिनीं वच्मि कथां प्रश्नं च मे शृणु // सोक्स्स्_१२,१३.३ (वेत्_६.३) //

 

आसीद् राजा यशःकेतुर् इति ख्यातो महीतले /
तस्य शोभावती नाम राजधान्य् अभवत् पुरी // सोक्स्स्_१२,१३.४ (वेत्_६.४) //

 

तस्याम् अभून् नगर्यां च गौर्यायतनम् उत्तमम् /
तस्य दक्षिणतश् चासीद् गौरीतीर्थाभिधं सरः // सोक्स्स्_१२,१३.५ (वेत्_६.५) //

 

तस्याषाढचतुर्दश्यां शुक्लायां प्रतिवत्सरम् /
यात्रायां स्नातुम् एति स्म नानादिग्भ्यो महाजनः // सोक्स्स्_१२,१३.६ (वेत्_६.६) //

 

एकदा च तिथौ तस्यां स्नातुम् अत्राययौ युवा /
रजको धवलो नाम ग्रामाद् ब्रह्मस्थलाभिधात् // सोक्स्स्_१२,१३.७ (वेत्_६.७) //

 

सो ऽपश्यद् रजकस्यात्र तीर्थे स्नानागतां सुताम् /
कन्यां शुद्धपटाख्यस्य नाम्ना मदनसुन्दरीम् // सोक्स्स्_१२,१३.८ (वेत्_६.८) //

 

इन्दोर् लावण्यहारिण्या तया स हृतमानसः /
अन्विष्य तन्नामकुले कामार्तो ऽथ गृहं ययौ // सोक्स्स्_१२,१३.९ (वेत्_६.९) //

 

तत्रानवस्थितस् तिष्ठन् निराहारस् तया विना /
पृष्ठो मात्रार्तया तस्यै तच् छशंस मनोगतम् // सोक्स्स्_१२,१३.१० (वेत्_६.१०) //

 

सा गत्वा विमलाख्याय तत् स्वभर्त्रे न्यवेदयत् /
सो ऽप्य् आगत्य तथावस्थं दृष्ट्वा तं सुतम् अभ्यधात् // सोक्स्स्_१२,१३.११ (वेत्_६.११) //

 

किं विषीदसि पुत्रैवम् अदुष्प्राप्ये ऽपि वाञ्छिते /
स हि मद्याचितः शुद्धपटो दास्यति ते सुताम् // सोक्स्स्_१२,१३.१२ (वेत्_६.१२) //

 

अन्यूना हि वयं तस्मात् कुलेनार्थेन कर्मणा /
तं वेद्म्य् अहं स मां वेत्ति तेनैतन् मे न दुःकरम् // सोक्स्स्_१२,१३.१३ (वेत्_६.१३) //

 

इत्य् आश्वास्य स तं पुत्रम् आहारादौ प्रवर्त्य च /
तद्युक्तो विमलो ऽन्येद्युर् ययौ शुद्धपटास्पदम् // सोक्स्स्_१२,१३.१४ (वेत्_६.१४) //

 

ययाचे चात्र पुत्रस्य तस्यार्थे धवलस्य सः /
कन्यां तस्मात् स चास्मै तां प्रतिशुश्राव सादरम् // सोक्स्स्_१२,१३.१५ (वेत्_६.१५) //

 

लग्नं निश्चित्य चान्येद्युस् तां स शुद्धपटः सुताम् /
धवलाय ददौ तस्मै तुल्यां मदनसुन्दरीम् // सोक्स्स्_१२,१३.१६ (वेत्_६.१६) //

 

कृतोद्वाहश् च स तया साकं दर्शनसक्तया /
भार्यया स्वपितुर् गेहं जगाम धवलः कृती // सोक्स्स्_१२,१३.१७ (वेत्_६.१७) //

 

सुखस्थितस्य तस्याथ कदाचिच् छ्वशुरात्मजः /
तस्या मदनसुन्दर्या भ्राता तत्रागतो ऽभवत् // सोक्स्स्_१२,१३.१८ (वेत्_६.१८) //

 

स कृतप्रश्रयः सर्वैः स्वस्राश्लिष्याभिनन्दितः /
संबन्धिपृष्टकुशलो विश्रान्तश् च जगाद तान् // सोक्स्स्_१२,१३.१९ (वेत्_६.१९) //

 

अहं मदनसुन्दर्या जामातुश् च निमन्त्रणे /
तातेन प्रेषितो यस्माद् देवीपूजोत्सवो ऽस्ति नः // सोक्स्स्_१२,१३.२० (वेत्_६.२०) //

 

श्रद्धाय चैतत् तद्वाक्यं यथार्हैः पानभोजनैः /
ते संबन्ध्यादयः सर्वे तद् अहस् तम् उपाचरन् // सोक्स्स्_१२,१३.२१ (वेत्_६.२१) //

 

प्रातर् मदनसुन्दर्या स्वशुर्येण च तेन सः /
सहितो धवलः प्रायाद् गृहं तच् छ्वाशुरं प्रति // सोक्स्स्_१२,१३.२२ (वेत्_६.२२) //

 

प्राप्य शोभावतीं तां च पुरीम् आत्मतृतीयकः /
ददर्श निकटं प्राप्य स गौर्यायतनं महत् // सोक्स्स्_१२,१३.२३ (वेत्_६.२३) //

 

निजगाद च तौ भार्याश्वशुर्यौ श्रद्धया ततः /
एतम् एतां भगवतीं पश्यामो देवताम् इह // सोक्स्स्_१२,१३.२४ (वेत्_६.२४) //

 

तच् छ्रुत्वा स श्वशुर्यस् तं निषेधं प्रत्यभाषत /
इयन्तो रिक्तहस्ताः किं पश्यामो देवताम् इति // सोक्स्स्_१२,१३.२५ (वेत्_६.२५) //

 

अहं तावद् व्रजाम्य् एको युवाम् अत्रैव तिष्ठतम् /
इत्य् उक्त्वा धवलो द्रष्टुं देवीं तां स ततो ययौ // सोक्स्स्_१२,१३.२६ (वेत्_६.२६) //

 

प्रविश्यायतनं तस्याः प्रणम्य च विभाव्य च /
ताम् अष्टादशदोर्दण्डखण्डितोच्चण्डदानवाम् // सोक्स्स्_१२,१३.२७ (वेत्_६.२७) //

 

पादपद्मतलाक्षिप्तमहिषासुरमर्दिनीम् /
स विधिप्रेरणोत्पन्नबुद्धिर् एवम् अचिन्तयत् // सोक्स्स्_१२,१३.२८ (वेत्_६.२८) //

 

जीवोपहारैर् विविधैर् इमां देवीं जनो ऽर्चति /
अहं तु सिद्ध्यै किं नैतां प्रीणाम्य् आत्मोपहारतः // सोक्स्स्_१२,१३.२९ (वेत्_६.२९) //

 

इति ध्यात्वैव तद्गर्भगृहाद् आदाय निर्जनात् /
खड्गं सांयात्रिकैः कैश्चिद् देव्याः प्राक् प्राभृतीकृतम् // सोक्स्स्_१२,१३.३० (वेत्_६.३०) //

 

बद्ध्वा शिरोरुहैर् घण्टाशृङ्खलायां निजं शिरम् /
चिच्छेदैतेन खड्गेन तच् छिन्नं चापतद् भुवि // सोक्स्स्_१२,१३.३१ (वेत्_६.३१) //

 

चिरं यावत् स नायाति तावद् गत्वा तम् ईक्षितुम् /
तत्रैव देवीभवने तच्छ्वशुर्यो विवेश सः // सोक्स्स्_१२,१३.३२ (वेत्_६.३२) //

 

सो ऽपि दृष्ट्वा तम् उत्कृत्तमूर्धानं भगिनीपतिम् /
व्यामोहितस् तथैव स्वं शिरस् तेनासिनाच्छिनत् // सोक्स्स्_१२,१३.३३ (वेत्_६.३३) //

 

सो ऽपि यावच् च नायाति तावद् उद्भ्रान्तमानसा /
तद्देवीभवनं सापि ययौ मदनसुन्दरी // सोक्स्स्_१२,१३.३४ (वेत्_६.३४) //

 

प्रविश्य दृष्ट्वैव पतिं भ्रातरं च तथागतौ /
हा किम् एतद् धतास्मीति विलपन्त्य् अपतद् भुवि // सोक्स्स्_१२,१३.३५ (वेत्_६.३५) //

 

क्षणाच् चोत्थाय शोचन्ती ताव् अकाण्डहताव् उभौ /
किं ममाप्य् अधुनानेन जीवितेनेत्य् अचिन्तयत् // सोक्स्स्_१२,१३.३६ (वेत्_६.३६) //

 

व्यजिज्ञपच् च देवीं तां देहत्यागोन्मुखी सती /
देवि सौभाग्यचारित्रविधानैकाधिदेवते // सोक्स्स्_१२,१३.३७ (वेत्_६.३७) //

 

अध्यासितशरीरार्धे भर्तुर् माररिपोर् अपि /
अशेषललनालोकशरण्ये दुःखहारिणि // सोक्स्स्_१२,१३.३८ (वेत्_६.३८) //

 

हृताव् एकपदे कस्माद् भर्ता भ्राता च मे त्वया /
न युक्तम् एतन् मयि ते नित्यभक्ता ह्य् अहं त्वयि // सोक्स्स्_१२,१३.३९ (वेत्_६.३९) //

 

तन् मे श्रितायाः शरणं शृण्व् एकं कृपणं वचः /
एतां तावत् त्यजाम्य् अत्र दौर्भाग्योपहतां तनुम् // सोक्स्स्_१२,१३.४० (वेत्_६.४०) //

 

जनिष्ये देवि भूयस् तु यत्र कुत्रापि जन्मनि /
तत्रैताव् एव भूयास्तां द्वौ भर्तृभ्रातरौ मम // सोक्स्स्_१२,१३.४१ (वेत्_६.४१) //

 

इति संस्तुत्य विज्ञप्य देवीं नत्वा च तां पुनः /
पाशं विरचयामास लतयाशोकपादपे // सोक्स्स्_१२,१३.४२ (वेत्_६.४२) //

 

तत्रार्पयति यावच् च पाशे कण्ठं वितत्य सा /
तावत् तत्रोच्चचारैवं भारती गगनाङ्गणात् // सोक्स्स्_१२,१३.४३ (वेत्_६.४३) //

 

मा कृथाः साहसं पुत्रि बालाया अपि ते ऽमुना /
सत्त्वोत्कर्षेण तुष्टास्मि पाशम् एतं परित्यज // सोक्स्स्_१२,१३.४४ (वेत्_६.४४) //

 

संश्लेषय शिरः स्वं स्वं भर्तृभ्रातृकबन्धयोः /
उत्तिष्ठतां ते जीवन्ताव् एतौ द्वाव् अपि मद्वरात् // सोक्स्स्_१२,१३.४५ (वेत्_६.४५) //

 

एतच् छ्रुत्वैव संत्यज्य पाशं हर्षाद् उपेत्य सा /
अविभाव्यातिरभसाद् भ्रान्ता मदनसुन्दरी // सोक्स्स्_१२,१३.४६ (वेत्_६.४६) //

 

बाला भर्तृशिरो भ्रातृदेहेन समयोजयत् /
भर्तृदेहेन च भ्रातृशिरो विधिनियोगतः // सोक्स्स्_१२,१३.४७ (वेत्_६.४७) //

 

ततो ऽक्षताङ्गौ जीवन्ताव् उभाव् उत्तस्थतुश् च तौ /
शिरोविनिमयाज् जातसंकरौ काययोर् मिथः // सोक्स्स्_१२,१३.४८ (वेत्_६.४८) //

 

अथान्योन्योदितस्वस्वयथावृत्तान्ततोषिणः /
प्रणम्य देवीं शर्वानीं यथेष्टं ते ययुस् त्रयः // सोक्स्स्_१२,१३.४९ (वेत्_६.४९) //

 

यान्ती च दृष्ट्वा स्वकृतं शिरोविनिमयं तयोः /
विग्ना किंकार्यतामूढा साभून् मदनसुन्दरी // सोक्स्स्_१२,१३.५० (वेत्_६.५०) //

 

तद् ब्रूहि राजन् को भर्ता तस्याः संकीर्णयोस् तयोः /
पुर्वोक्तः स्यात् स शापस् ते जानानो न ब्रवीषि चेत् // सोक्स्स्_१२,१३.५१ (वेत्_६.५१) //

 

इत्य् आकर्ण्य कथाप्रश्नं राजा वेतालतस् ततः /
स त्रिविक्रमसेनो ऽत्र तम् एवं प्रत्यभाषत // सोक्स्स्_१२,१३.५२ (वेत्_६.५२) //

 

यत् संस्थं तत्पतिशिरः सैष तस्याः पतिस् तयोः /
प्रधानं च शिरो ऽङ्गेषु प्रत्यभिज्ञा च तद्गता // सोक्स्स्_१२,१३.५३ (वेत्_६.५३) //

 

इत्य् उक्तवतो नृपतेस् तस्यांसात् पुनर् अतर्कितः स ययौ /
वेतालः स च राजा जगाम भूयस् तम् आनेतुम् // सोक्स्स्_१२,१३.५४ (वेत्_६.५४) //

 

चतुर्दशस् तरङ्गः /

ततो गत्वा पुनः प्राप्य वेतालं शिंशपातरोः /
स त्रिविक्रमसेनस् तं स्कन्धे जग्राह भूपतिः // सोक्स्स्_१२,१४.१ (वेत्_७.१) //

 

गृहीत्वा प्रस्थितं तं च वेतालः सो ऽब्रवीत् पथि /
राजञ् श्रमविनोदार्थं कथाम् आख्यामि ते शृणु // सोक्स्स्_१२,१४.२ (वेत्_७.२) //

 

अस्तीह ताम्रलिप्तीति पुरी पूर्वाम्बुधेस् तटे /
चण्डसेनाभिधानश् च राजा तस्याम् अभूत् पुरि // सोक्स्स्_१२,१४.३ (वेत्_७.३) //

 

पराङ्मुखः परस्त्रीषु यो न सङ्ग्रामभूमिषु /
हर्ता च शत्रुलक्ष्मीणां न परद्रव्यसंपदाम् // सोक्स्स्_१२,१४.४ (वेत्_७.४) //

 

तस्यैकदा दाक्षिणात्यो राजपुत्रो जनप्रियः /
आययौ सत्त्वशीलाख्यः सिंहद्वारे ऽत्र भूपतेः // सोक्स्स्_१२,१४.५ (वेत्_७.५) //

 

तत्र चात्मानम् आवेद्य नैर्धन्यात्तं नृपं प्रति /
कपटं पाटयामास राजपुत्रैः सहापरैः // सोक्स्स्_१२,१४.६ (वेत्_७.६) //

 

ततः कार्पटिको भूत्वा बहून्य् अब्दानि तत्र सः /
तस्थौ कुर्वन् सदा सेवान् नैव प्राप फलं नृपात् // सोक्स्स्_१२,१४.७ (वेत्_७.७) //

 

यदि राजान्वये जन्म निर्धनत्वं किम् ईदृशम् /
निर्धनत्वे ऽपि किं धात्रा कृतेयं मे महेच्छता // सोक्स्स्_१२,१४.८ (वेत्_७.८) //

 

अयं हि सेवमानं माम् एवं क्लिष्टपरिच्छदम् /
चिरं क्षुधावसीदन्तं राजा नाद्यापि वीक्षते // सोक्स्स्_१२,१४.९ (वेत्_७.९) //

 

इति यावच् च स ध्यायत्य् अत्र कार्पटिकस् ततः /
तावद् आखेटकार्थं स निरगाद् एकदा नृपः // सोक्स्स्_१२,१४.१० (वेत्_७.१०) //

 

तस्मिन् कार्पटिके धावत्य् अग्रे लगुडवाहिनि /
जगाम चाश्वपादातयुतः सो ऽथ मृगाटवीम् // सोक्स्स्_१२,१४.११ (वेत्_७.११) //

 

कृताखेटश् च तत्रारान् महान्तं मत्तसूकरम् /
अनुधावन् क्षणात् प्रापद् अतिदूरं वनान्तरम् // सोक्स्स्_१२,१४.१२ (वेत्_७.१२) //

 

तत्र पर्णतृणच्छन्नमार्गे हारितसूकरः /
श्रान्तो महावने सो ऽथ राजा दिङ्मोहम् आययौ // सोक्स्स्_१२,१४.१३ (वेत्_७.१३) //

 

एकः कार्पटिकश् चाथ स तं वाताश्वपृष्ठगम् /
प्रानानपेक्षो ऽनुययौ पदातिः क्षुत्तृषार्दितः // सोक्स्स्_१२,१४.१४ (वेत्_७.१४) //

 

तं च दृष्ट्वा तथाभूतम् अन्वायातं स भूपतिः /
सस्नेहम् अवदत् कच्चिद् वेत्सि मार्गं यथागतम् // सोक्स्स्_१२,१४.१५ (वेत्_७.१५) //

 

तदाकर्ण्याञ्जलिं बद्ध्वा स तं कार्पटिको ऽभ्यधात् /
वेद्मि किं च क्षणं तावद् इह विश्राम्यतु प्रभुः // सोक्स्स्_१२,१४.१६ (वेत्_७.१६) //

 

द्युवधूमेखलामध्यमणिर् एष हि संप्रति /
देदीप्यते स्फुरद्रश्मिशिखाजालो ऽब्जिनीपतिः // सोक्स्स्_१२,१४.१७ (वेत्_७.१७) //

 

एतच् छ्रुत्वा स राजा तं सोपरोधम् अभाषत /
तर्हि क्वापीह पानीयं भवता प्रेक्ष्यताम् इति // सोक्स्स्_१२,१४.१८ (वेत्_७.१८) //

 

तथेत्य् आरुह्य स ततस् तुङ्गं कार्पटिकस् तरुम् /
नदीं दृष्ट्वावरुह्याथ नृपं तत्र निनाय तम् // सोक्स्स्_१२,१४.१९ (वेत्_७.१९) //

 

तद् वाहं च विपर्यानीकृतं कृतविवर्तनम् /
दत्ताम्बुशष्पकवलं विदधे विगतश्रमम् // सोक्स्स्_१२,१४.२० (वेत्_७.२०) //

 

कृतस्नानाय राज्ञे च प्रोन्मुच्य वसनाञ्चलात् /
प्रक्षाल्योपानयत् तस्मै हृद्यान्य् आमलकानि सः // सोक्स्स्_१२,१४.२१ (वेत्_७.२१) //

 

एतानि कुत इत्य् एतं पृच्छन्तं स च भूपतिम् /
एवं व्यजिज्ञपज् जानुस्थितः सामलकाञ्जलिः // सोक्स्स्_१२,१४.२२ (वेत्_७.२२) //

 

एतद्वृत्तिर् अहं नित्यं व्यतीतदशवत्सरः /
चराम्य् आराधयन् देवम् अनेकान्तमुनिव्रतम् // सोक्स्स्_१२,१४.२३ (वेत्_७.२३) //

 

तच् छ्रुत्वा सत्यनामा त्वं सत्त्वशीलः किम् उच्यते /
इत्य् उक्त्वा स कृपाक्रान्तो ह्रीतश् चाचिन्तयन् नृपः // सोक्स्स्_१२,१४.२४ (वेत्_७.२४) //

 

धिङ् नृपान् क्लिष्टम् अक्लिष्टं ये भृत्येष न जानते /
धिक् च तं परिवारं यो न ज्ञापयति तांस् तथा // सोक्स्स्_१२,१४.२५ (वेत्_७.२५) //

 

इति संचिन्त्य जग्राह स राजामलकद्वयम् /
हस्तात् कार्पटिकस्याथ कथंचिद् अनुबध्नतः // सोक्स्स्_१२,१४.२६ (वेत्_७.२६) //

 

भुक्त्वा च तन् निपीयाम्बु विशश्रामात्र स क्षणम् /
जग्धामलकसंपीतजलकार्पटिकान्वितः // सोक्स्स्_१२,१४.२७ (वेत्_७.२७) //

 

ततः सज्जीकृतं तेन वाहं कार्पटिकेन सः /
आरुह्याग्रेसरे तस्मिन्न् एव मार्गप्रदर्शिनि // सोक्स्स्_१२,१४.२८ (वेत्_७.२८) //

 

पश्चाद्भागम् अनारूढे हयस्याभ्यर्थिते ऽप्य् अलम् /
ययौ स राजा स्वपुरिं पथि प्राप्तात्मसैनिकः // सोक्स्स्_१२,१४.२९ (वेत्_७.२९) //

 

तत्र प्रख्याप्य तद्भक्तिं वसुभिर् विषयैश् च तम् /
अपूरयत् कार्पटिकं न चामन्यत निष्कृतिम् // सोक्स्स्_१२,१४.३० (वेत्_७.३०) //

 

ततः कृतार्थः पार्श्वे ऽस्य चण्डसिंहस्य भूपतेः /
मुक्तकार्पटिकाचारः सत्त्वशीलः स तस्थिवान् // सोक्स्स्_१२,१४.३१ (वेत्_७.३१) //

 

एकदा तेन राज्ञा च स सिंहलपतेः सुताम् /
याचितुं सिंहलद्वीपम् आत्मार्थं प्रेषितो ऽभवत् // सोक्स्स्_१२,१४.३२ (वेत्_७.३२) //

 

तत्राब्धिवर्त्मना गच्छन्न् अर्चिताभीष्टदेवतः /
आरुरोह प्रवहणं राजादिष्टैः सह द्विजैः // सोक्स्स्_१२,१४.३३ (वेत्_७.३३) //

 

गते तस्मिन् प्रवहणे मध्यभागम् अशङ्कितम् /
उत्तस्थौ जलधेस् तस्माद् ध्वजो जनितविस्मयः // सोक्स्स्_१२,१४.३४ (वेत्_७.३४) //

 

अभ्रम्लिहाग्रः सुमहाञ् जाम्बूनदविनिर्मितः /
विचित्रवर्णविचलद्वैजयन्तीविराजितः // सोक्स्स्_१२,१४.३५ (वेत्_७.३५) //

 

तत्कालं चात्र सहसा समुन्नम्य घनावली /
भृशं वर्षितुम् आरेभे ववौ तीव्रश् च मारुतः // सोक्स्स्_१२,१४.३६ (वेत्_७.३६) //

 

तैर् वर्षवातैः स बलाद् आकृष्याधोरनैर् इव /
आसज्यत ध्वजस्तम्भे तस्मिन् प्रवहणद्विपः // सोक्स्स्_१२,१४.३७ (वेत्_७.३७) //

 

तावच् च स ध्वजस् तस्मिन् वारिधौ वीचिविप्लुते /
वहनेन समं तेन प्रावर्तत निमज्जितुम् // सोक्स्स्_१२,१४.३८ (वेत्_७.३८) //

 

ततो द्विजास् ते तत्रस्थाश् चण्डसिंहं स्वभूपतिम् /
उद्दिश्योद्घोषयामासुर् अभ्रह्मण्यं भयाकुलाः // सोक्स्स्_१२,१४.३९ (वेत्_७.३९) //

 

तद् आकर्ण्यासहिष्णुश् च स्वामिभक्तेर् अनुध्वजम् /
स सत्त्वशीलो निस्त्रिंशहस्तो बद्धोत्तरीयकः // सोक्स्स्_१२,१४.४० (वेत्_७.४०) //

 

आत्मानम् अक्षिपत् तत्र निरपेक्षो महोदधौ /
उदधेः कारणाशङ्की वीरः प्रतिविधित्सया // सोक्स्स्_१२,१४.४१ (वेत्_७.४१) //

 

मग्ने च तस्मिन् वातोर्मिदूरोत्क्षिप्तम् अभज्यत /
वहनं तच् च तत्स्ताश् च निपेतुर् यादसां मुखे // सोक्स्स्_१२,१४.४२ (वेत्_७.४२) //

 

स च मग्नो ऽम्बुधौ तत्र सत्त्वशीलो निरीक्षते /
यावत् तावद् ददर्शात्र पुरीं दिव्यां न वारिधिम् // सोक्स्स्_१२,१४.४३ (वेत्_७.४३) //

 

तस्मिन् मणिमयस्थम्भैर् भास्वरे हेममन्दिरे /
सद्रत्नबद्धसोपानवापीकोद्यानशोभिनि // सोक्स्स्_१२,१४.४४ (वेत्_७.४४) //

 

नानामणिशिलाभित्तिरत्नचित्रोच्छ्रितध्वजम् /
कात्यायनीदेवगृहं मेरुप्रोन्नतम् ऐक्षत // सोक्स्स्_१२,१४.४५ (वेत्_७.४५) //

 

तत्र प्रणम्य देवीं तां स्तुत्याभ्यर्च्य तदग्रतः /
इन्द्रजालं किम् एतत् स्याद् इत्य् आश्चर्याद् उपाविशत् // सोक्स्स्_१२,१४.४६ (वेत्_७.४६) //

 

तावच् च देव्यग्रगतप्रभामण्डलकान्तरात् /
अकस्मान् निरगात् कन्या दिव्योद्घाट्य कवाटकम् // सोक्स्स्_१२,१४.४७ (वेत्_७.४७) //

 

इन्दी वराक्षी फुल्लाब्जवदना कुसुमस्मिता /
मृणालनालमृद्वङ्गी जङ्गमेव सरोजिनी // सोक्स्स्_१२,१४.४८ (वेत्_७.४८) //

 

स्त्रीसहस्रपरीवारा देवीगर्भगृहं च सा /
विवेश सत्त्वशीलस्य हृदयं च ततः समम् // सोक्स्स्_१२,१४.४९ (वेत्_७.४९) //

 

निरगात् कृतपूजा च देवीगर्भगृहात् ततः /
न पुनः सत्त्वशीलस्य हृदयात् सा कथं चन // सोक्स्स्_१२,१४.५० (वेत्_७.५०) //

 

प्राविशत् सा च तत्रैव प्रभामण्डलकान्तरे /
सत्त्वशीलो ऽप्य् असौ तस्याः पश्चात् तत्र प्रविष्टवान् // सोक्स्स्_१२,१४.५१ (वेत्_७.५१) //

 

प्रविश्य च ददर्शान्तर् अन्यद् एवोत्तमं पुरम् /
संकेतोद्यानम् इव यत् सर्वासां भोगसंपदाम् // सोक्स्स्_१२,१४.५२ (वेत्_७.५२) //

 

तत्रान्तर्मणिपर्यङ्कनिषण्णां तां विलोक्य सः /
कन्याम् उपेत्य तत्पार्श्वे सत्त्वशील उपाविशत् // सोक्स्स्_१२,१४.५३ (वेत्_७.५३) //

 

आसीच् च तन्मुखासक्तलोचनो लिखितो यथा /
अङ्गैः सोत्कम्पपुलकैर् वदन्न् आलिङ्गनोत्कताम् // सोक्स्स्_१२,१४.५४ (वेत्_७.५४) //

 

दृष्ट्वा च तं स्मराविष्टं चेटीनाम् अत्र सा मुखम् /
अद्राक्षीत् ताश् च तत्कालम् इङ्गितज्ञास् तम् अब्रुवन् // सोक्स्स्_१२,१४.५५ (वेत्_७.५५) //

 

अतिथिस् त्वम् इह प्राप्तस् तद् अस्मत्स्वामिनीकृतम् /
भजस्वातिथ्यम् उत्तिष्ठ स्नाहि भुङ्क्स्व ततः परम् // सोक्स्स्_१२,१४.५६ (वेत्_७.५६) //

 

तच् छ्रुत्वा सो ऽवलम्ब्याशां खतम् अप्य् उत्थितस् ततः /
ययौ प्रदर्शितां ताभिर् एकाम् उद्यानवापिकाम् // सोक्स्स्_१२,१४.५७ (वेत्_७.५७) //

 

तस्यां निमग्नश् चोत्तस्थौ ताम्रलिप्त्यां स तत्क्षणात् /
चण्डसिंहनृपोद्यानवापीमध्यात् ससंभ्रमः // सोक्स्स्_१२,१४.५८ (वेत्_७.५८) //

 

तत्र प्राप्तम् अकस्माच् च विक्ष्यात्मानम् अचिन्तयत् /
अहो किम् एतत् क्वोद्यानम् इदं दिव्यं क्व तत् पुरम् // सोक्स्स्_१२,१४.५९ (वेत्_७.५९) //

 

तत्रामृतासारसमं क्व तत् तस्याश् च दर्शनम् /
क्व चानन्तरम् एवेदं तद्विश्लेषमहाविषम् // सोक्स्स्_१२,१४.६० (वेत्_७.६०) //

 

स्वप्नश् च नायं सुस्पष्टो विनिद्रो ऽनुभवो हि मे /
ध्रुवं पातालकन्याभिस् ताभिर् मूढो ऽस्मि वञ्चितः // सोक्स्स्_१२,१४.६१ (वेत्_७.६१) //

 

इति ध्यायन् विना तां स कन्याम् उन्मादवान् इव /
उद्याने तत्र बभ्राम कामार्तो विललाप च // सोक्स्स्_१२,१४.६२ (वेत्_७.६२) //

 

तदवस्थं च तं दृष्ट्वा पिशङ्गैः पुष्परेणुभिः /
वातोद्धूतैः परीताङ्गं विप्रयोगानलैर् इव // सोक्स्स्_१२,१४.६३ (वेत्_७.६३) //

 

उद्यानपाला गत्वैव चण्डसिंहमहीभृतम् /
व्यजिज्ञपन् स चोद्भ्रान्तः स्वयम् एत्य ददर्श तम् // सोक्स्स्_१२,१४.६४ (वेत्_७.६४) //

 

सान्त्वयित्वा च पप्रच्छ किम् इदं ब्रूहि नः सखे /
क्व प्रस्थितस् त्वं क्व प्राप्तः क्वास्तः क्व पतितः शरः // सोक्स्स्_१२,१४.६५ (वेत्_७.६५) //

 

तच् छ्रुत्वा स स्ववृत्तान्तं तस्मै सर्व शशंस तम् /
सत्त्वशीलो नृपतये सो ऽप्य् अथैवम् अचिन्तयत् // सोक्स्स्_१२,१४.६६ (वेत्_७.६६) //

 

हन्त वीरो ऽपि मत्पुण्यैः कामेनैषो विडम्बितः /
आनृण्यं गन्तुम् एतस्य लब्धो ह्य् अवसरो मया // सोक्स्स्_१२,१४.६७ (वेत्_७.६७) //

 

इत्य् अन्तश् चिन्तयित्वा स वीरो राजा जगाद तम् /
तह्रि मुञ्च मुधा शोकम् अहं त्वां प्रापयामि ताम् // सोक्स्स्_१२,१४.६८ (वेत्_७.६८) //

 

नीत्वा तेनैव मार्गेण प्रियाम् असुरकन्यकाम् /
इति चाश्वासयामास तं स स्नानादिना नृपः // सोक्स्स्_१२,१४.६९ (वेत्_७.६९) //

 

अन्येद्युर् मन्त्रिविन्यस्तराज्यस् तेन समं च सः /
प्रायात् प्रवहणारूढस् तद्दर्शितपथो ऽम्बुधिम् // सोक्स्स्_१२,१४.७० (वेत्_७.७०) //

 

प्राप्य तन्मध्यभागं च दृष्ट्वा तं प्राग्वद् उत्थितम् /
सपताकं ध्वजं सत्त्वशीलस् तं नृपम् अभ्यधात् // सोक्स्स्_१२,१४.७१ (वेत्_७.७१) //

 

सो ऽयम् अभ्युत्थितो दिव्यप्रभावो ऽत्र महाध्वजः /
मयि मग्ने ऽत्र मङ्क्तव्यं देवेनैतम् अनु ध्वजम् // सोक्स्स्_१२,१४.७२ (वेत्_७.७२) //

 

इत्य् उक्त्वा निकटं प्राप्य ध्वजस्यास्य निमज्जतः /
मार्गे स सत्त्वशीलो ऽसौ पूर्वम् आत्मानम् अक्षिपत् // सोक्स्स्_१२,१४.७३ (वेत्_७.७३) //

 

ततो राजापि चिक्षेप तत्रात्मानं तथैव सः /
अन्तो मग्नौ च तौ क्षिप्रं तद् दिव्यं प्रापतुः पुरम् // सोक्स्स्_१२,१४.७४ (वेत्_७.७४) //

 

तत्र दृष्ट्वा स साश्चर्यो राजा देवीं प्रणम्य ताम् /
पार्वतीं सत्त्वशीलेन सहितः समुपाविशत् // सोक्स्स्_१२,१४.७५ (वेत्_७.७५) //

 

तावच् च निरगात् तत्र सा सखीजनसंगता /
रूपिनीव प्रभा कन्या प्रभामण्डलकात् ततः // सोक्स्स्_१२,१४.७६ (वेत्_७.७६) //

 

इयं सा सुमुखीत्य् उक्ते सत्त्वशीलेन तां नृपः /
दृष्ट्वा युक्तम् अभिष्वङ्गं तस्य तस्याम् अमन्यत // सोक्स्स्_१२,१४.७७ (वेत्_७.७७) //

 

सापि तं वीक्ष्य राजानं शुभशारीरलक्षणम् /
पुरुषातिशयो ऽपूर्वः को ऽयं स्याद् इत्य् अचिन्तयत् // सोक्स्स्_१२,१४.७८ (वेत्_७.७८) //

 

विवेश चाम्बिकाधाम पूजायै सा नृपो ऽपि सः /
जगामोद्यानम् आदाय सत्त्वशीलम् अवज्ञया // सोक्स्स्_१२,१४.७९ (वेत्_७.७९) //

 

क्षणाच् च कृतपूजा सा निरगाद् दैत्यकन्यका /
याचित्वा सत्पतिप्राप्तिं देव्या गर्भगृहान्तरात् // सोक्स्स्_१२,१४.८० (वेत्_७.८०) //

 

निर्गत्य सा जगादैकां सखीं सखि गवेष्यताम् /
यो ऽसाव् इह मया दृष्टो महात्मा क्व स तिष्ठति // सोक्स्स्_१२,१४.८१ (वेत्_७.८१) //

 

आतिथ्यं गृह्यताम् एत्य प्रसादः क्रियतां त्वया /
इति चैषो ऽर्थ्यतां पूज्यः पुमान् को ऽप्य् उत्तमो ह्य् असौ // सोक्स्स्_१२,१४.८२ (वेत्_७.८२) //

 

एवं सखी तयोक्ता सा विचित्योद्यानवर्तिने /
स्वस्वामिनीनिदेशं तं प्रह्वा तस्मै न्यवेदयत् // सोक्स्स्_१२,१४.८३ (वेत्_७.८३) //

 

तच् छ्रुत्वा स नृपो वीरः सावहेलम् उवाच ताम् /
एषैवातिथ्यम् अस्माकम् अन्यत् किम् उपयुज्यते // सोक्स्स्_१२,१४.८४ (वेत्_७.८४) //

 

एतच् छ्रुत्वा तया गत्वा सख्या सा श्राविता तदा /
मेने मान्यम् उदारं तं सर्वथा दैत्यकन्यका // सोक्स्स्_१२,१४.८५ (वेत्_७.८५) //

 

ततश् चाकृष्यमानेव धैर्यपाशेन तेन सा /
नृपेण मानुषायोग्ये ऽप्य् आतिथ्ये निःस्पृहात्मना // सोक्स्स्_१२,१४.८६ (वेत्_७.८६) //

 

पत्यर्थं पार्वतीसेवापरिपाकसमर्पितम् /
मत्वा तत् स्वयम् उद्यानं विवेशासुरपुत्रिका // सोक्स्स्_१२,१४.८७ (वेत्_७.८७) //

 

विचित्रशकुनालापैर् वाताञ्चितलताभुजैः /
विकीर्णकुसुमैर् आरान् नन्द्यमानेव पादपैः // सोक्स्स्_१२,१४.८८ (वेत्_७.८८) //

 

उपगम्य च सा तत्र यथावत् प्रश्रयानता /
आतिथ्यग्रहणार्थं तं प्रार्थयामास पार्थिवम् // सोक्स्स्_१२,१४.८९ (वेत्_७.८९) //

 

ततः स सत्त्वशीलं तम् उद्दिश्योवाच तां नृपः /
अनेन कथितां देवीम् इहाहं द्रष्टुम् आगतः // सोक्स्स्_१२,१४.९० (वेत्_७.९०) //

 

गौरीं ध्वजपथप्राप्यपरमाद्भुतकेतनाम् /
सा दृष्टा तदनु त्वं च कान्यातिथ्यार्थितात्र नः // सोक्स्स्_१२,१४.९१ (वेत्_७.९१) //

 

तच् छ्रुत्वा साब्रवीत् कन्या कौतुकात् तर्हि वीक्षितुम् /
आगम्यतां द्वितीयं मे पुरं त्रिजगदद्भुताम् // सोक्स्स्_१२,१४.९२ (वेत्_७.९२) //

 

एवम् उक्तवतीं तां च स विहस्य नृपो ऽब्रवीत् /
तद् अप्य् अनेनैवोक्तं मे यत्र सा स्नानवापिका // सोक्स्स्_१२,१४.९३ (वेत्_७.९३) //

 

ततः सा कन्यकावादीद् देव मा स्मैवम् आदिश /
न विडम्बनशीलाहं का वा पूज्ये विडम्बना // सोक्स्स्_१२,१४.९४ (वेत्_७.९४) //

 

अहं हि सत्त्वोत्कर्षेण युष्माकं किंकरीकृता /
तन्मम प्रार्थनाभङ्गं नैवैवं कर्तुम् अर्हथ // सोक्स्स्_१२,१४.९५ (वेत्_७.९५) //

 

एतच् छ्रुत्वा तथेत्य् उक्त्वा सत्त्वशीलसखः स तत् /
प्रभामण्डलकोपान्तं ययौ राजा तया सह // सोक्स्स्_१२,१४.९६ (वेत्_७.९६) //

 

अपावृतकवाटे च तस्मिन्न् अन्तस् तथैव सः /
प्रवेशितो ददर्शास्यास् तद् दिव्यम् अपरं पुरम् // सोक्स्स्_१२,१४.९७ (वेत्_७.९७) //

 

नित्य संनद्धसर्वर्तु सदापुष्पफलद्रुमम् /
मेरुपृष्ठम् इवाशेषं निर्मितं रत्नकाञ्चनैः // सोक्स्स्_१२,१४.९८ (वेत्_७.९८) //

 

रत्नासने महार्हे तं राजानम् उपवेश्य सा /
यथोचितोपनीतार्घ्या दैत्यराजसुताब्रवीत् // सोक्स्स्_१२,१४.९९ (वेत्_७.९९) //

 

कन्याहम् असुरेन्द्रस्य कालनेमेर् महात्मनः /
चक्रायुधेन च स मे स्वर्गतिं प्रापितः पिता // सोक्स्स्_१२,१४.१०० (वेत्_७.१००) //

 

विश्वकर्मकृतं चेदं पैतृकं मे पुरद्वयम् /
न जरात्र न मृत्युश् च बाधते सर्वकामदे // सोक्स्स्_१२,१४.१०१ (वेत्_७.१०१) //

 

इदानीं च पिता त्वं मे सपुराहं वशे तव /
इत्य् अर्पितात्मसर्वस्वां ताम् उवाच स भूपतिः // सोक्स्स्_१२,१४.१०२ (वेत्_७.१०२) //

 

यद्य् एवं तत् सुते ह्य् अस्मै मया दत्तास्य् अनिन्दिते /
सत्त्वशीलाय वीराय सुहृदे बान्धवाय च // सोक्स्स्_१२,१४.१०३ (वेत्_७.१०३) //

 

एवं देवीप्रसादेन मूर्तेनेव नृपेण सा /
उक्ता गुणज्ञा विनता तत् तथेत्य् अन्वमन्यत // सोक्स्स्_१२,१४.१०४ (वेत्_७.१०४) //

 

ततः कृतार्थं तं तस्याः कृतपाणिग्रहं नृपः /
दत्तासुरपुरैश्वर्यं सत्त्वशीलम् उवाच सः // सोक्स्स्_१२,१४.१०५ (वेत्_७.१०५) //

 

बुक्तयोर् आमलकयोस् तयोर् एकं मया तव /
संशोधितम् असंशुद्धाद् ऋणी ते ऽहं द्वितीयतः // सोक्स्स्_१२,१४.१०६ (वेत्_७.१०६) //

 

इति प्रणतम् उक्त्वा तं दैत्यपुत्रीं जगाद ताम् /
मार्गो मे दर्श्यतां येन स्वपुरीं प्राप्नुयाम् इति // सोक्स्स्_१२,१४.१०७ (वेत्_७.१०७) //

 

ततो ऽपराजितं नाम खड्गं भक्ष्यं फलं च सा /
एकं जरामृत्युहरं तस्मै दैत्यसुता ददौ // सोक्स्स्_१२,१४.१०८ (वेत्_७.१०८) //

 

ताभ्यां युक्तस् तयोक्तायां वाप्यं मग्नः स्वदेशतः /
उत्थाय सर्वसंसिद्धकामो ऽभूत् स क्रमान् नृपः // सोक्स्स्_१२,१४.१०९ (वेत्_७.१०९) //

 

सत्त्वशीलो ऽपि दैत्यस्त्रीपुरराज्यं शशास सः /
तद् ब्रूहि को ऽब्धिपतने द्वयोः सत्त्वाधिको ऽनयोः // सोक्स्स्_१२,१४.११० (वेत्_७.११०) //

 

इति श्रुत्वा तथा प्रश्नं वेतालाच् छपभीतितः /
स त्रिविक्रमसेनस् तं भूपतिः प्रत्यभाषत // सोक्स्स्_१२,१४.१११ (वेत्_७.१११) //

 

एतयोः सत्त्वशीलो ऽत्र स मे सत्त्वाधिको मतः /
स ह्य् अविज्ञाततत्त्वार्थो निरास्थः पतितो ऽम्बुधौ // सोक्स्स्_१२,१४.११२ (वेत्_७.११२) //

 

राजा तु तत्त्वं विज्ञाय विवेशाम्भोधिम् आस्थया /
दैत्यकन्यां च नावञ्छद् असाध्या स्पृहयेति सः // सोक्स्स्_१२,१४.११३ (वेत्_७.११३) //

 

इति तस्याकर्ण्य वचो निरस्तमौनस्य भूपतेः स्कन्धात् /
स जगाम पूर्ववत् तं वेतालः शिंशपातरुं स्वपदम् // सोक्स्स्_१२,१४.११४ (वेत्_७.११४) //

 

राजापि तथैव स तं पुनर् अप्य् आनेतुम् अनुजगाम जवात् /
प्रारब्धे ह्य् असमाप्ते कार्ये शिथिलीभवन्ति किं सुधियः // सोक्स्स्_१२,१४.११५ (वेत्_७.११५) //

 

पञ्चदशस् तरङ्गः /

गत्वा तां शिंशपां भूयो वेतालं प्राप्य भूमिपः /
तं त्रिविक्रमसेनो ऽत्र स्कन्धे कृत्वोच्चचाल सः // सोक्स्स्_१२,१५.१ (वेत्_८.१) //

 

प्रयान्तं स पुनस् तं च वेतालः स्कन्धतो ऽब्रवीत् /
श्रमविस्मृतये राजन् मत्तः प्रश्नम् इमं शृणु // सोक्स्स्_१२,१५.२ (वेत्_८.२) //

 

अङ्गदेशे ऽग्रहारो ऽस्ति महान् वृक्षघटाभिधः /
विष्णुस्वामीति तत्रासीद् द्विजो यज्वा महाधनः // सोक्स्स्_१२,१५.३ (वेत्_८.३) //

 

तस्य च स्वानुरूपायां पत्न्यां जाताः क्रमात् त्रयः /
बभूवुस् तरुणाः पुत्रा दिव्यवैदग्ध्यशालिनः // सोक्स्स्_१२,१५.४ (वेत्_८.४) //

 

ते पित्रा प्रेषितास् तेन कूर्महेतोः कदाचन /
प्रारब्धयज्ञेन ययुस् ते त्रयो भ्रातरो ऽम्बुधिम् // सोक्स्स्_१२,१५.५ (वेत्_८.५) //

 

प्राप्य कूर्मं ततो ज्यायान् कनिष्ठौ ताव् अभाषत /
गृह्णातु युवयोर् एकः कूर्मं क्रतुकृते पितुः // सोक्स्स्_१२,१५.६ (वेत्_८.६) //

 

अहम् एतं न शक्नोमि ग्रहीतुं विस्रपिच्छलम् /
इत्य् उक्तवन्तं तं ज्येष्ठं कनिष्ठौ ताव् अवोचताम् // सोक्स्स्_१२,१५.७ (वेत्_८.७) //

 

तवात्र विचिकित्सा चेन् नावयोर् अपि सा कथम् /
तच् छ्रुत्वा सो ऽब्रवीज् ज्येष्ठो गृह्णीतं गच्छतं युवाम् // सोक्स्स्_१२,१५.८ (वेत्_८.८) //

 

पितुर् यज्ञक्रियालोपो भवेद् युष्मत्कृतो ऽन्यथा /
ततो नरकपातः स्याद् युवयोस् तस्य च ध्रुवम् // सोक्स्स्_१२,१५.९ (वेत्_८.९) //

 

इत्य् उक्ताव् अनुजौ तेन तौ विहस्य तम् ऊचतुः /
धर्मं वेत्स्य् आवयोर् एव समानम् अपि नात्मनः // सोक्स्स्_१२,१५.१० (वेत्_८.१०) //

 

ततो ज्येष्ठो ऽब्रवीत् किं मे जानीथो नैव चङ्गताम् /
अहं भोजनचङ्गो ऽस्मि नार्हः स्प्रष्टुं जुगुप्सितम् // सोक्स्स्_१२,१५.११ (वेत्_८.११) //

 

एतत् तस्य वचः श्रुत्वा भ्रातरं मध्यमो ऽब्रवीत् /
अहं तर्ह्य् अधिकश् चङ्गो नारीचङ्गो विचक्षणः // सोक्स्स्_१२,१५.१२ (वेत्_८.१२) //

 

मध्यमेनैवम् उक्ते तु ज्यायान् पुन उवाच सः /
कूर्मं गृह्णातु तर्ह्य् एष कनीयान् आवयोर् इति // सोक्स्स्_१२,१५.१३ (वेत्_८.१३) //

 

ततः स भ्रुकुटिं कृत्वा कनीयान् अप्य् उवाच तौ /
हे मूर्खौ तूलिकाचङ्गश् चङ्गो ऽहं हि विशेषतः // सोक्स्स्_१२,१५.१४ (वेत्_८.१४) //

 

एवं ते कलहासक्तास् त्रयो ऽपि भ्रातरो मिथः /
निर्णयायाभिमानैकग्रस्ताः कूर्मं विहाय तम् // सोक्स्स्_१२,१५.१५ (वेत्_८.१५) //

 

राज्ञः प्रसेनजिन्नाम्नस् तत्प्रदेशभुवो ऽन्तिकम् /
नगरं सहसा जग्मुर् विटङ्कपुरनामकम् // सोक्स्स्_१२,१५.१६ (वेत्_८.१६) //

 

तत्र प्रतीहारमुखेनावेद्यान्तः प्रविश्य च /
नृपं विज्ञापयामासुः स्ववृत्तान्तं तथैव ते // सोक्स्स्_१२,१५.१७ (वेत्_८.१७) //

 

तिष्ठतेहैव यावद् वः परीक्षिष्ये क्रमाद् अहम् /
इत्य् उक्तस् तेन राज्ञा च तस्थुस् तत्र तथेति ते // सोक्स्स्_१२,१५.१८ (वेत्_८.१८) //

 

स्वाहारकाले चानाय्य तेभ्यः सो ऽग्रासनं नृपः /
राजार्हं दापयामास षड्रसं स्वादुभोजनम् // सोक्स्स्_१२,१५.१९ (वेत्_८.१९) //

 

भुञ्जानेषु च सर्वेषु तदैको बुभुजे न सः /
विप्रो भोजनचङ्गो ऽत्र जुगुप्साकूणिताननः // सोक्स्स्_१२,१५.२० (वेत्_८.२०) //

 

कथं न भोजनं भुङ्क्ते ब्रह्मन् स्वादु सुगन्ध्य् अपि /
इति रज्ञा स्वयं पृष्टः शनैर् विप्रो जगाद सः // सोक्स्स्_१२,१५.२१ (वेत्_८.२१) //

 

शवधूमदुरामोदः शालिभक्ते ऽत्र विद्यते /
तेन नाहम् इदं भोक्तुम् उत्सहे स्वाद्व् अपि प्रभो // सोक्स्स्_१२,१५.२२ (वेत्_८.२२) //

 

इत्य् उक्ते तेन सर्वे ऽपि तत्राघ्राय नृपाज्ञया /
ऊचुः कलमशाल्यन्नम् अदोषं तत् सुगन्धि च // सोक्स्स्_१२,१५.२३ (वेत्_८.२३) //

 

स तु भोजनचङ्गस् तन् नाश्नात् पिहितनासिकः /
ततः स राजा संचिन्त्य यावद् अन्विष्यति क्रमात् // सोक्स्स्_१२,१५.२४ (वेत्_८.२४) //

 

तावन् नियोगिजनतस् तद् अन्नं बुबुधे तथा /
ग्रामश्मशाननिकटक्षेत्रसंभवशालिजम् // सोक्स्स्_१२,१५.२५ (वेत्_८.२५) //

 

ततो ऽतिविस्मितस् तुष्टः स राजा तम् अभाषत /
सत्यं भोजनचङ्गस् त्वं तदन्यद्भुज्यताम् इति // सोक्स्स्_१२,१५.२६ (वेत्_८.२६) //

 

कृताहारश् च स नृपो विप्रान् वासगृहेषु तान् /
विसृज्यानाययामास स्वम् एकां गणिकोत्तमाम् // सोक्स्स्_१२,१५.२७ (वेत्_८.२७) //

 

तां च तस्मै द्वितीयस्मै प्राहिणोत् कृतमण्डनाम् /
विप्राय नारिचङ्गाय सायं सर्वाङ्गसुन्दरीम् // सोक्स्स्_१२,१५.२८ (वेत्_८.२८) //

 

सा च वासगृहं तस्य राजभृत्यान्विता ययौ /
राकानिशेव पुर्णेन्दुमुखी कंदर्पदीपिनी // सोक्स्स्_१२,१५.२९ (वेत्_८.२९) //

 

प्रविष्टायां च तस्यां स प्रभाभासितवेश्मनि /
उत्पन्नमूर्च्छः संरुद्धनासाग्रो वामपाणिना // सोक्स्स्_१२,१५.३० (वेत्_८.३०) //

 

नारीचङ्गो ऽब्रवीद् राजभृत्यान् निष्कास्यताम् इति /
न चेन् मृतो ऽहं निर्याति गन्धो ऽस्याश् छागलो यतः // सोक्स्स्_१२,१५.३१ (वेत्_८.३१) //

 

इत्य् उक्तास् तेन निन्युस् ते विग्नां तां राजपूरुषाः /
राज्ञो ऽन्तिकं वारवधूं वृत्तान्तं जगदुश् च तम् // सोक्स्स्_१२,१५.३२ (वेत्_८.३२) //

 

राजाप्य् आनाय्य तत्कालं नारीचङ्गम् उवाच तम् /
येयं श्रीखण्डकर्पूरकालागुरुमदोत्तमैः // सोक्स्स्_१२,१५.३३ (वेत्_८.३३) //

 

कृतप्रसाधना दिक्षु प्रसरच्चारुसौरभा /
तस्या वारविलासिन्या गन्धः स्याच् छागलः कुतः // सोक्स्स्_१२,१५.३४ (वेत्_८.३४) //

 

इत्य् उक्तो ऽपि स राज्ञा तन् नारीचङ्गस् तदा न यत् /
प्रतिपेदे तदा राजा विचारपतितो ऽभवत् // सोक्स्स्_१२,१५.३५ (वेत्_८.३५) //

 

पृच्छंश् च युक्त्या बुबुधे ताम् अजक्षीरवर्धिताम् /
तन्मुखाद् एव बालत्वे मातृधात्रीवियोगतः // सोक्स्स्_१२,१५.३६ (वेत्_८.३६) //

 

ततो ऽतिविस्मितस् तस्य नारीचङ्गस्य चङ्गताम् /
प्रशंसन् नृपतिस् तस्मै तृतीयाय द्विजन्मने // सोक्स्स्_१२,१५.३७ (वेत्_८.३७) //

 

तद्रसात् तूलिकाचङ्गायाशु शय्याम् अदापयत् /
पर्यङ्कोपरि विन्यस्तसप्तसंख्याकतूलिकाम् // सोक्स्स्_१२,१५.३८ (वेत्_८.३८) //

 

तस्यां च तूलिकाचङ्गो महार्हे वासवेस्मनि /
सुष्वाप धौतसुश्लक्ष्णपटप्रच्छदवाससि // सोक्स्स्_१२,१५.३९ (वेत्_८.३९) //

 

यामार्ध एव च गते स रात्रौ शयनात् ततः /
उत्तस्थौ पाण्यवष्टब्धपार्श्वः क्रन्दन् व्यथार्दितः // सोक्स्स्_१२,१५.४० (वेत्_८.४०) //

 

ददृशे तस्य पार्श्वे च तत्रत्यै राजपूरुषैः /
गाढलग्नस्य बालस्य मुद्रेव कुटिलारुणा // सोक्स्स्_१२,१५.४१ (वेत्_८.४१) //

 

गत्वा च तैस् तदाख्यातं राज्ञे राजाप्य् उवाच तान् /
तूलिकानां तले किंचिन् मा स्यात् तद् वीक्ष्यताम् इति // सोक्स्स्_१२,१५.४२ (वेत्_८.४२) //

 

गत्वेक्षन्ते च ते यावद् एकैकं तूलिकातलम् /
तावत् सर्वतलाद् आपुर् वालं पर्यङ्कपृष्टतः // सोक्स्स्_१२,१५.४३ (वेत्_८.४३) //

 

नीत्वा चादर्शयन् राज्ञे सो ऽप्य् आनीतस्य वीक्ष्य तत् /
तद्रूपं तूलिकाचङ्गस्याङ्गं राजा विसिस्मिये // सोक्स्स्_१२,१५.४४ (वेत्_८.४४) //

 

सप्तभ्यस् तूलिकाभ्यो ऽस्य वालो लग्नस् तनौ खतम् /
इति चित्रीयमाणस् तां राजा रात्रिं निनाय सः // सोक्स्स्_१२,१५.४५ (वेत्_८.४५) //

 

प्रातश् चाद्भुतवैदग्ध्यसौकुमार्या अमी इति /
तेभ्यस् त्रिभ्यो ऽपि चङ्गेभ्यो हेमलक्षत्रयं ददौ // सोक्स्स्_१२,१५.४६ (वेत्_८.४६) //

 

ततस् ते सुखितास् तत्र तस्थुर् विस्मृतकच्छपाः /
पितुर् विघ्नितयज्ञार्थफलोपार्जितपातकाः // सोक्स्स्_१२,१५.४७ (वेत्_८.४७) //

 

इत्य् आख्याय कथाद्भुतम् अंसनिषण्णः पुनः स वेतालः /
पप्रच्छ तं त्रिविक्रमसेनं पृथ्वीपतिं प्रश्नम् // सोक्स्स्_१२,१५.४८ (वेत्_८.४८) //

 

राजन् विचिन्त्य शापं पूर्वोक्तं ब्रूहि मे त्वम् एतेषाम् /
भोजननारीशय्याचङ्गानां को ऽधिकश् चङ्गः // सोक्स्स्_१२,१५.४९ (वेत्_८.४९) //

 

तच् छ्रुत्वैव स धीमान् वेतालं प्रत्युवाच तं नृपतिः /
अहम् एषां निःकैतवम् अधिकं जानामि तूलिकाचङ्गम् // सोक्स्स्_१२,१५.५० (वेत्_८.५०) //

 

यस्याङ्गे प्रत्यक्षं वालप्रतिबिम्बम् उद्गतं दृष्टम् /
इतराभ्यां हि भवेत् तत् पूर्वं जात्व् अन्यतो ऽवगतम् // सोक्स्स्_१२,१५.५१ (वेत्_८.५१) //

 

इति तस्योक्तवतो ऽंसाद् वेतालो भूपतेर् ययौ प्राग्वत् /
सो ऽपि तथैव च राजा तम् अन्वयासीद् अनिर्विण्णः // सोक्स्स्_१२,१५.५२ (वेत्_८.५२) //

 

षोडशस् तरङ्गः /

ततो गत्वा पुनस् तस्माच् छिंशपापादपान् नृपः /
स त्रिविक्रमसेनस् तं स्कन्धे वेतालम् अग्रहीत् // सोक्स्स्_१२,१६.१ (वेत्_९.१) //

 

प्रस्थितश् च ततस् तेन वेतालेनाभ्यधायि सः /
राजन् क्व राज्यं क्वैतस्मिञ् श्मशाने भ्रमणं निशि // सोक्स्स्_१२,१६.२ (वेत्_९.२) //

 

किम् एतन् नेक्षसे भूतसंकुलं रात्रिभीषणम् /
चिताधूमैर् इव ध्वान्तैर् निरुद्धं पितृकाननम् // सोक्स्स्_१२,१६.३ (वेत्_९.३) //

 

कष्टं कीदृग् ग्रहो ऽयं ते भिक्षोस् तस्यानुरोधतः /
तद् इदं शृणु तावन् मे प्रश्नं मार्गविनोदनम् // सोक्स्स्_१२,१६.४ (वेत्_९.४) //

 

अवन्तिष्व् अस्ति नगरी युगादौ देवनिर्मिता /
शैवी तनुर् इवोद्दामभोगिभूतिविभूषिता // सोक्स्स्_१२,१६.५ (वेत्_९.५) //

 

पद्मावती भोगवती या हिरण्यवतीति च /
कृतादिषु त्रिषु ख्याता कलाव् उज्जयिनीति च // सोक्स्स्_१२,१६.६ (वेत्_९.६) //

 

तस्यां च वीरदेवाख्यो राजाभूद् भूभृतां वरः /
तस्य पद्मरतिर् नाम महादेवी बभूव च // सोक्स्स्_१२,१६.७ (वेत्_९.७) //

 

सो ऽथ राजा तया साकं गत्वा मन्दाकिनीतटे /
हरम् आराधयामास तपसा पुत्रकाम्यया // सोक्स्स्_१२,१६.८ (वेत्_९.८) //

 

चिरं तपःस्थितश् चात्र परितुष्टेश्वरोदिताम् /
कृतस्नानार्चनविधिः शुश्रावेमां गिरं दिवः // सोक्स्स्_१२,१६.९ (वेत्_९.९) //

 

राजन्न् उत्पत्स्यते पुत्रः शूरस् तव कुलोद्भवः /
कन्या चानन्यसामान्यलावण्यन्यक्कृताप्सराः // सोक्स्स्_१२,१६.१० (वेत्_९.१०) //

 

श्रुत्वैतां नाभसीं वाणीं सिद्धाभीष्टः स भूपतिः /
वीरदेवः स्वनगरीम् आययौ महिषीसखः // सोक्स्स्_१२,१६.११ (वेत्_९.११) //

 

तत्रास्य शूरदेवाख्ये जाते प्रथमम् आत्मजे /
तस्यां पद्मरतौ देव्यां क्रमाद् अजनि कन्यका // सोक्स्स्_१२,१६.१२ (वेत्_९.१२) //

 

अनङ्गस्यापि रूपेण रतिम् उत्पादयेद् इयम् /
इत्य् अनङ्गरतिर् नाम्ना पित्रा तेन व्यधायि सा // सोक्स्स्_१२,१६.१३ (वेत्_९.१३) //

 

वृद्धिं गतायास् तस्याश् च स पिता सदृशं वरम् /
प्रेप्सुर् आनाययत् पृथ्व्यां पटेषु लिखिथान् नृपान् // सोक्स्स्_१२,१६.१४ (वेत्_९.१४) //

 

तेष्व् एको ऽपि न यत् तस्य तत्तुल्यः प्रत्यभासत /
तेन राजा स वात्सल्यात् तां सुतां प्रत्यभाषत // सोक्स्स्_१२,१६.१५ (वेत्_९.१५) //

 

अहं तावन् न पश्यामि सदृशं पुत्रि ते वरम् /
तत् कुरुष्व नृपान् सर्वान् मेलयित्वा स्वयंवरम् // सोक्स्स्_१२,१६.१६ (वेत्_९.१६) //

 

एतत् पितृवचः श्रुत्वा राजपुत्री जगाद सा /
तात स्वयंवरं कर्तुं ह्रेपणान् नाहम् उत्सहे // सोक्स्स्_१२,१६.१७ (वेत्_९.१७) //

 

किं त्व् एकं वेत्ति यो ऽपूर्वं विज्ञानं स्वाकृतिर् युवा /
तस्मै त्वयाहं दातव्या नार्थो ऽन्येनाधिकेन मे // सोक्स्स्_१२,१६.१८ (वेत्_९.१८) //

 

इत्य् अनङ्गरतेस् तस्याः श्रुत्वा स्वदुहितुर् वचः /
तादृशं तद्वरं यावद् अन्विष्यति स भूपतिः // सोक्स्स्_१२,१६.१९ (वेत्_९.१९) //

 

तावत् तल्लोकतो बुद्ध्वा चत्वारस् तम् उपाययुः /
वीरा विज्ञानिनो भव्याः पुरुषा दक्षिणापथात् // सोक्स्स्_१२,१६.२० (वेत्_९.२०) //

 

ते राज्ञा पूजितास् तस्मै स्वं स्वं विज्ञानम् एकशः /
शशंसुः संनिधौ तस्या राजपुत्र्यास् तदर्थिनः // सोक्स्स्_१२,१६.२१ (वेत्_९.२१) //

 

एको जगाद शूद्रो ऽहम् आख्यया पञ्चपट्टिकः /
पञ्चाग्र्यवस्त्रयुग्मानि करोम्य् एको ऽहम् अन्वहम् // सोक्स्स्_१२,१६.२२ (वेत्_९.२२) //

 

तेभ्य एकं प्रयच्छामि देवायैकं द्विजन्मने /
एकं च परिगृह्णामि वाससोर् आत्मनः कृते // सोक्स्स्_१२,१६.२३ (वेत्_९.२३) //

 

एकं ददामि भार्यायै यदि सा भवतीह मे /
एकं विक्रीय चाहारपानादि विदधाम्य् अहम् // सोक्स्स्_१२,१६.२४ (वेत्_९.२४) //

 

एवं विज्ञानिने ऽनङ्गरतिर् मे दीयताम् इति /
इत्य् एकेनोदिते तेन द्वितीयः पुरुषो ऽब्रवीत् // सोक्स्स्_१२,१६.२५ (वेत्_९.२५) //

 

भाषाज्ञो नाम वैश्यो ऽहं सर्वेषां मृगपक्षिणाम् /
रुतं वेद्मि तद् एषा मे राजपुत्री प्रदीयताम् // सोक्स्स्_१२,१६.२६ (वेत्_९.२६) //

 

एवम् उक्ते द्वितीयेन तृतीयः प्रोक्तवांस् ततः /
अहं खड्गधरो नाम दोःशाली क्षत्रियो नृप // सोक्स्स्_१२,१६.२७ (वेत्_९.२७) //

 

न खड्गविद्याविज्ञाने प्रतिमल्लो ऽस्ति मे क्षितौ /
तद् एषा तनया राजंस् त्वया मह्यं वितीर्यताम् // सोक्स्स्_१२,१६.२८ (वेत्_९.२८) //

 

इत्य् उक्ते तु तृतीयेन चतुर्थ इदम् अभ्यधात् /
विप्रो ऽहं जीवदत्ताख्यो विज्ञानं च ममेदृशम् // सोक्स्स्_१२,१६.२९ (वेत्_९.२९) //

 

जन्तूं मृतान् अप्य् आनीय दर्शयाम्य् आशु जीवतः /
तद्वीरचर्यासिद्धं मां पतिम् एषा प्रपद्यताम् // सोक्स्स्_१२,१६.३० (वेत्_९.३०) //

 

एवं वक्तॄन् स तान् पश्यन् दिव्यवेषाकृतीन् नृपः /
वीरदेवः सुतायुक्तो दोलारूढ इवाभवत् // सोक्स्स्_१२,१६.३१ (वेत्_९.३१) //

 

इत्य् आख्याय कथाम् एतां वेतालः पृष्टवान् नृपम् /
स त्रिविक्रमसेनं तं दत्तपूर्वोक्तशापभीः // सोक्स्स्_१२,१६.३२ (वेत्_९.३२) //

 

तद् भवान् वक्तु तावन् मे कस्मै देया विशाम्पते /
तेषां चतुर्णां मध्यात् सा कन्यानङ्गरतिर् भवेत् // सोक्स्स्_१२,१६.३३ (वेत्_९.३३) //

 

एतच् छ्रुत्वा स राजा तं वेतालं प्रत्यभाषत /
मौनं त्याजयति प्रायः कालक्षेपाय मां भवान् // सोक्स्स्_१२,१६.३४ (वेत्_९.३४) //

 

अन्यथा गहनः को ऽयं प्रश्नो योगेश्वरोच्यताम् /
शूद्राय हि कुविन्दाय क्षत्रिया दीयते कथम् // सोक्स्स्_१२,१६.३५ (वेत्_९.३५) //

 

वैश्यायापि कथं देया क्षत्रिया यच् च तद् गतम् /
मृगादिभाषाविज्ञानं कार्ये तत् क्वोपयुज्यते // सोक्स्स्_१२,१६.३६ (वेत्_९.३६) //

 

यो ऽपि विप्रस् तृतीयो ऽत्र तेनापि पतितेन किम् /
स्वकर्मप्रच्युतेनेन्द्रजालिना वीरमानिना // सोक्स्स्_१२,१६.३७ (वेत्_९.३७) //

 

तस्मात् तस्मै क्षत्रियाय चतुर्थाय समाय सा /
देया खड्गधरायैव स्वविद्यावीर्यशालिने // सोक्स्स्_१२,१६.३८ (वेत्_९.३८) //

 

एतत् तस्य वचो निशम्य नृपतेर् अंसस्थलात् पूर्ववत्
वेतालः स जगाम योगबलतः स्वस्थानम् एवाशु तत् /
भूपालो ऽपि स तं तथैव पुनर् अप्य् आनेतुम् अन्वग् ययौ
उत्साहैकघने हि वीरहृदये नाप्नोति खेदो ऽन्तरम् // सोक्स्स्_१२,१६.३९ (वेत्_९.३९) //

 

सप्तदशस् तरङ्गः /

स त्रिविक्रमसेनो ऽथ गत्वा तं शिंशपातरोः /
राजा जग्राह वेतालं पुनर् अंसे चचाल च // सोक्स्स्_१२,१७.१ (वेत्_१०.१) //

 

प्रयान्तं च तम् आह स्म वेतालः सो ऽंसपृष्ठगः /
श्रान्तो ऽसि राजंस् तद् इमां शृणु श्रमहरां कथाम् // सोक्स्स्_१२,१७.२ (वेत्_१०.२) //

 

अभूत् सकलभूपालमस्तकन्यस्तशासनः /
वीरबाहुर् इति ख्यातो नाम्ना पार्थिवसत्तमः // सोक्स्स्_१२,१७.३ (वेत्_१०.३) //

 

तस्यानङ्गपुरं नाम बभूव नगरोत्तमम् /
तत्रासीद् अर्थदत्ताख्यः सार्थवाहो महाधनः // सोक्स्स्_१२,१७.४ (वेत्_१०.४) //

 

तस्यासीद् धनदत्ताख्यज्येष्ठपुत्रकनीयसी /
सुता मदनसेनेति कन्यारत्नं वणिक्पतेः // सोक्स्स्_१२,१७.५ (वेत्_१०.५) //

 

ताम् एकदा निजोद्याने क्रीडन्तीं ससखीजनाम् /
ददर्श धर्मदत्ताख्यो भ्रातृमित्रं वणिक्सुतः // सोक्स्स्_१२,१७.६ (वेत्_१०.६) //

 

स ताम् आलोक्य लावण्यरसनिर्भरनिर्झराम् /
आलक्ष्य कुचकुम्भाग्रां वलित्रयतरङ्गिताम् // सोक्स्स्_१२,१७.७ (वेत्_१०.७) //

 

यौवनद्विरदस्येव क्रीडामज्जनवापिकाम् /
सद्यो ऽभूत् स्मरबाणौघसंतापहृतचेतनः // सोक्स्स्_१२,१७.८ (वेत्_१०.८) //

 

अहो धाराधिरूढेन रूपेण द्योतितामुना /
इयं मे मानसं भेत्तुं भल्ली मारेण निर्मिता // सोक्स्स्_१२,१७.९ (वेत्_१०.९) //

 

इत्य् आदि यावद् ध्यायन् स निर्वर्णयति तां चिरम् /
तावत् तस्यातिचक्राम चक्राह्वस्येव वासरः // सोक्स्स्_१२,१७.१० (वेत्_१०.१०) //

 

ततो मदनसेना सा विवेश स्वगृहान्तरम् /
चित्तं च धर्मदत्तस्य तदनालोकनव्यथा // सोक्स्स्_१२,१७.११ (वेत्_१०.११) //

 

तददर्शनदुःखाग्निसंतापेनेव च ज्वलन् /
लोहितो निपपाताशु भास्वान् अप्य् अपराम्बुधौ // सोक्स्स्_१२,१७.१२ (वेत्_१०.१२) //

 

तां विज्ञायैव सुमुखीं नक्तम् अभ्यन्तरे गताम् /
उदियाय शनैश् चन्द्रस् तन्मुखाब्जविनिर्जितः // सोक्स्स्_१२,१७.१३ (वेत्_१०.१३) //

 

तावद् गत्वा गृहं तां स धर्मदत्तो ऽनुचिन्तयन् /
तस्थौ निपत्य शयने चन्द्रपादाहतो लुठन् // सोक्स्स्_१२,१७.१४ (वेत्_१०.१४) //

 

यत्नेन पृच्छ्यमानो ऽपि सखिभिर् बन्धुभिस् तथा /
न किंचित् कथयाम् आस स्मरग्रहविमोहितः // सोक्स्स्_१२,१७.१५ (वेत्_१०.१५) //

 

निशि कृच्छ्राच् च संप्राप्तनिद्रः स्वप्ने तथैव ताम् /
पश्यन्न् अनुनयन् कान्तां किं किं चक्रे न सोत्सुकः // सोक्स्स्_१२,१७.१६ (वेत्_१०.१६) //

 

प्रातः प्रबुद्धो गत्वा च ददर्शैकाकिनीं रहः /
सखीं प्रतीक्षमानां तां तत्रोद्यानस्थितां पुनः // सोक्स्स्_१२,१७.१७ (वेत्_१०.१७) //

 

उपेत्य च परिष्वङ्गलालसः प्रेमपेशलैः /
ताम् उपच्छन्दयामास वचोभिश् चरणानतः // सोक्स्स्_१२,१७.१८ (वेत्_१०.१८) //

 

कन्याहं परदाराश् च न तवास्मीह संप्रतम् /
पित्रा समुद्रदत्ताय दत्ताहं वणिजे यतः // सोक्स्स्_१२,१७.१९ (वेत्_१०.१९) //

 

दिनैः कतिपयैर् एव विवाहो भविता च मे /
तद् गच्छ तूष्णीं मा कश्चित् पश्येद् दोषो भवेत् ततः // सोक्स्स्_१२,१७.२० (वेत्_१०.२०) //

 

इत्य् उक्तः स तयात्य् अर्थं धर्मदत्तो जगाद ताम् /
यद् अस्तु मे न जीवेयं विना हि भवतीम् अहम् // सोक्स्स्_१२,१७.२१ (वेत्_१०.२१) //

 

तच् छ्रुत्वा सा वणिक्कन्या बलात्कारभयाकुला /
तम् उवाच विवाहो मे तावत् संपद्यताम् इह // सोक्स्स्_१२,१७.२२ (वेत्_१०.२२) //

 

कन्यादानफलं तातः प्राप्नोतु चिरकाङ्क्षितम् /
ततो ऽहं त्वाम् उपैष्यामि निश्चितं प्रणयार्जिता // सोक्स्स्_१२,१७.२३ (वेत्_१०.२३) //

 

श्रुत्वैतत् सो ऽब्रवीन् नेष्टा ह्य् अन्यपूर्वा मम प्रिया /
परभुक्ते हि कमले किम् अलेर् जायते रतिः // सोक्स्स्_१२,१७.२४ (वेत्_१०.२४) //

 

इत्य् उक्ता तेन सावादीत् कृतोद्वाहैव तर्ह्य् अहम् /
पूर्वं त्वाम् उपयास्यामि ततो ऽभ्येष्यामि तं पतिम् // सोक्स्स्_१२,१७.२५ (वेत्_१०.२५) //

 

एवम् उक्तवतीं तस्मिन् नोज्झति प्रत्ययं विना /
वणिक्पुत्रे सशपथं सत्यवाचं बबन्ध सा // सोक्स्स्_१२,१७.२६ (वेत्_१०.२६) //

 

ततस् तेनोज्झता विग्ना सा विवेश स्वमन्दिरम् /
प्राप्ते च लग्नदिवसे निर्वृत्तोद्वाहमङ्गला // सोक्स्स्_१२,१७.२७ (वेत्_१०.२७) //

 

गत्वा पतिगृहं नीत्वा सोत्सवेन च तद्दिनम् /
सा पत्या समम् अध्यास्त शयनीयगृहं निशि // सोक्स्स्_१२,१७.२८ (वेत्_१०.२८) //

 

तत्र शय्यानिषण्णापि न तस्य प्रत्यपद्यत /
पत्युः समुद्रदत्तस्य परिष्वङ्गम् असंमुखी // सोक्स्स्_१२,१७.२९ (वेत्_१०.२९) //

 

तेनानुनीयमानापि यद् उदश्रुर् बभूव सा /
तत् स नाभिमतो ऽस्म्य् अस्या नूनम् इत्य् अकरोद् धृदि // सोक्स्स्_१२,१७.३० (वेत्_१०.३०) //

 

जगाद चानभिमतो यद्य् अहं तव सुन्दरि /
तन् मे नार्थस् त्वया गच्छ यः प्रियस् तव तं प्रति // सोक्स्स्_१२,१७.३१ (वेत्_१०.३१) //

 

तच् छ्रुत्वा सा नतमुखी शनैर् एवम् उवाच तम् /
त्वं मे प्राणाधिकः प्रेयान् विज्ञप्तिं किं तु मे शृणु // सोक्स्स्_१२,१७.३२ (वेत्_१०.३२) //

 

अनुतिष्ठ सहर्षं च प्रयच्छ च ममाभयम् /
कुरुष्व शपथं यावद् आर्यपुत्र वदामि ते // सोक्स्स्_१२,१७.३३ (वेत्_१०.३३) //

 

एवम् उक्तवती कृच्छ्रात् तथा तेन कृते पुनः /
सलज्जं सविषादं च सभयं च जगाद सा // सोक्स्स्_१२,१७.३४ (वेत्_१०.३४) //

 

एकाकिनीं गृहोद्याने दृष्ट्वा माम् एकदा युवा /
अरुणद् धर्मदत्ताख्यः सखा भ्रातुः स्मरातुरः // सोक्स्स्_१२,१७.३५ (वेत्_१०.३५) //

 

रक्षन्त्या सपरीवादं कन्यादानफलं पितुः /
मया हठप्रवृत्तस्य तस्य वाक्संयमः कृतः // सोक्स्स्_१२,१७.३६ (वेत्_१०.३६) //

 

पूर्वं कृतविवाहा त्वाम् उपैष्यामि ततः प्रियम् /
तन् मे सत्यवचः पाल्यम् अनुमन्यस्व तत् प्रभो // सोक्स्स्_१२,१७.३७ (वेत्_१०.३७) //

 

यावत् तन् निकटं गत्वा क्षणेनोपैमि ते ऽन्तिकम् /
न हि शक्नोम्य् अतिक्रान्तुं सत्यम् आबाल्य सेवितम् // सोक्स्स्_१२,१७.३८ (वेत्_१०.३८) //

 

इति तस्या वचोवज्रपातेन सहसा हतः /
समुद्रदत्तः सत्येन बद्धः क्षणम् अचिन्तयत् // सोक्स्स्_१२,१७.३९ (वेत्_१०.३९) //

 

अहो धिग् अन्यरक्तेयं गन्तव्यं ध्रुवम् एतया /
तत्सत्यं हन्मि किं यातु को ऽस्याः परिणयग्रहः // सोक्स्स्_१२,१७.४० (वेत्_१०.४०) //

 

इत्य् आलोच्यानुमेने तां यथेष्टगमनाय सः /
साप्य् उत्थाय ततस् तस्मान् निर्ययौ पतिवेश्मनः // सोक्स्स्_१२,१७.४१ (वेत्_१०.४१) //

 

तावद् अत्रोदयाद्रीन्द्रहर्म्याग्रं हिमदीधितिः /
आरुरोह कराक्रान्तहसत्पूर्वदिगङ्गनः // सोक्स्स्_१२,१७.४२ (वेत्_१०.४२) //

 

ततस् तमःस्व् अप्य् आश्लिष्य स्थितेष्व् अद्रिदरी प्रियाः /
सेवमानेषु भृङ्गेष्व् अप्य् अपरं कुमुदाकरम् // सोक्स्स्_१२,१७.४३ (वेत्_१०.४३) //

 

यान्ती मदनसेना सा मार्गे दृष्ट्वैकका निशि /
चौरेणाधाव्य केनापि रुरुधे वसनाञ्चले // सोक्स्स्_१२,१७.४४ (वेत्_१०.४४) //

 

का त्वं ब्रूहि क्व यासीति तेनोक्ता बिभ्यती च सा /
उवाच किं तवानेन मुञ्च कार्यम् इहास्ति मे // सोक्स्स्_१२,१७.४५ (वेत्_१०.४५) //

 

ततश् चौरो ऽब्रवीन् मत्तश् चौरात् त्वं मुच्यसे कथम् /
तच् छ्रुत्वा सावदत् तं च गृहाणाभरणानि मे // सोक्स्स्_१२,१७.४६ (वेत्_१०.४६) //

 

अथ चौरो ऽभ्यधान् मुग्धे किम् एभिर् उपलैर् मम /
चन्द्रकान्ताननां तार्क्ष्यरत्नासितशिरोरुहाम् // सोक्स्स्_१२,१७.४७ (वेत्_१०.४७) //

 

वज्रमध्यां सुवर्णाङ्गीं पद्मरागाङ्घ्रिहारिणीम् /
जगदाभरणं नैव मोक्ष्यामि भवतीम् अहम् // सोक्स्स्_१२,१७.४८ (वेत्_१०.४८) //

 

इत्य् उक्ता तेन चौरेण विवशा सा वणिक्सुता /
आख्याय निजवृत्तान्तम् एवं प्रार्थयते स्म तम् // सोक्स्स्_१२,१७.४९ (वेत्_१०.४९) //

 

क्षमस्व मे क्षणं यावत् कृत्वा सत्यानुपालनम् /
इहस्थस्यैव ते पार्श्वम् आगमिष्यामि सत्वरम् // सोक्स्स्_१२,१७.५० (वेत्_१०.५०) //

 

नाहम् उल्लङ्घयिष्यामि भद्र सत्याम् इमां गिरम् /
श्रुत्वैतत् सत्यसंधां तां मत्वा चौरो मुमोच सः // सोक्स्स्_१२,१७.५१ (वेत्_१०.५१) //

 

तस्थौ प्रतीक्षमानश् च तत्रैव स तदागमम् /
सापि तस्यान्तिकं धर्मदत्तस्य वणिजो ययौ // सोक्स्स्_१२,१७.५२ (वेत्_१०.५२) //

 

स चाभीष्टाम् अपि प्राप्तां तथा तां विजने स्थिताम् /
दृष्ट्वा पृष्ट्वा यथावृत्तं विचिन्त्य क्षणम् अब्रवीत् // सोक्स्स्_१२,१७.५३ (वेत्_१०.५३) //

 

सत्येन तव तुष्टो ऽस्मि किं त्वया मे परस्त्रिया /
यावत् त्वां नेक्षते कश्चित् तावद् गच्छ यथागतम् // सोक्स्स्_१२,१७.५४ (वेत्_१०.५४) //

 

इति तेन परित्यक्ता सा तथेत्य् आययौ ततः /
चौरस्य निकटं तस्य प्रतिपालयतः पथि // सोक्स्स्_१२,१७.५५ (वेत्_१०.५५) //

 

ब्रूहि कस् ते ऽत्र वृत्तान्तो गताया इति पृच्छते /
तस्मै सा तेन वणिजा यथा मुक्ता तथाब्रवीत् // सोक्स्स्_१२,१७.५६ (वेत्_१०.५६) //

 

ततः स चौरो ऽवादीत् तां यद्य् एवं तन् मयाप्य् असि /
विमुक्ता सत्यतुष्टेन गृहं साभरणा व्रज // सोक्स्स्_१२,१७.५७ (वेत्_१०.५७) //

 

एवं तेनापि सा त्यक्ता रक्षिता चानुयायिना /
अलुप्तशीला मुदिता पत्युर् एवाययौ गृहम् // सोक्स्स्_१२,१७.५८ (वेत्_१०.५८) //

 

तत्र गुप्तं प्रविष्टा सा प्रहृष्टोपागता सती /
दृष्ट्वा पृष्टवते तस्मै पत्ये सर्वम् अवर्णयत् // सोक्स्स्_१२,१७.५९ (वेत्_१०.५९) //

 

सो ऽप्य् अलुप्तमुखच्छायां ताम् असंभोगलक्षणाम् /
संभाव्याभग्नचारित्रां सत्यलाभरतां सतीम् // सोक्स्स्_१२,१७.६० (वेत्_१०.६०) //

 

अदृष्टमनसं भार्याम् अभिनन्द्य कुलोचितम् /
तस्थौ समुद्रदत्तो ऽथ तया सह यथासुखम् // सोक्स्स्_१२,१७.६१ (वेत्_१०.६१) //

 

इति तत्र कथाम् उक्त्वा पितृवनभूमौ तदा स वेतालः /
वदति स्म तं त्रिविक्रमसेनं वसुधाधिपं भूयः // सोक्स्स्_१२,१७.६२ (वेत्_१०.६२) //

 

तद् ब्रूहि चौरवणिजाम् एषां मध्यान् नरेन्द्र कस् त्यागी /
जानन् यदि न वदिष्यसि विदलिष्यति ते शिरः शतधा // सोक्स्स्_१२,१७.६३ (वेत्_१०.६३) //

 

तच् छ्रुत्वा स महीपतिर् उज्झितमौनस् तम् आह वेतालम् /
एषां चौरस् त्यागी न पुनर् वणिजाव् उभाव् अपि तौ // सोक्स्स्_१२,१७.६४ (वेत्_१०.६४) //

 

यो हि पतिस् ताम् अजहाद् अत्याज्यां तादृशीं विवाह्यापि /
कुलजः सो ऽन्यासक्तां भार्यां जानन् कथं वहतु // सोक्स्स्_१२,१७.६५ (वेत्_१०.६५) //

 

यो ऽप्य् अपरः स भयात् ताम् अत्याक्षीत् कालजीर्णसंवेगः /
विदितार्थो भर्तास्याः प्रातर् ब्रूयान् नृपायेति // सोक्स्स्_१२,१७.६६ (वेत्_१०.६६) //

 

चौरस् तु गुप्तचारी निरपेक्षः पापकर्मकृत् प्राप्तम् /
स्त्रीरत्नं यद् अमुञ्चत् साभरणं तेन स त्यागी // सोक्स्स्_१२,१७.६७ (वेत्_१०.६७) //

 

एतच् छ्रुत्वैवांसतस् तस्य राज्ञो
वेतालो ऽगात् पूर्ववत् स्वं पदं सः /
राजा भूयो ऽप्य् अत्र संप्राप्तुम् एतत्
प्रायाद् एवाखण्डितोद्दामधैर्यः // सोक्स्स्_१२,१७.६८ (वेत्_१०.६८) //

 

अष्टादशस् तरङ्गः /

ततो गत्वा पुनः प्राप्य शिंशपातो ऽग्रहीन् नृपः /
स त्रिविक्रमसेनो ऽंसे वेतालं तं चचाल च // सोक्स्स्_१२,१८.१ (वेत्_११.१) //

 

आयान्तं च तम् अंसस्थो वेतालः सो ऽब्रवीन् नृपम् /
राजन् विचित्राम् एकां ते वर्णयामि कथां शृणु // सोक्स्स्_१२,१८.२ (वेत्_११.२) //

 

उज्जयिन्याम् अभूत् पूर्वं नाम्ना धर्मध्वजो नृपः /
तिस्रस् तस्याभवन् भार्या राजपुत्र्यो ऽतिवल्लभाः // सोक्स्स्_१२,१८.३ (वेत्_११.३) //

 

एका तास्व् इन्दुलेखेति तारावल्य् अपरा तथा /
नाम्ना मृगाङ्कवत्य् अन्या निःसामान्यवपुर्गुणाः // सोक्स्स्_१२,१८.४ (वेत्_११.४) //

 

ताभिः स विहरन् राजा राज्ञीभिस् तिसृभिः सह /
आसांचक्रे कृती तत्र जिताशेषरिपुः सुखम् // सोक्स्स्_१२,१८.५ (वेत्_११.५) //

 

एकदा तत्र संप्राप्ते वसन्तसमयोत्सवे /
प्रियाभिः सहितस् ताभिर् उद्यानं क्रीडितुं ययौ // सोक्स्स्_१२,१८.६ (वेत्_११.६) //

 

तत्रालिमालामौर्वीकाः पश्यन् पुष्पानता लताः /
चापयष्टीर् अनङ्गस्य मधुना सज्जिता इव // सोक्स्स्_१२,१८.७ (वेत्_११.७) //

 

शृण्वंश् च तद्द्रुमाग्रस्थकोकिलोदीरितां गिरम् /
सम्भोगैकरसस्याज्ञाम् इव मानसजन्मनः // सोक्स्स्_१२,१८.८ (वेत्_११.८) //

 

सिषेवे ऽन्तःपुरैः साकं स राजा वासवोपमः /
पानं मदस्य कंदर्पजीवितस्यापि जीवितम् // सोक्स्स्_१२,१८.९ (वेत्_११.९) //

 

तन्निःश्वाससुगन्धीनि तद्बिम्बौष्ठरुचीनि च /
प्रियापीतावशेषाणि पिबन् रेमे मधूनि सः // सोक्स्स्_१२,१८.१० (वेत्_११.१०) //

 

तत्र तस्येन्दुलेखाया राज्ञः केलिकचग्रहात् /
तस्याः पपात कर्णाग्राद् उत्सङ्गे त्वङ्गद् उत्पलम् // सोक्स्स्_१२,१८.११ (वेत्_११.११) //

 

तेनोरुपृष्ठे सहसा क्षते जाते ऽभिघातजे /
अभिजाता महादेवी हा हेत्य् उक्त्वा मुमूर्च्छ सा // सोक्स्स्_१२,१८.१२ (वेत्_११.१२) //

 

तद् दृष्ट्वा विह्वलेनार्त्या राज्ञा परिजनेन च /
समाश्वास्यत राज्ञी सा शनैः शीताम्बुमारुतैः // सोक्स्स्_१२,१८.१३ (वेत्_११.१३) //

 

ततो नीत्वा स राजा तां राजधानीं भिषक्कृतैः /
प्रियाम् उपाचरद् दिव्यैर् आमुक्तव्रणपट्टिकाम् // सोक्स्स्_१२,१८.१४ (वेत्_११.१४) //

 

रात्रौ च सुस्थितां दृष्ट्वा तां स राजा द्वितीयया /
तारावल्या सहारोहच् चन्द्रप्रासादम् ईश्वरः // सोक्स्स्_१२,१८.१५ (वेत्_११.१५) //

 

तत्र तस्याङ्कसुप्ताया राज्ञस् तस्या हिमत्विषः /
करा जालपथैः पेतुर् अङ्गे चलितवाससि // सोक्स्स्_१२,१८.१६ (वेत्_११.१६) //

 

ततः क्षणात् प्रबुद्धा सा हा दग्धास्मीति वादिनी /
शयनात् सहसोत्तस्थौ तदङ्गपरिमर्शिनी // सोक्स्स्_१२,१८.१७ (वेत्_११.१७) //

 

किम् एतद् इति संभ्रान्तः प्रबुद्धो ऽथ ददर्श सः /
उत्थाय राजा विस्फोटान् अङ्गे तस्या विनिर्गतान् // सोक्स्स्_१२,१८.१८ (वेत्_११.१८) //

 

पृच्छन्तं सा च तं प्राह राज्ञी तारावली तदा /
नग्नाङ्गे पतितैर् इन्दोः करैर् एतत् कृतं मम // सोक्स्स्_१२,१८.१९ (वेत्_११.१९) //

 

इत्य् उक्तवत्याः क्रन्दन्त्याः सार्तिर् आह्वयति स्म सः /
तस्याः परिजनं राजा विह्वलाकुलधावितम् // सोक्स्स्_१२,१८.२० (वेत्_११.२०) //

 

तेनास्याः कारयामास सजलैर् नलिनीदलैः /
शय्याम् अदापयच् चाङ्गे श्रीखण्डार्द्रविलेपनम् // सोक्स्स्_१२,१८.२१ (वेत्_११.२१) //

 

तावद् बुद्ध्वा तृतीयास्य सा मृगाङ्कवती प्रिया /
तत्पार्श्वम् आगन्तुमना निर्ययौ निजमन्दिरात् // सोक्स्स्_१२,१८.२२ (वेत्_११.२२) //

 

निर्गता साशृणोत् क्वापि गृहे धान्यावघातजम् /
निःशब्दायां निशि व्यक्तं विदूरे मुसलध्वनिम् // सोक्स्स्_१२,१८.२३ (वेत्_११.२३) //

 

श्रुत्वैव हा मृतास्मीति ब्रुवाणा धुन्वती करौ /
उपाविशद् व्यथाक्रान्ता मार्गे सा मृगलोचना // सोक्स्स्_१२,१८.२४ (वेत्_११.२४) //

 

ततः प्रतिनिवृत्यैव नीत्वा परिजनेन सा /
स्वम् एवान्तःपुरं बाला रुदती शयने ऽपतत् // सोक्स्स्_१२,१८.२५ (वेत्_११.२५) //

 

ददर्श तत्र तस्याश् च चिन्वन् साश्रुः परिच्छदः /
आलीनभ्रमरौ पद्माव् इव हस्तौ किणाङ्कितौ // सोक्स्स्_१२,१८.२६ (वेत्_११.२६) //

 

गत्वा च सो ऽब्रवीद् राज्ञे राजाप्य् आगत्य विह्वलः /
किम् एतद् इति पप्रच्छ सो ऽथ धर्मध्वजः प्रियाम् // सोक्स्स्_१२,१८.२७ (वेत्_११.२७) //

 

सापि प्रदर्श्य हस्तौ तम् इत्य् उवाच रुजान्विता /
श्रुते मुसलशब्दे मे जताव् एतौ किणाङ्कितौ // सोक्स्स्_१२,१८.२८ (वेत्_११.२८) //

 

ततः स दाहशमनं दापयामास हस्तयोः /
तस्याश् चन्दनलेपादि राजाद्भुतविषादवान् // सोक्स्स्_१२,१८.२९ (वेत्_११.२९) //

 

एकस्या उत्पलेनापि पतता क्षतम् आहितम् /
द्वितीयस्याः पुनर् दग्धम् अङ्गं शशिकरैर् अपि // सोक्स्स्_१२,१८.३० (वेत्_११.३०) //

 

एकस्यास् तु तृतीयस्याः श्रुतेनापि विनिर्गताः /
कष्टं मुसलशब्देन हस्तयोर् ईदृशाः किणाः // सोक्स्स्_१२,१८.३१ (वेत्_११.३१) //

 

अहो युगपद् एतासां प्रेयसीनां ममाधुना /
गुणो ऽप्य् अत्यभिजातत्वं जातो दोषाय दैवतः // सोक्स्स्_१२,१८.३२ (वेत्_११.३२) //

 

इति चिन्तयतस् तस्य भ्रमतो ऽन्तःपुरेषु च /
त्रियामा शतयामेव कृच्छ्रात् सा नृपतेर् ययौ // सोक्स्स्_१२,१८.३३ (वेत्_११.३३) //

 

प्रातश् च स भिषक्शल्यहर्तृभिः सह संव्यधात् /
तथा यथाभूद् अचिरात् स्वस्थान्तःपुरनिर्वृतः // सोक्स्स्_१२,१८.३४ (वेत्_११.३४) //

 

एवम् एतां कथाम् उक्त्वा वेतालो ऽत्यद्भुतां तदा /
स त्रिविक्रमसेनं तं पप्रच्छांसस्थितो नृपम् // सोक्स्स्_१२,१८.३५ (वेत्_११.३५) //

 

अभिजाततरैतासु राजन् राज्ञीषु का वद /
पूर्वोक्तः सो ऽस्तु शापस् ते जानन् यदि न जल्पसि // सोक्स्स्_१२,१८.३६ (वेत्_११.३६) //

 

तच् छ्रुत्वा सो ऽब्रवीद् राजा सुकुमारतरात्र सा /
अस्पृष्टे मुसले यस्याः शब्देनैवोद्गताः किणाः // सोक्स्स्_१२,१८.३७ (वेत्_११.३७) //

 

उत्पलेन्दुकरैः स्पर्शे वृत्ते त्व् इतरयोर् द्वयोः /
संजाता व्रणविस्फोटास् तेन तस्या न ते समे // सोक्स्स्_१२,१८.३८ (वेत्_११.३८) //

 

इति तस्योक्तवतो ऽंसाद् राज्ञो भूयो जगाम स स्वपदम् /
वेतालः स च राजा तथैव तं सुदृढनिश्चयो ऽनुययौ // सोक्स्स्_१२,१८.३९ (वेत्_११.३९) //

 

नवदशस् तरङ्गः /

स त्रिविक्रमसेनो ऽथ पुनस् तं शिंशपातरुम् /
गत्वा प्राप्य च वेतालं राजा स्कन्धे चकार तम् // सोक्स्स्_१२,१९.१ (वेत्_१२.१) //

 

प्रतस्थे च तम् आदाय तूष्णीम् एव स पूर्ववत् /
ततो भूयस् तम् आह स्म वेतालः सो ऽंसपृष्ठतः // सोक्स्स्_१२,१९.२ (वेत्_१२.२) //

 

राजन्न् एवम् अनुद्विग्नः पर्याप्तम् असि मे प्रियः /
तद् एतां शृण्व् अखेदाय हृद्याम् आख्यामि ते कथाम् // सोक्स्स्_१२,१९.३ (वेत्_१२.३) //

 

अङ्गदेशे यशःकेतुर् इति राजाभवत् पुरा /
क्ष्माम् आश्रितो ऽङ्गगुप्त्यर्थम् अदग्धो ऽन्य इव स्मरः // सोक्स्स्_१२,१९.४ (वेत्_१२.४) //

 

बाहुवीर्यजिताशेषवैरिवर्गस्य तस्य च /
दीर्घदर्शीत्य् अभून् मन्त्री शक्रस्येव बृहस्पतिः // सोक्स्स्_१२,१९.५ (वेत्_१२.५) //

 

तस्मिन् मन्त्रिणि विन्यस्य राज्यं स हतकण्टकम् /
शनैः सुखैकसक्तो ऽभूद् वयोरूपमदान् नृपः // सोक्स्स्_१२,१९.६ (वेत्_१२.६) //

 

तस्थाव् अन्तःपुरे शश्वन् नास्थाने प्रमदास्पदे /
शुश्राव रक्तिमद् गीतं वचनं न हितैषिणाम् // सोक्स्स्_१२,१९.७ (वेत्_१२.७) //

 

रज्यति स्म च निश्चिन्तो जालवातायनेषु सः /
न पुना राजकार्येषु बहुच्छिद्रेषु जात्व् अपि // सोक्स्स्_१२,१९.८ (वेत्_१२.८) //

 

दीर्घदर्शी तु तद् राज्यचिन्ताभारं समुद्वहन् /
अतिष्ठत् स महामन्त्री दिवानिशम् अतन्द्रितः // सोक्स्स्_१२,१९.९ (वेत्_१२.९) //

 

नाममात्रे कृतधृतिं प्रक्षिप्य व्यसने नृपम् /
मन्त्री राज्ञः श्रियं भुङ्क्ते दीर्घदर्शीह साम्प्रतम् // सोक्स्स्_१२,१९.१० (वेत्_१२.१०) //

 

इत्य् उत्पन्ने महत्य् अत्र जनवादे ऽथ गेहिनीम् /
स्वैरं मेधाविनीं नाम दीर्घदर्शी जगाद सः // सोक्स्स्_१२,१९.११ (वेत्_१२.११) //

 

प्रिये राज्ञि सुखासक्ते तद्भारं वहतो ऽपि मे /
राज्यं भक्षितम् एतेनेत्य् उत्पन्नम् अयशो जने // सोक्स्स्_१२,१९.१२ (वेत्_१२.१२) //

 

लोकवादश् च मिथ्यापि महताम् इह दोषकृत् /
तत्याज किं न रामो ऽपि जनवादेन जानकीम् // सोक्स्स्_१२,१९.१३ (वेत्_१२.१३) //

 

तद् अत्र किं मया कार्यम् इत्य् उक्ते तेन मन्त्रिणा /
भार्या मेधाविनी धीरा सान्वर्था तम् अभाषत // सोक्स्स्_१२,१९.१४ (वेत्_१२.१४) //

 

तीर्थयात्रापदेशेन युक्त्यापृच्छ्य महीपतिम् /
कंचित् कालं विदेशं ते गन्तुं युक्तं महामते // सोक्स्स्_१२,१९.१५ (वेत्_१२.१५) //

 

एवं ते निःस्पृहस्यैष जनवादो निवर्त्स्यति /
त्वय्य् अस्थिते ततो राज्यम् उद्वक्ष्यति नृपः स्वयम् // सोक्स्स्_१२,१९.१६ (वेत्_१२.१६) //

 

ततश् चास्य शनैर् एतद् व्यसनं हानिमेष्यति /
आगतस्यात्र निर्गर्हा भवित्री मन्त्रिता च ते // सोक्स्स्_१२,१९.१७ (वेत्_१२.१७) //

 

इत्य् उक्तो भार्यया गत्वा दीर्घदर्शी तथेति सः /
कथाप्रसङ्गे तं भूपं यशःकेतुं व्यजिज्ञपत् // सोक्स्स्_१२,१९.१८ (वेत्_१२.१८) //

 

अनुजानीहि मां राजन् दिवसान् कांश्चिद् अप्य् अहम् /
व्रजामि तीर्थयात्रायै धर्मो हि प्रेप्सितः स मे // सोक्स्स्_१२,१९.१९ (वेत्_१२.१९) //

 

तच् छ्रुत्वा सो ऽब्रवीद् राजा मैवं तीर्थैर् विना परः /
दानादिः किं न धर्मो ऽस्ति स्वर्ग्यस् ते स्वगृहेष्व् अपि // सोक्स्स्_१२,१९.२० (वेत्_१२.२०) //

 

अथावोचत् स मन्त्री तम् अर्थशुद्ध्यादि मृग्यते /
दानादौ नित्यशुद्धानि तीर्थानि नृपते पुनः // सोक्स्स्_१२,१९.२१ (वेत्_१२.२१) //

 

यावच् च यौवनं राजंस् तावद् गम्यानि धीमता /
अविश्वास्ये शरीरे हि संगमस् तैः कुतो ऽन्यदा // सोक्स्स्_१२,१९.२२ (वेत्_१२.२२) //

 

इति तस्मिन् वदत्य् एव राज्ञि चैवं निषेधति /
प्रविश्यात्र प्रतीहारो राजानं तं व्यजिज्ञपत् // सोक्स्स्_१२,१९.२३ (वेत्_१२.२३) //

 

देव व्योमसरोमध्यम् अंशुमाली विगाहते /
तद् उत्तिष्ठत सैषा वः स्नानवेलातिवर्तते // सोक्स्स्_१२,१९.२४ (वेत्_१२.२४) //

 

श्रुत्वैतत् सहसा स्नातुम् उदतिष्ठन् महीपतिः /
यात्रोन्मुखः स मन्त्री च तं प्रणम्य गृहं ययौ // सोक्स्स्_१२,१९.२५ (वेत्_१२.२५) //

 

तत्रावस्थाप्य भार्यां ताम् अनुयात्रानिवारिताम् /
स प्रतस्थे ततो युक्त्या स्वभृत्यैर् अप्य् अतर्कितः // सोक्स्स्_१२,१९.२६ (वेत्_१२.२६) //

 

एकाकी च भ्रमंस् तांस् तान् देशांस् तीर्थानि च व्रजन् /
स प्राप पुण्ड्रविषयं दीर्घदर्शी सुनिश्चयः // सोक्स्स्_१२,१९.२७ (वेत्_१२.२७) //

 

तत्र पत्तन एकस्मिन्न् अदूरे ऽब्धेः प्रविश्य सः /
एकं देवकुलं शैवं तत्प्राङ्गण उपाविशत् // सोक्स्स्_१२,१९.२८ (वेत्_१२.२८) //

 

तत्रार्ककरसंतापक्लान्तं दूराध्वधूसरम् /
ददर्श निधिदत्ताख्यो वणिग् देवार्चनागतः // सोक्स्स्_१२,१९.२९ (वेत्_१२.२९) //

 

स तं तथाविधं दृष्ट्वा सोपवीतं सुलक्षणम् /
संभाव्य चोत्तमं विप्रम् आतिथेयो ऽनयद् गृहम् // सोक्स्स्_१२,१९.३० (वेत्_१२.३०) //

 

तत्र चापूजयत् स्नानभोजनाद्यैस् तम् उत्तमैः /
कः कुतस् त्वं क्व यासीति विश्रान्तं च स पृष्टवान् // सोक्स्स्_१२,१९.३१ (वेत्_१२.३१) //

 

दीर्घदर्शीति विप्रो ऽहम् अङ्गदेशाद् इहागतः /
तीर्थयात्रार्थम् इत्य् एव गाम्भीर्यात् सो ऽप्य् उवाच तम् // सोक्स्स्_१२,१९.३२ (वेत्_१२.३२) //

 

ततः स निधिदत्तो ऽपि तं जगाद महावणिक् /
सुवर्णद्वीपगमनायोद्यतो ऽहं वणिज्यया // सोक्स्स्_१२,१९.३३ (वेत्_१२.३३) //

 

तत् त्वं तिष्ठेह मद्गेहे यावद् एष्याम्य् अहं ततः /
तीर्थयात्रापरिश्रान्तो विश्रान्तो ह्य् अथ यास्यसि // सोक्स्स्_१२,१९.३४ (वेत्_१२.३४) //

 

तच् छ्रुत्वा सो ऽब्रवीद् दीर्घदर्शी तर्हि ममेह किम् /
त्वयैव सह यास्यामि सार्थवाह यथासुखम् // सोक्स्स्_१२,१९.३५ (वेत्_१२.३५) //

 

एवम् अस्त्व् इति तेनोक्ते साधुना सो ऽथ तद्गृहे /
चिराद् अवाप्तशयनो निशां मन्त्री निनाय ताम् // सोक्स्स्_१२,१९.३६ (वेत्_१२.३६) //

 

अन्येद्युर् अथ तेनैव वणिजा सह वारिधिम् /
गत्वारुरोह तद्भाण्डपूर्णं प्रवहणं च सः // सोक्स्स्_१२,१९.३७ (वेत्_१२.३७) //

 

तेन गच्छन् प्रवहणेनाब्धिम् अद्भुतभीषणम् /
विलोकयन् स संप्राप स्वर्णद्वीपं क्रमेण तत् // सोक्स्स्_१२,१९.३८ (वेत्_१२.३८) //

 

क्व मन्त्रिमुख्यता चास्य क्व वाध्वोल्लङ्घिताम्बुधिः /
अयशोभीरवः किं न कुर्वते बत साधवः // सोक्स्स्_१२,१९.३९ (वेत्_१२.३९) //

 

तत्र द्वीपे समं तेन कंचित् कालम् उवास सः /
वणिजा निधिदत्तेन कुर्वता क्रयविक्रयौ // सोक्स्स्_१२,१९.४० (वेत्_१२.४०) //

 

आगच्छंश् च ततो ऽकस्मात् तद्युक्तो वहनस्थितः /
कल्पवृक्षं ददर्शाब्धाव् ऊर्मेः पश्चात् समुत्थितम् // सोक्स्स्_१२,१९.४१ (वेत्_१२.४१) //

 

प्रवालशाखासुभगैः स्कन्धैर् जाम्बूनदोज्ज्वलैः /
फलैर् मणिमयैः कान्तैः कुसुमैश् चोपशोभितम् // सोक्स्स्_१२,१९.४२ (वेत्_१२.४२) //

 

तस्य स्कन्धे च सद्रत्नपर्यङ्कोत्सङ्गवर्तिनीम् /
कन्याम् अत्यद्भुताकारकमनीयाम् अवैक्षत // सोक्स्स्_१२,१९.४३ (वेत्_१२.४३) //

 

अहो किम् एतद् इत्य् एवं यावद् ध्यायति स क्षणम् /
तावत् सा वीणिनी कन्या गातुम् एवं प्रचक्रमे // सोक्स्स्_१२,१९.४४ (वेत्_१२.४४) //

 

यत् कर्मबीजम् उप्तं येन पुरा निश्चितं स तद् भुङ्क्ते /
पूर्वकृतस्य हि शक्यो विधिनापि न कर्तुम् अन्यथाभावः // सोक्स्स्_१२,१९.४५ (वेत्_१२.४५) //

 

इत्य् उद्गाय क्षणात् तस्मिन्न् अम्भोधौ दिव्यकन्यका /
सकल्पद्रुमपर्यङ्कशय्यात्रैव ममज्ज सा // सोक्स्स्_१२,१९.४६ (वेत्_१२.४६) //

 

किमप्य् अपूर्वम् अद्येदं मया दृष्टम् इहाद्भुतम् /
क्वाब्धिः क्व दृष्टनष्टो ऽत्र गायद्दिव्याङ्गनस् तरुः // सोक्स्स्_१२,१९.४७ (वेत्_१२.४७) //

 

यदि वा वन्द्य एषो ऽब्धिर् आकरः शश्वद् ईदृशाम् /
लक्ष्मीन्दुपारिजाताद्या नास्मात् ते ते किम् उद्गताः // सोक्स्स्_१२,१९.४८ (वेत्_१२.४८) //

 

इति तं चिन्तयन्तं च तत्क्षणं दीर्घदर्शिनम् /
विलोक्य विस्मयाविष्टं कर्णधारादयो ऽब्रुवन् // सोक्स्स्_१२,१९.४९ (वेत्_१२.४९) //

 

एवम् एषा सदैवेह दृश्यते वरकन्यका /
निमज्जति च तत्कालं तवैतद् दर्शनं नवम् // सोक्स्स्_१२,१९.५० (वेत्_१२.५०) //

 

इत्य् उक्तस् तैः समं तेन निधिदत्तेन स क्रमात् /
मन्त्री चित्रीयमाणो ऽब्धेस् तीरं पोतगतो ऽभ्यगात् // सोक्स्स्_१२,१९.५१ (वेत्_१२.५१) //

 

तत्रोत्तारितभाण्डेन तेनैव वणिजा सह /
जगाम हृष्टभृत्येन सोत्सवं सो ऽथ तद्गृहम् // सोक्स्स्_१२,१९.५२ (वेत्_१२.५२) //

 

स्थित्वा नातिचिरं तत्र निधिदत्तम् उवाच तम् /
सार्थवाह भवद्गेहे विश्रान्तो ऽहं चिरं सुखम् // सोक्स्स्_१२,१९.५३ (वेत्_१२.५३) //

 

इदानीं गन्तुम् इच्छामि स्वदेशं भद्रम् अस्तु ते /
इत्य् उक्त्वा तम् अनिच्छन्तम् अप्य् आमन्त्र्य वणिक्पतिम् // सोक्स्स्_१२,१९.५४ (वेत्_१२.५४) //

 

दीर्घदर्शी स सत्त्वैकसहायः प्रस्थितस् ततः /
क्रमोल्लङ्घितदूराध्वा प्रापाङ्गविषयं निजम् // सोक्स्स्_१२,१९.५५ (वेत्_१२.५५) //

 

तत्र तं ददृशुश् चारा बहिर् नगरम् आगतम् /
ये यशःकेतुना राज्ञा प्राङ्न्यस्तास् तद्गवेषणे // सोक्स्स्_१२,१९.५६ (वेत्_१२.५६) //

 

तैश् च गत्वा स विज्ञप्तश् चारै राजा तम् अभ्यगात् /
स्वयं निर्गत्य नगरात् तद्विश्लेषसुदुःखितः // सोक्स्स्_१२,१९.५७ (वेत्_१२.५७) //

 

उपेत्य च परिष्वङ्गपूर्वं तम् अभिनन्द्य सः /
निनायाभ्यन्तरं भूपश् चिराध्वक्षामधूसरम् // सोक्स्स्_१२,१९.५८ (वेत्_१२.५८) //

 

त्यक्त्वास्मान् किं त्वया नीतं न परं बत मानसम् /
यावच् छरीरम् अप्य् एतन् निःस्नेहपरुषां दशाम् // सोक्स्स्_१२,१९.५९ (वेत्_१२.५९) //

 

किं वा भगवतो वेत्ति भवितव्यस्य को गतिम् /
यद् अकस्मात् तवैषाभूत् तीर्थादिगमने मतिः // सोक्स्स्_१२,१९.६० (वेत्_१२.६०) //

 

तद् ब्रूहि के त्वया भ्रान्ता देशा दृष्टं च किं नवम् /
इति तत्र च तं राजा स जगाद स्वमन्त्रिणम् // सोक्स्स्_१२,१९.६१ (वेत्_१२.६१) //

 

ततः सुवर्णद्वीपान्तं सो ऽध्वानं वर्णयन् क्रमात् /
अब्धाव् उद्गमिनीं तस्मै तां दृष्टां दिव्यकन्यकाम् // सोक्स्स्_१२,१९.६२ (वेत्_१२.६२) //

 

गायन्तीं त्रिजगत्सारभूतां कल्पतरुस्थिताम् /
यथावत् कथयामास दीर्घदर्शी महीभृते // सोक्स्स्_१२,१९.६३ (वेत्_१२.६३) //

 

स तां श्रुत्वैव च नृपस् तथा स्मरवशो ऽभवत् /
यथा तया विना मेने निष्फले राज्यजीविते // सोक्स्स्_१२,१९.६४ (वेत्_१२.६४) //

 

जगाद च तम् एकान्ते नीत्वा स्वसचिवं तदा /
द्रष्टव्यासौ मयावश्यं जीवितं नास्ति मे ऽन्यथा // सोक्स्स्_१२,१९.६५ (वेत्_१२.६५) //

 

यामि त्वदुक्तेन पथा प्रणम्य भवितव्यताम् /
निवारणीयो नाहं ते नानुगम्यश् च सर्वथा // सोक्स्स्_१२,१९.६६ (वेत्_१२.६६) //

 

गुप्तम् एको हि यास्यामि राज्यं रक्ष्यं तु मे त्वया /
मद्वचो मान्यथा कार्षीः शापितो ऽसि ममासुभिः // सोक्स्स्_१२,१९.६७ (वेत्_१२.६७) //

 

इत्य् उक्त्वा तत्प्रतिवचो निरस्य विससर्ज तम् /
मन्त्रिणं स्वगृहं राजा चिरोत्कं स्वजनं प्रति // सोक्स्स्_१२,१९.६८ (वेत्_१२.६८) //

 

तत्रानल्पोत्सवे ऽप्य् आसीद् दीर्घदर्शी सुदुर्मनाः /
स्वामिन्य् असाध्यव्यसने सुखं सन्मन्त्रिणां कुतः // सोक्स्स्_१२,१९.६९ (वेत्_१२.६९) //

 

अन्येद्युश् च स तद्धस्तन्यस्तराज्यभरो नृपः /
यशःकेतुस् ततः प्रायान् निशि तापसवेषभृत् // सोक्स्स्_१२,१९.७० (वेत्_१२.७०) //

 

गच्छंश् च कुशनाभाख्यं मुनिं मार्गे ददर्श सः /
सो ऽत्र तं तापसाकल्पं प्रणतं मुनिर् आदिशत् // सोक्स्स्_१२,१९.७१ (वेत्_१२.७१) //

 

लक्ष्मीदत्तेन वणिजा सह पोतेन वारिधौ /
गत्वा प्रप्स्यसि ताम् इष्टां कन्यां व्रज निराकुलः // सोक्स्स्_१२,१९.७२ (वेत्_१२.७२) //

 

इति तद्वचसा प्रीतास् तं प्रणम्य स पार्थिवः /
गच्छन् देशान् नदीर् अद्रीन् क्रान्त्वा तं प्रापद् अम्बुधिम् // सोक्स्स्_१२,१९.७३ (वेत्_१२.७३) //

 

सुतारशङ्खधवलैर् वीचिभ्रूभिर् विकस्वरैः /
वीक्षमाणम् इवावर्तनेत्रैर् आतिथ्यसंभ्रमात् // सोक्स्स्_१२,१९.७४ (वेत्_१२.७४) //

 

तत्तीरे वणिजा तेन मुनिप्रोक्तेन संगतिः /
लक्ष्मीदत्तेन जज्ञे ऽस्य स्वर्णद्वीपं यियासुना // सोक्स्स्_१२,१९.७५ (वेत्_१२.७५) //

 

तेनैव सह चक्राङ्कपादमुद्रादि दर्शनात् /
प्रह्वेणारुह्य वहनं प्रतस्थे सो ऽम्बुधौ नृपः // सोक्स्स्_१२,१९.७६ (वेत्_१२.७६) //

 

मध्यम् अब्धेश् च संप्राप्ते वहने वारिमध्यतः /
उदगात् कल्पविटपिस्कन्धस्था सात्र कन्यका // सोक्स्स्_१२,१९.७७ (वेत्_१२.७७) //

 

यावत् पश्यति तां राजा चकोर इव चन्द्रिकाम् /
तावत् सा गायति स्मैवं वल्लकीवाद्यसुन्दरम् // सोक्स्स्_१२,१९.७८ (वेत्_१२.७८) //

 

यत् कर्मबीजम् उप्तं येन पुरा निश्चितं स तद् भुङ्क्ते /
पूर्वकृतस्य हि शक्यो विधिनापि न कर्तुम् अन्यथाभावः // सोक्स्स्_१२,१९.७९ (वेत्_१२.७९) //

 

तस्माद् यत्र यथा यद् भवितव्यं यस्य दैवयोगेन /
तत्र तथा तत्प्राप्त्यै विवशो ऽसौ नीयते ऽत्र न भ्रान्तिः // सोक्स्स्_१२,१९.८० (वेत्_१२.८०) //

 

इति सूचितभव्यार्थां गायन्तीं तां विभावयन् /
निःस्पन्दः स क्षणं तस्थौ राजा स्मरशराहतः // सोक्स्स्_१२,१९.८१ (वेत्_१२.८१) //

 

रत्नाकर नमः सत्यम् अगाधहृदयाय ते /
येन त्वयैतां प्रच्छाद्य विप्रलब्धो हरिः श्रिया // सोक्स्स्_१२,१९.८२ (वेत्_१२.८२) //

 

तत् सुरैर् अप्य् अलभ्यान्तं सपक्षक्ष्माभृदाश्रयम् /
शरणं त्वां प्रपन्नो ऽहम् इष्टसिद्धिं विधत्स्व मे // सोक्स्स्_१२,१९.८३ (वेत्_१२.८३) //

 

एवं यावत् समुद्रं तं स नतः स्तौति भूमिपः /
तावत् सा कन्यका तत्र निममज्ज सपादपा // सोक्स्स्_१२,१९.८४ (वेत्_१२.८४) //

 

तद् दृष्ट्वैवानुमार्गे ऽस्याः स राजात्मानम् अक्षिपत् /
वारिधाव् अत्र कामाग्निसंतापस्येव शान्तये // सोक्स्स्_१२,१९.८५ (वेत्_१२.८५) //

 

तद् वीक्ष्याशङ्कितं मत्वा विनष्टं तं स सज्जनः /
लक्ष्मीदत्तो वणिग् दुःखाद् देहत्यागोद्यतो ऽभवत् // सोक्स्स्_१२,१९.८६ (वेत्_१२.८६) //

 

मा कार्षीः साहसं नास्ति मग्नस्यास्याम्भुधौ भयम् /
एषो राजा यशःकेतुर् नाम्ना तापसवेषभृत् // सोक्स्स्_१२,१९.८७ (वेत्_१२.८७) //

 

एतत् कन्यार्थम् आयातः पूर्वभार्येयम् अस्य च /
एतां प्राप्य पुनश् चासाव् अङ्गराज्यं समेष्यति // सोक्स्स्_१२,१९.८८ (वेत्_१२.८८) //

 

इत्य् अथाश्वासितो वाचा तत्कालं गगनोत्थया /
सार्थवाहो यथाकामं स जगामेष्टसिद्धये // सोक्स्स्_१२,१९.८९ (वेत्_१२.८९) //

 

स राजापि यशःकेतुर् निमग्नो ऽन्तो महोदधौ /
अकस्मान् नगरं दिव्यम् अपश्यज् जातविस्मयः // सोक्स्स्_१२,१९.९० (वेत्_१२.९०) //

 

भास्वन्मणिमयस्तम्भैः काञ्चनोज्ज्वलभित्तिभिः /
विराजमानं प्रासादैर् मुक्ताजालगवाक्षकैः // सोक्स्स्_१२,१९.९१ (वेत्_१२.९१) //

 

नानारत्नशिलापट्टबद्धसोपानवापिकैः /
कामदैः कल्पवृक्षाढ्यैर् उद्यानैर् उपशोभितम् // सोक्स्स्_१२,१९.९२ (वेत्_१२.९२) //

 

समृद्धे ऽपि पुरे तत्र निर्जने ऽथ गृहं गृहम् /
अनुप्रविश्य न यदा तां ददर्श प्रियां क्वचित् // सोक्स्स्_१२,१९.९३ (वेत्_१२.९३) //

 

तदा विचिन्वन् दृष्ट्वैकम् उत्तुङ्गं मणिमन्दिरम् /
आरुह्य द्वारम् उद्घाट्य प्रविवेश स भूपतिः // सोक्स्स्_१२,१९.९४ (वेत्_१२.९४) //

 

प्रविश्य चान्तः सद्रत्नपर्यङ्कस्थितम् एककम् /
वस्त्राच्छादितसर्वाङ्गं शयानं कंचिद् ऐक्षत // सोक्स्स्_१२,१९.९५ (वेत्_१२.९५) //

 

किं स्यात् सैवेति सोत्कण्ठम् उद्घाटयति तन्मुखम् /
यावत् तावद् अपश्यत् तां स्वेप्सिताम् एव सो ऽङ्गनाम् // सोक्स्स्_१२,१९.९६ (वेत्_१२.९६) //

 

स्रस्तनीलांशुकध्वान्तहसन्मुखशशिश्रियम् /
ज्योत्स्नावदातां पातालगताम् इव दिवा निशाम् // सोक्स्स्_१२,१९.९७ (वेत्_१२.९७) //

 

तद्दर्शनेन चास्याभूद् अवस्था कापि सा तदा /
ग्रीष्मर्तौ मरुपान्थस्य सरित्संदर्शनेन या // सोक्स्स्_१२,१९.९८ (वेत्_१२.९८) //

 

साप्य् उन्मीलितचक्षुस् तं कल्याणाकृतिलक्षणम् /
वीक्ष्याकस्मात् तथाप्राप्तं संभ्रमाच् छयनं जहौ // सोक्स्स्_१२,१९.९९ (वेत्_१२.९९) //

 

कृतातिथ्या नतमुखी पूजयन्तीव पादयोः /
फुल्लेक्षणोत्पलन्यासैः शनैर् एतम् उवाच च // सोक्स्स्_१२,१९.१०० (वेत्_१२.१००) //

 

को भवान् किम् अगम्यं च प्रविष्ठो ऽसि रसातलम् /
राजचिह्नाङ्किततनोः किं च ते तापसव्रतम् // सोक्स्स्_१२,१९.१०१ (वेत्_१२.१०१) //

 

इत्य् आदिश महाभाग प्रसादो यदि ते मयि /
एवं तस्या वचः श्रुत्वा स राजा प्रत्युवाच ताम् // सोक्स्स्_१२,१९.१०२ (वेत्_१२.१०२) //

 

अङ्गराजो यशःकेतुर् इति नाम्नास्मि सुन्दरि /
आप्ताद् अन्वहदृश्यां च त्वाम् अश्रौषम् इहाम्बुधौ // सोक्स्स्_१२,१९.१०३ (वेत्_१२.१०३) //

 

ततस् त्वदर्थं कृत्वेमं वेषं राज्यं विमुच्य च /
आगत्यैष प्रविष्टो ऽहम् अनुमार्गेण ते ऽम्बुधिम् // सोक्स्स्_१२,१९.१०४ (वेत्_१२.१०४) //

 

तन् मे कथय कासि त्वम् इत्य् उक्ते तेन चाथ सा /
सलज्जा सानुरागा च सानन्दा चैवम् अभ्यधात् // सोक्स्स्_१२,१९.१०५ (वेत्_१२.१०५) //

 

मृगाङ्कसेन इत्य् अस्ति श्रीमान् विद्याधराधिपः /
मां मृगाङ्कवतीं नाम्ना विद्धि तस्य सुताम् इमाम् // सोक्स्स्_१२,१९.१०६ (वेत्_१२.१०६) //

 

स माम् अस्मिन् स्वनगरे विमुच्यैकाकिनीं पिता /
न जाने हेतुना केन गतः क्वापि सपौरकः // सोक्स्स्_१२,१९.१०७ (वेत्_१२.१०७) //

 

तेनाहं शून्यवसतेर् निर्विण्णोन्मज्ज्य वारिधेः /
यन्त्रकल्पद्रुमारूढा गायामि भवितव्यताम् // सोक्स्स्_१२,१९.१०८ (वेत्_१२.१०८) //

 

एवम् उक्तवती तेन स्मरता तन् मुनेर् वचः /
तथारज्यत सा राज्ञा वचोभिः प्रेमपेशलैः // सोक्स्स्_१२,१९.१०९ (वेत्_१२.१०९) //

 

यथानुरागविवशा भार्यात्वं तस्य तत्क्षणम् /
अङ्गीचकार वीरस्य समयं त्व् एकम् अभ्यधात् // सोक्स्स्_१२,१९.११० (वेत्_१२.११०) //

 

शुक्लकृष्णचतुर्दश्याम् अष्टम्यां चार्यपुत्र ते /
प्रतिमासम् अनायत्ता चतुरो दिवसान् अहम् // सोक्स्स्_१२,१९.१११ (वेत्_१२.१११) //

 

यत्र क्वापि दिनेष्व् एषु गच्छन्ती चास्मि न त्वया /
प्रष्टव्या न निषेद्धव्या कारणं ह्य् अत्र विद्यते // सोक्स्स्_१२,१९.११२ (वेत्_१२.११२) //

 

एवं ताम् उक्तसमयां स राजा दिव्यकन्यकाम् /
तथेत्य् उक्त्वैव गान्धर्वविधिना परिणीतवान् // सोक्स्स्_१२,१९.११३ (वेत्_१२.११३) //

 

भेजे ततश् च संभोगसुखं तत्र तया सह /
यथाभूद् अन्य एवास्या मान्मथो मण्डनक्रमः // सोक्स्स्_१२,१९.११४ (वेत्_१२.११४) //

 

केशेषु स्रस्तमाल्येषु कचग्रहनखावली /
बिम्बाधरे ऽथ निष्पीतनीरागे दशनक्षतिः // सोक्स्स्_१२,१९.११५ (वेत्_१२.११५) //

 

कुचयोः करजश्रेणिर् भिन्नमाणिक्यमालयोः /
लुप्ताङ्गरागेष्व् अङ्गेषु गाढालिङ्गनरागिता // सोक्स्स्_१२,१९.११६ (वेत्_१२.११६) //

 

इति तद्दिव्यसंभोगसुखावस्थितम् अत्र तम् /
सा मृगाङ्कवती भार्या भूपं प्राहेदम् एकदा // सोक्स्स्_१२,१९.११७ (वेत्_१२.११७) //

 

त्वम् इहैव प्रतीक्षेथाः कार्यार्थं क्वापि याम्य् अहम् /
अद्य सैषा हि संप्राप्ता मम कृष्णचतुर्दशी // सोक्स्स्_१२,१९.११८ (वेत्_१२.११८) //

 

इह स्थस् त्व् आर्यपुत्रामुं मा स्म गाः स्फाटिकं गृहम् /
मात्र वाप्यां निपतितो भूलोकं त्वं गमिष्यसि // सोक्स्स्_१२,१९.११९ (वेत्_१२.११९) //

 

इत्य् उक्त्वा सा तम् आमन्त्र्य ययौ तस्मात् पुराद् बहिः /
राजापि प्राप्तखड्गस् तां छन्नो जिज्ञासुर् अन्वगात् // सोक्स्स्_१२,१९.१२० (वेत्_१२.१२०) //

 

तत्रापश्यत् तमःश्यामं व्यात्तवक्रबिलं च सः /
साकारम् इव पातालम् आयान्तं राक्षसं नृपः // सोक्स्स्_१२,१९.१२१ (वेत्_१२.१२१) //

 

स राक्षसो निपत्यैव मुक्तघोररवस् तदा /
तां मृगाङ्कवतीं वक्त्रे निक्षिप्यैव निगीर्णवान् // सोक्स्स्_१२,१९.१२२ (वेत्_१२.१२२) //

 

तद् दृष्ट्वैवातिकोपेन सहसा स ज्वलन्न् इव /
निर्मोकमुक्तभुजगश्यामलेन महासिना // सोक्स्स्_१२,१९.१२३ (वेत्_१२.१२३) //

 

कोषाकृष्टेन धावित्वा राजसिंहो ऽभिधावतः /
चिच्छेद रक्षसस् तस्य संदष्टौष्ठपुटं शिरः // सोक्स्स्_१२,१९.१२४ (वेत्_१२.१२४) //

 

रक्षःकबन्धवान्तेन राज्ञस् तस्यास्रवारिणा /
क्रोधजो ऽथ शशामाग्निर् न तु कान्तावियोगजः // सोक्स्स्_१२,१९.१२५ (वेत्_१२.१२५) //

 

ततो मोहनिशान्धे ऽस्मिन् विनष्टगतिके नृपे /
अकस्मान् मेघमलिनस्याङ्गं भित्त्वेव रक्षसः // सोक्स्स्_१२,१९.१२६ (वेत्_१२.१२६) //

 

तस्योद्द्योतितदिक्चक्रा चन्द्रमूर्तिर् इवामला /
सा मृगाङ्कवती जीवन्त्य् अक्षताङ्गी विनिर्ययौ // सोक्स्स्_१२,१९.१२७ (वेत्_१२.१२७) //

 

तां तथा संकटोत्तीर्णां दृष्ट्वा कान्तां ससंभ्रमम् /
एह्य् एहीति वदन् राजा प्रधाव्यैवालिलिङ्ग सः // सोक्स्स्_१२,१९.१२८ (वेत्_१२.१२८) //

 

प्रिये किम् एतत् स्वप्नो ऽयम् उत मायेति तेन सा /
पृष्टा नृपेण संस्मृत्य विद्याधर्य् एवम् अब्रवीत् // सोक्स्स्_१२,१९.१२९ (वेत्_१२.१२९) //

 

शृण्व् आर्यपुत्र न स्वप्नो न मायेयम् अयं पुनः /
विध्याधरेन्द्रात् स्वपितुः शापो ऽभूद् ईदृशो मम // सोक्स्स्_१२,१९.१३० (वेत्_१२.१३०) //

 

बहुपुत्रो ऽपि स हि मे पिता पूर्वं वसन्न् इह /
मया विनातिवात्सल्यान् नाहारम् अकरोत् सदा // सोक्स्स्_१२,१९.१३१ (वेत्_१२.१३१) //

 

अहं च सर्वदा शर्वपूजासक्तेह निर्जने /
चतुर्दश्योर् अथाष्टम्योर् आगच्छं पक्षयोर् द्वयोः // सोक्स्स्_१२,१९.१३२ (वेत्_१२.१३२) //

 

एकदा च चतुर्दश्याम् इहागत्य रसान् मम /
चिरं गौरीं समर्चन्त्या दैवाद् अवसितं दिनम् // सोक्स्स्_१२,१९.१३३ (वेत्_१२.१३३) //

 

तद् अहर् मत्प्रतीक्षः सन् क्षुधितो ऽपि स मत्पिता /
नाभुङ्क्त नापिबत् किंचिद् आसीत् क्रुद्धस् तु मां प्रति // सोक्स्स्_१२,१९.१३४ (वेत्_१२.१३४) //

 

ततो रात्राव् उपेतां मां सापराधाम् अधोमुखीम् /
भवितव्यबलग्रस्तमत्स्नेहः शपति स्म सः // सोक्स्स्_१२,१९.१३५ (वेत्_१२.१३५) //

 

यथा त्वदवलेपेन ग्रस्तो ऽद्याहम् अयं क्षुधा /
मासि मासि तथाष्टम्योश् चतुर्दश्योश् च केवलम् // सोक्स्स्_१२,१९.१३६ (वेत्_१२.१३६) //

 

हरार्चनरसाद् यन्तीम् अत्रैव त्वां बहिः पुरे /
नाम्ना कृतान्तसंत्रासो राक्षसो निगरिष्यति // सोक्स्स्_१२,१९.१३७ (वेत्_१२.१३७) //

 

भित्त्वा भित्त्वास्य हृदयं जीवन्ती च निरेष्यसि /
न स्मरिष्यसि शापं च न तां निगरणव्यथाम् // सोक्स्स्_१२,१९.१३८ (वेत्_१२.१३८) //

 

स्थास्यस्य् एकाकिनी चात्रेत्य् उक्तशापवचाः शनैः /
सो ऽनुनीतो मया ध्यात्वा शापान्तं मे ऽब्रवीत् पिता // सोक्स्स्_१२,१९.१३९ (वेत्_१२.१३९) //

 

भर्ता भूत्वा यशःकेतुनामाङ्गनृपतिर् यदा /
राक्षसेन निगीर्णां त्वां दृष्ट्वा तं निहनिष्यति // सोक्स्स्_१२,१९.१४० (वेत्_१२.१४०) //

 

तदा त्वं मोक्ष्यसे शापाद् धृदयात् तस्य निर्गता /
संस्मरिष्यसि शापादि विद्याः सर्वास् तथा निजाः // सोक्स्स्_१२,१९.१४१ (वेत्_१२.१४१) //

 

इत्य् आदिश्य स शापान्तं त्यक्त्वा माम् एककाम् इह /
निषधाद्रिं गतस् तातो भूलोकं सपरिच्छदः // सोक्स्स्_१२,१९.१४२ (वेत्_१२.१४२) //

 

अहं तथा चरन्ती च शापमोहाद् इहावसम् /
क्षीणश् चैष स शापो मे जाता सर्वत्र च स्मृतिः // सोक्स्स्_१२,१९.१४३ (वेत्_१२.१४३) //

 

तत् तातपार्श्वम् अधुना निषधाद्रिं व्रजाम्य् अहम् /
शापान्ते स्वां गतिं याम इत्य् एष समयो हि नः // सोक्स्स्_१२,१९.१४४ (वेत्_१२.१४४) //

 

त्वम् इहास्व स्वराष्ट्रं वा व्रज स्वातन्त्र्यम् अत्र ते /
एवं तयोक्ते स नृपो दुःखितो ऽर्थयते स्म ताम् // सोक्स्स्_१२,१९.१४५ (वेत्_१२.१४५) //

 

सप्ताहानि न गन्तव्यं प्रसीद सुमुखि त्वया /
क्षिपाव तावद् औत्सुक्यम् उद्याने क्रीडनैर् इह // सोक्स्स्_१२,१९.१४६ (वेत्_१२.१४६) //

 

त्वं गच्छाथ पितुः स्थानं यास्याम्य् अहम् अपि स्वकम् /
एतत् तद्वचनं मुग्धा तथेत्य् अङ्गीचकार सा // सोक्स्स्_१२,१९.१४७ (वेत्_१२.१४७) //

 

ततो ऽत्र रेमे स तया सहोद्यानेषु कान्तया /
सजलोत्पलनेत्रासु वापीषु षडहं नृपः // सोक्स्स्_१२,१९.१४८ (वेत्_१२.१४८) //

 

मा स्म यातं विहायास्मान् इति पूत् कुर्वतीष्व् इव /
उत्क्षिप्तवीचिहस्तासु हंससारसनिःस्वनैः // सोक्स्स्_१२,१९.१४९ (वेत्_१२.१४९) //

 

सप्तमे ऽह्नि स युक्त्या तां प्रियां तत्रानयद् गृहे /
भूलोकप्रापिणी यत्र सा यन्त्रद्वारवापिका // सोक्स्स्_१२,१९.१५० (वेत्_१२.१५०) //

 

तत्र कण्ठे गृहीत्वा तां तस्यां वाप्यां निपत्य सः /
उत्तस्थौ स्वपुरोद्यानवापीमध्यात् तया सह // सोक्स्स्_१२,१९.१५१ (वेत्_१२.१५१) //

 

तत्र कान्तासखं प्राप्तं तं दृष्ट्वोद्यानपालकाः /
हृष्टास् तन् मन्त्रिणे गत्वा जगदुर् दीर्घदर्शिने // सोक्स्स्_१२,१९.१५२ (वेत्_१२.१५२) //

 

सो ऽप्य् एत्य पादपतितस् तम् आनीतेप्सिताङ्गनम् /
दृष्ट्वा प्रावेशयन् मन्त्री सपौरो ऽभ्यन्तरं नृपम् // सोक्स्स्_१२,१९.१५३ (वेत्_१२.१५३) //

 

अहो सैषा कथं प्राप्ता राज्ञा दिव्याङ्गनामुना /
व्योम्नीव विद्युद् इव या क्षणदृश्या मयेक्षिता // सोक्स्स्_१२,१९.१५४ (वेत्_१२.१५४) //

 

यद् यस्य लिखितं धात्रा ललाटाक्षरपङ्क्तिषु /
तद् अवश्यम् असंभाव्यम् अपि तस्योपतिष्ठते // सोक्स्स्_१२,१९.१५५ (वेत्_१२.१५५) //

 

इत्य् अत्र मन्त्रिमुख्ये ऽस्मिन् ध्यायत्य् अन्यजने ऽपि च /
दिव्यस्त्रीप्राप्तिसाश्चर्यं राजागमनसोत्सवे // सोक्स्स्_१२,१९.१५६ (वेत्_१२.१५६) //

 

सा मृगाङ्कवती दृष्ट्वा तं स्वदेशगतं नृपम् /
इयेष पूर्णसप्ताहा यातुं वैद्याधरीं गतिम् // सोक्स्स्_१२,१९.१५७ (वेत्_१२.१५७) //

 

नाविरासीच् च विद्यास्याः स्मृताप्य् उत्पतनी तदा /
ततः सा मुषितेवात्र विषादम् अगमत् परम् // सोक्स्स्_१२,१९.१५८ (वेत्_१२.१५८) //

 

किम् अकस्माद् विषण्णेव दृश्यसे वद मे प्रिये /
इत्य् उक्ता तेन राज्ञा सा विध्यादर्य् एवम् अब्रवीत् // सोक्स्स्_१२,१९.१५९ (वेत्_१२.१५९) //

 

स्थिताहं शापमुक्तापि त्वत्स्नेहाद् यद् इयच् चिरम् /
तेन विद्या मम भ्रष्टा नष्टा दिव्या च सा गतिः // सोक्स्स्_१२,१९.१६० (वेत्_१२.१६०) //

 

तच् छ्रुत्वा हन्त सिद्धेयं मम विद्याधरीति सः /
राजा ततो यशःकेतुः पूर्णं चक्रे महोत्सवम् // सोक्स्स्_१२,१९.१६१ (वेत्_१२.१६१) //

 

तद् दृष्ट्वा दीर्घदर्शी स मन्त्री गत्वा गृहं निशि /
शयनीयगतो ऽकस्माद् धृत्स्फोटेन व्यपद्यत // सोक्स्स्_१२,१९.१६२ (वेत्_१२.१६२) //

 

ततो ऽनुभूय तच्छोकं धृतराज्यभरः स्वयम् /
यशःकेतुश् चिरं तस्थौ स मृगाङ्कवतीयुतः // सोक्स्स्_१२,१९.१६३ (वेत्_१२.१६३) //

 

इत्य् एतां कथयित्वा मार्गे तस्मै कथां स वेतालः /
अवदत् पुनस् त्रिविक्रमसेनं नृपतिं तम् अंसगतः // सोक्स्स्_१२,१९.१६४ (वेत्_१२.१६४) //

 

तद् ब्रूहि भूपते ते संपन्ने स्वामिनस् तथाभ्युदये /
हृदयं सपदि स्फुटितं तस्य महामन्त्रिणः किम् इति // सोक्स्स्_१२,१९.१६५ (वेत्_१२.१६५) //

 

दिव्यस्त्री न मया किं प्राप्तेति शुचास्फुटद् धृदयम् /
किं वा राज्यम् अभीप्सोर् राजागमजेन दुःखेन // सोक्स्स्_१२,१९.१६६ (वेत्_१२.१६६) //

 

एतच् च यदि न वक्ष्यसि मह्यं जानन्न् अपीह तद् राजन् /
धर्मश् च तव विनङ्क्ष्यति यास्यति दलशश् च झटिति शिरः // सोक्स्स्_१२,१९.१६७ (वेत्_१२.१६७) //

 

श्रुत्वेति तु त्रिविक्रमसेनो राजा जगाद वेतालम् /
नैतत् तस्मिन् द्वयम् अपि शुभचरिते युज्यते हि मन्त्रिवरे // सोक्स्स्_१२,१९.१६८ (वेत्_१२.१६८) //

 

किं तु स्त्रीमात्ररसाद् उपेक्षितं येन भूभुजा राज्यम् /
तस्याधुना तु दिव्यस्त्रीरक्तस्यात्र का वार्ता // सोक्स्स्_१२,१९.१६९ (वेत्_१२.१६९) //

 

तन् मे कष्टे ऽपि कृते प्रत्युत दोषो बताधिकीभूतः /
इति तस्य विभावयतो हृदयं तन्मन्त्रिणः स्फुटितम् // सोक्स्स्_१२,१९.१७० (वेत्_१२.१७०) //

 

इत्य् उक्ते नरपतिना पुनः स मायी वेतालो निजपदम् एव तज् जगाम /
राजापि प्रसभम् अवाप्तुम् अन्वधावद् भूयो ऽपि द्रुतम् अथ तं स धीरचेताः // सोक्स्स्_१२,१९.१७१ (वेत्_१२.१७१) //

 

विंशस् तरङ्गः /

अथ गत्वा पुनः प्राप्य शिंशपातस् ततो नृपः /
स त्रिविक्रमसेनस् तं स्कन्धे वेतालम् आददे // सोक्स्स्_१२,२०.१ (वेत्_१३.१) //

 

आयान्तं च स वेतालो भूयस् तं नृपम् अब्रवीत् /
राजञ् शृणु कथाम् एकां संक्षिप्तां वर्णयामि ते // सोक्स्स्_१२,२०.२ (वेत्_१३.२) //

 

अस्ति वाराणसी नाम पुरी हरनिवासभूः /
देवस्वामीति तत्रासीन् मान्यो नरपतेर् द्विजः // सोक्स्स्_१२,२०.३ (वेत्_१३.३) //

 

महाधनस्य तस्यैको हरिस्वामीत्य् अभूत् सुतः /
तस्य भार्या च लावण्यवतीत्य् अत्युत्तमाभवत् // सोक्स्स्_१२,२०.४ (वेत्_१३.४) //

 

तिलोत्तमादिनाकस्त्रीनिर्माणे प्राप्तकौशलः /
अनर्घरूपलावण्यां मन्ये यां निर्ममे विधिः // सोक्स्स्_१२,२०.५ (वेत्_१३.५) //

 

तया स कान्तया साकं हरिस्वामी कदाचन /
रतिश्रान्तो ययौ निद्रां हर्म्ये चन्द्रांशुशीतले // सोक्स्स्_१२,२०.६ (वेत्_१३.६) //

 

तत् कालं तेन मार्गेण कामचारी विहायसा /
आगान् मदनवेगाख्यो विद्याधरकुमारकः // सोक्स्स्_१२,२०.७ (वेत्_१३.७) //

 

स तत्र लावण्यवतीं पत्युः पार्श्वे ददर्श ताम् /
सुप्तां रतिक्लमस्रस्तवस्त्रव्यक्ताङ्गसौष्ठवाम् // सोक्स्स्_१२,२०.८ (वेत्_१३.८) //

 

तद्रूपहृतचित्तः सन् मदनान्धः स तत् क्षणम् /
सुप्ताम् एव निपत्यैतां गृहीत्वा नभसा ययौ // सोक्स्स्_१२,२०.९ (वेत्_१३.९) //

 

क्षणात् प्रबुद्धो ऽथ युवा हरिस्वामी स तत्पतिः /
प्राणेश्वरीम् अपश्यंस् ताम् उदतिष्ठत् ससंभ्रमः // सोक्स्स्_१२,२०.१० (वेत्_१३.१०) //

 

अहो किम् एतत् क्व गता कुपिता सा नु किं मयि /
छन्ना जिज्ञासितुं किं मे चित्तं परिहसत्य् उत // सोक्स्स्_१२,२०.११ (वेत्_१३.११) //

 

इत्य् अनेकविकल्पौघव्याकुलस् ताम् इतस् ततः /
हर्म्यप्रासादवलभीष्व् अन्विष्यन् सो ऽभ्रमन् निशि // सोक्स्स्_१२,२०.१२ (वेत्_१३.१२) //

 

अगृहोद्यानतश् चिन्वन् यन् न प्राप कुतो ऽपि ताम् /
तत् स शोकाग्निसंतप्तो विललापाश्रुगद्गदम् // सोक्स्स्_१२,२०.१३ (वेत्_१३.१३) //

 

हा चन्द्रबिम्बवदने हा ज्योत्स्नागौरि हा प्रिये /
रात्र्या तुल्यगुणद्वेषात् किं नु सोढासि नानया // सोक्स्स्_१२,२०.१४ (वेत्_१३.१४) //

 

त्वया कान्त्या जितो बिभ्यद् इव चन्दनशीतलैः /
करैर् असुखयद् यो मां सो ऽयम् इन्दुस् त्वया विना // सोक्स्स्_१२,२०.१५ (वेत्_१३.१५) //

 

लब्धान्तर इवेदानीं तैर् एव तुदति प्रिये /
प्रज्वलद्भिर् इवाङ्गारैर् विषदिग्धैर् इवाशुगैः // सोक्स्स्_१२,२०.१६ (वेत्_१३.१६) //

 

इत्य् आदि क्रन्दतस् तस्य सा हरिस्वामिनस् तदा /
कृच्छ्राद् व्यतीयाय निशा न पुनर् विरहव्यथा // सोक्स्स्_१२,२०.१७ (वेत्_१३.१७) //

 

प्रातर् बिभेद विश्वस्य करैः संतमसं रविः /
भेत्तुं न चक्षमे तस्य मोहान्धतमसं पुनः // सोक्स्स्_१२,२०.१८ (वेत्_१३.१८) //

 

विलब्ध इव चक्राह्वैस् तस्य तीर्णनिशैस् तदा /
भेजे शतगुनीभावं करुणाक्रन्दितध्वनिः // सोक्स्स्_१२,२०.१९ (वेत्_१३.१९) //

 

स्वजनैः सान्त्व्यमानो ऽपि वियोगानलदीपितः /
न च लेभे द्विजयुवा धृतिं तां प्रेयसीं विना // सोक्स्स्_१२,२०.२० (वेत्_१३.२०) //

 

इह स्थितम् इह स्नातं कृतम् अत्र प्रसाधनम् /
विहृतं च तयात्रेति ययौ त्व् इत इतो रुदन् // सोक्स्स्_१२,२०.२१ (वेत्_१३.२१) //

 

मृता तावन् न सा तत् किम् आत्मैवं हन्यते त्वया /
अवश्यं ताम् अवाप्तासि जीवञ् जातु कुतश्चन // सोक्स्स्_१२,२०.२२ (वेत्_१३.२२) //

 

तद् धैर्यम् अवलम्बस्व तां गवेषय च प्रियाम् /
अप्राप्यं नाम नेहास्ति धीरस्य व्यवसायिनः // सोक्स्स्_१२,२०.२३ (वेत्_१३.२३) //

 

इति बन्धुसुहृद्वाक्यैर् बोधितः सो ऽथ कृच्छ्रतः /
दिनैः कैश्चिद् धरिस्वामी बबन्ध धृतिम् आस्थया // सोक्स्स्_१२,२०.२४ (वेत्_१३.२४) //

 

अचिन्तयच् च सर्वस्वं कृत्वा ब्राह्मणसाद् अहम् /
भ्रमामि तावत् तीर्थानि क्षपयाम्य् अघसंचयम् // सोक्स्स्_१२,२०.२५ (वेत्_१३.२५) //

 

पापक्षयाद् धि तां जातु प्रियां भ्राम्यन्न् अवाप्नुयाम् /
इत्य् आलोच्य यथावस्थं स्नानाद्य् उत्थाय सो ऽकरोत् // सोक्स्स्_१२,२०.२६ (वेत्_१३.२६) //

 

अन्येद्युश् च विचित्रान्नपानं सत्त्रे द्विजन्मनाम् /
चकारावारितं किं च ददौ धनम् अशेषतः // सोक्स्स्_१२,२०.२७ (वेत्_१३.२७) //

 

ब्राह्मण्यमात्रवित्तस्य निर्गत्यैव स्वदेशतः /
प्रियाप्राप्तीच्छया सो ऽथ तीर्थानि भ्रमितुं ययौ // सोक्स्स्_१२,२०.२८ (वेत्_१३.२८) //

 

भ्राम्यतश् च जगामास्य भीमो ग्रीष्मर्तुकेसरी /
प्रचण्डादित्यवदनो दीप्ततद्रश्मिकेसरः // सोक्स्स्_१२,२०.२९ (वेत्_१३.२९) //

 

प्रियाविरहसंतप्तपान्थनिःश्वासमारुतैः /
न्यस्तोष्माण इवात्युष्णा वान्ति स्म च समीरणाः // सोक्स्स्_१२,२०.३० (वेत्_१३.३०) //

 

शुष्यद्विदीर्णपङ्काश् च हृदयैः स्फुटितैर् इव /
जलाशया ददृशिरे घर्मलुप्ताम्बुसंपदः // सोक्स्स्_१२,२०.३१ (वेत्_१३.३१) //

 

चीरीचीत्कारमुखरास् तापम्लानदलाधराः /
मधुश्रीविरहान् मार्गेष्व् अरुदन्न् इव पादपाः // सोक्स्स्_१२,२०.३२ (वेत्_१३.३२) //

 

तस्मिन् काले ऽर्कतापेन वियोगेन क्षुधा तृषा /
नित्याध्वना च स क्लान्तो विरूक्षक्षामधूसरः // सोक्स्स्_१२,२०.३३ (वेत्_१३.३३) //

 

भोजनार्थि हरिस्वामी प्राप ग्रामं क्वचिद् भ्रमन् /
पद्मनाभाभिधानस्य गृहं विप्रस्य सत्त्रिणः // सोक्स्स्_१२,२०.३४ (वेत्_१३.३४) //

 

तत्र दृष्ट्वा स भुञ्जानान् विप्रान् अभ्यन्तरे बहून् /
द्वारशाखां समालम्ब्य तस्थौ निःशब्दनिश्चलः // सोक्स्स्_१२,२०.३५ (वेत्_१३.३५) //

 

तथास्थितं तम् आलोक्य सत्त्रिणस् तस्य गेहिनी /
पद्मनाभस्य संजातदया साध्वी व्यचिन्तयत् // सोक्स्स्_१२,२०.३६ (वेत्_१३.३६) //

 

अहो क्षुन् नाम गुर्व्य् एषा न कुर्यात् कस्य लाघवम् /
यद् एवम् अयम् अन्नार्थी को ऽप्य् आस्ते द्वार्य् अधोमुखः // सोक्स्स्_१२,२०.३७ (वेत्_१३.३७) //

 

दूराध्वाभ्यागतः स्नातस् तावत् क्षीणेन्द्रियः क्षुधा /
तद् एषश् चान्नदानस्य पात्रम् इत्य् अवधार्य सा // सोक्स्स्_१२,२०.३८ (वेत्_१३.३८) //

 

परमान्नभृतं साध्वी तस्मै सघृतशर्करम् /
पात्रम् उत्क्षिप्य पाणिभ्याम् आनीय प्रश्रिता ददौ // सोक्स्स्_१२,२०.३९ (वेत्_१३.३९) //

 

जगाद चैतं भुङ्क्ष्वैतद् गत्वा वापीतटे क्वचित् /
इदं स्थानं समुच्छिष्टं भुञ्जानैर् ब्राह्मनैर् वृतम् // सोक्स्स्_१२,२०.४० (वेत्_१३.४०) //

 

तथेति सो ऽन्नपात्रं तद् गृहीत्वा नातिदूरतः /
गत्वा स्थापितवान् वाप्यास् तटे वटतरोर् अधः // सोक्स्स्_१२,२०.४१ (वेत्_१३.४१) //

 

प्रक्षाल्य पाणिपादं च वाप्याम् आचम्य चात्र सः /
यावद् भक्षयितुं तुष्टः परमान्नम् उपैति तत् // सोक्स्स्_१२,२०.४२ (वेत्_१३.४२) //

 

तावद् गृहीत्वा कृष्णाहिं चञ्च्वा पादयुगेन च /
श्येनः कुतश्चिद् आगत्य तरौ तस्मिन्न् उपाविशत् // सोक्स्स्_१२,२०.४३ (वेत्_१३.४३) //

 

तेन तस्योह्यमानस्य सर्पस्याक्रम्य पक्षिणा /
उत्क्रान्तजीवितस्यास्याद् विषलाला विनिर्ययौ // सोक्स्स्_१२,२०.४४ (वेत्_१३.४४) //

 

सा तत्राधःस्थिते तस्मिन्न् अन्नपात्रे ऽपतत् तदा /
तच् चादृष्ट्वा हरिस्वामी स एत्यान्नम् अभुङ्क्त तत् // सोक्स्स्_१२,२०.४५ (वेत्_१३.४५) //

 

क्षुधार्तस्य तदा तस्य मृष्टान्नं तत् क्षणेन तत् /
कृत्स्नं भुक्तवतस् तीव्रा प्रोदभूद् विषवेदना // सोक्स्स्_१२,२०.४६ (वेत्_१३.४६) //

 

अहो विधौ विपर्यस्ते न विपर्यस्यतीह किम् /
यद् विषीभूतम् अन्नं मे सक्षीरघृटशर्करम् // सोक्स्स्_१२,२०.४७ (वेत्_१३.४७) //

 

इति जल्पन् विषार्तः स हरिस्वामी परिस्खलन् /
गत्वा तां सत्त्रिणस् तस्य विप्रस्योवाच गेहिनीम् // सोक्स्स्_१२,२०.४८ (वेत्_१३.४८) //

 

त्वद्दत्ताद् विषम् अन्नान् मे जातं तद् विषमन्त्रिणम् /
कंचिन् ममानय क्षिप्रं ब्रह्महत्यान्यथास्ति ते // सोक्स्स्_१२,२०.४९ (वेत्_१३.४९) //

 

इत्य् उक्त्वैव स तां साध्वीं किम् एतद् इति विह्वलाम् /
हरिस्वामी परावृत्तनेत्रः प्राणैर् व्ययुज्यत // सोक्स्स्_१२,२०.५० (वेत्_१३.५०) //

 

ततः सा तेन निर्दोषाप्य् आतिथेय्य् अपि सत्त्रिणा /
भार्या निष्कासिता गेहान् मिथ्यातिथिवधक्रुधा // सोक्स्स्_१२,२०.५१ (वेत्_१३.५१) //

 

साप्य् उत्पन्नमृषावद्या सुशुभाद् अपि कर्मणः /
जातावमाना तपसे साध्वी तीर्थम् अशिश्रियत् // सोक्स्स्_१२,२०.५२ (वेत्_१३.५२) //

 

कस्य विप्रवधः सो ऽस्तु सर्पश्येनान्नदेश्व् इति /
तद् अभूद् धर्मराजाग्रे वादो नासीत् तु निर्णयः // सोक्स्स्_१२,२०.५३ (वेत्_१३.५३) //

 

तत् त्रिविक्रमसेन त्वं रजन् ब्रूहि ममाधुना /
कस्य सा ब्रह्महत्येति पूर्वः शापः स ते ऽन्यथा // सोक्स्स्_१२,२०.५४ (वेत्_१३.५४) //

 

इति वेतालतो राजा श्रुत्वा शापनियन्त्रितः /
स त्रिविक्रमसेनस् तं मुक्तमौनो ऽब्रवीद् इदम् // सोक्स्स्_१२,२०.५५ (वेत्_१३.५५) //

 

तस्य तत् पातकं तावत् सर्पस्य यदि वास्य कः /
विवशस्यापराधो ऽस्ति भक्ष्यमाणस्य शत्रुणा // सोक्स्स्_१२,२०.५६ (वेत्_१३.५६) //

 

अथ स्येनस्य तेनापि किं दुष्टं क्षुधितात्मना /
अकस्मात् प्राप्तम् आनीय भक्ष्यं भक्षयता निजम् // सोक्स्स्_१२,२०.५७ (वेत्_१३.५७) //

 

दंपत्योर् अन्नदात्रोर् वा तयोर् एकस्य वा कुतः /
अभाव्यदोषौ धर्मैकप्रवृत्तौ ताव् उभौ यतः // सोक्स्स्_१२,२०.५८ (वेत्_१३.५८) //

 

तद् अहं तस्य मन्ये सा ब्रह्महत्या जडात्मनः /
अविचार्यैव यो ब्रूयाद् एषाम् एकतमस्य ताम् // सोक्स्स्_१२,२०.५९ (वेत्_१३.५९) //

 

इत्य् उक्तवतो ऽस्य नृपस्यांसाद् भूयो ऽप्य् अगात् स वेतालः /
निजपदम् एव नृपो ऽपि स पुनर् अपि धीरस् तम् अन्वगाद् एव // सोक्स्स्_१२,२०.६० (वेत्_१३.६०) //

 

एकविंशस् तरङ्गः /

स त्रिविक्रमसेनो ऽथ गत्वा तं शिंशपातरोः /
भूयो ऽप्य् आसाद्य वेतालं स्कन्धे जग्राह भूपतिः // सोक्स्स्_१२,२१.१ (वेत्_१४.१) //

 

प्रस्थितं च तम् उर्वीशं स वेतालो ऽभ्यधात् पुनः /
राजञ् श्रान्तो ऽसि तच् चित्रां कथाम् आख्यामि ते शृणु // सोक्स्स्_१२,२१.२ (वेत्_१४.२) //

 

अस्त्य् अयोध्येति नगरी राजधानी बभूव या /
रक्षःकुलकृतान्तस्य रामरूपस्य शार्ङ्गिणः // सोक्स्स्_१२,२१.३ (वेत्_१४.३) //

 

तस्यां राजाभवद् वीरकेतुर् नाम ररक्ष यः /
क्षोणीम् इमां महाबाहुः प्राकारो नगरीम् इव // सोक्स्स्_१२,२१.४ (वेत्_१४.४) //

 

तस्मिन् महीपताव् अस्यां पुर्याम् एको महावणिक् /
रत्नदत्ताभिधानो ऽभूद् वणिङ्नीवहनायकः // सोक्स्स्_१२,२१.५ (वेत्_१४.५) //

 

नन्दयन्त्यभिधानायां पत्न्यां तस्योदपद्यत /
सुता रत्नवती नाम देवताराधनार्जिता // सोक्स्स्_१२,२१.६ (वेत्_१४.६) //

 

सा च तस्य पितुर् वेश्मन्य् अवर्धत मनस्विनी /
रूपलावण्यविनयैः सहैव सहजैर् गुणैः // सोक्स्स्_१२,२१.७ (वेत्_१४.७) //

 

यौवनस्थां च तां तस्माद् रत्नदत्तान् न केवलम् /
महान्तो वणिजो यावद् राजानो ऽपि ययाचिरे // सोक्स्स्_१२,२१.८ (वेत्_१४.८) //

 

सा तु पुंद्वेषिणी नैच्छद् भर्तारम् अपि वासवम् /
प्राणत्यागोद्यता सेहे न विवाहकथाम् अपि // सोक्स्स्_१२,२१.९ (वेत्_१४.९) //

 

तेन तस्याः पिता तूष्णीं तस्थौ वात्सल्यदुःस्थितः /
स च प्रवादो ऽयोद्यायां तस्यां सर्वत्र पप्रथे // सोक्स्स्_१२,२१.१० (वेत्_१४.१०) //

 

अत्रान्तरे सदा चौरैर् मुष्यमाणाः किलाखिलाः /
संभूयात्र नृपं पौरा वीरकेतुं व्यजिज्ञपन् // सोक्स्स्_१२,२१.११ (वेत्_१४.११) //

 

नित्यं मुष्यामहे चौरै रात्रौ रात्राव् इह प्रभो /
लक्ष्यन्ते ते च नास्माभिस् तद् देवो वेत्तु यत् परम् // सोक्स्स्_१२,२१.१२ (वेत्_१४.१२) //

 

इति पौरैः स विज्ञप्तो राजा ताम् अभितः पुरीम् /
तस्करान्वेषणे छन्नान् आदिशद् रत्रिरक्षकान् // सोक्स्स्_१२,२१.१३ (वेत्_१४.१३) //

 

ते ऽपि प्रापुर् न यच् चौरान् पुरी सामुष्यतैव च /
तदैकदा स्वयं राजा निशि स्वैरं विनिर्ययौ // सोक्स्स्_१२,२१.१४ (वेत्_१४.१४) //

 

एकाकी चात्तशस्त्रो ऽत्र भ्रमन् सो ऽपश्यद् एकतः /
एकं प्राकारपृष्टेन यान्तं कम् अपि पूरुषम् // सोक्स्स्_१२,२१.१५ (वेत्_१४.१५) //

 

निःशब्दपदविन्यासविचित्रगतिकौशलम् /
सशङ्कलोलनयनं पश्यन्तं पृष्टतो मुहुः // सोक्स्स्_१२,२१.१६ (वेत्_१४.१६) //

 

अयं स नूनं चौरो मे मुष्णात्य् एकचरः पुरीम् /
इति मत्वैव निकटं स तस्योपययौ नृपः // सोक्स्स्_१२,२१.१७ (वेत्_१४.१७) //

 

ततः स चौरो दृष्ट्वा तं नृपं को ऽसीत्य् अभाषत /
चौरो ऽहम् इति राजा तं चौरं प्रत्यब्रवीत् स तम् // सोक्स्स्_१२,२१.१८ (वेत्_१४.१८) //

 

सो ऽथ चौरो ऽभ्यधाद् दृष्ट्वा तर्हि तुल्यो ऽसि मे सुहृत् /
तद् एहि मद्गृहं तावन् मित्राचारं करोमि ते // सोक्स्स्_१२,२१.१९ (वेत्_१४.१९) //

 

तच् छ्रुत्वा स तथेत्य् उक्त्वा तेनैव सह भूपतिः /
ययौ वनान्तर्धरणीखातान्तर्वर्ति तद्गृहम् // सोक्स्स्_१२,२१.२० (वेत्_१४.२०) //

 

अशेषभोगभोगाढ्यं भास्वद्दीपप्रकाशितम् /
नवीनम् इव पातालं बलिराजानधिष्ठितम् // सोक्स्स्_१२,२१.२१ (वेत्_१४.२१) //

 

तत्र प्रविष्टे तस्मिंश् च कृतासनपरिग्रहे /
राज्ञि सो ऽभ्यन्तरगृहं प्रविवेशाथ तस्करः // सोक्स्स्_१२,२१.२२ (वेत्_१४.२२) //

 

तत् क्षणं च तम् एत्यैका दासी तत्रावदन् नृपम् /
महाभाग प्रविष्टस् त्वम् इह मृत्युमुखे कथम् // सोक्स्स्_१२,२१.२३ (वेत्_१४.२३) //

 

एकचौरो ह्य् असौ पापं निर्गत्यातः करिष्यति /
ध्रुवं विस्वासघातीति तद् इतस् त्वरितं व्रज // सोक्स्स्_१२,२१.२४ (वेत्_१४.२४) //

 

इत्य् उक्तः स तया राजा निर्गत्यैव ततो द्रुतम् /
गत्वा स्वराजधानीं च निशि सैन्यान्य् असज्जयत् // सोक्स्स्_१२,२१.२५ (वेत्_१४.२५) //

 

संनद्धसैन्यश् चागत्य दस्योस् तस्य रुरोध तत् /
भूगृहद्वारविवरं रसत्तूर्याकुलैर् बलैः // सोक्स्स्_१२,२१.२६ (वेत्_१४.२६) //

 

ततो रुद्धे गृहे वृत्तं प्रतिभेदम् अवेत्य सः /
मरणे निश्चितश् चौरः शूरो युद्धाय निर्ययौ // सोक्स्स्_१२,२१.२७ (वेत्_१४.२७) //

 

निर्गतश् च रणे चक्रे पराक्रमम् अमानुषम् /
करांश् चकर्त करिणां जङ्घाश् चिच्छेद वाजिनाम् // सोक्स्स्_१२,२१.२८ (वेत्_१४.२८) //

 

जहार च शिरांस्य् एको भटानां खड्गचर्मभृत् /
ततस् तं क्षपितानीकम् अभ्यधावत् स्वयं नृपः // सोक्स्स्_१२,२१.२९ (वेत्_१४.२९) //

 

स तस्य खड्गविद्याज्ञो राजा करणयुक्तितः /
हस्ताज् जहार निस्त्रिंशम् अथ तां क्षुरिकाम् अपि // सोक्स्स्_१२,२१.३० (वेत्_१४.३०) //

 

अशस्त्रं मुक्तशस्त्रो ऽथ बाहुयुद्धेन तं नृपः /
चौरं निहत्य धरणौ सजीवग्राहम् अग्रहीत् // सोक्स्स्_१२,२१.३१ (वेत्_१४.३१) //

 

निनाय तं च संयम्य सधनं नगरीं निजाम् /
प्रातश् चाज्ञापयत् तस्य शूलारोपणनिग्रहम् // सोक्स्स्_१२,२१.३२ (वेत्_१४.३२) //

 

नीयमानं च तं वध्यभूमिं चौरं सडिण्डिमम् /
ददर्श सा रत्नवती वणिक्कन्यात्र हर्म्यतः // सोक्स्स्_१२,२१.३३ (वेत्_१४.३३) //

 

व्रणितं धूलिलिप्ताङ्गम् अप्य् एतं मारमोहिता /
दृष्ट्वैव गत्वा पितरं रत्नदत्तम् उवाच सा // सोक्स्स्_१२,२१.३४ (वेत्_१४.३४) //

 

वधाय नीयते यो ऽयम् एष भर्ता वृतो मया /
तन् नृपाद् रक्ष तातैनं न चेद् एनम् अनु म्रिये // सोक्स्स्_१२,२१.३५ (वेत्_१४.३५) //

 

तच् छ्रुत्वा तां पितावादीत् किम् इदं पुत्रि भाषसे /
या त्वं नेच्छसि भूपालाम् अपि भर्तॄन् अभीप्सतः // सोक्स्स्_१२,२१.३६ (वेत्_१४.३६) //

 

सा पापं तस्करम् इमं वाञ्छस्य् आपद्गतं कथम् /
इत्य् आदि पित्रा प्रोक्तापि निश्चयान् न चचाल सा // सोक्स्स्_१२,२१.३७ (वेत्_१४.३७) //

 

ततः स तत्पिता गत्वा तस्य चौरस्य सत्वरम् /
सर्वस्वेनापि राजानं वधान् मोक्षम् अयाचत // सोक्स्स्_१२,२१.३८ (वेत्_१४.३८) //

 

राजा तु तं न तत्याज हेमकोटिशतैर् अपि /
स्वशरीरपणानीतं चौरं सर्वापहारिणम् // सोक्स्स्_१२,२१.३९ (वेत्_१४.३९) //

 

ततः पितर्य् उपायाते विमुखे सा वणिक्सुता /
अनुमर्तुं कृतस्नाना वार्यमाणापि बन्धुभिः // सोक्स्स्_१२,२१.४० (वेत्_१४.४०) //

 

आरुह्य शिबिकां तस्य दस्योर् वध्यभुवं ययौ /
अन्वीयमाना रुदता पित्रा मात्रा जनेन च // सोक्स्स्_१२,२१.४१ (वेत्_१४.४१) //

 

तावच् च वधकैः सो ऽत्र चौरः शूले ऽधिरोपितः /
तां ददर्श गलत्प्राणस् तथा सज्ञातिम् आगताम् // सोक्स्स्_१२,२१.४२ (वेत्_१४.४२) //

 

जनाच् छ्रुत्वा च वृत्तान्तम् अश्रु मुक्त्वा क्षणं ततः /
हसन् स चौरः किम् अपि प्राणाञ् शूलगतो जहौ // सोक्स्स्_१२,२१.४३ (वेत्_१४.४३) //

 

ततो ऽवतारितं शूलात् सा तच्चौरकलेवरम् /
आदाय चारुरोहात्र चितां साध्वी वणिक्सुता // सोक्स्स्_१२,२१.४४ (वेत्_१४.४४) //

 

तत् क्षणं च श्मशाने ऽत्र भैरवः कृतसंनिधिः /
अदृश्यो भगवान् एवं ताम् उवाचान्तरिक्षतः // सोक्स्स्_१२,२१.४५ (वेत्_१४.४५) //

 

अस्मिन् स्वयंवरपताव् एवं भक्त्या तवानया /
तुष्टो ऽस्मि तद् वरं मत्तः प्रार्थयस्व पतिव्रते // सोक्स्स्_१२,२१.४६ (वेत्_१४.४६) //

 

तच् छ्रुत्वैव वरं देवाद् एवं वव्रे प्रणम्य सा /
नाथ पुत्रशतं भूयाद् अपुत्रस्यापि मत्पितुः // सोक्स्स्_१२,२१.४७ (वेत्_१४.४७) //

 

येनानन्यसुतो नैषः प्राणाञ् जह्यान् मया विना /
इति प्रोक्तवतीम् एनां साध्वीं देवो ऽब्रवीत् पुनः // सोक्स्स्_१२,२१.४८ (वेत्_१४.४८) //

 

पितुः पुत्रशतं ते ऽस्तु वरम् अन्यं वृणीष्व च /
त्वादृशी दृढसत्त्वा हि नैतावन्मात्रम् अर्हति // सोक्स्स्_१२,२१.४९ (वेत्_१४.४९) //

 

तद् आकर्ण्याथ सावादीत् प्रसन्नो मयि चेत् प्रभुः /
तज् जीवत्व् एष भर्ता मे धार्मिकश् च सदास्त्व् इति // सोक्स्स्_१२,२१.५० (वेत्_१४.५०) //

 

एवम् अस्त्व् अक्षतो जीवन्न् उत्तिष्ठत्व् एष ते पतिः /
धार्मिकश् चास्तु राजास्य वीरकेतुश् च तुष्यतु // सोक्स्स्_१२,२१.५१ (वेत्_१४.५१) //

 

इत्य् उक्तवत्य् अनालक्ष्यमूर्तौ शर्वे नभःस्थिते /
उत्तस्थाव् अक्षताङ्गो ऽत्र चौरो जीवंस् तदैव सः // सोक्स्स्_१२,२१.५२ (वेत्_१४.५२) //

 

ततो विस्मितहृष्टः सन् रत्नदत्तः सुतां वणिक् /
आदाय तां रत्नवतीं चौरं जामातरं च तम् // सोक्स्स्_१२,२१.५३ (वेत्_१४.५३) //

 

प्रहृष्टैर् बान्धवैः साकं प्रविश्य निजमन्दिरम् /
लब्धपुत्रवरश् चक्रे स्वानन्दोचितम् उत्सवम् // सोक्स्स्_१२,२१.५४ (वेत्_१४.५४) //

 

ज्ञातवृत्तान्ततुष्टश् च तदैवानाय्य तं नृपः /
एकवीरं वीरकेतुश् चौरं सेनापतिं व्यधात् // सोक्स्स्_१२,२१.५५ (वेत्_१४.५५) //

 

चौर्यान् निवृत्तो ऽथ स तां परिणीय वणिक्सुताम् /
एकवीरः सुखं तस्थौ मार्गस्थो राजसंमतः // सोक्स्स्_१२,२१.५६ (वेत्_१४.५६) //

 

इति कथयित्वा स कथां वेतालो दत्तपूर्वशापभयम् /
अंसस्थितस् त्रिविक्रमसेनं पप्रच्छ तं क्षितिपम् // सोक्स्स्_१२,२१.५७ (वेत्_१४.५७) //

 

राजन् ब्रूहि सपितृकाम् उपस्थितां तां वणिक्सुतां दृष्ट्वा /
चौरेण शूलपृष्टे रुदितं हसितं च किं तेन // सोक्स्स्_१२,२१.५८ (वेत्_१४.५८) //

 

अथ राजा प्रत्यवदद् रुदितं चौरेण दुःखतस् तेन /
नास्यानृण्यम् अकारणबन्धोर् यातो ऽस्मि वणिज इति // सोक्स्स्_१२,२१.५९ (वेत्_१४.५९) //

 

आश्चर्यतश् च हसितं किम् इयं कन्या नृपान् वरान् हित्वा /
मय्य् अस्मिन्न् अनुरक्ता स्त्रीचित्तम् अहो विचित्रम् इति // सोक्स्स्_१२,२१.६० (वेत्_१४.६०) //

 

इत्य् उक्तवाक्यस्य महीभृतो ऽंसान्
मायी स्वशक्त्यैव तदा जगाम /
स्वं धाम वेतालवरः स राजाप्य्
एतं पुनः पूर्ववद् अन्वगच्छत् // सोक्स्स्_१२,२१.६१ (वेत्_१४.६१) //

 

द्वाविंशस् तरङ्गः /

ततो गत्वा पुनः प्राप्य वेतालं शिंशपातरोः /
स त्रिविक्रमसेनस् तम् आदायोदचलत् पुनः // सोक्स्स्_१२,२२.१ (वेत्_१५.१) //

 

आयान्तं तं च राजानं स वेतालो ऽंसपृष्ठगः /
जगाद भूयो ऽप्य् एतां ते राजन् वच्मि कथां शृणु // सोक्स्स्_१२,२२.२ (वेत्_१५.२) //

 

अभून् नेपालविषये नाम्ना शिवपुरं पुरम् /
यथार्थनामा तत्रासीद् यशःकेतुः पुरा नृपः // सोक्स्स्_१२,२२.३ (वेत्_१५.३) //

 

स मन्त्रिणि न्यस्य भरं प्रज्ञासागरसंज्ञके /
चन्द्रप्रभाख्यया देव्या सार्धं भोगान् असेवत // सोक्स्स्_१२,२२.४ (वेत्_१५.४) //

 

कालेन तस्यां देव्यां च तस्याजायत कन्यका /
राज्ञः शशिप्रभा नाम जगन्नेत्रशशिप्रभा // सोक्स्स्_१२,२२.५ (वेत्_१५.५) //

 

क्रमेण यौवनस्था सा मधुमासे कदाचन /
ययौ यात्रोत्सवं द्रष्टुम् उद्यानं सपरिच्छदा // सोक्स्स्_१२,२२.६ (वेत्_१५.६) //

 

तत्रैकदेशे ऽपश्यत् तां कुसुमावचयोद्यताम् /
उत्क्षिप्तबाहुलतिकालक्षितैकपयोधराम् // सोक्स्स्_१२,२२.७ (वेत्_१५.७) //

 

प्रसूनवृन्तविगलत्संदंशकरशोभिनीम् /
आढ्यपुत्रो मनःस्वामी नाम यात्रागतो द्विजः // सोक्स्स्_१२,२२.८ (वेत्_१५.८) //

 

स तया दृष्टया सद्यो हृतस्य मनसो युवा /
मनःस्वाम्य् अपि नैवाभूत् स्वामी मदनमोहितः // सोक्स्स्_१२,२२.९ (वेत्_१५.९) //

 

मार्गणानां कृते किं स्विद् रतिर् एषा मनोभुवः /
वसन्तसंभृतानीह पुष्पाण्य् उच्चिनुते स्वयम् // सोक्स्स्_१२,२२.१० (वेत्_१५.१०) //

 

किं वार्चयितुकामेयं माधवं वनदेवता /
इति संचिन्तयन्तं तं साप्य् अपश्यन् नृपात्मजा // सोक्स्स्_१२,२२.११ (वेत्_१५.११) //

 

दृष्टमात्रे च सा तस्मिन् साङ्गे नव इव स्मरे /
न पुष्पाणि न चाङ्गानि सोत्का नात्मानम् अस्मरत् // सोक्स्स्_१२,२२.१२ (वेत्_१५.१२) //

 

इत्य् अन्योननवप्रेमसरसौ यावद् अत्र तौ /
तिष्ठतस् तावद् उदभूद् धाहाहेति महारवः // सोक्स्स्_१२,२२.१३ (वेत्_१५.१३) //

 

किम् एतद् इति चोत्क्षिप्तकंधरं पश्यतोस् तयोः /
आयाद् अत्रोपलब्धान्यगजगन्धोत्थया रुषा // सोक्स्स्_१२,२२.१४ (वेत्_१५.१४) //

 

भग्नालानो विनिर्गत्य मत्तो मार्गद्रुमान् रुजन् /
पतिताधोरनो धावंल् लम्बमानाङ्कुशः करी // सोक्स्स्_१२,२२.१५ (वेत्_१५.१५) //

 

ततः परिजने त्रस्तविद्रुते तां ससंभ्रमम् /
राजपुत्रीं प्रधाव्यैव दोर्भ्याम् उत्क्षिप्य चैककाम् // सोक्स्स्_१२,२२.१६ (वेत्_१५.१६) //

 

अङ्गैः किंचित् कृताश्लेषां भयप्रेमत्रपाकुलाम् /
निनाय स मनःस्वामी सुदूरं गजगोचरात् // सोक्स्स्_१२,२२.१७ (वेत्_१५.१७) //

 

अथागतैः परिजनैः स्तुवद्भिस् तं द्विजोत्तमम् /
मुहुर् विवृत्य पश्यन्ती सा निन्ये निजमन्दिरम् // सोक्स्स्_१२,२२.१८ (वेत्_१५.१८) //

 

तत्र तस्थौ तम् एवार्ता स्मरन्ती प्राणदायिनम् /
स्मराग्निपुटपाकेन पच्यमाना दिवानिशम् // सोक्स्स्_१२,२२.१९ (वेत्_१५.१९) //

 

सो ऽप्य् उद्यानान् मनःस्वामी तदा तस्माद् अनुव्रजन् /
स्वान्तःपुरप्रविष्टां तां दृष्ट्वा सोत्को व्यचिन्तयत् // सोक्स्स्_१२,२२.२० (वेत्_१५.२०) //

 

नैतां विनाधुना स्थातुं जीवितुं वाहम् उत्सहे /
तन् मे श्रीमूलदेवो ऽत्र धूर्थः सिद्धो गुरुर् गतिः // सोक्स्स्_१२,२२.२१ (वेत्_१५.२१) //

 

इति संचिन्त्य कथम् अप्य् अस्मिन्न् अवसिते दिने /
प्रतो ययौ गुरोस् तस्य मूलदेवस्य सो ऽन्तिकम् // सोक्स्स्_१२,२२.२२ (वेत्_१५.२२) //

 

ददर्श तं च मित्रेण शशिना नित्य संगतम् /
सिद्धमायाद्भुतपथं सशरीरम् इवाम्बरम् // सोक्स्स्_१२,२२.२३ (वेत्_१५.२३) //

 

न्यवेदयच् च तत् तस्मै प्रणम्य स्वमनीषितम् /
सो ऽपि साधयितुं तस्य प्रतिपेदे विहस्य तत् // सोक्स्स्_१२,२२.२४ (वेत्_१५.२४) //

 

ततः स योगगुलिकां क्षिप्त्वा धूर्तपतिर् मुखे /
मूलदेवो व्यधाद् वृद्धब्राह्मणाकृतिम् आत्मनः // सोक्स्स्_१२,२२.२५ (वेत्_१५.२५) //

 

द्वितीयां गुलिकां दत्त्वा मुखक्षेप्यां चकार च /
सुकान्तकन्यकारूपं तं मनःस्वामिनं द्विजम् // सोक्स्स्_१२,२२.२६ (वेत्_१५.२६) //

 

तद्रूपं तं समादाय गत्वा धूर्ताधिपो ऽथ सः /
तत्प्रियाजनकं भूपम् आस्थाने तं व्यजिज्ञपत् // सोक्स्स्_१२,२२.२७ (वेत्_१५.२७) //

 

राजन्न् एको ऽस्ति मे पुत्रः कन्या दूराच् च तत्कृते /
मयैषा याचितानीता स च क्वापि गतो ऽधुना // सोक्स्स्_१२,२२.२८ (वेत्_१५.२८) //

 

तम् अन्वेष्टुम् अहं यामि तद् एषा रक्ष्यतां त्वया /
आनयामि सुतं यावत् त्वं हि विश्वस्य रक्षिता // सोक्स्स्_१२,२२.२९ (वेत्_१५.२९) //

 

तच् छ्रुत्वा शापभीत्या च प्रतिपद्य स भूपतिः /
सुताम् आनाययामास यशःकेतुः शशिप्रभाम् // सोक्स्स्_१२,२२.३० (वेत्_१५.३०) //

 

जगाद चैतां पुत्रीमां कन्यां रक्षेः स्वमन्दिरे /
स्वपार्श्व एव चाहारं शय्यां चास्याः प्रकल्पयेः // सोक्स्स्_१२,२२.३१ (वेत्_१५.३१) //

 

इति पित्रोक्तया निन्ये कन्यारूपस् तथेति सः /
अन्तःपुरं मनःस्वामी राजपुत्र्या तया निजम् // सोक्स्स्_१२,२२.३२ (वेत्_१५.३२) //

 

यथारुचि ततो याते मुलदेवे द्विजाकृतौ /
कन्यारूपः स तत्रासीन् मनःस्वामी प्रियान्तिके // सोक्स्स्_१२,२२.३३ (वेत्_१५.३३) //

 

दिनैश् च तां सखीप्रीतिविस्रम्भं सम्यगागताम् /
एकदा विरहक्षामां शयनीयलुठत्तनुम् // सोक्स्स्_१२,२२.३४ (वेत्_१५.३४) //

 

रात्रौ रहो राजसुताम् आसन्नशयनस्थितः /
कन्यारूपप्रतिच्छन्नो मनःस्वामी स पृष्टवान् // सोक्स्स्_१२,२२.३५ (वेत्_१५.३५) //

 

सखि किं पाण्डुरच्छाया क्षीयमाणा दिने दिने /
कान्तपक्षवियुक्तेव दुःखितासि शशिप्रभे // सोक्स्स्_१२,२२.३६ (वेत्_१५.३६) //

 

ब्रूहि मे को ह्य् अविश्वासः स्निग्धमुग्धे सखीजने /
इदानीं नैव भोक्ष्ये ऽहं न वदिष्यसि चेन् मम // सोक्स्स्_१२,२२.३७ (वेत्_१५.३७) //

 

तच् छ्रुत्वा सा विनिःश्वस्य शनै राजसुताब्रवीत् /
किं मे त्वय्य् अप्य् अविश्वासः शृणु तत् सखि वच्मि ते // सोक्स्स्_१२,२२.३८ (वेत्_१५.३८) //

 

एकदाहं मधूद्यानयात्रां द्रष्टुं गताभवम् /
तत्रापश्यं च सुभगं कंचिद् ब्राह्मणपुत्रकम् // सोक्स्स्_१२,२२.३९ (वेत्_१५.३९) //

 

हिममुक्तेन्दुसश्रीकं दर्शनोद्दीपितस्मरम् /
मधुमासम् इवालोकक्रीडालंकृतकाननम् // सोक्स्स्_१२,२२.४० (वेत्_१५.४०) //

 

चकोरायितुम् एते च प्रवृत्ते यावद् उन्मुखे /
तन्मुखेन्दुद्युतिसुधापायिनी मे विलोचने // सोक्स्स्_१२,२२.४१ (वेत्_१५.४१) //

 

तावत् स्रवन्मदजलस् तत्राकस्मान् निरर्गलः /
अकालकालमेघाभो गर्जन्न् आगान् महागजः // सोक्स्स्_१२,२२.४२ (वेत्_१५.४२) //

 

तत्संभ्रमात् परिजने नष्टे ऽहं भयविह्वला /
उत्क्षिप्य विप्रपुत्रेण नीता तेनैव दूरतः // सोक्स्स्_१२,२२.४३ (वेत्_१५.४३) //

 

श्रीखण्डेनानुलिप्तेव सिक्तेव सुधया तथा /
अहं तदङ्गस्पर्शेन न जाने कां दशाम् अगाम् // सोक्स्स्_१२,२२.४४ (वेत्_१५.४४) //

 

क्षनाच् च परिवारेण मिलितेनावशा ततः /
इहानीतास्मि निक्षिप्ता स्वर्गाद् इव भुवस् तले // सोक्स्स्_१२,२२.४५ (वेत्_१५.४५) //

 

तदाप्रभृति संकल्पैस् तैस् तैः कल्पितसंगमम् /
पश्यामि तं प्रबुद्धापि पार्श्वस्थं प्राणदं पतिम् // सोक्स्स्_१२,२२.४६ (वेत्_१५.४६) //

 

सुप्ता स्वप्ने च कुर्वाणं चाटून्य् आलोकयामि तम् /
त्याजयन्तं हठाल् लज्जां चुम्बनालिङ्गनाधिभिः // सोक्स्स्_१२,२२.४७ (वेत्_१५.४७) //

 

न च प्राप्नोम्य् अभव्या तन्नामाद्यज्ञानमोहिता /
तद् एवं मां दहत्य् एष प्राणेशविरहानलः // सोक्स्स्_१२,२२.४८ (वेत्_१५.४८) //

 

इति वाक्सुधया तस्याः पूर्णस्वश्रवणोदरः /
सानन्दः स मनःस्वामी विप्रकन्यावपुर्धरः // सोक्स्स्_१२,२२.४९ (वेत्_१५.४९) //

 

कृतार्थमानी मत्वा तं कालम् आत्मप्रकाशने /
स्वरूपं प्रकटीचक्रे निष्कृष्य गुलिकां मुखात् // सोक्स्स्_१२,२२.५० (वेत्_१५.५०) //

 

जगाद च विलोलाक्षि सो ऽहम् एवैष यस् त्वया /
उद्याने दर्शनक्रीतो नीतो निर्व्याजदासताम् // सोक्स्स्_१२,२२.५१ (वेत्_१५.५१) //

 

त्वत् संस्तवक्षणभ्रंशात् क्लेशं तं चाप्तवान् अहम् /
यस्यैषः परिणामो मे कन्यारूपग्रहो ऽभवत् // सोक्स्स्_१२,२२.५२ (वेत्_१५.५२) //

 

तस्मात् सफलयैतां मे विसोढां विरहव्यथाम् /
आत्मनश् च न तन्वङ्गि क्षमते ऽतः परं स्मरः // सोक्स्स्_१२,२२.५३ (वेत्_१५.५३) //

 

एवं वदन्तं सहसा प्राणेशं तं विलोक्य सा /
आसीद् राजसुता क्षिप्रं स्नेहाश्चर्यत्रपाकुला // सोक्स्स्_१२,२२.५४ (वेत्_१५.५४) //

 

अथात्यौत्सुक्यनिर्वृत्तगान्धर्वोद्वाहयोस् तयोः /
प्रेम्णस् तस्य मतो यादृक् तादृशो ऽभूद् रतोत्सवः // सोक्स्स्_१२,२२.५५ (वेत्_१५.५५) //

 

ततः सो ऽत्र मनःस्वामी कृती तस्थौ द्विरूपभृत् /
दिवा सगुलिकाः कन्या रात्राव् अगुलिकाः पुमान् // सोक्स्स्_१२,२२.५६ (वेत्_१५.५६) //

 

गतेष्व् अथ दिनेष्व् अत्र यशःकेतोर् महीपतेः /
मृगाङ्कदत्तसंज्ञेन स्वशुर्येण निजा सुता // सोक्स्स्_१२,२२.५७ (वेत्_१५.५७) //

 

दत्ता मृगाङ्कवत्याख्या महार्हविभवोत्तरा /
द्विजातये महामन्त्रिप्रज्ञासागरसूनवे // सोक्स्स्_१२,२२.५८ (वेत्_१५.५८) //

 

तस्मिन् मातुलपुत्र्याः सा राजपुत्री शशिप्रभा /
विवाहे मातुलगृहं तज् जगाम निमन्त्रिता // सोक्स्स्_१२,२२.५९ (वेत्_१५.५९) //

 

तया सह ययौ सो ऽपि कन्यकापरिवारया /
विप्रपुत्रो मनःस्वामी कान्तकन्यास्वरूपधृत् // सोक्स्स्_१२,२२.६० (वेत्_१५.६०) //

 

तत्र तं कन्यकारूपधरं मन्त्रिसुतो ऽथ सः /
दृष्ट्वा किल स्मरव्याधगाढबाणाहतो ऽभवत् // सोक्स्स्_१२,२२.६१ (वेत्_१५.६१) //

 

ततो मुषितचित्तः संस् तया कपटकन्यया /
ययौ मन्त्रिसुतः शून्यं स्वगृहं स्ववधूसखः // सोक्स्स्_१२,२२.६२ (वेत्_१५.६२) //

 

तत्र तन्मुखलावन्यध्यानासक्तो जगाम सः /
तीव्ररागमहाव्यालदष्टो मोहम् अशङ्कितम् // सोक्स्स्_१२,२२.६३ (वेत्_१५.६३) //

 

किम् एतद् इति संभ्रान्ते जने तत्रोत्सवोज्झिते /
तम् उपागाद् द्रुतं बुद्ध्वा स प्रज्ञासागरः पिता // सोक्स्स्_१२,२२.६४ (वेत्_१५.६४) //

 

तेन चाश्वास्यमानो ऽपि पित्रा मोहात् प्रबुध्य सः /
प्रलपन्न् इव सोन्मादम् उज्जगार मनोगतम् // सोक्स्स्_१२,२२.६५ (वेत्_१५.६५) //

 

अस्वाधीनं च तं मत्वा तत् पितर्य् अतिविह्वले /
तस्मिन् राजापि तद् बुद्ध्वा तत्रैव समुपाययौ // सोक्स्स्_१२,२२.६६ (वेत्_१५.६६) //

 

स तं दृष्ट्वा झटित्य् एव गाढाभिष्वङ्गतो गतम् /
सप्तमीं मदनावस्थां जगाद प्रकृतीर् नृपः // सोक्स्स्_१२,२२.६७ (वेत्_१५.६७) //

 

कथं ब्राह्मणनिक्षेपः कन्या सास्मै प्रदीयते /
तया विना च नियतं पश्चिमाम् एत्य् असौ दशाम् // सोक्स्स्_१२,२२.६८ (वेत्_१५.६८) //

 

अस्मिन् नष्टे पितास्यैषो मम मन्त्री विनङ्क्ष्यति /
एतन्नाशे राज्यनाशस् तद् इह ब्रूत का गतिः // सोक्स्स्_१२,२२.६९ (वेत्_१५.६९) //

 

इत्य् उक्तास् तेन राज्ञा ताः सर्वाः प्रकृतयो ऽब्रुवन् /
राज्ञो धर्मं निजं प्राहुः प्रजानां धर्मरक्षणम् // सोक्स्स्_१२,२२.७० (वेत्_१५.७०) //

 

मूलं तस्य विदुर् मन्त्रं स च मन्त्रिष्व् अवस्थितः /
मन्त्रिनाशे मूलनाशाद् रक्ष्या धर्मक्षतिर् ध्रुवम् // सोक्स्स्_१२,२२.७१ (वेत्_१५.७१) //

 

पापं च स्याद् द्विजस्यास्य ससूनोर् मन्त्रिणो वधात् /
तस्माद् रक्ष्यो ऽयम् आसन्नो ऽवश्यं ते धर्मविप्लवः // सोक्स्स्_१२,२२.७२ (वेत्_१५.७२) //

 

दातव्या मन्त्रिपुत्राय विप्रन्यस्ता कुमारिका /
कालान्तरागते विप्रे क्रुद्धे प्रतिविधास्यते // सोक्स्स्_१२,२२.७३ (वेत्_१५.७३) //

 

एवम् उक्तः प्रकृतिभिस् तथेति प्रत्यपद्यत /
स राजा मन्त्रिपुत्राय दातुं तां कूटकन्यकाम् // सोक्स्स्_१२,२२.७४ (वेत्_१५.७४) //

 

आनीतश् च स निश्चित्य लग्नं राजसुतागृहात् /
कन्यारूपो मनःस्वामी तं जगाद महीपतिम् // सोक्स्स्_१२,२२.७५ (वेत्_१५.७५) //

 

अन्येनान्यार्थम् आनीताम् अन्यस्मै मां ददासि चेत् /
कामं तद् अस्तु राजा त्वं धर्माधर्मौ तवाद्य तौ // सोक्स्स्_१२,२२.७६ (वेत्_१५.७६) //

 

अहं विवाहम् इच्छामि समयेनेदृशेन तु /
एकशय्यां न नेतव्या पत्या तावद् अहं हठात् // सोक्स्स्_१२,२२.७७ (वेत्_१५.७७) //

 

यावत् तीर्थानि षण्मासान् परिभ्रम्य स नागतः /
एवं न चेत् कृत्तजिह्वां दन्तैर् जानीहि मां मृताम् // सोक्स्स्_१२,२२.७८ (वेत्_१५.७८) //

 

इत्य् उक्ते समये तेन यूना कन्यावपुर्भृता /
राज्ञा स बोधितः प्राप निर्वृत्तिं मन्त्रिपुत्रकः // सोक्स्स्_१२,२२.७९ (वेत्_१५.७९) //

 

तथेति प्रतिपद्यैतत् कृत्वोद्वाहं किलाशु तम् /
एकस्मिन् स्थापयित्वा च वासके ते सुरक्षिते // सोक्स्स्_१२,२२.८० (वेत्_१५.८०) //

 

तां मृगाङ्कवतीम् आद्यां वधूं कूटवधूं च ताम् /
जगाम तीर्थयात्रायै मूडः कान्ताप्रियेच्छया // सोक्स्स्_१२,२२.८१ (वेत्_१५.८१) //

 

स चोवास मनःस्वामी स्त्रीरूपो ऽत्र तया सह /
मृगाङ्कवत्येकगृहे समानशयनासनः // सोक्स्स्_१२,२२.८२ (वेत्_१५.८२) //

 

तथा स्थितं कदाचित् तं सा मृगाङ्कवती निशि /
शय्यागृहे रहो ऽवादीद् बहिःसुप्ते परिच्छदे // सोक्स्स्_१२,२२.८३ (वेत्_१५.८३) //

 

कथां कांचित् त्वम् आख्याहि निद्रा नास्ति हि मे सखि /
तच् छ्रुत्वाकथयत् सो ऽस्यै स्त्रीरूपस् तां कथां युवा // सोक्स्स्_१२,२२.८४ (वेत्_१५.८४) //

 

यत्रेलाख्यस्य राजर्षेः सूर्यवंशभुवः पुरा /
प्राप्तस्य गौरीशापेन स्त्रीत्वं विश्वैकमोहनम् // सोक्स्स्_१२,२२.८५ (वेत्_१५.८५) //

 

अन्योन्यदर्शनप्रीत्या देवोद्यानवनान्तरे /
अभूद् बुधेन संयोगः समभूच् च पुरूरवाः // सोक्स्स्_१२,२२.८६ (वेत्_१५.८६) //

 

तां कथां कथयित्वा च धूर्तः पुन उवाच सः /
तद् एवं देवतादेशान् मन्त्रौषधवशेन वा // सोक्स्स्_१२,२२.८७ (वेत्_१५.८७) //

 

पुरुषः स्त्री कदाचित् स्यात् स्त्री वा जातु पुमान् भवेत् /
भवन्ति चैवं संयोगाः कामजा महताम् अपि // सोक्स्स्_१२,२२.८८ (वेत्_१५.८८) //

 

श्रुत्वैतत् तरुणी मुग्धा विवाहप्रोषितानुका /
सा मृगाङ्कवती स्माह विश्वस्ता सहवासतः // सोक्स्स्_१२,२२.८९ (वेत्_१५.८९) //

 

श्रुत्वैतां मे कथाम् एतद् अङ्गं सिमिसिमायते /
हृदयं सीदतीवेदं तद् एतत् सखि किं वद // सोक्स्स्_१२,२२.९० (वेत्_१५.९०) //

 

तच् छ्रुत्वा सो ऽङ्गनारूपो विप्रः पुन उवाच ताम् /
एतानि कामचिह्नानि नन्व् अपूर्वाणि ते सखि // सोक्स्स्_१२,२२.९१ (वेत्_१५.९१) //

 

मयैतान्य् अनुभूतानि निगूहे न ह्य् अहं तव /
इति तेनोदितावादीत् सा मृगाङ्कवती शनैः // सोक्स्स्_१२,२२.९२ (वेत्_१५.९२) //

 

सखि प्राणसमा त्वं मे तत् कालज्ञा न वच्मि किम् /
अपि पुंसः प्रवेशः स्याद् उपायेन हि केनचित् // सोक्स्स्_१२,२२.९३ (वेत्_१५.९३) //

 

एवम् उक्तवतीम् एतां स च लब्धाशयस् तदा /
प्राह धूर्तपतेः शिष्यो यद्य् एवं तद् वदामि ते // सोक्स्स्_१२,२२.९४ (वेत्_१५.९४) //

 

वैष्णवो ऽस्ति प्रसादो मे येनाहं स्वेच्छया निशि /
पुरुषः स्यां तद् एषो ऽद्य भवामि त्वत्कृते पुमान् // सोक्स्स्_१२,२२.९५ (वेत्_१५.९५) //

 

इत्य् उक्त्वा स मनःस्वामी निष्कृष्य गुलिकां मुखात् /
यौवनोद्दामम् आत्मानं तस्यै कान्तम् अदर्शयत् // सोक्स्स्_१२,२२.९६ (वेत्_१५.९६) //

 

ततः कथितविस्रम्भः सर्वस्वगतयन्त्रणः /
कालोचितरसः कोऽपि तयोर् आसीद् रतोत्सवः // सोक्स्स्_१२,२२.९७ (वेत्_१५.९७) //

 

अथ तत्र तया साकं स मन्त्रिसुतभार्यया /
तस्थौ द्विजो दिवा नारी रात्रौ च पुरुषो भवन् // सोक्स्स्_१२,२२.९८ (वेत्_१५.९८) //

 

आसन्नागमनं तं च बुद्ध्वा मन्त्रिसुतं दिनैः /
ताम् आदाय निशि स्वैरं पलाय्य स ययौ ततः // सोक्स्स्_१२,२२.९९ (वेत्_१५.९९) //

 

एतस्मिंश् च कथासंधौ मूलदेवः स तद्गुरुः /
बुद्ध्वा तद् अखिलं भूत्वा भूयो वृद्धद्विजाकृतिः // सोक्स्स्_१२,२२.१०० (वेत्_१५.१००) //

 

शशिनानुगतः सख्या तरुणद्विजरूपिणा /
आगत्य तं यशःकेतुं प्रह्वो राजानम् अब्रवीत् // सोक्स्स्_१२,२२.१०१ (वेत्_१५.१०१) //

 

आनीतो ऽयं मया पुत्रो देहि मे तां स्नुषाम् इति /
ततः संमन्त्र्य स नृपः शापभीतस् तम् अभ्यधात् // सोक्स्स्_१२,२२.१०२ (वेत्_१५.१०२) //

 

ब्रह्मन् न जाने क्व गता सा स्नुषा ते क्षमस्व तत् /
अपराधात् सुतस्यार्थे ददामि स्वसुतां तव // सोक्स्स्_१२,२२.१०३ (वेत्_१५.१०३) //

 

इत्य् उक्त्वा धूर्तराजं तं कृतकक्रोधनिष्ठुरम् /
विब्रुवाणं जरद्विप्ररूपं प्रार्थ्य स भूपतिः // सोक्स्स्_१२,२२.१०४ (वेत्_१५.१०४) //

 

तत्सख्ये कृततत्पुत्रव्यपदेशाय तां ददौ /
तनयां शशिने तस्मै यथाविधि शशिप्रभाम् // सोक्स्स्_१२,२२.१०५ (वेत्_१५.१०५) //

 

ततः स मूलदेवस् तौ यथाभूतौ वधूवरौ /
आदाय स्वास्पदं प्रायाद् राजार्थेष्व् अकृतस्पृहः // सोक्स्स्_१२,२२.१०६ (वेत्_१५.१०६) //

 

तत्र तस्मिंश् च मिलिते मनःस्वामीन्य् अभून् महान् /
विवादो मूलदेवाग्रे शशिनस् तस्य चोभयोः // सोक्स्स्_१२,२२.१०७ (वेत्_१५.१०७) //

 

मनःस्वाम्य् अब्रवीद् एषा दीयतां मे शशिप्रभा /
कन्यैव हि मयोदूडा प्राग् असौ गुर्वनुग्रहात् // सोक्स्स्_१२,२२.१०८ (वेत्_१५.१०८) //

 

शशी जगाद को ऽस्यास् त्वं मूर्ख दारा इयं मम /
अग्निसाक्षिकम् एषा हि पित्रा मे प्रतिपादिता // सोक्स्स्_१२,२२.१०९ (वेत्_१५.१०९) //

 

एवं मायाबलप्राप्तराजपुत्रीनिमित्ततः /
विवादासक्तयोर् नासीत् परिच्छेदस् तयोर् द्वयोः // सोक्स्स्_१२,२२.११० (वेत्_१५.११०) //

 

तद् राजंस् त्वं मम ब्रूहि तावत् कस्योपपद्यते /
भार्या सा संशयं छिन्धि पूर्वोक्तः समयो ऽस्ति ते // सोक्स्स्_१२,२२.१११ (वेत्_१५.१११) //

 

इति वेतालतः श्रुत्वा तस्मात् स्कन्धाग्रवर्तिनः /
स त्रिविक्रमसेनस् तं नृपतिः प्रत्यभाषत // सोक्स्स्_१२,२२.११२ (वेत्_१५.११२) //

 

मन्ये शशिन एवासौ भार्या न्याय्या नृपात्मजा /
यस्मै प्रदत्ता प्रकटं पित्रा धर्म्येण वर्त्मना // सोक्स्स्_१२,२२.११३ (वेत्_१५.११३) //

 

मनःस्वामी तु तां भेजे चौर्याद् गान्धर्वधर्मतः /
चौरस्य तु परस्वेषु स्वत्वं न्याय्यं न जातु चित् // सोक्स्स्_१२,२२.११४ (वेत्_१५.११४) //

 

इति तस्य वचो निशम्य राज्ञो
वेतालः स ययौ पुनस् तद् एव /
सहसैव तद् अंसतः स्वधाम
क्षितिपः सो ऽपि तम् अन्वियाय तूर्णम् // सोक्स्स्_१२,२२.११५ (वेत्_१५.११५) //

 

त्रयोविंशस् तरङ्गः /

अथ गत्वा पुनः स्कन्धे वेतालं शिंशपाद्रुमात् /
स त्रिविक्रमसेनस् तम् आदायोदचलत् ततः // सोक्स्स्_१२,२३.१ (वेत्_१६.१) //

 

आगच्छन्तं च तं भूपं स वेतालो ऽब्रवीत् पुनः /
राजञ् शृणु कथाम् एकाम् उदारां कथयामि ते // सोक्स्स्_१२,२३.२ (वेत्_१६.२) //

 

अस्तीह हिमवान् नाम नगेन्द्रः सर्वरत्नभूः /
यो गौरीगङ्गयोस् तुल्यः प्रभवो हरकान्तयोः // सोक्स्स्_१२,२३.३ (वेत्_१६.३) //

 

शूरासंस्पृष्टपृष्ठश् च यो मध्ये कुलभूभृताम् /
अभिमानोन्नतः सत्यं गीयते भुवनत्रये // सोक्स्स्_१२,२३.४ (वेत्_१६.४) //

 

तस्यास्ति सानुन्य् अन्वर्थं तत् काञ्चनपुरं पुरम् /
न्यासीकृतम् इवार्केण रश्मिवृन्दं विभाति यत् // सोक्स्स्_१२,२३.५ (वेत्_१६.५) //

 

जीमूतकेतुर् इत्य् आसीत् तस्मिन् पुरवरे पुरा /
विद्याधरेश्वरः श्रीमान् मेराव् इव शतक्रतुः // सोक्स्स्_१२,२३.६ (वेत्_१६.६) //

 

तस्यासीत् स्वगृहोद्याने कल्पवृक्षो ऽन्वयागतः /
यथार्थनामा प्रथितो यो मनोरथदायकः // सोक्स्स्_१२,२३.७ (वेत्_१६.७) //

 

तं प्रार्थ्य देवतात्मानं स राजा तत् प्रसादतः /
प्राप जातिस्मरं पुत्रं बोधिसत्त्वांशसंभवम् // सोक्स्स्_१२,२३.८ (वेत्_१६.८) //

 

दानवीरं महासत्त्वं सर्वभूतानुकम्पिनम् /
गुरुशुश्रूषणपरं नाम्ना जीमूतवाहनम् // सोक्स्स्_१२,२३.९ (वेत्_१६.९) //

 

संप्राप्तयौवनं तं च यौवराज्ये ऽभिषिक्तवान् /
तनयं प्रेरितः सद्भिस् तद्गुणैः सचिवैश् च सः // सोक्स्स्_१२,२३.१० (वेत्_१६.१०) //

 

यौवराज्यस्थितश् चैषो जातु जीमूतवाहनः /
हितैषिभिर् उपागत्य जगदे पितृमन्त्रिभिः // सोक्स्स्_१२,२३.११ (वेत्_१६.११) //

 

देव कल्पतरुर् यो ऽयम् अस्ति वः सर्वकामदः /
अधृष्यः सर्वभूतानां सैष पूज्यः सदा तव // सोक्स्स्_१२,२३.१२ (वेत्_१६.१२) //

 

नास्मिन् सति हि शक्रो ऽपि बाधेतास्मान् कुतो ऽपरः /
एतच् छ्रुत्वा स जीमूतवाहनो ऽन्तरचिन्तयत् // सोक्स्स्_१२,२३.१३ (वेत्_१६.१३) //

 

अहो बतेदृशम् इमं संप्राप्यामरपादपम् /
नासादितं किम् अप्य् अस्मात् पूर्वैर् नस् तादृशं फलम् // सोक्स्स्_१२,२३.१४ (वेत्_१६.१४) //

 

केवलं कैश्चिद् अप्य् अर्थैर् अर्थितैः कृपणोचितैः /
आत्मा चैषो महात्मा च नीतौ द्वाव् अपि लाघवम् // सोक्स्स्_१२,२३.१५ (वेत्_१६.१५) //

 

तद् अहं साधयीष्यामि कामम् अस्मान् मनोगतम् /
इति निश्चित्य स ययौ महासत्त्वो ऽन्तिकं पितुः // सोक्स्स्_१२,२३.१६ (वेत्_१६.१६) //

 

तत्र संविहिताशेषशुश्रूषापरितोषितम् /
सुखासीनं तम् एकान्ते पितरं स व्यजिज्ञपत् // सोक्स्स्_१२,२३.१७ (वेत्_१६.१७) //

 

तत त्वम् एव जानासि यद् एतस्मिन् भवाम्बुधौ /
आशरीरम् इदं सर्वं वीचिविभ्रमचञ्चलम् // सोक्स्स्_१२,२३.१८ (वेत्_१६.१८) //

 

विशेषेनाचिरस्थायिप्रकाशप्रविलायिनी /
संध्या विद्युच् च लक्ष्मीश् च दृष्टा कुत्र कदा स्थिरा // सोक्स्स्_१२,२३.१९ (वेत्_१६.१९) //

 

एकः परोपकारस् तु संसारे ऽस्मिन्न् अनश्वरः /
यो धर्मयशसी सूते युगान्तशतसाक्षिणी // सोक्स्स्_१२,२३.२० (वेत्_१६.२०) //

 

तत् तात क्षणिकेष्व् एषु भोगेष्व् अस्माभिर् ईदृशः /
एष कल्पतरुः कस्य कृते मोघो ऽभिरक्ष्यते // सोक्स्स्_१२,२३.२१ (वेत्_१६.२१) //

 

यैर् वा मम ममेत्य् एवम् आग्रहेनैष रक्षितः /
पूर्वैस् ते कुत्र कुत्रायं तेषां कश् चैष को ऽस्य वा // सोक्स्स्_१२,२३.२२ (वेत्_१६.२२) //

 

तस्मात् परोपकारैकफलसिद्ध्यै त्वदाज्ञया /
तातैनं विनियुञ्जे ऽहं कामदं कल्पपादपम् // सोक्स्स्_१२,२३.२३ (वेत्_१६.२३) //

 

एवम् अस्त्व् इति पित्रा च दत्तानुज्ञो ऽथ तेन सः /
जीमूतवाहनो गत्वा कल्पद्रुमम् उवाच तम् // सोक्स्स्_१२,२३.२४ (वेत्_१६.२४) //

 

अभीष्टाः पूरिताः कामाः पूर्वेषां देव नस् त्वया /
तन् ममैकम् इमं कामम् अनन्यं परिपूरय // सोक्स्स्_१२,२३.२५ (वेत्_१६.२५) //

 

अदरिद्रां यथा पृथ्वीम् इमां द्रक्ष्ये तथा कुरु /
भद्रं ते व्रज दत्तो ऽसि लोकायार्थार्थिने मया // सोक्स्स्_१२,२३.२६ (वेत्_१६.२६) //

 

इत्य् उक्तवति जीमूतवाहने रचिताञ्जलौ /
त्यक्तस् त्वयैषो जातो ऽस्मीत्य् उदभूद् वाक् तरोस् ततः // सोक्स्स्_१२,२३.२७ (वेत्_१६.२७) //

 

क्षणाच् चोत्पत्य स दिवं कल्पवृक्षस् तथा वसु /
ववर्ष भुवि नैवासीत् को ऽप्य् अस्यां दुर्गतो यथा // सोक्स्स्_१२,२३.२८ (वेत्_१६.२८) //

 

ततस् तस्य तया तीव्रसर्वसत्त्वानुकम्पया /
जीमूतवाहनस्यात्र त्रैलोक्ये पप्रथे यशः // सोक्स्स्_१२,२३.२९ (वेत्_१६.२९) //

 

तेन तद्गोत्रजाः सर्वे मात्सर्याद् असहिष्णवः /
तं लोकसात्कृतार्तिघ्नकल्पवृक्षविनाकृतम् // सोक्स्स्_१२,२३.३० (वेत्_१६.३०) //

 

जेयं सपितृकं मत्वा संभूय कृतनिश्चयाः /
युद्धाय समनह्यन्त तद् राज्यापजिहीर्षया // सोक्स्स्_१२,२३.३१ (वेत्_१६.३१) //

 

तद् दृष्ट्वा प्राह पितरं स्वं स जीमूतवाहनः /
तात कस्यापरस्यास्ति शक्तिस् त्वयि धृतायुधे // सोक्स्स्_१२,२३.३२ (वेत्_१६.३२) //

 

किं त्व् अस्य पापकस्यार्थे शरीरस्य विनाशिनः /
हत्वा बन्धून् अकृपनो राज्यं को नाम वाञ्छति // सोक्स्स्_१२,२३.३३ (वेत्_१६.३३) //

 

तत् किं राज्येन नः कार्यं गत्वान्यत्र क्वचिद् वयम् /
धर्मम् एव चरिष्यामो लोकद्वयसुखावहम् // सोक्स्स्_१२,२३.३४ (वेत्_१६.३४) //

 

मोदन्तां कृपणा एते दायादा राज्यलोलुपाः /
इत्य् उक्तवन्तं जीमूतकेतुस् तं स पिताब्रवीत् // सोक्स्स्_१२,२३.३५ (वेत्_१६.३५) //

 

अहं त्वदर्थम् इच्छामि राज्यं पुत्र त्वम् एव चेत् /
तज् जहासि कृपाविष्टस् तन् मे वृद्धस्य तेन किम् // सोक्स्स्_१२,२३.३६ (वेत्_१६.३६) //

 

एवं कृताभ्यनुज्ञेन पित्रा मात्रा च सो ऽन्वितः /
मलयाद्रिम् अगात् त्यक्तराज्यो जीमूतवाहनः // सोक्स्स्_१२,२३.३७ (वेत्_१६.३७) //

 

तत्र चन्दनसंछन्नवहन् निर्झरकन्दरे /
शुश्रूषमाणः पितरं स तस्थौ कल्पिताश्रमः // सोक्स्स्_१२,२३.३८ (वेत्_१६.३८) //

 

मित्रं चास्यात्र संपेदे मित्रावसुर् इति श्रुतः /
विश्वावसोः सुतः सिद्धराजस्यैतन्निवासिनः // सोक्स्स्_१२,२३.३९ (वेत्_१६.३९) //

 

एकदा चात्र स भ्राम्यन् विवेशोपवनस्थितम् /
द्रष्टुम् आयतनं देव्या गौर्या जीमूतवाहनः // सोक्स्स्_१२,२३.४० (वेत्_१६.४०) //

 

तत्रोपवीणयन्तीं च ददर्श वरकन्यकाम् /
सखीजनान्वितां शैलतनयाराधनोद्यताम् // सोक्स्स्_१२,२३.४१ (वेत्_१६.४१) //

 

आकर्ण्यमानसंगीतमञ्जुवीणारवां मृगैः /
दृष्टलोचनलावन्यलज्जितैर् इव निश्चलैः // सोक्स्स्_१२,२३.४२ (वेत्_१६.४२) //

 

दधता तारकं कृष्णम् अर्जुनेन स्वचक्षुषा /
पाण्डवीयाम् इव चमूं कर्णमूलं विविक्षतीम् // सोक्स्स्_१२,२३.४३ (वेत्_१६.४३) //

 

परःपरविमर्देन मुखेन्दोर् इव दर्शनम् /
अतृप्ताव् इव वाञ्छन्तौ बिभ्रन्तीं संमुखौ स्तनौ // सोक्स्स्_१२,२३.४४ (वेत्_१६.४४) //

 

धातुर् घटयतो मुष्टिग्रहेणेव निपीडिते /
वलीमग्नाङ्गुलीमुद्रे मध्ये क्षाममनोरमाम् // सोक्स्स्_१२,२३.४५ (वेत्_१६.४५) //

 

दृष्टया च तया सद्यः सो ऽभूज् जीमूतवाहनः /
तन्व्या मुषितचित्तो ऽन्तो दृष्टिमार्गप्रविष्टया // सोक्स्स्_१२,२३.४६ (वेत्_१६.४६) //

 

सापि तं भूषितोद्यानं दृष्ट्वोत्कण्ठाविकारदम् /
कामाङ्गदाहवैराग्याद् वनं मधुम् इवाश्रितम् // सोक्स्स्_१२,२३.४७ (वेत्_१६.४७) //

 

तथानुरागविवशा भेजे कन्या विहस्तताम् /
यथा सखीव वीणास्या व्याकुलालापतां ययौ // सोक्स्स्_१२,२३.४८ (वेत्_१६.४८) //

 

ततः स पप्रच्छ सखीं तस्या जीमूतवाहनः /
किं धन्यं नाम सख्यास् ते को वंशो ऽलंकृतो ऽनया // सोक्स्स्_१२,२३.४९ (वेत्_१६.४९) //

 

तच् छ्रुत्वा सा सखी प्राह नाम्ना मलयवत्य् असौ /
मित्रावसुस्वसा सिद्धराजविश्वावसोः सुता // सोक्स्स्_१२,२३.५० (वेत्_१६.५०) //

 

एवम् उक्त्वा सहृदया सा तं जीमूतवाहनम् /
नामान्वयौ च पृष्ट्वास्य मुनिपुत्रं सहागतम् // सोक्स्स्_१२,२३.५१ (वेत्_१६.५१) //

 

तां ब्रवीति स्म मलयवतीं स्मितमिताक्षरम् /
सखि विद्याधरेन्द्रस्य नास्यातिथ्यं करोषि किम् // सोक्स्स्_१२,२३.५२ (वेत्_१६.५२) //

 

जगत्पूज्यो ऽतिथिर् ह्य् एष प्राप्त इत्य् उदिते तया /
साभूद् विद्याधरसुता तूष्णीं लज्जानतानना // सोक्स्स्_१२,२३.५३ (वेत्_१६.५३) //

 

लज्जावतीयं मत्तो ऽर्चा गृह्यताम् इति वादिनी /
एकाथ तत् सखी तस्मै सार्घ्यां मालाम् उपानयत् // सोक्स्स्_१२,२३.५४ (वेत्_१६.५४) //

 

स चादायैव जीमूतवाहनः प्रेमनिर्भरः /
कण्ठे मलयवत्यास् तां मालां तस्याः समर्पयत् // सोक्स्स्_१२,२३.५५ (वेत्_१६.५५) //

 

सापि तिर्यक्प्रसृतया पश्यन्ती स्निग्धया दृशा /
नीलोत्पलमयीं मालाम् इव तस्मिन् न्यवेशयत् // सोक्स्स्_१२,२३.५६ (वेत्_१६.५६) //

 

इत्य् अन्योनकृताशब्दस्वयंवरविशेषयोः /
तयोर् एत्य जगादैका चेटी तां सिद्धकन्यकाम् // सोक्स्स्_१२,२३.५७ (वेत्_१६.५७) //

 

जननी राजपुत्रि त्वां स्मरत्य् आगच्छ माचिरम् /
तच् छ्रुत्वाकृष्य कामेषुकीलिताम् इव कृच्छ्रतः // सोक्स्स्_१२,२३.५८ (वेत्_१६.५८) //

 

सोत्कां प्रियमुखाद् दृष्टिं कथंचित् सा ययौ गृहम् /
जीमूतवाहनो ऽप्य् आगात् तन् नतात्मा स्वमाश्रमम् // सोक्स्स्_१२,२३.५९ (वेत्_१६.५९) //

 

साथ स्वां जननीं दृष्टा प्राणेशविरहातुरा /
गत्वा मलयवत्य् आशु पपात शयनीयके // सोक्स्स्_१२,२३.६० (वेत्_१६.६०) //

 

अथान्तर्गतकामाग्निधूमेनेवाविलेक्षणा /
अश्रुधारां प्रमुञ्चन्ती संतापक्वथिताङ्गका // सोक्स्स्_१२,२३.६१ (वेत्_१६.६१) //

 

सखीभिश् चन्दनैर् लिप्ता वीजिता चाब्जिनीदलैः /
रतिं न भेजे शयने नाङ्के सख्या न भूतले // सोक्स्स्_१२,२३.६२ (वेत्_१६.६२) //

 

गते ऽथ वासरे क्वापि रक्तया सह संध्यया /
हसत्प्राचीमुखं चन्द्रे समाक्रम्य च चुम्बति // सोक्स्स्_१२,२३.६३ (वेत्_१६.६३) //

 

स्मरेण प्रेर्यमाणापि दूतीसंप्रेषणादि सा /
लज्जया नाशकत् कर्तुं जीवितस्पृहयोज्झिता // सोक्स्स्_१२,२३.६४ (वेत्_१६.६४) //

 

निनाय च निशाम् इन्दुविषमाम् अब्जिनीव ताम् /
बद्धमोहालिपटले हृदि संकोचम् एत्य सा // सोक्स्स्_१२,२३.६५ (वेत्_१६.६५) //

 

तावच् च तद्वियोगार्तः सो ऽपि जीमूतवाहनः /
शयनस्थो ऽपि पतितो हस्ते कुसुमधन्वनः // सोक्स्स्_१२,२३.६६ (वेत्_१६.६६) //

 

नूतनोद्भिन्नरागो ऽपि प्रोन्मिषत्पाण्डुरच्छविः /
ह्रीमूको ऽपि वदन् पीडां कामजाम् अनयन् निशाम् // सोक्स्स्_१२,२३.६७ (वेत्_१६.६७) //

 

प्रातश् चात्युत्सुको भूयस् तद् गौर्यायतनं ययौ /
यत्र दृष्टाभवत् तेन सा सिद्धाधिपपुत्रिका // सोक्स्स्_१२,२३.६८ (वेत्_१६.६८) //

 

तत्र तेन स मित्रेण मुनिपुत्रेण पृष्ठतः /
आगत्याश्वास्यते यावन् मदनानलविह्वलः // सोक्स्स्_१२,२३.६९ (वेत्_१६.६९) //

 

तावत् तत्रैव साप्य् आगान् निर्गत्यैकैव निर्जने /
गुप्तं मलयवत्य् आत्मत्यागाय विरहासहा // सोक्स्स्_१२,२३.७० (वेत्_१६.७०) //

 

अलक्षयन्ती कान्तं स्वं पादपान्तरितं च सा /
उदश्रुलोचना बाला देवीं गौरीं व्यजिज्ञपत् // सोक्स्स्_१२,२३.७१ (वेत्_१६.७१) //

 

त्वद्भक्त्या देवि संवृत्तो नास्मिञ् जन्मनि चेन् मम /
जीमूतवाहनो भर्ता तद् भूयात् सो ऽन्यजन्मनि // सोक्स्स्_१२,२३.७२ (वेत्_१६.७२) //

 

इत्य् उक्त्वा रचयामास स्वोत्तरीयेण तत् क्षणम् /
अशोकतरुशाखायां पाशं सा गिरिजाग्रतः // सोक्स्स्_१२,२३.७३ (वेत्_१६.७३) //

 

हा नाथ विश्वविख्यातकरुणेनापि न त्वया /
कथम् अस्मि परित्राता देव जीमूतवाहन // सोक्स्स्_१२,२३.७४ (वेत्_१६.७४) //

 

एवम् उक्त्वा गले यावत् सा तं पाशं नियच्छति /
उच्चचार दिवस् तावद् भारती देव्युदीरिता // सोक्स्स्_१२,२३.७५ (वेत्_१६.७५) //

 

पुत्रि मा साहसं कार्षीश् चक्रवर्ती पतिस् तव /
विद्याधरेन्द्रो जीमूतवाहनो हि भविष्यति // सोक्स्स्_१२,२३.७६ (वेत्_१६.७६) //

 

इत्य् उक्तवत्यां देव्यां स श्रुत्वैव सवयस्यकः /
जीमूतवाहनो हृष्टां प्रियाम् उपजगाम ताम् // सोक्स्स्_१२,२३.७७ (वेत्_१६.७७) //

 

सैष देव्या वरः पश्य वितीर्णः सत्य एव ते /
इति जल्पति बालां तां तन्मित्रे मुनिपुत्रके // सोक्स्स्_१२,२३.७८ (वेत्_१६.७८) //

 

जीमूतवाहनस् तत् तद् ब्रुवन् प्रणयपेशलम् /
स्वहस्तेनैव तं तस्याः कण्ठात् पाशम् अपानयत् // सोक्स्स्_१२,२३.७९ (वेत्_१६.७९) //

 

ततो ऽकस्मात् सुधावर्षम् इव मन्वानयोस् तयोः /
भुवं मलयवत्यां च लिखन्त्यां ह्रीतया दृशा // सोक्स्स्_१२,२३.८० (वेत्_१६.८०) //

 

चिन्वानागत्य सहसा सखी हृष्टा जगाद ताम् /
सखि कल्याणिनी दिष्ट्या वर्धसे ऽभीष्टसिद्धितः // सोक्स्स्_१२,२३.८१ (वेत्_१६.८१) //

 

अद्यैव हि महाराजस् तव विश्वावसुः पिता /
कुमारमित्रावसुना विज्ञप्तः संनिधौ मम // सोक्स्स्_१२,२३.८२ (वेत्_१६.८२) //

 

इहागतो जगन्मान्यस् तात कल्पतरुप्रदः /
विद्याधरेन्द्रतनयो यो ऽयं जीमूतवाहनः // सोक्स्स्_१२,२३.८३ (वेत्_१६.८३) //

 

अतिथित्वात् स नः पूज्यो वरश् चान्यो न तादृशः /
तस्मान् मलयवत्यासौ कन्यारत्नेन पूज्यताम् // सोक्स्स्_१२,२३.८४ (वेत्_१६.८४) //

 

तथेति श्रद्धिते राज्ञा भ्राता मित्रावसुः स ते /
तादर्थ्येन महाभागस्यास्याश्रमपदं गतः // सोक्स्स्_१२,२३.८५ (वेत्_१६.८५) //

 

जाने सद्यश् च भावी ते विवाहस् तत् स्वमन्दिरम् /
आयाहि यातु चैषो ऽपि महाभागः स्वम् आस्पदम् // सोक्स्स्_१२,२३.८६ (वेत्_१६.८६) //

 

इत्य् उक्ता सा तया सख्या राजपुत्री शनैस् ततः /
ययुः सहर्षा सोत्का च मुहुर् वलितकंधरा // सोक्स्स्_१२,२३.८७ (वेत्_१६.८७) //

 

जीमूतवाहनो ऽप्य् आशु गत्वा स्वाश्रमम् आगतात् /
मित्रावसोर् यथाभीष्टं कार्यं श्रुत्वाभिनन्द्य च // सोक्स्स्_१२,२३.८८ (वेत्_१६.८८) //

 

जातिस्मरः समाचख्यौ तस्मै स्वं पूर्वजन्म सः /
यत्र मित्रं स तस्यासीत् सा च भार्यैव तत्स्वसा // सोक्स्स्_१२,२३.८९ (वेत्_१६.८९) //

 

ततो मित्रावसुः प्रीतस् तत्पित्रोः परितुष्यतोः /
आवेद्य गत्वा पितरौ कृतार्थः स्वाव् अनन्दयत् // सोक्स्स्_१२,२३.९० (वेत्_१६.९०) //

 

निनाय च तदैव स्वान् गृहाञ् जीमूतवाहनम् /
चक्रे चोत्सवसंभारं स्वसिद्ध्युचितवैभवम् // सोक्स्स्_१२,२३.९१ (वेत्_१६.९१) //

 

तस्मिन्न् एव च धन्ये ऽह्नि तस्य विद्याधरप्रभोः /
स्वसुर् मलयवत्याश् च विवाहं समपादयन् // सोक्स्स्_१२,२३.९२ (वेत्_१६.९२) //

 

ततो नवोढया साकं तया जीमूतवाहनः /
तस्थौ मलयवत्या स तत्र सिद्धमनोरथः // सोक्स्स्_१२,२३.९३ (वेत्_१६.९३) //

 

एकदा कौतुकाच् चात्र स मित्रावसुना सह /
मलयाद्रौ भ्रमन्न् अब्धेर् वेलावनम् उपेयिवान् // सोक्स्स्_१२,२३.९४ (वेत्_१६.९४) //

 

तत्रास्थिराशीन् सुबहून् दृष्ट्वा मित्रावसुं स तम् /
केषाम् एते ऽस्थिसंघाताः प्राणिनाम् इति पृष्टवान् // सोक्स्स्_१२,२३.९५ (वेत्_१६.९५) //

 

ततो मित्रावसुः श्यालस् तं कारुणिकम् अब्रवीत् /
शृणु वृत्तान्तम् अत्रेमं संक्षेपाद् वर्णयामि ते // सोक्स्स्_१२,२३.९६ (वेत्_१६.९६) //

 

नागमाता पुरा कद्रूर् विनतां तार्क्ष्यमातरम् /
निनाय किल दासत्वं सव्याजपणनिर्जिताम् // सोक्स्स्_१२,२३.९७ (वेत्_१६.९७) //

 

तेन वैरेण गरुडस् ताम् उन्मोच्यापि मातरम् /
बली भक्षयितुं नागान् कद्रूपुत्रान् प्रचक्रमे // सोक्स्स्_१२,२३.९८ (वेत्_१६.९८) //

 

सदा प्रविश्य पातालं सो ऽथ कांश्चिज् जघास तान् /
कांश्चिन् ममर्द केचित् तु स्वयं त्रासाद् विपेदिरे // सोक्स्स्_१२,२३.९९ (वेत्_१६.९९) //

 

तद् दृष्ट्वैकपदे सर्वक्षयम् आशङ्क्य नागराट् /
वासुकिः प्रार्थनापूर्वं तार्क्ष्यस्य समयं व्यधात् // सोक्स्स्_१२,२३.१०० (वेत्_१६.१००) //

 

एकम् एकम् अहं नागम् आहारार्थं खगेन्द्र ते /
प्रत्यहं प्रेषयाम्य् अत्र पुलिने दक्षिणोदधेः // सोक्स्स्_१२,२३.१०१ (वेत्_१६.१०१) //

 

त्वया तु न प्रवेष्टव्यं पाताले ऽस्मिन् कथंचन /
को हि स्वार्थो विनष्टेषु नागेष्व् एकपदे तव // सोक्स्स्_१२,२३.१०२ (वेत्_१६.१०२) //

 

इत्य् उक्ते नागराजेन समयं प्रत्यपद्यत /
स्वार्थदर्शी तथेत्य् एव गरुडो गुरुविक्रमः // सोक्स्स्_१२,२३.१०३ (वेत्_१६.१०३) //

 

तदाप्रभृति चैकैकं नागं भुङ्क्ते दिने दिने /
वासुकिप्रेषितं सो ऽत्र खगेन्द्रः पुलिने ऽम्बुधेः // सोक्स्स्_१२,२३.१०४ (वेत्_१६.१०४) //

 

अतस् तद्भक्ष्यमाणानां नागनाम् अस्थिसंचयाः /
एते ऽत्र गिरिशृङ्गाभा वृद्धिं कालक्रमाद् गताः // सोक्स्स्_१२,२३.१०५ (वेत्_१६.१०५) //

 

इति मित्रावसोर् वक्त्रात् सान्तर्दुःखो निशम्य सः /
निजगाद दयाधैर्यनिधिर् जीमूतवाहनः // सोक्स्स्_१२,२३.१०६ (वेत्_१६.१०६) //

 

शोच्यः स वासुकी राजा यः स्वहस्तेन विद्विषे /
उपहारीकरोति स्वाः प्रजाः क्लीबो दिने दिने // सोक्स्स्_१२,२३.१०७ (वेत्_१६.१०७) //

 

धृताननसहस्रः सन्न् एकेनाप्य् आननेन सः /
माम् आदौ भुङ्क्ष्व तार्क्ष्येति भाषितुं नाशकत् कथम् // सोक्स्स्_१२,२३.१०८ (वेत्_१६.१०८) //

 

कथं चाभ्यर्थयामास निःसत्त्वः स्वकुलक्षयम् /
तार्क्ष्यं नागाङ्गनाक्रन्दनित्याकर्णननिर्घृणः // सोक्स्स्_१२,२३.१०९ (वेत्_१६.१०९) //

 

तार्क्ष्यो ऽपि काश्यपिर् वीरः कृष्णाधिष्ठानपावनः /
ईदृशं कुरुते पापम् अहो मोहस्य गाढता // सोक्स्स्_१२,२३.११० (वेत्_१६.११०) //

 

इत्य् उक्त्वा स महासत्त्वो हृदि चक्रे मनोरथम् /
अप्य् असारेण देहेन सारम् अत्राप्नुयाम् अहम् // सोक्स्स्_१२,२३.१११ (वेत्_१६.१११) //

 

एकस्याप्य् अद्य नागस्य कुर्यां जीवितरक्षणम् /
अबान्धवस्य भीतस्य दत्त्वात्मानं गरुत्मते // सोक्स्स्_१२,२३.११२ (वेत्_१६.११२) //

 

इति संचिन्तयत्य् एव तस्मिञ् जीमूतवाहने /
मित्रावसोः पितुः पार्श्वात् क्षत्ताह्वानार्थम् आययौ // सोक्स्स्_१२,२३.११३ (वेत्_१६.११३) //

 

व्रज त्वम् अहम् एष्यामि पश्चाद् इति ततश् च तम् /
मित्रावसुं स जीमूतवाहनो व्यसृजद् गृहम् // सोक्स्स्_१२,२३.११४ (वेत्_१६.११४) //

 

गते तस्मिन् स चात्रैको वाञ्छितार्थोन्मुखो भ्रमन् /
कृपालुर् अशृनोद् दूरात् करुणं रुदितध्वनिम् // सोक्स्स्_१२,२३.११५ (वेत्_१६.११५) //

 

गत्वा ददर्श चोत्तुङ्गशिलातलसमीपगम् /
युवानम् एकं पुरुषं दुःखितं सुन्दराकृतिम् // सोक्स्स्_१२,२३.११६ (वेत्_१६.११६) //

 

पुंसा राजभटेनेव त्यक्तम् आनीय तत् क्षणम् /
निवर्तयन्तं रुदतीं वृद्धां सानुनयं स्त्रियम् // सोक्स्स्_१२,२३.११७ (वेत्_१६.११७) //

 

को ऽयं स्याद् इति यावच् च जिज्ञासुः सो ऽत्र तिष्ठति /
करुणाकुलितश् छन्नः शृण्वञ् जीमूतवाहनः // सोक्स्स्_१२,२३.११८ (वेत्_१६.११८) //

 

तावत् सा तत्र वृद्धा स्त्री दुःखभारातिपीडिता /
प्रावर्तत युवानं तं दृष्ट्वा दृष्ट्वानुशोचितुम् // सोक्स्स्_१२,२३.११९ (वेत्_१६.११९) //

 

हा शङ्खचूड हा दुःखशतसंप्राप्त हा गुणिन् /
कुलैकतन्तो हा पुत्र क्व त्वां द्रक्ष्याम्य् अहं पुनः // सोक्स्स्_१२,२३.१२० (वेत्_१६.१२०) //

 

वत्स त्वन्मुखचन्द्रे ऽस्मिन् गते ऽस्तं स पिता तव /
सोकान्धकारपतितः कथं वृद्धो भविष्यति // सोक्स्स्_१२,२३.१२१ (वेत्_१६.१२१) //

 

अथार्ककरसंस्पर्शाद् अङ्गं दूयेत यत् तव /
कथं शक्ष्यति तत् सोढुं तार्क्ष्यभक्षणजां रुजम् // सोक्स्स्_१२,२३.१२२ (वेत्_१६.१२२) //

 

विस्तीर्णे नागलोके ऽपि धात्रा नागाधिपेन च /
लब्धस् त्वं किम् अभव्याया विचित्यैकसुतो मम // सोक्स्स्_१२,२३.१२३ (वेत्_१६.१२३) //

 

इति तां विलपन्तीं च स युवा तनयो ऽब्रवीत् /
दुःखार्तम् अपि माम् अम्ब किं दुःखयसि हा भृशम् // सोक्स्स्_१२,२३.१२४ (वेत्_१६.१२४) //

 

निवर्तस्व गृहान् एष प्रणामः पश्चिमस् तव /
इहागमनवेला हि भवेज् जातु गरुत्मतः // सोक्स्स्_१२,२३.१२५ (वेत्_१६.१२५) //

 

तच् छ्रुत्वा हा हतास्मीह को मे पास्यति पुत्रकम् /
इत चक्रन्द सा वृद्धा दिक्षु क्षिप्तार्तलोचना // सोक्स्स्_१२,२३.१२६ (वेत्_१६.१२६) //

 

तावच् च बोधिसत्त्वांशः स तज् जीमूतवाहनः /
श्रुत्वा दृष्ट्वा च कृपया गाढाक्रान्तो व्यचिन्तयत् // सोक्स्स्_१२,२३.१२७ (वेत्_१६.१२७) //

 

हन्तायं शङ्खचूडाख्यो नागो वासुकिना बत /
आहारहेतोस् तार्क्ष्यस्य तपस्वी प्रेषितो ऽधुना // सोक्स्स्_१२,२३.१२८ (वेत्_१६.१२८) //

 

इयं चैतस्य जननी स्नेहेनेहान्वग् आगता /
एतदेकसुता वृद्धा दुःखदीनप्रलापिनी // सोक्स्स्_१२,२३.१२९ (वेत्_१६.१२९) //

 

तद् एनम् एकम् आर्तं चेद् देहेनैकान्तनाशिना /
रक्षामि नामुना नागं तन् मे धिग् जन्म निःफलम् // सोक्स्स्_१२,२३.१३० (वेत्_१६.१३०) //

 

इत्य् आलोच्योपगम्यैव मुदा जीमूतवाहनः /
वृद्धाम् उवाच तां मातः पुत्रं रक्षाम्य् अहं तव // सोक्स्स्_१२,२३.१३१ (वेत्_१६.१३१) //

 

तच् छ्रुत्वा भावितभया वृद्धा गरुडशङ्खिनी /
संत्रस्ता तार्क्ष्य मां भुङ्क्ष्व मां भुङ्क्ष्वेति जगाद सा // सोक्स्स्_१२,२३.१३२ (वेत्_१६.१३२) //

 

शङ्खचूडस् ततो ऽवादीन् नैषस् तार्क्ष्यो ऽम्ब मा त्रसीः /
क्वायं चन्द्र इवाह्लादी क्व स तार्क्ष्यो भयंकरः // सोक्स्स्_१२,२३.१३३ (वेत्_१६.१३३) //

 

इत्य् उक्ते शङ्खचूडेन प्राह जीमूतवाहनः /
विद्याधरो ऽहम् आयातो राक्षितुं सुतम् अम्ब ते // सोक्स्स्_१२,२३.१३४ (वेत्_१६.१३४) //

 

दास्यामि हि शरीरं स्वं वस्त्रच्छन्नं गरुत्मते /
क्षुधिताय प्रयाहि त्वम् आदायैनं सुतं गृहम् // सोक्स्स्_१२,२३.१३५ (वेत्_१६.१३५) //

 

तच् छ्रुत्वा साब्रवीद् वृद्धा मैवं त्वं ह्य् अधिको मम /
पुत्रो यस्येदृशे काले कृपास्मास्व् इयम् ईदृशी // सोक्स्स्_१२,२३.१३६ (वेत्_१६.१३६) //

 

एतच् छ्रुत्वा स जीमूतवाहनः पुनर् अब्रवीत् /
न मे मनोरथस्यास्य भङ्गं कर्तुम् इहार्हथ // सोक्स्स्_१२,२३.१३७ (वेत्_१६.१३७) //

 

ग्रहाद् एवं ब्रुवाणं च शङ्खचूडो जगाद तम् /
दर्शितैव महासत्त्व त्वया सत्यं कृपालुता // सोक्स्स्_१२,२३.१३८ (वेत्_१६.१३८) //

 

न त्व् अहं त्वच्छरीरेण रक्ष्यामि स्वशरीरकम् /
रत्नव्ययेन पाषाणं को हि रक्षितुम् अर्हति // सोक्स्स्_१२,२३.१३९ (वेत्_१६.१३९) //

 

मादृशैस् तु जगत् पूर्णं स्वात्ममात्रानुकम्पिभिः /
अनुकम्प्यं जगद् येषां विरलास् ते भवादृशाः // सोक्स्स्_१२,२३.१४० (वेत्_१६.१४०) //

 

न चाहं मलिनीकर्तुं शङ्खपालकुलं शुचि /
कलङ्क इव तीक्ष्णांशुबिम्बं शक्ष्यामि सन्मते // सोक्स्स्_१२,२३.१४१ (वेत्_१६.१४१) //

 

इति तं प्रतिषिध्यैव शङ्खचूडः स्वमातरम् /
जगादाम्ब निवर्तस्व कान्ताराद् दुर्गमाद् इतः // सोक्स्स्_१२,२३.१४२ (वेत्_१६.१४२) //

 

न पश्यसि किम् अत्रैतन् नागासृक्कर्दमोक्षितम् /
कृतान्तलीलापर्यङ्करौद्रं वध्यशिलातलम् // सोक्स्स्_१२,२३.१४३ (वेत्_१६.१४३) //

 

अहं चाब्धितटे गत्वा नत्वा गोकर्णम् ईश्वरम् /
आगच्छामि द्रुतं यावन् नायाति गरुडो ऽत्र सः // सोक्स्स्_१२,२३.१४४ (वेत्_१६.१४४) //

 

इत्य् उक्त्वा कृपणाक्रन्दां प्रणम्यापृच्छ्य मातरम् /
स गोकर्णप्रणामार्थं शङ्खचूडो ययौ ततः // सोक्स्स्_१२,२३.१४५ (वेत्_१६.१४५) //

 

अस्मिंश् चेद् अन्तरे प्राप्तस् तार्क्ष्यः सिद्धो ममेप्सितः /
परार्थ इति जीमूतवाहनो ऽप्य् अकरोद् धृदि // सोक्स्स्_१२,२३.१४६ (वेत्_१६.१४६) //

 

तावच् चासन्नपक्षीन्द्रपक्षानिलचलांस् तरून् /
विलोक्यात्र स मा मेति निवारणपरान् इव // सोक्स्स्_१२,२३.१४७ (वेत्_१६.१४७) //

 

मत्वा गरुडवेलां च प्राप्तां जीमूतवाहनः /
परार्थप्राणदो वध्यशिलाम् अध्यारुरोह ताम् // सोक्स्स्_१२,२३.१४८ (वेत्_१६.१४८) //

 

पवनाघूर्णिते चाब्धौ स्फुरद्रत्नप्रभादृशा /
तं सत्त्वातिशयं तस्य पश्यतीव सविस्मयम् // सोक्स्स्_१२,२३.१४९ (वेत्_१६.१४९) //

 

आगत्याच्छादितनभा निपत्यैतच्छिलातलात् /
चञ्च्वा गरुत्मान् आहत्य महासत्त्वं जहार तम् // सोक्स्स्_१२,२३.१५० (वेत्_१६.१५०) //

 

स्रुतासृग्धारम् उत्खातशिरोरत्नं च तं जवात् /
नीत्वा भक्षयितुं शृङ्गे मलयाद्रेः प्रचक्रमे // सोक्स्स्_१२,२३.१५१ (वेत्_१६.१५१) //

 

एवम् एव परार्थाय देहः स्यात् प्रतिजन्म मे /
मा भूतां स्वर्गमोक्षौ तु परोपकृतिवर्जितौ // सोक्स्स्_१२,२३.१५२ (वेत्_१६.१५२) //

 

इति तार्क्ष्याद्यमानस्य तस्यानुध्यायतस् तदा /
विद्याधरेन्दोर् अपतत् पुष्पवृष्टिर् नभोतलात् // सोक्स्स्_१२,२३.१५३ (वेत्_१६.१५३) //

 

अत्रान्तरे स तद् रक्तधारास्रवशिरोमणिः /
तस्या मलयवत्याश् च तत्पत्न्याः प्रापतत् पुरः // सोक्स्स्_१२,२३.१५४ (वेत्_१६.१५४) //

 

सा तद् दृष्ट्वा परिज्ञाय चूडारत्नं सुविह्वला /
अन्तिकस्था श्वशुरयोस् ताभ्यां साश्रुर् अदर्शयत् // सोक्स्स्_१२,२३.१५५ (वेत्_१६.१५५) //

 

तौ च जायापती सूनोः शिरोरत्नं विलोक्य तम् /
किम् एतद् इति संभ्रान्तौ सहसैव बभूवतुः // सोक्स्स्_१२,२३.१५६ (वेत्_१६.१५६) //

 

ततः स्वविद्यानुध्यानाद् यथावृत्तम् अवेत्य तत् /
राजा जीमूतकेतुः सा राज्ञी कनकवत्य् अपि // सोक्स्स्_१२,२३.१५७ (वेत्_१६.१५७) //

 

वध्वा मलयवत्या तौ प्रावर्तेतां सह द्रुतम् /
गन्तुं तत्रैव तौ यत्र तार्क्ष्यजीमूतवाहनौ // सोक्स्स्_१२,२३.१५८ (वेत्_१६.१५८) //

 

तावत् स शङ्खचूडो ऽत्र नत्वा गोकर्णम् आगतः /
ददर्श रुधिरार्द्रं तद् विग्नो वध्यशिलातलम् // सोक्स्स्_१२,२३.१५९ (वेत्_१६.१५९) //

 

हा हतो ऽस्मि महापापो ध्रुवं तेन महात्मना /
आत्मा गरुत्मते दत्तो मत्कृते सुकृपालुना // सोक्स्स्_१२,२३.१६० (वेत्_१६.१६०) //

 

तद् अन्विष्यामि नीतः स क्षणे ऽस्मिन् क्वाहिवैरिणा /
मज्जेयं नायशःपङ्के जीवन्तं चेत् तम् आप्नुयाम् // सोक्स्स्_१२,२३.१६१ (वेत्_१६.१६१) //

 

इत्य् उदश्रुर् वदन् सो ऽथ साधुर् दृष्ट्वा निरन्तराम् /
पतितां भुवि तद्रक्तधाराम् अनुसरन् ययौ // सोक्स्स्_१२,२३.१६२ (वेत्_१६.१६२) //

 

अत्रान्तरे भक्षयंस् तं दृष्ट्वा जीमूतवाहनम् /
हृष्टं विरम्य गरुडश् चिन्तयामास तत् क्षणम् // सोक्स्स्_१२,२३.१६३ (वेत्_१६.१६३) //

 

अहो अपूर्वः को ऽप्य् एष भक्ष्यमानो ऽपि यो मया /
प्रहृष्यति महासत्त्वो न तु प्राणैर् वियुज्यते // सोक्स्स्_१२,२३.१६४ (वेत्_१६.१६४) //

 

बिभर्ति लुप्तशेषे च गात्रे रोमाञ्चकञ्चुकम् /
किं चोपकारिणीवास्य मयि दृष्टिः प्रसीदति // सोक्स्स्_१२,२३.१६५ (वेत्_१६.१६५) //

 

तन् नैष नागः कोऽप्य् एष साधुः पृच्छामि नाद्म्य् अमुम् /
इति तार्क्ष्यं विमृश्यन्तं प्राह जीमूतवाहनः // सोक्स्स्_१२,२३.१६६ (वेत्_१६.१६६) //

 

पक्षीन्द्र किं निवृत्तो ऽसि न हि मे मांसशोणितम् /
देहे नास्ति न चाद्यापि परितृप्तो ऽसि बुङ्क्ष्व तत् // सोक्स्स्_१२,२३.१६७ (वेत्_१६.१६७) //

 

एतच् छ्रुत्वातिसाश्चर्यस् तं पप्रच्छ स पक्षिराट् /
नागो नैवासि तद् ब्रूहि महात्मन् को भवान् इति // सोक्स्स्_१२,२३.१६८ (वेत्_१६.१६८) //

 

नाग एवास्मि को ऽयं ते प्रश्नः प्रकृतम् आचर /
प्रस्तुतार्थविरुद्धं हि को ऽभिदध्याद् अबालिशः // सोक्स्स्_१२,२३.१६९ (वेत्_१६.१६९) //

 

एवं प्रतिवदत्य् एव तार्क्ष्यं जीमूतवाहने /
प्राप्तः स शङ्खचूडो ऽत्र दूराद् एवाभ्यभाषत // सोक्स्स्_१२,२३.१७० (वेत्_१६.१७०) //

 

मा मा कृथा महापापं साहसं विनतात्मज /
को ऽयं भ्रमस् ते न ह्य् एष नागो नागो ऽहम् एष ते // सोक्स्स्_१२,२३.१७१ (वेत्_१६.१७१) //

 

इत्य् उक्त्वा द्रुतम् आगत्य मध्ये स्थित्वा तयोर् द्वयोः /
दृष्ट्वा च तार्क्ष्यं विभ्रान्तं शङ्खचूडो ऽब्रवीत् पुनः // सोक्स्स्_१२,२३.१७२ (वेत्_१६.१७२) //

 

किं भ्राम्यसि फणाः किं मे जिह्वे द्वे च न पश्यसि /
विद्याधरस्य किं चास्य सौम्यां पश्यसि नाकृतिम् // सोक्स्स्_१२,२३.१७३ (वेत्_१६.१७३) //

 

शङ्खचूडे वदत्य् एवं भार्या च पितरौ च तौ /
जीमूतवाहनस्यात्र सर्वे सत्वरम् आययुः // सोक्स्स्_१२,२३.१७४ (वेत्_१६.१७४) //

 

विलुप्ताङ्गं च तं दृष्ट्वा पितरौ तस्य तत् क्षणम् /
चक्रन्दतुस् तौ हा पुत्र हा हा जीमूतवाहन // सोक्स्स्_१२,२३.१७५ (वेत्_१६.१७५) //

 

हा कारुणिक हा वत्स परार्थप्रत्तजीवित /
हा कथं वैनतेयेदम् अविमृश्य कृतं त्वया // सोक्स्स्_१२,२३.१७६ (वेत्_१६.१७६) //

 

एतच् छ्रुत्वैव तार्क्ष्यो ऽत्र सो ऽनुतप्तो व्यचिन्तयत् /
हा कथं बोधिसत्त्वांशः संमोहाद् भक्षितो मया // सोक्स्स्_१२,२३.१७७ (वेत्_१६.१७७) //

 

जीमूतवाहनः सो ऽयं परार्थप्राणदायकः /
यस्य भ्रमति कृत्स्ने ऽस्मिंस् त्रैलोक्ये कीर्तिघोषणा // सोक्स्स्_१२,२३.१७८ (वेत्_१६.१७८) //

 

तन् मे मृते ऽस्मिन् पापस्य प्राप्तम् अग्निप्रवेशनम् /
अधर्मविषवृक्षस्य पच्यते स्वादु किं फलम् // सोक्स्स्_१२,२३.१७९ (वेत्_१६.१७९) //

 

इति चिन्ताकुले तार्क्ष्ये दृष्ट्वा बन्धून् निपत्य सः /
व्रणव्यथायां पञ्चत्वं प्राप जीमूतवाहनः // सोक्स्स्_१२,२३.१८० (वेत्_१६.१८०) //

 

ततो विलपतोस् तत्र तत्पित्रोः शोकदीनयोः /
उत्क्रुश्य मुहुर् आत्मानं शङ्खचूडे च निन्दति // सोक्स्स्_१२,२३.१८१ (वेत्_१६.१८१) //

 

भार्या मलयवत्य् अस्य नभो दृष्ट्वाश्रुगद्गदम् /
पूर्वप्रसन्नां वरदाम् इत्य् उपालभताम्बिकाम् // सोक्स्स्_१२,२३.१८२ (वेत्_१६.१८२) //

 

विद्याधराधिपो भाविचक्रवर्ती पतिस् तव /
भवितेत्य् अहम् आदिष्टा देवि गौरी तदा त्वया // सोक्स्स्_१२,२३.१८३ (वेत्_१६.१८३) //

 

तन् मिथ्यावादिनी जाता त्वम् अप्य् असि कथं मयि /
इत्य् उक्तवत्यां तस्यां सा गौरी प्रत्यक्षताम् अगात् // सोक्स्स्_१२,२३.१८४ (वेत्_१६.१८४) //

 

न मे मिथ्या वचः पुत्रीत्य् उक्त्वा सा स्वकमण्डलोः /
अमृतेनाशु जीमूतवाहनं सिञ्चति स्म तम् // सोक्स्स्_१२,२३.१८५ (वेत्_१६.१८५) //

 

तेन सो ऽक्षतसर्वाङ्गः पूर्वाधिकतरद्युतिः /
जीवन् सद्यः समुत्तस्थौ कृती जीमूतवाहनः // सोक्स्स्_१२,२३.१८६ (वेत्_१६.१८६) //

 

उत्थितं प्रणतं तं च सर्वेषु प्रणमत्सु सा /
उवाच देवी तुष्टास्मि देहदानेन ते ऽमुना // सोक्स्स्_१२,२३.१८७ (वेत्_१६.१८७) //

 

तद् एषा त्वाभिषिञ्चामि पुत्रात्मीयेन पाणिना /
विद्याधराणाम् आकल्पं चक्रवर्तिपदे ऽधुना // सोक्स्स्_१२,२३.१८८ (वेत्_१६.१८८) //

 

एवं वदन्ती जीमूतवाहनं कलशाम्बुधिः /
तम् अभ्यषिञ्चच् छर्वानी पूजिता च तिरोदधे // सोक्स्स्_१२,२३.१८९ (वेत्_१६.१८९) //

 

निपेतुश् चात्र तत् कालं दिव्याः कुसुमवृष्टयः /
नदन्ति स्म च सानन्दं देवदुन्दुभयो दिवि // सोक्स्स्_१२,२३.१९० (वेत्_१६.१९०) //

 

अथोवाच स तं प्रह्वस् तार्क्ष्यो जीमूतवाहनम् /
चक्रवर्तिन्न् अहं प्रीतः पुरुषातिशये त्वयि // सोक्स्स्_१२,२३.१९१ (वेत्_१६.१९१) //

 

अपूर्वोदारमतिना त्रिजगत्कौतुकावहम् /
ब्रह्माण्डभित्तिलिखितं येन चित्रम् इदं कृतम् // सोक्स्स्_१२,२३.१९२ (वेत्_१६.१९२) //

 

तन् मां प्रशाधि मत्तश् च वृणुष्वाभीप्सितं वरम् /
इत्य् उक्तवन्तं गरुडं महासत्त्वो जगाद सः // सोक्स्स्_१२,२३.१९३ (वेत्_१६.१९३) //

 

न भक्ष्याः सानुतापेन भूत्वा नागाः पुनस् त्वया /
ते ऽप्य् अस्थिशेषा जीवन्तु ये त्वया पूर्वभक्षिताः // सोक्स्स्_१२,२३.१९४ (वेत्_१६.१९४) //

 

एवम् अस्तु न भोक्ष्ये ऽहं नागाञ् शान्तमतः परम् /
प्राग् ये च भुक्तास् ते जीवन्त्व् इति तार्क्ष्यो ऽप्य् उवाच सः // सोक्स्स्_१२,२३.१९५ (वेत्_१६.१९५) //

 

ततो ऽस्तिशेषा ये ऽप्य् आसन् नागास् तत्पूर्वभक्षिताः /
ते ऽपि सर्वे समुत्तस्थुस् तद्वरामृतजीविताः // सोक्स्स्_१२,२३.१९६ (वेत्_१६.१९६) //

 

सुरैर् नगैर् मुनिगनैः सानन्दैर् मिलितैर् अथ /
स लोकत्रितयाभिख्याम् उवाह मलयाचलः // सोक्स्स्_१२,२३.१९७ (वेत्_१६.१९७) //

 

तत् कालं तं च जीमूतवाहनोदन्तम् अद्भुतम् /
गौर्याः प्रसादाद् विविदुः सर्वे विद्याधरेश्वराः // सोक्स्स्_१२,२३.१९८ (वेत्_१६.१९८) //

 

आगत्य ते च चरणावनता हिमाद्रिं निन्युः क्षणान् मुदितबन्धुसुहृत्समेतम् /
तं पार्वतीस्वकरकॢप्तमहाभिषेकं सच्चक्रवर्तिनम् अथ प्रतिमुक्ततार्क्ष्यम् // सोक्स्स्_१२,२३.१९९ (वेत्_१६.१९९) //

 

तत्र स पित्रा मात्रा मित्रावसुना च मलयवत्या च /
निजगृहगतागतेन च संयुक्तः शङ्खचूडेन // सोक्स्स्_१२,२३.२०० (वेत्_१६.२००) //

 

लोकोत्तरचरिताद्भुतसिद्धां जीमूतवाहनः सुचिरम् /
अभजत रत्नोपचितां विद्याधरचक्रवर्तिधुरम् // सोक्स्स्_१२,२३.२०१ (वेत्_१६.२०१) //

 

इत्य् अत्युदारसरसाम् आख्याय कथां तदा स वेतालः /
पुन एव तं त्रिविक्रमसेनं पप्रच्छ राजानम् // सोक्स्स्_१२,२३.२०२ (वेत्_१६.२०२) //

 

तद् ब्रूहि शङ्खचूडः किं वा जीमूतवाहनो ऽभ्यधिकः /
सत्त्वेन तयोर् उभयोः पूर्वोक्तश् चात्र समयस् ते // सोक्स्स्_१२,२३.२०३ (वेत्_१६.२०३) //

 

इत्य् अस्माद् वेतालाच् छ्रुत्वा मौनं विहाय शापभयात् /
तम् उवाच स त्रिविक्रमसेनो नृपतिर् निरुद्वेगः // सोक्स्स्_१२,२३.२०४ (वेत्_१६.२०४) //

 

बहुजन्मसिद्धम् एतच् चित्रं जीमूतवाहनस्य कियत् /
श्लाघ्यः स शङ्खचूडो मरणोत्तीर्णो ऽपि यो रिपवे // सोक्स्स्_१२,२३.२०५ (वेत्_१६.२०५) //

 

अन्यप्रत्तात्मानं प्राप्य सुदूरं गताय तार्क्ष्याय /
पश्चाद् धावन् गत्वा स्वं देहम् उपानयत् प्रसभम् // सोक्स्स्_१२,२३.२०६ (वेत्_१६.२०६) //

 

एतन् निशम्यैव नृपस्य तस्य
वाक्यं स वेतालवरो जगाम /
पुनः स्वधामैव तदंसपृष्ठान्
नृपो ऽपि तं सो ऽनुययौ तथैव // सोक्स्स्_१२,२३.२०७ (वेत्_१६.२०७) //

 

चतुर्विंशस् तरङ्गः /

ततो गत्वा पुनस् तस्मात् स राजा शिंशपातरोः /
तं त्रिविक्रमसेनो ऽंसे वीरो वेतालम् अग्रहीत् // सोक्स्स्_१२,२४.१ (वेत्_१७.१) //

 

प्रस्थितं च ततस् तं स वेतालः स्कन्धतो ऽब्रवीत् /
राजञ् श्रमविनोदाय शृण्व् एतां वच्मि ते कथाम् // सोक्स्स्_१२,२४.२ (वेत्_१७.२) //

 

अखण्डधर्ममर्यादं गङ्गाकूले कृतास्पदम् /
कलेर् अगम्यं कनकपुरं नाम्नाभवत् पुरम् // सोक्स्स्_१२,२४.३ (वेत्_१७.३) //

 

तस्मिन् यशोधनाख्यो ऽभूद् अन्वर्थो वसुधाधिपः /
ररक्ष विप्लवाम्भोधेर् यो वेलाद्रिर् इव क्षितिम् // सोक्स्स्_१२,२४.४ (वेत्_१७.४) //

 

जगादाह्लादकश् चण्डप्रतापो ऽखण्डमण्डलः /
विधिना यश् च चन्द्रार्काव् एकीकृत्येव निर्ममे // सोक्स्स्_१२,२४.५ (वेत्_१७.५) //

 

मौर्ख्यं परपरीवादे न शास्त्रार्थे दरिद्रता /
दोषे न कोषदण्डाभ्यां यस्यासीच् च महीपतेः // सोक्स्स्_१२,२४.६ (वेत्_१७.६) //

 

पापभीरुर् यशोलुब्धः षण्ढः परपुरंध्रिषु /
यः शौर्यौदार्यशृङ्गारमयो जनतया जगे // सोक्स्स्_१२,२४.७ (वेत्_१७.७) //

 

तस्य राज्ञः पुरे तस्मिन्न् अभूद् एको महावणिक् /
उन्मादिनीति ख्याता च कन्या तस्याभवत् सुता // सोक्स्स्_१२,२४.८ (वेत्_१७.८) //

 

यो यस् तां हि ददर्शात्र स स तद्रूपसंपदा /
उन्माद्यति स्म मदनस्यापि मोहनशक्तया // सोक्स्स्_१२,२४.९ (वेत्_१७.९) //

 

तस्यां च यौवनस्थायां स गत्वा तत्पिता वणिक् /
यशोधनं तं राजानं नीतिवेदी व्यजिज्ञपत् // सोक्स्स्_१२,२४.१० (वेत्_१७.१०) //

 

त्रैलोक्यरत्नभूता मे प्रदेयास्ति सुता प्रभो /
ताम् अनावेद्य देवस्य नान्यस्मै दातुम् उत्सहे // सोक्स्स्_१२,२४.११ (वेत्_१७.११) //

 

देवो ऽपि सर्वरत्नानां प्रभुः कृत्स्ने ऽपि भूतले /
तत्स्वीकृत्यानुगृह्णातु देवस् तां प्रतिमुच्य वा // सोक्स्स्_१२,२४.१२ (वेत्_१७.१२) //

 

इत्य् आकर्ण्य वणिग्वाक्यं स राजा ब्राह्मणान् निजान् /
सादरं व्यसृजत् तस्याः सौलक्षण्यम् अवेक्षितुम् // सोक्स्स्_१२,२४.१३ (वेत्_१७.१३) //

 

ते गत्वा ब्राह्मणा दृष्ट्वा तां त्रैलोक्यैकसुन्दरीम् /
सद्यः क्षोभं ययुः क्षिप्राल् लब्ध्वा धैर्यम् अचिन्तयन् // सोक्स्स्_१२,२४.१४ (वेत्_१७.१४) //

 

इमां प्राप्नोति चेद् राजा तद् राष्ट्रम् अवसीदति /
एतन्मोहितचित्तो हि किं स राज्यम् अवेक्षते // सोक्स्स्_१२,२४.१५ (वेत्_१७.१५) //

 

तस्मात् सुलक्षणेत्य् एषा नाख्येया क्षितिपाय नः /
इत्य् एव मन्त्रं संमन्त्र्य राज्ञस् ते जग्मुर् अन्तिकम् // सोक्स्स्_१२,२४.१६ (वेत्_१७.१६) //

 

कुलक्षणा सा देवेति तम् ऊचुश् चात्र ते मृषा /
तेन राजा स नैवैतां स्वीचकार वणिक्सुताम् // सोक्स्स्_१२,२४.१७ (वेत्_१७.१७) //

 

ततस् तदाज्ञया तां स कन्याम् उन्मादिनीं पिता /
वणिग् बलधराख्याय तत् सेनापतये ददौ // सोक्स्स्_१२,२४.१८ (वेत्_१७.१८) //

 

अथ सा तद्गृहे तस्थौ भर्त्रा तेन समं सुखम् /
कुलक्षणेत्य् अहं रज्ञा त्यक्तेत्य् आत्तविमानना // सोक्स्स्_१२,२४.१९ (वेत्_१७.१९) //

 

याति काले च जात्व् अत्र हत्वा हेमन्तहस्तिनम् /
फुल्लकुन्दलतादन्तं मथिताम्बुजिनीवनम् // सोक्स्स्_१२,२४.२० (वेत्_१७.२०) //

 

आजगाम लसत्पुष्पमञ्जरीकेसरावलिः /
चूताङ्कुरनखः क्रीदन् कानने मधुकेसरी // सोक्स्स्_१२,२४.२१ (वेत्_१७.२१) //

 

तत् कालं चात्र नगरे तं वसन्तमहोत्सवम् /
स राजा निर्ययौ द्रष्टुं गजारूढो यशोधनः // सोक्स्स्_१२,२४.२२ (वेत्_१७.२२) //

 

तद्रूपालोकसंभाव्यविप्लवाः कुलयोषितः /
अपसारयितुं दत्तं तदा चोद्घोषडिण्डिमम् // सोक्स्स्_१२,२४.२३ (वेत्_१७.२३) //

 

सा श्रुत्वोन्मादिनी तस्मै राज्ञे स्वगृहहर्म्यतः /
आत्मानं दर्शयामास परित्यागावमानतः // सोक्स्स्_१२,२४.२४ (वेत्_१७.२४) //

 

स च तां चक्षुभे दृष्ट्वा राजा ज्वालाम् इवोद्गताम् /
संधुक्षितस्य कामाग्नेर् मधुना मलयानिलैः // सोक्स्स्_१२,२४.२५ (वेत्_१७.२५) //

 

निर्वर्णयंश् च तद्रूपं जैत्रम् अस्त्रं मनोभुवः /
गाढं प्रविष्टं हृदये क्षणान् मोहम् उपाययौ // सोक्स्स्_१२,२४.२६ (वेत्_१७.२६) //

 

भृत्यैर् आश्वासितश् चात्र राजधानीं प्रविश्य सः /
पृष्टेभ्यो बुबुधे तेभ्यस् तां प्रागुपनतोज्झिताम् // सोक्स्स्_१२,२४.२७ (वेत्_१७.२७) //

 

ततो निर्वास्य देशात् तांस् तत्कुलक्षणवादिनः /
विप्रान् अनुदिनं दध्यौ ताम् एवोत्कः स भूपतिः // सोक्स्स्_१२,२४.२८ (वेत्_१७.२८) //

 

अहो जडात्मा निर्लज्जश् चन्द्रो नित्यम् उदेति यत् /
जगन्नेत्रोत्सवे तस्या निःकलङ्के मुखे सति // सोक्स्स्_१२,२४.२९ (वेत्_१७.२९) //

 

कठोरौ हेमकलशौ गजकुम्भौ च कर्कशौ /
लभेते नोपमाम् अस्याः स्तनयोः पीनतुङ्गयोः // सोक्स्स्_१२,२४.३० (वेत्_१७.३०) //

 

काञ्चीनक्षत्रमालाङ्कं तत् तस्या जघनस्थलम् /
कं न कंदर्पमातङ्गमस्तकाभं विलोभयेत् // सोक्स्स्_१२,२४.३१ (वेत्_१७.३१) //

 

इति तां चिन्तयन्न् अन्तः क्षीयते स्म दिने दिने /
कामाग्निपुटपाकेन पच्यमानः स भूपतिः // सोक्स्स्_१२,२४.३२ (वेत्_१७.३२) //

 

ह्रिया निगूहमानश् च पृच्छद्भ्यो बाह्यलक्षणैः /
कृच्छ्राच् छशंस चाप्तेभ्यः स्वपीडाकारणं स तत् // सोक्स्स्_१२,२४.३३ (वेत्_१७.३३) //

 

अलं संतप्य भजसे स्वाधीनां तर्हि किं न ताम् /
इत्य् उक्तस् तैश् च नैवैतद् अनुमेने स धार्मिकः // सोक्स्स्_१२,२४.३४ (वेत्_१७.३४) //

 

ततो बलधरो बुद्ध्वा स सेनापतिर् एत्य तम् /
प्रभुम् अभ्यर्थयामास सद्भक्तश् चरणानतः // सोक्स्स्_१२,२४.३५ (वेत्_१७.३५) //

 

दासस्त्री तव दास्य् एव सा देव न पराङ्गना /
स्वयं चाहं प्रयच्छामि तद् भार्यां स्वीकुरुष्व मे // सोक्स्स्_१२,२४.३६ (वेत्_१७.३६) //

 

अथवा तां त्यजामीह देव देवकुले ततः /
न दोषो ग्रहणे तस्यास् तव देवकुलस्त्रियः // सोक्स्स्_१२,२४.३७ (वेत्_१७.३७) //

 

इति स्वसेनापतिना निर्बन्धेन स पार्थिवः /
तेनानुनाथ्यमानो ऽपि सान्तःकोपम् उवाच तम् // सोक्स्स्_१२,२४.३८ (वेत्_१७.३८) //

 

राजा भूत्वा कथं कुर्याम् अधर्मम् अहम् ईदृशम् /
मय्य् उल्लङ्घितमर्यादे को हि तिष्ठेत् स्ववर्त्मनि // सोक्स्स्_१२,२४.३९ (वेत्_१७.३९) //

 

भक्तो ऽपि च भवान् पापे नियोजयति मां कथम् /
परलोकमहादुःखहेतौ क्षणसुखावहे // सोक्स्स्_१२,२४.४० (वेत्_१७.४०) //

 

न क्षमिष्ये च ते धर्म्यान् दारान् यदि विहास्यसि /
सहते मादृशः को हि तादृशं धर्मविप्लवम् // सोक्स्स्_१२,२४.४१ (वेत्_१७.४१) //

 

तद् वरं मृत्युर् इत्य् उक्त्वा स राजा निषिषेध तम् /
त्यजन्त्य् उत्तमसत्त्वा हि प्राणान् अपि न सत्पथम् // सोक्स्स्_१२,२४.४२ (वेत्_१७.४२) //

 

तथैवार्थयमानांश् च पौरजानपदान् अपि /
मिलितान् स निराचक्रे राजा सुदृढनिश्चयः // सोक्स्स्_१२,२४.४३ (वेत्_१७.४३) //

 

ततः क्रमेण तेनैव स्मरज्वरभरोष्मणा /
प्रक्षीणदेहः प्रययौ स यशःशेषतां नृपः // सोक्स्स्_१२,२४.४४ (वेत्_१७.४४) //

 

सेनापतिश् चासहिष्णुस् तं तथा प्रमयं प्रभोः /
सो ऽग्निं विवेश भक्तानाम् अनिर्वाच्यं हि चेष्टितम् // सोक्स्स्_१२,२४.४५ (वेत्_१७.४५) //

 

इत्य् आख्यातकथाश्चर्यो वेतालो ऽंसस्थितस् तदा /
स त्रिविक्रमसेनं तं भूयः पप्रच्छ पार्थिवम् // सोक्स्स्_१२,२४.४६ (वेत्_१७.४६) //

 

तद् एतयोः को नृपतेः सेनापतिमहीभृतोः /
सत्त्वेनाभ्यधिको ब्रूहि पूर्वोक्तः समयश् च ते // सोक्स्स्_१२,२४.४७ (वेत्_१७.४७) //

 

इति वेतालतः श्रुत्वा मुक्तमौनः स तं नृपः /
प्रत्युवाच द्वयोर् राजा सत्त्ववान् अधिकस् तयोः // सोक्स्स्_१२,२४.४८ (वेत्_१७.४८) //

 

तद् आकर्ण्यैव वेतालः साक्षेपस् तम् अभाषत /
सेनापतिः कथं नात्र राजन्न् अभ्यधिको वद // सोक्स्स्_१२,२४.४९ (वेत्_१७.४९) //

 

यस् तथा स्वामिने भक्त्या स्वभार्यां तां तथाविधाम् /
सुचिरज्ञाततद्भोगसुखास्वादो ऽप्य् उपानयत् // सोक्स्स्_१२,२४.५० (वेत्_१७.५०) //

 

आत्मानं चाग्निसाच् चक्रे तस्मिन् पञ्चत्वम् आगते /
अनास्वादिततद्भोगस् तत्कान्तां तु जहौ नृपः // सोक्स्स्_१२,२४.५१ (वेत्_१७.५१) //

 

वेतालेनैवम् उक्तस् तु विहस्य स नृपो ऽब्रवीत् /
यद्य् अप्य् एवं तथाप्य् एतत् किं चित्रं कुलपुत्रकः // सोक्स्स्_१२,२४.५२ (वेत्_१७.५२) //

 

सेनापतिः स भक्त्या यत् स्वाम्यर्थे तत् तथाकरोत् /
प्राणैर् अपि हि भृत्यानां स्वामिसंरक्षणं व्रतम् // सोक्स्स्_१२,२४.५३ (वेत्_१७.५३) //

 

राजानस् तु मदाध्माता गजा इव निरङ्कुशाः /
छिन्दन्ति धर्ममर्यादाशृङ्खलां विषयोन्मुखाः // सोक्स्स्_१२,२४.५४ (वेत्_१७.५४) //

 

तेषां ह्य् उद्रिक्तचित्तानाम् अभिषेकाम्बुभिः समम् /
विवेको विगलत्य् ओघेनोह्यमान इवाखिलः // सोक्स्स्_१२,२४.५५ (वेत्_१७.५५) //

 

क्षिप्यन्त इव चोद्धूय चलच्चामरमारुतैः /
वृद्धोपदिष्टशास्त्रार्थरजोमशकमक्षिकाः // सोक्स्स्_१२,२४.५६ (वेत्_१७.५६) //

 

आतपत्रेण सत्यं च सूर्यालोको निवार्यते /
विभूतिवात्योपहता दृष्टिर् मार्गं च नेक्षते // सोक्स्स्_१२,२४.५७ (वेत्_१७.५७) //

 

ते ते च विपदं प्राप्ता मारमोहितचेतसः /
जगद्विजयिनो ऽपीह राजानो नहुषादयः // सोक्स्स्_१२,२४.५८ (वेत्_१७.५८) //

 

एषो राजा पुनः पृथ्व्याम् एकच्छत्रो ऽपि यत् तया /
उन्मदिन्या चपलया लक्ष्म्येव न विमोहितः // सोक्स्स्_१२,२४.५९ (वेत्_१७.५९) //

 

प्राणान् अपि स धर्मात्मा तत्याज न पुनः पदम् /
अमार्गे निदधे धीरस् तेनासौ मे ऽधिको मतः // सोक्स्स्_१२,२४.६० (वेत्_१७.६०) //

 

इत्य् आकर्ण्य नृपस्य तस्य वचनं भूयस् तदंसस्थलाद्
वेतालः सहसा स्वम् एव स पदं मायाप्रभावाद् ययौ /
राजाप्य् अन्वसरत् तथैव स पुनः संप्राप्तुम् एतं जवाद्
आरब्धे हि सुदुःकरे ऽपि महतां मध्ये विरामः कुतः // सोक्स्स्_१२,२४.६१ (वेत्_१७.६१) //

 

पञ्चविंशस् तरङ्गः /

ततः पितृवने तस्मिन् क्रव्यभक्षिभिर् आवृते /
ज्वालाविलोलरसनैर् भूतैर् इव चिताग्निभिः // सोक्स्स्_१२,२५.१ (वेत्_१८.१) //

 

गत्वैव तस्याम् अक्षोभ्यः क्षपायां शिंशपातरुम् /
स त्रिविक्रमसेनस् तम् आससाद पुनर् नृपः // सोक्स्स्_१२,२५.२ (वेत्_१८.२) //

 

तत्रापश्यच् च वेतालविकृतान् सदृशाकृतीन् /
उल्लम्बमानान् सुबहून् प्रेतकायान् अशङ्कितम् // सोक्स्स्_१२,२५.३ (वेत्_१८.३) //

 

अहो किम् एतत् किं वान्यन् मायी कालं क्षिपत्य् अयम् /
वेतालो मे न वेद्म्य् एषां ग्राह्यं येनेह भूयषाम् // सोक्स्स्_१२,२५.४ (वेत्_१८.४) //

 

असिद्धार्थस्य चेद् रात्रिर् इयं मम गमिष्यति /
ततो वह्निं प्रवेक्ष्यामि न सहिष्ये तु हास्यताम् // सोक्स्स्_१२,२५.५ (वेत्_१८.५) //

 

इति चिन्तयतस् तस्य राज्ञो विज्ञाय निश्चयम् /
सत्त्वतुष्टः स वेतालः स्वमायां संजहार ताम् // सोक्स्स्_१२,२५.६ (वेत्_१८.६) //

 

ततो दृष्ट्वैकम् एवात्र वेतालं नृकलेवरे /
अवतीर्य गृहीत्वांसे स प्रतस्थे पुनर् नृपः // सोक्स्स्_१२,२५.७ (वेत्_१८.७) //

 

प्रक्रामन्तं च तं भूयः स वेतालो ऽभ्यभाषत /
राजन् नोद्विजसे चित्रं तद् इमां मे कथां सृणु // सोक्स्स्_१२,२५.८ (वेत्_१८.८) //

 

अस्ति गौरीतपःक्लेशवृतेन त्रिपुरारिणा /
असामान्यगुणोत्कर्षलुब्धेनेव स्वयंवृता // सोक्स्स्_१२,२५.९ (वेत्_१८.९) //

 

भोगवत्यमरावत्योस् तृतीयोज्जयिनी पुरी /
उदारसुकृतप्राप्यनानाभोगोपबृंहिता // सोक्स्स्_१२,२५.१० (वेत्_१८.१०) //

 

यस्यां स्तब्धत्वकार्कश्ये कुचेषु वरयोषिताम् /
तासाम् एव भ्रुवोर् भङ्गो लोचनेषु च चापलम् // सोक्स्स्_१२,२५.११ (वेत्_१८.११) //

 

तमो निशासु वक्रत्वं यस्यां कविवरोक्तिषु /
मदो दन्तिषु जाड्यं च मुक्तामलयजेन्दुषु // सोक्स्स्_१२,२५.१२ (वेत्_१८.१२) //

 

तस्यां चन्द्रप्रभाख्यस्य राज्ञो ऽमात्यो बहुश्रुतः /
देवस्वामीत्य् अभूद् विप्रो भूरियज्ञो महाधनः // सोक्स्स्_१२,२५.१३ (वेत्_१८.१३) //

 

तस्य कालेन तनयश् चन्द्रस्वामीत्य् अजायत /
सो ऽधीतविद्यो ऽपि युवा द्यूतैकव्यसनो ऽभवत् // सोक्स्स्_१२,२५.१४ (वेत्_१८.१४) //

 

एकदा च द्विजसुतश् चन्द्रस्वामी स कांचन /
द्यूतकारमहाठिण्ठां द्यूतेन क्रीडितुं ययौ // सोक्स्स्_१२,२५.१५ (वेत्_१८.१५) //

 

आश्लिष्यामः कम् अत्रेति विपद्भिर् इव वीक्षितुम् /
विक्षिप्तैः कृष्णशाराभैर् नेत्रैर् अक्षैर् निरन्तराम् // सोक्स्स्_१२,२५.१६ (वेत्_१८.१६) //

 

कः सो ऽस्ति न श्रियं यस्य हराम्य् अप्य् अलकापतेः /
इतीव तन्वतीं नादान् द्यूतकृत्कलहस्वनैः // सोक्स्स्_१२,२५.१७ (वेत्_१८.१७) //

 

तां प्रविश्य क्रमाद् दीव्यन्न् अक्षैः स कितवैः सह /
वस्त्रादि हारयित्वापि धनम् अन्यद् अहारयत् // सोक्स्स्_१२,२५.१८ (वेत्_१८.१८) //

 

मृग्यमाणं च यन् नादात् स तद् धनम् असंभवि /
तद् अवष्टभ्य सभ्येन लगुडैः पर्यताड्यत // सोक्स्स्_१२,२५.१९ (वेत्_१८.१९) //

 

लगुडाहतसर्वाङ्गः पाषाणम् इव निश्चलम् /
कृत्वा मृतम् इवात्मानं तस्थौ विप्रसुतो ऽथ सः // सोक्स्स्_१२,२५.२० (वेत्_१८.२०) //

 

तथैव दिवसान् द्वित्रांस् तत्र तस्मिन्न् अवस्थिते /
क्रुद्धः स सभ्यष् ठिण्ठायां कितवान् स्वान् अभाषत // सोक्स्स्_१२,२५.२१ (वेत्_१८.२१) //

 

श्रितानेनाश्मता तावत् तद् एतं क्षिपत क्वचित् /
नीत्वान्धकूपे निःसत्त्वं धनं दास्याम्य् अहं तु वः // सोक्स्स्_१२,२५.२२ (वेत्_१८.२२) //

 

इत्य् उक्तास् तेन कितवास् तं चन्द्रस्वामिनं ततः /
अरण्यं निन्युर् उत्क्षिप्य दूरं कूपगवेषिणः // सोक्स्स्_१२,२५.२३ (वेत्_१८.२३) //

 

तत्रैको वृद्धकितवस् तान् अन्यान् एवम् अभ्यधात् /
मृतो ऽयं प्रायशस् तत् किं कूपे क्षिप्तेन नो ऽमुना // सोक्स्स्_१२,२५.२४ (वेत्_१८.२४) //

 

तद् इहैवैनम् उज्झित्वा वक्ष्यामः कूप उज्झितम् /
इति ते तद्वचः सर्वे तथेति प्रतिपेदिरे // सोक्स्स्_१२,२५.२५ (वेत्_१८.२५) //

 

ततस् त्यक्त्वा गतेष्व् एषु कितवेषु स उत्थितः /
चन्द्रस्वामी विवेशात्र शून्यम् एकं शिवालयम् // सोक्स्स्_१२,२५.२६ (वेत्_१८.२६) //

 

तत्र किंचित् समाश्वस्य चिन्तयामास दुःखितः /
विश्वस्तो मायया कष्टं मुषितः कितवैर् अहम् // सोक्स्स्_१२,२५.२७ (वेत्_१८.२७) //

 

तद् ईदृशः क्व गच्छामि नाग्नोपहतपांशुलः /
पिता बन्धुः सुहृद् वापि दृष्ट्वा किं हि वदेन् मम // सोक्स्स्_१२,२५.२८ (वेत्_१८.२८) //

 

तत् संप्रति स्थितो ऽस्मीह नक्तं च क्षुत्प्रशान्तये /
पश्यामि निर्गत्य कथं यतिष्ये भोजनं प्रति // सोक्स्स्_१२,२५.२९ (वेत्_१८.२९) //

 

इत्य् आलोचयतस् तस्य क्लान्तस्यानम्बरस्य च /
मन्दीकृतातपो ऽस्ताद्रिं रविस् त्यक्ताम्बरो ययौ // सोक्स्स्_१२,२५.३० (वेत्_१८.३०) //

 

तावच् च भूतिदिग्धाङ्गस् तत्रायाति स्म तापसः /
महाव्रती जटाशूलधरो हर इवापरः // सोक्स्स्_१२,२५.३१ (वेत्_१८.३१) //

 

स चन्द्रस्वामिनं दृष्ट्वा को ऽसीति परिपृच्छ्य च /
स्रुत्वा तस्माच् च वृत्तान्तं प्रह्वं तं तापसो ऽब्रवीत् // सोक्स्स्_१२,२५.३२ (वेत्_१८.३२) //

 

त्वं ममेहाश्रमं प्राप्तः क्षुत्क्लान्तो ऽचिन्तितो ऽतिथिः /
तद् उत्तिष्ठ कृतस्नानो भिक्षाभागं ममाहर // सोक्स्स्_१२,२५.३३ (वेत्_१८.३३) //

 

इत्य् उक्तो व्रतिना सो ऽथ चन्द्रस्वामी जगाद तम् /
विप्रो ऽहं भगवन् भोक्ष्ये भिक्षाभागं कथं तव // सोक्स्स्_१२,२५.३४ (वेत्_१८.३४) //

 

तच् छ्रुत्वा स व्रती सिद्धः प्रविश्य मठिकां निजाम् /
इष्टसंपादिनीं विद्यां सस्मारातिथिवल्लभः // सोक्स्स्_१२,२५.३५ (वेत्_१८.३५) //

 

संस्मृतोपस्थितां तां च किं करोमीति वादिनीम् /
अमुष्यातिथ्यम् अतिथेः कुरुष्वेति शशास ताम् // सोक्स्स्_१२,२५.३६ (वेत्_१८.३६) //

 

तथेत्य् उक्ते तया तत्र सोद्यानं साङ्गनाजनम् /
पुरं सौवर्णम् उत्पन्नं चन्द्रस्वामी ददर्श सः // सोक्स्स्_१२,२५.३७ (वेत्_१८.३७) //

 

विस्मितं च तम् अभ्येत्य तस्माद् वाराङ्गनाः पुरात् /
ऊचुर् उत्तिष्ठ भद्रैहि स्नाहि भुङ्क्ष्व त्यज श्रमम् // सोक्स्स्_१२,२५.३८ (वेत्_१८.३८) //

 

इत्य् उक्त्वाभ्यन्तरं नीत्वा स्नापयित्वानुलिप्य च /
ताभिः स दत्तसद्वस्त्रो निन्ये ऽन्यद् वासकोत्तमम् // सोक्स्स्_१२,२५.३९ (वेत्_१८.३९) //

 

तत्रान्तः स ददर्शैकां प्रधानयुवतिं युवा /
सर्वाङ्गसुन्दरीं धात्रा कौतुकाद् इव निर्मिताम् // सोक्स्स्_१२,२५.४० (वेत्_१८.४०) //

 

तया स सोत्कयोत्थाय स्वासनार्धोपवेशितः /
बुभुजे दिव्यम् आहारं तयैवात्र समं ततः // सोक्स्स्_१२,२५.४१ (वेत्_१८.४१) //

 

भुक्तपक्वफलस्वादुताम्बूलः स्वरसेन च /
पर्यङ्कशयने भेजे तत्संभोगसुखं निशि // सोक्स्स्_१२,२५.४२ (वेत्_१८.४२) //

 

प्रातः प्रबुद्धश् चापश्यत् तद् एवात्र शिवायलम् /
नापि दिव्याङ्गनां नापि पुरं तन् न परिच्छदम् // सोक्स्स्_१२,२५.४३ (वेत्_१८.४३) //

 

ततः स विग्नो निर्यातं मठिकातः स्मिताननम् /
पृष्टरात्रिसुखं प्रातस् तापसं तं व्यजिज्ञपत् // सोक्स्स्_१२,२५.४४ (वेत्_१८.४४) //

 

तत्प्रसादाद् अहं रात्राव् उषितो भगवन् सुखम् /
किं तु यास्यन्ति मे प्राणास् तया दिव्यस्त्रिया विना // सोक्स्स्_१२,२५.४५ (वेत्_१८.४५) //

 

तच् छ्रुत्वा स तपस्वी तं हसन् कारुणिको ऽब्रवीत् /
इहैवास्स्व पुनर् नक्तं भविष्यति तथैव ते // सोक्स्स्_१२,२५.४६ (वेत्_१८.४६) //

 

इत्य् उक्ते व्रतिना तेन तद्युक्त्यैव प्रतिक्षपम् /
चन्द्रस्वाम्य् अत्र सो ऽभुङ्क्त भोगांस् तांस् तत्प्रसादतः // सोक्स्स्_१२,२५.४७ (वेत्_१८.४७) //

 

बुद्ध्वा च तं शनैर् विद्याप्रभावं विधिचोदितः /
एकदा तापसेन्द्रं तं स प्रसाद्यान्वयाचत // सोक्स्स्_१२,२५.४८ (वेत्_१८.४८) //

 

सत्यं कृपा चेद् भगवन् मयि ते शरणागते /
तद् एतां देहि मे विद्यां यत्प्रभावो ऽयम् ईदृशः // सोक्स्स्_१२,२५.४९ (वेत्_१८.४९) //

 

इति ब्रुवाणं निर्बन्धात् तं प्रत्याह स तापसः /
असाध्या तव विद्येयं साध्यते ऽन्तर्जले ह्य् असौ // सोक्स्स्_१२,२५.५० (वेत्_१८.५०) //

 

तत्र चैषा सृजत्य् आशु जपतः साधकस्य तत् /
मायाजालं विमोहाय येन सिद्धिं न सो ऽश्नुते // सोक्स्स्_१२,२५.५१ (वेत्_१८.५१) //

 

स हि तत्र पुनर् जातं बालम् आत्मानम् ईक्षते /
ततो युवानम् उद्व्यूढदारं जातात्मजं तथा // सोक्स्स्_१२,२५.५२ (वेत्_१८.५२) //

 

सुहृन् मे ऽयम् अयं शत्रुर् इति मिथ्या स मुह्यति /
न च स्मरति जन्मेदं न विद्यासाधने क्रियाम् // सोक्स्स्_१२,२५.५३ (वेत्_१८.५३) //

 

यस् तु त्रिरष्टवर्षः सन् गुरुविद्याप्रबोधितः /
जन्म स्मृत्वा विदित्वा तद् धीरो मायाविजृम्भितम् // सोक्स्स्_१२,२५.५४ (वेत्_१८.५४) //

 

तद्वशो ऽप्य् अत्र कुरुते तथैवाग्निप्रवेशनम् /
परमार्थं जलोत्तीर्णः सिद्धविद्यः स पश्यति // सोक्स्स्_१२,२५.५५ (वेत्_१८.५५) //

 

अन्यस्य न परं विद्या शिष्यस्यैषा हि सिध्यति /
अस्थानार्पणतो यावद् गुरोर् अपि विनश्यति // सोक्स्स्_१२,२५.५६ (वेत्_१८.५६) //

 

मत्सिद्ध्यैव फले सिद्धे किं ग्रहेणामुना तव /
मत्सिद्धिहान्या मा जातु तवैतद् अपि नङ्क्ष्यति // सोक्स्स्_१२,२५.५७ (वेत्_१८.५७) //

 

एवं तपस्विनोक्ते ऽपि चन्द्रस्वामी ग्रहेण सः /
शिक्ष्यामि सर्वं मा भूद् वश् चिन्तात्रेति तम् अब्रवीत् // सोक्स्स्_१२,२५.५८ (वेत्_१८.५८) //

 

ततो ऽस्मै प्रतिपेदे तां विद्यां दातुं स तापसः /
बताश्रितानुरोधेन किं न कुर्वन्ति साधवः // सोक्स्स्_१२,२५.५९ (वेत्_१८.५९) //

 

ततो नीत्वा नदीतीरं स तं स्माह महाव्रती /
वत्स विद्यां जपन् मायां यदि द्रक्ष्यसि तां तदा // सोक्स्स्_१२,२५.६० (वेत्_१८.६०) //

 

मायाग्निम् एव प्रविशेर् विध्यया बोधितो मया /
अहं च तावत् स्थास्यामि तवेहैव नदीतटे // सोक्स्स्_१२,२५.६१ (वेत्_१८.६१) //

 

इत्य् उक्त्वाध्यापयामास तम् आचान्तं शुचिं शुचिः /
स चन्द्रस्वामिनं विद्यां सम्यक् तां व्रतिनां वरः // सोक्स्स्_१२,२५.६२ (वेत्_१८.६२) //

 

ततस् तीरे स्थिते तस्मिन् गुरौ मूर्ध्ना प्रणम्य तम् /
चन्द्रस्वामी स रभसान् नदीम् अवततार ताम् // सोक्स्स्_१२,२५.६३ (वेत्_१८.६३) //

 

तस्याम् अन्तर्जले विद्यां तां जपन् सहसैव सः /
तन्मायामोहितो मिथ्या सर्वं विस्मृत्य जन्म तत् // सोक्स्स्_१२,२५.६४ (वेत्_१८.६४) //

 

वीक्षते यावद् अन्यस्याम् उत्पन्नः स्वात्मना पुरि /
पुत्रो विप्रस्य कस्यापि बुद्धिं स शनकैर् गतः // सोक्स्स्_१२,२५.६५ (वेत्_१८.६५) //

 

कृतोपनयनो ऽधीतविद्यो दारान् अवाप्य च /
तद्दुःखसुखसंमूढः संपूर्णो ऽपत्यवान् क्रमात् // सोक्स्स्_१२,२५.६६ (वेत्_१८.६६) //

 

ततश् चात्र सुतस्नेहस्वीकृतस् तत् तद् आचरत् /
स्थितो बद्धरतिः सार्धं पितृभ्यां बन्धुभिस् तथा // सोक्स्स्_१२,२५.६७ (वेत्_१८.६७) //

 

एवं जन्मान्तरं मिथ्या तस्यानुभवतो ऽत्र सः /
काले प्रबोधिनीं विद्यां गुरुः प्रायुङ्क्त तापसः // सोक्स्स्_१२,२५.६८ (वेत्_१८.६८) //

 

स तद्विद्याप्रयोगेण सद्यस् तेन प्रबोधितः /
स्मृत्वात्मानं गुरुं तं च मायाजालम् अवेत्य तत् // सोक्स्स्_१२,२५.६९ (वेत्_१८.६९) //

 

उद्यतो ऽग्निप्रवेशाय दिव्यासाध्यफलाप्तये /
पर्यवारि निषेधद्भिर् वृद्धाप्तगुरुबन्धुभिः // सोक्स्स्_१२,२५.७० (वेत्_१८.७०) //

 

बहुधा बोध्यमानो ऽपि तैर् दिव्यसुखलोलुपः /
स सज्जितचितं प्रायान् नदीतीरं सबान्धवः // सोक्स्स्_१२,२५.७१ (वेत्_१८.७१) //

 

दृष्ट्वात्र वृद्धौ पितरौ भार्यां च मरणोद्यताम् /
क्रन्दन्ति बालापत्यानि सो ऽथ मोहाद् अचिन्तयत् // सोक्स्स्_१२,२५.७२ (वेत्_१८.७२) //

 

कष्टं म्रियन्ते स्वजनाः सर्वे मे विशतो ऽनलम् /
न च जानामि किं सत्यं गुरोस् तद् वचनं न वा // सोक्स्स्_१२,२५.७३ (वेत्_१८.७३) //

 

तत् किं नु प्रविशाम्य् अग्निम् उत न प्रविशामि किम् /
अथवा तत् कथं मिथ्या स्यात् संवादि गुरोर् वचः // सोक्स्स्_१२,२५.७४ (वेत्_१८.७४) //

 

तद् विशाम्य् अनलं कामम् इत्य् अन्तः प्रविमृश्य सः /
अग्निप्रवेशं विदधे चन्द्रस्वामी किल द्विजः // सोक्स्स्_१२,२५.७५ (वेत्_१८.७५) //

 

अनुभूतहिमस्पर्शो वह्नेश् च स सविस्मयः /
शान्तमायो नदीतीराद् उत्थायोपययौ तटम् // सोक्स्स्_१२,२५.७६ (वेत्_१८.७६) //

 

तत्र स्थितं च दृष्ट्वा तं गुरुं नत्वा च पादयोः /
पृच्छन्तं चाग्निशैत्यान्तं स्वम् उदन्तम् अबोधयत् // सोक्स्स्_१२,२५.७७ (वेत्_१८.७७) //

 

ततस् तं स गुरुः प्राह वत्स शङ्के कृतस् त्वया /
अपचारो ऽत्र शीतस् ते कथं जातो ऽग्निर् अन्यथा // सोक्स्स्_१२,२५.७८ (वेत्_१८.७८) //

 

अदृष्टम् एतद् एतस्या विद्यायाः साधने यतः /
एतद् गुरोर् वचः श्रुत्वा चन्द्रस्वामी जगाद सः // सोक्स्स्_१२,२५.७९ (वेत्_१८.७९) //

 

नापचारो मया कश्चिद् विहितो भगवन्न् इति /
ततः स तद्गुरुर् विद्यां जिज्ञासुस् तां समस्मरत् // सोक्स्स्_१२,२५.८० (वेत्_१८.८०) //

 

न च साविरभूत् तस्य न तच्छिष्यस्य तस्य वा /
नष्टविद्याव् अथोभौ तौ विषण्णौ जग्मतुस् ततः // सोक्स्स्_१२,२५.८१ (वेत्_१८.८१) //

 

इत्य् आख्याय कथाम् अथ वेतालः पृष्टवान् स तं भूयः /
पृथ्वीपतिं त्रिविक्रमसेनं समयं निगद्य पूर्वोक्तम् // सोक्स्स्_१२,२५.८२ (वेत्_१८.८२) //

 

राजन् संशयम् एतं छिन्द्धि मम ब्रूहि हेतुना केन /
विहिते ऽपि यथोद्दिष्टे कर्मणि विद्योभयोस् तयोर् नष्टा // सोक्स्स्_१२,२५.८३ (वेत्_१८.८३) //

 

एतत् स वेतालवचो निशम्य
तं प्रत्यवोचन् मनुजेन्द्रवीरः /
जाने भवान् मे क्षिपतीह कालं
योगेश्वरैवं तद् अपि ब्रवीमि // सोक्स्स्_१२,२५.८४ (वेत्_१८.८४) //

 

न दुष्करेणापि हि कर्मणैव
शुद्धेन सिद्धिः पुरुषस्य लभ्या /
यावन् न निष्क्रम्य विकल्पशुद्धं
धीरं मनो निर्मलसत्त्ववृत्ति // सोक्स्स्_१२,२५.८५ (वेत्_१८.८५) //

 

तस्यात्र मन्दस्य तु विप्रयूनश्
चित्तं प्रबुध्यापि विकल्पते स्म /
विद्या न सा तेन गतास्य सिद्धिर्
अस्थानदानाच् च गुरोर् विनष्टा // सोक्स्स्_१२,२५.८६ (वेत्_१८.८६) //

 

इति तस्य नृपस्य सृष्टवाचो बत वेतालवरो ऽंसतः स भूयः /
निजम् एव पदं ययाव् अलक्ष्यो नृपतिस् तं च तथैव सो ऽन्वयासीत् // सोक्स्स्_१२,२५.८७ (वेत्_१८.८७) //

 

षड्विंशस् तरङ्गः /

अथ गत्वा पुनः स्कन्धे वेतालं शिंशपाद्रुमात् /
स त्रिविक्रमसेनस् तं गृहीत्वोदचलन् नृपः // सोक्स्स्_१२,२६.१ (वेत्_१९.१) //

 

आगच्छन्तं च तं भूयो वेतालः सो ऽभ्यभाषत /
राजञ् शृणु कथम् एकां हृद्यां ते कथयाम्य् अहम् // सोक्स्स्_१२,२६.२ (वेत्_१९.२) //

 

अस्ति वक्रोलकं नाम पुरं सुरपुरोपमम् /
तस्मिन् सूर्यप्रभाख्यो ऽभूद् राजा जम्भारिसंनिभः // सोक्स्स्_१२,२६.३ (वेत्_१९.३) //

 

सौकर्योद्यतया मूर्त्या दत्तानन्दो वसुंधराम् /
इमां हरिर् इवोद्धृत्य यो बभार चिरं भुजे // सोक्स्स्_१२,२६.४ (वेत्_१९.४) //

 

धूमासङ्गे ऽश्रुसंपातः शृङ्गारे मारसंकथाः /
द्वाःस्थेषु हेमदण्डाश् च राष्ट्रे यस्याभवन् प्रभोः // सोक्स्स्_१२,२६.५ (वेत्_१९.५) //

 

सर्वसंपत्समृद्धस्य तस्यैकाभूद् अनिर्वृतिः /
नोदपद्यत यत् पुत्रो बहुष्व् अन्तःपुरेष्व् अपि // सोक्स्स्_१२,२६.६ (वेत्_१९.६) //

 

एतस्मिंश् च कथासंधौ ताम्रलिप्त्यां महापुरि /
बभूव धनपालाख्यो धुर्यो धनवतां वनिक् // सोक्स्स्_१२,२६.७ (वेत्_१९.७) //

 

तस्य चाजायतैकैव नाम्ना धनवती सुता /
विद्याधरी च्युता शापात् सौन्दर्येणैव सूचिता // सोक्स्स्_१२,२६.८ (वेत्_१९.८) //

 

तस्यां च यौवनस्थायां स वणिक् पञ्चतां ययौ /
तद्धनं राजसानाथ्याद् आक्रान्तम् अथ गोत्रजैः // सोक्स्स्_१२,२६.९ (वेत्_१९.९) //

 

ततो हिरण्यवत्याख्या वणिजस् तस्य गेहिनी /
आदाय रत्नभरणं निजम् अप्रकटस्थितम् // सोक्स्स्_१२,२६.१० (वेत्_१९.१०) //

 

धनवत्या तया साकं स्वदुहित्रा निशामुखे /
पलाय्य दायादभयाद् गृहाद् गुप्तं विनिर्ययौ // सोक्स्स्_१२,२६.११ (वेत्_१९.११) //

 

ध्वान्तेन बहिर् अन्तश् च सा दुःखेनान्धकारिता /
कृच्छ्राद् बहिःपुरं प्रायात् सुताहस्तावलम्बिनी // सोक्स्स्_१२,२६.१२ (वेत्_१९.१२) //

 

तत्र संतमसे यान्ती विधियोगाद् अलक्षितम् /
अंसेनाताडयच् चौरं शूलाग्रारोपितस्थितम् // सोक्स्स्_१२,२६.१३ (वेत्_१९.१३) //

 

स सजीवस् तदंसाग्रघट्टनाधिकपीडितः /
आः क्षते क्षारम् एतन् मे क्षिप्तं केनेत्य् अभाषत // सोक्स्स्_१२,२६.१४ (वेत्_१९.१४) //

 

ततस् तत्रैव सा को ऽसीत्य् अपृच्छत् तं वणिग्वधूः /
प्रत्युवाच ततश् चौरश् चौरो ऽहम् इह सूचितः // सोक्स्स्_१२,२६.१५ (वेत्_१९.१५) //

 

शूले पापस्य चाद्यापि नोत्क्रामन्ति ममासवः /
तद् आर्ये त्वं मम ब्रूहि कासिक्वैवं प्रयासि च // सोक्स्स्_१२,२६.१६ (वेत्_१९.१६) //

 

तच् छ्रुत्वा तं वणिग्भार्या यावत् स्वोदन्तम् आह सा /
तावत् तिलकितं प्राच्या मुखम् उद्भासितेन्दुना // सोक्स्स्_१२,२६.१७ (वेत्_१९.१७) //

 

ततो दिक्षु प्रकाशासु स चौरस् तां वणिक्सुताम् /
दृष्ट्वा धनवतीं कन्यां तन्मातरम् उवाच ताम् // सोक्स्स्_१२,२६.१८ (वेत्_१९.१८) //

 

शृणु मे प्रार्थनाम् एकां सहस्रं काञ्चनस्य ते /
ददामि तद् इमां मह्यं स्वसुतां देहि कन्यकाम् // सोक्स्स्_१२,२६.१९ (वेत्_१९.१९) //

 

किम् एतया तवेत्य् उक्तो हसन्त्याथ तयात्र सः /
पुनश् चौरो ऽब्रवीन् नास्ति पुत्रो मम गतायुषः // सोक्स्स्_१२,२६.२० (वेत्_१९.२०) //

 

न चापुत्रो ऽश्नते लोकांस् तद् एषा यं मदाज्ञया /
कुत्रचिज् जनयेत् पुत्रं क्षेत्रजः स भवेन् मम // सोक्स्स्_१२,२६.२१ (वेत्_१९.२१) //

 

इत्य् एतां प्रार्थये त्वं तु तद् विधत्स्व ममेप्सितम् /
तच् छ्रुत्वा सा वणिग्योषिल् लोभात् तत् प्रत्यपद्यत // सोक्स्स्_१२,२६.२२ (वेत्_१९.२२) //

 

आनीय च कुतो ऽप्य् अम्बु पाणौ चौरस्य तस्य सा /
एषा सुता मया तुभ्यं कन्या दत्तेत्य् अपातयत् // सोक्स्स्_१२,२६.२३ (वेत्_१९.२३) //

 

सो ऽपि तद्दुहितुर् दत्तयथोक्ताज्ञो जगाद ताम् /
गच्छामुष्य वटस्याधः खात्वा स्वर्णं गृहाण तत् // सोक्स्स्_१२,२६.२४ (वेत्_१९.२४) //

 

गतासोर् दाहयित्वा मे देहं युक्त्या विसृज्य च /
अस्थीनि तीर्थे ससुता गच्छेर् वक्रोलकं पुरम् // सोक्स्स्_१२,२६.२५ (वेत्_१९.२५) //

 

तत्र सूर्यप्रभे राज्ञि सौराज्यसुखिते जने /
निरुपद्रवनिश्चिन्ता स्थास्यसि त्वं यथेच्छसि // सोक्स्स्_१२,२६.२६ (वेत्_१९.२६) //

 

इत्य् उक्त्वा तृषितः पीत्वा तयैवोपहृतं जलम् /
शूलव्यधव्यथोत्क्रान्तजीवश् चौरो बभूव सः // सोक्स्स्_१२,२६.२७ (वेत्_१९.२७) //

 

ततो गत्वा वणिक्स्त्री सा स्वर्णं वटतरोस् तलात् /
गृहीत्वा ससुता गुप्तम् अगाद् भर्तृसुहृद्गृहम् // सोक्स्स्_१२,२६.२८ (वेत्_१९.२८) //

 

तत्र स्थित्वा च युक्त्या तद् दाहयित्वा कलेवरम् /
चौरस्य तस्य तीर्थे ऽस्थिक्षेपादिकम् अकारयत् // सोक्स्स्_१२,२६.२९ (वेत्_१९.२९) //

 

अन्येद्युश् चात्तगुप्तार्था ततो निर्गत्य सात्मजा /
प्रयान्ती क्रमशः प्राप सा तद् वक्रोलकं पुरम् // सोक्स्स्_१२,२६.३० (वेत्_१९.३०) //

 

तत्रैकं वसुदत्ताख्याद् गृहं क्रीत्वा वणिग्वरात् /
तस्मिन्न् उवास सुतया धनवत्या तया सह // सोक्स्स्_१२,२६.३१ (वेत्_१९.३१) //

 

तदा च तत्रोपाध्यायो विष्णुस्वामीत्य् अभूत् पुरे /
मनःस्वामीति तस्यासीच् छिष्यो विप्रो ऽतिरूपवान् // सोक्स्स्_१२,२६.३२ (वेत्_१९.३२) //

 

विध्याभिजनयुक्तो ऽपि स यौवनवशीकृतः /
तत्र हंसावलीं नाम वाञ्छति स्म विलासिनीम् // सोक्स्स्_१२,२६.३३ (वेत्_१९.३३) //

 

सा च सौवर्णदीनारशतपञ्चकम् अग्रहीत् /
भाटिं तस्य च तन् नाभूद् व्यषीदत् तेन सो ऽन्वहम् // सोक्स्स्_१२,२६.३४ (वेत्_१९.३४) //

 

एकदा च तम् अद्राक्षीत् तादृशं सा वणिक्सुता /
क्षामाभिरामवपुषं धनवत्य् अत्र हर्म्यतः // सोक्स्स्_१२,२६.३५ (वेत्_१९.३५) //

 

तद्रूपहृतचित्ता च भर्तुश् चौरस्य तस्य सा /
स्मृत्वानुज्ञां समीपस्थां युक्त्यावोचत् स्वमातरम् // सोक्स्स्_१२,२६.३६ (वेत्_१९.३६) //

 

अम्ब विप्रसुतस्यास्य पश्यैते रूपयौवने /
कीदृशे बत विश्वस्य नयनामृतवर्षिणी // सोक्स्स्_१२,२६.३७ (वेत्_१९.३७) //

 

एतच् छ्रुत्वैव तस्मिंस् तां बद्धभावाम् अवेत्य च /
तन् माता सा वणिग्भार्या मनस्य् एवम् अचिन्तयत् // सोक्स्स्_१२,२६.३८ (वेत्_१९.३८) //

 

मद्दुहित्रानया तावद् वरणीयः सुताप्तये /
कश्चिद् भर्त्राज्ञया तस्माद् एष एवार्थ्यते न किम् // सोक्स्स्_१२,२६.३९ (वेत्_१९.३९) //

 

इत्य् आकलय्य व्यसृजत् तत् संदिश्य मनीषितम् /
रहस्यधारिणीं चेटीं तम् आनेतुं सुताकृते // सोक्स्स्_१२,२६.४० (वेत्_१९.४०) //

 

सा गत्वा विजने नीत्वा चेटी तस्मै शशंस तत् /
स च श्रुत्वा द्विजयुवा व्यसनी ताम् अभाषत // सोक्स्स्_१२,२६.४१ (वेत्_१९.४१) //

 

यदि हंसावलीहेतोर् दीनारशतपञ्चकम् /
सौवर्णं दीयते सह्यं तद् एकाम् एमि यामिनीम् // सोक्स्स्_१२,२६.४२ (वेत्_१९.४२) //

 

इति तेनोक्तया चेट्या तया गत्वा तथैव सा /
उक्ता वणिक्स्त्री तस्मै तत् तद्धस्ते प्राहिणोद् धनम् // सोक्स्स्_१२,२६.४३ (वेत्_१९.४३) //

 

तद् गृहीत्वा मनःस्वामी तत्पुत्र्या वासकं ययौ /
तस्याः स तन्निसृष्टाया धनवत्यः सचेटिकः // सोक्स्स्_१२,२६.४४ (वेत्_१९.४४) //

 

तत्र तां विततोत्कण्ठां कान्तां भूषितभूतलाम् /
स चकोर इव ज्योत्स्नां ददर्श च जहर्ष च // सोक्स्स्_१२,२६.४५ (वेत्_१९.४५) //

 

तया समं च नीत्वा तां रात्रिं संभोगलीलया /
निर्गत्य स ततो गुप्तं ययौ प्रातर् यथागतम् // सोक्स्स्_१२,२६.४६ (वेत्_१९.४६) //

 

सापि तस्माद् धनवती सगर्भाभूद् वणिक्सुता /
काले च सुषुवे पुत्रं लक्षणानुमितायतिम् // सोक्स्स्_१२,२६.४७ (वेत्_१९.४७) //

 

परितुष्टां तदा तां च सुतोत्पत्त्या समातृकाम् /
आदिदेश हरः स्वप्ने दर्शितस्ववपुर् निशि // सोक्स्स्_१२,२६.४८ (वेत्_१९.४८) //

 

युक्तं हेमसहस्रेण नीत्वा बालम् उषस्य् अमुम् /
सूर्यप्रभनृपस्येह मञ्चस्थं द्वारि मुञ्चतम् // सोक्स्स्_१२,२६.४९ (वेत्_१९.४९) //

 

एवं स्यात् क्षेमम् इत्य् उक्ता शूलिना सा वणिक्सुता /
तन्माता च प्रबुध्यैतं स्वप्नन्न् अन्योनम् ऊचतुः // सोक्स्स्_१२,२६.५० (वेत्_१९.५०) //

 

नीत्वा च तं तत्यजतुर् भगवत्प्रत्ययाच् छिशुम् /
राज्ञः सूर्यप्रभस्यास्य सिंहद्वारे सहेमकम् // सोक्स्स्_१२,२६.५१ (वेत्_१९.५१) //

 

तावच् च तम् अपि स्वप्ने सुतचिन्तातुरं सदा /
तत्र सूर्यप्रभं भूपम् आदिदेश वृषध्वजः // सोक्स्स्_१२,२६.५२ (वेत्_१९.५२) //

 

उत्तिष्ठ राजन् बालस् ते सिंहद्वारे सकाञ्चनः /
केनापि स्थापितो भव्यो मञ्चकस्थं गृहाण तम् // सोक्स्स्_१२,२६.५३ (वेत्_१९.५३) //

 

इत्य् उक्तः शंभुना प्रातः प्रबुद्धो ऽपि तथैव सः /
द्वाःस्थैः प्रविश्य विज्ञप्तो निर्ययौ नृपतिः स्वयम् // सोक्स्स्_१२,२६.५४ (वेत्_१९.५४) //

 

दृष्ट्वा च सिंहद्वारे तं बालं सकनकोत्करम् /
रेखाच्छत्त्रध्वजाद्यङ्कपाणिपादं शुभाकृतिम् // सोक्स्स्_१२,२६.५५ (वेत्_१९.५५) //

 

दत्तो ममोचितः पुत्रः शंभुनायम् इति ब्रुवन् /
स्वयं गृहीत्वा बाहुभ्यां राजधानीं विवेश सः // सोक्स्स्_१२,२६.५६ (वेत्_१९.५६) //

 

चकार चोत्सवं तावद् असंख्यातं ददद् वसु /
दरिद्रशब्दस्यैकस्य यावद् आसीन् निरर्थता // सोक्स्स्_१२,२६.५७ (वेत्_१९.५७) //

 

नृत्तवाद्यादिभिर् नीत्वा द्वादशाहं ततः स तम् /
पुत्रं चन्द्रप्रभं नाम्ना चक्रे सुर्यप्रभो नृपः // सोक्स्स्_१२,२६.५८ (वेत्_१९.५८) //

 

ववृधे राजपुत्रो ऽत्र सो ऽथ चन्द्रप्रभः क्रमात् /
वपुषेव गुणौघेनाप्य् आश्रितानन्ददायिना // सोक्स्स्_१२,२६.५९ (वेत्_१९.५९) //

 

शनैर् युवा च संजञ्जे शौर्यौदार्यश्रुतादिभिः /
आवर्जितप्रकृतिकः क्ष्माभारोद्वहनक्षमः // सोक्स्स्_१२,२६.६० (वेत्_१९.६०) //

 

तादृशं च ततो दृष्ट्वा तं स सूर्यप्रभः पिता /
राज्ये ऽभिषिच्यैव कृती वृद्धो वाराणसीं ययौ // सोक्स्स्_१२,२६.६१ (वेत्_१९.६१) //

 

पृथ्वीं शासति तस्मिंश् च तनये नयशालिन /
स राजा तत्र तत्याज चरंस् तीव्रतपस् तनुम् // सोक्स्स्_१२,२६.६२ (वेत्_१९.६२) //

 

बुद्ध्वा पितृविपत्तिं ताम् अनुशोच्य कृतक्रियः /
सो ऽथ चन्द्रप्रभो राजा सचिवान् धार्मिको ऽब्रवीत् // सोक्स्स्_१२,२६.६३ (वेत्_१९.६३) //

 

तातस्य तावत् केनाहम् अनृणो भवितुं क्षमः /
तथाप्य् एकां स्वहस्तेन ददाम्य् एतस्य निष्कृतिम् // सोक्स्स्_१२,२६.६४ (वेत्_१९.६४) //

 

नीत्वा क्षिपामि गङ्गायाम् अस्थीन्य् अस्य यथाविधि /
गत्वा सर्वपितृह्यश् च गयां पिण्डं ददाम्य् अहम् // सोक्स्स्_१२,२६.६५ (वेत्_१९.६५) //

 

प्रसङ्गात् तीर्थयात्रां च करोम्य् आपूर्वसागरम् /
इत्य् उक्तवन्तं राजानं मन्त्रिणस् तं व्यजिज्ञपन् // सोक्स्स्_१२,२६.६६ (वेत्_१९.६६) //

 

न देव युज्यते कर्तुम् एतद् राज्ञः कथंचन /
न हि राज्यं बहुछिद्रं क्षणं तिष्ठत्य् अरक्षितम् // सोक्स्स्_१२,२६.६७ (वेत्_१९.६७) //

 

तद् एषा परहस्तेन कार्या ते पित्रुपक्रिया /
स्वधर्मपालनाद् अन्या तीर्थयात्रा च का तव // सोक्स्स्_१२,२६.६८ (वेत्_१९.६८) //

 

बह्वपायं क्व पान्थत्वां नित्यगुप्ताः क्व पार्थिवाः /
इति मन्त्रिवचः श्रुत्वा राजा चन्द्रप्रभो ऽब्रवीत् // सोक्स्स्_१२,२६.६९ (वेत्_१९.६९) //

 

अलं विकल्पैः पित्रर्थे गन्तव्यं निश्चितं मया /
द्रष्टव्यानि च तीर्थानि यावन् मे क्षमते वयः // सोक्स्स्_१२,२६.७० (वेत्_१९.७०) //

 

पश्चा को वेत्ति किं भावि शरिरे क्षणनश्वरे /
राज्यं चागमनं यावद् रक्ष्यं युष्माभिर् एव मे // सोक्स्स्_१२,२६.७१ (वेत्_१९.७१) //

 

श्रुत्वैतं निश्चयं राज्ञस् तूष्णीम् आसत मन्त्रिणः /
ततः प्रयणसंभारं सज्जीचक्रे स भूपतिः // सोक्स्स्_१२,२६.७२ (वेत्_१९.७२) //

 

अथाह्नि स शुभे स्नातो हुताग्निः पूजितद्विजः /
सुयुक्तं रथम् आस्थाय प्रयतः शान्तवेषभृत् // सोक्स्स्_१२,२६.७३ (वेत्_१९.७३) //

 

सामन्तान् रजपुत्रांश् च पौराञ् जनपदान् अपि /
निवर्त्यानिच्छतः कृच्छ्राद् आसीमान्तानुयायिनः // सोक्स्स्_१२,२६.७४ (वेत्_१९.७४) //

 

ब्राह्मणैर् वाहनारूढैः समं स सपुरोहितः /
प्रतस्थे सचिवन्यस्तराज्यश् चन्द्रप्रभो नृपः // सोक्स्स्_१२,२६.७५ (वेत्_१९.७५) //

 

विचित्रवेषभाषादिविलोकनविनोदितः /
पश्यन् नानाविधान् देशान् क्रमात् प्राप च जाह्नवीम् // सोक्स्स्_१२,२६.७६ (वेत्_१९.७६) //

 

ददर्श ता च जन्तूनां जलकल्लोलपङ्क्तिभिः /
त्रिदिवारोहसोपानपद्धतिं सृजतीम् इव // सोक्स्स्_१२,२६.७७ (वेत्_१९.७७) //

 

हिमवत्प्रभवां शंभोः कृतक्रीडाकचग्रहाम् /
बिभ्रतीं चाम्बिकालीलां देवर्षिगणवन्दिताम् // सोक्स्स्_१२,२६.७८ (वेत्_१९.७८) //

 

रथावतीर्णस् तस्यां च कृतस्नानो यथाविधि /
चिक्षेपास्थीनि भूपस्य तस्य सूर्यप्रभस्य सः // सोक्स्स्_१२,२६.७९ (वेत्_१९.७९) //

 

दत्तदानः कृतश्राद्धो रथारूढस् ततो ऽपि च /
प्रस्थितः क्रमशः प्राप प्रयागम् ऋषिसंस्तुतम् // सोक्स्स्_१२,२६.८० (वेत्_१९.८०) //

 

यत्रार्चिराद्यधूमादिम् आग्राव् इव समागतौ /
गङ्गायमुनयोर् वाहौ भातः सुगतये नृणाम् // सोक्स्स्_१२,२६.८१ (वेत्_१९.८१) //

 

तत्रोपोष्य कृतस्नानदानश्राद्धादिसत्क्रियः /
वाराणसीं जगामाथ स चन्द्रप्रभभूपतिः // सोक्स्स्_१२,२६.८२ (वेत्_१९.८२) //

 

एत मोक्षं प्रयातेति वदन्ताम् इव दूरतः /
वाताक्षिप्तसमुत्क्षिप्तैः सुरसद्मध्वजांशुकैः // सोक्स्स्_१२,२६.८३ (वेत्_१९.८३) //

 

तस्यां दिनान्य् उपोष्य त्रीण्य् अभ्यर्च्याथ वृषध्वजम् /
भोगैर् निजोचितैस् तैस् तैः प्रययौ स गयां प्रति // सोक्स्स्_१२,२६.८४ (वेत्_१९.८४) //

 

ततः फलौघनमितैर् मञ्जुगुञ्जद्विहंगमैः /
पदे पदे सप्रणामं स्तूयमान इवाङ्घ्रिपैः // सोक्स्स्_१२,२६.८५ (वेत्_१९.८५) //

 

विक्षिप्तवन्यकुसुमैर् अर्च्यमान इवानिलैः /
नानारण्यान्य् अतिक्रम्य पुण्यं प्राप गयाशिरः // सोक्स्स्_१२,२६.८६ (वेत्_१९.८६) //

 

विधाय तत्र च श्राद्धं विधिवद् भूरिदक्षिणम् /
चन्द्रप्रभः स राजात्र धर्मारण्यम् उपेयिवान् // सोक्स्स्_१२,२६.८७ (वेत्_१९.८७) //

 

गयाकूपे ऽस्य ददतः पितुः पिण्डं तदन्तरात् /
समुत्तस्थुस् तम् आदातुं त्रयो मानुषपाणयः // सोक्स्स्_१२,२६.८८ (वेत्_१९.८८) //

 

तद् दृष्ट्वैव स विभ्रान्तः किम् एतद् इति पार्थवः /
कस्मिन् हस्ते क्षिपे पिण्डम् इत्य् अपृच्छन् निजान् द्विजान् // सोक्स्स्_१२,२६.८९ (वेत्_१९.८९) //

 

ते तम् ऊचुर् अयं तावद् एकश् चौरस्य निश्चतम् /
हस्तो लोहमयः शङ्कुर् यस्मिन् देवैष दृश्यते // सोक्स्स्_१२,२६.९० (वेत्_१९.९०) //

 

द्वितीयो ब्राह्मणस्यायं करो धृतपवित्रकः /
राज्ञः पाणिस् तृतीयो ऽयं साङ्गुलीयः सुलक्षणः // सोक्स्स्_१२,२६.९१ (वेत्_१९.९१) //

 

तन् न विद्मः क्व पिण्डो ऽयं निक्षेप्यः किम् इदं भवेत् /
इत्य् उक्तस् तैर् द्विजैः सो ऽत्र राजा लेभे न निश्चयम् // सोक्स्स्_१२,२६.९२ (वेत्_१९.९२) //

 

इत्य् आख्याय कथाश्चर्यं वेतालो ऽंसस्थितस् तदा /
स त्रिविक्रमसेनं तं जगाद नृपतिं पुनः // सोक्स्स्_१२,२६.९३ (वेत्_१९.९३) //

 

तत् कस्य हस्ते देयः स्यात् स पिण्ड इति वक्तु मे /
भवांस् तावत् स एवात्र प्राक्तनः समयश् च ते // सोक्स्स्_१२,२६.९४ (वेत्_१९.९४) //

 

इति वेतालतः श्रुत्वा मुक्तमौनः स भूपतिः /
तं त्रिविक्रमसेनो ऽत्र धर्मज्ञः प्रत्यभाषत // सोक्स्स्_१२,२६.९५ (वेत्_१९.९५) //

 

चौरस्य हस्ते दातव्यः स पिण्डः क्षेत्रजो यतः /
चन्द्रप्रबः स नृपतिः पुत्रस् तस्यैव नान्ययोः // सोक्स्स्_१२,२६.९६ (वेत्_१९.९६) //

 

विप्रस्य जनकस्यापि स हि पुत्रो न बुध्यते /
विक्रीतो हि धनेनात्मा ताम् एकां तेन यामिनीम् // सोक्स्स्_१२,२६.९७ (वेत्_१९.९७) //

 

राज्ञः सूरप्रबस्यापि संस्कारादानवर्धनैः /
भवेत् स पुत्रो न स्याच् चेत् स्वधनं तस्य तत्कृते // सोक्स्स्_१२,२६.९८ (वेत्_१९.९८) //

 

शिशोस् तस्य हि शीर्षान्ते मञ्चस्थस्यैव हेम यत् /
न्यस्तम् आसीत् तद् एवास्य मूल्यं संवर्धनादिके // सोक्स्स्_१२,२६.९९ (वेत्_१९.९९) //

 

तस्माद् धस्तोदकप्राप्ता तन्माता यस्य येन सा /
अज्ञा तज्जनने दत्ता यस्य तन् निखिलं धनम् // सोक्स्स्_१२,२६.१०० (वेत्_१९.१००) //

 

तस्य स क्षेत्रजः पुत्रश् चौरस्यैव महीपतिः /
पिण्डस् तस्यैव हस्ते च देयस् तेनेति मे मतिः // सोक्स्स्_१२,२६.१०१ (वेत्_१९.१०१) //

 

इत्य् उक्तवतो नृपतेस् तस्यांसात् स्वपदम् एव वेतालः /
प्रययौ स च त्रिविक्रमसेनो राजा तम् अन्वयाद् भूयः // सोक्स्स्_१२,२६.१०२ (वेत्_१९.१०२) //

 

सप्तविंशस् तरङ्गः /

ततो गत्वा गृहीत्वांसे वेतालं शिंशपातरोः /
स त्रिविक्रमसेनस् तम् उच्चचाल पुनर् नृपः // सोक्स्स्_१२,२७.१ (वेत्_२०.१) //

 

मौनेन प्रस्थितं तं च वेतालो ऽंसाद् उवाच सः /
राजन् कस् ते ऽनुबन्धो ऽयं गच्छ रात्रिसुखं भज // सोक्स्स्_१२,२७.२ (वेत्_२०.२) //

 

न युक्तं तव नेतुं मां कुभिक्षोस् तस्य गोचरम् /
ग्रहो वा तत्र चेद् अस्तु कथाम् एकाम् इमां शृणु // सोक्स्स्_१२,२७.३ (वेत्_२०.३) //

 

अस्ति स्वरेखानुत्क्रान्तवर्णभेदव्यवस्थिति /
नगरं चित्रकूटाख्यं बिभ्राणं सत्यनामताम् // सोक्स्स्_१२,२७.४ (वेत्_२०.४) //

 

तत्रामृतरसासारवर्षी प्रणयिचक्षुषाम् /
चन्द्रावलोक इत्य् आसीद् राजा राजशिखामणिः // सोक्स्स्_१२,२७.५ (वेत्_२०.५) //

 

आलानं शौर्यकरिणस् त्यागस्योत्पत्तिकेतनम् /
विलासवेश्म रूपस्य शशंसुर् यं विचक्षणाः // सोक्स्स्_१२,२७.६ (वेत्_२०.६) //

 

सतीषु सर्वसंपत्सु यन् न प्राप निजोचिताम् /
भार्यां सैका परं चिन्ता यूनस् तस्याभवद् धृदि // सोक्स्स्_१२,२७.७ (वेत्_२०.७) //

 

एकदा च तदुद्वेगविनोदाय महाटवीम् /
जगामाश्वीयसहितो मृगयायै स भूपतिः // सोक्स्स्_१२,२७.८ (वेत्_२०.८) //

 

तत्र सूकरवृन्दानि भिन्दन् बाणैर् निरन्तरैः /
श्यामलाम्बररोचिष्णुस् तमांसीव रविः करैः // सोक्स्स्_१२,२७.९ (वेत्_२०.९) //

 

शाययञ् शरशय्यासु सिंहान् समरदुर्मदान् /
मूर्धजैर् धवलैर् भीष्मान् अर्जुनाधिकविक्रमः // सोक्स्स्_१२,२७.१० (वेत्_२०.१०) //

 

विपक्षीकृत्य शरभान् पातयन् पर्वतोपमान् /
दम्भोलिकर्कशप्रासपातैर् जम्भारिविक्रमः // सोक्स्स्_१२,२७.११ (वेत्_२०.११) //

 

रसाद् विविक्षुः स नृपो वनाभ्यन्तरम् एककः /
तीव्रपार्ष्णिप्रहारेण प्रेरयामास वाजिनम् // सोक्स्स्_१२,२७.१२ (वेत्_२०.१२) //

 

स वाजी तेन च कशाघातेनोत्तेजितो भृशम् /
पार्ष्णिघातेन विषमं समं चागणयन् क्षणात् // सोक्स्स्_१२,२७.१३ (वेत्_२०.१३) //

 

वनान्तरं ततो ऽनैषीद् वाताधिकजवो नृपम् /
मोहितेन्द्रियवृत्तिं तं व्यतीत्य दशयोजनीम् // सोक्स्स्_१२,२७.१४ (वेत्_२०.१४) //

 

तत्र तस्मिन् स्थिते वाहे राजा दिङ्मोहम् एत्य सः /
भ्रमञ् श्रान्तो ददर्शैकम् आरात् सुविपुलं सरः // सोक्स्स्_१२,२७.१५ (वेत्_२०.१५) //

 

मारुतेनाभिमुख्येन नमितोन्नमितैर् मुहुः /
इत एहीति हस्ताभैः संज्ञां कुर्वद् इवाम्बुजैः // सोक्स्स्_१२,२७.१६ (वेत्_२०.१६) //

 

तत्र गत्वा च तुरगं विपर्याणोपवर्तितम् /
स्नातपीतं तरुच्छायाबद्धं दत्ततृणोत्करम् // सोक्स्स्_१२,२७.१७ (वेत्_२०.१७) //

 

कृत्वा स्वयं कृतस्नानः पीताम्बुर् गलितश्रमः /
रम्येषु तत्प्रदेशेषु ददौ दृष्टिम् इतस् ततः // सोक्स्स्_१२,२७.१८ (वेत्_२०.१८) //

 

एकत्र चाशोकतरोर् अधस्तान् मुनिकन्यकाम् /
आमुक्तपुष्पाभरणां वल्कलांशुकशोभिनीम् // सोक्स्स्_१२,२७.१९ (वेत्_२०.१९) //

 

मुग्धबद्धजटाजूटसविशेषमनोरमाम् /
सखीद्वितीयाम् आश्चर्यरूपां राजा ददर्श सः // सोक्स्स्_१२,२७.२० (वेत्_२०.२०) //

 

अचिन्तयच् च पुष्पेषोः पतितः शरगोचरे /
केयं स्यात् सरसि स्नातुं सावित्री किं स्विद् आगता // सोक्स्स्_१२,२७.२१ (वेत्_२०.२१) //

 

किं हरस्याङ्कविभ्रष्टा गौरी भूयः श्रिता तपः /
अहन्य् अस्तंगतस्येन्दोः कान्तिः किं वा धृतव्रता // सोक्स्स्_१२,२७.२२ (वेत्_२०.२२) //

 

तद् एताम् उपसृत्येह शनैर् उपलभे वरम् /
इत्य् आलोच्य ययौ तस्याः कन्यायाः सो ऽन्तिकं नृपः // सोक्स्स्_१२,२७.२३ (वेत्_२०.२३) //

 

सापि दृष्ट्वा तम् आयान्तं तद्रूपाकुलितेक्षणा /
पूर्वप्रारब्धपुष्पस्रक्सन्नहस्ता व्यचिन्तयत् // सोक्स्स्_१२,२७.२४ (वेत्_२०.२४) //

 

को ऽयम् ईदृग् अरण्ये ऽस्मिन् सिद्धो विद्याधरो नु किम् /
बतास्य रूपं विश्वस्य कृतार्थीकरणं दृशोः // सोक्स्स्_१२,२७.२५ (वेत्_२०.२५) //

 

एवं वितर्क्य पश्यन्ती तिर्यक् तं त्रपया ततः /
उत्थाय सोरुस्तम्भापि गन्तुं प्रावर्ततैव सा // सोक्स्स्_१२,२७.२६ (वेत्_२०.२६) //

 

अथोपेत्य स राजा ताम् एवं नागरिको ऽब्रवीत् /
आस्तां प्रथमदृष्टस्य दर्शनैकफलार्थिनः // सोक्स्स्_१२,२७.२७ (वेत्_२०.२७) //

 

जनस्य दूरायातस्य सुन्दरि स्वागतादिकम् /
को ऽयं न्व् आश्रमिणां धर्मो यद् एतस्मात् पलाय्यते // सोक्स्स्_१२,२७.२८ (वेत्_२०.२८) //

 

इत्य् उक्ते भूभुजा तस्याः सखी तद्वद् विचक्षणा /
तत्रोपवेश्य नृपतेश् चकारातिथ्यसत्क्रियाम् // सोक्स्स्_१२,२७.२९ (वेत्_२०.२९) //

 

अथ सप्रणयं राजा तां स पप्रच्छ सोत्सुकः /
भद्रे कः पुण्यवान् वंशस् त्वत्सख्यालंकृतो ऽनया // सोक्स्स्_१२,२७.३० (वेत्_२०.३०) //

 

कानि श्रोत्रामृतस्यन्दीन्य् अस्या नामाक्षराणि च /
किं चैवम् अनया पुष्पसुकुमारम् इदं वपुः // सोक्स्स्_१२,२७.३१ (वेत्_२०.३१) //

 

तापसोचितया वृत्त्या विजने ऽस्मिन् कदर्थ्यते /
इति राज्ञो वचः श्रुत्वा तत्सखी प्रत्युवाच सा // सोक्स्स्_१२,२७.३२ (वेत्_२०.३२) //

 

एषा महर्षेः कण्वस्य दुहिता वर्धिताश्रमे /
मेनकासंभवा कन्या नाम्ना चेन्दीवरप्रभा // सोक्स्स्_१२,२७.३३ (वेत्_२०.३३) //

 

इहास्मिन् सरसि स्नातुम् आगतानुज्ञया पितुः /
इतो ऽत्र नातिदूरे ऽस्ति तस्यैतत् पितुर् आश्रमः // सोक्स्स्_१२,२७.३४ (वेत्_२०.३४) //

 

इत्य् उक्तः स तया हृष्टो राजारुह्य तुरङ्गमम् /
याचितुं तां सुतां तस्य कण्वर्षेर् आश्रमं ययौ // सोक्स्स्_१२,२७.३५ (वेत्_२०.३५) //

 

विवेश च विनीतस् तं बहिः स्थापितवाहनः /
जटावल्कलिभिः पूर्णं पादपैर् इव तापसैः // सोक्स्स्_१२,२७.३६ (वेत्_२०.३६) //

 

तन्मध्ये च तम् अद्राक्षीद् ऋषिभिः परिवारितम् /
तेजसाह्लादनं कण्वमुनिं चन्द्रम् इव ग्रहैः // सोक्स्स्_१२,२७.३७ (वेत्_२०.३७) //

 

उपेत्य पादयोस् तं च ववन्दे सो ऽपि तं मुनिः /
कल्पितातिथ्यविश्रान्तं ज्ञानी क्षिप्राद् अभाषत // सोक्स्स्_१२,२७.३८ (वेत्_२०.३८) //

 

वत्स चन्द्रवलोकैतच् छृणु यद् वच्मि ते हितम् /
जानासि यादृक् संसारे प्राणिनां मृत्युतो भयम् // सोक्स्स्_१२,२७.३९ (वेत्_२०.३९) //

 

तन् निःकारणम् एवैतान् वराकान् हंसि किं मृगान् /
शस्त्रं हि भीतरक्षार्थं धात्रा क्षत्रस्य निर्मितम् // सोक्स्स्_१२,२७.४० (वेत्_२०.४०) //

 

तत् प्रजा रक्ष धर्मेण समुन् मूलय कण्टकान् /
हस्त्यश्वास्त्रादियोग्याभिश् चललक्ष्म्यादि साधय // सोक्स्स्_१२,२७.४१ (वेत्_२०.४१) //

 

भुङ्क्ष्व राज्यसुखं देहि धनं दिक्षु यशः किर /
कृतान्तक्रीडितं हिंस्रं मृगयाव्यसनं त्यज // सोक्स्स्_१२,२७.४२ (वेत्_२०.४२) //

 

हन्तुर् वध्यस्य चान्यस्य यत्र तुल्या प्रमादिता /
किं तेन बह्वनर्थेन पाण्डोर् वृत्तं न किं श्रुतम् // सोक्स्स्_१२,२७.४३ (वेत्_२०.४३) //

 

एतत् कण्वमुनेर् वाक्यं श्रुत्वा समभिनन्द्य च /
राजा चन्द्रावलोकस् तम् अर्थज्ञः प्रत्यभाषत // सोक्स्स्_१२,२७.४४ (वेत्_२०.४४) //

 

अनुशिष्टो ऽस्मि भगवन् कृतो मे ऽनुग्रहः परः /
मृगयाया निवृत्तो ऽहं प्राणिनः सन्तु निर्भयाः // सोक्स्स्_१२,२७.४५ (वेत्_२०.४५) //

 

तच् छ्रुत्वोवाच स मुनिस् तुष्टो ऽहम् अमुना तव /
प्राणिष्व् अभयदानेन तद् वृणीष्वेप्सितं वरम् // सोक्स्स्_१२,२७.४६ (वेत्_२०.४६) //

 

इत्य् उक्तस् तेन मुनिना कालज्ञः स नृपो ऽभ्यधात् /
तुष्टो ऽसि चेत् सुतां देहि मह्यम् इन्दीवरप्रभाम् // सोक्स्स्_१२,२७.४७ (वेत्_२०.४७) //

 

इत्य् अर्थितवते सो ऽस्मै राज्ञे स्नानगतां मुनिः /
अप्सरःसंभवां कन्यां तां ददाव् अनुरूपिकाम् // सोक्स्स्_१२,२७.४८ (वेत्_२०.४८) //

 

ततः कृतविवाहस् तां मुनिभार्याप्रसाधिताम् /
कृतानुयात्राम् उद्बाष्पैस् तापसैर् आ निजाश्रमात् // सोक्स्स्_१२,२७.४९ (वेत्_२०.४९) //

 

इन्दीवरप्रभां भार्याम् आदायारुह्य वाजिनम् /
चन्द्रावलोकस् तरसा प्रतस्थे स ततो नृपः // सोक्स्स्_१२,२७.५० (वेत्_२०.५०) //

 

गच्छतश् चास्य विततं दृष्ट्वा तद्दिनचेष्टितम् /
रविः खिन्न इवास्ताद्रिम् अस्तके समुपाविशत् // सोक्स्स्_१२,२७.५१ (वेत्_२०.५१) //

 

ददृशे मृगनेत्रा च क्रमाद् उद्रिक्तमन्मथा /
ध्वान्तनीलपटच्छन्नरूपा रात्र्यभिसारिका // सोक्स्स्_१२,२७.५२ (वेत्_२०.५२) //

 

तस्मिन् काले पथि प्राप स राजाश्वत्थपादपम् /
सज्जनाशयसुस्वच्छवापीजलतटस्थितम् // सोक्स्स्_१२,२७.५३ (वेत्_२०.५३) //

 

शाखापत्त्रौघसंछन्नशाद्वलश्यामलस्थलम् /
दृष्ट्वा च तं वसामीह रात्रिम् इत्य् अकरोद् धृदि // सोक्स्स्_१२,२७.५४ (वेत्_२०.५४) //

 

ततो ऽवतीर्य तुरगाद् दत्त्वा तस्मै तृणोदकम् /
विश्रम्य पुलिने वाप्या उपयुक्ताम्बुमारुतः // सोक्स्स्_१२,२७.५५ (वेत्_२०.५५) //

 

मुनिपुत्रिकया सार्धं तया तस्य तरोस् तले /
प्रियया पुष्पशय्यायां संविवेश स भूपतिः // सोक्स्स्_१२,२७.५६ (वेत्_२०.५६) //

 

तत्क्षणं च समाक्रम्य तिमिरांशुकहारिणा /
सरागम् आननं प्राच्याश् चुचुम्बे शशलक्ष्मणा // सोक्स्स्_१२,२७.५७ (वेत्_२०.५७) //

 

विरेजुश् चन्द्रकिरणैः समाश्लिष्य प्रसारिताः /
वीतमानावकाशाश् चाशेषा वितमसो दिशः // सोक्स्स्_१२,२७.५८ (वेत्_२०.५८) //

 

अत्रान्तरे लतागुल्मविवरप्रसृतैः करैः /
ऐन्दवै रत्नदीपाभैस् तरुमूले विभासिते // सोक्स्स्_१२,२७.५९ (वेत्_२०.५९) //

 

सो ऽपि राजा सिषेवे ताम् आश्लिष्येन्दीवरप्रभाम् /
नवसंगमसोत्कण्ठसरसं सुरतोत्सवम् // सोक्स्स्_१२,२७.६० (वेत्_२०.६०) //

 

विस्रंसयामास शनैर् नीवीं तस्यास् त्रपाम् इव /
अखण्डयच् च दशनैर् मुग्धभावम् इवाधरम् // सोक्स्स्_१२,२७.६१ (वेत्_२०.६१) //

 

रचयामास कुचयोर् यौवनद्विपकुम्भयोः /
करजक्षतसद्रत्ननवनक्षत्रमालिकाम् // सोक्स्स्_१२,२७.६२ (वेत्_२०.६२) //

 

मुखं कपोलौ नयने मुहुः परिचुचुम्ब च /
लावण्यामृतनिःष्यन्दम् आपिबन्न् इव सर्वतः // सोक्स्स्_१२,२७.६३ (वेत्_२०.६३) //

 

इत्थन् निधुवनक्रीडासुखेन स तया सह /
निनाय कान्तया तत्र राजा क्षणम् इव क्षपाम् // सोक्स्स्_१२,२७.६४ (वेत्_२०.६४) //

 

प्रातश् च मुक्तशयनः सांध्यस्यानन्तरं विधेः /
स्वसैन्यावाप्तये यातुम् उन्मुखो ऽभूद् वधूसखः // सोक्स्स्_१२,२७.६५ (वेत्_२०.६५) //

 

तावच् च नक्तं लुप्ताब्जखण्डशोभं निशापतिम् /
भियेवास्ताद्रिकुहरप्रलीनं ध्वस्ततेजसम् // सोक्स्स्_१२,२७.६६ (वेत्_२०.६६) //

 

हन्तुकाम इव क्रोधाद् आताम्रतररोचिषि /
प्रसारितकरोत्क्षिप्तमण्डलाग्रे विवस्वति // सोक्स्स्_१२,२७.६७ (वेत्_२०.६७) //

 

अकस्माद् आजगामात्र विद्युत्पिङ्गशिरोरुहः /
कज्जलश्यामलः कालमेघाभो ब्रह्मराक्षसः // सोक्स्स्_१२,२७.६८ (वेत्_२०.६८) //

 

अन्त्रमालाकृतोत्तंसः केशयज्ञोपवीतभृत् /
खादन् नरशिरोमांसं कपालेन पिबन्न् असृक् // सोक्स्स्_१२,२७.६९ (वेत्_२०.६९) //

 

सो ऽट्टहासं विमुच्योग्रं मुखेनाग्निं वमन् क्रुधा /
दंष्ट्राकरालो राजानं भर्त्सयन् निजगाद तम् // सोक्स्स्_१२,२७.७० (वेत्_२०.७०) //

 

पाप ज्वालामुखं नाम विद्धि मां ब्रह्मराक्षसम् /
निवासश् चैष मे ऽश्वत्थो देवैर् अपि न लङ्घ्यते // सोक्स्स्_१२,२७.७१ (वेत्_२०.७१) //

 

सो ऽयं त्वया समाक्रम्य परिभुक्तः स्त्रिया सह /
रात्रिचर्यागतस्याद्य तद् भुङ्क्ष्वाविनयात् फलम् // सोक्स्स्_१२,२७.७२ (वेत्_२०.७२) //

 

एषो ऽहं ते दुराचार कामोपहतचेतसः /
उत्पाट्य हृदयं भोक्ष्ये पास्याम्य् एव च शोणितम् // सोक्स्स्_१२,२७.७३ (वेत्_२०.७३) //

 

तच् छ्रुत्वैव तथा घोरं तम् अवध्यम् अवेक्ष्य च /
त्रस्ताङ्गनः सविनयं भयात् प्रत्यब्रवीन् नृपः // सोक्स्स्_१२,२७.७४ (वेत्_२०.७४) //

 

अजानतापराद्धं यन् मया ते तत् क्षमस्व मे /
तवाहम् आश्रमे ह्य् अस्मिन्न् अतिथिः शरणाश्रितः // सोक्स्स्_१२,२७.७५ (वेत्_२०.७५) //

 

दास्यामि चेप्सितं तुभ्यम् आनीय पुरुषं पशुम् /
येन ते भविता तृप्तिस् तत् प्रसीद क्रुधं त्यज // सोक्स्स्_१२,२७.७६ (वेत्_२०.७६) //

 

इति राज्ञो वचः श्रुत्वा शान्तः स ब्रह्मराक्ससः /
अस्तु को दोष इत्य् अन्तो विचिन्त्यैवम् अभाषत // सोक्स्स्_१२,२७.७७ (वेत्_२०.७७) //

 

यः सप्तवर्षदेश्यो ऽपि महासत्त्वो विवेकवान् /
त्वदर्थे स्वेच्छयात्मानं दद्याद् ब्राह्मणपुत्रकः // सोक्स्स्_१२,२७.७८ (वेत्_२०.७८) //

 

हन्यमानं च यं माता हस्तयोः पादयोः पिता /
अवष्टभ्यातिसुदृढं संनिवेश्य महीतले // सोक्स्स्_१२,२७.७९ (वेत्_२०.७९) //

 

तादृशं पुरुषं मह्यम् उपहारीकरोषि चेत् /
स्वयं खड्गप्रहारेण हत्वा सप्तदिनान्तरे // सोक्स्स्_१२,२७.८० (वेत्_२०.८०) //

 

तत् ते क्षमिष्ये न्यक्कारम् अन्यथा तु महीपते /
सद्यो विनाशयिष्यामि त्वाम् अहं सपरिच्छदम् // सोक्स्स्_१२,२७.८१ (वेत्_२०.८१) //

 

श्रुत्वैतत् स भयाद् राजा प्रतिपेदे तथेति तत् /
तिरोबभूव च ब्रह्मराक्षसः सो ऽपि तत् क्षणम् // सोक्स्स्_१२,२७.८२ (वेत्_२०.८२) //

 

अथ चन्द्रावलोको ऽसौ राजा सेन्दीवरप्रभः /
हयारूढस् ततः प्रायात् सैन्यं चिन्वन् सुदुर्मनाः // सोक्स्स्_१२,२७.८३ (वेत्_२०.८३) //

 

अहो अहं मृगयया मदनेन च मोहितः /
गतः पाण्डुर् इवाकाण्डे विनाशं बत बालिशः // सोक्स्स्_१२,२७.८४ (वेत्_२०.८४) //

 

प्राप्यते ह्य् उपहारो ऽस्य राक्षसस् तादृशः कुतः /
तन् निजं नगरं तावद् यामि पश्यामि भावि किम् // सोक्स्स्_१२,२७.८५ (वेत्_२०.८५) //

 

इति ध्यायन् स च प्राप स्वसैन्यं चिन्वद् आगतम् /
तद्युक्तश् च सदारः स्वं चित्रकूटम् अगात् पुरम् // सोक्स्स्_१२,२७.८६ (वेत्_२०.८६) //

 

तत्र तस्योचितां भार्याप्राप्तिं वीक्ष्य कृतोत्सवे /
राष्ट्रे ऽन्तर्गतदुःखस्य दिनशेषो जगाम सः // सोक्स्स्_१२,२७.८७ (वेत्_२०.८७) //

 

द्वितीये ऽह्नि रहः सर्वं स्ववृत्तान्तं शशंस सः /
मन्त्रिभ्यस् तेषु चैकस् तं मन्त्री सुमतिर् अब्रवीत् // सोक्स्स्_१२,२७.८८ (वेत्_२०.८८) //

 

विषादो देव ते मा भूद् उपहारं हि तादृशम् /
आनेष्याम्य् अहम् अन्विष्य बह्वाश्चर्या हि मेदिनी // सोक्स्स्_१२,२७.८९ (वेत्_२०.८९) //

 

एवम् आश्वास्य राजानं स सौवर्णीम् अकारयत् /
मन्त्री सप्ताब्ददेशीयबालकप्रतिमां द्रुतम् // सोक्स्स्_१२,२७.९० (वेत्_२०.९०) //

 

रत्नैर् अलंकृतां तां च कृत्वा कर्णिरथार्पिताम् /
भ्रामयामास नगरग्रामघोषेष्व् इतस् ततः // सोक्स्स्_१२,२७.९१ (वेत्_२०.९१) //

 

यः सप्तवर्षदेशीयः स्वेच्छया विप्रपुत्रकः /
ददाति सर्वसत्त्वार्थम् आत्मानं ब्रह्मरक्षसे // सोक्स्स्_१२,२७.९२ (वेत्_२०.९२) //

 

उपहाराय सत्त्वस्थो मातापित्रोर् अनुज्ञया /
हन्यमानश् च यस् ताभ्यां हस्तपादे प्रगृह्यते // सोक्स्स्_१२,२७.९३ (वेत्_२०.९३) //

 

तस्मै ग्रामशतोपेतां हेमरत्नमयीम् इमाम् /
ददाति प्रतिमां राजा पित्रोर् उपचिकीर्षवे // सोक्स्स्_१२,२७.९४ (वेत्_२०.९४) //

 

इति च भ्राम्यमानायास् तस्याः प्रतिकृतेः शिशोः /
पटहोद्घोषणां मन्त्री सो ऽग्रे ऽजस्रम् अदापयत् // सोक्स्स्_१२,२७.९५ (वेत्_२०.९५) //

 

तावच् छ्रुत्वा तद् एकस्मिन्न् अग्रहारे द्विजार्भकः /
कोऽपि सप्ताब्ददेशीयो ऽप्य् अतिधीरो ऽद्भुताकृतिः // सोक्स्स्_१२,२७.९६ (वेत्_२०.९६) //

 

पूर्वाभ्यासेन बाल्ये ऽपि सदा परहिते रतः /
प्रजापुण्यपरीपाक इव साकारतां गतः // सोक्स्स्_१२,२७.९७ (वेत्_२०.९७) //

 

उवाचोद्घोषकान् एत्य युष्मदर्थे ददाम्य् अहम् /
आत्मानं पितरौ गत्वा बोधयित्वाभ्युपैमि च // सोक्स्स्_१२,२७.९८ (वेत्_२०.९८) //

 

इत्य् ऊचिवांस् तान् मुदितान् स बालो ऽनुमतश् च तैः /
गत्वा गृहं जगाद स्वौ पितरौ रचिताञ्जलिः // सोक्स्स्_१२,२७.९९ (वेत्_२०.९९) //

 

ददामि सर्वसत्त्वार्थं देहम् एतं विनश्वरम् /
तन् माम् अभ्यनुजानीतं हतां चापदम् आत्मनः // सोक्स्स्_१२,२७.१०० (वेत्_२०.१००) //

 

आत्मप्रतिकृतिं ह्य् एतां गृहीत्वा वितरामि वाम् /
हेमरत्नमयीं राज्ञा दत्तां ग्रामशतान्विताम् // सोक्स्स्_१२,२७.१०१ (वेत्_२०.१०१) //

 

एवं मे युष्मदानृण्यं परार्थश् चैव सिध्यति /
युवां च ध्वस्तदारिद्र्यौ बहून् पुत्रान् अवाप्स्यथः // सोक्स्स्_१२,२७.१०२ (वेत्_२०.१०२) //

 

इत्य् उक्तवन्तं सहसा पितरौ तौ तम् ऊचतुः /
किम् एतद् भाषसे पुत्र वातेन क्षुभितो ऽसि किम् // सोक्स्स्_१२,२७.१०३ (वेत्_२०.१०३) //

 

किं वा ग्रहगृहीतो ऽसि प्रलपस्य् अन्यथा कथम् /
को ह्य् अर्थैर् घातयेत् पुत्रं देहं दद्याच् च कः शिशुः // सोक्स्स्_१२,२७.१०४ (वेत्_२०.१०४) //

 

एतत् पित्रोर् वचः श्रुत्वा बालः पुन उवाच सः /
न बुद्धिमोहाज् जल्पामि शृणुतं मे ऽर्थवद् वचः // सोक्स्स्_१२,२७.१०५ (वेत्_२०.१०५) //

 

अवाच्याशुचिसंपूर्णम् उत्पत्त्यैव सुगुप्सितम् /
दुःखक्षेत्रं विनाश्य् एव शरीरम् अचिराद् इदम् // सोक्स्स्_१२,२७.१०६ (वेत्_२०.१०६) //

 

तद् एतेनात्यसारेण सुकृतं यद् उपार्ज्यते /
तद् एव सारं संसारे कृतबुद्धिभिर् उच्यते // सोक्स्स्_१२,२७.१०७ (वेत्_२०.१०७) //

 

सर्वभूतोपकाराच् च किम् अन्यत् सुकृतं परम् /
तत्रापि पित्रोर् भक्तिश् चेत् किं देहाद् दृश्यते फलम् // सोक्स्स्_१२,२७.१०८ (वेत्_२०.१०८) //

 

इत्यादिवाक्यैः स शिशुः शोचन्तौ दृढनिश्चयः /
ताव् अङ्गीकारयामास पितरौ स्वमनीषितम् // सोक्स्स्_१२,२७.१०९ (वेत्_२०.१०९) //

 

गत्वा च राजभृत्येभ्यः प्रतिमां तं हिरण्मयीम् /
आनीय प्रददौ ताभ्यां सग्रामशतशासनाम् // सोक्स्स्_१२,२७.११० (वेत्_२०.११०) //

 

ततः कृत्वाग्रतो राजभृत्यांस् तान् एव स द्रुतम् /
पितृभ्याम् अन्वितः प्रायाच् चित्रकूटं नृपान्तिकम् // सोक्स्स्_१२,२७.१११ (वेत्_२०.१११) //

 

तत्र चन्द्रावलोकस् तं वीक्ष्याखण्डिततेजसम् /
रक्षारत्नम् इव प्राप्तं बालं राजा ननन्द सः // सोक्स्स्_१२,२७.११२ (वेत्_२०.११२) //

 

आरोप्य गजपृष्टं च रचितस्रग्विलेपनम् /
नीनाय तं सपितृकं केतनं ब्रह्मरक्षसः // सोक्स्स्_१२,२७.११३ (वेत्_२०.११३) //

 

तत्र मण्डलम् आलिख्य तस्याश्वत्थस्य पार्श्वतः /
विहितोचितपूजेन हुते वह्नौ पुरोधसा // सोक्स्स्_१२,२७.११४ (वेत्_२०.११४) //

 

आविर्बभूव मुक्ताट्टहासः सो ऽध्ययनं पठन् /
घूर्णन् रक्तासवक्षीबो जृम्भमाणो मुहुः श्वसन् // सोक्स्स्_१२,२७.११५ (वेत्_२०.११५) //

 

ज्वलन्नेत्रो दिशः कुर्वन् देहच्छायान्धकारिताः /
ज्वालामुखो महारौद्रदर्शनो ब्रह्मराक्षसः // सोक्स्स्_१२,२७.११६ (वेत्_२०.११६) //

 

ततश् चन्द्रावलोकस् तं दृष्ट्वा प्रह्वो ऽब्रवीन् नृपः /
नरोपहारो भगवन्न् आनीतः स मया तव // सोक्स्स्_१२,२७.११७ (वेत्_२०.११७) //

 

सप्तमो दिवसश् चाद्य प्रतिज्ञातस्य सो ऽस्य ते /
तत् प्रसीद गृहाणैतम् उपहारं यथाविधि // सोक्स्स्_१२,२७.११८ (वेत्_२०.११८) //

 

इति राञ्जार्थितो विप्रकुमारं ब्रह्मराक्षसः /
स तम् आलोकयामास जिह्वया सृक्किणी लिहन् // सोक्स्स्_१२,२७.११९ (वेत्_२०.११९) //

 

तत् क्षणं स महासत्त्वो बालो हृष्यन्न् अचिन्तयत् /
स्वदेहदानेनानेन सुकृतं यन् मयार्जितम् // सोक्स्स्_१२,२७.१२० (वेत्_२०.१२०) //

 

तेन मा भून् मम स्वर्गो मोक्षो वा निरुपक्रियः /
भूयात् तु मे परार्थाय देहो जन्मनि जन्मनि // सोक्स्स्_१२,२७.१२१ (वेत्_२०.१२१) //

 

इति संकल्पयत्य् एव तस्मिन्न् आपूर्यत क्षणात् /
विमानैः सुरसंघानां पुष्पवृष्टिमुचां नभः // सोक्स्स्_१२,२७.१२२ (वेत्_२०.१२२) //

 

अथाग्रे प्रापितं तस्य बालं तं ब्रह्मरक्षसः /
माता जग्राह करयोः पिता चरणयोस् तथा // सोक्स्स्_१२,२७.१२३ (वेत्_२०.१२३) //

 

ततो यावत् तम् आकृष्टखड्गो राजा जिघांसति /
तावज् जहास स शिशुस् तथा सर्वे ऽत्र ते यथा // सोक्स्स्_१२,२७.१२४ (वेत्_२०.१२४) //

 

सब्रह्मराक्षसास् त्यक्त्वा स्वं स्वं कर्म सविस्मयाः /
रचिताञ्जलयः प्रह्वास् तन्मुखप्रेक्षिणो ऽभवन् // सोक्स्स्_१२,२७.१२५ (वेत्_२०.१२५) //

 

इति व्याख्याय वेतालो विचित्रसरसां कथाम् /
तं त्रिविक्रमसेनं स निजगाद नृपं पुनः // सोक्स्स्_१२,२७.१२६ (वेत्_२०.१२६) //

 

तद् ब्रूहि राजन् को हेतुर् यत् तेन हसितं तदा /
बालेनैतादृशे ऽप्य् अस्मिन् प्राणान्तसमये ऽप्य् अहो // सोक्स्स्_१२,२७.१२७ (वेत्_२०.१२७) //

 

कौतुकं च महन् मे ऽत्र तद् एतच् चेन् न वक्ष्यसि /
जानानो ऽपि ततो मूर्धा शतधा ते स्फुटिष्यति // सोक्स्स्_१२,२७.१२८ (वेत्_२०.१२८) //

 

इति वेतालतः श्रुत्वा स राजा प्रत्युवाच तम् /
शृणु यो ऽभूद् अभिप्रायो हासे तस्य शिशोस् तदा // सोक्स्स्_१२,२७.१२९ (वेत्_२०.१२९) //

 

यो नाम दुर्बलो जन्तुः स भये प्रत्युपस्थिते /
क्रन्दति प्राणहेतोः स्वं पितरं मातरं तथा // सोक्स्स्_१२,२७.१३० (वेत्_२०.१३०) //

 

तद्व्यपाये च राजानम् आर्तत्राणाय निर्मितम् /
तदलाभे ऽपि यद्य् अत्र यथासंभवि दैवतम् // सोक्स्स्_१२,२७.१३१ (वेत्_२०.१३१) //

 

तस्य त्व् एकस्थम् अप्य् एतत् सर्वं संजातम् अन्यथा /
पितृभ्यां हस्तपादं हि रुद्धं तस्यार्थतृष्णया // सोक्स्स्_१२,२७.१३२ (वेत्_२०.१३२) //

 

राजा च त्रातुम् आत्मानं स्वयं तं हन्तुम् उद्यतः /
दैवतं तत्र यद् ब्रह्मरक्षस् तत् तस्य भक्षकम् // सोक्स्स्_१२,२७.१३३ (वेत्_२०.१३३) //

 

अध्रुवस्यान्तविरसस्याधिव्याधिक्षतस्य च /
देहस्यार्थे विमूढानां तेषाम् ईदृग् विडम्बना // सोक्स्स्_१२,२७.१३४ (वेत्_२०.१३४) //

 

ब्रह्मेन्द्रविष्णुरुद्राद्या यत्रावश्यं विनाशिनः /
तत्रैषाम् ईदृशी कापि शरीरस्थैर्यवासना // सोक्स्स्_१२,२७.१३५ (वेत्_२०.१३५) //

 

एतत् तन् मोहवैचित्र्यं दृष्ट्वा मत्वा च वाञ्छितम् /
सिद्धम् आश्चर्यहर्षाभ्यां स जहास द्विजार्भकः // सोक्स्स्_१२,२७.१३६ (वेत्_२०.१३६) //

 

इत्य् उक्त्वा विरतस्य तस्य नृपतेर् अंसात् स भूयो ऽपि तद्
वेतालो झगिति स्वकं पदम् अगाद् अन्तर्हितो मायया /
राजा सो ऽप्य् अविकल्पम् एव पुनर् अप्य् अन्वग् ययौ तं जवाद्
अक्षोभ्यं हृदयं बतेह महताम् अम्भोनिधीनाम् इव // सोक्स्स्_१२,२७.१३७ (वेत्_२०.१३७) //

 

अष्टाविंशस् तरङ्गः /

अथ गत्वा पुनः प्राप्य शिंशपातस् ततो ऽग्रहीत् /
स त्रिविक्रमसेनो ऽंसे वेतालं तं नराधिपः // सोक्स्स्_१२,२८.१ (वेत्_२१.१) //

 

आगच्छन्तं च तं भूयः स वेतालो ऽब्रवीन् नृपम् /
राजन्न् उद्गाढकन्दर्पां शृण्व् एकां वच्मि ते कथाम् // सोक्स्स्_१२,२८.२ (वेत्_२१.२) //

 

अस्ति शक्रपुरीवान्या धात्रा सुकृतिनां कृते /
दिवश् च्युतानां विहिता विशालाख्या पुरी भुवि // सोक्स्स्_१२,२८.३ (वेत्_२१.३) //

 

तस्यां बभूव नृपतिः पद्मनाभ इति श्रुतः /
सच्चक्रनन्दकः स्रीमान् आक्रान्तबलिराजकः // सोक्स्स्_१२,२८.४ (वेत्_२१.४) //

 

तस्मिन् पृथ्वीपतौ तस्यां नगर्यां सुमहावणिक् /
अर्थदत्ताभिधानो ऽभूद् धनैर् विजितवित्तपः // सोक्स्स्_१२,२८.५ (वेत्_२१.५) //

 

तस्यैका च सुतानङ्गमञ्जरीत्य् उदपद्यत /
स्वःसुन्दरीप्रतिकृतिर् भुवि धात्रेव दर्शिता // सोक्स्स्_१२,२८.६ (वेत्_२१.६) //

 

दत्ता च तेन वणिजा वणिग्वरसुताय सा /
मणिवर्माभिधानाय ताम्रलिप्तीनिवासिने // सोक्स्स्_१२,२८.७ (वेत्_२१.७) //

 

एकापत्यतया चातिवत्सलः स न तां वणिक् /
भर्तृयुक्तां सुतां गेहात् तत्याजानङ्गमञ्जरीम् // सोक्स्स्_१२,२८.८ (वेत्_२१.८) //

 

तस्याश् चानङ्गमञ्जर्याः पतिर् द्वेष्यो बभूव सः /
मणिवर्मा सरोगस्य कटुतिक्तम् इवौषधम् // सोक्स्स्_१२,२८.९ (वेत्_२१.९) //

 

पत्युस् तु सास्य सुमुखी जीविताद् अप्य् अभूत् प्रिया /
धनर्द्धिः कृपणस्येव कृच्छ्रात् सुचिरसंचिता // सोक्स्स्_१२,२८.१० (वेत्_२१.१०) //

 

एकदा चान्तिकं पित्रोस् ताम्रलिप्तीं निजं गृहम् /
उत्कण्ठादिनिमित्तेन मणिवर्मा जगाम सः // सोक्स्स्_१२,२८.११ (वेत्_२१.११) //

 

ततो दिनेषु यातेषु तीक्ष्णसूर्यांशुसायकैः /
प्रोषितानां निरुद्धाध्वा घर्मकाल इहाभ्यगात् // सोक्स्स्_१२,२८.१२ (वेत्_२१.१२) //

 

वसन्तविरहाद् उष्णा निःश्वासाः ककुभाम् इव /
मल्लिकापाटलामोदमेदुरा मरुतो ववुः // सोक्स्स्_१२,२८.१३ (वेत्_२१.१३) //

 

उत्पेतुः पवनोद्धूता गगने रेणुराजयः /
दूत्यो घनागमायेव प्रहितास् तप्तया भुवा // सोक्स्स्_१२,२८.१४ (वेत्_२१.१४) //

 

आकाङ्क्षिततरुच्छायाः कठोरातपतापिताः /
पथिका इव यान्ति स्म चिरेण दिवसा अपि // सोक्स्स्_१२,२८.१५ (वेत्_२१.१५) //

 

चन्द्रांशुपाण्डुरुचयो गाढाश्लेषसुखप्रदम् /
विना हेमन्तम् अगमन्न् अतिदुर्बलतां निशाः // सोक्स्स्_१२,२८.१६ (वेत्_२१.१६) //

 

तत्कालं चन्दनालेपधवला सा वणिक्सुता /
संवीततनुकौशेयशोभितानङ्गमञ्जरी // सोक्स्स्_१२,२८.१७ (वेत्_२१.१७) //

 

ददर्श स्वगृहोत्तुङ्गवातायनगतैकदा /
आप्तसख्या युता भव्यं युवानं विप्रपुत्रकम् // सोक्स्स्_१२,२८.१८ (वेत्_२१.१८) //

 

संचरन्तं रतिप्राप्त्यै नवोत्पन्नम् इव स्मरम् /
कमलाकरनामानं पुत्रं राजपुरोधसः // सोक्स्स्_१२,२८.१९ (वेत्_२१.१९) //

 

सो ऽपीन्दोर् इव मूर्तिं तां कान्तां दृष्ट्वोपरि स्थिताम् /
कुमुदाकरतां भेजे सानन्दः कमलाकरः // सोक्स्स्_१२,२८.२० (वेत्_२१.२०) //

 

तयोर् अभूद् अमूल्यं तन् मनःसंवननं तदा /
स्मरगुर्वाज्ञया यूनोर् अन्योन्यस्यावलोकनम् // सोक्स्स्_१२,२८.२१ (वेत्_२१.२१) //

 

उन्मूलितह्रियौ तौ च दूरविक्षिप्तचेतसा /
रजोभिभूतौ जह्राते मन्मथावेगवात्यया // सोक्स्स्_१२,२८.२२ (वेत्_२१.२२) //

 

दृष्ट्वा च मदनाविष्टः सख्या स कमलाकरः /
सहस्थितेन नीतो ऽभूत् कथंचिद् भवनं निजम् // सोक्स्स्_१२,२८.२३ (वेत्_२१.२३) //

 

सापि तं नामतो ऽन्विष्य विवशानङ्गमञ्जरी /
तया स्वया समं सख्या प्राविशद् वासकं शनैः // सोक्स्स्_१२,२८.२४ (वेत्_२१.२४) //

 

तत्र संचिन्तयन्ती च कान्तं कामज्वरातुरा /
नापश्यन् नाशृणोत् किंचिल् लुठन्ती शयनीयके // सोक्स्स्_१२,२८.२५ (वेत्_२१.२५) //

 

गतेष्व् अहःसु द्वित्रेषु सत्रपा सभया च सा /
असहा विरहोन्मादं विसोढुं कृशपाण्डुरा // सोक्स्स्_१२,२८.२६ (वेत्_२१.२६) //

 

दुष्प्रापप्रियसंयोगनिरास्था नक्तम् एकदा /
गवाक्षप्रेरितकरेणाकृष्टेव हिमांशुना // सोक्स्स्_१२,२८.२७ (वेत्_२१.२७) //

 

सुप्ते परिजने स्वैरं निर्गत्य मरणोन्मुखी /
जगाम स्वगृहोद्यानवापीं तरुलतावृताम् // सोक्स्स्_१२,२८.२८ (वेत्_२१.२८) //

 

तत्र पित्रा कृतोदारप्रतिष्ठां कुलदेवताम् /
उपेत्य चण्डिकां देवीं नत्वा स्तुत्वा व्यजिज्ञपत् // सोक्स्स्_१२,२८.२९ (वेत्_२१.२९) //

 

अस्मिञ् जन्मनि चेद् भर्ता न मया कमलाकरः /
प्राप्तस् तद् देवि भूयान् मे सो ऽन्यस्मिन्न् अपि जन्मनि // सोक्स्स्_१२,२८.३० (वेत्_२१.३०) //

 

इत्य् उक्त्वा पुरतस् तस्या देव्याः साशोकपादपे /
पाशं विरचयामास स्वोत्तरीयेण रागिणी // सोक्स्स्_१२,२८.३१ (वेत्_२१.३१) //

 

तावद् आप्ता सखी तस्याः सा प्रबुध्यात्र वासके /
ताम् अदृष्ट्वा तद् उद्यानं दैवाद् आगाद् विचिन्वती // सोक्स्स्_१२,२८.३२ (वेत्_२१.३२) //

 

तत्र दृष्ट्वा च तां पाशम् अर्पयन्तीं तथा गले /
मा मेत्य् उक्त्वा प्रधाव्यैव पाशं तस्यास् तम् अच्छिनत् // सोक्स्स्_१२,२८.३३ (वेत्_२१.३३) //

 

सापि तां वीक्ष्य संप्राप्तां कृत्तपाशां निजां सखीम् /
अनङ्गमञ्जरी भूमौ पपाताधिकदुःखिता // सोक्स्स्_१२,२८.३४ (वेत्_२१.३४) //

 

आश्वासिता स्वसख्या च तया पृष्टा च सा क्षणात् /
दुःखहेतुं समाख्याय पुन एनाम् अभाषत // सोक्स्स्_१२,२८.३५ (वेत्_२१.३५) //

 

सखि मालतिके तन् मे दुर्लभे प्रियसंगमे /
गुर्वादिपरतन्त्राया न सुखं मरणात् परम् // सोक्स्स्_१२,२८.३६ (वेत्_२१.३६) //

 

इति ब्रुवाणैवानङ्गशराग्निज्वलिता भृशम् /
सानङ्गमञ्जरी मोहं ययौ नैराश्यनिःसहा // सोक्स्स्_१२,२८.३७ (वेत्_२१.३७) //

 

कष्टं स्मराज्ञा दुर्लङ्घ्या यया नीता दशाम् इमाम् /
अन्याविनीतवनिताहासिनीयं सखी मम // सोक्स्स्_१२,२८.३८ (वेत्_२१.३८) //

 

इत्यादिविलपन्ती च तां सा मालतिका सखी /
शनैर् आश्वासयामास शीताम्बुपवनादिभिः // सोक्स्स्_१२,२८.३९ (वेत्_२१.३९) //

 

तापोपशान्तये चास्याश् चकार नलिनीदलैः /
शय्यां ददौ च हृदये हारं तुहिनशीतलम् // सोक्स्स्_१२,२८.४० (वेत्_२१.४०) //

 

ततः साश्रुर् उवाचैतां सखीं सानङ्गमञ्जरी /
सखि हारादिभिर् नायं दाहो ऽन्तो मम शाम्यति // सोक्स्स्_१२,२८.४१ (वेत्_२१.४१) //

 

येन प्रशाम्यति पुनः स्वबुद्ध्यैव विधत्स्व तत् /
मां संयोजय कान्तेन जीवितं मे यदीच्छसि // सोक्स्स्_१२,२८.४२ (वेत्_२१.४२) //

 

एवम् उक्तवतीं तां सा स्नेहान् मालतिकाब्रवीत् /
सखि भूयिष्टयाताद्य रात्रिः प्रातर् अहं पुनः // सोक्स्स्_१२,२८.४३ (वेत्_२१.४३) //

 

इहैव कृतसंकेतम् आनेष्यामि प्रियं तव /
तद् आलम्ब्य धृतिं तावन् निजं प्रविश मन्दिरम् // सोक्स्स्_१२,२८.४४ (वेत्_२१.४४) //

 

इत्युक्तवत्यै संतुष्य तस्यै सानङ्गमञ्जरी /
हारं स्वकण्ठाद् आकृष्य प्रददौ पारितोषिकम् // सोक्स्स्_१२,२८.४५ (वेत्_२१.४५) //

 

गच्छाधुनैव स्वगृहं प्रातः सिद्ध्यै ततो व्रज /
इति चैतां सखीं प्रेष्य सा विवेश स्ववासकम् // सोक्स्स्_१२,२८.४६ (वेत्_२१.४६) //

 

प्रातश् च सा मालतिका केनाप्य् अनुपलक्षिता /
तत्सखी तस्य कमलाकरस्य भवनं ययौ // सोक्स्स्_१२,२८.४७ (वेत्_२१.४७) //

 

चिन्वती तत्र चोद्याने तरुमूले ददर्श तम् /
चन्दनार्द्राम्बुरुहिणीपत्त्रशय्याविवर्तिनम् // सोक्स्स्_१२,२८.४८ (वेत्_२१.४८) //

 

रहस्यधारिणैकेन कदलीदलमारुतैः /
आश्वास्यमानं सुहृदा दह्यमानं स्मराग्निना // सोक्स्स्_१२,२८.४९ (वेत्_२१.४९) //

 

तस्या विनेयम् अस्य स्यात् कामावस्थेदृशीति सा /
विचिन्त्य तस्थौ प्रच्छन्ना ज्ञातुं तत्र विनिश्चयम् // सोक्स्स्_१२,२८.५० (वेत्_२१.५०) //

 

तावच् च सुहृदा तेन स ऊचे कमलाकरः /
क्षणम् एकम् इहोद्याने दत्त्वा दृष्टिं मनोरमे // सोक्स्स्_१२,२८.५१ (वेत्_२१.५१) //

 

विनोदय मनो मित्र मात्र विक्लवताम् अगाः /
तच् छ्रुत्वा तं स्वसुहृदं विप्रपुत्रो जगाद सः // सोक्स्स्_१२,२८.५२ (वेत्_२१.५२) //

 

यन् ममानङ्गमञ्जर्या वणिक्पुत्र्या तया हृतम् /
विनोदयामि तद् इदं कुतः शून्याशयो मनः // सोक्स्स्_१२,२८.५३ (वेत्_२१.५३) //

 

स्मरेण शून्यहृदयो बाणतूणीकृतो ह्य् अहम् /
तत् प्राप्स्यामि मनश्चौरीं तां यथा कुरु मे तथा // सोक्स्स्_१२,२८.५४ (वेत्_२१.५४) //

 

इत्य् उक्ते विप्रपुत्रेण तेनात्मानं प्रदर्श्य सा /
हृष्टा मालतिकाभ्येत्य तम् उवाचास्तसंशया // सोक्स्स्_१२,२८.५५ (वेत्_२१.५५) //

 

तवास्म्य् अनङ्गमञ्जर्या सुभग प्रहितान्तिकम् /
संदेशं चाहम् एवैषा विस्पष्टार्थं ब्रवीमि ते // सोक्स्स्_१२,२८.५६ (वेत्_२१.५६) //

 

एष कः शिष्टधर्मो यत् प्रविश्य हृदयं हठात् /
मनो मुषित्वा मुग्धाया गम्यते स्थगितात्मना // सोक्स्स्_१२,२८.५७ (वेत्_२१.५७) //

 

चित्रं च यद् वामदृशा तुभ्यम् एव तयाधुना /
मनोहराय देहो ऽपि दातुं प्राणैः सहेष्यते // सोक्स्स्_१२,२८.५८ (वेत्_२१.५८) //

 

निःश्वासान् सा हि संतप्तान् विमुञ्चति दिवानिशम् /
ज्वलतो हृदि कन्दर्पवह्नेर् धूमोद्गमान् इव // सोक्स्स्_१२,२८.५९ (वेत्_२१.५९) //

 

संपतन्ति मुहुश् चास्याः साञ्जना बाष्पबिन्दवः /
वदनाम्भोजसौगन्ध्यलुब्धा मधुकरा इव // सोक्स्स्_१२,२८.६० (वेत्_२१.६०) //

 

तद् यदीच्छसि तद् वच्मि शिवं वाम् उभयोर् अहम् /
इत्य् उक्तो मालतिकया सो ऽब्रवीत् कमलाकरः // सोक्स्स्_१२,२८.६१ (वेत्_२१.६१) //

 

भद्रे भयं करोत्य् एषा वाक् तवाश्वासयत्य् अपि /
वदन्ती विधुरावस्थां बद्धभावां च मे प्रियाम् // सोक्स्स्_१२,२८.६२ (वेत्_२१.६२) //

 

तद् एका गतिर् अत्र त्वं यथा वेत्सि तथा कुरु /
इत्युक्तवाक्ये कमलाकरे मालतिकाब्रवीत् // सोक्स्स्_१२,२८.६३ (वेत्_२१.६३) //

 

अनङ्गमञ्जरीम् अद्य गुप्तं तां प्रापयाम्य् अहम् /
नक्तं स्वभवनोद्यानं त्वं तिष्ठेस् तत्र बाह्यतः // सोक्स्स्_१२,२८.६४ (वेत्_२१.६४) //

 

ततः प्रवेशयिष्यामि त्वाम् अत्रान्तः स्वयुक्तितः /
एवं यथेष्टो युवयोर् भविष्यति समागमः // सोक्स्स्_१२,२८.६५ (वेत्_२१.६५) //

 

इत्य् उक्त्वानन्द्य तं विप्रपुत्रं मालतिका ततः /
गत्वा कृतार्था सानङ्गमञ्जरीम् अप्य् अनन्दयत् // सोक्स्स्_१२,२८.६६ (वेत्_२१.६६) //

 

अथाह्ना सह याते ऽर्के क्वापि संध्यानुरागिणि /
ऐन्द्र्या दिशेन्दुतिलकेनानने सुप्रसाधिते // सोक्स्स्_१२,२८.६७ (वेत्_२१.६७) //

 

त्यक्तपद्माकरा प्राप्ता श्रीर् मयेतीव हर्षतः /
हसत्य् उफुल्लवदने विशदे कुमुदाकरे // सोक्स्स्_१२,२८.६८ (वेत्_२१.६८) //

 

कृतप्रसाधनः सोत्कः स्वैरं स कमलाकरः /
कामी कान्तागृहोद्यानद्वारबाह्यम् उपागमत् // सोक्स्स्_१२,२८.६९ (वेत्_२१.६९) //

 

तावच् च सा मालतिका तां युक्त्यानङ्गमञ्जरीम् /
आनिनाय तद् उद्यानं कृच्छ्राद् गमितवासराम् // सोक्स्स्_१२,२८.७० (वेत्_२१.७०) //

 

उपवेश्य च तां मध्ये गुल्मके चूतशाखिनाम् /
प्रावेशयत् तं निर्गत्य तत्रैव कमलाकरम् // सोक्स्स्_१२,२८.७१ (वेत्_२१.७१) //

 

स च प्रविश्य पत्त्रौघघनपादपमध्यगाम् /
ताम् अध्वग इव छायां ददर्शानङ्गमञ्जरीम् // सोक्स्स्_१२,२८.७२ (वेत्_२१.७२) //

 

उपैति यावच् च स तां तावद् दृष्ट्वा प्रधाव्य सा /
कामवेगहृतव्रीडा कण्ठे तं सहसाग्रहीत् // सोक्स्स्_१२,२८.७३ (वेत्_२१.७३) //

 

क्व यासि लब्धो ऽसि ममेत्य् आलपन्ती च तत् क्षणम् /
सातिहर्षभरस्तब्धनिःश्वासा पञ्चताम् अगात् // सोक्स्स्_१२,२८.७४ (वेत्_२१.७४) //

 

पपात च महीपृष्ठे वातरुग्णा लतेव सा /
विचित्रो बत कामस्य विपाकविषमः क्रमः // सोक्स्स्_१२,२८.७५ (वेत्_२१.७५) //

 

तद् दृष्ट्वाशनिपातोग्रं सद्यः स कमलाकरः /
हा हा किम् एतद् इत्य् उक्त्वा मूर्च्छितो न्यपतद् भुवि // सोक्स्स्_१२,२८.७६ (वेत्_२१.७६) //

 

लब्धसंज्ञः क्षणेनाथ ताम् अङ्कारोपितां प्रियाम् /
आलिङ्गन् परिचुम्बंश् च तत् तच् च विलपन् बहु // सोक्स्स्_१२,२८.७७ (वेत्_२१.७७) //

 

तथा दुखातिभारेण स प्रसह्य निपीडितः /
यथा तस्य टसत्कृत्य क्षणाद् धृदयम् अस्फुटत् // सोक्स्स्_१२,२८.७८ (वेत्_२१.७८) //

 

अथ तौ मालतिकया शोच्यमानाव् उभाव् अपि /
दृष्ट्वा प्राप्तक्षयौ शोकाद् इव क्षीणाभवत् क्षपा // सोक्स्स्_१२,२८.७९ (वेत्_२१.७९) //

 

प्रात उद्यानपालेभ्यो ज्ञात्वा बन्धुजनस् तयोः /
तत्राययौ त्रपाश्चर्यदुःखमोहाकुलीकृतः // सोक्स्स्_१२,२८.८० (वेत्_२१.८०) //

 

आसीत् कर्तव्यतामूढश् चिरं खेदाद् अवाङ्मुखः /
कष्टाः कुलखलीकारहेतवो बत कुस्त्रियः // सोक्स्स्_१२,२८.८१ (वेत्_२१.८१) //

 

तावच् च ताम्रलिप्तीतः स तस्याः पतिर् आगमत् /
सोत्कण्ठो ऽनङ्गमञ्जर्या मणिवर्मा पितुर् गृहात् // सोक्स्स्_१२,२८.८२ (वेत्_२१.८२) //

 

स श्वाशुरं गृहं प्राप्य यथातत्त्वम् अवेत्य तत् /
बाष्पान्धलोचनो ध्यायंस् तद् एवोद्यानम् आययौ // सोक्स्स्_१२,२८.८३ (वेत्_२१.८३) //

 

तत्र भार्यां गतासुं तां दृष्ट्वान्यसहिताम् अपि /
शोकाग्निज्वलितो रागी सद्यः सो ऽपि जहाव् असून् // सोक्स्स्_१२,२८.८४ (वेत्_२१.८४) //

 

ततः क्रन्दति तत्रस्थे जने कोलाहलाकुलाः /
आययुर् ज्ञातवृत्तान्ताः पौराः सर्वे ऽत्र विस्मिताः // सोक्स्स्_१२,२८.८५ (वेत्_२१.८५) //

 

अथात्रानङ्गमञ्जर्याः पित्रा पूर्वावतारिता /
देवी संनिहिता चण्डी विज्ञप्ताभून् निजैर् गणैः // सोक्स्स्_१२,२८.८६ (वेत्_२१.८६) //

 

त्वदाकारप्रतिष्ठाकृद् अर्थदत्तः सदैष ते /
भक्तो वणिक् तद् अस्यास्मिन् दुःखे देवि दयां कुरु // सोक्स्स्_१२,२८.८७ (वेत्_२१.८७) //

 

एतद् गणेभ्यः श्रुत्वा सा शरण्या शङ्करप्रिया /
शान्तानङ्गास् त्रयो ऽप्य् एते जीवन्त्व् इति समादिशत् // सोक्स्स्_१२,२८.८८ (वेत्_२१.८८) //

 

अथ सर्वे ऽपि ते सुप्तप्रतिबुद्धा इव क्षणात् /
तत्प्रसादात् समुत्तस्थुर् जीवन्तो वीतमन्मथाः // सोक्स्स्_१२,२८.८९ (वेत्_२१.८९) //

 

ततो दृष्ट्वा तद् आश्चर्यं सानन्दे सकले जने /
लज्जानतमुखः प्रायात् स्वगृहं कमलाकरः // सोक्स्स्_१२,२८.९० (वेत्_२१.९०) //

 

अर्थदत्तो ऽपि तां ह्रीताम् आदायानङ्गमञ्जरीम् /
सुतां स्वभर्तृसहितां ययौ बद्धोत्सवो गृहान् // सोक्स्स्_१२,२८.९१ (वेत्_२१.९१) //

 

इति कथयित्वा तस्यां रात्रौ मार्गे कथां स वेतालः /
निजगाद तं त्रिविक्रमसेनं क्षोणीपतिं भूयः // सोक्स्स्_१२,२८.९२ (वेत्_२१.९२) //

 

राजन् कस्य वदैतेष्व् अधिको मोहो ऽनुरागमूढेषु /
सो ऽत्र च पूर्वोक्तस् ते शापो जानन् न चेद् वदसि // सोक्स्स्_१२,२८.९३ (वेत्_२१.९३) //

 

इत्य् एतद् वेतालाच् छ्रुत्वा स प्रत्युवाच तं नृपतिः /
एतेषु रागमूढः प्रतिभाति ममाधिकः स मणिवर्मा // सोक्स्स्_१२,२८.९४ (वेत्_२१.९४) //

 

इतरौ हि ताव् उभाव् अपि कालक्रमपक्वमन्मथावस्थौ /
अन्योनसानुरागौ यदि जीवितम् उज्झतः स्म तद् भवतु // सोक्स्स्_१२,२८.९५ (वेत्_२१.९५) //

 

मणिवर्मा त्व् अतिमूढो यो भार्याम् अन्यपुरुषसक्तमृताम् /
दृष्ट्वैव कोपकाले प्रत्युत रक्तः शुचामुचत् प्राणान् // सोक्स्स्_१२,२८.९६ (वेत्_२१.९६) //

 

इति गदितवतः स तस्य राज्ञो
बत वेतालपतिः पुनर् जगाम /
निजम् एव पदं तद् अंसपीठाद्
अथ राजापि तम् अन्वगात् स भूयः // सोक्स्स्_१२,२८.९७ (वेत्_२१.९७) //

 

नवविंशस् तरङ्गः /

ततो राजा पुनर् गत्वा वेतालं शिंशपाग्रतः /
स त्रिविक्रमसेनस् तं प्राप्यांसारोपितं व्यधात् // सोक्स्स्_१२,२९.१ (वेत्_२२.१) //

 

आयान्तं तं च राजानं स वेतालो ऽब्रवीत् पथि /
राजन् साधुः सुसत्त्वस् त्वं तद् अपूर्वां कथां शृणु // सोक्स्स्_१२,२९.२ (वेत्_२२.२) //

 

बभूव पूर्वं कुसुमपुराख्यनगरेश्वरः /
पृथ्वीतले ऽस्मिन् धरणीवराहो नाम भूपतिः // सोक्स्स्_१२,२९.३ (वेत्_२२.३) //

 

तस्य ब्राह्मणभूयिष्ठे राष्ट्रे ब्रह्मस्थलाभिधः /
अग्रहारो ऽभवत् तत्र विष्णुस्वामीत्य् अभूद् द्विजः // सोक्स्स्_१२,२९.४ (वेत्_२२.४) //

 

तस्यानुरूपा भार्याभूद् यथा स्वाहा हविर् भुजः /
तस्यां च तस्य चत्वारः क्रमाद् उत्पेदिरे सुताः // सोक्स्स्_१२,२९.५ (वेत्_२२.५) //

 

अधीतवेदेषूत्क्रान्तशैशवेषु च तेषु सः /
विष्णुस्वामी दिवं प्रायाद् भार्ययानुगतस् तया // सोक्स्स्_१२,२९.६ (वेत्_२२.६) //

 

ततस् ते तत्र तत्पुत्राः सर्वे ऽप्य् आनाय्य दुःस्थिताः /
गोत्रजैर् हृतसर्वस्वा मन्त्रयांचक्रिरे मिथः // सोक्स्स्_१२,२९.७ (वेत्_२२.७) //

 

नास्तीह गतिर् अस्माकं तद् व्रजामो वयं न किम् /
इतो मातामहगृहं ग्रामं यञ्जस्थलाभिधम् // सोक्स्स्_१२,२९.८ (वेत्_२२.८) //

 

एतद् एव विनिश्चित्य प्रस्थिता भैक्ष्यभोजनाः /
मातामहगृहं प्रापुस् ते ऽथ तद् बहुभिर् दिनैः // सोक्स्स्_१२,२९.९ (वेत्_२२.९) //

 

तत्र मातामहाभावान् मातुलैर् दत्तसंश्रयाः /
भुञ्जानास् तद्गृहे तस्थुः स्वाध्यायाभ्यासतत्पराः // सोक्स्स्_१२,२९.१० (वेत्_२२.१०) //

 

कालक्रमाच् च तेषां ते मातुलानाम् अकिंचनाः /
अवज्ञापात्रतां जग्मुर् भोजनाच्छादनादिषु // सोक्स्स्_१२,२९.११ (वेत्_२२.११) //

 

ततः स्वजनसंस्फूर्जदवमानहतात्मनाम् /
तेषां रहः सचिन्तानां ज्येष्ठो भ्राताब्रवीद् इदम् // सोक्स्स्_१२,२९.१२ (वेत्_२२.१२) //

 

भो भ्रातरः किं क्रियते सर्वम् आचेष्टते विधिः /
न शक्यं पुरुषस्येह क्वचित् किंचित् कदाचन // सोक्स्स्_१२,२९.१३ (वेत्_२२.१३) //

 

अहं ह्य् उद्वेगतो भ्राम्यन् प्राप्तो ऽद्य पितृकानने /
विपन्नस्थितम् अद्राक्षं त्रस्ताङ्गं पुरुषं भुवि // सोक्स्स्_१२,२९.१४ (वेत्_२२.१४) //

 

अचिन्तयं च दृष्ट्वा तम् अहं तां स्पृहयन् गतिम् /
धन्यो ऽयम् एवं विश्रान्तो दुःखभारं विमुच्य यः // सोक्स्स्_१२,२९.१५ (वेत्_२२.१५) //

 

इति संचिन्त्य तत् कालं कृत्वा मरणनिश्चयम् /
वृक्षाग्रसङ्गिना पाशेनात्मानम् उदलम्बयम् // सोक्स्स्_१२,२९.१६ (वेत्_२२.१६) //

 

यावच् च मे विसंज्ञस्य तदा निर्यान्ति नासवः /
तावत् त्रुटितपाशो ऽत्र पतितो ऽस्मि महीतले // सोक्स्स्_१२,२९.१७ (वेत्_२२.१७) //

 

लब्धसंज्ञश् च केनापि पुंसा क्षिप्रात् कृपालुना /
आश्वास्यमानम् आत्मानम् अपश्यं पटमारुतैः // सोक्स्स्_१२,२९.१८ (वेत्_२२.१८) //

 

सखे कथय विद्वान् अप्य् एवं कं प्रति खिद्यसे /
सुखं हि सुकृताद् दुःखं दुःकृताद् एति नान्यतः // सोक्स्स्_१२,२९.१९ (वेत्_२२.१९) //

 

दुःखाद् यदि तवोद्वेगः सुकृतं तत् समाचर /
कथं तु नारकं दुःखम् आत्मत्यागेन वाञ्छसि // सोक्स्स्_१२,२९.२० (वेत्_२२.२०) //

 

इत्य् उक्त्वा मां समाश्वास्य स च क्वापि गतः पुमान् /
अहं चेहागतस् त्यक्त्वा तादृशं मरणोद्यमम् // सोक्स्स्_१२,२९.२१ (वेत्_२२.२१) //

 

तद् एवं नेच्छति विधौ न मर्तुम् अपि लभ्यते /
इदानीं च तनुं तीर्थे तपसा दाहयाम्य् अहम् // सोक्स्स्_१२,२९.२२ (वेत्_२२.२२) //

 

येन निर्धनतादुःखभागी न स्याम् अहं पुनः /
इत्य् उक्तवन्तं ज्येष्ठं तं कनिष्ठा भ्रातरो ऽब्रुवन् // सोक्स्स्_१२,२९.२३ (वेत्_२२.२३) //

 

अर्थैर् विना कथं प्राज्ञो ऽप्य् आर्य दुःकेन बाध्यसे /
किं न वेत्सि यद् अर्थानां शरदभ्रचला गतिः // सोक्स्स्_१२,२९.२४ (वेत्_२२.२४) //

 

आहृत्य रक्ष्यमाणापि यत्नेनान्तविरागिणी /
असन्मैत्री च वेश्या च श्रीश् च कस्य कदा स्थिरा // सोक्स्स्_१२,२९.२५ (वेत्_२२.२५) //

 

तद् उद्योगेन स गुणः को ऽप्य् उपार्ज्यो मनस्विना /
आनीयन्ते हटाद् बद्ध्वा येनार्थहरिणा मुहुः // सोक्स्स्_१२,२९.२६ (वेत्_२२.२६) //

 

इत्य् उक्तो भ्रातृभिर् धैर्यं क्षणाज् ज्येष्ठो ऽवलम्ब्य सः /
उवाच को गुणस् तादृगर्जनीयो भवेद् इति // सोक्स्स्_१२,२९.२७ (वेत्_२२.२७) //

 

ततो विचित्य सर्वे ते वदन्ति स्म परस्परम् /
विचिन्त्य पृथ्वीं विज्ञानं किंचिच् छिक्षामहे वयम् // सोक्स्स्_१२,२९.२८ (वेत्_२२.२८) //

 

निश्चित्यैतच् च संकेतस्थानम् उक्त्वा समागमे /
एकैकशस् ते चत्वारश् चतस्रः प्रययुर् दिशः // सोक्स्स्_१२,२९.२९ (वेत्_२२.२९) //

 

याति काले च मिलितास् ते संकेतनिकेतने /
किं केन शिक्षितम् इति भ्रातरो ऽन्योन्यम् अब्रुवन् // सोक्स्स्_१२,२९.३० (वेत्_२२.३०) //

 

अथात्रैको ऽब्रवीद् ईदृग् विज्ञानं शिक्षितं मया /
येनास्थिशकलं प्राप्य प्राणिनो यस्य कस्यचित् // सोक्स्स्_१२,२९.३१ (वेत्_२२.३१) //

 

उत्पादयाम्य् अहं तस्मिन् मांसं तदुचितं क्षणात् /
एतत् तस्य वचः श्रुत्वा द्वितीयस् तेष्व् अभाषत // सोक्स्स्_१२,२९.३२ (वेत्_२२.३२) //

 

अहं तत्रैव संजातमांसे ऽस्थिशकले किल /
जाने जनयितुं लोमत्वचं तत्प्राणिसंभवि // सोक्स्स्_१२,२९.३३ (वेत्_२२.३३) //

 

ततस् तृतीयो ऽप्य् अवदज् जाने तत्रैव चास्म्य् अहम् /
तत्प्रान्यवयवान् स्रष्टुं जातत्वङ्मांसलोमनि // सोक्स्स्_१२,२९.३४ (वेत्_२२.३४) //

 

चतुर्थश् च ततो ऽवादीद् उत्पन्नावयवाकृतिम् /
तम् एव प्राणिनं प्रानैर् युक्तं कर्तुम् अवैम्य् अहम् // सोक्स्स्_१२,२९.३५ (वेत्_२२.३५) //

 

एवम् उक्त्वा मिथः स्वस्वविज्ञानप्रथनाय ते /
चत्वारो ऽप्य् अस्थिखण्डाय प्रययुर् भ्रातरो ऽटवीम् // सोक्स्स्_१२,२९.३६ (वेत्_२२.३६) //

 

तत्र सिंहस्य ते प्रापुर् अस्थिखण्डं विधेर् वशात् /
अविज्ञातविशेषाश् च गृह्नन्ति स्म तथैव तत् // सोक्स्स्_१२,२९.३७ (वेत्_२२.३७) //

 

एकश् च तत् समुचितैस् ततो मांसैर् अयोजयत् /
द्वितीयो ऽजनयत् तस्य तद्वत् त्वग्लोमसंहतीः // सोक्स्स्_१२,२९.३८ (वेत्_२२.३८) //

 

तृतीयश् चाखिलैर् अङ्गैस् तद्योग्यैस् तद् अपूरयत् /
चतुर्थश् च ददौ तस्य सिंहीभूतस्य जीवितम् // सोक्स्स्_१२,२९.३९ (वेत्_२२.३९) //

 

उदतिष्ठद् अथोद्धूतसटाभारो ऽतिभैरवः /
स दंष्ट्रासंकटमुखः सिंहः खरनखाङ्कुशः // सोक्स्स्_१२,२९.४० (वेत्_२२.४०) //

 

धावित्वा च स्वनिर्मातॄंस् तान् एव चतुरो ऽपि सः /
अवधीत् केसरी तृप्तो विवेश च वनं ततः // सोक्स्स्_१२,२९.४१ (वेत्_२२.४१) //

 

एवं ते सिंहनिर्माणदोषान् नष्टा द्विजातयः /
दुष्टं हि जन्तुम् उत्थाप्य कस्यात्मनि सुखं भवेत् // सोक्स्स्_१२,२९.४२ (वेत्_२२.४२) //

 

इत्थं चोपार्जितो यत्नाद् गुणो ऽपि विधुरे विधौ /
संपत्तये न न परं जायते तु विपत्तये // सोक्स्स्_१२,२९.४३ (वेत्_२२.४३) //

 

मूले ह्य् अविकृते दैवे सिक्ते प्रज्ञानवारिणा /
नयालवालः फलति प्रायः पौरुषपादपः // सोक्स्स्_१२,२९.४४ (वेत्_२२.४४) //

 

इति तस्यां निशि मार्गे वेतालेनांसतः कथां तेन /
आख्याय स त्रिविक्रमसेनो राजा पुनर् जगदे // सोक्स्स्_१२,२९.४५ (वेत्_२२.४५) //

 

राजंस् तेष्व् अपराध्यति चतुर्षु कस् तत्र सिंहनिर्माणे /
यन् न्यवधीत् तत्कॢप्तो वद समयः सो ऽत्र पूर्वस् ते // सोक्स्स्_१२,२९.४६ (वेत्_२२.४६) //

 

इति वेतालाच् छ्रुत्वा राजा सो ऽचिन्तयद् विमौनस्य /
इच्छति गन्तुम् अयं मे यात्व् आनेष्याम्य् अमुं भूयः // सोक्स्स्_१२,२९.४७ (वेत्_२२.४७) //

 

इति हृदि निश्चित्य स तं महीपतिः प्रत्युवाच वेतालम् /
यस् तस्य जीवदायी सिंहस्य स पापभाक् तेषु // सोक्स्स्_१२,२९.४८ (वेत्_२२.४८) //

 

प्राणिविशेषम् अबुद्ध्वा मांसत्वग्लोमगात्रनिर्माणम् /
युक्तिबलात् तु कृतं यैस् तेषां दोषो ऽस्ति नाज्ञानात् // सोक्स्स्_१२,२९.४९ (वेत्_२२.४९) //

 

येन तु सिंहाकारं दृष्ट्वा विद्याप्रकाशनोत्केन /
प्राणास् तस्य वितीर्णास् तेन कृता ब्रह्महत्यास् ताः // सोक्स्स्_१२,२९.५० (वेत्_२२.५०) //

 

एतत् स राज्ञो वचनं निशम्य
स्वधाम वेतालवरो जगाम /
तस्यांसतस् तत् पुन एव मायी
राजापि तं सो ऽनुससार भूयः // सोक्स्स्_१२,२९.५१ (वेत्_२२.५१) //

 

त्रिंशस् तरङ्गः /

ततो गत्वा पुनः प्राप शिंशपापादपात् ततः /
स त्रिविक्रमसेनस् तं वेतालं राजसत्तमः // सोक्स्स्_१२,३०.१ (वेत्_२३.१) //

 

स्कन्धे कृत्वा च तं मौनी दर्शितानेकवैकृतम् /
यावत् प्रतिष्ठते तावत् स वेतालस् तम् अब्रवीत् // सोक्स्स्_१२,३०.२ (वेत्_२३.२) //

 

राजन्न् अकार्ये ऽप्य् एतस्मिन् दुर्वारो ऽयं ग्रहस् तव /
तत् ते श्रमविनोदाय कथयामि कथां शृणु // सोक्स्स्_१२,३०.३ (वेत्_२३.३) //

 

आसीत् कलिङ्गविषये नाम्ना शोभावती पुरी /
दिवीव शक्रनगरी वसतिः शुभकर्मणाम् // सोक्स्स्_१२,३०.४ (वेत्_२३.४) //

 

यां प्रद्युम्न इवैश्वर्यवीर्यातिशयविश्रुतः /
प्रद्युम्ननामा नृपतिः शशासोर्जितशासनः // सोक्स्स्_१२,३०.५ (वेत्_२३.५) //

 

गुणापकर्षश् चापेषु मुरजेषु कराहतिः /
युगेष्व् अश्रूयत कलिर् यस्यां प्रज्ञासु तीक्ष्णता // सोक्स्स्_१२,३०.६ (वेत्_२३.६) //

 

एकदेशे पुरस् तस्या नृपेण प्रतिपादितः /
यज्ञस्थलाभिधानो ऽभूद् अग्रहारो बहुद्विजः // सोक्स्स्_१२,३०.७ (वेत्_२३.७) //

 

तत्रासीद् यज्ञसोमाख्यो ब्राह्मणो वेदपारगः /
महाधनो ऽग्निहोत्री च पूजितातिथिदेवतः // सोक्स्स्_१२,३०.८ (वेत्_२३.८) //

 

तस्य व्यतीते तारुण्ये मनोरथशतैः सुतः /
भार्यायाम् अनुरूपायाम् एक एवोदपद्यत // सोक्स्स्_१२,३०.९ (वेत्_२३.९) //

 

ववृधे च पितुः सो ऽस्य गृहे बालः सुलक्षणः /
कृताभिधानो विधिवद् देवसोम इति द्विजैः // सोक्स्स्_१२,३०.१० (वेत्_२३.१०) //

 

प्राप्तषोडशवर्षश् च स विद्याविनयादिभिः /
आवर्जितजनो ऽकस्माज् ज्वरेण प्राप पञ्चताम् // सोक्स्स्_१२,३०.११ (वेत्_२३.११) //

 

ततः परासुं स्नेहात् तम् आश्लिष्य सह भार्यया /
यज्ञसेनः पिता शोचन् न दाहाय जहौ चिरम् // सोक्स्स्_१२,३०.१२ (वेत्_२३.१२) //

 

ब्रह्मन् संसारगन्धर्वनगरस्य न वेत्सि किम् /
परावरज्ञो ऽपि गतिं वारिबुद्बुदभङ्गुराम् // सोक्स्स्_१२,३०.१३ (वेत्_२३.१३) //

 

ये सैन्यैः पूरितधरा हर्म्यपृष्ठेषु हारिषु /
लसत्संगीतनादेषु रत्नपर्यङ्कवर्तिनः // सोक्स्स्_१२,३०.१४ (वेत्_२३.१४) //

 

श्रीखण्डद्रवलिप्ताङ्गा वरस्त्रीपरिवारिताः /
व्यलसन्न् अमरंमन्या भूलोके ऽस्मिन् नराधिपाः // सोक्स्स्_१२,३०.१५ (वेत्_२३.१५) //

 

ते ऽप्य् एककाः श्मशानेषु रुदत्प्रेतानुयायिषु /
चिताधिशयिनो यत्र जग्धाः क्रव्यात्कृशानुभिः // सोक्स्स्_१२,३०.१६ (वेत्_२३.१६) //

 

शिवाभिर् वलितोपान्ताः कालेन कवलीकृताः /
न रोद्धुं शकिताः कैश्चित् तत्रान्येषां कथैव का // सोक्स्स्_१२,३०.१७ (वेत्_२३.१७) //

 

तद् एतं प्रेतम् आश्लिष्य विद्वन् वद करोषि किम् /
इत्याद्य् अबोधयन् वृद्धा मिलितास् तं द्विजं ततः // सोक्स्स्_१२,३०.१८ (वेत्_२३.१८) //

 

ततस् तेन कथंचित् तं मुक्तम् आरोप्य तत्सुतम् /
शिबिकायां गतप्राणं कृतप्रेतप्रसाधनम् // सोक्स्स्_१२,३०.१९ (वेत्_२३.१९) //

 

बान्धवा वैशसोदश्रुमिलद्बन्धुजनान्विताः /
श्मशानं प्रापयामासुः कोलाहलसमाकुलाः // सोक्स्स्_१२,३०.२० (वेत्_२३.२०) //

 

अत्रान्तरे च तत्रासीच् छ्मशाने कोऽपि तापसः /
वृद्धः पाशुपतो योगी मठिकायां कृतस्थितिः // सोक्स्स्_१२,३०.२१ (वेत्_२३.२१) //

 

वयसा तपसा चातिभूयसा सुकृशां तनुम् /
बिभ्राणो भङ्गभीत्येव सिराभिः परिवेष्टितम् // सोक्स्स्_१२,३०.२२ (वेत्_२३.२२) //

 

नाम्ना वामशिवो भस्मपाण्डुरोमावृताकृतिः /
विद्युत्पिङ्गजटाजूटो महेश्वर इवापरः // सोक्स्स्_१२,३०.२३ (वेत्_२३.२३) //

 

स तापसो ऽत्र तत् कालं दत्तोपालम्भखेदितम् /
मूर्खं शठं ध्यानयोगाद्यवलिप्तम् अहंकृतम् // सोक्स्स्_१२,३०.२४ (वेत्_२३.२४) //

 

भिक्षाफलव्रतधरं शिष्यम् अन्तिकवासिनम् /
जगाद दूराच् छ्रुत्वा तं जनकोलाहलं बहिः // सोक्स्स्_१२,३०.२५ (वेत्_२३.२५) //

 

उत्तिष्ठ गत्वात्र बहिर् विज्ञायागच्छ सत्वरम् /
कुतो ऽत्राश्रुतपूर्वो ऽयं श्मशाने तुमुलारवः // सोक्स्स्_१२,३०.२६ (वेत्_२३.२६) //

 

इत्य् उक्ते गुरुणा तेन स शिष्यः प्रत्युवाच तम् /
नाहं यामि स्वयं याहि भिक्षावेला ह्य् अपैति मे // सोक्स्स्_१२,३०.२७ (वेत्_२३.२७) //

 

तच् छ्रुत्वोवाच स गुरुर् धिङ् मूर्खोदरतत्पर /
अह्नो ऽर्धप्रहरे याते भिक्षावेलात्र का तव // सोक्स्स्_१२,३०.२८ (वेत्_२३.२८) //

 

श्रुत्वैवैतत् स तं क्रुद्धः कुशिष्यः प्राह तापसम् /
धिग् जराजीर्ण नाहं ते शिष्यो न त्वं गुरुर् मम // सोक्स्स्_१२,३०.२९ (वेत्_२३.२९) //

 

अहम् अन्यत्र यास्यामि वह पात्रीम् इमां स्वयम् /
इत्य् उक्त्वोत्थाय स प्रायात् त्यक्त्वाग्रे दण्डकुण्डिकाम् // सोक्स्स्_१२,३०.३० (वेत्_२३.३०) //

 

विहसन्न् अथ निर्गत्य मठिकायाः स तापसः /
तत्रागाद् यत्र दाहार्थम् आनीतः स द्विजार्भकः // सोक्स्स्_१२,३०.३१ (वेत्_२३.३१) //

 

दृष्ट्वा च तं जनतया शोच्यमानाग्र्ययौवनम् /
योगी प्रवेष्टुं तद्देहं मतिं चक्रे जरार्दितः // सोक्स्स्_१२,३०.३२ (वेत्_२३.३२) //

 

गत्वा च द्रुतम् एकान्ते मुक्तकण्ठं प्ररुद्य च /
ननर्त स ततः क्षिप्रम् अङ्गहारैर् यथोचितैः // सोक्स्स्_१२,३०.३३ (वेत्_२३.३३) //

 

ततो विवेश योगात् तद् द्विजपुत्रकलेवरम् /
क्षणात् स स्वतनुं त्यक्त्वा तपस्वी यौवनेच्छया // सोक्स्स्_१२,३०.३४ (वेत्_२३.३४) //

 

तत् क्षणं रचितायां च चितायां सहसैव सः /
लब्धजीवो द्विजयुवा प्रोत्तस्थौ कृतजृम्भिकः // सोक्स्स्_१२,३०.३५ (वेत्_२३.३५) //

 

तद् दृष्ट्वा बन्धुवर्गस्य दिष्ट्या जीवति जीवति /
इत्य् उद्बभूव नादो ऽत्र निखिलस्य जनस्य च // सोक्स्स्_१२,३०.३६ (वेत्_२३.३६) //

 

अथामोक्ष्यन् व्रतं सर्वान् मृषा योगेस्वरः स तान् /
विप्रपुत्रशरीरान्तःप्रविष्टस् तापसो ऽब्रवीत् // सोक्स्स्_१२,३०.३७ (वेत्_२३.३७) //

 

लोकान्तरगतस्याद्य महापाशुपतव्रतम् /
ग्राह्यं साक्षान् ममाभाष्य दत्तं शर्वेण जीवितम् // सोक्स्स्_१२,३०.३८ (वेत्_२३.३८) //

 

अधुनैव च धार्यं तद् गत्वैकान्ते व्रतं मया /
जीवितं मे ऽन्यथा नास्ति तद् यूयं यात याम्य् अहम् // सोक्स्स्_१२,३०.३९ (वेत्_२३.३९) //

 

इति सर्वान् स तत्रस्थान् संबोध्य दृढनिश्चयः /
स्वगृहान् प्रेषयामास हर्षशोकाकुलान् व्रती // सोक्स्स्_१२,३०.४० (वेत्_२३.४०) //

 

स्वयं च गत्वा श्वभ्रे तत् क्षिप्त्वा पूर्वकलेवरम् /
आत्तव्रतो महायोगी युवीभूतो ऽन्यतो ययौ // सोक्स्स्_१२,३०.४१ (वेत्_२३.४१) //

 

इति व्याख्याय वेतालः कथां निशि तदा पथि /
तं त्रिविक्रमसेनं स राजानं पुनर् अब्रवीत् // सोक्स्स्_१२,३०.४२ (वेत्_२३.४२) //

 

राजन् ब्रूहि स योगीन्द्रः कस्मात् परपुरे वसन् /
प्ररुरोद ननर्ताथ कौतुकं महद् अत्र मे // सोक्स्स्_१२,३०.४३ (वेत्_२३.४३) //

 

इति वेतालतः श्रुत्वा शापशङ्की स भूपतिः /
विमुच्य मौनम् एवं तम् अवादीद् धीमतां वरः // सोक्स्स्_१२,३०.४४ (वेत्_२३.४४) //

 

शृणु तत्र बभूवास्य यो ऽभिप्रायस् तपस्विनः /
सह वृद्धं चिरायेदं शरीरं सिद्धिसाधनम् // सोक्स्स्_१२,३०.४५ (वेत्_२३.४५) //

 

पितृभ्यां लालितं बाल्ये त्यजाम्य् अद्येति दुःखितः /
स जरत् तापसो ऽरोदीद् देहस्नेहो हि दुस्त्यजः // सोक्स्स्_१२,३०.४६ (वेत्_२३.४६) //

 

नवं देहं प्रवेक्ष्यामि साधयिष्याम्य् अतो ऽधिकम् /
इति हर्षाद् अनृत्यच् च कस्य नेष्टं हि यौवनम् // सोक्स्स्_१२,३०.४७ (वेत्_२३.४७) //

 

एतत् तस्य वचो निशम्य नृपतेर् अंसत् स भूयो ऽप्य् अगाद्
वेतालो मृतपूरुषान्तरगतस् तं शिंशपापादपम् /
राजा सो ऽपि तम् अन्वधावद् अधिकोत्साहः पुनः प्रेप्सया
कल्पान्ते ऽप्य् अचलं कुलाद्रिविजयि स्थैर्यं हि धीरात्मनाम् // सोक्स्स्_१२,३०.४८ (वेत्_२३.४८) //

 

एकत्रिंशस् तरङ्गः /

ततस् तां तिमिरश्यामां चिताग्निज्वलितेक्षणाम् /
स्मशाने भीषणे तस्मिन् वीरो रजनिराक्षसीम् // सोक्स्स्_१२,३१.१ (वेत्_२४.१) //

 

घोराम् अगणयन् राजा गत्वा तां शिंशपां पुनः /
स त्रिविक्रमसेनस् तं तस्या वेतालम् आददे // सोक्स्स्_१२,३१.२ (वेत्_२४.२) //

 

स्कन्धे कृत्वा च तं यावत् प्रक्रामति स पूर्ववत् /
तावद् भूयः स वेतालो नरदेवम् उवाच तम् // सोक्स्स्_१२,३१.३ (वेत्_२४.३) //

 

भो राजन्न् अहम् उद्विग्नो न पुनस् त्वं गतागतैः /
तद् एकं मे महाप्रश्नम् इमं कथयतः शृणु // सोक्स्स्_१२,३१.४ (वेत्_२४.४) //

 

आसीन् माण्डलिकः कोऽपि नृपतिर् दक्षिणापथे /
धर्माभिधानो धौरेयः साधूनां बहुगोत्रजः // सोक्स्स्_१२,३१.५ (वेत्_२४.५) //

 

तस्य चन्द्रवतीनाम भार्या मालवदेशजा /
अभून् महाकुलोत्पन्ना वरस्त्रीमौलिमालिका // सोक्स्स्_१२,३१.६ (वेत्_२४.६) //

 

तस्यां च तस्य भार्यायां भूपतेर् उदपद्यत /
एकैव लावण्यवती नामान्वर्थाभिधा सुता // सोक्स्स्_१२,३१.७ (वेत्_२४.७) //

 

प्रदेयायां च तस्यां स सुतायां धर्मभूपतिः /
उन्मूलितो ऽभून् मिलितैर् दायादै राष्ट्रभेदिभिः // सोक्स्स्_१२,३१.८ (वेत्_२४.८) //

 

ततः पलाय्य निरगात् स देशाद् भार्यया सह /
दुहित्रा च तया रात्रव् आत्तसद्रत्नसंचयः // सोक्स्स्_१२,३१.९ (वेत्_२४.९) //

 

मालवं प्रति च स्वैरं प्रस्थितः श्वशुरास्पदम् /
विन्ध्याटवीं तया रात्र्या प्राप भार्यासुतायुतः // सोक्स्स्_१२,३१.१० (वेत्_२४.१०) //

 

तस्यां प्रविष्टस्योदश्रुर् इवावश्यायशीकरैः /
निशानुयात्रां दत्त्वेव ययौ तस्य महीक्षितः // सोक्स्स्_१२,३१.११ (वेत्_२४.११) //

 

आरुरोहाथ पूर्वाद्रिम् उत्क्षिप्ताग्रकरो रविः /
मा गाश् चौराटवीम् एताम् इति तं वारयन्न् इव // सोक्स्स्_१२,३१.१२ (वेत्_२४.१२) //

 

ततो ऽत्र ससुताजानिः क्षताङ्घ्रिः कुशकण्टकैः /
पदातिः स नृपो गच्छन् भिल्लानां प्राप पल्लिकाम् // सोक्स्स्_१२,३१.१३ (वेत्_२४.१३) //

 

परेषां प्राणसर्वस्वहारिभिः पुंभिर् आवृताम् /
वर्जितां धार्मिकैर् दुर्गां कृतान्तनगरीम् इव // सोक्स्स्_१२,३१.१४ (वेत्_२४.१४) //

 

तत्र दृष्ट्वैव तं दूरात् सवस्त्राभरणं नृपम् /
मोषितुं बहवो ऽधावञ् शबरा विविधायुधाः // सोक्स्स्_१२,३१.१५ (वेत्_२४.१५) //

 

तान् विलोक्य सुताभार्ये राजा धर्मो जगाद सः /
पुरा स्पृशन्ति वां म्लेच्छास् तद् इतो विशतं वनम् // सोक्स्स्_१२,३१.१६ (वेत्_२४.१६) //

 

इति राज्ञोदिता रज्ञी वनमध्यं विवेश सा /
लावण्यवत्या सुतया सार्धं चन्द्रवती भयात् // सोक्स्स्_१२,३१.१७ (वेत्_२४.१७) //

 

राजाप्य् अभिमुखायातान् खड्गचर्मधरो ऽत्र सः /
अवधीत् तान् बहूञ् शूरः शबराञ् शरवर्तिणः // सोक्स्स्_१२,३१.१८ (वेत्_२४.१८) //

 

ततस् तेनाखिला पल्ली पत्याज्ञप्ता निपत्य तम् /
प्रहारक्षतचर्माणम् अवधीन् नृपम् एककम् // सोक्स्स्_१२,३१.१९ (वेत्_२४.१९) //

 

गृहीताभरणे याते दस्युसैन्ये विलोक्य तम् /
भर्तारं निहतं दूराद् वनगुल्मान्तरस्थिता // सोक्स्स्_१२,३१.२० (वेत्_२४.२०) //

 

राज्ञी चन्द्रवती सात्र दुहित्रा सह विह्वला /
पलायमाना गहनं दूरम् अन्वग् अगाद् वनम् // सोक्स्स्_१२,३१.२१ (वेत्_२४.२१) //

 

तत्र मध्याह्नतापार्तास्व् इव मूलानि शाखिनाम् /
छायास्व् अपि प्रविष्टासु शिशिराणि सहाध्वगैः // सोक्स्स्_१२,३१.२२ (वेत्_२४.२२) //

 

एकदेशे ऽब्जसरसस् तीरे ऽशोकतरोस् तले /
शोकार्ता रुदती श्रान्ता ससुता समुपाविशत् // सोक्स्स्_१२,३१.२३ (वेत्_२४.२३) //

 

तावत् तद् वनम् अभ्यर्णनिवासी मृगयाकृते /
महामनुष्यः को ऽप्य् आगाद् अश्वारूढः सपुत्रकः // सोक्स्स्_१२,३१.२४ (वेत्_२४.२४) //

 

स चण्डसिंहनामा तं पुत्रं सिंहपराक्रमम् /
उवाच दृष्ट्वात्र तयोः पांसूत्थे पदपद्धती // सोक्स्स्_१२,३१.२५ (वेत्_२४.२५) //

 

एते सुरेखे सुभगे अनुसृत्याप्नुवो यदि /
स्त्रीयौ ते तत् तयोर् एकां स्वीकुरुष्व यथारुचि // सोक्स्स्_१२,३१.२६ (वेत्_२४.२६) //

 

इत्य् उक्तवन्तं तं स्माह पुत्रः सिंहपराक्रमः /
यस्याः सूक्ष्माव् इमौ पादौ सा भार्या प्रतिभाति मे // सोक्स्स्_१२,३१.२७ (वेत्_२४.२७) //

 

सा हि स्वल्पवया नूनं जाने समुचिता मम /
बृहत्पादा तु योग्येयम् एतज्ज्येष्ठवयास् तव // सोक्स्स्_१२,३१.२८ (वेत्_२४.२८) //

 

इति सूनोर् वचः श्रुत्वा चण्डसिंहो जगाद तम् /
कैषा कथा भवन्माता प्रत्यग्रं हि गता दिवम् // सोक्स्स्_१२,३१.२९ (वेत्_२४.२९) //

 

तादृशे सुकलत्रे च गते कान्यत्र वासना /
तच् छ्रुत्वा सो ऽपि पुत्रस् तं चण्डसिंहम् अभाषत // सोक्स्स्_१२,३१.३० (वेत्_२४.३०) //

 

तात मैवम् अभार्यं हि शून्यं गृहपतेर् गृहम् /
अन्यच् च मूलदेवोक्ता गाथा किं न श्रुता त्वया // सोक्स्स्_१२,३१.३१ (वेत्_२४.३१) //

 

यत्र घनस्तनजघना नास्ते मार्गावलोकिनी कान्ता /
अजडः कस् तद् अनिगडं प्रविशति गृहसंज्ञकं दुर्गम् // सोक्स्स्_१२,३१.३२ (वेत्_२४.३२) //

 

तज् जीवितेन मे तात शापितो ऽसि न तां यदि /
द्वितीयां मदभीष्टायां भार्यार्थे स्वीकरीष्यसि // सोक्स्स्_१२,३१.३३ (वेत्_२४.३३) //

 

एतत् पुत्रवचः श्रुत्वा प्रतिपद्य च तत्सखः /
स चण्डसिंहो ऽनुसरन् पदपङ्क्तिं शनैर् ययौ // सोक्स्स्_१२,३१.३४ (वेत्_२४.३४) //

 

प्राप्य तच् च सरःस्थानं मुक्तातारौघमण्डिताम् /
श्यामां चन्द्रवतीं राज्ञीं तां ददर्शावभासिताम् // सोक्स्स्_१२,३१.३५ (वेत्_२४.३५) //

 

लावण्यवत्या सुतया ज्योत्स्नयेवावदातया /
नैशीं द्याम् इव मध्याह्ने तरुच्छायाम् उपाश्रिताम् // सोक्स्स्_१२,३१.३६ (वेत्_२४.३६) //

 

उपाययौ च पुत्रेण साकं तां स सकौतुकः /
सापि दृष्ट्वा तम् उत्तस्थौ वित्रस्ता चौरशङ्किनी // सोक्स्स्_१२,३१.३७ (वेत्_२४.३७) //

 

अलं त्रासेन नाम्बैतौ चौरौ सौम्याकृती इमौ /
सुवेषौ कौचिद् आखेटकृते नूनम् इहागतौ // सोक्स्स्_१२,३१.३८ (वेत्_२४.३८) //

 

इत्य् उक्ता सुतया राज्ञी यावद् दोलायते ऽत्र सा /
तावद् अश्वावतीर्णस् ते चण्डसिंहो ऽब्रवीद् उभे // सोक्स्स्_१२,३१.३९ (वेत्_२४.३९) //

 

किं संभ्रमेण वाम् आवां प्रणयाद् द्रष्टुम् आगतौ /
तद् विस्वस्य निरातङ्के वदतं के युवाम् इति // सोक्स्स्_१२,३१.४० (वेत्_२४.४०) //

 

हरनेत्रानलज्वालादग्धमन्मथदुःस्थिते /
रतिप्रीती इवारण्यम् इदम् एवम् उपागते // सोक्स्स्_१२,३१.४१ (वेत्_२४.४१) //

 

प्रविष्टे स्थः कथं चेह बत निर्मानुषे वने /
रत्नप्रासादवासार्हम् इदं हि युवयोर् वपुः // सोक्स्स्_१२,३१.४२ (वेत्_२४.४२) //

 

कथं वराङ्गनोत्सङ्गयोग्यौ कण्टकिनीम् इमाम् /
भुवं वां चरणौ भ्रान्ताव् इति नौ मनसि व्यथा // सोक्स्स्_१२,३१.४३ (वेत्_२४.४३) //

 

एषा च चित्रं युवयोः पतन्ती धूलिर् आनने /
वातोद्धूता हतच्छायम् आवयोः कुरुते मुखम् // सोक्स्स्_१२,३१.४४ (वेत्_२४.४४) //

 

भवत्योर् एष चाङ्गे ऽस्मिन् निपतन् पुष्पपेशले /
किरणोष्मा दहत्य् अस्मान् उच्चण्डश् चण्डदीधितेः // सोक्स्स्_१२,३१.४५ (वेत्_२४.४५) //

 

तद् ब्रूतम् आत्मवृत्तान्तं दूयते हृदयं हि नः /
द्रष्टुं न शक्नुमो ऽरण्ये स्थितिं वां स्वापदावृते // सोक्स्स्_१२,३१.४६ (वेत्_२४.४६) //

 

इत्य् उक्ते चण्डसिंहेन राज्ञी निःस्वस्य सा शनैः /
लज्जाशोकाकुला तस्मै स्वं वृत्तान्तम् अवर्णयत् // सोक्स्स्_१२,३१.४७ (वेत्_२४.४७) //

 

ततो निःस्वामिकां मत्वा ताम् आश्वास्य च सात्मजाम् /
स्वीचक्रे मधुरैर् वाक्यैश् चण्डसिंहो ऽनुरञ्जयन् // सोक्स्स्_१२,३१.४८ (वेत्_२४.४८) //

 

आरोप्य चास्वयोः पृष्ठं सपुत्रस् तां सपुत्रिकाम् /
निनाय वित्तपपुरीसमृद्धां वसतिं निजाम् // सोक्स्स्_१२,३१.४९ (वेत्_२४.४९) //

 

सापि जन्मान्तरगतेवावशाङ्गीचकार तम् /
अनाथा कृच्छ्रपतिता विदेशे स्त्री करोति किम् // सोक्स्स्_१२,३१.५० (वेत्_२४.५०) //

 

ततस् तां सूक्ष्मपादत्वाद् राज्ञीं सिंहपराक्रमः /
चण्डसिंहसुतस् तत्र भार्यां चन्द्रवतीं व्यधात् // सोक्स्स्_१२,३१.५१ (वेत्_२४.५१) //

 

तत्सुतां तां च लावण्यवतीं नृपतिकन्यकाम् /
बृहत्त्वात् पादयोर् भार्यां चण्डसिंहश् चकार सः // सोक्स्स्_१२,३१.५२ (वेत्_२४.५२) //

 

प्राग् घि सूक्ष्मबृहत्पादमुद्रापङ्क्तिद्वयेक्षणात् /
प्रतिपन्नं तथा ताभ्यां सत्यं कश् चातिवर्तते // सोक्स्स्_१२,३१.५३ (वेत्_२४.५३) //

 

एवं पादविपर्यासात् ते पितापुत्रयोस् तयोः /
दुहितामातरौ भार्ये जाते श्वश्रूस्नुषे तदा // सोक्स्स्_१२,३१.५४ (वेत्_२४.५४) //

 

कालेन च तयोस् ताभ्यां भर्तृभ्यां जज्ञिरे द्वयोः /
पुत्रा दुहितरश् चैव तेषाम् अन्ये ऽप्य् अथ क्रमात् // सोक्स्स्_१२,३१.५५ (वेत्_२४.५५) //

 

इत्थं संप्राप्य तौ चण्डसिंहसिंहपराक्रमौ /
तस्थतुस् तत्र लावण्यवतीं चन्द्रवतीं च ते // सोक्स्स्_१२,३१.५६ (वेत्_२४.५६) //

 

इति व्यावर्ण्य वेतालस् तदा पथि कथां निशि /
स त्रिविक्रमसेनं तं पप्रच्छ नृपतिं पुनः // सोक्स्स्_१२,३१.५७ (वेत्_२४.५७) //

 

तयोर् मातादुहित्रोर् ये पुत्रपित्रोस् तयोर् नृप /
सकाशाज् जन्तवो जाताः क्रमाद् उभयपक्षयोः // सोक्स्स्_१२,३१.५८ (वेत्_२४.५८) //

 

ज्ञात्वेदं ब्रूहि मे तेषाम् अन्योनं के भवन्ति ते /
पूर्वोक्तः सो ऽत्र शापस् ते जानानश् चेन् न वक्ष्यसि // सोक्स्स्_१२,३१.५९ (वेत्_२४.५९) //

 

एतद् वेतालतः श्रुत्वा विमृशन् बहुधापि सः /
नाज्ञासीत् तद् यदा राजा तूष्णीकः प्रययौ तदा // सोक्स्स्_१२,३१.६० (वेत्_२४.६०) //

 

ततस् तदंसकूटस्थो वेतालो विहसन् हृदि /
मृतपूरुषदेहान्तो निविष्टः समचिन्तयत् // सोक्स्स्_१२,३१.६१ (वेत्_२४.६१) //

 

नायं राजा महाप्रश्ने वेत्त्य् अस्मिन् दातुम् उत्तरम् /
तेन तूष्णीं व्रजत्य् एष हृष्टो ऽतिचतुरैः पदैः // सोक्स्स्_१२,३१.६२ (वेत्_२४.६२) //

 

न च वञ्चयितुं शक्यः सत्त्वराशिर् अयं परम् /
क्रीडन् भिक्षुः स चास्माभिर् इयतैव न शाम्यति // सोक्स्स्_१२,३१.६३ (वेत्_२४.६३) //

 

तद् अद्य वञ्चयित्वा तं दुरात्मानम् उपायतः /
तत्सिद्धिं भाविकल्याणे राजन्य् अस्मिन् निवेशये // सोक्स्स्_१२,३१.६४ (वेत्_२४.६४) //

 

इत्य् आलोच्य स वेतालो नृपं तम् अवदत् तदा /
राजन् कृष्णनिशाघोरे स्मशाने ऽस्मिन् गतागतैः // सोक्स्स्_१२,३१.६५ (वेत्_२४.६५) //

 

एतैः क्लिष्टः सुखार्हस् त्वं न विकल्पश् च कोऽपि ते /
तद् आश्चर्येण धैर्येण तुष्टो ऽहम् अमुना तव // सोक्स्स्_१२,३१.६६ (वेत्_२४.६६) //

 

शवम् एतं नयेदानीं निर्गच्छाम्य् अमुतो ह्य् अहम् /
इदं तु शृणु यद् वच्मि हितं तव कुरुष्व च // सोक्स्स्_१२,३१.६७ (वेत्_२४.६७) //

 

आनीतम् एतद् भवता यस्यार्थे नृकलेवरम् /
कुभिक्षुः सो ऽद्य माम् अस्मिन् समाहूयार्चयिष्यति // सोक्स्स्_१२,३१.६८ (वेत्_२४.६८) //

 

उपहारीचिकीर्षुश् च त्वाम् एव स शठस् ततः /
भूमौ प्रणामम् अष्टाभिर् अङ्गैः कुर्व् इति वक्ष्यति // सोक्स्स्_१२,३१.६९ (वेत्_२४.६९) //

 

त्वं प्राग् दर्शय तावन् मे करिष्ये ऽहं तथैव तत् /
इति सो ऽपि महाराज वक्तव्यः श्रमणस् त्वया // सोक्स्स्_१२,३१.७० (वेत्_२४.७०) //

 

ततो निपत्य भूतौ स प्रणामं यावद् एव ते /
दर्शयिष्यति तावत् त्वं छिन्द्यास् तस्यासिना शिरः // सोक्स्स्_१२,३१.७१ (वेत्_२४.७१) //

 

ततो विद्याधरैश्वर्यसिद्धिर् या तस्य वाञ्छिता /
तां त्वं प्राप्स्यसि भुङ्क्ष्वेमं भुवं तदुपहारतः // सोक्स्स्_१२,३१.७२ (वेत्_२४.७२) //

 

अन्यथा तु स भिक्षुस् त्वाम् उपहारीकरिष्यति /
एतदर्थं कृतो विघ्नस् तवात्रेयच् चिरं मया // सोक्स्स्_१२,३१.७३ (वेत्_२४.७३) //

 

तत् सिद्धिर् अस्तु ते गच्छेत्य् उक्त्वा तस्यांसपृष्ठगात् /
निर्गत्य स ययौ तस्माद् वेतालः प्रेतकायतः // सोक्स्स्_१२,३१.७४ (वेत्_२४.७४) //

 

अथ स नरपतिस् तं प्रीतवेतालवाक्याच्
छ्रमणम् अहितम् एव क्षान्तिशीलं विचिन्त्य /
वटविटपितलं तत् तस्य पार्श्वं प्रतस्थे
मृतपुरुषशरीरं तद् गृहीत्वा प्रहृष्टः // सोक्स्स्_१२,३१.७५ (वेत्_२४.७५) //

 

द्वात्रिंशस् तरङ्गः /

ततस् तस्यान्तिकं भिक्षोः क्षान्तिशीलस्य भूपतिः /
स त्रिविक्रमसेनो ऽत्र प्राप स्कन्धे शवं वहन् // सोक्स्स्_१२,३२.१ (वेत्_२५.१) //

 

ददर्श तं च श्रमणं मार्गाभिमुखम् एककम् /
कृष्णपक्षक्षपारौद्रे श्मशाने तरुमूलगम् // सोक्स्स्_१२,३२.२ (वेत्_२५.२) //

 

असृग्लिप्तस्थले गौरेणास्थिचूर्णेन निर्मिते /
मण्डले दिक्षु विन्यस्तपूर्णशोणितकुम्भके // सोक्स्स्_१२,३२.३ (वेत्_२५.३) //

 

महातैलप्रदीपाढ्ये हुतपार्श्वस्थवह्निनि /
संभृतोचितसंभारे स्वेष्टदैवतपूजने // सोक्स्स्_१२,३२.४ (वेत्_२५.४) //

 

उपागाच् च स तं राजा सो ऽपि भिक्षुर् विलोक्य तम् /
आनीतमटकं हर्षाद् उत्थायोवाच संस्तुवन् // सोक्स्स्_१२,३२.५ (वेत्_२५.५) //

 

दुःकरो मे महाराज विहितो ऽनुग्रहस् त्वया /
त्वा दृशाः क्व क्व चेष्टेयं देशकालौ क्व चेदृशौ // सोक्स्स्_१२,३२.६ (वेत्_२५.६) //

 

निःकम्पं सत्यम् एवाहुर् मुख्यं त्वां कुलभूभृताम् /
एवम् आत्मानपेक्षेण परार्थो येन साध्यते // सोक्स्स्_१२,३२.७ (वेत्_२५.७) //

 

एतद् एव महत्त्वं च महताम् उच्यते बुधैः /
प्रतिपन्नाद् अचलनं प्राणानाम् अत्यये ऽपि यत् // सोक्स्स्_१२,३२.८ (वेत्_२५.८) //

 

इति ब्रुवन् स सिद्धार्थमानी भिक्षुर् महीपतेः /
तस्यावतारयामास स्कन्धात् तं मटकं तदा // सोक्स्स्_१२,३२.९ (वेत्_२५.९) //

 

स्नपयित्वा समालभ्य बद्धमाल्यं विधाय च /
मटकं मण्डलस्यान्तः स्थापयामास तस्य तत् // सोक्स्स्_१२,३२.१० (वेत्_२५.१०) //

 

भस्मोद्धूलितगात्रश् च केशयज्ञोपवीतभृत् /
प्रावृतप्रेतवसनो भूत्वा ध्यानस्थितः क्षणम् // सोक्स्स्_१२,३२.११ (वेत्_२५.११) //

 

तस्मिन् मन्त्रबलाहूतं प्रवेश्य नृकलेवरे /
तं वेतालवरं भिक्षुः पूजयामास स क्रमात् // सोक्स्स्_१२,३२.१२ (वेत्_२५.१२) //

 

ददौ तस्मै कपालार्घपात्रेणार्घ्यं सुनिर्मलैः /
नरदन्तैस् ततः पुष्पं सुगान्धि च विलेपनम् // सोक्स्स्_१२,३२.१३ (वेत्_२५.१३) //

 

दत्त्वा मानुषनेत्रैश् च धूपं मांसैर् बलिं तथा /
समाप्य पूजां राजानं तम् उवाच स पार्श्वगम् // सोक्स्स्_१२,३२.१४ (वेत्_२५.१४) //

 

राजन्न् इहास्य मन्त्राधिराजस्य कृतसंविधेः /
प्रणामम् अङ्गैर् अष्टाभिर् निपत्य कुरु भूतले // सोक्स्स्_१२,३२.१५ (वेत्_२५.१५) //

 

येनाभिप्रेतसिद्धिं ते दास्यत्य् एष वरप्रदः /
श्रुत्वैतत् स्मृतवेतालवचा राजाब्रवीत् स तम् // सोक्स्स्_१२,३२.१६ (वेत्_२५.१६) //

 

नाहं जानामि तत् पूर्वं प्रदर्शयतु मे भवान् /
ततस् तथैव तद् अहं करिष्ये भगवन्न् इति // सोक्स्स्_१२,३२.१७ (वेत्_२५.१७) //

 

ततो दर्शयितुं यावत् स भिक्षुः पतितो भुवि /
तावत् खड्गप्रहारेण स राजास्य शिरो ऽच्छिनत् // सोक्स्स्_१२,३२.१८ (वेत्_२५.१८) //

 

आचकर्ष च हृत्पद्मम् उदराद् अस्य पाटितम् /
वेतालाय च तस्मै तच्छिरोहृत्कमलं ददौ // सोक्स्स्_१२,३२.१९ (वेत्_२५.१९) //

 

साधुवादे ततो दत्ते प्रीतैर् भूतगणैस् ततः /
तुष्टो ऽब्रवीत् स वेतालो नृपं तं नृकलेवरात् // सोक्स्स्_१२,३२.२० (वेत्_२५.२०) //

 

राजन् विद्याधरेन्द्रत्वं भिक्षोर् आसीद् यद् ईप्सितम् /
तत् तावद् भूमिसाम्राज्यभोगान्ते ते भविष्यति // सोक्स्स्_१२,३२.२१ (वेत्_२५.२१) //

 

क्लेशितो ऽसि मया यत् त्वं तद् अभीष्टं वरं वृणु /
इत्य् उक्तवन्तं वेतालं स राजा तम् अभाषत // सोक्स्स्_१२,३२.२२ (वेत्_२५.२२) //

 

त्वं चेत् प्रसन्नः को नाम न सिद्धो ऽभिमतो वरः /
तथाप्य् अमोघवचनाद् इदं त्वत्तो ऽहम् अर्थये // सोक्स्स्_१२,३२.२३ (वेत्_२५.२३) //

 

आद्याः प्रश्नकथा एता नानाख्यानमनोरमाः /
चतुर्विंशतिर् एषा च पञ्चविंशी समाप्तिगा // सोक्स्स्_१२,३२.२४ (वेत्_२५.२४) //

 

सर्वाः ख्याता भवन्त्व् एताः पूजनीयाश् च भूतले /
इति तेनार्थितो राज्ञा वेतालो निजगाद सः // सोक्स्स्_१२,३२.२५ (वेत्_२५.२५) //

 

एवम् अस्तु विशेषं च शृणु वच्म्य् अत्र भूतले /
याश् चतुर्विंशतिः पूर्वा यैषा चैका समापिनी // सोक्स्स्_१२,३२.२६ (वेत्_२५.२६) //

 

कथावलीयं वेतालपञ्चविंशतिकाख्यया /
ख्याता जगति पूज्या च शिवा चैव भविष्यति // सोक्स्स्_१२,३२.२७ (वेत्_२५.२७) //

 

यः श्लोकमात्रम् अप्य् अस्याः कथयिष्यति सादरः /
यो वा श्रोष्यति तौ सद्यो मुक्तपापौ भविष्यतः // सोक्स्स्_१२,३२.२८ (वेत्_२५.२८) //

 

यक्षवेतालकूष्माण्डडाकिनीराक्षसादयः /
न तत्र प्रभविष्यन्ति यत्रैषा कीर्तयिष्यते // सोक्स्स्_१२,३२.२९ (वेत्_२५.२९) //

 

इत्य् उक्त्वा स ययौ तस्मान् निर्गत्य नृकलेवरात् /
यथाभिरुचितं धाम वेतालो योगमायया // सोक्स्स्_१२,३२.३० (वेत्_२५.३०) //

 

ततस् तत्र सुरैः सार्धं राज्ञस् तस्य महेश्वरः /
साक्षाद् आविरभूत् तुष्टः प्रणतं चादिदेश तम् // सोक्स्स्_१२,३२.३१ (वेत्_२५.३१) //

 

साधु वत्स हतो ऽद्यायं यत् त्वया कूटतापसः /
विद्याधरमहाचक्रवर्तिताहठकामुकः // सोक्स्स्_१२,३२.३२ (वेत्_२५.३२) //

 

त्वम् आदौ विक्रमादित्यः सृष्टो ऽभूः स्वांशतो मया /
म्लेच्छरूपावतीर्णानाम् असुराणां प्रशान्तये // सोक्स्स्_१२,३२.३३ (वेत्_२५.३३) //

 

अद्य चोद्दामदुर्वृत्तदमनाय मया पुनः /
त्वं त्रिविक्रमसेनाख्यो हीरः सृष्टो ऽत्र भूपतिः // सोक्स्स्_१२,३२.३४ (वेत्_२५.३४) //

 

अतः सद्वीपपातालां स्थापयित्वा महीं वशे /
विद्याधराणम् अचिराद् अधिराजो भविष्यसि // सोक्स्स्_१२,३२.३५ (वेत्_२५.३५) //

 

भुक्त्वा दिव्यांश् चिरं भोगान् उद्विग्नः स्वेच्छयैव तान् /
त्यक्त्वा ममैव सायुज्यम् अन्ते यास्यस्य् असंशयम् // सोक्स्स्_१२,३२.३६ (वेत्_२५.३६) //

 

अपराजितनामानं खड्गं चैतं गृहाण मे /
यस्य प्रसादात् सर्वं त्वं प्राप्स्यस्य् एतद् यथोदितम् // सोक्स्स्_१२,३२.३७ (वेत्_२५.३७) //

 

इत्य् उक्त्वा खड्गरत्नं तद् दत्त्वा तस्मै महीभृते /
वाक्पुष्पाभ्यर्चितस् तेन देवः शंभुस् तिरोदधे // सोक्स्स्_१२,३२.३८ (वेत्_२५.३८) //

 

अथ दृष्ट्वैव समाप्तं कार्यम् अशेषं निशि प्रभातायाम् /
प्रविवेश स त्रिविक्रमसेनः स्वपुरं नृपः प्रतिष्ठानम् // सोक्स्स्_१२,३२.३९ (वेत्_२५.३९) //

 

तत्र क्रमावगतरात्रिविचेष्टिताभिर् अभ्यर्चितः प्रकृतिभिर् विततोत्सवाभिः /
स्नानप्रदानगिरिशार्चननृत्तगीतवाद्यादिभिस् तद् अखिलं स दिनं निनाय // सोक्स्स्_१२,३२.४० (वेत्_२५.४०) //

 

अल्पैर् एव च वासरैः स नृपतिः शार्वस्य वीर्याद् असेः
सद्वीपां सरसा तलां च बुभुजे निःकण्टकां मेदिनीम् /
संप्राप्याथ हराज्ञया सुमहतीं विद्याधराधीशतां
भुक्त्वा तां सुचिरं जगाम भगवत्सायुज्यम् अन्ते कृती // सोक्स्स्_१२,३२.४१ (वेत्_२५.४१) //

 

इति विक्रमकेसरी स मन्त्री
चिरमिलितः पथि शापविप्रयोगात् /
अभिधाय पुनर् मृगाङ्कदत्तं
प्रकृतार्थं निजगाद राजपुत्रम्"
Kathasaritsagara,"sokss_12,32.43","evaṃ deva sa vṛddho vipro vetālapañcaviṃśatikām /
etāmākhyāya kathāṃ grāme tasminnuvāca māṃ bhūyaḥ","एवं देव स वृद्धो विप्रो वेतालपञ्चविंशतिकाम् /
एतामाख्याय कथां ग्रामे तस्मिन्नुवाच मां भूयः"
Kathasaritsagara,"sokss_12,32.44","tatputra sa trivikramaseno rājā kilaivamaklībaḥ /
vetālānugrahataḥ kim iva na yatprāptavāniṣṭam","तत्पुत्र स त्रिविक्रमसेनो राजा किलैवमक्लीबः /
वेतालानुग्रहतः किम् इव न यत्प्राप्तवानिष्टम्"
Kathasaritsagara,"sokss_12,32.45","tasmād iha tvam api mantram imaṃ gṛhītvā mattaḥ prasādaya vimuktaviṣādavṛttiḥ /
vetālamukhyam amunā prabhuṇā mṛgāṅkadattena saṃgamamavāpsyasi vīra yena","तस्माद् इह त्वम् अपि मन्त्रम् इमं गृहीत्वा मत्तः प्रसादय विमुक्तविषादवृत्तिः /
वेतालमुख्यम् अमुना प्रभुणा मृगाङ्कदत्तेन संगममवाप्स्यसि वीर येन"
Kathasaritsagara,"sokss_12,32.46","nahyaprāpyaṃ kiṃcid utsāhabhājāṃ
bhagnotsāho vatsa ko nāvasīdet /
tat te prītyā vacmi yat tat kuruṣva
tvaṃ me bandhuḥ sarpadaṃśārtihartā","नह्यप्राप्यं किंचिद् उत्साहभाजां
भग्नोत्साहो वत्स को नावसीदेत् /
तत् ते प्रीत्या वच्मि यत् तत् कुरुष्व
त्वं मे बन्धुः सर्पदंशार्तिहर्ता"
Kathasaritsagara,"sokss_12,32.47","ity uktavatas tasmād viprād ādāya sakriyaṃ mantram /
taṃ cāmantrya tato 'haṃ devojjayinīṃ gato 'bhūvam","इत्य् उक्तवतस् तस्माद् विप्राद् आदाय सक्रियं मन्त्रम् /
तं चामन्त्र्य ततो ऽहं देवोज्जयिनीं गतो ऽभूवम्"
Kathasaritsagara,"sokss_12,32.48","tatra śmaśāne maṭakaṃ rajanyām
āhṛtya kṛtvā snapanādi tasya /
āhūya mantreṇa ca tena tasmin
vetālamasmyarcitavānyathāvat","तत्र श्मशाने मटकं रजन्याम्
आहृत्य कृत्वा स्नपनादि तस्य /
आहूय मन्त्रेण च तेन तस्मिन्
वेतालमस्म्यर्चितवान्यथावत्"
Kathasaritsagara,"sokss_12,32.49","bhojyaṃ mahāmāṃsamadāyi tasmai
tṛptyai tadā so 'pi tadāśu jagdhvā /
tṛpto 'smi naivānyadupānayeti
mām abhyadhānmānuṣamāṃsagṛdhruḥ","भोज्यं महामांसमदायि तस्मै
तृप्त्यै तदा सो ऽपि तदाशु जग्ध्वा /
तृप्तो ऽस्मि नैवान्यदुपानयेति
माम् अभ्यधान्मानुषमांसगृध्रुः"
Kathasaritsagara,"sokss_12,32.50","kālaṃ yadā nākṣamatātra kiṃcid
utkṛttya māṃsāni tadā nijāni /
prādāmahaṃ prītikarāṇi tasmai
yogeśvarastena sa me 'bhyatuṣyat","कालं यदा नाक्षमतात्र किंचिद्
उत्कृत्त्य मांसानि तदा निजानि /
प्रादामहं प्रीतिकराणि तस्मै
योगेश्वरस्तेन स मे ऽभ्यतुष्यत्"
Kathasaritsagara,"sokss_12,32.51","athābravīn māṃ sa sakhe dṛḍhena
sattvena tuṣṭo 'smyamunādhunā te /
tatpūrvavadvīra bhavākṣatāṅgo
vṛṇīṣva matto varamīpsitaṃ cā","अथाब्रवीन् मां स सखे दृढेन
सत्त्वेन तुष्टो ऽस्म्यमुनाधुना ते /
तत्पूर्ववद्वीर भवाक्षताङ्गो
वृणीष्व मत्तो वरमीप्सितं चा"
Kathasaritsagara,"sokss_12,32.52","ity uktavantaṃ tam ahaṃ tadaiva
pratyabravaṃ māṃ naya deva tatra /
yatra prabhurme sa mṛgāṅgadatto
nātaḥ paro 'nyo 'bhimato varo me","इत्य् उक्तवन्तं तम् अहं तदैव
प्रत्यब्रवं मां नय देव तत्र /
यत्र प्रभुर्मे स मृगाङ्गदत्तो
नातः परो ऽन्यो ऽभिमतो वरो मे"
Kathasaritsagara,"sokss_12,32.53","etat sa vetālapatir niśamya
mām abhyadhāttarhi mamāṃsapṛṣṭham /
āroha yāvattarasā bhavantaṃ
tasyāntikaṃ svasya vibhornayābhi","एतत् स वेतालपतिर् निशम्य
माम् अभ्यधात्तर्हि ममांसपृष्ठम् /
आरोह यावत्तरसा भवन्तं
तस्यान्तिकं स्वस्य विभोर्नयाभि"
Kathasaritsagara,"sokss_12,32.54","ity eva tasyoktavatas tatheti
skandhāgramārohamahaṃ prasahya /
tatovahanmāṃ sa nabhaḥpathena
prātiṣṭhata pretatanupraviṣṭaḥ","इत्य् एव तस्योक्तवतस् तथेति
स्कन्धाग्रमारोहमहं प्रसह्य /
ततोवहन्मां स नभःपथेन
प्रातिष्ठत प्रेततनुप्रविष्टः"
Kathasaritsagara,"sokss_12,32.55","ānīya cehādya vilokya yuṣmān
mārge 'vatāryāmbarataś ca tena /
etena vetālavareṇa deva
saṃprāpito 'haṃ tava pādamūlam","आनीय चेहाद्य विलोक्य युष्मान्
मार्गे ऽवतार्याम्बरतश् च तेन /
एतेन वेतालवरेण देव
संप्रापितो ऽहं तव पादमूलम्"
Kathasaritsagara,"sokss_12,32.56","samāgataś ca prabhuṇāham adya
gataḥ sa cāpy eṣa samāptakṛtyaḥ /
ity eṣa me mānada nāgaśāpād
bhavadviyuktasya mahānudantaḥ","समागतश् च प्रभुणाहम् अद्य
गतः स चाप्य् एष समाप्तकृत्यः /
इत्य् एष मे मानद नागशापाद्
भवद्वियुक्तस्य महानुदन्तः"
Kathasaritsagara,"sokss_12,32.57","iti vikramakesariṇo nijasacivāc chrutaviyogavṛttāntaḥ /
mārge mṛgāṅkadatto gacchan kāntānimittam ujjayinīm","इति विक्रमकेसरिणो निजसचिवाच् छ्रुतवियोगवृत्तान्तः /
मार्गे मृगाङ्कदत्तो गच्छन् कान्तानिमित्तम् उज्जयिनीम्"
Kathasaritsagara,"sokss_12,32.58","pārāvatākhyaśāpabhraṣṭakramamilitakatipayāmātyaḥ /
mumude sa rājaputraḥ saṃbhāvitasakalasādhyasaṃpattiḥ","पारावताख्यशापभ्रष्टक्रममिलितकतिपयामात्यः /
मुमुदे स राजपुत्रः संभावितसकलसाध्यसंपत्तिः"
Kathasaritsagara,"sokss_12,33.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake dvātriṃśas taraṅgaḥ /

trayastriṃśas taraṅgaḥ /

namo vighnajite yasya jānudeśe vivartate /
kumbhasrasteva nakṣatramālā rātriṣu nṛtyataḥ","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके द्वात्रिंशस् तरङ्गः /

त्रयस्त्रिंशस् तरङ्गः /

नमो विघ्नजिते यस्य जानुदेशे विवर्तते /
कुम्भस्रस्तेव नक्षत्रमाला रात्रिषु नृत्यतः"
Kathasaritsagara,"sokss_12,33.2","tataḥ kathāvasāne sa mārgamadhyātsamutthitaḥ /
mṛgāṅkadatto muditaḥ prāptavikramakesarī","ततः कथावसाने स मार्गमध्यात्समुत्थितः /
मृगाङ्कदत्तो मुदितः प्राप्तविक्रमकेसरी"
Kathasaritsagara,"sokss_12,33.3","guṇākareṇa sahitas tathā vimalabuddhinā /
savicitrakatho bhīmaparākramasamanvitaḥ","गुणाकरेण सहितस् तथा विमलबुद्धिना /
सविचित्रकथो भीमपराक्रमसमन्वितः"
Kathasaritsagara,"sokss_12,33.4","pracaṇḍaśaktiyuktaś ca śrutadhidvijasaṃgataḥ /
prāptaśeṣānvicinvānaḥ śāpaviśleṣitānsakhīn","प्रचण्डशक्तियुक्तश् च श्रुतधिद्विजसंगतः /
प्राप्तशेषान्विचिन्वानः शापविश्लेषितान्सखीन्"
Kathasaritsagara,"sokss_12,33.5","śaśāṅkavatyāḥ saṃprāptyai prāgevojjayinīṃ prati /
gantuṃ pravṛttaḥ punarapyuccacālātmanāṣṭamaḥ","शशाङ्कवत्याः संप्राप्त्यै प्रागेवोज्जयिनीं प्रति /
गन्तुं प्रवृत्तः पुनरप्युच्चचालात्मनाष्टमः"
Kathasaritsagara,"sokss_12,33.6","kramātprāpa ca sa grīṣmaśuṣkatoyāmapādapām /
aṭavīṃ caṇḍamārtaṇḍatāpasaṃtaptavālukām","क्रमात्प्राप च स ग्रीष्मशुष्कतोयामपादपाम् /
अटवीं चण्डमार्तण्डतापसंतप्तवालुकाम्"
Kathasaritsagara,"sokss_12,33.7","tasyāṃ vrajansa sacivānrājaputro jagāda tān /
paśyataiṣāṭavī kīdṛgdurgamāyatabhair avā","तस्यां व्रजन्स सचिवान्राजपुत्रो जगाद तान् /
पश्यतैषाटवी कीदृग्दुर्गमायतभैर् अवा"
Kathasaritsagara,"sokss_12,33.8","eṣā hi vibhraṣṭapathā janatyaktā nirāśrayā /
udyadduḥkhānalajvālevābhir marumarīcibhiḥ","एषा हि विभ्रष्टपथा जनत्यक्ता निराश्रया /
उद्यद्दुःखानलज्वालेवाभिर् मरुमरीचिभिः"
Kathasaritsagara,"sokss_12,33.9","vikīrṇarūkṣakeśeva tṛṇair ucchuṣkamarmaraiḥ /
siṃhavyāghrādivitrāsasaromāñceva kaṇṭakaiḥ","विकीर्णरूक्षकेशेव तृणैर् उच्छुष्कमर्मरैः /
सिंहव्याघ्रादिवित्राससरोमाञ्चेव कण्टकैः"
Kathasaritsagara,"sokss_12,33.10","rudatīvātapaklāntajalākāṅkṣīmṛgāravaiḥ /
tadeṣā tvarayāsmābhir laṅghanīyā viśaṅkaṭā","रुदतीवातपक्लान्तजलाकाङ्क्षीमृगारवैः /
तदेषा त्वरयास्माभिर् लङ्घनीया विशङ्कटा"
Kathasaritsagara,"sokss_12,33.11","ityūcivān sa taiḥ sārdhaṃ sacivaiḥ kṣuttṛṣārditaiḥ /
drutaṃ mṛgāṅkadattastāmaṭavīmudalaṅghayat","इत्यूचिवान् स तैः सार्धं सचिवैः क्षुत्तृषार्दितैः /
द्रुतं मृगाङ्कदत्तस्तामटवीमुदलङ्घयत्"
Kathasaritsagara,"sokss_12,33.12","dadarśa cāgre sumahatsvacchaśītajalair bhṛtam /
saro 'rkatāpagalitasyāmṛtāṃśoriva dravaiḥ","ददर्श चाग्रे सुमहत्स्वच्छशीतजलैर् भृतम् /
सरो ऽर्कतापगलितस्यामृतांशोरिव द्रवैः"
Kathasaritsagara,"sokss_12,33.13","digantavyāpivistāraṃ pratibimbamivātmanaḥ /
draṣṭuṃ trailokyalakṣmyeva vihitaṃ maṇidarpaṇam","दिगन्तव्यापिविस्तारं प्रतिबिम्बमिवात्मनः /
द्रष्टुं त्रैलोक्यलक्ष्म्येव विहितं मणिदर्पणम्"
Kathasaritsagara,"sokss_12,33.14","dhārtarāṣṭrakṛtakṣobhaṃ vicitrārjunavibhramam /
viśrāntikṛtsvādurasaṃ bhāratānukṛtiṃ dadhat","धार्तराष्ट्रकृतक्षोभं विचित्रार्जुनविभ्रमम् /
विश्रान्तिकृत्स्वादुरसं भारतानुकृतिं दधत्"
Kathasaritsagara,"sokss_12,33.15","upakaṇṭhamilannīlakaṇṭhapītaviṣottamam /
acyutāśritalakṣmīkaṃ manthakālābdhisaṃnibham","उपकण्ठमिलन्नीलकण्ठपीतविषोत्तमम् /
अच्युताश्रितलक्ष्मीकं मन्थकालाब्धिसंनिभम्"
Kathasaritsagara,"sokss_12,33.16","sūryaraśmibhir aprāptagambhīraśiśirāntaram /
anantapadmanilayaṃ pātālam iva bhūmigam","सूर्यरश्मिभिर् अप्राप्तगम्भीरशिशिरान्तरम् /
अनन्तपद्मनिलयं पातालम् इव भूमिगम्"
Kathasaritsagara,"sokss_12,33.17","tasya tīre ca sarasaḥ paścime sa vyalokayat /
rājaputraḥ sasacivo mahāntaṃ divyapādapam","तस्य तीरे च सरसः पश्चिमे स व्यलोकयत् /
राजपुत्रः ससचिवो महान्तं दिव्यपादपम्"
Kathasaritsagara,"sokss_12,33.18","vātāndolitavistāriśākhābhujakadambakam /
mūrdhalagnābhrasaritaṃ nṛtyantam iva śaṃkaram","वातान्दोलितविस्तारिशाखाभुजकदम्बकम् /
मूर्धलग्नाभ्रसरितं नृत्यन्तम् इव शंकरम्"
Kathasaritsagara,"sokss_12,33.19","atyunnatena śirasā vyomapṛṣṭhāvagāhinā /
kautukānnandanodyānaśobhāṃ draṣṭumivodyatam","अत्युन्नतेन शिरसा व्योमपृष्ठावगाहिना /
कौतुकान्नन्दनोद्यानशोभां द्रष्टुमिवोद्यतम्"
Kathasaritsagara,"sokss_12,33.20","śobhamānaṃ phalair divyarasaiḥ śākhāvalambibhiḥ /
kalpadrumaṃ surānaddhaiḥ pīyūṣakalaśair iva","शोभमानं फलैर् दिव्यरसैः शाखावलम्बिभिः /
कल्पद्रुमं सुरानद्धैः पीयूषकलशैर् इव"
Kathasaritsagara,"sokss_12,33.21","mā māṃ yathā tathā kaś citsprākṣīditi khagāravaiḥ /
vyāharantam iva preṅkhatpallavāgrakaraṃ muhuḥ","मा मां यथा तथा कश् चित्स्प्राक्षीदिति खगारवैः /
व्याहरन्तम् इव प्रेङ्खत्पल्लवाग्रकरं मुहुः"
Kathasaritsagara,"sokss_12,33.22","yāvan mṛgāṅkadattas taṃ sa nirvarṇayati prabhuḥ /
tāvat tanmantriṇas tasmin pradhāvya kṣuttṛṣārditāḥ","यावन् मृगाङ्कदत्तस् तं स निर्वर्णयति प्रभुः /
तावत् तन्मन्त्रिणस् तस्मिन् प्रधाव्य क्षुत्तृषार्दिताः"
Kathasaritsagara,"sokss_12,33.23","phalāni bhoktumārūḍhās tasya dṛṣṭvaiva tāni te /
phalatvaṃ ṣaḍapi prāptā mānuṣā apyaśaṅkitam","फलानि भोक्तुमारूढास् तस्य दृष्ट्वैव तानि ते /
फलत्वं षडपि प्राप्ता मानुषा अप्यशङ्कितम्"
Kathasaritsagara,"sokss_12,33.24","tato mṛgāṅkadattastānapaśyanvihvalaḥ sakhīn /
ekaikaṃ sa tarau tatra nāmagrāhamaśabdayat","ततो मृगाङ्कदत्तस्तानपश्यन्विह्वलः सखीन् /
एकैकं स तरौ तत्र नामग्राहमशब्दयत्"
Kathasaritsagara,"sokss_12,33.25","yadā dadurna vacanaṃ na cādṛśyanta te kva cit /
tadā hā hā hato 'smīti nair āśyavidhuraṃ vadan","यदा ददुर्न वचनं न चादृश्यन्त ते क्व चित् /
तदा हा हा हतो ऽस्मीति नैर् आश्यविधुरं वदन्"
Kathasaritsagara,"sokss_12,33.26","sa rājaputro nyapatanmūrcchito 'tra mahītale /
drumānārūḍhapārśvasthakevalaśrutadhidvijaḥ","स राजपुत्रो न्यपतन्मूर्च्छितो ऽत्र महीतले /
द्रुमानारूढपार्श्वस्थकेवलश्रुतधिद्विजः"
Kathasaritsagara,"sokss_12,33.27","śrutadhiḥ sa ca viprastam uvācāśvāsya tatkṣaṇam /
kṛtaprajño 'pi kiṃ deva tyaktadhair yo 'vasīdasi","श्रुतधिः स च विप्रस्तम् उवाचाश्वास्य तत्क्षणम् /
कृतप्रज्ञो ऽपि किं देव त्यक्तधैर् यो ऽवसीदसि"
Kathasaritsagara,"sokss_12,33.28","aśnute hi sa kalyāṇaṃ vyasane yo na muhyati /
nāgaśāpaviyuktān kiṃ naitān saṃprāptavān asi","अश्नुते हि स कल्याणं व्यसने यो न मुह्यति /
नागशापवियुक्तान् किं नैतान् संप्राप्तवान् असि"
Kathasaritsagara,"sokss_12,33.29","tathaiva punarapyetānmantriṇo 'nyāṃś ca lapsyase /
śaśāṅkavatyā saṃyogo 'py acirātte bhaviṣyati","तथैव पुनरप्येतान्मन्त्रिणो ऽन्यांश् च लप्स्यसे /
शशाङ्कवत्या संयोगो ऽप्य् अचिरात्ते भविष्यति"
Kathasaritsagara,"sokss_12,33.30","evaṃ śrutadhinoktaḥ sanrājaputro jagāda saḥ /
kuta etadidaṃ dhātrā nāśāyāsūtritaṃ hi naḥ","एवं श्रुतधिनोक्तः सन्राजपुत्रो जगाद सः /
कुत एतदिदं धात्रा नाशायासूत्रितं हि नः"
Kathasaritsagara,"sokss_12,33.31","kvānyathā niśi vetālaḥ kva ca bhīmaparākramaḥ /
kva śaśāṅkavatījñānaṃ tatsaṃvādaprasaṅgataḥ","क्वान्यथा निशि वेतालः क्व च भीमपराक्रमः /
क्व शशाङ्कवतीज्ञानं तत्संवादप्रसङ्गतः"
Kathasaritsagara,"sokss_12,33.32","tāṃ ca prāptumayodhyāyāḥ kva cāsmākaṃ vinirgamaḥ /
vindhyāṭavyāṃ kva cānyonyaviyogo nāgaśāpataḥ","तां च प्राप्तुमयोध्यायाः क्व चास्माकं विनिर्गमः /
विन्ध्याटव्यां क्व चान्योन्यवियोगो नागशापतः"
Kathasaritsagara,"sokss_12,33.33","tataḥ katipayānāṃ naḥ kramaśaḥ kva ca saṃgamaḥ /
kva cādhunā viyogo 'yamiṣṭatyāgaḥ punaḥ sakhe","ततः कतिपयानां नः क्रमशः क्व च संगमः /
क्व चाधुना वियोगो ऽयमिष्टत्यागः पुनः सखे"
Kathasaritsagara,"sokss_12,33.34","te hi vṛkṣe 'tra bhūtena grastāstaiś ca vinā mama /
kā śaśāṅkavatī kiṃ ca jīvitaṃ tadalaṃ bhramaiḥ","ते हि वृक्षे ऽत्र भूतेन ग्रस्तास्तैश् च विना मम /
का शशाङ्कवती किं च जीवितं तदलं भ्रमैः"
Kathasaritsagara,"sokss_12,33.35","ity ūcivāñ śucā so 'tra sarasy ātmānam ujjhitum /
mṛgāṅkadatta uttasthau śrutadhau vārayaty api","इत्य् ऊचिवाञ् शुचा सो ऽत्र सरस्य् आत्मानम् उज्झितुम् /
मृगाङ्कदत्त उत्तस्थौ श्रुतधौ वारयत्य् अपि"
Kathasaritsagara,"sokss_12,33.36","tāvadvāgatra gaganāduccacārāśarīriṇī /
mā putra sāhasaṃ kārṣīḥ sarvaṃ svantaṃ hi bhāvi te","तावद्वागत्र गगनादुच्चचाराशरीरिणी /
मा पुत्र साहसं कार्षीः सर्वं स्वन्तं हि भावि ते"
Kathasaritsagara,"sokss_12,33.37","asmin gaṇapatir devaḥ svayaṃ vasati pādape /
sa ca tvatsacivair etair adyājñānād vimānitaḥ","अस्मिन् गणपतिर् देवः स्वयं वसति पादपे /
स च त्वत्सचिवैर् एतैर् अद्याज्ञानाद् विमानितः"
Kathasaritsagara,"sokss_12,33.38","te hy aśuddhā anācāntā akṣālitakarāṅghrayaḥ /
kṣudhārtāstannivāse 'sminnārūḍhāḥ phalalipsavaḥ","ते ह्य् अशुद्धा अनाचान्ता अक्षालितकराङ्घ्रयः /
क्षुधार्तास्तन्निवासे ऽस्मिन्नारूढाः फललिप्सवः"
Kathasaritsagara,"sokss_12,33.39","tataḥ spṛṣṭeṣu teṣv atra phalatām eva te gatāḥ /
yaccittāstadgatiṃ gacchantviti vighneśaśāpataḥ","ततः स्पृष्टेषु तेष्व् अत्र फलताम् एव ते गताः /
यच्चित्तास्तद्गतिं गच्छन्त्विति विघ्नेशशापतः"
Kathasaritsagara,"sokss_12,33.40","anye 'pi ye tvatsacivāścatvāras te pathāmunā /
āgatā evamevāsminnārūḍhāḥ phalatāṃ gatāḥ","अन्ये ऽपि ये त्वत्सचिवाश्चत्वारस् ते पथामुना /
आगता एवमेवास्मिन्नारूढाः फलतां गताः"
Kathasaritsagara,"sokss_12,33.41","tasmādārādhayaitaṃ tvaṃ tapobhir gaṇanāyakam /
etatprasādāt sarveṣṭasiddhis tava bhaviṣyati","तस्मादाराधयैतं त्वं तपोभिर् गणनायकम् /
एतत्प्रसादात् सर्वेष्टसिद्धिस् तव भविष्यति"
Kathasaritsagara,"sokss_12,33.42","ity uktaḥ sa sudhāsārasṛjevākāśato girā /
mṛgāṅkadatto jātāstho dehatyāgānnyavartata","इत्य् उक्तः स सुधासारसृजेवाकाशतो गिरा /
मृगाङ्कदत्तो जातास्थो देहत्यागान्न्यवर्तत"
Kathasaritsagara,"sokss_12,33.43","kṛtvā ca sarasi snānaṃ tarau tasmin gaṇādhipam /
arcayitvojjhitāhāras tam astauṣīt kṛtāñjaliḥ","कृत्वा च सरसि स्नानं तरौ तस्मिन् गणाधिपम् /
अर्चयित्वोज्झिताहारस् तम् अस्तौषीत् कृताञ्जलिः"
Kathasaritsagara,"sokss_12,33.44","jaya nijatāṇḍavaḍambaramardabharanyañcitena bhuvanena /
samahīśailavanena praṇamyamāneśa gajavadana","जय निजताण्डवडम्बरमर्दभरन्यञ्चितेन भुवनेन /
समहीशैलवनेन प्रणम्यमानेश गजवदन"
Kathasaritsagara,"sokss_12,33.45","jaya sasurāsuramānuṣabhuvanatrayapūjitāṅghrikamalayuga /
varavividhasiddhinirbharanidhāna kumbhopamākāra","जय ससुरासुरमानुषभुवनत्रयपूजिताङ्घ्रिकमलयुग /
वरविविधसिद्धिनिर्भरनिधान कुम्भोपमाकार"
Kathasaritsagara,"sokss_12,33.46","jaya yugapaduditacaṇḍadvādaśadinakṛtpradīptatejaska /
haraharisurapatidurjayaditijakulākālakalpānta","जय युगपदुदितचण्डद्वादशदिनकृत्प्रदीप्ततेजस्क /
हरहरिसुरपतिदुर्जयदितिजकुलाकालकल्पान्त"
Kathasaritsagara,"sokss_12,33.47","jaya bhaktavṛjinavāraṇa līlānīrājanolmukeneva /
paraśuvareṇa virājitakaratalakalitānalajvāla","जय भक्तवृजिनवारण लीलानीराजनोल्मुकेनेव /
परशुवरेण विराजितकरतलकलितानलज्वाल"
Kathasaritsagara,"sokss_12,33.48","abhimatasiddhyai bhartustripurāvajaye gaṇeśa gauryāpi /
yaḥ pūjito 'si taṃ tvāṃ śrito 'smi śaraṇaṃ namas te 'stu","अभिमतसिद्ध्यै भर्तुस्त्रिपुरावजये गणेश गौर्यापि /
यः पूजितो ऽसि तं त्वां श्रितो ऽस्मि शरणं नमस् ते ऽस्तु"
Kathasaritsagara,"sokss_12,33.49","iti saṃstutavighneśo nirāhāraḥ kuśāstare /
mṛgāṅkadatto 'naiṣīttāṃ rātriṃ tasya tarostale","इति संस्तुतविघ्नेशो निराहारः कुशास्तरे /
मृगाङ्कदत्तो ऽनैषीत्तां रात्रिं तस्य तरोस्तले"
Kathasaritsagara,"sokss_12,33.50","tathaivaikādaśāhāni śrutadhau paricārake /
vighneśārādhanaparo rājaputro nināya saḥ","तथैवैकादशाहानि श्रुतधौ परिचारके /
विघ्नेशाराधनपरो राजपुत्रो निनाय सः"
Kathasaritsagara,"sokss_12,33.51","dvādaśe 'hni niśi svapne taṃ jagāda gaṇeśvaraḥ /
vatsa tuṣṭo 'smi te muktaśāpān prāpsyasi mantriṇaḥ","द्वादशे ऽह्नि निशि स्वप्ने तं जगाद गणेश्वरः /
वत्स तुष्टो ऽस्मि ते मुक्तशापान् प्राप्स्यसि मन्त्रिणः"
Kathasaritsagara,"sokss_12,33.52","gatvā ca taiḥ samaṃ prāpya tāṃ śaśāṅkavatīṃ kramāt /
pratyāvṛtya svanagarīṃ pṛthvīrājyaṃ kariṣyasi","गत्वा च तैः समं प्राप्य तां शशाङ्कवतीं क्रमात् /
प्रत्यावृत्य स्वनगरीं पृथ्वीराज्यं करिष्यसि"
Kathasaritsagara,"sokss_12,33.53","evaṃ gaṇeśvarādiṣṭaḥ prabuddhaḥ sa niśākṣaye /
mṛgāṅkadattaḥ svapnaṃ taṃ dṛṣṭaṃ śrutadhaye 'bhyadhāt","एवं गणेश्वरादिष्टः प्रबुद्धः स निशाक्षये /
मृगाङ्कदत्तः स्वप्नं तं दृष्टं श्रुतधये ऽभ्यधात्"
Kathasaritsagara,"sokss_12,33.54","tenābhinanditaḥ prātaḥ snātvābhyarcya vināyakam /
tadvāsavṛkṣaṃ taṃ yāvatkurute sa pradakṣiṇam","तेनाभिनन्दितः प्रातः स्नात्वाभ्यर्च्य विनायकम् /
तद्वासवृक्षं तं यावत्कुरुते स प्रदक्षिणम्"
Kathasaritsagara,"sokss_12,33.55","tāvat samaṃ tarostasmādavatīrya daśāpi te /
phalatvamuktāḥ sacivā nipetus tasya pādayoḥ","तावत् समं तरोस्तस्मादवतीर्य दशापि ते /
फलत्वमुक्ताः सचिवा निपेतुस् तस्य पादयोः"
Kathasaritsagara,"sokss_12,33.56","vyāghrasenas tathā sthūlabāhurmeghabalo 'pi ca /
dṛḍhamuṣṭiścaturthaś ca ṣaṭ cādau ye 'tra varṇitāḥ","व्याघ्रसेनस् तथा स्थूलबाहुर्मेघबलो ऽपि च /
दृढमुष्टिश्चतुर्थश् च षट् चादौ ये ऽत्र वर्णिताः"
Kathasaritsagara,"sokss_12,33.57","tataḥ sa sakalānsamaṃ sapadi mantriṇaḥ prāpya tān
dṛśākulitayā girā pramadamantharārambhayā /
nareśvarasuto 'dhikapraṇayam ekam ekaṃ muhur
dadarśa pariṣasvaje tad anu saṃbabhāṣe kṛtī","ततः स सकलान्समं सपदि मन्त्रिणः प्राप्य तान्
दृशाकुलितया गिरा प्रमदमन्थरारम्भया /
नरेश्वरसुतो ऽधिकप्रणयम् एकम् एकं मुहुर्
ददर्श परिषस्वजे तद् अनु संबभाषे कृती"
Kathasaritsagara,"sokss_12,33.58","te 'pi navendukṣāmaṃ kṛtatapasaṃ vīkṣya taṃ prabhuṃ sāsrāḥ /
śrutadhinigaditayathārthāḥ praśaśaṃsurnārthavantamātmānam","ते ऽपि नवेन्दुक्षामं कृततपसं वीक्ष्य तं प्रभुं सास्राः /
श्रुतधिनिगदितयथार्थाः प्रशशंसुर्नार्थवन्तमात्मानम्"
Kathasaritsagara,"sokss_12,33.59","atha tatra sa tair mṛgāṅkadattaḥ
sarasi kṛtāplavanādibhiḥ sahaiva /
sacivaiḥ sukhapāraṇaṃ saharṣo
vidadhe labdhadhṛtiḥ svakāryasiddhyai","अथ तत्र स तैर् मृगाङ्कदत्तः
सरसि कृताप्लवनादिभिः सहैव /
सचिवैः सुखपारणं सहर्षो
विदधे लब्धधृतिः स्वकार्यसिद्ध्यै"
Kathasaritsagara,"sokss_12,34.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake trayastriṃśas taraṅgaḥ /

catustriṃśas taraṅgaḥ /

tataḥ so 'tra sarastīre kṛtapāraṇasusthitaḥ /
mṛgāṅkadattas taiḥ sākaṃ sacivaiḥ svair upāviśat","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके त्रयस्त्रिंशस् तरङ्गः /

चतुस्त्रिंशस् तरङ्गः /

ततः सो ऽत्र सरस्तीरे कृतपारणसुस्थितः /
मृगाङ्कदत्तस् तैः साकं सचिवैः स्वैर् उपाविशत्"
Kathasaritsagara,"sokss_12,34.2","tatas te tadahaḥ prāptāścatvāro nijamantriṇaḥ /
tenāpṛcchyanta viśleṣakālavṛttāntamādarāt","ततस् ते तदहः प्राप्ताश्चत्वारो निजमन्त्रिणः /
तेनापृच्छ्यन्त विश्लेषकालवृत्तान्तमादरात्"
Kathasaritsagara,"sokss_12,34.3","atha sa vyāghrasenākhyas teṣāṃ madhyāt tam abravīt /
devāsmadīyavṛttāntaṃ śrūyatāṃ varṇayāmy aham","अथ स व्याघ्रसेनाख्यस् तेषां मध्यात् तम् अब्रवीत् /
देवास्मदीयवृत्तान्तं श्रूयतां वर्णयाम्य् अहम्"
Kathasaritsagara,"sokss_12,34.4","yadā pārāvatākhyasya tasya nāgasya śāpataḥ /
bhavadbhyo dūravibhraṣṭo jāto 'haṃ naṣṭacetanaḥ","यदा पारावताख्यस्य तस्य नागस्य शापतः /
भवद्भ्यो दूरविभ्रष्टो जातो ऽहं नष्टचेतनः"
Kathasaritsagara,"sokss_12,34.5","tadā bhrāntvāṭavīṃ rātrau labdhasaṃjño 'py ahaṃ cirāt /
na diśo na ca panthānam apaśyaṃ tamasā vṛtaḥ","तदा भ्रान्त्वाटवीं रात्रौ लब्धसंज्ञो ऽप्य् अहं चिरात् /
न दिशो न च पन्थानम् अपश्यं तमसा वृतः"
Kathasaritsagara,"sokss_12,34.6","kṛcchrāc ca duḥkhadīrghāyāṃ gatāyāṃ viratiṃ niśi /
udite bhagavatyarke kramādāśāprakāśake","कृच्छ्राच् च दुःखदीर्घायां गतायां विरतिं निशि /
उदिते भगवत्यर्के क्रमादाशाप्रकाशके"
Kathasaritsagara,"sokss_12,34.7","acintayamahaṃ hā dhik kva nu yātaḥ sa naḥ prabhuḥ /
asmadviyuktaś caikākī kathaṃ so 'tra bhaviṣyati","अचिन्तयमहं हा धिक् क्व नु यातः स नः प्रभुः /
अस्मद्वियुक्तश् चैकाकी कथं सो ऽत्र भविष्यति"
Kathasaritsagara,"sokss_12,34.8","kathaṃ vā tamavāpsyāmi kutrānviṣyāmi kā gatiḥ /
varamujjayinīṃ yāmi tatra prāpyeta jātu saḥ","कथं वा तमवाप्स्यामि कुत्रान्विष्यामि का गतिः /
वरमुज्जयिनीं यामि तत्र प्राप्येत जातु सः"
Kathasaritsagara,"sokss_12,34.9","sā śaśāṅkavatīhetorgantavyā tasya hi sthitā /
ityāśayā śanaiḥ prāyāmahamujjayinīṃ prati","सा शशाङ्कवतीहेतोर्गन्तव्या तस्य हि स्थिता /
इत्याशया शनैः प्रायामहमुज्जयिनीं प्रति"
Kathasaritsagara,"sokss_12,34.10","gāhamāno 'tha kaṣṭāṃ tāmaṭavīṃ durdaśāmiva /
dahyamāno 'rkakiraṇair agnicūrṇotkarair iva","गाहमानो ऽथ कष्टां तामटवीं दुर्दशामिव /
दह्यमानो ऽर्ककिरणैर् अग्निचूर्णोत्करैर् इव"
Kathasaritsagara,"sokss_12,34.11","kathaṃcitprāptavānasmi saraḥ phullotpalekṣaṇam /
haṃsādimadhurārāvaiḥ saṃbhāṣaṇamivācarat","कथंचित्प्राप्तवानस्मि सरः फुल्लोत्पलेक्षणम् /
हंसादिमधुरारावैः संभाषणमिवाचरत्"
Kathasaritsagara,"sokss_12,34.12","prayuktavīcihastāgraṃ prasannavipulāśayam /
darśanādeva sarvārtiharaṃ satpuruṣaṃ yathā","प्रयुक्तवीचिहस्ताग्रं प्रसन्नविपुलाशयम् /
दर्शनादेव सर्वार्तिहरं सत्पुरुषं यथा"
Kathasaritsagara,"sokss_12,34.13","tatra snātvā ca bhuktvā ca bisānyāpīya vāri ca /
yāvat sthito 'smi tāvat trīn etān adrākṣamāgatān","तत्र स्नात्वा च भुक्त्वा च बिसान्यापीय वारि च /
यावत् स्थितो ऽस्मि तावत् त्रीन् एतान् अद्राक्षमागतान्"
Kathasaritsagara,"sokss_12,34.14","dṛḍhamuṣṭimatha sthūlabāhuṃ meghabalaṃ tathā /
sametya ca bhavadvārtā mitho 'smābhir apṛcchyata","दृढमुष्टिमथ स्थूलबाहुं मेघबलं तथा /
समेत्य च भवद्वार्ता मिथो ऽस्माभिर् अपृच्छ्यत"
Kathasaritsagara,"sokss_12,34.15","ajānantaś ca sarve 'pi vayaṃ te pāpaśaṅkinaḥ /
akārṣma dehatyāgāya matiṃ tvadvirahāsahāḥ","अजानन्तश् च सर्वे ऽपि वयं ते पापशङ्किनः /
अकार्ष्म देहत्यागाय मतिं त्वद्विरहासहाः"
Kathasaritsagara,"sokss_12,34.16","tāvac ca tasminsarasi snātuṃ munikumārakaḥ /
āgamad dīrghatapasaḥ suto nāmnā mahātapāḥ","तावच् च तस्मिन्सरसि स्नातुं मुनिकुमारकः /
आगमद् दीर्घतपसः सुतो नाम्ना महातपाः"
Kathasaritsagara,"sokss_12,34.17","jaṭīkṛtanijajvālo bhūyo 'gniriva khāṇḍavam /
didhakṣurāśrito brāhmīṃ prajvalaṃstejasā tanum","जटीकृतनिजज्वालो भूयो ऽग्निरिव खाण्डवम् /
दिधक्षुराश्रितो ब्राह्मीं प्रज्वलंस्तेजसा तनुम्"
Kathasaritsagara,"sokss_12,34.18","kṛṣṇājinena saṃvītaḥ savyenāttakamaṇḍaluḥ /
dakṣiṇena kareṇākṣamālāvalayamudvahan","कृष्णाजिनेन संवीतः सव्येनात्तकमण्डलुः /
दक्षिणेन करेणाक्षमालावलयमुद्वहन्"
Kathasaritsagara,"sokss_12,34.19","sahāgatamṛgaiḥ śṛṅgaprotkhātasnānamṛttikaḥ /
yuktaḥ katipayair anyaiḥ samānair muniputrakaiḥ","सहागतमृगैः शृङ्गप्रोत्खातस्नानमृत्तिकः /
युक्तः कतिपयैर् अन्यैः समानैर् मुनिपुत्रकैः"
Kathasaritsagara,"sokss_12,34.20","so 'smān upāgād dṛṣṭvaiva saraḥ prapatanodyatān /
karuṇārdrā hi sarvasya santo 'kāraṇabāndhavāḥ","सो ऽस्मान् उपागाद् दृष्ट्वैव सरः प्रपतनोद्यतान् /
करुणार्द्रा हि सर्वस्य सन्तो ऽकारणबान्धवाः"
Kathasaritsagara,"sokss_12,34.21","avadac ca na kāryaṃ vaḥ pāpaṃ kāpuruṣocitam /
duḥkhāndhā hi patantyeva vipacchvabhreṣu kātarāḥ","अवदच् च न कार्यं वः पापं कापुरुषोचितम् /
दुःखान्धा हि पतन्त्येव विपच्छ्वभ्रेषु कातराः"
Kathasaritsagara,"sokss_12,34.22","dhīrāstu dṛṣṭasanmārgā vivekāmalacakṣuṣaḥ /
na patantyavaṭe prāpyamavaśyaṃ prāpnuvanti ca","धीरास्तु दृष्टसन्मार्गा विवेकामलचक्षुषः /
न पतन्त्यवटे प्राप्यमवश्यं प्राप्नुवन्ति च"
Kathasaritsagara,"sokss_12,34.23","yūyaṃ ca bhavyākṛtayaḥ kalyāṇaṃ prāpsyatha dhruvam /
tadbrūta kiṃ nu duḥkhaṃ vo mānasaṃ dūyate hi me","यूयं च भव्याकृतयः कल्याणं प्राप्स्यथ ध्रुवम् /
तद्ब्रूत किं नु दुःखं वो मानसं दूयते हि मे"
Kathasaritsagara,"sokss_12,34.24","evam uktavate tasmai muniputrāya tatkṣaṇam /
āmūlānnijavṛttāntaṃ sarvaṃ kathitavānaham","एवम् उक्तवते तस्मै मुनिपुत्राय तत्क्षणम् /
आमूलान्निजवृत्तान्तं सर्वं कथितवानहम्"
Kathasaritsagara,"sokss_12,34.25","tatastena vayaṃ taistair vākyair āyatidarśibhiḥ /
saṃbodhya sānugenāpi dehatyāgānnivartitā","ततस्तेन वयं तैस्तैर् वाक्यैर् आयतिदर्शिभिः /
संबोध्य सानुगेनापि देहत्यागान्निवर्तिता"
Kathasaritsagara,"sokss_12,34.26","atha snātvā tato nātidūraṃ sa muniputrakaḥ /
asmān anaiṣīd ātithyaṃ vidhitsuḥ pitur āśramam","अथ स्नात्वा ततो नातिदूरं स मुनिपुत्रकः /
अस्मान् अनैषीद् आतिथ्यं विधित्सुः पितुर् आश्रमम्"
Kathasaritsagara,"sokss_12,34.27","tatroccaśākhordhvabhujair vedikāsūtthitasthitaiḥ /
prārabdhatapasīvārkaraśmipaiḥ pādapair api","तत्रोच्चशाखोर्ध्वभुजैर् वेदिकासूत्थितस्थितैः /
प्रारब्धतपसीवार्करश्मिपैः पादपैर् अपि"
Kathasaritsagara,"sokss_12,34.28","upaveśyaikadeśe 'smāndattārghyānsa muneḥ sutaḥ /
ekaikamāśramataruṃ gatvā bhikṣāmayācata","उपवेश्यैकदेशे ऽस्मान्दत्तार्घ्यान्स मुनेः सुतः /
एकैकमाश्रमतरुं गत्वा भिक्षामयाचत"
Kathasaritsagara,"sokss_12,34.29","apūryata kṣaṇāttasya phalaistebhyaḥ svataścyutaiḥ /
bhikṣāpātramathāgāttadgṛhītvā so 'smadantikam","अपूर्यत क्षणात्तस्य फलैस्तेभ्यः स्वतश्च्युतैः /
भिक्षापात्रमथागात्तद्गृहीत्वा सो ऽस्मदन्तिकम्"
Kathasaritsagara,"sokss_12,34.30","adāc ca divyāsvādāni tānyasmabhyaṃ phalāni saḥ /
yair bhuktair amṛteneva tṛptā jātā vayaṃ tadā","अदाच् च दिव्यास्वादानि तान्यस्मभ्यं फलानि सः /
यैर् भुक्तैर् अमृतेनेव तृप्ता जाता वयं तदा"
Kathasaritsagara,"sokss_12,34.31","kṣīṇe 'hni cābdhau patite sūrye jyotirbhir ambare /
tatpātocchalitair ambhaḥśīkarair iva pūrite","क्षीणे ऽह्नि चाब्धौ पतिते सूर्ये ज्योतिर्भिर् अम्बरे /
तत्पातोच्छलितैर् अम्भःशीकरैर् इव पूरिते"
Kathasaritsagara,"sokss_12,34.32","tadvair āgyādiva prācīśailaśṛṅgatapovanam /
saṃvītacandrikādhautavalkale śaśini śrite","तद्वैर् आग्यादिव प्राचीशैलशृङ्गतपोवनम् /
संवीतचन्द्रिकाधौतवल्कले शशिनि श्रिते"
Kathasaritsagara,"sokss_12,34.33","ekasthānopaviṣṭānāṃ kṛtāśeṣasvakarmaṇām /
munīnāmāśrame tatra darśanāya gatā vayam","एकस्थानोपविष्टानां कृताशेषस्वकर्मणाम् /
मुनीनामाश्रमे तत्र दर्शनाय गता वयम्"
Kathasaritsagara,"sokss_12,34.34","praṇipatyopaviṣṭāś ca kṛtātithyaiḥ priyaṃvadaiḥ /
kuto yūyamiti kṣiprātpṛṣṭāḥ smastair maharṣibhiḥ","प्रणिपत्योपविष्टाश् च कृतातिथ्यैः प्रियंवदैः /
कुतो यूयमिति क्षिप्रात्पृष्टाः स्मस्तैर् महर्षिभिः"
Kathasaritsagara,"sokss_12,34.35","tato munikumāreṇa tena tebhyo niveditaḥ /
tadāśramapraveśānto vṛttānto 'smannibandhanaḥ","ततो मुनिकुमारेण तेन तेभ्यो निवेदितः /
तदाश्रमप्रवेशान्तो वृत्तान्तो ऽस्मन्निबन्धनः"
Kathasaritsagara,"sokss_12,34.36","athāsmān atra kaṇvākhyo jñānī munir abhāṣata /
kimevaṃ vīrapuruṣā api klaibyaṃ gatāḥ stha bhoḥ","अथास्मान् अत्र कण्वाख्यो ज्ञानी मुनिर् अभाषत /
किमेवं वीरपुरुषा अपि क्लैब्यं गताः स्थ भोः"
Kathasaritsagara,"sokss_12,34.37","āpadyabhagnadhair yatvaṃ saṃpadyanabhimānitā /
yadutsāhasya cātyāgastaddhi satpuruṣavratam","आपद्यभग्नधैर् यत्वं संपद्यनभिमानिता /
यदुत्साहस्य चात्यागस्तद्धि सत्पुरुषव्रतम्"
Kathasaritsagara,"sokss_12,34.38","mahāntaś ca mahānty eva kṛcchrāṇy uttīrya dhairyataḥ /
mahato 'rthānsamāsādya mahacchabdamavāpnuvan","महान्तश् च महान्त्य् एव कृच्छ्राण्य् उत्तीर्य धैर्यतः /
महतो ऽर्थान्समासाद्य महच्छब्दमवाप्नुवन्"
Kathasaritsagara,"sokss_12,34.39","iyaṃ sundarasenasya tathā ca śrūyatāṃ kathā /
yathā mandāravatyarthe kleśastenānvabhūyata","इयं सुन्दरसेनस्य तथा च श्रूयतां कथा /
यथा मन्दारवत्यर्थे क्लेशस्तेनान्वभूयत"
Kathasaritsagara,"sokss_12,34.40","ity uktvā sa muniḥ kaṇvaḥ sarveṣv atra maharṣiṣu /
asmāsu copaśṛṇvatsu kathāmetāmavarṇayat","इत्य् उक्त्वा स मुनिः कण्वः सर्वेष्व् अत्र महर्षिषु /
अस्मासु चोपशृण्वत्सु कथामेतामवर्णयत्"
Kathasaritsagara,"sokss_12,34.41","astyalaṃkṛtakauberīdiṅmukho niṣadhābhidhaḥ /
deśastatrālakā nāma babhūva nagarīṃ purā","अस्त्यलंकृतकौबेरीदिङ्मुखो निषधाभिधः /
देशस्तत्रालका नाम बभूव नगरीं पुरा"
Kathasaritsagara,"sokss_12,34.42","yasyāṃ sadaiva sarvārthasamṛddhisukhito janaḥ /
kevalaṃ ratnadīpānāmāsīcchaśvadanirvṛtiḥ","यस्यां सदैव सर्वार्थसमृद्धिसुखितो जनः /
केवलं रत्नदीपानामासीच्छश्वदनिर्वृतिः"
Kathasaritsagara,"sokss_12,34.43","tasyāmanvarthanāmābhūnmahāseno mahīpatiḥ /
śarajanmādbhutāpyugragratāpapluṣṭaśātravaḥ","तस्यामन्वर्थनामाभून्महासेनो महीपतिः /
शरजन्माद्भुताप्युग्रग्रतापप्लुष्टशात्रवः"
Kathasaritsagara,"sokss_12,34.44","tasya rājño mahāmantrī guṇapālita ityabhūt /
śauryālayo mahībhāravoḍhā śeṣa ivāparaḥ","तस्य राज्ञो महामन्त्री गुणपालित इत्यभूत् /
शौर्यालयो महीभारवोढा शेष इवापरः"
Kathasaritsagara,"sokss_12,34.45","tasminnyastabharasyāsya sukhinaḥ kṣapitadviṣaḥ /
devyāṃ śaśiprabhākhyāyāmutpede nṛpateḥ sutaḥ","तस्मिन्न्यस्तभरस्यास्य सुखिनः क्षपितद्विषः /
देव्यां शशिप्रभाख्यायामुत्पेदे नृपतेः सुतः"
Kathasaritsagara,"sokss_12,34.46","nāmnā sundaraseno yaḥ śiśurevāśiśurguṇaiḥ /
śauryasaundaryalakṣmībhyāṃ svayaṃvarapatirvṛtaḥ","नाम्ना सुन्दरसेनो यः शिशुरेवाशिशुर्गुणैः /
शौर्यसौन्दर्यलक्ष्मीभ्यां स्वयंवरपतिर्वृतः"
Kathasaritsagara,"sokss_12,34.47","tasya rājasutasyātra śūrāstulyavayoguṇāḥ /
ā bālyātsaha saṃvṛddhā babhūvuḥ pañca masntriṇaḥ","तस्य राजसुतस्यात्र शूरास्तुल्यवयोगुणाः /
आ बाल्यात्सह संवृद्धा बभूवुः पञ्च मस्न्त्रिणः"
Kathasaritsagara,"sokss_12,34.48","caṇḍaprabho bhīmabhujas tathā vyāghraparākramaḥ /
vīro vikramaśaktiś ca dṛḍhabuddhiś ca pañcamaḥ","चण्डप्रभो भीमभुजस् तथा व्याघ्रपराक्रमः /
वीरो विक्रमशक्तिश् च दृढबुद्धिश् च पञ्चमः"
Kathasaritsagara,"sokss_12,34.49","te ca sarve mahāsattvā balabuddhisamanvitāḥ /
kulīnāḥ svāmibhaktāś ca rutajñā api pakṣiṇām","ते च सर्वे महासत्त्वा बलबुद्धिसमन्विताः /
कुलीनाः स्वामिभक्ताश् च रुतज्ञा अपि पक्षिणाम्"
Kathasaritsagara,"sokss_12,34.50","taiḥ samaṃ sa uvāsātra rājaputraḥ pitur gṛhe /
anurūpāṃ vinā bhāryāṃ taruṇo 'py aparigrahaḥ","तैः समं स उवासात्र राजपुत्रः पितुर् गृहे /
अनुरूपां विना भार्यां तरुणो ऽप्य् अपरिग्रहः"
Kathasaritsagara,"sokss_12,34.51","anamrākramaṇaṃ śauryaṃ dhanaṃ nijabhujārjitam /
bhāryā rūpānurūpā ca puruṣasyeha pūjyate","अनम्राक्रमणं शौर्यं धनं निजभुजार्जितम् /
भार्या रूपानुरूपा च पुरुषस्येह पूज्यते"
Kathasaritsagara,"sokss_12,34.52","anyathā tu kimetena trayeṇāpītyacintayat /
sa ca sundaraseno 'tha vīrastaiḥ sacivaiḥ saha","अन्यथा तु किमेतेन त्रयेणापीत्यचिन्तयत् /
स च सुन्दरसेनो ऽथ वीरस्तैः सचिवैः सह"
Kathasaritsagara,"sokss_12,34.53","ekadā cānvitaḥ sainyair vayasyaistaiś ca pañcabhiḥ /
niryayau mṛgayāhetornagaryāḥ sa nṛpātmajaḥ","एकदा चान्वितः सैन्यैर् वयस्यैस्तैश् च पञ्चभिः /
निर्ययौ मृगयाहेतोर्नगर्याः स नृपात्मजः"
Kathasaritsagara,"sokss_12,34.54","niryātaṃ ca dadarśaitaṃ dūradeśāntarāgatā /
kāpi kātyāyanī nāma prauḍhā pravrājikottamā","निर्यातं च ददर्शैतं दूरदेशान्तरागता /
कापि कात्यायनी नाम प्रौढा प्रव्राजिकोत्तमा"
Kathasaritsagara,"sokss_12,34.55","arohiṇīkaś candro 'yaṃ kiṃ vāpyaratikaḥ smaraḥ /
iti cāmānuṣaṃ vīkṣya tadrūpaṃ sā vyacintayat","अरोहिणीकश् चन्द्रो ऽयं किं वाप्यरतिकः स्मरः /
इति चामानुषं वीक्ष्य तद्रूपं सा व्यचिन्तयत्"
Kathasaritsagara,"sokss_12,34.56","buddhvā ca rājaputraṃ taṃ pṛṣṭāttatparivārataḥ /
dhātuḥ sā sargavaicitryaṃ praśaṃsantī visismiye","बुद्ध्वा च राजपुत्रं तं पृष्टात्तत्परिवारतः /
धातुः सा सर्गवैचित्र्यं प्रशंसन्ती विसिस्मिये"
Kathasaritsagara,"sokss_12,34.57","athārāttāradīrgheṇa rājaputraṃ svareṇa tam /
kumāra vijayasveti vadantī praṇanāma sā","अथारात्तारदीर्घेण राजपुत्रं स्वरेण तम् /
कुमार विजयस्वेति वदन्ती प्रणनाम सा"
Kathasaritsagara,"sokss_12,34.58","so 'pi sundarasenastadanākarṇyaiva tatkṣaṇam /
yayau svasacivārabdhakathāvyagreṇa cetasā","सो ऽपि सुन्दरसेनस्तदनाकर्ण्यैव तत्क्षणम् /
ययौ स्वसचिवारब्धकथाव्यग्रेण चेतसा"
Kathasaritsagara,"sokss_12,34.59","athoccaiḥ śrāvayantī taṃ sā kruddhovāca tāpasī /
na śṛṇoṣyāśiṣaṃ kasmādrājaputra mamāpyaho","अथोच्चैः श्रावयन्ती तं सा क्रुद्धोवाच तापसी /
न शृणोष्याशिषं कस्माद्राजपुत्र ममाप्यहो"
Kathasaritsagara,"sokss_12,34.60","kasyāhaṃ nārcitā pṛthvyāṃ rājño rājasutasya vā /
evam eva ca darpo 'yaṃ yadi te yauvanādibhiḥ","कस्याहं नार्चिता पृथ्व्यां राज्ञो राजसुतस्य वा /
एवम् एव च दर्पो ऽयं यदि ते यौवनादिभिः"
Kathasaritsagara,"sokss_12,34.61","tanmandāravatīṃ kanyāṃ haṃsadvīpeśvarātmajām /
jagallalāmabhūtāṃ ca bhāryātvena tvamāpsyasi","तन्मन्दारवतीं कन्यां हंसद्वीपेश्वरात्मजाम् /
जगल्ललामभूतां च भार्यात्वेन त्वमाप्स्यसि"
Kathasaritsagara,"sokss_12,34.62","tato manye mahendrāderapi śroṣyasi na dhruvam /
madāvalepādvacanaṃ ke varākāstu mānuṣāḥ","ततो मन्ये महेन्द्रादेरपि श्रोष्यसि न ध्रुवम् /
मदावलेपाद्वचनं के वराकास्तु मानुषाः"
Kathasaritsagara,"sokss_12,34.63","evam uktavatīṃ śrutvā tāmāhūya sakautukaḥ /
prahvaḥ sundaraseno 'sau kṣamayām āsa tāpasīm","एवम् उक्तवतीं श्रुत्वा तामाहूय सकौतुकः /
प्रह्वः सुन्दरसेनो ऽसौ क्षमयाम् आस तापसीम्"
Kathasaritsagara,"sokss_12,34.64","prajighāya ca bhṛtyānāṃ has te viśramaṇāya saḥ /
gṛhaṃ vikramaśaktestāṃ praṣṭukāmaḥ svamantriṇaḥ","प्रजिघाय च भृत्यानां हस् ते विश्रमणाय सः /
गृहं विक्रमशक्तेस्तां प्रष्टुकामः स्वमन्त्रिणः"
Kathasaritsagara,"sokss_12,34.65","tato gatvā kṛtākheṭaḥ pratyāgatya kṛtāhnikaḥ /
tāmānāyya sa papraccha kumāro bhuktabhojanām","ततो गत्वा कृताखेटः प्रत्यागत्य कृताह्निकः /
तामानाय्य स पप्रच्छ कुमारो भुक्तभोजनाम्"
Kathasaritsagara,"sokss_12,34.66","bhagavatyucyatāṃ kaiṣā tvayādya parikīrtitā /
kanyā mandāravatyākhyā paraṃ kautūhalaṃ hi naḥ","भगवत्युच्यतां कैषा त्वयाद्य परिकीर्तिता /
कन्या मन्दारवत्याख्या परं कौतूहलं हि नः"
Kathasaritsagara,"sokss_12,34.67","tac chrutvā tāpasī sā tam uvāca śṛṇu vacmyadaḥ /
tīrthādihetoḥ sadvīpāṃ bhramāmi pṛthivīmimām","तच् छ्रुत्वा तापसी सा तम् उवाच शृणु वच्म्यदः /
तीर्थादिहेतोः सद्वीपां भ्रमामि पृथिवीमिमाम्"
Kathasaritsagara,"sokss_12,34.68","bhramantī prāptavatyasmi haṃsadvīpaṃ prasaṅgataḥ /
tatra mandāradevasya rājño dṛṣṭā mayā sutā","भ्रमन्ती प्राप्तवत्यस्मि हंसद्वीपं प्रसङ्गतः /
तत्र मन्दारदेवस्य राज्ञो दृष्टा मया सुता"
Kathasaritsagara,"sokss_12,34.69","devaputropabhogārhā dṛśyā nāpuṇyakarmabhiḥ /
yā mandāravatītyākhyāṃ dhatte śrīriva nāndanī","देवपुत्रोपभोगार्हा दृश्या नापुण्यकर्मभिः /
या मन्दारवतीत्याख्यां धत्ते श्रीरिव नान्दनी"
Kathasaritsagara,"sokss_12,34.70","bibhratī hāriṇīṃ mūrtiṃ darśanoddīpitasmarā /
dhātrā sudhāmayī sṛṣṭā yā cānyevaindavī tanuḥ","बिभ्रती हारिणीं मूर्तिं दर्शनोद्दीपितस्मरा /
धात्रा सुधामयी सृष्टा या चान्येवैन्दवी तनुः"
Kathasaritsagara,"sokss_12,34.71","tasyā rūpeṇa sadṛśo nāstyevānyatra bhūtale /
jāne 'nuharati tveko bhavāṃstadrūpasaṃpadam","तस्या रूपेण सदृशो नास्त्येवान्यत्र भूतले /
जाने ऽनुहरति त्वेको भवांस्तद्रूपसंपदम्"
Kathasaritsagara,"sokss_12,34.72","yaiḥ sā na dṛṣṭā viphale teṣāṃ netre ca janma ca /
iti śrutvā ca tāpasyā mukhādrājasuto 'bravīt","यैः सा न दृष्टा विफले तेषां नेत्रे च जन्म च /
इति श्रुत्वा च तापस्या मुखाद्राजसुतो ऽब्रवीत्"
Kathasaritsagara,"sokss_12,34.73","tasyāstattādṛśaṃ rūpaṃ paśyāmo 'mba vayaṃ katham /
etattadvacanaṃ śrutvā sāpi pravrājikābhyadhāt","तस्यास्तत्तादृशं रूपं पश्यामो ऽम्ब वयं कथम् /
एतत्तद्वचनं श्रुत्वा सापि प्रव्राजिकाभ्यधात्"
Kathasaritsagara,"sokss_12,34.74","ahaṃ citrapaṭe tāṃ ca tatkālalikhitāṃ rasāt /
vahe valgulikāntaḥsthāṃ kautukaṃ yadi dṛśyatām","अहं चित्रपटे तां च तत्काललिखितां रसात् /
वहे वल्गुलिकान्तःस्थां कौतुकं यदि दृश्यताम्"
Kathasaritsagara,"sokss_12,34.75","evam uktavatī tasmai tuṣṭāya nṛpasūnave /
kṛṣṭvā valgulikātaḥ sā citrasthāṃ tāmadarśayat","एवम् उक्तवती तस्मै तुष्टाय नृपसूनवे /
कृष्ट्वा वल्गुलिकातः सा चित्रस्थां तामदर्शयत्"
Kathasaritsagara,"sokss_12,34.76","so 'pi sundarasenas tāṃ kanyāṃ citragatāmapi /
vicitrarūpām ānandaniḥspandaṃ pravilokayan","सो ऽपि सुन्दरसेनस् तां कन्यां चित्रगतामपि /
विचित्ररूपाम् आनन्दनिःस्पन्दं प्रविलोकयन्"
Kathasaritsagara,"sokss_12,34.77","romāñcakaṇṭakacitair aṅgair āste sma tatkṣaṇam /
kīlitaḥ puṣpacāpasya bāṇair iva nirantaraiḥ","रोमाञ्चकण्टकचितैर् अङ्गैर् आस्ते स्म तत्क्षणम् /
कीलितः पुष्पचापस्य बाणैर् इव निरन्तरैः"
Kathasaritsagara,"sokss_12,34.78","śanair aśṛṇvannavadannapaśyaṃścaiva kiṃcana /
tanmayībhūya citrastha iva so 'py abhavacciram","शनैर् अशृण्वन्नवदन्नपश्यंश्चैव किंचन /
तन्मयीभूय चित्रस्थ इव सो ऽप्य् अभवच्चिरम्"
Kathasaritsagara,"sokss_12,34.79","taddṛṣṭvā mantriṇas tasya jagadustāṃ tapasvinīm /
ārye sundarasenaṃ tvaṃ devamatra paṭe likha","तद्दृष्ट्वा मन्त्रिणस् तस्य जगदुस्तां तपस्विनीम् /
आर्ये सुन्दरसेनं त्वं देवमत्र पटे लिख"
Kathasaritsagara,"sokss_12,34.80","sadṛśālekhyavijñānaṃ tāvadvīkṣāmahe tava /
tac chrutvaiva lilekhaitaṃ kumāraṃ sā kṣaṇātpaṭe","सदृशालेख्यविज्ञानं तावद्वीक्षामहे तव /
तच् छ्रुत्वैव लिलेखैतं कुमारं सा क्षणात्पटे"
Kathasaritsagara,"sokss_12,34.81","taṃ cātisadṛśaṃ dṛṣṭvā sarve 'py atraivamabruvan /
nāstyālekhyavisaṃvādo bhagavatyā manāgiti","तं चातिसदृशं दृष्ट्वा सर्वे ऽप्य् अत्रैवमब्रुवन् /
नास्त्यालेख्यविसंवादो भगवत्या मनागिति"
Kathasaritsagara,"sokss_12,34.82","ayaṃ kumāra eveti citre 'smiñjāyate hi dhīḥ /
tanmandāravatīdevīrūpaṃ nātra visaṃvadet","अयं कुमार एवेति चित्रे ऽस्मिञ्जायते हि धीः /
तन्मन्दारवतीदेवीरूपं नात्र विसंवदेत्"
Kathasaritsagara,"sokss_12,34.83","ity uktavatsu saciveṣvāttacitrapaṭadvayaḥ /
prītaḥ sundarasenas tāṃ pūjayām āsa tāpasīm","इत्य् उक्तवत्सु सचिवेष्वात्तचित्रपटद्वयः /
प्रीतः सुन्दरसेनस् तां पूजयाम् आस तापसीम्"
Kathasaritsagara,"sokss_12,34.84","visṛjya ca yathārhaṃ tāmekasthānānivāsinīm /
viveśābhyantaragṛhaṃ kāntācitrapaṭaṃ vahan","विसृज्य च यथार्हं तामेकस्थानानिवासिनीम् /
विवेशाभ्यन्तरगृहं कान्ताचित्रपटं वहन्"
Kathasaritsagara,"sokss_12,34.85","kiṃ mukhaṃ kimu kāntyāsyāḥ kṣālitāṅkamalaḥ śaśī /
rājyābhiṣekakalaśau smarasyaitāvuta stanau","किं मुखं किमु कान्त्यास्याः क्षालिताङ्कमलः शशी /
राज्याभिषेककलशौ स्मरस्यैतावुत स्तनौ"
Kathasaritsagara,"sokss_12,34.86","laharyo rūpajaladheḥ kimetāstrivalīlatāḥ /
nitambaḥ kimayaṃ kiṃ vā vilāsaśayanaṃ rateḥ","लहर्यो रूपजलधेः किमेतास्त्रिवलीलताः /
नितम्बः किमयं किं वा विलासशयनं रतेः"
Kathasaritsagara,"sokss_12,34.87","iti citragatāṃ tatra pratyaṅgaṃ tā vibhāvayan /
sa mandāravatīṃ tasthau nipatya śayanīyake","इति चित्रगतां तत्र प्रत्यङ्गं ता विभावयन् /
स मन्दारवतीं तस्थौ निपत्य शयनीयके"
Kathasaritsagara,"sokss_12,34.88","tathaiva cānvahaṃ tiṣṭhannāhārādiparāṅmukhaḥ /
smarajvarabharākrāntaḥ so 'lpair evābhavaddinaiḥ","तथैव चान्वहं तिष्ठन्नाहारादिपराङ्मुखः /
स्मरज्वरभराक्रान्तः सो ऽल्पैर् एवाभवद्दिनैः"
Kathasaritsagara,"sokss_12,34.89","tadbuddhvāgatya pitarau tasya papracchatuḥ sakhīn /
śaśiprabhāmahāsenau svair amasvāsthyakāraṇam","तद्बुद्ध्वागत्य पितरौ तस्य पप्रच्छतुः सखीन् /
शशिप्रभामहासेनौ स्वैर् अमस्वास्थ्यकारणम्"
Kathasaritsagara,"sokss_12,34.90","tadvayasyāś ca te tābhyāṃ tathā sarvaṃ tadabruvan /
yathātra hetutāṃ prāptā haṃsadvīpanṛpātmajā","तद्वयस्याश् च ते ताभ्यां तथा सर्वं तदब्रुवन् /
यथात्र हेतुतां प्राप्ता हंसद्वीपनृपात्मजा"
Kathasaritsagara,"sokss_12,34.91","tataḥ sundarasenaṃ taṃ mahāseno jagāda saḥ /
putra kiṃ gūhyate sthāne khalvabhiṣvaṅga eṣa te","ततः सुन्दरसेनं तं महासेनो जगाद सः /
पुत्र किं गूह्यते स्थाने खल्वभिष्वङ्ग एष ते"
Kathasaritsagara,"sokss_12,34.92","kanyāratnaṃ hi mandāravatī yogyā tavaiva sā /
mittraṃ mandāradevaś ca paramaṃ tatpitā mama","कन्यारत्नं हि मन्दारवती योग्या तवैव सा /
मित्त्रं मन्दारदेवश् च परमं तत्पिता मम"
Kathasaritsagara,"sokss_12,34.93","taddūtasādhye yukte ca kasminnarthe kadarthanā /
evaṃ tamuktvā saṃmantrya kanyāṃ tāṃ tasya yācitum","तद्दूतसाध्ये युक्ते च कस्मिन्नर्थे कदर्थना /
एवं तमुक्त्वा संमन्त्र्य कन्यां तां तस्य याचितुम्"
Kathasaritsagara,"sokss_12,34.94","rājño mandāradevasya haṃsadvīpaṃ visṛṣṭavān /
dūtaṃ suratadevākhyaṃ sa mahāsenabhūpatiḥ","राज्ञो मन्दारदेवस्य हंसद्वीपं विसृष्टवान् /
दूतं सुरतदेवाख्यं स महासेनभूपतिः"
Kathasaritsagara,"sokss_12,34.95","dadau sundarasenaṃ taṃ tāpasyā likhitaṃ tayā /
has te citrapaṭe tasya rūpotkarṣaprakāśakam","ददौ सुन्दरसेनं तं तापस्या लिखितं तया /
हस् ते चित्रपटे तस्य रूपोत्कर्षप्रकाशकम्"
Kathasaritsagara,"sokss_12,34.96","sa dūtaścaturaṃ gatvā prāpyāmbudhitaṭe puram /
mahendrādityanṛpateḥ śaśāṅkapurasaṃjñakam","स दूतश्चतुरं गत्वा प्राप्याम्बुधितटे पुरम् /
महेन्द्रादित्यनृपतेः शशाङ्कपुरसंज्ञकम्"
Kathasaritsagara,"sokss_12,34.97","tataḥ pravahaṇārūḍho haṃsadvīpamavāpa tat /
dinair mandāradevasya nṛpates tasya mandiram","ततः प्रवहणारूढो हंसद्वीपमवाप तत् /
दिनैर् मन्दारदेवस्य नृपतेस् तस्य मन्दिरम्"
Kathasaritsagara,"sokss_12,34.98","dvāḥsthair āveditas tatra praviśyāntarvilokya saḥ /
yathāvṛttaṃ nṛpaṃ dūto dattakośaliko 'bhyadhāt","द्वाःस्थैर् आवेदितस् तत्र प्रविश्यान्तर्विलोक्य सः /
यथावृत्तं नृपं दूतो दत्तकोशलिको ऽभ्यधात्"
Kathasaritsagara,"sokss_12,34.99","saṃdiṣṭaṃ te mahārāja mahāsenena bhūbhujā /
dehi sundarasenāya matputrāya nijāṃ sutām","संदिष्टं ते महाराज महासेनेन भूभुजा /
देहि सुन्दरसेनाय मत्पुत्राय निजां सुताम्"
Kathasaritsagara,"sokss_12,34.100","paṭe ca likhitā sā hi kātyāyanyabhidhānayā /
tāpasyā kanyakāratnamityānīyeha darśitā","पटे च लिखिता सा हि कात्यायन्यभिधानया /
तापस्या कन्यकारत्नमित्यानीयेह दर्शिता"
Kathasaritsagara,"sokss_12,34.101","rūpānurūpyāc cāsmābhir jātecchair likhitaṃ paṭe /
rūpaṃ sundarasenasyāpyatra prahitamīkṣyatām","रूपानुरूप्याच् चास्माभिर् जातेच्छैर् लिखितं पटे /
रूपं सुन्दरसेनस्याप्यत्र प्रहितमीक्ष्यताम्"
Kathasaritsagara,"sokss_12,34.102","eṣa cāsadṛśo rūpe bhāryāṃ svasadṛśīṃ vinā /
necchatyudvāhamekā ca tvatsutāsyānukāriṇī","एष चासदृशो रूपे भार्यां स्वसदृशीं विना /
नेच्छत्युद्वाहमेका च त्वत्सुतास्यानुकारिणी"
Kathasaritsagara,"sokss_12,34.103","iti saṃdiśya has te me paṭo rājñāyamarpitaḥ /
dṛśyatāṃ yujyatāṃ devamadhunā mādhavī latā","इति संदिश्य हस् ते मे पटो राज्ञायमर्पितः /
दृश्यतां युज्यतां देवमधुना माधवी लता"
Kathasaritsagara,"sokss_12,34.104","etaddūtavacaḥ śrutvā harṣādānāyayannṛpaḥ /
suptāṃ sa mandāravatīṃ devīṃ tasyāś ca mātaram","एतद्दूतवचः श्रुत्वा हर्षादानाययन्नृपः /
सुप्तां स मन्दारवतीं देवीं तस्याश् च मातरम्"
Kathasaritsagara,"sokss_12,34.105","tābhyāṃ saha tamuddhāṭya dṛṣṭvā citrapaṭaṃ ca saḥ /
tulyo madduhituḥ pṛthvyāṃ nāstītyetanmadaṃ jahau","ताभ्यां सह तमुद्धाट्य दृष्ट्वा चित्रपटं च सः /
तुल्यो मद्दुहितुः पृथ्व्यां नास्तीत्येतन्मदं जहौ"
Kathasaritsagara,"sokss_12,34.106","jagāda cāmunā rājaputreṇa yadi yujyate /
tadasyā rūpanirmāṇaṃ sutāyāḥ saphalaṃ mama","जगाद चामुना राजपुत्रेण यदि युज्यते /
तदस्या रूपनिर्माणं सुतायाः सफलं मम"
Kathasaritsagara,"sokss_12,34.107","anena rahitā hyeṣā rājate nānayāpyasau /
kā hy abjinī vinā haṃsaṃ kaś ca haṃso 'bjinīṃ vinā","अनेन रहिता ह्येषा राजते नानयाप्यसौ /
का ह्य् अब्जिनी विना हंसं कश् च हंसो ऽब्जिनीं विना"
Kathasaritsagara,"sokss_12,34.108","iti rājñodite rājñyāṃ śraddhāvatyāmatīva ca /
sā mandāravatī jajñe sadyo madanamohitā","इति राज्ञोदिते राज्ञ्यां श्रद्धावत्यामतीव च /
सा मन्दारवती जज्ञे सद्यो मदनमोहिता"
Kathasaritsagara,"sokss_12,34.109","tasthau citrapaṭanyastaṅiścalotphullalocanā /
adhiṣṭhiteva supteva vinidrā likhiteva ca","तस्थौ चित्रपटन्यस्तङिश्चलोत्फुल्ललोचना /
अधिष्ठितेव सुप्तेव विनिद्रा लिखितेव च"
Kathasaritsagara,"sokss_12,34.110","tato mandāradevastāṃ sutāṃ dṛṣṭvā tathāvidhām /
aṅgīkṛtyaiva taddānaṃ sa taṃ dūtamapūjayat","ततो मन्दारदेवस्तां सुतां दृष्ट्वा तथाविधाम् /
अङ्गीकृत्यैव तद्दानं स तं दूतमपूजयत्"
Kathasaritsagara,"sokss_12,34.111","anyedyuḥ prāhiṇottaṃ ca pratidūtaṃ ca sa svakam /
vipraṃ kumāradattākhyaṃ mahāsenanṛpaṃ prati","अन्येद्युः प्राहिणोत्तं च प्रतिदूतं च स स्वकम् /
विप्रं कुमारदत्ताख्यं महासेननृपं प्रति"
Kathasaritsagara,"sokss_12,34.112","jagāda cobhāvapi tau gatvā tamalakeśvaram /
mama vākyānmahāsenaṃ rājānaṃ vadataṃ drutam","जगाद चोभावपि तौ गत्वा तमलकेश्वरम् /
मम वाक्यान्महासेनं राजानं वदतं द्रुतम्"
Kathasaritsagara,"sokss_12,34.113","sauhārdena mayā tāvatkanyā dattā tad ucyatām /
tvatputraḥ kimihāyātu kiṃ kanyātra prahīyatām","सौहार्देन मया तावत्कन्या दत्ता तद् उच्यताम् /
त्वत्पुत्रः किमिहायातु किं कन्यात्र प्रहीयताम्"
Kathasaritsagara,"sokss_12,34.114","iti rājñoktasaṃdeśau tataḥ pravahaṇena tau /
saha prayayaturdūtāvabdhimārgeṇa satvaram","इति राज्ञोक्तसंदेशौ ततः प्रवहणेन तौ /
सह प्रययतुर्दूतावब्धिमार्गेण सत्वरम्"
Kathasaritsagara,"sokss_12,34.115","śaśāṅkapuramāsādya tataḥ sthalapathena tau /
prāpatustāṃ purīmṛddhāmalakāmalakāmiva","शशाङ्कपुरमासाद्य ततः स्थलपथेन तौ /
प्रापतुस्तां पुरीमृद्धामलकामलकामिव"
Kathasaritsagara,"sokss_12,34.116","upetya rājasadmātha praviśya ca yathocitam /
kṛtādaraṃ mahāsenaṃ rājānaṃ tāvapaśyatām","उपेत्य राजसद्माथ प्रविश्य च यथोचितम् /
कृतादरं महासेनं राजानं तावपश्यताम्"
Kathasaritsagara,"sokss_12,34.117","taṃ ca mandāradevoktaṃ pratisaṃdeśamūcatuḥ /
rājñe tasmai sa ca śrutvā tuṣṭastau dvāvapūjayat","तं च मन्दारदेवोक्तं प्रतिसंदेशमूचतुः /
राज्ञे तस्मै स च श्रुत्वा तुष्टस्तौ द्वावपूजयत्"
Kathasaritsagara,"sokss_12,34.118","pṛṣṭvā ca kanyājanmarkṣaṃ tasmāt tatpitṛdūtataḥ /
lagnaṃ vivāhe papraccha sūnoḥ sa gaṇakānnṛpaḥ","पृष्ट्वा च कन्याजन्मर्क्षं तस्मात् तत्पितृदूततः /
लग्नं विवाहे पप्रच्छ सूनोः स गणकान्नृपः"
Kathasaritsagara,"sokss_12,34.119","te ca māsatraye śuklapañcamyāṃ māsi kārtike /
lagnaṃ tasmai vadanti sma śubhaṃ vadhvā varasya ca","ते च मासत्रये शुक्लपञ्चम्यां मासि कार्तिके /
लग्नं तस्मै वदन्ति स्म शुभं वध्वा वरस्य च"
Kathasaritsagara,"sokss_12,34.120","tasmiṃllagne vivāhaṃ ca sūnoś ca preṣaṇaṃ tadā /
tasmai mandāradevāya saṃdideśālakāpatiḥ","तस्मिंल्लग्ने विवाहं च सूनोश् च प्रेषणं तदा /
तस्मै मन्दारदेवाय संदिदेशालकापतिः"
Kathasaritsagara,"sokss_12,34.121","haste kumāradattasya taddūtasyāparasya ca /
candrasvāmyabhidhānasya svasya lekhe 'bhilikhya saḥ","हस्ते कुमारदत्तस्य तद्दूतस्यापरस्य च /
चन्द्रस्वाम्यभिधानस्य स्वस्य लेखे ऽभिलिख्य सः"
Kathasaritsagara,"sokss_12,34.122","tau ca dūtau tato gatvā lekhaṃ dattvā tathaiva ca /
haṃsadvīpeśvarasyāgre tasya sarvaṃ śaśaṃsatuḥ","तौ च दूतौ ततो गत्वा लेखं दत्त्वा तथैव च /
हंसद्वीपेश्वरस्याग्रे तस्य सर्वं शशंसतुः"
Kathasaritsagara,"sokss_12,34.123","so 'pi rājā tathety uktvā candrasvāminamarcitam /
vyasṛjyattaṃ mahāsenadūtaṃ svasvāmino 'ntikam","सो ऽपि राजा तथेत्य् उक्त्वा चन्द्रस्वामिनमर्चितम् /
व्यसृज्यत्तं महासेनदूतं स्वस्वामिनो ऽन्तिकम्"
Kathasaritsagara,"sokss_12,34.124","pratyāgate 'lakāṃ tasminnnuktakāryaviniścaye /
lagnapratīkṣās te tasthuḥ sarve 'pyubhayapakṣayoḥ","प्रत्यागते ऽलकां तस्मिन्न्नुक्तकार्यविनिश्चये /
लग्नप्रतीक्षास् ते तस्थुः सर्वे ऽप्युभयपक्षयोः"
Kathasaritsagara,"sokss_12,34.125","tāvac ca haṃsadvīpe sā prākcitrapaṭadarśanāt /
jātānurāgā mandāravatī taṃ cirabhāvinam","तावच् च हंसद्वीपे सा प्राक्चित्रपटदर्शनात् /
जातानुरागा मन्दारवती तं चिरभाविनम्"
Kathasaritsagara,"sokss_12,34.126","vivāhalagnaṃ buddhvā taṃ tāvatkālakramāsahā /
preyasyatyutsukā gāḍhaṃ saṃtepe madanāgninā","विवाहलग्नं बुद्ध्वा तं तावत्कालक्रमासहा /
प्रेयस्यत्युत्सुका गाढं संतेपे मदनाग्निना"
Kathasaritsagara,"sokss_12,34.127","aṅgāravarṣamaṅge ca candanair api lepanam /
padminīpatraśayyāpi saṃtaptasikatāstaraḥ","अङ्गारवर्षमङ्गे च चन्दनैर् अपि लेपनम् /
पद्मिनीपत्रशय्यापि संतप्तसिकतास्तरः"
Kathasaritsagara,"sokss_12,34.128","dīpradāvānalaśikhāḥ sudhāṃśorapi raśmayaḥ /
tasyāḥ sundarasenotkacetaso vata jajñire","दीप्रदावानलशिखाः सुधांशोरपि रश्मयः /
तस्याः सुन्दरसेनोत्कचेतसो वत जज्ञिरे"
Kathasaritsagara,"sokss_12,34.129","maunasthā varjitāhārā virahavratamāśritā /
ākulāptasakhīpṛṣṭā kṛcchrādevam uvāca sā","मौनस्था वर्जिताहारा विरहव्रतमाश्रिता /
आकुलाप्तसखीपृष्टा कृच्छ्रादेवम् उवाच सा"
Kathasaritsagara,"sokss_12,34.130","sakhi dūre vivāho me na ca śaknomi taṃ vinā /
varaṃ pratīkṣituṃ kālamalakādhipateḥ sutam","सखि दूरे विवाहो मे न च शक्नोमि तं विना /
वरं प्रतीक्षितुं कालमलकाधिपतेः सुतम्"
Kathasaritsagara,"sokss_12,34.131","dūro deśaś ca kālaś ca vicitrā ca gatirvidheḥ /
tad atra madhye ko vetti kiṃ kasyeha bhaviṣyati","दूरो देशश् च कालश् च विचित्रा च गतिर्विधेः /
तद् अत्र मध्ये को वेत्ति किं कस्येह भविष्यति"
Kathasaritsagara,"sokss_12,34.132","tanme martavyameveti vadantī virahāturā /
jagāma mandāravatī sadyaḥ sā viṣamāṃ daśām","तन्मे मर्तव्यमेवेति वदन्ती विरहातुरा /
जगाम मन्दारवती सद्यः सा विषमां दशाम्"
Kathasaritsagara,"sokss_12,34.133","tadbuddhvā tatsakhīvaktrāttāṃ ca dṛṣṭvā tathāvidhām /
sabhāryo mantrayām āsa tatpitā saha mantribhiḥ","तद्बुद्ध्वा तत्सखीवक्त्रात्तां च दृष्ट्वा तथाविधाम् /
सभार्यो मन्त्रयाम् आस तत्पिता सह मन्त्रिभिः"
Kathasaritsagara,"sokss_12,34.134","rājā sa mittramasmākaṃ mahāseno 'lakāpatiḥ /
eṣā ca mandāravatī kālaṃ suḍhumihākṣamā","राजा स मित्त्रमस्माकं महासेनो ऽलकापतिः /
एषा च मन्दारवती कालं सुढुमिहाक्षमा"
Kathasaritsagara,"sokss_12,34.135","tatkā trapā yathā cāstu tatraiva preṣyatāmiyam /
kāntāntikasthā dhṛtyā hi kālakṣepaṃ sahiṣyate","तत्का त्रपा यथा चास्तु तत्रैव प्रेष्यतामियम् /
कान्तान्तिकस्था धृत्या हि कालक्षेपं सहिष्यते"
Kathasaritsagara,"sokss_12,34.136","ityālocya samāśvāsya tāṃ mandāravatīṃ sutām /
āropya ca pravahaṇe sadhanāṃ saparicchadām","इत्यालोच्य समाश्वास्य तां मन्दारवतीं सुताम् /
आरोप्य च प्रवहणे सधनां सपरिच्छदाम्"
Kathasaritsagara,"sokss_12,34.137","śubhe 'hani tato haṃsadvīpādambudhivartmanā /
vivāhahetorvidhivajjananīkṛtamaṅgalām","शुभे ऽहनि ततो हंसद्वीपादम्बुधिवर्त्मना /
विवाहहेतोर्विधिवज्जननीकृतमङ्गलाम्"
Kathasaritsagara,"sokss_12,34.138","vinītamatināmānaṃ saha dattvā svamantriṇam /
rājā mandāradevo 'sau visasarjālakāṃ prati","विनीतमतिनामानं सह दत्त्वा स्वमन्त्रिणम् /
राजा मन्दारदेवो ऽसौ विससर्जालकां प्रति"
Kathasaritsagara,"sokss_12,34.139","tato dināni katicidyāvat pravahaṇena sā /
prayāti mandāravatī rājaputrī mahodadhau","ततो दिनानि कतिचिद्यावत् प्रवहणेन सा /
प्रयाति मन्दारवती राजपुत्री महोदधौ"
Kathasaritsagara,"sokss_12,34.140","akasmāttāvaduttasthau garjañjaladataskaraḥ /
saśūtkāramaruddhoramuktadhārāśarotkaraḥ","अकस्मात्तावदुत्तस्थौ गर्जञ्जलदतस्करः /
सशूत्कारमरुद्धोरमुक्तधाराशरोत्करः"
Kathasaritsagara,"sokss_12,34.141","kṣaṇāc ca duramākṛṣya vidhineva balīyasā /
vātena tasyā vahanaṃ hanyamānamabhajyata","क्षणाच् च दुरमाकृष्य विधिनेव बलीयसा /
वातेन तस्या वहनं हन्यमानमभज्यत"
Kathasaritsagara,"sokss_12,34.142","magne tasmin parīvāre vinītamatinā saha /
mamajja tasyāḥ sakalaṃ bhāṇḍāgāraṃ mahodadhau","मग्ने तस्मिन् परीवारे विनीतमतिना सह /
ममज्ज तस्याः सकलं भाण्डागारं महोदधौ"
Kathasaritsagara,"sokss_12,34.143","sā tvabdhinā rājaputrī jīvantyevormibāhunā /
utkṣipya nītvā nikaṭe kṣiptā velāvane tadā","सा त्वब्धिना राजपुत्री जीवन्त्येवोर्मिबाहुना /
उत्क्षिप्य नीत्वा निकटे क्षिप्ता वेलावने तदा"
Kathasaritsagara,"sokss_12,34.144","kvābdhau pātaḥ kva cātyuccenormiṇā prāpaṇaṃ vane /
bhavitavyasya nāsādhyaṃ dṛśyate bata dṛśyatām","क्वाब्धौ पातः क्व चात्युच्चेनोर्मिणा प्रापणं वने /
भवितव्यस्य नासाध्यं दृश्यते बत दृश्यताम्"
Kathasaritsagara,"sokss_12,34.145","tataḥ sā tādṛśī trastavihvalā vijane vane /
dṛṣṭvaikākinamātmānaṃ duḥkhābdhāvapatatpunaḥ","ततः सा तादृशी त्रस्तविह्वला विजने वने /
दृष्ट्वैकाकिनमात्मानं दुःखाब्धावपतत्पुनः"
Kathasaritsagara,"sokss_12,34.146","kva prasthitāsmi kva prāptā kva ca me sa paricchadaḥ /
kva vinītamatirvṛttamakasmātkimidaṃ mama","क्व प्रस्थितास्मि क्व प्राप्ता क्व च मे स परिच्छदः /
क्व विनीतमतिर्वृत्तमकस्मात्किमिदं मम"
Kathasaritsagara,"sokss_12,34.147","mandabhāgyā kva gacchāmi hā hatāsmi karomi kim /
uttāritā hatavidhe kimahaṃ jaladhestvayā","मन्दभाग्या क्व गच्छामि हा हतास्मि करोमि किम् /
उत्तारिता हतविधे किमहं जलधेस्त्वया"
Kathasaritsagara,"sokss_12,34.148","hā tāta hāmba hā hāryaputra putrālakāpateḥ /
tvāmaprāpya vipadye 'haṃ paśya kiṃ trāyase na mām","हा तात हाम्ब हा हार्यपुत्र पुत्रालकापतेः /
त्वामप्राप्य विपद्ये ऽहं पश्य किं त्रायसे न माम्"
Kathasaritsagara,"sokss_12,34.149","ityādi vilapantī ca sā mandāravatī bhṛśam /
prarurodāśrubhiś chinnahāramuktāphalopamaiḥ","इत्यादि विलपन्ती च सा मन्दारवती भृशम् /
प्ररुरोदाश्रुभिश् छिन्नहारमुक्ताफलोपमैः"
Kathasaritsagara,"sokss_12,34.150","tāvac ca nātidūrasthāttatrāśramapadānmuniḥ /
ājagāma mataṅgākhyaḥ snātuṃ jalanidherjale","तावच् च नातिदूरस्थात्तत्राश्रमपदान्मुनिः /
आजगाम मतङ्गाख्यः स्नातुं जलनिधेर्जले"
Kathasaritsagara,"sokss_12,34.151","sa bālabrahmacāriṇyā duhitrā yamunākhyayā /
anvitastamṛṣistasyāḥ śuśrāva ruditadhvanim","स बालब्रह्मचारिण्या दुहित्रा यमुनाख्यया /
अन्वितस्तमृषिस्तस्याः शुश्राव रुदितध्वनिम्"
Kathasaritsagara,"sokss_12,34.152","upetya kṛpayā tāṃ ca dadarśa tanayāyutaḥ /
yuthabhraṣṭām iva mṛgīṃ dikṣu kṣiptārtalocanām","उपेत्य कृपया तां च ददर्श तनयायुतः /
युथभ्रष्टाम् इव मृगीं दिक्षु क्षिप्तार्तलोचनाम्"
Kathasaritsagara,"sokss_12,34.153","kā tvaṃ vane 'tra te prāptiḥ kathaṃ kasmāc ca rodiṣi /
iti tāṃ ca sa papraccha maharṣiḥ snigdhayā girā","का त्वं वने ऽत्र ते प्राप्तिः कथं कस्माच् च रोदिषि /
इति तां च स पप्रच्छ महर्षिः स्निग्धया गिरा"
Kathasaritsagara,"sokss_12,34.154","tatas taṃ sakṛpaṃ dṛṣṭvā sā mandāravatī śanaiḥ /
āśvāsyākathayattasmai svavṛttāntaṃ trapānatā","ततस् तं सकृपं दृष्ट्वा सा मन्दारवती शनैः /
आश्वास्याकथयत्तस्मै स्ववृत्तान्तं त्रपानता"
Kathasaritsagara,"sokss_12,34.155","atha sa praṇidhāyaitāṃ mataṅgamunirabravīt /
rājaputri viṣādena kṛtaṃ dhṛtimavāpnuhi","अथ स प्रणिधायैतां मतङ्गमुनिरब्रवीत् /
राजपुत्रि विषादेन कृतं धृतिमवाप्नुहि"
Kathasaritsagara,"sokss_12,34.156","śirīṣapeśalāṅgīṃ tvāṃ bādhate kleśaviplavaḥ /
apekṣante hi vipadaḥ kiṃ pelavamapelavam","शिरीषपेशलाङ्गीं त्वां बाधते क्लेशविप्लवः /
अपेक्षन्ते हि विपदः किं पेलवमपेलवम्"
Kathasaritsagara,"sokss_12,34.157","bhavatī tvacirādeva patiṃ prāpsyatyabhīpsitam /
tadāgacchāśramaṃ tāvannātidūramito mama","भवती त्वचिरादेव पतिं प्राप्स्यत्यभीप्सितम् /
तदागच्छाश्रमं तावन्नातिदूरमितो मम"
Kathasaritsagara,"sokss_12,34.158","tatrānayā matsutāyā sahāssva svagṛhe yathā /
...","तत्रानया मत्सुताया सहास्स्व स्वगृहे यथा /
..."
Kathasaritsagara,"sokss_12,34.159","iti tāṃ sa samāśvāsya kṛtvā snānaṃ mahāmuniḥ /
nināya mandāravatīmāśramaṃ svaṃ sutānvitaḥ","इति तां स समाश्वास्य कृत्वा स्नानं महामुनिः /
निनाय मन्दारवतीमाश्रमं स्वं सुतान्वितः"
Kathasaritsagara,"sokss_12,34.160","tatra sā saṃyatā tasthau bhartṛsaṃgamakāṅkṣiṇī /
paricaryāvinodena tasyarṣestatsutānvitā","तत्र सा संयता तस्थौ भर्तृसंगमकाङ्क्षिणी /
परिचर्याविनोदेन तस्यर्षेस्तत्सुतान्विता"
Kathasaritsagara,"sokss_12,34.161","atrāntare cālakāyāṃ dināni gaṇayansadā /
tasyāṃ sa mandāravatīvivāhadivasonmukhaḥ","अत्रान्तरे चालकायां दिनानि गणयन्सदा /
तस्यां स मन्दारवतीविवाहदिवसोन्मुखः"
Kathasaritsagara,"sokss_12,34.162","kālaṃ sundaraseno 'pi cirotkaṇṭhākṛśo nayan /
āsīdāśvāsyamānaḥ svair mittraiścaṇḍaprabhādibhiḥ","कालं सुन्दरसेनो ऽपि चिरोत्कण्ठाकृशो नयन् /
आसीदाश्वास्यमानः स्वैर् मित्त्रैश्चण्डप्रभादिभिः"
Kathasaritsagara,"sokss_12,34.163","kramāc ca lagnadivase pratyāsanne pitā nṛpaḥ /
tasya yātrāsamārambhaṃ haṃsadvīpaṃ prati vyadhāt","क्रमाच् च लग्नदिवसे प्रत्यासन्ने पिता नृपः /
तस्य यात्रासमारम्भं हंसद्वीपं प्रति व्यधात्"
Kathasaritsagara,"sokss_12,34.164","śubhe 'hni ca tataḥ prāyātkṛtaprasthānamaṅgalaḥ /
sainyaiḥ sundarasenaḥ kṣmāṃ kampayansa nṛpātmajaḥ","शुभे ऽह्नि च ततः प्रायात्कृतप्रस्थानमङ्गलः /
सैन्यैः सुन्दरसेनः क्ष्मां कम्पयन्स नृपात्मजः"
Kathasaritsagara,"sokss_12,34.165","gacchan krameṇa ca prāpa tuṣṭaḥ svasacivānvitaḥ /
tīrābharaṇam ambhodhe sa śaśāṅkapuraṃ puram","गच्छन् क्रमेण च प्राप तुष्टः स्वसचिवान्वितः /
तीराभरणम् अम्भोधे स शशाङ्कपुरं पुरम्"
Kathasaritsagara,"sokss_12,34.166","tatra pratyudgato rājñā praśrayāvanatena saḥ /
buddhvā mahendrādityena praviveśānugaiḥ saha","तत्र प्रत्युद्गतो राज्ञा प्रश्रयावनतेन सः /
बुद्ध्वा महेन्द्रादित्येन प्रविवेशानुगैः सह"
Kathasaritsagara,"sokss_12,34.167","vātyāyamānarūpaśrīḥ paurastrīpadminīvane /
samāsasāda cārūḍhavāraṇo rājamandiram","वात्यायमानरूपश्रीः पौरस्त्रीपद्मिनीवने /
समाससाद चारूढवारणो राजमन्दिरम्"
Kathasaritsagara,"sokss_12,34.168","tatropacaritastena mahendrādityabhūbhujā /
pratipannānuyātreṇa sa viśaśrāma taddinam","तत्रोपचरितस्तेन महेन्द्रादित्यभूभुजा /
प्रतिपन्नानुयात्रेण स विशश्राम तद्दिनम्"
Kathasaritsagara,"sokss_12,34.169","api vāridhimuttīrya tāmahaṃ prāpnuyāṃ priyām /
navoḍhāsulabhapremalajjāsādhvasaśīlinīm","अपि वारिधिमुत्तीर्य तामहं प्राप्नुयां प्रियाम् /
नवोढासुलभप्रेमलज्जासाध्वसशीलिनीम्"
Kathasaritsagara,"sokss_12,34.170","āliṅgyamānāṃ mā meti lapantīṃ śṛṇuyāṃ ca tām /
ityādibhir anaiṣīttāṃ yāminīṃ sa manorathaiḥ","आलिङ्ग्यमानां मा मेति लपन्तीं शृणुयां च ताम् /
इत्यादिभिर् अनैषीत्तां यामिनीं स मनोरथैः"
Kathasaritsagara,"sokss_12,34.171","prātaścātraiva nagare sthāpayitvā svasainikam /
mahendrādityasahitaḥ kūlaṃ vārinidheryayau","प्रातश्चात्रैव नगरे स्थापयित्वा स्वसैनिकम् /
महेन्द्रादित्यसहितः कूलं वारिनिधेर्ययौ"
Kathasaritsagara,"sokss_12,34.172","tatra tena samaṃ rājñā svayaṃ pravahaṇaṃ mahat /
ārurohaikamannāmbupūrṇaṃ svasacivair yutaḥ","तत्र तेन समं राज्ञा स्वयं प्रवहणं महत् /
आरुरोहैकमन्नाम्बुपूर्णं स्वसचिवैर् युतः"
Kathasaritsagara,"sokss_12,34.173","dvitīyasmin pravahaṇe rājaputraḥ paricchadam /
avaśyaneyaṃ saṃkṣiptaṃ samāropitavāṃś ca saḥ","द्वितीयस्मिन् प्रवहणे राजपुत्रः परिच्छदम् /
अवश्यनेयं संक्षिप्तं समारोपितवांश् च सः"
Kathasaritsagara,"sokss_12,34.174","tato mukte pravahaṇe calavātapaṭadhvaje /
abhiprayayatuste dve diśaṃ dakṣiṇapaścimām","ततो मुक्ते प्रवहणे चलवातपटध्वजे /
अभिप्रययतुस्ते द्वे दिशं दक्षिणपश्चिमाम्"
Kathasaritsagara,"sokss_12,34.175","dvitreṣv ahaḥ su yāteṣu gacchatoścāmbudhau tayoḥ /
akasmādudabhūttatra mahānutpātamārutaḥ","द्वित्रेष्व् अहः सु यातेषु गच्छतोश्चाम्बुधौ तयोः /
अकस्मादुदभूत्तत्र महानुत्पातमारुतः"
Kathasaritsagara,"sokss_12,34.176","aho vāyurapūrvo 'yamityāścaryavaśādiva /
vyāghūrṇante sma jaladhestaṭeṣu vanarājayaḥ","अहो वायुरपूर्वो ऽयमित्याश्चर्यवशादिव /
व्याघूर्णन्ते स्म जलधेस्तटेषु वनराजयः"
Kathasaritsagara,"sokss_12,34.177","vyatyastāś ca muhurvātādadharottaratāṃ yayuḥ /
vāridhervārinicayā bhāvāḥ kālakramādiva","व्यत्यस्ताश् च मुहुर्वातादधरोत्तरतां ययुः /
वारिधेर्वारिनिचया भावाः कालक्रमादिव"
Kathasaritsagara,"sokss_12,34.178","ākrandena samaṃ datte ratnair arghe mahābdhaye /
prayatnena sahāpāste karṇadhārair marutpaṭe","आक्रन्देन समं दत्ते रत्नैर् अर्घे महाब्धये /
प्रयत्नेन सहापास्ते कर्णधारैर् मरुत्पटे"
Kathasaritsagara,"sokss_12,34.179","muktāsu jivitāśābhiḥ saha sarvaiḥ sasaṃbhramaiḥ /
śilāsu śṛṅkhalābaddhāsvatigurvīṣu sarvataḥ","मुक्तासु जिविताशाभिः सह सर्वैः ससंभ्रमैः /
शिलासु शृङ्खलाबद्धास्वतिगुर्वीषु सर्वतः"
Kathasaritsagara,"sokss_12,34.180","taraṅgotkṣiptavikṣipte nāgabandhair ivāmbudhau /
prabhrematuḥ pravahaṇe prayuddha iva te ubhe","तरङ्गोत्क्षिप्तविक्षिप्ते नागबन्धैर् इवाम्बुधौ /
प्रभ्रेमतुः प्रवहणे प्रयुद्ध इव ते उभे"
Kathasaritsagara,"sokss_12,34.181","tataḥ sundarasenastaddṛṣṭvā dhair yādivāsanāt /
calitastam uvācedaṃ mahendrādityabhūpatim","ततः सुन्दरसेनस्तद्दृष्ट्वा धैर् यादिवासनात् /
चलितस्तम् उवाचेदं महेन्द्रादित्यभूपतिम्"
Kathasaritsagara,"sokss_12,34.182","mamāpuṇyair akāṇḍe vaḥ pralayo 'yam upasthitaḥ /
tan na śaknomyahaṃ draṣṭuṃ kṣipāmyātmānamambudhau","ममापुण्यैर् अकाण्डे वः प्रलयो ऽयम् उपस्थितः /
तन् न शक्नोम्यहं द्रष्टुं क्षिपाम्यात्मानमम्बुधौ"
Kathasaritsagara,"sokss_12,34.183","ity uktvā svottarīyeṇa baddhvā parikaraṃ drutam /
sa rājaputro jaladhau tatrātmānamapātayat","इत्य् उक्त्वा स्वोत्तरीयेण बद्ध्वा परिकरं द्रुतम् /
स राजपुत्रो जलधौ तत्रात्मानमपातयत्"
Kathasaritsagara,"sokss_12,34.184","taddṛṣṭvā tadvayasyāste pañca caṇḍaprabhādayaḥ /
mahendrādityasahitāstatraivātmānamakṣipan","तद्दृष्ट्वा तद्वयस्यास्ते पञ्च चण्डप्रभादयः /
महेन्द्रादित्यसहितास्तत्रैवात्मानमक्षिपन्"
Kathasaritsagara,"sokss_12,34.185","bāhubhyāṃ ca tarantas te nadīnāṃ gatasaṃbhramāḥ /
sarve 'pītastato jagmurvikṣiptā vīcivegataḥ","बाहुभ्यां च तरन्तस् ते नदीनां गतसंभ्रमाः /
सर्वे ऽपीतस्ततो जग्मुर्विक्षिप्ता वीचिवेगतः"
Kathasaritsagara,"sokss_12,34.186","kṣaṇāc ca śānte pavane niḥśabdastimito 'mbudhiḥ /
dadau praśāntakopasya sajjanasya samānatām","क्षणाच् च शान्ते पवने निःशब्दस्तिमितो ऽम्बुधिः /
ददौ प्रशान्तकोपस्य सज्जनस्य समानताम्"
Kathasaritsagara,"sokss_12,34.187","tāvac ca vātena kuto 'pyānītāṃ yānapātrikām /
prāpa sundaraseno 'tra sahito dṛḍhabuddhinā","तावच् च वातेन कुतो ऽप्यानीतां यानपात्रिकाम् /
प्राप सुन्दरसेनो ऽत्र सहितो दृढबुद्धिना"
Kathasaritsagara,"sokss_12,34.188","tamāruroha caikena samaṃ tena svamantriṇā /
sa jīvitapramayayor antardolāmivāparām","तमारुरोह चैकेन समं तेन स्वमन्त्रिणा /
स जीवितप्रमययोर् अन्तर्दोलामिवापराम्"
Kathasaritsagara,"sokss_12,34.189","tato diśamajānānaḥ payomayamivākhilam /
prabhraṣṭapauruṣaḥ paśyandevatāśaraṇastadā","ततो दिशमजानानः पयोमयमिवाखिलम् /
प्रभ्रष्टपौरुषः पश्यन्देवताशरणस्तदा"
Kathasaritsagara,"sokss_12,34.190","nāvā mandānukūlena daiveneva nabhasvatā /
saṃpreryamāṇayā tīraṃ prāpito 'bhūttribhir dinaiḥ","नावा मन्दानुकूलेन दैवेनेव नभस्वता /
संप्रेर्यमाणया तीरं प्रापितो ऽभूत्त्रिभिर् दिनैः"
Kathasaritsagara,"sokss_12,34.191","tatastīravilagnāyāṃ tasyāmātmadvitīyakaḥ /
sthalaṃ ca jīvitāśāṃ ca samamadhyāruroha saḥ","ततस्तीरविलग्नायां तस्यामात्मद्वितीयकः /
स्थलं च जीविताशां च सममध्यारुरोह सः"
Kathasaritsagara,"sokss_12,34.192","tatrasthaś ca samāśvasya dṛḍhabuddhim abhāṣata /
uttīrṇo 'py ambudherasmi pātālādapyadho gataḥ","तत्रस्थश् च समाश्वस्य दृढबुद्धिम् अभाषत /
उत्तीर्णो ऽप्य् अम्बुधेरस्मि पातालादप्यधो गतः"
Kathasaritsagara,"sokss_12,34.193","yato vikramaśaktiṃ taṃ taṃ ca vyāghraparākramam /
caṇḍaprabhaṃ bhīmabhujaṃ sacivāṃstāṃs tathāvidhān","यतो विक्रमशक्तिं तं तं च व्याघ्रपराक्रमम् /
चण्डप्रभं भीमभुजं सचिवांस्तांस् तथाविधान्"
Kathasaritsagara,"sokss_12,34.194","mahendrādityanṛpatiṃ taṃ cākāraṇabāndhavam /
vināśya sarvānadhunā kā śobhā jīvitena me","महेन्द्रादित्यनृपतिं तं चाकारणबान्धवम् /
विनाश्य सर्वानधुना का शोभा जीवितेन मे"
Kathasaritsagara,"sokss_12,34.195","ity uktavantaṃ taṃ mantrī dṛḍhabuddhirjagāda saḥ /
deva dhair yaṃ gṛhāṇa tvaṃ jāne kalyāṇamasti naḥ","इत्य् उक्तवन्तं तं मन्त्री दृढबुद्धिर्जगाद सः /
देव धैर् यं गृहाण त्वं जाने कल्याणमस्ति नः"
Kathasaritsagara,"sokss_12,34.196","yathā hy āvāṃ tathā te 'pi tareyurjātu vāridhim /
śakyā hi kena niścetuṃ durjñānā niyatergatiḥ","यथा ह्य् आवां तथा ते ऽपि तरेयुर्जातु वारिधिम् /
शक्या हि केन निश्चेतुं दुर्ज्ञाना नियतेर्गतिः"
Kathasaritsagara,"sokss_12,34.197","ityādi tat tad yāvat taṃ dṛḍhabuddhir bravīti saḥ /
tāvad ājagmatus tatra snānārthaṃ tāpasāv ubhau","इत्यादि तत् तद् यावत् तं दृढबुद्धिर् ब्रवीति सः /
तावद् आजग्मतुस् तत्र स्नानार्थं तापसाव् उभौ"
Kathasaritsagara,"sokss_12,34.198","tau vilokya viṣaṇṇaṃ taṃ rājaputram upetya ca /
paripṛcchya ca vṛttāntaṃ sādhū sadayamūcatuḥ","तौ विलोक्य विषण्णं तं राजपुत्रम् उपेत्य च /
परिपृच्छ्य च वृत्तान्तं साधू सदयमूचतुः"
Kathasaritsagara,"sokss_12,34.199","sumate nānyathābhāvaṃ balinaḥ pūrvakarmaṇaḥ /
api devāḥ kṣamāḥ kartuṃ sukhaduḥkhapradāyinaḥ","सुमते नान्यथाभावं बलिनः पूर्वकर्मणः /
अपि देवाः क्षमाः कर्तुं सुखदुःखप्रदायिनः"
Kathasaritsagara,"sokss_12,34.200","hātumicchannato duḥkhaṃ dhīraḥ sukṛtamācaret /
sā hi pratikriyā tasya na śokaḥ śātanastanoḥ","हातुमिच्छन्नतो दुःखं धीरः सुकृतमाचरेत् /
सा हि प्रतिक्रिया तस्य न शोकः शातनस्तनोः"
Kathasaritsagara,"sokss_12,34.201","tadviṣādaṃ jahīhi tvaṃ śarīraṃ rakṣa dhair yataḥ /
śarīre sati ko nāma puruṣārtho na siddhyati","तद्विषादं जहीहि त्वं शरीरं रक्ष धैर् यतः /
शरीरे सति को नाम पुरुषार्थो न सिद्ध्यति"
Kathasaritsagara,"sokss_12,34.202","kalyāṇalakṣaṇaścāsi bhāvyavaśyaṃ śubhaṃ tava /
ity uktvā tau samāśvāsya ninyatuḥ svāśramaṃ munī","कल्याणलक्षणश्चासि भाव्यवश्यं शुभं तव /
इत्य् उक्त्वा तौ समाश्वास्य निन्यतुः स्वाश्रमं मुनी"
Kathasaritsagara,"sokss_12,34.203","tatra kāṃścic ca divasān pratīkṣan sa nṛpātmajaḥ /
tasthau sundaraseno 'tha dṛḍhabuddhisamanvitaḥ","तत्र कांश्चिच् च दिवसान् प्रतीक्षन् स नृपात्मजः /
तस्थौ सुन्दरसेनो ऽथ दृढबुद्धिसमन्वितः"
Kathasaritsagara,"sokss_12,34.204","atrāntare ca tanmantrī dorbhyāṃ bhīmabhujo 'mbudhim /
tīrtvā vikramaśaktiś ca dvau pṛthakprāpatustaṭam","अत्रान्तरे च तन्मन्त्री दोर्भ्यां भीमभुजो ऽम्बुधिम् /
तीर्त्वा विक्रमशक्तिश् च द्वौ पृथक्प्रापतुस्तटम्"
Kathasaritsagara,"sokss_12,34.205","asmadvaduttarejjātu so 'pītyāśāvaśāc ca tau /
mahāṭavīṃ viviśatuścinvānau duḥkhamohitau","अस्मद्वदुत्तरेज्जातु सो ऽपीत्याशावशाच् च तौ /
महाटवीं विविशतुश्चिन्वानौ दुःखमोहितौ"
Kathasaritsagara,"sokss_12,34.206","śeṣau tatsacivau caṇḍaprabhavyāghraparākramau /
rājā mahendrādityaś ca tathaivottīrya vāridhim","शेषौ तत्सचिवौ चण्डप्रभव्याघ्रपराक्रमौ /
राजा महेन्द्रादित्यश् च तथैवोत्तीर्य वारिधिम्"
Kathasaritsagara,"sokss_12,34.207","ārtāḥ sundarasenaṃ tamanviṣyaprāpya duḥkhitāḥ /
alabdhabhagnavahanāstacchaśāṅkapuraṃ yayuḥ","आर्ताः सुन्दरसेनं तमन्विष्यप्राप्य दुःखिताः /
अलब्धभग्नवहनास्तच्छशाङ्कपुरं ययुः"
Kathasaritsagara,"sokss_12,34.208","tatas tau mantriṇau tatra taca prāksthāpitaṃ balam /
rudanto jñātavṛttāntā yayuḥ svāmalakāṃ purīm","ततस् तौ मन्त्रिणौ तत्र तच प्राक्स्थापितं बलम् /
रुदन्तो ज्ञातवृत्तान्ता ययुः स्वामलकां पुरीम्"
Kathasaritsagara,"sokss_12,34.209","prāpteṣv arājatanayeṣv anuśocatsu teṣu sā /
ākrandaikamayī jajñe purī praruditaprajā","प्राप्तेष्व् अराजतनयेष्व् अनुशोचत्सु तेषु सा /
आक्रन्दैकमयी जज्ञे पुरी प्ररुदितप्रजा"
Kathasaritsagara,"sokss_12,34.210","mahāsenanṛpaścātra sadevīko niśamya tat /
sutodantaṃ na yatprāṇair jahe tadbalamāyuṣaḥ","महासेननृपश्चात्र सदेवीको निशम्य तत् /
सुतोदन्तं न यत्प्राणैर् जहे तद्बलमायुषः"
Kathasaritsagara,"sokss_12,34.211","dehatyāgodyataṃ taṃ ca sadevīkaṃ nyavārayan /
sacivā vacanaistastair darśitāśopapattibhiḥ","देहत्यागोद्यतं तं च सदेवीकं न्यवारयन् /
सचिवा वचनैस्तस्तैर् दर्शिताशोपपत्तिभिः"
Kathasaritsagara,"sokss_12,34.212","tataḥ sa nagarībāhye svayaṃbhvāyatane nṛpaḥ /
sūnoḥ pravṛttiṃ cinvānastapasyannāsta sānugaḥ","ततः स नगरीबाह्ये स्वयंभ्वायतने नृपः /
सूनोः प्रवृत्तिं चिन्वानस्तपस्यन्नास्त सानुगः"
Kathasaritsagara,"sokss_12,34.213","tāvanmandāradevo 'pi haṃsadvīpe sa bhūpatiḥ /
jāmāturduhituścābdhipātodantamabudhyata","तावन्मन्दारदेवो ऽपि हंसद्वीपे स भूपतिः /
जामातुर्दुहितुश्चाब्धिपातोदन्तमबुध्यत"
Kathasaritsagara,"sokss_12,34.214","śuśrāva cālakaprāptaṃ jāmātṛsacivadvayam /
mahāsenanṛpaṃ cāsthādhṛtaprāṇaṃ tapaḥ sthitam","शुश्राव चालकप्राप्तं जामातृसचिवद्वयम् /
महासेननृपं चास्थाधृतप्राणं तपः स्थितम्"
Kathasaritsagara,"sokss_12,34.215","tataḥ so 'pi sutāśokakātaro maraṇodyamāt /
vārito mantribhistaistaisteṣu nyastabharo nṛpaḥ","ततः सो ऽपि सुताशोककातरो मरणोद्यमात् /
वारितो मन्त्रिभिस्तैस्तैस्तेषु न्यस्तभरो नृपः"
Kathasaritsagara,"sokss_12,34.216","mahāsenanṛpasyāgātpārśvaṃ tasyālakāṃ purīm /
samaduḥkhasya sahito devyā kaṃdarpasenayā","महासेननृपस्यागात्पार्श्वं तस्यालकां पुरीम् /
समदुःखस्य सहितो देव्या कंदर्पसेनया"
Kathasaritsagara,"sokss_12,34.217","yadvijñātasutodantaniścayaḥ sa kariṣyati /
tadevāhaṃ samaṃ tena kariṣyāmīti niścitaḥ","यद्विज्ञातसुतोदन्तनिश्चयः स करिष्यति /
तदेवाहं समं तेन करिष्यामीति निश्चितः"
Kathasaritsagara,"sokss_12,34.218","vijñātamandāravatīvṛttāntādhikaduḥkhinā /
mahāsenāvanīśena samāgamyānvaśocata","विज्ञातमन्दारवतीवृत्तान्ताधिकदुःखिना /
महासेनावनीशेन समागम्यान्वशोचत"
Kathasaritsagara,"sokss_12,34.219","tenaiva saha tatrāsīttapasyanniyatendriyaḥ /
mitāśī darbhaśayano haṃsadvīpeśvaro 'pi saḥ","तेनैव सह तत्रासीत्तपस्यन्नियतेन्द्रियः /
मिताशी दर्भशयनो हंसद्वीपेश्वरो ऽपि सः"
Kathasaritsagara,"sokss_12,34.220","evaṃ dhātrā vikīrṇeṣu teṣu sarveṣvitas tataḥ /
māruteneva parṇeṣu prasthāya svāśramāttataḥ","एवं धात्रा विकीर्णेषु तेषु सर्वेष्वितस् ततः /
मारुतेनेव पर्णेषु प्रस्थाय स्वाश्रमात्ततः"
Kathasaritsagara,"sokss_12,34.221","daivātsundaraseno 'tra mataṅgarṣyāśramasya saḥ /
tasya prāpāntikaṃ yatra sā mandāravatī sthitā","दैवात्सुन्दरसेनो ऽत्र मतङ्गर्ष्याश्रमस्य सः /
तस्य प्रापान्तिकं यत्र सा मन्दारवती स्थिता"
Kathasaritsagara,"sokss_12,34.222","tatra nānārasānekaparipakvaphalānataiḥ /
niruddhatīraṃ tarubhir dadarśācchajalaṃ saraḥ","तत्र नानारसानेकपरिपक्वफलानतैः /
निरुद्धतीरं तरुभिर् ददर्शाच्छजलं सरः"
Kathasaritsagara,"sokss_12,34.223","śrāntas tasmin kṛtasnāno bhuktasvāduphalas tataḥ /
dṛḍhabuddhisakho gatvā prāpaikāṃ vananimnagām","श्रान्तस् तस्मिन् कृतस्नानो भुक्तस्वादुफलस् ततः /
दृढबुद्धिसखो गत्वा प्रापैकां वननिम्नगाम्"
Kathasaritsagara,"sokss_12,34.224","tasyāstīreṇa gacchaṃś ca liṅgāyatanapārśvataḥ /
sa puṣpāvacayavyagrā dṛṣṭavān munikanyakāḥ","तस्यास्तीरेण गच्छंश् च लिङ्गायतनपार्श्वतः /
स पुष्पावचयव्यग्रा दृष्टवान् मुनिकन्यकाः"
Kathasaritsagara,"sokss_12,34.225","tāsāṃ madhye dadarśaikāṃ kanyāṃ kokaikasundarīm /
kāntyā prakāśayantīṃ tajjyotsnayevākhilaṃ vanam","तासां मध्ये ददर्शैकां कन्यां कोकैकसुन्दरीम् /
कान्त्या प्रकाशयन्तीं तज्ज्योत्स्नयेवाखिलं वनम्"
Kathasaritsagara,"sokss_12,34.226","vilokitena kurvāṇāṃ phullanīlotpalā diśaḥ /
tanvatīṃ caraṇanyāsair avanau nalinīvanam","विलोकितेन कुर्वाणां फुल्लनीलोत्पला दिशः /
तन्वतीं चरणन्यासैर् अवनौ नलिनीवनम्"
Kathasaritsagara,"sokss_12,34.227","keyaṃ sahasranayanaprekṣaṇīyā kimapsarāḥ /
vanaśrīrathavā puṣpalagnāgrakarapallavā","केयं सहस्रनयनप्रेक्षणीया किमप्सराः /
वनश्रीरथवा पुष्पलग्नाग्रकरपल्लवा"
Kathasaritsagara,"sokss_12,34.228","bahu divyāṅganāsargasiddhābhyāsena vedhasā /
etasyā nirmitamidaṃ nūnamatyadbhutaṃ vapuḥ","बहु दिव्याङ्गनासर्गसिद्धाभ्यासेन वेधसा /
एतस्या निर्मितमिदं नूनमत्यद्भुतं वपुः"
Kathasaritsagara,"sokss_12,34.229","tasyāścānuharatyeṣā citradṛṣṭākṛteraho /
priyāyā mama mandāravatyāḥ saiva bhavennu kim","तस्याश्चानुहरत्येषा चित्रदृष्टाकृतेरहो /
प्रियाया मम मन्दारवत्याः सैव भवेन्नु किम्"
Kathasaritsagara,"sokss_12,34.230","kathaṃ vaitatka sā haṃsadvīpe kvaitadvanāntaram /
tan na jānīmahe keyaṃ kutaḥ kutreha bhāminī","कथं वैतत्क सा हंसद्वीपे क्वैतद्वनान्तरम् /
तन् न जानीमहे केयं कुतः कुत्रेह भामिनी"
Kathasaritsagara,"sokss_12,34.231","iti rājasutastaṃ ca dṛḍhabuddhiṃ jagāda saḥ /
dṛḍhabuddhiś ca dṛṣṭvā tāṃ varakanyāṃ tadābravīt","इति राजसुतस्तं च दृढबुद्धिं जगाद सः /
दृढबुद्धिश् च दृष्ट्वा तां वरकन्यां तदाब्रवीत्"
Kathasaritsagara,"sokss_12,34.232","anyaiva deva kāpyasyā vanapuṣpamayeṣv api /
hārakāñcīkalāpādibhaṅgirābharaṇeṣviyam","अन्यैव देव काप्यस्या वनपुष्पमयेष्व् अपि /
हारकाञ्चीकलापादिभङ्गिराभरणेष्वियम्"
Kathasaritsagara,"sokss_12,34.233","na cedaṃ jāyate rūpaṃ saukumāryaṃ ca kānane /
taddivyā rājakanyā vā kāpyeṣā narṣikanyakā","न चेदं जायते रूपं सौकुमार्यं च कानने /
तद्दिव्या राजकन्या वा काप्येषा नर्षिकन्यका"
Kathasaritsagara,"sokss_12,34.234","uttiṣṭhāvaḥ kṣaṇaṃ jñātumiheti dṛḍhabuddhinā /
ukte tau tasthatus tatra pādapāntaritāvubhau","उत्तिष्ठावः क्षणं ज्ञातुमिहेति दृढबुद्धिना /
उक्ते तौ तस्थतुस् तत्र पादपान्तरितावुभौ"
Kathasaritsagara,"sokss_12,34.235","tāvac coccitapuṣpāstā munikanyāstayā saha /
varakanyakayā snātuṃ saritaṃ tāmavātaran","तावच् चोच्चितपुष्पास्ता मुनिकन्यास्तया सह /
वरकन्यकया स्नातुं सरितं तामवातरन्"
Kathasaritsagara,"sokss_12,34.236","tatra tāsu jalakrīḍāpravṛttāsu vidhervaśāt /
grāheṇāgatya jagṛhe saivātra varakanyakā","तत्र तासु जलक्रीडाप्रवृत्तासु विधेर्वशात् /
ग्राहेणागत्य जगृहे सैवात्र वरकन्यका"
Kathasaritsagara,"sokss_12,34.237","tadvilokyaiva tatkālaṃ kanyās tās trastavihvalāḥ /
cakrandur ārtās trāyadhvaṃ trāyadhvaṃ vanadevatāḥ","तद्विलोक्यैव तत्कालं कन्यास् तास् त्रस्तविह्वलाः /
चक्रन्दुर् आर्तास् त्रायध्वं त्रायध्वं वनदेवताः"
Kathasaritsagara,"sokss_12,34.238","eṣā hi mandāravatī snāntī nadyāmaśaṅkitam /
grāheṇāgatya tarasā gṛhītā hā vipadyate","एषा हि मन्दारवती स्नान्ती नद्यामशङ्कितम् /
ग्राहेणागत्य तरसा गृहीता हा विपद्यते"
Kathasaritsagara,"sokss_12,34.239","etac chrutvaiva kiṃ saiva syātpriyeti pradhāvya saḥ /
drutaṃ sundarasenastaṃ grāhaṃ kṣurikayāvadhīt","एतच् छ्रुत्वैव किं सैव स्यात्प्रियेति प्रधाव्य सः /
द्रुतं सुन्दरसेनस्तं ग्राहं क्षुरिकयावधीत्"
Kathasaritsagara,"sokss_12,34.240","mṛtyoriva mukhāttasmāddrutamutkṣipya rodhasi /
āśvāsayām āsa ca tāṃ sa mandāravatīṃ tataḥ","मृत्योरिव मुखात्तस्माद्द्रुतमुत्क्षिप्य रोधसि /
आश्वासयाम् आस च तां स मन्दारवतीं ततः"
Kathasaritsagara,"sokss_12,34.241","sāpi tīrṇabhayā dṛṣṭvā subhagaṃ tamacintayat /
mahātmā prāṇadaḥ ko 'yaṃ mama bhāgyair ihāgataḥ","सापि तीर्णभया दृष्ट्वा सुभगं तमचिन्तयत् /
महात्मा प्राणदः को ऽयं मम भाग्यैर् इहागतः"
Kathasaritsagara,"sokss_12,34.242","citraṃ susadṛśaścaiṣa citradṛṣṭasya tasya me /
prāṇeśasyālakānāthatanayasya sujanmanaḥ","चित्रं सुसदृशश्चैष चित्रदृष्टस्य तस्य मे /
प्राणेशस्यालकानाथतनयस्य सुजन्मनः"
Kathasaritsagara,"sokss_12,34.243","api nāma sa eva syāddhigdhigduścintitaṃ mama /
īdṛśaḥ sa videśasthaḥ śāntaṃ mā bhūtkadācana","अपि नाम स एव स्याद्धिग्धिग्दुश्चिन्तितं मम /
ईदृशः स विदेशस्थः शान्तं मा भूत्कदाचन"
Kathasaritsagara,"sokss_12,34.244","tannānyapuruṣopānte sthātuṃ yuktaṃ mamādhunā /
vrajāmi taditaḥ svasti bhavatvasmai mahātmane","तन्नान्यपुरुषोपान्ते स्थातुं युक्तं ममाधुना /
व्रजामि तदितः स्वस्ति भवत्वस्मै महात्मने"
Kathasaritsagara,"sokss_12,34.245","iti saṃcintya mandāravatī prāha sma tāḥ sakhīḥ /
praṇamyaitaṃ mahābhāgameta yāmo 'dhunā vayam","इति संचिन्त्य मन्दारवती प्राह स्म ताः सखीः /
प्रणम्यैतं महाभागमेत यामो ऽधुना वयम्"
Kathasaritsagara,"sokss_12,34.246","tac chrutvā bahusādhāro nāmaśravaṇamātrataḥ /
prāganucchinnasaṃdeho rājaputraḥ sa tatsakhīm","तच् छ्रुत्वा बहुसाधारो नामश्रवणमात्रतः /
प्रागनुच्छिन्नसंदेहो राजपुत्रः स तत्सखीम्"
Kathasaritsagara,"sokss_12,34.247","ekāṃ sundaraseno 'tra papracchākhyāyatāṃ śubhe /
kasyātmajā kīdṛśīyaṃ sakhī vaḥ kautukaṃ hi me","एकां सुन्दरसेनो ऽत्र पप्रच्छाख्यायतां शुभे /
कस्यात्मजा कीदृशीयं सखी वः कौतुकं हि मे"
Kathasaritsagara,"sokss_12,34.248","iti taṃ pṛṣṭavantaṃ sā munikanyaivam abhyadhāt /
rājño mandāradevasya haṃsadvīpapateriyam","इति तं पृष्टवन्तं सा मुनिकन्यैवम् अभ्यधात् /
राज्ञो मन्दारदेवस्य हंसद्वीपपतेरियम्"
Kathasaritsagara,"sokss_12,34.249","sutā mandāravatyākhyā kumārī rājasūnave /
dātuṃ sundarasenāya nīyamānālakāṃ purīm","सुता मन्दारवत्याख्या कुमारी राजसूनवे /
दातुं सुन्दरसेनाय नीयमानालकां पुरीम्"
Kathasaritsagara,"sokss_12,34.250","bhagnapravahaṇāmbhodhāvutkṣiptā vīcibhistaṭe /
ānīteha kila prāpya mataṅgamunināśramam","भग्नप्रवहणाम्भोधावुत्क्षिप्ता वीचिभिस्तटे /
आनीतेह किल प्राप्य मतङ्गमुनिनाश्रमम्"
Kathasaritsagara,"sokss_12,34.251","evam ukte tayā harṣaviṣādākulitaṃ sakhā /
nṛtyansundarasenaṃ taṃ dṛḍhabuddhir uvāca saḥ","एवम् उक्ते तया हर्षविषादाकुलितं सखा /
नृत्यन्सुन्दरसेनं तं दृढबुद्धिर् उवाच सः"
Kathasaritsagara,"sokss_12,34.252","diṣṭyādya mandāravatī devīlābhena vardhase /
saivaiṣā hi na yāsmākaṃ manorathapathe 'py abhūt","दिष्ट्याद्य मन्दारवती देवीलाभेन वर्धसे /
सैवैषा हि न यास्माकं मनोरथपथे ऽप्य् अभूत्"
Kathasaritsagara,"sokss_12,34.253","ity uktvā sā sakhī tasyāḥ pṛcchantīrmunikanyakāḥ /
abodhayattaṃ vṛttāntaṃ tāḥ sakhīṃ tāmanandayan","इत्य् उक्त्वा सा सखी तस्याः पृच्छन्तीर्मुनिकन्यकाः /
अबोधयत्तं वृत्तान्तं ताः सखीं तामनन्दयन्"
Kathasaritsagara,"sokss_12,34.254","tataḥ sundarasenasya hāryaputretyudīrya sā /
papāta mandāravatī rudatī tasya pādayoḥ","ततः सुन्दरसेनस्य हार्यपुत्रेत्युदीर्य सा /
पपात मन्दारवती रुदती तस्य पादयोः"
Kathasaritsagara,"sokss_12,34.255","so 'py āśliṣya rurodaitāṃ rudatos tatra caitayoḥ /
arudan karuṇārdrāṇi kāṣṭhāny api tṛṇāny api","सो ऽप्य् आश्लिष्य रुरोदैतां रुदतोस् तत्र चैतयोः /
अरुदन् करुणार्द्राणि काष्ठान्य् अपि तृणान्य् अपि"
Kathasaritsagara,"sokss_12,34.256","gatvātha munikanyābhistābhiḥ sa śrāvito drutam /
ājagāma munis tatra mataṅgo yamunānvitaḥ","गत्वाथ मुनिकन्याभिस्ताभिः स श्रावितो द्रुतम् /
आजगाम मुनिस् तत्र मतङ्गो यमुनान्वितः"
Kathasaritsagara,"sokss_12,34.257","so 'tra sundarasenaṃ tamāśvāsya caraṇānatam /
mandāravatyā sahitaṃ nināya nijamāśramam","सो ऽत्र सुन्दरसेनं तमाश्वास्य चरणानतम् /
मन्दारवत्या सहितं निनाय निजमाश्रमम्"
Kathasaritsagara,"sokss_12,34.258","tadahaś ca tadātithyaviśrāntaṃ jātanirvṛtim /
anyedyuḥ sa tamāha sma rājaputraṃ mahāmuniḥ","तदहश् च तदातिथ्यविश्रान्तं जातनिर्वृतिम् /
अन्येद्युः स तमाह स्म राजपुत्रं महामुनिः"
Kathasaritsagara,"sokss_12,34.259","śvetadvīpe mayā putra gantavyaṃ kāryato 'dhunā /
tanmandāravatīyukto gaccha tvamalakāṃ prati","श्वेतद्वीपे मया पुत्र गन्तव्यं कार्यतो ऽधुना /
तन्मन्दारवतीयुक्तो गच्छ त्वमलकां प्रति"
Kathasaritsagara,"sokss_12,34.260","tatra rājasutāmetāṃ pariṇīyānupālayeḥ /
suteti pratipannā hi tubhyameṣā mayārpitā","तत्र राजसुतामेतां परिणीयानुपालयेः /
सुतेति प्रतिपन्ना हि तुभ्यमेषा मयार्पिता"
Kathasaritsagara,"sokss_12,34.261","suciraṃ cānayā sārdhaṃ pṛthvīrājyaṃ kariṣyasi /
sacivāṃś ca nijānsarvānacirāttānavāpsyasi","सुचिरं चानया सार्धं पृथ्वीराज्यं करिष्यसि /
सचिवांश् च निजान्सर्वानचिरात्तानवाप्स्यसि"
Kathasaritsagara,"sokss_12,34.262","ity uktvā savadhūkaṃ tamāmantrya nabhasā yayau /
muniryamunayā sākaṃ duhitrā sa svatulyayā","इत्य् उक्त्वा सवधूकं तमामन्त्र्य नभसा ययौ /
मुनिर्यमुनया साकं दुहित्रा स स्वतुल्यया"
Kathasaritsagara,"sokss_12,34.263","tataḥ sundaraseno 'pi sa mandāravatīyutaḥ /
dṛḍhabuddhisahāyaś ca proccacālāśramāttataḥ","ततः सुन्दरसेनो ऽपि स मन्दारवतीयुतः /
दृढबुद्धिसहायश् च प्रोच्चचालाश्रमात्ततः"
Kathasaritsagara,"sokss_12,34.264","prāpya vārinidhestīraṃ dadarśa nikaṭāgatam /
kenāpyadhiṣṭhitaṃ yūnā vaṇijā vahanaṃ laghu","प्राप्य वारिनिधेस्तीरं ददर्श निकटागतम् /
केनाप्यधिष्ठितं यूना वणिजा वहनं लघु"
Kathasaritsagara,"sokss_12,34.265","yayāce cāśrayaṃ tasminnadhvasaukaryalobhataḥ /
dṛḍhabuddhimukhenārāttatpatiṃ taṃ vaṇiksutam","ययाचे चाश्रयं तस्मिन्नध्वसौकर्यलोभतः /
दृढबुद्धिमुखेनारात्तत्पतिं तं वणिक्सुतम्"
Kathasaritsagara,"sokss_12,34.266","so 'pi tīre tathety asya vahanaṃ tad aḍhaukayat /
tāṃ mandāravatīṃ paśyan kuvaṇik smaramohitaḥ","सो ऽपि तीरे तथेत्य् अस्य वहनं तद् अढौकयत् /
तां मन्दारवतीं पश्यन् कुवणिक् स्मरमोहितः"
Kathasaritsagara,"sokss_12,34.267","tataḥ sundaraseno 'tra tām āropyāgrataḥ priyām /
taṭasthitaḥ sann āroḍhum ātmanā yāvad icchati","ततः सुन्दरसेनो ऽत्र ताम् आरोप्याग्रतः प्रियाम् /
तटस्थितः सन्न् आरोढुम् आत्मना यावद् इच्छति"
Kathasaritsagara,"sokss_12,34.268","tāvat sa karṇadhārasya saṃjñāṃ kṛtvā vaṇigdrutam /
vahanaṃ cālayām āsa parastrīlolubhaḥ śaṭhaḥ","तावत् स कर्णधारस्य संज्ञां कृत्वा वणिग्द्रुतम् /
वहनं चालयाम् आस परस्त्रीलोलुभः शठः"
Kathasaritsagara,"sokss_12,34.269","krandadrājasutaṃ tac ca kṣaṇenādṛṣṭigocaram /
abhūtsundarasenasya vahanaṃ tasya paśyataḥ","क्रन्दद्राजसुतं तच् च क्षणेनादृष्टिगोचरम् /
अभूत्सुन्दरसेनस्य वहनं तस्य पश्यतः"
Kathasaritsagara,"sokss_12,34.270","hā dhik cauraiḥ pramuṣito 'smīty ākrandan papāta saḥ /
vilapaṃś ca ciraṃ so 'tra jagade dṛḍhabuddhinā","हा धिक् चौरैः प्रमुषितो ऽस्मीत्य् आक्रन्दन् पपात सः /
विलपंश् च चिरं सो ऽत्र जगदे दृढबुद्धिना"
Kathasaritsagara,"sokss_12,34.271","uttiṣṭha muñca vaiklavyaṃ nāyaṃ vīrocitaḥ kramaḥ /
ehi cauraṃ tamanveṣṭuṃ gacchāvo 'nena vartmanā","उत्तिष्ठ मुञ्च वैक्लव्यं नायं वीरोचितः क्रमः /
एहि चौरं तमन्वेष्टुं गच्छावो ऽनेन वर्त्मना"
Kathasaritsagara,"sokss_12,34.272",āpatkāle ca kaṣṭe 'pi notsāhastyajyate budhaiḥ /,आपत्काले च कष्टे ऽपि नोत्साहस्त्यज्यते बुधैः /
Kathasaritsagara,"sokss_12,34.273","iti prabodhitastena kathaṃciddṛḍhabuddhinā /
tīrātsundaraseno 'bdherutthāya prasthito 'bhavat","इति प्रबोधितस्तेन कथंचिद्दृढबुद्धिना /
तीरात्सुन्दरसेनो ऽब्धेरुत्थाय प्रस्थितो ऽभवत्"
Kathasaritsagara,"sokss_12,34.274","gacchan kramāc ca hā devi hā mandāravatīti saḥ /
vilapan sāśruniraśaṃ saṃtapto virahāgninā","गच्छन् क्रमाच् च हा देवि हा मन्दारवतीति सः /
विलपन् साश्रुनिरशं संतप्तो विरहाग्निना"
Kathasaritsagara,"sokss_12,34.275","nirāhāraḥ sabāṣpaikadṛḍhabuddhiparicchadaḥ /
viveśa sonāda iva vyāmohena mahadvanam","निराहारः सबाष्पैकदृढबुद्धिपरिच्छदः /
विवेश सोनाद इव व्यामोहेन महद्वनम्"
Kathasaritsagara,"sokss_12,34.276","na cātra gaṇayām āsa sakhyus tasya vaco hitam /
tatra tatrābhyadhāvattu kevalaṃ dayitāmayaḥ","न चात्र गणयाम् आस सख्युस् तस्य वचो हितम् /
तत्र तत्राभ्यधावत्तु केवलं दयितामयः"
Kathasaritsagara,"sokss_12,34.277","unnidrapuṣpābharaṇā vaṇik caurāt palāyitā /
āgatā hi priyā sā syād iti phullāsu valliṣu","उन्निद्रपुष्पाभरणा वणिक् चौरात् पलायिता /
आगता हि प्रिया सा स्याद् इति फुल्लासु वल्लिषु"
Kathasaritsagara,"sokss_12,34.278","bhayātsaronimagnā kiṃ vadanaṃ pakṣmalekṣaṇam /
unnamayyekṣate sā māmiti cābjeṣu sāliṣu","भयात्सरोनिमग्ना किं वदनं पक्ष्मलेक्षणम् /
उन्नमय्येक्षते सा मामिति चाब्जेषु सालिषु"
Kathasaritsagara,"sokss_12,34.279","kiṃ vyāharati saiṣātra mugdhā māṃ mañjubhāṣiṇī /
iti patralatācchannakokilākūjiteṣv api","किं व्याहरति सैषात्र मुग्धा मां मञ्जुभाषिणी /
इति पत्रलताच्छन्नकोकिलाकूजितेष्व् अपि"
Kathasaritsagara,"sokss_12,34.280","evaṃ pratipadaṃ muhyanyathārkeṇa tathendunā /
tāpyamānaḥ sa babhrāma tulyanaktaṃdinaściram","एवं प्रतिपदं मुह्यन्यथार्केण तथेन्दुना /
ताप्यमानः स बभ्राम तुल्यनक्तंदिनश्चिरम्"
Kathasaritsagara,"sokss_12,34.281","kathaṃcinnirgatastasmādvanātsadṛḍhabuddhikaḥ /
rājaputro 'tha sa prāpa mārgabhraṣṭo mahāṭavīm","कथंचिन्निर्गतस्तस्माद्वनात्सदृढबुद्धिकः /
राजपुत्रो ऽथ स प्राप मार्गभ्रष्टो महाटवीम्"
Kathasaritsagara,"sokss_12,34.282","udagrakhaḍgaviṣamāṃ siṃhādhiṣṭhānabhīṣaṇām /
senām iva sudurdarśāṃ dasyusenāniṣevitām","उदग्रखड्गविषमां सिंहाधिष्ठानभीषणाम् /
सेनाम् इव सुदुर्दर्शां दस्युसेनानिषेविताम्"
Kathasaritsagara,"sokss_12,34.283","tāṃ gāhamānaḥ sulabhānekapāyāṃ nirāśrayām /
durdaśām iva sa prāpi pulindair udyatāyudhaiḥ","तां गाहमानः सुलभानेकपायां निराश्रयाम् /
दुर्दशाम् इव स प्रापि पुलिन्दैर् उद्यतायुधैः"
Kathasaritsagara,"sokss_12,34.284","bhagavatyupahārārthaṃ cinvadbhiḥ puruṣān paśūn /
vindhyaketoḥ pulindendrasyājñayā tannivāsinaḥ","भगवत्युपहारार्थं चिन्वद्भिः पुरुषान् पशून् /
विन्ध्यकेतोः पुलिन्देन्द्रस्याज्ञया तन्निवासिनः"
Kathasaritsagara,"sokss_12,34.285","videśo virahakleśo nīcātparibhavo 'pi saḥ /
anāhāro 'dhvasaṃtāpa iti pañcāgniviplave","विदेशो विरहक्लेशो नीचात्परिभवो ऽपि सः /
अनाहारो ऽध्वसंताप इति पञ्चाग्निविप्लवे"
Kathasaritsagara,"sokss_12,34.286","asṛjaddasyusaṃpātaṃ ṣaṣṭhamagnimaho vidhiḥ /
rājaputrasya tasyātra dhairyasyāntam avekṣitum","असृजद्दस्युसंपातं षष्ठमग्निमहो विधिः /
राजपुत्रस्य तस्यात्र धैर्यस्यान्तम् अवेक्षितुम्"
Kathasaritsagara,"sokss_12,34.287","sa cātmanā dvitīyas tān grahaṇārthaṃ pradhāvitān /
pṛṣatkavarṣiṇo dasyūn bahūn kṣurikayāvadhīt","स चात्मना द्वितीयस् तान् ग्रहणार्थं प्रधावितान् /
पृषत्कवर्षिणो दस्यून् बहून् क्षुरिकयावधीत्"
Kathasaritsagara,"sokss_12,34.288","tadbuddhvā praiṣyata balaṃ rājñānyadvindhyaketunā /
tato 'pi subahūṃścaurānyuddhajño nijaghāna saḥ","तद्बुद्ध्वा प्रैष्यत बलं राज्ञान्यद्विन्ध्यकेतुना /
ततो ऽपि सुबहूंश्चौरान्युद्धज्ञो निजघान सः"
Kathasaritsagara,"sokss_12,34.289","tataḥ sa savayasyo 'pi vraṇitaklāntamūrcchitaḥ /
baddhvā kārāgṛhe nītvā śabaraistair nicikṣipe","ततः स सवयस्यो ऽपि व्रणितक्लान्तमूर्च्छितः /
बद्ध्वा कारागृहे नीत्वा शबरैस्तैर् निचिक्षिपे"
Kathasaritsagara,"sokss_12,34.290","tatra kīṭotkarākīrṇe jālakārālayāvile /
sūcyamānāhisaṃcāre nirmokair gartalambibhiḥ","तत्र कीटोत्कराकीर्णे जालकारालयाविले /
सूच्यमानाहिसंचारे निर्मोकैर् गर्तलम्बिभिः"
Kathasaritsagara,"sokss_12,34.291","gulphadaghnocchaladdhūlāvākhukhātabilolbaṇe /
antaḥ kṣiptasthitānekabhītāpannajanākule","गुल्फदघ्नोच्छलद्धूलावाखुखातबिलोल्बणे /
अन्तः क्षिप्तस्थितानेकभीतापन्नजनाकुले"
Kathasaritsagara,"sokss_12,34.292","nirayāṇāmivotpattidhāmni dvau tāvapaśyatām /
mantriṇau tadvadevādau baddhānītasthitāvubhau","निरयाणामिवोत्पत्तिधाम्नि द्वौ तावपश्यताम् /
मन्त्रिणौ तद्वदेवादौ बद्धानीतस्थितावुभौ"
Kathasaritsagara,"sokss_12,34.293","yau tau praviśatāṃ tadvadaṭavīṃ tīrṇavāridhī /
tamanveṣṭuṃ prabhuṃ bhīmabhujavikramaśaktikau","यौ तौ प्रविशतां तद्वदटवीं तीर्णवारिधी /
तमन्वेष्टुं प्रभुं भीमभुजविक्रमशक्तिकौ"
Kathasaritsagara,"sokss_12,34.294","tau rudantau parijñāya petatus tasya pādayoḥ /
so 'pi tau pratyabhijñātau kaṇṭhe bāṣpākulo 'grahīt","तौ रुदन्तौ परिज्ञाय पेततुस् तस्य पादयोः /
सो ऽपि तौ प्रत्यभिज्ञातौ कण्ठे बाष्पाकुलो ऽग्रहीत्"
Kathasaritsagara,"sokss_12,34.295","tataḥ śataguṇībhūtaduḥkhāste 'nyonyadarśanāt /
āśvāsayadbhir aparair ūcire bandhanasthitaiḥ","ततः शतगुणीभूतदुःखास्ते ऽन्योन्यदर्शनात् /
आश्वासयद्भिर् अपरैर् ऊचिरे बन्धनस्थितैः"
Kathasaritsagara,"sokss_12,34.296","kṛtaṃ duḥkhena kiṃ śakyaṃ pūrvakarmātivartitum /
kiṃ na paśyatha sarveṣāṃ saha mṛtyum upasthitam","कृतं दुःखेन किं शक्यं पूर्वकर्मातिवर्तितुम् /
किं न पश्यथ सर्वेषां सह मृत्युम् उपस्थितम्"
Kathasaritsagara,"sokss_12,34.297","āgāminyāṃ caturdaśyāṃ pulindakṣmābhṛtāmunā /
devyāḥ paśūpahārārthaṃ vayamete hi saṃbhṛtāḥ","आगामिन्यां चतुर्दश्यां पुलिन्दक्ष्माभृतामुना /
देव्याः पशूपहारार्थं वयमेते हि संभृताः"
Kathasaritsagara,"sokss_12,34.298","tatkiṃ śucā gatiścitrā jantuṣu krīḍato vidheḥ /
tadabhadraṃ yathā tadvaddadyādbhadraṃ sa eva vaḥ","तत्किं शुचा गतिश्चित्रा जन्तुषु क्रीडतो विधेः /
तदभद्रं यथा तद्वद्दद्याद्भद्रं स एव वः"
Kathasaritsagara,"sokss_12,34.299","ity uktā bandhanasthaiste baddhāstatrāvatasthire /
kaṣṭaṃ niranurodhatvamāpadāṃ sumahatsvapi","इत्य् उक्ता बन्धनस्थैस्ते बद्धास्तत्रावतस्थिरे /
कष्टं निरनुरोधत्वमापदां सुमहत्स्वपि"
Kathasaritsagara,"sokss_12,34.300","prāptāyāṃ ca caturdaśyāmatra rājājñayā tataḥ /
te sarve 'py upahārārthamanīyantāmbikāgṛham","प्राप्तायां च चतुर्दश्यामत्र राजाज्ञया ततः /
ते सर्वे ऽप्य् उपहारार्थमनीयन्ताम्बिकागृहम्"
Kathasaritsagara,"sokss_12,34.301","dīpajvālācalajjihvaṃ ghaṇṭālīdantamālayā /
vyāsaktavīraśirasā ghoraṃ mṛtyumukhaṃ yathā","दीपज्वालाचलज्जिह्वं घण्टालीदन्तमालया /
व्यासक्तवीरशिरसा घोरं मृत्युमुखं यथा"
Kathasaritsagara,"sokss_12,34.302","tatra sundarasenastāṃ dṛṣṭvāṃ devīṃ praṇamya saḥ /
bhaktiprahvena manasā stuvannevaṃ vyajijñapat","तत्र सुन्दरसेनस्तां दृष्ट्वां देवीं प्रणम्य सः /
भक्तिप्रह्वेन मनसा स्तुवन्नेवं व्यजिज्ञपत्"
Kathasaritsagara,"sokss_12,34.303","dāritoddāmadaityena triśikhenāsravarṣiṇā /
śamitāsurasaṃtāpe praṇatābhayadāyini","दारितोद्दामदैत्येन त्रिशिखेनास्रवर्षिणा /
शमितासुरसंतापे प्रणताभयदायिनि"
Kathasaritsagara,"sokss_12,34.304","nirvāpaya prasannena locanenāmṛtaścyutā /
dṛṣṭā māṃ duḥkhadāvāgnidagdhaṃ devi namo 'stu te","निर्वापय प्रसन्नेन लोचनेनामृतश्च्युता /
दृष्टा मां दुःखदावाग्निदग्धं देवि नमो ऽस्तु ते"
Kathasaritsagara,"sokss_12,34.305","iti rājasute tasminvyāharatyeva tatra saḥ /
āgāt pūjayituṃ devīṃ vindhyaketuḥ pulindarāṭ","इति राजसुते तस्मिन्व्याहरत्येव तत्र सः /
आगात् पूजयितुं देवीं विन्ध्यकेतुः पुलिन्दराट्"
Kathasaritsagara,"sokss_12,34.306","taṃ dṛṣṭvaiva parijñāya bhillarājaṃ trapānataḥ /
sa tānsundarasenaḥ svānvayasyānsvair am abravīt","तं दृष्ट्वैव परिज्ञाय भिल्लराजं त्रपानतः /
स तान्सुन्दरसेनः स्वान्वयस्यान्स्वैर् अम् अब्रवीत्"
Kathasaritsagara,"sokss_12,34.307","aho saiṣa pulindendro vindhyaketurupaiti yaḥ /
tātasya pārśve sevārthaṃ bhuṅkte caitāṃ mahāṭavīm","अहो सैष पुलिन्देन्द्रो विन्ध्यकेतुरुपैति यः /
तातस्य पार्श्वे सेवार्थं भुङ्क्ते चैतां महाटवीम्"
Kathasaritsagara,"sokss_12,34.308","tad yad astu na vaktavyam asmābhir iha kiṃcana /
śreyān hi mānino mṛtyur nedṛgātmaprakāśanam","तद् यद् अस्तु न वक्तव्यम् अस्माभिर् इह किंचन /
श्रेयान् हि मानिनो मृत्युर् नेदृगात्मप्रकाशनम्"
Kathasaritsagara,"sokss_12,34.309","iti mantrayate yāvat sakhibhiḥ sa nṛpātmajaḥ /
tāvat sa vindhyaketuḥ svānrājā bhṛtyānabhāṣata","इति मन्त्रयते यावत् सखिभिः स नृपात्मजः /
तावत् स विन्ध्यकेतुः स्वान्राजा भृत्यानभाषत"
Kathasaritsagara,"sokss_12,34.310","are pradarśayata taṃ pravīraṃ me mahāpaśum /
hatāḥ subahavo yodhā gṛhyamāṇena yena me","अरे प्रदर्शयत तं प्रवीरं मे महापशुम् /
हताः सुबहवो योधा गृह्यमाणेन येन मे"
Kathasaritsagara,"sokss_12,34.311","tac chrutvaiva sa śuṣkāsṛgdigdho vraṇitadhūsaraḥ /
tasya sundaraseno 'gre tadbhṛtyaiḥ prāpito 'bhavat","तच् छ्रुत्वैव स शुष्कासृग्दिग्धो व्रणितधूसरः /
तस्य सुन्दरसेनो ऽग्रे तद्भृत्यैः प्रापितो ऽभवत्"
Kathasaritsagara,"sokss_12,34.312","sa taṃ dṛṣṭvā pulindendraḥ parijñāya manāgiva /
brūhi kastvaṃ kutaśceti papraccha pariśaṅkitaḥ","स तं दृष्ट्वा पुलिन्देन्द्रः परिज्ञाय मनागिव /
ब्रूहि कस्त्वं कुतश्चेति पप्रच्छ परिशङ्कितः"
Kathasaritsagara,"sokss_12,34.313","yo 'haṃ yataḥ kurudhvaṃ yatprastutaṃ kimanena vaḥ /
iti sundaraseno 'pi bhillendraṃ pratyuvāca tam","यो ऽहं यतः कुरुध्वं यत्प्रस्तुतं किमनेन वः /
इति सुन्दरसेनो ऽपि भिल्लेन्द्रं प्रत्युवाच तम्"
Kathasaritsagara,"sokss_12,34.314","tatas taṃ samyagālāpātpratyabhijñāya saṃbhramāt /
hā heti jalpannavanau vindhyaketuḥ papāta saḥ","ततस् तं सम्यगालापात्प्रत्यभिज्ञाय संभ्रमात् /
हा हेति जल्पन्नवनौ विन्ध्यकेतुः पपात सः"
Kathasaritsagara,"sokss_12,34.315","hā mahārāja pāpena mahāsena mayādhunā /
paśya yuṣmatprasādānāmucitaṃ kīdṛśaṃ kṛtam","हा महाराज पापेन महासेन मयाधुना /
पश्य युष्मत्प्रसादानामुचितं कीदृशं कृतम्"
Kathasaritsagara,"sokss_12,34.316","yatte prāṇasamaḥ sūnurnīto 'vasthāmihedṛśīm /
devaḥ sundaraseno 'yaṃ kuto 'pyevamihāgataḥ","यत्ते प्राणसमः सूनुर्नीतो ऽवस्थामिहेदृशीम् /
देवः सुन्दरसेनो ऽयं कुतो ऽप्येवमिहागतः"
Kathasaritsagara,"sokss_12,34.317","ityādyāśliṣya taṃ rājaputraṃ sa vyalapat tathā /
vindhyaketuryathā sarve 'py atrābhūvannudaśravaḥ","इत्याद्याश्लिष्य तं राजपुत्रं स व्यलपत् तथा /
विन्ध्यकेतुर्यथा सर्वे ऽप्य् अत्राभूवन्नुदश्रवः"
Kathasaritsagara,"sokss_12,34.318","etan na bahu yatpūrvaṃ pratyabhijñātavānasi /
rājaputramimaṃ paścādvṛtte 'rthe kiṃ vyadhāsyathāḥ","एतन् न बहु यत्पूर्वं प्रत्यभिज्ञातवानसि /
राजपुत्रमिमं पश्चाद्वृत्ते ऽर्थे किं व्यधास्यथाः"
Kathasaritsagara,"sokss_12,34.319","tatko viṣādo harṣe 'sminnityāśvāsyata taiś ca saḥ /
hṛṣṭaiḥ sundarasenasya vayasyair bhillabhūpatiḥ","तत्को विषादो हर्षे ऽस्मिन्नित्याश्वास्यत तैश् च सः /
हृष्टैः सुन्दरसेनस्य वयस्यैर् भिल्लभूपतिः"
Kathasaritsagara,"sokss_12,34.320","tataś ca pādapatitaḥ sa rājā samamānayat /
prītyā sundarasenaṃ taṃ mocitākhilapuṃpaśum","ततश् च पादपतितः स राजा सममानयत् /
प्रीत्या सुन्दरसेनं तं मोचिताखिलपुंपशुम्"
Kathasaritsagara,"sokss_12,34.321","kṛtārcanaś ca nītvainaṃ svapallīṃ savayasyakam /
kramādupācaratpathyair ābaddhavraṇapaṭṭikam","कृतार्चनश् च नीत्वैनं स्वपल्लीं सवयस्यकम् /
क्रमादुपाचरत्पथ्यैर् आबद्धव्रणपट्टिकम्"
Kathasaritsagara,"sokss_12,34.322","papraccha cehāgamanaṃ rājaputra kathaṃ nu te /
mahatkautukametaddhi mama tatkathyatāmiti","पप्रच्छ चेहागमनं राजपुत्र कथं नु ते /
महत्कौतुकमेतद्धि मम तत्कथ्यतामिति"
Kathasaritsagara,"sokss_12,34.323","tataḥ sundarasenena svavṛttānte 'nuvarṇite /
citrīyamāṇacetāstaṃ śabarendro jagāda saḥ","ततः सुन्दरसेनेन स्ववृत्तान्ते ऽनुवर्णिते /
चित्रीयमाणचेतास्तं शबरेन्द्रो जगाद सः"
Kathasaritsagara,"sokss_12,34.324","kva mandāravatīhetoryātrā pātaḥ kva cāmbudhau /
kva mataṅgāśramaprāptiḥ kva tayā tatra saṃgamaḥ","क्व मन्दारवतीहेतोर्यात्रा पातः क्व चाम्बुधौ /
क्व मतङ्गाश्रमप्राप्तिः क्व तया तत्र संगमः"
Kathasaritsagara,"sokss_12,34.325","kvāpahāraś ca vaṇijā tasyā viśvāsataḥ punaḥ /
kva cāṭavīpraveśas te kopahāsrāya bandhanam","क्वापहारश् च वणिजा तस्या विश्वासतः पुनः /
क्व चाटवीप्रवेशस् ते कोपहास्राय बन्धनम्"
Kathasaritsagara,"sokss_12,34.326","kva cāsmābhiḥ pratyabhijñā mṛtyorāsyāc ca nirgamaḥ /
vicitravidhaye tasmai sarvathā vidhaye namaḥ","क्व चास्माभिः प्रत्यभिज्ञा मृत्योरास्याच् च निर्गमः /
विचित्रविधये तस्मै सर्वथा विधये नमः"
Kathasaritsagara,"sokss_12,34.327","tan na kāryā tvayā cintā kāntāṃ prati yato vidhiḥ /
yathedamakarotkartā tathaitadapi te drutam","तन् न कार्या त्वया चिन्ता कान्तां प्रति यतो विधिः /
यथेदमकरोत्कर्ता तथैतदपि ते द्रुतम्"
Kathasaritsagara,"sokss_12,34.328","iti vādinamevaitaṃ pulindendraṃ drutāgataḥ /
nijasenāpatiḥ prītaḥ praviśyaivaṃ vyajijñapat","इति वादिनमेवैतं पुलिन्देन्द्रं द्रुतागतः /
निजसेनापतिः प्रीतः प्रविश्यैवं व्यजिज्ञपत्"
Kathasaritsagara,"sokss_12,34.329","devādāya dhanaṃ bhūri strīratnaṃ cātirūpavat /
praviṣṭaḥ sānugajanaḥ ko 'pyetāmaṭavīṃ vaṇik","देवादाय धनं भूरि स्त्रीरत्नं चातिरूपवत् /
प्रविष्टः सानुगजनः को ऽप्येतामटवीं वणिक्"
Kathasaritsagara,"sokss_12,34.330","sa ca buddhvā mayā gatvā sabalena sahānugaḥ /
vaṣṭabhya sadhanastrīka ihānīto bahiḥ sthitaḥ","स च बुद्ध्वा मया गत्वा सबलेन सहानुगः /
वष्टभ्य सधनस्त्रीक इहानीतो बहिः स्थितः"
Kathasaritsagara,"sokss_12,34.331","tac chrutvā kiṃ vaṇiksa syātsā mandāravatī ca kim /
iti sundaraseno 'ntarvindhyaketuś ca dadhyatuḥ","तच् छ्रुत्वा किं वणिक्स स्यात्सा मन्दारवती च किम् /
इति सुन्दरसेनो ऽन्तर्विन्ध्यकेतुश् च दध्यतुः"
Kathasaritsagara,"sokss_12,34.332","praveśyatāmihaivāsau strī cety uktavatostayoḥ /
prāveśayaccamūpastaṃ vaṇijaṃ tāṃ ca yoṣitam","प्रवेश्यतामिहैवासौ स्त्री चेत्य् उक्तवतोस्तयोः /
प्रावेशयच्चमूपस्तं वणिजं तां च योषितम्"
Kathasaritsagara,"sokss_12,34.333","tato dṛṣṭvaiva tau so 'tra dṛḍhabuddhirabhāṣata /
saiva mandāravatyeṣā devī caiṣa ca durvaṇik","ततो दृष्ट्वैव तौ सो ऽत्र दृढबुद्धिरभाषत /
सैव मन्दारवत्येषा देवी चैष च दुर्वणिक्"
Kathasaritsagara,"sokss_12,34.334","hā devi gharmadagdheva latāvasthāmimāṃ katham /
gatāsyapuṣpābharaṇā viśuṣkādharapallavā","हा देवि घर्मदग्धेव लतावस्थामिमां कथम् /
गतास्यपुष्पाभरणा विशुष्काधरपल्लवा"
Kathasaritsagara,"sokss_12,34.335","iti krandati tasmiṃś ca dṛḍhabuddhau pradhāvya saḥ /
priyāṃ sundarasenastāṃ kaṇṭhe sarabhaso 'grahīt","इति क्रन्दति तस्मिंश् च दृढबुद्धौ प्रधाव्य सः /
प्रियां सुन्दरसेनस्तां कण्ठे सरभसो ऽग्रहीत्"
Kathasaritsagara,"sokss_12,34.336","tato virahamālinyamaśrudhārājalena tau /
kṣālayantāvivānyonyaṃ priyau rurudatuściram","ततो विरहमालिन्यमश्रुधाराजलेन तौ /
क्षालयन्ताविवान्योन्यं प्रियौ रुरुदतुश्चिरम्"
Kathasaritsagara,"sokss_12,34.337","athobhau tau samāśvāsya vindhyaketur uvāca tam /
vaṇijaṃ kiṃ tvayā dārā viśvas tasya hṛtā iti","अथोभौ तौ समाश्वास्य विन्ध्यकेतुर् उवाच तम् /
वणिजं किं त्वया दारा विश्वस् तस्य हृता इति"
Kathasaritsagara,"sokss_12,34.338","tato jagāda sa vaṇig bhayagadgadayā girā /
vṛthā mayedaṃ nāśāya kṛtameṣā tu rakṣitā","ततो जगाद स वणिग् भयगद्गदया गिरा /
वृथा मयेदं नाशाय कृतमेषा तु रक्षिता"
Kathasaritsagara,"sokss_12,34.339","nijenādharṣaṇīyena mahasaiva manasvinī /
vahnijvāleva na spraṣṭum apy asau śakitā mayā","निजेनाधर्षणीयेन महसैव मनस्विनी /
वह्निज्वालेव न स्प्रष्टुम् अप्य् असौ शकिता मया"
Kathasaritsagara,"sokss_12,34.340","kiṃ ca nītvā nijaṃ deśaṃ śāntamanyuḥ prasāditā /
pariṇetumabhipretā pāpasyābhūdiyaṃ mama","किं च नीत्वा निजं देशं शान्तमन्युः प्रसादिता /
परिणेतुमभिप्रेता पापस्याभूदियं मम"
Kathasaritsagara,"sokss_12,34.341","ity uktavantamādiṣṭavadhaṃ tenātra bhūbhujā /
so 'tha sundarasenas taṃ rarakṣa vaṇijaṃ vadhāt","इत्य् उक्तवन्तमादिष्टवधं तेनात्र भूभुजा /
सो ऽथ सुन्दरसेनस् तं ररक्ष वणिजं वधात्"
Kathasaritsagara,"sokss_12,34.342","prāṇādhikaṃ tu tattasya dhanodrekamahārayat /
dine dine mriyante hi gatārthā na gatāsavaḥ","प्राणाधिकं तु तत्तस्य धनोद्रेकमहारयत् /
दिने दिने म्रियन्ते हि गतार्था न गतासवः"
Kathasaritsagara,"sokss_12,34.343","evaṃ sundarasenena tasminvaṇiji mocite /
prāṇalābhena saṃtuṣṭe yathecchaṃ kṛpaṇe gate","एवं सुन्दरसेनेन तस्मिन्वणिजि मोचिते /
प्राणलाभेन संतुष्टे यथेच्छं कृपणे गते"
Kathasaritsagara,"sokss_12,34.344","sa vindhyaketurādāya tāṃ mandāravatīṃ nṛpaḥ /
yuktāṃ sundarasenena svadevīmandiraṃ yayau","स विन्ध्यकेतुरादाय तां मन्दारवतीं नृपः /
युक्तां सुन्दरसेनेन स्वदेवीमन्दिरं ययौ"
Kathasaritsagara,"sokss_12,34.345","tatrādiśya sa devīṃ tāṃ snānavastrānulepanaiḥ /
saṃmānya mandāravatīṃ tadvat snātamalaṃkṛtam","तत्रादिश्य स देवीं तां स्नानवस्त्रानुलेपनैः /
संमान्य मन्दारवतीं तद्वत् स्नातमलंकृतम्"
Kathasaritsagara,"sokss_12,34.346","svayaṃ sundarasenaṃ tam upaveśya varāsane /
prābhṛtair arcayām āsa muktāmṛgamadādibhiḥ","स्वयं सुन्दरसेनं तम् उपवेश्य वरासने /
प्राभृतैर् अर्चयाम् आस मुक्तामृगमदादिभिः"
Kathasaritsagara,"sokss_12,34.347","cakre tayoś ca daṃpatyoḥ saṃgamādbhṛśamutsavam /
sa rājā muditāśeṣapranṛttaśabarāṅganam","चक्रे तयोश् च दंपत्योः संगमाद्भृशमुत्सवम् /
स राजा मुदिताशेषप्रनृत्तशबराङ्गनम्"
Kathasaritsagara,"sokss_12,34.348","atha sundarasenastamanyedyurnṛpam abhyadhāt /
rūḍhaṃ vraṇair me siddhaṃ ca yatheṣṭaṃ tadito 'dhunā","अथ सुन्दरसेनस्तमन्येद्युर्नृपम् अभ्यधात् /
रूढं व्रणैर् मे सिद्धं च यथेष्टं तदितो ऽधुना"
Kathasaritsagara,"sokss_12,34.349","yāmo vayaṃ svanagarīṃ tātāya preṣayāśu tat /
lekhahāraṃ savṛttāntaṃ madāgamanaśaṃsinam","यामो वयं स्वनगरीं ताताय प्रेषयाशु तत् /
लेखहारं सवृत्तान्तं मदागमनशंसिनम्"
Kathasaritsagara,"sokss_12,34.350","ity ukto rājaputreṇa sa tena śabareśvaraḥ /
tathaiva dattasaṃdeśaṃ lekhahāraṃ visṛṣṭavān","इत्य् उक्तो राजपुत्रेण स तेन शबरेश्वरः /
तथैव दत्तसंदेशं लेखहारं विसृष्टवान्"
Kathasaritsagara,"sokss_12,34.351","sa lekhahārako yāvattāṃ prāpnotyalakāṃ purīm /
tāvattatra mahāsenaḥ sadevīkaḥ sa bhūpatiḥ","स लेखहारको यावत्तां प्राप्नोत्यलकां पुरीम् /
तावत्तत्र महासेनः सदेवीकः स भूपतिः"
Kathasaritsagara,"sokss_12,34.352","tasya sundarasenasya pravṛttyajñānaduḥkhitaḥ /
agnipraveśāyodyuktaḥ śaṃkarāyatanāgrataḥ","तस्य सुन्दरसेनस्य प्रवृत्त्यज्ञानदुःखितः /
अग्निप्रवेशायोद्युक्तः शंकरायतनाग्रतः"
Kathasaritsagara,"sokss_12,34.353","abhūtkilānuśocadbhiḥ pauraiḥ parivṛto 'khilaiḥ /
...","अभूत्किलानुशोचद्भिः पौरैः परिवृतो ऽखिलैः /
..."
Kathasaritsagara,"sokss_12,34.354","taṃ dṛṣṭvā sa mahāsenaṃ nṛpatiṃ lekhahārakaḥ /
upājagāma śabaro dhāvannāveditātmakaḥ","तं दृष्ट्वा स महासेनं नृपतिं लेखहारकः /
उपाजगाम शबरो धावन्नावेदितात्मकः"
Kathasaritsagara,"sokss_12,34.355","dhūlīlipto dhanuṣpāṇirlatātvagbaddhamūrdhajaḥ /
śyāmaḥ kaṭīnivasanaṃ bilvapattramayaṃ dadhat","धूलीलिप्तो धनुष्पाणिर्लतात्वग्बद्धमूर्धजः /
श्यामः कटीनिवसनं बिल्वपत्त्रमयं दधत्"
Kathasaritsagara,"sokss_12,34.356","diṣṭyādya vardhase deva yanmandāravatīyutaḥ /
putraḥ sundarasenas te nistīryāmbhodhimāgataḥ","दिष्ट्याद्य वर्धसे देव यन्मन्दारवतीयुतः /
पुत्रः सुन्दरसेनस् ते निस्तीर्याम्भोधिमागतः"
Kathasaritsagara,"sokss_12,34.357","asmatprabhor vindhyaketoḥ sa hi prāpyantikaṃ prabho /
tenaiva sākamāgantuṃ pravṛttaḥ preṣya māṃ puraḥ","अस्मत्प्रभोर् विन्ध्यकेतोः स हि प्राप्यन्तिकं प्रभो /
तेनैव साकमागन्तुं प्रवृत्तः प्रेष्य मां पुरः"
Kathasaritsagara,"sokss_12,34.358","ity udīrya ca tasyātra rājñaḥ pādāntike nyadhāt /
lekhaṃ sa bhillabhūpālalekhahāro harañ śucam","इत्य् उदीर्य च तस्यात्र राज्ञः पादान्तिके न्यधात् /
लेखं स भिल्लभूपाललेखहारो हरञ् शुचम्"
Kathasaritsagara,"sokss_12,34.359","tato hṛṣṭair janaiḥ sarvaiḥ kṛte kalakalārave /
lekhe ca vācite jñāte yathāvṛtte mahādbhute","ततो हृष्टैर् जनैः सर्वैः कृते कलकलारवे /
लेखे च वाचिते ज्ञाते यथावृत्ते महाद्भुते"
Kathasaritsagara,"sokss_12,34.360","satkṛtya lekhahāraṃ sa tyaktaśokaḥ kṛtotsavaḥ /
rājadhānīṃ mahāsenanṛpaḥ sarvaiḥ sahāviśat","सत्कृत्य लेखहारं स त्यक्तशोकः कृतोत्सवः /
राजधानीं महासेननृपः सर्वैः सहाविशत्"
Kathasaritsagara,"sokss_12,34.361","utsukaś ca tato 'nyedyuḥ sūnostasyāgamiṣyataḥ /
agrato bhavituṃ prāyāddhaṃsadvīpeśvarānvitaḥ","उत्सुकश् च ततो ऽन्येद्युः सूनोस्तस्यागमिष्यतः /
अग्रतो भवितुं प्रायाद्धंसद्वीपेश्वरान्वितः"
Kathasaritsagara,"sokss_12,34.362","cacāla caturaṅgaṃ ca balaṃ tasyāmitaṃ tathā /
asahyamardabhīteva cakampe vasudhā yathā","चचाल चतुरङ्गं च बलं तस्यामितं तथा /
असह्यमर्दभीतेव चकम्पे वसुधा यथा"
Kathasaritsagara,"sokss_12,34.363","tāvat sundaraseno 'pi svagṛhābhimukhaṃ tataḥ /
pratasthe bhillapallītaḥ sa mandāravatīsakhaḥ","तावत् सुन्दरसेनो ऽपि स्वगृहाभिमुखं ततः /
प्रतस्थे भिल्लपल्लीतः स मन्दारवतीसखः"
Kathasaritsagara,"sokss_12,34.364","bandhanāgāralabdhena tena vikramaśaktinā /
sakhyā bhīmabhujenāpi yuktaḥ sadṛḍhabuddhikaḥ","बन्धनागारलब्धेन तेन विक्रमशक्तिना /
सख्या भीमभुजेनापि युक्तः सदृढबुद्धिकः"
Kathasaritsagara,"sokss_12,34.365","vātaraṃhohayārūḍhaḥ sahito vindhyaketunā /
pulindasainyaiḥ pṛthivīṃ tanmayīm iva darśayan","वातरंहोहयारूढः सहितो विन्ध्यकेतुना /
पुलिन्दसैन्यैः पृथिवीं तन्मयीम् इव दर्शयन्"
Kathasaritsagara,"sokss_12,34.366","gacchan katipayair eva dinair mārge dadarśa tam /
pitaraṃ saṃmukhāyātaṃ saparicchadabāndhavam","गच्छन् कतिपयैर् एव दिनैर् मार्गे ददर्श तम् /
पितरं संमुखायातं सपरिच्छदबान्धवम्"
Kathasaritsagara,"sokss_12,34.367","tato 'varuhya turagātsānandair vīkṣito janaiḥ /
upetya pādayos tasya savayasyo 'patatpituḥ","ततो ऽवरुह्य तुरगात्सानन्दैर् वीक्षितो जनैः /
उपेत्य पादयोस् तस्य सवयस्यो ऽपतत्पितुः"
Kathasaritsagara,"sokss_12,34.368","so 'pi taṃ putramālokya rākācandramivodadhiḥ /
ātmanyeva na māti sma harṣollāsataraṅgitaḥ","सो ऽपि तं पुत्रमालोक्य राकाचन्द्रमिवोदधिः /
आत्मन्येव न माति स्म हर्षोल्लासतरङ्गितः"
Kathasaritsagara,"sokss_12,34.369","dṛṣṭvā ca mandāravatīṃ tāṃ pādāvanatāṃ snuṣām /
ātmānaṃ kṛtinaṃ mene kulaṃ caiva nananda ca","दृष्ट्वा च मन्दारवतीं तां पादावनतां स्नुषाम् /
आत्मानं कृतिनं मेने कुलं चैव ननन्द च"
Kathasaritsagara,"sokss_12,34.370","tāṃś ca trīn dṛḍhabuddhyādīn praṇatān putramantriṇaḥ /
tato 'dhikaṃ so 'bhyanandadvindhyaketuṃ ca taṃ nṛpaḥ","तांश् च त्रीन् दृढबुद्ध्यादीन् प्रणतान् पुत्रमन्त्रिणः /
ततो ऽधिकं सो ऽभ्यनन्दद्विन्ध्यकेतुं च तं नृपः"
Kathasaritsagara,"sokss_12,34.371","atha sundaraseno 'pi pitrā tena niveditam /
natvā mandāradevaṃ taṃ śvaśuraṃ mumude param","अथ सुन्दरसेनो ऽपि पित्रा तेन निवेदितम् /
नत्वा मन्दारदेवं तं श्वशुरं मुमुदे परम्"
Kathasaritsagara,"sokss_12,34.372","tau ca pūrvāgatau caṇḍaprabhavyāghraparākramau /
dṛṣṭvāṅghrilagnau sacivau pūrṇānmene manorathān","तौ च पूर्वागतौ चण्डप्रभव्याघ्रपराक्रमौ /
दृष्ट्वाङ्घ्रिलग्नौ सचिवौ पूर्णान्मेने मनोरथान्"
Kathasaritsagara,"sokss_12,34.373","tatkṣaṇaṃ cātra so 'pyāgānmahendrādityabhūpatiḥ /
śaśāṅkapurataḥ prītyā śrutavṛttāntaharṣulaḥ","तत्क्षणं चात्र सो ऽप्यागान्महेन्द्रादित्यभूपतिः /
शशाङ्कपुरतः प्रीत्या श्रुतवृत्तान्तहर्षुलः"
Kathasaritsagara,"sokss_12,34.374","atha taiḥ samaṃ samagraiḥ sundarasenaḥ sa rājasutaḥ /
naḍakūbara iva rambhāṃ mandāravatīṃ vahandayitām","अथ तैः समं समग्रैः सुन्दरसेनः स राजसुतः /
नडकूबर इव रम्भां मन्दारवतीं वहन्दयिताम्"
Kathasaritsagara,"sokss_12,34.375","alakāpurīmayāsīnnijavasatiṃ vāhanottamārūḍhaḥ /
sakalasamṛddhiniketanabhūmiṃ bhūyiṣṭhapuṇyajanām","अलकापुरीमयासीन्निजवसतिं वाहनोत्तमारूढः /
सकलसमृद्धिनिकेतनभूमिं भूयिष्ठपुण्यजनाम्"
Kathasaritsagara,"sokss_12,34.376","tasyāṃ ca vātāyanasaṃśritābhir
netrotpalaiḥ paurajanāṅganābhiḥ /
ākīryamāṇaḥ priyayā sametaḥ
sa rājadhānīṃ svapiturviveśa","तस्यां च वातायनसंश्रिताभिर्
नेत्रोत्पलैः पौरजनाङ्गनाभिः /
आकीर्यमाणः प्रियया समेतः
स राजधानीं स्वपितुर्विवेश"
Kathasaritsagara,"sokss_12,34.377","ānandabāṣpākulalocanāyāḥ praṇamya mātuścaraṇau ca tatra /
sa rājaputro 'khilabandhubhṛtyabaddhotsavaṃ taṃ divasaṃ nināya","आनन्दबाष्पाकुललोचनायाः प्रणम्य मातुश्चरणौ च तत्र /
स राजपुत्रो ऽखिलबन्धुभृत्यबद्धोत्सवं तं दिवसं निनाय"
Kathasaritsagara,"sokss_12,34.378","athāparedyurgaṇakopadiṣṭe
lagne sa tasyāścirakāṅkṣitaṃ tam /
jagrāha pāṇiṃ janakārpitāyā
mandāravatyā naranāthasūnuḥ","अथापरेद्युर्गणकोपदिष्टे
लग्ने स तस्याश्चिरकाङ्क्षितं तम् /
जग्राह पाणिं जनकार्पिताया
मन्दारवत्या नरनाथसूनुः"
Kathasaritsagara,"sokss_12,34.379","dadau ca tasmai śvaśuro mahārghāṇyaputrako mandaradevabhūpaḥ /
ratnāni bhūyāṃsi nijaṃ ca rājyaṃ prītaḥ svadehottarakālabhāvi","ददौ च तस्मै श्वशुरो महार्घाण्यपुत्रको मन्दरदेवभूपः /
रत्नानि भूयांसि निजं च राज्यं प्रीतः स्वदेहोत्तरकालभावि"
Kathasaritsagara,"sokss_12,34.380","cakāra cecchāvibhavānurūpaṃ
pitā mahāsenanṛpaś ca tasyā /
adugdhaguṃ mocitabandhanasthaṃ
mahotsavaṃ vṛṣṭahiraṇyavastram","चकार चेच्छाविभवानुरूपं
पिता महासेननृपश् च तस्या /
अदुग्धगुं मोचितबन्धनस्थं
महोत्सवं वृष्टहिरण्यवस्त्रम्"
Kathasaritsagara,"sokss_12,34.381","dṛṣṭvātha mandāravatīsamāgamāt
kṛtārthatāṃ sundarasenamāgatam /
pramodamāsevya ca tadvivāhajaṃ
pragītanṛtyannikhilāṅganāgaṇam","दृष्ट्वाथ मन्दारवतीसमागमात्
कृतार्थतां सुन्दरसेनमागतम् /
प्रमोदमासेव्य च तद्विवाहजं
प्रगीतनृत्यन्निखिलाङ्गनागणम्"
Kathasaritsagara,"sokss_12,34.382","yayau mahāsenamahībhṛtārcitaḥ
svamaṇḍalaṃ mandaradevabhūpatiḥ /
śaśāṅkapūrvaṃ ca puraṃ sa pārthivaḥ
sa vindhyaketuś ca mahāṭavīpatiḥ","ययौ महासेनमहीभृतार्चितः
स्वमण्डलं मन्दरदेवभूपतिः /
शशाङ्कपूर्वं च पुरं स पार्थिवः
स विन्ध्यकेतुश् च महाटवीपतिः"
Kathasaritsagara,"sokss_12,34.383","tato 'tra yāteṣu dineṣu sadguṇaṃ
prajāpriyaṃ sundarasenamātmajam /
avekṣya rājye ca niveśya taṃ nije
vanaṃ mahāsenanṛpo jagāma saḥ","ततो ऽत्र यातेषु दिनेषु सद्गुणं
प्रजाप्रियं सुन्दरसेनमात्मजम् /
अवेक्ष्य राज्ये च निवेश्य तं निजे
वनं महासेननृपो जगाम सः"
Kathasaritsagara,"sokss_12,34.384","saṃprāpya rājyamatha sundarasenadevaḥ so 'pi svabāhubalanirjitavair ivargaḥ /
tair mantribhiḥ saha mahīmakhilāṃ śaśāsa mandāravatyadhigamaprasaratpramodaḥ","संप्राप्य राज्यमथ सुन्दरसेनदेवः सो ऽपि स्वबाहुबलनिर्जितवैर् इवर्गः /
तैर् मन्त्रिभिः सह महीमखिलां शशास मन्दारवत्यधिगमप्रसरत्प्रमोदः"
Kathasaritsagara,"sokss_12,34.385","iti tatra sarastīre vyākhyāya kathāṃ mṛgāṅkadattāya /
sa vyāghrasenanāmā sacivo nijagāda taṃ bhūyaḥ","इति तत्र सरस्तीरे व्याख्याय कथां मृगाङ्कदत्ताय /
स व्याघ्रसेननामा सचिवो निजगाद तं भूयः"
Kathasaritsagara,"sokss_12,34.386","etatsa kaṇvo munirāśramāntaḥ
kathādbhutaṃ varṇitavān prabho naḥ /
kathāvasāne ca dayālur asmān
āśvāsayann evam asāv avocat","एतत्स कण्वो मुनिराश्रमान्तः
कथाद्भुतं वर्णितवान् प्रभो नः /
कथावसाने च दयालुर् अस्मान्
आश्वासयन्न् एवम् असाव् अवोचत्"
Kathasaritsagara,"sokss_12,34.387","tatputrakāḥ suviṣamāṇi duruttarāṇi kṛcchrāṇi dhīrahṛdayāḥ kila ye sahante /
te prāpnuvanti param ittham abhīpsitāni nānye tu ye galitasattvaviluptaceṣṭāḥ","तत्पुत्रकाः सुविषमाणि दुरुत्तराणि कृच्छ्राणि धीरहृदयाः किल ये सहन्ते /
ते प्राप्नुवन्ति परम् इत्थम् अभीप्सितानि नान्ये तु ये गलितसत्त्वविलुप्तचेष्टाः"
Kathasaritsagara,"sokss_12,34.388","tasmādimāṃ tyajata viklavatāṃ prayāta yuṣmākam apy adhipatiḥ sa mṛgāṅkadattaḥ /
saṃprāptasarvasacivaḥ suciraṃ pṛthivyāṃ rājyaṃ kariṣyati sametya śaśāṅkavatyā","तस्मादिमां त्यजत विक्लवतां प्रयात युष्माकम् अप्य् अधिपतिः स मृगाङ्कदत्तः /
संप्राप्तसर्वसचिवः सुचिरं पृथिव्यां राज्यं करिष्यति समेत्य शशाङ्कवत्या"
Kathasaritsagara,"sokss_12,34.389","iti tena vayaṃ maharṣiṇoktā
dhṛtimālambya niśāṃ ca tatra nītvā /
calitāstata āśramādavāptāḥ
kramaśaḥ kānanametadadhvakhinnāḥ","इति तेन वयं महर्षिणोक्ता
धृतिमालम्ब्य निशां च तत्र नीत्वा /
चलितास्तत आश्रमादवाप्ताः
क्रमशः काननमेतदध्वखिन्नाः"
Kathasaritsagara,"sokss_12,34.390","iha cātitṛṣā kṣudhā ca taptāḥ
phalahetorgaṇanāthavṛkṣametam /
adhiruhya phalatvam eva yātās
tapasā deva tavādya mocitāḥ smaḥ","इह चातितृषा क्षुधा च तप्ताः
फलहेतोर्गणनाथवृक्षमेतम् /
अधिरुह्य फलत्वम् एव यातास्
तपसा देव तवाद्य मोचिताः स्मः"
Kathasaritsagara,"sokss_12,34.391","ity asmākaṃ nāgaśāpopanīto
vṛttānto 'yaṃ tvadviyoge caturṇām /
kṣīṇe śāpe cādhunāsmābhir etair
yuktaḥ sarvaiḥ kāryasiddhyai prayāhi","इत्य् अस्माकं नागशापोपनीतो
वृत्तान्तो ऽयं त्वद्वियोगे चतुर्णाम् /
क्षीणे शापे चाधुनास्माभिर् एतैर्
युक्तः सर्वैः कार्यसिद्ध्यै प्रयाहि"
Kathasaritsagara,"sokss_12,34.392","etanmṛgāṅkadatto nijasacivādvyāghrasenataḥ śrutvā /
lābhe śaśāṅkavatyā labdhadhṛtistāṃ niśāmanayat","एतन्मृगाङ्कदत्तो निजसचिवाद्व्याघ्रसेनतः श्रुत्वा /
लाभे शशाङ्कवत्या लब्धधृतिस्तां निशामनयत्"
Kathasaritsagara,"sokss_12,35.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake catustriṃśas taraṅgaḥ /

pañcatriṃśas taraṅgaḥ /

tataḥ prāptaḥ samutthāya tasmād varasaras taṭāt /
mṛgāṅkadattaḥ sacivair aśeṣair militaiḥ saha","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके चतुस्त्रिंशस् तरङ्गः /

पञ्चत्रिंशस् तरङ्गः /

ततः प्राप्तः समुत्थाय तस्माद् वरसरस् तटात् /
मृगाङ्कदत्तः सचिवैर् अशेषैर् मिलितैः सह"
Kathasaritsagara,"sokss_12,35.2","yuktaḥ śrutadhinā tena prāyādujjayinīṃ prati /
sa śaśāṅkavatīṃ prepsurnatvā taṃ vighnajiddrumam","युक्तः श्रुतधिना तेन प्रायादुज्जयिनीं प्रति /
स शशाङ्कवतीं प्रेप्सुर्नत्वा तं विघ्नजिद्द्रुमम्"
Kathasaritsagara,"sokss_12,35.3","tatastāstā vanabhuvo bhūyo 'nekaśatahradāḥ /
tamālaśyāmalābhogā ghanāgamaniśā iva","ततस्तास्ता वनभुवो भूयो ऽनेकशतह्रदाः /
तमालश्यामलाभोगा घनागमनिशा इव"
Kathasaritsagara,"sokss_12,35.4","anyāś ca vicaradbhīmamattebhābhagnakīcakāḥ /
viparītārjunākārā virāṭanagarīnibhāḥ","अन्याश् च विचरद्भीममत्तेभाभग्नकीचकाः /
विपरीतार्जुनाकारा विराटनगरीनिभाः"
Kathasaritsagara,"sokss_12,35.5","girīndrakaṃdarāścaiva śuddhāḥ puṣpavatīrapi /
krūrasattvāśritāḥ śāntair munibhiḥ saṃśritā api","गिरीन्द्रकंदराश्चैव शुद्धाः पुष्पवतीरपि /
क्रूरसत्त्वाश्रिताः शान्तैर् मुनिभिः संश्रिता अपि"
Kathasaritsagara,"sokss_12,35.6","atikramya kramādvīraḥ sa sarvasacivānvitaḥ /
prāpadujjayinīpuryāḥ saṃnikarṣaṃ nṛpātmajaḥ","अतिक्रम्य क्रमाद्वीरः स सर्वसचिवान्वितः /
प्रापदुज्जयिनीपुर्याः संनिकर्षं नृपात्मजः"
Kathasaritsagara,"sokss_12,35.7","tato gandhavatīṃ prāpya nadīṃ snānahṛtaklamaḥ /
tīrtvā ca tāṃ mahākālaśmaśānaṃ prāpa sānugaḥ","ततो गन्धवतीं प्राप्य नदीं स्नानहृतक्लमः /
तीर्त्वा च तां महाकालश्मशानं प्राप सानुगः"
Kathasaritsagara,"sokss_12,35.8","dadarśa tac ca nānāsthikapālaśakalākulam /
dhṛtamānuṣakaṅkālakarālaṃ vīrasevitam","ददर्श तच् च नानास्थिकपालशकलाकुलम् /
धृतमानुषकङ्कालकरालं वीरसेवितम्"
Kathasaritsagara,"sokss_12,35.9","bahubhūtagaṇākīrṇamākrīḍaḍḍākinīpriyam /
mahābhairava māsannacitādhūmamalīmasam","बहुभूतगणाकीर्णमाक्रीडड्डाकिनीप्रियम् /
महाभैरव मासन्नचिताधूममलीमसम्"
Kathasaritsagara,"sokss_12,35.10","tadatikramya cāpaśyatsa tāṃ yugapurātanīm /
purīmujjayinīṃ guptāṃ karmasenena bhūbhujā","तदतिक्रम्य चापश्यत्स तां युगपुरातनीम् /
पुरीमुज्जयिनीं गुप्तां कर्मसेनेन भूभुजा"
Kathasaritsagara,"sokss_12,35.11","adhiṣṭhitapratolīkāṃ rakṣibhir vividhāyudhaiḥ /
pravīrakulajānekarājaputrābhir akṣitaiḥ","अधिष्ठितप्रतोलीकां रक्षिभिर् विविधायुधैः /
प्रवीरकुलजानेकराजपुत्राभिर् अक्षितैः"
Kathasaritsagara,"sokss_12,35.12","girīndraśikharākāraiḥ prākāraiḥ pariveṣṭitām /
duṣpraveśāmavijñātair hastyaśvarathasaṃkulām","गिरीन्द्रशिखराकारैः प्राकारैः परिवेष्टिताम् /
दुष्प्रवेशामविज्ञातैर् हस्त्यश्वरथसंकुलाम्"
Kathasaritsagara,"sokss_12,35.13","vilokya tādṛśīṃ tāṃ ca sarvato 'py atidurgamām /
mṛgāṅkadatto vimanāḥ sacivānsvānuvāca saḥ","विलोक्य तादृशीं तां च सर्वतो ऽप्य् अतिदुर्गमाम् /
मृगाङ्कदत्तो विमनाः सचिवान्स्वानुवाच सः"
Kathasaritsagara,"sokss_12,35.14","kaṣṭaṃ kleṃśaśatair evamabhavyasyāgatasya me /
praveśa eva nāstīha priyāprāptau tu kā gatiḥ","कष्टं क्लेंशशतैर् एवमभव्यस्यागतस्य मे /
प्रवेश एव नास्तीह प्रियाप्राप्तौ तु का गतिः"
Kathasaritsagara,"sokss_12,35.15","tac chrutvā te 'py avocaṃstaṃ kimeṣā pratibhāti te /
asmākamiyatāṃ deva balasādhyā mahāpurī","तच् छ्रुत्वा ते ऽप्य् अवोचंस्तं किमेषा प्रतिभाति ते /
अस्माकमियतां देव बलसाध्या महापुरी"
Kathasaritsagara,"sokss_12,35.16","upāyo 'tra vicetavyaḥ sa cāvaśyaṃ bhaviṣyati /
daivatair bahuśo hyetadādiṣṭaṃ vismṛtaṃ katham","उपायो ऽत्र विचेतव्यः स चावश्यं भविष्यति /
दैवतैर् बहुशो ह्येतदादिष्टं विस्मृतं कथम्"
Kathasaritsagara,"sokss_12,35.17","ity uktaḥ sacivais tasyā nagaryā bahir eva saḥ /
mṛgāṅkadatto divasān kāṃścit tasthau paribhraman","इत्य् उक्तः सचिवैस् तस्या नगर्या बहिर् एव सः /
मृगाङ्कदत्तो दिवसान् कांश्चित् तस्थौ परिभ्रमन्"
Kathasaritsagara,"sokss_12,35.18","prāksiddhamatha vetālaṃ dadhyau vikramakesarī /
tanmantrī vāsabhavanāttatpriyākarṣaṇecchayā","प्राक्सिद्धमथ वेतालं दध्यौ विक्रमकेसरी /
तन्मन्त्री वासभवनात्तत्प्रियाकर्षणेच्छया"
Kathasaritsagara,"sokss_12,35.19","so 'pi kṛṣṇacchaviḥ prāṃśuruṣṭragrīvo gajānanaḥ /
mahiṣāṅghrirulūkākṣo vetālaḥ kharakarṇakaḥ","सो ऽपि कृष्णच्छविः प्रांशुरुष्ट्रग्रीवो गजाननः /
महिषाङ्घ्रिरुलूकाक्षो वेतालः खरकर्णकः"
Kathasaritsagara,"sokss_12,35.20","etya tatra praveṣṭuṃ yanna śaśāka jagāma tat /
śaṃbhorvarāttāṃ nagarīṃ nākrāmanti tathāvidhāḥ","एत्य तत्र प्रवेष्टुं यन्न शशाक जगाम तत् /
शंभोर्वरात्तां नगरीं नाक्रामन्ति तथाविधाः"
Kathasaritsagara,"sokss_12,35.21","athāmātyair vṛtaṃ khinnaṃ praveśonmukhacetasam /
mṛgāṅkadattaṃ śrutadhirnītijñaḥ so 'bravīddvijaḥ","अथामात्यैर् वृतं खिन्नं प्रवेशोन्मुखचेतसम् /
मृगाङ्कदत्तं श्रुतधिर्नीतिज्ञः सो ऽब्रवीद्द्विजः"
Kathasaritsagara,"sokss_12,35.22","kiṃ deva nītitattvajño 'py ajānanniva muhyasi /
svaparāntaramaprekṣya mataḥ kasyeha vikramaḥ","किं देव नीतितत्त्वज्ञो ऽप्य् अजानन्निव मुह्यसि /
स्वपरान्तरमप्रेक्ष्य मतः कस्येह विक्रमः"
Kathasaritsagara,"sokss_12,35.23","ekaikasminnagaryāṃ hi dvāreṣv asyāṃ caturṣvapi /
kuñjarāṇāṃ sahasre dve vājināṃ pañcaviṃśatiḥ","एकैकस्मिन्नगर्यां हि द्वारेष्व् अस्यां चतुर्ष्वपि /
कुञ्जराणां सहस्रे द्वे वाजिनां पञ्चविंशतिः"
Kathasaritsagara,"sokss_12,35.24","rathānāṃ daśalakṣaṃ ca padātīnāṃ divāniśam /
saṃnaddhamāste rakṣārthaṃ vīrādhiṣṭhānadurjayam","रथानां दशलक्षं च पदातीनां दिवानिशम् /
संनद्धमास्ते रक्षार्थं वीराधिष्ठानदुर्जयम्"
Kathasaritsagara,"sokss_12,35.25","tan naḥ katipayānāṃ yatsahasātra praveśanam /
paraṃ pataṅgavṛttiḥ sā nārthasiddhistu kācana","तन् नः कतिपयानां यत्सहसात्र प्रवेशनम् /
परं पतङ्गवृत्तिः सा नार्थसिद्धिस्तु काचन"
Kathasaritsagara,"sokss_12,35.26","sainyenāpi ca nālpena yuktā kṣeptum iyaṃ purī /
hastipādātayuddhaṃ tadvirodho 'dhibalena yat","सैन्येनापि च नाल्पेन युक्ता क्षेप्तुम् इयं पुरी /
हस्तिपादातयुद्धं तद्विरोधो ऽधिबलेन यत्"
Kathasaritsagara,"sokss_12,35.27","tanmāyābaṭunā tena pulindapṛthivībhṛtā /
suhṛdā narmadāgrāhabhayāttrātena dāruṇāt","तन्मायाबटुना तेन पुलिन्दपृथिवीभृता /
सुहृदा नर्मदाग्राहभयात्त्रातेन दारुणात्"
Kathasaritsagara,"sokss_12,35.28","tanmittreṇa ca mātaṅgarājenātibalīyasā /
tena durgapiśācena tatsaṃbandhānurāgiṇā","तन्मित्त्रेण च मातङ्गराजेनातिबलीयसा /
तेन दुर्गपिशाचेन तत्संबन्धानुरागिणा"
Kathasaritsagara,"sokss_12,35.29","kirātarājena yathā bālasabrahmacāriṇā /
śaktirakṣitasaṃjñena tena vikramaśālinā","किरातराजेन यथा बालसब्रह्मचारिणा /
शक्तिरक्षितसंज्ञेन तेन विक्रमशालिना"
Kathasaritsagara,"sokss_12,35.30","sametya sabalaiḥ sarvaiḥ sainyapūritadiṅmukhaḥ /
samyaksahāyasaṃpannaḥ sādhayaitatsamīhitam","समेत्य सबलैः सर्वैः सैन्यपूरितदिङ्मुखः /
सम्यक्सहायसंपन्नः साधयैतत्समीहितम्"
Kathasaritsagara,"sokss_12,35.31","kirātarājaś ca sa te dūtāgamanasaṃvidam /
pratīkṣamāṇaḥ sthita ityetatte vismṛtaṃ katham","किरातराजश् च स ते दूतागमनसंविदम् /
प्रतीक्षमाणः स्थित इत्येतत्ते विस्मृतं कथम्"
Kathasaritsagara,"sokss_12,35.32","māyābaṭuś ca mātaṅgarājādeśāgato dhruvam /
sajjastena sahaivāste saṃvittasya kṛtā hy asau","मायाबटुश् च मातङ्गराजादेशागतो ध्रुवम् /
सज्जस्तेन सहैवास्ते संवित्तस्य कृता ह्य् असौ"
Kathasaritsagara,"sokss_12,35.33","tattasya mātaṅgapatervindhyadakṣiṇapārśvagam /
nivāsakoṭṭaṃ gacchāmaḥ karabhagrīvanāmakam","तत्तस्य मातङ्गपतेर्विन्ध्यदक्षिणपार्श्वगम् /
निवासकोट्टं गच्छामः करभग्रीवनामकम्"
Kathasaritsagara,"sokss_12,35.34","tatraivāhūyate rājā kair ātaḥ śaktirakṣitaḥ /
tataḥ saṃbhūya sarvaistair udyogaḥ siddhaye śubhaḥ","तत्रैवाहूयते राजा कैर् आतः शक्तिरक्षितः /
ततः संभूय सर्वैस्तैर् उद्योगः सिद्धये शुभः"
Kathasaritsagara,"sokss_12,35.35","śrutvaitac chrutadhervākyamarthavatprājñasaṃmatam /
mṛgāṅkadattaḥ sāmātyas tatheti śraddadhetarām","श्रुत्वैतच् छ्रुतधेर्वाक्यमर्थवत्प्राज्ञसंमतम् /
मृगाङ्कदत्तः सामात्यस् तथेति श्रद्दधेतराम्"
Kathasaritsagara,"sokss_12,35.36","anyedyuś ca namaskṛtya guṇibandhuṃ dhṛtodayam /
pradarśitāśaṃ viśvasya nabhonityādhvagaṃ ravim","अन्येद्युश् च नमस्कृत्य गुणिबन्धुं धृतोदयम् /
प्रदर्शिताशं विश्वस्य नभोनित्याध्वगं रविम्"
Kathasaritsagara,"sokss_12,35.37","uccacāla tato vindhyapārśvaṃ taṃ dakṣiṇaṃ prati /
tasya durgapiśācasya mātaṅgendrasya ketanām","उच्चचाल ततो विन्ध्यपार्श्वं तं दक्षिणं प्रति /
तस्य दुर्गपिशाचस्य मातङ्गेन्द्रस्य केतनाम्"
Kathasaritsagara,"sokss_12,35.38","tanmantriṇaś ca sa vyāghraseno bhīmaparākramaḥ /
guṇākaro meghabalaḥ samaṃ vimalabuddhinā","तन्मन्त्रिणश् च स व्याघ्रसेनो भीमपराक्रमः /
गुणाकरो मेघबलः समं विमलबुद्धिना"
Kathasaritsagara,"sokss_12,35.39","sa vicitrakathaḥ sthūlabāhurvikramakesarī /
pracaṇḍaśaktiḥ śrutadhirdṛḍhamuṣṭistamanvaguḥ","स विचित्रकथः स्थूलबाहुर्विक्रमकेसरी /
प्रचण्डशक्तिः श्रुतधिर्दृढमुष्टिस्तमन्वगुः"
Kathasaritsagara,"sokss_12,35.40","taiḥ samaṃ so 'tivistīrṇā nijacceṣṭā ivāṭavīḥ /
gahanāṃś ca vanoddeśānsvābhiprāyāniva kramāt","तैः समं सो ऽतिविस्तीर्णा निजच्चेष्टा इवाटवीः /
गहनांश् च वनोद्देशान्स्वाभिप्रायानिव क्रमात्"
Kathasaritsagara,"sokss_12,35.41","atikrāmansarastīratarumūlaniśāśrayaḥ /
prāpyāruroha vindhyādrimātmacittamivonnatam","अतिक्रामन्सरस्तीरतरुमूलनिशाश्रयः /
प्राप्यारुरोह विन्ध्याद्रिमात्मचित्तमिवोन्नतम्"
Kathasaritsagara,"sokss_12,35.42","tasyāgrāddakṣiṇaṃ pārśvamavaruhya ca dūrataḥ /
dantidattājinacitā bhillapallīrvilokayan","तस्याग्राद्दक्षिणं पार्श्वमवरुह्य च दूरतः /
दन्तिदत्ताजिनचिता भिल्लपल्लीर्विलोकयन्"
Kathasaritsagara,"sokss_12,35.43","kutra syādāspadaṃ tasya mātaṅgādhipateriha /
kuto jñāsyāma ityantardadhyau rājasuto 'tra saḥ","कुत्र स्यादास्पदं तस्य मातङ्गाधिपतेरिह /
कुतो ज्ञास्याम इत्यन्तर्दध्यौ राजसुतो ऽत्र सः"
Kathasaritsagara,"sokss_12,35.44","tāvac ca saṃmukhāyātam ekaṃ munikumārakam /
sa dadarśa sahāmātyaiḥ papraccha ca kṛtānatiḥ","तावच् च संमुखायातम् एकं मुनिकुमारकम् /
स ददर्श सहामात्यैः पप्रच्छ च कृतानतिः"
Kathasaritsagara,"sokss_12,35.45","api jānāsi kutreha gṛhaṃ mātaṅgabhūpateḥ /
saumya durgapiśācasya draṣṭavyo vartate hi naḥ","अपि जानासि कुत्रेह गृहं मातङ्गभूपतेः /
सौम्य दुर्गपिशाचस्य द्रष्टव्यो वर्तते हि नः"
Kathasaritsagara,"sokss_12,35.46","tac chrutvā sa jagādaivaṃ sādhustāpasaputrakaḥ /
itaḥ pañcavaṭītyasti pradeśaḥ krośamātrake","तच् छ्रुत्वा स जगादैवं साधुस्तापसपुत्रकः /
इतः पञ्चवटीत्यस्ति प्रदेशः क्रोशमात्रके"
Kathasaritsagara,"sokss_12,35.47","nātidūre ca tasyābhūdagastyasyāśramo muneḥ /
nākataḥ pātitotsiktanahuṣendrasya helayā","नातिदूरे च तस्याभूदगस्त्यस्याश्रमो मुनेः /
नाकतः पातितोत्सिक्तनहुषेन्द्रस्य हेलया"
Kathasaritsagara,"sokss_12,35.48","yatra pitrājñayopāttavanavāsaḥ salakṣmaṇaḥ /
sītayānugato rāmo munimanvāsta taṃ ciram","यत्र पित्राज्ञयोपात्तवनवासः सलक्ष्मणः /
सीतयानुगतो रामो मुनिमन्वास्त तं चिरम्"
Kathasaritsagara,"sokss_12,35.49","rakṣovināśapiśunau candrārkaviva yatra saḥ /
āskandituṃ pravṛtto 'bhūtkabandho rāmalakṣmaṇau","रक्षोविनाशपिशुनौ चन्द्रार्कविव यत्र सः /
आस्कन्दितुं प्रवृत्तो ऽभूत्कबन्धो रामलक्ष्मणौ"
Kathasaritsagara,"sokss_12,35.50","yatra yojanabāhoś ca rāmo bhujamapātayat /
agastyaprārthanāyātanahuṣājagaropamam","यत्र योजनबाहोश् च रामो भुजमपातयत् /
अगस्त्यप्रार्थनायातनहुषाजगरोपमम्"
Kathasaritsagara,"sokss_12,35.51","yatra meghāgame 'dyāpi śrutvā jaladharadhvanim /
smaranto rāmakodaṇḍaravasyāmbararodhinaḥ","यत्र मेघागमे ऽद्यापि श्रुत्वा जलधरध्वनिम् /
स्मरन्तो रामकोदण्डरवस्याम्बररोधिनः"
Kathasaritsagara,"sokss_12,35.52","vīkṣya viṣvagdiśaḥ śūnyā gṛhṇantyudbāṣpalocanāḥ /
jānakīvardhitāḥ śaṣpakavalaṃ na jaranmṛgāḥ","वीक्ष्य विष्वग्दिशः शून्या गृह्णन्त्युद्बाष्पलोचनाः /
जानकीवर्धिताः शष्पकवलं न जरन्मृगाः"
Kathasaritsagara,"sokss_12,35.53","hataśeṣāniva trātuṃ hariṇānyatra rāghavam /
jahāra hemahariṇo vaidehīvirahapradaḥ","हतशेषानिव त्रातुं हरिणान्यत्र राघवम् /
जहार हेमहरिणो वैदेहीविरहप्रदः"
Kathasaritsagara,"sokss_12,35.54","kāverīvāribahale yatrānekamahāhrade /
pītvodgīrṇamivāgastyenābdhipāthaḥ pade pade","कावेरीवारिबहले यत्रानेकमहाह्रदे /
पीत्वोद्गीर्णमिवागस्त्येनाब्धिपाथः पदे पदे"
Kathasaritsagara,"sokss_12,35.55","tasyāśramasya nātyantadūre vindhyasya sānuni /
karabhagrīvanāmāsti koṭṭaḥ kuṭiladurgamaḥ","तस्याश्रमस्य नात्यन्तदूरे विन्ध्यस्य सानुनि /
करभग्रीवनामास्ति कोट्टः कुटिलदुर्गमः"
Kathasaritsagara,"sokss_12,35.56","tatra prativasatyantarbhūpālānirjito balī /
sa mātaṅgapatirdurgapiśācaścaṇḍavikramaḥ","तत्र प्रतिवसत्यन्तर्भूपालानिर्जितो बली /
स मातङ्गपतिर्दुर्गपिशाचश्चण्डविक्रमः"
Kathasaritsagara,"sokss_12,35.57","dhanurdharāṇāṃ lakṣasya teṣāmadhipatiś ca saḥ /
yodhapañcaśatī yeṣāmekaikamanudhāvati","धनुर्धराणां लक्षस्य तेषामधिपतिश् च सः /
योधपञ्चशती येषामेकैकमनुधावति"
Kathasaritsagara,"sokss_12,35.58","tair dasyubhiḥ sa muṣṇāti sārthāndalayati dviṣaḥ /
bhuṅkte mahāṭavīṃ caitāṃ tāṃstānagaṇayannṛpān","तैर् दस्युभिः स मुष्णाति सार्थान्दलयति द्विषः /
भुङ्क्ते महाटवीं चैतां तांस्तानगणयन्नृपान्"
Kathasaritsagara,"sokss_12,35.59","etan munisutāc chrutvā tam āmantrya sa sānugaḥ /
mṛgāṅkadattas tenaiva mārgeṇa tvaritaṃ yayau","एतन् मुनिसुताच् छ्रुत्वा तम् आमन्त्र्य स सानुगः /
मृगाङ्कदत्तस् तेनैव मार्गेण त्वरितं ययौ"
Kathasaritsagara,"sokss_12,35.60","prāpac ca tasya karabhagrīvasya nikaṭaṃ kramāt /
mātaṅgarājakoṭṭasya bhillapallīsamākulam","प्रापच् च तस्य करभग्रीवस्य निकटं क्रमात् /
मातङ्गराजकोट्टस्य भिल्लपल्लीसमाकुलम्"
Kathasaritsagara,"sokss_12,35.61","dadarśādūrataścātra śabaraughānitas tataḥ /
barhibarhebhadaśanavyāghracarmamṛgāmiṣān","ददर्शादूरतश्चात्र शबरौघानितस् ततः /
बर्हिबर्हेभदशनव्याघ्रचर्ममृगामिषान्"
Kathasaritsagara,"sokss_12,35.62","tiryañca iva jīvanti paśyatāraṇyavṛttayaḥ /
citraṃ tadapyamī durgapiśācaṃ bruvate prabhum","तिर्यञ्च इव जीवन्ति पश्यतारण्यवृत्तयः /
चित्रं तदप्यमी दुर्गपिशाचं ब्रुवते प्रभुम्"
Kathasaritsagara,"sokss_12,35.63","nāstyevārājakaṃ kiṃcidbata ko'pi prajāsvaho /
rājaśabdaḥ suraiḥ sṛṣṭo mātsyanyāyabhayādayam","नास्त्येवाराजकं किंचिद्बत कोऽपि प्रजास्वहो /
राजशब्दः सुरैः सृष्टो मात्स्यन्यायभयादयम्"
Kathasaritsagara,"sokss_12,35.64","evaṃ mṛgāṅkadattas tān bhillān vīkṣya sakhīn bruvan /
yāvat sa karabhagrīvakoṭṭamārgaṃ vivitsati","एवं मृगाङ्कदत्तस् तान् भिल्लान् वीक्ष्य सखीन् ब्रुवन् /
यावत् स करभग्रीवकोट्टमार्गं विवित्सति"
Kathasaritsagara,"sokss_12,35.65","tāvanāyābaṭos tasya tatrādāvabhyupeyuṣaḥ /
taṃ pūrvadṛṣṭaṃ dadṛśuścārāḥ śabarabhūbhṛtaḥ","तावनायाबटोस् तस्य तत्रादावभ्युपेयुषः /
तं पूर्वदृष्टं ददृशुश्चाराः शबरभूभृतः"
Kathasaritsagara,"sokss_12,35.66","te māyābaṭave tasmai gatvā sadyo nyavedayan /
tadāgamaṃ sasainyaś ca so 'pi pratyujjagāma tam","ते मायाबटवे तस्मै गत्वा सद्यो न्यवेदयन् /
तदागमं ससैन्यश् च सो ऽपि प्रत्युज्जगाम तम्"
Kathasaritsagara,"sokss_12,35.67","nikaṭībhūya dṛṣṭvā ca muktavāhaḥ pradhāvya saḥ /
papāta pādayos tasya rājasūnoḥ pulindarāṭ","निकटीभूय दृष्ट्वा च मुक्तवाहः प्रधाव्य सः /
पपात पादयोस् तस्य राजसूनोः पुलिन्दराट्"
Kathasaritsagara,"sokss_12,35.68","kṛtakaṇṭhagrahaṃ rājā sa pṛṣṭakuśalaś ca tam /
sāmātyaṃ vāhanārūḍhamanaiṣītkaṭakaṃ nijam","कृतकण्ठग्रहं राजा स पृष्टकुशलश् च तम् /
सामात्यं वाहनारूढमनैषीत्कटकं निजम्"
Kathasaritsagara,"sokss_12,35.69","prāhiṇoc ca pratīhāraṃ tadāgamanaśaṃsinam /
tasmai mātaṅgarājāya nijaṃ sa śabarādhipaḥ","प्राहिणोच् च प्रतीहारं तदागमनशंसिनम् /
तस्मै मातङ्गराजाय निजं स शबराधिपः"
Kathasaritsagara,"sokss_12,35.70","ājagāma ca mātaṅgarājaḥ so 'pi svadeśataḥ /
drutaṃ durgapiśāco 'tra nāmno bibhradyathārthatām","आजगाम च मातङ्गराजः सो ऽपि स्वदेशतः /
द्रुतं दुर्गपिशाचो ऽत्र नाम्नो बिभ्रद्यथार्थताम्"
Kathasaritsagara,"sokss_12,35.71","śilākūṭakaṭhorāṅgastamālamalinacchadhiḥ /
pulindāśritapāpaś ca vindhyācala ivāparaḥ","शिलाकूटकठोराङ्गस्तमालमलिनच्छधिः /
पुलिन्दाश्रितपापश् च विन्ध्याचल इवापरः"
Kathasaritsagara,"sokss_12,35.72","bhrukuṭyā bhīṣaṇamukhaḥ prakṛtyaiva triśākhayā /
svīkartuṃ vindhyavāsinyā triśūleneva cihnitaḥ","भ्रुकुट्या भीषणमुखः प्रकृत्यैव त्रिशाखया /
स्वीकर्तुं विन्ध्यवासिन्या त्रिशूलेनेव चिह्नितः"
Kathasaritsagara,"sokss_12,35.73","taruṇaḥ kṣapitāśeṣavayā apyasudarśanaḥ /
kṛṣṇo 'py ananyasevī ca bhūbhṛtpādopajīvyapi","तरुणः क्षपिताशेषवया अप्यसुदर्शनः /
कृष्णो ऽप्य् अनन्यसेवी च भूभृत्पादोपजीव्यपि"
Kathasaritsagara,"sokss_12,35.74","navābhra iva māyūrapicchacitradhanurdharaḥ /
hiraṇyākṣa ivoddāmavarāhakṣatavigrahaḥ","नवाभ्र इव मायूरपिच्छचित्रधनुर्धरः /
हिरण्याक्ष इवोद्दामवराहक्षतविग्रहः"
Kathasaritsagara,"sokss_12,35.75","ghaṭotkaca ivotsiktabhīmarūpadharo balī /
kalikāla ivādharmaniratocchṛṅkhalaprajaḥ","घटोत्कच इवोत्सिक्तभीमरूपधरो बली /
कलिकाल इवाधर्मनिरतोच्छृङ्खलप्रजः"
Kathasaritsagara,"sokss_12,35.76","āyayau ca balābhogastasyāpūritabhūtalaḥ /
mukto 'rjunabhujāsaṅgātpravāha iva nārmadaḥ","आययौ च बलाभोगस्तस्यापूरितभूतलः /
मुक्तो ऽर्जुनभुजासङ्गात्प्रवाह इव नार्मदः"
Kathasaritsagara,"sokss_12,35.77","śilākalāpo luṭhitaḥ kimañjanagirerayam /
kimutākālakalpāntameghaughaḥ patito bhuvi","शिलाकलापो लुठितः किमञ्जनगिरेरयम् /
किमुताकालकल्पान्तमेघौघः पतितो भुवि"
Kathasaritsagara,"sokss_12,35.78","iti śaṅkāṃ sa vidadhaccaṇḍālānīkinīcayaḥ /
prasasarpāsitacchāyāmalinīkṛtadiṅmukhaḥ","इति शङ्कां स विदधच्चण्डालानीकिनीचयः /
प्रससर्पासितच्छायामलिनीकृतदिङ्मुखः"
Kathasaritsagara,"sokss_12,35.79","upagamya ca tatsvāmī dūrānnyastaśirāḥ kṣitau /
mṛgāṅkadattaṃ taṃ durgapiśācaḥ praṇanāma saḥ","उपगम्य च तत्स्वामी दूरान्न्यस्तशिराः क्षितौ /
मृगाङ्कदत्तं तं दुर्गपिशाचः प्रणनाम सः"
Kathasaritsagara,"sokss_12,35.80","uvāsa cādya devī me prasannā vindhyavāsinī /
ucitocitavaṃśo yadgṛhān prāpto bhavān mama","उवास चाद्य देवी मे प्रसन्ना विन्ध्यवासिनी /
उचितोचितवंशो यद्गृहान् प्राप्तो भवान् मम"
Kathasaritsagara,"sokss_12,35.81","taddhanyo 'smi kṛtārtho 'smīty uktvā tasmādupāyanam /
mātaṅgarājaḥ sa dadau muktākastūrikādikam","तद्धन्यो ऽस्मि कृतार्थो ऽस्मीत्य् उक्त्वा तस्मादुपायनम् /
मातङ्गराजः स ददौ मुक्ताकस्तूरिकादिकम्"
Kathasaritsagara,"sokss_12,35.82","so 'py abhyanandat prītyā taṃ rājaputro yathocitam /
tatas tatraiva sarve te cakruḥ senāniveśanam","सो ऽप्य् अभ्यनन्दत् प्रीत्या तं राजपुत्रो यथोचितम् /
ततस् तत्रैव सर्वे ते चक्रुः सेनानिवेशनम्"
Kathasaritsagara,"sokss_12,35.83","ālānabaddhair dviradaisturagair mandurāśritaiḥ /
kṛtāspadaiś ca pādātaiḥ sthagitā sā mahāṭavī","आलानबद्धैर् द्विरदैस्तुरगैर् मन्दुराश्रितैः /
कृतास्पदैश् च पादातैः स्थगिता सा महाटवी"
Kathasaritsagara,"sokss_12,35.84","ājanmāpūrvanagarībhāvasaṃprāptisaṃpadā /
ghūrṇamāneva tatkālaṃ naiva svātmanyavartata","आजन्मापूर्वनगरीभावसंप्राप्तिसंपदा /
घूर्णमानेव तत्कालं नैव स्वात्मन्यवर्तत"
Kathasaritsagara,"sokss_12,35.85","tato 'tra kānanodyāne vihitasnānamaṅgalam /
kṛtāhāraṃ sukhāsīnamekānte sacivānvitam","ततो ऽत्र काननोद्याने विहितस्नानमङ्गलम् /
कृताहारं सुखासीनमेकान्ते सचिवान्वितम्"
Kathasaritsagara,"sokss_12,35.86","māyābaṭau sthite durgapiśāca sa kathāntare /
mṛgāṅkadattamavadatprītipraśrayapeśalam","मायाबटौ स्थिते दुर्गपिशाच स कथान्तरे /
मृगाङ्कदत्तमवदत्प्रीतिप्रश्रयपेशलम्"
Kathasaritsagara,"sokss_12,35.87","māyābaṭurayaṃ rājā bahukālamihāgataḥ /
tvannideśapratīkṣaḥ sansvāminsākaṃ mayā sthitaḥ","मायाबटुरयं राजा बहुकालमिहागतः /
त्वन्निदेशप्रतीक्षः सन्स्वामिन्साकं मया स्थितः"
Kathasaritsagara,"sokss_12,35.88","tadrājaputra yuṣmābhiḥ kutra sthitam iyac ciram /
kiṃ kṛtaṃ ceti kāryaṃ svam asmān bodhayatādhunā","तद्राजपुत्र युष्माभिः कुत्र स्थितम् इयच् चिरम् /
किं कृतं चेति कार्यं स्वम् अस्मान् बोधयताधुना"
Kathasaritsagara,"sokss_12,35.89","etattadvacanaṃ śrutvā rājaputro jagāda saḥ /
tadā māyābaṭorasya gṛhādvimalabuddhinā","एतत्तद्वचनं श्रुत्वा राजपुत्रो जगाद सः /
तदा मायाबटोरस्य गृहाद्विमलबुद्धिना"
Kathasaritsagara,"sokss_12,35.90","guṇākareṇa ca samaṃ prāpya bhīmaparākramam /
gatvā śrutadhiyā sākaṃ cinvatānyānsakhīnmayā","गुणाकरेण च समं प्राप्य भीमपराक्रमम् /
गत्वा श्रुतधिया साकं चिन्वतान्यान्सखीन्मया"
Kathasaritsagara,"sokss_12,35.91","prāptaḥ pracaṇḍaśaktiś ca vicitrakatha eṣa ca /
mārgakrameṇa caiṣo 'pi tato vikramakesarī","प्राप्तः प्रचण्डशक्तिश् च विचित्रकथ एष च /
मार्गक्रमेण चैषो ऽपि ततो विक्रमकेसरी"
Kathasaritsagara,"sokss_12,35.92","tato varasarastīre prāpya vighneśapādapam /
phalārthamadhiruhyaite tacchāpātphalatāṃ gatāḥ","ततो वरसरस्तीरे प्राप्य विघ्नेशपादपम् /
फलार्थमधिरुह्यैते तच्छापात्फलतां गताः"
Kathasaritsagara,"sokss_12,35.93","ārādhyātha gaṇeśaṃ taṃ kathaṃcinmocitā mayā /
śeṣāścādau tathābhūtās tatra muktās tathaiva me","आराध्याथ गणेशं तं कथंचिन्मोचिता मया /
शेषाश्चादौ तथाभूतास् तत्र मुक्तास् तथैव मे"
Kathasaritsagara,"sokss_12,35.94","dṛḍhamuṣṭirayaṃ vyāghrasenameghabalāvimau /
sthūlabāhurasau ceti catvāraḥ sacivā ime","दृढमुष्टिरयं व्याघ्रसेनमेघबलाविमौ /
स्थूलबाहुरसौ चेति चत्वारः सचिवा इमे"
Kathasaritsagara,"sokss_12,35.95","dṛḍhamuṣṭirayaṃ vyāghrasenameghabalāvimau /
sthūlabāhurasau ceti catvāraḥ sacivā ime","दृढमुष्टिरयं व्याघ्रसेनमेघबलाविमौ /
स्थूलबाहुरसौ चेति चत्वारः सचिवा इमे"
Kathasaritsagara,"sokss_12,35.96","etaiḥ prāptaiḥ samaṃ sarvair ahamujjayinīmagām /
sainyahīnasya cābhūnme na dūtapreṣaṇārhatā","एतैः प्राप्तैः समं सर्वैर् अहमुज्जयिनीमगाम् /
सैन्यहीनस्य चाभून्मे न दूतप्रेषणार्हता"
Kathasaritsagara,"sokss_12,35.97","tataḥ saṃmantrya yuṣmākamāgatā nikaṭaṃ vayam /
idānīṃ siddhaye yūyaṃ pramāṇamiha naḥ sakhe","ततः संमन्त्र्य युष्माकमागता निकटं वयम् /
इदानीं सिद्धये यूयं प्रमाणमिह नः सखे"
Kathasaritsagara,"sokss_12,35.98","evaṃ mṛgāṅkadattena svavṛttānte 'bhyudīrite /
so 'tha urgapiśācastaṃ samāyābaṭurabravīt","एवं मृगाङ्कदत्तेन स्ववृत्तान्ते ऽभ्युदीरिते /
सो ऽथ उर्गपिशाचस्तं समायाबटुरब्रवीत्"
Kathasaritsagara,"sokss_12,35.99","dhīro bhava kiyatkāryametadasmābhir añjasā /
prāṇāḥ prathamamevaite tvadartham upakalpitāḥ","धीरो भव कियत्कार्यमेतदस्माभिर् अञ्जसा /
प्राणाः प्रथममेवैते त्वदर्थम् उपकल्पिताः"
Kathasaritsagara,"sokss_12,35.100","ānayāmo 'tra taṃ baddhvā karmasenaṃ mahībhṛtam /
prasahya ca harāmo 'sya tāṃ śaśāṅkavatīṃ sutān","आनयामो ऽत्र तं बद्ध्वा कर्मसेनं महीभृतम् /
प्रसह्य च हरामो ऽस्य तां शशाङ्कवतीं सुतान्"
Kathasaritsagara,"sokss_12,35.101","iti mātaṅgarājena samāyābaṭunodite /
mṛgāṅkadattaḥ saprītibahumānamabhāṣata","इति मातङ्गराजेन समायाबटुनोदिते /
मृगाङ्कदत्तः सप्रीतिबहुमानमभाषत"
Kathasaritsagara,"sokss_12,35.102","kiṃ na saṃbhāvyate yuṣmāsviyameva hi vakti vaḥ /
pratipannasuhṛtkāryanirvāhaṃ dhīrasattvatā","किं न संभाव्यते युष्मास्वियमेव हि वक्ति वः /
प्रतिपन्नसुहृत्कार्यनिर्वाहं धीरसत्त्वता"
Kathasaritsagara,"sokss_12,35.103","dārḍhyaṃ vindhyādritaḥ śauryaṃ vyāghrebhyo miśrarāgitām /
vanābjinībhyaś cādāya yūyaṃ dhātreha nirmitāḥ","दार्ढ्यं विन्ध्याद्रितः शौर्यं व्याघ्रेभ्यो मिश्ररागिताम् /
वनाब्जिनीभ्यश् चादाय यूयं धात्रेह निर्मिताः"
Kathasaritsagara,"sokss_12,35.104","tadvicārya yathāyuktaṃ kurudhvam iti vādini /
mṛgāṅkadatte dinakṛdviśaśrāmāstamastake","तद्विचार्य यथायुक्तं कुरुध्वम् इति वादिनि /
मृगाङ्कदत्ते दिनकृद्विशश्रामास्तमस्तके"
Kathasaritsagara,"sokss_12,35.105","tatas tatra triyāmāṃ tāṃ skandhāvāre viśaśramuḥ /
te karmāntikakḷpteṣu niveśeṣu yathocitam","ततस् तत्र त्रियामां तां स्कन्धावारे विशश्रमुः /
ते कर्मान्तिककॢप्तेषु निवेशेषु यथोचितम्"
Kathasaritsagara,"sokss_12,35.106","prātar mṛgāṅkadattaś ca visasarja guṇākaram /
kirātarājamānetuṃ suhṛdaṃ śaktirakṣitam","प्रातर् मृगाङ्कदत्तश् च विससर्ज गुणाकरम् /
किरातराजमानेतुं सुहृदं शक्तिरक्षितम्"
Kathasaritsagara,"sokss_12,35.107","tena gatvoktavṛttāntaḥ svalpair eva dinaiś ca saḥ /
tadyukto 'timahāsainyaḥ kirātapatirāyayau","तेन गत्वोक्तवृत्तान्तः स्वल्पैर् एव दिनैश् च सः /
तद्युक्तो ऽतिमहासैन्यः किरातपतिराययौ"
Kathasaritsagara,"sokss_12,35.108","padātilakṣadaśakaṃ dve lakṣe vājināmapi /
mahāvīrādhirūḍhānāmayutaṃ mattadantinām","पदातिलक्षदशकं द्वे लक्षे वाजिनामपि /
महावीराधिरूढानामयुतं मत्तदन्तिनाम्"
Kathasaritsagara,"sokss_12,35.109","aṣṭāśītisahasrāṇi rathānāṃ ca mahīpatim /
anvāyayur dhvajacchattrasaṃchāditanabhāṃsi tam","अष्टाशीतिसहस्राणि रथानां च महीपतिम् /
अन्वाययुर् ध्वजच्छत्त्रसंछादितनभांसि तम्"
Kathasaritsagara,"sokss_12,35.110","mṛgāṅkadattaś ca mudā pratyudgamyābhipūjya tam /
prāveśayatsakaṭakaṃ sasuhṛtsacivo nṛpam","मृगाङ्कदत्तश् च मुदा प्रत्युद्गम्याभिपूज्य तम् /
प्रावेशयत्सकटकं ससुहृत्सचिवो नृपम्"
Kathasaritsagara,"sokss_12,35.111","tāvanmātaṅgarājasya ye 'py anye mittrabāndhavāḥ /
māyābaṭoś ca taddattadūtāḥ sarve 'py upāyayuḥ","तावन्मातङ्गराजस्य ये ऽप्य् अन्ये मित्त्रबान्धवाः /
मायाबटोश् च तद्दत्तदूताः सर्वे ऽप्य् उपाययुः"
Kathasaritsagara,"sokss_12,35.112","vavṛdhe ca lasannādaḥ saṃmiladvāhinīśataḥ /
mṛgāṅkadattahṛdayānandaḥ śibiravāridhiḥ","ववृधे च लसन्नादः संमिलद्वाहिनीशतः /
मृगाङ्कदत्तहृदयानन्दः शिबिरवारिधिः"
Kathasaritsagara,"sokss_12,35.113","muktāmṛgamadair vastrair māṃsabhāraiḥ phalāsavaiḥ /
tānsa durgapiśāco 'tra nṛpatīnsamamānayat","मुक्तामृगमदैर् वस्त्रैर् मांसभारैः फलासवैः /
तान्स दुर्गपिशाचो ऽत्र नृपतीन्सममानयत्"
Kathasaritsagara,"sokss_12,35.114","snānānulepanāhārapānaśayyādyanuttamam /
sarvebhyaḥ śabarādhīśo māyābaṭurupāharat","स्नानानुलेपनाहारपानशय्याद्यनुत्तमम् /
सर्वेभ्यः शबराधीशो मायाबटुरुपाहरत्"
Kathasaritsagara,"sokss_12,35.115","mṛgāṅkadattaś caikatra bubhuje nikhilaiḥ saha /
tair yathocitabhūbhāgeṣūpaviṣṭair nareśvaraiḥ","मृगाङ्कदत्तश् चैकत्र बुभुजे निखिलैः सह /
तैर् यथोचितभूभागेषूपविष्टैर् नरेश्वरैः"
Kathasaritsagara,"sokss_12,35.116","api mātaṅgarājaṃ taṃ so 'gre dūrādabhojayat /
kāryaṃ deśaś ca kālaś ca garīyānna punaḥ pumān","अपि मातङ्गराजं तं सो ऽग्रे दूरादभोजयत् /
कार्यं देशश् च कालश् च गरीयान्न पुनः पुमान्"
Kathasaritsagara,"sokss_12,35.117","viśrānte ca navāyāte kirātādibale tataḥ /
mṛgāṅkadattaḥ so 'nyedyurdantidantāsanasthitaḥ","विश्रान्ते च नवायाते किरातादिबले ततः /
मृगाङ्कदत्तः सो ऽन्येद्युर्दन्तिदन्तासनस्थितः"
Kathasaritsagara,"sokss_12,35.118","asthāne rājalokasya yathārhakṛtasatkriyaḥ /
vijanīkṛtya mātaṅgarājādīnsuhrado 'bravīt","अस्थाने राजलोकस्य यथार्हकृतसत्क्रियः /
विजनीकृत्य मातङ्गराजादीन्सुह्रदो ऽब्रवीत्"
Kathasaritsagara,"sokss_12,35.119","idānīṃ kālahāraḥ kiṃ kriyate kiṃ na gamyate /
anena sarvasainyena śīghramujjayinīṃ prati","इदानीं कालहारः किं क्रियते किं न गम्यते /
अनेन सर्वसैन्येन शीघ्रमुज्जयिनीं प्रति"
Kathasaritsagara,"sokss_12,35.120","tac chrutvā śrutadhīrvipro rājaputraṃ jagāda tam /
śṛṇu deva vadāmyatra yathā nītividāṃ matam","तच् छ्रुत्वा श्रुतधीर्विप्रो राजपुत्रं जगाद तम् /
शृणु देव वदाम्यत्र यथा नीतिविदां मतम्"
Kathasaritsagara,"sokss_12,35.121","kāryākāryavibhāgaḥ prāgboddhavyo vijigīṣuṇā /
asādhyaṃ yadupāyena tadakāryaṃ parityajet","कार्याकार्यविभागः प्राग्बोद्धव्यो विजिगीषुणा /
असाध्यं यदुपायेन तदकार्यं परित्यजेत्"
Kathasaritsagara,"sokss_12,35.122","tatkāryaṃ yadupāyena sādhyaṃ tatra caturvidhaḥ /
upāyaḥ sāma dānaṃ ca bhedo daṇḍa iti smṛtaḥ","तत्कार्यं यदुपायेन साध्यं तत्र चतुर्विधः /
उपायः साम दानं च भेदो दण्ड इति स्मृतः"
Kathasaritsagara,"sokss_12,35.123","pūrvaḥ pūrvo varasteṣāṃ nikṛṣṭaś ca paraḥ paraḥ /
tasmātsāmaprayogas te pūrvaṃ deveha yujyate","पूर्वः पूर्वो वरस्तेषां निकृष्टश् च परः परः /
तस्मात्सामप्रयोगस् ते पूर्वं देवेह युज्यते"
Kathasaritsagara,"sokss_12,35.124","nirlobhe karmasene hi rājñi dānaṃ na siddhaye /
na bhedo nahi santyasya kruddhalubdhāvamānitāḥ","निर्लोभे कर्मसेने हि राज्ञि दानं न सिद्धये /
न भेदो नहि सन्त्यस्य क्रुद्धलुब्धावमानिताः"
Kathasaritsagara,"sokss_12,35.125","daṇḍaś ca durgadeśasthe tasminnatibalādhike /
nṛpair ajitapūrve 'nyaiḥ prayuktaḥ saṃśayāvahaḥ","दण्डश् च दुर्गदेशस्थे तस्मिन्नतिबलाधिके /
नृपैर् अजितपूर्वे ऽन्यैः प्रयुक्तः संशयावहः"
Kathasaritsagara,"sokss_12,35.126","aviśvāsyā ca yuddheṣu jayaśrīr balinām api /
na ca kanyārthino yuktaḥ kartuṃ tadbāndhavakṣayaḥ","अविश्वास्या च युद्धेषु जयश्रीर् बलिनाम् अपि /
न च कन्यार्थिनो युक्तः कर्तुं तद्बान्धवक्षयः"
Kathasaritsagara,"sokss_12,35.127","tattasya rājñaḥ sāmnaiva dūtastāvadvisṛjyatām /
tadasiddhau haṭhāyāto daṇḍa eva prayokṣyate","तत्तस्य राज्ञः साम्नैव दूतस्तावद्विसृज्यताम् /
तदसिद्धौ हठायातो दण्ड एव प्रयोक्ष्यते"
Kathasaritsagara,"sokss_12,35.128","ityetac chrutadhervākyaṃ sarve tatra tatheti te /
śraddadhuḥ praśaśaṃsuś ca tasya mantrakramajñatām","इत्येतच् छ्रुतधेर्वाक्यं सर्वे तत्र तथेति ते /
श्रद्दधुः प्रशशंसुश् च तस्य मन्त्रक्रमज्ञताम्"
Kathasaritsagara,"sokss_12,35.129","tataḥ saṃmantrya tair eva samaṃ dūtaguṇānvitam /
kirātarājānucaraṃ tadākhyātaṃ dvijottamam","ततः संमन्त्र्य तैर् एव समं दूतगुणान्वितम् /
किरातराजानुचरं तदाख्यातं द्विजोत्तमम्"
Kathasaritsagara,"sokss_12,35.130","dūtaṃ suvigrahaṃ nāma karmasenāya bhūbhṛte /
mṛgāṅkadatto vyasṛjallekhasaṃdeśahāriṇam","दूतं सुविग्रहं नाम कर्मसेनाय भूभृते /
मृगाङ्कदत्तो व्यसृजल्लेखसंदेशहारिणम्"
Kathasaritsagara,"sokss_12,35.131","sa gatvojjayinīṃ dūtaḥ pratīhāraniveditaḥ /
vallabhāśvadvipākīrṇakakṣyāntaramanoramam","स गत्वोज्जयिनीं दूतः प्रतीहारनिवेदितः /
वल्लभाश्वद्विपाकीर्णकक्ष्यान्तरमनोरमम्"
Kathasaritsagara,"sokss_12,35.132","praviśya rājabhavanaṃ siṃhāsanagataṃ nṛpam /
dadarśa karmasenaṃ taṃ mantribhiḥ parivāritam","प्रविश्य राजभवनं सिंहासनगतं नृपम् /
ददर्श कर्मसेनं तं मन्त्रिभिः परिवारितम्"
Kathasaritsagara,"sokss_12,35.133","praṇamya cāsanāsīnaḥ sa pṛṣṭakuśalaḥ kramāt /
rājñābhinanditastena lekhaṃ tasmai samarpayat","प्रणम्य चासनासीनः स पृष्टकुशलः क्रमात् /
राज्ञाभिनन्दितस्तेन लेखं तस्मै समर्पयत्"
Kathasaritsagara,"sokss_12,35.134","ādāya taṃ ca tanmantrī mudrākṣepaprasāritam /
prajñākoṣābhidhāno 'tra spaṣṭamevamavācayat","आदाय तं च तन्मन्त्री मुद्राक्षेपप्रसारितम् /
प्रज्ञाकोषाभिधानो ऽत्र स्पष्टमेवमवाचयत्"
Kathasaritsagara,"sokss_12,35.135","svasti śrīkarabhagrīvakoṭṭamūlāṭavītaṭāt /
mahārājādhirājasya putro 'yodhyāpurīpateḥ","स्वस्ति श्रीकरभग्रीवकोट्टमूलाटवीतटात् /
महाराजाधिराजस्य पुत्रो ऽयोध्यापुरीपतेः"
Kathasaritsagara,"sokss_12,35.136","śrīmato 'maradattasya mahīmaṇḍalamaṇḍanam /
śrīmānmṛgāṅkadatto 'tra prahvopanatarājakaḥ","श्रीमतो ऽमरदत्तस्य महीमण्डलमण्डनम् /
श्रीमान्मृगाङ्कदत्तो ऽत्र प्रह्वोपनतराजकः"
Kathasaritsagara,"sokss_12,35.137","ujjayinyāṃ mahārājakarmasenasya sādaram /
nijavaṃśapayodhīndoridaṃ saṃdiśati sphuṭam","उज्जयिन्यां महाराजकर्मसेनस्य सादरम् /
निजवंशपयोधीन्दोरिदं संदिशति स्फुटम्"
Kathasaritsagara,"sokss_12,35.138","kanyā tavāsti sāvaśyaṃ deyānyasmai prayaccha tat /
mahyaṃ tāṃ sadṛśī sā me bhāryādiṣṭā hi daivataiḥ","कन्या तवास्ति सावश्यं देयान्यस्मै प्रयच्छ तत् /
मह्यं तां सदृशी सा मे भार्यादिष्टा हि दैवतैः"
Kathasaritsagara,"sokss_12,35.139","evaṃ nau bandhubhāvaḥ syānnaśyetpūrvā ca vairitā /
no cennijabhujāveva prārthayiṣye 'tra vastuni","एवं नौ बन्धुभावः स्यान्नश्येत्पूर्वा च वैरिता /
नो चेन्निजभुजावेव प्रार्थयिष्ये ऽत्र वस्तुनि"
Kathasaritsagara,"sokss_12,35.140","ity atra vācite lekhe prajñākoṣeṇa mantriṇā /
rājā sakopaḥ sacivān karmaseno jagāda saḥ","इत्य् अत्र वाचिते लेखे प्रज्ञाकोषेण मन्त्रिणा /
राजा सकोपः सचिवान् कर्मसेनो जगाद सः"
Kathasaritsagara,"sokss_12,35.141","vipakṣāste sadāsmākamanātmajñena tena ca /
etat tathaiva saṃdiṣṭaṃ paśyatādyāsamañjasam","विपक्षास्ते सदास्माकमनात्मज्ञेन तेन च /
एतत् तथैव संदिष्टं पश्यताद्यासमञ्जसम्"
Kathasaritsagara,"sokss_12,35.142","ātmābhilikhitaḥ pūrvaṃ vayaṃ paścādavajñayā /
darpādhmātena paryante bāhuvīryam udīritam","आत्माभिलिखितः पूर्वं वयं पश्चादवज्ञया /
दर्पाध्मातेन पर्यन्ते बाहुवीर्यम् उदीरितम्"
Kathasaritsagara,"sokss_12,35.143","tan na me pratisaṃdeśo yogyaḥ kanyākathaiva kā /
gaccha dūta bhavatsvāmī yatsa vetti karotu tat","तन् न मे प्रतिसंदेशो योग्यः कन्याकथैव का /
गच्छ दूत भवत्स्वामी यत्स वेत्ति करोतु तत्"
Kathasaritsagara,"sokss_12,35.144","ity uktaḥ karmasenena rājñā dūto 'tra sa dvijaḥ /
suvigrahastamojasvī kramāyātam abhāṣata","इत्य् उक्तः कर्मसेनेन राज्ञा दूतो ऽत्र स द्विजः /
सुविग्रहस्तमोजस्वी क्रमायातम् अभाषत"
Kathasaritsagara,"sokss_12,35.145","adṛṣṭvā rājaputraṃ taṃ saṃpratyojāyase jaḍa /
sajjo bhavāgate tasminvetsyasi svaparāntaram","अदृष्ट्वा राजपुत्रं तं संप्रत्योजायसे जड /
सज्जो भवागते तस्मिन्वेत्स्यसि स्वपरान्तरम्"
Kathasaritsagara,"sokss_12,35.146","iti tenodite rājasabhā kṣobhamiyāya sā /
gacchāvadhyo 'si kiṃ kurma iti kruddho 'bhyadhānnṛpaḥ","इति तेनोदिते राजसभा क्षोभमियाय सा /
गच्छावध्यो ऽसि किं कुर्म इति क्रुद्धो ऽभ्यधान्नृपः"
Kathasaritsagara,"sokss_12,35.147","anye 'tra dantadaṣṭauṣṭhā mṛdnantaḥ svān karān karaiḥ /
kiṃ nādhunaiva gatvā taṃ hanma ity abruvan mithaḥ","अन्ये ऽत्र दन्तदष्टौष्ठा मृद्नन्तः स्वान् करान् करैः /
किं नाधुनैव गत्वा तं हन्म इत्य् अब्रुवन् मिथः"
Kathasaritsagara,"sokss_12,35.148","yātvayaṃ baṭuvācāṭasyāsya kiṃ kupyate girā /
drakṣyate yatkariṣyāma ityūcurdhair yataḥ pare","यात्वयं बटुवाचाटस्यास्य किं कुप्यते गिरा /
द्रक्ष्यते यत्करिष्याम इत्यूचुर्धैर् यतः परे"
Kathasaritsagara,"sokss_12,35.149","bhrūbhaṅgaiḥ kecidāsannacāparopaṇasūcanam /
kurvanta iva niḥśabdaṃ tasthuḥ kopāruṇair mukhaiḥ","भ्रूभङ्गैः केचिदासन्नचापरोपणसूचनम् /
कुर्वन्त इव निःशब्दं तस्थुः कोपारुणैर् मुखैः"
Kathasaritsagara,"sokss_12,35.150","evaṃ sabhāyāṃ kruddhāyāṃ sa nirgatya suvigrahaḥ /
dūto mṛgāṅkadattasya pārśvaṃ svakaṭakaṃ yayau","एवं सभायां क्रुद्धायां स निर्गत्य सुविग्रहः /
दूतो मृगाङ्कदत्तस्य पार्श्वं स्वकटकं ययौ"
Kathasaritsagara,"sokss_12,35.151","tasmai sa karmasenoktaṃ samitrāya śaśaṃsa tat /
so 'pyādideśa tac chrutvā yātrāṃ sainye nṛpātmajaḥ","तस्मै स कर्मसेनोक्तं समित्राय शशंस तत् /
सो ऽप्यादिदेश तच् छ्रुत्वा यात्रां सैन्ये नृपात्मजः"
Kathasaritsagara,"sokss_12,35.152","tataḥ svāmyādeśaprabalapavanāpātavidhuto
balāmbhodhir dhāvan naraturagamātaṅgamakaraḥ /
sapakṣāṇāṃ tanvan manasi paritoṣaṃ kṣitibhṛtāṃ
sa saṃprāpa kṣobhaṃ pratibhayakaraṃ kātaranṛṇām","ततः स्वाम्यादेशप्रबलपवनापातविधुतो
बलाम्भोधिर् धावन् नरतुरगमातङ्गमकरः /
सपक्षाणां तन्वन् मनसि परितोषं क्षितिभृतां
स संप्राप क्षोभं प्रतिभयकरं कातरनृणाम्"
Kathasaritsagara,"sokss_12,35.153","kṣitimatha vidadhadbalāśvalālā
gajamadakardamitāṃ mṛgāṅkadattaḥ /
badhiritabhuvanaḥ sa tūryanādair
udacaladujjayinīṃ śanair jayāya","क्षितिमथ विदधद्बलाश्वलाला
गजमदकर्दमितां मृगाङ्कदत्तः /
बधिरितभुवनः स तूर्यनादैर्
उदचलदुज्जयिनीं शनैर् जयाय"
Kathasaritsagara,"sokss_12,36.1","iti mahākaviśrīsomadevabhaṭṭaviracite kathāsaritsāgare śāśāṅkavatīlambake pañcastriṃśas taraṅgaḥ /

ṣaṭtriṃśas taraṅgaḥ /

tataḥ sa vindhyamullaṅghya prāpa saṃnaddhasainikaḥ /
mṛgāṅkadattaḥ sīmāntamujjayinyāḥ suhṛdyutaḥ","इति महाकविश्रीसोमदेवभट्टविरचिते कथासरित्सागरे शाशाङ्कवतीलम्बके पञ्चस्त्रिंशस् तरङ्गः /

षट्त्रिंशस् तरङ्गः /

ततः स विन्ध्यमुल्लङ्घ्य प्राप संनद्धसैनिकः /
मृगाङ्कदत्तः सीमान्तमुज्जयिन्याः सुहृद्युतः"
Kathasaritsagara,"sokss_12,36.2","tadbuddhvā karmaseno 'pi rājāsya sabalo 'grataḥ /
dhīro yuddhāya saṃnahya nagaryā niragāttataḥ","तद्बुद्ध्वा कर्मसेनो ऽपि राजास्य सबलो ऽग्रतः /
धीरो युद्धाय संनह्य नगर्या निरगात्ततः"
Kathasaritsagara,"sokss_12,36.3","nikaṭībhūya cānyonyadarśinyorubhayostayoḥ /
tatsenayoḥ pravavṛte saṃgrāmo vīraharṣaṇaḥ","निकटीभूय चान्योन्यदर्शिन्योरुभयोस्तयोः /
तत्सेनयोः प्रववृते संग्रामो वीरहर्षणः"
Kathasaritsagara,"sokss_12,36.4","nṛsiṃhanādavitrastabhagnaklībāsurākulaḥ /
so 'bhūddhiraṇyakaśipornivāsa iva saṃgaraḥ","नृसिंहनादवित्रस्तभग्नक्लीबासुराकुलः /
सो ऽभूद्धिरण्यकशिपोर्निवास इव संगरः"
Kathasaritsagara,"sokss_12,36.5","saṃtatā vinikṛntanto ghanā gaganagāminaḥ /
subhaṭeṣviṣavaḥ petuḥ sasyeṣu śalabhā iva","संतता विनिकृन्तन्तो घना गगनगामिनः /
सुभटेष्विषवः पेतुः सस्येषु शलभा इव"
Kathasaritsagara,"sokss_12,36.6","khaḍgāhatebhakumbhottho babhau muktāphalotkaraḥ /
saṃrambhatruṭito hāra iva tatsamaraśriyaḥ","खड्गाहतेभकुम्भोत्थो बभौ मुक्ताफलोत्करः /
संरम्भत्रुटितो हार इव तत्समरश्रियः"
Kathasaritsagara,"sokss_12,36.7","tīkṣṇakuntāgradaśanaṃ grastāśvanarakuñjaram /
kṛtāntasyeva vadanaṃ tadvireje raṇājiram","तीक्ष्णकुन्ताग्रदशनं ग्रस्ताश्वनरकुञ्जरम् /
कृतान्तस्येव वदनं तद्विरेजे रणाजिरम्"
Kathasaritsagara,"sokss_12,36.8","utphellurbhallalūnāni śirāṃsi bhujaśālinām /
divi dattordhvajhampāni divyastrīriva cumbitum","उत्फेल्लुर्भल्ललूनानि शिरांसि भुजशालिनाम् /
दिवि दत्तोर्ध्वझम्पानि दिव्यस्त्रीरिव चुम्बितुम्"
Kathasaritsagara,"sokss_12,36.9","kabandhā nanṛtuścātra subhaṭānāṃ pade pade /
nirbhāsitottamasvāmisaṃgarapramadādiva","कबन्धा ननृतुश्चात्र सुभटानां पदे पदे /
निर्भासितोत्तमस्वामिसंगरप्रमदादिव"
Kathasaritsagara,"sokss_12,36.10","evaṃ ca pañcadivasānvahacchoṇitanimnagaḥ /
āsītkaraṅkakūṭāḍhyaḥ sa śūrāntakaro raṇaḥ","एवं च पञ्चदिवसान्वहच्छोणितनिम्नगः /
आसीत्करङ्ककूटाढ्यः स शूरान्तकरो रणः"
Kathasaritsagara,"sokss_12,36.11","pañcame 'hni rahaḥ sāyaṃ taṃ sametaṃ svamantribhiḥ /
mṛgāṅkadattaṃ śrutadhirvipro 'bhyetya jagāda saḥ","पञ्चमे ऽह्नि रहः सायं तं समेतं स्वमन्त्रिभिः /
मृगाङ्कदत्तं श्रुतधिर्विप्रो ऽभ्येत्य जगाद सः"
Kathasaritsagara,"sokss_12,36.12","yuṣmāsu samaravyagreṣvito bhikṣukarūpiṇā /
gatvā nirākuladvārāṃ praviśyojjayinīṃ mayā","युष्मासु समरव्यग्रेष्वितो भिक्षुकरूपिणा /
गत्वा निराकुलद्वारां प्रविश्योज्जयिनीं मया"
Kathasaritsagara,"sokss_12,36.13","nikaṭādapyadṛśyena bhūtvā vidyāprabhāvataḥ /
yadanviṣṭaṃ yathavattacchṛṇu deva vadāmi te","निकटादप्यदृश्येन भूत्वा विद्याप्रभावतः /
यदन्विष्टं यथवत्तच्छृणु देव वदामि ते"
Kathasaritsagara,"sokss_12,36.14","yadaiva karmaseno 'sau rājā yuddhāya nirgataḥ /
tadaivānujñayā mātuḥ sā śaśāṅkavatī gṛhāt","यदैव कर्मसेनो ऽसौ राजा युद्धाय निर्गतः /
तदैवानुज्ञया मातुः सा शशाङ्कवती गृहात्"
Kathasaritsagara,"sokss_12,36.15","nirgatya tatpurīvartigauryāyatanamāśritā /
tāmārādhayituṃ devīṃ śreyorthaṃ samare pituḥ","निर्गत्य तत्पुरीवर्तिगौर्यायतनमाश्रिता /
तामाराधयितुं देवीं श्रेयोर्थं समरे पितुः"
Kathasaritsagara,"sokss_12,36.16","tatrasthā ca rahasyekāṃ sakhīmāptām uvāca sā /
matkṛte sakhi tātasya vigraho 'yam upāgataḥ","तत्रस्था च रहस्येकां सखीमाप्ताम् उवाच सा /
मत्कृते सखि तातस्य विग्रहो ऽयम् उपागतः"
Kathasaritsagara,"sokss_12,36.17","ākrāntaścārpayedeṣa tasmai rājasutāya mām /
gaṇayanti na rājyārthe 'patyasnehaṃ mahībhujaḥ","आक्रान्तश्चार्पयेदेष तस्मै राजसुताय माम् /
गणयन्ति न राज्यार्थे ऽपत्यस्नेहं महीभुजः"
Kathasaritsagara,"sokss_12,36.18","na ca jāne 'nurūpaḥ kiṃ sa me rājasuto na vā /
kāmaṃ hi mṛtyumiccheyaṃ na virūpamahaṃ patim","न च जाने ऽनुरूपः किं स मे राजसुतो न वा /
कामं हि मृत्युमिच्छेयं न विरूपमहं पतिम्"
Kathasaritsagara,"sokss_12,36.19","manye rūpābhisaṃpanno daridro 'pi varaṃ patiḥ /
na virūpaḥ punaḥ kṛtsnapṛthivīcakravartyapi","मन्ये रूपाभिसंपन्नो दरिद्रो ऽपि वरं पतिः /
न विरूपः पुनः कृत्स्नपृथिवीचक्रवर्त्यपि"
Kathasaritsagara,"sokss_12,36.20","tatkīdṛgiti gatvā taṃ vilokyāgaccha sainyataḥ /
prajñānena ca nāmnā ca śubhe caturikā hy asi","तत्कीदृगिति गत्वा तं विलोक्यागच्छ सैन्यतः /
प्रज्ञानेन च नाम्ना च शुभे चतुरिका ह्य् असि"
Kathasaritsagara,"sokss_12,36.21","evaṃ sakhī tayoktā sā yuktyā kaṭakametya naḥ /
tvāṃ vilokya vibho gatvā rājaputrīm uvāca tām","एवं सखी तयोक्ता सा युक्त्या कटकमेत्य नः /
त्वां विलोक्य विभो गत्वा राजपुत्रीम् उवाच ताम्"
Kathasaritsagara,"sokss_12,36.22","kim anyat sakhi sā jihvā jāne nāsty api vāsuke /
yā śaktā gadituṃ tasya rūpaṃ rājasutasya tat","किम् अन्यत् सखि सा जिह्वा जाने नास्त्य् अपि वासुके /
या शक्ता गदितुं तस्य रूपं राजसुतस्य तत्"
Kathasaritsagara,"sokss_12,36.23","bravīmi punaretāvadyathā nānyā samāsti te /
nārī rūpeṇa manujas tathā nānyo 'sti tatsamaḥ","ब्रवीमि पुनरेतावद्यथा नान्या समास्ति ते /
नारी रूपेण मनुजस् तथा नान्यो ऽस्ति तत्समः"
Kathasaritsagara,"sokss_12,36.24","atyalpaṃ dhiṅmayoktaṃ vā manye hy asmiñjagattraye /
na siddho nāpi gandharvo na devo 'py asti tādṛśaḥ","अत्यल्पं धिङ्मयोक्तं वा मन्ये ह्य् अस्मिञ्जगत्त्रये /
न सिद्धो नापि गन्धर्वो न देवो ऽप्य् अस्ति तादृशः"
Kathasaritsagara,"sokss_12,36.25","evaṃ sakhīgirā tasyāstvayi nyastaṃ ca mānasam /
śaśāṅkavatyāḥ kāmena kīlitaṃ ca samaṃ śaraiḥ","एवं सखीगिरा तस्यास्त्वयि न्यस्तं च मानसम् /
शशाङ्कवत्याः कामेन कीलितं च समं शरैः"
Kathasaritsagara,"sokss_12,36.26","tatkṣaṇātprabhṛti śreyaskāmā tava pituś ca sā /
kṛśībhavantī tapasā sthitā tvadviraheṇa ca","तत्क्षणात्प्रभृति श्रेयस्कामा तव पितुश् च सा /
कृशीभवन्ती तपसा स्थिता त्वद्विरहेण च"
Kathasaritsagara,"sokss_12,36.27","tadguptaṃ niśi gatvādya hṛtvā gauryāśramāt tataḥ /
vijanādānayata tāṃ rājaputrīmalakṣitam","तद्गुप्तं निशि गत्वाद्य हृत्वा गौर्याश्रमात् ततः /
विजनादानयत तां राजपुत्रीमलक्षितम्"
Kathasaritsagara,"sokss_12,36.28","yāta māyābaṭorasya gṛhānete nṛpās tataḥ /
paścātprakopaṃ rakṣitvā tatraiṣyanti samaṃ mayā","यात मायाबटोरस्य गृहानेते नृपास् ततः /
पश्चात्प्रकोपं रक्षित्वा तत्रैष्यन्ति समं मया"
Kathasaritsagara,"sokss_12,36.29","nivartatāmidaṃ yuddhaṃ mā sma bhūtsainyasaṃkṣayaḥ /
astu vaḥ kuśalaṃ dehe rājñastvacchvaśurasya ca","निवर्ततामिदं युद्धं मा स्म भूत्सैन्यसंक्षयः /
अस्तु वः कुशलं देहे राज्ञस्त्वच्छ्वशुरस्य च"
Kathasaritsagara,"sokss_12,36.30","gatireṣā hy agatikā yuddhaṃ prāṇārpaṇena yat /
upāyeṣu jaghanyo 'yam upāyo gīyate budhaiḥ","गतिरेषा ह्य् अगतिका युद्धं प्राणार्पणेन यत् /
उपायेषु जघन्यो ऽयम् उपायो गीयते बुधैः"
Kathasaritsagara,"sokss_12,36.31","evam uktaḥ śrutadhinā sa guptaṃ prayayau niśi /
mṛgāṅkadattas tatrāśvān āruhya sacivaiḥ saha","एवम् उक्तः श्रुतधिना स गुप्तं प्रययौ निशि /
मृगाङ्कदत्तस् तत्राश्वान् आरुह्य सचिवैः सह"
Kathasaritsagara,"sokss_12,36.32","suptastrībālaśeṣāṃ tāṃ viveśojjayinīṃ ca saḥ /
gatvaiva saṃvṛtadvārāṃ suptaiḥ svalpaiś ca rakṣibhiḥ","सुप्तस्त्रीबालशेषां तां विवेशोज्जयिनीं च सः /
गत्वैव संवृतद्वारां सुप्तैः स्वल्पैश् च रक्षिभिः"
Kathasaritsagara,"sokss_12,36.33","tataḥ śrutadhinā dattair abhijñānaiḥ sulakṣitam /
khyātaṃ puṣpakaraṇḍākhyamahodyānāntarasthitim","ततः श्रुतधिना दत्तैर् अभिज्ञानैः सुलक्षितम् /
ख्यातं पुष्पकरण्डाख्यमहोद्यानान्तरस्थितिम्"
Kathasaritsagara,"sokss_12,36.34","tatkālālaṃkṛtaprācīmukhena śaśinā karaiḥ /
prakāśitaṃ rājasutastaṃ sa gauryāśramaṃ yayau","तत्कालालंकृतप्राचीमुखेन शशिना करैः /
प्रकाशितं राजसुतस्तं स गौर्याश्रमं ययौ"
Kathasaritsagara,"sokss_12,36.35","tāvac ca paricaryādiśrānte supte sakhījane /
sā śaśāṅkavatī tatra vītanidrā vyacintayat","तावच् च परिचर्यादिश्रान्ते सुप्ते सखीजने /
सा शशाङ्कवती तत्र वीतनिद्रा व्यचिन्तयत्"
Kathasaritsagara,"sokss_12,36.36","madarthaṃ bata rājāno rājaputrā dine dine /
vīrāste te ca hanyante samityubhayasainyayoḥ","मदर्थं बत राजानो राजपुत्रा दिने दिने /
वीरास्ते ते च हन्यन्ते समित्युभयसैन्ययोः"
Kathasaritsagara,"sokss_12,36.37","sa ca rājasuto devyā svapne hy ambikayānayā /
ādiṣṭaḥ pūrvabhartā me madarthaprārthitāhavaḥ","स च राजसुतो देव्या स्वप्ने ह्य् अम्बिकयानया /
आदिष्टः पूर्वभर्ता मे मदर्थप्रार्थिताहवः"
Kathasaritsagara,"sokss_12,36.38","hṛdayaṃ ca yam ācchidya dattvā śaraparamparām /
siddhalakṣeṇa kāmena nītvā tasmai samarpitam","हृदयं च यम् आच्छिद्य दत्त्वा शरपरम्पराम् /
सिद्धलक्षेण कामेन नीत्वा तस्मै समर्पितम्"
Kathasaritsagara,"sokss_12,36.39","tātastu mandapuṇyāṃ māṃ naiva tasmai pradāsyati /
pūrvavair āc ca darpāc ca lekhādityadya hi śrutam","तातस्तु मन्दपुण्यां मां नैव तस्मै प्रदास्यति /
पूर्ववैर् आच् च दर्पाच् च लेखादित्यद्य हि श्रुतम्"
Kathasaritsagara,"sokss_12,36.40","vāme vidhau ca kaḥ svapnadevatādeśaniścayaḥ /
priyaprāptau ca paśyāmi na kāṃcitsarvathā diśam","वामे विधौ च कः स्वप्नदेवतादेशनिश्चयः /
प्रियप्राप्तौ च पश्यामि न कांचित्सर्वथा दिशम्"
Kathasaritsagara,"sokss_12,36.41","tadyāvannāhitaṃ kiṃcittasya tātasya vā raṇe /
śṛṇomi tāvadātmānaṃ hatāśaṃ na tyajāmi kim","तद्यावन्नाहितं किंचित्तस्य तातस्य वा रणे /
शृणोमि तावदात्मानं हताशं न त्यजामि किम्"
Kathasaritsagara,"sokss_12,36.42","ity utthāya puro gatvā gauryāḥ sāśokapādape /
pāśaṃ viracayām āsa svottarīyeṇa duḥkhitā","इत्य् उत्थाय पुरो गत्वा गौर्याः साशोकपादपे /
पाशं विरचयाम् आस स्वोत्तरीयेण दुःखिता"
Kathasaritsagara,"sokss_12,36.43","tāvanmṛgāṅkadatto 'pi savayasyaḥ praviśya tam /
udyānaṃ tarubaddhāśvo gauryāgārāśramaṃ gataḥ","तावन्मृगाङ्कदत्तो ऽपि सवयस्यः प्रविश्य तम् /
उद्यानं तरुबद्धाश्वो गौर्यागाराश्रमं गतः"
Kathasaritsagara,"sokss_12,36.44","tatra tatsacivenārādrājaputrīṃ vilokya tām /
mṛgāṅkadatto jagade svairaṃ vimalabuddhinā","तत्र तत्सचिवेनाराद्राजपुत्रीं विलोक्य ताम् /
मृगाङ्कदत्तो जगदे स्वैरं विमलबुद्धिना"
Kathasaritsagara,"sokss_12,36.45","deva paśyātra kāpyeṣā pāśena varakanyakā /
udyatā hantumātmānaṃ tatkā nāma bhavediyam","देव पश्यात्र काप्येषा पाशेन वरकन्यका /
उद्यता हन्तुमात्मानं तत्का नाम भवेदियम्"
Kathasaritsagara,"sokss_12,36.46","tac chrutvaiva vilokyaitāṃ rājasūnur uvāca saḥ /
aho keyaṃ ratiḥ kiṃsvidrūpiṇī kimu nirvṛtiḥ","तच् छ्रुत्वैव विलोक्यैतां राजसूनुर् उवाच सः /
अहो केयं रतिः किंस्विद्रूपिणी किमु निर्वृतिः"
Kathasaritsagara,"sokss_12,36.47","sākārā kāntirindorvā manmathājñāya jaṅgamā /
kiṃ vāmarāṅganā maivamasyāḥ pāśodyamaḥ katham","साकारा कान्तिरिन्दोर्वा मन्मथाज्ञाय जङ्गमा /
किं वामराङ्गना मैवमस्याः पाशोद्यमः कथम्"
Kathasaritsagara,"sokss_12,36.48","tattāvadiha tiṣṭhāmaḥ pādapantaritāḥ kṣaṇam /
yāvajjānīmahe keyamiti vyaktaṃ kathaṃcana","तत्तावदिह तिष्ठामः पादपन्तरिताः क्षणम् /
यावज्जानीमहे केयमिति व्यक्तं कथंचन"
Kathasaritsagara,"sokss_12,36.49","ity uktvā savayasyo 'tra yāvac channaḥ sa tiṣṭhati /
sā śaśāṅkavatī tāvadvignā devīṃ vyajijñapat","इत्य् उक्त्वा सवयस्यो ऽत्र यावच् छन्नः स तिष्ठति /
सा शशाङ्कवती तावद्विग्ना देवीं व्यजिज्ञपत्"
Kathasaritsagara,"sokss_12,36.50","asmiñjanmani ceddevi na sa rājasutaḥ patiḥ /
devo mṛgāṅkadatto me niṣpannaḥ pūrvaduṣkṛtaiḥ","अस्मिञ्जन्मनि चेद्देवि न स राजसुतः पतिः /
देवो मृगाङ्कदत्तो मे निष्पन्नः पूर्वदुष्कृतैः"
Kathasaritsagara,"sokss_12,36.51","tvatprasādena tadbhūyādanyasminnapi janmani /
sa bhartā gauri bhagavatyāpannārtihare mama","त्वत्प्रसादेन तद्भूयादन्यस्मिन्नपि जन्मनि /
स भर्ता गौरि भगवत्यापन्नार्तिहरे मम"
Kathasaritsagara,"sokss_12,36.52","iti vijñapya devīṃ sā rājaputrī praṇamya ca /
kaṇṭhe samarpayām āsa pāśaṃ bāṣpārdralocanā","इति विज्ञप्य देवीं सा राजपुत्री प्रणम्य च /
कण्ठे समर्पयाम् आस पाशं बाष्पार्द्रलोचना"
Kathasaritsagara,"sokss_12,36.53","tatkṣaṇaṃ ca prabuddhyaiva tadadarśanavihvalāḥ /
cinvantyaḥ sahasā tasyāḥ sakhyo 'ntikam upāyayuḥ","तत्क्षणं च प्रबुद्ध्यैव तददर्शनविह्वलाः /
चिन्वन्त्यः सहसा तस्याः सख्यो ऽन्तिकम् उपाययुः"
Kathasaritsagara,"sokss_12,36.54","hā hā kim idamārabdhaṃ sakhi dhiksāhasaṃ tvayā /
ity uktvaiva ca tāstasyāḥ pāśaṃ kaṇṭhādapāharan","हा हा किम् इदमारब्धं सखि धिक्साहसं त्वया /
इत्य् उक्त्वैव च तास्तस्याः पाशं कण्ठादपाहरन्"
Kathasaritsagara,"sokss_12,36.55","atha hrītaviṣaṇṇā sā yāvadbālātra tiṣṭhati /
udabhūdbhāratī tāvadgaurīgarbhagṛhāntarāt","अथ ह्रीतविषण्णा सा यावद्बालात्र तिष्ठति /
उदभूद्भारती तावद्गौरीगर्भगृहान्तरात्"
Kathasaritsagara,"sokss_12,36.56","mā viṣādaṃ kṛthāḥ putri śaśāṅkavati naiva tat /
vaco mṛṣā me yatsvapne tavoktaṃ subhage mayā","मा विषादं कृथाः पुत्रि शशाङ्कवति नैव तत् /
वचो मृषा मे यत्स्वप्ने तवोक्तं सुभगे मया"
Kathasaritsagara,"sokss_12,36.57","so 'yaṃ mṛgāṅkadatto hi pūrvabhartā tavāntike /
prāpta eva vrajānena saha bhuṅkṣvākhilāṃ bhuvam","सो ऽयं मृगाङ्कदत्तो हि पूर्वभर्ता तवान्तिके /
प्राप्त एव व्रजानेन सह भुङ्क्ष्वाखिलां भुवम्"
Kathasaritsagara,"sokss_12,36.58","śrutvaitāṃ sahasā vāṇīṃ sā śaśāṅkavatī śanaiḥ /
yāvadvilokayatyatra pārśve kiṃcitsasādhvasā","श्रुत्वैतां सहसा वाणीं सा शशाङ्कवती शनैः /
यावद्विलोकयत्यत्र पार्श्वे किंचित्ससाध्वसा"
Kathasaritsagara,"sokss_12,36.59","tāvanmṛgāṅkadattasya mantrī vikramakesarī /
tam upāgamya vakti sma darśayannagrapāṇinā","तावन्मृगाङ्कदत्तस्य मन्त्री विक्रमकेसरी /
तम् उपागम्य वक्ति स्म दर्शयन्नग्रपाणिना"
Kathasaritsagara,"sokss_12,36.60","devi satyaṃ bhavānyā te samādiṣṭamayaṃ hi saḥ /
rājaputraḥ patiḥ premapāśākṛṣṭastavāgrataḥ","देवि सत्यं भवान्या ते समादिष्टमयं हि सः /
राजपुत्रः पतिः प्रेमपाशाकृष्टस्तवाग्रतः"
Kathasaritsagara,"sokss_12,36.61","tacchrtuvā sā tatastiryaṅnyastadṛṣṭirdadarśa tam /
kāntaṃ tejasvinaṃ madhyavartinaṃ sahacāriṇām","तच्छ्र्तुवा सा ततस्तिर्यङ्न्यस्तदृष्टिर्ददर्श तम् /
कान्तं तेजस्विनं मध्यवर्तिनं सहचारिणाम्"
Kathasaritsagara,"sokss_12,36.62","grahaiḥ parivṛtaṃ candramavatīrṇamivāmbarāt /
rūpopamānām anyeṣām amṛtasyandanaṃ dṛśoḥ","ग्रहैः परिवृतं चन्द्रमवतीर्णमिवाम्बरात् /
रूपोपमानाम् अन्येषाम् अमृतस्यन्दनं दृशोः"
Kathasaritsagara,"sokss_12,36.63","tataḥ patadanaṅgeṣupuṅkhapakṣmacitair iva /
aṅgaiḥ kaṇṭakitair yāvadāste sā stambhaniścalā","ततः पतदनङ्गेषुपुङ्खपक्ष्मचितैर् इव /
अङ्गैः कण्टकितैर् यावदास्ते सा स्तम्भनिश्चला"
Kathasaritsagara,"sokss_12,36.64","tāvan mṛgāṅkadattas tām upetya tyājayan hriyam /
sa kālocitam āha sma girā premamadhuś cyutā","तावन् मृगाङ्कदत्तस् ताम् उपेत्य त्याजयन् ह्रियम् /
स कालोचितम् आह स्म गिरा प्रेममधुश् च्युता"
Kathasaritsagara,"sokss_12,36.65","tyājayitvā nijaṃ deśaṃ rājyaṃ bandhūṃś ca dūrataḥ /
dāsīkṛtyāhamānīto guṇair baddhvā natāṅgi te","त्याजयित्वा निजं देशं राज्यं बन्धूंश् च दूरतः /
दासीकृत्याहमानीतो गुणैर् बद्ध्वा नताङ्गि ते"
Kathasaritsagara,"sokss_12,36.66","tanmayāraṇyavāsasya vasudhāśayanasya ca /
phalāhārasya tīvrārkatāpasaṃsevanasya ca","तन्मयारण्यवासस्य वसुधाशयनस्य च /
फलाहारस्य तीव्रार्कतापसंसेवनस्य च"
Kathasaritsagara,"sokss_12,36.67","tapaḥkaṣṭasya tanvaṅgi saṃprāptaṃ phalamīdṛśam /
yaddṛṣṭā netrapīyūṣavṛṭireṣā tanustava","तपःकष्टस्य तन्वङ्गि संप्राप्तं फलमीदृशम् /
यद्दृष्टा नेत्रपीयूषवृटिरेषा तनुस्तव"
Kathasaritsagara,"sokss_12,36.68","yadi snehānurodhaś ca mayi te hariṇākṣi tat /
asmatpurīpuraṃdhrīṇāṃ prayaccha nayanotsavam","यदि स्नेहानुरोधश् च मयि ते हरिणाक्षि तत् /
अस्मत्पुरीपुरंध्रीणां प्रयच्छ नयनोत्सवम्"
Kathasaritsagara,"sokss_12,36.69","saṅgrāmaḥ śāmyatu śreyo bhavatūbhayapakṣayoḥ /
kṛtārthaṃ jāyatāṃ janma saha gurvāśiṣā mama","सङ्ग्रामः शाम्यतु श्रेयो भवतूभयपक्षयोः /
कृतार्थं जायतां जन्म सह गुर्वाशिषा मम"
Kathasaritsagara,"sokss_12,36.70","evaṃ mṛgāṅkadattena sā śaśāṅkavatī tadā /
uktā jagāda vasudhāvinyastanayanā śanaiḥ","एवं मृगाङ्कदत्तेन सा शशाङ्कवती तदा /
उक्ता जगाद वसुधाविन्यस्तनयना शनैः"
Kathasaritsagara,"sokss_12,36.71","ayaṃ tāvadguṇakrīto janaḥ svādhīna eva te /
tadāryaputra kuśalaṃ yadavaiṣi kuruṣva tat","अयं तावद्गुणक्रीतो जनः स्वाधीन एव ते /
तदार्यपुत्र कुशलं यदवैषि कुरुष्व तत्"
Kathasaritsagara,"sokss_12,36.72","iti vāksudhayā tasyāḥ kṛtī nirvāpito 'tha saḥ /
mṛgāṅkadatto devīṃ tāṃ gaurīṃ stutvā praṇamya ca","इति वाक्सुधया तस्याः कृती निर्वापितो ऽथ सः /
मृगाङ्कदत्तो देवीं तां गौरीं स्तुत्वा प्रणम्य च"
Kathasaritsagara,"sokss_12,36.73","āropya rājaputrīṃ ca tāṃ turaṃge svapṛṣṭhataḥ /
tatsakhībhiḥ samārūḍhapaścād bhāgāśvapṛṣṭhagaiḥ","आरोप्य राजपुत्रीं च तां तुरंगे स्वपृष्ठतः /
तत्सखीभिः समारूढपश्चाद् भागाश्वपृष्ठगैः"
Kathasaritsagara,"sokss_12,36.74","daśabhiḥ sahito vīraiḥ sacivaiḥ śastrapāṇibhiḥ /
uccacāla tato rātrau rājaputro dhṛtāyudhaḥ","दशभिः सहितो वीरैः सचिवैः शस्त्रपाणिभिः /
उच्चचाल ततो रात्रौ राजपुत्रो धृतायुधः"
Kathasaritsagara,"sokss_12,36.75","te caikādaśa dṛṣṭvāpi tatra roddhuṃ na śekire /
nagarīrakṣibhiḥ kruddhā rudrā eva durāsadāḥ","ते चैकादश दृष्ट्वापि तत्र रोद्धुं न शेकिरे /
नगरीरक्षिभिः क्रुद्धा रुद्रा एव दुरासदाः"
Kathasaritsagara,"sokss_12,36.76","vinirgatyojjayinyāś ca jagmur māyābaṭor gṛham /
saśaśāṅkavatīkāste yathā śrutadhinoditam","विनिर्गत्योज्जयिन्याश् च जग्मुर् मायाबटोर् गृहम् /
सशशाङ्कवतीकास्ते यथा श्रुतधिनोदितम्"
Kathasaritsagara,"sokss_12,36.77","ka ete kva prayātāścetyudbhrānteṣv atra rakṣiṣu /
sā cojjayinyāṃ bubudhe kramādrājasutā hṛtā","क एते क्व प्रयाताश्चेत्युद्भ्रान्तेष्व् अत्र रक्षिषु /
सा चोज्जयिन्यां बुबुधे क्रमाद्राजसुता हृता"
Kathasaritsagara,"sokss_12,36.78","taccākhyātuṃ mahādevī karmasenāya bhūbhṛte /
satvaraṃ nagarādhyakṣaṃ prāhiṇotkaṭakaṃ prati","तच्चाख्यातुं महादेवी कर्मसेनाय भूभृते /
सत्वरं नगराध्यक्षं प्राहिणोत्कटकं प्रति"
Kathasaritsagara,"sokss_12,36.79","atrāntare ca kaṭake tatra rātrāvupetya tam /
cārādhikārī rājānaṃ karmasenaṃ vyajijñapat","अत्रान्तरे च कटके तत्र रात्रावुपेत्य तम् /
चाराधिकारी राजानं कर्मसेनं व्यजिज्ञपत्"
Kathasaritsagara,"sokss_12,36.80","deva pradoṣa egvādya guptaṃ nirgatya sainyataḥ /
mṛgāṅkadattaḥ sāmātyo hayair ujjayinīṃ gataḥ","देव प्रदोष एग्वाद्य गुप्तं निर्गत्य सैन्यतः /
मृगाङ्कदत्तः सामात्यो हयैर् उज्जयिनीं गतः"
Kathasaritsagara,"sokss_12,36.81","tāṃ śaśāṅkavatīṃ hartuṃ gauryāyatanavartinīm /
iti samyaṅ mayā jñātaṃ prabhur jānāty ataḥ param","तां शशाङ्कवतीं हर्तुं गौर्यायतनवर्तिनीम् /
इति सम्यङ् मया ज्ञातं प्रभुर् जानात्य् अतः परम्"
Kathasaritsagara,"sokss_12,36.82","ityākarṇya samāhūya karmasenaḥ sa bhūpatiḥ /
rahaḥ svasenāpataye yathāśrutamavarṇayat","इत्याकर्ण्य समाहूय कर्मसेनः स भूपतिः /
रहः स्वसेनापतये यथाश्रुतमवर्णयत्"
Kathasaritsagara,"sokss_12,36.83","jagāda ca varāśvānāṃ sahitaḥ pañcabhiḥ śataiḥ /
śūrādhirūḍhaiḥ pracchannaṃ drutamujjayinīṃ braja","जगाद च वराश्वानां सहितः पञ्चभिः शतैः /
शूराधिरूढैः प्रच्छन्नं द्रुतमुज्जयिनीं ब्रज"
Kathasaritsagara,"sokss_12,36.84","mṛgāṅkadattaṃ jahi taṃ pāpaṃ prāpya badhāna vā /
viddhi māmāgataṃ paścātpṛṣṭhasthāpitasainikam","मृगाङ्कदत्तं जहि तं पापं प्राप्य बधान वा /
विद्धि मामागतं पश्चात्पृष्ठस्थापितसैनिकम्"
Kathasaritsagara,"sokss_12,36.85","ity uktastena rājñā sa yathādiṣṭabalānvitaḥ /
prāyātsenāpatī rātrau tathetyujjayinīṃ prati","इत्य् उक्तस्तेन राज्ञा स यथादिष्टबलान्वितः /
प्रायात्सेनापती रात्रौ तथेत्युज्जयिनीं प्रति"
Kathasaritsagara,"sokss_12,36.86","mārge tan nagarādhyakṣānmilitādaśṛṇoc ca saḥ /
rājaputrīṃ hṛtāṃ vīrair yathānyair eva kaiścana","मार्गे तन् नगराध्यक्षान्मिलितादशृणोच् च सः /
राजपुत्रीं हृतां वीरैर् यथान्यैर् एव कैश्चन"
Kathasaritsagara,"sokss_12,36.87","tataḥ sanagarādhyakṣaḥ pratyāgatya tathaiva tat /
karmasenaṃ sa rājānaṃ yathāvṛttamabodhayat","ततः सनगराध्यक्षः प्रत्यागत्य तथैव तत् /
कर्मसेनं स राजानं यथावृत्तमबोधयत्"
Kathasaritsagara,"sokss_12,36.88","sa tadbuddhvā vicintyaiva tadaśakyaṃ tato nṛpaḥ /
avaskandanivṛttastāṃ tūṣṇīmevānayanniśām","स तद्बुद्ध्वा विचिन्त्यैव तदशक्यं ततो नृपः /
अवस्कन्दनिवृत्तस्तां तूष्णीमेवानयन्निशाम्"
Kathasaritsagara,"sokss_12,36.89","mṛgāṅkadattasainye 'pi māyābaṭumukhā nṛpāḥ /
ninyus tathaiva tāṃ rātriṃ saṃnaddhāḥ śrutadhergirā","मृगाङ्कदत्तसैन्ये ऽपि मायाबटुमुखा नृपाः /
निन्युस् तथैव तां रात्रिं संनद्धाः श्रुतधेर्गिरा"
Kathasaritsagara,"sokss_12,36.90","prātaścānviṣṭhavṛttāntaḥ karmasenanṛpaḥ sudhīḥ /
mṛgāṅkadattakaṭake rājñāṃ dūtaṃ visṛṣṭavān","प्रातश्चान्विष्ठवृत्तान्तः कर्मसेननृपः सुधीः /
मृगाङ्कदत्तकटके राज्ञां दूतं विसृष्टवान्"
Kathasaritsagara,"sokss_12,36.91","mṛgāṅkadattena hṛtā sutā tāvac chalena me /
tadastu ko 'paro hy asyāstādṛśaḥ sadṛśaḥ patiḥ","मृगाङ्कदत्तेन हृता सुता तावच् छलेन मे /
तदस्तु को ऽपरो ह्य् अस्यास्तादृशः सदृशः पतिः"
Kathasaritsagara,"sokss_12,36.92","tadidānīṃ sa yuṣmābhiḥ samamāyātu madgṛham /
karomi yāvadudvāhaṃ tanayāyā yathāvidhi","तदिदानीं स युष्माभिः सममायातु मद्गृहम् /
करोमि यावदुद्वाहं तनयाया यथाविधि"
Kathasaritsagara,"sokss_12,36.93","evaṃ sa saṃdideśāsya mukhe dūtasya bhūpatiḥ /
tac ca te saśrutadhayo rājānaḥ śraddadhustadā","एवं स संदिदेशास्य मुखे दूतस्य भूपतिः /
तच् च ते सश्रुतधयो राजानः श्रद्दधुस्तदा"
Kathasaritsagara,"sokss_12,36.94","ūcuś ca dūtaṃ svapurīṃ tarhi yātveṣa vaḥ prabhuḥ /
yāvattamānayāmo tra gatvā rājasutaṃ vayam","ऊचुश् च दूतं स्वपुरीं तर्हि यात्वेष वः प्रभुः /
यावत्तमानयामो त्र गत्वा राजसुतं वयम्"
Kathasaritsagara,"sokss_12,36.95","tac chrutvaiva tathā tena gatvā dūtena varṇite /
sa karmasenaḥ sabalas tathetyujjayinīmagāt","तच् छ्रुत्वैव तथा तेन गत्वा दूतेन वर्णिते /
स कर्मसेनः सबलस् तथेत्युज्जयिनीमगात्"
Kathasaritsagara,"sokss_12,36.96","taddṛṣṭvā te 'pi rājāno māyābaṭupuraḥsarāḥ /
mṛgāṅkadattaṃ prati taṃ celuḥ śrutadhinā saha","तद्दृष्ट्वा ते ऽपि राजानो मायाबटुपुरःसराः /
मृगाङ्कदत्तं प्रति तं चेलुः श्रुतधिना सह"
Kathasaritsagara,"sokss_12,36.97","tāvanmṛgāṅkadatto 'pi sa śaśāṅkavatīyutaḥ /
māyābaṭugṛhaṃ prāpa tatkāñcanapuraṃ puram","तावन्मृगाङ्कदत्तो ऽपि स शशाङ्कवतीयुतः /
मायाबटुगृहं प्राप तत्काञ्चनपुरं पुरम्"
Kathasaritsagara,"sokss_12,36.98","tatra so 'ntaḥ purais tasya yathārhakṛtasatkriyaḥ /
savayasyo viśaśrāma siddhakāryaḥ priyāsakhaḥ","तत्र सो ऽन्तः पुरैस् तस्य यथार्हकृतसत्क्रियः /
सवयस्यो विशश्राम सिद्धकार्यः प्रियासखः"
Kathasaritsagara,"sokss_12,36.99","anyedyuḥ saśrutadhayo nṛpāste 'tra sam āyayuḥ /
sa kirātapatirbīraḥ sasainyaḥ śaktirakṣitaḥ","अन्येद्युः सश्रुतधयो नृपास्ते ऽत्र सम् आययुः /
स किरातपतिर्बीरः ससैन्यः शक्तिरक्षितः"
Kathasaritsagara,"sokss_12,36.100","śabarādhipatiḥ so 'pi rājā māyābaṭurbalī /
śūro durgapiśācaś ca sa mātaṅgacamūpatiḥ","शबराधिपतिः सो ऽपि राजा मायाबटुर्बली /
शूरो दुर्गपिशाचश् च स मातङ्गचमूपतिः"
Kathasaritsagara,"sokss_12,36.101","sarve śaśāṅkavatyā te yuktaṃ rātry eva kairavam /
mṛgāṅkadattaṃ dṛṣṭvā tam abhyanandan kṛtotsavāḥ","सर्वे शशाङ्कवत्या ते युक्तं रात्र्य् एव कैरवम् /
मृगाङ्कदत्तं दृष्ट्वा तम् अभ्यनन्दन् कृतोत्सवाः"
Kathasaritsagara,"sokss_12,36.102","yathārhakṛtamānāya tasmai taṃ ca nyavedayan /
saṃdeśaṃ karmasenīyaṃ praveśaṃ ca nije gṛhe","यथार्हकृतमानाय तस्मै तं च न्यवेदयन् /
संदेशं कर्मसेनीयं प्रवेशं च निजे गृहे"
Kathasaritsagara,"sokss_12,36.103","saṃniveśyātha kaṭakaṃ calannagarasaṃnibham /
mṛgāṅkadatto mantrāya samaṃ sarvair upāviśat","संनिवेश्याथ कटकं चलन्नगरसंनिभम् /
मृगाङ्कदत्तो मन्त्राय समं सर्वैर् उपाविशत्"
Kathasaritsagara,"sokss_12,36.104","vivāhāyojjayinyaṃ kiṃ gantavyamuta no mayā /
ucyatāmiti papraccha nṛpatīnsacivāṃś ca saḥ","विवाहायोज्जयिन्यं किं गन्तव्यमुत नो मया /
उच्यतामिति पप्रच्छ नृपतीन्सचिवांश् च सः"
Kathasaritsagara,"sokss_12,36.105","duṣṭaḥ sa rājā tadgehagamane kuśalaṃ kutaḥ /
kāryaṃ ca tatra nāstyeva prāptaiva hi tadātmajā","दुष्टः स राजा तद्गेहगमने कुशलं कुतः /
कार्यं च तत्र नास्त्येव प्राप्तैव हि तदात्मजा"
Kathasaritsagara,"sokss_12,36.106","ityaikamatyena nṛpāḥ sacivāścābruvanyadā /
tadā mṛgāṅkadattastamapṛcchacchrutadhiṃ dvijam","इत्यैकमत्येन नृपाः सचिवाश्चाब्रुवन्यदा /
तदा मृगाङ्कदत्तस्तमपृच्छच्छ्रुतधिं द्विजम्"
Kathasaritsagara,"sokss_12,36.107","udāsīna iva brahmaṃstūṣṇīmevaṃ sthito 'si kim /
kimetadevābhimataṃ tavāpyuta na vā vada","उदासीन इव ब्रह्मंस्तूष्णीमेवं स्थितो ऽसि किम् /
किमेतदेवाभिमतं तवाप्युत न वा वद"
Kathasaritsagara,"sokss_12,36.108","tataḥ śrutadhirāha sma yadi śroṣyasi vacmi tat /
gantavyaṃ karmasenasya gṛheṣviti matirmama","ततः श्रुतधिराह स्म यदि श्रोष्यसि वच्मि तत् /
गन्तव्यं कर्मसेनस्य गृहेष्विति मतिर्मम"
Kathasaritsagara,"sokss_12,36.109","aśāṭhyena hi saṃdiṣṭametattenānyathā katham /
sutāpahāre sa balī yuddhaṃ tyaktvā gṛhaṃ vrajet","अशाठ्येन हि संदिष्टमेतत्तेनान्यथा कथम् /
सुतापहारे स बली युद्धं त्यक्त्वा गृहं व्रजेत्"
Kathasaritsagara,"sokss_12,36.110","sabalasya ca kiṃ kuryātprāptasyāpi gṛhaṃ sa te /
prītistu tatra yātasya bhavettena samaṃ tava","सबलस्य च किं कुर्यात्प्राप्तस्यापि गृहं स ते /
प्रीतिस्तु तत्र यातस्य भवेत्तेन समं तव"
Kathasaritsagara,"sokss_12,36.111","sahāyo 'gre sa ca syānnaḥ snehena duhituḥ punaḥ /
necchatyavidhinodvāhaṃ tenaivaṃ vakti tattvataḥ","सहायो ऽग्रे स च स्यान्नः स्नेहेन दुहितुः पुनः /
नेच्छत्यविधिनोद्वाहं तेनैवं वक्ति तत्त्वतः"
Kathasaritsagara,"sokss_12,36.112","tadyuktaṃ gamanaṃ tatrety ukte śrutadhinā tadā /
sādhu sādhviti tatrocuḥ sarve śraddhāya tadvacaḥ","तद्युक्तं गमनं तत्रेत्य् उक्ते श्रुतधिना तदा /
साधु साध्विति तत्रोचुः सर्वे श्रद्धाय तद्वचः"
Kathasaritsagara,"sokss_12,36.113","tato mṛgāṅkadattastānavocatsarvamastvadaḥ /
kiṃ tu tātaṃ vināmbāṃ ca vivāho me na rocate","ततो मृगाङ्कदत्तस्तानवोचत्सर्वमस्त्वदः /
किं तु तातं विनाम्बां च विवाहो मे न रोचते"
Kathasaritsagara,"sokss_12,36.114","tadambātātayoḥ kaścid āhvānāya vrajatv itaḥ /
buddhvā ca tadabhiprāyaṃ kariṣyāmo yathocitam","तदम्बातातयोः कश्चिद् आह्वानाय व्रजत्व् इतः /
बुद्ध्वा च तदभिप्रायं करिष्यामो यथोचितम्"
Kathasaritsagara,"sokss_12,36.115","ityūcivān sa saṃmantrya pitroḥ pārśvaṃ svamantriṇam /
tatrastha eva vyasṛjadvīro bhīmaparākramam","इत्यूचिवान् स संमन्त्र्य पित्रोः पार्श्वं स्वमन्त्रिणम् /
तत्रस्थ एव व्यसृजद्वीरो भीमपराक्रमम्"
Kathasaritsagara,"sokss_12,36.116","tāvac ca tatrāyodhyāyāṃ puri rājā sa tatpitā /
kālenāmaradattastajjñātavāṃs tasya lokataḥ","तावच् च तत्रायोध्यायां पुरि राजा स तत्पिता /
कालेनामरदत्तस्तज्ज्ञातवांस् तस्य लोकतः"
Kathasaritsagara,"sokss_12,36.117","mṛgāṅkadattasya kṛtaṃ deśanirvāsanapradam /
vinītamatinā mithyā rājaputrasya paiśunam","मृगाङ्कदत्तस्य कृतं देशनिर्वासनप्रदम् /
विनीतमतिना मिथ्या राजपुत्रस्य पैशुनम्"
Kathasaritsagara,"sokss_12,36.118","tataḥ kumantriṇaṃ kopāttaṃ nihatya sa sānvayam /
putranirvāsanodagraduḥkhakaṣṭāmagāddaśām","ततः कुमन्त्रिणं कोपात्तं निहत्य स सान्वयम् /
पुत्रनिर्वासनोदग्रदुःखकष्टामगाद्दशाम्"
Kathasaritsagara,"sokss_12,36.119","nirgatya ca purībāhye tasthāvāyatane hareḥ /
rājā sa nandigrāmākhye carandāraiḥ samaṃ tapaḥ","निर्गत्य च पुरीबाह्ये तस्थावायतने हरेः /
राजा स नन्दिग्रामाख्ये चरन्दारैः समं तपः"
Kathasaritsagara,"sokss_12,36.120","tatra sthite cirāttasminsa cārāveditāgamaḥ /
ayodhyāṃ prāpa vātāśvavegādbhīmaparākramaḥ","तत्र स्थिते चिरात्तस्मिन्स चारावेदितागमः /
अयोध्यां प्राप वाताश्ववेगाद्भीमपराक्रमः"
Kathasaritsagara,"sokss_12,36.121","sa tāmapaśyadudvignāṃ gatarājasutāṃ purīm /
rāmapravāsavaidhuryakaṭaṃ punarivāgatām","स तामपश्यदुद्विग्नां गतराजसुतां पुरीम् /
रामप्रवासवैधुर्यकटं पुनरिवागताम्"
Kathasaritsagara,"sokss_12,36.122","rājaputrasya pṛcchadbhir vārtāṃ paurair vṛto 'tha saḥ /
tanmukhāc chrutavṛttānto nandigrāmaṃ tato yayau","राजपुत्रस्य पृच्छद्भिर् वार्तां पौरैर् वृतो ऽथ सः /
तन्मुखाच् छ्रुतवृत्तान्तो नन्दिग्रामं ततो ययौ"
Kathasaritsagara,"sokss_12,36.123","tatrābhīṣṭasutodantasotsukaṃ mahiṣīyutam /
dadarśāmaradattaṃ taṃ tapaḥkṣāmatanuṃ nṛpam","तत्राभीष्टसुतोदन्तसोत्सुकं महिषीयुतम् /
ददर्शामरदत्तं तं तपःक्षामतनुं नृपम्"
Kathasaritsagara,"sokss_12,36.124","tam etya pādapatitaḥ kṛtakaṇṭhagrahaṃ nṛpam /
pṛṣṭodantam avocat sa sāsraṃ bhīmaparākramaḥ","तम् एत्य पादपतितः कृतकण्ठग्रहं नृपम् /
पृष्टोदन्तम् अवोचत् स सास्रं भीमपराक्रमः"
Kathasaritsagara,"sokss_12,36.125","prāptā mṛgāṅkadattena sūnunā te svavīryataḥ /
sā śaśāṅkavatī deva karmasenanṛpātmajā","प्राप्ता मृगाङ्कदत्तेन सूनुना ते स्ववीर्यतः /
सा शशाङ्कवती देव कर्मसेननृपात्मजा"
Kathasaritsagara,"sokss_12,36.126","tadvivāhaś ca devena vinā devyā ca sarvathā /
na tasya pitṛbhaktasya śobhanaḥ pratibhāsate","तद्विवाहश् च देवेन विना देव्या च सर्वथा /
न तस्य पितृभक्तस्य शोभनः प्रतिभासते"
Kathasaritsagara,"sokss_12,36.127","atas tena visṛṣṭo 'ham ihaivāgamyatām iti /
vijñāpanāya dharaṇinyastamūrdhnā sutena vaḥ","अतस् तेन विसृष्टो ऽहम् इहैवागम्यताम् इति /
विज्ञापनाय धरणिन्यस्तमूर्ध्ना सुतेन वः"
Kathasaritsagara,"sokss_12,36.128","pratīkṣamāṇo yuṣmāṃś ca sa kāñcanapure sthitaḥ /
śabarādhipaterdeva rājño māyābaṭorgṛhe","प्रतीक्षमाणो युष्मांश् च स काञ्चनपुरे स्थितः /
शबराधिपतेर्देव राज्ञो मायाबटोर्गृहे"
Kathasaritsagara,"sokss_12,36.129","śṛṇvidānīṃ ca vṛttāntamity uktvā deśanirgamāt /
ārabhya so 'ṭavīvāsaviyogaviṣamāyatam","शृण्विदानीं च वृत्तान्तमित्य् उक्त्वा देशनिर्गमात् /
आरभ्य सो ऽटवीवासवियोगविषमायतम्"
Kathasaritsagara,"sokss_12,36.130","sa yuddhaṃ karmasenīyasaṃdhyantaṃ vividhādbhutam /
kṛtsnaṃ svaprabhuvṛttāntaṃ jagau bhīmaparākramaḥ","स युद्धं कर्मसेनीयसंध्यन्तं विविधाद्भुतम् /
कृत्स्नं स्वप्रभुवृत्तान्तं जगौ भीमपराक्रमः"
Kathasaritsagara,"sokss_12,36.131","tac chrutvā sutakalyāṇe sa rājā jātaniścayaḥ /
tadaivāmaradattaḥ svaṃ harṣātprasthānamādiśat","तच् छ्रुत्वा सुतकल्याणे स राजा जातनिश्चयः /
तदैवामरदत्तः स्वं हर्षात्प्रस्थानमादिशत्"
Kathasaritsagara,"sokss_12,36.132","gajārūḍhaḥ samaṃ devyā rājabhiḥ sacivaiś ca saḥ /
sahastyaśvabalaḥ prāyātputraṃ pratyutsukas tataḥ","गजारूढः समं देव्या राजभिः सचिवैश् च सः /
सहस्त्यश्वबलः प्रायात्पुत्रं प्रत्युत्सुकस् ततः"
Kathasaritsagara,"sokss_12,36.133","alpair eva ca sa prāpa divasair avilambitaḥ /
śabarādhipadeśasthaṃ sutasya kaṭakaṃ nṛpaḥ","अल्पैर् एव च स प्राप दिवसैर् अविलम्बितः /
शबराधिपदेशस्थं सुतस्य कटकं नृपः"
Kathasaritsagara,"sokss_12,36.134","tadbuddhvaiva ca tasyāgre samagrai rājabhiḥ saha /
mṛgāṅkadatto niragātsavayasyaścirotsukaḥ","तद्बुद्ध्वैव च तस्याग्रे समग्रै राजभिः सह /
मृगाङ्कदत्तो निरगात्सवयस्यश्चिरोत्सुकः"
Kathasaritsagara,"sokss_12,36.135","dṛṣṭvaiva dūrātturagādavatīryāsya pādayoḥ /
gajāvarūḍhasya piturmātuś ca nipapāta saḥ","दृष्ट्वैव दूरात्तुरगादवतीर्यास्य पादयोः /
गजावरूढस्य पितुर्मातुश् च निपपात सः"
Kathasaritsagara,"sokss_12,36.136","āliṅgitaḥ sa ca pituḥ śarīreṇa bhujāntaram /
manorathena hṛdayaṃ bāṣpaiś cāpūrayad dṛśau","आलिङ्गितः स च पितुः शरीरेण भुजान्तरम् /
मनोरथेन हृदयं बाष्पैश् चापूरयद् दृशौ"
Kathasaritsagara,"sokss_12,36.137","mātāpyāśliṣya sucirātpaśyantīṃ taṃ muhuḥ sutam /
bhūyo viyogabhīteva na moktumaśakacciram","माताप्याश्लिष्य सुचिरात्पश्यन्तीं तं मुहुः सुतम् /
भूयो वियोगभीतेव न मोक्तुमशकच्चिरम्"
Kathasaritsagara,"sokss_12,36.138","te cāpy amaradattaṃ taṃ sadevīkaṃ nṛpāḥ prabhum /
mṛgāṅkadattasuhṛdastadākhyātāstadāsnaman","ते चाप्य् अमरदत्तं तं सदेवीकं नृपाः प्रभुम् /
मृगाङ्कदत्तसुहृदस्तदाख्यातास्तदास्नमन्"
Kathasaritsagara,"sokss_12,36.139","sa rājā sāpi taddevi daṃpatīvidhureṣu tān /
sahāyānekaputrasya snehādabhinanandatuḥ","स राजा सापि तद्देवि दंपतीविधुरेषु तान् /
सहायानेकपुत्रस्य स्नेहादभिननन्दतुः"
Kathasaritsagara,"sokss_12,36.140","māyābaṭoḥ praviśyātha rājadhānīṃ vilokya ca /
sa śaśāṅkavatīṃ tatra tāṃ pādāvanatāṃ snuṣāsm","मायाबटोः प्रविश्याथ राजधानीं विलोक्य च /
स शशाङ्कवतीं तत्र तां पादावनतां स्नुषास्म्"
Kathasaritsagara,"sokss_12,36.141","gṛhītaprābhṛto devyā tayā ca snuṣayā saha /
nirgatyāmaradattaḥ sve kaṭake vasatiṃ vyadhāt","गृहीतप्राभृतो देव्या तया च स्नुषया सह /
निर्गत्यामरदत्तः स्वे कटके वसतिं व्यधात्"
Kathasaritsagara,"sokss_12,36.142","bhuktvā ca tatra putreṇa saha sarvaiś ca rājabhiḥ /
gītavāditranṛttaistannināya sasukhaṃ dinam","भुक्त्वा च तत्र पुत्रेण सह सर्वैश् च राजभिः /
गीतवादित्रनृत्तैस्तन्निनाय ससुखं दिनम्"
Kathasaritsagara,"sokss_12,36.143","mene ca labdhayaśasā kṛtinaṃ tena sūnunā /
mṛgāṅkadattenātmānaṃ bhāvinā cakravartinā","मेने च लब्धयशसा कृतिनं तेन सूनुना /
मृगाङ्कदत्तेनात्मानं भाविना चक्रवर्तिना"
Kathasaritsagara,"sokss_12,36.144","tāvac ca karmasenena rājñā tena sumedhasā /
dūto mṛgāṅkadattasya saṃmantryātra vyasṛjyata","तावच् च कर्मसेनेन राज्ञा तेन सुमेधसा /
दूतो मृगाङ्कदत्तस्य संमन्त्र्यात्र व्यसृज्यत"
Kathasaritsagara,"sokss_12,36.145","bhavānujjayinīṃ tāvadimāṃ naivāgamiṣyati /
tatpreṣayiṣyāmy atraiva suṣeṇākhyam ahaṃ sutam","भवानुज्जयिनीं तावदिमां नैवागमिष्यति /
तत्प्रेषयिष्याम्य् अत्रैव सुषेणाख्यम् अहं सुतम्"
Kathasaritsagara,"sokss_12,36.146","sa śaśāṅkavatīṃ tubhyaṃ vidhivadbhaginīṃ nijām /
dāsyatyato nāvidhinā sā vivāhyā tvayānagha","स शशाङ्कवतीं तुभ्यं विधिवद्भगिनीं निजाम् /
दास्यत्यतो नाविधिना सा विवाह्या त्वयानघ"
Kathasaritsagara,"sokss_12,36.147","asmatsnehānurodhaścediti taṃ saṃdideśa ca /
lekhe dūtamukhe cāsya rājasūnoḥ sa bhūpatiḥ","अस्मत्स्नेहानुरोधश्चेदिति तं संदिदेश च /
लेखे दूतमुखे चास्य राजसूनोः स भूपतिः"
Kathasaritsagara,"sokss_12,36.148","rājasthāne śrute tasminsaṃdeśe rājasūnunā /
tatpitā tasya dūtasya sa rājaivottaraṃ dadau","राजस्थाने श्रुते तस्मिन्संदेशे राजसूनुना /
तत्पिता तस्य दूतस्य स राजैवोत्तरं ददौ"
Kathasaritsagara,"sokss_12,36.149","karmasenanṛpātko 'nyo vaktyetattasya sanmateḥ /
sneho 'sti kāmamasmāsu tadenaṃ preṣayatvitaḥ","कर्मसेननृपात्को ऽन्यो वक्त्येतत्तस्य सन्मतेः /
स्नेहो ऽस्ति काममस्मासु तदेनं प्रेषयत्वितः"
Kathasaritsagara,"sokss_12,36.150","suṣeṇaṃ sa nijaṃ putraṃ kariṣyāmas tathā vayam /
yathā saṃtoṣakṛttasya sutodvāho bhaviṣyati","सुषेणं स निजं पुत्रं करिष्यामस् तथा वयम् /
यथा संतोषकृत्तस्य सुतोद्वाहो भविष्यति"
Kathasaritsagara,"sokss_12,36.151","ity uktvā pratisaṃdeśaṃ dūtaṃ taṃ preṣya satkṛtam /
rājā saśrutadhiṃ putraṃ nṛpatīṃś ca jagāda saḥ","इत्य् उक्त्वा प्रतिसंदेशं दूतं तं प्रेष्य सत्कृतम् /
राजा सश्रुतधिं पुत्रं नृपतींश् च जगाद सः"
Kathasaritsagara,"sokss_12,36.152","ayodhyāmadhunā yāmo vivāhas tatra śobhate /
suṣeṇasya ca satkāro yathāvattatra siddhyati","अयोध्यामधुना यामो विवाहस् तत्र शोभते /
सुषेणस्य च सत्कारो यथावत्तत्र सिद्ध्यति"
Kathasaritsagara,"sokss_12,36.153","rājā māyābaṭuśceha suṣeṇaṃ saṃpratīkṣatām /
tenāgatena sahito 'yodhyāṃ paścādupaiṣyati","राजा मायाबटुश्चेह सुषेणं संप्रतीक्षताम् /
तेनागतेन सहितो ऽयोध्यां पश्चादुपैष्यति"
Kathasaritsagara,"sokss_12,36.154","vayaṃ vivāhasaṃbhārahetoryāmo 'grataḥ punaḥ /
iti rājavacas tatra te sarve 'py anumenire","वयं विवाहसंभारहेतोर्यामो ऽग्रतः पुनः /
इति राजवचस् तत्र ते सर्वे ऽप्य् अनुमेनिरे"
Kathasaritsagara,"sokss_12,36.155","tato 'nyedyuḥ samaṃ devyā sainyaiś ca sa mahīpatiḥ /
mṛgāṅkadattaś ca yutau rājabhiḥ sacivaiś ca taiḥ","ततो ऽन्येद्युः समं देव्या सैन्यैश् च स महीपतिः /
मृगाङ्कदत्तश् च युतौ राजभिः सचिवैश् च तैः"
Kathasaritsagara,"sokss_12,36.156","māyābaṭuṃ nidhāyātra suṣeṇāgamanāvadhi /
śaśāṅkavatyā sahitau celatuḥ kṛtinau tataḥ","मायाबटुं निधायात्र सुषेणागमनावधि /
शशाङ्कवत्या सहितौ चेलतुः कृतिनौ ततः"
Kathasaritsagara,"sokss_12,36.157","valgatturaṃgasaṃghātataraṅgaśatasaṃkulaḥ /
asaṃkhyasarpatpādātapāthaḥ pūritadiṅmukhaḥ","वल्गत्तुरंगसंघाततरङ्गशतसंकुलः /
असंख्यसर्पत्पादातपाथः पूरितदिङ्मुखः"
Kathasaritsagara,"sokss_12,36.158","tumulaprollasacchabdapihitānyaravaśravaḥ /
cacāla sa balāmbhodhistayor gambhīrabhīṣaṇaḥ","तुमुलप्रोल्लसच्छब्दपिहितान्यरवश्रवः /
चचाल स बलाम्भोधिस्तयोर् गम्भीरभीषणः"
Kathasaritsagara,"sokss_12,36.159","kurvāṇau ca rajaś channāṃ vasudhāvibhramāṃ divam /
garjadgajaghanākīrṇāṃ vasudhāṃ ca dyuvibhramām","कुर्वाणौ च रजश् छन्नां वसुधाविभ्रमां दिवम् /
गर्जद्गजघनाकीर्णां वसुधां च द्युविभ्रमाम्"
Kathasaritsagara,"sokss_12,36.160","mārge krameṇa gacchantau śaktirakṣitakasya tau /
gṛhaṃ kirātarājasya pitāputrāvavāpatuḥ","मार्गे क्रमेण गच्छन्तौ शक्तिरक्षितकस्य तौ /
गृहं किरातराजस्य पितापुत्राववापतुः"
Kathasaritsagara,"sokss_12,36.161","tatra tena mahāratnahemasadvastrarāśibhiḥ /
sadāreṇa kṛtodārasaparyau saparigrahau","तत्र तेन महारत्नहेमसद्वस्त्रराशिभिः /
सदारेण कृतोदारसपर्यौ सपरिग्रहौ"
Kathasaritsagara,"sokss_12,36.162","dinamekaṃ kṛtāhārau viśramya sabalau tataḥ /
prasthāya ca svanagarīmayodhyāṃ prāpatuḥ kramāt","दिनमेकं कृताहारौ विश्रम्य सबलौ ततः /
प्रस्थाय च स्वनगरीमयोध्यां प्रापतुः क्रमात्"
Kathasaritsagara,"sokss_12,36.163","harmyavātāyanārūḍhacañcatpaurāṅganānanaiḥ /
kāntipallavitaiḥ phullavilolakamalāmiva","हर्म्यवातायनारूढचञ्चत्पौराङ्गनाननैः /
कान्तिपल्लवितैः फुल्लविलोलकमलामिव"
Kathasaritsagara,"sokss_12,36.164","savadhūkacirāyātarājaputrekṣaṇotsukaiḥ /
netraiḥ pāriplavaiścāsāṃ calatkuvalayair iva","सवधूकचिरायातराजपुत्रेक्षणोत्सुकैः /
नेत्रैः पारिप्लवैश्चासां चलत्कुवलयैर् इव"
Kathasaritsagara,"sokss_12,36.165","saṃpatadbhir vṛtāṃ rājahaṃsair viviśatuś ca tām /
taraṅgitāṃ patākābhiḥ pravāte sarasīmiva","संपतद्भिर् वृतां राजहंसैर् विविशतुश् च ताम् /
तरङ्गितां पताकाभिः प्रवाते सरसीमिव"
Kathasaritsagara,"sokss_12,36.166","tatrābhyanandan paurās tau dīyamānāśiṣau dvijaiḥ /
bandibhiḥ stūyamānau ca gīyamānau ca cāraṇaiḥ","तत्राभ्यनन्दन् पौरास् तौ दीयमानाशिषौ द्विजैः /
बन्दिभिः स्तूयमानौ च गीयमानौ च चारणैः"
Kathasaritsagara,"sokss_12,36.167","karmasenasya tanayāmimāmālokayedyadi /
na punaḥ sutayā lakṣmyā darpaṃ kuryānmahodadhiḥ","कर्मसेनस्य तनयामिमामालोकयेद्यदि /
न पुनः सुतया लक्ष्म्या दर्पं कुर्यान्महोदधिः"
Kathasaritsagara,"sokss_12,36.168","na ca gauryāpi himavānityatra ca jagau janaḥ /
śaśāṅkavatyā lāvaṇyasaṃpadaṃ vīkṣya vismita","न च गौर्यापि हिमवानित्यत्र च जगौ जनः /
शशाङ्कवत्या लावण्यसंपदं वीक्ष्य विस्मित"
Kathasaritsagara,"sokss_12,36.169","tadā ca maṅgalamahātūryapratiravair diśaḥ /
utsavādhigame rājñāṃ saṃvedanam iva vyadhuḥ","तदा च मङ्गलमहातूर्यप्रतिरवैर् दिशः /
उत्सवाधिगमे राज्ञां संवेदनम् इव व्यधुः"
Kathasaritsagara,"sokss_12,36.170","bahiḥ sṛteneva bharād anurāgeṇa nirbharā /
sindūreṇa pranṛttā sā sarvābhūtsotsavā purī","बहिः सृतेनेव भराद् अनुरागेण निर्भरा /
सिन्दूरेण प्रनृत्ता सा सर्वाभूत्सोत्सवा पुरी"
Kathasaritsagara,"sokss_12,36.171","anyeyurgaṇakaiḥ sūnorlagnāhe niścite nṛpaḥ /
cakārāmaradatto 'tra tadvivāhāya saṃbhṛtim","अन्येयुर्गणकैः सूनोर्लग्नाहे निश्चिते नृपः /
चकारामरदत्तो ऽत्र तद्विवाहाय संभृतिम्"
Kathasaritsagara,"sokss_12,36.172","apūri tasya nagarī taistair nānādigāgataiḥ /
ratnais tathā yathā cakre sā kuberapurīm adhaḥ","अपूरि तस्य नगरी तैस्तैर् नानादिगागतैः /
रत्नैस् तथा यथा चक्रे सा कुबेरपुरीम् अधः"
Kathasaritsagara,"sokss_12,36.173","athāgatyācirād eko hṛṣṭadvāḥsthaniveditaḥ /
dūto māyābaṭor atra nṛpatiṃ taṃ vyajijñapat","अथागत्याचिराद् एको हृष्टद्वाःस्थनिवेदितः /
दूतो मायाबटोर् अत्र नृपतिं तं व्यजिज्ञपत्"
Kathasaritsagara,"sokss_12,36.174","devāgato rājaputraḥ suṣeṇo nṛpatiś ca saḥ /
māyābaṭurayodhyāyāḥ sīmānte 'syāḥ sthitābubhau","देवागतो राजपुत्रः सुषेणो नृपतिश् च सः /
मायाबटुरयोध्यायाः सीमान्ते ऽस्याः स्थिताबुभौ"
Kathasaritsagara,"sokss_12,36.175","śrutvaivāmaradattastadrājā sainyaiḥ samaṃ nijam /
senāpatiṃ suṣeṇasya tasyāgre visasarja saḥ","श्रुत्वैवामरदत्तस्तद्राजा सैन्यैः समं निजम् /
सेनापतिं सुषेणस्य तस्याग्रे विससर्ज सः"
Kathasaritsagara,"sokss_12,36.176","tena sākamayodhyāto rājaputram upāgatam /
mṛgāṅkadattaḥ sasuhṛtprītyā pratyudyayau tataḥ","तेन साकमयोध्यातो राजपुत्रम् उपागतम् /
मृगाङ्कदत्तः ससुहृत्प्रीत्या प्रत्युद्ययौ ततः"
Kathasaritsagara,"sokss_12,36.177","dūrādvāhāvatīrṇau ca kṛtakaṇṭhagrahau mithaḥ /
tāvubhau pṛṣṭakuśalau milataḥ sma nṛpātmajau","दूराद्वाहावतीर्णौ च कृतकण्ठग्रहौ मिथः /
तावुभौ पृष्टकुशलौ मिलतः स्म नृपात्मजौ"
Kathasaritsagara,"sokss_12,36.178","premṇā caikarathārūḍhau nagarīṃ viśataḥ sma tām /
diśantau pauranārīṇāṃ vilocanamahotsavam","प्रेम्णा चैकरथारूढौ नगरीं विशतः स्म ताम् /
दिशन्तौ पौरनारीणां विलोचनमहोत्सवम्"
Kathasaritsagara,"sokss_12,36.179","suṣeṇaścātra rājānaṃ dṛṣṭvā tadbahumānitaḥ /
śaśāṅkavatyāstadanu svasurvāsagṛhaṃ yayau","सुषेणश्चात्र राजानं दृष्ट्वा तद्बहुमानितः /
शशाङ्कवत्यास्तदनु स्वसुर्वासगृहं ययौ"
Kathasaritsagara,"sokss_12,36.180","tatrotthāya kṛtāśleṣastayā bāṣpāyamāṇayā /
upaviśya sa savrīḍāṃ rājaputrīṃ jagāda tām","तत्रोत्थाय कृताश्लेषस्तया बाष्पायमाणया /
उपविश्य स सव्रीडां राजपुत्रीं जगाद ताम्"
Kathasaritsagara,"sokss_12,36.181","tātastvāmāha nāyuktaṃ putri kiṃcittvayā kṛtam /
adyaitaddhi mayā jñātaṃ yatsvapne 'mbikayā tava","तातस्त्वामाह नायुक्तं पुत्रि किंचित्त्वया कृतम् /
अद्यैतद्धि मया ज्ञातं यत्स्वप्ने ऽम्बिकया तव"
Kathasaritsagara,"sokss_12,36.182","mṛgāṅkadatto bhartāsau samādiṣṭo nṛpātmajaḥ /
bhartṛmārgānusaraṇaṃ strīṇāṃ ca paramaṃ vratam","मृगाङ्कदत्तो भर्तासौ समादिष्टो नृपात्मजः /
भर्तृमार्गानुसरणं स्त्रीणां च परमं व्रतम्"
Kathasaritsagara,"sokss_12,36.183","ity uktā tena sā bālā hṛdayaṃ svamadhomukhī /
siddhamiṣṭaṃ tavetyevaṃ paśyantī vijahau trapām","इत्य् उक्ता तेन सा बाला हृदयं स्वमधोमुखी /
सिद्धमिष्टं तवेत्येवं पश्यन्ती विजहौ त्रपाम्"
Kathasaritsagara,"sokss_12,36.184","atha tasyai suṣeṇo 'sau nītvā rājāgrato dadau /
dhanaṃ śaśāṅkavatyai tadyat tasyā nijasaṃcitam","अथ तस्यै सुषेणो ऽसौ नीत्वा राजाग्रतो ददौ /
धनं शशाङ्कवत्यै तद्यत् तस्या निजसंचितम्"
Kathasaritsagara,"sokss_12,36.185","hemno bhārasahasre dve ratnābharaṇakāraṇam /
subhṛtān pañca karabhān bhāṇḍaṃ cānyad dhiraṇmayam","हेम्नो भारसहस्रे द्वे रत्नाभरणकारणम् /
सुभृतान् पञ्च करभान् भाण्डं चान्यद् धिरण्मयम्"
Kathasaritsagara,"sokss_12,36.186","uvāca caitadasyāḥ svaṃ tātānupreṣitaṃ tu yat /
vivāhavedyām asyaitat pradāsyāmi kramād iti","उवाच चैतदस्याः स्वं तातानुप्रेषितं तु यत् /
विवाहवेद्याम् अस्यैतत् प्रदास्यामि क्रमाद् इति"
Kathasaritsagara,"sokss_12,36.187","tataḥ sarve 'pi te tatra bhuktapītā nṛpāntike /
mṛgāṅkadattādiyutā ninyustannirvṛtā dinam","ततः सर्वे ऽपि ते तत्र भुक्तपीता नृपान्तिके /
मृगाङ्कदत्तादियुता निन्युस्तन्निर्वृता दिनम्"
Kathasaritsagara,"sokss_12,36.188","prāpte lagnadine 'nyedyurvyagre rājñi svayaṃ mudā /
mṛgāṅkadattaḥ snānādi cakārātmānurūpataḥ","प्राप्ते लग्नदिने ऽन्येद्युर्व्यग्रे राज्ञि स्वयं मुदा /
मृगाङ्कदत्तः स्नानादि चकारात्मानुरूपतः"
Kathasaritsagara,"sokss_12,36.189","tāṃ śaśāṅkavatīṃ cātra kāntyaiva kṛtakautukām /
nāryaḥ prasādhayāmāsurācāra iti kevalam","तां शशाङ्कवतीं चात्र कान्त्यैव कृतकौतुकाम् /
नार्यः प्रसाधयामासुराचार इति केवलम्"
Kathasaritsagara,"sokss_12,36.190","nirgatya kautukāgārādatha vyagrasuṣeṇataḥ /
hutāśanavatī vedīmadhyāsātāṃ vadhūvarau","निर्गत्य कौतुकागारादथ व्यग्रसुषेणतः /
हुताशनवती वेदीमध्यासातां वधूवरौ"
Kathasaritsagara,"sokss_12,36.191","tasyāṃ sa rājaduhitustasyā vyagrasuṣeṇataḥ /
dhṛtābjaśobhāruciraṃ pāṇiṃ lakṣmyā ivācyutaḥ","तस्यां स राजदुहितुस्तस्या व्यग्रसुषेणतः /
धृताब्जशोभारुचिरं पाणिं लक्ष्म्या इवाच्युतः"
Kathasaritsagara,"sokss_12,36.192","babhau kim apitāpāc ca dhūmāccāgnipradakṣiṇe /
akope 'py aruṇodbāṣpaṃ tacchaśāṅkavatīmukham","बभौ किम् अपितापाच् च धूमाच्चाग्निप्रदक्षिणे /
अकोपे ऽप्य् अरुणोद्बाष्पं तच्छशाङ्कवतीमुखम्"
Kathasaritsagara,"sokss_12,36.193","vahnau ca lājāñjalayo vikīrṇā vibabhustayā /
hāsāḥ prayatnasāphalyahṛṣṭasyeva manobhuvaḥ","वह्नौ च लाजाञ्जलयो विकीर्णा विबभुस्तया /
हासाः प्रयत्नसाफल्यहृष्टस्येव मनोभुवः"
Kathasaritsagara,"sokss_12,36.194","dadau lājavisarge ca suṣeṇaḥ prathame tadā /
pañcāśvānāṃ sahasrāṇi vāraṇānāṃ śataṃ tathā","ददौ लाजविसर्गे च सुषेणः प्रथमे तदा /
पञ्चाश्वानां सहस्राणि वारणानां शतं तथा"
Kathasaritsagara,"sokss_12,36.195","svarṇabhāraśate dve ca navatiṃ ca kareṇukāḥ /
bhṛtāḥ sadvastrasadratnamuktābharaṇabhārakaiḥ","स्वर्णभारशते द्वे च नवतिं च करेणुकाः /
भृताः सद्वस्त्रसद्रत्नमुक्ताभरणभारकैः"
Kathasaritsagara,"sokss_12,36.196","mahīvijayajaṃ vittaṃ tad eva dviguṇaṃ kramāt /
anyeṣu lājamokṣeṣu prādāttasyāḥ sa sodaraḥ","महीविजयजं वित्तं तद् एव द्विगुणं क्रमात् /
अन्येषु लाजमोक्षेषु प्रादात्तस्याः स सोदरः"
Kathasaritsagara,"sokss_12,36.197","athollasatyutsavatūryaniḥsvane
viveśa niṣpannavivāhamaṅgalaḥ /
mṛgāṅkadattaḥ sa navoḍhayā tayā
śaśāṅkavatyā saha mandiraṃ nijam","अथोल्लसत्युत्सवतूर्यनिःस्वने
विवेश निष्पन्नविवाहमङ्गलः /
मृगाङ्कदत्तः स नवोढया तया
शशाङ्कवत्या सह मन्दिरं निजम्"
Kathasaritsagara,"sokss_12,36.198","pitā carājāsya yathārhadattair
hastyaśvaratnābharaṇānnapānaiḥ /
ā rājacakraṃ śukaśārikāntaṃ
so 'rañjayatsvāḥ prakṛtīḥ sapaurāḥ","पिता चराजास्य यथार्हदत्तैर्
हस्त्यश्वरत्नाभरणान्नपानैः /
आ राजचक्रं शुकशारिकान्तं
सो ऽरञ्जयत्स्वाः प्रकृतीः सपौराः"
Kathasaritsagara,"sokss_12,36.199","tyāgaprakarṣaś ca tadāsya rājñas
tenaiva paryāptatayātra jajñe /
ābaddhavastrābharaṇā viterur
drumā mahīkalpatarubhramaṃ yat","त्यागप्रकर्षश् च तदास्य राज्ञस्
तेनैव पर्याप्ततयात्र जज्ञे /
आबद्धवस्त्राभरणा वितेरुर्
द्रुमा महीकल्पतरुभ्रमं यत्"
Kathasaritsagara,"sokss_12,36.200","tataḥ sa rājā samṛgāṅkadattaḥ
śaśāṅkavatyā saha rājabhiś ca /
bhuktvā suṣeṇena ca sākam etam
āpānagoṣṭhyā divasaṃ nināya","ततः स राजा समृगाङ्कदत्तः
शशाङ्कवत्या सह राजभिश् च /
भुक्त्वा सुषेणेन च साकम् एतम्
आपानगोष्ठ्या दिवसं निनाय"
Kathasaritsagara,"sokss_12,36.201","atha sevitanṛttacarcarīke
gṛhage tatra jane subhuktapīte /
paripītadharāraso gatādhvā
ravirastācalakaṃdaraṃ viveśa","अथ सेवितनृत्तचर्चरीके
गृहगे तत्र जने सुभुक्तपीते /
परिपीतधरारसो गताध्वा
रविरस्ताचलकंदरं विवेश"
Kathasaritsagara,"sokss_12,36.202","tam avekṣya ca saṃdhyayā sametaṃ navarāgojjvalayā kva citprayātam /
vicalatkhagamekhalā kilerṣyākupitevānudadhāva vāsaraśrīḥ","तम् अवेक्ष्य च संध्यया समेतं नवरागोज्ज्वलया क्व चित्प्रयातम् /
विचलत्खगमेखला किलेर्ष्याकुपितेवानुदधाव वासरश्रीः"
Kathasaritsagara,"sokss_12,36.203","dadṛśe ca vilolatārakeṇa
prabalībhūtamanobhuvā mukhena /
vilasattimirāsitāṃśukāntā
prasṛtā rātryabhisārikā krameṇa","ददृशे च विलोलतारकेण
प्रबलीभूतमनोभुवा मुखेन /
विलसत्तिमिरासितांशुकान्ता
प्रसृता रात्र्यभिसारिका क्रमेण"
Kathasaritsagara,"sokss_12,36.204","udayācalabāraṇāṅkuśatvaṃ navasindūrasamujjvalo jagāma /
udayann atha kupyadāyatākṣīkuṭilāpāṅgasahodaraḥ śaśāṅkaḥ","उदयाचलबारणाङ्कुशत्वं नवसिन्दूरसमुज्ज्वलो जगाम /
उदयन्न् अथ कुप्यदायताक्षीकुटिलापाङ्गसहोदरः शशाङ्कः"
Kathasaritsagara,"sokss_12,36.205","śaśinā kṛtakelikarṇapūraṃ
rativallīnavapallavena tena /
tamaso 'pagame dhṛtaprasādā
haridaindrī hasadānanaṃ babhāra","शशिना कृतकेलिकर्णपूरं
रतिवल्लीनवपल्लवेन तेन /
तमसो ऽपगमे धृतप्रसादा
हरिदैन्द्री हसदाननं बभार"
Kathasaritsagara,"sokss_12,36.206","kṛtasāṃdhyavidhiś ca so 'pi naktaṃ
navavadhvā sahito mṛgāṅkadattaḥ /
praviveśa tayā śaśāṅkavatyā
rajanīvāsagṛhaṃ mahārhaśayyam","कृतसांध्यविधिश् च सो ऽपि नक्तं
नववध्वा सहितो मृगाङ्कदत्तः /
प्रविवेश तया शशाङ्कवत्या
रजनीवासगृहं महार्हशय्यम्"
Kathasaritsagara,"sokss_12,36.207","mukhacandramasā tadāṅganāyā
niśi tasyāḥ praviluptatāmasena /
avabhāsitacitrabhittināntaḥ
punaruktīkṛtasanmaṇipradīpam","मुखचन्द्रमसा तदाङ्गनाया
निशि तस्याः प्रविलुप्ततामसेन /
अवभासितचित्रभित्तिनान्तः
पुनरुक्तीकृतसन्मणिप्रदीपम्"
Kathasaritsagara,"sokss_12,36.208","śayanīyagataś ca tatra tasyāḥ
sthitavatyāḥ parivṛtya sapriyāyāḥ /
aharatparirabhya cumbanena
kramaśaścādharakhaṇḍanena lajjām","शयनीयगतश् च तत्र तस्याः
स्थितवत्याः परिवृत्य सप्रियायाः /
अहरत्परिरभ्य चुम्बनेन
क्रमशश्चाधरखण्डनेन लज्जाम्"
Kathasaritsagara,"sokss_12,36.209","cirakāṅkṣitamanvabhūc ca mā mety
alamalpoccaradakṣaraṃ sa tasyāḥ /
navamohanamantrasārasaukhyaṃ
truṭitasphāramahārharatnakāñci","चिरकाङ्क्षितमन्वभूच् च मा मेत्य्
अलमल्पोच्चरदक्षरं स तस्याः /
नवमोहनमन्त्रसारसौख्यं
त्रुटितस्फारमहार्हरत्नकाञ्चि"
Kathasaritsagara,"sokss_12,36.210","aramata lulitālakena cāsyā
mukhaśaśinārdhanimīlitekṣaṇena /
śramavaśaśithilālasaiś ca so 'ṅgair
viralaviluptavilepanai ratānte","अरमत लुलितालकेन चास्या
मुखशशिनार्धनिमीलितेक्षणेन /
श्रमवशशिथिलालसैश् च सो ऽङ्गैर्
विरलविलुप्तविलेपनै रतान्ते"
Kathasaritsagara,"sokss_12,36.211","atha tatparibhogalīlayeva kṣapitākṣīyata sā tayostriyāmā /
vikasat suratotsavābhilāṣaprasarā prītirupāyayau tu vṛddhim","अथ तत्परिभोगलीलयेव क्षपिताक्षीयत सा तयोस्त्रियामा /
विकसत् सुरतोत्सवाभिलाषप्रसरा प्रीतिरुपाययौ तु वृद्धिम्"
Kathasaritsagara,"sokss_12,36.212","gatā niśā saṃprati deva mucyatāṃ
vilāsaśayyā surataklamacchidaḥ /
amī hi cūrṇālakakampadāyino
mṛgīdṛśāṃ vānti niśāntavāyavaḥ","गता निशा संप्रति देव मुच्यतां
विलासशय्या सुरतक्लमच्छिदः /
अमी हि चूर्णालककम्पदायिनो
मृगीदृशां वान्ति निशान्तवायवः"
Kathasaritsagara,"sokss_12,36.213","candraṃ niśāyāḥ sahasānuyāntyā
hāsracyutānīva ca mauktikāni /
dūrvāvanāgreṣv avapiṇḍitāni
sphuranti sacchāyamuṣojalāni","चन्द्रं निशायाः सहसानुयान्त्या
हास्रच्युतानीव च मौक्तिकानि /
दूर्वावनाग्रेष्व् अवपिण्डितानि
स्फुरन्ति सच्छायमुषोजलानि"
Kathasaritsagara,"sokss_12,36.214","koṣeṣu vyalasannipītamadhavo ye kair avāṇāṃ ciraṃ
labdhābhyantarasusthitā vikasatāminduprabhāsaṃgame /
te saṃkocam upāgateṣu vigalacchrīkeṣu teṣv anyato
bhṛṅgāḥ paśya kumāra yānti malināḥ kasya sthirā hy āpadi","कोषेषु व्यलसन्निपीतमधवो ये कैर् अवाणां चिरं
लब्धाभ्यन्तरसुस्थिता विकसतामिन्दुप्रभासंगमे /
ते संकोचम् उपागतेषु विगलच्छ्रीकेषु तेष्व् अन्यतो
भृङ्गाः पश्य कुमार यान्ति मलिनाः कस्य स्थिरा ह्य् आपदि"
Kathasaritsagara,"sokss_12,36.215","dinakṛtkaramaṇḍitādharām
avalokyaiva niśāṃ manobhuvā /
apaśaśitilakaṃ vapuḥ kṛtaṃ
mathitālpālpatamoñjanaṃ tathā","दिनकृत्करमण्डिताधराम्
अवलोक्यैव निशां मनोभुवा /
अपशशितिलकं वपुः कृतं
मथिताल्पाल्पतमोञ्जनं तथा"
Kathasaritsagara,"sokss_12,36.216","iti mṛdumadhuraiḥ sa bandivākyair
uṣasi śaśāṅkavatīvimuktakaṇṭhaḥ /
apagatasuratāntakhedanidraḥ
sapadi jahau śayanaṃ mṛgāṅkadattaḥ","इति मृदुमधुरैः स बन्दिवाक्यैर्
उषसि शशाङ्कवतीविमुक्तकण्ठः /
अपगतसुरतान्तखेदनिद्रः
सपदि जहौ शयनं मृगाङ्कदत्तः"
Kathasaritsagara,"sokss_12,36.217","utthāya ca vyadhita vāsarakṛtyameṣa pitrā nijocitakṛtākhilasaṃvidhānaḥ /
bhūyas tathaiva ca nināya tadā bahūni tānyutsavena dayitāsahito dināni","उत्थाय च व्यधित वासरकृत्यमेष पित्रा निजोचितकृताखिलसंविधानः /
भूयस् तथैव च निनाय तदा बहूनि तान्युत्सवेन दयितासहितो दिनानि"
Kathasaritsagara,"sokss_12,36.218","atha rājāmaradattas tajjanakas tacchvaśuryasya /
śirasi suṣeṇasyādau babandha paṭṭaṃ kṛtābhiṣekasya","अथ राजामरदत्तस् तज्जनकस् तच्छ्वशुर्यस्य /
शिरसि सुषेणस्यादौ बबन्ध पट्टं कृताभिषेकस्य"
Kathasaritsagara,"sokss_12,36.219","viṣayaṃ tad ucitam ekaṃ hastyaśvahiraṇyabhāravastrāṇi /
śatasaṃkhyāś ca varastrīr dadau sa tasmai kṛtādaro nṛpatiḥ","विषयं तद् उचितम् एकं हस्त्यश्वहिरण्यभारवस्त्राणि /
शतसंख्याश् च वरस्त्रीर् ददौ स तस्मै कृतादरो नृपतिः"
Kathasaritsagara,"sokss_12,36.220","śabarakirātādhipatī māyābaṭuśaktirakṣitau ca tataḥ /
sahabāndhavau sadārau mātaṅgacamūpatiṃ ca taṃ sa nṛpam","शबरकिराताधिपती मायाबटुशक्तिरक्षितौ च ततः /
सहबान्धवौ सदारौ मातङ्गचमूपतिं च तं स नृपम्"
Kathasaritsagara,"sokss_12,36.221","durgapiśācaṃ sacivān mṛgāṅkadattasya tāṃś ca saśrutadhīn /
samam ānayat pradattair viṣayair govājihemavastraiś ca","दुर्गपिशाचं सचिवान् मृगाङ्कदत्तस्य तांश् च सश्रुतधीन् /
समम् आनयत् प्रदत्तैर् विषयैर् गोवाजिहेमवस्त्रैश् च"
Kathasaritsagara,"sokss_12,36.222","tataḥ kirātendramukhān visṛjya tān
nṛpān svadeśeṣu suṣeṇasaṃyutān /
śaśāsa rājyaṃ sutaśauryanirvṛtaḥ
sa tatsukhenāmaradattabhūpatiḥ","ततः किरातेन्द्रमुखान् विसृज्य तान्
नृपान् स्वदेशेषु सुषेणसंयुतान् /
शशास राज्यं सुतशौर्यनिर्वृतः
स तत्सुखेनामरदत्तभूपतिः"
Kathasaritsagara,"sokss_12,36.223","mṛgāṅkadatto 'pi vijitya vairiṇaḥ
śaśāṅkavatyā sucirādavāptayā /
nijaiś ca tair bhīmaparākramādibhiḥ
sahāvatasthe sacivaiściraṃ sukhī","मृगाङ्कदत्तो ऽपि विजित्य वैरिणः
शशाङ्कवत्या सुचिरादवाप्तया /
निजैश् च तैर् भीमपराक्रमादिभिः
सहावतस्थे सचिवैश्चिरं सुखी"
Kathasaritsagara,"sokss_12,36.224","kāle 'tha yātyamaradattanṛpasya tasya svair aṃ jarā śravaṇamūlam upājagāma /
bhuktāḥ śriyaḥ pariṇataṃ vayasā śamasya nanveṣa kāla iti vaktumivāṅgabhūtā","काले ऽथ यात्यमरदत्तनृपस्य तस्य स्वैर् अं जरा श्रवणमूलम् उपाजगाम /
भुक्ताः श्रियः परिणतं वयसा शमस्य नन्वेष काल इति वक्तुमिवाङ्गभूता"
Kathasaritsagara,"sokss_12,36.225","tataḥ sa bhogeṣu viraktamānaso
mahīpatiḥ svānnijagāda mantriṇaḥ /
niśamyatāṃ saṃprati varṇayāmi vo
vidhitsitaṃ yanmama vartate hṛdi","ततः स भोगेषु विरक्तमानसो
महीपतिः स्वान्निजगाद मन्त्रिणः /
निशम्यतां संप्रति वर्णयामि वो
विधित्सितं यन्मम वर्तते हृदि"
Kathasaritsagara,"sokss_12,36.226","gataṃ vayo naḥ palitena sāṃprataṃ
kṛtāntadūtena kacagrahaḥ kṛtaḥ /
jarāgame jīrṇarasaṃ ca mādṛśāṃ
kubhogatṛṣṇāvyasanaṃ viḍambanā","गतं वयो नः पलितेन सांप्रतं
कृतान्तदूतेन कचग्रहः कृतः /
जरागमे जीर्णरसं च मादृशां
कुभोगतृष्णाव्यसनं विडम्बना"
Kathasaritsagara,"sokss_12,36.227","vivṛddhibhājā vayasā samaṃ ca yad
vivardhate lobhamanobhavagrahaḥ /
asaṃśayaṃ kāpuruṣavrataṃ hi tat
svabhāvajaṃ satpuruṣair aśikṣitam","विवृद्धिभाजा वयसा समं च यद्
विवर्धते लोभमनोभवग्रहः /
असंशयं कापुरुषव्रतं हि तत्
स्वभावजं सत्पुरुषैर् अशिक्षितम्"
Kathasaritsagara,"sokss_12,36.228","tad asti me labdhayaśā mahītale
sarājakāvantinarendranirjayāt /
svato 'nuraktaprakṛtirguṇādhiko
mṛgāṅkadattaḥ susahāyavānayam","तद् अस्ति मे लब्धयशा महीतले
सराजकावन्तिनरेन्द्रनिर्जयात् /
स्वतो ऽनुरक्तप्रकृतिर्गुणाधिको
मृगाङ्कदत्तः सुसहायवानयम्"
Kathasaritsagara,"sokss_12,36.229","tad etad asmai nijarājyamūrjitaṃ
samarpya tīrthaṃ tapase 'hamāśraye /
parair anindyaṃ caritaṃ manasvināṃ
vayonusārocitam eva śobhate","तद् एतद् अस्मै निजराज्यमूर्जितं
समर्प्य तीर्थं तपसे ऽहमाश्रये /
परैर् अनिन्द्यं चरितं मनस्विनां
वयोनुसारोचितम् एव शोभते"
Kathasaritsagara,"sokss_12,36.230","iti kṣitīśasya vacaḥ suniścitaṃ
niśamya dhīrāḥ kila tasya mantriṇaḥ /
krameṇa devīpramukhāś ca paurās
tatheti sarve pratipedire tadā","इति क्षितीशस्य वचः सुनिश्चितं
निशम्य धीराः किल तस्य मन्त्रिणः /
क्रमेण देवीप्रमुखाश् च पौरास्
तथेति सर्वे प्रतिपेदिरे तदा"
Kathasaritsagara,"sokss_12,36.231","tataḥ sa rājā gaṇakoktalagne
dine vivikte sahito dvijāgryaiḥ /
mṛgāṅkadattasya cakāra tasya
rājyābhiṣekotsavamātmajasya","ततः स राजा गणकोक्तलग्ने
दिने विविक्ते सहितो द्विजाग्र्यैः /
मृगाङ्कदत्तस्य चकार तस्य
राज्याभिषेकोत्सवमात्मजस्य"
Kathasaritsagara,"sokss_12,36.232","itas tataḥ kṣattṛnideśadhāvajjanākulaṃ vyagraniyuktavargam /
tadāsya nṛtyadvaracāraṇastri mudā jughūrṇeva gṛhaṃ nṛpasya","इतस् ततः क्षत्तृनिदेशधावज्जनाकुलं व्यग्रनियुक्तवर्गम् /
तदास्य नृत्यद्वरचारणस्त्रि मुदा जुघूर्णेव गृहं नृपस्य"
Kathasaritsagara,"sokss_12,36.233","tīrthodakaṃ bhūri sabhāryakasya
mṛgāṅkadattasya papāta mūrdhni /
jalapravāhāḥ punar asya pitroḥ
sānandayor netrayugānnirīyuḥ","तीर्थोदकं भूरि सभार्यकस्य
मृगाङ्कदत्तस्य पपात मूर्ध्नि /
जलप्रवाहाः पुनर् अस्य पित्रोः
सानन्दयोर् नेत्रयुगान्निरीयुः"
Kathasaritsagara,"sokss_12,36.234","adhiṣṭhite tena navena rājñā
siṃhāsane siṃhaparākrameṇa /
tadvidviṣāṃ kopabhayānatānāṃ
bhūmāv asiṃhāsanam eva mene","अधिष्ठिते तेन नवेन राज्ञा
सिंहासने सिंहपराक्रमेण /
तद्विद्विषां कोपभयानतानां
भूमाव् असिंहासनम् एव मेने"
Kathasaritsagara,"sokss_12,36.235","tataḥ pitā tasya dināni sapta
tatāna sajjīkṛtarājamārgam /
yathārhasaṃmānitarājalokaṃ
mahotsavaṃ so 'maradattabhūpaḥ","ततः पिता तस्य दिनानि सप्त
ततान सज्जीकृतराजमार्गम् /
यथार्हसंमानितराजलोकं
महोत्सवं सो ऽमरदत्तभूपः"
Kathasaritsagara,"sokss_12,36.236","dine 'ṣṭame dārayuto nagaryā
nirgatya putraṃ sa mṛgāṅkadattam /
nivartya taṃ bāṣpamukhaṃ sapauraṃ
vārāṇasīṃ mantrisakho jagāma","दिने ऽष्टमे दारयुतो नगर्या
निर्गत्य पुत्रं स मृगाङ्कदत्तम् /
निवर्त्य तं बाष्पमुखं सपौरं
वाराणसीं मन्त्रिसखो जगाम"
Kathasaritsagara,"sokss_12,36.237","tasyāṃ sa gaṅgāmbupariplutāṅgo
rājā trisaṃdhyaṃ tripurāntakasya /
kurvan saparyāṃ phalamūlavṛttis
tasthau tapasyan munivat sadāraḥ","तस्यां स गङ्गाम्बुपरिप्लुताङ्गो
राजा त्रिसंध्यं त्रिपुरान्तकस्य /
कुर्वन् सपर्यां फलमूलवृत्तिस्
तस्थौ तपस्यन् मुनिवत् सदारः"
Kathasaritsagara,"sokss_12,36.238","āsādya rājyamatha so 'pi mṛgāṅkadatto bhāsvānivāmbaratalaṃ vipulāmalaṃ tat /
ākramya ca kṣitibhṛtaḥ karasaṃnipātaiḥ prāvartata pratapituṃ prasaratpratāpaḥ","आसाद्य राज्यमथ सो ऽपि मृगाङ्कदत्तो भास्वानिवाम्बरतलं विपुलामलं तत् /
आक्रम्य च क्षितिभृतः करसंनिपातैः प्रावर्तत प्रतपितुं प्रसरत्प्रतापः"
Kathasaritsagara,"sokss_12,36.239","māyābaṭuprabhṛtibhiś ca sakarmasenaiḥ saṃbhūya saśrutadhibhiḥ sacivaiḥ sa taiḥ svaiḥ /
sadvīpametadavajitya caturdigantam ekātapatram avanīvalayaṃ śaśāsa","मायाबटुप्रभृतिभिश् च सकर्मसेनैः संभूय सश्रुतधिभिः सचिवैः स तैः स्वैः /
सद्वीपमेतदवजित्य चतुर्दिगन्तम् एकातपत्रम् अवनीवलयं शशास"
Kathasaritsagara,"sokss_12,36.240","tasmiṃś ca rājani kathāsu niśamyamānadurbhikṣadasyuparacakrabhayādiduḥkhā /
nityaprahṛṣṭasukhitā navarāmabhadrasaurājyasaukhyagasamaṃ vasudhā babhāra","तस्मिंश् च राजनि कथासु निशम्यमानदुर्भिक्षदस्युपरचक्रभयादिदुःखा /
नित्यप्रहृष्टसुखिता नवरामभद्रसौराज्यसौख्यगसमं वसुधा बभार"
Kathasaritsagara,"sokss_12,36.241","adhyāsya taiś ca sacivaiḥ saha tāmayodhyāṃ
nānādigāgatanṛpārcitapādapadmaḥ /
samrāṭ samaṃ dayitayā sa śaśāṅkavatyā
bhogānakaṇṭakasukhān bubhuje cirāya","अध्यास्य तैश् च सचिवैः सह तामयोध्यां
नानादिगागतनृपार्चितपादपद्मः /
सम्राट् समं दयितया स शशाङ्कवत्या
भोगानकण्टकसुखान् बुभुजे चिराय"
Kathasaritsagara,"sokss_12,36.242","iti sa vyākhyāya kathāṃ malayavanānte muniḥ piśaṅgajaṭaḥ /
taṃ naravāhanadattaṃ rājasutaṃ virahiṇaṃ jagade","इति स व्याख्याय कथां मलयवनान्ते मुनिः पिशङ्गजटः /
तं नरवाहनदत्तं राजसुतं विरहिणं जगदे"
Kathasaritsagara,"sokss_12,36.243","tasmātsoḍhakleśo mṛgāṅkadatto yathā śaśāṅkavatīm /
prāpa purā putra tathā prāpsyasi tāṃ madanamañcukāṃ tvamapi","तस्मात्सोढक्लेशो मृगाङ्कदत्तो यथा शशाङ्कवतीम् /
प्राप पुरा पुत्र तथा प्राप्स्यसि तां मदनमञ्चुकां त्वमपि"
Kathasaritsagara,"sokss_12,36.244","iti tasmātsa munīndrādākarṇya vacomṛtaṃ piśaṅgajaṭāt /
hṛdi naravāhanadatto dhṛtimādhānmadanamañcukāprāptau","इति तस्मात्स मुनीन्द्रादाकर्ण्य वचोमृतं पिशङ्गजटात् /
हृदि नरवाहनदत्तो धृतिमाधान्मदनमञ्चुकाप्राप्तौ"
Kathasaritsagara,"sokss_12,36.245","tadgatacitto 'tha sa taṃ munivaramāmantrya hāritāṃ pūrvam /
tatrānetrīṃ cinvanmalayagirau lalitalocanāṃ vyacarat","तद्गतचित्तो ऽथ स तं मुनिवरमामन्त्र्य हारितां पूर्वम् /
तत्रानेत्रीं चिन्वन्मलयगिरौ ललितलोचनां व्यचरत्"
Kathasaritsagara,"sokss_13,0.1","iti mahākaviśrīsomadevabhaṭṭaviracite kathāsaritsāgare śaśāṅkavatīlambake ṣaṭtriṃśas taraṅgaḥ /

samāptaś cāyaṃ śaśāṅkavatīlambako dvādaśaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

madirāvatī nāma trayodaśo lambakaḥ /

idaṃ gurugirīndrajāpraṇayamandarandolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे शशाङ्कवतीलम्बके षट्त्रिंशस् तरङ्गः /

समाप्तश् चायं शशाङ्कवतीलम्बको द्वादशः /

// श्रीः //

महाकविश्रीसोमदेवभट्टविरचितः कथासरित्सागरः /

मदिरावती नाम त्रयोदशो लम्बकः /

इदं गुरुगिरीन्द्रजाप्रणयमन्दरन्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_13,1.1","prathamas taraṅgaḥ /

sa vo vighneśvaraḥ pāyānnamitonnamiteva yam /
anunṛtyati nṛtyantaṃ saṃdhyāsu bhuvanāvalī","प्रथमस् तरङ्गः /

स वो विघ्नेश्वरः पायान्नमितोन्नमितेव यम् /
अनुनृत्यति नृत्यन्तं संध्यासु भुवनावली"
Kathasaritsagara,"sokss_13,1.2","gaurīprasādhanālagnacaraṇālattakaśriyaḥ /
sakhī sukhāya bhūyādvaḥ śaṃbhorbhālekṣaṇaprabhā","गौरीप्रसाधनालग्नचरणालत्तकश्रियः /
सखी सुखाय भूयाद्वः शंभोर्भालेक्षणप्रभा"
Kathasaritsagara,"sokss_13,1.3","kavīndramānasāmbhojanivāsabhramarīṃ numaḥ /
devīṃ sahṛdayānandaśabdamūrti sarasvatīm","कवीन्द्रमानसाम्भोजनिवासभ्रमरीं नुमः /
देवीं सहृदयानन्दशब्दमूर्ति सरस्वतीम्"
Kathasaritsagara,"sokss_13,1.4","tato virahasaṃtapto vinā madanamañcukām /
naravāhanadattaḥ sa teṣu vatseśvarātmajaḥ","ततो विरहसंतप्तो विना मदनमञ्चुकाम् /
नरवाहनदत्तः स तेषु वत्सेश्वरात्मजः"
Kathasaritsagara,"sokss_13,1.5","malayācalapādeṣu tadupantavaneṣu ca /
bhramanmadhumanojñeṣu naiva prāpa ratiṃ kva cit","मलयाचलपादेषु तदुपन्तवनेषु च /
भ्रमन्मधुमनोज्ञेषु नैव प्राप रतिं क्व चित्"
Kathasaritsagara,"sokss_13,1.6","bibheda tasya mṛdurapyāpatadbhiḥ śilīmukhaiḥ /
smaracāpalatevātra hṛdayaṃ cūtamañjarī","बिभेद तस्य मृदुरप्यापतद्भिः शिलीमुखैः /
स्मरचापलतेवात्र हृदयं चूतमञ्जरी"
Kathasaritsagara,"sokss_13,1.7","karṇau madhuram apy asya dunoti sma ca duḥsaham /
māranirbhartsanāvākyakaṭu kokilakūjitam","कर्णौ मधुरम् अप्य् अस्य दुनोति स्म च दुःसहम् /
मारनिर्भर्त्सनावाक्यकटु कोकिलकूजितम्"
Kathasaritsagara,"sokss_13,1.8","puṣpareṇupiśaṅgaś ca madanāgnirivāpatan /
vidadāha tamaṅgeṣu śīto 'pi malayānilaḥ","पुष्परेणुपिशङ्गश् च मदनाग्निरिवापतन् /
विददाह तमङ्गेषु शीतो ऽपि मलयानिलः"
Kathasaritsagara,"sokss_13,1.9","tato 'likulajhāṃkāramukharaistaiḥ sa kānanaiḥ /
niṣkālyamāna iva taṃ pradeśaṃ śanakair jahau","ततो ऽलिकुलझांकारमुखरैस्तैः स काननैः /
निष्काल्यमान इव तं प्रदेशं शनकैर् जहौ"
Kathasaritsagara,"sokss_13,1.10","gacchan krameṇa ca prāpa kathaṃcid devatāsakhaḥ /
gaṅgāgāmipathābhyarṇavanāntasarasastaṭam","गच्छन् क्रमेण च प्राप कथंचिद् देवतासखः /
गङ्गागामिपथाभ्यर्णवनान्तसरसस्तटम्"
Kathasaritsagara,"sokss_13,1.11","tarumūlopaviṣṭau ca tatra brāhmaṇaputrakau /
ubhau bhavyākṛtī svair aṃ kathāsaktau dadarśa saḥ","तरुमूलोपविष्टौ च तत्र ब्राह्मणपुत्रकौ /
उभौ भव्याकृती स्वैर् अं कथासक्तौ ददर्श सः"
Kathasaritsagara,"sokss_13,1.12","tau ca dṛṣṭvā tam utthāya prahvau madanaśaṅkayā /
avocatāṃ namas tubhyaṃ bhagavan kusumāyudha","तौ च दृष्ट्वा तम् उत्थाय प्रह्वौ मदनशङ्कया /
अवोचतां नमस् तुभ्यं भगवन् कुसुमायुध"
Kathasaritsagara,"sokss_13,1.13","brūhi deva kimekākī tyaktakausumakārmukaḥ /
ito bhramasi sā kutra ratiḥ sahacarī tava","ब्रूहि देव किमेकाकी त्यक्तकौसुमकार्मुकः /
इतो भ्रमसि सा कुत्र रतिः सहचरी तव"
Kathasaritsagara,"sokss_13,1.14","tac chrutvā tau sa vatseśasuto viprāvabhāṣata /
nāhaṃ kāmo manuṣyo 'haṃ naṣṭā satyaṃ tu me ratiḥ","तच् छ्रुत्वा तौ स वत्सेशसुतो विप्रावभाषत /
नाहं कामो मनुष्यो ऽहं नष्टा सत्यं तु मे रतिः"
Kathasaritsagara,"sokss_13,1.15","ity uktvākhyātavṛttāntastau viprau pṛṣṭavānnṛpaḥ /
kau yuvāṃ kīdṛśī caiṣā kathātra yuvayor iti","इत्य् उक्त्वाख्यातवृत्तान्तस्तौ विप्रौ पृष्टवान्नृपः /
कौ युवां कीदृशी चैषा कथात्र युवयोर् इति"
Kathasaritsagara,"sokss_13,1.16","tatas tayor viprayūnorekastaṃ vinato 'bravīt /
rājñāṃ bhavādṛśāmagre rahasyaṃ kathamucyate","ततस् तयोर् विप्रयूनोरेकस्तं विनतो ऽब्रवीत् /
राज्ञां भवादृशामग्रे रहस्यं कथमुच्यते"
Kathasaritsagara,"sokss_13,1.17","tathāpyājñānirodhātte kathayāmi niśamyatām /
asti śobhāvatī nāma kaliṅgaviṣaye purī","तथाप्याज्ञानिरोधात्ते कथयामि निशम्यताम् /
अस्ति शोभावती नाम कलिङ्गविषये पुरी"
Kathasaritsagara,"sokss_13,1.18","kalinā na praviṣṭā sā na spṛṣṭā pāpakarmabhiḥ /
na dṛṣṭā pararāṣṭreṇa dhātrā sṛṣṭeva tādṛśī","कलिना न प्रविष्टा सा न स्पृष्टा पापकर्मभिः /
न दृष्टा परराष्ट्रेण धात्रा सृष्टेव तादृशी"
Kathasaritsagara,"sokss_13,1.19","tasyāsṃ yaśaskaro nāma vidvānāḍhyo bahukratuḥ /
brāhmaṇo 'bhūdabhūttasya sapatnī mekhaleti ca","तस्यास्ं यशस्करो नाम विद्वानाढ्यो बहुक्रतुः /
ब्राह्मणो ऽभूदभूत्तस्य सपत्नी मेखलेति च"
Kathasaritsagara,"sokss_13,1.20","tayor eko 'hamutpannaḥ suto vayasi madhyame /
vardhitaścopanītaś ca tābhyāmasmi tataḥ kramāt","तयोर् एको ऽहमुत्पन्नः सुतो वयसि मध्यमे /
वर्धितश्चोपनीतश् च ताभ्यामस्मि ततः क्रमात्"
Kathasaritsagara,"sokss_13,1.21","tataḥ paṭhatyadhyayanaṃ bāle mayyatidustaram /
tatrāvṛṣṭikṛtaṃ deśe durbhikṣamudapadyata","ततः पठत्यध्ययनं बाले मय्यतिदुस्तरम् /
तत्रावृष्टिकृतं देशे दुर्भिक्षमुदपद्यत"
Kathasaritsagara,"sokss_13,1.22","tena tāto 'mbayā sākaṃ māmādāya tato gataḥ /
viśālāṃ nāma nagarīṃ sadhanaḥ saparicchadaḥ","तेन तातो ऽम्बया साकं मामादाय ततो गतः /
विशालां नाम नगरीं सधनः सपरिच्छदः"
Kathasaritsagara,"sokss_13,1.23","tasyāṃ lakṣmīsarasvatyorvasatau muktavair ayoḥ /
tato mittreṇa vaṇijā dattavāsaḥ sthitiṃ vyadhāt","तस्यां लक्ष्मीसरस्वत्योर्वसतौ मुक्तवैर् अयोः /
ततो मित्त्रेण वणिजा दत्तवासः स्थितिं व्यधात्"
Kathasaritsagara,"sokss_13,1.24","ahaṃ ca vidyādhigamaṃ kurvāṇo guruveśmani /
tatrāvasaṃ savayasāṃ madhye sabrahmacāriṇām","अहं च विद्याधिगमं कुर्वाणो गुरुवेश्मनि /
तत्रावसं सवयसां मध्ये सब्रह्मचारिणाम्"
Kathasaritsagara,"sokss_13,1.25","ekaścas teṣu me mittramabhūtkṣatrakumārakaḥ /
guṇī vijayasenākhyo mahāḍhyakṣattriyāstmajaḥ","एकश्चस् तेषु मे मित्त्रमभूत्क्षत्रकुमारकः /
गुणी विजयसेनाख्यो महाढ्यक्षत्त्रियास्त्मजः"
Kathasaritsagara,"sokss_13,1.26","ekadāsmadupādhyāyagṛhaṃ mittrasya tasya me /
svasā kumārī madirāvatī nāma sahāgamat","एकदास्मदुपाध्यायगृहं मित्त्रस्य तस्य मे /
स्वसा कुमारी मदिरावती नाम सहागमत्"
Kathasaritsagara,"sokss_13,1.27","yasyā vadanalāvaṇyaśeṣeṇa himadīdhiteḥ /
jananetrāmṛtaṃ jāne bimbaṃ dhātrā vinirmitam","यस्या वदनलावण्यशेषेण हिमदीधितेः /
जननेत्रामृतं जाने बिम्बं धात्रा विनिर्मितम्"
Kathasaritsagara,"sokss_13,1.28","jagatsaṃmohanaṃ ṣaṣṭhamastramālokya tadvapuḥ /
pañcasvanyeṣu bāṇeṣu manye mandādaraḥ smaraḥ","जगत्संमोहनं षष्ठमस्त्रमालोक्य तद्वपुः /
पञ्चस्वन्येषु बाणेषु मन्ये मन्दादरः स्मरः"
Kathasaritsagara,"sokss_13,1.29","tāṃ dṛṣṭvā suhṛdastasmāc chrutanāmānvayāmaham /
smarājñāvivaśo 'bhūvaṃ sadyas tanmayamānasaḥ","तां दृष्ट्वा सुहृदस्तस्माच् छ्रुतनामान्वयामहम् /
स्मराज्ञाविवशो ऽभूवं सद्यस् तन्मयमानसः"
Kathasaritsagara,"sokss_13,1.30","paśyasntī sāpi māṃ tiryaksnigdhamugdhena cakṣuṣā /
bruvāṇāṅkuritaṃ prema pulakena kapālayoḥ","पश्यस्न्ती सापि मां तिर्यक्स्निग्धमुग्धेन चक्षुषा /
ब्रुवाणाङ्कुरितं प्रेम पुलकेन कपालयोः"
Kathasaritsagara,"sokss_13,1.31","krīḍānibhācciraṃ sthitvā kathaṃcitsvagṛhānagāt /
kṣipantī valitāpāṅgāṃ prītidūtīṃ dṛśaṃ mayi","क्रीडानिभाच्चिरं स्थित्वा कथंचित्स्वगृहानगात् /
क्षिपन्ती वलितापाङ्गां प्रीतिदूतीं दृशं मयि"
Kathasaritsagara,"sokss_13,1.32","tatas tadvirahārto 'haṃ gṛhaṃ gatvā nipatya ca /
sthale matsya ivākārṣamudvartanavivartane","ततस् तद्विरहार्तो ऽहं गृहं गत्वा निपत्य च /
स्थले मत्स्य इवाकार्षमुद्वर्तनविवर्तने"
Kathasaritsagara,"sokss_13,1.33","lāvaṇyāmṛtasarvasvanidhānaṃ yatprajāpateḥ /
api bhūyo 'pi tattasyāḥ paśyeyam aham ānanam","लावण्यामृतसर्वस्वनिधानं यत्प्रजापतेः /
अपि भूयो ऽपि तत्तस्याः पश्येयम् अहम् आननम्"
Kathasaritsagara,"sokss_13,1.34","dhanyaḥ sakhījano yaṃ sā tena smereṇa paśyati /
cakṣuṣā tena ca mukhenālapatyapayantraṇam","धन्यः सखीजनो यं सा तेन स्मेरेण पश्यति /
चक्षुषा तेन च मुखेनालपत्यपयन्त्रणम्"
Kathasaritsagara,"sokss_13,1.35","ityādi cintayan kṛcchrād ahorātraṃ vyatītya tam /
tadupādhyāyasadanaṃ dvitīye 'hany ahaṃ gataḥ","इत्यादि चिन्तयन् कृच्छ्राद् अहोरात्रं व्यतीत्य तम् /
तदुपाध्यायसदनं द्वितीये ऽहन्य् अहं गतः"
Kathasaritsagara,"sokss_13,1.36","tatropetya savisrambhakathāmadhye sa sādaraḥ /
suhṛdvijayaseno māṃ sapraharṣo 'bravīdidam","तत्रोपेत्य सविस्रम्भकथामध्ये स सादरः /
सुहृद्विजयसेनो मां सप्रहर्षो ऽब्रवीदिदम्"
Kathasaritsagara,"sokss_13,1.37","svasurme madirāvatyā mukhānmanmittramīdṛśam /
śrutvā tvāṃ māmakī mātā sasnehā draṣṭumicchati","स्वसुर्मे मदिरावत्या मुखान्मन्मित्त्रमीदृशम् /
श्रुत्वा त्वां मामकी माता सस्नेहा द्रष्टुमिच्छति"
Kathasaritsagara,"sokss_13,1.38","tadehyasmadgṛhaṃ sākaṃ maya sneho 'sti cenmayi /
tvatpādapadmarajasā tadvibhūṣitamastu naḥ","तदेह्यस्मद्गृहं साकं मय स्नेहो ऽस्ति चेन्मयि /
त्वत्पादपद्मरजसा तद्विभूषितमस्तु नः"
Kathasaritsagara,"sokss_13,1.39","etattadvacanaṃ sadyo nirvāpaṇamabhūnmama /
marubhumyadhvagasyeva mahadvarṣamaśaṅkitam","एतत्तद्वचनं सद्यो निर्वापणमभून्मम /
मरुभुम्यध्वगस्येव महद्वर्षमशङ्कितम्"
Kathasaritsagara,"sokss_13,1.40","tatheti tadgṛhaṃ gatvā dṛṣṭvā tanmātaraṃ tataḥ /
tat satkṛto 'haṃ tatrāsaṃ priyādarśananirvṛtaḥ","तथेति तद्गृहं गत्वा दृष्ट्वा तन्मातरं ततः /
तत् सत्कृतो ऽहं तत्रासं प्रियादर्शननिर्वृतः"
Kathasaritsagara,"sokss_13,1.41","gate vijayasene 'tha pitrāhūte madantikāt /
māmetya madirāvatyā dhātreyī praṇatāvadat","गते विजयसेने ऽथ पित्राहूते मदन्तिकात् /
मामेत्य मदिरावत्या धात्रेयी प्रणतावदत्"
Kathasaritsagara,"sokss_13,1.42","bhartṛdārikayāsmākamudyāne bhartṛdāraka /
vivṛddhiṃ madirāvatyā nītā yā mālatīlatā","भर्तृदारिकयास्माकमुद्याने भर्तृदारक /
विवृद्धिं मदिरावत्या नीता या मालतीलता"
Kathasaritsagara,"sokss_13,1.43","nūtano vartate tasyāḥ khalu puṣpabharodgamaḥ /
madhusaṃgamasānandavilāsahasitojjvalaḥ","नूतनो वर्तते तस्याः खलु पुष्पभरोद्गमः /
मधुसंगमसानन्दविलासहसितोज्ज्वलः"
Kathasaritsagara,"sokss_13,1.44","viṣahyāpatitāṃstasyāḥ kusumeṣuśilīmukhān /
mukulānyuccitānyadya bhartṛdārikayā svayam","विषह्यापतितांस्तस्याः कुसुमेषुशिलीमुखान् /
मुकुलान्युच्चितान्यद्य भर्तृदारिकया स्वयम्"
Kathasaritsagara,"sokss_13,1.45","mauktikair iva tair eṣā vidhāyaikāvalī tayā /
prahitā te navaṃ vastu pūrvaṃ preṣṭhāya dīyate","मौक्तिकैर् इव तैर् एषा विधायैकावली तया /
प्रहिता ते नवं वस्तु पूर्वं प्रेष्ठाय दीयते"
Kathasaritsagara,"sokss_13,1.46","ity uktvā sārpitā mahyaṃ mālā caturayā tayā /
sapañcaphalakarpūrair nāgavallīdalair yutā","इत्य् उक्त्वा सार्पिता मह्यं माला चतुरया तया /
सपञ्चफलकर्पूरैर् नागवल्लीदलैर् युता"
Kathasaritsagara,"sokss_13,1.47","priyāsvahastaracitāṃ kaṇṭhe kṛtvā ca tāmaham /
sukhaṃ kim apisaṃprāpaṃ tattadāliṅganādhikam","प्रियास्वहस्तरचितां कण्ठे कृत्वा च तामहम् /
सुखं किम् अपिसंप्रापं तत्तदालिङ्गनाधिकम्"
Kathasaritsagara,"sokss_13,1.48","mukhe kṛtvā ca tāmbūlaṃ tāmavocaṃ priyāsakhīm /
kiṃ bravīmyadhikaṃ bhadre hṛdi kāmo mamedṛśaḥ","मुखे कृत्वा च ताम्बूलं तामवोचं प्रियासखीम् /
किं ब्रवीम्यधिकं भद्रे हृदि कामो ममेदृशः"
Kathasaritsagara,"sokss_13,1.49","tyajeyaṃ jīvitamidaṃ tvadvayasyākṛte yadi /
tadeva me janmaphalaṃ sā hi prāṇeṣu me prabhuḥ","त्यजेयं जीवितमिदं त्वद्वयस्याकृते यदि /
तदेव मे जन्मफलं सा हि प्राणेषु मे प्रभुः"
Kathasaritsagara,"sokss_13,1.50","ity uktvā tāṃ visṛjyāham upādhyāyagṛhānagām /
samaṃ vijayasenena samāyātena tatkṣaṇam","इत्य् उक्त्वा तां विसृज्याहम् उपाध्यायगृहानगाम् /
समं विजयसेनेन समायातेन तत्क्षणम्"
Kathasaritsagara,"sokss_13,1.51","anyedyurmadirāvatyā sahito 'smadgṛhaṃ ca saḥ /
agādvijayaseno 'tra matpitrordattasaṃmadaḥ","अन्येद्युर्मदिरावत्या सहितो ऽस्मद्गृहं च सः /
अगाद्विजयसेनो ऽत्र मत्पित्रोर्दत्तसंमदः"
Kathasaritsagara,"sokss_13,1.52","tadevaṃ madirāvatyā mama caikanivāsataḥ /
gūḍha eva gato vṛddhimanurāgo 'nuvāsaram","तदेवं मदिरावत्या मम चैकनिवासतः /
गूढ एव गतो वृद्धिमनुरागो ऽनुवासरम्"
Kathasaritsagara,"sokss_13,1.53","ekadā madirāvatyā dāsī mām abravīdrahaḥ /
śṛṇu yatte mahābhāga vacmi citte tathā kuru","एकदा मदिरावत्या दासी माम् अब्रवीद्रहः /
शृणु यत्ते महाभाग वच्मि चित्ते तथा कुरु"
Kathasaritsagara,"sokss_13,1.54","yataḥ prabhṛti dṛṣṭastvaṃ tatropādhyāyaveśmani /
vatsayā madirāvatyā tataḥ prabhṛti sā kila","यतः प्रभृति दृष्टस्त्वं तत्रोपाध्यायवेश्मनि /
वत्सया मदिरावत्या ततः प्रभृति सा किल"
Kathasaritsagara,"sokss_13,1.55","abhinandati nāhāraṃ na tatnoti prasādhanam /
ramate na ca saṃgīte na krīḍati śukādibhiḥ","अभिनन्दति नाहारं न तत्नोति प्रसाधनम् /
रमते न च संगीते न क्रीडति शुकादिभिः"
Kathasaritsagara,"sokss_13,1.56","kadalīpattrapavanaiḥ śrīkhaṇḍārdravilepanaiḥ /
tapyate candrapādaiś ca tuṣāraśiśirair api","कदलीपत्त्रपवनैः श्रीखण्डार्द्रविलेपनैः /
तप्यते चन्द्रपादैश् च तुषारशिशिरैर् अपि"
Kathasaritsagara,"sokss_13,1.57","kṛṣṇapakṣendulekheva kṣāmībhavati sānvaham /
nirvāti yuṣmatkathayā kevalaṃ kriyamāṇayā","कृष्णपक्षेन्दुलेखेव क्षामीभवति सान्वहम् /
निर्वाति युष्मत्कथया केवलं क्रियमाणया"
Kathasaritsagara,"sokss_13,1.58","etanme svaduhitroktaṃ tasyāḥ sarvakriyāvidā /
yā chāyeva na tatpārśvātkṣaṇam apy apasarpati","एतन्मे स्वदुहित्रोक्तं तस्याः सर्वक्रियाविदा /
या छायेव न तत्पार्श्वात्क्षणम् अप्य् अपसर्पति"
Kathasaritsagara,"sokss_13,1.59","punarnītvā ca visrambhaṃ sā svayaṃ madirāvatī /
pṛṣṭā mayā tayā proktaṃ svaṃ manastvadgataṃ mama","पुनर्नीत्वा च विस्रम्भं सा स्वयं मदिरावती /
पृष्टा मया तया प्रोक्तं स्वं मनस्त्वद्गतं मम"
Kathasaritsagara,"sokss_13,1.60","tadidānīṃ yathā tasyāḥ phaledeva manorathaḥ /
tathā subhaga kurvīthā jīvantīṃ tāṃ yadīcchasi","तदिदानीं यथा तस्याः फलेदेव मनोरथः /
तथा सुभग कुर्वीथा जीवन्तीं तां यदीच्छसि"
Kathasaritsagara,"sokss_13,1.61","iti vāksudhayā tasyā dattānando 'ham abhyadhām /
yuṣmadāyattam evaitatsvādhīno 'yaṃ janastava","इति वाक्सुधया तस्या दत्तानन्दो ऽहम् अभ्यधाम् /
युष्मदायत्तम् एवैतत्स्वाधीनो ऽयं जनस्तव"
Kathasaritsagara,"sokss_13,1.62","etac chrutvā prahṛṣṭā sā tato yātā yathāgatam /
tatpratyayāc ca jātāstho nirvṛto 'hamagāṃ gṛham","एतच् छ्रुत्वा प्रहृष्टा सा ततो याता यथागतम् /
तत्प्रत्ययाच् च जातास्थो निर्वृतो ऽहमगां गृहम्"
Kathasaritsagara,"sokss_13,1.63","anyedyus tāṃ ca madirāvatīṃ pitur ayācata /
ujjayinyāḥ samāyāto mahān kṣattriyaputrakaḥ","अन्येद्युस् तां च मदिरावतीं पितुर् अयाचत /
उज्जयिन्याः समायातो महान् क्षत्त्रियपुत्रकः"
Kathasaritsagara,"sokss_13,1.64","tatpitā ca sutāṃ tasmai pradātuṃ pratyapadyata /
tac cāhaṃ tatparijanāc chrutavāñ śrotradāruṇam","तत्पिता च सुतां तस्मै प्रदातुं प्रत्यपद्यत /
तच् चाहं तत्परिजनाच् छ्रुतवाञ् श्रोत्रदारुणम्"
Kathasaritsagara,"sokss_13,1.65","tataḥ svārgādiva bhraṣṭo vajreṇeva samāhataḥ /
ākrānta iva bhūtena mohaṃ prāpam ahaṃ ciram","ततः स्वार्गादिव भ्रष्टो वज्रेणेव समाहतः /
आक्रान्त इव भूतेन मोहं प्रापम् अहं चिरम्"
Kathasaritsagara,"sokss_13,1.66","āśvasyācintayaṃ cāhaṃ vaiklavyenādhunaiva kim /
paśyāmi tāvat paryantaṃ prāpnotīṣṭamaviklavaḥ","आश्वस्याचिन्तयं चाहं वैक्लव्येनाधुनैव किम् /
पश्यामि तावत् पर्यन्तं प्राप्नोतीष्टमविक्लवः"
Kathasaritsagara,"sokss_13,1.67","ityāśayāhaṃ divasānyāvatkāṃścinnayāmi tān /
priyāsakhībhir āgatya dhāryamāṇastaduktibhiḥ","इत्याशयाहं दिवसान्यावत्कांश्चिन्नयामि तान् /
प्रियासखीभिर् आगत्य धार्यमाणस्तदुक्तिभिः"
Kathasaritsagara,"sokss_13,1.68","lagno 'tra niścitastāvadabhyaktā madirāvatī /
prāptaścodvāhadivasastasyāḥ pravitatotsavaḥ","लग्नो ऽत्र निश्चितस्तावदभ्यक्ता मदिरावती /
प्राप्तश्चोद्वाहदिवसस्तस्याः प्रविततोत्सवः"
Kathasaritsagara,"sokss_13,1.69","svecchāsaṃcāraruddhāyāṃ tasyāṃ tatpitṛveśmani /
janyayātrāpraveśo 'bhūdāsannastūryanāditaiḥ","स्वेच्छासंचाररुद्धायां तस्यां तत्पितृवेश्मनि /
जन्ययात्राप्रवेशो ऽभूदासन्नस्तूर्यनादितैः"
Kathasaritsagara,"sokss_13,1.70","taddṛṣṭvā tannirāśo 'haṃ kaṣṭaṃ jīvitavaiśasam /
kalayanmanyamānaś ca virahānmaraṇaṃ sukham","तद्दृष्ट्वा तन्निराशो ऽहं कष्टं जीवितवैशसम् /
कलयन्मन्यमानश् च विरहान्मरणं सुखम्"
Kathasaritsagara,"sokss_13,1.71","gatvā ca nagarībāhyamāruhya vaṭapādapam /
pāśaṃ vyaracayaṃ tena pāśenānokahāttataḥ","गत्वा च नगरीबाह्यमारुह्य वटपादपम् /
पाशं व्यरचयं तेन पाशेनानोकहात्ततः"
Kathasaritsagara,"sokss_13,1.72","priyāprāptimanorājyam ātmānaṃ cātyajaṃ samam /
kṣaṇāccāpaśyamātmānaṃ naṣṭāṃ saṃprāpya cetanām","प्रियाप्राप्तिमनोराज्यम् आत्मानं चात्यजं समम् /
क्षणाच्चापश्यमात्मानं नष्टां संप्राप्य चेतनाम्"
Kathasaritsagara,"sokss_13,1.73","yūnaḥ patitamutsaṅge chinnapāśasya kasyacit /
anena nūnaṃ trāto 'hamiti matvābravaṃ ca tam","यूनः पतितमुत्सङ्गे छिन्नपाशस्य कस्यचित् /
अनेन नूनं त्रातो ऽहमिति मत्वाब्रवं च तम्"
Kathasaritsagara,"sokss_13,1.74","mahāsattva tvayā tāvaddarśitaiva dayālutā /
kiṃ tu me virahārtasya mṛtyuriṣṭo na jīvitam","महासत्त्व त्वया तावद्दर्शितैव दयालुता /
किं तु मे विरहार्तस्य मृत्युरिष्टो न जीवितम्"
Kathasaritsagara,"sokss_13,1.75","candro 'gnirviṣamāhāro gītāni śrutisūcayaḥ /
udyānaṃ bandhanaṃ pauṣpī mālā digdhā śarāvalī","चन्द्रो ऽग्निर्विषमाहारो गीतानि श्रुतिसूचयः /
उद्यानं बन्धनं पौष्पी माला दिग्धा शरावली"
Kathasaritsagara,"sokss_13,1.76","jvalitāṅgāravarṣaṃ ca candanādyanulepanam /
...","ज्वलिताङ्गारवर्षं च चन्दनाद्यनुलेपनम् /
..."
Kathasaritsagara,"sokss_13,1.77","yeṣāṃ mittraṃ viparyastaṃ saṃsāre vidhurātmanām /
jīvite ko rasasteṣāṃ mādṛśāṃ viprayoginām","येषां मित्त्रं विपर्यस्तं संसारे विधुरात्मनाम् /
जीविते को रसस्तेषां मादृशां विप्रयोगिनाम्"
Kathasaritsagara,"sokss_13,1.78","ity uktvāvarṇayaṃ cāsmai tamahaṃ kṛcchrabandhave /
pṛṣṭodantāya madirāv atīvṛttāntavistaram","इत्य् उक्त्वावर्णयं चास्मै तमहं कृच्छ्रबन्धवे /
पृष्टोदन्ताय मदिराव् अतीवृत्तान्तविस्तरम्"
Kathasaritsagara,"sokss_13,1.79","tato 'bravītsa sādhurmāṃ kiṃ prājño 'pi vimuhyasi /
sarvaṃ yasya kṛte tena kiṃ tyaktenātmanā phalam","ततो ऽब्रवीत्स साधुर्मां किं प्राज्ञो ऽपि विमुह्यसि /
सर्वं यस्य कृते तेन किं त्यक्तेनात्मना फलम्"
Kathasaritsagara,"sokss_13,1.80","ātmīyamatra vṛttāntaṃ śṛṇvimaṃ kathayāmi te /
astīha niṣadho nāma deśo himavadāśrayaḥ","आत्मीयमत्र वृत्तान्तं शृण्विमं कथयामि ते /
अस्तीह निषधो नाम देशो हिमवदाश्रयः"
Kathasaritsagara,"sokss_13,1.81","kalividrāvitasyaiko yo dharmasya samāśrayaḥ /
janmakṣetraṃ ca satyasya gṛhaṃ kṛtayugasya ca","कलिविद्रावितस्यैको यो धर्मस्य समाश्रयः /
जन्मक्षेत्रं च सत्यस्य गृहं कृतयुगस्य च"
Kathasaritsagara,"sokss_13,1.82","atṛptiryatra lokasya śrute na tvarthasaṃcaye /
saṃtoṣaś ca svadāreṣu nopakāreṣu sarvadā","अतृप्तिर्यत्र लोकस्य श्रुते न त्वर्थसंचये /
संतोषश् च स्वदारेषु नोपकारेषु सर्वदा"
Kathasaritsagara,"sokss_13,1.83","tatra śīlaśrutāḍhyasya brāhmaṇasyāhamātmajaḥ /
so 'haṃ deśāntarālokakautukānnirgato gṛhāt","तत्र शीलश्रुताढ्यस्य ब्राह्मणस्याहमात्मजः /
सो ऽहं देशान्तरालोककौतुकान्निर्गतो गृहात्"
Kathasaritsagara,"sokss_13,1.84","bhraman deśānupādhyāyān paśyan prāpto 'smi ca kramāt /
sakhe śaṅkhapuraṃ nāma nātidūramitaḥ puram","भ्रमन् देशानुपाध्यायान् पश्यन् प्राप्तो ऽस्मि च क्रमात् /
सखे शङ्खपुरं नाम नातिदूरमितः पुरम्"
Kathasaritsagara,"sokss_13,1.85","śaṅkhapālasya yatrāsti nāgarājasya pāvanam /
śaṅkha hrada iti khyātaṃ svacchatoyaṃ mahatsaraḥ","शङ्खपालस्य यत्रास्ति नागराजस्य पावनम् /
शङ्ख ह्रद इति ख्यातं स्वच्छतोयं महत्सरः"
Kathasaritsagara,"sokss_13,1.86","tatropādhyāyasadane vasaṃstadahamekadā /
snānayātrotsave 'gacchaṃ draṣṭuṃ śaṅkhahradaṃ saraḥ","तत्रोपाध्यायसदने वसंस्तदहमेकदा /
स्नानयात्रोत्सवे ऽगच्छं द्रष्टुं शङ्खह्रदं सरः"
Kathasaritsagara,"sokss_13,1.87","asaṃkhyaiḥ pūritataṭaṃ nānādeśāgatair janaiḥ /
surāsurair ivāmbhodhiṃ kṣobhyamāṇaṃ samantataḥ","असंख्यैः पूरिततटं नानादेशागतैर् जनैः /
सुरासुरैर् इवाम्भोधिं क्षोभ्यमाणं समन्ततः"
Kathasaritsagara,"sokss_13,1.88","vadhūnāṃ ślathadhammillavisrastakusumasrajām /
vīcihastaiḥ parāmṛṣṭajaghanastanamaṇḍalam","वधूनां श्लथधम्मिल्लविस्रस्तकुसुमस्रजाम् /
वीचिहस्तैः परामृष्टजघनस्तनमण्डलम्"
Kathasaritsagara,"sokss_13,1.89","āśliṣyāpahṛtenāṅgarāgeṇāpiñjarīkṛtam /
mahāhradaṃ tamadrākṣaṃ tanvānaṃ kāmukāyitam","आश्लिष्यापहृतेनाङ्गरागेणापिञ्जरीकृतम् /
महाह्रदं तमद्राक्षं तन्वानं कामुकायितम्"
Kathasaritsagara,"sokss_13,1.90","tasya dakṣiṇato gatvā tarukhaṇḍaṃ vyalokayam /
sāhūmam iva tāpicchaiḥ sāṅgāram iva kiṃśukaiḥ","तस्य दक्षिणतो गत्वा तरुखण्डं व्यलोकयम् /
साहूमम् इव तापिच्छैः साङ्गारम् इव किंशुकैः"
Kathasaritsagara,"sokss_13,1.91","sajvālam iva cotphullalohitāśokavallibhiḥ /
haranetrānalapluṣṭaṃ dehaṃ ratipateriva","सज्वालम् इव चोत्फुल्ललोहिताशोकवल्लिभिः /
हरनेत्रानलप्लुष्टं देहं रतिपतेरिव"
Kathasaritsagara,"sokss_13,1.92","tatrātimuktakalatāmaṇḍapadvāri kurvatīm /
kusumāvacayaṃ kāṃcidapaśyaṃ kanyakāmaham","तत्रातिमुक्तकलतामण्डपद्वारि कुर्वतीम् /
कुसुमावचयं कांचिदपश्यं कन्यकामहम्"
Kathasaritsagara,"sokss_13,1.93","līlākaṭākṣavikṣepatarjitaśravaṇotpalām /
utkṣiptabāhulatikālakṣitaikapayodharām","लीलाकटाक्षविक्षेपतर्जितश्रवणोत्पलाम् /
उत्क्षिप्तबाहुलतिकालक्षितैकपयोधराम्"
Kathasaritsagara,"sokss_13,1.94","vahantīṃ kabarīpāśaṃ pṛṣṭhataḥ parimocitam /
vadanendubhayeneva timiraṃ śaraṇāgatam","वहन्तीं कबरीपाशं पृष्ठतः परिमोचितम् /
वदनेन्दुभयेनेव तिमिरं शरणागतम्"
Kathasaritsagara,"sokss_13,1.95","nūnaṃ rambhādinirmāṇasiddhahastena vedhasā /
sṛṣṭā sākṣṇor nimeṣeṇa vijñeyā mānuṣīti yā","नूनं रम्भादिनिर्माणसिद्धहस्तेन वेधसा /
सृष्टा साक्ष्णोर् निमेषेण विज्ञेया मानुषीति या"
Kathasaritsagara,"sokss_13,1.96","sā ca dṛṣṭā praviṣṭaiva hṛdayaṃ me mṛgekṣaṇā /
hastabhallīva mārasya jagattritayamohinī","सा च दृष्टा प्रविष्टैव हृदयं मे मृगेक्षणा /
हस्तभल्लीव मारस्य जगत्त्रितयमोहिनी"
Kathasaritsagara,"sokss_13,1.97","sāpi māmavalokyaiva sadyaḥ smaravaśābhavat /
vimucya puṣpāvacayakrīḍāṃ premavihastitā","सापि मामवलोक्यैव सद्यः स्मरवशाभवत् /
विमुच्य पुष्पावचयक्रीडां प्रेमविहस्तिता"
Kathasaritsagara,"sokss_13,1.98","caladdhāralatāmadhyapadmarāgaprabhodgamaiḥ /
anurāgamivodbhinnaṃ bhareṇa hṛdayādbahiḥ","चलद्धारलतामध्यपद्मरागप्रभोद्गमैः /
अनुरागमिवोद्भिन्नं भरेण हृदयाद्बहिः"
Kathasaritsagara,"sokss_13,1.99","darśayantī parāvṛtya tanuṃ muhurivaikṣata /
sā māmapāṅgaviśrāntatārakāntena cakṣuṣā","दर्शयन्ती परावृत्य तनुं मुहुरिवैक्षत /
सा मामपाङ्गविश्रान्ततारकान्तेन चक्षुषा"
Kathasaritsagara,"sokss_13,1.100","evaṃ yavatsthitāvāvāmanyonyālokinau kṣaṇam /
tāvattatrodabhūnnaśyajjanahāhāravo mahān","एवं यवत्स्थितावावामन्योन्यालोकिनौ क्षणम् /
तावत्तत्रोदभून्नश्यज्जनहाहारवो महान्"
Kathasaritsagara,"sokss_13,1.101","āgādvanyebhagandhāndho dhāvandalitaśṛṅkhalaḥ /
mattahastī dhutārohakarṇāntalulitāṅkuśaḥ","आगाद्वन्येभगन्धान्धो धावन्दलितशृङ्खलः /
मत्तहस्ती धुतारोहकर्णान्तलुलिताङ्कुशः"
Kathasaritsagara,"sokss_13,1.102","taṃ dṛṣṭvaiva pradhāvyāhaṃ vitrastāṃ vidrutānugām /
janamadhyamanaiṣaṃ tāmutsaṅgāropitāṃ priyām","तं दृष्ट्वैव प्रधाव्याहं वित्रस्तां विद्रुतानुगाम् /
जनमध्यमनैषं तामुत्सङ्गारोपितां प्रियाम्"
Kathasaritsagara,"sokss_13,1.103","samāśvasiti yāvat sā tatrāgataparicchadā /
tāvajjanaravākṛṣṭastatraivāgātsa vāraṇaḥ","समाश्वसिति यावत् सा तत्रागतपरिच्छदा /
तावज्जनरवाकृष्टस्तत्रैवागात्स वारणः"
Kathasaritsagara,"sokss_13,1.104","tadbhayādvidravadbhūrijanamadhyatirohitā /
anugaiḥ sāmyataḥ kvāpi nītāhaṃ ca gato 'nyataḥ","तद्भयाद्विद्रवद्भूरिजनमध्यतिरोहिता /
अनुगैः साम्यतः क्वापि नीताहं च गतो ऽन्यतः"
Kathasaritsagara,"sokss_13,1.105","tato gajabhaye śānte cinvānastāṃ sumadhyamām /
yan nāvāpamavijñātanāmānvayaniketanām","ततो गजभये शान्ते चिन्वानस्तां सुमध्यमाम् /
यन् नावापमविज्ञातनामान्वयनिकेतनाम्"
Kathasaritsagara,"sokss_13,1.106","tacchūnyacitto vibhraṣṭavidyo vidyādharo yathā /
bhramannupādhyāyagṛhaṃ katham apy ahamāptavān","तच्छून्यचित्तो विभ्रष्टविद्यो विद्याधरो यथा /
भ्रमन्नुपाध्यायगृहं कथम् अप्य् अहमाप्तवान्"
Kathasaritsagara,"sokss_13,1.107","tatra saṃmūrchita iva pradhvasta iva cābhavam /
tatpremabhaṅgasotkampastadāśleṣasukhaṃ smaran","तत्र संमूर्छित इव प्रध्वस्त इव चाभवम् /
तत्प्रेमभङ्गसोत्कम्पस्तदाश्लेषसुखं स्मरन्"
Kathasaritsagara,"sokss_13,1.108","kramāc ca sustrīsulabhādārdrabhāvāśrayādiva /
nipātito 'hamutsaṅge cintayā darśitāśayā","क्रमाच् च सुस्त्रीसुलभादार्द्रभावाश्रयादिव /
निपातितो ऽहमुत्सङ्गे चिन्तया दर्शिताशया"
Kathasaritsagara,"sokss_13,1.109","aśrutyā ca parāmṛṣṭo hṛdaye vyathitātmanā /
uttamāṅge gṛhītaś ca śirortyātyantavṛddhayā","अश्रुत्या च परामृष्टो हृदये व्यथितात्मना /
उत्तमाङ्गे गृहीतश् च शिरोर्त्यात्यन्तवृद्धया"
Kathasaritsagara,"sokss_13,1.110","tāvac ca dhair yeṇa samaṃ tanme vigalitaṃ dinam /
saṃkocamāgataṃ padmavanaṃ saha mukhena me","तावच् च धैर् येण समं तन्मे विगलितं दिनम् /
संकोचमागतं पद्मवनं सह मुखेन मे"
Kathasaritsagara,"sokss_13,1.111","manorathair madīyaiś ca sākaṃ vighaṭitānyatha /
rathāṅganāmnāṃ mithunānyastaṃ yāte vivasviti","मनोरथैर् मदीयैश् च साकं विघटितान्यथ /
रथाङ्गनाम्नां मिथुनान्यस्तं याते विवस्विति"
Kathasaritsagara,"sokss_13,1.112","tataḥ smarasyaikasuhṛtsukhināṃ nayanotsavaḥ /
udagacchanniśānāthaḥ prācīmukhaviśeṣakaḥ","ततः स्मरस्यैकसुहृत्सुखिनां नयनोत्सवः /
उदगच्छन्निशानाथः प्राचीमुखविशेषकः"
Kathasaritsagara,"sokss_13,1.113","tena jvaladbhir iva me karair api sudhāmayaiḥ /
āśāprakāśakeṇāpi jīvitāśāṃ nyamīlyata","तेन ज्वलद्भिर् इव मे करैर् अपि सुधामयैः /
आशाप्रकाशकेणापि जीविताशां न्यमील्यत"
Kathasaritsagara,"sokss_13,1.114","atha jyotsnānalakṣiptaśarīraṃ mṛtyukāṅkṣiṇam /
eko 'bravītsahādhyāyī vidhuraṃ vīkṣya tatra mām","अथ ज्योत्स्नानलक्षिप्तशरीरं मृत्युकाङ्क्षिणम् /
एको ऽब्रवीत्सहाध्यायी विधुरं वीक्ष्य तत्र माम्"
Kathasaritsagara,"sokss_13,1.115","kim evaṃ duḥkhito 'syadya vyādhis tava na dṛśyate /
arthakāmakṛtas tvādhir yadi tad vacmi te śṛṇu","किम् एवं दुःखितो ऽस्यद्य व्याधिस् तव न दृश्यते /
अर्थकामकृतस् त्वाधिर् यदि तद् वच्मि ते शृणु"
Kathasaritsagara,"sokss_13,1.116","atigardhena ye hy arthā vañcayitvā paraṃ ca ye /
apahṛtya pareṣāṃ vā vāñchyante naiva te sthirāḥ","अतिगर्धेन ये ह्य् अर्था वञ्चयित्वा परं च ये /
अपहृत्य परेषां वा वाञ्छ्यन्ते नैव ते स्थिराः"
Kathasaritsagara,"sokss_13,1.117","pāpamūlā yataḥ pāpaphalabhāraṃ prasūya te /
tadbhareṇaiva bhajyante śīghraṃ dhanaviṣadrumāḥ","पापमूला यतः पापफलभारं प्रसूय ते /
तद्भरेणैव भज्यन्ते शीघ्रं धनविषद्रुमाः"
Kathasaritsagara,"sokss_13,1.118","arjanādiparikleśaḥ kevalaṃ tair dhanair iha /
amutra duḥkhamācandratārakaṃ nārakaṃ mahat","अर्जनादिपरिक्लेशः केवलं तैर् धनैर् इह /
अमुत्र दुःखमाचन्द्रतारकं नारकं महत्"
Kathasaritsagara,"sokss_13,1.119","kāmo 'py aprāpya naṣṭo yaḥ sā prāṇāntaviḍambanā /
yaścādharmo 'gradūtaḥ sa nirayāgnermukhapriyaḥ","कामो ऽप्य् अप्राप्य नष्टो यः सा प्राणान्तविडम्बना /
यश्चाधर्मो ऽग्रदूतः स निरयाग्नेर्मुखप्रियः"
Kathasaritsagara,"sokss_13,1.120","nyāyyau tu pūrvasukṛtair dhīdhair yotsāhavān pumān /
arthakāmāv avāpnoti na tu klībo bhavādṛśaḥ","न्याय्यौ तु पूर्वसुकृतैर् धीधैर् योत्साहवान् पुमान् /
अर्थकामाव् अवाप्नोति न तु क्लीबो भवादृशः"
Kathasaritsagara,"sokss_13,1.121","tadbhadra dhair yamālambya yatasvābhīṣṭasiddhaye /
ity uktastena sakhyāhaṃ nādāṃ yastkiṃciduttaram","तद्भद्र धैर् यमालम्ब्य यतस्वाभीष्टसिद्धये /
इत्य् उक्तस्तेन सख्याहं नादां यस्त्किंचिदुत्तरम्"
Kathasaritsagara,"sokss_13,1.122","nigūhyāśayamāśritya dhair yaṃ nītvā niśāṃ kramāt /
ihāgato 'haṃ sā nāma māsyāṃ puri vasediti","निगूह्याशयमाश्रित्य धैर् यं नीत्वा निशां क्रमात् /
इहागतो ऽहं सा नाम मास्यां पुरि वसेदिति"
Kathasaritsagara,"sokss_13,1.123","atra prāptena dṛṣṭastvaṃ pāśārpitagalo mayā /
pāśottīrṇāc chrutaṃ vattastvadduḥkhaṃ svaṃ ca varṇitam","अत्र प्राप्तेन दृष्टस्त्वं पाशार्पितगलो मया /
पाशोत्तीर्णाच् छ्रुतं वत्तस्त्वद्दुःखं स्वं च वर्णितम्"
Kathasaritsagara,"sokss_13,1.124","tadavijñātanāmāderapi tasyāḥ kṛte sakhe /
sutanorāśritodyogaḥ pauruṣāgocare 'py aham","तदविज्ञातनामादेरपि तस्याः कृते सखे /
सुतनोराश्रितोद्योगः पौरुषागोचरे ऽप्य् अहम्"
Kathasaritsagara,"sokss_13,1.125","atastvaṃ madirāvatyāḥ sthitāyā api gocare /
prāptau puruṣakārādi muktvā klībāyase katham","अतस्त्वं मदिरावत्याः स्थिताया अपि गोचरे /
प्राप्तौ पुरुषकारादि मुक्त्वा क्लीबायसे कथम्"
Kathasaritsagara,"sokss_13,1.126","na śrutaḥ pūrvavṛttāntaḥ kiṃ tvayā rukmiṇīgataḥ /
dattāpi cedipataye hṛtā sā hariṇā na kim","न श्रुतः पूर्ववृत्तान्तः किं त्वया रुक्मिणीगतः /
दत्तापि चेदिपतये हृता सा हरिणा न किम्"
Kathasaritsagara,"sokss_13,1.127","iti bruvati mittre me tasminnātodyamaṅgalaiḥ /
agratastata evāgātsānugā madirāvatī","इति ब्रुवति मित्त्रे मे तस्मिन्नातोद्यमङ्गलैः /
अग्रतस्तत एवागात्सानुगा मदिरावती"
Kathasaritsagara,"sokss_13,1.128","mātṛdevakule 'muṣmin kāmapūjārtham āgatāḥ /
atra sthitāḥ kāmadevaṃ vivāhe 'rcanti kanyakāḥ","मातृदेवकुले ऽमुष्मिन् कामपूजार्थम् आगताः /
अत्र स्थिताः कामदेवं विवाहे ऽर्चन्ति कन्यकाः"
Kathasaritsagara,"sokss_13,1.129","ata evaitadagre 'sminvaṭe pāśo mayārpitaḥ /
ihāgatā sā tadarthaṃ mṛtaṃ paśyatu māmiti","अत एवैतदग्रे ऽस्मिन्वटे पाशो मयार्पितः /
इहागता सा तदर्थं मृतं पश्यतु मामिति"
Kathasaritsagara,"sokss_13,1.130","etac chrutvaiva sa suhṛdvīro mām abravīddvijaḥ /
tarhi devakule 'traiva praviśyābhyantare drutam","एतच् छ्रुत्वैव स सुहृद्वीरो माम् अब्रवीद्द्विजः /
तर्हि देवकुले ऽत्रैव प्रविश्याभ्यन्तरे द्रुतम्"
Kathasaritsagara,"sokss_13,1.131","mātṛṇāṃ pṛṣṭhataśchannāvehi sāṃpratamāsvahe /
paśyāvaḥ kim upāyo 'tra kaś citsyādāvayor na vā","मातृणां पृष्ठतश्छन्नावेहि सांप्रतमास्वहे /
पश्यावः किम् उपायो ऽत्र कश् चित्स्यादावयोर् न वा"
Kathasaritsagara,"sokss_13,1.132","evam uktavatā tena sakhyā sākaṃ tathety aham /
gatvā devakulaṃ tatra tathaivāsamalakṣitaḥ","एवम् उक्तवता तेन सख्या साकं तथेत्य् अहम् /
गत्वा देवकुलं तत्र तथैवासमलक्षितः"
Kathasaritsagara,"sokss_13,1.133","tataḥ pariṇayodgītamaṅgalāgatya sā śanaiḥ /
prāviśattatra madirāvatī devakulāntare","ततः परिणयोद्गीतमङ्गलागत्य सा शनैः /
प्राविशत्तत्र मदिरावती देवकुलान्तरे"
Kathasaritsagara,"sokss_13,1.134","ekākinyeva yāciṣye varaṃ kaṃcinmanogatam /
kāmadevābhagavatastadbahirbhavatākhilāḥ","एकाकिन्येव याचिष्ये वरं कंचिन्मनोगतम् /
कामदेवाभगवतस्तद्बहिर्भवताखिलाः"
Kathasaritsagara,"sokss_13,1.135","itisarvā bahiṣkṛtvā sakhīranucaraiḥ saha /
ekaiva kāmadevaṃ tamarcayitvā vyajijñapat","इतिसर्वा बहिष्कृत्वा सखीरनुचरैः सह /
एकैव कामदेवं तमर्चयित्वा व्यजिज्ञपत्"
Kathasaritsagara,"sokss_13,1.136","manobhavenāpi satā tvayā deva kathaṃ na me /
manogataḥ priyo jñāto vipralabdhā hatāsmi kim","मनोभवेनापि सता त्वया देव कथं न मे /
मनोगतः प्रियो ज्ञातो विप्रलब्धा हतास्मि किम्"
Kathasaritsagara,"sokss_13,1.137","nāsmiñjanmani bhūtaścettvaṃ varāya kṣamo mama /
janmāntare 'pi tatkuryāḥ kṛpāṃ ratipate mayi","नास्मिञ्जन्मनि भूतश्चेत्त्वं वराय क्षमो मम /
जन्मान्तरे ऽपि तत्कुर्याः कृपां रतिपते मयि"
Kathasaritsagara,"sokss_13,1.138","tathā prasādaṃ kurvīthā yathā dehāntare 'pi me /
sa eva bhartā subhago bhavedviprakumārakaḥ","तथा प्रसादं कुर्वीथा यथा देहान्तरे ऽपि मे /
स एव भर्ता सुभगो भवेद्विप्रकुमारकः"
Kathasaritsagara,"sokss_13,1.139","ity uktvā sāvayor bālā paśyatoḥ śṛṇvatorapi /
śaṅkau kṛtvottarīyeṇa pāśaṃ kaṇṭhe nyaveśayat","इत्य् उक्त्वा सावयोर् बाला पश्यतोः शृण्वतोरपि /
शङ्कौ कृत्वोत्तरीयेण पाशं कण्ठे न्यवेशयत्"
Kathasaritsagara,"sokss_13,1.140","upetya darśayātmānamasyāḥ pāśaṃ galāddhara /
ity uktastena sakhyāham upāsarpaṃ tadaiva tām","उपेत्य दर्शयात्मानमस्याः पाशं गलाद्धर /
इत्य् उक्तस्तेन सख्याहम् उपासर्पं तदैव ताम्"
Kathasaritsagara,"sokss_13,1.141","mā priye sāhasaṃ paśya saiṣa prāṇapaṇārjitaḥ /
ārtikāloktasahajasneho dāso 'gratastava","मा प्रिये साहसं पश्य सैष प्राणपणार्जितः /
आर्तिकालोक्तसहजस्नेहो दासो ऽग्रतस्तव"
Kathasaritsagara,"sokss_13,1.142","ity ahaṃ vyāharan harṣabharagadgadayā girā /
sutanos tvaritaṃ tasyāḥ pāśaṃ kaṇṭhādapāharam","इत्य् अहं व्याहरन् हर्षभरगद्गदया गिरा /
सुतनोस् त्वरितं तस्याः पाशं कण्ठादपाहरम्"
Kathasaritsagara,"sokss_13,1.143","tato māṃ vīkṣya sahasā yāvat sānandasādhvasā /
kṣaṇaṃ tiṣṭhati sā tāvat so 'bravīnmāṃ drutaṃ suhṛt","ततो मां वीक्ष्य सहसा यावत् सानन्दसाध्वसा /
क्षणं तिष्ठति सा तावत् सो ऽब्रवीन्मां द्रुतं सुहृत्"
Kathasaritsagara,"sokss_13,1.144","dinakṣayāprakāśe 'smin kāle nirgatya yāmy aham /
veṣeṇa madirāvatyā etatparijanaiḥ saha","दिनक्षयाप्रकाशे ऽस्मिन् काले निर्गत्य याम्य् अहम् /
वेषेण मदिरावत्या एतत्परिजनैः सह"
Kathasaritsagara,"sokss_13,1.145","āvayor uttarīyābhyāṃ saṃvītāṃ tvam imāṃ vadhūm /
ādāyāgaccha nirgatya dvitiyadvāravartmanā","आवयोर् उत्तरीयाभ्यां संवीतां त्वम् इमां वधूम् /
आदायागच्छ निर्गत्य द्वितियद्वारवर्त्मना"
Kathasaritsagara,"sokss_13,1.146","yāhi deśāntaraṃ rātrau yathākāmam alakṣitaḥ /
maccintāṃ mā kṛthā daivaṃ śivaṃ mama vidhāsyati","याहि देशान्तरं रात्रौ यथाकामम् अलक्षितः /
मच्चिन्तां मा कृथा दैवं शिवं मम विधास्यति"
Kathasaritsagara,"sokss_13,1.147","ity uktvopāttamadirāvatīveṣaḥ suhṛtsa me /
nirgatyaiva tataḥ prāyānnaktaṃ tadanugair vṛtaḥ","इत्य् उक्त्वोपात्तमदिरावतीवेषः सुहृत्स मे /
निर्गत्यैव ततः प्रायान्नक्तं तदनुगैर् वृतः"
Kathasaritsagara,"sokss_13,1.148","ahaṃ ca madirāvatyānargharatnasrajā samam /
dvāreṇānyena niṣkramya rātryā yāto 'smi yojanam","अहं च मदिरावत्यानर्घरत्नस्रजा समम् /
द्वारेणान्येन निष्क्रम्य रात्र्या यातो ऽस्मि योजनम्"
Kathasaritsagara,"sokss_13,1.149","prātarnirvartitāhāraḥ kramādgacchandinair aham /
prāpto 'calapuraṃ nāma nagaraṃ dayitāsakhaḥ","प्रातर्निर्वर्तिताहारः क्रमाद्गच्छन्दिनैर् अहम् /
प्राप्तो ऽचलपुरं नाम नगरं दयितासखः"
Kathasaritsagara,"sokss_13,1.150","mittrībhūya gṛhe datte tatraikena dvijanmanā /
pariṇītā mayā sātra sattvaraṃ madirāvatī","मित्त्रीभूय गृहे दत्ते तत्रैकेन द्विजन्मना /
परिणीता मया सात्र सत्त्वरं मदिरावती"
Kathasaritsagara,"sokss_13,1.151","tato 'tra vasataḥ siddhayatheṣṭasukhitasya me /
kiṃ syānmitrasya me vṛttaṃ tasyetyeṣābhavadvyathā","ततो ऽत्र वसतः सिद्धयथेष्टसुखितस्य मे /
किं स्यान्मित्रस्य मे वृत्तं तस्येत्येषाभवद्व्यथा"
Kathasaritsagara,"sokss_13,1.152","tadanantaram eṣo 'dya dṛṣṭo 'kāraṇabāndhavaḥ /
mayeha gaṅgāsnānārtham āgatenottarāyaṇe","तदनन्तरम् एषो ऽद्य दृष्टो ऽकारणबान्धवः /
मयेह गङ्गास्नानार्थम् आगतेनोत्तरायणे"
Kathasaritsagara,"sokss_13,1.153","ciraṃ caitaṃ savailakṣyamivāśliṣyopaviśya ca /
yāvat pṛcchāmi vṛttāntaṃ tāvaddeva ihāgataḥ","चिरं चैतं सवैलक्ष्यमिवाश्लिष्योपविश्य च /
यावत् पृच्छामि वृत्तान्तं तावद्देव इहागतः"
Kathasaritsagara,"sokss_13,1.154","tametamaparaṃ viddhi prāṇadārapradaṃ mama /
kṛcchraikamittraṃ pārśvasthaṃ vipraṃ vatseśanandana","तमेतमपरं विद्धि प्राणदारप्रदं मम /
कृच्छ्रैकमित्त्रं पार्श्वस्थं विप्रं वत्सेशनन्दन"
Kathasaritsagara,"sokss_13,1.155","iti tena yathāvṛtte vipreṇaikena varṇite /
naravāhanadattas tamapṛcchadaparaṃ dvijam","इति तेन यथावृत्ते विप्रेणैकेन वर्णिते /
नरवाहनदत्तस् तमपृच्छदपरं द्विजम्"
Kathasaritsagara,"sokss_13,1.156","tuṣṭirme brūhi muktastvaṃ tādṛśātsaṃkaṭātkatham /
mittrārthāgaṇitaprāṇā durlabhā hi bhavādṛśāḥ","तुष्टिर्मे ब्रूहि मुक्तस्त्वं तादृशात्संकटात्कथम् /
मित्त्रार्थागणितप्राणा दुर्लभा हि भवादृशाः"
Kathasaritsagara,"sokss_13,1.157","etattasya vacaḥ śrutvā vatsarājasutasya saḥ /
dvitīyo 'pi svavṛttāntaṃ vipro vaktuṃ pracakrame","एतत्तस्य वचः श्रुत्वा वत्सराजसुतस्य सः /
द्वितीयो ऽपि स्ववृत्तान्तं विप्रो वक्तुं प्रचक्रमे"
Kathasaritsagara,"sokss_13,1.158","tadā tato māṃ madirāvatīveṣaṃ vinirgatam /
devāgārāttadanugāstadbuddhyā paryavārayan","तदा ततो मां मदिरावतीवेषं विनिर्गतम् /
देवागारात्तदनुगास्तद्बुद्ध्या पर्यवारयन्"
Kathasaritsagara,"sokss_13,1.159","āropya śibikāṃ taiś ca nṛtyavādyamadākulaiḥ /
nīto 'smi somadattasya bhavanaṃ vibhavānvitam","आरोप्य शिबिकां तैश् च नृत्यवाद्यमदाकुलैः /
नीतो ऽस्मि सोमदत्तस्य भवनं विभवान्वितम्"
Kathasaritsagara,"sokss_13,1.160","kvacit sadvastrabhārāḍhyaṃ saṃbhṛtābharaṇaṃ kva cit /
kva cinniṣpannapakvānnaṃ kva citsajjitavedikam","क्वचित् सद्वस्त्रभाराढ्यं संभृताभरणं क्व चित् /
क्व चिन्निष्पन्नपक्वान्नं क्व चित्सज्जितवेदिकम्"
Kathasaritsagara,"sokss_13,1.161","kva citpragītadāsīkaṃ kva ciccāraṇasaṃkulam /
lagnavelāpratīkṣyaiś ca kva cidadhyāsitaṃ dvijaiḥ","क्व चित्प्रगीतदासीकं क्व चिच्चारणसंकुलम् /
लग्नवेलाप्रतीक्ष्यैश् च क्व चिदध्यासितं द्विजैः"
Kathasaritsagara,"sokss_13,1.162","tatraikasmin gṛhe pānakṣībaiḥ parijanair aham /
kṛtāvaguṇṭhano naktaṃ vadhūbuddhyā praveśitaḥ","तत्रैकस्मिन् गृहे पानक्षीबैः परिजनैर् अहम् /
कृतावगुण्ठनो नक्तं वधूबुद्ध्या प्रवेशितः"
Kathasaritsagara,"sokss_13,1.163","upaviṣṭaṃ ca māṃ tatra vanitāḥ paryavārayan /
vivāhotsavasānandanānāceṣṭāsamākulāḥ","उपविष्टं च मां तत्र वनिताः पर्यवारयन् /
विवाहोत्सवसानन्दनानाचेष्टासमाकुलाः"
Kathasaritsagara,"sokss_13,1.164","kṣaṇāddvāropakaṇṭhe ca mekhalānūpurāravaḥ /
aśrāvi prāviśaccātra kanyaikā sasakhījanā","क्षणाद्द्वारोपकण्ठे च मेखलानूपुरारवः /
अश्रावि प्राविशच्चात्र कन्यैका ससखीजना"
Kathasaritsagara,"sokss_13,1.165","nāgīva visphuradratnamūrdhā dhavalakañcukā /
abdhivīcīva lāvaṇyapūrṇā muktāvalīcitā","नागीव विस्फुरद्रत्नमूर्धा धवलकञ्चुका /
अब्धिवीचीव लावण्यपूर्णा मुक्तावलीचिता"
Kathasaritsagara,"sokss_13,1.166","udyānadevatā sākṣād iva satpuṣpamālinī /
suparvabāhulatikāvirājatkarapallavā","उद्यानदेवता साक्षाद् इव सत्पुष्पमालिनी /
सुपर्वबाहुलतिकाविराजत्करपल्लवा"
Kathasaritsagara,"sokss_13,1.167","sā cāgatyopaviṣṭā me pārśve priyasakhīdhiyā /
paśyāmi yāvat saivātra cittacaurī samāgatā","सा चागत्योपविष्टा मे पार्श्वे प्रियसखीधिया /
पश्यामि यावत् सैवात्र चित्तचौरी समागता"
Kathasaritsagara,"sokss_13,1.168","yā sā śaṅkhahrade dṛṣṭā kanyā snānāgatā mayā /
trātā gajād dṛṣṭanaṣṭā madhyelokamagānmama","या सा शङ्खह्रदे दृष्टा कन्या स्नानागता मया /
त्राता गजाद् दृष्टनष्टा मध्येलोकमगान्मम"
Kathasaritsagara,"sokss_13,1.169","kimetatkākatālīyaṃ kiṃ svapnaḥ satyam eva vā /
iti harṣabharodbhrāntastadā cāhamacintayam","किमेतत्काकतालीयं किं स्वप्नः सत्यम् एव वा /
इति हर्षभरोद्भ्रान्तस्तदा चाहमचिन्तयम्"
Kathasaritsagara,"sokss_13,1.170","kṣaṇāntare ca madirāvatīsakhyo 'bruvaṃś ca tām /
kimevamāryaduhitarunmanā iva lakṣyase","क्षणान्तरे च मदिरावतीसख्यो ऽब्रुवंश् च ताम् /
किमेवमार्यदुहितरुन्मना इव लक्ष्यसे"
Kathasaritsagara,"sokss_13,1.171","etac chrutvābravītkanyā sā nigūhyāśayaṃ tadā /
jānītha kiṃ na madirāvatī me yādṛśī sakhi","एतच् छ्रुत्वाब्रवीत्कन्या सा निगूह्याशयं तदा /
जानीथ किं न मदिरावती मे यादृशी सखि"
Kathasaritsagara,"sokss_13,1.172","eṣā kṛtavivāhā ca yāsyati śvāśuraṃ gṛham /
etadviyuktā na sthātuṃ śakṣyāmītyasmi duḥkhitā","एषा कृतविवाहा च यास्यति श्वाशुरं गृहम् /
एतद्वियुक्ता न स्थातुं शक्ष्यामीत्यस्मि दुःखिता"
Kathasaritsagara,"sokss_13,1.173","tanniryāta bahiḥ kṣipraṃ yāvadvisrambhasaṃkathāḥ /
kurvatī madirāvatyā saha tiṣṭhāmyahaṃ sukham","तन्निर्यात बहिः क्षिप्रं यावद्विस्रम्भसंकथाः /
कुर्वती मदिरावत्या सह तिष्ठाम्यहं सुखम्"
Kathasaritsagara,"sokss_13,1.174","iti niṣkāsya tāḥ sarvā dvāre dattvārgalaṃ svayam /
upaviśya sakhībuddhyā sā māmevam abhāṣata","इति निष्कास्य ताः सर्वा द्वारे दत्त्वार्गलं स्वयम् /
उपविश्य सखीबुद्ध्या सा मामेवम् अभाषत"
Kathasaritsagara,"sokss_13,1.175","madirāvati nāsty asmād duḥkhaṃ tvadduḥkhato 'dhikam /
prāṇapriye yad anyasmin pitrānyasmai pradīyase","मदिरावति नास्त्य् अस्माद् दुःखं त्वद्दुःखतो ऽधिकम् /
प्राणप्रिये यद् अन्यस्मिन् पित्रान्यस्मै प्रदीयसे"
Kathasaritsagara,"sokss_13,1.176","tathāpi te bhavejjātu darśanaṃ saṃgamo 'pi vā /
saṃstavājjñāyamānena tena svapreyasā saha","तथापि ते भवेज्जातु दर्शनं संगमो ऽपि वा /
संस्तवाज्ज्ञायमानेन तेन स्वप्रेयसा सह"
Kathasaritsagara,"sokss_13,1.177","mama tvanāsthamutpannaṃ yadduḥkhaṃ tadvadāmi te /
yathāhaṃ te tathā tvaṃ hi visrambhaikāspadaṃ mama","मम त्वनास्थमुत्पन्नं यद्दुःखं तद्वदामि ते /
यथाहं ते तथा त्वं हि विस्रम्भैकास्पदं मम"
Kathasaritsagara,"sokss_13,1.178","gatavatyasmi yātrāyāṃ snātuṃ śaṅkhahradaṃ saraḥ /
vinodayitum ātmānaṃ bhāvitvadvirahāturam","गतवत्यस्मि यात्रायां स्नातुं शङ्खह्रदं सरः /
विनोदयितुम् आत्मानं भावित्वद्विरहातुरम्"
Kathasaritsagara,"sokss_13,1.179","tatrodyānaṃ divā muktvā nabhaścandra ivāgataḥ /
ālānakāñcanastambha iva saundaryadantinaḥ","तत्रोद्यानं दिवा मुक्त्वा नभश्चन्द्र इवागतः /
आलानकाञ्चनस्तम्भ इव सौन्दर्यदन्तिनः"
Kathasaritsagara,"sokss_13,1.180","navīnaśmaśrumadhupaśreṇīśritamukhāmbujaḥ /
ko'pi kānto dvijayuvā dṛṣṭo navavayā mayā","नवीनश्मश्रुमधुपश्रेणीश्रितमुखाम्बुजः /
कोऽपि कान्तो द्विजयुवा दृष्टो नववया मया"
Kathasaritsagara,"sokss_13,1.181","vaneṣu kevalaṃ kliṣṭāstapobhir munikanyakāḥ /
na dṛṣṭo 'yaṃ yuvā yābhiḥ kiṃ tāsāṃ tapasaḥ phalam","वनेषु केवलं क्लिष्टास्तपोभिर् मुनिकन्यकाः /
न दृष्टो ऽयं युवा याभिः किं तासां तपसः फलम्"
Kathasaritsagara,"sokss_13,1.182","iti saṃcintayantyā me kāmena hṛdayaṃ śaraiḥ /
tathā viddhaṃ yathā lajjā bhayaṃ ca galitaṃ tataḥ","इति संचिन्तयन्त्या मे कामेन हृदयं शरैः /
तथा विद्धं यथा लज्जा भयं च गलितं ततः"
Kathasaritsagara,"sokss_13,1.183","tataḥ paśyāmi paśyantaṃ yāvattaṃ tiryagīkṣaṇā /
ālānamukto mattebhastāvadāgādaśaṅkitam","ततः पश्यामि पश्यन्तं यावत्तं तिर्यगीक्षणा /
आलानमुक्तो मत्तेभस्तावदागादशङ्कितम्"
Kathasaritsagara,"sokss_13,1.184","tena naśyatparijanāṃ bhītāṃ dṛṣṭvā sa māṃ yuvā /
dhāvitvāṅke kṛtāṃ dūre madhye lokasya nītavān","तेन नश्यत्परिजनां भीतां दृष्ट्वा स मां युवा /
धावित्वाङ्के कृतां दूरे मध्ये लोकस्य नीतवान्"
Kathasaritsagara,"sokss_13,1.185","tatsaṃsparśāmṛtānandabhīlitāhaṃ tadā sakhi /
ko hastī kiṃ bhayaṃ kāhaṃ kva sthitāsmīti nāvidam","तत्संस्पर्शामृतानन्दभीलिताहं तदा सखि /
को हस्ती किं भयं काहं क्व स्थितास्मीति नाविदम्"
Kathasaritsagara,"sokss_13,1.186","tataḥ parijano yāvat prāpto me tāvadāgataḥ /
mattahastī sa tatraiva viraho mūrtimāniva","ततः परिजनो यावत् प्राप्तो मे तावदागतः /
मत्तहस्ती स तत्रैव विरहो मूर्तिमानिव"
Kathasaritsagara,"sokss_13,1.187","utkṣipyāhamathānītā tadbhayādanugair gṛham /
sa ca me janasaṃkṣobhe na jāne kva gataḥ priyaḥ","उत्क्षिप्याहमथानीता तद्भयादनुगैर् गृहम् /
स च मे जनसंक्षोभे न जाने क्व गतः प्रियः"
Kathasaritsagara,"sokss_13,1.188","tadāprabhṛtyavijñātanāmādikamasupradam /
smarantī taṃ karaprāptaṃ kenāpīha hṛtaṃ nidhim","तदाप्रभृत्यविज्ञातनामादिकमसुप्रदम् /
स्मरन्ती तं करप्राप्तं केनापीह हृतं निधिम्"
Kathasaritsagara,"sokss_13,1.189","sarvaduḥkhaharāṃ nidrāṃ svapne taddarśanecchayā /
vāñchantī cakravākībhiḥ samaṃ krandāmi rātriṣu","सर्वदुःखहरां निद्रां स्वप्ने तद्दर्शनेच्छया /
वाञ्छन्ती चक्रवाकीभिः समं क्रन्दामि रात्रिषु"
Kathasaritsagara,"sokss_13,1.190","tadevaṃ nirupāye 'sminduḥkhe mama vinodanam /
tvaddarśanaṃ yatsakhi taddūrībhavati cādhunā","तदेवं निरुपाये ऽस्मिन्दुःखे मम विनोदनम् /
त्वद्दर्शनं यत्सखि तद्दूरीभवति चाधुना"
Kathasaritsagara,"sokss_13,1.191","upasthitaṃ taditthaṃ me maraṇaṃ madirāvati /
tvanmukhālokanasukhaṃ saṃpratyanubhavāmi tat","उपस्थितं तदित्थं मे मरणं मदिरावति /
त्वन्मुखालोकनसुखं संप्रत्यनुभवामि तत्"
Kathasaritsagara,"sokss_13,1.192","ity uktvā śrotrapīyūṣavarṣābhaṃ vacanaṃ mama /
kalaṅkayantī vaktrenduṃ sāñjanair aśrubindubhiḥ","इत्य् उक्त्वा श्रोत्रपीयूषवर्षाभं वचनं मम /
कलङ्कयन्ती वक्त्रेन्दुं साञ्जनैर् अश्रुबिन्दुभिः"
Kathasaritsagara,"sokss_13,1.193","avaguṇṭhanamutkṣipya mukhānmama nirīkṣya mām /
parijñāya tadā sābhūtsaharṣāścaryasādhvasā","अवगुण्ठनमुत्क्षिप्य मुखान्मम निरीक्ष्य माम् /
परिज्ञाय तदा साभूत्सहर्षाश्चर्यसाध्वसा"
Kathasaritsagara,"sokss_13,1.194","tato mayoktaṃ mugdhe kiṃ saṃbhramaḥ so 'ham eva te /
vidhirhi ghaṭayatyarthānacintyānapi saṃmukhaḥ","ततो मयोक्तं मुग्धे किं संभ्रमः सो ऽहम् एव ते /
विधिर्हि घटयत्यर्थानचिन्त्यानपि संमुखः"
Kathasaritsagara,"sokss_13,1.195","mayāpi tvatkṛte duḥkhamanubhūtaṃ suduḥsaham /
yādṛśaṃ yādṛśī caiṣā prapañcaracanā vidheḥ","मयापि त्वत्कृते दुःखमनुभूतं सुदुःसहम् /
यादृशं यादृशी चैषा प्रपञ्चरचना विधेः"
Kathasaritsagara,"sokss_13,1.196","vakṣyāmi vistarāttatte nāyaṃ kālaḥ kathākrame /
nirgamopāya evaikaścintyatāṃ saṃprati priye","वक्ष्यामि विस्तरात्तत्ते नायं कालः कथाक्रमे /
निर्गमोपाय एवैकश्चिन्त्यतां संप्रति प्रिये"
Kathasaritsagara,"sokss_13,1.197","ity uktā sā mayā bālā prāptakālam abhāṣata /
anena paścād dvāreṇa nirgacchāvaḥ śanair itaḥ","इत्य् उक्ता सा मया बाला प्राप्तकालम् अभाषत /
अनेन पश्चाद् द्वारेण निर्गच्छावः शनैर् इतः"
Kathasaritsagara,"sokss_13,1.198","bahiścātra gṛhodyānaṃ pituḥ sukṣattriyasya me /
tanmārgeṇaiva nirgatya vrajāvo yatra kutracit","बहिश्चात्र गृहोद्यानं पितुः सुक्षत्त्रियस्य मे /
तन्मार्गेणैव निर्गत्य व्रजावो यत्र कुत्रचित्"
Kathasaritsagara,"sokss_13,1.199","ity uktavatyaiva tayā guptābharaṇayā saha /
taduktenaiva mārgeṇa niragacchamahaṃ tataḥ","इत्य् उक्तवत्यैव तया गुप्ताभरणया सह /
तदुक्तेनैव मार्गेण निरगच्छमहं ततः"
Kathasaritsagara,"sokss_13,1.200","rātryā ca duram adhvānaṃ tayā gatvā drutaṃ bhayāt /
prabhāte prāptavān asmi priyāyukto mahāṭavīm","रात्र्या च दुरम् अध्वानं तया गत्वा द्रुतं भयात् /
प्रभाते प्राप्तवान् अस्मि प्रियायुक्तो महाटवीम्"
Kathasaritsagara,"sokss_13,1.201","gacchatoścāvayostasyāṃ svakathaikavinodayoḥ /
nirmānuṣāyāṃ śanakair madhyāhnaḥ samavartata","गच्छतोश्चावयोस्तस्यां स्वकथैकविनोदयोः /
निर्मानुषायां शनकैर् मध्याह्नः समवर्तत"
Kathasaritsagara,"sokss_13,1.202","nirāśrayādhvagamanāṃ nirākrandāmatāpayat /
bhūmiṃ tāṃ duṣṭabhūpāla iva tīkṣṇakaraḥ karaiḥ","निराश्रयाध्वगमनां निराक्रन्दामतापयत् /
भूमिं तां दुष्टभूपाल इव तीक्ष्णकरः करैः"
Kathasaritsagara,"sokss_13,1.203","tasmin kāle pariśrāntāṃ preyasīṃ tāṃ tṛṣārditām /
kṛcchraprāptāṃ tarucchāyāṃ śanaiḥ prāpitavān aham","तस्मिन् काले परिश्रान्तां प्रेयसीं तां तृषार्दिताम् /
कृच्छ्रप्राप्तां तरुच्छायां शनैः प्रापितवान् अहम्"
Kathasaritsagara,"sokss_13,1.204","āśvāsayāmi yāvac ca tatra tāṃ paṭamārutaiḥ /
akasmānmahiṣastāvadāgādvraṇitavidrutaḥ","आश्वासयामि यावच् च तत्र तां पटमारुतैः /
अकस्मान्महिषस्तावदागाद्व्रणितविद्रुतः"
Kathasaritsagara,"sokss_13,1.205","tasya paścātpradhāvaṃś ca hayārūḍho dhanurdharaḥ /
āgāt ko'pi mahāsattva ityākṛtyaiva sūcitaḥ","तस्य पश्चात्प्रधावंश् च हयारूढो धनुर्धरः /
आगात् कोऽपि महासत्त्व इत्याकृत्यैव सूचितः"
Kathasaritsagara,"sokss_13,1.206","sa mahāmahiṣaṃ bhallīprahāreṇāpareṇa tam /
vajraghātena vajrīva giriṃ vīro nyapātayat","स महामहिषं भल्लीप्रहारेणापरेण तम् /
वज्रघातेन वज्रीव गिरिं वीरो न्यपातयत्"
Kathasaritsagara,"sokss_13,1.207","dṛṣṭvā cāsmānupāgatya sa māṃ prītyaiva pṛṣṭavān /
kastvaṃ kaiṣā ca te sādho kvehāyātau yuvāmiti","दृष्ट्वा चास्मानुपागत्य स मां प्रीत्यैव पृष्टवान् /
कस्त्वं कैषा च ते साधो क्वेहायातौ युवामिति"
Kathasaritsagara,"sokss_13,1.208","athopavītamudghāṭya proktaṃ satyānṛtaṃ mayā /
vipro 'hameṣā bhāryā me kāryāddeśāntarāgatau","अथोपवीतमुद्घाट्य प्रोक्तं सत्यानृतं मया /
विप्रो ऽहमेषा भार्या मे कार्याद्देशान्तरागतौ"
Kathasaritsagara,"sokss_13,1.209","āvāṃ caurahatātsārthādvibhraṣṭau mārganāśataḥ /
iha praviṣṭau dṛṣṭaś ca bhavānnaṣṭāś ca bhītayaḥ","आवां चौरहतात्सार्थाद्विभ्रष्टौ मार्गनाशतः /
इह प्रविष्टौ दृष्टश् च भवान्नष्टाश् च भीतयः"
Kathasaritsagara,"sokss_13,1.210","evaṃ mayokte brāhmaṇyātsānukampaś ca so 'bhyadhāt /
ahaṃ vanacarādhīśo mṛgayārthamihāgataḥ","एवं मयोक्ते ब्राह्मण्यात्सानुकम्पश् च सो ऽभ्यधात् /
अहं वनचराधीशो मृगयार्थमिहागतः"
Kathasaritsagara,"sokss_13,1.211","yuvāṃ cānvapariśrāntau saṃprāptavatithī mama /
tadetaṃ viśramāyaitannātidūraṃ madāspadam","युवां चान्वपरिश्रान्तौ संप्राप्तवतिथी मम /
तदेतं विश्रमायैतन्नातिदूरं मदास्पदम्"
Kathasaritsagara,"sokss_13,1.212","ity uktvā matpriyāṃ śrāntāmāropya svaturaṃgame /
pādacārībhavannāvāṃ svanivāsaṃ sa nītavān","इत्य् उक्त्वा मत्प्रियां श्रान्तामारोप्य स्वतुरंगमे /
पादचारीभवन्नावां स्वनिवासं स नीतवान्"
Kathasaritsagara,"sokss_13,1.213","tatra bāndhavavatso 'smān bhojanādyair upācarat /
kudeśeṣv api jāyante kvacit kecin mahāśayāḥ","तत्र बान्धववत्सो ऽस्मान् भोजनाद्यैर् उपाचरत् /
कुदेशेष्व् अपि जायन्ते क्वचित् केचिन् महाशयाः"
Kathasaritsagara,"sokss_13,1.214","tato 'ṭavīṃ tām utkramya tadvitīrṇānuyātrikām /
prāpyāgrahāramekaṃ sā pariṇītā mayā vadhūḥ","ततो ऽटवीं ताम् उत्क्रम्य तद्वितीर्णानुयात्रिकाम् /
प्राप्याग्रहारमेकं सा परिणीता मया वधूः"
Kathasaritsagara,"sokss_13,1.215","tataḥ paribhramandeśāndṛṣṭvā sārthaṃ samaṃ tayā /
adya bhāgirathīsnānamahaṃ kartumihāgataḥ","ततः परिभ्रमन्देशान्दृष्ट्वा सार्थं समं तया /
अद्य भागिरथीस्नानमहं कर्तुमिहागतः"
Kathasaritsagara,"sokss_13,1.216","ihaiva caiṣa saṃprāptaḥ svayaṃvarasuhṛnmayā /
devaś ca dṛṣṭa ityeṣa vṛttānto māmakaḥ prabho","इहैव चैष संप्राप्तः स्वयंवरसुहृन्मया /
देवश् च दृष्ट इत्येष वृत्तान्तो मामकः प्रभो"
Kathasaritsagara,"sokss_13,1.217","ity uktvā virataṃ sa yāvad atha taṃ nirvyājasattvocitaprāptābhīṣṭaphalaṃ praśaṃsatitarāṃ vatseśaputro dvijam /
yāvattaṃ yuvarājamātmasacivā bambhramyamāṇāściraṃ cinvantaḥ kila gomukhaprabhṛtayastatrāgatā lebhire","इत्य् उक्त्वा विरतं स यावद् अथ तं निर्व्याजसत्त्वोचितप्राप्ताभीष्टफलं प्रशंसतितरां वत्सेशपुत्रो द्विजम् /
यावत्तं युवराजमात्मसचिवा बम्भ्रम्यमाणाश्चिरं चिन्वन्तः किल गोमुखप्रभृतयस्तत्रागता लेभिरे"
Kathasaritsagara,"sokss_13,1.218","sa ca naravāhanadattaś caraṇanatān harṣabāṣpadhautamukhān /
tān abhinananda sarvān saṃmānya yathocitaṃ sacivān","स च नरवाहनदत्तश् चरणनतान् हर्षबाष्पधौतमुखान् /
तान् अभिननन्द सर्वान् संमान्य यथोचितं सचिवान्"
Kathasaritsagara,"sokss_13,1.219","atha tau viprayuvānau sadarthanītipriyau sahādāya /
sa yayau saha tair mantribhir anvāgatalalitalocanaḥ svapurīm","अथ तौ विप्रयुवानौ सदर्थनीतिप्रियौ सहादाय /
स ययौ सह तैर् मन्त्रिभिर् अन्वागतललितलोचनः स्वपुरीम्"
Kathasaritsagara,"sokss_14,0.1","iti mahākaviśrīsomadevabhaṭṭaviracite kathāsaritsāgare madirāvatīlambake prathamas taraṅgaḥ /

samāptaś cāyaṃ madirāvatīlambakastrayodaśaḥ /

mahākaviśrīsomadevabhaṭṭaviracitaḥ kathāsaritsāgaraḥ /

pañcalambakaścaturdaśaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे मदिरावतीलम्बके प्रथमस् तरङ्गः /

समाप्तश् चायं मदिरावतीलम्बकस्त्रयोदशः /

महाकविश्रीसोमदेवभट्टविरचितः कथासरित्सागरः /

पञ्चलम्बकश्चतुर्दशः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_14,1.1","prathamas taraṅgaḥ /

tuṣṭena yena dehārdham apy umāyai samarpitam /
sa vo dadātvabhimataṃ varadaḥ pārvatīpatiḥ","प्रथमस् तरङ्गः /

तुष्टेन येन देहार्धम् अप्य् उमायै समर्पितम् /
स वो ददात्वभिमतं वरदः पार्वतीपतिः"
Kathasaritsagara,"sokss_14,1.2","niśi vighnajito vo 'vyāttāṇḍavoddaṇḍitaḥ karaḥ /
śoṇaścandrātapatrasya tanvanvidrumadaṇḍatām","निशि विघ्नजितो वो ऽव्यात्ताण्डवोद्दण्डितः करः /
शोणश्चन्द्रातपत्रस्य तन्वन्विद्रुमदण्डताम्"
Kathasaritsagara,"sokss_14,1.3","tato vatseśvarasutas tās tās trailokyasundarīḥ /
bhāryā dadhānas tāṃ cādyāṃ devīṃ madanamañcukām","ततो वत्सेश्वरसुतस् तास् तास् त्रैलोक्यसुन्दरीः /
भार्या दधानस् तां चाद्यां देवीं मदनमञ्चुकाम्"
Kathasaritsagara,"sokss_14,1.4","naravāhanadatto 'tra kauśāmbyāṃ gomukhādibhiḥ /
uvāsa saha saṃpūrṇakāmaḥ pitṛvibhūtibhiḥ","नरवाहनदत्तो ऽत्र कौशाम्ब्यां गोमुखादिभिः /
उवास सह संपूर्णकामः पितृविभूतिभिः"
Kathasaritsagara,"sokss_14,1.5","tasyābhīṣṭavadhūsaṅgasukhāmṛtamanoramāḥ /
nṛttagītakathālāparamyāste divasā yayuḥ","तस्याभीष्टवधूसङ्गसुखामृतमनोरमाः /
नृत्तगीतकथालापरम्यास्ते दिवसा ययुः"
Kathasaritsagara,"sokss_14,1.6","athaikadā sa tāmagryāṃ kāntāṃ madanamañcukām /
na dadarśāvarodhāntarna vā parijanaṃ kva cit","अथैकदा स तामग्र्यां कान्तां मदनमञ्चुकाम् /
न ददर्शावरोधान्तर्न वा परिजनं क्व चित्"
Kathasaritsagara,"sokss_14,1.7","tām anālokayan kāntāṃ sa jagāma vivarṇatām /
rajanīvirahadhvastakāntir indur ivoṣasi","ताम् अनालोकयन् कान्तां स जगाम विवर्णताम् /
रजनीविरहध्वस्तकान्तिर् इन्दुर् इवोषसि"
Kathasaritsagara,"sokss_14,1.8","cittaṃ jijñāsituṃ kiṃ nu cchannā syātkvāpi me priyā /
kiṃ vāparādhaleśātsā kuto 'pi kupitaiva me","चित्तं जिज्ञासितुं किं नु च्छन्ना स्यात्क्वापि मे प्रिया /
किं वापराधलेशात्सा कुतो ऽपि कुपितैव मे"
Kathasaritsagara,"sokss_14,1.9","māyayācchāditā kenāpyathavāpahṛtā nu kim /
ityanekavikalpaughavihvalo 'tha babhūva saḥ","माययाच्छादिता केनाप्यथवापहृता नु किम् /
इत्यनेकविकल्पौघविह्वलो ऽथ बभूव सः"
Kathasaritsagara,"sokss_14,1.10","anveṣayanyadā naiva labhate sma kuto 'pi tām /
saṃtepe sa tadoddāmatadviyogadavāgninā","अन्वेषयन्यदा नैव लभते स्म कुतो ऽपि ताम् /
संतेपे स तदोद्दामतद्वियोगदवाग्निना"
Kathasaritsagara,"sokss_14,1.11","upetya jñātavṛttāntas tasya vatseśvaraḥ pitā /
mātaraḥ sacivā bhṛtyāḥ sarve vihvalatāṃ yayuḥ","उपेत्य ज्ञातवृत्तान्तस् तस्य वत्सेश्वरः पिता /
मातरः सचिवा भृत्याः सर्वे विह्वलतां ययुः"
Kathasaritsagara,"sokss_14,1.12","hāracandanacandrāṃśumṛṇālanalinīdalaiḥ /
vavṛdhe tasya saṃtāpo na jagāma śamaṃ punaḥ","हारचन्दनचन्द्रांशुमृणालनलिनीदलैः /
ववृधे तस्य संतापो न जगाम शमं पुनः"
Kathasaritsagara,"sokss_14,1.13","kaliṅgasenā sadyaś ca vihīnā sutayā tayā /
vidyādharīva vibhraṣṭavidyā saṃmūḍhatāṃ yayau","कलिङ्गसेना सद्यश् च विहीना सुतया तया /
विद्याधरीव विभ्रष्टविद्या संमूढतां ययौ"
Kathasaritsagara,"sokss_14,1.14","atha tatrābravīdekā vṛttāntaḥpurarakṣikā /
naravāhanadattāgre sarveṣvākarṇayatsvidam","अथ तत्राब्रवीदेका वृत्तान्तःपुररक्षिका /
नरवाहनदत्ताग्रे सर्वेष्वाकर्णयत्स्विदम्"
Kathasaritsagara,"sokss_14,1.15","harmyāgre tāṃ tadā kanyāṃ satīṃ madanamañcukām /
dṛṣṭvāvatīrya nabhasaḥ sadyo vidyādharo yuvā","हर्म्याग्रे तां तदा कन्यां सतीं मदनमञ्चुकाम् /
दृष्ट्वावतीर्य नभसः सद्यो विद्याधरो युवा"
Kathasaritsagara,"sokss_14,1.16","yo 'sau mānasavegākhyo nāmoktvā samayācata /
kaliṅgasenām abhyetya dehyetāṃ me sutāmiti","यो ऽसौ मानसवेगाख्यो नामोक्त्वा समयाचत /
कलिङ्गसेनाम् अभ्येत्य देह्येतां मे सुतामिति"
Kathasaritsagara,"sokss_14,1.17","tenaitayā niṣiddhena satā gatvā yathāgatam /
idānīṃ guptamāgatya hṛtā sā kiṃ na māyayā","तेनैतया निषिद्धेन सता गत्वा यथागतम् /
इदानीं गुप्तमागत्य हृता सा किं न मायया"
Kathasaritsagara,"sokss_14,1.18","paradāragṛhaṃ naiva divyā yady api kurvate /
tathāpyamārgaṃ mārgaṃ vā rāgāndhaḥ ko hi paśyati","परदारगृहं नैव दिव्या यद्य् अपि कुर्वते /
तथाप्यमार्गं मार्गं वा रागान्धः को हि पश्यति"
Kathasaritsagara,"sokss_14,1.19","śrutvaitaccittamākopavimarśavirahotplutam /
naravāhanadattasya jajñe vīciṣvivāmbujam","श्रुत्वैतच्चित्तमाकोपविमर्शविरहोत्प्लुतम् /
नरवाहनदत्तस्य जज्ञे वीचिष्विवाम्बुजम्"
Kathasaritsagara,"sokss_14,1.20","rumaṇvānatha vakti sma purīyaṃ rakṣyate 'bhitaḥ /
praveśanirgamau neha vidyete gamanaṃ vinā","रुमण्वानथ वक्ति स्म पुरीयं रक्ष्यते ऽभितः /
प्रवेशनिर्गमौ नेह विद्येते गमनं विना"
Kathasaritsagara,"sokss_14,1.21","haraprasādāc cāsty asyā nāniṣṭaṃ tad iha sthitā /
kva citpraṇayakopātsā tathā ca śrūyatāṃ kathā","हरप्रसादाच् चास्त्य् अस्या नानिष्टं तद् इह स्थिता /
क्व चित्प्रणयकोपात्सा तथा च श्रूयतां कथा"
Kathasaritsagara,"sokss_14,1.22","muniḥ purāṅgirā nāma vivāhārthamayācata /
aṣṭāvaktrasya tanayāṃ sāvitrīṃ nāma kanyakām","मुनिः पुराङ्गिरा नाम विवाहार्थमयाचत /
अष्टावक्त्रस्य तनयां सावित्रीं नाम कन्यकाम्"
Kathasaritsagara,"sokss_14,1.23","aṣṭāvakro na tāṃ tasmai dadāvaṅgirase sutām /
saguṇāyāpi sāvitrīmanyasmai pūrvakalpitām","अष्टावक्रो न तां तस्मै ददावङ्गिरसे सुताम् /
सगुणायापि सावित्रीमन्यस्मै पूर्वकल्पिताम्"
Kathasaritsagara,"sokss_14,1.24","tatas tadbhrātṛtanayamaśrutāṃ nāma so 'ṅgirāḥ /
upayeme tayā sākaṃ sa tasthau bhāryayā sukham","ततस् तद्भ्रातृतनयमश्रुतां नाम सो ऽङ्गिराः /
उपयेमे तया साकं स तस्थौ भार्यया सुखम्"
Kathasaritsagara,"sokss_14,1.25","sā ca bhāryāsya vetti sma sāvitrīṃ pūvavāñchitām /
ekadā so 'ṅgirā maunī japannāsīcciraṃ muniḥ","सा च भार्यास्य वेत्ति स्म सावित्रीं पूववाञ्छिताम् /
एकदा सो ऽङ्गिरा मौनी जपन्नासीच्चिरं मुनिः"
Kathasaritsagara,"sokss_14,1.26","bhāryātha sā taṃ papraccha muhuḥ sapraṇayāśrutā /
ciraṃ kimāryaputraivaṃ cintayasyucyatāmiti","भार्याथ सा तं पप्रच्छ मुहुः सप्रणयाश्रुता /
चिरं किमार्यपुत्रैवं चिन्तयस्युच्यतामिति"
Kathasaritsagara,"sokss_14,1.27","priye dhyāyāmi sāvitrīmity ukte tena sāśrutā /
sāvitrīṃ tāṃ munisutāṃ matvātmani cukopa ha","प्रिये ध्यायामि सावित्रीमित्य् उक्ते तेन साश्रुता /
सावित्रीं तां मुनिसुतां मत्वात्मनि चुकोप ह"
Kathasaritsagara,"sokss_14,1.28","durbhago 'yamiti tyaktuṃ dehaṃ gatvā vanaṃ ca sā /
śubhaṃ bharturanudhyāya kaṇṭhe pāśaṃ samarpayat","दुर्भगो ऽयमिति त्यक्तुं देहं गत्वा वनं च सा /
शुभं भर्तुरनुध्याय कण्ठे पाशं समर्पयत्"
Kathasaritsagara,"sokss_14,1.29","mā putri sāhasaṃ kārṣīḥ patyā dhyātā na te 'ṅganā /
dhyātāhaṃ tena sāvitrīty uktvā pāśādrarakṣa tām","मा पुत्रि साहसं कार्षीः पत्या ध्याता न ते ऽङ्गना /
ध्याताहं तेन सावित्रीत्य् उक्त्वा पाशाद्ररक्ष ताम्"
Kathasaritsagara,"sokss_14,1.30","prakaṭībhūya gāyatrī sākṣasūtrakamaṇḍaluḥ /
bhaktānukampinī caitāṃ samāśvāsya tirodadhe","प्रकटीभूय गायत्री साक्षसूत्रकमण्डलुः /
भक्तानुकम्पिनी चैतां समाश्वास्य तिरोदधे"
Kathasaritsagara,"sokss_14,1.31","ahaiṣāṅgirasā bhartrā saṃprāptānviṣyatā vanāt /
tadevaṃ duḥsahaṃ strīṇāmiha praṇayakhaṇḍanam","अहैषाङ्गिरसा भर्त्रा संप्राप्तान्विष्यता वनात् /
तदेवं दुःसहं स्त्रीणामिह प्रणयखण्डनम्"
Kathasaritsagara,"sokss_14,1.32","tatsvalpenāparādhena kupiteha kva citsthitā /
anveṣyā śaṃbhurakṣyā sā rājaputravadhūḥ punaḥ","तत्स्वल्पेनापराधेन कुपितेह क्व चित्स्थिता /
अन्वेष्या शंभुरक्ष्या सा राजपुत्रवधूः पुनः"
Kathasaritsagara,"sokss_14,1.33","evaṃ rumaṇvatā prokte rājā vatseśvaro 'bravīt /
evametan na duritaṃ tasyāḥ saṃbhāvyate yataḥ","एवं रुमण्वता प्रोक्ते राजा वत्सेश्वरो ऽब्रवीत् /
एवमेतन् न दुरितं तस्याः संभाव्यते यतः"
Kathasaritsagara,"sokss_14,1.34","naravāhanadattasya bhāryā devavinirmitā /
kāmāṃśasyāvatīrṇaiṣā ratirmadanamañcukā","नरवाहनदत्तस्य भार्या देवविनिर्मिता /
कामांशस्यावतीर्णैषा रतिर्मदनमञ्चुका"
Kathasaritsagara,"sokss_14,1.35","asau vidyādharaiśvaryaṃ divyaṃ kalpaṃ sahānayā /
kariṣyatīti divyā vāgabravīnna ca tanmṛṣā","असौ विद्याधरैश्वर्यं दिव्यं कल्पं सहानया /
करिष्यतीति दिव्या वागब्रवीन्न च तन्मृषा"
Kathasaritsagara,"sokss_14,1.36","tadeṣānviṣyatāṃ samyagiti rājñodite svayam /
naravāhanadattaḥ sa tadavastho 'pi niryayau","तदेषान्विष्यतां सम्यगिति राज्ञोदिते स्वयम् /
नरवाहनदत्तः स तदवस्थो ऽपि निर्ययौ"
Kathasaritsagara,"sokss_14,1.37","yathāyathā hi cinvāno na tāṃ prāpa tathātathā /
teṣu teṣu pradeśeṣu sonmāda iva so 'bhramat","यथायथा हि चिन्वानो न तां प्राप तथातथा /
तेषु तेषु प्रदेशेषु सोन्माद इव सो ऽभ्रमत्"
Kathasaritsagara,"sokss_14,1.38","opete tatpurāt tasmin pihitadvārakā gṛhāḥ /
tadduḥkhadarśanodvegād iva saṃmīlitekṣaṇāḥ","ओपेते तत्पुरात् तस्मिन् पिहितद्वारका गृहाः /
तद्दुःखदर्शनोद्वेगाद् इव संमीलितेक्षणाः"
Kathasaritsagara,"sokss_14,1.39","vaneṣu taṃ ca pṛcchantaṃ calatpallavapāṇayaḥ /
na sā dṛṣṭā tavāsmābhir ityūcuriva pādapāḥ","वनेषु तं च पृच्छन्तं चलत्पल्लवपाणयः /
न सा दृष्टा तवास्माभिर् इत्यूचुरिव पादपाः"
Kathasaritsagara,"sokss_14,1.40","udyāneṣūtpatantaś ca khagāstasmai vicinvate /
itaḥ sā na gatetyevaṃ śaśaṃsuriva sārasāḥ","उद्यानेषूत्पतन्तश् च खगास्तस्मै विचिन्वते /
इतः सा न गतेत्येवं शशंसुरिव सारसाः"
Kathasaritsagara,"sokss_14,1.41","marubhūtirhariśikho gomukhaḥ savasantakaḥ /
te te ca sacivā bhremustāmanveṣṭuṃ samantataḥ","मरुभूतिर्हरिशिखो गोमुखः सवसन्तकः /
ते ते च सचिवा भ्रेमुस्तामन्वेष्टुं समन्ततः"
Kathasaritsagara,"sokss_14,1.42","atrāntare vegavatī nāma vidyādharī kila /
kanyā dṛṣṭacarodāravapurmadanamañcukā","अत्रान्तरे वेगवती नाम विद्याधरी किल /
कन्या दृष्टचरोदारवपुर्मदनमञ्चुका"
Kathasaritsagara,"sokss_14,1.43","tadīyaṃ rūpamāsthāya tasthāvupavanāntare /
āgatyaikākinī svair amatrāśokataroradhaḥ","तदीयं रूपमास्थाय तस्थावुपवनान्तरे /
आगत्यैकाकिनी स्वैर् अमत्राशोकतरोरधः"
Kathasaritsagara,"sokss_14,1.44","tāṃ dadarśa vicinvāno marubhūtiḥ paribhraman /
sadyo viśalyakaraṇīṃ saśalyasyeva cetasaḥ","तां ददर्श विचिन्वानो मरुभूतिः परिभ्रमन् /
सद्यो विशल्यकरणीं सशल्यस्येव चेतसः"
Kathasaritsagara,"sokss_14,1.45","naravāhanadattaṃ taṃ gatvā hṛṣṭo jagāda saḥ /
samāśvasihi dṛṣṭā te mayodyāne sthitā priyā","नरवाहनदत्तं तं गत्वा हृष्टो जगाद सः /
समाश्वसिहि दृष्टा ते मयोद्याने स्थिता प्रिया"
Kathasaritsagara,"sokss_14,1.46","ityevoktavatā tena sākaṃ tatkṣaṇam eva saḥ /
naravāhanadattas tadudyānaṃ mudito yayau","इत्येवोक्तवता तेन साकं तत्क्षणम् एव सः /
नरवाहनदत्तस् तदुद्यानं मुदितो ययौ"
Kathasaritsagara,"sokss_14,1.47","tatrātivirahaklānto bhāryāsṃ madanamañcukām /
tāmapaśyatsa tṛṣito vāridhārāmivādhvagaḥ","तत्रातिविरहक्लान्तो भार्यास्ं मदनमञ्चुकाम् /
तामपश्यत्स तृषितो वारिधारामिवाध्वगः"
Kathasaritsagara,"sokss_14,1.48","dṛṣṭvaivāliṅgituṃ tāṃ ca bhṛśārto yāvadicchati /
tāvat sā taṃ jagādaivaṃ dhūrtā pariṇayaiṣiṇī","दृष्ट्वैवालिङ्गितुं तां च भृशार्तो यावदिच्छति /
तावत् सा तं जगादैवं धूर्ता परिणयैषिणी"
Kathasaritsagara,"sokss_14,1.49","māṃ tvaṃ saṃprati mā sprākṣīḥ śṛṇu tāvadvaco mama /
mayopayācitā yakṣāstvatprāptyai prāgvivāhataḥ","मां त्वं संप्रति मा स्प्राक्षीः शृणु तावद्वचो मम /
मयोपयाचिता यक्षास्त्वत्प्राप्त्यै प्राग्विवाहतः"
Kathasaritsagara,"sokss_14,1.50","vivāhe vaḥ pradāsyāmi svahastena balīniti /
vivāhakāle te tasminmama prāṇeśa vismṛtāḥ","विवाहे वः प्रदास्यामि स्वहस्तेन बलीनिति /
विवाहकाले ते तस्मिन्मम प्राणेश विस्मृताः"
Kathasaritsagara,"sokss_14,1.51","tatkopāttair ahamito yakṣair apahṛtābhavam /
gaccha bhūyo vivāhaṃ taṃ kṛtvā dattvā baliṃ ca naḥ","तत्कोपात्तैर् अहमितो यक्षैर् अपहृताभवम् /
गच्छ भूयो विवाहं तं कृत्वा दत्त्वा बलिं च नः"
Kathasaritsagara,"sokss_14,1.52","nijaṃ patim upeyāstvaṃ nānyathā te śivaṃ bhavet /
ity uktvā tair ihānīya yakṣair muktāsmi sāṃpratam","निजं पतिम् उपेयास्त्वं नान्यथा ते शिवं भवेत् /
इत्य् उक्त्वा तैर् इहानीय यक्षैर् मुक्तास्मि सांप्रतम्"
Kathasaritsagara,"sokss_14,1.53","tanmāṃ pariṇayasvāśu punaryāvaddadāmy aham /
yakṣebhyo 'bhimatāsṃ pūjāṃ tataḥ pūraya vāñchitam","तन्मां परिणयस्वाशु पुनर्यावद्ददाम्य् अहम् /
यक्षेभ्यो ऽभिमतास्ं पूजां ततः पूरय वाञ्छितम्"
Kathasaritsagara,"sokss_14,1.54","tac chrutvaiva samāhūya śāntisomaṃ purohitam /
kṣaṇātsaṃbhṛtya saṃbhārānmāyāmadanamañcukām","तच् छ्रुत्वैव समाहूय शान्तिसोमं पुरोहितम् /
क्षणात्संभृत्य संभारान्मायामदनमञ्चुकाम्"
Kathasaritsagara,"sokss_14,1.55","vidyādharīṃ vegavatīm upayeme sa tatkṣaṇam /
naravāhanadattas tāṃ viyogakṣaṇakātaraḥ","विद्याधरीं वेगवतीम् उपयेमे स तत्क्षणम् /
नरवाहनदत्तस् तां वियोगक्षणकातरः"
Kathasaritsagara,"sokss_14,1.56","prahṛṣṭavatsarājo 'tha devyānandī mahotsavaḥ /
nandatkaliṅgaseno 'bhūt tatrātodyaravākulaḥ","प्रहृष्टवत्सराजो ऽथ देव्यानन्दी महोत्सवः /
नन्दत्कलिङ्गसेनो ऽभूत् तत्रातोद्यरवाकुलः"
Kathasaritsagara,"sokss_14,1.57","dadau baliṃ ca yakṣebhyo māyāmadanamañcukā /
vidyādharī svahastena sā madyapiśitādibhiḥ","ददौ बलिं च यक्षेभ्यो मायामदनमञ्चुका /
विद्याधरी स्वहस्तेन सा मद्यपिशितादिभिः"
Kathasaritsagara,"sokss_14,1.58","naravāhanadatto 'tha vāsakasthastayā saha /
papau sa sotsavaḥ pānaṃ pānaśauṇḍo 'pi tadgirā","नरवाहनदत्तो ऽथ वासकस्थस्तया सह /
पपौ स सोत्सवः पानं पानशौण्डो ऽपि तद्गिरा"
Kathasaritsagara,"sokss_14,1.59","siṣeve ca tayā sākaṃ jīvalokasukhaṃ tataḥ /
chāyayeva dinādhīśaḥ parivartitarūpayā","सिषेवे च तया साकं जीवलोकसुखं ततः /
छाययेव दिनाधीशः परिवर्तितरूपया"
Kathasaritsagara,"sokss_14,1.60","rahaḥsthā cābravītsā taṃ suptā nāhaṃ priya tvayā /
sahasā mukhamudghāṭya vīkṣaṇīyeha saṃprati","रहःस्था चाब्रवीत्सा तं सुप्ता नाहं प्रिय त्वया /
सहसा मुखमुद्घाट्य वीक्षणीयेह संप्रति"
Kathasaritsagara,"sokss_14,1.61","tac chrutvā sa kim etat syād iti yāvat sakautukaḥ /
suptāyā rājaputro 'syā mukhamanyedyurīkṣate","तच् छ्रुत्वा स किम् एतत् स्याद् इति यावत् सकौतुकः /
सुप्ताया राजपुत्रो ऽस्या मुखमन्येद्युरीक्षते"
Kathasaritsagara,"sokss_14,1.62","tāvadanyaiva sā kāpi na sā madanamañcukā /
svāpavelāvaśadhvastamāyārūpavivartanā","तावदन्यैव सा कापि न सा मदनमञ्चुका /
स्वापवेलावशध्वस्तमायारूपविवर्तना"
Kathasaritsagara,"sokss_14,1.63","tataḥ sa jāgrad evāsīd yāvat prabubudhe 'tra sā /
kā tvaṃ satyaṃ vadety evam atha tāṃ pṛcchati sma saḥ","ततः स जाग्रद् एवासीद् यावत् प्रबुबुधे ऽत्र सा /
का त्वं सत्यं वदेत्य् एवम् अथ तां पृच्छति स्म सः"
Kathasaritsagara,"sokss_14,1.64","sāpy anidropaviṣṭaṃ taṃ dṛṣṭvā rūpe nije sthitā /
vaktuṃ pracakrame jātapratibhedā manasvinī","साप्य् अनिद्रोपविष्टं तं दृष्ट्वा रूपे निजे स्थिता /
वक्तुं प्रचक्रमे जातप्रतिभेदा मनस्विनी"
Kathasaritsagara,"sokss_14,1.65","śṛṇvidānīṃ bravīmyetadyathāvastu tava priya /
astyāṣāḍhapuraṃ nāma vidyādharapuraṃ giriḥ","शृण्विदानीं ब्रवीम्येतद्यथावस्तु तव प्रिय /
अस्त्याषाढपुरं नाम विद्याधरपुरं गिरिः"
Kathasaritsagara,"sokss_14,1.66","tatra vegavato rājñaḥ putro vidyādharādhipaḥ /
asti mānasavegākhyo rājā bhujabaloddhataḥ","तत्र वेगवतो राज्ञः पुत्रो विद्याधराधिपः /
अस्ति मानसवेगाख्यो राजा भुजबलोद्धतः"
Kathasaritsagara,"sokss_14,1.67","tasya vegavatī nāma bhaginyasmi kanīyasī /
sa ca bhrātā na me vidyāṃ dātumaicchadatidviṣan","तस्य वेगवती नाम भगिन्यस्मि कनीयसी /
स च भ्राता न मे विद्यां दातुमैच्छदतिद्विषन्"
Kathasaritsagara,"sokss_14,1.68","tato mayā tāḥ kleśena tapovanagatātpituḥ /
prāptāstadvarataścaitāḥ sarvādhikabalā mama","ततो मया ताः क्लेशेन तपोवनगतात्पितुः /
प्राप्तास्तद्वरतश्चैताः सर्वाधिकबला मम"
Kathasaritsagara,"sokss_14,1.69","sāhaṃ dṛṣṭavatī dīnāmudyāne rakṣibhir vṛtām /
āṣāḍhādripure tasminsthitāṃ madanamañcukām","साहं दृष्टवती दीनामुद्याने रक्षिभिर् वृताम् /
आषाढाद्रिपुरे तस्मिन्स्थितां मदनमञ्चुकाम्"
Kathasaritsagara,"sokss_14,1.70","māyayāpahṛtā tena bhrātrā me dayitā tava /
rāvaṇeneva duḥkhārtā rāmabhadrasya jānakī","माययापहृता तेन भ्रात्रा मे दयिता तव /
रावणेनेव दुःखार्ता रामभद्रस्य जानकी"
Kathasaritsagara,"sokss_14,1.71","anicchantī ca sā sādhvī tenākrāntuṃ na śakyate /
strīṇāṃ haṭhopabhoge hi śāpastasyāsti mṛtyujaḥ","अनिच्छन्ती च सा साध्वी तेनाक्रान्तुं न शक्यते /
स्त्रीणां हठोपभोगे हि शापस्तस्यास्ति मृत्युजः"
Kathasaritsagara,"sokss_14,1.72","tatastena prayuktāhaṃ kubhrātrā tatprabodhane /
tasyāḥ samīpamagamaṃ tvatpralāpamayātmanaḥ","ततस्तेन प्रयुक्ताहं कुभ्रात्रा तत्प्रबोधने /
तस्याः समीपमगमं त्वत्प्रलापमयात्मनः"
Kathasaritsagara,"sokss_14,1.73","tatprasaṅgāc ca kāmājñātulye tvannāmnyudīrite /
tayā sādhvyā tvadekāgramidaṃ jātaṃ mano mama","तत्प्रसङ्गाच् च कामाज्ञातुल्ये त्वन्नाम्न्युदीरिते /
तया साध्व्या त्वदेकाग्रमिदं जातं मनो मम"
Kathasaritsagara,"sokss_14,1.74","sa te patiḥ syādyanāmni śrute smaravaśā bhaveḥ /
ityādyaś ca tadā devīsvapnādeśo mayā smṛtaḥ","स ते पतिः स्याद्यनाम्नि श्रुते स्मरवशा भवेः /
इत्याद्यश् च तदा देवीस्वप्नादेशो मया स्मृतः"
Kathasaritsagara,"sokss_14,1.75","saṃsmṛtya grāhayitvā tāṃ dhṛtiṃ madanamañcukām /
tadrūpaṇe mayāgatya yuktyātmeha vivāhitaḥ","संस्मृत्य ग्राहयित्वा तां धृतिं मदनमञ्चुकाम् /
तद्रूपणे मयागत्य युक्त्यात्मेह विवाहितः"
Kathasaritsagara,"sokss_14,1.76","tadehi yatra tvadbhāryā sthitā madanamañcukā /
tatraiva tatkṛpāviṣṭā prāṇeśa tvāsṃ nayāmy aham","तदेहि यत्र त्वद्भार्या स्थिता मदनमञ्चुका /
तत्रैव तत्कृपाविष्टा प्राणेश त्वास्ं नयाम्य् अहम्"
Kathasaritsagara,"sokss_14,1.77","tvatpriyeti tavevāhaṃ sapatnyā api kiṃkarī /
mamātmanirapekṣā hi kāpi tvatpremavaśyatā","त्वत्प्रियेति तवेवाहं सपत्न्या अपि किंकरी /
ममात्मनिरपेक्षा हि कापि त्वत्प्रेमवश्यता"
Kathasaritsagara,"sokss_14,1.78","ity uktvā sā svavidyānāṃ balādvegavatī niśi /
naravāhanadattaṃ taṃ gṛhītvodapatan nabhaḥ","इत्य् उक्त्वा सा स्वविद्यानां बलाद्वेगवती निशि /
नरवाहनदत्तं तं गृहीत्वोदपतन् नभः"
Kathasaritsagara,"sokss_14,1.79","śanaiḥ prayāti sā vyomnā yāvattāvadadarśanāt /
jāyāpatyostayoḥ prāptaḥ parivāro 'tra cukṣubhe","शनैः प्रयाति सा व्योम्ना यावत्तावददर्शनात् /
जायापत्योस्तयोः प्राप्तः परिवारो ऽत्र चुक्षुभे"
Kathasaritsagara,"sokss_14,1.80","tac ca vatseśvaro buddhvā saha vāsavadattayā /
padmāvatyādibhiś cāśu vajrāhata ivābhavat","तच् च वत्सेश्वरो बुद्ध्वा सह वासवदत्तया /
पद्मावत्यादिभिश् चाशु वज्राहत इवाभवत्"
Kathasaritsagara,"sokss_14,1.81","yaugandharāyaṇādyāś ca saṃpaurās tasya mantriṇaḥ /
marubhūtimukhaiḥ putraiḥ sahābhūvansuvihvalāḥ","यौगन्धरायणाद्याश् च संपौरास् तस्य मन्त्रिणः /
मरुभूतिमुखैः पुत्रैः सहाभूवन्सुविह्वलाः"
Kathasaritsagara,"sokss_14,1.82","tato 'ntarikṣatas tatra dvitīya iva bhāskaraḥ /
avātarat prabhābaddhamaṇḍalo nārado muniḥ","ततो ऽन्तरिक्षतस् तत्र द्वितीय इव भास्करः /
अवातरत् प्रभाबद्धमण्डलो नारदो मुनिः"
Kathasaritsagara,"sokss_14,1.83","vidyādharyā nijabhuvaṃ nītaḥ śīghramihaiṣyati /
putras te tava dhṛtyarthaṃ preṣitaścāsmi śūlinā","विद्याधर्या निजभुवं नीतः शीघ्रमिहैष्यति /
पुत्रस् ते तव धृत्यर्थं प्रेषितश्चास्मि शूलिना"
Kathasaritsagara,"sokss_14,1.84","ity uktvā vatsarājāya kṛtārghāya tato muniḥ /
sa vegavatyāścaritaṃ yathāvṛttaṃ śaśaṃsa tat","इत्य् उक्त्वा वत्सराजाय कृतार्घाय ततो मुनिः /
स वेगवत्याश्चरितं यथावृत्तं शशंस तत्"
Kathasaritsagara,"sokss_14,1.85","tatas tasminsamāśvas te muniḥ so 'tra tirodadhe /
atrāntare vegavatī vyomnā prāpayati sma sā","ततस् तस्मिन्समाश्वस् ते मुनिः सो ऽत्र तिरोदधे /
अत्रान्तरे वेगवती व्योम्ना प्रापयति स्म सा"
Kathasaritsagara,"sokss_14,1.86","naravāhanadattaṃ taṃ tamāṣāḍhapuraṃ girim /
buddhvā mānasavegastatsa hantuṃ tāvadhāvata","नरवाहनदत्तं तं तमाषाढपुरं गिरिम् /
बुद्ध्वा मानसवेगस्तत्स हन्तुं तावधावत"
Kathasaritsagara,"sokss_14,1.87","tatastena samaṃ bhrātrā yuddhaṃ vidyābaloddhatam /
vegavatyā abhūtstrīṇāṃ patiḥ prāṇā na bāndhavāḥ","ततस्तेन समं भ्रात्रा युद्धं विद्याबलोद्धतम् /
वेगवत्या अभूत्स्त्रीणां पतिः प्राणा न बान्धवाः"
Kathasaritsagara,"sokss_14,1.88","atha nijavidyābalato bhairavarūpaṃ vidhāya vikaṭaṃ sā /
mānasavegaṃ sahasā saṃmohya tam agniparvate nidadhe","अथ निजविद्याबलतो भैरवरूपं विधाय विकटं सा /
मानसवेगं सहसा संमोह्य तम् अग्निपर्वते निदधे"
Kathasaritsagara,"sokss_14,1.89","tam apica vidyāhas te naravāhanadattamādito nyastam /
nītvā gandharvapure kūpe cikṣepa rakṣituṃ vijale","तम् अपिच विद्याहस् ते नरवाहनदत्तमादितो न्यस्तम् /
नीत्वा गन्धर्वपुरे कूपे चिक्षेप रक्षितुं विजले"
Kathasaritsagara,"sokss_14,1.90","tatra sthitaṃ ca tam uvāca manāg iha tvaṃ tiṣṭhāryaputra bhavitā ca śivaṃ tavātra /
mā cādhṛtiṃ hṛdi kṛthāḥ śubhapātra sarvavidyādharādhipatitā tava bhāvinīha","तत्र स्थितं च तम् उवाच मनाग् इह त्वं तिष्ठार्यपुत्र भविता च शिवं तवात्र /
मा चाधृतिं हृदि कृथाः शुभपात्र सर्वविद्याधराधिपतिता तव भाविनीह"
Kathasaritsagara,"sokss_14,1.91","yāmi prasādhayitumadya punaryato 'haṃ
jyeṣṭhavyatikramaṇadurbalitāḥ svavidyāḥ /
tvāmabhyupaimi nacirāditi sā tamuktvā
vidyādharī kvacana vegavatī jagāma","यामि प्रसाधयितुमद्य पुनर्यतो ऽहं
ज्येष्ठव्यतिक्रमणदुर्बलिताः स्वविद्याः /
त्वामभ्युपैमि नचिरादिति सा तमुक्त्वा
विद्याधरी क्वचन वेगवती जगाम"
Kathasaritsagara,"sokss_14,2.1","iti mahākaviśrīsomadevabhaṭṭaviracite kathāsaritsāgare pañcalambake prathamas taraṅgaḥ /

dvitīyas taraṅgaḥ /

tataḥ kūpasthitaṃ tatra gandharvaḥ ko 'py avaikṣata /
naravāhanadattaṃ taṃ vīṇādatta iti śrutaḥ","इति महाकविश्रीसोमदेवभट्टविरचिते कथासरित्सागरे पञ्चलम्बके प्रथमस् तरङ्गः /

द्वितीयस् तरङ्गः /

ततः कूपस्थितं तत्र गन्धर्वः को ऽप्य् अवैक्षत /
नरवाहनदत्तं तं वीणादत्त इति श्रुतः"
Kathasaritsagara,"sokss_14,2.2","parārthaphalajanmāno na syurmārgadrumā iva /
tāpacchido mahāntaścejjīrṇāraṇyaṃ jagadbhavet","परार्थफलजन्मानो न स्युर्मार्गद्रुमा इव /
तापच्छिदो महान्तश्चेज्जीर्णारण्यं जगद्भवेत्"
Kathasaritsagara,"sokss_14,2.3","yaddṛṣṭvā taṃ sa sujanaḥ pṛṣṭvā cānvayanāmanī /
has te 'valambyodaharatkūpāttasmāduvāca ca","यद्दृष्ट्वा तं स सुजनः पृष्ट्वा चान्वयनामनी /
हस् ते ऽवलम्ब्योदहरत्कूपात्तस्मादुवाच च"
Kathasaritsagara,"sokss_14,2.4","mānuṣo 'si na devaścedgandharvanagaraṃ katham /
mānuṣāgamyametattvamāgataḥ kathyatāmiti","मानुषो ऽसि न देवश्चेद्गन्धर्वनगरं कथम् /
मानुषागम्यमेतत्त्वमागतः कथ्यतामिति"
Kathasaritsagara,"sokss_14,2.5","vidyādharyāhamānīya kṣipto 'trātmabalāditi /
naravāhanadatto 'pi sa taṃ pratyabravīttadā","विद्याधर्याहमानीय क्षिप्तो ऽत्रात्मबलादिति /
नरवाहनदत्तो ऽपि स तं प्रत्यब्रवीत्तदा"
Kathasaritsagara,"sokss_14,2.6","tatas taṃ vīkṣya saccakravarticihnaṃ guṇī gṛham /
nītvā sa vīṇādattaḥ svair upacārair upācarat","ततस् तं वीक्ष्य सच्चक्रवर्तिचिह्नं गुणी गृहम् /
नीत्वा स वीणादत्तः स्वैर् उपचारैर् उपाचरत्"
Kathasaritsagara,"sokss_14,2.7","anyedyustatpuraṃ dṛṣṭvā vīṇāhastākhilaprajam /
naravāhanadattas taṃ vīṇādattaṃ sa pṛṣṭavān","अन्येद्युस्तत्पुरं दृष्ट्वा वीणाहस्ताखिलप्रजम् /
नरवाहनदत्तस् तं वीणादत्तं स पृष्टवान्"
Kathasaritsagara,"sokss_14,2.8","sarve 'pyābālamete kiṃ vīṇāhastā janā iti /
vīṇādatto 'pi sa tatas tam evaṃ pratyabhāṣata","सर्वे ऽप्याबालमेते किं वीणाहस्ता जना इति /
वीणादत्तो ऽपि स ततस् तम् एवं प्रत्यभाषत"
Kathasaritsagara,"sokss_14,2.9","rājā sāgaradattākhyo gandharvāṇāmihāsti yaḥ /
tasya gandharvadattākhyā sutāsti nyakkṛtāpsarāḥ","राजा सागरदत्ताख्यो गन्धर्वाणामिहास्ति यः /
तस्य गन्धर्वदत्ताख्या सुतास्ति न्यक्कृताप्सराः"
Kathasaritsagara,"sokss_14,2.10","dhātrā kṛtaṃ sudhācandracandanādyair ivocitaiḥ /
sarvasundaranirmāṇavarṇakāyeva yadvapuḥ","धात्रा कृतं सुधाचन्द्रचन्दनाद्यैर् इवोचितैः /
सर्वसुन्दरनिर्माणवर्णकायेव यद्वपुः"
Kathasaritsagara,"sokss_14,2.11","satataṃ sā ca gāyantī vīṇāyāṃ śauriṇā svayam /
dattaṃ svagītakaṃ kāṣṭhāṃ gāndharve paramāṃ gatā","सततं सा च गायन्ती वीणायां शौरिणा स्वयम् /
दत्तं स्वगीतकं काष्ठां गान्धर्वे परमां गता"
Kathasaritsagara,"sokss_14,2.12","yo vādayati vīṇāyāṃ tribhir grāmaiś ca gāyati /
gāndharve kovidaḥ samyagvaiṣṇavaṃ stutigītakam","यो वादयति वीणायां त्रिभिर् ग्रामैश् च गायति /
गान्धर्वे कोविदः सम्यग्वैष्णवं स्तुतिगीतकम्"
Kathasaritsagara,"sokss_14,2.13","sa me patiḥ syād ity asyā rājaputryāś ca niścayaḥ /
tena sarve 'tra vīṇāsu śikṣante na ca tadviduḥ","स मे पतिः स्याद् इत्य् अस्या राजपुत्र्याश् च निश्चयः /
तेन सर्वे ऽत्र वीणासु शिक्षन्ते न च तद्विदुः"
Kathasaritsagara,"sokss_14,2.14","etac chrutvaiva sānando vīṇādattamukhādvacaḥ /
naravāhanadatto 'sau rājaputro jagāda tam","एतच् छ्रुत्वैव सानन्दो वीणादत्तमुखाद्वचः /
नरवाहनदत्तो ऽसौ राजपुत्रो जगाद तम्"
Kathasaritsagara,"sokss_14,2.15","ahaṃ kalānāṃ sarvāsāṃ svayaṃvaravṛtaḥ patiḥ /
jānāmi sarvaṃ gāndharvaṃ trailokyodaravarti yat","अहं कलानां सर्वासां स्वयंवरवृतः पतिः /
जानामि सर्वं गान्धर्वं त्रैलोक्योदरवर्ति यत्"
Kathasaritsagara,"sokss_14,2.16","ity uktavantaṃ sa suhṛdvīṇādatto nināya tam /
rājñaḥ sāgaradattasya pārśvaṃ tatra jagāda ca","इत्य् उक्तवन्तं स सुहृद्वीणादत्तो निनाय तम् /
राज्ञः सागरदत्तस्य पार्श्वं तत्र जगाद च"
Kathasaritsagara,"sokss_14,2.17","naravāhanadatto 'yaṃ vatsarājasutaḥ kila /
iha vidyādharīhastādvibhaṣṭo nagare tava","नरवाहनदत्तो ऽयं वत्सराजसुतः किल /
इह विद्याधरीहस्ताद्विभष्टो नगरे तव"
Kathasaritsagara,"sokss_14,2.18","gāndharvācārya evāyaṃ keśavastutigītakam /
vetti gandharvadattāyā trayopari mahānrasaḥ","गान्धर्वाचार्य एवायं केशवस्तुतिगीतकम् /
वेत्ति गन्धर्वदत्ताया त्रयोपरि महान्रसः"
Kathasaritsagara,"sokss_14,2.19","tac chrutvā so 'bravīdrājā satyametanmayā śrutam /
gandharvāṇāṃ mukhātpūrvaṃ tanmānyo 'yamihādya naḥ","तच् छ्रुत्वा सो ऽब्रवीद्राजा सत्यमेतन्मया श्रुतम् /
गन्धर्वाणां मुखात्पूर्वं तन्मान्यो ऽयमिहाद्य नः"
Kathasaritsagara,"sokss_14,2.20","devāṃśaścaiṣa na bhrāntirdevabhūmau kimanyathā /
iha vidyādharīsaṅgādāgacchenmānuṣo bhavan","देवांशश्चैष न भ्रान्तिर्देवभूमौ किमन्यथा /
इह विद्याधरीसङ्गादागच्छेन्मानुषो भवन्"
Kathasaritsagara,"sokss_14,2.21","ānīyatāṃ tad gandharvadattā vīkṣāmahe 'dbhutam /
iti rājñodite jagmurānetuṃ tāṃ mahattarāḥ","आनीयतां तद् गन्धर्वदत्ता वीक्षामहे ऽद्भुतम् /
इति राज्ञोदिते जग्मुरानेतुं तां महत्तराः"
Kathasaritsagara,"sokss_14,2.22","āgāc ca sā tataḥ kāntā kusumābharaṇojjvalā /
yauvanena vighūrṇantī vātenevārtavī latā","आगाच् च सा ततः कान्ता कुसुमाभरणोज्ज्वला /
यौवनेन विघूर्णन्ती वातेनेवार्तवी लता"
Kathasaritsagara,"sokss_14,2.23","upaviśya pituḥ pārśve tadvākyāc ca kṣaṇāntare /
bhṛtyaiḥ kathitavṛttāntā vīṇāyāṃ gītakaṃ jagau","उपविश्य पितुः पार्श्वे तद्वाक्याच् च क्षणान्तरे /
भृत्यैः कथितवृत्तान्ता वीणायां गीतकं जगौ"
Kathasaritsagara,"sokss_14,2.24","svarāñ śrutiṣu yuñjantyās tasyā brāhmyā iva śriyaḥ /
naravāhanadatto 'bhūd gīte rūpe ca vismitaḥ","स्वराञ् श्रुतिषु युञ्जन्त्यास् तस्या ब्राह्म्या इव श्रियः /
नरवाहनदत्तो ऽभूद् गीते रूपे च विस्मितः"
Kathasaritsagara,"sokss_14,2.25","rājaputri na te vīṇā susvarā pratibhāti me /
jāne bālaḥ sthitas tantryām iti so 'tra jagāda ca","राजपुत्रि न ते वीणा सुस्वरा प्रतिभाति मे /
जाने बालः स्थितस् तन्त्र्याम् इति सो ऽत्र जगाद च"
Kathasaritsagara,"sokss_14,2.26","tato 'ta vīkṣyate yāvadbālastāvadavāpi saḥ /
tena sarve 'pi te jagmurgandharvā api vismayam","ततो ऽत वीक्ष्यते यावद्बालस्तावदवापि सः /
तेन सर्वे ऽपि ते जग्मुर्गन्धर्वा अपि विस्मयम्"
Kathasaritsagara,"sokss_14,2.27","rājaputra gṛhāṇemāṃ karṇau siñcāmṛtena naḥ /
iti rājā sutāhastādvīṇāṃ tasmai dadau vadan","राजपुत्र गृहाणेमां कर्णौ सिञ्चामृतेन नः /
इति राजा सुताहस्ताद्वीणां तस्मै ददौ वदन्"
Kathasaritsagara,"sokss_14,2.28","so 'pi tāṃ vādayanviṣṇoragāyadgītakaṃ tathā /
yathā te tatra gandharvāścitranyastā ivābhavan","सो ऽपि तां वादयन्विष्णोरगायद्गीतकं तथा /
यथा ते तत्र गन्धर्वाश्चित्रन्यस्ता इवाभवन्"
Kathasaritsagara,"sokss_14,2.29","tato gandharvadattā sā dṛṣṭyaiva praṇayārdrayā /
taṃ vavre phullanīlābjamālayevāstayā svayam","ततो गन्धर्वदत्ता सा दृष्ट्यैव प्रणयार्द्रया /
तं वव्रे फुल्लनीलाब्जमालयेवास्तया स्वयम्"
Kathasaritsagara,"sokss_14,2.30","tadālokya tathārūpāṃ tatpratijñāṃ smaraṃś ca saḥ /
rājā gandharvadattāṃ tāṃ sadyastasmai sutāṃ dadau","तदालोक्य तथारूपां तत्प्रतिज्ञां स्मरंश् च सः /
राजा गन्धर्वदत्तां तां सद्यस्तस्मै सुतां ददौ"
Kathasaritsagara,"sokss_14,2.31","divyātodyādikaścātra vivāho yastayor abhūt /
kopamā kathyate tasya yenānyadupamīyate","दिव्यातोद्यादिकश्चात्र विवाहो यस्तयोर् अभूत् /
कोपमा कथ्यते तस्य येनान्यदुपमीयते"
Kathasaritsagara,"sokss_14,2.32","tatas tayā samaṃ tatra tasthau gandharvadattayā /
naravāhanadatto 'sau divyair bhogair navoḍhayā","ततस् तया समं तत्र तस्थौ गन्धर्वदत्तया /
नरवाहनदत्तो ऽसौ दिव्यैर् भोगैर् नवोढया"
Kathasaritsagara,"sokss_14,2.33","ekasmiṃś ca dine draṣṭuṃ nirgato nagaraśriyam /
tāṃs tān pradeśān ālokya purodyānaṃ viveśa saḥ","एकस्मिंश् च दिने द्रष्टुं निर्गतो नगरश्रियम् /
तांस् तान् प्रदेशान् आलोक्य पुरोद्यानं विवेश सः"
Kathasaritsagara,"sokss_14,2.34","tatra vyomno 'varohantīṃ so 'paśyaddivyayoṣitam /
samaṃ duhitrānabhre 'pi savṛṣṭim iva vidyutam","तत्र व्योम्नो ऽवरोहन्तीं सो ऽपश्यद्दिव्ययोषितम् /
समं दुहित्रानभ्रे ऽपि सवृष्टिम् इव विद्युतम्"
Kathasaritsagara,"sokss_14,2.35","vatsarājasutaḥ so 'yaṃ putri bhāvi patistava /
iti tāṃ vīkṣya jalpantīṃ jñānatastāṃ nijāṃ sutām","वत्सराजसुतः सो ऽयं पुत्रि भावि पतिस्तव /
इति तां वीक्ष्य जल्पन्तीं ज्ञानतस्तां निजां सुताम्"
Kathasaritsagara,"sokss_14,2.36","kā tvaṃ kimāgatāsīti so 'pṛcchattām upāgatām /
sapīpsitopakramiṇī divyayoṣittam abravīt","का त्वं किमागतासीति सो ऽपृच्छत्ताम् उपागताम् /
सपीप्सितोपक्रमिणी दिव्ययोषित्तम् अब्रवीत्"
Kathasaritsagara,"sokss_14,2.37","devasiṃhābhidhānasya vidyādharapateraham /
bhāryā dhanavatī nāma kanyaiṣā ca sutā mama","देवसिंहाभिधानस्य विद्याधरपतेरहम् /
भार्या धनवती नाम कन्यैषा च सुता मम"
Kathasaritsagara,"sokss_14,2.38","caṇḍasiṃhasya bhaginī nāmneyamajināvatī /
asyā bhartā tvamādiṣṭo gaganodgatayā girā","चण्डसिंहस्य भगिनी नाम्नेयमजिनावती /
अस्या भर्ता त्वमादिष्टो गगनोद्गतया गिरा"
Kathasaritsagara,"sokss_14,2.39","vegavatyātra nikṣiptaṃ bhāvividyādhareśvaram /
buddhvāhaṃ nijavidyātastvāṃ prāptā vaktumīpsitam","वेगवत्यात्र निक्षिप्तं भाविविद्याधरेश्वरम् /
बुद्ध्वाहं निजविद्यातस्त्वां प्राप्ता वक्तुमीप्सितम्"
Kathasaritsagara,"sokss_14,2.40","na vidyādharagamye 'tra sthāne yuktaṃ tavāsitum /
te hi dveṣeṇa hanyustvāmaprāptapadamekakam","न विद्याधरगम्ये ऽत्र स्थाने युक्तं तवासितुम् /
ते हि द्वेषेण हन्युस्त्वामप्राप्तपदमेककम्"
Kathasaritsagara,"sokss_14,2.41","tadehi tadagamyāṃ tvāṃ nayāvaḥ sāṃprataṃ bhuvam /
nenduḥ kṣipati kiṃ kālaṃ parikṣīṇo 'rkamaṇḍale","तदेहि तदगम्यां त्वां नयावः सांप्रतं भुवम् /
नेन्दुः क्षिपति किं कालं परिक्षीणो ऽर्कमण्डले"
Kathasaritsagara,"sokss_14,2.42","saṃprāpte 'vasare caitāṃ sutāṃ me pariṇeṣyasi /
ity uktvaiva tamādāya sasutā sā khamudyayau","संप्राप्ते ऽवसरे चैतां सुतां मे परिणेष्यसि /
इत्य् उक्त्वैव तमादाय ससुता सा खमुद्ययौ"
Kathasaritsagara,"sokss_14,2.43","śrāvasyāṃ puri nītvaiva nikṣipyopavane ca tam /
samaṃ tayājināvatyā sutayā sā tirodadhe","श्रावस्यां पुरि नीत्वैव निक्षिप्योपवने च तम् /
समं तयाजिनावत्या सुतया सा तिरोदधे"
Kathasaritsagara,"sokss_14,2.44","tatra prasenajidrājā dūrādākheṭakāgataḥ /
dadarśa rājaputraṃ tamudārākāralakṣaṇam","तत्र प्रसेनजिद्राजा दूरादाखेटकागतः /
ददर्श राजपुत्रं तमुदाराकारलक्षणम्"
Kathasaritsagara,"sokss_14,2.45","sa sakautukamabhyetya pṛṣṭvā nāma kulaṃ tathā /
prītaḥ sapraśrayaṃ rājā nināyaitaṃ svamandiram","स सकौतुकमभ्येत्य पृष्ट्वा नाम कुलं तथा /
प्रीतः सप्रश्रयं राजा निनायैतं स्वमन्दिरम्"
Kathasaritsagara,"sokss_14,2.46","ābaddhavāraṇaghaṭaṃ vājirājivirājitam /
bhramaṇaśrāntarājaśrīviśrāntibhavanopamam","आबद्धवारणघटं वाजिराजिविराजितम् /
भ्रमणश्रान्तराजश्रीविश्रान्तिभवनोपमम्"
Kathasaritsagara,"sokss_14,2.47","yatra tatra sthitaṃ sotkā naraṃ kalyāṇabhājanam /
saṃpado 'bhisarantyeva priyaṃ janamivāṅganāḥ","यत्र तत्र स्थितं सोत्का नरं कल्याणभाजनम् /
संपदो ऽभिसरन्त्येव प्रियं जनमिवाङ्गनाः"
Kathasaritsagara,"sokss_14,2.48","yatsa tasmai dadau rājā guṇalubdho nijāṃ sutām /
naravāhanadattāya bhagīrathayaśobhidhām","यत्स तस्मै ददौ राजा गुणलुब्धो निजां सुताम् /
नरवाहनदत्ताय भगीरथयशोभिधाम्"
Kathasaritsagara,"sokss_14,2.49","tayā samaṃ ca tatrāsīnmahārhavibhavaḥ sukham /
lakṣmy eva mūrtayā dhātrā tadvinodāya sṛṣṭayā","तया समं च तत्रासीन्महार्हविभवः सुखम् /
लक्ष्म्य् एव मूर्तया धात्रा तद्विनोदाय सृष्टया"
Kathasaritsagara,"sokss_14,2.50","ekadābhyudite lokalocanānandavarṣiṇi /
rajanīramaṇe prācīdigvadhūmukhamaṇḍane","एकदाभ्युदिते लोकलोचनानन्दवर्षिणि /
रजनीरमणे प्राचीदिग्वधूमुखमण्डने"
Kathasaritsagara,"sokss_14,2.51","nirabhranirmalavyomadarpaṇapratibimbite /
bhagīrathayaśovaktra ivāmṛtamanorame","निरभ्रनिर्मलव्योमदर्पणप्रतिबिम्बिते /
भगीरथयशोवक्त्र इवामृतमनोरमे"
Kathasaritsagara,"sokss_14,2.52","kaumudīsudhayā dhaute harmyāgre sa tayā saha /
pradoṣe priyayā pānamasevata tadicchayā","कौमुदीसुधया धौते हर्म्याग्रे स तया सह /
प्रदोषे प्रियया पानमसेवत तदिच्छया"
Kathasaritsagara,"sokss_14,2.53","papau priyatamāvaktrapratimālaṃkṛtaṃ madhu /
rasanāyā ivānandadāyi locanayor api","पपौ प्रियतमावक्त्रप्रतिमालंकृतं मधु /
रसनाया इवानन्ददायि लोचनयोर् अपि"
Kathasaritsagara,"sokss_14,2.54","priyāsmukhasamaṃ kāntaminduṃ mene tadā na saḥ /
tasya te samadātāmranetrabhrūvibhramāḥ kutaḥ","प्रियास्मुखसमं कान्तमिन्दुं मेने तदा न सः /
तस्य ते समदाताम्रनेत्रभ्रूविभ्रमाः कुतः"
Kathasaritsagara,"sokss_14,2.55","sevitāpānalīlaś ca praviśyābhyantaraṃ tataḥ /
bhagīrathayaśoyuktaḥ sa bheje śayanīyakam","सेवितापानलीलश् च प्रविश्याभ्यन्तरं ततः /
भगीरथयशोयुक्तः स भेजे शयनीयकम्"
Kathasaritsagara,"sokss_14,2.56","tatra priyāyāṃ suptāyāṃ tasyāṃ suptavinidrakaḥ /
naravāhanadatto 'sau smṛtvākasmātkilābravīt","तत्र प्रियायां सुप्तायां तस्यां सुप्तविनिद्रकः /
नरवाहनदत्तो ऽसौ स्मृत्वाकस्मात्किलाब्रवीत्"
Kathasaritsagara,"sokss_14,2.57","bhagīrathayaśaḥprītivismṛtā eva tā mama /
anyabhāryāḥ kathaṃ tatsyāditi cātra vidhiḥ prabhuḥ","भगीरथयशःप्रीतिविस्मृता एव ता मम /
अन्यभार्याः कथं तत्स्यादिति चात्र विधिः प्रभुः"
Kathasaritsagara,"sokss_14,2.58","sacivā ye ca me dūre tebhyo 'pi marubhūtikaḥ /
vikramaikaraso nītimātre hariśikhaḥ sthitaḥ","सचिवा ये च मे दूरे तेभ्यो ऽपि मरुभूतिकः /
विक्रमैकरसो नीतिमात्रे हरिशिखः स्थितः"
Kathasaritsagara,"sokss_14,2.59","tābhyāṃ na sāṃprataṃ kṛtyaṃ gomukhaścasturaḥ punaḥ /
sarvāvasthāsu me mittraṃ vidūrastho dunoti mām","ताभ्यां न सांप्रतं कृत्यं गोमुखश्चस्तुरः पुनः /
सर्वावस्थासु मे मित्त्रं विदूरस्थो दुनोति माम्"
Kathasaritsagara,"sokss_14,2.60","ity ullapansa tatrāśu nidrāghnaṃ madhuraṃ mṛdu /
hā duḥkhamiti śuśrāva nāryevodīritaṃ vacaḥ","इत्य् उल्लपन्स तत्राशु निद्राघ्नं मधुरं मृदु /
हा दुःखमिति शुश्राव नार्येवोदीरितं वचः"
Kathasaritsagara,"sokss_14,2.61","śrutvā ca dīpradīpe 'tra sarvato yāvadīkṣate /
tāvannāryā mukhaṃ divyaṃ gavākṣāntardadarśa saḥ","श्रुत्वा च दीप्रदीपे ऽत्र सर्वतो यावदीक्षते /
तावन्नार्या मुखं दिव्यं गवाक्षान्तर्ददर्श सः"
Kathasaritsagara,"sokss_14,2.62","samalo vyomni dṛṣṭo 'dya candro 'neneti kautukāt /
avyomni darśitaṃ dhātrā candramanyamivāmalam","समलो व्योम्नि दृष्टो ऽद्य चन्द्रो ऽनेनेति कौतुकात् /
अव्योम्नि दर्शितं धात्रा चन्द्रमन्यमिवामलम्"
Kathasaritsagara,"sokss_14,2.63","aṅgaṃ śeṣamapaśyaṃś ca tasyāstaddarśanotsukaḥ /
tadrūpākṛṣṭanayano chagityevamacintayat","अङ्गं शेषमपश्यंश् च तस्यास्तद्दर्शनोत्सुकः /
तद्रूपाकृष्टनयनो छगित्येवमचिन्तयत्"
Kathasaritsagara,"sokss_14,2.64","ātāpidaityo yuktyā prāgbrahmaṇā sargavighnakṛt /
āścaryaṃ paśya gatvātrety uktvā praiṣyata nandanam","आतापिदैत्यो युक्त्या प्राग्ब्रह्मणा सर्गविघ्नकृत् /
आश्चर्यं पश्य गत्वात्रेत्य् उक्त्वा प्रैष्यत नन्दनम्"
Kathasaritsagara,"sokss_14,2.65","tatra tenādbhutākāro dṛṣṭo 'ṅghriḥ kevalaṃ striyaḥ /
vipannaś ca tadanyāṅgadidṛkṣāvyasanena saḥ","तत्र तेनाद्भुताकारो दृष्टो ऽङ्घ्रिः केवलं स्त्रियः /
विपन्नश् च तदन्याङ्गदिदृक्षाव्यसनेन सः"
Kathasaritsagara,"sokss_14,2.66","evaṃ mamāpi dhātredaṃ mukhamātraṃ vipattaye /
sṛṣṭaṃ syāditi yāvac ca so 'trākalayati kṣaṇam","एवं ममापि धात्रेदं मुखमात्रं विपत्तये /
सृष्टं स्यादिति यावच् च सो ऽत्राकलयति क्षणम्"
Kathasaritsagara,"sokss_14,2.67","tāvad gavākṣād divyā strī pradarśya karapallavam /
ita ehīti sāṅgulyā saṃjñāṃ tasyākarot tadā","तावद् गवाक्षाद् दिव्या स्त्री प्रदर्श्य करपल्लवम् /
इत एहीति साङ्गुल्या संज्ञां तस्याकरोत् तदा"
Kathasaritsagara,"sokss_14,2.68","tataḥ saṃsuptadayitātsvair aṃ nirgatya vāsakāt /
tasyāḥ samīpaṃ saṃprāpa sa sotko divyayoṣitaḥ","ततः संसुप्तदयितात्स्वैर् अं निर्गत्य वासकात् /
तस्याः समीपं संप्राप स सोत्को दिव्ययोषितः"
Kathasaritsagara,"sokss_14,2.69","anyāsaktaṃ praśaṃsantī patiṃ madanamañcuke /
hā hatāsīti sā cāsminnikaṭopagate 'bravīt","अन्यासक्तं प्रशंसन्ती पतिं मदनमञ्चुके /
हा हतासीति सा चास्मिन्निकटोपगते ऽब्रवीत्"
Kathasaritsagara,"sokss_14,2.70","tac chrutvā tāṃ priyāṃ smṛtvā prajvaladvirahānalaḥ /
naravāhanadattas tāṃ pṛcchati sma sa bhāminīm","तच् छ्रुत्वा तां प्रियां स्मृत्वा प्रज्वलद्विरहानलः /
नरवाहनदत्तस् तां पृच्छति स्म स भामिनीम्"
Kathasaritsagara,"sokss_14,2.71","kā tvaṃ kutra tvayā dṛṣṭā priyā madanamañcukā /
mām upetā kimarthaṃ ca bhavatī kathyatāmiti","का त्वं कुत्र त्वया दृष्टा प्रिया मदनमञ्चुका /
माम् उपेता किमर्थं च भवती कथ्यतामिति"
Kathasaritsagara,"sokss_14,2.72","tato vidūraṃ nītvā taṃ prauḍhā rājasutaṃ niśi /
śṛṇu sarvaṃ tvamity uktvā sātha vaktuṃ pracakrame","ततो विदूरं नीत्वा तं प्रौढा राजसुतं निशि /
शृणु सर्वं त्वमित्य् उक्त्वा साथ वक्तुं प्रचक्रमे"
Kathasaritsagara,"sokss_14,2.73","nagaryāṃ puṣkarāvatyāmagnyārādhanapiṅgalaḥ /
asti piṅgalagāndhāro nāma vidyādhareśvaraḥ","नगर्यां पुष्करावत्यामग्न्याराधनपिङ्गलः /
अस्ति पिङ्गलगान्धारो नाम विद्याधरेश्वरः"
Kathasaritsagara,"sokss_14,2.74","tasya prabhāvatīṃ nāma sutāsṃ māṃ viddhi kanyakām /
ārādhitaprasannāddhi varātprāptāṃ vibhāvasoḥ","तस्य प्रभावतीं नाम सुतास्ं मां विद्धि कन्यकाम् /
आराधितप्रसन्नाद्धि वरात्प्राप्तां विभावसोः"
Kathasaritsagara,"sokss_14,2.75","sāhaṃ tadāṣāḍhapuraṃ draṣṭuṃ vegavatīṃ sakhīm /
agacchaṃ na ca tāṃ tatra prāpaṃ kvāpi tapaḥsthitām","साहं तदाषाढपुरं द्रष्टुं वेगवतीं सखीम् /
अगच्छं न च तां तत्र प्रापं क्वापि तपःस्थिताम्"
Kathasaritsagara,"sokss_14,2.76","tanmātuḥ pṛthivīdevyā mukhānmadanamañcukām /
buddhvā tāṃ tvatpriyāsṃ cātra sthitāṃ draṣṭumagāpaham","तन्मातुः पृथिवीदेव्या मुखान्मदनमञ्चुकाम् /
बुद्ध्वा तां त्वत्प्रियास्ं चात्र स्थितां द्रष्टुमगापहम्"
Kathasaritsagara,"sokss_14,2.77","apaśyaṃ tāmanāhārakṛśāṃ pāṇḍuradhūsarām /
baddhaikaveṇīṃ rudatīṃ tvadguṇaikapralāpinīm","अपश्यं तामनाहारकृशां पाण्डुरधूसराम् /
बद्धैकवेणीं रुदतीं त्वद्गुणैकप्रलापिनीम्"
Kathasaritsagara,"sokss_14,2.78","vṛtāṃ vidyādharādhīśakanyāvṛndair udaśrubhiḥ /
taddarśanatvacchravaṇaprodyadduḥkhasukhākulaiḥ","वृतां विद्याधराधीशकन्यावृन्दैर् उदश्रुभिः /
तद्दर्शनत्वच्छ्रवणप्रोद्यद्दुःखसुखाकुलैः"
Kathasaritsagara,"sokss_14,2.79","tayoktatvasvarūpā ca bhavadānayanena tām /
āśvāsya tatkṛpākrānā tvadguṇākṛṣṭamānasā","तयोक्तत्वस्वरूपा च भवदानयनेन ताम् /
आश्वास्य तत्कृपाक्राना त्वद्गुणाकृष्टमानसा"
Kathasaritsagara,"sokss_14,2.80","vidyāprabhāvād buddhvā ca saṃprati tvām iha sthitam /
āgatāsmi tavābhyāśaṃ tadarthasvārthasiddhaye","विद्याप्रभावाद् बुद्ध्वा च संप्रति त्वाम् इह स्थितम् /
आगतास्मि तवाभ्याशं तदर्थस्वार्थसिद्धये"
Kathasaritsagara,"sokss_14,2.81","vismṛtādya priyaṃ dṛṣṭvā vāmihānyapralāpinam /
mayā hā duḥkhamity uktvā sā te bhāryānuśocitā","विस्मृताद्य प्रियं दृष्ट्वा वामिहान्यप्रलापिनम् /
मया हा दुःखमित्य् उक्त्वा सा ते भार्यानुशोचिता"
Kathasaritsagara,"sokss_14,2.82","ity uktaḥ sa tayā sotko rājaputro jagāda tām /
naya māṃ tatra sā yatra niyuṅkṣva ca yathecchasi","इत्य् उक्तः स तया सोत्को राजपुत्रो जगाद ताम् /
नय मां तत्र सा यत्र नियुङ्क्ष्व च यथेच्छसि"
Kathasaritsagara,"sokss_14,2.83","tac chrutvā sā tamādāya khamutpatya prabhāvatī /
vidyādharī candravatyāṃ gantuṃ pravavṛte niśi","तच् छ्रुत्वा सा तमादाय खमुत्पत्य प्रभावती /
विद्याधरी चन्द्रवत्यां गन्तुं प्रववृते निशि"
Kathasaritsagara,"sokss_14,2.84","yāntī kvāpy agnimālokya jvālantaṃ sā pradakṣiṇam /
naravāhanadattasya tasyādāya karaṃ vyadhāt","यान्ती क्वाप्य् अग्निमालोक्य ज्वालन्तं सा प्रदक्षिणम् /
नरवाहनदत्तस्य तस्यादाय करं व्यधात्"
Kathasaritsagara,"sokss_14,2.85","tenodvāhavidhiṃ yuktyā prauḍhā sā niravartayat /
saṃkalpaikapradhānā hi divyānāmakhilāḥ kriyāḥ","तेनोद्वाहविधिं युक्त्या प्रौढा सा निरवर्तयत् /
संकल्पैकप्रधाना हि दिव्यानामखिलाः क्रियाः"
Kathasaritsagara,"sokss_14,2.86","tato nabhastalāttasya pṛthivīṃ vedikāmiva /
nadīrbhujaṃgīsadṛśīrvalmīkāniva parvatān","ततो नभस्तलात्तस्य पृथिवीं वेदिकामिव /
नदीर्भुजंगीसदृशीर्वल्मीकानिव पर्वतान्"
Kathasaritsagara,"sokss_14,2.87","tāni tāni tathānyāni kautukāni pade pade /
darśayantī priyasyātra yayau dūraṃ krameṇa sā","तानि तानि तथान्यानि कौतुकानि पदे पदे /
दर्शयन्ती प्रियस्यात्र ययौ दूरं क्रमेण सा"
Kathasaritsagara,"sokss_14,2.88","ākāśagamanaśrānte tṛṣārte 'smiñjalārthini /
naravāhanadatte sā vyomamargādavātarat","आकाशगमनश्रान्ते तृषार्ते ऽस्मिञ्जलार्थिनि /
नरवाहनदत्ते सा व्योममर्गादवातरत्"
Kathasaritsagara,"sokss_14,2.89","nināya ca vanāntaṃ taṃ candrāṃśudhavalāmbhasaḥ /
rājatena draveṇeva bhṛtasya saraso 'ntikam","निनाय च वनान्तं तं चन्द्रांशुधवलाम्भसः /
राजतेन द्रवेणेव भृतस्य सरसो ऽन्तिकम्"
Kathasaritsagara,"sokss_14,2.90","tatra śāntaṃ jalatṛṣā tasya pītāmbhaso vane /
utpannaṃ ramaṇīye tu kāntāsaṃbhogatṛṣṇayā","तत्र शान्तं जलतृषा तस्य पीताम्भसो वने /
उत्पन्नं रमणीये तु कान्तासंभोगतृष्णया"
Kathasaritsagara,"sokss_14,2.91","tato haṭhārthitā kṛcchrātsaṃbhoge sā prabhāvatī /
sānukrośā kṛtaśvāsāṃ dhyātvā madanamañcukām","ततो हठार्थिता कृच्छ्रात्संभोगे सा प्रभावती /
सानुक्रोशा कृतश्वासां ध्यात्वा मदनमञ्चुकाम्"
Kathasaritsagara,"sokss_14,2.92","naravāhanadattasya tasya pravavṛte tadā /
parārthapratipannā hi nekṣante svārthamuttamāḥ","नरवाहनदत्तस्य तस्य प्रववृते तदा /
परार्थप्रतिपन्ना हि नेक्षन्ते स्वार्थमुत्तमाः"
Kathasaritsagara,"sokss_14,2.93","jagāda taṃ ca mā maṃsthā āryaputra tvamanyathā /
abhiprāyo mamāstīha tathā cātra kathāṃ śṛṇu","जगाद तं च मा मंस्था आर्यपुत्र त्वमन्यथा /
अभिप्रायो ममास्तीह तथा चात्र कथां शृणु"
Kathasaritsagara,"sokss_14,2.94","purā pāṭaliputre 'bhūtkāpi strī mṛtabhartṛkā /
bālaikaputrā taruṇī nirdhanā rūpaśālinī","पुरा पाटलिपुत्रे ऽभूत्कापि स्त्री मृतभर्तृका /
बालैकपुत्रा तरुणी निर्धना रूपशालिनी"
Kathasaritsagara,"sokss_14,2.95","sā cātmaparitoṣāya parapūruṣasaṃgamam /
vidadhānā yayau gehādrātrau rārau yatas tataḥ","सा चात्मपरितोषाय परपूरुषसंगमम् /
विदधाना ययौ गेहाद्रात्रौ रारौ यतस् ततः"
Kathasaritsagara,"sokss_14,2.96","modakaṃ putra te prātarāneṣyāmīti taṃ sutam /
bālaṃ cāśvāsya sāyāsīttaṃ ca sānvahamānayat","मोदकं पुत्र ते प्रातरानेष्यामीति तं सुतम् /
बालं चाश्वास्य सायासीत्तं च सान्वहमानयत्"
Kathasaritsagara,"sokss_14,2.97","sa ca bālo gṛhe tūṣṇīṃ tayāsīnmodakāśayā /
ekadā na tayānīto vismṛtyāsya sa modakaḥ","स च बालो गृहे तूष्णीं तयासीन्मोदकाशया /
एकदा न तयानीतो विस्मृत्यास्य स मोदकः"
Kathasaritsagara,"sokss_14,2.98","yācamānaṃ ca taṃ bālaṃ modakaṃ sā kilābravīt /
ahaṃ svakāmukaṃ vedmi modakaṃ nāparaṃ suta","याचमानं च तं बालं मोदकं सा किलाब्रवीत् /
अहं स्वकामुकं वेद्मि मोदकं नापरं सुत"
Kathasaritsagara,"sokss_14,2.99","tac chrutvā nānayānīto modako me 'nyasaktayā /
iti tasya nirāśasya śiśorhṛdayamasphuṭat","तच् छ्रुत्वा नानयानीतो मोदको मे ऽन्यसक्तया /
इति तस्य निराशस्य शिशोर्हृदयमस्फुटत्"
Kathasaritsagara,"sokss_14,2.100","tadahaṃ priya pūrvaṃ tvāṃ sutarāṃ svīkaromi cet /
tanmayaiva kṛtāśvāsā tvatsaṃgamamahotsave","तदहं प्रिय पूर्वं त्वां सुतरां स्वीकरोमि चेत् /
तन्मयैव कृताश्वासा त्वत्संगममहोत्सवे"
Kathasaritsagara,"sokss_14,2.101","matta eva nirāśā ced buddhvā madanamañcukā /
bhavet taddhṛdayaṃ tasyāḥ sphuṭet kusumapeśalam","मत्त एव निराशा चेद् बुद्ध्वा मदनमञ्चुका /
भवेत् तद्धृदयं तस्याः स्फुटेत् कुसुमपेशलम्"
Kathasaritsagara,"sokss_14,2.102","tadetenānṛśaṃsyena tāmanāśvāsya saṃprati /
na tathābhilaṣāmi tvām apiprāṇādhikaṃ priyam","तदेतेनानृशंस्येन तामनाश्वास्य संप्रति /
न तथाभिलषामि त्वाम् अपिप्राणाधिकं प्रियम्"
Kathasaritsagara,"sokss_14,2.103","ity uktaḥ sa prabhāvatyā tayā sānandavismayaḥ /
naravāhanadatto 'tra tatkālaṃ samacintayat","इत्य् उक्तः स प्रभावत्या तया सानन्दविस्मयः /
नरवाहनदत्तो ऽत्र तत्कालं समचिन्तयत्"
Kathasaritsagara,"sokss_14,2.104","aho navanavāścaryanirmāṇe rasiko vidhiḥ /
acintyodāracaritā yena sṛṣṭā prabhāvatī","अहो नवनवाश्चर्यनिर्माणे रसिको विधिः /
अचिन्त्योदारचरिता येन सृष्टा प्रभावती"
Kathasaritsagara,"sokss_14,2.105","iti dhyāyan sa tāṃ premṇā stutvā rājasuto 'bravīt /
tarhi māṃ naya sā yatra sthitā madanamañcukā","इति ध्यायन् स तां प्रेम्णा स्तुत्वा राजसुतो ऽब्रवीत् /
तर्हि मां नय सा यत्र स्थिता मदनमञ्चुका"
Kathasaritsagara,"sokss_14,2.106","tac chrutvā ca gṛhītvā taṃ nabhasā sā prabhāvatī /
kṣaṇena prāpayām āsa tamāṣāḍhapuraṃ girim","तच् छ्रुत्वा च गृहीत्वा तं नभसा सा प्रभावती /
क्षणेन प्रापयाम् आस तमाषाढपुरं गिरिम्"
Kathasaritsagara,"sokss_14,2.107","tatra saṃgamayām āsa tena śuṣyattanuṃ cirāt /
pūreṇeva nadīṃ vṛṣṭiḥ sā tāṃ madanamañcukām","तत्र संगमयाम् आस तेन शुष्यत्तनुं चिरात् /
पूरेणेव नदीं वृष्टिः सा तां मदनमञ्चुकाम्"
Kathasaritsagara,"sokss_14,2.108","so 'py apaśyadviyogārtāṃ kāntāṃ tāṃ kṛśapāṇḍurām /
naravāhanadatto 'tra parvaṇīndukalāmiva","सो ऽप्य् अपश्यद्वियोगार्तां कान्तां तां कृशपाण्डुराम् /
नरवाहनदत्तो ऽत्र पर्वणीन्दुकलामिव"
Kathasaritsagara,"sokss_14,2.109","sa tadā prāṇalābhāya tayor anyonyasaṃgamaḥ /
babhūva jagadānandī śarvarīśaśinoriva","स तदा प्राणलाभाय तयोर् अन्योन्यसंगमः /
बभूव जगदानन्दी शर्वरीशशिनोरिव"
Kathasaritsagara,"sokss_14,2.110","virahānalasaṃtaptāvāśliṣṭau daṃpatī ca tau /
svedacchalāddravībhūtāvekatām iva jagmatuḥ","विरहानलसंतप्तावाश्लिष्टौ दंपती च तौ /
स्वेदच्छलाद्द्रवीभूतावेकताम् इव जग्मतुः"
Kathasaritsagara,"sokss_14,2.111","tataḥ prabhāvatīvidyābalena niśi kalpitān /
bubhujāte 'tra tau sadyaḥ svair aṃ bhogānubhāvapi","ततः प्रभावतीविद्याबलेन निशि कल्पितान् /
बुभुजाते ऽत्र तौ सद्यः स्वैर् अं भोगानुभावपि"
Kathasaritsagara,"sokss_14,2.112","na dadarśa ca tadvidyābalenaivātra kaścana /
naravāhanadattaṃ taṃ vinā madanamañcukām","न ददर्श च तद्विद्याबलेनैवात्र कश्चन /
नरवाहनदत्तं तं विना मदनमञ्चुकाम्"
Kathasaritsagara,"sokss_14,2.113","prātastaṃ cātra muñcantamekavāṇīṃ nijaṃ priyam /
sā jagādāhitāmarṣavaśānmadanamañcukā","प्रातस्तं चात्र मुञ्चन्तमेकवाणीं निजं प्रियम् /
सा जगादाहितामर्षवशान्मदनमञ्चुका"
Kathasaritsagara,"sokss_14,2.114","hate mānasavege 'sau moktavyāsryasutena me /
mṛtāyāḥ pakṣibhir vāpi veṇī dāhyāthavāgninā","हते मानसवेगे ऽसौ मोक्तव्यास्र्यसुतेन मे /
मृतायाः पक्षिभिर् वापि वेणी दाह्याथवाग्निना"
Kathasaritsagara,"sokss_14,2.115","iti pratijñātamabhūnmayā sādya mama tvayā /
jīvatyasminnṛpe muktā tena me dūyate manaḥ","इति प्रतिज्ञातमभून्मया साद्य मम त्वया /
जीवत्यस्मिन्नृपे मुक्ता तेन मे दूयते मनः"
Kathasaritsagara,"sokss_14,2.116","kṣipto 'pi na mṛto hyeṣa vegavatyāgniparvate /
tvaṃ cādṛśyā prabhāvatyā vihito 'tra svamāyayā","क्षिप्तो ऽपि न मृतो ह्येष वेगवत्याग्निपर्वते /
त्वं चादृश्या प्रभावत्या विहितो ऽत्र स्वमायया"
Kathasaritsagara,"sokss_14,2.117","anyathā tvatsamīpe hi śatrorasyānuśāyinaḥ /
ihaite saṃcaranto 'dya tvāṃ saheranvilokya kim","अन्यथा त्वत्समीपे हि शत्रोरस्यानुशायिनः /
इहैते संचरन्तो ऽद्य त्वां सहेरन्विलोक्य किम्"
Kathasaritsagara,"sokss_14,2.118","evam uktastayā patnyā sādhvyā kālānurodhavān /
naravāhanadatto 'tra sāntvayansa jagāda tām","एवम् उक्तस्तया पत्न्या साध्व्या कालानुरोधवान् /
नरवाहनदत्तो ऽत्र सान्त्वयन्स जगाद ताम्"
Kathasaritsagara,"sokss_14,2.119","sasṃpatsyate 'yaṃ kāmas te haniṣyāmyacirādamum /
śatruṃ vidyāḥ samāsādya pratīkṣasva manākpriye","सस्ंपत्स्यते ऽयं कामस् ते हनिष्याम्यचिरादमुम् /
शत्रुं विद्याः समासाद्य प्रतीक्षस्व मनाक्प्रिये"
Kathasaritsagara,"sokss_14,2.120","ityādyuktvā samāśvāsya sa tāṃ madanamañcukām /
naravāhanadatto 'tra tasthau vaidyādhare pure","इत्याद्युक्त्वा समाश्वास्य स तां मदनमञ्चुकाम् /
नरवाहनदत्तो ऽत्र तस्थौ वैद्याधरे पुरे"
Kathasaritsagara,"sokss_14,2.121","atha prabhāvatī tasya cakre vidyāprabhāvataḥ /
atarkyaṃ rūpamātmīyaṃ svayamantarhitā satī","अथ प्रभावती तस्य चक्रे विद्याप्रभावतः /
अतर्क्यं रूपमात्मीयं स्वयमन्तर्हिता सती"
Kathasaritsagara,"sokss_14,2.122","sa tadrūpeṇa tatrāsīdrājaputro yathāsukham /
aśaṅkitaḥ prakāśo 'pi tadvidyāsiddhabhogabhuk","स तद्रूपेण तत्रासीद्राजपुत्रो यथासुखम् /
अशङ्कितः प्रकाशो ऽपि तद्विद्यासिद्धभोगभुक्"
Kathasaritsagara,"sokss_14,2.123","vegavatyā vayasyeyametāṃ madanamañcukām /
upācarati tatprītyā nijasakhyavaśena ca","वेगवत्या वयस्येयमेतां मदनमञ्चुकाम् /
उपाचरति तत्प्रीत्या निजसख्यवशेन च"
Kathasaritsagara,"sokss_14,2.124","iti prabhavatītyenaṃ tadrūpacchannavigraham /
manvānāḥ sarva evocus tatra mānasavegataḥ","इति प्रभवतीत्येनं तद्रूपच्छन्नविग्रहम् /
मन्वानाः सर्व एवोचुस् तत्र मानसवेगतः"
Kathasaritsagara,"sokss_14,2.125","athaikadā prasaṅgena tasmai madanamañcukā /
naravāhanadattāya svavṛttāntaṃ śaśaṃsa sā","अथैकदा प्रसङ्गेन तस्मै मदनमञ्चुका /
नरवाहनदत्ताय स्ववृत्तान्तं शशंस सा"
Kathasaritsagara,"sokss_14,2.126","tadā mānasavego mām ihānīya svamāyayā /
pravartayitum abhyaicchad bhāyayan krūrakarmabhiḥ","तदा मानसवेगो माम् इहानीय स्वमायया /
प्रवर्तयितुम् अभ्यैच्छद् भाययन् क्रूरकर्मभिः"
Kathasaritsagara,"sokss_14,2.127","tāvac ca prakaṭībhūya bhagavān bhairavākṛtiḥ /
uddhṛtāsir lalajjihvaḥ kṛtvā huṃkāram abhyadhāt","तावच् च प्रकटीभूय भगवान् भैरवाकृतिः /
उद्धृतासिर् ललज्जिह्वः कृत्वा हुंकारम् अभ्यधात्"
Kathasaritsagara,"sokss_14,2.128","iyaṃ vidyādharendrāṇāṃ bhāvinaścakravartinaḥ /
bhāryā kathaṃ tvayāsmāsu sthiteṣu paribhūyate","इयं विद्याधरेन्द्राणां भाविनश्चक्रवर्तिनः /
भार्या कथं त्वयास्मासु स्थितेषु परिभूयते"
Kathasaritsagara,"sokss_14,2.129","evam ukto bhagavatā papāta dharaṇītale /
pāpo mānasavego 'sau mukhena rudhiraṃ vaman","एवम् उक्तो भगवता पपात धरणीतले /
पापो मानसवेगो ऽसौ मुखेन रुधिरं वमन्"
Kathasaritsagara,"sokss_14,2.130","tatastirohite deve samāśvastaḥ kṣaṇādasau /
gataḥ svamandiraṃ bhūyo mayi krauryānnyavartata","ततस्तिरोहिते देवे समाश्वस्तः क्षणादसौ /
गतः स्वमन्दिरं भूयो मयि क्रौर्यान्न्यवर्तत"
Kathasaritsagara,"sokss_14,2.131","atha bhītāṃ viyogārtāṃ prāṇatyāgonmukhīmiha /
etyāntaḥpuraceṭyo māṃ sāntvayantyo 'bruvannidam","अथ भीतां वियोगार्तां प्राणत्यागोन्मुखीमिह /
एत्यान्तःपुरचेट्यो मां सान्त्वयन्त्यो ऽब्रुवन्निदम्"
Kathasaritsagara,"sokss_14,2.132","munikanyāṃ purā kāṃciddṛṣṭvā rūpavatīṃ haṭhāt /
haranmānasavego 'yaṃ tadbandhubhir aśapyata","मुनिकन्यां पुरा कांचिद्दृष्ट्वा रूपवतीं हठात् /
हरन्मानसवेगो ऽयं तद्बन्धुभिर् अशप्यत"
Kathasaritsagara,"sokss_14,2.133","paranārīmanicchantīṃ yadā pāpa gamiṣyasi /
tadā te śatadhā mūrdhā vidaliṣyastyasāviti","परनारीमनिच्छन्तीं यदा पाप गमिष्यसि /
तदा ते शतधा मूर्धा विदलिष्यस्त्यसाविति"
Kathasaritsagara,"sokss_14,2.134","ato naiṣa balādgacchetparastrīṃ mā bhayaṃ kṛthāḥ /
devādeśāc ca bhartrā te bhūyo bhāvyeva saṃgamaḥ","अतो नैष बलाद्गच्छेत्परस्त्रीं मा भयं कृथाः /
देवादेशाच् च भर्त्रा ते भूयो भाव्येव संगमः"
Kathasaritsagara,"sokss_14,2.135","evaṃ mamokte ceṭībhiḥ kṣaṇādvegavatī svasā /
sāsya mānasavegasya saṃbodhayitumāgamat","एवं ममोक्ते चेटीभिः क्षणाद्वेगवती स्वसा /
सास्य मानसवेगस्य संबोधयितुमागमत्"
Kathasaritsagara,"sokss_14,2.136","maddarśanakṛpāviṣṭā sā tvadānayanena mām /
āśvāsya tvāṃ yathā prāptā tathaiva viditaṃ tava","मद्दर्शनकृपाविष्टा सा त्वदानयनेन माम् /
आश्वास्य त्वां यथा प्राप्ता तथैव विदितं तव"
Kathasaritsagara,"sokss_14,2.137","atha jyotsnāsitair vastraiścāndrī tanurivāmalā /
darśanenaiva saumyena siñcantī sudhayeva mām","अथ ज्योत्स्नासितैर् वस्त्रैश्चान्द्री तनुरिवामला /
दर्शनेनैव सौम्येन सिञ्चन्ती सुधयेव माम्"
Kathasaritsagara,"sokss_14,2.138","upetā pṛthivīdevī mātā sādhvī durātmanaḥ /
asya mānasavegasya sasneham idam abravīt","उपेता पृथिवीदेवी माता साध्वी दुरात्मनः /
अस्य मानसवेगस्य सस्नेहम् इदम् अब्रवीत्"
Kathasaritsagara,"sokss_14,2.139","tyaktvāhāraṃ śubhodarkaṃ kimātmānam upekṣase /
śatrorannaṃ kathaṃ bhokṣya iti mā ca kṛthā hṛdi","त्यक्त्वाहारं शुभोदर्कं किमात्मानम् उपेक्षसे /
शत्रोरन्नं कथं भोक्ष्य इति मा च कृथा हृदि"
Kathasaritsagara,"sokss_14,2.140","duhitur vegavatyā me rājye 'smin pitṛkalpitaḥ /
bhāgo 'sti sā ca bhartrā te pariṇītā sakhī tava","दुहितुर् वेगवत्या मे राज्ये ऽस्मिन् पितृकल्पितः /
भागो ऽस्ति सा च भर्त्रा ते परिणीता सखी तव"
Kathasaritsagara,"sokss_14,2.141","tadhanaṃ bhartṛsaṃbandhi tava cātmīyam eva ca /
tadetadbhuṅkṣva vidyāto jñātvā satyaṃ vadāmi te","तधनं भर्तृसंबन्धि तव चात्मीयम् एव च /
तदेतद्भुङ्क्ष्व विद्यातो ज्ञात्वा सत्यं वदामि ते"
Kathasaritsagara,"sokss_14,2.142","evam uktvā saśapathaṃ bhojitāsmi tayā tadā /
avasthocitamāhāraṃ sutāsaṃbandhabaddhayā","एवम् उक्त्वा सशपथं भोजितास्मि तया तदा /
अवस्थोचितमाहारं सुतासंबन्धबद्धया"
Kathasaritsagara,"sokss_14,2.143","tatastvayā sahāgatya vegavatyaiṣa nirjitaḥ /
bhrāteha rakṣitastvaṃ ca śeṣamatra na vedmy aham","ततस्त्वया सहागत्य वेगवत्यैष निर्जितः /
भ्रातेह रक्षितस्त्वं च शेषमत्र न वेद्म्य् अहम्"
Kathasaritsagara,"sokss_14,2.144","aha vegavatīsiddhiṃ taddaivatavaco 'py aham /
smarantī nāmucaṃ prāṇāṃstvatprāptyāśāvalambitān","अह वेगवतीसिद्धिं तद्दैवतवचो ऽप्य् अहम् /
स्मरन्ती नामुचं प्राणांस्त्वत्प्राप्त्याशावलम्बितान्"
Kathasaritsagara,"sokss_14,2.145","tato mahānubhāvāyāḥ prabhāvatyāḥ prabhāvataḥ /
tvaṃ śatrusaṃkaṭe 'py asmin prāptas tāvan mayādhunā","ततो महानुभावायाः प्रभावत्याः प्रभावतः /
त्वं शत्रुसंकटे ऽप्य् अस्मिन् प्राप्तस् तावन् मयाधुना"
Kathasaritsagara,"sokss_14,2.146","cintā tu me viluptā cedbhaved atra prabhāvatī /
naśyec ca tava tadrūpaṃ tato 'smākaṃ nu kiṃ bhavet","चिन्ता तु मे विलुप्ता चेद्भवेद् अत्र प्रभावती /
नश्येच् च तव तद्रूपं ततो ऽस्माकं नु किं भवेत्"
Kathasaritsagara,"sokss_14,2.147","ityādi bruvatīṃ dhīrīkurvanmadanamañcukām /
naravāhanadatto 'sau vīro 'trāsta tayā saha","इत्यादि ब्रुवतीं धीरीकुर्वन्मदनमञ्चुकाम् /
नरवाहनदत्तो ऽसौ वीरो ऽत्रास्त तया सह"
Kathasaritsagara,"sokss_14,2.148","ekadā ca prabhāvatyāṃ yātāyāṃ bhavanaṃ pituḥ /
prabhātasamaye naṣṭatadrūpaṃ tadasaṃnidheḥ","एकदा च प्रभावत्यां यातायां भवनं पितुः /
प्रभातसमये नष्टतद्रूपं तदसंनिधेः"
Kathasaritsagara,"sokss_14,2.149","naravāhanadattaṃ taṃ dṛṣṭvā puruṣarūpiṇam /
pāradārika eṣo 'tra praviṣṭa iti sākulaḥ","नरवाहनदत्तं तं दृष्ट्वा पुरुषरूपिणम् /
पारदारिक एषो ऽत्र प्रविष्ट इति साकुलः"
Kathasaritsagara,"sokss_14,2.150","bhayādrājakule gatvā sarvaḥ parijano 'bhyadhāt /
vārayantīmapāsyaiva bhītāṃ madanamañcukām","भयाद्राजकुले गत्वा सर्वः परिजनो ऽभ्यधात् /
वारयन्तीमपास्यैव भीतां मदनमञ्चुकाम्"
Kathasaritsagara,"sokss_14,2.151","tato mānasavego 'tra sa rājā svabalānvitaḥ /
naravāhanadattaṃ taṃ dhāvitvā paryaveṣṭayat","ततो मानसवेगो ऽत्र स राजा स्वबलान्वितः /
नरवाहनदत्तं तं धावित्वा पर्यवेष्टयत्"
Kathasaritsagara,"sokss_14,2.152","atha taṃ pṛthivīdevī mātā satvarametya sā /
rājānam abravītputra hantavyo 'yaṃ na te na me","अथ तं पृथिवीदेवी माता सत्वरमेत्य सा /
राजानम् अब्रवीत्पुत्र हन्तव्यो ऽयं न ते न मे"
Kathasaritsagara,"sokss_14,2.153","na pāradāriko hyeṣa vatsarājātmajo hy ayam /
naravāhanadatto 'tra nijāṃ bhāryām upāgataḥ","न पारदारिको ह्येष वत्सराजात्मजो ह्य् अयम् /
नरवाहनदत्तो ऽत्र निजां भार्याम् उपागतः"
Kathasaritsagara,"sokss_14,2.154","vidyābalena jāne 'haṃ kopāndhaḥ kiṃ na vīkṣase /
jāmātā cāyamasmākaṃ pūjyaḥ śaśikulodbhavaḥ","विद्याबलेन जाने ऽहं कोपान्धः किं न वीक्षसे /
जामाता चायमस्माकं पूज्यः शशिकुलोद्भवः"
Kathasaritsagara,"sokss_14,2.155","evam uktastayā mātrā tarhi śatrurayaṃ mama /
iti mānasavego 'sau jātāmarṣo jagāda tām","एवम् उक्तस्तया मात्रा तर्हि शत्रुरयं मम /
इति मानसवेगो ऽसौ जातामर्षो जगाद ताम्"
Kathasaritsagara,"sokss_14,2.156","tataḥ sā taṃ punarmātā jāmātṛsnehato 'bhyadhāt /
nādharmo labhyate kartuṃ loke vaidyādhare suta","ततः सा तं पुनर्माता जामातृस्नेहतो ऽभ्यधात् /
नाधर्मो लभ्यते कर्तुं लोके वैद्याधरे सुत"
Kathasaritsagara,"sokss_14,2.157","iha vidyādharāṇāṃ hi dharmārthā vidyate sabhā /
tatrāsya tatpradhānāgre doṣaṃ śirasi pātaya","इह विद्याधराणां हि धर्मार्था विद्यते सभा /
तत्रास्य तत्प्रधानाग्रे दोषं शिरसि पातय"
Kathasaritsagara,"sokss_14,2.158","tato yatkriyate 'muṣya śobhate tadato 'nyathā /
vidyādharā vikurvīranna saheraṃś ca devatāḥ","ततो यत्क्रियते ऽमुष्य शोभते तदतो ऽन्यथा /
विद्याधरा विकुर्वीरन्न सहेरंश् च देवताः"
Kathasaritsagara,"sokss_14,2.159","etat tasyā vaco mātur gauravāt pratipadya saḥ /
sabhāṃ mānasavegas taṃ neṣyan banddhuṃ pracakrame","एतत् तस्या वचो मातुर् गौरवात् प्रतिपद्य सः /
सभां मानसवेगस् तं नेष्यन् बन्द्धुं प्रचक्रमे"
Kathasaritsagara,"sokss_14,2.160","sa ca bandhāsahiṣṇuḥ sanstambhamutpāṭya toraṇāt /
naravāhanadatto 'tra tadbhṛtyānavadhīdbahūn","स च बन्धासहिष्णुः सन्स्तम्भमुत्पाट्य तोरणात् /
नरवाहनदत्तो ऽत्र तद्भृत्यानवधीद्बहून्"
Kathasaritsagara,"sokss_14,2.161","tanmadhyātkhaḍgamekasya hatasyāsādya tatkṣaṇāt /
jaghāna so 'nyānapi tānvīro divyaparākramaḥ","तन्मध्यात्खड्गमेकस्य हतस्यासाद्य तत्क्षणात् /
जघान सो ऽन्यानपि तान्वीरो दिव्यपराक्रमः"
Kathasaritsagara,"sokss_14,2.162","tato mānasavegastaṃ divyayā nijavidyayā /
babandha bhāryānugataṃ nayati sma ca tāṃ sabhām","ततो मानसवेगस्तं दिव्यया निजविद्यया /
बबन्ध भार्यानुगतं नयति स्म च तां सभाम्"
Kathasaritsagara,"sokss_14,2.163","tatra bherīmahāśabdasamāhūtā itas tataḥ /
vidyādharā milanti sma sudharmāyāṃ yathā surāḥ","तत्र भेरीमहाशब्दसमाहूता इतस् ततः /
विद्याधरा मिलन्ति स्म सुधर्मायां यथा सुराः"
Kathasaritsagara,"sokss_14,2.164","āgatyopāviśaccātra ratnasiṃhāsanopari /
rājā vāyupatho nāma sabhyo vidyādharair vṛtaḥ","आगत्योपाविशच्चात्र रत्नसिंहासनोपरि /
राजा वायुपथो नाम सभ्यो विद्याधरैर् वृतः"
Kathasaritsagara,"sokss_14,2.165","vyādhunvadbhir ivādharmaṃ vījyamānasya cāmaraiḥ /
tasya mānasavego 'gre sthitvā pāpo 'bravīdidam","व्याधुन्वद्भिर् इवाधर्मं वीज्यमानस्य चामरैः /
तस्य मानसवेगो ऽग्रे स्थित्वा पापो ऽब्रवीदिदम्"
Kathasaritsagara,"sokss_14,2.166","martyo 'py antaḥ puradhvaṃsakārī vidhvaṃsakaḥ svasuḥ /
śatrurmamāyaṃ vadhyo 'dya svāmyakāmaḥ kilaiṣa naḥ","मर्त्यो ऽप्य् अन्तः पुरध्वंसकारी विध्वंसकः स्वसुः /
शत्रुर्ममायं वध्यो ऽद्य स्वाम्यकामः किलैष नः"
Kathasaritsagara,"sokss_14,2.167","tac chrutvā tena sabhyena pṛṣṭaḥ pratyuttaraṃ prati /
naravāhanadatto 'tra vīro visrabdham abravīt","तच् छ्रुत्वा तेन सभ्येन पृष्टः प्रत्युत्तरं प्रति /
नरवाहनदत्तो ऽत्र वीरो विस्रब्धम् अब्रवीत्"
Kathasaritsagara,"sokss_14,2.168","sā sabhā yatra sabhyo 'sti sa sabhyo dharmam āha yaḥ /
sa dharmo yatra satyaṃ syātatsatyaṃ yatra na cchalam","सा सभा यत्र सभ्यो ऽस्ति स सभ्यो धर्मम् आह यः /
स धर्मो यत्र सत्यं स्यातत्सत्यं यत्र न च्छलम्"
Kathasaritsagara,"sokss_14,2.169","baddho 'haṃ māyayātraiva sthito bhūmāv ayaṃ punaḥ /
asanasthaś ca muktaś ca ko vivādaḥ samo 'tra nau","बद्धो ऽहं माययात्रैव स्थितो भूमाव् अयं पुनः /
असनस्थश् च मुक्तश् च को विवादः समो ऽत्र नौ"
Kathasaritsagara,"sokss_14,2.170","etadvāyupathaḥ śrutvā tam upāveśayatkṣitau /
nyāyānmānasavegaṃ sa taṃ muktaṃ cāpy akārayat","एतद्वायुपथः श्रुत्वा तम् उपावेशयत्क्षितौ /
न्यायान्मानसवेगं स तं मुक्तं चाप्य् अकारयत्"
Kathasaritsagara,"sokss_14,2.171","tataḥ sarveṣu śṛṇvatsu tatra vāyupathāgrataḥ /
naravāhanadatto 'sāvevaṃ prativaco 'bhyadhāt","ततः सर्वेषु शृण्वत्सु तत्र वायुपथाग्रतः /
नरवाहनदत्तो ऽसावेवं प्रतिवचो ऽभ्यधात्"
Kathasaritsagara,"sokss_14,2.172","hṛtānītāmanenaitāṃ bhāryāṃ madanamañcukām /
nijāṃ prāpto 'smi cetkasya śuddhānto dhvaṃsito mayā","हृतानीतामनेनैतां भार्यां मदनमञ्चुकाम् /
निजां प्राप्तो ऽस्मि चेत्कस्य शुद्धान्तो ध्वंसितो मया"
Kathasaritsagara,"sokss_14,2.173","asyā rūpeṇa cābhyetya vipralabhya kṛto yadi /
ahaṃ bhartā bhaginyāsya tatra kā me 'parādhitā","अस्या रूपेण चाभ्येत्य विप्रलभ्य कृतो यदि /
अहं भर्ता भगिन्यास्य तत्र का मे ऽपराधिता"
Kathasaritsagara,"sokss_14,2.174","svāmyakāmo 'smi cetkāmaḥ kasya kutra na jāyate /
etac chrutvā vimṛśyātha rājā vāyupatho 'bravīt","स्वाम्यकामो ऽस्मि चेत्कामः कस्य कुत्र न जायते /
एतच् छ्रुत्वा विमृश्याथ राजा वायुपथो ऽब्रवीत्"
Kathasaritsagara,"sokss_14,2.175","dharmyāmāha mahātmāyaṃ bhaviṣyatsumahodayaḥ /
asminmānasavegatvamadharmaṃ bhadra mā kṛthāḥ","धर्म्यामाह महात्मायं भविष्यत्सुमहोदयः /
अस्मिन्मानसवेगत्वमधर्मं भद्र मा कृथाः"
Kathasaritsagara,"sokss_14,2.176","ity ukte tena nādharmānmohāndho yannyavartata /
so 'tra mānasavegastatkrodhaṃ vāyupatho yayau","इत्य् उक्ते तेन नाधर्मान्मोहान्धो यन्न्यवर्तत /
सो ऽत्र मानसवेगस्तत्क्रोधं वायुपथो ययौ"
Kathasaritsagara,"sokss_14,2.177","tato mānasavegena saha saṃnaddhasainikaḥ /
babhūva tasya saṃkṣobhas tatra dharmānurodhinaḥ","ततो मानसवेगेन सह संनद्धसैनिकः /
बभूव तस्य संक्षोभस् तत्र धर्मानुरोधिनः"
Kathasaritsagara,"sokss_14,2.178","dharmāsanopaviṣṭā hi durbalaṃ balinaṃ param /
ātmīyaṃ bata jānanti dhīrā nyāyaikadarśinaḥ","धर्मासनोपविष्टा हि दुर्बलं बलिनं परम् /
आत्मीयं बत जानन्ति धीरा न्यायैकदर्शिनः"
Kathasaritsagara,"sokss_14,2.179","vihāya māyāṃ yudhyasva spaṣṭam eva mayā saha /
yāvadekaprahāreṇa hanmi tvāṃ paśya pauruṣam","विहाय मायां युध्यस्व स्पष्टम् एव मया सह /
यावदेकप्रहारेण हन्मि त्वां पश्य पौरुषम्"
Kathasaritsagara,"sokss_14,2.180","iti mānasavegaṃ ca tadāvocadvilokayan /
naravāhanadatto 'tra divyakanyāḥ sakautukāḥ","इति मानसवेगं च तदावोचद्विलोकयन् /
नरवाहनदत्तो ऽत्र दिव्यकन्याः सकौतुकाः"
Kathasaritsagara,"sokss_14,2.181","anyonyajātakalaheṣu ca tatra teṣu
vidyādhareṣu sahasaiva sabhāntarasthāt /
stambhottamāṭṭasaditi pravibhinnamadhyād
devo 'tha bhair avavapuḥ kila nirjagāma","अन्योन्यजातकलहेषु च तत्र तेषु
विद्याधरेषु सहसैव सभान्तरस्थात् /
स्तम्भोत्तमाट्टसदिति प्रविभिन्नमध्याद्
देवो ऽथ भैर् अववपुः किल निर्जगाम"
Kathasaritsagara,"sokss_14,2.182","vyāptāmbaro 'ñjananibhaś ca vinihnutārko
vidyullatātaraladīpravilocanārciḥ /
dantaprabhāvitatapaṅktipatadbalāko
garjanmahāpralayamegha iva pracaṇḍaḥ","व्याप्ताम्बरो ऽञ्जननिभश् च विनिह्नुतार्को
विद्युल्लतातरलदीप्रविलोचनार्चिः /
दन्तप्रभाविततपङ्क्तिपतद्बलाको
गर्जन्महाप्रलयमेघ इव प्रचण्डः"
Kathasaritsagara,"sokss_14,2.183","na bhāvividyādharacakravartinaḥ
parābhavo 'syāsti śaṭheti sa bruvan /
adhomukhaṃ mānasavegamīśvaro
nirākarodvāyupathaṃ praharṣayan","न भाविविद्याधरचक्रवर्तिनः
पराभवो ऽस्यास्ति शठेति स ब्रुवन् /
अधोमुखं मानसवेगमीश्वरो
निराकरोद्वायुपथं प्रहर्षयन्"
Kathasaritsagara,"sokss_14,2.184","ādāya taṃ ca bhujayor bhagavānbhujābhyāṃ
saṃrakṣaṇāya naravāhanadattamāśu /
prāpayya parvatavaraṃ śubhamṛṣyamūkam
āsthāpayat sa kila tatra tatas tiro 'bhūt","आदाय तं च भुजयोर् भगवान्भुजाभ्यां
संरक्षणाय नरवाहनदत्तमाशु /
प्रापय्य पर्वतवरं शुभमृष्यमूकम्
आस्थापयत् स किल तत्र ततस् तिरो ऽभूत्"
Kathasaritsagara,"sokss_14,2.185","praśaśāma parasparaṃ sabhāyām
atha vidyādharasaṃbhramaḥ sa tasyām /
sa ca vāyupatho yathāgataṃ taiḥ
sahitaḥ svair aparaistato jagāma","प्रशशाम परस्परं सभायाम्
अथ विद्याधरसंभ्रमः स तस्याम् /
स च वायुपथो यथागतं तैः
सहितः स्वैर् अपरैस्ततो जगाम"
Kathasaritsagara,"sokss_14,2.186","so 'pi ca mānasavegaḥ kṛtvā tāṃ madanamañcukāṃ purataḥ /
harṣaviṣādākulitām āṣāḍhapuraṃ nijaṃ yayau vignaḥ","सो ऽपि च मानसवेगः कृत्वा तां मदनमञ्चुकां पुरतः /
हर्षविषादाकुलिताम् आषाढपुरं निजं ययौ विग्नः"
Kathasaritsagara,"sokss_14,3.1","iti mahākaviśrīsomadevabhaṭṭaviracite kathāsaritsāgare pañcalambake dvitīyas taraṅgaḥ /

tṛtīyas taraṅgaḥ /

manye kalyāṇam eva syātpuruṣasyāsamaṃ vidhiḥ /
mūhuḥ parīkṣate gāḍhaṃ dhīratvaṃ sukhaduḥkhayoḥ","इति महाकविश्रीसोमदेवभट्टविरचिते कथासरित्सागरे पञ्चलम्बके द्वितीयस् तरङ्गः /

तृतीयस् तरङ्गः /

मन्ये कल्याणम् एव स्यात्पुरुषस्यासमं विधिः /
मूहुः परीक्षते गाढं धीरत्वं सुखदुःखयोः"
Kathasaritsagara,"sokss_14,3.2","yadekakaṃ videśeṣu taistair dāraiḥ pade pade /
naravāhanadattaṃ sa yojayitvā vyayojayat","यदेककं विदेशेषु तैस्तैर् दारैः पदे पदे /
नरवाहनदत्तं स योजयित्वा व्ययोजयत्"
Kathasaritsagara,"sokss_14,3.3","athaitamṛṣyamūkādrau sthitaṃ tasmin prabhāvatī /
naravāhanadattaṃ taṃ samāgatyābravīt priyā","अथैतमृष्यमूकाद्रौ स्थितं तस्मिन् प्रभावती /
नरवाहनदत्तं तं समागत्याब्रवीत् प्रिया"
Kathasaritsagara,"sokss_14,3.4","madasaṃnidhidoṣeṇa labdhvā nīto bhavāṃstadā /
tāṃ hi mānasavegena sabhāṃ pāpaṃ cikīrṣuṇā","मदसंनिधिदोषेण लब्ध्वा नीतो भवांस्तदा /
तां हि मानसवेगेन सभां पापं चिकीर्षुणा"
Kathasaritsagara,"sokss_14,3.5","tadbuddhvāgatya tatkālaṃ devavirbhāvaḍambaram /
kṛtvā vidyāprabhāveṇa mayeha prāpito bhavān","तद्बुद्ध्वागत्य तत्कालं देवविर्भावडम्बरम् /
कृत्वा विद्याप्रभावेण मयेह प्रापितो भवान्"
Kathasaritsagara,"sokss_14,3.6","nāsminvidyādharāṇāṃ hi girau balavatāmapi /
vidyāprapañcaḥ kramate siddhakṣetramidaṃ yataḥ","नास्मिन्विद्याधराणां हि गिरौ बलवतामपि /
विद्याप्रपञ्चः क्रमते सिद्धक्षेत्रमिदं यतः"
Kathasaritsagara,"sokss_14,3.7","mamāpi vidyāvibhavo nāta eveha siddhyati /
tanme duḥkhaṃ kathaṃ tvaṃ hi vanyāhāreṇa vartsyati","ममापि विद्याविभवो नात एवेह सिद्ध्यति /
तन्मे दुःखं कथं त्वं हि वन्याहारेण वर्त्स्यति"
Kathasaritsagara,"sokss_14,3.8","ity uktavatyā tatrāsītkālākāṅkṣī tayā saha /
naravāhanadatto 'sau dhyāyanmadanamañcukām","इत्य् उक्तवत्या तत्रासीत्कालाकाङ्क्षी तया सह /
नरवाहनदत्तो ऽसौ ध्यायन्मदनमञ्चुकाम्"
Kathasaritsagara,"sokss_14,3.9","sasnau tatparvatāsanne pampāsarasi pāvane /
divyāsvādāni bubhuje mūlāni ca phalāni ca","सस्नौ तत्पर्वतासन्ने पम्पासरसि पावने /
दिव्यास्वादानि बुभुजे मूलानि च फलानि च"
Kathasaritsagara,"sokss_14,3.10","mṛgamāṃsopadaṃśaṃ ca puṇyaṃ vāpīpayaḥ papau /
phalaistīratarubhraṣṭaiḥ sarasaṃ ca sugandhi ca","मृगमांसोपदंशं च पुण्यं वापीपयः पपौ /
फलैस्तीरतरुभ्रष्टैः सरसं च सुगन्धि च"
Kathasaritsagara,"sokss_14,3.11","uvāsa vṛkṣamūleṣu guhāgarbhagṛheṣu ca /
rāmasyānuyayau vṛttaṃ taddeśavanavāsinaḥ","उवास वृक्षमूलेषु गुहागर्भगृहेषु च /
रामस्यानुययौ वृत्तं तद्देशवनवासिनः"
Kathasaritsagara,"sokss_14,3.12","rāmāśramāṃś ca dṛṣṭvātra tasmai tāṃs tān prabhāvatī /
sā rāmāyaṇavṛttāntaṃ vinodārtham avarṇayat","रामाश्रमांश् च दृष्ट्वात्र तस्मै तांस् तान् प्रभावती /
सा रामायणवृत्तान्तं विनोदार्थम् अवर्णयत्"
Kathasaritsagara,"sokss_14,3.13","iha rāmaḥ sasaumitriḥ sītayānugato vane /
uvāsa tāpasaiḥ sārdhaṃ tarumūle kṛtoṭajaḥ","इह रामः ससौमित्रिः सीतयानुगतो वने /
उवास तापसैः सार्धं तरुमूले कृतोटजः"
Kathasaritsagara,"sokss_14,3.14","anasūyāṅgarāgeṇa sītāmoditakānanā /
ihāsta munipatnīnāṃ madhye valkaladhāriṇī","अनसूयाङ्गरागेण सीतामोदितकानना /
इहास्त मुनिपत्नीनां मध्ये वल्कलधारिणी"
Kathasaritsagara,"sokss_14,3.15","atra dundubhidaityaś ca guhāyāṃ vālinā hataḥ /
valisugrīvayor vaire yadabhūtkāraṇaṃ purā","अत्र दुन्दुभिदैत्यश् च गुहायां वालिना हतः /
वलिसुग्रीवयोर् वैरे यदभूत्कारणं पुरा"
Kathasaritsagara,"sokss_14,3.16","sugrīvo hi bhramānmatvā hataṃ daityena vālinam /
guhāyāḥ parvatair dvāraṃ pidhāya sabhayo yayau","सुग्रीवो हि भ्रमान्मत्वा हतं दैत्येन वालिनम् /
गुहायाः पर्वतैर् द्वारं पिधाय सभयो ययौ"
Kathasaritsagara,"sokss_14,3.17","vālī ca bhittvā taddvāraṃ nirgatya niravāsayat /
sugrīvaṃ rājyakāmo 'tra māmabadhnādasāviti","वाली च भित्त्वा तद्द्वारं निर्गत्य निरवासयत् /
सुग्रीवं राज्यकामो ऽत्र मामबध्नादसाविति"
Kathasaritsagara,"sokss_14,3.18","sa sugrīvaḥ palāyyāsminnṛṣyamūke kapīśvaraḥ /
hanumatpramukhaiḥ sārdhamatra sānau padaṃ vyadhāt","स सुग्रीवः पलाय्यास्मिन्नृष्यमूके कपीश्वरः /
हनुमत्प्रमुखैः सार्धमत्र सानौ पदं व्यधात्"
Kathasaritsagara,"sokss_14,3.19","athaitya hemahariṇavyājavañcitacetasaḥ /
jahāra rāmadevasya rāvaṇo janakātmajām","अथैत्य हेमहरिणव्याजवञ्चितचेतसः /
जहार रामदेवस्य रावणो जनकात्मजाम्"
Kathasaritsagara,"sokss_14,3.20","tataḥ sītāpravṛttyarthī sa vālinidhanārthinā /
sugrīveṇa samaṃ sakhyamatra cakre raghūdvahaḥ","ततः सीताप्रवृत्त्यर्थी स वालिनिधनार्थिना /
सुग्रीवेण समं सख्यमत्र चक्रे रघूद्वहः"
Kathasaritsagara,"sokss_14,3.21","bibheda ca balajñaptyai tālānsaptātra pattriṇā /
ekaṃ yeṣv abhinatkṛcchrātso 'pi vālī mahābalaḥ","बिभेद च बलज्ञप्त्यै तालान्सप्तात्र पत्त्रिणा /
एकं येष्व् अभिनत्कृच्छ्रात्सो ऽपि वाली महाबलः"
Kathasaritsagara,"sokss_14,3.22","ito gatvā ca kiṣkindhāṃ helāmuktaikasāyakaḥ /
hatvā taṃ vālinaṃ vīraḥ sugrīve tacchriyaṃ nyadhāt","इतो गत्वा च किष्किन्धां हेलामुक्तैकसायकः /
हत्वा तं वालिनं वीरः सुग्रीवे तच्छ्रियं न्यधात्"
Kathasaritsagara,"sokss_14,3.23","atha sītāpravṛttyarthaṃ hanumatprabhṛtiṣvitaḥ /
caturdikkaṃ prayāteṣu sugrīvasyānuyāyiṣu","अथ सीताप्रवृत्त्यर्थं हनुमत्प्रभृतिष्वितः /
चतुर्दिक्कं प्रयातेषु सुग्रीवस्यानुयायिषु"
Kathasaritsagara,"sokss_14,3.24","iha rāmeṇa varṣāsu saha meghair virāvibhiḥ /
pataddhārāśrutoyaiś ca samaduḥkhair ivāsitam","इह रामेण वर्षासु सह मेघैर् विराविभिः /
पतद्धाराश्रुतोयैश् च समदुःखैर् इवासितम्"
Kathasaritsagara,"sokss_14,3.25","saṃpātivacanottīrṇavāridheś ca hanūmataḥ /
yatnātpravṛttau jñātāyāṃ gatvā kapibalaiḥ saha","संपातिवचनोत्तीर्णवारिधेश् च हनूमतः /
यत्नात्प्रवृत्तौ ज्ञातायां गत्वा कपिबलैः सह"
Kathasaritsagara,"sokss_14,3.26","baddhvābdhiṃ setunā tena hatvā laṅkeśvaraṃ ripum /
āninye jānakī devī vimānenāmunā pathā","बद्ध्वाब्धिं सेतुना तेन हत्वा लङ्केश्वरं रिपुम् /
आनिन्ये जानकी देवी विमानेनामुना पथा"
Kathasaritsagara,"sokss_14,3.27","evaṃ prāpsyasi kalyāṇam āryaputra bhavān api /
āpatsu dhīrān puruṣān svayam āyānti saṃpadaḥ","एवं प्राप्स्यसि कल्याणम् आर्यपुत्र भवान् अपि /
आपत्सु धीरान् पुरुषान् स्वयम् आयान्ति संपदः"
Kathasaritsagara,"sokss_14,3.28","ityādi kathayantyā sa prabhāvatyā tayā saha /
naravāhanadatto 'tra krīḍannāsīditas tataḥ","इत्यादि कथयन्त्या स प्रभावत्या तया सह /
नरवाहनदत्तो ऽत्र क्रीडन्नासीदितस् ततः"
Kathasaritsagara,"sokss_14,3.29","ekadā taṃ ca pampāyāṃ vidyādharyāvubhe divaḥ /
dhanavatyajināvatyāvavatīryopajagmatuḥ","एकदा तं च पम्पायां विद्याधर्यावुभे दिवः /
धनवत्यजिनावत्याववतीर्योपजग्मतुः"
Kathasaritsagara,"sokss_14,3.30","yābhyāṃ sa gandharvapurāc chrāvastīṃ prāpito 'bhavat /
bhagīrathayaśā yasyāṃ tena sā paryaṇīyata","याभ्यां स गन्धर्वपुराच् छ्रावस्तीं प्रापितो ऽभवत् /
भगीरथयशा यस्यां तेन सा पर्यणीयत"
Kathasaritsagara,"sokss_14,3.31","prabhāvatyājināvatyāṃ militāyāṃ svasakhyataḥ /
naravāhanadattaṃ sā dhanavatyevam abravīt","प्रभावत्याजिनावत्यां मिलितायां स्वसख्यतः /
नरवाहनदत्तं सा धनवत्येवम् अब्रवीत्"
Kathasaritsagara,"sokss_14,3.32","eṣājināvatī prākte vācā dattā sutā mayā /
tasmātpariṇayasvaināmāsanno bhyudayo hi te","एषाजिनावती प्राक्ते वाचा दत्ता सुता मया /
तस्मात्परिणयस्वैनामासन्नो भ्युदयो हि ते"
Kathasaritsagara,"sokss_14,3.33","etaddhanavatīvākyaṃ sakhīsnehātprabhāvatī /
naravāhanadattaś ca tathetyabhinanandatuḥ","एतद्धनवतीवाक्यं सखीस्नेहात्प्रभावती /
नरवाहनदत्तश् च तथेत्यभिननन्दतुः"
Kathasaritsagara,"sokss_14,3.34","tato dhanavatī tasmai dadau tāmajināvatīm /
sā vatseśvaraputrāya yathārhavidhinā sutām","ततो धनवती तस्मै ददौ तामजिनावतीम् /
सा वत्सेश्वरपुत्राय यथार्हविधिना सुताम्"
Kathasaritsagara,"sokss_14,3.35","svavidyākalpitodāradivyasaṃbhārasundaram /
nirvartayām āsa ca tatsā sutodvāhamaṅgalam","स्वविद्याकल्पितोदारदिव्यसंभारसुन्दरम् /
निर्वर्तयाम् आस च तत्सा सुतोद्वाहमङ्गलम्"
Kathasaritsagara,"sokss_14,3.36","naravāhanadattaṃ sā tamanyedyurathābravīt /
na putra yatra tatrehaṃ sthātuṃ yuktaṃ ciraṃ tava","नरवाहनदत्तं सा तमन्येद्युरथाब्रवीत् /
न पुत्र यत्र तत्रेहं स्थातुं युक्तं चिरं तव"
Kathasaritsagara,"sokss_14,3.37","māyī vidyādharajano na ca kāryam ihāsti te /
tad gaccha bhāryāyuktas tvaṃ kauśāmbīmadhunā nijām","मायी विद्याधरजनो न च कार्यम् इहास्ति ते /
तद् गच्छ भार्यायुक्तस् त्वं कौशाम्बीमधुना निजाम्"
Kathasaritsagara,"sokss_14,3.38","ahaṃ ca tatraivaiṣyāmi caṇḍasiṃhena sūnunā /
saha vidyādharendrai śca svakair abhyudayāya te","अहं च तत्रैवैष्यामि चण्डसिंहेन सूनुना /
सह विद्याधरेन्द्रै श्च स्वकैर् अभ्युदयाय ते"
Kathasaritsagara,"sokss_14,3.39","evam uktvā dhanavatī sajyotsnām iva sāhnyapi /
sitātmavasrtraprabhayā kurvāṇā divamudyayau","एवम् उक्त्वा धनवती सज्योत्स्नाम् इव साह्न्यपि /
सितात्मवस्र्त्रप्रभया कुर्वाणा दिवमुद्ययौ"
Kathasaritsagara,"sokss_14,3.40","prabhāvatyajināvatyau prāpayāmāsatuś ca tam /
naravāhanadattaṃ te kauśāmbīṃ nabhasā purīm","प्रभावत्यजिनावत्यौ प्रापयामासतुश् च तम् /
नरवाहनदत्तं ते कौशाम्बीं नभसा पुरीम्"
Kathasaritsagara,"sokss_14,3.41","so 'tra prāptastadudyānaṃ tasyāṃ vyomno 'vatāritaḥ /
naravāhanadatto 'bhūddṛṣṭaḥ parijanair nijaiḥ","सो ऽत्र प्राप्तस्तदुद्यानं तस्यां व्योम्नो ऽवतारितः /
नरवाहनदत्तो ऽभूद्दृष्टः परिजनैर् निजैः"
Kathasaritsagara,"sokss_14,3.42","āgato rājaputro 'yaṃ diṣṭyā vardhāmahe vayam /
iti tatrodabhūnnādo janasyātha samantataḥ","आगतो राजपुत्रो ऽयं दिष्ट्या वर्धामहे वयम् /
इति तत्रोदभून्नादो जनस्याथ समन्ततः"
Kathasaritsagara,"sokss_14,3.43","tato 'kāṇḍasudhāsārasaṃsikta iva sotsavaḥ /
vatsarājo 'tha tadbuddhvā yukto vāsavadattayā","ततो ऽकाण्डसुधासारसंसिक्त इव सोत्सवः /
वत्सराजो ऽथ तद्बुद्ध्वा युक्तो वासवदत्तया"
Kathasaritsagara,"sokss_14,3.44","padmāvatyā vadhūbhiś ca drutaṃ ratnaprabhādibhiḥ /
yaugandharāyaṇādyāś ca ye vatseśvaramantriṇaḥ","पद्मावत्या वधूभिश् च द्रुतं रत्नप्रभादिभिः /
यौगन्धरायणाद्याश् च ये वत्सेश्वरमन्त्रिणः"
Kathasaritsagara,"sokss_14,3.45","kaliṅgasenā sve caiva sacivā gomukhādayaḥ /
yathārhaṃ tam upājagmurgrīṣme hradamivādhvagāḥ","कलिङ्गसेना स्वे चैव सचिवा गोमुखादयः /
यथार्हं तम् उपाजग्मुर्ग्रीष्मे ह्रदमिवाध्वगाः"
Kathasaritsagara,"sokss_14,3.46","dadṛśuste ca madhye taṃ sudaśārhakulaṃ dvayoḥ /
patnyoḥ kṛṣṇamivāsīnaṃ rukmiṇīsatyabhāmayoḥ","ददृशुस्ते च मध्ये तं सुदशार्हकुलं द्वयोः /
पत्न्योः कृष्णमिवासीनं रुक्मिणीसत्यभामयोः"
Kathasaritsagara,"sokss_14,3.47","aṅgeṣv eva na varteranphuṭatsv iti bhayād iva /
teṣāṃ taddarśane harṣabāṣpaiḥ pidadhire dṛśaḥ","अङ्गेष्व् एव न वर्तेरन्फुटत्स्व् इति भयाद् इव /
तेषां तद्दर्शने हर्षबाष्पैः पिदधिरे दृशः"
Kathasaritsagara,"sokss_14,3.48","vatsarājaś ca devyau ca cirādāliṅgya taṃ sutam /
na śekurmoktumaṅgeṣu protaṃ kaṇṭakiteṣviva","वत्सराजश् च देव्यौ च चिरादालिङ्ग्य तं सुतम् /
न शेकुर्मोक्तुमङ्गेषु प्रोतं कण्टकितेष्विव"
Kathasaritsagara,"sokss_14,3.49","tataḥ prahatatūrye 'tra vartamāne mahotsave /
naravāhanadattasya bhāryā vegavataḥ sutā","ततः प्रहततूर्ये ऽत्र वर्तमाने महोत्सवे /
नरवाहनदत्तस्य भार्या वेगवतः सुता"
Kathasaritsagara,"sokss_14,3.50","svasā mānasavegasya dyumārgeṇāvatīrya sā /
āgādvegavatī buddhvā siddhasvidyāprabhāvataḥ","स्वसा मानसवेगस्य द्युमार्गेणावतीर्य सा /
आगाद्वेगवती बुद्ध्वा सिद्धस्विद्याप्रभावतः"
Kathasaritsagara,"sokss_14,3.51","patitvā pādayoḥ śvaśrūśvaśurāṇāṃ nijaṃ patim /
naravāhanadattaṃ sa jagāda caraṇānatā","पतित्वा पादयोः श्वश्रूश्वशुराणां निजं पतिम् /
नरवाहनदत्तं स जगाद चरणानता"
Kathasaritsagara,"sokss_14,3.52","tvatkṛte durbalībhūtāḥ sādhayitvā tapovane /
vidyā punarahaṃ prāptā tava kalyāṇino 'ntikam","त्वत्कृते दुर्बलीभूताः साधयित्वा तपोवने /
विद्या पुनरहं प्राप्ता तव कल्याणिनो ऽन्तिकम्"
Kathasaritsagara,"sokss_14,3.53","evam uktavatī patyā taiścānyair abhinanditā /
prabhāvatyajināvatyau sakhyāvupajagāma sā","एवम् उक्तवती पत्या तैश्चान्यैर् अभिनन्दिता /
प्रभावत्यजिनावत्यौ सख्यावुपजगाम सा"
Kathasaritsagara,"sokss_14,3.54","tābhyāmāśliṣya sā madhye yāvadatropaveśyate /
tāvanmātājināvatyā āyayau dhanavatyapi","ताभ्यामाश्लिष्य सा मध्ये यावदत्रोपवेश्यते /
तावन्माताजिनावत्या आययौ धनवत्यपि"
Kathasaritsagara,"sokss_14,3.55","ājagmuś ca tayā sākaṃ te te vidyādharādhipāḥ /
ācchāditāmbaratalair meghair iva balair vṛtāḥ","आजग्मुश् च तया साकं ते ते विद्याधराधिपाः /
आच्छादिताम्बरतलैर् मेघैर् इव बलैर् वृताः"
Kathasaritsagara,"sokss_14,3.56","tasyā eva suto vīraś caṇḍasiṃho mahābhujaḥ /
tathāmitagatir nāma tadbandhuḥ sumahābalaḥ","तस्या एव सुतो वीरश् चण्डसिंहो महाभुजः /
तथामितगतिर् नाम तद्बन्धुः सुमहाबलः"
Kathasaritsagara,"sokss_14,3.57","sa ca piṅgalagāndhāraḥ prabhāvatyāḥ pitā balī /
so 'pi vāyupathaḥ pūrvapratipannaḥ sabhāpatiḥ","स च पिङ्गलगान्धारः प्रभावत्याः पिता बली /
सो ऽपि वायुपथः पूर्वप्रतिपन्नः सभापतिः"
Kathasaritsagara,"sokss_14,3.58","sa ca hemaprabhaḥ śūro rājā ratnaprabhāṣitā /
vajraprabheṇa putreṇa sākaṃ balasamanvitaḥ","स च हेमप्रभः शूरो राजा रत्नप्रभाषिता /
वज्रप्रभेण पुत्रेण साकं बलसमन्वितः"
Kathasaritsagara,"sokss_14,3.59","gandharvarājo gandharvadattayā sutayā yutaḥ /
āgātsāgaradatto 'pi saha citrāṅgadena saḥ","गन्धर्वराजो गन्धर्वदत्तया सुतया युतः /
आगात्सागरदत्तो ऽपि सह चित्राङ्गदेन सः"
Kathasaritsagara,"sokss_14,3.60","upāgatāś ca te samyagvatsarājena pūjitāḥ /
saputreṇāsanevatra yathocitam upāviśan","उपागताश् च ते सम्यग्वत्सराजेन पूजिताः /
सपुत्रेणासनेवत्र यथोचितम् उपाविशन्"
Kathasaritsagara,"sokss_14,3.61","atha piṅgalagāndhāro rājā jāmātaraṃ kṣaṇāt /
naravāhanadattaṃ taṃ jagāda sadasi sthitam","अथ पिङ्गलगान्धारो राजा जामातरं क्षणात् /
नरवाहनदत्तं तं जगाद सदसि स्थितम्"
Kathasaritsagara,"sokss_14,3.62","tvaṃ cakravartī sarveṣām asmākaṃ devanirmitaḥ /
atisnehavaśāt tvāṃ ca vayaṃ sarve 'bhyupāgatāḥ","त्वं चक्रवर्ती सर्वेषाम् अस्माकं देवनिर्मितः /
अतिस्नेहवशात् त्वां च वयं सर्वे ऽभ्युपागताः"
Kathasaritsagara,"sokss_14,3.63","iyaṃ dhanavatī devī śvaśrūste niyatavratā /
divyajñānavatī sākṣasūtra kṛṣṇājināmbarā","इयं धनवती देवी श्वश्रूस्ते नियतव्रता /
दिव्यज्ञानवती साक्षसूत्र कृष्णाजिनाम्बरा"
Kathasaritsagara,"sokss_14,3.64","rakṣituṃ tvāṃ kṛtodyogā sākṣādbhagavatī yathā /
sāvitrī siddhavidyā vā vandyā vidyādharottamaiḥ","रक्षितुं त्वां कृतोद्योगा साक्षाद्भगवती यथा /
सावित्री सिद्धविद्या वा वन्द्या विद्याधरोत्तमैः"
Kathasaritsagara,"sokss_14,3.65","tadasti kāryasiddhiste kiṃ tu yadvacmi tacchṛṇu /
iha vidyādharāṇāṃ dvau vedyardhau sto himācale","तदस्ति कार्यसिद्धिस्ते किं तु यद्वच्मि तच्छृणु /
इह विद्याधराणां द्वौ वेद्यर्धौ स्तो हिमाचले"
Kathasaritsagara,"sokss_14,3.66","uttaro dakṣiṇaścaiva nānātacchṛṅgabhūmigau /
parataḥ kila kailāsāduttaro 'rvāktu dakṣiṇaḥ","उत्तरो दक्षिणश्चैव नानातच्छृङ्गभूमिगौ /
परतः किल कैलासादुत्तरो ऽर्वाक्तु दक्षिणः"
Kathasaritsagara,"sokss_14,3.67","tatrottarādhipatyārthamidānīṃ duścaraṃ tapaḥ /
eṣo 'mitagatiḥ kṛtvā śaṃkaraṃ paryatoṣayat","तत्रोत्तराधिपत्यार्थमिदानीं दुश्चरं तपः /
एषो ऽमितगतिः कृत्वा शंकरं पर्यतोषयत्"
Kathasaritsagara,"sokss_14,3.68","naravāhanadattas te cakravartī samīhitam /
kariṣyatīti tenāyamādiṣṭastvām upāgataḥ","नरवाहनदत्तस् ते चक्रवर्ती समीहितम् /
करिष्यतीति तेनायमादिष्टस्त्वाम् उपागतः"
Kathasaritsagara,"sokss_14,3.69","tatra mandaradevākhyo mukhyo rājāsti durmatiḥ /
balavānapi nāsādhyaḥ prāptavidyasya so 'tra te","तत्र मन्दरदेवाख्यो मुख्यो राजास्ति दुर्मतिः /
बलवानपि नासाध्यः प्राप्तविद्यस्य सो ऽत्र ते"
Kathasaritsagara,"sokss_14,3.70","yastu dakṣiṇamadhye 'sti gair imuṇḍa iti śrutaḥ /
rājā vidyāprabhāveṇa sa duṣṭātmātidurjayaḥ","यस्तु दक्षिणमध्ये ऽस्ति गैर् इमुण्ड इति श्रुतः /
राजा विद्याप्रभावेण स दुष्टात्मातिदुर्जयः"
Kathasaritsagara,"sokss_14,3.71","sa ca mānasavegasya śatroste paramaḥ suhṛt /
yāvanna sādhitaḥ so 'tra tāvatkāryaṃ na siddhyati","स च मानसवेगस्य शत्रोस्ते परमः सुहृत् /
यावन्न साधितः सो ऽत्र तावत्कार्यं न सिद्ध्यति"
Kathasaritsagara,"sokss_14,3.72","tattvaṃ sādhaya sotkarṣaṃ śīghraṃ vidyābalaṃ mahast /
iti piṅgalagāndhāreṇokte dhanavatī jagau","तत्त्वं साधय सोत्कर्षं शीघ्रं विद्याबलं महस्त् /
इति पिङ्गलगान्धारेणोक्ते धनवती जगौ"
Kathasaritsagara,"sokss_14,3.73","evaṃ putra yathāyaṃ te rājā vadati tat tathā /
siddhakṣetramato gatvā vidyāsiddhyarthamīśvaram","एवं पुत्र यथायं ते राजा वदति तत् तथा /
सिद्धक्षेत्रमतो गत्वा विद्यासिद्ध्यर्थमीश्वरम्"
Kathasaritsagara,"sokss_14,3.74","ārādhaya prakarṣo hi tatprasādaṃ vinā kutaḥ /
militāścātra rakṣanti rājānastvāmamī iti","आराधय प्रकर्षो हि तत्प्रसादं विना कुतः /
मिलिताश्चात्र रक्षन्ति राजानस्त्वाममी इति"
Kathasaritsagara,"sokss_14,3.75","tataś citrāṅgado 'vādīdevametadahaṃ punaḥ /
sarveṣāmagrayāyyeṣa vijayaḥ kriyatāmiti","ततश् चित्राङ्गदो ऽवादीदेवमेतदहं पुनः /
सर्वेषामग्रयाय्येष विजयः क्रियतामिति"
Kathasaritsagara,"sokss_14,3.76","athaitad eva niścitya kṛtvā prasthānamaṅgalam /
pitror udbāṣpayoḥ pādau gurūṇāṃ ca praṇamya saḥ","अथैतद् एव निश्चित्य कृत्वा प्रस्थानमङ्गलम् /
पित्रोर् उद्बाष्पयोः पादौ गुरूणां च प्रणम्य सः"
Kathasaritsagara,"sokss_14,3.77","dattāśīs taiḥ samāruhya bhāryābhiḥ sacivais tathā /
sahāmitagatiprajñākalpitāṃ śibikottamām","दत्ताशीस् तैः समारुह्य भार्याभिः सचिवैस् तथा /
सहामितगतिप्रज्ञाकल्पितां शिबिकोत्तमाम्"
Kathasaritsagara,"sokss_14,3.78","naravāhanadatto 'taḥ pratasthe sthagayannabhaḥ /
kalpāntapavanoddhūtasāgarāmbhonibhair balaiḥ","नरवाहनदत्तो ऽतः प्रतस्थे स्थगयन्नभः /
कल्पान्तपवनोद्धूतसागराम्भोनिभैर् बलैः"
Kathasaritsagara,"sokss_14,3.79","senānādapratiśrudbhir diganteṣu dyucāriṇām /
āgataścakravartīva iti saṃvādayanniva","सेनानादप्रतिश्रुद्भिर् दिगन्तेषु द्युचारिणाम् /
आगतश्चक्रवर्तीव इति संवादयन्निव"
Kathasaritsagara,"sokss_14,3.80","kṣaṇāttaiś ca sa gandharvapatividyādhareśvaraiḥ /
dhanavatyā ca nīto 'bhūttaṃ siddhakṣetraparvatam","क्षणात्तैश् च स गन्धर्वपतिविद्याधरेश्वरैः /
धनवत्या च नीतो ऽभूत्तं सिद्धक्षेत्रपर्वतम्"
Kathasaritsagara,"sokss_14,3.81","tatrādiṣṭavrataḥ siddhaiḥ prātaḥsnāyī phalāśanaḥ /
bhūmiśāyī tapaścakre śaṃkarārādhanāya saḥ","तत्रादिष्टव्रतः सिद्धैः प्रातःस्नायी फलाशनः /
भूमिशायी तपश्चक्रे शंकराराधनाय सः"
Kathasaritsagara,"sokss_14,3.82","parivārya ca taṃ tasthū rājānas te dyucāriṇām /
sarvataḥ kṛtasaṃrakṣā divāniśamatandritāḥ","परिवार्य च तं तस्थू राजानस् ते द्युचारिणाम् /
सर्वतः कृतसंरक्षा दिवानिशमतन्द्रिताः"
Kathasaritsagara,"sokss_14,3.83","vidyādharakumāryo 'tra tapasyantaṃ tamutsukāḥ /
netraprabhābhiḥ saṃvītakṛṣṇājinam iva vyadhuḥ","विद्याधरकुमार्यो ऽत्र तपस्यन्तं तमुत्सुकाः /
नेत्रप्रभाभिः संवीतकृष्णाजिनम् इव व्यधुः"
Kathasaritsagara,"sokss_14,3.84","taccintānarmukhair netraiḥ karaiścoraḥsthalārpitaiḥ /
adarśayannivānyāstaṃ praviṣṭaṃ hṛdi tatkṣaṇam","तच्चिन्तानर्मुखैर् नेत्रैः करैश्चोरःस्थलार्पितैः /
अदर्शयन्निवान्यास्तं प्रविष्टं हृदि तत्क्षणम्"
Kathasaritsagara,"sokss_14,3.85","pañcāparāś ca dṛṣṭvā taṃ sadvidyādharakanyakāḥ /
madanānalasaṃtaptāścakrire samayaṃ mithaḥ","पञ्चापराश् च दृष्ट्वा तं सद्विद्याधरकन्यकाः /
मदनानलसंतप्ताश्चक्रिरे समयं मिथः"
Kathasaritsagara,"sokss_14,3.86","ayaṃ pañcabhir asmābhiḥ sakhībhir yugapatpatiḥ /
varaṇīyo vivāhaś ca tadvatkāryo na bhedataḥ","अयं पञ्चभिर् अस्माभिः सखीभिर् युगपत्पतिः /
वरणीयो विवाहश् च तद्वत्कार्यो न भेदतः"
Kathasaritsagara,"sokss_14,3.87","ekā yadi pṛthakkuryādvivāhamamunā tataḥ /
praveṣṭavyo 'gniranyābhistāmuddiśya sakhīdruham","एका यदि पृथक्कुर्याद्विवाहममुना ततः /
प्रवेष्टव्यो ऽग्निरन्याभिस्तामुद्दिश्य सखीद्रुहम्"
Kathasaritsagara,"sokss_14,3.88","iti divyāsu kanyāsu kṣubhyatīṣu vibhāvya tam /
tatrākasmānmahotpātāḥ prādurāsaṃstapovane","इति दिव्यासु कन्यासु क्षुभ्यतीषु विभाव्य तम् /
तत्राकस्मान्महोत्पाताः प्रादुरासंस्तपोवने"
Kathasaritsagara,"sokss_14,3.89","vavau vāyurmahāraudro bhadrānunmūlayandrumān /
evaṃ śūrāḥ patiṣyanti raṇe 'treti vadanniva","ववौ वायुर्महारौद्रो भद्रानुन्मूलयन्द्रुमान् /
एवं शूराः पतिष्यन्ति रणे ऽत्रेति वदन्निव"
Kathasaritsagara,"sokss_14,3.90","kimatra syāditi bhayādiva bhūmirakampata /
bhītāvakāśadānārthamivādīryanta sānavaḥ","किमत्र स्यादिति भयादिव भूमिरकम्पत /
भीतावकाशदानार्थमिवादीर्यन्त सानवः"
Kathasaritsagara,"sokss_14,3.91","vidyādharāḥ prabhuṃ yatnādamuṃ rakṣata rakṣata /
ityabravīdivānabhraṃ ghoraśabdaṃ nabhastalam","विद्याधराः प्रभुं यत्नादमुं रक्षत रक्षत /
इत्यब्रवीदिवानभ्रं घोरशब्दं नभस्तलम्"
Kathasaritsagara,"sokss_14,3.92","naravāhanadattaś ca so 'sminn utpātasaṃbhrame /
dhyāyanniṣkampa evāsīdbhagavantaṃ trilocanam","नरवाहनदत्तश् च सो ऽस्मिन्न् उत्पातसंभ्रमे /
ध्यायन्निष्कम्प एवासीद्भगवन्तं त्रिलोचनम्"
Kathasaritsagara,"sokss_14,3.93","saṃnaddhāste ca gandharvarājavidyādhareśvarāḥ /
aniṣṭāśaṅkino vīrāstaṃ rakṣanto 'vatasthire","संनद्धास्ते च गन्धर्वराजविद्याधरेश्वराः /
अनिष्टाशङ्किनो वीरास्तं रक्षन्तो ऽवतस्थिरे"
Kathasaritsagara,"sokss_14,3.94","mumucuḥ siṃhanādāṃś ca vyādhūtāsilatāvanāḥ /
bhartsayanta ivotpātānahitāgamaśaṃsinaḥ","मुमुचुः सिंहनादांश् च व्याधूतासिलतावनाः /
भर्त्सयन्त इवोत्पातानहितागमशंसिनः"
Kathasaritsagara,"sokss_14,3.95","tato 'nyedyurakasmāc ca kalpāntāsmbudameduram /
vidyādharabalaṃ vyomni ghoranādamadṛśyata","ततो ऽन्येद्युरकस्माच् च कल्पान्तास्म्बुदमेदुरम् /
विद्याधरबलं व्योम्नि घोरनादमदृश्यत"
Kathasaritsagara,"sokss_14,3.96","so 'yaṃ mānasavegena gaurimuṇḍaḥ sahāgataḥ /
ity uvāca smarantī svāṃ vidyāṃ dhanavatī tadā","सो ऽयं मानसवेगेन गौरिमुण्डः सहागतः /
इत्य् उवाच स्मरन्ती स्वां विद्यां धनवती तदा"
Kathasaritsagara,"sokss_14,3.97","tato vidyādharendrāṃstānsagandharvānudāyudhān /
samaṃ mānasavegena gaurimuṇḍo 'bhyadhāvata","ततो विद्याधरेन्द्रांस्तान्सगन्धर्वानुदायुधान् /
समं मानसवेगेन गौरिमुण्डो ऽभ्यधावत"
Kathasaritsagara,"sokss_14,3.98","kva mānuṣo 'yaṃ kva vayaṃ tadetatpakṣapātinām /
darpaṃ vaḥ śamayāmyadya dyucarā iti vādinam","क्व मानुषो ऽयं क्व वयं तदेतत्पक्षपातिनाम् /
दर्पं वः शमयाम्यद्य द्युचरा इति वादिनम्"
Kathasaritsagara,"sokss_14,3.99","citrāṅgado 'tha taṃ krodhād dhāvan pratyabhiyuktavān /
rājā sāgaradattaś ca gandharvāṇām adhīśvaraḥ","चित्राङ्गदो ऽथ तं क्रोधाद् धावन् प्रत्यभियुक्तवान् /
राजा सागरदत्तश् च गन्धर्वाणाम् अधीश्वरः"
Kathasaritsagara,"sokss_14,3.100","caṇḍasiṃhāmitagatī rājā vāyupathas tathā /
kiṃ ca piṅgalagāndhāraḥ sarve vidyādhareśvarāḥ","चण्डसिंहामितगती राजा वायुपथस् तथा /
किं च पिङ्गलगान्धारः सर्वे विद्याधरेश्वराः"
Kathasaritsagara,"sokss_14,3.101","pāpaṃ mānasavegaṃ tam abhyadhāvanmahārathāḥ /
siṃhā ivābhigarjantaḥ senāsamudayānvitāḥ","पापं मानसवेगं तम् अभ्यधावन्महारथाः /
सिंहा इवाभिगर्जन्तः सेनासमुदयान्विताः"
Kathasaritsagara,"sokss_14,3.102","sainyareṇughanākīrṇaṃ śastrajvālātaḍillatam /
patadraktāmbu tadabhuddhoraṃ samaradurdinam","सैन्यरेणुघनाकीर्णं शस्त्रज्वालातडिल्लतम् /
पतद्रक्ताम्बु तदभुद्धोरं समरदुर्दिनम्"
Kathasaritsagara,"sokss_14,3.103","śoṇitāsavasaṃpūrṇaṃ kīrṇaśatruśirobalim /
cakrurbhūtamahāyāgam iva citrāṅgadādayaḥ","शोणितासवसंपूर्णं कीर्णशत्रुशिरोबलिम् /
चक्रुर्भूतमहायागम् इव चित्राङ्गदादयः"
Kathasaritsagara,"sokss_14,3.104","kabandhagrāhasaṃkīrṇā vahadāyudhapannagāḥ /
prāvartanta milanmedoḍiṇḍīrā rudhirāpagāḥ","कबन्धग्राहसंकीर्णा वहदायुधपन्नगाः /
प्रावर्तन्त मिलन्मेदोडिण्डीरा रुधिरापगाः"
Kathasaritsagara,"sokss_14,3.105","hatasainyo vadhaprāpto gaurimuṇḍas tataś ca saḥ /
pūrvārādhitasuprītāṃ gaurīvidyāṃ samasmarat","हतसैन्यो वधप्राप्तो गौरिमुण्डस् ततश् च सः /
पूर्वाराधितसुप्रीतां गौरीविद्यां समस्मरत्"
Kathasaritsagara,"sokss_14,3.106","āvirbhūya ca sā sākṣāt trinetrā triśikhāyudhā /
naravāhanadattīyān pravīrāṃs tān amohayat","आविर्भूय च सा साक्षात् त्रिनेत्रा त्रिशिखायुधा /
नरवाहनदत्तीयान् प्रवीरांस् तान् अमोहयत्"
Kathasaritsagara,"sokss_14,3.107","tato labdhabalo bāhuyuddhāyābhyapatan nadan /
naravāhanadattaṃ taṃ gaurimuṇḍaḥ pradhāvya saḥ","ततो लब्धबलो बाहुयुद्धायाभ्यपतन् नदन् /
नरवाहनदत्तं तं गौरिमुण्डः प्रधाव्य सः"
Kathasaritsagara,"sokss_14,3.108","tadbāhuyuddhaviddhaś ca māyī sasmāra tāṃ punaḥ /
sadvidyāṃ tadbalāt taṃ ca bāhvor ādāya khaṃ yayau","तद्बाहुयुद्धविद्धश् च मायी सस्मार तां पुनः /
सद्विद्यां तद्बलात् तं च बाह्वोर् आदाय खं ययौ"
Kathasaritsagara,"sokss_14,3.109","hantuṃ dhanavatīvidyābalāttaṃ tu sa nāśakat /
gaurimuṇḍo nṛpasutaṃ cikṣepa tvagniparvate","हन्तुं धनवतीविद्याबलात्तं तु स नाशकत् /
गौरिमुण्डो नृपसुतं चिक्षेप त्वग्निपर्वते"
Kathasaritsagara,"sokss_14,3.110","so 'pi mānasavegas tāṃs tatsakhīn gomukhādikān /
gṛhītvotpatya gaganaṃ dikṣu prāsthadanāsthayā","सो ऽपि मानसवेगस् तांस् तत्सखीन् गोमुखादिकान् /
गृहीत्वोत्पत्य गगनं दिक्षु प्रास्थदनास्थया"
Kathasaritsagara,"sokss_14,3.111","utkṣiptāste ca rakṣitvā dhanavatyā prayuktayā /
rūpiṇyā vidyayā bhinnāḥ sthāpyante sma mahītale","उत्क्षिप्तास्ते च रक्षित्वा धनवत्या प्रयुक्तया /
रूपिण्या विद्यया भिन्नाः स्थाप्यन्ते स्म महीतले"
Kathasaritsagara,"sokss_14,3.112","siddhakāryaṃ kuśalinaṃ śīghraṃ prāpsyatha taṃ prabhum /
ityāśvāsyaikaśastānsā vidyā teṣāṃ tirodadhe","सिद्धकार्यं कुशलिनं शीघ्रं प्राप्स्यथ तं प्रभुम् /
इत्याश्वास्यैकशस्तान्सा विद्या तेषां तिरोदधे"
Kathasaritsagara,"sokss_14,3.113","tato vijitamasmābhir iti matvā yathāgatam /
saha mānasavegena gaurimuṇḍo yayau gṛhān","ततो विजितमस्माभिर् इति मत्वा यथागतम् /
सह मानसवेगेन गौरिमुण्डो ययौ गृहान्"
Kathasaritsagara,"sokss_14,3.114","naravāhanadatto vaḥ siddhakāryaḥ sameṣyati /
na tasyāniṣṭamastīti dhanavatyābhyudīrite","नरवाहनदत्तो वः सिद्धकार्यः समेष्यति /
न तस्यानिष्टमस्तीति धनवत्याभ्युदीरिते"
Kathasaritsagara,"sokss_14,3.115","te 'py astamohā gandharvanātha vidyādhareśvarāḥ /
citrāṅgadādayaḥ svāni jagmuḥ sthānāni saṃprati","ते ऽप्य् अस्तमोहा गन्धर्वनाथ विद्याधरेश्वराः /
चित्राङ्गदादयः स्वानि जग्मुः स्थानानि संप्रति"
Kathasaritsagara,"sokss_14,3.116","sāpi tatra sapatnībhiḥ sahitāmajināvatīm /
svasutāṃ tāṃ gṛhītvā svaṃ yayau dhanavatī gṛham","सापि तत्र सपत्नीभिः सहितामजिनावतीम् /
स्वसुतां तां गृहीत्वा स्वं ययौ धनवती गृहम्"
Kathasaritsagara,"sokss_14,3.117","so 'pi mānasavegastāṃ gatvā madanamañcukām /
uvāca sa hato bhartā tava tadbhaja māmiti","सो ऽपि मानसवेगस्तां गत्वा मदनमञ्चुकाम् /
उवाच स हतो भर्ता तव तद्भज मामिति"
Kathasaritsagara,"sokss_14,3.118","sa vo hantā na taṃ hanyātkaściddevavinirmitam /
iti sā tatpurasthāpi hasantī pratyuvāca tam","स वो हन्ता न तं हन्यात्कश्चिद्देवविनिर्मितम् /
इति सा तत्पुरस्थापि हसन्ती प्रत्युवाच तम्"
Kathasaritsagara,"sokss_14,3.119","naravāhanadattaṃ ca taddviṣā vahniparvate /
kṣipyamāṇaṃ tadāgatya divyaḥ ko 'py agrahītpumān","नरवाहनदत्तं च तद्द्विषा वह्निपर्वते /
क्षिप्यमाणं तदागत्य दिव्यः को ऽप्य् अग्रहीत्पुमान्"
Kathasaritsagara,"sokss_14,3.120","nināya cāśu rakṣitvā śītaṃ mandākinītaṭam /
ko bhavāniti pṛṣṭaś ca tenāśvāsya jagāda tam","निनाय चाशु रक्षित्वा शीतं मन्दाकिनीतटम् /
को भवानिति पृष्टश् च तेनाश्वास्य जगाद तम्"
Kathasaritsagara,"sokss_14,3.121","amṛtaprabhanāmāhaṃ deva vidyādharādhipaḥ /
preṣitaś ca hareṇāhaṃ rakṣārthaṃ bhavato 'dhunā","अमृतप्रभनामाहं देव विद्याधराधिपः /
प्रेषितश् च हरेणाहं रक्षार्थं भवतो ऽधुना"
Kathasaritsagara,"sokss_14,3.122","ayaṃ ca tannivāso 'driḥ kailāsas te sthito 'grataḥ /
atrārādhya śivaṃ śreyo nirvighnaṃ tvamavāpsyasi","अयं च तन्निवासो ऽद्रिः कैलासस् ते स्थितो ऽग्रतः /
अत्राराध्य शिवं श्रेयो निर्विघ्नं त्वमवाप्स्यसि"
Kathasaritsagara,"sokss_14,3.123","tadehyatra nayāmi tvāmity uktvā tatra tatkṣaṇāt /
prāpayyāmantrya ca yayau so 'tha vidyādharottamaḥ","तदेह्यत्र नयामि त्वामित्य् उक्त्वा तत्र तत्क्षणात् /
प्रापय्यामन्त्र्य च ययौ सो ऽथ विद्याधरोत्तमः"
Kathasaritsagara,"sokss_14,3.124","naravāhanadatto 'pi kailāsaṃ samavāpya saḥ /
tapasā toṣayām āsa tatrāgrasthaṃ vināyakam","नरवाहनदत्तो ऽपि कैलासं समवाप्य सः /
तपसा तोषयाम् आस तत्राग्रस्थं विनायकम्"
Kathasaritsagara,"sokss_14,3.125","tena dattābhyanujñaś ca prāviśya girijāpateḥ /
āśramaṃ niyamakṣāmo dadarśa dvāri nindinam","तेन दत्ताभ्यनुज्ञश् च प्राविश्य गिरिजापतेः /
आश्रमं नियमक्षामो ददर्श द्वारि निन्दिनम्"
Kathasaritsagara,"sokss_14,3.126","kṛtapradakṣiṇaṃ caitaṃ sa nandī sadayo 'bravīt /
prāyaḥ siddho 'si vighnā hi praśāntāste tavādhunā","कृतप्रदक्षिणं चैतं स नन्दी सदयो ऽब्रवीत् /
प्रायः सिद्धो ऽसि विघ्ना हि प्रशान्तास्ते तवाधुना"
Kathasaritsagara,"sokss_14,3.127","tadihasthastapasya tvaṃ bhagavattoṣaṇāvadhi /
duritaghnatapaḥśuddhisavyapekṣā hi siddhayaḥ","तदिहस्थस्तपस्य त्वं भगवत्तोषणावधि /
दुरितघ्नतपःशुद्धिसव्यपेक्षा हि सिद्धयः"
Kathasaritsagara,"sokss_14,3.128","ity ukte nandinā dhyāyan devaṃ devīṃ ca pārvatīm /
naravāhanadatto 'graṃ tapastepe 'nilāśanaḥ","इत्य् उक्ते नन्दिना ध्यायन् देवं देवीं च पार्वतीम् /
नरवाहनदत्तो ऽग्रं तपस्तेपे ऽनिलाशनः"
Kathasaritsagara,"sokss_14,3.129","tapastuṣṭaś ca bhagavān sa dattvā darśanaṃ śivaḥ /
devyā girijayā sārdham eva prahvaṃ tamādiśat","तपस्तुष्टश् च भगवान् स दत्त्वा दर्शनं शिवः /
देव्या गिरिजया सार्धम् एव प्रह्वं तमादिशत्"
Kathasaritsagara,"sokss_14,3.130","vidyādharāṇāṃ sarveṣāṃ cakravartī bhavādhunā /
sarvāḥ sarvātiśāyinyo vidyāḥ prādurbhavantu te","विद्याधराणां सर्वेषां चक्रवर्ती भवाधुना /
सर्वाः सर्वातिशायिन्यो विद्याः प्रादुर्भवन्तु ते"
Kathasaritsagara,"sokss_14,3.131","asmatprabhāvāc chatrūṇām avijeyo bhaviṣyasi /
acchedyaścāpy abhedyaś ca haniṣyasyakhilānnripūn","अस्मत्प्रभावाच् छत्रूणाम् अविजेयो भविष्यसि /
अच्छेद्यश्चाप्य् अभेद्यश् च हनिष्यस्यखिलान्न्रिपून्"
Kathasaritsagara,"sokss_14,3.132","dṛṣṭe tvayi na vidyāś ca prabhaviṣyanti te dviṣām /
tad gaccha gaurīvidyāpi tvadāyattā bhaviṣyati","दृष्टे त्वयि न विद्याश् च प्रभविष्यन्ति ते द्विषाम् /
तद् गच्छ गौरीविद्यापि त्वदायत्ता भविष्यति"
Kathasaritsagara,"sokss_14,3.133","iti gauryā samaṃ dattvā varaṃ tasmai dadau haraḥ /
cakravartimahāpadmavimānaṃ brahmanirmitam","इति गौर्या समं दत्त्वा वरं तस्मै ददौ हरः /
चक्रवर्तिमहापद्मविमानं ब्रह्मनिर्मितम्"
Kathasaritsagara,"sokss_14,3.134","tatas tasyāvirāsaṃstā vidyāḥ sarvāḥ savigrahāḥ /
kimādiśasi yatkurma ityājñāsādhanotsukāḥ","ततस् तस्याविरासंस्ता विद्याः सर्वाः सविग्रहाः /
किमादिशसि यत्कुर्म इत्याज्ञासाधनोत्सुकाः"
Kathasaritsagara,"sokss_14,3.135","iti naravāhanadattaḥ siddhavaraughaḥ praṇamya parameśau /
adhiruhya tac ca divyaṃ padmavimānaṃ tadabhyanujñātaḥ","इति नरवाहनदत्तः सिद्धवरौघः प्रणम्य परमेशौ /
अधिरुह्य तच् च दिव्यं पद्मविमानं तदभ्यनुज्ञातः"
Kathasaritsagara,"sokss_14,3.136","prathamaṃ tāvadayāsīdamitagates tasya vakrapurasaṃjñam /
puramāveditamārgo vidyābhiḥ siddhacāraṇodgītaḥ","प्रथमं तावदयासीदमितगतेस् तस्य वक्रपुरसंज्ञम् /
पुरमावेदितमार्गो विद्याभिः सिद्धचारणोद्गीतः"
Kathasaritsagara,"sokss_14,3.137","so 'pyārūḍhavimānaṃ vyomnā prāptaṃ vilokya taṃ dūrāt /
amitagatiḥ sam upetya svagṛhaṃ prāveśayatkṛtapraṇatiḥ","सो ऽप्यारूढविमानं व्योम्ना प्राप्तं विलोक्य तं दूरात् /
अमितगतिः सम् उपेत्य स्वगृहं प्रावेशयत्कृतप्रणतिः"
Kathasaritsagara,"sokss_14,3.138","pradadau ca tatra varṇitanijasiddhiprāptaye mudā tasmai /
naravāhanadattāya sa sulocanākhyām upāyanaṃ svasutāsm","प्रददौ च तत्र वर्णितनिजसिद्धिप्राप्तये मुदा तस्मै /
नरवाहनदत्ताय स सुलोचनाख्याम् उपायनं स्वसुतास्म्"
Kathasaritsagara,"sokss_14,3.139","so 'tra tayā saha vidyādharalakṣmyevāptayā tadāparayā /
nayati sma cakravartī tatotsavaṃ prītimāṃstadahaḥ","सो ऽत्र तया सह विद्याधरलक्ष्म्येवाप्तया तदापरया /
नयति स्म चक्रवर्ती ततोत्सवं प्रीतिमांस्तदहः"
Kathasaritsagara,"sokss_14,4.1","iti mahākaviśrīsomadevabhaṭṭaviracite kathāsaritsāgare pañcalambake tṛtīyas taraṅgaḥ /

caturthas taraṅgaḥ /

tato vakrapure tatra sthitamāsthānavartinam /
naravāhanadattaṃ taṃ nūtanaṃ cakravartinam","इति महाकविश्रीसोमदेवभट्टविरचिते कथासरित्सागरे पञ्चलम्बके तृतीयस् तरङ्गः /

चतुर्थस् तरङ्गः /

ततो वक्रपुरे तत्र स्थितमास्थानवर्तिनम् /
नरवाहनदत्तं तं नूतनं चक्रवर्तिनम्"
Kathasaritsagara,"sokss_14,4.2","anyedyur avatīryaiva vetrahasto nabhastalāt /
upagamya pumānekaḥ praṇamyaivaṃ vyajijñapat","अन्येद्युर् अवतीर्यैव वेत्रहस्तो नभस्तलात् /
उपगम्य पुमानेकः प्रणम्यैवं व्यजिज्ञपत्"
Kathasaritsagara,"sokss_14,4.3","cakravartipratīhāraṃ viddhi deva kramāgatam /
māṃ paurarucidevākhyaṃ svasevārtham upāgatam","चक्रवर्तिप्रतीहारं विद्धि देव क्रमागतम् /
मां पौररुचिदेवाख्यं स्वसेवार्थम् उपागतम्"
Kathasaritsagara,"sokss_14,4.4","tac chrutvā so 'mitagatermukhamaikṣata tena ca /
satyaṃ deveti vijñaptaḥ kṣattṛtve 'bhinananda tam","तच् छ्रुत्वा सो ऽमितगतेर्मुखमैक्षत तेन च /
सत्यं देवेति विज्ञप्तः क्षत्तृत्वे ऽभिननन्द तम्"
Kathasaritsagara,"sokss_14,4.5","atha prabhāvato buddhvā vegavatyādibhiḥ saha /
tatpatnībhir dhanavatī caṇḍasiṃhaś ca tatsutaḥ","अथ प्रभावतो बुद्ध्वा वेगवत्यादिभिः सह /
तत्पत्नीभिर् धनवती चण्डसिंहश् च तत्सुतः"
Kathasaritsagara,"sokss_14,4.6","tathā piṅgalagāndhāro rājā vāyupathānvitaḥ /
samaṃ sāgaradattena tatra citrāṅgadaś ca saḥ","तथा पिङ्गलगान्धारो राजा वायुपथान्वितः /
समं सागरदत्तेन तत्र चित्राङ्गदश् च सः"
Kathasaritsagara,"sokss_14,4.7","āyayuḥ sainyaruddhārkāḥ saha hemaprabhādibhiḥ /
paratejo 'sahiṣṇutvaṃ sūcayanta ivāgrataḥ","आययुः सैन्यरुद्धार्काः सह हेमप्रभादिभिः /
परतेजो ऽसहिष्णुत्वं सूचयन्त इवाग्रतः"
Kathasaritsagara,"sokss_14,4.8","upetya pādayos tasya nipetuścakravartinaḥ /
so 'pi saṃmānayām āsa yathārhaṃ svāgatena tān","उपेत्य पादयोस् तस्य निपेतुश्चक्रवर्तिनः /
सो ऽपि संमानयाम् आस यथार्हं स्वागतेन तान्"
Kathasaritsagara,"sokss_14,4.9","dhanavatyāstu caraṇau gauravātpraṇanāma saḥ /
sāpi jāmātaraṃ prītā tamāśīrbhir avardhayat","धनवत्यास्तु चरणौ गौरवात्प्रणनाम सः /
सापि जामातरं प्रीता तमाशीर्भिर् अवर्धयत्"
Kathasaritsagara,"sokss_14,4.10","uktātmasiddhivṛttāntastena te prabhuṇā tataḥ /
caṇḍasiṃhādayaḥ sarve pramodaṃ sutarāṃ dadhuḥ","उक्तात्मसिद्धिवृत्तान्तस्तेन ते प्रभुणा ततः /
चण्डसिंहादयः सर्वे प्रमोदं सुतरां दधुः"
Kathasaritsagara,"sokss_14,4.11","pārśvopayāstāḥ patnīś ca dṛṣṭvā dhanavatīṃ tadā /
cakravartī sa papraccha kva te me sacivā iti","पार्श्वोपयास्ताः पत्नीश् च दृष्ट्वा धनवतीं तदा /
चक्रवर्ती स पप्रच्छ क्व ते मे सचिवा इति"
Kathasaritsagara,"sokss_14,4.12","kṣiptā mānasavegena rakṣitvā sthāpitā mayā /
vidyāmukhena te bhinnā iti sā pratyuvāca tam","क्षिप्ता मानसवेगेन रक्षित्वा स्थापिता मया /
विद्यामुखेन ते भिन्ना इति सा प्रत्युवाच तम्"
Kathasaritsagara,"sokss_14,4.13","tataś cānāyayat tān sa vidyāmādiśya rūpiṇīm /
āgatān pṛṣṭhakuśalān pādalagnāñ jagāda ca","ततश् चानाययत् तान् स विद्यामादिश्य रूपिणीम् /
आगतान् पृष्ठकुशलान् पादलग्नाञ् जगाद च"
Kathasaritsagara,"sokss_14,4.14","iyanto divasāḥ kena kathaṃ kutrātivāhitāḥ /
ityekakena yuṣmābhiś citraṃ me kathyatāmiti","इयन्तो दिवसाः केन कथं कुत्रातिवाहिताः /
इत्येककेन युष्माभिश् चित्रं मे कथ्यतामिति"
Kathasaritsagara,"sokss_14,4.15","tato 'vādītsvavṛttāntamādāvevaṃ sa gomukhaḥ /
dviṣā kṣiptaṃ tadā kāpi devī māṃ hastayor adhāt","ततो ऽवादीत्स्ववृत्तान्तमादावेवं स गोमुखः /
द्विषा क्षिप्तं तदा कापि देवी मां हस्तयोर् अधात्"
Kathasaritsagara,"sokss_14,4.16","āśvāsya dūre 'raṇye ca sthāpayitvā tirodadhe /
tato 'haṃ duḥkhito dehaṃ tyaktumaicchaṃ prapātataḥ","आश्वास्य दूरे ऽरण्ये च स्थापयित्वा तिरोदधे /
ततो ऽहं दुःखितो देहं त्यक्तुमैच्छं प्रपाततः"
Kathasaritsagara,"sokss_14,4.17","maivaṃ gomukha siddhārthaṃ punardrakṣyasi taṃ prabhum /
iti māṃ tapasastāvatko 'py upetya nyavārayat","मैवं गोमुख सिद्धार्थं पुनर्द्रक्ष्यसि तं प्रभुम् /
इति मां तपसस्तावत्को ऽप्य् उपेत्य न्यवारयत्"
Kathasaritsagara,"sokss_14,4.18","kastvaṃ kathaṃ ca vetsyetadity uktaś ca mayā tataḥ /
ehyāśramaṃ me vakṣyāmi tatraitaditi so 'bravīt","कस्त्वं कथं च वेत्स्येतदित्य् उक्तश् च मया ततः /
एह्याश्रमं मे वक्ष्यामि तत्रैतदिति सो ऽब्रवीत्"
Kathasaritsagara,"sokss_14,4.19","tato mannāmavijñānasūcitajñānasaṃpadā /
ahaṃ tena sahāgacchaṃ śivakṣetraṃ tadāśramam","ततो मन्नामविज्ञानसूचितज्ञानसंपदा /
अहं तेन सहागच्छं शिवक्षेत्रं तदाश्रमम्"
Kathasaritsagara,"sokss_14,4.20","tatra me sa kṛtātithyaḥ kathāṃ svāmevam abhyadhāt /
nāgasvāmīti nāmāhaṃ kuṇḍinākhyātpurāddvijaḥ","तत्र मे स कृतातिथ्यः कथां स्वामेवम् अभ्यधात् /
नागस्वामीति नामाहं कुण्डिनाख्यात्पुराद्द्विजः"
Kathasaritsagara,"sokss_14,4.21","pitari svargate so 'haṃ gatvā pāṭaliputrakam /
jayadattam upādhyāyaṃ vidyāhetor upāsadam","पितरि स्वर्गते सो ऽहं गत्वा पाटलिपुत्रकम् /
जयदत्तम् उपाध्यायं विद्याहेतोर् उपासदम्"
Kathasaritsagara,"sokss_14,4.22","śikṣyamāṇo 'pi jāḍyena na yadākṣaram apy aham /
avidaṃ tena māṃ tatra cchāttrāḥ sarve 'py upāhasan","शिक्ष्यमाणो ऽपि जाड्येन न यदाक्षरम् अप्य् अहम् /
अविदं तेन मां तत्र च्छात्त्राः सर्वे ऽप्य् उपाहसन्"
Kathasaritsagara,"sokss_14,4.23","tato 'vamānagrasto 'haṃ prasthito vindhyavāsinīm /
draṣṭum ardhapathe prāpaṃ puraṃ vakrolakābhidham","ततो ऽवमानग्रस्तो ऽहं प्रस्थितो विन्ध्यवासिनीम् /
द्रष्टुम् अर्धपथे प्रापं पुरं वक्रोलकाभिधम्"
Kathasaritsagara,"sokss_14,4.24","tatra mahyaṃ praviṣṭāya bhikṣārthaṃ gṛhiṇī gṛhāt /
ekasmādraktakamalaṃ pradadau bhikṣayā saha","तत्र मह्यं प्रविष्टाय भिक्षार्थं गृहिणी गृहात् /
एकस्माद्रक्तकमलं प्रददौ भिक्षया सह"
Kathasaritsagara,"sokss_14,4.25","tadgṛhītvāparaṃ gehaṃ prāptaṃ māṃ vīkṣya cābravīt /
tatratyā gehinī hā dhigyoginyā svīkṛto bhavān","तद्गृहीत्वापरं गेहं प्राप्तं मां वीक्ष्य चाब्रवीत् /
तत्रत्या गेहिनी हा धिग्योगिन्या स्वीकृतो भवान्"
Kathasaritsagara,"sokss_14,4.26","paśya datto nṛhastas te raktābjavyājato 'nayā /
tac chrutvā yāvadīkṣe 'haṃ tāvat pāṇiḥ sa nāmbujam","पश्य दत्तो नृहस्तस् ते रक्ताब्जव्याजतो ऽनया /
तच् छ्रुत्वा यावदीक्षे ऽहं तावत् पाणिः स नाम्बुजम्"
Kathasaritsagara,"sokss_14,4.27","tattyaktvātha patitvāsyāḥ pādayor aham abravam /
mātaḥ kuruṣvopāyaṃ me yathā jīvāmy ahaṃ tathā","तत्त्यक्त्वाथ पतित्वास्याः पादयोर् अहम् अब्रवम् /
मातः कुरुष्वोपायं मे यथा जीवाम्य् अहं तथा"
Kathasaritsagara,"sokss_14,4.28","tac chrutvā māmavādītsā gaccheto yojanatraye /
devarakṣita ityasti grāme karabhake dvijaḥ","तच् छ्रुत्वा मामवादीत्सा गच्छेतो योजनत्रये /
देवरक्षित इत्यस्ति ग्रामे करभके द्विजः"
Kathasaritsagara,"sokss_14,4.29","tasyāsti kapilā gehe sākṣātsurabhir uttamā /
sādya tvāṃ śaraṇaṃ prāptaṃ rakṣiṣyati niśāmimām","तस्यास्ति कपिला गेहे साक्षात्सुरभिर् उत्तमा /
साद्य त्वां शरणं प्राप्तं रक्षिष्यति निशामिमाम्"
Kathasaritsagara,"sokss_14,4.30","evaṃ tayoktaḥ sabhayo dhāvann asmi dinakṣaye /
prāptavān karabhagrāme gṛhaṃ tasya dvijanmanaḥ","एवं तयोक्तः सभयो धावन्न् अस्मि दिनक्षये /
प्राप्तवान् करभग्रामे गृहं तस्य द्विजन्मनः"
Kathasaritsagara,"sokss_14,4.31","praviśya tatra dṛṣṭvāhaṃ kapilāṃ tāṃ praṇamya ca /
bhītastvāṃ śaraṇaṃ devi prāpto 'smīti vyajijñapam","प्रविश्य तत्र दृष्ट्वाहं कपिलां तां प्रणम्य च /
भीतस्त्वां शरणं देवि प्राप्तो ऽस्मीति व्यजिज्ञपम्"
Kathasaritsagara,"sokss_14,4.32","tāvat sā tarjayantī māmanyābhiḥ saha yoginī /
tatrāgānnabhasā naktaṃ manmāṃsarudhirārthinī","तावत् सा तर्जयन्ती मामन्याभिः सह योगिनी /
तत्रागान्नभसा नक्तं मन्मांसरुधिरार्थिनी"
Kathasaritsagara,"sokss_14,4.33","taddṛṣṭvā kapilā sātha khuramadhye niveśya mām /
arakṣadyodhayantī tā yoginīrakhilāṃ niśām","तद्दृष्ट्वा कपिला साथ खुरमध्ये निवेश्य माम् /
अरक्षद्योधयन्ती ता योगिनीरखिलां निशाम्"
Kathasaritsagara,"sokss_14,4.34","prātastāsu gatāsveṣā kapilā vyaktayā girā /
māmavocanna putrāhaṃ tvāṃ śakṣyāmyadya rakṣitum","प्रातस्तासु गतास्वेषा कपिला व्यक्तया गिरा /
मामवोचन्न पुत्राहं त्वां शक्ष्याम्यद्य रक्षितुम्"
Kathasaritsagara,"sokss_14,4.35","tadgaccha pañcayojanyāmito 'raṇye śivālaye /
asti bhūtiśivo nāma jñānī pāśupatottamaḥ","तद्गच्छ पञ्चयोजन्यामितो ऽरण्ये शिवालये /
अस्ति भूतिशिवो नाम ज्ञानी पाशुपतोत्तमः"
Kathasaritsagara,"sokss_14,4.36","sa rakṣiṣyati rātriṃ tvāmadyaikāṃ śaraṇāgatam /
tac chrutvā tāṃ praṇamyaiva tato 'haṃ prasthito 'bhavam","स रक्षिष्यति रात्रिं त्वामद्यैकां शरणागतम् /
तच् छ्रुत्वा तां प्रणम्यैव ततो ऽहं प्रस्थितो ऽभवम्"
Kathasaritsagara,"sokss_14,4.37","drutaṃ bhūtiśivaṃ taṃ ca prāpyāhaṃ śaraṇaṃ śritaḥ /
naktaṃ ca tatra yoginyas tās tathaivāgaman punaḥ","द्रुतं भूतिशिवं तं च प्राप्याहं शरणं श्रितः /
नक्तं च तत्र योगिन्यस् तास् तथैवागमन् पुनः"
Kathasaritsagara,"sokss_14,4.38","tataḥ praveśya mām antargṛhaṃ bhūtiśivaḥ sa tāḥ /
triśūlahasto dvārastho yoginīr nirabhartsayat","ततः प्रवेश्य माम् अन्तर्गृहं भूतिशिवः स ताः /
त्रिशूलहस्तो द्वारस्थो योगिनीर् निरभर्त्सयत्"
Kathasaritsagara,"sokss_14,4.39","jitvaitā bhojayitvā māṃ prātarbhūtiśivo 'bhyadhāt /
brahmanna śakṣyāmyadhunā rakṣituṃ tvāmahaṃ punaḥ","जित्वैता भोजयित्वा मां प्रातर्भूतिशिवो ऽभ्यधात् /
ब्रह्मन्न शक्ष्याम्यधुना रक्षितुं त्वामहं पुनः"
Kathasaritsagara,"sokss_14,4.40","tadasti saṃdhyavāsākhye yojaneṣu daśasvitaḥ /
grāme vasumatir nāma viprastasyātikaṃ vraja","तदस्ति संध्यवासाख्ये योजनेषु दशस्वितः /
ग्रामे वसुमतिर् नाम विप्रस्तस्यातिकं व्रज"
Kathasaritsagara,"sokss_14,4.41","tatas tṛtīyām adya tvaṃ rātrim uttīrya mokṣyase /
ity uktas tena natvā taṃ tataḥ prasthitavān aham","ततस् तृतीयाम् अद्य त्वं रात्रिम् उत्तीर्य मोक्ष्यसे /
इत्य् उक्तस् तेन नत्वा तं ततः प्रस्थितवान् अहम्"
Kathasaritsagara,"sokss_14,4.42","gacchataś cādhvano dairghyād gato 'staṃ me 'ntarā raviḥ /
yoginyas tāś ca māṃ naktam agṛhṇannetya pṛṣṭhataḥ","गच्छतश् चाध्वनो दैर्घ्याद् गतो ऽस्तं मे ऽन्तरा रविः /
योगिन्यस् ताश् च मां नक्तम् अगृह्णन्नेत्य पृष्ठतः"
Kathasaritsagara,"sokss_14,4.43","māṃ gṛhītvā ca yāvattā hṛṣṭā yānti vihāyasā /
tāvattāsāṃ puro 'pūrvā yoginyo 'nyāḥ parāpatan","मां गृहीत्वा च यावत्ता हृष्टा यान्ति विहायसा /
तावत्तासां पुरो ऽपूर्वा योगिन्यो ऽन्याः परापतन्"
Kathasaritsagara,"sokss_14,4.44","tābhiḥ sahodabhūdāsāmakasmādyuddhamuddhatam /
tena tāsāmahaṃ hastādbhraṣṭo deśe 'tinirjane","ताभिः सहोदभूदासामकस्माद्युद्धमुद्धतम् /
तेन तासामहं हस्ताद्भ्रष्टो देशे ऽतिनिर्जने"
Kathasaritsagara,"sokss_14,4.45","ekamevātha tatrāhamapaśyaṃ mandiraṃ mahat /
praviśeti bruvadiva dvāreṇāpāvṛtena mām","एकमेवाथ तत्राहमपश्यं मन्दिरं महत् /
प्रविशेति ब्रुवदिव द्वारेणापावृतेन माम्"
Kathasaritsagara,"sokss_14,4.46","palāyyābhyantare tatra praviśyāhaṃ bhayākulaḥ /
adrākṣamadbhutākārāṃ nārīṃ nārīśatānvitām","पलाय्याभ्यन्तरे तत्र प्रविश्याहं भयाकुलः /
अद्राक्षमद्भुताकारां नारीं नारीशतान्विताम्"
Kathasaritsagara,"sokss_14,4.47","prakāśamānāṃ prabhayā pradoṣajvalitāmiva /
rakṣāmahauṣadhiṃ sṛṣṭāṃ dhātrā madanukampayā","प्रकाशमानां प्रभया प्रदोषज्वलितामिव /
रक्षामहौषधिं सृष्टां धात्रा मदनुकम्पया"
Kathasaritsagara,"sokss_14,4.48","kṣaṇānmayā samāśvasya pṛṣṭā sā mām abhāṣata /
yakṣiṇyahaṃ sumittrākhyā śāpādevamiha sthitā","क्षणान्मया समाश्वस्य पृष्टा सा माम् अभाषत /
यक्षिण्यहं सुमित्त्राख्या शापादेवमिह स्थिता"
Kathasaritsagara,"sokss_14,4.49","mānuṣeṇa ca me saṅgaḥ pradiṣṭaḥ śāpaśāntaye /
tanmāmaśaṅkitaprāpto bhajasva bhava nirbhayaḥ","मानुषेण च मे सङ्गः प्रदिष्टः शापशान्तये /
तन्मामशङ्कितप्राप्तो भजस्व भव निर्भयः"
Kathasaritsagara,"sokss_14,4.50","ity uktvā kṣipramāviśya dāsīḥ snānavilepanaiḥ /
vastrair āhārapānaiś ca hṛṣṭaṃ sā mām upācarat","इत्य् उक्त्वा क्षिप्रमाविश्य दासीः स्नानविलेपनैः /
वस्त्रैर् आहारपानैश् च हृष्टं सा माम् उपाचरत्"
Kathasaritsagara,"sokss_14,4.51","kva ḍākinībhir bhītiḥ sā kva sukhaṃ tac ca tatkṣaṇam /
acintyo bata daivenāpyāpātaḥ sukhaduḥkhayoḥ","क्व डाकिनीभिर् भीतिः सा क्व सुखं तच् च तत्क्षणम् /
अचिन्त्यो बत दैवेनाप्यापातः सुखदुःखयोः"
Kathasaritsagara,"sokss_14,4.52","tatas tayā samaṃ tatra yakṣiṇyā tāny ahāny aham /
sukhamāsam atha svairam ekadā sābravīc ca mām","ततस् तया समं तत्र यक्षिण्या तान्य् अहान्य् अहम् /
सुखमासम् अथ स्वैरम् एकदा साब्रवीच् च माम्"
Kathasaritsagara,"sokss_14,4.53","kṣīṇaḥ śāpaḥ sa me brahmaṃstadito 'dya vrajāmy aham /
matprasādāca divyaṃ te vijñānaṃ saṃbhaviṣyati","क्षीणः शापः स मे ब्रह्मंस्तदितो ऽद्य व्रजाम्य् अहम् /
मत्प्रसादाच दिव्यं ते विज्ञानं संभविष्यति"
Kathasaritsagara,"sokss_14,4.54","tapasvī siddhabhogaś ca nirbhayaś ca bhaviṣyasi /
ihastho madgṛhasyāsya mā drākṣīrmadhyamaṃ puram","तपस्वी सिद्धभोगश् च निर्भयश् च भविष्यसि /
इहस्थो मद्गृहस्यास्य मा द्राक्षीर्मध्यमं पुरम्"
Kathasaritsagara,"sokss_14,4.55","evam uktvā tiro 'bhūtsā tato 'haṃ kautukena tat /
madhyamaṃ puramārūḍhastatrāpaśyaṃ turaṃgamam","एवम् उक्त्वा तिरो ऽभूत्सा ततो ऽहं कौतुकेन तत् /
मध्यमं पुरमारूढस्तत्रापश्यं तुरंगमम्"
Kathasaritsagara,"sokss_14,4.56","tenāhaṃ nikaṭaprāptaḥ kṣipto 'śvena khurāhataḥ /
kṣaṇād adrākṣam ātmānaṃ sthitam asmiñ śivālaye","तेनाहं निकटप्राप्तः क्षिप्तो ऽश्वेन खुराहतः /
क्षणाद् अद्राक्षम् आत्मानं स्थितम् अस्मिञ् शिवालये"
Kathasaritsagara,"sokss_14,4.57","tataḥ prabhṛti cātrāhaṃ sthitaḥ siddho 'smi ca kramāt /
taditthaṃ mānuṣasyāpi trikālajñānamasti me","ततः प्रभृति चात्राहं स्थितः सिद्धो ऽस्मि च क्रमात् /
तदित्थं मानुषस्यापि त्रिकालज्ञानमस्ति मे"
Kathasaritsagara,"sokss_14,4.58","evaṃ ca kleśabahulāḥ sarvasyāpīha siddhayaḥ /
tad ihāssva tavābhīṣṭasiddhiṃ śaṃbhur vidhāsyati","एवं च क्लेशबहुलाः सर्वस्यापीह सिद्धयः /
तद् इहास्स्व तवाभीष्टसिद्धिं शंभुर् विधास्यति"
Kathasaritsagara,"sokss_14,4.59","ity ukto jñāninā tena tatreyanti dināny aham /
tvatpādaprāptijātāsthaḥ sthito 'bhūvaṃ tadāśrame","इत्य् उक्तो ज्ञानिना तेन तत्रेयन्ति दिनान्य् अहम् /
त्वत्पादप्राप्तिजातास्थः स्थितो ऽभूवं तदाश्रमे"
Kathasaritsagara,"sokss_14,4.60","svapnādiṣṭabhavatsiddhiḥ śarveṇādya kila prabho /
kayāpy ahamihānīto gṛhītvā divyayā striyā","स्वप्नादिष्टभवत्सिद्धिः शर्वेणाद्य किल प्रभो /
कयाप्य् अहमिहानीतो गृहीत्वा दिव्यया स्त्रिया"
Kathasaritsagara,"sokss_14,4.61","ityeṣa mama vṛttānta ity uktvā gomukhe sthite /
naravāhanadattāgre marubhūtirathābravīt","इत्येष मम वृत्तान्त इत्य् उक्त्वा गोमुखे स्थिते /
नरवाहनदत्ताग्रे मरुभूतिरथाब्रवीत्"
Kathasaritsagara,"sokss_14,4.62","kṣiptaṃ mānasavegena māṃ tadā kāpi devatā /
pāṇyorvidhāya vinyasya dūre 'ṭavyāṃ tiro 'bhavat","क्षिप्तं मानसवेगेन मां तदा कापि देवता /
पाण्योर्विधाय विन्यस्य दूरे ऽटव्यां तिरो ऽभवत्"
Kathasaritsagara,"sokss_14,4.63","tato 'haṃ tatra duḥkhārto maraṇopāyacintayā /
bhrāmyannadīparikṣiptaṃ dṛṣṭavānekamāśramam","ततो ऽहं तत्र दुःखार्तो मरणोपायचिन्तया /
भ्राम्यन्नदीपरिक्षिप्तं दृष्टवानेकमाश्रमम्"
Kathasaritsagara,"sokss_14,4.64","tatra praviśya cāpaśyam upaviṣṭaṃ śilātale /
jaṭābhistāpasaṃ taṃ ca praṇamyāham upāgamam","तत्र प्रविश्य चापश्यम् उपविष्टं शिलातले /
जटाभिस्तापसं तं च प्रणम्याहम् उपागमम्"
Kathasaritsagara,"sokss_14,4.65","kastvaṃ kathamanuprāpto 'syetāṃ bhūmimamānuṣīm /
iti pṛṣṭaś ca tenāhaṃ tasmai sarvamavarṇayam","कस्त्वं कथमनुप्राप्तो ऽस्येतां भूमिममानुषीम् /
इति पृष्टश् च तेनाहं तस्मै सर्वमवर्णयम्"
Kathasaritsagara,"sokss_14,4.66","tataḥ sa buddhvāvocan māṃ mātmānaṃ sāṃprataṃ vadhīḥ /
jñāsyasīha prabhor vārtāṃ tataḥ kartāsi yatkṣamam","ततः स बुद्ध्वावोचन् मां मात्मानं सांप्रतं वधीः /
ज्ञास्यसीह प्रभोर् वार्तां ततः कर्तासि यत्क्षमम्"
Kathasaritsagara,"sokss_14,4.67","iti tadvacanādyuṣmadvārtājijñāsayā sthite /
mayi tatra striyo divyā nadīṃ tāṃ snātumāgaman","इति तद्वचनाद्युष्मद्वार्ताजिज्ञासया स्थिते /
मयि तत्र स्त्रियो दिव्या नदीं तां स्नातुमागमन्"
Kathasaritsagara,"sokss_14,4.68","so 'tha māṃ tāpaso 'vādīdgacchāsyā vastramānaya /
āsu snāntyāstvamekasyā vārtāṃ jñāsyasyataḥ prabhoḥ","सो ऽथ मां तापसो ऽवादीद्गच्छास्या वस्त्रमानय /
आसु स्नान्त्यास्त्वमेकस्या वार्तां ज्ञास्यस्यतः प्रभोः"
Kathasaritsagara,"sokss_14,4.69","tac chrutvāhaṃ tathākārṣaṃ māmanvāgāc ca sā vadhūḥ /
hṛtavastrārdravasanā sahastasvastikastanī","तच् छ्रुत्वाहं तथाकार्षं मामन्वागाच् च सा वधूः /
हृतवस्त्रार्द्रवसना सहस्तस्वस्तिकस्तनी"
Kathasaritsagara,"sokss_14,4.70","naravāhanadattasya vartāmākhyāya vāsasī /
gṛhāṇetyuditā tena tāpasenātha sābravīt","नरवाहनदत्तस्य वर्तामाख्याय वाससी /
गृहाणेत्युदिता तेन तापसेनाथ साब्रवीत्"
Kathasaritsagara,"sokss_14,4.71","naravāhanadatto 'dya haramārādhayansthitaḥ /
kailāse divasair vidyādharasamrāḍ bhaviṣyati","नरवाहनदत्तो ऽद्य हरमाराधयन्स्थितः /
कैलासे दिवसैर् विद्याधरसम्राड् भविष्यति"
Kathasaritsagara,"sokss_14,4.72","evam uktavatī tasya saṃpede tāpasasya sā /
bhāryā śāpavaśāddivyā tatkathāsaṃstavādvadhūḥ","एवम् उक्तवती तस्य संपेदे तापसस्य सा /
भार्या शापवशाद्दिव्या तत्कथासंस्तवाद्वधूः"
Kathasaritsagara,"sokss_14,4.73","tatas tayā samaṃ tasthau vidyādharyā sa tāpasaḥ /
tadgirā cāhamatrāsaṃ jātāsthastvatsamāgame","ततस् तया समं तस्थौ विद्याधर्या स तापसः /
तद्गिरा चाहमत्रासं जातास्थस्त्वत्समागमे"
Kathasaritsagara,"sokss_14,4.74","dinaiḥ sagarbhā ca satī garbhaṃ dyustrī prasūya tam /
sāvocattāpasaṃ śāntaḥ śāpastvatsaṅgato mama","दिनैः सगर्भा च सती गर्भं द्युस्त्री प्रसूय तम् /
सावोचत्तापसं शान्तः शापस्त्वत्सङ्गतो मम"
Kathasaritsagara,"sokss_14,4.75","bhūyo matsaṅgavāñchā te yadi tattaṇḍulaiḥ saha /
paktvā bhuktvānvagādetāṃ khamutpatya sa tāpasaḥ","भूयो मत्सङ्गवाञ्छा ते यदि तत्तण्डुलैः सह /
पक्त्वा भुक्त्वान्वगादेतां खमुत्पत्य स तापसः"
Kathasaritsagara,"sokss_14,4.76","ity uktvāsyām prayātāyām etadgarbhaṃ sataṇḍulam /
paktvā bhuktvānvagād etaṃ bhuṅkṣva prāpsyasi mām tataḥ","इत्य् उक्त्वास्याम् प्रयातायाम् एतद्गर्भं सतण्डुलम् /
पक्त्वा भुक्त्वान्वगाद् एतं भुङ्क्ष्व प्राप्स्यसि माम् ततः"
Kathasaritsagara,"sokss_14,4.77","ahaṃ tadukto 'pyādau tannāśnāṃ siddhimavekṣya tu /
bhaktasikthadvayaṃ prāpya pākabhāṇḍādabhakṣayam","अहं तदुक्तो ऽप्यादौ तन्नाश्नां सिद्धिमवेक्ष्य तु /
भक्तसिक्थद्वयं प्राप्य पाकभाण्डादभक्षयम्"
Kathasaritsagara,"sokss_14,4.78","tena yatrāham aṣṭhīvam abhūt tat tatra kāñcanam /
athādainyaḥ paribhrāmyan prāpam ekam ahaṃ puram","तेन यत्राहम् अष्ठीवम् अभूत् तत् तत्र काञ्चनम् /
अथादैन्यः परिभ्राम्यन् प्रापम् एकम् अहं पुरम्"
Kathasaritsagara,"sokss_14,4.79","tatra veśyāgṛhe hemnā tenodāravyayasya me /
vasato vamanaṃ prādājjijñāsuḥ kuṭṭanī chalāt","तत्र वेश्यागृहे हेम्ना तेनोदारव्ययस्य मे /
वसतो वमनं प्रादाज्जिज्ञासुः कुट्टनी छलात्"
Kathasaritsagara,"sokss_14,4.80","tena me vamato bhāsvatpadmarāganibhe ubhe /
prāgbhuktabhaktasikthe te mukhena niragacchatām","तेन मे वमतो भास्वत्पद्मरागनिभे उभे /
प्राग्भुक्तभक्तसिक्थे ते मुखेन निरगच्छताम्"
Kathasaritsagara,"sokss_14,4.81","nirgate eva kuṭṭanyā gṛhīte bhakṣite ca te /
naṣṭātha hemasiddhiḥ sā kuṭṭanyāpahṛtā tayā","निर्गते एव कुट्टन्या गृहीते भक्षिते च ते /
नष्टाथ हेमसिद्धिः सा कुट्टन्यापहृता तया"
Kathasaritsagara,"sokss_14,4.82","sacandrārdhaḥ śivo 'dyāspi hariryaccaḥ sakaustubhaḥ /
tattayor vedmi kuṭṭanyā gocarāpatane phalam","सचन्द्रार्धः शिवो ऽद्यास्पि हरिर्यच्चः सकौस्तुभः /
तत्तयोर् वेद्मि कुट्टन्या गोचरापतने फलम्"
Kathasaritsagara,"sokss_14,4.83","kiṃ cedṛgeṣa saṃsāro bahvāścaryo bahucchalaḥ /
paricchettuṃ kadā kena samudra iva pāryate","किं चेदृगेष संसारो बह्वाश्चर्यो बहुच्छलः /
परिच्छेत्तुं कदा केन समुद्र इव पार्यते"
Kathasaritsagara,"sokss_14,4.84","ityahaṃ vimṛśan khinnas tvatprāptyai caṇḍikāgṛham /
agacchaṃ tapasā devīṃ tām ārādhayituṃ tataḥ","इत्यहं विमृशन् खिन्नस् त्वत्प्राप्त्यै चण्डिकागृहम् /
अगच्छं तपसा देवीं ताम् आराधयितुं ततः"
Kathasaritsagara,"sokss_14,4.85","trirātropoṣitaṃ sā māṃ devī svapne samādiśat /
siddhakāmaḥ sa te svāmī saṃpanno gaccha paśya tam","त्रिरात्रोपोषितं सा मां देवी स्वप्ने समादिशत् /
सिद्धकामः स ते स्वामी संपन्नो गच्छ पश्य तम्"
Kathasaritsagara,"sokss_14,4.86","etac chrutvā prabuddho 'smi prātardevyā kayāpy aham /
tvatpādamūlamānīta ityeṣā deva me kathā","एतच् छ्रुत्वा प्रबुद्धो ऽस्मि प्रातर्देव्या कयाप्य् अहम् /
त्वत्पादमूलमानीत इत्येषा देव मे कथा"
Kathasaritsagara,"sokss_14,4.87","ity uktavantaṃ kuṭṭanyā marubhūtiṃ viḍambitam /
naravāhanadatto 'sau jahāsa saha pārśvagaiḥ","इत्य् उक्तवन्तं कुट्टन्या मरुभूतिं विडम्बितम् /
नरवाहनदत्तो ऽसौ जहास सह पार्श्वगैः"
Kathasaritsagara,"sokss_14,4.88","tato hariśikho 'vādītprāstaṃ māṃ ripuṇā tadā /
ujjayinyāṃ nyadhātkāpi rakṣitvā deva devatā","ततो हरिशिखो ऽवादीत्प्रास्तं मां रिपुणा तदा /
उज्जयिन्यां न्यधात्कापि रक्षित्वा देव देवता"
Kathasaritsagara,"sokss_14,4.89","tatrāhaṃ duḥkhito dehaṃ tyaktumicchanniśāgame /
gatvā śmaśānaṃ tatratyaiḥ kāṣṭhair aracayaṃ citām","तत्राहं दुःखितो देहं त्यक्तुमिच्छन्निशागमे /
गत्वा श्मशानं तत्रत्यैः काष्ठैर् अरचयं चिताम्"
Kathasaritsagara,"sokss_14,4.90","tāṃ prajvālya ca tatrāgniṃ pūjayantam upetya mām /
tālajaṅgha iti khyāto bhūtādhipatirabhyadhāt","तां प्रज्वाल्य च तत्राग्निं पूजयन्तम् उपेत्य माम् /
तालजङ्घ इति ख्यातो भूताधिपतिरभ्यधात्"
Kathasaritsagara,"sokss_14,4.91","kimarthaṃ praviśasyagniṃ sthito jīvansa te prabhuḥ /
pūrṇasvasiddhikāmena tena tvaṃ saṃgamiṣyasi","किमर्थं प्रविशस्यग्निं स्थितो जीवन्स ते प्रभुः /
पूर्णस्वसिद्धिकामेन तेन त्वं संगमिष्यसि"
Kathasaritsagara,"sokss_14,4.92","iti māṃ maraṇātprītyā sa krūro 'pi nyavārayat /
grāvāṇo 'pyārdratāṃ samyagbhajantyabhimukhe vidhau","इति मां मरणात्प्रीत्या स क्रूरो ऽपि न्यवारयत् /
ग्रावाणो ऽप्यार्द्रतां सम्यग्भजन्त्यभिमुखे विधौ"
Kathasaritsagara,"sokss_14,4.93","gatvā tato 'haṃ devāgre tapasyaṃś ca tataḥ sthitaḥ /
tavānītaḥ kayāpyadya pārśvaṃ devatayā prabho","गत्वा ततो ऽहं देवाग्रे तपस्यंश् च ततः स्थितः /
तवानीतः कयाप्यद्य पार्श्वं देवतया प्रभो"
Kathasaritsagara,"sokss_14,4.94","evaṃ hariśikhenokte tathaivānyair api kramāt /
naravāhanadatto 'sau rājāmitagatergirā","एवं हरिशिखेनोक्ते तथैवान्यैर् अपि क्रमात् /
नरवाहनदत्तो ऽसौ राजामितगतेर्गिरा"
Kathasaritsagara,"sokss_14,4.95","tāmarhantīṃ dhanavatīṃ prerya vidyādharārcitām /
tebhyaḥ svasacivebhyo 'pi vidyāḥ sarvā adāpayast","तामर्हन्तीं धनवतीं प्रेर्य विद्याधरार्चिताम् /
तेभ्यः स्वसचिवेभ्यो ऽपि विद्याः सर्वा अदापयस्त्"
Kathasaritsagara,"sokss_14,4.96","tato vidyādharībhūteṣveṣu tatsaciveṣv api /
śatrūñjayādhunety ukto dhanavatyā śubhe 'hani","ततो विद्याधरीभूतेष्वेषु तत्सचिवेष्व् अपि /
शत्रूञ्जयाधुनेत्य् उक्तो धनवत्या शुभे ऽहनि"
Kathasaritsagara,"sokss_14,4.97","sa cakravartī sainyānāṃ prayāṇārambhamādiśat /
vīro govindakūṭākhyaṃ gaurimuṇḍapuraṃ prati","स चक्रवर्ती सैन्यानां प्रयाणारम्भमादिशत् /
वीरो गोविन्दकूटाख्यं गौरिमुण्डपुरं प्रति"
Kathasaritsagara,"sokss_14,4.98","athoccacāla cchannārkaṃ vidyādharabalaṃ divi /
vair iśītakarākālarāhūdayakṛtabhramam","अथोच्चचाल च्छन्नार्कं विद्याधरबलं दिवि /
वैर् इशीतकराकालराहूदयकृतभ्रमम्"
Kathasaritsagara,"sokss_14,4.99","naravāhanadatto 'pi svayamāruhya karṇikām /
tasya padmavimānasya bhāryāḥ svāḥ kesareṣu ca","नरवाहनदत्तो ऽपि स्वयमारुह्य कर्णिकाम् /
तस्य पद्मविमानस्य भार्याः स्वाः केसरेषु च"
Kathasaritsagara,"sokss_14,4.100","āropya pattreṣu sakhīṃścaṇḍasiṃhādikeṣu ca /
puraḥsareṣu nabhasā pratasthe vijayāya saḥ","आरोप्य पत्त्रेषु सखींश्चण्डसिंहादिकेषु च /
पुरःसरेषु नभसा प्रतस्थे विजयाय सः"
Kathasaritsagara,"sokss_14,4.101","gacchaṃścārdhapathaprāpte tasthau dhanavatīgṛhe /
tadarcitaḥ saṃs tadaharmātaṅgapurasaṃjñake","गच्छंश्चार्धपथप्राप्ते तस्थौ धनवतीगृहे /
तदर्चितः संस् तदहर्मातङ्गपुरसंज्ञके"
Kathasaritsagara,"sokss_14,4.102","tatrasthaścāhavāhvāne dūtamekaṃ vyasarjayat /
vidyādhareśayor gaurimuṇḍamānasavegayoḥ","तत्रस्थश्चाहवाह्वाने दूतमेकं व्यसर्जयत् /
विद्याधरेशयोर् गौरिमुण्डमानसवेगयोः"
Kathasaritsagara,"sokss_14,4.103","anyedyus tatra mātaṅgapure patnīrnidhāya saḥ /
govindakūṭaṃ taṃ prāyādrājabhir dyucaraiḥ saha","अन्येद्युस् तत्र मातङ्गपुरे पत्नीर्निधाय सः /
गोविन्दकूटं तं प्रायाद्राजभिर् द्युचरैः सह"
Kathasaritsagara,"sokss_14,4.104","tatra yuddhāya tau gaurimuṇḍamānasavegakau /
nirgatau pratyagṛhṇaṃste caṇḍasiṃhādayo 'grataḥ","तत्र युद्धाय तौ गौरिमुण्डमानसवेगकौ /
निर्गतौ प्रत्यगृह्णंस्ते चण्डसिंहादयो ऽग्रतः"
Kathasaritsagara,"sokss_14,4.105","pravṛttasamarādiṣṭapatatsubhaṭapādapaḥ /
so 'bhūdgovindakūṭādriḥ sravadrudhiranirjharaḥ","प्रवृत्तसमरादिष्टपतत्सुभटपादपः /
सो ऽभूद्गोविन्दकूटाद्रिः स्रवद्रुधिरनिर्झरः"
Kathasaritsagara,"sokss_14,4.106","raktaliptalasatkhaḍgajatājihvo vyajṛmbhata /
saṅgrāmakālaḥ śūrāṇāṃ jighatsurjīvitāni saḥ","रक्तलिप्तलसत्खड्गजताजिह्वो व्यजृम्भत /
सङ्ग्रामकालः शूराणां जिघत्सुर्जीवितानि सः"
Kathasaritsagara,"sokss_14,4.107","māṃsāsṛṅmattavetālatālavādyaviśaṅkaṭaḥ /
abhūnnṛtyatkabandho 'sau bhūtaprītyai raṇotsavaḥ","मांसासृङ्मत्तवेतालतालवाद्यविशङ्कटः /
अभून्नृत्यत्कबन्धो ऽसौ भूतप्रीत्यै रणोत्सवः"
Kathasaritsagara,"sokss_14,4.108","atha mānasavegaṃ taṃ raṇe 'smin saṃmukhāgatam /
naravāhanadattaḥ sa svayamabhyapatatkrudhā","अथ मानसवेगं तं रणे ऽस्मिन् संमुखागतम् /
नरवाहनदत्तः स स्वयमभ्यपतत्क्रुधा"
Kathasaritsagara,"sokss_14,4.109","abhipatya ca keśeṣu gṛhītvā tasya tatkṣaṇam /
cakravartī sa ciccheda śiraḥ khaḍgena pāpmanaḥ","अभिपत्य च केशेषु गृहीत्वा तस्य तत्क्षणम् /
चक्रवर्ती स चिच्छेद शिरः खड्गेन पाप्मनः"
Kathasaritsagara,"sokss_14,4.110","taddṛṣṭvā kupitaṃ tatra gaurimuṇḍaṃ pradhāvitam /
keśeṣvākṛṣya taddṛṣṭinaṣṭavidyābalaṃ bhuvi","तद्दृष्ट्वा कुपितं तत्र गौरिमुण्डं प्रधावितम् /
केशेष्वाकृष्य तद्दृष्टिनष्टविद्याबलं भुवि"
Kathasaritsagara,"sokss_14,4.111","kṣiptvā gṛhītvāṅghriyuge bhrāmayitvā nabhastale /
naravāhanadatto 'sau taṃ śilāyāmacūrṇayat","क्षिप्त्वा गृहीत्वाङ्घ्रियुगे भ्रामयित्वा नभस्तले /
नरवाहनदत्तो ऽसौ तं शिलायामचूर्णयत्"
Kathasaritsagara,"sokss_14,4.112","evaṃ tena tayor gaurimuṇḍamānasavegayoḥ /
hatayostadbalaṃ śeṣamagādbhītaṃ palāyya tat","एवं तेन तयोर् गौरिमुण्डमानसवेगयोः /
हतयोस्तद्बलं शेषमगाद्भीतं पलाय्य तत्"
Kathasaritsagara,"sokss_14,4.113","papāta puṣpavṛṣṭiś ca tasyāṅge cakravartinaḥ /
gaganasthāḥ surāḥ sarve sādhu sādhviti cābruvan","पपात पुष्पवृष्टिश् च तस्याङ्गे चक्रवर्तिनः /
गगनस्थाः सुराः सर्वे साधु साध्विति चाब्रुवन्"
Kathasaritsagara,"sokss_14,4.114","athātra gaurimuṇḍasya rājadhānīṃ viveśa saḥ /
naravāhanadattas taiḥ svaiḥ sarvai rājabhiḥ saha","अथात्र गौरिमुण्डस्य राजधानीं विवेश सः /
नरवाहनदत्तस् तैः स्वैः सर्वै राजभिः सह"
Kathasaritsagara,"sokss_14,4.115","tadaiva gaurimuṇḍādisaṃbaddhās tasya śāsanam /
etya vidyādharādhīśāḥ praṇatāḥ pratipedire","तदैव गौरिमुण्डादिसंबद्धास् तस्य शासनम् /
एत्य विद्याधराधीशाः प्रणताः प्रतिपेदिरे"
Kathasaritsagara,"sokss_14,4.116","tato 'tra nihatārātirājyaprāptyutsavāntare /
upetya taṃ dhanavatī sā samrājaṃ vyajijñapat","ततो ऽत्र निहतारातिराज्यप्राप्त्युत्सवान्तरे /
उपेत्य तं धनवती सा सम्राजं व्यजिज्ञपत्"
Kathasaritsagara,"sokss_14,4.117","devāsti gaurimuṇḍasya sutā trailokyasundarī /
tāmihātmanikānāmnīm upayacchasva kanyakām","देवास्ति गौरिमुण्डस्य सुता त्रैलोक्यसुन्दरी /
तामिहात्मनिकानाम्नीम् उपयच्छस्व कन्यकाम्"
Kathasaritsagara,"sokss_14,4.118","ity uktaḥ sa tayā rājā tāmānāyyaiva tatkṣaṇam /
upayeme tayā sākamāsīc ca tadahaḥ sukham","इत्य् उक्तः स तया राजा तामानाय्यैव तत्क्षणम् /
उपयेमे तया साकमासीच् च तदहः सुखम्"
Kathasaritsagara,"sokss_14,4.119","prātar mānasavegasya purān madanamañcukām /
ānāyayad vegavatīprabhāvatyau visṛjya saḥ","प्रातर् मानसवेगस्य पुरान् मदनमञ्चुकाम् /
आनाययद् वेगवतीप्रभावत्यौ विसृज्य सः"
Kathasaritsagara,"sokss_14,4.120","ānītā harṣabāṣpārdravikasvaramukhī patim /
udayasthaṃ hatārātitamasaṃ pravilokya tam","आनीता हर्षबाष्पार्द्रविकस्वरमुखी पतिम् /
उदयस्थं हतारातितमसं प्रविलोक्य तम्"
Kathasaritsagara,"sokss_14,4.121","śūraṃ virahadoṣānte bheje kam apisaṃmadam /
sāvaśyāyajalotphullakamalā nalinīva sā","शूरं विरहदोषान्ते भेजे कम् अपिसंमदम् /
सावश्यायजलोत्फुल्लकमला नलिनीव सा"
Kathasaritsagara,"sokss_14,4.122","so 'pi tasyai mudā dattvā sarvavidyāścirotsukaḥ /
reme tayā samaṃ sadyaḥ prāptavidyādharatvayā","सो ऽपि तस्यै मुदा दत्त्वा सर्वविद्याश्चिरोत्सुकः /
रेमे तया समं सद्यः प्राप्तविद्याधरत्वया"
Kathasaritsagara,"sokss_14,4.123","nināya tāni cāhāni bhāryābhiḥ saha tatra saḥ /
gaurimuṇḍapurodyānavartī pānādilīlayā","निनाय तानि चाहानि भार्याभिः सह तत्र सः /
गौरिमुण्डपुरोद्यानवर्ती पानादिलीलया"
Kathasaritsagara,"sokss_14,4.124","prabhāvatīṃ visṛjyātha bhāgīrathayaśā api /
ānāyitābhūt tenātha vidyāś cāsyai sa dattavān","प्रभावतीं विसृज्याथ भागीरथयशा अपि /
आनायिताभूत् तेनाथ विद्याश् चास्यै स दत्तवान्"
Kathasaritsagara,"sokss_14,4.125","ekadā ca tamāsthānavartinaṃ cakravartinam /
yathāvadetya vijñaptavantau vidyādharāvubhau","एकदा च तमास्थानवर्तिनं चक्रवर्तिनम् /
यथावदेत्य विज्ञप्तवन्तौ विद्याधरावुभौ"
Kathasaritsagara,"sokss_14,4.126","āvāmuttaravedyardhaṃ devābhūva gatāvitaḥ /
jñātuṃ mandaradevasya ceṣṭāṃ dhanavatīgirā","आवामुत्तरवेद्यर्धं देवाभूव गतावितः /
ज्ञातुं मन्दरदेवस्य चेष्टां धनवतीगिरा"
Kathasaritsagara,"sokss_14,4.127","tatra dṛṣṭaḥ sa cāsthānagato vidyādhareśvaraḥ /
āvābhyāṃ channadehābhyām evaṃ yuṣmān prati bruvan","तत्र दृष्टः स चास्थानगतो विद्याधरेश्वरः /
आवाभ्यां छन्नदेहाभ्याम् एवं युष्मान् प्रति ब्रुवन्"
Kathasaritsagara,"sokss_14,4.128","śrutaṃ mayā yannihatā gaurimuṇḍādayo 'khilāḥ /
naravāhanadattena prāpya vidyādhareśatām","श्रुतं मया यन्निहता गौरिमुण्डादयो ऽखिलाः /
नरवाहनदत्तेन प्राप्य विद्याधरेशताम्"
Kathasaritsagara,"sokss_14,4.129","tadupekṣy ona so 'smābhir hantavyastūdbhavanripuḥ /
etac chrutvā vacastasmādāvāṃ vaktumihāgatau","तदुपेक्ष्य् ओन सो ऽस्माभिर् हन्तव्यस्तूद्भवन्रिपुः /
एतच् छ्रुत्वा वचस्तस्मादावां वक्तुमिहागतौ"
Kathasaritsagara,"sokss_14,4.130","iti cāramukhāc chrutvā babhau kopākulā sabhā /
naravāhanadattasya padminīvānilāhatā","इति चारमुखाच् छ्रुत्वा बभौ कोपाकुला सभा /
नरवाहनदत्तस्य पद्मिनीवानिलाहता"
Kathasaritsagara,"sokss_14,4.131","citrāṅgadasya bāhū svau vidhūtaprasṛtau punaḥ /
amārgatāmivādeśaṃ yoddhuṃ valayaniḥsvanaiḥ","चित्राङ्गदस्य बाहू स्वौ विधूतप्रसृतौ पुनः /
अमार्गतामिवादेशं योद्धुं वलयनिःस्वनैः"
Kathasaritsagara,"sokss_14,4.132","hāro 'mitagater vakṣasy utphalañ śvasataḥ krudhā /
uttiṣṭhottiṣṭha vīra tvam itīva muhur abravīt","हारो ऽमितगतेर् वक्षस्य् उत्फलञ् श्वसतः क्रुधा /
उत्तिष्ठोत्तिष्ठ वीर त्वम् इतीव मुहुर् अब्रवीत्"
Kathasaritsagara,"sokss_14,4.133","bhūmiṃ piṅgalagāndhāraḥ kareṇa ghnansaśabdakam /
cūrṇanopakramoṃkāram iva vyadhita vairiṇām","भूमिं पिङ्गलगान्धारः करेण घ्नन्सशब्दकम् /
चूर्णनोपक्रमोंकारम् इव व्यधित वैरिणाम्"
Kathasaritsagara,"sokss_14,4.134","mukhe vāyupathasyāpi bhrukuṭiḥ pādamādadhe /
kopenāropitā cāpalatevāntāya vidviṣām","मुखे वायुपथस्यापि भ्रुकुटिः पादमादधे /
कोपेनारोपिता चापलतेवान्ताय विद्विषाम्"
Kathasaritsagara,"sokss_14,4.135","saṃkruddhaḥ pāṇinā pāṇiṃ caṇḍasiṃhaḥ pramardayan /
evaṃ vinirmathāmy asmiñ śatrūn ity abhyadhād iva","संक्रुद्धः पाणिना पाणिं चण्डसिंहः प्रमर्दयन् /
एवं विनिर्मथाम्य् अस्मिञ् शत्रून् इत्य् अभ्यधाद् इव"
Kathasaritsagara,"sokss_14,4.136","bāhuḥ sāgaradattasya karāsphālanajanmanā /
śabdena mūrcchatā vyomni ripumāhvayateva tam","बाहुः सागरदत्तस्य करास्फालनजन्मना /
शब्देन मूर्च्छता व्योम्नि रिपुमाह्वयतेव तम्"
Kathasaritsagara,"sokss_14,4.137","naravāhanadattas tu kope 'pyāsīdanākulaḥ /
akṣobhyataiva mahatāṃ mahattvasya hi lakṣaṇam","नरवाहनदत्तस् तु कोपे ऽप्यासीदनाकुलः /
अक्षोभ्यतैव महतां महत्त्वस्य हि लक्षणम्"
Kathasaritsagara,"sokss_14,4.138","dyucāricakravartyaṅgaratnasādhanapūrvakam /
śatruṃ sa jetuṃ cakre 'tra yātrāyai niścayaṃ tadā","द्युचारिचक्रवर्त्यङ्गरत्नसाधनपूर्वकम् /
शत्रुं स जेतुं चक्रे ऽत्र यात्रायै निश्चयं तदा"
Kathasaritsagara,"sokss_14,4.139","athāruhya vimānaṃ tatsabhāryaḥ sacivānvitaḥ /
cakravartī pratasthe sa tato govindakūṭataḥ","अथारुह्य विमानं तत्सभार्यः सचिवान्वितः /
चक्रवर्ती प्रतस्थे स ततो गोविन्दकूटतः"
Kathasaritsagara,"sokss_14,4.140","te ca sarve 'pi gandharvarājavidyādharādhipāḥ /
sabalāḥ parivṛttyaitaṃ celuścandram iva grahāḥ","ते च सर्वे ऽपि गन्धर्वराजविद्याधराधिपाः /
सबलाः परिवृत्त्यैतं चेलुश्चन्द्रम् इव ग्रहाः"
Kathasaritsagara,"sokss_14,4.141","dhanavatyāṃ purogāyāmathāsādya himācalam /
naravāhanadattaḥ sa prāpadekaṃ mahatsaraḥ","धनवत्यां पुरोगायामथासाद्य हिमाचलम् /
नरवाहनदत्तः स प्रापदेकं महत्सरः"
Kathasaritsagara,"sokss_14,4.142","sitapadmocchritacchatramullasaddhaṃsacāmaram /
upasthitamivādāya samrāḍyogyam upāyanam","सितपद्मोच्छ्रितच्छत्रमुल्लसद्धंसचामरम् /
उपस्थितमिवादाय सम्राड्योग्यम् उपायनम्"
Kathasaritsagara,"sokss_14,4.143","uccair abhimukhodastair vīcihastair adūrataḥ /
kurvatsāmrājyasaṃsiddhisnānāhvānamivāsakṛt","उच्चैर् अभिमुखोदस्तैर् वीचिहस्तैर् अदूरतः /
कुर्वत्साम्राज्यसंसिद्धिस्नानाह्वानमिवासकृत्"
Kathasaritsagara,"sokss_14,4.144","cakravartinsarasyasminsnātavyaṃ bhavateti saḥ /
samrāḍ vāyupathenoktas tatra snātumavātarat","चक्रवर्तिन्सरस्यस्मिन्स्नातव्यं भवतेति सः /
सम्राड् वायुपथेनोक्तस् तत्र स्नातुमवातरत्"
Kathasaritsagara,"sokss_14,4.145","nācakravartinaḥ snānaṃ siddyatyatra tadadya te /
siddhaṃ taccakravartitvamiti divyābravīc ca vāk","नाचक्रवर्तिनः स्नानं सिद्द्यत्यत्र तदद्य ते /
सिद्धं तच्चक्रवर्तित्वमिति दिव्याब्रवीच् च वाक्"
Kathasaritsagara,"sokss_14,4.146","tac chrutvā cakravartī sa praviṣṭastajjalāntare /
cikrīḍāntaḥpuraiḥ sākaṃ pāthaspatirivāmbudhau","तच् छ्रुत्वा चक्रवर्ती स प्रविष्टस्तज्जलान्तरे /
चिक्रीडान्तःपुरैः साकं पाथस्पतिरिवाम्बुधौ"
Kathasaritsagara,"sokss_14,4.147","dhautāñ janāruṇadṛśaḥ ślathadhammillabandhanāḥ /
reme so 'tra priyāḥ paśyann aṅgalagnārdravāsasaḥ","धौताञ् जनारुणदृशः श्लथधम्मिल्लबन्धनाः /
रेमे सो ऽत्र प्रियाः पश्यन्न् अङ्गलग्नार्द्रवाससः"
Kathasaritsagara,"sokss_14,4.148","saśabdamutpatantyo 'smāt sarasaḥ pattripaṅktayaḥ /
pratyudgatānāṃ raśanāstacchriyām iva rejire","सशब्दमुत्पतन्त्यो ऽस्मात् सरसः पत्त्रिपङ्क्तयः /
प्रत्युद्गतानां रशनास्तच्छ्रियाम् इव रेजिरे"
Kathasaritsagara,"sokss_14,4.149","tadvadhūvadanāmbhojalāvaṇyavijitāni ca /
mamajjurlajjayevātra paṅkajāni jalormiṣu","तद्वधूवदनाम्भोजलावण्यविजितानि च /
ममज्जुर्लज्जयेवात्र पङ्कजानि जलोर्मिषु"
Kathasaritsagara,"sokss_14,4.150","kṛtasnānaś ca tadahastasyaiva sarasastaṭe /
naravāhanadatto 'sāv uvāsa saparicchadaḥ","कृतस्नानश् च तदहस्तस्यैव सरसस्तटे /
नरवाहनदत्तो ऽसाव् उवास सपरिच्छदः"
Kathasaritsagara,"sokss_14,4.151","tatra narmakathālāpaiḥ sa bhāryāsacivaḥ kṛtī /
sthitvā prātarvimānasthaḥ pratasthe sabalas tataḥ","तत्र नर्मकथालापैः स भार्यासचिवः कृती /
स्थित्वा प्रातर्विमानस्थः प्रतस्थे सबलस् ततः"
Kathasaritsagara,"sokss_14,4.152","gacchanvāyupathasyātha prāpya mārgavaśātpuram /
tasthau tadanurodhena taṃ tatraiva sa vāsaram","गच्छन्वायुपथस्याथ प्राप्य मार्गवशात्पुरम् /
तस्थौ तदनुरोधेन तं तत्रैव स वासरम्"
Kathasaritsagara,"sokss_14,4.153","atra dṛṣṭacarī tena kanyā vāyupathasvasā /
vāyuvegayaśā nāma hyudyānasthābhyavāñchyata","अत्र दृष्टचरी तेन कन्या वायुपथस्वसा /
वायुवेगयशा नाम ह्युद्यानस्थाभ्यवाञ्छ्यत"
Kathasaritsagara,"sokss_14,4.154","sā hemavālukanadītīrodyānavihāriṇī /
saṃpūrṇacandravadanā saumyālāpamanoramā","सा हेमवालुकनदीतीरोद्यानविहारिणी /
संपूर्णचन्द्रवदना सौम्यालापमनोरमा"
Kathasaritsagara,"sokss_14,4.155","sitahāsā guruśroṇibhārā sadgrahaśālinī /
vīkṣyāgataṃ taṃ tadraktacittāpyantardadhe tataḥ","सितहासा गुरुश्रोणिभारा सद्ग्रहशालिनी /
वीक्ष्यागतं तं तद्रक्तचित्ताप्यन्तर्दधे ततः"
Kathasaritsagara,"sokss_14,4.156","vilakṣo 'tha sa tāṃ matvā hetvantaraparāṅmukhīm /
naravāhanadatto 'tra nijamāvāsamāyayau","विलक्षो ऽथ स तां मत्वा हेत्वन्तरपराङ्मुखीम् /
नरवाहनदत्तो ऽत्र निजमावासमाययौ"
Kathasaritsagara,"sokss_14,4.157","tatra gomukhavaidagdhyavaśena marubhūtinā /
vṛttaṃ rājñaḥ sahasthena vṛttāntam upalabhya tam","तत्र गोमुखवैदग्ध्यवशेन मरुभूतिना /
वृत्तं राज्ञः सहस्थेन वृत्तान्तम् उपलभ्य तम्"
Kathasaritsagara,"sokss_14,4.158","devyaś citrān parīhāsān samrājas tasya cakrire /
marubhūteravaidagdhyāt satrape gomukhe sthite","देव्यश् चित्रान् परीहासान् सम्राजस् तस्य चक्रिरे /
मरुभूतेरवैदग्ध्यात् सत्रपे गोमुखे स्थिते"
Kathasaritsagara,"sokss_14,4.159","salajjamatha rājānaṃ vīkṣyāśvāsya ca gomukhaḥ /
vāyuvegayaśaścittaṃ jijñāsustatpuraṃ yayau","सलज्जमथ राजानं वीक्ष्याश्वास्य च गोमुखः /
वायुवेगयशश्चित्तं जिज्ञासुस्तत्पुरं ययौ"
Kathasaritsagara,"sokss_14,4.160","tato vāyupatho 'kasmātpuraṃ draṣṭumivāgatam /
dṛṣṭvā prītikṛtātithyo nītvaikānte jagāda tam","ततो वायुपथो ऽकस्मात्पुरं द्रष्टुमिवागतम् /
दृष्ट्वा प्रीतिकृतातिथ्यो नीत्वैकान्ते जगाद तम्"
Kathasaritsagara,"sokss_14,4.161","vāyuvegayaśā nāma kanyāsti bhaginī mama /
siddhaiḥ sā bhāvinī cakravartibhāryā kiloditā","वायुवेगयशा नाम कन्यास्ति भगिनी मम /
सिद्धैः सा भाविनी चक्रवर्तिभार्या किलोदिता"
Kathasaritsagara,"sokss_14,4.162","atastāmiha ditsāmi prābhṛtaṃ cakravartine /
naravāhanadattāya tanme tvaṃ sādhayepsitam","अतस्तामिह दित्सामि प्राभृतं चक्रवर्तिने /
नरवाहनदत्ताय तन्मे त्वं साधयेप्सितम्"
Kathasaritsagara,"sokss_14,4.163","āgantuṃ prastutaścāhametadarthaṃ tavāntikam /
iti vāyupathenokte mantrī taṃ gomukho 'bravīt","आगन्तुं प्रस्तुतश्चाहमेतदर्थं तवान्तिकम् /
इति वायुपथेनोक्ते मन्त्री तं गोमुखो ऽब्रवीत्"
Kathasaritsagara,"sokss_14,4.164","yadyapyarijigīṣārthaṃ prasthitaḥ prabhureṣa naḥ /
vijñāpaya tathāpi tvamahaṃ te sādhayāmyadaḥ","यद्यप्यरिजिगीषार्थं प्रस्थितः प्रभुरेष नः /
विज्ञापय तथापि त्वमहं ते साधयाम्यदः"
Kathasaritsagara,"sokss_14,4.165","ity uktvāmantrya taṃ gatvā siddhaṃ kāryaṃ nyavedayat /
naravāhanadattāya gomukho 'bhyarthanāṃ vinā","इत्य् उक्त्वामन्त्र्य तं गत्वा सिद्धं कार्यं न्यवेदयत् /
नरवाहनदत्ताय गोमुखो ऽभ्यर्थनां विना"
Kathasaritsagara,"sokss_14,4.166","anyedyuś ca tam atrārtham etya vāyupathe svayam /
vijñāpayati rājānaṃ taṃ dhīmān gomukho 'bravīt","अन्येद्युश् च तम् अत्रार्थम् एत्य वायुपथे स्वयम् /
विज्ञापयति राजानं तं धीमान् गोमुखो ऽब्रवीत्"
Kathasaritsagara,"sokss_14,4.167","na kāryo 'bhyarthanābhaṅgo deva vāyupathasya te /
bhakto 'yaṃ yadbravītyeṣa kartavyaṃ tatprabhoriti","न कार्यो ऽभ्यर्थनाभङ्गो देव वायुपथस्य ते /
भक्तो ऽयं यद्ब्रवीत्येष कर्तव्यं तत्प्रभोरिति"
Kathasaritsagara,"sokss_14,4.168","tataḥ sa pratipede tadrājā vāyupatho 'pi tām /
tasmai prādādanicchantīm apy ānīya nijānujām","ततः स प्रतिपेदे तद्राजा वायुपथो ऽपि ताम् /
तस्मै प्रादादनिच्छन्तीम् अप्य् आनीय निजानुजाम्"
Kathasaritsagara,"sokss_14,4.169","vivāhyamānā sāvocadanicchantī balādaham /
bhrātrā datteti nādharmo lokapālā mamāstyataḥ","विवाह्यमाना सावोचदनिच्छन्ती बलादहम् /
भ्रात्रा दत्तेति नाधर्मो लोकपाला ममास्त्यतः"
Kathasaritsagara,"sokss_14,4.170","etadbruvatyāṃ tasyāṃ ca sarvā vāyupathāṅganāḥ /
cakruḥ kolāhalaṃ yena nānye tacchuśruvurvacaḥ","एतद्ब्रुवत्यां तस्यां च सर्वा वायुपथाङ्गनाः /
चक्रुः कोलाहलं येन नान्ये तच्छुश्रुवुर्वचः"
Kathasaritsagara,"sokss_14,4.171","tato rājñasrapādāyitadvākyāśayalabdhaye /
gomukho yuktimanveṣṭuṃ tatrābhramaditas tataḥ","ततो राज्ञस्रपादायितद्वाक्याशयलब्धये /
गोमुखो युक्तिमन्वेष्टुं तत्राभ्रमदितस् ततः"
Kathasaritsagara,"sokss_14,4.172","bhrāntvā dadarśa caikānte vidyādharakumārikāḥ /
agnipraveśaṃ yugapaccatasraḥ kartumudyatāḥ","भ्रान्त्वा ददर्श चैकान्ते विद्याधरकुमारिकाः /
अग्निप्रवेशं युगपच्चतस्रः कर्तुमुद्यताः"
Kathasaritsagara,"sokss_14,4.173","kāraṇaṃ tena pṛṣṭāś ca jagadus tāḥ sumadhyamāḥ /
samayollaṅghanaṃ tasmai vāyuvegayaśaḥkṛtam","कारणं तेन पृष्टाश् च जगदुस् ताः सुमध्यमाः /
समयोल्लङ्घनं तस्मै वायुवेगयशःकृतम्"
Kathasaritsagara,"sokss_14,4.174","tataḥ sa gomukho gatvā rājñastatsarvasaṃnidhau /
naravāhanadattāya yathāvastu nyavedayat","ततः स गोमुखो गत्वा राज्ञस्तत्सर्वसंनिधौ /
नरवाहनदत्ताय यथावस्तु न्यवेदयत्"
Kathasaritsagara,"sokss_14,4.175","tadbuddhvā vismite rājñi vāyuvegayaśāstadā /
jagādottiṣṭha gacchāmastvaritaṃ rakṣituṃ vayam","तद्बुद्ध्वा विस्मिते राज्ञि वायुवेगयशास्तदा /
जगादोत्तिष्ठ गच्छामस्त्वरितं रक्षितुं वयम्"
Kathasaritsagara,"sokss_14,4.176","āryaputra kumārīstāstato vakṣyāmi kāraṇam /
ity uktaḥ sa tayā rājā tatra sarvaiḥ samaṃ yayau","आर्यपुत्र कुमारीस्तास्ततो वक्ष्यामि कारणम् /
इत्य् उक्तः स तया राजा तत्र सर्वैः समं ययौ"
Kathasaritsagara,"sokss_14,4.177","dadarśa ca kumārīstāḥ puraḥprajvalitānalāḥ /
vidhāryaitāś ca rājānaṃ vāyuvegayaśā jagau","ददर्श च कुमारीस्ताः पुरःप्रज्वलितानलाः /
विधार्यैताश् च राजानं वायुवेगयशा जगौ"
Kathasaritsagara,"sokss_14,4.178","eṣaikā kālikā nāma kālakūṭapateḥ sutā /
vidyutpuñjā dvitīyeyaṃ vidyutpuñjātmasaṃbhavā","एषैका कालिका नाम कालकूटपतेः सुता /
विद्युत्पुञ्जा द्वितीयेयं विद्युत्पुञ्जात्मसंभवा"
Kathasaritsagara,"sokss_14,4.179","mandarasya sutā rājaṃstṛtīyaiṣā mataṅginī /
caturthīyaṃ mahādaṃṣṭrasutā padmaprabhā prabho","मन्दरस्य सुता राजंस्तृतीयैषा मतङ्गिनी /
चतुर्थीयं महादंष्ट्रसुता पद्मप्रभा प्रभो"
Kathasaritsagara,"sokss_14,4.180","pañcamyahaṃ ceti vayaṃ dṛṣṭvā tvāṃ māramohitāḥ /
siddhakṣetre tapasyantaṃ vyadadhma samayaṃ mithaḥ","पञ्चम्यहं चेति वयं दृष्ट्वा त्वां मारमोहिताः /
सिद्धक्षेत्रे तपस्यन्तं व्यदध्म समयं मिथः"
Kathasaritsagara,"sokss_14,4.181","samaṃ pañcabhir asmābhir āhāryo 'yaṃ priyaḥ patiḥ /
nātmārpaṇīyas tv etasmai kayācid api bhinnayā","समं पञ्चभिर् अस्माभिर् आहार्यो ऽयं प्रियः पतिः /
नात्मार्पणीयस् त्व् एतस्मै कयाचिद् अपि भिन्नया"
Kathasaritsagara,"sokss_14,4.182","ekā cetpṛthagetena vivāhaṃ vidadhīta tat /
praveśyo vahniranyābhir uddiśyaitāṃ sakhīdruham","एका चेत्पृथगेतेन विवाहं विदधीत तत् /
प्रवेश्यो वह्निरन्याभिर् उद्दिश्यैतां सखीद्रुहम्"
Kathasaritsagara,"sokss_14,4.183","etatsamayabhītāhaṃ naicchaṃ pariṇayaṃ pṛthak /
na cātmā tubhyamadhunāpyāryaputra samarpyate","एतत्समयभीताहं नैच्छं परिणयं पृथक् /
न चात्मा तुभ्यमधुनाप्यार्यपुत्र समर्प्यते"
Kathasaritsagara,"sokss_14,4.184","mamāryaputra evātra lokapālāś ca sākṣiṇaḥ /
yadyeṣa samayo 'dyāpi svecchamullaṅghito mayā","ममार्यपुत्र एवात्र लोकपालाश् च साक्षिणः /
यद्येष समयो ऽद्यापि स्वेच्छमुल्लङ्घितो मया"
Kathasaritsagara,"sokss_14,4.185","tadāryaputra tā etā upayacchasva me sakhīḥ /
yuṣmābhir etad bhoḥ sakhyo bhāvanīyaṃ ca nānyathā","तदार्यपुत्र ता एता उपयच्छस्व मे सखीः /
युष्माभिर् एतद् भोः सख्यो भावनीयं च नान्यथा"
Kathasaritsagara,"sokss_14,4.186","evaṃ tayokte tutuṣuḥ samāśliṣyaṃś ca tā mithaḥ /
kumāryo maraṇottīrṇā rājāpyantarjaharṣa saḥ","एवं तयोक्ते तुतुषुः समाश्लिष्यंश् च ता मिथः /
कुमार्यो मरणोत्तीर्णा राजाप्यन्तर्जहर्ष सः"
Kathasaritsagara,"sokss_14,4.187","buddhvā tatpitaras te ca tatra tatkṣaṇam āyayuḥ /
naravāhanadattāya tasmai prāduś ca tāḥ sutāḥ","बुद्ध्वा तत्पितरस् ते च तत्र तत्क्षणम् आययुः /
नरवाहनदत्ताय तस्मै प्रादुश् च ताः सुताः"
Kathasaritsagara,"sokss_14,4.188","śāsanaṃ te 'pi tatkālaṃ jāmātuḥ pratipedire /
kālakūṭapatipraṣṭhās tasya vidyādhareśvarāḥ","शासनं ते ऽपि तत्कालं जामातुः प्रतिपेदिरे /
कालकूटपतिप्रष्ठास् तस्य विद्याधरेश्वराः"
Kathasaritsagara,"sokss_14,4.189","evaṃ pañca samaṃ prāpya mahāvidyādharātmajāḥ /
naravāhanadatto 'tra māhātmyaṃ sa paraṃ yayau","एवं पञ्च समं प्राप्य महाविद्याधरात्मजाः /
नरवाहनदत्तो ऽत्र माहात्म्यं स परं ययौ"
Kathasaritsagara,"sokss_14,4.190","tasthau ca tatra katicittābhiḥ saha dināni saḥ /
tataścaivaṃ hariśikhaḥ senāpatir uvāca tam","तस्थौ च तत्र कतिचित्ताभिः सह दिनानि सः /
ततश्चैवं हरिशिखः सेनापतिर् उवाच तम्"
Kathasaritsagara,"sokss_14,4.191","śāstrajño 'pi kathaṃ deva nītimullaṅghya vartase /
vigrahāvasare ko 'yaṃ kāmabhogarasastava","शास्त्रज्ञो ऽपि कथं देव नीतिमुल्लङ्घ्य वर्तसे /
विग्रहावसरे को ऽयं कामभोगरसस्तव"
Kathasaritsagara,"sokss_14,4.192","kvāyaṃ mandaradevaṃ taṃ jetuṃ yātrāsamudyamaḥ /
kva ceyanti dinānīha vihāro 'ntaḥpuraiḥ saha","क्वायं मन्दरदेवं तं जेतुं यात्रासमुद्यमः /
क्व चेयन्ति दिनानीह विहारो ऽन्तःपुरैः सह"
Kathasaritsagara,"sokss_14,4.193","evaṃ hariśikhenokte mahārājo jagāda saḥ /
yuktamuktaṃ prayatnastu na bhogāyātra ko'pi me","एवं हरिशिखेनोक्ते महाराजो जगाद सः /
युक्तमुक्तं प्रयत्नस्तु न भोगायात्र कोऽपि मे"
Kathasaritsagara,"sokss_14,4.194","bandhuprāptiprado hyeṣa bhāryāvyatikaro mayā /
arimarde 'dhunā mukhyamaṅgamityabhinanditaḥ","बन्धुप्राप्तिप्रदो ह्येष भार्याव्यतिकरो मया /
अरिमर्दे ऽधुना मुख्यमङ्गमित्यभिनन्दितः"
Kathasaritsagara,"sokss_14,4.195","tadetāni calantvadya sainyānyarijayāya me /
ity uktavantaṃ rājānaṃ śvaśuro mandaro 'bravīt","तदेतानि चलन्त्वद्य सैन्यान्यरिजयाय मे /
इत्य् उक्तवन्तं राजानं श्वशुरो मन्दरो ऽब्रवीत्"
Kathasaritsagara,"sokss_14,4.196","asiddhacakravartyaṅgasarvaratnasya durjayaḥ /
deva mandaradevo 'sau dūradurgamabhūmigaḥ","असिद्धचक्रवर्त्यङ्गसर्वरत्नस्य दुर्जयः /
देव मन्दरदेवो ऽसौ दूरदुर्गमभूमिगः"
Kathasaritsagara,"sokss_14,4.197","devamāyamahāvīrarakṣitadvāradeśayā /
agrasthayā triśīrṣākhyaguhayā hy eṣa rakṣyate","देवमायमहावीररक्षितद्वारदेशया /
अग्रस्थया त्रिशीर्षाख्यगुहया ह्य् एष रक्ष्यते"
Kathasaritsagara,"sokss_14,4.198","siddharatnena cākramya sā guhā cakravartinā /
taccakravartiratnaṃ yo deva candanapādapaḥ","सिद्धरत्नेन चाक्रम्य सा गुहा चक्रवर्तिना /
तच्चक्रवर्तिरत्नं यो देव चन्दनपादपः"
Kathasaritsagara,"sokss_14,4.199","asyāṃ bhuvyasti taṃ tāvat sādhayābhīṣṭasiddhaye /
nācakravartī nikaṭaṃ taroḥ prāpnoti tasya ca","अस्यां भुव्यस्ति तं तावत् साधयाभीष्टसिद्धये /
नाचक्रवर्ती निकटं तरोः प्राप्नोति तस्य च"
Kathasaritsagara,"sokss_14,4.200","śrutvaitanmandarādrātrau nirāhāro yatavrataḥ /
naravāhanadatto 'gāttaṃ candanataruṃ prati","श्रुत्वैतन्मन्दराद्रात्रौ निराहारो यतव्रतः /
नरवाहनदत्तो ऽगात्तं चन्दनतरुं प्रति"
Kathasaritsagara,"sokss_14,4.201","gacchanvitrāsyamāno 'pi vīro vighnaiḥ sudāruṇaiḥ /
na sa tatrāsa mūlaṃ ca prāpa tasya mahātaroḥ","गच्छन्वित्रास्यमानो ऽपि वीरो विघ्नैः सुदारुणैः /
न स तत्रास मूलं च प्राप तस्य महातरोः"
Kathasaritsagara,"sokss_14,4.202","dṛṣṭvā ca taṃ mahāratnaṃ nibaddhottuṅgavedikam /
etyādhyāruhya sopānair vavande candanadrumam","दृष्ट्वा च तं महारत्नं निबद्धोत्तुङ्गवेदिकम् /
एत्याध्यारुह्य सोपानैर् ववन्दे चन्दनद्रुमम्"
Kathasaritsagara,"sokss_14,4.203","cakravartinnayamahaṃ siddhas te candanadrumaḥ /
smṛtasya saṃnidhāsye te tadito vraja sāṃpratam","चक्रवर्तिन्नयमहं सिद्धस् ते चन्दनद्रुमः /
स्मृतस्य संनिधास्ये ते तदितो व्रज सांप्रतम्"
Kathasaritsagara,"sokss_14,4.204","govindakūṭaṃ setsyanti ratnānyanyāni te tataḥ /
tato mandaradevaṃ tvaṃ helayaiva vijeṣyase","गोविन्दकूटं सेत्स्यन्ति रत्नान्यन्यानि ते ततः /
ततो मन्दरदेवं त्वं हेलयैव विजेष्यसे"
Kathasaritsagara,"sokss_14,4.205","ity uktaś ca girā tatra sa rātrāvaśarīrayā /
tathety uktvā praṇamyaitaṃ siddhimāndivyapādapam","इत्य् उक्तश् च गिरा तत्र स रात्रावशरीरया /
तथेत्य् उक्त्वा प्रणम्यैतं सिद्धिमान्दिव्यपादपम्"
Kathasaritsagara,"sokss_14,4.206","prahṛṣṭo vyomamārgeṇa mahāvidyādhareśvaraḥ /
naravāhanadatto 'tha nijaṃ kaṭakamāyayau","प्रहृष्टो व्योममार्गेण महाविद्याधरेश्वरः /
नरवाहनदत्तो ऽथ निजं कटकमाययौ"
Kathasaritsagara,"sokss_14,4.207","atha nītvā sa niśāṃ tāmāsthāne sarvasaṃnidhau prātaḥ /
naiśaṃ sādhitacandanapādapavṛttāntamakhilamācakhyau","अथ नीत्वा स निशां तामास्थाने सर्वसंनिधौ प्रातः /
नैशं साधितचन्दनपादपवृत्तान्तमखिलमाचख्यौ"
Kathasaritsagara,"sokss_14,4.208","tadbuddhvā dayitāś ca bālasacivāścāptāś ca vidyādharās
te te vāyupathādayaḥ sakaṭakāścitrāṅgadādyāś ca te /
gandharvāḥ prasabhaprasādhitamahāsiddheḥ praharṣākulāḥ
sattvotsāhadhṛtiprabhāvamahatīṃ tasyāstuvandhīratām","तद्बुद्ध्वा दयिताश् च बालसचिवाश्चाप्ताश् च विद्याधरास्
ते ते वायुपथादयः सकटकाश्चित्राङ्गदाद्याश् च ते /
गन्धर्वाः प्रसभप्रसाधितमहासिद्धेः प्रहर्षाकुलाः
सत्त्वोत्साहधृतिप्रभावमहतीं तस्यास्तुवन्धीरताम्"
Kathasaritsagara,"sokss_14,4.209","saṃmantrya taiḥ saha sa mandaradevadarpaṃ
rājā vijetumatha divyavimānagāmī /
śeṣānyacandanatarūditaratnasiddhyai
govindakūṭagirim eva jagāma tāvat","संमन्त्र्य तैः सह स मन्दरदेवदर्पं
राजा विजेतुमथ दिव्यविमानगामी /
शेषान्यचन्दनतरूदितरत्नसिद्ध्यै
गोविन्दकूटगिरिम् एव जगाम तावत्"
Kathasaritsagara,"sokss_15,0.1","iti mahākaviśrīsomadevabhaṭṭaviracite kathāsaritsāgare pañcalambake caturthas taraṅgaḥ /

samāptaś cāyaṃ pañcalambakaścaturdaśaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

mahābhiṣeko nāma pañcadaśo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे पञ्चलम्बके चतुर्थस् तरङ्गः /

समाप्तश् चायं पञ्चलम्बकश्चतुर्दशः /

// श्रीः //

महाकविश्रीसोमदेवभट्टविरचितः कथासरित्सागरः /

महाभिषेको नाम पञ्चदशो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_15,1.1","prathamas taraṅgaḥ /

niśāsu tāṇḍavoddaṇḍaśuṇḍāsītkāsraśīkaraiḥ /
jyotīṃṣi puṣṇann iva vas tamo muṣṇātu vighnajit","प्रथमस् तरङ्गः /

निशासु ताण्डवोद्दण्डशुण्डासीत्कास्रशीकरैः /
ज्योतींषि पुष्णन्न् इव वस् तमो मुष्णातु विघ्नजित्"
Kathasaritsagara,"sokss_15,1.2","tato govindakūṭe 'tra sthitamāsthānavartinam /
naravāhanadattaṃ taṃ cakravartinamāyayau","ततो गोविन्दकूटे ऽत्र स्थितमास्थानवर्तिनम् /
नरवाहनदत्तं तं चक्रवर्तिनमाययौ"
Kathasaritsagara,"sokss_15,1.3","vidyādharo dyumārgeṇa so 'mṛtaprabhasaṃjñakaḥ /
yenaiṣa rakṣitaḥ pūrvaṃ śatrukṣipto 'gniparvate","विद्याधरो द्युमार्गेण सो ऽमृतप्रभसंज्ञकः /
येनैष रक्षितः पूर्वं शत्रुक्षिप्तो ऽग्निपर्वते"
Kathasaritsagara,"sokss_15,1.4","āgatyāveditātmā ca praṇataścakravartinā /
tena prītikṛtātithyaḥ sa taṃ vidyādharo 'bravīt","आगत्यावेदितात्मा च प्रणतश्चक्रवर्तिना /
तेन प्रीतिकृतातिथ्यः स तं विद्याधरो ऽब्रवीत्"
Kathasaritsagara,"sokss_15,1.5","asti dakṣiṇadigvartī malayākhyo mahāgiriḥ /
tatrāśramapade cāste vāmadevo mahānṛṣiḥ","अस्ति दक्षिणदिग्वर्ती मलयाख्यो महागिरिः /
तत्राश्रमपदे चास्ते वामदेवो महानृषिः"
Kathasaritsagara,"sokss_15,1.6","sa tvāṃ kasyāpi kāryasya hetorekākinaṃ prabho /
āhvayatyetadarthaṃ ca tenāhaṃ preṣito 'dya te","स त्वां कस्यापि कार्यस्य हेतोरेकाकिनं प्रभो /
आह्वयत्येतदर्थं च तेनाहं प्रेषितो ऽद्य ते"
Kathasaritsagara,"sokss_15,1.7","pūrvārjitaḥ prabhustvaṃ ca mama tenāsmi cāgataḥ /
tadehi siddhyai gacchāvaḥ śīghraṃ tasyāntikaṃ muneḥ","पूर्वार्जितः प्रभुस्त्वं च मम तेनास्मि चागतः /
तदेहि सिद्ध्यै गच्छावः शीघ्रं तस्यान्तिकं मुनेः"
Kathasaritsagara,"sokss_15,1.8","evam uktavatā tena saha vidyādhareṇa saḥ /
tatraiva bhāryāḥ senāś ca sthāpayitvā tatheti tāḥ","एवम् उक्तवता तेन सह विद्याधरेण सः /
तत्रैव भार्याः सेनाश् च स्थापयित्वा तथेति ताः"
Kathasaritsagara,"sokss_15,1.9","utpatya nabhasā kṣipraṃ prāpyaiva malayācalam /
naravāhanadattas taṃ vāmadevarṣimabhyagāt","उत्पत्य नभसा क्षिप्रं प्राप्यैव मलयाचलम् /
नरवाहनदत्तस् तं वामदेवर्षिमभ्यगात्"
Kathasaritsagara,"sokss_15,1.10","dadarśa taṃ ca jarasā pāṇḍuraṃ prāṃśuvigraham /
nirmāṃsanetrakuharasphurattārakasanmaṇim","ददर्श तं च जरसा पाण्डुरं प्रांशुविग्रहम् /
निर्मांसनेत्रकुहरस्फुरत्तारकसन्मणिम्"
Kathasaritsagara,"sokss_15,1.11","vidyādharendraratnānāṃ sthānaṃ vellajjaṭālatam /
himādriṃ siddhisāhāyyahetoriva sahāgatam","विद्याधरेन्द्ररत्नानां स्थानं वेल्लज्जटालतम् /
हिमाद्रिं सिद्धिसाहाय्यहेतोरिव सहागतम्"
Kathasaritsagara,"sokss_15,1.12","tato vavande caraṇau munes tasya sa so 'pi tam /
rājānaṃ racitātithyo munirevam abhāṣata","ततो ववन्दे चरणौ मुनेस् तस्य स सो ऽपि तम् /
राजानं रचितातिथ्यो मुनिरेवम् अभाषत"
Kathasaritsagara,"sokss_15,1.13","purā dagdho 'pi kāmastvaṃ ratyāstuṣṭena śaṃbhunā /
sarvavidyādharendrāṇāṃ cakravartī vinirmitaḥ","पुरा दग्धो ऽपि कामस्त्वं रत्यास्तुष्टेन शंभुना /
सर्वविद्याधरेन्द्राणां चक्रवर्ती विनिर्मितः"
Kathasaritsagara,"sokss_15,1.14","tadāśrame mamaitasmin gambhīrāntarguhāntare /
santi ratnāni tāni tvaṃ madādiṣṭāni sādhaya","तदाश्रमे ममैतस्मिन् गम्भीरान्तर्गुहान्तरे /
सन्ति रत्नानि तानि त्वं मदादिष्टानि साधय"
Kathasaritsagara,"sokss_15,1.15","jeyo mandaradevo hi siddharatnasya te bhavet /
etadarthaṃ tvamāhūto mayeha giriśājñayā","जेयो मन्दरदेवो हि सिद्धरत्नस्य ते भवेत् /
एतदर्थं त्वमाहूतो मयेह गिरिशाज्ञया"
Kathasaritsagara,"sokss_15,1.16","ity uktvā tena muninaivopadiṣṭavidhiś ca saḥ /
naravāhanadattas tāṃ prahṛṣṭaḥ prāviśadguhām","इत्य् उक्त्वा तेन मुनिनैवोपदिष्टविधिश् च सः /
नरवाहनदत्तस् तां प्रहृष्टः प्राविशद्गुहाम्"
Kathasaritsagara,"sokss_15,1.17","tasyāṃ vijitya vighnaughāṃstāṃstānvīro dadarśa saḥ /
gajendramabhidhāvantaṃ mattaṃ sagalagarjitam","तस्यां विजित्य विघ्नौघांस्तांस्तान्वीरो ददर्श सः /
गजेन्द्रमभिधावन्तं मत्तं सगलगर्जितम्"
Kathasaritsagara,"sokss_15,1.18","mukhe muṣṭiprahāraṃ ca dattvā pādau ca dantayoḥ /
āruroha ca taṃ mattagajaṃ rājā sa lāghavāst","मुखे मुष्टिप्रहारं च दत्त्वा पादौ च दन्तयोः /
आरुरोह च तं मत्तगजं राजा स लाघवास्त्"
Kathasaritsagara,"sokss_15,1.19","sādhu siddhaṃ mahāhastiratnaṃ te cakravartinaḥ /
iti vāṇī guhāmadhyādaśarīrodabhūttadā","साधु सिद्धं महाहस्तिरत्नं ते चक्रवर्तिनः /
इति वाणी गुहामध्यादशरीरोदभूत्तदा"
Kathasaritsagara,"sokss_15,1.20","tataḥ khaḍgamahīndrābhaṃ sa dadarśa nipatya ca /
cakravartitvalakṣmyāstaṃ keśapāśamivāgrahīt","ततः खड्गमहीन्द्राभं स ददर्श निपत्य च /
चक्रवर्तित्वलक्ष्म्यास्तं केशपाशमिवाग्रहीत्"
Kathasaritsagara,"sokss_15,1.21","sādhu bhoḥ khaḍgaratnaṃ te siddhaṃ jaitramariṃdama /
iti vāgudabhūdbhūyo 'py aśarīrā guhāntare","साधु भोः खड्गरत्नं ते सिद्धं जैत्रमरिंदम /
इति वागुदभूद्भूयो ऽप्य् अशरीरा गुहान्तरे"
Kathasaritsagara,"sokss_15,1.22","tataḥ sa candrikāratnaṃ kāminīratnamatra ca /
vidhvaṃsinīti nāmnā ca vidyāratnamasādhayast","ततः स चन्द्रिकारत्नं कामिनीरत्नमत्र च /
विध्वंसिनीति नाम्ना च विद्यारत्नमसाधयस्त्"
Kathasaritsagara,"sokss_15,1.23","evaṃ dvābhyāṃ sahādyābhyāṃ sarasā candanena ca /
kāryakālopayuktāni sapta māhātmyadāni ca","एवं द्वाभ्यां सहाद्याभ्यां सरसा चन्दनेन च /
कार्यकालोपयुक्तानि सप्त माहात्म्यदानि च"
Kathasaritsagara,"sokss_15,1.24","sādhayitvā sa ratnāni guhāyā nirgatas tataḥ /
vāmadevarṣaye tasmai siddhaṃ sarvaṃ śaśaṃsa tat","साधयित्वा स रत्नानि गुहाया निर्गतस् ततः /
वामदेवर्षये तस्मै सिद्धं सर्वं शशंस तत्"
Kathasaritsagara,"sokss_15,1.25","tataḥ sa munirāha sma taṃ prītyā cakravartinam /
putra siddhamahācakravartiratno vrajādhunā","ततः स मुनिराह स्म तं प्रीत्या चक्रवर्तिनम् /
पुत्र सिद्धमहाचक्रवर्तिरत्नो व्रजाधुना"
Kathasaritsagara,"sokss_15,1.26","jaya mandaradevaṃ taṃ kailāsottarapārśvagam /
bhuṅkṣva cobhayatatpārśvasāmrājyaśriyamūrjitām","जय मन्दरदेवं तं कैलासोत्तरपार्श्वगम् /
भुङ्क्ष्व चोभयतत्पार्श्वसाम्राज्यश्रियमूर्जिताम्"
Kathasaritsagara,"sokss_15,1.27","ity uktastena muninā siddhakāryaḥ praṇamya tam /
cakravartī tato vyomnā sa yayau sāmṛtaprabhaḥ","इत्य् उक्तस्तेन मुनिना सिद्धकार्यः प्रणम्य तम् /
चक्रवर्ती ततो व्योम्ना स ययौ सामृतप्रभः"
Kathasaritsagara,"sokss_15,1.28","prāpa govindakūṭasthaṃ tac ca svaśibiraṃ kṣaṇāt /
mahāprabhāvayā śvaśrvā dhanavatyābhir akṣitam","प्राप गोविन्दकूटस्थं तच् च स्वशिबिरं क्षणात् /
महाप्रभावया श्वश्र्वा धनवत्याभिर् अक्षितम्"
Kathasaritsagara,"sokss_15,1.29","tatra mārgonmukhair dṛṣṭā nijair vidyādharādhipaiḥ /
bhāryābhiḥ sacivaiścaiva prahṛṣṭaiḥ so 'bhyanandyata","तत्र मार्गोन्मुखैर् दृष्टा निजैर् विद्याधराधिपैः /
भार्याभिः सचिवैश्चैव प्रहृष्टैः सो ऽभ्यनन्द्यत"
Kathasaritsagara,"sokss_15,1.30","athopaviṣṭaḥ pṛcchadbhyo vāmadevarṣidarśanam /
guhāpraveśaṃ ratnānāṃ siddhiṃ caibhyaḥ śaśaṃsa saḥ","अथोपविष्टः पृच्छद्भ्यो वामदेवर्षिदर्शनम् /
गुहाप्रवेशं रत्नानां सिद्धिं चैभ्यः शशंस सः"
Kathasaritsagara,"sokss_15,1.31","tatas tatra hatānandadivyatūryo mahotsavaḥ /
nṛtyadvidyādharīko 'bhūtpānamattajanas tathā","ततस् तत्र हतानन्ददिव्यतूर्यो महोत्सवः /
नृत्यद्विद्याधरीको ऽभूत्पानमत्तजनस् तथा"
Kathasaritsagara,"sokss_15,1.32","anyedyuś ca ripusthānasthitāsaumyagraheṇa saḥ /
ākrāntakaṇṭakasthānasaumyenātmasamarddhinā","अन्येद्युश् च रिपुस्थानस्थितासौम्यग्रहेण सः /
आक्रान्तकण्टकस्थानसौम्येनात्मसमर्द्धिना"
Kathasaritsagara,"sokss_15,1.33","sarvānyasaṃpadyuktena lagnena kṛtamaṅgalaḥ /
āruhya śarvadattaṃ tadvimānaṃ brahmanirmitam","सर्वान्यसंपद्युक्तेन लग्नेन कृतमङ्गलः /
आरुह्य शर्वदत्तं तद्विमानं ब्रह्मनिर्मितम्"
Kathasaritsagara,"sokss_15,1.34","jetuṃ mandaradevaṃ taṃ sasainyo 'ntaḥpurānvitaḥ /
naravāhanadatto 'tra pratasthe nabhasā tataḥ","जेतुं मन्दरदेवं तं ससैन्यो ऽन्तःपुरान्वितः /
नरवाहनदत्तो ऽत्र प्रतस्थे नभसा ततः"
Kathasaritsagara,"sokss_15,1.35","celuścānucarāste te pravīrāḥ parivārya tam /
bhaktā bhītāś ca gandharvarājavidyādharādhipāḥ","चेलुश्चानुचरास्ते ते प्रवीराः परिवार्य तम् /
भक्ता भीताश् च गन्धर्वराजविद्याधराधिपाः"
Kathasaritsagara,"sokss_15,1.36","senāpaterhariśikhasyādeśānuvidhāyinaḥ /
caṇḍasiṃhaḥ samaṃ mātrā dhanavatyā sumedhasā","सेनापतेर्हरिशिखस्यादेशानुविधायिनः /
चण्डसिंहः समं मात्रा धनवत्या सुमेधसा"
Kathasaritsagara,"sokss_15,1.37","vīraḥ piṅgalagāndhāras tathā vāyupatho balī /
vidyutpuñjo 'mitagatiḥ kālakūṭapatiś ca saḥ","वीरः पिङ्गलगान्धारस् तथा वायुपथो बली /
विद्युत्पुञ्जो ऽमितगतिः कालकूटपतिश् च सः"
Kathasaritsagara,"sokss_15,1.38","mandaraḥ samahādaṃṣṭraḥ svasakhā cāmṛtaprabhaḥ /
samaṃ sāgaradattena vīraścitrāṅgado 'pi saḥ","मन्दरः समहादंष्ट्रः स्वसखा चामृतप्रभः /
समं सागरदत्तेन वीरश्चित्राङ्गदो ऽपि सः"
Kathasaritsagara,"sokss_15,1.39","ete cānye ca ye 'trāsan gaurimuṇḍavyapāśritāḥ /
samagrās te 'nvadhāvaṃstaṃ vijigīṣuṃ balānvitāḥ","एते चान्ये च ये ऽत्रासन् गौरिमुण्डव्यपाश्रिताः /
समग्रास् ते ऽन्वधावंस्तं विजिगीषुं बलान्विताः"
Kathasaritsagara,"sokss_15,1.40","tadā tatsenayā channe gagane kvāpi bhāskaraḥ /
mamajja lajjayevātra tattejonihnutaprabhaḥ","तदा तत्सेनया छन्ने गगने क्वापि भास्करः /
ममज्ज लज्जयेवात्र तत्तेजोनिह्नुतप्रभः"
Kathasaritsagara,"sokss_15,1.41","atha mānasamullaṅghya devarṣivrātasevitam /
atītya gaṇḍaśailaṃ ca līlodyānaṃ dyuyoṣitām","अथ मानसमुल्लङ्घ्य देवर्षिव्रातसेवितम् /
अतीत्य गण्डशैलं च लीलोद्यानं द्युयोषिताम्"
Kathasaritsagara,"sokss_15,1.42","sa cakravartī saṃprāpa sphaṭikāpāṇḍuratviṣaḥ /
mūlaṃ nijayaśorāśeriva kailāsabhūbhṛtaḥ","स चक्रवर्ती संप्राप स्फटिकापाण्डुरत्विषः /
मूलं निजयशोराशेरिव कैलासभूभृतः"
Kathasaritsagara,"sokss_15,1.43","tatra mandākinītīre niṣaṇṇaṃ nijagāda tam /
vidyādharādhipo dhīmānmandaro bandhuraṃ vacaḥ","तत्र मन्दाकिनीतीरे निषण्णं निजगाद तम् /
विद्याधराधिपो धीमान्मन्दरो बन्धुरं वचः"
Kathasaritsagara,"sokss_15,1.44","ihaiva tāvad devādya sthīyatāṃ dyunadītaṭe /
na yuktam imamullaṅghya kailāsaṃ gantumagrataḥ","इहैव तावद् देवाद्य स्थीयतां द्युनदीतटे /
न युक्तम् इममुल्लङ्घ्य कैलासं गन्तुमग्रतः"
Kathasaritsagara,"sokss_15,1.45","harāspadasya hyetasya vidyā naśyanti laṅghanāt /
triśīrṣaguhayā tasya gantavyaṃ pārśvamuttaram","हरास्पदस्य ह्येतस्य विद्या नश्यन्ति लङ्घनात् /
त्रिशीर्षगुहया तस्य गन्तव्यं पार्श्वमुत्तरम्"
Kathasaritsagara,"sokss_15,1.46","devamāyābhidhānena sā ca rājñābhir akṣyate /
sa cātidṛptas tasmāt tam ajitvā gamyate katham","देवमायाभिधानेन सा च राज्ञाभिर् अक्ष्यते /
स चातिदृप्तस् तस्मात् तम् अजित्वा गम्यते कथम्"
Kathasaritsagara,"sokss_15,1.47","mandareṇaivamudite dhanavatyānumodite /
naravāhanadattas taṃ tatraivāsītsa vāsaram","मन्दरेणैवमुदिते धनवत्यानुमोदिते /
नरवाहनदत्तस् तं तत्रैवासीत्स वासरम्"
Kathasaritsagara,"sokss_15,1.48","tatrastho devamāyāya dūtaṃ sāmnā vyasarjayat /
sa ca sāntvena naivāsya śāsanaṃ pratyapadyata","तत्रस्थो देवमायाय दूतं साम्ना व्यसर्जयत् /
स च सान्त्वेन नैवास्य शासनं प्रत्यपद्यत"
Kathasaritsagara,"sokss_15,1.49","tato 'paredyuḥ saṃnaddhaistaistaiḥ svai rājabhiḥ saha /
sa cakravartī taṃ prāyāddevamāyaṃ prati prabhuḥ","ततो ऽपरेद्युः संनद्धैस्तैस्तैः स्वै राजभिः सह /
स चक्रवर्ती तं प्रायाद्देवमायं प्रति प्रभुः"
Kathasaritsagara,"sokss_15,1.50","devamāyo 'pi tadbuddhvā sasainyo yoddhumāyayau /
varāhavajramuṣṭyādibhūrirājānvito 'grataḥ","देवमायो ऽपि तद्बुद्ध्वा ससैन्यो योद्धुमाययौ /
वराहवज्रमुष्ट्यादिभूरिराजान्वितो ऽग्रतः"
Kathasaritsagara,"sokss_15,1.51","tataḥ pravavṛte tatra saṅgrāmaḥ senayostayoḥ /
kailāse surasaṃghātavimānācchāditāmbaraḥ","ततः प्रववृते तत्र सङ्ग्रामः सेनयोस्तयोः /
कैलासे सुरसंघातविमानाच्छादिताम्बरः"
Kathasaritsagara,"sokss_15,1.52","chinnabhūriśiraḥśreṇikarakāvarṣabhīṣaṇaḥ /
savīragarjitaḥ so 'bhūdghoro raṇaghanāgamaḥ","छिन्नभूरिशिरःश्रेणिकरकावर्षभीषणः /
सवीरगर्जितः सो ऽभूद्घोरो रणघनागमः"
Kathasaritsagara,"sokss_15,1.53","devamāyasya senānyamagrayodhaṃ jaghāna yat /
varāhaṃ caṇḍasiṃho 'tra na nāmābhūttadādbhutam","देवमायस्य सेनान्यमग्रयोधं जघान यत् /
वराहं चण्डसिंहो ऽत्र न नामाभूत्तदाद्भुतम्"
Kathasaritsagara,"sokss_15,1.54","citraṃ tu yatsvayaṃ baddho devamāyo 'py amāyinā /
naravāhanadattena prahārair mūrcchito raṇe","चित्रं तु यत्स्वयं बद्धो देवमायो ऽप्य् अमायिना /
नरवाहनदत्तेन प्रहारैर् मूर्च्छितो रणे"
Kathasaritsagara,"sokss_15,1.55","baddhe ca tasmiṃs tatsainyam abhajyata mahārathaiḥ /
vajramuṣṭimahābāhutīkṣṇadaṃṣṭrādibhiḥ saha","बद्धे च तस्मिंस् तत्सैन्यम् अभज्यत महारथैः /
वज्रमुष्टिमहाबाहुतीक्ष्णदंष्ट्रादिभिः सह"
Kathasaritsagara,"sokss_15,1.56","tataḥ surair vimānasthaiḥ sādhu sādhvity udīrite /
sarve 'py abhinanandustaṃ jayinaṃ cakravartinam","ततः सुरैर् विमानस्थैः साधु साध्वित्य् उदीरिते /
सर्वे ऽप्य् अभिननन्दुस्तं जयिनं चक्रवर्तिनम्"
Kathasaritsagara,"sokss_15,1.57","aha taṃ saṃyatānītaṃ samāśvāsya mahāprabhuḥ /
prasādenānujagrāha devamāyaṃ mumoca ca","अह तं संयतानीतं समाश्वास्य महाप्रभुः /
प्रसादेनानुजग्राह देवमायं मुमोच च"
Kathasaritsagara,"sokss_15,1.58","so 'i bāhujitas tasya śāsanaṃ cakravartinaḥ /
vajramuṣṭyādibhiḥ sārdhaṃ praṇataḥ pratyapadyata","सो ऽइ बाहुजितस् तस्य शासनं चक्रवर्तिनः /
वज्रमुष्ट्यादिभिः सार्धं प्रणतः प्रत्यपद्यत"
Kathasaritsagara,"sokss_15,1.59","tato nivṛtte saṅgrāme tasminvyapagate 'hani /
prātarāsthānamāyātaḥ pārśvasthaścakravartinaḥ","ततो निवृत्ते सङ्ग्रामे तस्मिन्व्यपगते ऽहनि /
प्रातरास्थानमायातः पार्श्वस्थश्चक्रवर्तिनः"
Kathasaritsagara,"sokss_15,1.60","taṃ triśīrṣaguhāmnāyaṃ tena pṛṣṭo vivikṣuṇā /
devamāyo yathātattvamevaṃ kathayati sma saḥ","तं त्रिशीर्षगुहाम्नायं तेन पृष्टो विविक्षुणा /
देवमायो यथातत्त्वमेवं कथयति स्म सः"
Kathasaritsagara,"sokss_15,1.61","kailāsasya purā deva vidyādharavarāśrite /
abhūtāṃ bhinnasāmrājye dve pārśve dakṣiṇottare","कैलासस्य पुरा देव विद्याधरवराश्रिते /
अभूतां भिन्नसाम्राज्ये द्वे पार्श्वे दक्षिणोत्तरे"
Kathasaritsagara,"sokss_15,1.62","ṛṣabhākhyo 'tha devena tapastuṣṭena śaṃbhunā /
cakravartī pradiṣṭo 'bhūdeka eva taṭīrdvayoḥ","ऋषभाख्यो ऽथ देवेन तपस्तुष्टेन शंभुना /
चक्रवर्ती प्रदिष्टो ऽभूदेक एव तटीर्द्वयोः"
Kathasaritsagara,"sokss_15,1.63","sa gantumuttaraṃ pārśvaṃ kailāsaṃ jātu laṅghayan /
adhaḥsthitaharakrodhādbhraṣṭavidyo 'pataddivaḥ","स गन्तुमुत्तरं पार्श्वं कैलासं जातु लङ्घयन् /
अधःस्थितहरक्रोधाद्भ्रष्टविद्यो ऽपतद्दिवः"
Kathasaritsagara,"sokss_15,1.64","tataḥ krūrena tapasā punarārādhitaṃ haram /
prāgvadādiṣṭasāmrājyamṛṣabhosau vyajijñapat","ततः क्रूरेन तपसा पुनराराधितं हरम् /
प्राग्वदादिष्टसाम्राज्यमृषभोसौ व्यजिज्ञपत्"
Kathasaritsagara,"sokss_15,1.65","kailāsollaṅghanaṃ tāvannāsmi naḥ kena tatpathā /
ubhayoḥ pārśvayor deva cakravartī bhavāmy aham","कैलासोल्लङ्घनं तावन्नास्मि नः केन तत्पथा /
उभयोः पार्श्वयोर् देव चक्रवर्ती भवाम्य् अहम्"
Kathasaritsagara,"sokss_15,1.66","tac chrutvottarapārśve 'sya gamanāya pinākabhṛt /
cakāra bhittvā kailāsaṃ tadguhāvivaraṃ mahat","तच् छ्रुत्वोत्तरपार्श्वे ऽस्य गमनाय पिनाकभृत् /
चकार भित्त्वा कैलासं तद्गुहाविवरं महत्"
Kathasaritsagara,"sokss_15,1.67","atha viddhaḥ sa kailāso vigno vyajñāpayac chivam /
mānuṣāgamyam etan me bhagavan pārśvam uttaram","अथ विद्धः स कैलासो विग्नो व्यज्ञापयच् छिवम् /
मानुषागम्यम् एतन् मे भगवन् पार्श्वम् उत्तरम्"
Kathasaritsagara,"sokss_15,1.68","gamyaṃ teṣāmapīdānīmanayā guhayā kṛtam /
tat tathā kuru yenaiṣā maryādā me na bhajyate","गम्यं तेषामपीदानीमनया गुहया कृतम् /
तत् तथा कुरु येनैषा मर्यादा मे न भज्यते"
Kathasaritsagara,"sokss_15,1.69","kailāseneti vijñapto guhāyāṃ rakṣakān haraḥ /
sthāpayām āsa digdantidṛgviṣāhīndraguhyakān","कैलासेनेति विज्ञप्तो गुहायां रक्षकान् हरः /
स्थापयाम् आस दिग्दन्तिदृग्विषाहीन्द्रगुह्यकान्"
Kathasaritsagara,"sokss_15,1.70","dakṣiṇe 'sya mahāmāyaṃ dvāri vidyādhareśvaram /
uttare kālarātriṃ ca caṇḍikāmaparājitām","दक्षिणे ऽस्य महामायं द्वारि विद्याधरेश्वरम् /
उत्तरे कालरात्रिं च चण्डिकामपराजिताम्"
Kathasaritsagara,"sokss_15,1.71","evaṃ kṛtaguhārakṣo mahāratnāni śaṃkaraḥ /
utpādya bhagavāṃs tatra vyavasthāmādideśa saḥ","एवं कृतगुहारक्षो महारत्नानि शंकरः /
उत्पाद्य भगवांस् तत्र व्यवस्थामादिदेश सः"
Kathasaritsagara,"sokss_15,1.72","siddharatnasya gamyeyaṃ dvipārśvī cakravartinaḥ /
dyucarāṇāṃ sadārāṇāṃ sadūtānāṃ bhaviṣyati","सिद्धरत्नस्य गम्येयं द्विपार्श्वी चक्रवर्तिनः /
द्युचराणां सदाराणां सदूतानां भविष्यति"
Kathasaritsagara,"sokss_15,1.73","anujñātāś ca ye tena rājānaḥ syurihottare /
teṣāṃ caiṣā guhā gamyā na tvanyasyātra kasyacit","अनुज्ञाताश् च ये तेन राजानः स्युरिहोत्तरे /
तेषां चैषा गुहा गम्या न त्वन्यस्यात्र कस्यचित्"
Kathasaritsagara,"sokss_15,1.74","ityādiṣṭavati tryakṣe kurvannṛṣabhakas tataḥ /
sāmrājyaṃ yuyudhe darpād devair jaghne ca vajriṇā","इत्यादिष्टवति त्र्यक्षे कुर्वन्नृषभकस् ततः /
साम्राज्यं युयुधे दर्पाद् देवैर् जघ्ने च वज्रिणा"
Kathasaritsagara,"sokss_15,1.75","ityeṣo 'syās triśīrṣākhyaguhāyā āgamaḥ prabho /
agamyā caiva saiṣānyair vinā yuṣmādṛśair guhā","इत्येषो ऽस्यास् त्रिशीर्षाख्यगुहाया आगमः प्रभो /
अगम्या चैव सैषान्यैर् विना युष्मादृशैर् गुहा"
Kathasaritsagara,"sokss_15,1.76","tasya caitadguhādvārarakṣiṇaḥ kālataḥ kule /
mahāmāyasya jāto 'yaṃ devamāyo 'hamīśvara","तस्य चैतद्गुहाद्वाररक्षिणः कालतः कुले /
महामायस्य जातो ऽयं देवमायो ऽहमीश्वर"
Kathasaritsagara,"sokss_15,1.77","vidyādhareṣu jāto 'yaṃ durjayo ripubhir mṛdhe /
yaś ca jeṣyatyamuṃ so 'tra cakravartī bhaviṣyati","विद्याधरेषु जातो ऽयं दुर्जयो रिपुभिर् मृधे /
यश् च जेष्यत्यमुं सो ऽत्र चक्रवर्ती भविष्यति"
Kathasaritsagara,"sokss_15,1.78","tenāsya svāminā bhāvyaṃ so 'nuvartyo 'munā prabhuḥ /
iti janmani me divyā vyājahāra sarasvatī","तेनास्य स्वामिना भाव्यं सो ऽनुवर्त्यो ऽमुना प्रभुः /
इति जन्मनि मे दिव्या व्याजहार सरस्वती"
Kathasaritsagara,"sokss_15,1.79","so 'haṃ jitastvayā tvaṃ ca siddharatnaḥ prabhāvavān /
kailāsobhayapārśvaikacakravartīha naḥ prabhuḥ","सो ऽहं जितस्त्वया त्वं च सिद्धरत्नः प्रभाववान् /
कैलासोभयपार्श्वैकचक्रवर्तीह नः प्रभुः"
Kathasaritsagara,"sokss_15,1.80","tat triśīrṣaguhām etāṃ tīrtvā śeṣān ripūñ jaya /
ity ukte devamāyena cakravartī jagāda saḥ","तत् त्रिशीर्षगुहाम् एतां तीर्त्वा शेषान् रिपूञ् जय /
इत्य् उक्ते देवमायेन चक्रवर्ती जगाद सः"
Kathasaritsagara,"sokss_15,1.81","gacchāmo 'dya guhādvāre vasāmas tatra sāṃpratam /
kṛtasaṃvidhayaḥ prātaḥ pravekṣyāmaś ca tāṃ guhām","गच्छामो ऽद्य गुहाद्वारे वसामस् तत्र सांप्रतम् /
कृतसंविधयः प्रातः प्रवेक्ष्यामश् च तां गुहाम्"
Kathasaritsagara,"sokss_15,1.82","ity uktavān sa gatvātha sarvaistai rājabhiḥ saha /
naravāhanadatto 'tra guhādvāre samāvasat","इत्य् उक्तवान् स गत्वाथ सर्वैस्तै राजभिः सह /
नरवाहनदत्तो ऽत्र गुहाद्वारे समावसत्"
Kathasaritsagara,"sokss_15,1.83","dadarśa tāṃ ca gambhīranirālokodarāṃ guhām /
janmabhūmimanarkenduṃ kalpāntatamasāmiva","ददर्श तां च गम्भीरनिरालोकोदरां गुहाम् /
जन्मभूमिमनर्केन्दुं कल्पान्ततमसामिव"
Kathasaritsagara,"sokss_15,1.84","dvitīye 'hni ca saṃpūjya viveśaitāṃ vimānagaḥ /
dhyātopanatasadratnasahāyaḥ saparicchadaḥ","द्वितीये ऽह्नि च संपूज्य विवेशैतां विमानगः /
ध्यातोपनतसद्रत्नसहायः सपरिच्छदः"
Kathasaritsagara,"sokss_15,1.85","tamāṃsi candrikāratnaiś candanenāhidṛgviṣān /
diggajān hastiratnena khaḍgaratnena guhyakān","तमांसि चन्द्रिकारत्नैश् चन्दनेनाहिदृग्विषान् /
दिग्गजान् हस्तिरत्नेन खड्गरत्नेन गुह्यकान्"
Kathasaritsagara,"sokss_15,1.86","vighnānanyāṃ ścānyaratnair nivārya saha senayā /
uttīya tāṃ guhāṃ codagdvāreṇa sa viniryayau","विघ्नानन्यां श्चान्यरत्नैर् निवार्य सह सेनया /
उत्तीय तां गुहां चोदग्द्वारेण स विनिर्ययौ"
Kathasaritsagara,"sokss_15,1.87","dadarśa ca guhāgarbhanirgataḥ pārśvamuttaram /
kailāsasyāpunarjanmajīvalokāntaropamam","ददर्श च गुहागर्भनिर्गतः पार्श्वमुत्तरम् /
कैलासस्यापुनर्जन्मजीवलोकान्तरोपमम्"
Kathasaritsagara,"sokss_15,1.88","sādhu ratnaprabhāvāptamāhātmyena guhā tvayā /
cakravartinniyaṃ tīrṇetyudabhūdvāktadā divaḥ","साधु रत्नप्रभावाप्तमाहात्म्येन गुहा त्वया /
चक्रवर्तिन्नियं तीर्णेत्युदभूद्वाक्तदा दिवः"
Kathasaritsagara,"sokss_15,1.89","athocaturdhanavatī devamāyaś ca taṃ prabhum /
deva saṃnihitā dvāre kālarātrirhi sarvadā","अथोचतुर्धनवती देवमायश् च तं प्रभुम् /
देव संनिहिता द्वारे कालरात्रिर्हि सर्वदा"
Kathasaritsagara,"sokss_15,1.90","eṣā cotpāditā pūrvaṃ viṣṇunāmṛtamanthane /
dāraṇī dānavendrāṇāmamṛtaṃ hartumicchatām","एषा चोत्पादिता पूर्वं विष्णुनामृतमन्थने /
दारणी दानवेन्द्राणाममृतं हर्तुमिच्छताम्"
Kathasaritsagara,"sokss_15,1.91","saiṣādiṣṭā guhāmetāmiha śarveṇa rakṣitum /
yathā nānyastaredenāṃ yathoktaistvadvidhair vinā","सैषादिष्टा गुहामेतामिह शर्वेण रक्षितुम् /
यथा नान्यस्तरेदेनां यथोक्तैस्त्वद्विधैर् विना"
Kathasaritsagara,"sokss_15,1.92","tvaṃ cakravartī tīrṇaś ca siddharatno guhāmimām /
tadeṣā pūjanīyā te pūjyā vijayasiddhaye","त्वं चक्रवर्ती तीर्णश् च सिद्धरत्नो गुहामिमाम् /
तदेषा पूजनीया ते पूज्या विजयसिद्धये"
Kathasaritsagara,"sokss_15,1.93","evaṃ dhanavatīdevamāyoktasyaiva tasya saḥ /
naravāhanadattasya tatrākṣīyata vāsaraḥ","एवं धनवतीदेवमायोक्तस्यैव तस्य सः /
नरवाहनदत्तस्य तत्राक्षीयत वासरः"
Kathasaritsagara,"sokss_15,1.94","saṃdhyāruṇā babhūvuś ca kailāsottarasānavaḥ /
sūcayanta ivāsannasaṅgrāmarudhirokṣaṇam","संध्यारुणा बभूवुश् च कैलासोत्तरसानवः /
सूचयन्त इवासन्नसङ्ग्रामरुधिरोक्षणम्"
Kathasaritsagara,"sokss_15,1.95","āvṛṇotkaṭakaṃ tasya rājño labdhabalaṃ tamaḥ /
guhāgṛhaparābhūtivair amārdram iva smarat","आवृणोत्कटकं तस्य राज्ञो लब्धबलं तमः /
गुहागृहपराभूतिवैर् अमार्द्रम् इव स्मरत्"
Kathasaritsagara,"sokss_15,1.96","anarcādurmanaḥkālarātrikrodhāṅkurā iva /
babhramurbhūtavetālaḍākinīgaṇapheravaḥ","अनर्चादुर्मनःकालरात्रिक्रोधाङ्कुरा इव /
बभ्रमुर्भूतवेतालडाकिनीगणफेरवः"
Kathasaritsagara,"sokss_15,1.97","kṣaṇāc ca jajñe niḥsaṃjñaṃ sainyaṃ suptamivākhilam /
naravāhanadattasya sa eko 'bhūnna mohitaḥ","क्षणाच् च जज्ञे निःसंज्ञं सैन्यं सुप्तमिवाखिलम् /
नरवाहनदत्तस्य स एको ऽभून्न मोहितः"
Kathasaritsagara,"sokss_15,1.98","tato 'narcanasaṃkruddhakālarātrivijṛmbhitam /
manvānaścakravartī sa vākpuṣpaistāmathārcayat","ततो ऽनर्चनसंक्रुद्धकालरात्रिविजृम्भितम् /
मन्वानश्चक्रवर्ती स वाक्पुष्पैस्तामथार्चयत्"
Kathasaritsagara,"sokss_15,1.99","āśiraścakrasaṃcāracaturā praṇavākṛtiḥ /
tvaṃ prāṇaśaktir jantūnāṃ jīvanī tvāṃ namāmy aham","आशिरश्चक्रसंचारचतुरा प्रणवाकृतिः /
त्वं प्राणशक्तिर् जन्तूनां जीवनी त्वां नमाम्य् अहम्"
Kathasaritsagara,"sokss_15,1.100","sravanmahiṣakaṇṭhāsradhārābhistriśikhāśribhiḥ /
āśvāsitatribhuvane durgārūpe namo 'stu te","स्रवन्महिषकण्ठास्रधाराभिस्त्रिशिखाश्रिभिः /
आश्वासितत्रिभुवने दुर्गारूपे नमो ऽस्तु ते"
Kathasaritsagara,"sokss_15,1.101","rururaktabhṛtabhrāntakarasthitakapālayā /
nṛtyantā trijagadrakṣāpātrayeva jitaṃ tvayā","रुरुरक्तभृतभ्रान्तकरस्थितकपालया /
नृत्यन्ता त्रिजगद्रक्षापात्रयेव जितं त्वया"
Kathasaritsagara,"sokss_15,1.102","ūrdhvākṣidīptidīpātryakapālā kālarātryapi /
kapālahastā sārkenduriva bhāsi bhavapriye","ऊर्ध्वाक्षिदीप्तिदीपात्र्यकपाला कालरात्र्यपि /
कपालहस्ता सार्केन्दुरिव भासि भवप्रिये"
Kathasaritsagara,"sokss_15,1.103","iti stutā tutoṣātra kālarātrirna tasya yat /
tatsvamurdhopahāreṇa tāmarcitumiyeṣa saḥ","इति स्तुता तुतोषात्र कालरात्रिर्न तस्य यत् /
तत्स्वमुर्धोपहारेण तामर्चितुमियेष सः"
Kathasaritsagara,"sokss_15,1.104","mā putra sāhasaṃ kārṣīrevā siddhāsmi vīra te /
prakṛtisthaṃ tavāstvetatkaṭakaṃ jayamāpnuhi","मा पुत्र साहसं कार्षीरेवा सिद्धास्मि वीर ते /
प्रकृतिस्थं तवास्त्वेतत्कटकं जयमाप्नुहि"
Kathasaritsagara,"sokss_15,1.105","ity uvācāttakhaḍgaṃ taṃ sā devī tatra tatkṣaṇam /
suptaprabuddham iva tatkaṭakaṃ tasya cābhavat","इत्य् उवाचात्तखड्गं तं सा देवी तत्र तत्क्षणम् /
सुप्तप्रबुद्धम् इव तत्कटकं तस्य चाभवत्"
Kathasaritsagara,"sokss_15,1.106","tato bhāryā vayasyāś ca sarve vidyādharāś ca te /
praśaśaṃsustametasya prabhāvaṃ cakravartinaḥ","ततो भार्या वयस्याश् च सर्वे विद्याधराश् च ते /
प्रशशंसुस्तमेतस्य प्रभावं चक्रवर्तिनः"
Kathasaritsagara,"sokss_15,1.107","athaiṣa vihitāhārapānādyāvaśyakakriyaḥ /
vīro 'naiṣīttriyāmāṃ tāṃ śatayāsmāmivāyatām","अथैष विहिताहारपानाद्यावश्यकक्रियः /
वीरो ऽनैषीत्त्रियामां तां शतयास्मामिवायताम्"
Kathasaritsagara,"sokss_15,1.108","prātaś ca pūjayitvā tāṃ kālarātriṃ tato yayau /
vidyādharaniruddhāgramārgaṃ dhūmaśikhaṃ prati","प्रातश् च पूजयित्वा तां कालरात्रिं ततो ययौ /
विद्याधरनिरुद्धाग्रमार्गं धूमशिखं प्रति"
Kathasaritsagara,"sokss_15,1.109","abhūttena samaṃ tasya saṅgrāmaścakravartinaḥ /
rājñā mandaradevīyapradhānena sa tādṛśaḥ","अभूत्तेन समं तस्य सङ्ग्रामश्चक्रवर्तिनः /
राज्ञा मन्दरदेवीयप्रधानेन स तादृशः"
Kathasaritsagara,"sokss_15,1.110","yatra khaḍgamayaṃ vyoma śūramūrdhamayī mahī /
āsījjahi jahītyugravīravākyamayaṃ vacaḥ","यत्र खड्गमयं व्योम शूरमूर्धमयी मही /
आसीज्जहि जहीत्युग्रवीरवाक्यमयं वचः"
Kathasaritsagara,"sokss_15,1.111","tatra dhūmaśikhaṃ yuddhe baddhvānītaṃ prasahya tam /
cakravartī sa saṃmānya grāhayām āsa śāsanam","तत्र धूमशिखं युद्धे बद्ध्वानीतं प्रसह्य तम् /
चक्रवर्ती स संमान्य ग्राहयाम् आस शासनम्"
Kathasaritsagara,"sokss_15,1.112","nyaveśayac ca tadahaḥ sainyamatraiva tatpure /
śāntadhūmaśikhodrekamagnidagdhendhanaṃ yathā","न्यवेशयच् च तदहः सैन्यमत्रैव तत्पुरे /
शान्तधूमशिखोद्रेकमग्निदग्धेन्धनं यथा"
Kathasaritsagara,"sokss_15,1.113","dvitīye 'hi sa cārebhyo yoddhumāyāntamagrataḥ /
buddhvā mandaradevaṃ taṃ jñātavṛttāntamagrataḥ","द्वितीये ऽहि स चारेभ्यो योद्धुमायान्तमग्रतः /
बुद्ध्वा मन्दरदेवं तं ज्ञातवृत्तान्तमग्रतः"
Kathasaritsagara,"sokss_15,1.114","naravāhanadattas thaiḥ saha vidyādhareśvaraiḥ /
prayayau taṃ prati tatas tajjaye baddhaniścayaḥ","नरवाहनदत्तस् थैः सह विद्याधरेश्वरैः /
प्रययौ तं प्रति ततस् तज्जये बद्धनिश्चयः"
Kathasaritsagara,"sokss_15,1.115","kiṃcidgatvā dadarśāgre bahurājagaṇānvitam /
sainyaṃ mandaradevasya racitavyūhamāgatam","किंचिद्गत्वा ददर्शाग्रे बहुराजगणान्वितम् /
सैन्यं मन्दरदेवस्य रचितव्यूहमागतम्"
Kathasaritsagara,"sokss_15,1.116","tataḥ kṛtaprativyūharacano rājabhir vṛtaḥ /
naravāhanadattas tadabhyadhāvadarerbalam","ततः कृतप्रतिव्यूहरचनो राजभिर् वृतः /
नरवाहनदत्तस् तदभ्यधावदरेर्बलम्"
Kathasaritsagara,"sokss_15,1.117","athāhavaḥ pravavṛte tayor ubhayasainyayoḥ /
pralayodvelajaladhikṣubhitaughānukāriṇoḥ","अथाहवः प्रववृते तयोर् उभयसैन्ययोः /
प्रलयोद्वेलजलधिक्षुभितौघानुकारिणोः"
Kathasaritsagara,"sokss_15,1.118","tatas te caṇḍasiṃhādyā yudhyante sma mahārathāḥ /
śūrāḥ kāñcanadaṃṣṭrākhyarājaprabhṛtayo 'nyataḥ","ततस् ते चण्डसिंहाद्या युध्यन्ते स्म महारथाः /
शूराः काञ्चनदंष्ट्राख्यराजप्रभृतयो ऽन्यतः"
Kathasaritsagara,"sokss_15,1.119","prakampitatribhuvano vikṣobhitakulācalaḥ /
vijajṛmbhe sa saṅgrāmaḥ kalpāntapavanāgamaḥ","प्रकम्पितत्रिभुवनो विक्षोभितकुलाचलः /
विजजृम्भे स सङ्ग्रामः कल्पान्तपवनागमः"
Kathasaritsagara,"sokss_15,1.120","śoṇaikapārśvaḥ kailāsaḥ śūraśoṇitakuṅkumaiḥ /
bhūtiśvetānyapārśvaś ca tadā gaurīśamanvagāt","शोणैकपार्श्वः कैलासः शूरशोणितकुङ्कुमैः /
भूतिश्वेतान्यपार्श्वश् च तदा गौरीशमन्वगात्"
Kathasaritsagara,"sokss_15,1.121","khaḍgapaṭṭoditānekasūryabimbograbhāsvaraḥ /
satyaṃ pralayakālo 'bhūdvīrāṇāṃ sa mahāhavaḥ","खड्गपट्टोदितानेकसूर्यबिम्बोग्रभास्वरः /
सत्यं प्रलयकालो ऽभूद्वीराणां स महाहवः"
Kathasaritsagara,"sokss_15,1.122","iyattadyuddhamāsīdyadvismayaṃ prekṣaṇāgatāḥ /
nāradādyā api yayurdṛṣṭadevāsurāhavāḥ","इयत्तद्युद्धमासीद्यद्विस्मयं प्रेक्षणागताः /
नारदाद्या अपि ययुर्दृष्टदेवासुराहवाः"
Kathasaritsagara,"sokss_15,1.123","itthaṃ ghore raṇe tasmiṃścaṇḍasiṃho 'bhidhāvitaḥ /
jaghne kāñcanadaṃṣṭrena gadayā mūrdhni bhīmayā","इत्थं घोरे रणे तस्मिंश्चण्डसिंहो ऽभिधावितः /
जघ्ने काञ्चनदंष्ट्रेन गदया मूर्ध्नि भीमया"
Kathasaritsagara,"sokss_15,1.124","taṃ gadāghātapatitaṃ dṛṣṭvā dhanavatī sutam /
śaptvā vidyābalenobhe sainye niścetane vyadhāt","तं गदाघातपतितं दृष्ट्वा धनवती सुतम् /
शप्त्वा विद्याबलेनोभे सैन्ये निश्चेतने व्यधात्"
Kathasaritsagara,"sokss_15,1.125","naravāhanadattaś ca cakravartī balāditaḥ /
tato mandaradevaś ca dvāvevāstāṃ sacetanau","नरवाहनदत्तश् च चक्रवर्ती बलादितः /
ततो मन्दरदेवश् च द्वावेवास्तां सचेतनौ"
Kathasaritsagara,"sokss_15,1.126","tadā dhanavatīṃ kruddhāṃ jagatsaṃharaṇakṣamām /
vīkṣyāmbaragatā devā api dikṣu pradudruvaḥ","तदा धनवतीं क्रुद्धां जगत्संहरणक्षमाम् /
वीक्ष्याम्बरगता देवा अपि दिक्षु प्रदुद्रुवः"
Kathasaritsagara,"sokss_15,1.127","dṛṣṭvā mandaradevo 'tha cakravartinamekakam /
naravāhanadattaṃ tam abhyadhāvadudāyudhaḥ","दृष्ट्वा मन्दरदेवो ऽथ चक्रवर्तिनमेककम् /
नरवाहनदत्तं तम् अभ्यधावदुदायुधः"
Kathasaritsagara,"sokss_15,1.128","naravāhanadatto 'pi vimānādavatīrya saḥ /
utkhātakhaḍgaratnaḥ san pratijagrāha taṃ javāt","नरवाहनदत्तो ऽपि विमानादवतीर्य सः /
उत्खातखड्गरत्नः सन् प्रतिजग्राह तं जवात्"
Kathasaritsagara,"sokss_15,1.129","tato mandaradevena māyayā jayamicchatā /
samadoddāmamātaṅgarūpaṃ cakre svavidyayā","ततो मन्दरदेवेन मायया जयमिच्छता /
समदोद्दाममातङ्गरूपं चक्रे स्वविद्यया"
Kathasaritsagara,"sokss_15,1.130","taddṛṣṭvākāri sumahatsiṃharūpaṃ svamāyayā /
naravāhanadattena vidyātiśayaśālinā","तद्दृष्ट्वाकारि सुमहत्सिंहरूपं स्वमायया /
नरवाहनदत्तेन विद्यातिशयशालिना"
Kathasaritsagara,"sokss_15,1.131","tato bhagnebhavapuṣā muktasiṃhākṛtiḥ sphuṭam /
yuddhaṃ mandaradevena cakravartī tatāna saḥ","ततो भग्नेभवपुषा मुक्तसिंहाकृतिः स्फुटम् /
युद्धं मन्दरदेवेन चक्रवर्ती ततान सः"
Kathasaritsagara,"sokss_15,1.132","nānāvicitrakaraṇāvaṅgahārakriyāsu tau /
maṇḍalāgradharau nāṭyapravṛttāviva rejatuḥ","नानाविचित्रकरणावङ्गहारक्रियासु तौ /
मण्डलाग्रधरौ नाट्यप्रवृत्ताविव रेजतुः"
Kathasaritsagara,"sokss_15,1.133","naravāhanadatto 'tha sākṣājjayamivāharat /
khaḍgaṃ mandaradevasya karātkaraṇayuktitaḥ","नरवाहनदत्तो ऽथ साक्षाज्जयमिवाहरत् /
खड्गं मन्दरदेवस्य करात्करणयुक्तितः"
Kathasaritsagara,"sokss_15,1.134","hṛtakhaḍgasya cākṛṣṭakṣurikasyātra tāmapi /
tathaiva tasya sahasā cakravartī jahāra saḥ","हृतखड्गस्य चाकृष्टक्षुरिकस्यात्र तामपि /
तथैव तस्य सहसा चक्रवर्ती जहार सः"
Kathasaritsagara,"sokss_15,1.135","tato 'paśastraṃ bāhubhyāṃ yudhyamānaṃ sa gulphayoḥ /
prāpya mandaradevaṃ taṃ rājā bhūmāv apātayat","ततो ऽपशस्त्रं बाहुभ्यां युध्यमानं स गुल्फयोः /
प्राप्य मन्दरदेवं तं राजा भूमाव् अपातयत्"
Kathasaritsagara,"sokss_15,1.136","prārebhe ca śiraścettuṃ keśeṣvākṛṣya tasya saḥ /
vakṣasi nyastacaraṇaḥ samrāṭ khaḍgena vidviṣaḥ","प्रारेभे च शिरश्चेत्तुं केशेष्वाकृष्य तस्य सः /
वक्षसि न्यस्तचरणः सम्राट् खड्गेन विद्विषः"
Kathasaritsagara,"sokss_15,1.137","tāvanmandaradevīti nāmnā kanyābhyupetya tam /
svasā mandaradevasya vārayantyevam abravīt","तावन्मन्दरदेवीति नाम्ना कन्याभ्युपेत्य तम् /
स्वसा मन्दरदेवस्य वारयन्त्येवम् अब्रवीत्"
Kathasaritsagara,"sokss_15,1.138","tapovanastho dṛṣṭvā tvaṃ bhartā prākkalpito mayā /
tacchvuśuryamimaṃ rājanmā vadhīrbhrātaraṃ mama","तपोवनस्थो दृष्ट्वा त्वं भर्ता प्राक्कल्पितो मया /
तच्छ्वुशुर्यमिमं राजन्मा वधीर्भ्रातरं मम"
Kathasaritsagara,"sokss_15,1.139","evaṃ tayoktaḥ sudṛśā vimucya jitalajjitam /
dhīro mandaradevaṃ taṃ mahārājo jagāda saḥ","एवं तयोक्तः सुदृशा विमुच्य जितलज्जितम् /
धीरो मन्दरदेवं तं महाराजो जगाद सः"
Kathasaritsagara,"sokss_15,1.140","mukto mayā tvaṃ ma bhūtallajjā vidyādhareśa te /
capalau kila śūrāṇāṃ raṇe jayaparājayau","मुक्तो मया त्वं म भूतल्लज्जा विद्याधरेश ते /
चपलौ किल शूराणां रणे जयपराजयौ"
Kathasaritsagara,"sokss_15,1.141","iti mandaradevo 'sāv ukto rājñā jagāda tam /
kiṃ jīvitamidānīṃ me rakṣitasyāhave striyā","इति मन्दरदेवो ऽसाव् उक्तो राज्ञा जगाद तम् /
किं जीवितमिदानीं मे रक्षितस्याहवे स्त्रिया"
Kathasaritsagara,"sokss_15,1.142","tadahaṃ yāmi tapase vanasthasyāntikaṃ pituḥ /
tvamevobhayavedyardhacakravartīha nirmitaḥ","तदहं यामि तपसे वनस्थस्यान्तिकं पितुः /
त्वमेवोभयवेद्यर्धचक्रवर्तीह निर्मितः"
Kathasaritsagara,"sokss_15,1.143","ayamarthaś ca me bhāvī pitrā pūrvamasūcyata /
ity uktvā sa yayau mānī pituḥ pārśvaṃ tapovanam","अयमर्थश् च मे भावी पित्रा पूर्वमसूच्यत /
इत्य् उक्त्वा स ययौ मानी पितुः पार्श्वं तपोवनम्"
Kathasaritsagara,"sokss_15,1.144","sādhu samyaṅmahācakravartiñjitvā ripūṃstvayā /
prāptaṃ sāmrājyamityūcurgaganasthāḥ surāstadā","साधु सम्यङ्महाचक्रवर्तिञ्जित्वा रिपूंस्त्वया /
प्राप्तं साम्राज्यमित्यूचुर्गगनस्थाः सुरास्तदा"
Kathasaritsagara,"sokss_15,1.145","gate mandaradeve 'tha nijaṃ dhanavatī sutam /
ubhe ca sene vidadhe svaśaktyā labdhacetane","गते मन्दरदेवे ऽथ निजं धनवती सुतम् /
उभे च सेने विदधे स्वशक्त्या लब्धचेतने"
Kathasaritsagara,"sokss_15,1.146","iti suptapratibuddhā iva sarve vairiṇaṃ jitaṃ buddhvā /
sacivādayo vijayinaṃ naravāhanadattamabhinanandustam","इति सुप्तप्रतिबुद्धा इव सर्वे वैरिणं जितं बुद्ध्वा /
सचिवादयो विजयिनं नरवाहनदत्तमभिननन्दुस्तम्"
Kathasaritsagara,"sokss_15,1.147","ye 'pi ca kāñcanadaṃṣṭrāśokakaraktākṣakālajihvādyāḥ /
mandaradevīyāste rājānas tasya śāsanaṃ jagṛhuḥ","ये ऽपि च काञ्चनदंष्ट्राशोककरक्ताक्षकालजिह्वाद्याः /
मन्दरदेवीयास्ते राजानस् तस्य शासनं जगृहुः"
Kathasaritsagara,"sokss_15,1.148","kāñcanadaṃṣṭrālokanasaṃsmṛtasamarāptatadgadāghātaḥ /
pracukopa caṇḍasiṃhaḥ pravidhutadṛḍhamuṣṭipīḍitāsivaraḥ","काञ्चनदंष्ट्रालोकनसंस्मृतसमराप्ततद्गदाघातः /
प्रचुकोप चण्डसिंहः प्रविधुतदृढमुष्टिपीडितासिवरः"
Kathasaritsagara,"sokss_15,1.149","kṛtam iha samareṇa vatsa kas tvāṃ
samaramukhe vijayeta kiṃ tu yuktyā /
kṣaṇam iva vihitā mayaiva sābhūd
ubhayabalakṣayarakṣaṇāya māyā","कृतम् इह समरेण वत्स कस् त्वां
समरमुखे विजयेत किं तु युक्त्या /
क्षणम् इव विहिता मयैव साभूद्
उभयबलक्षयरक्षणाय माया"
Kathasaritsagara,"sokss_15,1.150","iti ca dhanavatī tadā bruvāṇā
nijatanayaṃ praśamayya taṃ prakopāt /
balam akhilam anandayat svasiddhyā
sahanaravāhanadattacakravartī","इति च धनवती तदा ब्रुवाणा
निजतनयं प्रशमय्य तं प्रकोपात् /
बलम् अखिलम् अनन्दयत् स्वसिद्ध्या
सहनरवाहनदत्तचक्रवर्ती"
Kathasaritsagara,"sokss_15,1.151","prāpte jitapraṇatavidrutavairivīravītāhavavyatikarottarapārśvarājye /
śarvācalasya naravāhanadattadevaḥ prītiṃ parāmabhajatākṣatamittravargaḥ","प्राप्ते जितप्रणतविद्रुतवैरिवीरवीताहवव्यतिकरोत्तरपार्श्वराज्ये /
शर्वाचलस्य नरवाहनदत्तदेवः प्रीतिं परामभजताक्षतमित्त्रवर्गः"
Kathasaritsagara,"sokss_15,1.152","tato 'rivijayotsavaprahatatāratūryaṃ kṛtī
sa taddyucarasundarīruciranṛttagītāñcitam /
priyāsacivasaṃgataḥ pravararājavṛndānvitaḥ
pratāpam iva vairiṇāṃ madhu pibannanaiṣīddinam","ततो ऽरिविजयोत्सवप्रहततारतूर्यं कृती
स तद्द्युचरसुन्दरीरुचिरनृत्तगीताञ्चितम् /
प्रियासचिवसंगतः प्रवरराजवृन्दान्वितः
प्रतापम् इव वैरिणां मधु पिबन्ननैषीद्दिनम्"
Kathasaritsagara,"sokss_15,2.1","iti mahākaviśrīsomadevabhaṭṭaviracite kathāsaritsāgare mahābhiṣekalambake prathamas taraṅgaḥ /

dvitīyas taraṅgaḥ /

athāparedyurutthāya tataḥ kailāsasānutaḥ /
naravāhanadatto 'sau cakravartī balānvitaḥ","इति महाकविश्रीसोमदेवभट्टविरचिते कथासरित्सागरे महाभिषेकलम्बके प्रथमस् तरङ्गः /

द्वितीयस् तरङ्गः /

अथापरेद्युरुत्थाय ततः कैलाससानुतः /
नरवाहनदत्तो ऽसौ चक्रवर्ती बलान्वितः"
Kathasaritsagara,"sokss_15,2.2","rājñaḥ kāñcanadaṃṣṭrasya vacanādagragāminaḥ /
prāyānmandaradevīyaṃ puraṃ vimalasaṃjñakam","राज्ञः काञ्चनदंष्ट्रस्य वचनादग्रगामिनः /
प्रायान्मन्दरदेवीयं पुरं विमलसंज्ञकम्"
Kathasaritsagara,"sokss_15,2.3","saṃprāpa tac ca sauvarṇaprāṃśuprākārasundaram /
sumerum iva kailāsaṃ sabhājayitumāgatam","संप्राप तच् च सौवर्णप्रांशुप्राकारसुन्दरम् /
सुमेरुम् इव कैलासं सभाजयितुमागतम्"
Kathasaritsagara,"sokss_15,2.4","viveśa cātigambhīramacyutaśrīvirājitam /
anantaratnanilayaṃ nistoyam iva sāgaram","विवेश चातिगम्भीरमच्युतश्रीविराजितम् /
अनन्तरत्ननिलयं निस्तोयम् इव सागरम्"
Kathasaritsagara,"sokss_15,2.5","tatrāsthānopaviṣṭaṃ taṃ rājabhir dyucarair vṛtam /
samrājametya rājāntaḥpuravṛddhā vyajijñapan","तत्रास्थानोपविष्टं तं राजभिर् द्युचरैर् वृतम् /
सम्राजमेत्य राजान्तःपुरवृद्धा व्यजिज्ञपन्"
Kathasaritsagara,"sokss_15,2.6","gate mandaradeve 'tra vanaṃ yuṣmatparājite /
taddevyo 'gniṃ vivikṣanti śrutvā vettyadhunā prabhuḥ","गते मन्दरदेवे ऽत्र वनं युष्मत्पराजिते /
तद्देव्यो ऽग्निं विविक्षन्ति श्रुत्वा वेत्त्यधुना प्रभुः"
Kathasaritsagara,"sokss_15,2.7","ity uktastaiḥ sa maraṇāccakravartī nivārya tāḥ /
saṃvibheje nivāsādidānena bhaginīriva","इत्य् उक्तस्तैः स मरणाच्चक्रवर्ती निवार्य ताः /
संविभेजे निवासादिदानेन भगिनीरिव"
Kathasaritsagara,"sokss_15,2.8","tena vidyādharādhīśavargaṃ nikhilam eva tam /
dattānurāganigaḍaṃ sa samrāṭ samapādayat","तेन विद्याधराधीशवर्गं निखिलम् एव तम् /
दत्तानुरागनिगडं स सम्राट् समपादयत्"
Kathasaritsagara,"sokss_15,2.9","taṃ ca tatrāmitagatiṃ rājānaṃ pūrvakalpitam /
rājye mandaradevasya kṛtajñaḥ so 'bhiṣiktavān","तं च तत्रामितगतिं राजानं पूर्वकल्पितम् /
राज्ये मन्दरदेवस्य कृतज्ञः सो ऽभिषिक्तवान्"
Kathasaritsagara,"sokss_15,2.10","arpayām āsa tasmai ca tadīyāṃs tān mahīkṣitaḥ /
rājñe kāñcanadaṃṣṭrādīn bhaktāyāvyabhicāriṇe","अर्पयाम् आस तस्मै च तदीयांस् तान् महीक्षितः /
राज्ञे काञ्चनदंष्ट्रादीन् भक्तायाव्यभिचारिणे"
Kathasaritsagara,"sokss_15,2.11","reme ca tatra saptāham udyāneṣu maharddhiṣu /
kailāsottaradikpārśvalakṣmyāśliṣṭo navoḍhayā","रेमे च तत्र सप्ताहम् उद्यानेषु महर्द्धिषु /
कैलासोत्तरदिक्पार्श्वलक्ष्म्याश्लिष्टो नवोढया"
Kathasaritsagara,"sokss_15,2.12","tataścobhayavedyardhavidyādharamahīkṣitām /
cakravartitvamāsadyāpyadhikecchurbabhūva saḥ","ततश्चोभयवेद्यर्धविद्याधरमहीक्षिताम् /
चक्रवर्तित्वमासद्याप्यधिकेच्छुर्बभूव सः"
Kathasaritsagara,"sokss_15,2.13","gantuṃ pravavṛte jetuṃ vārito 'pi sa mantribhiḥ /
taddigvyavasthitālaṅghyamerubhūmīḥ surāśrayāḥ","गन्तुं प्रववृते जेतुं वारितो ऽपि स मन्त्रिभिः /
तद्दिग्व्यवस्थितालङ्घ्यमेरुभूमीः सुराश्रयाः"
Kathasaritsagara,"sokss_15,2.14","atyarthopacitāḥ kāmaṃ viśeṣāsādanaṃ vinā /
tejasvino na tiṣṭhanti dīprā dāvānalā iva","अत्यर्थोपचिताः कामं विशेषासादनं विना /
तेजस्विनो न तिष्ठन्ति दीप्रा दावानला इव"
Kathasaritsagara,"sokss_15,2.15","tatas taṃ nārado 'bhyetya munirevam abhāṣata /
nītijñasyāspi te ko 'yaṃ rājannaviṣayodyamaḥ","ततस् तं नारदो ऽभ्येत्य मुनिरेवम् अभाषत /
नीतिज्ञस्यास्पि ते को ऽयं राजन्नविषयोद्यमः"
Kathasaritsagara,"sokss_15,2.16","pravartamāno hryutsekādasādhye paribhūyate /
daśāsya iva darpeṇa kailāsonmūlanodyataḥ","प्रवर्तमानो ह्र्युत्सेकादसाध्ये परिभूयते /
दशास्य इव दर्पेण कैलासोन्मूलनोद्यतः"
Kathasaritsagara,"sokss_15,2.17","durlaṅghyo hy arkacandrābhyām apimerustaveha ca /
vidyāharendratādiṣṭā śarveṇa na surendratā","दुर्लङ्घ्यो ह्य् अर्कचन्द्राभ्याम् अपिमेरुस्तवेह च /
विद्याहरेन्द्रतादिष्टा शर्वेण न सुरेन्द्रता"
Kathasaritsagara,"sokss_15,2.18","vidyādharāṇāṃ bhūmirhi himavānvijitastvayā /
tanmerau devabhūmau te kiṃ kāryaṃ muñca durgraham","विद्याधराणां भूमिर्हि हिमवान्विजितस्त्वया /
तन्मेरौ देवभूमौ ते किं कार्यं मुञ्च दुर्ग्रहम्"
Kathasaritsagara,"sokss_15,2.19","pitā mandaradevasya yastvakampanasaṃjñakaḥ /
sa draṣṭavyastvayā gatvā vanasthaḥ śivamicchatā","पिता मन्दरदेवस्य यस्त्वकम्पनसंज्ञकः /
स द्रष्टव्यस्त्वया गत्वा वनस्थः शिवमिच्छता"
Kathasaritsagara,"sokss_15,2.20","ity uktvā nāradamuniḥ pratipannaṃ tatheti tam /
cakravartinamāmantrya jagāma sa yathāgatam","इत्य् उक्त्वा नारदमुनिः प्रतिपन्नं तथेति तम् /
चक्रवर्तिनमामन्त्र्य जगाम स यथागतम्"
Kathasaritsagara,"sokss_15,2.21","cakravarty api kāryajño nāradena ca vāritaḥ /
ṛṣabhasya tathā nāśaṃ devamāyāc chrutaṃ smaran","चक्रवर्त्य् अपि कार्यज्ञो नारदेन च वारितः /
ऋषभस्य तथा नाशं देवमायाच् छ्रुतं स्मरन्"
Kathasaritsagara,"sokss_15,2.22","sa vimṛśya svayaṃ buddhyā vinivṛttya tato yayau /
tapovanasthitaṃ draṣṭuṃ rājarṣiṃ tamakampanam","स विमृश्य स्वयं बुद्ध्या विनिवृत्त्य ततो ययौ /
तपोवनस्थितं द्रष्टुं राजर्षिं तमकम्पनम्"
Kathasaritsagara,"sokss_15,2.23","prāpattapovanaṃ cāsya yoganiṣṭhair maharṣibhiḥ /
padmāsanopaviṣṭaiśca brahmalokamivāvṛtam","प्रापत्तपोवनं चास्य योगनिष्ठैर् महर्षिभिः /
पद्मासनोपविष्टैश्च ब्रह्मलोकमिवावृतम्"
Kathasaritsagara,"sokss_15,2.24","tatra vṛddhaṃ dadarśaitaṃ jaṭāvalkaladhāriṇam /
akampanaṃ munijanair mahādrumamivāśritam","तत्र वृद्धं ददर्शैतं जटावल्कलधारिणम् /
अकम्पनं मुनिजनैर् महाद्रुममिवाश्रितम्"
Kathasaritsagara,"sokss_15,2.25","vavande copasṛtyātra pādāvatya tapasvinaḥ /
asāvapi kṛtātithyo rājarṣirnijagāda tam","ववन्दे चोपसृत्यात्र पादावत्य तपस्विनः /
असावपि कृतातिथ्यो राजर्षिर्निजगाद तम्"
Kathasaritsagara,"sokss_15,2.26","yuktaṃ kṛtaṃ tvayā rājannimamāgacchatāśramam /
ullaṅghya gacchatas te hi dadyuḥ śāpaṃ maharṣayaḥ","युक्तं कृतं त्वया राजन्निममागच्छताश्रमम् /
उल्लङ्घ्य गच्छतस् ते हि दद्युः शापं महर्षयः"
Kathasaritsagara,"sokss_15,2.27","iti bruvati rājarṣau tasmiṃstaṃ cakravartinam /
tiṣṭhaṃstapovane tatra sa gṛhītamunivrataḥ","इति ब्रुवति राजर्षौ तस्मिंस्तं चक्रवर्तिनम् /
तिष्ठंस्तपोवने तत्र स गृहीतमुनिव्रतः"
Kathasaritsagara,"sokss_15,2.28","āgānmandaradevo 'pi pitus tasya tadāntikam /
svasrā mandaradevyātra kumāryā sahitastayā","आगान्मन्दरदेवो ऽपि पितुस् तस्य तदान्तिकम् /
स्वस्रा मन्दरदेव्यात्र कुमार्या सहितस्तया"
Kathasaritsagara,"sokss_15,2.29","naravāhanadattaś ca dṛṣṭvā kaṇṭhe tamagrahīt /
jitaśānteṣu dhīrāṇāṃ sneha evocito 'riṣu","नरवाहनदत्तश् च दृष्ट्वा कण्ठे तमग्रहीत् /
जितशान्तेषु धीराणां स्नेह एवोचितो ऽरिषु"
Kathasaritsagara,"sokss_15,2.30","atha mandaradevīṃ tāṃ bhrātrā samam upāgatām /
dṛṣṭvākampanarājarṣiḥ sa samrājam uvāca tam","अथ मन्दरदेवीं तां भ्रात्रा समम् उपागताम् /
दृष्ट्वाकम्पनराजर्षिः स सम्राजम् उवाच तम्"
Kathasaritsagara,"sokss_15,2.31","iyaṃ mandaradevīti nāmnā rājansutā mama /
uktā ca divyavācaiṣā mahiṣī cakravartinaḥ","इयं मन्दरदेवीति नाम्ना राजन्सुता मम /
उक्ता च दिव्यवाचैषा महिषी चक्रवर्तिनः"
Kathasaritsagara,"sokss_15,2.32","tadetām upayacchasva cakravartinmayārpitām /
ity uktavati rājarṣau sā jagāda tadātmajā","तदेताम् उपयच्छस्व चक्रवर्तिन्मयार्पिताम् /
इत्य् उक्तवति राजर्षौ सा जगाद तदात्मजा"
Kathasaritsagara,"sokss_15,2.33","iha santi catasro me vayasyā varakanyakāḥ /
ekā kanakavatyākhyā kanyā kāñcanadaṃṣṭrajā","इह सन्ति चतस्रो मे वयस्या वरकन्यकाः /
एका कनकवत्याख्या कन्या काञ्चनदंष्ट्रजा"
Kathasaritsagara,"sokss_15,2.34","dvitīyā kālajihvasya nāmnā kālavatī sutā /
tṛtīyā dīrghadaṃṣṭrasya śrutā nāma tanūdbhavā","द्वितीया कालजिह्वस्य नाम्ना कालवती सुता /
तृतीया दीर्घदंष्ट्रस्य श्रुता नाम तनूद्भवा"
Kathasaritsagara,"sokss_15,2.35","caturthī protrarājasya putrī nāmnāmbaraprabhā /
vidyādharendrakanyānāmahaṃ tāsāṃ ca pañcamī","चतुर्थी प्रोत्रराजस्य पुत्री नाम्नाम्बरप्रभा /
विद्याधरेन्द्रकन्यानामहं तासां च पञ्चमी"
Kathasaritsagara,"sokss_15,2.36","bhramantyastā vayaṃ pañca dṛṣṭvā pūrvaṃ tapovane /
āryaputramimaṃ sotkā vyadadhma samayaṃ mithaḥ","भ्रमन्त्यस्ता वयं पञ्च दृष्ट्वा पूर्वं तपोवने /
आर्यपुत्रमिमं सोत्का व्यदध्म समयं मिथः"
Kathasaritsagara,"sokss_15,2.37","samamasmābhir āhāryo bhartāyaṃ yā pṛthaktvamum /
bhajeduddiśya tāmātmā hantavyo 'nyābhir āśviti","सममस्माभिर् आहार्यो भर्तायं या पृथक्त्वमुम् /
भजेदुद्दिश्य तामात्मा हन्तव्यो ऽन्याभिर् आश्विति"
Kathasaritsagara,"sokss_15,2.38","tatsakhībirvinā tābhir yuktaḥ pariṇayo na me /
mādṛśyo hi kathaṃ kuryuḥ satvollaṅghanasāhasam","तत्सखीबिर्विना ताभिर् युक्तः परिणयो न मे /
मादृश्यो हि कथं कुर्युः सत्वोल्लङ्घनसाहसम्"
Kathasaritsagara,"sokss_15,2.39","evaṃ tayā prauḍhayokte tatpitākampanaḥ sa tān /
vidyādharendrāṃścaturo 'pyāhvayatkanyakāpitṛn","एवं तया प्रौढयोक्ते तत्पिताकम्पनः स तान् /
विद्याधरेन्द्रांश्चतुरो ऽप्याह्वयत्कन्यकापितृन्"
Kathasaritsagara,"sokss_15,2.40","śaśaṃsa ca yathātattvaṃ sa tebhyas te 'pi tatkṣaṇam /
kṛtārthamāninaḥ kanyāstanayāstāḥ samānayan","शशंस च यथातत्त्वं स तेभ्यस् ते ऽपि तत्क्षणम् /
कृतार्थमानिनः कन्यास्तनयास्ताः समानयन्"
Kathasaritsagara,"sokss_15,2.41","tato mandaradevītaḥ prabhṛtyetāḥ krameṇa saḥ /
naravāhanadatto 'nyāḥ pañcātra pariṇītavān","ततो मन्दरदेवीतः प्रभृत्येताः क्रमेण सः /
नरवाहनदत्तो ऽन्याः पञ्चात्र परिणीतवान्"
Kathasaritsagara,"sokss_15,2.42","tābhiḥ saha ca tatrāsīd vāsarāṇi bahūni saḥ /
ṛṣīṃs trisaṃdhyaṃ praṇaman kṛtotsavaparicchadaḥ","ताभिः सह च तत्रासीद् वासराणि बहूनि सः /
ऋषींस् त्रिसंध्यं प्रणमन् कृतोत्सवपरिच्छदः"
Kathasaritsagara,"sokss_15,2.43","rājanmahābhiṣekārthamṛṣabhādriṃ vrajādhunā /
ity ukte 'kampanenātha devamāyo 'pyuvāca tam","राजन्महाभिषेकार्थमृषभाद्रिं व्रजाधुना /
इत्य् उक्ते ऽकम्पनेनाथ देवमायो ऽप्युवाच तम्"
Kathasaritsagara,"sokss_15,2.44","devaivam eva kāryaṃ te yasmādṛṣabhakādayaḥ /
abhyaṣicyanta tatrādrau prāktanāścakravartinaḥ","देवैवम् एव कार्यं ते यस्मादृषभकादयः /
अभ्यषिच्यन्त तत्राद्रौ प्राक्तनाश्चक्रवर्तिनः"
Kathasaritsagara,"sokss_15,2.45","tac chrutvā nikaṭe ślāghye mandarādrau praśaṃsati /
abhiṣekaṃ hariśikhe vāgevamudabhūddivaḥ","तच् छ्रुत्वा निकटे श्लाघ्ये मन्दराद्रौ प्रशंसति /
अभिषेकं हरिशिखे वागेवमुदभूद्दिवः"
Kathasaritsagara,"sokss_15,2.46","mahābhiṣekaṃ sarve hi rājann ṛṣabhaparvate /
pūrve prāptās tvam apy adya gaccha siddhapadaṃ hy adaḥ","महाभिषेकं सर्वे हि राजन्न् ऋषभपर्वते /
पूर्वे प्राप्तास् त्वम् अप्य् अद्य गच्छ सिद्धपदं ह्य् अदः"
Kathasaritsagara,"sokss_15,2.47","ity ukto divyayā vācā natvā sākampanānṛṣīn /
naravāhanadatto 'taḥ sa pratasthe śubhe 'hani","इत्य् उक्तो दिव्यया वाचा नत्वा साकम्पनानृषीन् /
नरवाहनदत्तो ऽतः स प्रतस्थे शुभे ऽहनि"
Kathasaritsagara,"sokss_15,2.48","prāpa tac ca triśīrṣākhyaguhāya dvāramuttaram /
sahāmitagatipraṣṭhaiḥ sarvavidyādhareśvaraiḥ","प्राप तच् च त्रिशीर्षाख्यगुहाय द्वारमुत्तरम् /
सहामितगतिप्रष्ठैः सर्वविद्याधरेश्वरैः"
Kathasaritsagara,"sokss_15,2.49","tatra saṃpūjitāṃ kālarāstriṃ dvāreṇa tena saḥ /
praviśya tāṃ guhāṃ samrāḍ dakṣiṇena viniryayau","तत्र संपूजितां कालरास्त्रिं द्वारेण तेन सः /
प्रविश्य तां गुहां सम्राड् दक्षिणेन विनिर्ययौ"
Kathasaritsagara,"sokss_15,2.50","niryātaś ca samaṃ sainyair devamāyasya mandire /
tadarthito viśaśrāma dine 'smin saparigrahaḥ","निर्यातश् च समं सैन्यैर् देवमायस्य मन्दिरे /
तदर्थितो विशश्राम दिने ऽस्मिन् सपरिग्रहः"
Kathasaritsagara,"sokss_15,2.51","tatrasthaś ca sa kailāse tasminsaṃnihitaṃ haram /
vicintya gomukhasakhaḥ svair aṃ draṣṭuṃ jagāma tam","तत्रस्थश् च स कैलासे तस्मिन्संनिहितं हरम् /
विचिन्त्य गोमुखसखः स्वैर् अं द्रष्टुं जगाम तम्"
Kathasaritsagara,"sokss_15,2.52","asādya cāśramaṃ tasya surabhiṃ vṛṣabhaṃ tathā /
dṛṣṭvā praṇamya ca dvāḥsthaṃ sa nandinam upeyivān","असाद्य चाश्रमं तस्य सुरभिं वृषभं तथा /
दृष्ट्वा प्रणम्य च द्वाःस्थं स नन्दिनम् उपेयिवान्"
Kathasaritsagara,"sokss_15,2.53","pradakṣiṇapratītena muktadvāraś ca tena saḥ /
praviśya devīsahitaṃ dadarśa vṛṣabhadhvajam","प्रदक्षिणप्रतीतेन मुक्तद्वारश् च तेन सः /
प्रविश्य देवीसहितं ददर्श वृषभध्वजम्"
Kathasaritsagara,"sokss_15,2.54","dūrādeva kṛtāhlādaṃ cūḍācandrakarotkaraiḥ /
itastato gataigauryā mukhadyatijitair iva","दूरादेव कृताह्लादं चूडाचन्द्रकरोत्करैः /
इतस्ततो गतैगौर्या मुखद्यतिजितैर् इव"
Kathasaritsagara,"sokss_15,2.55","krīḍantaṃ priyayā sākamakṣair akṣair ivecchayā /
svakāryadattasvātantryair lolair vaśagatair api","क्रीडन्तं प्रियया साकमक्षैर् अक्षैर् इवेच्छया /
स्वकार्यदत्तस्वातन्त्र्यैर् लोलैर् वशगतैर् अपि"
Kathasaritsagara,"sokss_15,2.56","dṛṣṭvā ca pādayos tasya papāta varadasya saḥ /
devyāḥ śailasutāyāś ca cakre ca dviḥpradakṣiṇam","दृष्ट्वा च पादयोस् तस्य पपात वरदस्य सः /
देव्याः शैलसुतायाश् च चक्रे च द्विःप्रदक्षिणम्"
Kathasaritsagara,"sokss_15,2.57","yuktaṃ yadāgato 'sīha doṣaḥ syād dhi tavānyathā /
bhaviṣyantyadhunā te tu vidyāḥ śaśvadabhaṅgurāḥ","युक्तं यदागतो ऽसीह दोषः स्याद् धि तवान्यथा /
भविष्यन्त्यधुना ते तु विद्याः शश्वदभङ्गुराः"
Kathasaritsagara,"sokss_15,2.58","tad vatsa siddhakṣetraṃ tad gaccha tvam ṛṣabhācalam /
mahābhiṣekaṃ tatrāśu prāptakālamavāpnuhi","तद् वत्स सिद्धक्षेत्रं तद् गच्छ त्वम् ऋषभाचलम् /
महाभिषेकं तत्राशु प्राप्तकालमवाप्नुहि"
Kathasaritsagara,"sokss_15,2.59","ityādiṣṭaś ca devena cakravartī tatheti tam /
natvā sabhāryamāgāttaddevamāyasya mandiram","इत्यादिष्टश् च देवेन चक्रवर्ती तथेति तम् /
नत्वा सभार्यमागात्तद्देवमायस्य मन्दिरम्"
Kathasaritsagara,"sokss_15,2.60","kvāryaputra gato 'bhūstvaṃ prahṛṣṭaḥ kila dṛśyase /
ihāpi kiṃsvinmilitāstavānyāḥ pañca kanyakāḥ","क्वार्यपुत्र गतो ऽभूस्त्वं प्रहृष्टः किल दृश्यसे /
इहापि किंस्विन्मिलितास्तवान्याः पञ्च कन्यकाः"
Kathasaritsagara,"sokss_15,2.61","ityādinarmaṇā tatra devīṃ madanamañcukām /
bruvatīmuktatattvārtho nandayatsukhamāsta saḥ","इत्यादिनर्मणा तत्र देवीं मदनमञ्चुकाम् /
ब्रुवतीमुक्ततत्त्वार्थो नन्दयत्सुखमास्त सः"
Kathasaritsagara,"sokss_15,2.62","anyedyuḥ sarvagandharvavidyādharabalānvitaḥ /
dvibhāskaram iva vyoma kurvaṃstejasvinātmanā","अन्येद्युः सर्वगन्धर्वविद्याधरबलान्वितः /
द्विभास्करम् इव व्योम कुर्वंस्तेजस्विनात्मना"
Kathasaritsagara,"sokss_15,2.63","vimānavaramārūḍhaḥ sāvarodhaḥ samantrikaḥ /
naravāhanadatto 'taḥ prayayāvṛṣabhācalam","विमानवरमारूढः सावरोधः समन्त्रिकः /
नरवाहनदत्तो ऽतः प्रययावृषभाचलम्"
Kathasaritsagara,"sokss_15,2.64","prāpac ca taṃ giriṃ divyaṃ vātadhūtajaṭālataiḥ /
vikīrṇapuṣpair dattārghastāpasair iva pādapaiḥ","प्रापच् च तं गिरिं दिव्यं वातधूतजटालतैः /
विकीर्णपुष्पैर् दत्तार्घस्तापसैर् इव पादपैः"
Kathasaritsagara,"sokss_15,2.65","tatra tasya samājahrus te te vidyādharādhipāḥ /
mahābhiṣekasaṃbhārān prabhāvasadṛśān prabhoḥ","तत्र तस्य समाजह्रुस् ते ते विद्याधराधिपाः /
महाभिषेकसंभारान् प्रभावसदृशान् प्रभोः"
Kathasaritsagara,"sokss_15,2.66","āyayuścābhiṣeke 'tra tasya prābhṛtapāṇayaḥ /
digbhyo vidyādharāḥ sarve bhaktabhītajitādṛtāḥ","आययुश्चाभिषेके ऽत्र तस्य प्राभृतपाणयः /
दिग्भ्यो विद्याधराः सर्वे भक्तभीतजितादृताः"
Kathasaritsagara,"sokss_15,2.67","ardhāsane 'bhiṣektavyā mahādevīpade 'tra kā /
deva devīti papracchustaṃ ca vidyādharāstataḥ","अर्धासने ऽभिषेक्तव्या महादेवीपदे ऽत्र का /
देव देवीति पप्रच्छुस्तं च विद्याधरास्ततः"
Kathasaritsagara,"sokss_15,2.68","samaṃ mayābhiṣektavyā devī madanamañcukā /
iti rājñodite kṣipraṃ dhyānaṃ te dyucarā yayuḥ","समं मयाभिषेक्तव्या देवी मदनमञ्चुका /
इति राज्ञोदिते क्षिप्रं ध्यानं ते द्युचरा ययुः"
Kathasaritsagara,"sokss_15,2.69","athoccacāra gaganādaśarīrā sarasvatī /
haṃho vidyādharā neyaṃ martyā madanamañcukā","अथोच्चचार गगनादशरीरा सरस्वती /
हंहो विद्याधरा नेयं मर्त्या मदनमञ्चुका"
Kathasaritsagara,"sokss_15,2.70","ratireṣāvatīrṇā hi kāmasyāsya bhavatprabhoḥ /
nāsau kaliṅgasenāyāṃ jātā madanavegataḥ","रतिरेषावतीर्णा हि कामस्यास्य भवत्प्रभोः /
नासौ कलिङ्गसेनायां जाता मदनवेगतः"
Kathasaritsagara,"sokss_15,2.71","ayonijeyaṃ devair hi māyayā parivartya tam /
garbhaṃ tasyāḥ prasūtāyā nikṣiptā tatra tatkṣaṇam","अयोनिजेयं देवैर् हि मायया परिवर्त्य तम् /
गर्भं तस्याः प्रसूताया निक्षिप्ता तत्र तत्क्षणम्"
Kathasaritsagara,"sokss_15,2.72","jāto bhargastu yastasyāḥ so 'yamityakasaṃjñakaḥ /
sthito madanavegasya pārśve dhātrā samarpitaḥ","जातो भर्गस्तु यस्तस्याः सो ऽयमित्यकसंज्ञकः /
स्थितो मदनवेगस्य पार्श्वे धात्रा समर्पितः"
Kathasaritsagara,"sokss_15,2.73","tadeṣārdhāsanārhāsya patyurmadanamañcukā /
asyā hyetadvaraṃ prādāttapastuṣṭo haraḥ purā","तदेषार्धासनार्हास्य पत्युर्मदनमञ्चुका /
अस्या ह्येतद्वरं प्रादात्तपस्तुष्टो हरः पुरा"
Kathasaritsagara,"sokss_15,2.74","ity uktvā vyaramatsā ca vāṇī vidyādharāś ca te /
tutuṣuḥ praśaśaṃsuś ca devīṃ madanamañcukām","इत्य् उक्त्वा व्यरमत्सा च वाणी विद्याधराश् च ते /
तुतुषुः प्रशशंसुश् च देवीं मदनमञ्चुकाम्"
Kathasaritsagara,"sokss_15,2.75","tataḥ śubhe 'hani vyagre śāntisome purohite /
maṅgalyatūryanādeṣu sugīteṣu dyuyoṣitām","ततः शुभे ऽहनि व्यग्रे शान्तिसोमे पुरोहिते /
मङ्गल्यतूर्यनादेषु सुगीतेषु द्युयोषिताम्"
Kathasaritsagara,"sokss_15,2.76","brāhmaṇabrahmaghoṣeṣu vyāptavatsu diśo daśa /
siṃhāsanasthaṃ vāmārdhatiṣṭhanmadanamañcukam","ब्राह्मणब्रह्मघोषेषु व्याप्तवत्सु दिशो दश /
सिंहासनस्थं वामार्धतिष्ठन्मदनमञ्चुकम्"
Kathasaritsagara,"sokss_15,2.77","naravāhanadattaṃ taṃ nānātīrthasamudbhavaiḥ /
hemakumbhāhṛtaistoyair abhyaṣiñcanmaharṣayaḥ","नरवाहनदत्तं तं नानातीर्थसमुद्भवैः /
हेमकुम्भाहृतैस्तोयैर् अभ्यषिञ्चन्महर्षयः"
Kathasaritsagara,"sokss_15,2.78","citraṃ tasya jalair mūrdhni patitair mantrapāvanaiḥ /
niragānmanaso dhautaṃ gūḍhaṃ vairamalaṃ dviṣām","चित्रं तस्य जलैर् मूर्ध्नि पतितैर् मन्त्रपावनैः /
निरगान्मनसो धौतं गूढं वैरमलं द्विषाम्"
Kathasaritsagara,"sokss_15,2.79","lakṣmīstadabhiṣekāmbu sāmudraṃ bandhubuddhitaḥ /
anvāgateva tasyāṅgaṃ sākṣāttena sahāvṛṇot","लक्ष्मीस्तदभिषेकाम्बु सामुद्रं बन्धुबुद्धितः /
अन्वागतेव तस्याङ्गं साक्षात्तेन सहावृणोत्"
Kathasaritsagara,"sokss_15,2.80","puṣpamālatatis tasya nākanārīkarojjhitā /
svayaṃ patantī gaṅgeva bahusrotā vapuṣyabhāt","पुष्पमालततिस् तस्य नाकनारीकरोज्झिता /
स्वयं पतन्ती गङ्गेव बहुस्रोता वपुष्यभात्"
Kathasaritsagara,"sokss_15,2.81","so 'ruṇenāṅgarāgeṇa pratāpeneva bhūṣitaḥ /
udayastho 'mbudhijalasnāto bhāsvān babhau tataḥ","सो ऽरुणेनाङ्गरागेण प्रतापेनेव भूषितः /
उदयस्थो ऽम्बुधिजलस्नातो भास्वान् बभौ ततः"
Kathasaritsagara,"sokss_15,2.82","baddhamandāramālyaś ca sadvastrābharaṇojjvalaḥ /
āmuktadivyamukuṭaḥ śriyaṃ śākrīmuvāha saḥ","बद्धमन्दारमाल्यश् च सद्वस्त्राभरणोज्ज्वलः /
आमुक्तदिव्यमुकुटः श्रियं शाक्रीमुवाह सः"
Kathasaritsagara,"sokss_15,2.83","prāptābhiṣekā devī ca parśve madanamañcukā /
tasya divyair alaṃkāraiḥ śacīvendrasya nirbabhau","प्राप्ताभिषेका देवी च पर्श्वे मदनमञ्चुका /
तस्य दिव्यैर् अलंकारैः शचीवेन्द्रस्य निर्बभौ"
Kathasaritsagara,"sokss_15,2.84","nadaddundubhimeghaṃ dyupatatkusumavṛṣṭi ca /
svaḥstrīvidyudvṛtaṃ citraṃ durdinaṃ tadabhūddinam","नदद्दुन्दुभिमेघं द्युपतत्कुसुमवृष्टि च /
स्वःस्त्रीविद्युद्वृतं चित्रं दुर्दिनं तदभूद्दिनम्"
Kathasaritsagara,"sokss_15,2.85","tato nagendranagare vidyādharavarāṅganāḥ /
nānṛtyan kevalaṃ yāvad vātoddhūtā latā api","ततो नगेन्द्रनगरे विद्याधरवराङ्गनाः /
नानृत्यन् केवलं यावद् वातोद्धूता लता अपि"
Kathasaritsagara,"sokss_15,2.86","cāraṇair atra murajeṣvāhateṣu mahotsave /
nago 'py avādayadiva pratiśabdavatīrguhāḥ","चारणैर् अत्र मुरजेष्वाहतेषु महोत्सवे /
नगो ऽप्य् अवादयदिव प्रतिशब्दवतीर्गुहाः"
Kathasaritsagara,"sokss_15,2.87","divyāsavarasakṣībavalgadvidyādharāvṛtaḥ /
sa parvato 'pi pānena ghūrṇamāna ivābabhau","दिव्यासवरसक्षीबवल्गद्विद्याधरावृतः /
स पर्वतो ऽपि पानेन घूर्णमान इवाबभौ"
Kathasaritsagara,"sokss_15,2.88","varṇitāsyābhiṣekasya śobhānenaiva vīkṣya yat /
indro 'pi svābhiṣeke 'bhūdbhagnamāno vimānagaḥ","वर्णितास्याभिषेकस्य शोभानेनैव वीक्ष्य यत् /
इन्द्रो ऽपि स्वाभिषेके ऽभूद्भग्नमानो विमानगः"
Kathasaritsagara,"sokss_15,2.89","evaṃ prāptayathābhīṣṭacakravartyabhiṣecanaḥ /
naravāhanadatto 'tha sa sasmārotsukaḥ pituḥ","एवं प्राप्तयथाभीष्टचक्रवर्त्यभिषेचनः /
नरवाहनदत्तो ऽथ स सस्मारोत्सुकः पितुः"
Kathasaritsagara,"sokss_15,2.90","saṃmantrya ca samaṃ sadyaḥ sacivair gomukhādibhiḥ /
samrāḍ rājānam āhūya sa vāyupatham ādiśat","संमन्त्र्य च समं सद्यः सचिवैर् गोमुखादिभिः /
सम्राड् राजानम् आहूय स वायुपथम् आदिशत्"
Kathasaritsagara,"sokss_15,2.91","naravāhanadattas tvāṃ smaratyutkaṇṭhito bhṛśam /
ity uktvākhyātavṛttānto gaccha tātamihānaya","नरवाहनदत्तस् त्वां स्मरत्युत्कण्ठितो भृशम् /
इत्य् उक्त्वाख्यातवृत्तान्तो गच्छ तातमिहानय"
Kathasaritsagara,"sokss_15,2.92","devīś ca mantriṇaś cāsya tathaivoktyā tvam ānayeḥ /
tac chrutvaiva tathety uktvā vyomnā vāyupatho yayau","देवीश् च मन्त्रिणश् चास्य तथैवोक्त्या त्वम् आनयेः /
तच् छ्रुत्वैव तथेत्य् उक्त्वा व्योम्ना वायुपथो ययौ"
Kathasaritsagara,"sokss_15,2.93","kṣaṇāc ca prāpa kauśāmbīṃ dṛṣṭaḥ sabhayavismayaiḥ /
paurair vidyādharāṇāṃ sa saptabhiḥ koṭibhir vṛtaḥ","क्षणाच् च प्राप कौशाम्बीं दृष्टः सभयविस्मयैः /
पौरैर् विद्याधराणां स सप्तभिः कोटिभिर् वृतः"
Kathasaritsagara,"sokss_15,2.94","dadarśodayanaṃ taṃ ca vatsarājaṃ samantrikam /
devībhiś cātra sahitaṃ yathārhavihitādaram","ददर्शोदयनं तं च वत्सराजं समन्त्रिकम् /
देवीभिश् चात्र सहितं यथार्हविहितादरम्"
Kathasaritsagara,"sokss_15,2.95","upaviśyātha pṛṣṭvā ca kuśalaṃ taṃ jagāda saḥ /
nṛpaṃ vidyādharapatirdṛṣṭaḥ sarvaiḥ sakautukam","उपविश्याथ पृष्ट्वा च कुशलं तं जगाद सः /
नृपं विद्याधरपतिर्दृष्टः सर्वैः सकौतुकम्"
Kathasaritsagara,"sokss_15,2.96","naravāhanadattas te sūnurārādhya śaṃkaram /
sākṣātkṛṭya ca taṃ vidyāḥ sarvāḥ prāpyāridurjayāḥ","नरवाहनदत्तस् ते सूनुराराध्य शंकरम् /
साक्षात्कृट्य च तं विद्याः सर्वाः प्राप्यारिदुर्जयाः"
Kathasaritsagara,"sokss_15,2.97","hatvā mānasavegaṃ ca gaurimuṇḍaṃ ca dakṣiṇe /
jitā mandaradevaṃ ca vedyardhapatimuttare","हत्वा मानसवेगं च गौरिमुण्डं च दक्षिणे /
जिता मन्दरदेवं च वेद्यर्धपतिमुत्तरे"
Kathasaritsagara,"sokss_15,2.98","āsādyobhayavedyardhavidyādharamahībhujām /
sarveṣāṃ śāsanabhṛtāṃ cakravartipadaṃ mahat","आसाद्योभयवेद्यर्धविद्याधरमहीभुजाम् /
सर्वेषां शासनभृतां चक्रवर्तिपदं महत्"
Kathasaritsagara,"sokss_15,2.99","mahābhiṣekamṛṣabhe saṃprāptaḥ parvate 'dhunā /
rājansmarati sotkastvāṃ sadevīsacivādikam","महाभिषेकमृषभे संप्राप्तः पर्वते ऽधुना /
राजन्स्मरति सोत्कस्त्वां सदेवीसचिवादिकम्"
Kathasaritsagara,"sokss_15,2.100","ahaṃ ca tena prahito drutamāgamyatāmitaḥ /
puṇyavanto hi saṃtānaṃ paśyantyuccaiḥ kṛtānvayam","अहं च तेन प्रहितो द्रुतमागम्यतामितः /
पुण्यवन्तो हि संतानं पश्यन्त्युच्चैः कृतान्वयम्"
Kathasaritsagara,"sokss_15,2.101","iti vāyupathāc chrutvā bhṛśotkaṇṭho babhāra saḥ /
vatsarājo 'mbudārāvahṛṣyadbarhiṇavibhramam","इति वायुपथाच् छ्रुत्वा भृशोत्कण्ठो बभार सः /
वत्सराजो ऽम्बुदारावहृष्यद्बर्हिणविभ्रमम्"
Kathasaritsagara,"sokss_15,2.102","pratipadya ca tadvākyaṃ samaṃ tenaiva tatkṣaṇam /
āruhya śibikāṃ vyomnā tadvidyānāṃ prabhāvataḥ","प्रतिपद्य च तद्वाक्यं समं तेनैव तत्क्षणम् /
आरुह्य शिबिकां व्योम्ना तद्विद्यानां प्रभावतः"
Kathasaritsagara,"sokss_15,2.103","kaliṅgasenānugataḥ sa bhāryasacivānvitaḥ /
gatvā saṃprāpa taṃ divyamṛṣabhākhyaṃ mahāgirim","कलिङ्गसेनानुगतः स भार्यसचिवान्वितः /
गत्वा संप्राप तं दिव्यमृषभाख्यं महागिरिम्"
Kathasaritsagara,"sokss_15,2.104","tatrāpaśyac ca taṃ putraṃ divyasiṃhāsanasthitam /
vidyādharendramadhyasthaṃ bahubhāryāsamanvitam","तत्रापश्यच् च तं पुत्रं दिव्यसिंहासनस्थितम् /
विद्याधरेन्द्रमध्यस्थं बहुभार्यासमन्वितम्"
Kathasaritsagara,"sokss_15,2.105","pūrvādrimastakāsīnaṃ grahagrāmapariṣkṛtam /
śaśāṅkamanukurvantaṃ bhūritārāvalīvṛtam","पूर्वाद्रिमस्तकासीनं ग्रहग्रामपरिष्कृतम् /
शशाङ्कमनुकुर्वन्तं भूरितारावलीवृतम्"
Kathasaritsagara,"sokss_15,2.106","taddarśanasudhāsārasiktaḥ prollāsitāśayaḥ /
kāṃciccandrodayāmbhodhibhaṅgīṃ bheje sa bhūpatiḥ","तद्दर्शनसुधासारसिक्तः प्रोल्लासिताशयः /
कांचिच्चन्द्रोदयाम्भोधिभङ्गीं भेजे स भूपतिः"
Kathasaritsagara,"sokss_15,2.107","naravāhanadatto 'pi dṛṣṭvā taṃ janakaṃ cirāt /
utthāya saṃbhramātsotkaḥ so 'bhyagātsaparicchadaḥ","नरवाहनदत्तो ऽपि दृष्ट्वा तं जनकं चिरात् /
उत्थाय संभ्रमात्सोत्कः सो ऽभ्यगात्सपरिच्छदः"
Kathasaritsagara,"sokss_15,2.108","āliṅgitaś ca tenātha pitrāṅkamadhiropya saḥ /
bhūyo 'pyānandabāṣpāmbupūreṇevābhyaṣicyata","आलिङ्गितश् च तेनाथ पित्राङ्कमधिरोप्य सः /
भूयो ऽप्यानन्दबाष्पाम्बुपूरेणेवाभ्यषिच्यत"
Kathasaritsagara,"sokss_15,2.109","devī vāsavadattā ca ciramāśliṣya taṃ sutam /
tadālokasnutastanyair asicatsmṛtaśaiśavam","देवी वासवदत्ता च चिरमाश्लिष्य तं सुतम् /
तदालोकस्नुतस्तन्यैर् असिचत्स्मृतशैशवम्"
Kathasaritsagara,"sokss_15,2.110","padmāvatī ca yaugandharāyaṇādyāś ca mantriṇaḥ /
paitṛkā mātulaścaiva dṛṣṭvā gopālakaścirāt","पद्मावती च यौगन्धरायणाद्याश् च मन्त्रिणः /
पैतृका मातुलश्चैव दृष्ट्वा गोपालकश्चिरात्"
Kathasaritsagara,"sokss_15,2.111","papuḥ satṛṣṇayā dṛṣṭyā tasyāmṛtamayaṃ vapuḥ /
cakorā iva samrājo yathārhakṛtasatkṛteḥ","पपुः सतृष्णया दृष्ट्या तस्यामृतमयं वपुः /
चकोरा इव सम्राजो यथार्हकृतसत्कृतेः"
Kathasaritsagara,"sokss_15,2.112","kaliṅgasenā taṃ dṛṣṭvā jāmātaramathātmajām /
trailokye 'pi na māti sma sveṣv aṅgeṣu tu kā kathā","कलिङ्गसेना तं दृष्ट्वा जामातरमथात्मजाम् /
त्रैलोक्ये ऽपि न माति स्म स्वेष्व् अङ्गेषु तु का कथा"
Kathasaritsagara,"sokss_15,2.113","yaugandharāyaṇādyāś ca marubhūtimukhānsutān /
dṛṣṭvā prabhuprasādāptadivyatvānabhyanandiṣuḥ","यौगन्धरायणाद्याश् च मरुभूतिमुखान्सुतान् /
दृष्ट्वा प्रभुप्रसादाप्तदिव्यत्वानभ्यनन्दिषुः"
Kathasaritsagara,"sokss_15,2.114","āmuktadivyābharaṇā devī madanamañcukā /
ratnaprabhāpyalaṃkāravatī lalitalocanā","आमुक्तदिव्याभरणा देवी मदनमञ्चुका /
रत्नप्रभाप्यलंकारवती ललितलोचना"
Kathasaritsagara,"sokss_15,2.115","karpūrikā śaktiyaśā bhāgīrathayaśā api /
tathā ruciradevasya bhaginī divyarūpadhṛt","कर्पूरिका शक्तियशा भागीरथयशा अपि /
तथा रुचिरदेवस्य भगिनी दिव्यरूपधृत्"
Kathasaritsagara,"sokss_15,2.116","vegavatyajināvatyau tathā gandharvadattayā /
prabhāvatī cātmanikā vāyuvegayaśās tatha","वेगवत्यजिनावत्यौ तथा गन्धर्वदत्तया /
प्रभावती चात्मनिका वायुवेगयशास् तथ"
Kathasaritsagara,"sokss_15,2.117","tatsakhyaḥ kālikādyāś ca catasro 'tha sulocanā /
kiṃ ca mandaradevyādyāḥ pañcānyāś ca varāṅganāḥ","तत्सख्यः कालिकाद्याश् च चतस्रो ऽथ सुलोचना /
किं च मन्दरदेव्याद्याः पञ्चान्याश् च वराङ्गनाः"
Kathasaritsagara,"sokss_15,2.118","naravāhanadattasya mahiṣyaścakravartinaḥ /
praṇemuḥ śvaśurasyātra pādau vatseśvarasya tāḥ","नरवाहनदत्तस्य महिष्यश्चक्रवर्तिनः /
प्रणेमुः श्वशुरस्यात्र पादौ वत्सेश्वरस्य ताः"
Kathasaritsagara,"sokss_15,2.119","tadvadvāsavadattāyāḥ padmāvatyās tathaiva ca /
te ca harṣādyathaucityamāśīrbhistā avardhayan","तद्वद्वासवदत्तायाः पद्मावत्यास् तथैव च /
ते च हर्षाद्यथौचित्यमाशीर्भिस्ता अवर्धयन्"
Kathasaritsagara,"sokss_15,2.120","yathocitāsanāsīne vatseśe 'ntaḥpurānvite /
naravāhanadattaḥ svamāruroha mahāsanam","यथोचितासनासीने वत्सेशे ऽन्तःपुरान्विते /
नरवाहनदत्तः स्वमारुरोह महासनम्"
Kathasaritsagara,"sokss_15,2.121","devī vāsavadattā ca navāstāstāstadā snuṣāḥ /
paśyantī mumude tāsāṃ pṛcchantī kulanāmanī","देवी वासवदत्ता च नवास्तास्तास्तदा स्नुषाः /
पश्यन्ती मुमुदे तासां पृच्छन्ती कुलनामनी"
Kathasaritsagara,"sokss_15,2.122","naravāhanadattasya tāṃ te vatseśvarādayaḥ /
divyāṃ vibhūtiṃ paśyantaḥ kṛtārthaṃ janma menire","नरवाहनदत्तस्य तां ते वत्सेश्वरादयः /
दिव्यां विभूतिं पश्यन्तः कृतार्थं जन्म मेनिरे"
Kathasaritsagara,"sokss_15,2.123","atha pravṛtte tatraiva bandhusaṅgamahotsave /
partīhāro 'bravīddhīro rucidevaḥ praviśya saḥ","अथ प्रवृत्ते तत्रैव बन्धुसङ्गमहोत्सवे /
पर्तीहारो ऽब्रवीद्धीरो रुचिदेवः प्रविश्य सः"
Kathasaritsagara,"sokss_15,2.124","āpānabhūmiḥ sajjeyaṃ tadatrāgamyatāmiti /
tac chrutvā te yayuḥ sarve tāmāpānabhuvaṃ śubhām","आपानभूमिः सज्जेयं तदत्रागम्यतामिति /
तच् छ्रुत्वा ते ययुः सर्वे तामापानभुवं शुभाम्"
Kathasaritsagara,"sokss_15,2.125","vicitraratnacaṣakapraphullavividhāmbujām /
vikīrṇānekakusumāmudyānanalinīmiva","विचित्ररत्नचषकप्रफुल्लविविधाम्बुजाम् /
विकीर्णानेककुसुमामुद्याननलिनीमिव"
Kathasaritsagara,"sokss_15,2.126","vyāptāṃ mattāsavāpūrṇakalaśībhiḥ puraṃdhribhiḥ /
tanvatībhiḥ sudhāhartṛbāhutpannāmṛtabhramam","व्याप्तां मत्तासवापूर्णकलशीभिः पुरंध्रिभिः /
तन्वतीभिः सुधाहर्तृबाहुत्पन्नामृतभ्रमम्"
Kathasaritsagara,"sokss_15,2.127","papustatrāvarodhastrīlajjānigaḍabhedi te /
smarajīvitasarvasvaṃ vilāsasacivaṃ madhu","पपुस्तत्रावरोधस्त्रीलज्जानिगडभेदि ते /
स्मरजीवितसर्वस्वं विलाससचिवं मधु"
Kathasaritsagara,"sokss_15,2.128","mukhāni madhunā teṣāmutphullānyaruṇāni ca /
bālātapena sarasāṃ sarojānīva rejire","मुखानि मधुना तेषामुत्फुल्लान्यरुणानि च /
बालातपेन सरसां सरोजानीव रेजिरे"
Kathasaritsagara,"sokss_15,2.129","devīvṛndādharajitair bhītaistatsaṃgamādiva /
cakre 'bjarāgacaṣakaiḥ svarucā śīdhunihnavaḥ","देवीवृन्दाधरजितैर् भीतैस्तत्संगमादिव /
चक्रे ऽब्जरागचषकैः स्वरुचा शीधुनिह्नवः"
Kathasaritsagara,"sokss_15,2.130","āsannakopakāle 'pi sabhrūbhaṅgāruṇekṣaṇāḥ /
naravāhanadattasya tadā devyo madaspṛśaḥ","आसन्नकोपकाले ऽपि सभ्रूभङ्गारुणेक्षणाः /
नरवाहनदत्तस्य तदा देव्यो मदस्पृशः"
Kathasaritsagara,"sokss_15,2.131","tato bhojanabhūmiṃ te krameṇātra samāsadan /
vidyāvibhavasaṃbhūtavividhāhārahāriṇīm","ततो भोजनभूमिं ते क्रमेणात्र समासदन् /
विद्याविभवसंभूतविविधाहारहारिणीम्"
Kathasaritsagara,"sokss_15,2.132","āstīrṇavastrāṃ pātrāḍhyā satiraskariṇīpaṭām /
nānāvidhāsvādyarasāṃ nāṭyavedīm iva śriyām","आस्तीर्णवस्त्रां पात्राढ्या सतिरस्करिणीपटाम् /
नानाविधास्वाद्यरसां नाट्यवेदीम् इव श्रियाम्"
Kathasaritsagara,"sokss_15,2.133","tatra te vihitāhārā bhāskare saha saṃdhyayā /
viśrānte 'stagirau śayyāgṛheṣv atha viśaśramuḥ","तत्र ते विहिताहारा भास्करे सह संध्यया /
विश्रान्ते ऽस्तगिरौ शय्यागृहेष्व् अथ विशश्रमुः"
Kathasaritsagara,"sokss_15,2.134","naravāhanadattaś ca vidyayā bahudhā vapuḥ /
vibhajya sarvadevīnāṃ saṃnidhatte sma veśmasu","नरवाहनदत्तश् च विद्यया बहुधा वपुः /
विभज्य सर्वदेवीनां संनिधत्ते स्म वेश्मसु"
Kathasaritsagara,"sokss_15,2.135","satyatastvinduvadanāṃ samadāṃ lolatārakām /
reme niśāmivādāya kāntāṃ madanamañcukām","सत्यतस्त्विन्दुवदनां समदां लोलतारकाम् /
रेमे निशामिवादाय कान्तां मदनमञ्चुकाम्"
Kathasaritsagara,"sokss_15,2.136","vatseśvaro 'pi tāṃ rātriṃ sānugo divyabhogavān /
tayaiva tanvā saṃprāptajanmāntara ivānayat","वत्सेश्वरो ऽपि तां रात्रिं सानुगो दिव्यभोगवान् /
तयैव तन्वा संप्राप्तजन्मान्तर इवानयत्"
Kathasaritsagara,"sokss_15,2.137","prātaḥ prabudhya sarve ca taistair bhogais tathaiva te /
vidyāsiddhavarodyānamandirādiṣu remire","प्रातः प्रबुध्य सर्वे च तैस्तैर् भोगैस् तथैव ते /
विद्यासिद्धवरोद्यानमन्दिरादिषु रेमिरे"
Kathasaritsagara,"sokss_15,2.138","iti vividhavihārair atra teṣāṃ prayāteṣv
atha bahudivaseṣu prītimān vatsarājaḥ /
nijasutam upagamya svāṃ purīṃ gantukāmo
nikhilakhacararājaṃ prahvam evaṃ jagāda","इति विविधविहारैर् अत्र तेषां प्रयातेष्व्
अथ बहुदिवसेषु प्रीतिमान् वत्सराजः /
निजसुतम् उपगम्य स्वां पुरीं गन्तुकामो
निखिलखचरराजं प्रह्वम् एवं जगाद"
Kathasaritsagara,"sokss_15,2.139","putraiteṣu sacetano na ramate divyeṣu bhogeṣu kaḥ
kiṃ vākarṣati janmabhūmivasatisnehaḥ svako mānuṣān /
tadyāmaḥ svapurīṃ vayaṃ śriyamimāṃ vadyādharīṃ tvaṃ punar
bhuṅkṣvaitāstava divyamānuṣatayā yogyā yato bhūmayaḥ","पुत्रैतेषु सचेतनो न रमते दिव्येषु भोगेषु कः
किं वाकर्षति जन्मभूमिवसतिस्नेहः स्वको मानुषान् /
तद्यामः स्वपुरीं वयं श्रियमिमां वद्याधरीं त्वं पुनर्
भुङ्क्ष्वैतास्तव दिव्यमानुषतया योग्या यतो भूमयः"
Kathasaritsagara,"sokss_15,2.140","āhvātavyāḥ punaravasare putra bhūyo vayaṃ te
janmanyetatphalamiha hi nastvanmukhenduṃ yadetam /
cakṣuḥpeyāmṛtarasamayaṃ kāntamālokayāmo
divyāṃ lakṣmī yadapi bhavato vīkṣya modāmahe ca","आह्वातव्याः पुनरवसरे पुत्र भूयो वयं ते
जन्मन्येतत्फलमिह हि नस्त्वन्मुखेन्दुं यदेतम् /
चक्षुःपेयामृतरसमयं कान्तमालोकयामो
दिव्यां लक्ष्मी यदपि भवतो वीक्ष्य मोदामहे च"
Kathasaritsagara,"sokss_15,2.141","etadvaco 'kṛtakam eva pitur niśamya
vatseśvarasya naravāhanadattadevaḥ /
vidyādharādhipatim āśu sa devamāyam
āhūya bāṣpabharagadgadamādideśa","एतद्वचो ऽकृतकम् एव पितुर् निशम्य
वत्सेश्वरस्य नरवाहनदत्तदेवः /
विद्याधराधिपतिम् आशु स देवमायम्
आहूय बाष्पभरगद्गदमादिदेश"
Kathasaritsagara,"sokss_15,2.142","tātaḥ prayāti khalu tāṃ nijarājadhānīm
ambānvitaḥ svasacivādiyutas tad asya /
saṃpūrṇahemamaṇibhārasahasramagre
prasthāpaya dyucaraviṣṭisahasrahāryam","तातः प्रयाति खलु तां निजराजधानीम्
अम्बान्वितः स्वसचिवादियुतस् तद् अस्य /
संपूर्णहेममणिभारसहस्रमग्रे
प्रस्थापय द्युचरविष्टिसहस्रहार्यम्"
Kathasaritsagara,"sokss_15,2.143","ityādiṣṭaḥ svāminā prītipūrvaṃ
tena prahvo devamāyo jagāda /
ākauśāmbi svātmanaiva prayāsyāmy
etatsiddhyai sānugo mānadeti","इत्यादिष्टः स्वामिना प्रीतिपूर्वं
तेन प्रह्वो देवमायो जगाद /
आकौशाम्बि स्वात्मनैव प्रयास्याम्य्
एतत्सिद्ध्यै सानुगो मानदेति"
Kathasaritsagara,"sokss_15,2.144","atha tasya cakravartī vastrālaṃkārapūjitasya pituḥ /
vāyupathadevamāyau sānucarasyānuyātrikau sa dadau","अथ तस्य चक्रवर्ती वस्त्रालंकारपूजितस्य पितुः /
वायुपथदेवमायौ सानुचरस्यानुयात्रिकौ स ददौ"
Kathasaritsagara,"sokss_15,2.145","so 'pyārūḍho divyaṃ vahanaṃ vatseśvaraḥ saparivāraḥ /
dūrānugataṃ putraṃ nivartya taṃ nijapurīṃ prayayau","सो ऽप्यारूढो दिव्यं वहनं वत्सेश्वरः सपरिवारः /
दूरानुगतं पुत्रं निवर्त्य तं निजपुरीं प्रययौ"
Kathasaritsagara,"sokss_15,2.146","devī vāsavadattā tatkālodbhūtaśataguṇotkaṇṭhā /
praṇataṃ nivartya rudatī paśyantī taṃ sutaṃ kathaṃcidagāt","देवी वासवदत्ता तत्कालोद्भूतशतगुणोत्कण्ठा /
प्रणतं निवर्त्य रुदती पश्यन्ती तं सुतं कथंचिदगात्"
Kathasaritsagara,"sokss_15,2.147","sa ca naravāhanadattaḥ sacivānugato gurūnanuvrajya /
bāṣpāndahakaritamukhaḥ pratyāgādṛṣabhakaṃ tam eva girim","स च नरवाहनदत्तः सचिवानुगतो गुरूननुव्रज्य /
बाष्पान्दहकरितमुखः प्रत्यागादृषभकं तम् एव गिरिम्"
Kathasaritsagara,"sokss_15,2.148","tatrāsta bālasacivaiḥ saha gomukhāyair
vidyādharendranivahaiś ca sa cakravartī /
sāntaḥ puro madanamañcukayā sameto
divyeṣu śaśvadupabhogasukheṣv atṛptaḥ","तत्रास्त बालसचिवैः सह गोमुखायैर्
विद्याधरेन्द्रनिवहैश् च स चक्रवर्ती /
सान्तः पुरो मदनमञ्चुकया समेतो
दिव्येषु शश्वदुपभोगसुखेष्व् अतृप्तः"
Kathasaritsagara,"sokss_16,0.1","iti mahākaviśrīsomadevabhaṭṭaviracite kathāsaritsagare mahābhiṣekalambake dvitīyas taraṅgaḥ /

samāptaś cāyaṃ mahābhiṣeko nāma pañcadaśo lambakaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

suratamañjarī nāma ṣoḍaśo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सगरे महाभिषेकलम्बके द्वितीयस् तरङ्गः /

समाप्तश् चायं महाभिषेको नाम पञ्चदशो लम्बकः /

// श्रीः //

महाकविश्रीसोमदेवभट्टविरचितः कथासरित्सागरः /

सुरतमञ्जरी नाम षोडशो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_16,1.1","prathamas taraṅgaḥ /

pātu vastāṇḍavoḍḍīnagaṇḍasindūramaṇḍanaḥ /
vāntābhipītapratyūhapratāpa iva vighnajit","प्रथमस् तरङ्गः /

पातु वस्ताण्डवोड्डीनगण्डसिन्दूरमण्डनः /
वान्ताभिपीतप्रत्यूहप्रताप इव विघ्नजित्"
Kathasaritsagara,"sokss_16,1.2","evaṃ tasminnṛṣabhake parvate tasya tiṣṭhataḥ /
naravāhanadattasya sabhāryasya samantriṇaḥ","एवं तस्मिन्नृषभके पर्वते तस्य तिष्ठतः /
नरवाहनदत्तस्य सभार्यस्य समन्त्रिणः"
Kathasaritsagara,"sokss_16,1.3","prāpya vidyādharādhīśacakravartiśriyaṃ parām /
bhuñjānasyāyayau puṣṇansukhāni madhurekadā","प्राप्य विद्याधराधीशचक्रवर्तिश्रियं पराम् /
भुञ्जानस्याययौ पुष्णन्सुखानि मधुरेकदा"
Kathasaritsagara,"sokss_16,1.4","prasasāda cirāccāru candrikā mṛgalakṣmaṇaḥ /
navīnaśādvalāśliṣṭā sasvedābhūdvasuṃdharāḥ","प्रससाद चिराच्चारु चन्द्रिका मृगलक्ष्मणः /
नवीनशाद्वलाश्लिष्टा सस्वेदाभूद्वसुंधराः"
Kathasaritsagara,"sokss_16,1.5","āsannāliṅgyamānāś ca muhurmalayamārutaiḥ /
kampākulāḥ kaṇṭakitāḥ sarasā vānarājayaḥ","आसन्नालिङ्ग्यमानाश् च मुहुर्मलयमारुतैः /
कम्पाकुलाः कण्टकिताः सरसा वानराजयः"
Kathasaritsagara,"sokss_16,1.6","puṣpacāpapratīhāraścūtayaṣṭiṃ bilokayan /
kvaṇanmānavatīmānaṃ niṣiṣedheva kokilaḥ","पुष्पचापप्रतीहारश्चूतयष्टिं बिलोकयन् /
क्वणन्मानवतीमानं निषिषेधेव कोकिलः"
Kathasaritsagara,"sokss_16,1.7","niṣpetuḥ pupavallībhyaḥ saśabdā bhṛṅgarājayaḥ /
māravīradhanurmuktā iva nārācapaṅktayaḥ","निष्पेतुः पुपवल्लीभ्यः सशब्दा भृङ्गराजयः /
मारवीरधनुर्मुक्ता इव नाराचपङ्क्तयः"
Kathasaritsagara,"sokss_16,1.8","evaṃ madhupravṛttiṃ tāṃ tadā vīkṣya vyajijñapan /
naravāhanadattaṃ taṃ sacivā gomukhādayaḥ","एवं मधुप्रवृत्तिं तां तदा वीक्ष्य व्यजिज्ञपन् /
नरवाहनदत्तं तं सचिवा गोमुखादयः"
Kathasaritsagara,"sokss_16,1.9","deva paśyānya evāyaṃ jātaḥ puṣpamayo 'dhunā /
ṛṣabhādrirmadhūtphullakānanālīnirantaraḥ","देव पश्यान्य एवायं जातः पुष्पमयो ऽधुना /
ऋषभाद्रिर्मधूत्फुल्लकाननालीनिरन्तरः"
Kathasaritsagara,"sokss_16,1.10","anyonyaghaṭṭitaiḥ puṣpaiḥ kāṃsyatālavatīriva /
saṃgītā iva bhṛṅgīnāṃ virutair vātavepitāḥ","अन्योन्यघट्टितैः पुष्पैः कांस्यतालवतीरिव /
संगीता इव भृङ्गीनां विरुतैर् वातवेपिताः"
Kathasaritsagara,"sokss_16,1.11","vasantasajjitodyānamanmathāsthānagāminīḥ /
vilokaya latā rājan parāgapaṭamālinīḥ","वसन्तसज्जितोद्यानमन्मथास्थानगामिनीः /
विलोकय लता राजन् परागपटमालिनीः"
Kathasaritsagara,"sokss_16,1.12","alimālāślathajyeyaṃ dṛśyatāṃ cūtamañjarī /
viśrāntasya jagajjitvā kāmasyeva dhanurlatā","अलिमालाश्लथज्येयं दृश्यतां चूतमञ्जरी /
विश्रान्तस्य जगज्जित्वा कामस्येव धनुर्लता"
Kathasaritsagara,"sokss_16,1.13","tad atra rucirodyāne deva mandākinītaṭe /
madhūtsavamimaṃ tāvadehi gatvopabhuñjmahe","तद् अत्र रुचिरोद्याने देव मन्दाकिनीतटे /
मधूत्सवमिमं तावदेहि गत्वोपभुञ्ज्महे"
Kathasaritsagara,"sokss_16,1.14","ity uktaḥ sacivaiḥ so 'tha sāvarodhavadhūjanaḥ /
naravāhanadattas tadyayau mandākinītaṭam","इत्य् उक्तः सचिवैः सो ऽथ सावरोधवधूजनः /
नरवाहनदत्तस् तद्ययौ मन्दाकिनीतटम्"
Kathasaritsagara,"sokss_16,1.15","tatra cikrīḍa codyāne nānāvihaganādite /
elālavaṅgabakulāśokamandāramaṇḍite","तत्र चिक्रीड चोद्याने नानाविहगनादिते /
एलालवङ्गबकुलाशोकमन्दारमण्डिते"
Kathasaritsagara,"sokss_16,1.16","upaviṣṭaś ca vipule candrakāntaśilātale /
pārśve kṛtvā mahādevīṃ vāme madanamañcukām","उपविष्टश् च विपुले चन्द्रकान्तशिलातले /
पार्श्वे कृत्वा महादेवीं वामे मदनमञ्चुकाम्"
Kathasaritsagara,"sokss_16,1.17","anyāvarodhasahitastaistair vidyādhareśvaraiḥ /
caṇḍasiṃhāmitagatipramukhaiḥ parivāritaḥ","अन्यावरोधसहितस्तैस्तैर् विद्याधरेश्वरैः /
चण्डसिंहामितगतिप्रमुखैः परिवारितः"
Kathasaritsagara,"sokss_16,1.18","āpānaṃ sevamāno 'tra tās tāḥ kurvan kathās tathā /
vicārya tam ṛtuṃ samrāṭ sacivān svān uvāca saḥ","आपानं सेवमानो ऽत्र तास् ताः कुर्वन् कथास् तथा /
विचार्य तम् ऋतुं सम्राट् सचिवान् स्वान् उवाच सः"
Kathasaritsagara,"sokss_16,1.19","sukhasparśo mṛdurvāto dakṣiṇo vimalā diśaḥ /
puṣpitāni sugandhīni kānanāni pade pade","सुखस्पर्शो मृदुर्वातो दक्षिणो विमला दिशः /
पुष्पितानि सुगन्धीनि काननानि पदे पदे"
Kathasaritsagara,"sokss_16,1.20","madhurāḥ kokilālāpāḥ pānalīlāsukhāni ca /
sukhaṃ kiṃ na madhau preyoviyogastvatra duḥsahaḥ","मधुराः कोकिलालापाः पानलीलासुखानि च /
सुखं किं न मधौ प्रेयोवियोगस्त्वत्र दुःसहः"
Kathasaritsagara,"sokss_16,1.21","anyasyāstāṃ tiraścām apy atra kaṣṭā viyogitā /
tathā ca virahaklāntāmetāṃ paśyata kokilām","अन्यस्यास्तां तिरश्चाम् अप्य् अत्र कष्टा वियोगिता /
तथा च विरहक्लान्तामेतां पश्यत कोकिलाम्"
Kathasaritsagara,"sokss_16,1.22","eṣā hi naṣṭamanviṣya kūjantī suciraṃ priyam /
aprāpya taṃ sthitā cūte mṛtevālīya niḥsvanā","एषा हि नष्टमन्विष्य कूजन्ती सुचिरं प्रियम् /
अप्राप्य तं स्थिता चूते मृतेवालीय निःस्वना"
Kathasaritsagara,"sokss_16,1.23","ity uktavantaṃ samrājaṃ mantrī taṃ gomukho 'bravīt /
satyaṃ kāle 'tra viraho duḥsahaḥ sarvadehinām","इत्य् उक्तवन्तं सम्राजं मन्त्री तं गोमुखो ऽब्रवीत् /
सत्यं काले ऽत्र विरहो दुःसहः सर्वदेहिनाम्"
Kathasaritsagara,"sokss_16,1.24","tathāhi deva śrāvasyāṃ yadvṛttaṃ vacmi tac chṛṇu /
tatraiko rājaputro 'bhūdgrāmabhugrājasevakaḥ","तथाहि देव श्रावस्यां यद्वृत्तं वच्मि तच् छृणु /
तत्रैको राजपुत्रो ऽभूद्ग्रामभुग्राजसेवकः"
Kathasaritsagara,"sokss_16,1.25","śūrasenābhidhānasya tasya mālavadeśajā /
anurūpā suṣeṇeti bhāryābhūjjīvitādhikā","शूरसेनाभिधानस्य तस्य मालवदेशजा /
अनुरूपा सुषेणेति भार्याभूज्जीविताधिका"
Kathasaritsagara,"sokss_16,1.26","sa jātu bhūpenāhūtaḥ kaṭakaṃ gantum udyataḥ /
śūraseno 'nurāgiṇyā jagade bhāryayā tayā","स जातु भूपेनाहूतः कटकं गन्तुम् उद्यतः /
शूरसेनो ऽनुरागिण्या जगदे भार्यया तया"
Kathasaritsagara,"sokss_16,1.27","āryaputra na muktvā mām ekakāṃ gantum arhasi /
nahi śakṣyāmy ahaṃ sthātuṃ kṣaṇam atra tvayā vinā","आर्यपुत्र न मुक्त्वा माम् एककां गन्तुम् अर्हसि /
नहि शक्ष्याम्य् अहं स्थातुं क्षणम् अत्र त्वया विना"
Kathasaritsagara,"sokss_16,1.28","evaṃ tayoktaḥ priyayā śūraseno jagāda tām /
rājāhūto na gacchāmi kathaṃ tanvi na vetsi kim","एवं तयोक्तः प्रियया शूरसेनो जगाद ताम् /
राजाहूतो न गच्छामि कथं तन्वि न वेत्सि किम्"
Kathasaritsagara,"sokss_16,1.29","rājaputraḥ parāyattavṛttirasmi hi sevakaḥ /
tac chrutvā sāśrunayanā sā bhāryā tam abhāṣata","राजपुत्रः परायत्तवृत्तिरस्मि हि सेवकः /
तच् छ्रुत्वा साश्रुनयना सा भार्या तम् अभाषत"
Kathasaritsagara,"sokss_16,1.30","gantavyaṃ yadyavaśyaṃ te satsahiṣye kathaṃcana /
dinam apy anatikrāmannupaiṣyasi madhau yadi","गन्तव्यं यद्यवश्यं ते सत्सहिष्ये कथंचन /
दिनम् अप्य् अनतिक्रामन्नुपैष्यसि मधौ यदि"
Kathasaritsagara,"sokss_16,1.31","śrutvaitatso 'py avādīttāmantato niścitaṃ priye /
tyaktvāpi kāryameṣyāmi caitrasya prathame 'hani","श्रुत्वैतत्सो ऽप्य् अवादीत्तामन्ततो निश्चितं प्रिये /
त्यक्त्वापि कार्यमेष्यामि चैत्रस्य प्रथमे ऽहनि"
Kathasaritsagara,"sokss_16,1.32","ity uktavān katham api priyayānumatas tayā /
rājñaḥ samīpaṃ kaṭakaṃ śūraseno jagāma saḥ","इत्य् उक्तवान् कथम् अपि प्रिययानुमतस् तया /
राज्ञः समीपं कटकं शूरसेनो जगाम सः"
Kathasaritsagara,"sokss_16,1.33","tadbhāryāpyāśayā tasthau gaṇayantī dināni sā /
tadāgamāvadhimadhuprārambhadivasekṣiṇī","तद्भार्याप्याशया तस्थौ गणयन्ती दिनानि सा /
तदागमावधिमधुप्रारम्भदिवसेक्षिणी"
Kathasaritsagara,"sokss_16,1.34","gateṣv atha dineṣvāgātsa madhūtsavavāsaraḥ /
manmathāhvānamantrābhavilasatkokiladhvaniḥ","गतेष्व् अथ दिनेष्वागात्स मधूत्सववासरः /
मन्मथाह्वानमन्त्राभविलसत्कोकिलध्वनिः"
Kathasaritsagara,"sokss_16,1.35","śuśruve kusumāmodamādyanmadhukarāravaḥ /
kāmenāropyamāṇasya kārmukasyeva niḥsvanaḥ","शुश्रुवे कुसुमामोदमाद्यन्मधुकरारवः /
कामेनारोप्यमाणस्य कार्मुकस्येव निःस्वनः"
Kathasaritsagara,"sokss_16,1.36","so 'yaṃ madhūtsavaḥ prāpto dhruvamadyaiṣyati priyaḥ /
iti tasmindine tasya śūrasenasya sā vadhūḥ","सो ऽयं मधूत्सवः प्राप्तो ध्रुवमद्यैष्यति प्रियः /
इति तस्मिन्दिने तस्य शूरसेनस्य सा वधूः"
Kathasaritsagara,"sokss_16,1.37","vicintya vihitasnānā suṣeṇābhyarcitasmarā /
udvīkṣyamāṇā tanmārgaṃ tasthau racitamaṇḍanā","विचिन्त्य विहितस्नाना सुषेणाभ्यर्चितस्मरा /
उद्वीक्ष्यमाणा तन्मार्गं तस्थौ रचितमण्डना"
Kathasaritsagara,"sokss_16,1.38","dinātyaye 'pi na yadā sa tasyāḥ patirāyayau /
tadā sā niśi nair āśyavidhurā samacintayat","दिनात्यये ऽपि न यदा स तस्याः पतिराययौ /
तदा सा निशि नैर् आश्यविधुरा समचिन्तयत्"
Kathasaritsagara,"sokss_16,1.39","mṛtyoḥ kālo 'yam āyāto na tvāyātaḥ patiḥ sa me /
parasevaikasaktānāṃ ko hi sneho nije jane","मृत्योः कालो ऽयम् आयातो न त्वायातः पतिः स मे /
परसेवैकसक्तानां को हि स्नेहो निजे जने"
Kathasaritsagara,"sokss_16,1.40","ityevaṃ cintayantyāś ca tasyāstadgatacetasaḥ /
niryayuḥ smaradāvāgnidahyamānā ivāsavaḥ","इत्येवं चिन्तयन्त्याश् च तस्यास्तद्गतचेतसः /
निर्ययुः स्मरदावाग्निदह्यमाना इवासवः"
Kathasaritsagara,"sokss_16,1.41","tāvac ca bhūpātkatham apy ātmānaṃ pratimocya saḥ /
śūraseno 'natikrāmandinaṃ taddayitotsukaḥ","तावच् च भूपात्कथम् अप्य् आत्मानं प्रतिमोच्य सः /
शूरसेनो ऽनतिक्रामन्दिनं तद्दयितोत्सुकः"
Kathasaritsagara,"sokss_16,1.42","āruhya karabhaśreṣṭhamullaṅghyādhvānamāyatam /
āgataḥ paścime yāme rātreḥ prāpa nijaṃ gṛham","आरुह्य करभश्रेष्ठमुल्लङ्घ्याध्वानमायतम् /
आगतः पश्चिमे यामे रात्रेः प्राप निजं गृहम्"
Kathasaritsagara,"sokss_16,1.43","tatrāpaśyadgataprāṇāṃ priyāṃ tāṃ kṛtamaṇḍanām /
latāmutphullakusumāṃ vātenonmūlitāmiva","तत्रापश्यद्गतप्राणां प्रियां तां कृतमण्डनाम् /
लतामुत्फुल्लकुसुमां वातेनोन्मूलितामिव"
Kathasaritsagara,"sokss_16,1.44","dṛṣṭvaiva vihvalasyaitāṃ kurvato 'ṅke viniryayuḥ /
pralāpaiḥ saha tasyāpi prāṇā virahiṇaḥ kṣaṇāt","दृष्ट्वैव विह्वलस्यैतां कुर्वतो ऽङ्के विनिर्ययुः /
प्रलापैः सह तस्यापि प्राणा विरहिणः क्षणात्"
Kathasaritsagara,"sokss_16,1.45","tathā vipannau dṛṣṭvā tau daṃpatī kuladevatā /
kṛpayā jīvayām āsa devī caṇḍī varapradā","तथा विपन्नौ दृष्ट्वा तौ दंपती कुलदेवता /
कृपया जीवयाम् आस देवी चण्डी वरप्रदा"
Kathasaritsagara,"sokss_16,1.46","tataḥ pratyāgataprāṇau tataḥ prabhṛti tāvubhau /
dṛṣṭānurāgāv anyonyam aviyuktau babhūvatuḥ","ततः प्रत्यागतप्राणौ ततः प्रभृति तावुभौ /
दृष्टानुरागाव् अन्योन्यम् अवियुक्तौ बभूवतुः"
Kathasaritsagara,"sokss_16,1.47","itthaṃ vasantasamaye malayānilavījitaḥ /
keṣāṃ na dehināṃ deva duḥsaho virahānalaḥ","इत्थं वसन्तसमये मलयानिलवीजितः /
केषां न देहिनां देव दुःसहो विरहानलः"
Kathasaritsagara,"sokss_16,1.48","ityevaṃ gomukhenokte tad eva kila bhāvayan /
naravāhanadatto 'bhūt so 'kasmād vimanā iva","इत्येवं गोमुखेनोक्ते तद् एव किल भावयन् /
नरवाहनदत्तो ऽभूत् सो ऽकस्माद् विमना इव"
Kathasaritsagara,"sokss_16,1.49","mahātmanāṃ vinā hetorduḥsthitaḥ susthito 'pi vā /
sūcayantyantarātmā hi puro bhāvi śubhāśubham","महात्मनां विना हेतोर्दुःस्थितः सुस्थितो ऽपि वा /
सूचयन्त्यन्तरात्मा हि पुरो भावि शुभाशुभम्"
Kathasaritsagara,"sokss_16,1.50","tato dine hy avasite samrāṭ saṃdhyām upāsya saḥ /
vāsaveśmani viśrāntaḥ praviśya śayanīyake","ततो दिने ह्य् अवसिते सम्राट् संध्याम् उपास्य सः /
वासवेश्मनि विश्रान्तः प्रविश्य शयनीयके"
Kathasaritsagara,"sokss_16,1.51","svapne niśavasāne svaṃ pitaraṃ kṛṣṇayā striyā /
ākṛṣya dakṣiṇāmāśāṃ nīyamānamavaikṣata","स्वप्ने निशवसाने स्वं पितरं कृष्णया स्त्रिया /
आकृष्य दक्षिणामाशां नीयमानमवैक्षत"
Kathasaritsagara,"sokss_16,1.52","taddṛṣṭvaiva prabuddhaḥ saṃstātasyāniṣṭaśaṅkayā /
dhyātām upasthitāṃ vidyāṃ prajñaptiṃ nāma pṛṣṭavān","तद्दृष्ट्वैव प्रबुद्धः संस्तातस्यानिष्टशङ्कया /
ध्याताम् उपस्थितां विद्यां प्रज्ञप्तिं नाम पृष्टवान्"
Kathasaritsagara,"sokss_16,1.53","brūhi tātasya vṛttānto vatsarājasya ko mama /
tannimittaṃ hi duḥsvapnadarśanādasmi śaṅkitaḥ","ब्रूहि तातस्य वृत्तान्तो वत्सराजस्य को मम /
तन्निमित्तं हि दुःस्वप्नदर्शनादस्मि शङ्कितः"
Kathasaritsagara,"sokss_16,1.54","ity uktā tena vidyā sā rūpiṇī tam abhāṣata /
śṛṇu yadvatsarājasya vṛttaṃ deva pitustava","इत्य् उक्ता तेन विद्या सा रूपिणी तम् अभाषत /
शृणु यद्वत्सराजस्य वृत्तं देव पितुस्तव"
Kathasaritsagara,"sokss_16,1.55","sa kauśāmbīsthito 'kasmādujjayinyāḥ samāgatāt /
dūtāccaṇḍamahāsenaṃ vipannamaśṛṇonnṛpam","स कौशाम्बीस्थितो ऽकस्मादुज्जयिन्याः समागतात् /
दूताच्चण्डमहासेनं विपन्नमशृणोन्नृपम्"
Kathasaritsagara,"sokss_16,1.56","tasyāṅgāravatīṃ devīṃ kṛtānugamanāṃ tathā /
tasmādeva sa śuśrāva mohādbhūmau papāta ca","तस्याङ्गारवतीं देवीं कृतानुगमनां तथा /
तस्मादेव स शुश्राव मोहाद्भूमौ पपात च"
Kathasaritsagara,"sokss_16,1.57","labdhasaṃjñaś ciraṃ caitau samaṃ vāsavadattayā /
devyā śuśoca śvaśurau svargatau saparicchadaḥ","लब्धसंज्ञश् चिरं चैतौ समं वासवदत्तया /
देव्या शुशोच श्वशुरौ स्वर्गतौ सपरिच्छदः"
Kathasaritsagara,"sokss_16,1.58","bhaṅgure 'smin bhave kasya sthiratā sa ca bhūpatiḥ /
aśocyo yasya jāmātā bhavān gopālakaḥ sutaḥ","भङ्गुरे ऽस्मिन् भवे कस्य स्थिरता स च भूपतिः /
अशोच्यो यस्य जामाता भवान् गोपालकः सुतः"
Kathasaritsagara,"sokss_16,1.59","naravāhanadattaś ca dauhitra iti mantribhiḥ /
prabodhyotthāpitaḥ so 'tha dadau śvaśurayor jalam","नरवाहनदत्तश् च दौहित्र इति मन्त्रिभिः /
प्रबोध्योत्थापितः सो ऽथ ददौ श्वशुरयोर् जलम्"
Kathasaritsagara,"sokss_16,1.60","tataḥ śvaśūryaṃ śokārtaṃ snehāt pārśvasthitaṃ tadā /
gopālakaṃ sa vatseśo vāṣpakaṇṭho 'bhyabhāṣata","ततः श्वशूर्यं शोकार्तं स्नेहात् पार्श्वस्थितं तदा /
गोपालकं स वत्सेशो वाष्पकण्ठो ऽभ्यभाषत"
Kathasaritsagara,"sokss_16,1.61","uttiṣṭhojjayinīṃ gaccha rājyaṃ pālaya paitṛkam /
pratīkṣante prajā hi tvāmiti dūtamukhāc chrutam","उत्तिष्ठोज्जयिनीं गच्छ राज्यं पालय पैतृकम् /
प्रतीक्षन्ते प्रजा हि त्वामिति दूतमुखाच् छ्रुतम्"
Kathasaritsagara,"sokss_16,1.62","tac chrutvā sa rudanvatsarājaṃ gopālako 'bravīt /
na deva gantuṃ śaknomi tyaktvā tvāṃ bhaginīṃ tathā","तच् छ्रुत्वा स रुदन्वत्सराजं गोपालको ऽब्रवीत् /
न देव गन्तुं शक्नोमि त्यक्त्वा त्वां भगिनीं तथा"
Kathasaritsagara,"sokss_16,1.63","na cotsahe tātaśūnyāṃ svapurīṃ draṣṭum apy aham /
tatpālako 'nujo me 'tra rājāstu madanujñayā","न चोत्सहे तातशून्यां स्वपुरीं द्रष्टुम् अप्य् अहम् /
तत्पालको ऽनुजो मे ऽत्र राजास्तु मदनुज्ञया"
Kathasaritsagara,"sokss_16,1.64","evaṃ vadanyadā naicchadrājyaṃ gopālakastadā /
senāpatiṃ rumaṇvantaṃ visṛjyojjayinīṃ purīm","एवं वदन्यदा नैच्छद्राज्यं गोपालकस्तदा /
सेनापतिं रुमण्वन्तं विसृज्योज्जयिनीं पुरीम्"
Kathasaritsagara,"sokss_16,1.65","vatseśvaraḥ kaniṣṭhaṃ taṃ śvaśuryaṃ pālakābhidham /
dattābhyanujñaṃ jyeṣṭhena tasyāṃ rājye bhyaṣecayat","वत्सेश्वरः कनिष्ठं तं श्वशुर्यं पालकाभिधम् /
दत्ताभ्यनुज्ञं ज्येष्ठेन तस्यां राज्ये भ्यषेचयत्"
Kathasaritsagara,"sokss_16,1.66","ālokya cāsthiraṃ sarvaṃ virakto viṣayeṣu saḥ /
yaugandharāyaṇādibhyaḥ sacivebhyo 'bravīdidam","आलोक्य चास्थिरं सर्वं विरक्तो विषयेषु सः /
यौगन्धरायणादिभ्यः सचिवेभ्यो ऽब्रवीदिदम्"
Kathasaritsagara,"sokss_16,1.67","asāre 'smin bhave tāvadbhāvāḥ paryantanīrasāḥ /
kṛtaṃ ca rājyamasmābhir bhuktā bhogā jitā dviṣaḥ","असारे ऽस्मिन् भवे तावद्भावाः पर्यन्तनीरसाः /
कृतं च राज्यमस्माभिर् भुक्ता भोगा जिता द्विषः"
Kathasaritsagara,"sokss_16,1.68","vidyādharādhirājatvaṃ prāpto dṛṣṭaḥ sutas tathā /
idānīṃ ca vayo 'tītamasmākaṃ bāndhavaiḥ saha","विद्याधराधिराजत्वं प्राप्तो दृष्टः सुतस् तथा /
इदानीं च वयो ऽतीतमस्माकं बान्धवैः सह"
Kathasaritsagara,"sokss_16,1.69","mṛtyave dātumāttāś ca keśeṣu jarasā vayam /
klībarājyamivākrāntaṃ śarīraṃ valibhiś ca naḥ","मृत्यवे दातुमात्ताश् च केशेषु जरसा वयम् /
क्लीबराज्यमिवाक्रान्तं शरीरं वलिभिश् च नः"
Kathasaritsagara,"sokss_16,1.70","tasmātkālaṃjaragirau gatvā dehamaśāśvatam /
tyaktvemaṃ sādhayāmyatra yathoktaṃ śāśvataṃ padam","तस्मात्कालंजरगिरौ गत्वा देहमशाश्वतम् /
त्यक्त्वेमं साधयाम्यत्र यथोक्तं शाश्वतं पदम्"
Kathasaritsagara,"sokss_16,1.71","ity uktāstena sacivā rājñā sarve vicārya tat /
devī vāsavadattā ca samacittāstamabruvan","इत्य् उक्तास्तेन सचिवा राज्ञा सर्वे विचार्य तत् /
देवी वासवदत्ता च समचित्तास्तमब्रुवन्"
Kathasaritsagara,"sokss_16,1.72","yathābhir ucitaṃ deva bhavatastvatprasādataḥ /
vayam apy upayāsyāmaḥ paratrāpyuttamāṃ gatim","यथाभिर् उचितं देव भवतस्त्वत्प्रसादतः /
वयम् अप्य् उपयास्यामः परत्राप्युत्तमां गतिम्"
Kathasaritsagara,"sokss_16,1.73","ity ātmatulyair uktas taiḥ sa rājā kṛtaniścayaḥ /
gopālakaṃ taṃ tatrasthaṃ śvaśuryaṃ dhuryam abhyadhāt","इत्य् आत्मतुल्यैर् उक्तस् तैः स राजा कृतनिश्चयः /
गोपालकं तं तत्रस्थं श्वशुर्यं धुर्यम् अभ्यधात्"
Kathasaritsagara,"sokss_16,1.74","naravāhanadattaś ca tvaṃ ca tulyau sutau mama /
tadetāṃ rakṣa kauśāmbīṃ rājya tubhyaṃ mayārpitam","नरवाहनदत्तश् च त्वं च तुल्यौ सुतौ मम /
तदेतां रक्ष कौशाम्बीं राज्य तुभ्यं मयार्पितम्"
Kathasaritsagara,"sokss_16,1.75","evaṃ vatseśvareṇoktastaṃ sa gopālako 'bravīt /
yuṣmākaṃ yā gatiḥ sā me nāhaṃ vastyaktumutsahe","एवं वत्सेश्वरेणोक्तस्तं स गोपालको ऽब्रवीत् /
युष्माकं या गतिः सा मे नाहं वस्त्यक्तुमुत्सहे"
Kathasaritsagara,"sokss_16,1.76","etadevānubandhena sa jalpansvasṛvatsalaḥ /
vatsarājena jagade kopaṃ kṛtvaiva kṛtrimam","एतदेवानुबन्धेन स जल्पन्स्वसृवत्सलः /
वत्सराजेन जगदे कोपं कृत्वैव कृत्रिमम्"
Kathasaritsagara,"sokss_16,1.77","adyaiva tvamanāyatto jāto mithyānuvṛtta me /
khapadāc cyavamānasya kasyājñāṃ ko hi manyate","अद्यैव त्वमनायत्तो जातो मिथ्यानुवृत्त मे /
खपदाच् च्यवमानस्य कस्याज्ञां को हि मन्यते"
Kathasaritsagara,"sokss_16,1.78","ity ukto 'vāṅmukho rājñā rūkṣaṃ gopālako rudan /
vanāya kṛtabuddhiḥ sansaṃpratyatra nyavartata","इत्य् उक्तो ऽवाङ्मुखो राज्ञा रूक्षं गोपालको रुदन् /
वनाय कृतबुद्धिः सन्संप्रत्यत्र न्यवर्तत"
Kathasaritsagara,"sokss_16,1.79","tato rājā gajārūḍho devyāvāsavadattayā /
padāvatyā ca sahitaḥ sa pratasthe samantrikaḥ","ततो राजा गजारूढो देव्यावासवदत्तया /
पदावत्या च सहितः स प्रतस्थे समन्त्रिकः"
Kathasaritsagara,"sokss_16,1.80","kauśāmbyā nirgataṃ tasyāḥ sākrandāḥ sāśrudurdināḥ /
sayoṣidbālavṛddhāś ca paurāstamanu niryayuḥ","कौशाम्ब्या निर्गतं तस्याः साक्रन्दाः साश्रुदुर्दिनाः /
सयोषिद्बालवृद्धाश् च पौरास्तमनु निर्ययुः"
Kathasaritsagara,"sokss_16,1.81","gopālako vaḥ pāteti tānāśvāsya kathaṃcana /
nivartya ca sa vatseśaḥ prāyātkālaṃjaraṃ girim","गोपालको वः पातेति तानाश्वास्य कथंचन /
निवर्त्य च स वत्सेशः प्रायात्कालंजरं गिरिम्"
Kathasaritsagara,"sokss_16,1.82","prāpya taṃ ca samāruhya praṇamya ca vṛṣadhvajam /
sarvakālapriyāṃ vīṇāṃ kṛtvā ghoṣavatīṃ kare","प्राप्य तं च समारुह्य प्रणम्य च वृषध्वजम् /
सर्वकालप्रियां वीणां कृत्वा घोषवतीं करे"
Kathasaritsagara,"sokss_16,1.83","pārśvagābhyāṃ sa devībhyāmanvito mantribhiḥ saha /
yaugandharāyaṇādyaistaiḥ patito 'bhūtprapātataḥ","पार्श्वगाभ्यां स देवीभ्यामन्वितो मन्त्रिभिः सह /
यौगन्धरायणाद्यैस्तैः पतितो ऽभूत्प्रपाततः"
Kathasaritsagara,"sokss_16,1.84","patanneva vimānena bhāsvareṇa sa bhūpatiḥ /
āgatenānugaiḥ sārdhaṃ dyotamāno divaṃ gataḥ","पतन्नेव विमानेन भास्वरेण स भूपतिः /
आगतेनानुगैः सार्धं द्योतमानो दिवं गतः"
Kathasaritsagara,"sokss_16,1.85","etadvidyāmukhāc chrutvā hā tātetyabhidhāya saḥ /
naravāhanadatto 'tra papāta bhuvi mūrcchitaḥ","एतद्विद्यामुखाच् छ्रुत्वा हा तातेत्यभिधाय सः /
नरवाहनदत्तो ऽत्र पपात भुवि मूर्च्छितः"
Kathasaritsagara,"sokss_16,1.86","labdhasaṃjñaś ca pitaraṃ mātaraṃ pitṛmantriṇaḥ /
anvaśocannijāmātyaiḥ pramītapitṛkaiḥ saha","लब्धसंज्ञश् च पितरं मातरं पितृमन्त्रिणः /
अन्वशोचन्निजामात्यैः प्रमीतपितृकैः सह"
Kathasaritsagara,"sokss_16,1.87","svarūpajño 'pi saṃsārasyaitasya kṣaṇabhaṅginaḥ /
indrajālopamānasya kathaṃ devi vimuhyasi","स्वरूपज्ञो ऽपि संसारस्यैतस्य क्षणभङ्गिनः /
इन्द्रजालोपमानस्य कथं देवि विमुह्यसि"
Kathasaritsagara,"sokss_16,1.88","anuśocasi cāśocyān kṛtakṛtyān pitṝn katham /
yeṣāṃ vidyādharendraikacakravartī bhavān sutaḥ","अनुशोचसि चाशोच्यान् कृतकृत्यान् पितॄन् कथम् /
येषां विद्याधरेन्द्रैकचक्रवर्ती भवान् सुतः"
Kathasaritsagara,"sokss_16,1.89","iti vidyādharādhīśair dhanavatyā ca bodhitaḥ /
sa pitṛbhyo jalaṃ dattvā vidyāṃ papraccha tāṃ punaḥ","इति विद्याधराधीशैर् धनवत्या च बोधितः /
स पितृभ्यो जलं दत्त्वा विद्यां पप्रच्छ तां पुनः"
Kathasaritsagara,"sokss_16,1.90","mātulo me sa gopālaḥ kvāste kimakaroditi /
tato vidyāpi sā bhūyaḥ samrājaṃ tam abhāṣata","मातुलो मे स गोपालः क्वास्ते किमकरोदिति /
ततो विद्यापि सा भूयः सम्राजं तम् अभाषत"
Kathasaritsagara,"sokss_16,1.91","gate mahāpathagiriṃ vatsarāje 'nuśocya tam /
bhaginīṃ cādhruvaṃ matvā sarvaṃ sthitvā bahiḥ puraḥ","गते महापथगिरिं वत्सराजे ऽनुशोच्य तम् /
भगिनीं चाध्रुवं मत्वा सर्वं स्थित्वा बहिः पुरः"
Kathasaritsagara,"sokss_16,1.92","ujjayinyāstamānāyya bhrātaraṃ pālakaṃ ca saḥ /
prādādgopālakastasmai kauśāmbīrājyam apy adaḥ","उज्जयिन्यास्तमानाय्य भ्रातरं पालकं च सः /
प्रादाद्गोपालकस्तस्मै कौशाम्बीराज्यम् अप्य् अदः"
Kathasaritsagara,"sokss_16,1.93","rājyadvayasthe tasmiṃś ca so 'nuje 'tha tapovanam /
vair āgyeṇāsitagiriṃ prayātaḥ kaśyapāśramam","राज्यद्वयस्थे तस्मिंश् च सो ऽनुजे ऽथ तपोवनम् /
वैर् आग्येणासितगिरिं प्रयातः कश्यपाश्रमम्"
Kathasaritsagara,"sokss_16,1.94","tatra valkalamādāya tapasyanmunimadhyagaḥ /
mātulastiṣṭhati sa te deva gopālako 'dhunā","तत्र वल्कलमादाय तपस्यन्मुनिमध्यगः /
मातुलस्तिष्ठति स ते देव गोपालको ऽधुना"
Kathasaritsagara,"sokss_16,1.95","śrutvaitaddraṣṭumutkastaṃ mātulaṃ saparicchadaḥ /
naravāhanadatto 'gādvimānenāsitācalam","श्रुत्वैतद्द्रष्टुमुत्कस्तं मातुलं सपरिच्छदः /
नरवाहनदत्तो ऽगाद्विमानेनासिताचलम्"
Kathasaritsagara,"sokss_16,1.96","tatrāvatīrya gaganādvṛto vidyādhareśvaraiḥ /
apaśyadāśramapadaṃ sa muneḥ kaśyapasya tat","तत्रावतीर्य गगनाद्वृतो विद्याधरेश्वरैः /
अपश्यदाश्रमपदं स मुनेः कश्यपस्य तत्"
Kathasaritsagara,"sokss_16,1.97","saprekṣitamivānekakṛṣṇasāramṛgabhramaiḥ /
sasvāgatācāram iva kvaṇitena patattriṇām","सप्रेक्षितमिवानेककृष्णसारमृगभ्रमैः /
सस्वागताचारम् इव क्वणितेन पतत्त्रिणाम्"
Kathasaritsagara,"sokss_16,1.98","juhvatām agnihotrāṇi dhūmarājisamudgamaiḥ /
pradarśayadivārohamārgaṃ divi tapasvinām","जुह्वताम् अग्निहोत्राणि धूमराजिसमुद्गमैः /
प्रदर्शयदिवारोहमार्गं दिवि तपस्विनाम्"
Kathasaritsagara,"sokss_16,1.99","bahubhūdharanāgendramāśritaṃ kapilotkaraiḥ /
apūrvam iva pātālamūrdhvavarti vitāmasam","बहुभूधरनागेन्द्रमाश्रितं कपिलोत्करैः /
अपूर्वम् इव पातालमूर्ध्ववर्ति वितामसम्"
Kathasaritsagara,"sokss_16,1.100","tatra madhye jaṭālaṃ taṃ taruvalkalavāsasam /
mūrtaṃ śamamivādrākṣīnmātulaṃ munibhir vṛtam","तत्र मध्ये जटालं तं तरुवल्कलवाससम् /
मूर्तं शममिवाद्राक्षीन्मातुलं मुनिभिर् वृतम्"
Kathasaritsagara,"sokss_16,1.101","so 'pi gopālako dṛṣṭvā bhāgineyam upāgatam /
utthāyāśliṣya cāṅge taṃ cakārodaśrulocanaḥ","सो ऽपि गोपालको दृष्ट्वा भागिनेयम् उपागतम् /
उत्थायाश्लिष्य चाङ्गे तं चकारोदश्रुलोचनः"
Kathasaritsagara,"sokss_16,1.102","athobhau tau navībhūtaśokau bandhūnaśocatām /
svajanālokavāteddho duḥkhāgniḥ kaṃ na tāpayet","अथोभौ तौ नवीभूतशोकौ बन्धूनशोचताम् /
स्वजनालोकवातेद्धो दुःखाग्निः कं न तापयेत्"
Kathasaritsagara,"sokss_16,1.103","tadduḥkhadarśanārteṣu tiryakṣvapyatra tau tataḥ /
upetyāśvāsayāmāsurmunayaḥ kaśyapādayaḥ","तद्दुःखदर्शनार्तेषु तिर्यक्ष्वप्यत्र तौ ततः /
उपेत्याश्वासयामासुर्मुनयः कश्यपादयः"
Kathasaritsagara,"sokss_16,1.104","atha tasminnahani gate prātargopālakaṃ sa taṃ samrāṭ /
ehi madaiśvarye tvaṃ nivasetyabhyarthayāmāsa","अथ तस्मिन्नहनि गते प्रातर्गोपालकं स तं सम्राट् /
एहि मदैश्वर्ये त्वं निवसेत्यभ्यर्थयामास"
Kathasaritsagara,"sokss_16,1.105","gopālako 'pi tam uvāca sa kiṃ na vatsa paryāptam evamamunā tava darśanena /
snehas tavāsti mayi cet tad ihaiva varṣākālaṃ samāgatam imaṃ nivasāśrame tvam","गोपालको ऽपि तम् उवाच स किं न वत्स पर्याप्तम् एवममुना तव दर्शनेन /
स्नेहस् तवास्ति मयि चेत् तद् इहैव वर्षाकालं समागतम् इमं निवसाश्रमे त्वम्"
Kathasaritsagara,"sokss_16,1.106","iti naravāhanadattas tenokto mātulena tatkālam /
sāricchadaḥ sa tasminnasitagirau kaśyapāśrame tasthau","इति नरवाहनदत्तस् तेनोक्तो मातुलेन तत्कालम् /
सारिच्छदः स तस्मिन्नसितगिरौ कश्यपाश्रमे तस्थौ"
Kathasaritsagara,"sokss_16,2.1","iti mahākaviśrīsomadevabhaṭṭaviracite kathāsaritsāgare suratamañjarīlambake prathamas taraṅgaḥ /

dvitīyas taraṅgaḥ /

athāsitagirau tasminnāsthānasthaṃ vyajijñapat /
naravāhanadattaṃ taṃ svasenāpatirekadā","इति महाकविश्रीसोमदेवभट्टविरचिते कथासरित्सागरे सुरतमञ्जरीलम्बके प्रथमस् तरङ्गः /

द्वितीयस् तरङ्गः /

अथासितगिरौ तस्मिन्नास्थानस्थं व्यजिज्ञपत् /
नरवाहनदत्तं तं स्वसेनापतिरेकदा"
Kathasaritsagara,"sokss_16,2.2","adyāhaṃ deva harmyastho rakṣansainyāni dṛṣṭavān /
divyena puṃsā nabhasi hriyamāṇāṃ niśi striyam","अद्याहं देव हर्म्यस्थो रक्षन्सैन्यानि दृष्टवान् /
दिव्येन पुंसा नभसि ह्रियमाणां निशि स्त्रियम्"
Kathasaritsagara,"sokss_16,2.3","krandantīṃ hāryaputreti kāntisarvasvahāriṇīm /
labdhvaivānāyitāṃ buddhvāṃ tatkālabalinendunā","क्रन्दन्तीं हार्यपुत्रेति कान्तिसर्वस्वहारिणीम् /
लब्ध्वैवानायितां बुद्ध्वां तत्कालबलिनेन्दुना"
Kathasaritsagara,"sokss_16,2.4","āḥ pāpa paradārāṃstvamapahṛtya kva yāsyasi /
naravāhanadattasya rājye devasya rakṣituḥ","आः पाप परदारांस्त्वमपहृत्य क्व यास्यसि /
नरवाहनदत्तस्य राज्ये देवस्य रक्षितुः"
Kathasaritsagara,"sokss_16,2.5","yojanānāṃ sahasreṣu ṣaṣṭau vaidyādhare pade /
tiryañco 'pi hi nādharmaṃ kurvanty anyeṣu kā kathā","योजनानां सहस्रेषु षष्टौ वैद्याधरे पदे /
तिर्यञ्चो ऽपि हि नाधर्मं कुर्वन्त्य् अन्येषु का कथा"
Kathasaritsagara,"sokss_16,2.6","ity uktvaiva pradhāvyāśu sānugena mayā svayam /
saṃyamya sa pumānvyomnaḥ sanārīko 'vatāritaḥ","इत्य् उक्त्वैव प्रधाव्याशु सानुगेन मया स्वयम् /
संयम्य स पुमान्व्योम्नः सनारीको ऽवतारितः"
Kathasaritsagara,"sokss_16,2.7","avatārya ca paśyāmo yāvat syālaḥ sa te prabho /
bhrātā yuṣmanmahādevyā ityakākhyo nabhaścaraḥ","अवतार्य च पश्यामो यावत् स्यालः स ते प्रभो /
भ्राता युष्मन्महादेव्या इत्यकाख्यो नभश्चरः"
Kathasaritsagara,"sokss_16,2.8","devyāṃ kaliṅgasenāyāṃ jāto madanavegataḥ /
keyaṃ kimetāṃ harasīty ukto 'smābhiś ca so 'bhyadhāt","देव्यां कलिङ्गसेनायां जातो मदनवेगतः /
केयं किमेतां हरसीत्य् उक्तो ऽस्माभिश् च सो ऽभ्यधात्"
Kathasaritsagara,"sokss_16,2.9","iyaṃ mataṅgadevasya vidyādharapateḥ sutā /
utpannāśokamañjaryāṃ nāmnā suratamañjarī","इयं मतङ्गदेवस्य विद्याधरपतेः सुता /
उत्पन्नाशोकमञ्जर्यां नाम्ना सुरतमञ्जरी"
Kathasaritsagara,"sokss_16,2.10","saiṣā prāgeva vācā me mātrā dattā satī kila /
anyasmai mānuṣāyātra svapitrā pratipāditā","सैषा प्रागेव वाचा मे मात्रा दत्ता सती किल /
अन्यस्मै मानुषायात्र स्वपित्रा प्रतिपादिता"
Kathasaritsagara,"sokss_16,2.11","ato 'dyāsau nijā bhāryā yadi prāpya hṛtā mayā /
tanme ko doṣa ity uktvā so 'tra vyaramadityakaḥ","अतो ऽद्यासौ निजा भार्या यदि प्राप्य हृता मया /
तन्मे को दोष इत्य् उक्त्वा सो ऽत्र व्यरमदित्यकः"
Kathasaritsagara,"sokss_16,2.12","kenārye pariṇītā tvaṃ kathaṃ prāptāsi cāmunā /
iti sātha mayā pṛṣṭāvocatsuratamañjarī","केनार्ये परिणीता त्वं कथं प्राप्तासि चामुना /
इति साथ मया पृष्टावोचत्सुरतमञ्जरी"
Kathasaritsagara,"sokss_16,2.13","asty ujjayinyāṃ nṛpatiḥ śrīmān pālakasaṃjñakaḥ /
kumāras tasya putro 'sti sunāmāvantivardhanaḥ","अस्त्य् उज्जयिन्यां नृपतिः श्रीमान् पालकसंज्ञकः /
कुमारस् तस्य पुत्रो ऽस्ति सुनामावन्तिवर्धनः"
Kathasaritsagara,"sokss_16,2.14","teneha pariṇītāhaṃ suptā harmyatale 'dya ca /
āryaputrasya suptasya hṛtāsmyetena pāpmanā","तेनेह परिणीताहं सुप्ता हर्म्यतले ऽद्य च /
आर्यपुत्रस्य सुप्तस्य हृतास्म्येतेन पाप्मना"
Kathasaritsagara,"sokss_16,2.15","evam uktavatī sā ca saṃyatasthaḥ sa cetyakaḥ /
mayeha sthāpitau tau dvau pramāṇamadhunā prabhuḥ","एवम् उक्तवती सा च संयतस्थः स चेत्यकः /
मयेह स्थापितौ तौ द्वौ प्रमाणमधुना प्रभुः"
Kathasaritsagara,"sokss_16,2.16","evaṃ hariśikhātsenāpateḥ śrutvā sasaṃśayam /
gatvā gopālakāyaitaccakravartī śaśaṃsa saḥ","एवं हरिशिखात्सेनापतेः श्रुत्वा ससंशयम् /
गत्वा गोपालकायैतच्चक्रवर्ती शशंस सः"
Kathasaritsagara,"sokss_16,2.17","gopālako 'pi so 'vādīdvatsaitadviditaṃ na me /
sāṃprataṃ pariṇītaiṣā jāne pālakasūnunā","गोपालको ऽपि सो ऽवादीद्वत्सैतद्विदितं न मे /
सांप्रतं परिणीतैषा जाने पालकसूनुना"
Kathasaritsagara,"sokss_16,2.18","ānīyatāṃ kumārastadujjayinyāḥ sa mantriṇā /
samaṃ bharataroheṇa jñāsyāmo niścayaṃ tataḥ","आनीयतां कुमारस्तदुज्जयिन्याः स मन्त्रिणा /
समं भरतरोहेण ज्ञास्यामो निश्चयं ततः"
Kathasaritsagara,"sokss_16,2.19","tacchruvā mātulavacaścakravartī visṛjya saḥ /
vidyādharaṃ dhūmaśikhaṃ mātulasya kanīyasaḥ","तच्छ्रुवा मातुलवचश्चक्रवर्ती विसृज्य सः /
विद्याधरं धूमशिखं मातुलस्य कनीयसः"
Kathasaritsagara,"sokss_16,2.20","pālakasyāntikaṃ rājñastāvānāyitavānubhau /
ujjayinyāḥ kumāraṃ taṃ tatsutaṃ taṃ ca mantriṇam","पालकस्यान्तिकं राज्ञस्तावानायितवानुभौ /
उज्जयिन्याः कुमारं तं तत्सुतं तं च मन्त्रिणम्"
Kathasaritsagara,"sokss_16,2.21","prāptau kṛtapraṇāmau ca sa tau gopālakānvitaḥ /
snehādarābhyāṃ saṃmānya prakṛtaṃ pṛcchati sma tam","प्राप्तौ कृतप्रणामौ च स तौ गोपालकान्वितः /
स्नेहादराभ्यां संमान्य प्रकृतं पृच्छति स्म तम्"
Kathasaritsagara,"sokss_16,2.22","tatra sthite niśāhīnacandrābhe 'vantivardhane /
tathā suratamañjaryāṃ pitaryasyāś ca setyake","तत्र स्थिते निशाहीनचन्द्राभे ऽवन्तिवर्धने /
तथा सुरतमञ्जर्यां पितर्यस्याश् च सेत्यके"
Kathasaritsagara,"sokss_16,2.23","satsu vāyupathādyeṣu munu tiṣṭhati kaśyape /
so 'nyeṣu ca jagādaivaṃ mantrī bharatarohakaḥ","सत्सु वायुपथाद्येषु मुनु तिष्ठति कश्यपे /
सो ऽन्येषु च जगादैवं मन्त्री भरतरोहकः"
Kathasaritsagara,"sokss_16,2.24","ā mūlācchṛṇu devaitadujjayinyāḥ kilaikadā /
evaṃ sametya vijñaptaḥ sarvaiḥ pālakabhūpatiḥ","आ मूलाच्छृणु देवैतदुज्जयिन्याः किलैकदा /
एवं समेत्य विज्ञप्तः सर्वैः पालकभूपतिः"
Kathasaritsagara,"sokss_16,2.25","asyām udakadānākhyo bhavaty adyotsavaḥ puri /
hetuś cātra na cet samyak chrutas tac chrūyatāṃ prabho","अस्याम् उदकदानाख्यो भवत्य् अद्योत्सवः पुरि /
हेतुश् चात्र न चेत् सम्यक् छ्रुतस् तच् छ्रूयतां प्रभो"
Kathasaritsagara,"sokss_16,2.26","pūrvaṃ caṇḍamahāsenaḥ pitā te khaḍgamuttamam /
prāptuṃ ca bhāryāṃ tapasā devīṃ caṇḍīmatoṣayat","पूर्वं चण्डमहासेनः पिता ते खड्गमुत्तमम् /
प्राप्तुं च भार्यां तपसा देवीं चण्डीमतोषयत्"
Kathasaritsagara,"sokss_16,2.27","sā svaṃ khaḍgaṃ dadau tasmai bhāryārthe caivam abhyadhāt /
aṅgārakākhyamasuraṃ hatvā tasyācirātsutām","सा स्वं खड्गं ददौ तस्मै भार्यार्थे चैवम् अभ्यधात् /
अङ्गारकाख्यमसुरं हत्वा तस्याचिरात्सुताम्"
Kathasaritsagara,"sokss_16,2.28","putrāṅgāravatīṃ nāma bhavyāṃ bhāryāmavāpsyasi /
ityādiṣṭastayā devyā tasthau rājā sa tanmanāḥ","पुत्राङ्गारवतीं नाम भव्यां भार्यामवाप्स्यसि /
इत्यादिष्टस्तया देव्या तस्थौ राजा स तन्मनाः"
Kathasaritsagara,"sokss_16,2.29","atrāntare cojjayinyāṃ yo yo 'bhūnagarādhipaḥ /
sa sa kenāpi sattvena rātrau rātrāvabhakṣyata","अत्रान्तरे चोज्जयिन्यां यो यो ऽभूनगराधिपः /
स स केनापि सत्त्वेन रात्रौ रात्रावभक्ष्यत"
Kathasaritsagara,"sokss_16,2.30","tataś caṇḍamahāsenas tad anveṣṭuṃ svayaṃ niśi /
svairaṃ bhraman puri prāpa puruṣaṃ pāradārikam","ततश् चण्डमहासेनस् तद् अन्वेष्टुं स्वयं निशि /
स्वैरं भ्रमन् पुरि प्राप पुरुषं पारदारिकम्"
Kathasaritsagara,"sokss_16,2.31","tasyācchinatsa khaḍgena śiro racitamaṇḍanam /
chinnakaṇṭhaṃ ca taṃ sadyaḥ ko 'pyetyādatta rākṣasaḥ","तस्याच्छिनत्स खड्गेन शिरो रचितमण्डनम् /
छिन्नकण्ठं च तं सद्यः को ऽप्येत्यादत्त राक्षसः"
Kathasaritsagara,"sokss_16,2.32","so 'yaṃ purādhipānatti nūnamatretyudīrya saḥ /
ādāya keśeṣv ārebhe hantuṃ taṃ rākṣasaṃ nṛpaḥ","सो ऽयं पुराधिपानत्ति नूनमत्रेत्युदीर्य सः /
आदाय केशेष्व् आरेभे हन्तुं तं राक्षसं नृपः"
Kathasaritsagara,"sokss_16,2.33","tāvat sa rākṣaso 'vādīnmā rājanmāṃ vadhīrmṛṣā /
anya eva sa ko 'pīha yaḥ khādati purādhipān","तावत् स राक्षसो ऽवादीन्मा राजन्मां वधीर्मृषा /
अन्य एव स को ऽपीह यः खादति पुराधिपान्"
Kathasaritsagara,"sokss_16,2.34","ko 'sau brūhīti rājñā tatpṛṣṭaṃ rakṣo 'bravītpunaḥ /
astīhāṅgārako nāma pātālanilayo 'suraḥ","को ऽसौ ब्रूहीति राज्ञा तत्पृष्टं रक्षो ऽब्रवीत्पुनः /
अस्तीहाङ्गारको नाम पातालनिलयो ऽसुरः"
Kathasaritsagara,"sokss_16,2.35","sa te purādhipānatti niśītheṣu paraṃtapa /
sarvato rājakanyāś ca haṭhena harati prabho","स ते पुराधिपानत्ति निशीथेषु परंतप /
सर्वतो राजकन्याश् च हठेन हरति प्रभो"
Kathasaritsagara,"sokss_16,2.36","karotyaṅgāravatyāś ca tāḥ sutāyāḥ paricchadam /
tamaṭavyāṃ bhramantaṃ tvaṃ dṛṣṭvā hatvā kṛtī bhava","करोत्यङ्गारवत्याश् च ताः सुतायाः परिच्छदम् /
तमटव्यां भ्रमन्तं त्वं दृष्ट्वा हत्वा कृती भव"
Kathasaritsagara,"sokss_16,2.37","ity uktavantaṃ muktvā taṃ rākṣasaṃ sa svamandiram /
rājā yayāv ekadā ca jagāmākheṭakaṃ tataḥ","इत्य् उक्तवन्तं मुक्त्वा तं राक्षसं स स्वमन्दिरम् /
राजा ययाव् एकदा च जगामाखेटकं ततः"
Kathasaritsagara,"sokss_16,2.38","tatrāpaśyan mahākāyaṃ kopajvalitalocanam /
sūkaraṃ sadarīkhaṇḍamañjanādrimivodyatam","तत्रापश्यन् महाकायं कोपज्वलितलोचनम् /
सूकरं सदरीखण्डमञ्जनाद्रिमिवोद्यतम्"
Kathasaritsagara,"sokss_16,2.39","na varāho bhavedīdṛṅmāyī so 'ṅgārako nu kim /
iti dhyāyan sa rājā taṃ kroḍaṃ bāṇair atāḍayat","न वराहो भवेदीदृङ्मायी सो ऽङ्गारको नु किम् /
इति ध्यायन् स राजा तं क्रोडं बाणैर् अताडयत्"
Kathasaritsagara,"sokss_16,2.40","sa tānagaṇayanneva bāṇānvyādhūya tadratham /
gatvā varāhaḥ sumahadviveśa vivaraṃ bhuvaḥ","स तानगणयन्नेव बाणान्व्याधूय तद्रथम् /
गत्वा वराहः सुमहद्विवेश विवरं भुवः"
Kathasaritsagara,"sokss_16,2.41","rājāpi vīras tatraiva tasya paścāt praviśya saḥ /
divyaṃ puraṃ dadarśātra na dadarśa ca sūkaram","राजापि वीरस् तत्रैव तस्य पश्चात् प्रविश्य सः /
दिव्यं पुरं ददर्शात्र न ददर्श च सूकरम्"
Kathasaritsagara,"sokss_16,2.42","vāpītaṭopaviṣṭaś ca tatrāpaśyat sa kanyakām /
kanyāśataparīvārāṃ ratiṃ rūpavatīm iva","वापीतटोपविष्टश् च तत्रापश्यत् स कन्यकाम् /
कन्याशतपरीवारां रतिं रूपवतीम् इव"
Kathasaritsagara,"sokss_16,2.43","sā kanyābhyetya pṛṣṭvā ca tatrāgamanakāraṇam /
paśyantī sāśrunayanā jātapremā jagāda tam","सा कन्याभ्येत्य पृष्ट्वा च तत्रागमनकारणम् /
पश्यन्ती साश्रुनयना जातप्रेमा जगाद तम्"
Kathasaritsagara,"sokss_16,2.44","kaṣṭaṃ kutra praviṣṭo 'si varāho yastvayekṣitaḥ /
sa daityo 'ṅgārako nāma vajrakāyo mahābalaḥ","कष्टं कुत्र प्रविष्टो ऽसि वराहो यस्त्वयेक्षितः /
स दैत्यो ऽङ्गारको नाम वज्रकायो महाबलः"
Kathasaritsagara,"sokss_16,2.45","saṃprati tyaktavārāharūpaścāntaḥ svapityasau /
prabudhyāhārakāle tu kuryādatyahitaṃ tava","संप्रति त्यक्तवाराहरूपश्चान्तः स्वपित्यसौ /
प्रबुध्याहारकाले तु कुर्यादत्यहितं तव"
Kathasaritsagara,"sokss_16,2.46","ahaṃ ca subhagaitasya nāmnāṅgāravatī sutā /
tava cāniṣṭamāśaṅkya prāṇāḥ kaṇṭhāgatā mama","अहं च सुभगैतस्य नाम्नाङ्गारवती सुता /
तव चानिष्टमाशङ्क्य प्राणाः कण्ठागता मम"
Kathasaritsagara,"sokss_16,2.47","ity uktaḥ sa tayā rājā devyā dattaṃ varaṃ smaran /
kāryasiddhirmamāstīti jātāsthaḥ pratyuvāca tām","इत्य् उक्तः स तया राजा देव्या दत्तं वरं स्मरन् /
कार्यसिद्धिर्ममास्तीति जातास्थः प्रत्युवाच ताम्"
Kathasaritsagara,"sokss_16,2.48","yadi mayyasti te snehastadidaṃ kuru madvacaḥ /
gatvā rudihi pārśve 'sya prabuddhasya sataḥ pituḥ","यदि मय्यस्ति ते स्नेहस्तदिदं कुरु मद्वचः /
गत्वा रुदिहि पार्श्वे ऽस्य प्रबुद्धस्य सतः पितुः"
Kathasaritsagara,"sokss_16,2.49","pramattaṃ yadi kaścit tvāṃ hanyāt tan mama kā gatiḥ /
iti vācyaś ca mugdhākṣi sa pṛcchan kāraṇaṃ tvayā","प्रमत्तं यदि कश्चित् त्वां हन्यात् तन् मम का गतिः /
इति वाच्यश् च मुग्धाक्षि स पृच्छन् कारणं त्वया"
Kathasaritsagara,"sokss_16,2.50","evaṃ kṛte mamāpyasti dhruvaṃ śreyastavāpi ca /
ity uktā tena rājñā sā gatvā madanamohitā","एवं कृते ममाप्यस्ति ध्रुवं श्रेयस्तवापि च /
इत्य् उक्ता तेन राज्ञा सा गत्वा मदनमोहिता"
Kathasaritsagara,"sokss_16,2.51","upaviśya prabuddhasya pārśve tasyārudatpituḥ /
pṛṣṭā śaśaṃsa tasmai ca hetuṃ tadvadhajaṃ bhayam","उपविश्य प्रबुद्धस्य पार्श्वे तस्यारुदत्पितुः /
पृष्टा शशंस तस्मै च हेतुं तद्वधजं भयम्"
Kathasaritsagara,"sokss_16,2.52","tataḥ sa daityo 'vādīttāṃ vajrāṅgaṃ ko hi hanti mām /
yaddhi vāmakare me 'sti marma rakṣati taddhanuḥ","ततः स दैत्यो ऽवादीत्तां वज्राङ्गं को हि हन्ति माम् /
यद्धि वामकरे मे ऽस्ति मर्म रक्षति तद्धनुः"
Kathasaritsagara,"sokss_16,2.53","ityetattadvaco rājā pracchannaḥ sa tadāśṛṇot /
so 'tha daityaḥ pravavṛte snātvā pūjayituṃ haram","इत्येतत्तद्वचो राजा प्रच्छन्नः स तदाशृणोत् /
सो ऽथ दैत्यः प्रववृते स्नात्वा पूजयितुं हरम्"
Kathasaritsagara,"sokss_16,2.54","tatkālaṃ prakaṭībhūya yuddhāyāhvayate sma saḥ /
daityaṃ gṛhītamaunaṃ taṃ rājā ropitakārmukaḥ","तत्कालं प्रकटीभूय युद्धायाह्वयते स्म सः /
दैत्यं गृहीतमौनं तं राजा रोपितकार्मुकः"
Kathasaritsagara,"sokss_16,2.55","so 'pi daityaḥ karaṃ vāmamutkṣipya vyāpṛtetaraḥ /
saṃjñāṃ tasyākarodrājñaḥ pratīkṣasva manāgiti","सो ऽपि दैत्यः करं वाममुत्क्षिप्य व्यापृतेतरः /
संज्ञां तस्याकरोद्राज्ञः प्रतीक्षस्व मनागिति"
Kathasaritsagara,"sokss_16,2.56","tatkṣaṇaṃ tena rājñā ca kare tatra sa marmaṇi /
siddhalakṣyeṇa bāṇena hato daityo 'patad bhuvi","तत्क्षणं तेन राज्ञा च करे तत्र स मर्मणि /
सिद्धलक्ष्येण बाणेन हतो दैत्यो ऽपतद् भुवि"
Kathasaritsagara,"sokss_16,2.57","tṛṣārto 'haṃ hato yena so 'bde 'bde cenna māṃ jalaiḥ /
tarpayiṣyati tattasya pañca naṅkṣyanti mantriṇaḥ","तृषार्तो ऽहं हतो येन सो ऽब्दे ऽब्दे चेन्न मां जलैः /
तर्पयिष्यति तत्तस्य पञ्च नङ्क्ष्यन्ति मन्त्रिणः"
Kathasaritsagara,"sokss_16,2.58","ity uktvaiva vipanne 'smin daitye tāṃ tatsutāṃ nṛpaḥ /
ādāya so 'ṅgāravatīmāgādujjayinīmimām","इत्य् उक्त्वैव विपन्ने ऽस्मिन् दैत्ये तां तत्सुतां नृपः /
आदाय सो ऽङ्गारवतीमागादुज्जयिनीमिमाम्"
Kathasaritsagara,"sokss_16,2.59","pariṇīya ca tāṃ devīṃ sa devo deva vaḥ pitā /
aṅgārakasyāmbudānaṃ prativarṣam akārayat","परिणीय च तां देवीं स देवो देव वः पिता /
अङ्गारकस्याम्बुदानं प्रतिवर्षम् अकारयत्"
Kathasaritsagara,"sokss_16,2.60","sarve codakadānākhyaṃ kurvantīha mahotsavam /
prāptaḥ sa cādya tatpitrā yatkṛtaṃ te kuruṣva tat","सर्वे चोदकदानाख्यं कुर्वन्तीह महोत्सवम् /
प्राप्तः स चाद्य तत्पित्रा यत्कृतं ते कुरुष्व तत्"
Kathasaritsagara,"sokss_16,2.61","etatprajāvacaḥ śrutvā sa taṃ pālakabhūpatiḥ /
puri prāvartayattatra jaladānotsavaṃ tadā","एतत्प्रजावचः श्रुत्वा स तं पालकभूपतिः /
पुरि प्रावर्तयत्तत्र जलदानोत्सवं तदा"
Kathasaritsagara,"sokss_16,2.62","tasmin pravṛtte tadvyagre jane kolāhalākule /
akasmāt troṭitālāno gajo 'trādhāvadunmadaḥ","तस्मिन् प्रवृत्ते तद्व्यग्रे जने कोलाहलाकुले /
अकस्मात् त्रोटितालानो गजो ऽत्राधावदुन्मदः"
Kathasaritsagara,"sokss_16,2.63","sa vāraṇo 'ṅkuśaṃ jitvā vyādhūtādhoraṇo bhraman /
antarnagaryāṃ subahūn kṣaṇād vyāpādayaj janān","स वारणो ऽङ्कुशं जित्वा व्याधूताधोरणो भ्रमन् /
अन्तर्नगर्यां सुबहून् क्षणाद् व्यापादयज् जनान्"
Kathasaritsagara,"sokss_16,2.64","pradhāviteṣu meṇṭheṣu mahāmātrānviteṣv api /
paureṣu ca na taṃ kaścinniyantumaśakadgajam","प्रधावितेषु मेण्ठेषु महामात्रान्वितेष्व् अपि /
पौरेषु च न तं कश्चिन्नियन्तुमशकद्गजम्"
Kathasaritsagara,"sokss_16,2.65","kramādbhramati tasmiṃś ca gaje caṇḍālavāṭakam /
saṃprāpte niragāttasmādekā caṇḍālakanyakā","क्रमाद्भ्रमति तस्मिंश् च गजे चण्डालवाटकम् /
संप्राप्ते निरगात्तस्मादेका चण्डालकन्यका"
Kathasaritsagara,"sokss_16,2.66","jito 'nayā mukhenendur madvairītīva tuṣṭayā /
bhāsayantī bhuvaṃ pādalagnayā kamalaśriyā","जितो ऽनया मुखेनेन्दुर् मद्वैरीतीव तुष्टया /
भासयन्ती भुवं पादलग्नया कमलश्रिया"
Kathasaritsagara,"sokss_16,2.67","vyavṛttacetaso 'nyebhyo bhāvebhyastimitasthiteḥ /
nidreva sarvalokasya dṛśorviśrāntidāyinī","व्यवृत्तचेतसो ऽन्येभ्यो भावेभ्यस्तिमितस्थितेः /
निद्रेव सर्वलोकस्य दृशोर्विश्रान्तिदायिनी"
Kathasaritsagara,"sokss_16,2.68","sā kanyā vāraṇendraṃ taṃ saṃmukhopāgataṃ kare /
kareṇāhatya kuṭilaistaiḥ kaṭākṣair atāḍayat","सा कन्या वारणेन्द्रं तं संमुखोपागतं करे /
करेणाहत्य कुटिलैस्तैः कटाक्षैर् अताडयत्"
Kathasaritsagara,"sokss_16,2.69","sa hastī tatkarasparśamohito vinatānanaḥ /
taddṛṣṭividdhas tāṃ paśyan padam apy atra nācalat","स हस्ती तत्करस्पर्शमोहितो विनताननः /
तद्दृष्टिविद्धस् तां पश्यन् पदम् अप्य् अत्र नाचलत्"
Kathasaritsagara,"sokss_16,2.70","tataḥ sā svottarīyeṇa kṛtāyāṃ tasya dantayoḥ /
utpatyāruhya dolāyāṃ prākrīḍadvarakanyakā","ततः सा स्वोत्तरीयेण कृतायां तस्य दन्तयोः /
उत्पत्यारुह्य दोलायां प्राक्रीडद्वरकन्यका"
Kathasaritsagara,"sokss_16,2.71","dṛṣṭvā tāṃ ca sa gharmārtāṃ tarucchāyāmagāddvipaḥ /
etaddṛṣṭvā mahaccitraṃ paurāstatraivamabruvan","दृष्ट्वा तां च स घर्मार्तां तरुच्छायामगाद्द्विपः /
एतद्दृष्ट्वा महच्चित्रं पौरास्तत्रैवमब्रुवन्"
Kathasaritsagara,"sokss_16,2.72","aho divyeva kāpyeṣā kanyā sarvātiśāyinā /
rūpeṇeva prabhāveṇa tiryañco 'pyāhṛtā yayā","अहो दिव्येव काप्येषा कन्या सर्वातिशायिना /
रूपेणेव प्रभावेण तिर्यञ्चो ऽप्याहृता यया"
Kathasaritsagara,"sokss_16,2.73","atrāntare ca tadbuddhvā kumāro 'vantivardhanaḥ /
nirgataḥ kautukaṃ draṣṭumapaśyattāṃ sa kanyakām","अत्रान्तरे च तद्बुद्ध्वा कुमारो ऽवन्तिवर्धनः /
निर्गतः कौतुकं द्रष्टुमपश्यत्तां स कन्यकाम्"
Kathasaritsagara,"sokss_16,2.74","paśyatas tasya madanavyādhavāgurayā tayā /
dhāvitaś cittahariṇo rājasūnorabadhyata","पश्यतस् तस्य मदनव्याधवागुरया तया /
धावितश् चित्तहरिणो राजसूनोरबध्यत"
Kathasaritsagara,"sokss_16,2.75","sāpi taṃ vīkṣya tadrūpahṛtacittā tadagrahīt /
gajendradantadolāyā avaruhyottarīyakam","सापि तं वीक्ष्य तद्रूपहृतचित्ता तदग्रहीत् /
गजेन्द्रदन्तदोलाया अवरुह्योत्तरीयकम्"
Kathasaritsagara,"sokss_16,2.76","tato meṇṭhādhirūḍhe 'smin gaje sātha nṛpātmajam /
salajjaṃ sānurāgaṃ ca paśyantī svagṛhānagāt","ततो मेण्ठाधिरूढे ऽस्मिन् गजे साथ नृपात्मजम् /
सलज्जं सानुरागं च पश्यन्ती स्वगृहानगात्"
Kathasaritsagara,"sokss_16,2.77","avantivardhanaḥ so 'pi praśānte gajasaṃbhrame /
tayā hṛtena cittena śūnyo 'yāsītsvamandiram","अवन्तिवर्धनः सो ऽपि प्रशान्ते गजसंभ्रमे /
तया हृतेन चित्तेन शून्यो ऽयासीत्स्वमन्दिरम्"
Kathasaritsagara,"sokss_16,2.78","tatra saṃtapyamānaś ca tāṃ vinā varakanyakām /
apṛcchad vismṛtārabdhajaladānotsavaḥ sakhīn","तत्र संतप्यमानश् च तां विना वरकन्यकाम् /
अपृच्छद् विस्मृतारब्धजलदानोत्सवः सखीन्"
Kathasaritsagara,"sokss_16,2.79","jānītha kasya tanayā kiṃnāmā sā ca kanyakā /
tac chrutvā te vayasyāstaṃ rājaputraṃ babhāṣire","जानीथ कस्य तनया किंनामा सा च कन्यका /
तच् छ्रुत्वा ते वयस्यास्तं राजपुत्रं बभाषिरे"
Kathasaritsagara,"sokss_16,2.80","astīhotpalahastākhyaḥ ko'pi caṇḍālavāṭake /
mātaṅgastattanūjā sā nāmnā suratamañjarī","अस्तीहोत्पलहस्ताख्यः कोऽपि चण्डालवाटके /
मातङ्गस्तत्तनूजा सा नाम्ना सुरतमञ्जरी"
Kathasaritsagara,"sokss_16,2.81","satāṃ darśanamātraikaphalaṃ tasyā manoramam /
citrasthitāyā iva tannopabhogakṣamaṃ vapuḥ","सतां दर्शनमात्रैकफलं तस्या मनोरमम् /
चित्रस्थिताया इव तन्नोपभोगक्षमं वपुः"
Kathasaritsagara,"sokss_16,2.82","tac chrutvā sa vayasyebhyaḥ kumārastānabhāṣata /
manye na mātaṅgasutā sā divyā kāpi niścitam","तच् छ्रुत्वा स वयस्येभ्यः कुमारस्तानभाषत /
मन्ये न मातङ्गसुता सा दिव्या कापि निश्चितम्"
Kathasaritsagara,"sokss_16,2.83","nahi caṇḍālakanyāyāḥ sā tādṛśyākṛtirbhavet /
tadrūpā sā ca bhāryā me na cetsyājjīvitena kim","नहि चण्डालकन्यायाः सा तादृश्याकृतिर्भवेत् /
तद्रूपा सा च भार्या मे न चेत्स्याज्जीवितेन किम्"
Kathasaritsagara,"sokss_16,2.84","iri bruvansa sacivair aśakyavinivāraṇaḥ /
atyarthaṃ tadviyogāgnisaṃtapto 'bhūnnṛpātmajaḥ","इरि ब्रुवन्स सचिवैर् अशक्यविनिवारणः /
अत्यर्थं तद्वियोगाग्निसंतप्तो ऽभून्नृपात्मजः"
Kathasaritsagara,"sokss_16,2.85","tato 'vantivatī devī nṛpatiḥ pālakas tathā /
pitarau tasya buddhvā tadabhūtāṃ ciramākulau","ततो ऽवन्तिवती देवी नृपतिः पालकस् तथा /
पितरौ तस्य बुद्ध्वा तदभूतां चिरमाकुलौ"
Kathasaritsagara,"sokss_16,2.86","kathaṃ vāñchati putro nāvantyajāṃ rājavaṃśajaḥ /
iti cokte tayā devyā sa rājā pālako 'bravīt","कथं वाञ्छति पुत्रो नावन्त्यजां राजवंशजः /
इति चोक्ते तया देव्या स राजा पालको ऽब्रवीत्"
Kathasaritsagara,"sokss_16,2.87","evaṃ dhāvati yaccetastasyāmasmatsutasya tat /
dhruvaṃ kāraṇamātaṅgī kāpi sānyaiva kanyakā","एवं धावति यच्चेतस्तस्यामस्मत्सुतस्य तत् /
ध्रुवं कारणमातङ्गी कापि सान्यैव कन्यका"
Kathasaritsagara,"sokss_16,2.88","vakti rajyadarajyadvā kāryākārye satāṃ manaḥ /
atra caiṣā kathā devi na śrutā cenniśamyatām","वक्ति रज्यदरज्यद्वा कार्याकार्ये सतां मनः /
अत्र चैषा कथा देवि न श्रुता चेन्निशम्यताम्"
Kathasaritsagara,"sokss_16,2.89","prākprasenajito rājñaḥ supratiṣṭhitasaṃjñake /
pure kuraṅgī nāmnābhūdatirūpavatī sutā","प्राक्प्रसेनजितो राज्ञः सुप्रतिष्ठितसंज्ञके /
पुरे कुरङ्गी नाम्नाभूदतिरूपवती सुता"
Kathasaritsagara,"sokss_16,2.90","sā jātudyānaniryātā bandhabhraṣṭena hastinā /
uccikṣipe savahanā dhāvitvopari dantayoḥ","सा जातुद्याननिर्याता बन्धभ्रष्टेन हस्तिना /
उच्चिक्षिपे सवहना धावित्वोपरि दन्तयोः"
Kathasaritsagara,"sokss_16,2.91","vidrute parivāre 'syāḥ sākrande taṃ gajaṃ prati /
tatrāttakhaḍgaś caṇḍālakumāraḥ ko'py adhāvata","विद्रुते परिवारे ऽस्याः साक्रन्दे तं गजं प्रति /
तत्रात्तखड्गश् चण्डालकुमारः कोऽप्य् अधावत"
Kathasaritsagara,"sokss_16,2.92","sa taṃ lūnakaraṃ khaḍgaprahāreṇa mahāgajam /
hatvā tāṃ mocayām āsa pravīro rājakanyakām","स तं लूनकरं खड्गप्रहारेण महागजम् /
हत्वा तां मोचयाम् आस प्रवीरो राजकन्यकाम्"
Kathasaritsagara,"sokss_16,2.93","tato milatparijanā sā jagāma svamandiram /
ākṛṣṭahṛdayā tasya vīryasaundaryasaṃpadā","ततो मिलत्परिजना सा जगाम स्वमन्दिरम् /
आकृष्टहृदया तस्य वीर्यसौन्दर्यसंपदा"
Kathasaritsagara,"sokss_16,2.94","sa me vāraṇatastrātā bhartā vā mṛtyureva vā /
iti saṃcintayantī ca tasthau tadbirahāturā","स मे वारणतस्त्राता भर्ता वा मृत्युरेव वा /
इति संचिन्तयन्ती च तस्थौ तद्बिरहातुरा"
Kathasaritsagara,"sokss_16,2.95","sa caṇḍālakumāro 'pi śanair gatvā nijaṃ gṛham /
tadrūpahṛtacittaḥ sandhyāyaṃstāṃ paryatapyata","स चण्डालकुमारो ऽपि शनैर् गत्वा निजं गृहम् /
तद्रूपहृतचित्तः सन्ध्यायंस्तां पर्यतप्यत"
Kathasaritsagara,"sokss_16,2.96","kutrāhamantyajanmāyaṃ kutra sā rājakanyakā /
kākasya rājahaṃsyāś ca kīdṛśaḥ kva samāgamaḥ","कुत्राहमन्त्यजन्मायं कुत्र सा राजकन्यका /
काकस्य राजहंस्याश् च कीदृशः क्व समागमः"
Kathasaritsagara,"sokss_16,2.97","hāsyametac ca śaknomi na vaktuṃ nāpy upekṣitum /
tasmānmaraṇamevātra saṃkaṭe śaraṇaṃ mama","हास्यमेतच् च शक्नोमि न वक्तुं नाप्य् उपेक्षितुम् /
तस्मान्मरणमेवात्र संकटे शरणं मम"
Kathasaritsagara,"sokss_16,2.98","ityālocya sa gatvā ca niśāyāṃ pitṛkānanam /
snātvā kṛtvā citāmagniṃ prajvālyaiva vyajijñapat","इत्यालोच्य स गत्वा च निशायां पितृकाननम् /
स्नात्वा कृत्वा चितामग्निं प्रज्वाल्यैव व्यजिज्ञपत्"
Kathasaritsagara,"sokss_16,2.99","eva pāvaka viśvātmaṃstvayyātmāhutidānataḥ /
janmāntare 'pi sā bhūyādbhāryā rājasutā mama","एव पावक विश्वात्मंस्त्वय्यात्माहुतिदानतः /
जन्मान्तरे ऽपि सा भूयाद्भार्या राजसुता मम"
Kathasaritsagara,"sokss_16,2.100","ity uktavantaṃ hutabhujyātmānaṃ kṣeptumudyatam /
prakaṭībhūya sākṣāt taṃ prasanno 'gnir abhāṣata","इत्य् उक्तवन्तं हुतभुज्यात्मानं क्षेप्तुमुद्यतम् /
प्रकटीभूय साक्षात् तं प्रसन्नो ऽग्निर् अभाषत"
Kathasaritsagara,"sokss_16,2.101","mā kṛthāḥ sāhasaṃ bhāryā bhaviṣyati tavaiva sā /
nahi tvaṃ pūrvacaṇḍālo yaś ca tvāṃ vacmi tacchṛṇu","मा कृथाः साहसं भार्या भविष्यति तवैव सा /
नहि त्वं पूर्वचण्डालो यश् च त्वां वच्मि तच्छृणु"
Kathasaritsagara,"sokss_16,2.102","āste kapilaśarmākhyo nagare 'smin dvijottamaḥ /
tasyānnyagāre pratyakṣaḥ sakāraḥ sanvasāmy aham","आस्ते कपिलशर्माख्यो नगरे ऽस्मिन् द्विजोत्तमः /
तस्यान्न्यगारे प्रत्यक्षः सकारः सन्वसाम्य् अहम्"
Kathasaritsagara,"sokss_16,2.103","tatra jātvantikaprāptāṃ tatsutāṃ rūpalobhataḥ /
kanyāmakaravaṃ bhāryāṃ varotsāritadūṣaṇām","तत्र जात्वन्तिकप्राप्तां तत्सुतां रूपलोभतः /
कन्यामकरवं भार्यां वरोत्सारितदूषणाम्"
Kathasaritsagara,"sokss_16,2.104","tasyaṃ tadaiva jātastvaṃ mama vīryeṇa putraka /
tayā ca lajjayā rathyāmukhe kṣipto 'si tatkṣaṇam","तस्यं तदैव जातस्त्वं मम वीर्येण पुत्रक /
तया च लज्जया रथ्यामुखे क्षिप्तो ऽसि तत्क्षणम्"
Kathasaritsagara,"sokss_16,2.105","tatastvaṃ prāpya caṇḍālair ajākṣīreṇa vardhitaḥ /
tadaivaṃ brāhmaṇīgarbhasaṃbhūtastvaṃ mamātmajaḥ","ततस्त्वं प्राप्य चण्डालैर् अजाक्षीरेण वर्धितः /
तदैवं ब्राह्मणीगर्भसंभूतस्त्वं ममात्मजः"
Kathasaritsagara,"sokss_16,2.106","tato nāstyapavitratvaṃ mattejaḥ saṃbhavasya te /
prāpsyasyeva ca bhāryāṃ tāṃ kuraṅgīṃ rājakanyakām","ततो नास्त्यपवित्रत्वं मत्तेजः संभवस्य ते /
प्राप्स्यस्येव च भार्यां तां कुरङ्गीं राजकन्यकाम्"
Kathasaritsagara,"sokss_16,2.107","ity uktvāntardadhe vahniḥ so 'pi saṃprāptasaṃmadaḥ /
mātaṅgakṛtrimasuto jātāsthaḥ svagṛhaṃ yayau","इत्य् उक्त्वान्तर्दधे वह्निः सो ऽपि संप्राप्तसंमदः /
मातङ्गकृत्रिमसुतो जातास्थः स्वगृहं ययौ"
Kathasaritsagara,"sokss_16,2.108","tataḥ prasenajidrājā svapne 'gniprerito dadau /
anviṣṭatattvas tasmai tāṃ sutāṃ pāvakasūnave","ततः प्रसेनजिद्राजा स्वप्ने ऽग्निप्रेरितो ददौ /
अन्विष्टतत्त्वस् तस्मै तां सुतां पावकसूनवे"
Kathasaritsagara,"sokss_16,2.109","evaṃ bhavanti pracchannā divyā devi sadā bhuvi /
tadeṣā kāpi divyaiva nāntyā suratamañjarī","एवं भवन्ति प्रच्छन्ना दिव्या देवि सदा भुवि /
तदेषा कापि दिव्यैव नान्त्या सुरतमञ्जरी"
Kathasaritsagara,"sokss_16,2.110","anyadeva hi tadratnaṃ matsūnoḥ sā ca niścitam /
janmāntarapriyatamā cakṣūrāgopavarṇitā","अन्यदेव हि तद्रत्नं मत्सूनोः सा च निश्चितम् /
जन्मान्तरप्रियतमा चक्षूरागोपवर्णिता"
Kathasaritsagara,"sokss_16,2.111","evamasmāsu tiṣṭhatsu rājñi bruvati pālake /
avarṇayamahaṃ tatra kaivartīyāmimāṃ kathām","एवमस्मासु तिष्ठत्सु राज्ञि ब्रुवति पालके /
अवर्णयमहं तत्र कैवर्तीयामिमां कथाम्"
Kathasaritsagara,"sokss_16,2.112","abhunmalayasiṃhākhyo rājā rājagṛhe purā /
tasya māyāvatītyāsīdrūpeṇāpratimā sutā","अभुन्मलयसिंहाख्यो राजा राजगृहे पुरा /
तस्य मायावतीत्यासीद्रूपेणाप्रतिमा सुता"
Kathasaritsagara,"sokss_16,2.113","sā krīḍantī madhūdyāne rūpayauvanaśālinā /
kaivartakakumāreṇa dṛṣṭā kenāpi jātucit","सा क्रीडन्ती मधूद्याने रूपयौवनशालिना /
कैवर्तककुमारेण दृष्टा केनापि जातुचित्"
Kathasaritsagara,"sokss_16,2.114","sa ca tāṃ suprahārākhyo dṛṣṭvā smaravaśo 'bhavat /
sādhyāsādhyavicāraṃ hi nekṣate bhavitavyatā","स च तां सुप्रहाराख्यो दृष्ट्वा स्मरवशो ऽभवत् /
साध्यासाध्यविचारं हि नेक्षते भवितव्यता"
Kathasaritsagara,"sokss_16,2.115","gatvā ca svagṛhaṃ tyaktvā pāṭhīnāharaṇādi saḥ /
tasthau tadekacittaḥ sañ śayyāyām ujjhitāśanaḥ","गत्वा च स्वगृहं त्यक्त्वा पाठीनाहरणादि सः /
तस्थौ तदेकचित्तः सञ् शय्यायाम् उज्झिताशनः"
Kathasaritsagara,"sokss_16,2.116","anubandhena pṛṣṭaś ca svābhiprāyaṃ śaśaṃsa saḥ /
mātre rakṣitakānāmnyai sāpi putraṃ tam abhyadhāt","अनुबन्धेन पृष्टश् च स्वाभिप्रायं शशंस सः /
मात्रे रक्षितकानाम्न्यै सापि पुत्रं तम् अभ्यधात्"
Kathasaritsagara,"sokss_16,2.117","viṣādaṃ muñca putra tvamāhāraṃ bhaja niścitam /
etatte sādhayāmyeva svayuktyāhamabhīpsitam","विषादं मुञ्च पुत्र त्वमाहारं भज निश्चितम् /
एतत्ते साधयाम्येव स्वयुक्त्याहमभीप्सितम्"
Kathasaritsagara,"sokss_16,2.118","ity uktvāśvāsite tasmiñjātāsthe bhuktabhojane /
matsyānādāya hṛdyānsā yayau rajasutāgṛham","इत्य् उक्त्वाश्वासिते तस्मिञ्जातास्थे भुक्तभोजने /
मत्स्यानादाय हृद्यान्सा ययौ रजसुतागृहम्"
Kathasaritsagara,"sokss_16,2.119","tatra ceṭībhir ākhyātā sevoddeśātpraviśya sā /
dāśī rakṣitikā tasyai tanmatsyaprābhṛtaṃ dadau","तत्र चेटीभिर् आख्याता सेवोद्देशात्प्रविश्य सा /
दाशी रक्षितिका तस्यै तन्मत्स्यप्राभृतं ददौ"
Kathasaritsagara,"sokss_16,2.120","tenaiva ca krameṇaitaddadatī sā dine dine /
vacanākāṅkṣiṇīṃ cakre tām ārādhya nṛpātmajām","तेनैव च क्रमेणैतद्ददती सा दिने दिने /
वचनाकाङ्क्षिणीं चक्रे ताम् आराध्य नृपात्मजाम्"
Kathasaritsagara,"sokss_16,2.121","brūhi vāñchasi yanmattastatkuryām apiduṣkaram /
iti prītātha sāvocattāṃ dāśīṃ rājakanyakā","ब्रूहि वाञ्छसि यन्मत्तस्तत्कुर्याम् अपिदुष्करम् /
इति प्रीताथ सावोचत्तां दाशीं राजकन्यका"
Kathasaritsagara,"sokss_16,2.122","tataḥ sā dhīvarī prāha rahastāṃ yācitābhayā /
udyānadṛṣṭāṃ tvāṃ devi vinā klāmyati me sutaḥ","ततः सा धीवरी प्राह रहस्तां याचिताभया /
उद्यानदृष्टां त्वां देवि विना क्लाम्यति मे सुतः"
Kathasaritsagara,"sokss_16,2.123","āśāṃ pradarśya ca mayā prāṇatyāgātsa rakṣyate /
tatkṛpā mayi cettanme sutaṃ sparśena jīvaya","आशां प्रदर्श्य च मया प्राणत्यागात्स रक्ष्यते /
तत्कृपा मयि चेत्तन्मे सुतं स्पर्शेन जीवय"
Kathasaritsagara,"sokss_16,2.124","evaṃ tayoktā kaivartayoṣitā sā nṛpāmajā /
salajjā sānurodhā ca vimṛśyaivam uvāca tām","एवं तयोक्ता कैवर्तयोषिता सा नृपामजा /
सलज्जा सानुरोधा च विमृश्यैवम् उवाच ताम्"
Kathasaritsagara,"sokss_16,2.125","guptamānaya taṃ tāvannaktaṃ manmandiraṃ sutam /
tac chrutvaiva prahṛṣṭā sa yayau dāśī sutāntikam","गुप्तमानय तं तावन्नक्तं मन्मन्दिरं सुतम् /
तच् छ्रुत्वैव प्रहृष्टा स ययौ दाशी सुतान्तिकम्"
Kathasaritsagara,"sokss_16,2.126","naktaṃ ca sā yathāśakti svair aṃ racitamaṇḍanam /
tamānināya tadrājakanyāntaḥpuramātmajam","नक्तं च सा यथाशक्ति स्वैर् अं रचितमण्डनम् /
तमानिनाय तद्राजकन्यान्तःपुरमात्मजम्"
Kathasaritsagara,"sokss_16,2.127","tatra taṃ rājaputrī sā suprahāraṃ cirotsukam /
has te gṛhītvā śayane kṛtaprītirnyaveśayat","तत्र तं राजपुत्री सा सुप्रहारं चिरोत्सुकम् /
हस् ते गृहीत्वा शयने कृतप्रीतिर्न्यवेशयत्"
Kathasaritsagara,"sokss_16,2.128","āśvāsayām āsa ca taṃ klāntāṅgaṃ virahāgninā /
śrīkhaṇḍaśiśirasparśakarasaṃvāhanena sā","आश्वासयाम् आस च तं क्लान्ताङ्गं विरहाग्निना /
श्रीखण्डशिशिरस्पर्शकरसंवाहनेन सा"
Kathasaritsagara,"sokss_16,2.129","so 'pi tena sudhāsikta iva dāśīsutaściram /
kṛtārthamānī viśrānto jahre sapadi nidrayā","सो ऽपि तेन सुधासिक्त इव दाशीसुतश्चिरम् /
कृतार्थमानी विश्रान्तो जह्रे सपदि निद्रया"
Kathasaritsagara,"sokss_16,2.130","supte cāsmin nṛpasutā gatvā suṣvāpa sānyataḥ /
yuktirañjitakaivartasutā rakṣitaviplavā","सुप्ते चास्मिन् नृपसुता गत्वा सुष्वाप सान्यतः /
युक्तिरञ्जितकैवर्तसुता रक्षितविप्लवा"
Kathasaritsagara,"sokss_16,2.131","tato 'sya tatkarasparśavigamapratibodhinaḥ /
hastopanatavibhraṣṭāṃ vallabhāṃ tāmapaśyataḥ","ततो ऽस्य तत्करस्पर्शविगमप्रतिबोधिनः /
हस्तोपनतविभ्रष्टां वल्लभां तामपश्यतः"
Kathasaritsagara,"sokss_16,2.132","nidhikumbhīmivātīva daridrasya viṣādinaḥ /
dāśasūnornirāśasya sadyaḥ prāṇā viniryayuḥ","निधिकुम्भीमिवातीव दरिद्रस्य विषादिनः /
दाशसूनोर्निराशस्य सद्यः प्राणा विनिर्ययुः"
Kathasaritsagara,"sokss_16,2.133","tadbuddhvāgatya nindantī sātmānaṃ rājakanyakā /
prātastena sahāroḍhuṃ citāṃ vyavasitābhavat","तद्बुद्ध्वागत्य निन्दन्ती सात्मानं राजकन्यका /
प्रातस्तेन सहारोढुं चितां व्यवसिताभवत्"
Kathasaritsagara,"sokss_16,2.134","tato malayasiṃho 'syāḥ pitā buddhvā nṛpo 'tra tat /
etyānivāryāṃ dṛṣṭvaitāmācamyaivaṃ vaco 'bravīt","ततो मलयसिंहो ऽस्याः पिता बुद्ध्वा नृपो ऽत्र तत् /
एत्यानिवार्यां दृष्ट्वैतामाचम्यैवं वचो ऽब्रवीत्"
Kathasaritsagara,"sokss_16,2.135","yadi satyam ahaṃ bhakto devadeve trilocane /
tan me vadata kartavyaṃ lokapālā yathocitam","यदि सत्यम् अहं भक्तो देवदेवे त्रिलोचने /
तन् मे वदत कर्तव्यं लोकपाला यथोचितम्"
Kathasaritsagara,"sokss_16,2.136","ity uktavantaṃ rājānaṃ divyā vāgevam abravīt /
pūrvabhāryeyametasya dāśayūno bhavatsutā","इत्य् उक्तवन्तं राजानं दिव्या वागेवम् अब्रवीत् /
पूर्वभार्येयमेतस्य दाशयूनो भवत्सुता"
Kathasaritsagara,"sokss_16,2.137","grāme nāgasthalākhye hi mahīdharasutaḥ purā /
abhūdbaladharo nāma brāhmaṇo guṇavattaraḥ","ग्रामे नागस्थलाख्ये हि महीधरसुतः पुरा /
अभूद्बलधरो नाम ब्राह्मणो गुणवत्तरः"
Kathasaritsagara,"sokss_16,2.138","sa gate pitari svargaṃ hṛtavittaḥ svagotrajaiḥ /
virakto bhāryayā sākaṃ jagāma dyunadītaṭam","स गते पितरि स्वर्गं हृतवित्तः स्वगोत्रजैः /
विरक्तो भार्यया साकं जगाम द्युनदीतटम्"
Kathasaritsagara,"sokss_16,2.139","dehaṃ tyakṣyannirāhāraḥ sthitas tatra vilokya saḥ /
dāśān bhakṣayato matsyān manasā śraddadhe kṣudhā","देहं त्यक्ष्यन्निराहारः स्थितस् तत्र विलोक्य सः /
दाशान् भक्षयतो मत्स्यान् मनसा श्रद्दधे क्षुधा"
Kathasaritsagara,"sokss_16,2.140","tato 'tra pañcatāṃ yātaṃ tatsaṃkalpakalaṅkitam /
svabhāryā śuddhasaṃkalpā tapaḥsthaiva tamanvagāt","ततो ऽत्र पञ्चतां यातं तत्संकल्पकलङ्कितम् /
स्वभार्या शुद्धसंकल्पा तपःस्थैव तमन्वगात्"
Kathasaritsagara,"sokss_16,2.141","sa eṣa jātaḥ saṃkalpadoṣāddāśakule dvijaḥ /
bhāryāsya sā ca sutapā jātaiṣā te sutā nṛpa","स एष जातः संकल्पदोषाद्दाशकुले द्विजः /
भार्यास्य सा च सुतपा जातैषा ते सुता नृप"
Kathasaritsagara,"sokss_16,2.142","tadetaṃ pūrvabhartāraṃ rājanneṣā tvadātmajā /
jīvayatvāyuṣo 'rdhena gatāyuṣamaninditā","तदेतं पूर्वभर्तारं राजन्नेषा त्वदात्मजा /
जीवयत्वायुषो ऽर्धेन गतायुषमनिन्दिता"
Kathasaritsagara,"sokss_16,2.143","etattapaḥprabhāvāddhi tattīrthapramayāt tathā /
pūto 'yaṃ tava jāmātā bhūtvā rājā bhaviṣyati","एतत्तपःप्रभावाद्धि तत्तीर्थप्रमयात् तथा /
पूतो ऽयं तव जामाता भूत्वा राजा भविष्यति"
Kathasaritsagara,"sokss_16,2.144","ity ukto divyayā vācā suprahārāya tāṃ sutām /
dattāyurardhāṃ ca dadau tasmai labdhāsave nṛpaḥ","इत्य् उक्तो दिव्यया वाचा सुप्रहाराय तां सुताम् /
दत्तायुरर्धां च ददौ तस्मै लब्धासवे नृपः"
Kathasaritsagara,"sokss_16,2.145","taddattair bhūmihasyaśvaratnair bhūtvā sa bhūpatiḥ /
suprahāraḥ kṛtī tasthau prāpya bhāryāṃ tadātmajām","तद्दत्तैर् भूमिहस्यश्वरत्नैर् भूत्वा स भूपतिः /
सुप्रहारः कृती तस्थौ प्राप्य भार्यां तदात्मजाम्"
Kathasaritsagara,"sokss_16,2.146","evaṃ prāgjanmasaṃbandhaḥ prāyaḥ prītyai śarīriṇām /
kiṃ caivaṃ caurasaṃbaddhāpy atreyaṃ śrūyatāṃ kathā","एवं प्राग्जन्मसंबन्धः प्रायः प्रीत्यै शरीरिणाम् /
किं चैवं चौरसंबद्धाप्य् अत्रेयं श्रूयतां कथा"
Kathasaritsagara,"sokss_16,2.147","ayodhyāyāmabhūdrājā vīrabāhuriti śrutaḥ /
yo rarakṣa svasaṃtānanirviśeṣaṃ sadā prajāḥ","अयोध्यायामभूद्राजा वीरबाहुरिति श्रुतः /
यो ररक्ष स्वसंताननिर्विशेषं सदा प्रजाः"
Kathasaritsagara,"sokss_16,2.148","kadācit taṃ ca rājānam etya paurā vyajijñapan /
caurā muṣṇanti nagarīm imāṃ pratiniśaṃ prabho","कदाचित् तं च राजानम् एत्य पौरा व्यजिज्ञपन् /
चौरा मुष्णन्ति नगरीम् इमां प्रतिनिशं प्रभो"
Kathasaritsagara,"sokss_16,2.149","jāgradbhir api cāsmābhiḥ śakyā lakṣayituṃ na te /
tac chrutvā sthāpayām āsa so 'tra cārān nṛpo niśi","जाग्रद्भिर् अपि चास्माभिः शक्या लक्षयितुं न ते /
तच् छ्रुत्वा स्थापयाम् आस सो ऽत्र चारान् नृपो निशि"
Kathasaritsagara,"sokss_16,2.150","te 'pi prāpurna yaccaurānna cāśāmyadupadravaḥ /
tena rājā svayaṃ rātrau tadanveṣṭuṃ viniryayau","ते ऽपि प्रापुर्न यच्चौरान्न चाशाम्यदुपद्रवः /
तेन राजा स्वयं रात्रौ तदन्वेष्टुं विनिर्ययौ"
Kathasaritsagara,"sokss_16,2.151","ekākī khaḍahastaś ca paribhrāmyansa sarvataḥ /
saṃcarantaṃ dadarśaikaṃ prākāropari pūruṣam","एकाकी खडहस्तश् च परिभ्राम्यन्स सर्वतः /
संचरन्तं ददर्शैकं प्राकारोपरि पूरुषम्"
Kathasaritsagara,"sokss_16,2.152","bhayāllaghupadanyāsaṃ kākacañcalalocanam /
mṛgārim iva paśyantaṃ muhurvalitakaṃdharam","भयाल्लघुपदन्यासं काकचञ्चललोचनम् /
मृगारिम् इव पश्यन्तं मुहुर्वलितकंधरम्"
Kathasaritsagara,"sokss_16,2.153","vikoṣāsiviniryātair lakṣitaṃ khaḍgaraśmibhiḥ /
tāraratnāpahārārtham iva seraṇa rajjubhiḥ","विकोषासिविनिर्यातैर् लक्षितं खड्गरश्मिभिः /
ताररत्नापहारार्थम् इव सेरण रज्जुभिः"
Kathasaritsagara,"sokss_16,2.154","dṛṣṭvā cācintayadrājā cauro 'yaṃ vedmi niścitam /
dhruvamekacareṇeyaṃ muṣyate 'nena me purī","दृष्ट्वा चाचिन्तयद्राजा चौरो ऽयं वेद्मि निश्चितम् /
ध्रुवमेकचरेणेयं मुष्यते ऽनेन मे पुरी"
Kathasaritsagara,"sokss_16,2.155","ityālocya nṛpaścauraṃ caturastam upāgamat /
cauro 'pi sa tamaprākṣītsaśaṅkaṃ ko bhavāniti","इत्यालोच्य नृपश्चौरं चतुरस्तम् उपागमत् /
चौरो ऽपि स तमप्राक्षीत्सशङ्कं को भवानिति"
Kathasaritsagara,"sokss_16,2.156","tato rājābravīdetaṃ bahuvyasanadurbharaḥ /
ahaṃ sāhasikaścaurastvaṃ ca me brūhi ko bhavān","ततो राजाब्रवीदेतं बहुव्यसनदुर्भरः /
अहं साहसिकश्चौरस्त्वं च मे ब्रूहि को भवान्"
Kathasaritsagara,"sokss_16,2.157","cauro 'pyuvācaikacarastaskaro 'haṃ mahādhanaḥ /
tadehi madgṛhaṃ yāvaddhanecchāṃ pūrayāmi te","चौरो ऽप्युवाचैकचरस्तस्करो ऽहं महाधनः /
तदेहि मद्गृहं यावद्धनेच्छां पूरयामि ते"
Kathasaritsagara,"sokss_16,2.158","tac chrutvā dasyunā tena samaṃ rājā tatheti saḥ /
yayau vanāntas tadveśma kṣmātale khātanirmitam","तच् छ्रुत्वा दस्युना तेन समं राजा तथेति सः /
ययौ वनान्तस् तद्वेश्म क्ष्मातले खातनिर्मितम्"
Kathasaritsagara,"sokss_16,2.159","adhiṣṭhitaṃ varastrībhir bhūriratnaprakāśitam /
sadā navopabhogaṃ ca bhujaṃganagaropamam","अधिष्ठितं वरस्त्रीभिर् भूरिरत्नप्रकाशितम् /
सदा नवोपभोगं च भुजंगनगरोपमम्"
Kathasaritsagara,"sokss_16,2.160","tato garbhagṛhaṃ tasmin praviṣṭe taskare nṛpam /
bāhyasthānasthitaṃ dāsī tam ekā sakṛpābhyadhāt","ततो गर्भगृहं तस्मिन् प्रविष्टे तस्करे नृपम् /
बाह्यस्थानस्थितं दासी तम् एका सकृपाभ्यधात्"
Kathasaritsagara,"sokss_16,2.161","kvāsi praviṣṭo niryāhi śīghraṃ viśvastaghātakaḥ /
hanyādekacaro hi tvāṃ pratibhedabhayādayam","क्वासि प्रविष्टो निर्याहि शीघ्रं विश्वस्तघातकः /
हन्यादेकचरो हि त्वां प्रतिभेदभयादयम्"
Kathasaritsagara,"sokss_16,2.162","tac chrutvā nirgato rājā drutaṃ gatvā svamandiram /
senāpatiṃ samāhūya sasainyaḥ punarāyayau","तच् छ्रुत्वा निर्गतो राजा द्रुतं गत्वा स्वमन्दिरम् /
सेनापतिं समाहूय ससैन्यः पुनराययौ"
Kathasaritsagara,"sokss_16,2.163","āgatya ruddhvā tadveśma śūrānantaḥ praveśya ca /
hṛtārthasaṃcayaṃ cauramavaṣṭabhyānināya tam","आगत्य रुद्ध्वा तद्वेश्म शूरानन्तः प्रवेश्य च /
हृतार्थसंचयं चौरमवष्टभ्यानिनाय तम्"
Kathasaritsagara,"sokss_16,2.164","gatāyāṃ niśi tenātha sa rājñādiṣṭanigrahaḥ /
cauro vipaṇimadhyena vadhyabhūmimanīyata","गतायां निशि तेनाथ स राज्ञादिष्टनिग्रहः /
चौरो विपणिमध्येन वध्यभूमिमनीयत"
Kathasaritsagara,"sokss_16,2.165","nīyamānaṃ ca taṃ tatra dṛṣṭvā dṛṣṭyanurāgiṇī /
vaṇiksutaikā pitaraṃ tatkṣaṇaṃ svam abhāṣata","नीयमानं च तं तत्र दृष्ट्वा दृष्ट्यनुरागिणी /
वणिक्सुतैका पितरं तत्क्षणं स्वम् अभाषत"
Kathasaritsagara,"sokss_16,2.166","yo 'yaṃ vadhyabhuvaṃ tāta nīyate dattaḍiṇḍimaḥ /
asau cet syān na me bhartā tan mṛtāṃ viddhi mām iti","यो ऽयं वध्यभुवं तात नीयते दत्तडिण्डिमः /
असौ चेत् स्यान् न मे भर्ता तन् मृतां विद्धि माम् इति"
Kathasaritsagara,"sokss_16,2.167","vīkṣyātha durnivārāṃ tāṃ gatvā bhūpaṃ sa tatpitā /
dravyakoṭyāpi caurasya tasya muktimayācata","वीक्ष्याथ दुर्निवारां तां गत्वा भूपं स तत्पिता /
द्रव्यकोट्यापि चौरस्य तस्य मुक्तिमयाचत"
Kathasaritsagara,"sokss_16,2.168","bhūpo 'pi tasmai vaṇije cukrodha na tu taskaram /
taṃ mumocāvilambyaiva śūlāyāṃ taṃ nyaveśayat","भूपो ऽपि तस्मै वणिजे चुक्रोध न तु तस्करम् /
तं मुमोचाविलम्ब्यैव शूलायां तं न्यवेशयत्"
Kathasaritsagara,"sokss_16,2.169","tataḥ sā vāmadattākhyā vaṇikkanyā kalevaram /
caurasyādāya tasyāgniṃ praviveśānurāgataḥ","ततः सा वामदत्ताख्या वणिक्कन्या कलेवरम् /
चौरस्यादाय तस्याग्निं प्रविवेशानुरागतः"
Kathasaritsagara,"sokss_16,2.170","evaṃ prāgjanmasaṃbandhaparāyat teṣu jantuṣu /
bhāvi ko vastv atikrāmet ko vā kiṃ kasya vārayet","एवं प्राग्जन्मसंबन्धपरायत् तेषु जन्तुषु /
भावि को वस्त्व् अतिक्रामेत् को वा किं कस्य वारयेत्"
Kathasaritsagara,"sokss_16,2.171","tasmātputrasya te kāpi pūrvasaṃbandhanirmitā /
avantivardhanasyaiṣā rājansuratamañjarī","तस्मात्पुत्रस्य ते कापि पूर्वसंबन्धनिर्मिता /
अवन्तिवर्धनस्यैषा राजन्सुरतमञ्जरी"
Kathasaritsagara,"sokss_16,2.172","anyathā kathametasya rājasūnoḥ sujanmanaḥ /
mātaṅgyāmiha tasyāṃ syādabhiṣvaṅgo 'yamīdṛśaḥ","अन्यथा कथमेतस्य राजसूनोः सुजन्मनः /
मातङ्ग्यामिह तस्यां स्यादभिष्वङ्गो ऽयमीदृशः"
Kathasaritsagara,"sokss_16,2.173","tasmādutpalahastaḥ sa mātaṅgastatpitā prabho /
tāṃ sutāṃ yācyatāṃ tāvat paśyāmaḥ kiṃ bravītyasau","तस्मादुत्पलहस्तः स मातङ्गस्तत्पिता प्रभो /
तां सुतां याच्यतां तावत् पश्यामः किं ब्रवीत्यसौ"
Kathasaritsagara,"sokss_16,2.174","evam ukto mayā rājā pālakaḥ prāhiṇottadā /
dūtānutpalahastāya tāṃ kanyāṃ tatra yācitum","एवम् उक्तो मया राजा पालकः प्राहिणोत्तदा /
दूतानुत्पलहस्ताय तां कन्यां तत्र याचितुम्"
Kathasaritsagara,"sokss_16,2.175","sa ca tair yācito dūtair mātaṅgo nijagāda tān /
etanme 'bhimataṃ kiṃ tu yo bhojayati madgṛhe","स च तैर् याचितो दूतैर् मातङ्गो निजगाद तान् /
एतन्मे ऽभिमतं किं तु यो भोजयति मद्गृहे"
Kathasaritsagara,"sokss_16,2.176","aṣṭādaśasahasrāṇi viprāṇāṃ puravāsinām /
tasmai mayāsau dātavyā sutā suratamañjarī","अष्टादशसहस्राणि विप्राणां पुरवासिनाम् /
तस्मै मयासौ दातव्या सुता सुरतमञ्जरी"
Kathasaritsagara,"sokss_16,2.177","etac chrutvā vacas tasya sapratijñaṃ tathaiva te /
āgatya dūtā rājñe tatpālakāya nyavedayan","एतच् छ्रुत्वा वचस् तस्य सप्रतिज्ञं तथैव ते /
आगत्य दूता राज्ञे तत्पालकाय न्यवेदयन्"
Kathasaritsagara,"sokss_16,2.178","etatsakāraṇaṃ matvā saṃghāṭya brāhmaṇān puri /
ujjayinyāṃ samākhyātavṛttāntaḥ kṣitipo 'bravīt","एतत्सकारणं मत्वा संघाट्य ब्राह्मणान् पुरि /
उज्जयिन्यां समाख्यातवृत्तान्तः क्षितिपो ऽब्रवीत्"
Kathasaritsagara,"sokss_16,2.179","bhuṅgdhvamutpalahas tasya mātaṅgasyeha veśmani /
aṣṭādaśasahasrāṇi yūyaṃ neccheyamanyathā","भुङ्ग्ध्वमुत्पलहस् तस्य मातङ्गस्येह वेश्मनि /
अष्टादशसहस्राणि यूयं नेच्छेयमन्यथा"
Kathasaritsagara,"sokss_16,2.180","ity uktā bhūbhṛtā bhītāścaṇḍālānnāc ca te dvijāḥ /
kartavyamūḍhāḥ saṃśritya mahākālaṃ vyadhustapaḥ","इत्य् उक्ता भूभृता भीताश्चण्डालान्नाच् च ते द्विजाः /
कर्तव्यमूढाः संश्रित्य महाकालं व्यधुस्तपः"
Kathasaritsagara,"sokss_16,2.181","annamutpalahas tasya gṛhe bhuṅgdhvamaśaṅkitāḥ /
vidyādharo hy ayaṃ nāyaṃ caṇḍālaḥ sakuṭumbakaḥ","अन्नमुत्पलहस् तस्य गृहे भुङ्ग्ध्वमशङ्किताः /
विद्याधरो ह्य् अयं नायं चण्डालः सकुटुम्बकः"
Kathasaritsagara,"sokss_16,2.182","iti svapne samādiṣṭā viprāste tena śaṃbhunā /
utthāya gatvā rājñe tadākhyāya punarabruvan","इति स्वप्ने समादिष्टा विप्रास्ते तेन शंभुना /
उत्थाय गत्वा राज्ञे तदाख्याय पुनरब्रुवन्"
Kathasaritsagara,"sokss_16,2.183","caṇḍālavāṭād anyatra śuddham annaṃ pacatv asau /
rājann utpalahasto 'tra tatas tadbhuñjmahe vayam","चण्डालवाटाद् अन्यत्र शुद्धम् अन्नं पचत्व् असौ /
राजन्न् उत्पलहस्तो ऽत्र ततस् तद्भुञ्ज्महे वयम्"
Kathasaritsagara,"sokss_16,2.184","tac chrutvotpalahas tasya rājā so 'nyaṃ gṛhaṃ vyadhāt /
prītaś ca kārubhiḥ śuddhaistatrāsyānnamapācayat","तच् छ्रुत्वोत्पलहस् तस्य राजा सो ऽन्यं गृहं व्यधात् /
प्रीतश् च कारुभिः शुद्धैस्तत्रास्यान्नमपाचयत्"
Kathasaritsagara,"sokss_16,2.185","snāte cotpalahas te 'smiñ śuddhavastre puraḥ sthite /
tatrāṣṭādaśabhir bhuktaṃ sahasrair agrajanmanām","स्नाते चोत्पलहस् ते ऽस्मिञ् शुद्धवस्त्रे पुरः स्थिते /
तत्राष्टादशभिर् भुक्तं सहस्रैर् अग्रजन्मनाम्"
Kathasaritsagara,"sokss_16,2.186","bhukteṣu teṣu copetya rājānaṃ rāṣṭrasaṃnidhau /
praṇamyotpalahasto 'sau pālakaṃ tam abhāṣata","भुक्तेषु तेषु चोपेत्य राजानं राष्ट्रसंनिधौ /
प्रणम्योत्पलहस्तो ऽसौ पालकं तम् अभाषत"
Kathasaritsagara,"sokss_16,2.187","abhavadgaurimuṇḍākhyo dhuryāṃ vidyādhareśvaraḥ /
mataṅgadevanāmāhaṃ tasyābhūvaṃ samāśritaḥ","अभवद्गौरिमुण्डाख्यो धुर्यां विद्याधरेश्वरः /
मतङ्गदेवनामाहं तस्याभूवं समाश्रितः"
Kathasaritsagara,"sokss_16,2.188","asyāṃ suratamañjaryāṃ sutāyāṃ mama bhūpate /
utpannāyāṃ sa māṃ guptaṃ gaurimuṇḍo 'bravīdidam","अस्यां सुरतमञ्जर्यां सुतायां मम भूपते /
उत्पन्नायां स मां गुप्तं गौरिमुण्डो ऽब्रवीदिदम्"
Kathasaritsagara,"sokss_16,2.189","naravāhanadattākhyo yo 'yaṃ vatseśvarātmajaḥ /
bhaviṣyaccakravartīha so 'smākaṃ kathyate suraiḥ","नरवाहनदत्ताख्यो यो ऽयं वत्सेश्वरात्मजः /
भविष्यच्चक्रवर्तीह सो ऽस्माकं कथ्यते सुरैः"
Kathasaritsagara,"sokss_16,2.190","tadyāvac cakravartitvaṃ na prāptaḥ kaṇṭakaḥ sa naḥ /
tāvat svamāyayā gatvā taṃ nipātaya mā ciram","तद्यावच् चक्रवर्तित्वं न प्राप्तः कण्टकः स नः /
तावत् स्वमायया गत्वा तं निपातय मा चिरम्"
Kathasaritsagara,"sokss_16,2.191","ityahaṃ gaurimuṇḍena pāpena preritastadā /
tadarthaṃ nabhasā gacchan puro 'paśyaṃ maheśvaram","इत्यहं गौरिमुण्डेन पापेन प्रेरितस्तदा /
तदर्थं नभसा गच्छन् पुरो ऽपश्यं महेश्वरम्"
Kathasaritsagara,"sokss_16,2.192","sa māṃ sadyo 'śapatkruddhaḥ kṛtvā huṃkāramīśvaraḥ /
mahātmani jane pāpa kathaṃ pāpaṃ cikīrṣasi","स मां सद्यो ऽशपत्क्रुद्धः कृत्वा हुंकारमीश्वरः /
महात्मनि जने पाप कथं पापं चिकीर्षसि"
Kathasaritsagara,"sokss_16,2.193","tadanenaiva dehena bhāryāduhitṛsaṃyutaḥ /
gacchojjayinyāṃ caṇḍālamadhye nipata durmate","तदनेनैव देहेन भार्यादुहितृसंयुतः /
गच्छोज्जयिन्यां चण्डालमध्ये निपत दुर्मते"
Kathasaritsagara,"sokss_16,2.194","aṣṭādaśasahasrāṇi viprāṇāṃ puravāsinām /
tanayādānaśulkena yadā te bhojayiṣyati","अष्टादशसहस्राणि विप्राणां पुरवासिनाम् /
तनयादानशुल्केन यदा ते भोजयिष्यति"
Kathasaritsagara,"sokss_16,2.195","gṛheṣu kaścic chāpasya tadāntas te bhaviṣyati /
dātavyā ca tvayā tasmai sutā tacchulkadāyine","गृहेषु कश्चिच् छापस्य तदान्तस् ते भविष्यति /
दातव्या च त्वया तस्मै सुता तच्छुल्कदायिने"
Kathasaritsagara,"sokss_16,2.196","ity uktvāntarhite śaṃbhāveṣo 'smi patitastadā /
anyeṣūtpalahastākhyo na ca taiḥ saṃkaro mama","इत्य् उक्त्वान्तर्हिते शंभावेषो ऽस्मि पतितस्तदा /
अन्येषूत्पलहस्ताख्यो न च तैः संकरो मम"
Kathasaritsagara,"sokss_16,2.197","adya śāntaḥ sa śāpo me tvatputrasya prasādataḥ /
tanmayeyaṃ sutā dattā tasmai suratamañjarī","अद्य शान्तः स शापो मे त्वत्पुत्रस्य प्रसादतः /
तन्मयेयं सुता दत्ता तस्मै सुरतमञ्जरी"
Kathasaritsagara,"sokss_16,2.198","idānīṃ caiṣa gacchāmi nijaṃ vaidyādharaṃ padam /
naravāhanadattasya sevārthaṃ cakravartinaḥ","इदानीं चैष गच्छामि निजं वैद्याधरं पदम् /
नरवाहनदत्तस्य सेवार्थं चक्रवर्तिनः"
Kathasaritsagara,"sokss_16,2.199","ity uktvaivārpitasutaḥ khamutpattyāṅganāyutaḥ /
āgānmataṅgadevo 'sau deva tvaccaraṇāntikam","इत्य् उक्त्वैवार्पितसुतः खमुत्पत्त्याङ्गनायुतः /
आगान्मतङ्गदेवो ऽसौ देव त्वच्चरणान्तिकम्"
Kathasaritsagara,"sokss_16,2.200","rājāpi pālako jñātatattvo hṛṣṭastato vyadhāt /
tasyāḥ suratamañjaryā vivāhaṃ svasutasya ca","राजापि पालको ज्ञाततत्त्वो हृष्टस्ततो व्यधात् /
तस्याः सुरतमञ्जर्या विवाहं स्वसुतस्य च"
Kathasaritsagara,"sokss_16,2.201","tatputro 'pi ca tāṃ bhāryāṃ prāpya vidyādharīmabhūt /
manorathādhikāvāptikṛtārtho 'vantivardhanaḥ","तत्पुत्रो ऽपि च तां भार्यां प्राप्य विद्याधरीमभूत् /
मनोरथाधिकावाप्तिकृतार्थो ऽवन्तिवर्धनः"
Kathasaritsagara,"sokss_16,2.202","ekadā ca kumāro 'sau supto harmye samaṃ tayā /
niśākṣaye prabuddhastāmakasmānnaikṣata priyām","एकदा च कुमारो ऽसौ सुप्तो हर्म्ये समं तया /
निशाक्षये प्रबुद्धस्तामकस्मान्नैक्षत प्रियाम्"
Kathasaritsagara,"sokss_16,2.203","vicitya caitām aprāpya tathā krandannatapyata /
yathopetya pitāpyasya rājābhūdbhṛśavihvalaḥ","विचित्य चैताम् अप्राप्य तथा क्रन्दन्नतप्यत /
यथोपेत्य पिताप्यस्य राजाभूद्भृशविह्वलः"
Kathasaritsagara,"sokss_16,2.204","rakṣiteyaṃ purī nāsyāṃ niśāyāṃ praviśetparaḥ /
dhruvaṃ hṛtā sā kenāpi pāpenākāśacāriṇā","रक्षितेयं पुरी नास्यां निशायां प्रविशेत्परः /
ध्रुवं हृता सा केनापि पापेनाकाशचारिणा"
Kathasaritsagara,"sokss_16,2.205","ityādyasmāsu jalpatsu militeṣv atra tatkṣaṇam /
vidyādharo dhūmaśikho yauṣmāko 'vātaraddivaḥ","इत्याद्यस्मासु जल्पत्सु मिलितेष्व् अत्र तत्क्षणम् /
विद्याधरो धूमशिखो यौष्माको ऽवातरद्दिवः"
Kathasaritsagara,"sokss_16,2.206","teneha so 'yamānītaḥ kumāro 'vantivardhanaḥ /
ahaṃ cākhyāya vṛttāntaṃ mārgitaḥ pālakānnṛpāt","तेनेह सो ऽयमानीतः कुमारो ऽवन्तिवर्धनः /
अहं चाख्याय वृत्तान्तं मार्गितः पालकान्नृपात्"
Kathasaritsagara,"sokss_16,2.207","saiṣā cātra sthitā pitrā samaṃ suratamañjarī /
vṛttānta īdṛśaścāsyā devo jānātyataḥ param","सैषा चात्र स्थिता पित्रा समं सुरतमञ्जरी /
वृत्तान्त ईदृशश्चास्या देवो जानात्यतः परम्"
Kathasaritsagara,"sokss_16,2.208","itthaṃ pālakamantrini kathayitvā bharatarohake virate /
naravāhanadattāgre mataṅgadevaṃ sabhāsado 'pṛcchan","इत्थं पालकमन्त्रिनि कथयित्वा भरतरोहके विरते /
नरवाहनदत्ताग्रे मतङ्गदेवं सभासदो ऽपृच्छन्"
Kathasaritsagara,"sokss_16,2.209","kasmai bhavatā dattā brūhi tvaṃ suratamañjarīyamiti /
so 'pyāha sma mayaiṣā dattaivāvantivardhanāyeti","कस्मै भवता दत्ता ब्रूहि त्वं सुरतमञ्जरीयमिति /
सो ऽप्याह स्म मयैषा दत्तैवावन्तिवर्धनायेति"
Kathasaritsagara,"sokss_16,2.210","tvaṃ brūhi harasi kasmādetāmiti cetyako 'tha taiḥ pṛṣṭaḥ /
ādau mahyaṃ mātrā vācā datteyamityavādītsaḥ","त्वं ब्रूहि हरसि कस्मादेतामिति चेत्यको ऽथ तैः पृष्टः /
आदौ मह्यं मात्रा वाचा दत्तेयमित्यवादीत्सः"
Kathasaritsagara,"sokss_16,2.211","sati janake kā mātā taddāne 'py asti ko 'tra tava sākṣī /
tadiyaṃ paradārāste pāpeti tamūcurityakaṃ sabhyāḥ","सति जनके का माता तद्दाने ऽप्य् अस्ति को ऽत्र तव साक्षी /
तदियं परदारास्ते पापेति तमूचुरित्यकं सभ्याः"
Kathasaritsagara,"sokss_16,2.212","iti taiś ca niruttarīkṛtasya
prasabhaṃ nigrahamityakasya tasya /
naravāhanadattacakravartī
kupito durvinayātsamādideśa","इति तैश् च निरुत्तरीकृतस्य
प्रसभं निग्रहमित्यकस्य तस्य /
नरवाहनदत्तचक्रवर्ती
कुपितो दुर्विनयात्समादिदेश"
Kathasaritsagara,"sokss_16,2.213","asyaikametamaparādhamiha kṣamasva
syālo hi te madanavegasutaḥ kilāsau /
ityarthito munivarair atha kaśyapādyai
rājā kathaṃcidapabhartsya sa taṃ mumoca","अस्यैकमेतमपराधमिह क्षमस्व
स्यालो हि ते मदनवेगसुतः किलासौ /
इत्यर्थितो मुनिवरैर् अथ कश्यपाद्यै
राजा कथंचिदपभर्त्स्य स तं मुमोच"
Kathasaritsagara,"sokss_16,2.214","tam apica mātulaputraṃ nijapatnyāvantivardhanaṃ yuktam /
vāyupathahastanihitaṃ sacivayutaṃ prāhiṇotsvapurīm","तम् अपिच मातुलपुत्रं निजपत्न्यावन्तिवर्धनं युक्तम् /
वायुपथहस्तनिहितं सचिवयुतं प्राहिणोत्स्वपुरीम्"
Kathasaritsagara,"sokss_16,3.1","iti mahākaviśrīsomadevabhaṭṭaviracite kathāsaritsāgare suratamañjarīlambake dvitīyas taraṅgaḥ /

tṛtīyas taraṅgaḥ /

evaṃ tatrāsitagirau sādhvīṃ suratamañjarīm /
ityakāpahṛtāṃ tasmātsyālādapyapabhartsitāt","इति महाकविश्रीसोमदेवभट्टविरचिते कथासरित्सागरे सुरतमञ्जरीलम्बके द्वितीयस् तरङ्गः /

तृतीयस् तरङ्गः /

एवं तत्रासितगिरौ साध्वीं सुरतमञ्जरीम् /
इत्यकापहृतां तस्मात्स्यालादप्यपभर्त्सितात्"
Kathasaritsagara,"sokss_16,3.2","hṛtvā samarpya bhartre ca munimadhye vyavasthitam /
naravāhanadattaṃ taṃ kaśyaparṣir abhāṣata","हृत्वा समर्प्य भर्त्रे च मुनिमध्ये व्यवस्थितम् /
नरवाहनदत्तं तं कश्यपर्षिर् अभाषत"
Kathasaritsagara,"sokss_16,3.3","nābhūnna bhavitā rājaṃścakravartī samastava /
yasya dharbhāsanasthasya na rāgādivaśā matiḥ","नाभून्न भविता राजंश्चक्रवर्ती समस्तव /
यस्य धर्भासनस्थस्य न रागादिवशा मतिः"
Kathasaritsagara,"sokss_16,3.4","dhanyāste 'pi ca paśyanti ye tvāṃ sukṛtinaṃ sadā /
īdṛśe 'pi hi sāmrājye nāvadyaṃ kiṃcidasti te","धन्यास्ते ऽपि च पश्यन्ति ये त्वां सुकृतिनं सदा /
ईदृशे ऽपि हि साम्राज्ये नावद्यं किंचिदस्ति ते"
Kathasaritsagara,"sokss_16,3.5","āsannṛṣabhakādyā hi purānye cakravartinaḥ /
nānāvidhaiś ca doṣaiste grastā naṣṭāḥ śriyaścyutāḥ","आसन्नृषभकाद्या हि पुरान्ये चक्रवर्तिनः /
नानाविधैश् च दोषैस्ते ग्रस्ता नष्टाः श्रियश्च्युताः"
Kathasaritsagara,"sokss_16,3.6","ṛṣabhaḥ sarvadamanastṛtīyo bandhujīvakaḥ /
atidarpeṇa te sarve śakrānnigrahamāgatāḥ","ऋषभः सर्वदमनस्तृतीयो बन्धुजीवकः /
अतिदर्पेण ते सर्वे शक्रान्निग्रहमागताः"
Kathasaritsagara,"sokss_16,3.7","jīmūtavāhano 'pyetya pṛṣṭo vidyādhareśvaraḥ /
cakravartipadaprāptikāraṇaṃ nāradarṣiṇā","जीमूतवाहनो ऽप्येत्य पृष्टो विद्याधरेश्वरः /
चक्रवर्तिपदप्राप्तिकारणं नारदर्षिणा"
Kathasaritsagara,"sokss_16,3.8","ācakhyau kalpavṛkṣasya dānaṃ nijatanos tathā /
tenābhraśyatpadātsvasmātsukṛtodīraṇena saḥ","आचख्यौ कल्पवृक्षस्य दानं निजतनोस् तथा /
तेनाभ्रश्यत्पदात्स्वस्मात्सुकृतोदीरणेन सः"
Kathasaritsagara,"sokss_16,3.9","viśvāntarākhyo yaścāsīccakravartīha so 'pi ca /
indrīvarākṣe tanaye hate cedimahībhṛtā","विश्वान्तराख्यो यश्चासीच्चक्रवर्तीह सो ऽपि च /
इन्द्रीवराक्षे तनये हते चेदिमहीभृता"
Kathasaritsagara,"sokss_16,3.10","vasantatilakākhyena taddāradhvaṃsakāriṇī /
kuputraśokamohena dhair yahīno vyapadyata","वसन्ततिलकाख्येन तद्दारध्वंसकारिणी /
कुपुत्रशोकमोहेन धैर् यहीनो व्यपद्यत"
Kathasaritsagara,"sokss_16,3.11","ekasārāvalokastu bhūtvā rājendra mānuṣaḥ /
vidyādharāṇāṃ saṃprāpya sukṛtaiścakravartitām","एकसारावलोकस्तु भूत्वा राजेन्द्र मानुषः /
विद्याधराणां संप्राप्य सुकृतैश्चक्रवर्तिताम्"
Kathasaritsagara,"sokss_16,3.12","anāsāditadoṣaḥ saṃściraṃ sāmrājyasaṃpadam /
bhuktvāvasāne vairāgyātsvayaṃ tyaktvā vanaṃ gataḥ","अनासादितदोषः संश्चिरं साम्राज्यसंपदम् /
भुक्त्वावसाने वैराग्यात्स्वयं त्यक्त्वा वनं गतः"
Kathasaritsagara,"sokss_16,3.13","itthaṃ vidyādharāḥ prāyaḥ svapadaprāptimohitāḥ /
nocite pathi tiṣṭhanti rāgādyandhāḥ patanti ca","इत्थं विद्याधराः प्रायः स्वपदप्राप्तिमोहिताः /
नोचिते पथि तिष्ठन्ति रागाद्यन्धाः पतन्ति च"
Kathasaritsagara,"sokss_16,3.14","tattvaṃ nyāyyātpathaḥ śaśvadrakṣeḥ skhalitamātmanaḥ /
vidyādharaprajā ceyaṃ rakṣyā dharmavyatikramāt","तत्त्वं न्याय्यात्पथः शश्वद्रक्षेः स्खलितमात्मनः /
विद्याधरप्रजा चेयं रक्ष्या धर्मव्यतिक्रमात्"
Kathasaritsagara,"sokss_16,3.15","kaśyapenaivamuktastu samrāṭ śraddhitatadvacaḥ /
naravāhanadattas tamidaṃ papraccha sādaram","कश्यपेनैवमुक्तस्तु सम्राट् श्रद्धिततद्वचः /
नरवाहनदत्तस् तमिदं पप्रच्छ सादरम्"
Kathasaritsagara,"sokss_16,3.16","kathaṃ tārāvalokena mānuṣeṇa satā purā /
prāptaṃ vidyādharaiśvaryaṃ bhagavanvarṇayasva naḥ","कथं तारावलोकेन मानुषेण सता पुरा /
प्राप्तं विद्याधरैश्वर्यं भगवन्वर्णयस्व नः"
Kathasaritsagara,"sokss_16,3.17","tac chrutvā kaśyapo 'vādīcchrūyatāṃ kathayāmi vaḥ /
candrāvaloka ityāsīnnāmnā śibiṣu bhūpatiḥ","तच् छ्रुत्वा कश्यपो ऽवादीच्छ्रूयतां कथयामि वः /
चन्द्रावलोक इत्यासीन्नाम्ना शिबिषु भूपतिः"
Kathasaritsagara,"sokss_16,3.18","tasyeśvarasyā mūrdhanyā candralekhetyabhūtpriyā /
dugdhābdhinirmalakulā śuddhā gaṅgāsamasthitiḥ","तस्येश्वरस्या मूर्धन्या चन्द्रलेखेत्यभूत्प्रिया /
दुग्धाब्धिनिर्मलकुला शुद्धा गङ्गासमस्थितिः"
Kathasaritsagara,"sokss_16,3.19","abhūc ca vāraṇas tasya parasenāvimardanaḥ /
mahān kuvalayāpīḍa iti khyāto mahītale","अभूच् च वारणस् तस्य परसेनाविमर्दनः /
महान् कुवलयापीड इति ख्यातो महीतले"
Kathasaritsagara,"sokss_16,3.20","tatprabhāveṇa bhūpālo balināpi na śatruṇā /
sa paurasvāmike rājye paryabhūyata kenacit","तत्प्रभावेण भूपालो बलिनापि न शत्रुणा /
स पौरस्वामिके राज्ये पर्यभूयत केनचित्"
Kathasaritsagara,"sokss_16,3.21","yauvanāpagame cāsya putra eko mahīpateḥ /
utpede candralekhāyāṃ devyāṃ kalyāṇalakṣaṇaḥ","यौवनापगमे चास्य पुत्र एको महीपतेः /
उत्पेदे चन्द्रलेखायां देव्यां कल्याणलक्षणः"
Kathasaritsagara,"sokss_16,3.22","tārāvalokanāmā ca kramādvṛddhiṃ jagāma saḥ /
dānadharmavivekādyaiḥ sahajātair guṇaiḥ saha","तारावलोकनामा च क्रमाद्वृद्धिं जगाम सः /
दानधर्मविवेकाद्यैः सहजातैर् गुणैः सह"
Kathasaritsagara,"sokss_16,3.23","aśikṣata ca niḥśeṣaṃ vāṅmayārthaṃ mahāmatiḥ /
nāśikṣata na śabdārthamekaṃ kāmaprado 'rthiṣu","अशिक्षत च निःशेषं वाङ्मयार्थं महामतिः /
नाशिक्षत न शब्दार्थमेकं कामप्रदो ऽर्थिषु"
Kathasaritsagara,"sokss_16,3.24","kramādyuvāpi vayasā sthaviraḥ sa viceṣṭitaiḥ /
tejasā sūryasaṃkāśo 'py atyarthaṃ saumyadarśanaḥ","क्रमाद्युवापि वयसा स्थविरः स विचेष्टितैः /
तेजसा सूर्यसंकाशो ऽप्य् अत्यर्थं सौम्यदर्शनः"
Kathasaritsagara,"sokss_16,3.25","rākācandra ivāśeṣakalāsaṃdohasundaraḥ /
kaṃdarpa iva viśvasya lokasyautsukyadāyakaḥ","राकाचन्द्र इवाशेषकलासंदोहसुन्दरः /
कंदर्प इव विश्वस्य लोकस्यौत्सुक्यदायकः"
Kathasaritsagara,"sokss_16,3.26","saṃjajñe pitṛśuśrūṣājitajīmūtavāhanaḥ /
abhivyaktamahācakravartilakṣaṇalāñchitaḥ","संजज्ञे पितृशुश्रूषाजितजीमूतवाहनः /
अभिव्यक्तमहाचक्रवर्तिलक्षणलाञ्छितः"
Kathasaritsagara,"sokss_16,3.27","tatas tasya kṛte sūnoḥ kanyā madreśvarātmajā /
candrāvalokenājahre mādrīnāma mahībhṛtā","ततस् तस्य कृते सूनोः कन्या मद्रेश्वरात्मजा /
चन्द्रावलोकेनाजह्रे माद्रीनाम महीभृता"
Kathasaritsagara,"sokss_16,3.28","kṛtodvāhaṃ pitā taṃ ca tadguṇotkarṣatoṣitaḥ /
yauvarājye mahārājastadaivābhiṣiṣeca saḥ","कृतोद्वाहं पिता तं च तद्गुणोत्कर्षतोषितः /
यौवराज्ये महाराजस्तदैवाभिषिषेच सः"
Kathasaritsagara,"sokss_16,3.29","abhiṣiktaś ca pitrātra yuvarājastadājñayā /
tārāvalokaḥ so 'nnādidānasattrāṇyakārayat","अभिषिक्तश् च पित्रात्र युवराजस्तदाज्ञया /
तारावलोकः सो ऽन्नादिदानसत्त्राण्यकारयत्"
Kathasaritsagara,"sokss_16,3.30","śayyotthāyaṃ ca pātrāṇi tāni svayam avekṣitum /
sadā kuvalayāpīḍam āruhya gajam abhramīt","शय्योत्थायं च पात्राणि तानि स्वयम् अवेक्षितुम् /
सदा कुवलयापीडम् आरुह्य गजम् अभ्रमीत्"
Kathasaritsagara,"sokss_16,3.31","yo yadarthitavāṃs tasmai tad dadāv api jīvitam /
tena tasya yaśo dikṣu yuvarājasya paprathe","यो यदर्थितवांस् तस्मै तद् ददाव् अपि जीवितम् /
तेन तस्य यशो दिक्षु युवराजस्य पप्रथे"
Kathasaritsagara,"sokss_16,3.32","atha tasya sutau mādryāṃ jāyete sma yamāvubhau /
tau ca nāmnā karoti sma sa pitā rāmalakṣmaṇau","अथ तस्य सुतौ माद्र्यां जायेते स्म यमावुभौ /
तौ च नाम्ना करोति स्म स पिता रामलक्ष्मणौ"
Kathasaritsagara,"sokss_16,3.33","avardhetāṃ ca tau pitroḥ snehānandāvivārbhakau /
svapitāmahayoścaiva prāṇebhyo 'py adhikapriyau","अवर्धेतां च तौ पित्रोः स्नेहानन्दाविवार्भकौ /
स्वपितामहयोश्चैव प्राणेभ्यो ऽप्य् अधिकप्रियौ"
Kathasaritsagara,"sokss_16,3.34","āropitagunāvetau tatkodaṇḍāvivānatau /
tārāvaloko mādrī ca na paśyantāvatṛpyatām","आरोपितगुनावेतौ तत्कोदण्डाविवानतौ /
तारावलोको माद्री च न पश्यन्तावतृप्यताम्"
Kathasaritsagara,"sokss_16,3.35","tataḥ kuvalayāpīḍaṃ gajaṃ dātṛyaśaḥ sutau /
dṛṣṭvā tārāvalokasya viprānsvānripavo 'bruvan","ततः कुवलयापीडं गजं दातृयशः सुतौ /
दृष्ट्वा तारावलोकस्य विप्रान्स्वान्रिपवो ऽब्रुवन्"
Kathasaritsagara,"sokss_16,3.36","gatvā kuvalayāpīḍaṃ gajaṃ tārāvalokataḥ /
yācadhvaṃ yadi tāvattaṃ yuṣmabhyaṃ sa pradāsyati","गत्वा कुवलयापीडं गजं तारावलोकतः /
याचध्वं यदि तावत्तं युष्मभ्यं स प्रदास्यति"
Kathasaritsagara,"sokss_16,3.37","hariṣyāmastato rājyaṃ tadvihīnasya tasya tat /
na dāsyatyatha dātṛtvayaśas tasya vinaṅkṣyati","हरिष्यामस्ततो राज्यं तद्विहीनस्य तस्य तत् /
न दास्यत्यथ दातृत्वयशस् तस्य विनङ्क्ष्यति"
Kathasaritsagara,"sokss_16,3.38","ity uktāstais tathety uktvā gatvā te brāhmaṇās tataḥ /
rājñastārāvalokāttaṃ dānavīrādyayācire","इत्य् उक्तास्तैस् तथेत्य् उक्त्वा गत्वा ते ब्राह्मणास् ततः /
राज्ञस्तारावलोकात्तं दानवीराद्ययाचिरे"
Kathasaritsagara,"sokss_16,3.39","ko nāmārtho gajendreṇa yācitena dvijanmanām /
tajjāne niścitamime prayuktā mama kenacit","को नामार्थो गजेन्द्रेण याचितेन द्विजन्मनाम् /
तज्जाने निश्चितमिमे प्रयुक्ता मम केनचित्"
Kathasaritsagara,"sokss_16,3.40","tadyadastu mayā tāvaddātavyo 'yaṃ gajottamaḥ /
aprāptakāmo hy arthī me kathaṃ yāsyati jīvataḥ","तद्यदस्तु मया तावद्दातव्यो ऽयं गजोत्तमः /
अप्राप्तकामो ह्य् अर्थी मे कथं यास्यति जीवतः"
Kathasaritsagara,"sokss_16,3.41","iti saṃcintya tebhyastaṃ dvijebhyo vāraṇottamam /
tārāvalokaḥ sa dadau niṣkampenaiva cetasā","इति संचिन्त्य तेभ्यस्तं द्विजेभ्यो वारणोत्तमम् /
तारावलोकः स ददौ निष्कम्पेनैव चेतसा"
Kathasaritsagara,"sokss_16,3.42","tatas tair nīyamānaṃ taṃ dṛṣṭvā karivaraṃ dvijaiḥ /
paurāścandrāvalokasya kruddhā rājño 'ntikaṃ yayuḥ","ततस् तैर् नीयमानं तं दृष्ट्वा करिवरं द्विजैः /
पौराश्चन्द्रावलोकस्य क्रुद्धा राज्ञो ऽन्तिकं ययुः"
Kathasaritsagara,"sokss_16,3.43","ūcuś ca te sutenedaṃ rājyaṃ tyaktaṃ tavādhunā /
munidharmo gṛhītaś ca sarvasaṃnyāsakāriṇā","ऊचुश् च ते सुतेनेदं राज्यं त्यक्तं तवाधुना /
मुनिधर्मो गृहीतश् च सर्वसंन्यासकारिणा"
Kathasaritsagara,"sokss_16,3.44","yadetena śriyo mūlaṃ gandhabhagnānyavāraṇaḥ /
dattaḥ kuvalayāpīḍaḥ paśyārthibhyo mahāgajaḥ","यदेतेन श्रियो मूलं गन्धभग्नान्यवारणः /
दत्तः कुवलयापीडः पश्यार्थिभ्यो महागजः"
Kathasaritsagara,"sokss_16,3.45","tadetaṃ tapase putraṃ vanaṃ prasthāpayāthavā /
gajaṃ pratyāharānyaṃ vā rājānaṃ kurmahe vayam","तदेतं तपसे पुत्रं वनं प्रस्थापयाथवा /
गजं प्रत्याहरान्यं वा राजानं कुर्महे वयम्"
Kathasaritsagara,"sokss_16,3.46","iti candrāvalokas taih paurair uktas tathaiva tat /
sa putraṃ śrāvayām āsa pratīhāramukhena tam","इति चन्द्रावलोकस् तैह् पौरैर् उक्तस् तथैव तत् /
स पुत्रं श्रावयाम् आस प्रतीहारमुखेन तम्"
Kathasaritsagara,"sokss_16,3.47","so 'pi tārāvalokastac chrutvā tattanayo 'bravīt /
hastī tāvanmayā datto nāstyadeyaṃ ca me 'rthiṣu","सो ऽपि तारावलोकस्तच् छ्रुत्वा तत्तनयो ऽब्रवीत् /
हस्ती तावन्मया दत्तो नास्त्यदेयं च मे ऽर्थिषु"
Kathasaritsagara,"sokss_16,3.48","īdṛśena tu rājyena paurāyattena kiṃ mama /
kiṃ cānyānupayoginyā lakṣmyā vidyudvilolayā","ईदृशेन तु राज्येन पौरायत्तेन किं मम /
किं चान्यानुपयोगिन्या लक्ष्म्या विद्युद्विलोलया"
Kathasaritsagara,"sokss_16,3.49","tanme śreyo vane vāsaḥ sarvabhojyaphalaśriyām /
madhye tarūnāṃ na punarnṛpaśūnāmihedṛśām","तन्मे श्रेयो वने वासः सर्वभोज्यफलश्रियाम् /
मध्ये तरूनां न पुनर्नृपशूनामिहेदृशाम्"
Kathasaritsagara,"sokss_16,3.50","ity uktvā tulyasaṃkalpadhīrayā bhāryayānvitaḥ /
pitroḥ pādāvanudhyāya dattvārthibhyo 'rthasaṃcayam","इत्य् उक्त्वा तुल्यसंकल्पधीरया भार्ययान्वितः /
पित्रोः पादावनुध्याय दत्त्वार्थिभ्यो ऽर्थसंचयम्"
Kathasaritsagara,"sokss_16,3.51","gṛhītavalkalaḥ sākaṃ sa putrābhyāṃ nijātpurāt /
tārāvaloko niragādrudataḥ sāntvayandvijān","गृहीतवल्कलः साकं स पुत्राभ्यां निजात्पुरात् /
तारावलोको निरगाद्रुदतः सान्त्वयन्द्विजान्"
Kathasaritsagara,"sokss_16,3.52","taṃ tathāprasthitaṃ dṛṣṭvā paśūnāṃ pakṣiṇāmapi /
karuṇaṃ krandatāmaśrudhārābhir bhūrasicyata","तं तथाप्रस्थितं दृष्ट्वा पशूनां पक्षिणामपि /
करुणं क्रन्दतामश्रुधाराभिर् भूरसिच्यत"
Kathasaritsagara,"sokss_16,3.53","sūnvorvāhanamātraikarathaśeṣaḥ pathi vrajan /
so 'tha tārāvaloko 'nyai rathāścānyācito dvijaiḥ","सून्वोर्वाहनमात्रैकरथशेषः पथि व्रजन् /
सो ऽथ तारावलोको ऽन्यै रथाश्चान्याचितो द्विजैः"
Kathasaritsagara,"sokss_16,3.54","sa tānatha dadau tebhyaścakarṣa ca rathaṃ svayam /
sabhāryaḥ sukumārau tau netuṃ bālau tapovanam","स तानथ ददौ तेभ्यश्चकर्ष च रथं स्वयम् /
सभार्यः सुकुमारौ तौ नेतुं बालौ तपोवनम्"
Kathasaritsagara,"sokss_16,3.55","tato 'avīmadhyagataṃ pariśrāntam upetya tam /
niraśvaṃ ratham apy atra yayāce brāhmaṇo 'paraḥ","ततो ऽअवीमध्यगतं परिश्रान्तम् उपेत्य तम् /
निरश्वं रथम् अप्य् अत्र ययाचे ब्राह्मणो ऽपरः"
Kathasaritsagara,"sokss_16,3.56","tasmai tam apiniḥśaṅko dattvā padbhyāṃ saputrakaḥ /
sabhāryaś ca kathaṃcitsa dhīraḥ prāpa tapovanam","तस्मै तम् अपिनिःशङ्को दत्त्वा पद्भ्यां सपुत्रकः /
सभार्यश् च कथंचित्स धीरः प्राप तपोवनम्"
Kathasaritsagara,"sokss_16,3.57","tatra mādryā kṛtodāraparicaryaḥ svabhāryayā /
tarumūle kṛtāvāsastasthau mṛgaparicchadaḥ","तत्र माद्र्या कृतोदारपरिचर्यः स्वभार्यया /
तरुमूले कृतावासस्तस्थौ मृगपरिच्छदः"
Kathasaritsagara,"sokss_16,3.58","vātāhaticalastpuṣpamañjarīcārucāmaraiḥ /
pṛthucchāyātarucchattraiḥ pattraśayyāśilāsanaiḥ","वाताहतिचलस्त्पुष्पमञ्जरीचारुचामरैः /
पृथुच्छायातरुच्छत्त्रैः पत्त्रशय्याशिलासनैः"
Kathasaritsagara,"sokss_16,3.59","gītair bhṛṅgāṅganānāṃ ca nānāphalarasāsavaiḥ /
vīraṃ vairāgyarājyasthaṃ vanāntāstaṃ siṣevire","गीतैर् भृङ्गाङ्गनानां च नानाफलरसासवैः /
वीरं वैराग्यराज्यस्थं वनान्तास्तं सिषेविरे"
Kathasaritsagara,"sokss_16,3.60","ekadā cātra tatpatnyāṃ mādryāṃ tasya kṛte svayam /
āhartuṃ phalapuṣpādi gatāyāmāśramādbahiḥ","एकदा चात्र तत्पत्न्यां माद्र्यां तस्य कृते स्वयम् /
आहर्तुं फलपुष्पादि गतायामाश्रमाद्बहिः"
Kathasaritsagara,"sokss_16,3.61","upetya brāhmaṇo vṛddhaḥ kaś cittamuṭajasthitam /
tārāvalokaṃ tanayau yayāce rāmalakṣmaṇau","उपेत्य ब्राह्मणो वृद्धः कश् चित्तमुटजस्थितम् /
तारावलोकं तनयौ ययाचे रामलक्ष्मणौ"
Kathasaritsagara,"sokss_16,3.62","varaṃ putrāvimau nītau pārayiṣye śiśū api /
na punarbhagnakāmo 'yaṃ preṣito 'rthī kathaṃcana","वरं पुत्राविमौ नीतौ पारयिष्ये शिशू अपि /
न पुनर्भग्नकामो ऽयं प्रेषितो ऽर्थी कथंचन"
Kathasaritsagara,"sokss_16,3.63","vidhirvīkṣitukāmo hi dhair yadhvaṃsaṃ śaṭho mama /
iti saṃcintya sa dadau tasmai viprāya tau sutau","विधिर्वीक्षितुकामो हि धैर् यध्वंसं शठो मम /
इति संचिन्त्य स ददौ तस्मै विप्राय तौ सुतौ"
Kathasaritsagara,"sokss_16,3.64","nīyamānau ca tau tena vipreṇa yayaturna yat /
tatsa vipro latābhistau baddhahastāvatāḍayat","नीयमानौ च तौ तेन विप्रेण ययतुर्न यत् /
तत्स विप्रो लताभिस्तौ बद्धहस्तावताडयत्"
Kathasaritsagara,"sokss_16,3.65","nināya caitau krandantau nṛśaṃso jananīṃ muhuḥ /
vivṛtya pitaraṃ taṃ ca paśyantau sāśrulocanau","निनाय चैतौ क्रन्दन्तौ नृशंसो जननीं मुहुः /
विवृत्य पितरं तं च पश्यन्तौ साश्रुलोचनौ"
Kathasaritsagara,"sokss_16,3.66","vatsa tārāvaloko 'tra paśyannapi na cukṣubhe /
cukṣubhe tvasya dhair yeṇa bhūtagrāmāścarācaraḥ","वत्स तारावलोको ऽत्र पश्यन्नपि न चुक्षुभे /
चुक्षुभे त्वस्य धैर् येण भूतग्रामाश्चराचरः"
Kathasaritsagara,"sokss_16,3.67","athāhṛtya śanaiḥ puṣpaphalamūlādi sā satī /
vanantādāyayau mādrī śrāntā taṃ patyurāśramam","अथाहृत्य शनैः पुष्पफलमूलादि सा सती /
वनन्तादाययौ माद्री श्रान्ता तं पत्युराश्रमम्"
Kathasaritsagara,"sokss_16,3.68","dadarśādhomukhaṃ taṃ ca bhartāraṃ na tu tau sutau /
viprakīrṇasthitakrīḍāmṛṇmayāśvarathadvipau","ददर्शाधोमुखं तं च भर्तारं न तु तौ सुतौ /
विप्रकीर्णस्थितक्रीडामृण्मयाश्वरथद्विपौ"
Kathasaritsagara,"sokss_16,3.69","aniṣṭāśaṅkihṛdayā hā hatāsmi kva tau mama /
putrakāviti papraccha saṃbhāntā taṃ patiṃ ca sā","अनिष्टाशङ्किहृदया हा हतास्मि क्व तौ मम /
पुत्रकाविति पप्रच्छ संभान्ता तं पतिं च सा"
Kathasaritsagara,"sokss_16,3.70","so 'py avādīcchanair etāmanaghe tanayau mayā /
yācamānāya tau dattau daridrāya dvijanmane","सो ऽप्य् अवादीच्छनैर् एतामनघे तनयौ मया /
याचमानाय तौ दत्तौ दरिद्राय द्विजन्मने"
Kathasaritsagara,"sokss_16,3.71","tacchruvā tyaktamohā sā sādhvī tamavadatpatim /
tarhi yuktaṃ kṛtaṃ yātu kathamarthī parāṅmukhaḥ","तच्छ्रुवा त्यक्तमोहा सा साध्वी तमवदत्पतिम् /
तर्हि युक्तं कृतं यातु कथमर्थी पराङ्मुखः"
Kathasaritsagara,"sokss_16,3.72","evaṃ tayokte daṃpatyos tulyasattvatayā tayā /
tayoś cakampe bhuvanaṃ cacālendrasya cāsanam","एवं तयोक्ते दंपत्योस् तुल्यसत्त्वतया तया /
तयोश् चकम्पे भुवनं चचालेन्द्रस्य चासनम्"
Kathasaritsagara,"sokss_16,3.73","athendraḥ praṇidhānena mādrītārāvalokayoḥ /
dānasattvaprabhāveṇa kampitaṃ jagadaikṣata","अथेन्द्रः प्रणिधानेन माद्रीतारावलोकयोः /
दानसत्त्वप्रभावेण कम्पितं जगदैक्षत"
Kathasaritsagara,"sokss_16,3.74","tataḥ sa brāhmaṇo bhūtvā gatvā jijñāsurāśramam /
tārāvalokaṃ mādrīṃ tāmekapatnīmayācata","ततः स ब्राह्मणो भूत्वा गत्वा जिज्ञासुराश्रमम् /
तारावलोकं माद्रीं तामेकपत्नीमयाचत"
Kathasaritsagara,"sokss_16,3.75","tārāvaloko 'pyetasmai dātuṃ hastodakena tām /
nirvikalpaḥ pravavṛte vanāntasahacāriṇīm","तारावलोको ऽप्येतस्मै दातुं हस्तोदकेन ताम् /
निर्विकल्पः प्रववृते वनान्तसहचारिणीम्"
Kathasaritsagara,"sokss_16,3.76","kiṃ sādhayasi rājarṣe dattvā dārān apīdṛśān /
ity ukto dvijarūpeṇa tena śakreṇa so 'bravīt","किं साधयसि राजर्षे दत्त्वा दारान् अपीदृशान् /
इत्य् उक्तो द्विजरूपेण तेन शक्रेण सो ऽब्रवीत्"
Kathasaritsagara,"sokss_16,3.77","na me sādhyaṃ kim apy asti vāñchā tvetāvatī mama /
prāṇānapi sadā dadyāṃ brāhmaṇebhya iti dvija","न मे साध्यं किम् अप्य् अस्ति वाञ्छा त्वेतावती मम /
प्राणानपि सदा दद्यां ब्राह्मणेभ्य इति द्विज"
Kathasaritsagara,"sokss_16,3.78","tac chrutvā nijarūpastho bhūtvā śakro jagāda tam /
tuṣṭo 'smi kṛtajijñāsastava tena vadāmi te","तच् छ्रुत्वा निजरूपस्थो भूत्वा शक्रो जगाद तम् /
तुष्टो ऽस्मि कृतजिज्ञासस्तव तेन वदामि ते"
Kathasaritsagara,"sokss_16,3.79","na te deyā punaḥ patnī cakravartī ca bhāvyasi /
vidyādharāṇāmacirādity uktvāntardadhe ca saḥ","न ते देया पुनः पत्नी चक्रवर्ती च भाव्यसि /
विद्याधराणामचिरादित्य् उक्त्वान्तर्दधे च सः"
Kathasaritsagara,"sokss_16,3.80","atrāntare sa vṛddho 'pi brāhmaṇo dakṣiṇārjitau /
tārāvalokatanayau gṛhītvā mārgamohataḥ","अत्रान्तरे स वृद्धो ऽपि ब्राह्मणो दक्षिणार्जितौ /
तारावलोकतनयौ गृहीत्वा मार्गमोहतः"
Kathasaritsagara,"sokss_16,3.81","bhramaṃścandrāvalokasya daivāttasya puraṃ prabhoḥ /
prāpyāpaṇe tau vikretuṃ rājaputrau pracakrame","भ्रमंश्चन्द्रावलोकस्य दैवात्तस्य पुरं प्रभोः /
प्राप्यापणे तौ विक्रेतुं राजपुत्रौ प्रचक्रमे"
Kathasaritsagara,"sokss_16,3.82","tatra tau pratyabhijñāya gatvaivāvedya bhūpateḥ /
paurāścandrāvalokasya sadvijau ninyurantikam","तत्र तौ प्रत्यभिज्ञाय गत्वैवावेद्य भूपतेः /
पौराश्चन्द्रावलोकस्य सद्विजौ निन्युरन्तिकम्"
Kathasaritsagara,"sokss_16,3.83","sa tau dṛṣṭvā nijau pautrau sāśruḥ pṛṣṭvā ca taṃ dvijam /
abhūttaduktavṛttāntaḥ sukhaduḥkhamayaściram","स तौ दृष्ट्वा निजौ पौत्रौ साश्रुः पृष्ट्वा च तं द्विजम् /
अभूत्तदुक्तवृत्तान्तः सुखदुःखमयश्चिरम्"
Kathasaritsagara,"sokss_16,3.84","tataḥ sa nijaputrasya sattvotkarṣaṃ vibhāvya tam /
tyaktarājyaspṛhaḥ paurair arthyamāno 'pi tau dvijāt","ततः स निजपुत्रस्य सत्त्वोत्कर्षं विभाव्य तम् /
त्यक्तराज्यस्पृहः पौरैर् अर्थ्यमानो ऽपि तौ द्विजात्"
Kathasaritsagara,"sokss_16,3.85","krītvā tasmāddhanaiḥ pautrau gṛhītvā saparigrahaḥ /
sūnostārāvalokasya tasyāśramapadaṃ yayau","क्रीत्वा तस्माद्धनैः पौत्रौ गृहीत्वा सपरिग्रहः /
सूनोस्तारावलोकस्य तस्याश्रमपदं ययौ"
Kathasaritsagara,"sokss_16,3.86","tatrāpaśyaca taṃ baddhajaṭaṃ valkaladhāriṇam /
āśāgatair mahāvṛkṣam iva bhuktaśriyaṃ dvijaiḥ","तत्रापश्यच तं बद्धजटं वल्कलधारिणम् /
आशागतैर् महावृक्षम् इव भुक्तश्रियं द्विजैः"
Kathasaritsagara,"sokss_16,3.87","dūrādādhāvya patitaṃ putraṃ taṃ pādayoś ca saḥ /
yadāropayadutsaṅgamabhiṣicyāśruvāriṇā","दूरादाधाव्य पतितं पुत्रं तं पादयोश् च सः /
यदारोपयदुत्सङ्गमभिषिच्याश्रुवारिणा"
Kathasaritsagara,"sokss_16,3.88","vidyādharādhirājyārthamabhiṣekapuraḥsare /
tasya siṃhāsanārohe tadevārambhatāṃ yayau","विद्याधराधिराज्यार्थमभिषेकपुरःसरे /
तस्य सिंहासनारोहे तदेवारम्भतां ययौ"
Kathasaritsagara,"sokss_16,3.89","athaitattanayau rājā tau dadau rāmalakṣmaṇau /
so 'smai tārāvalokāya krītāvetāviti bruvan","अथैतत्तनयौ राजा तौ ददौ रामलक्ष्मणौ /
सो ऽस्मै तारावलोकाय क्रीतावेताविति ब्रुवन्"
Kathasaritsagara,"sokss_16,3.90","kurvanty anyonyavṛttāntakathā yāvac ca tatra te /
tāvad gajaś caturdanto lakṣmīś cāvātarad divaḥ","कुर्वन्त्य् अन्योन्यवृत्तान्तकथा यावच् च तत्र ते /
तावद् गजश् चतुर्दन्तो लक्ष्मीश् चावातरद् दिवः"
Kathasaritsagara,"sokss_16,3.91","avatīrṇeṣu cānyeṣu vidyādharapatiṣvapi /
lakṣmīstārāvalokaṃ sā padmahastā jagāda tam","अवतीर्णेषु चान्येषु विद्याधरपतिष्वपि /
लक्ष्मीस्तारावलोकं सा पद्महस्ता जगाद तम्"
Kathasaritsagara,"sokss_16,3.92","āruhya vāraṇe 'muṣminnehi vidyādharāspadam /
tatsāmrājyaśriyaṃ bhuṅkṣva jitāṃ dānaprabhāvataḥ","आरुह्य वारणे ऽमुष्मिन्नेहि विद्याधरास्पदम् /
तत्साम्राज्यश्रियं भुङ्क्ष्व जितां दानप्रभावतः"
Kathasaritsagara,"sokss_16,3.93","ity uktavatyā lakṣmyā sa sākaṃ bhāryāsutānvitaḥ /
pituḥ praṇamya caraṇau paśyastsvāśramavāsiṣu","इत्य् उक्तवत्या लक्ष्म्या स साकं भार्यासुतान्वितः /
पितुः प्रणम्य चरणौ पश्यस्त्स्वाश्रमवासिषु"
Kathasaritsagara,"sokss_16,3.94","āruhya taṃ gajaṃ divyaṃ vṛto vidyādhareśvaraiḥ /
tārāvaloko nabhasā yayau vaidyādharaṃ padam","आरुह्य तं गजं दिव्यं वृतो विद्याधरेश्वरैः /
तारावलोको नभसा ययौ वैद्याधरं पदम्"
Kathasaritsagara,"sokss_16,3.95","tatropabhuktasāmrājyaściraṃ vidyābhir āśritaḥ /
kālenotpannavair āgyastapovanamaśiśriyat","तत्रोपभुक्तसाम्राज्यश्चिरं विद्याभिर् आश्रितः /
कालेनोत्पन्नवैर् आग्यस्तपोवनमशिश्रियत्"
Kathasaritsagara,"sokss_16,3.96","evaṃ tārāvalokena mānuṣeṇa satā purā /
nirmalaiḥ sukṛtaiḥ prāpi sarvavidyādharendratā","एवं तारावलोकेन मानुषेण सता पुरा /
निर्मलैः सुकृतैः प्रापि सर्वविद्याधरेन्द्रता"
Kathasaritsagara,"sokss_16,3.97","anye tu tāmavāpyāpi vibhraṣṭāḥ skhalitais tataḥ /
tadrakṣerapacāraṃ tvaṃ svato vā parato 'pi vā","अन्ये तु तामवाप्यापि विभ्रष्टाः स्खलितैस् ततः /
तद्रक्षेरपचारं त्वं स्वतो वा परतो ऽपि वा"
Kathasaritsagara,"sokss_16,3.98","iti naravāhanadattaḥ kaśyapamuninā kathāṃ samākhyāya /
anuśiṣṭaḥ sa tatheti pratipede cakravartī tat","इति नरवाहनदत्तः कश्यपमुनिना कथां समाख्याय /
अनुशिष्टः स तथेति प्रतिपेदे चक्रवर्ती तत्"
Kathasaritsagara,"sokss_16,3.99","vidyādharāḥ śṛṇuta yaḥ kurute mamātra
dharmavyatikramamitaḥ prabhṛti prajāsu /
vadhyaḥ sa me niyatamityabhito harādrim
uddhoṣaṇāṃ ca sa tato bhramayāṃcakāra","विद्याधराः शृणुत यः कुरुते ममात्र
धर्मव्यतिक्रममितः प्रभृति प्रजासु /
वध्यः स मे नियतमित्यभितो हराद्रिम्
उद्धोषणां च स ततो भ्रमयांचकार"
Kathasaritsagara,"sokss_16,3.100","athāvanatamastakair vidhṛtaśāsanaḥ khecarair
uvāsa vilasadyaśāḥ suratamañjarīmocanāt /
svamātulasamīpago 'sitagirau nayanprāvṛṣaṃ
sa tatra saparicchado munivarasya tasyāśrame","अथावनतमस्तकैर् विधृतशासनः खेचरैर्
उवास विलसद्यशाः सुरतमञ्जरीमोचनात् /
स्वमातुलसमीपगो ऽसितगिरौ नयन्प्रावृषं
स तत्र सपरिच्छदो मुनिवरस्य तस्याश्रमे"
Kathasaritsagara,"sokss_17,0.1","iti mahākaviśrīsomadevabhaṭṭaviracite kathāsaritsāgare suratamañjarīlambake tṛtīyas taraṅgaḥ /

samāptaś cāyaṃ suratamañjarīlambakaḥ ṣoḍaśaḥ /

// śrīḥ //

mahākaviśrīsomadevahaṭṭaviracitaḥ kathāsaritsāgaraḥ /

padmāvatī nāma saptadaśo lambakaḥ /

idaṃ gurugirīnrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे सुरतमञ्जरीलम्बके तृतीयस् तरङ्गः /

समाप्तश् चायं सुरतमञ्जरीलम्बकः षोडशः /

// श्रीः //

महाकविश्रीसोमदेवहट्टविरचितः कथासरित्सागरः /

पद्मावती नाम सप्तदशो लम्बकः /

इदं गुरुगिरीन्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_17,1.1","prathamas taraṅgaḥ /

dehārdhadhṛtakānto 'pi tapasvī nirguṇo 'pi yaḥ /
jagatstutyo namastasmai citrarūpāya śaṃbhave","प्रथमस् तरङ्गः /

देहार्धधृतकान्तो ऽपि तपस्वी निर्गुणो ऽपि यः /
जगत्स्तुत्यो नमस्तस्मै चित्ररूपाय शंभवे"
Kathasaritsagara,"sokss_17,1.2","calatkarṇāgravikṣiptagaṇḍoḍḍīnālimaṇḍalam /
dhunvānaṃ vighnasaṃghātam iva vighnāntakaṃ numaḥ","चलत्कर्णाग्रविक्षिप्तगण्डोड्डीनालिमण्डलम् /
धुन्वानं विघ्नसंघातम् इव विघ्नान्तकं नुमः"
Kathasaritsagara,"sokss_17,1.3","evaṃ tatrāsitagirau kaśyapasyāśrame muneḥ /
gopālakasya nikaṭe mātulasya tapasyataḥ","एवं तत्रासितगिरौ कश्यपस्याश्रमे मुनेः /
गोपालकस्य निकटे मातुलस्य तपस्यतः"
Kathasaritsagara,"sokss_17,1.4","varṣākālātivāhāya nivasan sacivair yutaḥ /
sarvavidyādharendraikacakravartipade sthitaḥ","वर्षाकालातिवाहाय निवसन् सचिवैर् युतः /
सर्वविद्याधरेन्द्रैकचक्रवर्तिपदे स्थितः"
Kathasaritsagara,"sokss_17,1.5","naravāhanadatto 'sau tais tair vidyādharādhipaiḥ /
anvāsitaḥ svabhāryābhiḥ pañcaviṃśatibhir vṛtaḥ","नरवाहनदत्तो ऽसौ तैस् तैर् विद्याधराधिपैः /
अन्वासितः स्वभार्याभिः पञ्चविंशतिभिर् वृतः"
Kathasaritsagara,"sokss_17,1.6","bruvan kathāḥ sa munibhiḥ sapatnīkair apṛcchyata /
yadā mānasavegena devī madanamañcukā","ब्रुवन् कथाः स मुनिभिः सपत्नीकैर् अपृच्छ्यत /
यदा मानसवेगेन देवी मदनमञ्चुका"
Kathasaritsagara,"sokss_17,1.7","māyayāpahṛtaiṣābhūttadā virahaniḥsaham /
vyanodayatkathaṃ kastvāmiti naḥ kathyatāṃ tvayā","माययापहृतैषाभूत्तदा विरहनिःसहम् /
व्यनोदयत्कथं कस्त्वामिति नः कथ्यतां त्वया"
Kathasaritsagara,"sokss_17,1.8","iti tair munibhiḥ pṛṣṭastadbhāryābhiś ca tatra saḥ /
naravāhanadatto 'tha vaktumevaṃ pracakrame","इति तैर् मुनिभिः पृष्टस्तद्भार्याभिश् च तत्र सः /
नरवाहनदत्तो ऽथ वक्तुमेवं प्रचक्रमे"
Kathasaritsagara,"sokss_17,1.9","tadā hṛtāyāṃ me tasyāṃ devyāṃ pāpena vairiṇā /
mayānubhūtaṃ duḥkhaṃ yattatkiyatkathyate 'dhunā","तदा हृतायां मे तस्यां देव्यां पापेन वैरिणा /
मयानुभूतं दुःखं यत्तत्कियत्कथ्यते ऽधुना"
Kathasaritsagara,"sokss_17,1.10","na tatpuraṃ na codyānaṃ gṛhaṃ vā yatra nābhramam /
cinvannahamimāmārtaḥ sarve ca sacivā mama","न तत्पुरं न चोद्यानं गृहं वा यत्र नाभ्रमम् /
चिन्वन्नहमिमामार्तः सर्वे च सचिवा मम"
Kathasaritsagara,"sokss_17,1.11","upaviṣṭaṃ ca sonmādam ivodyāne taros tale /
āha sma labdhāvasaraḥ sāntvayan gomukho 'tha mām","उपविष्टं च सोन्मादम् इवोद्याने तरोस् तले /
आह स्म लब्धावसरः सान्त्वयन् गोमुखो ऽथ माम्"
Kathasaritsagara,"sokss_17,1.12","mā gā viklavatāṃ devīmacirātprāpsyasi prabho /
devā hi dyucaraiśvaryamādiśaṃste 'nayā saha","मा गा विक्लवतां देवीमचिरात्प्राप्स्यसि प्रभो /
देवा हि द्युचरैश्वर्यमादिशंस्ते ऽनया सह"
Kathasaritsagara,"sokss_17,1.13","tadavaśyaṃ tathā bhāvi nahi tadvacanaṃ mṛṣā /
dhīrāś ca soḍhavirahāḥ prāpnuvantīṣṭasaṃgamam","तदवश्यं तथा भावि नहि तद्वचनं मृषा /
धीराश् च सोढविरहाः प्राप्नुवन्तीष्टसंगमम्"
Kathasaritsagara,"sokss_17,1.14","rāmabhadro nalo rājā tavaiva ca pitāmahāḥ /
viṣahya virahaṃ kiṃ na preyasībhiḥ samāgatāḥ","रामभद्रो नलो राजा तवैव च पितामहाः /
विषह्य विरहं किं न प्रेयसीभिः समागताः"
Kathasaritsagara,"sokss_17,1.15","sa muktāphalaketuś ca cakravartī dyucāriṇām /
padmāvatyā na kiṃ prāpa viyuktaḥ saṃgamaṃ punaḥ","स मुक्ताफलकेतुश् च चक्रवर्ती द्युचारिणाम् /
पद्मावत्या न किं प्राप वियुक्तः संगमं पुनः"
Kathasaritsagara,"sokss_17,1.16","tathā ca śṛṇu devāhaṃ tatkathāṃ kathayāmi te /
ity uktvā gomukho mahyamimāmakathayatkathām","तथा च शृणु देवाहं तत्कथां कथयामि ते /
इत्य् उक्त्वा गोमुखो मह्यमिमामकथयत्कथाम्"
Kathasaritsagara,"sokss_17,1.17","astīha prathitā pṛthvyāṃ nāmnā vārāṇasī purī /
dyusaridbhūṣitā mūrtiḥ śāṃbhavīvāpavargadā","अस्तीह प्रथिता पृथ्व्यां नाम्ना वाराणसी पुरी /
द्युसरिद्भूषिता मूर्तिः शांभवीवापवर्गदा"
Kathasaritsagara,"sokss_17,1.18","surasadmadhvajapaṭair marutā namitoddhataiḥ /
ihaita mokṣaṃ yāteti bruvāṇevāsniśaṃ janān","सुरसद्मध्वजपटैर् मरुता नमितोद्धतैः /
इहैत मोक्षं यातेति ब्रुवाणेवास्निशं जनान्"
Kathasaritsagara,"sokss_17,1.19","sitaprāsādaśikharā candracūḍanivāsabhūḥ /
bhāti śaivagaṇākīrṇā kailāsādristhalīva yā","सितप्रासादशिखरा चन्द्रचूडनिवासभूः /
भाति शैवगणाकीर्णा कैलासाद्रिस्थलीव या"
Kathasaritsagara,"sokss_17,1.20","tasyām abhūd brahmadatto nāma rājā purā puri /
śivaikabhakto brahmaṇyaḥ śūro dātā kṣamāparaḥ","तस्याम् अभूद् ब्रह्मदत्तो नाम राजा पुरा पुरि /
शिवैकभक्तो ब्रह्मण्यः शूरो दाता क्षमापरः"
Kathasaritsagara,"sokss_17,1.21","na durgeṣv api caskhāla na mamajjāmbudhiṣvapi /
bhuvi bhramantī yasyājñā na dvīpāny api nātarat","न दुर्गेष्व् अपि चस्खाल न ममज्जाम्बुधिष्वपि /
भुवि भ्रमन्ती यस्याज्ञा न द्वीपान्य् अपि नातरत्"
Kathasaritsagara,"sokss_17,1.22","āhlādadāyinī tasya cakorasyeva vallabhā /
āsītsomaprabhā devī netrapeyāsya sāpy abhūt","आह्लाददायिनी तस्य चकोरस्येव वल्लभा /
आसीत्सोमप्रभा देवी नेत्रपेयास्य साप्य् अभूत्"
Kathasaritsagara,"sokss_17,1.23","śivabhūtyabhidhānaś ca mantrī tasyābhavaddvijaḥ /
bṛhaspatisamo buddhyā sarvaśāstrārthapāragaḥ","शिवभूत्यभिधानश् च मन्त्री तस्याभवद्द्विजः /
बृहस्पतिसमो बुद्ध्या सर्वशास्त्रार्थपारगः"
Kathasaritsagara,"sokss_17,1.24","sa kadācinnṛpaścandraprāsāde śayane sthitaḥ /
dadarśa haṃsayugalaṃ gaganenāgataṃ niśi","स कदाचिन्नृपश्चन्द्रप्रासादे शयने स्थितः /
ददर्श हंसयुगलं गगनेनागतं निशि"
Kathasaritsagara,"sokss_17,1.25","dīptajāmbūnadamayaṃ rājahaṃsāvalīvṛtam /
abhragaṅgājalotkṣiptam iva hemāmbujadvayam","दीप्तजाम्बूनदमयं राजहंसावलीवृतम् /
अभ्रगङ्गाजलोत्क्षिप्तम् इव हेमाम्बुजद्वयम्"
Kathasaritsagara,"sokss_17,1.26","gate dṛṣṭipathāttasminnatyāścarye sa bhūpatiḥ /
paryatapyata sotkaṇṭhaḥ punastaddarśanaṃ vinā","गते दृष्टिपथात्तस्मिन्नत्याश्चर्ये स भूपतिः /
पर्यतप्यत सोत्कण्ठः पुनस्तद्दर्शनं विना"
Kathasaritsagara,"sokss_17,1.27","anidra eva nītvā tāṃ niśāṃ prātaḥ sa mantriṇam /
yathā dṛṣṭaṃ tathākhyāya śivabhūtim uvāca tam","अनिद्र एव नीत्वा तां निशां प्रातः स मन्त्रिणम् /
यथा दृष्टं तथाख्याय शिवभूतिम् उवाच तम्"
Kathasaritsagara,"sokss_17,1.28","tadyatheṣṭaṃ na tau hemahaṃsau paśyāmyahaṃ yadi /
tatkimetena rājyena jīvitenāpi vā mama","तद्यथेष्टं न तौ हेमहंसौ पश्याम्यहं यदि /
तत्किमेतेन राज्येन जीवितेनापि वा मम"
Kathasaritsagara,"sokss_17,1.29","iti rājñodite mantrī śivabhūtirjagāda tam /
astyupāyo 'tra kaś cittaṃ śṛṇu devav adāmi te","इति राज्ञोदिते मन्त्री शिवभूतिर्जगाद तम् /
अस्त्युपायो ऽत्र कश् चित्तं शृणु देवव् अदामि ते"
Kathasaritsagara,"sokss_17,1.30","vicitrakarmayogena saṃsāre 'smin prajāpateḥ /
vicitro bhūtasargo 'yamaparicchedya eva yaḥ","विचित्रकर्मयोगेन संसारे ऽस्मिन् प्रजापतेः /
विचित्रो भूतसर्गो ऽयमपरिच्छेद्य एव यः"
Kathasaritsagara,"sokss_17,1.31","tatra duḥkhamaye mohādudbhavatsukhabuddhayaḥ /
nivāsāhārapānādirasādrajyanti jantavaḥ","तत्र दुःखमये मोहादुद्भवत्सुखबुद्धयः /
निवासाहारपानादिरसाद्रज्यन्ति जन्तवः"
Kathasaritsagara,"sokss_17,1.32","teṣāṃ cāhārapānādi nivāsaṃ ca pṛthagvidham /
svasvajātyanurūpeṇa prītidaṃ vidadhe vidhiḥ","तेषां चाहारपानादि निवासं च पृथग्विधम् /
स्वस्वजात्यनुरूपेण प्रीतिदं विदधे विधिः"
Kathasaritsagara,"sokss_17,1.33","tad deva kāraya mahad dhaṃsānāmāśrayaṃ saraḥ /
kamalotpalasaṃchannaṃ nirbādhaṃ rakṣirakṣitam","तद् देव कारय महद् धंसानामाश्रयं सरः /
कमलोत्पलसंछन्नं निर्बाधं रक्षिरक्षितम्"
Kathasaritsagara,"sokss_17,1.34","pakṣipriyaṃ ca tatrānnaṃ prakṣepaya sadā taṭe /
yavadāyānti tatrāśu nānādigbhyo 'mbupakṣiṇaḥ","पक्षिप्रियं च तत्रान्नं प्रक्षेपय सदा तटे /
यवदायान्ति तत्राशु नानादिग्भ्यो ऽम्बुपक्षिणः"
Kathasaritsagara,"sokss_17,1.35","tanmadhye nacirād atra tau haṃsāvapy upaiṣyataḥ /
tato drakṣyasyajasraṃ tau mā kṛthā durmanaskatām","तन्मध्ये नचिराद् अत्र तौ हंसावप्य् उपैष्यतः /
ततो द्रक्ष्यस्यजस्रं तौ मा कृथा दुर्मनस्कताम्"
Kathasaritsagara,"sokss_17,1.36","ity ukte mantriṇā tena sa rājā tadakārayat /
yathoktaṃ kṣaṇasaṃpannaṃ brahmadatto mahāsaraḥ","इत्य् उक्ते मन्त्रिणा तेन स राजा तदकारयत् /
यथोक्तं क्षणसंपन्नं ब्रह्मदत्तो महासरः"
Kathasaritsagara,"sokss_17,1.37","haṃsasārasacakrāhvasaṃśrite tatra kālataḥ /
āgatya padmakhaṇḍe taddhaṃsayugmam upāviśat","हंससारसचक्राह्वसंश्रिते तत्र कालतः /
आगत्य पद्मखण्डे तद्धंसयुग्मम् उपाविशत्"
Kathasaritsagara,"sokss_17,1.38","tadupetya sa vijñaptastatsarorakṣibhir nṛpaḥ /
agādetatsaro hṛṣṭaḥ siddhaṃ matvā manoramam","तदुपेत्य स विज्ञप्तस्तत्सरोरक्षिभिर् नृपः /
अगादेतत्सरो हृष्टः सिद्धं मत्वा मनोरमम्"
Kathasaritsagara,"sokss_17,1.39","dadarśa hemahaṃsau ca tatra tau dūrato 'rcayan /
āśvāsayac ca nikṣipya sakṣīrāñ śālitaṇḍulān","ददर्श हेमहंसौ च तत्र तौ दूरतो ऽर्चयन् /
आश्वासयच् च निक्षिप्य सक्षीराञ् शालितण्डुलान्"
Kathasaritsagara,"sokss_17,1.40","viśuddhakaladhautāṅgau muktāmaṇimayekṣaṇau /
pravālacañcucaraṇau tārkṣyaratnāgrapakṣatī","विशुद्धकलधौताङ्गौ मुक्तामणिमयेक्षणौ /
प्रवालचञ्चुचरणौ तार्क्ष्यरत्नाग्रपक्षती"
Kathasaritsagara,"sokss_17,1.41","visrambhopagatau tau sa haṃsau rājā vibhāvayan /
mudā sadāvasatprītyā tatraiva sarasastaṭe","विस्रम्भोपगतौ तौ स हंसौ राजा विभावयन् /
मुदा सदावसत्प्रीत्या तत्रैव सरसस्तटे"
Kathasaritsagara,"sokss_17,1.42","ekadā caikadeśe 'tra sarorodhasi paryaṭan /
amlāyipuṣparacitāṃ pūjāṃ rāja dadarśa saḥ","एकदा चैकदेशे ऽत्र सरोरोधसि पर्यटन् /
अम्लायिपुष्परचितां पूजां राज ददर्श सः"
Kathasaritsagara,"sokss_17,1.43","kena pūjā kṛtaiṣeti papracchātra sa rakṣiṇaḥ /
tatas te taṃ saraḥpālā nṛpamevaṃ vyajijñapan","केन पूजा कृतैषेति पप्रच्छात्र स रक्षिणः /
ततस् ते तं सरःपाला नृपमेवं व्यजिज्ञपन्"
Kathasaritsagara,"sokss_17,1.44","trisaṃdhyaṃ sarasi snāstvā haṃsāvetau hiraṇmayau /
iha nityamimāṃ pūjāṃ kṛtvā dhyānena tiṣṭhataḥ","त्रिसंध्यं सरसि स्नास्त्वा हंसावेतौ हिरण्मयौ /
इह नित्यमिमां पूजां कृत्वा ध्यानेन तिष्ठतः"
Kathasaritsagara,"sokss_17,1.45","tan na vidmo mahārāja kimetanmahadadbhutam /
etac chrutvā sa rakṣibhyaścintayām āsa bhūpatiḥ","तन् न विद्मो महाराज किमेतन्महदद्भुतम् /
एतच् छ्रुत्वा स रक्षिभ्यश्चिन्तयाम् आस भूपतिः"
Kathasaritsagara,"sokss_17,1.46","kva haṃsau kvedṛśī caryā dhruvamastyatra kāraṇam /
tatkariṣye tapastāvadyāvadvetsyāmi kāvimau","क्व हंसौ क्वेदृशी चर्या ध्रुवमस्त्यत्र कारणम् /
तत्करिष्ये तपस्तावद्यावद्वेत्स्यामि काविमौ"
Kathasaritsagara,"sokss_17,1.47","iti saṃcintya nṛpatistyaktāhāraḥ sa bhāryayā /
mantriṇā ca samaṃ cakre haradhyānaparastapaḥ","इति संचिन्त्य नृपतिस्त्यक्ताहारः स भार्यया /
मन्त्रिणा च समं चक्रे हरध्यानपरस्तपः"
Kathasaritsagara,"sokss_17,1.48","atha tau divyahaṃsau taṃ dvādaśāham upoṣitam /
upetya vyaktayā vācā svapne rājānamūcatuḥ","अथ तौ दिव्यहंसौ तं द्वादशाहम् उपोषितम् /
उपेत्य व्यक्तया वाचा स्वप्ने राजानमूचतुः"
Kathasaritsagara,"sokss_17,1.49","rājannuttiṣṭha vakṣyāvaḥ sabhāryāsacivasya te /
prātaḥ sarvaṃ yathātattvaṃ vijane pāraṇe kṛte","राजन्नुत्तिष्ठ वक्ष्यावः सभार्यासचिवस्य ते /
प्रातः सर्वं यथातत्त्वं विजने पारणे कृते"
Kathasaritsagara,"sokss_17,1.50","ity uktvā tau tirobhūtau haṃsau rājā prabuddhya ca /
bhāryāmantriyutaḥ prātaścakārotthāya pāraṇam","इत्य् उक्त्वा तौ तिरोभूतौ हंसौ राजा प्रबुद्ध्य च /
भार्यामन्त्रियुतः प्रातश्चकारोत्थाय पारणम्"
Kathasaritsagara,"sokss_17,1.51","bhuktottaraṃ ca tatrāmbulīlāgehāntare sthitam /
nṛpaṃ svabhāryāmātyaṃ taṃ haṃsau tāv abhyupeyatuḥ","भुक्तोत्तरं च तत्राम्बुलीलागेहान्तरे स्थितम् /
नृपं स्वभार्यामात्यं तं हंसौ ताव् अभ्युपेयतुः"
Kathasaritsagara,"sokss_17,1.52","kau yuvāṃ brūtamity uktau tenābhyarcyaiva bhūbhujā /
kramāttasmai svavṛttāntam evamācakhyatuś ca tau","कौ युवां ब्रूतमित्य् उक्तौ तेनाभ्यर्च्यैव भूभुजा /
क्रमात्तस्मै स्ववृत्तान्तम् एवमाचख्यतुश् च तौ"
Kathasaritsagara,"sokss_17,1.53","asti mandara ityadrirājo jagati viśrutaḥ /
viharatsurasaṃghātavirājadratnakānanaḥ","अस्ति मन्दर इत्यद्रिराजो जगति विश्रुतः /
विहरत्सुरसंघातविराजद्रत्नकाननः"
Kathasaritsagara,"sokss_17,1.54","yasyāmṛtena sikteṣu mathitakṣīravāridheḥ /
jarāmṛtyuharaṃ puṣpaphalamūlāmbusānuṣu","यस्यामृतेन सिक्तेषु मथितक्षीरवारिधेः /
जरामृत्युहरं पुष्पफलमूलाम्बुसानुषु"
Kathasaritsagara,"sokss_17,1.55","kailāsādhikakāntasya yasya śṛṅgāgrabhūmayaḥ /
nānāsadratnaracitā līlodyānāni dhūrjaṭeḥ","कैलासाधिककान्तस्य यस्य शृङ्गाग्रभूमयः /
नानासद्रत्नरचिता लीलोद्यानानि धूर्जटेः"
Kathasaritsagara,"sokss_17,1.56","tatra jātu kṛtakrīḍo devo 'vasthāpya pārvatīm /
devakāryānurodhena kenapyantardadhe haraḥ","तत्र जातु कृतक्रीडो देवो ऽवस्थाप्य पार्वतीम् /
देवकार्यानुरोधेन केनप्यन्तर्दधे हरः"
Kathasaritsagara,"sokss_17,1.57","tatas tadvirahākrāntā tatkrīḍāketaneṣu sā /
babhrāmāśvāsyamānātra pārvatī devatāntaraiḥ","ततस् तद्विरहाक्रान्ता तत्क्रीडाकेतनेषु सा /
बभ्रामाश्वास्यमानात्र पार्वती देवतान्तरैः"
Kathasaritsagara,"sokss_17,1.58","ekadā ca madhuprāptisodvegā sā gaṇair vṛtā /
devī tarutale yāvat priyacintākulā sthitā","एकदा च मधुप्राप्तिसोद्वेगा सा गणैर् वृता /
देवी तरुतले यावत् प्रियचिन्ताकुला स्थिता"
Kathasaritsagara,"sokss_17,1.59","tāvajjayāsutāṃ tatra devyāścāmaradhāriṇīm /
kumārīṃ candralekhākhyāṃ sābhilāṣāvalokinīm","तावज्जयासुतां तत्र देव्याश्चामरधारिणीम् /
कुमारीं चन्द्रलेखाख्यां साभिलाषावलोकिनीम्"
Kathasaritsagara,"sokss_17,1.60","samānarūpatāruṇyo nikaṭastho guṇottamaḥ /
maṇipuṣpeśvaro nāma sābhilāṣo vyalokayat","समानरूपतारुण्यो निकटस्थो गुणोत्तमः /
मणिपुष्पेश्वरो नाम साभिलाषो व्यलोकयत्"
Kathasaritsagara,"sokss_17,1.61","taddṛṣṭvānyau gaṇau nāmnā piṅgeśvaraguheśvarau /
babhūvatuḥ smitamukhāv anyonyānanadarśinau","तद्दृष्ट्वान्यौ गणौ नाम्ना पिङ्गेश्वरगुहेश्वरौ /
बभूवतुः स्मितमुखाव् अन्योन्याननदर्शिनौ"
Kathasaritsagara,"sokss_17,1.62","tau cālokya tathābhūtau kasyaitau hasato 'pade /
ityantaḥ kupitā devī dadau dṛṣṭimitas tataḥ","तौ चालोक्य तथाभूतौ कस्यैतौ हसतो ऽपदे /
इत्यन्तः कुपिता देवी ददौ दृष्टिमितस् ततः"
Kathasaritsagara,"sokss_17,1.63","tāvattāvatra cānyonyamukhe smerārpitekṣaṇau /
dadarśa candralekhāṃ tāṃ maṇipuṣpeśvaraṃ ca tam","तावत्तावत्र चान्योन्यमुखे स्मेरार्पितेक्षणौ /
ददर्श चन्द्रलेखां तां मणिपुष्पेश्वरं च तम्"
Kathasaritsagara,"sokss_17,1.64","tato virahasodvegā kruddhā devī jagāda sā /
devasyāsaṃnidhau suṣṭhu smaraprekṣaṇakaṃ kṛtam","ततो विरहसोद्वेगा क्रुद्धा देवी जगाद सा /
देवस्यासंनिधौ सुष्ठु स्मरप्रेक्षणकं कृतम्"
Kathasaritsagara,"sokss_17,1.65","etābhyāṃ hāsaśīlābhyāṃ hasitaṃ prekṣya suṣṭhu ca /
tanmartyayonau kāmāndhau strīpuṃsau patatāmimau","एताभ्यां हासशीलाभ्यां हसितं प्रेक्ष्य सुष्ठु च /
तन्मर्त्ययोनौ कामान्धौ स्त्रीपुंसौ पततामिमौ"
Kathasaritsagara,"sokss_17,1.66","tatraiva daṃpatī caitāv avinītau bhaviṣyataḥ /
hāsaśīlāv imau kleśān prāpsyatas tu bahūn bhuvi","तत्रैव दंपती चैताव् अविनीतौ भविष्यतः /
हासशीलाव् इमौ क्लेशान् प्राप्स्यतस् तु बहून् भुवि"
Kathasaritsagara,"sokss_17,1.67","brāhmaṇau duḥkhitau pūrvaṃ tadanu brahmarākṣasau /
tataḥ piśācakau paścāccaṇḍālau taskarau tataḥ","ब्राह्मणौ दुःखितौ पूर्वं तदनु ब्रह्मराक्षसौ /
ततः पिशाचकौ पश्चाच्चण्डालौ तस्करौ ततः"
Kathasaritsagara,"sokss_17,1.68","chinnapucchau tataḥ śvānau vividhau ca tataḥ khagau /
bhaviṣyato gaṇāvetau parihāsāparādhinau","छिन्नपुच्छौ ततः श्वानौ विविधौ च ततः खगौ /
भविष्यतो गणावेतौ परिहासापराधिनौ"
Kathasaritsagara,"sokss_17,1.69","ābhyāṃ hi svasthacittābhyāmeṣa durvinayaḥ kṛtaḥ /
iyādiṣṭavatīṃ devīṃ dhūrjaṭākhyo 'vadadgaṇaḥ","आभ्यां हि स्वस्थचित्ताभ्यामेष दुर्विनयः कृतः /
इयादिष्टवतीं देवीं धूर्जटाख्यो ऽवदद्गणः"
Kathasaritsagara,"sokss_17,1.70","atyayuktamidaṃ devi na khalvete guṇottamāḥ /
iyantaṃ śāpamarhanti svalpādevāparādhataḥ","अत्ययुक्तमिदं देवि न खल्वेते गुणोत्तमाः /
इयन्तं शापमर्हन्ति स्वल्पादेवापराधतः"
Kathasaritsagara,"sokss_17,1.71","tac chrutvaivābravīt kopād devī tam api dhūrjaṭam /
martyayonāvanātmajña bhavānapi patatviti","तच् छ्रुत्वैवाब्रवीत् कोपाद् देवी तम् अपि धूर्जटम् /
मर्त्ययोनावनात्मज्ञ भवानपि पतत्विति"
Kathasaritsagara,"sokss_17,1.72","dattaśāpapratāpāṃ tāṃ pratīhārī jayāmbikām /
jananī candralekhāyāḥ pādalagnā vyajijñapat","दत्तशापप्रतापां तां प्रतीहारी जयाम्बिकाम् /
जननी चन्द्रलेखायाः पादलग्ना व्यजिज्ञपत्"
Kathasaritsagara,"sokss_17,1.73","prasīda devi śāpāntaṃ kurvasyā duhiturmama /
eteṣāṃ ca svabhṛtyānāmajñānavihitāgasām","प्रसीद देवि शापान्तं कुर्वस्या दुहितुर्मम /
एतेषां च स्वभृत्यानामज्ञानविहितागसाम्"
Kathasaritsagara,"sokss_17,1.74","vijñapteti pratīhāryā jayayā girijābravīt /
yadā sarve miliṣyanti jñānaprāptivaśātkramāt","विज्ञप्तेति प्रतीहार्या जयया गिरिजाब्रवीत् /
यदा सर्वे मिलिष्यन्ति ज्ञानप्राप्तिवशात्क्रमात्"
Kathasaritsagara,"sokss_17,1.75","brahmādīnāṃ tapaḥkṣetre dṛṣṭvā siddhīśvaraṃ tadā /
eṣyanti padamasmākaṃ muktaśāpā ime punaḥ","ब्रह्मादीनां तपःक्षेत्रे दृष्ट्वा सिद्धीश्वरं तदा /
एष्यन्ति पदमस्माकं मुक्तशापा इमे पुनः"
Kathasaritsagara,"sokss_17,1.76","manuṣye candralekheyametatkāntaḥ sa dhūrjaṭaḥ /
sukhino 'mī bhaviṣyanti trayo dvau duḥkhināvimau","मनुष्ये चन्द्रलेखेयमेतत्कान्तः स धूर्जटः /
सुखिनो ऽमी भविष्यन्ति त्रयो द्वौ दुःखिनाविमौ"
Kathasaritsagara,"sokss_17,1.77","ity uktvā viratā yāvat sā devī tāvadāyayau /
tatrāsuraḥ kila jñātaharāsaṃnidhirandhakaḥ","इत्य् उक्त्वा विरता यावत् सा देवी तावदाययौ /
तत्रासुरः किल ज्ञातहरासंनिधिरन्धकः"
Kathasaritsagara,"sokss_17,1.78","sa devīṃ prepsurutsiktastatparicchadabhartsitaḥ /
gato vijñāya devena jñātvā tatkāraṇaṃ hataḥ","स देवीं प्रेप्सुरुत्सिक्तस्तत्परिच्छदभर्त्सितः /
गतो विज्ञाय देवेन ज्ञात्वा तत्कारणं हतः"
Kathasaritsagara,"sokss_17,1.79","kṛtakāryo 'ntikāyātastuṣṭāmuktāndhakāgamām /
so 'tha devo jagādaivaṃ girijāṃ girijāpatiḥ","कृतकार्यो ऽन्तिकायातस्तुष्टामुक्तान्धकागमाम् /
सो ऽथ देवो जगादैवं गिरिजां गिरिजापतिः"
Kathasaritsagara,"sokss_17,1.80","mānasaḥ pūrvaputras te so 'ndhako 'dya hato mayā /
tvagasthiśeṣo bhṛṅgī ca bhaviṣyaty adhuneha saḥ","मानसः पूर्वपुत्रस् ते सो ऽन्धको ऽद्य हतो मया /
त्वगस्थिशेषो भृङ्गी च भविष्यत्य् अधुनेह सः"
Kathasaritsagara,"sokss_17,1.81","ity uktvā sa samaṃ devyā tatrāsīd viharan haraḥ /
maṇipuṣpeśv arādyāś ca pañca te 'vātaran bhuvi","इत्य् उक्त्वा स समं देव्या तत्रासीद् विहरन् हरः /
मणिपुष्पेश्व् अराद्याश् च पञ्च ते ऽवातरन् भुवि"
Kathasaritsagara,"sokss_17,1.82","tatra tāvaddvayo rājaṃs tasya piṅgeśvarasya ca /
guheśvarasya codantaṃ citrāyitam imaṃ śṛṇu","तत्र तावद्द्वयो राजंस् तस्य पिङ्गेश्वरस्य च /
गुहेश्वरस्य चोदन्तं चित्रायितम् इमं शृणु"
Kathasaritsagara,"sokss_17,1.83","asti yajñasthalākhyo 'sminn agrahāro mahītale /
tatrābhūd yajñasomākhyo brāhmaṇo dhanavān guṇī","अस्ति यज्ञस्थलाख्यो ऽस्मिन्न् अग्रहारो महीतले /
तत्राभूद् यज्ञसोमाख्यो ब्राह्मणो धनवान् गुणी"
Kathasaritsagara,"sokss_17,1.84","tasya dvāvudapadyetāṃ putrau vayasi madhyame /
harisomastayor jyeṣṭhaḥ kaniṣṭho devasomakaḥ","तस्य द्वावुदपद्येतां पुत्रौ वयसि मध्यमे /
हरिसोमस्तयोर् ज्येष्ठः कनिष्ठो देवसोमकः"
Kathasaritsagara,"sokss_17,1.85","tayos tasya samuttīrṇabālyayor upanītayoḥ /
viprasyādau dhanaṃ kṣīṇaṃ sabhāryasyāyuṣā tataḥ","तयोस् तस्य समुत्तीर्णबाल्ययोर् उपनीतयोः /
विप्रस्यादौ धनं क्षीणं सभार्यस्यायुषा ततः"
Kathasaritsagara,"sokss_17,1.86","tatas tau tatsutau dīnau pitṛhīnāvavṛttikau /
hṛtāgrahārau dāyādair mantrayāmāsaturmithaḥ","ततस् तौ तत्सुतौ दीनौ पितृहीनाववृत्तिकौ /
हृताग्रहारौ दायादैर् मन्त्रयामासतुर्मिथः"
Kathasaritsagara,"sokss_17,1.87","bhikṣaikavṛttī jātau svo na ca bhikṣāmavāpnuvaḥ /
taddūram apigacchāvo varaṃ mātāmahaṃ gṛham","भिक्षैकवृत्ती जातौ स्वो न च भिक्षामवाप्नुवः /
तद्दूरम् अपिगच्छावो वरं मातामहं गृहम्"
Kathasaritsagara,"sokss_17,1.88","bhraṣṭau yady api nau ko 'tra śraddadhyātsvayamāgatau /
tathāpi yāvaḥ kiṃ kurvo nahyanyāstyāvayor gatiḥ","भ्रष्टौ यद्य् अपि नौ को ऽत्र श्रद्दध्यात्स्वयमागतौ /
तथापि यावः किं कुर्वो नह्यन्यास्त्यावयोर् गतिः"
Kathasaritsagara,"sokss_17,1.89","iti saṃmantrya yayaturbhikṣamāṇau krameṇa tau /
tamagrahāraṃ tadyatra mātāmahagṛhaṃ tayoḥ","इति संमन्त्र्य ययतुर्भिक्षमाणौ क्रमेण तौ /
तमग्रहारं तद्यत्र मातामहगृहं तयोः"
Kathasaritsagara,"sokss_17,1.90","tatra taṃ somadevākhyaṃ mṛtaṃ mātāmahaṃ janāt /
pṛcchantau tāvabudhyetāṃ mandabhāgyau sabhāryakam","तत्र तं सोमदेवाख्यं मृतं मातामहं जनात् /
पृच्छन्तौ तावबुध्येतां मन्दभाग्यौ सभार्यकम्"
Kathasaritsagara,"sokss_17,1.91","tataś ca tau yajñadevakratudevābhidhānayoḥ /
rajorūkṣau viviśaturvignau mātulayor gṛham","ततश् च तौ यज्ञदेवक्रतुदेवाभिधानयोः /
रजोरूक्षौ विविशतुर्विग्नौ मातुलयोर् गृहम्"
Kathasaritsagara,"sokss_17,1.92","tatrādṛtya samāśvāsya tābhyāṃ kḷptāśanāmbarau /
sadviprābhyāmadhīyānau yāvattau tatra tiṣṭhataḥ","तत्रादृत्य समाश्वास्य ताभ्यां कॢप्ताशनाम्बरौ /
सद्विप्राभ्यामधीयानौ यावत्तौ तत्र तिष्ठतः"
Kathasaritsagara,"sokss_17,1.93","tavattāvapy upakṣīṇadhanībhūtāvabhṛtyakau /
mātulau bhāgineyau tau prītipūrvamavocatām","तवत्तावप्य् उपक्षीणधनीभूतावभृत्यकौ /
मातुलौ भागिनेयौ तौ प्रीतिपूर्वमवोचताम्"
Kathasaritsagara,"sokss_17,1.94","putrau daridrībhūtānām asmākaṃ paśupālakam /
kartuṃ nāsty adya sāmarthyaṃ tad yuvāṃ rakṣakaṃ paśūn","पुत्रौ दरिद्रीभूतानाम् अस्माकं पशुपालकम् /
कर्तुं नास्त्य् अद्य सामर्थ्यं तद् युवां रक्षकं पशून्"
Kathasaritsagara,"sokss_17,1.95","ity uktau mātulābhyāṃ tau bāṣpakaṇṭhau tatheti tat /
harisomadevasomau tadvaco 'bhyupajagmatuḥ","इत्य् उक्तौ मातुलाभ्यां तौ बाष्पकण्ठौ तथेति तत् /
हरिसोमदेवसोमौ तद्वचो ऽभ्युपजग्मतुः"
Kathasaritsagara,"sokss_17,1.96","tato 'ṭavyāṃ paśūnnītvā satataṃ tau rarakṣatuḥ /
pariśrāntau ca sāyaṃ tāvādāyājagmaturgṛham","ततो ऽटव्यां पशून्नीत्वा सततं तौ ररक्षतुः /
परिश्रान्तौ च सायं तावादायाजग्मतुर्गृहम्"
Kathasaritsagara,"sokss_17,1.97","tathā tayoḥ pāśupālyaṃ kurvatordaivaśaptayoḥ /
ahāryata paśuḥ kaś citkaścidvyāghrair abhakṣyata","तथा तयोः पाशुपाल्यं कुर्वतोर्दैवशप्तयोः /
अहार्यत पशुः कश् चित्कश्चिद्व्याघ्रैर् अभक्ष्यत"
Kathasaritsagara,"sokss_17,1.98","tatas tau mātulau yāvadudvignau tāvadekadā /
dhenuśchāgaś ca yajñārthau dvau tayoḥ kvāpi neśatuḥ","ततस् तौ मातुलौ यावदुद्विग्नौ तावदेकदा /
धेनुश्छागश् च यज्ञार्थौ द्वौ तयोः क्वापि नेशतुः"
Kathasaritsagara,"sokss_17,1.99","tadbhayāt tān gṛhaṃ nītvaivānyān asamaye paśūn /
palāyitau tau cinvantau dūraṃ viviśitur vanam","तद्भयात् तान् गृहं नीत्वैवान्यान् असमये पशून् /
पलायितौ तौ चिन्वन्तौ दूरं विविशितुर् वनम्"
Kathasaritsagara,"sokss_17,1.100","tatra vyāghrārdhajagdhaṃ taṃ chāgaṃ dadṛśaturnijam /
śocitvopahatātmānāvevaṃ jagadatuś ca tau","तत्र व्याघ्रार्धजग्धं तं छागं ददृशतुर्निजम् /
शोचित्वोपहतात्मानावेवं जगदतुश् च तौ"
Kathasaritsagara,"sokss_17,1.101","chāgo 'yaṃ mātulābhyāṃ nau yajñārthaṃ paryakalpyata /
tasminnaṣṭe ca durvārastayoḥ kopo bhaviṣyati","छागो ऽयं मातुलाभ्यां नौ यज्ञार्थं पर्यकल्प्यत /
तस्मिन्नष्टे च दुर्वारस्तयोः कोपो भविष्यति"
Kathasaritsagara,"sokss_17,1.102","tadasya māṃsaṃ saṃskṛtya vahnau bhuktvā hatakṣudhau /
śeṣamādāya gacchāvaḥ kvāpy āvāṃ bhaikṣyajīvinau","तदस्य मांसं संस्कृत्य वह्नौ भुक्त्वा हतक्षुधौ /
शेषमादाय गच्छावः क्वाप्य् आवां भैक्ष्यजीविनौ"
Kathasaritsagara,"sokss_17,1.103","iti saṃcintya yāvattaṃ chāgaṃ saṃskuruto 'nale /
tāvadājagmatuḥ paścāddhāvantau mātulau tayoḥ","इति संचिन्त्य यावत्तं छागं संस्कुरुतो ऽनले /
तावदाजग्मतुः पश्चाद्धावन्तौ मातुलौ तयोः"
Kathasaritsagara,"sokss_17,1.104","tābhyāṃ chāgaṃ pacantau tau dṛṣṭvāvutthāya saṃbhramāt /
dūrāttaddarśanatrastau palāyya yayatus tataḥ","ताभ्यां छागं पचन्तौ तौ दृष्ट्वावुत्थाय संभ्रमात् /
दूरात्तद्दर्शनत्रस्तौ पलाय्य ययतुस् ततः"
Kathasaritsagara,"sokss_17,1.105","yuvābhyāṃ māṃsagṛdhrubhyāṃ rākṣasaṃ karma yatkṛtam /
bhaviṣyathastato brahmarākṣasau piśitāśanau","युवाभ्यां मांसगृध्रुभ्यां राक्षसं कर्म यत्कृतम् /
भविष्यथस्ततो ब्रह्मराक्षसौ पिशिताशनौ"
Kathasaritsagara,"sokss_17,1.106","iti tau mātulau kruddhau tayoḥ śāpaṃ viteratuḥ /
abhūtāṃ dvijaputrau ca sadyastau brahmarakṣasau","इति तौ मातुलौ क्रुद्धौ तयोः शापं वितेरतुः /
अभूतां द्विजपुत्रौ च सद्यस्तौ ब्रह्मरक्षसौ"
Kathasaritsagara,"sokss_17,1.107","daṃṣṭrāviśaṅkaṭamukhau dīptakeśau bubhukṣitau /
prāṇinaḥ prāpya khādantāvaṭavyāṃ bhrematuś ca tau","दंष्ट्राविशङ्कटमुखौ दीप्तकेशौ बुभुक्षितौ /
प्राणिनः प्राप्य खादन्तावटव्यां भ्रेमतुश् च तौ"
Kathasaritsagara,"sokss_17,1.108","ekadā tāpasaṃ hantuṃ yoginaṃ tāvadhāvatām /
tatprāpatuḥ piśācatvaṃ śaptau tena pratighnatā","एकदा तापसं हन्तुं योगिनं तावधावताम् /
तत्प्रापतुः पिशाचत्वं शप्तौ तेन प्रतिघ्नता"
Kathasaritsagara,"sokss_17,1.109","piśācatve 'pi tau hantuṃ harantau brāhmaṇasya gām /
tanmantrabhagnau tacchāpaccaṇḍālatvamavāpatuḥ","पिशाचत्वे ऽपि तौ हन्तुं हरन्तौ ब्राह्मणस्य गाम् /
तन्मन्त्रभग्नौ तच्छापच्चण्डालत्वमवापतुः"
Kathasaritsagara,"sokss_17,1.110","caṇḍālatve dhanuṣpāṇī bhramantau kṣunnipīḍitau /
kadāciccaurapallīṃ tāṃ prāpaturbhojanārthinau","चण्डालत्वे धनुष्पाणी भ्रमन्तौ क्षुन्निपीडितौ /
कदाचिच्चौरपल्लीं तां प्रापतुर्भोजनार्थिनौ"
Kathasaritsagara,"sokss_17,1.111","tatra dṛṣṭvaiva taddvārarakṣakāścauraśaṅkayā /
caurāvaṣṭabhya tau cakruśchinnaśravaṇanāsikau","तत्र दृष्ट्वैव तद्द्वाररक्षकाश्चौरशङ्कया /
चौरावष्टभ्य तौ चक्रुश्छिन्नश्रवणनासिकौ"
Kathasaritsagara,"sokss_17,1.112","tathāvidhau ca tau baddhau ninyuste taskarās tataḥ /
pārśvaṃ pradhānacaurāṇāṃ laguḍāhatitāḍitau","तथाविधौ च तौ बद्धौ निन्युस्ते तस्करास् ततः /
पार्श्वं प्रधानचौराणां लगुडाहतिताडितौ"
Kathasaritsagara,"sokss_17,1.113","tatra pṛṣṭau pradhānaistau cauraistair bhayaviklavau /
kṣudduḥkhāvaptasaṃkleśaṃ svavṛttāsntamaśaṃsatām","तत्र पृष्टौ प्रधानैस्तौ चौरैस्तैर् भयविक्लवौ /
क्षुद्दुःखावप्तसंक्लेशं स्ववृत्तास्न्तमशंसताम्"
Kathasaritsagara,"sokss_17,1.114","tatas te kṛpayā mukhyacaurā bandhādvimucya tau /
ūcustiṣṭhatamaśnītamiha mā bhūdbhayaṃ ca vām","ततस् ते कृपया मुख्यचौरा बन्धाद्विमुच्य तौ /
ऊचुस्तिष्ठतमश्नीतमिह मा भूद्भयं च वाम्"
Kathasaritsagara,"sokss_17,1.115","aṣṭamyāmadya senānipūjanāvasare yuvām /
asmākamatithī prāptau saṃvibhāgamihārhathaḥ","अष्टम्यामद्य सेनानिपूजनावसरे युवाम् /
अस्माकमतिथी प्राप्तौ संविभागमिहार्हथः"
Kathasaritsagara,"sokss_17,1.116","ity uktvārcitadevīkāś caurās te svāgrabhojitau /
tatyajur naiva tau daivād utpannaprītayo 'ntikāt","इत्य् उक्त्वार्चितदेवीकाश् चौरास् ते स्वाग्रभोजितौ /
तत्यजुर् नैव तौ दैवाद् उत्पन्नप्रीतयो ऽन्तिकात्"
Kathasaritsagara,"sokss_17,1.117","tataḥ krameṇa kurvāṇau cauryaṃ tair dasyubhiḥ saha /
mahāsenāpatī teṣāṃ saṃvṛttau tau svaśauryataḥ","ततः क्रमेण कुर्वाणौ चौर्यं तैर् दस्युभिः सह /
महासेनापती तेषां संवृत्तौ तौ स्वशौर्यतः"
Kathasaritsagara,"sokss_17,1.118","ekadā cauracāroktaṃ śaivakṣetraṃ mahatpuram /
senāpatī tau muṣituṃ sasainyau jagmaturniśi","एकदा चौरचारोक्तं शैवक्षेत्रं महत्पुरम् /
सेनापती तौ मुषितुं ससैन्यौ जग्मतुर्निशि"
Kathasaritsagara,"sokss_17,1.119","animitte 'pi dṛṣṭe tāvanivṛttāvavāpya tat /
luṇṭhayāmāsatuḥ kṛtsnaṃ sadevabhuvanaṃ puram","अनिमित्ते ऽपि दृष्टे तावनिवृत्ताववाप्य तत् /
लुण्ठयामासतुः कृत्स्नं सदेवभुवनं पुरम्"
Kathasaritsagara,"sokss_17,1.120","tatas tadvāsibhir devaḥ kranditaḥ śaraṇārthibhiḥ /
caurāṃstānvikalānandhāṃścakāra kupito haraḥ","ततस् तद्वासिभिर् देवः क्रन्दितः शरणार्थिभिः /
चौरांस्तान्विकलानन्धांश्चकार कुपितो हरः"
Kathasaritsagara,"sokss_17,1.121","tadakasmādvilokyaiva matvā śārvamanugraham /
paurāḥ saṃbhūya dasyūṃstānnijaghnurlaguḍāśmabhiḥ","तदकस्माद्विलोक्यैव मत्वा शार्वमनुग्रहम् /
पौराः संभूय दस्यूंस्तान्निजघ्नुर्लगुडाश्मभिः"
Kathasaritsagara,"sokss_17,1.122","adṛśyamānāś ca gaṇāś caurāñ śvabhreṣv avākṣipan /
kāṃścit kāṃścid amṛdgaṃś ca nihatya bhuvi taskarān","अदृश्यमानाश् च गणाश् चौराञ् श्वभ्रेष्व् अवाक्षिपन् /
कांश्चित् कांश्चिद् अमृद्गंश् च निहत्य भुवि तस्करान्"
Kathasaritsagara,"sokss_17,1.123","tau ca senāpatī yāvajjano dṛṣṭvā jighāṃsati /
tāvattau samapadyetāṃ śvānau pucchavinākṛtau","तौ च सेनापती यावज्जनो दृष्ट्वा जिघांसति /
तावत्तौ समपद्येतां श्वानौ पुच्छविनाकृतौ"
Kathasaritsagara,"sokss_17,1.124","tathābhūtau ca tau smṛtvā pūrvajātimaśaṅkitam /
nṛtyantau śaṃkarasyāgre tam eva śaraṇaṃ śritau","तथाभूतौ च तौ स्मृत्वा पूर्वजातिमशङ्कितम् /
नृत्यन्तौ शंकरस्याग्रे तम् एव शरणं श्रितौ"
Kathasaritsagara,"sokss_17,1.125","taddṛṣṭvā vismitāḥ sarve savipravaṇijo janāḥ /
gatacaurabhayā hṛṣṭā hasantaḥ svagṛhānyayuḥ","तद्दृष्ट्वा विस्मिताः सर्वे सविप्रवणिजो जनाः /
गतचौरभया हृष्टा हसन्तः स्वगृहान्ययुः"
Kathasaritsagara,"sokss_17,1.126","śāntamohau prabuddhau ca śvānau tau śāpaśantaye /
tyaktāhārāvathoddiśya śivaṃ śiśriyatustapaḥ","शान्तमोहौ प्रबुद्धौ च श्वानौ तौ शापशन्तये /
त्यक्ताहारावथोद्दिश्य शिवं शिश्रियतुस्तपः"
Kathasaritsagara,"sokss_17,1.127","prātaḥ kṛtotsavās tatra paurāste pūjiteśvarāḥ /
dhyānasthau dadṛśuḥ śvānau datte 'pyanne parāṅmukhau","प्रातः कृतोत्सवास् तत्र पौरास्ते पूजितेश्वराः /
ध्यानस्थौ ददृशुः श्वानौ दत्ते ऽप्यन्ने पराङ्मुखौ"
Kathasaritsagara,"sokss_17,1.128","tathaiva dṛśyamānau tair yāvat tau divasān bahūn /
śvānau sthitau gaṇas tāvad evaṃ śaṃbhuṃ vyajijñapan","तथैव दृश्यमानौ तैर् यावत् तौ दिवसान् बहून् /
श्वानौ स्थितौ गणस् तावद् एवं शंभुं व्यजिज्ञपन्"
Kathasaritsagara,"sokss_17,1.129","deva śaptāvimau devyā piṅgeśvaraguheśvarau /
bahukālaṃ gaṇau kliṣṭau tatkṛpāmetayoḥ kuru","देव शप्ताविमौ देव्या पिङ्गेश्वरगुहेश्वरौ /
बहुकालं गणौ क्लिष्टौ तत्कृपामेतयोः कुरु"
Kathasaritsagara,"sokss_17,1.130","tac chrutvovāca bhagavānidānīṃ sārameyatām /
parityajya gaṇāvetau vāy asau bhavatāmiti","तच् छ्रुत्वोवाच भगवानिदानीं सारमेयताम् /
परित्यज्य गणावेतौ वाय् असौ भवतामिति"
Kathasaritsagara,"sokss_17,1.131","tatas tau vāyasībhūtau balyannakṛtapāraṇau /
gaṇau jātismarau suṣṭhu śivaikāgrau babhūvatuḥ","ततस् तौ वायसीभूतौ बल्यन्नकृतपारणौ /
गणौ जातिस्मरौ सुष्ठु शिवैकाग्रौ बभूवतुः"
Kathasaritsagara,"sokss_17,1.132","kālena bhaktituṣṭasya nideśāc chaṃkarasya tau /
bhāsāvabhūtāṃ prathamaṃ tato 'pi ca śikhaṇḍinau","कालेन भक्तितुष्टस्य निदेशाच् छंकरस्य तौ /
भासावभूतां प्रथमं ततो ऽपि च शिखण्डिनौ"
Kathasaritsagara,"sokss_17,1.133","tato 'pi haṃsatāṃ prāptau tau kālena gaṇeśvarau /
tatrāpi parayā bhaktyā tāvārādhayatāṃ haram","ततो ऽपि हंसतां प्राप्तौ तौ कालेन गणेश्वरौ /
तत्रापि परया भक्त्या तावाराधयतां हरम्"
Kathasaritsagara,"sokss_17,1.134","tīrthasnānair vratair dhyānaiḥ pūjanaistoṣiteśvarau /
hemaratnamayau tau ca saṃjātau jñāninau tathā","तीर्थस्नानैर् व्रतैर् ध्यानैः पूजनैस्तोषितेश्वरौ /
हेमरत्नमयौ तौ च संजातौ ज्ञानिनौ तथा"
Kathasaritsagara,"sokss_17,1.135","tāvāvāṃ pārvatīśāpaprāptakleśaparamparau /
viddhyetau haṃsatāṃ prāptau piṅgeśvaraguheśvarau","तावावां पार्वतीशापप्राप्तक्लेशपरम्परौ /
विद्ध्येतौ हंसतां प्राप्तौ पिङ्गेश्वरगुहेश्वरौ"
Kathasaritsagara,"sokss_17,1.136","jayātmajābhilāṣī yo maṇipuṣpeśvaro gaṇaḥ /
devyā śaptaḥ sa jātastvaṃ brahmadatto nṛpo bhuvi","जयात्मजाभिलाषी यो मणिपुष्पेश्वरो गणः /
देव्या शप्तः स जातस्त्वं ब्रह्मदत्तो नृपो भुवि"
Kathasaritsagara,"sokss_17,1.137","jayāsutā sā jāteyaṃ bhāryā somaprabhā tava /
dhūrjaṭaḥ sa ca jāto 'yaṃ mantrī te śivabhūtikaḥ","जयासुता सा जातेयं भार्या सोमप्रभा तव /
धूर्जटः स च जातो ऽयं मन्त्री ते शिवभूतिकः"
Kathasaritsagara,"sokss_17,1.138","ata eva ca saṃprāptajñānābhyāmambikākṛtam /
smṛtvā śapāntamāvābhyāṃ dattaṃ te niśi darśanam","अत एव च संप्राप्तज्ञानाभ्यामम्बिकाकृतम् /
स्मृत्वा शपान्तमावाभ्यां दत्तं ते निशि दर्शनम्"
Kathasaritsagara,"sokss_17,1.139","tadupāyakramātsarve militāḥ sma ime 'dhunā /
āvāṃ caiva pradāsyāvo yuṣmabhyaṃ jñānamuttamam","तदुपायक्रमात्सर्वे मिलिताः स्म इमे ऽधुना /
आवां चैव प्रदास्यावो युष्मभ्यं ज्ञानमुत्तमम्"
Kathasaritsagara,"sokss_17,1.140","āyāta tattridaśaśailagataṃ vrajāmaḥ
kṣetraṃ yathārthamacalendrasutāpatestat /
siddhīśvaraṃ vidadhire kila yatra devā
vidyuddhvajāsuravināśakṛte tapāṃsi","आयात तत्त्रिदशशैलगतं व्रजामः
क्षेत्रं यथार्थमचलेन्द्रसुतापतेस्तत् /
सिद्धीश्वरं विदधिरे किल यत्र देवा
विद्युद्ध्वजासुरविनाशकृते तपांसि"
Kathasaritsagara,"sokss_17,1.141","jaghnuste ca tamasuraṃ samare śarvaprasādalabdhena /
vidyādharendrapatinā muktāphalaketunā sahāyena","जघ्नुस्ते च तमसुरं समरे शर्वप्रसादलब्धेन /
विद्याधरेन्द्रपतिना मुक्ताफलकेतुना सहायेन"
Kathasaritsagara,"sokss_17,1.142","sa ca muktāphalaketuḥ śāpakṛtaṃ martyabhāvamuttīrya /
tadanugrahādavāpatpadmāvatyā samāgamaṃ bhūyaḥ","स च मुक्ताफलकेतुः शापकृतं मर्त्यभावमुत्तीर्य /
तदनुग्रहादवापत्पद्मावत्या समागमं भूयः"
Kathasaritsagara,"sokss_17,1.143","tādṛśi tatra kṣetre gatvā natvā haraṃ prayāsyāmaḥ /
svāṃ gatimīdṛgvihito devyasmākaṃ samo hi śāpāntaḥ","तादृशि तत्र क्षेत्रे गत्वा नत्वा हरं प्रयास्यामः /
स्वां गतिमीदृग्विहितो देव्यस्माकं समो हि शापान्तः"
Kathasaritsagara,"sokss_17,1.144","ity ukto divyābhyāṃ haṃsābhyāṃ brahmadattabhūmipatiḥ /
sadyo 'bhūnmuktāphalaketukathāśravaṇakautukākṣiptaḥ","इत्य् उक्तो दिव्याभ्यां हंसाभ्यां ब्रह्मदत्तभूमिपतिः /
सद्यो ऽभून्मुक्ताफलकेतुकथाश्रवणकौतुकाक्षिप्तः"
Kathasaritsagara,"sokss_17,2.1","iti mahākaviśrīsomadevabhaṭṭaviracite kathāsaritsāgare padmāvatīlambake prathamas taraṅgaḥ /

dvitīyas taraṅgaḥ /

tataḥ sa brahmadattastau divyahaṃsau nṛpo 'bravīt /
kathaṃ vidyuddhvajaṃ muktāphalaketurjaghāna tam","इति महाकविश्रीसोमदेवभट्टविरचिते कथासरित्सागरे पद्मावतीलम्बके प्रथमस् तरङ्गः /

द्वितीयस् तरङ्गः /

ततः स ब्रह्मदत्तस्तौ दिव्यहंसौ नृपो ऽब्रवीत् /
कथं विद्युद्ध्वजं मुक्ताफलकेतुर्जघान तम्"
Kathasaritsagara,"sokss_17,2.2","śāpamartyatvamuttīrya prāpa padmāvatīṃ katham /
etat kathayatāṃ tāvat kartāsmi prakṛtaṃ tataḥ","शापमर्त्यत्वमुत्तीर्य प्राप पद्मावतीं कथम् /
एतत् कथयतां तावत् कर्तास्मि प्रकृतं ततः"
Kathasaritsagara,"sokss_17,2.3","tac chrutvā tatkathāmevaṃ tāvavarṇayatāṃ khagau /
āsīdvidyutprabho nāma daityendro devadurjayaḥ","तच् छ्रुत्वा तत्कथामेवं ताववर्णयतां खगौ /
आसीद्विद्युत्प्रभो नाम दैत्येन्द्रो देवदुर्जयः"
Kathasaritsagara,"sokss_17,2.4","sa gatvā jāhnavītīre sabhāryaḥ putrakāmyayā /
brahmāṇam ārādhayituṃ cakre varṣaśataṃ tapaḥ","स गत्वा जाह्नवीतीरे सभार्यः पुत्रकाम्यया /
ब्रह्माणम् आराधयितुं चक्रे वर्षशतं तपः"
Kathasaritsagara,"sokss_17,2.5","tapastuṣṭasya sa tataḥ surārirbrahmaṇo varāt /
prāpa vidyuddhvajaṃ nāma tridaśāvadhyamātmajam","तपस्तुष्टस्य स ततः सुरारिर्ब्रह्मणो वरात् /
प्राप विद्युद्ध्वजं नाम त्रिदशावध्यमात्मजम्"
Kathasaritsagara,"sokss_17,2.6","sa bālo 'pi mahāvīryo daityarājasuto balaiḥ /
rakṣyamāṇaṃ caturdikkaṃ dṛṣṭvā svapuramekadā","स बालो ऽपि महावीर्यो दैत्यराजसुतो बलैः /
रक्ष्यमाणं चतुर्दिक्कं दृष्ट्वा स्वपुरमेकदा"
Kathasaritsagara,"sokss_17,2.7","vayasyamekamaprākṣīdbhayamatra kutaḥ sakhe /
yenedaṃ rakṣyate nityaṃ nagaraṃ sainikair iti","वयस्यमेकमप्राक्षीद्भयमत्र कुतः सखे /
येनेदं रक्ष्यते नित्यं नगरं सैनिकैर् इति"
Kathasaritsagara,"sokss_17,2.8","tato vayasyaḥ so 'vādīdasti nastridaśeśvaraḥ /
pratipakṣastadartho 'yaṃ purarakṣaṇasaṃvidhiḥ","ततो वयस्यः सो ऽवादीदस्ति नस्त्रिदशेश्वरः /
प्रतिपक्षस्तदर्थो ऽयं पुररक्षणसंविधिः"
Kathasaritsagara,"sokss_17,2.9","dantināṃ daśalakṣāṇi rathānāṃ ca caturdaśa /
triṃśallakṣāṇi cāśvānāṃ pattīnāṃ daśakoṭayaḥ","दन्तिनां दशलक्षाणि रथानां च चतुर्दश /
त्रिंशल्लक्षाणि चाश्वानां पत्तीनां दशकोटयः"
Kathasaritsagara,"sokss_17,2.10","yāme yāme 'bhir akṣanti puraṃ vārakramādidam /
sa ca praharavāro 'bdaisteṣāmāyāti saptabhiḥ","यामे यामे ऽभिर् अक्षन्ति पुरं वारक्रमादिदम् /
स च प्रहरवारो ऽब्दैस्तेषामायाति सप्तभिः"
Kathasaritsagara,"sokss_17,2.11","tac chrutvā so 'bravīdvidyuddhvajo dhigrājyamīdṛśam /
rakṣyate yatkilānyeṣāṃ bāhubhir na svabāhunā","तच् छ्रुत्वा सो ऽब्रवीद्विद्युद्ध्वजो धिग्राज्यमीदृशम् /
रक्ष्यते यत्किलान्येषां बाहुभिर् न स्वबाहुना"
Kathasaritsagara,"sokss_17,2.12","tatkṛtvāhaṃ tapastīvraṃ kariṣyāmi tathā yathā /
bhujanirjitaśatrorme na syādeṣā viḍambanā","तत्कृत्वाहं तपस्तीव्रं करिष्यामि तथा यथा /
भुजनिर्जितशत्रोर्मे न स्यादेषा विडम्बना"
Kathasaritsagara,"sokss_17,2.13","ity uktvaiva vayasyaṃ taṃ vārayantaṃ niṣidhya saḥ /
vidyuddhvajo yayau pitroranuktvā tapase vanam","इत्य् उक्त्वैव वयस्यं तं वारयन्तं निषिध्य सः /
विद्युद्ध्वजो ययौ पित्रोरनुक्त्वा तपसे वनम्"
Kathasaritsagara,"sokss_17,2.14","buddhvātha pitarau snehādanvāgatya tamūcatuḥ /
kva bālastvaṃ kva ca tapaḥ kaṣṭaṃ mā putra sāhasam","बुद्ध्वाथ पितरौ स्नेहादन्वागत्य तमूचतुः /
क्व बालस्त्वं क्व च तपः कष्टं मा पुत्र साहसम्"
Kathasaritsagara,"sokss_17,2.15","jitaśatruṃ ca rājyaṃ nas trailokye nu tato 'dhikam /
kiṃ vāñchasi vṛthātmānaṃ śoṣayan kiṃ dunoṣi nau","जितशत्रुं च राज्यं नस् त्रैलोक्ये नु ततो ऽधिकम् /
किं वाञ्छसि वृथात्मानं शोषयन् किं दुनोषि नौ"
Kathasaritsagara,"sokss_17,2.16","evaṃ vadantau pitarau vidyuddhvaja uvāca saḥ /
bālya evārjayiṣyāmi divyāstrāṇi tapobalāt","एवं वदन्तौ पितरौ विद्युद्ध्वज उवाच सः /
बाल्य एवार्जयिष्यामि दिव्यास्त्राणि तपोबलात्"
Kathasaritsagara,"sokss_17,2.17","niḥśatru ca jagadrājyametenaiva na vedmi kim /
rakṣyate nityasaṃnaddhaiḥ sainyaiḥ svapuram eva yat","निःशत्रु च जगद्राज्यमेतेनैव न वेद्मि किम् /
रक्ष्यते नित्यसंनद्धैः सैन्यैः स्वपुरम् एव यत्"
Kathasaritsagara,"sokss_17,2.18","ityādi niścayenoktvā pitarau ca visṛjya saḥ /
vidyuddhvajo 'suraś cakre viriñcārādhanaṃ tapaḥ","इत्यादि निश्चयेनोक्त्वा पितरौ च विसृज्य सः /
विद्युद्ध्वजो ऽसुरश् चक्रे विरिञ्चाराधनं तपः"
Kathasaritsagara,"sokss_17,2.19","phalāhāro 'mbubhakṣaś ca vāyubhugvarjitāśanaḥ /
trīṇi trīṇi kramāttasthau daityo varṣaśatāni saḥ","फलाहारो ऽम्बुभक्षश् च वायुभुग्वर्जिताशनः /
त्रीणि त्रीणि क्रमात्तस्थौ दैत्यो वर्षशतानि सः"
Kathasaritsagara,"sokss_17,2.20","tato brahmā jagatkṣobhakṣamam ālokya tattapaḥ /
etyāstrāṇi dadau tasmai brahmādīni tadarthine","ततो ब्रह्मा जगत्क्षोभक्षमम् आलोक्य तत्तपः /
एत्यास्त्राणि ददौ तस्मै ब्रह्मादीनि तदर्थिने"
Kathasaritsagara,"sokss_17,2.21","brahmāstrametadanyena nāstreṇa pratihanyate /
vinā pāśupataṃ raudramastramasmadagocaram","ब्रह्मास्त्रमेतदन्येन नास्त्रेण प्रतिहन्यते /
विना पाशुपतं रौद्रमस्त्रमस्मदगोचरम्"
Kathasaritsagara,"sokss_17,2.22","tadakāle tvayā naitatprayoktavyaṃ jayaiṣiṇā /
ity uktvā prayayau brahmā sa daityaścāgamadgṛham","तदकाले त्वया नैतत्प्रयोक्तव्यं जयैषिणा /
इत्य् उक्त्वा प्रययौ ब्रह्मा स दैत्यश्चागमद्गृहम्"
Kathasaritsagara,"sokss_17,2.23","tatas tadutsavāyātaiḥ sarvaiḥ sa svabalaiḥ saha /
vidyuddhvajaḥ samaṃ pitrā prāyācchakrajigīṣayā","ततस् तदुत्सवायातैः सर्वैः स स्वबलैः सह /
विद्युद्ध्वजः समं पित्रा प्रायाच्छक्रजिगीषया"
Kathasaritsagara,"sokss_17,2.24","śakrastadāgamaṃ budhvā kṛtarakṣastriviṣṭape /
sakhyā vidyādharendreṇa sahitaścandraketunā","शक्रस्तदागमं बुध्वा कृतरक्षस्त्रिविष्टपे /
सख्या विद्याधरेन्द्रेण सहितश्चन्द्रकेतुना"
Kathasaritsagara,"sokss_17,2.25","padmaśekharasaṃjñena gandharvādhīśvareṇa ca /
sadevalokapālo 'gre yuyutsus tasya niryayau","पद्मशेखरसंज्ञेन गन्धर्वाधीश्वरेण च /
सदेवलोकपालो ऽग्रे युयुत्सुस् तस्य निर्ययौ"
Kathasaritsagara,"sokss_17,2.26","prāpa vidyuddhvajaścātra balair ācchāditāmbaraḥ /
brahmarudrādayaścaitamāhavaṃ draṣṭum āyayuḥ","प्राप विद्युद्ध्वजश्चात्र बलैर् आच्छादिताम्बरः /
ब्रह्मरुद्रादयश्चैतमाहवं द्रष्टुम् आययुः"
Kathasaritsagara,"sokss_17,2.27","tataḥ pravavṛte yuddhaṃ tayor ubhayasainyayoḥ /
parasparāstrasaṃpātaniruddhārkāndhakāritam","ततः प्रववृते युद्धं तयोर् उभयसैन्ययोः /
परस्परास्त्रसंपातनिरुद्धार्कान्धकारितम्"
Kathasaritsagara,"sokss_17,2.28","amarṣavātakṣubhito vāhinīśatanirbharaḥ /
luṭhadvājigajagrāho vavṛdhe samarārṇavaḥ","अमर्षवातक्षुभितो वाहिनीशतनिर्भरः /
लुठद्वाजिगजग्राहो ववृधे समरार्णवः"
Kathasaritsagara,"sokss_17,2.29","dvandvayuddheṣu devānāṃ saṃpravṛtteṣv athāsuraiḥ /
śakraṃ vidyutprabho 'py āgād vidyuddhvajapitā krudhā","द्वन्द्वयुद्धेषु देवानां संप्रवृत्तेष्व् अथासुरैः /
शक्रं विद्युत्प्रभो ऽप्य् आगाद् विद्युद्ध्वजपिता क्रुधा"
Kathasaritsagara,"sokss_17,2.30","astrapratyastrayuddhena śanaistenāmaradviṣā /
śakro 'bhibhūyamāno 'tha tasmai vajramavākṣipat","अस्त्रप्रत्यस्त्रयुद्धेन शनैस्तेनामरद्विषा /
शक्रो ऽभिभूयमानो ऽथ तस्मै वज्रमवाक्षिपत्"
Kathasaritsagara,"sokss_17,2.31","vajrāhataḥ sa daityo 'tra papāta gatajīvitaḥ /
vidyuddhvajo 'tha tatkrodhād abhyadhāvac chatakratum","वज्राहतः स दैत्यो ऽत्र पपात गतजीवितः /
विद्युद्ध्वजो ऽथ तत्क्रोधाद् अभ्यधावच् छतक्रतुम्"
Kathasaritsagara,"sokss_17,2.32","aprāṇasaṃśaye cādau tasmai brahmāstramakṣipat /
anye ca prāharannanyaistasminnastrair mahāsurāḥ","अप्राणसंशये चादौ तस्मै ब्रह्मास्त्रमक्षिपत् /
अन्ये च प्राहरन्नन्यैस्तस्मिन्नस्त्रैर् महासुराः"
Kathasaritsagara,"sokss_17,2.33","so 'tha dhyātveśvarādiṣṭamastraṃ pāśupataṃ kṣaṇāt /
agropasthitamabhyarcya śakraścikṣepa śatruṣu","सो ऽथ ध्यात्वेश्वरादिष्टमस्त्रं पाशुपतं क्षणात् /
अग्रोपस्थितमभ्यर्च्य शक्रश्चिक्षेप शत्रुषु"
Kathasaritsagara,"sokss_17,2.34","tena kālāgnināstreṇa dagdhaṃ tatsainyamāsuram /
vidyuddhvajastu bālatvādahato mūrcchito 'patat","तेन कालाग्निनास्त्रेण दग्धं तत्सैन्यमासुरम् /
विद्युद्ध्वजस्तु बालत्वादहतो मूर्च्छितो ऽपतत्"
Kathasaritsagara,"sokss_17,2.35","na hinasti tadastraṃ hi bālaṃ vṛddhaṃ parāṅmukham /
tato labdhajayā devāḥ svasthānānyakhilā yayuḥ","न हिनस्ति तदस्त्रं हि बालं वृद्धं पराङ्मुखम् /
ततो लब्धजया देवाः स्वस्थानान्यखिला ययुः"
Kathasaritsagara,"sokss_17,2.36","so 'pi vidyuddhvajo dhvastaḥ sucirāl labdhacetanaḥ /
śocan palāyya militān avocac cheṣasainikān","सो ऽपि विद्युद्ध्वजो ध्वस्तः सुचिराल् लब्धचेतनः /
शोचन् पलाय्य मिलितान् अवोचच् छेषसैनिकान्"
Kathasaritsagara,"sokss_17,2.37","jayino 'pi jitāḥ smo 'dya brahmāstre pratyutārjite /
tattyakṣyāmyāhave gatvā śakramāsādya jīvitam","जयिनो ऽपि जिताः स्मो ऽद्य ब्रह्मास्त्रे प्रत्युतार्जिते /
तत्त्यक्ष्याम्याहवे गत्वा शक्रमासाद्य जीवितम्"
Kathasaritsagara,"sokss_17,2.38","hate pitari śakṣyāmi na gantuṃ svapuraṃ punaḥ /
ity uktavantaṃ taṃ mantrī vṛddho vakti sma paitṛkaḥ","हते पितरि शक्ष्यामि न गन्तुं स्वपुरं पुनः /
इत्य् उक्तवन्तं तं मन्त्री वृद्धो वक्ति स्म पैतृकः"
Kathasaritsagara,"sokss_17,2.39","akālamuktaṃ brahmāstramanyamuktāstramantharam /
anyāstrāsahanaiśānamahāstravyāhataṃ hi tat","अकालमुक्तं ब्रह्मास्त्रमन्यमुक्तास्त्रमन्थरम् /
अन्यास्त्रासहनैशानमहास्त्रव्याहतं हि तत्"
Kathasaritsagara,"sokss_17,2.40","tallabdhajayamākṣeptuṃ nākāle śatrumarhasi /
evaṃ hi tasyopacayaḥ svanāśaś ca kṛto bhavet","तल्लब्धजयमाक्षेप्तुं नाकाले शत्रुमर्हसि /
एवं हि तस्योपचयः स्वनाशश् च कृतो भवेत्"
Kathasaritsagara,"sokss_17,2.41","dhīro hi rakṣann ātmānaṃ kāle prāpya balaṃ ripoḥ /
manyupratikriyāṃ kṛtvā viśvaślāghyaṃ yaśo 'śnute","धीरो हि रक्षन्न् आत्मानं काले प्राप्य बलं रिपोः /
मन्युप्रतिक्रियां कृत्वा विश्वश्लाघ्यं यशो ऽश्नुते"
Kathasaritsagara,"sokss_17,2.42","iti vṛddhena tenokto vidyuddhvaja uvāca saḥ /
tarhyasmadrājyarakṣārthaṃ yāta yūyamahaṃ punaḥ","इति वृद्धेन तेनोक्तो विद्युद्ध्वज उवाच सः /
तर्ह्यस्मद्राज्यरक्षार्थं यात यूयमहं पुनः"
Kathasaritsagara,"sokss_17,2.43","tam evārādhayiṣyāmi gatvā sarveśvaraṃ śivam /
ity uktvānicchato 'pyetanvisasarjaiva so 'nugān","तम् एवाराधयिष्यामि गत्वा सर्वेश्वरं शिवम् /
इत्य् उक्त्वानिच्छतो ऽप्येतन्विससर्जैव सो ऽनुगान्"
Kathasaritsagara,"sokss_17,2.44","gatvā ca pañcabhiḥ sārdhaṃ vayasyair daityaputrakaiḥ /
kailāsamūle gaṅgāyāstīre so 'śiśriyattapaḥ","गत्वा च पञ्चभिः सार्धं वयस्यैर् दैत्यपुत्रकैः /
कैलासमूले गङ्गायास्तीरे सो ऽशिश्रियत्तपः"
Kathasaritsagara,"sokss_17,2.45","dharme pañcāgnimadhye ca śīte tasthau sa vāriṇi /
ekaṃ sahasraṃ varṣāṇāṃ śivadhyāyī phalāśanaḥ","धर्मे पञ्चाग्निमध्ये च शीते तस्थौ स वारिणि /
एकं सहस्रं वर्षाणां शिवध्यायी फलाशनः"
Kathasaritsagara,"sokss_17,2.46","mūlāśano dvitīyaṃ ca tṛtīyaṃ vāribhojanaḥ /
vāyubhakṣaś caturthaṃ ca nirāhāraś ca pañcamam","मूलाशनो द्वितीयं च तृतीयं वारिभोजनः /
वायुभक्षश् चतुर्थं च निराहारश् च पञ्चमम्"
Kathasaritsagara,"sokss_17,2.47","varadānāgataṃ bhūyo bahu mene na padmajam /
dṛṣṭo varaprabhāvas te gamyatāmity uvāca ca","वरदानागतं भूयो बहु मेने न पद्मजम् /
दृष्टो वरप्रभावस् ते गम्यतामित्य् उवाच च"
Kathasaritsagara,"sokss_17,2.48","kālaṃ tāvantam evānyannirāhārasthitaṃ ca tam /
mūrdhodgatamahādhūmaṃ sākṣācchaṃbhurupāyayau","कालं तावन्तम् एवान्यन्निराहारस्थितं च तम् /
मूर्धोद्गतमहाधूमं साक्षाच्छंभुरुपाययौ"
Kathasaritsagara,"sokss_17,2.49","vṛṇīṣva varamity uktastena daityo jagāda saḥ /
vadhyāmahaṃ raṇe śakraṃ tvatprasādādvibho iti","वृणीष्व वरमित्य् उक्तस्तेन दैत्यो जगाद सः /
वध्यामहं रणे शक्रं त्वत्प्रसादाद्विभो इति"
Kathasaritsagara,"sokss_17,2.50","uttiṣṭha na viśeṣo 'sti jitasya nihatasya vā /
tadindraṃ jeṣyasi raṇe tatpade ca nivatsyasi","उत्तिष्ठ न विशेषो ऽस्ति जितस्य निहतस्य वा /
तदिन्द्रं जेष्यसि रणे तत्पदे च निवत्स्यसि"
Kathasaritsagara,"sokss_17,2.51","ity uktvāntardadhe devaḥ so 'pi siddhaṃ manoratham /
matvā vidyuddhvajaḥ kṛtvā pāraṇaṃ svapuraṃ yayau","इत्य् उक्त्वान्तर्दधे देवः सो ऽपि सिद्धं मनोरथम् /
मत्वा विद्युद्ध्वजः कृत्वा पारणं स्वपुरं ययौ"
Kathasaritsagara,"sokss_17,2.52","tatrābhinanditaḥ pauraistena pitryeṇa mantriṇā /
militvā tatkṛte taptatapasā vyadhitotsavam","तत्राभिनन्दितः पौरैस्तेन पित्र्येण मन्त्रिणा /
मिलित्वा तत्कृते तप्ततपसा व्यधितोत्सवम्"
Kathasaritsagara,"sokss_17,2.53","āhūyāsurasainyāni vihitāhavasaṃvidhiḥ /
indrāya prāhiṇoddūtaṃ yudhi sajjjo bhaveti saḥ","आहूयासुरसैन्यानि विहिताहवसंविधिः /
इन्द्राय प्राहिणोद्दूतं युधि सज्ज्जो भवेति सः"
Kathasaritsagara,"sokss_17,2.54","cacāla ca nabhaḥ senānādanirghātadāritam /
ketubhiś chādayaṃs tanvan riṣṭaṃ svarvāsinām iva","चचाल च नभः सेनानादनिर्घातदारितम् /
केतुभिश् छादयंस् तन्वन् रिष्टं स्वर्वासिनाम् इव"
Kathasaritsagara,"sokss_17,2.55","indro 'pi taṃ labdhavaraṃ vijñāyāgatamākulaḥ /
saṃmantrya devaguruṇā surasainyānyupāhvayat","इन्द्रो ऽपि तं लब्धवरं विज्ञायागतमाकुलः /
संमन्त्र्य देवगुरुणा सुरसैन्यान्युपाह्वयत्"
Kathasaritsagara,"sokss_17,2.56","tato vidyuddhvaje prāpte tayor ubhayasainyayoḥ /
sveṣāṃ pareṣāṃ cājñātavibhāgo 'bhūnmahāhavaḥ","ततो विद्युद्ध्वजे प्राप्ते तयोर् उभयसैन्ययोः /
स्वेषां परेषां चाज्ञातविभागो ऽभून्महाहवः"
Kathasaritsagara,"sokss_17,2.57","subāhupramukhā daityāḥ sahāyudhyanta vāyubhiḥ /
piṅgākṣādyāḥ kuberaiś ca mahāmāyādayo 'gnibhiḥ","सुबाहुप्रमुखा दैत्याः सहायुध्यन्त वायुभिः /
पिङ्गाक्षाद्याः कुबेरैश् च महामायादयो ऽग्निभिः"
Kathasaritsagara,"sokss_17,2.58","ayaḥkāyādayaḥ sūryaiḥ siddhair ākampanādayaḥ /
anye vidyādharair daityā gandharvādyaistato 'pare","अयःकायादयः सूर्यैः सिद्धैर् आकम्पनादयः /
अन्ये विद्याधरैर् दैत्या गन्धर्वाद्यैस्ततो ऽपरे"
Kathasaritsagara,"sokss_17,2.59","evamāsīnmahāyuddhaṃ teṣāṃ vāsaraviṃśatim /
ekaviṃśe dine daityair abhajyanta raṇe suraḥ","एवमासीन्महायुद्धं तेषां वासरविंशतिम् /
एकविंशे दिने दैत्यैर् अभज्यन्त रणे सुरः"
Kathasaritsagara,"sokss_17,2.60","te ca bhagnāḥ praviviśuḥ palāyyāntastriviṣṭapam /
tataścair āvaṇārūḍho niragādvāsavaḥ svayam","ते च भग्नाः प्रविविशुः पलाय्यान्तस्त्रिविष्टपम् /
ततश्चैर् आवणारूढो निरगाद्वासवः स्वयम्"
Kathasaritsagara,"sokss_17,2.61","parivārya ca taṃ devasainyāni niraguḥ punaḥ /
candraketuprabhṛtibhiḥ sahaiva dyucareśvaraiḥ","परिवार्य च तं देवसैन्यानि निरगुः पुनः /
चन्द्रकेतुप्रभृतिभिः सहैव द्युचरेश्वरैः"
Kathasaritsagara,"sokss_17,2.62","tataḥ pravṛtte saṅgrāme hanyamānāsurāmare /
indramabhyadravadvidyuddhvajaḥ pitṛvadhakrudhā","ततः प्रवृत्ते सङ्ग्रामे हन्यमानासुरामरे /
इन्द्रमभ्यद्रवद्विद्युद्ध्वजः पितृवधक्रुधा"
Kathasaritsagara,"sokss_17,2.63","so 'strāṇi tasya pratyastrair daityendrasya pratighnataḥ /
ciccheda bāṇaiḥ kodaṇḍaṃ devarājo muhur muhuḥ","सो ऽस्त्राणि तस्य प्रत्यस्त्रैर् दैत्येन्द्रस्य प्रतिघ्नतः /
चिच्छेद बाणैः कोदण्डं देवराजो मुहुर् मुहुः"
Kathasaritsagara,"sokss_17,2.64","tato mudgaramādāya maheśvaravaroddhuraḥ /
vidyuddhvajastaṃ sa javādadhāvadvāsavaṃ prati","ततो मुद्गरमादाय महेश्वरवरोद्धुरः /
विद्युद्ध्वजस्तं स जवादधावद्वासवं प्रति"
Kathasaritsagara,"sokss_17,2.65","utplutya dantayor dattvā pādamair āvaṇasya ca /
ārurohāsya kumbhāgraṃ yantāraṃ vimamātha ca","उत्प्लुत्य दन्तयोर् दत्त्वा पादमैर् आवणस्य च /
आरुरोहास्य कुम्भाग्रं यन्तारं विममाथ च"
Kathasaritsagara,"sokss_17,2.66","dadau ca devarājāya prahāraṃ mudgareṇa saḥ /
devarājaś ca muśalenāśu pratijaghāna tam","ददौ च देवराजाय प्रहारं मुद्गरेण सः /
देवराजश् च मुशलेनाशु प्रतिजघान तम्"
Kathasaritsagara,"sokss_17,2.67","vidyuddhvajo 'pi bhūyastaṃ mudgareṇa jaghāna yat /
tadindraḥ so 'patadvāyurathasyopari mūrcchitaḥ","विद्युद्ध्वजो ऽपि भूयस्तं मुद्गरेण जघान यत् /
तदिन्द्रः सो ऽपतद्वायुरथस्योपरि मूर्च्छितः"
Kathasaritsagara,"sokss_17,2.68","vāyur manojavenendraṃ taṃ rathenānyato 'harat /
vidyuddhvajo 'sya paścāc ca dattajhampo 'patad bhuvi","वायुर् मनोजवेनेन्द्रं तं रथेनान्यतो ऽहरत् /
विद्युद्ध्वजो ऽस्य पश्चाच् च दत्तझम्पो ऽपतद् भुवि"
Kathasaritsagara,"sokss_17,2.69","akālo 'yaṃ raṇādindramapasārayata drutam /
iti tatkṣaṇamākāśāduccacāra sarasvatī","अकालो ऽयं रणादिन्द्रमपसारयत द्रुतम् /
इति तत्क्षणमाकाशादुच्चचार सरस्वती"
Kathasaritsagara,"sokss_17,2.70","tato 'pasārite śakre vāyunā rathavegataḥ /
vidyuddhvajo rathārūḍho yāvattamanudhāvati","ततो ऽपसारिते शक्रे वायुना रथवेगतः /
विद्युद्ध्वजो रथारूढो यावत्तमनुधावति"
Kathasaritsagara,"sokss_17,2.71","tāvad airāvaṇaḥ kruddho dhāvitvaiva niraṅkuśaḥ /
mathnan vidrāvya sainyāni yataḥ śakras tato yayau","तावद् ऐरावणः क्रुद्धो धावित्वैव निरङ्कुशः /
मथ्नन् विद्राव्य सैन्यानि यतः शक्रस् ततो ययौ"
Kathasaritsagara,"sokss_17,2.72","tato muktvā raṇaṃ devasainye 'pīndramanudrute /
nināya brahmabhavanaṃ bhītāṃ suraguruḥ śacīm","ततो मुक्त्वा रणं देवसैन्ये ऽपीन्द्रमनुद्रुते /
निनाय ब्रह्मभवनं भीतां सुरगुरुः शचीम्"
Kathasaritsagara,"sokss_17,2.73","atha vidyuddhvajaḥ prāpya jayaṃ śūnyāmavāpya ca /
nadadbhiḥ sahitaḥ sainyaiḥ praviveśāmarāvatīm","अथ विद्युद्ध्वजः प्राप्य जयं शून्यामवाप्य च /
नदद्भिः सहितः सैन्यैः प्रविवेशामरावतीम्"
Kathasaritsagara,"sokss_17,2.74","indro 'pi labdhasaṃjñaḥ sannakālaṃ vīkṣya saṃprati /
tad eva brahmabhavanaṃ saha sarvāmarair agāt","इन्द्रो ऽपि लब्धसंज्ञः सन्नकालं वीक्ष्य संप्रति /
तद् एव ब्रह्मभवनं सह सर्वामरैर् अगात्"
Kathasaritsagara,"sokss_17,2.75","saṃpraty asau haravaraprabhāvo mā śucaṃ kṛthāḥ /
prāptāsi svapadaṃ bhūya ityāśvāsya pitāmahaḥ","संप्रत्य् असौ हरवरप्रभावो मा शुचं कृथाः /
प्राप्तासि स्वपदं भूय इत्याश्वास्य पितामहः"
Kathasaritsagara,"sokss_17,2.76","svaṃ samādhisthalaṃ nāma tasya sarvasukhāvaham /
brahmalokaikadeśasthaṃ sthānaṃ vasataye dadau","स्वं समाधिस्थलं नाम तस्य सर्वसुखावहम् /
ब्रह्मलोकैकदेशस्थं स्थानं वसतये ददौ"
Kathasaritsagara,"sokss_17,2.77","tatrovāsa sa devendraḥ śacyair āvaṇasaṃgataḥ /
tadvākyādvāyulokaṃ ca jagmurvidyādhareśvarāḥ","तत्रोवास स देवेन्द्रः शच्यैर् आवणसंगतः /
तद्वाक्याद्वायुलोकं च जग्मुर्विद्याधरेश्वराः"
Kathasaritsagara,"sokss_17,2.78","adhṛṣyaṃ somalokaṃ ca gandharvapatayo yayuḥ /
anyalokānyayuścānye tyaktasvasvaniketanāḥ","अधृष्यं सोमलोकं च गन्धर्वपतयो ययुः /
अन्यलोकान्ययुश्चान्ये त्यक्तस्वस्वनिकेतनाः"
Kathasaritsagara,"sokss_17,2.79","vidyuddhvajaś ca devānāṃ bhūmiṃ bhramitaḍiṇḍimaḥ /
ākramya bubhuje rājyaṃ nirmaryādastriviṣṭape","विद्युद्ध्वजश् च देवानां भूमिं भ्रमितडिण्डिमः /
आक्रम्य बुभुजे राज्यं निर्मर्यादस्त्रिविष्टपे"
Kathasaritsagara,"sokss_17,2.80","atrāntare kathāsaṃdhau vāyuloke cirasthitaḥ /
vidyādhareśvaraścandraketurevaṃ vyacintayat","अत्रान्तरे कथासंधौ वायुलोके चिरस्थितः /
विद्याधरेश्वरश्चन्द्रकेतुरेवं व्यचिन्तयत्"
Kathasaritsagara,"sokss_17,2.81","svapadapracyuteneha mayā stheyaṃ kiyacciram /
nāsti vidyuddhvajasyādyāpyasmacchatrostapaḥ kṣayaḥ","स्वपदप्रच्युतेनेह मया स्थेयं कियच्चिरम् /
नास्ति विद्युद्ध्वजस्याद्याप्यस्मच्छत्रोस्तपः क्षयः"
Kathasaritsagara,"sokss_17,2.82","śrutaṃ mayā yastsa gataḥ suhṛnme padmaśekharaḥ /
gandharvendraḥ śivapuraṃ tapase somalokataḥ","श्रुतं मया यस्त्स गतः सुहृन्मे पद्मशेखरः /
गन्धर्वेन्द्रः शिवपुरं तपसे सोमलोकतः"
Kathasaritsagara,"sokss_17,2.83","tasya prasādo devena kṛtaḥ kimu na vety aham /
nādyāpi jāne tadbuddhvā jñāsye kartavyamātmanaḥ","तस्य प्रसादो देवेन कृतः किमु न वेत्य् अहम् /
नाद्यापि जाने तद्बुद्ध्वा ज्ञास्ये कर्तव्यमात्मनः"
Kathasaritsagara,"sokss_17,2.84","iti dhyāyati yāvac ca tāvadabhyāyayau sa tam /
vidyādharendraṃ gandharvarājaḥ prāptavaraḥ sakhā","इति ध्यायति यावच् च तावदभ्याययौ स तम् /
विद्याधरेन्द्रं गन्धर्वराजः प्राप्तवरः सखा"
Kathasaritsagara,"sokss_17,2.85","sa tenāśliṣya vihitasvāgataścandraketunā /
pṛṣṭaś ca nijavṛttāntaṃ gandharvapatirabhyadhāt","स तेनाश्लिष्य विहितस्वागतश्चन्द्रकेतुना /
पृष्टश् च निजवृत्तान्तं गन्धर्वपतिरभ्यधात्"
Kathasaritsagara,"sokss_17,2.86","gatvā śivapure śaṃbhuṃ tapasāhamatoṣayam /
sa ca mām ādiśad gaccha putras te bhavitottamaḥ","गत्वा शिवपुरे शंभुं तपसाहमतोषयम् /
स च माम् आदिशद् गच्छ पुत्रस् ते भवितोत्तमः"
Kathasaritsagara,"sokss_17,2.87","punaḥ prāpsyasi rājyaṃ ca kanyāṃ sarvottamāmapi /
vidyuddhvajāntako yasyā vīro bhartā bhaviṣyati","पुनः प्राप्स्यसि राज्यं च कन्यां सर्वोत्तमामपि /
विद्युद्ध्वजान्तको यस्या वीरो भर्ता भविष्यति"
Kathasaritsagara,"sokss_17,2.88","ityādiṣṭo hareṇāhaṃ tavaitadvaktumāgataḥ /
gandharvendrāditi śrutvā candraketur uvāca saḥ","इत्यादिष्टो हरेणाहं तवैतद्वक्तुमागतः /
गन्धर्वेन्द्रादिति श्रुत्वा चन्द्रकेतुर् उवाच सः"
Kathasaritsagara,"sokss_17,2.89","mamāpyetasya duḥkhasya śāntyai gatvā maheśvaraḥ /
ārādhyastamanārādhya na santīpsitasiddhayaḥ","ममाप्येतस्य दुःखस्य शान्त्यै गत्वा महेश्वरः /
आराध्यस्तमनाराध्य न सन्तीप्सितसिद्धयः"
Kathasaritsagara,"sokss_17,2.90","iti niścitya tapase divyaṃ kṣetraṃ triśūlinaḥ /
muktāvalyā samaṃ patnyā candraketurjagāma saḥ","इति निश्चित्य तपसे दिव्यं क्षेत्रं त्रिशूलिनः /
मुक्तावल्या समं पत्न्या चन्द्रकेतुर्जगाम सः"
Kathasaritsagara,"sokss_17,2.91","so 'pi svavaravṛttāntamindrāyoktvā ripukṣaye /
utpannāstho yayau somabhuvanaṃ padmaśekharaḥ","सो ऽपि स्ववरवृत्तान्तमिन्द्रायोक्त्वा रिपुक्षये /
उत्पन्नास्थो ययौ सोमभुवनं पद्मशेखरः"
Kathasaritsagara,"sokss_17,2.92","tataḥ surapatis tatra sa samādhisthale sthitaḥ /
jātāsthaḥ saṃkṣaye śatror amartyagurum asmarat","ततः सुरपतिस् तत्र स समाधिस्थले स्थितः /
जातास्थः संक्षये शत्रोर् अमर्त्यगुरुम् अस्मरत्"
Kathasaritsagara,"sokss_17,2.93","saṃsmṛtopasthitaṃ tatra prahvaḥ satkṛtya so 'bravīt /
tapastuṣṭaḥ śivaḥ padmaśekharasya samādiśat","संस्मृतोपस्थितं तत्र प्रह्वः सत्कृत्य सो ऽब्रवीत् /
तपस्तुष्टः शिवः पद्मशेखरस्य समादिशत्"
Kathasaritsagara,"sokss_17,2.94","vidyuddhvajasya hantāraṃ bhāvijāmātaraṃ kila /
tadasya duṣkṛtasyāntastāvannaḥ kiṃ tvahaṃ ciram","विद्युद्ध्वजस्य हन्तारं भाविजामातरं किल /
तदस्य दुष्कृतस्यान्तस्तावन्नः किं त्वहं चिरम्"
Kathasaritsagara,"sokss_17,2.95","nivasanniha nirviṇṇaḥ svapadabhraṃśaduḥsthitaḥ /
taccintayātra bhagavannapāyaṃ śīghrakāriṇam","निवसन्निह निर्विण्णः स्वपदभ्रंशदुःस्थितः /
तच्चिन्तयात्र भगवन्नपायं शीघ्रकारिणम्"
Kathasaritsagara,"sokss_17,2.96","iti devaguruḥ śakrādvacaḥ śrutvā jagāda tam /
kāmaṃ tasya ripoḥ prāpto duṣkṛtaistapasaḥ kṣayaḥ","इति देवगुरुः शक्राद्वचः श्रुत्वा जगाद तम् /
कामं तस्य रिपोः प्राप्तो दुष्कृतैस्तपसः क्षयः"
Kathasaritsagara,"sokss_17,2.97","tasmād avasaro 'smākaṃ svaprayatnavidherayam /
tadehi brahmaṇe brūmaḥ sa upāyaṃ vadiṣyati","तस्माद् अवसरो ऽस्माकं स्वप्रयत्नविधेरयम् /
तदेहि ब्रह्मणे ब्रूमः स उपायं वदिष्यति"
Kathasaritsagara,"sokss_17,2.98","ity ukto guruṇā śakrastadyukto brahmaṇo 'ntikam /
yayau praṇamya tasmai ca śaśaṃsa svamanogatam","इत्य् उक्तो गुरुणा शक्रस्तद्युक्तो ब्रह्मणो ऽन्तिकम् /
ययौ प्रणम्य तस्मै च शशंस स्वमनोगतम्"
Kathasaritsagara,"sokss_17,2.99","tataḥ svayaṃbhūr avadac cintaiṣā na mamāpi kim /
kiṃ tu śarvakṛtaṃ śarveṇaiva śakyaṃ vyapohitum","ततः स्वयंभूर् अवदच् चिन्तैषा न ममापि किम् /
किं तु शर्वकृतं शर्वेणैव शक्यं व्यपोहितुम्"
Kathasaritsagara,"sokss_17,2.100","sa ca devaściraṃ prāpyastadeva nikaṭaṃ hareḥ /
tadabhinnātmano yāmaḥ so 'bhyupāyaṃ vadiṣyati","स च देवश्चिरं प्राप्यस्तदेव निकटं हरेः /
तदभिन्नात्मनो यामः सो ऽभ्युपायं वदिष्यति"
Kathasaritsagara,"sokss_17,2.101","iti saṃmantrya sa brahmā śakraḥ suraguruś ca saḥ /
haṃsayānam upāruhya śvetadvīpam upāgaman","इति संमन्त्र्य स ब्रह्मा शक्रः सुरगुरुश् च सः /
हंसयानम् उपारुह्य श्वेतद्वीपम् उपागमन्"
Kathasaritsagara,"sokss_17,2.102","yatra sarvo janaḥ śaṅkhacakrapadmagadādharaḥ /
caturbhujaś ca mūrtau ca citte ca bhagavanmayaḥ","यत्र सर्वो जनः शङ्खचक्रपद्मगदाधरः /
चतुर्भुजश् च मूर्तौ च चित्ते च भगवन्मयः"
Kathasaritsagara,"sokss_17,2.103","tatra te dadṛśurdevaṃ mahāratnagṛhāntare /
sevitāṅghriṃ kamalayā śeṣaśayyāgataṃ harim","तत्र ते ददृशुर्देवं महारत्नगृहान्तरे /
सेविताङ्घ्रिं कमलया शेषशय्यागतं हरिम्"
Kathasaritsagara,"sokss_17,2.104","kṛtapraṇāmās tasmai te yathārhaṃ tena satkṛtāḥ /
devarṣivanditāścātra yathocitam upāviśan","कृतप्रणामास् तस्मै ते यथार्हं तेन सत्कृताः /
देवर्षिवन्दिताश्चात्र यथोचितम् उपाविशन्"
Kathasaritsagara,"sokss_17,2.105","bhagavatpṛṣṭakuśalā devāste taṃ vyajijñapan /
kuśalaṃ kimivāsmākaṃ deva vidyuddhvaje sati","भगवत्पृष्टकुशला देवास्ते तं व्यजिज्ञपन् /
कुशलं किमिवास्माकं देव विद्युद्ध्वजे सति"
Kathasaritsagara,"sokss_17,2.106","jānāty eva hi tatsarvaṃ devo yat tena naḥ kṛtam /
tadarthaścāgamo 'yaṃ nastaddevo vettyataḥ param","जानात्य् एव हि तत्सर्वं देवो यत् तेन नः कृतम् /
तदर्थश्चागमो ऽयं नस्तद्देवो वेत्त्यतः परम्"
Kathasaritsagara,"sokss_17,2.107","evam uktavato devāṃstānuvāca janārdanaḥ /
kiṃ na jānāmi yadbhagnā sthitistenāsureṇa me","एवम् उक्तवतो देवांस्तानुवाच जनार्दनः /
किं न जानामि यद्भग्ना स्थितिस्तेनासुरेण मे"
Kathasaritsagara,"sokss_17,2.108","kiṃ tu svayaṃ yadīśena kṛtaṃ tripuraghātinā /
tattenaivānyathā kartuṃ śakyate na punarmayā","किं तु स्वयं यदीशेन कृतं त्रिपुरघातिना /
तत्तेनैवान्यथा कर्तुं शक्यते न पुनर्मया"
Kathasaritsagara,"sokss_17,2.109","tata eva ca tasya syātkṣayo daityasya pāpmanaḥ /
tvaradhvaṃ yadi tāvadvo vacmyupāyaṃ niśamyatām","तत एव च तस्य स्यात्क्षयो दैत्यस्य पाप्मनः /
त्वरध्वं यदि तावद्वो वच्म्युपायं निशम्यताम्"
Kathasaritsagara,"sokss_17,2.110","asti māheśvaraṃ kṣetra divyaṃ siddhīśvarābhidham /
tatra saṃprāpyate devo nityasaṃnihito haraḥ","अस्ति माहेश्वरं क्षेत्र दिव्यं सिद्धीश्वराभिधम् /
तत्र संप्राप्यते देवो नित्यसंनिहितो हरः"
Kathasaritsagara,"sokss_17,2.111","etac ca darśitajvālāliṅgarūpaḥ sa eva me /
pūrvaṃ prajāpateś ca prāgrahasyamavadadvibhuḥ","एतच् च दर्शितज्वालालिङ्गरूपः स एव मे /
पूर्वं प्रजापतेश् च प्राग्रहस्यमवदद्विभुः"
Kathasaritsagara,"sokss_17,2.112","tadeta tatra gatvā taṃ tapasa prārthayāmahe /
sa evopadravamimaṃ jagatāṃ śamayiṣyati","तदेत तत्र गत्वा तं तपस प्रार्थयामहे /
स एवोपद्रवमिमं जगतां शमयिष्यति"
Kathasaritsagara,"sokss_17,2.113","ityādiṣṭavatā tena devena saha viṣṇunā /
te tārkṣyahaṃsayānābhyāṃ sarve siddhiśvaraṃ yayuḥ","इत्यादिष्टवता तेन देवेन सह विष्णुना /
ते तार्क्ष्यहंसयानाभ्यां सर्वे सिद्धिश्वरं ययुः"
Kathasaritsagara,"sokss_17,2.114","asaṃspṛṣṭe jarāmṛtyurogaiḥ saukhyaikadhāmani /
hemaratnamayā yatra mṛgapakṣidrumā api","असंस्पृष्टे जरामृत्युरोगैः सौख्यैकधामनि /
हेमरत्नमया यत्र मृगपक्षिद्रुमा अपि"
Kathasaritsagara,"sokss_17,2.115","tatrāntardarśitānyonyamūrtibhedaṃ kṣaṇe kṣaṇe /
anyānyaratnarūpaṃ ca liṅgamabhyarcya śūlinaḥ","तत्रान्तर्दर्शितान्योन्यमूर्तिभेदं क्षणे क्षणे /
अन्यान्यरत्नरूपं च लिङ्गमभ्यर्च्य शूलिनः"
Kathasaritsagara,"sokss_17,2.116","tatparāste harirbrahmā devendro diviṣadguruḥ /
tepire haramuddiśya catvāro duścaraṃ tapaḥ","तत्परास्ते हरिर्ब्रह्मा देवेन्द्रो दिविषद्गुरुः /
तेपिरे हरमुद्दिश्य चत्वारो दुश्चरं तपः"
Kathasaritsagara,"sokss_17,2.117","atrāntare ca tīvreṇa tapasā toṣitaḥ śivaḥ /
candraketorvaraṃ tasya vidyādharapateradāt","अत्रान्तरे च तीव्रेण तपसा तोषितः शिवः /
चन्द्रकेतोर्वरं तस्य विद्याधरपतेरदात्"
Kathasaritsagara,"sokss_17,2.118","uttiṣṭhotpatsyate rājanmahāvīraḥ sa te sutaḥ /
vidyuddhvajaṃ yaḥ samare yuṣmacchatruṃ haniṣyati","उत्तिष्ठोत्पत्स्यते राजन्महावीरः स ते सुतः /
विद्युद्ध्वजं यः समरे युष्मच्छत्रुं हनिष्यति"
Kathasaritsagara,"sokss_17,2.119","śāpāvatīrṇo mānuṣye kṛtāmarahitaś ca yaḥ /
gandharvarājaduhituḥ padmāvatyāstapobalāt","शापावतीर्णो मानुष्ये कृतामरहितश् च यः /
गन्धर्वराजदुहितुः पद्मावत्यास्तपोबलात्"
Kathasaritsagara,"sokss_17,2.120","punaḥ svapadam āsādya tayaiva saha bhāryayā /
sarvaṃ vidyādharaiśvaryaṃ daśa kalpān kariṣyati","पुनः स्वपदम् आसाद्य तयैव सह भार्यया /
सर्वं विद्याधरैश्वर्यं दश कल्पान् करिष्यति"
Kathasaritsagara,"sokss_17,2.121","iti dattavare deve tirobhūte sabhāryakaḥ /
candraketustadaivāgātsa vāyubhuvanaṃ punaḥ","इति दत्तवरे देवे तिरोभूते सभार्यकः /
चन्द्रकेतुस्तदैवागात्स वायुभुवनं पुनः"
Kathasaritsagara,"sokss_17,2.122","tāvattīvratapastuṣṭas tatra siddhīśvare 'pi tān /
nārāyaṇādīṃl liṅgāntar dṛṣṭo hṛṣṭān haro 'bravīt","तावत्तीव्रतपस्तुष्टस् तत्र सिद्धीश्वरे ऽपि तान् /
नारायणादींल् लिङ्गान्तर् दृष्टो हृष्टान् हरो ऽब्रवीत्"
Kathasaritsagara,"sokss_17,2.123","uttiṣṭhatālaṃ kleśena yuṣmatpakṣyeṇa toṣitaḥ /
vidyādhareśvareṇāhaṃ tapasā candraketunā","उत्तिष्ठतालं क्लेशेन युष्मत्पक्ष्येण तोषितः /
विद्याधरेश्वरेणाहं तपसा चन्द्रकेतुना"
Kathasaritsagara,"sokss_17,2.124","madaṃśaśaṃbhavas tasya vīraḥ putro janiṣyate /
yastaṃ vidyuddhvajaṃ daityaṃ haniṣyatyacirādraṇe","मदंशशंभवस् तस्य वीरः पुत्रो जनिष्यते /
यस्तं विद्युद्ध्वजं दैत्यं हनिष्यत्यचिराद्रणे"
Kathasaritsagara,"sokss_17,2.125","tato 'nyadevakāryārthaṃ mānuṣye śāpataścyutam /
padmaśekharagandharvasutā taṃ proddhariṣyati","ततो ऽन्यदेवकार्यार्थं मानुष्ये शापतश्च्युतम् /
पद्मशेखरगन्धर्वसुता तं प्रोद्धरिष्यति"
Kathasaritsagara,"sokss_17,2.126","padmāvatyākhyayā sārdhaṃ tayā gauryaṃśajātayā /
patnyā dyucarasāmrājyaṃ kṛtvā mām eva caiṣyati","पद्मावत्याख्यया सार्धं तया गौर्यंशजातया /
पत्न्या द्युचरसाम्राज्यं कृत्वा माम् एव चैष्यति"
Kathasaritsagara,"sokss_17,2.127","tatsahadhvaṃ manāgeṣaḥ kāmaḥ saṃpanna eva vaḥ /
ity acyutādīn uktvā tāñ jagāmādarśanaṃ śivaḥ","तत्सहध्वं मनागेषः कामः संपन्न एव वः /
इत्य् अच्युतादीन् उक्त्वा ताञ् जगामादर्शनं शिवः"
Kathasaritsagara,"sokss_17,2.128","tato hṛṣṭo haribrahmā śakrāmaragurū ca tau /
jagmuḥ sthānāni tānyeva te bhūyo yebhya āgatāḥ","ततो हृष्टो हरिब्रह्मा शक्रामरगुरू च तौ /
जग्मुः स्थानानि तान्येव ते भूयो येभ्य आगताः"
Kathasaritsagara,"sokss_17,2.129","atha vidyādharendrasya tasya muktāvalī priyā /
candraketoḥ sagarbhābhūtkāle ca suṣuve sutam","अथ विद्याधरेन्द्रस्य तस्य मुक्तावली प्रिया /
चन्द्रकेतोः सगर्भाभूत्काले च सुषुवे सुतम्"
Kathasaritsagara,"sokss_17,2.130","prakāśayantaṃ kakubho durādharṣeṇa tejasā /
tāmasopadravaṃ hartuṃ vālamarkamivoditam","प्रकाशयन्तं ककुभो दुराधर्षेण तेजसा /
तामसोपद्रवं हर्तुं वालमर्कमिवोदितम्"
Kathasaritsagara,"sokss_17,2.131","jāte ca tasminn ity atra bhāratī śuśruve divaḥ /
candraketo suto 'yaṃ te hantā vidyuddhvajāsuram","जाते च तस्मिन्न् इत्य् अत्र भारती शुश्रुवे दिवः /
चन्द्रकेतो सुतो ऽयं ते हन्ता विद्युद्ध्वजासुरम्"
Kathasaritsagara,"sokss_17,2.132","nāmnā ca viddhyamuṃ muktaphalaketuṃ dviṣantapam /
ity uktvā candraketuṃ sā sotsavaṃ virarāma vāk","नाम्ना च विद्ध्यमुं मुक्तफलकेतुं द्विषन्तपम् /
इत्य् उक्त्वा चन्द्रकेतुं सा सोत्सवं विरराम वाक्"
Kathasaritsagara,"sokss_17,2.133","papāta puṣpavṛṣṭiś ca jñātārthaḥ padmaśekharaḥ /
śakraścayayatus tatra ye ca cchannāḥ sthitāḥ surāḥ","पपात पुष्पवृष्टिश् च ज्ञातार्थः पद्मशेखरः /
शक्रश्चययतुस् तत्र ये च च्छन्नाः स्थिताः सुराः"
Kathasaritsagara,"sokss_17,2.134","haraprasādavṛttāntamācakṣāṇāḥ parasparam /
anubhūya pramodaṃ te svasthānānyeva śiśriyuḥ","हरप्रसादवृत्तान्तमाचक्षाणाः परस्परम् /
अनुभूय प्रमोदं ते स्वस्थानान्येव शिश्रियुः"
Kathasaritsagara,"sokss_17,2.135","sa muktāphalaketuś ca sarvasaṃskārasaṃskṛtaḥ /
sahānandena devānāṃ kramādvṛddhim upāgamat","स मुक्ताफलकेतुश् च सर्वसंस्कारसंस्कृतः /
सहानन्देन देवानां क्रमाद्वृद्धिम् उपागमत्"
Kathasaritsagara,"sokss_17,2.136","atha tasya dinaiḥ kanyā putrotpatteranantaram /
gandharvādhipateḥ padmaśekharasyāpyajāyata","अथ तस्य दिनैः कन्या पुत्रोत्पत्तेरनन्तरम् /
गन्धर्वाधिपतेः पद्मशेखरस्याप्यजायत"
Kathasaritsagara,"sokss_17,2.137","gandharvendra suteyaṃ te bhāryā vidyuddhvajadviṣaḥ /
vidyādharapateḥ padmāvatī nāma bhaviṣyati","गन्धर्वेन्द्र सुतेयं ते भार्या विद्युद्ध्वजद्विषः /
विद्याधरपतेः पद्मावती नाम भविष्यति"
Kathasaritsagara,"sokss_17,2.138","iti tasyāṃ ca jātāyāṃ gaganādudagādvacaḥ /
tataḥ padmāvatī sātra kramātkanyā vyavardhata","इति तस्यां च जातायां गगनादुदगाद्वचः /
ततः पद्मावती सात्र क्रमात्कन्या व्यवर्धत"
Kathasaritsagara,"sokss_17,2.139","sudhāṃśulokasaṃbhūtisaṃkrāntena taraṅgiṇā /
amṛteneva lāvaṇyavisareṇa virājitā","सुधांशुलोकसंभूतिसंक्रान्तेन तरङ्गिणा /
अमृतेनेव लावण्यविसरेण विराजिता"
Kathasaritsagara,"sokss_17,2.140","so 'pi bālo 'bhavanmuktāphalaketurmahāmatiḥ /
vratopavāsādi tapaścakre śivamayaḥ sadā","सो ऽपि बालो ऽभवन्मुक्ताफलकेतुर्महामतिः /
व्रतोपवासादि तपश्चक्रे शिवमयः सदा"
Kathasaritsagara,"sokss_17,2.141","ekadā dhyānaniṣṭhaṃ taṃ dvādaśāham upoṣitam /
pratyakṣībhūya bhagavāñjagāda girijāpatiḥ","एकदा ध्याननिष्ठं तं द्वादशाहम् उपोषितम् /
प्रत्यक्षीभूय भगवाञ्जगाद गिरिजापतिः"
Kathasaritsagara,"sokss_17,2.142","tuṣṭo 'smi te 'nayā bhaktyā matprasādena tattava /
āvirbhaviṣyanty astrāṇi vidyāḥ sarvakalās tathā","तुष्टो ऽस्मि ते ऽनया भक्त्या मत्प्रसादेन तत्तव /
आविर्भविष्यन्त्य् अस्त्राणि विद्याः सर्वकलास् तथा"
Kathasaritsagara,"sokss_17,2.143","aparājitasaṃjñaṃ ca khaḍgametaṃ gṛhāṇa me /
kartāsi yena sāmrājyaṃ vipakṣair aparājitaḥ","अपराजितसंज्ञं च खड्गमेतं गृहाण मे /
कर्तासि येन साम्राज्यं विपक्षैर् अपराजितः"
Kathasaritsagara,"sokss_17,2.144","ity uktvā sa vibhustasmai khaḍgaṃ dattvā tirodadhe /
sa cāśu rājaputro 'bhūnmahāstrabalavikramaḥ","इत्य् उक्त्वा स विभुस्तस्मै खड्गं दत्त्वा तिरोदधे /
स चाशु राजपुत्रो ऽभून्महास्त्रबलविक्रमः"
Kathasaritsagara,"sokss_17,2.145","atrāntare kadācitsa vidyuddhvajamahāsuraḥ /
tridivastho jalakrīḍāṃ cakre dyusaridambhasi","अत्रान्तरे कदाचित्स विद्युद्ध्वजमहासुरः /
त्रिदिवस्थो जलक्रीडां चक्रे द्युसरिदम्भसि"
Kathasaritsagara,"sokss_17,2.146","dadarśa sa jalaṃ tasyāḥ kapiśaṃ puṣpareṇubhiḥ /
madagandhānuviddhaṃ ca vīcivikṣobhitaṃ mahat","ददर्श स जलं तस्याः कपिशं पुष्परेणुभिः /
मदगन्धानुविद्धं च वीचिविक्षोभितं महत्"
Kathasaritsagara,"sokss_17,2.147","tato bhujamadādhmātaḥ sa jagāda nijānugān /
mamāpy upari kaḥ krīḍatyambhobhir yāta paśyata","ततो भुजमदाध्मातः स जगाद निजानुगान् /
ममाप्य् उपरि कः क्रीडत्यम्भोभिर् यात पश्यत"
Kathasaritsagara,"sokss_17,2.148","tac chrutvopari yātāste paśyanti smāsurā jale /
krīḍantaṃ vṛṣabhaṃ śārvaṃ saha śākreṇa dantinā","तच् छ्रुत्वोपरि यातास्ते पश्यन्ति स्मासुरा जले /
क्रीडन्तं वृषभं शार्वं सह शाक्रेण दन्तिना"
Kathasaritsagara,"sokss_17,2.149","āgatya ca tamūcuste daityendraṃ deva śāṃbhavaḥ /
uparyetya vṛṣaḥ krīḍatyair āvaṇayuto 'mbhasi","आगत्य च तमूचुस्ते दैत्येन्द्रं देव शांभवः /
उपर्येत्य वृषः क्रीडत्यैर् आवणयुतो ऽम्भसि"
Kathasaritsagara,"sokss_17,2.150","tanmālyairāvaṇamadavyāmiśritam idaṃ payaḥ /
śrutvetyagaṇayañ śarvaṃ madāc cukrodha so 'suraḥ","तन्माल्यैरावणमदव्यामिश्रितम् इदं पयः /
श्रुत्वेत्यगणयञ् शर्वं मदाच् चुक्रोध सो ऽसुरः"
Kathasaritsagara,"sokss_17,2.151","svaduṣkṛtaparīpākamūḍho bhṛtyānuvāca ca /
yātānayata tau baddhvā vṛṣabhair āvaṇāviti","स्वदुष्कृतपरीपाकमूढो भृत्यानुवाच च /
यातानयत तौ बद्ध्वा वृषभैर् आवणाविति"
Kathasaritsagara,"sokss_17,2.152","tato gatvā jighṛkṣanti yāvattau te kilāsurāḥ /
tāvattāñjaghnatuḥ kruddhau tau pradhāvya vṛṣadvipau","ततो गत्वा जिघृक्षन्ति यावत्तौ ते किलासुराः /
तावत्ताञ्जघ्नतुः क्रुद्धौ तौ प्रधाव्य वृषद्विपौ"
Kathasaritsagara,"sokss_17,2.153","hataśeṣāś ca jagadurgatvā vidyuddhvajāya tat /
sa kruddhaḥ prāhiṇottau pratyāsuraṃ sumahadbalam","हतशेषाश् च जगदुर्गत्वा विद्युद्ध्वजाय तत् /
स क्रुद्धः प्राहिणोत्तौ प्रत्यासुरं सुमहद्बलम्"
Kathasaritsagara,"sokss_17,2.154","mathitvā tac ca tatsainyaṃ pāpapākāgatakṣayam /
vṛṣo harāntikaṃ prāyādindramair āvaṇo 'bhyagāt","मथित्वा तच् च तत्सैन्यं पापपाकागतक्षयम् /
वृषो हरान्तिकं प्रायादिन्द्रमैर् आवणो ऽभ्यगात्"
Kathasaritsagara,"sokss_17,2.155","indro 'tha tasya ditijasya viceṣṭitaṃ tad
airāvaṇānucararakṣigaṇān niśamya /
saṃprāptanāśasamayaṃ tamamanyatāriṃ
gaurīpater bhagavato 'pi kṛtāvamānam","इन्द्रो ऽथ तस्य दितिजस्य विचेष्टितं तद्
ऐरावणानुचररक्षिगणान् निशम्य /
संप्राप्तनाशसमयं तममन्यतारिं
गौरीपतेर् भगवतो ऽपि कृतावमानम्"
Kathasaritsagara,"sokss_17,2.156","āvedya tatkamalajāya tataḥ sametya
vidyādharādisahitaḥ saha devasainyaiḥ /
hantuṃ ripuṃ tamadhirūḍhasurebhamukhyaḥ
śakraḥ śacīracitamāṅgalikaḥ pratasthe","आवेद्य तत्कमलजाय ततः समेत्य
विद्याधरादिसहितः सह देवसैन्यैः /
हन्तुं रिपुं तमधिरूढसुरेभमुख्यः
शक्रः शचीरचितमाङ्गलिकः प्रतस्थे"
Kathasaritsagara,"sokss_17,3.1","iti mahākaviśrīsomadevabhaṭṭaviracite kathāsaritsāgare padmāvatīlambake dvitīyas taraṅgaḥ /

tṛtīyas taraṅgaḥ /

tatastriviṣṭapaṃ prāpya sa śakraḥ paryaveṣṭayat /
harānugrahasotsāhair labdhakālabalair balaiḥ","इति महाकविश्रीसोमदेवभट्टविरचिते कथासरित्सागरे पद्मावतीलम्बके द्वितीयस् तरङ्गः /

तृतीयस् तरङ्गः /

ततस्त्रिविष्टपं प्राप्य स शक्रः पर्यवेष्टयत् /
हरानुग्रहसोत्साहैर् लब्धकालबलैर् बलैः"
Kathasaritsagara,"sokss_17,3.2","taddṛṣṭvā niryayau vidyuddhvajaḥ saṃnaddhasainikaḥ /
prāvartantānimittāni tasya nirgacchatastadā","तद्दृष्ट्वा निर्ययौ विद्युद्ध्वजः संनद्धसैनिकः /
प्रावर्तन्तानिमित्तानि तस्य निर्गच्छतस्तदा"
Kathasaritsagara,"sokss_17,3.3","dhvajeṣu vidyutaḥ petur bhremur gṛdhrās tathopari /
abhajyanta mahācchattrāṇyaśivaṃ cāruvañ śivāḥ","ध्वजेषु विद्युतः पेतुर् भ्रेमुर् गृध्रास् तथोपरि /
अभज्यन्त महाच्छत्त्राण्यशिवं चारुवञ् शिवाः"
Kathasaritsagara,"sokss_17,3.4","tānyariṣṭānyagaṇayanniragādeva so 'suraḥ /
devāsurāṇaṃ ca tataḥ prāvartata mahāhavaḥ","तान्यरिष्टान्यगणयन्निरगादेव सो ऽसुरः /
देवासुराणं च ततः प्रावर्तत महाहवः"
Kathasaritsagara,"sokss_17,3.5","sa muktāphalaketuḥ kiṃ nādyāpyetīti vajriṇā /
pṛṣṭo 'tha candraketustaṃ khecarendro vyajijñapat","स मुक्ताफलकेतुः किं नाद्याप्येतीति वज्रिणा /
पृष्टो ऽथ चन्द्रकेतुस्तं खेचरेन्द्रो व्यजिज्ञपत्"
Kathasaritsagara,"sokss_17,3.6","vismṛtya tvarayā tasya noktamāgacchatā mayā /
sa tu buddhvā dhruvaṃ paścādāgacchatyeva satvaram","विस्मृत्य त्वरया तस्य नोक्तमागच्छता मया /
स तु बुद्ध्वा ध्रुवं पश्चादागच्छत्येव सत्वरम्"
Kathasaritsagara,"sokss_17,3.7","etac chrutvā sa devendraścaturaṃ vāyusārathim /
śrīmuktāphalaketuṃ tamānetuṃ prāhiṇodratham","एतच् छ्रुत्वा स देवेन्द्रश्चतुरं वायुसारथिम् /
श्रीमुक्ताफलकेतुं तमानेतुं प्राहिणोद्रथम्"
Kathasaritsagara,"sokss_17,3.8","pitā ca tatsamaṃ tasya candraketuḥ sasainikam /
āhvānāya pratīhāraṃ visasarja rathānugam","पिता च तत्समं तस्य चन्द्रकेतुः ससैनिकम् /
आह्वानाय प्रतीहारं विससर्ज रथानुगम्"
Kathasaritsagara,"sokss_17,3.9","sa muktāphalaketuś ca buddhvā daityāhave gatam /
pitaraṃ sānugo gantuṃ tatraivābhyudyato 'bhavat","स मुक्ताफलकेतुश् च बुद्ध्वा दैत्याहवे गतम् /
पितरं सानुगो गन्तुं तत्रैवाभ्युद्यतो ऽभवत्"
Kathasaritsagara,"sokss_17,3.10","tato jayagajārūḍhojananīkṛtamaṅgalaḥ /
vāyulokād udacalat sa bibhratkhaḍgam aiśvaram","ततो जयगजारूढोजननीकृतमङ्गलः /
वायुलोकाद् उदचलत् स बिभ्रत्खड्गम् ऐश्वरम्"
Kathasaritsagara,"sokss_17,3.11","prasthitasyāpatattasya puṣpavṛṣṭirnabhastalāt /
devāś ca dundubhīñjaghnurvāyavaś ca vavuḥ śivāḥ","प्रस्थितस्यापतत्तस्य पुष्पवृष्टिर्नभस्तलात् /
देवाश् च दुन्दुभीञ्जघ्नुर्वायवश् च ववुः शिवाः"
Kathasaritsagara,"sokss_17,3.12","militvā parivavruś ca te taṃ devagaṇās tataḥ /
āsan palāyya pracchannā ye vidyuddhvajabhītitaḥ","मिलित्वा परिवव्रुश् च ते तं देवगणास् ततः /
आसन् पलाय्य प्रच्छन्ना ये विद्युद्ध्वजभीतितः"
Kathasaritsagara,"sokss_17,3.13","tena sainyena mahatā saha gacchandadarśa saḥ /
mārge meghavanaṃ nāma pārvatyāyatanaṃ mahat","तेन सैन्येन महता सह गच्छन्ददर्श सः /
मार्गे मेघवनं नाम पार्वत्यायतनं महत्"
Kathasaritsagara,"sokss_17,3.14","tadanullaṅghayan bhaktyā gajād atrāvatīrya saḥ /
āhṛtya divyapuṣpāṇi devīṃ prāvartatārcitum","तदनुल्लङ्घयन् भक्त्या गजाद् अत्रावतीर्य सः /
आहृत्य दिव्यपुष्पाणि देवीं प्रावर्ततार्चितुम्"
Kathasaritsagara,"sokss_17,3.15","atrāntare ca gandharvapateḥ sa prāptayauvanā /
padmāvatī sutā padmaśekharasya sakhīvṛtā","अत्रान्तरे च गन्धर्वपतेः स प्राप्तयौवना /
पद्मावती सुता पद्मशेखरस्य सखीवृता"
Kathasaritsagara,"sokss_17,3.16","bhartuḥ saṅgrāmayātasya śreyorthaṃ tapasi sthitām /
mātaraṃ svāmanujñāpya vimānenendulokataḥ","भर्तुः सङ्ग्रामयातस्य श्रेयोर्थं तपसि स्थिताम् /
मातरं स्वामनुज्ञाप्य विमानेनेन्दुलोकतः"
Kathasaritsagara,"sokss_17,3.17","śivārthinī pituḥ saṃkhye varasyābhīpsitasya ca /
tadeva tapase divyaṃ gauryāyatanamāyayau","शिवार्थिनी पितुः संख्ये वरस्याभीप्सितस्य च /
तदेव तपसे दिव्यं गौर्यायतनमाययौ"
Kathasaritsagara,"sokss_17,3.18","varo nādyāpi te kaścinniścito yo yudhi sthitaḥ /
pituḥ śreyonimittaṃ ca mātā te saṃśritā tapaḥ","वरो नाद्यापि ते कश्चिन्निश्चितो यो युधि स्थितः /
पितुः श्रेयोनिमित्तं च माता ते संश्रिता तपः"
Kathasaritsagara,"sokss_17,3.19","tvaṃ tu kanyā tapaḥ kasya kṛte sakhi cikīrṣasi /
ity uktā pathi sakhyā sā padmāvatyabravīdidam","त्वं तु कन्या तपः कस्य कृते सखि चिकीर्षसि /
इत्य् उक्ता पथि सख्या सा पद्मावत्यब्रवीदिदम्"
Kathasaritsagara,"sokss_17,3.20","pitaiva sakhi kanyānāṃ daivataṃ sarvasiddhikṛt /
varo 'py ananyasāmanyaguṇo niścita eva me","पितैव सखि कन्यानां दैवतं सर्वसिद्धिकृत् /
वरो ऽप्य् अनन्यसामन्यगुणो निश्चित एव मे"
Kathasaritsagara,"sokss_17,3.21","vidyuddhvajaṃ nihantuṃ yo jāto vidyādharendrataḥ /
sa muktāphalaketurme vyādiṣṭaḥ śaṃbhunā patiḥ","विद्युद्ध्वजं निहन्तुं यो जातो विद्याधरेन्द्रतः /
स मुक्ताफलकेतुर्मे व्यादिष्टः शंभुना पतिः"
Kathasaritsagara,"sokss_17,3.22","etan mayāmbāpṛṣṭasya tātasyaiva mukhāc chrutam /
sa ca yāsyati yāto vā saṅgrāme me varo dhruvam","एतन् मयाम्बापृष्टस्य तातस्यैव मुखाच् छ्रुतम् /
स च यास्यति यातो वा सङ्ग्रामे मे वरो ध्रुवम्"
Kathasaritsagara,"sokss_17,3.23","ato bhagavatīṃ gaurīṃ tapasāradhayāmy aham /
vijayākāṅkṣiṇī tasya patyus tātasya cobhayoḥ","अतो भगवतीं गौरीं तपसारधयाम्य् अहम् /
विजयाकाङ्क्षिणी तस्य पत्युस् तातस्य चोभयोः"
Kathasaritsagara,"sokss_17,3.24","evaṃ vadantīṃ tāṃ rājaputrīmāha sma sā sakhī /
bhāvinyarthe 'pi tarhyeṣa vyavasāyastavocitaḥ","एवं वदन्तीं तां राजपुत्रीमाह स्म सा सखी /
भाविन्यर्थे ऽपि तर्ह्येष व्यवसायस्तवोचितः"
Kathasaritsagara,"sokss_17,3.25","tatte 'bhilaṣitaṃ sidhyatviti sakhyā tayoditā /
sā gauryāyatanābhyarṇaṃ bhavyaṃ prāpa mahatsaraḥ","तत्ते ऽभिलषितं सिध्यत्विति सख्या तयोदिता /
सा गौर्यायतनाभ्यर्णं भव्यं प्राप महत्सरः"
Kathasaritsagara,"sokss_17,3.26","utphullaiḥ svarṇakamalaiḥ praticchannaṃ prabhāsvaraiḥ /
tanmukhāmbhoruhotsarpatkāntivicchuritair iva","उत्फुल्लैः स्वर्णकमलैः प्रतिच्छन्नं प्रभास्वरैः /
तन्मुखाम्भोरुहोत्सर्पत्कान्तिविच्छुरितैर् इव"
Kathasaritsagara,"sokss_17,3.27","tatrāvatīrya kamalānyambikābhyarcanāya sā /
uccitya gandahrvasutā snānaṃ yāvadvidhitsati","तत्रावतीर्य कमलान्यम्बिकाभ्यर्चनाय सा /
उच्चित्य गन्दह्र्वसुता स्नानं यावद्विधित्सति"
Kathasaritsagara,"sokss_17,3.28","tāvaddevāsuraraṇaṃ rakṣaḥsvāmiṣagardhiṣu /
abhidhāvatsu tena dve rākṣasyāvāgate pathā","तावद्देवासुररणं रक्षःस्वामिषगर्धिषु /
अभिधावत्सु तेन द्वे राक्षस्यावागते पथा"
Kathasaritsagara,"sokss_17,3.29","daṃṣṭrāghoramukhodvāntajvālāpiṅgordhvamūrdhaje /
dhūmaśyāmamahākāye lambodarapayodhare","दंष्ट्राघोरमुखोद्वान्तज्वालापिङ्गोर्ध्वमूर्धजे /
धूमश्याममहाकाये लम्बोदरपयोधरे"
Kathasaritsagara,"sokss_17,3.30","tābhyāṃ dṛṣṭvaiva gandharvarājaputrī nipatya sā /
naktaṃcarībhyāṃ jagṛhe ninye ca gaganonmukham","ताभ्यां दृष्ट्वैव गन्धर्वराजपुत्री निपत्य सा /
नक्तंचरीभ्यां जगृहे निन्ये च गगनोन्मुखम्"
Kathasaritsagara,"sokss_17,3.31","tadvimānādhidevaś ca rākṣasyau yāvadeva te /
ruṇaddhi yavadārtaś ca krandatyasyāḥ paricchadaḥ","तद्विमानाधिदेवश् च राक्षस्यौ यावदेव ते /
रुणद्धि यवदार्तश् च क्रन्दत्यस्याः परिच्छदः"
Kathasaritsagara,"sokss_17,3.32","tāvaddevīgṛhānmuktāphalaketuḥ kṛtārcanaḥ /
sa nirgataḥ śrutākrandastam evoddeśamāgamat","तावद्देवीगृहान्मुक्ताफलकेतुः कृतार्चनः /
स निर्गतः श्रुताक्रन्दस्तम् एवोद्देशमागमत्"
Kathasaritsagara,"sokss_17,3.33","sa dṛṣṭvā rākṣasīyugmagṛhītāṃ tāṃ lasaddyutim /
kālameghāvalīmadhyagatāṃ saudāmanīmiva","स दृष्ट्वा राक्षसीयुग्मगृहीतां तां लसद्द्युतिम् /
कालमेघावलीमध्यगतां सौदामनीमिव"
Kathasaritsagara,"sokss_17,3.34","padmāvatīṃ pradhāvyaiva mahāvīro vyamocayat /
kṣiptvā vicetane bhūmau rākṣasyau te talāhate","पद्मावतीं प्रधाव्यैव महावीरो व्यमोचयत् /
क्षिप्त्वा विचेतने भूमौ राक्षस्यौ ते तलाहते"
Kathasaritsagara,"sokss_17,3.35","dadarśa tāṃ ca lāvaṇyarasanirjharavāhinīm /
trivalīlaharīhārimadhyabhāgopaśobhinīm","ददर्श तां च लावण्यरसनिर्झरवाहिनीम् /
त्रिवलीलहरीहारिमध्यभागोपशोभिनीम्"
Kathasaritsagara,"sokss_17,3.36","svarvadhūsargasaṃprāptakauśalotkarṣaśālinā /
dhātrā samagrasaundaryasārasaṃpāditām iva","स्वर्वधूसर्गसंप्राप्तकौशलोत्कर्षशालिना /
धात्रा समग्रसौन्दर्यसारसंपादिताम् इव"
Kathasaritsagara,"sokss_17,3.37","dṛṣṭvā ca tāṃ sa kaṃdarpamohamantharitendriyaḥ /
dhīro 'py atra kṣaṇaṃ tasthau citrastha iva niścalaḥ","दृष्ट्वा च तां स कंदर्पमोहमन्थरितेन्द्रियः /
धीरो ऽप्य् अत्र क्षणं तस्थौ चित्रस्थ इव निश्चलः"
Kathasaritsagara,"sokss_17,3.38","rākṣasīsaṃbhrame śānte samāśvasya kṣaṇādiva /
padmāvaty api taṃ muktāphalaketuṃ dadarśa sā","राक्षसीसंभ्रमे शान्ते समाश्वस्य क्षणादिव /
पद्मावत्य् अपि तं मुक्ताफलकेतुं ददर्श सा"
Kathasaritsagara,"sokss_17,3.39","jagannetrotsavākāraṃ strījanonmādadāyinam /
ekīkṛtyendukaṃdarpau vidhineva vinirmitam","जगन्नेत्रोत्सवाकारं स्त्रीजनोन्माददायिनम् /
एकीकृत्येन्दुकंदर्पौ विधिनेव विनिर्मितम्"
Kathasaritsagara,"sokss_17,3.40","tato lajānatamukhī sakhīṃ svair am abhāṣata /
bhadramasyāstu yāmītaḥ parapūruṣapārśvataḥ","ततो लजानतमुखी सखीं स्वैर् अम् अभाषत /
भद्रमस्यास्तु यामीतः परपूरुषपार्श्वतः"
Kathasaritsagara,"sokss_17,3.41","evaṃ vadantyāṃ tasyāṃ ca sā muktāphalaketunā /
bālā kimiyamāheti tenāpṛcchyata tatsakhī","एवं वदन्त्यां तस्यां च सा मुक्ताफलकेतुना /
बाला किमियमाहेति तेनापृच्छ्यत तत्सखी"
Kathasaritsagara,"sokss_17,3.42","sāpy uvāca sukanyeyaṃ dattāśīḥ prāṇadasya te /
ehyanyapuruṣopāntādvrajāva iti vakti mām","साप्य् उवाच सुकन्येयं दत्ताशीः प्राणदस्य ते /
एह्यन्यपुरुषोपान्ताद्व्रजाव इति वक्ति माम्"
Kathasaritsagara,"sokss_17,3.43","tac chrutvā saṃbhramānmuktāphalaketur uvāca tām /
keyaṃ kasya sutā dattā kasmai vā śubhakarmaṇe","तच् छ्रुत्वा संभ्रमान्मुक्ताफलकेतुर् उवाच ताम् /
केयं कस्य सुता दत्ता कस्मै वा शुभकर्मणे"
Kathasaritsagara,"sokss_17,3.44","iti pṛṣṭā ca sā tena tadvayasyā tam abravīt /
iyaṃ padmāvatī nāma kanyā subhaga naḥ sakhī","इति पृष्टा च सा तेन तद्वयस्या तम् अब्रवीत् /
इयं पद्मावती नाम कन्या सुभग नः सखी"
Kathasaritsagara,"sokss_17,3.45","gandharvādhipateḥ padmaśekharasyātmasaṃbhavā /
ādiṣṭo 'syāḥ patirmuktāphalaketuś ca śaṃbhunā","गन्धर्वाधिपतेः पद्मशेखरस्यात्मसंभवा /
आदिष्टो ऽस्याः पतिर्मुक्ताफलकेतुश् च शंभुना"
Kathasaritsagara,"sokss_17,3.46","putro vidyādharendrasya candraketorjagatpriyaḥ /
sahāyo devarājasya vidyuddhvajavināśakṛt","पुत्रो विद्याधरेन्द्रस्य चन्द्रकेतोर्जगत्प्रियः /
सहायो देवराजस्य विद्युद्ध्वजविनाशकृत्"
Kathasaritsagara,"sokss_17,3.47","ākāṅkṣantī jayaṃ tasya bhartuḥ saṃkhye pitus tathā /
gauryāyatanamadyaitattaporthamiyamāgatā","आकाङ्क्षन्ती जयं तस्य भर्तुः संख्ये पितुस् तथा /
गौर्यायतनमद्यैतत्तपोर्थमियमागता"
Kathasaritsagara,"sokss_17,3.48","śrutvaitadrājaputrīṃ tāṃ candraketusutānugāḥ /
diṣṭyā devi sa evāyaṃ tava bhartetyanandayan","श्रुत्वैतद्राजपुत्रीं तां चन्द्रकेतुसुतानुगाः /
दिष्ट्या देवि स एवायं तव भर्तेत्यनन्दयन्"
Kathasaritsagara,"sokss_17,3.49","tato 'nyonyaparijñānaharṣapūrṇe nijātmani /
yuktaṃ tadyanna mātaḥ sma tau kumārīvarāvubhau","ततो ऽन्योन्यपरिज्ञानहर्षपूर्णे निजात्मनि /
युक्तं तद्यन्न मातः स्म तौ कुमारीवरावुभौ"
Kathasaritsagara,"sokss_17,3.50","yāvacānyonyasaprematiryagardhāvalokitaiḥ /
tiṣṭhatas tatra tau tāvac chuśruve tūryaniḥsvanaḥ","यावचान्योन्यसप्रेमतिर्यगर्धावलोकितैः /
तिष्ठतस् तत्र तौ तावच् छुश्रुवे तूर्यनिःस्वनः"
Kathasaritsagara,"sokss_17,3.51","tataś ca dadṛśe sainyaṃ vāyuyukto rathas tataḥ /
candraketupratīhāras tathā ca tvaritāgatau","ततश् च ददृशे सैन्यं वायुयुक्तो रथस् ततः /
चन्द्रकेतुप्रतीहारस् तथा च त्वरितागतौ"
Kathasaritsagara,"sokss_17,3.52","tau ca vāyupratīhārau vinayojjhitavāhanau /
upagamyaiva taṃ muktāphalaketumavocatām","तौ च वायुप्रतीहारौ विनयोज्झितवाहनौ /
उपगम्यैव तं मुक्ताफलकेतुमवोचताम्"
Kathasaritsagara,"sokss_17,3.53","tvamāhvayati devendraḥ pitā cāhavabhūmitaḥ /
tadimaṃ rathamāruhya śīghramāgamyatāmiti","त्वमाह्वयति देवेन्द्रः पिता चाहवभूमितः /
तदिमं रथमारुह्य शीघ्रमागम्यतामिति"
Kathasaritsagara,"sokss_17,3.54","tataḥ padmāvatīpremabaddho 'pi gurukāryataḥ /
sa taṃ tābhyāṃ sahādhyāsta khecarendrasuto ratham","ततः पद्मावतीप्रेमबद्धो ऽपि गुरुकार्यतः /
स तं ताभ्यां सहाध्यास्त खेचरेन्द्रसुतो रथम्"
Kathasaritsagara,"sokss_17,3.55","baddhvā ca śakraprahitaṃ divyaṃ kavacam āśu saḥ /
pratasthe valitagrīvaṃ paśyan padmāvatīṃ muhuḥ","बद्ध्वा च शक्रप्रहितं दिव्यं कवचम् आशु सः /
प्रतस्थे वलितग्रीवं पश्यन् पद्मावतीं मुहुः"
Kathasaritsagara,"sokss_17,3.56","padmāvatī ca nirvarṇya sā tamādṛṣṭigocaram /
ekapāṇitalāghātahatanaktaṃcarīdvayam","पद्मावती च निर्वर्ण्य सा तमादृष्टिगोचरम् /
एकपाणितलाघातहतनक्तंचरीद्वयम्"
Kathasaritsagara,"sokss_17,3.57","tam eva cintayantī ca snātvābhyarcyāmbikāharau /
tadāprabhṛti tatraiva tepe tacchreyase tapaḥ","तम् एव चिन्तयन्ती च स्नात्वाभ्यर्च्याम्बिकाहरौ /
तदाप्रभृति तत्रैव तेपे तच्छ्रेयसे तपः"
Kathasaritsagara,"sokss_17,3.58","so 'pi taddarśanaṃ muktāphalaketurvicintayan /
maṅgalyaṃ vijayāśaṃsi prāpa devāsurāvaham","सो ऽपि तद्दर्शनं मुक्ताफलकेतुर्विचिन्तयन् /
मङ्गल्यं विजयाशंसि प्राप देवासुरावहम्"
Kathasaritsagara,"sokss_17,3.59","dṛṣṭvā ca taṃ susaṃnaddhaṃ sasainyaṃ vīramāgatam /
tam eva prati sarve 'pi te 'bhyadhāvanmahāsurāḥ","दृष्ट्वा च तं सुसंनद्धं ससैन्यं वीरमागतम् /
तम् एव प्रति सर्वे ऽपि ते ऽभ्यधावन्महासुराः"
Kathasaritsagara,"sokss_17,3.60","teṣāṃ sa śaravarṣeṇa śirobhiḥ śakalīkṛtaiḥ /
śūro raṇotsavārambhe cakre digdevatābalim","तेषां स शरवर्षेण शिरोभिः शकलीकृतैः /
शूरो रणोत्सवारम्भे चक्रे दिग्देवताबलिम्"
Kathasaritsagara,"sokss_17,3.61","hanyamānaṃ balaṃ tena tanmuktāphalaketunā /
dṛṣṭvā vidyuddhvajaḥ krodhādadhāvattaṃ prati svayam","हन्यमानं बलं तेन तन्मुक्ताफलकेतुना /
दृष्ट्वा विद्युद्ध्वजः क्रोधादधावत्तं प्रति स्वयम्"
Kathasaritsagara,"sokss_17,3.62","sa cāpatanneva śarair daityo yattena tāḍitaḥ /
tattam evābhyadhāvattatsarvataḥ sainyamāsuram","स चापतन्नेव शरैर् दैत्यो यत्तेन ताडितः /
तत्तम् एवाभ्यधावत्तत्सर्वतः सैन्यमासुरम्"
Kathasaritsagara,"sokss_17,3.63","tad dṛṣṭvā siddhagandharvavidyādharasurānvitaḥ /
abhidudrāva taddaityasainyam sapadi vāsavaḥ","तद् दृष्ट्वा सिद्धगन्धर्वविद्याधरसुरान्वितः /
अभिदुद्राव तद्दैत्यसैन्यम् सपदि वासवः"
Kathasaritsagara,"sokss_17,3.64","tataḥ patadiṣuprāsaśakitomarapaṭṭiśam /
udabhūttūmulaṃ yuddhaṃ nihatāsaṃkhyasainikam","ततः पतदिषुप्रासशकितोमरपट्टिशम् /
उदभूत्तूमुलं युद्धं निहतासंख्यसैनिकम्"
Kathasaritsagara,"sokss_17,3.65","gajāśvakāyamakarā dantimauktikavālukāḥ /
pravīramuṇḍapāṣāṇāḥ prāvahanrudhirāpagāḥ","गजाश्वकायमकरा दन्तिमौक्तिकवालुकाः /
प्रवीरमुण्डपाषाणाः प्रावहन्रुधिरापगाः"
Kathasaritsagara,"sokss_17,3.66","śoṇitāsavamattānāṃ bhūtānāmāmiṣārthinām /
so 'bhūdraṇotsavaḥ prītyai kabandhaiḥ saha nṛtyatām","शोणितासवमत्तानां भूतानामामिषार्थिनाम् /
सो ऽभूद्रणोत्सवः प्रीत्यै कबन्धैः सह नृत्यताम्"
Kathasaritsagara,"sokss_17,3.67","tasmiñ jayaśrīr daityānāṃ devānāṃ cāhavārṇave /
mahormicapalā prāyāditaḥ kṣaṇam itaḥ kṣanam","तस्मिञ् जयश्रीर् दैत्यानां देवानां चाहवार्णवे /
महोर्मिचपला प्रायादितः क्षणम् इतः क्षनम्"
Kathasaritsagara,"sokss_17,3.68","caturviṃśatimevaṃ tu yuddhamāsīddināni tat /
prekṣyamāṇaṃ vimānasthaiḥ śarvaśauripitāmahaiḥ","चतुर्विंशतिमेवं तु युद्धमासीद्दिनानि तत् /
प्रेक्ष्यमाणं विमानस्थैः शर्वशौरिपितामहैः"
Kathasaritsagara,"sokss_17,3.69","pañcaviṃśe dine kṣīṇaprāyayoḥ sainyayor dvayoḥ /
pradhānadvandvayuddheṣu pravṛtteṣv atra saṃgare","पञ्चविंशे दिने क्षीणप्राययोः सैन्ययोर् द्वयोः /
प्रधानद्वन्द्वयुद्धेषु प्रवृत्तेष्व् अत्र संगरे"
Kathasaritsagara,"sokss_17,3.70","śrīmuktāphalaketoś ca tasya vidyuddhvajasya ca /
dvandvayuddhaṃ pravavṛte rathasthadviradasthayoḥ","श्रीमुक्ताफलकेतोश् च तस्य विद्युद्ध्वजस्य च /
द्वन्द्वयुद्धं प्रववृते रथस्थद्विरदस्थयोः"
Kathasaritsagara,"sokss_17,3.71","tamostraṃ bhāskarāstreṇa graiṣmāstreṇa ca śaiśiram /
kuliśāstreṇa śailāstraṃ nāgāstraṃ gāruḍena ca","तमोस्त्रं भास्करास्त्रेण ग्रैष्मास्त्रेण च शैशिरम् /
कुलिशास्त्रेण शैलास्त्रं नागास्त्रं गारुडेन च"
Kathasaritsagara,"sokss_17,3.72","nivārya tasya yantāraṃ vāraṇaṃ cāsurasya saḥ /
ekaikeneṣuṇā muktāphalaketurapātayat","निवार्य तस्य यन्तारं वारणं चासुरस्य सः /
एकैकेनेषुणा मुक्ताफलकेतुरपातयत्"
Kathasaritsagara,"sokss_17,3.73","ārūḍhasya rathaṃ tasya sārathiṃ turagāṃś ca yat /
so 'vadhīttadasau vidyuddhvajo māyāmaśiśriyast","आरूढस्य रथं तस्य सारथिं तुरगांश् च यत् /
सो ऽवधीत्तदसौ विद्युद्ध्वजो मायामशिश्रियस्त्"
Kathasaritsagara,"sokss_17,3.74","adṛśyaḥ sarvasainyena dyāmāruhya vavarṣa saḥ /
śilāścāstrāṇi vividhānyabhitaḥ suravāhinīm","अदृश्यः सर्वसैन्येन द्यामारुह्य ववर्ष सः /
शिलाश्चास्त्राणि विविधान्यभितः सुरवाहिनीम्"
Kathasaritsagara,"sokss_17,3.75","abhedyaṃ śarajālaṃ ca yanmuktāphalaketunā /
arudhyata sa tadaityo dadāhānalavṛṣṭibhiḥ","अभेद्यं शरजालं च यन्मुक्ताफलकेतुना /
अरुध्यत स तदैत्यो ददाहानलवृष्टिभिः"
Kathasaritsagara,"sokss_17,3.76","athābhimantrya brahmāstraṃ sānugaṃ tamariṃ prati /
viśvakṣayakṣamaṃ muktāphalaketurmumoca saḥ","अथाभिमन्त्र्य ब्रह्मास्त्रं सानुगं तमरिं प्रति /
विश्वक्षयक्षमं मुक्ताफलकेतुर्मुमोच सः"
Kathasaritsagara,"sokss_17,3.77","tenāstreṇa sasainyo 'pi nihato gatajīvitaḥ /
nipapāta nabhomadhyādvidyuddhvajamahāsuraḥ","तेनास्त्रेण ससैन्यो ऽपि निहतो गतजीवितः /
निपपात नभोमध्याद्विद्युद्ध्वजमहासुरः"
Kathasaritsagara,"sokss_17,3.78","śeṣāḥ palāyya jagmuś ca vidyuddhvajasutādayaḥ /
vajradaṃṣṭrādisahitā rasātalatalaṃ bhayāt","शेषाः पलाय्य जग्मुश् च विद्युद्ध्वजसुतादयः /
वज्रदंष्ट्रादिसहिता रसातलतलं भयात्"
Kathasaritsagara,"sokss_17,3.79","devāś ca nādānupadaṃ jagaduḥ sādhu sādhviti /
śrīmuktāphalaketuṃ ca puṣpavarṣair apūjayan","देवाश् च नादानुपदं जगदुः साधु साध्विति /
श्रीमुक्ताफलकेतुं च पुष्पवर्षैर् अपूजयन्"
Kathasaritsagara,"sokss_17,3.80","tataḥ śatrau hate śakraḥ prāptarājyastriviṣṭapam /
prāviśattriṣu lokeṣu babhūva ca mahotsavaḥ","ततः शत्रौ हते शक्रः प्राप्तराज्यस्त्रिविष्टपम् /
प्राविशत्त्रिषु लोकेषु बभूव च महोत्सवः"
Kathasaritsagara,"sokss_17,3.81","āgācchacīṃ puraskṛtya svayaṃ cātra prajāpatiḥ /
cūḍāratnottamaṃ muktāphalaketorbabandha ca","आगाच्छचीं पुरस्कृत्य स्वयं चात्र प्रजापतिः /
चूडारत्नोत्तमं मुक्ताफलकेतोर्बबन्ध च"
Kathasaritsagara,"sokss_17,3.82","indro 'pi rājaputrasya tasya rājyapradāyinaḥ /
hāraṃ svakaṇṭhataḥ kaṇṭhe nyadhādvijayaśobhinaḥ","इन्द्रो ऽपि राजपुत्रस्य तस्य राज्यप्रदायिनः /
हारं स्वकण्ठतः कण्ठे न्यधाद्विजयशोभिनः"
Kathasaritsagara,"sokss_17,3.83","sam upāveśayattaṃ ca nijāsanasamāsane /
ānandapūrṇagīrvāṇavitīrṇavividhāśiṣam","सम् उपावेशयत्तं च निजासनसमासने /
आनन्दपूर्णगीर्वाणवितीर्णविविधाशिषम्"
Kathasaritsagara,"sokss_17,3.84","vidyuddhvajāsurapuraṃ pratīhāraṃ visṛjya ca /
tasmai dāsyannavasare svīcakre svapurādhikam","विद्युद्ध्वजासुरपुरं प्रतीहारं विसृज्य च /
तस्मै दास्यन्नवसरे स्वीचक्रे स्वपुराधिकम्"
Kathasaritsagara,"sokss_17,3.85","tato 'smai rājaputrāya gandharvaḥ padmaśekharaḥ /
ditsuḥ padmāvatīṃ dhātuḥ sākūtaṃ mukhamaikṣata","ततो ऽस्मै राजपुत्राय गन्धर्वः पद्मशेखरः /
दित्सुः पद्मावतीं धातुः साकूतं मुखमैक्षत"
Kathasaritsagara,"sokss_17,3.86","sa ca jñātāśayo dhātā gandharvendram uvāca tam /
kāryaśeṣo 'sti kaś cittadviṣahasva manāgiti","स च ज्ञाताशयो धाता गन्धर्वेन्द्रम् उवाच तम् /
कार्यशेषो ऽस्ति कश् चित्तद्विषहस्व मनागिति"
Kathasaritsagara,"sokss_17,3.87","tato hāhāhuhūgītaiḥ svaninādānunāditaiḥ /
rambhādinṛtyais tatrābhud indrasya vijayotsavaḥ","ततो हाहाहुहूगीतैः स्वनिनादानुनादितैः /
रम्भादिनृत्यैस् तत्राभुद् इन्द्रस्य विजयोत्सवः"
Kathasaritsagara,"sokss_17,3.88","dṛṣṭotsavapramode ca yāte dhātari vṛtrahā /
saṃmānya lokapālādīnsvaṃ svaṃ sthānaṃ visṛṣṭavān","दृष्टोत्सवप्रमोदे च याते धातरि वृत्रहा /
संमान्य लोकपालादीन्स्वं स्वं स्थानं विसृष्टवान्"
Kathasaritsagara,"sokss_17,3.89","visasarja ca gandharvarājaṃ taṃ padmaśekharam /
nijaṃ gandharvanagaraṃ saṃmānya saparicchadam","विससर्ज च गन्धर्वराजं तं पद्मशेखरम् /
निजं गन्धर्वनगरं संमान्य सपरिच्छदम्"
Kathasaritsagara,"sokss_17,3.90","śrīmuktāphalaketuṃ ca candraketuṃ ca satkṛtau /
prāhiṇodutsavāya svaṃ vidyādharapuraṃ hariḥ","श्रीमुक्ताफलकेतुं च चन्द्रकेतुं च सत्कृतौ /
प्राहिणोदुत्सवाय स्वं विद्याधरपुरं हरिः"
Kathasaritsagara,"sokss_17,3.91","sa ca saṃhṛtaviśvakaṇṭakastāṃ
bahuvidyādhararājakānuyātaḥ /
janakānugataḥ sa rājadhānīm
atha muktāphalaketurājagāma","स च संहृतविश्वकण्टकस्तां
बहुविद्याधरराजकानुयातः /
जनकानुगतः स राजधानीम्
अथ मुक्ताफलकेतुराजगाम"
Kathasaritsagara,"sokss_17,3.92","vararatnacitā ca sā tadānīṃ
dhvajapaṭṭāṃśukamālinī praviṣṭe /
vibabhau nagarī cirāgate 'smin
pitṛyukte jayabhāji rājaputre","वररत्नचिता च सा तदानीं
ध्वजपट्टांशुकमालिनी प्रविष्टे /
विबभौ नगरी चिरागते ऽस्मिन्
पितृयुक्ते जयभाजि राजपुत्रे"
Kathasaritsagara,"sokss_17,3.93","sa ca sapadi pitāsya candraketuḥ
puri paritoṣitabandhubhṛtyavargaḥ /
jalam iva jalado vasu pravarṣan
sutavijayotsavamūrjitaṃ tatāna","स च सपदि पितास्य चन्द्रकेतुः
पुरि परितोषितबन्धुभृत्यवर्गः /
जलम् इव जलदो वसु प्रवर्षन्
सुतविजयोत्सवमूर्जितं ततान"
Kathasaritsagara,"sokss_17,3.94","sa ca muktāphalaketurvidyuddhvajadamanakīrtim apilabdhvā /
padmāvatīṃ vinā tāṃ na ratiṃ lebhe nijeṣu bhogeṣu","स च मुक्ताफलकेतुर्विद्युद्ध्वजदमनकीर्तिम् अपिलब्ध्वा /
पद्मावतीं विना तां न रतिं लेभे निजेषु भोगेषु"
Kathasaritsagara,"sokss_17,3.95","saṃyatakākhyena punaḥ śarvādeśādi śaṃsinā sakhyā /
āśvāsyamānacittaḥ kṛcchreṇa sa tānyahānyanayat","संयतकाख्येन पुनः शर्वादेशादि शंसिना सख्या /
आश्वास्यमानचित्तः कृच्छ्रेण स तान्यहान्यनयत्"
Kathasaritsagara,"sokss_17,4.1","iti mahākaviśrīsomadevabhaṭṭaviracite kathāsaritsāgare padmāvatīlambake tṛtīyas taraṅgaḥ /

caturthas taraṅgaḥ /

atrāntare sa gandharvarājaḥ svanagaraṃ punaḥ /
praviṣṭo vitatasphūrjadutsavaḥ padmaśekharaḥ","इति महाकविश्रीसोमदेवभट्टविरचिते कथासरित्सागरे पद्मावतीलम्बके तृतीयस् तरङ्गः /

चतुर्थस् तरङ्गः /

अत्रान्तरे स गन्धर्वराजः स्वनगरं पुनः /
प्रविष्टो विततस्फूर्जदुत्सवः पद्मशेखरः"
Kathasaritsagara,"sokss_17,4.2","tajjayāśaṃsayā taptatapasaṃ girijāśrame /
buddhvā bhāryāmukhātpadmāvatīmānāyayatsutām","तज्जयाशंसया तप्ततपसं गिरिजाश्रमे /
बुद्ध्वा भार्यामुखात्पद्मावतीमानाययत्सुताम्"
Kathasaritsagara,"sokss_17,4.3","upāgatāṃ ca tapasā viraheṇa ca tāṃ kṛśām /
tanayāṃ pādapatitāṃ sa jagādāśiṣaṃ dadat","उपागतां च तपसा विरहेण च तां कृशाम् /
तनयां पादपतितां स जगादाशिषं ददत्"
Kathasaritsagara,"sokss_17,4.4","vatse madarthaṃ vihitastapaḥkleśo mahāṃstvayā /
tadidyādhararājendrasutaṃ vidyuddhvajāntakam","वत्से मदर्थं विहितस्तपःक्लेशो महांस्त्वया /
तदिद्याधरराजेन्द्रसुतं विद्युद्ध्वजान्तकम्"
Kathasaritsagara,"sokss_17,4.5","jagaccharaṇyaṃ jayinaṃ vyādiṣṭaṃ śaṃbhunā svayam /
śrīmuktāphalaketuṃ taṃ śīghraṃ patimavāpnuhi","जगच्छरण्यं जयिनं व्यादिष्टं शंभुना स्वयम् /
श्रीमुक्ताफलकेतुं तं शीघ्रं पतिमवाप्नुहि"
Kathasaritsagara,"sokss_17,4.6","iti pitrodite yāvadāste sā vinatānanā /
rājānamāha tanmātā tāvatkuvalayāvalī","इति पित्रोदिते यावदास्ते सा विनतानना /
राजानमाह तन्माता तावत्कुवलयावली"
Kathasaritsagara,"sokss_17,4.7","kathaṃ sa tādṛgasurastrilokābhayadāyinā /
tenāryaputra nihato rājaputreṇa saṃyuge","कथं स तादृगसुरस्त्रिलोकाभयदायिना /
तेनार्यपुत्र निहतो राजपुत्रेण संयुगे"
Kathasaritsagara,"sokss_17,4.8","tac chrutvā varṇayām āsa sa rājā tasya vikramam /
rājaputrasya taṃ tasyai sadevāsurasaṃgaram","तच् छ्रुत्वा वर्णयाम् आस स राजा तस्य विक्रमम् /
राजपुत्रस्य तं तस्यै सदेवासुरसंगरम्"
Kathasaritsagara,"sokss_17,4.9","tataḥ padmāvatīsakhyā sā manohārikākhyayā /
tadīyā rākṣasīyugmavadhalīlāpyakathyata","ततः पद्मावतीसख्या सा मनोहारिकाख्यया /
तदीया राक्षसीयुग्मवधलीलाप्यकथ्यत"
Kathasaritsagara,"sokss_17,4.10","tatas tasya sutāyāś ca vṛttamanyonyadarśanam /
prītiṃ ca buddhvā tau toṣaṃ rājā rājñī ca jagmatuḥ","ततस् तस्य सुतायाश् च वृत्तमन्योन्यदर्शनम् /
प्रीतिं च बुद्ध्वा तौ तोषं राजा राज्ञी च जग्मतुः"
Kathasaritsagara,"sokss_17,4.11","ūcatuś ca nigīrṇaś ca yenāsuracamūcayaḥ /
agastyeneva jaladhī rākṣasyau tasya ke iti","ऊचतुश् च निगीर्णश् च येनासुरचमूचयः /
अगस्त्येनेव जलधी राक्षस्यौ तस्य के इति"
Kathasaritsagara,"sokss_17,4.12","tayā tatpauruṣotkarṣavarṇanāvātyayā ca saḥ /
padmāvatyāḥ prajajvāla sutarāṃ madanānalaḥ","तया तत्पौरुषोत्कर्षवर्णनावात्यया च सः /
पद्मावत्याः प्रजज्वाल सुतरां मदनानलः"
Kathasaritsagara,"sokss_17,4.13","tataḥ pitroḥ sakāśātsā nirgatā rājakanyakā /
śuddhāntaratnaprāsādam ārohat sotsukā kṣaṇāt","ततः पित्रोः सकाशात्सा निर्गता राजकन्यका /
शुद्धान्तरत्नप्रासादम् आरोहत् सोत्सुका क्षणात्"
Kathasaritsagara,"sokss_17,4.14","tatra ratnombhitastambhabaddhamauktikajālake /
manikuṭṭimavinyastasukhaśayyāvarāsane","तत्र रत्नोम्भितस्तम्भबद्धमौक्तिकजालके /
मनिकुट्टिमविन्यस्तसुखशय्यावरासने"
Kathasaritsagara,"sokss_17,4.15","cintitopasnamaddivyanānābhogamanorame /
sthitā sābhyadhikaṃ tepe preyovirahavahninā","चिन्तितोपस्नमद्दिव्यनानाभोगमनोरमे /
स्थिता साभ्यधिकं तेपे प्रेयोविरहवह्निना"
Kathasaritsagara,"sokss_17,4.16","dadarśa ca tataḥ pṛṣṭhād dhemadrumalatācitam /
ratnavāpīśatākīrṇaṃ divyamudyānamṛddhimat","ददर्श च ततः पृष्ठाद् धेमद्रुमलताचितम् /
रत्नवापीशताकीर्णं दिव्यमुद्यानमृद्धिमत्"
Kathasaritsagara,"sokss_17,4.17","dṛṣṭvā cācintayaccitram idamasmapurottamam /
majjanmabhūmerbhuvanādaindavādapi sundaram","दृष्ट्वा चाचिन्तयच्चित्रम् इदमस्मपुरोत्तमम् /
मज्जन्मभूमेर्भुवनादैन्दवादपि सुन्दरम्"
Kathasaritsagara,"sokss_17,4.18","himādrimaulimāṇikyaṃ na ca dṛṣṭamidaṃ mayā /
nandanābhyadhikaṃ yatra puropavanamīdṛśam","हिमाद्रिमौलिमाणिक्यं न च दृष्टमिदं मया /
नन्दनाभ्यधिकं यत्र पुरोपवनमीदृशम्"
Kathasaritsagara,"sokss_17,4.19","tad atra gatvā sacchāyaśītale vijane varam /
virahānalasaṃtāpaṃ śamayāmi manāg imam","तद् अत्र गत्वा सच्छायशीतले विजने वरम् /
विरहानलसंतापं शमयामि मनाग् इमम्"
Kathasaritsagara,"sokss_17,4.20","iti saṃcintya sā bālā śanair ekākinī tataḥ /
yuktyāvaruhya gantuṃ tatpurodyānaṃ pracakrame","इति संचिन्त्य सा बाला शनैर् एकाकिनी ततः /
युक्त्यावरुह्य गन्तुं तत्पुरोद्यानं प्रचक्रमे"
Kathasaritsagara,"sokss_17,4.21","padbhyāṃ gantumaśaktā sā svavibhūterupasthitaiḥ /
pakṣibhir vāhanībhūya tadudyānamanīyata","पद्भ्यां गन्तुमशक्ता सा स्वविभूतेरुपस्थितैः /
पक्षिभिर् वाहनीभूय तदुद्यानमनीयत"
Kathasaritsagara,"sokss_17,4.22","tatrāntaḥ kadalīkhaṇḍagṛhe puṣpāstaropari /
upāviśac chrūyamāṇe divyageyādiniḥsvane","तत्रान्तः कदलीखण्डगृहे पुष्पास्तरोपरि /
उपाविशच् छ्रूयमाणे दिव्यगेयादिनिःस्वने"
Kathasaritsagara,"sokss_17,4.23","na ca sātra ratiṃ lebhe na tasyāḥ śāmyati smaraḥ /
vinā priyeṇa kāmāgniḥ pratyutāvardhatādhikam","न च सात्र रतिं लेभे न तस्याः शाम्यति स्मरः /
विना प्रियेण कामाग्निः प्रत्युतावर्धताधिकम्"
Kathasaritsagara,"sokss_17,4.24","tato didṛkṣuś citrastham api taṃ priyam utsukā /
sāgrahīc citraphalakaṃ varṇavartīś ca siddhitaḥ","ततो दिदृक्षुश् चित्रस्थम् अपि तं प्रियम् उत्सुका /
साग्रहीच् चित्रफलकं वर्णवर्तीश् च सिद्धितः"
Kathasaritsagara,"sokss_17,4.25","sraṣṭuṃ dvitīyaṃ dhātāpi neṣṭe yatsadṛśaṃ punaḥ /
tamālikheyaṃ sotkaṇṭhā sannapāṇirahaṃ katham","स्रष्टुं द्वितीयं धातापि नेष्टे यत्सदृशं पुनः /
तमालिखेयं सोत्कण्ठा सन्नपाणिरहं कथम्"
Kathasaritsagara,"sokss_17,4.26","tathāpyātmavinodārthamālikhāmi yathā tathā /
iti saṃcintya phalake sā tu yāvattamālikhat","तथाप्यात्मविनोदार्थमालिखामि यथा तथा /
इति संचिन्त्य फलके सा तु यावत्तमालिखत्"
Kathasaritsagara,"sokss_17,4.27","tāvattasyāstamuddeśamāyayau cinvatī sakhī /
sā manohārikā nāma tadadarśanavihvalā","तावत्तस्यास्तमुद्देशमाययौ चिन्वती सखी /
सा मनोहारिका नाम तददर्शनविह्वला"
Kathasaritsagara,"sokss_17,4.28","sā tāmekākinīṃ tatra rājaputrīṃ latāgṛhe /
sacitraphalakāmutkāmapaśyatpṛṣṭhataḥ sthitā","सा तामेकाकिनीं तत्र राजपुत्रीं लतागृहे /
सचित्रफलकामुत्कामपश्यत्पृष्ठतः स्थिता"
Kathasaritsagara,"sokss_17,4.29","paśyāmi tāvatkimiyaṃ karotyevamihaikikā /
iti saṃcintya tasthau ca channā sā tatra tatsakhī","पश्यामि तावत्किमियं करोत्येवमिहैकिका /
इति संचिन्त्य तस्थौ च छन्ना सा तत्र तत्सखी"
Kathasaritsagara,"sokss_17,4.30","tāvat sāpi tamuddiśya citrābhilikhitaṃ priyam /
padmāvatī jagādaivamudaśrunayanotpalā","तावत् सापि तमुद्दिश्य चित्राभिलिखितं प्रियम् /
पद्मावती जगादैवमुदश्रुनयनोत्पला"
Kathasaritsagara,"sokss_17,4.31","drujayān asurān hatvā yenendro rakṣitas tvayā /
ālāpamātreṇa sa māṃ kathaṃ mārān na rakṣasi","द्रुजयान् असुरान् हत्वा येनेन्द्रो रक्षितस् त्वया /
आलापमात्रेण स मां कथं मारान् न रक्षसि"
Kathasaritsagara,"sokss_17,4.32","kalpadrumo 'py adātṛtvaṃ sugato 'py adayālutām /
āyāti mandapuṇyasya suvarṇam apicāśmatām","कल्पद्रुमो ऽप्य् अदातृत्वं सुगतो ऽप्य् अदयालुताम् /
आयाति मन्दपुण्यस्य सुवर्णम् अपिचाश्मताम्"
Kathasaritsagara,"sokss_17,4.33","smarajvarānabhijñaś ca nūnaṃ vetsi na madvyathām /
daityājitasya puṣpeṣuḥ kiṃ tapasvī karoti te","स्मरज्वरानभिज्ञश् च नूनं वेत्सि न मद्व्यथाम् /
दैत्याजितस्य पुष्पेषुः किं तपस्वी करोति ते"
Kathasaritsagara,"sokss_17,4.34","kiṃ vā vacmi vidhirvāmo mama yenāśruṇā dṛśau /
pidadhannecchati prāyāścitre 'pi tava darśanam","किं वा वच्मि विधिर्वामो मम येनाश्रुणा दृशौ /
पिदधन्नेच्छति प्रायाश्चित्रे ऽपि तव दर्शनम्"
Kathasaritsagara,"sokss_17,4.35","ity uktvā rājatanayā sā prāvartata roditum /
chinnahāragalatsthūlamuktābhair aśrubindubhiḥ","इत्य् उक्त्वा राजतनया सा प्रावर्तत रोदितुम् /
छिन्नहारगलत्स्थूलमुक्ताभैर् अश्रुबिन्दुभिः"
Kathasaritsagara,"sokss_17,4.36","tatkṣaṇaṃ tām upāsarpat sā manohārikā sakhī /
sāpy āchādyaiva taccittraṃ rājaputrī jagāda tām","तत्क्षणं ताम् उपासर्पत् सा मनोहारिका सखी /
साप्य् आछाद्यैव तच्चित्त्रं राजपुत्री जगाद ताम्"
Kathasaritsagara,"sokss_17,4.37","iyacciraṃ na dṛṣṭā tvaṃ sakhi kutra sthitāsyaho /
tac chrutvā vihasantī tāṃ sā manohārikābravīt","इयच्चिरं न दृष्टा त्वं सखि कुत्र स्थितास्यहो /
तच् छ्रुत्वा विहसन्ती तां सा मनोहारिकाब्रवीत्"
Kathasaritsagara,"sokss_17,4.38","tvām eva sakhi cinvānā ciraṃ bhrāntāsmi tattvayā /
citraṃ kiṃ chādyate dṛṣṭaṃ mayā citramatha śrutam","त्वाम् एव सखि चिन्वाना चिरं भ्रान्तास्मि तत्त्वया /
चित्रं किं छाद्यते दृष्टं मया चित्रमथ श्रुतम्"
Kathasaritsagara,"sokss_17,4.39","evaṃ tayoktā sakhyā sā padmāvatyaśrugadgadam /
lajjānatamukhī has te gṛhītvā tām abhāṣata","एवं तयोक्ता सख्या सा पद्मावत्यश्रुगद्गदम् /
लज्जानतमुखी हस् ते गृहीत्वा ताम् अभाषत"
Kathasaritsagara,"sokss_17,4.40","sakhi prāg eva viditaṃ sarvam te kiṃ nigūhyate /
rājaputreṇa tenāhaṃ tasmin gauryāśrame tadā","सखि प्राग् एव विदितं सर्वम् ते किं निगूह्यते /
राजपुत्रेण तेनाहं तस्मिन् गौर्याश्रमे तदा"
Kathasaritsagara,"sokss_17,4.41","uddhṛtāpi mahāghorarākṣasīvahnimadhyataḥ /
durvāravirahajvāle nikṣiptā madanāsnale","उद्धृतापि महाघोरराक्षसीवह्निमध्यतः /
दुर्वारविरहज्वाले निक्षिप्ता मदनास्नले"
Kathasaritsagara,"sokss_17,4.42","tan na jāne kva gacchāmi kasmai vacmi karomi kim /
āśraye kam upāyaṃ vā durlabhāsaktamānasā","तन् न जाने क्व गच्छामि कस्मै वच्मि करोमि किम् /
आश्रये कम् उपायं वा दुर्लभासक्तमानसा"
Kathasaritsagara,"sokss_17,4.43","iti bruvāṇāṃ tāṃ rājaputrīm āha sma sā sakhī /
abhiṣvaṅgo 'nurūpo 'yaṃ sthāne te manasaḥ sakhi","इति ब्रुवाणां तां राजपुत्रीम् आह स्म सा सखी /
अभिष्वङ्गो ऽनुरूपो ऽयं स्थाने ते मनसः सखि"
Kathasaritsagara,"sokss_17,4.44","itaretaraśobhāyai saṃyogo yuvayoḥ kila /
navacandrakalāśārvajaṭāmukuṭayor iva","इतरेतरशोभायै संयोगो युवयोः किल /
नवचन्द्रकलाशार्वजटामुकुटयोर् इव"
Kathasaritsagara,"sokss_17,4.45","adhṛtiścātra mā bhūtte dhruvaṃ sa bhavatīṃ vinā /
na sthāsyati tvayā kiṃ sa tathābhūto na lakṣitaḥ","अधृतिश्चात्र मा भूत्ते ध्रुवं स भवतीं विना /
न स्थास्यति त्वया किं स तथाभूतो न लक्षितः"
Kathasaritsagara,"sokss_17,4.46","striyo 'pīcchanti puṃbhāvaṃ yāṃ dṛṣṭvā rūpalolubhāḥ /
tasyāste ko bhavennārthī tulyarūpaḥ sa kiṃ punaḥ","स्त्रियो ऽपीच्छन्ति पुंभावं यां दृष्ट्वा रूपलोलुभाः /
तस्यास्ते को भवेन्नार्थी तुल्यरूपः स किं पुनः"
Kathasaritsagara,"sokss_17,4.47","śarvo 'py alīkavādī kiṃ yenoktau daṃpatī yuvām /
adūrage 'py abhīṣṭe 'rthe ko vārto bhajate dhṛtim","शर्वो ऽप्य् अलीकवादी किं येनोक्तौ दंपती युवाम् /
अदूरगे ऽप्य् अभीष्टे ऽर्थे को वार्तो भजते धृतिम्"
Kathasaritsagara,"sokss_17,4.48","tadāśvasihi bhāvī te sa eva nacirāt patiḥ /
na tvayā durlabhaḥ kaścit tvaṃ tu sarveṇa durlabhā","तदाश्वसिहि भावी ते स एव नचिरात् पतिः /
न त्वया दुर्लभः कश्चित् त्वं तु सर्वेण दुर्लभा"
Kathasaritsagara,"sokss_17,4.49","ity uktā sā tayā sakhyā rājaputrī jagāda tām /
sakhī yady api jānāmi tathāpi karavāṇi kim","इत्य् उक्ता सा तया सख्या राजपुत्री जगाद ताम् /
सखी यद्य् अपि जानामि तथापि करवाणि किम्"
Kathasaritsagara,"sokss_17,4.50","idaṃ tu me tadāsaktaṃ ceto notsahate kṣaṇam /
sthātuṃ vinā taṃ prāṇeśaṃ kṣamate na ca manmathaḥ","इदं तु मे तदासक्तं चेतो नोत्सहते क्षणम् /
स्थातुं विना तं प्राणेशं क्षमते न च मन्मथः"
Kathasaritsagara,"sokss_17,4.51","tam eva hi smarantyā me mano nirvāti na kṣaṇam /
dahyante 'ṅgāni saṃtāpenotkrāmantīva cāsavaḥ","तम् एव हि स्मरन्त्या मे मनो निर्वाति न क्षणम् /
दह्यन्ते ऽङ्गानि संतापेनोत्क्रामन्तीव चासवः"
Kathasaritsagara,"sokss_17,4.52","evaṃ vadantī mohena mohitā puṣpapelavā /
aṅke tasya vayasyāyā rājaputrī papāta sā","एवं वदन्ती मोहेन मोहिता पुष्पपेलवा /
अङ्के तस्य वयस्याया राजपुत्री पपात सा"
Kathasaritsagara,"sokss_17,4.53","athāmbusekakadalīpallavānilavījanaiḥ /
sāśrur āśvāsayām āsa sā vayasyā krameṇa tām","अथाम्बुसेककदलीपल्लवानिलवीजनैः /
साश्रुर् आश्वासयाम् आस सा वयस्या क्रमेण ताम्"
Kathasaritsagara,"sokss_17,4.54","mṛṇālahāravalayaṃ śrīkhaṇḍārdravilepanam /
nalinīdalaśayyāṃ ca yāni sā vidadhe sakhī","मृणालहारवलयं श्रीखण्डार्द्रविलेपनम् /
नलिनीदलशय्यां च यानि सा विदधे सखी"
Kathasaritsagara,"sokss_17,4.55","tasyās tāny api saṃtāpasamāsaktāni saṃgataḥ /
saṃtapya samaduḥkhatvam iva śuṣyanti bhejire","तस्यास् तान्य् अपि संतापसमासक्तानि संगतः /
संतप्य समदुःखत्वम् इव शुष्यन्ति भेजिरे"
Kathasaritsagara,"sokss_17,4.56","tataḥ sā vihvalā padmāvatī tāmavadatsakhīm /
kliśnāsi kiṃ vṛthātmānaṃ naivaṃ śāmyati me vyathā","ततः सा विह्वला पद्मावती तामवदत्सखीम् /
क्लिश्नासि किं वृथात्मानं नैवं शाम्यति मे व्यथा"
Kathasaritsagara,"sokss_17,4.57","yena śāmyati taccettvaṃ kuruṣe tacchivaṃ bhavet /
evam uktavatīmāsrtāṃ vayasyā tām abhāṣata","येन शाम्यति तच्चेत्त्वं कुरुषे तच्छिवं भवेत् /
एवम् उक्तवतीमास्र्तां वयस्या ताम् अभाषत"
Kathasaritsagara,"sokss_17,4.58","kuryāṃ kiṃ yanna nāmāhaṃ tavārthe brūhi tatsakhi /
tac chrutvā sā hriyā kiṃcid iva rājasutābravīt","कुर्यां किं यन्न नामाहं तवार्थे ब्रूहि तत्सखि /
तच् छ्रुत्वा सा ह्रिया किंचिद् इव राजसुताब्रवीत्"
Kathasaritsagara,"sokss_17,4.59","tamihānaya me kantaṃ gatvā priyasakhi drutam /
nānyathopaśamo me syāttātaścaiva na kupyati","तमिहानय मे कन्तं गत्वा प्रियसखि द्रुतम् /
नान्यथोपशमो मे स्यात्तातश्चैव न कुप्यति"
Kathasaritsagara,"sokss_17,4.60","pratyutehāgatāyaiva māmeṣo 'smai pradāsyati /
evaṃ tayoktā sotsāhaṃ vayasyā sāpy uvāca tāsm","प्रत्युतेहागतायैव मामेषो ऽस्मै प्रदास्यति /
एवं तयोक्ता सोत्साहं वयस्या साप्य् उवाच तास्म्"
Kathasaritsagara,"sokss_17,4.61","yady evaṃ tadgṛhāṇa tvaṃ dhair yaṃ kāryamidaṃ kiyat /
eṣāhaṃ sakhi yāmyeva tvatpriyānayanāya yat","यद्य् एवं तद्गृहाण त्वं धैर् यं कार्यमिदं कियत् /
एषाहं सखि याम्येव त्वत्प्रियानयनाय यत्"
Kathasaritsagara,"sokss_17,4.62","tatpituḥ khecarendrasya candraketoḥ purottamam /
khyātaṃ candrapuraṃ nāma nirvṛtā bhava kiṃ śucā","तत्पितुः खेचरेन्द्रस्य चन्द्रकेतोः पुरोत्तमम् /
ख्यातं चन्द्रपुरं नाम निर्वृता भव किं शुचा"
Kathasaritsagara,"sokss_17,4.63","iti sāśvāsitā sakhyā tayā rājasutābhyadhāt /
taduttiṣṭha śivaḥ panthā astu te vraja satvaram","इति साश्वासिता सख्या तया राजसुताभ्यधात् /
तदुत्तिष्ठ शिवः पन्था अस्तु ते व्रज सत्वरम्"
Kathasaritsagara,"sokss_17,4.64","trātā trayāṇāṃ lokānāṃ sa ca sapraṇayaṃ tvayā /
madgirā sakhi vaktavyo vīraḥ prāṇeśvaro mama","त्राता त्रयाणां लोकानां स च सप्रणयं त्वया /
मद्गिरा सखि वक्तव्यो वीरः प्राणेश्वरो मम"
Kathasaritsagara,"sokss_17,4.65","tasmin gauryāyatane tathā paritrāya rākṣasībhayataḥ /
strīghnena hanyamānāṃ rakṣasi māṃ makaraketunā na katham","तस्मिन् गौर्यायतने तथा परित्राय राक्षसीभयतः /
स्त्रीघ्नेन हन्यमानां रक्षसि मां मकरकेतुना न कथम्"
Kathasaritsagara,"sokss_17,4.66","bhuvanoddharaṇasahānāṃ bhavādṛśāmeṣa nātha ko dharmaḥ /
āpadyupekṣyate yatpūrvatrāsto jano 'nuvṛtto 'pi","भुवनोद्धरणसहानां भवादृशामेष नाथ को धर्मः /
आपद्युपेक्ष्यते यत्पूर्वत्रास्तो जनो ऽनुवृत्तो ऽपि"
Kathasaritsagara,"sokss_17,4.67","evaṃ vadestaṃ kalyāṇi yathā jānāsi vā svayam /
iti vyāhṛtya sā padmāvatī tāṃ vyasṛjatsakhīm","एवं वदेस्तं कल्याणि यथा जानासि वा स्वयम् /
इति व्याहृत्य सा पद्मावती तां व्यसृजत्सखीम्"
Kathasaritsagara,"sokss_17,4.68","sā ca svasiddhyupanataṃ pakṣivāhanamāsthitā /
tanmanohārikā prāyādvidyādharapuraṃ prati","सा च स्वसिद्ध्युपनतं पक्षिवाहनमास्थिता /
तन्मनोहारिका प्रायाद्विद्याधरपुरं प्रति"
Kathasaritsagara,"sokss_17,4.69","sā ca padmāvatī kiṃcidāśālabdhadhṛtis tataḥ /
gṛhītacitraphalakā mandiraṃ prāviśatpituḥ","सा च पद्मावती किंचिदाशालब्धधृतिस् ततः /
गृहीतचित्रफलका मन्दिरं प्राविशत्पितुः"
Kathasaritsagara,"sokss_17,4.70","tatra dāsīparivṛtā praviśya nijavāsakam /
snātvā gauripatiṃ bhaktyā pūjayitvā vyajijñapat","तत्र दासीपरिवृता प्रविश्य निजवासकम् /
स्नात्वा गौरिपतिं भक्त्या पूजयित्वा व्यजिज्ञपत्"
Kathasaritsagara,"sokss_17,4.71","bhagavaṃstriṣu lokeṣu tvadicchānugrahaṃ vinā /
na siddhyatīha kasyāpi bahvalpaṃ vāpi vāñchitam","भगवंस्त्रिषु लोकेषु त्वदिच्छानुग्रहं विना /
न सिद्ध्यतीह कस्यापि बह्वल्पं वापि वाञ्छितम्"
Kathasaritsagara,"sokss_17,4.72","tadvidyādharasaccakravartiputraṃ tamīpsitam /
na dāsyasi patiṃ cenme dehaṃ tyakṣyāmi te 'grataḥ","तद्विद्याधरसच्चक्रवर्तिपुत्रं तमीप्सितम् /
न दास्यसि पतिं चेन्मे देहं त्यक्ष्यामि ते ऽग्रतः"
Kathasaritsagara,"sokss_17,4.73","evaṃ vihitavijñaptiṃ śaśāṅkamukuṭasya tām /
śrutvā sakhedaḥ sāścaryaḥ parivārajano 'vadat","एवं विहितविज्ञप्तिं शशाङ्कमुकुटस्य ताम् /
श्रुत्वा सखेदः साश्चर्यः परिवारजनो ऽवदत्"
Kathasaritsagara,"sokss_17,4.74","svadehanirapekṣaiva kimevaṃ devi bhāṣase /
tavāpi kimasuprāpyaṃ nāmāstyatra jagattraye","स्वदेहनिरपेक्षैव किमेवं देवि भाषसे /
तवापि किमसुप्राप्यं नामास्त्यत्र जगत्त्रये"
Kathasaritsagara,"sokss_17,4.75","tvadarthyamāno muñceddhi sugato 'pi sa saṃyamam /
tadekaḥ so 'tra sukṛtī yastvayāpyevamarthyate","त्वदर्थ्यमानो मुञ्चेद्धि सुगतो ऽपि स संयमम् /
तदेकः सो ऽत्र सुकृती यस्त्वयाप्येवमर्थ्यते"
Kathasaritsagara,"sokss_17,4.76","etac chrutvā guṇākṛṣṭā rājaputrī jagāda sā /
samāśrayaḥ saśakrāṇāṃ devānāmeka eva yaḥ","एतच् छ्रुत्वा गुणाकृष्टा राजपुत्री जगाद सा /
समाश्रयः सशक्राणां देवानामेक एव यः"
Kathasaritsagara,"sokss_17,4.77","arkeṇeva tamo dhvastaṃ yenaikenāsuraṃ balam /
prāṇadātā ca yo 'smākaṃ prārthanīyaḥ kathaṃ na saḥ","अर्केणेव तमो ध्वस्तं येनैकेनासुरं बलम् /
प्राणदाता च यो ऽस्माकं प्रार्थनीयः कथं न सः"
Kathasaritsagara,"sokss_17,4.78","ityādi bruvatī sotkā tayaiva kathayā tataḥ /
atiṣṭhatsamamāptena tatra dāsījanena sā","इत्यादि ब्रुवती सोत्का तयैव कथया ततः /
अतिष्ठत्सममाप्तेन तत्र दासीजनेन सा"
Kathasaritsagara,"sokss_17,4.79","atrāntare candrapuraṃ sā manohārikāpi tat /
vidyādharendranagaraṃ satvaraṃ prāpa tatsakhī","अत्रान्तरे चन्द्रपुरं सा मनोहारिकापि तत् /
विद्याधरेन्द्रनगरं सत्वरं प्राप तत्सखी"
Kathasaritsagara,"sokss_17,4.80","gīrvāṇanagaraṃ kṛtvāpyasaṃtoṣādivādbhutam /
nirmame viśvakarmā yadasāmānyavibhūtikam","गीर्वाणनगरं कृत्वाप्यसंतोषादिवाद्भुतम् /
निर्ममे विश्वकर्मा यदसामान्यविभूतिकम्"
Kathasaritsagara,"sokss_17,4.81","tatrāsaṃprāpya aṃ muktāphalaketuṃ vicinvatī /
khagasthā tatpurodyānaṃ sā manohārikāgamat","तत्रासंप्राप्य अं मुक्ताफलकेतुं विचिन्वती /
खगस्था तत्पुरोद्यानं सा मनोहारिकागमत्"
Kathasaritsagara,"sokss_17,4.82","atarkyasiddhivibhavaṃ bhāsvanmaṇimayadrumam /
ekavṛkṣodgatānekajātīyakusumotkaram","अतर्क्यसिद्धिविभवं भास्वन्मणिमयद्रुमम् /
एकवृक्षोद्गतानेकजातीयकुसुमोत्करम्"
Kathasaritsagara,"sokss_17,4.83","divyagītaravonmiśraśakuntarutasundaram /
paśyantī tac ca sā reme nānāratnaśilātalam","दिव्यगीतरवोन्मिश्रशकुन्तरुतसुन्दरम् /
पश्यन्ती तच् च सा रेमे नानारत्नशिलातलम्"
Kathasaritsagara,"sokss_17,4.84","udyānapālair dṛṣṭvā ca vicitraiḥ pakṣirūpibhiḥ /
upetyābhyarthya suvyaktavacanaiḥ priyavādibhiḥ","उद्यानपालैर् दृष्ट्वा च विचित्रैः पक्षिरूपिभिः /
उपेत्याभ्यर्थ्य सुव्यक्तवचनैः प्रियवादिभिः"
Kathasaritsagara,"sokss_17,4.85","pārijātatarormūle tārkṣyaratnaśilāsane /
upaveśyocitair bhogaistasyāḥ pūjā vyadhīyata","पारिजाततरोर्मूले तार्क्ष्यरत्नशिलासने /
उपवेश्योचितैर् भोगैस्तस्याः पूजा व्यधीयत"
Kathasaritsagara,"sokss_17,4.86","abhinandya ca tāṃ pūjāṃ cintayāmasa tatra sā /
aho vidyādharendrāṇāṃ citrāḥ siddhivibhūtayaḥ","अभिनन्द्य च तां पूजां चिन्तयामस तत्र सा /
अहो विद्याधरेन्द्राणां चित्राः सिद्धिविभूतयः"
Kathasaritsagara,"sokss_17,4.87","acintyopanamadbhogaṃ yeṣāmudyānamīdṛśam /
surastrībaddhasaṃgītaṃ patattriparicārakam","अचिन्त्योपनमद्भोगं येषामुद्यानमीदृशम् /
सुरस्त्रीबद्धसंगीतं पतत्त्रिपरिचारकम्"
Kathasaritsagara,"sokss_17,4.88","iti saṃcintya pṛṣṭvā ca tānevodyanapālakān /
cinvatī pārijātāditarukhaṇḍamavāpa sā","इति संचिन्त्य पृष्ट्वा च तानेवोद्यनपालकान् /
चिन्वती पारिजातादितरुखण्डमवाप सा"
Kathasaritsagara,"sokss_17,4.89","tatrāntaścandanāsiktakusumāstaraśāyinam /
sā muktāphalaketuṃ taṃ sa kalpakamivaikṣata","तत्रान्तश्चन्दनासिक्तकुसुमास्तरशायिनम् /
सा मुक्ताफलकेतुं तं स कल्पकमिवैक्षत"
Kathasaritsagara,"sokss_17,4.90","gauryāśrame dṛṣṭacaraṃ pratyabhijñāya sā ca tam /
paśyāmyasya kimasvāsthyaṃ channasthaivetyacintayat","गौर्याश्रमे दृष्टचरं प्रत्यभिज्ञाय सा च तम् /
पश्याम्यस्य किमस्वास्थ्यं छन्नस्थैवेत्यचिन्तयत्"
Kathasaritsagara,"sokss_17,4.91","tāvadāśvāsayantaṃ taṃ himacandanamārutaiḥ /
mittraṃ saṃyatakaṃ muktāphalaketur uvāca saḥ","तावदाश्वासयन्तं तं हिमचन्दनमारुतैः /
मित्त्रं संयतकं मुक्ताफलकेतुर् उवाच सः"
Kathasaritsagara,"sokss_17,4.92","aṅgārāstuhine nyastāḥ kakūlāgniś ca candane /
mārute dāvavahniś ca smareṇa mama niścitam","अङ्गारास्तुहिने न्यस्ताः ककूलाग्निश् च चन्दने /
मारुते दाववह्निश् च स्मरेण मम निश्चितम्"
Kathasaritsagara,"sokss_17,4.93","virahārtasya saṃtāpaṃ samantātsṛjatāmunā /
tatkimāyāsayasyevamātmānaṃ niṣphalaṃ sakhe","विरहार्तस्य संतापं समन्तात्सृजतामुना /
तत्किमायासयस्येवमात्मानं निष्फलं सखे"
Kathasaritsagara,"sokss_17,4.94","surastrīnṛttagītādivinodair api dūyate /
nandanābhyadhike 'muṣminn udyāne hi mano mama","सुरस्त्रीनृत्तगीतादिविनोदैर् अपि दूयते /
नन्दनाभ्यधिके ऽमुष्मिन्न् उद्याने हि मनो मम"
Kathasaritsagara,"sokss_17,4.95","vinā padmāvatīṃ tāṃ tu padmaśekharasaṃbhavām /
padmānanāṃ na me śāmyatyayaṃ smaraśarajvaraḥ","विना पद्मावतीं तां तु पद्मशेखरसंभवाम् /
पद्माननां न मे शाम्यत्ययं स्मरशरज्वरः"
Kathasaritsagara,"sokss_17,4.96","na caitadutsahe vaktuṃ kasyacin na labhe dhṛtim /
eka eva tu tatprāptāv upāyo vidyate mama","न चैतदुत्सहे वक्तुं कस्यचिन् न लभे धृतिम् /
एक एव तु तत्प्राप्ताव् उपायो विद्यते मम"
Kathasaritsagara,"sokss_17,4.97","gacchāmi gauryāyatanaṃ dṛṣṭayā yatra me tayā /
kaṭākṣeṣubhir utkhāya hṛdayaṃ priyayā hṛtam","गच्छामि गौर्यायतनं दृष्टया यत्र मे तया /
कटाक्षेषुभिर् उत्खाय हृदयं प्रियया हृतम्"
Kathasaritsagara,"sokss_17,4.98","tatrādirājatanayāsaṃgatastatsamāgame /
tapasārādhitaḥ śaṃbhurupāyaṃ me vidhāsyati","तत्रादिराजतनयासंगतस्तत्समागमे /
तपसाराधितः शंभुरुपायं मे विधास्यति"
Kathasaritsagara,"sokss_17,4.99","ity uktvā yāvadutthātuṃ rājaputraḥ sa icchati /
sa manohārikā tāvattuṣṭātmānamadarśayat","इत्य् उक्त्वा यावदुत्थातुं राजपुत्रः स इच्छति /
स मनोहारिका तावत्तुष्टात्मानमदर्शयत्"
Kathasaritsagara,"sokss_17,4.100","vayasya vardhase diṣṭyā siddhaṃ tava samīhitam /
paśyeyamāgatā tasyāḥ priyāyāste 'ntikaṃ sakhī","वयस्य वर्धसे दिष्ट्या सिद्धं तव समीहितम् /
पश्येयमागता तस्याः प्रियायास्ते ऽन्तिकं सखी"
Kathasaritsagara,"sokss_17,4.101","vatpārśvasthena dṛṣṭā hi mayāsāv ambikāśrame /
iti harṣāc ca taṃ rājaputraṃ saṃyatako 'bravīt","वत्पार्श्वस्थेन दृष्टा हि मयासाव् अम्बिकाश्रमे /
इति हर्षाच् च तं राजपुत्रं संयतको ऽब्रवीत्"
Kathasaritsagara,"sokss_17,4.102","tataḥ sa sphūrjadānandavismayautsukyasaṃkulām /
kāṃcidrājasuto 'vasthāṃ dadhre dṛṣṭvā priyāsakhīm","ततः स स्फूर्जदानन्दविस्मयौत्सुक्यसंकुलाम् /
कांचिद्राजसुतो ऽवस्थां दध्रे दृष्ट्वा प्रियासखीम्"
Kathasaritsagara,"sokss_17,4.103","netrapīyūṣavṛṣṭiṃ tāṃ paprachopāgatāṃ ca saḥ /
upaveśyāntike kāntāśarīrakuśalaṃ tadā","नेत्रपीयूषवृष्टिं तां पप्रछोपागतां च सः /
उपवेश्यान्तिके कान्ताशरीरकुशलं तदा"
Kathasaritsagara,"sokss_17,4.104","atha sā nijagādaivaṃ matsakhyāḥ kuśalaṃ prabho /
tvayi nāthe dhruvaṃ bhāvi sāṃprataṃ duḥkhitā tu sā","अथ सा निजगादैवं मत्सख्याः कुशलं प्रभो /
त्वयि नाथे ध्रुवं भावि सांप्रतं दुःखिता तु सा"
Kathasaritsagara,"sokss_17,4.105","yadāprabhṛti dṛṣṭena hṛtaṃ tasyāstvayā manaḥ /
tata ārabhya vimanā na śṛṇoti na paśyati","यदाप्रभृति दृष्टेन हृतं तस्यास्त्वया मनः /
तत आरभ्य विमना न शृणोति न पश्यति"
Kathasaritsagara,"sokss_17,4.106","mṛṇālahāraṃ dadhatī bālāhāraṃ vimucya sā /
luṭhatyambujinīpattraśayane śayanojjhitā","मृणालहारं दधती बालाहारं विमुच्य सा /
लुठत्यम्बुजिनीपत्त्रशयने शयनोज्झिता"
Kathasaritsagara,"sokss_17,4.107","asahiṣṭa na yā pūrvaṃ hriyā varakathāmapi /
imāmavasthāṃ saiṣādya prāptā priyatamaṃ vinā","असहिष्ट न या पूर्वं ह्रिया वरकथामपि /
इमामवस्थां सैषाद्य प्राप्ता प्रियतमं विना"
Kathasaritsagara,"sokss_17,4.108","iti tasyā hasantīva svānyevāṅgāni saṃprati /
saṃtāpaśuṣyacchrīkhaṇḍasitāni kṛtināṃ vara","इति तस्या हसन्तीव स्वान्येवाङ्गानि संप्रति /
संतापशुष्यच्छ्रीखण्डसितानि कृतिनां वर"
Kathasaritsagara,"sokss_17,4.109","evaṃ ca sā bravīti tvāmity udīrya papāṭha te /
sā manohārikā padmāvatīsaṃdeśagītake","एवं च सा ब्रवीति त्वामित्य् उदीर्य पपाठ ते /
सा मनोहारिका पद्मावतीसंदेशगीतके"
Kathasaritsagara,"sokss_17,4.110","sa tac chrutvākhilaṃ muktāphalaketurgatavyathaḥ /
tāṃ manohārikāṃ harṣādabhinandyābhyabhāṣata","स तच् छ्रुत्वाखिलं मुक्ताफलकेतुर्गतव्यथः /
तां मनोहारिकां हर्षादभिनन्द्याभ्यभाषत"
Kathasaritsagara,"sokss_17,4.111","amṛteneva vacasā tava siktam idaṃ mama /
caitanyam āsīc chvasitaṃ dhṛtir jātā gataḥ klamaḥ","अमृतेनेव वचसा तव सिक्तम् इदं मम /
चैतन्यम् आसीच् छ्वसितं धृतिर् जाता गतः क्लमः"
Kathasaritsagara,"sokss_17,4.112","phalitaṃ cādya me pūrvasukṛtair yadaho mayi /
gandharvarājatanayā sāpy evaṃ pakṣapātinī","फलितं चाद्य मे पूर्वसुकृतैर् यदहो मयि /
गन्धर्वराजतनया साप्य् एवं पक्षपातिनी"
Kathasaritsagara,"sokss_17,4.113","kiṃ tv ahaṃ śaknuyāṃ soḍhuṃ kathaṃcidvirahavyathām /
śirīṣasukumārāṅgī viṣaheta kathaṃ tu sā","किं त्व् अहं शक्नुयां सोढुं कथंचिद्विरहव्यथाम् /
शिरीषसुकुमाराङ्गी विषहेत कथं तु सा"
Kathasaritsagara,"sokss_17,4.114","tasmādaham upaiṣyeṣa tam eva girijāśramam /
tatra tvamānaya sakhīṃ yena syātsaṃgamo 'dya nau","तस्मादहम् उपैष्येष तम् एव गिरिजाश्रमम् /
तत्र त्वमानय सखीं येन स्यात्संगमो ऽद्य नौ"
Kathasaritsagara,"sokss_17,4.115","āśvāsaya ca tāṃ gatvā kalyāṇi tvaritaṃ sakhīm /
imaṃ ca parituṣṭena vitīrṇaṃ me svayaṃbhuvā","आश्वासय च तां गत्वा कल्याणि त्वरितं सखीम् /
इमं च परितुष्टेन वितीर्णं मे स्वयंभुवा"
Kathasaritsagara,"sokss_17,4.116","dehi cūḍāmaṇiṃ tasyai sarvaduḥkhanibarhaṇam /
śakrāt prāpto mayā cāyaṃ hāras te pāritoṣikaḥ","देहि चूडामणिं तस्यै सर्वदुःखनिबर्हणम् /
शक्रात् प्राप्तो मया चायं हारस् ते पारितोषिकः"
Kathasaritsagara,"sokss_17,4.117","ity utkvā śirasaś cūḍāmaṇiṃ tasyai samarpayat /
hāraṃ ca kaṇṭhāt tatkaṇṭhe taṃ sa rājasuto vyadhāt","इत्य् उत्क्वा शिरसश् चूडामणिं तस्यै समर्पयत् /
हारं च कण्ठात् तत्कण्ठे तं स राजसुतो व्यधात्"
Kathasaritsagara,"sokss_17,4.118","atha praṇamya taṃ prītā sā manohārikā tataḥ /
pratasthe vihagārūḍhā sakhīṃ padmāvatīṃ prati","अथ प्रणम्य तं प्रीता सा मनोहारिका ततः /
प्रतस्थे विहगारूढा सखीं पद्मावतीं प्रति"
Kathasaritsagara,"sokss_17,4.119","sa muktāphalaketuś ca praharṣāpahṛtaklamaḥ /
saha saṃyatakena svaṃ tvaritaṃ rpāviśatpuram","स मुक्ताफलकेतुश् च प्रहर्षापहृतक्लमः /
सह संयतकेन स्वं त्वरितं र्पाविशत्पुरम्"
Kathasaritsagara,"sokss_17,4.120","sāpi padmāvatīpārśvaṃ prāpya tasyai yathepsitam /
taṃ manohārikācakhyau tatpriyasmarasaṃjvaram","सापि पद्मावतीपार्श्वं प्राप्य तस्यै यथेप्सितम् /
तं मनोहारिकाचख्यौ तत्प्रियस्मरसंज्वरम्"
Kathasaritsagara,"sokss_17,4.121","praṇayasnigdhamadhuraṃ tadvacaśva yathāśrutam /
taṃ ca saṃgamasaṃketaṃ taduktaṃ girijāśrame","प्रणयस्निग्धमधुरं तद्वचश्व यथाश्रुतम् /
तं च संगमसंकेतं तदुक्तं गिरिजाश्रमे"
Kathasaritsagara,"sokss_17,4.122","dadau tatprahitaṃ taṃ ca tasyai cūḍāmaṇiṃ tataḥ /
pāritoṣikahāraṃ ca taddattaṃ tamadarśayat","ददौ तत्प्रहितं तं च तस्यै चूडामणिं ततः /
पारितोषिकहारं च तद्दत्तं तमदर्शयत्"
Kathasaritsagara,"sokss_17,4.123","tataḥ padmāvatī sā tām āśliṣya kṛtinīṃ sakhīm /
apūjayadvisasmāra smarānalarujaṃ ca tām","ततः पद्मावती सा ताम् आश्लिष्य कृतिनीं सखीम् /
अपूजयद्विसस्मार स्मरानलरुजं च ताम्"
Kathasaritsagara,"sokss_17,4.124","baddhvā śikhāyām ānandam iva cūḍāmaṇiṃ ca tam /
cakre parikaraṃ gaurīkānanāgamanāya sā","बद्ध्वा शिखायाम् आनन्दम् इव चूडामणिं च तम् /
चक्रे परिकरं गौरीकाननागमनाय सा"
Kathasaritsagara,"sokss_17,4.125","atrāntare munirdaivāttadgaurīvanamāgamat /
dṛḍhavratena śiṣyeṇa saha nāmnā tapodhanaḥ","अत्रान्तरे मुनिर्दैवात्तद्गौरीवनमागमत् /
दृढव्रतेन शिष्येण सह नाम्ना तपोधनः"
Kathasaritsagara,"sokss_17,4.126","sa cātra tam uvācaivaṃ muniḥ śiṣyaṃ dṛḍhavratam /
divyodyāne 'hametasminsamādhiṃ vidadhe kṣaṇam","स चात्र तम् उवाचैवं मुनिः शिष्यं दृढव्रतम् /
दिव्योद्याने ऽहमेतस्मिन्समाधिं विदधे क्षणम्"
Kathasaritsagara,"sokss_17,4.127","dvāri sthitvā praveśo 'tra na deyaḥ kasyacittvayā /
samāpitasamādhiś ca pūjayiṣyāmi pārvatīm","द्वारि स्थित्वा प्रवेशो ऽत्र न देयः कस्यचित्त्वया /
समापितसमाधिश् च पूजयिष्यामि पार्वतीम्"
Kathasaritsagara,"sokss_17,4.128","ity uktvā munirudyānadvāre śiṣyaṃ niveśya tam /
adhastātpārijātasya sa samādhimasevata","इत्य् उक्त्वा मुनिरुद्यानद्वारे शिष्यं निवेश्य तम् /
अधस्तात्पारिजातस्य स समाधिमसेवत"
Kathasaritsagara,"sokss_17,4.129","samādherutthitaścāntarviveśārcitumambikām /
na ca tattasya śiṣyasya jagāda dvāravartinaḥ","समाधेरुत्थितश्चान्तर्विवेशार्चितुमम्बिकाम् /
न च तत्तस्य शिष्यस्य जगाद द्वारवर्तिनः"
Kathasaritsagara,"sokss_17,4.130","tāvac cātrāyayau muktāphalaketuḥ prasādhitaḥ /
āruhya divyakarabhaṃ saha saṃyatakena saḥ","तावच् चात्राययौ मुक्ताफलकेतुः प्रसाधितः /
आरुह्य दिव्यकरभं सह संयतकेन सः"
Kathasaritsagara,"sokss_17,4.131","praviśaṃś ca tadudyānaṃ muniśiṣyeṇa tena saḥ /
mā mā guruḥ samādhau me sthito 'treti nyaṣidhyata","प्रविशंश् च तदुद्यानं मुनिशिष्येण तेन सः /
मा मा गुरुः समाधौ मे स्थितो ऽत्रेति न्यषिध्यत"
Kathasaritsagara,"sokss_17,4.132","vistīrṇābhyantare jātu priyā sā syādihāgatā /
muniścātraikadeśastha ityālocya sa sotsukaḥ","विस्तीर्णाभ्यन्तरे जातु प्रिया सा स्यादिहागता /
मुनिश्चात्रैकदेशस्थ इत्यालोच्य स सोत्सुकः"
Kathasaritsagara,"sokss_17,4.133","rājaputro vyatītyāsya muniputrasya dṛkpatham /
viveśa vyomamārgeṇa tadudyānaṃ suhṛdyutaḥ","राजपुत्रो व्यतीत्यास्य मुनिपुत्रस्य दृक्पथम् /
विवेश व्योममार्गेण तदुद्यानं सुहृद्युतः"
Kathasaritsagara,"sokss_17,4.134","yāvac ca vīkṣate tat sa tāvat tatra viveśa saḥ /
guroḥ samādhiniṣpattiṃ muniśiṣyo nirīkṣitum","यावच् च वीक्षते तत् स तावत् तत्र विवेश सः /
गुरोः समाधिनिष्पत्तिं मुनिशिष्यो निरीक्षितुम्"
Kathasaritsagara,"sokss_17,4.135","sa dadarśa guruṃ nātra dadarśa savayasyakam /
śrīmuktāphalaketuṃ tu praviṣṭamapathena tam","स ददर्श गुरुं नात्र ददर्श सवयस्यकम् /
श्रीमुक्ताफलकेतुं तु प्रविष्टमपथेन तम्"
Kathasaritsagara,"sokss_17,4.136","tataḥ sa rājaputraṃ taṃ muniśiṣyo 'śapatkrudhā /
savayasyo 'pi mānuṣyamasmādavinayādvraja","ततः स राजपुत्रं तं मुनिशिष्यो ऽशपत्क्रुधा /
सवयस्यो ऽपि मानुष्यमस्मादविनयाद्व्रज"
Kathasaritsagara,"sokss_17,4.137","itaḥ samādhiṃ bhaṅktvā yadgururme 'pāsitastvayā /
evaṃ sa dattaśāpastaṃ svamevānvasaradgurum","इतः समाधिं भङ्क्त्वा यद्गुरुर्मे ऽपासितस्त्वया /
एवं स दत्तशापस्तं स्वमेवान्वसरद्गुरुम्"
Kathasaritsagara,"sokss_17,4.138","sa muktāphalaketuś ca siddhaprāye manorathe /
śāpāśaninipātena viṣādam agamat param","स मुक्ताफलकेतुश् च सिद्धप्राये मनोरथे /
शापाशनिनिपातेन विषादम् अगमत् परम्"
Kathasaritsagara,"sokss_17,4.139","tāvat padmāvatī sātra priyasaṃgamasotsukā /
āgād vihaṃgamārūḍhā samanohārikādikā","तावत् पद्मावती सात्र प्रियसंगमसोत्सुका /
आगाद् विहंगमारूढा समनोहारिकादिका"
Kathasaritsagara,"sokss_17,4.140","svayaṃvarāgatāṃ dṛṣṭvā tāṃ śāpāntaritāṃ ca saḥ /
sukhaduḥkhamayīṃ kaṣṭāṃ daśāṃ rājasuto dadhau","स्वयंवरागतां दृष्ट्वा तां शापान्तरितां च सः /
सुखदुःखमयीं कष्टां दशां राजसुतो दधौ"
Kathasaritsagara,"sokss_17,4.141","padmāvatyāś ca tatkālamadākṣiṇyaṃ pradarśayat /
paspande dakṣiṇaṃ cakṣurakampata ca mānasam","पद्मावत्याश् च तत्कालमदाक्षिण्यं प्रदर्शयत् /
पस्पन्दे दक्षिणं चक्षुरकम्पत च मानसम्"
Kathasaritsagara,"sokss_17,4.142","tato 'tra sā rājasutā kāntaṃ vignaṃ vilokya tam /
kiṃ pūrvānāgatatvānme khinnaḥ syādityacintayat","ततो ऽत्र सा राजसुता कान्तं विग्नं विलोक्य तम् /
किं पूर्वानागतत्वान्मे खिन्नः स्यादित्यचिन्तयत्"
Kathasaritsagara,"sokss_17,4.143","praśrayopāgatāṃ tāṃ ca rājaputro jagāda saḥ /
priye manoratho bhagnaḥ siddho 'pi vidhināvayoḥ","प्रश्रयोपागतां तां च राजपुत्रो जगाद सः /
प्रिये मनोरथो भग्नः सिद्धो ऽपि विधिनावयोः"
Kathasaritsagara,"sokss_17,4.144","tac chrutvā hā kathaṃ bhagna iti tasyai sasaṃbhramam /
pṛcchantyai sa svaśāpaṃ taṃ rājasūnuravarṇayat","तच् छ्रुत्वा हा कथं भग्न इति तस्यै ससंभ्रमम् /
पृच्छन्त्यै स स्वशापं तं राजसूनुरवर्णयत्"
Kathasaritsagara,"sokss_17,4.145","tato vivignā jagmus te śapadātur guruṃ munim /
devīgṛhasthitaṃ sarve śāpāntāyānunāthitum","ततो विविग्ना जग्मुस् ते शपदातुर् गुरुं मुनिम् /
देवीगृहस्थितं सर्वे शापान्तायानुनाथितुम्"
Kathasaritsagara,"sokss_17,4.146","upāgatāṃs tān praṇatān dṛṣṭvā jñānī mahāmuniḥ /
sa muktāphalaketuṃ taṃ prītipūrvam abhāṣata","उपागतांस् तान् प्रणतान् दृष्ट्वा ज्ञानी महामुनिः /
स मुक्ताफलकेतुं तं प्रीतिपूर्वम् अभाषत"
Kathasaritsagara,"sokss_17,4.147","mūrkheṇānena śaptastvamaprekṣāpūrvakāriṇā /
na tvayā me kṛtaṃ kiṃcidutthito 'haṃ svatas tataḥ","मूर्खेणानेन शप्तस्त्वमप्रेक्षापूर्वकारिणा /
न त्वया मे कृतं किंचिदुत्थितो ऽहं स्वतस् ततः"
Kathasaritsagara,"sokss_17,4.148","hetumātramayaṃ cātra bhavitavyamidaṃ tava /
mānuṣye 'vaśyakāryaṃ te devakāryaṃ hi vidyate","हेतुमात्रमयं चात्र भवितव्यमिदं तव /
मानुष्ये ऽवश्यकार्यं ते देवकार्यं हि विद्यते"
Kathasaritsagara,"sokss_17,4.149","etāṃ padmāvatīm eva daivāddṛṣṭvā smarāturaḥ /
tyaktvā martyaśarīraṃ tvaṃ śīghraṃ śāpādvimokṣyase","एतां पद्मावतीम् एव दैवाद्दृष्ट्वा स्मरातुरः /
त्यक्त्वा मर्त्यशरीरं त्वं शीघ्रं शापाद्विमोक्ष्यसे"
Kathasaritsagara,"sokss_17,4.150","anenaiva ca dehena punaḥ prāṇeśvarīm imām /
trātāsi viśvatrātā tvaṃ ciraṃ śāpaṃ hi nārhasi","अनेनैव च देहेन पुनः प्राणेश्वरीम् इमाम् /
त्रातासि विश्वत्राता त्वं चिरं शापं हि नार्हसि"
Kathasaritsagara,"sokss_17,4.151","brahmāstreṇa hatā daityā bālavṛddhādayo 'pi yat /
tvatprayuktena so 'dharmaleśo hetustavātra ca","ब्रह्मास्त्रेण हता दैत्या बालवृद्धादयो ऽपि यत् /
त्वत्प्रयुक्तेन सो ऽधर्मलेशो हेतुस्तवात्र च"
Kathasaritsagara,"sokss_17,4.152","tac chrutvā tam ṛṣiṃ padmāvatī sāsrā vyajijñapat /
bhagavan yāryaputrasya gatiḥ saivāstu me 'dhunā","तच् छ्रुत्वा तम् ऋषिं पद्मावती सास्रा व्यजिज्ञपत् /
भगवन् यार्यपुत्रस्य गतिः सैवास्तु मे ऽधुना"
Kathasaritsagara,"sokss_17,4.153","naitadvirahitā sthātum apiśakṣyāmyahaṃ kṣaṇam /
ityarthitavatīṃ padmāvatīṃ sa munirabhyadhāt","नैतद्विरहिता स्थातुम् अपिशक्ष्याम्यहं क्षणम् /
इत्यर्थितवतीं पद्मावतीं स मुनिरभ्यधात्"
Kathasaritsagara,"sokss_17,4.154","naitadasti tapasyanti tvaṃ tiṣṭhehaiva saṃprati /
yenācirān muktaśāpas tvām ayaṃ pariṇeṣyati","नैतदस्ति तपस्यन्ति त्वं तिष्ठेहैव संप्रति /
येनाचिरान् मुक्तशापस् त्वाम् अयं परिणेष्यति"
Kathasaritsagara,"sokss_17,4.155","tataś cānena sahitā tvaṃ muktāphalaketunā /
khecarāsurasāmrājyaṃ daśakalpān kariṣyasi","ततश् चानेन सहिता त्वं मुक्ताफलकेतुना /
खेचरासुरसाम्राज्यं दशकल्पान् करिष्यसि"
Kathasaritsagara,"sokss_17,4.156","etaddattaṃ śikhāratnaṃ tapaḥsthāṃ tvāṃ ca pāsyati /
mahāprabhāvamutpannaṃ dhāturetatkamaṇḍaloḥ","एतद्दत्तं शिखारत्नं तपःस्थां त्वां च पास्यति /
महाप्रभावमुत्पन्नं धातुरेतत्कमण्डलोः"
Kathasaritsagara,"sokss_17,4.157","iti padmāvatīmuktavantaṃ divyadṛśaṃ munim /
sa muktāphalaketustam evaṃ prārthayatānataḥ","इति पद्मावतीमुक्तवन्तं दिव्यदृशं मुनिम् /
स मुक्ताफलकेतुस्तम् एवं प्रार्थयतानतः"
Kathasaritsagara,"sokss_17,4.158","mānuṣye bhagavanme 'stu bhave bhaktirabhaṅgurā /
padmāvatī taṃ tacchiṣyaṃ śapati smāparādhinam","मानुष्ये भगवन्मे ऽस्तु भवे भक्तिरभङ्गुरा /
पद्मावती तं तच्छिष्यं शपति स्मापराधिनम्"
Kathasaritsagara,"sokss_17,4.159","evam astv iti tenokte muninā sātiduḥkhitā /
padmāvatī taṃ tacchiṣyaṃ śapati smāparādhinam","एवम् अस्त्व् इति तेनोक्ते मुनिना सातिदुःखिता /
पद्मावती तं तच्छिष्यं शपति स्मापराधिनम्"
Kathasaritsagara,"sokss_17,4.160","āryaputras tvayā maurkhyāc chapto yat tad bhaviṣyasi /
kāmarūpaṃ kāmacaraṃ mānuṣye 'syaiva vāhanam","आर्यपुत्रस् त्वया मौर्ख्याच् छप्तो यत् तद् भविष्यसि /
कामरूपं कामचरं मानुष्ये ऽस्यैव वाहनम्"
Kathasaritsagara,"sokss_17,4.161","evaṃ tayābhiśaptena viṣaṇṇenātha tena saḥ /
tapodhanaḥ svaśiṣyeṇa sākamantardadhe muniḥ","एवं तयाभिशप्तेन विषण्णेनाथ तेन सः /
तपोधनः स्वशिष्येण साकमन्तर्दधे मुनिः"
Kathasaritsagara,"sokss_17,4.162","tataḥ padmāvatīṃ muktāphalaketurabhāṣata /
svapuraṃ yāmi paśyāmi tāvatkiṃ tatra me bhavet","ततः पद्मावतीं मुक्ताफलकेतुरभाषत /
स्वपुरं यामि पश्यामि तावत्किं तत्र मे भवेत्"
Kathasaritsagara,"sokss_17,4.163","tac chrutvā virahatrastā vātarugṇā lateva sā /
padmāvatī papātāśu sapuṣpābharaṇā bhuvi","तच् छ्रुत्वा विरहत्रस्ता वातरुग्णा लतेव सा /
पद्मावती पपाताशु सपुष्पाभरणा भुवि"
Kathasaritsagara,"sokss_17,4.164","āśvāsya ca kathaṃcittāṃ krandantīṃ sa suhṛdyutaḥ /
muhurvalitadṛṅmuktāphalaketuragāttataḥ","आश्वास्य च कथंचित्तां क्रन्दन्तीं स सुहृद्युतः /
मुहुर्वलितदृङ्मुक्ताफलकेतुरगात्ततः"
Kathasaritsagara,"sokss_17,4.165","padmāvatī ca yāte 'sminvilapantī suduḥkhitā /
āśvāsayantīm avadat tāṃ manohārikāṃ sakhīm","पद्मावती च याते ऽस्मिन्विलपन्ती सुदुःखिता /
आश्वासयन्तीम् अवदत् तां मनोहारिकां सखीम्"
Kathasaritsagara,"sokss_17,4.166","sakhi jāne mayā svapne devī dṛṣṭādya pārvatī /
sā codyatāpi me kaṇṭhe kṣeptumutpaladāmakam","सखि जाने मया स्वप्ने देवी दृष्टाद्य पार्वती /
सा चोद्यतापि मे कण्ठे क्षेप्तुमुत्पलदामकम्"
Kathasaritsagara,"sokss_17,4.167","āstāṃ dāsyāmi me bhūya ity uktvā viratābhavat /
tad ayaṃ sa priyāvāptivighno me sūcitas tayā","आस्तां दास्यामि मे भूय इत्य् उक्त्वा विरताभवत् /
तद् अयं स प्रियावाप्तिविघ्नो मे सूचितस् तया"
Kathasaritsagara,"sokss_17,4.168","iti tām anuśocantīṃ sakhī vakti sma sā tadā /
āśvāsanāya devyā te svapnastarhyeṣa darśitaḥ","इति ताम् अनुशोचन्तीं सखी वक्ति स्म सा तदा /
आश्वासनाय देव्या ते स्वप्नस्तर्ह्येष दर्शितः"
Kathasaritsagara,"sokss_17,4.169","muninā ca tathaivoktaṃ devādeśas tathaiva ca /
tadāśvasihi bhāvī te nacirāt priyasaṃgamaḥ","मुनिना च तथैवोक्तं देवादेशस् तथैव च /
तदाश्वसिहि भावी ते नचिरात् प्रियसंगमः"
Kathasaritsagara,"sokss_17,4.170","ityādibhiḥ sakhīvākyaiś cūḍāmaṇivaśena ca /
padmāvatī dhṛtiṃ baddhvā tasthau gauryāśrame tadā","इत्यादिभिः सखीवाक्यैश् चूडामणिवशेन च /
पद्मावती धृतिं बद्ध्वा तस्थौ गौर्याश्रमे तदा"
Kathasaritsagara,"sokss_17,4.171","vidadhe ca tapastrisaṃdhyamīśaṃ
girijāsaṃgatamatra pūjayantī /
priyacitrapaṭaṃ ca sā tathaiva
svapurānāyitamāttadevabuddhiḥ","विदधे च तपस्त्रिसंध्यमीशं
गिरिजासंगतमत्र पूजयन्ती /
प्रियचित्रपटं च सा तथैव
स्वपुरानायितमात्तदेवबुद्धिः"
Kathasaritsagara,"sokss_17,4.172","ayi niścitabhāvinīpsite 'rthe
vitathaṃ mā sma kṛthāstapaḥśramaṃ tvam /
iti sāsram upetya vārayantau
viditārthau pitarau ca saivamāha","अयि निश्चितभाविनीप्सिते ऽर्थे
वितथं मा स्म कृथास्तपःश्रमं त्वम् /
इति सास्रम् उपेत्य वारयन्तौ
विदितार्थौ पितरौ च सैवमाह"
Kathasaritsagara,"sokss_17,4.173","navabhartari devanirmite me
sahasā saṃprati śāpaduḥkham āpte /
ahamatra sukhaṃ kathaṃ vaseyaṃ
paramātmā hi patiḥ kulāṅganānām","नवभर्तरि देवनिर्मिते मे
सहसा संप्रति शापदुःखम् आप्ते /
अहमत्र सुखं कथं वसेयं
परमात्मा हि पतिः कुलाङ्गनानाम्"
Kathasaritsagara,"sokss_17,4.174","tapasā ca parikṣayaṃ gate 'smin
vṛjine toṣam upāgate ca śaṃbhau /
acirāt priyasaṃgamo bhaven me
na hi kiṃcit tapasām asādhyam asti","तपसा च परिक्षयं गते ऽस्मिन्
वृजिने तोषम् उपागते च शंभौ /
अचिरात् प्रियसंगमो भवेन् मे
न हि किंचित् तपसाम् असाध्यम् अस्ति"
Kathasaritsagara,"sokss_17,4.175","itthaṃ dṛḍhaniścayayā padmāvatyā tayā tadā gadite /
tanmātā tatpitaraṃ rājānaṃ kuvalayāvalī smāha","इत्थं दृढनिश्चयया पद्मावत्या तया तदा गदिते /
तन्माता तत्पितरं राजानं कुवलयावली स्माह"
Kathasaritsagara,"sokss_17,4.176","deva tapaḥ kaṣṭamidaṃ kurutāṃ kiṃ khedyate 'dhikaṃ mithyā /
bhavitavyametadasyāḥ kāraṇamatrāsti vacmi tac ca śṛṇu","देव तपः कष्टमिदं कुरुतां किं खेद्यते ऽधिकं मिथ्या /
भवितव्यमेतदस्याः कारणमत्रास्ति वच्मि तच् च शृणु"
Kathasaritsagara,"sokss_17,4.177","devaprabhābhidhānā siddhādhipakanyakā tapo 'timahat /
abhimatabhartṛprāptyai kurvāṇā śivapure purātiṣṭhat","देवप्रभाभिधाना सिद्धाधिपकन्यका तपो ऽतिमहत् /
अभिमतभर्तृप्राप्त्यै कुर्वाणा शिवपुरे पुरातिष्ठत्"
Kathasaritsagara,"sokss_17,4.178","tatra mayā sahitaiṣa draṣṭuṃ padmāvatī gatā devam /
na trapase patihetostapasā kathamity upetya tāmahasat","तत्र मया सहितैष द्रष्टुं पद्मावती गता देवम् /
न त्रपसे पतिहेतोस्तपसा कथमित्य् उपेत्य तामहसत्"
Kathasaritsagara,"sokss_17,4.179","mūḍhe hasasi śiśutvāt tvam api tapaḥ kleśadāyi patihetoḥ /
kartāsyalam ity etāṃ sātha ruṣā siddhakanyakābhyaśapat","मूढे हससि शिशुत्वात् त्वम् अपि तपः क्लेशदायि पतिहेतोः /
कर्तास्यलम् इत्य् एतां साथ रुषा सिद्धकन्यकाभ्यशपत्"
Kathasaritsagara,"sokss_17,4.180","tadavaśyaṃ bhoktavyaṃ siddhasutāśāpakṛcchramanayā yat /
tatko 'nyathā vidhātuṃ kṣamate tadiyaṃ karotu yatkurute","तदवश्यं भोक्तव्यं सिद्धसुताशापकृच्छ्रमनया यत् /
तत्को ऽन्यथा विधातुं क्षमते तदियं करोतु यत्कुरुते"
Kathasaritsagara,"sokss_17,4.181","iti rājñyā sa tayoktas tadyuktas tāṃ kathaṃcid āmantrya /
tanayāṃ caraṇāvanatāṃ gandharvapatir yayau nijāṃ nagarīm","इति राज्ञ्या स तयोक्तस् तद्युक्तस् तां कथंचिद् आमन्त्र्य /
तनयां चरणावनतां गन्धर्वपतिर् ययौ निजां नगरीम्"
Kathasaritsagara,"sokss_17,4.182","sāpy arcayantyanudinaṃ gaganena gatvā
siddhīśvaraṃ kamalajādiniṣevitaṃ tam /
svapne hareṇa gaditaṃ girijāśrame 'tra
padmāvatī niyamajapyaparāvatasthe","साप्य् अर्चयन्त्यनुदिनं गगनेन गत्वा
सिद्धीश्वरं कमलजादिनिषेवितं तम् /
स्वप्ने हरेण गदितं गिरिजाश्रमे ऽत्र
पद्मावती नियमजप्यपरावतस्थे"
Kathasaritsagara,"sokss_17,5.1","iti mahākaviśrīsomadevabhaṭṭaviracite kathāsaritsāgare padmāvatīlambake caturthas taraṅgaḥ /

pañcamas taraṅgaḥ /

evaṃ padmāvatī yāvattatprāptyai saṃśritā tapaḥ /
tāvat svanagaraṃ muktāphalaketuravāpya saḥ","इति महाकविश्रीसोमदेवभट्टविरचिते कथासरित्सागरे पद्मावतीलम्बके चतुर्थस् तरङ्गः /

पञ्चमस् तरङ्गः /

एवं पद्मावती यावत्तत्प्राप्त्यै संश्रिता तपः /
तावत् स्वनगरं मुक्ताफलकेतुरवाप्य सः"
Kathasaritsagara,"sokss_17,5.2","brahmaśāpavaśāsannamānuṣyāvataro bhayāt /
vidyādharendratanayaḥ śaraṇaṃ śiśriye śivam","ब्रह्मशापवशासन्नमानुष्यावतरो भयात् /
विद्याधरेन्द्रतनयः शरणं शिश्रिये शिवम्"
Kathasaritsagara,"sokss_17,5.3","tamarcayaṃś ca tadgarbhagṛhācchuśrāva bhāratīm /
mā bhaiṣīrna hi te garbhavāsakleśo bhaviṣyati","तमर्चयंश् च तद्गर्भगृहाच्छुश्राव भारतीम् /
मा भैषीर्न हि ते गर्भवासक्लेशो भविष्यति"
Kathasaritsagara,"sokss_17,5.4","mānuṣye nāpi te duḥkhaṃ bhāvi nāpi ciraṃ sthitiḥ /
janiṣyase rājasuto mahābalaparākramaḥ","मानुष्ये नापि ते दुःखं भावि नापि चिरं स्थितिः /
जनिष्यसे राजसुतो महाबलपराक्रमः"
Kathasaritsagara,"sokss_17,5.5","tapodhanānmuneḥ kṛtsnamastragrāmamavāpsyasi /
madīyaḥ kiṃkarākhyaś ca gaṇas te bhavitānujaḥ","तपोधनान्मुनेः कृत्स्नमस्त्रग्राममवाप्स्यसि /
मदीयः किंकराख्यश् च गणस् ते भवितानुजः"
Kathasaritsagara,"sokss_17,5.6","tatsahāyo ripūñjitvā kṛtvā kāryaṃ divaukasām /
kartāsi khecaraiśvaryaṃ padmāvatyā yutaḥ punaḥ","तत्सहायो रिपूञ्जित्वा कृत्वा कार्यं दिवौकसाम् /
कर्तासि खेचरैश्वर्यं पद्मावत्या युतः पुनः"
Kathasaritsagara,"sokss_17,5.7","evaṃ śrutvā giraṃ baddhadhṛtiḥ śāpaphalāgamam /
pratīkṣamāṇa iva taṃ tasthau rājasuto 'tha saḥ","एवं श्रुत्वा गिरं बद्धधृतिः शापफलागमम् /
प्रतीक्षमाण इव तं तस्थौ राजसुतो ऽथ सः"
Kathasaritsagara,"sokss_17,5.8","atrāntare kathāsaṃdhau pūrvasyāṃ nagaraṃ diśi /
āsīddevasabhaṃ nāma jitadevasabhaṃ śriyā","अत्रान्तरे कथासंधौ पूर्वस्यां नगरं दिशि /
आसीद्देवसभं नाम जितदेवसभं श्रिया"
Kathasaritsagara,"sokss_17,5.9","tatra merudhvajo nāma sārvabhaumo 'bhavannṛpaḥ /
sahāyo devarājasya devāsuraraṇāgame","तत्र मेरुध्वजो नाम सार्वभौमो ऽभवन्नृपः /
सहायो देवराजस्य देवासुररणागमे"
Kathasaritsagara,"sokss_17,5.10","yasya lobho yaśasyāsīnna parasve mahātmanaḥ /
taikṣṇyaṃ khaḍge na daṇḍe tu bhayaṃ pāpānna śatrutaḥ","यस्य लोभो यशस्यासीन्न परस्वे महात्मनः /
तैक्ष्ण्यं खड्गे न दण्डे तु भयं पापान्न शत्रुतः"
Kathasaritsagara,"sokss_17,5.11","kuṭilatvaṃ bhruvoḥ kope nāśaye yasya cābhavat /
maurvīkiṇāṅke pāruṣyaṃ bhuje na vacane punaḥ","कुटिलत्वं भ्रुवोः कोपे नाशये यस्य चाभवत् /
मौर्वीकिणाङ्के पारुष्यं भुजे न वचने पुनः"
Kathasaritsagara,"sokss_17,5.12","vyadhādyudhi na koṣe tu yo dīnārātirakṣaṇam /
ratiṃ ca dharmacaryāsu śraddadhe nāṅganāsu yaḥ","व्यधाद्युधि न कोषे तु यो दीनारातिरक्षणम् /
रतिं च धर्मचर्यासु श्रद्दधे नाङ्गनासु यः"
Kathasaritsagara,"sokss_17,5.13","tasyābhūtāmubhe cinte bhūpateḥ satataṃ hṛdi /
ekā putro na yat tasya tāvadeko 'py ajāyata","तस्याभूतामुभे चिन्ते भूपतेः सततं हृदि /
एका पुत्रो न यत् तस्य तावदेको ऽप्य् अजायत"
Kathasaritsagara,"sokss_17,5.14","dvitīyā cāpi yatpūrvaṃ devāsuramahāhavāt /
jagmuḥ pātālamasurā hataśeṣāḥ palāyya ye","द्वितीया चापि यत्पूर्वं देवासुरमहाहवात् /
जग्मुः पातालमसुरा हतशेषाः पलाय्य ये"
Kathasaritsagara,"sokss_17,5.15","te nirgatya tato dūrātsatīrthāyatanāśramān /
vināśyaiva cchalāttasya pātālamasakṛdyayuḥ","ते निर्गत्य ततो दूरात्सतीर्थायतनाश्रमान् /
विनाश्यैव च्छलात्तस्य पातालमसकृद्ययुः"
Kathasaritsagara,"sokss_17,5.16","na ca tān prāpa sa nṛpaḥ pātālavyomacāriṇaḥ /
tejasvī tena saṃtepe niḥsapatne 'pi bhūtale","न च तान् प्राप स नृपः पातालव्योमचारिणः /
तेजस्वी तेन संतेपे निःसपत्ने ऽपि भूतले"
Kathasaritsagara,"sokss_17,5.17","etaccintākulo jātu śakraprahitasadrathaḥ /
devāsthānaṃ yayau so 'tra caitraśukladināgame","एतच्चिन्ताकुलो जातु शक्रप्रहितसद्रथः /
देवास्थानं ययौ सो ऽत्र चैत्रशुक्लदिनागमे"
Kathasaritsagara,"sokss_17,5.18","śakrasya vatsarārambhe sarvāsthānaṃ tathāhi tat /
tadrathena sa yāti sma rājā merudhvajaḥ sadā","शक्रस्य वत्सरारम्भे सर्वास्थानं तथाहि तत् /
तद्रथेन स याति स्म राजा मेरुध्वजः सदा"
Kathasaritsagara,"sokss_17,5.19","tadā tu tatra divyastrīnṛttagītākule 'pi saḥ /
saṃmānito 'pi śakreṇa niḥśvasannāsta bhūpatiḥ","तदा तु तत्र दिव्यस्त्रीनृत्तगीताकुले ऽपि सः /
संमानितो ऽपि शक्रेण निःश्वसन्नास्त भूपतिः"
Kathasaritsagara,"sokss_17,5.20","tad dṛṣṭvā jñātahṛdayo devarājo jagāda tam /
rājañjānāmyahaṃ yatte duḥkhaṃ tanmā ca bhūttava","तद् दृष्ट्वा ज्ञातहृदयो देवराजो जगाद तम् /
राजञ्जानाम्यहं यत्ते दुःखं तन्मा च भूत्तव"
Kathasaritsagara,"sokss_17,5.21","muktāphaladhvajākhyas te śivāṃśo janitā sutaḥ /
eko gaṇāvatāraś ca dvitīyo malayadhvajaḥ","मुक्ताफलध्वजाख्यस् ते शिवांशो जनिता सुतः /
एको गणावतारश् च द्वितीयो मलयध्वजः"
Kathasaritsagara,"sokss_17,5.22","tapodhanānmunervidyāḥ kāmarūpaṃ ca vāhanam /
muktāphaladhvajaḥ prāpsyatyastrāṇi ca sahānujaḥ","तपोधनान्मुनेर्विद्याः कामरूपं च वाहनम् /
मुक्ताफलध्वजः प्राप्स्यत्यस्त्राणि च सहानुजः"
Kathasaritsagara,"sokss_17,5.23","mahāpāśupatāstraṃ ca punaḥ prāpya sa durjayaḥ /
kariṣyati vaśe pṛthvīṃ pātālaṃ ca hatāsuraḥ","महापाशुपतास्त्रं च पुनः प्राप्य स दुर्जयः /
करिष्यति वशे पृथ्वीं पातालं च हतासुरः"
Kathasaritsagara,"sokss_17,5.24","tvaṃ ca vyomacarāv etau samahāstrau gṛhāṇa me /
vāraṇaṃ kāñcanagiriṃ tathā kāñcanaśekharam","त्वं च व्योमचराव् एतौ समहास्त्रौ गृहाण मे /
वारणं काञ्चनगिरिं तथा काञ्चनशेखरम्"
Kathasaritsagara,"sokss_17,5.25","ity uktvāstragajāndattvā preṣitaḥ so 'tha vajriṇā /
āgānmerudhvajo hṛṣṭo bhūtale nagaraṃ nijam","इत्य् उक्त्वास्त्रगजान्दत्त्वा प्रेषितः सो ऽथ वज्रिणा /
आगान्मेरुध्वजो हृष्टो भूतले नगरं निजम्"
Kathasaritsagara,"sokss_17,5.26","te tu cchalakṛtāvadyās tasya pātālasaṃśrayāt /
khecaratvaṃ gatasyāpi prāpyā nāsan kilāsurāḥ","ते तु च्छलकृतावद्यास् तस्य पातालसंश्रयात् /
खेचरत्वं गतस्यापि प्राप्या नासन् किलासुराः"
Kathasaritsagara,"sokss_17,5.27","tataḥ śakrāc chrutasyāsau rājā putrecchur āśramam /
tapodhanasya tasyarṣer yayau divyebhavāhanaḥ","ततः शक्राच् छ्रुतस्यासौ राजा पुत्रेच्छुर् आश्रमम् /
तपोधनस्य तस्यर्षेर् ययौ दिव्येभवाहनः"
Kathasaritsagara,"sokss_17,5.28","tatrābhigamya tamṛṣiṃ śakrādeśaṃ nivedya tam /
bhagavannādiśopāyaṃ śīghraṃ me 'treti so 'bravīt","तत्राभिगम्य तमृषिं शक्रादेशं निवेद्य तम् /
भगवन्नादिशोपायं शीघ्रं मे ऽत्रेति सो ऽब्रवीत्"
Kathasaritsagara,"sokss_17,5.29","sa ca tasyācireṇeṣṭasiddhaye munirādiśat /
vratamārādhanaṃ śaṃbhoḥ sabhāryasya mahībhujaḥ","स च तस्याचिरेणेष्टसिद्धये मुनिरादिशत् /
व्रतमाराधनं शंभोः सभार्यस्य महीभुजः"
Kathasaritsagara,"sokss_17,5.30","sa tenārādhayām āsa vratenorvīpatiḥ śivam /
tuṣṭaḥ sa ca vibhuḥ svapne tam evamavadannṛpam","स तेनाराधयाम् आस व्रतेनोर्वीपतिः शिवम् /
तुष्टः स च विभुः स्वप्ने तम् एवमवदन्नृपम्"
Kathasaritsagara,"sokss_17,5.31","uttiṣṭha rājan prāptāsi krameṇaivāvilambitam /
śeṣāsuravināśāya dvau putrāvaparājitau","उत्तिष्ठ राजन् प्राप्तासि क्रमेणैवाविलम्बितम् /
शेषासुरविनाशाय द्वौ पुत्रावपराजितौ"
Kathasaritsagara,"sokss_17,5.32","etac chrutvā prabudhyaiva prātaruktvā muneś ca saḥ /
sabhāryaḥ pāraṇaṃ kṛtvā rāja svapuramāyayau","एतच् छ्रुत्वा प्रबुध्यैव प्रातरुक्त्वा मुनेश् च सः /
सभार्यः पारणं कृत्वा राज स्वपुरमाययौ"
Kathasaritsagara,"sokss_17,5.33","tatra tasya mahādevī rājñī merudhvajasya sā /
ṛtuṃ dinaiḥ katipayaiḥ pratipede sulakṣaṇā","तत्र तस्य महादेवी राज्ञी मेरुध्वजस्य सा /
ऋतुं दिनैः कतिपयैः प्रतिपेदे सुलक्षणा"
Kathasaritsagara,"sokss_17,5.34","tasyāḥ sa garbhe samabhūn muktvā śāpavaśena tām /
vaidyādharīṃ tanum muktāphalaketur atarkitam","तस्याः स गर्भे समभून् मुक्त्वा शापवशेन ताम् /
वैद्याधरीं तनुम् मुक्ताफलकेतुर् अतर्कितम्"
Kathasaritsagara,"sokss_17,5.35","sā ca tasya tanus tatra nije candrapure pure /
vidyāprabhāvād amlānā tasthau bāndhavarakṣitā","सा च तस्य तनुस् तत्र निजे चन्द्रपुरे पुरे /
विद्याप्रभावाद् अम्लाना तस्थौ बान्धवरक्षिता"
Kathasaritsagara,"sokss_17,5.36","sāpi merudhvajasyātra rājño devasabhe pure /
rājñī sagarbhā saṃpadya nandayām āsa taṃ patim","सापि मेरुध्वजस्यात्र राज्ञो देवसभे पुरे /
राज्ञी सगर्भा संपद्य नन्दयाम् आस तं पतिम्"
Kathasaritsagara,"sokss_17,5.37","yathā yathā ca sā rājñī jajñe garbhabharālasā /
tathā tathā sa sotsāhastasyāḥ patirabhūnnṛpaḥ","यथा यथा च सा राज्ञी जज्ञे गर्भभरालसा /
तथा तथा स सोत्साहस्तस्याः पतिरभून्नृपः"
Kathasaritsagara,"sokss_17,5.38","prāpte ca samaye putraṃ sāsūta smārkasaṃnibham /
bālamevogramahasaṃ kumāram iva pārvatī","प्राप्ते च समये पुत्रं सासूत स्मार्कसंनिभम् /
बालमेवोग्रमहसं कुमारम् इव पार्वती"
Kathasaritsagara,"sokss_17,5.39","babhūva cotsavaḥ kṛtsne na paraṃ vasudhātale /
yāvannabhastale 'pyāsīddevaprahatadundubhau","बभूव चोत्सवः कृत्स्ने न परं वसुधातले /
यावन्नभस्तले ऽप्यासीद्देवप्रहतदुन्दुभौ"
Kathasaritsagara,"sokss_17,5.40","svayam āgān muniś cātra divyadṛk sa tapodhanaḥ /
diṣṭyā vardhayituṃ merudhvajaṃ taṃ pṛthivīpatim","स्वयम् आगान् मुनिश् चात्र दिव्यदृक् स तपोधनः /
दिष्ट्या वर्धयितुं मेरुध्वजं तं पृथिवीपतिम्"
Kathasaritsagara,"sokss_17,5.41","tena sākaṃ sa muninā nāmnā śakroditena tam /
muktāphaladhvajaṃ cakre putraṃ rājā kṛtotsavaḥ","तेन साकं स मुनिना नाम्ना शक्रोदितेन तम् /
मुक्ताफलध्वजं चक्रे पुत्रं राजा कृतोत्सवः"
Kathasaritsagara,"sokss_17,5.42","tato gate munau tasmiṃs tasya saṃvatsarāntare /
rājño dvitīyastanayo rājñāṃ tasyāmajāyata","ततो गते मुनौ तस्मिंस् तस्य संवत्सरान्तरे /
राज्ञो द्वितीयस्तनयो राज्ञां तस्यामजायत"
Kathasaritsagara,"sokss_17,5.43","taṃ ca nāmnā sa nṛpatiścakāra malayadhvajam /
tathaiva harṣāyātena tenaiva muninā saha","तं च नाम्ना स नृपतिश्चकार मलयध्वजम् /
तथैव हर्षायातेन तेनैव मुनिना सह"
Kathasaritsagara,"sokss_17,5.44","tataḥ saṃyatakaḥ so 'pi śāpāttanmantriṇaḥ sutaḥ /
jajñe nāma pitā cāsya mahābuddhiriti vyadhāt","ततः संयतकः सो ऽपि शापात्तन्मन्त्रिणः सुतः /
जज्ञे नाम पिता चास्य महाबुद्धिरिति व्यधात्"
Kathasaritsagara,"sokss_17,5.45","tatas tau siṃhaśāvābhāv avardhetāṃ nṛpātmajau /
krameṇa tejasā sārdhaṃ mantriputreṇa tena ca","ततस् तौ सिंहशावाभाव् अवर्धेतां नृपात्मजौ /
क्रमेण तेजसा सार्धं मन्त्रिपुत्रेण तेन च"
Kathasaritsagara,"sokss_17,5.46","gateṣv athāṣṭamātreṣu varṣeṣu sa tapodhanaḥ /
etyopanayanaṃ cakre rājasūnvostayor muniḥ","गतेष्व् अथाष्टमात्रेषु वर्षेषु स तपोधनः /
एत्योपनयनं चक्रे राजसून्वोस्तयोर् मुनिः"
Kathasaritsagara,"sokss_17,5.47","aṣṭau cānyāni varṣāṇi vidyāsu ca kalāsu ca /
mahāstreṣu ca sarveṣu vinīyete sma tena tau","अष्टौ चान्यानि वर्षाणि विद्यासु च कलासु च /
महास्त्रेषु च सर्वेषु विनीयेते स्म तेन तौ"
Kathasaritsagara,"sokss_17,5.48","tato yuvānau dṛṣṭvā tau sarvaśastrās trayodhinau /
putrau kṛtinamātmānaṃ mene merudhvajo nṛpaḥ","ततो युवानौ दृष्ट्वा तौ सर्वशस्त्रास् त्रयोधिनौ /
पुत्रौ कृतिनमात्मानं मेने मेरुध्वजो नृपः"
Kathasaritsagara,"sokss_17,5.49","atha taṃ svāśramaṃ gantum icchantaṃ so 'bravīn munim /
abhīṣṭā dakṣiṇedānīṃ bhagavan gṛhyatām iti","अथ तं स्वाश्रमं गन्तुम् इच्छन्तं सो ऽब्रवीन् मुनिम् /
अभीष्टा दक्षिणेदानीं भगवन् गृह्यताम् इति"
Kathasaritsagara,"sokss_17,5.50","eṣaiva dakṣiṇābhīṣṭā mama tvatto mahīpate /
asurān yajñahantṝn yat saputro me haniṣyasi","एषैव दक्षिणाभीष्टा मम त्वत्तो महीपते /
असुरान् यज्ञहन्तॄन् यत् सपुत्रो मे हनिष्यसि"
Kathasaritsagara,"sokss_17,5.51","ityūcivāṃsamavadattaṃ maharṣiṃ sa bhūpatiḥ /
ata evādhunā grāhyā bhagavandakṣiṇā tvayā","इत्यूचिवांसमवदत्तं महर्षिं स भूपतिः /
अत एवाधुना ग्राह्या भगवन्दक्षिणा त्वया"
Kathasaritsagara,"sokss_17,5.52","tadārabhasva yajñaṃ tvaṃ tadvighnāyāsurāś ca te /
eṣyantyahaṃ ca tatkālaṃ tatraiṣyāmi saputrakaḥ","तदारभस्व यज्ञं त्वं तद्विघ्नायासुराश् च ते /
एष्यन्त्यहं च तत्कालं तत्रैष्यामि सपुत्रकः"
Kathasaritsagara,"sokss_17,5.53","pūrvakālaṃ hi daityāste kṛtvā doṣaṃ chalena vaḥ /
khamutpatya nipatyābdhau pātālamagamanmune","पूर्वकालं हि दैत्यास्ते कृत्वा दोषं छलेन वः /
खमुत्पत्य निपत्याब्धौ पातालमगमन्मुने"
Kathasaritsagara,"sokss_17,5.54","idānīṃ tv indradattau me vidyete khacarau gajau /
tābhyāṃ saha saputras tān prāpsyāmi vyomagān api","इदानीं त्व् इन्द्रदत्तौ मे विद्येते खचरौ गजौ /
ताभ्यां सह सपुत्रस् तान् प्राप्स्यामि व्योमगान् अपि"
Kathasaritsagara,"sokss_17,5.55","tac chrutvā sa munistuṣṭas tam uvāca narādhipam /
tarhi tvaṃ yajñasaṃbhāraṃ yathāyogyaṃ kuruṣva me","तच् छ्रुत्वा स मुनिस्तुष्टस् तम् उवाच नराधिपम् /
तर्हि त्वं यज्ञसंभारं यथायोग्यं कुरुष्व मे"
Kathasaritsagara,"sokss_17,5.56","yāvaddigviśrutaṃ gatvā tatra yāgaṃ samārabhe /
preṣayāmi ca vo dūtaṃ śiṣyametaṃ dṛḍhavratam","यावद्दिग्विश्रुतं गत्वा तत्र यागं समारभे /
प्रेषयामि च वो दूतं शिष्यमेतं दृढव्रतम्"
Kathasaritsagara,"sokss_17,5.57","saṃjātakāmagoddāmamahābalakhagākṛtim /
muktāphaladhvajasyāsya bhavitā saiṣa vāhanam","संजातकामगोद्दाममहाबलखगाकृतिम् /
मुक्ताफलध्वजस्यास्य भविता सैष वाहनम्"
Kathasaritsagara,"sokss_17,5.58","ity uktvā sa muniḥ prāyātsvāśramaṃ sa ca bhūpatiḥ /
prāhiṇotsarvasaṃbhārāṃstasyānupadam eva tān","इत्य् उक्त्वा स मुनिः प्रायात्स्वाश्रमं स च भूपतिः /
प्राहिणोत्सर्वसंभारांस्तस्यानुपदम् एव तान्"
Kathasaritsagara,"sokss_17,5.59","prārabdhe tena yajñe ca miladdevarṣisaṃsadi /
buddhvā pātālanilayā dānavāḥ kṣobham āyayuḥ","प्रारब्धे तेन यज्ञे च मिलद्देवर्षिसंसदि /
बुद्ध्वा पातालनिलया दानवाः क्षोभम् आययुः"
Kathasaritsagara,"sokss_17,5.60","tajjñātvā sa muniḥ śiṣyaṃ prāhiṇottaṃ dṛḍhavratam /
śāspakalpitapakṣīndrarūpaṃ devasabhaṃ puram","तज्ज्ञात्वा स मुनिः शिष्यं प्राहिणोत्तं दृढव्रतम् /
शास्पकल्पितपक्षीन्द्ररूपं देवसभं पुरम्"
Kathasaritsagara,"sokss_17,5.61","tatra prāptaṃ ca taṃ dṛṣṭvā smṛtvā munivacaś ca saḥ /
sajjīcakāra tau divyau rājā merudhvajo gajau","तत्र प्राप्तं च तं दृष्ट्वा स्मृत्वा मुनिवचश् च सः /
सज्जीचकार तौ दिव्यौ राजा मेरुध्वजो गजौ"
Kathasaritsagara,"sokss_17,5.62","āruroha tayor mukhyaṃ sa kāñcanagiriṃ svayam /
kanīyase ca putrāya dadau kāñcanaśekharam","आरुरोह तयोर् मुख्यं स काञ्चनगिरिं स्वयम् /
कनीयसे च पुत्राय ददौ काञ्चनशेखरम्"
Kathasaritsagara,"sokss_17,5.63","dṛḍhavratakhagendraṃ ca taṃ sa muktāphaladhvajaḥ /
ārurohāttadivyāstro bandivṛndābhivanditaḥ","दृढव्रतखगेन्द्रं च तं स मुक्ताफलध्वजः /
आरुरोहात्तदिव्यास्त्रो बन्दिवृन्दाभिवन्दितः"
Kathasaritsagara,"sokss_17,5.64","tatas te prayayur vīrās trayaḥ khecaravāhanāḥ /
dattāśiṣo dvijavaraiḥ puraḥ prahitasainikāḥ","ततस् ते प्रययुर् वीरास् त्रयः खेचरवाहनाः /
दत्ताशिषो द्विजवरैः पुरः प्रहितसैनिकाः"
Kathasaritsagara,"sokss_17,5.65","prāptānāṃ cāśramaṃ teṣāṃ sa muniḥ prītamānasaḥ /
abhedyāḥ sarvaśastrāṇāṃ bhūyāsteti varaṃ dadau","प्राप्तानां चाश्रमं तेषां स मुनिः प्रीतमानसः /
अभेद्याः सर्वशस्त्राणां भूयास्तेति वरं ददौ"
Kathasaritsagara,"sokss_17,5.66","tāvac ca dānavabalaṃ nihantuṃ yajñamāyayau /
abhyadhāvaca taddṛṣṭvā merudhvajabalaṃ nadat","तावच् च दानवबलं निहन्तुं यज्ञमाययौ /
अभ्यधावच तद्दृष्ट्वा मेरुध्वजबलं नदत्"
Kathasaritsagara,"sokss_17,5.67","prāvartata tato yuddhaṃ daityānāṃ mānuṣaiḥ saha /
daityās tu mānuṣān svasthā bhūtalasthān babādhire","प्रावर्तत ततो युद्धं दैत्यानां मानुषैः सह /
दैत्यास् तु मानुषान् स्वस्था भूतलस्थान् बबाधिरे"
Kathasaritsagara,"sokss_17,5.68","tataḥ sa pakṣivahano daityānmuktāphaladhvajaḥ /
pradhāvya śaravarṣeṇa cakarta ca mamātha ca","ततः स पक्षिवहनो दैत्यान्मुक्ताफलध्वजः /
प्रधाव्य शरवर्षेण चकर्त च ममाथ च"
Kathasaritsagara,"sokss_17,5.69","taṃ ca dṛṣṭvā vihaṃgasthaṃ jvalantam iva tejasā /
taccheṣāḥ prādravandaityāste nārāyaṇaśaṅkitāḥ","तं च दृष्ट्वा विहंगस्थं ज्वलन्तम् इव तेजसा /
तच्छेषाः प्राद्रवन्दैत्यास्ते नारायणशङ्किताः"
Kathasaritsagara,"sokss_17,5.70","gatvā bhayāc ca pātālaṃ sarvaṃ trailokyamāline /
tatkālaṃ daityarājāya śaśaṃsuste tathaiva tat","गत्वा भयाच् च पातालं सर्वं त्रैलोक्यमालिने /
तत्कालं दैत्यराजाय शशंसुस्ते तथैव तत्"
Kathasaritsagara,"sokss_17,5.71","sa tadbuddhvā drutaṃ cārair anviṣya tamavetya ca /
muktāphaladhvajaṃ martyaṃ mānuṣābhibhavākṣamī","स तद्बुद्ध्वा द्रुतं चारैर् अन्विष्य तमवेत्य च /
मुक्ताफलध्वजं मर्त्यं मानुषाभिभवाक्षमी"
Kathasaritsagara,"sokss_17,5.72","saṃghaṭya sarvapātāladānavānasureśvaraḥ /
vāryamāṇo 'pi śakunair yoddhumāgāttamāśramam","संघट्य सर्वपातालदानवानसुरेश्वरः /
वार्यमाणो ऽपि शकुनैर् योद्धुमागात्तमाश्रमम्"
Kathasaritsagara,"sokss_17,5.73","muktāphaladhvajādyāś ca tatraivāvahitāḥ sthitāḥ /
tam abhyadhāvan dṛṣṭvaiva sabalaṃ dānavādhipam","मुक्ताफलध्वजाद्याश् च तत्रैवावहिताः स्थिताः /
तम् अभ्यधावन् दृष्ट्वैव सबलं दानवाधिपम्"
Kathasaritsagara,"sokss_17,5.74","tataḥ pravṛtte bhūyo 'tra martyāsuramahāhave /
vimānair āyayurdraṣṭuṃ rudrendrapramukhāḥ surāḥ","ततः प्रवृत्ते भूयो ऽत्र मर्त्यासुरमहाहवे /
विमानैर् आययुर्द्रष्टुं रुद्रेन्द्रप्रमुखाः सुराः"
Kathasaritsagara,"sokss_17,5.75","muktāphaladhvajaścātra tatkṣaṇopasthitaṃ puraḥ /
dadarśālaṅghyatejaskamastraṃ pāśupataṃ mahat","मुक्ताफलध्वजश्चात्र तत्क्षणोपस्थितं पुरः /
ददर्शालङ्घ्यतेजस्कमस्त्रं पाशुपतं महत्"
Kathasaritsagara,"sokss_17,5.76","atipramāṇamudvahnijvālaṃ tryakṣaṃ caturmukham /
ekāṅghrimaṣṭabāhuṃ ca kalpāntānalasaṃnibham","अतिप्रमाणमुद्वह्निज्वालं त्र्यक्षं चतुर्मुखम् /
एकाङ्घ्रिमष्टबाहुं च कल्पान्तानलसंनिभम्"
Kathasaritsagara,"sokss_17,5.77","viddhi māṃ śaṃkarādeśādāyātaṃ vijayāya te /
iti bruvāṇaṃ so 'bhyarcya rājaputrastadagrahīt","विद्धि मां शंकरादेशादायातं विजयाय ते /
इति ब्रुवाणं सो ऽभ्यर्च्य राजपुत्रस्तदग्रहीत्"
Kathasaritsagara,"sokss_17,5.78","tāvac ca gagane taistair asurair astravṛṣṭibhiḥ /
merudhvajabalaṃ tāmyadadhaḥsthitamabādhyata","तावच् च गगने तैस्तैर् असुरैर् अस्त्रवृष्टिभिः /
मेरुध्वजबलं ताम्यदधःस्थितमबाध्यत"
Kathasaritsagara,"sokss_17,5.79","tatas tadrakṣituṃ citrayodhī muktāphaladhvajaḥ /
śarajālaṃ dadau madhye yuyudhe cāsuraiḥ saha","ततस् तद्रक्षितुं चित्रयोधी मुक्ताफलध्वजः /
शरजालं ददौ मध्ये युयुधे चासुरैः सह"
Kathasaritsagara,"sokss_17,5.80","pitṛbhrātṛyutaṃ dṛṣṭvā taṃ nabhaścaravāhanam /
trailokyamālī daityendraḥ pannagāstraṃ mumoca saḥ","पितृभ्रातृयुतं दृष्ट्वा तं नभश्चरवाहनम् /
त्रैलोक्यमाली दैत्येन्द्रः पन्नगास्त्रं मुमोच सः"
Kathasaritsagara,"sokss_17,5.81","tasmān nirgacchato 'saṃkhyān ghorān āśīviṣān ahīn /
garuḍair gāruḍāstrotthair ardayan malayadhvajaḥ","तस्मान् निर्गच्छतो ऽसंख्यान् घोरान् आशीविषान् अहीन् /
गरुडैर् गारुडास्त्रोत्थैर् अर्दयन् मलयध्वजः"
Kathasaritsagara,"sokss_17,5.82","tato yadyatsa daityendraḥ saputro 'stramavāsṛjat /
muktāphaladhvajastattannirāsyat tasya helayā","ततो यद्यत्स दैत्येन्द्रः सपुत्रो ऽस्त्रमवासृजत् /
मुक्ताफलध्वजस्तत्तन्निरास्यत् तस्य हेलया"
Kathasaritsagara,"sokss_17,5.83","atha kruddhaḥ sa devāristatputro 'nye ca dānavāḥ /
āgneyādīni yugapattasminnastrāṇi cikṣipuḥ","अथ क्रुद्धः स देवारिस्तत्पुत्रो ऽन्ये च दानवाः /
आग्नेयादीनि युगपत्तस्मिन्नस्त्राणि चिक्षिपुः"
Kathasaritsagara,"sokss_17,5.84","tāni tasyāgrato dṛṣṭvā sthitaṃ pāśupataṃ jvalat /
bhītānyastrāṇi sarvāṇi vimukhāni kṣaṇādyayuḥ","तानि तस्याग्रतो दृष्ट्वा स्थितं पाशुपतं ज्वलत् /
भीतान्यस्त्राणि सर्वाणि विमुखानि क्षणाद्ययुः"
Kathasaritsagara,"sokss_17,5.85","tatas te yāvadicchanti bhītā daityāḥ palāyitum /
tāvattadāśayaṃ buddhvā vīro muktāphaladhvajaḥ","ततस् ते यावदिच्छन्ति भीता दैत्याः पलायितुम् /
तावत्तदाशयं बुद्ध्वा वीरो मुक्ताफलध्वजः"
Kathasaritsagara,"sokss_17,5.86","babandha teṣām ūrdhvaṃ ca caturdikkaṃ ca tatkṣaṇam /
śarajālaṃ sa durbhedaṃ vajrapañjarasaṃnibham","बबन्ध तेषाम् ऊर्ध्वं च चतुर्दिक्कं च तत्क्षणम् /
शरजालं स दुर्भेदं वज्रपञ्जरसंनिभम्"
Kathasaritsagara,"sokss_17,5.87","tatrāntarbhramatastāṃś ca śakuntāniva dānavān /
pitrā bhrātrā ca sahitaḥ sa jaghāna śitaiḥ śaraiḥ","तत्रान्तर्भ्रमतस्तांश् च शकुन्तानिव दानवान् /
पित्रा भ्रात्रा च सहितः स जघान शितैः शरैः"
Kathasaritsagara,"sokss_17,5.88","nipetuś ca karāḥ pādāḥ śarīrāṇi śirāṃsi ca /
chinnāni teṣāṃ daityānāmavahaṃścāsranimnagāḥ","निपेतुश् च कराः पादाः शरीराणि शिरांसि च /
छिन्नानि तेषां दैत्यानामवहंश्चास्रनिम्नगाः"
Kathasaritsagara,"sokss_17,5.89","sādhuvāde tato datte puṣpavarṣānuge suraiḥ /
mohanāstraṃ dadau teṣāṃ dviṣāṃ muktāphaladhvajaḥ","साधुवादे ततो दत्ते पुष्पवर्षानुगे सुरैः /
मोहनास्त्रं ददौ तेषां द्विषां मुक्ताफलध्वजः"
Kathasaritsagara,"sokss_17,5.90","tena saṃmohitān bhūmau patitāṃs tān sarājakān /
asurān vāruṇāstreṇa pāśabaddhāṃś cakāra saḥ","तेन संमोहितान् भूमौ पतितांस् तान् सराजकान् /
असुरान् वारुणास्त्रेण पाशबद्धांश् चकार सः"
Kathasaritsagara,"sokss_17,5.91","tapodhano 'tha so 'vādīnmerudhvajanṛpaṃ muniḥ /
na vadhyamāsuraṃ sainyaṃ hataśeṣamidaṃ khalu","तपोधनो ऽथ सो ऽवादीन्मेरुध्वजनृपं मुनिः /
न वध्यमासुरं सैन्यं हतशेषमिदं खलु"
Kathasaritsagara,"sokss_17,5.92","svīkṛtena hy anenaiva pravekṣyadhvaṃ rasātalam /
daityendrastu saputro 'yaṃ baddhvā nītvā samantrikaḥ","स्वीकृतेन ह्य् अनेनैव प्रवेक्ष्यध्वं रसातलम् /
दैत्येन्द्रस्तु सपुत्रो ऽयं बद्ध्वा नीत्वा समन्त्रिकः"
Kathasaritsagara,"sokss_17,5.93","mahāsurair duṣṭanāgair yukto mukhyaiś ca rākṣasaiḥ /
sthāpyo devasabhāsanne śvetaśailaguhāntare","महासुरैर् दुष्टनागैर् युक्तो मुख्यैश् च राक्षसैः /
स्थाप्यो देवसभासन्ने श्वेतशैलगुहान्तरे"
Kathasaritsagara,"sokss_17,5.94","ity ukto muninā daityayodhānmerudhvajo 'bravīt /
mā bhaiṣṭa yūyaṃ nāsmābhir vadhyā sabhrātṛkasya tu","इत्य् उक्तो मुनिना दैत्ययोधान्मेरुध्वजो ऽब्रवीत् /
मा भैष्ट यूयं नास्माभिर् वध्या सभ्रातृकस्य तु"
Kathasaritsagara,"sokss_17,5.95","muktāphaladhvajasyāsya vartadhvaṃ śāsane 'dhunā /
ity uktā dānavā rājñā hṛṣṭāstatpratipedire","मुक्ताफलध्वजस्यास्य वर्तध्वं शासने ऽधुना /
इत्य् उक्ता दानवा राज्ञा हृष्टास्तत्प्रतिपेदिरे"
Kathasaritsagara,"sokss_17,5.96","tataḥ sa rājā taṃ daityarājaṃ trailokyamālinam /
putrādibhistaiḥ sahitaṃ śvetaśailamanāyayat","ततः स राजा तं दैत्यराजं त्रैलोक्यमालिनम् /
पुत्रादिभिस्तैः सहितं श्वेतशैलमनाययत्"
Kathasaritsagara,"sokss_17,5.97","tadguhābhyantare taṃ ca sthāpayām āsa saṃyatam /
bhūriśūrabalopetapradhāsnāmātyarakṣitam","तद्गुहाभ्यन्तरे तं च स्थापयाम् आस संयतम् /
भूरिशूरबलोपेतप्रधास्नामात्यरक्षितम्"
Kathasaritsagara,"sokss_17,5.98","tato nivṛtte saṅgrāme muktamandaravṛṣṭiṣu /
vaimānikeṣu yāteṣu pravṛtte jagadutsave","ततो निवृत्ते सङ्ग्रामे मुक्तमन्दरवृष्टिषु /
वैमानिकेषु यातेषु प्रवृत्ते जगदुत्सवे"
Kathasaritsagara,"sokss_17,5.99","sa tatra putrau vakti sma rājā merudhvajo jayī /
ihaiva yajñarakṣārthamahaṃ tiṣṭhāmi saṃprati","स तत्र पुत्रौ वक्ति स्म राजा मेरुध्वजो जयी /
इहैव यज्ञरक्षार्थमहं तिष्ठामि संप्रति"
Kathasaritsagara,"sokss_17,5.100","yuvāṃ prayātaṃ pātālametaiḥ svaiḥ sainikaiḥ saha /
prāptadaityavimānaughaiḥ śeṣāsurabalena ca","युवां प्रयातं पातालमेतैः स्वैः सैनिकैः सह /
प्राप्तदैत्यविमानौघैः शेषासुरबलेन च"
Kathasaritsagara,"sokss_17,5.101","āśvāsya sthāpayitvā ca vaśe pātālavāsinaḥ /
pradhānādhiṣṭhitān kṛtvā svīkṛtyehāgamiṣyathaḥ","आश्वास्य स्थापयित्वा च वशे पातालवासिनः /
प्रधानाधिष्ठितान् कृत्वा स्वीकृत्येहागमिष्यथः"
Kathasaritsagara,"sokss_17,5.102","etac chrutvā tathetyāśu divyakāmagavāhanaḥ /
muktāphaladhvajo vīraḥ sa cāpi malayadhvajaḥ","एतच् छ्रुत्वा तथेत्याशु दिव्यकामगवाहनः /
मुक्ताफलध्वजो वीरः स चापि मलयध्वजः"
Kathasaritsagara,"sokss_17,5.103","rasātalaṃ viviśatuḥ sasainyau bhrātarāvubhau /
saha dānavasainyena praṇatenāgrayāyinā","रसातलं विविशतुः ससैन्यौ भ्रातरावुभौ /
सह दानवसैन्येन प्रणतेनाग्रयायिना"
Kathasaritsagara,"sokss_17,5.104","hatvā carakṣiṇaḥ sthānasthāneṣu paripanthinaḥ /
adātāmatra tau śeṣajanasyābhayaḍiṇḍimam","हत्वा चरक्षिणः स्थानस्थानेषु परिपन्थिनः /
अदातामत्र तौ शेषजनस्याभयडिण्डिमम्"
Kathasaritsagara,"sokss_17,5.105","viśvastapraṇate caitau jane sapta rasātalāsn /
svīcakratuḥ puraśatair nānāratnamayair yutān","विश्वस्तप्रणते चैतौ जने सप्त रसातलास्न् /
स्वीचक्रतुः पुरशतैर् नानारत्नमयैर् युतान्"
Kathasaritsagara,"sokss_17,5.106","bubhujāte ca tān ramyān udyānaiḥ sarvakāmadaiḥ /
divyāsavabhṛtān ekaratnasopān avāpikaiḥ","बुभुजाते च तान् रम्यान् उद्यानैः सर्वकामदैः /
दिव्यासवभृतान् एकरत्नसोपान् अवापिकैः"
Kathasaritsagara,"sokss_17,5.107","tatrādbhutākṛtī tau ca dadṛśurdānavāṅganāḥ /
tatkanyāś ca taruṣvantarmāyācchāditavigrahāḥ","तत्राद्भुताकृती तौ च ददृशुर्दानवाङ्गनाः /
तत्कन्याश् च तरुष्वन्तर्मायाच्छादितविग्रहाः"
Kathasaritsagara,"sokss_17,5.108","ārebhe ca tadā tatra bharturbaddhasya śarmaṇe /
tapaḥ svayaṃprabhā nāma bhāryā trailokyamālinaḥ","आरेभे च तदा तत्र भर्तुर्बद्धस्य शर्मणे /
तपः स्वयंप्रभा नाम भार्या त्रैलोक्यमालिनः"
Kathasaritsagara,"sokss_17,5.109","tasyāḥ sute ca trailokyaprabhātribhuvanaprabhe /
ārebhāte tapastadvatkumāryau śreyase pituḥ","तस्याः सुते च त्रैलोक्यप्रभात्रिभुवनप्रभे /
आरेभाते तपस्तद्वत्कुमार्यौ श्रेयसे पितुः"
Kathasaritsagara,"sokss_17,5.110","tau ca rājasutau tatra pātāle sakalaṃ janam /
labdhapraśamanasvasthaṃ saṃmānya vividhaiḥ priyaiḥ","तौ च राजसुतौ तत्र पाताले सकलं जनम् /
लब्धप्रशमनस्वस्थं संमान्य विविधैः प्रियैः"
Kathasaritsagara,"sokss_17,5.111","sthāpayitvā ca saṅgrāmasiṃhādīnadhikāriṇaḥ /
tapovanāśramapadaṃ pituḥ pārśvam upeyatuḥ","स्थापयित्वा च सङ्ग्रामसिंहादीनधिकारिणः /
तपोवनाश्रमपदं पितुः पार्श्वम् उपेयतुः"
Kathasaritsagara,"sokss_17,5.112","tāvattatra muneryajñaḥ sa samāptim upāyayau /
gantuṃ prārebhir e devāḥ svadhiṣṇyānyṛṣayas tathā","तावत्तत्र मुनेर्यज्ञः स समाप्तिम् उपाययौ /
गन्तुं प्रारेभिर् ए देवाः स्वधिष्ण्यान्यृषयस् तथा"
Kathasaritsagara,"sokss_17,5.113","tato merudhvajaḥ śakraṃ parituṣṭaṃ vyajijñapat /
āgamyatāṃ mannagaraṃ deva tuṣṭo 'si cenmayi","ततो मेरुध्वजः शक्रं परितुष्टं व्यजिज्ञपत् /
आगम्यतां मन्नगरं देव तुष्टो ऽसि चेन्मयि"
Kathasaritsagara,"sokss_17,5.114","tac chrutvā tatpriyāyāgānmunimāmantrya vāsavaḥ /
rājñā tena saputreṇa saha devasabhaṃ puram","तच् छ्रुत्वा तत्प्रियायागान्मुनिमामन्त्र्य वासवः /
राज्ञा तेन सपुत्रेण सह देवसभं पुरम्"
Kathasaritsagara,"sokss_17,5.115","tatra copācarattaṃ sa rājā lokadvayeśvaraḥ /
tathā śakraṃ yathā divyaṃ sukhaṃ vismarati sma saḥ","तत्र चोपाचरत्तं स राजा लोकद्वयेश्वरः /
तथा शक्रं यथा दिव्यं सुखं विस्मरति स्म सः"
Kathasaritsagara,"sokss_17,5.116","tataḥ prītaḥ sa śakro 'pi taṃ saputraṃ mahīpatim /
divyātmavāhanārūḍhaṃ nināya svaṃ triviṣṭapasm","ततः प्रीतः स शक्रो ऽपि तं सपुत्रं महीपतिम् /
दिव्यात्मवाहनारूढं निनाय स्वं त्रिविष्टपस्म्"
Kathasaritsagara,"sokss_17,5.117","tatra nāradarambhādisaṃgītasukhasundare /
sa viśramayya taṃ merudhvajaṃ samalayadhvajam","तत्र नारदरम्भादिसंगीतसुखसुन्दरे /
स विश्रमय्य तं मेरुध्वजं समलयध्वजम्"
Kathasaritsagara,"sokss_17,5.118","muktāphaladhvajaṃ cendraḥ pārijātamayīḥ srajaḥ /
dattvā sadivyamukuṭāḥ saṃmānya prāhiṇodgṛham","मुक्ताफलध्वजं चेन्द्रः पारिजातमयीः स्रजः /
दत्त्वा सदिव्यमुकुटाः संमान्य प्राहिणोद्गृहम्"
Kathasaritsagara,"sokss_17,5.119","te cāgatyātra bhūloke pātāle ca gatāgatam /
kurvāṇāścakrire rajyaṃ nṛdevā lokayor dvayoḥ","ते चागत्यात्र भूलोके पाताले च गतागतम् /
कुर्वाणाश्चक्रिरे रज्यं नृदेवा लोकयोर् द्वयोः"
Kathasaritsagara,"sokss_17,5.120","tato merudhvajo muktāphaladhvajam uvāca saḥ /
vijitāḥ śatravaḥ putra yuvānau bhrātarau yuvām","ततो मेरुध्वजो मुक्ताफलध्वजम् उवाच सः /
विजिताः शत्रवः पुत्र युवानौ भ्रातरौ युवाम्"
Kathasaritsagara,"sokss_17,5.121","svādhīnā rājakanyāś ca mayā tāś ca gaveṣitāḥ /
vartante prāptakālastatkriyatāṃ dārasaṃgrahaḥ","स्वाधीना राजकन्याश् च मया ताश् च गवेषिताः /
वर्तन्ते प्राप्तकालस्तत्क्रियतां दारसंग्रहः"
Kathasaritsagara,"sokss_17,5.122","iti pitrodite 'vādītso 'tha muktāphaladhvajaḥ /
na me pariṇaye tāta manastāvat pravartate","इति पित्रोदिते ऽवादीत्सो ऽथ मुक्ताफलध्वजः /
न मे परिणये तात मनस्तावत् प्रवर्तते"
Kathasaritsagara,"sokss_17,5.123","ahaṃ tapaścariṣyāsmi saṃpratyārādhituṃ haram /
eṣa vatsastu kurutāṃ vivāhaṃ malayadhvajaḥ","अहं तपश्चरिष्यास्मि संप्रत्याराधितुं हरम् /
एष वत्सस्तु कुरुतां विवाहं मलयध्वजः"
Kathasaritsagara,"sokss_17,5.124","etac chrutvaiva malayadhvajastaṃ so 'nujo 'bravīt /
vivāho mama yuktaḥ kimārya tvayyaparigrahe","एतच् छ्रुत्वैव मलयध्वजस्तं सो ऽनुजो ऽब्रवीत् /
विवाहो मम युक्तः किमार्य त्वय्यपरिग्रहे"
Kathasaritsagara,"sokss_17,5.125","rājyaṃ vā tvayyarājyasthe tava mārgānugo hy aham /
ity ukte tena malayadhvajenovāca bhūpatiḥ","राज्यं वा त्वय्यराज्यस्थे तव मार्गानुगो ह्य् अहम् /
इत्य् उक्ते तेन मलयध्वजेनोवाच भूपतिः"
Kathasaritsagara,"sokss_17,5.126","merudhvajastaṃ tanayaṃ jyeṣṭhaṃ muktāphaladhvajam /
yuktam evāmunā tāvadanujena tavoditam","मेरुध्वजस्तं तनयं ज्येष्ठं मुक्ताफलध्वजम् /
युक्तम् एवामुना तावदनुजेन तवोदितम्"
Kathasaritsagara,"sokss_17,5.127","tvaṃ tvayuktaṃ vadasyetan nava evātra yauvane /
ko nāma kālastapaso bhogakālo hy ayaṃ tava","त्वं त्वयुक्तं वदस्येतन् नव एवात्र यौवने /
को नाम कालस्तपसो भोगकालो ह्य् अयं तव"
Kathasaritsagara,"sokss_17,5.128","tadakālocitaḥ putra mucyatāmeṣa durgrahaḥ /
iti tenocyamāno 'pi rājñā jyeṣṭhaḥ suto 'tra ca","तदकालोचितः पुत्र मुच्यतामेष दुर्ग्रहः /
इति तेनोच्यमानो ऽपि राज्ञा ज्येष्ठः सुतो ऽत्र च"
Kathasaritsagara,"sokss_17,5.129","nāṅgīcakre yadā saṃpratyudvāhaṃ niścayena saḥ /
tadā sa nṛpatistūṣṇīṃ tasthau kālaṃ pratīkṣitum","नाङ्गीचक्रे यदा संप्रत्युद्वाहं निश्चयेन सः /
तदा स नृपतिस्तूष्णीं तस्थौ कालं प्रतीक्षितुम्"
Kathasaritsagara,"sokss_17,5.130","atrāntare ca pātāle bhāryāṃ trailokyamālinaḥ /
svayaṃprabhām ūcatus tāṃ tapaḥsthe te svakanyake","अत्रान्तरे च पाताले भार्यां त्रैलोक्यमालिनः /
स्वयंप्रभाम् ऊचतुस् तां तपःस्थे ते स्वकन्यके"
Kathasaritsagara,"sokss_17,5.131","āvayor amba saptāṣṭavarṣayoḥ saṃyataḥ pitā /
rājyabhraṃśaś ca saṃvṛttaḥ kasmād akṛtapuṇyayoḥ","आवयोर् अम्ब सप्ताष्टवर्षयोः संयतः पिता /
राज्यभ्रंशश् च संवृत्तः कस्माद् अकृतपुण्ययोः"
Kathasaritsagara,"sokss_17,5.132","aṣṭamaṃ varṣametac ca tapasyantyorna nau haraḥ /
prasīdati na tāto 'yaṃ mucyate 'dyāpi bandhanāt","अष्टमं वर्षमेतच् च तपस्यन्त्योर्न नौ हरः /
प्रसीदति न तातो ऽयं मुच्यते ऽद्यापि बन्धनात्"
Kathasaritsagara,"sokss_17,5.133","tadyāvadāvayor na syādripoḥ paribhavo 'thavā /
nirlakṣaṇāmimāṃ tāvadanale juhuvustanum","तद्यावदावयोर् न स्याद्रिपोः परिभवो ऽथवा /
निर्लक्षणामिमां तावदनले जुहुवुस्तनुम्"
Kathasaritsagara,"sokss_17,5.134","ity uktā duhitṛbhyāṃ sā jagādaivaṃ svayaṃprabhā /
putryau pratīkṣyatāṃ tāvadudayo hy asti naḥ punaḥ","इत्य् उक्ता दुहितृभ्यां सा जगादैवं स्वयंप्रभा /
पुत्र्यौ प्रतीक्ष्यतां तावदुदयो ह्य् अस्ति नः पुनः"
Kathasaritsagara,"sokss_17,5.135","tapaḥsthitāṃ hi māṃ svapne jāne devo 'bravīcchivaḥ /
vatse kuryā dhṛtiṃ rājyaṃ punaḥ prāpsyati te patiḥ","तपःस्थितां हि मां स्वप्ने जाने देवो ऽब्रवीच्छिवः /
वत्से कुर्या धृतिं राज्यं पुनः प्राप्स्यति ते पतिः"
Kathasaritsagara,"sokss_17,5.136","muktāphaladhvajaścaiṣa tathaiva malayadhvajaḥ /
duhitrostava bhartārau rājaputrau bhaviṣyataḥ","मुक्ताफलध्वजश्चैष तथैव मलयध्वजः /
दुहित्रोस्तव भर्तारौ राजपुत्रौ भविष्यतः"
Kathasaritsagara,"sokss_17,5.137","mānuṣāviti mā caitau vijñāsīretayor yataḥ /
eko vidyādharavaro dvitīyo māmako gaṇaḥ","मानुषाविति मा चैतौ विज्ञासीरेतयोर् यतः /
एको विद्याधरवरो द्वितीयो मामको गणः"
Kathasaritsagara,"sokss_17,5.138","ityādiṣṭeśvareṇāhaṃ prabuddhā rajanīkṣaye /
ityāśayaitayā caiṣa soḍhaḥ kleśo mahānmayā","इत्यादिष्टेश्वरेणाहं प्रबुद्धा रजनीक्षये /
इत्याशयैतया चैष सोढः क्लेशो महान्मया"
Kathasaritsagara,"sokss_17,5.139","tasmādāvedayāmyetadarthaṃ yuṣmatpituḥ prabhoḥ /
tadicchayā yatiṣye ca yuṣmadudvāhasiddhaye","तस्मादावेदयाम्येतदर्थं युष्मत्पितुः प्रभोः /
तदिच्छया यतिष्ये च युष्मदुद्वाहसिद्धये"
Kathasaritsagara,"sokss_17,5.140","evamāśvāsya sā rājñī kanyake sve svayaṃprabhā /
uvācendumatīṃ nāma vṛddhāmantaḥpurastriyam","एवमाश्वास्य सा राज्ञी कन्यके स्वे स्वयंप्रभा /
उवाचेन्दुमतीं नाम वृद्धामन्तःपुरस्त्रियम्"
Kathasaritsagara,"sokss_17,5.141","āryaputrasya nikaṭaṃ śvetaśailaguhāṃ vraja /
nipatya pādayostaṃ ca vijñāpaya girā mama","आर्यपुत्रस्य निकटं श्वेतशैलगुहां व्रज /
निपत्य पादयोस्तं च विज्ञापय गिरा मम"
Kathasaritsagara,"sokss_17,5.142","nirmitāsmi mahārāja dhātrānyenaiva dāruṇā /
tvadviyogāgninādyāpi na dahye jvalatāpi yā","निर्मितास्मि महाराज धात्रान्येनैव दारुणा /
त्वद्वियोगाग्निनाद्यापि न दह्ये ज्वलतापि या"
Kathasaritsagara,"sokss_17,5.143","ātmā tu na mayā tyaktaḥ punastvaddarśanāśayā /
ity uktvā māmakaṃ śārvaṃ svapnādeśaṃ nivedayeḥ","आत्मा तु न मया त्यक्तः पुनस्त्वद्दर्शनाशया /
इत्य् उक्त्वा मामकं शार्वं स्वप्नादेशं निवेदयेः"
Kathasaritsagara,"sokss_17,5.144","tataḥ kanyāvivāhārthaṃ pṛcchestaṃ yac ca vakṣyati /
tattvayāgatya me vācyaṃ vidhāsye 'haṃ tathāvidham","ततः कन्याविवाहार्थं पृच्छेस्तं यच् च वक्ष्यति /
तत्त्वयागत्य मे वाच्यं विधास्ये ऽहं तथाविधम्"
Kathasaritsagara,"sokss_17,5.145","ity uktvendumatīṃ tāṃ sā praiṣayatsāpi nirgatā /
pātālātprāpa tacchailaguhādvāraṃ surakṣitam","इत्य् उक्त्वेन्दुमतीं तां सा प्रैषयत्सापि निर्गता /
पातालात्प्राप तच्छैलगुहाद्वारं सुरक्षितम्"
Kathasaritsagara,"sokss_17,5.146","rakṣiṇo 'bhyarthya tatrāntaḥ praviśyālokya saṃyatam /
trailokyamālinaṃ taṃ sā sāśrurjagrāha pādayoḥ","रक्षिणो ऽभ्यर्थ्य तत्रान्तः प्रविश्यालोक्य संयतम् /
त्रैलोक्यमालिनं तं सा साश्रुर्जग्राह पादयोः"
Kathasaritsagara,"sokss_17,5.147","tatpṛṣṭakuśalā tac ca śanaistasmai śaśaṃsa sā /
kṛtsnaṃ svabhāryāsaṃdeśaṃ tato rājā jagāda saḥ","तत्पृष्टकुशला तच् च शनैस्तस्मै शशंस सा /
कृत्स्नं स्वभार्यासंदेशं ततो राजा जगाद सः"
Kathasaritsagara,"sokss_17,5.148","yaḥ prokto rājyalābho naḥ śarveṇāstu tathaiva saḥ /
merudhvajasyātmajayoḥ kanyādāne tu kā kathā","यः प्रोक्तो राज्यलाभो नः शर्वेणास्तु तथैव सः /
मेरुध्वजस्यात्मजयोः कन्यादाने तु का कथा"
Kathasaritsagara,"sokss_17,5.149","ihaivāhaṃ vipadyeya na tu dadyāṃ nijātmaje /
śatrubhyāṃ mānuṣābhyāṃ ca saṃyataḥ sannupāyanam","इहैवाहं विपद्येय न तु दद्यां निजात्मजे /
शत्रुभ्यां मानुषाभ्यां च संयतः सन्नुपायनम्"
Kathasaritsagara,"sokss_17,5.150","ity uktvendumatī rājñā preṣitā tena sā tataḥ /
etya svayaṃprabhāyai tattatpatnyai tadvaco 'bhyadhāt","इत्य् उक्त्वेन्दुमती राज्ञा प्रेषिता तेन सा ततः /
एत्य स्वयंप्रभायै तत्तत्पत्न्यै तद्वचो ऽभ्यधात्"
Kathasaritsagara,"sokss_17,5.151","śrutvā tatas te trailokyaprabhātribhuvanaprabhe /
daityendrakanye jananīmūcatustāṃ svayaṃprabhām","श्रुत्वा ततस् ते त्रैलोक्यप्रभात्रिभुवनप्रभे /
दैत्येन्द्रकन्ये जननीमूचतुस्तां स्वयंप्रभाम्"
Kathasaritsagara,"sokss_17,5.152","āvayor yauvanabhayadagnirevādhunā gatiḥ /
tadambāsyāṃ caturdaśyāṃ tatpraveśaṃ vidadhvahe","आवयोर् यौवनभयदग्निरेवाधुना गतिः /
तदम्बास्यां चतुर्दश्यां तत्प्रवेशं विदध्वहे"
Kathasaritsagara,"sokss_17,5.153","kṛtaniścayayor evaṃ tayoḥ sāpy akarottadā /
niścayaṃ maraṇāyaiva tanmātā saparicchadā","कृतनिश्चययोर् एवं तयोः साप्य् अकरोत्तदा /
निश्चयं मरणायैव तन्माता सपरिच्छदा"
Kathasaritsagara,"sokss_17,5.154","prāptāyāṃ ca caturdaśyāṃ tāḥ pāparipunāmani /
tīrthe sarvāścitāś cakrurarcitvā hāṭakeśvaram","प्राप्तायां च चतुर्दश्यां ताः पापरिपुनामनि /
तीर्थे सर्वाश्चिताश् चक्रुरर्चित्वा हाटकेश्वरम्"
Kathasaritsagara,"sokss_17,5.155","tāvanmerudhvajo rājā tithau tasyāṃ saputrakaḥ /
sabhāryaścāyayau tāvaddhāṭakeśvaramarcitum","तावन्मेरुध्वजो राजा तिथौ तस्यां सपुत्रकः /
सभार्यश्चाययौ तावद्धाटकेश्वरमर्चितुम्"
Kathasaritsagara,"sokss_17,5.156","sa pāpariputīrthaṃ tatsnānārthaṃ sānugo vrajan /
dūraddadarśa tattīre vanāntardhūmamudgatam","स पापरिपुतीर्थं तत्स्नानार्थं सानुगो व्रजन् /
दूरद्ददर्श तत्तीरे वनान्तर्धूममुद्गतम्"
Kathasaritsagara,"sokss_17,5.157","dhūmodgamaḥ kuto 'treti pṛcchantaṃ taṃ ca bhūpatim /
ūcuḥ saṅgrāmasiṃhādyāḥ pātālādhikṛtā nijāḥ","धूमोद्गमः कुतो ऽत्रेति पृच्छन्तं तं च भूपतिम् /
ऊचुः सङ्ग्रामसिंहाद्याः पातालाधिकृता निजाः"
Kathasaritsagara,"sokss_17,5.158","trailokyāmālino bhāryā mahārāja svayaṃprabhā /
duhitṛbhyāṃ kumārībhyāṃ sahātra tapasi sthitā","त्रैलोक्यामालिनो भार्या महाराज स्वयंप्रभा /
दुहितृभ्यां कुमारीभ्यां सहात्र तपसि स्थिता"
Kathasaritsagara,"sokss_17,5.159","nūnaṃ tā agnikāryādi kiṃcid atrādya kurvate /
yadi vātitapaḥkhinnāḥ kurvantyagnipraveśanam","नूनं ता अग्निकार्यादि किंचिद् अत्राद्य कुर्वते /
यदि वातितपःखिन्नाः कुर्वन्त्यग्निप्रवेशनम्"
Kathasaritsagara,"sokss_17,5.160","tac chrutvā saha putrābhyāṃ patnyā taiścādhikāribhiḥ /
draṣṭuṃ sa rājā tatrāgānniṣiddhānyaparicchadaḥ","तच् छ्रुत्वा सह पुत्राभ्यां पत्न्या तैश्चाधिकारिभिः /
द्रष्टुं स राजा तत्रागान्निषिद्धान्यपरिच्छदः"
Kathasaritsagara,"sokss_17,5.161","dadarśa cātra pracchannaḥ sthitas te daityakanyake /
samātṛke pūjayantyau susamiddhaṃ citānalam","ददर्श चात्र प्रच्छन्नः स्थितस् ते दैत्यकन्यके /
समातृके पूजयन्त्यौ सुसमिद्धं चितानलम्"
Kathasaritsagara,"sokss_17,5.162","mukhalāvaṇyasaṃdohaniḥsyandair dikṣu sarvataḥ /
candrabimbaśatānīva racayantyau rasātale","मुखलावण्यसंदोहनिःस्यन्दैर् दिक्षु सर्वतः /
चन्द्रबिम्बशतानीव रचयन्त्यौ रसातले"
Kathasaritsagara,"sokss_17,5.163","lolahārāmbupūrābhyāṃ kāmasyevābhiṣecanam /
kucakāñcanakumbhābhyāṃ kurvatyau trijagajjaye","लोलहाराम्बुपूराभ्यां कामस्येवाभिषेचनम् /
कुचकाञ्चनकुम्भाभ्यां कुर्वत्यौ त्रिजगज्जये"
Kathasaritsagara,"sokss_17,5.164","bibhrāṇe jaghanābhogaṃ vipulaṃ baddhamekhalam /
nakṣatramālāṅkam iva smasradvipaśiraḥsthalam","बिभ्राणे जघनाभोगं विपुलं बद्धमेखलम् /
नक्षत्रमालाङ्कम् इव स्मस्रद्विपशिरःस्थलम्"
Kathasaritsagara,"sokss_17,5.165","vahantyau keśapāśau ca pannagāviva nirmitau /
dātrā lāvaṇyasarvasvanidhānaṃ rakṣituṃ tayoḥ","वहन्त्यौ केशपाशौ च पन्नगाविव निर्मितौ /
दात्रा लावण्यसर्वस्वनिधानं रक्षितुं तयोः"
Kathasaritsagara,"sokss_17,5.166","dṛṣṭvā te cintayāsmāsa sa rājā jātavismayaḥ /
aho viśvasṛjaḥ sṛṣṭirlasannavanavādbhutā","दृष्ट्वा ते चिन्तयास्मास स राजा जातविस्मयः /
अहो विश्वसृजः सृष्टिर्लसन्नवनवाद्भुता"
Kathasaritsagara,"sokss_17,5.167","tadetayor na rambhāpi norvaśī na tilottamā /
rūpe bhajati tulyatvamasurādhipakanyayoḥ","तदेतयोर् न रम्भापि नोर्वशी न तिलोत्तमा /
रूपे भजति तुल्यत्वमसुराधिपकन्ययोः"
Kathasaritsagara,"sokss_17,5.168","iti cintayatas tasya rājñaḥ sā daityakanyakā /
jyeṣṭhārcayitvā trailokyaprabhā vahniṃ vyajijñapat","इति चिन्तयतस् तस्य राज्ञः सा दैत्यकन्यका /
ज्येष्ठार्चयित्वा त्रैलोक्यप्रभा वह्निं व्यजिज्ञपत्"
Kathasaritsagara,"sokss_17,5.169","uktaḥ svapnaharādeśo yataḥ prabhṛti me 'mbayā /
tataḥ prabhṛti baddhvaiva bhartṛbuddhiryato mayā","उक्तः स्वप्नहरादेशो यतः प्रभृति मे ऽम्बया /
ततः प्रभृति बद्ध्वैव भर्तृबुद्धिर्यतो मया"
Kathasaritsagara,"sokss_17,5.170","tasmin guṇanidhau rājaputre muktāsphaladhvaje /
tat sa eva patir bhūyād bhagavan me 'nyajanmani","तस्मिन् गुणनिधौ राजपुत्रे मुक्तास्फलध्वजे /
तत् स एव पतिर् भूयाद् भगवन् मे ऽन्यजन्मनि"
Kathasaritsagara,"sokss_17,5.171","iha janmani tātena saṃyatasthena māninā /
ditsitāpyambayā tasmai dātuṃ nāṅgīkṛtāsmi yat","इह जन्मनि तातेन संयतस्थेन मानिना /
दित्सिताप्यम्बया तस्मै दातुं नाङ्गीकृतास्मि यत्"
Kathasaritsagara,"sokss_17,5.172","tac chrutvā tadvadevātra sāpi tribhuvanaprabhā /
vavre hutāśānmalayadhvajaṃ janmāntare patim","तच् छ्रुत्वा तद्वदेवात्र सापि त्रिभुवनप्रभा /
वव्रे हुताशान्मलयध्वजं जन्मान्तरे पतिम्"
Kathasaritsagara,"sokss_17,5.173","tato merudhvajo rājā sa tacchravaṇaharṣulaḥ /
tadbhāryā ca mahādevī parasparamavocatām","ततो मेरुध्वजो राजा स तच्छ्रवणहर्षुलः /
तद्भार्या च महादेवी परस्परमवोचताम्"
Kathasaritsagara,"sokss_17,5.174","prāpnuyātāmime bhārye yadyasmattanayāvimau /
tadetābhyāmavāptaṃ syāllokadvayajayātphalam","प्राप्नुयातामिमे भार्ये यद्यस्मत्तनयाविमौ /
तदेताभ्यामवाप्तं स्याल्लोकद्वयजयात्फलम्"
Kathasaritsagara,"sokss_17,5.175","tadyāvadasminnanale nātmānaṃ kṣipataḥ kṣaṇam /
tāvatkiṃ nopasṛtyaite vārayāmaḥ samātṛke","तद्यावदस्मिन्ननले नात्मानं क्षिपतः क्षणम् /
तावत्किं नोपसृत्यैते वारयामः समातृके"
Kathasaritsagara,"sokss_17,5.176","evaṃ devyā sahālocya rājāvocadupetya tāḥ /
mā kārṣṭa sāhasaṃ duḥkhaṃ śamayiṣyāmyahaṃ hi vaḥ","एवं देव्या सहालोच्य राजावोचदुपेत्य ताः /
मा कार्ष्ट साहसं दुःखं शमयिष्याम्यहं हि वः"
Kathasaritsagara,"sokss_17,5.177","śrutvaitacchrotrapīyūṣavarṣābhaṃ bhūpatervacaḥ /
dṛṣṭvā ca taṃ tāḥ sakalāḥ praṇemurasurāṅganāḥ","श्रुत्वैतच्छ्रोत्रपीयूषवर्षाभं भूपतेर्वचः /
दृष्ट्वा च तं ताः सकलाः प्रणेमुरसुराङ्गनाः"
Kathasaritsagara,"sokss_17,5.178","paśyanto 'pi vayaṃ pūrvaṃ māyācchannā na lakṣitāḥ /
lokadvayeśvareṇeha dṛṣṭāḥ smo 'dya punas tvayā","पश्यन्तो ऽपि वयं पूर्वं मायाच्छन्ना न लक्षिताः /
लोकद्वयेश्वरेणेह दृष्टाः स्मो ऽद्य पुनस् त्वया"
Kathasaritsagara,"sokss_17,5.179","tvaddṛṣṭānāṃ ca duḥkhānto bhavatyevācireṇa naḥ /
kiṃ punaḥ svagirā datte devenābhyarthite vare","त्वद्दृष्टानां च दुःखान्तो भवत्येवाचिरेण नः /
किं पुनः स्वगिरा दत्ते देवेनाभ्यर्थिते वरे"
Kathasaritsagara,"sokss_17,5.180","tadgṛhṇītārghyapādyādi kṛtāsanaparigrahāḥ /
bhavanto hi jagatpūjyā ayaṃ casmākamāśramaḥ","तद्गृह्णीतार्घ्यपाद्यादि कृतासनपरिग्रहाः /
भवन्तो हि जगत्पूज्या अयं चस्माकमाश्रमः"
Kathasaritsagara,"sokss_17,5.181","iti svayaṃprabhāmuktavatīmāha hasannṛpaḥ /
jāmātṛbhyāṃ tvayaitābhyāṃ pādyārghyaṃ dīyatāmiti","इति स्वयंप्रभामुक्तवतीमाह हसन्नृपः /
जामातृभ्यां त्वयैताभ्यां पाद्यार्घ्यं दीयतामिति"
Kathasaritsagara,"sokss_17,5.182","tataḥ svayaṃprabhāvādīttadetābhyāṃ vṛṣadhvajaḥ /
devo dāpayitārghādi yuṣmābhistvadya gṛhyatām","ततः स्वयंप्रभावादीत्तदेताभ्यां वृषध्वजः /
देवो दापयितार्घादि युष्माभिस्त्वद्य गृह्यताम्"
Kathasaritsagara,"sokss_17,5.183","merudhvajo jagādātha sarvamāttamidaṃ mayā /
yūyaṃ ca maraṇodyogānnivartadhvamito 'dhunā","मेरुध्वजो जगादाथ सर्वमात्तमिदं मया /
यूयं च मरणोद्योगान्निवर्तध्वमितो ऽधुना"
Kathasaritsagara,"sokss_17,5.184","praviśya tiṣṭhataikasminsvapure sarvakāmade /
tato 'ham eva jñāsyāmi yathā vaḥ kuśalaṃ bhavet","प्रविश्य तिष्ठतैकस्मिन्स्वपुरे सर्वकामदे /
ततो ऽहम् एव ज्ञास्यामि यथा वः कुशलं भवेत्"
Kathasaritsagara,"sokss_17,5.185","ity uktavantaṃ rājānaṃ sā jagāda svayaṃprabhā /
devādeśānnivṛttāḥ smaḥ śarīratyāganiścayāt","इत्य् उक्तवन्तं राजानं सा जगाद स्वयंप्रभा /
देवादेशान्निवृत्ताः स्मः शरीरत्यागनिश्चयात्"
Kathasaritsagara,"sokss_17,5.186","kārāsthe tu prabhau yuktā kathaṃ naḥ svagṛhasthitiḥ /
tadihaiva vayaṃ tāvattiṣṭhāsmo deva saṃprati","कारास्थे तु प्रभौ युक्ता कथं नः स्वगृहस्थितिः /
तदिहैव वयं तावत्तिष्ठास्मो देव संप्रति"
Kathasaritsagara,"sokss_17,5.187","yāvaddevaḥ svayaṃ dattaṃ varaṃ naḥ pālayiṣyati /
sasutāmātyamasmākaṃ mocayiṣyati ca prabhum","यावद्देवः स्वयं दत्तं वरं नः पालयिष्यति /
ससुतामात्यमस्माकं मोचयिष्यति च प्रभुम्"
Kathasaritsagara,"sokss_17,5.188","muktastvadadhikārī sansa ca rājyaṃ kariṣyati /
arpayiṣyati rājyaṃ ca tubhyam eva tvadicchayā","मुक्तस्त्वदधिकारी सन्स च राज्यं करिष्यति /
अर्पयिष्यति राज्यं च तुभ्यम् एव त्वदिच्छया"
Kathasaritsagara,"sokss_17,5.189","samayapratibandhaṃ ca sa kariṣyati tādṛśam /
antarasthā vayaṃ cātra saha pātālavāsibhiḥ","समयप्रतिबन्धं च स करिष्यति तादृशम् /
अन्तरस्था वयं चात्र सह पातालवासिभिः"
Kathasaritsagara,"sokss_17,5.190","pātālebhyo 'smadīyāni ratnāni svīkuruṣva ca /
evam uktavatīṃ tāṃ sa rājā merudhvajo 'bravīt","पातालेभ्यो ऽस्मदीयानि रत्नानि स्वीकुरुष्व च /
एवम् उक्तवतीं तां स राजा मेरुध्वजो ऽब्रवीत्"
Kathasaritsagara,"sokss_17,5.191","vijñāsyāmy ahamevaitatsmartavyaṃ svavacastu vaḥ /
ity uktvā sa nṛpaḥ snātvā hāṭakeśamapūjayat","विज्ञास्याम्य् अहमेवैतत्स्मर्तव्यं स्ववचस्तु वः /
इत्य् उक्त्वा स नृपः स्नात्वा हाटकेशमपूजयत्"
Kathasaritsagara,"sokss_17,5.192","daityarājasute te ca tayor evaṃ svadṛṣṭayoḥ /
tatputrayostadekāgragatacitte babhūvatuḥ","दैत्यराजसुते ते च तयोर् एवं स्वदृष्टयोः /
तत्पुत्रयोस्तदेकाग्रगतचित्ते बभूवतुः"
Kathasaritsagara,"sokss_17,5.193","atha sa rasātalanilayair nikhilaistrailokyamālino muktim /
praṇipatya yācyamāno rājā merudhvajaḥ sukṛtī","अथ स रसातलनिलयैर् निखिलैस्त्रैलोक्यमालिनो मुक्तिम् /
प्रणिपत्य याच्यमानो राजा मेरुध्वजः सुकृती"
Kathasaritsagara,"sokss_17,5.194","chattraiḥ svayaśaḥśubhraiḥ sthagayannāśāḥ sadārasutabhṛtyaḥ /
nirgatyāsuralokāttasmādāgānnijaṃ nagaram","छत्त्रैः स्वयशःशुभ्रैः स्थगयन्नाशाः सदारसुतभृत्यः /
निर्गत्यासुरलोकात्तस्मादागान्निजं नगरम्"
Kathasaritsagara,"sokss_17,5.195","tatrāsya putro malayadhvajastāṃ
kanīyasīṃ dānavarājaputrīm /
dhyāyannanidro 'pi nimīlitākṣaḥ
smasrajvarārto rajanīṃ nināya","तत्रास्य पुत्रो मलयध्वजस्तां
कनीयसीं दानवराजपुत्रीम् /
ध्यायन्ननिद्रो ऽपि निमीलिताक्षः
स्मस्रज्वरार्तो रजनीं निनाय"
Kathasaritsagara,"sokss_17,5.196","sadhair yajaladhistu tām apivicintya muktāphaladhvajo 'surapateḥ sutāṃ dṛḍhanibaddhabhāvāṃ yuvā /
munīndramanasām apismaravikāradāṃ jyāyasīṃ purārthitavaro munerna khalu cukṣubhe cetasā","सधैर् यजलधिस्तु ताम् अपिविचिन्त्य मुक्ताफलध्वजो ऽसुरपतेः सुतां दृढनिबद्धभावां युवा /
मुनीन्द्रमनसाम् अपिस्मरविकारदां ज्यायसीं पुरार्थितवरो मुनेर्न खलु चुक्षुभे चेतसा"
Kathasaritsagara,"sokss_17,5.197","merudhvajas tu tam avetya sutaṃ niṣiddhadārakriyaṃ smaravaśaṃ malayadhvajaṃ ca /
kanyāpradānavimukhaṃ ca mahāsuraṃ tam āsīd upāyaghaṭanākulacittavṛttiḥ","मेरुध्वजस् तु तम् अवेत्य सुतं निषिद्धदारक्रियं स्मरवशं मलयध्वजं च /
कन्याप्रदानविमुखं च महासुरं तम् आसीद् उपायघटनाकुलचित्तवृत्तिः"
Kathasaritsagara,"sokss_17,6.1","iti mahākaviśrīsomadevabhaṭṭaviracite kathāsaritsāgare padmāvatīlambake pañcamas taraṅgaḥ /

ṣaṣṭhas taraṅgaḥ /

tato merudhvajo rājā taṃ tathā malayadhvajam /
paśyansmarajvarākrāntaṃ devīṃ svāmevam abravīt","इति महाकविश्रीसोमदेवभट्टविरचिते कथासरित्सागरे पद्मावतीलम्बके पञ्चमस् तरङ्गः /

षष्ठस् तरङ्गः /

ततो मेरुध्वजो राजा तं तथा मलयध्वजम् /
पश्यन्स्मरज्वराक्रान्तं देवीं स्वामेवम् अब्रवीत्"
Kathasaritsagara,"sokss_17,6.2","pātāladṛṣṭe trailokyamālinas te sute na cet /
bhārye matputrayoḥ syātāṃ tanmayā kiṃ kṛtaṃ bhavet","पातालदृष्टे त्रैलोक्यमालिनस् ते सुते न चेत् /
भार्ये मत्पुत्रयोः स्यातां तन्मया किं कृतं भवेत्"
Kathasaritsagara,"sokss_17,6.3","tayoḥ kaniṣṭhāṃ ca vinā putro me malayadhvajaḥ /
lajjānigūḍhakāmāgniḥ puṭapākena pacyate","तयोः कनिष्ठां च विना पुत्रो मे मलयध्वजः /
लज्जानिगूढकामाग्निः पुटपाकेन पच्यते"
Kathasaritsagara,"sokss_17,6.4","tadarthaṃ ca mayādyāpi mokṣastrailokyamālinaḥ /
pratiśruto 'pi tatpatnyai satvaraṃ na vidhīyate","तदर्थं च मयाद्यापि मोक्षस्त्रैलोक्यमालिनः /
प्रतिश्रुतो ऽपि तत्पत्न्यै सत्वरं न विधीयते"
Kathasaritsagara,"sokss_17,6.5","bandhamukto duhitarāvasuratvābhimānataḥ /
putrābhyāṃ mānuṣābhyāṃ me sa dadyānnahi jātucit","बन्धमुक्तो दुहितरावसुरत्वाभिमानतः /
पुत्राभ्यां मानुषाभ्यां मे स दद्यान्नहि जातुचित्"
Kathasaritsagara,"sokss_17,6.6","tadetamarthaṃ sāntvena brūmastasyādhunā varam /
ity ālocya samaṃ devyā sa pratīhāram ādiśat","तदेतमर्थं सान्त्वेन ब्रूमस्तस्याधुना वरम् /
इत्य् आलोच्य समं देव्या स प्रतीहारम् आदिशत्"
Kathasaritsagara,"sokss_17,6.7","śvetaśailaguhāṃ gatvā prītyā madvacanena tam /
trailokyamālinaṃ brūhi daityendraṃ saṃyatasthitam","श्वेतशैलगुहां गत्वा प्रीत्या मद्वचनेन तम् /
त्रैलोक्यमालिनं ब्रूहि दैत्येन्द्रं संयतस्थितम्"
Kathasaritsagara,"sokss_17,6.8","daivayogādiha kliṣṭā yūyaṃ daityapate ciram /
tadidānīṃ mama vacaḥ kṛtvā kleśaṃ śamaṃ naya","दैवयोगादिह क्लिष्टा यूयं दैत्यपते चिरम् /
तदिदानीं मम वचः कृत्वा क्लेशं शमं नय"
Kathasaritsagara,"sokss_17,6.9","dehi dṛṣṭyānurāgiṇyau matsutābhyāṃ svakanyake /
ito muktaḥ svarājyaṃ ca vihitapratyayaḥ kuru","देहि दृष्ट्यानुरागिण्यौ मत्सुताभ्यां स्वकन्यके /
इतो मुक्तः स्वराज्यं च विहितप्रत्ययः कुरु"
Kathasaritsagara,"sokss_17,6.10","ity uktvā preṣito rājñā gatvā tatra guhāntare /
daityendrāyābravīttasmai kṣattā rājavacaḥ sa tat","इत्य् उक्त्वा प्रेषितो राज्ञा गत्वा तत्र गुहान्तरे /
दैत्येन्द्रायाब्रवीत्तस्मै क्षत्ता राजवचः स तत्"
Kathasaritsagara,"sokss_17,6.11","mānuṣābhyāmahaṃ kanye na dāsyāmīti tena ca /
praty uktaḥ sa tathaivetya kṣattā rājānam abhyadhāt","मानुषाभ्यामहं कन्ये न दास्यामीति तेन च /
प्रत्य् उक्तः स तथैवेत्य क्षत्ता राजानम् अभ्यधात्"
Kathasaritsagara,"sokss_17,6.12","athopāyaṃ vicinvāne tasminmerudhvaje nṛpe /
divaseṣu ca yāteṣu vijñātatadudantayā","अथोपायं विचिन्वाने तस्मिन्मेरुध्वजे नृपे /
दिवसेषु च यातेषु विज्ञाततदुदन्तया"
Kathasaritsagara,"sokss_17,6.13","pātālāt preṣitā bhūyaḥ sā svayaṃprabhayā tayā /
āgād indumatī tatra dūtī saṃdeśahāriṇī","पातालात् प्रेषिता भूयः सा स्वयंप्रभया तया /
आगाद् इन्दुमती तत्र दूती संदेशहारिणी"
Kathasaritsagara,"sokss_17,6.14","sā cāgatya pratīhārya mukhenāveditātmakā /
praviveśa mahādevyā nikaṭaṃ tatkṛtādarā","सा चागत्य प्रतीहार्य मुखेनावेदितात्मका /
प्रविवेश महादेव्या निकटं तत्कृतादरा"
Kathasaritsagara,"sokss_17,6.15","praṇipatyābravīttāṃ ca devi devi svayaṃprabhā /
vijñāpayati kiṃ vastadvismṛtaṃ vacanaṃ nijam","प्रणिपत्याब्रवीत्तां च देवि देवि स्वयंप्रभा /
विज्ञापयति किं वस्तद्विस्मृतं वचनं निजम्"
Kathasaritsagara,"sokss_17,6.16","abdhayaḥ kuśalailāś ca bhavanti pralaye 'nyathā /
bhavādṛśāṃ tu vacanaṃ na tadāpyanyathā bhavet","अब्धयः कुशलैलाश् च भवन्ति प्रलये ऽन्यथा /
भवादृशां तु वचनं न तदाप्यन्यथा भवेत्"
Kathasaritsagara,"sokss_17,6.17","yadyapy upagataṃ nāsmatsvāminā kanyakārpaṇam /
tat sa baddho duhitarau kathaṃ dadyādupāyanam","यद्यप्य् उपगतं नास्मत्स्वामिना कन्यकार्पणम् /
तत् स बद्धो दुहितरौ कथं दद्यादुपायनम्"
Kathasaritsagara,"sokss_17,6.18","aucityenopakārāya yuṣmābhiś cetsa mucyate /
tanniścitaṃ sutādānātkuryādvaḥ pratyupakriyām","औचित्येनोपकाराय युष्माभिश् चेत्स मुच्यते /
तन्निश्चितं सुतादानात्कुर्याद्वः प्रत्युपक्रियाम्"
Kathasaritsagara,"sokss_17,6.19","sakanyāpi tyajet prāṇān anyathā sā svayaṃprabhā /
tena na syātsutāprāptirna ca vaḥ satyapālanam","सकन्यापि त्यजेत् प्राणान् अन्यथा सा स्वयंप्रभा /
तेन न स्यात्सुताप्राप्तिर्न च वः सत्यपालनम्"
Kathasaritsagara,"sokss_17,6.20","tatkuruṣva tathā devi samayapratyayādinā /
yatha rājā vimuñcettaṃ prabhuṃ naḥ sarvasiddhaye","तत्कुरुष्व तथा देवि समयप्रत्ययादिना /
यथ राजा विमुञ्चेत्तं प्रभुं नः सर्वसिद्धये"
Kathasaritsagara,"sokss_17,6.21","svayaṃrabhāvisṛṣṭaṃ ca gṛhāṇedaṃ vibhūṣaṇam /
divyaistaistaiścitaṃ ratnaiḥ khecaratvādidāyibhiḥ","स्वयंरभाविसृष्टं च गृहाणेदं विभूषणम् /
दिव्यैस्तैस्तैश्चितं रत्नैः खेचरत्वादिदायिभिः"
Kathasaritsagara,"sokss_17,6.22","evam uktavatīmindumatīṃ rajñī jagāda sā /
duḥkhitāyāḥ kathaṃ tasyā mayaitadgṛhyatāmiti","एवम् उक्तवतीमिन्दुमतीं रज्ञी जगाद सा /
दुःखितायाः कथं तस्या मयैतद्गृह्यतामिति"
Kathasaritsagara,"sokss_17,6.23","agṛhīte tvayāy asminn asmākam adhṛtir bhavet /
gṛhīte tu nijaṃ duḥkhaṃ śāntaṃ manyāmahe vayam","अगृहीते त्वयाय् अस्मिन्न् अस्माकम् अधृतिर् भवेत् /
गृहीते तु निजं दुःखं शान्तं मन्यामहे वयम्"
Kathasaritsagara,"sokss_17,6.24","itīndumatyā rājñī sā tayā yatnena bodhitā /
āśvāsahetos tasyās tadratnābharaṇam agrahīt","इतीन्दुमत्या राज्ञी सा तया यत्नेन बोधिता /
आश्वासहेतोस् तस्यास् तद्रत्नाभरणम् अग्रहीत्"
Kathasaritsagara,"sokss_17,6.25","ihaiva tāvat tiṣṭhārye rājā yāvad upaiṣyati /
ity uktvā tāṃ ca tatraiva rājñī sthāpayati sma sā","इहैव तावत् तिष्ठार्ये राजा यावद् उपैष्यति /
इत्य् उक्त्वा तां च तत्रैव राज्ञी स्थापयति स्म सा"
Kathasaritsagara,"sokss_17,6.26","tāvat sa rājā tatrāgādutthāyendumatī ca sā /
rājñīniveditā bhūpaṃ praṇanāma tadādṛtā","तावत् स राजा तत्रागादुत्थायेन्दुमती च सा /
राज्ञीनिवेदिता भूपं प्रणनाम तदादृता"
Kathasaritsagara,"sokss_17,6.27","svayaṃprabhavitīrṇaṃ ca cūḍāratnaṃ samarpayat /
viṣarakṣojarārogaharaṃ tasmai nṛpāya sā","स्वयंप्रभवितीर्णं च चूडारत्नं समर्पयत् /
विषरक्षोजरारोगहरं तस्मै नृपाय सा"
Kathasaritsagara,"sokss_17,6.28","svasatyamanupālyaitadgrahīṣyāmīti vādinam /
nṛpamindumatī sā tam evaṃ prauḍhā vyajijñapat","स्वसत्यमनुपाल्यैतद्ग्रहीष्यामीति वादिनम् /
नृपमिन्दुमती सा तम् एवं प्रौढा व्यजिज्ञपत्"
Kathasaritsagara,"sokss_17,6.29","devena pratipannaṃ cet satyaṃ pālitam eva tat /
asmin gṛhīte tv asmākam āśvāsaḥ sutarāṃ bhavet","देवेन प्रतिपन्नं चेत् सत्यं पालितम् एव तत् /
अस्मिन् गृहीते त्व् अस्माकम् आश्वासः सुतरां भवेत्"
Kathasaritsagara,"sokss_17,6.30","evaṃ tayokte sādhūktamity uktvaivāsya bhūpateḥ /
cūḍāratnaṃ tadādāya rājñī mūrdhni babandha sā","एवं तयोक्ते साधूक्तमित्य् उक्त्वैवास्य भूपतेः /
चूडारत्नं तदादाय राज्ञी मूर्ध्नि बबन्ध सा"
Kathasaritsagara,"sokss_17,6.31","tataḥ svayaṃprabhāvākyaṃ yathā rājñyai niveditam /
tathā śaśaṃsa sā rājñe tasmāy indumatī punaḥ","ततः स्वयंप्रभावाक्यं यथा राज्ञ्यै निवेदितम् /
तथा शशंस सा राज्ञे तस्माय् इन्दुमती पुनः"
Kathasaritsagara,"sokss_17,6.32","tato rājñyā tathaivokto 'vādīd indumatīṃ nṛpaḥ /
ihaivādya pratīkṣasva prātar vakṣyāmy ahaṃ tava","ततो राज्ञ्या तथैवोक्तो ऽवादीद् इन्दुमतीं नृपः /
इहैवाद्य प्रतीक्षस्व प्रातर् वक्ष्याम्य् अहं तव"
Kathasaritsagara,"sokss_17,6.33","ity uktvā tāṃ niśaṃ nītvā pratarāhūya mantriṇaḥ /
sa tāmindumatīmevaṃ rājā merudhvajo 'bravīt","इत्य् उक्त्वा तां निशं नीत्वा प्रतराहूय मन्त्रिणः /
स तामिन्दुमतीमेवं राजा मेरुध्वजो ऽब्रवीत्"
Kathasaritsagara,"sokss_17,6.34","ebhir manmantribhiḥ sākaṃ rājñe trailokyamāline /
āvedya gatvā pātālādānayāsurayoṣitaḥ","एभिर् मन्मन्त्रिभिः साकं राज्ञे त्रैलोक्यमालिने /
आवेद्य गत्वा पातालादानयासुरयोषितः"
Kathasaritsagara,"sokss_17,6.35","svayaṃprabhādyāḥ sarvāṃś ca mukhyān pātālavāsinaḥ /
hāṭakeśvarasaṃbandhi mudritaṃ koṣavāri ca","स्वयंप्रभाद्याः सर्वांश् च मुख्यान् पातालवासिनः /
हाटकेश्वरसंबन्धि मुद्रितं कोषवारि च"
Kathasaritsagara,"sokss_17,6.36","amadvaśe vartitavyaṃ nityaṃ trailokyamālinā /
sabhṛtyabandhunā bhāvyaṃ nāgaiścāsasyaghātibhiḥ","अमद्वशे वर्तितव्यं नित्यं त्रैलोक्यमालिना /
सभृत्यबन्धुना भाव्यं नागैश्चासस्यघातिभिः"
Kathasaritsagara,"sokss_17,6.37","atrārthe bhartṛcaraṇānspṛṣṭvā manmantrisaṃnidhau /
svayaṃprabhādyāḥ śapathair antarasthā bhavantu naḥ","अत्रार्थे भर्तृचरणान्स्पृष्ट्वा मन्मन्त्रिसंनिधौ /
स्वयंप्रभाद्याः शपथैर् अन्तरस्था भवन्तु नः"
Kathasaritsagara,"sokss_17,6.38","pātālavāsinaḥ santu tadvatpratibhuvo 'khilāḥ /
apatyāni ca sarve 'i sthāpayantu sarājakāḥ","पातालवासिनः सन्तु तद्वत्प्रतिभुवो ऽखिलाः /
अपत्यानि च सर्वे ऽइ स्थापयन्तु सराजकाः"
Kathasaritsagara,"sokss_17,6.39","sarājakāś ca likhitaṃ kurvantu nikhilā api /
hāṭakeśvarasarvāṅgavārikoṣaṃ pibantu ca","सराजकाश् च लिखितं कुर्वन्तु निखिला अपि /
हाटकेश्वरसर्वाङ्गवारिकोषं पिबन्तु च"
Kathasaritsagara,"sokss_17,6.40","tato mokṣyāmyahaṃ kārāgṛhāttrailokyamālinam /
ity uktvendumatīṃ rājā sāmātyāṃ visasarja saḥ","ततो मोक्ष्याम्यहं कारागृहात्त्रैलोक्यमालिनम् /
इत्य् उक्त्वेन्दुमतीं राजा सामात्यां विससर्ज सः"
Kathasaritsagara,"sokss_17,6.41","sā gatvā mantrisahitāṃ procya trailokyamāline /
tacchraddhitā tathaivendumatī pātālamāviśat","सा गत्वा मन्त्रिसहितां प्रोच्य त्रैलोक्यमालिने /
तच्छ्रद्धिता तथैवेन्दुमती पातालमाविशत्"
Kathasaritsagara,"sokss_17,6.42","svayaṃprabhādīn ānīya koṣavāri ca sā tataḥ /
rājoktaṃ tadamātyāgre sarvān sarvam akārayat","स्वयंप्रभादीन् आनीय कोषवारि च सा ततः /
राजोक्तं तदमात्याग्रे सर्वान् सर्वम् अकारयत्"
Kathasaritsagara,"sokss_17,6.43","vihitapratyayam taṃ ca mumoca saparicchadam /
trailokyamālinaṃ merudhvajaḥ kārāgṛhān nṛpaḥ","विहितप्रत्ययम् तं च मुमोच सपरिच्छदम् /
त्रैलोक्यमालिनं मेरुध्वजः कारागृहान् नृपः"
Kathasaritsagara,"sokss_17,6.44","ānīya ca gṛhaṃ samyaksaṃmānya saparigraham /
svīkṛtāsuraratnaughaḥ svarājye visasarja tam","आनीय च गृहं सम्यक्संमान्य सपरिग्रहम् /
स्वीकृतासुररत्नौघः स्वराज्ये विससर्ज तम्"
Kathasaritsagara,"sokss_17,6.45","so 'pi trailokyamālī svaṃ punaretya rasātalam /
prāptarājyo nananda svaiḥ sahito bhṛtyabāndhavaiḥ","सो ऽपि त्रैलोक्यमाली स्वं पुनरेत्य रसातलम् /
प्राप्तराज्यो ननन्द स्वैः सहितो भृत्यबान्धवैः"
Kathasaritsagara,"sokss_17,6.46","merudhvajaś ca pātālaprabhavair arthasaṃcayaiḥ /
pṛthivīṃ pūrayām āsa prāvṛḍghana ivāmbubhiḥ","मेरुध्वजश् च पातालप्रभवैर् अर्थसंचयैः /
पृथिवीं पूरयाम् आस प्रावृड्घन इवाम्बुभिः"
Kathasaritsagara,"sokss_17,6.47","atha trailokyamālī sa saṃmantrya nijabhāryayā /
kanyāratnadvayaṃ ditsustatsutābhyāṃ svaveśmani","अथ त्रैलोक्यमाली स संमन्त्र्य निजभार्यया /
कन्यारत्नद्वयं दित्सुस्तत्सुताभ्यां स्ववेश्मनि"
Kathasaritsagara,"sokss_17,6.48","nṛpaṃ merudhvajaṃ netuṃ taṃ nimantrya sabāndhavam /
smṛtopakāro daityendraḥ pātālātsvayamāyayau","नृपं मेरुध्वजं नेतुं तं निमन्त्र्य सबान्धवम् /
स्मृतोपकारो दैत्येन्द्रः पातालात्स्वयमाययौ"
Kathasaritsagara,"sokss_17,6.49","āgatya taṃ ca rājānaṃ kṛtātithyam uvāca saḥ /
yuṣmābhir nātinirvṛtyā tadā dṛṣṭaṃ rasātalam","आगत्य तं च राजानं कृतातिथ्यम् उवाच सः /
युष्माभिर् नातिनिर्वृत्या तदा दृष्टं रसातलम्"
Kathasaritsagara,"sokss_17,6.50","paricaryāpareṣv asmāsvidānīmetya dṛśyatām /
kanyāratne madīye ca gṛhyetāṃ sutayoḥ kṛte","परिचर्यापरेष्व् अस्मास्विदानीमेत्य दृश्यताम् /
कन्यारत्ने मदीये च गृह्येतां सुतयोः कृते"
Kathasaritsagara,"sokss_17,6.51","ity ukte 'surarājena tena merudhvajo 'tha saḥ /
tatraivānāyayām āsa bhāryāṃ putrau ca tāvubhau","इत्य् उक्ते ऽसुरराजेन तेन मेरुध्वजो ऽथ सः /
तत्रैवानाययाम् आस भार्यां पुत्रौ च तावुभौ"
Kathasaritsagara,"sokss_17,6.52","tebhyo 'surendravākyaṃ tatkanyādānāntam abravīt /
tato jagāda taṃ jyeṣṭhaḥ putro muktāphaladhvajaḥ","तेभ्यो ऽसुरेन्द्रवाक्यं तत्कन्यादानान्तम् अब्रवीत् /
ततो जगाद तं ज्येष्ठः पुत्रो मुक्ताफलध्वजः"
Kathasaritsagara,"sokss_17,6.53","vivāhaṃ na kariṣye 'hamanārādhitaśaṃkaraḥ /
uktaṃ mayā prāk kṣantavyam etasmān me 'parādhataḥ","विवाहं न करिष्ये ऽहमनाराधितशंकरः /
उक्तं मया प्राक् क्षन्तव्यम् एतस्मान् मे ऽपराधतः"
Kathasaritsagara,"sokss_17,6.54","mayi prayāte bhavanaṃ karotu malayadhvajaḥ /
vinā pātālakanyāṃ tāṃ nāstyevāsya hi nirvṛtiḥ","मयि प्रयाते भवनं करोतु मलयध्वजः /
विना पातालकन्यां तां नास्त्येवास्य हि निर्वृतिः"
Kathasaritsagara,"sokss_17,6.55","tacchruvā sa kanīyāṃstamavādīnna tvayi sthite /
ayaśasyamadharmyaṃ ca karomyāryāhamīdṛśam","तच्छ्रुवा स कनीयांस्तमवादीन्न त्वयि स्थिते /
अयशस्यमधर्म्यं च करोम्यार्याहमीदृशम्"
Kathasaritsagara,"sokss_17,6.56","tato merudhvaje rājñi prayatnādbodhayatyapi /
muktāphaladhvajo naicchatsvavivāhakriyāṃ yadā","ततो मेरुध्वजे राज्ञि प्रयत्नाद्बोधयत्यपि /
मुक्ताफलध्वजो नैच्छत्स्वविवाहक्रियां यदा"
Kathasaritsagara,"sokss_17,6.57","tadā trailokyamālī taṃ khinnamāmantrya bhūpatim /
yayau svam eva pātālaṃ sānugaḥ sa yathāgatam","तदा त्रैलोक्यमाली तं खिन्नमामन्त्र्य भूपतिम् /
ययौ स्वम् एव पातालं सानुगः स यथागतम्"
Kathasaritsagara,"sokss_17,6.58","tatra vṛttāntamāvedya bhāryāṃ putraṃ ca so 'bhyadhāt /
nyakkāraikaparo 'smākaṃ kīdṛśaḥ paśyataṃ vidhiḥ","तत्र वृत्तान्तमावेद्य भार्यां पुत्रं च सो ऽभ्यधात् /
न्यक्कारैकपरो ऽस्माकं कीदृशः पश्यतं विधिः"
Kathasaritsagara,"sokss_17,6.59","mānuṣau nādya gṛhṇītaḥ kanye me prārthitāvapi /
pūrvaṃ ye prārthite tābhyāṃ dātuṃ nāṅgīkṛte mayā","मानुषौ नाद्य गृह्णीतः कन्ये मे प्रार्थितावपि /
पूर्वं ये प्रार्थिते ताभ्यां दातुं नाङ्गीकृते मया"
Kathasaritsagara,"sokss_17,6.60","tac chrutvā tau jagadatuḥ ko jānāti kathaṃ vidheḥ /
cetasyetatsthitaṃ kiṃ hi śāṃbhavaṃ syādvaco 'nyathā","तच् छ्रुत्वा तौ जगदतुः को जानाति कथं विधेः /
चेतस्येतत्स्थितं किं हि शांभवं स्याद्वचो ऽन्यथा"
Kathasaritsagara,"sokss_17,6.61","ityādi teṣāṃ vadatāṃ buddhvā te tatra cakratuḥ /
kanye pratijñāṃ trailokyaprabhātribhuvanaprabhe","इत्यादि तेषां वदतां बुद्ध्वा ते तत्र चक्रतुः /
कन्ये प्रतिज्ञां त्रैलोक्यप्रभात्रिभुवनप्रभे"
Kathasaritsagara,"sokss_17,6.62","dvādaśāhaṃ nirāhārasthitayor āvayor yadi /
devo vivāhasaṃpattiprasādaṃ na kariṣyati","द्वादशाहं निराहारस्थितयोर् आवयोर् यदि /
देवो विवाहसंपत्तिप्रसादं न करिष्यति"
Kathasaritsagara,"sokss_17,6.63","tataś ca kāryamāvābhyāṃ sahaivāgnipraveśanam /
na tu dhāryaṃ nikārārthaṃ vṛttyarthaṃ vā śarīrakam","ततश् च कार्यमावाभ्यां सहैवाग्निप्रवेशनम् /
न तु धार्यं निकारार्थं वृत्त्यर्थं वा शरीरकम्"
Kathasaritsagara,"sokss_17,6.64","evaṃ niyamya devasya puratastasthatuś ca te /
nirāhāre japadhyānapare daityendrakanyake","एवं नियम्य देवस्य पुरतस्तस्थतुश् च ते /
निराहारे जपध्यानपरे दैत्येन्द्रकन्यके"
Kathasaritsagara,"sokss_17,6.65","tadbuddhvā ca tayor mātā pitā ca ditijeśvaraḥ /
tathaivātra nirāhārāvāstāṃ duhitṛvatsalau","तद्बुद्ध्वा च तयोर् माता पिता च दितिजेश्वरः /
तथैवात्र निराहारावास्तां दुहितृवत्सलौ"
Kathasaritsagara,"sokss_17,6.66","tataḥ svayaṃprabhā sā tāṃ tanmātendumatīṃ punaḥ /
merudhvajamahādevyai vaktuṃ tatprāhiṇoddrutam","ततः स्वयंप्रभा सा तां तन्मातेन्दुमतीं पुनः /
मेरुध्वजमहादेव्यै वक्तुं तत्प्राहिणोद्द्रुतम्"
Kathasaritsagara,"sokss_17,6.67","tayā gatvā tadākhyātaṃ svasvāmigṛhasaṃkaṭam /
rājñyai tasyai vivedātha rājā merudvhajo 'pi tat","तया गत्वा तदाख्यातं स्वस्वामिगृहसंकटम् /
राज्ञ्यै तस्यै विवेदाथ राजा मेरुद्व्हजो ऽपि तत्"
Kathasaritsagara,"sokss_17,6.68","tatas tadanurodhāttau jahatus tatra daṃpatī /
āhāraṃ tau ca tatputrau pitṛbhaktyanurodhinau","ततस् तदनुरोधात्तौ जहतुस् तत्र दंपती /
आहारं तौ च तत्पुत्रौ पितृभक्त्यनुरोधिनौ"
Kathasaritsagara,"sokss_17,6.69","evaṃ lokadvaye rājagṛhayoḥ saṃkaṭasthayoḥ /
muktāphaladhvajo 'naśnan dhyātavāñ śaraṇaṃ śivam","एवं लोकद्वये राजगृहयोः संकटस्थयोः /
मुक्ताफलध्वजो ऽनश्नन् ध्यातवाञ् शरणं शिवम्"
Kathasaritsagara,"sokss_17,6.70","ṣaḍrātre ca gate rājaputraḥ prātaḥ prabudhya saḥ /
pūrvaṃ saṃyatakaṃ mittraṃ mahābuddim abhāṣata","षड्रात्रे च गते राजपुत्रः प्रातः प्रबुध्य सः /
पूर्वं संयतकं मित्त्रं महाबुद्दिम् अभाषत"
Kathasaritsagara,"sokss_17,6.71","sakhe svapne 'dya jāne 'hamārūḍho vāhane nije /
tapodhanamunipratte kāmarūpe manogatau","सखे स्वप्ने ऽद्य जाने ऽहमारूढो वाहने निजे /
तपोधनमुनिप्रत्ते कामरूपे मनोगतौ"
Kathasaritsagara,"sokss_17,6.72","vimānatām upagate nirvedānmerupārśvagam /
gaurīśāyatanaṃ divyamatidūramito gataḥ","विमानताम् उपगते निर्वेदान्मेरुपार्श्वगम् /
गौरीशायतनं दिव्यमतिदूरमितो गतः"
Kathasaritsagara,"sokss_17,6.73","tatrāpaśyamahaṃ kāṃciddivyakanyāṃ tapaḥkṛśām /
tāmuddiśyābravīnmāṃ ca jaṭābhṛtpuruṣo hasan","तत्रापश्यमहं कांचिद्दिव्यकन्यां तपःकृशाम् /
तामुद्दिश्याब्रवीन्मां च जटाभृत्पुरुषो हसन्"
Kathasaritsagara,"sokss_17,6.74","ekasyāḥ kanyakāyāstvaṃ palāyyaivamihāgataḥ /
ihaiṣā ca dvitīyā te saṃprāptā paśya tiṣṭhati","एकस्याः कन्यकायास्त्वं पलाय्यैवमिहागतः /
इहैषा च द्वितीया ते संप्राप्ता पश्य तिष्ठति"
Kathasaritsagara,"sokss_17,6.75","tadākarṇya vacas tasya tatkanyārūpadarśane /
atṛpta eva sahasā prabuddho 'smi niśākṣaye","तदाकर्ण्य वचस् तस्य तत्कन्यारूपदर्शने /
अतृप्त एव सहसा प्रबुद्धो ऽस्मि निशाक्षये"
Kathasaritsagara,"sokss_17,6.76","tasmāttatraiva gacchāmi prāptuṃ tāṃ divyakanyakām /
prāpsyāmi cenna tāṃ tatra pravekṣyāmi hutāśanam","तस्मात्तत्रैव गच्छामि प्राप्तुं तां दिव्यकन्यकाम् /
प्राप्स्यामि चेन्न तां तत्र प्रवेक्ष्यामि हुताशनम्"
Kathasaritsagara,"sokss_17,6.77","tāṃ tathopanatāṃ hitvā daityakanyāṃ mano mama /
rajyate svapnadṛṣṭāyāmasyāṃ kiṃ kriyate vidheḥ","तां तथोपनतां हित्वा दैत्यकन्यां मनो मम /
रज्यते स्वप्नदृष्टायामस्यां किं क्रियते विधेः"
Kathasaritsagara,"sokss_17,6.78","jāne ca tatra yātasya niścitaṃ śubhamasti me /
ity uktvā tatsa sasmāra munidattaṃ svavāhanam","जाने च तत्र यातस्य निश्चितं शुभमस्ति मे /
इत्य् उक्त्वा तत्स सस्मार मुनिदत्तं स्ववाहनम्"
Kathasaritsagara,"sokss_17,6.79","tadāruhya vimānatvaṃ prāptaṃ sakhyā samaṃ ca saḥ /
manaḥsaṃkalpitasthānaprāpakaṃ kāmarūpakṛt","तदारुह्य विमानत्वं प्राप्तं सख्या समं च सः /
मनःसंकल्पितस्थानप्रापकं कामरूपकृत्"
Kathasaritsagara,"sokss_17,6.80","muktāphaladhvajaḥ prāyāddivyaṃ gaurīśadhāma tat /
prāpya tac ca yathā svapne dṛṣṭaṃ paśyañjaharṣa saḥ","मुक्ताफलध्वजः प्रायाद्दिव्यं गौरीशधाम तत् /
प्राप्य तच् च यथा स्वप्ने दृष्टं पश्यञ्जहर्ष सः"
Kathasaritsagara,"sokss_17,6.81","tataḥ pravavṛte tatra sa siddhodakanāmani /
tīrthe snānādikaṃ kartuṃ sakhyekaparicārakaḥ","ततः प्रववृते तत्र स सिद्धोदकनामनि /
तीर्थे स्नानादिकं कर्तुं सख्येकपरिचारकः"
Kathasaritsagara,"sokss_17,6.82","tāvattaṃ kvāpy avijñātagataṃ buddhvā sa tatpitā /
rājā merudhvajo bhāryāsutādisahitastadā","तावत्तं क्वाप्य् अविज्ञातगतं बुद्ध्वा स तत्पिता /
राजा मेरुध्वजो भार्यासुतादिसहितस्तदा"
Kathasaritsagara,"sokss_17,6.83","upavāsakṛśo duḥkhakṣobhaṃ svapurago dadhau /
tathā tadaiva pātāle 'pyetatsarvamabudhyata","उपवासकृशो दुःखक्षोभं स्वपुरगो दधौ /
तथा तदैव पाताले ऽप्येतत्सर्वमबुध्यत"
Kathasaritsagara,"sokss_17,6.84","tatastrailokyamālī sa gṛhītvā te svakanyake /
sopavāsaḥ sabhāryādis tatraivāgān nṛpāntikam","ततस्त्रैलोक्यमाली स गृहीत्वा ते स्वकन्यके /
सोपवासः सभार्यादिस् तत्रैवागान् नृपान्तिकम्"
Kathasaritsagara,"sokss_17,6.85","caturdaśyāṃ gataḥ so 'dya nūnaṃ kvāpy arcituṃ haram /
tatpratīkṣāmahe tāvadihaivaitaddinaṃ vayam","चतुर्दश्यां गतः सो ऽद्य नूनं क्वाप्य् अर्चितुं हरम् /
तत्प्रतीक्षामहे तावदिहैवैतद्दिनं वयम्"
Kathasaritsagara,"sokss_17,6.86","prātaryatra sa tatraiva yāsyāmo nāgato yadi /
tato yadbhavatītyeva sarve te niścayaṃ vyadhuḥ","प्रातर्यत्र स तत्रैव यास्यामो नागतो यदि /
ततो यद्भवतीत्येव सर्वे ते निश्चयं व्यधुः"
Kathasaritsagara,"sokss_17,6.87","atrāntare meghavane tasmin gauryāśrame sthitā /
sāpi padmāvatī tasmin dine 'vādīn nijāḥ sakhīḥ","अत्रान्तरे मेघवने तस्मिन् गौर्याश्रमे स्थिता /
सापि पद्मावती तस्मिन् दिने ऽवादीन् निजाः सखीः"
Kathasaritsagara,"sokss_17,6.88","sakhyaḥ svapne 'dya jāne māṃ siddhīśvaragatāṃ pumān /
jaṭādharo 'bravīt ko'pi devāgārādvinirgataḥ","सख्यः स्वप्ने ऽद्य जाने मां सिद्धीश्वरगतां पुमान् /
जटाधरो ऽब्रवीत् कोऽपि देवागाराद्विनिर्गतः"
Kathasaritsagara,"sokss_17,6.89","duḥkhaṃ samāptamāsanno bhartrā te putri saṃgamaḥ /
ityevoktvā gate 'sminme gate nidrāniśe api","दुःखं समाप्तमासन्नो भर्त्रा ते पुत्रि संगमः /
इत्येवोक्त्वा गते ऽस्मिन्मे गते निद्रानिशे अपि"
Kathasaritsagara,"sokss_17,6.90","tadeta tatra gacchāma ity uktvā sā jagāma tat /
merupārśvasthitaṃ padmāvatī gaurīśaketanam","तदेत तत्र गच्छाम इत्य् उक्त्वा सा जगाम तत् /
मेरुपार्श्वस्थितं पद्मावती गौरीशकेतनम्"
Kathasaritsagara,"sokss_17,6.91","tatra siddhodake snāntaṃ dūrānmuktāphaladhvajam /
dṛṣṭvā savismayā sā taṃ svasakhīrevam abravīt","तत्र सिद्धोदके स्नान्तं दूरान्मुक्ताफलध्वजम् /
दृष्ट्वा सविस्मया सा तं स्वसखीरेवम् अब्रवीत्"
Kathasaritsagara,"sokss_17,6.92","sadṛśo me priyasyāyaṃ pumān paśyata kīdṛśaḥ /
āścaryaṃ kiṃ sa eva syān nāsty etanmānuṣo hy ayam","सदृशो मे प्रियस्यायं पुमान् पश्यत कीदृशः /
आश्चर्यं किं स एव स्यान् नास्त्य् एतन्मानुषो ह्य् अयम्"
Kathasaritsagara,"sokss_17,6.93","tac chrutvā taṃ ca dṛṣṭvā tāḥ sakhyastāmevamabruvan /
na kevalaṃ susadṛśo devyayaṃ preyasastava","तच् छ्रुत्वा तं च दृष्ट्वा ताः सख्यस्तामेवमब्रुवन् /
न केवलं सुसदृशो देव्ययं प्रेयसस्तव"
Kathasaritsagara,"sokss_17,6.94","yāvad etadvayasyo 'yaṃ tvatkantasuhṛdaḥ kila /
tasya saṃyatakasyāpi paśya sādṛśyam aśnute","यावद् एतद्वयस्यो ऽयं त्वत्कन्तसुहृदः किल /
तस्य संयतकस्यापि पश्य सादृश्यम् अश्नुते"
Kathasaritsagara,"sokss_17,6.95","yattvayā varṇitaṃ devi yathādya svapnadarśanam /
tathā jānīmahe vyaktaṃ śāpānmānuṣatāṃ gatau","यत्त्वया वर्णितं देवि यथाद्य स्वप्नदर्शनम् /
तथा जानीमहे व्यक्तं शापान्मानुषतां गतौ"
Kathasaritsagara,"sokss_17,6.96","tāvevaitāvihānītāvīśvareṇa svayuktitaḥ /
mānuṣāgamanaṃ devabhūmāv asyāṃ kuto 'nyathā","तावेवैताविहानीतावीश्वरेण स्वयुक्तितः /
मानुषागमनं देवभूमाव् अस्यां कुतो ऽन्यथा"
Kathasaritsagara,"sokss_17,6.97","evaṃ sakhībhir uktā sā padmāvatyarciteśvarā /
tasthau devāntike channā taṃ jijñāsitumutsukā","एवं सखीभिर् उक्ता सा पद्मावत्यर्चितेश्वरा /
तस्थौ देवान्तिके छन्ना तं जिज्ञासितुमुत्सुका"
Kathasaritsagara,"sokss_17,6.98","tāvat snātvārcituṃ devaṃ tatra muktāphaladhvajaḥ /
āgataḥ sarvato vīkṣya mahabuddhim uvāca tam","तावत् स्नात्वार्चितुं देवं तत्र मुक्ताफलध्वजः /
आगतः सर्वतो वीक्ष्य महबुद्धिम् उवाच तम्"
Kathasaritsagara,"sokss_17,6.99","tadevāyatanaṃ citramidaṃ svapne yadīkṣitam /
liṅgāntardṛśyagaurīśamūrti ratnamayaṃ mayā","तदेवायतनं चित्रमिदं स्वप्ने यदीक्षितम् /
लिङ्गान्तर्दृश्यगौरीशमूर्ति रत्नमयं मया"
Kathasaritsagara,"sokss_17,6.100","tān eva caitān paśyāmi svapnadṛṣṭān ihādhunā /
pradeśān divyavihagasphuradratnaprabhadrumān","तान् एव चैतान् पश्यामि स्वप्नदृष्टान् इहाधुना /
प्रदेशान् दिव्यविहगस्फुरद्रत्नप्रभद्रुमान्"
Kathasaritsagara,"sokss_17,6.101","tatkāladṛṣṭāṃ divyāṃ tu kanyāṃ paśyāmi neha tām /
aprāptayā tayā ceha dehaṃ tyakṣyāmi niścitam","तत्कालदृष्टां दिव्यां तु कन्यां पश्यामि नेह ताम् /
अप्राप्तया तया चेह देहं त्यक्ष्यामि निश्चितम्"
Kathasaritsagara,"sokss_17,6.102","ity ukte tena sakhyastāmūcuḥ padmāvatīṃ rahaḥ /
śṛṇu nūnamiha svapne dṛṣṭvā tvāmayamāgataḥ","इत्य् उक्ते तेन सख्यस्तामूचुः पद्मावतीं रहः /
शृणु नूनमिह स्वप्ने दृष्ट्वा त्वामयमागतः"
Kathasaritsagara,"sokss_17,6.103","tvaddarśanenaiva vinā tyaktuṃ prāṇānsamīhate /
tannigūḍhasthitā eva paśyāmo devi niścayam","त्वद्दर्शनेनैव विना त्यक्तुं प्राणान्समीहते /
तन्निगूढस्थिता एव पश्यामो देवि निश्चयम्"
Kathasaritsagara,"sokss_17,6.104","iti cchannāsu tāsvatra sthitāsvantaḥ praviśya saḥ /
muktāphaladhvajo devamarcayitvā viniryayau","इति च्छन्नासु तास्वत्र स्थितास्वन्तः प्रविश्य सः /
मुक्ताफलध्वजो देवमर्चयित्वा विनिर्ययौ"
Kathasaritsagara,"sokss_17,6.105","nirgatya yāvatkurute bhaktitastriḥ pradakṣiṇam /
tāvat sa ca sakhā cāsya jātiṃ sasmaraturnijām","निर्गत्य यावत्कुरुते भक्तितस्त्रिः प्रदक्षिणम् /
तावत् स च सखा चास्य जातिं सस्मरतुर्निजाम्"
Kathasaritsagara,"sokss_17,6.106","harṣāc ca pūrvavṛttāntaṃ yāvadanyonyamāhatuḥ /
tāvat padmāvatī dṛṣṭigocaraṃ sā yayau tayoḥ","हर्षाच् च पूर्ववृत्तान्तं यावदन्योन्यमाहतुः /
तावत् पद्मावती दृष्टिगोचरं सा ययौ तयोः"
Kathasaritsagara,"sokss_17,6.107","muktāphaladhvajaḥ pūrvajanmavṛttaṃ smaraṃś ca saḥ /
tāṃ dṛṣṭvaiva tamāha sma vayasyaṃ harṣanirbharaḥ","मुक्ताफलध्वजः पूर्वजन्मवृत्तं स्मरंश् च सः /
तां दृष्ट्वैव तमाह स्म वयस्यं हर्षनिर्भरः"
Kathasaritsagara,"sokss_17,6.108","dṛṣṭā seyamiha svapne devī padmāvatī mayā /
diṣṭyā prāptā ca tadimāmāśu saṃbhāvayāmy aham","दृष्टा सेयमिह स्वप्ने देवी पद्मावती मया /
दिष्ट्या प्राप्ता च तदिमामाशु संभावयाम्य् अहम्"
Kathasaritsagara,"sokss_17,6.109","ity uktvopetya sāśrustāmavocaddevi mādhunā /
kvāpi yāsīrahaṃ muktāphalaketuḥ sa te priyaḥ","इत्य् उक्त्वोपेत्य साश्रुस्तामवोचद्देवि माधुना /
क्वापि यासीरहं मुक्ताफलकेतुः स ते प्रियः"
Kathasaritsagara,"sokss_17,6.110","dṛḍhavratasya śāpena mānuṣībhūya saṃsmṛtā /
jātirmayādyety uktvā tamaicchadāśleṣṭumutsukaḥ","दृढव्रतस्य शापेन मानुषीभूय संस्मृता /
जातिर्मयाद्येत्य् उक्त्वा तमैच्छदाश्लेष्टुमुत्सुकः"
Kathasaritsagara,"sokss_17,6.111","sā tūdbhrāntā tirobhūya tatrāsītsāśrulocanā /
so 'pi rājasuto 'paśyaṃstāṃ mohādapatadbhuvi","सा तूद्भ्रान्ता तिरोभूय तत्रासीत्साश्रुलोचना /
सो ऽपि राजसुतो ऽपश्यंस्तां मोहादपतद्भुवि"
Kathasaritsagara,"sokss_17,6.112","tataḥ saduḥkhamākāśe tadvayasyo jagāda saḥ /
yadarthaṃ sa tapaḥkleśo devi padmāvati tvayā","ततः सदुःखमाकाशे तद्वयस्यो जगाद सः /
यदर्थं स तपःक्लेशो देवि पद्मावति त्वया"
Kathasaritsagara,"sokss_17,6.113","anubhūtaḥ kathaṃ prāptaṃ tam evaṃ nābhibhāṣase /
ahaṃ saṃyatakaṃ so 'pi vayasyo dayitasya te","अनुभूतः कथं प्राप्तं तम् एवं नाभिभाषसे /
अहं संयतकं सो ऽपि वयस्यो दयितस्य ते"
Kathasaritsagara,"sokss_17,6.114","tadyuṣmadarthaṃ śaptasya kiṃ me nālapasi priyam /
ity uktvā sa samāśvāsya tam uvāca nṛpātmajam","तद्युष्मदर्थं शप्तस्य किं मे नालपसि प्रियम् /
इत्य् उक्त्वा स समाश्वास्य तम् उवाच नृपात्मजम्"
Kathasaritsagara,"sokss_17,6.115","tathānurāgopagatā daityarājasutā tvayā /
yattyaktā tasya pāpasya tavāgatamidaṃ phalam","तथानुरागोपगता दैत्यराजसुता त्वया /
यत्त्यक्ता तस्य पापस्य तवागतमिदं फलम्"
Kathasaritsagara,"sokss_17,6.116","tac chrutvā sā sakhīrāha cchannā padmāvatī tadā /
śṛṇutāsurakanyāsu na kilāyaṃ pravartate","तच् छ्रुत्वा सा सखीराह च्छन्ना पद्मावती तदा /
शृणुतासुरकन्यासु न किलायं प्रवर्तते"
Kathasaritsagara,"sokss_17,6.117","tataḥ sakhyo 'pi tāmūcuḥ sarvaṃ saṃvādi dṛśyate /
kiṃ na smarasi yattena śāpakāle priyeṇa te","ततः सख्यो ऽपि तामूचुः सर्वं संवादि दृश्यते /
किं न स्मरसि यत्तेन शापकाले प्रियेण ते"
Kathasaritsagara,"sokss_17,6.118","mānuṣye me mano 'nyatra mā gātpadmāvatīṃ vinā /
ityartito varastasmānmuneḥ pūrvaṃ tapodhanāt","मानुष्ये मे मनो ऽन्यत्र मा गात्पद्मावतीं विना /
इत्यर्तितो वरस्तस्मान्मुनेः पूर्वं तपोधनात्"
Kathasaritsagara,"sokss_17,6.119","tatprabhāvādayaṃ nūnamanyastrīṣu na rajyate /
śrutvaitad rājaputrī sā saṃjajñe saṃśayākulā","तत्प्रभावादयं नूनमन्यस्त्रीषु न रज्यते /
श्रुत्वैतद् राजपुत्री सा संजज्ञे संशयाकुला"
Kathasaritsagara,"sokss_17,6.120","muktāphaladhvajaḥ so 'pi dṛṣṭanaṣṭapriyas tataḥ /
cakranda hā priye padmāvati kiṃ naitadīkṣase","मुक्ताफलध्वजः सो ऽपि दृष्टनष्टप्रियस् ततः /
चक्रन्द हा प्रिये पद्मावति किं नैतदीक्षसे"
Kathasaritsagara,"sokss_17,6.121","vidyādharatve yatprāptaḥ śāpo meghavane mayā /
tvadarthamiha cādyāhaṃ mṛtyuṃ prāpsyāmyasaṃśayam","विद्याधरत्वे यत्प्राप्तः शापो मेघवने मया /
त्वदर्थमिह चाद्याहं मृत्युं प्राप्स्याम्यसंशयम्"
Kathasaritsagara,"sokss_17,6.122","ityādi kranditaṃ tasya śrutvā padmāvatī sakhīḥ /
prāha sarvāṇi saṃvādīnyabhijñānāni yadyapi","इत्यादि क्रन्दितं तस्य श्रुत्वा पद्मावती सखीः /
प्राह सर्वाणि संवादीन्यभिज्ञानानि यद्यपि"
Kathasaritsagara,"sokss_17,6.123","tathāpi pāramparyeṇa śrutāny etāni jātucit /
ābhyāṃ bhaveyuriti me na ceto 'bhyeti niścayam","तथापि पारम्पर्येण श्रुतान्य् एतानि जातुचित् /
आभ्यां भवेयुरिति मे न चेतो ऽभ्येति निश्चयम्"
Kathasaritsagara,"sokss_17,6.124","tannārtamasya śaknomi vacaḥ śrotuṃ vrajāmy aham /
tadgauryāyatanaṃ tāvat pūjākālaś ca tatra me","तन्नार्तमस्य शक्नोमि वचः श्रोतुं व्रजाम्य् अहम् /
तद्गौर्यायतनं तावत् पूजाकालश् च तत्र मे"
Kathasaritsagara,"sokss_17,6.125","ity uktvā sasakhīkā sā padmāvatyambikāśramam /
tajjagāmārcayitvā ca devīmevaṃ vyajijñapat","इत्य् उक्त्वा ससखीका सा पद्मावत्यम्बिकाश्रमम् /
तज्जगामार्चयित्वा च देवीमेवं व्यजिज्ञपत्"
Kathasaritsagara,"sokss_17,6.126","sa siddhiśvaradṛṣṭaścetsatyaṃ pūrvapriyo mama /
tat tathā kuru yena syācchrīghrametena saṃgamaḥ","स सिद्धिश्वरदृष्टश्चेत्सत्यं पूर्वप्रियो मम /
तत् तथा कुरु येन स्याच्छ्रीघ्रमेतेन संगमः"
Kathasaritsagara,"sokss_17,6.127","iti padmāvatī yāvat sākāṅkṣā tatra tiṣṭhati /
muktāphaladhajastāvat so 'pi siddhiśvare sthitaḥ","इति पद्मावती यावत् साकाङ्क्षा तत्र तिष्ठति /
मुक्ताफलधजस्तावत् सो ऽपि सिद्धिश्वरे स्थितः"
Kathasaritsagara,"sokss_17,6.128","pūrvaṃ saṃyatakaṃ mittraṃ mahābuddhim uvāca tam /
jāne sā svāspadaṃ yātā tadgauryāyatanaṃ sakhe","पूर्वं संयतकं मित्त्रं महाबुद्धिम् उवाच तम् /
जाने सा स्वास्पदं याता तद्गौर्यायतनं सखे"
Kathasaritsagara,"sokss_17,6.129","tad ehi yāvas tatraivety uktvāruhya manogatau /
tasminvimāne so 'pyāgādambikāśramam eva tat","तद् एहि यावस् तत्रैवेत्य् उक्त्वारुह्य मनोगतौ /
तस्मिन्विमाने सो ऽप्यागादम्बिकाश्रमम् एव तत्"
Kathasaritsagara,"sokss_17,6.130","dūrāddṛṣṭvāvatīrṇaṃ taṃ vimānena nabhastalāt /
sakhyaḥ padmāvatīmūcurdevi paśyedamadbhutam","दूराद्दृष्ट्वावतीर्णं तं विमानेन नभस्तलात् /
सख्यः पद्मावतीमूचुर्देवि पश्येदमद्भुतम्"
Kathasaritsagara,"sokss_17,6.131","sa ihāpyeṣa divyena vimānenāgataḥ kila /
mānuṣasyāpi divyo 'sya prabhāvaḥ kathamīdṛśaḥ","स इहाप्येष दिव्येन विमानेनागतः किल /
मानुषस्यापि दिव्यो ऽस्य प्रभावः कथमीदृशः"
Kathasaritsagara,"sokss_17,6.132","tataḥ padmāvatī smāha sakhyaḥ smaratha kiṃ na tat /
yatsa śāpapradātāsya mayā śapto dṛḍhavrataḥ","ततः पद्मावती स्माह सख्यः स्मरथ किं न तत् /
यत्स शापप्रदातास्य मया शप्तो दृढव्रतः"
Kathasaritsagara,"sokss_17,6.133","mānuṣatve 'vatīrṇasya vāhanaṃ kāmarūpabhṛt /
icchānugatamasyaiva bhaviṣyati bhavāniti","मानुषत्वे ऽवतीर्णस्य वाहनं कामरूपभृत् /
इच्छानुगतमस्यैव भविष्यति भवानिति"
Kathasaritsagara,"sokss_17,6.134","tattena muniśiṣyeṇa vāhanenaiṣa niścitam /
vimānarūpaṃ dadhatā svecchaṃ bhramati sarvataḥ","तत्तेन मुनिशिष्येण वाहनेनैष निश्चितम् /
विमानरूपं दधता स्वेच्छं भ्रमति सर्वतः"
Kathasaritsagara,"sokss_17,6.135","evaṃ tayokte sakhyastāmūcurevamavaiṣi cet /
tan na saṃbhāvayasyetaṃ kasmāddevi kimīkṣase","एवं तयोक्ते सख्यस्तामूचुरेवमवैषि चेत् /
तन् न संभावयस्येतं कस्माद्देवि किमीक्षसे"
Kathasaritsagara,"sokss_17,6.136","etatsakhīvacaḥ śrutvā padmāvatyavadatpunaḥ /
evaṃ saṃbhāvyate sakhyo niścayo 'dyāpi nāsti me","एतत्सखीवचः श्रुत्वा पद्मावत्यवदत्पुनः /
एवं संभाव्यते सख्यो निश्चयो ऽद्यापि नास्ति मे"
Kathasaritsagara,"sokss_17,6.137","satyaṃ sa eva yadi vā bhavatyeṣa tathāpi me /
abhigamyo 'nyadehasthaḥ svadehānāśritaḥ katham","सत्यं स एव यदि वा भवत्येष तथापि मे /
अभिगम्यो ऽन्यदेहस्थः स्वदेहानाश्रितः कथम्"
Kathasaritsagara,"sokss_17,6.138","tacchannā eva paśyāmastāvadasyeha ceṣṭitam /
ity uktvā rājaputrīṃ sā channaivāsītsakhīvṛtā","तच्छन्ना एव पश्यामस्तावदस्येह चेष्टितम् /
इत्य् उक्त्वा राजपुत्रीं सा छन्नैवासीत्सखीवृता"
Kathasaritsagara,"sokss_17,6.139","tāvattatrāvatīryaiva vimānādambikāśrame /
muktāphaladhvajaḥ sotko vayasyaṃ tam uvāca saḥ","तावत्तत्रावतीर्यैव विमानादम्बिकाश्रमे /
मुक्ताफलध्वजः सोत्को वयस्यं तम् उवाच सः"
Kathasaritsagara,"sokss_17,6.140","amutra rākṣasītrastā pūrvaṃ saṃbhāvitā mayā /
svayaṃvarāgatā ceha dṛṣṭodyānāntare punaḥ","अमुत्र राक्षसीत्रस्ता पूर्वं संभाविता मया /
स्वयंवरागता चेह दृष्टोद्यानान्तरे पुनः"
Kathasaritsagara,"sokss_17,6.141","iha cāvāptaśāpaṃ māmanusartumanāstadā /
priyā padmāvatī kṛcchrānmunīndreṇa nivartitā","इह चावाप्तशापं मामनुसर्तुमनास्तदा /
प्रिया पद्मावती कृच्छ्रान्मुनीन्द्रेण निवर्तिता"
Kathasaritsagara,"sokss_17,6.142","saivādya paśya me mitra dṛṣṭimārgātpalāyate /
etattasya vacaḥ śrutvā padmavatyabravītsakhīḥ","सैवाद्य पश्य मे मित्र दृष्टिमार्गात्पलायते /
एतत्तस्य वचः श्रुत्वा पद्मवत्यब्रवीत्सखीः"
Kathasaritsagara,"sokss_17,6.143","satyaṃ sakhyaḥ sa evāyaṃ pūrvadehamanāśritam /
kathaṃ tūpaimyamuṃ tanme so 'tra siddhīśvaro gatiḥ","सत्यं सख्यः स एवायं पूर्वदेहमनाश्रितम् /
कथं तूपैम्यमुं तन्मे सो ऽत्र सिद्धीश्वरो गतिः"
Kathasaritsagara,"sokss_17,6.144","tenaiva dattaḥ svapno me sa eva ca kariṣyati /
upāyamiti niścitya sāgātsiddhiśvaraṃ punaḥ","तेनैव दत्तः स्वप्नो मे स एव च करिष्यति /
उपायमिति निश्चित्य सागात्सिद्धिश्वरं पुनः"
Kathasaritsagara,"sokss_17,6.145","pūrvadehasthitenaiva priyeṇa mama saṃgamam /
kuru vā dehi vā mṛtyuṃ tṛtīyā na gatirmama","पूर्वदेहस्थितेनैव प्रियेण मम संगमम् /
कुरु वा देहि वा मृत्युं तृतीया न गतिर्मम"
Kathasaritsagara,"sokss_17,6.146","iti vijñāpayām āsa sā tamabhyarcya dhūrjaṭim /
sasakhīkā ca tatraiva tasthau devakulāṅgane","इति विज्ञापयाम् आस सा तमभ्यर्च्य धूर्जटिम् /
ससखीका च तत्रैव तस्थौ देवकुलाङ्गने"
Kathasaritsagara,"sokss_17,6.147","tāvadgauryāśrame tatra tāṃ sa muktāphaladhvajaḥ /
anviṣyāprāpya codvignastamavādīdvayasyakam","तावद्गौर्याश्रमे तत्र तां स मुक्ताफलध्वजः /
अन्विष्याप्राप्य चोद्विग्नस्तमवादीद्वयस्यकम्"
Kathasaritsagara,"sokss_17,6.148","itaḥ prāptā na sā yāvo dhāma tacchāṃbhavaṃ punaḥ /
tato 'pi cenna lapsye tāṃ pravekṣyāmyagnim eva tat","इतः प्राप्ता न सा यावो धाम तच्छांभवं पुनः /
ततो ऽपि चेन्न लप्स्ये तां प्रवेक्ष्याम्यग्निम् एव तत्"
Kathasaritsagara,"sokss_17,6.149","tac chrutvā sa sakhāvocadbhāvi kalyāṇam eva te /
na mṛṣā syānmunivacaḥ svapnādeśaś ca śāṃbhavaḥ","तच् छ्रुत्वा स सखावोचद्भावि कल्याणम् एव ते /
न मृषा स्यान्मुनिवचः स्वप्नादेशश् च शांभवः"
Kathasaritsagara,"sokss_17,6.150","ityāśvāsayatā tena sakhyā muktāphaladhvajaḥ /
saha siddhiśvaraṃ prāyādvimānamadhiruhya saḥ","इत्याश्वासयता तेन सख्या मुक्ताफलध्वजः /
सह सिद्धिश्वरं प्रायाद्विमानमधिरुह्य सः"
Kathasaritsagara,"sokss_17,6.151","prāptaṃ dṛṣṭvātra taṃ padmāvatī tasthāvalakṣitā /
paśyatehaiva saṃprāpta iti covāca sā sakhīḥ","प्राप्तं दृष्ट्वात्र तं पद्मावती तस्थावलक्षिता /
पश्यतेहैव संप्राप्त इति चोवाच सा सखीः"
Kathasaritsagara,"sokss_17,6.152","so 'pi praviśya devāgraṃ dṛṣṭvā pratyagrapūjitam /
muktāphaladhvajo devaṃ vayasyaṃ tam abhāṣata","सो ऽपि प्रविश्य देवाग्रं दृष्ट्वा प्रत्यग्रपूजितम् /
मुक्ताफलध्वजो देवं वयस्यं तम् अभाषत"
Kathasaritsagara,"sokss_17,6.153","sakhe kenāpi paśyāyamadhunaivārcito vibhuḥ /
nūnaṃ saiva priyā me 'tra sthitā kvāpy arcitastayā","सखे केनापि पश्यायमधुनैवार्चितो विभुः /
नूनं सैव प्रिया मे ऽत्र स्थिता क्वाप्य् अर्चितस्तया"
Kathasaritsagara,"sokss_17,6.154","ity uktvā so 'tra cinvāno yadā na prāpa tāṃ tadā /
cakranda hā priye padmāvatīti virahī muhuḥ","इत्य् उक्त्वा सो ऽत्र चिन्वानो यदा न प्राप तां तदा /
चक्रन्द हा प्रिये पद्मावतीति विरही मुहुः"
Kathasaritsagara,"sokss_17,6.155","pikīrute tadālāpabuddhyā tatkabarīdhiyā /
barhibarhe sarasije tanmukhabhrāntitas tathā","पिकीरुते तदालापबुद्ध्या तत्कबरीधिया /
बर्हिबर्हे सरसिजे तन्मुखभ्रान्तितस् तथा"
Kathasaritsagara,"sokss_17,6.156","dhāvansmarajvarāveśavivaśastena kṛcchrataḥ /
āśvāsya jagade sakhyā rājaputro 'nunīya saḥ","धावन्स्मरज्वरावेशविवशस्तेन कृच्छ्रतः /
आश्वास्य जगदे सख्या राजपुत्रो ऽनुनीय सः"
Kathasaritsagara,"sokss_17,6.157","bahūpavāsaklāntena kim ārabdham idaṃ tvayā /
jitabhūlokapātālaṃ kim ātmānam upekṣase","बहूपवासक्लान्तेन किम् आरब्धम् इदं त्वया /
जितभूलोकपातालं किम् आत्मानम् उपेक्षसे"
Kathasaritsagara,"sokss_17,6.158","tvayyantikamanāyāte pitā merudhvajastava /
rājā trailokyamālī ca śvaśuro dānaveśvaraḥ","त्वय्यन्तिकमनायाते पिता मेरुध्वजस्तव /
राजा त्रैलोक्यमाली च श्वशुरो दानवेश्वरः"
Kathasaritsagara,"sokss_17,6.159","tvadarthinī ca trailokyaprabhā sāpi tadātmajā /
mātā ca te vinayavatyanujo malayadhvajaḥ","त्वदर्थिनी च त्रैलोक्यप्रभा सापि तदात्मजा /
माता च ते विनयवत्यनुजो मलयध्वजः"
Kathasaritsagara,"sokss_17,6.160","aniṣṭāśaṅkinaḥ sarve sopavāsā jahatyasūn /
tadehi tāvad gatvā tān rakṣāvo 'vasitaṃ hy ahaḥ","अनिष्टाशङ्किनः सर्वे सोपवासा जहत्यसून् /
तदेहि तावद् गत्वा तान् रक्षावो ऽवसितं ह्य् अहः"
Kathasaritsagara,"sokss_17,6.161","iti taṃ vādinaṃ prāha mittraṃ muktāphaladhvajaḥ /
tvam eva madvimānena gatvāśvāsaya tāniti","इति तं वादिनं प्राह मित्त्रं मुक्ताफलध्वजः /
त्वम् एव मद्विमानेन गत्वाश्वासय तानिति"
Kathasaritsagara,"sokss_17,6.162","tatas taṃ sa sakhāvocatsa mamopanametkatham /
śāpena muniśiṣyo yastava vāhanatāṃ gataḥ","ततस् तं स सखावोचत्स ममोपनमेत्कथम् /
शापेन मुनिशिष्यो यस्तव वाहनतां गतः"
Kathasaritsagara,"sokss_17,6.163","ity uktavantaṃ suhṛdaṃ rājaputro 'bravītsa tam /
tarhi tiṣṭha sakhe tāvat paśyāvaḥ kiṃ bhavediha","इत्य् उक्तवन्तं सुहृदं राजपुत्रो ऽब्रवीत्स तम् /
तर्हि तिष्ठ सखे तावत् पश्यावः किं भवेदिह"
Kathasaritsagara,"sokss_17,6.164","evaṃ śrutvā tadālāpaṃ padmāvatyavadatsakhīḥ /
jāne 'bhijñānasaṃvādaiḥ sa pūrvapriya eṣa me","एवं श्रुत्वा तदालापं पद्मावत्यवदत्सखीः /
जाने ऽभिज्ञानसंवादैः स पूर्वप्रिय एष मे"
Kathasaritsagara,"sokss_17,6.165","kāmaṃ mānuṣadehasthaḥ śāpenaivaṃ kadarthyate /
siddhakanyopahāsāc ca śāpadoṣo mamāpy ayam","कामं मानुषदेहस्थः शापेनैवं कदर्थ्यते /
सिद्धकन्योपहासाच् च शापदोषो ममाप्य् अयम्"
Kathasaritsagara,"sokss_17,6.166","iti yāvac ca sā vakti tāvadālohitacchaviḥ /
viyogivanadāvāgnirudagānmṛgalāñchanaḥ","इति यावच् च सा वक्ति तावदालोहितच्छविः /
वियोगिवनदावाग्निरुदगान्मृगलाञ्छनः"
Kathasaritsagara,"sokss_17,6.167","pūrayām āsa ca śanair jagajjyotsnā samantataḥ /
kaṃdarpadahanajvālā taṃ ca muktāphaladhvajam","पूरयाम् आस च शनैर् जगज्ज्योत्स्ना समन्ततः /
कंदर्पदहनज्वाला तं च मुक्ताफलध्वजम्"
Kathasaritsagara,"sokss_17,6.168","tatas tatkālacakrāhva iva krandannṛpātmajaḥ /
channasthayaiva jagade padmāvatya sa vignayā","ततस् तत्कालचक्राह्व इव क्रन्दन्नृपात्मजः /
छन्नस्थयैव जगदे पद्मावत्य स विग्नया"
Kathasaritsagara,"sokss_17,6.169","rājaputra sa eva tvaṃ yadi me pūrvavallabhaḥ /
tathāpyanyaśarīrastho mamāsi parapūruṣaḥ","राजपुत्र स एव त्वं यदि मे पूर्ववल्लभः /
तथाप्यन्यशरीरस्थो ममासि परपूरुषः"
Kathasaritsagara,"sokss_17,6.170","ahaṃ te paradārāś ca tadākrandasi kiṃ muhuḥ /
upāyo bhavitāvaśyaṃ satyaṃ cettanmunervacaḥ","अहं ते परदाराश् च तदाक्रन्दसि किं मुहुः /
उपायो भवितावश्यं सत्यं चेत्तन्मुनेर्वचः"
Kathasaritsagara,"sokss_17,6.171","etac chrutvā vacastasyāstāmapaśyaṃś ca so 'bhyagāt /
muktāphaladhvajo harṣaviṣādaviṣamāṃ daśām","एतच् छ्रुत्वा वचस्तस्यास्तामपश्यंश् च सो ऽभ्यगात् /
मुक्ताफलध्वजो हर्षविषादविषमां दशाम्"
Kathasaritsagara,"sokss_17,6.172","jagāda ca mayā devi smṛtaprāktanajanmanā /
dṛṣṭvā tvaṃ pratyabhijñātā svām eva dadhatī tanum","जगाद च मया देवि स्मृतप्राक्तनजन्मना /
दृष्ट्वा त्वं प्रत्यभिज्ञाता स्वाम् एव दधती तनुम्"
Kathasaritsagara,"sokss_17,6.173","tvaṃ tu vaidyādhare dehe vartamānaṃ vilokya mām /
adhunā parijānīṣe martyadehagataṃ katham","त्वं तु वैद्याधरे देहे वर्तमानं विलोक्य माम् /
अधुना परिजानीषे मर्त्यदेहगतं कथम्"
Kathasaritsagara,"sokss_17,6.174","tadavaśyaṃ mayā tyājyamidaṃ hataśarīrakam /
ity uktvā so 'bhavattūṣṇīṃ channāsītsāpi tatpriyā","तदवश्यं मया त्याज्यमिदं हतशरीरकम् /
इत्य् उक्त्वा सो ऽभवत्तूष्णीं छन्नासीत्सापि तत्प्रिया"
Kathasaritsagara,"sokss_17,6.175","tato bhūyiṣṭhayātāyāṃ rātrau nidrāgate śramāt /
pūrvasaṃyatake tasminmahābuddhau vayasyake","ततो भूयिष्ठयातायां रात्रौ निद्रागते श्रमात् /
पूर्वसंयतके तस्मिन्महाबुद्धौ वयस्यके"
Kathasaritsagara,"sokss_17,6.176","aprāpyāṃ tena dehena jānan padmāvatīṃ sa tām /
muktāphaladhvajo dārūṇyāhṛtyāgnim adīpayat","अप्राप्यां तेन देहेन जानन् पद्मावतीं स ताम् /
मुक्ताफलध्वजो दारूण्याहृत्याग्निम् अदीपयत्"
Kathasaritsagara,"sokss_17,6.177","bhagavaṃstvatprasādena prāktanīṃ tāṃ tanuṃ śritaḥ /
prāpyāsamacireṇaiva priyāṃ padmāvatīmaham","भगवंस्त्वत्प्रसादेन प्राक्तनीं तां तनुं श्रितः /
प्राप्यासमचिरेणैव प्रियां पद्मावतीमहम्"
Kathasaritsagara,"sokss_17,6.178","iti bruvan praṇamyaiva liṅgamūrtiṃ sa śaṃkaram /
juhāva jvalite tasminn agnau rājasutas tanum","इति ब्रुवन् प्रणम्यैव लिङ्गमूर्तिं स शंकरम् /
जुहाव ज्वलिते तस्मिन्न् अग्नौ राजसुतस् तनुम्"
Kathasaritsagara,"sokss_17,6.179","tāvat prabuddhaḥ sa mahābuddhirmuktāphaladhvajam /
tamapaśyanvicityāpi paśyannagnimudarciṣam","तावत् प्रबुद्धः स महाबुद्धिर्मुक्ताफलध्वजम् /
तमपश्यन्विचित्यापि पश्यन्नग्निमुदर्चिषम्"
Kathasaritsagara,"sokss_17,6.180","vicintya taṃ hutātmānaṃ vayasyaṃ virahākulam /
agnau tatraiva tacchokātso 'pyātmānamapātayat","विचिन्त्य तं हुतात्मानं वयस्यं विरहाकुलम् /
अग्नौ तत्रैव तच्छोकात्सो ऽप्यात्मानमपातयत्"
Kathasaritsagara,"sokss_17,6.181","taddṛṣṭvā sāpi duḥkhārtā padmāvatyabravītsakhīḥ /
dhigaho hṛdayaṃ strīṇāṃ kaṭhinaṃ kuliśādapi","तद्दृष्ट्वा सापि दुःखार्ता पद्मावत्यब्रवीत्सखीः /
धिगहो हृदयं स्त्रीणां कठिनं कुलिशादपि"
Kathasaritsagara,"sokss_17,6.182","paśyantya vaiśasamidaṃ notkrāntaṃ yanmamāsubhiḥ /
tatkiyacciramātmānamadhanyo dhāryate mayā","पश्यन्त्य वैशसमिदं नोत्क्रान्तं यन्ममासुभिः /
तत्कियच्चिरमात्मानमधन्यो धार्यते मया"
Kathasaritsagara,"sokss_17,6.183","nāsti me 'dyāpi duḥkhānto madapuṇyair munerapi /
vacas tasyānyathā jātaṃ tacchreyo maraṇaṃ mama","नास्ति मे ऽद्यापि दुःखान्तो मदपुण्यैर् मुनेरपि /
वचस् तस्यान्यथा जातं तच्छ्रेयो मरणं मम"
Kathasaritsagara,"sokss_17,6.184","parapūruṣamadhye tu praveṣṭumanale 'tra me /
na yuktaṃ tadanāyāsaḥ pāśa eva hi me gatiḥ","परपूरुषमध्ये तु प्रवेष्टुमनले ऽत्र मे /
न युक्तं तदनायासः पाश एव हि मे गतिः"
Kathasaritsagara,"sokss_17,6.185","ity uktvā sāgrataḥ śaṃbhorupetyāśokapādape /
pāśaṃ vidhātuṃ latayā rājaputrī pracakrame","इत्य् उक्त्वा साग्रतः शंभोरुपेत्याशोकपादपे /
पाशं विधातुं लतया राजपुत्री प्रचक्रमे"
Kathasaritsagara,"sokss_17,6.186","āśāpradarśibhir vākyair yāvattāṃ sa sakhījanaḥ /
vārayatyāyayau tāvanmuniḥ so 'tra tapodhanaḥ","आशाप्रदर्शिभिर् वाक्यैर् यावत्तां स सखीजनः /
वारयत्याययौ तावन्मुनिः सो ऽत्र तपोधनः"
Kathasaritsagara,"sokss_17,6.187","mā putri sāhasaṃ na syādasatyaṃ tadvaco mama /
dhīrā bavādhunaiveha prāptaṃ paśyasi taṃ priyam","मा पुत्रि साहसं न स्यादसत्यं तद्वचो मम /
धीरा बवाधुनैवेह प्राप्तं पश्यसि तं प्रियम्"
Kathasaritsagara,"sokss_17,6.188","tvadīyenaiva tapasā tasya śāpakṣayo 'cirāt /
saṃvṛttastadanāstheyaṃ svatapasyeva te katham","त्वदीयेनैव तपसा तस्य शापक्षयो ऽचिरात् /
संवृत्तस्तदनास्थेयं स्वतपस्येव ते कथम्"
Kathasaritsagara,"sokss_17,6.189","pratyāsanne vivāhe ca kā taveyaṃ viṣāditā /
praṇidhānādavetyāhamidaṃ sarvamihāgataḥ","प्रत्यासन्ने विवाहे च का तवेयं विषादिता /
प्रणिधानादवेत्याहमिदं सर्वमिहागतः"
Kathasaritsagara,"sokss_17,6.190","iti taṃ vyāharantaṃ ca dṛṣṭvā munim upāgatam /
praṇamya dolārūḍheva sābhūt padmāvatī kṣaṇam","इति तं व्याहरन्तं च दृष्ट्वा मुनिम् उपागतम् /
प्रणम्य दोलारूढेव साभूत् पद्मावती क्षणम्"
Kathasaritsagara,"sokss_17,6.191","atha martyadehadāhādvaidyādharamātmadehamāśritya /
savayasyo muktāphalaketuḥ so 'trāyayau priyastasyāḥ","अथ मर्त्यदेहदाहाद्वैद्याधरमात्मदेहमाश्रित्य /
सवयस्यो मुक्ताफलकेतुः सो ऽत्राययौ प्रियस्तस्याः"
Kathasaritsagara,"sokss_17,6.192","taṃ vīkṣya cātakavadhūriva nūtanābhraṃ
rākāśaśāṅkamuditaṃ ca kumudvatīva /
vidyādharendratanayaṃ gaganāgataṃ sā
padmāvatī hṛdi dadhau kam apipramodam","तं वीक्ष्य चातकवधूरिव नूतनाभ्रं
राकाशशाङ्कमुदितं च कुमुद्वतीव /
विद्याधरेन्द्रतनयं गगनागतं सा
पद्मावती हृदि दधौ कम् अपिप्रमोदम्"
Kathasaritsagara,"sokss_17,6.193","sa ca muktāphalaketurmumude dṛṣṭyaiva tāmavekṣya piban /
ciramarubhūmibhramaṇaśrāntaḥ pāntho yathā saritam","स च मुक्ताफलकेतुर्मुमुदे दृष्ट्यैव तामवेक्ष्य पिबन् /
चिरमरुभूमिभ्रमणश्रान्तः पान्थो यथा सरितम्"
Kathasaritsagara,"sokss_17,6.194","tau ca śāparajanīkṣayādubhau
cakravākavadavāptasaṃgamau /
jagmatustapanatejaso munes
tasya pādapatanena tṛptatām","तौ च शापरजनीक्षयादुभौ
चक्रवाकवदवाप्तसंगमौ /
जग्मतुस्तपनतेजसो मुनेस्
तस्य पादपतनेन तृप्तताम्"
Kathasaritsagara,"sokss_17,6.195","yadyuvām iha punaḥ samāgatau
tīrṇaśāpamuditau sa eva me /
cetaso 'dya paritoṣa ity asāv
abhyanandad atha tau mahāmuniḥ","यद्युवाम् इह पुनः समागतौ
तीर्णशापमुदितौ स एव मे /
चेतसो ऽद्य परितोष इत्य् असाव्
अभ्यनन्दद् अथ तौ महामुनिः"
Kathasaritsagara,"sokss_17,6.196","yātāyāṃ niśi cendravāraṇagatastatraiva so 'pyāyayau
cinvandārakaniṣṭhaputrasahito merudhvajo bhūpatiḥ /
trailokyaprabhayā samaṃ tanayayā trailokyamālī tathā
daityānām adhipo vimānavahanaḥ sāntaḥpuraḥ sānugaḥ","यातायां निशि चेन्द्रवारणगतस्तत्रैव सो ऽप्याययौ
चिन्वन्दारकनिष्ठपुत्रसहितो मेरुध्वजो भूपतिः /
त्रैलोक्यप्रभया समं तनयया त्रैलोक्यमाली तथा
दैत्यानाम् अधिपो विमानवहनः सान्तःपुरः सानुगः"
Kathasaritsagara,"sokss_17,6.197","tataḥ sa muktāphalaketumetayoḥ
pradarśya vṛttāntamavarṇayanmuniḥ /
yathā sa kāryārthamavāpa śāpato
manuṣyatāṃ muktim upāgatas tataḥ","ततः स मुक्ताफलकेतुमेतयोः
प्रदर्श्य वृत्तान्तमवर्णयन्मुनिः /
यथा स कार्यार्थमवाप शापतो
मनुष्यतां मुक्तिम् उपागतस् ततः"
Kathasaritsagara,"sokss_17,6.198","buddhvā tadagnau patanonmukhās te
merudhvajādyā muninopadiṣṭam /
siddhodakasnānaharārcanādi
kṛtvā viśokāḥ sahasā babhūvuḥ","बुद्ध्वा तदग्नौ पतनोन्मुखास् ते
मेरुध्वजाद्या मुनिनोपदिष्टम् /
सिद्धोदकस्नानहरार्चनादि
कृत्वा विशोकाः सहसा बभूवुः"
Kathasaritsagara,"sokss_17,6.199","trailokyaprabhayā punaratra tayā jātimāśu saṃsmṛtya /
samacintyata siddhādhipakanyā devaprabhāsmi sā hanta","त्रैलोक्यप्रभया पुनरत्र तया जातिमाशु संस्मृत्य /
समचिन्त्यत सिद्धाधिपकन्या देवप्रभास्मि सा हन्त"
Kathasaritsagara,"sokss_17,6.200","vidyādharādhināthaḥ patirastu mameti yā tapasyantī /
padmāvatyupahasitā prāviśamanalaṃ svakāmanāsiddhyai","विद्याधराधिनाथः पतिरस्तु ममेति या तपस्यन्ती /
पद्मावत्युपहसिता प्राविशमनलं स्वकामनासिद्ध्यै"
Kathasaritsagara,"sokss_17,6.201","jātāsmyasmiṃś ca tato ditijakule yatra cānuraktāsmi /
so 'pyeṣa rājaputraḥ prāpto vaidyādharīṃ punaḥ svatanum","जातास्म्यस्मिंश् च ततो दितिजकुले यत्र चानुरक्तास्मि /
सो ऽप्येष राजपुत्रः प्राप्तो वैद्याधरीं पुनः स्वतनुम्"
Kathasaritsagara,"sokss_17,6.202","na ca yujyate 'nyarūpo dehenānena samabhigantumayam /
tadimāmetatprāptyai tanuṃ juhomyāsurīṃ punarjvalane","न च युज्यते ऽन्यरूपो देहेनानेन समभिगन्तुमयम् /
तदिमामेतत्प्राप्त्यै तनुं जुहोम्यासुरीं पुनर्ज्वलने"
Kathasaritsagara,"sokss_17,6.203","evaṃ vimṛśya hṛdi tac ca nivedya pitror
muktāphaladhvajahutāśam anupraviṣṭām /
ādāya tāṃ karuṇayārpitapūrvadehām
āvirbabhūva hutabhuksvayam abravīc ca","एवं विमृश्य हृदि तच् च निवेद्य पित्रोर्
मुक्ताफलध्वजहुताशम् अनुप्रविष्टाम् /
आदाय तां करुणयार्पितपूर्वदेहाम्
आविर्बभूव हुतभुक्स्वयम् अब्रवीच् च"
Kathasaritsagara,"sokss_17,6.204","bho miktāphalaketo tvāmiyamuddiśya mayi vimuktatanuḥ /
tadimāṃ siddheśasutāṃ gṛhāṇa devaprabhāṃ bhāryām","भो मिक्ताफलकेतो त्वामियमुद्दिश्य मयि विमुक्ततनुः /
तदिमां सिद्धेशसुतां गृहाण देवप्रभां भार्याम्"
Kathasaritsagara,"sokss_17,6.205","ity etad uktvaiva tirohite 'nale
brahmātra sendrair amaraiḥ sahāyayau /
gandharvarājaḥ saha candraketunā
vidyādharendreṇa ca padmaśekharaḥ","इत्य् एतद् उक्त्वैव तिरोहिते ऽनले
ब्रह्मात्र सेन्द्रैर् अमरैः सहाययौ /
गन्धर्वराजः सह चन्द्रकेतुना
विद्याधरेन्द्रेण च पद्मशेखरः"
Kathasaritsagara,"sokss_17,6.206","prahvāya sarvair abhinanditāya tair
gandharvarāḍvyagraparigrahas tataḥ /
prādātsa muktāphalaketave sutāṃ
padmāvatīṃ tāṃ vidhivadvibhūtimān","प्रह्वाय सर्वैर् अभिनन्दिताय तैर्
गन्धर्वराड्व्यग्रपरिग्रहस् ततः /
प्रादात्स मुक्ताफलकेतवे सुतां
पद्मावतीं तां विधिवद्विभूतिमान्"
Kathasaritsagara,"sokss_17,6.207","sa cātra vidyādhararājaputraś
cirotsukastāṃ dayitāmavāpya /
mene phalaṃ janmataroravāptam
uvāha tām apy atha siddhakanyām","स चात्र विद्याधरराजपुत्रश्
चिरोत्सुकस्तां दयितामवाप्य /
मेने फलं जन्मतरोरवाप्तम्
उवाह ताम् अप्य् अथ सिद्धकन्याम्"
Kathasaritsagara,"sokss_17,6.208","sa ca tayā ditijeśvarakanyayā
vidhivad atra pitṛpravitīrṇayā /
nṛpasutaḥ samayujyata kāntayā
tribhuvanaprabhayā malayadhvajaḥ","स च तया दितिजेश्वरकन्यया
विधिवद् अत्र पितृप्रवितीर्णया /
नृपसुतः समयुज्यत कान्तया
त्रिभुवनप्रभया मलयध्वजः"
Kathasaritsagara,"sokss_17,6.209","tataḥ kṛtitvādabhiṣicya putraṃ
sadvīpapṛthvīvalayaikarājye /
merudhvajaḥ sve malayadhvajaṃ taṃ
vanaṃ sadārastapase jagāma","ततः कृतित्वादभिषिच्य पुत्रं
सद्वीपपृथ्वीवलयैकराज्ये /
मेरुध्वजः स्वे मलयध्वजं तं
वनं सदारस्तपसे जगाम"
Kathasaritsagara,"sokss_17,6.210","trailokyamālī saparigrahaś ca
prāyāt padaṃ svaṃ ditijādhirājaḥ /
śakro 'tha muktāphalaketave tāṃ
dadau sa vidyuddhvajarājyalakṣmīm","त्रैलोक्यमाली सपरिग्रहश् च
प्रायात् पदं स्वं दितिजाधिराजः /
शक्रो ऽथ मुक्ताफलकेतवे तां
ददौ स विद्युद्ध्वजराज्यलक्ष्मीम्"
Kathasaritsagara,"sokss_17,6.211","muktāphalaketur ayaṃ bhuṅktāṃ vidyādharāsuraiśvaryam /
svapadāni yāntu ca surā itthaṃ vāguccacāra divaḥ","मुक्ताफलकेतुर् अयं भुङ्क्तां विद्याधरासुरैश्वर्यम् /
स्वपदानि यान्तु च सुरा इत्थं वागुच्चचार दिवः"
Kathasaritsagara,"sokss_17,6.212","tāmākaṇya yayus tataḥ pramuditāste brahmaśakrādayaḥ
śāpānmuktavatā tapodhanamuniḥ śiṣyeṇa sākaṃ yayau /
śrīmuktāphalaketunā ca sahito bhāryādvayabhrājinā
putreṇātha sa candraketuragamadvaidyādharaṃ svaṃ padam","तामाकण्य ययुस् ततः प्रमुदितास्ते ब्रह्मशक्रादयः
शापान्मुक्तवता तपोधनमुनिः शिष्येण साकं ययौ /
श्रीमुक्ताफलकेतुना च सहितो भार्याद्वयभ्राजिना
पुत्रेणाथ स चन्द्रकेतुरगमद्वैद्याधरं स्वं पदम्"
Kathasaritsagara,"sokss_17,6.213","bhuktvā ca tatra gaganecaracakravartilakṣmīṃ sutena saha tena ciraṃ sa rājā /
tasminniveśya nijarājyadhuraṃ virakto devyā samaṃ munitapovanamāśrito 'bhūt","भुक्त्वा च तत्र गगनेचरचक्रवर्तिलक्ष्मीं सुतेन सह तेन चिरं स राजा /
तस्मिन्निवेश्य निजराज्यधुरं विरक्तो देव्या समं मुनितपोवनमाश्रितो ऽभूत्"
Kathasaritsagara,"sokss_17,6.214","sa ca muktāphalaketuḥ prāgindrādasurarājyamāsādya /
prāpya punaś ca pitustadvidyādharacakravartitvam","स च मुक्ताफलकेतुः प्रागिन्द्रादसुरराज्यमासाद्य /
प्राप्य पुनश् च पितुस्तद्विद्याधरचक्रवर्तित्वम्"
Kathasaritsagara,"sokss_17,6.215","padmāvatyā sahito daśakalpānmūrtayeva nirvṛtyā /
bheje susamṛddhobhayasamrājyasukhaśriyaṃ sukṛtī","पद्मावत्या सहितो दशकल्पान्मूर्तयेव निर्वृत्या /
भेजे सुसमृद्धोभयसम्राज्यसुखश्रियं सुकृती"
Kathasaritsagara,"sokss_17,6.216","ālocya bhāvān avasānanīrasān
saṃśritya cānte sa munīndrakānanam /
jyotiḥ paraṃ prāpya tapaḥprakarṣataḥ
sāyujyamīśasya jagāma dhūrjaṭeḥ","आलोच्य भावान् अवसाननीरसान्
संश्रित्य चान्ते स मुनीन्द्रकाननम् /
ज्योतिः परं प्राप्य तपःप्रकर्षतः
सायुज्यमीशस्य जगाम धूर्जटेः"
Kathasaritsagara,"sokss_17,6.217","evaṃ haṃsayugānniśamya sarasāmetāṃ kathāṃ tanmukhāj
jñānaṃ prāpya ca labdhadivyagatikaḥ sa brahmadatto nṛpaḥ /
tadbhāryāsacivau ca tau ca vihagau gatvaiva siddhiśvaraṃ
tyaktvā śāpatanūḥ śivānucaratāṃ prāpurnijāṃ te 'khilāḥ","एवं हंसयुगान्निशम्य सरसामेतां कथां तन्मुखाज्
ज्ञानं प्राप्य च लब्धदिव्यगतिकः स ब्रह्मदत्तो नृपः /
तद्भार्यासचिवौ च तौ च विहगौ गत्वैव सिद्धिश्वरं
त्यक्त्वा शापतनूः शिवानुचरतां प्रापुर्निजां ते ऽखिलाः"
Kathasaritsagara,"sokss_17,6.218","ity ahamākarṇya kathāṃ gomukhato madanamañcukāvirahe /
he munayaḥ kṣaṇamātraṃ dhṛtyā ceto vinoditavān","इत्य् अहमाकर्ण्य कथां गोमुखतो मदनमञ्चुकाविरहे /
हे मुनयः क्षणमात्रं धृत्या चेतो विनोदितवान्"
Kathasaritsagara,"sokss_17,6.219","evaṃ kathitakathe kila naravāhanadattacakravartini te /
gopālakena sahitāḥ paritutuṣuḥ kaśyapāśrame munayaḥ","एवं कथितकथे किल नरवाहनदत्तचक्रवर्तिनि ते /
गोपालकेन सहिताः परितुतुषुः कश्यपाश्रमे मुनयः"
Kathasaritsagara,"sokss_18,0.1","iti mahākaviśrīsomadevabhaṭṭaviracite kathāsaritsāgare padmāvatīlambake ṣaṣṭhas taraṅgaḥ /

samāpto 'yaṃ padmāvatīlambakaḥ saptadaśaḥ /

// śrīḥ //

mahākaviśrīsomadevabhaṭṭaviracitaḥ kathāsaritsāgaraḥ /

viṣamaśīlo nāmāṣṭadaśo lambakaḥ /

idaṃ gurugirīndrajāpraṇayamandarāndolanāt
purā kila kathāmṛtaṃ haramukhāmbudher udgatam /
prasahya rasayanti ye vigatavighnalabdharddhayo
dhuraṃ dadhati vaibudhīṃ bhuvi bhavaprasādena te","इति महाकविश्रीसोमदेवभट्टविरचिते कथासरित्सागरे पद्मावतीलम्बके षष्ठस् तरङ्गः /

समाप्तो ऽयं पद्मावतीलम्बकः सप्तदशः /

// श्रीः //

महाकविश्रीसोमदेवभट्टविरचितः कथासरित्सागरः /

विषमशीलो नामाष्टदशो लम्बकः /

इदं गुरुगिरीन्द्रजाप्रणयमन्दरान्दोलनात्
पुरा किल कथामृतं हरमुखाम्बुधेर् उद्गतम् /
प्रसह्य रसयन्ति ये विगतविघ्नलब्धर्द्धयो
धुरं दधति वैबुधीं भुवि भवप्रसादेन ते"
Kathasaritsagara,"sokss_18,1.1","prathamas taraṅgaḥ /

candrānanārdhadehāya candrāṃśusitabhūtaye /
candrārkanalanetrāya candrārdhaśirase namaḥ","प्रथमस् तरङ्गः /

चन्द्राननार्धदेहाय चन्द्रांशुसितभूतये /
चन्द्रार्कनलनेत्राय चन्द्रार्धशिरसे नमः"
Kathasaritsagara,"sokss_18,1.2","kareṇa kuñcitāgreṇa līlayonnamitena yaḥ /
bhāti siddhīr iva dadat sa pāyād vo gajānanaḥ","करेण कुञ्चिताग्रेण लीलयोन्नमितेन यः /
भाति सिद्धीर् इव ददत् स पायाद् वो गजाननः"
Kathasaritsagara,"sokss_18,1.3","tato 'sitagirau tatra kaśyapasyāśrame muneḥ /
naravāhanadattas tānmunīnevam abhāṣata","ततो ऽसितगिरौ तत्र कश्यपस्याश्रमे मुनेः /
नरवाहनदत्तस् तान्मुनीनेवम् अभाषत"
Kathasaritsagara,"sokss_18,1.4","anyac ca devīvirahe nītvāhaṃ sānurāgayā /
vegavatyā yadā nyasto vidyāhas te 'bhir akṣitum","अन्यच् च देवीविरहे नीत्वाहं सानुरागया /
वेगवत्या यदा न्यस्तो विद्याहस् ते ऽभिर् अक्षितुम्"
Kathasaritsagara,"sokss_18,1.5","tadā śarīratyāgaiṣī virahī paradeśagaḥ /
vanānte dṛṣṭavān asmi bhraman kaṇvaṃ mahāmunim","तदा शरीरत्यागैषी विरही परदेशगः /
वनान्ते दृष्टवान् अस्मि भ्रमन् कण्वं महामुनिम्"
Kathasaritsagara,"sokss_18,1.6","sa māṃ pādānataṃ dṛṣṭvā praṇidhānādavetya ca /
duḥkhitaṃ svāśramaṃ nītvā sadayo munirabhyadhāt","स मां पादानतं दृष्ट्वा प्रणिधानादवेत्य च /
दुःखितं स्वाश्रमं नीत्वा सदयो मुनिरभ्यधात्"
Kathasaritsagara,"sokss_18,1.7","somavaṃśodbhavo vīro bhūtvā kiṃ nāma muhyasi /
devādeśe dhruve 'nāsthā kā bhāryāsaṃgame tava","सोमवंशोद्भवो वीरो भूत्वा किं नाम मुह्यसि /
देवादेशे ध्रुवे ऽनास्था का भार्यासंगमे तव"
Kathasaritsagara,"sokss_18,1.8","asaṃbhāvyā api nṛṇāṃ bhavantīha samāgamāḥ /
tathā hi vikramādityakathāmākhyāmi te śṛṇu","असंभाव्या अपि नृणां भवन्तीह समागमाः /
तथा हि विक्रमादित्यकथामाख्यामि ते शृणु"
Kathasaritsagara,"sokss_18,1.9","astyavantiṣu vikhyātā yugādau viśvakarmaṇā /
nirmitojjayinī nāma purārivasatiḥ purī","अस्त्यवन्तिषु विख्याता युगादौ विश्वकर्मणा /
निर्मितोज्जयिनी नाम पुरारिवसतिः पुरी"
Kathasaritsagara,"sokss_18,1.10","satīva yā parādhṛṣyā padminīvāśritā śriyā /
satāṃ dhīriva dharmāḍhyā pṛthvīva bahukautukā","सतीव या पराधृष्या पद्मिनीवाश्रिता श्रिया /
सतां धीरिव धर्माढ्या पृथ्वीव बहुकौतुका"
Kathasaritsagara,"sokss_18,1.11","mahendrāditya ityāsīdrājā tasyāṃ jagajjayī /
maghavevāmarāvatyāṃ vipakṣabalasūdanaḥ","महेन्द्रादित्य इत्यासीद्राजा तस्यां जगज्जयी /
मघवेवामरावत्यां विपक्षबलसूदनः"
Kathasaritsagara,"sokss_18,1.12","nānāśastrāyudhaḥ śaurye rūpe tu kusumāyudhaḥ /
yo 'bhūnmuktakarastyāge baddhamuṣṭikarastvasau","नानाशस्त्रायुधः शौर्ये रूपे तु कुसुमायुधः /
यो ऽभून्मुक्तकरस्त्यागे बद्धमुष्टिकरस्त्वसौ"
Kathasaritsagara,"sokss_18,1.13","tasya pṛthvīpater bhāryā nāmnābhūt saumyadarśanā /
śacīvendrasya gaurīva śaṃbhoḥ śrīriva śārṅgiṇaḥ","तस्य पृथ्वीपतेर् भार्या नाम्नाभूत् सौम्यदर्शना /
शचीवेन्द्रस्य गौरीव शंभोः श्रीरिव शार्ङ्गिणः"
Kathasaritsagara,"sokss_18,1.14","mahāmantrī ca sumatir nāma tasyābhavatprabhoḥ /
vajrāyudhābhidhānaś ca pratīhāraḥ kramāgataḥ","महामन्त्री च सुमतिर् नाम तस्याभवत्प्रभोः /
वज्रायुधाभिधानश् च प्रतीहारः क्रमागतः"
Kathasaritsagara,"sokss_18,1.15","taiḥ samaṃ sa nṛpaḥ śāsadrājyam ārādhayan haram /
nānāvratadharaḥ śaśvad abhavat putrakāmyayā","तैः समं स नृपः शासद्राज्यम् आराधयन् हरम् /
नानाव्रतधरः शश्वद् अभवत् पुत्रकाम्यया"
Kathasaritsagara,"sokss_18,1.16","atrāntare ca gīrvāṇagaṇasaṃśritakaṃdare /
anyadigjayasānandakauberīhāsasundare","अत्रान्तरे च गीर्वाणगणसंश्रितकंदरे /
अन्यदिग्जयसानन्दकौबेरीहाससुन्दरे"
Kathasaritsagara,"sokss_18,1.17","sthitaṃ kailāsaśailendre purāriṃ pārvatīyutam /
upājagmuḥ surāḥ sendrā mlecchopadravaduḥsthitāḥ","स्थितं कैलासशैलेन्द्रे पुरारिं पार्वतीयुतम् /
उपाजग्मुः सुराः सेन्द्रा म्लेच्छोपद्रवदुःस्थिताः"
Kathasaritsagara,"sokss_18,1.18","praṇāmānantarāsīnāste kṛtastutayo 'marāḥ /
pṛṣṭāgamanakāryāste devamevaṃ vyajijñapan","प्रणामानन्तरासीनास्ते कृतस्तुतयो ऽमराः /
पृष्टागमनकार्यास्ते देवमेवं व्यजिज्ञपन्"
Kathasaritsagara,"sokss_18,1.19","ye tvayā deva nihatā asurā ye ca viṣṇunā /
te jātā mleccharūpeṇa punaradya mahītale","ये त्वया देव निहता असुरा ये च विष्णुना /
ते जाता म्लेच्छरूपेण पुनरद्य महीतले"
Kathasaritsagara,"sokss_18,1.20","vyāpādayanti te vighnān ghnanti yajñādikāḥ kriyāḥ /
haranti munikanyāś ca pāpāḥ kiṃ kiṃ na kurvate","व्यापादयन्ति ते विघ्नान् घ्नन्ति यज्ञादिकाः क्रियाः /
हरन्ति मुनिकन्याश् च पापाः किं किं न कुर्वते"
Kathasaritsagara,"sokss_18,1.21","bhūlokāddevalokaś ca śaśvadāpyāyate prabho /
brāhmaṇair hutamagnau hi havistṛptyai divaukasām","भूलोकाद्देवलोकश् च शश्वदाप्यायते प्रभो /
ब्राह्मणैर् हुतमग्नौ हि हविस्तृप्त्यै दिवौकसाम्"
Kathasaritsagara,"sokss_18,1.22","mlecchākrānte ca bhūloke nirvaṣaṭkāramaṅgale /
yajñabhāgādivicchedāddevaloko 'vasīdati","म्लेच्छाक्रान्ते च भूलोके निर्वषट्कारमङ्गले /
यज्ञभागादिविच्छेदाद्देवलोको ऽवसीदति"
Kathasaritsagara,"sokss_18,1.23","tadupāyaṃ kuruṣvātra taṃ kaṃcidavatāraya /
pravīraṃ bhūtale yastānmlecchānutsādayiṣyati","तदुपायं कुरुष्वात्र तं कंचिदवतारय /
प्रवीरं भूतले यस्तान्म्लेच्छानुत्सादयिष्यति"
Kathasaritsagara,"sokss_18,1.24","iti devaiḥ sa vijñaptaḥ purārātir uvāca tān /
yāta yūyaṃ na cintātra kāryā bhavata nirvṛtāḥ","इति देवैः स विज्ञप्तः पुरारातिर् उवाच तान् /
यात यूयं न चिन्तात्र कार्या भवत निर्वृताः"
Kathasaritsagara,"sokss_18,1.25","acireṇa kariṣye 'hamatropāyamasaṃśayam /
ity uktvā vyasṛjaddevānsvadhiṣṇyānyambikāpatiḥ","अचिरेण करिष्ये ऽहमत्रोपायमसंशयम् /
इत्य् उक्त्वा व्यसृजद्देवान्स्वधिष्ण्यान्यम्बिकापतिः"
Kathasaritsagara,"sokss_18,1.26","gateṣu teṣu cāhūya mālyavatsaṃjñakaṃ gaṇam /
saparvatīko bhagavānevamādiśati sma saḥ","गतेषु तेषु चाहूय माल्यवत्संज्ञकं गणम् /
सपर्वतीको भगवानेवमादिशति स्म सः"
Kathasaritsagara,"sokss_18,1.27","putrāvatāra mānuṣye jāyasva ca mahāpuri /
ujjayinyāṃ sutaḥ śūro mahendrādityabhūpateḥ","पुत्रावतार मानुष्ये जायस्व च महापुरि /
उज्जयिन्यां सुतः शूरो महेन्द्रादित्यभूपतेः"
Kathasaritsagara,"sokss_18,1.28","sa ca rājā mamaivāṃśastadbhāryā cāmbikāṃśajā /
tayor gṛhe samutpadya kuru kāryaṃ divaukasām","स च राजा ममैवांशस्तद्भार्या चाम्बिकांशजा /
तयोर् गृहे समुत्पद्य कुरु कार्यं दिवौकसाम्"
Kathasaritsagara,"sokss_18,1.29","mlecchānvyāpādayāśeṣāṃstrayīdharmavighātinaḥ /
saptadvīpeśvaro rājā matprasādāc ca bhāvyasi","म्लेच्छान्व्यापादयाशेषांस्त्रयीधर्मविघातिनः /
सप्तद्वीपेश्वरो राजा मत्प्रसादाच् च भाव्यसि"
Kathasaritsagara,"sokss_18,1.30","yakṣarākṣasavetālā api sthāsyanti te vaśe /
bhuktvā mānuṣabhogāṃś ca punarasmanupaiṣyasi","यक्षराक्षसवेताला अपि स्थास्यन्ति ते वशे /
भुक्त्वा मानुषभोगांश् च पुनरस्मनुपैष्यसि"
Kathasaritsagara,"sokss_18,1.31","ityādiṣṭaḥ purajitā malyavānso 'bravīdgaṇaḥ /
alaṅghyā yuṣmadājñā me bhogā mānuṣyake tu ke","इत्यादिष्टः पुरजिता मल्यवान्सो ऽब्रवीद्गणः /
अलङ्घ्या युष्मदाज्ञा मे भोगा मानुष्यके तु के"
Kathasaritsagara,"sokss_18,1.32","yatra bandhusuhṛdbhṛtyaviprayogāḥ suduḥsahāḥ /
dhananāśajarārogādyudbhavā yatra ca vyathā","यत्र बन्धुसुहृद्भृत्यविप्रयोगाः सुदुःसहाः /
धननाशजरारोगाद्युद्भवा यत्र च व्यथा"
Kathasaritsagara,"sokss_18,1.33","iti tena gaṇenokto dhūrjaṭiḥ pratyuvāca tam /
gaccha naitāni duḥkhāni bhaviṣyanti tavānagha","इति तेन गणेनोक्तो धूर्जटिः प्रत्युवाच तम् /
गच्छ नैतानि दुःखानि भविष्यन्ति तवानघ"
Kathasaritsagara,"sokss_18,1.34","matprasādena sukhitaḥ sarvakālaṃ bhaviṣyasi /
ity uktaḥ śaṃbhunā so 'bhūdadṛśyo mālyavāṃs tataḥ","मत्प्रसादेन सुखितः सर्वकालं भविष्यसि /
इत्य् उक्तः शंभुना सो ऽभूददृश्यो माल्यवांस् ततः"
Kathasaritsagara,"sokss_18,1.35","gatvā cojjayinīṃ tasya mahendrādityabhūbhujaḥ /
devyā ṛtujuṣo garbhe samabhūtsa gaṇottamaḥ","गत्वा चोज्जयिनीं तस्य महेन्द्रादित्यभूभुजः /
देव्या ऋतुजुषो गर्भे समभूत्स गणोत्तमः"
Kathasaritsagara,"sokss_18,1.36","tatkālaṃ ca niśākāntakalākalitaśekharaḥ /
devo mahendrādityaṃ taṃ nṛpaṃ svapne samādiśat","तत्कालं च निशाकान्तकलाकलितशेखरः /
देवो महेन्द्रादित्यं तं नृपं स्वप्ने समादिशत्"
Kathasaritsagara,"sokss_18,1.37","tuṣṭo 'smi tava tadrājansa te putro bhaviṣyati /
ākramiṣyati sadvīpāṃ pṛthivīṃ vikrameṇa yaḥ","तुष्टो ऽस्मि तव तद्राजन्स ते पुत्रो भविष्यति /
आक्रमिष्यति सद्वीपां पृथिवीं विक्रमेण यः"
Kathasaritsagara,"sokss_18,1.38","yakṣarakṣaḥ piśacādīn pātālākāśagān api /
vīraḥ kariṣyati vaśe mlecchasaṃghān haniṣyati","यक्षरक्षः पिशचादीन् पातालाकाशगान् अपि /
वीरः करिष्यति वशे म्लेच्छसंघान् हनिष्यति"
Kathasaritsagara,"sokss_18,1.39","bhaviṣyatyata evaiṣa vikramādityasaṃjñakaḥ /
tathā viṣamaśīlaś ca nāmnā vaiṣamyato 'riṣu","भविष्यत्यत एवैष विक्रमादित्यसंज्ञकः /
तथा विषमशीलश् च नाम्ना वैषम्यतो ऽरिषु"
Kathasaritsagara,"sokss_18,1.40","ity uktvāntarhite deve prabudhya sa mahīpatiḥ /
prātaḥ svasacivebhyastaṃ hṛṣṭaḥ svapnaṃ nyavedayat","इत्य् उक्त्वान्तर्हिते देवे प्रबुध्य स महीपतिः /
प्रातः स्वसचिवेभ्यस्तं हृष्टः स्वप्नं न्यवेदयत्"
Kathasaritsagara,"sokss_18,1.41","te 'pi svapne harādeśaṃ putraprāptiphalaṃ kramāt /
tasmai śaśaṃsuḥ sacivā rājñe pramuditāstadā","ते ऽपि स्वप्ने हरादेशं पुत्रप्राप्तिफलं क्रमात् /
तस्मै शशंसुः सचिवा राज्ञे प्रमुदितास्तदा"
Kathasaritsagara,"sokss_18,1.42","tāvadetya phalaṃ sākṣādrājñe 'ntaḥpuraceṭikāḥ /
adarśayadidaṃ devyai svapne śaṃbhuradāditi","तावदेत्य फलं साक्षाद्राज्ञे ऽन्तःपुरचेटिकाः /
अदर्शयदिदं देव्यै स्वप्ने शंभुरदादिति"
Kathasaritsagara,"sokss_18,1.43","tataḥ sa rājā mumude sacivair abhinanditaḥ /
satyaṃ mama suto dattaḥ śarveṇeti muhurvadan","ततः स राजा मुमुदे सचिवैर् अभिनन्दितः /
सत्यं मम सुतो दत्तः शर्वेणेति मुहुर्वदन्"
Kathasaritsagara,"sokss_18,1.44","atha rājñī sagarbhā sā jajñe tasyorjitadyutiḥ /
pracī prātarivodeṣyatsahasrakaramaṇḍalā","अथ राज्ञी सगर्भा सा जज्ञे तस्योर्जितद्युतिः /
प्रची प्रातरिवोदेष्यत्सहस्रकरमण्डला"
Kathasaritsagara,"sokss_18,1.45","cakāśe sā ca kucayoḥ śyāmayā cūcukatviṣā /
garbhasthasyeva samrājaḥ stanyarakṣaṇamudrayā","चकाशे सा च कुचयोः श्यामया चूचुकत्विषा /
गर्भस्थस्येव सम्राजः स्तन्यरक्षणमुद्रया"
Kathasaritsagara,"sokss_18,1.46","svapne saptāpi jaladhīnuttatāra ca sā tadā /
praṇamyamānā nikhilair yakṣavetālarakṣasaiḥ","स्वप्ने सप्तापि जलधीनुत्ततार च सा तदा /
प्रणम्यमाना निखिलैर् यक्षवेतालरक्षसैः"
Kathasaritsagara,"sokss_18,1.47","prāpte ca samaye putraṃ sā sūte sma mahasvinam /
nabho 'rkeṇeva bālena yenābhāsyata vāsakam","प्राप्ते च समये पुत्रं सा सूते स्म महस्विनम् /
नभो ऽर्केणेव बालेन येनाभास्यत वासकम्"
Kathasaritsagara,"sokss_18,1.48","jāte ca tasminnipatatpuṣpavṛṣṭiprahāsinī /
dyaurarājata gīrvāṇadundubhidhvaninādinī","जाते च तस्मिन्निपतत्पुष्पवृष्टिप्रहासिनी /
द्यौरराजत गीर्वाणदुन्दुभिध्वनिनादिनी"
Kathasaritsagara,"sokss_18,1.49","kṣībeva bhūtāviṣṭeva vātakṣobhāvṛteva ca /
tatkālamutsavānandavyākulā sābhavatpurī","क्षीबेव भूताविष्टेव वातक्षोभावृतेव च /
तत्कालमुत्सवानन्दव्याकुला साभवत्पुरी"
Kathasaritsagara,"sokss_18,1.50","tadā ca tatrāvirataṃ vasu rājani varṣati /
saugatavyatirekeṇa nāsītkaścidanīśvaraḥ","तदा च तत्राविरतं वसु राजनि वर्षति /
सौगतव्यतिरेकेण नासीत्कश्चिदनीश्वरः"
Kathasaritsagara,"sokss_18,1.51","nāmnā taṃ vikramādityaṃ haroktenākarotpitā /
tathā viṣamaśīlaṃ ca mahendrādityabhūpatiḥ","नाम्ना तं विक्रमादित्यं हरोक्तेनाकरोत्पिता /
तथा विषमशीलं च महेन्द्रादित्यभूपतिः"
Kathasaritsagara,"sokss_18,1.52","gateṣv anyeṣu divaseṣv atra tasya mahībhujaḥ /
sumatermantriṇaḥ putro jajñe nāmnā mahāmatiḥ","गतेष्व् अन्येषु दिवसेष्व् अत्र तस्य महीभुजः /
सुमतेर्मन्त्रिणः पुत्रो जज्ञे नाम्ना महामतिः"
Kathasaritsagara,"sokss_18,1.53","kṣatturvajrāyudhasyāpi putro bhadrāyudho 'jani /
śrīdharo 'jāyata suto mahīdharapurodhasaḥ","क्षत्तुर्वज्रायुधस्यापि पुत्रो भद्रायुधो ऽजनि /
श्रीधरो ऽजायत सुतो महीधरपुरोधसः"
Kathasaritsagara,"sokss_18,1.54","tais tribhir mantritanayaiḥ saha rājasuto 'tra saḥ /
vavṛdhe vikramādityas tejovīryabalair iva","तैस् त्रिभिर् मन्त्रितनयैः सह राजसुतो ऽत्र सः /
ववृधे विक्रमादित्यस् तेजोवीर्यबलैर् इव"
Kathasaritsagara,"sokss_18,1.55","upanītasya vidyāsu guravo hetumātratām /
yayustasyāprayāsena prādurāsansvayaṃ tu tāḥ","उपनीतस्य विद्यासु गुरवो हेतुमात्रताम् /
ययुस्तस्याप्रयासेन प्रादुरासन्स्वयं तु ताः"
Kathasaritsagara,"sokss_18,1.56","dadṛśe sa prayuñjāno yāṃ yāṃ vidyāṃ kalāṃ tathā /
saiva saivāsamotkarṣā tasya tajjñair abudhyata","ददृशे स प्रयुञ्जानो यां यां विद्यां कलां तथा /
सैव सैवासमोत्कर्षा तस्य तज्ज्ञैर् अबुध्यत"
Kathasaritsagara,"sokss_18,1.57","divyāstrayodhinaṃ taṃ ca paśyanrājasutaṃ janāḥ /
mandādaro 'bhūd rāmādidhanurdharakathāsv api","दिव्यास्त्रयोधिनं तं च पश्यन्राजसुतं जनाः /
मन्दादरो ऽभूद् रामादिधनुर्धरकथास्व् अपि"
Kathasaritsagara,"sokss_18,1.58","ākrāntopanatair dattāḥ kanyā rūpavatīrnṛpaiḥ /
ājahāra pitā tasya tāstāḥ śriya ivāparāḥ","आक्रान्तोपनतैर् दत्ताः कन्या रूपवतीर्नृपैः /
आजहार पिता तस्य तास्ताः श्रिय इवापराः"
Kathasaritsagara,"sokss_18,1.59","tataś ca yauvanasthaṃ tam vilokya prājyavikramam /
abhiṣicya sutaṃ rājye yathāvidhi janapriyam","ततश् च यौवनस्थं तम् विलोक्य प्राज्यविक्रमम् /
अभिषिच्य सुतं राज्ये यथाविधि जनप्रियम्"
Kathasaritsagara,"sokss_18,1.60","mahendrādityanṛpatiḥ sabhāryāsacivo 'pi saḥ /
vṛddho vārāṇasīṃ gatvā śaraṇaṃ śiśriye śivam","महेन्द्रादित्यनृपतिः सभार्यासचिवो ऽपि सः /
वृद्धो वाराणसीं गत्वा शरणं शिश्रिये शिवम्"
Kathasaritsagara,"sokss_18,1.61","so 'pi tadvikramādityo rājyamāsādya paitṛkam /
nabho bhāsvānivārebhe rājā pratapituṃ kramāt","सो ऽपि तद्विक्रमादित्यो राज्यमासाद्य पैतृकम् /
नभो भास्वानिवारेभे राजा प्रतपितुं क्रमात्"
Kathasaritsagara,"sokss_18,1.62","dṛṣṭvaiva tena kodaṇḍe namatyāropitaṃ guṇam /
tacchikṣayevocchiraso 'pyānamansarvato nṛpāḥ","दृष्ट्वैव तेन कोदण्डे नमत्यारोपितं गुणम् /
तच्छिक्षयेवोच्छिरसो ऽप्यानमन्सर्वतो नृपाः"
Kathasaritsagara,"sokss_18,1.63","divyānubhāvo vetālarākṣasaprabhṛtīnapi /
sādhayitvānuśāsti sma samyagunmārgavartinaḥ","दिव्यानुभावो वेतालराक्षसप्रभृतीनपि /
साधयित्वानुशास्ति स्म सम्यगुन्मार्गवर्तिनः"
Kathasaritsagara,"sokss_18,1.64","prasādhayantyaḥ kakubhaḥ senās tasya mahītale /
niścerurvikramādityasyādityasyeva raśmayaḥ","प्रसाधयन्त्यः ककुभः सेनास् तस्य महीतले /
निश्चेरुर्विक्रमादित्यस्यादित्यस्येव रश्मयः"
Kathasaritsagara,"sokss_18,1.65","mahāvīro 'py abhūdrājā sa bhīruḥ paralokataḥ /
śūro 'pi cācaṇḍakaraḥ kubhartāpyaṅganāpriyaḥ","महावीरो ऽप्य् अभूद्राजा स भीरुः परलोकतः /
शूरो ऽपि चाचण्डकरः कुभर्ताप्यङ्गनाप्रियः"
Kathasaritsagara,"sokss_18,1.66","sa pitā pitṛhīnānāmabandhūnāṃ sa bāndhavaḥ /
anāthānāṃ ca nāthaḥ sa prajānāṃ kaḥ sa nābhavat","स पिता पितृहीनानामबन्धूनां स बान्धवः /
अनाथानां च नाथः स प्रजानां कः स नाभवत्"
Kathasaritsagara,"sokss_18,1.67","śvetadvīpasya dugdhābdheḥ kailāsahimaśailayoḥ /
nirmāṇe tadyaśo nūnam upamānamabhūdvidheḥ","श्वेतद्वीपस्य दुग्धाब्धेः कैलासहिमशैलयोः /
निर्माणे तद्यशो नूनम् उपमानमभूद्विधेः"
Kathasaritsagara,"sokss_18,1.68","ekadā ca tamāsthānagataṃ bhadrāyudho nṛpam /
praviśya vikramādityaṃ pratīhāro vyajijñapat","एकदा च तमास्थानगतं भद्रायुधो नृपम् /
प्रविश्य विक्रमादित्यं प्रतीहारो व्यजिज्ञपत्"
Kathasaritsagara,"sokss_18,1.69","preṣitasya sasainyasya dakṣiṇāśāvinirjaye /
pārśvaṃ vikramaśakteryo devena preṣito 'bhavat","प्रेषितस्य ससैन्यस्य दक्षिणाशाविनिर्जये /
पार्श्वं विक्रमशक्तेर्यो देवेन प्रेषितो ऽभवत्"
Kathasaritsagara,"sokss_18,1.70","sa dūto 'naṅgadevo 'yamāgato dvāri tiṣṭhati /
sadvitīyo mukhaṃ cāsya hṛṣṭaṃ vakti śubhaṃ prabho","स दूतो ऽनङ्गदेवो ऽयमागतो द्वारि तिष्ठति /
सद्वितीयो मुखं चास्य हृष्टं वक्ति शुभं प्रभो"
Kathasaritsagara,"sokss_18,1.71","praviśatviti rājñokte sadvitīyaṃ sa tatra tam /
prāveśayatpratīhāro 'naṅgadevaṃ sagauravam","प्रविशत्विति राज्ञोक्ते सद्वितीयं स तत्र तम् /
प्रावेशयत्प्रतीहारो ऽनङ्गदेवं सगौरवम्"
Kathasaritsagara,"sokss_18,1.72","praviṣṭaḥ sapraṇāmaṃ ca jayaśabdamudīrya saḥ /
upaviṣṭo 'grato dūtastenāpṛcchyata bhūbhujā","प्रविष्टः सप्रणामं च जयशब्दमुदीर्य सः /
उपविष्टो ऽग्रतो दूतस्तेनापृच्छ्यत भूभुजा"
Kathasaritsagara,"sokss_18,1.73","kaccidvikramaśaktiḥ sa senānī kuśalī nṛpaḥ /
kaccidvyāghrabalādyāś ca nṛpāḥ kuśalino 'pare","कच्चिद्विक्रमशक्तिः स सेनानी कुशली नृपः /
कच्चिद्व्याघ्रबलाद्याश् च नृपाः कुशलिनो ऽपरे"
Kathasaritsagara,"sokss_18,1.74","anyeṣāṃ rājaputrāṇāṃ pradhānānāṃ ca tadbale /
kaccicchivaṃ gajāśvasya rathapādātakasya ca","अन्येषां राजपुत्राणां प्रधानानां च तद्बले /
कच्चिच्छिवं गजाश्वस्य रथपादातकस्य च"
Kathasaritsagara,"sokss_18,1.75","iti bhūmibhṛtā pṛṣṭo 'naṅgadevo jagāda saḥ /
śivaṃ vikramaśakteś ca sainyasya sakalasya ca","इति भूमिभृता पृष्टो ऽनङ्गदेवो जगाद सः /
शिवं विक्रमशक्तेश् च सैन्यस्य सकलस्य च"
Kathasaritsagara,"sokss_18,1.76","sāparāntaś ca devena nirjito dakṣiṇāpathaḥ /
madhyadeśaḥ sasaurāṣṭraḥ savaṅgāṅgā ca pūrvadik","सापरान्तश् च देवेन निर्जितो दक्षिणापथः /
मध्यदेशः ससौराष्ट्रः सवङ्गाङ्गा च पूर्वदिक्"
Kathasaritsagara,"sokss_18,1.77","sakaśmīrā ca kauberī kāṣṭhā ca karadīkṛtā /
tāni tāny api durgāṇi dvīpāni vijitāni ca","सकश्मीरा च कौबेरी काष्ठा च करदीकृता /
तानि तान्य् अपि दुर्गाणि द्वीपानि विजितानि च"
Kathasaritsagara,"sokss_18,1.78","mlecchasaṃghāś ca nihatāḥ śeṣāś ca sthāpitā vaśe /
te te vikramaśakteś ca praviṣṭāḥ kaṭake nṛpāḥ","म्लेच्छसंघाश् च निहताः शेषाश् च स्थापिता वशे /
ते ते विक्रमशक्तेश् च प्रविष्टाः कटके नृपाः"
Kathasaritsagara,"sokss_18,1.79","sa ca vikramaśaktistai rājabhiḥ samamāgataḥ /
itaḥ prayāṇakeṣvāste dvitreṣveva khalu prabho","स च विक्रमशक्तिस्तै राजभिः सममागतः /
इतः प्रयाणकेष्वास्ते द्वित्रेष्वेव खलु प्रभो"
Kathasaritsagara,"sokss_18,1.80","evamākhyātavantaṃ taṃ tuṣṭo vastrair vibhūṣaṇaiḥ /
grāmaiś ca vikramādityo dūtaṃ rājābhyapūrayat","एवमाख्यातवन्तं तं तुष्टो वस्त्रैर् विभूषणैः /
ग्रामैश् च विक्रमादित्यो दूतं राजाभ्यपूरयत्"
Kathasaritsagara,"sokss_18,1.81","atha papraccha nṛpatiḥ sa taṃ dūtavaraṃ punaḥ /
anaṅgadeva ke deśā gatenātra vilokitāḥ","अथ पप्रच्छ नृपतिः स तं दूतवरं पुनः /
अनङ्गदेव के देशा गतेनात्र विलोकिताः"
Kathasaritsagara,"sokss_18,1.82","tvayā kutra ca kiṃ dṛṣṭaṃ kautukaṃ bhadra kathyatām /
ity ukto bhūbhṛtānaṅgadevo vaktuṃ pracakrame","त्वया कुत्र च किं दृष्टं कौतुकं भद्र कथ्यताम् /
इत्य् उक्तो भूभृतानङ्गदेवो वक्तुं प्रचक्रमे"
Kathasaritsagara,"sokss_18,1.83","ito devājñayā deva gatvāhaṃ prāptavān kramāt /
pārśve vikramaśaktes taṃ senāsamudayaṃ tava","इतो देवाज्ञया देव गत्वाहं प्राप्तवान् क्रमात् /
पार्श्वे विक्रमशक्तेस् तं सेनासमुदयं तव"
Kathasaritsagara,"sokss_18,1.84","militānantanāgendrasaśrīkahariśobhitam /
samudram iva vistīrṇaṃ saspakṣakṣmābhṛdāśritam","मिलितानन्तनागेन्द्रसश्रीकहरिशोभितम् /
समुद्रम् इव विस्तीर्णं सस्पक्षक्ष्माभृदाश्रितम्"
Kathasaritsagara,"sokss_18,1.85","upāgataś ca tatrāhaṃ tena vikramaśaktinā /
prabhuṇā preṣita iti praṇatenātisatkṛtaḥ","उपागतश् च तत्राहं तेन विक्रमशक्तिना /
प्रभुणा प्रेषित इति प्रणतेनातिसत्कृतः"
Kathasaritsagara,"sokss_18,1.86","tāvattiṣṭhāmi vijayasvarūpaṃ pravilokayan /
siṃhaleśvarasaṃbandhī dūtastāvadupāgamat","तावत्तिष्ठामि विजयस्वरूपं प्रविलोकयन् /
सिंहलेश्वरसंबन्धी दूतस्तावदुपागमत्"
Kathasaritsagara,"sokss_18,1.87","rajño hṛdayabhūtas te 'naṅgadevaḥ sthito 'ntike /
iti me kathitaṃ dūtaistvatpārśvaprahitāgataiḥ","रज्ञो हृदयभूतस् ते ऽनङ्गदेवः स्थितो ऽन्तिके /
इति मे कथितं दूतैस्त्वत्पार्श्वप्रहितागतैः"
Kathasaritsagara,"sokss_18,1.88","tadetaṃ tvarayānaṅgadevaṃ prahiṇu me 'ntikam /
kalyāṇamasya vakṣyāmi rājakāryaṃ hi kiṃcana","तदेतं त्वरयानङ्गदेवं प्रहिणु मे ऽन्तिकम् /
कल्याणमस्य वक्ष्यामि राजकार्यं हि किंचन"
Kathasaritsagara,"sokss_18,1.89","iti svaprabhuvākyaṃ ca sa dūtaḥ siṃhalāgataḥ /
matsaṃnidhāne vakti sma tasmai vikramaśaktaye","इति स्वप्रभुवाक्यं च स दूतः सिंहलागतः /
मत्संनिधाने वक्ति स्म तस्मै विक्रमशक्तये"
Kathasaritsagara,"sokss_18,1.90","tato vikramaśaktirmāmavadadgaccha satvaram /
siṃhaleśāntikaṃ paśya tvanmukhe kiṃ bravīti saḥ","ततो विक्रमशक्तिर्मामवदद्गच्छ सत्वरम् /
सिंहलेशान्तिकं पश्य त्वन्मुखे किं ब्रवीति सः"
Kathasaritsagara,"sokss_18,1.91","athāhaṃ siṃhalādhīśadūtena saha tena tat /
agacchaṃ siṃhaladvīpaṃ vahanenābdhivartmanā","अथाहं सिंहलाधीशदूतेन सह तेन तत् /
अगच्छं सिंहलद्वीपं वहनेनाब्धिवर्त्मना"
Kathasaritsagara,"sokss_18,1.92","rājadhānīṃ ca tatrāham apaśyaṃ hemanirmitām /
vicitraratnaprāsādāṃ gīrvāṇanagarīm iva","राजधानीं च तत्राहम् अपश्यं हेमनिर्मिताम् /
विचित्ररत्नप्रासादां गीर्वाणनगरीम् इव"
Kathasaritsagara,"sokss_18,1.93","tasyāṃ ca vīrasenaṃ tamadrākṣaṃ siṃhaleśvaram /
vṛtaṃ vinītaiḥ sacivaiḥ surair iva śatakratum","तस्यां च वीरसेनं तमद्राक्षं सिंहलेश्वरम् /
वृतं विनीतैः सचिवैः सुरैर् इव शतक्रतुम्"
Kathasaritsagara,"sokss_18,1.94","sa mām upetamādṛtya pṛṣṭvā ca kuśalaṃ prabhoḥ /
rājā viśramayām āsa satkāreṇātra bhūyasā","स माम् उपेतमादृत्य पृष्ट्वा च कुशलं प्रभोः /
राजा विश्रमयाम् आस सत्कारेणात्र भूयसा"
Kathasaritsagara,"sokss_18,1.95","anyedyur āsthānagato māmāhūya sa bhūpatiḥ /
yuṣmāsu darśayan bhaktim avocan mantrisaṃnidhau","अन्येद्युर् आस्थानगतो मामाहूय स भूपतिः /
युष्मासु दर्शयन् भक्तिम् अवोचन् मन्त्रिसंनिधौ"
Kathasaritsagara,"sokss_18,1.96","asti me duhitā kanyā martyalokaikasundarī /
nāmnā madanalekheti tāṃ ca rājñe dadāmi vaḥ","अस्ति मे दुहिता कन्या मर्त्यलोकैकसुन्दरी /
नाम्ना मदनलेखेति तां च राज्ञे ददामि वः"
Kathasaritsagara,"sokss_18,1.97","tasyānurūpā bhāryā sā sa tasyāścocitaḥ patiḥ /
etadarthaṃ tvamāhūtastvatsvāmyarthaṃ pratīpsatā","तस्यानुरूपा भार्या सा स तस्याश्चोचितः पतिः /
एतदर्थं त्वमाहूतस्त्वत्स्वाम्यर्थं प्रतीप्सता"
Kathasaritsagara,"sokss_18,1.98","gaccha ca svāmine vaktuṃ maddūtena sahāgrataḥ /
ahaṃ tavaivānupadaṃ praheṣyāmyatra cātmajām","गच्छ च स्वामिने वक्तुं मद्दूतेन सहाग्रतः /
अहं तवैवानुपदं प्रहेष्याम्यत्र चात्मजाम्"
Kathasaritsagara,"sokss_18,1.99","uktvetyānāyayām āsa sa rājā tatra tāṃ sutām /
bhūṣitābharaṇābhogāṃ rūpalāvaṇyayauvanaiḥ","उक्त्वेत्यानाययाम् आस स राजा तत्र तां सुताम् /
भूषिताभरणाभोगां रूपलावण्ययौवनैः"
Kathasaritsagara,"sokss_18,1.100","upaveśya ca tāmaṅke darśayitvā jagāda mām /
tvatsvāmine mayā dattā kanyeyaṃ gṛhyatāmiti","उपवेश्य च तामङ्के दर्शयित्वा जगाद माम् /
त्वत्स्वामिने मया दत्ता कन्येयं गृह्यतामिति"
Kathasaritsagara,"sokss_18,1.101","ahaṃ ca rājaputrīṃ tāṃ dṛṣṭvā tadrūpavismitaḥ /
pratīpsitaiṣā rājārthaṃ mayeti mudito 'bravam","अहं च राजपुत्रीं तां दृष्ट्वा तद्रूपविस्मितः /
प्रतीप्सितैषा राजार्थं मयेति मुदितो ऽब्रवम्"
Kathasaritsagara,"sokss_18,1.102","acintayaṃ ca nāścaryavidhau tṛpyatyaho vidhiḥ /
taduttamāmimāṃ cakre yatkṛtvāpi tilottamām","अचिन्तयं च नाश्चर्यविधौ तृप्यत्यहो विधिः /
तदुत्तमामिमां चक्रे यत्कृत्वापि तिलोत्तमाम्"
Kathasaritsagara,"sokss_18,1.103","tato 'haṃ satkṛtastena rājñā prasthitavāṃs tataḥ /
dvīpāddhavalasenena taddūtena sahāmunā","ततो ऽहं सत्कृतस्तेन राज्ञा प्रस्थितवांस् ततः /
द्वीपाद्धवलसेनेन तद्दूतेन सहामुना"
Kathasaritsagara,"sokss_18,1.104","āruhya vahanaṃ cāvām vrajāvo yāvad ambudhau /
tāvad drāgdṛṣṭavantau svas tanmadhye pulinaṃ mahat","आरुह्य वहनं चावाम् व्रजावो यावद् अम्बुधौ /
तावद् द्राग्दृष्टवन्तौ स्वस् तन्मध्ये पुलिनं महत्"
Kathasaritsagara,"sokss_18,1.105","tanmadhye 'dbhutarūpe dve apaśyāva ca kanyake /
ekāṃ priyaṃguśyāmāṅgīm anyāṃ candrāmaladyutim","तन्मध्ये ऽद्भुतरूपे द्वे अपश्याव च कन्यके /
एकां प्रियंगुश्यामाङ्गीम् अन्यां चन्द्रामलद्युतिम्"
Kathasaritsagara,"sokss_18,1.106","svasvavarṇocitopāttavastrābharaṇaśobhite /
saratnakaṃkaṇakvāṇavitīrṇakaratālike","स्वस्ववर्णोचितोपात्तवस्त्राभरणशोभिते /
सरत्नकंकणक्वाणवितीर्णकरतालिके"
Kathasaritsagara,"sokss_18,1.107","pranartayantyau purataḥ krīḍāhariṇapotakam /
api jāmbūnadamayaṃ sajīvaṃ ratnacitritam","प्रनर्तयन्त्यौ पुरतः क्रीडाहरिणपोतकम् /
अपि जाम्बूनदमयं सजीवं रत्नचित्रितम्"
Kathasaritsagara,"sokss_18,1.108","taddṛṣṭvānyonyamāvābhyāṃ vismitābhyāmabhaṇyata /
aho kim idamāścaryaṃ svapno māyā bhramo nu kim","तद्दृष्ट्वान्योन्यमावाभ्यां विस्मिताभ्यामभण्यत /
अहो किम् इदमाश्चर्यं स्वप्नो माया भ्रमो नु किम्"
Kathasaritsagara,"sokss_18,1.109","kvābdhāvakāṇḍe pulinaṃ kvedṛśyau tatra kanyake /
kva cedṛgratnacitrāṅgo jīvan hemamṛgo 'nayoḥ","क्वाब्धावकाण्डे पुलिनं क्वेदृश्यौ तत्र कन्यके /
क्व चेदृग्रत्नचित्राङ्गो जीवन् हेममृगो ऽनयोः"
Kathasaritsagara,"sokss_18,1.110","ityādi vadatoreva deva sāścaryamāvayoḥ /
vāyuḥ prāvartatākasmādvātumudvellitāmbudhiḥ","इत्यादि वदतोरेव देव साश्चर्यमावयोः /
वायुः प्रावर्तताकस्माद्वातुमुद्वेल्लिताम्बुधिः"
Kathasaritsagara,"sokss_18,1.111","tenāsmadvahanaṃ velladvicintyastamabhajyata /
makarair bhakṣyamāṇāś ca mamajjustadgatā janāḥ","तेनास्मद्वहनं वेल्लद्विचिन्त्यस्तमभज्यत /
मकरैर् भक्ष्यमाणाश् च ममज्जुस्तद्गता जनाः"
Kathasaritsagara,"sokss_18,1.112","āvāṃ ca tābhyāṃ kanyābhyāmetyaivālambya bāhuṣu /
utkṣipya pulinaṃ nītāvaprāptamakarānanau","आवां च ताभ्यां कन्याभ्यामेत्यैवालम्ब्य बाहुषु /
उत्क्षिप्य पुलिनं नीतावप्राप्तमकराननौ"
Kathasaritsagara,"sokss_18,1.113","ūrmibhiḥ pūryamāṇe ca tasminrodhasi vihvalau /
āśvāsyāvāṃ guhāgarbham iva tābhyāṃ praveśitau","ऊर्मिभिः पूर्यमाणे च तस्मिन्रोधसि विह्वलौ /
आश्वास्यावां गुहागर्भम् इव ताभ्यां प्रवेशितौ"
Kathasaritsagara,"sokss_18,1.114","tato vīkṣāvahe tāvaddivyaṃ nānādrumaṃ vanam /
nāmbhodhirna taṭaṃ nāpi mṛgaśāvo na kanyake","ततो वीक्षावहे तावद्दिव्यं नानाद्रुमं वनम् /
नाम्भोधिर्न तटं नापि मृगशावो न कन्यके"
Kathasaritsagara,"sokss_18,1.115","citraṃ kim etanmāyeyaṃ nūnaṃ kāpīti vādinau /
kṣaṇaṃ bhramantau tatrāvām apaśyāva mahatsaraḥ","चित्रं किम् एतन्मायेयं नूनं कापीति वादिनौ /
क्षणं भ्रमन्तौ तत्रावाम् अपश्याव महत्सरः"
Kathasaritsagara,"sokss_18,1.116","svachagambhīravistīrṇam āśayaṃ mahatām iva /
tṛṣṇāsaṃtāpaśamanaṃ nirvāṇam iva mūrtimat","स्वछगम्भीरविस्तीर्णम् आशयं महताम् इव /
तृष्णासंतापशमनं निर्वाणम् इव मूर्तिमत्"
Kathasaritsagara,"sokss_18,1.117","tatra ca snātumāyātāṃ sākṣādiva vanaśriyam /
parivārāvṛtāṃ kāṃcidapaśyāva varāṅganām","तत्र च स्नातुमायातां साक्षादिव वनश्रियम् /
परिवारावृतां कांचिदपश्याव वराङ्गनाम्"
Kathasaritsagara,"sokss_18,1.118","karṇīrathāvatīrṇā ca tatrocitasaroruhā /
snātvā sarasyanudhyānamakarotsā puradviṣaḥ","कर्णीरथावतीर्णा च तत्रोचितसरोरुहा /
स्नात्वा सरस्यनुध्यानमकरोत्सा पुरद्विषः"
Kathasaritsagara,"sokss_18,1.119","tāvadudgamya saraso vismayena sahāvayoḥ /
sākṣādupāgānnikaṭaṃ tasyā liṅgākṛtiḥ śivaḥ","तावदुद्गम्य सरसो विस्मयेन सहावयोः /
साक्षादुपागान्निकटं तस्या लिङ्गाकृतिः शिवः"
Kathasaritsagara,"sokss_18,1.120","divyaratnamayaṃ taṃ sā tais taiḥ svavibhavocitaiḥ /
abhyarcya vividhair bhogair vīṇāmādatta sundarī","दिव्यरत्नमयं तं सा तैस् तैः स्वविभवोचितैः /
अभ्यर्च्य विविधैर् भोगैर् वीणामादत्त सुन्दरी"
Kathasaritsagara,"sokss_18,1.121","ālambya dakṣiṇaṃ mārgaṃ svaratālapadais tathā /
avadhānena sā samyaggāyantī tāmavādayat","आलम्ब्य दक्षिणं मार्गं स्वरतालपदैस् तथा /
अवधानेन सा सम्यग्गायन्ती तामवादयत्"
Kathasaritsagara,"sokss_18,1.122","yathā tacchravaṇākṛṣṭahṛdayā gaganāgatāḥ /
tatra siddhādayo 'pyāsanniḥspandā likhitā iva","यथा तच्छ्रवणाकृष्टहृदया गगनागताः /
तत्र सिद्धादयो ऽप्यासन्निःस्पन्दा लिखिता इव"
Kathasaritsagara,"sokss_18,1.123","upasaṃhṛtagāndharvā tataḥ śaṃbhorvisarjanam /
sākarotsa ca tatraiva devaḥ sarasi magnavān","उपसंहृतगान्धर्वा ततः शंभोर्विसर्जनम् /
साकरोत्स च तत्रैव देवः सरसि मग्नवान्"
Kathasaritsagara,"sokss_18,1.124","athotthāya samāruhya vahanaṃ saparicchadā /
śanair gantuṃ pravṛttābhūtsā tato hariṇekṣaṇā","अथोत्थाय समारुह्य वहनं सपरिच्छदा /
शनैर् गन्तुं प्रवृत्ताभूत्सा ततो हरिणेक्षणा"
Kathasaritsagara,"sokss_18,1.125","keyam ity asakṛd yatnādāvayoḥ pṛcchator api /
nottaraṃ tatparijanaḥ ko'py adād anugacchatoḥ","केयम् इत्य् असकृद् यत्नादावयोः पृच्छतोर् अपि /
नोत्तरं तत्परिजनः कोऽप्य् अदाद् अनुगच्छतोः"
Kathasaritsagara,"sokss_18,1.126","tato 'sya siṃhaladvīpapatidūtasya tāvakam /
prabhāvaṃ darśayiṣyaṃstāmity uccair aham abravam","ततो ऽस्य सिंहलद्वीपपतिदूतस्य तावकम् /
प्रभावं दर्शयिष्यंस्तामित्य् उच्चैर् अहम् अब्रवम्"
Kathasaritsagara,"sokss_18,1.127","bhoḥ śubhe vikramādityadevāṅghrisparśaśāpitā /
tvaṃ māyā yadyanākhyāya mamātmānaṃ gamiṣyasi","भोः शुभे विक्रमादित्यदेवाङ्घ्रिस्पर्शशापिता /
त्वं माया यद्यनाख्याय ममात्मानं गमिष्यसि"
Kathasaritsagara,"sokss_18,1.128","tac chrutvā parivāraṃ sā nivāryaivāvaruhya ca /
vahanānmām upāgamya girā madhurayābhyadhāt","तच् छ्रुत्वा परिवारं सा निवार्यैवावरुह्य च /
वहनान्माम् उपागम्य गिरा मधुरयाभ्यधात्"
Kathasaritsagara,"sokss_18,1.129","kaccic chrīvikramādityadevaḥ kuśalavān prabhuḥ /
kiṃ vā pṛcchāmi viditaṃ sarvaṃ me 'naṅgadeva yat","कच्चिच् छ्रीविक्रमादित्यदेवः कुशलवान् प्रभुः /
किं वा पृच्छामि विदितं सर्वं मे ऽनङ्गदेव यत्"
Kathasaritsagara,"sokss_18,1.130","pradarśya māyām ānīto mayaiva hi bhavāniha /
rājño 'rthe tasya sa hi me mānyastrātā mahābhayāt","प्रदर्श्य मायाम् आनीतो मयैव हि भवानिह /
राज्ञो ऽर्थे तस्य स हि मे मान्यस्त्राता महाभयात्"
Kathasaritsagara,"sokss_18,1.131","tadehi madgṛhaṃ tatra sarvaṃ vakṣyāmyahaṃ tava /
yāhaṃ yathā ca rājā me mānyaḥ kāryaṃ ca tasya yat","तदेहि मद्गृहं तत्र सर्वं वक्ष्याम्यहं तव /
याहं यथा च राजा मे मान्यः कार्यं च तस्य यत्"
Kathasaritsagara,"sokss_18,1.132","ity uktvā vinayena muktavahanā padbhyāṃ vrajantī pathi
prahvā sā nayati sma tau suvadanā svargopamaṃ svaṃ puram /
nānāratnavicitrahemaracitaṃ dvāreṣu nānāyudhair
nānārūpadharaiś ca vīrapuruṣair adhyāsitaṃ sarvataḥ","इत्य् उक्त्वा विनयेन मुक्तवहना पद्भ्यां व्रजन्ती पथि
प्रह्वा सा नयति स्म तौ सुवदना स्वर्गोपमं स्वं पुरम् /
नानारत्नविचित्रहेमरचितं द्वारेषु नानायुधैर्
नानारूपधरैश् च वीरपुरुषैर् अध्यासितं सर्वतः"
Kathasaritsagara,"sokss_18,1.133","tatrāvṛte varavadhūbhir aśeṣadivyabhogaughasiddhibhir ivākṛtiśālinībhiḥ /
snānānulepanasadambarabhūṣaṇair nau saṃmānya viśramayati sma ca sāṃprataṃ sā","तत्रावृते वरवधूभिर् अशेषदिव्यभोगौघसिद्धिभिर् इवाकृतिशालिनीभिः /
स्नानानुलेपनसदम्बरभूषणैर् नौ संमान्य विश्रमयति स्म च सांप्रतं सा"
Kathasaritsagara,"sokss_18,2.1","iti mahākaviśrīsomadevabhaṭṭaviracite kathāsaritsāgare viṣamaśīlalambake prathamas taraṅgaḥ /

dvitīyas taraṅgaḥ /

ity uktvā vikramādityadevāyāsthānavartini /
anaṅgadevaḥ punarapyevaṃ kathayati sma saḥ","इति महाकविश्रीसोमदेवभट्टविरचिते कथासरित्सागरे विषमशीललम्बके प्रथमस् तरङ्गः /

द्वितीयस् तरङ्गः /

इत्य् उक्त्वा विक्रमादित्यदेवायास्थानवर्तिनि /
अनङ्गदेवः पुनरप्येवं कथयति स्म सः"
Kathasaritsagara,"sokss_18,2.2","tato bhuktottaraṃ sā māṃ sakhīmadhyasthitābravīt /
anaṅgadeva sarvaṃ te kathayāmyadhunā śṛṇu","ततो भुक्तोत्तरं सा मां सखीमध्यस्थिताब्रवीत् /
अनङ्गदेव सर्वं ते कथयाम्यधुना शृणु"
Kathasaritsagara,"sokss_18,2.3","eṣāhaṃ dhanadabhrāturmaṇibhadrasya gehinī /
dundubheryakṣarājasya sutā madanamañjarī","एषाहं धनदभ्रातुर्मणिभद्रस्य गेहिनी /
दुन्दुभेर्यक्षराजस्य सुता मदनमञ्जरी"
Kathasaritsagara,"sokss_18,2.4","sāhaṃ tīreṣu saritāṃ śaileṣūpavaneṣu ca /
manohareṣu vyaharaṃ bhartrā saha sukhaṃ sadā","साहं तीरेषु सरितां शैलेषूपवनेषु च /
मनोहरेषु व्यहरं भर्त्रा सह सुखं सदा"
Kathasaritsagara,"sokss_18,2.5","ekadā ca gatābhūvamujjayinyāmahaṃ kila /
udyānaṃ makarandākhyaṃ vihartuṃ vallabhānvitā","एकदा च गताभूवमुज्जयिन्यामहं किल /
उद्यानं मकरन्दाख्यं विहर्तुं वल्लभान्विता"
Kathasaritsagara,"sokss_18,2.6","tatra daivāduṣasyekaḥ khaṇḍakāpālikādhamaḥ /
vihāraśramasaṃsuptaprabuddhāṃ paśyati sma mām","तत्र दैवादुषस्येकः खण्डकापालिकाधमः /
विहारश्रमसंसुप्तप्रबुद्धां पश्यति स्म माम्"
Kathasaritsagara,"sokss_18,2.7","sa kāmavaśagaḥ pāpo bhāryātve homakarmaṇā /
mantreṇa māṃ sādhayituṃ prāvartiṣṭa śmaśānagaḥ","स कामवशगः पापो भार्यात्वे होमकर्मणा /
मन्त्रेण मां साधयितुं प्रावर्तिष्ट श्मशानगः"
Kathasaritsagara,"sokss_18,2.8","tadahaṃ svaprabhāveṇa buddhvā bhartre nyavedayam /
tenāpyāveditaṃ bhrāturjyāyaso dhanadasya tat","तदहं स्वप्रभावेण बुद्ध्वा भर्त्रे न्यवेदयम् /
तेनाप्यावेदितं भ्रातुर्ज्यायसो धनदस्य तत्"
Kathasaritsagara,"sokss_18,2.9","dhanādhyakṣeṇa gatvā ca vijñaptaḥ kamalodbhavaḥ /
sa cāpi bhagavānevaṃ brahma dhyātvā tam abhyadhāt","धनाध्यक्षेण गत्वा च विज्ञप्तः कमलोद्भवः /
स चापि भगवानेवं ब्रह्म ध्यात्वा तम् अभ्यधात्"
Kathasaritsagara,"sokss_18,2.10","satyaṃ sa bhrātṛjāyāṃ te kapālī hartumudyataḥ /
yakṣasādhanamantrāṇāṃ śaktisteṣāṃ hi tādṛśī","सत्यं स भ्रातृजायां ते कपाली हर्तुमुद्यतः /
यक्षसाधनमन्त्राणां शक्तिस्तेषां हि तादृशी"
Kathasaritsagara,"sokss_18,2.11","tayā tu vikramādityo mantreṇākṛṣyamāṇayā /
ākrandanīyo nṛpatiḥ sa rakṣiṣyati tāṃ tataḥ","तया तु विक्रमादित्यो मन्त्रेणाकृष्यमाणया /
आक्रन्दनीयो नृपतिः स रक्षिष्यति तां ततः"
Kathasaritsagara,"sokss_18,2.12","etadbrahmavaco 'bhyetya madbhartre dhanado 'bravīt /
madbhartā mahyamāha sma kumantracakitātmane","एतद्ब्रह्मवचो ऽभ्येत्य मद्भर्त्रे धनदो ऽब्रवीत् /
मद्भर्ता मह्यमाह स्म कुमन्त्रचकितात्मने"
Kathasaritsagara,"sokss_18,2.13","tāvac ca kramasiddhena mantreṇākṛṣṭavān sa mām /
homaṃ kurvañ śmaśānasthaḥ khaṇḍakāpālikaḥ svataḥ","तावच् च क्रमसिद्धेन मन्त्रेणाकृष्टवान् स माम् /
होमं कुर्वञ् श्मशानस्थः खण्डकापालिकः स्वतः"
Kathasaritsagara,"sokss_18,2.14","ahaṃ ca mantrākṛṣṭā tadvitrastā pitṛkānanam /
prāpamasthikapālāḍhyaṃ bhair avaṃ bhūtasevitam","अहं च मन्त्राकृष्टा तद्वित्रस्ता पितृकाननम् /
प्रापमस्थिकपालाढ्यं भैर् अवं भूतसेवितम्"
Kathasaritsagara,"sokss_18,2.15","tatrāpaśyaṃ ca taṃ duṣṭakāpālikam ahaṃ tadā /
hutāgnim arcitottānaśavādhiṣṭhitamaṇḍalam","तत्रापश्यं च तं दुष्टकापालिकम् अहं तदा /
हुताग्निम् अर्चितोत्तानशवाधिष्ठितमण्डलम्"
Kathasaritsagara,"sokss_18,2.16","sa ca kāpālikaḥ prāptāṃ dṛṣṭvā māṃ darpamohitaḥ /
agātkathaṃcidācāntuṃ nadīṃ daivādadūragām","स च कापालिकः प्राप्तां दृष्ट्वा मां दर्पमोहितः /
अगात्कथंचिदाचान्तुं नदीं दैवाददूरगाम्"
Kathasaritsagara,"sokss_18,2.17","tatkṣaṇaṃ saṃmṛtabrahmavacanāhamacintayam /
kiṃ nākrandāmi rājānaṃ sa rātrau jātviha bhramet","तत्क्षणं संमृतब्रह्मवचनाहमचिन्तयम् /
किं नाक्रन्दामि राजानं स रात्रौ जात्विह भ्रमेत्"
Kathasaritsagara,"sokss_18,2.18","ityetaccintayitvoccaistatrākranditavaty aham /
paritrāyasva māṃ deva vikramāditya bhūpate","इत्येतच्चिन्तयित्वोच्चैस्तत्राक्रन्दितवत्य् अहम् /
परित्रायस्व मां देव विक्रमादित्य भूपते"
Kathasaritsagara,"sokss_18,2.19","jagradrakṣāmaṇe paśya valātkulavadhūṃ satīm /
gṛhiṇīṃ maṇibhadrasya dhanādhyakṣānujanmanaḥ","जग्रद्रक्षामणे पश्य वलात्कुलवधूं सतीम् /
गृहिणीं मणिभद्रस्य धनाध्यक्षानुजन्मनः"
Kathasaritsagara,"sokss_18,2.20","dundubhestanayāṃ yakṣīṃ nāmnā madanamañjarīm /
kāpāliko 'yaṃ tvadrājye māṃ dhvaṃsayitumudyataḥ","दुन्दुभेस्तनयां यक्षीं नाम्ना मदनमञ्जरीम् /
कापालिको ऽयं त्वद्राज्ये मां ध्वंसयितुमुद्यतः"
Kathasaritsagara,"sokss_18,2.21","ityākranditavatyeva jvalantam iva tejasā /
kṛpāṇapāṇimāyāntaṃ tamadrākṣamahaṃ nṛpam","इत्याक्रन्दितवत्येव ज्वलन्तम् इव तेजसा /
कृपाणपाणिमायान्तं तमद्राक्षमहं नृपम्"
Kathasaritsagara,"sokss_18,2.22","sa ca māmavadadbhadre mā bhaiṣīrnivṛtā bhava /
ahaṃ kāpālikādasmādrakṣāmī bhavatīṃ śubhe","स च मामवदद्भद्रे मा भैषीर्निवृता भव /
अहं कापालिकादस्माद्रक्षामी भवतीं शुभे"
Kathasaritsagara,"sokss_18,2.23","ko hi rājye mamādharmamīdṛśaṃ kartumīśvaraḥ /
ity uktvāgniśikhaṃ nāma vetālaṃ sa samāhvayat","को हि राज्ये ममाधर्ममीदृशं कर्तुमीश्वरः /
इत्य् उक्त्वाग्निशिखं नाम वेतालं स समाह्वयत्"
Kathasaritsagara,"sokss_18,2.24","sa cāhūto jvalannevaḥ pāṃśurūrdhvaśiroruhaḥ /
upetyaivābravīdbhūpaṃ kiṃ karomyādiśeti tam","स चाहूतो ज्वलन्नेवः पांशुरूर्ध्वशिरोरुहः /
उपेत्यैवाब्रवीद्भूपं किं करोम्यादिशेति तम्"
Kathasaritsagara,"sokss_18,2.25","atha rājābravīdeṣe paradārāpahārakṛt /
pāpaḥ kāpāliko hatvā bhavatā bhakṣyatāmiti","अथ राजाब्रवीदेषे परदारापहारकृत् /
पापः कापालिको हत्वा भवता भक्ष्यतामिति"
Kathasaritsagara,"sokss_18,2.26","tataḥ so 'gniśikhas tasmiñ śave 'rcāmaṇḍalasthite /
praviśyādhāvadutthāya prasāritabhujānanaḥ","ततः सो ऽग्निशिखस् तस्मिञ् शवे ऽर्चामण्डलस्थिते /
प्रविश्याधावदुत्थाय प्रसारितभुजाननः"
Kathasaritsagara,"sokss_18,2.27","agrahījjaṅghayoḥ paścāttaṃ cācāntaparāgatam /
kāpālikaṃ sa vetālaḥ palāyanaparāyaṇam","अग्रहीज्जङ्घयोः पश्चात्तं चाचान्तपरागतम् /
कापालिकं स वेतालः पलायनपरायणम्"
Kathasaritsagara,"sokss_18,2.28","nabhasi bhrāmayitvā ca kṣipramāsphoṭya ca kṣitau /
dehaṃ manorathaṃ caiva samamasya vyacūrṇayat","नभसि भ्रामयित्वा च क्षिप्रमास्फोट्य च क्षितौ /
देहं मनोरथं चैव सममस्य व्यचूर्णयत्"
Kathasaritsagara,"sokss_18,2.29","hataṃ kāpālinaṃ dṛṣṭvā bhūteṣvāmiṣagardhiṣu /
āgādyamaśikho nāma vetālas tatra durmadaḥ","हतं कापालिनं दृष्ट्वा भूतेष्वामिषगर्धिषु /
आगाद्यमशिखो नाम वेतालस् तत्र दुर्मदः"
Kathasaritsagara,"sokss_18,2.30","etyaiva tadagṛhṇātsa kāpālikakalevaram /
tataḥ so 'gniśikhaḥ pūrvo vetālastama bhāṣata","एत्यैव तदगृह्णात्स कापालिककलेवरम् /
ततः सो ऽग्निशिखः पूर्वो वेतालस्तम भाषत"
Kathasaritsagara,"sokss_18,2.31","are śrīvikramādityadevasyādeśato mayā /
kāpāliko 'yaṃ nihato durācāra tvamasya kaḥ","अरे श्रीविक्रमादित्यदेवस्यादेशतो मया /
कापालिको ऽयं निहतो दुराचार त्वमस्य कः"
Kathasaritsagara,"sokss_18,2.32","etac chrutvā yamaśikhaḥ prāha tvaṃ brūhi tarhi me /
kiṃprabhāvaḥ sa rājeti tataḥ so 'gniśikho 'bravīt","एतच् छ्रुत्वा यमशिखः प्राह त्वं ब्रूहि तर्हि मे /
किंप्रभावः स राजेति ततः सो ऽग्निशिखो ऽब्रवीत्"
Kathasaritsagara,"sokss_18,2.33","tatprabhāvaṃ na cedvetsi tadahaṃ śṛṇu vacmi te /
ihābhūḍḍākineyākhyaḥ sudhīraḥ kitavaḥ puri","तत्प्रभावं न चेद्वेत्सि तदहं शृणु वच्मि ते /
इहाभूड्डाकिनेयाख्यः सुधीरः कितवः पुरि"
Kathasaritsagara,"sokss_18,2.34","sa jātu hṛtasarvasvaḥ kitavaidyūrtamāyayā /
adhikāvarjitānyārthanimittaṃ tair abadhyata","स जातु हृतसर्वस्वः कितवैद्यूर्तमायया /
अधिकावर्जितान्यार्थनिमित्तं तैर् अबध्यत"
Kathasaritsagara,"sokss_18,2.35","asvatvādadadantaṃ ca tair eva laguḍādibhiḥ /
tāḍyamāno 'vatasthe ca grāvabhūto mṛto yathā","अस्वत्वादददन्तं च तैर् एव लगुडादिभिः /
ताड्यमानो ऽवतस्थे च ग्रावभूतो मृतो यथा"
Kathasaritsagara,"sokss_18,2.36","tataḥ sa sabhyaiḥ sarvaistarnītvā pāpaiḥ sa cikṣipe /
mahāndhakūpe saṃbhāvya jīvato 'smātpratikriyām","ततः स सभ्यैः सर्वैस्तर्नीत्वा पापैः स चिक्षिपे /
महान्धकूपे संभाव्य जीवतो ऽस्मात्प्रतिक्रियाम्"
Kathasaritsagara,"sokss_18,2.37","sa ca tatrātigambhīre kitavo ḍākineyakaḥ /
kūpe bhraṣṭo dadarśo 'gnau mahāntau puruṣāvubhau","स च तत्रातिगम्भीरे कितवो डाकिनेयकः /
कूपे भ्रष्टो ददर्शो ऽग्नौ महान्तौ पुरुषावुभौ"
Kathasaritsagara,"sokss_18,2.38","tau ca taṃ patitaṃ sāmnā dṛṣṭvā bhītam apṛcchatām /
kas tvaṃ kutaś ca kūpe 'smin patito 'syucyatām iti","तौ च तं पतितं साम्ना दृष्ट्वा भीतम् अपृच्छताम् /
कस् त्वं कुतश् च कूपे ऽस्मिन् पतितो ऽस्युच्यताम् इति"
Kathasaritsagara,"sokss_18,2.39","athāśvasya svavṛttāntaṃ dyūtakāro nivedya saḥ /
tāv apy apṛcchad brūtaṃ me kau kutaś ca yuvām iha","अथाश्वस्य स्ववृत्तान्तं द्यूतकारो निवेद्य सः /
ताव् अप्य् अपृच्छद् ब्रूतं मे कौ कुतश् च युवाम् इह"
Kathasaritsagara,"sokss_18,2.40","tac chrutvā tau jagadatuḥ puruṣāvavaṭasthitau /
āvāmasyāḥ puro bhadra śmaśāne brahmarākṣasau","तच् छ्रुत्वा तौ जगदतुः पुरुषाववटस्थितौ /
आवामस्याः पुरो भद्र श्मशाने ब्रह्मराक्षसौ"
Kathasaritsagara,"sokss_18,2.41","agṛhṇīva ca tāvāvāmihaiva puri kanyake /
mukhyamantrisutāmekāmanyāṃ mukhyavaṇiksutām","अगृह्णीव च तावावामिहैव पुरि कन्यके /
मुख्यमन्त्रिसुतामेकामन्यां मुख्यवणिक्सुताम्"
Kathasaritsagara,"sokss_18,2.42","na ca mocayituṃ kaś citte śaknoti sma kanyake /
māntriko dīptamantro 'pi pṛthvyāmasmatsakāśataḥ","न च मोचयितुं कश् चित्ते शक्नोति स्म कन्यके /
मान्त्रिको दीप्तमन्त्रो ऽपि पृथ्व्यामस्मत्सकाशतः"
Kathasaritsagara,"sokss_18,2.43","buddhvātha vikramādityadevastatpitṛvatsalaḥ /
tatrāgādyatra kanye te pitroḥ sakhyātsaha sthite","बुद्ध्वाथ विक्रमादित्यदेवस्तत्पितृवत्सलः /
तत्रागाद्यत्र कन्ये ते पित्रोः सख्यात्सह स्थिते"
Kathasaritsagara,"sokss_18,2.44","taṃ dṛṣṭvaiva nṛpaṃ muktvā kanyake te palāyitum /
icchantāvapi naivāvāṃ tato gantumaśaknuvaḥ","तं दृष्ट्वैव नृपं मुक्त्वा कन्यके ते पलायितुम् /
इच्छन्तावपि नैवावां ततो गन्तुमशक्नुवः"
Kathasaritsagara,"sokss_18,2.45","āpaśyāva diśaḥ sarvā jvalantīs tasya tejasā /
tato 'badhnātsa nṛpatirdṛṣṭvā nau svaprabhāvataḥ","आपश्याव दिशः सर्वा ज्वलन्तीस् तस्य तेजसा /
ततो ऽबध्नात्स नृपतिर्दृष्ट्वा नौ स्वप्रभावतः"
Kathasaritsagara,"sokss_18,2.46","jātamṛtyubhayau dīnau vīkṣya caivaṃ samādiśat /
bhoḥ pāpāvandhakūpāntarvasataṃ vatsarāvadhi","जातमृत्युभयौ दीनौ वीक्ष्य चैवं समादिशत् /
भोः पापावन्धकूपान्तर्वसतं वत्सरावधि"
Kathasaritsagara,"sokss_18,2.47","muktābhyāṃ ca tataḥ kāryaṃ bhavadbhyāṃ nedṛśaṃ punaḥ /
kariṣyataścettadahaṃ nigrahīṣyāmi vāṃ tataḥ","मुक्ताभ्यां च ततः कार्यं भवद्भ्यां नेदृशं पुनः /
करिष्यतश्चेत्तदहं निग्रहीष्यामि वां ततः"
Kathasaritsagara,"sokss_18,2.48","ityādiśyāndhakūpe 'tra tenāvāṃ kṣapitāvimau /
rājñā viṣamaśīlena kṛpayā na vipāditau","इत्यादिश्यान्धकूपे ऽत्र तेनावां क्षपिताविमौ /
राज्ञा विषमशीलेन कृपया न विपादितौ"
Kathasaritsagara,"sokss_18,2.49","aṣṭabhir divasaiḥ kūpanivāsasyāsya cāvayoḥ /
avadhiḥ pūryate varṣādito mucyāvahe tataḥ","अष्टभिर् दिवसैः कूपनिवासस्यास्य चावयोः /
अवधिः पूर्यते वर्षादितो मुच्यावहे ततः"
Kathasaritsagara,"sokss_18,2.50","tadbhakṣyaṃ kiṃcidetāni yadyahāni dadāsi nau /
taduddhṛtyāmutaḥ kūpāttvāṃ kṣipāvo bahiḥ sakhe","तद्भक्ष्यं किंचिदेतानि यद्यहानि ददासि नौ /
तदुद्धृत्यामुतः कूपात्त्वां क्षिपावो बहिः सखे"
Kathasaritsagara,"sokss_18,2.51","aṅgīkṛtya na ceddāsyasyāvābhyāṃ bhakṣyamuddhṛtaḥ /
tatastvāṃ bhakṣayiṣyāvo niścitaṃ nirgatāvitaḥ","अङ्गीकृत्य न चेद्दास्यस्यावाभ्यां भक्ष्यमुद्धृतः /
ततस्त्वां भक्षयिष्यावो निश्चितं निर्गतावितः"
Kathasaritsagara,"sokss_18,2.52","ity uktvā brahmarakṣobhyāṃ tābhyāṃ sa kitavas tataḥ /
tatheti pratipannārthaḥ kūpādbahirudasyata","इत्य् उक्त्वा ब्रह्मरक्षोभ्यां ताभ्यां स कितवस् ततः /
तथेति प्रतिपन्नार्थः कूपाद्बहिरुदस्यत"
Kathasaritsagara,"sokss_18,2.53","sa kūpādudgatopaśyaṃstadarthaprāptimanyathā /
paṇāyituṃ mahāmāṃsaṃ śmaśānaṃ prāviśanniśi","स कूपादुद्गतोपश्यंस्तदर्थप्राप्तिमन्यथा /
पणायितुं महामांसं श्मशानं प्राविशन्निशि"
Kathasaritsagara,"sokss_18,2.54","tatkālaṃ tiṣṭhatā tatra sa dṛṣṭaḥ kitavo mayā /
gṛhṇātu kaścid vikrīṇe mahāmāṃsam iti bruvan","तत्कालं तिष्ठता तत्र स दृष्टः कितवो मया /
गृह्णातु कश्चिद् विक्रीणे महामांसम् इति ब्रुवन्"
Kathasaritsagara,"sokss_18,2.55","ahaṃ gṛhṇāmi kiṃ mūlyaṃ mārgasītyudite mayā /
rūpaprabhāvau svau dehi mahyamityabravīc ca saḥ","अहं गृह्णामि किं मूल्यं मार्गसीत्युदिते मया /
रूपप्रभावौ स्वौ देहि मह्यमित्यब्रवीच् च सः"
Kathasaritsagara,"sokss_18,2.56","vīra kiṃ kuruṣe tābhyāmity uktaś ca mayā punaḥ /
uktvā kṛtsnaṃ svavṛttāntam evaṃ sa kitavo 'bhyadhāt","वीर किं कुरुषे ताभ्यामित्य् उक्तश् च मया पुनः /
उक्त्वा कृत्स्नं स्ववृत्तान्तम् एवं स कितवो ऽभ्यधात्"
Kathasaritsagara,"sokss_18,2.57","tat tvadrūpaprabhāvābhyāṃ tān ākṛṣya dadāmy aham /
kitavān brahmarakṣobhyāṃ bhakṣyaṃ sabhyayutān arīn","तत् त्वद्रूपप्रभावाभ्यां तान् आकृष्य ददाम्य् अहम् /
कितवान् ब्रह्मरक्षोभ्यां भक्ष्यं सभ्ययुतान् अरीन्"
Kathasaritsagara,"sokss_18,2.58","tac chrutvā dhair yatuṣṭena tasmai dyūtakṛte mayā /
dattau rūpaprabhāvau svavābhāṣya dinasaptakam","तच् छ्रुत्वा धैर् यतुष्टेन तस्मै द्यूतकृते मया /
दत्तौ रूपप्रभावौ स्ववाभाष्य दिनसप्तकम्"
Kathasaritsagara,"sokss_18,2.59","tābhyām ākṛṣya kūpe tān kramāt kṣiptvāpakāriṇaḥ /
nayati sma sa saptāhādbrahmarākṣasabhakṣyatām","ताभ्याम् आकृष्य कूपे तान् क्रमात् क्षिप्त्वापकारिणः /
नयति स्म स सप्ताहाद्ब्रह्मराक्षसभक्ष्यताम्"
Kathasaritsagara,"sokss_18,2.60","tato mayā svīkṛtayoḥ svayo rūpaprabhāvayoḥ /
so 'bravīḍḍākineyo māṃ dyūtakāro bhayākulaḥ","ततो मया स्वीकृतयोः स्वयो रूपप्रभावयोः /
सो ऽब्रवीड्डाकिनेयो मां द्यूतकारो भयाकुलः"
Kathasaritsagara,"sokss_18,2.61","nādya dattaṃ mayā bhakṣyamaṣṭamaṃ tadahastayoḥ /
tanmāṃ nirgatya tau brahmarākṣasau bhakṣayiṣyataḥ","नाद्य दत्तं मया भक्ष्यमष्टमं तदहस्तयोः /
तन्मां निर्गत्य तौ ब्रह्मराक्षसौ भक्षयिष्यतः"
Kathasaritsagara,"sokss_18,2.62","tad atra kiṃ mayā kāryaṃ brūhi mitraṃ hi me bhavān /
ity uktavantaṃ tamahaṃ saṃstavaprītito 'bravam","तद् अत्र किं मया कार्यं ब्रूहि मित्रं हि मे भवान् /
इत्य् उक्तवन्तं तमहं संस्तवप्रीतितो ऽब्रवम्"
Kathasaritsagara,"sokss_18,2.63","yadyevaṃ tattvayā tābhyāṃ rākṣasābhyāṃ hi khāditāḥ /
kitavāste tavārthe tau rākṣasāvadmy ahaṃ punaḥ","यद्येवं तत्त्वया ताभ्यां राक्षसाभ्यां हि खादिताः /
कितवास्ते तवार्थे तौ राक्षसावद्म्य् अहं पुनः"
Kathasaritsagara,"sokss_18,2.64","tattau darśaya me mitrety uktavāṃstena tatkṣaṇam /
nītastatūpanikaṭaṃ kitavena tathety aham","तत्तौ दर्शय मे मित्रेत्य् उक्तवांस्तेन तत्क्षणम् /
नीतस्ततूपनिकटं कितवेन तथेत्य् अहम्"
Kathasaritsagara,"sokss_18,2.65","avāṅmukhaś ca yāvattaṃ kūpaṃ paśyāmyaśaṅkitaḥ /
tāvattenāsmi dattvārdhacandraṃ kṣiptastadantare","अवाङ्मुखश् च यावत्तं कूपं पश्याम्यशङ्कितः /
तावत्तेनास्मि दत्त्वार्धचन्द्रं क्षिप्तस्तदन्तरे"
Kathasaritsagara,"sokss_18,2.66","kūpāntaḥ patitasyātha rakṣobhyāṃ bhakṣyabuddhitaḥ /
gṛhītasya samaṃ tābhyāṃ bāhuyuddhamabhūnmama","कूपान्तः पतितस्याथ रक्षोभ्यां भक्ष्यबुद्धितः /
गृहीतस्य समं ताभ्यां बाहुयुद्धमभून्मम"
Kathasaritsagara,"sokss_18,2.67","yadātivartituṃ bāhubalaṃ nāśaknutāṃ mama /
yuddhaṃ tyaktvā tadā kastvamiti tau māmapṛcchatām","यदातिवर्तितुं बाहुबलं नाशक्नुतां मम /
युद्धं त्यक्त्वा तदा कस्त्वमिति तौ मामपृच्छताम्"
Kathasaritsagara,"sokss_18,2.68","tato mayā ḍākineyavṛttāntātprabhṛti svake /
vṛttānte kathite maitrīṃ kṛtvā māṃ vadataḥ sma tau","ततो मया डाकिनेयवृत्तान्तात्प्रभृति स्वके /
वृत्तान्ते कथिते मैत्रीं कृत्वा मां वदतः स्म तौ"
Kathasaritsagara,"sokss_18,2.69","aho tavāvayosteṣāṃ kitavānāṃ ca kīdṛśī /
avasthā vihitā tena kitavena durātmanā","अहो तवावयोस्तेषां कितवानां च कीदृशी /
अवस्था विहिता तेन कितवेन दुरात्मना"
Kathasaritsagara,"sokss_18,2.70","yeṣāṃ na maittrī na ghṛṇā nopakāraḥ spṛśenmanaḥ /
teṣu cchalaikavidyeṣu viśvāsaḥ kitaveṣu kaḥ","येषां न मैत्त्री न घृणा नोपकारः स्पृशेन्मनः /
तेषु च्छलैकविद्येषु विश्वासः कितवेषु कः"
Kathasaritsagara,"sokss_18,2.71","sāhasaṃ nair apekṣyaṃ ca kitavānāṃ nisargajam /
ṭhiṇṭhākarālasya kathā tathā ca śrūyatāṃ tvayā","साहसं नैर् अपेक्ष्यं च कितवानां निसर्गजम् /
ठिण्ठाकरालस्य कथा तथा च श्रूयतां त्वया"
Kathasaritsagara,"sokss_18,2.72","asyāmevojjayinyāṃ sa dyūtakāro 'bhavatpuri /
pūrvaṃ ṭhiṇṭhākarālākhyo viṣamo 'nvarthanāmakaḥ","अस्यामेवोज्जयिन्यां स द्यूतकारो ऽभवत्पुरि /
पूर्वं ठिण्ठाकरालाख्यो विषमो ऽन्वर्थनामकः"
Kathasaritsagara,"sokss_18,2.73","tasya hārayato nityaṃ dyūte ye jayino 'pare /
te pratyahaṃ dyūtakārāḥ kapardakaśataṃ daduḥ","तस्य हारयतो नित्यं द्यूते ये जयिनो ऽपरे /
ते प्रत्यहं द्यूतकाराः कपर्दकशतं ददुः"
Kathasaritsagara,"sokss_18,2.74","tenāpaṇātsa godhūmacūrṇaṃ krītvā dinātyaye /
cakārāpūpikāḥ kvāpi mṛditvā karpare 'mbhasā","तेनापणात्स गोधूमचूर्णं क्रीत्वा दिनात्यये /
चकारापूपिकाः क्वापि मृदित्वा कर्परे ऽम्भसा"
Kathasaritsagara,"sokss_18,2.75","gatvā śmaśāne paktvā tāścitāgnāvetya cāgrataḥ /
mahākālasya taddīpaghṛtābhyaktā abhakṣayat","गत्वा श्मशाने पक्त्वा ताश्चिताग्नावेत्य चाग्रतः /
महाकालस्य तद्दीपघृताभ्यक्ता अभक्षयत्"
Kathasaritsagara,"sokss_18,2.76","tatraiva ca mahākāladevāgārāṅgaṇe sadā /
upadhānīkṛtabhujaḥ sa suṣvāpa kṣitau niśi","तत्रैव च महाकालदेवागाराङ्गणे सदा /
उपधानीकृतभुजः स सुष्वाप क्षितौ निशि"
Kathasaritsagara,"sokss_18,2.77","ekadā rajanau tatra mahākālaniketane /
mātṛmaṇḍalayakṣādipratimās tasya paśyataḥ","एकदा रजनौ तत्र महाकालनिकेतने /
मातृमण्डलयक्षादिप्रतिमास् तस्य पश्यतः"
Kathasaritsagara,"sokss_18,2.78","sphurantīrmantrasāṃnidhyānmatirevamajāyata /
na karomi kimarthārtham upāyamiha yuktitaḥ","स्फुरन्तीर्मन्त्रसांनिध्यान्मतिरेवमजायत /
न करोमि किमर्थार्थम् उपायमिह युक्तितः"
Kathasaritsagara,"sokss_18,2.79","siddhaścedbhadramathavā na siddhaḥ kā kṣatirmama /
ityālocyābravīddyūtāyākṣipandevatāḥ sa tāḥ","सिद्धश्चेद्भद्रमथवा न सिद्धः का क्षतिर्मम /
इत्यालोच्याब्रवीद्द्यूतायाक्षिपन्देवताः स ताः"
Kathasaritsagara,"sokss_18,2.80","eta bhoḥ saha yuṣmābhir dīvyāmīhāham eva ca /
sabhyas tathā pātayitā jitaṃ sadyaś ca dīyate","एत भोः सह युष्माभिर् दीव्यामीहाहम् एव च /
सभ्यस् तथा पातयिता जितं सद्यश् च दीयते"
Kathasaritsagara,"sokss_18,2.81","ity uktāstena tāstūṣṇīṃ yattasthustadapātayat /
ṭhiṇṭhākarālaḥ sa paṇaṃ kṛtvā citrā varāṭikāḥ","इत्य् उक्तास्तेन तास्तूष्णीं यत्तस्थुस्तदपातयत् /
ठिण्ठाकरालः स पणं कृत्वा चित्रा वराटिकाः"
Kathasaritsagara,"sokss_18,2.82","aṅgīkṛtaṃ pātanaṃ syātkitavenāniṣedhatā /
iti dyūte hi sarvatra sthitirdyūtakṛtāṃ sadā","अङ्गीकृतं पातनं स्यात्कितवेनानिषेधता /
इति द्यूते हि सर्वत्र स्थितिर्द्यूतकृतां सदा"
Kathasaritsagara,"sokss_18,2.83","tato jitvā bahu svarṇaṃ devatāstā jagāda saḥ /
jitaṃ prayacchata dhanaṃ mahyamābhāṣitaṃ yathā","ततो जित्वा बहु स्वर्णं देवतास्ता जगाद सः /
जितं प्रयच्छत धनं मह्यमाभाषितं यथा"
Kathasaritsagara,"sokss_18,2.84","ity ucyamānāḥ kitavenāsakṛt tena tā yadā /
devatā nālapan kiṃcit tadā vakti sma sa krudhā","इत्य् उच्यमानाः कितवेनासकृत् तेन ता यदा /
देवता नालपन् किंचित् तदा वक्ति स्म स क्रुधा"
Kathasaritsagara,"sokss_18,2.85","yadi sthitāḥ sthas tūṣṇīṃ tatkriyate kitavasya yat /
adattahāritārthasya śilābhūtasya tiṣṭhataḥ","यदि स्थिताः स्थस् तूष्णीं तत्क्रियते कितवस्य यत् /
अदत्तहारितार्थस्य शिलाभूतस्य तिष्ठतः"
Kathasaritsagara,"sokss_18,2.86","yamadaṃṣṭrāgratīkṣṇena krakacenāṅgapāṭanam /
tadahaṃ vaḥ kariṣyāmi nahyapekṣāsti kāpi me","यमदंष्ट्राग्रतीक्ष्णेन क्रकचेनाङ्गपाटनम् /
तदहं वः करिष्यामि नह्यपेक्षास्ति कापि मे"
Kathasaritsagara,"sokss_18,2.87","ity uktvā yāvadādāya krakacaṃ so 'bhidhāvati /
tāvattasmai daduḥ svarṇaṃ devatāstā yathājitam","इत्य् उक्त्वा यावदादाय क्रकचं सो ऽभिधावति /
तावत्तस्मै ददुः स्वर्णं देवतास्ता यथाजितम्"
Kathasaritsagara,"sokss_18,2.88","hārayitvā ca tatprātarnaktametya tathaiva saḥ /
ācakarṣa haṭhadyūtenārthaṃ mātṛgaṇātpunaḥ","हारयित्वा च तत्प्रातर्नक्तमेत्य तथैव सः /
आचकर्ष हठद्यूतेनार्थं मातृगणात्पुनः"
Kathasaritsagara,"sokss_18,2.89","evaṃ sa kurute yāvat pratyahaṃ tāvadekadā /
jagāda devī cāmuṇḍā mātṛstāḥ khinnamānasāḥ","एवं स कुरुते यावत् प्रत्यहं तावदेकदा /
जगाद देवी चामुण्डा मातृस्ताः खिन्नमानसाः"
Kathasaritsagara,"sokss_18,2.90","ito 'haṃ nirgato dyūtādityāhūto bravīti yaḥ /
sa nākṣepya iti dyūte śailīyaṃ mātṛdevatāḥ","इतो ऽहं निर्गतो द्यूतादित्याहूतो ब्रवीति यः /
स नाक्षेप्य इति द्यूते शैलीयं मातृदेवताः"
Kathasaritsagara,"sokss_18,2.91","tasmādāhvayamānaṃ taṃ tadevoktvā nirasyata /
iti cāmuṇḍayoktāstā devyaścetasi tadvyadhuḥ","तस्मादाह्वयमानं तं तदेवोक्त्वा निरस्यत /
इति चामुण्डयोक्तास्ता देव्यश्चेतसि तद्व्यधुः"
Kathasaritsagara,"sokss_18,2.92","niśi prāptaṃ kṛtāhvānaṃ kitavaṃ taṃ ca devane /
nirgatāḥ sma ito dyūtādityūcuḥ sarvadevatāḥ","निशि प्राप्तं कृताह्वानं कितवं तं च देवने /
निर्गताः स्म इतो द्यूतादित्यूचुः सर्वदेवताः"
Kathasaritsagara,"sokss_18,2.93","evaṃ nirākṛtaṣṭhiṇṭhākarālastābhir eva saḥ /
tatprabhuṃ taṃ mahākālamevāhvayata devitum","एवं निराकृतष्ठिण्ठाकरालस्ताभिर् एव सः /
तत्प्रभुं तं महाकालमेवाह्वयत देवितुम्"
Kathasaritsagara,"sokss_18,2.94","so 'pi labdhāvakāśaṃ taṃ matvā haṭhadurodare /
nirgato 'ham ito dyūtād iti devaḥ kilābravīt","सो ऽपि लब्धावकाशं तं मत्वा हठदुरोदरे /
निर्गतो ऽहम् इतो द्यूताद् इति देवः किलाब्रवीत्"
Kathasaritsagara,"sokss_18,2.95","akṣīṇadoṣādviṣamādiṣṭāniṣṭabhayojjhitāt /
durjanādbata devā apyaśaktā iva bibhyati","अक्षीणदोषाद्विषमादिष्टानिष्टभयोज्झितात् /
दुर्जनाद्बत देवा अप्यशक्ता इव बिभ्यति"
Kathasaritsagara,"sokss_18,2.96","tathā durodarācārabhagnakaitavayuktinā /
tena ṭhiṇṭhākarālena khinnenaivamacintyata","तथा दुरोदराचारभग्नकैतवयुक्तिना /
तेन ठिण्ठाकरालेन खिन्नेनैवमचिन्त्यत"
Kathasaritsagara,"sokss_18,2.97","aho dyūtasthitiṃ devaiḥ śikṣitvāsmi nirākṛtaḥ /
tad etam eva deveśam idānīṃ śaraṇaṃ śraye","अहो द्यूतस्थितिं देवैः शिक्षित्वास्मि निराकृतः /
तद् एतम् एव देवेशम् इदानीं शरणं श्रये"
Kathasaritsagara,"sokss_18,2.98","ityākalayya hṛdaye parigṛhyaiva pādayoḥ /
stuvaṃṣṭhiṇṭhākarālastaṃ mahākālaṃ vyajijñapat","इत्याकलय्य हृदये परिगृह्यैव पादयोः /
स्तुवंष्ठिण्ठाकरालस्तं महाकालं व्यजिज्ञपत्"
Kathasaritsagara,"sokss_18,2.99","devyā dyūtajiteṣvinduvṛṣakuñjaracarmasu /
jānunyastakapolaṃ te naumi nagnāṅgamāsitam","देव्या द्यूतजितेष्विन्दुवृषकुञ्जरचर्मसु /
जानुन्यस्तकपोलं ते नौमि नग्नाङ्गमासितम्"
Kathasaritsagara,"sokss_18,2.100","yadicchāmātratas tās tā vibhūtīr dadate surāḥ /
yo nirīho jaṭābhasmakapālaikaparigrahaḥ","यदिच्छामात्रतस् तास् ता विभूतीर् ददते सुराः /
यो निरीहो जटाभस्मकपालैकपरिग्रहः"
Kathasaritsagara,"sokss_18,2.101","sa salobho 'dya jātastvaṃ mandapuṇye kathaṃ mayi /
yadalpahetor mām evaṃ hā vañcayitum īhase","स सलोभो ऽद्य जातस्त्वं मन्दपुण्ये कथं मयि /
यदल्पहेतोर् माम् एवं हा वञ्चयितुम् ईहसे"
Kathasaritsagara,"sokss_18,2.102","kalpavṛkṣo 'py adhanyānāṃ nāśāṃ pūrayati dhruvam /
yadbibharṣi na māṃ nātha bhṛtaviśvo 'pi bhair ava","कल्पवृक्षो ऽप्य् अधन्यानां नाशां पूरयति ध्रुवम् /
यद्बिभर्षि न मां नाथ भृतविश्वो ऽपि भैर् अव"
Kathasaritsagara,"sokss_18,2.103","tatprapannasya me kaṣṭavyasanāviṣṭacetasaḥ /
vyatikramam api sthāṇo bhagavan kṣantum arhasi","तत्प्रपन्नस्य मे कष्टव्यसनाविष्टचेतसः /
व्यतिक्रमम् अपि स्थाणो भगवन् क्षन्तुम् अर्हसि"
Kathasaritsagara,"sokss_18,2.104","tryakṣastvaṃ tādṛgevāhaṃ bhasmāṅge te mamāpi tat /
tvaṃ kapāle yathā bhuṅkṣe tathaivāhaṃ dayasya me","त्र्यक्षस्त्वं तादृगेवाहं भस्माङ्गे ते ममापि तत् /
त्वं कपाले यथा भुङ्क्षे तथैवाहं दयस्य मे"
Kathasaritsagara,"sokss_18,2.105","yuṣmābhiḥ samamālapya kathaṃ nu kitavair aham /
sahālapiṣyāmi punastanmāmāpannamuddhara","युष्माभिः सममालप्य कथं नु कितवैर् अहम् /
सहालपिष्यामि पुनस्तन्मामापन्नमुद्धर"
Kathasaritsagara,"sokss_18,2.106","ityādi tāvadastauṣītkitavastaṃ sa bhair avam /
tāvat sa parituṣyaivaṃ devaḥ sākṣāduvāca tam","इत्यादि तावदस्तौषीत्कितवस्तं स भैर् अवम् /
तावत् स परितुष्यैवं देवः साक्षादुवाच तम्"
Kathasaritsagara,"sokss_18,2.107","ṭhiṇṭhākarāla tuṣṭo 'smi tava mā smādhṛtiṃ kṛthāḥ /
ahaṃ dāsyāmi te bhogān ihaivāssva mamāntike","ठिण्ठाकराल तुष्टो ऽस्मि तव मा स्माधृतिं कृथाः /
अहं दास्यामि ते भोगान् इहैवास्स्व ममान्तिके"
Kathasaritsagara,"sokss_18,2.108","iti devājñayā tatra tasthau sa kitavastadā /
tatprasādādupanatāṃ bhuñjāno bhogasaṃpadam","इति देवाज्ञया तत्र तस्थौ स कितवस्तदा /
तत्प्रसादादुपनतां भुञ्जानो भोगसंपदम्"
Kathasaritsagara,"sokss_18,2.109","ekadā ca mahākālatīrthe 'tra snātumāgatāḥ /
rātrāvapsaraso dṛṣṭvā sa devo vyādideśa tam","एकदा च महाकालतीर्थे ऽत्र स्नातुमागताः /
रात्रावप्सरसो दृष्ट्वा स देवो व्यादिदेश तम्"
Kathasaritsagara,"sokss_18,2.110","āsāṃ snātuṃ pravṛttānāṃ sarvāsāṃ surayoṣitāsm /
taṭanyastāni vāsāṃsi laghu hṛtvā tvamānaya","आसां स्नातुं प्रवृत्तानां सर्वासां सुरयोषितास्म् /
तटन्यस्तानि वासांसि लघु हृत्वा त्वमानय"
Kathasaritsagara,"sokss_18,2.111","yāvadetā na dāsyanti tubhyametāṃ kalāvatīm /
apsaraḥkanyakāṃ tāvadāsāṃ vastrāṇi mā mucaḥ","यावदेता न दास्यन्ति तुभ्यमेतां कलावतीम् /
अप्सरःकन्यकां तावदासां वस्त्राणि मा मुचः"
Kathasaritsagara,"sokss_18,2.112","evaṃsa bhair aveṇokto gatvāmaramṛgīdṛśām /
ṭhiṇṭhākarālaḥ snāntīnāṃ tāsāṃ vastrāṇyapāharat","एवंस भैर् अवेणोक्तो गत्वामरमृगीदृशाम् /
ठिण्ठाकरालः स्नान्तीनां तासां वस्त्राण्यपाहरत्"
Kathasaritsagara,"sokss_18,2.113","muñca muñcāmbarāṇyasmānmā sma kārṣīrdigambarāḥ /
iti bruvāṇāś ca sa tā vyājahāra haraujasā","मुञ्च मुञ्चाम्बराण्यस्मान्मा स्म कार्षीर्दिगम्बराः /
इति ब्रुवाणाश् च स ता व्याजहार हरौजसा"
Kathasaritsagara,"sokss_18,2.114","kanyāṃ kalāvatīmetāṃ yadi mahyaṃ prayacchatha /
tadahaṃ vo vimokṣyāmi vāsāṃsyetāni nānyathā","कन्यां कलावतीमेतां यदि मह्यं प्रयच्छथ /
तदहं वो विमोक्ष्यामि वासांस्येतानि नान्यथा"
Kathasaritsagara,"sokss_18,2.115","tac chrutvā taṃ durādharṣaṃ dṛṣṭvā smṛtvā ca tādṛśam /
śakraśāpaṃ kalāvatyāstāścaitatpratipedire","तच् छ्रुत्वा तं दुराधर्षं दृष्ट्वा स्मृत्वा च तादृशम् /
शक्रशापं कलावत्यास्ताश्चैतत्प्रतिपेदिरे"
Kathasaritsagara,"sokss_18,2.116","daduḥ kalāvatīṃ tāṃ ca tasmāy ujjhitavāsase /
ṭhiṇṭhākarālāya tato vidhinālambuṣāsutām","ददुः कलावतीं तां च तस्माय् उज्झितवाससे /
ठिण्ठाकरालाय ततो विधिनालम्बुषासुताम्"
Kathasaritsagara,"sokss_18,2.117","athāpsaraḥsu yātāsu kalāvatyā tayā saha /
tasthau ṭhiṇṭhākarālo 'sau devecchānirmitāspadaḥ","अथाप्सरःसु यातासु कलावत्या तया सह /
तस्थौ ठिण्ठाकरालो ऽसौ देवेच्छानिर्मितास्पदः"
Kathasaritsagara,"sokss_18,2.118","kalāvatī ca devendram upasthātumagāddivā /
tridivaṃ rajanau taṃ ca sadā patim upāyayau","कलावती च देवेन्द्रम् उपस्थातुमगाद्दिवा /
त्रिदिवं रजनौ तं च सदा पतिम् उपाययौ"
Kathasaritsagara,"sokss_18,2.119","tvatprāptihetunā śakraśāpena mama vallabha /
varāyitamiti prītyā kadācidbruvatī ca sā","त्वत्प्राप्तिहेतुना शक्रशापेन मम वल्लभ /
वरायितमिति प्रीत्या कदाचिद्ब्रुवती च सा"
Kathasaritsagara,"sokss_18,2.120","tena ṭhiṇthākarālena patyā tacchāpakāraṇam /
pṛṣṭvā satī suravadhūḥ kalāvaty abravīd idam","तेन ठिण्थाकरालेन पत्या तच्छापकारणम् /
पृष्ट्वा सती सुरवधूः कलावत्य् अब्रवीद् इदम्"
Kathasaritsagara,"sokss_18,2.121","dṛṣṭvodyāne surāñjātu maryabhogāḥ stutā mayā /
nindantyā dviviṣadbhogān dṛṣṭimātropabhogadān","दृष्ट्वोद्याने सुराञ्जातु मर्यभोगाः स्तुता मया /
निन्दन्त्या द्विविषद्भोगान् दृष्टिमात्रोपभोगदान्"
Kathasaritsagara,"sokss_18,2.122","tadbuddhvā devarājo māmaśapadgaccha bhokṣyase /
martyena pariṇītā tvaṃ bhogāṃstanmānuṣāniti","तद्बुद्ध्वा देवराजो मामशपद्गच्छ भोक्ष्यसे /
मर्त्येन परिणीता त्वं भोगांस्तन्मानुषानिति"
Kathasaritsagara,"sokss_18,2.123","tenāyamāvayor jātaḥ saṃyogo 'nyonyasaṃmataḥ /
śvaś ca nākāccireṇaiṣyābhyahaṃ mā bhūc ca te 'dhṛtiḥ","तेनायमावयोर् जातः संयोगो ऽन्योन्यसंमतः /
श्वश् च नाकाच्चिरेणैष्याभ्यहं मा भूच् च ते ऽधृतिः"
Kathasaritsagara,"sokss_18,2.124","rambhā navaprayogaṃ hi nartiṣyati hareḥ puraḥ /
ā tatsamāpter asmābhiḥ sthātavyaṃ tatra ca priya","रम्भा नवप्रयोगं हि नर्तिष्यति हरेः पुरः /
आ तत्समाप्तेर् अस्माभिः स्थातव्यं तत्र च प्रिय"
Kathasaritsagara,"sokss_18,2.125","tataṣṭhiṇṭhākarālastāṃ premadurlalito 'bhyadhāt /
ahaṃ drakṣyāmi tannṛtyaṃ guptaṃ tatraiva māṃ naya","ततष्ठिण्ठाकरालस्तां प्रेमदुर्ललितो ऽभ्यधात् /
अहं द्रक्ष्यामि तन्नृत्यं गुप्तं तत्रैव मां नय"
Kathasaritsagara,"sokss_18,2.126","etac chrutvā kalāvatyā tayā sa jagade patiḥ /
yujyate kathametanme kupyedbuddhvā hi devarāṭ","एतच् छ्रुत्वा कलावत्या तया स जगदे पतिः /
युज्यते कथमेतन्मे कुप्येद्बुद्ध्वा हि देवराट्"
Kathasaritsagara,"sokss_18,2.127","evam ukto 'pi nirbandhaṃ yadā tasyāścakāra saḥ /
tadā kalāvatī snehānnetuṃ taṃ pratyapadyata","एवम् उक्तो ऽपि निर्बन्धं यदा तस्याश्चकार सः /
तदा कलावती स्नेहान्नेतुं तं प्रत्यपद्यत"
Kathasaritsagara,"sokss_18,2.128","prātaḥ prabhāvagūḍhaṃ taṃ kṛtvā karṇotpalāntare /
ṭhiṇṭhākarālamanayatsā mahendrasya mandiram","प्रातः प्रभावगूढं तं कृत्वा कर्णोत्पलान्तरे /
ठिण्ठाकरालमनयत्सा महेन्द्रस्य मन्दिरम्"
Kathasaritsagara,"sokss_18,2.129","surebhaśobhitadvāraṃ nandanodyānasundaram /
dṛṣṭvā ṭhiṇṭhākarālastaddevamānī tutoṣa saḥ","सुरेभशोभितद्वारं नन्दनोद्यानसुन्दरम् /
दृष्ट्वा ठिण्ठाकरालस्तद्देवमानी तुतोष सः"
Kathasaritsagara,"sokss_18,2.130","dadarśa cātra vṛtrārerāsthāne tridaśāśrite /
pragītasvarvadhūsārthaṃ rambhānṛttotsavādbhutam","ददर्श चात्र वृत्रारेरास्थाने त्रिदशाश्रिते /
प्रगीतस्वर्वधूसार्थं रम्भानृत्तोत्सवाद्भुतम्"
Kathasaritsagara,"sokss_18,2.131","nāradādipraṇītāni sarvātodyāni cāśṛṇot /
prasanne hi kimaprāpyamastīha parameśvare","नारदादिप्रणीतानि सर्वातोद्यानि चाशृणोत् /
प्रसन्ने हि किमप्राप्यमस्तीह परमेश्वरे"
Kathasaritsagara,"sokss_18,2.132","tataḥ prekṣaṇakasyānte tatrotthāya pravṛttavān /
divyaśchāgākṛtirbhaṇḍo nartituṃ divyabhaṅgibhiḥ","ततः प्रेक्षणकस्यान्ते तत्रोत्थाय प्रवृत्तवान् /
दिव्यश्छागाकृतिर्भण्डो नर्तितुं दिव्यभङ्गिभिः"
Kathasaritsagara,"sokss_18,2.133","ṭhiṇṭhākarālo dṛṣṭvā taṃ parijñāya vyacintayat /
aho etamahaṃ paśyamyujjayinyāmajaṃ paśum","ठिण्ठाकरालो दृष्ट्वा तं परिज्ञाय व्यचिन्तयत् /
अहो एतमहं पश्यम्युज्जयिन्यामजं पशुम्"
Kathasaritsagara,"sokss_18,2.134","ihendrasya puraścāyamīdṛśo bhaṇḍanartakaḥ /
atarkyā divyamāyeyaṃ vicitrā bata kācana","इहेन्द्रस्य पुरश्चायमीदृशो भण्डनर्तकः /
अतर्क्या दिव्यमायेयं विचित्रा बत काचन"
Kathasaritsagara,"sokss_18,2.135","evaṃ ṭhiṇṭhākarālasya tasya cintayato hṛdi /
nṛttānte chāgabhaṇḍasya śakrāsthānaṃ nyavartata","एवं ठिण्ठाकरालस्य तस्य चिन्तयतो हृदि /
नृत्तान्ते छागभण्डस्य शक्रास्थानं न्यवर्तत"
Kathasaritsagara,"sokss_18,2.136","tataḥ kalāvatī hṛṣṭā sā karṇotpalasaṃśritam /
ṭhiṇṭhākarālaṃ svasthānamānināya tathaiva tam","ततः कलावती हृष्टा सा कर्णोत्पलसंश्रितम् /
ठिण्ठाकरालं स्वस्थानमानिनाय तथैव तम्"
Kathasaritsagara,"sokss_18,2.137","ṭhiṇṭhākarālaś cānyedyur ujjayinyāṃ tam āgatam /
dṛṣṭvā chāgākṛtiṃ darpād devabhaṇḍam abhāṣata","ठिण्ठाकरालश् चान्येद्युर् उज्जयिन्यां तम् आगतम् /
दृष्ट्वा छागाकृतिं दर्पाद् देवभण्डम् अभाषत"
Kathasaritsagara,"sokss_18,2.138","are mamāgrato nṛtya nṛtyasīndrāgrato yathā /
anyathā na kṣamiṣye te tannṛtaṃ bhaṇḍa darśaya","अरे ममाग्रतो नृत्य नृत्यसीन्द्राग्रतो यथा /
अन्यथा न क्षमिष्ये ते तन्नृतं भण्ड दर्शय"
Kathasaritsagara,"sokss_18,2.139","tac chrutvā vismitaśchāgastūṣṇīm eva babhūva saḥ /
kuto 'yaṃ mānuṣo 'pyevaṃ māṃ jānātīti cintayan","तच् छ्रुत्वा विस्मितश्छागस्तूष्णीम् एव बभूव सः /
कुतो ऽयं मानुषो ऽप्येवं मां जानातीति चिन्तयन्"
Kathasaritsagara,"sokss_18,2.140","nirbandhenocyamāno yannaiva cchāgo nanarta saḥ /
tatsa ṭhiṇṭhākarālastaṃ laguḍair mūrdhnyatāḍayat","निर्बन्धेनोच्यमानो यन्नैव च्छागो ननर्त सः /
तत्स ठिण्ठाकरालस्तं लगुडैर् मूर्ध्न्यताडयत्"
Kathasaritsagara,"sokss_18,2.141","tataḥ sa gatvā śakrāya tathaiva cchāgalo 'khilam /
sravadraktena śirasā yathāvṛttaṃ nyavedayat","ततः स गत्वा शक्राय तथैव च्छागलो ऽखिलम् /
स्रवद्रक्तेन शिरसा यथावृत्तं न्यवेदयत्"
Kathasaritsagara,"sokss_18,2.142","indro 'pi praṇidhānena bubudhe tadyathā divam /
ṭhiṇṭhākarālamānaiṣīdrambhānṛtte kalāvatī","इन्द्रो ऽपि प्रणिधानेन बुबुधे तद्यथा दिवम् /
ठिण्ठाकरालमानैषीद्रम्भानृत्ते कलावती"
Kathasaritsagara,"sokss_18,2.143","yathā ca cchāganṛttaṃ taddṛṣṭaṃ tenāparādhinā /
tataḥ kalāvatīmevamāhūyendraḥ śaśāpa saḥ","यथा च च्छागनृत्तं तद्दृष्टं तेनापराधिना /
ततः कलावतीमेवमाहूयेन्द्रः शशाप सः"
Kathasaritsagara,"sokss_18,2.144","nṛttārthamasya cchāgasya yenāvasthā kṛtedṛśī /
rāgāttaṃ mānuṣaṃ guptaṃ yadihānītavatyasi","नृत्तार्थमस्य च्छागस्य येनावस्था कृतेदृशी /
रागात्तं मानुषं गुप्तं यदिहानीतवत्यसि"
Kathasaritsagara,"sokss_18,2.145","tadgaccha narasiṃhena rājñā nāgapure pure /
devāgāre kṛte stambhe bhava tvaṃ sālabhañjikā","तद्गच्छ नरसिंहेन राज्ञा नागपुरे पुरे /
देवागारे कृते स्तम्भे भव त्वं सालभञ्जिका"
Kathasaritsagara,"sokss_18,2.146","ity uktavān kalāvatyā mātrālambuṣayā tayā /
śakro 'nunāthitaḥ kṛcchrād evaṃ śāpāntam ādiśat","इत्य् उक्तवान् कलावत्या मात्रालम्बुषया तया /
शक्रो ऽनुनाथितः कृच्छ्राद् एवं शापान्तम् आदिशत्"
Kathasaritsagara,"sokss_18,2.147","yadā bahvabdaniṣpannaṃ devaveśma vinaśya tat /
bhaviṣyati samaṃ bhūmerasyāḥ śāpakṣayastadā","यदा बह्वब्दनिष्पन्नं देववेश्म विनश्य तत् /
भविष्यति समं भूमेरस्याः शापक्षयस्तदा"
Kathasaritsagara,"sokss_18,2.148","itīndraśāpaśāpāntāvevaṃ sāśruḥ śaśaṃsa sā /
tasmai kalāvatī ṭhiṇṭhākarālāya savācya tam","इतीन्द्रशापशापान्तावेवं साश्रुः शशंस सा /
तस्मै कलावती ठिण्ठाकरालाय सवाच्य तम्"
Kathasaritsagara,"sokss_18,2.149","dattvā svābharaṇaṃ tasmai tirobhūya viveśa ca /
gatvā nāgapure devagṛhastambhāgraputrikām","दत्त्वा स्वाभरणं तस्मै तिरोभूय विवेश च /
गत्वा नागपुरे देवगृहस्तम्भाग्रपुत्रिकाम्"
Kathasaritsagara,"sokss_18,2.150","ṭhiṇṭhākarālo 'pi tatas tadviyogaviṣāhataḥ /
na dadarśa na śuśrāva luloṭha bhuvi mūrcchitaḥ","ठिण्ठाकरालो ऽपि ततस् तद्वियोगविषाहतः /
न ददर्श न शुश्राव लुलोठ भुवि मूर्च्छितः"
Kathasaritsagara,"sokss_18,2.151","aho rahasyaṃ matvāpi mūḍhenāviṣkṛtaṃ mayā /
nisargacapalānāṃ hi mādṛśāṃ saṃyamaḥ kutaḥ","अहो रहस्यं मत्वापि मूढेनाविष्कृतं मया /
निसर्गचपलानां हि मादृशां संयमः कुतः"
Kathasaritsagara,"sokss_18,2.152","tadidānīmayaṃ prāpto viyogo viṣamo mayā /
ityādilabdhasaṃjñaś ca kitavo vilalāpa saḥ","तदिदानीमयं प्राप्तो वियोगो विषमो मया /
इत्यादिलब्धसंज्ञश् च कितवो विललाप सः"
Kathasaritsagara,"sokss_18,2.153","kṣaṇāccācintayatkālo vaiklavyasyaiva naiva me /
gṛhītadhair yaḥ śāpāsntahetostasyā na kiṃ yate","क्षणाच्चाचिन्तयत्कालो वैक्लव्यस्यैव नैव मे /
गृहीतधैर् यः शापास्न्तहेतोस्तस्या न किं यते"
Kathasaritsagara,"sokss_18,2.154","ity ālocya vicāryātha pravrāḍveṣaṃ vidhāya saḥ /
sākṣasūtrājinajaṭaṃ dhūrto nāgapuraṃ yayau","इत्य् आलोच्य विचार्याथ प्रव्राड्वेषं विधाय सः /
साक्षसूत्राजिनजटं धूर्तो नागपुरं ययौ"
Kathasaritsagara,"sokss_18,2.155","tatrāṭavyāṃ catasṛṣu nyadhāddikṣu purādbahiḥ /
kāntālaṃkārakalaśānnikhāya caturo bhuvi","तत्राटव्यां चतसृषु न्यधाद्दिक्षु पुराद्बहिः /
कान्तालंकारकलशान्निखाय चतुरो भुवि"
Kathasaritsagara,"sokss_18,2.156","pañcamaṃ ca mahāratnasapūrṇaṃ nicakhāna saḥ /
nagarāntarniśi svair aṃ devāgrāpaṇabhūtale","पञ्चमं च महारत्नसपूर्णं निचखान सः /
नगरान्तर्निशि स्वैर् अं देवाग्रापणभूतले"
Kathasaritsagara,"sokss_18,2.157","evaṃ kṛtvā sa tatrāsīnnadyāstīre kṛtoṭajaḥ /
āśritya kaitavatapaḥ kṛtakadhyānajapyavān","एवं कृत्वा स तत्रासीन्नद्यास्तीरे कृतोटजः /
आश्रित्य कैतवतपः कृतकध्यानजप्यवान्"
Kathasaritsagara,"sokss_18,2.158","kurvandinasya triḥ snānaṃ bhuñjāno bhaikṣyamambubhiḥ /
prakṣālya dṛṣadi prāpa sa mahātāpasaprathām","कुर्वन्दिनस्य त्रिः स्नानं भुञ्जानो भैक्ष्यमम्बुभिः /
प्रक्षाल्य दृषदि प्राप स महातापसप्रथाम्"
Kathasaritsagara,"sokss_18,2.159","kramāc chrutipathāyāto rājñā so 'bhyarthito 'pi yat /
nāgātadantikaṃ tatsa rājā tatpārśvamāyayau","क्रमाच् छ्रुतिपथायातो राज्ञा सो ऽभ्यर्थितो ऽपि यत् /
नागातदन्तिकं तत्स राजा तत्पार्श्वमाययौ"
Kathasaritsagara,"sokss_18,2.160","sthitvā kathābhiś ca ciraṃ sāyaṃ tasmin yiyāsati /
rājñy akasmāc chivā cakre śabdaṃ tatra vidūrataḥ","स्थित्वा कथाभिश् च चिरं सायं तस्मिन् यियासति /
राज्ञ्य् अकस्माच् छिवा चक्रे शब्दं तत्र विदूरतः"
Kathasaritsagara,"sokss_18,2.161","tac chrutvā tāpasacchadmā kitavo hasati sma saḥ /
kimetaditi pṛṣṭaś ca kimanenetyabhāṣata","तच् छ्रुत्वा तापसच्छद्मा कितवो हसति स्म सः /
किमेतदिति पृष्टश् च किमनेनेत्यभाषत"
Kathasaritsagara,"sokss_18,2.162","nirbandhāc ca nṛpe pṛcchatyuvācaivaṃ sa māyikaḥ /
aṭavyāṃ nagarasyāsya pūrvato vetasītale","निर्बन्धाच् च नृपे पृच्छत्युवाचैवं स मायिकः /
अटव्यां नगरस्यास्य पूर्वतो वेतसीतले"
Kathasaritsagara,"sokss_18,2.163","ratnābharaṇapūrṇo 'sti kalaśastadgṛhāṇa tam /
ity uktaṃ me rutajñasya nṛpate śivayaitayā","रत्नाभरणपूर्णो ऽस्ति कलशस्तद्गृहाण तम् /
इत्य् उक्तं मे रुतज्ञस्य नृपते शिवयैतया"
Kathasaritsagara,"sokss_18,2.164","uktvaivaṃ kautukāviṣṭaṃ nītvā taṃ tatra bhūpatim /
khātvā sa bhūmimuddhṛtya tasmai taṃ kalaśaṃ dadau","उक्त्वैवं कौतुकाविष्टं नीत्वा तं तत्र भूपतिम् /
खात्वा स भूमिमुद्धृत्य तस्मै तं कलशं ददौ"
Kathasaritsagara,"sokss_18,2.165","tataḥ sa labdhābharaṇaḥ saṃjātapratyayo nṛpaḥ /
jñāninaṃ satyavācaṃ taṃ mene niḥspṛhatāpasam","ततः स लब्धाभरणः संजातप्रत्ययो नृपः /
ज्ञानिनं सत्यवाचं तं मेने निःस्पृहतापसम्"
Kathasaritsagara,"sokss_18,2.166","ānīya svāśramaṃ taṃ ca muhurnatvā ca pādayoḥ /
sa yayau mandiraṃ naktaṃ sāmātyastadguṇānstuvan","आनीय स्वाश्रमं तं च मुहुर्नत्वा च पादयोः /
स ययौ मन्दिरं नक्तं सामात्यस्तद्गुणान्स्तुवन्"
Kathasaritsagara,"sokss_18,2.167","evaṃ kramāttamāyāntaṃ dhūrto rutamiṣānnṛpam /
so 'nyāṃs trīn ratnakalaśān digbhyo 'nyabhyo vyalambhayat","एवं क्रमात्तमायान्तं धूर्तो रुतमिषान्नृपम् /
सो ऽन्यांस् त्रीन् रत्नकलशान् दिग्भ्यो ऽन्यभ्यो व्यलम्भयत्"
Kathasaritsagara,"sokss_18,2.168","tataḥ sa rājā paurāś ca mantriṇo 'ntapurāṇi ca /
tattāpasaikabhaktāni tanmayānyeva jajñire","ततः स राजा पौराश् च मन्त्रिणो ऽन्तपुराणि च /
तत्तापसैकभक्तानि तन्मयान्येव जज्ञिरे"
Kathasaritsagara,"sokss_18,2.169","ekadā nīyamānaś ca devāgārekṣaṇāya saḥ /
rājñā kutāpaso 'śrauṣīd āpaṇe kākavāśitam","एकदा नीयमानश् च देवागारेक्षणाय सः /
राज्ञा कुतापसो ऽश्रौषीद् आपणे काकवाशितम्"
Kathasaritsagara,"sokss_18,2.170","tato 'bravīttaṃ rājānaṃ śrutā kākasya vāktvayā /
āpaṇe 'traiva devāgre nikhāto bhuvi tiṣṭhati","ततो ऽब्रवीत्तं राजानं श्रुता काकस्य वाक्त्वया /
आपणे ऽत्रैव देवाग्रे निखातो भुवि तिष्ठति"
Kathasaritsagara,"sokss_18,2.171","sadratnapūrṇaḥ kalaśaḥ kasmātso 'pi na gṛhyate /
ity etad uktaṃ kākena tadehi svīkuruṣva tat","सद्रत्नपूर्णः कलशः कस्मात्सो ऽपि न गृह्यते /
इत्य् एतद् उक्तं काकेन तदेहि स्वीकुरुष्व तत्"
Kathasaritsagara,"sokss_18,2.172","ity uktvā tatra nītvā taṃ bhūmer uddhṛtya bhūbhṛte /
sadratnakalaśaṃ prādāt sa tasmai kūṭatāpasaḥ","इत्य् उक्त्वा तत्र नीत्वा तं भूमेर् उद्धृत्य भूभृते /
सद्रत्नकलशं प्रादात् स तस्मै कूटतापसः"
Kathasaritsagara,"sokss_18,2.173","tato 'tiparitoṣātsa svayaṃ has te 'valambya tam /
kapaṭajñāninaṃ rājā devāgāraṃ praviṣṭavān","ततो ऽतिपरितोषात्स स्वयं हस् ते ऽवलम्ब्य तम् /
कपटज्ञानिनं राजा देवागारं प्रविष्टवान्"
Kathasaritsagara,"sokss_18,2.174","tatra stambhe samādhūya parivrāṭ sālabhañjikām /
anupraviṣṭāṃ priyayā kalāvatyā dadarśa tām","तत्र स्तम्भे समाधूय परिव्राट् सालभञ्जिकाम् /
अनुप्रविष्टां प्रियया कलावत्या ददर्श ताम्"
Kathasaritsagara,"sokss_18,2.175","kalāvatī ca tatsālabhañjikārūpadhāriṇī /
duḥkhitā taṃ patiṃ dṛṣṭvā prārebhe tatra roditum","कलावती च तत्सालभञ्जिकारूपधारिणी /
दुःखिता तं पतिं दृष्ट्वा प्रारेभे तत्र रोदितुम्"
Kathasaritsagara,"sokss_18,2.176","taddṛṣṭvā sānugo rājā savismayaviṣādavān /
jñānābhāsamapṛcchattaṃ kimidaṃ bhagavanniti","तद्दृष्ट्वा सानुगो राजा सविस्मयविषादवान् /
ज्ञानाभासमपृच्छत्तं किमिदं भगवन्निति"
Kathasaritsagara,"sokss_18,2.177","tato viṣaṇṇavibhrānta iva dhūrto jagāda saḥ /
ehi svabhavanaṃ tatra vacmyavaktavyam apy adaḥ","ततो विषण्णविभ्रान्त इव धूर्तो जगाद सः /
एहि स्वभवनं तत्र वच्म्यवक्तव्यम् अप्य् अदः"
Kathasaritsagara,"sokss_18,2.178","ity uktvā sa nṛpaṃ nītvā rājadhānīm uvāca tam /
asthāne kumuhūrte ca devāgāramidaṃ tvayā","इत्य् उक्त्वा स नृपं नीत्वा राजधानीम् उवाच तम् /
अस्थाने कुमुहूर्ते च देवागारमिदं त्वया"
Kathasaritsagara,"sokss_18,2.179","yatkṛtaṃ tattṛṭīye 'hni bhaviṣyatyahitaṃ tava /
atastvaddarśanātsaiṣā prārodītstambhaputrikā","यत्कृतं तत्तृटीये ऽह्नि भविष्यत्यहितं तव /
अतस्त्वद्दर्शनात्सैषा प्रारोदीत्स्तम्भपुत्रिका"
Kathasaritsagara,"sokss_18,2.180","taccharīreṇa cet kṛtya tava nirloṭhya tan nṛpa /
adyaivaitaddrutaṃ devakulaṃ bhūmisamaṃ kuru","तच्छरीरेण चेत् कृत्य तव निर्लोठ्य तन् नृप /
अद्यैवैतद्द्रुतं देवकुलं भूमिसमं कुरु"
Kathasaritsagara,"sokss_18,2.181","susthāne sumuhūrte ca kurvanyatra surālayam /
animittaṃ śamaṃ yātu sarāṣṭrasyāstu te śivam","सुस्थाने सुमुहूर्ते च कुर्वन्यत्र सुरालयम् /
अनिमित्तं शमं यातु सराष्ट्रस्यास्तु ते शिवम्"
Kathasaritsagara,"sokss_18,2.182","ity uktastena sa nṛpaḥ samājñāpya bhayātprajāḥ /
ekāhenaiva taddevagṛhaṃ bhūmisamaṃ vyadhāt","इत्य् उक्तस्तेन स नृपः समाज्ञाप्य भयात्प्रजाः /
एकाहेनैव तद्देवगृहं भूमिसमं व्यधात्"
Kathasaritsagara,"sokss_18,2.183","sthānāntare ca prārebhe kartuṃ devakulaṃ punaḥ /
aho viśvāsya vañcyante dhūrtaiśchadmabhir īśvarāḥ","स्थानान्तरे च प्रारेभे कर्तुं देवकुलं पुनः /
अहो विश्वास्य वञ्च्यन्ते धूर्तैश्छद्मभिर् ईश्वराः"
Kathasaritsagara,"sokss_18,2.184","siddhakāryas tatas tyaktvā pravrāḍveṣaṃ palāyya saḥ /
ṭhiṇṭhākarālaḥ kitavaḥ prāyād ujjayinīṃ tataḥ","सिद्धकार्यस् ततस् त्यक्त्वा प्रव्राड्वेषं पलाय्य सः /
ठिण्ठाकरालः कितवः प्रायाद् उज्जयिनीं ततः"
Kathasaritsagara,"sokss_18,2.185","kalāvatī ca tadbuddhvā śāpamuktābhyupetya tam /
mārge hṛṣṭā samāśvāsya draṣṭumindramagāddivam","कलावती च तद्बुद्ध्वा शापमुक्ताभ्युपेत्य तम् /
मार्गे हृष्टा समाश्वास्य द्रष्टुमिन्द्रमगाद्दिवम्"
Kathasaritsagara,"sokss_18,2.186","indro 'pi vismito buddhvā tanmukhāttasya tatpateḥ /
māyāṃ tāṃ dyūtakārasya jahāsa ca tutoṣa ca","इन्द्रो ऽपि विस्मितो बुद्ध्वा तन्मुखात्तस्य तत्पतेः /
मायां तां द्यूतकारस्य जहास च तुतोष च"
Kathasaritsagara,"sokss_18,2.187","tataḥ prārśvasthitaḥ śakraṃ tam uvāca bṛhaspatiḥ /
vicitramāyāḥ kitavā īdṛśā eva sarvadā","ततः प्रार्श्वस्थितः शक्रं तम् उवाच बृहस्पतिः /
विचित्रमायाः कितवा ईदृशा एव सर्वदा"
Kathasaritsagara,"sokss_18,2.188","purākalpe tathā cābhūnnagare kitavaḥ kva cit /
kuṭṭinīkapaṭo nāma kapaṭadyūtakovidaḥ","पुराकल्पे तथा चाभून्नगरे कितवः क्व चित् /
कुट्टिनीकपटो नाम कपटद्यूतकोविदः"
Kathasaritsagara,"sokss_18,2.189","paralokagataṃ taṃ ca dharmarājaḥ kilābravīt /
kalpaṃ narakavāsas te kitavāsti svapātakaiḥ","परलोकगतं तं च धर्मराजः किलाब्रवीत् /
कल्पं नरकवासस् ते कितवास्ति स्वपातकैः"
Kathasaritsagara,"sokss_18,2.190","ekaṃ tu dinamindratvamasti dānavaśāttava /
dattaṃ brahmavide hyekaṃ suvarṇaṃ jātucittvayā","एकं तु दिनमिन्द्रत्वमस्ति दानवशात्तव /
दत्तं ब्रह्मविदे ह्येकं सुवर्णं जातुचित्त्वया"
Kathasaritsagara,"sokss_18,2.191","tadbrūhi pūrvaṃ kiṃ bhuṅkṣe narakaṃ kim utendratām /
tac chrutvā kitavo 'vocadbhuñje prāgindratāmiti","तद्ब्रूहि पूर्वं किं भुङ्क्षे नरकं किम् उतेन्द्रताम् /
तच् छ्रुत्वा कितवो ऽवोचद्भुञ्जे प्रागिन्द्रतामिति"
Kathasaritsagara,"sokss_18,2.192","tataḥ sa dharmarājena preṣitaḥ kitavo divi /
ekāhamindramutthāpya devai rājye 'bhyaṣicyata","ततः स धर्मराजेन प्रेषितः कितवो दिवि /
एकाहमिन्द्रमुत्थाप्य देवै राज्ये ऽभ्यषिच्यत"
Kathasaritsagara,"sokss_18,2.193","saṃprāptadevarājyaḥ sannānāyya kitavān sakhīn /
saveśyāś ca divaṃ devānādideśādhipatyataḥ","संप्राप्तदेवराज्यः सन्नानाय्य कितवान् सखीन् /
सवेश्याश् च दिवं देवानादिदेशाधिपत्यतः"
Kathasaritsagara,"sokss_18,2.194","nītvāsmānsarvatīrtheṣu sarvānsnapayata kṣaṇāt /
divyeṣv api ca bhaumeṣu saptadvīpagateṣv api","नीत्वास्मान्सर्वतीर्थेषु सर्वान्स्नपयत क्षणात् /
दिव्येष्व् अपि च भौमेषु सप्तद्वीपगतेष्व् अपि"
Kathasaritsagara,"sokss_18,2.195","anupraviśya cādyaiva bhūpatīn nikhilān bhuvi /
prayacchata mahādānāny asmadartham anāratam","अनुप्रविश्य चाद्यैव भूपतीन् निखिलान् भुवि /
प्रयच्छत महादानान्य् अस्मदर्थम् अनारतम्"
Kathasaritsagara,"sokss_18,2.196","ityādiṣṭāḥ surāstena sarvaṃ cakrustadaiva tat /
dhūtapāpaḥ sa taiḥ puṇyair dhūrtaḥ prāpendratāṃ sthirām","इत्यादिष्टाः सुरास्तेन सर्वं चक्रुस्तदैव तत् /
धूतपापः स तैः पुण्यैर् धूर्तः प्रापेन्द्रतां स्थिराम्"
Kathasaritsagara,"sokss_18,2.197","tadvayasyāś ca veśyāś ca ye tenānāyitā divam /
amaratvaṃ yayuste 'pi tatprasādāddhatāṃhasaḥ","तद्वयस्याश् च वेश्याश् च ये तेनानायिता दिवम् /
अमरत्वं ययुस्ते ऽपि तत्प्रसादाद्धतांहसः"
Kathasaritsagara,"sokss_18,2.198","dvitīye 'hni sthiraprāptadevarājyam svabuddhitaḥ /
kitavaṃ dharmarājāya citraguptaḥ śaśaṃsa tam","द्वितीये ऽह्नि स्थिरप्राप्तदेवराज्यम् स्वबुद्धितः /
कितवं धर्मराजाय चित्रगुप्तः शशंस तम्"
Kathasaritsagara,"sokss_18,2.199","tataḥ sucaritaṃ buddhvā dharmarājo visismiye /
aho bata dyūtakṛtā vañcitāḥ sma iti bruvan","ततः सुचरितं बुद्ध्वा धर्मराजो विसिस्मिये /
अहो बत द्यूतकृता वञ्चिताः स्म इति ब्रुवन्"
Kathasaritsagara,"sokss_18,2.200","īdṛśāḥ kitavā vajrinnity uktvā virate gurau /
ṭhiṇṭhākarālaṃ dyāmindro 'naiṣītpreṣya kalāvatīm","ईदृशाः कितवा वज्रिन्नित्य् उक्त्वा विरते गुरौ /
ठिण्ठाकरालं द्यामिन्द्रो ऽनैषीत्प्रेष्य कलावतीम्"
Kathasaritsagara,"sokss_18,2.201","tatra tadbuddhidhair yābhyāṃ tuṣṭaḥ saṃmānya devarāṭ /
dattvā kalāvatīṃ cakre taṃ sa pārśvasthamātmanaḥ","तत्र तद्बुद्धिधैर् याभ्यां तुष्टः संमान्य देवराट् /
दत्त्वा कलावतीं चक्रे तं स पार्श्वस्थमात्मनः"
Kathasaritsagara,"sokss_18,2.202","tataḥ sa devavaddhīraḥ kalāvatyā samaṃ sukhī /
ṭhiṇṭhākarālo nyavasacchaṃkarānugrahāddivi","ततः स देववद्धीरः कलावत्या समं सुखी /
ठिण्ठाकरालो न्यवसच्छंकरानुग्रहाद्दिवि"
Kathasaritsagara,"sokss_18,2.203","taddīdṛgdyūtakārāṇāṃ māyāsāhasayor gatiḥ /
tadagniśikha vetāla kiṃ citraṃ kitavena yat","तद्दीदृग्द्यूतकाराणां मायासाहसयोर् गतिः /
तदग्निशिख वेताल किं चित्रं कितवेन यत्"
Kathasaritsagara,"sokss_18,2.204","ḍākineyena nikṣiptaḥ kūpe 'sminmāyayā bhavān /
tattvaṃ niryāhi mittrāvāṃ nireṣyāvo 'vaṭāditaḥ","डाकिनेयेन निक्षिप्तः कूपे ऽस्मिन्मायया भवान् /
तत्त्वं निर्याहि मित्त्रावां निरेष्यावो ऽवटादितः"
Kathasaritsagara,"sokss_18,2.205","ity ukto brahmarakṣobhyāṃ nirgatyāhaṃ tato 'vaṭāt /
rātrāvasyāṃ puri prāpaṃ kṣudhārtaḥ pathikaṃ dvijam","इत्य् उक्तो ब्रह्मरक्षोभ्यां निर्गत्याहं ततो ऽवटात् /
रात्रावस्यां पुरि प्रापं क्षुधार्तः पथिकं द्विजम्"
Kathasaritsagara,"sokss_18,2.206","taṃ ca gṛhṇāmi dhāvitvā vipraṃ yāvajjighṛtsayā /
tāvac chrīvikramādityadevamākrandati sma saḥ","तं च गृह्णामि धावित्वा विप्रं यावज्जिघृत्सया /
तावच् छ्रीविक्रमादित्यदेवमाक्रन्दति स्म सः"
Kathasaritsagara,"sokss_18,2.207","śrutvaiva ca sa nirgatya rājā jvalanasaṃnibhaḥ /
āḥ pāpa mā vadhīrvipramityārātpratihatya mām","श्रुत्वैव च स निर्गत्य राजा ज्वलनसंनिभः /
आः पाप मा वधीर्विप्रमित्यारात्प्रतिहत्य माम्"
Kathasaritsagara,"sokss_18,2.208","prāvartata śiraś chettum ālekhyapuruṣasya yat /
tena me chedam āgacchan kaṇṭho 'bhūt srutaśoṇitaḥ","प्रावर्तत शिरश् छेत्तुम् आलेख्यपुरुषस्य यत् /
तेन मे छेदम् आगच्छन् कण्ठो ऽभूत् स्रुतशोणितः"
Kathasaritsagara,"sokss_18,2.209","tato 'ṅghrilagnas tenaiva rakṣito 'smy ujjhitadvijaḥ /
evaṃprabhāvo devo 'sau vikramādityabhūpatiḥ","ततो ऽङ्घ्रिलग्नस् तेनैव रक्षितो ऽस्म्य् उज्झितद्विजः /
एवंप्रभावो देवो ऽसौ विक्रमादित्यभूपतिः"
Kathasaritsagara,"sokss_18,2.210","tadājñayā hataścāyaṃ khaṇḍakāpāliko mayā /
tadetaṃ mama vetāla bhakṣyaṃ yamaśikhaṃ tyaja","तदाज्ञया हतश्चायं खण्डकापालिको मया /
तदेतं मम वेताल भक्ष्यं यमशिखं त्यज"
Kathasaritsagara,"sokss_18,2.211","evamagniśikhenokto 'pyākṣipattatsa pāṇinā /
darpādyamaśikhaḥ khaṇḍakāpālikakalevaram","एवमग्निशिखेनोक्तो ऽप्याक्षिपत्तत्स पाणिना /
दर्पाद्यमशिखः खण्डकापालिककलेवरम्"
Kathasaritsagara,"sokss_18,2.212","tataḥ śrīvikramādityaḥ prakāśyātmāsnamatra saḥ /
ālikhya puruṣaṃ bhūmau pāṇiṃ tasyāsinācchinat","ततः श्रीविक्रमादित्यः प्रकाश्यात्मास्नमत्र सः /
आलिख्य पुरुषं भूमौ पाणिं तस्यासिनाच्छिनत्"
Kathasaritsagara,"sokss_18,2.213","tena cchinno yamaśikhasyāpatattasya yatkaraḥ /
tatsa taṃ kuṇapaṃ tyaktvā palāyyaivāgamadbhayāt","तेन च्छिन्नो यमशिखस्यापतत्तस्य यत्करः /
तत्स तं कुणपं त्यक्त्वा पलाय्यैवागमद्भयात्"
Kathasaritsagara,"sokss_18,2.214","abhakṣayaccāgniśikhaḥ kuṇapaṃ taṃ kapālinaḥ /
ahaṃ ca nirbhayo 'drākṣaṃ sarvaṃ rājaujasā tu tat","अभक्षयच्चाग्निशिखः कुणपं तं कपालिनः /
अहं च निर्भयो ऽद्राक्षं सर्वं राजौजसा तु तत्"
Kathasaritsagara,"sokss_18,2.215","evamākhyāya sā yakṣavadhūrmadanamañjarī /
tvatprabhāvaṃ mahārāja tatra māmavadatpunaḥ","एवमाख्याय सा यक्षवधूर्मदनमञ्जरी /
त्वत्प्रभावं महाराज तत्र मामवदत्पुनः"
Kathasaritsagara,"sokss_18,2.216","tato vakti sma madhuraṃ sa rājānaṅgadeva mām /
yakṣi kāpālikānmuktvā gaccha bhartṛgṛhāniti","ततो वक्ति स्म मधुरं स राजानङ्गदेव माम् /
यक्षि कापालिकान्मुक्त्वा गच्छ भर्तृगृहानिति"
Kathasaritsagara,"sokss_18,2.217","tataḥ praṇamya tamahaṃ gṛhaṃ svam idamāgatā /
cintayāntyupakārasya niṣkṛtiṃ tasya bhūpateḥ","ततः प्रणम्य तमहं गृहं स्वम् इदमागता /
चिन्तयान्त्युपकारस्य निष्कृतिं तस्य भूपतेः"
Kathasaritsagara,"sokss_18,2.218","evaṃ prāṇāḥ kulaṃ bhartā dattā me prabhuṇā tava /
tvadākhyātā ca tasyaiṣā saṃvadiṣyati matkathā","एवं प्राणाः कुलं भर्ता दत्ता मे प्रभुणा तव /
त्वदाख्याता च तस्यैषा संवदिष्यति मत्कथा"
Kathasaritsagara,"sokss_18,2.219","adya jñātaṃ ca yat tasya rājñastrailokyasundarī /
preṣitā siṃhalendreṇa tanayā sā svayaṃvarā","अद्य ज्ञातं च यत् तस्य राज्ञस्त्रैलोक्यसुन्दरी /
प्रेषिता सिंहलेन्द्रेण तनया सा स्वयंवरा"
Kathasaritsagara,"sokss_18,2.220","tāṃ ca hartuṃ kṛtā buddhiḥ sarvaiḥ saṃbhūya rājabhiḥ /
hatvā vikramaśaktiṃ taṃ tatsāmantaṃ samatsaraiḥ","तां च हर्तुं कृता बुद्धिः सर्वैः संभूय राजभिः /
हत्वा विक्रमशक्तिं तं तत्सामन्तं समत्सरैः"
Kathasaritsagara,"sokss_18,2.221","tasmādvikramaśaktestvaṃ gatvā tadviditaṃ kuru /
yena teṣāmavahitaḥ pratīkāre sa tiṣṭhati","तस्माद्विक्रमशक्तेस्त्वं गत्वा तद्विदितं कुरु /
येन तेषामवहितः प्रतीकारे स तिष्ठति"
Kathasaritsagara,"sokss_18,2.222","ahaṃ ca tatkariṣyāmi prayatnaṃ yena tānarīn /
hatvā sa vikramādityadevo vijayamāpsyati","अहं च तत्करिष्यामि प्रयत्नं येन तानरीन् /
हत्वा स विक्रमादित्यदेवो विजयमाप्स्यति"
Kathasaritsagara,"sokss_18,2.223","etadartham ihānīto mayā tvaṃ nijamāyayā /
yena rājñaḥ sasāmantasyaitatsarvaṃ vadiṣyasi","एतदर्थम् इहानीतो मया त्वं निजमायया /
येन राज्ञः ससामन्तस्यैतत्सर्वं वदिष्यसि"
Kathasaritsagara,"sokss_18,2.224","prābhṛtaṃ ca praheṣyāmi tvatprabhos tasya tādṛśam /
dadyāṃ tadupakārasya leśato yena niṣkṛtim","प्राभृतं च प्रहेष्यामि त्वत्प्रभोस् तस्य तादृशम् /
दद्यां तदुपकारस्य लेशतो येन निष्कृतिम्"
Kathasaritsagara,"sokss_18,2.225","evaṃ vadati yāvat sā tāvatte tatra kanyake /
āgate samṛge ye dve dṛṣṭe asmābhir ambudhau","एवं वदति यावत् सा तावत्ते तत्र कन्यके /
आगते समृगे ये द्वे दृष्टे अस्माभिर् अम्बुधौ"
Kathasaritsagara,"sokss_18,2.226","ekā candrāvadātāṅgī priyaṅgusyāmalāparā /
saritpateḥ kṛtopāse jāhnavīyamune iva","एका चन्द्रावदाताङ्गी प्रियङ्गुस्यामलापरा /
सरित्पतेः कृतोपासे जाह्नवीयमुने इव"
Kathasaritsagara,"sokss_18,2.227","niṣaṇṇayostayostāṃ ca yakṣīṃ devāsmi pṛṣṭavān /
devi ke kanyake ete sauvarṇo 'yaṃ mṛgaś ca kaḥ","निषण्णयोस्तयोस्तां च यक्षीं देवास्मि पृष्टवान् /
देवि के कन्यके एते सौवर्णो ऽयं मृगश् च कः"
Kathasaritsagara,"sokss_18,2.228","tac chrutvā sā mahārāja yakṣiṇī mām abhāṣata /
anaṅgadeva yadi te kautukaṃ vacmi tacchṛṇu","तच् छ्रुत्वा सा महाराज यक्षिणी माम् अभाषत /
अनङ्गदेव यदि ते कौतुकं वच्मि तच्छृणु"
Kathasaritsagara,"sokss_18,2.229","vighnāyājagmatuḥ pūrvaṃ prajāsarge prajāpateḥ /
ghorau ghaṇṭanighaṇtākhyau dānavau devadurjayau","विघ्नायाजग्मतुः पूर्वं प्रजासर्गे प्रजापतेः /
घोरौ घण्टनिघण्ताख्यौ दानवौ देवदुर्जयौ"
Kathasaritsagara,"sokss_18,2.230","tayor vināśakāmaś ca vidhātā kanyake ime /
jagadunmādanoddāmarūpaśobhe vinirmame","तयोर् विनाशकामश् च विधाता कन्यके इमे /
जगदुन्मादनोद्दामरूपशोभे विनिर्ममे"
Kathasaritsagara,"sokss_18,2.231","dṛṣṭvaivātyadbhute caite harantau tau mahāsurau /
parasparaṃ yudhyamānau jagmaturdvāvapi kṣayam","दृष्ट्वैवात्यद्भुते चैते हरन्तौ तौ महासुरौ /
परस्परं युध्यमानौ जग्मतुर्द्वावपि क्षयम्"
Kathasaritsagara,"sokss_18,2.232","tato brahmā dhanādhyakṣāyaite kanye samarpayat /
tvayā yogyāya kasmaicidbhartre deye ime iti","ततो ब्रह्मा धनाध्यक्षायैते कन्ये समर्पयत् /
त्वया योग्याय कस्मैचिद्भर्त्रे देये इमे इति"
Kathasaritsagara,"sokss_18,2.233","dhanado 'yarpayadime madbhartre svānujanmane /
madbhartā cārpayanmahyaṃ tathaiva varakāraṇam","धनदो ऽयर्पयदिमे मद्भर्त्रे स्वानुजन्मने /
मद्भर्ता चार्पयन्मह्यं तथैव वरकारणम्"
Kathasaritsagara,"sokss_18,2.234","mayā śrīvikramādityaścānayościntito varaḥ /
devāvatāro hyucitaḥ sa eva patiretayoḥ","मया श्रीविक्रमादित्यश्चानयोश्चिन्तितो वरः /
देवावतारो ह्युचितः स एव पतिरेतयोः"
Kathasaritsagara,"sokss_18,2.235","evaṃrūpe ime kanye mṛgasyākhyāyikāṃ śṛṇu /
jayanto nāma tanayo dayito 'sti śacīpateḥ","एवंरूपे इमे कन्ये मृगस्याख्यायिकां शृणु /
जयन्तो नाम तनयो दयितो ऽस्ति शचीपतेः"
Kathasaritsagara,"sokss_18,2.236","sa bhrāmyamāṇaḥ svaḥstrībhir vyomnā jātu śiśurbhuvi /
rājaputrānadho 'drākṣītkrīḍato mṛgapotakaiḥ","स भ्राम्यमाणः स्वःस्त्रीभिर् व्योम्ना जातु शिशुर्भुवि /
राजपुत्रानधो ऽद्राक्षीत्क्रीडतो मृगपोतकैः"
Kathasaritsagara,"sokss_18,2.237","tataḥ sa bālabhāvena krīḍāmṛgaśiśuṃ vinā /
hevākī tridivaṃ gatvā prārodītpituragrataḥ","ततः स बालभावेन क्रीडामृगशिशुं विना /
हेवाकी त्रिदिवं गत्वा प्रारोदीत्पितुरग्रतः"
Kathasaritsagara,"sokss_18,2.238","tena tasya kṛte śakro 'kārayadviśvakarmaṇā /
sudhāsekārpitaprāṇaṃ hemaratnamayaṃ mṛgam","तेन तस्य कृते शक्रो ऽकारयद्विश्वकर्मणा /
सुधासेकार्पितप्राणं हेमरत्नमयं मृगम्"
Kathasaritsagara,"sokss_18,2.239","atha tena sa cikrīḍa jayantaḥ saṃtutoṣa ca /
so 'py atra tasthau viharannāke hariṇapotakaḥ","अथ तेन स चिक्रीड जयन्तः संतुतोष च /
सो ऽप्य् अत्र तस्थौ विहरन्नाके हरिणपोतकः"
Kathasaritsagara,"sokss_18,2.240","kālenendrajitānvarthanāmnā rāvaṇasūnunā /
so 'pahṛtyā mṛgo ninye laṅkāṃ svanagarīṃ divaḥ","कालेनेन्द्रजितान्वर्थनाम्ना रावणसूनुना /
सो ऽपहृत्या मृगो निन्ये लङ्कां स्वनगरीं दिवः"
Kathasaritsagara,"sokss_18,2.241","gate ca kāle hatayoḥ sitāharaṇamanyunā /
rāmalakṣmaṇavīrābhyāṃ rāvaṇendrajitostayoḥ","गते च काले हतयोः सिताहरणमन्युना /
रामलक्ष्मणवीराभ्यां रावणेन्द्रजितोस्तयोः"
Kathasaritsagara,"sokss_18,2.242","laṅkārājye 'bhiṣiktasya rākṣasendrasya mandire /
vibhīṣaṇasya so 'tiṣṭhadratnahemamṛgo 'dbhutaḥ","लङ्काराज्ये ऽभिषिक्तस्य राक्षसेन्द्रस्य मन्दिरे /
विभीषणस्य सो ऽतिष्ठद्रत्नहेममृगो ऽद्भुतः"
Kathasaritsagara,"sokss_18,2.243","vibhīṣaṇaś ca taṃ mahyamutsave jātucidgṛhān /
nītāyai bhartṛbāndhavyānmṛgaṃ saṃmānayannadāt","विभीषणश् च तं मह्यमुत्सवे जातुचिद्गृहान् /
नीतायै भर्तृबान्धव्यान्मृगं संमानयन्नदात्"
Kathasaritsagara,"sokss_18,2.244","so 'yaṃ mṛgaśiśur divyo vartate 'dya gṛhe mama /
mayā ca tvatprabhoreṣa kartavyo 'yam upāyanam","सो ऽयं मृगशिशुर् दिव्यो वर्तते ऽद्य गृहे मम /
मया च त्वत्प्रभोरेष कर्तव्यो ऽयम् उपायनम्"
Kathasaritsagara,"sokss_18,2.245","iti sā yāvadākhyāti yakṣiṇī me kathākramam /
tāvatkamalinīkānto ravirastam upāyayau","इति सा यावदाख्याति यक्षिणी मे कथाक्रमम् /
तावत्कमलिनीकान्तो रविरस्तम् उपाययौ"
Kathasaritsagara,"sokss_18,2.246","tatas tayā samādiṣṭe dhāmni saṃdhyāvidheḥ param /
siṃhaleśvaradūto 'yamahaṃ ca śayitāvubhau","ततस् तया समादिष्टे धाम्नि संध्याविधेः परम् /
सिंहलेश्वरदूतो ऽयमहं च शयितावुभौ"
Kathasaritsagara,"sokss_18,2.247","prātaḥ prabuddhau saṃmānya kuśalaṃ paripṛcchya ca /
siṃhaleśvarasaṃdeśaṃ yāvannau praṣṭumicchati","प्रातः प्रबुद्धौ संमान्य कुशलं परिपृच्छ्य च /
सिंहलेश्वरसंदेशं यावन्नौ प्रष्टुमिच्छति"
Kathasaritsagara,"sokss_18,2.248","tato vicintya yakṣiṇyās tatprabhāvavijṛmbhitam /
pārśvaṃ vikramaśakter drāg gatāv āvāṃ savismayau","ततो विचिन्त्य यक्षिण्यास् तत्प्रभावविजृम्भितम् /
पार्श्वं विक्रमशक्तेर् द्राग् गताव् आवां सविस्मयौ"
Kathasaritsagara,"sokss_18,2.249","sa ca dṛṣṭvaiva saṃmānya kuśalaṃ paripṛcchya ca /
siṃhaleśvarasaṃdeśaṃ yāvan nau praṣṭum icchati","स च दृष्ट्वैव संमान्य कुशलं परिपृच्छ्य च /
सिंहलेश्वरसंदेशं यावन् नौ प्रष्टुम् इच्छति"
Kathasaritsagara,"sokss_18,2.250","tāvat te yakṣiṇīproktasvarūpe divyakanyake /
mṛgapotaś ca saṃprāptās tatra yakṣacamūvṛtāḥ","तावत् ते यक्षिणीप्रोक्तस्वरूपे दिव्यकन्यके /
मृगपोतश् च संप्राप्तास् तत्र यक्षचमूवृताः"
Kathasaritsagara,"sokss_18,2.251","tān dṛṣṭvā duṣṭabhūtādimāyāśaṅkī sa saṃśayāt /
deva vikramaśaktirmāṃ kimetaditi pṛṣṭavān","तान् दृष्ट्वा दुष्टभूतादिमायाशङ्की स संशयात् /
देव विक्रमशक्तिर्मां किमेतदिति पृष्टवान्"
Kathasaritsagara,"sokss_18,2.252","tataḥ sasiṃhalādhīśakāryaṃ tasmāyahaṃ kramāt /
yakṣiṇīkanyakāyugmamṛgodantamavarṇayam","ततः ससिंहलाधीशकार्यं तस्मायहं क्रमात् /
यक्षिणीकन्यकायुग्ममृगोदन्तमवर्णयम्"
Kathasaritsagara,"sokss_18,2.253","yakṣīmukhāc chrutaṃ taṃ ca sarveṣāmaikamatyataḥ /
rājadviṣṭodyamaṃ rājñāṃ tasyāvocasmahaṃ tataḥ","यक्षीमुखाच् छ्रुतं तं च सर्वेषामैकमत्यतः /
राजद्विष्टोद्यमं राज्ञां तस्यावोचस्महं ततः"
Kathasaritsagara,"sokss_18,2.254","tataḥ sa saṃmānyāvāṃ ca divyakanye ca te ubhe /
prahṛṣṭaḥ sainyam akarot sāmantaḥ sajjamāhave","ततः स संमान्यावां च दिव्यकन्ये च ते उभे /
प्रहृष्टः सैन्यम् अकरोत् सामन्तः सज्जमाहवे"
Kathasaritsagara,"sokss_18,2.255","kṣaṇāccaśrāvi devātra sainyatūryamahāravaḥ /
kṣaṇāccādarśi samlecchaṃ pratirājabalaṃ mahat","क्षणाच्चश्रावि देवात्र सैन्यतूर्यमहारवः /
क्षणाच्चादर्शि सम्लेच्छं प्रतिराजबलं महत्"
Kathasaritsagara,"sokss_18,2.256","anyonyadarśanakrodhādabhidhāvitayostayoḥ /
prāvartata dvayor yuddhamasmatsainyārisainyayoḥ","अन्योन्यदर्शनक्रोधादभिधावितयोस्तयोः /
प्रावर्तत द्वयोर् युद्धमस्मत्सैन्यारिसैन्ययोः"
Kathasaritsagara,"sokss_18,2.257","tato yakṣīvisṛṣṭais tair yakṣair asmaddviṣadbalam /
anyair asmadbhaṭāviṣṭair anyaiḥ sakyādahanyata","ततो यक्षीविसृष्टैस् तैर् यक्षैर् अस्मद्द्विषद्बलम् /
अन्यैर् अस्मद्भटाविष्टैर् अन्यैः सक्यादहन्यत"
Kathasaritsagara,"sokss_18,2.258","sainyareṇugaṇākīrṇaṃ khaḍgadhārāsnirantaram /
saśūragarjitaṃ ghoramudabhūdraṇadurdinam","सैन्यरेणुगणाकीर्णं खड्गधारास्निरन्तरम् /
सशूरगर्जितं घोरमुदभूद्रणदुर्दिनम्"
Kathasaritsagara,"sokss_18,2.259","chedocchaladbhir dviṣatāṃ nipatadbhiś ca mūrdhabhiḥ /
aśobhata jayaśrīrnaḥ krīḍantī kandukair iva","छेदोच्छलद्भिर् द्विषतां निपतद्भिश् च मूर्धभिः /
अशोभत जयश्रीर्नः क्रीडन्ती कन्दुकैर् इव"
Kathasaritsagara,"sokss_18,2.260","kṣaṇāc ca hataśeṣāste rājāno bhagnasainikāḥ /
tvatsāmantasya kaṭakaṃ praṇatāḥ śaraṇaṃ śritāḥ","क्षणाच् च हतशेषास्ते राजानो भग्नसैनिकाः /
त्वत्सामन्तस्य कटकं प्रणताः शरणं श्रिताः"
Kathasaritsagara,"sokss_18,2.261","tato citasu sadvīpāsvāśāsu catasṛṣvapi /
utsāditeṣu mleccheṣu sarvabhūmīśvara tvayā","ततो चितसु सद्वीपास्वाशासु चतसृष्वपि /
उत्सादितेषु म्लेच्छेषु सर्वभूमीश्वर त्वया"
Kathasaritsagara,"sokss_18,2.262","nijena bhartrā sahitā prakaṭībhūya yakṣiṇī /
deva vikramaśaktiṃ taṃ māṃ caivaṃ vadati sma sā","निजेन भर्त्रा सहिता प्रकटीभूय यक्षिणी /
देव विक्रमशक्तिं तं मां चैवं वदति स्म सा"
Kathasaritsagara,"sokss_18,2.263","mayā yadetadvihitaṃ sevāmātraṃ bhavatprabhoḥ /
tadāvedyaṃ punaścaivaṃ sa vijñāpo girā mama","मया यदेतद्विहितं सेवामात्रं भवत्प्रभोः /
तदावेद्यं पुनश्चैवं स विज्ञापो गिरा मम"
Kathasaritsagara,"sokss_18,2.264","tvayaite pariṇetavye kanyake devanirmite /
draṣṭavye ca prasādena lālanīyo 'py ayaṃ mṛgaḥ","त्वयैते परिणेतव्ये कन्यके देवनिर्मिते /
द्रष्टव्ये च प्रसादेन लालनीयो ऽप्य् अयं मृगः"
Kathasaritsagara,"sokss_18,2.265","madīyaṃ prābhṛtaṃ hyetadity uktvā ratnasaṃcayam /
dattvā yakṣī tiro 'bhūtsā bhartrā saha sahānugā","मदीयं प्राभृतं ह्येतदित्य् उक्त्वा रत्नसंचयम् /
दत्त्वा यक्षी तिरो ऽभूत्सा भर्त्रा सह सहानुगा"
Kathasaritsagara,"sokss_18,2.266","anyedyuḥ parivāreṇa vibhavena ca bhūyasā /
āgānmadanalekhā sā siṃhaleśvarakanyakā","अन्येद्युः परिवारेण विभवेन च भूयसा /
आगान्मदनलेखा सा सिंहलेश्वरकन्यका"
Kathasaritsagara,"sokss_18,2.267","kṛtvā pratyudgamaṃ sātha tena vikramaśaktinā /
prāveśyata svakaṭakaṃ praṇatena praharṣataḥ","कृत्वा प्रत्युद्गमं साथ तेन विक्रमशक्तिना /
प्रावेश्यत स्वकटकं प्रणतेन प्रहर्षतः"
Kathasaritsagara,"sokss_18,2.268","dvitīye 'hni gṛhītvā tāṃ te cobhe divyakanyake /
hemaratnamṛgaṃ taṃ ca trijagannetrakautukam","द्वितीये ऽह्नि गृहीत्वा तां ते चोभे दिव्यकन्यके /
हेमरत्नमृगं तं च त्रिजगन्नेत्रकौतुकम्"
Kathasaritsagara,"sokss_18,2.269","siddhakārya ihāgantuṃ devapādadidṛkṣayā /
tato vikramaśaktiḥ sa calito rājabhiḥ saha","सिद्धकार्य इहागन्तुं देवपाददिदृक्षया /
ततो विक्रमशक्तिः स चलितो राजभिः सह"
Kathasaritsagara,"sokss_18,2.270","sa ceha nikaṭaprāptaḥ sāmanto deva vartate /
āvedanāya devasya tenāvāṃ preṣitau puraḥ","स चेह निकटप्राप्तः सामन्तो देव वर्तते /
आवेदनाय देवस्य तेनावां प्रेषितौ पुरः"
Kathasaritsagara,"sokss_18,2.271","taddeva siṃhalendrasya yakṣiṇyāścānurodhataḥ /
tatkanyāhariṇāndevaḥ pratyudyātu nṛpānapi","तद्देव सिंहलेन्द्रस्य यक्षिण्याश्चानुरोधतः /
तत्कन्याहरिणान्देवः प्रत्युद्यातु नृपानपि"
Kathasaritsagara,"sokss_18,2.272","ity ukto 'naṅgadevena vikramādityabhūpatiḥ /
kṛtaṃ duḥsādhyam apitadyakṣiṇīrakṣaṇaṃ smaran","इत्य् उक्तो ऽनङ्गदेवेन विक्रमादित्यभूपतिः /
कृतं दुःसाध्यम् अपितद्यक्षिणीरक्षणं स्मरन्"
Kathasaritsagara,"sokss_18,2.273","nāmanyata tṛṇāyāpi śrutvā tatpratyupakriyām /
bahu kṛtvāpi manyante svalpam eva mahāśayāḥ","नामन्यत तृणायापि श्रुत्वा तत्प्रत्युपक्रियाम् /
बहु कृत्वापि मन्यन्ते स्वल्पम् एव महाशयाः"
Kathasaritsagara,"sokss_18,2.274","hṛṣṭaś ca siṃhalādhīśadūtayuktaṃ punaḥ sa tam /
anaṅgadevaṃ hastyaśvagrāmaratnair apūrayat","हृष्टश् च सिंहलाधीशदूतयुक्तं पुनः स तम् /
अनङ्गदेवं हस्त्यश्वग्रामरत्नैर् अपूरयत्"
Kathasaritsagara,"sokss_18,2.275","nītvā dinaṃ tad atha siṃhalarājaputryās
tasyās tayoḥ kamalajodbhavakanyayoś ca /
pratyudgamāya sa mahīpatirujjayinyāḥ
sainyair gajāśvavahanaiḥ samamuccacāla","नीत्वा दिनं तद् अथ सिंहलराजपुत्र्यास्
तस्यास् तयोः कमलजोद्भवकन्ययोश् च /
प्रत्युद्गमाय स महीपतिरुज्जयिन्याः
सैन्यैर् गजाश्ववहनैः सममुच्चचाल"
Kathasaritsagara,"sokss_18,2.276","satkuñjaro 'ñjanagirirjayavardhanasya
mattadvipo raṇabhaṭasya ca kālameghaḥ /
saṅgrāmasiddhirapi siṃhaparākramasya
vīrasya vikramanidhe ripurākṣasaś ca","सत्कुञ्जरो ऽञ्जनगिरिर्जयवर्धनस्य
मत्तद्विपो रणभटस्य च कालमेघः /
सङ्ग्रामसिद्धिरपि सिंहपराक्रमस्य
वीरस्य विक्रमनिधे रिपुराक्षसश् च"
Kathasaritsagara,"sokss_18,2.277","pavanajavo jayaketorvallabhaśakteḥ samudrakallolaḥ /
aśvau bāhusubāhvoḥ śaravego garuḍavegaśca","पवनजवो जयकेतोर्वल्लभशक्तेः समुद्रकल्लोलः /
अश्वौ बाहुसुबाह्वोः शरवेगो गरुडवेगश्च"
Kathasaritsagara,"sokss_18,2.278","śyāmā kuvalayamālā kokkāṇī kīrtivarmaṇasturagī /
karkā gaṅgālaharī susaindhavī samarasiṃhasya","श्यामा कुवलयमाला कोक्काणी कीर्तिवर्मणस्तुरगी /
कर्का गङ्गालहरी सुसैन्धवी समरसिंहस्य"
Kathasaritsagara,"sokss_18,2.279","iti hastyaśvaṃ rājasu teṣv api caliteṣu vibhajatāmabhitaḥ /
śuśruvire 'tra ca rājani calite daṇḍādhikāriṇāṃ vācaḥ","इति हस्त्यश्वं राजसु तेष्व् अपि चलितेषु विभजतामभितः /
शुश्रुविरे ऽत्र च राजनि चलिते दण्डाधिकारिणां वाचः"
Kathasaritsagara,"sokss_18,2.280","bhūmiḥ sainyamayī tadutthitamahāśabdaikamayyo diśaḥ
saṃsarpaddhvajinīvimardavilasadddhūlīmayī dyaurapi /
sarvasyādbhutatatprabhāvamahimavyāhāramayyo giras
tasmin rājñi pathi prayāti sakaladvīpādhināthe 'bhavan","भूमिः सैन्यमयी तदुत्थितमहाशब्दैकमय्यो दिशः
संसर्पद्ध्वजिनीविमर्दविलसद्द्धूलीमयी द्यौरपि /
सर्वस्याद्भुततत्प्रभावमहिमव्याहारमय्यो गिरस्
तस्मिन् राज्ञि पथि प्रयाति सकलद्वीपाधिनाथे ऽभवन्"
Kathasaritsagara,"sokss_18,3.1","iti mahākaviśrīsomadevabhaṭṭaviracite kathāsaritsāgare viṣamaśīlalambake ditīyas taraṅgaḥ /

tṛtīyas taraṅgaḥ /

tataḥ sa vikramādityo jayasainyamavāpa tat /
adhiṣṭhitaṃ svasenānyā tena vikramaśaktinā","इति महाकविश्रीसोमदेवभट्टविरचिते कथासरित्सागरे विषमशीललम्बके दितीयस् तरङ्गः /

तृतीयस् तरङ्गः /

ततः स विक्रमादित्यो जयसैन्यमवाप तत् /
अधिष्ठितं स्वसेनान्या तेन विक्रमशक्तिना"
Kathasaritsagara,"sokss_18,3.2","agrāgatena tenaiva sotkena praṇatātmanā /
sarājakena sahitaḥ svabalaṃ sa viveśa ca","अग्रागतेन तेनैव सोत्केन प्रणतात्मना /
सराजकेन सहितः स्वबलं स विवेश च"
Kathasaritsagara,"sokss_18,3.3","gauḍaḥ śaktikumāro 'yaṃ karṇāṭo 'yaṃ jayadhvajaḥ /
lāṭo vijayavarmāyaṃ kāśmīro 'yaṃ sunandanaḥ","गौडः शक्तिकुमारो ऽयं कर्णाटो ऽयं जयध्वजः /
लाटो विजयवर्मायं काश्मीरो ऽयं सुनन्दनः"
Kathasaritsagara,"sokss_18,3.4","gopālaḥ sindhurājo 'yaṃ bhillo vindhyabalo 'py ayam /
nirmūkaḥ parasīko 'yaṃ nṛpaḥ praṇamati prabho","गोपालः सिन्धुराजो ऽयं भिल्लो विन्ध्यबलो ऽप्य् अयम् /
निर्मूकः परसीको ऽयं नृपः प्रणमति प्रभो"
Kathasaritsagara,"sokss_18,3.5","ityāsthāne nṛpānso 'tra pratīhāraniveditān /
samrāṭ saṃmānayām āsa sāmantānsainikānapi","इत्यास्थाने नृपान्सो ऽत्र प्रतीहारनिवेदितान् /
सम्राट् संमानयाम् आस सामन्तान्सैनिकानपि"
Kathasaritsagara,"sokss_18,3.6","siṃhalenrasutādivyakanyāhemamṛgāṃś ca tān /
yathārhaṃ satkaroti sma sa savikramaśaktikān","सिंहलेन्रसुतादिव्यकन्याहेममृगांश् च तान् /
यथार्हं सत्करोति स्म स सविक्रमशक्तिकान्"
Kathasaritsagara,"sokss_18,3.7","taiḥ samaṃ sabalo 'nyedyuḥ pratasthe ca tataḥ kṛtī /
sa rājā vikramādityaḥ prāpa cojjayinīṃ purīm","तैः समं सबलो ऽन्येद्युः प्रतस्थे च ततः कृती /
स राजा विक्रमादित्यः प्राप चोज्जयिनीं पुरीम्"
Kathasaritsagara,"sokss_18,3.8","saṃmānitavisṛṣṭeṣu svadeśānatha rājasu /
jagadānandini prāpte vasantasamayotsave","संमानितविसृष्टेषु स्वदेशानथ राजसु /
जगदानन्दिनि प्राप्ते वसन्तसमयोत्सवे"
Kathasaritsagara,"sokss_18,3.9","latāsu puṣpābharaṇair maṇḍanaṃ kurvatīṣviva /
tanvatīṣviva saṃgītaṃ bhṛṅgayoṣitsu guñjitaiḥ","लतासु पुष्पाभरणैर् मण्डनं कुर्वतीष्विव /
तन्वतीष्विव संगीतं भृङ्गयोषित्सु गुञ्जितैः"
Kathasaritsagara,"sokss_18,3.10","nṛtyantīṣviva cāśliṣṭamarutsu vanarājiṣu /
pikeṣu kalaśabdeṣu maṅgalāni paṭhatsviva","नृत्यन्तीष्विव चाश्लिष्टमरुत्सु वनराजिषु /
पिकेषु कलशब्देषु मङ्गलानि पठत्स्विव"
Kathasaritsagara,"sokss_18,3.11","so 'tra tā vikramādityaḥ pariṇinye śubhe 'hani /
siṃhaleśvarakanyāṃ tāṃ te ca dve divyakanyake","सो ऽत्र ता विक्रमादित्यः परिणिन्ये शुभे ऽहनि /
सिंहलेश्वरकन्यां तां ते च द्वे दिव्यकन्यके"
Kathasaritsagara,"sokss_18,3.12","siṃhaleśvarakanyāyā jyeṣṭho bhrātā sahāgataḥ /
siṃhavarmā dadau vedyāṃ mahāntaṃ ratnasaṃcayam","सिंहलेश्वरकन्याया ज्येष्ठो भ्राता सहागतः /
सिंहवर्मा ददौ वेद्यां महान्तं रत्नसंचयम्"
Kathasaritsagara,"sokss_18,3.13","tatkālametya ca tayor yakṣiṇī divyakanyayoḥ /
asaṃkhyānratnarāśīnsā dadau madanamañjarī","तत्कालमेत्य च तयोर् यक्षिणी दिव्यकन्ययोः /
असंख्यान्रत्नराशीन्सा ददौ मदनमञ्जरी"
Kathasaritsagara,"sokss_18,3.14","śaktāhaṃ gantumānṛṇyaṃ deva tvatsukṛtasya kim /
kiṃ tu darśayituṃ bhaktiṃ naitatkiṃcitkṛtaṃ mayā","शक्ताहं गन्तुमानृण्यं देव त्वत्सुकृतस्य किम् /
किं तु दर्शयितुं भक्तिं नैतत्किंचित्कृतं मया"
Kathasaritsagara,"sokss_18,3.15","tatprasādo 'nayoḥ kāryaḥ kanyayor hariṇasya ca /
ity uktvā ca tiro 'bhūtsā yakṣī rājñābhipūjitā","तत्प्रसादो ऽनयोः कार्यः कन्ययोर् हरिणस्य च /
इत्य् उक्त्वा च तिरो ऽभूत्सा यक्षी राज्ञाभिपूजिता"
Kathasaritsagara,"sokss_18,3.16","tataḥ saṃprāpya bhāryāstāḥ sadvīpāṃ ca mahīṃ kṛtī /
śaśāsa vikramādityo rājā rājyamakaṇṭakam","ततः संप्राप्य भार्यास्ताः सद्वीपां च महीं कृती /
शशास विक्रमादित्यो राजा राज्यमकण्टकम्"
Kathasaritsagara,"sokss_18,3.17","sukhitaścāsta viharaṃstadā codyānabhūmiṣu /
grīṣme jaleṣu sarasāṃ dhārāyantragṛheṣu ca","सुखितश्चास्त विहरंस्तदा चोद्यानभूमिषु /
ग्रीष्मे जलेषु सरसां धारायन्त्रगृहेषु च"
Kathasaritsagara,"sokss_18,3.18","varṣāsvantaḥpureṣūdyanmṛdaṅgaravahāriṣu /
śaradīndūdayāpānahṛdyaharmyataleṣv api","वर्षास्वन्तःपुरेषूद्यन्मृदङ्गरवहारिषु /
शरदीन्दूदयापानहृद्यहर्म्यतलेष्व् अपि"
Kathasaritsagara,"sokss_18,3.19","āstīrṇasukhaśayyeṣu kālāgurusugandhiṣu /
vāsaveśmasu hemante ca nṛpo 'ntaḥpurair vṛtaḥ","आस्तीर्णसुखशय्येषु कालागुरुसुगन्धिषु /
वासवेश्मसु हेमन्ते च नृपो ऽन्तःपुरैर् वृतः"
Kathasaritsagara,"sokss_18,3.20","tasyedṛśasya rājñaś ca nagarasvāmisaṃjñakaḥ /
babhūva grāmaśatabhuk citrakṛjjitaviśvakṛt","तस्येदृशस्य राज्ञश् च नगरस्वामिसंज्ञकः /
बभूव ग्रामशतभुक् चित्रकृज्जितविश्वकृत्"
Kathasaritsagara,"sokss_18,3.21","sa dvyahena dvyahenāsmai rājñe prābhṛtaputrikām /
likhitvānyānyayā rūpabhaṅgyā citrakaro dadau","स द्व्यहेन द्व्यहेनास्मै राज्ञे प्राभृतपुत्रिकाम् /
लिखित्वान्यान्यया रूपभङ्ग्या चित्रकरो ददौ"
Kathasaritsagara,"sokss_18,3.22","ekadā cotsavavaśādvismṛtya likhitā na sā /
tena citrakṛtā daivātputrikā nṛpateḥ kṛte","एकदा चोत्सववशाद्विस्मृत्य लिखिता न सा /
तेन चित्रकृता दैवात्पुत्रिका नृपतेः कृते"
Kathasaritsagara,"sokss_18,3.23","prāpte ca prābhṛtadine smṛtvā yāvat samākulaḥ /
āste citrakaro hā kiṃ ḍhaukayeyaṃ prabhoriti","प्राप्ते च प्राभृतदिने स्मृत्वा यावत् समाकुलः /
आस्ते चित्रकरो हा किं ढौकयेयं प्रभोरिति"
Kathasaritsagara,"sokss_18,3.24","tāvaddūrāgataḥ ko'pi pāntho 'kasmāttam abhyadhāt /
sa cāsya pustikāṃ has te nyasyaiva kvāpy agāllaghu","तावद्दूरागतः कोऽपि पान्थो ऽकस्मात्तम् अभ्यधात् /
स चास्य पुस्तिकां हस् ते न्यस्यैव क्वाप्य् अगाल्लघु"
Kathasaritsagara,"sokss_18,3.25","kautukāc ca sa yāvattāmudghāṭayati citrakṛt /
tāvaddadarśa tatrāntaścitrasthāṃ putrikāṃ paṭe","कौतुकाच् च स यावत्तामुद्घाटयति चित्रकृत् /
तावद्ददर्श तत्रान्तश्चित्रस्थां पुत्रिकां पटे"
Kathasaritsagara,"sokss_18,3.26","dṛṣṭvaivādbhutarūpāṃ tāṃ nītvā nṛpataye dadau /
prābhṛtaṃ pratyutedṛṅme siddhamadyeti harṣulaḥ","दृष्ट्वैवाद्भुतरूपां तां नीत्वा नृपतये ददौ /
प्राभृतं प्रत्युतेदृङ्मे सिद्धमद्येति हर्षुलः"
Kathasaritsagara,"sokss_18,3.27","nṛpatistāṃ tu dṛṣṭvaiva sāścaryaḥ sa jagāda tam /
na bhadra tava rekheyaṃ rekheyaṃ viśvakarmaṇaḥ","नृपतिस्तां तु दृष्ट्वैव साश्चर्यः स जगाद तम् /
न भद्र तव रेखेयं रेखेयं विश्वकर्मणः"
Kathasaritsagara,"sokss_18,3.28","mānuṣo hi kuto vetti likhituṃ rūpamīdṛśam /
tac chrutvā citrakṛdrājñe yathāvṛttaṃ śaśaṃsa saḥ","मानुषो हि कुतो वेत्ति लिखितुं रूपमीदृशम् /
तच् छ्रुत्वा चित्रकृद्राज्ञे यथावृत्तं शशंस सः"
Kathasaritsagara,"sokss_18,3.29","tataḥ so 'nanyadṛgrājā tāṃ paśyan putrikāṃ sadā /
svapne dvīpāntare 'drākṣīttadrūpām eva kanyakām","ततः सो ऽनन्यदृग्राजा तां पश्यन् पुत्रिकां सदा /
स्वप्ने द्वीपान्तरे ऽद्राक्षीत्तद्रूपाम् एव कन्यकाम्"
Kathasaritsagara,"sokss_18,3.30","saṃgamaṃ bhajate yāvat sokaḥ sotsukayā tayā /
tāvat prabodhitaḥ so 'bhūdyāmikena niśākṣaye","संगमं भजते यावत् सोकः सोत्सुकया तया /
तावत् प्रबोधितः सो ऽभूद्यामिकेन निशाक्षये"
Kathasaritsagara,"sokss_18,3.31","prabuddho bhagnatatsvapnasamāgamasukhaś ca saḥ /
yāmikaṃ taṃ krudhā rājā nagaryā nirakālayat","प्रबुद्धो भग्नतत्स्वप्नसमागमसुखश् च सः /
यामिकं तं क्रुधा राजा नगर्या निरकालयत्"
Kathasaritsagara,"sokss_18,3.32","kva pānthaḥ pustikā kvāsya kva tasyāṃ citraputrikā /
tasyā eva sajīvāyāḥ svapne saṃdarśanaṃ kva ca","क्व पान्थः पुस्तिका क्वास्य क्व तस्यां चित्रपुत्रिका /
तस्या एव सजीवायाः स्वप्ने संदर्शनं क्व च"
Kathasaritsagara,"sokss_18,3.33","tadeṣā daivaghaṭanā kanyā sāstīti vakti me /
na ca jānāmi taddvīpaṃ prāpnuyāṃ tatkathaṃ nu tām","तदेषा दैवघटना कन्या सास्तीति वक्ति मे /
न च जानामि तद्द्वीपं प्राप्नुयां तत्कथं नु ताम्"
Kathasaritsagara,"sokss_18,3.34","ityādi cintayanso 'tha sarvatrāratimānnṛpaḥ /
smarajvareṇa jajvāla paryākulaparicchadaḥ","इत्यादि चिन्तयन्सो ऽथ सर्वत्रारतिमान्नृपः /
स्मरज्वरेण जज्वाल पर्याकुलपरिच्छदः"
Kathasaritsagara,"sokss_18,3.35","sasaṃtāpaś ca vijaye kṣatrā bhadrāyudhena saḥ /
śanaistatkāraṇaṃ pṛṣṭo jagādaivaṃ mahīpatiḥ","ससंतापश् च विजये क्षत्रा भद्रायुधेन सः /
शनैस्तत्कारणं पृष्टो जगादैवं महीपतिः"
Kathasaritsagara,"sokss_18,3.36","śṛṇu tadvacmi te mittraṃ jñātaṃ tāvadadastvayā /
yaccitraputrikā tena dattā citrakareṇa me","शृणु तद्वच्मि ते मित्त्रं ज्ञातं तावददस्त्वया /
यच्चित्रपुत्रिका तेन दत्ता चित्रकरेण मे"
Kathasaritsagara,"sokss_18,3.37","tāṃ cintayaṃś ca supto 'haṃ svapne jānāmi vāridhim /
uttīrya prāpya nagaraṃ praviṣṭo 'smy atisundaram","तां चिन्तयंश् च सुप्तो ऽहं स्वप्ने जानामि वारिधिम् /
उत्तीर्य प्राप्य नगरं प्रविष्टो ऽस्म्य् अतिसुन्दरम्"
Kathasaritsagara,"sokss_18,3.38","tatrāpaśyamahaṃ bahvīḥ sāyudhāḥ kanyakāḥ puraḥ /
tā māṃ dṛṣṭvā jahi jahītyuccaiḥ kalakalaṃ vyadhuḥ","तत्रापश्यमहं बह्वीः सायुधाः कन्यकाः पुरः /
ता मां दृष्ट्वा जहि जहीत्युच्चैः कलकलं व्यधुः"
Kathasaritsagara,"sokss_18,3.39","tataḥ sasaṃbhramā kāpi jāne māmetya tāpasī /
praveśyaiva nijaṃ gehaṃ saṃkṣepādidam abravīt","ततः ससंभ्रमा कापि जाने मामेत्य तापसी /
प्रवेश्यैव निजं गेहं संक्षेपादिदम् अब्रवीत्"
Kathasaritsagara,"sokss_18,3.40","puruṣadveṣiṇī putra rājaputrīyamāgatā /
ito malayavatyākhyā viharantī yadṛcchayā","पुरुषद्वेषिणी पुत्र राजपुत्रीयमागता /
इतो मलयवत्याख्या विहरन्ती यदृच्छया"
Kathasaritsagara,"sokss_18,3.41","dṛṣṭamātraṃ ca puruṣaṃ kanyābhir ghātayaty asau /
etābhistena rakṣārthaṃ mayeha tvaṃ praveśitaḥ","दृष्टमात्रं च पुरुषं कन्याभिर् घातयत्य् असौ /
एताभिस्तेन रक्षार्थं मयेह त्वं प्रवेशितः"
Kathasaritsagara,"sokss_18,3.42","ity uktvā tāpasī sadyaḥ strīveṣaṃ sā vyadhānmama /
avadhyāḥ kanyakāstāstu matvā soḍhaṃ mayāpi tat","इत्य् उक्त्वा तापसी सद्यः स्त्रीवेषं सा व्यधान्मम /
अवध्याः कन्यकास्तास्तु मत्वा सोढं मयापि तत्"
Kathasaritsagara,"sokss_18,3.43","yāvat praviṣṭām atraiva sakanyāṃ tāṃ nṛpātmajām /
paśyāmi tāvac citrasthā yā mayādarśi saiva sā","यावत् प्रविष्टाम् अत्रैव सकन्यां तां नृपात्मजाम् /
पश्यामि तावच् चित्रस्था या मयादर्शि सैव सा"
Kathasaritsagara,"sokss_18,3.44","acintayaṃ ca dhanyo 'haṃ yaccitralikhitāmimām /
dṛṣṭvā punaś ca paśyāmi sākṣātprāṇasamāmiti","अचिन्तयं च धन्यो ऽहं यच्चित्रलिखितामिमाम् /
दृष्ट्वा पुनश् च पश्यामि साक्षात्प्राणसमामिति"
Kathasaritsagara,"sokss_18,3.45","rājaputrī ca sā tāvat tāpasīṃ tāṃ sakanyakā /
dṛṣṭo 'smābhiḥ praviṣṭo 'tra pumān ko 'pīty abhāṣata","राजपुत्री च सा तावत् तापसीं तां सकन्यका /
दृष्टो ऽस्माभिः प्रविष्टो ऽत्र पुमान् को ऽपीत्य् अभाषत"
Kathasaritsagara,"sokss_18,3.46","pumān kutaḥ prāghuṇikā sthitaiṣā me svasuḥ sutā /
iti tāṃ tāpasī sāpi pratyavocat pradarśya mām","पुमान् कुतः प्राघुणिका स्थितैषा मे स्वसुः सुता /
इति तां तापसी सापि प्रत्यवोचत् प्रदर्श्य माम्"
Kathasaritsagara,"sokss_18,3.47","tataḥ sā rājatanayā strīrūpam apivīkṣya mām /
vismṛtya puruṣadveṣaṃ sadyaḥ smaravaśābhavat","ततः सा राजतनया स्त्रीरूपम् अपिवीक्ष्य माम् /
विस्मृत्य पुरुषद्वेषं सद्यः स्मरवशाभवत्"
Kathasaritsagara,"sokss_18,3.48","āsītkaṇṭakitā kiṃciccintayantīva niścalā /
labdhacchidreṇa kāmena kīliteva samaṃ śaraiḥ","आसीत्कण्टकिता किंचिच्चिन्तयन्तीव निश्चला /
लब्धच्छिद्रेण कामेन कीलितेव समं शरैः"
Kathasaritsagara,"sokss_18,3.49","kṣaṇāc ca tāpasīṃ tāṃ sā vyāharadrajakanyakā /
tarhyāryetvatsvasṛsutā mamāpi prāghuṇī na kim","क्षणाच् च तापसीं तां सा व्याहरद्रजकन्यका /
तर्ह्यार्येत्वत्स्वसृसुता ममापि प्राघुणी न किम्"
Kathasaritsagara,"sokss_18,3.50","āyātu madguhamiyaṃ praheṣyāmyarcitāmimām /
ity uktvādāya pāṇau māmanaiṣītsā svamandiram","आयातु मद्गुहमियं प्रहेष्याम्यर्चितामिमाम् /
इत्य् उक्त्वादाय पाणौ मामनैषीत्सा स्वमन्दिरम्"
Kathasaritsagara,"sokss_18,3.51","ahaṃ ca labdhacitto 'syā jāne tatra tathetyagām /
anvamanyata māṃ sāpi vidagdhā vṛddhatāpasī","अहं च लब्धचित्तो ऽस्या जाने तत्र तथेत्यगाम् /
अन्वमन्यत मां सापि विदग्धा वृद्धतापसी"
Kathasaritsagara,"sokss_18,3.52","tato 'haṃ sthitavāṃs tatra rājaputryā tayā saha /
krīḍantyā kanyakānyonyavivāhādivinodanaiḥ","ततो ऽहं स्थितवांस् तत्र राजपुत्र्या तया सह /
क्रीडन्त्या कन्यकान्योन्यविवाहादिविनोदनैः"
Kathasaritsagara,"sokss_18,3.53","na ca māmamucatpārśvātkṣaṇaṃ sā madgatekṣaṇā /
yatra nāhaṃ na sā tasyai kācanārocata kriyā","न च माममुचत्पार्श्वात्क्षणं सा मद्गतेक्षणा /
यत्र नाहं न सा तस्यै काचनारोचत क्रिया"
Kathasaritsagara,"sokss_18,3.54","atha tāḥ kanyakāḥ kṛtvā vadhūṃ tāṃ rājakanyakām /
māṃ varaṃ cāvayor jāne vivāhaṃ krīḍayā vyadhuḥ","अथ ताः कन्यकाः कृत्वा वधूं तां राजकन्यकाम् /
मां वरं चावयोर् जाने विवाहं क्रीडया व्यधुः"
Kathasaritsagara,"sokss_18,3.55","kṛtodvāhau tataścāvāṃ praviṣṭau vāsakaṃ niśi /
niḥśaṅkā tatra māṃ sā ca kaṇṭhe rājasutāgrahīt","कृतोद्वाहौ ततश्चावां प्रविष्टौ वासकं निशि /
निःशङ्का तत्र मां सा च कण्ठे राजसुताग्रहीत्"
Kathasaritsagara,"sokss_18,3.56","tatkālaṃ ca mayātmānaṃ prakāśyāliṅgitaiva sā /
siddheṣṭahṛṣṭā dṛṣṭvā māmāsīllajjānatā kṣaṇam","तत्कालं च मयात्मानं प्रकाश्यालिङ्गितैव सा /
सिद्धेष्टहृष्टा दृष्ट्वा मामासील्लज्जानता क्षणम्"
Kathasaritsagara,"sokss_18,3.57","pravartayāmi surate yāvac caitāṃ hṛtatrapām /
tāvat prabodhito 'smīha yāmikena durātmanā","प्रवर्तयामि सुरते यावच् चैतां हृतत्रपाम् /
तावत् प्रबोधितो ऽस्मीह यामिकेन दुरात्मना"
Kathasaritsagara,"sokss_18,3.58","tadbhadrāyudha nedānīṃ citre svapne ca dṛṣṭayā /
tayā malayavatyāhaṃ vinā jīvitumutsahe","तद्भद्रायुध नेदानीं चित्रे स्वप्ने च दृष्टया /
तया मलयवत्याहं विना जीवितुमुत्सहे"
Kathasaritsagara,"sokss_18,3.59","ity uktavantaṃ rājānaṃ sayasvapnamavetya saḥ /
bhadrāyudhaḥ pratīhārastamāśvāsyaivamuktavān","इत्य् उक्तवन्तं राजानं सयस्वप्नमवेत्य सः /
भद्रायुधः प्रतीहारस्तमाश्वास्यैवमुक्तवान्"
Kathasaritsagara,"sokss_18,3.60","kṛtsnaṃ cetsmaryate samyaktattadālikhatāṃ paṭe /
devena nagaraṃ yāvadupāyo 'tra nirūpyate","कृत्स्नं चेत्स्मर्यते सम्यक्तत्तदालिखतां पटे /
देवेन नगरं यावदुपायो ऽत्र निरूप्यते"
Kathasaritsagara,"sokss_18,3.61","iti bhadrāyudhenoktaḥ sa rājā likhati sma tat /
paṭe puravaraṃ sarvaṃ tadvṛttāntaṃ ca tatkṣaṇam","इति भद्रायुधेनोक्तः स राजा लिखति स्म तत् /
पटे पुरवरं सर्वं तद्वृत्तान्तं च तत्क्षणम्"
Kathasaritsagara,"sokss_18,3.62","taṃ citrapaṭamādāya pratīhārastadaiva saḥ /
maṭhaṃ navaṃ kārayitvā tatra bhittāvalambayat","तं चित्रपटमादाय प्रतीहारस्तदैव सः /
मठं नवं कारयित्वा तत्र भित्तावलम्बयत्"
Kathasaritsagara,"sokss_18,3.63","maṭhe cātrākarod dūradeśād āgatabandinām /
sattre saḍrasam āhāraṃ savastrayugakāñcanam","मठे चात्राकरोद् दूरदेशाद् आगतबन्दिनाम् /
सत्त्रे सड्रसम् आहारं सवस्त्रयुगकाञ्चनम्"
Kathasaritsagara,"sokss_18,3.64","yaścitrasthamidaṃ vetti puraṃ ko'pi sa eti cet /
mamāvedya iti prādādajñāṃ ca maṭhavartinām","यश्चित्रस्थमिदं वेत्ति पुरं कोऽपि स एति चेत् /
ममावेद्य इति प्रादादज्ञां च मठवर्तिनाम्"
Kathasaritsagara,"sokss_18,3.65","atrāntare grīṣmavanaṃ mallikāmodimārutam /
chāyāniṣaṇṇapathikaṃ dṛṣṭvā puṣpitapāṭalam","अत्रान्तरे ग्रीष्मवनं मल्लिकामोदिमारुतम् /
छायानिषण्णपथिकं दृष्ट्वा पुष्पितपाटलम्"
Kathasaritsagara,"sokss_18,3.66","ājagāmāmbudaśyāmo gurugambhīragarjitaḥ /
ketakodāmadaśanaḥ prāvṛṭkālamadadvipaḥ","आजगामाम्बुदश्यामो गुरुगम्भीरगर्जितः /
केतकोदामदशनः प्रावृट्कालमदद्विपः"
Kathasaritsagara,"sokss_18,3.67","tatkālaṃ tasya paurastyapavaneddha ivāyayau /
vṛddhiṃ virahadāvāgnirvikramādityabhūpateḥ","तत्कालं तस्य पौरस्त्यपवनेद्ध इवाययौ /
वृद्धिं विरहदावाग्निर्विक्रमादित्यभूपतेः"
Kathasaritsagara,"sokss_18,3.68","himaṃ hāralate dehi siñca citrāṅgi candanaiḥ /
pattralekhe 'bjinīpattraśayanaṃ śiśiraṃ kuru","हिमं हारलते देहि सिञ्च चित्राङ्गि चन्दनैः /
पत्त्रलेखे ऽब्जिनीपत्त्रशयनं शिशिरं कुरु"
Kathasaritsagara,"sokss_18,3.69","kaṃdarpasene kadalīdalair vitara mārutam /
iti tadvāranārīṇāṃ tadā śuśruvire giraḥ","कंदर्पसेने कदलीदलैर् वितर मारुतम् /
इति तद्वारनारीणां तदा शुश्रुविरे गिरः"
Kathasaritsagara,"sokss_18,3.70","kramāc ca vidyudviṣamaḥ śaśāmāsya ghanāgamaḥ /
rājñaḥ savirahajvālo na punarmadanajvaraḥ","क्रमाच् च विद्युद्विषमः शशामास्य घनागमः /
राज्ञः सविरहज्वालो न पुनर्मदनज्वरः"
Kathasaritsagara,"sokss_18,3.71","pānthāḥ pathi pravartantāṃ dūrasthānāṃ pravṛttayaḥ /
priyāḥ priyāṇāṃ grathyantāṃ jāyantāṃ tatsamāgamāḥ","पान्थाः पथि प्रवर्तन्तां दूरस्थानां प्रवृत्तयः /
प्रियाः प्रियाणां ग्रथ्यन्तां जायन्तां तत्समागमाः"
Kathasaritsagara,"sokss_18,3.72","ityādiśantīva tataḥ kalahaṃsaravaiḥ śarat /
āgātphullāmbujamukhī sakāśakusumasmitā","इत्यादिशन्तीव ततः कलहंसरवैः शरत् /
आगात्फुल्लाम्बुजमुखी सकाशकुसुमस्मिता"
Kathasaritsagara,"sokss_18,3.73","tasyāṃ dūrāgato bandī tatra kṣattṛkṛte maṭhe /
bhojanārthī viveśaiko niśamya khyātimekadā","तस्यां दूरागतो बन्दी तत्र क्षत्तृकृते मठे /
भोजनार्थी विवेशैको निशम्य ख्यातिमेकदा"
Kathasaritsagara,"sokss_18,3.74","nāmnā śambarasiddhiḥ sa maṭhe 'tra kṛtabhojanaḥ /
āttavastrayugaścitrapaṭaṃ bhittau dadarśa tam","नाम्ना शम्बरसिद्धिः स मठे ऽत्र कृतभोजनः /
आत्तवस्त्रयुगश्चित्रपटं भित्तौ ददर्श तम्"
Kathasaritsagara,"sokss_18,3.75","vibhāvya tatra citrasthaṃ nagaraṃ tatsa vismitaḥ /
jagāda bandī kenedamaho ālikhitaṃ puram","विभाव्य तत्र चित्रस्थं नगरं तत्स विस्मितः /
जगाद बन्दी केनेदमहो आलिखितं पुरम्"
Kathasaritsagara,"sokss_18,3.76","yadekena mayā dṛṣṭaṃ likhitaṃ yena tena ca /
dvitīyeneti jāne 'haṃ nāpareṇeti kenacit","यदेकेन मया दृष्टं लिखितं येन तेन च /
द्वितीयेनेति जाने ऽहं नापरेणेति केनचित्"
Kathasaritsagara,"sokss_18,3.77","etac chrutvā maṭhajanenoktaṃ bhadrāyudhasya tat /
tattena svayametyāsau bandī ninye nṛpāntikam","एतच् छ्रुत्वा मठजनेनोक्तं भद्रायुधस्य तत् /
तत्तेन स्वयमेत्यासौ बन्दी निन्ये नृपान्तिकम्"
Kathasaritsagara,"sokss_18,3.78","kiṃ tvayā nagaram satyaṃ taddṛṣṭam iti bhūbhṛtā /
tatra śambarasiddhiḥ sa paripṛṣṭo 'bravīd idam","किं त्वया नगरम् सत्यं तद्दृष्टम् इति भूभृता /
तत्र शम्बरसिद्धिः स परिपृष्टो ऽब्रवीद् इदम्"
Kathasaritsagara,"sokss_18,3.79","dṛṣṭaṃ mayā tanmalayapuraṃ nāma mahāpuram /
bhramatā bhuvamuttīrya vāridhiṃ dvīpamadhyagam","दृष्टं मया तन्मलयपुरं नाम महापुरम् /
भ्रमता भुवमुत्तीर्य वारिधिं द्वीपमध्यगम्"
Kathasaritsagara,"sokss_18,3.80","tasminmalayasiṃhākhyo nagare 'sti mahīpatiḥ /
tasyāsti nāmnā malayavatītyanupamā sutā","तस्मिन्मलयसिंहाख्यो नगरे ऽस्ति महीपतिः /
तस्यास्ति नाम्ना मलयवतीत्यनुपमा सुता"
Kathasaritsagara,"sokss_18,3.81","puruṣadveṣiṇī sā ca svapne jātu kathaṃcana /
vihāranirgatā kaṃcinmahāpuruṣamaikṣata","पुरुषद्वेषिणी सा च स्वप्ने जातु कथंचन /
विहारनिर्गता कंचिन्महापुरुषमैक्षत"
Kathasaritsagara,"sokss_18,3.82","tenālokitamātreṇa sa bhīta iva tatkṣaṇam /
niryayau manasastasyāḥ puruṣadveṣadurgrahaḥ","तेनालोकितमात्रेण स भीत इव तत्क्षणम् /
निर्ययौ मनसस्तस्याः पुरुषद्वेषदुर्ग्रहः"
Kathasaritsagara,"sokss_18,3.83","nītvātha taṃ svabhavanaṃ svapna eva vidhāya ca /
vivāhaṃ tena sahitā vāsaveśma viveśa sā","नीत्वाथ तं स्वभवनं स्वप्न एव विधाय च /
विवाहं तेन सहिता वासवेश्म विवेश सा"
Kathasaritsagara,"sokss_18,3.84","tatra tena sama myāvat sevate suratotsavam /
tāvadvāsasthayā dāsyā sā niśānte prabodhitā","तत्र तेन सम म्यावत् सेवते सुरतोत्सवम् /
तावद्वासस्थया दास्या सा निशान्ते प्रबोधिता"
Kathasaritsagara,"sokss_18,3.85","tato nirvāsya kopāt tāṃ dāsīṃ svapnāvalokitam /
taṃ smarantī priyatamaṃ prājvaladvirahāgninā","ततो निर्वास्य कोपात् तां दासीं स्वप्नावलोकितम् /
तं स्मरन्ती प्रियतमं प्राज्वलद्विरहाग्निना"
Kathasaritsagara,"sokss_18,3.86","apaśyantī gatiṃ kāṃcitsmareṇa vivaśīkṛtā /
utthāyotthāya śayane srastāṅgī nyapatatparam","अपश्यन्ती गतिं कांचित्स्मरेण विवशीकृता /
उत्थायोत्थाय शयने स्रस्ताङ्गी न्यपतत्परम्"
Kathasaritsagara,"sokss_18,3.87","mūkeva bhūtākrānteva tamaḥsaṃmohiteva ca /
nottaraṃ pṛcchataḥ kiṃcid dadau parijanasya sā","मूकेव भूताक्रान्तेव तमःसंमोहितेव च /
नोत्तरं पृच्छतः किंचिद् ददौ परिजनस्य सा"
Kathasaritsagara,"sokss_18,3.88","vijñāya pitrā mātrā ca tataḥ pṛṣṭātikṛcchrataḥ /
śaśaṃsa svapnavṛttāntaṃ sā tamāptasakhīmukhe","विज्ञाय पित्रा मात्रा च ततः पृष्टातिकृच्छ्रतः /
शशंस स्वप्नवृत्तान्तं सा तमाप्तसखीमुखे"
Kathasaritsagara,"sokss_18,3.89","tataḥ pitrā kṛtāśvāsā pratijñām akaroc ca sā /
viśrāmyagniṃ tam āpnomi ṣaḍbhir māsair na ced iti","ततः पित्रा कृताश्वासा प्रतिज्ञाम् अकरोच् च सा /
विश्राम्यग्निं तम् आप्नोमि षड्भिर् मासैर् न चेद् इति"
Kathasaritsagara,"sokss_18,3.90","pañca māsā gatāścādya tasyāḥ ko vetti bhāvi kim /
itīdṛktatra vṛttāntaḥ pure parigato mayā","पञ्च मासा गताश्चाद्य तस्याः को वेत्ति भावि किम् /
इतीदृक्तत्र वृत्तान्तः पुरे परिगतो मया"
Kathasaritsagara,"sokss_18,3.91","evaṃ tena sasaṃvādamukte śambarasiddhinā /
jātārthaniścaye hṛṣṭe rājñi bhadrāyudho 'bhyadhāt","एवं तेन ससंवादमुक्ते शम्बरसिद्धिना /
जातार्थनिश्चये हृष्टे राज्ञि भद्रायुधो ऽभ्यधात्"
Kathasaritsagara,"sokss_18,3.92","siddhaṃ kāryaṃ sa deśo hi tvadvaśaḥ sanṛpaḥ prabho /
tattatra gamyatāṃ yāvanmāsaḥ ṣaṣṭho na yātyataḥ","सिद्धं कार्यं स देशो हि त्वद्वशः सनृपः प्रभो /
तत्तत्र गम्यतां यावन्मासः षष्ठो न यात्यतः"
Kathasaritsagara,"sokss_18,3.93","iti tenodite kṣattrā tadākhyātārthavistaram /
kṛtvā śambarasiddhiṃ tam agre bhūridhanārcitam","इति तेनोदिते क्षत्त्रा तदाख्यातार्थविस्तरम् /
कृत्वा शम्बरसिद्धिं तम् अग्रे भूरिधनार्चितम्"
Kathasaritsagara,"sokss_18,3.94","raviraśmiṣu saṃpātaṃ pāṇḍimānaṃ dhaneṣu ca /
sarittoyeṣu kārśyaṃ ca nirasyeva nijaṃ nṛpaḥ","रविरश्मिषु संपातं पाण्डिमानं धनेषु च /
सरित्तोयेषु कार्श्यं च निरस्येव निजं नृपः"
Kathasaritsagara,"sokss_18,3.95","nirātaṅkaḥ sa saṃpadya tadaiva dayitāṃ prati /
pratasthe vikramādityaḥ sainyena laghunā vṛtaḥ","निरातङ्कः स संपद्य तदैव दयितां प्रति /
प्रतस्थे विक्रमादित्यः सैन्येन लघुना वृतः"
Kathasaritsagara,"sokss_18,3.96","gatvā krameṇa tīrṇābdhiryāvat prāptaḥ puraṃ sa tat /
tāvaddadarśa tatrāgre janaṃ kolāhalākulam","गत्वा क्रमेण तीर्णाब्धिर्यावत् प्राप्तः पुरं स तत् /
तावद्ददर्श तत्राग्रे जनं कोलाहलाकुलम्"
Kathasaritsagara,"sokss_18,3.97","eṣā malayavatyadya pūrṇe ṣāṇmāsike 'vadhau /
aprāptadayitā vahniṃ rājaputrī vivikṣati","एषा मलयवत्यद्य पूर्णे षाण्मासिके ऽवधौ /
अप्राप्तदयिता वह्निं राजपुत्री विविक्षति"
Kathasaritsagara,"sokss_18,3.98","ityatra śuśrāva janātpṛṣṭādatha sa bhūpatiḥ /
upāgāc ca sa taṃ deśaṃ racitā yatra taccitā","इत्यत्र शुश्राव जनात्पृष्टादथ स भूपतिः /
उपागाच् च स तं देशं रचिता यत्र तच्चिता"
Kathasaritsagara,"sokss_18,3.99","taddarśanādapasṛte jane tatra dadarśa tam /
dṛśorakāṇḍapīyūṣavarṣaṃ sā rājakanyakā","तद्दर्शनादपसृते जने तत्र ददर्श तम् /
दृशोरकाण्डपीयूषवर्षं सा राजकन्यका"
Kathasaritsagara,"sokss_18,3.100","so 'yaṃ prāṇeśvaraḥ svapnapariṇetā mamāgataḥ /
tattātasyocyatāṃ śīghram iti smāha ca sā sakhīḥ","सो ऽयं प्राणेश्वरः स्वप्नपरिणेता ममागतः /
तत्तातस्योच्यतां शीघ्रम् इति स्माह च सा सखीः"
Kathasaritsagara,"sokss_18,3.101","tābhir gatvā tathaivoktastatpitā so 'tha bhūpatiḥ /
nirduḥkho jātaharṣastaṃ prahvo rājānamabhyagāt","ताभिर् गत्वा तथैवोक्तस्तत्पिता सो ऽथ भूपतिः /
निर्दुःखो जातहर्षस्तं प्रह्वो राजानमभ्यगात्"
Kathasaritsagara,"sokss_18,3.102","tatkālamutkṣipya bhujaṃ tena śambarasiddinā /
uccair avasarajñena vandinedamapaṭhyata","तत्कालमुत्क्षिप्य भुजं तेन शम्बरसिद्दिना /
उच्चैर् अवसरज्ञेन वन्दिनेदमपठ्यत"
Kathasaritsagara,"sokss_18,3.103","jaya nijatejaḥsādhitabhūtagaṇa mlecchavipinadāvāgne /
jaya deva saptasāgarasīmamahīmāninīnātha","जय निजतेजःसाधितभूतगण म्लेच्छविपिनदावाग्ने /
जय देव सप्तसागरसीममहीमानिनीनाथ"
Kathasaritsagara,"sokss_18,3.104","jaya vijitasakalapārthivavinataśirodhāritātigurvājña /
jaya viṣamaśīla vikramavārinidhe vikramāditya","जय विजितसकलपार्थिवविनतशिरोधारितातिगुर्वाज्ञ /
जय विषमशील विक्रमवारिनिधे विक्रमादित्य"
Kathasaritsagara,"sokss_18,3.105","ity ukte vandinā taṃ sa vikramādityamāgatam /
buddhvā malayasiṃho 'tra rājā jagrāha pādayoḥ","इत्य् उक्ते वन्दिना तं स विक्रमादित्यमागतम् /
बुद्ध्वा मलयसिंहो ऽत्र राजा जग्राह पादयोः"
Kathasaritsagara,"sokss_18,3.106","viveśa ca kṛtātithyastena sākaṃ svamandiram /
tayā malayavatyā ca duhitrā mṛtyumuktayā","विवेश च कृतातिथ्यस्तेन साकं स्वमन्दिरम् /
तया मलयवत्या च दुहित्रा मृत्युमुक्तया"
Kathasaritsagara,"sokss_18,3.107","dadau ca tāṃ sutāṃ tasmai vikramādityabhūbhṛte /
sa rājā tena jāmātrā manvānaḥ kṛtakṛtyatām","ददौ च तां सुतां तस्मै विक्रमादित्यभूभृते /
स राजा तेन जामात्रा मन्वानः कृतकृत्यताम्"
Kathasaritsagara,"sokss_18,3.108","yathā citre tathā svapne yathā svāpne tathaiva tām /
vilokya sākṣānmalayavatīmaṅkagatāṃ priyām","यथा चित्रे तथा स्वप्ने यथा स्वाप्ने तथैव ताम् /
विलोक्य साक्षान्मलयवतीमङ्कगतां प्रियाम्"
Kathasaritsagara,"sokss_18,3.109","sa cāpi vikramādityastadadbhutamamanyata /
phalaṃ śailasutākāntaprasādasuraśākhinaḥ","स चापि विक्रमादित्यस्तदद्भुतममन्यत /
फलं शैलसुताकान्तप्रसादसुरशाखिनः"
Kathasaritsagara,"sokss_18,3.110","atha tāmādāya vadhūṃ nirvṛtim iva rūpiṇīṃ sa malayavatīm /
uttīrya vārirāśiṃ sotkalikaṃ suciravirahamiva","अथ तामादाय वधूं निर्वृतिम् इव रूपिणीं स मलयवतीम् /
उत्तीर्य वारिराशिं सोत्कलिकं सुचिरविरहमिव"
Kathasaritsagara,"sokss_18,3.111","tattatprābhṛtahastaiḥ praṇamyamānaḥ pade pade bhūpaiḥ /
nijanagarīmujjayinīṃ pratyāgādvikramādityaḥ","तत्तत्प्राभृतहस्तैः प्रणम्यमानः पदे पदे भूपैः /
निजनगरीमुज्जयिनीं प्रत्यागाद्विक्रमादित्यः"
Kathasaritsagara,"sokss_18,3.112","prabhāvam ālokya ca tatra tasya taṃ
yathecchasatyīkṛtacitrakautukam /
visismiye ko na jaharṣa ko na vā
cakāra ko vā na mahotsavaṃ janaḥ","प्रभावम् आलोक्य च तत्र तस्य तं
यथेच्छसत्यीकृतचित्रकौतुकम् /
विसिस्मिये को न जहर्ष को न वा
चकार को वा न महोत्सवं जनः"
Kathasaritsagara,"sokss_18,4.1","iti mahākaviśrīsomadevabhaṭṭaviracite kathāsaritsāgare viṣasmaśīlalambake tṛtīyas taraṅgaḥ /

caturthas taraṅgaḥ /

tato 'sya vikramādityasyaikadātra kathāntare /
rājñī kaliṅgasenākhyā sapatnīrevam abravīt","इति महाकविश्रीसोमदेवभट्टविरचिते कथासरित्सागरे विषस्मशीललम्बके तृतीयस् तरङ्गः /

चतुर्थस् तरङ्गः /

ततो ऽस्य विक्रमादित्यस्यैकदात्र कथान्तरे /
राज्ञी कलिङ्गसेनाख्या सपत्नीरेवम् अब्रवीत्"
Kathasaritsagara,"sokss_18,4.2","rājñā malayavatyarthe yatkṛtaṃ na tadadbhutam /
sadā viṣamaśīlo hi devo 'yaṃ prathito bhuvi","राज्ञा मलयवत्यर्थे यत्कृतं न तदद्भुतम् /
सदा विषमशीलो हि देवो ऽयं प्रथितो भुवि"
Kathasaritsagara,"sokss_18,4.3","ahaṃ na pariṇītā kim avaskandyāmunā balāt /
madrūpāṃ putrikāṃ dṛṣṭvā gatenānaṅganighnatām","अहं न परिणीता किम् अवस्कन्द्यामुना बलात् /
मद्रूपां पुत्रिकां दृष्ट्वा गतेनानङ्गनिघ्नताम्"
Kathasaritsagara,"sokss_18,4.4","etannimittamākhyātā kathā kārpaṭikena yā /
devasenena me tāṃ vaḥ kathayāmi niśamyatām","एतन्निमित्तमाख्याता कथा कार्पटिकेन या /
देवसेनेन मे तां वः कथयामि निशम्यताम्"
Kathasaritsagara,"sokss_18,4.5","pariṇītāsmyavidhinā kathaṃ rājñeti duḥkhitām /
māmetyāśvāsayannevaṃ sa hi kārpaṭiko 'bravīt","परिणीतास्म्यविधिना कथं राज्ञेति दुःखिताम् /
मामेत्याश्वासयन्नेवं स हि कार्पटिको ऽब्रवीत्"
Kathasaritsagara,"sokss_18,4.6","mā sma manyuṃ kṛthā devi śraddhayā parayā hy asi /
pariṇītātisaṃrambhādatrāmūlātkathāṃ śṛṇu","मा स्म मन्युं कृथा देवि श्रद्धया परया ह्य् असि /
परिणीतातिसंरम्भादत्रामूलात्कथां शृणु"
Kathasaritsagara,"sokss_18,4.7","ahaṃ kārpaṭiko bhūtvā sevāṃ kurvan bhavatprabhoḥ /
aṭavyāṃ dūrato 'drākṣaṃ mahāntaṃ kroḍam ekadā","अहं कार्पटिको भूत्वा सेवां कुर्वन् भवत्प्रभोः /
अटव्यां दूरतो ऽद्राक्षं महान्तं क्रोडम् एकदा"
Kathasaritsagara,"sokss_18,4.8","daṃṣṭrāviśaṅkaṭamukhaṃ tamālaśyāmalacchavim /
kṛṣṇapakṣaṃ śaśikalāḥ khādantam iva rūpiṇam","दंष्ट्राविशङ्कटमुखं तमालश्यामलच्छविम् /
कृष्णपक्षं शशिकलाः खादन्तम् इव रूपिणम्"
Kathasaritsagara,"sokss_18,4.9","etya cāvedito devi mayā rājñe tathaiva saḥ /
rājāpi tadrasākṛṣṭo niragānmṛgayākṛte","एत्य चावेदितो देवि मया राज्ञे तथैव सः /
राजापि तद्रसाकृष्टो निरगान्मृगयाकृते"
Kathasaritsagara,"sokss_18,4.10","mṛgāṭavīṃ ca saṃprāpya kurvanvyāghramṛgakṣayam /
āveditaṃ mayā dūrādvarāhaṃ paśyati sma tam","मृगाटवीं च संप्राप्य कुर्वन्व्याघ्रमृगक्षयम् /
आवेदितं मया दूराद्वराहं पश्यति स्म तम्"
Kathasaritsagara,"sokss_18,4.11","dṛṣṭvādbhutaṃ ca taṃ matvā kaṃcitkāraṇasūkaram /
ratnākarākhyamārohadaśvamuccaiḥśravaḥsutam","दृष्ट्वाद्भुतं च तं मत्वा कंचित्कारणसूकरम् /
रत्नाकराख्यमारोहदश्वमुच्चैःश्रवःसुतम्"
Kathasaritsagara,"sokss_18,4.12","madhyāhne hi sadā bhānurmuhūrtaṃ vyomni tiṣṭhati /
tatkālaṃ cāruṇenāśvā mucyante snānapānayoḥ","मध्याह्ने हि सदा भानुर्मुहूर्तं व्योम्नि तिष्ठति /
तत्कालं चारुणेनाश्वा मुच्यन्ते स्नानपानयोः"
Kathasaritsagara,"sokss_18,4.13","ekadoccaiḥśravā muktastadā ravirathādvane /
dṛṣṭām upetya rājño 'śvāṃ taṃ turaṃgamajījanat","एकदोच्चैःश्रवा मुक्तस्तदा रविरथाद्वने /
दृष्टाम् उपेत्य राज्ञो ऽश्वां तं तुरंगमजीजनत्"
Kathasaritsagara,"sokss_18,4.14","tasminnāruhya vātāśve javādanvapatac ca tam /
varāhaṃ vidrutaṃ rājā bhūmiṃ dūrāddavīyasīm","तस्मिन्नारुह्य वाताश्वे जवादन्वपतच् च तम् /
वराहं विद्रुतं राजा भूमिं दूराद्दवीयसीम्"
Kathasaritsagara,"sokss_18,4.15","tatra dṛṣṭipathātso 'sya naṣṭo 'bhūtkvāpi sūkaraḥ /
uccaiḥśravaḥsutādaśvāttasmādapi javādhikaḥ","तत्र दृष्टिपथात्सो ऽस्य नष्टो ऽभूत्क्वापि सूकरः /
उच्चैःश्रवःसुतादश्वात्तस्मादपि जवाधिकः"
Kathasaritsagara,"sokss_18,4.16","tato rājā tamaprāpya dūrojjhitaparicchadaḥ /
ekamanvāgataṃ dṛṣṭvā māmevaṃ paripṛṣṭavān","ततो राजा तमप्राप्य दूरोज्झितपरिच्छदः /
एकमन्वागतं दृष्ट्वा मामेवं परिपृष्टवान्"
Kathasaritsagara,"sokss_18,4.17","api jānāsi kiyatīṃ vayaṃ bhūmim upāgatāḥ /
tac chrutvā devi rājānaṃ pratyavocamahaṃ tadā","अपि जानासि कियतीं वयं भूमिम् उपागताः /
तच् छ्रुत्वा देवि राजानं प्रत्यवोचमहं तदा"
Kathasaritsagara,"sokss_18,4.18","yojanānāṃ śatāni trīṇyāgatāḥ smaḥ prabho iti /
tato rājābravīttarhi tvaṃ padbhyāṃ kathamāgataḥ","योजनानां शतानि त्रीण्यागताः स्मः प्रभो इति /
ततो राजाब्रवीत्तर्हि त्वं पद्भ्यां कथमागतः"
Kathasaritsagara,"sokss_18,4.19","evaṃ savismayenāhaṃ rājñā pṛṣṭastam abravam /
devāsti pādalepo me vṛttāntaṃ cātra taṃ śṛṇu","एवं सविस्मयेनाहं राज्ञा पृष्टस्तम् अब्रवम् /
देवास्ति पादलेपो मे वृत्तान्तं चात्र तं शृणु"
Kathasaritsagara,"sokss_18,4.20","pūrvaṃ bhāryāviyogena tīrthayātrāvinirgataḥ /
pathi devakulaṃ sāyaṃ sodyānaṃ prāptavānaham","पूर्वं भार्यावियोगेन तीर्थयात्राविनिर्गतः /
पथि देवकुलं सायं सोद्यानं प्राप्तवानहम्"
Kathasaritsagara,"sokss_18,4.21","tatra cāhaṃ niśāṃ netuṃ praviṣṭo 'paśyamantare /
striyamekāmatiṣṭhaṃ ca tatrātithyādṛtastayā","तत्र चाहं निशां नेतुं प्रविष्टो ऽपश्यमन्तरे /
स्त्रियमेकामतिष्ठं च तत्रातिथ्यादृतस्तया"
Kathasaritsagara,"sokss_18,4.22","rātrau ca sā nabhasyekamoṣṭhaṃ kṛtvāparaṃ bhuvi /
vyāttāsyā prāha māmīdṛgdṛṣṭaṃ kvāpi mukhaṃ tvayā","रात्रौ च सा नभस्येकमोष्ठं कृत्वापरं भुवि /
व्यात्तास्या प्राह मामीदृग्दृष्टं क्वापि मुखं त्वया"
Kathasaritsagara,"sokss_18,4.23","tato 'sidhenumākṛṣya sabhrūbhaṅgamabibhyatā /
tvayā cedṛkpumāndṛṣṭaḥ kvāpīty uktā mayāpi sā","ततो ऽसिधेनुमाकृष्य सभ्रूभङ्गमबिभ्यता /
त्वया चेदृक्पुमान्दृष्टः क्वापीत्य् उक्ता मयापि सा"
Kathasaritsagara,"sokss_18,4.24","atha saumyavapurbhūtvā sābravīnmāmavaikṛtā /
yakṣī caṇḍyabhidhānāhaṃ tuṣṭā dhair yeṇa cāsmi te","अथ सौम्यवपुर्भूत्वा साब्रवीन्मामवैकृता /
यक्षी चण्ड्यभिधानाहं तुष्टा धैर् येण चास्मि ते"
Kathasaritsagara,"sokss_18,4.25","tadidānīṃ mama brūhi kiṃ priyaṃ karavāṇi te /
evam uktavatīṃ tāṃ ca yakṣiṇīmaham abhyadhām","तदिदानीं मम ब्रूहि किं प्रियं करवाणि ते /
एवम् उक्तवतीं तां च यक्षिणीमहम् अभ्यधाम्"
Kathasaritsagara,"sokss_18,4.26","parituṣṭāsi cetsatyaṃ tatkuruṣva tathā mama /
akleśena yathā tīrthānyaṭeyaṃ nikhilānyapi","परितुष्टासि चेत्सत्यं तत्कुरुष्व तथा मम /
अक्लेशेन यथा तीर्थान्यटेयं निखिलान्यपि"
Kathasaritsagara,"sokss_18,4.27","evaṃ mayoktā yakṣī sā pādalepamadānmama /
tena tīrthānyahaṃ bhrāntastvaṃ cehādyānudhāvitaḥ","एवं मयोक्ता यक्षी सा पादलेपमदान्मम /
तेन तीर्थान्यहं भ्रान्तस्त्वं चेहाद्यानुधावितः"
Kathasaritsagara,"sokss_18,4.28","tenaiva pratyahaṃ cāhamihāgatyāṭavībhuvi /
bhuktvā phalānyujjayinīmetya sevāṃ karomi te","तेनैव प्रत्यहं चाहमिहागत्याटवीभुवि /
भुक्त्वा फलान्युज्जयिनीमेत्य सेवां करोमि ते"
Kathasaritsagara,"sokss_18,4.29","iti devi mayā rājā vijñapto 'ntaramanyata /
prasannadṛṣṭikathitaṃ yogyaṃ māmanuyāyinam","इति देवि मया राजा विज्ञप्तो ऽन्तरमन्यत /
प्रसन्नदृष्टिकथितं योग्यं मामनुयायिनम्"
Kathasaritsagara,"sokss_18,4.30","bhūyo mayaivaṃ vijñapto rājā devānayāmy aham /
susvādūni phalānīha bhujyante prabhuṇā yadi","भूयो मयैवं विज्ञप्तो राजा देवानयाम्य् अहम् /
सुस्वादूनि फलानीह भुज्यन्ते प्रभुणा यदि"
Kathasaritsagara,"sokss_18,4.31","nāhaṃ bhokṣye na me kiṃcid upayuktaṃ bhavān punaḥ /
bhuṅktāṃ kiṃcit pariśrānta iti rājādiśac ca mām","नाहं भोक्ष्ये न मे किंचिद् उपयुक्तं भवान् पुनः /
भुङ्क्तां किंचित् परिश्रान्त इति राजादिशच् च माम्"
Kathasaritsagara,"sokss_18,4.32","tataḥ karkaṭikāṃ tatra saṃprāpyāhamabhakṣayam /
tayā cājagaro 'bhūvamahaṃ bhakṣitamātrayā","ततः कर्कटिकां तत्र संप्राप्याहमभक्षयम् /
तया चाजगरो ऽभूवमहं भक्षितमात्रया"
Kathasaritsagara,"sokss_18,4.33","dṛṣṭvā cājagarībhūtamakasmāddevi māṃ tadā /
devo viṣamaśīlo 'bhūtsaviṣādaḥ savismayaḥ","दृष्ट्वा चाजगरीभूतमकस्माद्देवि मां तदा /
देवो विषमशीलो ऽभूत्सविषादः सविस्मयः"
Kathasaritsagara,"sokss_18,4.34","ekākī cātra vetālaṃ bhūtaketuṃ samasmarat /
prāṅnetrarogād dṛṣṭyaiva mocayitvā vaśīkṛtam","एकाकी चात्र वेतालं भूतकेतुं समस्मरत् /
प्राङ्नेत्ररोगाद् दृष्ट्यैव मोचयित्वा वशीकृतम्"
Kathasaritsagara,"sokss_18,4.35","sa vetālaḥ smṛtāyātaḥ prahvo rājānam abravīt /
kiṃ smṛto 'smi mahārāja nideśo dīyatāmiti","स वेतालः स्मृतायातः प्रह्वो राजानम् अब्रवीत् /
किं स्मृतो ऽस्मि महाराज निदेशो दीयतामिति"
Kathasaritsagara,"sokss_18,4.36","atha rājābravīdetaṃ bhadra kārpaṭikaṃ mama /
sahasājagarībhūtaṃ prāpaya prakṛtiṃ nijām","अथ राजाब्रवीदेतं भद्र कार्पटिकं मम /
सहसाजगरीभूतं प्रापय प्रकृतिं निजाम्"
Kathasaritsagara,"sokss_18,4.37","vetālo 'py avadaddeva nāsti śaktirmamedṛśī /
śaktayo niyatā vāri vaidyutāgniṃ nu hanti kim","वेतालो ऽप्य् अवदद्देव नास्ति शक्तिर्ममेदृशी /
शक्तयो नियता वारि वैद्युताग्निं नु हन्ति किम्"
Kathasaritsagara,"sokss_18,4.38","tato rājābravīttarhi yāmaḥ pallīmimāṃ sakhe /
ato budhyeta bhillebhyaḥ ko 'py upāyaḥ kadācana","ततो राजाब्रवीत्तर्हि यामः पल्लीमिमां सखे /
अतो बुध्येत भिल्लेभ्यः को ऽप्य् उपायः कदाचन"
Kathasaritsagara,"sokss_18,4.39","ityālocya savetālo rājā pallīṃ jagāma tām /
tatra sābharaṇaṃ dṛṣṭvā taṃ caurāḥ paryavārayan","इत्यालोच्य सवेतालो राजा पल्लीं जगाम ताम् /
तत्र साभरणं दृष्ट्वा तं चौराः पर्यवारयन्"
Kathasaritsagara,"sokss_18,4.40","kiratāṃ śaravarṣāṇi teṣāṃ pañcaśatāni ca /
bhūtaketuḥ sa vetālo rājādeśādabhakṣayat","किरतां शरवर्षाणि तेषां पञ्चशतानि च /
भूतकेतुः स वेतालो राजादेशादभक्षयत्"
Kathasaritsagara,"sokss_18,4.41","śeṣāḥ palāyya gatvā tatsvasenāpataye 'bruvan /
ekākikesarī nāma sa cāgātsabalaḥ krudhā","शेषाः पलाय्य गत्वा तत्स्वसेनापतये ऽब्रुवन् /
एकाकिकेसरी नाम स चागात्सबलः क्रुधा"
Kathasaritsagara,"sokss_18,4.42","bhṛtyasyaikasya ca mukhādbuddhvā pratyabhijānataḥ /
senāpatiḥ sa rājānametya jagrāha pādayoḥ","भृत्यस्यैकस्य च मुखाद्बुद्ध्वा प्रत्यभिजानतः /
सेनापतिः स राजानमेत्य जग्राह पादयोः"
Kathasaritsagara,"sokss_18,4.43","tato niveditātmānaṃ prahvaṃ pratyabhinandya tam /
pṛṣṭvā ca kuśalaṃ rājā senāpatim abhāṣata","ततो निवेदितात्मानं प्रह्वं प्रत्यभिनन्द्य तम् /
पृष्ट्वा च कुशलं राजा सेनापतिम् अभाषत"
Kathasaritsagara,"sokss_18,4.44","mama kārpaṭiko bhuktvā phalaṃ karkaṭikāṃ vane /
gato 'jagaratāṃ tasya yuktiṃ tanmuktaye kuru","मम कार्पटिको भुक्त्वा फलं कर्कटिकां वने /
गतो ऽजगरतां तस्य युक्तिं तन्मुक्तये कुरु"
Kathasaritsagara,"sokss_18,4.45","etadrājavacaḥ śrutvā senāpatir uvāca saḥ /
devānugo 'yaṃ matputrāyāsmai taṃ darśayatviti","एतद्राजवचः श्रुत्वा सेनापतिर् उवाच सः /
देवानुगो ऽयं मत्पुत्रायास्मै तं दर्शयत्विति"
Kathasaritsagara,"sokss_18,4.46","tataḥ sa tena tatputro vetālena sahaitya mām /
oṣadhīrasanasyena pūrvavanmānuṣaṃ vyadhāt","ततः स तेन तत्पुत्रो वेतालेन सहैत्य माम् /
ओषधीरसनस्येन पूर्ववन्मानुषं व्यधात्"
Kathasaritsagara,"sokss_18,4.47","upāgacchāma ca tato hṛṣṭā rājāntikaṃ vayam /
rājā ca tamudantaṃ māṃ pādānatamabodhayat","उपागच्छाम च ततो हृष्टा राजान्तिकं वयम् /
राजा च तमुदन्तं मां पादानतमबोधयत्"
Kathasaritsagara,"sokss_18,4.48","ekākikesarī so 'tha bhillasenāpatirnijam /
gṛhamabhyarthya rājānamanaiṣīdasmadanvitam","एकाकिकेसरी सो ऽथ भिल्लसेनापतिर्निजम् /
गृहमभ्यर्थ्य राजानमनैषीदस्मदन्वितम्"
Kathasaritsagara,"sokss_18,4.49","apaśyāma ca tattasya sadanaṃ śabarīvṛtam /
dantidantacitottuṅgabhitti vyāghracchadacchavi","अपश्याम च तत्तस्य सदनं शबरीवृतम् /
दन्तिदन्तचितोत्तुङ्गभित्ति व्याघ्रच्छदच्छवि"
Kathasaritsagara,"sokss_18,4.50","vāsāṃsi barhipicchāni hārā guñjāphalasrajaḥ /
mātaṅgamadaniṣyando yatra strīṇāṃ ca maṇḍanam","वासांसि बर्हिपिच्छानि हारा गुञ्जाफलस्रजः /
मातङ्गमदनिष्यन्दो यत्र स्त्रीणां च मण्डनम्"
Kathasaritsagara,"sokss_18,4.51","tatra senāpaterbhāryā paricaryāṃ vyadhātsvayam /
rājño mṛgamadāmodivāsā muktādyalaṃkṛtā","तत्र सेनापतेर्भार्या परिचर्यां व्यधात्स्वयम् /
राज्ञो मृगमदामोदिवासा मुक्ताद्यलंकृता"
Kathasaritsagara,"sokss_18,4.52","snātabhuktastato rājā tatra vṛddhāṃstadātmajān /
senāpatiṃ ca taruṇaṃ dṛṣṭvā taṃ paripṛṣṭavān","स्नातभुक्तस्ततो राजा तत्र वृद्धांस्तदात्मजान् /
सेनापतिं च तरुणं दृष्ट्वा तं परिपृष्टवान्"
Kathasaritsagara,"sokss_18,4.53","senāpate mamāścaryamidaṃ tāvattvayocyatām /
taruṇastvaṃ tvadīyāstu putrā vṛddhā amī katham","सेनापते ममाश्चर्यमिदं तावत्त्वयोच्यताम् /
तरुणस्त्वं त्वदीयास्तु पुत्रा वृद्धा अमी कथम्"
Kathasaritsagara,"sokss_18,4.54","evaṃ sa rājñā gaditaḥ śabarendro 'bravīdidam /
mahatyeṣā kathā deva śrūyataṃ yadi kautukam","एवं स राज्ञा गदितः शबरेन्द्रो ऽब्रवीदिदम् /
महत्येषा कथा देव श्रूयतं यदि कौतुकम्"
Kathasaritsagara,"sokss_18,4.55","candrasvāmīti vipro 'haṃ māyāpuryāṃ purāvasam /
so 'haṃ vanamagāṃ jātu dārvarthaṃ piturājñayā","चन्द्रस्वामीति विप्रो ऽहं मायापुर्यां पुरावसम् /
सो ऽहं वनमगां जातु दार्वर्थं पितुराज्ञया"
Kathasaritsagara,"sokss_18,4.56","tatra me markaṭo mārgam ruddhvātiṣṭhad abādhakṛt /
ārtena cakṣuṣā paśyan mārgam anyaṃ pradarśayan","तत्र मे मर्कटो मार्गम् रुद्ध्वातिष्ठद् अबाधकृत् /
आर्तेन चक्षुषा पश्यन् मार्गम् अन्यं प्रदर्शयन्"
Kathasaritsagara,"sokss_18,4.57","na khādatyeṣa māṃ tāvattadgacchāmi varaṃ pathā /
etatpradarśyamānena paśyāmyasyāśayaṃ kapeḥ","न खादत्येष मां तावत्तद्गच्छामि वरं पथा /
एतत्प्रदर्श्यमानेन पश्याम्यस्याशयं कपेः"
Kathasaritsagara,"sokss_18,4.58","ityālocyātha tenāhaṃ mārgeṇa prasthito 'bhavam /
sa ca me markaṭo 'gre 'gre prāyātpaśyanvivṛtya mām","इत्यालोच्याथ तेनाहं मार्गेण प्रस्थितो ऽभवम् /
स च मे मर्कटो ऽग्रे ऽग्रे प्रायात्पश्यन्विवृत्य माम्"
Kathasaritsagara,"sokss_18,4.59","gatvā ca dūramārohajjambūvṛkṣaṃ sa markaṭaḥ /
tatpṛṣṭhe ca latājālaghane dṛṣṭimadāmaham","गत्वा च दूरमारोहज्जम्बूवृक्षं स मर्कटः /
तत्पृष्ठे च लताजालघने दृष्टिमदामहम्"
Kathasaritsagara,"sokss_18,4.60","latāvalayabaddhāṅgīmapaśyaṃ cātra vānarīm /
etadarthamanenāhamānīta iti cāvidam","लतावलयबद्धाङ्गीमपश्यं चात्र वानरीम् /
एतदर्थमनेनाहमानीत इति चाविदम्"
Kathasaritsagara,"sokss_18,4.61","tato 'haṃ vṛkṣamāruhya vallīvalayapāśakam /
chittvā paraśunā taṃ ca vānarīṃ tāmamocayam","ततो ऽहं वृक्षमारुह्य वल्लीवलयपाशकम् /
छित्त्वा परशुना तं च वानरीं ताममोचयम्"
Kathasaritsagara,"sokss_18,4.62","athāvatīrya vṛkṣāttau vānaro vānarī ca sā /
avatīrṇasya me pādāvagṛhṇītāmubhāvapi","अथावतीर्य वृक्षात्तौ वानरो वानरी च सा /
अवतीर्णस्य मे पादावगृह्णीतामुभावपि"
Kathasaritsagara,"sokss_18,4.63","sthāpayitvā ca me pādalagnāṃ tāṃ vānarīṃ kṣaṇam /
gatvā sa kapirānīya mahyaṃ divyamadātphalam","स्थापयित्वा च मे पादलग्नां तां वानरीं क्षणम् /
गत्वा स कपिरानीय मह्यं दिव्यमदात्फलम्"
Kathasaritsagara,"sokss_18,4.64","tadādāya gṛhītvāhamindhanānyāgamaṃ gṛham /
tatra cābhakṣayaṃ bhāryāsahitastatphalottamam","तदादाय गृहीत्वाहमिन्धनान्यागमं गृहम् /
तत्र चाभक्षयं भार्यासहितस्तत्फलोत्तमम्"
Kathasaritsagara,"sokss_18,4.65","tasmin bhukte jarārogau sabhāryasya gatau mama /
tatas tatrodabhūd asmaddeśe durbhikṣaviplavaḥ","तस्मिन् भुक्ते जरारोगौ सभार्यस्य गतौ मम /
ततस् तत्रोदभूद् अस्मद्देशे दुर्भिक्षविप्लवः"
Kathasaritsagara,"sokss_18,4.66","tadākrāntaś ca tatratyo jano yāto yatas tataḥ /
ahaṃ daivād imaṃ deśaṃ sabhāryaḥ prāptavān kramāt","तदाक्रान्तश् च तत्रत्यो जनो यातो यतस् ततः /
अहं दैवाद् इमं देशं सभार्यः प्राप्तवान् क्रमात्"
Kathasaritsagara,"sokss_18,4.67","iha kāñcanadaṃṣṭrāskhyastadābhūcchabarādhipaḥ /
tasya śastram upādāya bhṛtyatāmahamāśrayam","इह काञ्चनदंष्ट्रास्ख्यस्तदाभूच्छबराधिपः /
तस्य शस्त्रम् उपादाय भृत्यतामहमाश्रयम्"
Kathasaritsagara,"sokss_18,4.68","āyodhaneṣu dṛṣṭvā ca teṣu teṣv agrayāyinam /
so 'tha kāñcanadaṃṣṭro māṃ senāpatye 'bhiṣiktavān","आयोधनेषु दृष्ट्वा च तेषु तेष्व् अग्रयायिनम् /
सो ऽथ काञ्चनदंष्ट्रो मां सेनापत्ये ऽभिषिक्तवान्"
Kathasaritsagara,"sokss_18,4.69","ekabhaktyā ca sa mayā tato 'pyārādhitaḥ prabhuḥ /
mahyamevāntakāle 'tra rājyaṃ prādādaputrakaḥ","एकभक्त्या च स मया ततो ऽप्याराधितः प्रभुः /
मह्यमेवान्तकाले ऽत्र राज्यं प्रादादपुत्रकः"
Kathasaritsagara,"sokss_18,4.70","ihasthasya ca me yātānyabdānām saptaviṃśatiḥ /
śatāni na jarā cāsti mama tatphalabhakṣaṇāt","इहस्थस्य च मे यातान्यब्दानाम् सप्तविंशतिः /
शतानि न जरा चास्ति मम तत्फलभक्षणात्"
Kathasaritsagara,"sokss_18,4.71","evaṃ svodantamākhyāya sa rājānaṃ savismayam /
ekākikesarī bhūyo bhillarājo vyajijñapat","एवं स्वोदन्तमाख्याय स राजानं सविस्मयम् /
एकाकिकेसरी भूयो भिल्लराजो व्यजिज्ञपत्"
Kathasaritsagara,"sokss_18,4.72","tanmayā vānaraphalādyatkṛtaṃ cirajīvitam /
pūrṇaṃ tato 'dya saṃprāptaṃ phalaṃ tvatpādadarśanam","तन्मया वानरफलाद्यत्कृतं चिरजीवितम् /
पूर्णं ततो ऽद्य संप्राप्तं फलं त्वत्पाददर्शनम्"
Kathasaritsagara,"sokss_18,4.73","ato 'hamarthaye deva yo gṛhāgamanānmayi /
darśito 'nugraho 'dyāyaṃ paritoṣaṃ sa nīyatām","अतो ऽहमर्थये देव यो गृहागमनान्मयि /
दर्शितो ऽनुग्रहो ऽद्यायं परितोषं स नीयताम्"
Kathasaritsagara,"sokss_18,4.74","bhāryāyāṃ kṣatriyāyāṃ me devotpannāsti kanyakā /
ananyatulyā rūpeṇa nāmnā madanasundarī","भार्यायां क्षत्रियायां मे देवोत्पन्नास्ति कन्यका /
अनन्यतुल्या रूपेण नाम्ना मदनसुन्दरी"
Kathasaritsagara,"sokss_18,4.75","kanyāratnaṃ ca tad evādṛte nānyatra śobhate /
tat prayacchāmi tāṃ tubhyam udvahasva yathāvidhi","कन्यारत्नं च तद् एवादृते नान्यत्र शोभते /
तत् प्रयच्छामि तां तुभ्यम् उद्वहस्व यथाविधि"
Kathasaritsagara,"sokss_18,4.76","dāso 'haṃ ca dhanurlakṣadvayenānugataḥ prabho /
iti tenārthito rājā sa tathetyanvamanyata","दासो ऽहं च धनुर्लक्षद्वयेनानुगतः प्रभो /
इति तेनार्थितो राजा स तथेत्यन्वमन्यत"
Kathasaritsagara,"sokss_18,4.77","śubhe lagne ca tāṃ tasya tanayāṃ pariṇītavān /
muktākastūrikābhārabhṛtoṣṭraśatadāyinaḥ","शुभे लग्ने च तां तस्य तनयां परिणीतवान् /
मुक्ताकस्तूरिकाभारभृतोष्ट्रशतदायिनः"
Kathasaritsagara,"sokss_18,4.78","saptarātramuṣitvā ca rājā prasthitavāṃs tataḥ /
tayā madanasundaryā sabhillānīkayā saha","सप्तरात्रमुषित्वा च राजा प्रस्थितवांस् ततः /
तया मदनसुन्दर्या सभिल्लानीकया सह"
Kathasaritsagara,"sokss_18,4.79","atrāntare 'śvāpahṛte rājñi tanmṛgayāvane /
sthitamasmadbalaṃ vignaṃ kṣattā bhadrāyudho 'bhyadhāt","अत्रान्तरे ऽश्वापहृते राज्ञि तन्मृगयावने /
स्थितमस्मद्बलं विग्नं क्षत्ता भद्रायुधो ऽभ्यधात्"
Kathasaritsagara,"sokss_18,4.80","alaṃ viṣādenāyāti nacirād eva vaḥ prabhuḥ /
nāsya divyaprabhāvasya kiṃcidatyahitaṃ bhavet","अलं विषादेनायाति नचिराद् एव वः प्रभुः /
नास्य दिव्यप्रभावस्य किंचिदत्यहितं भवेत्"
Kathasaritsagara,"sokss_18,4.81","kiṃ na smaratha yadgatvā pātālātpariṇīya ca /
nāgakanyāṃ surūpākhyāmekakaḥ sa ihāgataḥ","किं न स्मरथ यद्गत्वा पातालात्परिणीय च /
नागकन्यां सुरूपाख्यामेककः स इहागतः"
Kathasaritsagara,"sokss_18,4.82","gandharvalokaṃ gatvā ca vīraḥ pratyāgatas tataḥ /
tārāvalīm upādāya gandharvādhipakanyakām","गन्धर्वलोकं गत्वा च वीरः प्रत्यागतस् ततः /
तारावलीम् उपादाय गन्धर्वाधिपकन्यकाम्"
Kathasaritsagara,"sokss_18,4.83","ity uktvāśvāsitāḥ sarve tena bhadrāyudhena te /
atiṣṭhannaṭavīdvāre rājño mārgāvalokinaḥ","इत्य् उक्त्वाश्वासिताः सर्वे तेन भद्रायुधेन ते /
अतिष्ठन्नटवीद्वारे राज्ञो मार्गावलोकिनः"
Kathasaritsagara,"sokss_18,4.84","rājāpi spaṣṭamārgeṇa samaṃ śabarasainikaiḥ /
tasyāṃ madanasundaryāṃ prakrāmantyāṃ yathecchayā","राजापि स्पष्टमार्गेण समं शबरसैनिकैः /
तस्यां मदनसुन्दर्यां प्रक्रामन्त्यां यथेच्छया"
Kathasaritsagara,"sokss_18,4.85","prāviśatturagārūḍhaḥ savetālo mayā saha /
vanaṃ tatpūrvadṛṣṭasya varāhasya didṛkṣayā","प्राविशत्तुरगारूढः सवेतालो मया सह /
वनं तत्पूर्वदृष्टस्य वराहस्य दिदृक्षया"
Kathasaritsagara,"sokss_18,4.86","praviṣṭasya ca tatrāgādvarāhas tasya so 'grataḥ /
dṛṣṭvaiva ca sa rājā tamavadhītpañcabhiḥ śaraiḥ","प्रविष्टस्य च तत्रागाद्वराहस् तस्य सो ऽग्रतः /
दृष्ट्वैव च स राजा तमवधीत्पञ्चभिः शरैः"
Kathasaritsagara,"sokss_18,4.87","hatasya tasya dhāvitvā vetālena vidāritāt /
udarāddevi niragādakasmātsubhagaḥ pumān","हतस्य तस्य धावित्वा वेतालेन विदारितात् /
उदराद्देवि निरगादकस्मात्सुभगः पुमान्"
Kathasaritsagara,"sokss_18,4.88","ko bhavāniti yāvattaṃ rājā pṛcchati vismayāt /
jaṅgamādrinibhastāvadāgāttatra vanadvipaḥ","को भवानिति यावत्तं राजा पृच्छति विस्मयात् /
जङ्गमाद्रिनिभस्तावदागात्तत्र वनद्विपः"
Kathasaritsagara,"sokss_18,4.89","āpatantaṃ tamāraṇyaṃ rājā dṛṣṭvaiva kuñjaram /
ekenaiva pṛṣatkena marmāhatamapātayat","आपतन्तं तमारण्यं राजा दृष्ट्वैव कुञ्जरम् /
एकेनैव पृषत्केन मर्माहतमपातयत्"
Kathasaritsagara,"sokss_18,4.90","tasyāpi pāṭitāttena vetālenodarāntarāt /
puruṣo niragāddivyaḥ strī ca sarvāṅgasundarī","तस्यापि पाटितात्तेन वेतालेनोदरान्तरात् /
पुरुषो निरगाद्दिव्यः स्त्री च सर्वाङ्गसुन्दरी"
Kathasaritsagara,"sokss_18,4.91","praṣṭukāmaṃ ca rājānaṃ varāhodaranirgataḥ /
sa pumānavadadrājansvodantaṃ śṛṇu vacmi te","प्रष्टुकामं च राजानं वराहोदरनिर्गतः /
स पुमानवदद्राजन्स्वोदन्तं शृणु वच्मि ते"
Kathasaritsagara,"sokss_18,4.92","āvāṃ devakumārau dvau bhadrākhyo 'yamahaṃ śubhaḥ /
tau bhramantāvapaśyāva kaṇvaṃ dhyānasthitaṃ munim","आवां देवकुमारौ द्वौ भद्राख्यो ऽयमहं शुभः /
तौ भ्रमन्तावपश्याव कण्वं ध्यानस्थितं मुनिम्"
Kathasaritsagara,"sokss_18,4.93","gajasūkarayo rūpamāvābhyāṃ krīḍayā kṛtam /
kṛtvā ca trāsito mohānmaharṣiḥ śapati sma nau","गजसूकरयो रूपमावाभ्यां क्रीडया कृतम् /
कृत्वा च त्रासितो मोहान्महर्षिः शपति स्म नौ"
Kathasaritsagara,"sokss_18,4.94","aṭavyāmīdṛśāveva bhavataṃ gajasūkarau /
vikramādityabhūpena hatau muktimavāpsyathaḥ","अटव्यामीदृशावेव भवतं गजसूकरौ /
विक्रमादित्यभूपेन हतौ मुक्तिमवाप्स्यथः"
Kathasaritsagara,"sokss_18,4.95","ityāvāṃ muniśāpena gajasūkaratāṃ gatau /
tvayādya mocitau strī tu svodantaṃ vaktviyaṃ svayam","इत्यावां मुनिशापेन गजसूकरतां गतौ /
त्वयाद्य मोचितौ स्त्री तु स्वोदन्तं वक्त्वियं स्वयम्"
Kathasaritsagara,"sokss_18,4.96","etaṃ ca sūkaraṃ kaṇṭhe pṛṣṭe ca spṛśa vāraṇam /
kṛpāṇacarmaṇī divye tavaitau hi bhaviṣyataḥ","एतं च सूकरं कण्ठे पृष्टे च स्पृश वारणम् /
कृपाणचर्मणी दिव्ये तवैतौ हि भविष्यतः"
Kathasaritsagara,"sokss_18,4.97","ity uktvā sadvitīyaḥ sa tiro 'bhūttau ca bhūpateḥ /
kroḍadvipau karaspṛṣṭau saṃpannau khaḍgacarmaṇī","इत्य् उक्त्वा सद्वितीयः स तिरो ऽभूत्तौ च भूपतेः /
क्रोडद्विपौ करस्पृष्टौ संपन्नौ खड्गचर्मणी"
Kathasaritsagara,"sokss_18,4.98","tataḥ sā strī svavṛttāntaṃ pṛṣṭā saty evam abravīt /
bharyāhaṃ dhanadattākhyasyojjayinyāṃ vaṇikpateḥ","ततः सा स्त्री स्ववृत्तान्तं पृष्टा सत्य् एवम् अब्रवीत् /
भर्याहं धनदत्ताख्यस्योज्जयिन्यां वणिक्पतेः"
Kathasaritsagara,"sokss_18,4.99","sā harmyatalasuptāhamāgatyānena dantinā /
nirgīyaivamihānītā na cāsyāntaḥ pumānabhūt","सा हर्म्यतलसुप्ताहमागत्यानेन दन्तिना /
निर्गीयैवमिहानीता न चास्यान्तः पुमानभूत्"
Kathasaritsagara,"sokss_18,4.100","bhinnodarāttu niryātaḥ pumānasmānmayā saha /
evam uktavatīṃ rājā dīnāṃ tāmavadatstriyam","भिन्नोदरात्तु निर्यातः पुमानस्मान्मया सह /
एवम् उक्तवतीं राजा दीनां तामवदत्स्त्रियम्"
Kathasaritsagara,"sokss_18,4.101","dhīrā bhava gṛhān bhartur bhavatīṃ prāpayāmy aham /
samaṃ madavarodhena gaccha prakamanirbhayā","धीरा भव गृहान् भर्तुर् भवतीं प्रापयाम्य् अहम् /
समं मदवरोधेन गच्छ प्रकमनिर्भया"
Kathasaritsagara,"sokss_18,4.102","ity uktvānāyayitvā tāṃ vetālena samarpayat /
rājñyai madanasundaryai prakrāmantyai pṛthakpathā","इत्य् उक्त्वानाययित्वा तां वेतालेन समर्पयत् /
राज्ञ्यै मदनसुन्दर्यै प्रक्रामन्त्यै पृथक्पथा"
Kathasaritsagara,"sokss_18,4.103","pratyāgate 'tha vetāle tatrāpaśyāva kānane /
akasmādrājakanye dve bhūribhavyaparicchade","प्रत्यागते ऽथ वेताले तत्रापश्याव कानने /
अकस्माद्राजकन्ये द्वे भूरिभव्यपरिच्छदे"
Kathasaritsagara,"sokss_18,4.104","ānāyayac ca māṃ preṣya tayo rājā mahattarān /
kutaḥ ke kanyake caite iti pṛṣṭāś ca te 'bruvan","आनाययच् च मां प्रेष्य तयो राजा महत्तरान् /
कुतः के कन्यके चैते इति पृष्टाश् च ते ऽब्रुवन्"
Kathasaritsagara,"sokss_18,4.105","asti dvīpaṃ kaṭāhākhyaṃ ketanaṃ sarvasaṃpadām /
anvarthanāmā tatrāsti nṛpatirguṇasāgaraḥ","अस्ति द्वीपं कटाहाख्यं केतनं सर्वसंपदाम् /
अन्वर्थनामा तत्रास्ति नृपतिर्गुणसागरः"
Kathasaritsagara,"sokss_18,4.106","tasyājani mahādevyāṃ nāmnā guṇavatī sutā /
nirmātureva dhāturyā rūpeṇāścaryadāyinī","तस्याजनि महादेव्यां नाम्ना गुणवती सुता /
निर्मातुरेव धातुर्या रूपेणाश्चर्यदायिनी"
Kathasaritsagara,"sokss_18,4.107","tasyāś ca siddhair ādiṣṭaḥ saptadvīpeśvaraḥ patiḥ /
tataś ca tatpitā rājā so 'mantrayata mantribhiḥ","तस्याश् च सिद्धैर् आदिष्टः सप्तद्वीपेश्वरः पतिः /
ततश् च तत्पिता राजा सो ऽमन्त्रयत मन्त्रिभिः"
Kathasaritsagara,"sokss_18,4.108","vikramādityadevo 'syā yogyo me duhiturvaraḥ /
tatpāṇigrahaṇāyaitāṃ tasyaiva preṣayāmy aham","विक्रमादित्यदेवो ऽस्या योग्यो मे दुहितुर्वरः /
तत्पाणिग्रहणायैतां तस्यैव प्रेषयाम्य् अहम्"
Kathasaritsagara,"sokss_18,4.109","iti saṃmantrya vahane jaladhau saparicchadām /
āropya sadhanāṃ tāṃ ca sa rājā vyasṛjatsutām","इति संमन्त्र्य वहने जलधौ सपरिच्छदाम् /
आरोप्य सधनां तां च स राजा व्यसृजत्सुताम्"
Kathasaritsagara,"sokss_18,4.110","suvarṇadvīpanikaṭaṃ prāptaṃ daivānnyagīryata /
sarājakanyaṃ sajanaṃ vahanaṃ śaphareṇa tat","सुवर्णद्वीपनिकटं प्राप्तं दैवान्न्यगीर्यत /
सराजकन्यं सजनं वहनं शफरेण तत्"
Kathasaritsagara,"sokss_18,4.111","sa cābdhivelayā nītvā vidhigatyeva rodhasi /
kṣiptastaddvīpasaṃlagno mahāmatsyo 'vasannavān","स चाब्धिवेलया नीत्वा विधिगत्येव रोधसि /
क्षिप्तस्तद्द्वीपसंलग्नो महामत्स्यो ऽवसन्नवान्"
Kathasaritsagara,"sokss_18,4.112","dṛṣṭvaiva tatra dhāvitvā nānāpraharaṇo janaḥ /
vyāpādyāścaryamatsyasya tasyodaramapāṭayat","दृष्ट्वैव तत्र धावित्वा नानाप्रहरणो जनः /
व्यापाद्याश्चर्यमत्स्यस्य तस्योदरमपाटयत्"
Kathasaritsagara,"sokss_18,4.113","niragāc ca tataḥ pūrṇaṃ janaistadvahanaṃ mahat /
buddhvaitadvismayādāgāttatra taddvīpabhūpatiḥ","निरगाच् च ततः पूर्णं जनैस्तद्वहनं महत् /
बुद्ध्वैतद्विस्मयादागात्तत्र तद्द्वीपभूपतिः"
Kathasaritsagara,"sokss_18,4.114","sa candraśekharo rājā guṇasāgarabhūbhṛtaḥ /
syālo janādvahanagādyathātattvamabudhyata","स चन्द्रशेखरो राजा गुणसागरभूभृतः /
स्यालो जनाद्वहनगाद्यथातत्त्वमबुध्यत"
Kathasaritsagara,"sokss_18,4.115","tato buddhvā guṇavatīṃ bhagineyīṃ sa tāṃ nṛpaḥ /
praveśya rājadhānīṃ svāmānandādutsavaṃ vyadhāt","ततो बुद्ध्वा गुणवतीं भगिनेयीं स तां नृपः /
प्रवेश्य राजधानीं स्वामानन्दादुत्सवं व्यधात्"
Kathasaritsagara,"sokss_18,4.116","anyedyuś ca sutāṃ candravatīṃ nāma sa bhūpatiḥ /
vikramādityadevāya dātuṃ prākparikalpitām","अन्येद्युश् च सुतां चन्द्रवतीं नाम स भूपतिः /
विक्रमादित्यदेवाय दातुं प्राक्परिकल्पिताम्"
Kathasaritsagara,"sokss_18,4.117","guṇavatya tayā sākaṃ tatkṛte vibhavottarām /
prāsthāpayatpravahaṇe sumuhūrte 'dhiropitām","गुणवत्य तया साकं तत्कृते विभवोत्तराम् /
प्रास्थापयत्प्रवहणे सुमुहूर्ते ऽधिरोपिताम्"
Kathasaritsagara,"sokss_18,4.118","te ime tīrṇajaladhī prakrāmantyau kramādiha /
rājakanye ubhe prāpte vayaṃ parikaro 'nayoḥ","ते इमे तीर्णजलधी प्रक्रामन्त्यौ क्रमादिह /
राजकन्ये उभे प्राप्ते वयं परिकरो ऽनयोः"
Kathasaritsagara,"sokss_18,4.119","iha prāptāṃś ca naḥ kroḍavāraṇāvabhyadhāvatām /
sumahāntau tato 'smābhir evamākranditaṃ prabho","इह प्राप्तांश् च नः क्रोडवारणावभ्यधावताम् /
सुमहान्तौ ततो ऽस्माभिर् एवमाक्रन्दितं प्रभो"
Kathasaritsagara,"sokss_18,4.120","āgate vikramādityadevasyaite svayaṃvare /
kanyake lokapālāstattasya dharmeṇa rakṣata","आगते विक्रमादित्यदेवस्यैते स्वयंवरे /
कन्यके लोकपालास्तत्तस्य धर्मेण रक्षत"
Kathasaritsagara,"sokss_18,4.121","tac chrutvāvocatāṃ tau naḥ kroḍebhau vyaktayā girā /
dhīrā bhavata bhīrnāsti rājanāmagraheṇa vaḥ","तच् छ्रुत्वावोचतां तौ नः क्रोडेभौ व्यक्तया गिरा /
धीरा भवत भीर्नास्ति राजनामग्रहेण वः"
Kathasaritsagara,"sokss_18,4.122","ihaiva taṃ ca rājānamāgataṃ drakṣyathādhunā /
ity uktvā tau gajakroḍau divyau kaucidito gatau","इहैव तं च राजानमागतं द्रक्ष्यथाधुना /
इत्य् उक्त्वा तौ गजक्रोडौ दिव्यौ कौचिदितो गतौ"
Kathasaritsagara,"sokss_18,4.123","eṣo 'smadīyavṛttānta ity ukte tair mahattaraiḥ /
ayaṃ sa eva rājeti devi tānaham abravam","एषो ऽस्मदीयवृत्तान्त इत्य् उक्ते तैर् महत्तरैः /
अयं स एव राजेति देवि तानहम् अब्रवम्"
Kathasaritsagara,"sokss_18,4.124","tatas te pādapatitā hṛṣṭāste rājakanyake /
tasmai guṇavatīcandravatyau rājñe samarpayan","ततस् ते पादपतिता हृष्टास्ते राजकन्यके /
तस्मै गुणवतीचन्द्रवत्यौ राज्ञे समर्पयन्"
Kathasaritsagara,"sokss_18,4.125","rājāpyādiśya vetālaṃ sundaryau te anāyayat /
sārdhaṃ madanasundaryā samaṃ tisro 'pi yāntiti","राजाप्यादिश्य वेतालं सुन्दर्यौ ते अनाययत् /
सार्धं मदनसुन्दर्या समं तिस्रो ऽपि यान्तिति"
Kathasaritsagara,"sokss_18,4.126","svayaṃ ca tena vetālenāgatena tataḥ kṣaṇāt /
mayā ca sahitaḥ prāyadutpatehnaiva devi saḥ","स्वयं च तेन वेतालेनागतेन ततः क्षणात् /
मया च सहितः प्रायदुत्पतेह्नैव देवि सः"
Kathasaritsagara,"sokss_18,4.127","gacchatāṃ ca vane 'smākaṃ ravirastam upāgamat /
tatkālaṃ tatra cāsmābhir aśrāvi murajadhvaniḥ","गच्छतां च वने ऽस्माकं रविरस्तम् उपागमत् /
तत्कालं तत्र चास्माभिर् अश्रावि मुरजध्वनिः"
Kathasaritsagara,"sokss_18,4.128","kuto murajaśabdo 'yasmiti rājani pṛcchati /
vetālaḥ so 'bravīddevakulaṃ devātra vidyate","कुतो मुरजशब्दो ऽयस्मिति राजनि पृच्छति /
वेतालः सो ऽब्रवीद्देवकुलं देवात्र विद्यते"
Kathasaritsagara,"sokss_18,4.129","divyakautūhalaṃ tac ca nirmitaṃ viśvakarmaṇā /
tatraiṣa murajadhvānaḥ saṃdhyāprekṣaṇake prabho","दिव्यकौतूहलं तच् च निर्मितं विश्वकर्मणा /
तत्रैष मुरजध्वानः संध्याप्रेक्षणके प्रभो"
Kathasaritsagara,"sokss_18,4.130","ity uktavān sa vetālo rājā cāhaṃ ca kautukāt /
tatrāgacchāma saṃyamya turagaṃ praviśāma ca","इत्य् उक्तवान् स वेतालो राजा चाहं च कौतुकात् /
तत्रागच्छाम संयम्य तुरगं प्रविशाम च"
Kathasaritsagara,"sokss_18,4.131","apaśyāmārcitaṃ cātra tārkṣyaratnamayaṃ mahat /
liṅgaṃ tadagre codagradīpakaṃ prekṣaṇīyakam","अपश्यामार्चितं चात्र तार्क्ष्यरत्नमयं महत् /
लिङ्गं तदग्रे चोदग्रदीपकं प्रेक्षणीयकम्"
Kathasaritsagara,"sokss_18,4.132","anṛtyansuciraṃ tatra divyarūpā varastriyaḥ /
caturvidhena vādyena gānagāndharvayoginā","अनृत्यन्सुचिरं तत्र दिव्यरूपा वरस्त्रियः /
चतुर्विधेन वाद्येन गानगान्धर्वयोगिना"
Kathasaritsagara,"sokss_18,4.133","prekṣyānte dṛṣṭamasmābhistatrāścaryaṃ praviśya yat /
stambhasthaputrikāsvantarnartakyo layamāgatāḥ","प्रेक्ष्यान्ते दृष्टमस्माभिस्तत्राश्चर्यं प्रविश्य यत् /
स्तम्भस्थपुत्रिकास्वन्तर्नर्तक्यो लयमागताः"
Kathasaritsagara,"sokss_18,4.134","gāyanā vādakādyāś ca citrasthapuruṣeṣv api /
taddṛṣṭvā vismite rājñi sa vetālo 'bravīdidam","गायना वादकाद्याश् च चित्रस्थपुरुषेष्व् अपि /
तद्दृष्ट्वा विस्मिते राज्ञि स वेतालो ऽब्रवीदिदम्"
Kathasaritsagara,"sokss_18,4.135","māyeyamīdṛśī divya viśvakarmakṛtākṣayā /
satataṃ hi bhavatyetatsaṃdhyayor ubhayor api","मायेयमीदृशी दिव्य विश्वकर्मकृताक्षया /
सततं हि भवत्येतत्संध्ययोर् उभयोर् अपि"
Kathasaritsagara,"sokss_18,4.136","ity ukte tena tatrāntarbhramantau vayamekataḥ /
saviśeṣamapaśyāma rūpeṇa stambhaputrikām","इत्य् उक्ते तेन तत्रान्तर्भ्रमन्तौ वयमेकतः /
सविशेषमपश्याम रूपेण स्तम्भपुत्रिकाम्"
Kathasaritsagara,"sokss_18,4.137","rājā tu tāṃ vilokyaiva tallāvaṇyavimohitaḥ /
śūnyaḥ stabdhaḥ kṣaṇaṃ so 'pi stambhotkīrṇa ivābhavat","राजा तु तां विलोक्यैव तल्लावण्यविमोहितः /
शून्यः स्तब्धः क्षणं सो ऽपि स्तम्भोत्कीर्ण इवाभवत्"
Kathasaritsagara,"sokss_18,4.138","abravīc ca na paśyāmi rūpeṇānena cedaham /
sajīvāmaṅganāṃ tanme kiṃ rājyaṃ kiṃ ca jīvitam","अब्रवीच् च न पश्यामि रूपेणानेन चेदहम् /
सजीवामङ्गनां तन्मे किं राज्यं किं च जीवितम्"
Kathasaritsagara,"sokss_18,4.139","etac chrutvā sa vetālo 'vādīnnaitaddurāsadam /
kaliṅgasenā nāmāsti kaliṅgādhipateḥ sutā","एतच् छ्रुत्वा स वेतालो ऽवादीन्नैतद्दुरासदम् /
कलिङ्गसेना नामास्ति कलिङ्गाधिपतेः सुता"
Kathasaritsagara,"sokss_18,4.140","tāṃ dṛṣṭvā rūpakāreṇa tadrūpahaṭanepsunā /
vardhamānapurīyeṇa kṛteyaṃ sālabhañjikā","तां दृष्ट्वा रूपकारेण तद्रूपहटनेप्सुना /
वर्धमानपुरीयेण कृतेयं सालभञ्जिका"
Kathasaritsagara,"sokss_18,4.141","tadgatvojjayinīṃ tasmātkāliṅgānnṛpateḥ prabho /
tāmarhayasva tatkanyāṃ vikrameṇa harāthavā","तद्गत्वोज्जयिनीं तस्मात्कालिङ्गान्नृपतेः प्रभो /
तामर्हयस्व तत्कन्यां विक्रमेण हराथवा"
Kathasaritsagara,"sokss_18,4.142","iti vetālavacanaṃ nyadhādrājā tathā hṛdi /
tato nītvātra tāṃ rātriṃ prātaḥ saṃprasthitā vayam","इति वेतालवचनं न्यधाद्राजा तथा हृदि /
ततो नीत्वात्र तां रात्रिं प्रातः संप्रस्थिता वयम्"
Kathasaritsagara,"sokss_18,4.143","yāntaścāśokavṛkṣasya tale 'paśyāma pūruṣau /
bhavyau dvau tau ca rājānamutthāyānamatāṃ tataḥ","यान्तश्चाशोकवृक्षस्य तले ऽपश्याम पूरुषौ /
भव्यौ द्वौ तौ च राजानमुत्थायानमतां ततः"
Kathasaritsagara,"sokss_18,4.144","kau yuvāṃ kimaraṇyasthāviti rājñoktayostayoḥ /
eko vakti sma devaitacchrūyatāṃ kathayāmy aham","कौ युवां किमरण्यस्थाविति राज्ञोक्तयोस्तयोः /
एको वक्ति स्म देवैतच्छ्रूयतां कथयाम्य् अहम्"
Kathasaritsagara,"sokss_18,4.145","dhanadattābhidhāno 'ham ujjayinyāṃ vaṇiksutaḥ /
so 'haṃ harmyatale jātu saṃsupto bhāryayā saha","धनदत्ताभिधानो ऽहम् उज्जयिन्यां वणिक्सुतः /
सो ऽहं हर्म्यतले जातु संसुप्तो भार्यया सह"
Kathasaritsagara,"sokss_18,4.146","prātaḥ prabudhya paśyāmi yāvat sā tatra nāsti me /
bhāryā harmye na cānyeṣu prāsādopavanādiṣu","प्रातः प्रबुध्य पश्यामि यावत् सा तत्र नास्ति मे /
भार्या हर्म्ये न चान्येषु प्रासादोपवनादिषु"
Kathasaritsagara,"sokss_18,4.147","na tasyāścittamanyādṛkḷpto 'tra pratyayas tathā /
yadi sādhvyasmi tadiyaṃ na mlāyeddhruvamityasau","न तस्याश्चित्तमन्यादृकॢप्तो ऽत्र प्रत्ययस् तथा /
यदि साध्व्यस्मि तदियं न म्लायेद्ध्रुवमित्यसौ"
Kathasaritsagara,"sokss_18,4.148","mālā mahyaṃ tayā dattā sā cāmlānaiva vartate /
tan na jāne kva yātā sā nīta bhūtādinā nu kim","माला मह्यं तया दत्ता सा चाम्लानैव वर्तते /
तन् न जाने क्व याता सा नीत भूतादिना नु किम्"
Kathasaritsagara,"sokss_18,4.149","iti saṃcintayaṃścinvannākrandanvilapanrudan /
atiṣṭhaṃ tadviyogāgnijvalito 'hamabhojanaḥ","इति संचिन्तयंश्चिन्वन्नाक्रन्दन्विलपन्रुदन् /
अतिष्ठं तद्वियोगाग्निज्वलितो ऽहमभोजनः"
Kathasaritsagara,"sokss_18,4.150","bāndhavāśvāsitaḥ kiṃcit kṛtāhāro 'tha duḥkhitaḥ /
brāhmaṇān bhojayann āsaṃ devāgāre kṛtasthitiḥ","बान्धवाश्वासितः किंचित् कृताहारो ऽथ दुःखितः /
ब्राह्मणान् भोजयन्न् आसं देवागारे कृतस्थितिः"
Kathasaritsagara,"sokss_18,4.151","tatra jātu pariśrānto vipro māmayam abhyadhāt /
mayā viśramitaścāyaṃ snānāhārādinā tadā","तत्र जातु परिश्रान्तो विप्रो मामयम् अभ्यधात् /
मया विश्रमितश्चायं स्नानाहारादिना तदा"
Kathasaritsagara,"sokss_18,4.152","kutas tvam iti pṛṣṭaś ca bhuktottaram asau mayā /
vārāṇasīsamīpasthād grāmād asmīty abhāṣata","कुतस् त्वम् इति पृष्टश् च भुक्तोत्तरम् असौ मया /
वाराणसीसमीपस्थाद् ग्रामाद् अस्मीत्य् अभाषत"
Kathasaritsagara,"sokss_18,4.153","madbhṛtyākyātamad duḥkhas tata eṣo 'bravīt punaḥ /
ātmāvasādito mittra kimanudyoginā tvayā","मद्भृत्याक्यातमद् दुःखस् तत एषो ऽब्रवीत् पुनः /
आत्मावसादितो मित्त्र किमनुद्योगिना त्वया"
Kathasaritsagara,"sokss_18,4.154","vyavasāyī hi duṣprāpamati prāpnoti tatsakhe /
uttiṣṭha tava bhāryāṃ tāmanviṣyāvaḥ sakhāsmi te","व्यवसायी हि दुष्प्रापमति प्राप्नोति तत्सखे /
उत्तिष्ठ तव भार्यां तामन्विष्यावः सखास्मि ते"
Kathasaritsagara,"sokss_18,4.155","kathaṃ sānviṣyate yasyā diṅmātraṃ naiva budhyate /
ity uktavantamatha māṃ prītyā bhūyo 'bravīdayam","कथं सान्विष्यते यस्या दिङ्मात्रं नैव बुध्यते /
इत्य् उक्तवन्तमथ मां प्रीत्या भूयो ऽब्रवीदयम्"
Kathasaritsagara,"sokss_18,4.156","maiva kiṃ kesaṭo na prāgasaṃbhāvyasamāgamām /
prāpa rūpavatīṃ bhāryāṃ tathā caitatkathāṃ śṛṇu","मैव किं केसटो न प्रागसंभाव्यसमागमाम् /
प्राप रूपवतीं भार्यां तथा चैतत्कथां शृणु"
Kathasaritsagara,"sokss_18,4.157","pure pāṭaliputre 'bhūddhanāḍhyabrāhmaṇātmajaḥ /
kesaṭākhyo dvijayuvā rūpe kāma ivāparaḥ","पुरे पाटलिपुत्रे ऽभूद्धनाढ्यब्राह्मणात्मजः /
केसटाख्यो द्विजयुवा रूपे काम इवापरः"
Kathasaritsagara,"sokss_18,4.158","sa bhāryāṃ sadṛśīṃ prepsuḥ pitroravidito gṛhāt /
nirgatya deśān babhrāma tāṃs tāṃs tīrthāpadeśataḥ","स भार्यां सदृशीं प्रेप्सुः पित्रोरविदितो गृहात् /
निर्गत्य देशान् बभ्राम तांस् तांस् तीर्थापदेशतः"
Kathasaritsagara,"sokss_18,4.159","kramāc ca narmadātīraṃ prāpto jātu dadarśa saḥ /
mahāntamāgataṃ tena janyayātrājanaṃ pathā","क्रमाच् च नर्मदातीरं प्राप्तो जातु ददर्श सः /
महान्तमागतं तेन जन्ययात्राजनं पथा"
Kathasaritsagara,"sokss_18,4.160","dṛṣṭvā ca dūrāt tanmadhyād etyaikas taṃ dvijāgraṇīḥ /
saṃbhāṣya kesaṭaṃ vṛddhaḥ prāha sapraṇayaṃ rahaḥ","दृष्ट्वा च दूरात् तन्मध्याद् एत्यैकस् तं द्विजाग्रणीः /
संभाष्य केसटं वृद्धः प्राह सप्रणयं रहः"
Kathasaritsagara,"sokss_18,4.161","tvatto 'hamarthaye kiṃcil līlāsādhyaṃ ca tat tava /
mama tūpakṛtiḥ pūrṇā karoṣi yadi vacmi tat","त्वत्तो ऽहमर्थये किंचिल् लीलासाध्यं च तत् तव /
मम तूपकृतिः पूर्णा करोषि यदि वच्मि तत्"
Kathasaritsagara,"sokss_18,4.162","tac chrutvā kesaṭo 'vādīdārya śakyaṃ bravīṣi cet /
tanniścitaṃ mayā kāryaṃ bhavatūpakṛtistava","तच् छ्रुत्वा केसटो ऽवादीदार्य शक्यं ब्रवीषि चेत् /
तन्निश्चितं मया कार्यं भवतूपकृतिस्तव"
Kathasaritsagara,"sokss_18,4.163","tato vṛddhadvijo 'vādīcchṛṇu putrāsti te sutaḥ /
sa cāgraṇīrvirūpāṇāṃ surūpāṇāṃ bhavāniva","ततो वृद्धद्विजो ऽवादीच्छृणु पुत्रास्ति ते सुतः /
स चाग्रणीर्विरूपाणां सुरूपाणां भवानिव"
Kathasaritsagara,"sokss_18,4.164","danturaścipiṭaghrāṇaḥ kṛṣṇaḥ kātaralocanaḥ /
pṛthūdaro vakrapādaḥ śūrpakarṇapuṭaś ca saḥ","दन्तुरश्चिपिटघ्राणः कृष्णः कातरलोचनः /
पृथूदरो वक्रपादः शूर्पकर्णपुटश् च सः"
Kathasaritsagara,"sokss_18,4.165","tādṛśasya kṛte snehātkṛtvā rūpābhivarṇanam /
brāhmaṇādratnadattākhyātkanyakā yācitā mayā","तादृशस्य कृते स्नेहात्कृत्वा रूपाभिवर्णनम् /
ब्राह्मणाद्रत्नदत्ताख्यात्कन्यका याचिता मया"
Kathasaritsagara,"sokss_18,4.166","sā ca rūpavatī nāma pitrā dātuṃ pratiśrutā /
tenānvarthābhidhā tasmai so 'dya pāṇigrahastayoḥ","सा च रूपवती नाम पित्रा दातुं प्रतिश्रुता /
तेनान्वर्थाभिधा तस्मै सो ऽद्य पाणिग्रहस्तयोः"
Kathasaritsagara,"sokss_18,4.167","tadarthamāgatā ete vayaṃ dṛṣṭe ca matsute /
na saṃbandhī sutāṃ dadyādārambho 'yaṃ vṛthā bhavet","तदर्थमागता एते वयं दृष्टे च मत्सुते /
न संबन्धी सुतां दद्यादारम्भो ऽयं वृथा भवेत्"
Kathasaritsagara,"sokss_18,4.168","upāyaṃ dhyāyatā cātra mayā labdho bhavāniha /
tadvācā pratipannaṃ drāgidaṃ me vāñchitaṃ kuru","उपायं ध्यायता चात्र मया लब्धो भवानिह /
तद्वाचा प्रतिपन्नं द्रागिदं मे वाञ्छितं कुरु"
Kathasaritsagara,"sokss_18,4.169","asmābhiḥ samamāgatya kanyāṃ tāṃ pariṇīya ca /
matputrāya prayacchādya vadhvāstvaṃ hy anurūpakaḥ","अस्माभिः सममागत्य कन्यां तां परिणीय च /
मत्पुत्राय प्रयच्छाद्य वध्वास्त्वं ह्य् अनुरूपकः"
Kathasaritsagara,"sokss_18,4.170","tac chrutvā taṃ tathety uktavantamādāya kesaṭam /
naubhiḥ sa narmadāṃ tīrtvā pāraṃ vṛddhadvijo yayau","तच् छ्रुत्वा तं तथेत्य् उक्तवन्तमादाय केसटम् /
नौभिः स नर्मदां तीर्त्वा पारं वृद्धद्विजो ययौ"
Kathasaritsagara,"sokss_18,4.171","prāpya caikaṃ puraṃ so 'tha vyaśramatsānugo bahiḥ /
ākāśapathiko 'stādrau tāvadarko 'py upāviśat","प्राप्य चैकं पुरं सो ऽथ व्यश्रमत्सानुगो बहिः /
आकाशपथिको ऽस्ताद्रौ तावदर्को ऽप्य् उपाविशत्"
Kathasaritsagara,"sokss_18,4.172","prasarpati tato dhvānte jalopānte sa kesaṭaḥ /
upaspraṣṭuṃ gato 'drakṣīdrākṣasaṃ ghoramutthitam","प्रसर्पति ततो ध्वान्ते जलोपान्ते स केसटः /
उपस्प्रष्टुं गतो ऽद्रक्षीद्राक्षसं घोरमुत्थितम्"
Kathasaritsagara,"sokss_18,4.173","bhakṣayāmy ahameṣa tvāṃ kva me kesaṭa yāsyasi /
ity uktavantaṃ ca sa taṃ rākṣasaṃ kesaṭo 'bhyadhāt","भक्षयाम्य् अहमेष त्वां क्व मे केसट यास्यसि /
इत्य् उक्तवन्तं च स तं राक्षसं केसटो ऽभ्यधात्"
Kathasaritsagara,"sokss_18,4.174","mā sma māṃ bhakṣayestāvattvām upaiṣyāmyahaṃ punaḥ /
brāhmaṇasya pratijñātaṃ kāryaṃ nirvāhya niścitam","मा स्म मां भक्षयेस्तावत्त्वाम् उपैष्याम्यहं पुनः /
ब्राह्मणस्य प्रतिज्ञातं कार्यं निर्वाह्य निश्चितम्"
Kathasaritsagara,"sokss_18,4.175","tac chrutvā kārayitvā ca śapathaṃ so 'tha rākṣasaḥ /
mumoca kesaṭaṃ so 'pi tajjanyabalakaṃ yayau","तच् छ्रुत्वा कारयित्वा च शपथं सो ऽथ राक्षसः /
मुमोच केसटं सो ऽपि तज्जन्यबलकं ययौ"
Kathasaritsagara,"sokss_18,4.176","tataḥ sa vṛddhaviprastaṃ varamaṇḍanamaṇḍitam /
ādāya kesaṭaṃ janyaiḥ samaṃ tatprāviśatpuram","ततः स वृद्धविप्रस्तं वरमण्डनमण्डितम् /
आदाय केसटं जन्यैः समं तत्प्राविशत्पुरम्"
Kathasaritsagara,"sokss_18,4.177","tatra sajjitavedīkaṃ ratnadattagṛhaṃ ca saḥ /
prāveśayat kesaṭaṃ taṃ vividhātodyanāditam","तत्र सज्जितवेदीकं रत्नदत्तगृहं च सः /
प्रावेशयत् केसटं तं विविधातोद्यनादितम्"
Kathasaritsagara,"sokss_18,4.178","kesaṭaś ca sa tāṃ samyagupayeme varānanām /
kanyāṃ rūpavatīṃ tatra pitrā prattamahādhanām","केसटश् च स तां सम्यगुपयेमे वराननाम् /
कन्यां रूपवतीं तत्र पित्रा प्रत्तमहाधनाम्"
Kathasaritsagara,"sokss_18,4.179","nananda strījanaścātra tulyau vīkṣya vadhūvarau /
sā ca rūpavatī prāptaṃ dṛṣṭvā taṃ tādṛśaṃ varam","ननन्द स्त्रीजनश्चात्र तुल्यौ वीक्ष्य वधूवरौ /
सा च रूपवती प्राप्तं दृष्ट्वा तं तादृशं वरम्"
Kathasaritsagara,"sokss_18,4.180","tasyāḥ sakhyo 'pi taṃ dṛṣṭvā jajñire jātamanmathāḥ /
viṣādavismayākrāntaḥ sa tvāsītkesaṭastadā","तस्याः सख्यो ऽपि तं दृष्ट्वा जज्ञिरे जातमन्मथाः /
विषादविस्मयाक्रान्तः स त्वासीत्केसटस्तदा"
Kathasaritsagara,"sokss_18,4.181","rātrau ca śayanīye taṃ cintāsaktaṃ parāṅmukham /
priyaṃ rūpavatīṃ dṛṣṭvā vyājasuptaṃ cakāra sā","रात्रौ च शयनीये तं चिन्तासक्तं पराङ्मुखम् /
प्रियं रूपवतीं दृष्ट्वा व्याजसुप्तं चकार सा"
Kathasaritsagara,"sokss_18,4.182","niśīthe so 'tha suptāṃ tāṃ matvā nirgatya kesaṭaḥ /
rākṣasasyāntikaṃ tasya satyaṃ pālayituṃ yayau","निशीथे सो ऽथ सुप्तां तां मत्वा निर्गत्य केसटः /
राक्षसस्यान्तिकं तस्य सत्यं पालयितुं ययौ"
Kathasaritsagara,"sokss_18,4.183","sāpi rūpavatī svair amutthāyānyupalakṣitā /
sakautukā taṃ bhartāramanviyāya pativratā","सापि रूपवती स्वैर् अमुत्थायान्युपलक्षिता /
सकौतुका तं भर्तारमन्वियाय पतिव्रता"
Kathasaritsagara,"sokss_18,4.184","prāptaṃ ca kesaṭaṃ tatra rākṣasaḥ sa jagāda tam /
sādhu bhoḥ pālitaṃ satyaṃ mahāsattvo 'si kesaṭa","प्राप्तं च केसटं तत्र राक्षसः स जगाद तम् /
साधु भोः पालितं सत्यं महासत्त्वो ऽसि केसट"
Kathasaritsagara,"sokss_18,4.185","puraṃ pāṭaliputraṃ taddesaṭaś ca pitā tvayā /
pavitritastadāyāhi yāvattvāṃ bhakṣayāmy aham","पुरं पाटलिपुत्रं तद्देसटश् च पिता त्वया /
पवित्रितस्तदायाहि यावत्त्वां भक्षयाम्य् अहम्"
Kathasaritsagara,"sokss_18,4.186","tac chrutvā sahasopetya rūpavaty abhyadhād idam /
māṃ khāda bhakṣite hy asmin patyau kā me gatir bhavet","तच् छ्रुत्वा सहसोपेत्य रूपवत्य् अभ्यधाद् इदम् /
मां खाद भक्षिते ह्य् अस्मिन् पत्यौ का मे गतिर् भवेत्"
Kathasaritsagara,"sokss_18,4.187","bhikṣā te gatirity ukte rakṣasā sāpy uvāca tam /
ko me bhikṣāṃ mahāsattva dāsyatīha striyā iti","भिक्षा ते गतिरित्य् उक्ते रक्षसा साप्य् उवाच तम् /
को मे भिक्षां महासत्त्व दास्यतीह स्त्रिया इति"
Kathasaritsagara,"sokss_18,4.188","yo na dāsyati bhikṣāṃ te yācitas tasya yāsyati /
śatadhā śira ity ukte rākṣasena ca sābravīt","यो न दास्यति भिक्षां ते याचितस् तस्य यास्यति /
शतधा शिर इत्य् उक्ते राक्षसेन च साब्रवीत्"
Kathasaritsagara,"sokss_18,4.189","tarhi tvam eva me dehi bhartṛbhikṣāmimāmiti /
adadac ca mamārāśu śīrṇamūrdhā sa rākṣasaḥ","तर्हि त्वम् एव मे देहि भर्तृभिक्षामिमामिति /
अददच् च ममाराशु शीर्णमूर्धा स राक्षसः"
Kathasaritsagara,"sokss_18,4.190","sātha kesaṭamādāya taccāritrātivismitam /
āgādrūpavatī veśma tāvac cākṣīyata kṣapā","साथ केसटमादाय तच्चारित्रातिविस्मितम् /
आगाद्रूपवती वेश्म तावच् चाक्षीयत क्षपा"
Kathasaritsagara,"sokss_18,4.191","śvobhūte ca kṛtāhāraṃ tajjanyabalakaṃ tataḥ /
prasthāya narmadātīraṃ saṃprāpa savadhūvaram","श्वोभूते च कृताहारं तज्जन्यबलकं ततः /
प्रस्थाय नर्मदातीरं संप्राप सवधूवरम्"
Kathasaritsagara,"sokss_18,4.192","tato vadhūṃ rūpavatīṃ nāvamāropya sānugām /
sa mukhyavṛddhavipro 'nyāṃ nāvamārohadātmanā","ततो वधूं रूपवतीं नावमारोप्य सानुगाम् /
स मुख्यवृद्धविप्रो ऽन्यां नावमारोहदात्मना"
Kathasaritsagara,"sokss_18,4.193","kesaṭaṃ tu pṛthaṅnāvi svīkṛtyābharaṇādi saḥ /
āropayacchaṭhaḥ kṛtvā nāvikaiḥ saha saṃvidam","केसटं तु पृथङ्नावि स्वीकृत्याभरणादि सः /
आरोपयच्छठः कृत्वा नाविकैः सह संविदम्"
Kathasaritsagara,"sokss_18,4.194","tataḥ sa savadhūjanyaḥ pāraṃ tīrtvā yayau dvijaḥ /
nadīmadhyena dūraṃ tu dāśair ninye sa kesaṭaḥ","ततः स सवधूजन्यः पारं तीर्त्वा ययौ द्विजः /
नदीमध्येन दूरं तु दाशैर् निन्ये स केसटः"
Kathasaritsagara,"sokss_18,4.195","tatra kṣiptvā mahatyoghe nāvaṃ tāṃ kesaṭaṃ ca te /
vṛddhadvijādāttadhanā bāhutīrṇāpagā yayuḥ","तत्र क्षिप्त्वा महत्योघे नावं तां केसटं च ते /
वृद्धद्विजादात्तधना बाहुतीर्णापगा ययुः"
Kathasaritsagara,"sokss_18,4.196","kesaṭastu sanauko 'pi nadyā hṛtvottaraṅgayā /
kṣipto 'mbudhau vātavaśānnyasto 'bhūdūrmiṇā taṭe","केसटस्तु सनौको ऽपि नद्या हृत्वोत्तरङ्गया /
क्षिप्तो ऽम्बुधौ वातवशान्न्यस्तो ऽभूदूर्मिणा तटे"
Kathasaritsagara,"sokss_18,4.197","tatrāyuṣaḥ saśeṣatvātsamāśvasya vyacintayat /
aho pratyupakāro 'yaṃ kṛtastena dvijena me","तत्रायुषः सशेषत्वात्समाश्वस्य व्यचिन्तयत् /
अहो प्रत्युपकारो ऽयं कृतस्तेन द्विजेन मे"
Kathasaritsagara,"sokss_18,4.198","kiṃ vā tenaiva nākhyātā tasya nirdharmamūrkhata /
yunakti bhāryayā putraṃ pareṇa pariṇāyya yat","किं वा तेनैव नाख्याता तस्य निर्धर्ममूर्खत /
युनक्ति भार्यया पुत्रं परेण परिणाय्य यत्"
Kathasaritsagara,"sokss_18,4.199","iti saṃcintayanyāvadāste tatra sa vihvalaḥ /
vicaratkhecarīcakrā tāvattasyāyayau kṣapā","इति संचिन्तयन्यावदास्ते तत्र स विह्वलः /
विचरत्खेचरीचक्रा तावत्तस्याययौ क्षपा"
Kathasaritsagara,"sokss_18,4.200","tasyāṃ vinidras turye sa yāme kalakalaṃ divi /
śrutvā dadarśa subhagaṃ khādbhraṣṭaṃ puruṣaṃ puraḥ","तस्यां विनिद्रस् तुर्ये स यामे कलकलं दिवि /
श्रुत्वा ददर्श सुभगं खाद्भ्रष्टं पुरुषं पुरः"
Kathasaritsagara,"sokss_18,4.201","trastaścirādavikṛtaṃ taṃ vibhāvya sa kesaṭaḥ /
ko bhavāniti papraccha tatas taṃ so 'bravītpumān","त्रस्तश्चिरादविकृतं तं विभाव्य स केसटः /
को भवानिति पप्रच्छ ततस् तं सो ऽब्रवीत्पुमान्"
Kathasaritsagara,"sokss_18,4.202","tvaṃ me brūhi bhavān ko 'tra tato vakṣyāmy ahaṃ tava /
tac chrutvā kesaṭas tasmai svavṛttān tam avarṇayat","त्वं मे ब्रूहि भवान् को ऽत्र ततो वक्ष्याम्य् अहं तव /
तच् छ्रुत्वा केसटस् तस्मै स्ववृत्तान् तम् अवर्णयत्"
Kathasaritsagara,"sokss_18,4.203","tataḥ sa puruṣo 'vādīttulyāvastho 'si tarhi me /
tadidānīṃ svavṛttāntaṃ tava vacmi sakhe śṛṇu","ततः स पुरुषो ऽवादीत्तुल्यावस्थो ऽसि तर्हि मे /
तदिदानीं स्ववृत्तान्तं तव वच्मि सखे शृणु"
Kathasaritsagara,"sokss_18,4.204","asti veṇānadītīre puraṃ ratnapurākhyayā /
tatra kaṃdarpanāmāhamāḍhyaputro gṛhī dvijaḥ","अस्ति वेणानदीतीरे पुरं रत्नपुराख्यया /
तत्र कंदर्पनामाहमाढ्यपुत्रो गृही द्विजः"
Kathasaritsagara,"sokss_18,4.205","so 'haṃ pradoṣe toyārthī veṇāmavatarannadīm /
tasyāṃ skhalitvā patito vāryogheṇa hṛto 'bhavam","सो ऽहं प्रदोषे तोयार्थी वेणामवतरन्नदीम् /
तस्यां स्खलित्वा पतितो वार्योघेण हृतो ऽभवम्"
Kathasaritsagara,"sokss_18,4.206","dūraṃ nītvā tayā rātryā tenāhaṃ ca dināgame /
āyurbalātkacchagate tarukhaṇḍe niveśitaḥ","दूरं नीत्वा तया रात्र्या तेनाहं च दिनागमे /
आयुर्बलात्कच्छगते तरुखण्डे निवेशितः"
Kathasaritsagara,"sokss_18,4.207","śākhāvalambenāruhya rodhasyāśvasya cāntike /
mātṛdevagṛhaṃ śūnyaṃ tatrāpaśyam ahaṃ mahat","शाखावलम्बेनारुह्य रोधस्याश्वस्य चान्तिके /
मातृदेवगृहं शून्यं तत्रापश्यम् अहं महत्"
Kathasaritsagara,"sokss_18,4.208","tasmin praviśya dṛṣṭvāntaḥ sphurantīriva tejasā /
mātṝr ahaṃ śāntabhayo natvā stutvā vyajijñapam","तस्मिन् प्रविश्य दृष्ट्वान्तः स्फुरन्तीरिव तेजसा /
मातॄर् अहं शान्तभयो नत्वा स्तुत्वा व्यजिज्ञपम्"
Kathasaritsagara,"sokss_18,4.209","bhagavatyaḥ paritrāṇaṃ kurudhaṃ kṛpaṇasya me /
ahameṣa hi yuṣmākaṃ prāpto 'dya śaraṇāgataḥ","भगवत्यः परित्राणं कुरुधं कृपणस्य मे /
अहमेष हि युष्माकं प्राप्तो ऽद्य शरणागतः"
Kathasaritsagara,"sokss_18,4.210","iti vijñapya nadyoghaparikliṣṭasya tatra me /
viśrāmyataḥ śanair mittraṃ viśrāntiṃ vāsaro 'py agāt","इति विज्ञप्य नद्योघपरिक्लिष्टस्य तत्र मे /
विश्राम्यतः शनैर् मित्त्रं विश्रान्तिं वासरो ऽप्य् अगात्"
Kathasaritsagara,"sokss_18,4.211","āgāttārāsthimālāḍhyā jyotsnābhūtisitā tataḥ /
śaśiśubhrakapālā ca raudrī rajanitāpasī","आगात्तारास्थिमालाढ्या ज्योत्स्नाभूतिसिता ततः /
शशिशुभ्रकपाला च रौद्री रजनितापसी"
Kathasaritsagara,"sokss_18,4.212","tatkālaṃ cātra jānāmi tato mātṛgaṇāntarāt /
nirgatya yoginīgrāmaḥ parasparam abhāṣata","तत्कालं चात्र जानामि ततो मातृगणान्तरात् /
निर्गत्य योगिनीग्रामः परस्परम् अभाषत"
Kathasaritsagara,"sokss_18,4.213","adya cakrapure 'smābhir gantavyaṃ cakramelake /
iha ca śvāpadākīrṇe rakṣāsya brāhmaṇasya kā","अद्य चक्रपुरे ऽस्माभिर् गन्तव्यं चक्रमेलके /
इह च श्वापदाकीर्णे रक्षास्य ब्राह्मणस्य का"
Kathasaritsagara,"sokss_18,4.214","tad eṣa sthāpyatāṃ nītvā yatraitasya śubhaṃ bhavet /
āneṣyāmaḥ punaś cainam eṣo 'smāñ śaraṇaṃ śritaḥ","तद् एष स्थाप्यतां नीत्वा यत्रैतस्य शुभं भवेत् /
आनेष्यामः पुनश् चैनम् एषो ऽस्माञ् शरणं श्रितः"
Kathasaritsagara,"sokss_18,4.215","ity uktvā khena nītvā māmalaṃkṛtya nidhāya ca /
pure kvāpi gṛhe kasyāpyāḍhyaviprasya tā gatāḥ","इत्य् उक्त्वा खेन नीत्वा मामलंकृत्य निधाय च /
पुरे क्वापि गृहे कस्याप्याढ्यविप्रस्य ता गताः"
Kathasaritsagara,"sokss_18,4.216","tatra paśyāmi yāvac ca kanyodvāhāya sajjitā /
vedo lagnaś ca saṃprāpto na janyabalakaṃ punaḥ","तत्र पश्यामि यावच् च कन्योद्वाहाय सज्जिता /
वेदो लग्नश् च संप्राप्तो न जन्यबलकं पुनः"
Kathasaritsagara,"sokss_18,4.217","tatas tatra sthitaṃ divyavaraveṣaṃ vilokya mām /
ayaṃ tāvadvaraḥ prāpta iti sarvo 'bravījjanaḥ","ततस् तत्र स्थितं दिव्यवरवेषं विलोक्य माम् /
अयं तावद्वरः प्राप्त इति सर्वो ऽब्रवीज्जनः"
Kathasaritsagara,"sokss_18,4.218","tato nītvaiva māṃ vedīm ānīyālaṃkṛtāṃ sutām /
gṛhastho 'tra sa viprastāṃ mahyaṃ prādādyathāvidhi","ततो नीत्वैव मां वेदीम् आनीयालंकृतां सुताम् /
गृहस्थो ऽत्र स विप्रस्तां मह्यं प्रादाद्यथाविधि"
Kathasaritsagara,"sokss_18,4.219","diṣṭyā tulyavaraprāpterasyāḥ sumanaso 'dhunā /
saundaryaṃ saphalībhūtamityanyonyaṃ striyo 'bhyadhuḥ","दिष्ट्या तुल्यवरप्राप्तेरस्याः सुमनसो ऽधुना /
सौन्दर्यं सफलीभूतमित्यन्योन्यं स्त्रियो ऽभ्यधुः"
Kathasaritsagara,"sokss_18,4.220","tataḥ kṛtavivāho 'tra tayā sumanasā saha /
mahopacārasukhitaḥ prāsāde suptavānaham","ततः कृतविवाहो ऽत्र तया सुमनसा सह /
महोपचारसुखितः प्रासादे सुप्तवानहम्"
Kathasaritsagara,"sokss_18,4.221","athāsmin paścime yāme yoginyaś cakramelakat /
āgatya tāḥ svayuktyā māṃ hṛtvaivodapatan nabhaḥ","अथास्मिन् पश्चिमे यामे योगिन्यश् चक्रमेलकत् /
आगत्य ताः स्वयुक्त्या मां हृत्वैवोदपतन् नभः"
Kathasaritsagara,"sokss_18,4.222","yāntīnāṃ nabhasā tāsāmanyābhir majjihīrṣubhiḥ /
sākaṃ pravṛttayuddhānāmahaṃ hastādiha cyutaḥ","यान्तीनां नभसा तासामन्याभिर् मज्जिहीर्षुभिः /
साकं प्रवृत्तयुद्धानामहं हस्तादिह च्युतः"
Kathasaritsagara,"sokss_18,4.223","na ca tadvedmi nagaraṃ yatra sā sumanā mayā /
pariṇītā na jāne ca kimidānīṃ bhaviṣyati","न च तद्वेद्मि नगरं यत्र सा सुमना मया /
परिणीता न जाने च किमिदानीं भविष्यति"
Kathasaritsagara,"sokss_18,4.224","ityeṣa vidhinā dattā yā me duḥkhaparamparā /
sā sukhāntaiva saṃpannā mamādya tvatsamāgamāt","इत्येष विधिना दत्ता या मे दुःखपरम्परा /
सा सुखान्तैव संपन्ना ममाद्य त्वत्समागमात्"
Kathasaritsagara,"sokss_18,4.225","ity uktavantaṃ kaṃdarpaṃ kesaṭas tam uvāca saḥ /
mā bhaiṣīrmittra nedānīṃ yoginyaḥ prabhavanti te","इत्य् उक्तवन्तं कंदर्पं केसटस् तम् उवाच सः /
मा भैषीर्मित्त्र नेदानीं योगिन्यः प्रभवन्ति ते"
Kathasaritsagara,"sokss_18,4.226","asti me tādṛśī śaktiḥ kāpyapratihatā yataḥ /
sahaiva ca bhramiṣyāvo vidhiḥ śreyo vidhāsyati","अस्ति मे तादृशी शक्तिः काप्यप्रतिहता यतः /
सहैव च भ्रमिष्यावो विधिः श्रेयो विधास्यति"
Kathasaritsagara,"sokss_18,4.227","anyonyaṃ vadatorevaṃ vyatītāya tayor niśā /
prātas tatraḥ prayātaḥ sma tau ca tīrṇāmbudhī ubhau","अन्योन्यं वदतोरेवं व्यतीताय तयोर् निशा /
प्रातस् तत्रः प्रयातः स्म तौ च तीर्णाम्बुधी उभौ"
Kathasaritsagara,"sokss_18,4.228","kramād bhīmapuraṃ nāma nagaraṃ prāpatuś ca tau /
saha kesaṭakaṃdarpau ratnanadyāḥ samīpagam","क्रमाद् भीमपुरं नाम नगरं प्रापतुश् च तौ /
सह केसटकंदर्पौ रत्ननद्याः समीपगम्"
Kathasaritsagara,"sokss_18,4.229","tatra tau tan nadītīre śrutvā kalakalaṃ tadā /
gatvā dadṛśaturmatsyamāpūritataṭadvayam","तत्र तौ तन् नदीतीरे श्रुत्वा कलकलं तदा /
गत्वा ददृशतुर्मत्स्यमापूरिततटद्वयम्"
Kathasaritsagara,"sokss_18,4.230","samudravelayā kṣiptaṃ baddhaṃ kāyamahattayā /
māṃsārthibhiḥ pāṭyamānaṃ nānāśastrakarair janaiḥ","समुद्रवेलया क्षिप्तं बद्धं कायमहत्तया /
मांसार्थिभिः पाट्यमानं नानाशस्त्रकरैर् जनैः"
Kathasaritsagara,"sokss_18,4.231","pāṭyamānasya niragādudarāttasya cāṅganā /
sāścaryajanadṛṣṭā ca sā bhītāśiśriyattaṭam","पाट्यमानस्य निरगादुदरात्तस्य चाङ्गना /
साश्चर्यजनदृष्टा च सा भीताशिश्रियत्तटम्"
Kathasaritsagara,"sokss_18,4.232","tatastāṃ vīkṣya kaṃdarpo hṛṣṭo 'bhāṣata kesaṭam /
vayasya seyaṃ sumanā yāmahaṃ pariṇītavān","ततस्तां वीक्ष्य कंदर्पो हृष्टो ऽभाषत केसटम् /
वयस्य सेयं सुमना यामहं परिणीतवान्"
Kathasaritsagara,"sokss_18,4.233","na jāne punaretasyā vāso matsyodare katham /
tattūṣṇīmiha tiṣṭhāvo yāvadvyaktirbhaviṣyati","न जाने पुनरेतस्या वासो मत्स्योदरे कथम् /
तत्तूष्णीमिह तिष्ठावो यावद्व्यक्तिर्भविष्यति"
Kathasaritsagara,"sokss_18,4.234","tatheti kesaṭenokte tatrāvasthitayostayoḥ /
kā tvaṃ kimetaditi sā pṛṣṭābhūtsumanā janaiḥ","तथेति केसटेनोक्ते तत्रावस्थितयोस्तयोः /
का त्वं किमेतदिति सा पृष्टाभूत्सुमना जनैः"
Kathasaritsagara,"sokss_18,4.235","tataḥ kṛcchreṇa sāvādīdahaṃ ratnākare pure /
jayadattābhidhānasya vipracūḍāmaṇeḥ sutā","ततः कृच्छ्रेण सावादीदहं रत्नाकरे पुरे /
जयदत्ताभिधानस्य विप्रचूडामणेः सुता"
Kathasaritsagara,"sokss_18,4.236","sumanā iti nāmnāsmi sāhaṃ bhavyena kenacit /
pariṇītānurūpeṇa niśi brāhmaṇasūnunā","सुमना इति नाम्नास्मि साहं भव्येन केनचित् /
परिणीतानुरूपेण निशि ब्राह्मणसूनुना"
Kathasaritsagara,"sokss_18,4.237","tadrātrāveva suptāyā gataḥ kvāpi sa me patiḥ /
yatnānviṣṭo 'pi matpitra na ca prāptaḥ kuto 'pi saḥ","तद्रात्रावेव सुप्ताया गतः क्वापि स मे पतिः /
यत्नान्विष्टो ऽपि मत्पित्र न च प्राप्तः कुतो ऽपि सः"
Kathasaritsagara,"sokss_18,4.238","tato 'smi patitā nadyāṃ tadviyogāgniśāntaye /
nigīrṇānena matsyena saṃprāpteha vidhervaśāt","ततो ऽस्मि पतिता नद्यां तद्वियोगाग्निशान्तये /
निगीर्णानेन मत्स्येन संप्राप्तेह विधेर्वशात्"
Kathasaritsagara,"sokss_18,4.239","iti tāṃ vādinīmevaṃ nirgatya janamadhyataḥ /
āśliṣya yajñasvāmīti vipra eko 'bravīdidam","इति तां वादिनीमेवं निर्गत्य जनमध्यतः /
आश्लिष्य यज्ञस्वामीति विप्र एको ऽब्रवीदिदम्"
Kathasaritsagara,"sokss_18,4.240","ehyehi putri bhavati bhaginīduhitā mama /
yajñasvāmīti hi bhrātā sodaryo māturasmi te","एह्येहि पुत्रि भवति भगिनीदुहिता मम /
यज्ञस्वामीति हि भ्राता सोदर्यो मातुरस्मि ते"
Kathasaritsagara,"sokss_18,4.241","tac chrutvā mukhamudghāṭya sumanāstamavekṣya sā /
mātulaṃ pratyabhijñāya sāsrā jagrāha pādayoḥ","तच् छ्रुत्वा मुखमुद्घाट्य सुमनास्तमवेक्ष्य सा /
मातुलं प्रत्यभिज्ञाय सास्रा जग्राह पादयोः"
Kathasaritsagara,"sokss_18,4.242","kṣaṇaṃ tyaktvāśru cāvādīttaṃ tu kāṣṭhāni dehi me /
āryaputraviyuktāyā agreranyā na me gatiḥ","क्षणं त्यक्त्वाश्रु चावादीत्तं तु काष्ठानि देहि मे /
आर्यपुत्रवियुक्ताया अग्रेरन्या न मे गतिः"
Kathasaritsagara,"sokss_18,4.243","bodhyamānāpi sā asmānniścayāsnna cacāla yat /
tatparīkṣitataccittaḥ kaṃdarpastām upāyayau","बोध्यमानापि सा अस्मान्निश्चयास्न्न चचाल यत् /
तत्परीक्षिततच्चित्तः कंदर्पस्ताम् उपाययौ"
Kathasaritsagara,"sokss_18,4.244","tam upāgatam ālokya pratyabhijñāya dhīmatī /
sumanāḥ pādayos tasya patitvā praruroda sā","तम् उपागतम् आलोक्य प्रत्यभिज्ञाय धीमती /
सुमनाः पादयोस् तस्य पतित्वा प्ररुरोद सा"
Kathasaritsagara,"sokss_18,4.245","janena pṛcchyamānā ca tena sā mātulena ca /
ayaṃ sa mama bharteti nijagāda manasvinī","जनेन पृच्छ्यमाना च तेन सा मातुलेन च /
अयं स मम भर्तेति निजगाद मनस्विनी"
Kathasaritsagara,"sokss_18,4.246","tataḥ sarveṣu hṛṣṭeṣu yajñasvāmī nināya tām /
svagṛhaṃ tatpatiṃ taṃ ca kaṃdarpaṃ kesaṭānvitam","ततः सर्वेषु हृष्टेषु यज्ञस्वामी निनाय ताम् /
स्वगृहं तत्पतिं तं च कंदर्पं केसटान्वितम्"
Kathasaritsagara,"sokss_18,4.247","tatra tānvarṇitasvasvavṛttāntānsakuṭumbakaḥ /
upacāreṇa mahatā prītyā paricacāra saḥ","तत्र तान्वर्णितस्वस्ववृत्तान्तान्सकुटुम्बकः /
उपचारेण महता प्रीत्या परिचचार सः"
Kathasaritsagara,"sokss_18,4.248","gateṣv ahaḥsu kaṃdarpaṃ kesaṭo 'tra jagāda tam /
abhīṣṭabhāryāprāptyā tvaṃ prāptastāvatkṛtārthatām","गतेष्व् अहःसु कंदर्पं केसटो ऽत्र जगाद तम् /
अभीष्टभार्याप्राप्त्या त्वं प्राप्तस्तावत्कृतार्थताम्"
Kathasaritsagara,"sokss_18,4.249","tatsabhāryo 'dhunā gaccha nijaṃ ratnapuraṃ puram /
akṛtārtho gamiṣyāmi na svadeśamahaṃ punaḥ","तत्सभार्यो ऽधुना गच्छ निजं रत्नपुरं पुरम् /
अकृतार्थो गमिष्यामि न स्वदेशमहं पुनः"
Kathasaritsagara,"sokss_18,4.250","tīrthānyeva bhramandehaṃ kṣapayiṣyāmyamuṃ sakhe /
tac chrutvā kesaṭaṃ yajñasvāmī tatra sthito 'vadat","तीर्थान्येव भ्रमन्देहं क्षपयिष्याम्यमुं सखे /
तच् छ्रुत्वा केसटं यज्ञस्वामी तत्र स्थितो ऽवदत्"
Kathasaritsagara,"sokss_18,4.251","kimudvegādvadasyevaṃ sarvaṃ jīvadbhir āpyate /
kusumāyudhavṛttāntaṃ tathā ca śṛṇu vacmi te","किमुद्वेगाद्वदस्येवं सर्वं जीवद्भिर् आप्यते /
कुसुमायुधवृत्तान्तं तथा च शृणु वच्मि ते"
Kathasaritsagara,"sokss_18,4.252","devasvāmītyabhūccaṇḍapurākhye nagare dvijaḥ /
tasyātirūpā kanyābhūnnāmnā kamalalocanā","देवस्वामीत्यभूच्चण्डपुराख्ये नगरे द्विजः /
तस्यातिरूपा कन्याभून्नाम्ना कमललोचना"
Kathasaritsagara,"sokss_18,4.253","śiṣyaś ca vipraputro 'bhūnnāmnāsya kusumāyudhaḥ /
sa śiṣyaḥ sā ca tatkanyā prītāvāstāṃ parasparam","शिष्यश् च विप्रपुत्रो ऽभून्नाम्नास्य कुसुमायुधः /
स शिष्यः सा च तत्कन्या प्रीतावास्तां परस्परम्"
Kathasaritsagara,"sokss_18,4.254","ekadā niścitā dātuṃ pitrānyasmai varāya sā /
kanyā sakhīmukenāśu taṃ smāha kusumāyudham","एकदा निश्चिता दातुं पित्रान्यस्मै वराय सा /
कन्या सखीमुकेनाशु तं स्माह कुसुमायुधम्"
Kathasaritsagara,"sokss_18,4.255","tāto maṃ dātumanyasmai pratipanno bhavāṃś ca me /
pūrvasaṃkalpito bhartā tadyuktyā hara māmitaḥ","तातो मं दातुमन्यस्मै प्रतिपन्नो भवांश् च मे /
पूर्वसंकल्पितो भर्ता तद्युक्त्या हर मामितः"
Kathasaritsagara,"sokss_18,4.256","tato 'syāḥ so 'parahāya kṛtasaṃvidbahirniśi /
asthāpayadvegasarīṃ bhṛtyaṃ ca kusumāyudhaḥ","ततो ऽस्याः सो ऽपरहाय कृतसंविद्बहिर्निशि /
अस्थापयद्वेगसरीं भृत्यं च कुसुमायुधः"
Kathasaritsagara,"sokss_18,4.257","svair aṃ nirgatya cārūḍhā tasyāṃ bhṛtyena tena sā /
na tasya nikaṭaṃ ninye ninye svīkartumanyataḥ","स्वैर् अं निर्गत्य चारूढा तस्यां भृत्येन तेन सा /
न तस्य निकटं निन्ये निन्ये स्वीकर्तुमन्यतः"
Kathasaritsagara,"sokss_18,4.258","dūraṃ nītā ca sā tena rātrau kamalalocanā /
prāpyaikaṃ nagaraṃ prātastamāha sma ca sā satī","दूरं नीता च सा तेन रात्रौ कमललोचना /
प्राप्यैकं नगरं प्रातस्तमाह स्म च सा सती"
Kathasaritsagara,"sokss_18,4.259","tvatsvāmī kva sa madbhartā taṃ prāpayasi kiṃ na mām /
tac chrutvā sa śaṭho 'vādīdekikāṃ tāṃ videśagām","त्वत्स्वामी क्व स मद्भर्ता तं प्रापयसि किं न माम् /
तच् छ्रुत्वा स शठो ऽवादीदेकिकां तां विदेशगाम्"
Kathasaritsagara,"sokss_18,4.260","ahaṃ tvāṃ pariṇeṣyāmi kiṃ tena sa kuto 'dhunā /
śrutvaitatsābravītprājñā tvaṃ hi me sutarāṃ priyaḥ","अहं त्वां परिणेष्यामि किं तेन स कुतो ऽधुना /
श्रुत्वैतत्साब्रवीत्प्राज्ञा त्वं हि मे सुतरां प्रियः"
Kathasaritsagara,"sokss_18,4.261",tvamevātra na kiṃ sadyaḥ pariṇeyo 'syaho mama /,त्वमेवात्र न किं सद्यः परिणेयो ऽस्यहो मम /
Kathasaritsagara,"sokss_18,4.262","tatastāṃ nagarodyāne sthāpayitvaiva durmatiḥ /
sa vivāhopakaraṇaṃ jagāmānetumāpaṇam","ततस्तां नगरोद्याने स्थापयित्वैव दुर्मतिः /
स विवाहोपकरणं जगामानेतुमापणम्"
Kathasaritsagara,"sokss_18,4.263","tāvat palāyya gatvā sā kanyā vegasarīyutā /
mālākārasya kasyāpi vṛddhasya prāviśadgṛham","तावत् पलाय्य गत्वा सा कन्या वेगसरीयुता /
मालाकारस्य कस्यापि वृद्धस्य प्राविशद्गृहम्"
Kathasaritsagara,"sokss_18,4.264","tatroktanijavṛttāntā tasthau sā tena satkṛtā /
so 'py aprāpya kubhṛtyastāmudyānādvimukho yayau","तत्रोक्तनिजवृत्तान्ता तस्थौ सा तेन सत्कृता /
सो ऽप्य् अप्राप्य कुभृत्यस्तामुद्यानाद्विमुखो ययौ"
Kathasaritsagara,"sokss_18,4.265","gatvā covāca pṛcchantaṃ prabhuṃ taṃ kusumāyudham /
ṛjustvaṃ vetsi na strīṇāṃ kuṭilānāṃ hi ceṣṭitam","गत्वा चोवाच पृच्छन्तं प्रभुं तं कुसुमायुधम् /
ऋजुस्त्वं वेत्सि न स्त्रीणां कुटिलानां हि चेष्टितम्"
Kathasaritsagara,"sokss_18,4.266","naiva sā niragāttāvaddṛṣṭo yāvadahaṃ janaiḥ /
tatrānyaistair avaṣṭabdho hṛtā vegasarī ca sā","नैव सा निरगात्तावद्दृष्टो यावदहं जनैः /
तत्रान्यैस्तैर् अवष्टब्धो हृता वेगसरी च सा"
Kathasaritsagara,"sokss_18,4.267","daivātkathaṃcidadhunā palāyyāhamihāgataḥ /
tac chrutvā vimṛśaṃstūṣṇīmāsītsa kusumāyudhaḥ","दैवात्कथंचिदधुना पलाय्याहमिहागतः /
तच् छ्रुत्वा विमृशंस्तूष्णीमासीत्स कुसुमायुधः"
Kathasaritsagara,"sokss_18,4.268","ekadā preritaḥ pitrā vivāhāya vrajaṃś ca saḥ /
tatprāpa nagaraṃ yatra sthitā kamalalocanā","एकदा प्रेरितः पित्रा विवाहाय व्रजंश् च सः /
तत्प्राप नगरं यत्र स्थिता कमललोचना"
Kathasaritsagara,"sokss_18,4.269","tatrāvāsitajanyaughamudyāne nikaṭasthite /
ekaṃ bhramantaṃ kamalalocanā sā dadarśa tam","तत्रावासितजन्यौघमुद्याने निकटस्थिते /
एकं भ्रमन्तं कमललोचना सा ददर्श तम्"
Kathasaritsagara,"sokss_18,4.270","śaśaṃsa mālākārāya tasmai sā yadgṛhe sthitā /
so 'pi gatvoktavṛttāntastaṃ tasyāḥ patimānayat","शशंस मालाकाराय तस्मै सा यद्गृहे स्थिता /
सो ऽपि गत्वोक्तवृत्तान्तस्तं तस्याः पतिमानयत्"
Kathasaritsagara,"sokss_18,4.271","tatsaṃbhṛtopakaraṇas tataḥ sucirakāṅkṣitaḥ /
varavadhvostayoḥ sadyo vivāho niravartata","तत्संभृतोपकरणस् ततः सुचिरकाङ्क्षितः /
वरवध्वोस्तयोः सद्यो विवाहो निरवर्तत"
Kathasaritsagara,"sokss_18,4.272","atha taṃ pāpabhṛtyaṃ sa nigṛhya kusumāyudhaḥ /
pariṇīyāpi kamalalocanāprāptikāraṇam","अथ तं पापभृत्यं स निगृह्य कुसुमायुधः /
परिणीयापि कमललोचनाप्राप्तिकारणम्"
Kathasaritsagara,"sokss_18,4.273","dvitīyām apikanyāṃ tāṃ yadvivāhārthamāgamat /
tābhyāṃ vadhūbhyāṃ sahito hṛṣṭaḥ svaṃ deśamāyayau","द्वितीयाम् अपिकन्यां तां यद्विवाहार्थमागमत् /
ताभ्यां वधूभ्यां सहितो हृष्टः स्वं देशमाययौ"
Kathasaritsagara,"sokss_18,4.274","itthaṃ bhavati bhavyānāmacintyo 'pi samāgamaḥ /
tatkesaṭa tvam apy evamacirātprāpsyasi priyām","इत्थं भवति भव्यानामचिन्त्यो ऽपि समागमः /
तत्केसट त्वम् अप्य् एवमचिरात्प्राप्स्यसि प्रियाम्"
Kathasaritsagara,"sokss_18,4.275","evaṃ tenodite yajñasvāminā tasthurasya te /
kanyapyahāni kaṃdarpasumanaḥkesaṭā gṛhe","एवं तेनोदिते यज्ञस्वामिना तस्थुरस्य ते /
कन्यप्यहानि कंदर्पसुमनःकेसटा गृहे"
Kathasaritsagara,"sokss_18,4.276","prasthitāś ca svadeśaṃ te tataḥ prāpya mahāṭavīm /
jajñire 'nyonyavibhraṣṭā vanyebhāpātasaṃbhramāt","प्रस्थिताश् च स्वदेशं ते ततः प्राप्य महाटवीम् /
जज्ञिरे ऽन्योन्यविभ्रष्टा वन्येभापातसंभ्रमात्"
Kathasaritsagara,"sokss_18,4.277","teṣāṃ sa kesaṭo gacchannekākī duḥkhitaḥ kramāt /
prāpya kāśipurīṃ mittraṃ kaṃdarpaṃ prāptavāṃs tataḥ","तेषां स केसटो गच्छन्नेकाकी दुःखितः क्रमात् /
प्राप्य काशिपुरीं मित्त्रं कंदर्पं प्राप्तवांस् ततः"
Kathasaritsagara,"sokss_18,4.278","tena sākaṃ yayau tac ca nijaṃ pāṭaliputrakam /
pitrābhinanditas tatra kaṃcitkālamuvāsa saḥ","तेन साकं ययौ तच् च निजं पाटलिपुत्रकम् /
पित्राभिनन्दितस् तत्र कंचित्कालमुवास सः"
Kathasaritsagara,"sokss_18,4.279","avarṇayadrūpavatīvivāhaprabhṛti svakam /
kaṃdarpodantaparyantaṃ pitrorvṛttāntamatra saḥ","अवर्णयद्रूपवतीविवाहप्रभृति स्वकम् /
कंदर्पोदन्तपर्यन्तं पित्रोर्वृत्तान्तमत्र सः"
Kathasaritsagara,"sokss_18,4.280","atrāntare sā sumanā hastibhītipalāyitā /
vanaṃ viveśa tatrāyā yayau cāstaṃ divākaraḥ","अत्रान्तरे सा सुमना हस्तिभीतिपलायिता /
वनं विवेश तत्राया ययौ चास्तं दिवाकरः"
Kathasaritsagara,"sokss_18,4.281","hā hāryaputra hā tāta hāmbetyatra niśāgame /
śocantī dāvadahane kṣeptuṃ tanumiyeṣa sā","हा हार्यपुत्र हा तात हाम्बेत्यत्र निशागमे /
शोचन्ती दावदहने क्षेप्तुं तनुमियेष सा"
Kathasaritsagara,"sokss_18,4.282","tāvattadyoginīcakraṃ kaṃdarpasya kṛpāparam /
yoginīstā vijityānyāstatprāpāyatanaṃ nijam","तावत्तद्योगिनीचक्रं कंदर्पस्य कृपापरम् /
योगिनीस्ता विजित्यान्यास्तत्प्रापायतनं निजम्"
Kathasaritsagara,"sokss_18,4.283","tatra saṃsmṛtya kaṃdarpaṃ svavijñānād avetya ca /
bhāryāṃ tasya vane bhraṣṭāṃ mantrayāṃcakrire ca tāḥ","तत्र संस्मृत्य कंदर्पं स्वविज्ञानाद् अवेत्य च /
भार्यां तस्य वने भ्रष्टां मन्त्रयांचक्रिरे च ताः"
Kathasaritsagara,"sokss_18,4.284","kaṃdarpaḥ puruṣo dhīro vāñchitaṃ prāpnuyātsvayam /
tadbhāryā tu vane bhraṣṭā dhruvaṃ bālā tyajedasūn","कंदर्पः पुरुषो धीरो वाञ्छितं प्राप्नुयात्स्वयम् /
तद्भार्या तु वने भ्रष्टा ध्रुवं बाला त्यजेदसून्"
Kathasaritsagara,"sokss_18,4.285","tattāṃ ratnapuraṃ nītvā kṣipāmo yena tatra sā /
kaṃdarpasya piturgehe sapatnya saha tiṣṭhati","तत्तां रत्नपुरं नीत्वा क्षिपामो येन तत्र सा /
कंदर्पस्य पितुर्गेहे सपत्न्य सह तिष्ठति"
Kathasaritsagara,"sokss_18,4.286","iti saṃmantrya gatvā tadvanamāśvāsya cātra tām /
yoginyastāḥ sumanasaṃ nītvā ratnapure jahuḥ","इति संमन्त्र्य गत्वा तद्वनमाश्वास्य चात्र ताम् /
योगिन्यस्ताः सुमनसं नीत्वा रत्नपुरे जहुः"
Kathasaritsagara,"sokss_18,4.287","gatāyāṃ niśi sā tatra bhramantī sumanāḥ pure /
ucyamānaṃ janenedaṃ śuśrāva paridhāvatā","गतायां निशि सा तत्र भ्रमन्ती सुमनाः पुरे /
उच्यमानं जनेनेदं शुश्राव परिधावता"
Kathasaritsagara,"sokss_18,4.288","eṣānaṅgavatī bhāryā kaṃdarpasya dvijanmanaḥ /
patyau kvāpi gate kālaṃ kaṃcit tatprāptivāñchayā","एषानङ्गवती भार्या कंदर्पस्य द्विजन्मनः /
पत्यौ क्वापि गते कालं कंचित् तत्प्राप्तिवाञ्छया"
Kathasaritsagara,"sokss_18,4.289","sthitā sādhvī tam aprāpya nirāśā nirgatādhunā /
agniṃ praveṣṭuṃ duḥkhibhyāṃ śvaśurābhyām anudrutā","स्थिता साध्वी तम् अप्राप्य निराशा निर्गताधुना /
अग्निं प्रवेष्टुं दुःखिभ्यां श्वशुराभ्याम् अनुद्रुता"
Kathasaritsagara,"sokss_18,4.290","etac chrutvaiva sumanā taccitāsthānamāśu sā /
gatvānaṅgavatīmevaṃ tām upetya nyavārayat","एतच् छ्रुत्वैव सुमना तच्चितास्थानमाशु सा /
गत्वानङ्गवतीमेवं ताम् उपेत्य न्यवारयत्"
Kathasaritsagara,"sokss_18,4.291","ārye mā sāhasaṃ kārṣīḥ sa hi jīvati te patiḥ /
ity uktvā mūlataḥ kṛtsnaṃ tadvṛttāntaṃ śaśaṃsa sā","आर्ये मा साहसं कार्षीः स हि जीवति ते पतिः /
इत्य् उक्त्वा मूलतः कृत्स्नं तद्वृत्तान्तं शशंस सा"
Kathasaritsagara,"sokss_18,4.292","adarśayac ca kaṃdarpadattaṃ ratnāṅgulīyakam /
tataḥ sarve 'bhyanandaṃstāṃ satyaṃ vijñāya tadvacaḥ","अदर्शयच् च कंदर्पदत्तं रत्नाङ्गुलीयकम् /
ततः सर्वे ऽभ्यनन्दंस्तां सत्यं विज्ञाय तद्वचः"
Kathasaritsagara,"sokss_18,4.293","athānaṅgavatīṃ tuṣṭāṃ vadhūṃ sumanasaṃ ca tām /
saṃpūjya kaṃdarpapitā gṛhe tuṣṭo nyaveśayat","अथानङ्गवतीं तुष्टां वधूं सुमनसं च ताम् /
संपूज्य कंदर्पपिता गृहे तुष्टो न्यवेशयत्"
Kathasaritsagara,"sokss_18,4.294","tāvat sa sumanaḥprāptyai bhrāntuṃ pāṭaliputrakāt /
kaṃdarpo 'nicchato 'nuktvā kesaṭasya yayau tataḥ","तावत् स सुमनःप्राप्त्यै भ्रान्तुं पाटलिपुत्रकात् /
कंदर्पो ऽनिच्छतो ऽनुक्त्वा केसटस्य ययौ ततः"
Kathasaritsagara,"sokss_18,4.295","kesaṭo 'pi gate tasminduḥkhī rūpavatīṃ vinā /
gṛhādaviditaḥ pitroḥ prāyādbhrāntumitas tataḥ","केसटो ऽपि गते तस्मिन्दुःखी रूपवतीं विना /
गृहादविदितः पित्रोः प्रायाद्भ्रान्तुमितस् ततः"
Kathasaritsagara,"sokss_18,4.296","kaṃdarpo 'pi bhramandaivāttatprāpa nagaraṃ kila /
yatra rūpavatīṃ tāṃ sa kesaṭaḥ pariṇītavān","कंदर्पो ऽपि भ्रमन्दैवात्तत्प्राप नगरं किल /
यत्र रूपवतीं तां स केसटः परिणीतवान्"
Kathasaritsagara,"sokss_18,4.297","janakolāhalaṃ śrutvā kimetaditi tatra tam /
kaṃdarpaṃ paripṛcchantaṃ pumāneko 'bravīdidam","जनकोलाहलं श्रुत्वा किमेतदिति तत्र तम् /
कंदर्पं परिपृच्छन्तं पुमानेको ऽब्रवीदिदम्"
Kathasaritsagara,"sokss_18,4.298","eṣā rūpavatī bhartrā kesaṭena vinodyatā /
martuṃ kalakalastena śṛṇu vṛttāntamatra ca","एषा रूपवती भर्त्रा केसटेन विनोद्यता /
मर्तुं कलकलस्तेन शृणु वृत्तान्तमत्र च"
Kathasaritsagara,"sokss_18,4.299","ity uktyā kesaṭodvāharākṣasodantakautukam /
rūpavatyāśritaṃ procya sa pumānabravītpunaḥ","इत्य् उक्त्या केसटोद्वाहराक्षसोदन्तकौतुकम् /
रूपवत्याश्रितं प्रोच्य स पुमानब्रवीत्पुनः"
Kathasaritsagara,"sokss_18,4.300","tatas taṃ vañcayitvaiva vṛddhavipraḥ sa kesaṭam /
ādāya tāṃ rūpavatīṃ putrārthaṃ prayayau tataḥ","ततस् तं वञ्चयित्वैव वृद्धविप्रः स केसटम् /
आदाय तां रूपवतीं पुत्रार्थं प्रययौ ततः"
Kathasaritsagara,"sokss_18,4.301","kesaṭastu na vijñātaḥ kva yātaḥ pariṇīya tām /
rūpavaty apy apaśyantī kesaṭaṃ sābravīt pathi","केसटस्तु न विज्ञातः क्व यातः परिणीय ताम् /
रूपवत्य् अप्य् अपश्यन्ती केसटं साब्रवीत् पथि"
Kathasaritsagara,"sokss_18,4.302","āryaputraṃ na paśyāmi kiṃ sarveṣu vrajatsv iha /
tac chrutvā darśayan putraṃ taṃ sa vṛddhadvijo 'bhyadhāt","आर्यपुत्रं न पश्यामि किं सर्वेषु व्रजत्स्व् इह /
तच् छ्रुत्वा दर्शयन् पुत्रं तं स वृद्धद्विजो ऽभ्यधात्"
Kathasaritsagara,"sokss_18,4.303","so 'yaṃ mattanayaḥ putri bhartā te dṛśyatāmiti /
tato rūpavatī vṛddhāṃs tatrasthān abravīt krudhā","सो ऽयं मत्तनयः पुत्रि भर्ता ते दृश्यतामिति /
ततो रूपवती वृद्धांस् तत्रस्थान् अब्रवीत् क्रुधा"
Kathasaritsagara,"sokss_18,4.304","ko 'yaṃ kurūpo bhartā me mariṣyāmyeva niścitam /
yena hy aḥ pariṇītāsmi taṃ prāpsyāmi na cetpatim","को ऽयं कुरूपो भर्ता मे मरिष्याम्येव निश्चितम् /
येन ह्य् अः परिणीतास्मि तं प्राप्स्यामि न चेत्पतिम्"
Kathasaritsagara,"sokss_18,4.305","evaṃ vadantī tyaktānnapānā rājabhayena sā /
pitureva gṛhaṃ tena vṛddhavipreṇa nāyita","एवं वदन्ती त्यक्तान्नपाना राजभयेन सा /
पितुरेव गृहं तेन वृद्धविप्रेण नायित"
Kathasaritsagara,"sokss_18,4.306","tatroktataddvijavyājāṃ śocaṃs tām avadat pitā /
ko 'sāv iti kathaṃ jñeyaḥ pariṇetā sa putri te","तत्रोक्ततद्द्विजव्याजां शोचंस् ताम् अवदत् पिता /
को ऽसाव् इति कथं ज्ञेयः परिणेता स पुत्रि ते"
Kathasaritsagara,"sokss_18,4.307","tato rūpavatī smāha tāta pāṭaliputrakāt /
desaṭākhyadvijasutaḥ kesaṭākhyaḥ sa matpatiḥ","ततो रूपवती स्माह तात पाटलिपुत्रकात् /
देसटाख्यद्विजसुतः केसटाख्यः स मत्पतिः"
Kathasaritsagara,"sokss_18,4.308","rakṣomukhānmayā hyetac chrutamityabhidhāya sā /
kṛtsnaṃ tasmai samācakhyau vṛttāntaṃ patirakṣasoḥ","रक्षोमुखान्मया ह्येतच् छ्रुतमित्यभिधाय सा /
कृत्स्नं तस्मै समाचख्यौ वृत्तान्तं पतिरक्षसोः"
Kathasaritsagara,"sokss_18,4.309","tataḥ sa tatpitā gatvā dṛṣṭvā rakṣo mṛtasthitam /
saṃjātapratyayo 'tuṣyaddaṃpatyostattvatastayoḥ","ततः स तत्पिता गत्वा दृष्ट्वा रक्षो मृतस्थितम् /
संजातप्रत्ययो ऽतुष्यद्दंपत्योस्तत्त्वतस्तयोः"
Kathasaritsagara,"sokss_18,4.310","patiprāptyāśayāśvāsya sutāṃ tāṃ prāhiṇoc ca saḥ /
anveṣan kesaṭapituḥ pārśvaṃ pāṭaliputrakam","पतिप्राप्त्याशयाश्वास्य सुतां तां प्राहिणोच् च सः /
अन्वेषन् केसटपितुः पार्श्वं पाटलिपुत्रकम्"
Kathasaritsagara,"sokss_18,4.311","te tatra gatvā nacirādāgatyaivamihābruvan /
dṛṣṭaḥ pāṭaliputrasthaḥ so 'smābhir bhartṛdesaṭaḥ","ते तत्र गत्वा नचिरादागत्यैवमिहाब्रुवन् /
दृष्टः पाटलिपुत्रस्थः सो ऽस्माभिर् भर्तृदेसटः"
Kathasaritsagara,"sokss_18,4.312","kesaṭaḥ kva sa te putra iti pṛṣṭaś ca tatra saḥ /
sabāṣpam abravīd asmān kesaṭo 'tra kutaḥ sutaḥ","केसटः क्व स ते पुत्र इति पृष्टश् च तत्र सः /
सबाष्पम् अब्रवीद् अस्मान् केसटो ऽत्र कुतः सुतः"
Kathasaritsagara,"sokss_18,4.313","sa hy āgato 'pi kaṃdarpanāmni mittre sahāgate /
ito rūpavatīduḥkhātkvāpy anuktvaiva me gataḥ","स ह्य् आगतो ऽपि कंदर्पनाम्नि मित्त्रे सहागते /
इतो रूपवतीदुःखात्क्वाप्य् अनुक्त्वैव मे गतः"
Kathasaritsagara,"sokss_18,4.314","etattasya vacaḥ śrutvā kramādvayamihāgatāḥ /
ity ukte 'nveṣakai rūpavatī pitaram abhyadhāt","एतत्तस्य वचः श्रुत्वा क्रमाद्वयमिहागताः /
इत्य् उक्ते ऽन्वेषकै रूपवती पितरम् अभ्यधात्"
Kathasaritsagara,"sokss_18,4.315","nāsty āryaputraprāptir me tadagniṃ praviśāmy aham /
bhartrā vinākṛtā tāta tiṣṭheyaṃ hi kiyacciram","नास्त्य् आर्यपुत्रप्राप्तिर् मे तदग्निं प्रविशाम्य् अहम् /
भर्त्रा विनाकृता तात तिष्ठेयं हि कियच्चिरम्"
Kathasaritsagara,"sokss_18,4.316","evaṃ bruvāṇā na yadā niṣeddhuṃ tena pāritā /
tadā rūpavatī sādya nirgatā martumagninā","एवं ब्रुवाणा न यदा निषेद्धुं तेन पारिता /
तदा रूपवती साद्य निर्गता मर्तुमग्निना"
Kathasaritsagara,"sokss_18,4.317","tasyāḥ sakhyāvubhe kanye tadvanmartuṃ vinirgate /
ekā śṛṅgāravatyākhyā hy anurāgavatī parā","तस्याः सख्यावुभे कन्ये तद्वन्मर्तुं विनिर्गते /
एका शृङ्गारवत्याख्या ह्य् अनुरागवती परा"
Kathasaritsagara,"sokss_18,4.318","tadvivāhe sa tābhyāṃ hi dṛṣṭaḥ prākkesaṭo yuvā /
tadrūpahṛtacittābhyāṃ bhartṛtve paryakalpyata","तद्विवाहे स ताभ्यां हि दृष्टः प्राक्केसटो युवा /
तद्रूपहृतचित्ताभ्यां भर्तृत्वे पर्यकल्प्यत"
Kathasaritsagara,"sokss_18,4.319","itthaṃ kolāhalamidaṃ janasyātreti tena saḥ /
kaṃdarpaḥ puruṣeṇokto yayau tāsāṃ citāntikam","इत्थं कोलाहलमिदं जनस्यात्रेति तेन सः /
कंदर्पः पुरुषेणोक्तो ययौ तासां चितान्तिकम्"
Kathasaritsagara,"sokss_18,4.320","tato dūrātkalakalaṃ nirvāyopetya ca drutam /
avocadagnimarcantīmevaṃ rūpavatīṃ sa tām","ततो दूरात्कलकलं निर्वायोपेत्य च द्रुतम् /
अवोचदग्निमर्चन्तीमेवं रूपवतीं स ताम्"
Kathasaritsagara,"sokss_18,4.321","alaṃ te sāhasenārye jīvatyeva sa kesaṭaḥ /
sa bhartā tava mittraṃ me kaṃdarpaṃ māmavehi ca","अलं ते साहसेनार्ये जीवत्येव स केसटः /
स भर्ता तव मित्त्रं मे कंदर्पं मामवेहि च"
Kathasaritsagara,"sokss_18,4.322","ity ūcivān vṛddhavipracchadmanaukādhirohaṇāt /
ārabhya kesaṭodantaṃ kathayām āsa so 'khilam","इत्य् ऊचिवान् वृद्धविप्रच्छद्मनौकाधिरोहणात् /
आरभ्य केसटोदन्तं कथयाम् आस सो ऽखिलम्"
Kathasaritsagara,"sokss_18,4.323","tataḥ saṃvādasaṃjātapratyayā sā piturgṛham /
hṛṣṭā rūpavatī tābhyāṃ sakhībhyāṃ praviśatsaha","ततः संवादसंजातप्रत्यया सा पितुर्गृहम् /
हृष्टा रूपवती ताभ्यां सखीभ्यां प्रविशत्सह"
Kathasaritsagara,"sokss_18,4.324","kaṃdarpo 'pi ca tatpitrā prītyopacaritastadā /
surakṣitaś ca tatraiva tasthau tadanurodhataḥ","कंदर्पो ऽपि च तत्पित्रा प्रीत्योपचरितस्तदा /
सुरक्षितश् च तत्रैव तस्थौ तदनुरोधतः"
Kathasaritsagara,"sokss_18,4.325","tāvat sa kesaṭo daivatprāpa ratnapuraṃ bhraman /
kaṃdarpasya gṛhaṃ tatra tadbhārye yatra te sthite","तावत् स केसटो दैवत्प्राप रत्नपुरं भ्रमन् /
कंदर्पस्य गृहं तत्र तद्भार्ये यत्र ते स्थिते"
Kathasaritsagara,"sokss_18,4.326","paribhramantaṃ taṃ tatra harmyātkaṃdarpabhāryayā /
dṛṣṭvā sumanasā harṣādūcire śvaśurādayaḥ","परिभ्रमन्तं तं तत्र हर्म्यात्कंदर्पभार्यया /
दृष्ट्वा सुमनसा हर्षादूचिरे श्वशुरादयः"
Kathasaritsagara,"sokss_18,4.327","āryaputrasuhṛtso 'yaṃ saṃprāpaḥ kesaṭo 'dhunā /
asmāt pravṛttir budhyeta śīghraṃ saṃbhāvyatām iti","आर्यपुत्रसुहृत्सो ऽयं संप्रापः केसटो ऽधुना /
अस्मात् प्रवृत्तिर् बुध्येत शीघ्रं संभाव्यताम् इति"
Kathasaritsagara,"sokss_18,4.328","tato gatvaiva tair uktvā yasthāvastu sa kesaṭaḥ /
ānītastāṃ sumanasaṃ dṛṣṭvāhṛṣyadupāgatām","ततो गत्वैव तैर् उक्त्वा यस्थावस्तु स केसटः /
आनीतस्तां सुमनसं दृष्ट्वाहृष्यदुपागताम्"
Kathasaritsagara,"sokss_18,4.329","viśrāntaś ca kṣaṇātpṛṣṭastasyai vanyebhasaṃbhramāt /
ārabhya kaṃdarpagataṃ svaṃ ca vṛttāntam abravīt","विश्रान्तश् च क्षणात्पृष्टस्तस्यै वन्येभसंभ्रमात् /
आरभ्य कंदर्पगतं स्वं च वृत्तान्तम् अब्रवीत्"
Kathasaritsagara,"sokss_18,4.330","satkṛto divasān kāṃścid āste yāvac ca tatra saḥ /
lekhahastaḥ pumāṃs tāvad āgāt kaṃdarpapārśvataḥ","सत्कृतो दिवसान् कांश्चिद् आस्ते यावच् च तत्र सः /
लेखहस्तः पुमांस् तावद् आगात् कंदर्पपार्श्वतः"
Kathasaritsagara,"sokss_18,4.331","yatra rūpavatīṃ nāma svatsuhṛtpariṇītavān /
kesaṭas tatra kaṃdarpaḥ sthito rūpavatī ca sā","यत्र रूपवतीं नाम स्वत्सुहृत्परिणीतवान् /
केसटस् तत्र कंदर्पः स्थितो रूपवती च सा"
Kathasaritsagara,"sokss_18,4.332","iti covāca sa pumāllekhārtho 'bhūttathaiva ca /
kaṃdarpapitre svodvāhaṃ kesaṭo 'varṇayac ca saḥ","इति चोवाच स पुमाल्लेखार्थो ऽभूत्तथैव च /
कंदर्पपित्रे स्वोद्वाहं केसटो ऽवर्णयच् च सः"
Kathasaritsagara,"sokss_18,4.333","tataḥ kṛtotsavo 'nyedyuḥ kaṃdarpānayanāya saḥ /
tatpitā prāhiṇoddūtaṃ priyāprāptyai ca kesaṭam","ततः कृतोत्सवो ऽन्येद्युः कंदर्पानयनाय सः /
तत्पिता प्राहिणोद्दूतं प्रियाप्राप्त्यै च केसटम्"
Kathasaritsagara,"sokss_18,4.334","kesaṭo 'pi yayau sākaṃ lekhahāreṇa tena saḥ /
taṃ deśaṃ yatra sā rūpavatī pitṛgṛhe sthitā","केसटो ऽपि ययौ साकं लेखहारेण तेन सः /
तं देशं यत्र सा रूपवती पितृगृहे स्थिता"
Kathasaritsagara,"sokss_18,4.335","tatra saṃbhāvayām āsa sa tāṃ rūpavatīṃ cirāt /
sotsavāṃ hṛtasaṃtāpastoyadaścātakīmiva","तत्र संभावयाम् आस स तां रूपवतीं चिरात् /
सोत्सवां हृतसंतापस्तोयदश्चातकीमिव"
Kathasaritsagara,"sokss_18,4.336","kaṃdarpeṇa samāgamya pariṇinye ca te api /
rūpavatyā vayasye dve pūrvokte preritastayā","कंदर्पेण समागम्य परिणिन्ये च ते अपि /
रूपवत्या वयस्ये द्वे पूर्वोक्ते प्रेरितस्तया"
Kathasaritsagara,"sokss_18,4.337","te cānurāgaśṛṅgāravatyau rūpavatīṃ ca tām /
ādāyāpṛṣṭakaṃdarpaḥ svadeśaṃ kesaṭo yayau","ते चानुरागशृङ्गारवत्यौ रूपवतीं च ताम् /
आदायापृष्टकंदर्पः स्वदेशं केसटो ययौ"
Kathasaritsagara,"sokss_18,4.338","kaṃdarpo 'pi sadūtas tad gatvā ratnapuraṃ tataḥ /
saṃjagme sumanonaṅgavatībhyām bandhubhis tadā","कंदर्पो ऽपि सदूतस् तद् गत्वा रत्नपुरं ततः /
संजग्मे सुमनोनङ्गवतीभ्याम् बन्धुभिस् तदा"
Kathasaritsagara,"sokss_18,4.339","nijanijadeśagatau tau rūpavatīsumanasau priye prāpya /
kesaṭakaṃdarpāvatha bhuñjānau tasthaturbhogān","निजनिजदेशगतौ तौ रूपवतीसुमनसौ प्रिये प्राप्य /
केसटकंदर्पावथ भुञ्जानौ तस्थतुर्भोगान्"
Kathasaritsagara,"sokss_18,4.340","iti vidhuravidhātṛviprayuktāḥ
punar api yānti samāgamaṃ priyābhiḥ /
akalitagahanāvadhīni duḥkhāny
api viṣamāṇyavatīrya dhīrasattvāḥ","इति विधुरविधातृविप्रयुक्ताः
पुनर् अपि यान्ति समागमं प्रियाभिः /
अकलितगहनावधीनि दुःखान्य्
अपि विषमाण्यवतीर्य धीरसत्त्वाः"
Kathasaritsagara,"sokss_18,4.341","tac chīghram uttiṣṭha sakhe vrajāvaś
cinvaṃs tvam apy āpsyasi jātu bhāryām /
ko veda daivasya gatiṃ mayaiva
mṛtāpi bhāryādhigatā sajīvā","तच् छीघ्रम् उत्तिष्ठ सखे व्रजावश्
चिन्वंस् त्वम् अप्य् आप्स्यसि जातु भार्याम् /
को वेद दैवस्य गतिं मयैव
मृतापि भार्याधिगता सजीवा"
Kathasaritsagara,"sokss_18,4.342","ityevamākhyāya kathāmanena
protsāhitaścānugataś ca sakhyā /
bhramanbhuvaṃ prāpamimāmathātra
sakroḍamadrākṣamahaṃ gajendram","इत्येवमाख्याय कथामनेन
प्रोत्साहितश्चानुगतश् च सख्या /
भ्रमन्भुवं प्रापमिमामथात्र
सक्रोडमद्राक्षमहं गजेन्द्रम्"
Kathasaritsagara,"sokss_18,4.343","udgīrya tena ca gajena punarnigīrṇāṃ
tām eva citramavaśāṃ svavadhūmapaśyam /
taṃ cinvatāpi kariṇaṃ ciradṛṣṭanaṣṭaṃ
dṛṣṭvā mayādya sukṛtair iha devapādāḥ","उद्गीर्य तेन च गजेन पुनर्निगीर्णां
ताम् एव चित्रमवशां स्ववधूमपश्यम् /
तं चिन्वतापि करिणं चिरदृष्टनष्टं
दृष्ट्वा मयाद्य सुकृतैर् इह देवपादाः"
Kathasaritsagara,"sokss_18,4.344","evaṃ tasyoktavato vaṇiksutasyātha vikramādityaḥ /
ānāyya tāṃ sa rājā gajavadhalabdhāṃ samarpayad bhāryām","एवं तस्योक्तवतो वणिक्सुतस्याथ विक्रमादित्यः /
आनाय्य तां स राजा गजवधलब्धां समर्पयद् भार्याम्"
Kathasaritsagara,"sokss_18,4.345","tau ca vicitrasamāgamamuditāvanyonyakathitavṛttāntau /
śrīviṣamaśīlasaṃstutimukharamukhau daṃpatī tadābhūtām","तौ च विचित्रसमागममुदितावन्योन्यकथितवृत्तान्तौ /
श्रीविषमशीलसंस्तुतिमुखरमुखौ दंपती तदाभूताम्"
Kathasaritsagara,"sokss_18,5.1","iti mahākaviśrīsomadevabhaṭṭaviracite kathāsaritsāgare viṣamaśīlalambake caturthas taraṅgaḥ /

pañcamas taraṅgaḥ /

tataḥ sa vikramādityo rājā tasya sahāgatam /
vaṇikputrasya suhṛdaṃ tam evaṃ paripṛṣṭavān","इति महाकविश्रीसोमदेवभट्टविरचिते कथासरित्सागरे विषमशीललम्बके चतुर्थस् तरङ्गः /

पञ्चमस् तरङ्गः /

ततः स विक्रमादित्यो राजा तस्य सहागतम् /
वणिक्पुत्रस्य सुहृदं तम् एवं परिपृष्टवान्"
Kathasaritsagara,"sokss_18,5.2","prāptā mṛtāpi jīvantī mayā bhāryeti yattvayā /
uktaṃ kathaṃ taditi naḥ kathyatāṃ bhadra vistarāt","प्राप्ता मृतापि जीवन्ती मया भार्येति यत्त्वया /
उक्तं कथं तदिति नः कथ्यतां भद्र विस्तरात्"
Kathasaritsagara,"sokss_18,5.3","ity uktastena rājñā sa vaṇiksūnoḥ sakhābravīt /
kautukaṃ yadi taddeva śrūyatāṃ kathayāmyadaḥ","इत्य् उक्तस्तेन राज्ञा स वणिक्सूनोः सखाब्रवीत् /
कौतुकं यदि तद्देव श्रूयतां कथयाम्यदः"
Kathasaritsagara,"sokss_18,5.4","brahmasthalāgrahārāgryanivāsī dvijaputrakaḥ /
candrasvāmītyahaṃ bhāryā surūpā cāsti me gṛhe","ब्रह्मस्थलाग्रहाराग्र्यनिवासी द्विजपुत्रकः /
चन्द्रस्वामीत्यहं भार्या सुरूपा चास्ति मे गृहे"
Kathasaritsagara,"sokss_18,5.5","ekadā mayi kāryārthaṃ grāmaṃ pitrājñayā gate /
tāṃ me kāpaliko 'drākṣīdbhāryāṃ bhikṣārthamāgataḥ","एकदा मयि कार्यार्थं ग्रामं पित्राज्ञया गते /
तां मे कापलिको ऽद्राक्षीद्भार्यां भिक्षार्थमागतः"
Kathasaritsagara,"sokss_18,5.6","tena dṛṣṭvaiva sā jātajvarā sāyaṃ vyapadyata /
tato madbandhubhir nītvā naktamāropitā citām","तेन दृष्ट्वैव सा जातज्वरा सायं व्यपद्यत /
ततो मद्बन्धुभिर् नीत्वा नक्तमारोपिता चिताम्"
Kathasaritsagara,"sokss_18,5.7","prajvalantyāṃ citāyāṃ ca grāmāttatrāhamāgamam /
aśrauṣaṃ ca yathāvṛttaṃ svajanātkrandataḥ puraḥ","प्रज्वलन्त्यां चितायां च ग्रामात्तत्राहमागमम् /
अश्रौषं च यथावृत्तं स्वजनात्क्रन्दतः पुरः"
Kathasaritsagara,"sokss_18,5.8","gate mayi citopāntam āgāt kāpālikaś ca saḥ /
aṃsasthanṛtyatkhaṭvāṅgaḥ sphūrjaḍḍamarukāravaḥ","गते मयि चितोपान्तम् आगात् कापालिकश् च सः /
अंसस्थनृत्यत्खट्वाङ्गः स्फूर्जड्डमरुकारवः"
Kathasaritsagara,"sokss_18,5.9","bhasmakṣepeṇa śamite citāgnau deva tena sā /
udatiṣṭhaccitāmadhyādakṣatāṅgī madaṅganā","भस्मक्षेपेण शमिते चिताग्नौ देव तेन सा /
उदतिष्ठच्चितामध्यादक्षताङ्गी मदङ्गना"
Kathasaritsagara,"sokss_18,5.10","sa cādāya kapālī tāṃ siddhyākṛṣṭānudhāvitām /
prādravallaghu tāṃ cāhamanvagāṃ sadhanuḥśaraḥ","स चादाय कपाली तां सिद्ध्याकृष्टानुधाविताम् /
प्राद्रवल्लघु तां चाहमन्वगां सधनुःशरः"
Kathasaritsagara,"sokss_18,5.11","sa ca gaṅgātaṭe prāpya guhāṃ bhūmau nidhāya tat /
khaṭvāṅgamabravīddharṣādantaḥsthe kanyake ubhe","स च गङ्गातटे प्राप्य गुहां भूमौ निधाय तत् /
खट्वाङ्गमब्रवीद्धर्षादन्तःस्थे कन्यके उभे"
Kathasaritsagara,"sokss_18,5.12","yuvāṃ prāpte api mayā nopabhukte yayā vinā /
saiṣādya has te prāptā me pratijñā siddhimāgatā","युवां प्राप्ते अपि मया नोपभुक्ते यया विना /
सैषाद्य हस् ते प्राप्ता मे प्रतिज्ञा सिद्धिमागता"
Kathasaritsagara,"sokss_18,5.13","iti tābhyāṃ sa madbhāryāṃ yāvaddarśayati bruvan /
tāvattattasya khaṭvāṅgaṃ gaṅgāyāmahamakṣipam","इति ताभ्यां स मद्भार्यां यावद्दर्शयति ब्रुवन् /
तावत्तत्तस्य खट्वाङ्गं गङ्गायामहमक्षिपम्"
Kathasaritsagara,"sokss_18,5.14","re kāpālika bhāryāṃ me jihīṣurna bhavasyayam /
ityākṣipaṃ ca tamahaṃ bhraṣṭakhaṭvāṅgasiddhikam","रे कापालिक भार्यां मे जिहीषुर्न भवस्ययम् /
इत्याक्षिपं च तमहं भ्रष्टखट्वाङ्गसिद्धिकम्"
Kathasaritsagara,"sokss_18,5.15","apaśyanso 'tha khaṭvāṅgaṃ palāyanaparaḥ śaṭhaḥ /
dhanurākṛṣya kāṇḍena digdhena nihato mayā","अपश्यन्सो ऽथ खट्वाङ्गं पलायनपरः शठः /
धनुराकृष्य काण्डेन दिग्धेन निहतो मया"
Kathasaritsagara,"sokss_18,5.16","pāpasiddhyaikasaṃtoṣaviḍambitaśivāgamāḥ /
pākhaṇḍinaḥ patantyevaṃ prāgeva patitā api","पापसिद्ध्यैकसंतोषविडम्बितशिवागमाः /
पाखण्डिनः पतन्त्येवं प्रागेव पतिता अपि"
Kathasaritsagara,"sokss_18,5.17","athādāya svabhāryāṃ tāmanye dve te ca kanyake /
gṛhamāgatavānasmi dattāścaryaḥ svabandhuṣu","अथादाय स्वभार्यां तामन्ये द्वे ते च कन्यके /
गृहमागतवानस्मि दत्ताश्चर्यः स्वबन्धुषु"
Kathasaritsagara,"sokss_18,5.18","tatra pṛṣṭe svavṛttānte kanye te vadataḥ sma me /
vārāṇasyāṃ sute āvāṃ kṣitibhṛtsārthavāhayoḥ","तत्र पृष्टे स्ववृत्तान्ते कन्ये ते वदतः स्म मे /
वाराणस्यां सुते आवां क्षितिभृत्सार्थवाहयोः"
Kathasaritsagara,"sokss_18,5.19","siddhiyuktyā hṛte cāvāmetayaiva kapālinā /
tvatprasādāc ca mukte svaḥ pāpādasmādadūṣite","सिद्धियुक्त्या हृते चावामेतयैव कपालिना /
त्वत्प्रसादाच् च मुक्ते स्वः पापादस्माददूषिते"
Kathasaritsagara,"sokss_18,5.20","ity uktavatyau cānyedyurnītvā vārāṇasīṃ mayā /
arpite te svabandhūnāṃ tadvṛttāntamudīrya tam","इत्य् उक्तवत्यौ चान्येद्युर्नीत्वा वाराणसीं मया /
अर्पिते ते स्वबन्धूनां तद्वृत्तान्तमुदीर्य तम्"
Kathasaritsagara,"sokss_18,5.21","āgacchaṃś ca tato 'paśyamimaṃ bhāryāviyoginam /
vaṇikputraṃ tato 'nena militvāhamihāgataḥ","आगच्छंश् च ततो ऽपश्यमिमं भार्यावियोगिनम् /
वणिक्पुत्रं ततो ऽनेन मिलित्वाहमिहागतः"
Kathasaritsagara,"sokss_18,5.22","kāpālikaguhālabdhenāṅgarāgeṇa rañjitāt /
kṣālitādapi dehānme dṛśyatāṃ vāti saurabham","कापालिकगुहालब्धेनाङ्गरागेण रञ्जितात् /
क्षालितादपि देहान्मे दृश्यतां वाति सौरभम्"
Kathasaritsagara,"sokss_18,5.23","itthaṃ mṛtotthitā prāptā mayā bhāryeti vādinam /
vipraṃ taṃ savaṇikputraṃ satkṛtya prāhiṇonnṛpaḥ","इत्थं मृतोत्थिता प्राप्ता मया भार्येति वादिनम् /
विप्रं तं सवणिक्पुत्रं सत्कृत्य प्राहिणोन्नृपः"
Kathasaritsagara,"sokss_18,5.24","tato guṇavatīcandravatīmadanasundarīḥ /
ānīyādāya ca samaṃ militvā ca svasainikaiḥ","ततो गुणवतीचन्द्रवतीमदनसुन्दरीः /
आनीयादाय च समं मिलित्वा च स्वसैनिकैः"
Kathasaritsagara,"sokss_18,5.25","āgātsa vikramādityabhūbhṛdujjayinīṃ purīm /
tasyāṃ guṇavatīcandravatyau ca pariṇītavān","आगात्स विक्रमादित्यभूभृदुज्जयिनीं पुरीम् /
तस्यां गुणवतीचन्द्रवत्यौ च परिणीतवान्"
Kathasaritsagara,"sokss_18,5.26","saṃsmarannatha tāṃ viśvakarmadevagṛhe sthitām /
stambhasthaputrikāṃ rājā sa pratīhāramādiśat","संस्मरन्नथ तां विश्वकर्मदेवगृहे स्थिताम् /
स्तम्भस्थपुत्रिकां राजा स प्रतीहारमादिशत्"
Kathasaritsagara,"sokss_18,5.27","kaliṅgasenāt kanyāṃ tāṃ prāptuṃ dūto visṛjyatām /
yasyāḥ pratikṛtirdṛṣṭā sā mayā stambhaputrikā","कलिङ्गसेनात् कन्यां तां प्राप्तुं दूतो विसृज्यताम् /
यस्याः प्रतिकृतिर्दृष्टा सा मया स्तम्भपुत्रिका"
Kathasaritsagara,"sokss_18,5.28","iti rājñā samādiṣṭaḥ kṣattānīya tadagrataḥ /
prāhiṇoddattasaṃdeśaṃ dūtaṃ nāmnā suvigraham","इति राज्ञा समादिष्टः क्षत्तानीय तदग्रतः /
प्राहिणोद्दत्तसंदेशं दूतं नाम्ना सुविग्रहम्"
Kathasaritsagara,"sokss_18,5.29","gatvā kaliṅgaviṣayaṃ dṛṣṭvā taṃ ca yathocitam /
kaliṅgasenaṃ rājānamevaṃ dūto jagāda saḥ","गत्वा कलिङ्गविषयं दृष्ट्वा तं च यथोचितम् /
कलिङ्गसेनं राजानमेवं दूतो जगाद सः"
Kathasaritsagara,"sokss_18,5.30","devaḥ śrīvikramādityastvāmādiśati bhūpate /
vettha tvaṃ bhuvi yadratnaṃ tadasmānupagacchati","देवः श्रीविक्रमादित्यस्त्वामादिशति भूपते /
वेत्थ त्वं भुवि यद्रत्नं तदस्मानुपगच्छति"
Kathasaritsagara,"sokss_18,5.31","tavāsti kanyāratnaṃ ca tad asmabhyaṃ samarpaya /
asmatprasādāc ca nijaṃ bhuṅkṣva rājyamakaṇṭakam","तवास्ति कन्यारत्नं च तद् अस्मभ्यं समर्पय /
अस्मत्प्रसादाच् च निजं भुङ्क्ष्व राज्यमकण्टकम्"
Kathasaritsagara,"sokss_18,5.32","etac chrutvā sa kāliṅgaḥ kruddho rājābhyabhāṣata /
ko nāma vikramādityaḥ sa evājñāṃ dadāti naḥ","एतच् छ्रुत्वा स कालिङ्गः क्रुद्धो राजाभ्यभाषत /
को नाम विक्रमादित्यः स एवाज्ञां ददाति नः"
Kathasaritsagara,"sokss_18,5.33","mārgatyupāyanaṃ kanyāṃ darpāndho 'dhaḥ patiṣyati /
etatkaliṅgasenātsa śrutvā dūtaḥ sam abhyadhāt","मार्गत्युपायनं कन्यां दर्पान्धो ऽधः पतिष्यति /
एतत्कलिङ्गसेनात्स श्रुत्वा दूतः सम् अभ्यधात्"
Kathasaritsagara,"sokss_18,5.34","bhṛtyo 'pyevamanātmajñaḥ kathamojāyase prabhoḥ /
kiṃ mūḍha tatpratāpāgnau śalabhāyitumicchasi","भृत्यो ऽप्येवमनात्मज्ञः कथमोजायसे प्रभोः /
किं मूढ तत्प्रतापाग्नौ शलभायितुमिच्छसि"
Kathasaritsagara,"sokss_18,5.35","ity uktvā tata āgatya sa dūtastannyavedayat /
vacaḥ kaliṅgasenoktaṃ vikramādityabhūbhṛte","इत्य् उक्त्वा तत आगत्य स दूतस्तन्न्यवेदयत् /
वचः कलिङ्गसेनोक्तं विक्रमादित्यभूभृते"
Kathasaritsagara,"sokss_18,5.36","tato viṣamaśīlo 'sau kruddhaḥ prāyādbalaiḥ saha /
sabhūtaketuvetālaḥ kāliṅgaṃ prati taṃ prabhuḥ","ततो विषमशीलो ऽसौ क्रुद्धः प्रायाद्बलैः सह /
सभूतकेतुवेतालः कालिङ्गं प्रति तं प्रभुः"
Kathasaritsagara,"sokss_18,5.37","dehyāśu kanyāmiti taṃ kāliṅgaṃ bruvatīṣviva /
senāravapratiravair dikṣu taddeśamāpa ca","देह्याशु कन्यामिति तं कालिङ्गं ब्रुवतीष्विव /
सेनारवप्रतिरवैर् दिक्षु तद्देशमाप च"
Kathasaritsagara,"sokss_18,5.38","dṛṣṭvātha yuddhasaṃnaddhaṃ ruddhvā taṃ ca nṛpaṃ balaiḥ /
rājā sa vikramādityo manasyevamacintayat","दृष्ट्वाथ युद्धसंनद्धं रुद्ध्वा तं च नृपं बलैः /
राजा स विक्रमादित्यो मनस्येवमचिन्तयत्"
Kathasaritsagara,"sokss_18,5.39","etatsutāṃ vinā tāvanmama nāstyeva nirvṛtiḥ /
tatkathaṃ śvaśuraṃ hanmi yuktimatra karomi kim","एतत्सुतां विना तावन्मम नास्त्येव निर्वृतिः /
तत्कथं श्वशुरं हन्मि युक्तिमत्र करोमि किम्"
Kathasaritsagara,"sokss_18,5.40","ity ālocya savetālo rāja tatsiddhyalakṣitaḥ /
suptasya prāviśad rātrau kaliṅgeśasya vāsakam","इत्य् आलोच्य सवेतालो राज तत्सिद्ध्यलक्षितः /
सुप्तस्य प्राविशद् रात्रौ कलिङ्गेशस्य वासकम्"
Kathasaritsagara,"sokss_18,5.41","are viṣamaśīlena vigṛhya svapiṣīti tam /
prabodhya tatra vitrastaṃ vetālaḥ so 'bravīddhasan","अरे विषमशीलेन विगृह्य स्वपिषीति तम् /
प्रबोध्य तत्र वित्रस्तं वेतालः सो ऽब्रवीद्धसन्"
Kathasaritsagara,"sokss_18,5.42","sa cotthāya kaliṅgendro dṛṣṭvā darśitasāhasam /
parijñāya ca rājānaṃ raudravetālasaṃgatam","स चोत्थाय कलिङ्गेन्द्रो दृष्ट्वा दर्शितसाहसम् /
परिज्ञाय च राजानं रौद्रवेतालसंगतम्"
Kathasaritsagara,"sokss_18,5.43","idānīṃ vaśago 'haṃ te devādiśa karomi kim /
iti vijñāpayām āsa bhītastaccaraṇānataḥ","इदानीं वशगो ऽहं ते देवादिश करोमि किम् /
इति विज्ञापयाम् आस भीतस्तच्चरणानतः"
Kathasaritsagara,"sokss_18,5.44","mayā cetprabhuṇā kāryaṃ tava taddehi me sutām /
kaliṅgasenāmiti taṃ rājāpi pratyabhāṣata","मया चेत्प्रभुणा कार्यं तव तद्देहि मे सुताम् /
कलिङ्गसेनामिति तं राजापि प्रत्यभाषत"
Kathasaritsagara,"sokss_18,5.45","tatheti pratipede ca kaliṅgādhipatiḥ sa tat /
rājāpi vetālayutaḥ svamāgācchibiraṃ kṛtī","तथेति प्रतिपेदे च कलिङ्गाधिपतिः स तत् /
राजापि वेतालयुतः स्वमागाच्छिबिरं कृती"
Kathasaritsagara,"sokss_18,5.46","anyedyuś ca kaliṅgendraḥ sa devi tvāmadātpitā /
rājñe viṣamaśīlāya vidhivadvibhavottaram","अन्येद्युश् च कलिङ्गेन्द्रः स देवि त्वामदात्पिता /
राज्ञे विषमशीलाय विधिवद्विभवोत्तरम्"
Kathasaritsagara,"sokss_18,5.47","evaṃ gāḍhānurāgeṇa rājñā dehapaṇena ca /
pariṇītāsi vidhivaddevi nārijigīṣayā","एवं गाढानुरागेण राज्ञा देहपणेन च /
परिणीतासि विधिवद्देवि नारिजिगीषया"
Kathasaritsagara,"sokss_18,5.48","iti kārpaṭikasyāhaṃ devasenasya vakrataḥ /
śrutvāvamānaprabhavaṃ he sakhyo manyumatyajam","इति कार्पटिकस्याहं देवसेनस्य वक्रतः /
श्रुत्वावमानप्रभवं हे सख्यो मन्युमत्यजम्"
Kathasaritsagara,"sokss_18,5.49","itthaṃ vivāhitā stambhaputrikādarśanādaham /
citrāvalokanāccaiṣā rājñā malayavatyapi","इत्थं विवाहिता स्तम्भपुत्रिकादर्शनादहम् /
चित्रावलोकनाच्चैषा राज्ञा मलयवत्यपि"
Kathasaritsagara,"sokss_18,5.50","evaṃ kaliṅgasenā sā vikramādityavallabhā /
bhartṛprabhāvamākhyāya svasapatnīranandayat","एवं कलिङ्गसेना सा विक्रमादित्यवल्लभा /
भर्तृप्रभावमाख्याय स्वसपत्नीरनन्दयत्"
Kathasaritsagara,"sokss_18,5.51","sa caivaṃ vikramādityaḥ sarvābhistābhir anvitaḥ /
tayā malayavatyāca tasthau sāmrājyasusthitaḥ","स चैवं विक्रमादित्यः सर्वाभिस्ताभिर् अन्वितः /
तया मलयवत्याच तस्थौ साम्राज्यसुस्थितः"
Kathasaritsagara,"sokss_18,5.52","athaikadā rājaputraḥ ko 'pyāgāddakṣiṇāpathāt /
kṛṣṇaśaktyabhidhāno 'tra paribhūtaḥ svagotrajaiḥ","अथैकदा राजपुत्रः को ऽप्यागाद्दक्षिणापथात् /
कृष्णशक्त्यभिधानो ऽत्र परिभूतः स्वगोत्रजैः"
Kathasaritsagara,"sokss_18,5.53","sa siṃhadvāramāgatya rājñaḥ kārpaṭikavratam /
śiśriye rājaputrāṇāmanvitaḥ pañcabhiḥ śataiḥ","स सिंहद्वारमागत्य राज्ञः कार्पटिकव्रतम् /
शिश्रिये राजपुत्राणामन्वितः पञ्चभिः शतैः"
Kathasaritsagara,"sokss_18,5.54","dvādaśābdānmayā sevā vikramādityabhūpateḥ /
kāryeti pratijajñe ca vāryamāṇo 'pi bhūbhujā","द्वादशाब्दान्मया सेवा विक्रमादित्यभूपतेः /
कार्येति प्रतिजज्ञे च वार्यमाणो ऽपि भूभुजा"
Kathasaritsagara,"sokss_18,5.55","niścayena ca tasyātra tiṣṭhataḥ sānuyāyinaḥ /
siṃhadvāre nṛpasutasyaikādaśa samā yayuḥ","निश्चयेन च तस्यात्र तिष्ठतः सानुयायिनः /
सिंहद्वारे नृपसुतस्यैकादश समा ययुः"
Kathasaritsagara,"sokss_18,5.56","prāpte ca dvādaśe varṣe tasya deśāntarasthitā /
bhāryā ciraviyogārtā prāhiṇollekhapattrikām","प्राप्ते च द्वादशे वर्षे तस्य देशान्तरस्थिता /
भार्या चिरवियोगार्ता प्राहिणोल्लेखपत्त्रिकाम्"
Kathasaritsagara,"sokss_18,5.57","vīracaryāgate rātrau pracchanne rājñi śṛṇvati /
dīpenāvācayat tasyābhāryāṃ sa likhitāmimām","वीरचर्यागते रात्रौ प्रच्छन्ने राज्ञि शृण्वति /
दीपेनावाचयत् तस्याभार्यां स लिखितामिमाम्"
Kathasaritsagara,"sokss_18,5.58","saṃtaptāyatataralāstava virahe nātha kaṭhinahṛdayāyāḥ /
niryāntyaviratamete niḥśvāsā me na tu prāṇāḥ","संतप्तायततरलास्तव विरहे नाथ कठिनहृदयायाः /
निर्यान्त्यविरतमेते निःश्वासा मे न तु प्राणाः"
Kathasaritsagara,"sokss_18,5.59","iti vācayatastasmātsamrāṭ kārpaṭikānmuhuḥ /
śrutvā sa rājadhānīṃ svāṃ gatvā rājā vyacintayat","इति वाचयतस्तस्मात्सम्राट् कार्पटिकान्मुहुः /
श्रुत्वा स राजधानीं स्वां गत्वा राजा व्यचिन्तयत्"
Kathasaritsagara,"sokss_18,5.60","sīdatkalatraḥ kliṣṭo 'yaṃ bata kārpaṭikaściram /
asiddhakāryaḥ pūrṇe 'smindvādaśe 'bde tyajedasūn","सीदत्कलत्रः क्लिष्टो ऽयं बत कार्पटिकश्चिरम् /
असिद्धकार्यः पूर्णे ऽस्मिन्द्वादशे ऽब्दे त्यजेदसून्"
Kathasaritsagara,"sokss_18,5.61","tadvilambo na kāryo 'sya mayetyālocya bhūpatiḥ /
ānāyayatkārpaṭikaṃ dāsīṃ preṣya tadaiva saḥ","तद्विलम्बो न कार्यो ऽस्य मयेत्यालोच्य भूपतिः /
आनाययत्कार्पटिकं दासीं प्रेष्य तदैव सः"
Kathasaritsagara,"sokss_18,5.62","śāsanaṃ lekhayitvā ca tam evaṃ sa samādiśat /
oṃkārapīṭhamārgeṇa bhadra gacchottarāṃ diśam","शासनं लेखयित्वा च तम् एवं स समादिशत् /
ओंकारपीठमार्गेण भद्र गच्छोत्तरां दिशम्"
Kathasaritsagara,"sokss_18,5.63","tatrāmunā śāsanena grāmaṃ bhuṅkṣva madarpitam /
nāmnā taṃ khaṇḍavaṭakaṃ pṛcchan gacchann avāpsyasi","तत्रामुना शासनेन ग्रामं भुङ्क्ष्व मदर्पितम् /
नाम्ना तं खण्डवटकं पृच्छन् गच्छन्न् अवाप्स्यसि"
Kathasaritsagara,"sokss_18,5.64","ity uktvā śāsanaṃ tasmai pradadau tatsa bhūpatiḥ /
so 'py anāvedya bhṛtyebhyo yayau kārpaṭiko niśi","इत्य् उक्त्वा शासनं तस्मै प्रददौ तत्स भूपतिः /
सो ऽप्य् अनावेद्य भृत्येभ्यो ययौ कार्पटिको निशि"
Kathasaritsagara,"sokss_18,5.65","kā jigīṣā mamaikena grāmeṇa vrīḍadāyinā /
tathāpyājñā prabhoḥ kāryetyasaṃtuṣṭaḥ kramādvrajan","का जिगीषा ममैकेन ग्रामेण व्रीडदायिना /
तथाप्याज्ञा प्रभोः कार्येत्यसंतुष्टः क्रमाद्व्रजन्"
Kathasaritsagara,"sokss_18,5.66","oṃkārapīṭhato gatvā dūre 'raṇye dadarśa saḥ /
krīḍantīḥ kanyakā bahvīḥ pṛcchati sma tataś ca tāḥ","ओंकारपीठतो गत्वा दूरे ऽरण्ये ददर्श सः /
क्रीडन्तीः कन्यका बह्वीः पृच्छति स्म ततश् च ताः"
Kathasaritsagara,"sokss_18,5.67","api jānitha bhoḥ khaṇḍavaṭakaṃ kva bhavediha /
etac chrutvā tamūcustāstan na jānīmahe vayam","अपि जानिथ भोः खण्डवटकं क्व भवेदिह /
एतच् छ्रुत्वा तमूचुस्तास्तन् न जानीमहे वयम्"
Kathasaritsagara,"sokss_18,5.68","gacchāgre yojaneṣv atra daśamātreṣu naḥ pitā /
saumya tiṣṭhati taṃ pṛccha vidyādgrāmaṃ sa jātu tam","गच्छाग्रे योजनेष्व् अत्र दशमात्रेषु नः पिता /
सौम्य तिष्ठति तं पृच्छ विद्याद्ग्रामं स जातु तम्"
Kathasaritsagara,"sokss_18,5.69","evam uktaḥ sa kanyābhistābhir gatvā dadarśa tam /
kārpaṭī pitaraṃ tāsāṃ rākṣasaṃ bhīṣaṇākṛtim","एवम् उक्तः स कन्याभिस्ताभिर् गत्वा ददर्श तम् /
कार्पटी पितरं तासां राक्षसं भीषणाकृतिम्"
Kathasaritsagara,"sokss_18,5.70","iha kva khaṇḍavaṭakaṃ brūhi bhadreti taṃ ca saḥ /
papraccha so 'pi taṃ dhair yamohito rākṣaso 'bravīt","इह क्व खण्डवटकं ब्रूहि भद्रेति तं च सः /
पप्रच्छ सो ऽपि तं धैर् यमोहितो राक्षसो ऽब्रवीत्"
Kathasaritsagara,"sokss_18,5.71","kiṃ tatra te taddhi puraṃ ciraśūnyaṃ tathāpi cet /
yāsi tacchṛṇu mārgo 'yaṃ puratas te dvidhā gataḥ","किं तत्र ते तद्धि पुरं चिरशून्यं तथापि चेत् /
यासि तच्छृणु मार्गो ऽयं पुरतस् ते द्विधा गतः"
Kathasaritsagara,"sokss_18,5.72","tatra vāmena gacchestvaṃ pathā yāvadavāpsyasi /
pratolīṃ khaṇḍavaṭakasyoccaprākārahāriṇīm","तत्र वामेन गच्छेस्त्वं पथा यावदवाप्स्यसि /
प्रतोलीं खण्डवटकस्योच्चप्राकारहारिणीम्"
Kathasaritsagara,"sokss_18,5.73","ity ukto rakṣasā gatvā pratolīṃ tāmavāpya saḥ /
viveśa śūnyaṃ bhayadaṃ divyaṃ hṛdyaṃ ca tatpuram","इत्य् उक्तो रक्षसा गत्वा प्रतोलीं तामवाप्य सः /
विवेश शून्यं भयदं दिव्यं हृद्यं च तत्पुरम्"
Kathasaritsagara,"sokss_18,5.74","saptakakṣāvṛtaṃ tatra rājaveśma praviśya ca /
āruroha sa harmyāgraṃ maṇikāñcananirmitam","सप्तकक्षावृतं तत्र राजवेश्म प्रविश्य च /
आरुरोह स हर्म्याग्रं मणिकाञ्चननिर्मितम्"
Kathasaritsagara,"sokss_18,5.75","tatra ratnāsanaṃ dṛṣṭvā tasminnupaviveśa ca /
tāvac ca rākṣaso 'bhetya vetrahastastam abhyadhāt","तत्र रत्नासनं दृष्ट्वा तस्मिन्नुपविवेश च /
तावच् च राक्षसो ऽभेत्य वेत्रहस्तस्तम् अभ्यधात्"
Kathasaritsagara,"sokss_18,5.76","bho mānuṣa kimatra tvam upaviṣṭo nṛpāsane /
tac chrutvā kṛṣṇaśaktiḥ sa dhīraḥ kārpaṭiko 'bravīt","भो मानुष किमत्र त्वम् उपविष्टो नृपासने /
तच् छ्रुत्वा कृष्णशक्तिः स धीरः कार्पटिको ऽब्रवीत्"
Kathasaritsagara,"sokss_18,5.77","ahamatra prabhuryūyaṃ karadāś ca kuṭumbinaḥ /
vikramādityadevena vilabdhāḥ śāsanena me","अहमत्र प्रभुर्यूयं करदाश् च कुटुम्बिनः /
विक्रमादित्यदेवेन विलब्धाः शासनेन मे"
Kathasaritsagara,"sokss_18,5.78","tac chrutvā śāsanaṃ dṛṣṭvā rākṣasastaṃ praṇamya saḥ /
uvāca rājā tvamiha pratīhārastavāsmi ca","तच् छ्रुत्वा शासनं दृष्ट्वा राक्षसस्तं प्रणम्य सः /
उवाच राजा त्वमिह प्रतीहारस्तवास्मि च"
Kathasaritsagara,"sokss_18,5.79","sarvatra vikramādityadevasyājñā hy akhaṇḍitā /
ity uktvā prakṛtīḥ sarvā ājuhāva sa rākṣasaḥ","सर्वत्र विक्रमादित्यदेवस्याज्ञा ह्य् अखण्डिता /
इत्य् उक्त्वा प्रकृतीः सर्वा आजुहाव स राक्षसः"
Kathasaritsagara,"sokss_18,5.80","āyayurmantriṇaścātra tathā rājaparicchadaḥ /
apūri caturaṅgeṇa balena nagaraṃ ca tat","आययुर्मन्त्रिणश्चात्र तथा राजपरिच्छदः /
अपूरि चतुरङ्गेण बलेन नगरं च तत्"
Kathasaritsagara,"sokss_18,5.81","sarvaiḥ praṇamyamāno 'tha hṛṣṭaḥ kārpaṭiko 'tra saḥ /
cakre rājopacāreṇa kṛtsnāḥ snānādikāḥ kriyāḥ","सर्वैः प्रणम्यमानो ऽथ हृष्टः कार्पटिको ऽत्र सः /
चक्रे राजोपचारेण कृत्स्नाः स्नानादिकाः क्रियाः"
Kathasaritsagara,"sokss_18,5.82","tataḥ sa rāja bhūtvātra savismayamacintayat /
aho prabhāvaḥ ko 'pyeṣa vikramādityabhūpateḥ","ततः स राज भूत्वात्र सविस्मयमचिन्तयत् /
अहो प्रभावः को ऽप्येष विक्रमादित्यभूपतेः"
Kathasaritsagara,"sokss_18,5.83","gāmbhīryagarimā citramapūrvas tasya ca prabhoḥ /
dadāti yadgrāmamiti bruvanrājyamapīdṛśam","गाम्भीर्यगरिमा चित्रमपूर्वस् तस्य च प्रभोः /
ददाति यद्ग्राममिति ब्रुवन्राज्यमपीदृशम्"
Kathasaritsagara,"sokss_18,5.84","iti citrīyamāṇo 'tra rājyaṃ kurvannuvāsa saḥ /
tatsakhīnvikramādityo 'pyujjayinyāṃ pupoṣa tān","इति चित्रीयमाणो ऽत्र राज्यं कुर्वन्नुवास सः /
तत्सखीन्विक्रमादित्यो ऽप्युज्जयिन्यां पुपोष तान्"
Kathasaritsagara,"sokss_18,5.85","dinaiś ca vikramādityaṃ praṇantuṃ sa upāyayau /
sotkaḥ kārpaṭiko rājā sainyakampitabhūtalaḥ","दिनैश् च विक्रमादित्यं प्रणन्तुं स उपाययौ /
सोत्कः कार्पटिको राजा सैन्यकम्पितभूतलः"
Kathasaritsagara,"sokss_18,5.86","āgataṃ vikramādityaḥ pādānatam uvāca tam /
patnyāḥ prahitalekhāyā niḥśvāsān gaccha vāraya","आगतं विक्रमादित्यः पादानतम् उवाच तम् /
पत्न्याः प्रहितलेखाया निःश्वासान् गच्छ वारय"
Kathasaritsagara,"sokss_18,5.87","ity uktvā bhūmipatinā preṣitastena sādbhutaḥ /
sa kṛṣṇaśaktiḥ sakhibhiḥ sākaṃ deśamagānnijam","इत्य् उक्त्वा भूमिपतिना प्रेषितस्तेन साद्भुतः /
स कृष्णशक्तिः सखिभिः साकं देशमगान्निजम्"
Kathasaritsagara,"sokss_18,5.88","utsārya gotrajān bhāryāṃ nandayitvā cirotsukām /
siddhepsitādhikaḥ so 'tha bheje rājyaśriyaṃ parām","उत्सार्य गोत्रजान् भार्यां नन्दयित्वा चिरोत्सुकाम् /
सिद्धेप्सिताधिकः सो ऽथ भेजे राज्यश्रियं पराम्"
Kathasaritsagara,"sokss_18,5.89","evaṃ sodbhutacāritro vikramādityabhūmipaḥ /
ekadātra dadarśaikamūrdhvaromakacaṃ dvijam","एवं सोद्भुतचारित्रो विक्रमादित्यभूमिपः /
एकदात्र ददर्शैकमूर्ध्वरोमकचं द्विजम्"
Kathasaritsagara,"sokss_18,5.90","papraccha taṃ ca he brahmannīdṛkkasmādbhavāniti /
tataḥ so 'smai svavṛttāntam evaṃ rājñe dvijo 'bravīt","पप्रच्छ तं च हे ब्रह्मन्नीदृक्कस्माद्भवानिति /
ततः सो ऽस्मै स्ववृत्तान्तम् एवं राज्ञे द्विजो ऽब्रवीत्"
Kathasaritsagara,"sokss_18,5.91","agnisvāmīti vipro 'bhūddeva pāṭaliputrake /
mahāgnihotriṇas tasya devasvāmītyahaṃ sutaḥ","अग्निस्वामीति विप्रो ऽभूद्देव पाटलिपुत्रके /
महाग्निहोत्रिणस् तस्य देवस्वामीत्यहं सुतः"
Kathasaritsagara,"sokss_18,5.92","mayā ca dūrato deśādviprakanyā vivāhitā /
bālatvātsā ca tatraiva sthāpitābhūtpitur gṛhe","मया च दूरतो देशाद्विप्रकन्या विवाहिता /
बालत्वात्सा च तत्रैव स्थापिताभूत्पितुर् गृहे"
Kathasaritsagara,"sokss_18,5.93","kālena yauvanasthāṃ tāmānetuṃ śvāśuraṃ gṛhasm /
āruhyāśvaṃ sahaikena bhṛtyena gatavānaham","कालेन यौवनस्थां तामानेतुं श्वाशुरं गृहस्म् /
आरुह्याश्वं सहैकेन भृत्येन गतवानहम्"
Kathasaritsagara,"sokss_18,5.94","satkṛtaḥ śvaśureṇāhaṃ sahāyātaikaceṭikām /
ādāyāśvādhirūḍhāṃ tāṃ bhāryāṃ prāyāmahaṃ tataḥ","सत्कृतः श्वशुरेणाहं सहायातैकचेटिकाम् /
आदायाश्वाधिरूढां तां भार्यां प्रायामहं ततः"
Kathasaritsagara,"sokss_18,5.95","ardhamārge ca sāśvāyā avaruhyaiva me vadhūḥ /
ambupānāpadeśena nadīkacchamagātkila","अर्धमार्गे च साश्वाया अवरुह्यैव मे वधूः /
अम्बुपानापदेशेन नदीकच्छमगात्किल"
Kathasaritsagara,"sokss_18,5.96","ciraṃ nāyāti yāvat sā tāvac ca tadavekṣaṇe /
saha sthitaṃ taṃ tatraiva bhṛtyamasmi visṛṣṭavān","चिरं नायाति यावत् सा तावच् च तदवेक्षणे /
सह स्थितं तं तत्रैव भृत्यमस्मि विसृष्टवान्"
Kathasaritsagara,"sokss_18,5.97","so 'pi nāyāti yāvac ca tāvadasmi gataḥ svayam /
tacceṭikāṃ sthāpayitvā turagīrakṣaṇāya tām","सो ऽपि नायाति यावच् च तावदस्मि गतः स्वयम् /
तच्चेटिकां स्थापयित्वा तुरगीरक्षणाय ताम्"
Kathasaritsagara,"sokss_18,5.98","gatvā paśyāmi yāvat sa bhṛtyo madbhāryayā tayā /
bhakṣayitvāsthiśeṣo me kṛto raktāktavaktrayā","गत्वा पश्यामि यावत् स भृत्यो मद्भार्यया तया /
भक्षयित्वास्थिशेषो मे कृतो रक्ताक्तवक्त्रया"
Kathasaritsagara,"sokss_18,5.99","vitrastaś ca tato yāvadgacchāmi turagīṃ prati /
tāvat sāpi tayā tadvattacceṭyā bhakṣitā mama","वित्रस्तश् च ततो यावद्गच्छामि तुरगीं प्रति /
तावत् सापि तया तद्वत्तच्चेट्या भक्षिता मम"
Kathasaritsagara,"sokss_18,5.100","tataḥ palāyya yāto 'haṃ tattrāsenādhunāpi me /
naivordhvaromakeśatvamantaḥsthena nivartate","ततः पलाय्य यातो ऽहं तत्त्रासेनाधुनापि मे /
नैवोर्ध्वरोमकेशत्वमन्तःस्थेन निवर्तते"
Kathasaritsagara,"sokss_18,5.101","tad atra me gatir deva iti taṃ vādinaṃ dvijam /
ājñayā vikramādityo gatatrāsaṃ vvyadhatta saḥ","तद् अत्र मे गतिर् देव इति तं वादिनं द्विजम् /
आज्ञया विक्रमादित्यो गतत्रासं व्व्यधत्त सः"
Kathasaritsagara,"sokss_18,5.102","aho dhiṅnāsti viśvāsaḥ strīṣu sāhasabhūmiṣu /
iti rājñi vadatyasminneko 'mātyo 'bravīdidam","अहो धिङ्नास्ति विश्वासः स्त्रीषु साहसभूमिषु /
इति राज्ञि वदत्यस्मिन्नेको ऽमात्यो ऽब्रवीदिदम्"
Kathasaritsagara,"sokss_18,5.103","tādṛśya eva durjātāḥ striyo deva tathā ca kim /
na śrutaṃ vṛttamiha yadbrāhmaṇasyāgniśarmaṇaḥ","तादृश्य एव दुर्जाताः स्त्रियो देव तथा च किम् /
न श्रुतं वृत्तमिह यद्ब्राह्मणस्याग्निशर्मणः"
Kathasaritsagara,"sokss_18,5.104","ihaivāstyagniśarmākhyaḥ somaśarmasuto dvijaḥ /
pitroḥ prāṇasamo mūrkhaḥ sarvavidyāsvaśikṣitaḥ","इहैवास्त्यग्निशर्माख्यः सोमशर्मसुतो द्विजः /
पित्रोः प्राणसमो मूर्खः सर्वविद्यास्वशिक्षितः"
Kathasaritsagara,"sokss_18,5.105","vardhamānapurāttena pariṇītā dvijātmajā /
bāleti sā ca na tyaktā pitrā dhanavatā gṛhāt","वर्धमानपुरात्तेन परिणीता द्विजात्मजा /
बालेति सा च न त्यक्ता पित्रा धनवता गृहात्"
Kathasaritsagara,"sokss_18,5.106","tasyāṃ ca yauvanasthāyāmagniśarmāṇamūcatuḥ /
pitarau putra bhāryāṃ tāṃ nānayasyadhunāpi kim","तस्यां च यौवनस्थायामग्निशर्माणमूचतुः /
पितरौ पुत्र भार्यां तां नानयस्यधुनापि किम्"
Kathasaritsagara,"sokss_18,5.107","śrutvevaitadanāpṛcchya pitarau sa jaḍāśayaḥ /
agniśarmā tataḥ prāyādekākī gṛhiṇīṃ prati","श्रुत्वेवैतदनापृच्छ्य पितरौ स जडाशयः /
अग्निशर्मा ततः प्रायादेकाकी गृहिणीं प्रति"
Kathasaritsagara,"sokss_18,5.108","nirgatasya gṛhāttasya dakṣiṇo 'bhūtkapiñjalaḥ /
dakṣiṇā ca virauti sma śivā vāmaikaśaṃsinī","निर्गतस्य गृहात्तस्य दक्षिणो ऽभूत्कपिञ्जलः /
दक्षिणा च विरौति स्म शिवा वामैकशंसिनी"
Kathasaritsagara,"sokss_18,5.109","so 'pi mūrkho 'bhyanandattajjīva jīvetyudīrayan /
adṛśyā ca jahāsāsya śrutvā śakunadevatā","सो ऽपि मूर्खो ऽभ्यनन्दत्तज्जीव जीवेत्युदीरयन् /
अदृश्या च जहासास्य श्रुत्वा शकुनदेवता"
Kathasaritsagara,"sokss_18,5.110","saṃprāpya śvāśuraṃ sthānaṃ tasya ca pravivikṣataḥ /
vāmaḥ kapiñjalo vāmā śivābhūtkathitāśivā","संप्राप्य श्वाशुरं स्थानं तस्य च प्रविविक्षतः /
वामः कपिञ्जलो वामा शिवाभूत्कथिताशिवा"
Kathasaritsagara,"sokss_18,5.111","bhūyo 'pi cābhyanandatsa jīvajīvetyudīrya tat /
acintayac ca śakunādhiṣṭhātrī devatāpi sā","भूयो ऽपि चाभ्यनन्दत्स जीवजीवेत्युदीर्य तत् /
अचिन्तयच् च शकुनाधिष्ठात्री देवतापि सा"
Kathasaritsagara,"sokss_18,5.112","aho mūrkho 'yamaśubhaṃ śubhamityabhinandati /
tatkāryaṃ jīvayati yad rakṣyo jīvo 'sya tan mayā","अहो मूर्खो ऽयमशुभं शुभमित्यभिनन्दति /
तत्कार्यं जीवयति यद् रक्ष्यो जीवो ऽस्य तन् मया"
Kathasaritsagara,"sokss_18,5.113","ityasyāṃ cintayantyāṃ ca devatāyāṃ viveśa saḥ /
dattapraharṣaḥ śvaśurasyāgniśarmā niveśanam","इत्यस्यां चिन्तयन्त्यां च देवतायां विवेश सः /
दत्तप्रहर्षः श्वशुरस्याग्निशर्मा निवेशनम्"
Kathasaritsagara,"sokss_18,5.114","āgato 'si kimekākīty ukto 'tra śvaśurādibhiḥ /
āyāto 'smi gṛhe 'nuktvā sarveṣāmiti so 'bravīt","आगतो ऽसि किमेकाकीत्य् उक्तो ऽत्र श्वशुरादिभिः /
आयातो ऽस्मि गृहे ऽनुक्त्वा सर्वेषामिति सो ऽब्रवीत्"
Kathasaritsagara,"sokss_18,5.115","tataḥ kṛtocitasnānabhojanasya niśāgame /
śayyāgṛhe 'ntikaṃ bhāryā tasyopāgātprasādhitā","ततः कृतोचितस्नानभोजनस्य निशागमे /
शय्यागृहे ऽन्तिकं भार्या तस्योपागात्प्रसाधिता"
Kathasaritsagara,"sokss_18,5.116","pathiśramāc ca suptasya tasya nirgatya sā bahiḥ /
caurasyopapateḥ śūlaviddhasyāpyantikaṃ yayau","पथिश्रमाच् च सुप्तस्य तस्य निर्गत्य सा बहिः /
चौरस्योपपतेः शूलविद्धस्याप्यन्तिकं ययौ"
Kathasaritsagara,"sokss_18,5.117","āliṅgantī ca taddehaṃ daśanaiśchinnanāsikā /
bhūtena tatpraviṣṭena palāyata tato bhayāt","आलिङ्गन्ती च तद्देहं दशनैश्छिन्ननासिका /
भूतेन तत्प्रविष्टेन पलायत ततो भयात्"
Kathasaritsagara,"sokss_18,5.118","gatvā ca patyuḥ suptasya tasya nyasyāsidhenukām /
pārśve vikoṣāmākrandad evaṃ śrāvitabāndhavā","गत्वा च पत्युः सुप्तस्य तस्य न्यस्यासिधेनुकाम् /
पार्श्वे विकोषामाक्रन्दद् एवं श्रावितबान्धवा"
Kathasaritsagara,"sokss_18,5.119","hā hā mṛtā mṛtāsmyeṣā niṣkāraṇamanena me /
kim apy utthāya yadbhartrā kṛtaṃ nāsānikartanam","हा हा मृता मृतास्म्येषा निष्कारणमनेन मे /
किम् अप्य् उत्थाय यद्भर्त्रा कृतं नासानिकर्तनम्"
Kathasaritsagara,"sokss_18,5.120","tac chrutvā svajanastasyā etya tāṃ chinnanāsikām /
dṛṣṭvā tamagniśarmāṇaṃ laguḍādyair atāḍayat","तच् छ्रुत्वा स्वजनस्तस्या एत्य तां छिन्ननासिकाम् /
दृष्ट्वा तमग्निशर्माणं लगुडाद्यैर् अताडयत्"
Kathasaritsagara,"sokss_18,5.121","prātaś ca vijñapya nṛpaṃ tadādeśādbadhāya tam /
nirdoṣabhāryādrohīti vadhakebhyaḥ samarpayat","प्रातश् च विज्ञप्य नृपं तदादेशाद्बधाय तम् /
निर्दोषभार्याद्रोहीति वधकेभ्यः समर्पयत्"
Kathasaritsagara,"sokss_18,5.122","nīte vadhyabhuvaṃ tasminsā tacchakunadevatā /
tadbharyānaiśavṛttāntadarśinī samacintayat","नीते वध्यभुवं तस्मिन्सा तच्छकुनदेवता /
तद्भर्यानैशवृत्तान्तदर्शिनी समचिन्तयत्"
Kathasaritsagara,"sokss_18,5.123","animittaphalaṃ tāvat prāptametena yattvayam /
uktavāñjīva jīveti tena rakṣyāmyamuṃ vadhāt","अनिमित्तफलं तावत् प्राप्तमेतेन यत्त्वयम् /
उक्तवाञ्जीव जीवेति तेन रक्ष्याम्यमुं वधात्"
Kathasaritsagara,"sokss_18,5.124","ityālocyāntarikṣātsā nigūḍhā devatābhyadhāt /
nirdoṣa eṣa vadhakā na vadhyo vipraputrakaḥ","इत्यालोच्यान्तरिक्षात्सा निगूढा देवताभ्यधात् /
निर्दोष एष वधका न वध्यो विप्रपुत्रकः"
Kathasaritsagara,"sokss_18,5.125","śūlasthacauradantāntargatvā paśyata nāsikām /
ity uktvā tadvadhūrātrivṛttāntaṃ taṃ jagāda sā","शूलस्थचौरदन्तान्तर्गत्वा पश्यत नासिकाम् /
इत्य् उक्त्वा तद्वधूरात्रिवृत्तान्तं तं जगाद सा"
Kathasaritsagara,"sokss_18,5.126","tatas tatpratyayātkṣattṛmukhena vadhakair nṛpaḥ /
vijñapto vīkṣya nāsāṃ tāṃ cauradantāntarasthitām","ततस् तत्प्रत्ययात्क्षत्तृमुखेन वधकैर् नृपः /
विज्ञप्तो वीक्ष्य नासां तां चौरदन्तान्तरस्थिताम्"
Kathasaritsagara,"sokss_18,5.127","vadhāttamagniśarmāṇaṃ nirmocya vyasṛjadgṛham /
kustrīṃ tāṃ ca nijagrāha tadvadhūṃścāpy adaṇḍayat","वधात्तमग्निशर्माणं निर्मोच्य व्यसृजद्गृहम् /
कुस्त्रीं तां च निजग्राह तद्वधूंश्चाप्य् अदण्डयत्"
Kathasaritsagara,"sokss_18,5.128","evaṃvidhāḥ striyo rājannity ukte tena mantriṇā /
sa rājā vikramādityastat tathetyanvamodata","एवंविधाः स्त्रियो राजन्नित्य् उक्ते तेन मन्त्रिणा /
स राजा विक्रमादित्यस्तत् तथेत्यन्वमोदत"
Kathasaritsagara,"sokss_18,5.129","tato 'bravīn mūladevo dhūrto rājāntikasthitaḥ /
deva sādhvyo na santyeva kimasādhvīṣu kāsucit","ततो ऽब्रवीन् मूलदेवो धूर्तो राजान्तिकस्थितः /
देव साध्व्यो न सन्त्येव किमसाध्वीषु कासुचित्"
Kathasaritsagara,"sokss_18,5.130","kiṃ na cūtalatāḥ santi satīṣu viṣavalliṣu /
tathāca śrūyatāmetadanubhūtaṃ mayaiva yat","किं न चूतलताः सन्ति सतीषु विषवल्लिषु /
तथाच श्रूयतामेतदनुभूतं मयैव यत्"
Kathasaritsagara,"sokss_18,5.131","ahaṃ pāṭaliputraṃ prāgagacchaṃ śaśinā saha /
matvā nāgarikakṣetraṃ tadvaidagdhyadidṛkṣayā","अहं पाटलिपुत्रं प्रागगच्छं शशिना सह /
मत्वा नागरिकक्षेत्रं तद्वैदग्ध्यदिदृक्षया"
Kathasaritsagara,"sokss_18,5.132","tatra bāhye sarasyekāṃ dṛṣṭvā strīṃ vastradhāvinīm /
iha kvāvāsyate pānthair ityahaṃ paripṛṣṭavān","तत्र बाह्ये सरस्येकां दृष्ट्वा स्त्रीं वस्त्रधाविनीम् /
इह क्वावास्यते पान्थैर् इत्यहं परिपृष्टवान्"
Kathasaritsagara,"sokss_18,5.133","iha tīreṣu cakrāhvair matsyair vāriṇi ṣaṭpadaiḥ /
abjeṣv āvāsyate nātra pānthāvāso mayekṣitaḥ","इह तीरेषु चक्राह्वैर् मत्स्यैर् वारिणि षट्पदैः /
अब्जेष्व् आवास्यते नात्र पान्थावासो मयेक्षितः"
Kathasaritsagara,"sokss_18,5.134","etattayāhaṃ vakroktyā praty ukto vṛddhayoṣitā /
vilakṣaḥ śaśinā sākaṃ prāviśaṃ nagarāntaram","एतत्तयाहं वक्रोक्त्या प्रत्य् उक्तो वृद्धयोषिता /
विलक्षः शशिना साकं प्राविशं नगरान्तरम्"
Kathasaritsagara,"sokss_18,5.135","tatraikam uṣṇe pātrasthe paramānne puraḥ sthite /
bālaṃ dṛṣṭvā gṛhadvāri rudantamavadacchaśī","तत्रैकम् उष्णे पात्रस्थे परमान्ने पुरः स्थिते /
बालं दृष्ट्वा गृहद्वारि रुदन्तमवदच्छशी"
Kathasaritsagara,"sokss_18,5.136","aho abuddhir bālo 'yaṃ yo 'gradattaṃ na khādati /
paramānnaṃ vṛthātmānaṃ kliśnāti ruditaiḥ punaḥ","अहो अबुद्धिर् बालो ऽयं यो ऽग्रदत्तं न खादति /
परमान्नं वृथात्मानं क्लिश्नाति रुदितैः पुनः"
Kathasaritsagara,"sokss_18,5.137","tac chrutvā so 'bravīdbālaḥ pramṛjya nayane hasan /
mūrkhā yūyaṃ na jānītha rodane ye guṇā mama","तच् छ्रुत्वा सो ऽब्रवीद्बालः प्रमृज्य नयने हसन् /
मूर्खा यूयं न जानीथ रोदने ये गुणा मम"
Kathasaritsagara,"sokss_18,5.138","paramānnaṃ śanair eti svādutāṃ śītalībhavat /
ghaṭate 'bhyadhikaṃ canyacchleṣmā gacchati ca kṣayam","परमान्नं शनैर् एति स्वादुतां शीतलीभवत् /
घटते ऽभ्यधिकं चन्यच्छ्लेष्मा गच्छति च क्षयम्"
Kathasaritsagara,"sokss_18,5.139","ete guṇā me rudato nāhaṃ maurkhyeṇa rodimi /
yūyaṃ grāmyāḥ punarmūrkhā nābhiprāyaṃ vidanti yat","एते गुणा मे रुदतो नाहं मौर्ख्येण रोदिमि /
यूयं ग्राम्याः पुनर्मूर्खा नाभिप्रायं विदन्ति यत्"
Kathasaritsagara,"sokss_18,5.140","ity ukte tena bālena svāvaidagdhyavilajjitau /
śaśī cāhaṃ ca sāścaryāvapasṛtyānyato gatau","इत्य् उक्ते तेन बालेन स्वावैदग्ध्यविलज्जितौ /
शशी चाहं च साश्चर्यावपसृत्यान्यतो गतौ"
Kathasaritsagara,"sokss_18,5.141","tatrāpyāmrataruskandhagatāsmāmrāvacāyinīm /
varakanyām apaśyāva mūlasthitiparicchadām","तत्राप्याम्रतरुस्कन्धगतास्माम्रावचायिनीम् /
वरकन्याम् अपश्याव मूलस्थितिपरिच्छदाम्"
Kathasaritsagara,"sokss_18,5.142","prayacchāsmabhyam apy āmraphalāni katicicchubhe /
iti cāsmābhir uktā sā kanyakaivam abhāṣata","प्रयच्छास्मभ्यम् अप्य् आम्रफलानि कतिचिच्छुभे /
इति चास्माभिर् उक्ता सा कन्यकैवम् अभाषत"
Kathasaritsagara,"sokss_18,5.143","aśnīyāmraphalāny uṣṇāny uta kiṃ śiśirāṇi vā /
tac chrutvāścaryajijñāsus tāṃ kanyām aham abravam","अश्नीयाम्रफलान्य् उष्णान्य् उत किं शिशिराणि वा /
तच् छ्रुत्वाश्चर्यजिज्ञासुस् तां कन्याम् अहम् अब्रवम्"
Kathasaritsagara,"sokss_18,5.144","aśnīma tāvaduṣṇāni tato 'nyāny api sundari /
śrutvaitadakṣipadbhūmau pāṃsuṣvāmraphalāni sā","अश्नीम तावदुष्णानि ततो ऽन्यान्य् अपि सुन्दरि /
श्रुत्वैतदक्षिपद्भूमौ पांसुष्वाम्रफलानि सा"
Kathasaritsagara,"sokss_18,5.145","bhuktāni nirajīkṛtya tānyasmābhir mukhānilaiḥ /
tataḥ saparivārā sā kanyā prahasitābravīt","भुक्तानि निरजीकृत्य तान्यस्माभिर् मुखानिलैः /
ततः सपरिवारा सा कन्या प्रहसिताब्रवीत्"
Kathasaritsagara,"sokss_18,5.146","etāni pūrvam uṣṇāni dattāny āmraphalāni vaḥ /
tathā ca dattvā phūtkārān bhavanto yāny abhakṣayan","एतानि पूर्वम् उष्णानि दत्तान्य् आम्रफलानि वः /
तथा च दत्त्वा फूत्कारान् भवन्तो यान्य् अभक्षयन्"
Kathasaritsagara,"sokss_18,5.147","gṛhṇīta śītalānyetānyaphūtkārāṇi vāsasi /
evam uktvāñcaleṣv anyānyakṣipatsā phalāni naḥ","गृह्णीत शीतलान्येतान्यफूत्काराणि वाससि /
एवम् उक्त्वाञ्चलेष्व् अन्यान्यक्षिपत्सा फलानि नः"
Kathasaritsagara,"sokss_18,5.148","tānyādāya tataḥ sthānādvayaṃ yātā vilakṣitāḥ /
tataḥ sahacarān anyāñ śaśinaṃ cāham abravam","तान्यादाय ततः स्थानाद्वयं याता विलक्षिताः /
ततः सहचरान् अन्याञ् शशिनं चाहम् अब्रवम्"
Kathasaritsagara,"sokss_18,5.149","avaśyaṃ pariṇeyaiṣā vidagdhā kanyakā mayā /
avahāsapratīkāraḥ kāryaḥ kā dhūrtatānyathā","अवश्यं परिणेयैषा विदग्धा कन्यका मया /
अवहासप्रतीकारः कार्यः का धूर्ततान्यथा"
Kathasaritsagara,"sokss_18,5.150","evaṃ mayoktair anviṣṭaṃ taitasyāḥ sadanaṃ pituḥ /
vayaṃ veṣāntarālakṣmyā agacchāmāpare 'hani","एवं मयोक्तैर् अन्विष्टं तैतस्याः सदनं पितुः /
वयं वेषान्तरालक्ष्म्या अगच्छामापरे ऽहनि"
Kathasaritsagara,"sokss_18,5.151","tatrāsmān paṭhato vedaṃ yajñasvāmīty upetya saḥ /
tatkanyājanako 'pṛcchat kuto yūyam iti dvijaḥ","तत्रास्मान् पठतो वेदं यज्ञस्वामीत्य् उपेत्य सः /
तत्कन्याजनको ऽपृच्छत् कुतो यूयम् इति द्विजः"
Kathasaritsagara,"sokss_18,5.152","vayaṃ māyāpurīsthānādvidyāhetorihāgatāḥ /
ity uktaḥ sa tato 'smābhir āḍhyo 'vocaddvijottamaḥ","वयं मायापुरीस्थानाद्विद्याहेतोरिहागताः /
इत्य् उक्तः स ततो ऽस्माभिर् आढ्यो ऽवोचद्द्विजोत्तमः"
Kathasaritsagara,"sokss_18,5.153","tarhīhaiva caturmāsīmetāṃ vasata madgṛhe /
kurutānugrahaṃ yūyaṃ dūradeśāgatā yataḥ","तर्हीहैव चतुर्मासीमेतां वसत मद्गृहे /
कुरुतानुग्रहं यूयं दूरदेशागता यतः"
Kathasaritsagara,"sokss_18,5.154","śrutvety avocāma vayaṃ brahman kūrmo bhavadvacaḥ /
caturmāsāvasāne ced arthitaṃ naḥ pradāsyasi","श्रुत्वेत्य् अवोचाम वयं ब्रह्मन् कूर्मो भवद्वचः /
चतुर्मासावसाने चेद् अर्थितं नः प्रदास्यसि"
Kathasaritsagara,"sokss_18,5.155","evamasmābhir uktaḥ sa yajñasvāmī dvijo 'bhyadhāt /
śakyaṃ yadarthaṃ mṛgyadhve taddāsyāmyeva niścitam","एवमस्माभिर् उक्तः स यज्ञस्वामी द्विजो ऽभ्यधात् /
शक्यं यदर्थं मृग्यध्वे तद्दास्याम्येव निश्चितम्"
Kathasaritsagara,"sokss_18,5.156","iti pratiśrute tena tadgṛhe vayamāsmahi /
athoktaḥ sa dvijo 'smābhiḥ pūrṇe māsacatuṣṭaye","इति प्रतिश्रुते तेन तद्गृहे वयमास्महि /
अथोक्तः स द्विजो ऽस्माभिः पूर्णे मासचतुष्टये"
Kathasaritsagara,"sokss_18,5.157","yāmo vayaṃ tat pūrvoktaṃ dehi yatprārthayāmahe /
kiṃ tadity uktavantaṃ taṃ māṃ pradarśyābravīcchaśī","यामो वयं तत् पूर्वोक्तं देहि यत्प्रार्थयामहे /
किं तदित्य् उक्तवन्तं तं मां प्रदर्श्याब्रवीच्छशी"
Kathasaritsagara,"sokss_18,5.158","asmanmukhyāya kanyāsmai bhavatā dīyatāmiti /
tataḥ sa vipro vāgbaddho yajñasvāmī vyacintayast","अस्मन्मुख्याय कन्यास्मै भवता दीयतामिति /
ततः स विप्रो वाग्बद्धो यज्ञस्वामी व्यचिन्तयस्त्"
Kathasaritsagara,"sokss_18,5.159","chalito 'smyebhir astvetatko doṣo guṇavānayam /
ityālocya sa me vipro yathāvattāmadātsutām","छलितो ऽस्म्येभिर् अस्त्वेतत्को दोषो गुणवानयम् /
इत्यालोच्य स मे विप्रो यथावत्तामदात्सुताम्"
Kathasaritsagara,"sokss_18,5.160","naktam cāhaṃ hasan vāsagṛhe tām avadaṃ vadhūm /
kaccit smarasi tāny āmrāṇy uṣṇāni śiśirāṇi ca","नक्तम् चाहं हसन् वासगृहे ताम् अवदं वधूम् /
कच्चित् स्मरसि तान्य् आम्राण्य् उष्णानि शिशिराणि च"
Kathasaritsagara,"sokss_18,5.161","tac chrutvā pratyabhijñāya sā māṃ sasmitam abhyadhāt /
evam eva viḍambyante grāmyā nāgarikair iti","तच् छ्रुत्वा प्रत्यभिज्ञाय सा मां सस्मितम् अभ्यधात् /
एवम् एव विडम्ब्यन्ते ग्राम्या नागरिकैर् इति"
Kathasaritsagara,"sokss_18,5.162","tato 'ham apy avocaṃ tām āssva nāgarike sukham /
grāmyo yāsyāmy ahaṃ dūraṃ tvāṃ vihāya pratijñayā","ततो ऽहम् अप्य् अवोचं ताम् आस्स्व नागरिके सुखम् /
ग्राम्यो यास्याम्य् अहं दूरं त्वां विहाय प्रतिज्ञया"
Kathasaritsagara,"sokss_18,5.163","etac chrutvākarot sāpi pratijñāṃ niścitaṃ mayā /
vaṣṭabhyānāyitavyas tvaṃ tvatto jātena sūnunā","एतच् छ्रुत्वाकरोत् सापि प्रतिज्ञां निश्चितं मया /
वष्टभ्यानायितव्यस् त्वं त्वत्तो जातेन सूनुना"
Kathasaritsagara,"sokss_18,5.164","ityanyonyaṃ pratijñāte sā śete sma parāṅmukhī /
svāṅgulīyamahaṃ cāsyāḥ suptāyā aṅgulau nyadhām","इत्यन्योन्यं प्रतिज्ञाते सा शेते स्म पराङ्मुखी /
स्वाङ्गुलीयमहं चास्याः सुप्ताया अङ्गुलौ न्यधाम्"
Kathasaritsagara,"sokss_18,5.165","nirgatya ca militvā tair ahaṃ sahacarais tataḥ /
tasyā didṛkṣur vaidagdhyam āgām ujjayinīṃ nijām","निर्गत्य च मिलित्वा तैर् अहं सहचरैस् ततः /
तस्या दिदृक्षुर् वैदग्ध्यम् आगाम् उज्जयिनीं निजाम्"
Kathasaritsagara,"sokss_18,5.166","sāpi viprasutā prātarapaśyantī prabudhya mām /
aṅgulīyaṃ ca paśyantī mannāvāṅkamacintayat","सापि विप्रसुता प्रातरपश्यन्ती प्रबुध्य माम् /
अङ्गुलीयं च पश्यन्ती मन्नावाङ्कमचिन्तयत्"
Kathasaritsagara,"sokss_18,5.167","gatastāvat sa māṃ tyaktvā pratijñā tena pālitā /
mayāpi svapratijñātaṃ pālyaṃ tyaktānutāpayā","गतस्तावत् स मां त्यक्त्वा प्रतिज्ञा तेन पालिता /
मयापि स्वप्रतिज्ञातं पाल्यं त्यक्तानुतापया"
Kathasaritsagara,"sokss_18,5.168","mūladeveti nāmāsmindṛśyate cāṅgulīyake /
taddhruvaṃ mūladevo yaḥ khyāto dhūrtaḥ sa eva saḥ","मूलदेवेति नामास्मिन्दृश्यते चाङ्गुलीयके /
तद्ध्रुवं मूलदेवो यः ख्यातो धूर्तः स एव सः"
Kathasaritsagara,"sokss_18,5.169","sa cojjayinyāṃ vasatītyucyate satataṃ janaiḥ /
tattatra yuktito gatvā mayā sādhyaṃ samīhitam","स चोज्जयिन्यां वसतीत्युच्यते सततं जनैः /
तत्तत्र युक्तितो गत्वा मया साध्यं समीहितम्"
Kathasaritsagara,"sokss_18,5.170","iti saṃkalpya pitaraṃ saivaṃ kṛtamṛṣābravīt /
gatastāta parityajya bhartā māṃ sahasaiva saḥ","इति संकल्प्य पितरं सैवं कृतमृषाब्रवीत् /
गतस्तात परित्यज्य भर्ता मां सहसैव सः"
Kathasaritsagara,"sokss_18,5.171","tadviyuktā kathaṃ cāhaṃ tiṣṭhāmīha yathāsukham /
tad yāmi tīrthayātrāyai kliśnāmyetāṃ hatāṃ tanum","तद्वियुक्ता कथं चाहं तिष्ठामीह यथासुखम् /
तद् यामि तीर्थयात्रायै क्लिश्नाम्येतां हतां तनुम्"
Kathasaritsagara,"sokss_18,5.172","ity uktvā tamanicchantam apy anujñāpya yatnataḥ /
pitaraṃ sā tataḥ prāyātsadhanā saparicchadā","इत्य् उक्त्वा तमनिच्छन्तम् अप्य् अनुज्ञाप्य यत्नतः /
पितरं सा ततः प्रायात्सधना सपरिच्छदा"
Kathasaritsagara,"sokss_18,5.173","krameṇa gatvā kṛtvā sā mahārghaṃ gaṇikocitam /
veṣaṃ viveśojjayinīṃ purīṃ lokaikasundarī","क्रमेण गत्वा कृत्वा सा महार्घं गणिकोचितम् /
वेषं विवेशोज्जयिनीं पुरीं लोकैकसुन्दरी"
Kathasaritsagara,"sokss_18,5.174","kṛtvā ca parivāreṇa saha kartavyasaṃvidam /
sumaṅgaleti sākārṣīnnāma viprasutātmanaḥ","कृत्वा च परिवारेण सह कर्तव्यसंविदम् /
सुमङ्गलेति साकार्षीन्नाम विप्रसुतात्मनः"
Kathasaritsagara,"sokss_18,5.175","kāmarūpān mahātyāgabhogyā nāmnā sumaṅgalā /
āgatā gaṇikaiṣeti bhṛtyair ākhyāpyatātra sā","कामरूपान् महात्यागभोग्या नाम्ना सुमङ्गला /
आगता गणिकैषेति भृत्यैर् आख्याप्यतात्र सा"
Kathasaritsagara,"sokss_18,5.176","devadattābhidhānātha tatratyā gaṇikottamā /
dadāvabhyetya tasyai svaṃ rājārhaṃ mandiraṃ pṛthak","देवदत्ताभिधानाथ तत्रत्या गणिकोत्तमा /
ददावभ्येत्य तस्यै स्वं राजार्हं मन्दिरं पृथक्"
Kathasaritsagara,"sokss_18,5.177","tatra sthitāṃ bhṛtyamukhenādau mittraṃ sa me śaśī /
tām abravītkhyātihṛto bhāṭirme gṛhyatāmiti","तत्र स्थितां भृत्यमुखेनादौ मित्त्रं स मे शशी /
ताम् अब्रवीत्ख्यातिहृतो भाटिर्मे गृह्यतामिति"
Kathasaritsagara,"sokss_18,5.178","asmadvaco 'nutiṣṭhedyaḥ praviśetso 'tra kāmukaḥ /
na bhāṭyā kāryamasmākaṃ nānyaiḥ paśunibhair nṛbhiḥ","अस्मद्वचो ऽनुतिष्ठेद्यः प्रविशेत्सो ऽत्र कामुकः /
न भाट्या कार्यमस्माकं नान्यैः पशुनिभैर् नृभिः"
Kathasaritsagara,"sokss_18,5.179","ity uktastanmukhenaiva sa sumaṅgalayā tayā /
tathety uktvā śaśī rātrimukhe tanmandiraṃ yayau","इत्य् उक्तस्तन्मुखेनैव स सुमङ्गलया तया /
तथेत्य् उक्त्वा शशी रात्रिमुखे तन्मन्दिरं ययौ"
Kathasaritsagara,"sokss_18,5.180","tatra sa prathamaṃ dvāraṃ saṃprāpyāveditātmakaḥ /
dvārapālena jagade kurvasmatsvāminīvacaḥ","तत्र स प्रथमं द्वारं संप्राप्यावेदितात्मकः /
द्वारपालेन जगदे कुर्वस्मत्स्वामिनीवचः"
Kathasaritsagara,"sokss_18,5.181","snāto 'pīha punaḥ snāhi praveśo nāsti te 'nyathā /
tac chrutvā sa śaśī snānaṃ tathetyaṅgīcakāra tat","स्नातो ऽपीह पुनः स्नाहि प्रवेशो नास्ति ते ऽन्यथा /
तच् छ्रुत्वा स शशी स्नानं तथेत्यङ्गीचकार तत्"
Kathasaritsagara,"sokss_18,5.182","tataḥ sa yāvad dāsībhir abhyaṅgodvartanottaram /
visrabdhaṃ snapitastāvat prathamaḥ praharo gataḥ","ततः स यावद् दासीभिर् अभ्यङ्गोद्वर्तनोत्तरम् /
विस्रब्धं स्नपितस्तावत् प्रथमः प्रहरो गतः"
Kathasaritsagara,"sokss_18,5.183","snātvā prapto 'tha sa dvāraṃ dvitīyaṃ dvārarakṣiṇā /
ūce snāto 'si tattāvat prasādhanavidhiṃ kuru","स्नात्वा प्रप्तो ऽथ स द्वारं द्वितीयं द्वाररक्षिणा /
ऊचे स्नातो ऽसि तत्तावत् प्रसाधनविधिं कुरु"
Kathasaritsagara,"sokss_18,5.184","tathety uktavatas tasya dāsyastāvat prasādhanam /
cakruryāvaddvitīyo 'pi praharaḥ paryahīyata","तथेत्य् उक्तवतस् तस्य दास्यस्तावत् प्रसाधनम् /
चक्रुर्यावद्द्वितीयो ऽपि प्रहरः पर्यहीयत"
Kathasaritsagara,"sokss_18,5.185","tṛtīyamatha saṃprāptaḥ kakṣyādvāraṃ sa rakṣibhiḥ /
jagade bhuṅkṣva tāvattvaṃ praviśābhyantaraṃ tataḥ","तृतीयमथ संप्राप्तः कक्ष्याद्वारं स रक्षिभिः /
जगदे भुङ्क्ष्व तावत्त्वं प्रविशाभ्यन्तरं ततः"
Kathasaritsagara,"sokss_18,5.186","bāḍhamity uktavantaṃ taṃ dāsyastāvadvyalambayan /
āhārair vividhair yāvattṛtīyaḥ praharo gataḥ","बाढमित्य् उक्तवन्तं तं दास्यस्तावद्व्यलम्बयन् /
आहारैर् विविधैर् यावत्तृतीयः प्रहरो गतः"
Kathasaritsagara,"sokss_18,5.187","atha vāsagṛhadvāraṃ caturthaṃ sa kathaṃcana /
saṃprāpto dvārapālena tatraivaṃ nirabhartsyata","अथ वासगृहद्वारं चतुर्थं स कथंचन /
संप्राप्तो द्वारपालेन तत्रैवं निरभर्त्स्यत"
Kathasaritsagara,"sokss_18,5.188","grāmyakāmuka niryāhi mā khalīkāramāpsyasi /
kālaḥ kiṃ paścime yāme gaṇikānavasaṃgame","ग्राम्यकामुक निर्याहि मा खलीकारमाप्स्यसि /
कालः किं पश्चिमे यामे गणिकानवसंगमे"
Kathasaritsagara,"sokss_18,5.189","evaṃ tiraskṛtastena sa kāleneva rūpiṇā /
śaśī vigalitacchāyo yathāgatamagāttataḥ","एवं तिरस्कृतस्तेन स कालेनेव रूपिणा /
शशी विगलितच्छायो यथागतमगात्ततः"
Kathasaritsagara,"sokss_18,5.190","itthaṃ sumaṅgaletyākhyāṃ dadhatyā vañcitāstayā /
gaṇikārūpayā viprasutayānye 'pi kāmukāḥ","इत्थं सुमङ्गलेत्याख्यां दधत्या वञ्चितास्तया /
गणिकारूपया विप्रसुतयान्ये ऽपि कामुकाः"
Kathasaritsagara,"sokss_18,5.191","tac chrutvā kautukādeva kṛtvā dūtagatāgatam /
ahaṃ naktaṃ gṛhaṃ tasyā agacchaṃ suprasādhitaḥ","तच् छ्रुत्वा कौतुकादेव कृत्वा दूतगतागतम् /
अहं नक्तं गृहं तस्या अगच्छं सुप्रसाधितः"
Kathasaritsagara,"sokss_18,5.192","tatra dvāḥsthān pratidvāram anurañjyārthadānataḥ /
tasyā vāsagṛhadvāraṃ prāpto 'hamavilambitaḥ","तत्र द्वाःस्थान् प्रतिद्वारम् अनुरञ्ज्यार्थदानतः /
तस्या वासगृहद्वारं प्राप्तो ऽहमविलम्बितः"
Kathasaritsagara,"sokss_18,5.193","kālaprāpto vimuktaś ca dvārādvāḥsthaiḥ praviśya tām /
veśyāveśāparijñātām apaśyaṃ svapriyāmaham","कालप्राप्तो विमुक्तश् च द्वाराद्वाःस्थैः प्रविश्य ताम् /
वेश्यावेशापरिज्ञाताम् अपश्यं स्वप्रियामहम्"
Kathasaritsagara,"sokss_18,5.194","sā punaḥ pratyabhijñāya kṛtapratyudgamādikā /
veśyeva dhūrtā paryaṅkaniṣaṇṇaṃ mām upācarat","सा पुनः प्रत्यभिज्ञाय कृतप्रत्युद्गमादिका /
वेश्येव धूर्ता पर्यङ्कनिषण्णं माम् उपाचरत्"
Kathasaritsagara,"sokss_18,5.195","tato lokaikasundaryā sākaṃ nītaniśastayā /
baddhānurāgo nirgantum nāśakaṃ tadgṛhād aham","ततो लोकैकसुन्दर्या साकं नीतनिशस्तया /
बद्धानुरागो निर्गन्तुम् नाशकं तद्गृहाद् अहम्"
Kathasaritsagara,"sokss_18,5.196","sāpi baddharatiḥ pārśvānnāpayāti sma me tadā /
yāvaddinaiḥ sagarbhābhūnmecakāgrapayodharā","सापि बद्धरतिः पार्श्वान्नापयाति स्म मे तदा /
यावद्दिनैः सगर्भाभून्मेचकाग्रपयोधरा"
Kathasaritsagara,"sokss_18,5.197","kṛtvātha kūṭalekhaṃ sā vidagdhā mahyamarpayat /
rājñā me prabhuṇā lekhaḥ prahito vācyatāmiti","कृत्वाथ कूटलेखं सा विदग्धा मह्यमर्पयत् /
राज्ञा मे प्रभुणा लेखः प्रहितो वाच्यतामिति"
Kathasaritsagara,"sokss_18,5.198","tataś cāhaṃ tamunmucya lekhamevamavācayam /
śrīkāmarūpataḥ śrīmānmānasiṃho mahīpatiḥ","ततश् चाहं तमुन्मुच्य लेखमेवमवाचयम् /
श्रीकामरूपतः श्रीमान्मानसिंहो महीपतिः"
Kathasaritsagara,"sokss_18,5.199","sumaṅgalāmādiśati sthitāsyatra ciraṃ katham /
śīghramāgamyatāṃ hitvā deśāntarakutūhalam","सुमङ्गलामादिशति स्थितास्यत्र चिरं कथम् /
शीघ्रमागम्यतां हित्वा देशान्तरकुतूहलम्"
Kathasaritsagara,"sokss_18,5.200","mayaivaṃ vācite lekhe sābravīdduḥkhiteva mām /
yāmy ahaṃ mayi mā manyuṃ kṛthāḥ paravatī hy aham","मयैवं वाचिते लेखे साब्रवीद्दुःखितेव माम् /
याम्य् अहं मयि मा मन्युं कृथाः परवती ह्य् अहम्"
Kathasaritsagara,"sokss_18,5.201","evaṃ kṛtvā miṣaṃ prāyāstvaṃ sā pāṭaliputrakam /
ahaṃ tu tāṃ parāyattetyanurakto 'pi nānvagām","एवं कृत्वा मिषं प्रायास्त्वं सा पाटलिपुत्रकम् /
अहं तु तां परायत्तेत्यनुरक्तो ऽपि नान्वगाम्"
Kathasaritsagara,"sokss_18,5.202","sā ca pāṭaliputrasthā kālena suṣuve sutam /
sa vardhamānaś ca kalāḥ sarvāḥ śiśuraśikṣata","सा च पाटलिपुत्रस्था कालेन सुषुवे सुतम् /
स वर्धमानश् च कलाः सर्वाः शिशुरशिक्षत"
Kathasaritsagara,"sokss_18,5.203","dvādaśābdaś ca vayasā sa bālo bālacāpalāt /
dāserakaṃ savayasaṃ lattayā jātvatāḍayat","द्वादशाब्दश् च वयसा स बालो बालचापलात् /
दासेरकं सवयसं लत्तया जात्वताडयत्"
Kathasaritsagara,"sokss_18,5.204","tāḍitas taṃ ca so 'vādīd rudandāserako ruṣā /
tvaṃ tāḍayasi māṃ yasya tava na jñāyate pitā","ताडितस् तं च सो ऽवादीद् रुदन्दासेरको रुषा /
त्वं ताडयसि मां यस्य तव न ज्ञायते पिता"
Kathasaritsagara,"sokss_18,5.205","mātur videśabhrāntāyā jātas tvaṃ hi yatas tataḥ /
ity uktas tena vailakṣyād gatvāprākṣīt sa mātaram","मातुर् विदेशभ्रान्ताया जातस् त्वं हि यतस् ततः /
इत्य् उक्तस् तेन वैलक्ष्याद् गत्वाप्राक्षीत् स मातरम्"
Kathasaritsagara,"sokss_18,5.206","amba ko me pitā kutra sa cāste kathyatāmiti /
sātha mātā dvijasutā vīkṣya kṣaṇam uvāca tam","अम्ब को मे पिता कुत्र स चास्ते कथ्यतामिति /
साथ माता द्विजसुता वीक्ष्य क्षणम् उवाच तम्"
Kathasaritsagara,"sokss_18,5.207","pitā te mūladevākhyo māṃ tyaktvojjayinīṃ gataḥ /
ity uktvā mūlatastasmai svavṛttāntaṃ śaśaṃsa sā","पिता ते मूलदेवाख्यो मां त्यक्त्वोज्जयिनीं गतः /
इत्य् उक्त्वा मूलतस्तस्मै स्ववृत्तान्तं शशंस सा"
Kathasaritsagara,"sokss_18,5.208","tataḥ sa bālo 'vādīttāmamba tarhyānayāmy aham /
gatvā taṃ pitaraṃ baddhvā pratijñāṃ pūrayāmi te","ततः स बालो ऽवादीत्तामम्ब तर्ह्यानयाम्य् अहम् /
गत्वा तं पितरं बद्ध्वा प्रतिज्ञां पूरयामि ते"
Kathasaritsagara,"sokss_18,5.209","ity uktvā jananīm eva sa vālaḥ prasthitas tataḥ /
tayoktamadabhijñānaḥ prāpadujjayinīmimām","इत्य् उक्त्वा जननीम् एव स वालः प्रस्थितस् ततः /
तयोक्तमदभिज्ञानः प्रापदुज्जयिनीमिमाम्"
Kathasaritsagara,"sokss_18,5.210","dīvyantamakṣair māṃ tatra dṛṣṭvābhijñānaniścitam /
ṭhiṇṭhāsthānetya sarvāṃś ca dyūtena jayati sma saḥ","दीव्यन्तमक्षैर् मां तत्र दृष्ट्वाभिज्ञाननिश्चितम् /
ठिण्ठास्थानेत्य सर्वांश् च द्यूतेन जयति स्म सः"
Kathasaritsagara,"sokss_18,5.211","bālatve 'pi mahādhūrtaḥ sarvasya kṛtavismayaḥ /
arthibhyaḥ sa dadāti sma taddyūtāvajitaṃ dhanam","बालत्वे ऽपि महाधूर्तः सर्वस्य कृतविस्मयः /
अर्थिभ्यः स ददाति स्म तद्द्यूतावजितं धनम्"
Kathasaritsagara,"sokss_18,5.212","rātrau svayuktyā cāgatya kārpāsanicayopari /
laghu vinyasya suptaṃ māṃ śayyākhaṭvāmapāharat","रात्रौ स्वयुक्त्या चागत्य कार्पासनिचयोपरि /
लघु विन्यस्य सुप्तं मां शय्याखट्वामपाहरत्"
Kathasaritsagara,"sokss_18,5.213","tataḥ prabuddho dṛṣṭāhamātmānaṃ tūlapṛṣṭhagam /
akhaṭvaṃ sahasābhūvaṃ salajjāhāsavismayaḥ","ततः प्रबुद्धो दृष्टाहमात्मानं तूलपृष्ठगम् /
अखट्वं सहसाभूवं सलज्जाहासविस्मयः"
Kathasaritsagara,"sokss_18,5.214","athāham āpaṇaṃ deva śanair gatvā paribhraman /
tam eva bālaṃ tāṃ khaṭvāṃ vikrīṇānaṃ vyalokayam","अथाहम् आपणं देव शनैर् गत्वा परिभ्रमन् /
तम् एव बालं तां खट्वां विक्रीणानं व्यलोकयम्"
Kathasaritsagara,"sokss_18,5.215","upagamyābravaṃ taṃ ca kiyatā dīyate tvayā /
eṣā mūlyena khaṭveti tato bālo 'bravītsa mām","उपगम्याब्रवं तं च कियता दीयते त्वया /
एषा मूल्येन खट्वेति ततो बालो ऽब्रवीत्स माम्"
Kathasaritsagara,"sokss_18,5.216","na labhyate 'sau mūlyena khaṭvā dhūrtaśiromaṇe /
apūrvādbhutavṛttāntavarṇanena tu labhyate","न लभ्यते ऽसौ मूल्येन खट्वा धूर्तशिरोमणे /
अपूर्वाद्भुतवृत्तान्तवर्णनेन तु लभ्यते"
Kathasaritsagara,"sokss_18,5.217","tac chrutvāhamavocaṃ taṃ tarhi vacmyadbhutaṃ tava /
tattvataḥ satyamiti tadbuddhvā cedanumanyase","तच् छ्रुत्वाहमवोचं तं तर्हि वच्म्यद्भुतं तव /
तत्त्वतः सत्यमिति तद्बुद्ध्वा चेदनुमन्यसे"
Kathasaritsagara,"sokss_18,5.218","yadi tvasatyamiti tadvakṣyasyapratyayena me /
tatastvaṃ jārajātaḥ syāḥ khaṭvāṃ ca prāpnuyāmaham","यदि त्वसत्यमिति तद्वक्ष्यस्यप्रत्ययेन मे /
ततस्त्वं जारजातः स्याः खट्वां च प्राप्नुयामहम्"
Kathasaritsagara,"sokss_18,5.219","anena samayenāṅga vicitraṃ śṛṇu vacmi te /
pūrvaṃ durbhikṣadoṣo 'bhūdrāṣṭre kasyāpi bhūpateḥ","अनेन समयेनाङ्ग विचित्रं शृणु वच्मि ते /
पूर्वं दुर्भिक्षदोषो ऽभूद्राष्ट्रे कस्यापि भूपतेः"
Kathasaritsagara,"sokss_18,5.220","sa vāhanānāṃ nāgānām śīkarāmbumahābharaiḥ /
sūkarapreyasīpṛṣṭhe svayaṃ cakre kṛṣiṃ nṛpaḥ","स वाहनानां नागानाम् शीकराम्बुमहाभरैः /
सूकरप्रेयसीपृष्ठे स्वयं चक्रे कृषिं नृपः"
Kathasaritsagara,"sokss_18,5.221","tato dhānyaiḥ samutpannaiḥ samṛddhaḥ sa mahīpatiḥ /
durbhikṣaṃ śamayām āsa prajānāṃ janapūjitaḥ","ततो धान्यैः समुत्पन्नैः समृद्धः स महीपतिः /
दुर्भिक्षं शमयाम् आस प्रजानां जनपूजितः"
Kathasaritsagara,"sokss_18,5.222","evaṃ mayokte vihasanso 'vādīdbālakastadā /
nāgānāṃ vāhanā meghāḥ sūkarapreyasī kṣitiḥ","एवं मयोक्ते विहसन्सो ऽवादीद्बालकस्तदा /
नागानां वाहना मेघाः सूकरप्रेयसी क्षितिः"
Kathasaritsagara,"sokss_18,5.223","viṣṇoḥ sūkararūpasya sā hi priyatamocyate /
tasyāṃ meghāmbubhir dhānyamutpannaṃ cetkimadbhutam","विष्णोः सूकररूपस्य सा हि प्रियतमोच्यते /
तस्यां मेघाम्बुभिर् धान्यमुत्पन्नं चेत्किमद्भुतम्"
Kathasaritsagara,"sokss_18,5.224","ity uktvā bāladhūrto māṃ vismitaṃ so 'bravītpunaḥ /
idānīmahamākhyāmi tavāpūrvaṃ kim apy adaḥ","इत्य् उक्त्वा बालधूर्तो मां विस्मितं सो ऽब्रवीत्पुनः /
इदानीमहमाख्यामि तवापूर्वं किम् अप्य् अदः"
Kathasaritsagara,"sokss_18,5.225","pratyeṣi yadi vijñāya tatsatyamiti tattvataḥ /
tatte khaṭvāṃ dadāmyetāṃ syātsvaṃ dāso mamānyathā","प्रत्येषि यदि विज्ञाय तत्सत्यमिति तत्त्वतः /
तत्ते खट्वां ददाम्येतां स्यात्स्वं दासो ममान्यथा"
Kathasaritsagara,"sokss_18,5.226","tathety ukte mayā so 'tha bāladhūrto 'bravīdidam /
udapādi purā dhūrtapate ko 'pīha bālakaḥ","तथेत्य् उक्ते मया सो ऽथ बालधूर्तो ऽब्रवीदिदम् /
उदपादि पुरा धूर्तपते को ऽपीह बालकः"
Kathasaritsagara,"sokss_18,5.227","akampayatpadabhareṇorvīmutpanna eva yaḥ /
tadaiva vṛddho bhūtvā ca cakre lokāntare padam","अकम्पयत्पदभरेणोर्वीमुत्पन्न एव यः /
तदैव वृद्धो भूत्वा च चक्रे लोकान्तरे पदम्"
Kathasaritsagara,"sokss_18,5.228","ity uktavantaṃ bālaṃ taṃ tadabuddhvāham abravam /
alīkam etan nāsty atra satyatā kāpy aho iti","इत्य् उक्तवन्तं बालं तं तदबुद्ध्वाहम् अब्रवम् /
अलीकम् एतन् नास्त्य् अत्र सत्यता काप्य् अहो इति"
Kathasaritsagara,"sokss_18,5.229","tataḥ sa bālo 'vādīn māṃ jātasyaiva na kiṃ hareḥ /
cakampe caraṇakrāntā vasudhā vāmanākṛteḥ","ततः स बालो ऽवादीन् मां जातस्यैव न किं हरेः /
चकम्पे चरणक्रान्ता वसुधा वामनाकृतेः"
Kathasaritsagara,"sokss_18,5.230","tadaiva vṛddhiṃ gatvā ca cakre tena na kiṃ padam /
dyuloke tajjito 'syeva mayā dāsīkṛto 'si ca","तदैव वृद्धिं गत्वा च चक्रे तेन न किं पदम् /
द्युलोके तज्जितो ऽस्येव मया दासीकृतो ऽसि च"
Kathasaritsagara,"sokss_18,5.231","atrāpaṇagatāścaite sarve nau sākṣiṇaḥ paṇe /
tadahaṃ yatra gacchāmi tatrāgaccha samaṃ mayā","अत्रापणगताश्चैते सर्वे नौ साक्षिणः पणे /
तदहं यत्र गच्छामि तत्रागच्छ समं मया"
Kathasaritsagara,"sokss_18,5.232","ity uktvā so 'grahīdbālo dhīro māṃ pāṇinā bhuje /
tatrasthāś ca tathaivāsya sākṣyaṃ sarve vyadhurjanāḥ","इत्य् उक्त्वा सो ऽग्रहीद्बालो धीरो मां पाणिना भुजे /
तत्रस्थाश् च तथैवास्य साक्ष्यं सर्वे व्यधुर्जनाः"
Kathasaritsagara,"sokss_18,5.233","tataś ca māmavaṣṭabhya paṇabaddhaṃ sa sānugaḥ /
nayati smāntikaṃ mātuḥ puraṃ pāṭaliputrakam","ततश् च मामवष्टभ्य पणबद्धं स सानुगः /
नयति स्मान्तिकं मातुः पुरं पाटलिपुत्रकम्"
Kathasaritsagara,"sokss_18,5.234","tanmātā ca tadānīṃ taṃ dṛṣṭvā sā mām abhāṣata /
āryaputra mayāpy eṣā svapratijñādya pūritā","तन्माता च तदानीं तं दृष्ट्वा सा माम् अभाषत /
आर्यपुत्र मयाप्य् एषा स्वप्रतिज्ञाद्य पूरिता"
Kathasaritsagara,"sokss_18,5.235","ānāyito 'syavaṣṭabhya tvajjātenaiva sūnunā /
ity uktvāvarṇayat sādhvī vṛttāntaṃ sarvasaṃnidhau","आनायितो ऽस्यवष्टभ्य त्वज्जातेनैव सूनुना /
इत्य् उक्त्वावर्णयत् साध्वी वृत्तान्तं सर्वसंनिधौ"
Kathasaritsagara,"sokss_18,5.236","tatas tāṃ bāndhavāḥ sarve svaprajñāsādhitepsitām /
putrāpamṛṣṭakaulīnām abhyanandan kṛtotsavāḥ","ततस् तां बान्धवाः सर्वे स्वप्रज्ञासाधितेप्सिताम् /
पुत्रापमृष्टकौलीनाम् अभ्यनन्दन् कृतोत्सवाः"
Kathasaritsagara,"sokss_18,5.237","kṛtārthaś ca tayā patnyā sākaṃ tena sutena ca /
uṣitvā ciramatrāhamāgāmujjayinīmimām","कृतार्थश् च तया पत्न्या साकं तेन सुतेन च /
उषित्वा चिरमत्राहमागामुज्जयिनीमिमाम्"
Kathasaritsagara,"sokss_18,5.238","evaṃ santyeva deveha bhartṛbhaktāḥ kulāṅganāḥ /
na punaḥ sarvathā sarvā durvṛttā eva yoṣitaḥ","एवं सन्त्येव देवेह भर्तृभक्ताः कुलाङ्गनाः /
न पुनः सर्वथा सर्वा दुर्वृत्ता एव योषितः"
Kathasaritsagara,"sokss_18,5.239","ityetāṃ mūladevasya niśamya vadanātkathām /
vikramādityanṛpatistutoṣa saha mantribhiḥ","इत्येतां मूलदेवस्य निशम्य वदनात्कथाम् /
विक्रमादित्यनृपतिस्तुतोष सह मन्त्रिभिः"
Kathasaritsagara,"sokss_18,5.240","ity āścaryāṇi śṛṇvan sa paśyan kurvaṃś ca bhūpatiḥ /
vijitya vikramādityaḥ sadvīpāṃ bubhuje mahīm","इत्य् आश्चर्याणि शृण्वन् स पश्यन् कुर्वंश् च भूपतिः /
विजित्य विक्रमादित्यः सद्वीपां बुभुजे महीम्"
Kathasaritsagara,"sokss_18,5.241","iti saṃyogaviyogair nicitāmākhyāya viṣamaśīlakathām /
kaṇvamuniḥ punaravadattasminmāṃ madanamañcukāvirahe","इति संयोगवियोगैर् निचितामाख्याय विषमशीलकथाम् /
कण्वमुनिः पुनरवदत्तस्मिन्मां मदनमञ्चुकाविरहे"
Kathasaritsagara,"sokss_18,5.242","evaṃ bhavantyacintyā virahāś ca samāgamāś ca jantūnām /
tatsyāttavāpi nacirānnaravāhanadatta saṃgamaḥ priyayā","एवं भवन्त्यचिन्त्या विरहाश् च समागमाश् च जन्तूनाम् /
तत्स्यात्तवापि नचिरान्नरवाहनदत्त संगमः प्रियया"
Kathasaritsagara,"sokss_18,5.243","avalambasva dhṛtiṃ tatsuciraṃ bhoktāsi vatsarājasuta /
bhāryāsacivasameto vidyādharacārucakravartipadam","अवलम्बस्व धृतिं तत्सुचिरं भोक्तासि वत्सराजसुत /
भार्यासचिवसमेतो विद्याधरचारुचक्रवर्तिपदम्"
Kathasaritsagara,"sokss_18,5.244","evaṃ kaṇvarṣigirā labdhadhṛtiḥ kṣapitavirahakālo 'tha /
bhāryā vidyāḥ khecarasāmrājyaṃ ca kramādahaṃ prāptaḥ","एवं कण्वर्षिगिरा लब्धधृतिः क्षपितविरहकालो ऽथ /
भार्या विद्याः खेचरसाम्राज्यं च क्रमादहं प्राप्तः"
Kathasaritsagara,"sokss_18,5.245","tac ca yathā saṃprāptaṃ varadasyānugrahānmayā śaṃbhoḥ /
ādāveva tadakhilaṃ varṇitavāneva vo mahāmunayaḥ","तच् च यथा संप्राप्तं वरदस्यानुग्रहान्मया शंभोः /
आदावेव तदखिलं वर्णितवानेव वो महामुनयः"
Kathasaritsagara,"sokss_18,5.246","iti naravāhanadattaḥ svakathāmākhyāya munijanaṃ nikhilam /
go 'pālakaṃ ca mātulamaharṣayatkaśyapāśrame tasmin","इति नरवाहनदत्तः स्वकथामाख्याय मुनिजनं निखिलम् /
गो ऽपालकं च मातुलमहर्षयत्कश्यपाश्रमे तस्मिन्"
Kathasaritsagara,"sokss_18,5.247","nītvā ca tatra jaladāgamavāsarāṃs tān
āmantrya mātulamṛṣīṃśca tapo 'vanasthān /
prāyāt sadārasacivaḥ sa tato vimānam
āruhya khecaracamūpihitāntarikṣaḥ","नीत्वा च तत्र जलदागमवासरांस् तान्
आमन्त्र्य मातुलमृषींश्च तपो ऽवनस्थान् /
प्रायात् सदारसचिवः स ततो विमानम्
आरुह्य खेचरचमूपिहितान्तरिक्षः"
Kathasaritsagara,"sokss_18,5.248","prāpya kṣanādṛṣabhakaṃ svanivāsamardriṃ
samrājyabhogasukhito dyucarendramadhye /
devyā samaṃ madanamañcukayā sthito 'tha
ratnaprabhāprabhṛtibhiś ca sa kalpajīvī","प्राप्य क्षनादृषभकं स्वनिवासमर्द्रिं
सम्राज्यभोगसुखितो द्युचरेन्द्रमध्ये /
देव्या समं मदनमञ्चुकया स्थितो ऽथ
रत्नप्रभाप्रभृतिभिश् च स कल्पजीवी"
Kathasaritsagara,"sokss_18,5.249","ityeṣā śaśiśekhareṇa tuhinakṣmābhṛtsutābhyarthanāt
sotsāhena bṛhatkathā nigaditā kailāsapṛṣṭhe purā /
utpannair atha śāpataḥ kṣititale kātyāyanādyākṛtīr
bibhradbhir gamitā prasiddhimatulāṃ taiḥ puṣpadantādibhiḥ","इत्येषा शशिशेखरेण तुहिनक्ष्माभृत्सुताभ्यर्थनात्
सोत्साहेन बृहत्कथा निगदिता कैलासपृष्ठे पुरा /
उत्पन्नैर् अथ शापतः क्षितितले कात्यायनाद्याकृतीर्
बिभ्रद्भिर् गमिता प्रसिद्धिमतुलां तैः पुष्पदन्तादिभिः"
Kathasaritsagara,"sokss_18,5.250","etāṃ madvadanodgatāṃ paṭhati yo yo vā śṛṇoty ādarād
yaś caitāṃ sukathāṃ bibharti nacirātsa dhvastapāpaḥ kṛtī /
sadvidyādharatāsmavāpya niyataṃ lokaṃ mama prāpnuyād
ity asyāś ca tadā varaṃ girisutākāntaḥ kathāyā dadau","एतां मद्वदनोद्गतां पठति यो यो वा शृणोत्य् आदराद्
यश् चैतां सुकथां बिभर्ति नचिरात्स ध्वस्तपापः कृती /
सद्विद्याधरतास्मवाप्य नियतं लोकं मम प्राप्नुयाद्
इत्य् अस्याश् च तदा वरं गिरिसुताकान्तः कथाया ददौ"